
Utangulizi wa Neno la Mungu 


Biblia ina ujumbe wa Mungu kwa ajili yetu leo. Inatuonyesha jinsi ya 
kuishi kwa mafanikio na jinsi ya kupata kibali cha Mungu. Pia, inajibu 
maswali yafuatayo: 


1 Mungu ni nani? 

2 Unawezaje kujifunza kumhusu Mungu? 
3 Ni nani aliyeandika Biblia? 

4 Je, Biblia ni sahihi kisayansi? 


5 Biblia ina ujumbe gani? 


6 Biblia ilitabiri nini kumhusu Masihi? 

7 Biblia ilitabiri nini kuhusu nyakati zetu? 

9 Kwa nini wanadamu huteseka? 

10 Biblia inaahidi nini kuhusu wakati ujao? 

11 Ni nini hutokea mtu anapokufa? 

12 Kuna tumaini gani kwa ajili ya wafu? 

13 Biblia inasema nini kuhusu kufanya kazi? 

14 Unawezaje kutumia vizuri pesa na mali zako? 
15 Unawezaje kuwa na furaha? 


16 Unawezaje kukabiliana na mahangaiko? 


17 Biblia inawezaje kuisaidia familia yako? 
18 Unawezaje kumkaribia Mungu? 
19 Vitabu vya Biblia vina ujumbe gani? 


20 Unawezaje kunufaika zaidi unaposoma Biblia? 


JINSI YA KUPATA MISTARI YA BIBLIA 


Biblia ina vitabu vidogo 66. Imegawanywa katika sehemu mbili: 
Maandiko ya Kiebrania na Kiaramu (“Agano la Kale”) na Maandiko 
ya Kigiriki (“Agano Jipya”). Kila kitabu cha Biblia kimegawanywa kwa 
sura na mistari. Maandiko yanapotajwa, nambari ya kwanza baada 
ya jina la kitabu inaonyesha sura, na nambari inayofuata au 
zinazofuata ni mstari au mistari. Kwa mfano, Mwanzo 1:1 
inamaanisha Mwanzo sura ya 1, mstari wa 1. 


SWALI LA 1 
Mungu Ni nani? 


“Na watu wajue kwamba wewe, 
ambaye jina lako ni Yehova, wewe 
peke yako ndiye Uliye Juu Zaidi, juu 
ya dunia yote.” 


Zaburi 83:18 


“Jueni kwamba Yehova ni Mungu. Yeye 
ndiye aliyetuumba, na sisi ni mali 
yake.” 


Zaburi 100:3 


“Mimi ni Yehova. Hilo ndilo jina langu; 
simpi yeyote utukufu wangu, wala 
kuzipa sanamu za kuchongwa 

sifa yangu.” 


Isaya 42:8 


“Kila mtu anayeliitia jina la Yehova ataokolewa.” 
Waroma 10:13 


“Bila shaka, kila nyumba hujengwa na mtu fulani, lakini yule 
aliyevijenga vitu vyote ni Mungu.” 


Waebrania 3:4 


“Inueni macho yenu mbinguni mwone. Ni nani aliyeviumba vitu hivi? 
Ni Yule anayelileta nje jeshi lao kwa hesabu; huziita zote kwa 


majina. Kwa sababu ya nguvu zake nyingi zenye msukumo na 
nguvu zake zenye kuogopesha, hakuna hata moja inayokosekana.” 


Isaya 40:26 


SWALI LA 2 
Unawezaje kujifunza kumhusu 
Mungu? 


“Kitabu hiki cha Sheria kisiondoke kinywani mwako, ni lazima 
ukisome kwa sauti ya chini mchana na usiku ili ufuate kwa uangalifu 
mambo yote yaliyoandikwa humo; ndipo utakapofanikisha njia yako 
na kutenda kwa hekima.” 


Yoshua 1:8 


“Wakaendelea kusoma kwa sauti kubwa kitabu hicho cha Sheria ya 
Mungu wa kweli, nao wakafafanua, na kueleza maana yake; hivyo 
wakawasaidia watu kuelewa mambo yaliyokuwa yakisomwa.” 


Nehemia 8:8 


“Mwenye furaha ni mtu ambaye hatembei katika mashauri ya waovu 
...... lakini anapendezwa na sheria ya Yehova, naye huisoma sheria 
Yake kwa sauti ya chini mchana na usiku... . Kila jambo analofanya 
litafanikiwa.” 


Zaburi 1:1-3 


“Filipo akakimbia kandokando na kumsikia akimsoma kwa sauti 
kubwa nabii Isaya, akamuuliza: ‘Je, kweli unajua unayosoma?’ 
Akajibu: 'Kwa kweli, ninawezaje kuyaelewa mtu fulani 
asiponiongoza?”” 


Matendo 8:30, 31 


“Sifa zake zisizoonekana, zinaonekana waziwazi tangu kuumbwa 
kwa ulimwengu na kuendelea, kwa sababu zinaeleweka kupitia vitu 
vilivyoumbwa, yaani, nguvu zake za milele na Uungu, hivi kwamba 
hawana sababu ya kujitetea.” 


Waroma 1:20 


“Tafakari mambo haya; zama katika hayo, ili maendeleo yako 
yaonekane wazi kwa watu wote.” 


1 Timotheo 4:15 


“Acheni tufikiriane ili kuchocheana katika upendo na matendo 
mazuri, bila kuacha kukutana pamoja.” 


Waebrania 10:24, 25 


“Ikiwa yeyote kati yenu anakosa hekima, na aendelee kumwomba 
Mungu, kwa maana yeye huwapa wote kwa ukarimu na bila 
kushutumu, naye atapewa.” 


Yakobo 1:5 


SWALI LA 3 

Ni nani aliyeandika Biblia? 
“Musa akaandika maneno yote ya Yehova.” 

Kutoka 24:4 


“Danieli aliota ndoto na kuona maono akiwa amelala kitandani 
mwake. Kisha akaandika ndoto hiyo; akaandika masimulizi kamili ya 
mambo hayo.” 


Danieli 7:1 


“Mlipolipokea neno la Mungu, ambalo mlilisikia kutoka kwetu, 
mlilikubali si kama neno la wanadamu, bali kama lilivyo kwa kweli, 
kama neno la Mungu.” 


1 Wathesalonike 2:13 


“Kila Andiko limeongozwa na roho ya Mungu nalo ni lenye faida kwa 
kufundisha.” 


2 Timotheo 3:16 


“Unabii haukuletwa wakati wowote kwa mapenzi ya mwanadamu, 
bali wanadamu walisema yaliyotoka kwa Mungu kama 
walivyoongozwa na roho takatifu.” 


2 Petro 1:21 


SWALI LA 4 
Je, Biblia ni sahihi kisayansi? 


Y 


“Hulitandaza anga la kaskazini mahali wA ad 


pasipo na kitu, na kuining'iniza dunia 
mahali pasipo na kitu.” 


Ayubu 26:7 


“Vijito vyote hutiririka kuingia baharini, 
lakini bado bahari haijai. Mahali vijito 
vinakotoka, huko ndiko vinakorudi ili 
vitiririke tena.” 


Mhubiri 1:7 


“Kuna Yule anayekaa juu ya duara ya 
dunia.” 


Isaya 40:22 


SWALI LA 5 

Biblia ina ujumbe gani? 

“Nitaweka uadui kati yako na mwanamke na kati ya uzao wako na 
uzao wake. Yeye atakuponda kichwa, nawe utamuuma kisigino.” 
Mwanzo 3:15 


“Kupitia uzao wako mataifa yote ya dunia yatajipatia baraka kwa 
sababu umeisikiliza sauti yangu.” 


Mwanzo 22:18 


“Ufalme wako na uje. Mapenzi yako na yatendeke duniani kama pia 
ilivyo mbinguni.” 


Mathayo 6:10 


“Kwa upande wake, Mungu anayetoa amani atamponda Shetani 
chini ya miguu yenu hivi karibuni.” 


Waroma 16:20 


“Vitu vyote vitakapotiishwa kwake, ndipo Mwana mwenyewe 
atakapojitiisha pia kwa Yule aliyevitiisha vitu vyote kwake, ili Mungu 
awe vitu vyote kwa kila mtu.” 


1 Wakorintho 15:28 


“Sasa ahadi zilitolewa kwa Abrahamu na kwa uzao wake..., 
ambaye ni Kristo. Isitoshe, ikiwa ninyi ni wa Kristo, ninyi kwa kweli ni 
uzao wa Abrahamu.” 


Wagalatia 3:16, 29 


“Ufalme wa ulimwengu umekuwa Ufalme wa Bwana wetu na wa 
Kristo wake, naye atatawala akiwa mfalme milele na milele.” 


Ufunuo 11:15 


“Basi yule joka mkubwa akatupwa chini, yule nyoka wa zamani, 
anayeitwa Ibilisi na Shetani, anayeipotosha dunia nzima inayokaliwa; 
akatupwa chini duniani, na malaika zake wakatupwa chini pamoja 
naye.” 


Ufunuo 12:9 


“Akamkamata yule joka, yule nyoka wa zamani, ambaye ni Ibilisi na 
Shetani, na kumfunga kwa miaka 1,000.” 


Ufunuo 20:2 


SWALI LA 6 
Biblia ilitabiri nini kumhusu 
Masihi? 


UNABII 


“Wewe, Ee Bethlehemu Efratha, . . . kutoka kwako atatoka kwa ajili 
yangu yule atakayekuwa mtawala katika Israeli.” 


Mika 5:2 


UTIMIZO 


“Baada ya Yesu kuzaliwa huko Bethlehemu ya Yudea katika siku za 
Mfalme Herode, tazama! wanajimu kutoka Mashariki walikuja 
Yerusalemu.” 


Mathayo 2:1 


UNABII 


“Wanagawana mavazi yangu, nao wanalipigia kura vazi langu.” 


Zaburi 22:18 


UTIMIZO 


“Baada ya wanajeshi kumtundika Yesu kwenye mti, wakachukua 
mavazi yake ya nje na kuyagawanya vipande vinne... Lakini vazi la 


ndani halikuwa na mshono, lilikuwa limefumwa kutoka juu mpaka 
chini. Basi wakaambiana: 'Tusilirarue, badala yake tupige kura ili 
tuamue litakuwa la nani.” 


Yohana 19:23, 24 


UNABII 


“Anailinda mifupa yake yote; Haujavunjwa hata mmoja.” 


Zaburi 34:20 


UTIMIZO 


“Walipomfikia Yesu, waliona kwamba tayari amekufa, kwa hiyo 
hawakuivunja miguu yake.” 


Yohana 19:33 


UNABII 


“Alichomwa kwa sababu ya makosa yetu.” 


Isaya 53:5 


UTIMIZO 


“Mwanajeshi mmoja akauchoma ubavu wa Yesu kwa mkuki, na mara 
moja damu na maji vikatoka.” 


Yohana 19:34 


UNABII 


“Wakanilipa mshahara wangu, vipande 30 vya fedha.” 


Zekaria 11:12, 13 


UTIMIZO 


“Ndipo mmoja wa wale 12, aliyeitwa Yuda Iskariote, akaenda kwa 
wakuu wa makuhani na kuwauliza: “Mtanipa nini ili nimsaliti kwenu?” 
Wakakubaliana naye vipande 30 vya fedha.” 


Mathayo 26:14, 15; 27:5 


SWALI LA 7 
Biblia ilitabiri nini kuhusu nyakati 
zetu? 


“Taifa litapigana na taifa na ufalme 
kupigana na ufalme ... Mambo hayo 
yote ni mwanzo wa maumivu ya 
taabu.” 


Mathayo 24:7, 8 


“Manabii wengi wa uwongo watatokea 
na kuwapotosha wengi; na kwa 
sababu ya kuongezeka kwa uasi- 
sheria, upendo wa wengi utapoa.” 


Mathayo 24:11, 12 


“Mtakaposikia kuhusu vita na habari za 
vita, msiogope; lazima mambo hayo 
yatukie, lakini ule mwisho bado.” 


Marko 13:7 


“Kutakuwa na matetemeko makubwa ya ardhi, na magonjwa na 
upungufu wa chakula katika sehemu mbalimbali; pia kutakuwa na 
mambo yenye kuogopesha na ishara kubwa kutoka mbinguni.” 


Luka 21:11 


“Katika siku za mwisho kutakuwa na nyakati za hatari zilizo ngumu 
kushughulika nazo. Kwa maana watu watakuwa wenye kujipenda 


wenyewe, wenye kupenda pesa, wenye kujidai, wenye majivuno, 
wakufuru, wasiotii wazazi, wasio na shukrani, wasio washikamanifu, 
wasio na upendo wa asili, wasiotaka makubaliano yoyote, 
wachongezi, wasiojizuia, wakali, wasiopenda wema, wasaliti, wenye 
vichwa vigumu, waliojaa kiburi, wanaopenda raha badala ya 
kumpenda Mungu, wakionekana kama watu wanaomwogopa Mungu 
lakini wakizikana nguvu zake.” 


2 Timotheo 3:1-5 


SWALI LA 8 

Je, Mungu ndiye chanzo cha 
mateso yanayotupata? 

“Mungu wa kweli hawezi kamwe kuwazia kutenda uovu, na Mweza- 
Yote hawezi kamwe kutenda kosa!” 


Ayubu 34:10 


“Mtu akiwa chini ya jaribu, asiseme: ‘Mungu ananijaribu.' Kwa maana 
Mungu hawezi kujaribiwa na mambo maovu, wala yeye mwenyewe 
hamjaribu yeyote.” 


Yakobo 1:13 


“[Tupeni] mahangaiko yenu yote juu yake, kwa sababu yeye 
anawajali ninyi.” 


1 Petro 5:7 


“Yehova hakawii kuhusiana na ahadi yake, kama watu fulani 
wanavyodhani, bali ni mwenye subira kwenu kwa sababu hataki 
yeyote aangamizwe bali hutaka wote wafikie toba.” 


2 Petro 3:9 


SWALI LA 9 

Kwa nini wanadamu huteseka? 
“Sikuzote si wenye mbio wanaoshinda mbio, wala wenye nguvu 
hawashindi vita, wala wenye hekima hawapati chakula sikuzote, 
wala werevu hawawi na utajiri sikuzote, wala wenye ujuzi 


hawafanikiwi sikuzote, kwa sababu wakati na matukio yasiyotarajiwa 
huwapata wote.” 


Mhubiri 9:11 


“Kupitia mtu mmoja dhambi iliingia katika ulimwengu na kifo kupitia 
dhambi, basi kifo kikaenea kwa watu wote kwa sababu wote 
walikuwa wamefanya dhambi—.” 


Waroma 5:12 


“Kwa kusudi hili Mwana wa Mungu alifunuliwa, ili avunje kazi za 
Ibilisi.” 


1 Yohana 3:8 
“Ulimwengu mzima unakaa katika nguvu za yule mwovu.” 


1 Yohana 5:19 


SWALI LA 10 
Biblia inaahidi nini kuhusu wakati 
ujao”? 

“Waadilifu wataimiliki dunia, nao 
wataishi humo milele.” 

Zaburi 37:29 

“Dunia inadumu milele.” 

Mhubiri 1:4 


“Atameza kifo milele, na Bwana 
Mwenye Enzi Kuu Yehova atafuta 
kabisa machozi katika nyuso zote.” 


(0) 


Isaya 25: 


“Wakati huo macho ya vipofu 


yatafunguliwa, na masikio ya viziwi 

yatazibuliwa. Wakati huo kilema ataruka kama paa, na ulimi wa bubu 
utapiga vigelegele vya shangwe. Kwa maana maji yatabubujika 
nyikani, na vijito katika jangwa tambarare.” 


Isaya 35:5, 6 


“Atafuta kila chozi kutoka katika macho yao, na kifo hakitakuwapo 
tena, wala maombolezo wala kilio wala maumivu hayatakuwapo 
tena. Mambo ya zamani yamepitilia mbali.” 


Ufunuo 21:4 


“Watajenga nyumba na kuishi ndani yake, nao watapanda 
mashamba ya mizabibu na kula matunda yake. Hawatajenga na mtu 
mwingine akae ndani yake, wala hawatapanda na watu wengine 
wale. Kwa maana siku za watu wangu zitakuwa kama siku za mti, na 
watu wangu niliowachagua watafurahia kikamili kazi ya mikono yao.” 


Isaya 65:21, 22 


SWALI LA 11 
Ni nini hutokea mtu anapokufa? 


“Roho yake hutoka, naye hurudi ardhini; siku hiyohiyo mawazo yake 
hupotea.” 


Zaburi 146:4 


“Walio hai wanajua kwamba watakufa, lakini waliokufa hawajui 
jambo lolote kamwe ... Jambo lolote unalofanya kwa mkono wako, 
lifanye kwa nguvu zako zote, kwa sababu hakuna kazi wala mipango 
wala ujuzi wala hekima Kaburini, mahali unapokwenda.” 


Mhubiri 9:5, 10 


“[Yesu] akawaambia: ‘Rafiki yetu Lazaro amelala usingizi, lakini 
ninasafiri kwenda huko ili kumwamsha.’ Hata hivyo, Yesu alikuwa 
akizungumza kuhusu kifo cha Lazaro. Lakini walifikiri anasema 
kuhusu kupumzika katika usingizi. Ndipo Yesu akawaambia 


33) 


waziwazi: ‘Lazaro amekufa. 


Yohana 11:11, 13,1 


SWALI LA 12 
Kuna tumaini gani kwa ajili ya 
wafu? 


“Msishangazwe na jambo hili, kwa maana saa inakuja ambayo wote 
walio katika makaburi ya ukumbusho wataisikia sauti yake na 
kutoka.” 


Yohana 5:28, 29 
“Kutakuwa na ufufuo wa waadilifu na wasio waadilifu pia.” 
Matendo 24:15 


“Nami nikawaona wafu, wakubwa kwa wadogo, wakiwa 
wamesimama mbele ya kile kiti cha ufalme, na vitabu vya kukunjwa 
vikafunguliwa. Lakini kitabu kingine cha kukunjwa kikafunguliwa; 
hicho ni kitabu cha uzima. Wafu wakahukumiwa kutokana na yale 
mambo yaliyoandikwa katika vile vitabu kulingana na matendo yao. 
Na bahari ikawatoa wafu waliokuwa ndani yake, na kifo na Kaburi 
vikawatoa wafu waliokuwa ndani yake, nao wakahukumiwa kila 
mmoja kulingana na matendo yake.” 


Ufunuo 20:12, 13 


SWALI LA 13 
Biblia inasema nini kuhusu 
kufanya kazi? 


“Je, umemwona mtu aliye stadi katika kazi yake? Atasimama mbele 
ya wafalme; hatasimama mbele ya watu wa kawaida.” 


Methali 22:29 


“Mwizi asiibe tena; badala yake afanye kazi kwa bidii, akifanya kazi 
njema kwa mikono yake, ili awe na kitu cha kumgawia mtu mwenye 
uhitaji.” 


Waefeso 4:28 


“Kila mtu anapaswa kula na kunywa na kufurahia kazi yake yote 
ngumu. Ni zawadi kutoka kwa Mungu.” 


Mhubiri 3:13 


SWALI LA 14 

Unawezaje kutumia vizuri pesa na 
mali zako? 

“Anayependa raha atakuwa maskini; anayependa divai na mafuta 
hatakuwa tajiri.” 

Methali 21:17 

“Mkopaji ni mtumwa wa mkopeshaji.” 

Methali 22:7 


“Ni nani kati yenu anayetaka kujenga mnara ambaye haketi kwanza 
na kuhesabu gharama, ili aone kama ana kiasi cha kutosha 
kuukamilisha? La sivyo, ataweka msingi lakini ashindwe kumaliza, 
na wote wanaomtazama wataanza kumdhihaki, wakisema: ‘Mtu 
huyu alianza kujenga lakini akashindwa kumaliza.” 


Luka 14:28-30 


“Waliposhiba akawaambia wanafunzi wake: 'Kusanyeni vipande 
vilivyobaki, ili chochote kisipotee.” 


Yohana 6:12 


SWALI LA 15 
Unawezaje kuwa na furaha? 


“Ni afadhali kula mboga za majani 
mahali penye upendo kuliko kula 
ng'ombe dume aliyenoneshwa mahali 
penye chuki.” 


Methali 15:17 


“Mimi, Yehova, ni Mungu wako, 


ninayekufundisha ili ujifaidi mwenyewe, 
ninayekuongoza katika njia 
unayopaswa kutembea.” 


Isaya 48:17 


“Wenye furaha ni wale wanaotambua uhitaji wao wa kiroho, kwa 
kuwa Ufalme wa mbinguni ni wao.” 


Mathayo 5:3 
“Lazima umpende jirani yako kama unavyojipenda mwenyewe.” 
Mathayo 22:39 


“Kama vile mnavyotaka watu wawatendee ninyi, watendeeni vivyo 
hivyo.” 


Luka 6:31 
“Wenye furaha ni wale wanaolisikia neno la Mungu na kulishika!” 


Luka 11:28 


“Mtu anapokuwa na vitu vingi, uhai wake hautokani na vitu alivyo 
navyo.” 


Luka 12:15 

“Basi, tukiwa na chakula na mavazi, tutaridhika na vitu hivyo.” 
1 Timotheo 6:8 

“Kuna furaha zaidi katika kutoa kuliko ilivyo katika kupokea.” 


Matendo 20:35 


SWALI LA 16 

Unawezaje kukabiliana na 
mahangaiko? 

“Mtupie Yehova mzigo wako, naye atakutegemeza. Hataruhusu 
kamwe mwadilifu aanguke.” 

Zaburi 55:22 


“Mipango ya wenye bidii hakika huleta mafanikio, Lakini wote walio 
na haraka kwa hakika watakuwa maskini.” 


Methali 21:5 


“Usiogope, kwa maana mimi niko pamoja nawe. Usihangaike, kwa 
maana mimi ni Mungu wako. Nitakutia nguvu, naam, nitakusaidia, 
nitakushika kwelikweli kwa mkono wangu wa kuume wa uadilifu.” 


Isaya 41:10 


“Ni nani kati yenu ambaye kwa kuhangaika anaweza kurefusha uhai 
wake kwa mkono mmoja?” 


Mathayo 6:27 


“Basi, msihangaike kamwe kuhusu kesho, kwa maana kesho 
itakuwa na mahangaiko yake yenyewe. Kila siku ina matatizo yake 
ya kutosha.” 


Mathayo 6:34 


“Mhakikishe mambo muhimu zaidi.” 


Wafilipi 1:10 


“Msihangaike kuhusiana na jambo lolote, bali katika kila jambo kwa 
sala na dua pamoja na kutoa shukrani, mjulisheni Mungu maombi 
yenu; na amani ya Mungu inayozidi uelewaji wote itailinda mioyo 
yenu na nguvu Zenu za akili kupitia Kristo Yesu.” 


Wafilipi 4:6, 7 


SWALI LA 17 
Biblia inawezaje kuisaidia familia 
yako? 


WAUME/BABA 


“Vivyo hivyo, waume wanapaswa kuwapenda wake zao kama miili 
yao wenyewe. Mwanamume anayempenda mke wake anajipenda 
mwenyewe, kwa maana hakuna mtu anayeuchukia mwili wake, bali 
huulisha na kuutunza ... Kila mtu kati yenu anapaswa kumpenda 


mke wake kama anavyojipenda mwenyewe.” 
Waefeso 5:28, 29, 33 


“Nanyi akina baba, msiwe mkiwakasirisha watoto wenu, bali 
endeleeni kuwalea katika nidhamu na maagizo ya Yehova.” 


Waefeso 6:4 


WAKE 


“Mke anapaswa kumheshimu sana mume wake.” 
Waefeso 5:33 


“Enyi wake, jitisheni kwa waume zenu, kwa kuwa inafaa katika 
Bwana.” 


Wakolosai 3:18 


WATOTO 


“Enyi watoto, watiini wazazi wenu katika muungano na Bwana, kwa 
maana hilo ni jambo la uadilifu. ‘Mheshimu baba yako na mama 
yako,’ hiyo ndiyo amri ya kwanza yenye ahadi: ‘Ili mambo yakuendee 
vema nawe ukae muda mrefu duniani.” 


Waefeso 6:1-3 


“Enyi watoto, watiini wazazi wenu katika kila jambo, kwa maana hilo 
humpendeza Bwana.” 


Wakolosai 3:20 


SWALI LA 18 
Unawezaje kumkaribia Mungu? 


“Ee Msikiaji wa sala, watu wa kila aina watakujia.” 
Zaburi 65:2 


“Mtumaini Yehova kwa moyo wako wote, wala usitegemee uelewaji 
wako mwenyewe. Katika njia zako zote mtambue yeye, naye 
atavinyoosha vijia vyako.” 


Methali 3:5, 6 


“Uzima wa milele ndio huu, wakujue wewe, Mungu wa pekee wa 
kweli, na yule uliyemtuma, Yesu Kristo.” 


Yohana 17:3 
“Kwa hakika, [Mungu] hayuko mbali na kila mmoja wetu.” 
Matendo 17:27 


“Hili ndilo ninaloendelea kusali, kwamba upendo wenu uwe mwingi 
zaidi na zaidi pamoja na ujuzi sahihi na utambuzi kamili.” 


Wafilipi 1:9 


“Ikiwa yeyote kati yenu anakosa hekima, na aendelee kumwomba 
Mungu, kwa maana yeye huwapa wote kwa ukarimu na bila 
kushutumu, naye atapewa.” 


Yakobo 1:5 


“Mkaribieni Mungu, naye atawakaribia ninyi. Safisheni mikono yenu, 
ninyi watenda dhambi, na takaseni mioyo yenu, ninyi mnaositasita.” 


Yakobo 4:8 


“Kwa maana kumpenda Mungu humaanisha hivi, kwamba tushike 
amri zake; na bado amri zake si mzigo mzito.” 


1 Yohana 5:3 


SWALI LA 19 
Vitabu vya Biblia vina ujumbe 
gani”? 


MAANDIKO YA KIEBRANIA (“AGANO 
LA KALE”) 


PENTATEUKI (VITABU 5): 


Mwanzo, Kutoka, Mambo ya Walawi, Hesabu, Kumbukumbu la 
Torati 


Kuanzia uumbaji mpaka kuanzishwa kwa taifa la kale la Israeli 
VITABU VYA KIHISTORIA (VITABU 12): 


Yoshua, Waamuzi, Ruthu 


Kuanzia wakati Waisraeli walipoingia katika Nchi ya Ahadi na 
matukio yaliyofuata 


1 na 2 Samweli, 1 na 2 Wafalme, 1 na 2 Mambo ya Nyakati 
Historia ya taifa la Israeli kufikia kuharibiwa kwa Yerusalemu 
Ezra, Nehemia, Esta 


Historia ya Wayahudi baada ya kurudi kutoka utekwani Babiloni 
VITABU VYA MASHAIRI (VITABU 5): 


Ayubu, Zaburi, Methali, Mhubiri, Wimbo wa Sulemani 


Mkusanyo wa maneno ya hekima na nyimbo 
VITABU VYA UNABII (VITABU 17): 


Isaya, Yeremia, Maombolezo, Ezekieli, Danieli, Hosea, Yoeli, 
Amosi, Obadia, Yona, Mika, Nahumu, Habakuki, Sefania, Hagai, 
Zekaria, Malaki 


Unabii, au utabiri unaohusu watu wa Mungu 


MAANDIKO YA KIGIRIKI YA KIKRISTO 
(“AGANO JIPYA”) 


VITABU VINNE VYA INJILI (VITABU 4): 


Mathayo, Marko, Luka, Yohana 


Historia ya maisha na huduma ya Yesu 
MATENDO YA MITUME (KITABU 1): 
Historia ya mwanzo wa kutaniko la Kikristo na kazi ya kuhubiri 


BARUA (VITABU 21): 


Waroma, 1 na 2 Wakorintho, Wagalatia, Waefeso, Wafilipi, 
Wakolosai, 1 na 2 Wathesalonike 


Barua zilizotumwa kwa makutaniko mbalimbali ya Kikristo 
1 na 2 Timotheo, Tito, Filemoni 


Barua zilizotumwa kwa Mkristo mmoja-mmoja 


Waebrania, Yakobo, 1 na 2 Petro, 1, 2, na 3 Yohana, Yuda 


Barua zilizotumwa kwa Wakristo kwa ujumla 


UFUNUO (KITABU 1): 


Mfuatano wa maono ya unabii aliyopewa mtume Yohana 


SWALI LA 20 
Unawezaje kunufaika zaidi 
unaposoma Biblia? 


UNAPOSOMA BIBLIA YAKO JIULIZE 
MASWALI YAFUATAYO: 


Jambo hili linanifundisha nini kumhusu 
Yehova Mungu? 


Sehemu hii ya Maandiko inahusianaje 
na ujumbe wa Biblia? 


Ninawezaje kutumia habari hii 
maishani mwangu? 


Ninawezaje kutumia maandiko haya kuwasaidia wengine? 
“Neno lako ni taa ya mguu wangu, na nuru ya njia yangu.” 


Zaburi 119:105 


UTANGULIZI 


Biblia Takatifu ni ujumbe wa Mungu ulioandikwa kwa ajili yetu sote. 
Ni lazima tujifunze Biblia ili tumjue Mtungaji wake. (Yohana 17:3; 

2 Timotheo 3:16) Katika Biblia, Yehova Mungu hufunua kusudi lake 
kwa ajili ya wanadamu na kwa ajili ya dunia, makao ya wanadamu. 
—Mwanzo 3:15; Ufunuo 21:3, 4. 


Hakuna kitabu kingine chochote kilicho na nguvu za kubadili maisha 
ya watu kama Biblia. Biblia hutuchochea kutafakari kuhusu sifa za 
Yehova kama vile upendo, rehema, na huruma. Huwapa watu 
tumaini na kuwasaidia kuvumilia hata mateso makali sana. Nayo 
inaendelea kufunua mambo ya ulimwengu huu yasiyopatana na 
mapenzi makamilifu ya Mungu.—Zaburi 119:105; Waebrania 4:12; 

1 Yohana 2:15-17. 


Mwanzoni Biblia iliandikwa katika lugha ya Kiebrania, Kiaramu, na 
Kigiriki, lakini sasa imetafsiriwa, ikiwa nzima au kwa sehemu, katika 
lugha 2,600 hivi. Ndicho kitabu kilichotafsiriwa katika lugha nyingi 
zaidi na kusambazwa kwa wingi sana katika historia. Na jambo hilo 
halitushangazi. Unabii wa Biblia unasema hivi: “Hii habari njema ya 
Ufalme [ambao ndio ujumbe wa msingi wa Biblia] itahubiriwa katika 
dunia yote inayokaliwa ili kuwa ushahidi kwa mataifa yote, na ndipo 
ule mwisho utakapokuja.”—Mathayo 24:14. 


Kwa kuwa tunatambua umuhimu wa ujumbe wa Biblia, tumeboresha 
tafsiri hii tukiwa na heshima kubwa sana kuelekea ujumbe wa Biblia. 
Tunatambua kwamba tuna wajibu mzito sana wa kuwasilisha ujumbe 
wake kwa usahihi. Toleo hili lililorekebishwa linategemea msingi 
mzuri uliowekwa na matoleo ya awali ya New World Translation of 


the Holy Scriptures, Biblia iliyotolewa kwa mara ya kwanza zaidi ya 
miaka 60 iliyopita. Hata hivyo, lugha ya Kiingereza imebadilika katika 
muda wa miaka 50 iliyopita. Mabadiliko hayo ndiyo yaliyofanya 
washiriki wa sasa wa Halmashauri ya Kutafsiri Biblia ya Ulimwengu 
Mpya waanze kazi kubwa ya kuiboresha. Lengo letu lilikuwa 
kutayarisha tafsiri inayowasilisha kwa uaminifu mawazo ya 
maandishi ya awali na ambayo inaeleweka na kusomeka kwa 
urahisi. Makala za Nyongeza zenye kichwa “Kanuni za Kutafsiri 
Biblia,” “Sehemu za Toleo Hili,” na “Jinsi Biblia Ilivyotufikia” 
zinazungumzia baadhi ya mambo yaliyoboreshwa katika toleo hili 
kuhusiana na lugha. 


Wale wanaompenda Yehova Mungu na kumwabudu wanatamani 
kuwa na tafsiri sahihi na inayoeleweka ya Neno la Mungu. 

(1 Timotheo 2:4) Kwa hiyo, tumetoa toleo hili lililorekebishwa katika 
Kiingereza tukikusudia litafsiriwe katika lugha nyingi iwezekanavyo. 
Tunatumaini na kusali kwamba, wewe msomaji mpendwa, 
utanufaika na toleo hili la Maandiko Matakatifu unapojitahidi 
‘kumtafuta Mungu na kwa kweli umpate. —Matendo 17:27. 


Halmashauri ya Kutafsiri Biblia ya Ulimwengu Mpya 


Agosti 2013 


Biblia Takatifu—Tafsiri ya Ulimwengu Mpya katika Kiswahili ilitolewa 
mwaka wa 2003. Toleo hili la Kiswahili la mwaka wa 2017 ambalo 
ndilo la karibuni zaidi limerekebishwa kwa kutegemea Biblia ya 


Kiingereza ya Tafsiri ya Ulimwengu Mpya iliyorekebishwa mwaka wa 
2013, na lina sehemu zote zilizo katika tafsiri ya Kiingereza. 

Mwanzo wa dhambi ya wanadamu (1-13) 


Uwongo wa kwanza (4, 5) 


Yehova awahukumu waasi (14-24) 


Uzao wa mwanamke watabiriwa (15) 
Kufukuzwa Edeni (23, 24) 
4 
Kaini na Abeli (1-16) 
Wazao wa Kaini (17-24) 


Sethi na Enoshi mwanawe (25, 26) 


Kuanzia Adamu mpaka Noa (1-32) 


Adamu azaa wana na mabinti (4) 


Enoko alitembea na Mungu (21-24) 


Wana wa Mungu wajichukulia wake duniani (1-3) 
Wanefili wazaliwa (4) 
Uovu wa wanadamu wamhuzunisha Yehova (5-8) 


Noa aagizwa ajenge safina (9-16) 

50 
Yosefu amzika Yakobo Kanaani (1-14) 

Mwanzo 1:1-31 


MWANZO 


1 Hapo mwanzo Mungu aliumba mbingu na dunia. 


2 Sasa dunia haikuwa na umbo nayo ilikuwa tupu,” na giza lilikuwa 
juu ya kilindi cha maji,” na nguvu ya utendaji ya Mungu?” ilikuwa 
ikienda huku na huku juu ya maji. 


3 Na Mungu akasema: “Kuwe na nuru.” Basi kukawa na nuru. 

4 Baada ya hayo, Mungu akaona kwamba nuru ilikuwa nzuri, na 
Mungu akaanza kuitenganisha nuru na giza. > Mungu akaiita nuru 
Mchana, lakini giza akaliita Usiku. Ikawa jioni, ikawa asubuhi, siku ya 
kwanza. 


6 Kisha Mungu akasema: “Na kuwe na anga katikati ya maji, na 
anga liyatenganishe maji na maji.” 7 Ndipo Mungu akatengeneza 
anga na kuyatenganisha maji yaliyo chini ya anga na maji yaliyo juu 
ya anga. Na ikawa hivyo. 8 Mungu akaiita anga Mbingu. Ikawa jioni, 
ikawa asubuhi, siku ya pili. 


9 Kisha Mungu akasema: “Maji yaliyo chini ya mbingu na 
yakusanyike mahali pamoja, na nchi kavu itokee.” Na ikawa hivyo. 
10 Mungu akaiita nchi kavu Dunia, lakini mkusanyiko wa maji, 
akauita Bahari. Na Mungu akaona kuwa ni vyema. 11 Kisha Mungu 
akasema: “Dunia na ichipushe majani, mimea inayozaa mbegu na 
miti ya matunda inayozaa matunda kulingana na aina zake, miti 
inayozaa matunda yenye mbegu duniani.” Na ikawa hivyo. 12 Dunia 
ikaanza kuchipusha majani, mimea inayozaa mbegu na miti 
inayozaa matunda yenye mbegu, kulingana na aina zake. Kisha 


Mungu akaona kuwa ni vyema. 13 Ikawa jioni, ikawa asubuhi, siku ya 
tatu. 


14 Kisha Mungu akasema: “Na kuwe na mianga katika anga la 
mbingu ili itenganishe mchana na usiku, nayo itakuwa ishara ya 
kuonyesha majira na siku na miaka. 15 Itakuwa mianga katika anga 
la mbingu ili kuangazia dunia.” Na ikawa hivyo. 16 Ndipo Mungu 
akatengeneza mianga miwili mikubwa, mwanga mkubwa zaidi wa 
kutawala mchana na mwanga mdogo wa kutawala usiku, na pia 
nyota. 17 Basi Mungu akaiweka katika anga la mbingu ili iangazie 
dunia 18 na kutawala wakati wa mchana na wakati wa usiku na 
kutenganisha nuru na giza. Mungu akaona kuwa ni vyema. 19 Ikawa 
jioni, ikawa asubuhi, siku ya nne. 


20 Kisha Mungu akasema: “Maji na yajae viumbe walio” hai, na 
viumbe wanaoruka waruke juu ya dunia katika anga la mbingu.”” 

21 Mungu akaumba viumbe wakubwa?” wa baharini na viumbe wote 
walio hai waendao na waliojaa majini kulingana na aina zao na kila 
kiumbe mwenye mabawa anayeruka, kulingana na aina yake. 
Mungu akaona kuwa ni vyema. 22 Basi Mungu akawabariki akisema: 
“Zaeni, muwe wengi na kujaza maji ya bahari, na viumbe wanaoruka 
wawe wengi duniani.” 23 Ikawa jioni, ikawa asubuhi, siku ya tano. 


24 Kisha Mungu akasema: “Dunia na itokeze viumbe walio” hai 
kulingana na aina zao, wanyama wa kufugwa na wanyama 
wanaotambaa” na wanyama wa mwituni kulingana na aina zao.” Na 
ikawa hivyo. 25 Kisha Mungu akaumba wanyama wa mwituni 
kulingana na aina zao na wanyama wa kufugwa kulingana na aina 
zao na wanyama wote wanaotambaa kulingana na aina zao. Mungu 
akaona kuwa ni vyema. 


26 Kisha Mungu akasema: “Na tumuumbe mtu kwa mfano wetu, 
kulingana na sura yetu, nao watawale samaki wa baharini na viumbe 
wanaoruka angani na wanyama wa kufugwa na dunia yote na kila 
mnyama anayetambaa duniani.” 27 Basi Mungu akamuumba mtu 
kwa mfano wake, kwa mfano wa Mungu alimuumba; mwanamume 
na mwanamke aliwaumba. 28 Zaidi ya hilo, Mungu akawabariki, na 
Mungu akawaambia: “Zaeni, muwe wengi, muijaze dunia na 
kuitiisha, na mtawale samaki wa baharini na viumbe wanaoruka 
angani na kila kiumbe aliye hai anayetembea duniani.” 


29 Kisha Mungu akasema: “Tazama nimewapa kila mmea duniani 
pote unaozaa mbegu na kila mti unaozaa matunda yenye mbegu. 
Itakuwa chakula chenu. 30 Na kila mnyama wa mwituni na kila 
kiumbe anayeruka angani na kila kiumbe mwenye uhai” 
anayetembea duniani, nimempa mimea yote ya kijani iwe chakula 
chake.” Ikawa hivyo. 


31 Baada ya hayo Mungu akaona kila kitu alichoumba, na tazama! 
kilikuwa chema sana. Ikawa jioni, ikawa asubuhi, siku ya sita. 


^ Mwa. 1:2 Au “ukiwa.” 

^ Mwa. 1:2 Au “maji yenye nguvu.” 
^ Mwa. 1:2 Au “roho ya Mungu.” 

^ Mwa. 1:14 Au “taa.” 

^ Mwa. 1:20 Au “nafsi zilizo.” 


^ Mwa. 1:20 Au “angani.” 


A Mwa. 1:21 Au “wanyama wakubwa sana.” 
A Mwa. 1:24 Au “nafsi.” 


A Mwa. 1:24 Au “wanyama waendao,” inaonekana wanatia ndani 
wanyama wanaotambaa na jamii nyingine za wanyama Zilizo tofauti 
na jamii nyinginezo. 


A Mwa. 1:30 Au “ambaye ni nafsi hai.” 


Mwanzo 2:1-25 


2 Basi mbingu na dunia na kila kitu kilichomo vikakamilika.* 2 Na 
kufikia siku ya saba, Mungu alikuwa amemaliza kazi aliyokuwa 
akifanya, naye akaanza kupumzika siku ya saba kutoka katika kazi 
yake yote aliyokuwa amefanya. 3 Na Mungu akaibariki siku ya saba 
na kuitangaza kuwa takatifu, kwa kuwa katika siku hiyo Mungu 
amekuwa akipumzika kutokana na kazi yake yote ya kuumba, vyote 
alivyokusudia kuumba. 


4 Hii ndiyo historia ya mbingu na dunia wakati zilipoumbwa, siku 
ambayo Yehova” Mungu aliumba dunia na mbingu. 


> Dunia bado haikuwa na kichaka chochote na hakuna mmea 
wowote uliokuwa umeanza kuchipuka, kwa sababu Yehova Mungu 
hakuwa amefanya mvua inyeshe duniani na hapakuwa na mtu wa 
kuilima ardhi. $ Lakini ukungu ulikuwa ukipanda kutoka duniani, nao 
uliinywesha ardhi yote. 


7 Kisha Yehova Mungu akamuumba mtu kutokana na mavumbi ya 
ardhi na kupuliza katika mianzi ya pua yake pumzi ya uhai, na mtu 
huyo akawa mtu aliye hai.” 8 Zaidi ya hilo, Yehova Mungu akapanda 
bustani kule Edeni, kuelekea mashariki; na humo akamweka huyo 
mtu aliyemuumba. 9 Kwa hiyo Yehova Mungu akachipusha ardhini 
kila mti wenye kupendeza macho na unaofaa kwa chakula na pia mti 
wa uzima katikati ya bustani na mti wa ujuzi wa mema na mabaya. 


10 Sasa kulikuwa na mto uliotiririka kutoka Edeni ili kuinywesha 
bustani, na kutoka huko uligawanyika na kuwa mito minne.” 11 Jina 
la mto wa kwanza ni Pishoni; ndio unaozunguka nchi yote ya Havila, 
ambako kuna dhahabu. 12 Dhahabu ya nchi hiyo ni nzuri. Pia kuna 


utomvu wa mbedola na madini ya shohamu. 13 Jina la mto wa pili ni 
Gihoni; ndio unaozunguka nchi yote ya Kushi. 14 Jina la mto wa tatu 
ni Hidekeli;” ndio unaoelekea upande wa mashariki wa Ashuru. Na 
mto wa nne ni Efrati. 


15 Yehova Mungu akamchukua huyo mtu na kumweka katika bustani 
ya Edeni ili ailime na kuitunza. 16 Pia, Yehova Mungu akampa huyo 
mtu amri hii: “Unaweza kula matunda ya kila mti katika bustani 
mpaka ushibe. 17 Lakini kuhusu mti wa ujuzi wa mema na mabaya, 
usile matunda yake, kwa maana siku utakapokula matunda yake 
hakika utakufa.” 


18 Kisha Yehova Mungu akasema: “Si vema mwanamume huyu 
aendelee kuwa peke yake. Nitamuumbia msaidizi, awe kikamilisho 
chake.” 19 Sasa Yehova Mungu aliumba kutoka mavumbini kila 
mnyama wa mwituni na kila kiumbe anayeruka angani, naye 
akaanza kuwaleta kwa mtu huyo ili aamue jina atakalompa kila 
kiumbe; na jina lolote ambalo mtu huyo alimpa kila kiumbe aliye hai, 
likawa jina lake. 20 Basi mtu huyo akawapa majina wanyama wote 
wa kufugwa na viumbe wote wanaoruka angani na kila mnyama wa 
mwituni, lakini mwanamume huyo hakuwa na msaidizi ambaye 
angekuwa kikamilisho chake. 21 Kwa hiyo Yehova Mungu akamletea 
mwanamume huyo usingizi mzito, na alipokuwa akilala, akachukua 
ubavu wake mmoja na kufunika nyama mahali hapo. 22 Na Yehova 
Mungu akaufanya ubavu aliochukua kutoka kwa mwanamume uwe 
mwanamke, naye akamleta kwa mwanamume huyo. 


23 Ndipo mwanamume huyo akasema: 


“Hatimaye huyu ni mfupa wa mifupa yangu 


Na nyama ya nyama yangu. 
Huyu ataitwa Mwanamke, 
Kwa sababu alitolewa katika mwanamume.” 


24 Ndiyo sababu mwanamume atamwacha baba yake na mama 
yake naye atashikamana” na mke wake, nao watakuwa mwili 
mmoja. 25 Na wote wawili wakaendelea kuwa uchi, huyo 
mwanamume na mke wake; lakini hawakuona aibu. 


A Mwa. 2:1 Tnn., “na jeshi lake lote likakamilika.” 


A Mwa. 2:4 Hili ndilo andiko la kwanza kutaja jina la pekee la Mungu, 
nin! (YHWH). Angalia Nyongeza A4. 


^ Mwa. 2:7 Au “nafsi hai.” Kiebrania, ne'phesh, ambalo kihalisi 
linamaanisha “kiumbe anayepumua.” Angalia Kamusi. 


^ Mwa. 2:10 Tnn., “na kuwa vichwa vinne.” 
^ Mwa. 2:14 Au “Tigri.” 


^ Mwa. 2:24 Au “ataendelea kuwa.” 


Mwanzo 3:1-24 


3 Basi nyoka alikuwa mwenye kujihadhari” kuliko wanyama wote wa 
mwituni walioumbwa na Yehova Mungu. Kwa hiyo, akamuuliza 
mwanamke: “Je, ni kweli kwamba Mungu alisema msile matunda ya 
kila mti wa bustani?” 2 Mwanamke akamjibu nyoka: “Tunaweza kula 
matunda ya miti ya bustani. 3 Lakini Mungu amesema hivi kuhusu 
matunda ya mti ulio katikati ya bustani: 'Msiyale, wala msiyaguse; la 
sivyo mtakufa.” 4 Ndipo nyoka akamwambia mwanamke: “Hakika 
hamtakufa. 5 Kwa maana Mungu anajua kwamba siku ileile 
mtakapokula matunda ya mti huo, macho yenu yatafunguliwa nanyi 
mtakuwa kama Mungu, mkijua mema na mabaya.” 


6 Kwa hiyo, mwanamke akaona kwamba mti huo ulifaa kwa chakula 
na kwamba ulikuwa kitu kinachotamanika kwa macho, naam, mti 
huo ulipendeza macho. Basi akaanza kuchuma matunda ya mti huo 
na kula. Baadaye, akampa pia mume wake baadhi ya matunda hayo 
alipokuwa pamoja naye, naye akaanza kula. 7 Ndipo macho yao 
wote wawili yakafunguliwa, nao wakatambua kwamba walikuwa 
uchi. Kwa hiyo wakayafunga pamoja majani ya mtini na 
kujitengenezea mavazi ya kujifunika kiunoni. 


8 Baadaye wakasikia sauti ya Yehova Mungu alipokuwa akitembea 
katika bustani wakati ambapo kuna upepo mtulivu, na mwanamume 
huyo na mke wake wakajificha katikati ya miti ya bustani kutoka 
mbele za uso wa Yehova Mungu. 9 Na Yehova Mungu akamwita 
huyo mwanamume tena na tena na kumuuliza: “Uko wapi?” 

10 Mwishowe akajibu: “Niliisikia sauti yako katika bustani, lakini 
niliogopa kwa sababu nilikuwa uchi, basi nikajificha.” 11 Ndipo 
Mungu akamuuliza: “Ni nani aliyekwambia uko uchi? Je, umekula 


matunda ya mti niliokuamuru usile?” 12 Mwanamume huyo 
akasema: “Mwanamke uliyenipa nikae naye, alinipa tunda kutoka 
katika mti huo, basi nikala.” 13 Ndipo Yehova Mungu akamuuliza 
mwanamke: “Ni jambo gani hili ulilofanya?” Mwanamke akajibu: 
“Nyoka alinidanganya, basi nikala.” 


14 Kisha Yehova Mungu akamwambia nyoka: “Kwa sababu 
umefanya jambo hili, wewe umelaaniwa kati ya wanyama wote wa 
kufugwa na kati ya wanyama wote wa mwituni. Utakwenda kwa 
tumbo lako, nawe utakula mavumbi sikuzote za maisha yako. 

15 Nami nitaweka uadui” kati yako na mwanamke na kati ya uzao 
wako” na uzao wake.” Yeye atakuponda” kichwa, nawe utamuuma” 
kisigino.” 


16 Akamwambia mwanamke: “Nitazidisha sana uchungu wa mimba 
yako; utazaa watoto kwa uchungu, nawe utamtamani sana mume 
wako, naye atakutawala.” 


17 Kisha akamwambia Adamu:* “Kwa sababu uliisikiliza sauti ya mke 
wako na kula matunda ya mti ambao nilikuamuru hivi kuuhusu, 'Usile 
matunda yake, ardhi imelaaniwa kwa sababu yako. Kwa maumivu 
utakula mazao yake sikuzote za maisha yako. 18 Itakuzalia miiba na 
michongoma, nawe utakula mimea ya shambani. 19 Kwa jasho la 
uso wako utakula chakula” mpaka utakaporudi ardhini, kwa kuwa 
ulitolewa humo. Kwa maana wewe ni mavumbi nawe utarudi 


mavumbini.” 


20 Baada ya hayo Adamu akampa mke wake jina Hawa,” kwa 
sababu angekuwa mama ya kila mtu anayeishi. 21 Na Yehova 
Mungu akamtengenezea Adamu na mke wake mavazi marefu ya 
ngozi ili wavae. 22 Kisha Yehova Mungu akasema: “Tazama mtu 


huyu amekuwa kama sisi kwa kujua mema na mabaya. Sasa Ili 
asiunyooshe mkono wake na kuchukua pia matunda kutoka katika 
mti wa uzima, naye ale na kuishi milele,—” 23 Ndipo Yehova Mungu 
akamfukuza kutoka katika bustani ya Edeni ili ailime ardhi ambamo 
alikuwa ametolewa. 24 Basi akamfukuza mtu huyo, akaweka upande 
wa mashariki wa bustani ya Edeni makerubi na upanga unaowaka 
uliokuwa ukizunguka mfululizo ili kuilinda njia ya kwenda kwenye mti 
wa uzima. 


A Mwa. 3:1 Au “mjanja; mwenye hila.” 

A Mwa. 3:15 Au “uhasama.” 

A Mwa. 3:15 Tnn., “mbegu yako.” 

A Mwa. 3:15 Tnn., “mbegu yake.” 

^ Mwa. 3:15 Au “atakujeruhi; atakugonga.” 
A Mwa. 3:15 Au “utamjeruhi; utamponda.” 


A Mwa. 3:17 Maana yake “Mtu wa Udongo; Binadamu; 
Mwanadamu.” 


A Mwa. 3:19 Tnn., “mkate.” 


A Mwa. 3:20 Maana yake “Anayeishi.” 


Mwanzo 4:1-26 


4 Basi Adamu akafanya ngono na Hawa mke wake, na Hawa 
akapata mimba. Akamzaa Kaini na kusema: “Nimezaa mtoto wa 
kiume kwa msaada wa Yehova.” 2 Baadaye akamzaa Abeli, ndugu 
ya Kaini. 


Abeli akawa mchungaji, lakini Kaini akawa mkulima. 3 Baada ya 
muda, Kaini alileta baadhi ya mazao ya shambani ili ayatoe kuwa 
dhabihu kwa Yehova. 1 Lakini Abeli alileta baadhi ya wazaliwa wa 
kwanza wa mifugo yake, pamoja na mafuta yao. Yehova 
alipendezwa na Abeli na dhabihu yake, > lakini hakupendezwa hata 
kidogo na Kaini na dhabihu yake. Basi Kaini akawaka hasira kali na 
kusononeka.” 6 Basi Yehova akamuuliza Kaini: “Kwa nini 
umekasirika sana na kusononeka? 7 Ukitenda mema, je, hutapata 
kibali tena?” Lakini usipotenda mema, dhambi inakunyemelea 
mlangoni, nayo inatamani sana kukutawala; lakini je, utaishinda?” 


8 Baada ya hayo Kaini akamwambia Abeli ndugu yake: “Twende 
zetu shambani.” Basi walipokuwa shambani, Kaini akamshambulia 
Abeli ndugu yake, akamuua. 9 Baadaye, Yehova akamuuliza Kaini: 
“Yuko wapi Abeli ndugu yako?” naye akajibu: “Sijui. Kwani mimi ni 
mlinzi wa ndugu yangu?” 10 Basi Mungu akasema: “Umefanya nini? 
Sikiliza! Damu ya ndugu yako inanililia kwa sauti kutoka ardhini. 

11 Na sasa umelaaniwa kwa kufukuzwa kutoka katika ardhi ambayo 
imefungua kinywa chake ili kupokea damu ya ndugu yako kutoka 
mkononi mwako. 12 Utakapolima ardhi, haitakurudishia mazao 
yake.” Utakuwa mtu anayetangatanga na mkimbizi duniani.” 

13 Kisha Kaini akamwambia Yehova: “Adhabu ya kosa langu ni 
kubwa mno kwangu kustahimili. 14 Leo unanifukuza kutoka katika 


nchi hii,” nami nitafichwa kutoka mbele za uso wako; nitakuwa mtu 
anayetangatanga na mkimbizi duniani, na yeyote atakayenipata kwa 
hakika ataniua.” 15 Kwa hiyo Yehova akamwambia: “Kwa sababu 
hiyo, yeyote atakayemuua Kaini atalipizwa kisasi mara saba.” 


Basi Yehova akaweka alama kwa ajili ya Kaini ili yeyote 
atakayempata asimuue. 16 Kisha Kaini akaenda zake kutoka mbele 
za Yehova, akaanza kuishi katika nchi ya Uhamisho,” upande wa 
mashariki wa Edeni. 


17 Baadaye Kaini akafanya ngono na mke wake, naye akapata 
mimba na kumzaa Enoko. Kisha akajenga jiji na kuliita jiji hilo Enoko, 
jina la mwanawe. 18 Baadaye Enoko akamzaa Iradi. Na Iradi 
akamzaa Mehuyaeli, na Mehuyaeli akamzaa Methushaeli, na 
Methushaeli akamzaa Lameki. 


19 Lameki akaoa wake wawili. Mke wa kwanza aliitwa Ada, na wa pili 
aliitwa Zila. 20 Ada akamzaa Yabali. Ndiye aliyekuwa mwanzilishi wa 
wale wanaokaa katika mahema na wenye mifugo. 21 Ndugu yake 
aliitwa Yubali. Ndiye aliyekuwa mwanzilishi wa wale wote wanaopiga 
kinubi na zumari.” 22 Pia Zila alimzaa Tubal-kaini, aliyekuwa 
akitengeneza vifaa vya kila aina vya shaba na chuma. Na dada ya 
Tubal-kaini aliitwa Naama. 23 Kisha Lameki akatunga maneno haya 
kwa ajili ya wake zake, Ada na Zila: 


“Sikieni sauti yangu, enyi wake za Lameki; 
Sikilizeni maneno yangu: 
Nimemuua mwanamume kwa sababu ya kunijeruhi, 


Naam, mwanamume kijana kwa sababu ya kunipiga. 


24 |kiwa Kaini atalipizwa kisasi mara 7, 
Basi Lameki ni mara 77.” 


25 Adamu akafanya ngono tena na mke wake, naye akazaa mwana. 
Akampa jina Sethi,” kwa sababu kama mama yake alivyosema, 
“Mungu amenichagulia mzao mwingine” atakayechukua mahali pa 
Abeli, kwa sababu Kaini alimuua.” 26 Pia Sethi akazaa mwana na 
kumpa jina Enoshi. Wakati huo watu walianza kuliitia jina la Yehova. 


A Mwa. 4:5 Tnn., “na uso wake ukakunjamana.” 

A Mwa. 4:7 Au “hutakwezwa?” 

A Mwa. 4:12 Tnn., “nguvu zake.” 

A Mwa. 4:14 Tnn., “kutoka kwenye uso wa ardhi.” 

A Mwa. 4:16 Au “nchi ya Nodi.” 

^ Mwa. 4:21 Au “filimbi.” 

A Mwa. 4:25 Maana yake “Aliyechaguliwa; Aliyesimamishwa.” 


A Mwa. 4:25 Tnn., “mbegu nyingine.” 


Mwanzo 5:1-32 


5 Hiki ndicho kitabu cha historia ya Adamu. Siku ambayo Mungu 
alimuumba Adamu, alimuumba kwa mfano wa Mungu. 

2 Mwanamume na mwanamke aliwaumba. Siku ambayo aliwaumba, 
aliwabariki na kuwaita Binadamu.” 


3 Adamu aliishi miaka 130, kisha akazaa mwana kwa mfano wake, 
kwa sura yake, akampa jina Sethi. 4 Baada ya kumzaa Sethi, Adamu 
aliishi miaka 800. Naye akazaa wana na mabinti. 5 Basi siku zote za 
maisha ya Adamu zilikuwa miaka 930, kisha akafa. 


6 Sethi aliishi miaka 105, akamzaa Enoshi. 7 Baada ya kumzaa 
Enoshi, Sethi aliishi miaka 807. Naye akazaa wana na mabinti. 
8 Basi siku zote za maisha ya Sethi zilikuwa miaka 912, kisha akafa. 


9 Enoshi aliishi miaka 90, kisha akamzaa Kenani. 10 Baada ya 
kumzaa Kenani, Enoshi aliishi miaka 815. Naye akazaa wana na 
mabinti. 11 Basi siku zote za maisha ya Enoshi zilikuwa miaka 905, 
kisha akafa. 


12 Kenani aliishi miaka 70, kisha akamzaa Mahalaleli. 13 Baada ya 
kumzaa Mahalaleli, Kenani aliishi miaka 840. Naye akazaa wana na 
mabinti. 14 Basi siku zote za maisha ya Kenani zilikuwa miaka 910, 
kisha akafa. 


15 Mahalaleli aliishi miaka 65, kisha akamzaa Yaredi. 16 Baada ya 
kumzaa Yaredi, Mahalaleli aliishi miaka 830. Naye akazaa wana na 
mabinti. 17 Basi siku zote za maisha ya Mahalaleli zilikuwa miaka 
895, kisha akafa. 


18 Yaredi aliishi miaka 162, kisha akamzaa Enoko. 19 Baada ya 
kumzaa Enoko, Yaredi aliishi miaka 800. Naye akazaa wana na 
mabinti. 20 Basi siku zote za maisha ya Yaredi zilikuwa miaka 962, 
kisha akafa. 


21 Enoko aliishi miaka 65, kisha akamzaa Methusela. 22 Baada ya 
kumzaa Methusela, Enoko aliendelea kutembea na Mungu wa kweli 
kwa miaka 300. Naye akazaa wana na mabinti. 23 Basi siku zote za 
maisha ya Enoko zilikuwa miaka 365. 24 Enoko aliendelea kutembea 
na Mungu wa kweli. Kisha hakuwepo tena, kwa maana Mungu 
alimchukua. 


25 Methusela aliishi miaka 187, kisha akamzaa Lameki. 26 Baada ya 
kumzaa Lameki, Methusela aliishi miaka 782. Naye akazaa wana na 
mabinti. 27 Basi siku zote za maisha ya Methusela zilikuwa miaka 
969, kisha akafa. 


28 Lameki aliishi miaka 182, kisha akazaa mwana. 29 Akamwita 
mwana huyo Noa,” akisema: “Huyu atatufariji katika kazi yetu ngumu 
na katika kazi inayoumiza ya mikono yetu kwa sababu ya ardhi 
iliyolaaniwa na Yehova.” 30 Baada ya kumzaa Noa, Lameki aliishi 
miaka 595. Naye akazaa wana na mabinti. 3! Basi siku zote za 
maisha ya Lameki zilikuwa miaka 777, kisha akafa. 


32 Baada ya Noa kuishi miaka 500, alimzaa Shemu, Hamu, na 
Yafethi. 


A Mwa. 5:2 Au “Adamu; Wanadamu.” 


A Mwa. 5:29 Huenda jina hili linamaanisha “Pumziko; Faraja.” 


Mwanzo 6:1-22 


6 Sasa idadi ya wanadamu ilipoanza kuongezeka duniani, nao 
wakazaa mabinti, 2 wana wa Mungu wa kweli” wakaanza kuona 
kwamba mabinti wa wanadamu ni warembo. Basi wakaanza 
kuwachukua wote waliowachagua ili wawe wake zao. 3 Ndipo 
Yehova akasema: “Roho yangu haitamvumilia mwanadamu daima, 
kwa sababu yeye ni mwili tu.” Kwa hiyo, jumla ya siku zake itakuwa 
miaka 120.” 


4 Wanefili” walikuwa duniani siku hizo na baadaye. Wakati huo wana 
wa Mungu wa kweli waliendelea kufanya ngono na mabinti wa 
wanadamu, nao wakawazalia wana. Wana hao walikuwa watu 
wenye nguvu wa nyakati za kale, wanaume maarufu. 


> Basi, Yehova akaona kwamba uovu wa mwanadamu ulikuwa 
mkubwa duniani na kwamba kila mwelekeo wa mawazo ya moyo 
wake ulikuwa mbaya tu wakati wote. 6 Yehova akaghairi“ kwamba 
aliwaumba wanadamu duniani, na moyo wake ukahuzunika.” 7 Kwa 
hiyo Yehova akasema: “Nitawafagilia mbali kutoka duniani 
wanadamu ambao nimewaumba, wanadamu pamoja na wanyama 
wa kufugwa, wanyama wanaotambaa, na viumbe wanaoruka 
angani, kwa sababu ninaghairi kwamba niliwaumba.” 8 Lakini Noa 
akapata kibali machoni pa Yehova. 


9 Hii ndiyo historia ya Noa. 


Noa alikuwa mtu mwadilifu. Alijithibitisha mwenyewe kuwa mtu asiye 
na kosa” miongoni mwa watu wa siku zake.” Noa alitembea 

pamoja na Mungu wa kweli. 10 Baada ya muda, Noa alizaa wana 
watatu, Shemu, Hamu, na Yafethi. 11 Lakini dunia ilikuwa 


imeharibika machoni pa Mungu wa kweli, nayo dunia ilikuwa imejaa 
ukatili. 12 Naam, Mungu aliitazama dunia, nayo ilikuwa imeharibika; 
watu wote walikuwa wameharibu njia yao duniani. 


13 Baada ya hayo Mungu akamwambia Noa: “Nimeamua 
kuwaangamiza wanadamu wote, kwa sababu wameijaza dunia 
ukatili, kwa hiyo nitawaangamiza pamoja na dunia. 14 Jitengenezee 
safina” kwa mbao za mti wenye utomvu. Utatengeneza vyumba 
ndani ya safina na uifunike kwa lami ndani na nje. 15 Hivi ndivyo 
utakavyoitengeneza: Safina inapaswa kuwa na urefu wa mikono 
300,” upana wa mikono 50, na kimo cha mikono 30. 

16 Utatengeneza dirisha la kuingiza mwangaza kwenye safina,” 
mkono mmoja kutoka juu. Unapaswa kutengeneza mlango ubavuni 
mwake, na utengeneze ghorofa ya chini, ghorofa ya pili, na ghorofa 
ya tatu. 


17 “Nami kwa upande wangu, nitaleta gharika ya maji duniani ili 
kuangamiza viumbe wote wenye pumzi ya uhai” walio chini ya 
mbingu. Kila kitu kilicho duniani kitaangamia. 18 Nami ninafanya 
pamoja nawe agano langu, nawe lazima uingie ndani ya safina, 
wewe, wanao, mke wako, na wake wa wanao. 19 Nawe uingize 
ndani ya safina viumbe hai wawili wawili wa kila aina ili kuwahifadhi 
hai pamoja nawe, dume na jike; 20 viumbe wanaoruka angani 
kulingana na aina zao, wanyama wa kufugwa kulingana na aina zao, 
na wanyama wote wanaotambaa kulingana na aina zao, watakuja 
ndani kwako viumbe wawili wawili wa kila aina ili uwahifadhi hai. 

21 Nawe unapaswa kukusanya na kuchukua kila aina ya chakula, 
kwa ajili yako na wanyama.” 


22 Basi Noa akafanya kulingana na mambo yote ambayo Mungu 
alikuwa amemwamuru. Hivyo ndivyo alivyofanya. 


A Mwa. 6:2 Msemo wa Kiebrania unaorejelea malaika, wana wa 
Mungu. 


A Mwa. 6:3 Au labda, “kwa sababu anatenda kulingana na mwili.” 


A Mwa. 6:4 Huenda neno hili linamaanisha “Waangushaji,” yaani, 
wale wanaowaangusha wengine chini. Angalia Kamusi. 


A Mwa. 6:6 Au “akasikitika.” 

A Mwa. 6:6 Au “naye akaumia moyoni mwake.” 
^ Mwa. 6:9 Au “lawama.” 

^ Mwa. 6:9 Tnn., “vizazi vyake.” 

^ Mwa. 6:14 Tnn., “sanduku”; chombo kikubwa. 


^ Mwa. 6:15 Mkono mmoja ulilingana na sentimita 44.5 (inchi 17.5). 
Angalia Nyongeza B14. 


^ Mwa. 6:16 Katika Kiebrania ni tso'har. Baadhi ya watu wanasema 
kwamba tso'har ni nafasi ya mkono mmoja kati ya paa na dari, si 
dirisha au nafasi ya kuingizia mwangaza. 


^ Mwa. 6:17 Au “roho ya uhai.” 


Mwanzo 7:1-24 


7 Baada ya hayo Yehova akamwambia Noa: “Ingia ndani ya safina, 
wewe pamoja na watu wote wa nyumbani mwako, kwa sababu 
nimekuona wewe peke yako kuwa mwadilifu mbele zangu miongoni 
mwa kizazi hiki. 2 Ingia pamoja na wanyama safi wa kila aina, saba 
saba,” dume na jike; na wanyama wawili tu wasio safi wa kila aina, 
dume na jike; 3 pia viumbe wanaoruka angani saba saba,” dume na 
jike, ili kuhifadhi hai uzao wao duniani pote. 4 Kwa maana baada ya 
siku saba tu, nitafanya mvua inyeshe duniani siku 40 mchana na 
usiku, nami nitafagilia mbali kutoka duniani kila kiumbe kilicho hai 
nilichokiumba.” 5 Basi Noa akafanya yote ambayo Yehova alikuwa 
amemwamuru. 


6 Noa alikuwa na umri wa miaka 600 maji ya gharika yalipokuja 
duniani. 7 Kwa hiyo Noa, pamoja na wanawe, mke wake, na wake 
wa wanawe, wakaingia ndani ya safina kabla ya maji ya gharika 
kuja. 8 Kila aina ya mnyama aliye safi na kila aina ya mnyama asiye 
safi na kila aina ya kiumbe anayeruka angani na kila aina ya kiumbe 
anayetambaa ardhini, 9 wakaingia wawili wawili na kumjia Noa ndani 
ya safina, dume na jike, kama Mungu alivyokuwa amemwamuru 
Noa. 10 Na siku saba baadaye maji ya gharika yakaja duniani. 


11 Katika mwaka wa 600 wa maisha ya Noa, mwezi wa pili, siku ya 
17 ya mwezi huo, siku hiyo chemchemi zote za kilindi kikubwa cha 
maji zilifunguka kwa nguvu na malango ya mbinguni ya mafuriko 
yakafunguliwa. 12 Na mvua ikamwagika duniani kwa siku 40, 
mchana na usiku. 13 Siku hiyohiyo, Noa aliingia ndani ya safina 
pamoja na wanawe, Shemu, Hamu, na Yafethi, pamoja na mke 
wake na wake watatu wa wanawe. 14 Waliingia ndani pamoja na kila 


mnyama wa mwituni kulingana na aina yake, na kila mnyama wa 
kufugwa kulingana na aina yake, na kila mnyama anayetambaa 
duniani kulingana na aina yake, na kila kiumbe anayeruka kulingana 
na aina yake, kila ndege, kila kiumbe mwenye mabawa. 

15 Waliendelea kumjia Noa ndani ya safina, wawili wawili, kila aina 
ya kiumbe mwenye pumzi ya uhai.” 16 Basi wakaingia ndani, dume 
na jike, viumbe wa kila aina, kama Mungu alivyokuwa 
amemwamuru. Baada ya hayo Yehova akaufunga mlango. 


17 Gharika ikaendelea” kwa siku 40 duniani, na maji yakazidi 
kuongezeka, yakaanza kuibeba safina, nayo safina ikaelea juu sana 
duniani. 18 Maji yakafurika na kuzidi kuongezeka sana duniani, lakini 
safina ilielea juu ya maji. 19 Maji yalifurika sana duniani hivi kwamba 
milima yote mirefu chini ya mbingu ikafunikwa. 20 Maji yalipanda 
kufikia mikono 15” juu ya milima. 


21 Basi viumbe wote walio hai waliotembea duniani wakafa—viumbe 
wanaoruka, wanyama wa kufugwa, wanyama wa mwituni, viumbe 
wanaoishi katika makundi makubwa, na wanadamu wote. 22 Kila 
kiumbe katika nchi kavu aliyekuwa na pumzi ya uhai” katika mianzi 
ya pua yake akafa. 23 Basi Mungu akafagilia mbali kila kiumbe hai 
kutoka duniani, kutia ndani, wanadamu, wanyama, wanyama 
wanaotambaa, na viumbe wanaoruka angani. Wote walifagiliwa 
mbali kutoka duniani; ni Noa peke yake na wale waliokuwa pamoja 
naye ndani ya safina waliookoka. 24 Na maji yakaendelea kuifunika 
dunia kwa siku 150. 


^ Mwa. 7:2 Au labda, “jozi saba za kila mnyama aliye safi.” 


^ Mwa. 7:3 Au labda, “jozi saba za viumbe wanaoruka angani.” 


^ Mwa. 7:15 Au “roho ya uhai.” 
^ Mwa. 7:17 Au “ikaendelea kumwagika.” 


^ Mwa. 7:20 Mkono mmoja ulilingana na sentimita 44.5 (inchi 17.5). 
Angalia Nyongeza B14. 


A Mwa. 7:22 Au “pumzi ya roho ya uhai.” 


Mwanzo 8:1-22 


8 Lakini Mungu akamwelekezea uangalifu” Noa na wanyama wote 
wa mwituni na wanyama wa kufugwa waliokuwa pamoja naye ndani 
ya safina, na Mungu akavumisha upepo duniani, maji yakaanza 
kupungua. 2 Chemchemi za kilindi cha maji na malango ya mbinguni 
ya mafuriko yakafungwa, kwa hiyo mvua kutoka mbinguni ikaacha 
kunyesha.” 3 Kisha maji yakaanza kupungua hatua kwa hatua 
duniani. Kufikia mwishoni mwa siku 150, maji yalikuwa yamepungua 
sana. 4 Katika mwezi wa saba, siku ya 17 ya mwezi huo, safina 
ikatua kwenye milima ya Ararati. 5 Na maji yakazidi kupungua hatua 
kwa hatua mpaka mwezi wa kumi. Katika mwezi wa kumi, siku ya 
kwanza ya mwezi huo, vilele vya milima vikaonekana. 


6 Basi mwishoni mwa siku 40, Noa akafungua dirisha la safina 
alilokuwa ametengeneza 7 na kumtuma nje kunguru; kunguru 
alikuwa akienda na kurudi, mpaka maji yalipokauka duniani. 


8 Baadaye akamtuma njiwa ili aone ikiwa maji yalikuwa yamepungua 
ardhini. 9 Njiwa huyo hakupata mahali pa kutua,” kwa hiyo akarudi 
kwa Noa ndani ya safina kwa sababu maji yalikuwa bado 
yameifunika dunia yote. Kwa hiyo akaunyoosha mkono wake nje na 
kumwingiza ndani ya safina. 10 Noa akangojea siku saba zaidi, 
akamtuma tena njiwa nje ya safina. 11 Njiwa huyo alipomrudia Noa 
ikielekea jioni, aliona kwamba alikuwa na jani bichi la mzeituni 
mdomoni mwake! Basi Noa akajua kwamba maji yalikuwa 
yamepungua duniani. 12 Akangojea tena siku nyingine saba. Kisha 
akamtuma nje njiwa huyo, lakini hakurudi tena. 


13 Sasa katika mwaka wa 601, mwezi wa kwanza, siku ya kwanza 
ya mwezi huo, maji yalikuwa yamepungua duniani; Noa akaondoa 


kifuniko cha safina na kuona kwamba ardhi ilikuwa ikikauka. 
14 Katika mwezi wa pili, siku ya 27 ya mwezi huo, dunia ilikuwa 
imekauka. 


15 Sasa Mungu akamwambia Noa: 16 “Toka ndani ya safina, wewe, 
mke wako, wanao, na wake zao. 17 Toka pamoja na viumbe wote 
walio hai wa kila aina, viumbe wanaoruka, wanyama, na wanyama 
wote wanaotambaa, ili wazaane” duniani na kuongezeka na kuwa 
wengi duniani.” 


18 Basi Noa akatoka nje, pamoja na wanawe, mke wake, na wake 
wa wanawe. 19 Kila kiumbe aliye hai, kila mnyama anayetambaa na 
kila kiumbe anayeruka, kila kiumbe anayetembea duniani, akatoka 
ndani ya safina kulingana na familia yake. 20 Kisha Noa akamjengea 
Yehova madhabahu, akachukua baadhi ya wanyama walio safi na 
baadhi ya viumbe wanaoruka walio safi, akawatoa kuwa dhabihu za 
kuteketezwa juu ya madhabahu hiyo. 21 Na Yehova akaanza kusikia 
harufu ya kupendeza.” Kwa hiyo Yehova akasema moyoni mwake: 
“Sitailaani ardhi tena kwa sababu ya mwanadamu, kwa maana 
mwelekeo wa moyo wa mwanadamu ni mbaya tangu wakati wa 
ujana; nami sitamwangamiza tena kamwe kila kiumbe aliye hai kama 
nilivyofanya. 22 Kuanzia sasa na kuendelea, dunia haitakosa kamwe 
kuwa na majira ya kupanda mbegu na kuvuna, baridi na joto, 
kiangazi na masika, na mchana na usiku.” 


A Mwa. 8:1 Tnn., “akamkumbuka.” 
^ Mwa. 8:2 Au “ikazuiliwa.” 


^ Mwa. 8:9 Au “mahali pa kutua kwa ajili ya wayo wa mguu wake.” 


^ Mwa. 8:17 Au “wajae.” 


^ Mwa. 8:21 Au “inayotuliza.” 


Mwanzo 9:1-29 


9 Basi Mungu akambariki Noa na wanawe na kuwaambia: “Zaeni 
muwe wengi na kuijaza dunia. 2 Kila kiumbe aliye hai duniani na kila 
kiumbe anayeruka angani na kila kiumbe anayetambaa ardhini na 
samaki wote wa baharini wataendelea kuwaogopa na kuwahofu 
ninyi. Sasa nimewatia mikononi mwenu.” 3 Kila mnyama aliye hai 
anayetembea anaweza kuwa chakula chenu. Kama nilivyowapa 
mimea, ninawapa hao wote wawe chakula chenu. 4 Ila tu nyama 
pamoja na uhai wake*—damu yake—hampaswi kula. > Zaidi ya 
hayo, nitadai muwajibike kwa sababu ya damu ya uhai wenu.” 
Nitadai kila kiumbe aliye hai awajibike; nami nitamdai kila 
mwanadamu awajibike kwa sababu ya uhai wa ndugu yake. 

6 Yeyote anayemwaga damu ya mwanadamu, damu yake 
mwenyewe itamwagwa na mwanadamu, kwa maana Mungu 
alimuumba mwanadamu kwa mfano Wake. 7 Lakini ninyi, zaeni 
muwe wengi, mwongezeke kwa wingi na kujaa duniani.” 


8 Kisha Mungu akamwambia Noa na wanawe: 9 “Sasa ninafanya 
agano langu pamoja nanyi na pamoja na wazao wenu baada yenu, 
10 na pamoja na kila kiumbe aliye hai ambaye yupo” pamoja nanyi, 
ndege, wanyama, na viumbe wote walio hai duniani pamoja nanyi, 
wote waliotoka ndani ya safina—kila kiumbe aliye hai duniani. 

11 Naam, ninafanya agano langu pamoja nanyi: Viumbe wote” 
hawataangamizwa tena kamwe kwa maji ya gharika, na gharika 
haitaiharibu dunia tena kamwe.” 


12 Na Mungu akaendelea kusema: “Hii ndiyo ishara ya agano 
ninalofanya pamoja nanyi na pamoja na kila kiumbe hai aliye pamoja 
nanyi, kwa vizazi vyote vijavyo. 13 Ninauweka upinde wangu wa 


mvua mawinguni, nao utakuwa ishara ya agano nililofanya na dunia. 
14 Kila mara ninapoleta mawingu juu ya dunia, kwa hakika upinde 
wa mvua utaonekana mawinguni. 15 Nami hakika nitakumbuka 
agano langu nililofanya pamoja nanyi na pamoja na kila aina ya 
kiumbe aliye hai; na kamwe hakutakuwa tena na gharika ya maji 
itakayowaangamiza viumbe wote. 16 Na upinde wa mvua utatokea 
mawinguni, nami hakika nitauona na kukumbuka agano la milele 
ambalo mimi Mungu nilifanya pamoja na kila aina ya kiumbe hai 
duniani.” 


17 Mungu akarudia kumwambia Noa: “Hii ndiyo ishara ya agano 
ninalofanya pamoja na viumbe wote walio duniani.” 


18 Hawa ndio wana wa Noa waliotoka ndani ya safina: Shemu, 
Hamu, na Yafethi. Baadaye Hamu akamzaa Kanaani. 19 Hao watatu 
walikuwa wana wa Noa, na watu wote duniani walitokana nao na 
kuenea kotekote. 


20 Sasa Noa akaanza kulima, akapanda shamba la mizabibu. 

21 Alipokunywa divai, alilewa, naye akavua nguo ndani ya hema 
lake. 22 Hamu, baba ya Kanaani, akamwona baba yake akiwa uchi, 
akawaambia ndugu zake wawili waliokuwa nje. 23 Kwa hiyo Shemu 
na Yafethi wakachukua nguo na kuiweka mabegani mwao na kuingia 
ndani kinyumenyume. Basi wakaufunika uchi wa baba yao huku 
nyuso zao zikitazama pembeni, nao hawakuuona uchi wa baba yao. 


24 Divai ilipomtoka Noa, naye akasikia jambo ambalo mwanawe 
mdogo alimtendea, 25 akasema: 


“Alaaniwe Kanaani. 


Na awe mtumwa wa hali ya chini kabisa kwa ndugu zake.” 


26 Pia akasema: 

“Asifiwe Yehova, Mungu wa Shemu, 

Acha Kanaani awe mtumwa wake. 

27 Mungu na ampe Yafethi nafasi ya kutosha, 
Na akae katika mahema ya Shemu. 

Kanaani na awe mtumwa wake pia.” 


28 Noa akaendelea kuishi miaka 350 baada ya Gharika. 29 Basi siku 
zote za maisha ya Noa zilikuwa miaka 950, kisha akafa. 


A Mwa. 9:2 Au “nimewaweka chini ya mamlaka yenu.” 
A Mwa. 9:4 Au “nafsi yake.” 

A Mwa. 9:5 Au “damu ya nafsi zenu.” 

A Mwa. 9:10 Au “nafsi iliyo hai iliyo.” 


A Mwa. 9:11 Au “Viumbe wote walio hai.” 


Mwanzo 10:1-32 


10 Hii ndiyo historia ya wana wa Noa, yaani, Shemu, Hamu, na 
Yafethi. 


Walizaa wana baada ya Gharika. 2 Wana wa Yafethi walikuwa 
Gomeri, Magogu, Madai, Yavani, Tubali, Mesheki, na Tirasi. 


3 Wana wa Gomeri walikuwa Ashkenazi, Rifathi, na Togarma. 
4 Wana wa Yavani walikuwa Elisha, Tarshishi, Kitimu, na Dodanimu. 


5 Kutokana na hawa, wakaaji wa visiwani walienea katika nchi zao, 
kulingana na lugha zao na koo zao na kulingana na mataifa yao. 


6 Wana wa Hamu walikuwa Kushi, Misraimu, Putu, na Kanaani. 


7 Wana wa Kushi walikuwa Seba, Havila, Sabta, Raama, na 
Sabteka. 


Wana wa Raama walikuwa Sheba na Dedani. 


8 Kushi akamzaa Nimrodi. Nimrodi ndiye aliyekuwa shujaa wa 
kwanza duniani. 9 Alikuwa mwindaji hodari aliyempinga Yehova. 
Ndiyo sababu kuna msemo usemao: “Kama Nimrodi, mwindaji 
hodari aliyempinga Yehova.” 10 Ufalme wake ulianzia” Babeli, Ereki, 
Akadi, na Kalne, katika nchi ya Shinari. 11 Kutoka katika nchi hiyo 
alienda Ashuru na kujenga Ninawi, Rehoboth-Iri, Kala, 12 na Reseni, 
kati ya Ninawi na Kala: Hilo ndilo lile jiji kubwa.” 


13 Misraimu akamzaa Ludimu, Anamimu, Lehabimu, Naftuhimu, 
14 Pathrusimu, Kasluhimu (hao ndio waliowazaa Wafilisti), na 
Kaftorimu. 


15 Kanaani akamzaa Sidoni, mzaliwa wake wa kwanza, na Hethi, 

16 na pia Wayebusi, Waamori, Wagirgashi, 17 Wahivi, Waarkia, 
Wasini, 18 Waarvadi, Wasemari, na Wahamathi. Baadaye, koo za 
Wakanaani zilitawanyika. 19 Basi mpaka wa Wakanaani ulianzia 
Sidoni mpaka Gerari, karibu na Gaza, hadi Sodoma, Gomora, Adma, 
na Seboiimu, karibu na Lasha. 20 Hao ndio waliokuwa wana wa 
Hamu kulingana na koo zao, lugha zao, nchi zao, na mataifa yao. 


21 Shemu, babu ya wana wote wa Eberi na ndugu ya Yafethi 
mkubwa kuliko wote,” pia alizaa watoto. 22 Wana wa Shemu 
walikuwa Elamu, Asihuru, Arpakshadi, Ludi, na Aramu. 


23 Wana wa Aramu walikuwa Usi, Huli, Getheri, na Mashi. 
24 Arpakshadi akamzaa Shela, naye Shela akamzaa Eberi. 


25 Eberi alizaa wana wawili. Mmoja aliitwa Pelegi,* kwa sababu 
katika siku zake dunia ilikuwa imegawanyika.” Ndugu yake aliitwa 
Yoktani. 


26 Yoktani akamzaa Almodadi, Shelefu, Hazarmavethi, Yera, 
27 Hadoramu, Uzali, Dikla, 28 Obali, Abimaeli, Sheba, 29 Ofiri, 
Havila, na Yobabu; wote hao walikuwa wana wa Yoktani. 


30 Nchi walimokaa ilianzia Mesha mpaka Sefari, eneo lenye milima 
la Mashariki. 


31 Hao ndio waliokuwa wana wa Shemu kulingana na koo zao, lugha 
zao, nchi zao, na mataifa yao. 


32 Hizo ndizo zilizokuwa familia za wana wa Noa kulingana na koo 
zao na mataifa yao. Kutokana nao, mataifa yalienea duniani kote 
baada ya Gharika. 


^ Mwa 


. 10:10 Au “Majiji ya kwanza ya ufalme wake yalikuwa.” 


A Mwa 


. 10:12 Au labda, “Yanafanyiza lile jiji kubwa.” 


^ Mwa 


. 10:21 Au labda, “ndugu mkubwa wa Yafethi.” 


A Mwa 


. 10:25 Maana yake “Mgawanyiko.” 


A Mwa 


. 10:25 Au “wakaaji wa dunia walikuwa wamegawanyika.” 


Mwanzo 11:1-32 


11 Sasa dunia yote iliendelea kuwa na lugha moja na maneno 
yaleyale.” 2 Walipokuwa wakisafiri kuelekea mashariki, waligundua 
bonde tambarare katika nchi ya Shinari, wakaanza kuishi huko. 

3 Kisha wakaambiana: “Njooni! Tufyatue matofali na kuyachoma.” 
Basi wakatumia matofali badala ya mawe, na lami badala ya saruji. 
4 Sasa wakasema: “Haya! Na tujijengee jiji na mnara ambao kilele 
chake kitafika mbinguni, na tujijengee jina maarufu, ili tusitawanyike 
katika dunia yote.” 


> Kisha Yehova akashuka Ili aone jiji na mnara ambao wanadamu 
walikuwa wamejenga. $ Ndipo Yehova akasema: “Tazama! Watu 
hawa ni kitu kimoja na wanazungumza lugha moja, na hili ndilo 
jambo waliloanza kufanya. Sasa hakuna jambo lolote wanalokusudia 
kufanya litakalowashinda. 7 Njooni! Tushuke huko na kuvuruga 
lugha yao ili kila mmoja wao asiielewe lugha ya mwenzake.” 8 Basi 
Yehova akawatawanya duniani pote kutoka huko, na hatua kwa 
hatua wakaacha kujenga jiji hilo. 9 Ndiyo sababu liliitwa Babeli,” kwa 
sababu huko ndiko Yehova alikovuruga lugha ya dunia yote, na 
kutoka huko Yehova aliwatawanya duniani pote. 


10 Hii ndiyo historia ya Shemu. 


Shemu alikuwa na umri wa miaka 100 alipomzaa Arpakshadi miaka 
miwili baada ya Gharika. 11 Baada ya kumzaa Arpakshadi, Shemu 
aliishi miaka 500. Akazaa wana na mabinti. 


12 Arpakshadi alipokuwa na umri wa miaka 35, alimzaa Shela. 
13 Baada ya kumzaa Shela, Arpakshadi aliishi miaka 403. Akazaa 
wana na mabinti. 


14 Shela alipokuwa na umri wa miaka 30, alimzaa Eberi. 15 Baada 
ya kumzaa Eberi, Shela aliishi miaka 403. Akazaa wana na mabinti. 


16 Eberi alipokuwa na umri wa miaka 34, alimzaa Pelegi. 17 Baada 
ya kumzaa Pelegi, Eberi aliishi miaka 430. Akazaa wana na mabinti. 


18 Pelegi alipokuwa na umri wa miaka 30, alimzaa Reu. 19 Baada ya 
kumzaa Reu, Pelegi aliishi miaka 209. Akazaa wana na mabinti. 


20 Reu alipokuwa na umri wa miaka 32, alimzaa Serugi. 21 Baada ya 
kumzaa Serugi, Reu aliishi miaka 207. Akazaa wana na mabinti. 


22 Serugi alipokuwa na umri wa miaka 30, alimzaa Nahori. 23 Baada 
ya kumzaa Nahori, Serugi aliishi miaka 200. Akazaa wana na 
mabinti. 


24 Nahori alipokuwa na umri wa miaka 29, alimzaa Tera. 25 Baada 
ya kumzaa Tera, Nahori aliishi miaka 119. Akazaa wana na mabinti. 


26 Tera alipokuwa na umri wa miaka 70, alimzaa Abramu, Nahori, na 
Harani. 


27 Hii ndiyo historia ya Tera. 


Tera alimzaa Abramu, Nahori, na Harani; naye Harani akamzaa Loti. 
28 Tera, baba yake, alipokuwa bado hai, Harani alikufa katika nchi 
alimozaliwa, katika jiji la Uru la Wakaldayo. 29 Abramu na Nahori 
wakapata wake. Mke wa Abramu aliitwa Sarai, na mke wa Nahori 
aliitwa Milka, binti ya Harani, baba ya Milka na Iska. 30 Sasa Sarai 
alikuwa tasa; hakuwa na mtoto. 


31 Kisha Tera akamchukua Abramu mwanawe na Loti mjukuu wake, 
mwana wa Harani, na Sarai binti mkwe wake, mke wa Abramu 


mwanawe, wakaondoka pamoja naye katika jiji la Uru la Wakaldayo 
ili kwenda katika nchi ya Kanaani. Baada ya muda wakafika Harani 
na kuanza kukaa huko. 32 Tera aliishi miaka 205. Kisha Tera akafa 

huko Harani. 


A Mwa. 11:1 Au “msamiati uleule.” 


A Mwa. 11:9 Maana yake “Vurugu.” 


Mwanzo 12:1-20 


12 Yehova akamwambia Abramu: “Ondoka katika nchi yako na 
kutoka kwa watu wako wa ukoo na nyumba ya baba yako uende 
katika nchi nitakayokuonyesha; 2 Nitakufanya kuwa taifa kubwa, 
nami nitakubariki, nami nitalifanya jina lako liwe kuu, nawe utakuwa 
baraka. 3 Nitawabariki wale wanaokubariki, nami nitawalaani wale 
wanaokulaani, na familia zote duniani hakika zitabarikiwa” kupitia 
kwako.” 


4 Basi Abramu akaondoka kama Yehova alivyokuwa amemwambia, 
na Loti akaondoka pamoja naye. Abramu alikuwa na umri wa miaka 
75 alipoondoka Harani. > Abramu akamchukua Sarai mke wake na 
Loti mwana wa ndugu yake na mali zote ambazo walikuwa 
wamekusanya na watu ambao walikuwa wamejipatia huko Harani, 
nao wakaanza safari ya kwenda katika nchi ya Kanaani. Walipofika 
nchi ya Kanaani, $ Abramu akasafiri nchini mpaka eneo la Shekemu, 
karibu na miti mikubwa ya More. Wakati huo Wakanaani walikuwa 
katika nchi hiyo. 7 Kisha Yehova akamtokea Abramu na kumwambia: 
“Nitaupa uzao wako” nchi hii.” Basi akamjengea Yehova madhabahu 
huko, aliyekuwa amemtokea. $ Baadaye akatoka huko na kwenda 
katika eneo lenye milima upande wa mashariki wa Betheli na kupiga 
hema lake, jiji la Betheli likiwa upande wa magharibi na Ai upande 
wa mashariki. Huko, akamjengea Yehova madhabahu na kuanza 
kuliitia jina la Yehova. 9 Baadaye, Abramu akavunja kambi na 
kusafiri kuelekea Negebu, akihamisha kambi yake kutoka sehemu 
moja hadi nyingine. 


10 Sasa njaa kali ikatokea nchini, na Abramu akateremka kuelekea 
Misri ili akae huko kwa muda fulani,” kwa sababu njaa hiyo ilikuwa 


kali sana. 11 Alipokaribia kuingia Misri, akamwambia Sarai mke 
wake: “Tafadhali sikiliza! Ninajua kwamba wewe ni mwanamke 
mrembo sana. 12 Kwa hiyo Wamisri watakapokuona, hakika 
watasema, ‘Huyu ni mke wake.’ Halafu wataniua, lakini wewe 
watakuacha hai. 13 Tafadhali waambie wewe ni dada yangu, ili 
mambo yaniendee vema kwa sababu yako, nao hawataniua.”* 


14 Mara tu Abramu alipoingia Misri, Wamisri waliona kwamba 
mwanamke huyo alikuwa mrembo sana. 15 Na maofisa wa Farao 
walimwona pia, nao wakaanza kumsifu mbele ya Farao, kwa hiyo 
mwanamke huyo akapelekwa katika nyumba ya Farao. 16 Farao 
alimtendea Abramu vema kwa sababu ya Sarai, naye akapata 
kondoo, ng'ombe, punda madume na majike, watumishi wa kiume 
na wa kike, na ngamia. 17 Ndipo Yehova akampiga Farao na watu 
wa nyumbani mwake kwa mapigo makali kwa sababu ya Sarai, mke 
wa Abramu. 18 Basi Farao akamwita Abramu na kumuuliza: “Kwa 
nini umenitendea hivi? Kwa nini hukuniambia kwamba yeye ni mke 
wako? 19 Kwa nini ulisema, ‘Huyu ni dada yangu, hivi kwamba 
nilikuwa karibu kumchukua awe mke wangu? Mke wako ndiye huyu. 
Mchukue uende zako!” 20 Kwa hiyo Farao akawapa maofisa wake 
maagizo kumhusu, nao wakamwacha aende zake pamoja na mke 
wake na vyote alivyokuwa navyo. 


A Mwa. 12:3 Au “zitajipatia baraka.” 
A Mwa. 12:7 Tnn., “Nitaipa mbegu yako.” 
A Mwa. 12:10 Au “aishi huko akiwa mgeni.” 


A Mwa. 12:13 Au “na nafsi yangu itaendelea kuishi.” 


Mwanzo 13:1-18 


13 Kisha Abramu akapanda kutoka Misri kwenda Negebu, yeye 
pamoja na mke wake na vitu vyote alivyokuwa navyo, pamoja na 
Loti. 2 Abramu alikuwa na utajiri mwingi wa mifugo, fedha, na 
dhahabu. 3 Alipiga kambi sehemu moja baada ya nyingine aliposafiri 
kutoka Negebu kwenda Betheli, mpaka alipofika mahali alipokuwa 
amepiga hema lake kati ya Betheli na Ai, 4 mahali alipokuwa 
amejenga madhabahu mwanzoni. Huko, Abramu akaliitia jina la 
Yehova. 


> Sasa Loti, aliyekuwa akisafiri pamoja na Abramu, alikuwa pia na 
kondoo, ng'ombe, na mahema. ê Basi wote hawangeweza kukaa 
pamoja kwa sababu nchi haikuwatosha; mali zao zilikuwa 
zimeongezeka sana hivi kwamba hawangeweza tena kukaa pamoja. 
7 Kwa sababu hiyo, ugomvi ukatokea kati ya wachungaji wa mifugo 
ya Abramu na wachungaji wa mifugo ya Loti. (Wakati huo 
Wakanaani na Waperizi walikuwa wakikaa katika nchi hiyo.) 8 Basi 
Abramu akamwambia Loti: “Tafadhali, pasiwe na ugomvi wowote kati 
yangu mimi na wewe na kati ya wachungaji wangu na wachungaji 
wako, kwa maana sisi ni ndugu. 9 Je, nchi yote haiko mbele yako? 
Tafadhali, jitenge nami. Ukienda kushoto, nitakwenda kulia; lakini 
ukienda kulia, basi mimi nitakwenda kushoto.” 10 Kwa hiyo Loti 
akainua macho yake na kuona kwamba wilaya yote ya Yordani 
ilikuwa na maji ya kutosha (kabla Yehova hajaharibu Sodoma na 
Gomora), kama bustani ya Yehova, kama nchi ya Misri, mpaka 
Soari. 11 Basi Loti akajichagulia wilaya yote ya Yordani, naye Loti 
akahamisha kambi yake kuelekea upande wa mashariki. Kwa hiyo 
wakatengana. 12 Abramu aliishi katika nchi ya Kanaani, lakini Loti 
aliishi katika majiji ya wilaya hiyo. Hatimaye akapiga hema lake 


karibu na Sodoma. 13 Sasa watu wa Sodoma walikuwa waovu, nao 
walitenda dhambi nzito machoni pa Yehova. 


14 Yehova akamwambia hivi Abramu baada ya Loti kujitenga naye: 
“Tafadhali, inua macho yako, na kutoka mahali ulipo tazama 
kaskazini na kusini, mashariki na magharibi, 15 kwa sababu nchi 
yote unayoona, nitakupa wewe na uzao wako” iwe miliki yenu ya 
kudumu. 16 Nami nitaufanya uzao wako uwe” kama chembe za 
mavumbi ya ardhi, hivi kwamba ikiwa kuna yeyote anayeweza 
kuhesabu chembe za mavumbi ya ardhi, basi uzao wako utaweza” 
kuhesabiwa. 17 Ondoka, safiri kwa mapana na marefu katika nchi hii, 
kwa maana nitakupa wewe nchi hii.” 18 Basi Abramu akaendelea 
kuishi katika mahema. Baadaye akaja na kuishi kati ya miti mikubwa 
ya Mamre, ambayo iko Hebroni, na huko akamjengea Yehova 
madhabahu. 


A Mwa. 13:15 Tnn., “mbegu yako.” 
^ Mwa. 13:16 Tnn., “nitaifanya mbegu yako iwe.” 


^ Mwa. 13:16 Tnn., “mbegu yako itaweza.” 


Mwanzo 14:1-24 


14 Sasa katika siku za Amrafeli mfalme wa Shinari, Arioko mfalme 
wa Elasari, Kedorlaoma mfalme wa Elamu, na Tidali mfalme wa 
Goiimu, 2 wafalme hawa walikwenda kupigana vita na Bera mfalme 
wa Sodoma, Birsha mfalme wa Gomora, Shinabu mfalme wa Adma, 
Shemeberi mfalme wa Seboiimu, na mfalme wa Bela, yaani, Soari. 
3 Hao wote waliungana pamoja katika Bonde la” Sidimu, yaani, 
Bahari ya Chumvi. 


4 Walikuwa wamemtumikia Kedorlaoma kwa miaka 12, lakini 
wakaasi katika mwaka wa 13. 5 Kwa hiyo katika mwaka wa 14, 
Kedorlaoma na wafalme waliokuwa pamoja naye wakaja na 
kuwashinda Warefaimu waliokuwa Ashteroth-karnaimu, Wazuzi 
waliokuwa Hamu, Waemi waliokuwa Shave-kiriathaimu, 6 na Wahori 
katika mlima wao wa Seiri na kuteremka mpaka El-parani, eneo lililo 
nyikani. 7 Kisha wakarudi nyuma na kwenda En-mishpati, yaani, 
Kadeshi, wakashinda eneo lote la Waamaleki na pia Waamori 
waliokuwa wakiishi Hasason-tamari. 


8 Ndipo mfalme wa Sodoma akapiga mwendo, na pia mfalme wa 
Gomora, mfalme wa Adma, mfalme wa Seboiimu, na mfalme wa 
Bela, yaani, Soari, nao wakajipanga kivita ili kupigana nao katika 
Bonde la” Sidimu, 9 ili kupigana na Kedorlaoma mfalme wa Elamu, 
Tidali mfalme wa Goiimu, Amrafeli mfalme wa Shinari, na Arioko 
mfalme wa Elasari—wafalme wanne dhidi ya wale watano. 10 Sasa 
Bonde la Sidimu lilikuwa limejaa mashimo ya lami, na wafalme wa 
Sodoma na Gomora walijaribu kutoroka lakini wakaanguka humo, na 
wale waliobaki wakakimbilia eneo lenye milima. 11 Kisha washindi 
wakachukua mali zote za Sodoma na Gomora na chakula chao 


chote na kwenda zao. 12 Pia wakamchukua Loti, mwana wa ndugu 
ya Abramu ambaye alikuwa akikaa Sodoma, na vilevile wakachukua 
mali zake, wakaenda zao. 


13 Baada ya hayo mtu mmoja aliyetoroka akaja na kumletea habari 
Abramu Mwebrania. Wakati huo alikuwa akiishi karibu na miti 
mikubwa ya Mamre yule Mwamori, ndugu ya Eshkoli na Aneri. 
Wanaume hao walikuwa marafiki wa Abramu. 14 Hivyo Abramu 
akasikia kwamba mtu wake wa ukoo?” alikuwa ametekwa. Kwa hiyo 
akawakusanya wanaume wake waliozoezwa, watumishi 318 
waliozaliwa nyumbani mwake, wakawafuatia mpaka Dani. 15 Wakati 
wa usiku, akavigawa vikosi vyake, yeye na watumishi wake 
wakawashambulia na kuwashinda. Naye akawafuatia mpaka Hoba, 
upande wa kaskazini wa Damasko. 16 Alipata mali zote 
zilizochukuliwa, na pia akamwokoa Loti mtu wake wa ukoo, mali 
zake, wanawake, na watu wengine. 


17 Abramu aliporudi baada ya kumshinda Kedorlaoma na wafalme 
waliokuwa pamoja naye, mfalme wa Sodoma alienda kukutana na 
Abramu kwenye Bonde la” Shave, yaani, Bonde la Mfalme. 18 Na 
Melkizedeki mfalme wa Salemu akaleta mkate na divai; alikuwa 
kuhani wa Mungu Aliye Juu Zaidi. 


19 Kisha akambariki Abramu na kumwambia: 
“Abramu na abarikiwe na Mungu Aliye Juu Zaidi, 
Muumba wa mbingu na dunia; 

20 Na asifiwe Mungu Aliye Juu Zaidi, 


Ambaye amewatia mikononi mwako wale wanaokukandamiza!” 


Na Abramu akampa sehemu ya kumi ya vitu vyote. 


21 Baada ya hayo mfalme wa Sodoma akamwambia Abramu: “Nipe 
hao watu, lakini chukua mali.” 22 Lakini Abramu akamwambia 
mfalme wa Sodoma: “Ninauinua mkono wangu na kuapa kwa 
Yehova, Mungu Aliye Juu Zaidi, Muumba wa mbingu na dunia, 

23 kwamba sitachukua kitu chochote ambacho ni chako, kuanzia uzi 
mpaka kamba ya kiatu, ili usije ukasema, ‘Nilimtajirisha Abramu.’ 

24 Sitachukua chochote isipokuwa kile ambacho wanaume hawa 
vijana wamekula tayari. Lakini kuhusu fungu la watu walioenda 
pamoja nami, Aneri, Eshkoli, na Mamre—acha wachukue fungu lao.’ 


A Mwa. 14:3 Au “Nchi Tambarare ya Chini ya.” 
A Mwa. 14:8 Au “Nchi Tambarare ya Chini ya.” 
A Mwa. 14:14 Tnn., “ndugu yake.” 


A Mwa. 14:17 Au “Nchi Tambarare ya Chini ya.” 


Mwanzo 15:1-21 


15 Baada ya hayo neno la Yehova likamjia Abramu katika maono, 
likisema: “Usiogope, Abramu. Mimi ni ngao yako. Thawabu yako 
itakuwa kubwa sana.” 2 Abramu akasema: “Bwana Mwenye Enzi 
Kuu Yehova, utanipa nini, kwa sababu mpaka sasa sina mtoto na 
yule atakayerithi nyumba yangu ni Eliezeri, mtu wa Damasko?” 

3 Abramu akaendelea kusema: “Hujanipa uzao wowote,” na mtu” wa 
nyumba yangu atakuwa mrithi wangu.” 4 Lakini tazama! Yehova 
akamjibu hivi: “Mtu huyu hatakuwa mrithi wako, lakini mwana wako 
mwenyewe?” atakuwa mrithi wako.” 


> Ndipo akamtoa nje na kumwambia: “Tafadhali, tazama juu 
mbinguni uzihesabu nyota, ikiwa unaweza kuzihesabu.” Kisha 
akamwambia: “Ndivyo utakavyokuwa uzao wako.”* 6 Naye akawa na 
imani katika Yehova, Naye akamhesabu kuwa mwadilifu.” 7 Pia 
akasema hivi: “Mimi ni Yehova, niliyekutoa katika jiji la Uru la 
Wakaldayo ili nikupe nchi hii iwe miliki yako.” 8 Ndipo Abramu 
akauliza: “Bwana Mwenye Enzi Kuu Yehova, nitajuaje kwamba 
nitaimiliki?” 9 Mungu akamjibu: “Chukua kwa ajili yangu ndama jike 
wa miaka mitatu, mbuzi jike wa miaka mitatu, kondoo dume wa 
miaka mitatu, njiwa tetere, na njiwa mchanga.” 10 Basi akawachukua 
wote hao na kuwakata vipande viwili na kuweka kila kipande kando 
ya kipande cha pili,” lakini hakuwakata ndege. 11 Kisha ndege 
wawindaji wakaanza kushuka juu ya mizoga hiyo, lakini Abramu 
akawa akiwafukuza. 


12 Jua lilipokaribia kutua, usingizi mzito ukamshika Abramu na giza 
zito lenye kuogopesha likamfunika. 13 Kisha Mungu akamwambia 
Abramu: “Ujue kwa hakika kwamba wazao” wako watakuwa wageni 


katika nchi ambayo si yao na kwamba watu wa nchi hiyo 
watawafanya kuwa watumwa na kuwatesa kwa miaka 400. 14 Lakini 
mimi nitalihukumu taifa watakalolitumikia, na baada ya hapo 
watatoka huko na mali nyingi. 15 Lakini wewe, utaenda kwa mababu 
zako kwa amani; utazikwa baada ya kuishi maisha marefu. 16 Lakini 
wazao wako watarudi hapa katika kizazi cha nne, kwa sababu uovu 
wa Waamori bado haujafikia kipimo chake kamili.” 


17 Jua lilipotua na giza zito kuingia, tanuru linalofuka moshi lilitokea, 
na mwenge wa moto ukapita katikati ya vile vipande vya nyama. 

18 Siku hiyo Yehova alifanya agano pamoja na Abramu, akisema: 
“Nitaupa uzao wako” nchi hii, kuanzia mto wa Misri mpaka kwenye 
ule mto mkubwa, mto Efrati: 19 nchi ya Wakeni, Wakenizi, 
Wakadmoni, 20 Wahiti, Waperizi, Warefaimu, 21 Waamori, 
Wakanaani, Wagirgashi, na Wayebusi.” 


A Mwa. 15:3 Tnn., “mbegu yoyote.” 

A Mwa. 15:3 Tnn., “mwana.” 

A Mwa. 15:4 Tnn., “yule anayetoka katika sehemu zako za ndani.” 
A Mwa. 15:5 Tnn., “itakavyokuwa mbegu yako.” 

^ Mwa. 15:6 Au “akamhesabia uadilifu.” 

^ Mwa. 15:10 Au “na kuweka kila kipande ili kilingane na cha pili.” 


A Mwa. 15:13 Tnn., “mbegu.” 


A Mwa. 15:18 Tnn., “Nitaipa mbegu yako.” 


Mwanzo 16:1-16 


16 Sasa Sarai mke wa Abramu hakuwa amemzalia mtoto yeyote, 
lakini alikuwa na mtumishi Mmisri aliyeitwa Hagari. 2 Basi Sarai 
akamwambia Abramu: “Sasa tafadhali! Yehova amenizuia nisizae 
watoto. Tafadhali, lala na mtumishi wangu. Huenda nikapata watoto 
kupitia yeye.” Kwa hiyo Abramu akasikiliza maneno ya Sarai. 

3 Baada ya Abramu kuishi katika nchi ya Kanaani kwa miaka kumi, 
Sarai mke wa Abramu akamchukua Hagari, mtumishi wake Mmisri 
na kumpa Abramu mumewe awe mke wake. 4 Basi Abramu akalala 
na Hagari, naye akapata mimba. Alipogundua kwamba ana mimba, 
alianza kumdharau bimkubwa wake. 


5 Ndipo Sarai akamwambia Abramu: “Ni wewe uliyesababisha 
madhara ninayotendewa. Ni mimi niliyemweka mtumishi wangu 
mikononi mwako,” lakini alipogundua kwamba ana mimba, alianza 
kunidharau. Yehova na awe mwamuzi kati yangu na wewe.” $ Basi 
Abramu akamwambia Sarai: “Tazama! Mtumishi wako yuko chini ya 
mamlaka yako. Mtendee lolote unaloona ni jema.” Kisha Sarai 
akamfedhehesha Hagari, naye akamkimbia. 


7 Baadaye malaika wa Yehova akamkuta kwenye chemchemi ya 
maji nyikani, chemchemi iliyo njiani kuelekea Shuri. 8 Naye 
akamuuliza: “Hagari, mtumishi wa Sarai, umetoka wapi na unaenda 
wapi?” Ndipo akajibu: “Ninamkimbia Sarai, bimkubwa wangu.” 9 Basi 
malaika wa Yehova akamwambia: “Rudi kwa bimkubwa wako na 
ujinyenyekeze chini ya mkono wake.” 10 Kisha malaika wa Yehova 
akasema: “Nitawazidisha sana wazao wako, hivi kwamba watakuwa 
wengi sana wasiweze kuhesabiwa.” 11 Malaika wa Yehova 
akaendelea kusema: “Sasa una mimba, nawe utazaa mwana, nawe 


unapaswa kumpa jina Ishmaeli,“ kwa maana Yehova amesikia 
mateso yako. 12 Atakuwa mtu aliye kama pundamwitu.” Mkono wake 
utapigana na kila mtu, na mkono wa kila mtu utapigana naye, naye 
atakaa akielekeana na ndugu zake wote.”” 


13 Ndipo akaliitia jina la Yehova, aliyekuwa akizungumza naye: 
“Wewe ni Mungu anayeona,” kwa kuwa alisema: “Je, ni kweli 
kwamba nimemwona hapa yeye ambaye huniona?” 14 Ndiyo sababu 
kisima hicho kiliitwa Beer-lahai-roi.” (Kiko kati ya Kadeshi na Beredi.) 
15 Basi Hagari akamzalia Abramu mwana, naye Abramu akamwita 
huyo mwanawe ambaye Hagari alimzaa, Ishmaeli. 16 Abramu 
alikuwa na umri wa miaka 86 Hagari alipomzaa Ishmaeli. 


^ Mwa. 16:5 Tnn., “kifuani pako.” 
^ Mwa. 16:11 Maana yake “Mungu Husikia.” 


^ Mwa. 16:12 Baadhi ya watu hudhani ni pundamilia. Yaelekea 
ametumiwa kurejelea mtazamo wa kujitegemea. 


^ Mwa. 16:12 Au labda, “naye ataishi kwa uhasama na ndugu zake 
wote.” 


^ Mwa. 16:14 Maana yake “Kisima cha Aliye Hai Ambaye Huniona.” 


Mwanzo 17:1-27 


17 Abramu alipokuwa na umri wa miaka 99, Yehova alimtokea na 
kumwambia: “Mimi ni Mungu Mweza-Yote. Tembea mbele zangu na 
ujithibitishe mwenyewe kuwa bila kosa.” 2 Nitaimarisha agano langu 
kati yangu na wewe, nami nitawafanya wazao wako wawe wengi, 
wengi sana.” 


3 Ndipo Abramu akaanguka kifudifudi, na Mungu akaendelea 
kuongea naye, na kumwambia: 4 “Mimi nami, tazama! agano langu 
liko pamoja nawe, nawe hakika utakuwa baba wa mataifa mengi. 

5 Jina lako halitakuwa tena Abramu;” jina lako litakuwa Abrahamu,” 
kwa sababu nitakufanya kuwa baba wa mataifa mengi. 

6 Nitakufanya uwe na wazao wengi, wengi sana, nami nitakufanya 
uwe mataifa, na wafalme watatoka kwako. 


7 “Nami nitalishika agano langu nililofanya pamoja nawe na uzao 
wako” baada yako katika vizazi vyao vyote; hili ni agano la milele, ili 
niwe Mungu wako na Mungu wa uzao wako” baada yako. 8 Nami 
nitakupa wewe na uzao wako?” baada yako nchi ambamo uliishi 
ukiwa mgeni—nchi yote ya Kanaani—iwe miliki ya kudumu, nami 
nitakuwa Mungu wao.” 


9 Mungu akaendelea kumwambia Abrahamu: “Wewe nawe, 
unapaswa kushika agano langu, wewe na uzao wako” baada yako 
katika vizazi vyao vyote. 10 Hili ndilo agano langu nililofanya pamoja 
nawe, ambalo wewe na uzao wako” baada yako mtalishika: Kila 
mwanamume miongoni mwenu ni lazima atahiriwe. 11 Ni lazima 
mtahiri nyama ya magovi yenu, na jambo hilo litakuwa ishara ya 
agano kati yangu nanyi. 12 Katika vizazi vyenu vyote, kila 
mwanamume miongoni mwenu mwenye umri wa siku nane ni lazima 


atahiriwe, yeyote anayezaliwa nyumbani mwenu na yeyote ambaye 
si mmoja wa uzao wenu?” na yeyote aliyenunuliwa kwa pesa kutoka 
kwa mgeni. 13 Kila mwanamume aliyezaliwa nyumbani mwenu na 
kila mwanamume aliyenunuliwa kwa pesa zenu ni lazima atahiriwe, 
na agano langu katika miili yenu litakuwa agano la kudumu. 14 Ikiwa 
mwanamume yeyote ambaye hajatahiriwa hatatahiri nyama ya govi 
lake, ni lazima auawe. Amevunja agano langu.” 


15 Kisha Mungu akamwambia Abrahamu: “Kuhusu mke wako Sarai,” 
usimwite tena Sarai, kwa sababu jina lake litakuwa Sara.” 

16 Nitambariki na pia nitakupa mwana kupitia yeye; nitambariki Sara, 
naye atakuwa mataifa; wafalme wa mataifa watatoka kwake.” 

17 Ndipo Abrahamu akaanguka kifudifudi, akaanza kucheka na 
kusema moyoni mwake: “Je, mwanamume mwenye umri wa miaka 
100 atazaa mtoto, na je, Sara, mwanamke mwenye umri wa miaka 
90, atazaa?” 


18 Kwa hiyo Abrahamu akamwambia Mungu wa kweli: “Afadhali 
umbariki Ishmaeli ili aendelee kuishi!” 19 Ndipo Mungu akasema: 
“Mke wako Sara hakika atakuzalia mwana, nawe unapaswa kumpa 
jina Isaka.” Nami nitaimarisha agano langu pamoja naye liwe agano 
la milele kwa uzao wake?” baada yake. 20 Lakini kuhusu Ishmaeli, 
nimesikia ombi lako. Tazama! Nitambariki, nami nitamfanya awe na 
wazao wengi, nao wataongezeka na kuwa wengi, wengi sana. 
Atazaa wakuu 12, nami nitamfanya awe taifa kubwa. 21 Hata hivyo, 
nitaimarisha agano langu pamoja na Isaka, ambaye Sara atakuzalia 
wakati huuhuu mwaka ujao.” 


22 Mungu alipomaliza kuzungumza na Abrahamu, alipanda na 
kumwacha Abrahamu. 23 Kisha Abrahamu akamchukua Ishmaeli 


mwana wake na wanaume wote waliozaliwa nyumbani mwake na 
kila mwanamume aliyekuwa amemnunua kwa pesa, kila 
mwanamume katika nyumba ya Abrahamu, naye akawatahiri nyama 
ya magovi yao siku hiyohiyo, kama Mungu alivyokuwa 
amemwambia. 24 Abrahamu alikuwa na umri wa miaka 99 
alipotahiriwa nyama ya govi lake. 25 Na Ishmaeli mwanawe alikuwa 
na umri wa miaka 13 alipotahiriwa nyama ya govi lake. 26 Siku 
hiyohiyo, Abrahamu alitahiriwa na pia Ishmaeli mwanawe. 

27 Wanaume wote wa nyumba yake, yeyote aliyezaliwa nyumbani 
mwake na yeyote aliyenunuliwa kwa pesa kutoka kwa mgeni, 
walitahiriwa pia pamoja naye. 


^ Mwa. 17:1 Au “bila lawama.” 
A Mwa. 17:5 Maana yake “Baba Yuko Juu (Amekwezwa).” 


A Mwa. 17:5 Maana yake “Baba wa Umati (Halaiki); Baba wa 
Wengi.” 


A Mwa. 17:7 Tnn., “mbegu yako.” 
A Mwa. 17:7 Tnn., “mbegu yako.” 
A Mwa. 17:8 Tnn., “mbegu yako.” 
A Mwa. 17:9 Tnn., “mbegu yako.” 
A Mwa. 17:10 Tnn., “mbegu yako.” 
^ Mwa. 17:12 Tnn., “mbegu yenu.” 


A Mwa. 17:15 Huenda jina hili linamaanisha “Mgomvi.” 


A Mwa. 17:15 Maana yake “Binti ya Mfalme.” 
A Mwa. 17:19 Maana yake “Kicheko.” 


^ Mwa. 17:19 Tnn., “mbegu yake.” 


Mwanzo 18:1-33 


18 Baadaye, Yehova” akamtokea kati ya miti mikubwa ya Mamre 
alipokuwa ameketi kwenye mlango wa hema mchana wakati wa joto 
kali. 2 Akainua macho yake na kuwaona wanaume watatu wakiwa 
wamesimama umbali fulani kutoka kwake. Alipowaona, alikimbia 
kutoka kwenye mlango wa hema na kwenda kuwapokea, naye 
akainama mpaka chini. 3 Kisha akasema: “Yehova, ikiwa nimepata 
kibali machoni pako, tafadhali usinipite mimi mtumishi wako. 

4 Tafadhali, acheni maji kidogo yaletwe ili mwoshwe miguu yenu; 
kisha mpumzike chini ya mti. 5 Kwa sababu mmekuja hapa kwangu 
mimi mtumishi wenu, acheni nilete kipande cha mkate ili 
mjiburudishe.” Kisha mnaweza kuendelea na safari yenu.” Ndipo 
wakasema: “Ni sawa. Unaweza kufanya kama ulivyosema.” 


6 Kwa hiyo Abrahamu akaenda haraka hemani na kumwambia Sara: 
“Fanya haraka! Chukua vipimo vitatu” vya unga laini, ukande unga 
huo, na kuoka mikate.” 7 Kisha Abrahamu akakimbia kwenda 
kwenye mifugo, akachagua ng'ombe dume mchanga, mzuri na laini. 
Akampa mtumishi wake, naye akafanya haraka kumtayarisha. 

8 Halafu akachukua siagi na maziwa na huyo ng'ombe dume 
mchanga ambaye alikuwa amemtayarisha, akaviweka vyakula hivyo 
mbele yao. Kisha akasimama kando yao chini ya mti walipokuwa 
wakila. 


9 Wakamuuliza: “Yuko wapi Sara mke wako?” Akajibu: “Yumo humu 
hemani.” 10 Kwa hiyo mmoja wao akasema: “Kwa hakika nitarudi 
kwako mwaka ujao wakati huuhuu, na tazama! mke wako Sara 
atakuwa na mwana.” Sasa Sara alikuwa akisikiliza kwenye mlango 
wa hema uliokuwa nyuma ya mtu huyo. 11 Abrahamu na Sara 


walikuwa wazee, umri wao ulikuwa umesonga. Sara alikuwa amepita 
umri wa kuzaa watoto.” 12 Kwa hiyo Sara akaanza kucheka 
kimoyomoyo na kusema: “Nikiwa mkongwe hivi na bwana wangu 
akiwa amezeeka, ninaweza kweli kupata shangwe hii?” 13 Kisha 
Yehova akamwambia Abrahamu: “Kwa nini Sara amecheka na 
kusema, ‘Je, kweli nitazaa mtoto nikiwa nimezeeka?’ 14 Je, kuna 
jambo lolote lisilowezekana kwa Yehova? Nitarudi kwako mwaka 
ujao wakati huuhuu, na Sara atakuwa na mwana.” 15 Lakini Sara 
akakana akisema, “Mimi sikucheka!” kwa maana aliogopa. Ndipo 
Mungu akamwambia: “Hakika! Ulicheka.” 


16 Wanaume hao waliposimama ili kuondoka Abrahamu 
aliwasindikiza, wakatazama chini kuelekea Sodoma. 17 Yehova 
akasema: “Kwa nini nimfiche Abrahamu jambo ninalokusudia 
kufanya? 18 Kwa hakika Abrahamu atakuwa taifa kubwa na lenye 
nguvu, na mataifa yote ya dunia yatabarikiwa” kupitia yeye. 19 Kwa 
maana sasa nimemjua ili awaamuru watoto wake na nyumba yake 
baada yake kushika njia ya Yehova kwa kutenda yaliyo sawa na ya 
haki, ili Yehova atimize mambo aliyoahidi kumhusu Abrahamu.” 


20 Kisha Yehova akasema: “Kilio dhidi ya Sodoma na Gomora kwa 

kweli ni kikubwa, na dhambi yao ni nzito sana. 21 Nitashuka chini ili 
nione kama mambo wanayotenda yanalingana na kilio kilichonifikia. 
Na kama sivyo, nitajua.” 


22 Kisha wanaume hao wakatoka huko na kuelekea Sodoma, lakini 
Yehova akabaki na Abrahamu. 23 Kisha Abrahamu akamkaribia na 
kumuuliza: “Je, kweli utamfagilia mbali mwadilifu pamoja na mwovu? 
24 Tuseme kuna watu 50 waadilifu katika jiji hilo. Je, kweli 
utawafagilia mbali na hutalisamehe jiji hilo kwa ajili ya waadilifu hao 


50 waliomo? 25 Ni jambo usiloweza kuwazia kumuua mwadilifu 
pamoja na mwovu hivi kwamba mtu mwadilifu apatwe na jambo 
lilelile linalompata mwovu! Ni jambo usiloweza kuwazia. Je, 
Mwamuzi wa dunia yote hatatenda jambo la haki?” 26 Kisha Yehova 
akasema: “Nikipata watu 50 waadilifu katika jiji la Sodoma, 
nitalisamehe jiji lote kwa ajili yao.” 27 Lakini Abrahamu akasema 
tena: “Tafadhali, nimethubutu kuzungumza nawe, Yehova, ijapokuwa 
mimi ni mavumbi na majivu. 28 Tuseme waadilifu hao 50 wapungue 
watano. Je, utaliangamiza jiji lote kwa sababu ya hao watano?” 
Akajibu: “Sitaliangamiza nikipata waadilifu 45 humo.” 


29 Lakini kwa mara nyingine tena akamwambia: “Tuseme 40 
wapatikane humo.” Akamjibu: “Sitaliangamiza kwa ajili ya hao 40.” 
30 Lakini akaendelea kusema: “Tafadhali Yehova, usiwake hasira, 
niruhusu niendelee kuongea: Tuseme ni 30 tu wanaopatikana 
humo.” Akamjibu: “Sitaliangamiza nikipata 30 humo.” 31 Lakini 
akaendelea kusema: “Tafadhali, nimethubutu kuzungumza nawe, 
Yehova: Tuseme ni 20 tu wanaopatikana humo.” Mungu akamjibu: 
“Sitaliangamiza kwa ajili ya hao 20.” 32 Mwishowe akasema: 
“Tafadhali Yehova, usiwake hasira, lakini niruhusu niongee kwa mara 
ya mwisho: Tuseme ni kumi tu wanaopatikana humo.” Akamjibu: 
“Sitaliangamiza kwa ajili ya hao kumi.” 33 Yehova alipomaliza 
kuzungumza na Abrahamu, alienda zake na Abrahamu akarudi 
nyumbani kwake. 


A Mwa. 18:1 Yaani, malaika aliyemwakilisha Yehova. 


A Mwa. 18:5 Tnn., “mtie nguvu mioyo yenu.” 


A Mwa. 18:6 Tnn., “vipimo vitatu vya sea.” Sea moja ilikuwa sawa na 
lita 7.33 (vibaba 6.66). Angalia Nyongeza B14. 


A Mwa. 18:11 Yaani, “Alikuwa ameacha kupata hedhi.” 


^ Mwa. 18:18 Au “yatajipatia baraka.” 


Mwanzo 19:1-38 


19 Wale malaika wawili wakafika Sodoma jioni, na Loti alikuwa 
ameketi katika lango la Sodoma. Loti alipowaona, akasimama ili 
awapokee, akainama chini kifudifudi. 2 Naye akasema: “Tafadhali, 
bwana zangu, tafadhali, karibuni nyumbani mwangu mimi mtumishi 
wenu, mlale hapa usiku wa leo, nasi tuioshe miguu yenu. Kisha 
mnaweza kuamka asubuhi na mapema na kuendelea na safari 
yenu.” Wakamwambia: “Hapana, tutakaa usiku kucha kwenye 
uwanja wa jiji.” 3 Lakini akawasihi sana hivi kwamba wakaingia 
pamoja naye ndani ya nyumba yake. Kisha akawaandalia karamu, 
akaoka mikate isiyo na chachu, nao wakala. 


4 Kabla hawajalala, wanaume wa jiji—wanaume wa Sodoma 
kuanzia mvulana mpaka mzee, wote—wakaizingira nyumba hiyo 
wakiwa umati. > Nao walikuwa wakimwambia Loti kwa sauti: “Wako 
wapi wale wanaume waliokuja kwako usiku wa leo? Walete nje 
kwetu ili tufanye nao ngono.” 


6 Ndipo Loti akatoka nje kukutana nao mlangoni, naye akaufunga 
mlango nyuma yake. 7 Akasema: “Tafadhali, ndugu zangu, msitende 
uovu. $ Tafadhali, humu nina mabinti wawili ambao hawajawahi 
kufanya ngono na mwanamume. Tafadhali, acheni niwalete nje 
kwenu muwatendee lolote mnaloona kuwa jema. Lakini 
msiwatendee lolote wanaume hawa, kwa sababu wamekuja chini ya 
kivuli cha” paa langu.” 9 Ndipo wakasema: “Ondoka!” Halafu 
wakasema: “Mgeni huyu aliye peke yake alikuja kuishi hapa, na sasa 
anathubutu kutuhukumu! Sasa tutakutendea wewe jambo baya zaidi 
kuliko wao.” Wakamzingira Loti na kumbana?” na kusogea mbele ili 
wauvunje mlango. 10 Basi wale wanaume?” wakanyoosha nje mikono 


yao na kumwingiza Loti ndani ya nyumba walimokuwa, nao 
wakafunga mlango. 11 Lakini wakawapiga kwa upofu wanaume 
waliokuwa mlangoni, kuanzia mdogo zaidi mpaka mkubwa zaidi, hivi 
kwamba wakajichosha wakijaribu kuutafuta mlango. 


12 Kisha wale wanaume” wakamwambia Loti: “Je, una mtu mwingine 
yeyote hapa? Wakwe zako, wanao, mabinti wako, na watu wengine 
tutaliangamiza jiji hili, kwa sababu kilio dhidi ya wakaaji wake kwa 
kweli kimeongezeka sana” mbele za Yehova, hivi kwamba Yehova 
ametutuma tuliangamize jiji hili.” 14 Kwa hiyo Loti akatoka nje na 
kuanza kuzungumza na wakwe zake ambao wangewaoa mabinti 
zake, akawaambia tena na tena: “Ondokeni! Ondokeni mahali hapa, 
kwa sababu Yehova ataliangamiza jiji hili!” Lakini machoni pa wakwe 
zake alionekana kama mtu anayefanya mzaha. 


15 Kulipokuwa kukipambazuka, malaika wakaanza kumhimiza Loti 
kwa uharaka, wakisema: “Fanya haraka! Mchukue mke wako na 
mabinti wako wawili walio hapa pamoja nawe, ili usifagiliwe mbali 
pamoja na uovu wa jiji hili!” 16 Alipozidi kukawia, basi kwa sababu 
Yehova alimhurumia, wale wanaume” wakaushika mkono wake na 
mkono wa mke wake na mikono ya mabinti zake wawili, wakamtoa 
na kumpeleka nje ya jiji. 17 Mara tu walipokuwa wamewatoa nje ya 
jiji, mmoja wao akawaambia: “Kimbieni msije mkafa! Msitazame 
nyuma wala msisimame mahali popote katika wilaya hii! Kimbilieni 
eneo lenye milima msije mkafagiliwa mbali!” 


18 Kisha Loti akawaambia: “Tafadhali Yehova,” acha nisiende huko! 
19 Sasa tafadhali, mimi mtumishi wako nimepata kibali machoni 
pako, nawe unanionyesha fadhili nyingi” kwa kunihifadhi hai, lakini 


siwezi kukimbilia eneo lenye milima kwa sababu ninaogopa kwamba 
huenda msiba ukanikumba nami nikafa. 20 Sasa tafadhali, mji huu 
uko karibu nami ninaweza kukimbilia humo; ni mji mdogo tu. 
Tafadhali, ninaweza kukimbilia humo? Ni mji mdogo tu. Kisha 
nitaokoka.”* 21 Kwa hiyo akamwambia: “Sawasawa, nitakutendea 
pia kwa fadhili, sitauangamiza mji uliotaja. 22 Fanya haraka! Kimbilia 
huko, kwa sababu sitafanya jambo lolote mpaka utakapofika huko!” 
Ndiyo sababu aliuita mji huo Soari.” 


23 Jua lilikuwa limechomoza nchini Loti alipofika Soari. 24 Kisha 
Yehova akaleta mvua ya kiberiti na moto juu ya Sodoma na Gomora 
—ilitoka kwa Yehova, kutoka mbinguni. 25 Kwa hiyo akayaangamiza 
majiji hayo, naam, wilaya yote, pamoja na wakaaji wote wa majiji 
hayo na mimea yote. 26 Lakini mke wa Loti, aliyekuwa nyuma ya 
Loti, akaanza kutazama nyuma, naye akawa nguzo ya chumvi. 


27 Sasa Abrahamu akaamka asubuhi na mapema na kwenda mahali 
alipokuwa amesimama mbele za Yehova. 28 Alipotazama chini 
kuelekea Sodoma na Gomora na nchi yote ya wilaya hiyo, aliona 
jambo la kushangaza. Kulikuwa na moshi mzito uliokuwa ukipanda 
juu kutoka nchini kama moshi mzito wa tanuru!” 29 Kwa hiyo Mungu 
alipoyaangamiza majiji ya wilaya hiyo, Mungu alimkumbuka 
Abrahamu kwa kumtoa Loti katika majiji aliyoyaangamiza, ambamo 
Loti alikuwa akiishi. 


30 Baadaye Loti akapanda kutoka Soari pamoja na mabinti zake 
wawili na kuanza kuishi katika eneo lenye milima, kwa sababu 
aliogopa kuishi Soari. Kwa hiyo akaanza kuishi pangoni pamoja na 
mabinti zake wawili. 31 Na mzaliwa wa kwanza akamwambia mdogo: 
“Baba yetu amezeeka, na hakuna mwanamume yeyote nchini 


anayeweza kulala nasi kama ilivyo desturi ya dunia yote. 32 Basi, 
tumpe baba yetu divai anywe, kisha tulale naye na kuhifadhi uzao 
wa baba yetu.” 


33 Basi usiku huo wakampa baba yao divai nyingi anywe; kisha 
mzaliwa wa kwanza akaingia ndani na kulala na baba yake, lakini 
baba yake hakujua wakati alipolala naye wala alipoondoka. 34 Kisha 
siku iliyofuata, mzaliwa huyo wa kwanza akamwambia mdogo: “Jana 
usiku nililala na baba yetu. Na tumpe divai anywe usiku wa leo pia. 
Kisha uingie ndani na kulala naye, ili tuhifadhi uzao wa baba yetu.” 
35 Basi usiku huo pia wakampa baba yao divai nyingi anywe; kisha 
yule binti mdogo akaingia ndani na kulala naye, lakini baba yake 
hakujua wakati alipolala naye wala alipoondoka. 36 Kwa hiyo mabinti 
wote wawili wa Loti wakapata mimba kutoka kwa baba yao. 

37 Mzaliwa wa kwanza alizaa mwana na kumpa jina Moabu. Yeye 
ndiye baba ya Wamoabu wa leo. 38 Yule mdogo pia alizaa mwana, 
akampa jina Ben-ami. Yeye ndiye baba ya Waamoni wa leo. 


A Mwa. 19:8 Au “ulinzi wa.” 

A Mwa. 19:9 Au “Wakasongamana kumzunguka Loti.” 

A Mwa. 19:10 Yaani, malaika waliovaa miili ya kibinadamu. 
A Mwa. 19:12 Yaani, malaika waliovaa miili ya kibinadamu. 
A Mwa. 19:13 Au “kimekuwa kikubwa.” 

A Mwa. 19:16 Yaani, malaika waliovaa miili ya kibinadamu. 


A Mwa. 19:18 Yaani, malaika waliomwakilisha Yehova. 


^ Mwa 


. 19:19 Au “upendo mshikamanifu.” 


^ Mwa 


. 19:20 Au “nafsi yangu itaendelea kuishi.” 


. 19:22 Maana yake “Udogo.” 


^ Mwa 


. 19:28 Au “kalibu.” 


^ Mwa 


Mwanzo 20:1-18 


20 Sasa Abrahamu akaihamisha kambi yake kutoka huko na kwenda 
katika nchi ya Negebu, akaanza kuishi kati ya Kadeshi na Shuri. 
Alipokuwa akiishi” Gerari, 2 Abrahamu akasema tena kumhusu Sara 
mke wake: “Huyu ni dada yangu.” Kwa hiyo Abimeleki mfalme wa 
Gerari akaagiza Sara aletwe, naye akamchukua. 3 Baadaye, Mungu 
akamjia Abimeleki katika ndoto usiku na kumwambia: “Wewe ni 
kama mtu aliyekufa kwa sababu ya mwanamke huyu uliyemchukua, 
kwa maana ameolewa naye ni mke wa mwanamume mwingine.” 

4 Hata hivyo, Abimeleki hakuwa amemkaribia.* Kwa hiyo akasema: 
“Yehova, je, utaliua taifa ambalo kwa kweli halina hatia?” > Je, yeye 
hakuniambia, ‘Huyu ni dada yangu,’ na mwanamke huyu pia 
hakuniambia, “Huyu ni ndugu yangu’? Nilifanya jambo hili kwa moyo 
mnyoofu na mikono isiyo na hatia.” 6 Kisha Mungu wa kweli 
akamwambia katika ndoto: “Ninajua kwamba ulifanya jambo hili kwa 
moyo mnyoofu, kwa hiyo nilikuzuia usinitendee dhambi. Ndiyo 
sababu sikukuruhusu umguse. 7 Sasa mrudishe mke wa 
mwanamume huyo, kwa maana mwanamume huyo ni nabii, 
atakuombea dua, nawe utaendelea kuishi. Lakini usipomrudisha, 
ujue kwamba kwa hakika utakufa, wewe na watu wako wote.” 


8 Abimeleki akaamka asubuhi na mapema akawaita watumishi wake 
wote na kuwaambia mambo hayo yote, nao wakaogopa sana. 

9 Kisha Abimeleki akamwita Abrahamu na kumwambia: “Ni jambo 
gani hili ulilotutendea? Nimekutendea dhambi gani hivi kwamba 
umeniletea mimi na ufalme wangu dhambi kubwa hivi? Jambo 
ulilonitendea si sawa.” 10 Na Abimeleki akaendelea kumwambia 
Abrahamu: “Ulikuwa na nia gani ulipofanya jambo hili?” 11 Abrahamu 
akasema: “Ni kwa sababu nilisema moyoni mwangu, ‘Hakika watu 


wa mahali hapa hawamwogopi Mungu, nao wataniua kwa sababu ya 
mke wangu.’ 12 Na isitoshe, kwa kweli huyu ni dada yangu, binti ya 
baba yangu lakini si binti ya mama yangu, naye akawa mke wangu. 
13 Kwa hiyo Mungu aliponifanya nitangetange kutoka katika nyumba 
ya baba yangu, nilimwambia mke wangu: ‘Hivi ndivyo 
utakavyonionyesha upendo mshikamanifu: Kila mahali 


3333) 


tutakapokwenda, sema hivi kunihusu, “Huyu ni ndugu yangu. 


14 Basi Abimeleki akachukua kondoo na ng'ombe na watumishi wa 
kiume na wa kike akampa Abrahamu, naye akamrudishia Abrahamu 
mke wake, Sara. 15 Pia Abimeleki akasema: “Tazama nchi yangu iko 
wazi mbele yako. Ishi popote unapopenda.” 16 Naye akamwambia 
Sara: “Tazama ninampa ndugu yako vipande 1,000 vya fedha. Ni 
ishara ya kwamba huna hatia” mbele ya wote walio pamoja nawe na 
mbele ya watu wote, nawe umeondolewa shutuma.” 17 Na 
Abrahamu akaanza kumwomba dua Mungu wa kweli, naye Mungu 
akamponya Abimeleki na mke wake na vijakazi wake, nao wakaanza 
kuzaa watoto; 18 kwa maana Yehova alikuwa amewafanya 
wanawake wote wa nyumba ya Abimeleki wawe tasa” kwa sababu 
ya Sara, mke wa Abrahamu. 


A Mwa. 20:1 Au “akiishi akiwa mgeni.” 

A Mwa. 20:4 Yaani, hakuwa amefanya naye ngono. 

A Mwa. 20:4 Au “ni adilifu.” 

A Mwa. 20:16 Tnn., “Tazama, ni kifuniko cha macho kwako.” 


A Mwa. 20:18 Au “alikuwa amefunga kabisa kila tumbo la uzazi la 
nyumba ya Abimeleki.” 


Mwanzo 21:1-34 


21 Yehova akamkumbuka Sara kama alivyokuwa amesema, na 
Yehova akamtendea Sara jambo alilokuwa amemwahidi. 2 Basi Sara 
akapata mimba Abrahamu akiwa mzee, akamzalia mwana wakati 
uleule ambao Mungu alikuwa amemwahidi Abrahamu. 3 Abrahamu 
akamwita Isaka, mwana huyo ambaye Sara alikuwa amemzalia. 

4 Na Abrahamu akamtahiri Isaka mwanawe akiwa na umri wa siku 
nane, kama Mungu alivyokuwa amemwamuru. > Abrahamu alikuwa 
na umri wa miaka 100 Isaka mwanawe alipozaliwa. 6 Kisha Sara 
akasema: “Mungu ameniletea kicheko; kila mtu atakayesikia jambo 
hili atacheka pamoja nami.”* 7 Naye akaendelea kusema: “Ni nani 
angeweza kumwambia Abrahamu, 'Kwa hakika Sara atanyonyesha 
watoto’? Hata hivyo, nimemzalia mwana katika uzee wake.” 


8 Basi mtoto huyo akakua na kuachishwa kunyonya, Abrahamu 
akafanya karamu kubwa siku ambayo Isaka aliachishwa kunyonya. 

9 Lakini Sara alikuwa akiona kwamba mwana ambaye Hagari Mmisri 
alimzalia Abrahamu, alikuwa akimdhihaki Isaka. 10 Kwa hiyo 
akamwambia Abrahamu: “Mfukuze kijakazi huyu na mwanawe, kwa 
maana mwana wa kijakazi huyu hatakuwa mrithi pamoja na 
mwanangu, pamoja na Isaka!” 11 Lakini jambo hilo alilomwambia 
Abrahamu kumhusu mwanawe, halikumpendeza kamwe Abrahamu. 
12 Kisha Mungu akamwambia Abrahamu: “Usikasirishwe na jambo 
ambalo Sara anakuambia kuhusu mvulana huyo na kuhusu kijakazi 
wako. Msikilize,” kwa maana ule utakaoitwa uzao wako utapitia” kwa 
Isaka. 13 Na kuhusu mwana wa kijakazi wako, nitatokeza pia taifa 


ND 


kutoka kwake, kwa sababu yeye ni uzao wako. 


14 Basi Abrahamu akaamka asubuhi na mapema, akachukua mkate 
na kiriba cha ngozi chenye maji na kumpa Hagari. Akamtwika vitu 
hivyo begani na kumwambia aende zake pamoja na mwanawe. Kwa 
hiyo Hagari akaondoka na kutangatanga katika nyika ya Beer-sheba. 
15 Mwishowe maji yaliyokuwa ndani ya kiriba hicho cha ngozi 
yakaisha, naye akamsukuma mvulana huyo chini ya kichaka fulani. 
16 Kisha akaenda na kuketi chini peke yake, karibu umbali ambao 
mshale hufika unaporushwa kwa upinde, kwa maana alisema: “Sitaki 
kumwona mvulana huyu akifa.” Kwa hiyo akaketi chini umbali fulani 
na kuanza kulia kwa sauti na kutokwa na machozi. 


17 Ndipo Mungu akasikia sauti ya mvulana huyo, na malaika wa 
Mungu akamwita Hagari kutoka mbinguni na kumwambia: “Hagari, 
kwa nini unalia? Usiogope, kwa sababu Mungu amesikia sauti ya 
mwanao pale alipo. 18 Simama, mwinue mwanao na umshike kwa 
mkono wako, kwa maana nitamfanya kuwa taifa kubwa.” 19 Kisha 
Mungu akamfungua macho, naye akaona kisima cha maji, akaenda 
na kukijaza maji kile kiriba cha ngozi na kumnywesha mwanawe. 

20 Na Mungu alikuwa pamoja na mvulana huyo alipoendelea kukua. 
Aliishi nyikani, akawa mpiga mishale. 21 Alienda kuishi katika nyika 
ya Parani, na mama yake akamtafutia mke kutoka katika nchi ya 
Misri. 

22 Wakati huo Abimeleki akiwa pamoja na Fikoli mkuu wa jeshi lake 
akamwambia Abrahamu: “Mungu yuko pamoja nawe katika kila 
jambo unalofanya. 23 Basi sasa niapie hapa mbele za Mungu 
kwamba hutanitendea kwa udanganyifu mimi na watoto wangu na 
wazao wangu, na kwamba utanitendea kwa upendo mshikamanifu 
mimi na wakaaji wa nchi ambayo umekuwa ukiishi, kama 


nilivyokutendea kwa upendo mshikamanifu.” 24 Kwa hiyo Abrahamu 
akasema: “Ninaapa hivyo.” 


25 Hata hivyo, Abrahamu akamlalamikia Abimeleki kuhusu kisima 
cha maji ambacho watumishi wa Abimeleki walikuwa wamechukua 
kwa nguvu. 26 Abimeleki akamwambia: “Sijui ni nani aliyefanya 
jambo hilo; hukuniambia jambo hilo, leo ndio ninasikia habari hizo.” 
27 Ndipo Abrahamu akachukua kondoo na ng'ombe na kumpa 
Abimeleki, na wote wawili wakafanya agano. 28 Abrahamu 
alipowatenga wanakondoo jike saba kutoka katika kundi, 

29 Abimeleki akamuuliza Abrahamu: “Kwa nini umewatenga hawa 
wanakondoo jike saba?” 30 Akamjibu: “Pokea hawa wanakondoo jike 
saba kutoka mkononi mwangu kama ushahidi kwamba mimi ndiye 
niliyechimba kisima hiki.” 31 Ndiyo maana alipaita mahali hapo Beer- 
sheba,” kwa sababu wote wawili walikuwa wamekula kiapo mahali 
hapo. 32 Kwa hiyo wakafanya agano huko Beer-sheba, kisha 
Abimeleki akaondoka pamoja na Fikoli mkuu wa jeshi lake, wakarudi 
katika nchi ya Wafilisti. 33 Baada ya hayo Abrahamu akapanda mti 
wa mwesheli huko Beer-sheba, na huko akaliitia jina la Yehova, 
Mungu wa milele. 34 Naye Abrahamu akaishi” katika nchi ya Wafilisti 
kwa muda mrefu.” 


A Mwa. 21:6 Au labda, “atanicheka.” 
^ Mwa. 21:12 Tnn., “Isikilize sauti yake.” 
^ Mwa. 21:12 Tnn,, “ile itakayoitwa mbegu yako itapitia.” 


^ Mwa. 21:13 Tnn., “mbegu yako.” 


A Mwa. 21:31 Maana yake “Kisima cha Kile Kiapo; Kisima cha Wale 
Saba.” 


A Mwa. 21:34 Au “akaishi akiwa mgeni.” 


A Mwa. 21:34 Tnn., “kwa siku nyingi.” 


Mwanzo 22:1-24 


22 Sasa baada ya mambo hayo Mungu wa kweli akamjaribu 
Abrahamu, akamwambia: “Abrahamu!” akajibu: “Mimi hapa!” 2 Kisha 
Mungu akamwambia: “Tafadhali, mchukue mwana wako, mwana 
wako wa pekee unayempenda sana, Isaka, usafiri kwenda katika 
nchi ya Moria nawe umtoe kuwa dhabihu ya kuteketezwa juu ya 
mlima mmoja nitakaokuonyesha.” 


3 Kwa hiyo Abrahamu akaamka asubuhi na mapema, akaweka 
matandiko juu ya punda wake na kuchukua wawili kati ya watumishi 
wake pamoja na Isaka mwanawe. Akapasua kuni kwa ajili ya 
dhabihu ya kuteketezwa, kisha akafunga safari kwenda mahali 
ambapo Mungu wa kweli alimwonyesha. 4 Siku ya tatu, Abrahamu 
aliinua macho, akapaona mahali hapo kwa mbali. 5 Sasa Abrahamu 
akawaambia watumishi wake: “Ninyi kaeni hapa pamoja na punda, 
lakini mimi na mvulana huyu tutaenda kule ili kuabudu, halafu 
tutarudi.” 


6 Kwa hiyo Abrahamu akachukua kuni kwa ajili ya dhabihu ya 
kuteketezwa na kumtwika Isaka mwanawe. Halafu akabeba moto na 
kisu” mikononi, na wote wawili wakaendelea kutembea pamoja. 

7 Kisha Isaka akamwambia Abrahamu baba yake: “Baba!” Akajibu: 
“Naam, mwanangu!” Halafu Isaka akauliza: “Hapa kuna moto na 
kuni, lakini yuko wapi kondoo kwa ajili ya dhabihu ya kuteketezwa?” 
8 Abrahamu akajibu: “Mwanangu, Mungu mwenyewe ataandaa 
kondoo kwa ajili ya dhabihu ya kuteketezwa.” Na wote wawili 
wakaendelea kutembea. 


9 Mwishowe wakafika mahali ambapo Mungu wa kweli alikuwa 
amemwonyesha, Abrahamu akajenga madhabahu hapo na kupanga 


kuni juu yake. Akamfunga Isaka mwanawe mikono na miguu na 
kumlaza kwenye madhabahu juu ya zile kuni. 10 Kisha Abrahamu 
akaunyoosha mkono wake na kuchukua kisu” ili amuue mwanawe. 
11 Lakini malaika wa Yehova akamwita kutoka mbinguni: “Abrahamu, 
Abrahamu!” naye akajibu: “Mimi hapa!” 12 Kisha akasema: 
“Usimdhuru mvulana huyo, wala usimtendee lolote, kwa maana sasa 
ninajua kwamba unamwogopa Mungu kwa sababu hukuninyima 
mwana wako, mwana wako wa pekee.” 13 Ndipo Abrahamu akainua 
macho yake, na hapo karibu mbele yake kulikuwa na kondoo dume 
aliyenaswa kwa pembe zake kichakani. Kwa hiyo Abrahamu 
akaenda na kumchukua kondoo dume huyo na kumtoa dhabihu ya 
kuteketezwa badala ya mwanawe. 14 Naye Abrahamu akapaita 
mahali hapo Yehova-yire.* Ndiyo sababu mpaka leo inasemwa: 
“Katika mlima wa Yehova itaandaliwa.” 


15 Na malaika wa Yehova akamwita Abrahamu mara ya pili kutoka 
mbinguni, 16 akamwambia: “Naapa kwa nafsi yangu, asema 
Yehova, 'kwamba kwa kuwa umetenda jambo hili nawe hujaninyima 
mwana wako, mwana wako wa pekee, 17 hakika nitakubariki, nami 
hakika nitaufanya uzao” wako uwe mwingi kama nyota za mbinguni 
na kama chembe za mchanga kwenye ufuo wa bahari, na uzao” 
wako utamiliki lango la” maadui wake. 18 Na kupitia uzao wako” 
mataifa yote ya dunia yatajipatia baraka kwa sababu umeisikiliza 


sauti yangu.” 


19 Baada ya hayo Abrahamu akarudi kwa watumishi wake, 
wakaondoka wote pamoja na kurudi Beer-sheba; na Abrahamu 
akaendelea kuishi Beer-sheba. 


20 Baadaye Abrahamu akaambiwa: “Tazama, Milka amemzalia pia 
mke wa Nahori ndugu yako wana hawa: 21 Usi mzaliwa wake wa 
kwanza, Buzi ndugu yake, Kemueli baba ya Aramu, 22 Kesedi, Hazo, 
Pildashi, Yidlafu, na Bethueli.” 23 Bethueli akamzaa Rebeka. Milka 
alimzalia Nahori ndugu ya Abrahamu wana hao wanane. 24 Suria 
wake, aliyeitwa Reuma, alimzalia pia wana hawa: Teba, Gahamu, 
Tahashi, na Maaka. 


A Mwa. 22:6 Au “kisu cha kuchinjia.” 
A Mwa. 22:10 Au “kisu cha kuchinjia.” 


A Mwa. 22:14 Maana yake “Yehova Ataandaa; Yehova Atahakikisha 
Jambo Hilo.” 


A Mwa. 22:17 Tnn., “mbegu.” 
A Mwa. 22:17 Tnn., “mbegu.” 
A Mwa. 22:17 Au “majiji ya.” 


A Mwa. 22:18 Tnn., “mbegu yako.” 


Mwanzo 23:1-20 


23 Na Sara aliishi miaka 127; hiyo ndiyo iliyokuwa miaka ya maisha 
ya Sara. 2 Basi Sara akafa huko Kiriath-arba, yaani, Hebroni, katika 
nchi ya Kanaani, naye Abrahamu akaanza kumwombolezea Sara na 
kumlilia. 3 Kisha Abrahamu akainuka na kutoka mahali ambapo maiti 
ya mke wake ilikuwepo, akawaambia wana wa Hethi: 4 “Mimi ni 
mgeni na mhamiaji miongoni mwenu. Nipeni ardhi ya kuzikia 
miongoni mwenu ili niweze kuwazika watu wangu waliokufa.” 

5 Ndipo wana wa Hethi wakamwambia Abrahamu: 6 “Tusikilize, 
bwana wetu. Wewe ni kiongozi aliyechaguliwa na Mungu” miongoni 
mwetu. Unaweza kuwazika watu wako waliokufa mahali bora zaidi 
katika maeneo yetu ya kuzikia. Hakuna yeyote kati yetu 
atakayekunyima mahali pa kuwazika watu wako waliokufa.” 


7 Basi Abrahamu akasimama na kuinama mbele ya wenyeji wa nchi, 
wana wa Hethi, 8 akawaambia: “Ikiwa mmekubali nimzike mtu 
wangu aliyekufa, basi nisikilizeni na mumsihi Efroni mwana wa 
Zohari 9 aniuzie pango lake la Makpela; liko ukingoni mwa shamba 
lake. Na aniuzie mbele yenu kwa kiasi kamili cha fedha ili niwe na 
mahali pa kuwazikia watu wangu.” 


10 Sasa Efroni alikuwa ameketi kati ya wana wa Hethi. Kwa hiyo 
Efroni Mhiti akamjibu Abrahamu mbele ya wana wa Hethi, na mbele 
ya wote walioingia katika lango la jiji, akasema: 11 “Hapana, bwana 
wangu! Nisikilize. Ninakupa shamba hilo pamoja na pango lililomo. 
Ninakupa mbele ya wana wa watu wangu. Mzike mtu wako 
aliyekufa.” 12 Ndipo Abrahamu akainama chini mbele ya wenyeji wa 
nchi 13 na kumwambia hivi Efroni mbele ya watu: “Tafadhali, 
nisikilize! Nitakupa kiasi kamili cha fedha kwa ajili ya shamba hilo. 


Zichukue kutoka mikononi mwangu, ili nimzike humo mtu wangu 
aliyekufa.” 


14 Kisha Efroni akamwambia Abrahamu: 15 “Bwana wangu, 
nisikilize. Thamani ya shamba hili ni shekeli 400 za fedha,” lakini 
hiyo ni nini kati yangu na wewe? Mzike mtu wako aliyekufa.” 

16 Abrahamu akamsikiliza Efroni, na Abrahamu akampimia Efroni 
kiasi cha fedha alichokuwa amemtajia mbele ya wana wa Hethi, 
shekeli 400 za fedha” kulingana na uzito uliokubaliwa na 
wafanyabiashara. 17 Kwa hiyo shamba la Efroni lililokuwa Makpela, 
mbele ya Mamre—shamba na pango lililokuwemo na miti yote 
iliyokuwa ndani ya mipaka ya shamba hilo—likathibitishwa kuwa 

18 mali ya Abrahamu aliyoinunua mbele ya wana wa Hethi, mbele ya 
wote walioingia katika lango la jiji lake. 19 Baada ya hayo Abrahamu 
akamzika Sara mke wake katika pango la shamba la Makpela mbele 
ya Mamre, yaani, Hebroni, katika nchi ya Kanaani. 20 Hivyo wana wa 
Hethi wakamkabidhi Abrahamu lile shamba pamoja na pango 
lililokuwemo ili awazike watu wake humo. 


A Mwa. 23:6 Au labda, “kiongozi mkuu.” 


A Mwa. 23:15 Shekeli moja ilikuwa na uzito wa gramu 11.4. Angalia 
Nyongeza B14. 


A Mwa. 23:16 Shekeli moja ilikuwa na uzito wa gramu 11.4. Angalia 
Nyongeza B14. 


Mwanzo 24:1-67 


24 Sasa Abrahamu alikuwa amezeeka, umri wake ulikuwa 
umesonga, na Yehova alikuwa amembariki Abrahamu katika kila 
jambo. 2 Abrahamu akamwambia mtumishi wake, aliyekuwa na umri 
mkubwa zaidi nyumbani mwake, ambaye alisimamia mali zake zote: 
“Tafadhali, weka mkono wako chini ya paja langu, 3 nami 
nitakuapisha kwa jina la Yehova, Mungu wa mbingu na Mungu wa 
dunia, kwamba hutamchukulia mwanangu mke kutoka kwa mabinti 
wa Wakanaani, ninaoishi miongoni mwao. 4 Badala yake unapaswa 
kwenda katika nchi yangu na kwa watu wangu wa ukoo, 
ukamchukulie mke mwanangu Isaka.” 


5 Lakini mtumishi huyo akamuuliza: “Namna gani mwanamke huyo 
akikataa kuja pamoja nami katika nchi hii? Je, nimrudishe mwana 
wako katika nchi uliyotoka?” 6 Ndipo Abrahamu akamwambia: 
“Hakikisha kwamba humpeleki mwanangu huko. 7 Yehova Mungu 
wa mbinguni, aliyenitoa katika nyumba ya baba yangu na kutoka 
katika nchi ya watu wangu wa ukoo na ambaye alizungumza nami 
na kuniapia: ‘Nitaupa uzao wako?” nchi hii, atamtuma malaika wake 
mbele yako, nawe hakika utamchukulia mwanangu mke kutoka 
huko. 8 Lakini ikiwa mwanamke huyo atakataa kuja pamoja nawe, 
utakuwa huru kutokana na kiapo hiki. Lakini usimpeleke mwanangu 
huko.” 9 Ndipo mtumishi huyo akaweka mkono wake chini ya paja la 
Abrahamu bwana wake na kumwapia kuhusu jambo hilo. 


10 Basi mtumishi huyo akachukua ngamia kumi kati ya ngamia wa 
bwana wake na kuondoka, akiwa na vitu vizuri vya kila aina kutoka 
kwa bwana wake. Kisha akaenda zake Mesopotamia, katika jiji la 
Nahori. 11 Akawapumzisha ngamia” kwenye kisima cha maji 


kilichokuwa nje ya jiji. Ilikuwa inaelekea jioni, wakati ambapo 
wanawake huenda kisimani kuteka maji. 12 Kisha akasema: “Yehova 
Mungu wa bwana wangu Abrahamu, tafadhali, nifanikishe leo, na 
umtendee kwa upendo wako mshikamanifu bwana wangu 
Abrahamu. 13 Nimesimama hapa kwenye chemchemi ya maji, na 
mabinti wa watu wa jiji wanakuja kuteka maji. 14 Na itukie kwamba 
msichana nitakayemwambia, 'Tafadhali, ushushe mtungi wako ili 
ninywe maji, naye aseme, 'Kunywa, nami nitawanywesha ngamia 
wako pia, na awe ndiye uliyemchagulia mtumishi wako, Isaka; na 
kwa jambo hilo acha nijue kwamba umemtendea bwana wangu kwa 
upendo wako mshikamanifu.” 


15 Hata kabla hajamaliza kuongea, Rebeka, binti ya Bethueli mwana 
wa Milka mke wa Nahori, ndugu ya Abrahamu, akaja akiwa 
amebeba mtungi wa maji begani. 16 Basi msichana huyo alikuwa 
mrembo sana, bikira; hakuna mwanamume yeyote aliyekuwa 
amefanya ngono naye. Akateremka chini kwenye chemchemi, 
akaujaza maji mtungi wake, kisha akapanda kurudi. 17 Mara moja 
yule mtumishi akakimbia ili akutane naye, akamwambia: “Tafadhali, 
nipe maji kidogo ninywe kutoka kwenye mtungi wako.” 18 Msichana 
huyo akasema: “Kunywa, bwana wangu.” Ndipo akaushusha haraka 
mtungi wake na kuushikilia ili anywe maji. 19 Alipomaliza kumpa maji 
ya kunywa, akasema: “Nitateka pia maji kwa ajili ya ngamia wako 
mpaka watosheke.” 20 Kwa hiyo akamimina haraka maji ya mtungi 
wake ndani ya chombo cha kuwanyweshea wanyama, naye 
akakimbia tena na tena kisimani kuteka maji, akaendelea kuteka 
maji kwa ajili ya ngamia wake wote. 21 Wakati huo wote 
mwanamume huyo alikuwa kimya akimtazama kwa mshangao, 
akijiuliza kama Yehova alikuwa amefanikisha safari yake au la. 


22 Ngamia walipotosheka kunywa maji, mwanamume huyo akatoa 
na kumpa pete ya puani ya dhahabu yenye uzito wa nusu shekeli” 
na bangili mbili za dhahabu zenye uzito wa shekeli kumi,” 23 kisha 
akamuuliza: “Tafadhali niambie, wewe ni binti ya nani? Kuna nafasi 
katika nyumba ya baba yako ambamo tunaweza kulala usiku huu?” 
24 Akamjibu: “Mimi ni binti ya Bethueli mwana wa Milka, ambaye 
alimzalia Nahori.” 25 Akaendelea kusema: “Tuna nyasi na chakula 
kingi cha mifugo na pia mahali mnapoweza kulala usiku.” 26 Ndipo 
mwanamume huyo akainama chini na kusujudu mbele za Yehova 
27 na kusema: “Yehova na asifiwe, Mungu wa bwana wangu 
Abrahamu, kwa maana hajaacha kumtendea bwana wangu kwa 
upendo wake mshikamanifu na kwa uaminifu wake. Yehova 
ameniongoza mpaka kwenye nyumba ya ndugu za bwana wangu.” 


28 Kisha msichana huyo akakimbia kuwaambia watu wa nyumbani 
mwa mama yake kuhusu mambo hayo. 29 Sasa Rebeka alikuwa na 
ndugu aliyeitwa Labani. Basi Labani akakimbia kwenda kukutana na 
huyo mwanamume aliyekuwa nje kwenye chemchemi. 30 Labani 
alipoona ile pete na zile bangili mikononi mwa dada yake na 
kuyasikia maneno ya Rebeka dada yake, ambaye alikuwa akisema, 
“Hivi ndivyo mwanamume huyo alivyoniambia,” Labani alikwenda 
kukutana na mwanamume huyo, ambaye bado alikuwa amesimama 
karibu na ngamia wake kando ya chemchemi. 31 Mara moja 
akamwambia: “Njoo, wewe uliyebarikiwa na Yehova. Kwa nini bado 
umesimama hapa nje? Nimekutayarishia nyumba na mahali kwa ajili 
ya ngamia wako.” 32 Ndipo mwanamume huyo akaingia ndani ya 
nyumba, naye” akawafungua ngamia na kuwapa nyasi na chakula 
cha mifugo na kuleta maji ya kuosha miguu yake na miguu ya 
wanaume waliokuwa pamoja naye. 33 Hata hivyo, chakula 


kilipowekwa mbele yake, alisema: “Sitakula mpaka niwaambie 
kilichonileta.” Kwa hiyo Labani akamwambia: “Tuambie!” 


34 Kisha akasema: “Mimi ni mtumishi wa Abrahamu. 35 Na Yehova 
amembariki sana bwana wangu, na amemtajirisha sana kwa kumpa 
kondoo na ng'ombe, fedha na dhahabu, watumishi wa kiume na wa 
kike, na ngamia na punda. 36 Isitoshe, Sara, mke wa bwana wangu, 
akiwa amezeeka, alimzalia bwana wangu mwana, na bwana wangu 
atampa kila kitu alicho nacho. 37 Kwa hiyo bwana wangu aliniapisha 
hivi: 'Usimchukulie mwanangu mke kutoka kwa mabinti wa 
Wakanaani ambao ninaishi katika nchi yao. 38 Hapana, bali utaenda 
katika nyumba ya baba yangu na katika ukoo wangu, nawe 
utamchukulia mwanangu mke kutoka huko.’ 39 Lakini nikamuuliza 
bwana wangu: ‘Namna gani mwanamke huyo akikataa kuja pamoja 
nami?’ 40 Akaniambia: ‘Yehova, ambaye nimetembea mbele zake, 
atamtuma malaika wake pamoja nawe, naye hakika ataifanikisha 
safari yako, nawe utamchukulia mwanangu mke kutoka katika ukoo 
wangu na kutoka katika nyumba ya baba yangu. 41 Utakuwa huru 
kutokana na kiapo chako ikiwa utaenda katika ukoo wangu nao 
wakatae kukupa msichana huyo. Hilo litakuweka huru kutokana na 
kiapo chako.’ 


42 “Nilipofika kwenye chemchemi leo, nilisema: ‘Yehova Mungu wa 
bwana wangu Abrahamu, ikiwa utaifanikisha safari yangu, 

43 nimesimama kwenye kisima. Itatukia kwamba msichana akija 
kuteka maji nitasema, “Tafadhali, niruhusu ninywe maji kidogo 
kutoka katika mtungi wako,” 44 naye ataniambia, “Kunywa maji, na 
pia nitateka maji kwa ajili ya ngamia wako.” Mwanamke huyo na awe 
ndiye ambaye Yehova amemchagulia mwana wa bwana wangu.’ 


45 “Kabla sijamaliza kusema maneno hayo moyoni mwangu, Rebeka 
akatokea akiwa amebeba mtungi begani, akateremka mpaka 
kwenye chemchemi na kuanza kuteka maji. Ndipo nikamwambia: 
‘Tafadhali, nipe maji ninywe.’ 46 Kwa hiyo akaushusha haraka mtungi 
wake kutoka begani mwake, akasema: 'Kunywa maji, nami 
nitawanywesha pia ngamia wako.’ Basi nikanywa maji, naye 
akawanywesha pia ngamia wangu. 47 Baada ya hayo nikamuuliza, 
‘Wewe ni binti ya nani?’ akajibu, ‘Binti ya Bethueli mwana wa Nahori, 
ambaye Milka alimzalia.’ Kwa hiyo nikamvisha pete puani na bangili 
mikononi mwake. 48 Nami nikainama chini na kusujudu mbele za 
Yehova na kumsifu Yehova Mungu wa bwana wangu Abrahamu, 
aliyekuwa ameniongoza kwenye njia inayofaa ili nimchukue binti ya 
ndugu ya bwana wangu kwa ajili ya mwana wake. 49 Na sasa 
niambieni ikiwa mnataka kumtendea bwana wangu kwa upendo 
mshikamanifu na uaminifu; lakini ikiwa sivyo, niambieni, ili nijue 


Ik 


jambo la kufanya. 


50 Ndipo Labani na Bethueli wakajibu: “Jambo hili limetoka kwa 
Yehova. Hatuwezi kukuambia ndio au la.” 51 Rebeka ndiye huyu 
hapa. Mchukue uende, na awe mke wa mwana wa bwana wako, 
kama Yehova alivyosema.” 52 Mtumishi wa Abrahamu aliposikia 
maneno yao, mara moja akainama chini kifudifudi mbele za Yehova. 
53 Na mtumishi huyo akaanza kutoa vito vya fedha na dhahabu na 
mavazi na kumpa Rebeka, naye akampa ndugu yake na mama yake 
vitu vyenye thamani. 54 Kisha mtumishi huyo na wanaume 
waliokuwa pamoja naye wakala na kunywa, nao wakalala huko usiku 
huo. 


Alipoamka asubuhi alisema: “Niruhusuni niende kwa bwana wangu.” 
55 Lakini ndugu na mama ya Rebeka wakamwambia: “Acha 


msichana huyu akae nasi kwa angalau siku kumi. Kisha anaweza 
kwenda.” 36 Lakini akawaambia: “Msinicheleweshe, kwa maana 
Yehova ameifanikisha safari yangu. Niruhusuni niondoke, ili niende 
kwa bwana wangu.” 5 Kwa hiyo wakasema: “Acha tumwite 
msichana huyo tumuulize.” 58 Wakamwita Rebeka na kumuuliza: 
“Je, utakwenda na mtu huyu?” Akajibu: “Niko tayari kwenda.” 


59 Basi wakamruhusu Rebeka dada yao na mlezi wake” waende 
pamoja na mtumishi wa Abrahamu na watu wake. 60 Nao 
wakambariki Rebeka na kumwambia: “Dada yetu, na uwe maelfu 
mara elfu kumi,” na uzao wako umiliki” lango la” wale 
wanaowachukia.” 61 Kisha Rebeka na vijakazi wake wakainuka, 
wakapanda ngamia, na kumfuata mtumishi huyo. Kwa hiyo mtumishi 
huyo akamchukua Rebeka na kuondoka. 


62 Sasa Isaka alikuwa ametoka upande wa Beer-lahai-roi, kwa 
maana alikuwa akiishi katika nchi ya Negebu. 63 Na Isaka alikuwa 
nje akitembea shambani akitafakari jioni giza linapokaribia kuingia. 
Alipoinua macho yake, tazama, aliona ngamia wakija! 64 Rebeka 
alipoinua macho, alimwona Isaka, akashuka haraka kutoka kwenye 
ngamia. 65 Kisha akamuuliza mtumishi wa Abrahamu: “Mwanamume 
yule anayetembea shambani akija kutupokea ni nani?” Mtumishi 
huyo akajibu: “Ni bwana wangu.” Kwa hiyo Rebeka akachukua shela 
yake na kujifunika. 6 Na mtumishi huyo akamwambia Isaka mambo 
yote aliyokuwa amefanya. 67 Kisha Isaka akampeleka Rebeka ndani 
ya hema la Sara mama yake. Hivyo akamchukua Rebeka, akawa 
mke wake; Isaka akampenda, akafarijika baada ya kifo cha mama 
yake. 


A Mwa. 


24:7 Tnn., “mbegu yako.” 


A Mwa. 


24:11 Tnn., “Akawapigisha magoti ngamia.” 


^ Mwa. 


24:22 Shekeli moja ilikuwa na uzito wa gramu 11.4. Angalia 


Nyongeza B14. 


A Mwa. 


Nyongeza B14. 


24:22 Shekeli moja ilikuwa na uzito wa gramu 11.4. Angalia 


^ Mwa. 


24:32 Huenda ni Labani. 


^ Mwa. 


^ Mwa. 


24:49 Tnn., “ili niende mkono wa kulia au wa kushoto.” 


24:50 Au “Hatuwezi kukuambia jambo jema au baya.” 


^ Mwa. 


^ Mwa. 
^ Mwa. 


^ Mwa. 


24:59 Yaani, mlezi wake ambaye sasa alikuwa kijakazi wake. 
24:60 Au “na uwe mama ya maelfu ya makumi ya maelfu.” 
24:60 Tnn., “mbegu yako imiliki.” 


24:60 Au “majiji ya.” 


Mwanzo 25:1-34 


25 Kisha Abrahamu akaoa mke mwingine, naye aliitwa Ketura. 
2 Baada ya muda Ketura akamzalia Abrahamu watoto hawa: 
Zimrani, Yokshani, Medani, Midiani, Ishbaki, na Shua. 


3 Yokshani akamzaa Sheba na Dedani. 

Wana wa Dedani walikuwa Ashurimu, Letushimu, na Leumimu. 
4 Wana wa Midiani walikuwa Efa, Eferi, Hanoki, Abida, na Eldaa. 
Hao wote walikuwa wana wa Ketura. 


> Baadaye Abrahamu alimpa Isaka kila kitu alichokuwa nacho, 

6 lakini Abrahamu akawapa zawadi wana wa masuria wake. 
Alipokuwa bado hai, akawaagiza waende upande wa mashariki, 
mbali na Isaka mwanawe, katika nchi ya Mashariki. 7 Abrahamu 
aliishi miaka 175. 8 Kisha Abrahamu akakata pumzi na kufa baada 
ya kuishi maisha marefu, akiwa amezeeka na kuridhika, naye 
akazikwa pamoja na watu wake.” 9 Isaka na Ishmaeli wanawe 
wakamzika katika pango la Makpela kwenye shamba la Efroni 
mwana wa Zohari Mhiti, lililo mbele ya Mamre, 10 shamba ambalo 
Abrahamu alinunua kutoka kwa wana wa Hethi. Abrahamu alizikwa 
huko pamoja na Sara mke wake. 11 Baada ya kifo cha Abrahamu, 
Mungu aliendelea kumbariki Isaka mwanawe, na Isaka alikuwa 
akikaa karibu na Beer-lahai-roi. 


12 Hii ndiyo historia ya Ishmaeli mwana wa Abrahamu ambaye 
Hagari Mmisri, kijakazi wa Sara, alimzalia Abrahamu. 


13 Haya ndiyo majina ya wana wa Ishmaeli, kulingana na asili za koo 
zao: Nebayothi mzaliwa wa kwanza wa Ishmaeli, kisha Kedari, 


Adbeeli, Mibsamu, 14 Mishma, Duma, Masa, 15 Hadadi, Tema, 
Yeturi, Nafishi, na Kedema. 16 Hao ndio wana wa Ishmaeli, na hayo 
ndiyo majina yao kulingana na makao yao na kulingana na kambi 
zao,” wakuu 12 kulingana na koo zao. 17 Na Ishmaeli aliishi miaka 
137. Kisha akakata pumzi na kufa, naye akazikwa pamoja na watu 
wake.” 18 Nao wakaanza kuishi katika nchi ya Havila karibu na 
Shuri, karibu na Misri, mpaka Ashuru. Aliishi karibu na ndugu zake 
wote.” 


19 Na hii ndiyo historia ya Isaka mwana wa Abrahamu. 


Abrahamu alimzaa Isaka. 20 Isaka alikuwa na umri wa miaka 40 
alipomwoa Rebeka, binti ya Bethueli, Mwaramu wa Padan-aramu, 
dada ya Labani yule Mwaramu. 21 Naye Isaka akaendelea kumsihi 
Yehova kumhusu mke wake kwa sababu alikuwa tasa; kwa hiyo 
Yehova akasikiliza ombi lake, na Rebeka mke wake akapata mimba. 
22 Na wana waliokuwa tumboni mwake wakaanza kupambana, 
akasema: “Ikiwa hivi ndivyo mambo yalivyo, kwa nini niendelee 
kuishi?” Basi akamuuliza Yehova kuhusu jambo hilo. 23 Yehova 
akamwambia: “Mataifa mawili yamo tumboni mwako, na mataifa 
mawili yatatenganishwa kutoka ndani yako; na taifa moja litakuwa na 
nguvu kuliko lingine, na mkubwa atamtumikia mdogo.” 


24 Wakati wake wa kuzaa ulipofika, tazama! mapacha walikuwa 
tumboni mwake. 25 Kisha wa kwanza akatoka, mwili wake wote 
ulikuwa mwekundu kama vazi la manyoya, kwa hiyo wakampa jina 
Esau.” 26 Kisha ndugu yake akatoka na mkono wake ulikuwa 
umeshika kisigino cha Esau, kwa hiyo akampa jina Yakobo.” Isaka 
alikuwa na umri wa miaka 60 Rebeka alipowazaa. 


27 Wavulana hao walipoendelea kukua, Esau akawa mwindaji stadi, 
mtu wa mbugani, lakini Yakobo akawa mtu asiye na lawama, 
anayekaa katika mahema. 28 Na Isaka alimpenda Esau kwa sababu 
alikuwa akimletea nyama za porini, lakini Rebeka alimpenda 
Yakobo. 29 Siku moja Yakobo alipokuwa akichemsha mchuzi, Esau 
alirudi kutoka mbugani akiwa amechoka. 30 Kwa hiyo Esau 
akamwambia Yakobo: “Fanya haraka, tafadhali, nipe kiasi kidogo 
cha mchuzi huo mwekundu,” kwa maana nimechoka sana!”” Ndiyo 
sababu alipewa jina Edomu.” 31 Ndipo Yakobo akamwambia: 
“Kwanza niuzie haki yako ya mzaliwa wa kwanza!” 32 Esau 
akasema: “Ninakaribia kufa! Haki ya kuzaliwa ina faida gani 
kwangu?” 33 Yakobo akamwambia: “Niapie kwanza!” Basi 
akamwapia na kumuuzia Yakobo haki yake ya mzaliwa wa kwanza. 
34 Ndipo Yakobo akampa Esau mkate na mchuzi wa dengu, akala 
na kunywa, kisha akainuka na kwenda zake. Hivyo, Esau 
akaidharau haki yake ya kuzaliwa. 


A Mwa. 25:8 Tnn., “akakusanywa kwa watu wake.” Huu ni msemo wa 
kishairi unaorejelea kifo. 


A Mwa. 25:16 Au “kambi zao zilizozingirwa na kuta.” 


^ Mwa. 25:17 Tnn., “akakusanywa kwa watu wake.” Huu ni msemo 
wa kishairi unaorejelea kifo. 


A Mwa. 25:18 Au labda, “Aliishi kwa uhasama na ndugu zake wote.” 
A Mwa. 25:25 Maana yake “Mwenye Nywele Nyingi.” 


A Mwa. 25:26 Maana yake “Anayeshika Kisigino; Anayechukua 
Nafasi ya Mwingine.” 


A Mwa. 25:30 Tnn., “chekundu, hiki chekundu.” 
A Mwa. 25:30 Au “nina njaa kali.” 


A Mwa. 25:30 Maana yake “Mwekundu.” 


Mwanzo 26:1-35 


26 Sasa kulikuwa na njaa kali nchini, mbali na ile njaa kali ya 
kwanza iliyotokea siku za Abrahamu, kwa hiyo Isaka akaenda Gerari 
kwa Abimeleki mfalme wa Wafilisti. 2 Kisha Yehova akamtokea Isaka 
na kumwambia: “Usishuke kwenda Misri. Kaa katika nchi 
nitakayokuonyesha. 3 Kaa kama mgeni katika nchi hii, nami 
nitaendelea kuwa pamoja nawe na kukubariki kwa sababu nitakupa 
wewe na uzao wako” nchi zote hizi, nami nitatimiza kiapo hiki 
nilichomwapia Abrahamu baba yako: 4 ‘Nitaufanya uzao” wako uwe 
mwingi kama nyota za mbinguni; nami nitaupa uzao” wako nchi zote 
hizi; na kupitia uzao” wako mataifa yote ya dunia yatajipatia baraka,’ 
> kwa sababu Abrahamu aliisikiliza sauti yangu na kuendelea kutii 
matakwa yangu, amri zangu, maagizo yangu, na sheria zangu.” 

6 Kwa hiyo Isaka akaendelea kuishi Gerari. 


7 Wanaume wa huko walipomuuliza kuhusu mke wake, alikuwa 
akisema: “Huyu ni dada yangu.” Aliogopa kusema, “Ni mke wangu,” 
kwa kuwa alisema, “Huenda wanaume hawa wakaniua kwa sababu 
ya Rebeka,” kwa maana alikuwa mrembo sana. $ Baada ya muda 
kupita, Abimeleki mfalme wa Wafilisti alikuwa akiangalia nje 
dirishani, akamwona Isaka akimwonyesha mahaba” Rebeka mke 
wake. 9 Mara moja Abimeleki akamwita Isaka na kumwambia: 
“Kumbe ni mke wako! Mbona ulisema, ‘Huyu ni dada yangu’?” Isaka 
akamwambia: “Nilisema hivyo kwa sababu niliogopa nitauawa kwa 
sababu yake.” 10 Lakini Abimeleki akamuuliza: “Ni jambo gani hili 
ulilotutendea? Ingekuwa rahisi kwa yeyote kulala na mke wako, 
nawe ungetuletea hatia!” 11 Ndipo Abimeleki akawaamuru watu wote 
akisema: “Yeyote atakayemgusa mtu huyu na mke wake hakika 
atauawa!” 


12 Na Isaka akaanza kupanda mbegu katika nchi hiyo, na mwaka 
huo alivuna mara 100 zaidi ya mbegu alizopanda, kwa kuwa Yehova 
alikuwa akimbariki. 13 Mwanamume huyo akatajirika, naye 
akaendelea kupata ufanisi mpaka akawa tajiri sana. 14 Alipata 
makundi ya kondoo na makundi ya ng'ombe na kundi kubwa la 
watumishi, nao Wafilisti wakaanza kumwonea wivu. 


15 Kwa hiyo Wafilisti wakachukua udongo na kuvifukia visima vyote 
ambavyo watumishi wa baba yake walikuwa wamechimba siku za 
Abrahamu. 16 Kisha Abimeleki akamwambia Isaka: “Ondoka katika 
eneo letu, kwa sababu umekuwa na nguvu nyingi kuliko sisi.” 17 Kwa 
hiyo Isaka akaondoka huko na kupiga kambi katika bonde” la Gerari 
na kuanza kuishi huko. 18 Na Isaka akavichimbua visima vilivyokuwa 
vimechimbwa katika siku za Abrahamu baba yake lakini ambavyo 
Wafilisti walivifukia baada ya Abrahamu kufa, akavipa majina 
yaleyale ambayo baba yake alivipa. 


19 Watumishi wa Isaka walipokuwa wakichimba bondeni,” walipata 
kisima cha maji safi. 2? Nao wachungaji wa Gerari wakaanza 
kugombana na wachungaji wa Isaka, wakisema: “Maji haya ni yetu!” 
Basi akakiita kisima hicho Eseki,” kwa sababu walikuwa 
wamegombana naye. 21 Nao wakaanza kuchimba kisima kingine, 
wakaanza kukigombania pia. Basi akakiita Sitna.” 22 Baadaye 
akaondoka huko na kuchimba kisima kingine, lakini 
hawakukigombania. Basi akakiita Rehobothi” na kusema: “Ni kwa 
sababu sasa Yehova ametupa nafasi ya kutosha naye ametufanya 
tuongezeke nchini.” 


23 Kisha akapanda kutoka huko na kwenda Beer-sheba. 24 Yehova 
akamtokea usiku huo na kumwambia: “Mimi ni Mungu wa Abrahamu 


baba yako. Usiogope, kwa maana niko pamoja nawe, nami 
nitakubariki na kufanya uzao” wako uwe mwingi kwa sababu ya 
Abrahamu mtumishi wangu.” 25 Basi akajenga madhabahu huko na 
kuliitia jina la Yehova. Na Isaka akapiga hema lake huko, na 
watumishi wake wakachimba kisima huko. 


26 Baadaye Abimeleki akamtembelea kutoka Gerari akiwa pamoja 
na Ahuzathi mshauri wake na Fikoli mkuu wa jeshi lake. 27 Basi 
Isaka akawauliza: “Kwa nini mmenitembelea, ilhali mlinichukia na 
kunifukuza katika eneo lenu?” 28 Wakamwambia: “Tumeona wazi 
kwamba Yehova amekuwa pamoja nawe. Basi tukasema, 'Tafadhali, 
na kuwe na kiapo cha wajibu kati yetu sisi na wewe, na tufanye 
agano pamoja nawe 29 kwamba hutatutendea jambo lolote baya 
kama vile ambavyo hatujakudhuru, kama ujuavyo tulikutendea 
mema tu na tulikuruhusu uende zako kwa amani. Sasa wewe ni 
mbarikiwa wa Yehova.” 30 Kisha akawafanyia karamu, nao wakala 
na kunywa. 31 Asubuhi wakaamka mapema na kufanya kiapo kati 
yao. Kisha Isaka akawaruhusu waende zao, nao wakaondoka kwa 
amani. 


32 Siku hiyo watumishi wa Isaka walikuja na kumwambia kuhusu 
kisima walichokuwa wamechimba, wakasema: “Tumepata maji!” 
33 Kwa hiyo akakiita Shiba. Ndiyo sababu tangu siku hiyo jiji hilo 
linaitwa Beer-sheba. 


34 Esau alipokuwa na umri wa miaka 40, alimwoa Yudithi binti ya 
Beeri Mhiti na pia Basemathi binti ya Eloni Mhiti. 35 Walikuwa 
chanzo cha huzuni kubwa?” kwa Isaka na Rebeka. 


A Mwa. 26:3 Tnn., “mbegu yako.” 


^ Mwa. 


26:4 Tnn., “mbegu.” 


A Mwa. 


26:4 Tnn., “mbegu.” 


A Mwa. 


26:4 Tnn., “mbegu.” 


A Mwa. 


^ Mwa. 


26:8 Au “akimkumbatia.” 


26:17 Au “korongo.” 


A Mwa. 


^ Mwa. 


26:19 Au “korongoni.” 


26:20 Maana yake “Ugomvi.” 


A Mwa. 


26:21 Maana yake “Shtaka.” 


A Mwa. 


^ Mwa. 


26:22 Maana yake “Maeneo Makubwa.” 


26:24 Tnn., “mbegu.” 


A Mwa. 


26:35 Tnn., “uchungu mkali wa rohoni.” 


Mwanzo 27:1-46 


27 Sasa Isaka alipozeeka na macho yake yalipokuwa yamedhoofika 
sana asiweze kuona, alimwita Esau mwanawe mkubwa na 
kumwambia: “Mwanangu!” Naye akamjibu: “Naam, baba!” 2 Isaka 
akamwambia: “Sasa nimezeeka. Sijui nitakufa lini. 3 Basi sasa hivi, 
tafadhali, chukua silaha zako, podo lako na upinde wako, uende 
mbugani ukaniwindie mnyama wa mwituni. 4 Kisha unipikie chakula 
kitamu ninachokipenda sana. Nami nitakila ili nikubariki kabla sijafa.” 


> Hata hivyo, Rebeka alikuwa akisikiliza Isaka alipokuwa 
akizungumza na Esau mwanawe. Kisha Esau akaenda mbugani 
kuwinda mnyama wa mwituni na kumleta. $ Basi Rebeka 
akamwambia Yakobo mwanawe: “Nimetoka kumsikia baba yako 
akizungumza na ndugu yako Esau na kumwambia, 7 ‘Niletee nyama 
ya porini, unipikie chakula kitamu. Kisha unipe nile ili nikubariki 
mbele za Yehova kabla sijafa.’ 8 Na sasa, mwanangu, sikiliza kwa 
makini na ufanye ninayokuagiza. 9 Tafadhali, nenda kundini uniletee 
wanambuzi wawili walio bora, ili nimpikie baba yako chakula kitamu, 
kama anavyopenda. 10 Kisha mpelekee baba yako ale, ili akubariki 
kabla hajafa.” 


11 Yakobo akamwambia Rebeka mama yake: “Lakini Esau ndugu 
yangu ni mwanamume mwenye nywele nyingi, na ngozi yangu ni 
laini. 12 Itakuwaje baba akinigusa? Bila shaka ataona ninamdhihaki, 
nami nitajiletea laana badala ya baraka.” 13 Ndipo mama yake 
akamwambia: “Mwanangu, laana ambayo ingekupata na inipate 
mimi. Fanya tu ninayokwambia na uende, niletee wanambuzi hao.” 
14 Basi akaenda, akawachukua na kumletea mama yake, na mama 
yake akapika chakula kitamu, kama tu baba yake alivyopenda. 


15 Baada ya hayo Rebeka akaingia nyumbani na kuchukua mavazi 
bora zaidi ya Esau mwanawe mkubwa, akamvisha Yakobo 
mwanawe mdogo. 16 Pia akamvisha ngozi za wanambuzi hao 
mikononi na pia kwenye sehemu isiyo na nywele shingoni. 17 Kisha 
akampa Yakobo mwanawe chakula kitamu alichopika na mkate 
aliokuwa ameoka. 


18 Kwa hiyo akaingia kwa baba yake na kusema: “Baba!” naye 
akajibu: “Naam! Wewe ni nani, mwanangu?” 19 Yakobo 
akamwambia baba yake: “Mimi ni Esau mzaliwa wako wa kwanza. 
Nimefanya kama ulivyoniambia. Keti tafadhali, ule nyama 
niliyokupikia ili unibariki.” 20 Ndipo Isaka akamuuliza mwanawe: 
“Mwanangu, umepataje mawindo haraka sana hivyo?” Akajibu: “Ni 
kwa sababu Yehova Mungu wako aliniletea.” 21 Kisha Isaka 
akamwambia Yakobo: “Tafadhali mwanangu, karibia ili nikuguse, 
nijue ikiwa wewe kwa kweli ni mwanangu Esau au la.” 22 Kwa hiyo 
Yakobo akamkaribia Isaka baba yake, naye akamgusa, kisha 
akasema: “Sauti ni sauti ya Yakobo, lakini mikono ni mikono ya 
Esau.” 23 Hakumtambua kwa sababu mikono yake ilikuwa na nywele 
nyingi kama mikono ya Esau ndugu yake. Kwa hiyo akambariki. 


24 Kisha akamuuliza: “Je, kweli wewe ni mwanangu Esau?” akajibu: 
“Ni mimi.” 25 Halafu akamwambia: “Mwanangu, niletee nyama ya 
porini nile, kisha nitakubariki.” Kwa hiyo akamletea, naye akala, pia 
akamletea divai, naye akanywa. 26 Kisha Isaka baba yake 
akamwambia: “Njoo karibu, tafadhali, unibusu, mwanangu.” 27 Kwa 
hiyo akakaribia na kumbusu, akasikia harufu ya mavazi yake. Kisha 
akambariki na kusema: 


“Tazama, harufu ya mwanangu ni kama harufu ya shamba ambalo 
Yehova amebariki. 28 Mungu wa kweli na akupe umande wa mbingu 
na udongo wenye rutuba duniani, na wingi wa nafaka na divai mpya. 
29 Mataifa na yakutumikie, mataifa na yainame chini mbele yako. 
Uwe bwana juu ya ndugu zako, na wana wa mama yako na 
wainame chini mbele yako. Alaaniwe kila mtu anayekulaani, na 
abarikiwe kila mtu anayekubariki.” 


30 Sasa Isaka alipomaliza tu kumbariki Yakobo na Yakobo alipotoka 
tu mbele ya Isaka baba yake, Esau ndugu yake akarudi kutoka 
mawindoni. 31 Yeye pia akapika chakula kitamu na kumletea baba 
yake, akamwambia baba yake: “Baba, amka ule nyama 
niliyokuletea, ili unibariki.” 32 Basi Isaka baba yake akamuuliza: 
“Wewe ni nani?” akamjibu: “Mimi ni mwana wako, mzaliwa wako wa 
kwanza, Esau.” 33 Kisha Isaka akaanza kutetemeka kwa nguvu 
sana, akasema: “Ni nani basi aliyewinda na kuniletea nyama? Tayari 
niliila kabla hujafika, nami nikambariki—naye hakika atabarikiwa!” 


34 Aliposikia maneno ya baba yake, Esau akaanza kulia kwa sauti 
kubwa mno na kwa uchungu mwingi na kumwambia baba yake: 
“Nibariki mimi, naam, mimi pia, baba yangu!” 35 Lakini akamwambia: 
“Ndugu yako alikuja kwa udanganyifu ili apate baraka uliyopaswa 
kupata.” 36 Esau akamwambia: “Je, hiyo ndiyo sababu anaitwa 
Yakobo,” ili achukue nafasi yangu mara mbili? Tayari amechukua 
haki yangu ya mzaliwa wa kwanza, na sasa amechukua baraka 
yangu!” Kisha akauliza: “Hukuniachia baraka yoyote?” 37 Lakini 
Isaka akamjibu Esau: “Tazama, nimemweka awe bwana juu yako, 
nami nimempa ndugu zake wote wawe watumishi wake, nami 
nimempa nafaka na divai mpya ili kumtegemeza. Mwanangu, ni nini 
kilichobaki ninachoweza kukufanyia?” 


38 Esau akamwambia baba yake: “Baba, je, una baraka moja tu? 
Nibariki mimi, naam, mimi pia, baba yangu!” Ndipo Esau akalia kwa 
sauti kubwa na kububujikwa na machozi. 39 Basi Isaka baba yake 
akamwambia: 


“Tazama, makao yako yatakuwa mbali na udongo wenye rutuba 
duniani, na mbali na umande wa mbingu. 40 Na kwa upanga wako 
utaishi, nawe utamtumikia ndugu yako. Lakini utakaposhindwa 
kuvumilia, hakika utaivunja nira yake kutoka shingoni mwako.” 


41 Hata hivyo, Esau akawa na chuki kali dhidi ya Yakobo kwa 
sababu ya baraka ambayo baba yake alikuwa amempa, na Esau 
akawa akisema moyoni mwake: “Siku za kumwombolezea baba 
yangu zinakaribia. Zitakapokwisha nitamuua Yakobo ndugu yangu.” 
42 Rebeka alipoambiwa maneno ya Esau mwana wake mkubwa, 
mara moja akaagiza Yakobo mwana wake mdogo aitwe, 
akamwambia: “Tazama! Esau ndugu yako anapanga kukuua ili 
kulipiza kisasi.” 43 Sasa mwanangu, fanya ninayokwambia. Ondoka, 
ukimbilie kwa Labani ndugu yangu kule Harani. 44 Ishi naye kwa 
muda mpaka ghadhabu ya ndugu yako itulie, 45 mpaka hasira 
ambayo ndugu yako anayo kukuelekea ipungue, naye asahau 
mambo uliyomtendea. Kisha nitatuma ujumbe ili urudi kutoka huko. 
Kwa nini niwapoteze nyote wawili siku moja?” 


46 Baada ya hayo Rebeka akawa akimwambia Isaka: “Ninachukia 
maisha yangu kwa sababu ya mabinti wa Hethi. Yakobo akioa mke 
kutoka kwa mabinti wa Hethi, kama mabinti hawa wa nchi hii, 
maisha yangu yana faida gani?” 


A Mwa. 27:36 Maana yake “Anayeshika Kisigino; Anayechukua 
Nafasi ya Mwingine.” 


^ Mwa. 27:42 Au “anajifariji kwa mawazo ya kukuua.” 


Mwanzo 28:1-22 


28 Basi Isaka akamwita Yakobo, akambariki na kumwamuru hivi: 
“Usioe mke kutoka kwa mabinti wa Kanaani. 2 Nenda Padan-aramu 
katika nyumba ya Bethueli, baba ya mama yako, na uoe mke kutoka 
kwa mabinti wa Labani, ndugu ya mama yako. 3 Mungu Mweza-Yote 
atakubariki na kukufanya uwe na wazao wengi na kuongezeka, 
nawe hakika utakuwa kusanyiko la mataifa. 4 Naye atakupa wewe 
na uzao wako” baraka ambayo alimwahidi Abrahamu, ili uimiliki nchi 
ambamo umekuwa ukiishi kama mgeni, nchi ambayo Mungu alimpa 
Abrahamu.” 


> Kwa hiyo Isaka akamruhusu Yakobo aondoke, naye akaenda 
Padan-aramu kwa Labani mwana wa Bethueli Mwaramu, ndugu ya 
Rebeka, mama ya Yakobo na Esau. 


6 Esau akaona kwamba Isaka alikuwa amembariki Yakobo na 
kumwambia aende Padan-aramu kuoa mke kutoka huko na kwamba 
alipombariki, alimwamuru, “Usioe mke kutoka kwa mabinti wa 
Kanaani,” 7 na kwamba Yakobo alimtii baba yake na mama yake na 
kwenda Padan-aramu. 8 Ndipo Esau akatambua kwamba Isaka 
baba yake hakupendezwa na mabinti wa Kanaani, 9 kwa hiyo Esau 
akaenda kwa Ishmaeli mwana wa Abrahamu na kumwoa Mahalathi 
binti ya Ishmaeli, dada ya Nebayothi, kuongezea wake wengine 
aliokuwa nao. 


10 Yakobo akaondoka Beer-sheba na kuendelea na safari kuelekea 
Harani. 11 Baada ya muda akafika mahali fulani, akajitayarisha 
kulala hapo kwa sababu jua lilikuwa limetua. Kwa hiyo akachukua 
jiwe moja la mahali pale na kuliweka chini ili apumzishe kichwa 
chake juu yake, akalala hapo. 12 Kisha akaota ndoto, na tazama! 


Kulikuwa na ngazi iliyosimamishwa duniani, na kilele chake kilifika 
mpaka mbinguni; na kulikuwa na malaika wa Mungu waliokuwa 
wakipanda na kushuka kwenye ngazi hiyo. 13 Na tazama! Yehova 
alikuwa amesimama juu yake, naye akasema: 


“Mimi ni Yehova Mungu wa Abrahamu baba yako na Mungu wa 
Isaka. Nchi unayoilalia, nitakupa wewe na uzao wako.” 14 Na hakika 
uzao wako utakuwa kama chembe za mavumbi ya ardhi, nawe 
utaenea mpaka upande wa magharibi na upande wa mashariki na 
upande wa kaskazini na upande wa kusini, na kupitia kwako na 
kupitia uzao wako familia zote duniani hakika zitabarikiwa.” 19 Niko 
pamoja nawe, nami nitakulinda popote utakapokwenda, nami 
nitakurudisha kwenye nchi hii. Sitakuacha mpaka nitakapofanya 
mambo niliyokuahidi.” 


16 Kisha Yakobo akaamka kutoka usingizini na kusema: “Kwa kweli 
Yehova yuko mahali hapa, nami sikujua.” 17 Naye akaogopa na 
kusema: “Mahali hapa panaogopesha kwelikweli! Bila shaka hapa ni 
nyumba ya Mungu, na hili ndilo lango la mbingu.” 18 Kwa hiyo 
Yakobo akaamka asubuhi na mapema na kuchukua lile jiwe 
alilokuwa amepumzisha kichwa chake juu yake, akalisimamisha 
kama nguzo na kumimina mafuta juu yake. 19 Basi akapaita mahali 


20 Kisha Yakobo akaweka nadhiri hii: “Ikiwa Mungu ataendelea kuwa 
pamoja nami na kunilinda katika safari yangu na kunipa mkate wa 
kula na mavazi ya kuvaa 21 nami nirudi kwa amani katika nyumba ya 
baba yangu, kwa hakika Yehova atakuwa amethibitika kuwa Mungu 
wangu. 22 Na jiwe hili ambalo nimelisimamisha kama nguzo litakuwa 


nyumba ya Mungu, nami sitakosa kukupa sehemu ya kumi ya vitu 
vyote utakavyonipa.” 


A Mwa. 28:4 Tnn., “mbegu yako.” 
A Mwa. 28:13 Tnn., “mbegu yako.” 
A Mwa. 28:14 Au “zitajipatia baraka.” 


A Mwa. 28:19 Maana yake “Nyumba ya Mungu.” 


Mwanzo 29:1-35 


29 Baada ya hayo Yakobo akaendelea na safari yake, akafika katika 
nchi ya watu wa Mashariki. 2 Basi akaona kisima shambani 

na makundi matatu ya kondoo yakiwa yamelala kando yake, kwa 
sababu kwa kawaida wachungaji waliwanywesha kondoo wao maji 
ya kisima hicho. Kulikuwa na jiwe kubwa lililofunika kisima hicho. 

3 Makundi yote ya kondoo yalipokusanywa hapo, wachungaji 
walilibingirisha jiwe lililofunika kisima hicho, nao wakawanywesha 
kondoo, kisha wakakifunika tena kisima kwa jiwe hilo. 


4 Basi Yakobo akawauliza: “Ndugu zangu, mmetoka wapi?” 
wakamjibu: “Tumetoka Harani.” > Akawauliza: “Je, mnamjua Labani 
mjukuu wa Nahori?” wakamjibu: “Ndio, tunamjua.” $ Ndipo 
akawauliza: “Je, hajambo?” wakamjibu: “Hajambo. Ndiye yule Raheli 
binti yake anakuja na kondoo!” 7 Kisha akasema: “Bado ni adhuhuri. 
Si wakati wa kukusanya kondoo. Wanywesheni kondoo, kisha 
wapelekeni malishoni.” 8 Wakamwambia: “Haturuhusiwi kufanya 
hivyo mpaka makundi yote ya kondoo yakusanywe kisha jiwe 
libingirishwe kutoka juu ya kisima. Ndipo tutakapowanywesha 
kondoo.” 


9 Alipokuwa akizungumza nao, Raheli akaja na kondoo wa baba 
yake, kwa maana alikuwa mchungaji. 10 Yakobo alipomwona Raheli 
binti ya Labani, ndugu ya mama yake, na kondoo wa Labani, mara 
moja Yakobo akakaribia na kulibingirisha jiwe linalofunika kisima, 
akawanywesha kondoo wa Labani ndugu ya mama yake. 11 Kisha 
Yakobo akambusu Raheli, akalia kwa sauti kubwa na kububujikwa 
na machozi. 12 Na Yakobo akaanza kumwambia Raheli kwamba 


yeye ni mtu wa ukoo wa?” baba yake na kwamba yeye ni mwana wa 
Rebeka. Basi Raheli akakimbia na kwenda kumwambia baba yake. 


13 Mara tu Labani aliposikia kuhusu Yakobo mwana wa dada yake, 
akakimbia kwenda kumpokea. Akamkumbatia na kumbusu na 
kumleta nyumbani kwake. Naye akaanza kumwambia Labani 
mambo hayo yote. 14 Labani akamwambia: “Kwa kweli wewe ni 
mfupa wangu na nyama yangu.”* Basi akakaa naye kwa mwezi 
mzima. 


15 Kisha Labani akamwambia Yakobo: “Je, unitumikie bure kwa 
sababu tu wewe ni mtu wangu wa ukoo?” Niambie, ungependa 
mshahara wako uwe nini?” 16 Sasa Labani alikuwa na mabinti 
wawili. Yule mkubwa aliitwa Lea, na mdogo aliitwa Raheli. 17 Lakini 
macho ya Lea hayakuwa yaking'aa, lakini Raheli alikuwa mwanamke 
mwenye kuvutia sana, tena mrembo. 18 Yakobo alikuwa 
amempenda Raheli, kwa hiyo akasema: “Niko tayari kukutumikia 
kwa miaka saba ili nimpate Raheli binti yako mdogo.” 19 Labani 
akasema: “Ni afadhali nikupe wewe binti huyo kuliko kumpa 
mwanamume mwingine. Endelea kukaa nami.” 20 Basi Yakobo 
akamtumikia Labani kwa miaka saba ili ampate Raheli, lakini 
machoni pake miaka hiyo ilikuwa kama siku chache tu kwa sababu 
ya upendo aliokuwa nao kwa Raheli. 


21 Kisha Yakobo akamwambia Labani: “Nipe mke wangu nilale naye 
kwa sababu siku zangu zimekwisha.” 22 Ndipo Labani 
akawakusanya wakaaji wote wa eneo hilo na kufanya karamu. 

23 Lakini wakati wa jioni, akamchukua Lea binti yake na kumleta kwa 
Yakobo ili alale naye. 24 Pia, Labani akamchukua Zilpa kijakazi wake 
na kumpa Lea binti yake ili awe kijakazi wake. 25 Asubuhi Yakobo 


akagundua kwamba alipewa Lea! Kwa hiyo akamuuliza Labani: “Ni 
jambo gani hili ulilonitendea? Je, sikukutumikia ili nimpate Raheli? 
Kwa nini umenitendea hila?” 26 Labani akamjibu: “Si desturi yetu 
hapa kumwoza binti mdogo kabla ya yule aliyezaliwa kwanza. 

27 Sherehekea juma la mwanamke huyu. Kisha utapewa mwanamke 
huyu mwingine ukinitumikia kwa miaka mingine saba.” 28 Yakobo 
akafanya hivyo, akasherehekea juma la mwanamke huyo, kisha 
akampa Raheli binti yake awe mke wake. 29 Isitoshe, Labani 
alimchukua Bilha kijakazi wake na kumpa Raheli binti yake ili awe 
kijakazi wake. 


30 Kisha Yakobo akalala pia na Raheli, naye alimpenda Raheli kuliko 
Lea, akamtumikia Labani kwa miaka mingine saba. 31 Yehova 
alipoona kwamba Lea hapendwi,” alimwezesha kupata mimba,” 
lakini Raheli alikuwa tasa. 32 Kwa hiyo Lea akapata mimba na kuzaa 
mwana, akampa jina Rubeni,” kwa maana alisema: “Ni kwa sababu 
Yehova ameyaona mateso yangu, kwa maana sasa mume wangu 
ataanza kunipenda.” 33 Akapata mimba tena na kuzaa mwana, kisha 
akasema: “Ni kwa sababu Yehova amesikiliza, kwa maana 
sikupendwa, kwa hiyo amenipa huyu pia.” Basi akampa jina 
Simeoni.” 34 Akapata mimba tena na kuzaa mwana, kisha akasema: 
“Mara hii mume wangu ataungana nami, kwa sababu nimemzalia 
wana watatu.” Kwa hiyo mwana huyo akapewa jina Lawi.” 

35 Akapata mimba tena na kuzaa mwana, akasema: “Wakati huu 
nitamsifu Yehova.” Kwa hiyo akampa jina Yuda.” Kisha akaacha 
kuzaa. 


A Mwa. 29:12 Tnn., “ndugu ya.” 


A Mwa. 


naye.” 


29:14 Au “mtu wangu wa ukoo niliye na uhusiano wa damu 


A Mwa. 


29:15 Tnn., “ndugu yangu?” 


A Mwa. 


^ Mwa. 


29:31 Tnn., “anachukiwa.” 


29:31 Tnn., “alifungua tumbo lake la uzazi.” 


A Mwa. 


^ Mwa. 


29:32 Maana yake “Tazama, Mwana!” 


29:33 Maana yake “Kusikia.” 


^ Mwa. 


^ Mwa. 


29:34 Maana yake “Kushikamana; Ungana.” 


29:35 Maana yake “Aliyesifiwa; Kitu cha Kusifiwa.” 


Mwanzo 30:1-43 


30 Raheli alipoona kwamba hajamzalia Yakobo watoto, alimwonea 
wivu dada yake, akaanza kumwambia Yakobo: “Nipe watoto, la sivyo 
nitakufa.” 2 Ndipo hasira ya Yakobo ikawaka dhidi ya Raheli, 
akamwambia: “Je, nimechukua nafasi ya Mungu, ambaye 
amekuzuia kuzaa watoto?”* 3 Raheli akamwambia: “Ndiye huyu 
kijakazi wangu Bilha. Lala naye ili anizalie watoto,” na ili kupitia 
yeye, mimi pia nipate watoto.” 4 Basi akampa Bilha kijakazi wake 
awe mke wake, Yakobo akalala naye. > Bilha akapata mimba na 
baada ya muda akamzalia Yakobo mwana. $ Raheli akasema: 
“Mungu amekuwa mwamuzi wangu, naye ameisikiliza pia sauti 
yangu, akanipa mwana.” Ndiyo sababu alimpa jina Dani.” 7 Bilha, 
kijakazi wa Raheli, akapata mimba tena na kumzalia Yakobo mwana 
wa pili. 8 Kisha Raheli akasema: “Nimepigana mieleka mikali sana 
na dada yangu. Na pia nimeibuka mshindi!” Kwa hiyo akampa jina 
Naftali.” 


9 Lea alipoona kwamba ameacha kuzaa, alimchukua Zilpa kijakazi 
wake na kumpa Yakobo awe mke wake. 10 Na Zilpa kijakazi wa Lea 
akamzalia Yakobo mwana. 11 Kisha Lea akasema: “Kwa neema!” 
Basi akampa jina Gadi.” 12 Kisha Zilpa kijakazi wa Lea, akamzalia 
Yakobo mwana wa pili. 13 Lea akasema: “Kwa furaha yangu! Kwa 
maana hakika mabinti watanitangaza kuwa mwenye furaha.” Basi 
akampa jina Asheri.” 


14 Sasa Rubeni alikuwa akitembea siku za mavuno ya ngano, 
akapata dudai shambani. Kwa hiyo akamletea Lea mama yake. Basi 
Raheli akamwambia Lea: “Tafadhali, nipe baadhi ya dudai za mwana 
wako.” 15 Lea akamwambia: “Unafikiri ni jambo dogo kumchukua 


mume wangu? Unataka pia kuchukua dudai za mwanangu?” Raheli 
akasema: “Ni sawa. Yakobo atalala nawe usiku wa leo ukinipa dudai 
za mwana wako.” 


16 Yakobo alipokuwa akirudi kutoka shambani jioni, Lea alienda 
kumpokea, akamwambia: “Utalala nami kwa sababu nimekukodi 
kikamili kwa dudai za mwanangu.” Basi akalala naye usiku huo. 

17 Na Mungu akamsikiliza Lea na kumjibu, naye akapata mimba na 
baada ya muda akamzalia Yakobo mwana wa tano. 18 Kisha Lea 
akasema: “Mungu amenipa mshahara wangu” kwa sababu nimempa 
mume wangu kijakazi wangu.” Kwa hiyo akampa jina Isakari.” 19 Lea 
akapata mimba tena na baada ya muda akamzalia Yakobo mwana 
wa sita. 20 Lea akasema: “Mungu amenipa mimi zawadi, naam, 
amenipa mimi zawadi nzuri. Hatimaye, mume wangu atanivumilia, 
kwa maana nimemzalia wana sita.” Basi akampa jina Zabuloni.” 

21 Baadaye akazaa binti na kumpa jina Dina. 


22 Mwishowe Mungu akamkumbuka Raheli, na Mungu akamsikia na 
kumjibu kwa kumwezesha kupata mimba.” 23 Akapata mimba na 
kuzaa mwana. Akasema: “Mungu ameiondoa aibu yangu!” 24 Basi 
akampa mwana huyo jina Yosefu,” akisema: “Yehova ananiongezea 
mwana mwingine.” 


25 Baada ya Raheli kumzaa Yosefu, mara moja Yakobo 
akamwambia Labani: “Niruhusu niondoke ili niende nyumbani, katika 
nchi yangu. 26 Nipe wake zangu na watoto wangu, ambao 
nimekutumikia ili niwapate, niende zangu, kwa maana unajua vema 
jinsi nilivyokutumikia.” 27 Labani akamwambia: “Ikiwa nimepata kibali 
machoni pako,—ishara za ubashiri zimenisaidia” kuelewa kwamba 
Yehova ananibariki kwa sababu yako.” 28 Kisha akasema: “Niambie 


mshahara wako, nami nitakulipa.” 29 Basi Yakobo akamwambia: 
“Unajua jinsi nilivyokutumikia na jinsi nilivyoitunza mifugo yako; 
30 kabla sijaja ulikuwa na wanyama wachache, lakini sasa 
wameongezeka na kuwa wengi, naye Yehova amekubariki tangu 
nilipokuja. Basi nitaishughulikia lini nyumba yangu mwenyewe?” 


31 Kisha akamuuliza: “Nikupe nini?” Yakobo akajibu: “Usinipe 
chochote! Lakini ukinifanyia jambo hili moja, nitaendelea kuichunga 
mifugo yako na kuilinda. 32 Nitapita kati ya mifugo yako yote leo. 
Watenge kondoo wote wenye madoadoa na wenye mabakamabaka 
na kila mwanakondoo dume wa rangi ya kahawia na mbuzi jike 
yeyote mwenye madoadoa na mabakamabaka. Kuanzia sasa na 
kuendelea, watakuwa mshahara wangu. 33 Na uadilifu” wangu 
utathibitisha kazi yangu siku utakapokuja kuangalia mshahara 
wangu; na ikiwa nitakuwa na mbuzi jike yeyote ambaye hatakuwa na 
madoadoa au mabakamabaka na mwanakondoo yeyote dume 
ambaye hatakuwa na rangi ya kahawia, basi atakuwa ameibwa.” 


34 Labani akasema: “Vema! Na iwe kama ulivyosema.” 35 Basi siku 
hiyo akawatenga mbuzi dume wenye mistarimistari na 
mabakamabaka na mbuzi jike wote wenye madoadoa na 
mabakamabaka, na kila mwanakondoo dume mwenye madoadoa 
meupe na wa rangi ya kahawia; akawapa wanawe ili wawatunze. 

36 Baada ya hayo Labani akasafiri kwa siku tatu kwenda kuchunga 
mifugo mbali na Yakobo, naye Yakobo akabaki akichunga mifugo ya 
Labani iliyosalia. 


37 Ndipo Yakobo akachukua fito mbichi za mti wa mlubna, mlozi, na 
mwaramoni, akazibambua ili madoa meupe yaonekane. 38 Kisha 
akaziweka zile fito alizobambua mbele ya mifugo, kwenye mitaro, 


kwenye vyombo vya kunyweshea, mahali ambapo wanyama 
walikuja kunywa maji, ili wazione fito hizo na kupata joto la 
kupandana wanapokuja kunywa maji. 


39 Basi wanyama hao walipata joto na kupandana mbele ya fito hizo, 
nao walizaa wanyama wenye mistarimistari, madoadoa, na 
mabakamabaka. 40 Kisha Yakobo akawatenga wanakondoo dume, 
halafu akageuza wanyama wa Labani ili wawaangalie wanyama 
wenye mistarimistari na pia wanyama wote wa rangi ya kahawia kati 
ya mifugo ya Labani. Kisha akatenga mifugo yake, naye 
hakuichanganya na mifugo ya Labani. 41 Na kila mara wanyama 
wenye nguvu walipopata joto la kupandana, Yakobo aliweka zile fito 
kwenye mitaro ili wanyama hao wazione na kupata joto la 
kupandana. 42 Lakini wanyama walipokuwa dhaifu, hakuziweka fito 
hizo kwenye mitaro. Kwa hiyo sikuzote wanyama dhaifu walikuwa 
wa Labani, lakini wenye nguvu walikuwa wa Yakobo. 


43 Kwa hiyo Yakobo akatajirika sana, akawa na makundi makubwa 
ya wanyama na watumishi wa kiume na wa kike na ngamia na 
punda. 


A Mwa. 30:2 Au “amekunyima uzao wa tumbo lako la uzazi?” 
A Mwa. 30:3 Tnn., “azae kwenye magoti yangu.” 

A Mwa. 30:6 Maana yake “Mwamuzi.” 

A Mwa. 30:8 Maana yake “Mieleka Yangu.” 

A Mwa. 30:11 Maana yake “Neema.” 


A Mwa. 30:13 Maana yake “Mwenye Furaha; Furaha.” 


A Mwa. 30:18 Au “mshahara wa mtu aliyekodiwa.” 
A Mwa. 30:18 Maana yake “Yeye Ni Mshahara.” 
A Mwa. 30:20 Maana yake “Kuvumilia.” 


A Mwa. 30:22 Tnn., “na Mungu akamsikiliza na kufungua tumbo lake 
la uzazi.” 


A Mwa. 30:24 Ufupisho wa jina Yosifia, linalomaanisha “Yah na 
Aongeze.” 


A Mwa. 30:27 Au “mambo niliyoshuhudia yamenisaidia.” 


A Mwa. 30:33 Au “unyoofu.” 


Mwanzo 31:1-55 


31 Baada ya muda Yakobo akawasikia wana wa Labani wakisema: 
“Yakobo amechukua kila kitu cha baba yetu, amepata utajiri huu 
wote kutokana na mali ya baba yetu.” 2 Kila mara Yakobo 
alipomtazama Labani, alitambua kwamba mtazamo wake 
kumwelekea ulikuwa umebadilika. 3 Hatimaye Yehova akamwambia 
Yakobo: “Rudi kwenye nchi ya baba zako na kwa watu wako wa 
ukoo, nami nitaendelea kuwa pamoja nawe.” 4 Kisha Yakobo 
akatuma ujumbe kwa Raheli na Lea na kuwaambia waje malishoni 
alikokuwa akichunga mifugo yake, > akawaambia: 


“Nimeona kwamba mtazamo wa baba yenu kunielekea umebadilika, 
lakini Mungu wa baba yangu amekuwa pamoja nami. 6 Ninyi 
wenyewe mnajua kwa hakika kwamba nimemtumikia baba yenu kwa 
nguvu zangu zote. 7 Na baba yenu amejaribu kunidanganya na 
kubadili mshahara wangu mara kumi; lakini Mungu hajamruhusu 
anidhuru. 8 Kila mara aliposema, ‘Wanyama wenye madoadoa 
watakuwa mshahara wako, kundi lote lilizaa wanyama wenye 
madoadoa; na aliposema, 'Wanyama wenye mistarimistari watakuwa 
mshahara wako,’ kundi lote lilizaa wanyama wenye mistarimistari. 

9 Kwa hiyo Mungu akaendelea kuchukua mifugo ya baba yenu na 
kunipa. 10 Siku moja wanyama walipopata joto la kupandana, 
niliinua macho yangu na kuona katika ndoto kwamba mbuzi dume 
waliokuwa wakipanda majike walikuwa wenye mistarimistari, 
mabakamabaka, na madoadoa. 11 Kisha malaika wa Mungu wa 
kweli akaniita katika ndoto hiyo, 'Yakobo!' nikajibu, ‘Mimi hapa.’ 

12 Akaniambia, 'Tafadhali inua macho yako, uone kwamba mbuzi 
dume wote wanaowapanda majike wana mistarimistari, 
mabakamabaka, na madoadoa, kwa maana nimeona mambo yote 


ambayo Labani anakutendea. 13 Mimi ni Mungu wa kweli wa Betheli, 
mahali ambapo uliitia nguzo mafuta na kuniwekea nadhiri. Sasa 
inuka, ondoka katika nchi hii, urudi kwenye nchi uliyozaliwa.” 


14 Ndipo Raheli na Lea wakamuuliza: “Je, kuna urithi wowote 
uliobaki kwa ajili yetu katika nyumba ya baba yetu? 15 Je, haoni 
kwamba sisi ni wageni kwa sababu ametuuza na amekuwa akitumia 
pesa alizopewa kwa ajili yetu? 16 Utajiri wote ambao Mungu 
amechukua kutoka kwa baba yetu ni wetu na wa watoto wetu. Basi 
sasa, fanya kila kitu ambacho Mungu amekuambia ufanye.” 


17 Kwa hiyo Yakobo akainuka na kuwapandisha watoto wake na 
wake zake juu ya ngamia, 18 naye akaanza kuchukua mifugo yake 
yote na mali zote alizokusanya huko Padan-aramu, akaanza safari 
ya kwenda kwa Isaka baba yake katika nchi ya Kanaani. 


19 Sasa Labani alikuwa ameenda kuwakata manyoya kondoo wake, 
Raheli akaiba sanamu za terafimu” za baba yake. 20 Isitoshe, 
Yakobo akamshinda akili Labani, Mwaramu, kwa maana hakuwa 
amemwambia kwamba ataondoka. 21 Akatoroka na kuvuka ule Mto,” 
yeye pamoja na vyote alivyokuwa navyo. Kisha akaelekea kwenye 
eneo lenye milima la Gileadi. 22 Siku ya tatu, Labani akaambiwa 
kwamba Yakobo ametoroka. 23 Basi Labani akawachukua ndugu 
zake” na kumfuatia Yakobo kwa muda wa siku saba na kumfikia 
katika eneo lenye milima la Gileadi. 24 Ndipo Mungu akamtokea 
Labani Mwaramu katika ndoto wakati wa usiku na kumwambia: “Uwe 
mwangalifu kuhusu mambo utakayomwambia Yakobo, yawe mema 
au mabaya.” 


25 Basi Labani akamkaribia Yakobo alipokuwa amepiga hema lake 
mlimani; Labani alikuwa amepiga kambi na ndugu zake kwenye 


eneo lenye milima la Gileadi. 26 Labani akamuuliza Yakobo: 
“Umefanya nini? Kwa nini umenichezea akili na kuwachukua mabinti 
wangu kama mateka waliochukuliwa kwa upanga? 27 Kwa nini 
ulitoroka kwa siri, ukanichezea akili badala ya kuniambia? Ikiwa 
ungeniambia, ningekuaga kwa shangwe na nyimbo, kwa tari na 
kinubi. 28 Lakini hukunipa nafasi ya kuwabusu wajukuu” wangu na 
mabinti wangu. Umetenda kipumbavu. 29 Nina uwezo wa 
kuwadhuru, lakini Mungu wa baba yenu aliongea nami usiku wa 
kuamkia leo, akaniambia, 'Uwe mwangalifu kuhusu mambo 
utakayomwambia Yakobo, yawe mema au mabaya.’ 30 Sasa 
umeondoka kwa sababu umekuwa ukitamani sana kurudi kwenye 
nyumba ya baba yako, lakini kwa nini umeiba miungu yangu?” 


31 Yakobo akamjibu Labani: “Ni kwa sababu niliogopa, kwa maana 
nilisema moyoni mwangu, ‘Huenda ukaninyang'anya kwa nguvu 
mabinti wako.' 32 Yeyote utakayempata na miungu yako, atauawa. 
Pekua vitu nilivyo navyo mbele ya hawa ndugu zetu, uchukue 
chochote kilicho chako.” Lakini Yakobo hakujua kwamba Raheli 
alikuwa ameiba miungu hiyo. 33 Kwa hiyo Labani akaingia katika 
hema la Yakobo na hema la Lea na hema la wale vijakazi wawili, 
lakini hakuipata. Kisha akatoka katika hema la Lea na kuingia katika 
hema la Raheli. 34 Raheli alikuwa amechukua sanamu hizo za 
terafimu na kuziweka ndani ya kikapu cha wanawake kilicho kwenye 
matandiko ya ngamia na kuzikalia. Basi Labani alizitafuta kabisa 
katika hema lote lakini hakuzipata. 39 Ndipo Raheli akamwambia 
baba yake: “Bwanangu, usikasirike, kwa sababu siwezi kusimama 


Na 


mbele yako, kwa maana niko katika siku zangu za hedhi.”* Kwa hiyo 
akaendelea kuzitafuta kwa makini lakini hakuzipata sanamu hizo za 


terafimu. 


36 Ndipo Yakobo akakasirika na kuanza kumshutumu Labani. 
Akamuuliza Labani: “Nimefanya kosa gani, nimetenda dhambi gani 
hivi kwamba unanifuatia kwa bidii hivi? 37 Sasa kwa kuwa umepekua 
kabisa vitu vyangu vyote, umepata nini cha nyumba yako? Kiweke 
hapa mbele ya ndugu zangu na ndugu zako, waache waamue ni 
nani mwenye kosa kati yetu. 38 Kwa miaka hii 20 ambayo nimekaa 
nawe, mimba za kondoo wako na mbuzi wako hazikuharibika, wala 
sijawahi kula kondoo dume wa kundi lako. 39 Sijawahi kukuletea 
mnyama yeyote aliyeraruliwa na mnyama wa mwituni. Mimi 
mwenyewe nililipia hasara hiyo. Ulidai malipo kutoka kwangu kwa 
ajili ya mnyama yeyote aliyeibiwa mchana au usiku. 40 Jua 
lilinichoma wakati wa mchana na baridi ilinipiga usiku, na macho 
yangu yalipoteza usingizi. 41 Ilikuwa hivyo kwa miaka 20 niliyokaa 
nyumbani mwako. Nimekutumikia kwa miaka 14 ili niwapate mabinti 
wako wawili na kuchunga mifugo yako kwa miaka 6, nawe ulibadili 
tena na tena mshahara wangu mara kumi. 42 Ikiwa Mungu wa baba 
yangu, Mungu wa Abrahamu, Yule ambaye Isaka anamwogopa,” 
hangekuwa pamoja nami, sasa ungeniambia niende zangu mikono 
mitupu. Mungu ameyaona mateso yangu na kazi ngumu ya mikono 
yangu, na ndiyo sababu alikukaripia usiku wa kuamkia leo.” 


43 Labani akamwambia Yakobo: “Mabinti hawa ni mabinti wangu na 
watoto hawa ni watoto wangu na wanyama hawa ni wanyama 
wangu, na kila kitu unachoona hapa ni changu na cha mabinti 
wangu. Ni jambo gani ninaloweza kufanya leo kuwadhuru mabinti 
hawa au kuwadhuru watoto wao ambao wamewazaa? 44 Sasa njoo, 
tufanye agano kati yetu, wewe na mimi, nalo litakuwa ushahidi kati 
yetu.” 45 Basi Yakobo akachukua jiwe na kulisimamisha kama 
nguzo. 46 Kisha Yakobo akawaambia ndugu zake: “Okoteni mawe!” 


Basi wakaokota mawe na kutengeneza rundo la mawe. Halafu 
wakala chakula juu ya rundo hilo la mawe. 47 Na Labani akaanza 
kuliita rundo hilo Yegar-sahadutha,* lakini Yakobo akaliita Galeedi.* 


48 Ndipo Labani akasema: “Rundo hili la mawe ni ushahidi kati 
yangu mimi na wewe leo.” Ndiyo sababu aliliita Galeedi, 49 na Mnara 
wa Mlinzi, kwa sababu alisema: “Yehova na awe mlinzi kati yangu 
mimi na wewe tunapokuwa hatuonani. 50 Ukiwatesa mabinti wangu 
na kuanza kuoa wake wengine kuongezea mabinti wangu, hata 
mwanadamu asipoona jambo hilo, kumbuka kwamba Mungu 
atakuwa shahidi kati yangu mimi na wewe.” 51 Labani akaendelea 
kumwambia Yakobo: “Hili hapa ni rundo la mawe, na hii hapa ni 
nguzo ambayo nimesimamisha kati yangu mimi na wewe. 52 Rundo 
hili la mawe ni ushahidi, na nguzo hii pia ni ushahidi kwamba sitapita 
rundo hili la mawe ili kuja kukudhuru, nawe hutapita rundo hili la 
mawe na nguzo hii ili kuja kunidhuru. 5 Mungu wa Abrahamu na 
Mungu wa Nahori, Mungu wa baba yao, na awe mwamuzi kati yetu.” 
Basi Yakobo akaapa kwa jina la Yule ambaye Isaka baba yake 
alimwogopa.” 


54 Kisha Yakobo akatoa dhabihu mlimani na kuwaalika ndugu zake 
wale chakula.” Wakala na kulala mlimani usiku huo. 55 Hata hivyo, 
Labani akaamka asubuhi na mapema, akawabusu wajukuu wake na 
mabinti zake na kuwabariki. Kisha Labani akaondoka, akarudi 
nyumbani. 


A Mwa. 31:19 Au “miungu ya familia; sanamu.” 


A Mwa. 31:21 Yaani, Mto Efrati. 


^ Mwa. 


31:23 Au “watu wake wa ukoo.” 


A Mwa. 


31:28 Tnn., “wana.” 


A Mwa. 


31:35 Tnn., “desturi ya wanawake imenijia.” 


A Mwa. 


A Mwa. 


31:42 Tnn., “woga wa Isaka.” 


31:47 Neno la Kiaramu linalomaanisha “Rundo la Ushahidi.” 


A Mwa. 


^ Mwa. 


A Mwa. 


31:47 Neno la Kiebrania linalomaanisha “Rundo la Ushahidi.” 
31:53 Tnn., “kwa woga wa Isaka baba yake.” 


31:54 Tnn., “mkate.” 


Mwanzo 32:1-32 


32 Kisha Yakobo akaendelea na safari yake, na malaika wa Mungu 
wakakutana naye. 2 Mara tu alipowaona, Yakobo akasema: “Hii ni 
kambi ya Mungu!” Kwa hiyo akapaita mahali hapo Mahanaimu.” 


3 Kisha Yakobo akawatuma wajumbe wamtangulie kwenda kwa 
Esau ndugu yake katika nchi ya Seiri, katika eneo” la Edomu, 

4 akawaamuru hivi: “Hivi ndivyo mtakavyomwambia bwana wangu, 
Esau, ‘Mtumishi wako Yakobo anasema hivi: “Nimeishi” na Labani 
kwa muda mrefu mpaka sasa. > Nami nimepata ng'ombe dume, 
punda, kondoo, na watumishi wa kiume na wa kike, nami 
ninakutumia ujumbe huu bwana wangu, ili nipate kibali machoni 
pako. 


3333) 


6 Baada ya muda wajumbe hao wakarudi kwa Yakobo na 
kumwambia: “Tulikutana na ndugu yako Esau, naye yuko njiani, 
anakuja kukutana nawe akiwa na wanaume 400.” 7 Ndipo Yakobo 
akaogopa sana na kushikwa na wasiwasi. Basi akawagawa katika 
kambi mbili watu aliokuwa nao, na pia ng'ombe, ngamia, na mifugo 
mingine. 8 Akasema: “Esau akiishambulia kambi moja, kambi 
nyingine itaponyoka.” 


9 Kisha Yakobo akasema: “Ee Mungu wa baba yangu Abrahamu na 
Mungu wa baba yangu Isaka, Ee Yehova, wewe unayeniambia, 
‘Rudi kwenye nchi yako na kwa watu wako wa ukoo, nami 
nitakutendea mema,’ 10 mimi sistahili upendo wote mshikamanifu na 
uaminifu wote ambao umenitendea mimi, mtumishi wako, kwa 
maana nilivuka mto huu wa Yordani nikiwa na fimbo yangu tu lakini 
sasa nina kambi mbili. 1 Nakuomba uniokoe kutoka mikononi mwa 
ndugu yangu Esau, kwa maana naogopa kwamba anaweza kuja 


kunishambulia mimi, na pia akina mama na watoto wao. 12 Lakini 
uliniambia: ‘Hakika nitakutendea mema, nami nitaufanya uzao” wako 
uwe mwingi kama chembe za mchanga wa bahari, zisizoweza 
kuhesabiwa kwa sababu ni nyingi sana.” 


13 Naye Yakobo akalala huko usiku huo. Kisha akachukua baadhi ya 
mali zake ili ampe zawadi Esau ndugu yake: 14 mbuzi jike 200, 
mbuzi dume 20, kondoo jike 200, kondoo dume 20, 15 ngamia 30 
wanaonyonyesha, ng'ombe 40, ng'ombe dume 10, punda jike 20, na 
punda dume 10 waliokomaa. 


16 Akawapa watumishi wake kundi moja baada ya lingine, 
akawaambia: “Nitangulieni mvuke kabla yangu, nanyi mwache nafasi 
kati ya kundi moja na kundi lingine.” 17 Pia akamwamuru hivi yule wa 
kwanza: “Ikiwa Esau ndugu yangu atakutana nawe na kukuuliza, 
‘Wewe ni mtumishi wa nani, unaenda wapi, na wanyama hawa walio 
mbele yako ni wa nani?’ 18 utamwambia, ‘Ni mali ya mtumishi wako 
Yakobo. Ni zawadi aliyokutumia wewe, bwana wangu Esau, na 
tazama! yeye mwenyewe yuko nyuma anatufuata.” 19 Akamwamuru 
hivi pia mtumishi wa pili, wa tatu, na wale wote waliokuwa 
wakiyafuata makundi hayo: “Mkikutana na Esau, mtamwambia 
maneno hayohayo. 20 Vilevile mtamwambia, ‘Mtumishi wako Yakobo 


33) 


yuko nyuma anatufuata.” Kwa maana Yakobo alisema moyoni 
mwake: ‘Nikimtumia zawadi kwanza huenda nikamtuliza, na huenda 
atanipokea kwa fadhili nitakapokutana naye baadaye.’ 21 Kwa hiyo 
zawadi hizo zikavushwa na kupelekwa kwanza, lakini yeye 


mwenyewe akalala kambini usiku huo. 


22 Baadaye usiku huo, akaamka na kuwachukua wake zake wawili 
na vijakazi wake wawili na wanawe wachanga 11 na kuvuka kivuko 


cha Yaboki. 23 Basi akawachukua na kuwavusha kwenye kijito,” 
akavusha pia vitu vingine vyote alivyokuwa navyo. 


24 Mwishowe Yakobo akabaki peke yake. Kisha mwanamume fulani 
akaanza kupigana naye mweleka mpaka kulipopambazuka. 

25 Mwanamume huyo alipoona kwamba hajamshinda Yakobo, 
akamgusa kiungio cha nyonga; na kiungio cha nyonga ya Yakobo 
kikateguka alipokuwa akipigana naye mweleka. 26 Kisha 
mwanamume huyo akasema: “Niache niende, kwa maana 
kunapambazuka.” Yakobo akamwambia: “Sitakuacha uende mpaka 
unibariki.” 27 Basi akamuuliza: “Jina lako ni nani?” akajibu: “Yakobo.” 
28 Kisha akamwambia: “Jina lako halitakuwa tena Yakobo bali 
Israeli,” kwa maana umepambana na Mungu na wanadamu na 
hatimaye umeshinda.” 29 Naye Yakobo akamuuliza: “Tafadhali, 
niambie jina lako.” Hata hivyo, mwanamume huyo akamwambia: 
“Kwa nini unataka kujua jina langu?” Halafu akambariki huko. 30 Basi 
Yakobo akapaita mahali hapo Penieli,” kwa sababu alisema, 
“Nimemwona Mungu uso kwa uso, lakini uhai wangu umeokolewa.”* 


31 Na jua likachomoza mara tu Yakobo alipopita karibu na Penueli,” 
lakini alikuwa akichechemea kwa sababu ya nyonga yake. 32 Ndiyo 
maana tangu siku hiyo Waisraeli hawajazoea kula kano ya paja,” 
iliyo kwenye kiungio cha nyonga, kwa sababu mwanamume huyo 
aligusa kiungio cha nyonga ya Yakobo karibu na kano ya paja. 


A Mwa. 32:2 Maana yake “Kambi Mbili.” 
A Mwa. 32:3 Tnn., “Shamba.” 


A Mwa. 32:4 Au “Nimeishi kama mgeni.” 


A Mwa. 32:12 Tnn., “mbegu.” 
A Mwa. 32:23 Au “bonde la mto; korongo.” 


A Mwa. 32:28 Maana yake “Anayepambana na (Anayestahimili 
Pamoja na) Mungu” au “Mungu Hupambana.” 


A Mwa. 32:30 Maana yake “Uso wa Mungu.” 
A Mwa. 32:30 Au “nafsi yangu imehifadhiwa.” 
A Mwa. 32:31 Au “Penieli.” 


A Mwa. 32:32 Tnn., “kano ya mshipa wa paja.” 


Mwanzo 33:1-20 


33 Sasa Yakobo akainua macho yake na kumwona Esau akija 
pamoja na wanaume 400. Kwa hiyo akawagawa watoto kati ya Lea, 
Raheli, na wale vijakazi wawili. 2 Akawaweka vijakazi na watoto wao 
mbele, kisha Lea na watoto wake, halafu Raheli na Yosefu nyuma 
yao. 3 Kisha yeye mwenyewe akaenda mbele yao, akainama mpaka 
chini mara saba huku akimkaribia ndugu yake. 


4 Lakini Esau akakimbia kukutana naye, akamkumbatia na 
kumbusu, nao wakatokwa na machozi. 5 Alipoinua macho yake na 
kuona wanawake na watoto, akauliza: “Ni nani hawa walio pamoja 
nawe?” Yakobo akamwambia: “Ni watoto ambao Mungu amenipa 
kwa fadhili mimi mtumishi wako.” 6 Ndipo wale vijakazi wakaja 
mbele na watoto wao na kuinama chini, 7 Lea pia akaja mbele na 
watoto wake, nao wakainama chini. Kisha Yosefu akaja mbele na 
Raheli, nao wakainama chini. 


8 Esau akauliza: “Msafara huu wote ni wa nini?” Yakobo akamjibu: 
“Nimekuja ili kupata kibali machoni pako, bwana wangu.” 9 Esau 
akasema: “Nina mali nyingi sana, ndugu yangu. Usinipe mali zako.” 
10 Lakini Yakobo akasema: “Hapana, tafadhali nakusihi. Ikiwa 
nimepata kibali machoni pako, pokea zawadi yangu kutoka mkononi 
mwangu, kwa sababu nimekuletea ili niuone uso wako. Nami 
nimeona uso wako kana kwamba nimeona uso wa Mungu, kwa 
maana umenipokea kwa furaha. 11 Tafadhali pokea zawadi yangu ya 
baraka uliyoletewa, kwa sababu Mungu amenibariki, nami nina kila 
kitu ninachohitaji.” Basi akaendelea kumsihi apokee zawadi hiyo, 
naye akaichukua. 


12 Baadaye Esau akasema: “Tuondoke, tufunge safari, acha 
nikutangulie.” 13 Lakini Yakobo akamwambia: “Bwana wangu unajua 
kwamba watoto ni dhaifu nami nina kondoo na ng'ombe 
wanaonyonyesha. Wakipelekwa haraka-haraka kwa siku moja, 
wanyama wote watakufa. 14 Tafadhali, bwana wangu, nitangulie 
mimi mtumishi wako, lakini nitaendelea na safari polepole kulingana 
na mwendo wa mifugo na watoto mpaka nitakapofika kwako bwana 
wangu huko Seiri.” 15 Esau akasema: “Tafadhali, naomba niwaache 
baadhi ya watu wangu pamoja nawe.” Yakobo akasema, “Kwa nini 
ufanye hivyo? Naomba tu nipate kibali machoni pako, bwana 
wangu.” 16 Basi siku hiyo Esau akasafiri kurudi Seiri. 


17 Naye Yakobo akaenda Sukothi, naye akajijengea nyumba na 
mabanda ya mifugo yake. Ndiyo sababu alipaita mahali hapo 
Sukothi.” 


18 Baada ya kuondoka Padan-aramu, Yakobo akafika salama 
salimini kwenye jiji la Shekemu katika nchi ya Kanaani, naye akapiga 
kambi karibu na jiji hilo. 19 Kisha akanunua kisehemu fulani cha 
shamba kutoka kwa wana wa Hamori, baba ya Shekemu, kwa 
vipande 100 vya fedha, akapiga hema lake hapo. 20 Akajenga 
madhabahu huko na kuiita Mungu, Mungu wa Israeli. 


A Mwa. 33:17 Maana yake “Mabanda; Vibanda.” 


Mwanzo 34:1-31 


34 Sasa Dina, binti ya Yakobo na Lea, alizoea kwenda 
kuwatembelea?” mabinti wengine nchini. 2 Shekemu mwana wa 
Hamori Mhivi, mkuu wa nchi, alipomwona, alimchukua na kumbaka. 
3 Shekemu akavutiwa sana na Dina binti ya Yakobo, akampenda 
msichana huyo na kuanza kumtongoza.” 4 Hatimaye Shekemu 
akamwambia Hamori baba yake: “Nichukulie msichana huyu awe 
mke wangu.” 


5 Yakobo aliposikia kwamba Shekemu alikuwa amembaka Dina binti 
yake, wanawe walikuwa na mifugo yake malishoni. Basi Yakobo 
akakaa kimya mpaka waliporudi. 6 Baadaye Hamori, baba ya 
Shekemu, akaja kuzungumza na Yakobo. 7 Lakini wana wa Yakobo 
wakasikia habari hizo, wakarudi haraka kutoka malishoni. Waliumia 
moyoni na kukasirika sana kwa sababu Shekemu alikuwa 
amemfedhehesha Israeli kwa kumbaka binti ya Yakobo, jambo 
ambalo halipaswi kufanywa. 


8 Hamori akazungumza nao, akisema: “Mwanangu Shekemu 
anamtamani sana?” binti yenu. Tafadhali mpeni binti yenu awe mke 
wake, 9 na mfanye mapatano ya ndoa” pamoja nasi. Tupatieni 
mabinti wenu, nanyi mchukue mabinti wetu. 10 Mnaweza kuishi nasi 
na kukaa mahali popote nchini. Kaeni humu na kufanya biashara na 
kutulia nchini.” 11 Kisha Shekemu akamwambia baba ya Dina na 
ndugu zake: “Naomba nipate kibali machoni penu, nami nitawapa 
chochote mtakachoniomba. 12 Mnaweza kudai nitoe kiasi kikubwa 
sana cha mahari na zawadi. Niko tayari kuwapa chochote 
mtakachoniambia. Nipeni tu msichana huyu awe mke wangu.” 


13 Wana wa Yakobo wakamjibu kwa hila Shekemu na Hamori baba 
yake, kwa sababu Shekemu alikuwa amembaka dada yao Dina. 

14 Wakawaambia: “Hatuwezi kamwe kufanya jambo kama hilo, 
kukubali dada yetu aolewe na mwanamume ambaye hajatahiriwa,” 
kufanya hivyo ni fedheha kwetu. 15 Tunaweza kukubali tu kwa sharti 
hili: watahirini wanaume wenu wote, muwe kama sisi. 16 Ndipo 
tutakapowapa mabinti wetu na kuwachukua mabinti wenu, nasi 
tutaishi nanyi na kuwa familia moja. 17 Lakini msipotusikiliza na 
kutahiriwa, basi tutamchukua binti yetu na kwenda zetu.” 


18 Maneno yao yakamfurahisha Hamori na Shekemu mwanawe. 

19 Kijana huyo hakukawia kutimiza ombi lao, kwa sababu alimpenda 
binti ya Yakobo, naye Shekemu aliheshimiwa kuliko watu wote wa 
nyumba ya baba yake. 


20 Kwa hiyo Hamori na Shekemu mwanawe wakaenda kwenye 
lango la jiji, wakazungumza na wanaume wa jiji lao wakisema: 

21 “Wanaume hawa wangependa tuishi nao kwa amani. Waruhusuni 
wakae nchini na kufanya biashara humu, kwa maana nchi yetu ni 
kubwa vya kutosha. Tunaweza kuwaoa mabinti wao, nasi tunaweza 
kuwapa mabinti wetu. 22 Lakini watakubali tu kuishi nasi ili tuwe 
familia moja kwa sharti hili moja: kwamba kila mwanamume 
miongoni mwetu atahiriwe kama tu wanavyotahiriwa. 23 Tukifanya 
hivyo, je, mali zao, utajiri wao, na mifugo yao yote haitakuwa yetu? 
Basi acheni tutimize sharti lao ili waishi nasi.” 24 Wote waliokuwa 
wakitoka nje kupitia lango la jiji lake wakamsikiliza Hamori na 
Shekemu mwanawe, na wanaume wote wakatahiriwa, wote 
waliokuwa wakitoka nje kupitia lango la jiji. 


25 Hata hivyo, siku ya tatu, walipokuwa bado wana maumivu, wana 
wawili wa Yakobo, Simeoni na Lawi, ndugu za Dina, wakachukua 
kila mmoja wao upanga wake, wakaenda ghafla katika jiji hilo na 
kumuua kila mwanamume. 26 Wakamuua Hamori na Shekemu 
mwanawe kwa upanga, kisha wakamchukua Dina kutoka katika 
nyumba ya Shekemu na kuondoka. 27 Wana wengine wa Yakobo 
walipofika waliona maiti za wanaume waliouawa, wakalipora jiji hilo 
kwa sababu dada yao alibakwa. 28 Wakachukua kondoo wao, mbuzi 
shambani. 29 Walichukua pia mali zao zote, wakawachukua mateka 
wake zao na watoto wao wote, na kupora vitu vyote vilivyokuwa 
katika nyumba zao. 


30 Basi Yakobo akawaambia Simeoni na Lawi: “Mmeniletea taabu 
kubwa?” kwa kunifanya niwe uvundo kwa wakaaji wa nchi hii, 
Wakanaani na Waperizi. Nina watu wachache, nao kwa hakika 
wataungana na kunishambulia, nao wataniangamiza, mimi na 
nyumba yangu.” 31 Lakini wakamwambia: “Je, kuna yeyote 
anayepaswa kumtendea dada yetu kama kahaba?” 


A Mwa. 34:1 Au “kuwaona.” 

A Mwa. 34:3 Tnn., “kuzungumza na moyo wa msichana huyo.” 

A Mwa. 34:8 Au “nafsi ya mwanangu Shekemu imeshikamana na.” 
A Mwa. 34:9 Au “na muoane nasi.” 

^ Mwa. 34:14 Tnn., “aliye na govi.” 


^ Mwa. 34:30 Au “Mmenifanya nitengwe.” 


Mwanzo 35:1-29 


35 Baada ya hayo Mungu akamwambia Yakobo: “Ondoka, nenda 
Betheli ukaishi huko, na unijengee madhabahu mimi Mungu wa 
kweli, niliyekutokea ulipokuwa ukimkimbia ndugu yako Esau.” 


2 Basi Yakobo akawaambia watu wa nyumba yake na wote 
waliokuwa pamoja naye: “Ondoeni kabisa miungu ya kigeni iliyo kati 
yenu, na mjisafishe wenyewe na kubadili mavazi yenu, 3 na acheni 
tuondoke twende Betheli. Huko nitamjengea madhabahu Mungu wa 
kweli, aliyenijibu katika siku yangu ya taabu na ambaye amekuwa 
pamoja nami kila mahali nilipoenda.”* 4 Basi wakampa Yakobo 
miungu yote ya kigeni waliyokuwa nayo na vipuli walivyovaa 
masikioni, kisha Yakobo akavifukia” chini ya mti mkubwa uliokuwa 
karibu na Shekemu. 


> Walipokuwa wakisafiri, hofu ya Mungu iliyakumba majiji 
yaliyowazunguka, kwa hiyo wakaaji wake hawakuwafuatia wana wa 
Yakobo. $ Hatimaye Yakobo akafika Luzi, yaani, Betheli, katika nchi 
ya Kanaani, pamoja na watu wote waliokuwa naye. 7 Akajenga 
madhabahu huko na kupaita mahali hapo El-betheli,” kwa sababu 
Mungu wa kweli alikuwa amemtokea mahali hapo alipomkimbia 
ndugu yake. $ Baadaye Debora, mlezi wa Rebeka, akafa na kuzikwa 
chini ya mwaloni karibu na Betheli. Basi akauita mwaloni huo Alon- 
bakuthi.” 


9 Mungu akamtokea Yakobo tena alipokuwa akitoka Padan-aramu, 
akambariki. 10 Mungu akamwambia: “Jina lako ni Yakobo. Hutaitwa 
tena Yakobo, jina lako litakuwa Israeli.” Naye akaanza kumwita 
Israeli. 1! Mungu akaendelea kumwambia: “Mimi ni Mungu Mweza- 
Yote. Zaa uwe na watoto wengi. Mataifa na kusanyiko la mataifa 


litatoka kwako, na wafalme watatoka kwako.” 12 Na nchi niliyompa 
Abrahamu na Isaka, nitakupa wewe na uzao wako?” baada yako.” 
13 Kisha Mungu akapanda na kumwacha mahali alipoongea naye. 


14 Basi Yakobo akasimamisha nguzo mahali hapo alipoongea naye, 
nguzo ya mawe, naye akamimina toleo la kinywaji juu yake na pia 
akamimina mafuta juu yake. 15 Na Yakobo akaendelea kupaita 
mahali hapo ambapo Mungu alikuwa ameongea naye, Betheli. 


16 Kisha wakaondoka Betheli. Na walipokuwa umbali fulani kabla ya 
kufika Efrathi, Raheli akaanza kuzaa, na uchungu wa kuzaa ulikuwa 
mkali sana. 17 Lakini alipokuwa aking'ang'ana kuzaa, mkunga 
akamwambia: “Usiogope, kwa maana utamzaa mwana huyu pia.” 

18 Uhai wake ulipokuwa ukitoka (kwa kuwa alikuwa akifa), akamwita 
mwana huyo Ben-oni,” lakini baba yake akamwita Benjamini.” 

19 Kwa hiyo Raheli akafa na kuzikwa njiani kuelekea Efrathi, yaani, 
Bethlehemu. 20 Yakobo akasimamisha nguzo juu ya kaburi lake; 
hiyo ndiyo nguzo ya kaburi la Raheli mpaka leo hii. 


21 Kisha Israeli akaendelea na safari na kupiga hema lake umbali 
fulani mbele ya mnara wa Ederi. 22 Siku moja, Israeli alipokuwa 
akiishi katika nchi hiyo, Rubeni alienda na kulala na Bilha suria wa 
baba yake, naye Israeli akasikia habari hizo. 


Basi Yakobo alikuwa na wana 12. 23 Wana wa Lea walikuwa Rubeni, 
mzaliwa wa kwanza wa Yakobo, kisha Simeoni, Lawi, Yuda, Isakari, 
na Zabuloni. 24 Wana wa Raheli walikuwa Yosefu na Benjamini. 

25 Na wana wa Bilha kijakazi wa Raheli walikuwa Dani na Naftali. 

26 Na wana wa Zilpa kijakazi wa Lea walikuwa Gadi na Asheri. Hao 
ndio wana wa Yakobo waliozaliwa Padan-aramu. 


27 Hatimaye Yakobo akafika mahali ambapo Isaka baba yake 
alikuwa kule Mamre, Kiriath-arba, yaani, Hebroni, ambako Abrahamu 
na pia Isaka waliishi wakiwa wageni. 28 Isaka aliishi miaka 180. 

29 Kisha Isaka akakata pumzi na kufa, akazikwa pamoja na watu 
wake,” baada ya kuishi maisha marefu na yenye kuridhisha;” na 
Esau na Yakobo wanawe wakamzika. 


A Mwa. 35:3 Au “katika njia niliyotembea.” 

A Mwa. 35:4 Au “akavificha.” 

A Mwa. 35:7 Maana yake “Mungu wa Betheli.” 

A Mwa. 35:8 Maana yake “Mwaloni wa Kilio.” 

A Mwa. 35:11 Tnn., “watatoka katika kiuno chako.” 

A Mwa. 35:12 Tnn., “mbegu yako.” 

A Mwa. 35:18 Maana yake “Mwana wa Maombolezo Yangu.” 
A Mwa. 35:18 Maana yake “Mwana wa Mkono wa Kulia.” 


A Mwa. 35:29 Tnn., “Akakusanywa kwa watu wake.” Huu ni msemo 
wa kishairi unaorejelea kifo. 


A Mwa. 35:29 Tnn., “akiwa amezeeka na akiwa amejaa siku.” 


Mwanzo 36:1-43 
36 Hii ndiyo historia ya Esau, yaani, Edomu. 


2 Esau alioa mabinti wa Kanaani: Ada binti ya Eloni Mhiti; na 
Oholibama binti ya Ana, mjukuu wa Sibeoni Mhivi; 3 na Basemathi, 
binti ya Ishmaeli, dada ya Nebayothi. 


4 Na Ada akamzalia Esau mtoto aliyeitwa Elifazi, naye Basemathi 
akamzaa Reueli, 


5 na Oholibama akamzaa Yeushi, Yalamu, na Kora. 


Hao ndio wana wa Esau waliozaliwa katika nchi ya Kanaani. $ Kisha 
Esau akawachukua wake zake, wanawe, mabinti zake, na watu wote 
wa nyumba yake, mifugo yake na wanyama wake wote, na mali yote 
aliyokusanya katika nchi ya Kanaani, akahamia nchi nyingine, 
umbali fulani kutoka kwa Yakobo ndugu yake. 7 Alihama kwa sababu 
mali zao zilikuwa nyingi sana wasiweze kuishi pamoja, na nchi 
walimoishi” haingewatosha kwa sababu walikuwa na mifugo mingi. 

8 Kwa hiyo Esau akahamia eneo lenye milima la Seiri. Esau ndiye 
Edomu. 


9 Na hii ndiyo historia ya Esau, baba ya Waedomu walioishi katika 
eneo lenye milima la Seiri. 


10 Haya ndiyo majina ya wana wa Esau: Elifazi mwana wa Ada, mke 
wa Esau; Reueli mwana wa Basemathi, mke wa Esau. 


11 Wana wa Elifazi walikuwa Temani, Omari, Sefo, Gatamu, na 
Kenasi. 12 Timna akawa suria wa Elifazi, mwana wa Esau. Baada ya 
muda akamzalia Elifazi mtoto aliyeitwa Amaleki. Hao ndio wana wa 
Ada, mke wa Esau. 


13 Hawa ndio wana wa Reueli: Nahathi, Zera, Shamma, na Miza. 
Hao ndio waliokuwa wana wa Basemathi, mke wa Esau. 


14 Hawa ndio waliokuwa wana wa Oholibama binti ya Ana, mjukuu 
wa Sibeoni, mke wa Esau, aliomzalia Esau: Yeushi, Yalamu, na 
Kora. 


15 Hawa ndio mashehe?” wa wana wa Esau: Wana wa Elifazi, 
mzaliwa wa kwanza wa Esau: Shehe Temani, Shehe Omari, Shehe 
Sefo, Shehe Kenasi, 16 Shehe Kora, Shehe Gatamu, na Shehe 
Amaleki. Hao ndio mashehe wa Elifazi katika nchi ya Edomu. Hao 
ndio wana wa Ada. 


17 Hawa ndio wana wa Reueli, mwana wa Esau: Shehe Nahathi, 
Shehe Zera, Shehe Shamma, na Shehe Miza. Hao ndio mashehe 
wa Reueli katika nchi ya Edomu. Hao ndio wana wa Basemathi, mke 
wa Esau. 


18 Hatimaye hawa ndio wana wa Oholibama, mke wa Esau: Shehe 
Yeushi, Shehe Yalamu, na Shehe Kora. Hao ndio mashehe wa 
Oholibama binti ya Ana, mke wa Esau. 


19 Hao ndio wana wa Esau, na hao ndio mashehe wao. Esau ndiye 
Edomu. 


20 Hawa ndio wana wa Seiri, Mhori, wakaaji wa nchi: Lotani, Shobali, 
Sibeoni, Ana, 21 Dishoni, Ezeri, na Dishani. Hao ndio mashehe wa 
Wahori, wana wa Seiri, katika nchi ya Edomu. 


22 Wana wa Lotani walikuwa Hori na Hemamu, naye dada ya Lotani 
alikuwa Timna. 


23 Hawa ndio wana wa Shobali: Alvani, Manahathi, Ebali, Shefo, na 
Onamu. 


24 Hawa ndio wana wa Sibeoni: Aya na Ana. Huyu ndiye Ana 
aliyepata chemchemi za maji ya moto nyikani alipokuwa 
akiwachunga punda wa Sibeoni baba yake. 


25 Hawa ndio watoto wa Ana: Dishoni na Oholibama binti ya Ana. 


26 Hawa ndio wana wa Dishoni: Hemdani, Eshbani, Ithrani, na 
Kerani. 


27 Hawa ndio wana wa Ezeri: Bilhani, Zaavani, na Akani. 
28 Hawa ndio wana wa Dishani: Usi na Arani. 


29 Hawa ndio mashehe wa Wahori: Shehe Lotani, Shehe Shobali, 
Shehe Sibeoni, Shehe Ana, 30 Shehe Dishoni, Shehe Ezeri, na 
Shehe Dishani. Hao ndio mashehe wa Wahori, kila shehe katika nchi 
ya Seiri. 


31 Sasa hawa ndio wafalme waliotawala katika nchi ya Edomu kabla 
mfalme yeyote hajawatawala Waisraeli.” 32 Bela mwana wa Beori 
alitawala Edomu, na jiji lake liliitwa Dinhaba. 33 Bela alipokufa, 
Yobabu mwana wa Zera kutoka Bosra akaanza kutawala baada 
yake. 34 Yobabu alipokufa, Hushamu kutoka katika nchi ya 
Watemani akaanza kutawala baada yake. 35 Hushamu alipokufa, 
Hadadi mwana wa Bedadi aliyewashinda Wamidiani katika eneo” la 
Moabu akaanza kutawala baada yake, na jiji lake liliitwa Avithi. 

36 Hadadi alipokufa, Samla kutoka Masreka akaanza kutawala 
baada yake. 37 Samla alipokufa, Shauli kutoka Rehobothi karibu na 
ule Mto akaanza kutawala baada yake. 38 Shauli alipokufa, Baal- 


hanani mwana wa Akbori akaanza kutawala baada yake. 39 Baal- 
hanani mwana wa Akbori alipokufa, Hadari akaanza kutawala baada 
yake. Jiji lake liliitwa Pau, na mke wake aliitwa Mehetabeli binti ya 
Matredi binti ya Mezahabu. 


40 Basi haya ndiyo majina ya mashehe wa Esau kulingana na koo 
zao, kulingana na maeneo yao, kulingana na majina yao: Shehe 
Timna, Shehe Alva, Shehe Yethethi, 41 Shehe Oholibama, Shehe 
Ela, Shehe Pinoni, 42 Shehe Kenasi, Shehe Temani, Shehe Mibsari, 
43 Shehe Magdieli, na Shehe Iramu. Hao ndio mashehe wa Edomu 
kulingana na sehemu walizoishi katika nchi waliyomiliki. Hao ndio 
wazao wa Esau, baba ya Waedomu. 


A Mwa. 36:7 Au “walimoishi wakiwa wageni.” 
A Mwa. 36:15 Shehe alikuwa mkuu wa kabila. 
A Mwa. 36:31 Tnn., “wana wa Israeli.” 


^ Mwa. 36:35 Tnn., “shamba.” 


Mwanzo 37:1-36 


37 Yakobo akaendelea kuishi katika nchi ya Kanaani, alikoishi baba 
yake akiwa mgeni. 


2 Hii ndiyo historia ya Yakobo. 


Kijana Yosefu alipokuwa na umri wa miaka 17, alikuwa akichunga 
kondoo pamoja na wana wa Bilha na wana wa Zilpa, wake za baba 
yake. Naye Yosefu akamletea baba yake habari mbaya kuwahusu. 

3 Sasa Israeli alimpenda sana Yosefu kuliko wanawe wengine kwa 
sababu alimzaa uzeeni, naye alikuwa amemshonea joho la pekee.” 
4 Ndugu zake walipoona kwamba baba yao alimpenda sana kuliko 
yeyote miongoni mwao, wakaanza kumchukia, na hawakuzungumza 
naye kwa amani. 


> Baadaye Yosefu aliota ndoto na kuwasimulia ndugu zake, nao 
wakapata sababu zaidi ya kumchukia. $ Aliwaambia hivi: “Tafadhali 
sikilizeni ndoto hii niliyoota. 7 Tulikuwa tukifunga matita ya masuke 
katikati ya shamba kisha tita langu likainuka na kusimama wima, 
nayo matita yenu yakalizunguka tita langu na kuliinamia.” 8 Ndugu 
zake wakamuuliza: “Je, kweli utajiweka kuwa mfalme wetu na 
kututawala?” Basi wakapata sababu nyingine ya kumchukia, kwa 
sababu ya ndoto zake na mambo aliyosema. 


9 Baada ya hayo akaota tena ndoto nyingine, naye akawasimulia 
ndugu zake ndoto hiyo: “Nimeota ndoto nyingine. Wakati huu jua na 
mwezi na nyota 11 zilikuwa zikiniinamia.” 10 Kisha akamsimulia baba 
yake na ndugu zake ndoto hiyo, baba yake akamkemea na 
kumuuliza: “Ndoto hiyo yako inamaanisha nini? Je, kweli mimi na pia 
mama yako na ndugu zako tutakuja na kukuinamia mpaka ardhini?” 


11 Basi ndugu zake wakazidi kumwonea wivu, lakini baba yake 
akayaweka akilini maneno yake. 


12 Sasa ndugu zake wakaenda kulisha kondoo wa baba yao karibu 
na Shekemu. 13 Baadaye Israeli akamwambia Yosefu: “Ndugu zako 
wanachunga kondoo karibu na Shekemu, sivyo? Njoo nikutume 
kwao.” Yosefu akamwambia: “Niko tayari!” 14 Yakobo akamwambia: 
“Tafadhali, nenda uone kama ndugu zako wako salama. Angalia hali 
ya kondoo, uniletee habari.” Basi akamtuma kutoka katika bonde la” 
Hebroni, naye akashika njia kuelekea Shekemu. 15 Baadaye mtu 
fulani akamkuta akitangatanga mbugani. Mtu huyo akamuuliza: 
“Unatafuta nini?” 16 Akamjibu: “Ninawatafuta ndugu zangu. Tafadhali 
niambie, wanachunga kondoo wapi?” 17 Mtu huyo akamwambia: 
“Wameondoka hapa, niliwasikia wakisema, ‘Twendeni Dothani.” 
Kwa hiyo Yosefu akawafuata ndugu zake na kuwakuta Dothani. 


18 Sasa wakamwona akiwa mbali, na kabla hajafika karibu, 
wakaanza kupanga njama ya kumuua. 19 Wakaambiana: “Tazama! 
Ndiye yule mwota-ndoto anakuja. 20 Haya basi, njooni tumuue na 
kumtupa ndani ya shimo moja la maji, halafu tutasema kwamba 
aliliwa na mnyama mkali sana wa mwituni. Tuone itakuwaje kwa 
ndoto zake.” 21 Rubeni aliposikia maneno hayo, alijaribu kumwokoa 
ili wasimuue. Akasema: “Tusimuue.” 22 Kisha akawaambia: 
“Msimwage damu. Mtupeni ndani ya shimo hili la maji lililo nyikani, 
lakini msimdhuru.”” Rubeni alikusudia kumwokoa kutoka mikononi 
mwao ili amrudishe kwa baba yake. 


23 Mara tu Yosefu alipowafikia ndugu zake, wakamvua joho lake la 
pekee, 24 kisha wakamchukua na kumtupa ndani ya shimo la maji. 
Wakati huo shimo hilo lilikuwa tupu; halikuwa na maji. 


25 Kisha wakaketi chini ili wale chakula. Walipoinua macho yao, 
waliona msafara wa Waishmaeli ukija kutoka Gileadi. Ngamia wao 
walikuwa wamebeba gundi ya labdanamu, zeri, na magome yenye 
utomvu, nao walikuwa wakiteremka kwenda Misri. 26 Ndipo Yuda 
akawaambia ndugu zake: “Tutapata faida gani tukimuua ndugu yetu 
na kufunika damu yake? 27 Haya basi, acheni tumuuze kwa 
Waishmaeli, mkono wetu usimguse. Kwa kweli, yeye ni ndugu yetu 
na nyama yetu.” Kwa hiyo wakamsikiliza ndugu yao. 28 Basi 
wafanyabiashara hao Wamidiani walipokuwa wakipita, ndugu zake 
walimtoa shimoni na kumuuza kwa hao Waishmaeli kwa vipande 20 
vya fedha. Watu hao wakampeleka Yosefu Misri. 


29 Baadaye Rubeni aliporudi kwenye lile shimo la maji na kuona 
kwamba Yosefu hayumo shimoni, akayararua mavazi yake. 

30 Aliporudi kwa ndugu zake, alisema kwa mshangao: “Mtoto 
amepotea! Sasa mimi—nitafanya nini?” 


31 Basi wakalichukua joho la Yosefu, wakamchinja mbuzi dume na 
kulichovya joho hilo katika damu ya mbuzi huyo. 32 Kisha 
wakamtumia baba yao joho hilo na kumwambia: “Hiki ndicho 
tulichopata. Tafadhali chunguza uone ikiwa joho hili ni la mwanao au 
la.” 33 Basi akalichunguza na kusema kwa mshtuko: “Ni joho la 
mwanangu! Inaonekana ameliwa na mnyama mkali wa mwituni! Kwa 
hakika Yosefu ameraruliwa vipandevipande!” 34 Ndipo Yakobo 
akayararua mavazi yake na kuvaa nguo za magunia kiunoni na 
kumwombolezea mwanawe kwa siku nyingi. 35 Na wanawe wote na 
mabinti zake wote wakajaribu sana kumfariji, lakini alikataa kabisa 
kufarijiwa, akisema: “Nitashuka Kaburini” nikimwombolezea 
mwanangu!” Na baba yake akaendelea kumlilia. 


36 Basi Wamidiani wakamuuza Yosefu Misri kwa Potifa, ofisa wa 
makao ya Farao aliyekuwa pia mkuu wa walinzi. 


A Mwa. 37:3 Au “nguo ndefu maridadi.” 
A Mwa. 37:14 Au “nchi tambarare ya chini ya.” 
A Mwa. 37:22 Au “msimguse.” 


A Mwa. 37:35 Au “Sheoli.” Angalia Kamusi. 


Mwanzo 38:1-30 


38 Karibu wakati huo, Yuda aliwaacha ndugu zake na kupiga hema 
lake karibu na mwanamume Mwadulamu aliyeitwa Hira. 2 Akiwa 
huko, Yuda akamwona binti ya Mkanaani fulani aliyeitwa Shua. Basi 
akamwoa na kulala naye, 3 akapata mimba. Baadaye akazaa 
mwana, akampa jina Eri. 4 Akapata mimba tena, akazaa mwana na 
kumpa jina Onani. > Kwa mara nyingine tena akazaa mwana na 
kumpa jina Shela. Shela alipozaliwa, Yuda alikuwa Akzibu. 


6 Baada ya muda, Yuda akamtafutia Eri mzaliwa wake wa kwanza 
mke aliyeitwa Tamari. 7 Lakini Eri, mzaliwa wa kwanza wa Yuda, 
alimchukiza Yehova; kwa hiyo Yehova akamuua. 8 Kwa hiyo, Yuda 
akamwambia Onani: “Lala na mke wa ndugu yako na ufunge naye 
ndoa ya ndugu mkwe, umpe ndugu yako mzao.” 9 Lakini Onani 
alijua kwamba mzao huyo hangehesabiwa kuwa wake. Kwa hiyo 
alipolala na mke wa ndugu yake, alimwaga shahawa zake ardhini ili 
asimpe ndugu yake mzao. 10 Jambo alilofanya lilikuwa ovu machoni 
pa Yehova, kwa hiyo akamuua pia. 11 Yuda akamwambia Tamari 
binti mkwe wake: “Ishi ukiwa mjane katika nyumba ya baba yako 
mpaka Shela mwanangu atakapokua,” kwa maana Yuda alisema 
moyoni mwake: ‘Huenda yeye pia akafa kama ndugu zake.’ Basi 
Tamari akaenda kuishi katika nyumba ya baba yake. 


12 Muda fulani ukapita, na mke wa Yuda, aliyekuwa binti ya Shua, 
akafa. Yuda alizingatia kipindi cha maombolezo, kisha akaenda 
Timna kwa watumishi wake waliokata kondoo manyoya akiwa 
pamoja na rafiki yake, Hira, Mwadulamu. 13 Tamari akaambiwa: 
“Baba mkwe wako anapanda kwenda Timna kuwakata kondoo wake 
manyoya.” 14 Ndipo akayavua mavazi yake ya ujane, akajifunika uso 


kwa shela na kujifunika mabegani kwa mtandio, akaketi chini 
kwenye lango la kuingia Enaimu, jiji lililo katika barabara 
inayokwenda Timna, kwa sababu aliona kwamba Shela amekuwa 
mtu mzima lakini hajaruhusiwa amwoe. 


15 Yuda alipomwona, mara moja alifikiri yeye ni kahaba, kwa sababu 
alikuwa ameufunika uso wake. 16 Kwa hiyo, akamkaribia kando ya 
barabara na kumwambia: “Niruhusu tafadhali nilale nawe,” kwa 
maana hakujua kwamba alikuwa binti mkwe wake. Hata hivyo, 
Tamari akamuuliza: “Utanipa nini ili ulale nami?” 17 Akamjibu: 
“Nitakutumia mwanambuzi kutoka katika kundi langu.” Lakini 
akamuuliza: “Je, utanipa rehani kabla hujamleta?” 18 Yuda 
akamuuliza: “Ungependa nikupe nini kama rehani?” akasema: “Pete 
yako ya muhuri na kamba yako na fimbo uliyoshika mkononi.” Basi 
akampa vitu hivyo na kulala naye, Tamari akapata mimba. 19 Baada 
ya hayo Tamari akainuka na kwenda zake, akavua mtandio 
aliojifunika na kuvaa mavazi yake ya ujane. 


20 Basi Yuda akamtuma rafiki yake Mwadulamu ampelekee 
mwanamke huyo mwanambuzi ili amrudishie vitu alivyompa kama 
rehani, lakini hakumpata kamwe. 21 Akawauliza watu wa jiji hilo: 
“Yuko wapi yule kahaba wa hekaluni anayekaa kando ya barabara 
hapa Enaimu?” Lakini wakamjibu: “Hatujawahi kumwona kahaba 
yeyote wa hekaluni mahali hapa.” 22 Mwishowe akarudi kwa Yuda 
na kumwambia: “Sikumpata, na isitoshe watu wa jiji hilo waliniambia, 
‘Hatujawahi kumwona kahaba yeyote wa hekaluni mahali hapa.” 
23 Basi Yuda akasema: “Mwache avichukue vitu hivyo, tusije 
tukadharauliwa. Usijali, nilikutuma umpelekee mwanambuzi huyu, 
lakini hukumpata.” 


24 Hata hivyo, baada ya miezi mitatu hivi, Yuda aliambiwa: “Tamari 
binti mkwe wako amefanya ukahaba, na pia amepata mimba kwa 
sababu ya ukahaba wake.” Yuda akasema: “Mtoeni nje achomwe 
moto.” 25 Alipokuwa akitolewa nje, akatuma ujumbe huu kwa baba 
mkwe wake: “Mwenye vitu hivi ndiye aliyenipa mimba.” Kisha 
akasema: “Tafadhali chunguza vitu hivi ni vya nani, yaani, pete hii ya 
muhuri na kamba na fimbo hii.” 26 Basi Yuda akavichunguza na 
kusema: “Yeye ni mwadilifu kuliko mimi, kwa sababu sikumruhusu 
Shela mwanangu amwoe.” Yuda hakufanya ngono naye tena baada 
ya hayo. 


27 Wakati ulipofika wa Tamari kuzaa, mapacha walikuwa tumboni 
mwake. 28 Alipokuwa akizaa, mtoto mmoja alitoa mkono wake nje, 
na mara moja mkunga akachukua uzi mwekundu na kuufunga 
mkono huo, akisema: “Huyu alitoka kwanza.” 29 Lakini mara tu 
alipourudisha mkono wake, ndugu yake akatoka, mkunga akasema 
kwa mshangao: “Lo! Umejipasulia njia!” Basi akapewa jina Perezi.* 
30 Kisha ndugu yake aliyefungwa uzi mwekundu mkononi akatoka, 
akapewa jina Zera. 


A Mwa. 38:29 Maana yake “Mpasuko,” labda linarejelea hali ya 
kupasuka msamba. 


Mwanzo 39:1-23 


39 Basi Yosefu akapelekwa Misri, na Mmisri aliyeitwa Potifa, ofisa 
wa makao ya Farao aliyekuwa pia mkuu wa walinzi, akamnunua 
kutoka kwa Waishmaeli waliomleta huko. 2 Lakini Yehova alikuwa 
pamoja na Yosefu. Kwa hiyo akafanikiwa na kuwekwa kuwa 
msimamizi wa nyumba ya bwana wake, yule Mmisri. 3 Bwana wake 
akaona kwamba Yehova alikuwa pamoja naye na kwamba Yehova 
alikuwa akifanikisha kila jambo alilokuwa akifanya. 


4 Yosefu akaendelea kupata kibali machoni pa Potifa, naye akawa 
mhudumu wake binafsi. Kwa hiyo Potifa akamweka kuwa msimamizi 
wa nyumba yake, na wa vitu vyake vyote. > Tangu alipomweka kuwa 
msimamizi wa nyumba yake na wa vitu vyake vyote, Yehova 
aliendelea kuibariki nyumba ya Mmisri huyo kwa sababu ya Yosefu, 
na Yehova akabariki vitu vyote alivyokuwa navyo nyumbani na 
shambani. $ Hatimaye akamwachia Yosefu usimamizi wa vitu vyake 
vyote, naye hakujishughulisha na kitu chochote isipokuwa chakula 
chake. Isitoshe, Yosefu akawa mwanamume mwenye umbo zuri na 
sura inayopendeza. 


7 Sasa baada ya hayo, mke wa bwana wake akaanza kumtupia jicho 
Yosefu na kumwambia: “Lala nami.” 8 Lakini akakataa na 
kumwambia mke wa bwana wake: “Tazama, bwana wangu hajui vitu 
nilivyo navyo nyumbani, naye ameniweka kuwa msimamizi wa vitu 
vyake vyote. 9 Hakuna yeyote aliye mkuu zaidi yangu katika nyumba 
hii, naye hajanikataza kitu chochote isipokuwa wewe, kwa sababu 
wewe ni mke wake. Basi ninawezaje kufanya uovu huu mkubwa na 
kwa kweli nimtendee Mungu dhambi?” 


10 Basi siku baada ya siku alizungumza na Yosefu, lakini Yosefu 
hakukubali kamwe kulala naye wala kukaakaa naye. 11 Lakini siku 
moja kati ya siku ambazo Yosefu aliingia nyumbani kufanya kazi 
yake, hakukuwa na mtumishi yeyote nyumbani. 12 Basi mke wa 
Potifa akaishika kwa nguvu nguo ya Yosefu akisema: “Lala nami!” 
Lakini Yosefu akaiacha nguo yake mikononi mwake na kukimbilia 
nje. 13 Mara tu mke wa Potifa alipoona kwamba Yosefu ameiacha 
nguo yake mikononi mwake na kukimbilia nje, 14 akaanza kulia kwa 
sauti kubwa na kuwaita wanaume wa nyumbani mwake na 
kuwaambia: “Tazameni! Alituletea mwanamume huyu Mwebrania ili 
tuwe kichekesho. Alikuja kulala nami, lakini nikaanza kulia kwa sauti 
yangu yote. 15 Mara tu aliposikia nikilia kwa sauti kubwa na kupiga 
mayowe, akaiacha nguo yake kando yangu na kukimbilia nje.” 

16 Kisha mke wa Potifa akaiweka nguo ya Yosefu kando yake mpaka 
bwana wake? aliporudi. 


17 Halafu akamsimulia kisa hicho, akisema: “Yule mtumishi 
Mwebrania uliyetuletea alikuja kunifanya mimi niwe kichekesho. 

18 Lakini mara tu nilipoanza kulia kwa sauti kubwa na kupiga 
mayowe, aliacha nguo yake kando yangu na kukimbilia nje.” 

19 Punde tu bwana wa Yosefu alipomsikia mke wake akisema: “Hayo 
ndiyo mambo ambayo mtumishi wako alinitendea,” akawaka hasira. 
20 Basi bwana wa Yosefu akamchukua Yosefu na kumtupa gerezani, 
mahali ambapo wafungwa wa mfalme walifungwa, akabaki humo 
gerezani. 


21 Lakini Yehova aliendelea kuwa pamoja na Yosefu, naye akazidi 
kumtendea kwa upendo mshikamanifu na kumfanya apate kibali 
machoni pa ofisa mkuu wa gereza. 22 Kwa hiyo, ofisa mkuu wa 
gereza akamweka Yosefu kuwa msimamizi wa wafungwa wote 


gerezani, na wa kazi zote walizokuwa wakifanya humo, yeye ndiye 
aliyehakikisha zimefanywa. 23 Ofisa mkuu wa gereza 
hakujishughulisha na jambo hata moja lililokuwa chini ya usimamizi 
wa Yosefu, kwa maana Yehova alikuwa pamoja na Yosefu na 
Yehova alifanikisha jambo lolote alilofanya. 


A Mwa. 39:16 Yaani, bwana wa Yosefu. 


Mwanzo 40:1-23 


40 Baada ya hayo, msimamizi mkuu wa vinywaji na mwokaji mkuu 
wa mfalme wa Misri walimkosea bwana wao, mfalme wa Misri. 

2 Kwa hiyo Farao akawakasirikia vikali maofisa hao wawili, 
msimamizi mkuu wa vinywaji na mwokaji mkuu, 3 akawatupa katika 
gereza lililokuwa katika nyumba ya mkuu wa walinzi, mahali ambapo 
Yosefu alikuwa amefungwa. 4 Kisha mkuu wa walinzi akamwagiza 
Yosefu akae nao na kuwatunza, nao wakakaa gerezani kwa muda 
fulani.” 


5 Msimamizi wa vinywaji na mwokaji wa mfalme wa Misri, waliokuwa 
wamefungwa gerezani, waliota ndoto usiku mmoja, na kila ndoto 
ilikuwa na maana yake.” 6 Asubuhi iliyofuata, Yosefu alipoingia na 
kuwaona, walionekana wamehuzunika. 7 Basi akawauliza maofisa 
hao wa Farao waliokuwa naye gerezani katika nyumba ya bwana 
wake: “Mbona nyuso zenu zina huzuni leo?” 8 Wakamjibu: “Kila 
mmoja wetu aliota ndoto lakini hakuna mtu wa kutueleza maana 
yake.”* Yosefu akawaambia: “Je, si kazi ya Mungu kueleza maana 
ya ndoto? Tafadhali, nisimulieni ndoto zenu.” 


9 Basi msimamizi mkuu wa vinywaji akamsimulia Yosefu ndoto yake 
akisema: “Katika ndoto yangu, niliona mzabibu mbele yangu. 10 Na 
mzabibu huo ulikuwa na matawi matatu, na ulipokuwa ukichipua 
vitawi, ulichanua maua, na zabibu zilizokuwa kwenye vishada vyake 
zikaiva. 11 Na kikombe cha Farao kilikuwa mikononi mwangu, nami 
nikachukua zabibu na kuzikamua ndani ya kikombe cha Farao. 
Kisha nikakiweka kikombe hicho mkononi mwa Farao.” 12 Ndipo 
Yosefu akamwambia: “Hii ndiyo maana yake. Yale matawi matatu ni 
siku tatu. 13 Siku tatu kuanzia leo, Farao atakutoa gerezani” na 


kukurudisha kwenye cheo chako, nawe utaendelea kuweka kikombe 
cha Farao mkononi mwake kama ulivyokuwa ukifanya ulipokuwa 
msimamizi wake wa vinywaji. 14 Hata hivyo, unikumbuke mambo 
yatakapokwendea vema. Tafadhali, nitendee kwa upendo 
mshikamanifu na umwambie Farao kunihusu, ili anitoe mahali hapa. 
15 Ukweli ni kwamba nilitekwa nyara kutoka katika nchi ya 
Waebrania, nami sijafanya kosa lolote linalostahili nitupwe 


NJ 


gerezani. 


16 Mwokaji mkuu alipoona kwamba Yosefu amesema” jambo jema 
kuhusu ndoto hiyo, akamwambia: “Mimi pia niliota ndoto, kulikuwa 
na vikapu vitatu vyenye mikate myeupe juu ya kichwa changu, 17 na 
katika kikapu cha juu, kulikuwa na kila aina ya vitu vilivyookwa kwa 
ajili ya Farao, na kulikuwa na ndege watatu waliokula vitu 
vilivyokuwa katika kikapu kilichokuwa juu ya kichwa changu.” 

18 Ndipo Yosefu akamwambia, “Hii ndiyo maana yake: Vile vikapu 
vitatu ni siku tatu. 19 Siku tatu kuanzia leo, Farao atakukata kichwa 
na kukutundika mtini, na ndege wataula mwili wako.” 


20 Sasa siku ya tatu ilikuwa sikukuu ya kuzaliwa kwa Farao, kwa 
hiyo aliwafanyia karamu watumishi wake wote, akamtoa gerezani 
msimamizi mkuu wa vinywaji na mwokaji mkuu, akawaleta mbele ya 
watumishi wake. 21 Akamrudisha msimamizi mkuu wa vinywaji 
kwenye cheo chake, akaendelea kumpa Farao kikombe. 22 Lakini 
akamtundika mwokaji mkuu, kama Yosefu alivyokuwa ameeleza.” 
23 Hata hivyo, msimamizi mkuu wa vinywaji hakumkumbuka Yosefu; 
aliendelea kumsahau. 


A Mwa. 40:4 Tnn., “siku kadhaa.” 


^ Mwa 


. 40:5 Au “fasiri yake.” 


^ Mwa 


A Mwa 


.-40:8 Au “hatuna mfasiri.” 


. 40:13 Tnn., “atakiinua juu kichwa chako.” 


A Mwa 


.- 40:15 Tnn., “ndani ya tangi la maji; shimoni.” 


^ Mwa 


_40:16 Au “amefasiri.” 


_40:22 Au “amefasiri.” 


^ Mwa 


Mwanzo 41:1-57 


41 Mwishoni mwa miaka miwili kamili, Farao aliota ndoto; katika 
ndoto hiyo alikuwa amesimama kando ya Mto Nile. 2 Na tazama! 
ng'ombe saba wazuri, walionona, walikuwa wakipanda kutoka mtoni, 
nao walikuwa wakila nyasi za Mto Nile. 3 Baada yao, ng'ombe 
wengine saba wenye sura mbaya na waliokonda walipanda kutoka 
katika Mto Nile, wakasimama karibu na wale ng'ombe wanono 
kwenye ukingo wa Mto Nile. 4 Kisha wale ng'ombe wenye sura 
mbaya, waliokonda, wakaanza kuwala wale ng'ombe saba wazuri, 
walionona. Ndipo Farao akaamka. 


> Kisha akarudi kulala, akaota ndoto ya pili. Kulikuwa na masuke 
saba ya nafaka yakitokea katika bua moja, yalikuwa yamejaa nafaka 
nayo yalikuwa mazuri sana. 6 Na baada ya hayo, masuke mengine 
saba ya nafaka yakakua, yalikuwa membamba na yalikuwa 
yamechomwa na upepo wa mashariki. 7 Kisha masuke hayo 
membamba ya nafaka yakaanza kuyameza yale masuke saba ya 
nafaka yaliyojaa nafaka na ambayo yalikuwa mazuri sana. Ndipo 
Farao akaamka na kugundua kwamba ilikuwa ndoto. 


8 Lakini asubuhi, roho yake ikafadhaika. Basi akaagiza makuhani 
wote wachawi wa Misri na watu wake wote wenye hekima waitwe. 
Farao akawasimulia ndoto zake, lakini hakuna yeyote aliyeweza 
kumwambia Farao maana yake.” 


9 Ndipo msimamizi mkuu wa vinywaji akamwambia Farao: 
“Ninaungama dhambi zangu leo. 10 Ee Farao, ulitukasirikia sisi 
watumishi wako. Kwa hiyo ukanifunga gerezani katika nyumba ya 
mkuu wa walinzi, mimi na mwokaji mkuu. 11 Kisha kila mmoja wetu 
akaota ndoto usiku uleule. Yeye na mimi, kila mmoja wetu aliota 


ndoto, na kila ndoto ilikuwa na maana yake. 12 Humo gerezani 
tulikuwa pamoja na kijana Mwebrania, mtumishi wa mkuu wa 
walinzi. Tulipomsimulia ndoto zetu, alitueleza maana ya kila ndoto. 
13 Mambo yote yalitimia kama alivyotuambia.” Nilirudishwa katika 
cheo changu, lakini yule mwingine alitundikwa mtini.” 


14 Kwa hiyo Farao akaagiza Yosefu aletwe, basi wakamleta haraka 
kutoka gerezani.” Akajinyoa na kubadili nguo zake na kuingia mbele 
ya Farao. 15 Kisha Farao akamwambia Yosefu: “Niliota ndoto, lakini 
hakuna yeyote anayeweza kunieleza maana yake. Sasa nimesikia 
habari zako kwamba ukisimuliwa ndoto unaweza kueleza maana 
yake.” 16 Ndipo Yosefu akamjibu Farao: “Sistahili kusifiwa! Mungu 
ndiye atakayesema kuhusu hali yako, Ee Farao.” 


17 Farao akamwambia Yosefu: “Katika ndoto yangu, nilikuwa 
nimesimama kwenye ukingo wa Mto Nile. 18 Na tazama! ng'ombe 
saba wazuri, walionona, walikuwa wakipanda kutoka katika Mto Nile, 
wakaanza kula nyasi za Mto Nile. 19 Baada yao, ng'ombe wengine 
saba dhaifu, wenye sura mbaya sana, na waliokonda walipanda 
kutoka katika Mto Nile. Sijawahi kamwe kuona ng'ombe wenye sura 
mbaya hivyo katika nchi yote ya Misri. 20 Na ng'ombe hao 
waliokonda, wenye sura mbaya, wakaanza kuwala wale ng'ombe 
saba wa kwanza walionona. 21 Lakini baada ya kuwala, hakuna 
yeyote angejua kwamba wamewala ng'ombe hao, kwa kuwa sura 
yao ilikuwa mbaya kama mwanzoni. Ndipo nikaamka. 


22 “Kisha nikaona katika ndoto yangu masuke saba ya nafaka 
yakitokea katika bua moja, yalikuwa yamejaa nafaka nayo yalikuwa 
mazuri sana. 23 Halafu yakafuatwa na masuke mengine saba ya 
nafaka yaliyonyauka, membamba, na yaliyochomwa na upepo wa 


mashariki. 24 Kisha yale masuke membamba ya nafaka yakaanza 
kuyameza yale masuke saba mazuri sana ya nafaka. Basi 
nikawasimulia makuhani wachawi ndoto hiyo, lakini hakuna yeyote 
aliyeweza kunieleza maana yake.” 


25 Ndipo Yosefu akamwambia Farao: “Ndoto zako ni ndoto moja, 
ndoto ileile. Mungu wa kweli amekuambia mambo atakayofanya. 

26 Wale ng'ombe saba wazuri ni miaka saba. Na yale masuke saba 
mazuri ya nafaka ni miaka saba pia. Ndoto zako ni ndoto moja, 
ndoto ileile. 27 Wale ng'ombe saba waliokonda na wenye sura 
mbaya ambao walipanda baada ya wale wanono, ni miaka saba, na 
yale masuke saba ya nafaka yaliyo matupu, yaliyochomwa na upepo 
wa mashariki, yanamaanisha miaka saba ya njaa kali. 28 Hivi ndivyo 
nilivyokuambia, Ee Farao: Mungu wa kweli amekuonyesha mambo 
atakayofanya. 


29 “Kutakuwa na miaka saba ya chakula kingi sana katika nchi yote 
ya Misri. 30 Lakini baada ya miaka hiyo, hakika kutakuwa na miaka 
saba ya njaa kali, nanyi hakika mtasahau chakula kingi sana 
kilichokuwa katika nchi ya Misri, na njaa hiyo kali itaiharibu nchi. 

31 Nanyi hamtakumbuka chakula kingi sana kilichokuwa nchini kwa 
sababu ya njaa kali itakayofuata, kwa maana itakuwa kali sana. 

32 Ee Farao, ulionyeshwa ndoto hiyo mara mbili kwa sababu Mungu 
wa kweli amekusudia kabisa jambo hilo, na Mungu wa kweli 
atalitimiza hivi karibuni. 


33 “Sasa basi, Ee Farao, mtafute mwanamume mwenye busara na 
hekima umweke kuwa msimamizi wa nchi ya Misri. 34 Ee Farao, 
chukua hatua, waweke wasimamizi nchini, nawe utakusanya 
sehemu ya tano ya mazao yote nchini Misri katika miaka saba ya 


chakula kingi. 35 Nao wakusanye chakula chote katika miaka hiyo 
mizuri inayokuja, nao waweke nafaka katika maghala chini ya 
mamlaka yako Farao, na chakula hicho kihifadhiwe na kutunzwa 
katika majiji. 38 Chakula hicho kitaliwa nchini katika ile miaka saba 
ya njaa kali itakayoikumba nchi ya Misri, ili nchi isiangamie kwa 
sababu ya njaa hiyo kali.” 


37 Pendekezo hilo lilimfurahisha Farao na watumishi wake wote. 

38 Kwa hiyo Farao akawaambia watumishi wake: “Je, kweli kuna 
mwanamume mwingine anayeweza kupatikana kama huyu aliye na 
roho ya Mungu?” 39 Kisha Farao akamwambia Yosefu: “Kwa kuwa 
Mungu amekuwezesha kuyajua yote hayo, hakuna yeyote aliye na 
busara na hekima kama wewe. 40 Wewe binafsi 

utaisimamia nyumba yangu, na watu wangu wote watakutii kabisa. 
Nitakuwa tu mkuu kuliko wewe ninapotimiza jukumu langu nikiwa 
mfalme.” 41 Kisha Farao akamwambia Yosefu: “Tazama, 
ninakuweka kuwa msimamizi wa nchi yote ya Misri.” 42 Halafu Farao 
akaivua pete yake ya muhuri kutoka kwenye mkono wake 
mwenyewe na kumvisha Yosefu mkononi, akamvisha pia mavazi ya 
kitani bora na mkufu wa dhahabu shingoni mwake. 43 Zaidi ya hayo, 
akampandisha katika gari lake la pili la heshima, na watu walikuwa 
wakimtangulia na kusema kwa sauti, “Avrekh!™ Kwa hiyo Farao 
akamweka kuwa msimamizi wa nchi yote ya Misri. 


44 Tena Farao akamwambia Yosefu: “Mimi ni Farao, lakini hakuna 
mtu anayepaswa kufanya jambo lolote” bila idhini yako katika nchi 
yote ya Misri.” 45 Kisha Farao akampa Yosefu jina Zafenath-panea, 
na pia akampa Asenathi binti ya Potifera kuhani wa Oni” awe mke 
wake. Naye Yosefu akaanza kuisimamia” nchi ya Misri. 46 Yosefu 


alikuwa na umri wa miaka 30 alipoanza kumtumikia” Farao mfalme 
wa Misri. 


Kisha Yosefu akaondoka mbele ya Farao na kutembea katika nchi 
yote ya Misri. 47 Na katika miaka saba ya chakula kingi, nchi ilizaa 
chakula kingi sana. 48 Naye aliendelea kukusanya chakula chote 
cha miaka saba katika nchi ya Misri, akakiweka katika maghala 
yaliyozunguka jiji hilo. 49 Yosefu akaendelea kukusanya nafaka 
nyingi sana katika maghala, kama mchanga wa bahari, hivi kwamba 
mwishowe wakaacha kuipima kwa sababu haingeweza kupimwa. 


50 Kabla ya mwaka wa kwanza wa njaa kali, Asenathi, binti ya 
Potifera kuhani wa Oni” alimzalia Yosefu wana wawili. 51 Yosefu 
alimwita mzaliwa wa kwanza Manase,” kwa maana alisema, “Mungu 
amenifanya nisahau taabu yangu yote na nyumba yote ya baba 
yangu.” 5 Akamwita yule wa pili Efraimu,” kwa maana alisema, 
“Mungu ameniwezesha kuzaa watoto katika nchi ya mateso yangu.” 


53 Hatimaye miaka saba ya chakula kingi katika nchi ya Misri 
ikaisha, 54 na miaka saba ya njaa kali ikaanza, kama Yosefu 
alivyokuwa amesema. Njaa hiyo ilienea katika nchi zote, lakini 
kulikuwa na chakula” katika nchi yote ya Misri. 55 Mwishowe, nchi 
yote ya Misri ikakumbwa na njaa hiyo kali, watu wakaanza kumlilia 
Farao awape chakula.” Basi Farao akawaambia Wamisri wote: 
“Nendeni kwa Yosefu, na mfanye lolote atakalowaambia.” 56 Njaa 
hiyo ikaenea duniani pote. Ndipo Yosefu akaanza kuyafungua 
maghala yote ya nafaka yaliyokuwa katika majiji yao na kuwauzia 
Wamisri chakula, kwani njaa hiyo ilikuwa imeilemea sana nchi ya 
Misri. 97 Isitoshe, watu kutoka kila mahali duniani wakaja Misri 


kununua chakula kutoka kwa Yosefu, kwa sababu njaa hiyo ilikuwa 
imeilemea sana dunia yote. 


A Mwa. 41:8 Au “fasiri yake.” 

A Mwa. 41:13 Au “alivyotufasiria.” 

A Mwa. 41:14 Tnn., “ndani ya tangi la maji; shimoni.” 
A Mwa. 41:40 Au “inapohusu tu kiti cha ufalme.” 


A Mwa. 41:43 Inaonekana ni neno linalowaamuru watu waonyeshe 
heshima na staha. 


A Mwa. 41:44 Tnn., “kuinua mkono wake au mguu wake.” 
^ Mwa. 41:45 Yaani, Heliopolisi. 

A Mwa. 41:45 Au “kutembea kotekote katika.” 

A Mwa. 41:46 Tnn., “aliposimama mbele ya.” 

A Mwa. 41:50 Au “Heliopolisi.” 


A Mwa. 41:51 Maana yake “Anayesahaulisha; Anayemfanya 
Mwingine Asahau.” 


A Mwa. 41:52 Maana yake “Anayezaa Maradufu.” 
A Mwa. 41:54 Au “mkate.” 


A Mwa. 41:55 Au “mkate.” 


Mwanzo 42:1-38 


42 Yakobo aliposikia kwamba kuna nafaka nchini Misri, akawauliza 
wanawe: “Kwa nini mnatazamana tu?” 2 Kisha akawaambia: 
“Nimesikia kwamba kuna nafaka nchini Misri. Shukeni huko 
mkatununulie nafaka, ili tuendelee kuishi tusije tukafa.” 3 Basi ndugu 
kumi wa Yosefu wakashuka Misri kununua nafaka. 4 Lakini Yakobo 
hakumruhusu Benjamini, ndugu ya Yosefu, aende pamoja na ndugu 
zake, kwa sababu alisema: “Huenda akapatwa na madhara na kufa.” 


5 Kwa hiyo wana wa Israeli wakafika Misri pamoja na watu wengine 
walioenda kununua nafaka, kwa sababu njaa hiyo kali ilikuwa 
imeenea mpaka katika nchi ya Kanaani. 6 Yosefu ndiye aliyekuwa 
msimamizi nchini Misri, na ndiye aliyewauzia nafaka watu wote 
duniani. Kwa hiyo ndugu za Yosefu wakaja na kumwinamia 
kifudifudi. 7 Yosefu alipowaona ndugu zake, aliwatambua mara 
moja, lakini hakujitambulisha kwao. Basi akawauliza kwa ukali: 
“Mmetoka wapi?” wakamjibu: “Katika nchi ya Kanaani, tumekuja 
kununua chakula.” 


8 Basi Yosefu akawatambua ndugu zake, lakini wao 
hawakumtambua. 9 Mara moja Yosefu akakumbuka ndoto alizoota 
kuwahusu, akawaambia: “Ninyi ni wapelelezi! Mmekuja kuchunguza 
udhaifu wa nchi yetu!” 10 Wakamwambia: “Hapana, bwana wetu, sisi 
watumishi wako tumekuja kununua chakula. 11 Sisi sote ni wana wa 
mtu mmoja. Nasi ni wanyoofu. Sisi watumishi wako si wapelelezi.” 
12 Lakini akawaambia: “Sivyo! Mmekuja kuchunguza udhaifu wa 
nchi yetu!” 13 Ndipo wakamwambia: “Sisi watumishi wako, ni ndugu 
12. Sisi ni wana wa mtu mmoja anayeishi nchini Kanaani, na ndugu 
yetu mdogo amebaki na baba yetu, lakini mwingine hayupo tena.” 


14 Hata hivyo, Yosefu akawaambia: “Ni kama tu nilivyowaambia 
—Ninyi ni wapelelezi! 15 Hivi ndivyo mtakavyojaribiwa: Kwa hakika 
kama Farao anavyoishi, hamtatoka mahali hapa mpaka ndugu yenu 
mdogo atakapokuja. 16 Mtumeni mmoja wenu akamlete ndugu yenu, 
lakini ninyi wengine mtatiwa kifungoni. Kwa njia hiyo, maneno yenu 
yatajaribiwa ili ijulikane ikiwa mnasema ukweli. Na kama sivyo, basi, 
kwa hakika kama Farao anavyoishi, ninyi ni wapelelezi.” 17 Ndipo 
akawatia kifungoni kwa siku tatu. 


18 Siku ya tatu, Yosefu akawaambia: “Fanyeni hili ili mwendelee 
kuishi, kwa sababu ninamwogopa Mungu. 19 Ikiwa ninyi ni 
wanyoofu, acheni ndugu yenu mmoja abaki katika nyumba ambamo 
mmefungiwa, lakini ninyi wengine mnaweza kwenda kuchukua 
nafaka ili mpunguze makali ya njaa katika nyumba zenu. 20 Kisha 
mleteni kwangu ndugu yenu mdogo, ili maneno yenu yathibitike 
kuwa ya kweli, nanyi hamtakufa.” Basi wakafanya hivyo. 


21 Wakaambiana: “Bila shaka tunaadhibiwa kwa sababu ya ndugu 
yetu, kwa sababu tuliyaona mateso yake alipotusihi tumhurumie, 
lakini hatukumsikiliza. Ndiyo sababu tunateseka hivi.” 22 Kisha 
Rubeni akawaambia: “Je, sikuwaambia, ‘Msimdhuru mtoto,” lakini 
hamkunisikiliza? Sasa kwa hakika tunadaiwa damu yake.” 23 Lakini 
hawakujua kwamba Yosefu alielewa mambo waliyokuwa wakisema, 
kwa sababu aliongea nao kupitia mkalimani. 24 Basi akaenda mbali 
nao na kuanza kulia. Aliporudi na kuzungumza nao, alimchukua 
Simeoni kutoka kati yao na kumfunga mbele ya macho yao. 25 Kisha 
Yosefu akaamuru mifuko yao ijazwe nafaka, na pesa za kila mmoja 
wao zirudishwe ndani ya gunia lake na pia wapewe vyakula kwa ajili 
ya safari. Ndivyo walivyofanyiwa. 


26 Basi wakawatwika punda wao nafaka na kuondoka. 27 Walipofika 
mahali pa kulala, mmoja wao alifungua gunia lake ili amlishe punda 
wake, akaona pesa kwenye mdomo wa mfuko wake. 

28 Akawaambia ndugu zake: “Pesa zangu zimerudishwa, ndizo hizi 
hapa kwenye mfuko wangu!” Wakashuka moyo, wakaanza 
kutetemeka na kuulizana: “Ni jambo gani hili ambalo Mungu 
ametutendea?” 


29 Walipofika kwa Yakobo baba yao katika nchi ya Kanaani, 
wakamwambia mambo yote yaliyowapata, wakisema: 30 “Bwana 
mkubwa wa nchi hiyo alizungumza nasi kwa ukali na kudai kwamba 
tunaipeleleza nchi yao. 31 Lakini tukamwambia, ‘Sisi ni watu 
wanyoofu. Sisi si wapelelezi. 32 Sisi ni ndugu 12, wana wa baba 
mmoja. Mmoja wetu hayupo, na yule mdogo amebaki na baba yetu 
katika nchi ya Kanaani.’ 33 Lakini bwana huyo akatuambia, ‘Hivi 
ndivyo nitakavyojua kwamba ninyi ni wanyoofu: Mwacheni ndugu 
yenu mmoja abaki nami. Kisha chukueni chakula mwende 
mkapunguze makali ya njaa ya watu wa nyumbani mwenu. 

34 Mleteni kwangu ndugu yenu mdogo, ili nijue kwamba ninyi si 
wapelelezi bali ni watu wanyoofu. Kisha nitamrudisha ndugu yenu, 


3” 


nanyi mnaweza kufanya biashara katika nchi hii. 


35 Walipokuwa wakimwaga nafaka kutoka katika magunia yao, kila 
mmoja wao alipata mfuko wake wa pesa katika gunia lake. Wote 
pamoja na baba yao walipoona mifuko yao ya pesa, wakaogopa. 

36 Yakobo baba yao akashtuka na kusema: “Mmefanya nifiwe! 
Yosefu hayupo, Simeoni naye hayupo, na sasa mnataka kumchukua 
Benjamini! Mambo hayo yote yamenijia mimi!” 37 Lakini Rubeni 
akamwambia baba yake: “Unaweza kuwaua wanangu wawili 
nisipomrudisha kwako. Mweke chini ya uangalizi wangu, nami 


nitamrudisha kwako.” 38 Lakini Yakobo akasema: “Mwanangu 
hatashuka huko pamoja nanyi, kwa sababu ndugu yake amekufa, 
naye amebaki peke yake. Akipatwa na madhara na kufia njiani, basi 
kwa hakika mtazishusha mvi zangu Kaburini” kwa huzuni.” 


A Mwa. 42:22 Tnn., “Msitende dhambi dhidi ya mtoto huyu.” 


A Mwa. 42:38 Au “Sheoli.” Angalia Kamusi. 


Mwanzo 43:1-34 


43 Sasa njaa ilikuwa kali sana nchini. 2 Basi walipomaliza kula 
nafaka waliyoleta kutoka Misri, baba yao akawaambia: “Rudini huko 
mkatununulie chakula kidogo.” 3 Yuda akamwambia: “Yule mtu 
alituonya waziwazi akisema, ‘Msiuone tena uso wangu msipokuja na 
ndugu yenu.’ 4 Ukituruhusu twende na ndugu yetu, tutashuka huko 
na kukununulia chakula. > Lakini usipoturuhusu twende naye, 
hatutashuka kwenda huko, kwa sababu mtu huyo alituambia, 
‘Msiuone uso wangu tena msipokuja na ndugu yenu.” 6 Israeli 
akawauliza: “Kwa nini mmeniletea shida hii kwa kumwambia mtu 
huyo kwamba mna ndugu mwingine?” 7 Wakamjibu: “Mtu huyo 
alituuliza hivi moja kwa moja kutuhusu sisi na watu wetu wa ukoo: 
‘Je, baba yenu angali hai? Je, mna ndugu mwingine?’ nasi 
tukamwambia ukweli. Tungejuaje atasema, ‘Mleteni ndugu yenu 
huku chini ?” 


8 Kisha Yuda akamsihi Israeli baba yake: “Niruhusu niende na 
mvulana huyu, acha twende zetu ili tuishi tusije tukafa—wewe na sisi 
na watoto wetu. 9 Nitakuwa dhamana kwa ajili ya ulinzi wake.” 
Nitawajibika kwako. Nisipomrudisha na kukukabidhi, nitakuwa 
nimekutendea dhambi ya kudumu. 10 Lakini ikiwa hatungalikawia, 
kufikia sasa tungalikuwa tumefika huko na kurudi mara mbili.” 


11 Kwa hiyo Israeli baba yao akawaambia: “Ikiwa ni lazima iwe hivyo, 
basi fanyeni hivi: Bebeni katika mifuko yenu vitu bora zaidi vya nchi 
yetu mkampelekee mtu huyo zawadi: zeri kidogo, asali kidogo, 
labdanamu, magome yenye utomvu, kungu, na lozi. 12 Bebeni kiasi 
maradufu cha pesa; na pia rudisheni pesa zilizowekwa kwenye 
midomo ya mifuko yenu. Huenda walikosea. 13 Mchukueni ndugu 


yenu mwende, rudini kwa mtu huyo. 14 Mungu Mweza-Yote na 
amchochee mtu huyo awahurumie, ili awaruhusu mrudi na yule 
ndugu yenu mwingine na Benjamini. Lakini ikiwa ni lazima nifiwe, 
basi nitafiwa!” 


15 Kwa hiyo wanaume hao wakachukua zawadi hiyo, kiasi maradufu 
cha pesa, na pia wakamchukua Benjamini. Wakaondoka na kushuka 
Misri, wakafika na kusimama tena mbele ya Yosefu. 16 Yosefu 
alipomwona Benjamini akiwa pamoja nao, mara moja akamwambia 
msimamizi wa nyumba yake: “Wapeleke watu hawa nyumbani, 
uchinje wanyama na kutayarisha chakula, kwa sababu watakula 
nami chakula cha mchana.” 17 Mara moja mtu huyo akafanya kama 
Yosefu alivyomwambia, akawapeleka nyumbani kwa Yosefu. 

18 Lakini waliogopa walipopelekwa nyumbani kwa Yosefu, wakaanza 
kusema: “Tumeletwa hapa kwa sababu ya zile pesa zilizorudishwa 
katika mifuko yetu wakati uliopita. Sasa watatushambulia na 
kutufanya watumwa na kuchukua punda wetu!” 


19 Kwa hiyo wakamfikia msimamizi wa nyumba ya Yosefu, 
wakaongea naye kwenye mlango wa nyumba hiyo. 

20 Wakamwambia: “Samahani, bwana wetu! Tulikuja huku chini 
mara ya kwanza kununua chakula. 21 Lakini tulipofika mahali 
tulipokuwa tukilala na kuanza kufungua mifuko yetu, tazama, kila 
mmoja wetu alikuta pesa zake kwenye mdomo wa mfuko wake, kiasi 
kilekile tulicholeta. Basi tungependa kuzirudisha sisi wenyewe. 

22 Nasi tumeleta pesa zaidi za kununua chakula. Hatujui ni nani 
aliyeweka pesa zetu katika mifuko yetu.” 23 Msimamizi huyo 
akawaambia: “Ni sawa. Msiogope. Mungu wenu na Mungu wa baba 
yenu aliweka hazina katika mifuko yenu. Tayari nimepokea pesa 
zenu.” Baada ya hayo akamtoa Simeoni na kumleta kwao. 


24 Kisha msimamizi huyo akawapeleka ndani ya nyumba ya Yosefu, 
akawapa maji ya kunawa miguu na kuwapa punda wao chakula. 

25 Nao wakatayarisha zawadi ya kumpa Yosefu atakapokuja 
mchana, kwa sababu walisikia kwamba wangekula chakula humo. 
26 Yosefu alipoingia nyumbani, wakampelekea zawadi yao na 
kuinama kifudifudi mbele yake. 27 Kisha akawauliza kuhusu hali yao 
na kusema: “Baba yenu aliyezeeka mliyeniambia habari zake 
anaendeleaje? Je, angali hai?” 28 Wakamjibu: “Baba yetu ambaye ni 
mtumishi wako ni mzima. Angali hai.” Kisha wakainama chini na 
kuanguka kifudifudi. 


29 Alipoinua macho yake na kumwona Benjamini ndugu yake, 
mwana wa mama yake, akasema: “Je, huyu ndiye ndugu yenu 
mdogo mliyeniambia habari zake?” Kisha akamwambia: “Mungu na 
akupe kibali chake, mwanangu.” 30 Halafu Yosefu akatoka nje 
haraka kwa sababu alilemewa na hisia alipomwona ndugu yake, 
akatafuta mahali pa kulilia. Kwa hiyo akaingia katika chumba cha 
faragha na kulia huku akitokwa na machozi. 31 Kisha akanawa uso 
na kutoka chumbani, sasa akiwa amedhibiti hisia zake, akasema: 
“Leteni chakula.” 32 Basi wakampa Yosefu chakula chake na ndugu 
zake chakula chao, nao Wamisri waliokuwa pamoja naye wakala 
peke yao kwa sababu Wamisri hawangeweza kula pamoja na 
Waebrania, kwa sababu hilo ni jambo linalochukiza kwa Wamisri. 


33 Ndugu zake waliketi mbele yake, mzaliwa wa kwanza kulingana 
na haki yake ya mzaliwa wa kwanza na yule mdogo kulingana na 
umri wake, nao walikuwa wakitazamana kwa mshangao. 34 Yosefu 
alikuwa akiagiza chakula kichukuliwe kutoka kwenye meza yake na 
kupelekwa kwenye meza yao, lakini aliongeza chakula cha 
Benjamini mara tano zaidi ya chakula ambacho wengine wote 


walipewa. Basi wakaendelea kula na kunywa pamoja naye mpaka 
waliposhiba. 


A Mwa. 43:9 Au “rehani kwa ajili yake.” 


Mwanzo 44:1-34 


44 Baadaye Yosefu akamwamuru hivi msimamizi wa nyumba yake: 
“Ijaze mifuko ya watu hawa kiasi cha chakula wanachoweza kubeba, 
na uweke pesa za kila mmoja wao katika mdomo wa mfuko wake. 

2 Lakini kiweke kile kikombe changu, kikombe changu cha fedha, 
katika mdomo wa mfuko wa yule mdogo, pamoja na pesa zake za 
nafaka.” Basi akafanya kama Yosefu alivyoagiza. 


3 Asubuhi kulipopambazuka, wanaume hao waliruhusiwa kuondoka 
akamwambia yule msimamizi wa nyumba yake: “Ondoka! Wafuatie 
haraka wanaume hao! Utakapowafikia, waulize, 'Kwa nini mmelipa 
uovu kwa wema? 5 Je, hiki si kikombe anachotumia bwana wangu 
kunywea na kukitumia kusoma kwa ustadi ishara za ubashiri? 
Jambo mlilotenda ni ovu.” 


6 Basi msimamizi huyo akawafikia na kuwaambia maneno hayo. 

7 Lakini wakamwambia: “Kwa nini bwana wetu unasema jambo 
kama hili? Sisi watumishi wako hatuwezi kamwe kuwazia kufanya 
jambo lolote kama hilo. 8 Kwa kweli, pesa tulizopata kwenye 
midomo ya mifuko yetu tulikurudishia kutoka katika nchi ya Kanaani. 
Basi tungewezaje kuiba fedha au dhahabu katika nyumba ya bwana 
wako? 9 Yeyote kati ya watumwa wako atakayepatikana nacho, na 
auawe, na sisi wengine tutakuwa pia watumwa wa bwana wako.” 

10 Kwa hiyo akasema: “Na iwe kama mlivyosema: Yule 
atakayepatikana nacho atakuwa mtumwa wangu, lakini ninyi 
wengine hamtakuwa na hatia.” 11 Basi kila mmoja akaushusha chini 
upesi mfuko wake na kuufungua. 12 Akaipekua mifuko hiyo kwa 
makini, akianza na mfuko wa yule mkubwa na kumalizia na mfuko 


wa yule mdogo. Hatimaye kikombe hicho kikapatikana katika mfuko 
wa Benjamini. 


13 Ndipo wakayararua mavazi yao, na kila mmoja akamtwika punda 
wake mfuko wake, wakarudi jijini. 14 Yuda na ndugu zake 
walipoingia katika nyumba ya Yosefu, bado alikuwemo; nao 
wakajiangusha chini mbele yake. 15 Yosefu akawauliza: “Ni jambo 
gani hili mlilofanya? Je, hamkujua kwamba mtu kama mimi anaweza 
kusoma kwa ustadi ishara za ubashiri?” 16 Yuda akamjibu: 
“Tukuambie nini bwana wetu? Tuseme nini? Tutathibitisha jinsi gani 
kwamba sisi ni waadilifu? Mungu wa kweli amefichua kosa letu sisi 
watumwa wako. Sasa sisi ni watumwa wako bwana wetu, sisi na 
yule aliyepatikana na kikombe hicho!” 17 Lakini akawaambia: “Siwezi 
kamwe kuwazia kufanya hivyo! Mtu aliyepatikana na kikombe hicho 
ndiye atakayekuwa mtumwa wangu. Lakini ninyi wengine, pandeni 
kwa amani mwende zenu kwa baba yenu.” 


18 Sasa Yuda akamkaribia na kumwambia: “Nakusihi, bwana wangu, 
tafadhali niruhusu mimi mtumwa wako nikwambie neno moja bwana 
wangu, wala usinikasirikie mimi mtumwa wako, kwa maana wewe ni 
kama Farao. 19 Bwana wangu ulituuliza sisi watumwa wako, 

‘Je, mna baba au ndugu?’ 20 Bwana wangu tukakuambia, ‘Tuna 
baba aliyezeeka na mtoto aliyemzaa uzeeni, yule mdogo. Lakini 
ndugu yake alikufa, kwa hiyo ndiye mwana pekee aliyebaki wa 
mama yake, na baba yake anampenda.’ 21 Kisha ukatuambia sisi 
watumwa wako, ‘Mleteni huku chini ili nimwone.’ 22 Lakini bwana 
wangu tukakwambia, ‘Mvulana huyo hawezi kumwacha baba yake. 
Akimwacha, kwa hakika baba yake atakufa.’ 23 Kisha ukatuambia 
sisi watumwa wako, ‘Ndugu yenu mdogo asiposhuka huku pamoja 
nanyi, hamtauona uso wangu tena.’ 


24 “Basi tukapanda kwenda kwa mtumwa wako, baba yetu, na 
kumwambia maneno yako bwana wangu. 25 Baadaye baba yetu 
akatuambia, ‘Rudini huko mkatununulie chakula kidogo.’ 26 Lakini 
tukamwambia, ‘Hatuwezi kushuka huko. Tutashuka ikiwa ndugu yetu 
mdogo atakuwa pamoja nasi, kwa sababu hatuwezi kuuona uso wa 
mtu huyo ndugu yetu mdogo asipokuwa pamoja nasi. 27 Kisha 
mtumwa wako baba yetu akatuambia, ‘Mnajua vizuri kwamba mke 
wangu alinizalia wana wawili tu. 28 Lakini mmoja wao aliniacha, 
nikasema: “Kwa hakika mnyama wa mwituni amemrarua 
vipandevipande!” nami sijamwona mpaka sasa. 29 Mkimchukua 
huyu pia nisimwone, kisha apatwe na madhara na kufa, hakika 
mtazishusha mvi zangu Kaburini” kwa msiba.’ 


30 “Na sasa nikirudi bila mvulana huyu kwa mtumwa wako baba 
yangu, kwa kuwa uhai wake umefungamana na uhai wa” mvulana 
huyu, 31 basi mara tu atakapoona mvulana huyu hayupo, atakufa, na 
kwa kweli sisi watumwa wako tutazishusha mvi za mtumwa wako 
baba yetu Kaburini” kwa huzuni. 32 Mimi mtumwa wako nilijitoa kuwa 
dhamana kwa baba yangu kwa ajili ya mvulana huyu, kwa 
kumwambia, 'Nisipomrudisha kwako, nitakuwa nimekutendea 
dhambi milele baba yangu.’ 33 Basi sasa tafadhali, acha niwe 
mtumwa wako bwana wangu badala ya mvulana huyu, ili arudi 
pamoja na ndugu zake. 34 Nitarudije kwa baba yangu bila mvulana 
huyu? Siwezi kustahimili kuona msiba huo ukimpata baba yangu!” 


A Mwa. 44:29 Au “Sheoli.” Angalia Kamusi. 


A Mwa. 44:30 Au “nafsi yake imefungamana na nafsi ya.” 


A Mwa. 44:31 Au “Sheoli.” Angalia Kamusi. 


Mwanzo 45:1-28 


45 Ndipo Yosefu akashindwa kujizuia mbele ya watumishi wake 
wote. Basi akasema kwa sauti kubwa: “Mwondoeni kila mtu mbele 
yangu!” Hakuna yeyote aliyebaki pamoja na Yosefu alipokuwa 
akijitambulisha kwa ndugu zake. 


2 Kisha akaanza kulia kwa sauti kubwa hivi kwamba Wamisri 
wakamsikia na watu wa nyumba ya Farao wakamsikia. 3 Mwishowe 
Yosefu akawaambia ndugu zake: “Mimi ni Yosefu. Je, baba yangu 
angali hai?” Lakini ndugu zake wakashindwa kabisa kumjibu, kwa 
sababu walishtuka sana kusikia hivyo. 4 Basi Yosefu akawaambia 
ndugu zake: “Tafadhali, nikaribieni.” Basi wakamkaribia. 


Kisha akawaambia: “Mimi ni Yosefu ndugu yenu, mliyemuuza Misri. 
5 Lakini sasa msikasirike wala kulaumiana kwa kuniuza huku; kwa 
sababu Mungu alinituma huku niwatangulie ili kuokoa uhai. $ Huu ni 
mwaka wa pili wa njaa kali nchini, na bado kuna miaka mitano 
ambayo watu hawataweza kulima wala kuvuna. 7 Lakini Mungu 
alinituma niwatangulie ili niwahifadhie ninyi wazao watakaobaki 
duniani” na ili mwendelee kuwa hai kupitia ukombozi mkubwa. 

8 Hivyo basi, si ninyi mlionituma hapa, bali ni Mungu wa kweli, ili 
aniweke kuwa mshauri mkuu?” wa Farao na msimamizi wa nyumba 
yake yote na mtawala wa nchi yote ya Misri. 


9 “Rudini upesi kwa baba yangu, mkamwambie, 'Mwana wako 
Yosefu amesema hivi: “Mungu ameniweka kuwa msimamizi wa nchi 
yote ya Misri. Shuka uje kwangu. Usikawie. 10 Utaishi katika nchi ya 
Gosheni, utakuwa karibu nami—wewe, wana wako, wajukuu wako, 
makundi yako, mifugo yako, na kila kitu ulicho nacho. 11 Nitakupa 
chakula huko, kwa maana bado kuna miaka mitano ya njaa kali. La 


sivyo, utakuwa maskini, wewe na nyumba yako na kila kitu ulicho 
nacho.” 12 Ninyi pamoja na ndugu yangu Benjamini mnajionea 
wenyewe kwamba kwa kweli ni mimi ninayezungumza nanyi. 13 Kwa 
hiyo mnapaswa kumwambia baba yangu kuhusu utukufu wangu 
wote nchini Misri na kila kitu mlichoona. Sasa fanyeni haraka 
mkamteremshe huku baba yangu.” 


14 Kisha akamkumbatia” Benjamini ndugu yake na kuanza kulia, 
naye Benjamini akalia huku akiwa amemkumbatia shingoni. 

15 Akawabusu ndugu zake wote na kuwalilia, kisha ndugu zake 
wakaongea naye. 


16 Habari hizi zikafika katika nyumba ya Farao: “Ndugu za Yosefu 
wamekuja!” Habari hizo zikamfurahisha Farao na watumishi wake. 
17 Basi Farao akamwambia Yosefu: “Waambie ndugu zako, 'Fanyeni 
hivi: Watwikeni mizigo wanyama wenu wanaobeba mizigo, mwende 
katika nchi ya Kanaani, 18 mkamchukue baba yenu na familia zenu 
mje kwangu. Nitawapa vitu vizuri vya nchi ya Misri, nanyi mtakula” 
sehemu bora kabisa ya” nchi. 19 Nami nakuamuru uwaambie: 
'Fanyeni hivi: Chukueni magari ya kukokotwa kutoka katika nchi ya 
Misri ya kuwabeba watoto wenu na wake zenu, nanyi mnapaswa 
kutumia gari moja kumleta baba yenu. 20 Msijali kuhusu mali zenu, 
kwa sababu sehemu bora katika nchi yote ya Misri ni yenu.” 


21 Basi wana wa Israeli wakafanya hivyo, naye Yosefu akawapa 
magari ya kukokotwa kama Farao alivyoamuru, pia akawapa vyakula 
kwa ajili ya safari. 22 Akampa kila mmoja wao nguo ya kubadili, lakini 
akampa Benjamini vipande 300 vya fedha na nguo tano za kubadili. 
23 Naye akamtumia baba yake vitu vifuatavyo: punda kumi 
waliobeba vitu vizuri vya Misri na punda majike kumi waliobeba 


nafaka na mikate na vyakula vingine kwa ajili ya safari yake. 24 Basi 
akawaaga ndugu zake, na walipokuwa wakiondoka akawaambia: 
“Msigombane njiani.” 


25 Basi wakapanda kutoka Misri na kufika katika nchi ya Kanaani 
kwa Yakobo baba yao. 26 Wakamwambia: “Yosefu angali hai, na 
ndiye mtawala wa nchi yote ya Misri!” Lakini moyo wake ukafa ganzi 
kwa sababu hakuwaamini. 27 Walipoendelea kumwambia mambo 
yote ambayo Yosefu aliwaambia na alipoona magari ya kukokotwa 
ambayo Yosefu aliwapa ili yambebe, roho ya Yakobo baba yao 
ikaanza kuhuika. 28 Israeli akasema kwa mshangao: “Inatosha! 
Yosefu mwanangu angali hai! Ni lazima niende kumwona kabla 
sijafa!” 


A Mwa. 45:7 Au “nchini.” 

A Mwa. 45:8 Tnn., “kuwa kama baba.” 

A Mwa. 45:14 Tnn., “akamwangukia shingoni.” 
A Mwa. 45:18 Au “mtaishi kwa kutegemea.” 


A Mwa. 45:18 Au “sehemu nono ya.” 


Mwanzo 46:1-34 


46 Basi Israeli akachukua kila kitu alichokuwa nacho” na kuondoka. 
Alipofika Beer-sheba, alimtolea dhabihu Mungu wa Isaka, baba 
yake. 2 Kisha Mungu akaongea na Israeli katika maono usiku na 
kumwambia: “Yakobo, Yakobo!” naye akajibu: “Mimi hapa!” 

3 Akamwambia: “Mimi ndiye Mungu wa kweli, Mungu wa baba yako. 
Usiogope kushuka kwenda Misri, kwa maana huko nitakufanya uwe 
taifa kubwa. 4 Mimi mwenyewe nitashuka pamoja nawe Misri, na pia 
mimi mwenyewe nitakurudisha kutoka huko, na Yosefu atayafumba 
macho yako kwa mkono wake.”* 


> Kisha Yakobo akaondoka Beer-sheba, na wanawe” 
wakamsafirisha Yakobo baba yao na watoto wao na wake zao katika 
magari ya kukokotwa ambayo Farao alikuwa amewapa ili 
yamsafirishe. 6 Wakachukua mifugo yao na mali zao, walizokuwa 
wamekusanya katika nchi ya Kanaani. Basi wakafika Misri, Yakobo 
na wazao wake wote. 7 Alienda Misri pamoja na wanawe na mabinti 
zake na wajukuu wake wa kiume na wa kike—wazao wake wote. 


8 Sasa haya ndiyo majina ya wana wa Israeli waliokuja Misri, 
Yakobo na wanawe: mzaliwa wa kwanza wa Yakobo alikuwa Rubeni. 


9 Wana wa Rubeni walikuwa Hanoki, Palu, Hezroni, na Karmi. 


10 Wana wa Simeoni walikuwa Yemueli, Yamini, Ohadi, Yakini, 
Zohari, na Shauli mwana wa mwanamke Mkanaani. 


11 Wana wa Lawi walikuwa Gershoni, Kohathi, na Merari. 


12 Wana wa Yuda walikuwa Eri, Onani, Shela, Perezi, na Zera. 
Lakini Eri na Onani walikufa katika nchi ya Kanaani. 


Wana wa Perezi walikuwa Hezroni na Hamuli. 
13 Wana wa Isakari walikuwa Tola, Puva, lobu, na Shimroni. 
14 Wana wa Zabuloni walikuwa Seredi, Eloni, na Yahleeli. 


15 Hao ndio wana wa Lea, aliomzalia Yakobo huko Padan-aramu, 
kutia ndani Dina binti yake. Wanawe na mabinti zake wote walikuwa 
33. 


16 Wana wa Gadi walikuwa Zifioni, Hagi, Shuni, Esboni, Eri, Arodi, 
na Areli. 


17 Wana wa Asheri walikuwa Imna, Ishva, Ishvi, na Beria, na dada 
yao aliitwa Sera. 


Wana wa Beria walikuwa Heberi na Malkieli. 


18 Hao ndio wana wa Zilpa, kijakazi ambaye Labani alimpa Lea binti 
yake. Alimzalia Yakobo wana hao: wote walikuwa 16. 


19 Wana wa Raheli, mke wa Yakobo, walikuwa Yosefu na Benjamini. 


20 Katika nchi ya Misri, Asenathi binti ya Potifera kuhani wa Oni,” 
alimzalia Yosefu wana hawa: Manase na Efraimu. 


21 Wana wa Benjamini walikuwa Bela, Bekeri, Ashbeli, Gera, 
Naamani, Ehi, Roshi, Mupimu, Hupimu, na Ardi. 


22 Hao ndio wana ambao Raheli alimzalia Yakobo: wote walikuwa 
14. 


23 Mwana?” wa Dani alikuwa Hushimu. 


24 Wana wa Naftali walikuwa Yahzeeli, Guni, Yezeri, na Shilemu. 


25 Hao ndio wana wa Bilha, kijakazi ambaye Labani alimpa Raheli 
binti yake. Alimzalia Yakobo wana hao: wote walikuwa saba. 


26 Wazao wote wa Yakobo walioenda Misri pamoja naye walikuwa 
66, bila kuhesabu wake wa wanawe. 27 Wana wa Yosefu aliowazaa 
akiwa Misri walikuwa wawili. Watu wote wa nyumba ya Yakobo 
waliokuja Misri walikuwa 70. 


28 Yakobo alimtuma Yuda atangulie na kumwambia Yosefu kwamba 
alikuwa njiani kwenda Gosheni. Walipofika katika nchi ya Gosheni, 
29 Yosefu akaagiza gari lake litayarishwe, kisha akaenda kumpokea 
Israeli baba yake huko Gosheni. Alipokutana na baba yake, mara 
moja akamkumbatia” na kulia kwa muda.” 30 Kisha Israeli 
akamwambia Yosefu: “Sasa niko tayari kufa; nimeona uso wako na 
kujua kwamba ungali hai.” 


31 Ndipo Yosefu akawaambia ndugu zake na watu wa nyumba ya 
baba yake: “Acheni nipande niende kumjulisha Farao, ‘Ndugu zangu 
na watu wa nyumba ya baba yangu waliokuwa katika nchi ya 
Kanaani wamekuja kwangu. 32 Watu hao ni wachungaji na wafugaji, 
nao wamekuja na kondoo wao na ng'ombe wao na kila kitu walicho 
nacho.’ 33 Farao akiwaita na kuwauliza, ‘Mnafanya kazi gani?’ 

34 Mnapaswa kumwambia, ‘Sisi watumishi wako tumekuwa wafugaji 
tangu tulipokuwa vijana mpaka sasa, sisi pamoja na mababu zetu,’ ili 
mwishi katika nchi ya Gosheni, kwa sababu Wamisri wanamchukia 
kila mtu anayefuga kondoo.” 


^ Mwa. 46:1 Au “watu wake wote.” 


^ Mwa. 46:4 Yaani, atayafumba Yakobo atakapokufa. 


A Mwa. 46:5 Au “wana wa Israeli.” 
A Mwa. 46:20 Yaani, Heliopolisi. 


A Mwa. 46:23 Tnn., “Wana.” Huenda alikuwa na wana wengine 
ambao majina yao hayatajwi. 


A Mwa. 46:29 Tnn., “akamwangukia shingoni.” 


^ Mwa. 46:29 Au “na kumlilia shingoni tena na tena.” 


Mwanzo 47:1-31 


47 Basi Yosefu akaenda na kumwambia Farao: “Baba yangu na 
ndugu zangu wamekuja kutoka katika nchi ya Kanaani wakiwa na 
kondoo wao na ng'ombe wao na mali zao zote, wako katika nchi ya 
Gosheni.” 2 Yosefu akachukua watano kati ya ndugu zake na 
kuwaleta mbele ya Farao. 


3 Farao akawauliza ndugu zake: “Mnafanya kazi gani?” Wakamjibu: 
“Sisi watumishi wako ni wafugaji wa kondoo, sisi na mababu zetu.” 
4 Kisha wakamwambia Farao: “Sisi watumishi wako tumekuja kuishi 
nchini kama wageni kwa sababu hakuna malisho kwa ajili ya mifugo 
yetu, kwa kuwa njaa ni kali sana katika nchi ya Kanaani. Basi 
tafadhali turuhusu sisi watumishi wako tuishi katika nchi ya 
Gosheni.” 5 Ndipo Farao akamwambia Yosefu: “Baba yako na ndugu 
zako wamekuja hapa kwako. 6 Nchi ya Misri iko mbele yako. Wape 
baba yako na ndugu zako sehemu bora kabisa ya nchi ili waishi 
humo. Waache waishi katika nchi ya Gosheni, na ikiwa unajua 
wanaume wowote wenye ustadi miongoni mwao, waweke 
wasimamie mifugo yangu.” 


7 Kisha Yosefu akamleta Yakobo baba yake na kumpeleka mbele ya 
Farao, naye Yakobo akambariki Farao. 8 Farao akamuuliza Yakobo: 
“Una umri gani?” 9 Yakobo akamwambia Farao: “Nimekuwa 
nikitangatanga” kwa miaka 130. Miaka yangu imekuwa michache na 
yenye taabu, nayo si mingi kama miaka ambayo mababu zangu 
waliishi walipokuwa wakitangatanga.”” 10 Kisha Yakobo akambariki 
Farao na kutoka mbele yake. 


11 Basi Yosefu akawapa makao baba yake na ndugu zake, aliwapa 
miliki katika nchi ya Misri, katika sehemu bora kabisa ya nchi, katika 


eneo la Ramesesi, kama Farao alivyoamuru. 12 Na Yosefu 
akaendelea kumpa chakula” baba yake na ndugu zake na watu wote 
wa nyumba ya baba yake, kulingana na idadi ya watoto wao. 


13 Sasa nchi yote haikuwa na chakula” kwa sababu njaa ilikuwa kali 
sana, basi watu wakadhoofika katika nchi ya Misri na nchi ya 
Kanaani kwa sababu ya njaa hiyo. 14 Yosefu alikuwa akikusanya 
pesa zote katika nchi ya Misri na nchi ya Kanaani, pesa za nafaka 
iliyonunuliwa na watu, naye alikuwa akizipeleka katika nyumba ya 
Farao. 15 Hatimaye watu wa nchi ya Misri na nchi ya Kanaani 
wakaishiwa na pesa, na Wamisri wote wakaanza kwenda kwa 
Yosefu na kumwambia: “Tupe chakula! Kwa nini tufe ukituangalia 
kwa kuwa pesa zetu zimekwisha?” 16 Yosefu akawaambia: “Ikiwa 
pesa zenu zimekwisha, leteni mifugo yenu, nami nitawapa chakula 
na kuchukua mifugo yenu.” 17 Basi wakaanza kumletea Yosefu 
mifugo yao, naye alikuwa akiwapa chakula na kuchukua farasi wao, 
mifugo yao, na punda wao, na mwaka huo wote alikuwa akiwapa 
chakula na kuchukua mifugo yao yote. 


18 Mwaka huo ulipokwisha, walianza kumjia mwaka uliofuata 
wakisema: “Hatutakuficha bwana wetu kwamba tumekupa pesa zetu 
zote na mifugo yetu yote. Hatuna chochote kilichobaki cha kukupa 
bwana wetu isipokuwa miili yetu na ardhi yetu. 19 Kwa nini tufe 
ukituangalia, sisi na ardhi yetu? Tununue sisi pamoja na ardhi yetu 
tupate chakula, nasi pamoja na ardhi yetu tutakuwa watumwa wa 
Farao. Tupe mbegu ili tuendelee kuishi, tusife, na ardhi yetu isibaki 
ukiwa.” 20 Basi Yosefu akamnunulia Farao ardhi yote ya Wamisri, 
kwa sababu kila Mmisri aliuza ardhi yake, kwa maana njaa ilikuwa 
kali sana; ardhi ikawa mali ya Farao. 


mmoja wa nchi ya Misri mpaka mwisho mwingine. 22 Ila tu 
hakununua ardhi ya makuhani, kwa sababu makuhani walipata 
posho ya chakula kutoka kwa Farao, nao waliishi kwa kutegemea 
posho waliyopewa na Farao. Ndiyo sababu hawakuuza ardhi yao. 

23 Kisha Yosefu akawaambia watu: “Tazameni, leo nimewanunua 
ninyi na ardhi yenu kuwa mali ya Farao. Hapa pana mbegu kwa ajili 
yenu, zipandeni mashambani. 24 Mtakapopata mavuno, mpeni 
Farao sehemu ya tano ya mavuno hayo, lakini sehemu nne zitakuwa 
zenu; zitakuwa mbegu za kupanda shambani na chakula chenu na 
cha watu wa nyumbani mwenu na cha watoto wenu.” 25 Basi 
wakamwambia: “Umeokoa uhai wetu. Na tupate kibali machoni pako 
bwana wetu, nasi tutakuwa watumwa wa Farao.” 26 Kisha Yosefu 
akaifanya hiyo kuwa sheria ambayo ingali inafanya kazi nchini Misri 
hadi leo, kwamba sehemu ya tano ya mavuno ni ya Farao. Ni ardhi 
ya makuhani tu ambayo haikununuliwa na Farao. 


27 Waisraeli wakaendelea kuishi Misri, katika nchi ya Gosheni, 
wakakaa humo, nao wakaongezeka na kuwa wengi sana. 28 Na 
Yakobo akaendelea kuishi katika nchi ya Misri kwa miaka 17, kwa 
hiyo siku zote za maisha ya Yakobo zilikuwa miaka 147. 


29 Wakati wa Israeli kufa ulikuwa ukikaribia, kwa hiyo akamwita 
Yosefu mwanawe na kumwambia: “Ikiwa sasa nimepata kibali 
machoni pako, tafadhali, weka mkono wako chini ya paja langu, na 
unitendee kwa upendo mshikamanifu na uaminifu. Tafadhali, 
usinizike Misri. 30 Nitakapokufa,” unapaswa kunibeba na kunitoa 
Misri na kunizika katika kaburi la mababu zangu.” Basi Yosefu 
akasema: “Nitafanya tu kama unavyosema.” 31 Kisha Yakobo 


akasema: “Niapie.” Basi akamwapia. Ndipo Israeli akainama upande 
wa kichwa cha kitanda chake. 


A Mwa. 47:9 Au “nikihamahama; nikikaa kama mgeni.” 

A Mwa. 47:9 Au “wakihamahama; wakikaa kama wageni.” 
A Mwa. 47:12 Tnn., “mkate.” 

A Mwa. 47:13 Tnn., “mkate.” 


A Mwa. 47:30 Tnn., “Nitakapolala na baba zangu.” 


Mwanzo 48:1-22 


48 Baada ya hayo, Yosefu akaambiwa: “Tazama, baba yako 
anadhoofika.” Basi akawachukua wanawe wawili, Manase na 
Efraimu, na kwenda nao. 2 Ndipo Yakobo akaambiwa: “Tazama, 
mwana wako Yosefu amekuja kukuona.” Basi Israeli akajikakamua 
na kuketi kitandani. 3 Yakobo akamwambia Yosefu: 


“Mungu Mweza-Yote alinitokea kule Luzi katika nchi ya Kanaani na 
kunibariki. 4 Naye akaniambia, 'Ninakufanya uzae, nami nitakufanya 
uwe na watoto wengi, nami nitakufanya uwe kusanyiko la mataifa, 
nami nitaupa uzao wako” baada yako nchi hii iwe miliki yao ya 
kudumu.’ > Sasa wana wako wawili uliowazaa katika nchi ya Misri 
kabla sijaja kwako nchini Misri ni wangu. Efraimu na Manase 
watakuwa wangu kama Rubeni na Simeoni walivyo wangu. 6 Lakini 
watoto utakaowazaa baada yao watakuwa wako. Wataitwa kwa jina 
la ndugu zao katika urithi wao. 7 Nilipokuwa nikitoka Padani, Raheli 
alikufa kando yangu katika nchi ya Kanaani, na bado tulikuwa na 
safari ndefu kabla ya kufika Efrathi. Kwa hiyo nikamzika huko nikiwa 
njiani kuelekea Efrathi, yaani, Bethlehemu.” 


8 Kisha Israeli akawaona wana wa Yosefu na kuuliza: “Ni nani 
hawa?” 9 Yosefu akamwambia baba yake: “Hawa ni wanangu 
ambao Mungu amenipa mahali hapa.” Yakobo akasema: “Tafadhali 
walete karibu nami ili niwabariki.” 10 Sasa macho ya Israeli yalikuwa 
yamedhoofika kwa sababu ya uzee, naye hangeweza kuona. Basi 
Yosefu akawaleta karibu naye, Yakobo akawabusu na 
kuwakumbatia. 11 Israeli akamwambia Yosefu: “Sikuwazia kamwe 
kwamba nitauona uso wako, lakini sasa Mungu ameniruhusu pia 


kuona uzao wako.” 12 Kisha Yosefu akawaondoa kwenye magoti ya 
Israeli, naye akainama kifudifudi. 


13 Halafu Yosefu akawachukua wote wawili na kuwaleta karibu na 
Yakobo; alimchukua Efraimu kwa mkono wake wa kulia na kumweka 
upande wa kushoto wa Israeli, na Manase kwa mkono wake wa 
kushoto na kumweka upande wa kulia wa Israeli. 14 Lakini Israeli 
akaunyoosha mkono wake wa kulia na kuuweka juu ya kichwa cha 
Efraimu, ingawa ndiye aliyekuwa mdogo, halafu akauweka mkono 
wake wa kushoto juu ya kichwa cha Manase. Aliweka mikono yake 
hivyo kimakusudi kwa sababu Manase alikuwa mzaliwa wa kwanza. 
15 Kisha akambariki Yosefu na kusema: 


“Mungu wa kweli ambaye baba zangu Isaka na Abrahamu 
walitembea mbele zake, 


Mungu wa kweli ambaye amekuwa akinichunga maisha yangu yote 
mpaka leo, 


16 Malaika ambaye amekuwa akiniponya katika misiba yote, 
awabariki wavulana hawa. 


Na waitwe kwa jina langu na jina la baba zangu, Abrahamu na Isaka, 
Acha waongezeke na kuwa umati mkubwa duniani.” 


17 Yosefu hakufurahi alipoona baba yake ameuweka mkono wake 
wa kulia juu ya kichwa cha Efraimu, basi akashika mkono wa baba 
yake na kujaribu kuuondoa juu ya kichwa cha Efraimu ili auweke juu 
ya kichwa cha Manase. 18 Yosefu akamwambia baba yake: “Sivyo 
baba yangu, kwa kuwa huyu ndiye mzaliwa wa kwanza. Weka 
mkono wako wa kulia juu ya kichwa chake.” 19 Lakini baba yake 


akazidi kukataa na kusema: “Najua, mwanangu, najua. Yeye pia 
atakuwa taifa, yeye pia atakuwa mkuu. Hata hivyo, ndugu yake 
mdogo atakuwa mkuu kuliko yeye, na uzao wake utalingana” kabisa 
na mataifa.” 20 Basi akaendelea kuwabariki siku hiyo, akisema: 


“Waisraeli na walitaje jina lenu wanapotangaza baraka, wakisema, 
‘Mungu na awafanye muwe kama Efraimu na kama Manase.” 
Hivyo akaendelea kumtanguliza Efraimu mbele ya Manase. 


21 Kisha Israeli akamwambia Yosefu: “Tazama, ninakufa, lakini kwa 
hakika Mungu ataendelea kuwa pamoja nanyi na kuwarudisha katika 
nchi ya mababu zenu. 22 Mimi ninakupa sehemu moja zaidi ya nchi” 
kuliko ndugu zako, ambayo nilichukua kutoka mikononi mwa 
Waamori kwa upanga wangu na upinde wangu.” 


A Mwa. 48:4 Tnn., “nitaipa mbegu yako.” 
A Mwa. 48:11 Tnn., “mbegu yako.” 
A Mwa. 48:19 Tnn., “mbegu yake italingana.” 


A Mwa. 48:22 Au “mteremko mmoja zaidi wa nchi.” Tnn., “bega moja 
zaidi.” 


Mwanzo 49:1-33 


49 Basi Yakobo akawaita wanawe na kuwaambia: “Kusanyikeni 
pamoja niwaambie yatakayowapata katika kipindi cha mwisho cha 
zile siku. 2 Kusanyikeni msikilize, enyi wana wa Yakobo, naam, 
msikilizeni Israeli baba yenu. 


3 “Rubeni, wewe ndiye mzaliwa wangu wa kwanza, nguvu zangu na 
mwanzo wa nguvu zangu za uzazi, Ubora wa heshima na ubora wa 
nguvu. 4 Kwa vurugu kama maji yenye msukosuko, hutafanikiwa, 
kwa sababu ulikipanda kitanda cha baba yako. Wakati huo 
ulikichafua” kitanda changu. Kwa kweli alikipanda kitanda changu! 


5 “Simeoni na Lawi ni ndugu. Silaha za ukatili ndizo silaha zao za 
kuchinjia. $ Usijiunge nao, Ee nafsi” yangu. Usijiunge na kusanyiko 
lao, Ee heshima yangu,” kwa sababu kwa hasira yao waliwaua 
wanaume, nao wakawakata ng'ombe dume mishipa ya miguu ili 
kujifurahisha. 7 Na ilaaniwe hasira yao, kwa sababu ni katili, na 
ghadhabu yao, kwa sababu ni kali. Acheni niwatawanye katika 
Yakobo, na acheni niwasambaze katika Israeli. 


8 “Nawe Yuda, ndugu zako watakusifu. Mkono wako utakuwa 
shingoni mwa maadui wako. Wana wa baba yako watainama chini 
mbele yako. 9 Yuda ni mwanasimba. Mwanangu, kwa hakika 
utapanda juu kutoka mawindoni. Amejikunyata chini na kujinyoosha 
kama simba, na kama simba, ni nani anayethubutu kumwamsha? 

10 Fimbo ya ufalme haitaondoka Yuda, wala fimbo ya kiongozi 
kutoka katikati ya miguu yake, mpaka Shilo” atakapokuja, na mataifa 
yatamtii. 11 Atamfunga punda wake kwenye mzabibu na 
mwanapunda dume wake kwenye mzabibu bora, naye atafua nguo 
zake katika divai na vazi lake katika damu ya zabibu. 12 Macho yake 


ni mekundu sana kwa sababu ya divai, na meno yake ni meupe kwa 
sababu ya maziwa. 


13 “Zabuloni atakaa kwenye ufuo wa bahari, kwenye ufuo ambapo 
meli hutia nanga, na mpaka wake wa mbali utaelekea Sidoni. 


14 “Isakari ni punda mwenye mifupa migumu, aliyelala chini kati ya 
mizigo miwili aliyobeba. 15 Naye ataona kwamba mahali pa 
kupumzikia ni pazuri na kwamba nchi inapendeza. Atainamisha bega 
lake ili abebe mzigo, naye atakubali kufanya kazi ya utumwa. 


16 “Dani atawahukumu watu wake akiwa mmoja wa makabila ya 
Israeli. 17 Dani na awe nyoka kando ya barabara, nyoka mwenye 
pembe kando ya njia, anayeuma visigino vya farasi na 
kumwangusha nyuma mpandaji wake. 18 Nitasubiri wokovu kutoka 
kwako, Ee Yehova. 


19 “Naye Gadi atavamiwa na kundi la wavamizi, lakini atawavamia 
kwenye visigino vyao. 


20 “Mkate wa Asheri utakuwa mwingi sana,” naye ataandaa chakula 
kinachomfaa mfalme. 


21 “Naftali ni paa jike mwembamba. Anasema maneno yanayovutia 
sana. 


22 “Yosefu ni chipukizi la mti unaozaa matunda mengi, mti ulio kando 
ya chemchemi unaozaa matunda mengi, wenye matawi yanayoenea 
juu ya ukuta. 23 Lakini wapiga mishale waliendelea kumshambulia 
na kumpiga kwa mishale na kuendelea kuwa na uadui dhidi yake. 

24 Lakini bado upinde wake ulibaki mahali pake, na mikono yake 
ikaendelea kuwa na nguvu na myepesi. Alitiwa nguvu na mikono ya 


mwenye nguvu wa Yakobo, mchungaji, jiwe la Israeli. 25 Anatoka” 
kwa Mungu wa baba yako, naye atakusaidia, naye yuko pamoja na 
Mweza-Yote, atakubariki kwa baraka za mbingu zilizo juu, kwa 
baraka za vilindi vilivyo chini, kwa baraka za matiti na tumbo la 
uzazi. 26 Baraka za baba yako zitakuwa bora kuliko baraka za 
milima ya milele, bora kuliko vitu vyenye kutamanika vya vilima 
vinavyodumu. Zitaendelea kuwa juu ya kichwa cha Yosefu, juu ya 
utosi wa kichwa cha yule aliyechaguliwa kutoka kati ya ndugu zake. 


27 “Benjamini ataendelea kurarua kama mbwamwitu. Asubuhi 
atakula mawindo, na jioni atagawanya nyara.” 


28 Hayo yote ndiyo makabila 12 ya Israeli, na hivyo ndivyo baba yao 
alivyowaambia alipokuwa akiwabariki. Alimpa kila mmoja wao 
baraka inayomfaa. 


29 Baada ya hayo aliwapa maagizo haya: “Nakaribia kufa.” Nizikeni 
pamoja na baba zangu katika pango lililo kwenye shamba la Efroni 
Mhiti, 30 pango lililo katika shamba la Makpela mbele ya Mamre 
katika nchi ya Kanaani, shamba ambalo Abrahamu alinunua kutoka 
kwa Efroni Mhiti ili liwe mahali pa kuzikia. 31 Walimzika huko 
Abrahamu na Sara mke wake. Walimzika huko Isaka na Rebeka 
mke wake, na huko ndiko nilikomzika Lea. 32 Shamba hilo na pango 
lililomo lilinunuliwa kutoka kwa wana wa Hethi.” 


33 Basi Yakobo akamaliza kuwapa wanawe maagizo hayo. Kisha 
akairudisha miguu yake kitandani, akakata pumzi, naye akazikwa 
pamoja na watu wake.” 


^ Mwa. 49:4 Au “ulikitia unajisi.” 


A Mwa. 49:6 Angalia Kamusi. 
A Mwa. 49:6 Au labda, “mtazamo wangu.” 


A Mwa. 49:10 Maana yake “Yule Ambaye Ni Yake; Yule Ambaye Ni 
Mali Yake.” 


A Mwa. 49:20 Au “Chakula cha Asheri kitakuwa kingi sana.” 
A Mwa. 49:25 Yaani, Yosefu. 


A Mwa. 49:29 Tnn., “Nakusanywa kwa watu wangu.” Huu ni msemo 
wa kishairi unaorejelea kifo. 


A Mwa. 49:33 Tnn., “akakusanywa kwa watu wake.” Huu ni msemo 
wa kishairi unaorejelea kifo. 


Mwanzo 50:1-26 


50 Ndipo Yosefu akamwangukia baba yake, akamlilia na kumbusu. 
2 Kisha Yosefu akawaamuru watumishi wake, matabibu, wampake 
baba yake dawa ili asioze. Basi matabibu hao wakampaka dawa 
Israeli, 3 wakafanya hivyo kwa siku 40, muda kamili uliotumiwa 
kupaka dawa, nao Wamisri wakaendelea kumlilia kwa siku 70. 


4 Siku za kumwombolezea zilipopita, Yosefu akawaambia hivi watu 
wa makao?” ya Farao: “Ikiwa nimepata kibali machoni penu, mpeni 
Farao ujumbe huu: > ‘Baba yangu aliniapisha akisema: “Tazama! 
ninakufa. Nizike katika kaburi langu nililochimba katika nchi ya 
Kanaani.” Tafadhali, niruhusu nipande kwenda kumzika baba yangu, 
kisha nitarudi.” 6 Farao akajibu: “Nenda ukamzike baba yako kama 
alivyokuapisha.” 


7 Basi Yosefu akapanda kwenda kumzika baba yake, alienda 
pamoja na watumishi wote wa Farao, wazee wa makao ya Farao na 
wazee wote wa nchi ya Misri 8 na watu wote wa nyumba ya Yosefu 
na ndugu zake na watu wa nyumba ya baba yake. Watoto wao 
wadogo na kondoo wao na ng'ombe wao ndio tu waliobaki katika 
nchi ya Gosheni. 9 Alienda pia na magari na wapanda farasi; lilikuwa 
kundi kubwa sana. 10 Kisha wakafika kwenye uwanja wa kupuria wa 
Atadi, katika eneo la Yordani, na huko wakafanya maombolezo 
makubwa sana na kulia kwa uchungu, naye akaendelea 
kumwombolezea baba yake kwa siku saba. 11 Wakaaji wa nchi, 
Wakanaani, wakawaona wakiomboleza kwenye uwanja wa kupuria 
wa Atadi, wakasema kwa mshangao: “Haya ni maombolezo 
makubwa sana ya Wamisri!” Ndiyo sababu mahali hapo paliitwa 
Abel-misraimu,” katika eneo la Yordani. 


12 Kwa hiyo wana wa Yakobo wakamfanyia kama tu alivyokuwa 
amewaagiza. 13 Wanawe walimbeba na kumpeleka katika nchi ya 
Kanaani na kumzika katika pango lililo katika shamba la Makpela, 
shamba lililo mbele ya Mamre ambalo Abrahamu alikuwa amenunua 
kutoka kwa Efroni Mhiti ili awazike humo watu wake. 14 Baada ya 
kumzika baba yake, Yosefu akarudi Misri pamoja na ndugu zake na 
wote walioenda naye kumzika baba yake. 


15 Ndugu za Yosefu walipoona kwamba baba yao amekufa, 
wakasema: “Huenda Yosefu ana chuki kutuelekea na atatulipiza 
uovu wote tuliomtendea.” 16 Kwa hiyo wakamtumia Yosefu ujumbe 
huu: “Baba yako alitoa amri hii kabla ya kifo chake: 17 “Hivi ndivyo 
mtakavyomwambia Yosefu: “Nakusihi, tafadhali, wasamehe ndugu 
zako uovu wao na dhambi waliyokutendea ili kukudhuru.” Sasa, 
tafadhali, wasamehe watumishi wa Mungu wa baba yako uovu wao.” 
Na Yosefu akalia walipomwambia hivyo. 18 Kisha ndugu zake 
wakaja pia na kuanguka mbele yake na kumwambia: “Tazama, sisi 
ni watumwa wako!” 19 Yosefu akawaambia: “Msiogope. Je, 
nimechukua nafasi ya Mungu? 20 Ingawa mlikusudia kunidhuru, 
Mungu alikusudia hali hiyo ibadilike na kuwa njema na kuokoa 
maisha ya watu wengi, kama anavyofanya leo. 21 Sasa basi 
msiogope. Nitaendelea kuwapa ninyi na watoto wenu chakula.” Kwa 
hiyo akawafariji na kuwatia moyo. 


22 Na Yosefu akaendelea kuishi Misri, yeye na watu wa nyumba ya 
baba yake; Yosefu aliishi miaka 110. 23 Yosefu akaona kizazi cha 
tatu cha wana wa Efraimu, pia wana wa Makiri, mwana wa Manase. 
Walizaliwa kwenye magoti ya Yosefu.” 24 Mwishowe Yosefu 
akawaambia ndugu zake: “Ninakufa, lakini kwa hakika Mungu 
atawakazia uangalifu, naye hakika atawapandisha kutoka katika nchi 


hii na kuwapeleka katika nchi aliyoapa kwamba atawapa Abrahamu, 
Isaka, na Yakobo.” 25 Basi Yosefu akawaapisha wana wa Israeli, 
akisema: “Kwa hakika Mungu atawakazia ninyi uangalifu. Mnapaswa 
kuiondoa mifupa yangu huku.” 26 Yosefu akafa akiwa na umri wa 
miaka 110, nao wakampaka dawa ili asioze, akawekwa ndani ya 
jeneza nchini Misri. 


A Mwa. 50:4 Au “nyumba.” 
A Mwa. 50:11 Maana yake “Maombolezo ya Wamisri.” 


A Mwa. 50:23 Yaani, aliwatendea kama wanawe na kwa njia ya 
pekee. 


KUTOKA 

Musa na kichaka cha miiba kilichowaka moto (1-12) 
Yehova aeleza maana ya jina Lake (13-15) 

4 
Ishara tatu ambazo Musa angefanya (1-9) 

6 

Ukoo wa Musa na Haruni (14-27) 

Pigo la 5: kufa kwa mifugo (1-7) 

10 

11 

12 

Pigo la 10: wazaliwa wa kwanza wauawa (29-32) 


Safari ya Kutoka Misri yaanza (33-42) 


Miaka 430 yafikia mwisho (40, 41) 
Maagizo ya kushiriki Pasaka (43-51) 
13 
Kila mzaliwa wa kwanza wa kiume ni wa Yehova (1, 2) 
Sherehe ya Mikate Isiyo na Chachu (3-10) 
Kila mzaliwa wa kwanza wa kiume atolewa kwa Mungu (11-16) 
Waisraeli waelekezwa kwenye Bahari Nyekundu (17-20) 

14 
Waisraeli wafika baharini (1-4) 
Farao awafuatia Waisraeli (5-14) 
Waisraeli wavuka Bahari Nyekundu (15-25) 
Wamisri wazama baharini (26-28) 

15 
Musa na Waisraeli waimba wimbo wa ushindi (1-19) 


Miriamu aimba akiwaitikia wanaume (20, 21) 


Maji machungu yageuzwa kuwa matamu (22-27) 
16 

Waisraeli wanung'unika kuhusu chakula (1-3) 

Yehova asikia manung'uniko yao (4-12) 

Wapewa mana na kware (13-21) 

Hakuna mana siku ya Sabato (22-30) 

17 

Walalamika kuhusu ukosefu wa maji huko Horebu (1-4) 

Maji yatoka mwambani (5-7) 

Waamaleki wawashambulia na kuwashinda (8-16) 
18 

Yethro na Sipora wawasili (1-12) 

19 

Kwenye Mlima Sinai (1-25) 

Waisraeli watakuwa ufalme wa makuhani (5, 6) 

20 

Waisraeli wapewa sheria (1-36) 


Kuhusu watumwa Waebrania (2-11) 
Kuhusu kumtendea mtu mwingine kwa ukatili (12-27) 
Kuhusu wanyama (28-36) 

22 


Waisraeli wapewa sheria (1-31) 


Kuhusu wizi (1-4) 

Kuhusu kuharibu mazao (5, 6) 

Kuhusu kulipia hasara na kumiliki mali (7-15) 

Kuhusu kutongoza (16, 17) 

Kuhusu ibada na kutenda haki katika jamii (18-31) 
23 


Waisraeli wapewa sheria (1-19) 


Kuhusu unyoofu na kutenda wema (1-9) 


Kuhusu sabato na sherehe mbalimbali (10-19) 
Waisraeli waongozwa na malaika (20-26) 
Kuimiliki nchi na mipaka ya nchi (27-33) 

24 
Watu wakubali kushika agano (1-11) 
Musa akiwa kwenye Mlima Sinai (12-18) 
25 
Michango kwa ajili ya hema la ibada (1-9) 
Sanduku la Agano (10-22) 
Meza (23-30) 
Kinara cha taa (31-40) 
26 


Hema la ibada (1-37) 


Vitambaa vya hema (1-14) 
Viunzi na vikalio (15-30) 
Mapazia (31-37) 


27 
Madhabahu ya dhabihu za kuteketezwa (1-8) 


Ua (9-19) 
Mafuta kwa ajili ya taa (20, 21) 
28 
Mavazi ya kuhani (1-5) 
Efodi (6-14) 
Kifuko cha kifuani (15-30) 
Urimu na Thumimu (30) 
Joho lisilo na mikono (31-35) 
Kilemba chenye bamba la dhahabu (36-39) 
Mavazi mengine ya kuhani (40-43) 
29 
Makuhani wawekwa rasmi (1-37) 
Matoleo ya kila siku (38-46) 
30 
Madhabahu ya uvumba (1-10) 


Kuhesabiwa kwa watu na pesa za dhabihu ya kufunika 
dhambi (11-16) 


Beseni la shaba la kunawia mikono na miguu (17-21) 


Mchanganyiko wa pekee wa mafuta yanayotumiwa kutia 
mafuta (22-33) 


Utaratibu wa kutengeneza uvumba mtakatifu (34-38) 
31 
Mafundi wajazwa roho ya Mungu (1-11) 
Sabato, ishara kati ya Mungu na Waisraeli (12-17) 
Mabamba mawili ya mawe (18) 
32 


Ibada ya ndama wa dhahabu (1-35) 


Musa asikia uimbaji usio wa kawaida (17, 18) 
Musa ayavunjavunja mabamba ya sheria (19) 
Walawi wabaki washikamanifu kwa Yehova (26-29) 
33 
Mungu awakaripia Waisraeli (1-6) 
Hema la mkutano nje ya kambi (7-11) 
Musa aomba kuona utukufu wa Yehova (12-23) 
34 
Mabamba mapya ya mawe yatengenezwa (1-4) 


Musa aona utukufu wa Yehova (5-9) 


Maagizo kuhusu agano yarudiwa (10-28) (10-28) 
Uso wa Musa watoa miale (29-35) 
35 
Maagizo kuhusu Sabato (1-3) 
Michango ya hema la ibada (4-29) 
Bezaleli na Oholiabu wajazwa roho (30-35) 
36 
Michango yazidi (1-7) 
Ujenzi wa hema la ibada (8-38) 
37 
Kutengeneza sanduku la agano (1-9) 
Meza (10-16) 
Kinara cha taa (17-24) 
Madhabahu ya uvumba (25-29) 
38 
Madhabahu ya dhabihu za kuteketezwa (1-7) 
Beseni la shaba (8) 


Ua (9-20) 


Orodha ya vifaa vya hema la ibada (21-31) 
39 

Kutengeneza mavazi ya kuhani (1) 

Efodi (2-7) 

Kifuko cha kifuani (8-21) 

Joho lisilo na mikono (22-26) 

Mavazi mengine ya kuhani (27-29) 

Bamba la dhahabu (30, 31) 

Musa akagua hema la ibada (32-43) 
40 

Ujenzi wa hema la ibada (1-33) 


Utukufu wa Yehova wajaa katika hema la ibada (34-38) 


KUTOKA 


1 Sasa haya ndiyo majina ya wana wa Israeli walioingia Misri 


Kutoka 1:1-22 


pamoja na Yakobo, kila mwanamume aliyekuja na watu wa nyumba 
yake: 2 Rubeni, Simeoni, Lawi, na Yuda; 3 Isakari, Zabuloni, na 
Benjamini; 4 Dani na Naftali; Gadi na Asheri. 5 Na wazao wote wa 
Yakobo* walikuwa 70, lakini tayari Yosefu alikuwa Misri. 6 Mwishowe 
Yosefu akafa, na pia ndugu zake wote na kizazi hicho chote. 7 Na 
Waisraeli” wakazaana na kuanza kuongezeka sana, nao wakazidi 
kuwa wengi na kuwa na nguvu isivyo kawaida, hivi kwamba wakajaa 
nchini. 


8 Baada ya muda mfalme mpya ambaye hakumjua Yosefu akaanza 
kutawala Misri. 9 Akawaambia watu wake: “Tazameni! Waisraeli ni 
wengi zaidi na wenye nguvu kuliko sisi. 10 Acheni tushughulike nao 
kwa akili. La sivyo, wataendelea kuongezeka, na vita vikitokea, 
wataungana na maadui wetu na kupigana nasi na kuondoka nchini.” 


11 Basi wakaweka wasimamizi wa kazi za utumwa” ili 
wawatumikishe na kuwakandamiza kwa kazi ngumu, nao 
wakamjengea Farao majiji yenye maghala, yaani, Pithomu na 
Raamsesi. 12 Lakini kadiri walivyozidi kuwakandamiza, ndivyo 
walivyozidi kuongezeka na ndivyo walivyozidi kuenea kotekote, kwa 
hiyo wakaogopa sana na kuchukizwa na Waisraeli. 13 Kwa hiyo, 
Wamisri wakawalazimisha Waisraeli kuwa watumwa na kuwatesa 
kikatili. 14 Wakafanya maisha yao yawe machungu kwa kazi ngumu 
ya kutengeneza saruji ya udongo wa mfinyanzi na matofali na katika 


kila aina ya utumwa shambani. Naam, waliwalazimisha wafanye kazi 
ngumu chini ya hali ngumu sana katika kila aina ya utumwa. 


15 Baadaye mfalme wa Misri akazungumza na wakunga Waebrania 
walioitwa Shifra na Pua, 16 akawaambia: “Mnapowasaidia 
wanawake Waebrania kuzaa, wanapokuwa kwenye kiti cha kuzalia, 
mnapaswa kumuua mtoto huyo ikiwa ni wa kiume; lakini ikiwa ni wa 
kike, mwacheni aishi.” 17 Hata hivyo, wakunga hao walimwogopa 
Mungu wa kweli, kwa hiyo hawakufanya kama walivyoambiwa na 
mfalme wa Misri. Badala yake, waliwaacha watoto wa kiume waishi. 
18 Baada ya muda mfalme wa Misri akawaita wakunga hao na 
kuwauliza: “Kwa nini mmewaacha watoto wa kiume waishi?” 

19 Wakunga hao wakamjibu Farao: “Wanawake Waebrania si kama 
wanawake Wamisri. Wana nguvu nao huzaa kabla mkunga hajafika.’ 


20 Kwa hiyo Mungu akawatendea mema wakunga hao, na Waisraeli 
wakazidi kuongezeka na kuwa wenye nguvu sana. 21 Na kwa 
sababu wakunga hao walimwogopa Mungu wa kweli, baadaye 
aliwapa familia. 22 Hatimaye Farao akawaamuru hivi watu wake 
wote: “Mnapaswa kumtupa kwenye Mto Nile kila mtoto mchanga wa 
kiume anayezaliwa na Waebrania, lakini mtamwacha hai kila mtoto 
wa kike.” 


A Kut. 1:5 Tnn., “Na wote waliotoka katika kiuno cha Yakobo.” 
^ Kut. 1:7 Tnn., “wana wa Israeli.” 


A Kut. 1:11 Au “wasimamizi wa kazi.” 


Kutoka 2:1-25 


2 Karibu na wakati huo, mwanamume fulani wa nyumba ya Lawi 
alimwoa binti ya Lawi. 2 Mwanamke huyo akapata mimba na kuzaa 
mwana. Alipoona kwamba mwana huyo ana sura yenye kupendeza 
sana, alimficha kwa miezi mitatu. 3 Aliposhindwa kuendelea 
kumficha, alichukua kikapu cha mafunjo” na kukipaka lami na bereu, 
akamweka mtoto huyo ndani yake na kukiweka kati ya matete kando 
ya Mto Nile. 4 Lakini dada ya mtoto huyo akasimama mbali kidogo ili 
aone yatakayompata ndugu yake. 


> Binti ya Farao aliposhuka kwenye Mto Nile ili kuoga, watumishi 
wake wa kike walikuwa wakitembeatembea kando ya Mto Nile. Binti 
ya Farao akaona kikapu hicho kati ya matete. Mara moja akamtuma 
kijakazi wake akilete. 6 Alipokifungua, alimwona mwana huyo akilia. 
Akamhurumia, lakini akasema: “Huyu ni mtoto wa Waebrania.” 

7 Kisha dada ya mtoto huyo akamuuliza binti ya Farao: “Je, niende 
nikamwite mwanamke mlezi Mwebrania akunyonyeshee mtoto 
huyu?” 8 Binti ya Farao akamwambia: “Nenda!” Msichana huyo 
akaenda mara moja na kumwita mama ya mtoto huyo. 9 Kisha binti 
ya Farao akamwambia: “Mchukue mtoto huyu uninyonyeshee, nami 
nitakulipa.” Basi mwanamke huyo akamchukua na kumnyonyesha. 
10 Mtoto huyo alipokuwa mkubwa kidogo, akamleta kwa binti ya 
Farao, naye akawa mwanawe. Akampa jina Musa” na kusema: “Ni 
kwa sababu nimemtoa katika maji.” 


11 Siku hizo, baada ya Musa kuwa mtu mzima,” alitoka kwenda kwa 
ndugu zake ili kuona mizigo waliyokuwa wakibeba, akamwona 
Mmisri akimpiga Mwebrania, mmoja wa ndugu zake. 12 Kwa hiyo 


Musa akatazama huku na kule, na alipoona kwamba hakuna yeyote, 
akamuua Mmisri huyo na kumficha mchangani. 


13 Lakini Musa alitoka siku iliyofuata, akawaona wanaume wawili 
Waebrania wakipigana. Basi akamuuliza yule aliyekosea: “Kwa nini 
unampiga mwenzako?” 14 Akasema: “Ni nani aliyekuweka kuwa 
mkuu na mwamuzi wetu? Je, unapanga kuniua kama ulivyomuua 
yule Mmisri?” Basi Musa akaogopa na kusema moyoni: “Bila shaka 
jambo hilo limejulikana!” 


15 Kisha Farao akasikia habari hizo, naye akajaribu kumuua Musa; 
lakini Musa akamkimbia Farao na kwenda kuishi katika nchi ya 
Midiani; alipofika huko akaketi kando ya kisima. 16 Sasa kuhani wa 
Midiani alikuwa na mabinti saba, nao wakaja kuteka maji na kujaza 
vyombo vya kunyweshea kondoo wa baba yao. 17 Lakini kama 
kawaida, wachungaji walikuja na kuwafukuza mabinti hao. Kwa hiyo 
Musa akainuka, akawasaidia” wanawake hao, na kuwanywesha 
kondoo wao. 18 Walipofika nyumbani kwa Reueli* baba yao, 
akawauliza kwa mshangao: “Mbona mmerudi upesi sana leo?” 

19 Wakamjibu: “Mmisri fulani alituokoa kutoka mikononi mwa 
wachungaji, na hata alitutekea maji na kuwanywesha kondoo.” 

20 Reueli akawaambia mabinti zake: “Lakini yuko wapi? Kwa nini 
hamkuja naye? Mwiteni, ili ale chakula pamoja nasi.” 21 Baada ya 
hayo Musa akakubali kuishi na mtu huyo, naye akampa Musa binti 
yake aliyeitwa Sipora ili amwoe. 22 Baadaye Sipora akazaa mwana, 
naye Musa akamwita mwana huyo Gershomu,” kwa sababu 
alisema: “Nimekuwa mkaaji mgeni katika nchi ya kigeni.” 


23 Baada ya muda mrefu,” mfalme wa Misri akafa, lakini Waisraeli 
wakaendelea kulia kwa uchungu kwa sababu ya utumwa na kupaza 


kilio cha malalamishi, na kilio chao cha kuomba msaada kwa sababu 
ya utumwa kikaendelea kupanda juu kwa Mungu wa kweli. 

24 Mwishowe Mungu akasikia kilio chao cha uchungu, naye 
akakumbuka agano lake alilofanya na Abrahamu, Isaka, na Yakobo. 
25 Basi Mungu akawakazia uangalifu Waisraeli; na Mungu akayaona 
mateso yao. 


^ Kut. 2:3 Au “safina; sanduku.” 


A Kut. 2:10 Maana yake “Aliyetolewa,” yaani, aliyeokolewa kutoka 
katika maji. 


A Kut. 2:11 Au “Musa alipokuwa akipata nguvu.” 
A Kut. 2:17 Au “akawatetea.” 

A Kut. 2:18 Yaani, Yethro. 

A Kut. 2:22 Maana yake “Mkaaji Mgeni Huko.” 


A Kut. 2:23 Tnn., “siku nyingi.” 


Kutoka 3:1-22 


3 Musa akawa mchungaji wa kondoo wa Yethro, baba mkwe wake, 
kuhani wa Midiani. Alipokuwa akiwaongoza kondoo kuelekea 
upande wa magharibi wa nyika, hatimaye alifika kwenye mlima wa 
Mungu wa kweli ulioitwa Horebu. 2 Kisha malaika wa Yehova 
akamtokea katika mwali wa moto katikati ya kichaka cha miiba. 
Musa alipoendelea kutazama, aliona kwamba kichaka hicho cha 
miiba kilikuwa kikiwaka moto, lakini hakikuteketea. 3 Basi Musa 
akasema: “Nitaenda kuchunguza jambo hili la ajabu, nione kwa nini 
kichaka kile cha miiba hakiteketei.” 4 Yehova alipoona akienda 
kukitazama, Mungu akamwita kutoka katika kichaka cha miiba: 
“Musa! Musa!” naye akajibu: “Mimi hapa.” > Akamwambia: 
“Usikaribie zaidi. Vua viatu vyako, kwa sababu mahali unaposimama 
ni ardhi takatifu.” 


6 Akaendelea kusema: “Mimi ni Mungu wa baba yako, Mungu wa 
Abrahamu, Mungu wa Isaka, na Mungu wa Yakobo.” Ndipo Musa 
akauficha uso wake, kwa sababu aliogopa kumtazama Mungu wa 
kweli. 7 Kisha Yehova akasema: “Hakika nimeyaona mateso ya watu 
wangu walio Misri, nami nimesikia kilio chao kwa sababu ya wale 
wanaowalazimisha kufanya kazi; ninajua vema maumivu yao. 

8 Nitashuka huko ili niwaokoe kutoka mikononi mwa Wamisri na 
kuwapandisha kutoka katika nchi hiyo na kuwapeleka katika nchi 
nzuri na kubwa, nchi inayotiririka maziwa na asali, eneo la 
Wakanaani, Wahiti, Waamori, Waperizi, Wahivi, na Wayebusi. 

9 Sasa tazama! Kilio cha Waisraeli kimenifikia, nami nimeona pia 
jinsi Wamisri wanavyowakandamiza kwa ukatili. 10 Sasa njoo, 
nitakutuma kwa Farao, nawe utawatoa watu wangu Waisraeli kutoka 
Misri.” 


11 Hata hivyo, Musa akamwambia Mungu wa kweli: “Mimi ni nani 
hata niende kwa Farao na kuwatoa Waisraeli nchini Misri?” 

12 Mungu akamwambia: “Nitathibitika kuwa pamoja nawe, na hii 
ndiyo ishara itakayoonyesha kwamba ni mimi niliyekutuma: Baada 
ya kuwatoa Waisraeli nchini Misri, ninyi mtanitumikia” mimi, Mungu 
wa kweli, kwenye mlima huu.” 


13 Lakini Musa akamwambia Mungu wa kweli: “Tuseme niende kwa 
Waisraeli na kuwaambia, ‘Mungu wa mababu zenu amenituma 
kwenu,’ nao waniulize, ‘Jina lake ni nani? Niwaambie nini?” 14 Basi 
Mungu akamwambia Musa: “Nitakuwa Kile Ninachochagua” 
Kuwa.” Kisha akasema: “Hivi ndivyo unavyopaswa kuwaambia 
Waisraeli, ‘Nitakuwa amenituma kwenu.” 15 Tena Mungu 
akamwambia Musa: 


“Hivi ndivyo unavyopaswa kuwaambia Waisraeli, ‘Yehova Mungu wa 
mababu zenu, Mungu wa Abrahamu, Mungu wa Isaka, na Mungu wa 
Yakobo, amenituma kwenu.’ Hilo ndilo jina langu milele, na hivyo 
ndivyo ninavyopaswa kukumbukwa kizazi baada ya kizazi. 16 Sasa 
nenda, uwakusanye wazee wa Israeli na kuwaambia, ‘Yehova 
Mungu wa mababu zenu amenitokea, Mungu wa Abrahamu, Isaka, 
na Yakobo, naye alisema: “Hakika nimewatazama na nimeona 
mambo mnayotendewa nchini Misri. 17 Kwa hiyo ninasema, 
nitawatoa katika mateso mnayopata mikononi mwa Wamisri na 
kuwapeleka katika nchi ya Wakanaani, Wahiti, Waamori, Waperizi, 
Wahivi, na Wayebusi, nchi inayotiririka maziwa na asali.” 


18 “Hakika wataisikiliza sauti yako, nawe utaenda, wewe pamoja na 
wazee wa Israeli, kwa mfalme wa Misri, nanyi mnapaswa 
kumwambia: ‘Yehova Mungu wa Waebrania amewasiliana nasi. Kwa 


hiyo, tafadhali, turuhusu tusafiri kwa siku tatu nyikani ili tumtolee 
Yehova Mungu wetu dhabihu.’ 19 Lakini mimi mwenyewe ninajua 
vema kwamba mfalme wa Misri hatawaruhusu kwenda 
asipolazimishwa kwa mkono wenye nguvu. 20 Kwa hiyo nitalazimika 
kuunyoosha mkono wangu na kuipiga Misri kwa matendo yangu yote 
ya ajabu nitakayofanya nchini humo, kisha atawaruhusu mwondoke. 
21 Nami nitawafanya watu hawa wapate kibali machoni pa Wamisri, 
nanyi mtakapoondoka, hamtaondoka kamwe mikono mitupu. 22 Kila 
mwanamke anapaswa kumwomba jirani yake na mwanamke 
anayeishi nyumbani mwake vito vya fedha na vya dhahabu na pia 
mavazi, nanyi mtawavika wana wenu na mabinti wenu; nanyi 
mtachukua mali za Wamisri.” 


A Kut. 3:12 Au “mtaniabudu.” 
A Kut. 3:14 Au “Ninachotaka.” 


A Kut. 3:14 Au “Nitathibitika Kuwa Kile Nitakachothibitika Kuwa.” 
Angalia Nyongeza A4. 


Kutoka 4:1-31 


4 Hata hivyo, Musa akamwambia: “Lakini tuseme kwamba 
hawaniamini wala kuisikiliza sauti yangu, kwa maana watasema, 
‘Yehova hakukutokea.” 2 Ndipo Yehova akamuuliza: “Ni nini hicho 
kilicho mkononi mwako?” Akajibu: “Fimbo.” 3 Akamwambia: “Itupe 
chini.” Basi akaitupa chini, nayo ikawa nyoka; Musa akamkimbia. 

4 Ndipo Yehova akamwambia Musa: “Unyooshe mkono wako 
umkamate mkia.” Basi akaunyoosha mkono wake na kumkamata, 
nyoka huyo akawa fimbo mkononi mwake. 5 Kisha Mungu 
akamwambia: “Fanya hivyo ili waamini kwamba Yehova Mungu wa 
mababu zao, Mungu wa Abrahamu, Mungu wa Isaka, na Mungu wa 
Yakobo, amekutokea.” 


6 Tena Yehova akamwambia: “Tafadhali, utie mkono wako ndani ya 
mkunjo wa juu wa vazi lako.” Basi akautia mkono wake ndani ya 
mkunjo wa vazi lake. Alipoutoa, tazama, mkono wake ulikuwa 
umepigwa na ukoma, ukawa mweupe kama theluji! 7 Kisha Mungu 
akamwambia: “Urudishe mkono wako kwenye mkunjo wa juu wa 
vazi lako.” Basi akaurudisha mkono wake ndani ya vazi lake. 
Alipoutoa katika vazi lake, ulikuwa umerudia hali yake na kuwa kama 
sehemu nyingine za mwili wake! 8 Mungu akasema: “Wasipokuamini 
au wakipuuza ishara ya kwanza, basi kwa hakika watatii ishara ya 
pili. 9 Lakini hata wasipoamini ishara hizo mbili na kukataa kuisikiliza 
sauti yako, utachota maji kutoka katika Mto Nile na kuyamwaga 
kwenye nchi kavu, na maji hayo yatakuwa damu kwenye nchi kavu.” 


10 Sasa Musa akamwambia Yehova: “Ee Yehova, niwie radhi, lakini 
sijawahi kuwa msemaji mwenye ufasaha, tangu zamani na hata 
baada ya wewe kuzungumza nami mtumishi wako, kwa maana mimi 


si msemaji mzuri” na ulimi wangu ni mzito.” 11 Yehova akamuuliza: 
“Ni nani aliyemuumbia mwanadamu kinywa, au ni nani 
anayewafanya wawe bubu, viziwi, waone vizuri, au wawe vipofu? Je, 
si mimi, Yehova? 12 Basi nenda sasa, nami nitakuwa pamoja nawe 
utakapokuwa ukizungumza,” nami nitakufundisha unalopaswa 
kusema.” 13 Lakini akasema: “Ee Yehova, niwie radhi, tafadhali, 
mtume yeyote unayetaka kumtuma.” 14 Ndipo hasira ya Yehova 
ikawaka dhidi ya Musa, akasema: “Namna gani ndugu yako Haruni, 
Mlawi? Ninajua kwamba anaweza kuzungumza vizuri sana. Na sasa 
yuko njiani anakuja hapa kukutana nawe. Atakapokuona, moyo wake 
utashangilia. 15 Basi unapaswa kuzungumza naye na kuweka 
maneno hayo kinywani mwake, nami nitakuwa pamoja nawe na 
yeye pia mnapozungumza, nami nitawafundisha jambo la kufanya. 
16 Atazungumza na watu kwa niaba yako, naye atakuwa msemaji 
wako, nawe utakuwa kama Mungu kwake.” 17 Nawe utachukua 
fimbo hii mkononi mwako na kuitumia kufanya zile ishara.” 


18 Basi Musa akarudi kwa Yethro baba mkwe wake na kumwambia: 
“Ninataka kwenda, tafadhali, nirudi kwa ndugu zangu walio Misri 
nione kama wangali hai.” Yethro akamwambia Musa: “Nenda kwa 
amani.” 19 Basi Yehova akamwambia Musa huko Midiani: “Nenda, 
rudi Misri, kwa sababu watu wote waliotaka kukuua” wamekufa.” 


20 Kisha Musa akamchukua mke wake na wanawe na 
kuwapandisha juu ya punda, akaanza safari ya kurudi nchini Misri. 
Pia, Musa aliichukua ile fimbo ya Mungu wa kweli mkononi mwake. 
21 Halafu Yehova akamwambia Musa: “Baada ya kurudi Misri, 
hakikisha kwamba unafanya mbele ya Farao miujiza yote ambayo 
nimekupa nguvu za kuifanya. Lakini nitauacha moyo wake uwe 
mkaidi, naye hatawaruhusu watu hao waondoke. 22 Unapaswa 


kumwambia Farao, 'Hivi ndivyo Yehova anavyosema: “Israeli ni 
mwanangu, mzaliwa wangu wa kwanza. 23 Ninakwambia, Mruhusu 
mwanangu aondoke Ili anitumikie. Lakini ukikataa kumruhusu 

aondoke, nitamuua mwana wako, mzaliwa wako wa kwanza. 


24 Sasa walipokuwa njiani, mahali pa kulala, Yehova akakutana 
naye, na alikuwa akitafuta kumuua. 25 Hatimaye Sipora akachukua 
jiwe gumu lenye makali” na kumtahiri mwanawe, kisha akagusa 
miguu ya mwanawe kwa govi hilo na kusema: “Ni kwa sababu wewe 
ni bwana harusi wa damu kwangu.” 26 Basi Mungu akamwacha 
aende. Wakati huo Sipora akasema, “bwana harusi wa damu,” kwa 
sababu ya tohara hiyo. 


27 Kisha Yehova akamwambia Haruni: “Nenda nyikani ukakutane na 
Musa.” Basi akaenda na kukutana naye kwenye mlima wa Mungu 
wa kweli na kumsalimu kwa busu. 28 Na Musa akamwambia Haruni 
maneno yote ya Yehova, aliyekuwa amemtuma, na ishara zote 
alizomwamuru afanye. 29 Kisha Musa na Haruni wakaenda 
kuwakusanya wazee wote wa Waisraeli. 30 Haruni akawaambia 
maneno yote ambayo Yehova alimwambia Musa, naye akafanya zile 
ishara machoni pa watu. 31 Kwa hiyo watu wakaamini. Waliposikia 
kwamba Yehova alikuwa amewaelekezea uangalifu Waisraeli na 
kwamba alikuwa ameona mateso yao, wakainama chini na 
kusujudu. 


A Kut. 4:10 Tnn., “nina kinywa kizito.” 
A Kut. 4:12 Tnn., “nitakuwa na kinywa chako.” 


A Kut. 4:16 Au “atakuona kuwa mwakilishi wa Mungu.” 


A Kut. 4:19 Au “waliokuwa wakiitafuta nafsi yako.” 


A Kut. 4:25 Au “kisu cha jiwe gumu.” 


Kutoka 5:1-23 


5 Baadaye, Musa na Haruni wakaenda kwa Farao na kumwambia: 
“Hivi ndivyo anavyosema Yehova Mungu wa Israeli, ‘Waruhusu watu 
wangu waende ili wanifanyie sherehe nyikani.” 2 Lakini Farao 
akasema: “Yehova ni nani, hivi kwamba nitii sauti yake na 
kuwaruhusu Waisraeli waende zao? Simjui Yehova kamwe, na 
isitoshe, sitawaruhusu Waisraeli waende zao.” 3 Lakini 
wakamwambia: “Mungu wa Waebrania amewasiliana nasi. Tafadhali, 
tungependa kusafiri kwa siku tatu kwenda nyikani tukamtolee 
dhabihu Yehova Mungu wetu; tusipofanya hivyo, atatupiga kwa 
ugonjwa au kwa upanga.” 4 Mfalme wa Misri akawaambia: “Musa na 
Haruni, kwa nini mnawafanya watu waache kazi zao? Rudini 
mkafanye kazi yenu!”* 5 Farao akaendelea kusema: “Angalieni jinsi 
watu walivyo wengi nchini, nanyi mnataka kuwafanya waache kazi 


” 


yao. 


6 Siku hiyohiyo, Farao akawaamuru hivi wasimamizi wa kazi na 
wasimamizi wa watumwa: 7 “Msiwape tena watu hawa nyasi za 
kufyatua matofali. Waacheni wakajitafutie nyasi wenyewe. 8 Lakini 
bado mnapaswa kuwaamuru wafyatue idadi ileile ya matofali kama 
awali. Msiwapunguzie idadi, kwa sababu wanastarehe.” Ndiyo 
sababu wanalia, 'Tunataka kwenda, tunataka kumtolea dhabihu 
Mungu wetu! 9 Watumikisheni zaidi, wapeni kazi zaidi ili wasisikilize 
uwongo.” 


10 Basi wasimamizi wa kazi na wasimamizi wa watumwa wakaenda 
na kuwaambia watu: “Hivi ndivyo Farao anavyosema, 'Siwapi tena 
nyasi. 11 Nendeni mkajitafutie nyasi zenu wenyewe popote 
mtakapozipata, lakini kazi yenu haitapunguzwa hata kidogo.” 


12 Ndipo watu wakatawanyika kotekote katika nchi ya Misri ili 
kukusanya vishina vya mabua ili waweze kupata nyasi. 13 Na 
wasimamizi wa kazi waliendelea kusisitiza hivi: “Ni lazima kila mmoja 
wenu amalize kazi yake kila siku, kama mlivyokuwa mkifanya 
mlipokuwa mkiletewa nyasi.” 14 Pia, wasimamizi wa Waisraeli, 
ambao walikuwa wamechaguliwa na wasimamizi wa kazi 
waliowekwa na Farao kuwasimamia wasimamizi hao wa Waisraeli, 
walipigwa. Waliwauliza: “Kwa nini hamkufyatua idadi ileile ya 
matofali mliyokuwa mkifyatua mwanzoni? Hamkufanya hivyo jana na 
leo. 


15 Ndipo wasimamizi wa Waisraeli wakaenda kumlalamikia Farao, 
wakisema: “Kwa nini unatutendea hivi sisi watumishi wako? 16 Sisi 
watumishi wako hatupewi nyasi zozote, lakini wanatuambia, 
‘Fyatueni matofali!" Tunapigwa, lakini kosa ni la watu wako.” 17 Lakini 
Farao akawaambia: “Mnastarehe,* mnastarehe!” Ndiyo sababu 
mnasema, ‘Tunataka kwenda, tunataka kumtolea Yehova dhabihu.’ 
18 Basi sasa, rudini kazini! Hamtapewa nyasi zozote, lakini ni lazima 
mfyatue idadi ileile ya matofali.” 


19 Kwa hiyo wasimamizi wa Waisraeli wakatambua kwamba wako 
katika shida kubwa kwa sababu ya amri hii: “Msipunguze hata 
kidogo idadi ya matofali mnayopaswa kufyatua kila siku.” 

20 Walipotoka kwa Farao walikutana na Musa na Haruni, waliokuwa 
wamesimama wakiwangojea. 21 Mara moja wasimamizi hao 
wakawaambia: “Yehova na awatazame ninyi na kuwahukumu, kwa 
maana mmefanya Farao na watumishi wake watudharauž nanyi 
mmeweka upanga mkononi mwao ili watuue.” 22 Kisha Musa 
akamgeukia Yehova na kumuuliza: “Yehova, kwa nini umewatesa 
watu hawa? Kwa nini umenituma? 23 Tangu nilipofika mbele ya 


Farao kuzungumza katika jina lako, amewatesa vikali zaidi watu 
hawa, nawe hakika hujawaokoa watu wako.” 


A Kut. 5:4 Au “mkabebe mizigo yenu.” 
A Kut. 5:8 Au “ni wavivu.” 

A Kut. 5:17 Au “Ninyi ni wavivu.” 

A Kut. 5:17 Au “ninyi ni wavivu.” 


A Kut. 5:21 Au “mmefanya tunuke uvundo mbele ya Farao na 
watumishi wake.” 


Kutoka 6:1-30 


6 Basi Yehova akamwambia Musa: “Sasa utaona mambo 
nitakayomtendea Farao. Mkono wenye nguvu utamlazimisha 
awaruhusu watu wangu waende zao, na mkono wenye nguvu 
utamlazimisha awafukuze kutoka katika nchi yake.” 


2 Kisha Mungu akamwambia Musa: “Mimi ni Yehova. 3 Nami 
nilikuwa nikimtokea Abrahamu, Isaka, na Yakobo kama Mungu 
Mweza-Yote, lakini kwa jina langu Yehova sikujitambulisha kwao. 
4 Pia, nilifanya agano pamoja nao kwamba nitawapa nchi ya 
Kanaani, nchi ambamo waliishi kama wageni. 5 Sasa mimi 
mwenyewe nimesikia kilio cha uchungu cha Waisraeli, ambao 
Wamisri wanawatumikisha kama watumwa, nami ninakumbuka 
agano langu. 


6 “Kwa hiyo, waambie Waisraeli: 'Mimi ni Yehova, nami nitawatoa 
kutoka chini ya mizigo ya Wamisri na kuwaokoa kutoka katika 
utumwa wao, nami nitawakomboa kwa mkono ulionyooshwa” na 
kwa hukumu kubwa. 7 Nami nitawachukua muwe watu wangu, nami 
nitakuwa Mungu wenu, nanyi hakika mtajua kwamba mimi ni Yehova 
Mungu wenu anayewatoa kutoka chini ya mizigo ya Misri. 8 Nami 
nitawapeleka katika nchi niliyoapa” kwamba nitampa Abrahamu, 
Isaka, na Yakobo; nitawapa ninyi iwe miliki yenu. Mimi ni Yehova.” 


9 Baadaye Musa akawapa Waisraeli ujumbe huo, lakini 
hawakumsikiliza Musa kwa sababu walikuwa wamevunjika moyo na 
kwa sababu ya utumwa wa kikatili. 


10 Kisha Yehova akamwambia Musa: 11 “Nenda ukamwambie Farao, 
mfalme wa Misri, kwamba anapaswa kuwaruhusu Waisraeli 


waondoke katika nchi yake.” 12 Lakini Musa akamwambia Yehova: 
“Tazama! Waisraeli hawajanisikiliza, Farao atanisikilizaje mimi, mtu 
asiye na ufasaha?”” 13 Lakini Yehova akawaambia tena Musa na 
Haruni amri wanazopaswa kuwapa Waisraeli na pia Farao, mfalme 
wa Misri, ili kuwatoa Waisraeli katika nchi ya Misri. 


14 Hawa ndio viongozi wa nyumba ya baba zao: Wana wa Rubeni, 
mzaliwa wa kwanza wa Israeli, walikuwa Hanoki, Palu, Hezroni, na 
Karmi. Hizo ndizo koo za Rubeni. 


15 Wana wa Simeoni walikuwa Yemueli, Yamini, Ohadi, Yakini, 
Zohari, na Shauli, mwana wa mwanamke Mkanaani. Hizo ndizo koo 
za Simeoni. 


16 Haya ndiyo majina ya wana wa Lawi, kulingana na koo zao: 
Gershoni, Kohathi, na Merari. Lawi aliishi miaka 137. 


17 Wana wa Gershoni walikuwa Libni na Shimei, kulingana na koo 
zao. 


18 Wana wa Kohathi walikuwa Amramu, Ishari, Hebroni, na Uzieli. 
Kohathi aliishi miaka 133. 


19 Wana wa Merari walikuwa Mali na Mushi. 


Hizo ndizo zilizokuwa koo za Walawi, kulingana na nasaba ya koo 
zao. 


20 Sasa Amramu alimwoa Yokebedi, dada ya baba yake. Akamzalia 
Amramu wana hawa: Haruni na Musa. Amramu aliishi miaka 137. 


21 Wana wa Ishari walikuwa Kora, Nefegi, na Zikri. 


22 Wana wa Uzieli walikuwa Mishaeli, Elsafani, na Sithri. 


23 Sasa Haruni alimwoa Elisheba, binti ya Aminadabu, dada ya 
Nashoni. Akamzalia Haruni wana hawa: Nadabu, Abihu, Eleazari, na 
Ithamari. 


24 Wana wa Kora walikuwa Asiri, Elkana, na Abiasafu. Hizo ndizo 
zilizokuwa koo za Wakora. 


25 Eleazari, mwana wa Haruni, alimwoa mmoja wa mabinti wa 
Putieli. Akamzalia mwana aliyeitwa Finehasi. 


Hao ndio viongozi wa koo” za Walawi, kulingana na koo zao. 


26 Hao ndio Haruni na Musa walioambiwa na Yehova: “Watoeni 
Waisraeli katika nchi ya Misri, kundi kwa kundi.” 27 Hao ndio 
waliozungumza na Farao, mfalme wa Misri, ili awaruhusu Waisraeli 
watoke Misri. Ilikuwa huyu Musa na Haruni. 


28 Siku hiyo ambayo Yehova alizungumza na Musa katika nchi ya 
Misri, 29 Yehova alimwambia Musa: “Mimi ni Yehova. Mwambie 
Farao, mfalme wa Misri, kila jambo ninalokwambia.” 30 Kisha Musa 
akamwambia Yehova: “Tazama! sina ufasaha,” sasa Farao 
atanisikilizaje?” 


A Kut. 6:6 Au “wenye nguvu.” 

A Kut. 6:8 Tnn., “niliyoinua mkono wangu.” 

A Kut. 6:12 Tnn., “mtu ambaye hajatahiriwa midomo?” 
A Kut. 6:25 Yaani, ukoo wa upande wa baba. 


A Kut. 6:26 Tnn., “kulingana na majeshi yao.” 


^ Kut. 6:30 Tnn., “sijatahiriwa midomo.” 


Kutoka 7:1-25 


7 Kisha Yehova akamwambia Musa: “Tazama, nimekufanya kuwa 
kama Mungu; kwa Farao, na Haruni ndugu yako atakuwa nabii 
wako. 2 Unapaswa kurudia kila jambo nitakalokuamuru, na Haruni 
ndugu yako atazungumza na Farao, naye Farao atawaruhusu 
Waisraeli watoke katika nchi yake. 3 Lakini mimi, nitauacha moyo wa 
Farao uwe mkaidi, nami nitazidisha ishara zangu na miujiza yangu 
katika nchi ya Misri. 4 Lakini Farao hatawasikiliza ninyi, nami 
nitauweka mkono wangu juu ya Misri na kuyatoa makundi yangu 
makubwa,” watu wangu, Waisraeli, kutoka katika nchi ya Misri kwa 
hukumu kubwa. > Na Wamisri watajua kwa hakika kwamba mimi ni 
Yehova nitakapounyoosha mkono wangu dhidi ya Misri na kuwatoa 
Waisraeli miongoni mwao.” 6 Musa na Haruni wakafanya mambo 
ambayo Yehova aliwaamuru; hivyo ndivyo walivyofanya. 7 Musa 
alikuwa na umri wa miaka 80 naye Haruni alikuwa na umri wa miaka 
83 walipozungumza na Farao. 


8 Sasa Yehova akamwambia Musa na Haruni: 9 “Farao akiwaambia, 
‘Fanyeni muujiza, mwambie Haruni, ‘Chukua fimbo yako uitupe chini 
mbele ya Farao.’ Itakuwa nyoka mkubwa.” 10 Basi Musa na Haruni 
wakaenda kwa Farao na kufanya kama tu Yehova alivyokuwa 
amewaamuru. Haruni akaitupa chini fimbo yake mbele ya Farao na 
watumishi wake, nayo ikawa nyoka mkubwa. 11 Hata hivyo, Farao 
akawaita watu wenye hekima na walozi, na makuhani wachawi wa 
Misri nao pia wakafanya muujiza huohuo kwa uchawi wao.” 12 Kila 
mmoja wao akatupa chini fimbo yake, nazo zikawa nyoka wakubwa; 
lakini fimbo ya Haruni ikazimeza fimbo zao. 13 Lakini moyo wa Farao 
uliendelea kuwa mkaidi, na kama Yehova alivyosema, Farao 
hakuwasikiliza. 


14 Ndipo Yehova akamwambia Musa: “Moyo wa Farao ni mgumu. 
Amekataa kuwaruhusu watu wangu waende zao. 15 Nenda kwa 
Farao asubuhi. Tazama! Anaenda mtoni! Unapaswa kusimama 
kwenye ukingo wa Mto Nile; na ubebe mkononi ile fimbo iliyogeuka 
kuwa nyoka. 16 Nawe unapaswa kumwambia, 'Yehova Mungu wa 
Waebrania amenituma kwako, naye anasema: “Waruhusu watu 
wangu waende ili wanitumikie nyikani,” lakini mpaka sasa hujatii. 
17 Yehova anasema hivi: “Kwa jambo hili utajua kwamba mimi ni 
Yehova. Tazama ninayapiga maji ya Mto Nile kwa fimbo hii iliyo 
mkononi mwangu, nayo yatabadilika na kuwa damu. 18 Samaki 
walio katika Mto Nile watakufa, nao Mto Nile utanuka, na Wamisri 

watashindwa kunywa maji ya Mto Nile. 


19 Kisha Yehova akamwambia Musa: “Mwambie Haruni, ‘Ichukue 
fimbo yako na uunyooshe mkono wako juu ya maji yote ya Misri, juu 
ya mito yake, juu ya mifereji yake,” juu ya maeneo yake yenye 
umajimaji, na juu ya mabwawa yake yote, ili yawe damu.’ Kutakuwa 
na damu katika nchi yote ya Misri, hata katika vyombo vya mbao na 
vya mawe.” 20 Mara moja Musa na Haruni wakafanya kama Yehova 
alivyowaamuru. Akaiinua fimbo hiyo na kuyapiga maji ya Mto Nile 
mbele ya Farao na watumishi wake, na maji yote yaliyokuwa katika 
Mto Nile yakabadilika na kuwa damu. 21 Basi samaki waliokuwa 
mtoni wakafa, na mto ukaanza kunuka, na Wamisri hawakuweza 
kunywa maji ya Mto Nile, kulikuwa na damu katika nchi yote ya Misri. 


22 Lakini makuhani wachawi wa Misri wakafanya jambo hilohilo kwa 
mazingaombwe yao, hivi kwamba moyo wa Farao ukaendelea kuwa 
mkaidi, na kama Yehova alivyosema, Farao hakuwasikiliza. 23 Basi 
Farao akarudi nyumbani kwake, wala hakuzingatia jambo hilo 
moyoni mwake. 24 Kwa hiyo, Wamisri wote walikuwa wakichimba 


kandokando kuzunguka Mto Nile wakitafuta maji ya kunywa, kwa 
sababu hawangeweza kunywa maji yoyote ya Mto Nile. 25 Na siku 
saba kamili zikapita baada ya Yehova kuupiga Mto Nile. 


A Kut. 7:1 Tnn., “nimekufanya Mungu.” 
A Kut. 7:4 Tnn., “majeshi yangu.” 
A Kut. 7:11 Au “ufundi wao wa uchawi.” 


A Kut. 7:19 Yaani, mifereji ya Mto Nile. 


Kutoka 8:1-32 


8 Kisha Yehova akamwambia Musa: “Nenda kwa Farao umwambie, 
‘Yehova anasema hivi: “Waruhusu watu wangu waende 
wakanitumikie. 2 Ukiendelea kukataa kuwaruhusu waondoke, 
nitaleta pigo la vyura katika eneo lako lote. 3 Nao Mto Nile utajaa 
vyura, nao watatoka humo na kuingia ndani ya nyumba yako, ndani 
ya chumba chako cha kulala, kitandani mwako, katika nyumba za 
watumishi wako na juu ya watu wako, ndani ya majiko yenu, na 
ndani ya vyombo vyenu vya” kukandia unga. 4 Vyura watapanda juu 

yako, juu ya watu wako, na juu ya watumishi wako wote. 


5 Baadaye Yehova akamwambia Musa: “Mwambie Haruni, 
'Unyooshe mkono wako ulio na fimbo juu ya mito, mifereji ya Nile, na 
maeneo yenye umajimaji, ili vyura waje juu ya nchi ya Misri.” 6 Basi 
Haruni akaunyoosha mkono wake juu ya maji ya Misri, na vyura 
wakaanza kuja na kuifunika nchi ya Misri. 7 Hata hivyo, makuhani 
wachawi wakafanya jambo hilohilo kwa mazingaombwe yao, nao pia 
wakafanya vyura waje juu ya nchi ya Misri. 8 Ndipo Farao akawaita 
Musa na Haruni na kuwaambia: “Msihini Yehova aniondolee mimi na 
watu wangu vyura hawa, kwa maana ninataka kuwaruhusu watu 
waende zao wakamtolee Yehova dhabihu.” 9 Kisha Musa 
akamwambia Farao: “Kwa heshima yako niambie wakati unaotaka 
nimwombe Mungu awaondoe vyura kutoka kwako, kutoka kwa 
watumishi wako, kutoka kwa watu wako, na kutoka katika nyumba 
zenu. Watabaki katika Mto Nile tu.” 10 Farao akamwambia: “Kesho.” 
Basi Musa akasema: “Itakuwa kama unavyosema, ili ujue kwamba 
hakuna yeyote aliye kama Yehova Mungu wetu. 11 Vyura 
wataondoka kwako, katika nyumba zako, kutoka kwa watumishi 
wako, na kutoka kwa watu wako. Watabaki katika Mto Nile tu.” 


12 Basi Musa na Haruni wakaondoka mbele ya Farao, naye Musa 
akamsihi Yehova amwondolee Farao vyura aliomletea. 13 Kisha 
Yehova akafanya kama Musa alivyomwomba, na vyura wakaanza 
kufia nyumbani, nyuani, na mashambani. 14 Watu wakakusanya 
marundo yasiyohesabika ya vyura, na nchi ikaanza kunuka. 15 Farao 
alipoona kwamba hali ni nafuu, akaufanya moyo wake kuwa mgumu, 
na kama Yehova alivyosema, Farao akakataa kuwasikiliza. 


16 Sasa Yehova akamwambia Musa: “Mwambie Haruni, ‘Inyooshe 
fimbo yako na uyapige mavumbi ya ardhi, nayo yatakuwa mbu” 
katika nchi yote ya Misri.” 17 Nao wakafanya hivyo. Haruni 
akaunyoosha mkono wake uliokuwa na fimbo yake na kuyapiga 
mavumbi ya ardhi, na mbu wakawavamia wanadamu na wanyama. 
Mavumbi yote katika nchi yote ya Misri yakawa mbu. 18 Makuhani 
wachawi wakajaribu pia kugeuza mavumbi yawe mbu kwa 
mazingaombwe yao, lakini hawakuweza. Mbu hao wakawavamia 
wanadamu na wanyama. 19 Basi makuhani wachawi wakamwambia 
Farao: “Ni kidole cha Mungu!” Lakini moyo wa Farao ukaendelea 
kuwa mkaidi, na kama Yehova alivyosema, hakuwasikiliza. 


20 Kisha Yehova akamwambia Musa: “Amka asubuhi na mapema 
ukasimame mbele ya Farao. Tazama! Anaenda mtoni! Nawe 
unapaswa kumwambia, ‘Yehova anasema hivi: “Waruhusu watu 
wangu waende wakanitumikie. 21 Lakini usipowaruhusu watu wangu 
waende zao, nitakuletea nzi,” wewe, watumishi wako, na watu wako, 
nao wataingia katika nyumba zako; na nyumba za Misri zitajaa nzi 
hao, nao wataifunika hata ardhi ambayo Wamisri wamesimama juu 
yake. 22 Siku hiyo, hakika nitaitenga nchi ya Gosheni, wanakoishi 
watu wangu. Hakuna nzi yeyote atakayepatikana huko, na kwa 
jambo hilo utajua kwamba mimi, Yehova, niko humu nchini. 


23 Nami nitatofautisha kati ya watu wangu na watu wako. Kesho 

ishara hii itatokea. 


24 Basi Yehova akafanya kama alivyosema, na makundi makubwa 
sana ya nzi yakaanza kuvamia nyumba ya Farao na nyumba za 
watumishi wake na nchi yote ya Misri. Nchi ikaharibiwa na nzi hao. 
25 Hatimaye Farao akawaita Musa na Haruni na kuwaambia: 
“Nendeni, mkamtolee dhabihu Mungu wenu nchini.” 26 Lakini Musa 
akasema: “Si vema kufanya hivyo, kwa sababu dhabihu 
tutakazomtolea Yehova Mungu wetu zitawachukiza Wamisri. Tukitoa 
dhabihu zinazowachukiza Wamisri mbele ya macho yao, je, 
hawatatupiga mawe? 27 Tutasafiri kwa siku tatu nyikani, na huko 
tutamtolea Yehova Mungu wetu dhabihu kama alivyotuambia.” 


28 Basi Farao akasema: “Nitawaruhusu mwende mkamtolee Yehova 
Mungu wenu dhabihu nyikani. Ila tu, msiende mbali sana. Msihini 
Mungu kwa niaba yangu.” 29 Musa akasema: “Sasa ninaenda 
zangu, nami nitamsihi Yehova, na kesho nzi wataondoka kwako 
Farao, kwa watumishi wako, na kwa watu wako. Lakini wewe, Ee 
Farao, unapaswa kuacha kutuchezea” kwa kukataa kuturuhusu 
kwenda kumtolea Yehova dhabihu.” 30 Kisha Musa akaondoka 
mbele ya Farao na kumsihi Yehova. 31 Basi Yehova akafanya kama 
Musa alivyomsihi, na nzi wakaondoka kwa Farao, kwa watumishi 
wake, na kwa watu wake. Hakubaki hata nzi mmoja. 32 Hata hivyo, 
kwa mara nyingine tena Farao akaufanya moyo wake kuwa mgumu 
naye hakuwaruhusu Waisraeli waende zao. 


^ Kut. 8:3 Au “mabakuli yenu ya.” 


^ Kut. 8:16 Aina ya mbu anayeitwa hak:kin:nam’ katika Kiebrania. 


A Kut. 8:21 Aina ya nzi anayeuma. 


^ Kut. 8:29 Au “kutuhadaa.” 


Kutoka 9:1-35 


9 Kwa hiyo Yehova akamwambia Musa: “Nenda kwa Farao 
umwambie, 'Yehova Mungu wa Waebrania anasema hivi: “Waruhusu 
watu wangu waende wakanitumikie. 2 Lakini ukikataa kuwaruhusu 
waende zao, na ukiendelea kuwazuia, 3 tazama! mkono wangu mimi 
Yehova utaipiga mifugo yenu iliyo shambani. Nitawaletea pigo kali 
sana farasi, punda, ngamia, ng'ombe, na makundi yenu. 4 Na hakika 
mimi Yehova nitaitofautisha mifugo ya Waisraeli na mifugo ya 
Wamisri, na hakuna mnyama yeyote wa Waisraeli atakayekufa.”” 
5 Zaidi ya hayo, Yehova aliweka wakati hususa, akasema: “Kesho, 
mimi Yehova nitafanya jambo hilo katika nchi hii.” 


6 Na kesho yake Yehova akafanya hivyo, kila aina ya mifugo ya 
Wamisri ikaanza kufa, lakini hakuna mnyama hata mmoja wa 
Waisraeli aliyekufa. 7 Farao alipouliza, aliambiwa kwamba hakuna 
mnyama hata mmoja wa Waisraeli aliyekufa. Hata hivyo, moyo wa 
Farao ukaendelea kuwa mgumu, naye hakuwaruhusu Waisraeli 
waende zao. 


8 Kisha Yehova akawaambia Musa na Haruni: “Jazeni masizi ya 
tanuru” kwenye mikono yenu miwili, Musa anapaswa kuyarusha 
hewani mbele ya Farao. 9 Nayo yatakuwa mavumbi laini juu ya nchi 
yote ya Misri, kisha yatakuwa majipu yenye usaha kwenye miili ya 
wanadamu na wanyama katika nchi yote ya Misri.” 


10 Basi wakachukua masizi kutoka katika tanuru” na kusimama 
mbele ya Farao, naye Musa akayarusha hewani, nayo yakawa 
majipu yenye usaha yaliyotokea kwenye miili ya wanadamu na 
wanyama. 11 Makuhani wachawi hawakuweza kusimama mbele ya 
Musa kwa sababu ya majipu hayo, kwa maana makuhani wachawi 


na Wamisri wote walikuwa wamepatwa na majipu hayo. 12 Lakini 
Yehova akauacha moyo wa Farao uwe mkaidi, na kama Yehova 
alivyokuwa amemwambia Musa, Farao hakuwasikiliza. 


13 Kisha Yehova akamwambia Musa: “Amka asubuhi na mapema 
uende ukasimame mbele ya Farao, umwambie, 'Yehova Mungu wa 
Waebrania amesema hivi: “Waruhusu watu wangu waende 
wakanitumikie. 14 Kwa maana sasa ninayaelekeza mapigo yangu 
yote niupige moyo wako, niwapige watumishi wako, na watu wako, ili 
ujue kwamba hakuna yeyote aliye kama mimi katika dunia yote. 

15 Kwa maana kufikia sasa ningekuwa nimeunyoosha mkono wangu 
kwa nguvu na kukupiga wewe na watu wako kwa pigo kali sana, 
nawe ungekuwa umefutiliwa” mbali kutoka duniani. 16 Lakini 
nimekuacha uendelee kuishi kwa sababu hii hasa: ili nikuonyeshe 
nguvu zangu na ili jina langu litangazwe katika dunia yote. 17 Je, 
bado unatenda kwa kiburi dhidi ya watu wangu kwa kukataa 
kuwaruhusu waende zao? 18 Tazama, kesho wakati kama huu, 
nitaleta mvua kubwa sana ya mawe ambayo haijawahi kuonekana 
katika nchi ya Misri tangu mwanzo wake mpaka sasa. 19 Kwa hiyo, 
waambie watu watoe mifugo yote na vitu vyenu vyote vilivyo 
shambani na kuviingiza ndani ya nyumba. Kila mwanadamu na 
mnyama ambaye atapatikana shambani na ambaye hatakuwa 
ameingizwa ndani ya nyumba atakufa mvua hiyo ya mawe 

itakapomnyeshea. 


20 Mtumishi yeyote wa Farao aliyeogopa neno la Yehova aliwaingiza 
haraka watumishi wake na mifugo yake ndani ya nyumba, 21 lakini 
yeyote ambaye hakuzingatia moyoni mwake neno la Yehova 
aliwaacha watumishi wake na mifugo yake shambani. 


22 Sasa Yehova akamwambia Musa: “Unyooshe mkono wako 
kuelekea mbinguni, ili mvua ya mawe inyeshe juu ya nchi yote ya 
Misri, iwanyeshee wanadamu na wanyama na mimea yote ya 
shambani nchini Misri.” 23 Kwa hiyo Musa akainyoosha fimbo yake 
kuelekea mbinguni, na Yehova akaleta ngurumo na mvua ya mawe, 
na moto” ukashuka duniani, na Yehova akafanya mvua ya mawe 
iendelee kunyesha juu ya nchi ya Misri. 24 Kulikuwa na mvua ya 
mawe, na moto ulikuwa ukiwakawaka katikati ya mvua hiyo. Mvua 
hiyo ilikuwa kubwa sana; mvua kama hiyo haikuwa imewahi 
kuonekana Misri tangu nchi hiyo iwe taifa. 25 Mvua hiyo ya mawe 
ilipiga kila kitu kilichokuwa shambani katika nchi yote ya Misri, 
kuanzia mwanadamu mpaka mnyama, iliharibu kabisa mimea yote 
na kuvunjavunja miti yote ya shambani. 26 Ila tu mvua hiyo ya mawe 
haikunyesha katika nchi ya Gosheni, ambako Waisraeli waliishi. 


27 Basi Farao akaamuru Musa na Haruni waitwe, akawaambia: 
“Wakati huu nimetenda dhambi. Yehova ni mwadilifu, lakini mimi na 
watu wangu tumekosea. 28 Msihini Yehova ili radi na mvua hii ya 
mawe kutoka kwa Mungu ikome. Kisha nitakuwa tayari kuwaruhusu 
mwende zenu, hamtakaa tena zaidi.” 29 Kwa hiyo Musa 

yangu mbele za Yehova. Ngurumo itakoma na mvua ya mawe 
haitaendelea kunyesha, ili ujue kwamba dunia ni ya Yehova. 

30 Lakini tayari ninajua kwamba hata nikifanya hivyo, wewe na 
watumishi wako hamtamwogopa Yehova Mungu.” 


31 Sasa mimea ya kitani na shayiri ilikuwa imeharibiwa kabisa na 

mvua, kwa sababu mimea ya shayiri ilikuwa na masuke na mimea 
ya kitani ilikuwa imechanua maua. 32 Lakini ngano na kusemethiž 
haikuwa imeharibiwa, kwa sababu haikuwa imekomaa.” 33 Basi 


yake mbele za Yehova, ngurumo na mvua ya mawe zikakoma na 
mvua ikaacha kunyesha nchini. 34 Farao alipoona kwamba mvua ya 
mawe, na ngurumo zimekoma, akatenda dhambi tena na kuufanya 
moyo wake uwe mgumu, yeye pamoja na watumishi wake. 35 Na 
moyo wa Farao ukaendelea kuwa mkaidi, na kama Yehova 
alivyokuwa amesema kupitia Musa, Farao hakuwaruhusu Waisraeli 
waende zao. 


A Kut. 9:8 Au “kalibu.” 

A Kut. 9:10 Au “kalibu.” 

^ Kut. 9:15 Au “umefagiliwa.” 

^ Kut. 9:23 Labda ni radi kubwa. 

^ Kut. 9:32 Aina fulani ya ngano ya hali ya chini iliyopandwa nchini 
Misri. 


^ Kut. 9:32 Au “majira yake yalichelewa.” 


Kutoka 10:1-29 


10 Kisha Yehova akamwambia Musa: “Nenda kwa Farao, kwa 
sababu nimeacha moyo wake na mioyo ya watumishi wake iwe 
migumu, ili nifanye ishara hizi zangu mbele yake, 2 na ili 
uwatangazie wanao na wajukuu wako jinsi nilivyoiadhibu vikali Misri 
na ishara nilizofanya miongoni mwenu; nanyi hakika mtajua kwamba 
mimi ni Yehova.” 


3 Basi Musa na Haruni wakaenda kwa Farao na kumwambia: 
“Yehova Mungu wa Waebrania amesema hivi: 'Utakataa mpaka lini 
kujinyenyekeza kwangu? Waruhusu watu wangu waende 
wakanitumikie. 4 Kwa maana ukiendelea kukataa kuwaruhusu watu 
wangu waende zao, kesho nitaleta nzige ndani ya mipaka yenu. 

5 Nao wataifunika ardhi yote, hivi kwamba hamtaweza kuiona 
ardhi. Watakula kabisa mimea ambayo haikuharibiwa na mvua ya 
mawe ambayo mlibaki nayo, nao watakula miti yenu yote inayomea 
shambani. 6 Watajaa ndani ya nyumba zako, nyumba za watumishi 
wako wote, na nyumba zote za Misri, kwa kadiri ambayo baba zenu 
na mababu zenu hawajawahi kamwe kuona tangu walipozaliwa 
katika nchi hii mpaka leo.” Kisha akageuka na kuondoka mbele ya 
Farao. 


7 Ndipo watumishi wa Farao wakamwambia: “Mtu huyu ataendelea 
kututesa” mpaka lini? Waruhusu watu hawa waende zao 
wakamtumikie Yehova Mungu wao. Je, bado huoni kwamba Misri 
imeharibiwa?” 8 Kwa hiyo Musa na Haruni wakarudishwa kwa 
Farao, akawaambia: “Nendeni, mkamtumikie Yehova Mungu wenu. 
Lakini ni nani hasa watakaoenda?” 9 Musa akamjibu: “Tutaenda na 
vijana wetu, wazee wetu, wana wetu, mabinti wetu, kondoo wetu, na 


ng'ombe wetu, kwa maana tutamfanyia Yehova sherehe.” 

10 Akawaambia: “Ikiwa nitawaruhusu ninyi na watoto wenu mwende, 
basi kwa kweli Yehova yuko pamoja nanyi! Ni wazi kwamba 
mnakusudia kutenda jambo fulani ovu. 11 Hapana! Ni wanaume 
wenu peke yao watakaoenda kumtumikia Yehova, kwa sababu hilo 
ndilo mliloomba.” Basi wakafukuzwa kutoka mbele ya Farao. 


12 Sasa Yehova akamwambia Musa: “Unyooshe mkono wako juu ya 
nchi ya Misri ili nzige waje juu ya nchi ya Misri na kula mimea yote 
nchini, kila kitu ambacho hakikuharibiwa na mvua ya mawe.” 

13 Mara moja Musa akainyoosha fimbo yake juu ya nchi ya Misri, na 
Yehova akasababisha upepo wa mashariki uvume nchini mchana 
kutwa na usiku kucha. Asubuhi ilipofika, upepo huo wa mashariki 
ukaleta nzige. 14 Na nzige hao wakaja juu ya nchi yote ya Misri na 
kufunika eneo lote la Misri. Walikuwa wengi kupindukia; nzige wengi 
sana hivyo hawakuwa wamewahi kuonekana, wala nzige wengi 
sana hivyo hawangeonekana tena kamwe. 15 Waliifunika nchi yote, 
na nchi ikawa na giza kwa sababu yao; walitafuna mimea yote nchini 
na matunda yote mitini ambayo hayakuharibiwa na mvua ya mawe; 
hakuna majani yoyote yaliyobaki mitini wala kwenye mimea ya 
shambani katika nchi yote ya Misri. 


16 Basi Farao akawaita haraka Musa na Haruni na kuwaambia: 
“Nimemtendea dhambi Yehova Mungu wenu na ninyi pia. 17 Sasa, 
tafadhali, mnisamehe dhambi yangu mara hii moja tu, na kumsihi 
Yehova Mungu wenu angalau aniondolee pigo hili hatari.” 18 Basi 
akaondoka” kwa Farao na kumsihi Yehova. 19 Kisha Yehova 
akasababisha upepo huo ubadili mkondo, nao ukawa upepo wenye 
nguvu sana wa magharibi, ukawapeperusha nzige hao na 
kuwapeleka katika Bahari Nyekundu. Hakuna nzige hata mmoja 


aliyebaki katika eneo lote la Misri. 20 Hata hivyo, Yehova aliuacha 
moyo wa Farao uwe mkaidi, naye hakuwaruhusu Waisraeli waende 
zao. 


21 Basi Yehova akamwambia Musa: “Unyooshe mkono wako 
kuelekea mbinguni ili giza liifunike nchi ya Misri, giza zito sana hivi 
kwamba linaweza kuguswa.” 22 Mara moja Musa akaunyoosha 
mkono wake kuelekea mbinguni, na giza zito sana likaifunika nchi 
yote ya Misri kwa siku tatu. 23 Hawakuonana, na kwa siku tatu 
hakuna yeyote kati yao aliyeondoka mahali alipokuwa; lakini 
Waisraeli wote walikuwa na mwangaza katika makao yao. 24 Kisha 
Farao akamwita Musa na kumwambia: “Nendeni, mkamtumikie 
Yehova. Ni kondoo wenu na ng'ombe wenu tu watakaobaki. Hata 
watoto wenu wanaweza kwenda nanyi.” 25 Lakini Musa akasema: 
“Wewe mwenyewe tupatie dhabihu na matoleo ya kuteketezwa, nasi 
tutazitoa kwa Yehova Mungu wetu. 26 Tutaenda pia na mifugo yetu. 
Hatutamwacha mnyama yeyote,” kwa sababu tutawatoa dhabihu 
baadhi ya wanyama hao tunapomwabudu Yehova Mungu wetu, na 
hatujui ni mnyama gani tutakayemtolea Yehova kuwa dhabihu 
mpaka tutakapofika huko.” 27 Kwa hiyo Yehova akauacha moyo wa 
Farao uwe mkaidi, naye hakukubali kuwaruhusu waende zao. 

28 Farao akamwambia: “Ondoka mbele yangu! Usithubutu kuuona 
uso wangu tena, kwa maana siku utakapouona uso wangu, utakufa.” 
29 Ndipo Musa akasema: “Na iwe kama ulivyosema, sitathubutu 
kuuona uso wako tena.” 


A Kut. 10:7 Tnn., “kuwa mtego kwetu.” 


A Kut. 10:18 Inaelekea ni Musa. 


A Kut. 10:26 Tnn., “Hatutaacha ukwato wowote.” 


Kutoka 11:1-10 


11 Ndipo Yehova akamwambia Musa: “Nitamletea Farao na Misri 
pigo moja zaidi. Baada ya pigo hilo atawaruhusu mwondoke hapa. 
Atakapowaruhusu mwondoke, atawafukuza kabisa kutoka hapa. 

2 Sasa waambie watu kwamba wanaume wote na wanawake wote 
wanapaswa kuwaomba majirani wao vito vya fedha na dhahabu.” 

3 Basi Yehova akawafanya watu wapate kibali machoni pa Wamisri. 
Isitoshe, wakati huo Musa mwenyewe alikuwa mtu anayeheshimiwa 
sana na watumishi wa Farao na watu wengine nchini Misri. 


4 Basi Musa akasema: “Yehova amesema hivi: ‘Karibu katikati ya 
usiku, nitapita katikati ya Misri, > na kila mzaliwa wa kwanza katika 
nchi ya Misri atakufa, kuanzia mzaliwa wa kwanza wa Farao 
anayeketi kwenye kiti chake cha ufalme mpaka mzaliwa wa kwanza 
wa kijakazi anayesaga nafaka kwa jiwe la kusagia, na kila mzaliwa 
wa kwanza wa mifugo. $ Katika nchi yote ya Misri, kutakuwa na kilio 
kikubwa ambacho hakijawahi kamwe kuonekana na wala 
hakitaonekana tena kamwe. 7 Lakini hakuna hata mbwa 
atakayewabwekea* Waisraeli, iwe ni wanadamu au mifugo yao, ili 
mjue kwamba mimi Yehova ninaweza kutofautisha kati ya Wamisri 
na Waisraeli.' 8 Na watumishi wako wote hakika watakuja mbele 
zangu na kuniinamia, wakisema, 'Nenda, wewe na watu wote 
wanaokufuata.' Na baada ya hapo, nitaondoka.” Ndipo akatoka 
mbele ya Farao kwa hasira kali. 


9 Kisha Yehova akamwambia Musa: “Farao hatakusikiliza, ili miujiza 
yangu iongezeke katika nchi ya Misri.” 10 Musa na Haruni walifanya 
miujiza hiyo yote mbele ya Farao, lakini Yehova aliuacha moyo wa 


Farao uwe mkaidi, hivi kwamba hakuwaruhusu Waisraeli waondoke 
katika nchi yake. 


A Kut. 11:7 Tnn., “atakayeunoa ulimi wake dhidi ya.” 


Kutoka 12:1-51 


12 Sasa Yehova akawaambia Musa na Haruni katika nchi ya Misri: 

2 “Mwezi huu utakuwa kwenu mwanzo wa miezi. Utakuwa mwezi wa 
kwanza wa mwaka kwenu. 3 Liambieni kusanyiko lote la Waisraeli 
hivi: ‘Siku ya kumi ya mwezi huu, kila mmoja wao anapaswa 
kuchukua kondoo kwa ajili ya nyumba ya baba yake, kondoo mmoja 
kwa kila nyumba. 4 Lakini ikiwa familia ina watu wachache hivi 
kwamba hawawezi kummaliza kondoo mmoja, watagawanaž na 
jirani yao wa karibu ndani ya nyumba yao kulingana na idadi ya 
watu.* Mnapofanya hesabu, kadirieni kiasi cha nyama ya kondoo 
kitakacholiwa na kila mtu. > Kondoo wenu anapaswa kuwa kondoo 
dume wa mwaka mmoja, asiye na kasoro. Mnaweza kuchagua 
mwanakondoo dume au mwanambuzi. 6 Mtamtunza mpaka siku ya 
14 ya mwezi huu, na familia zote katika kusanyiko la Israeli 
zinapaswa kumchinja jioni kabla ya giza kuingia.* 7 Watachukua 
kiasi fulani cha damu na kuinyunyiza kwenye miimo miwili ya mlango 
na kwenye kizingiti cha juu cha mlango wa nyumba ambamo 
watamla mnyama huyo. 


8 “Ni lazima waile nyama hiyo usiku huo. Wanapaswa kuichoma juu 
ya moto na kuila pamoja na mikate isiyo na chachu na mboga 
chungu za majani. 9 Msile sehemu yoyote ya nyama hiyo ikiwa 
mbichi au ikiwa imechemshwa, yaani, ikiwa imepikwa kwa maji, 
lakini ichomeni juu ya moto, kichwa chake pamoja na miguu yake na 
viungo vyake vya ndani. 10 Hampaswi kuhifadhi sehemu yoyote ya 
nyama hiyo mpaka asubuhi, lakini sehemu yoyote itakayobaki 
mpaka asubuhi mnapaswa kuiteketeza kwa moto. 11 Na hivi ndivyo 
mnavyopaswa kuila, mkiwa mmejifunga mishipi,* mkiwa na viatu 
miguuni, na mkiwa na fimbo zenu mkononi; nanyi mnapaswa kuila 


haraka. Ni Pasaka ya Yehova. 12 Kwa maana nitapita katikati ya nchi 
ya Misri usiku huo na kumuua kila mzaliwa wa kwanza katika nchi ya 
Misri, kuanzia mwanadamu mpaka mnyama; nami nitatekeleza 
hukumu dhidi ya miungu yote ya Misri. Mimi ni Yehova. 13 Ile damu 
itakuwa ishara inayoonyesha nyumba mtakazokuwamo; nami 
nitaiona damu hiyo na kupita juu yenu, na pigo halitawajia na 
kuwaangamiza ninyi nitakapoipiga nchi ya Misri. 


14 “Siku hiyo itakuwa ukumbusho kwenu, nanyi mnapaswa 
kuisherehekea ikiwa sherehe kwa Yehova katika vizazi vyenu vyote. 
Kwa kuwa ni sheria ya kudumu, mnapaswa kuisherehekea. 15 Kwa 
siku saba mtakula mikate isiyo na chachu. Naam, siku ya kwanza 
mtaondoa nyumbani mwenu unga uliokandwa wenye chachu, kwa 
sababu mtu yeyote atakayekula kitu kilichotiwa chachu kuanzia siku 
ya kwanza mpaka siku ya saba, ni lazima auawe kutoka katika 
Israeli. 16 Siku ya kwanza mtakuwa na kusanyiko takatifu, na siku ya 
saba, mtakuwa na kusanyiko lingine takatifu. Hampaswi kufanya 
kazi yoyote siku hizo. Mtatayarisha tu chakula kitakacholiwa na kila 
mtu. 


17 “Mtaadhimisha Sherehe ya Mikate Isiyo na Chachu, kwa sababu 
siku hiyo, nitayatoa makundi yenu makubwa? katika nchi ya Misri. 
Nanyi mnapaswa kuiadhimisha siku hiyo katika vizazi vyenu vyote 
kwa kuwa ni sheria ya kudumu. 18 Katika mwezi wa kwanza, siku ya 
14 ya mwezi huo, jioni, mnapaswa kula mikate isiyo na chachu 
mpaka siku ya 21 ya mwezi huo, jioni. 19 Kwa siku saba, unga 
uliokandwa ambao umetiwa chachu usipatikane ndani ya nyumba 
zenu, kwa sababu yeyote akila kitu kilichotiwa chachu, awe ni mgeni 
au mwenyeji wa nchi, mtu huyo lazima auawe kutoka katika 


kusanyiko la Israeli. 22 Hampaswi kula kitu chochote kilichotiwa 
chachu. Mtakula mikate isiyo na chachu katika nyumba zenu zote.” 


21 Musa akawaita wazee wote wa Israeli bila kukawia na 
kuwaambia: “Nendeni mkachague wanyama wachanga?” kwa ajili ya 
kila moja ya familia zenu, nanyi mchinje dhabihu ya Pasaka. 

22 Kisha mtachovya tita la majani ya hisopo katika damu iliyo ndani 
ya beseni na kupiga kizingiti cha juu cha mlango na miimo yake 
miwili kwa tita hilo lenye damu; na mtu yeyote kati yenu asitoke nje 
ya mlango wa nyumba yake mpaka asubuhi. 23 Kisha Yehova 
atakapopita ili kuwapiga Wamisri na kuiona damu kwenye kizingiti 
cha juu cha mlango na kwenye miimo yake miwili, kwa hakika 
Yehova atapita juu ya mlango wenu, naye hataruhusu pigo la kifo 
liingie” katika nyumba zenu. 


24 “Mnapaswa kuadhimisha tukio hili kwa kuwa ni sheria ya kudumu 
kwenu na kwa wana wenu. 25 Nanyi mtakapoingia katika nchi 
ambayo Yehova atawapa kama alivyoahidi, mnapaswa kuadhimisha 
tukio hilo. 26 Na wana wenu watakapowauliza, ‘Mwadhimisho huu 
una maana gani kwenu?’ 27 mnapaswa kuwaambia, ‘Tunamtolea 
Yehova dhabihu ya Pasaka, ambaye alipita juu ya nyumba za 
Waisraeli nchini Misri alipowapiga Wamisri, lakini akaacha nyumba 
zetu.” 


Kisha watu wakainama chini na kusujudu. 28 Basi Waisraeli 
wakaenda na kufanya kama Yehova alivyomwamuru Musa na 
Haruni. Hivyo ndivyo walivyofanya. 


29 Ndipo katikati ya usiku, Yehova akamuua kila mzaliwa wa kwanza 
nchini Misri, kuanzia mzaliwa wa kwanza wa Farao aliyeketi kwenye 
kiti chake cha ufalme mpaka mzaliwa wa kwanza wa mateka 


aliyekuwa gerezani,” na kila mzaliwa wa kwanza wa mnyama. 

30 Farao akaamka usiku huo pamoja na watumishi wake wote na 
Wamisri wengine wote, na kulikuwa na kilio kikubwa sana miongoni 
mwa Wamisri, kwa sababu hapakuwa na nyumba hata moja ambayo 
haikuwa na mtu aliyekufa. 31 Mara moja Farao akamwita Musa na 
Haruni usiku na kuwaambia: “Amkeni! Ondokeni kati ya watu wangu, 
ninyi wawili na Waisraeli wengine. Nendeni mkamtumikie Yehova, 
kama mlivyosema. 32 Chukueni pia kondoo wenu na ng'ombe wenu 
mwende zenu, kama mlivyosema. Lakini mnapaswa kunibariki pia.” 


33 Na Wamisri wakaanza kuwahimiza Waisraeli waondoke haraka 
nchini “kwa sababu,” kama walivyosema, “sisi ni kama watu ambao 
tayari wamekufa!” 34 Basi Waisraeli wakachukua unga wao 
uliokandwa ambao haukuwa umetiwa chachu, pamoja na vyombo 
vyao vya” kukandia vikiwa vimefungwa katika nguo zao mabegani 
mwao. 35 Waisraeli walifanya kama Musa alivyokuwa amewaambia, 
wakawaomba Wamisri vito vya fedha na vya dhahabu na pia mavazi. 
36 Yehova akawafanya Waisraeli wapate kibali machoni pa Wamisri, 
hivi kwamba wakawapa walichoomba, nao wakachukua mali za 
Wamisri. 


37 Kisha Waisraeli wakaondoka Ramesesi kwenda Sukothi, 
wanaume wapatao 600,000 waliotembea kwa miguu, bila kuhesabu 
watoto. 38 Pia, kundi kubwa lenye mchanganyiko wa watu” lilienda 
pamoja nao, na vilevile kondoo na ng'ombe, naam, mifugo wengi 
sana. 39 Wakaanza kuoka mikate ya mviringo isiyo na chachu kwa 
kutumia unga uliokandwa waliobeba kutoka Misri. Haukuwa umetiwa 
chachu kwa sababu walifukuzwa ghafla kutoka Misri hivi kwamba 
hawakuwa wamejitayarishia chakula chochote. 


40 Waisraeli walikuwa wameishi nchini Misri kwa miaka 430. 

41 Mwishoni mwa miaka hiyo 430, siku hiyohiyo, makundi yote 
makubwa ya watu wa” Yehova yalitoka nchini Misri. 42 Wanapaswa 
kuadhimisha usiku huo kwa sababu Yehova aliwatoa nchini Misri. 
Watu wote wa Israeli katika vizazi vyao vyote wanapaswa 
kumheshimu Yehova kwa kuadhimisha usiku huo. 


43 Kisha Yehova akawaambia Musa na Haruni, “Hii ndiyo sheria ya 
Pasaka: Hakuna mgeni anayepaswa kuila. 44 Lakini ikiwa mtu 
yeyote ana mtumwa wa kiume aliyenunuliwa kwa pesa, unapaswa 
kumtahiri. Ndipo mtumwa huyo atakaposhiriki kuila. 45 Mhamiaji na 
kibarua hawataila. 46 Italiwa ndani ya nyumba moja. Hampaswi 
kutoa nyama yoyote nje ya nyumba, nanyi hampaswi kuvunja mfupa 
wowote wa mnyama wa Pasaka. 47 Kusanyiko lote la Israeli 
litasherehekea Pasaka. 48 Ikiwa mgeni anaishi pamoja nawe, naye 
anataka kusherehekea Pasaka ya Yehova, ni lazima kila 
mwanamume wa familia yake atahiriwe. Kisha anaweza kukaribia ili 
kuisherehekea, naye atakuwa kama mwenyeji wa nchi. Lakini 
mwanamume yeyote ambaye hajatahiriwa hapaswi kuila Pasaka. 
49 Sheria ileile itafuatwa na mwenyeji na mgeni anayeishi miongoni 
mwenu.” 


50 Basi Waisraeli wote wakafanya kama Yehova alivyomwamuru 
Musa na Haruni. Hivyo ndivyo walivyofanya. 51 Siku hiyohiyo, 
Yehova aliwatoa Waisraeli pamoja na makundi yao makubwa” 
kutoka katika nchi ya Misri. 


^ Kut. 12:4 Tnn., “atagawana.” 


^ Kut. 12:4 Au “nafsi.” 


A Kut. 


A Kut 


12:6 Tnn., “katikati ya zile jioni mbili.” 


. 12:11 Tnn., “mkiwa mmevifunga viuno vyenu.” 


A Kut. 


^ Kut 


12:17 Tnn., “majeshi yenu.” 


. 12:21 Yaani, wanakondoo au wanambuzi. 


A Kut 


. 12:23 Tnn., “maangamizi yaingie.” 


A Kut 


. 12:29 Tnn., “katika nyumba ya tangi la maji.” 


A Kut 


. 12:34 Au “mabakuli yao ya.” 


A Kut. 


12:38 Yaani, kundi kubwa lenye mchanganyiko wa watu 


ambao hawakuwa Waisraeli, kutia ndani Wamisri. 


A Kut. 


12:41 Tnn., “majeshi yote ya.” 


A Kut. 


12:51 Tnn., “majeshi yao.” 


Kutoka 13:1-22 


13 Yehova akaendelea kumwambia Musa: 2 “Nitakasie” kila mzaliwa 
wa kwanza wa kiume wa Waisraeli. Mzaliwa wa kwanza wa kiume 
wa mwanadamu na mnyama ni wangu.” 


3 Ndipo Musa akawaambia watu: “Kumbukeni siku hii mliyotoka 
Misri, kutoka katika nyumba ya utumwa, kwa sababu kwa mkono 
wenye nguvu Yehova aliwatoa katika nchi hii. Kwa hiyo hampaswi 
kula kitu chochote kilichotiwa chachu. 4 Mnatoka Misri siku ya leo, 
mwezi wa Abibu.” > Mnapaswa kuiadhimisha siku hii katika mwezi 
huu, Yehova atakapowaleta katika nchi ya Wakanaani, Wahiti, 
Waamori, Wahivi, na Wayebusi, nchi aliyowaapia mababu zenu 
kwamba atawapa ninyi, nchi inayotiririka maziwa na asali. $ Kwa 
siku saba mtakula mikate isiyo na chachu, na katika siku ya saba, 
mtamfanyia Yehova sherehe. 7 Mikate isiyo na chachu inapaswa 
kuliwa kwa siku hizo saba; nanyi msipatikane na kitu chochote 
kilicho na chachu wala unga wowote uliokandwa uliotiwa chachu 
katika eneo lenu lote.” 8 Na siku hiyo unapaswa kumwambia 
mwanao, ‘Ni kwa sababu ya mambo ambayo Yehova alinitendea 
nilipotoka Misri.’ 9 Nayo itakuwa ishara mkononi mwako na 
ukumbusho kwenye paji la uso wako,” ili sheria ya Yehova iwe 
kinywani mwako, kwa sababu kwa mkono wenye nguvu Yehova 
alikutoa Misri. 10 Unapaswa kuishika sheria hii kwa wakati wake 
uliowekwa, mwaka baada ya mwaka. 


11 “Yehova atakapokuleta katika nchi ya Wakanaani, ambayo 
amekuapia wewe na mababu zako kwamba atakupa, 12 ni lazima 
umtolee Yehova kila mzaliwa wa kwanza wa kiume,” na pia kila 
mnyama dume wa mifugo yako anayezaliwa kwanza. Wazaliwa hao 


wa kiume ni wa Yehova. 13 Kila mzaliwa wa kwanza wa punda 
utamkomboa kwa kondoo, na usipomkomboa, basi unapaswa 
kumvunja shingo. Nawe unapaswa kumkomboa kila mzaliwa wa 
kwanza wa kiume kati ya wanao. 


14 “Mwanao akikuuliza baadaye, ‘Jambo hili linamaanisha nini?’ basi 
unapaswa kumwambia, ‘Kwa mkono wenye nguvu Yehova alitutoa 
Misri, kutoka katika nyumba ya utumwa. 15 Farao alipokataa kwa 
ukaidi kuturuhusu tuondoke, Yehova alimuua kila mzaliwa wa 
kwanza nchini Misri, kuanzia mzaliwa wa kwanza wa mwanadamu 
mpaka mzaliwa wa kwanza wa mnyama. Ndiyo sababu ninamtolea 
Yehova wazaliwa wote wa kwanza wa kiume” kuwa dhabihu, na 
kumkomboa kila mzaliwa wa kwanza kati ya wanangu.’ 16 Hiyo 
inapaswa kuwa ishara mkononi mwako na utepe kwenye paji la uso 
wako,” kwa sababu kwa mkono wenye nguvu Yehova alitutoa Misri.” 


17 Basi Farao alipowaruhusu Waisraeli waondoke, Mungu 
hakuwaongoza kufuata njia ipitayo katika nchi ya Wafilisti, ingawa 
ilikuwa fupi. Kwa maana Mungu alisema: “Watu hawa wakikabili vita 
huenda wakabadili mawazo yao na kurudi Misri.” 18 Kwa hiyo Mungu 
akawafanya wazunguke kupitia njia ya nyikani inayoelekea kwenye 
Bahari Nyekundu. Lakini Waisraeli waliondoka katika nchi ya Misri 
wakiwa wamejipanga kivita. 19 Pia Musa alibeba mifupa ya Yosefu, 
kwa sababu Yosefu alikuwa amewaapisha hivi wana wa Israeli: 
“Mungu hatakosa kamwe kuwakazia uangalifu, nanyi mnapaswa 
kuiondoa huku mifupa yangu na kwenda nayo.” 20 Wakaondoka 
Sukothi na kupiga kambi Ethamu, ukingoni mwa nyika. 


21 Sasa Yehova alikuwa akiwatangulia mchana katika nguzo ya 
wingu ili awaongoze njiani, na wakati wa usiku katika nguzo ya moto 


ili awape nuru, waweze kusafiri mchana na usiku. 22 Ile nguzo ya 


wingu haikuwa ikiondoka mbele ya watu wakati wa mchana, wala 


nguzo ya moto wakati wa usiku. 


A Kut. 


13:2 Tnn., “Niwekee kando; Nitengee.” 


A Kut. 


13:4 Angalia Nyongeza B15. 


A Kut. 


13:7 Tnn., “katika mipaka yenu yote.” 


A Kut. 


^ Kut 


13:9 Tnn., “katikati ya macho yako.” 


.- 13:12 Tnn., “kila kifungua mimba.” 


^ Kut 


. 13:15 Tnn., “kila kifungua mimba.” 


A Kut 


. 13:16 Tnn., “katikati ya macho yako.” 


Kutoka 14:1-31 


14 Sasa Yehova akamwambia Musa: 2 “Waambie Waisraeli kwamba 
wanapaswa kurudi na kupiga kambi mbele ya Pihahirothi, kati ya 
Migdoli na bahari, mbele ya Baal-sefoni. Mtapiga kambi mbele yake 
kando ya bahari. 3 Kisha Farao atasema hivi kuhusu Waisraeli, 
‘Wanatangatanga nchini kwa sababu wamechanganyikiwa. 
Wamepotea nyikani.’ 4 Nitauacha moyo wa Farao uwe mkaidi, naye 
atawafuatia, nami nitajipatia utukufu kupitia Farao na jeshi lake lote; 
na Wamisri watajua kwa hakika kwamba mimi ni Yehova.” Basi 
Waisraeli wakafanya hivyo. 


5 Baadaye mfalme wa Misri akajulishwa kwamba Waisraeli 
wamekimbia. Mara moja, Farao na watumishi wake wakabadili nia 
kuwahusu Waisraeli, wakasema: “Kwa nini tulifanya hivyo na 
kuwaruhusu Waisraeli waondoke, wasiwe watumwa wetu?” 6 Kwa 
hiyo akatayarisha magari yake ya vita, akaenda pamoja na watu 
wake. 7 Akachukua magari 600 ya vita yaliyo bora na magari 
mengine yote ya vita nchini Misri, na kila gari lilikuwa na mashujaa. 
8 Kwa hiyo Yehova akauacha moyo wa Farao mfalme wa Misri uwe 
mkaidi, naye akawafuatia Waisraeli, ambao walikuwa wakienda zao 
kwa ujasiri.* 9 Wamisri wakawafuatia, na farasi wote wa magari ya 
vita ya Farao na askari wake wapanda farasi na jeshi lake lilikuwa 
likiwakaribia Waisraeli walipokuwa wamepiga kambi kando ya 
bahari, karibu na Pihahirothi, mbele ya Baal-sefoni. 


10 Farao alipokaribia, Waisraeli waliinua macho yao na kuwaona 
Wamisri wakiwafuatia. Waisraeli wakaogopa sana na kuanza 
kumlilia Yehova. 11 Wakamwambia Musa: “Je, ni kwa sababu 
hakuna makaburi huko Misri ndiyo sababu umetuleta hapa tufie 


nyikani? Ni jambo gani hili ulilotutendea kwa kututoa Misri? 12 Je, hili 
silo jambo tulilokuambia nchini Misri tuliposema, ‘Achana nasi, ili 
tuwatumikie Wamisri'? Kwa maana ni afadhali kwetu kuwatumikia 
Wamisri kuliko kufia nyikani.” 13 Ndipo Musa akawaambia watu: 
“Msiogope. Simameni imara muone jinsi Yehova atakavyowaokoa 
leo. Kwa maana Wamisri mnaowaona leo, hamtawaona tena 
kamwe. 14 Yehova mwenyewe atawapigania ninyi, nanyi mtakaa 
kimya.” 


15 Sasa Yehova akamwambia Musa: “Kwa nini unaendelea kunililia? 
Waambie Waisraeli wavunje kambi. 16 Nawe inua fimbo yako na 
kuunyoosha mkono wako juu ya bahari na kuigawanya, ili Waisraeli 
wapite kwenye nchi kavu katikati ya bahari. 17 Nami ninaiacha mioyo 
ya Wamisri iwe mikaidi, ili waingie humo wakiwafuatia; kwa hiyo 
nitajipatia utukufu kupitia Farao na jeshi lake lote, magari yake ya 
vita, na askari wake wapanda farasi. 18 Na Wamisri watajua kwa 
hakika kwamba mimi ni Yehova nitakapojipatia utukufu kupitia Farao, 
magari yake ya vita, na askari wake wapanda farasi.” 


19 Ndipo malaika wa Mungu wa kweli aliyekuwa akitangulia kambi ya 
Waisraeli akaondoka na kurudi nyuma yao, nayo nguzo ya wingu 
iliyokuwa mbele yao ikarudi nyuma na kusimama nyuma yao. 

20 Kwa hiyo ikaja kati ya kambi ya Wamisri na kambi ya Waisraeli. 
Upande mmoja, wingu hilo lilikuwa giza. Upande mwingine, 
uliangaza usiku. Hivyo, kambi ya Wamisri haikuikaribia kambi ya 
Waisraeli usiku kucha. 


21 Sasa Musa akaunyoosha mkono wake juu ya bahari; naye 
Yehova akaisukuma bahari nyuma usiku kucha kwa upepo wenye 
nguvu wa mashariki, maji yakagawanyika, kukawa na nchi kavu 


katikati ya bahari. 22 Kwa hiyo Waisraeli wakapita kwenye nchi kavu 
katikati ya bahari, huku maji yakisimama kama ukuta upande wao 
wa kulia na wa kushoto. 23 Wamisri wakawafuatia; farasi wote wa 
Farao, magari yake ya vita, na askari wake wapanda farasi 
wakaanza kuwafuatia katikati ya bahari. 24 Wakati wa kesha la 
asubuhi,” Yehova alitazama kambi ya Wamisri kutoka kwenye ile 
nguzo ya moto na wingu, naye akaivuruga kambi ya Wamisri. 

25 Alikuwa akiyang'oa magurudumu ya magari yao ya vita hivi 
kwamba waliyaendesha kwa shida, na Wamisri walikuwa wakisema: 
“Na tuwakimbie Waisraeli tusiwakaribie kamwe, kwa sababu Yehova 
anawapigania dhidi ya Wamisri.” 


26 Ndipo Yehova akamwambia Musa: “Unyooshe mkono wako juu ya 
bahari ili maji yarudi na kuwafunika Wamisri, magari yao ya vita, na 
askari wao wapanda farasi.” 27 Mara moja Musa akaunyoosha 
mkono wake juu ya bahari, na asubuhi ilipokuwa ikikaribia, bahari 
ikarudia hali yake ya kawaida. Wamisri walipokuwa wakiikimbia 
bahari, Yehova akawakung'uta Wamisri katikati ya bahari. 28 Maji 
yaliyokuwa yakirudi yalifunika magari ya vita na askari wapanda 
farasi na wanajeshi wote wa Farao waliokuwa wameingia baharini 
kuwafuatia. Hakuna hata mmoja wao aliyeokoka. 


29 Lakini Waisraeli walitembea kwenye nchi kavu katikati ya bahari, 
na maji yalisimama kama ukuta upande wao wa kulia na wa 
kushoto. 30 Kwa hiyo Yehova akawaokoa Waisraeli siku hiyo kutoka 
mikononi mwa Wamisri, nao Waisraeli wakawaona Wamisri wakiwa 
wamekufa kwenye ufuo wa bahari. 31 Pia Waisraeli waliona nguvu 
nyingi ambazo” Yehova alidhihirisha dhidi ya Wamisri, basi watu 
wakaanza kumwogopa Yehova na kuwa na imani katika Yehova na 
Musa mtumishi wake. 


A Kut. 14:8 Tnn., “kwa mkono ulioinuliwa.” 
A Kut. 14:24 Yaani, kuanzia saa 8 hivi usiku hadi saa 12 asubuhi. 


A Kut. 14:31 Tnn., “mkono wenye nguvu ambao.” 


Kutoka 15:1-27 


15 Wakati huo Musa na Waisraeli wakamwimbia Yehova wimbo huu: 
“Acheni nimwimbie Yehova, kwa maana amekwezwa sana. 
Farasi na mpandaji wake amewavurumisha baharini. 


2 Nguvu zangu na uwezo wangu ni Yah,” kwa maana amekuwa 
wokovu wangu. 


Huyu ni Mungu wangu, nitamsifu; Mungu wa baba yangu, 
nitamkweza. 


3 Yehova ni shujaa mwenye nguvu. Yehova ndilo jina lake. 

4 Ametupa baharini magari ya vita ya Farao na jeshi lake, 

Na mashujaa wake bora kabisa wamezama katika Bahari Nyekundu. 
> Mawimbi makubwa yaliwafunika; wakazama vilindini kama jiwe. 

6 Mkono wako wa kuume, Ee Yehova, una nguvu nyingi; 

Mkono wako wa kuume, Ee Yehova, unaweza kumvunjavunja adui. 


7 Katika fahari yako kuu unaweza kuwaangusha chini wale 
wanaoinuka juu dhidi yako; 


Unaituma hasira yako inayowaka, nayo inawala kama majani 
makavu. 


8 Kwa pumzi moja kutoka katika mianzi ya pua yako maji 
yalikusanyika pamoja; 


Yalisimama tuli, yakazuia mafuriko; 


Mawimbi makubwa yaligandamana katikati ya bahari. 

9 Adui alisema, ‘Nitawafuatia! Nitawafikia! 

Nitagawanya nyara mpaka nitakapotosheka! 
Nitauchomoa upanga wangu! Mkono wangu utawatiisha!' 
10 Ulipuliza bahari kwa pumzi yako, ikawafunika; 
Walizama kama madini ya risasi katika maji makuu. 

11 Ni nani kati ya miungu aliye kama wewe, Ee Yehova? 


Ni nani aliye kama wewe, unayejidhihirisha mwenyewe kuwa mkuu 
katika utakatifu? 


Wewe unayestahili kuogopwa kwa nyimbo za sifa, Wewe 
unayetenda mambo yanayostaajabisha. 


12 Uliunyoosha mkono wako wa kuume, dunia ikawameza kabisa. 


13 Kwa upendo wako mshikamanifu umewaongoza watu 
uliowakomboa; 


Kwa nguvu zako utawaongoza kwenye makao yako matakatifu. 
14 Ni lazima mataifa yasikie; yatatetemeka; 

Wakaaji wa Ufilisti watashikwa na maumivu makali.” 

15 Wakati huo mashehe” wa Edomu wataogopa sana, 

Na watawala wenye nguvu” wa Moabu watatetemeka. 


Wakaaji wote wa Kanaani watavunjika moyo. 


16 Watashikwa na woga na hofu. 

Kwa sababu ya ukuu wa mkono wako watatulia kama jiwe 
Mpaka watu wako watakapopita, Ee Yehova, 

Mpaka watu uliowatokeza watakapopita. 

17 Utawaleta na kuwapanda kwenye mlima wa urithi wako, 
Mahali pa kudumu ulipotayarisha pawe makao yako, Ee Yehova, 


Mahali patakatifu, Ee Yehova, ambapo umepajenga imara kwa 
mikono yako. 


18 Yehova atatawala akiwa mfalme milele na milele. 


19 Farasi wa Farao na magari yake ya vita na askari wake wapanda 
farasi walipoingia baharini, 


Ndipo Yehova alipoyarudisha maji ya bahari yakawafunika, 
Lakini Waisraeli walitembea kwenye nchi kavu katikati ya bahari.” 


20 Kisha nabii Miriamu, dada ya Haruni, akachukua tari, na 
wanawake wote wakamfuata wakiwa na matari yao wakicheza 
dansi. 21 Miriamu akaimba hivi akiwaitikia wanaume: 


“Mwimbieni Yehova, kwa maana amekwezwa sana. 
Farasi na mpandaji wake amewavurumisha baharini.” 


22 Baadaye Musa akawaongoza Waisraeli kutoka katika Bahari 
Nyekundu, wakaenda katika nyika ya Shuri na kusafiri kwa siku tatu 
nyikani, lakini hawakupata maji. 23 Wakafika Mara,” lakini 
hawakuweza kunywa maji ya Mara kwa sababu yalikuwa machungu. 


Ndiyo sababu alipaita mahali hapo Mara. 24 Basi watu wakaanza 
kumnung'unikia Musa, wakisema: “Tutakunywa nini?” 25 Musa 
akamlilia Yehova, naye Yehova akamwelekeza kwenye mti fulani. 
Alipoutupa ndani ya maji hayo, yakawa matamu. 


Huko Mungu akawawekea sharti na msingi wa hukumu, na huko 
Mungu akawajaribu. 26 Alisema: “Ikiwa mtaisikiliza kwa makini sauti 
yangu mimi, Yehova Mungu wenu na kufanya yaliyo sawa machoni 
pangu na kusikiliza kwa makini amri zangu na kushika masharti 
yangu yote, sitawaletea ugonjwa wowote ambao niliwaletea Wamisri, 
kwa sababu mimi, Yehova, ninawaponya.” 


27 Baada ya hapo wakafika Elimu, mahali palipokuwa na chemchemi 
12 za maji na mitende 70. Kwa hiyo wakapiga kambi hapo kando ya 
maji. 

A Kut. 15:2 “Yah” ni ufupisho wa jina Yehova. 

A Kut. 15:14 Tnn., “uchungu wa kuzaa.” 

A Kut. 15:15 Shehe alikuwa mkuu wa kabila. 

A Kut. 15:15 Au “watawala wa mabavu.” 


A Kut. 15:23 Maana yake “Uchungu.” 


Kutoka 16:1-36 


16 Baada ya kutoka Elimu, hatimaye kusanyiko lote la Waisraeli 
likafika katika nyika ya Sini, kati ya Elimu na Sinai, siku ya 15 ya 
mwezi wa pili baada ya kutoka katika nchi ya Misri. 


2 Kisha kusanyiko lote la Waisraeli likaanza kuwanung'unikia Musa 
na Haruni nyikani. 3 Waisraeli waliendelea kuwanung'unikia 
wakisema: “Laiti mkono wa Yehova ungetuua katika nchi ya Misri 
tulipokuwa tukiketi kando ya vyungu vya nyama, tulipokuwa tukila na 
kushiba mikate. Sasa mmetutoa huko na kutuleta katika nyika hii ili 
kuliua kusanyiko hili lote kwa njaa kali.” 


4 Ndipo Yehova akamwambia Musa: “Tazama, ninawanyeshea 
mkate kutoka mbinguni, na kila mtu anapaswa kwenda kukusanya 
kiasi kinachomtosha siku baada ya siku, ili niwajaribu nione kama 
watafuata sheria yangu au la. > Lakini siku ya sita wanapotayarisha 
kiasi walichokusanya, kinapaswa kuwa mara mbili ya kiasi 
wanachokusanya kila siku, siku nyinginezo.” 


6 Kwa hiyo Musa na Haruni wakawaambia Waisraeli wote: “Jioni 
mtajua kwa hakika kwamba Yehova ndiye aliyewatoa ninyi nchini 
Misri. 7 Asubuhi mtauona utukufu wa Yehova, kwa sababu Yehova 
amesikia manung'uniko yenu dhidi yake. Sisi ni nani hivi kwamba 
mnung'unike dhidi yetu?” 8 Musa akaendelea kusema: “Yehova 
atakapowapa nyama ya kula jioni na mikate mtakayokula asubuhi na 
kushiba, mtajua kwamba Yehova amesikia manung'uniko yenu 
mnayonung'unika dhidi yake. Lakini sisi ni nani? Hamnung'uniki 
dhidi yetu, bali dhidi ya Yehova.” 


9 Kisha Musa akamwambia Haruni: “Liambie hivi kusanyiko lote la 
Waisraeli, 'Karibieni mbele za Yehova, kwa maana amesikia 
manung'uniko yenu.” 10 Mara tu Haruni alipomaliza kuzungumza na 
kusanyiko lote la Waisraeli, waligeuka na kutazama nyikani, na 
tazama! utukufu wa Yehova ukatokea katika lile wingu. 


11 Yehova akaendelea kumwambia Musa: 12 “Nimesikia 
manung'uniko ya Waisraeli. Waambie hivi: 'Jioni kabla ya giza 
kuingia” mtakula nyama, na asubuhi mtashiba mikate, nanyi mtajua 
kwa hakika kwamba mimi ni Yehova Mungu wenu.” 


13 Basi jioni hiyo kware wakaja na kufunika kambi, na asubuhi 
utando wa umande ulizunguka kambi yote. 14 Utando huo wa 
umande ulipotoweka, kitu laini, kinachovunjikavunjika, kitu laini kama 
theluji, kilienea kwenye ardhi nyikani. 15 Waisraeli walipokiona, 
walianza kuulizana: “Ni nini hiki?” kwa maana hawakujua kilikuwa 
nini. Musa akawaambia: “Ni mkate ambao Yehova amewapa uwe 
chakula chenu. 16 Yehova ameamuru hivi: 'Kila mtu anapaswa 
kukusanya kiasi anachoweza kula. Kila mmoja wenu atachukua kiasi 
cha omeri moja” kwa ajili ya kila mtu aliye katika hema lake.” 

17 Waisraeli wakaanza kukusanya; baadhi yao walikusanya zaidi na 
wengine wakakusanya kidogo. 18 Walipopima kwa omeri, yule 
aliyekusanya zaidi hakuwa na ziada na yule aliyekusanya kidogo 
hakupungukiwa. Kila mmoja alikusanya kiasi alichoweza kula. 


19 Kisha Musa akawaambia: “Hakuna yeyote anayepaswa 
kuubakiza mkate huo mpaka asubuhi.” 20 Lakini hawakumsikiliza 
Musa. Baadhi yao walipoubakiza mpaka asubuhi, ulipata mabuu na 
kunuka, hivyo Musa akawakasirikia sana. 21 Waliuokota asubuhi 


baada ya asubuhi, kila mtu kulingana na kiasi alichoweza kula. Jua 
lilipokuwa kali, uliyeyuka. 


22 Siku ya sita, waliokota kiasi mara mbili, vipimo viwili vya omeri 
kwa kila mtu. Kwa hiyo wakuu wote wa kusanyiko wakaja na 
kumwambia Musa jambo hilo. 23 Musa akawaambia: “Hivyo ndivyo 
alivyosema Yehova. Kesho kutakuwa na pumziko kamili,” sabato 
takatifu kwa Yehova. Okeni mnachohitaji kuoka, na chemsheni 
mnachohitaji kuchemsha; kisha chochote kitakachobaki mkihifadhi 
mpaka asubuhi.” 24 Basi wakakihifadhi mpaka asubuhi, kama Musa 
alivyowaamuru, nacho hakikunuka wala kuwa na mabuu. 25 Kisha 
Musa akasema: “Kuleni chakula hicho leo, kwa sababu leo ni sabato 
kwa Yehova. Leo hamtakipata kwenye ardhi. 26 Mtakiokota kwa siku 
sita, lakini siku ya saba ni Sabato, hakitakuwepo.” 27 Lakini baadhi 
ya watu walienda kukiokota siku ya saba, lakini hawakupata 
chochote. 


28 Kwa hiyo Yehova akamwambia Musa: “Mtakataa kushika amri na 
sheria zangu mpaka lini? 29 Zingatieni kwamba mimi, Yehova, 
nimewapa Sabato. Ndiyo sababu katika siku ya sita ninawapa mkate 
wa siku mbili. Kila mtu anapaswa kukaa mahali alipo; hakuna yeyote 
anayepaswa kutoka kwake siku ya saba.” 30 Kwa hiyo watu 
wakaadhimisha Sabato” siku ya saba. 


JK 


31 Watu wa nyumba ya Israeli waliuita mkate huo “mana.”* Ulikuwa 
mweupe kama mbegu za mgiligilani, na ladha yake ilikuwa kama ya 
keki bapa zenye asali. 32 Kisha Musa akasema: “Yehova ameamuru 
hivi: 'Jazeni mkate huo katika kipimo cha omeri ili uwe kitu 
kitakachohifadhiwa katika vizazi vyenu vyote, ili watoto wenu waone 


mkate niliowapa mle nyikani nilipokuwa nikiwatoa katika nchi ya 


Misri.” 33 Basi Musa akamwambia Haruni: “Chukua mtungi na kutia 
humo omeri moja ya mana, nawe uiweke mbele za Yehova ili iwe 
kitu kitakachohifadhiwa katika vizazi vyenu vyote.” 34 Haruni 
akafanya kama Yehova alivyomwamuru Musa, akaiweka mbele ya 
sanduku la Ushahidi” ili ihifadhiwe. 35 Waisraeli walikula mana kwa 
miaka 40, mpaka walipofika katika nchi iliyokaliwa na watu. Walikula 
mana mpaka walipofika mpakani mwa nchi ya Kanaani. 36 Sasa 
omeri ni sehemu ya kumi ya kipimo cha efa.” 


^ Kut. 16:12 Tnn., “Katikati ya zile jioni mbili.” 

A Kut. 16:16 Karibu lita 2.2. Angalia Nyongeza B14. 
^ Kut. 16:23 Au “mwadhimisho wa sabato.” 

^ Kut. 16:30 Au “wakapumzika.” 


^ Kut. 16:31 Labda linatokana na neno la Kiebrania linalomaanisha 
“Ni nini hiki?” 


^ Kut. 16:34 Vitu muhimu vilihifadhiwa katika sanduku hili. 


^ Kut. 16:36 Efa ilikuwa sawa na lita 22 au kilogramu 13 hivi. Angalia 
Nyongeza B14. 


Kutoka 17:1-16 


17 Kusanyiko lote la Waisraeli likaondoka katika nyika ya Sini hatua 
kwa hatua kama Yehova alivyoagiza, wakapiga kambi Refidimu. 
Lakini watu hawakuwa na maji ya kunywa. 


2 Basi watu wakaanza kugombana na Musa wakisema: “Tupe maji 
ya kunywa!” Lakini Musa akawauliza: “Kwa nini mnagombana nami? 
Kwa nini mnaendelea kumjaribu Yehova?” 3 Lakini watu walikuwa na 
kiu sana mahali hapo, nao wakaendelea kumnung'unikia Musa 
wakisema: “Kwa nini umetupandisha kutoka Misri ili kutuua kwa kiu 
sisi na wana wetu na mifugo yetu?” 4 Mwishowe Musa akamlilia 
Yehova akisema: “Nifanye nini na watu hawa? Hivi punde watanipiga 
mawe!” 


> Kisha Yehova akamwambia Musa: “Nenda mbele ya watu, 
wachukue wazee kadhaa wa Israeli na fimbo yako uliyotumia kupiga 
maji ya Mto Nile. Ibebe mkononi mwako na uendelee kutembea. 

6 Tazama! Nitakuwa nimesimama mbele yako kwenye mwamba 
huko Horebu. Unapaswa kuupiga mwamba huo, na maji yatatoka 
ndani yake, kisha watu watayanywa.” Musa akafanya hivyo mbele ya 
wazee wa Israeli. ” Basi akapaita mahali hapo Masaž na Meriba,* 
kwa sababu ya ugomvi wa Waisraeli na kwa sababu walimjaribu 
Yehova kwa kusema: “Je, Yehova yuko katikati yetu au la?” 


8 Kisha Waamaleki wakaja na kupigana na Waisraeli huko Refidimu. 
9 Ndipo Musa akamwambia Yoshua: “Tuchagulie wanaume 
wakapigane na Waamaleki. Kesho nitasimama juu ya kilima, nikiwa 
na fimbo ya Mungu wa kweli mkononi mwangu.” 10 Basi Yoshua 
akafanya kama Musa alivyomwambia, akapigana na Waamaleki. 
Naye Musa, Haruni, na Huru wakapanda juu ya kilima. 


11 Wakati wote ambapo Musa aliinua mikono yake, Waisraeli 
walishinda, lakini mara tu alipoishusha mikono yake, Waamaleki 
walishinda. 12 Mikono ya Musa ilipochoka, walichukua jiwe 
wakaliweka chini yake, akaketi juu ya jiwe hilo. Kisha Haruni na 
Huru, mmoja upande huu na mwingine upande mwingine, 
wakaitegemeza mikono yake, hivi kwamba mikono yake ikabaki 
imara mpaka jua lilipotua. 13 Kwa hiyo Yoshua akawashinda kwa 
upanga Waamaleki na watu walioshirikiana nao. 


14 Sasa Yehova akamwambia Musa: “Andika jambo hili katika kitabu 
liwe ukumbusho,” na uliseme tena kwa Yoshua: ‘Nitawaangamiza 
kabisa Waamaleki kutoka chini ya mbingu, nao hawatakumbukwa 
tena.” 15 Kisha Musa akajenga madhabahu na kuiita Yehova-nisi,” 
16 na kusema: “Kwa sababu mkono wa Waamaleki unapinga kiti cha 
ufalme cha Yah, Yehova atapigana vita na Waamaleki kizazi baada 
ya kizazi.” 


A Kut. 17:7 Maana yake “Kujaribu; Jaribu.” 
A Kut. 17:7 Maana yake “Kugombana.” 
A Kut. 17:14 Au “kikumbusho.” 


A Kut. 17:15 Maana yake “Yehova Ni Nguzo Yangu ya Ishara.” 


Kutoka 18:1-27 


18 Sasa Yethro kuhani wa Midiani, baba mkwe wa Musa, akasikia 
mambo yote ambayo Mungu alikuwa amemtendea Musa na watu 
wake Waisraeli, jinsi Yehova alivyowatoa Waisraeli nchini Misri. 

2 Yethro, baba mkwe wa Musa, alikuwa amemchukua Sipora mke 
wa Musa ili amtunze, Sipora aliporudishwa 3 pamoja na wanawe 
wawili. Mwana mmoja aliitwa Gershomu,” kwa sababu Musa 
alisema, “Nimekuwa mkaaji mgeni katika nchi ya kigeni,” 4 na yule 
mwingine aliitwa Eliezeri,” kwa sababu Musa alisema, “Mungu wa 
baba yangu ni msaidizi wangu, aliyeniokoa kutokana na upanga wa 
Farao.” 


> Basi Yethro, baba mkwe wa Musa, pamoja na wana na mke wa 
Musa, wakaja kwa Musa nyikani ambako alikuwa amepiga kambi 
karibu na mlima wa Mungu wa kweli. 6 Kisha akatuma ujumbe huu 
kwa Musa: “Mimi, Yethro, baba mkwe wako, naja kwako pamoja na 
mke wako na wanawe wawili.” 7 Mara moja Musa akaenda 
kumpokea baba mkwe wake, akainama chini na kumbusu. 
Wakajuliana hali, kisha wakaingia hemani. 


8 Musa akamsimulia baba mkwe wake mambo yote ambayo Yehova 
alikuwa amemtendea Farao na Wamisri kwa ajili ya Waisraeli, 
matatizo yote waliyopata safarini, na jinsi Yehova alivyowaokoa. 

9 Yethro akashangilia kwa sababu ya mambo yote mema ambayo 
Yehova aliwatendea Waisraeli kwa kuwaokoa kutoka Misri.” 10 Kisha 
Yethro akasema: “Yehova na asifiwe, aliyekuokoa kutoka Misri na 
kutoka kwa Farao, na kuwaokoa Waisraeli kutoka mikononi mwa 
Wamisri. 11 Sasa ninajua kwamba Yehova ni mkuu kuliko miungu 
mingine yote, kwa sababu ya mambo aliyowafanyia wale 


waliowatendea watu wake kwa kiburi.” 12 Kisha Yethro, baba mkwe 
wa Musa, akaleta dhabihu ya kuteketezwa na matoleo kwa ajili ya 
Mungu, na Haruni na wazee wote wa Israeli wakaja kula chakula 
pamoja na baba mkwe wa Musa, mbele za Mungu wa kweli. 


13 Siku iliyofuata, Musa akaketi kama kawaida ili kusikiliza kesi za 
watu, na watu wakaendelea kuja na kusimama mbele ya Musa tangu 
asubuhi mpaka jioni. 14 Baba mkwe wake alipoona mambo yote 
ambayo Musa alikuwa akiwafanyia watu, akamuuliza: “Ni nini hiki 
unachowafanyia watu? Kwa nini unaketi hapa peke yako huku watu 
wote wakisimama mbele yako tangu asubuhi mpaka jioni?” 15 Musa 
akamwambia baba mkwe wake: “Ni kwa sababu watu wanaendelea 
kuja kwangu kutafuta mwongozo kutoka kwa Mungu. 16 Wakiwa na 
kesi, wanaileta kwangu, nami lazima niamue kesi yao, na 
kuwajulisha maamuzi ya Mungu wa kweli na sheria zake.” 


17 Baba mkwe wa Musa akamwambia: “Jambo unalofanya si zuri. 
18 Kwa hakika utachoka, wewe na watu hawa walio pamoja nawe, 
kwa sababu mzigo huu ni mkubwa sana kwako na huwezi kuubeba 
peke yako. 19 Sasa nisikilize. Nitakupa ushauri, na Mungu atakuwa 
pamoja nawe. Wewe uwe mwakilishi wa watu mbele za Mungu wa 
kweli, nawe lazima uwasilishe kesi zao mbele za Mungu wa kweli. 
20 Unapaswa kuwaonya kwa kuwafundisha masharti na sheria, na 
uwajulishe njia wanayopaswa kufuata na kazi wanayopaswa 
kufanya. 21 Lakini unapaswa kuchagua miongoni mwa watu, 
wanaume wanaostahili, wanaomwogopa Mungu, wanaume 
wanaotegemeka, wanaochukia faida isiyo ya haki, nawe uwaweke 
kuwa wakuu wa maelfu, wakuu wa mamia, wakuu wa hamsini, na 
wakuu wa makumi. 22 Watakuwa waamuzi wa watu kunapokuwa na 
kesi,” nao watakuletea kila kesi iliyo ngumu, lakini wao wataamua 


kila kesi ambayo ni ndogo. Jirahisishie mzigo huu kwa kuwaruhusu 
wakusaidie kuubeba. 23 Ukifanya hivyo, na iwe ndivyo Mungu 
anavyokuamuru, utaweza kustahimili mkazo huu, na kila mtu atarudi 
nyumbani akiwa ameridhika.” 


24 Mara moja Musa akamsikiliza baba mkwe wake na kufanya yote 
aliyosema. 25 Musa akachagua wanaume wanaostahili miongoni 
mwa Waisraeli wote na kuwaweka kuwa viongozi wa watu, kuwa 
wakuu wa maelfu, wakuu wa mamia, wakuu wa hamsini, na wakuu 
wa makumi. 26 Kwa hiyo waliamua kesi walizoletewa na watu. Kesi 
ngumu walimletea Musa, lakini waliamua kila kesi ndogo. 27 Kisha 
Musa akamuaga baba mkwe wake, naye baba mkwe wake akashika 
njia na kurudi katika nchi yake. 


A Kut. 18:3 Maana yake “Mkaaji Mgeni Huko.” 
A Kut. 18:4 Maana yake “Mungu Wangu Ni Msaidizi.” 
A Kut. 18:9 Tnn., “kutoka mkononi mwa Misri.” 


A Kut. 18:22 Tnn., “kila wakati.” 


Kutoka 19:1-25 


19 Katika mwezi wa tatu baada ya Waisraeli kutoka nchini Misri, siku 
ileile, walifika katika nyika ya Sinai. 2 Waliondoka Refidimu wakafika 
katika nyika ya Sinai na kupiga kambi nyikani. Waisraeli walipiga 
kambi huko mbele ya mlima. 


3 Kisha Musa akapanda mlimani kwa Mungu wa kweli, naye Yehova 
akamwita kutoka mlimani, akamwambia: “Hivi ndivyo 
utakavyoiambia nyumba ya Yakobo na kuwaambia Waisraeli, 

4 ‘Mmejionea wenyewe mambo niliyowatendea Wamisri, ili niwabebe 
juu ya mabawa ya tai na kuwaleta kwangu. > Sasa ikiwa mtaitii 
kabisa sauti yangu na kushika agano langu, hakika mtakuwa mali 
yangu ya pekee?” kati ya mataifa yote, kwa maana dunia yote ni mali 
yangu. 6 Mtakuwa kwangu ufalme wa makuhani na taifa takatifu.’ 
Hayo ndiyo maneno utakayowaambia Waisraeli.” 


7 Basi Musa akaenda na kuwaita wazee wote wa Waisraeli na 
kuwaambia maneno hayo yote ambayo Yehova alikuwa 
amemwamuru. 8 Kisha watu wote wakasema pamoja: “Mambo yote 
ambayo Yehova amesema, tuko tayari kufanya.” Mara moja Musa 
akamwambia Yehova maneno hayo ambayo watu walisema. 9 Na 
Yehova akamwambia Musa: “Tazama! nitakujia katika wingu lenye 
giza, ili watu wasikie ninapozungumza nawe na ili wakuamini wewe 
pia sikuzote.” Kisha Musa akamwambia Yehova maneno ambayo 
watu walisema. 


10 Halafu Yehova akamwambia Musa: “Nenda uwatakase watu leo 
na kesho, nao lazima wafue nguo zao. 11 Nao lazima wawe tayari 
kwa ajili ya siku ya tatu, kwa sababu katika siku ya tatu Yehova 
atashuka juu ya Mlima Sinai mbele ya watu wote. 12 Ni lazima 


uwawekee watu mipaka kuzunguka mlima huu na uwaambie, 
‘Jihadharini msipande mlimani wala kugusa ukingo wake. Yeyote 
atakayeugusa mlima huu hakika atauawa. 13 Mkono wa yeyote 
usimguse, atapigwa mawe au kuchomwa kwa silaha.” Awe ni 
mnyama au mwanadamu, hataishi.' Lakini pembe ya kondoo dume 
ikipigwa watu wanaweza kuukaribia mlima.” 


14 Kisha Musa akashuka kutoka mlimani, akaenda kwa watu, 
akaanza kuwatakasa, nao wakafua nguo zao. 15 Akawaambia: 
“Jitayarisheni kwa ajili ya siku ya tatu. Msifanye ngono.”” 


16 Asubuhi, siku ya tatu, kulikuwa na ngurumo na radi, na kulikuwa 
na wingu zito mlimani na sauti kubwa sana ya pembe, na watu wote 
kambini wakaanza kutetemeka. 17 Sasa Musa akawatoa watu nje ya 
kambi ili wakutane na Mungu wa kweli, nao wakasimama mahali pao 
chini ya mlima. 18 Mlima Sinai ulifuka moshi kila mahali, kwa sababu 
Yehova alishuka juu yake katika moto; na moshi huo ulikuwa ukipaa 
kama moshi wa tanuru,” na mlima wote ulikuwa ukitetemeka kwa 
nguvu sana. 19 Sauti ya pembe ilipozidi kuongezeka zaidi na zaidi, 
Musa akaongea, na sauti ya Mungu wa kweli ikamjibu. 


20 Kwa hiyo Yehova akashuka juu ya kilele cha Mlima Sinai. Kisha 
Yehova akamwita Musa apande juu mlimani, naye Musa akapanda 
mlimani. 21 Sasa Yehova akamwambia Musa: “Shuka chini 
ukawaonye watu wasijaribu kuvuka mpaka kuja kunitazama mimi, 
Yehova, la sivyo wengi wao wataangamia. 22 Nao makuhani 
wanaonikaribia mimi Yehova kwa ukawaida, wanapaswa kujitakasa, 
ili mimi, Yehova, nisiwaangamize.” 23 Basi Musa akamwambia 
Yehova: “Watu hawawezi kuukaribia Mlima Sinai kwa sababu tayari 
ulituonya, uliponiambia, 'Weka mipaka kuzunguka mlima huu, ili uwe 


mtakatifu.” 24 Hata hivyo, Yehova akamwambia: “Nenda, shuka 
chini, na urudi juu, wewe pamoja na Haruni, lakini usiwaruhusu 
makuhani na watu wavuke mpaka na kunikaribia mimi Yehova, ili 
nisiwaangamize.” 25 Basi Musa akashuka na kuwaambia watu 
maneno hayo. 


A Kut. 19:5 Au “mali yangu ninayothamini sana.” 
A Kut. 19:13 Labda angechomwa kwa mkuki. 
A Kut. 19:15 Tnn., “Msimkaribie mwanamke.” 


A Kut. 19:18 Au “kalibu.” 


Kutoka 20:1-26 


20 Kisha Mungu akasema maneno haya yote: 


2 “Mimi ni Yehova Mungu wako, niliyekutoa katika nchi ya Misri, 
kutoka katika nyumba ya utumwa. 3 Usiwe na miungu mingine 
yoyote ila mimi.* 


4 “Usijitengenezee sanamu ya kuchongwa au mfano wa? kitu 
chochote kilicho juu mbinguni au kilicho chini duniani au kilicho ndani 
ya maji chini ya dunia. 5 Usiviinamie wala kushawishiwa kuviabudu, 
kwa sababu mimi, Yehova Mungu wako, ni Mungu ninayetaka watu 
waniabudu mimi peke yangu, nami huwaadhibu watoto kwa sababu 
ya makosa ya baba zao, kufikia kizazi cha tatu na kizazi cha nne cha 
wale wanaonichukia, $ lakini ninawatendea kwa upendo 
mshikamanifu watu wanaonipenda na kushika amri zangu, kufikia 
kizazi cha elfu cha watu hao. 


7 “Usilitumie jina langu mimi, Yehova Mungu wako, kwa njia isiyofaa, 
kwa maana mimi, Yehova, sitakosa kumwadhibu yule anayelitumia 
jina langu kwa njia isiyofaa. 


8 “Ikumbuke siku ya Sabato na uione kuwa takatifu. 9 Fanya 
shughuli na kazi zako zote kwa siku sita, 10 lakini siku ya saba ni 
sabato kwa Yehova Mungu wako. Usifanye kazi yoyote, wewe wala 
mwana wako wala binti yako wala mtumwa wako wala kijakazi wako 
wala mnyama wako wa kufugwa wala mgeni aliye katika makazi” 
yako. 11 Kwa maana kwa siku sita mimi, Yehova, niliumba mbingu na 
dunia, bahari, na vitu vyote vilivyomo, nami nikaanza kupumzika siku 
ya saba. Ndiyo sababu mimi Yehova niliibariki siku ya Sabato na 
kuifanya kuwa takatifu. 


12 “Mheshimu baba yako na mama yako ili uishi muda mrefu katika 
nchi ambayo mimi Yehova Mungu wako ninakupa. 


13 “Usiue. 

14 “Usifanye uzinzi. 

15 “Usiibe. 

16 “Usitoe ushahidi wa uwongo dhidi ya jirani yako. 


17 “Usiitamani nyumba ya jirani yako. Usimtamani mke wa jirani yako 
wala mtumwa wake wala kijakazi wake wala ng'ombe dume wake 
wala punda wake wala kitu chochote cha jirani yako.” 


18 Sasa watu wote walikuwa wakishuhudia ngurumo na radi, sauti ya 
pembe, na mlima ukifuka moshi; na walipoona mambo hayo 
walitetemeka na kusimama mbali. 19 Basi wakamwambia Musa: 
“Wewe ongea nasi, tutasikiliza, lakini Mungu asiongee nasi tusije 
tukafa.” 20 Kwa hiyo Musa akawaambia watu: “Msiogope, kwa 
sababu Mungu wa kweli amekuja kuwajaribu, ili mwendelee 
kumwogopa, msitende dhambi.” 21 Kwa hiyo watu wakaendelea 
kusimama mbali, lakini Musa akalikaribia lile wingu jeusi mahali 
alipokuwa Mungu wa kweli. 


22 Kisha Yehova akamwambia Musa: “Hivi ndivyo utakavyowaambia 
Waisraeli, ‘Mmejionea wenyewe kwamba nimezungumza nanyi 
kutoka mbinguni. 23 Msijitengenezee miungu ya fedha na kuiabudu 
huku mkiniabudu mimi, wala msijitengenezee miungu ya dhahabu. 
24 Mtanijengea madhabahu ya udongo, na juu yake mtanitolea 
dhabihu zenu za kuteketezwa, dhabihu zenu za ushirika,” kondoo, 
mbuzi, na ng'ombe wenu. Mahali popote nitakapochagua jina langu 


likumbukwe, nitawajia, nami nitawabariki. 25 Ikiwa mtanijengea 
madhabahu ya mawe, msiijenge kwa mawe yaliyokatwa kwa vifaa.” 
Kwa maana mkiyachonga kwa tindo, mtaitia madhabahu hiyo unajisi. 
26 Nanyi msipande madhabahu yangu kwa ngazi, ili sehemu zenu za 
siri zisionekane?” juu yake.’ 


A Kut. 20:3 Au “na kuniasi mimi.” Tnn., “dhidi ya uso wangu.” 
A Kut. 20:4 Au “umbo la.” 

A Kut. 20:10 Tnn., “malango.” 

A Kut. 20:24 Au “matoleo yenu ya amani.” 

A Kut. 20:25 Au “yaliyochongwa.” 


A Kut. 20:26 Tnn., “uchi wenu usionekane.” 


Kutoka 21:1-36 


21 “Hizi ndizo sheria utakazowapa” Waisraeli: 


2 “Ukimnunua mtumwa Mwebrania, atakuwa mtumwa kwa miaka 
sita, lakini mwaka wa saba, utamweka huru, naye hatalipa chochote. 
3 Ikiwa alikuja peke yake, ataondoka peke yake. Ikiwa ana mke, basi 
mke wake anapaswa kuondoka naye. 4 Ikiwa bwana wake atampa 
mke, na mke huyo amzalie wana au mabinti, mke huyo na watoto 
wake watakuwa mali ya bwana wake, na mtumwa huyo ataondoka 
peke yake. > Lakini mtumwa huyo akisisitiza hivi: 'Nampenda bwana 
wangu, mke wangu, na wanangu; sitaki kuachiliwa huru, $ ni lazima 
bwana wake amlete mbele za Mungu wa kweli. Kisha bwana huyo 
atamleta kwenye mlango au kwenye mwimo wa mlango na kulitoboa 
sikio lake kwa sindano, naye atakuwa mtumwa wake maisha yake 
yote. 


7 “Mtu akimuuza binti yake kuwa mtumwa, hataondoka kama 
mtumwa wa kiume anavyoondoka. 8 Ikiwa bwana wake hapendezwi 
naye na hataki awe suria wake, lakini aamue kumuuza kwa mtu 
mwingine,” bwana huyo hana haki ya kumuuza kwa wageni kwa 
sababu amemsaliti mtumwa huyo. 9 Akimchagua awe mke wa 
mwanawe, anapaswa kumpa haki anazostahili kama binti yake. 

10 |kiwa ataoa mke mwingine, hapaswi kumpunguzia mke huyo wa 
kwanza chakula, mavazi, na haki yake ya ndoa. 11 Ikiwa hatampa 
mambo hayo matatu, basi mtumwa huyo wa kike ataondoka bila 
kulipa pesa zozote. 


12 “Yeyote anayempiga mtu na kumuua lazima auawe. 13 Lakini 
ikiwa alimuua bila kukusudia na Mungu wa kweli akaruhusu jambo 
hilo litokee, basi nitawaonyesha mahali anapoweza kukimbilia. 


14 Mtu akimkasirikia vikali mwenzake na kumuua bila kukusudia, mtu 
huyo lazima afe hata ikiwalazimu kumwondoa kwenye madhabahu 
yangu. 15 Mtu anayempiga baba yake au mama yake lazima auawe. 


16 “Yeyote anayemteka nyara mtu mwingine na kumuuza au 
akipatikana amemzuilia, lazima auawe. 


17 “Yeyote anayemlaani baba yake au mama yake lazima auawe. 


18 “Hivi ndivyo mtakavyofanya wanaume wakigombana na mmoja 
wao ampige mwenzake kwa jiwe au ngumi” lakini asimuue bali 
amjeruhi hivi kwamba ashindwe kutoka kitandani: 19 Ikiwa anaweza 
kutoka kitandani na kutembea nje kwa kutumia fimbo, basi yule 
aliyempiga hataadhibiwa. Atamlipa tu fidia kwa ajili ya wakati 
aliopoteza alipokuwa kitandani mpaka atakapopona kabisa. 


20 “Mtu akimpiga kwa fimbo mtumwa wake wa kiume au wa kike 
naye afie mikononi mwake, ni lazima mtumwa huyo alipiziwe kisasi. 
21 Hata hivyo, mtumwa huyo akiendelea kuishi kwa siku moja au 
siku mbili, hatalipiziwa kisasi, kwa sababu alinunuliwa kwa pesa za 
bwana wake. 


22 “Wanaume wakipambana na kumuumiza mwanamke mwenye 
mimba naye azae kabla ya wakati” lakini kifo kisitokee,” yule 
aliyemuumiza atalipa hasara atakayodaiwa na mume wa mwanamke 
huyo; naye atalipa kupitia waamuzi. 23 Lakini kifo kikitokea, basi ni 
lazima mlipe uhai kwa uhai,” 24 jicho kwa jicho, jino kwa jino, mkono 
kwa mkono, mguu kwa mguu, 25 alama ya moto kwa alama ya moto, 
jeraha kwa jeraha, pigo kwa pigo. 


26 “Mtu akilipiga jicho la mtumwa wake wa kiume au jicho la mtumwa 
wake wa kike na kuliharibu, atamwachilia huru mtumwa huyo ili 


kufidia jicho lake. 27 Naye akimpiga na kumng'oa jino mtumwa wake 
wa kiume au wa kike, atamwachilia huru mtumwa huyo ili kufidia jino 
lake. 


28 “Ng'ombe dume akimpiga pembe mwanamume au mwanamke na 
kumuua, ng'ombe dume huyo atauawa kwa kupigwa mawe na 
nyama yake haipaswi kuliwa; lakini mwenye ng'ombe dume huyo 
hataadhibiwa. 29 Lakini ikiwa ng'ombe dume alizoea kuwapiga watu 
pembe na mwenyewe akaonywa lakini hakumfunga, naye amuue 
mwanamume au mwanamke, ng'ombe dume huyo anapaswa 
kupigwa mawe na mwenye ng'ombe dume huyo anapaswa kuuawa 
pia. 30 Ikiwa atadaiwa fidia,” atalipa chochote atakachodaiwa ili 
kukomboa uhai wake.” 31 Ng'ombe dume huyo akimpiga pembe 
mtoto wa kiume au wa kike, mwenye ng'ombe dume huyo 
atatendewa kulingana na sheria hii. 32 Ng'ombe dume huyo 
akimpiga pembe mtumwa wa kiume au wa kike, mwenye ng'ombe 
dume huyo atamlipa bwana wa mtumwa huyo shekeli 30,” na 
ng'ombe dume huyo atauawa kwa kupigwa mawe. 


33 “Mtu akiacha shimo wazi au akichimba shimo na kukosa 
kulifunika, na ng'ombe dume au punda aanguke humo, 34 mwenye 
shimo hilo atalipa fidia. Atamlipa mwenye mnyama huyo, na 
mnyama aliyekufa atakuwa wake. 35 Ng'ombe dume akimuumiza na 
kumuua ng'ombe dume wa mtu mwingine, basi watamuuza ng'ombe 
dume aliye hai na kugawana pesa hizo; wanapaswa pia kugawana 
ng'ombe aliyekufa. 36 Au ikiwa ilijulikana kwamba ng'ombe dume 
alizoea kupiga kwa pembe lakini mwenye ng'ombe dume huyo 
hakumfunga, lazima alipe ng'ombe dume kwa ng'ombe dume, kisha 
ng'ombe dume aliyekufa atakuwa wake. 


A Kut. 21:1 Tnn., “Haya ndiyo maamuzi ya hukumu utakayowapa.” 
^ Kut. 21:8 Tnn., “akombolewe.” 

^ Kut. 21:18 Au labda, “kwa kifaa.” 

^ Kut. 21:22 Tnn., “na watoto wake watoke tumboni.” 

^ Kut. 21:22 Au “na kusiwepo na majeraha mabaya.” 

^ Kut. 21:23 Au “nafsi kwa nafsi.” 

^ Kut. 21:30 Au “ridhaa.” 

^ Kut. 21:30 Au “nafsi yake.” 


^ Kut. 21:32 Shekeli moja ilikuwa na uzito wa gramu 11.4. Angalia 
Nyongeza B14. 


Kutoka 22:1-31 


22 “Mtu akiiba ng'ombe dume au kondoo na kumchinja au kumuuza, 
atalipa ng'ombe dume watano kwa ajili ya ng'ombe dume huyo na 
kondoo wanne kwa ajili ya kondoo huyo. 


2 (“Mwizi akipatikana akivunja nyumba kisha apigwe na kufa, 
aliyemuua hatakuwa na hatia ya damu. 3 Lakini jambo hilo likitokea 
baada ya jua kuchomoza, atakuwa na hatia ya damu.) 


“Anapaswa kulipa. Ikiwa hana chochote, basi atauzwa ili kulipia vitu 
alivyoiba. 4 Kama mnyama aliyeibwa anapatikana akiwa hai 
mikononi mwake, awe ni ng'ombe dume au punda au kondoo, 
anapaswa kulipa mara mbili. 


> “Mtu yeyote akiwalisha wanyama wake katika shamba au shamba 
la mizabibu la mtu mwingine, atalipa kwa mazao bora ya shamba 
lake mwenyewe au mazao bora ya shamba lake mwenyewe la 
mizabibu. 


6 “Moto ukiwaka na kuenea katika vichaka vya miiba na kuteketeza 
masuke au nafaka iliyo shambani au shamba, yule aliyewasha moto 
huo lazima alipie kilichoteketea. 


7 “Mtu akimpa jirani yake pesa au vitu amtunzie, navyo viibwe 
kutoka katika nyumba ya jirani huyo, mwizi akipatikana, lazima alipe 
mara mbili. 8 Mwizi asipopatikana, mwenye nyumba ataletwa mbele 
za Mungu wa kweli ili ithibitishwe ikiwa alichukua vitu vya jirani yake 
au la. 9 Katika visa vyote vya kumiliki vitu isivyo halali, iwe ni 
ng'ombe dume, punda, kondoo, nguo, au kitu chochote kilichopotea 
ambacho huenda mtu akasema, ‘Hiki ni changu! wote wawili 


wataleta kesi yao mbele za Mungu wa kweli. Yule ambaye Mungu 
atasema ana hatia atamlipa jirani yake mara mbili. 


10 “Mtu akimpa jirani yake punda au ng'ombe dume au kondoo au 
mnyama yeyote wa kufugwa amtunzie, kisha mnyama huyo afe au 
alemazwe au achukuliwe bila mtu yeyote kuona, 11 yule aliyepewa 
mali hiyo ataapa mbele za Yehova kwamba hakuchukua mali ya 
jirani yake; na mwenye mali anapaswa kukubali jambo hilo. Mtu 
huyo hatalipa chochote. 12 Lakini ikiwa mnyama huyo ameibwa 
kutoka kwake, atamlipa mwenye mnyama huyo. 13 Ikiwa mnyama 
huyo aliraruliwa na mnyama wa mwituni, atamleta kama ushahidi. 
Hatalipia kitu kilichoraruliwa na mnyama wa mwituni. 


14 “Lakini mtu yeyote akiazima mnyama kutoka kwa jirani yake, na 
mnyama huyo alemazwe au afe wakati mwenyewe hayupo, 
aliyeazima mnyama huyo lazima alipe. 15 Ikiwa mwenyewe yupo, 
aliyeazima hatalipa. Ikiwa mnyama huyo alikodiwa, pesa iliyolipwa ili 
kumkodi ndiyo itakayokuwa malipo yake. 


16 “Sasa mwanamume akimtongoza bikira ambaye hajachumbiwa 
kisha alale naye, lazima alipe mahari ili msichana huyo awe mke 
wake. 17 Baba yake akikataa kabisa kumpa msichana huyo, 
mwanamume huyo atalipa kiasi cha pesa kinacholingana na mahari. 


18 “Hampaswi kumwacha mwanamke mchawi aishi. 
19 “Mtu yeyote anayefanya ngono na mnyama lazima auawe. 


20 “Mtu yeyote anayetoa dhabihu kwa miungu mingine isipokuwa 
kwa Yehova peke yake lazima auawe. 


21 “Msimtese wala kumkandamiza mkaaji mgeni, kwa sababu ninyi 
mlikuwa wakaaji wageni katika nchi ya Misri. 


22 “Msimtese mjane wala yatima. 23 Mkimtesa hata kidogo, naye 
anililie, hakika nitasikia kilio chake; 24 nami nitawaka hasira, nami 
nitawaua kwa upanga, na wake zenu watakuwa wajane, na watoto 
wenu watakuwa mayatima. 


25 “Ukimkopesha pesa mtu yeyote maskini miongoni mwa watu 
wangu, mtu anayeishi nawe, usiwe kama mtu anayemkopesha 
pesa.” Hupaswi kumtoza riba. 


26 “Ukichukua nguo ya jirani yako kuwa dhamana ya 

mkopo,” unapaswa kumrudishia kabla ya jua kutua. 27 Kwa sababu 
hiyo ndiyo nguo pekee aliyo nayo ya kujifunika, nguo ya kufunika 
mwili wake,” atajifunikia nini anapolala? Akinililia, hakika nitasikia, 
kwa sababu mimi ni mwenye huruma.” 


28 “Usimtukane Mungu wala kumlaani kiongozi” miongoni mwa watu 
wako. 


29 “Usisite kutoa matoleo kutoka katika mazao yako mengi na kutoka 
kwenye mafuriko ya mashinikizo yako.” Unapaswa kunipa mzaliwa 
wa kwanza kati ya wanao. 30 Hivi ndivyo utakavyofanya kuhusu 
ng'ombe dume wako na kondoo wako: Atakaa na mama yake kwa 
siku saba. Siku ya nane, utanipa mimi. 


31 “Mnapaswa kujithibitisha wenyewe kuwa watu watakatifu mbele 
zangu, nanyi hampaswi kula nyama ya mnyama yeyote ambaye 
ameraruliwa na mnyama wa mwituni. Mnapaswa kuwatupia mbwa 
nyama hiyo. 


A Kut. 22:25 Au “mla riba.” 

^ Kut. 22:26 Au “rehani.” 

^ Kut. 22:27 Tnn., “ngozi yake.” 
^ Kut. 22:27 Au “neema.” 

^ Kut. 22:28 Au “mtawala.” 


^ Kut. 22:29 Yaani, mashinikizo ya mafuta na mashinikizo ya divai. 


Kutoka 23:1-33 


23 “Usieneze habari za uwongo. Usishirikiane na mtu mwovu kwa 
kutoa ushahidi utakaowadhuru wengine. 2 Usiufuate umati ili 
kutenda maovu, wala usipotoshe haki kwa kutoa ushahidi wa 
uwongo ili uunge mkono umati.” 3 Usionyeshe upendeleo katika kesi 
ya mtu maskini. 


4 “Ukikutana na ng'ombe dume au punda wa adui yako 
akitangatanga, unapaswa kumrudisha kwake. > Ukimwona punda 
wa mtu anayekuchukia amelemewa na mzigo na kuanguka, 
usimpuuze na kwenda zako. Unapaswa kumsaidia kufungua 
mnyama huyo. 


6 “Usipotoshe uamuzi wa kesi ya maskini aliye miongoni mwenu. 


7 “Jiepushe kabisa na shtaka” la uwongo, na usimuue mtu asiye na 
hatia na pia mwadilifu, kwa maana sitamtangaza mwovu kuwa 
mwadilifu.” 


8 “Hupaswi kukubali rushwa, kwa maana rushwa huwapofusha watu 
wanaoona vizuri na inaweza kupotosha maneno ya watu wenye 
haki. 


9 “Hupaswi kumkandamiza mkaaji mgeni. Mnajua jinsi mgeni 
anavyohisi,” kwa sababu mlikuwa wakaaji wageni katika nchi ya 
Misri. 

10 “Kwa miaka sita utapanda mbegu katika shamba lako na kuvuna 
mazao yake. 11 Lakini mwaka wa saba hutalilima, utaliacha 
lipumzike, nao maskini walio miongoni mwa watu wako watapata 
chakula humo, na watakachoacha kitaliwa na wanyama wa mwituni. 


Hivyo ndivyo utakavyolifanyia shamba lako la mizabibu na shamba 
lako la mizeituni. 


12 “Kwa siku sita utafanya kazi zako; lakini siku ya saba hutafanya 
kazi, ili ng'ombe dume wako na punda wako wapumzike na mwana 
wa kijakazi wako na mkaaji mgeni waweze kujiburudisha. 


13 “Unapaswa kuwa mwangalifu kufanya mambo yote niliyokuambia, 
nawe hupaswi kutaja majina ya miungu mingine; yasisikike 
midomoni” mwako. 


14 “Unapaswa kunifanyia sherehe mara tatu kwa mwaka. 

15 Utaadhimisha Sherehe ya Mikate Isiyo na Chachu. Utakula 
mikate isiyo na chachu kwa siku saba, kama nilivyokuamuru, wakati 
uliowekwa katika mwezi wa Abibu,” kwa sababu ulitoka Misri wakati 
huo. Mtu yeyote asije mbele zangu mikono mitupu. 16 Pia, 
unapaswa kuadhimisha Sherehe ya Mavuno” ya matunda ya 
kwanza yaliyoiva” ya kazi zako, na ya vitu unavyopanda shambani; 
na Sherehe ya Kukusanya” mwishoni mwa mwaka, unapokusanya 
mazao ya kazi zako. 17 Mara tatu kwa mwaka wanaume wako wote 
wanapaswa kuja mbele za Bwana wa kweli, Yehova. 


18 “Hupaswi kutoa damu ya dhabihu yangu pamoja na kitu chochote 
kilichotiwa chachu. Na dhabihu za mafuta zinazotolewa katika 
sherehe zangu hazipaswi kukaa usiku kucha mpaka asubuhi. 


19 “Unapaswa kuleta katika nyumba yangu mimi, Yehova Mungu 
wako, mazao bora ya kwanza yaliyokomaa?” ya ardhi yako. 


“Usimchemshe mwanambuzi katika maziwa ya mama yake. 


20 “Ninamtuma malaika awatangulie ili awalinde safarini na 
kuwapeleka mahali nilipotayarisha. 21 Msikilizeni, na mtii sauti yake. 
Msimwasi, kwa maana hatawasamehe maasi yenu, kwa sababu jina 
langu limo ndani yake. 22 Hata hivyo, mkiitii kabisa sauti yake na 
kufanya yote ninayowaambia, nitakuwa adui wa maadui wenu na 
kuwapinga wale wanaowapinga. 23 Kwa maana malaika wangu 
atawatangulia na kuwapeleka katika nchi ya Waamori, Wahiti, 
Waperizi, Wakanaani, Wahivi, na Wayebusi, nami nitawaangamiza. 
24 Hampaswi kuiinamia miungu yao wala kushawishiwa kuiabudu, 
nanyi hampaswi kuiga mazoea yao. Badala yake, mnapaswa 
kuharibu kabisa sanamu zao na kuvunjavunja nguzo zao takatifu. 
25 Mnapaswa kunitumikia mimi, Yehova Mungu wenu, nami 
nitabariki mkate wenu na maji yenu. Nitaondoa magonjwa miongoni 
mwenu. 26 Hakuna mwanamke katika nchi yenu ambaye mimba 
yake itaharibika wala atakayekuwa tasa, nami nitawapa maisha 
marefu.” 


27 “Nitafanya watu waniogope hata kabla hamjafika, nami 
nitawavuruga watu wote mtakaokutana nao, nami nitawafanya 
maadui wenu wote washindwe na kukimbia.” 28 Nitawafanya Wahivi, 
Wakanaani, na Wahiti wavunjike moyo” kabla hamjafika, nao 
watawakimbia. 29 Sitawafukuza watoke mbele yenu kwa mwaka 
mmoja, ili nchi isibaki ukiwa na wanyama wa mwituni waongezeke 
na kuwashambulia. 30 Nitawafukuza hatua kwa hatua kutoka mbele 
yenu, mpaka mtakapoongezeka na kuwa wengi na kuimiliki nchi 
hiyo. 


31 “Nitaweka mpaka wenu kuanzia Bahari Nyekundu mpaka bahari 
ya Wafilisti na kuanzia nyikani mpaka kwenye Mto Efrati; kwa maana 
nitawatia wakaaji wa nchi hiyo mikononi mwenu, nanyi mtawafukuza 


kutoka mbele yenu. 32 Hampaswi kufanya agano pamoja nao wala 
na miungu yao. 33 Hawapaswi kuishi katika nchi yenu, wasije 
wakasababisha mnitendee dhambi. Mkiiabudu miungu yao, kwa 
hakika itakuwa mtego kwenu.” 


A Kut. 23:2 Au “ushahidi unaoungwa mkono na wengi.” 
A Kut. 23:7 Tnn., “neno.” 

A Kut. 23:7 Au “sitamwondolea mashtaka mtu mwovu.” 

A Kut. 23:9 Au “Mnajua maisha (nafsi) ya mgeni.” 

A Kut. 23:13 Tnn., “kinywani.” 

A Kut. 23:15 Angalia Nyongeza B15. 

A Kut. 23:16 Pia inaitwa Sherehe ya Majuma, au Pentekoste. 
A Kut. 23:16 Au “mazao ya kwanza yaliyokomaa.” 

^ Kut. 23:16 Pia inaitwa Sherehe ya Vibanda (Mahema). 
A Kut. 23:19 Au “matunda ya kwanza bora yaliyoiva.” 

A Kut. 23:26 Au “nitafanya idadi ya siku zenu iwe kamili.” 


A Kut. 23:27 Au “nitawafanya maadui wenu wote wawageuzie 
mgongo.” 


A Kut. 23:28 Au labda, “washikwe na wasiwasi; waogope.” 


Kutoka 24:1-18 


24 Kisha akamwambia Musa: “Panda uje kwangu mimi Yehova, 
wewe na Haruni, Nadabu na Abihu, na wazee 70 wa Israeli, nanyi 
mwiname chini mkiwa mbali. 2 Musa anapaswa kunikaribia mimi, 
Yehova, akiwa peke yake; lakini wale wengine hawapaswi 
kunikaribia, na watu hawapaswi kupanda pamoja naye.” 


3 Kisha Musa akaja na kuwaambia watu maneno yote ya Yehova na 
sheria zote,” na watu wote wakajibu hivi kwa sauti moja: “Maneno 
yote ambayo Yehova amesema, tuko tayari kuyafanya.” 4 Basi Musa 
akaandika maneno yote ya Yehova. Kisha akaamka asubuhi na 
mapema na kujenga madhabahu kwenye sehemu ya chini ya mlima 
huo na nguzo 12 kulingana na idadi ya makabila 12 ya Israeli. 

> Baada ya hayo akawatuma wanaume vijana Waisraeli, nao 
wakatoa dhabihu za kuteketezwa na dhabihu za ng'ombe dume Ili 
ziwe dhabihu za ushirika kwa Yehova. $ Kisha Musa akachukua 
nusu ya damu ya wanyama hao na kuitia ndani ya mabakuli, na 
nusu ya damu hiyo akainyunyiza kwenye madhabahu. 7 Halafu 
akachukua kitabu cha agano na kuwasomea watu kwa sauti. Nao 
wakasema: “Mambo yote ambayo Yehova amesema tuko tayari 
kuyafanya, nasi tutatii.” 8 Basi Musa akachukua damu 
akawanyunyizia watu na kusema: “Hii ndiyo damu ya agano ambalo 
Yehova amefanya pamoja nanyi kulingana na maneno hayo yote.” 


9 Musa na Haruni, Nadabu na Abihu, na wazee 70 wa Israeli 
wakapanda mlimani, 10 nao wakamwona Mungu wa Israeli. Chini ya 
miguu yake palikuwa na kitu kilichoonekana kama sakafu ya yakuti, 
nacho kilikuwa safi kama mbingu zenyewe. 11 Hakuwadhuru 


wanaume hao wenye kuheshimika wa Israeli, nao walipata maono 
ya Mungu wa kweli, wakala na kunywa. 


12 Sasa Yehova akamwambia Musa: “Panda uje kwangu mlimani na 
ukae huku. Nitakupa mabamba ya mawe yenye sheria na amri 
nitakazoandika ili kuwafundisha watu.” 13 Basi Musa akaondoka 
pamoja na Yoshua mhudumu wake, naye Musa akapanda kwenye 
mlima wa Mungu wa kweli. 14 Lakini alikuwa amewaambia wale 
wazee: “Tungojeeni hapa mpaka tutakaporudi. Haruni na Huru wako 
pamoja nanyi. Yeyote aliye na kesi anaweza kuwapelekea.” 15 Ndipo 
Musa akapanda mlimani wingu lilipokuwa likiufunika mlima huo. 


16 Utukufu wa Yehova uliendelea kukaa juu ya Mlima Sinai, na wingu 
likaufunika kwa siku sita. Siku ya saba akamwita Musa kutoka 
katikati ya lile wingu. 17 Kwa Waisraeli waliokuwa wakitazama, 
utukufu wa Yehova ulionekana kama moto mkali kwenye kilele cha 
mlima. 18 Ndipo Musa akaingia ndani ya lile wingu na kupanda 
mlimani. Musa akakaa mlimani siku 40, mchana na usiku. 


^ Kut. 24:3 Tnn., “maamuzi yote ya hukumu.” 


Kutoka 25:1-40 


25 Kisha Yehova akamwambia Musa: 2 “Waambie Waisraeli 
wanitolee mchango; mnapaswa kuchukua mchango wangu kutoka 
kwa kila mtu ambaye moyo wake unamchochea kuchanga. 3 Huu 
ndio mchango utakaopokea kutoka kwao: dhahabu, fedha, shaba, 
4 nyuzi za bluu, sufu ya zambarau,” kitambaa cha rangi nyekundu,” 
kitani bora, manyoya ya mbuzi, > ngozi za kondoo dume zilizotiwa 
rangi nyekundu, ngozi za sili,” mbao za mshita, $ mafuta kwa ajili ya 
taa, mafuta ya zeri ya kutengenezea mafuta yanayotumiwa kutia 
mafuta na kwa ajili ya uvumba uliotiwa manukato, 7 na mawe ya 
shohamu na mawe mengine ya kupambia efodi na kifuko cha 
kifuani. 8 Mtanijengea mahali patakatifu, nami nitakaa” miongoni 
mwenu. 9 Mtatengeneza mahali hapo patakatifu, yaani, hema la 
ibada pamoja na vyombo vyake vyote, mkifuata kikamili kielelezo 
nitakachowaonyesha.” 


10 “Mtanitengenezea sanduku la mbao za mshita lenye urefu wa 
mikono miwili na nusu” na upana wa mkono mmoja na nusu na kimo 
cha mkono mmoja na nusu. 11 Kisha utalifunika kwa dhahabu safi. 
Utalifunika ndani na nje na kutengeneza ukingo wa dhahabu 
kulizunguka. 12 Nawe utatengeneza pete nne za dhahabu na 
kuzifunga sehemu ya juu ya miguu yake minne, pete mbili upande 
mmoja na pete mbili upande wa pili. 13 Nawe utatengeneza fito za 
mshita na kuzifunika kwa dhahabu. 14 Utazitia fito hizo katika zile 
pete zilizo kwenye pande mbili za Sanduku ili zitumiwe kulibeba. 

15 Fito hizo zitakaa kwenye pete za Sanduku; hazipaswi 
kuondolewa. 16 Nawe utaweka ndani ya sanduku hilo mabamba ya 
ushahidi nitakayokupa. 


17 “Utatengeneza kifuniko cha dhahabu safi chenye urefu wa mikono 
miwili na nusu na upana wa mkono mmoja na nusu. 18 Nawe 
utatengeneza makerubi wawili wa dhahabu; utawatengeneza kwa 
nyundo kwenye miisho miwili ya kifuniko hicho. 19 Tengeneza kerubi 
mmoja kwenye mwisho mmoja na kerubi mwingine kwenye mwisho 
wa pili wa kifuniko. 20 Makerubi hao watakuwa wamenyoosha 
mabawa yao mawili kuelekea juu, na hivyo kukifunika kifuniko hicho 
kwa mabawa yao, nao wataelekeana. Nyuso za makerubi hao 
zitatazama kifuniko. 21 Utakiweka kifuniko hicho juu ya Sanduku, na 
ndani ya Sanduku utaweka mabamba ya ushahidi nitakayokupa. 

22 Nitakutokea hapo na kuzungumza nawe kutoka juu ya kifuniko 
hicho. Kutoka katikati ya hao makerubi wawili walio juu ya sanduku 
la Ushahidi, nitakujulisha amri zote utakazowapa Waisraeli. 


23 “Pia utatengeneza meza ya mbao za mshita yenye urefu wa 
mikono miwili na upana wa mkono mmoja na kimo cha mkono 
mmoja na nusu. 24 Utaifunika kwa dhahabu safi na kutengeneza 
ukingo wa dhahabu kuizunguka. 25 Utatengeneza utepe wenye 
upana wa kiganja kimoja” kuizunguka na ukingo wa dhahabu 
kuzunguka utepe huo. 26 Utaitengenezea pete nne za dhahabu na 
kuzitia kwenye pembe nne za miguu yake minne, sehemu ambazo 
miguu hiyo minne inaungana na meza. 2” Pete hizo zitakuwa karibu 
na utepe ili zitiwe fito za kubebea meza hiyo. 28 Utatengeneza fito za 
mshita na kuzifunika kwa dhahabu, nanyi mtazitumia kubebea meza 
hiyo. 


29 “Pia utatengeneza sahani, vikombe, magudulia, na mabakuli ya 
meza hiyo, vitu ambavyo watatumia kumimina matoleo ya vinywaji. 
Utatengeneza vyombo hivyo kwa dhahabu safi. 30 Nawe utaweka 
mikate ya wonyesho juu ya meza hiyo ili iwe mbele zangu daima. 


31 “Utatengeneza kinara cha taa cha dhahabu safi. Kinara hicho cha 
taa kitatengenezwa kwa nyundo. Sehemu yake ya chini, shina lake, 
matawi yake, vikombe vyake, matumba yake, na maua yake 
yatatengenezwa kwa kipande kimoja cha dhahabu. 32 Kinara hicho 
kitakuwa na matawi sita, matawi matatu upande mmoja na matawi 
matatu upande wa pili. 33 Kila tawi litakuwa na vikombe vitatu 
vyenye umbo la maua ya mlozi; kila kikombe kitakuwa na ua na 
tumba lake. Hivyo ndivyo matawi hayo sita yatakavyotengenezwa 
kwenye shina la kinara hicho cha taa. 34 Kwenye shina la kinara 
hicho utatengeneza vikombe vinne vyenye umbo la maua ya mlozi, 
kila kikombe kitakuwa na ua na tumba lake. 35 Kutakuwa na tumba 
chini ya jozi ya kwanza ya matawi hayo sita, tumba chini ya jozi ya 
pili, na tumba chini ya jozi ya tatu. 36 Matumba na matawi yake na 
kinara chote cha taa kitatengenezwa kwa kipande kimoja cha 
dhahabu safi, kwa kutumia nyundo. 37 Utatengeneza taa saba kwa 
ajili ya kinara hicho, na taa hizo zinapowashwa zitaangaza mbele ya 
kinara hicho. 38 Koleo zake na vyetezo vyake vitatengenezwa kwa 
dhahabu safi. 39 Kinara hicho, pamoja na vifaa hivyo vinapaswa 
kutengenezwa kwa talanta moja” ya dhahabu safi. 40 Hakikisha 
kwamba unatengeneza vitu hivyo kwa kufuata kielelezo” 
ulichoonyeshwa mlimani. 


A Kut. 25:4 Au “sufu iliyotiwa rangi ya zambarau.” 
A Kut. 25:4 Rangi hiyo ilitoka kwa mdudu anayeitwa kochinili. 
A Kut. 25:5 Mnyama wa baharini. 


A Kut. 25:8 Au “nitapiga hema.” 


A Kut. 25:9 Au “mchoro nitakaowaonyesha.” 


A Kut. 25:10 Mkono mmoja ulilingana na sentimita 44.5 (inchi 17.5). 
Angalia Nyongeza B14. 


A Kut. 25:25 Karibu sentimita 7.4 (inchi 2.9). Angalia Nyongeza B14. 


A Kut. 25:39 Talanta moja ilikuwa na uzito wa kilogramu 34.2. Angalia 
Nyongeza B14. 


A Kut. 25:40 Au “mchoro ulioonyeshwa.” 


Kutoka 26:1-37 


26 “Utatengeneza hema la ibada kwa vitambaa kumi vya kitani bora 
kilichosokotwa, pia kwa nyuzi za bluu, sufu ya zambarau, na 
kitambaa cha rangi nyekundu. Utavitarizi kwa michoro ya makerubi. 
2 Kila kitambaa cha hema la ibada kitakuwa na urefu wa mikono 28” 
na upana wa mikono 4. Vitambaa vyote vitakuwa na ukubwa uleule. 
3 Vitambaa vitano vya hema la ibada vitaunganishwa pamoja na 
kuwa kitambaa kimoja kirefu, na vitambaa vile vingine vitano 
vitaunganishwa pamoja na kuwa kitambaa kimoja kirefu. 

4 Utatengeneza vitanzi vya nyuzi za bluu kwenye upindo wa 
kitambaa cha mwisho, nawe utafanya vivyo hivyo kwenye upindo wa 
kitambaa kile kingine mahali ambapo vitaunganishwa. 

> Utatengeneza vitanzi 50 kwenye kitambaa kimoja na vitanzi 
vingine 50 kwenye upindo wa kitambaa cha pili ili vitanzi hivyo 
vielekeane vitakapounganishwa. 6 Nawe utatengeneza vibanio 50 
vya dhahabu na kuunganisha vitambaa hivyo pamoja kwa vibanio 
hivyo, ili hema la ibada liwe na kitambaa kimoja kizima. 


7 “Pia utatengeneza vitambaa vya manyoya ya mbuzi vya kufunika 
hema hilo. Utatengeneza vitambaa 11 vya hema. 8 Kila kitambaa 
kitakuwa na urefu wa mikono 30 na upana wa mikono 4. Vitambaa 
vyote 11 vitakuwa na ukubwa uleule. 9 Utaunganisha vitambaa 
vitano pamoja na vitambaa sita pamoja, na kitambaa cha sita 
utakikunja upande wa mbele wa hema. 10 Kisha utatengeneza 
vitanzi 50 kwenye upindo wa kitambaa cha kwanza, kwenye kipande 
cha mwisho kabisa, na vitanzi 50 kwenye upindo wa kitambaa cha 
pili, mahali vitakapounganishwa. 11 Nawe utatengeneza vibanio 50 
vya shaba na kuvitia kwenye vitanzi na kuunganisha vitambaa hivyo 
pamoja, ili hema liwe na kitambaa kimoja kizima. 12 Sehemu 


inayobaki ya vitambaa vya hema itaning'inia. Nusu inayobaki ya 
kitambaa cha hema itaning'inia upande wa nyuma wa hema. 

13 Sehemu inayobaki ya vitambaa hivyo itaning'inia pande zote za 
hema kwa urefu wa mkono mmoja kila upande, ili kulifunika hema. 


14 “Utatengeneza pia kifuniko kingine cha hema kwa kutumia ngozi 
za kondoo dume zilizotiwa rangi nyekundu na juu yake kifuniko cha 
ngozi za sili. 


15 “Utatengeneza viunzi vya mbao za mshita vilivyo wima kwa ajili ya 
hema hilo. 16 Kila kiunzi kitakuwa na urefu wa mikono kumi na 
upana wa mkono mmoja na nusu. 17 Kila kiunzi kitakuwa na ndimi 
mbili” zilizounganishwa pamoja. Hivyo ndivyo utakavyotengeneza 
viunzi vyote vya hema la ibada. 18 Utatengeneza viunzi 20 kwa ajili 
ya upande wa kusini wa hema la ibada. 


19 “Utatengeneza vikalio 40 vya fedha chini ya vile viunzi 20: vikalio 
viwili chini ya kiunzi kimoja pamoja na ndimi zake mbili, na vikalio 
viwili chini ya kila kiunzi kinachofuata pamoja na ndimi zake mbili. 

20 Utatengeneza viunzi 20 upande wa pili wa hema, upande wa 
kaskazini 21 pamoja na vikalio vyake 40 vya fedha, vikalio viwili chini 
ya kiunzi kimoja na vikalio viwili chini ya kila kiunzi kinachofuata. 

22 Utatengeneza viunzi sita sehemu ya nyuma ya hema la ibada, 
upande wa magharibi. 23 Nawe utatengeneza viunzi viwili viwe 
mihimili miwili ya pembeni upande wa nyuma wa hema la ibada. 

24 Katika pembe zote mbili kutakuwa na viunzi viwili kuanzia sehemu 
ya chini mpaka sehemu ya juu, kwenye pete ya kwanza. Hivyo 
ndivyo utakavyotengeneza viunzi vyote viwili; vitakuwa mihimili miwili 
ya pembeni. 25 Kutakuwa na viunzi vinane na vikalio vyake 16 vya 


fedha, vikalio viwili chini ya kiunzi kimoja na vikalio viwili chini ya kila 
kiunzi kinachofuata. 


26 “Utatengeneza fito za mshita, fito tano kwa ajili viunzi vya upande 
mmoja wa hema la ibada, 2” na fito tano kwa ajili ya viunzi vya 
upande wa pili wa hema la ibada, na fito tano kwa ajili ya viunzi vya 
sehemu ya nyuma ya hema la ibada, upande wa magharibi. 28 Ufito 
ulio katikati ya viunzi utatoka mwisho mmoja mpaka mwingine. 


29 “Nawe utavifunika viunzi hivyo kwa dhahabu na kutengeneza pete 
za dhahabu ili zishikilie fito, na fito hizo utazifunika kwa dhahabu. 

30 Utatengeneza hema la ibada kwa kufuata ramani ambayo nilikupa 
mlimani. 


31 “Utatengeneza pazia la nyuzi za bluu, sufu ya zambarau, 
kitambaa cha rangi nyekundu, na kitani bora kilichosokotwa. 
Utalitarizi kwa michoro ya makerubi. 32 Utalining'iniza kwenye nguzo 
nne za mshita zilizofunikwa kwa dhahabu. Kulabu zake zitakuwa za 
dhahabu. Nguzo hizo zitakaa juu ya vikalio vinne vya fedha. 

33 Utalining'iniza pazia hilo chini ya vibanio na kuleta sanduku la 
Ushahidi humo, nyuma ya pazia. Pazia hilo litatenganisha Patakatifu 
na Patakatifu Zaidi. 34 Utaweka kile kifuniko juu ya sanduku la 
Ushahidi ndani ya Patakatifu Zaidi. 


35 “Utaiweka ile meza nje ya pazia, na kinara cha taa kitaelekeana 
na meza hiyo upande wa kusini wa hema la ibada; utaiweka meza 
upande wa kaskazini. 36 Kwa ajili ya mlango wa hema, 
utatengeneza pazia la nyuzi za bluu, sufu ya zambarau, kitambaa 
cha rangi nyekundu, na kitani bora kilichosokotwa na kufumwa. 

37 Utatengeneza nguzo tano za mshita na kuzifunika kwa dhahabu 


kwa ajili ya pazia hilo. Kulabu zake zitakuwa za dhahabu, nawe 
utazitengenezea vikalio vitano vya shaba. 


A Kut. 26:2 Mkono mmoja ulilingana na sentimita 44.5 (inchi 17.5). 
Angalia Nyongeza B14. 


A Kut. 26:17 Au “mihimili miwili.” 


Kutoka 27:1-21 


27 “Utatengeneza madhabahu kwa mbao za mshita; itakuwa na 
urefu wa mikono mitano” na upana wa mikono mitano. Madhabahu 
hiyo itakuwa ya mraba na kimo chake kitakuwa mikono mitatu. 

2 Utatengeneza pembe kwenye ncha zake nne; pembe hizo 
zitakuwa sehemu ya madhabahu, nawe utaifunika madhabahu hiyo 
kwa shaba. 3 Utatengeneza ndoo za kuondolea majivu,” pia sepetu, 
mabakuli, nyuma,” na vyetezo; utatengeneza vyombo vyote vya 
madhabahu kwa shaba. 4 Nawe utatengeneza wavu wa shaba kwa 
ajili ya madhabahu, pia utatengeneza pete nne za shaba kwenye 
pembe nne za wavu huo. > Nawe utauweka wavu huo chini ya 
ukingo wa madhabahu, nao utashuka ndani ya madhabahu kufikia 
katikati. $ Utatengeneza fito za mshita kwa ajili ya madhabahu na 
kuzifunika kwa shaba. 7 Fito hizo zitaingizwa kwenye zile pete ili 
ziwe katika pande mbili za madhabahu wakati inapobebwa. 

8 Utaitengeneza madhabahu hiyo kama sanduku la mbao lenye 
uwazi. Inapaswa kutengenezwa kama tu Alivyokuonyesha mlimani. 


9 “Utatengeneza ua wa hema la ibada. Upande wa kusini, ua huo 
utakuwa na mapazia yanayoning'inia ya kitani bora kilichosokotwa; 
yatakuwa na urefu wa mikono 100 upande mmoja. 10 Ua huo 
utakuwa na nguzo 20 na vikalio 20 vya shaba. Kulabu za nguzo hizo 
pamoja na vitanzi” vyake vitakuwa vya fedha. 11 Mapazia 
yanayoning’inia upande wa kaskazini yatakuwa pia na urefu wa 
mikono 100, pamoja na nguzo zake 20 na vikalio vyake 20 vya 
shaba, lakini kulabu za nguzo hizo na vitanzi” vyake vitakuwa vya 
fedha. 12 Upande wa magharibi wa ua utakuwa na mapazia 
yanayoning'nia yenye urefu wa mikono 50, na nguzo 10 na 

vikalio 10. 13 Ua utakuwa na upana wa mikono 50 upande wa 


mashariki, yaani, upande wa mapambazuko ya jua. 14 Mapazia 
yanayoning'inia yenye upana wa mikono 15 yatakuwa upande 
mmoja, pamoja na nguzo tatu na vikalio vitatu. 15 Upande wa pili 
utakuwa na mapazia yanayoning'inia yenye upana wa mikono 15, 
pamoja na nguzo tatu na vikalio vitatu. 


16 “Mlango wa ua utakuwa na pazia lenye urefu wa mikono 20 
lililotengenezwa kwa nyuzi za bluu, sufu ya zambarau, kitambaa cha 
rangi nyekundu, na kitani bora kilichosokotwa na kufumwa, pamoja 
na nguzo nne na vikalio vyake vinne. 17 Nguzo zote zinazozunguka 
ua zitakuwa na kulabu na vitanzi vya fedha, lakini vikalio vyake 
vitakuwa vya shaba. 18 Ua huo utakuwa na urefu wa mikono 100, 
upana wa mikono 50, na kimo cha mikono 5, nao utatengenezwa 
kwa kitani bora kilichosokotwa, na utakuwa na vikalio vya shaba. 

19 Vyombo na vitu vyote vitakavyotumiwa katika utumishi wa hema 
la ibada, pamoja na vigingi vyote vya hema na vya ua, vitakuwa vya 
shaba. 


20 “Utawaamuru Waisraeli wakuletee mafuta safi ya zeituni 
zilizopondwa ili taa ziwake daima. 21 Katika hema la mkutano, nje ya 
pazia lililo karibu na sanduku la Ushahidi, Haruni na wanawe 
watahakikisha kwamba taa hizo zinawaka kuanzia jioni mpaka 
asubuhi mbele za Yehova. Hiyo ni sheria ya kudumu katika vizazi 
vyao vyote itakayotekelezwa na Waisraeli. 


A Kut. 27:1 Mkono mmoja ulilingana na sentimita 44.5 (inchi 17.5). 
Angalia Nyongeza B14. 


A Kut. 27:3 Au “majivu yenye mafuta,” yaani, majivu yaliyojaa mafuta 
ya dhabihu. 


A Kut. 27:3 Wingi wa kifaa kinachoitwa uma. 
A Kut. 27:10 Au “pete; vitanzi; vibanio” vya kushikia. 


A Kut. 27:11 Au “pete; vitanzi; vibanio” vya kushikia. 


Kutoka 28:1-43 


28 “Utamleta Haruni ndugu yako pamoja na wanawe, Nadabu na 
Abihu, Eleazari na Ithamari kutoka miongoni mwa Waisraeli ili 
wanitumikie wakiwa makuhani. 2 Utamtengenezea Haruni ndugu 
yako mavazi matakatifu ili awe na utukufu na fahari. 3 Waambie 
mafundi wote wenye ustadi,” ambao nimewajaza roho ya hekima, 
wamtengenezee Haruni mavazi ili kumtakasa, ili anitumikie akiwa 
kuhani. 


4 “Haya ndiyo mavazi watakayotengeneza: kifuko cha kifuani, efodi, 
joho lisilo na mikono, kanzu yenye miraba, kilemba, na ukumbuu; 
watamtengenezea Haruni na wanawe mavazi haya matakatifu ili 
wanitumikie wakiwa makuhani. 5 Mafundi hao stadi watatumia 
dhahabu, nyuzi za bluu, sufu ya zambarau, kitambaa cha rangi 
nyekundu, na kitani bora. 


6 “Watatengeneza efodi kwa dhahabu, nyuzi za bluu, sufu ya rangi 
ya zambarau, kitambaa cha rangi nyekundu, na kitani bora 
kilichosokotwa, nacho kinapaswa kutariziwa. 7 Efodi itakuwa na 
vipande viwili vitakavyounganishwa kwenye miisho miwili mabegani. 
8 Mshipi uliofumwa unaoshikilia kwa nguvu efodi unapaswa 
kutengenezwa kwa vitu hivyohivyo, yaani, dhahabu, nyuzi za bluu, 
sufu ya rangi ya zambarau, kitambaa cha rangi nyekundu, na kitani 
bora kilichosokotwa. 


9 “Utachukua mawe mawili ya shohamu na kuchonga juu yake 
majina ya wana wa Israeli, 10 majina sita juu ya jiwe moja na majina 
mengine sita juu ya jiwe lingine, kulingana na umri wao. 11 Mchonga 
mawe atachonga majina ya wana wa Israeli kwenye mawe hayo 
mawili kama mtu anavyochonga muhuri. Kisha mawe hayo yatatiwa 


katika vifuko vya dhahabu. 12 Utayaweka mawe hayo mawili kwenye 
vipande vya mabegani vya efodi, nayo yatakuwa mawe ya 
ukumbusho kwa wana wa Israeli, naye Haruni atayabeba majina yao 
kwenye vipande viwili vya efodi mabegani mwake kama ukumbusho 
mbele za Yehova. 13 Utatengeneza vifuko vya dhahabu 14 na 
minyororo miwili ya dhahabu safi iliyosokotwa kama kamba, 
utaifunga minyororo hiyo kwenye vifuko hivyo. 


15 “Utamwagiza fundi wa kutarizi atengeneze kifuko cha kifuani cha 
maamuzi. Atakitengeneza kama efodi, kwa kutumia dhahabu, nyuzi 
za bluu, sufu ya zambarau, kitambaa cha rangi nyekundu, na kitani 
bora kilichosokotwa. 16 Kifuko hicho kinapaswa kuwa cha mraba 
kinapokunjwa mara mbili, urefu wake uwe shubiri moja” na upana 
wake shubiri moja. 17 Unapaswa kuweka kwenye kifuko hicho mawe 
yaliyopangwa katika safu nne. Safu ya kwanza itakuwa na 
zabarijadi, topazi, na zumaridi. 18 Safu ya pili itakuwa na feruzi, 
yakuti, na yaspi. 19 Safu ya tatu itakuwa na jiwe la leshemi,* akiki, na 
amethisti. 20 Safu ya nne itakuwa na krisolito, shohamu, na yashefi. 
Mawe hayo yatawekwa kwenye vifuko vya dhahabu. 21 Mawe hayo 
yatalingana na majina 12 ya wana wa Israeli. Kila jina linapaswa 
kuchongwa kama muhuri unavyochongwa, na kila jina litawakilisha 
mojawapo ya makabila 12 ya wana wa Israeli. 


22 “Utakitengenezea kifuko cha kifuani minyororo iliyosokotwa, kama 
kamba za dhahabu safi. 23 Pia utakitengenezea pete mbili za 
dhahabu na kuzitia kwenye pembe mbili za juu za kifuko hicho. 

24 Utatia zile kamba mbili za dhahabu katika pete mbili zilizo kwenye 
pembe za kifuko cha kifuani. 25 Kisha utatia ncha mbili za zile kamba 
mbili katika vile vifuko viwili vya mabegani, nawe unapaswa 
kuzifunga ncha hizo kwenye vipande viwili vya efodi, sehemu ya 


mbele. 26 Utatengeneza pete mbili za dhahabu na kuziweka kwenye 
pembe mbili za chini, upande wa ndani wa kifuko cha kifuani, 
upande wa efodi. 27 Utatengeneza pete nyingine mbili za dhahabu 
upande wa mbele wa efodi, chini ya vipande viwili vya mabegani vya 
efodi, karibu na mahali inapoungana, juu ya mshipi uliofumwa wa 
efodi. 28 Pete za kifuko cha kifuani zitafungwa pamoja na pete za 
efodi kwa kamba ya bluu. Hivyo, kifuko cha kifuani kitabaki mahali 
pake kwenye efodi, juu ya mshipi uliofumwa. 


29 “Haruni atayabeba majina ya wana wa Israeli juu ya moyo wake 
kwenye kile kifuko cha kifuani cha maamuzi anapoingia Patakatifu 
kama ukumbusho wa daima mbele za Yehova. 30 Utaweka Urimu na 
Thumimuž ndani ya kifuko cha kifuani cha maamuzi, nazo zitakuwa 
juu ya moyo wa Haruni anapoingia mbele za Yehova, naye Haruni 
atabeba daima juu ya moyo wake vitu hivyo vya kufanyia maamuzi 
kwa ajili ya Waisraeli mbele za Yehova. 


31 “Utatengeneza joho lisilo na mikono la efodi kwa nyuzi za bluu 
peke yake. 32 Litakuwa na nafasi ya kupitishia kichwa katikati 
upande wa juu. Sehemu hiyo itakuwa na ukingo uliofumwa 
kuizunguka. Itakuwa na ukingo kama wa koti la vita ili isiraruke. 

33 Kwenye upindo wake wote, utatengeneza makomamanga ya 
nyuzi za bluu, sufu ya zambarau, kitambaa cha rangi nyekundu, na 
kutia kengele za dhahabu katikati ya makomamanga. 34 Utatia 
kengele ya dhahabu kisha komamanga, kengele ya dhahabu kisha 
komamanga, kwenye upindo wote wa joho hilo lisilo na mikono. 39 Ni 
lazima Haruni alivae anapohudumu, na sauti ya kengele hizo 
inapaswa kusikika anapoingia patakatifu mbele za Yehova na 
anapotoka nje, ili asife. 


36 “Utatengeneza bamba linalong'aa la dhahabu safi na kuchonga 
maneno haya juu yake kama muhuri unavyochongwa: 'Utakatifu ni 
wa Yehova.’ 37 Ni lazima ulifunge bamba hilo kwenye kilemba kwa 
kamba ya bluu; litakuwa daima upande wa mbele wa kilemba. 

38 Nalo litakuwa kwenye paji la uso wa Haruni, naye Haruni 
atawajibika Mwisraeli anapotenda kosa dhidi ya vitu vitakatifu 
vinavyotakaswa na Waisraeli wakati wanapovitoa kuwa zawadi 
takatifu. Ni lazima bamba hilo likae sikuzote kwenye paji la uso 
wake, ili wapate kibali mbele za Yehova. 


39 “Utafuma kanzu ya kitani bora yenye miraba, utatengeneza 
kilemba cha kitani bora, na kufuma ukumbuu. 


40 “Pia utawatengenezea wana wa Haruni kanzu, ukumbuu, na 
kofia, ili wawe na utukufu na fahari. 41 Utamvisha Haruni ndugu yako 
na wanawe mavazi hayo, nawe utawatia mafuta na kuwaweka 
rasmi” na kuwatakasa, nao watanitumikia wakiwa makuhani. 42 Pia 
watengenezee suruali fupi” za kitani ili kufunika uchi wao. Suruali 
hizo zitawafunika kuanzia kiunoni mpaka mapajani. 43 Haruni na 
wanawe watazivaa wanapoingia kwenye hema la mkutano au 
wanapokaribia madhabahu kuhudumu mahali patakatifu, ili 
wasipatwe na hatia na kufa. Ni sheria ya kudumu kwa Haruni na 
uzao wake.” 


A Kut. 28:3 Au “wenye hekima moyoni.” 


A Kut. 28:16 Yaani, upana wa kiganja cha mkono kuanzia kidole 
gumba hadi kidole kidogo, karibu sentimita 22.2 (inchi 8.75). Angalia 
Nyongeza B14. 


A Kut. 28:19 Jiwe la thamani ambalo jina lake halijatajwa, huenda ni 
jiwe la kaharabu, hayasinthi, opali, au tumalini. 


A Kut. 28:30 Angalia Kamusi. 


A Kut. 28:41 Tnn., “na kuijaza mikono yao.” 
A Kut. 28:42 Au “nguo za ndani.” 


A Kut. 28:43 Tnn., “mbegu yake.” 


Kutoka 29:1-46 


29 “Hivi ndivyo utakavyowatakasa ili wanitumikie wakiwa makuhani: 
Chukua ng'ombe dume mchanga, kondoo dume wawili wasio na 
kasoro, 2 mikate isiyo na chachu, mikate ya mviringo isiyo na 
chachu na iliyokandwa kwa mafuta, na mikate myembamba isiyo na 
chachu na ambayo imepakwa mafuta. Utaioka kwa unga laini wa 
ngano 3 na kuiweka ndani ya kikapu, nawe utaileta mbele zangu 
ikiwa ndani ya kikapu, pamoja na yule ng'ombe dume na wale 
kondoo dume wawili. 


4 “Utamleta Haruni na wanawe kwenye mlango wa hema la mkutano 
na kuwaosha kwa maji. > Kisha utachukua yale mavazi na kumvisha 
Haruni kanzu, joho la efodi lisilo na mikono, efodi, na kifuko cha 
kifuani, nawe utamfunga vizuri kabisa kiunoni ule mshipi uliofumwa 
wa efodi. 6 Utamvisha kile kilemba kichwani na kuiweka ile ishara 
takatifu ya wakfu” kwenye kilemba hicho; 7 kisha chukua mafuta 
yanayotumiwa kutia mafuta na uyamimine juu ya kichwa chake na 
kumtia mafuta. 


8 “Halafu walete wanawe na kuwavisha kanzu 9 na umfunge Haruni 
na wanawe ukumbuu viunoni na kuwavisha kofia zao; ukuhani 
utakuwa wao, nayo itakuwa sheria ya kudumu. Hivyo ndivyo 
utakavyowaweka rasmi Haruni na wanawe ili watumike wakiwa 
makuhani.” 


10 “Sasa utamleta yule ng'ombe dume mbele ya hema la mkutano, 
na Haruni na wanawe wataweka mikono yao juu ya kichwa cha huyo 
ng'ombe dume. 11 Mchinje huyo ng'ombe dume mbele za Yehova, 
kwenye mlango wa hema la mkutano. 12 Chukua kiasi fulani cha 
damu ya huyo ng'ombe dume kwa kidole chako na kuitia kwenye 


pembe za madhabahu, kisha umwage damu yote inayobaki chini 
kwenye msingi wa madhabahu. 13 Kisha chukua mafuta yote 
yanayofunika matumbo, mafuta yaliyo juu ya ini, na figo zake mbili 
na mafuta yaliyo juu yake, nawe uchome moto vitu hivyo ili vifuke 
moshi juu ya madhabahu. 14 Lakini nyama ya ng'ombe dume huyo 
na ngozi yake na mavi yake utaviteketeza nje ya kambi. Hiyo ni 
dhabihu ya dhambi. 


15 “Kisha utamchukua kondoo dume mmoja, naye Haruni na 
wanawe wataweka mikono yao juu ya kichwa cha huyo kondoo 
dume. 16 Mchinje kondoo dume huyo, uchukue damu yake na 
kuinyunyiza pande zote za madhabahu. 17 Mkate kondoo dume 
huyo vipandevipande, uoshe matumbo yake na miguu yake, na 
kuvipanga vipande hivyo pamoja na kichwa chake. 18 Utamchoma 
moto huyo kondoo mzima ili afuke moshi juu ya madhabahu. Ni 
dhabihu ya kuteketezwa kwa Yehova, harufu inayompendeza.” Ni 
dhabihu kwa Yehova inayochomwa kwa moto. 


19 “Kisha utamchukua kondoo dume wa pili, na Haruni na wanawe 
wataweka mikono yao juu ya kichwa cha kondoo huyo. 20 Mchinje 
kondoo dume huyo na uchukue kiasi fulani cha damu yake na 
kuipaka kwenye ncha ya sikio la kulia la Haruni na kwenye ncha za 
masikio ya kulia ya wanawe na kwenye vidole gumba vya mikono 
yao ya kulia na kwenye vidole gumba vya miguu yao ya kulia, nawe 
unyunyize damu pande zote za madhabahu. 21 Kisha chukua kiasi 
fulani cha damu iliyo kwenye madhabahu na baadhi ya mafuta 
yanayotumiwa kutia mafuta, nawe umnyunyizie Haruni na mavazi 
yake na wanawe na mavazi yao, ili awe mtakatifu yeye na mavazi 
yake na wanawe na mavazi yao. 


22 “Halafu chukua mafuta ya huyo kondoo dume, mkia wake mnono, 
mafuta yanayofunika matumbo, mafuta yaliyo juu ya ini, figo zake 
mbili na mafuta yaliyo juu yake, na mguu wa kulia, kwa maana huyo 
ni kondoo dume wa kumweka rasmi kuhani. 23 Chukua pia mkate wa 
mviringo na mkate wa mviringo uliokandwa kwa mafuta na mkate 
mwembamba kutoka katika kile kikapu cha mikate isiyo na chachu 
kilicho mbele za Yehova. 24 Ni lazima uviweke vitu hivyo vyote 
mikononi mwa Haruni na mikononi mwa wanawe, nawe utavitikisa 
kwenda mbele na nyuma vikiwa toleo la kutikiswa mbele za Yehova. 
25 Kisha utavichukua vitu hivyo kutoka mikononi mwao na 
kuviteketeza juu ya madhabahu, juu ya dhabihu ya kuteketezwa, ili 
viwe harufu inayompendeza” Yehova. Ni dhabihu kwa 

Yehova inayochomwa kwa moto. 


26 “Halafu chukua kidari cha kondoo dume wa kumweka rasmi 
kuhani, anayetolewa kwa ajili ya Haruni, nawe ukitikise kwenda 
mbele na nyuma kikiwa toleo la kutikiswa mbele za Yehova, nacho 
kitakuwa fungu lako. 2” Utakitakasa kidari cha toleo la kutikiswa na 
ule mguu wa fungu takatifu ambao ulitikiswa na ambao ulichukuliwa 
kutoka kwa yule kondoo dume wa kumweka rasmi kuhani, 
aliyetolewa kwa ajili ya Haruni na wanawe. 28 Vitu hivyo vitakuwa 
vya Haruni na wanawe kulingana na sheria ya kudumu 
itakayotekelezwa na Waisraeli, kwa sababu vitu hivyo ni fungu 
takatifu, navyo vitakuwa fungu takatifu litakalotolewa na Waisraeli. Ni 
fungu lao takatifu kwa Yehova kutoka katika dhabihu zao za ushirika. 


29 “Mavazi matakatifu ya Haruni yatatumiwa na wanawe baada yake 
watakapotiwa mafuta na kuwekwa rasmi kuwa makuhani. 30 Mwana 
wa Haruni atakayewekwa kuwa kuhani baada yake na ambaye 


ataingia katika hema la mkutano ili kuhudumu mahali patakatifu 
atayavaa mavazi hayo kwa siku saba. 


31 “Utamchukua yule kondoo dume wa kumweka rasmi kuhani na 
kuichemshia nyama yake mahali patakatifu. 32 Haruni na wanawe 
wataila nyama ya kondoo dume huyo na mikate iliyo katika kikapu 
kwenye mlango wa hema la mkutano. 33 Watakula vitu vilivyotolewa 
dhabihu ili kufunika dhambi wakati walipowekwa rasmi kuwa 
makuhani” na kutakaswa. Lakini mtu ambaye hana idhini” hapaswi 
kuvila, kwa maana ni vitakatifu. 34 Ikiwa nyama yoyote ya dhabihu 
ya kumweka rasmi kuhani na mkate wowote utabaki mpaka asubuhi, 
unapaswa kuteketeza kinachobaki. Hakipaswi kuliwa kwa sababu ni 
kitakatifu. 


35 “Hivi ndivyo utakavyomfanyia Haruni na wanawe, kulingana na 
yote niliyokuamuru. Utatumia siku saba kuwaweka rasmi kuwa 
makuhani.” 36 Kila siku utamtoa ng'ombe dume wa dhabihu ya 
dhambi ili kufunika dhambi zao, nawe utaitakasa madhabahu kwa 
kutoa dhabihu ya kufunika dhambi ya madhabahu hiyo, nawe utaitia 
mafuta ili kuitakasa. 3” Utatumia siku saba kufunika dhambi ya 
madhabahu, nawe lazima uitakase ili iwe madhabahu takatifu 
kabisa. Mtu yeyote anayeigusa madhabahu hiyo anapaswa kuwa 
mtakatifu. 


38 “Hivi ndivyo vitu utakavyotoa kwenye madhabahu: kila siku, kwa 
kuendelea, utatoa wanakondoo dume wawili wenye umri wa mwaka 
mmoja. 39 Mtoe mwanakondoo dume mmoja asubuhi na yule 
mwingine jioni kabla ya giza kuingia.” 40 Sehemu ya kumi ya kipimo 
cha efa moja” ya unga laini uliochanganywa na robo ya hini” ya 
mafuta ya zeituni zilizopondwa, na toleo la kinywaji la robo ya hini ya 


divai, vitatolewa pamoja na mwanakondoo dume wa kwanza. 

41 Utamtoa mwanakondoo dume wa pili jioni kabla ya giza kuingia,” 
pamoja na matoleo ya nafaka na kinywaji kama yale ya asubuhi. 
Utamtoa akiwa harufu inayopendeza,” dhabihu kwa Yehova 
inayochomwa kwa moto. 42 Itakuwa dhabihu ya kuteketezwa 
itakayotolewa kwa ukawaida katika vizazi vyenu vyote kwenye 
mlango wa hema la mkutano mbele za Yehova, mahali ambapo 
nitawatokea ili kuzungumza nanyi. 


43 “Hapo ndipo nitakapowatokea Waisraeli, na utukufu wangu 
utapatakasa mahali hapo. 44 Nitalitakasa hema la mkutano na 
madhabahu, nami nitamtakasa Haruni na wanawe ili wanitumikie 
wakiwa makuhani. 45 Nitakaa” miongoni mwa Waisraeli, nami 
nitakuwa Mungu wao. 46 Nao hakika watajua kwamba mimi ni 
Yehova Mungu wao, niliyewatoa katika nchi ya Misri ili nikae 
miongoni mwao. Mimi ni Yehova Mungu wao. 


^ Kut. 29:6 Au “lile taji takatifu.” 


A Kut. 29:9 Tnn., “Hivyo ndivyo utakavyoujaza mkono wa Haruni na 
mikono ya wanawe.” 


^ Kut. 29:18 Au “inayomtuliza.” 
A Kut. 29:25 Au “inayomtuliza.” 
A Kut. 29:33 Tnn., “ili kuijaza mikono yao.” 


A Kut. 29:33 Tnn., “mgeni,” yaani, mtu ambaye si wa familia ya 
Haruni. 


^ Kut. 29:35 Tnn., “kuijaza mikono yao.” 


A Kut. 29:39 Tnn., “katikati ya zile jioni mbili.” 


A Kut. 29:40 Efa ilikuwa sawa na lita 22 au kilogramu 13 hivi. Angalia 
Nyongeza B14. 


A Kut. 29:40 Hini ilikuwa sawa na lita 3.67. Angalia Nyongeza B14. 


A Kut. 29:41 Tnn., “katikati ya zile jioni mbili.” 
A Kut. 29:41 Au “inayotuliza.” 


A Kut. 29:45 Au “Nitapiga hema.” 


Kutoka 30 : 1-38 


30 “Utajenga madhabahu ya kufukizia uvumba; utaijenga kwa mbao 
za mshita. 2 Itakuwa ya mraba; urefu wa mkono mmoja,” upana wa 
mkono mmoja, na kimo cha mikono miwili. Pembe zake zitakuwa 
sehemu ya madhabahu hiyo. 3 Utaifunika kwa dhahabu safi: 
sehemu yake ya juu, pande zote kuizunguka, na pembe zake; nawe 
utatengeneza ukingo wa dhahabu kuizunguka. 4 Pia, 
utaitengenezea pete mbili za dhahabu chini ya ukingo wake kwenye 
pande zake mbili zinazoelekeana, na pete hizo zitashikilia fito za 
kubebea madhabahu. 5 Tengeneza fito za mshita na kuzifunika kwa 
dhahabu. 6 Utaiweka mbele ya pazia lililo karibu na sanduku la 
Ushahidi, mbele ya kifuniko kilicho juu ya sanduku la Ushahidi, 
mahali nitakapokutokea. 


7 “Haruni atafukiza uvumba wenye manukato juu ya madhabahu 
hiyo kila asubuhi anaposhughulikia taa. 8 Pia, Haruni anapowasha 
taa jioni kabla ya giza kuingia,” atafukiza uvumba. Ni uvumba 
unaofukizwa kwa ukawaida mbele za Yehova katika vizazi vyenu 
vyote. 9 Hampaswi kufukiza uvumba usio halali au kutoa juu yake 
dhabihu ya kuteketezwa au toleo la nafaka, wala hampaswi 
kumimina juu yake toleo la kinywaji. 10 Haruni anapaswa kutoa 
dhabihu ya kufunika dhambi juu ya pembe za madhabahu hiyo mara 
moja kwa mwaka. Akitumia kiasi fulani cha damu ya dhabihu ya 
dhambi inayotolewa ili kufunika dhambi, ataitakasa mara moja kwa 
mwaka katika vizazi vyenu vyote. Ni madhabahu takatifu zaidi kwa 
Yehova.” 


11 Kisha Yehova akamwambia Musa: 12 “Wakati wowote 
unapowahesabu wana wa Israeli, ni lazima kila mmoja wao anipe 


mimi Yehova fidia kwa ajili ya nafsi yake” watu wanapohesabiwa. 
Watafanya hivyo ili wasipatwe na pigo lolote wanapoandikishwa. 

13 Wote watakaoandikishwa watatoa nusu ya shekeli” kulingana na 
shekeli ya kawaida ya mahali patakatifu.” Gera 20” ni sawa na 
shekeli moja. Nusu shekeli ni mchango kwa Yehova. 14 Kila mtu 
mwenye umri wa kuanzia miaka 20 anayeandikishwa atatoa 
mchango wa Yehova. 15 Tajiri hapaswi kutoa zaidi na maskini 
hapaswi kutoa mchango wa Yehova unaopungua nusu shekeli” ili 
kutoa dhabihu ya kufunika dhambi kwa ajili ya nafsi zenu.” 

16 Unapaswa kuchukua kutoka kwa Waisraeli fedha za dhabihu ya 
kufunika dhambi na kuzitoa ili zitumiwe katika utumishi wa hema la 
mkutano, ziwe kumbukumbu mbele za Yehova kwa ajili ya Waisraeli, 
ili kufunika dhambi kwa ajili ya nafsi zenu.”* 


17 Yehova akaendelea kumwambia Musa: 18 “Tengeneza beseni la 
kunawia la shaba pamoja na kinara chake; kisha uliweke kati ya 
hema la mkutano na madhabahu na utie maji ndani yake. 19 Haruni 
na wanawe watanawa mikono na miguu yao kwenye beseni hilo. 

20 Wanapoingia kwenye hema la mkutano au wanapoenda kwenye 
madhabahu kuhudumu na kumtolea Yehova dhabihu za kuteketezwa 
na zinazofuka moshi, watanawa kwa maji ili wasife. 21 Ni lazima 
wanawe mikono na miguu ili wasife, nayo itakuwa sheria ya kudumu 
kwa ajili yao, yaani, kwa Haruni na uzao wake, katika vizazi vyao 
vyote.” 


22 Yehova akaendelea kumwambia Musa: 23 “Kisha, chukua 
manukato bora kabisa: kilogramu 6 za manemane iliyoganda, 
kilogramu 3 za mdalasini wenye harufu nzuri, kilogramu 3 za kane, 
24 na kilogramu 6 za kida, zilizopimwa kwa shekeli ya kawaida ya 
mahali patakatifu,” pamoja na hini moja” ya mafuta ya zeituni. 


25 Kisha utumie manukato hayo kutengeneza mafuta matakatifu ya 
kutia mafuta; manukato hayo yanapaswa kuchanganywa pamoja 
kwa ustadi.” Yatakuwa mafuta matakatifu ya kutia mafuta. 


26 “Utayatumia kutia mafuta hema la mkutano na sanduku la 
Ushahidi, 27 pamoja na meza na vyombo vyake vyote, kinara cha 
taa na vyombo vyake, madhabahu ya uvumba, 28 madhabahu ya 
dhabihu za kuteketezwa na vyombo vyake vyote, na lile beseni 
pamoja na kinara chake. 29 Ni lazima uvitakase ili viwe vitakatifu 
kabisa. Yeyote anayevigusa anapaswa kuwa mtakatifu. 30 Nawe 
utamtia mafuta Haruni na wanawe na kuwatakasa ili wanitumikie 
wakiwa makuhani. 


31 “Nawe utawaambia Waisraeli, 'Mafuta haya ya kutia mafuta 
yataendelea kuwa matakatifu kwangu katika vizazi vyenu. 

32 Hayapaswi kupakwa kwenye ngozi ya mwanadamu, nanyi 
hampaswi kutengeneza kitu chochote chenye mchanganyiko kama 
huo. Ni mafuta matakatifu. Yataendelea kuwa matakatifu kwenu. 

33 Mtu yeyote anayetengeneza mafuta kama hayo na kumpaka mtu 
asiye na idhini” ni lazima auawe.” 


34 Kisha Yehova akamwambia Musa: “Chukua vipimo 
vinavyolingana vya manukato haya: matone ya natafi, shekelethi, 
kelbena yenye manukato, na ubani safi. 35 Yatumie kutengeneza 
uvumba; viungo hivyo vinapaswa kuchanganywa kwa ustadi,” vitiwe 
chumvi, viwe safi, na vitakatifu. 36 Utaponda baadhi ya viungo hivyo 
viwe unga laini na kuweka kiasi fulani mbele ya sanduku la Ushahidi 
katika hema la mkutano, mahali nitakapokutokea. Mchanganyiko 
huo unapaswa kuwa mtakatifu kabisa kwenu. 37 Hampaswi kutumia 
mchanganyiko huo kujitengenezea uvumba kwa ajili ya matumizi 


yenu. Mnapaswa kuuona kuwa mtakatifu kwa Yehova. 38 Yeyote 
atakayetengeneza uvumba kama huo ili afurahie harufu yake ni 
lazima auawe.” 


A Kut. 30:2 Mkono mmoja ulilingana na sentimita 44.5 (inchi 17.5). 
Angalia Nyongeza B14. 


A Kut. 30:8 Tnn., “Katikati ya zile jioni mbili.” 
A Kut. 30:12 Au “uhai wake.” 


A Kut. 30:13 Shekeli moja ilikuwa na uzito wa gramu 11.4. Angalia 
Nyongeza B14. 


A Kut. 30:13 Au “shekeli takatifu.” 


A Kut. 30:13 Gera moja ilikuwa na uzito wa gramu 0.57. Angalia 
Nyongeza B14. 


A Kut. 30:15 Shekeli moja ilikuwa na uzito wa gramu 11.4. Angalia 
Nyongeza B14. 


A Kut. 30:15 Tnn., “kwa ajili ya uhai wenu.” 

A Kut. 30:16 Au “uhai wenu.” 

A Kut. 30:24 Au “shekeli takatifu.” 

A Kut. 30:24 Hini ilikuwa sawa na lita 3.67. Angalia Nyongeza B14. 
A Kut. 30:25 Au “kama anavyofanya mtengenezaji wa manukato.” 


A Kut. 30:33 Tnn., “mgeni,” yaani, mtu ambaye si wa familia ya 
Haruni. 


A Kut. 30:35 Au “kama anavyofanya mtengenezaji wa manukato.” 


Kutoka 31:1-18 


31 Yehova akaendelea kumwambia Musa: 2 “Tazama, 
nimemchagua” Bezaleli mwana wa Uri mwana wa Huru wa kabila la 
Yuda. 3 Nitamjaza roho ya Mungu, na kumpa hekima, uelewaji, na 
ujuzi katika kila aina ya ufundi, 4 ili abuni kazi za usanii akitumia 
dhahabu, fedha, na shaba, 5 ili achonge na kupamba kwa mawe, na 
kutengeneza vifaa vya mbao vya kila aina. $ Pia, nimemchagua 
Oholiabu mwana wa Ahisamaki wa kabila la Dani ili amsaidie, nami 
ninaweka hekima katika mioyo ya wote wenye ustadi,” ili 
watengeneze kila kitu nilichokuamuru: 7 hema la mkutano, sanduku 
la Ushahidi na kifuniko chake, vyombo vyote vya hema, 8 meza na 
vyombo vyake, kinara cha taa cha dhahabu safi na vyombo vyake 
vyote, madhabahu ya uvumba, 9 madhabahu ya dhabihu za 
kuteketezwa na vyombo vyake vyote, beseni na kinara chake, 

10 yale mavazi bora yaliyofumwa, mavazi matakatifu ya kuhani 
Haruni, mavazi ya wanawe ya kutumikia wakiwa makuhani, 

11 mafuta yanayotumiwa kutia mafuta, na ule uvumba wenye 
manukato kwa ajili ya mahali patakatifu. Watafanya mambo yote 
niliyokuamuru.” 


12 Yehova akaendelea kumwambia Musa: 13 “Waambie Waisraeli, 
“Mnapaswa hasa kushika sabato zangu, kwa maana ni ishara kati 
yangu pamoja nanyi katika vizazi vyenu ili mjue kwamba mimi, 
Yehova, ninawatakasa ninyi. 14 Ni lazima mshike Sabato kwa 
sababu ni takatifu kwenu. Mtu yeyote atakayeitia unajisi ni lazima 
auawe. Mtu yeyote atakayefanya kazi siku hiyo, ni lazima auawe 
kutoka kati ya watu wake. 15 Mnaweza kufanya kazi kwa siku sita, 
lakini siku ya saba ni sabato ya pumziko kamili. Ni takatifu kwa 
Yehova. Mtu yeyote atakayefanya kazi siku ya Sabato ni lazima 


auawe. 16 Ni lazima Waisraeli washike Sabato; ni lazima 
waadhimishe Sabato katika vizazi vyao vyote. Ni agano la kudumu. 
17 Ni ishara ya kudumu kati yangu na Waisraeli, kwa sababu katika 
siku sita mimi, Yehova, niliziumba mbingu na dunia na katika siku ya 
saba nilipumzika na kustarehe.” 


18 Sasa mara tu alipomaliza kuzungumza naye kwenye Mlima Sinai, 
alimpa Musa mabamba mawili ya Ushahidi, mabamba ya mawe 
yaliyoandikwa kwa kidole cha Mungu. 


A Kut. 31:2 Tnn., “nimemwita kwa jina.” 


A Kut. 31:6 Au “wenye hekima moyoni.” 


Kutoka 32:1-35 


32 Basi, watu wakaona kwamba Musa amekawia sana kushuka 
kutoka mlimani. Kwa hiyo wakakusanyika kumzunguka Haruni na 
kumwambia: “Haya, tutengenezee mungu atakayetuongoza kwa 
sababu hatujui lililompata huyu Musa, mtu aliyetuongoza kutoka 
katika nchi ya Misri.” 2 Ndipo Haruni akawaambia: “Chukueni vipuli 
vya dhahabu ambavyo wake zenu, wana wenu, na binti zenu 
wamevaa masikioni mniletee.” 3 Basi watu wote wakaanza kutoa 
vipuli vya dhahabu walivyokuwa wamevaa masikioni wakamletea 
Haruni. 4 Kisha akachukua dhahabu iliyokuwa kwenye vipuli hivyo, 
akatengeneza sanamu” ya ndama kwa kifaa cha kuchongea. Watu 
wakaanza kusema: “Huyu ndiye Mungu wenu, enyi Waisraeli, 
aliyewaongoza kutoka katika nchi ya Misri.” 


> Haruni alipoona hilo, akajenga madhabahu mbele ya sanamu hiyo 
na kutangaza hivi: “Kesho kutakuwa na sherehe kwa ajili ya 
Yehova.” 6 Basi wakaamka mapema siku iliyofuata na kuanza kutoa 
dhabihu za kuteketezwa na dhabihu za ushirika. Baada ya hayo 
watu wakaketi ili wale na kunywa. Kisha wakasimama ili 
wajitumbuize. 


7 Sasa Yehova akamwambia Musa: “Nenda, shuka, kwa sababu 
watu wako uliowaongoza kutoka katika nchi ya Misri wametenda 
uovu.” 8 Wamegeuka haraka na kuacha njia niliyowaamuru wafuate. 
Wamejitengenezea sanamu?” ya ndama, nao wanaendelea kuiinamia 
na kuitolea dhabihu wakisema, ‘Huyu ndiye Mungu wenu, enyi 
Waisraeli, aliyewaongoza kutoka katika nchi ya Misri.” 9 Yehova 
akaendelea kumwambia Musa: “Nimeona kwamba watu hawa ni 


wakaidi.” 10 Basi sasa, niache niwaangamize kabisa kwa hasira 
yangu inayowaka, na acha nikufanye wewe kuwa taifa kubwa.” 


11 Ndipo Musa akamsihi” Yehova Mungu wake akisema: “Ee 
Yehova, kwa nini uwaelekezee watu wako hasira yako inayowaka, 
baada ya kuwatoa katika nchi ya Misri kwa nguvu kuu na kwa mkono 
wenye nguvu? 12 Kwa nini Wamisri waseme, 'Alikuwa na nia ovu 
alipowatoa Misri. Alitaka kuwaua milimani na kuwaangamiza kabisa 
kutoka duniani'? Acha hasira yako inayowaka na ufikirie upya” 
uamuzi wako wa kuwaletea watu wako msiba huu. 13 Wakumbuke 
watumishi wako Abrahamu, Isaka, na Israeli, uliowaapia kwa jina 
lako mwenyewe na kusema, 'Nitaufanya uzao wenu uwe mwingi 
kama nyota za mbinguni, nami nitaupa uzao” wenu nchi yote hii 
niliyowaahidi, ili iwe miliki yao ya kudumu.” 


14 Basi Yehova akaanza kufikiria upya” msiba ambao alikuwa 
amesema atawaletea watu wake. 


15 Kisha Musa akageuka na kushuka kutoka mlimani akiwa 
amebeba yale mabamba mawili ya Ushahidi mikononi mwake. 
Mabamba hayo yalikuwa yameandikwa pande zote mbili; upande wa 
mbele na wa nyuma. 16 Mabamba hayo yalitengenezwa na Mungu, 
na maandishi yake yalikuwa maandishi ya Mungu yalichongwa 
kwenye mabamba hayo. 17 Yoshua alipoanza kusikia sauti za watu 
wakipiga kelele, akamwambia Musa: “Kuna kelele za vita kambini.” 
18 Lakini Musa akasema: 


“Si sauti za watu wanaoimba kwa sababu ya ushindi,” 
Wala si sauti za watu wanaolia kwa sababu ya kushindwa; 


Ninasikia sauti za uimbaji wa aina nyingine.” 


19 Mara tu Musa alipoikaribia kambi na kuona ile sanamu ya ndama 
na watu wakicheza dansi, akaanza kuwaka hasira, naye akayatupa 
chini yale mabamba mawili yaliyokuwa mikononi mwake, 
yakavunjika-vunjika chini ya mlima. 20 Akaichukua sanamu ya 
ndama waliyokuwa wametengeneza, akaiteketeza na 
kuipondaponda ikawa ungaunga; kisha akaunyunyiza juu ya maji na 
kuwalazimisha Waisraeli wayanywe. 21 Musa akamuuliza Haruni: 
“Watu hawa walikufanya nini hivi kwamba ukasababisha watende 
dhambi kubwa hivi?” 22 Haruni akajibu: “Usikasirike, bwana wangu. 
Unajua vizuri kwamba watu hawa wana mwelekeo wa kutenda 
maovu. 23 Basi waliniambia, ‘Tutengenezee mungu 
atakayetuongoza, kwa sababu hatujui lililompata huyu Musa, mtu 
aliyetuongoza kutoka katika nchi ya Misri.' 24 Basi nikawaambia, 
‘Mtu yeyote aliye na dhahabu aitoe na kunipa.’ Kisha nikaitupa 
motoni na ndama huyu akatokea.” 


25 Musa akaona kwamba watu wanafanya watakavyo, kwa sababu 
Haruni aliwaacha wafanye watakavyo, hivi kwamba wakajiletea aibu 
mbele ya wapinzani wao. 26 Kisha Musa akasimama kwenye lango 
la kambi na kusema: “Ni nani aliye upande wa Yehova? Njooni 
kwangu!” Ndipo Walawi wote wakakusanyika kumzunguka. 2” Basi 
Musa akawaambia: “Yehova Mungu wa Israeli amesema, ‘Kila 
mmoja wenu na ajifunge upanga wake na kupita kotekote kambini, 
kutoka lango mpaka lango, amuue ndugu yake, jirani yake, na rafiki 
yake wa karibu.” 28 Walawi wakafanya kama Musa alivyowaambia. 
Kwa hiyo wanaume 3,000 hivi waliuawa siku hiyo. 29 Kisha Musa 
akawaambia: “Jitakaseni” leo kwa ajili ya Yehova, kwa maana kila 
mmoja wenu amemshambulia mwana wake mwenyewe na ndugu 
yake mwenyewe; atawabariki leo.” 


30 Siku iliyofuata, Musa akawaambia watu: “Mlitenda dhambi kubwa 
sana, na sasa nitapanda kwenda kwa Yehova Ili nione ikiwa 
ninaweza kuomba msamaha kwa ajili ya dhambi yenu.” 31 Kwa hiyo 
Musa akarudi kwa Yehova na kumwambia: “Watu hawa wametenda 
dhambi kubwa sana! Walijitengenezea mungu wa dhahabu! 32 Lakini 
sasa ukipenda, wasamehe dhambi yao; la sivyo, tafadhali nifute 
katika kitabu chako ulichoandika.” 33 Hata hivyo, Yehova 
akamwambia Musa: “Yeyote aliyenitendea dhambi, nitamfuta katika 
kitabu changu. 34 Nenda sasa, waongoze watu kwenda mahali 
nilipokuambia. Tazama! Malaika wangu atakutangulia, na siku ya 
kuwaadhibu itakapofika, nitawaadhibu kwa sababu ya dhambi yao.” 
35 Ndipo Yehova akaanza kuwaletea watu pigo kwa sababu 
walikuwa wametengeneza sanamu ya ndama, sanamu ambayo 
Haruni alitengeneza. 


A Kut. 32:4 Au “sanamu ya kuyeyushwa.” 
A Kut. 32:7 Au “wamejichafua.” 

A Kut. 32:8 Au “sanamu ya kuyeyushwa.” 
A Kut. 32:9 Tnn., “wana shingo ngumu.” 
A Kut. 32:11 Tnn., “akautuliza uso wa.” 

A Kut. 32:12 Au “ughairi kuhusu.” 

A Kut. 32:13 Tnn., “mbegu.” 

A Kut. 32:14 Au “kughairi kuhusu.” 


A Kut. 32:18 Au “tendo la kishujaa.” 


A Kut. 32:29 Tnn., “Ujazeni mkono wenu.” 


Kutoka 33:1-23 


33 Yehova akaendelea kumwambia Musa: “Ondoka mahali hapa 
pamoja na watu uliowaongoza kutoka katika nchi ya Misri. Safirini 
mpaka nchi niliyomwapia Abrahamu, Isaka, na Yakobo, niliposema, 
‘Nitaupa uzao wenu?” nchi hii. 2 Nitamtuma malaika awatangulie na 
kuwafukuza Wakanaani, Waamori, Wahiti, Waperizi, Wahivi, na 
Wayebusi. 3 Pandeni mpaka kwenye nchi inayotiririka maziwa na 
asali. Lakini sitaenda pamoja nanyi, kwa sababu ninyi ni watu 
wakaidi, “ na huenda nikawaangamiza kabisa njiani.” 


4 Watu waliposikia maneno hayo makali, wakaanza kuomboleza, na 
hakuna yeyote kati yao aliyevaa mapambo yake. > Yehova 
akamwambia Musa: “Waambie Waisraeli, ‘Ninyi ni watu wakaidi.” 
Ninaweza kupita mara moja katikati yenu na kuwaangamiza kabisa. 
Sasa basi, msivae mapambo yenu ninapofikiria 
nitakavyowatendea.” 6 Kwa hiyo kuanzia Mlima Horebu na 
kuendelea, Waisraeli hawakuvaa” mapambo yao. 


7 Sasa Musa akachukua hema lake na kulipiga nje ya kambi, mbali 
kidogo na kambi, naye akaliita hema la mkutano. Mtu yeyote 
aliyetafuta ushauri wa Yehova alikuwa akienda kwenye hema la 
mkutano, lililokuwa nje ya kambi. 8 Kila mara Musa alipokuwa 
akienda kwenye hema hilo, watu wote walitoka na kusimama 
kwenye milango ya mahema yao, nao walimtazama Musa mpaka 
alipoingia ndani ya hema hilo. 9 Kila mara Musa alipoingia katika 
hema hilo, ile nguzo ya wingu ilishuka chini na kusimama kwenye 
mlango wa hema hilo Mungu alipokuwa akiongea na Musa. 10 Watu 
wote walipoona nguzo hiyo ya wingu ikisimama kwenye mlango wa 
hema, kila mmoja wao alisimama na kuinama chini kwenye mlango 


wa hema lake. 11 Yehova aliongea na Musa uso kwa uso, kama 
mwanadamu anavyoongea na mwanadamu mwenzake. Musa 
aliporudi kambini, Yoshua mwana wa Nuni, aliyekuwa mhudumu na 
mtumishi wake, hakuondoka hemani. 


12 Sasa Musa akamwambia Yehova: “Angalia, unaniambia, 
'Waongoze watu hawa; lakini hujaniambia ni nani utakayemtuma 
pamoja nami. Isitoshe umeniambia, ‘Ninakujua kwa jina” na 
umepata kibali machoni pangu.’ 13 Tafadhali, ikiwa nimepata kibali 
machoni pako, nifundishe njia zako ili nikujue na kuendelea kuwa na 
kibali machoni pako. Pia, kumbuka kwamba taifa hili ni watu wako.” 
14 Basi akasema: “Mimi mwenyewe nitakwenda” pamoja nawe, nami 
nitakupumzisha.” 15 Kisha Musa akamwambia: “Ikiwa wewe 
mwenyewe huendi” pamoja nasi, usituondoe mahali hapa. 

16 Itajulikanaje kwamba mimi nimepata kibali machoni pako, mimi na 
watu wako? Je, haitajulikana ukienda pamoja nasi, ili mimi na watu 
wako tuonekane kuwa tofauti na watu wengine wote duniani?” 


17 Yehova akaendelea kumwambia Musa: “Nitafanya pia jambo hilo 
unaloomba, kwa sababu umepata kibali machoni pangu nami 
nakujua wewe kwa jina.” 18 Ndipo Musa akasema: “Tafadhali 
nionyeshe utukufu wako.” 19 Lakini akamwambia: “Nitaufanya wema 
wangu wote upite mbele ya uso wako, nami nitatangaza jina langu 
Yehova mbele yako; nami nitamwonyesha kibali yule ninayetaka 
kumwonyesha kibali, nami nitamwonyesha rehema yule ninayetaka 
kumwonyesha rehema.” 20 Lakini akasema: “Huwezi kuuona uso 
wangu, kwa sababu hakuna mwanadamu anayeweza kuniona na 
aendelee kuishi.” 


21 Yehova akaendelea kusema: “Kuna mahali hapa karibu nami. 
Simama juu ya mwamba. 22 Utukufu wangu utakapokuwa ukipita, 
nitakuingiza kwenye shimo ndani ya mwamba, nami nitakukinga kwa 
mkono wangu mpaka nitakapopita. 23 Kisha nitauondoa mkono 
wangu, nawe utauona mgongo wangu. Lakini uso wangu 
hautaonekana.” 


A Kut. 33:1 Tnn., “Nitaipa mbegu yenu.” 
A Kut. 33:3 Au “wenye shingo ngumu.” 

A Kut. 33:5 Tnn., “wenye shingo ngumu.” 
A Kut. 33:6 Tnn., “waliyavua kabisa.” 

A Kut. 33:12 Au “Nimekuchagua.” 

A Kut. 33:14 Tnn., “Uso wangu utaenda.” 


^ Kut. 33:15 Tnn., “Ikiwa uso wako hauendi.” 


Kutoka 34 :1-35 


34 Kisha Yehova akamwambia Musa: “Jichongee mabamba mawili 
ya mawe kama yale ya kwanza, nami nitaandika kwenye mabamba 
hayo maneno yaliyokuwa kwenye yale mabamba ya kwanza 
uliyoyavunja. 2 Jitayarishe kwa ajili ya asubuhi, kwa maana asubuhi 
utapanda Mlima Sinai na kusimama huko mbele zangu juu ya mlima 
huo. 3 Lakini mtu yeyote asipande pamoja nawe, na mtu mwingine 
yeyote asionekane popote mlimani. Hata mifugo haipaswi kulisha 
mbele ya mlima huo.” 


4 Basi Musa akachonga mabamba mawili ya mawe kama yale ya 
kwanza, akaamka asubuhi na mapema na kupanda Mlima Sinai, 
kama Yehova alivyomwamuru, akayabeba yale mabamba mawili ya 
mawe mikononi mwake. > Ndipo Yehova akashuka katika wingu na 
kusimama pamoja naye huko na kutangaza jina lake, Yehova. 

6 Yehova alipita mbele yake akitangaza: “Mimi Yehova, Yehova, ni 
Mungu mwenye rehema na huruma,” si mwepesi wa hasira, nina 
upendo mwingi mshikamanifu” na kweli,” 7 ninawatendea maelfu 
kwa upendo mshikamanifu, ninasamehe makosa na uovu na 
dhambi, lakini sikosi kamwe kuwaadhibu wenye hatia, ninawaadhibu 
wana na wajukuu kufikia kizazi cha tatu na cha nne kwa sababu ya 
makosa ya baba zao.” 


8 Musa akainama haraka mpaka chini na kusujudu. 9 Kisha 
akasema: “Ikiwa sasa nimepata kibali machoni pako, Ee Yehova, 
sasa tafadhali, Yehova, nenda pamoja nasi uwe kati yetu, ingawa 
sisi ni watu wakaidi,” utusamehe makosa yetu na dhambi zetu, nawe 
utuchukue kuwa mali yako mwenyewe.” 10 Naye akasema: “Tazama, 
ninafanya agano: Nitafanya mbele ya watu wako wote mambo 


yanayostaajabisha ambayo sijawahi kamwe kuyafanya?” katika dunia 
yote wala kati ya mataifa yote, na watu wote mnaoishi miongoni 
mwao wataona kazi yangu mimi, Yehova, kwa sababu nitafanya 
jambo linaloogopesha kwa ajili yenu. 


11 “Sikilizeni mambo ninayowaamuru leo. Tazama, ninawafukuza 
Waamori, Wakanaani, Wahiti, Waperizi, Wahivi, na Wayebusi kutoka 
mbele yenu. 12 Muwe waangalifu msifanye agano na wakaaji wa 
nchi mnayoenda kuingia, ili agano hilo lisiwe mtego kwenu. 13 Lakini 
mtabomoa madhabahu zao, mtazivunjavunja nguzo zao takatifu, na 
kuikata miti yao mitakatifu.” 14 Msimwinamie mungu mwingine, kwa 
sababu mimi Yehova ninajulikana kuwa Mungu ninayetaka” watu 
waniabudu mimi peke yangu.” Naam, mimi ni Mungu ninayetaka 
watu waniabudu mimi peke yangu. 15 Muwe waangalifu msifanye 
agano na wakaaji wa nchi, kwa maana wanapofanya ukahaba na 
miungu yao na kuitolea dhabihu, mmoja wao atawaalika nanyi 
mtakula dhabihu yake. 16 Kisha kwa hakika mtawachukua baadhi ya 
mabinti wao ili waolewe na wana wenu, na mabinti wao watafanya 
ukahaba na miungu yao na kusababisha wana wenu wafanye 
ukahaba na miungu yao. 


17 “Hampaswi kutengeneza miungu ya chuma. 


18 “Mnapaswa kuadhimisha Sherehe ya Mikate Isiyo na Chachu. 
Mtakula mikate isiyo na chachu, kama nilivyowaamuru; mtaila kwa 
siku saba wakati uliowekwa katika mwezi wa Abibu,” kwa sababu 
mlitoka Misri katika mwezi wa Abibu. 


19 “Kila mzaliwa wa kwanza wa kiume?” ni wangu, kutia ndani mifugo 
yenu yote, iwe ni ng'ombe dume wa kwanza au kondoo. 
20 Mtamkomboa mzaliwa wa kwanza wa punda kwa kondoo. Lakini 


msipomkomboa, basi mtamvunja shingo. Mnapaswa kumkomboa 
kila mzaliwa wenu wa kwanza kati ya wana wenu. Mtu yeyote asije 
mbele zangu mikono mitupu. 


21 “Kwa siku sita mtafanya kazi, lakini siku ya saba mtapumzika.” 
Mtapumzika hata wakati wa kulima na wa kuvuna. 


22 “Nanyi mtafanya Sherehe yenu ya Majuma kwa kutumia mavuno 
ya kwanza ya ngano iliyokomaa, na pia Sherehe ya Kukusanya” 
mwishoni mwa mwaka. 


23 “Mara tatu kwa mwaka, wanaume wenu wote wanapaswa kwenda 
mbele za Bwana wa kweli, Yehova, Mungu wa Israeli. 24 Kwa maana 
nitayafukuza mataifa kutoka mbele yenu, nami nitapanua eneo lenu, 
na hakuna mtu atakayetamani nchi yenu mtakapokuwa mkipanda 
kwenda mbele za” Yehova Mungu wenu mara tatu kwa mwaka. 


25 “Hampaswi kutoa damu ya dhabihu yangu pamoja na kitu 
chochote kilichotiwa chachu. Dhabihu ya sherehe ya Pasaka 
haipaswi kuhifadhiwa usiku kucha mpaka asubuhi. 


26 “Mazao bora ya kwanza yaliyokomaa?” ya ardhi yenu mnapaswa 
kuyaleta katika nyumba ya Yehova Mungu wenu. 


“Msimchemshe mwanambuzi katika maziwa ya mama yake.” 


27 Yehova akaendelea kumwambia Musa: “Unapaswa kuandika 
maneno haya, kwa sababu kulingana na maneno haya, ninafanya 
agano pamoja nawe na pamoja na Israeli.” 28 Musa akaendelea 
kukaa huko pamoja na Yehova kwa siku 40, mchana na usiku. 
Hakula mkate wala kunywa maji. Naye Mungu aliandika kwenye yale 
mabamba, maneno ya agano hilo, zile Amri Kumi.” 


29 Basi Musa akashuka Mlima Sinai akiwa amebeba mikononi yale 
mabamba mawili ya Ushahidi. Aliposhuka mlimani, Musa hakujua 
kwamba ngozi ya uso wake ilikuwa ikitoa miale kwa sababu alikuwa 
ameongea na Mungu. 30 Haruni na Waisraeli wote walipomtazama 
Musa, waliona kwamba ngozi ya uso wake ilikuwa ikitoa miale, 
wakaogopa kumkaribia. 


31 Lakini Musa akawaita, kwa hiyo Haruni na wakuu wote wa 
kusanyiko wakamkaribia, naye Musa akaongea nao. 32 Baada ya 
hayo Waisraeli wote wakamkaribia, naye akawapa amri zote 
alizopewa na Yehova kwenye Mlima Sinai. 33 Musa alipomaliza 
kuongea nao, alikuwa akiufunika uso wake kwa kitambaa. 34 Lakini 
kila mara Musa alipoingia ndani mbele za Yehova ili kuongea naye, 
alikivua kitambaa hicho lakini alijifunika alipotoka nje. Alipotoka nje 
aliwajulisha Waisraeli amri zote alizopewa. 35 Nao Waisraeli waliona 
kwamba ngozi ya uso wa Musa ilitoa miale; basi Musa alijifunika 
tena kitambaa hicho usoni alipotoka na kukivua alipoingia 
kuzungumza na Mungu. 


A Kut. 34:6 Au “neema.” 

A Kut. 34:6 Au “fadhili zenye upendo.” 
A Kut. 34:6 Au “uaminifu.” 

A Kut. 34:9 Au “wenye shingo ngumu.” 
A Kut. 34:10 Au “kuyaumba.” 

A Kut. 34:13 Angalia Kamusi. 


A Kut. 34:14 Tnn., “Yehova, jina langu linadai.” 


A Kut 


. 34:14 Au “nisiyevumilia washindani.” 


^ Kut 


34:18 Angalia Nyongeza B15. 


^ Kut. 


34:19 Tnn., “Kila kifungua mimba.” 


_34:21 Au “mtashika sabato.” 


^ Kut 


^ Kut 


_34:22 Pia inaitwa Sherehe ya Vibanda (Mahema). 


^ Kut 


- 34:24 Tnn., “kuuona uso wa.” 


^ Kut 


34:26 Au “Matunda ya kwanza bora yaliyoiva.” 


^ Kut 


34:28 Tnn., “yale Maneno Kumi.” 


Kutoka 35:1-35 


35 Baadaye Musa akalikusanya pamoja kusanyiko lote la Waisraeli 
na kuliambia: “Haya ndiyo mambo ambayo Yehova ameamuru 
yafanywe: 2 Mtafanya kazi kwa siku sita, lakini siku ya saba itakuwa 
takatifu kwenu, ni sabato ya pumziko kamili kwa Yehova. Mtu yeyote 
atakayefanya kazi siku hiyo atauawa. 3 Hampaswi kuwasha moto 
katika makao yenu yoyote siku ya Sabato.” 


4 Kisha Musa akaliambia kusanyiko lote la Waisraeli: “Yehova 
ameamuru hivi: > ‘Mtoleeni Yehova mchango kutoka miongoni 
mwenu. Kila mtu aliye na moyo wa kutoa kwa hiari na amletee 
Yehova mchango wa dhahabu, fedha, shaba, $ nyuzi za bluu, sufu 
ya zambarau, kitambaa cha rangi nyekundu, kitani bora, manyoya ya 
mbuzi, 7 ngozi za kondoo dume zilizotiwa rangi nyekundu, ngozi za 
sili, mbao za mshita, 8 mafuta kwa ajili ya taa, mafuta ya zeri ya 
kutengenezea mafuta yanayotumiwa kutia mafuta na uvumba 
uliotiwa manukato, 9 mawe ya shohamu, na mawe mengine ya 
kupambia efodi na kifuko cha kifuani. 


10 “Watu wote ambao ni stadi” kati yenu na waje kutengeneza kila 
kitu ambacho Yehova ameamuru, 11 yaani, hema la ibada na 
kifuniko chake, kulabu zake na viunzi vyake vya mbao, fito zake, 
nguzo zake, na vikalio vyake; 12 Sanduku la Agano na fito zake, 
kifuniko, na pazia linalofunika sanduku hilo; 13 meza na fito zake na 
vyombo vyake vyote na mikate ya wonyesho; 14 kinara cha taa na 
vyombo vyake na taa zake na mafuta yake; 15 madhabahu ya 
uvumba na fito zake; mafuta yanayotumiwa kutia mafuta na uvumba 
uliotiwa manukato; pazia la mlango wa hema la ibada; 

16 madhabahu ya dhabihu za kuteketezwa na wavu wake wa shaba, 


fito zake na vyombo vyake vyote; beseni na kinara chake; 

17 mapazia ya ua yanayoning'nia, nguzo zake na vikalio vyake; 
pazia la mlango wa ua; 18 vigingi vya hema la ibada na vigingi vya 
ua na kamba zake; 19 mavazi yaliyofumwa kwa ustadi ya kuhudumu 
mahali patakatifu, mavazi matakatifu ya kuhani Haruni, na mavazi ya 
wanawe ya kutumikia wakiwa makuhani.” 


20 Kwa hiyo kusanyiko lote la Waisraeli likaondoka mbele ya Musa. 
21 Basi kila mtu ambaye moyo wake ulimsukuma na kila mtu 
aliyechochewa na roho yake akaja na kumletea Yehova mchango ili 
utumiwe katika kazi ya hema la mkutano, yaani, katika utumishi 
wake wote, na kwa ajili ya mavazi matakatifu. 22 Nao wakaendelea 
kuja, wanaume pamoja na wanawake, kila mtu aliyekuwa na moyo 
wa kutoa kwa hiari akaleta bizimu, vipuli, pete, na vito vingine, kutia 
ndani vito vya dhahabu vya kila aina. Wote wakamletea Yehova 
matoleo yao” ya dhahabu. 23 Na wote waliokuwa na nyuzi za bluu, 
sufu ya zambarau, kitambaa cha rangi nyekundu, kitani bora, 
manyoya ya mbuzi, ngozi za kondoo dume zilizotiwa rangi 
nyekundu, na ngozi za sili, wakaleta vitu hivyo. 24 Wote waliotoa 
fedha na shaba wakaleta mchango wa Yehova, na wote waliokuwa 
na mbao za mshita za kutumiwa katika kazi yoyote ile wakazileta. 


25 Wanawake wote wenye ustadi wa kusokota wakasokota kwa 
mikono yao na kuleta vitu walivyosokota: nyuzi za bluu, sufu ya 
zambarau, kitambaa cha rangi nyekundu, na kitani bora. 26 Na 
wanawake wote wenye ustadi ambao walisukumwa na mioyo yao 
wakasokota manyoya ya mbuzi. 


27 Nao wakuu wakaleta mawe ya shohamu na mawe mengine ya 
kupambia efodi na kifuko cha kifuani, 28 na mafuta ya zeri na mafuta 


kwa ajili ya taa na ya kutumiwa kutengenezea mafuta ya kutia 
mafuta na kwa ajili ya uvumba uliotiwa manukato. 29 Wanaume na 
wanawake wote waliochochewa na mioyo yao wakaleta kitu fulani 
kwa ajili ya kazi ambayo Yehova alimwamuru Musa ifanywe; 
Waisraeli walimletea Yehova vitu hivyo vikiwa toleo la hiari. 


30 Kisha Musa akawaambia Waisraeli: “Tazameni, Yehova 
amemchagua Bezaleli mwana wa Uri mwana wa Huru wa kabila la 
Yuda. 31 Amemjaza roho ya Mungu, amempa hekima, uelewaji, na 
ujuzi katika kila aina ya ufundi 32 ili abuni kazi za usanii akitumia 
dhahabu, fedha, na shaba, 33 ili achonge na kupamba kwa mawe, 
na kutengeneza vifaa vya mbao vya kila aina kwa usanii. 34 Naye 
ameweka moyoni mwake ustadi wa kufundisha, yeye na Oholiabu 
mwana wa Ahisamaki wa kabila la Dani. 35 Amewajaza ustadi wa” 
kufanya kazi zote za ufundi, kutarizi, na kufuma kwa nyuzi za bluu, 
sufu ya zambarau, kitambaa cha rangi nyekundu, na kitani bora, na 
kazi zote za mfumaji. Wanaume hao watafanya kazi za kila aina na 
kubuni vyombo vya kila aina kwa ufundi. 


A Kut. 35:10 Au “wenye hekima moyoni.” 
A Kut. 35:22 Au “matoleo yao ya kutikiswa.” 


A Kut. 35:35 Au “hekima moyoni ya.” 


Kutoka 36:1-38 


36 “Bezaleli atafanya kazi pamoja na Oholiabu na kila mtu mwenye 
ustadi” ambaye Yehova amempa hekima na uelewaji ili kujua jinsi ya 
kufanya utumishi wote mtakatifu kama Yehova alivyoamuru.” 


2 Kisha Musa akamwita Bezaleli na Oholiabu na kila mtu mwenye 
ustadi ambaye Yehova aliweka hekima moyoni mwake, kila mtu 
ambaye moyo wake ulimsukuma kujitolea kufanya kazi. 3 Basi 
wakachukua kutoka kwa Musa mchango wote ambao Waisraeli 
walileta kwa ajili ya utumishi mtakatifu. Hata hivyo, watu 
wakaendelea kumletea matoleo ya hiari, asubuhi baada ya asubuhi. 


4 Walipoanza kufanya kazi takatifu, mafundi wote wenye ustadi 
wakaja, mmoja baada ya mwingine, > nao walikuwa wakimwambia 
Musa: “Watu wanaleta vitu vingi sana kuliko vinavyohitajika kwa ajili 
ya kazi ambayo Yehova ameamuru ifanywe.” 6 Kwa hiyo Musa 
akaamuru kwamba tangazo litolewe kotekote kambini, likisema: 
“Wanaume na wanawake, msilete vitu zaidi kwa ajili ya mchango 
mtakatifu.” Basi watu wakazuiwa wasilete tena kitu chochote. 7 Vitu 
walivyoleta vilitosha kukamilisha kazi yote iliyopaswa kufanywa, tena 
vilizidi. 

8 Kwa hiyo mafundi wote stadi walitengeneza hema la ibada kwa 
vitambaa kumi vya kitani bora kilichosokotwa, kwa nyuzi za bluu, 
sufu ya zambarau, na kitambaa cha rangi nyekundu; akavitarizi” kwa 
michoro ya makerubi. 9 Kila kitambaa cha hema la ibada kilikuwa na 
urefu wa mikono 28” na upana wa mikono 4. Vitambaa vyote 
vilikuwa na ukubwa uleule. 10 Akaviunganisha pamoja vitambaa 
vitano vya hema, na pia akaviunganisha pamoja vile vitambaa 
vingine vitano. 11 Kisha akatengeneza vitanzi vya nyuzi za bluu 


kwenye upindo wa kitambaa cha mwisho. Naye akafanya vivyo hivyo 
kwenye upindo wa kitambaa kile kingine cha mwisho mahali ambapo 
vingeunganishwa. 12 Akatengeneza vitanzi 50 kwenye kitambaa 
kimoja na vitanzi vingine 50 kwenye upindo wa kitambaa cha pili ili 
vitanzi hivyo vielekeane vinapounganishwa. 13 Hatimaye, 
akatengeneza vibanio 50 vya dhahabu na kuviunganisha vitambaa 
hivyo pamoja kwa vibanio hivyo, basi hema la ibada likawa na 
kitambaa kimoja kizima. 


14 Kisha akatengeneza vitambaa vya manyoya ya mbuzi vya 
kufunika hema hilo. Akatengeneza vitambaa 11 vya hema. 15 Kila 
kitambaa kilikuwa na urefu wa mikono 30 na upana wa mikono 4. 
Vitambaa vyote 11 vilikuwa na ukubwa uleule. 16 Kisha 
akaunganisha vitambaa vitano pamoja na vile vitambaa vingine sita 
pamoja. 17 Halafu akatengeneza vitanzi 50 kwenye upindo wa 
kitambaa cha kwanza, kwenye kipande cha mwisho kabisa, na 
vitanzi 50 kwenye upindo wa kitambaa cha pili, mahali 
vinapounganishwa. 18 Naye akatengeneza vibanio 50 vya shaba vya 
kuunganisha hema pamoja ili liwe na kitambaa kimoja kizima. 


19 Akatengeneza kifuniko cha hema kwa kutumia ngozi za kondoo 
dume zilizotiwa rangi nyekundu na juu yake kifuniko cha ngozi za 
sili. 

20 Kisha akatengeneza viunzi vya mbao za mshita vilivyo wima kwa 
ajili ya hema hilo. 21 Kila kiunzi kilikuwa na urefu wa mikono kumi na 
upana wa mkono mmoja na nusu. 22 Kila kiunzi kilikuwa na ndimi 
mbili” zilizounganishwa pamoja. Hivyo ndivyo alivyotengeneza viunzi 
vyote vya hema la ibada. 23 Kwa hiyo alitengeneza viunzi 20 kwa 
ajili ya upande wa kusini wa hema la ibada. 24 Kisha akatengeneza 


vikalio 40 vya fedha chini ya vile viunzi 20: vikalio viwili chini ya 
kiunzi kimoja pamoja na ndimi zake mbili na vikalio vingine viwili 
chini ya kila kiunzi kilichofuata pamoja na ndimi zake mbili. 

25 Akatengeneza viunzi 20 upande wa pili wa hema, upande wa 
kaskazini 26 pamoja na vikalio vyake 40 vya fedha, vikalio viwili chini 
ya kiunzi kimoja na vikalio viwili chini ya kila kiunzi kilichofuata. 


27 Akatengeneza viunzi sita sehemu ya nyuma ya hema la ibada, 
upande wa magharibi. 28 Naye akatengeneza viunzi viwili viwe 
mihimili miwili ya pembeni upande wa nyuma wa hema la ibada. 

29 Katika pembe zote mbili kulikuwa na viunzi viwili kuanzia sehemu 
ya chini mpaka sehemu ya juu, kwenye pete ya kwanza. Hivyo 
ndivyo alivyotengeneza ile mihimili miwili ya pembeni. 30 Kwa ujumla 
kulikuwa na viunzi vinane na vikalio vyake 16 vya fedha, vikalio viwili 
chini ya kila kiunzi. 


31 Kisha akatengeneza fito za mshita, fito tano kwa ajili ya viunzi vya 
upande mmoja wa hema la ibada 32 na fito tano kwa ajili ya viunzi 
vya upande wa pili wa hema la ibada na fito tano kwa ajili ya viunzi 
vya sehemu ya nyuma ya hema la ibada, upande wa magharibi. 

33 Kisha akatengeneza ufito katikati ya viunzi kutoka mwisho mmoja 
mpaka mwisho mwingine. 34 Akavifunika viunzi hivyo kwa dhahabu, 
akatengeneza pete za dhahabu ili zishikilie zile fito, naye akazifunika 
fito hizo kwa dhahabu. 


35 Kisha akatengeneza pazia la nyuzi za bluu, sufu ya zambarau, 
kitambaa cha rangi nyekundu, na kitani bora kilichosokotwa. 
Akalitarizi kwa michoro ya makerubi. 36 Kisha akalitengenezea 
nguzo nne za mshita na kuzifunika kwa dhahabu, akatengeneza pia 
kulabu za dhahabu na vikalio vinne vya fedha kwa ajili ya nguzo 


hizo. 37 Halafu akatengeneza pazia la mlango wa hema kwa nyuzi 
za bluu, sufu ya zambarau, kitambaa cha rangi nyekundu, na kitani 
bora kilichosokotwa na kufumwa, 38 na pia nguzo zake tano na 
vibanio vyake. Akafunika kwa dhahabu sehemu ya juu ya nguzo hizo 
pamoja na kulabu?” zake, lakini vikalio vyake vitano vilikuwa vya 
shaba. 


A Kut. 36:1 Au “mwenye hekima moyoni.” 
A Kut. 36:8 Inaonekana ni Bezaleli. 


A Kut. 36:9 Mkono mmoja ulilingana na sentimita 44.5 (inchi 17.5). 
Angalia Nyongeza B14. 


A Kut. 36:22 Au “mihimili miwili.” 


A Kut. 36:38 Au “pete; vitanzi; vibanio” vya kushikia. 


Kutoka 37:1-29 


37 Kisha Bezaleli akatengeneza sanduku la agano kwa mbao za 
mshita. Lilikuwa na urefu wa mikono miwili na nusu” na upana wa 
mkono mmoja na nusu na kimo cha mkono mmoja na nusu. 

2 Akalifunika ndani na nje kwa dhahabu safi na kutengeneza ukingo 
wa dhahabu kulizunguka. 3 Kisha akalitengenezea pete nne za 
dhahabu na kuzifunga sehemu ya juu ya miguu yake minne, pete 
mbili upande mmoja na pete mbili upande wa pili. 4 Halafu 
akatengeneza fito za mshita na kuzifunika kwa dhahabu. > Akazitia 
fito hizo kwenye zile pete zilizo pande mbili za Sanduku hilo ili 
zitumiwe kulibeba. 


6 Akatengeneza kifuniko cha dhahabu safi. Kilikuwa na urefu wa 
mikono miwili na nusu na upana wa mkono mmoja na nusu. 7 Kisha 
akatengeneza makerubi wawili wa dhahabu kwa nyundo kwenye 
miisho miwili ya kifuniko hicho. 8 Kerubi mmoja alikuwa kwenye 
mwisho mmoja, na yule kerubi mwingine kwenye mwisho wa pili wa 
kifuniko. Alitengeneza makerubi hao kwenye pande zote mbili za 
kifuniko. 9 Makerubi hao walikuwa wamenyoosha mabawa yao 
kuelekea juu, na hivyo kukifunika kifuniko hicho kwa mabawa yao. 
Walielekeana huku nyuso zao zikitazama kifuniko. 


10 Kisha akatengeneza meza ya mbao za mshita. Ilikuwa na urefu 
wa mikono miwili, upana wa mkono mmoja, na kimo cha mkono 
mmoja na nusu. 11 Akaifunika kwa dhahabu safi na kutengeneza 
ukingo wa dhahabu kuizunguka. 12 Kisha akatengeneza utepe 
wenye upana wa kiganja kimoja” kuizunguka na ukingo wa dhahabu 
kuzunguka utepe huo. 13 Pia, akaitengenezea pete nne za dhahabu 
na kuzitia kwenye pembe nne za miguu yake minne. 14 Pete hizo 


zilikuwa karibu na utepe ili fito za kubebea meza hiyo zitiwe humo. 
15 Halafu akatengeneza fito za mshita na kuzifunika kwa dhahabu ili 
zitumiwe kubebea meza hiyo. 16 Baada ya hayo akatengeneza 
sahani, vikombe, magudulia, na mabakuli ya meza hiyo kwa 
dhahabu safi ili yatumiwe kumimina matoleo ya vinywaji. 


17 Halafu akatengeneza kinara cha taa kwa dhahabu safi. 
Alikitengeneza kinara hicho cha taa kwa nyundo. Sehemu yake ya 
chini, shina lake, matawi yake, vikombe vyake, matumba yake, na 
maua yake yalitengenezwa kwa kipande kimoja cha dhahabu. 

18 Kinara hicho kilikuwa na matawi sita, matawi matatu upande 
mmoja na matawi matatu upande wa pili. 19 Kila tawi lilikuwa na 
vikombe vitatu vyenye umbo la maua ya mlozi, na kila kikombe 
kilikuwa na ua na tumba lake. Hivyo ndivyo matawi hayo sita 
yalivyotengenezwa kwenye shina la kinara hicho cha taa. 20 Shina la 
kinara lilikuwa na vikombe vinne vyenye umbo la maua ya mlozi, kila 
kikombe kilikuwa na ua na tumba lake. 21 Kulikuwa na tumba chini 
ya jozi ya kwanza ya matawi hayo sita, tumba chini ya jozi ya pili, na 
tumba chini ya jozi ya tatu. 22 Matumba na matawi yake na kinara 
chote cha taa kilitengenezwa kwa kipande kimoja cha dhahabu safi, 
kwa kutumia nyundo. 23 Kisha akatengeneza taa saba pamoja na 
koleo zake na vyetezo vyake kwa dhahabu safi. 24 Alitumia talanta 
moja” ya dhahabu safi kutengeneza kinara hicho na vifaa vyake 
vyote. 


25 Kisha akatumia mbao za mshita kujenga madhabahu ya kufukizia 
uvumba. Ilikuwa ya mraba, yenye urefu wa mkono mmoja, upana wa 
mkono mmoja, na kimo cha mikono miwili. Pembe zake zilikuwa 
sehemu ya hiyo madhabahu. 26 Aliifunika kwa dhahabu safi sehemu 
yake ya juu, pande zote kuizunguka na pia pembe zake, na 


kutengeneza ukingo wa dhahabu kuizunguka. 2” Akaitengenezea 
pete mbili za dhahabu chini ya ukingo wake kwenye pande zake 
mbili zinazoelekeana ili zishikilie fito za kubebea madhabahu. 

28 Baada ya hayo akatengeneza fito za mshita na kuzifunika kwa 
dhahabu. 29 Alitengeneza pia mafuta matakatifu ya kutia mafuta na 
uvumba safi uliotiwa manukato na kuchanganywa kwa ustadi.” 


A Kut. 37:1 Mkono mmoja ulilingana na sentimita 44.5 (inchi 17.5). 
Angalia Nyongeza B14. 


A Kut. 37:12 Karibu sentimita 7.4 (inchi 2.9). Angalia Nyongeza B14. 


A Kut. 37:24 Talanta moja ilikuwa na uzito wa kilogramu 34.2. Angalia 
Nyongeza B14. 


A Kut. 37:29 Au “kama anavyofanya mtengenezaji wa manukato.” 


Kutoka 38:1-31 


38 Akatumia mbao za mshita kutengeneza madhabahu ya dhabihu 
za kuteketezwa. Ilikuwa ya mraba, yenye urefu wa mikono mitano,” 
upana wa mikono mitano, na kimo cha mikono mitatu. 2 Kisha 
akatengeneza pembe kwenye ncha zake nne. Pembe hizo zilikuwa 
sehemu ya hiyo madhabahu. Naye akaifunika kwa shaba. 3 Baada 
ya hayo akatengeneza vyombo vya madhabahu: ndoo za kuondolea 
majivu, sepetu, mabakuli, nyuma,” na vyetezo. Alitengeneza vyombo 
hivyo vyote kwa shaba. 4 Pia, alitengeneza wavu wa shaba kwa ajili 
ya madhabahu, chini ya ukingo wake, katikati ya madhabahu. 

> Alitengeneza pete nne kwenye pembe nne za wavu huo karibu na 
wavu huo wa shaba, ili zishikilie fito. $ Baada ya hayo akatengeneza 
fito kwa mbao za mshita na kuzifunika kwa shaba. 7 Kisha akazitia 
fito hizo kwenye zile pete zilizo kwenye pande za madhabahu Ili 
zitumiwe kubebea madhabahu. Alitengeneza madhabahu hiyo kama 
sanduku la mbao lenye uwazi. 


8 Kisha akatengeneza beseni la shaba na kinara chake cha shaba; 
alitumia vioo” vya wanawake waliotumikia kwenye mlango wa hema 
la mkutano kulingana na mpangilio uliowekwa. 


9 Kisha akatengeneza ua. Upande wa kusini wa ua huo, 
alitengeneza mapazia yanayoning'inia ya kitani bora kilichosokotwa 
yenye urefu wa mikono 100. 10 Ulikuwa na nguzo 20 na vikalio 20 
vya shaba, na kulabu za nguzo hizo na vitanzi” vyake vilikuwa vya 
fedha. 11 Pia, kulikuwa na mapazia yanayoning'nia upande wa 
kaskazini yenye urefu wa mikono 100. Nguzo zake 20 na vikalio 
vyake 20 vilikuwa vya shaba. Lakini kulabu za nguzo hizo na vitanzi” 
vyake vilikuwa vya fedha. 12 Hata hivyo, upande wa magharibi 


ulikuwa na mapazia yanayoning'nia yenye urefu wa mikono 50. Pia 
ulikuwa na nguzo kumi na vikalio kumi, kulabu na vitanzi” vyake 
vilikuwa vya fedha. 13 Ua huo ulikuwa na upana wa mikono 50 
upande wa mashariki, yaani, upande wa mapambazuko ya jua. 

14 Upande mmoja ulikuwa na mapazia yanayoning'nia yenye upana 
wa mikono 15, pamoja na nguzo tatu na vikalio vitatu. 15 Upande wa 
pili wa mlango wa ua ulikuwa na mapazia yanayoning'nia yenye 
upana wa mikono 15, pamoja na nguzo tatu na vikalio vyake vitatu. 
16 Mapazia yote yanayoning'inia kuzunguka ua yalitengenezwa kwa 
kitani bora kilichosokotwa. 17 Vikalio vya nguzo vilikuwa vya shaba, 
kulabu za nguzo hizo na vitanzi” vyake vilikuwa vya fedha, sehemu 
za juu zilifunikwa kwa fedha, na nguzo zote za ua zilikuwa na kulabu 
za fedha. 


18 Pazia la mlango wa ua lilifumwa kwa nyuzi za bluu, sufu ya 
zambarau, kitambaa cha rangi nyekundu, na kitani bora 
kilichosokotwa. Lilikuwa na urefu wa mikono 20 na kimo cha mikono 
5, sawa na kimo cha mapazia ya ua yanayoning'nia. 19 Nguzo zake 
nne na vikalio vyake vinne vilikuwa vya shaba. Kulabu zake zilikuwa 
za fedha, na sehemu za juu za nguzo hizo pamoja na vitanzi” 
vilifunikwa kwa fedha. 20 Vigingi vyote vya hema la ibada na vya ua 
vilikuwa vya shaba. 


21 Ifuatayo ni orodha ya vitu vilivyotumiwa kutengeneza hema la 
ibada, yaani, hema la Ushahidi. Orodha hii ilitayarishwa kwa amri ya 
Musa, na lilikuwa jukumu la Walawi kuitayarisha chini ya uongozi wa 
Ithamari mwana wa Haruni kuhani. 22 Bezaleli mwana wa Uri mwana 
wa Huru wa kabila la Yuda alifanya mambo yote ambayo Yehova 
alimwamuru Musa. 23 Alikuwa pamoja na Oholiabu mwana wa 
Ahisamaki wa kabila la Dani, aliyekuwa fundi, mtarizi, na mfumaji wa 


nyuzi za bluu, sufu ya zambarau, kitambaa cha rangi nyekundu, na 
kitani bora. 


24 Dhahabu yote iliyotumiwa kwa kazi zote za mahali patakatifu 
ndiyo dhahabu yote iliyotolewa kama toleo la kutikiswa, ilikuwa 
talanta 29” na shekeli 730” kulingana na shekeli ya kawaida ya 
mahali patakatifu.” 25 Fedha iliyotolewa na wale walioandikishwa 
ilikuwa talanta 100 na shekeli 1,775 kulingana na shekeli ya kawaida 
ya mahali patakatifu.” 26 Nusu shekeli iliyotolewa na kila 
mwanamume ilikuwa nusu shekeli kulingana na shekeli ya kawaida 
ya mahali patakatifu,” ilitolewa na kila mwanamume aliyeandikishwa 
mwenye umri wa kuanzia miaka 20 na zaidi, wote walikuwa 603,550. 


27 Talanta 100 za fedha zilitumiwa kutengeneza vikalio vya mahali 
patakatifu na vikalio vya pazia; talanta 100 zilitumiwa kutengeneza 
vikalio 100, talanta moja kwa kila kikalio. 28 Alitumia zile shekeli 
1,775 kutengeneza kulabu za nguzo na kufunika sehemu zake za 
juu na kuziunganisha pamoja. 


29 Shaba iliyotolewa ikiwa toleo” ilikuwa talanta 70 na shekeli 2,400. 
30 Alitumia shaba hiyo kutengeneza vikalio vya mlango wa hema la 
mkutano, madhabahu ya shaba na wavu wake wa shaba, vyombo 
vyote vya madhabahu, 31 vikalio vyote vya ua, vikalio vya mlango wa 
ua, vigingi vyote vya hema la ibada, na vigingi vyote vya ua. 


A Kut. 38:1 Mkono mmoja ulilingana na sentimita 44.5 (inchi 17.5). 
Angalia Nyongeza B14. 


A Kut. 38:3 Wingi wa kifaa kinachoitwa uma. 


A Kut. 38:8 Yaani, vioo vya shaba vilivyong'arishwa sana. 


A Kut. 38:10 Au “pete; vitanzi; vibanio” vya kushikia. 
A Kut. 38:11 Au “pete; vitanzi; vibanio” vya kushikia. 
A Kut. 38:12 Au “pete; vitanzi; vibanio” vya kushikia. 
A Kut. 38:17 Au “pete; vitanzi; vibanio” vya kushikia. 
A Kut. 38:19 Au “pete; vitanzi; vibanio” vya kushikia. 


A Kut. 38:24 Talanta moja ilikuwa na uzito wa kilogramu 34.2. Angalia 
Nyongeza B14. 


A Kut. 38:24 Shekeli moja ilikuwa na uzito wa gramu 11.4. Angalia 
Nyongeza B14. 


^ Kut. 38:24 Au “shekeli takatifu.” 
^ Kut. 38:25 Au “shekeli takatifu.” 
A Kut. 38:26 Au “shekeli takatifu.” 


^ Kut. 38:29 Au “toleo la kutikiswa.” 


Kutoka 39:1-43 


39 Walitumia zile nyuzi za bluu, sufu ya zambarau, na kitambaa cha 
rangi nyekundu kufuma kwa ustadi mavazi ya kuhudumu mahali 
patakatifu. Walimtengenezea Haruni mavazi matakatifu kama 
Yehova alivyomwamuru Musa. 


2 Alitengeneza” efodi kwa dhahabu, nyuzi za bluu, sufu ya 
zambarau, kitambaa cha rangi nyekundu, na kitani bora 
kilichosokotwa. 3 Walitengeneza mabamba membamba ya dhahabu 
kwa kutumia nyundo, naye akayakata yakawa nyuzi nyembamba ili 
zifumwe pamoja na zile nyuzi za bluu, sufu ya zambarau, kitambaa 
cha rangi nyekundu, na kitani bora, akatarizi efodi. 

4 Wakatengeneza vipande vya mabegani vilivyoungana, navyo 
vikaunganishwa kwenye miisho miwili ya efodi. 5 Mshipi uliofumwa 
unaoshikilia kwa nguvu efodi ulitengenezwa kwa vitu hivyohivyo, 
yaani, dhahabu, nyuzi za bluu, sufu ya zambarau, kitambaa cha 
rangi nyekundu, na kitani bora kilichosokotwa, kama Yehova 
alivyomwamuru Musa. 


6 Kisha wakatia mawe ya shohamu katika vifuko vya dhahabu na 
kuchonga majina ya wana wa Israeli kwenye mawe hayo, kama mtu 
anavyochonga muhuri. 7 Akayaweka mawe hayo kwenye vipande 
vya mabegani vya efodi, ili yawe mawe ya ukumbusho kwa wana wa 
Israeli, kama Yehova alivyomwamuru Musa. 8 Kisha akatengeneza 
kifuko cha kifuani na kukitarizi. Akakitengeneza kama efodi kwa 
kutumia dhahabu, nyuzi za bluu, sufu ya zambarau, kitambaa cha 
rangi nyekundu, na kitani bora kilichosokotwa. 9 Kifuko hicho 
kilikuwa cha mraba kilipokunjwa mara mbili. Walikitengeneza kifuko 
hicho cha kifuani kikiwa na urefu wa shubiri moja” na upana wa 


shubiri moja kinapokunjwa mara mbili. 10 Wakaweka kwenye kifuko 
hicho mawe yaliyopangwa katika safu nne. Safu ya kwanza ilikuwa 
na zabarijadi, topazi, na zumaridi. 11 Safu ya pili ilikuwa na feruzi, 
yakuti, na yaspi. 12 Safu ya tatu ilikuwa na jiwe la leshemi,” akiki, na 
amethisti. 13 Safu ya nne ilikuwa na krisolito, shohamu, na yashefi. 
Mawe hayo yaliwekwa kwenye vifuko vya dhahabu. 14 Yalilingana na 
majina 12 ya wana wa Israeli, na majina hayo yalichongwa kama 
muhuri, na kila jina liliwakilisha mojawapo ya makabila 12 ya wana 
wa Israeli. 


15 Kisha wakakitengenezea kifuko cha kifuani minyororo 
iliyosokotwa, kama kamba za dhahabu safi. 16 Halafu 
wakatengeneza vifuko viwili vya dhahabu na pete mbili za dhahabu 
na kuzitia kwenye pembe mbili za juu za kifuko hicho. 17 Baada ya 
hayo wakatia zile kamba mbili za dhahabu katika pete mbili zilizo 
kwenye pembe hizo. 18 Kisha wakatia ncha mbili za hizo kamba 
mbili katika vile vifuko viwili vya mabegani na kuzifunga ncha hizo 
kwenye vipande viwili vya efodi, sehemu ya mbele. 19 Halafu 
wakatengeneza pete mbili za dhahabu na kuziweka kwenye pembe 
mbili za chini, upande wa ndani wa kifuko cha kifuani, upande wa 
efodi. 20 Kisha wakatengeneza pete nyingine mbili za dhahabu 
upande wa mbele wa efodi, chini ya vipande viwili vya mabegani vya 
efodi, karibu na mahali inapoungana, juu ya mshipi uliofumwa wa 
efodi. 21 Hatimaye, wakafunga pete za kifuko cha kifuani pamoja na 
pete za efodi kwa kamba ya bluu, ili kifuko cha kifuani kibaki mahali 
pake kwenye efodi, juu ya mshipi uliofumwa, kama Yehova 
alivyomwamuru Musa. 


22 Kisha akafuma joho lisilo na mikono la efodi kwa nyuzi za bluu 
peke yake. 23 Lilikuwa na nafasi ya kupitishia kichwa katikati 


sehemu ya juu. Sehemu hiyo ilikuwa na ukingo kuizunguka kama wa 
koti la vita, ili isiraruke. 24 Halafu wakatengeneza kwenye upindo wa 
joho hilo makomamanga ya nyuzi za bluu, sufu ya zambarau, na 
kitambaa cha rangi nyekundu; vitu vyote hivyo vilisokotwa pamoja. 
25 Walitengeneza kengele za dhahabu safi na kuzitia kati ya 
makomamanga kwenye upindo wote wa joho hilo lisilo na mikono; 

26 walitia kengele kisha komamanga, kengele kisha komamanga 
kwenye upindo wote wa joho hilo lisilo na mikono lililotumiwa 
kuhudumu, kama Yehova alivyomwamuru Musa. 


27 Pia walifuma kanzu za kitani bora kwa ajili ya Haruni na wanawe, 
28 na pia kilemba cha kitani bora, kofia maridadi za kitani bora, 
suruali fupi” za kitani bora kilichosokotwa, 29 na ukumbuu uliofumwa 
kwa kitani bora kilichosokotwa, nyuzi za bluu, sufu ya zambarau, na 
kitambaa cha rangi nyekundu, kama Yehova alivyomwamuru Musa. 


30 Hatimaye, walitengeneza kwa dhahabu safi bamba linalong'aa, 
yaani, ile ishara takatifu ya wakfu,” na kuchonga maneno haya juu 
yake kama muhuri unavyochongwa: “Utakatifu ni wa Yehova.” 

31 Wakalifunga bamba hilo kwa kamba ya bluu ili waliweke juu ya 
kilemba, kama Yehova alivyomwamuru Musa. 


32 Basi wakakamilisha kazi yote ya hema la ibada, yaani, hema la 
mkutano; Waisraeli walifanya kila jambo ambalo Yehova alimwamuru 
Musa. Hivyo ndivyo walivyofanya. 


33 Wakamletea Musa hema la ibada pamoja na vifaa vyake vyote: 
vibanio vyake, viunzi vyake, fito zake, nguzo zake na vikalio vyake; 
34 kifuniko chake cha ngozi za kondoo dume zilizotiwa rangi 
nyekundu, kifuniko chake cha ngozi za sili, na pazia lake; 

35 sanduku la ushahidi pamoja na fito zake na kifuniko chake; 


36 meza, vyombo vyake vyote na mikate ya wonyesho; 37 kinara cha 
taa cha dhahabu safi, taa zake, safu zake za taa, na vyombo vyake 
vyote na mafuta kwa ajili ya taa hizo; 38 madhabahu ya dhahabu, 
mafuta yanayotumiwa kutia mafuta, uvumba uliotiwa manukato, 
pazia la mlango wa hema; 39 madhabahu ya shaba na wavu wake 
wa shaba, fito zake, vyombo vyake vyote, beseni na kinara chake; 
40 mapazia ya ua yanayoning'nia, nguzo zake na vikalio vyake, 
pazia la mlango wa ua, kamba na vigingi vya hema na vifaa vyote 
vya utumishi wa hema la ibada, yaani, hema la mkutano; 41 yale 
mavazi yaliyofumwa kwa ustadi ya kuhudumu mahali patakatifu, 
mavazi matakatifu ya kuhani Haruni, na mavazi ya wanawe ya 
kutumikia wakiwa makuhani. 


42 Waisraeli walifanya kazi yote kama Yehova alivyomwamuru Musa. 
43 Musa alipokagua kazi yao yote, aliona kwamba walikuwa 
wameifanya kama Yehova alivyoamuru; basi Musa akawabariki. 


A Kut. 39:2 Inaelekea ni Bezaleli. 


A Kut. 39:9 Yaani, upana wa kiganja cha mkono kuanzia kidole 
gumba hadi kidole kidogo, karibu sentimita 22.2 (inchi 8.75). Angalia 
Nyongeza B14. 


A Kut. 39:12 Jiwe la thamani ambalo halijulikani, huenda ni jiwe la 
kaharabu, hayasinthi, opali, au tumalini. 


A Kut. 39:28 Au “nguo za ndani.” 


^ Kut. 39:30 Au “taji takatifu.” 


Kutoka 40:1-38 


40 Kisha Yehova akamwambia Musa: 2 “Siku ya kwanza ya mwezi 
wa kwanza, utajenga hema la ibada, yaani, hema la mkutano. 

3 Weka sanduku la Ushahidi ndani yake, na ulifunike sanduku hilo 
kwa pazia. 4 Ingiza meza na upange vyombo vyake juu yake, kisha 
ulete kinara cha taa na kuwasha taa zake. 5 Halafu uweke 
madhabahu ya dhahabu ya kufukizia uvumba mbele ya sanduku la 
Ushahidi na kuweka pazia la mlango wa hema la ibada. 


6 “Utaweka madhabahu ya dhabihu za kuteketezwa mbele ya 
mlango wa hema la ibada, yaani, hema la mkutano, 7 na kuweka 
beseni kati ya hema la mkutano na madhabahu, kisha utie maji 
ndani ya beseni hilo. 8 Halafu utengeneze ua kuzunguka hema hilo 
na kuweka pazia kwenye mlango wa ua. 9 Kisha uchukue mafuta 
yanayotumiwa kutia mafuta na kulitia mafuta hema la ibada na vitu 
vyote vilivyomo, nawe ulitakase pamoja na vyombo vyake vyote, ili 
liwe takatifu. 10 Utatia mafuta madhabahu ya dhabihu za 
kuteketezwa pamoja na vyombo vyake vyote na kuitakasa, ili iwe 
madhabahu takatifu zaidi. 11 Nawe ulitie mafuta beseni na kinara 
chake na kulitakasa. 


12 “Kisha mlete Haruni na wanawe karibu na mlango wa hema la 
mkutano na kuwaosha kwa maji. 13 Utamvisha Haruni mavazi 
matakatifu na kumtia mafuta na kumtakasa, naye atanitumikia akiwa 
kuhani. 14 Baada ya hayo walete wanawe karibu na kuwavisha 
kanzu. 15 Utawatia mafuta kama ulivyomtia mafuta baba yao, ili 
wanitumikie wakiwa makuhani, nao wataendelea kuwa makuhani 
daima katika vizazi vyao vyote kwa sababu wametiwa mafuta.” 


16 Musa alifanya yote ambayo Yehova alimwamuru. Hivyo ndivyo 
alivyofanya. 


17 Katika mwezi wa kwanza, mwaka wa pili, siku ya kwanza ya 
mwezi, hema la ibada lilitengenezwa. 18 Musa alitengeneza hema la 
ibada kwa kuweka chini vikalio vyake, kuweka viunzi vyake, kuweka 
fito zake, na kusimamisha nguzo zake. 19 Akatandaza kitambaa cha 
hema juu ya viunzi vya hema hilo na kuweka kifuniko juu yake, kama 
Yehova alivyomwamuru Musa. 


20 Kisha akachukua yale mabamba ya Ushahidi na kuyaweka ndani 
ya sanduku la Ushahidi, akatia fito kwenye pete za Sanduku hilo na 
kuweka kifuniko juu ya Sanduku hilo. 21 Akaingiza sanduku la 
Ushahidi ndani ya hema la ibada na kuweka pazia ambalo lilifunika 
sanduku la Ushahidi, kama Yehova alivyomwamuru Musa. 


22 Kisha akaweka meza ndani ya hema la mkutano upande wa 
kaskazini, nje ya pazia, 23 naye akapanga juu yake ile mikate kwa 
safu mbele za Yehova, kama Yehova alivyomwamuru Musa. 


24 Akaweka kile kinara cha taa ndani ya hema la mkutano mbele ya 
meza hiyo, upande wa kusini. 25 Kisha akawasha zile taa mbele za 
Yehova, kama Yehova alivyomwamuru Musa. 


26 Halafu akaweka ile madhabahu ya dhahabu ndani ya hema la 
mkutano mbele ya pazia, 2? ili afukize juu yake uvumba uliotiwa 
manukato, kama Yehova alivyomwamuru Musa. 


28 Kisha akaweka pazia la mlango wa hema la ibada. 


29 Akaweka madhabahu ya dhabihu za kuteketezwa kwenye mlango 
wa hema la ibada, yaani, hema la mkutano, ili atoe juu yake dhabihu 


za kuteketezwa na matoleo ya nafaka, kama Yehova alivyomwamuru 
Musa. 


30 Kisha akaweka beseni kati ya hema la mkutano na madhabahu 
na kutia maji ndani yake ili makuhani wanawe mikono na miguu yao. 
31 Musa na pia Haruni na wanawe walitumia maji ya beseni hilo 
kunawa mikono na miguu yao. 32 Kila mara walipoenda kwenye 
hema la mkutano au kukaribia madhabahu, walinawa mikono na 
miguu yao, kama Yehova alivyomwamuru Musa. 


33 Mwishowe akatengeneza ua kuzunguka hema la ibada na ile 
madhabahu na kuweka pazia la mlango wa ua. 


Basi Musa akakamilisha kazi yote. 34 Ndipo wingu likaanza kufunika 
hema la mkutano, na utukufu wa Yehova ukajaa katika hema la 
ibada. 35 Musa alishindwa kuingia ndani ya hema la mkutano kwa 
sababu wingu liliendelea kulifunika, na utukufu wa Yehova ukajaa 
katika hema hilo. 


36 Kila mara wingu lilipoinuka kutoka juu ya hema la ibada, Waisraeli 
walivunja kambi katika hatua zote za safari yao. 37 Hata hivyo, wingu 
lilipokosa kuinuka, hawakuvunja kambi mpaka siku lilipoinuka. 

38 Katika hatua zote za safari yao, Waisraeli wote waliona wingu la 
Yehova likiwa juu ya hema la ibada wakati wa mchana, na moto 
ukiwa juu yake wakati wa usiku. 


MAMBO YA WALAWI 


YALIYOMO 


1 


Dhabihu ya kuteketezwa (1-17) 


2 


Toleo la nafaka (1-16) 


Dhabihu ya ushirika (1-17) 
Msile mafuta wala damu (17) 


4 
Dhabihu ya dhambi (1-35) 


Dhambi hususa na dhabihu zilizohitaji kutolewa (1-6) 


Kutoa habari kuhusu dhambi za wengine (1) 
Dhabihu ambazo zingeweza kutolewa na maskini (7-13) 


Dhabihu ya hatia kwa ajili ya dhambi zilizotendwa bila 
kukusudia (14-19) 


Habari zaidi kuhusu dhabihu ya hatia (1-7) 


Maagizo kuhusu dhabihu (8-30) 


Dhabihu ya kuteketezwa (8-13) 
Toleo la nafaka (14-23) 


Dhabihu ya dhambi (24-30) 


Maagizo kuhusu dhabihu (1-21) 

Dhabihu ya hatia (1-10) 

Dhabihu ya ushirika (11-21) 
Wakatazwa kula mafuta au damu (22-27) 
Fungu la kuhani (28-36) 


Orodha ya dhabihu mbalimbali (37, 38) 


Haruni na wanawe wawekwa rasmi kuwa makuhani (1-36) 


Haruni atoa dhabihu za kumweka rasmi kuwa kuhani (1-24) 


10 


Moto kutoka kwa Yehova wawaangamiza Nadabu na Abihu (1-7) 


Sheria ya makuhani kuhusu kula na kunywa (8-20) 


11 


Wanyama safi na wasio safi (1-47) 


12 


Kutakaswa kwa mwanamke baada ya kuzaa mtoto (1-8) 
13 

Sheria kuhusu ukoma (1-46) 

Ukoma unaoathiri mavazi (47-59) 
14 

Kujitakasa ukoma (1-32) 

Kutakasa nyumba zilizoathiriwa (33-57) 


15 


Umajimaji unaotoka kwenye viungo vya uzazi (1-33) 


16 
Siku ya Kufunika Dhambi (1-34) 


17 
Hema la ibada, mahali pa kutoa dhabihu (1-9) 
Wakatazwa kula damu (10-14) 


Sheria kuhusu wanyama waliokufa (15, 16) 


18 
Ngono haramu (1-30) 


Msiwaige Wakanaani (3) 
Ngono mbalimbali kati ya watu wa ukoo (6-18) 
Wakati wa hedhi (19) 
Ngono kati ya watu wa jinsia moja (22) 
Ngono na wanyama (23) 
‘Msijichafue, kama sivyo, nchi itawatapika' (24-30) 
19 
Sheria mbalimbali kuhusu utakatifu (1-37) 
Njia inayofaa ya kuvuna (9, 10) 
Kuwajali viziwi na vipofu (14) 
Uchongezi (16) 
Usiwe na kinyongo (18) 


Wakatazwa kufanya uchawi na kuwasiliana na roho 
waovu (26 , 31) 


Wakatazwa kuchanja chale (28) 
Kuwaheshimu waliozeeka (32) 


Jinsi wageni wanavyopaswa kutendewa (33, 34) 


20 


Ibada ya Moleki; kuwasiliana na roho waovu (1-6) 
Iweni watakatifu na muwaheshimu wazazi (7-9) 
Wanaofanya ngono haramu wanapaswa kuuawa (10-21) 
Iweni watakatifu ili mwendelee kuishi nchini (22-26) 
Wanaowasiliana na roho waovu wanapaswa kuuawa (27) 
21 
Makuhani wawe watakatifu, wasiwe wachafu (1-9) 
Kuhani mkuu asijichafue (10-15) 
Makuhani wasiwe na kasoro yoyote mwilini (16-24) 
22 
Utakatifu wa makuhani na ulaji wa vitu vitakatifu (1-16) 


Dhabihu zisizo na kasoro ndizo zinazokubaliwa (17-33) 


23 


Siku takatifu na sherehe takatifu (1-44) 


Sabato (3) 
Pasaka (4, 514, 5) 


Sherehe ya Mikate Isiyo na Chachu (6-8) 


Kutoa mazao au matunda ya kwanza (9-14) 
Sherehe ya Majuma (15-21) 
Njia inayofaa ya kuvuna (22) 
Sherehe ya Kupiga Tarumbeta (23-25) 
Siku ya Kufunika Dhambi (26-32) 

Mambo ya Walawi 1:1-17 


MAMBO YA WALAWI 


1 Na Yehova akamwita Musa na kuzungumza naye katika hema la 
mkutano, akamwambia: 2 “Zungumza na Waisraeli” uwaambie, 
“Ikiwa yeyote kati yenu atamtolea Yehova mnyama wa kufugwa, 
anapaswa kumtolea dhabihu kutoka kati ya mifugo yake au kundi 
lake. 


3 “Ikiwa anatoa dhabihu ya kuteketezwa kutoka kati ya mifugo yake, 
anapaswa kutoa mnyama dume asiye na kasoro. Atamtoa kwa hiari 
yake mwenyewe mbele za Yehova kwenye mlango wa hema la 
mkutano. 4 Ataweka mkono wake juu ya kichwa cha dhabihu hiyo ya 
kuteketezwa, nayo itakubaliwa kwa niaba yake ili kufunika dhambi 
zake. 


> “Kisha huyo ng'ombe dume mchanga atachinjwa mbele za 
Yehova, nao wana wa Haruni, makuhani, wataleta damu ya mnyama 
huyo na kuinyunyiza pande zote za madhabahu, kwenye mlango wa 
hema la mkutano. 6 Mnyama huyo wa dhabihu ya kuteketezwa 
anapaswa kuchunwa ngozi na kukatwa vipandevipande. 7 Wana wa 
Haruni, makuhani, wataweka moto kwenye madhabahu na kupanga 
kuni kwenye moto huo. 8 Wana wa Haruni, makuhani, watapanga 
vile vipande vya mnyama wa dhabihu pamoja na kichwa na mafuta 
yanayofunika figo juu ya kuni kwenye moto wa madhabahu. 

9 Matumbo na miguu yake itaoshwa kwa maji, na kuhani atachoma 
moto vitu hivyo vyote ili vifuke moshi kwenye madhabahu. Ni 
dhabihu ya kuteketezwa, dhabihu inayochomwa kwa moto yenye 
harufu inayompendeza” Yehova. 


10 “Ikiwa anatoa dhabihu kutoka katika kundi, yaani, kutoka kati ya 
wanakondoo dume au mbuzi, anapaswa kutoa dume asiye na 
kasoro. 11 Atachinjiwa upande wa kaskazini wa madhabahu mbele 
za Yehova, nao wana wa Haruni, makuhani, watanyunyiza damu 
yake pande zote za madhabahu. 12 Atamkata vipandevipande, naye 
kuhani atavipanga vipande hivyo pamoja na kichwa na mafuta yaliyo 
kwenye figo juu ya kuni kwenye moto wa madhabahu. 13 Ataosha 
matumbo na miguu yake kwa maji, kisha kuhani atavileta vyote na 
kuvichoma moto ili vifuke moshi kwenye madhabahu. Ni dhabihu ya 
kuteketezwa, dhabihu inayochomwa kwa moto yenye harufu 
inayompendeza” Yehova. 


14 “Hata hivyo, ikiwa anamtoa ndege kuwa dhabihu ya kuteketezwa 
kwa Yehova, atamtoa njiwa tetere au hua mchanga. 15 Kuhani 
atamtoa kwenye madhabahu, atamvunja shingo na kuacha kichwa 
kikining'inia, kisha atamchoma moto juu ya madhabahu ili afuke 
moshi, lakini damu yake itamwagwa kando ya madhabahu. 

16 Ataondoa kifuko cha chakula kilicho kooni mwake pamoja na 
manyoya yake na kuvitupa vitu hivyo kando ya madhabahu, upande 
wa mashariki, mahali panapowekwa majivu.” 17 Atampasua kwenye 
mabawa yake bila kumkata vipande viwili. Kisha kuhani atamchoma 
moto juu ya kuni zilizo kwenye madhabahu ili afuke moshi. Ni 
dhabihu ya kuteketezwa, dhabihu inayochomwa kwa moto yenye 
harufu inayompendeza” Yehova. 


^ Law. 1:2 Tnn., “wana wa Israeli.” 
^ Law. 1:9 Au “inayomtuliza.” 


^ Law. 1:13 Au “inayomtuliza.” 


A Law. 1:16 Au “majivu yenye mafuta,” yaani, majivu yaliyojaa mafuta 
ya dhabihu. 


^ Law. 1:17 Au “inayomtuliza.” 


Mambo ya Walawi 2:1-16 


2 “Sasa ikiwa mtu atamtolea Yehova toleo la nafaka, ni lazima toleo 
lake liwe la unga laini, naye anapaswa kumimina mafuta juu yake 
na kuweka ubani juu yake. 2 Kisha atalipeleka kwa wana wa Haruni, 
makuhani, naye kuhani atachukua mkono mmoja wa unga huo laini, 
mafuta, pamoja na ubani wake wote, naye atauteketeza ili ufuke 
moshi ikiwa dhabihu ya kumbukumbu” juu ya madhabahu. Ni 
dhabihu inayochomwa kwa moto yenye harufu inayompendeza” 
Yehova. 3 Chochote kinachobaki cha toleo hilo la nafaka kitakuwa 
cha Haruni na wanawe, kitakuwa kitu kitakatifu kabisa kutoka kwa 
dhabihu za Yehova zinazochomwa kwa moto. 


4 “Mkitoa nafaka ambayo imeokwa kwenye jiko, inapaswa kuwa ya 
unga laini, mikate ya mviringo isiyo na chachu na iliyokandwa kwa 
mafuta, au mikate myembamba isiyo na chachu ambayo imepakwa 
mafuta. 


5 “Mkitoa toleo la nafaka kutoka katika kiokeo, inapaswa kuwa ya 
unga laini usio na chachu, uliokandwa kwa mafuta. 6 Toleo hilo 
litavunjwa vipandevipande na mafuta yatamiminwa juu yake. Ni toleo 
la nafaka. 


7 “Mkitoa toleo la nafaka iliyokaangwa kwenye kikaangio, linapaswa 
kuwa la unga laini uliokandwa kwa mafuta. 8 Mnapaswa kumletea 
Yehova toleo la nafaka lililotengenezwa kwa vitu hivyo, nalo 
litapelekwa kwa kuhani ambaye atalipeleka karibu na madhabahu. 

9 Naye kuhani atachukua sehemu ya toleo hilo la nafaka ikiwa 
dhabihu ya kumbukumbu?” na kuiteketeza juu ya madhabahu ili ifuke 
moshi. Ni dhabihu inayochomwa kwa moto yenye harufu 
inayompendeza” Yehova. 10 Chochote kinachobaki cha toleo hilo la 


nafaka kitakuwa cha Haruni na wanawe, kitakuwa kitu kitakatifu 
kabisa kutoka kwa dhabihu za Yehova zinazoteketezwa. 


11 “Toleo lolote la nafaka mnalomtolea Yehova halipaswi kutiwa 
chachu, kwa maana hampaswi kuuteketeza unga wowote 
uliokandwa ulio na chachu au kuiteketeza asali ili ifuke moshi ikiwa 
toleo la Yehova linalochomwa kwa moto. 


12 “Mnaweza kumtolea Yehova vitu hivyo vikiwa mazao ya kwanza, 
lakini hampaswi kuvileta kwenye madhabahu vikiwa dhabihu ya 
kuteketezwa yenye harufu inayopendeza.” 


13 “Kila toleo la nafaka mnalotoa linapaswa kukolezwa kwa chumvi; 
na msiruhusu kamwe chumvi ya agano la Mungu wenu ikosekane 
katika toleo lenu la nafaka. Kila toleo mtakalotoa, mtalitoa pamoja na 
chumvi. 


14 “Mkimtolea Yehova mavuno ya kwanza ya nafaka iliyokomaa 
yakiwa toleo la nafaka, mnapaswa kutoa masuke mabichi 
yaliyokaangwa kwa moto, chengachenga za nafaka mbichi 
iliyopondwa, kuwa toleo la nafaka la mavuno yenu ya kwanza 
yaliyokomaa. 15 Mnapaswa kutia mafuta na ubani juu yake. Ni toleo 
la nafaka. 16 Kuhani ataiteketeza ikiwa dhabihu ya kumbukumbu? ili 
ifuke moshi, yaani, baadhi ya chengachenga za nafaka pamoja na 
mafuta na ubani wake wote. Ni dhabihu kwa Yehova inayochomwa 
kwa moto. 


A Law. 2:2 Au “ikiwa sehemu ya ukumbusho (uwakilishi) wake.” 


^ Law. 2:2 Au “inayomtuliza.” 


^ Law. 2:9 Au “ikiwa sehemu ya ukumbusho (uwakilishi) wake.” 
^ Law. 2:9 Au “inayomtuliza.” 
^ Law. 2:12 Au “inayotuliza.” 


A Law. 2:16 Au “ikiwa sehemu ya ukumbusho (uwakilishi) wake.” 


Mambo ya Walawi 3:1-17 


3 “Ikiwa mtu anatoa dhabihu ya ushirika” na dhabihu hiyo inatoka 
kati ya mifugo, awe ni mnyama dume au jike, anapaswa kumtolea 
Yehova mnyama asiye na kasoro. 2 Anapaswa kuweka mkono wake 
juu ya kichwa cha mnyama huyo, naye atachinjwa kwenye mlango 
wa hema la mkutano; kisha wana wa Haruni, makuhani, 
watanyunyiza damu yake pande zote za madhabahu. 3 Atatoa 
sehemu ya dhabihu hiyo ya ushirika kuwa dhabihu kwa Yehova 
inayochomwa kwa moto, yaani, mafuta yanayofunika matumbo, 
naam, mafuta yote yaliyo juu ya matumbo, 4 na figo zake mbili 
pamoja na mafuta yake yaliyo karibu na kiuno. Ataondoa pia figo 
pamoja na mafuta yaliyo juu ya ini. 5 Wana wa Haruni watateketeza 
vitu hivyo kwenye madhabahu juu ya dhabihu ya kuteketezwa iliyo 
kwenye kuni zinazowaka moto ili vifuke moshi; ni dhabihu 
inayochomwa kwa moto yenye harufu inayompendeza” Yehova. 


6 “Ikiwa mtu anamtolea Yehova dhabihu ya ushirika kutoka kati ya 
kundi lake, anapaswa kutoa mnyama dume au jike asiye na kasoro. 
7 Ikiwa anatoa kondoo dume mchanga, atamtoa mbele za Yehova. 

8 Ataweka mkono wake juu ya kichwa cha mnyama huyo, naye 
atachinjwa mbele ya hema la mkutano. Kisha wana wa Haruni, 
makuhani, watanyunyiza damu yake pande zote za madhabahu. 

9 Atayatoa mafuta kutoka kwenye dhabihu ya ushirika yawe dhabihu 
kwa Yehova inayochomwa kwa moto. Atakata mkia wote wenye 
mafuta karibu na uti wa mgongo, ataondoa mafuta yanayofunika 
matumbo, naam, mafuta yote yaliyo juu ya matumbo, 10 na figo zake 
mbili pamoja na mafuta yake yaliyo karibu na kiuno. Ataondoa pia 
figo pamoja na mafuta yaliyo juu ya ini. 11 Naye kuhani ataviteketeza 


vitu hivyo kwenye madhabahu kama chakula” ili vifuke moshi. Ni 
dhabihu kwa Yehova inayochomwa kwa moto. 


12 “Ikiwa mtu anatoa mbuzi, atamtoa mbele za Yehova. 13 Ataweka 
mkono wake juu ya kichwa cha mbuzi huyo, naye atachinjwa mbele 
ya hema la mkutano, nao wana wa Haruni watanyunyiza damu yake 
pande zote za madhabahu. 14 Atamtolea Yehova mafuta 
yanayofunika matumbo, naam, mafuta yote yaliyo juu ya matumbo 
kuwa dhabihu inayochomwa kwa moto, 15 pamoja na figo zake mbili 
na mafuta yake yaliyo karibu na kiuno. Ataondoa pia figo pamoja na 
mafuta yaliyo juu ya ini. 16 Kuhani ataviteketeza vitu hivyo kwenye 
madhabahu kama chakula” ili vifuke moshi, ni dhabihu inayochomwa 
kwa moto yenye harufu inayopendeza.” Mafuta yote ni ya Yehova. 


17 “Ni sheria ya kudumu kwa vizazi vyenu, katika makao yenu yote: 
Msile mafuta yoyote wala damu yoyote.” 


A Law. 3:1 Au “dhabihu ya matoleo ya amani.” 
^ Law. 3:5 Au “inayomtuliza.” 


A Law. 3:11 Tnn., “mkate,” yaani, sehemu ya Mungu ya dhabihu ya 
ushirika. 


^ Law. 3:16 Tnn., “mkate,” yaani, sehemu ya Mungu ya dhabihu ya 
ushirika. 


^ Law. 3:16 Au “inayotuliza.” 


Mambo ya Walawi 4:1-35 


4 Yehova akaendelea kumwambia Musa: 2 “Waambie Waisraeli, 
‘Mtu akitenda dhambi bila kukusudia kwa kufanya jambo lolote 
ambalo Yehova ameamuru lisifanywe: 


3 “Kuhani aliyetiwa mafuta akitenda dhambi na kuwaletea watu 
hatia, basi atamtolea Yehova ng'ombe dume mchanga asiye na 
kasoro, kuwa dhabihu ya dhambi kwa ajili ya dhambi aliyotenda. 

4 Atamleta huyo ng'ombe dume kwenye mlango wa hema la 
mkutano mbele za Yehova na kuweka mkono wake juu ya kichwa 
cha ng'ombe dume huyo, naye atamchinja mbele za Yehova. 

> Kisha kuhani aliyetiwa mafuta atachukua kiasi fulani cha damu ya 
ng'ombe dume huyo na kuileta ndani ya hema la mkutano; 6 naye 
atachovya kidole chake ndani ya damu hiyo na kunyunyiza kiasi 
fulani mara saba mbele za Yehova, mbele ya pazia la mahali 
patakatifu. 7 Pia, kuhani atatia kiasi fulani cha damu hiyo kwenye 
pembe za madhabahu ya uvumba uliotiwa manukato, mbele za 
Yehova katika hema la mkutano; naye atamwaga damu yote 
iliyobaki ya huyo ng'ombe dume kwenye msingi wa madhabahu ya 
dhabihu za kuteketezwa, kwenye mlango wa hema la mkutano. 


8 “Kisha ataondoa mafuta yote ya huyo ng'ombe dume wa dhabihu 
ya dhambi, pamoja na mafuta yanayofunika matumbo na mafuta 
yanayozunguka matumbo, 9 na figo zake mbili pamoja na mafuta 
yake yaliyo karibu na kiuno. Ataondoa pia figo pamoja na mafuta 
yaliyo juu ya ini. 10 Ataondoa sehemu zilezile zinazoondolewa katika 
ng'ombe dume wa dhabihu ya ushirika. Na kuhani ataviteketeza 
kwenye madhabahu ya dhabihu za kuteketezwa ili vifuke moshi. 


11 “Lakini ngozi ya ng'ombe dume huyo na nyama yake yote pamoja 
na kichwa chake, miguu yake, matumbo yake, na mavi yake— 

12 sehemu zote zinazobaki za ng'ombe dume huyo—atazipeleka 
mahali safi nje ya kambi, mahali ambapo majivu” hutupwa, naye 
ataziteketeza kwa moto juu ya kuni. Zinapaswa kuteketezwa mahali 
ambapo majivu hutupwa. 


13 “Sasa ikiwa kusanyiko lote la Waisraeli lina hatia ya kutenda 
dhambi bila kukusudia, lakini halikujua kwamba limefanya jambo 
ambalo Yehova aliamuru lisifanywe, 14 kisha dhambi hiyo ijulikane, 
ni lazima kusanyiko litoe ng'ombe dume mchanga kwa ajili ya 
dhabihu ya dhambi na kumleta mbele ya hema la mkutano. 

15 Wazee wa kusanyiko hilo wataweka mikono yao juu ya kichwa 
cha ng'ombe dume huyo mbele za Yehova, naye atachinjwa mbele 
za Yehova. 


16 “Kisha kuhani aliyetiwa mafuta ataleta kiasi fulani cha damu ya 
ng'ombe dume huyo katika hema la mkutano. 17 Naye atachovya 
kidole chake ndani ya damu hiyo na kunyunyiza kiasi fulani mara 
saba mbele za Yehova, mbele ya pazia. 18 Kisha atatia kiasi fulani 
cha damu hiyo kwenye pembe za madhabahu iliyo mbele za 
Yehova, katika hema la mkutano; naye atamwaga damu yote 
iliyobaki kwenye msingi wa madhabahu ya dhabihu za kuteketezwa, 
iliyo kwenye mlango wa hema la mkutano. 19 Ataondoa mafuta yake 
yote na kuyateketeza kwenye madhabahu ili yafuke moshi. 

20 Atamfanya ng'ombe dume huyo kama alivyomfanya yule ng'ombe 
dume wa dhabihu ya dhambi. Hivyo ndivyo atakavyomfanya, kuhani 
atatoa dhabihu ya kufunika dhambi zao, nao watasamehewa. 

21 Atampeleka ng'ombe dume huyo nje ya kambi na kumteketeza 


kama alivyomteketeza ng'ombe dume wa kwanza. Ni dhabihu ya 
dhambi kwa ajili ya kusanyiko lote. 


22 “Ikiwa mkuu ametenda dhambi bila kukusudia na hivyo ana hatia 
ya kufanya jambo lolote ambalo Yehova Mungu wake ameamuru 
lisifanywe, 23 au akigundua dhambi aliyotenda kinyume cha amri, 
basi anapaswa kumleta mwanambuzi dume asiye na kasoro ili 
atolewe dhabihu kwa ajili yake. 24 Ataweka mkono wake juu ya 
kichwa cha mwanambuzi huyo na kumchinjia mahali ambapo 
dhabihu za kuteketezwa huchinjwa mbele za Yehova. Hiyo ni 
dhabihu ya dhambi. 25 Kuhani atachukua kwa kidole chake kiasi 
kidogo cha damu ya dhabihu ya dhambi na kuitia kwenye pembe za 
madhabahu ya dhabihu za kuteketezwa, naye atamwaga damu 
inayobaki kwenye msingi wa madhabahu ya dhabihu za 
kuteketezwa. 26 Naye atayateketeza mafuta yake yote kwenye 
madhabahu ili yafuke moshi kama yale mafuta ya dhabihu ya 
ushirika; naye kuhani atatoa dhabihu ya kufunika dhambi ya mtu 
huyo, naye atasamehewa. 


27 “Mtu yeyote miongoni mwa watu walio nchini akitenda dhambi 
bila kukusudia na hivyo kuwa na hatia ya kufanya jambo lolote 
ambalo Yehova ameamuru lisifanywe, 28 au akigundua dhambi 
aliyotenda, basi atamleta mwanambuzi jike asiye na kasoro ili 
atolewe dhabihu kwa ajili ya dhambi aliyotenda. 29 Ataweka mkono 
wake juu ya kichwa cha mnyama wa dhabihu ya dhambi na 
kumchinjia mahali ambapo dhabihu za kuteketezwa huchinjwa. 

30 Kuhani atachukua kwa kidole chake kiasi kidogo cha damu ya 
mnyama huyo na kuitia kwenye pembe za madhabahu ya dhabihu 
za kuteketezwa, naye atamwaga damu yote inayobaki kwenye 
msingi wa madhabahu. 31 Ataondoa mafuta yake yote kama mafuta 


ya dhabihu ya ushirika yanavyoondolewa, na kuhani atayateketeza 
kwenye madhabahu ili yafuke moshi yakiwa harufu inayompendeza” 
Yehova; naye kuhani atatoa dhabihu ya kufunika dhambi ya mtu 
huyo, naye atasamehewa. 


32 “Lakini akitoa mwanakondoo ili awe dhabihu yake ya dhambi, 
anapaswa kuleta mwanakondoo jike asiye na kasoro. 33 Ataweka 
mkono wake juu ya kichwa cha mnyama wa dhabihu ya dhambi na 
kumchinjia mahali ambapo dhabihu za kuteketezwa huchinjwa. 

34 Kuhani atachukua kwa kidole chake kiasi kidogo cha damu ya 
mnyama huyo na kuitia kwenye pembe za madhabahu ya dhabihu 
za kuteketezwa, naye atamwaga damu yote inayobaki kwenye 
msingi wa madhabahu. 35 Ataondoa mafuta yake yote kama mafuta 
ya mwanakondoo dume wa dhabihu ya ushirika yanavyoondolewa, 
na kuhani atayateketeza kwenye madhabahu juu ya dhabihu za 
Yehova zinazochomwa kwa moto; naye kuhani atatoa dhabihu ya 
kufunika dhambi ambayo mtu huyo alitenda, naye atasamehewa. 


A Law. 4:12 Au “majivu yenye mafuta,” yaani, majivu yaliyojaa mafuta 
ya dhabihu. 


^ Law. 4:31 Au “inayomtuliza.” 


Mambo ya Walawi 5:1-19 


5 “Ikiwa mtu amesikia mwito wa hadharani wa kutoa ushahidi” 
kuhusu jambo ambalo amejionea au kusikia au kujua, lakini 
amekataa kutoa habari, basi ametenda dhambi, naye atawajibika 
kwa sababu ya kosa lake. 


2 “Au mtu akigusa kitu chochote kisicho safi, iwe ni mzoga wa 
mnyama wa mwituni, mzoga wa mnyama wa kufugwa, au viumbe 
wanaoishi katika makundi makubwa, hatakuwa safi na atakuwa na 
hatia hata kama hajui jambo hilo. 3 Au mtu akigusa uchafu wa 
mwanadamu bila kujua—kitu chochote kisicho safi kinachoweza 
kumchafua—atakuwa na hatia atakapojua jambo hilo. 


4 “Au mtu akiapa kufanya jambo fulani bila kufikiri—jambo lolote lile, 
jema au baya—lakini baadaye atambue kwamba ameapa bila 
kufikiri, atakuwa na hatia atakapojua jambo hilo.” 


1111 


5 “Ikiwa ana hatia katika jambo lolote kati ya mambo hayo, basi ni 
lazima aungame dhambi aliyotenda. 8 Pia atamletea Yehova 
dhabihu ya hatia kwa ajili ya dhambi aliyotenda; ataleta mnyama jike 
kutoka katika kundi, yaani, mwanakondoo jike au mwanambuzi jike, 
ili awe dhabihu ya dhambi. Kisha kuhani atamtolea dhabihu ya 
kufunika dhambi yake. 


7 “Hata hivyo, ikiwa hawezi kutoa kondoo, atamletea Yehova njiwa 
tetere wawili au hua wawili wachanga wawe dhabihu ya hatia kwa 
ajili ya dhambi yake, ndege mmoja kwa ajili ya dhabihu ya dhambi, 
na mwingine kwa ajili ya dhabihu ya kuteketezwa. $ Atawaleta kwa 
kuhani, naye kuhani atatoa ndege mmoja kwanza kwa ajili ya 
dhabihu ya dhambi, atamvunja shingo na kuacha kichwa 


kikining'inia. 9 Atanyunyiza kiasi kidogo cha damu ya dhabihu hiyo 
ya dhambi kando ya madhabahu, lakini damu inayobaki itamwagwa 
kwenye msingi wa madhabahu. Ni dhabihu ya dhambi. 10 Atamtoa 
ndege wa pili kuwa dhabihu ya kuteketezwa akifuata utaratibu wa 
kawaida; naye kuhani atamtolea dhabihu ya kufunika dhambi 
aliyotenda, naye atasamehewa. 


11 “Ikiwa hawezi kutoa njiwa tetere wawili au hua wawili wachanga, 
basi atatoa sehemu ya kumi ya kipimo cha efa moja” ya unga laini ili 
kuwa dhabihu ya dhambi. Hapaswi kuutia mafuta au ubani kwa 
sababu ni dhabihu ya dhambi. 12 Atauleta kwa kuhani, naye kuhani 
atachukua mkono mmoja wa unga huo ukiwa dhabihu ya 
kumbukumbu?” naye atauweka kwenye madhabahu juu ya dhabihu 
za Yehova zinazochomwa kwa moto ili ufuke moshi. Ni dhabihu ya 
dhambi. 13 Kuhani atamtolea dhabihu ya kufunika dhambi 
aliyotenda, yoyote kati ya dhambi hizo, naye atasamehewa. Sehemu 
inayobaki ya dhabihu hiyo itakuwa ya kuhani, sawa na sehemu 


3” 


inayobaki ya toleo la nafaka. 


14 Yehova akaendelea kumwambia Musa: 15 “Mtu akikosa uaminifu 
kwa kutenda dhambi bila kukusudia kwa kuvunja sheria kuhusu vitu 
vitakatifu vya Yehova, anapaswa kumletea Yehova kondoo dume 
asiye na kasoro kutoka kundini ili awe dhabihu ya hatia; thamani 
yake itapimwa kwa shekeli za fedha” kulingana na shekeli ya 
kawaida ya mahali patakatifu.” 16 Naye atalipia dhambi aliyotenda 
dhidi ya mahali patakatifu na pia ataongeza sehemu ya tano ya 
thamani ya vitu hivyo. Atampa kuhani, ili kuhani amtolee dhabihu ya 
kufunika dhambi yake akitumia kondoo dume wa dhabihu ya hatia, 
naye atasamehewa. 


17 “Mtu akitenda dhambi kwa kufanya jambo lolote ambalo Yehova 
ameamuru lisifanywe, hata kama hajui, bado ana hatia naye 
atawajibika kwa sababu ya kosa lake. 18 Anapaswa kumletea kuhani 
kondoo dume asiye na kasoro kutoka kundini kulingana na thamani 
iliyokadiriwa, kwa ajili ya dhabihu ya hatia. Kisha kuhani atamtolea 
dhabihu ya kufunika kosa alilofanya bila kukusudia na bila kujua, 
naye atasamehewa. 19 Ni dhabihu ya hatia. Bila shaka ana hatia ya 
kumtendea dhambi Yehova.” 


A Law. 5:1 Tnn., “amesikia laana (kiapo).” Labda anasikia tangazo 
kuhusu kosa lililofanywa na laana itakayompata mkosaji au shahidi 
yeyote anayekataa kutoa ushahidi. 


A Law. 5:4 Inaonekana mtu huyo hatimizi kiapo chake. 


A Law. 5:11 Sehemu ya kumi ya efa ilikuwa sawa na lita 2.2 au 
kilogramu 1.3 hivi. Angalia Nyongeza B14. 


A Law. 5:12 Au “ukiwa sehemu ya ukumbusho (uwakilishi) wake.” 


A Law. 5:15 Shekeli moja ilikuwa na uzito wa gramu 11.4. Angalia 
Nyongeza B14. 


A Law. 5:15 Au “shekeli takatifu.” 


Mambo ya Walawi 6:1-30 


6 Yehova akaendelea kumwambia Musa: 2 “Mtu akitenda dhambi na 
kukosa uaminifu kwa Yehova kwa kumdanganya jirani yake kuhusu 
kitu fulani alichokabidhiwa atunze, au alichoachiwa kama dhamana, 
au akimwibia au kumlaghai jirani yake, 3 au akipata kitu kilichopotea 
na kudanganya kwamba hajakipata, naye akiapa kwa uwongo 
kuhusu dhambi yoyote kama hiyo ambayo huenda akatenda, 
anapaswa kufanya hivi: 4 Ikiwa ametenda dhambi naye ana hatia, ni 
lazima arudishe kitu alichoiba, kitu alichochukua kwa nguvu, kitu 
alichochukua kwa ulaghai, kitu alichokabidhiwa atunze, au kitu 
kilichopotea akakipata, > au chochote alichoapia kwa uwongo, ni 
lazima alipe kitu hicho kikamili na kuongeza sehemu ya tano ya 
thamani yake. Atamrudishia mwenyewe kitu hicho siku ambayo hatia 
yake itajulikana. $ Naye atamletea kuhani kondoo dume asiye na 
kasoro kutoka kundini ili amtolee Yehova dhabihu ya hatia kulingana 
na thamani iliyokadiriwa ya dhabihu ya hatia. 7 Kuhani atamtolea 
dhabihu ya kufunika dhambi yake mbele za Yehova, naye 
atasamehewa kosa lolote ambalo lilifanya awe na hatia.” 


8 Yehova akaendelea kumwambia Musa: 9 “Mwamuru hivi Haruni na 
wanawe: ‘Hii ndiyo sheria kuhusu dhabihu ya kuteketezwa: Dhabihu 
ya kuteketezwa itakaa usiku kucha motoni juu ya madhabahu mpaka 
asubuhi, hakikisheni kwamba moto wa madhabahu unaendelea 
kuwaka. 10 Kuhani atavaa vazi lake rasmi la kitani na suruali fupi ya 
kitani.” Kisha ataondoa majivu” ya dhabihu iliyoteketezwa kwenye 
madhabahu na kuyaweka kando ya madhabahu. 11 Halafu atavua 
mavazi hayo na kuvaa mengine, naye atapeleka majivu hayo mahali 
safi nje ya kambi. 12 Ni lazima moto wa madhabahu uendelee 
kuwaka. Haupaswi kuzimika. Kila asubuhi kuhani ataongeza kuni 


kwenye moto huo na kupanga dhabihu ya kuteketezwa juu yake, 
naye atateketeza mafuta ya dhabihu za ushirika ili yafuke moshi. 
13 Hakikisheni kwamba moto unaendelea kuwaka daima kwenye 
madhabahu. Haupaswi kuzimika. 


14 “Hii ndiyo sheria kuhusu toleo la nafaka: Ninyi wana wa Haruni 
mtamtolea Yehova toleo hilo mbele ya madhabahu. 15 Mmoja wenu 
atachukua mkono mmoja wa unga laini wa toleo la nafaka na kiasi 
fulani cha mafuta yake na ubani wote ulio katika toleo la nafaka, 
naye atauteketeza ili ufuke moshi kwenye madhabahu kama harufu 
ya kupendeza” ya dhabihu ya kumbukumbu?” kwa Yehova. 16 Haruni 
na wanawe watatumia unga unaobaki kuoka mikate isiyo na chachu, 
nao watakula mikate hiyo mahali patakatifu. Wataila katika ua wa 
hema la mkutano. 17 Haipaswi kuokwa pamoja na kitu chochote 
chenye chachu. Nimewapa liwe fungu lao kutoka katika matoleo 
yangu yanayochomwa kwa moto. Ni toleo takatifu kabisa, kama 
ilivyo dhabihu ya dhambi na dhabihu ya hatia. 18 Kila mzao wa 
kiume wa Haruni ataila. Ni posho yao ya kudumu katika vizazi vyenu 
vyote kutoka kwa matoleo ya Yehova yanayochomwa kwa moto. 


3” 


Chochote kinachogusa matoleo hayo kitakuwa kitakatifu. 


19 Yehova akaendelea kumwambia Musa: 20 “Hivi ndivyo vitu 
ambavyo Haruni na wanawe watamtolea Yehova siku ambayo 
Haruni atatiwa mafuta: sehemu ya kumi ya kipimo cha efa moja” ya 
unga laini kama toleo la kawaida la nafaka, nusu ya unga huo 
asubuhi na nusu nyingine jioni. 21 Utachanganywa na mafuta na 
kuokwa kwenye kiokeo. Mtaukanda vizuri kabisa kwa mafuta na 
kuuleta ukiwa vitumbua vya toleo la nafaka lenye harufu 
inayompendeza” Yehova. 22 Mwana wa Haruni atakayetiwa mafuta 
ili kuwa kuhani baada yake atatoa toleo hilo. Ni sheria ya kudumu: 


Kwa kuwa toleo hilo linatolewa kwa Yehova likiwa zima litateketezwa 
ili moshi ufuke mbele zake. 23 Kila toleo la nafaka la kuhani 
linapaswa kuwa toleo zima. Halipaswi kuliwa.” 


24 Yehova akaendelea kumwambia Musa: 25 “Mwambie hivi Haruni 
na wanawe: 'Hii ndiyo sheria kuhusu dhabihu ya dhambi: Mnyama 
wa dhabihu ya dhambi atachinjiwa mahali ambapo mnyama wa 
dhabihu ya kuteketezwa huchinjwa mbele za Yehova. Ni dhabihu 
takatifu kabisa. 26 Kuhani anayetoa dhabihu hiyo kwa ajili ya dhambi 
ataila. Ataila mahali patakatifu katika ua wa hema la mkutano. 


27 “Kila kitu kinachogusa nyama hiyo kitakuwa kitakatifu, na vazi la 
mtu yeyote likidondokewa na damu ya mnyama huyo, mtalifua vazi 
hilo mahali patakatifu. 28 Chombo cha udongo kilichotumiwa 
kuchemshia nyama hiyo kitavunjwavunjwa. Lakini ikiwa ilichemshiwa 
katika chombo cha shaba, basi lazima chombo hicho kisuguliwe na 
kusafishwa kwa maji. 


29 “Kila mwanamume kuhani ataila. Ni takatifu kabisa. 30 Lakini kila 
dhabihu ya dhambi ambayo kiasi fulani cha damu yake kimeletwa 
mahali patakatifu kwenye hema la mkutano ili kufunika dhambi, 
haitaliwa. Itateketezwa. 


A Law. 6:10 Au “suruali ya ndani.” 


A Law. 6:10 Au “majivu yenye mafuta,” yaani, majivu yaliyojaa mafuta 
ya dhabihu. 


^ Law. 6:15 Au “inayotuliza.” 


^ Law. 6:15 Au “ukiwa sehemu ya ukumbusho (uwakilishi) wake.” 


A Law. 6:20 Sehemu ya kumi ya efa ilikuwa sawa na lita 2.2 au 
kilogramu 1.3 hivi. Angalia Nyongeza B14. 


^ Law. 6:21 Au “inayomtuliza.” 


Mambo ya Walawi 7:1-38 


7 “Hii ndiyo sheria kuhusu dhabihu ya hatia: Ni dhabihu takatifu 
kabisa. 2 Mnyama wa dhabihu ya hatia atachinjiwa mahali ambapo 
dhabihu za kuteketezwa huchinjwa, na damu yake itanyunyizwa 
pande zote za madhabahu. 3 Kuhani atatoa mafuta yote ya mnyama 
huyo pamoja na mkia wake wenye mafuta, mafuta yanayofunika 
matumbo, 4 na figo zake mbili pamoja na mafuta yake yaliyo karibu 
na kiuno. Ataondoa pia figo pamoja na mafuta yaliyo juu ya ini. 

5 Kuhani ataviteketeza vitu hivyo kwenye madhabahu ili vifuke 
moshi vikiwa dhabihu kwa Yehova inayochomwa kwa moto. Ni 
dhabihu ya hatia. 6 Kila mwanamume kuhani ataila, nayo inapaswa 
kuliwa mahali patakatifu. Ni dhabihu takatifu kabisa. 7 Sheria kuhusu 
dhabihu ya dhambi ni sawa na sheria kuhusu dhabihu ya hatia; 
dhabihu hiyo ni ya kuhani aliyeitoa kufunika dhambi. 


8 “Kuhani akitoa dhabihu ya kuteketezwa kwa ajili ya mtu, ngozi ya 
mnyama aliyeletwa kwa ajili ya dhabihu ya kuteketezwa itakuwa ya 
kuhani huyo. 


9 “Kila toleo la nafaka linalookwa kwenye jiko au kikaangio au 
kiokeo ni la kuhani anayelitoa. Litakuwa lake. 10 Lakini kila toleo la 
nafaka linalochanganywa na mafuta au lililo kavu litakuwa la wana 
wote wa Haruni; kila mmoja wao atapokea kiasi kilekile. 


11 “Sasa hii ndio sheria ya dhabihu ya ushirika ambayo mtu yeyote 
anaweza kumtolea Yehova: 12 Ikiwa anaitoa ili kuonyesha shukrani, 
ataitoa dhabihu hiyo ya shukrani pamoja na mikate ya mviringo isiyo 
na chachu na iliyokandwa kwa mafuta, mikate myembamba isiyo na 
chachu na ambayo imepakwa mafuta, na mikate ya mviringo 
iliyookwa kwa unga laini uliochanganywa vizuri kabisa na kukandwa 


kwa mafuta. 13 Atatoa dhabihu yake pamoja na mikate ya mviringo 
iliyotiwa chachu na dhabihu ya shukrani ya dhabihu zake za ushirika. 
14 Atatoa mkate mmoja kutoka katika kila toleo kuwa fungu takatifu 
kwa Yehova; litakuwa la kuhani anayenyunyiza damu ya dhabihu za 
ushirika. 15 Nyama za dhabihu za ushirika zinazotolewa ili 
kuonyesha shukrani zinapaswa kuliwa siku ambayo dhabihu hiyo ya 
shukrani inatolewa. Nyama yoyote ya dhabihu hiyo haipaswi 
kuachwa mpaka asubuhi. 


16 “Ikiwa dhabihu anayotoa ni kwa ajili ya nadhiri au ni toleo la hiari, 
inapaswa kuliwa siku ambayo anatoa dhabihu hiyo, na nyama 
inayobaki inaweza pia kuliwa siku inayofuata. 17 Lakini nyama 
yoyote inayobaki ya dhabihu hiyo inapaswa kuteketezwa siku ya 
tatu. 18 Hata hivyo, nyama yoyote ya dhabihu ya ushirika ikiliwa siku 
ya tatu, yule anayeitoa hatapata kibali. Haitamnufaisha; ni dhabihu 
inayochukiza, na mtu anayeila ataadhibiwa kwa sababu ya kosa 
lake. 19 Nyama inayogusa kitu chochote kisicho safi haipaswi kuliwa. 
Itateketezwa kwa moto. Mtu yeyote aliye safi anaweza kula nyama 
iliyo safi. 


20 “Lakini mtu yeyote asiye safi akila nyama ya dhabihu ya ushirika, 
ambayo ni ya Yehova, ni lazima auawe. 21 Mtu yeyote akigusa kitu 
chochote kisicho safi, iwe ni uchafu wa mwanadamu au mnyama 
asiye safi au kitu chochote chenye kuchukiza kisicho safi, kisha ale 
nyama ya dhabihu ya ushirika, ambayo ni ya Yehova, ni lazima 
auawe.” 


22 Yehova akaendelea kumwambia Musa: 23 “Waambie Waisraeli, 
“Hampaswi kula mafuta yoyote ya ng'ombe dume au ya 
mwanakondoo dume au ya mbuzi. 24 Mafuta ya mnyama 


aliyepatikana amekufa na mafuta ya mnyama aliyeuawa na mnyama 
mwingine, yanaweza kutumiwa kwa kusudi lingine lolote, lakini 
hampaswi kamwe kuyala. 25 Kwa maana mtu yeyote anayekula 
mafuta ya mnyama anayemtoa kuwa dhabihu kwa Yehova 
inayochomwa kwa moto, ni lazima auawe. 


26 “Hampaswi kula damu yoyote mahali popote mnapoishi, iwe ni 
damu ya ndege au ya mnyama. 2” Mtu yeyote anayekula damu ni 
lazima auawe.” 


28 Yehova akaendelea kumwambia Musa: 29 “Waambie Waisraeli, 
‘Mtu yeyote anayemletea Yehova dhabihu yake ya ushirika 
atamtolea Yehova sehemu ya dhabihu hiyo. 30 Ataleta mafuta 
pamoja na kidari kwa mikono yake mwenyewe ili vitu hivyo viwe 
dhabihu kwa Yehova inayochomwa kwa moto, naye atavitikisa 
kwenda mbele na nyuma vikiwa toleo la kutikiswa mbele za Yehova. 
31 Kuhani atayateketeza mafuta hayo kwenye madhabahu ili yafuke 
moshi, lakini kidari kitakuwa cha Haruni na wanawe. 


32 “Mtampa kuhani mguu wa kulia kutoka katika dhabihu zenu za 
ushirika ukiwa fungu takatifu. 33 Mguu wa kulia utakuwa fungu la 
mwana wa Haruni atakayetoa damu ya dhabihu za ushirika na 
mafuta. 34 Kwa maana nachukua kidari cha toleo la kutikiswa na 
mguu wa lile fungu takatifu kutoka kwa dhabihu za ushirika za 
Waisraeli na kumpa kuhani Haruni na wanawe. Ni sheria ya kudumu 
kwa Waisraeli. 


35 “Hilo ndilo fungu lililotengwa kwa ajili ya makuhani, yaani, Haruni 
na wanawe, kutoka katika dhabihu za Yehova zinazochomwa kwa 
moto, fungu lililotengwa kwa ajili yao siku waliyowekwa rasmi 
kumtumikia Yehova wakiwa makuhani. 36 Yehova aliwaamuru 


Waisraeli wawape makuhani fungu hilo siku alipowatia mafuta. Ni 
sheria ya kudumu katika vizazi vyao.” 


37 Hizo ndizo sheria kuhusu dhabihu ya kuteketezwa, toleo la 
nafaka, dhabihu ya dhambi, dhabihu ya hatia, dhabihu ya kuwaweka 
rasmi makuhani, na dhabihu ya ushirika, 38 kama Yehova 
alivyomwamuru Musa kwenye Mlima Sinai siku aliyowaamuru 
Waisraeli wamtolee Yehova dhabihu zao katika nyika ya Sinai. 


Mambo ya Walawi 8:1-36 


8 Yehova akaendelea kumwambia Musa: 2 “Mchukue Haruni na 
wanawe, pamoja na mavazi yao, na mafuta yanayotumiwa kutia 
mafuta, ng'ombe dume wa dhabihu ya dhambi, kondoo dume wawili, 
na kikapu cha mikate isiyo na chachu, 3 uwakusanye Waisraeli wote 
kwenye mlango wa hema la mkutano.” 


4 Basi Musa akafanya kama Yehova alivyomwamuru, Waisraeli wote 
wakakusanyika kwenye mlango wa hema la mkutano. > Musa 
akawaambia: “Hili ndilo jambo ambalo Yehova ameamuru tufanye.” 

6 Kwa hiyo Musa akamleta Haruni na wanawe na kuwaosha kwa 
maji. ” Kisha akamvisha kanzu, akamfunga ukumbuu, akamvisha lile 
joho lisilo na mikono, akamvisha efodi na kumfunga vizuri kabisa 
mshipi wa efodi uliofumwa. 8 Halafu akamvisha kifuko cha kifuani na 
kutia Urimu na Thumimu ndani ya kifuko hicho. 9 Kisha akamvisha 
kilemba kichwani na kuweka lile bamba linalong'aa la dhahabu 
upande wa mbele wa kilemba hicho, ile ishara takatifu ya wakfu,” 
kama Yehova alivyomwamuru Musa. 


10 Kisha Musa akachukua mafuta yanayotumiwa kutia mafuta 
akalitia mafuta hema la ibada na vitu vyote vilivyokuwa ndani yake, 
akavitakasa. 11 Baada ya hayo akanyunyiza kiasi fulani cha mafuta 
hayo juu ya madhabahu mara saba na kuitia mafuta madhabahu, 
vyombo vyake vyote, na pia beseni na kinara chake, ili kuvitakasa. 
12 Mwishowe akamimina juu ya kichwa cha Haruni kiasi fulani cha 
mafuta hayo yanayotumiwa kutia mafuta, akamtia mafuta ili 
kumtakasa. 


13 Halafu Musa akawaleta wana wa Haruni, akawavisha kanzu, 
akawafunga ukumbuu, na kuwavisha kofia, kama Yehova 


alivyomwamuru Musa. 


14 Kisha akamleta ng'ombe dume wa dhabihu ya dhambi, Haruni na 
wanawe wakaweka mikono yao juu ya kichwa cha ng'ombe dume 
huyo wa dhabihu ya dhambi. 15 Musa akamchinja, akachukua damu 
yake kwa kidole chake na kuzipaka pembe zote za madhabahu, 
akaitakasa madhabahu kutokana na dhambi, lakini damu iliyobaki 
aliimwaga kwenye msingi wa madhabahu, ili aitakase na kutoa juu 
yake dhabihu ya kufunika dhambi. 16 Kisha Musa akachukua mafuta 
yote yaliyofunika matumbo, mafuta yaliyo juu ya ini, na figo mbili 
pamoja na mafuta yake, akateketeza vitu hivyo juu ya madhabahu ili 
vifuke moshi. 17 Kisha akachukua sehemu zilizobaki za ng'ombe 
dume huyo, ngozi yake, nyama yake, na mavi yake, akateketeza 
sehemu hizo nje ya kambi, kama Yehova alivyomwamuru Musa. 


18 Halafu akamleta kondoo dume wa dhabihu ya kuteketezwa, 
Haruni na wanawe wakaweka mikono yao juu ya kichwa cha kondoo 
dume huyo. 19 Musa akamchinja na kunyunyiza damu yake pande 
zote za madhabahu. 20 Akamkata kondoo huyo vipandevipande, 
akateketeza kichwa, vipande alivyokata, na mafuta yaliyo kwenye 
figo, ili vifuke moshi. 21 Akaosha matumbo na miguu kwa maji na 
kumteketeza kondoo dume mzima kwenye madhabahu ili afuke 
moshi. Ilikuwa dhabihu ya kuteketezwa yenye harufu inayopendeza.” 
Ilikuwa dhabihu kwa Yehova inayochomwa kwa moto, kama Yehova 
alivyomwamuru Musa. 


22 Kisha akamleta kondoo dume wa pili, kondoo wa kuwaweka rasmi 
makuhani, basi Haruni na wanawe wakaweka mikono yao juu ya 
kichwa cha kondoo huyo. 23 Musa akamchinja na kuchukua kiasi 
fulani cha damu yake na kuipaka kwenye ncha ya sikio la kulia la 


Haruni na kwenye kidole gumba cha mkono wake wa kulia na 
kwenye kidole gumba cha mguu wake wa kulia. 24 Kisha Musa 
akawaleta wana wa Haruni na kuwapaka damu hiyo kwenye ncha za 
masikio yao ya kulia na kwenye vidole gumba vya mikono yao ya 
kulia na kwenye vidole gumba vya miguu yao ya kulia; lakini damu 
iliyobaki Musa aliinyunyiza pande zote za madhabahu. 


25 Kisha akachukua yale mafuta, mkia wenye mafuta, mafuta yote 
yaliyofunika matumbo, mafuta yote yaliyokuwa juu ya ini, zile figo 
mbili na mafuta yake, na mguu wa kulia. 26 Akachukua mkate mmoja 
wa mviringo usio na chachu, mkate mmoja wa mviringo wenye 
mafuta, na mkate mmoja mwembamba kutoka katika kikapu cha 
mikate isiyo na chachu kilichokuwa mbele za Yehova. Akaiweka 
mikate hiyo juu ya vipande vya mafuta na juu ya mguu wa kulia. 

27 Baada ya hayo akaviweka vitu hivyo vyote katika mikono ya 
Haruni na mikono ya wanawe na kuanza kuvitikisa kwenda mbele na 
nyuma vikiwa toleo la kutikiswa mbele za Yehova. 28 Kisha Musa 
akavichukua kutoka mikononi mwao na kuviteketeza kwenye 
madhabahu juu ya dhabihu ya kuteketezwa Ili vifuke moshi. Vitu 
hivyo vilikuwa dhabihu ya kuwaweka rasmi makuhani, dhabihu 
yenye harufu ya kupendeza.” Vilikuwa dhabihu kwa Yehova 
inayochomwa kwa moto. 


29 Kisha Musa akachukua kidari na kukitikisa kwenda mbele na 
nyuma kikiwa toleo la kutikiswa mbele za Yehova. Sehemu hiyo ya 
kondoo wa kuwaweka rasmi makuhani ilikuwa fungu la Musa, kama 
Yehova alivyomwamuru Musa. 


30 Halafu Musa akachukua kiasi kidogo cha mafuta yanayotumiwa 
kutia mafuta na kiasi kidogo cha damu iliyokuwa kwenye 


madhabahu, akamnyunyizia Haruni na mavazi yake na pia wanawe 
na mavazi yao. Basi akamtakasa Haruni na mavazi yake na pia 
wanawe na mavazi yao. 


31 Kisha Musa akamwambia Haruni na wanawe: “Chemsheni nyama 
hiyo kwenye mlango wa hema la mkutano, na muile hapo mlangoni 
pamoja na mikate iliyo katika kikapu cha kuwaweka rasmi makuhani, 
kama nilivyoamriwa kwamba, ‘Haruni na wanawe wataila.’ 

32 Mtateketeza nyama na mikate itakayobaki. 33 Hampaswi kutoka 
nje ya mlango wa hema la mkutano kwa siku saba, mpaka siku zenu 
za kuwekwa rasmi kuwa makuhani zitakapokwisha, kwa sababu 
itachukua muda wa siku saba kuwaweka rasmi kuwa makuhani. 

34 Yehova alituamuru tufanye mambo tuliyofanya leo ili tuwatolee 
dhabihu ya kufunika dhambi zenu. 35 Mtakaa kwenye mlango wa 
hema la mkutano kwa siku saba, mchana na usiku, nanyi mtatimiza 
wajibu wenu mbele za Yehova, msije mkafa; hivyo ndivyo 
nilivyoamriwa.” 


36 Basi Haruni na wanawe wakafanya mambo yote ambayo Yehova 
aliamuru kupitia Musa. 


A Law. 8:9 Au “lile taji takatifu.” 
^ Law. 8:21 Au “inayotuliza.” 


^ Law. 8:28 Au “kutuliza.” 


Mambo ya Walawi 9:1-24 


9 Siku ya nane, Musa akamwita Haruni na wanawe na wazee wa 
Israeli. 2 Akamwambia Haruni: “Chukua ndama mchanga kwa ajili ya 
dhabihu ya dhambi na kondoo dume kwa ajili ya dhabihu ya 
kuteketezwa, wanyama wasio na kasoro, nawe uwatoe mbele za 
Yehova. 3 Lakini utawaambia Waisraeli “Chukueni mbuzi dume kwa 
ajili ya dhabihu ya dhambi na ndama na mwanakondoo dume, wote 
wa umri wa mwaka mmoja na wasio na kasoro, kwa ajili ya dhabihu 
ya kuteketezwa, 4 na ng'ombe dume na kondoo dume kwa ajili ya 
dhabihu za ushirika, ili muwatoe dhabihu mbele za Yehova, na pia 
toleo la nafaka lililochanganywa na mafuta, kwa sababu leo Yehova 
atawatokea.” 


5 Basi wakapeleka vitu ambavyo Musa aliamuru mbele ya hema la 
mkutano. Halafu Waisraeli wote wakaja na kusimama mbele za 
Yehova. 6 Musa akasema: “Hili ndilo jambo ambalo Yehova 
amewaamuru mfanye, ili muone utukufu wa Yehova.” 7 Kisha Musa 
akamwambia Haruni: “Nenda kwenye madhabahu, utoe dhabihu 
yako ya dhambi na dhabihu yako ya kuteketezwa, utoe dhabihu ya 
kufunika dhambi zako mwenyewe na za nyumba yako; kisha 
uwatolee watu dhabihu ya kufunika dhambi zao, kama Yehova 
alivyoamuru.” 


8 Haruni akaenda mara moja kwenye madhabahu na kumchinja yule 
ndama wa dhabihu ya dhambi kwa ajili yake mwenyewe. 9 Kisha 
wanawe wakamletea damu, naye akachovya kidole chake katika 
damu hiyo na kupaka pembe za madhabahu, na damu iliyobaki 
akaimwaga kwenye msingi wa madhabahu. 10 Akateketeza mafuta 
na figo na mafuta yaliyo juu ya ini kutoka katika dhabihu ya dhambi 


ili vifuke moshi kwenye madhabahu, kama Yehova alivyomwamuru 
Musa. 11 Naye akateketeza nyama na ngozi nje ya kambi. 


12 Kisha Haruni akamchinja mnyama wa dhabihu ya kuteketezwa na 
wanawe wakampa damu, naye akainyunyiza pande zote za 
madhabahu. 13 Wakampa vipande vya mnyama wa dhabihu ya 
kuteketezwa pamoja na kichwa, naye akaviteketeza ili vifuke moshi 
kwenye madhabahu. 14 Pia, akaosha matumbo na miguu, 
akaviteketeza vitu hivyo kwenye madhabahu juu ya dhabihu ya 
kuteketezwa ili vifuke moshi. 


15 Kisha akatoa dhabihu kwa ajili ya watu; akamchukua yule mbuzi 
wa dhabihu ya dhambi aliyepaswa kutolewa kwa ajili ya watu, 
akamchinja na kutoa dhabihu ya dhambi kama alivyofanya kwa yule 
wa kwanza. 16 Akatoa dhabihu ya kuteketezwa akifuata utaratibu wa 
kawaida. 


17 Kisha akatoa toleo la nafaka; akachukua mkono mmoja wa toleo 
hilo na kuliteketeza ili lifuke moshi kwenye madhabahu pamoja na 
dhabihu ya kuteketezwa ya asubuhi. 


18 Baada ya hayo Haruni akamchinja yule ng'ombe dume na kondoo 
dume wa dhabihu ya ushirika aliyepaswa kutolewa kwa ajili ya watu. 
Kisha wanawe wakampa damu, akainyunyiza pande zote za 
madhabahu. 19 Lakini vipande vyenye mafuta vya ng'ombe dume, 
mkia wenye mafuta wa kondoo dume, mafuta yaliyofunika matumbo, 
na figo, na mafuta yaliyokuwa juu ya ini, 20 waliviweka vipande hivyo 
vyote vyenye mafuta juu ya vidari, kisha akaviteketeza vipande hivyo 
ili vifuke moshi kwenye madhabahu. 21 Hata hivyo, Haruni akatikisa 
vidari na mguu wa kulia kwenda mbele na nyuma kuwa toleo la 
kutikiswa mbele za Yehova, kama Musa alivyoamuru. 


22 Kisha Haruni akainua mikono yake kuelekea watu, akawabariki, 
naye akashuka chini baada ya kutoa dhabihu ya dhambi na dhabihu 
ya kuteketezwa na dhabihu za ushirika. 23 Mwishowe Musa na 
Haruni wakaingia katika hema la mkutano, kisha wakatoka nje na 
kuwabariki watu. 


Ndipo watu wote wakauona utukufu wa Yehova, 24 na moto 
ukashuka kutoka kwa Yehova na kuanza kuteketeza ile dhabihu ya 
kuteketezwa na vile vipande vyenye mafuta vilivyokuwa kwenye 
madhabahu. Watu wote walipoona hilo, wakaanza kupaza sauti na 
kuanguka kifudifudi. 


Mambo ya Walawi 10:1-20 


10 Baadaye Nadabu na Abihu, wana wa Haruni, walichukua kila 
mmoja wao chetezo chake, wakaweka moto ndani yake na kutia 
uvumba. Wakaanza kumtolea Yehova moto haramu, jambo ambalo 
hakuwaamuru wafanye. 2 Ndipo moto ukashuka kutoka kwa Yehova, 
ukawateketeza, wakafa mbele za Yehova. 3 Musa akamwambia 
Haruni: “Yehova amesema hivi: 'Nitatakaswa miongoni mwa wale 


walio karibu nami, nami nitatukuzwa mbele ya watu wote.” Haruni 
akanyamaza kimya. 


4 Basi Musa akamwita Mishaeli na Elsafani, wana wa Uzieli, ndugu 
ya baba ya Haruni, akawaambia: “Njooni hapa, waondoeni ndugu 
zenu mbele ya mahali patakatifu muwapeleke nje ya kambi.” 5 Kwa 
hiyo wakaja, wakawabeba wakiwa na kanzu zao na kuwapeleka nje 
ya kambi, kama Musa alivyowaambia. 


6 Kisha Musa akamwambia Haruni na wanawe waliobaki, Eleazari 
na Ithamari: “Msikose kutunza nywele zenu na msirarue mavazi 
yenu, msije mkafa na kumfanya Mungu awakasirikie Waisraeli wote. 
Ndugu zenu wote wa nyumba ya Israeli watawaombolezea wale 
ambao Yehova amewaangamiza kwa moto. 7 Msitoke nje ya mlango 
wa hema la mkutano msije mkafa, kwa sababu Yehova amewatia 
mafuta.” Basi wakafanya kama Musa alivyosema. 


8 Kisha Yehova akamwambia Haruni: 9 “Wewe na wanao msinywe 
divai au kileo chochote mnapoingia katika hema la mkutano, msije 
mkafa. Ni sheria ya kudumu katika vizazi vyenu. 10 Ili muweze 
kutofautisha mambo matakatifu na mambo yaliyo najisi, mambo safi 
na mambo yasiyo safi, 11 na ili muwafundishe Waisraeli wote sheria 
zote ambazo” Yehova amewaambia kupitia Musa.” 


12 Kisha Musa akamwambia Haruni na wanawe waliobaki, Eleazari 
na Ithamari: “Chukueni toleo la nafaka lililobaki kutoka katika 
dhabihu za Yehova zinazochomwa kwa moto, mle toleo hilo karibu 
na madhabahu kama mkate usio na chachu, kwa sababu ni toleo 
takatifu kabisa. 13 Mtakula toleo hilo mahali patakatifu, kwa sababu 
ni posho yenu na posho ya wana wenu kutoka kwenye dhabihu za 
Yehova zinazochomwa kwa moto, kwa maana hivyo ndivyo 
nilivyoamriwa. 14 Pia, wewe na wanao na binti zako mtakula kidari 
cha toleo la kutikiswa na mguu wa fungu takatifu mkiwa mahali safi 
kwa sababu vitu hivyo vimetolewa ili kuwa posho yako na posho ya 
wanao kutoka kwenye dhabihu za ushirika za Waisraeli. 

15 Watauleta mguu wa fungu takatifu na kidari cha toleo la kutikiswa 
pamoja na dhabihu za mafuta zinazochomwa kwa moto, ili vitikiswe 
mbele za Yehova vikiwa toleo la kutikiswa kwenda mbele na nyuma; 
hilo litakuwa posho yako na posho ya kudumu ya wanao, kama 
Yehova alivyoamuru.” 


16 Musa akamtafuta sana mbuzi wa dhabihu ya dhambi, lakini 
akagundua kwamba alikuwa ameteketezwa. Kwa hiyo 
akawakasirikia sana Eleazari na Ithamari, wana waliobaki wa Haruni, 
akawauliza: 17 “Kwa nini hamkula dhabihu ya dhambi mkiwa mahali 
patakatifu, wakati ni dhabihu takatifu kabisa ambayo amewapa ili 
mbebe dhambi za Waisraeli wote na kuwatolea dhabihu ya kufunika 
dhambi zao mbele za Yehova? 18 Sasa angalieni! Damu yake 
haijaletwa mahali patakatifu. Mlipaswa kula dhabihu hiyo mahali 
patakatifu, kama nilivyoamriwa.” 19 Haruni akamjibu Musa: “Tazama! 
Leo walimtolea Yehova dhabihu yao ya dhambi na dhabihu yao ya 
kuteketezwa, na bado mambo haya yamenipata. Kama ningekula 


dhabihu ya dhambi leo, je, jambo hilo lingempendeza Yehova?” 
20 Musa aliposikia hayo, akaridhika. 


A Law. 10:11 Au “masharti yote ambayo.” 


Mambo ya Walawi 11:1-47 


11 Kisha Yehova akawaambia Musa na Haruni: 2 “Waambieni 
Waisraeli, Hawa ndio wanyama wa nchi kavu mnaoweza kula: 
3 Mnaweza kumla kila mnyama mwenye kwato zilizopasuka na 
zilizogawanyika anayecheua. 


4 “Lakini hampaswi kuwala wanyama wafuatao wanaocheua au 
wenye kwato zilizogawanyika: msimle ngamia kwa sababu 
anacheua lakini kwato zake hazijagawanyika. Yeye si safi kwenu. 

5 Pia, msimle wibari kwa sababu anacheua lakini kwato zake 
hazijagawanyika. Yeye si safi kwenu. 6 Pia, msimle sungura kwa 
sababu anacheua lakini kwato zake hazijagawanyika. Yeye si safi 
kwenu. 7 Pia, msimle nguruwe kwa sababu ana kwato zilizopasuka 
na kugawanyika lakini hacheui. Yeye si safi kwenu. 8 Msile kamwe 
nyama yao wala kugusa mizoga yao. Hao si safi kwenu. 


9 “Kati ya viumbe wote wanaoishi ndani ya maji, mnaweza kula 
wafuatao: Mnaweza kumla kiumbe yeyote wa majini mwenye mapezi 
na magamba anayeishi baharini au mtoni. 10 Lakini kiumbe yeyote 
anayeishi baharini na mtoni ambaye hana mapezi na magamba, kati 
ya viumbe wote wa majini wanaoishi katika makundi makubwa na 
viumbe wengine wote wanaoishi majini, ni chukizo kwenu. 11 Naam, 
watakuwa chukizo kwenu, msile kamwe nyama yao, nanyi 
mnapaswa kuchukia mizoga yao. 12 Kiumbe yeyote wa majini 
ambaye hana mapezi na magamba ni chukizo kwenu. 


13 “Hawa ndio ndege mnaopaswa kuchukia; wasiliwe kwa sababu ni 
chukizo: tai, furukombe, tumbusi” mweusi, 14 mwewe mwekundu na 
aina zote za mwewe weusi, 15 kila aina ya kunguru, 16 mbuni, bundi, 
shakwe, kila aina ya kipanga, 17 bundi mdogo, mnandi, bundi 


mwenye masikio marefu, 18 batamaji, mwari, tumbusi,” 19 korongo, 
kila aina ya kulastara, hudihudi, na popo. 20 Kila kiumbe mwenye 
mabawa” anayeishi katika makundi makubwa anayetambaa kwa 
miguu yote minne ni chukizo kwenu. 


21 “Kati ya wadudu wote wenye mabawa wanaoishi katika makundi 
makubwa na wanaotambaa kwa miguu yote minne, mnaweza kula tu 
wadudu wenye vifundo miguuni wanaoruka ardhini. 22 Hawa ndio 
mnaoweza kula: kila aina ya nzige wanaohama, nzige wengine 
wanaoliwa, chenene,* na panzi. 23 Wadudu wengine wote wenye 
mabawa wanaoishi katika makundi makubwa wenye miguu minne ni 
chukizo kwenu. 24 Wadudu hao watawafanya msiwe safi. Kila mtu 
anayegusa mizoga yao hatakuwa safi mpaka jioni. 25 Kila mtu 
anayebeba mizoga yao anapaswa kufua mavazi yake; hatakuwa safi 
mpaka jioni. 


26 “Mnyama yeyote mwenye kwato zilizopasuka lakini 
hazijagawanyika na ambaye hacheui si safi kwenu. Kila mtu 
anayewagusa wanyama hao hatakuwa safi. 27 Kila kiumbe 
anayetembea kwa miguu yenye makucha kati ya viumbe 
wanaotembea kwa miguu minne si safi kwenu. Kila mtu anayegusa 
mizoga yao hatakuwa safi mpaka jioni. 28 Yeyote atakayebeba 
mizoga yao anapaswa kufua mavazi yake, hatakuwa safi mpaka 
jioni. Hao si safi kwenu. 


29 “Hawa ndio viumbe wanaotambaa ambao si safi kwenu: fuko, 
panya, kila aina ya mjusi, 30 mjusi kafiri, mjusi mkubwa, mjusi wa 
majini, mjusi wa mchangani, na kinyonga. 31 Viumbe hao 
wanaotambaa si safi kwenu. Kila mtu anayegusa mizoga yao 
hatakuwa safi mpaka jioni. 


32 “Viumbe hao wakifa na kuangukia kitu chochote, kitu hicho 
hakitakuwa safi, iwe ni chombo cha mbao, nguo, ngozi, au gunia. 
Chombo chochote kinachotumiwa kinapaswa kutumbukizwa majini, 
nacho hakitakuwa safi mpaka jioni; baada ya hapo kitakuwa safi. 

33 Wakianguka ndani ya chombo cha udongo, mnapaswa kukivunja, 
na chochote kilichokuwa ndani ya chombo hicho si safi. 34 Chakula 
chochote kinachomwagikiwa na maji kutoka katika chombo hicho si 
safi, na kinywaji chochote kutoka katika chombo hicho si safi. 35 Kitu 
chochote kinachoangukiwa na mizoga yao si safi. Vitu hivyo 
vitavunjwavunjwa iwe ni jiko kubwa au dogo. Vitu hivyo si safi, navyo 
havitakuwa safi kwenu. 36 Hata hivyo, chemchemi au tangi la maji 
litabaki safi, lakini mtu yeyote anayegusa mizoga yao hatakuwa safi. 
37 Mizoga yao ikiangukia mbegu za kupandwa, zitabaki safi. 

38 Lakini mbegu zikitiwa maji kisha sehemu yoyote ya mizoga yao 
iangukie mbegu hizo, mbegu hizo si safi kwenu. 


39 “Mnyama yeyote mnayeruhusiwa kula akifa, yeyote anayegusa 
mzoga wake hatakuwa safi mpaka jioni. 40 Yeyote anayekula 
sehemu yoyote ya mzoga huo anapaswa kufua mavazi yake, 
hatakuwa safi mpaka jioni. Na yeyote anayebeba mzoga huo 
anapaswa kufua mavazi yake, naye hatakuwa safi mpaka jioni. 

41 Kila kiumbe anayetambaa ni chukizo. Hapaswi kuliwa. 

42 Hampaswi kumla kiumbe yeyote anayetambaa kwa tumbo, 
kiumbe yeyote anayetembea kwa miguu yote minne, au viumbe 
wowote wanaoishi katika makundi makubwa wenye miguu mingi, 
kwa sababu viumbe hao ni chukizo. 43 Msinifanye niwachukie kwa 
kula kiumbe yeyote kati ya viumbe hao, msijitie unajisi na kuwa watu 
wasio safi. 44 Kwa maana mimi ni Yehova Mungu wenu, nanyi 
lazima mjitakase na kuwa watakatifu, kwa sababu mimi ni mtakatifu. 


Kwa hiyo msijichafue kwa kula kiumbe yeyote anayetambaa. 45 Kwa 
maana mimi ni Yehova, ninayewaongoza kupanda kutoka nchini 
Misri ili nijithibitishe mwenyewe kuwa Mungu wenu, nanyi lazima 
muwe watakatifu, kwa sababu mimi ni mtakatifu. 


46 “Hiyo ndiyo sheria kuhusu wanyama, ndege, kila kiumbe 
anayeishi majini, na kila kiumbe anayetambaa, 47 ili kutofautisha 
viumbe walio safi na wasio safi na viumbe wanaoweza kuliwa na 
wasioweza kuliwa.” 


A Law. 11:13 Au “tai mla mizoga.” 
A Law. 11:18 Au “tai mla mizoga.” 
A Law. 11:20 Au “Kila mdudu.” 


A Law. 11:22 Au “nyenje.” 


Mambo ya Walawi 12:1-8 


12 Yehova akaendelea kumwambia Musa: 2 “Waambie Waisraeli, 
‘Mwanamke akipata mimba na kuzaa mtoto wa kiume, mwanamke 
huyo hatakuwa safi kwa siku saba, atakuwa kama anavyokuwa 
katika siku zake za hedhi. 3 Siku ya nane, mtoto huyo atatahiriwa. 
4 Kisha kwa siku 33 mwanamke huyo ataendelea kujitakasa kwa 
sababu ya damu aliyopoteza. Asiguse kitu chochote kitakatifu, wala 
asiingie mahali patakatifu mpaka atakapokamilisha siku zake za 
kujitakasa. 


5 “Akizaa mtoto wa kike, mwanamke huyo hatakuwa safi kwa siku 
14, atakuwa kama anavyokuwa katika siku zake za hedhi. Kisha 
ataendelea kujitakasa kwa siku 66 kwa sababu ya damu aliyopoteza. 
6 Siku zake za kujitakasa zitakapokwisha baada ya kuzaa mtoto wa 
kiume au wa kike, atamletea kuhani mwanakondoo dume wa mwaka 
mmoja kwa ajili ya dhabihu ya kuteketezwa na hua mchanga au 
njiwa tetere kwa ajili ya dhabihu ya dhambi kwenye mlango wa hema 
la mkutano. 7 Kuhani atatoa dhabihu hizo mbele za Yehova ili 
kufunika dhambi ya mwanamke huyo, kisha atakuwa safi kutokana 
na damu yake. Hiyo ndiyo sheria kuhusu mwanamke anayezaa 
mtoto wa kiume au wa kike. 8 Lakini ikiwa hawezi kuleta kondoo, 
basi anapaswa kuleta njiwa tetere wawili au hua wawili wachanga, 
mmoja kwa ajili ya dhabihu ya kuteketezwa na wa pili kwa ajili ya 
dhabihu ya dhambi, naye kuhani atamtolea dhabihu hizo ili kufunika 


dhambi yake, kisha atakuwa safi. 


Mambo ya Walawi 13:1-59 


13 Yehova akaendelea kuwaambia Musa na Haruni: 2 “Ikiwa mtu 
ana uvimbe kwenye ngozi yake, au upele, au kigaga, au doa ambalo 
linaweza kuwa ugonjwa wa ukoma,” anapaswa kupelekwa kwa 
kuhani Haruni au kwa mmoja wa wanawe, makuhani. 3 Kuhani 
atachunguza sehemu iliyoathiriwa ya ngozi. Ikiwa nywele za sehemu 
hiyo zimebadilika kuwa nyeupe na ugonjwa umepenya chini ya 
ngozi, huo ni ugonjwa wa ukoma. Kuhani atauchunguza na 
kutangaza kwamba mtu huyo si safi. 4 Lakini ikiwa ana doa jeupe 
kwenye ngozi na inaonekana halijapenya chini ya ngozi na nywele 
hazijabadilika kuwa nyeupe, basi kuhani atamtenga mtu huyo kwa 
siku saba. > Kisha kuhani atamchunguza siku ya saba, na ugonjwa 
huo ukionekana kwamba hauendelei, nao haujaenea kwenye ngozi, 
atamtenga kwa siku nyingine saba. 


6 “Kuhani anapaswa kumchunguza tena siku ya saba, na ikiwa 
ugonjwa huo umefifia na haujaenea katika ngozi, kuhani atatangaza 
kwamba mtu huyo ni safi; kilikuwa kigaga tu. Kisha mtu huyo atafua 
mavazi yake na kuwa safi. 7 Lakini ikiwa ni wazi kwamba kigaga 
hicho kimeenea” kwenye ngozi baada ya mtu huyo kwenda kwa 
kuhani kuthibitisha utakaso wake, basi atafika tena” mbele ya 
kuhani. 8 Kuhani atachunguza kigaga hicho, na ikiwa kimeenea 
kwenye ngozi, atatangaza kwamba mtu huyo si safi. Huo ni ukoma. 


9 “Mtu akishikwa na ukoma, ni lazima apelekwe kwa kuhani, 10 kisha 
kuhani atamchunguza. Ikiwa ana uvimbe mweupe kwenye ngozi na 
nywele za sehemu hiyo zimebadilika kuwa nyeupe na uvimbe huo 
umebadilika kuwa kidonda kibichi, 11 huo ni ukoma wa muda mrefu, 
kuhani atatangaza kwamba mtu huyo si safi. Hapaswi kumtenga,” 


kwa kuwa si safi. 12 Lakini ikiwa ukoma umeenea kwenye ngozi yote 
na kufunika mwili mzima kuanzia kichwani mpaka miguuni, kwa 
kadiri ambayo kuhani anaona, 13 na kuhani amemchunguza na 
kuona kwamba ukoma umefunika ngozi yake yote, atatangaza 
kwamba mtu huyo ni safi.” Ngozi yote imekuwa nyeupe, yeye ni safi. 
14 Lakini akipata kidonda kibichi, hatakuwa safi. 15 Kuhani akikiona 
kidonda hicho kibichi, atatangaza kwamba mtu huyo si safi. Kidonda 
hicho kibichi si safi. Ni ukoma. 16 Lakini kidonda hicho kikibadilika 
tena na kuwa cheupe, mtu huyo ataenda kwa kuhani. 17 Kuhani 
atamchunguza, na ikiwa kimebadilika kuwa cheupe, kuhani 
atamtangaza kuwa safi mtu huyo aliyeambukizwa. 


18 “Mtu akishikwa na jipu kisha lipone, 19 na uvimbe mweupe au doa 
lenye mchanganyiko wa rangi nyekundu na nyeupe litokee mahali 
palipokuwa na jipu hilo, ni lazima aende kwa kuhani. 20 Kuhani 
atachunguza doa hilo, na akiona kwamba limepenya chini ya ngozi 
na nywele za sehemu hiyo zimebadilika kuwa nyeupe, atatangaza 
kwamba mtu huyo si safi. Ni ugonjwa wa ukoma uliotokea mahali 
palipokuwa na jipu. 21 Lakini kuhani akichunguza na kuona kwamba 
hakuna nywele nyeupe sehemu hiyo na doa halijapenya chini ya 
ngozi, nalo limeanza kupona, atamtenga kwa siku saba. 22 Na ikiwa 
limeenea kwenye ngozi, kuhani atatangaza kwamba mtu huyo si 
safi. Ni ugonjwa. 23 Lakini doa hilo likibaki palepale na halijaenea, ni 
uvimbe tu wa jipu, kuhani atamtangaza kuwa safi. 


24 “Au ikiwa mtu ana kovu lililosababishwa na moto na kovu hilo 
bichi likigeuka rangi na kuwa doa lenye mchanganyiko wa rangi 
nyekundu na nyeupe au nyeupe tu, 25 kuhani atalichunguza doa 
hilo. Ikiwa nywele zimebadilika na kuwa nyeupe katika doa hilo na 
inaonekana limepenya chini ya ngozi, ni ukoma uliotokea kwenye 


kovu, basi kuhani atatangaza kwamba mtu huyo si safi. Ni ugonjwa 
wa ukoma. 26 Lakini kuhani akichunguza doa hilo na kuona halina 
nywele nyeupe, halijapenya chini ya ngozi, na limeanza kupona, 
atamtenga mtu huyo kwa siku saba. 27 Kuhani atamchunguza siku 
ya saba, na ikiwa limeenea kwenye ngozi, atatangaza kwamba mtu 
huyo si safi. Ni ugonjwa wa ukoma. 28 Lakini doa hilo likibaki vilevile 
na lisipoenea kwenye ngozi, na ikiwa limeanza kupona, ni uvimbe tu 
wa lile kovu, kuhani atatangaza kwamba mtu huyo ni safi, kwa 
sababu ni mwasho wa kovu hilo. 


29 “Mwanamume au mwanamke akipata kidonda kichwani au 
kwenye kidevu, 30 kuhani atachunguza kidonda hicho. Akiona 
kwamba kimepenya chini ya ngozi na nywele za sehemu hiyo ni za 
manjano na ni chache, kuhani atatangaza kwamba mtu huyo si safi; 
ni ugonjwa unaoathiri ngozi ya kichwa au kidevu. Ni ukoma wa 
kichwa au wa kidevu. 31 Lakini kuhani akiona kwamba kidonda hicho 
hakijapenya chini ya ngozi na sehemu hiyo haina nywele nyeusi, 
anapaswa kumtenga mtu huyo kwa siku saba. 32 Kuhani 
atachunguza kidonda hicho siku ya saba, ikiwa hakijaenea au hakina 
nywele za manjano na hakijapenya chini ya ngozi, 33 mtu huyo 
anapaswa kunyolewa, lakini hatanyolewa sehemu yenye kidonda. 
Kisha kuhani atamtenga mtu huyo kwa siku saba. 


34 “Kuhani atakichunguza tena kidonda hicho siku ya saba, na ikiwa 
kidonda hicho kilicho kichwani na kwenye kidevu hakijaenea au 
kupenya chini ya ngozi, kuhani anapaswa kutangaza kwamba mtu 
huyo ni safi, atafua mavazi yake na kuwa safi. 35 Lakini ikiwa 
kidonda kimeenea kwenye ngozi baada ya mtu huyo kutangazwa 
kuwa safi, 36 kuhani atamchunguza, ikiwa kidonda hicho kimeenea 
kwenye ngozi, kuhani hahitaji kuchunguza ikiwa kuna nywele za 


manjano; mtu huyo si safi. 37 Lakini akimchunguza na kuona 
kwamba hakijaenea na nywele nyeusi zimeota sehemu iliyokuwa na 
kidonda, mtu huyo amepona. Yeye ni safi, kuhani atamtangaza kuwa 
safi. 


38 “Mwanamume au mwanamke akiwa na madoa meupe kwenye 
ngozi, 39 kuhani atayachunguza. Ikiwa madoa hayo si meupe sana, 
ni vipele visivyo na madhara vilivyotokea kwenye ngozi. Mtu huyo ni 
safi. 


40 “Ikiwa mwanamume atapata upara kichwani, yeye ni safi. 

41 Akipata upara sehemu ya mbele ya kichwa, yeye ni safi. 42 Lakini 
mtu akipata kidonda chenye mchanganyiko wa rangi nyekundu na 
nyeupe kwenye upara au paji la uso, ni ukoma unaotokea kwenye 
upara au paji lake la uso. 43 Kuhani atamchunguza, na ikiwa kidonda 
kilicho kwenye upara au paji lake la uso kina uvimbe wenye 
mchanganyiko wa rangi nyekundu na nyeupe, na ngozi yake 
inaonekana ni kama ina ukoma, 44 mtu huyo ana ukoma. Yeye si 
safi, kuhani anapaswa kutangaza kwamba mtu huyo si safi kwa 
sababu ya ugonjwa aliopata kichwani. 45 Mtu mwenye ukoma 
anapaswa kuvaa mavazi yaliyoraruka, hapaswi kutunza nywele za 
kichwa chake, naye anapaswa kufunika masharubu yake na kusema 
hivi kwa sauti: ‘Mimi si safi, mimi si safi! 46 Kwa muda wote 
atakaokuwa na ugonjwa huo hatakuwa safi. Kwa kuwa yeye si safi, 
ataishi akiwa ametengwa. Ataishi nje ya kambi. 


47 “Vazi likiathiriwa na ugonjwa wa ukoma, iwe ni vazi la sufu au la 
kitani, 48 iwe ni ndani ya mtande au ndani ya mshindio wa kitani au 
wa sufu, au ndani ya ngozi au ndani ya chochote kilichotengenezwa 
kwa ngozi, 49 na ikiwa vazi, ngozi, mtande, mshindio, au kitu 


chochote cha ngozi kina doa lenye mchanganyiko wa rangi ya 
manjano na kijani au doa jekundu, huo ni ugonjwa wa ukoma, kuhani 
anapaswa kuonyeshwa vazi hilo. 50 Kuhani atachunguza ugonjwa 
huo, naye anapaswa kulitenga vazi hilo lenye ugonjwa kwa siku 
saba. 51 Atakapolichunguza siku ya saba na kuona kwamba 
ugonjwa huo umeenea ndani ya vazi, ndani ya mtande, ndani ya 
mshindio, au ndani ya ngozi (haidhuru ngozi hiyo inatumiwa kwa 
kusudi gani), huo ni ukoma hatari, vazi hilo si safi. 32 Anapaswa 
kuliteketeza vazi hilo au mtande au mshindio wa sufu au wa kitani au 
kitu chochote cha ngozi kilichoathiriwa na ugonjwa huo, kwa sababu 
huo ni ukoma hatari. Ugonjwa huo unapaswa kuteketezwa. 


53 “Lakini kuhani akichunguza na kuona kwamba ugonjwa 
haujaenea ndani ya vazi au ndani ya mtande au ndani ya mshindio 
au ndani ya kitu chochote cha ngozi, 54 ataamuru kitu kilichoathiriwa 
kioshwe, naye atakitenga kwa siku saba zaidi. 55 Baada ya kitu 
hicho kuoshwa kabisa, kuhani atakikagua. Ikiwa doa hilo 
halijabadilika, hata ikiwa ugonjwa haujaenea, kitu hicho si safi. 
Mnapaswa kukiteketeza kwa sababu kimeliwa na ukoma, iwe 
kimeliwa chini au ndani. 


56 “Baada ya kitu hicho kuoshwa kabisa, kuhani atakikagua na 
akiona kwamba doa hilo limefifia, atararua sehemu iliyoathiriwa ya 
vazi au ngozi au mtande au mshindio. >” Hata hivyo, doa hilo 
likitokea sehemu nyingine ya vazi au ndani ya mtande au ndani ya 
mshindio au ndani ya kitu chochote cha ngozi, ugonjwa huo 
unaenea, nanyi mnapaswa kuteketeza kitu chochote kilichoathiriwa. 
58 Lakini ikiwa vazi au mtande au mshindio au kitu chochote cha 
ngozi hakina doa baada ya kuoshwa, kitu hicho kinapaswa kuoshwa 
mara ya pili, nacho kitakuwa safi. 


59 “Hiyo ndiyo sheria kuhusu ugonjwa wa ukoma ulioathiri vazi la 
sufu au la kitani, au mtande au mshindio, au kitu chochote cha 
ngozi; itatumiwa kutangaza vitu hivyo kuwa safi au si safi.” 


A Law. 13:2 Neno la Kiebrania linalotafsiriwa “ukoma” lina maana 
pana na linaweza kutia ndani magonjwa mbalimbali ya ngozi 
yanayoambukiza. Linaweza pia kutia ndani maambukizi fulani 
yaliyopatikana kwenye nguo na nyumba. 


A Law. 13:7 Au “ambukizo hilo limeenea.” 
A Law. 13:7 Au “mara ya pili.” 
A Law. 13:11 Yaani, hapaswi kumtenga kwa uchunguzi zaidi. 


A Law. 13:13 Au “hawezi kuwaambukiza wengine.” 


Mambo ya Walawi 14:1-57 


14 Yehova akaendelea kumwambia Musa: 2 “Hii ndiyo sheria 
inayomhusu mtu mwenye ukoma ambayo inapaswa kufuatwa siku 
ambayo utakaso wake unathibitishwa, anapopelekwa kwa kuhani. 

3 Kuhani atatoka nje ya kambi na kumchunguza. Ikiwa mtu mwenye 
ukoma amepona, 4 kuhani atamwamuru alete ndege safi wawili 
walio hai, tawi la mwerezi, kitambaa cha rangi nyekundu, na tawi la 
hisopo ili atakaswe. > Kuhani ataamuru ndege mmoja achinjwe 
kwenye chombo cha udongo chenye maji ya kijito. 6 Lakini 
anapaswa kumchukua ndege aliye hai na kumtumbukiza pamoja na 
tawi la mwerezi, kitambaa cha rangi nyekundu, na tawi la hisopo 
ndani ya damu ya ndege aliyechinjiwa kwenye maji ya kijito. 7 Kisha 
kuhani atachukua damu hiyo na kumnyunyizia mara saba mtu 
anayejitakasa ukoma wake na kumtangaza kuwa safi, halafu 
atamwachilia ndege aliye hai aende zake mashambani. 


8 “Ni lazima mtu anayejitakasa afue mavazi yake, anyoe nywele 
zake zote, na kuoga kwa maji, kisha atakuwa safi. Baada ya hayo, 
anaweza kurudi kambini, lakini atakaa nje ya hema lake kwa siku 
saba. 9 Siku ya saba anapaswa kunyoa nywele zote kichwani, 
ndevu zote, na kope zake. Baada ya kunyoa nywele zote, atafua 
mavazi yake na kuoga kwa maji, kisha atakuwa safi. 


10 “Siku ya nane, ataleta wanakondoo dume wawili wasio na kasoro, 
mwanakondoo jike wa mwaka mmoja asiye na kasoro, na sehemu 
tatu za kumi za kipimo cha efa” ya unga laini uliochanganywa na 
mafuta kuwa toleo la nafaka, na logi moja” ya mafuta; 11 na kuhani 
anayemtangaza kuwa safi atamleta mtu huyo anayejitakasa na 
matoleo hayo mbele za Yehova kwenye mlango wa hema la 


mkutano. 12 Kuhani huyo atamchukua yule mwanakondoo dume na 
kumtoa kuwa dhabihu ya hatia pamoja na ile logi moja ya mafuta, 
naye atavitikisa kwenda mbele na nyuma vikiwa toleo la kutikiswa 
mbele za Yehova. 13 Kisha atamchinjia mwanakondoo huyo mahali 
ambapo dhabihu za dhambi na dhabihu za kuteketezwa huchinjwa, 
mahali patakatifu, kwa sababu, sawa na dhabihu ya dhambi, 
dhabihu ya hatia ni ya kuhani. Ni dhabihu takatifu kabisa. 


14 “Kisha kuhani atachukua kiasi kidogo cha damu ya dhabihu ya 
hatia na kupaka ncha ya sikio la kulia la mtu anayejitakasa na kidole 
gumba cha mkono wake wa kulia na kidole gumba cha mguu wake 
wa kulia. 15 Halafu kuhani atachukua kiasi kidogo cha ile logi ya 
mafuta na kumimina kwenye kiganja chake mwenyewe cha mkono 
wa kushoto. 16 Kisha kuhani atachovya kidole chake cha kulia katika 
mafuta yaliyo kwenye kiganja chake cha kushoto, atanyunyiza mara 
saba kwa kidole chake kiasi kidogo cha mafuta hayo mbele za 
Yehova. 17 Kisha kuhani atatia kiasi kidogo cha mafuta yaliyobaki 
kwenye kiganja chake na kupaka ncha ya sikio la kulia la mtu 
anayejitakasa na kidole gumba cha mkono wake wa kulia na kidole 
gumba cha mguu wake wa kulia juu ya damu ya dhabihu ya hatia. 
18 Kuhani atatia mafuta yaliyobaki kwenye kiganja chake na 
kumpaka kichwani mtu anayejitakasa, naye kuhani atamtolea mtu 
huyo dhabihu ya kufunika dhambi yake mbele za Yehova. 


19 “Kuhani atatoa dhabihu ya dhambi na kumtolea dhabihu ya 
kufunika dhambi mtu anayejitakasa uchafu wake, kisha atamchinja 
mnyama wa dhabihu ya kuteketezwa. 20 Kuhani atatoa dhabihu ya 
kuteketezwa na toleo la nafaka kwenye madhabahu, naye atamtolea 
mtu huyo dhabihu ya kufunika dhambi yake, naye atakuwa safi. 


21 “Hata hivyo, ikiwa mtu huyo ni maskini na hawezi kupata vitu 
hivyo, basi ataleta mwanakondoo dume mmoja atolewe kuwa 
dhabihu ya hatia na toleo la kutikiswa, ili atoe dhabihu ya kufunika 
dhambi yake, pia ataleta sehemu ya kumi ya kipimo cha efa moja” 
ya unga laini uliochanganywa na mafuta ili uwe toleo la nafaka, logi 
ya mafuta, 22 na njiwa tetere wawili au hua wawili wachanga, 
kulingana na uwezo wake. Ndege mmoja atatolewa kuwa dhabihu 
ya dhambi na wa pili dhabihu ya kuteketezwa. 23 Siku ya nane 
atawaleta kwa kuhani kwenye mlango wa hema la mkutano mbele 
za Yehova ili kuthibitisha utakaso wake. 


24 “Kuhani atamchukua mwanakondoo dume wa dhabihu ya hatia na 
logi ya mafuta na kuvitikisa kwenda mbele na nyuma vikiwa toleo la 
kutikiswa mbele za Yehova. 25 Kisha atamchinja kondoo dume 
mchanga wa dhabihu ya hatia na kuchukua kiasi kidogo cha damu 
ya dhabihu ya hatia na kupaka ncha ya sikio la kulia la mtu 
anayejitakasa na kidole gumba cha mkono wake wa kulia na kidole 
gumba cha mguu wake wa kulia. 26 Kuhani atamimina kiasi kidogo 
cha mafuta hayo kwenye kiganja chake mwenyewe cha mkono wa 
kushoto, 27 kisha atanyunyiza kwa kidole chake cha kulia kiasi 
kidogo cha mafuta yaliyo kwenye kiganja chake cha kushoto mara 
saba mbele za Yehova. 28 Naye atatia kiasi kidogo cha mafuta yaliyo 
kwenye kiganja chake na kupaka ncha ya sikio la kulia la mtu 
anayejitakasa na kidole gumba cha mkono wake wa kulia na kidole 
gumba cha mguu wake wa kulia sehemu zilezile alizompaka damu 
ya dhabihu ya hatia. 29 Kisha kuhani atatia mafuta yaliyobaki 
kwenye kiganja chake na kumpaka kichwani mtu anayejitakasa ili 
amtolee mtu huyo dhabihu ya kufunika dhambi yake mbele za 
Yehova. 


30 “Atatoa njiwa tetere mmoja kati ya wale wawili au hua mmoja 
mchanga kati ya wale wawili, kulingana na uwezo wake, 31 atatoa 
ndege anaoweza kupata, mmoja kwa ajili ya dhabihu ya dhambi na 
mwingine kwa ajili ya dhabihu ya kuteketezwa, ataleta pia toleo la 
nafaka; na kuhani atamtolea mtu huyo anayejitakasa dhabihu ya 
kufunika dhambi yake mbele za Yehova. 


32 “Hiyo ndiyo sheria inayomhusu mtu aliyekuwa na ugonjwa wa 
ukoma lakini hana uwezo wakati wa kuthibitisha utakaso wake.” 


33 Kisha Yehova akamwambia Musa na Haruni: 34 “Mtakapoingia 
katika nchi ya Kanaani, ambayo ninawapa ili mwimiliki, nami niipige 
kwa ukoma nyumba fulani katika nchi yenu, 39 mwenye nyumba hiyo 
anapaswa kwenda kwa kuhani na kumwambia, 'Nimeona madoa 
fulani ndani ya nyumba yangu.' 36 Kuhani ataagiza vitu vyote vilivyo 
ndani ya nyumba hiyo vitolewe nje kabla hajaja kuikagua, ili 
asitangaze kwamba kila kitu kilicho katika nyumba hiyo si safi; baada 
ya hilo ataingia ndani na kuikagua. 37 Atachunguza sehemu 
zilizoathiriwa, na ikiwa kuta za nyumba hiyo zina sehemu 
zilizobonyea zenye mchanganyiko wa rangi ya manjano na kijani au 
rangi nyekundu, na sehemu hizo zinaonekana zimebonyea sana 
ukutani, 38 basi kuhani atatoka nje ya mlango wa nyumba hiyo na 
kuifunga kwa siku saba. 


39 “Kisha kuhani atarudi siku ya saba na kuikagua. Ikiwa madoa 
yameenea katika kuta za nyumba hiyo, 40 ndipo kuhani ataagiza 
mawe yaliyoathiriwa yabomolewe na kutupwa nje ya jiji, mahali 
pasipo safi. 41 Kisha ataagiza nyumba hiyo ikwanguliwe kabisa 
sehemu ya ndani, na lipu na saruji iliyoondolewa itatupwa nje ya jiji, 
mahali pasipo safi. 42 Kisha wataleta mawe mengine na kuyaweka 


mahali ambapo mawe ya kwanza yalikuwepo; anapaswa kutumia 
saruji nyingine kuipiga lipu nyumba hiyo. 


43 “Hata hivyo, madoa yakitokea tena na kuenea ndani ya nyumba 
hiyo baada ya mawe kubomolewa na nyumba kukwanguliwa na 
kupigwa lipu tena, 44 kuhani ataingia ndani na kuikagua. Ikiwa 
madoa hayo yameenea, nyumba hiyo ina ukoma hatari. Si safi. 

45 Ataagiza nyumba hiyo ibomolewe, yaani, mawe yake, mbao zake, 
na lipu yote katika nyumba hiyo, kisha vitu hivyo vitatupwa nje ya jiji, 
mahali pasipo safi. 46 Lakini mtu yeyote atakayeingia ndani ya 
nyumba hiyo siku yoyote itakapokuwa imetengwa, hatakuwa safi 
mpaka jioni; 47 na yeyote anayelala katika nyumba hiyo anapaswa 
kufua mavazi yake, na yeyote anayekula chakula katika nyumba 
hiyo anapaswa kufua mavazi yake. 


48 “Hata hivyo, kuhani akija na kuona kwamba madoa hayajaenea 
baada ya nyumba hiyo kupigwa lipu tena, ataitangaza nyumba hiyo 
kuwa safi, kwa sababu ukoma umekwisha. 49 Ili kuitakasa nyumba 
hiyo isiyo safi,” atachukua ndege wawili, tawi la mwerezi, kitambaa 
cha rangi nyekundu, na tawi la hisopo. 50 Atamchinjia ndege mmoja 
kwenye chombo cha udongo chenye maji ya kijito. 31 Kisha 
atamchukua ndege aliye hai na kumtumbukiza pamoja na tawi la 
mwerezi, kitambaa cha rangi nyekundu, na tawi la hisopo ndani ya 
damu ya ndege aliyechinjiwa kwenye maji ya kijito, naye 
atainyunyiza kuelekea nyumba hiyo mara saba. 52 Naye ataitakasa 
nyumba hiyo isiyo safi“ kwa kutumia damu ya ndege huyo, maji ya 
kijito, yule ndege aliye hai, tawi la mwerezi, tawi la hisopo, na 
kitambaa cha rangi nyekundu. 53 Kisha atamwachilia ndege aliye hai 
aende zake mashambani nje ya jiji, naye ataitolea nyumba hiyo 
dhabihu ya kufunika dhambi, nayo itakuwa safi. 


54 “Hiyo ndiyo sheria kuhusu aina mbalimbali za ukoma: ukoma wa 
kichwa au kidevu, 5 ukoma wa mavazi au nyumba, 56 uvimbe, 
vigaga, na madoa, >” ili kuthibitisha ikiwa kitu ni safi au si safi. Hiyo 
ndiyo sheria kuhusu ukoma.” 


A Law. 14:10 Sehemu tatu za kumi za efa zilikuwa sawa na lita 6.6 
au kilogramu 3.9 hivi. Angalia Nyongeza B14. 


^ Law. 14:10 Logi ilikuwa sawa na lita 0.3. Angalia Nyongeza B14. 


A Law. 14:21 Sehemu ya kumi ya efa ilikuwa sawa na lita 2.2 au 
kilogramu 1.3 hivi. Angalia Nyongeza B14. 


A Law. 14:49 Tnn., “yenye dhambi.” 


A Law. 14:52 Tnn., “yenye dhambi.” 


Mambo ya Walawi 15:1-33 


15 Yehova akaendelea kuwaambia Musa na Haruni: 2 “Waambieni 
Waisraeli, ‘Mwanamume akitokwa na umajimaji kwenye kiungo 
chake cha uzazi,* umajimaji huo unamfanya asiwe safi. 3 Yeye si 
safi kwa sababu ya umajimaji huo, iwe umajimaji huo unaendelea 
kutoka katika kiungo chake cha uzazi au umezuiwa kutoka, bado 
yeye si safi. 


4 “Kitanda chochote anacholalia mtu anayetokwa na umajimaji 
hakitakuwa safi, na kitu chochote anachokalia hakitakuwa safi. 5 Mtu 
anayegusa kitanda cha mtu huyo ni lazima afue mavazi yake na 
kuoga kwenye maji, naye hatakuwa safi mpaka jioni. 6 Mtu yeyote 
anayeketi kwenye kitu kilichokaliwa na mtu anayetokwa na umajimaji 
anapaswa kufua mavazi yake na kuoga kwenye maji, naye 
hatakuwa safi mpaka jioni. 7 Mtu yeyote anayemgusa mtu 
anayetokwa na umajimaji anapaswa kufua mavazi yake na kuoga 
kwenye maji, naye hatakuwa safi mpaka jioni. 8 Mtu anayetokwa na 
umajimaji akimtemea mate mtu aliye safi, ni lazima mtu aliyetemewa 
mate ayafue mavazi yake na kuoga kwenye maji, naye hatakuwa 
safi mpaka jioni. 9 Matandiko yoyote yaliyo mgongoni mwa mnyama 
yatakayokaliwa na mtu anayetokwa na umajimaji hayatakuwa safi. 

10 Mtu yeyote anayegusa kitu chochote kilichokaliwa na mtu huyo 
hatakuwa safi mpaka jioni, na yeyote anayebeba vitu hivyo atafua 
mavazi yake na kuoga kwenye maji, naye hatakuwa safi mpaka jioni. 
11 Mtu anayetokwa na umajimaji akimgusa mtu mwingine bila 
kunawa mikono, ni lazima mtu aliyeguswa afue mavazi yake na 
kuoga kwenye maji, naye hatakuwa safi mpaka jioni. 12 Chombo cha 
udongo kinachoguswa na mtu anayetokwa na umajimaji kinapaswa 


kuvunjwa, na chombo chochote cha mbao kinapaswa kusafishwa 
kwa maji. 


13 “Mtu aliyekuwa akitokwa na umajimaji akipona na kuwa safi, 
atangoja kwa siku saba ili atakaswe, na ni lazima afue mavazi yake 
na kuoga kwenye maji ya kijito, naye atakuwa safi. 14 Siku ya nane, 
anapaswa kuchukua njiwa tetere wawili au hua wawili wachanga na 
kwenda mbele za Yehova, kwenye mlango wa hema la mkutano na 
kumpa kuhani ndege hao. 15 Kisha kuhani atamtoa ndege mmoja 
kwa ajili ya dhabihu ya dhambi na ndege wa pili kwa ajili ya dhabihu 
ya kuteketezwa, naye kuhani atamtolea mtu huyo dhabihu ya 
kufunika dhambi yake mbele za Yehova ili awe safi kutokana na 
umajimaji wake. 


16 “Mwanamume akitokwa na shahawa, anapaswa kuoga mwili 
mzima kwenye maji naye hatakuwa safi mpaka jioni. 17 Ni lazima 
afue kwa maji vazi lolote na ngozi yoyote iliyomwagikiwa na 
shahawa, na vitu hivyo havitakuwa safi mpaka jioni. 


18 “Mwanamume akilala na mwanamke kisha atokwe na shahawa, 
wote wawili wanapaswa kuoga kwenye maji na hawatakuwa safi 
mpaka jioni. 


19 “Ikiwa mwanamke anatokwa na damu ya hedhi, hatakuwa safi 
kwa siku saba. Mtu yeyote anayemgusa hatakuwa safi mpaka jioni. 
20 Kitu chochote anacholalia muda wote ambao yeye si safi kwa 
sababu ya hedhi hakitakuwa safi, na kila kitu anachokalia 
hakitakuwa safi. 21 Mtu yeyote anayegusa kitanda chake anapaswa 
kufua mavazi yake na kuoga kwenye maji, naye hatakuwa safi 
mpaka jioni. 22 Mtu yeyote anayegusa kitu chochote alichokalia 
mwanamke huyo anapaswa kufua mavazi yake na kuoga kwenye 


maji, naye hatakuwa safi mpaka jioni. 23 Ikiwa mwanamke huyo 
aliketi kwenye kitanda au kitu kingine, mwanamume anayekigusa 
hatakuwa safi mpaka jioni. 24 Mwanamume akilala na mwanamke 
huyo kisha damu ya hedhi imguse, mwanamume huyo hatakuwa safi 
kwa siku saba, na kitanda chochote anacholalia hakitakuwa safi. 


25 “Mwanamke akitokwa na damu kwa siku nyingi wakati ambao si 
wa hedhi, au akitokwa na damu kwa muda unaozidi kipindi chake 
cha hedhi, hatakuwa safi sikuzote anazotokwa na damu, kama tu 
inavyokuwa wakati wa hedhi. 26 Kitanda chochote anacholalia na 
kitu chochote anachokalia anapotokwa na damu hakitakuwa safi, 
kitakuwa kama kinavyokuwa wakati wa hedhi. 27 Mtu yeyote 
anayegusa vitu hivyo hatakuwa safi, ni lazima afue mavazi yake na 
kuoga kwenye maji, naye hatakuwa safi mpaka jioni. 


28 “Hata hivyo, damu yake ikiacha kutoka, atahesabu siku saba, na 
baada ya siku hizo atakuwa safi. 29 Siku ya nane, atachukua njiwa 
tetere wawili au hua wawili wachanga na kumpelekea kuhani 
kwenye mlango wa hema la mkutano. 30 Kuhani atamtoa ndege 
mmoja kwa ajili ya dhabihu ya dhambi na ndege wa pili kwa ajili ya 
dhabihu ya kuteketezwa, kisha atamtolea mwanamke huyo dhabihu 
ya kufunika dhambi yake mbele za Yehova ili awe safi kutokana na 
damu yake. 


31 “Kwa hiyo ni lazima muwalinde Waisraeli waepuke uchafu wao, ili 
wasife katika uchafu wao kwa kulitia unajisi hema langu la ibada 
ambalo liko kati yao. 


32 “Hiyo ndiyo sheria kuhusu mtu anayetokwa na umajimaji, 
mwanamume asiye safi kwa sababu ya kutokwa na shahawa, 
33 mwanamke asiye safi kwa sababu ya hedhi, mwanamume au 


mwanamke yeyote anayetokwa na umajimaji mwilini, na 


mwanamume anayelala na mwanamke asiye safi. 


A Law. 15:2 Tnn., “mwili wake.” 


Mambo ya Walawi 16:1-34 


16 Yehova akazungumza na Musa baada ya wana wawili wa Haruni 
kufa kwa sababu ya kumkaribia Yehova. 2 Yehova akamwambia 
Musa: “Mwambie Haruni ndugu yako asiingie mahali patakatifu 
nyuma ya pazia mbele ya kifuniko cha sanduku la agano wakati 
wowote tu, asije akafa, kwa sababu nitatokea katika wingu juu ya 
kifuniko hicho. 


3 “Hivi ndivyo vitu ambavyo Haruni anapaswa kuleta anapoingia 
mahali patakatifu: ng'ombe dume mchanga kwa ajili ya dhabihu ya 
dhambi na kondoo dume kwa ajili ya dhabihu ya kuteketezwa. 

4 Anapaswa kuvaa kanzu takatifu ya kitani, na suruali fupi” ya kitani 
inapaswa kufunika mwili wake,” na anapaswa kujifunga ukumbuu wa 
kitani na kuvaa kilemba cha kitani kichwani. Ni mavazi matakatifu. 
Ataoga kwenye maji na kuyavaa. 


> “Anapaswa kuchukua kutoka kwa Waisraeli wanambuzi dume 
wawili kwa ajili ya dhabihu ya dhambi na kondoo dume mmoja kwa 
ajili ya dhabihu ya kuteketezwa. 


6 “Kisha Haruni atamtoa yule ng'ombe dume wa dhabihu ya dhambi 
kwa ajili yake mwenyewe, naye atatoa dhabihu ya kufunika dhambi 
zake mwenyewe na za nyumba yake. 


7 “Halafu atachukua wale mbuzi wawili na kuwapeleka mbele za 
Yehova kwenye mlango wa hema la mkutano. 8 Haruni atapiga kura 
kwa ajili ya mbuzi hao wawili, kura moja ya Yehova na nyingine ya 
Azazeli.” 9 Haruni atamchukua yule mbuzi aliyechaguliwa kwa kura 
kuwa wa Yehova na kutoa dhabihu ya dhambi. 10 Lakini yule mbuzi 
aliyechaguliwa kwa kura kuwa wa Azazeli anapaswa kupelekwa 


akiwa hai mbele za Yehova ili dhabihu ya kufunika dhambi itolewe 
juu yake, kusudi aachiliwe aende zake nyikani akiwa wa Azazeli. 


11 “Haruni atamtoa yule ng'ombe dume wa dhabihu ya dhambi, 
ambaye anatolewa kwa ajili yake mwenyewe, na kutoa dhabihu ya 
kufunika dhambi zake mwenyewe na za nyumba yake; kisha 
atamchinja ng'ombe dume huyo wa dhabihu ya dhambi, 
anayetolewa kwa ajili yake mwenyewe. 


12 “Halafu atachukua chetezo kilichojaa makaa ya moto kutoka 
katika madhabahu mbele za Yehova na mikono miwili iliyojaa 
uvumba bora uliotiwa manukato, naye ataleta vitu hivyo nyuma ya 
pazia. 13 Pia atatia uvumba huo juu ya moto mbele za Yehova, na 
moshi wa uvumba huo utafunika kifuniko cha sanduku la agano, 
kilicho juu ya ule Ushahidi, asije akafa. 


14 “Atachukua kiasi fulani cha damu ya ng'ombe dume na 
kuinyunyiza kwa kidole chake mbele ya kifuniko upande wa 
mashariki, atanyunyiza kiasi fulani cha damu hiyo mara saba mbele 
ya kifuniko hicho. 


15 “Kisha atamchinja yule mbuzi wa dhabihu ya dhambi kwa ajili ya 
watu na kuleta damu yake nyuma ya pazia, atafanya kama 
alivyofanya na damu ya yule ng'ombe dume; atainyunyiza kuelekea 
hicho kifuniko na mbele ya hicho kifuniko. 


16 “Ni lazima atoe dhabihu ya kufunika dhambi kwa ajili ya mahali 
patakatifu kwa sababu ya uchafu, makosa, na dhambi za Waisraeli, 
na hivyo ndivyo anavyopaswa kufanya kwa ajili ya hema la mkutano 
ambalo liko miongoni mwao katikati ya uchafu wao. 


17 “Hakuna mtu mwingine yeyote anayepaswa kuwa ndani ya hema 
la mkutano kuanzia wakati Haruni anapoingia mahali patakatifu 
kutoa dhabihu ya kufunika dhambi, mpaka anapotoka nje. Atatoa 
dhabihu ya kufunika dhambi zake mwenyewe na za nyumba yake na 
za kusanyiko lote la Waisraeli. 


18 “Kisha atatoka nje na kwenda kwenye madhabahu iliyo mbele za 
Yehova, naye atatoa dhabihu ya kufunika dhambi kwa ajili ya 
madhabahu hiyo, kisha atachukua kiasi fulani cha damu ya yule 
ng'ombe dume na kiasi fulani cha damu ya yule mbuzi na kupaka 
pembe za madhabahu pande zote. 19 Pia atainyunyizia madhabahu 
kiasi fulani cha damu hiyo mara saba kwa kidole chake na kuisafisha 
na kuitakasa kwa sababu ya uchafu wa Waisraeli. 


20 “Baada ya kutoa dhabihu ya kufunika dhambi kwa ajili ya mahali 
patakatifu, hema la mkutano, na madhabahu, atamtoa pia yule 
mbuzi aliye hai. 21 Haruni ataweka mikono yake miwili juu ya kichwa 
cha mbuzi huyo aliye hai na kuungama juu yake makosa yote ya 
Waisraeli na maovu yao yote na dhambi zao zote, ataziweka juu ya 
kichwa cha mbuzi huyo na kumwagiza mtu aliyechaguliwa” 
ampeleke mbuzi huyo nyikani. 22 Mbuzi huyo atazibeba dhambi zao 
zote na kuzipeleka jangwani, mtu huyo atampeleka mbuzi huyo na 
kumwacha aende zake nyikani. 


23 “Kisha Haruni ataingia katika hema la mkutano na kuyavua yale 
mavazi ya kitani aliyovaa alipoingia mahali patakatifu, naye 
atayaweka chini humo. 24 Ni lazima aoge mwili wake kwa maji 
mahali patakatifu na kuvaa mavazi yake; kisha atatoka nje na kutoa 
dhabihu yake ya kuteketezwa na dhabihu ya watu ya kuteketezwa; 
atatoa dhabihu ya kufunika dhambi zake mwenyewe na za watu 


wote. 25 Atayateketeza mafuta ya dhabihu ya dhambi ili yafuke 
moshi kwenye madhabahu. 


26 “Yule mtu aliyempeleka mbuzi wa Azazeli anapaswa kufua mavazi 
yake na kuoga kwenye maji, kisha anaweza kurudi kambini. 


27 “Yule ng'ombe dume wa dhabihu ya dhambi na yule mbuzi wa 
dhabihu ya dhambi, ambao damu yao ililetwa mahali patakatifu ili 
itumiwe kufunika dhambi, watapelekwa nje ya kambi, na ngozi zao 
na nyama yao na mavi yao vitateketezwa motoni. 28 Mtu 
atakayeteketeza vitu hivyo anapaswa kufua mavazi yake na kuoga 
kwenye maji, kisha anaweza kurudi kambini. 


29 “Ifuatayo itakuwa sheria ya kudumu kwa ajili yenu: Katika mwezi 
wa saba, siku ya kumi ya mwezi huo, mnapaswa kujitesa,” 
hampaswi kufanya kazi yoyote, awe ni mwenyeji au mgeni anayeishi 
miongoni mwenu. 30 Siku hiyo dhabihu ya kufunika dhambi itatolewa 
kwa ajili yenu ili mtangazwe kuwa safi. Mtasafishwa dhambi zenu 
zote mbele za Yehova. 31 Ni sabato ya pumziko kamili kwenu, 
mnapaswa kujitesa.” Ni sheria ya kudumu. 


32 “Kuhani atakayetiwa mafuta na kuwekwa rasmi?” ili atumike akiwa 
kuhani baada ya baba yake, atatoa dhabihu ya kufunika dhambi na 
kuvaa yale mavazi matakatifu ya kitani. 33 Atatoa dhabihu ya 
kufunika dhambi kwa ajili ya mahali patakatifu, hema la mkutano, na 
madhabahu; naye atatoa dhabihu ya kufunika dhambi za makuhani 
na za watu wote. 34 Hiyo itakuwa sheria ya kudumu kwa ajili yenu ili 
dhabihu ya kufunika dhambi itolewe kwa ajili ya Waisraeli ili kufunika 
dhambi zao zote mara moja kila mwaka.” 


Basi Haruni akafanya kama Yehova alivyomwamuru Musa. 


A Law. 16:4 Au “suruali ya ndani.” 

A Law. 16:4 Au “uchi wake.” 

A Law. 16:8 Huenda neno hili linamaanisha “Mbuzi Anayetoweka.” 
A Law. 16:21 Au “aliye tayari.” 


A Law. 16:29 Kwa ujumla inaeleweka kwamba “kujitesa” 
kunamaanisha kujinyima kwa njia mbalimbali, kutia ndani kufunga. 


A Law. 16:31 Au “kuitesa nafsi yenu.” 


A Law. 16:32 Tnn., “ambaye mkono wake utajazwa.” 


Mambo ya Walawi 17:1-16 


17 Yehova akaendelea kumwambia Musa: 2 “Mwambie Haruni na 
wanawe na Waisraeli wote, 'Yehova ameamuru hivi: 


3 ““Mwisraeli yeyote akimchinja ng'ombe dume au mwanakondoo 
dume au mbuzi ndani au nje ya kambi, 4 na kukosa kumleta kwenye 
mlango wa hema la mkutano ili kumtolea Yehova dhabihu mbele ya 
hema la Yehova la ibada, mtu huyo atakuwa na hatia ya damu. 
Ameua,* naye ni lazima auawe. > Itakuwa hivyo ili Waisraeli 
wamletee Yehova dhabihu wanazotolea mashambani, wamletee 
kuhani dhabihu hizo kwenye mlango wa hema la mkutano. 
Wanapaswa kumtolea Yehova dhabihu hizo zikiwa dhabihu za 
ushirika. 6 Naye kuhani atainyunyizia madhabahu ya Yehova damu 
ya dhabihu hizo kwenye mlango wa hema la mkutano na kuteketeza 
mafuta yake ili yafuke moshi yakiwa harufu inayompendeza” 
Yehova. 7 Kwa hiyo hawapaswi tena kutoa dhabihu zao kwa roho 
waovu wenye umbo la mbuzi,” wanaofanya nao ukahaba. Hiyo 


33 


itakuwa sheria ya kudumu kwa ajili yenu katika vizazi vyenu vyote. 


8 “Waambie hivi: ‘Mwisraeli yeyote au mgeni yeyote anayeishi 
miongoni mwenu atakayetoa dhabihu ya kuteketezwa au dhabihu 
yoyote 9 na kukosa kuileta kwenye mlango wa hema la mkutano ili 
kumtolea Yehova ni lazima auawe. 


10 “Mwisraeli yeyote au mgeni yeyote anayeishi miongoni mwenu 
akila damu yoyote ile, kwa hakika nitamkataa” mtu anayekula damu, 
nami nitamwangamiza atoke miongoni mwa watu wake. 11 Kwa 
maana uhai wa kiumbe umo” katika damu, nami nimeitoa kwenye 
madhabahu ili mwitumie kufunika dhambi zenu, kwa maana damu 
ndiyo inayofunika dhambi kupitia uhai ulio ndani yake. 12 Ndiyo 


sababu nimewaambia Waisraeli hivi: “Hakuna yeyote kati yenu 
anayepaswa kula damu, na hakuna mgeni yeyote anayeishi 
miongoni mwenu anayepaswa kula damu.” 


13 “Mwisraeli yeyote au mgeni yeyote anayeishi miongoni mwenu 
akiwinda na kumkamata mnyama wa mwituni au ndege anayeweza 
kuliwa, ni lazima amwage damu yake chini na kuifunika kwa udongo. 
14 Kwa maana uhai wa? kila kiumbe ni damu yake, kwa sababu uhai 
umo” ndani ya damu. Kwa hiyo, niliwaambia Waisraeli: “Hampaswi 
kula damu ya kiumbe yeyote kwa sababu uhai wa kila kiumbe umo 
katika damu yake. Mtu yeyote anayekula damu atauawa.” 15 Mtu 
yeyote, awe ni mwenyeji au mgeni, akila mnyama aliyepatikana 
amekufa au aliyeraruliwa na mnyama wa mwituni, basi ni lazima 
afue mavazi yake na kuoga kwenye maji, naye hatakuwa safi mpaka 
jioni. 16 Lakini asipofua mavazi yake na kuoga, atawajibika kwa 


sababu ya kosa lake. 


A Law. 17:4 Tnn., “Amemwaga damu.” 

^ Law. 17:6 Au “inayomtuliza.” 

A Law. 17:7 Tnn., “kwa wale mbuzi.” 

A Law. 17:10 Tnn., “nitaukaza uso wangu dhidi ya.” 
A Law. 17:11 Au “nafsi ya kiumbe imo.” 

A Law. 17:14 Au “nafsi ya.” 


A Law. 17:14 Au “nafsi imo.” 


Mambo ya Walawi 18:1-30 


18 Yehova akaendelea kumwambia Musa: 2 “Waambie Waisraeli 
hivi: 'Mimi ni Yehova Mungu wenu. 3 Msifanye kama wanavyofanya 
katika nchi ya Misri ambako mliishi, wala msifanye kama 
wanavyofanya katika nchi ya Kanaani ambako nawapeleka. Msifuate 
sheria zao. 4 Mnapaswa kutekeleza sheria zangu,” nanyi mnapaswa 
kutii amri zangu na kuzifuata. Mimi ni Yehova Mungu wenu. 5 Ni 
lazima mshike amri zangu na sheria zangu;* yeyote anayefanya 
hivyo ataishi kupitia hizo. Mimi ni Yehova. 


6 “Hakuna mtu yeyote kati yenu anayepaswa kumkaribia mtu wake 
wa karibu wa ukoo ili kufanya naye ngono.” Mimi ni Yehova. 

7 Usifanye ngono na baba yako wala mama yako. Yeye ni mama 
yako, usifanye naye ngono. 


8 “Usifanye ngono na mke wa baba yako. Utamwaibisha baba 
yako.” 


9 “Usifanye ngono na dada yako, awe ni binti ya baba yako au binti 
ya mama yako, awe amezaliwa katika nyumba ileile au amezaliwa 
nje. 


10 “Usifanye ngono na binti ya mwana wako au binti ya binti yako, 
kwa sababu ni uchi wako mwenyewe. 


11 “Usifanye ngono na binti ya mke wa baba yako, mtoto wa baba 
yako, kwa sababu ni dada yako. 


12 “Usifanye ngono na dada ya baba yako. Ana uhusiano wa damu 
na baba yako. 


13 “Usifanye ngono na dada ya mama yako, kwa sababu ana 
uhusiano wa damu na mama yako. 


14 “Usimwaibishe” ndugu ya baba yako kwa kufanya ngono na mke 
wake. Mke huyo ni shangazi yako. 


15 “Usifanye ngono na binti mkwe wako. Yeye ni mke wa mwana 
wako, usifanye naye ngono. 


16 “Usifanye ngono na mke wa ndugu yako, kwa sababu 
utamwaibisha ndugu yako.” 


17 “Usifanye ngono na mwanamke na binti yake. Usimchukue binti 
ya mwana wa mwanamke huyo na binti ya binti yake ili kufanya nao 
ngono. Wao ni watu wake wa karibu wa ukoo; hilo ni tendo chafu 
linalochukiza.” 


18 “Usimchukue dada ya mke wako ili awe mke mwenza na kufanya 
naye ngono wakati mke wako angali hai. 


19 “Usimkaribie mwanamke wakati wa hedhi anapokuwa si safi ili 
kufanya naye ngono. 


20 “Usifanye ngono na mke wa jirani yako” na hivyo kujichafua. 


21 “Usikubali mtoto wako yeyote atolewe dhabihu kwa Moleki. 
Usilichafue jina la Mungu wako kwa njia hiyo. Mimi ni Yehova. 


22 “Usilale na mwanamume kama vile unavyolala na mwanamke. Ni 
tendo linalochukiza. 


23 “Mwanamume hapaswi kujichafua kwa kufanya ngono na 
mnyama; wala mwanamke hapaswi kwenda kufanya ngono na 
mnyama. Kufanya hivyo kunakiuka sheria ya asili. 


24 “Msijichafue kwa kufanya jambo lolote kati ya mambo hayo, kwa 
maana mataifa ninayoyafukuza kutoka mbele yenu yamejichafua 
kwa mambo hayo yote. 25 Kwa hiyo nchi si safi, nami nitaiadhibu 
kwa sababu ya dhambi yake, nayo nchi itawatapika wakaaji wake. 
26 Lakini ni lazima ninyi mzishike amri zangu na sheria zangu,” 
msifanye jambo lolote kati ya mambo hayo yenye kuchukiza, awe ni 
mwenyeji au mgeni anayeishi miongoni mwenu. 27 Kwa maana 
mambo hayo yote yenye kuchukiza yalifanywa na watu 

walioishi katika nchi hiyo kabla yenu, na sasa nchi si safi. 

28 Msifanye mambo hayo ili nchi isiwatapike kwa sababu ya 
kuichafua kama itakavyoyatapika mataifa yaliyowatangulia. 29 Mtu 
yeyote akifanya jambo lolote kati ya mambo hayo yenye kuchukiza, 
wote wanaofanya mambo hayo ni lazima wauawe watoke miongoni 
mwa watu wao. 30 Ni lazima mtimize wajibu wenu kwangu kwa 
kutofuata desturi yoyote kati ya desturi zenye kuchukiza zilizofuatwa 
kabla yenu, ili msijichafue kwa desturi hizo. Mimi ni Yehova Mungu 


wenu. 


A Law. 18:4 Tnn., “maamuzi yangu ya hukumu.” 
A Law. 18:5 Tnn., “maamuzi yangu ya hukumu.” 
A Law. 18:6 Tnn., “kufunua uchi wake.” 

A Law. 18:8 Tnn., “Ni uchi wa baba yako.” 

A Law. 18:14 Tnn., “Usifunue uchi wa.” 


A Law. 18:16 Tnn., “ni uchi wa ndugu yako.” 


A Law. 18:17 Au “ni mwenendo wa aibu; mwenendo mchafu 
uliopotoka.” 


^ Law. 18:20 Au “rafiki yako.” 


A Law. 18:26 Tnn., “maamuzi yangu ya hukumu.” 


Mambo ya Walawi 19:1-37 


19 Yehova akaendelea kumwambia Musa: 2 “Waambie hivi Waisraeli 
wote: ‘Mnapaswa kuwa watakatifu, kwa sababu mimi, Yehova 
Mungu wenu, ni mtakatifu. 


3 “Kila mmoja wenu anapaswa kumheshimu” mama yake na baba 
yake, nanyi mnapaswa kushika sabato zangu. Mimi ni Yehova 
Mungu wenu. 4 Msiigeukie miungu ya ubatili wala msijitengenezee 
miungu ya chuma. Mimi ni Yehova Mungu wenu. 


5 “Mnaponitolea mimi Yehova dhabihu ya ushirika, mnapaswa 
kuitoa kwa njia itakayofanya mpate kibali. 6 Inapaswa kuliwa siku 
inayotolewa na siku inayofuata, lakini siku ya tatu, dhabihu inayobaki 
inapaswa kuteketezwa. 7 Hata hivyo, ikiwa dhabihu yoyote inayobaki 
italiwa siku ya tatu, ni chukizo na haitakubaliwa. 8 Mtu anayeila 
ataadhibiwa kwa sababu ya kosa lake kwa maana amechafua kitu 
kitakatifu cha Yehova, naye lazima auawe. 


9 “Mnapovuna mashamba yenu, msivune kabisa ukingo wa 
mashamba yenu, nanyi msiokote masalio ya mavuno yenu. 10 Pia, 
msikusanye masalio ya mashamba yenu ya mizabibu wala msiokote 
zabibu zilizoanguka chini. Waachieni maskini” na wageni. Mimi ni 
Yehova Mungu wenu. 


11 “Msiibe, msidanganye, wala msitendeane kwa hila. 12 Msiape 

kwa uwongo kwa jina langu na hivyo kulichafua jina la Mungu wenu. 
Mimi ni Yehova. 13 Usimlaghai mwenzako wala kumnyang'anya vitu 
vyake. Usikae na mshahara wa kibarua usiku kucha mpaka asubuhi. 


14 “Usimtukane?” kiziwi wala kuweka kizuizi mbele ya kipofu, nawe ni 
lazima umwogope Mungu wako. Mimi ni Yehova. 


15 “Usitoe hukumu isiyo ya haki. Usiwabague maskini au 
kuwapendelea matajiri. Unapaswa kumhukumu mwenzako kwa haki. 


16 “Usizungukezunguke kati ya watu wako ukieneza uchongezi. 
Usihatarishe uhai wa” mwenzako. Mimi ni Yehova. 


17 “Usimchukie ndugu yako moyoni mwako. Lazima umkaripie 
mwenzako, usije ukashiriki dhambi yake. 


18 “Usilipize kisasi wala usiwe na kinyongo dhidi ya wana wa watu 
wako, ni lazima umpende mwenzako kama unavyojipenda 
mwenyewe. Mimi ni Yehova. 


19 “Mnapaswa kushika sheria zangu: Usiwaache wanyama wako wa 
kufugwa wazaane na wanyama wengine wa aina tofauti. Usipande 
mbegu za aina mbili katika shamba lako, na usivae vazi lililoshonwa 
kwa nyuzi za aina mbili. 


20 “Mwanamume akifanya ngono na kijakazi anayechumbiwa na 
mwanamume mwingine, na iwe kwamba kijakazi huyo 
hajakombolewa wala kuwekwa huru, wanapaswa kuadhibiwa. Hata 
hivyo, hawapaswi kuuawa, kwa sababu kijakazi huyo hakuwa 
amewekwa huru. 21 Mwanamume huyo anapaswa kumletea Yehova 
dhabihu yake ya hatia kwenye mlango wa hema la mkutano, kondoo 
dume wa dhabihu ya hatia. 22 Kuhani atamtoa kondoo dume huyo 
wa dhabihu ya hatia ili kufunika dhambi ya mwanamume huyo mbele 
za Yehova, naye atasamehewa dhambi aliyotenda. 


23 “Mtakapofika katika nchi hiyo na kupanda mti wowote wa 
matunda, mnapaswa kuyaona matunda yake kuwa machafu na 
yaliyokatazwa.” Kwa miaka mitatu mmekatazwa kuyala.” Hayapaswi 
kuliwa. 24 Lakini katika mwaka wa nne, matunda yake yote yatakuwa 


matakatifu, mtamtolea Yehova kwa shangwe. 25 Kisha katika mwaka 
wa tano, mnaweza kula matunda yake ili kuongeza mazao yake 
kwenye mavuno yenu. Mimi ni Yehova Mungu wenu. 


26 “Msile kitu chochote kilicho na damu. 

Msitafute ishara za ubashiri au kufanya uchawi. 
27 “Msinyoe” masharafa yenu au kuharibu kingo za ndevu zenu. 


28 “Msijikatekate mwilini kwa ajili ya mtu aliyekufa,” nanyi 
msijichanje chale. Mimi ni Yehova. 


29 “Usimwaibishe binti yako kwa kumfanya kuwa kahaba, ili nchi 
isifanye ukahaba na kujaa upotovu wa maadili. 


* 


30 “Ni lazima mshike sabato zangu, nanyi mnapaswa kuheshimu” 
mahali pangu patakatifu. Mimi ni Yehova. 


31 “Msiende kwa watu wanaowasiliana na roho, wala msitafute 
ushauri kutoka kwa wabashiri msije mkajichafua. Mimi ni Yehova 
Mungu wenu. 


32 “Unapaswa kuinuka mbele ya kichwa chenye mvi, na ni lazima 
umheshimu mzee, nawe lazima umwogope Mungu wako. Mimi ni 
Yehova. 


33 “Mgeni akiishi nanyi katika nchi yenu, msimtese. 34 Mgeni 
anayeishi pamoja nanyi mtamwona kama mwenyeji; nanyi lazima 
mumpende kama mnavyojipenda wenyewe, kwa maana mlikuwa 
wageni nchini Misri. Mimi ni Yehova Mungu wenu. 


35 “Msitumie vipimo vya uwongo kupima urefu, uzito, au ujazo. 
36 Mnapaswa kutumia mizani sahihi, vipimo sahihi, kipimo sahihi cha 


vitu vikavu,” na kipimo sahihi cha vitu vya majimaji.” Mimi ni Yehova 
Mungu wenu niliyewatoa katika nchi ya Misri. 37 Kwa hiyo ni lazima 
mshike masharti yangu yote na sheria zangu zote,” mnapaswa 
kuzifuata. Mimi ni Yehova.” 


A Law. 19:3 Tnn., “kumwogopa.” 

^ Law. 19:10 Au “wanaoteseka.” 

A Law. 19:14 Au “Usimlaani.” 

A Law. 19:16 Tnn., “damu ya.” 

A Law. 19:23 Tnn., “kuwa kama magovi yake.” 

A Law. 19:23 Tnn., “Kwa miaka mitatu hayajatahiriwa.” 
A Law. 19:27 Au “Msipunguze; Msikate.” 


A Law. 19:28 Au “kwa ajili ya nafsi iliyokufa.” Neno la Kiebrania 
ne'phesh katika andiko hili linamaanisha mtu aliyekufa. 


A Law. 19:30 Tnn., “kuogopa.” 
A Law. 19:36 Tnn., “kipimo sahihi cha efa.” Angalia Nyongeza B14. 
A Law. 19:36 Tnn., “kipimo sahihi cha hini.” Angalia Nyongeza B14. 


A Law. 19:37 Tnn., “maamuzi yangu yote ya hukumu.” 


Mambo ya Walawi 20:1-27 


20 Yehova akaendelea kumwambia Musa: 2 “Waambie hivi 
Waisraeli: Mwanamume yeyote Mwisraeli na mgeni yeyote 
anayeishi katika nchi ya Israeli atakayemtoa mtoto wake dhabihu 
kwa Moleki ni lazima auawe. Watu wote wanapaswa kumuua kwa 
kumpiga mawe. 3 Mimi mwenyewe nitamkataa” mtu huyo, nami 
nitamwangamiza, kwa sababu amemtoa mtoto wake dhabihu kwa 
Moleki, ametia unajisi mahali pangu patakatifu na kulichafua jina 
langu takatifu. 4 Watu wakimwona mtu huyo akimtoa mtoto wake 
dhabihu kwa Moleki na wakatae kimakusudi kumuua mtu huyo, 

> basi mimi mwenyewe nitamkataa” mtu huyo pamoja na familia 
yake. Nitamwangamiza pamoja na wote waliojiunga naye kufanya 
ukahaba na Moleki. 


6 “Kwa hakika nitamkataa na kumwangamiza mtu yeyote 
anayetafuta ushauri kutoka kwa watu wanaowasiliana na roho na pia 
wabashiri ili kufanya ukahaba wa kiroho pamoja nao. 


7 “Nilazima mjitakase na kuwa watakatifu, kwa sababu mimi ni 
Yehova Mungu wenu. 8 Nanyi lazima mshike sheria zangu na 
kuzifuata. Mimi ni Yehova, ninayewatakasa. 


9 “Mtu yeyote anayemtukana?” baba yake au mama yake lazima 
auawe. Kwa kuwa amemlaani baba yake au mama yake atakuwa na 
hatia kwa sababu ya kifo chake mwenyewe.” 


10 “Ifuatayo ni sheria kuhusu mwanamume anayefanya uzinzi na 
mke wa mwanamume mwingine: Mwanamume anayefanya uzinzi na 
mke wa mwenzake lazima auawe; mwanamume huyo na 
mwanamke aliyefanya naye uzinzi lazima wauawe. 11 Mwanamume 


anayefanya ngono na mke wa baba yake amemwaibisha baba 
yake.” Ni lazima wote wawili wauawe. Watakuwa na hatia kwa 
sababu ya vifo vyao wenyewe.” 12 Mwanamume akifanya ngono na 
binti mkwe wake, wote wawili wanapaswa kuuawa. Wamekiuka 
sheria ya asili. Watakuwa na hatia kwa sababu ya vifo vyao 
wenyewe.” 


13 “Mwanamume akilala na mwanamume mwenzake kama vile 
mwanamume anavyolala na mwanamke, wote wawili wamefanya 
jambo linalochukiza. Ni lazima wauawe. Watakuwa na hatia kwa 
sababu ya vifo vyao wenyewe.” 


14 “Mwanamume akimwoa mwanamke na afanye ngono na mama 
ya mwanamke huyo, ni tendo chafu linalochukiza.” Anapaswa 
kuchomwa moto pamoja na wanawake hao, ili mwenendo huo 
mchafu unaochukiza usiendelee miongoni mwenu. 


15 “Mwanamume akifanya ngono na mnyama lazima auawe, 
mnapaswa pia kumuua mnyama huyo. 16 Mwanamke akienda 
kufanya ngono na mnyama, ni lazima mumuue mwanamke huyo 
pamoja na mnyama huyo. Lazima wauawe. Watakuwa na hatia kwa 
sababu ya vifo vyao wenyewe.” 


17 “Mwanamume akifanya ngono na dada yake, binti ya baba yake 
au binti ya mama yake na kuona uchi wake na binti huyo pia aone 
uchi wake, ni jambo la aibu. Ni lazima wauawe mbele ya watu wote. 
Amemwaibisha dada yake.” Anapaswa kuadhibiwa. 


18 “Mwanamume akifanya ngono na mwanamke mwenye hedhi, 
mwanamume huyo na mwanamke huyo wamefunua mtiririko wa 
damu yake. Ni lazima wote wawili wauawe. 


19 “Hupaswi kufanya ngono na dada ya mama yako au dada ya 
baba yako, kwa sababu kufanya hivyo ni kumwaibisha mtu wako wa 
ukoo uliye na uhusiano wa damu naye. Wanapaswa kuadhibiwa kwa 
sababu ya kosa lao. 22 Mwanamume anayefanya ngono na mke wa 
ndugu ya baba yake amemwaibisha” ndugu ya baba yake. 
Wanapaswa kuadhibiwa kwa sababu ya dhambi yao. Watakufa bila 
watoto. 21 Mwanamume akimchukua mke wa ndugu yake, ni jambo 
linalochukiza sana. Amemwaibisha ndugu yake.” Hawatazaa mtoto. 


22 “Ni lazima mshike masharti yangu yote na sheria zangu zote na 
kuzifuata, ili nchi ninayowapa mwishi ndani yake isiwatapike. 

23 Hampaswi kufuata sheria za mataifa ninayoyafukuza kutoka 
mbele yenu; kwa sababu yamefanya mambo hayo yote, nami 
ninayachukia kabisa mataifa hayo. 24 Ndiyo sababu niliwaambia: 
“Mtaimiliki nchi yao, nami nitawapa iwe miliki yenu, nchi inayotiririka 
maziwa na asali. Mimi ni Yehova Mungu wenu, nami nimewatenga 
na mataifa mengine.” 25 Ni lazima mtofautishe mnyama aliye safi na 
asiye safi na ndege aliye safi na asiye safi; msinifanye niwachukie 
kwa kula mnyama au ndege au kiumbe yeyote anayetambaa 
niliyewaambia kwamba si safi. 26 Ni lazima muwe watakatifu mbele 
zangu, kwa sababu mimi, Yehova, ni mtakatifu, nami ninawatenga 
na mataifa mengine ili muwe watu wangu. 


27 “Mwanamume au mwanamke yeyote ambaye anawasiliana na 
roho au ni mbashiri” lazima auawe. Watu wanapaswa kuwaua kwa 
kuwapiga mawe. Watakuwa na hatia kwa sababu ya vifo vyao 


LELET 


wenyewe. ” 


^ Law. 20:3 Tnn., “nitaukaza uso wangu dhidi ya.” 


A Law. 20:5 Tnn., “nitaukaza uso wangu dhidi ya.” 

A Law. 20:9 Au “anayemlaani.” 

A Law. 20:9 Tnn., “damu yake itakuwa juu ya kichwa chake.” 
A Law. 20:11 Tnn., “amefunua uchi wa baba yake.” 

A Law. 20:11 Tnn., “Damu yao itakuwa juu ya vichwa vyao.” 

A Law. 20:12 Tnn., “Damu yao itakuwa juu ya vichwa vyao.” 

A Law. 20:13 Tnn., “Damu yao itakuwa juu ya vichwa vyao.” 


A Law. 20:14 Au “ni mwenendo wa aibu; mwenendo mchafu 
uliopotoka.” 


A Law. 20:16 Tnn., “Damu yao itakuwa juu ya vichwa vyao.” 
A Law. 20:17 Tnn., “Amefunua uchi wa dada yake. 

A Law. 20:20 Tnn., “amefunua uchi wa.” 

A Law. 20:21 Tnn., “Amefunua uchi wa ndugu yake.” 

A Law. 20:27 Au “ana roho ya ubashiri.” 


A Law. 20:27 Tnn., “Damu yao itakuwa juu ya vichwa vyao.” 


Mambo ya Walawi 21:1-24 


21 Yehova akaendelea kumwambia Musa: “Waambie hivi wana wa 
Haruni, makuhani: ‘Mtu yeyote kati yenu asijichafue kwa kumgusa 
mtu aliyekufa” miongoni mwa watu wake. 2 Lakini anaweza kufanya 
hivyo kwa ajili ya mtu wa karibu wa ukoo aliye na uhusiano wa damu 
naye, mama yake, baba yake, mwana wake, binti yake, ndugu yake, 
3 na anaweza kujichafua kwa kumgusa dada yake wa karibu ikiwa ni 
bikira na hajaolewa. 4 Hapaswi kujichafua na kujitia unajisi kwa 
kumgusa mke wa mwanamume anayetoka katika ukoo wake. 

> Hawapaswi kunyoa upara au kukata ncha za ndevu zao au 
kujikatakata mwilini. $ Wanapaswa kuwa watakatifu mbele za Mungu 
wao, nao hawapaswi kulichafua jina la Mungu wao, kwa sababu 
wanatoa dhabihu za Yehova zinazochomwa kwa moto, mkate wa” 
Mungu wao, lazima wawe watakatifu. 7” Hawapaswi kumwoa 
kahaba, mwanamke aliyenajisiwa, au mwanamke aliyetalikiwa na 
mume wake, kwa sababu kuhani ni mtakatifu mbele za Mungu wake. 
8 Ni lazima umtakase kuhani, kwa sababu ndiye anayetoa mkate wa 
Mungu wenu. Mnapaswa kumwona kuwa mtakatifu, kwa sababu 
mimi, Yehova, ninayewatakasa ninyi, ni mtakatifu. 


9 “Sasa binti ya kuhani akijichafua kwa kufanya ukahaba, 
anamchafua baba yake. Binti huyo anapaswa kuchomwa moto. 


10 “Kuhani mkuu miongoni mwa ndugu zake, aliyetiwa mafuta 
kichwani na kuwekwa rasmi ili avae mavazi ya kuhani, anapaswa 
kutunza nywele zake na hapaswi kurarua mavazi yake. 11 Hapaswi 
kumkaribia mtu yeyote aliyekufa;” hapaswi hata kujichafua kwa 
kumgusa baba yake au mama yake ambaye amekufa. 12 Hapaswi 
kuondoka mahali patakatifu wala kuchafua mahali patakatifu pa 


Mungu wake, kwa sababu ishara ya wakfu, yale mafuta ya Mungu 
wake yanayotumiwa kutia mafuta yako juu yake. Mimi ni Yehova. 


13 “Ni lazima amwoe mwanamke ambaye ni bikira. 14 Hapaswi kuoa 
mwanamke mjane, mwanamke aliyetalikiwa, aliyenajisiwa, au 
kahaba; anapaswa kuoa mwanamke bikira miongoni mwa watu 
wake. 15 Hapaswi kuchafua uzao wake?” kati ya watu wake, kwa 
sababu mimi ni Yehova, ninayemtakasa.” 


16 Yehova akaendelea kumwambia Musa: 17 “Mwambie hivi Haruni: 
‘Mtu yeyote wa uzao wako” katika vizazi vyako vyote ambaye ana 
kasoro asikaribie mahali patakatifu ili kutoa mkate wa Mungu wake. 
18 Mtu yeyote mwenye kasoro hapaswi kukaribia mahali patakatifu: 
mtu aliye kipofu au mlemavu au mwenye majeraha usoni” au 
mwenye kiungo kimoja kirefu zaidi, 19 au mtu aliyevunjika mguu au 
aliyevunjika mkono, 20 au kibyongo au mbilikimo,” au mtu mwenye 
jicho lililo na kasoro au mwenye ukurutu wa ngozi au mba au 
mwenye mapumbu yaliyoharibika. 21 Mtu yeyote wa uzao wa” 
kuhani Haruni ambaye ana kasoro hatakaribia mahali patakatifu ili 
kutoa dhabihu za Yehova zinazochomwa kwa moto. Kwa sababu 
ana kasoro, hapaswi kupakaribia ili kutoa mkate wa Mungu wake. 
22 Anaweza kula mkate wa Mungu wake kutoka kati ya vitu vitakatifu 
kabisa na kutoka kati ya vitu vitakatifu. 23 Hata hivyo, hapaswi 
kukaribia pazia wala madhabahu, kwa sababu ana kasoro mwilini; 
naye hapaswi kuchafua mahali pangu patakatifu, kwa kuwa mimi ni 
Yehova, ninayewatakasa.” 


24 Basi Musa akawaambia Haruni na wanawe, na Waisraeli wote 
mambo hayo. 


A Law. 21:1 Au “kuigusa nafsi iliyokufa.” 

A Law. 21:6 Au “chakula cha,” yaani, dhabihu. 

A Law. 21:11 Au “kuikaribia nafsi yoyote iliyokufa.” 
A Law. 21:15 Tnn., “mbegu yake.” 

A Law. 21:17 Tnn., “mbegu yako.” 

A Law. 21:18 Tnn., “pua iliyokatika.” 

A Law. 21:20 Au labda, “aliyekonda na kudhoofika.” 


A Law. 21:21 Tnn., “mbegu ya.” 


Mambo ya Walawi 22:1-33 


22 Yehova akaendelea kumwambia Musa: 2 “Mwambie Haruni na 
wanawe kwamba wanapaswa kuwa waangalifu kuhusu 
wanavyoshughulikia” vitu vitakatifu vya Waisraeli, nao wasichafue 
jina langu takatifu kuhusu vitu wanavyotakasa kwa ajili yangu. Mimi 
ni Yehova. 3 Waambie, 'Katika vizazi vyenu vyote, mzao wenu 
yeyote asiye safi atakayekaribia vitu vitakatifu ambavyo Waisraeli 
wanavitakasa kwa ajili yangu, mimi, Yehova, ataangamizwa kutoka 
mbele zangu. Mimi ni Yehova. 4 Mzao yeyote wa Haruni mwenye 
ukoma au anayetokwa na umajimaji asile vitu vitakatifu mpaka 
atakapokuwa safi, wala mtu anayemgusa mtu yeyote aliyejichafua 
kwa kugusa mtu aliyekufa,” wala mtu anayetokwa na shahawa, 

5 wala mtu anayemgusa kiumbe asiye safi anayeishi kwenye 
makundi makubwa wala mtu anayemgusa mtu asiye safi kwa 
sababu yoyote ile ambaye anaweza kumchafua. 6 Mtu anayegusa 
kitu chochote kati ya vitu hivyo hatakuwa safi mpaka jioni, naye 
hapaswi kula kitu chochote kitakatifu, badala yake anapaswa kuoga 
kwenye maji. 7 Baada ya jua kutua, atakuwa safi, kisha anaweza 
kula baadhi ya vitu vitakatifu kwa sababu ni chakula chake. 8 Pia, 
hapaswi kujichafua kwa kula mnyama yeyote aliyepatikana amekufa 
au kiumbe yeyote aliyeraruliwa na mnyama wa mwituni. Mimi ni 
Yehova. 


9 “Ni lazima watimize wajibu wao mbele zangu, wasije wakatenda 
dhambi kwa kukosa kutimiza wajibu huo na hivyo kufa kwa sababu 
walikuwa wakiuchafua. Mimi ni Yehova, ninayewatakasa. 


10 “Mtu asiye na idhini” haruhusiwi kula vitu vitakatifu. Hakuna 
mgeni wa kuhani au kibarua anayepaswa kula kitu chochote 


kitakatifu. 11 Lakini kuhani akimnunua mtu kwa pesa zake, mtu huyo 
anaweza kula vitu hivyo. Vilevile watumwa waliozaliwa katika 
nyumba yake wanaweza kula chakula chake. 12 Binti ya kuhani 
akiolewa na mwanamume ambaye si kuhani,” hapaswi kula vitu 
vitakatifu vilivyotolewa mchango. 13 Lakini binti ya kuhani akiwa 
mjane au akitalikiwa na hana mtoto, naye arudi nyumbani kwa baba 
yake alikoishi kabla hajaolewa, anaweza kula kiasi fulani cha 
chakula cha baba yake; lakini mtu yeyote asiye na idhini” hapaswi 
kula chakula hicho. 


14 “Mtu akila kitu kitakatifu bila kujua, ni lazima alipie kitu hicho na 
kuongeza sehemu ya tano ya thamani yake na kumpa kuhani. 

15 Kwa hiyo makuhani hawapaswi kuchafua vitu vitakatifu ambavyo 
Waisraeli wanamtolea Yehova mchango 16 na hivyo kufanya 
Waisraeli waadhibiwe kwa sababu ya hatia ya kula vitu vyao 
vitakatifu; kwa maana mimi ni Yehova, ninayewatakasa.” 


17 Yehova akaendelea kumwambia Musa: 18 “Waambie hivi Haruni 
na wanawe na Waisraeli wote: 'Mwanamume Mwisraeli au mgeni 
katika Israeli anapomtolea Yehova dhabihu ya kuteketezwa ili 
kutimiza nadhiri zake au kutoa toleo la hiari, 19 anapaswa kutoa 
ng'ombe dume asiye na kasoro, wanakondoo dume, au mbuzi ili 
apate kibali. 22 Hampaswi kutoa kitu chochote chenye kasoro, kwa 
sababu hamtapata kibali mkifanya hivyo. 


21 “Mtu akimtolea Yehova dhabihu ya ushirika ili kutimiza nadhiri au 
akiitoa ikiwa toleo la hiari, anapaswa kutoa mnyama asiye na kasoro 
kutoka katika mifugo yake au kundi lake, ili apate kibali. Mnyama 
huyo hapaswi kuwa na kasoro yoyote. 22 Hampaswi kumtoa dhabihu 
mnyama yeyote aliye kipofu, aliyevunjika, aliyekatwa, aliyejeruhiwa, 


mwenye uvimbe, vipele, au mba; hampaswi kumtolea Yehova yeyote 
kati ya wanyama hao au kumtolea Yehova dhabihu za aina hiyo 
kwenye madhabahu yake. 23 Mnaweza kumtoa ng'ombe dume au 
kondoo mwenye kiungo kimoja kirefu zaidi au kifupi sana kuwa toleo 
la hiari, lakini hatakubaliwa mkimtoa kuwa dhabihu ya nadhiri. 

24 Hampaswi kumtolea Yehova mnyama mwenye mapumbu 
yaliyominywa au kupondwa au kung'olewa au kukatwa; hampaswi 
kuwatoa dhabihu wanyama wa aina hiyo katika nchi yenu. 29 Nanyi 
hampaswi kupokea wanyama wa aina hiyo kutoka kwa mgeni na 
kuwatoa kuwa dhabihu kwa” Mungu wenu, kwa sababu wana kasoro 
na ni walemavu. Hawatakubaliwa.” 


26 Yehova akaendelea kumwambia Musa: 27 “Ng'ombe dume au 
mwanakondoo dume au mbuzi akizaliwa, atakaa na mama yake kwa 
siku saba, lakini kuanzia siku ya nane atapokewa kwa kibali kuwa 
dhabihu, dhabihu kwa Yehova inayochomwa kwa moto. 28 Lakini 
hampaswi kumchinja ng'ombe dume au kondoo pamoja na watoto 
wake siku ileile. 


29 “Mkimtolea Yehova dhabihu ya shukrani, mnapaswa kuitoa 
dhabihu hiyo ili mpate kibali chake. 30 Inapaswa kuliwa siku 
hiyohiyo. Hampaswi kuacha sehemu yoyote mpaka asubuhi. Mimi ni 
Yehova. 


31 “Ni lazima mshike amri zangu na kuzifuata. Mimi ni Yehova. 

32 Msilichafue jina langu takatifu, ni lazima nitakaswe miongoni mwa 
Waisraeli. Mimi ni Yehova, ninayewatakasa, 33 ninayewatoa katika 
nchi ya Misri ili nijithibitishe kuwa Mungu wenu. Mimi ni Yehova.” 


A Law. 22:2 Tnn., “kuhusu jinsi wanavyopaswa kujitenga na.” 


A Law. 22:4 Au “nafsi iliyokufa.” 


A Law. 22:10 Tnn., “Mgeni,” yaani, mtu ambaye si wa familia ya 
Haruni. 


A Law. 22:12 Au “ni mgeni.” 


A Law. 22:13 Tnn., “mgeni yeyote,” yaani, mtu ambaye si wa familia 
ya Haruni. 


^ Law. 22:25 Tnn., “mkate wa.” 


Mambo ya Walawi 23:1-44 


23 Yehova akaendelea kumwambia Musa: 2 “Waambie hivi 
Waisraeli: 'Sherehe za Yehova za majira ambazo mnapaswa 
kutangaza ni makusanyiko matakatifu. Hizi ndizo sherehe zangu za 
majira: 


3 “Mnaweza kufanya kazi kwa siku sita, lakini siku ya saba ni sabato 
ya pumziko kamili, kusanyiko takatifu. Hamtafanya kazi yoyote. Ni 
sabato kwa Yehova popote mnapoishi. 


4 “Hizi ndizo sherehe za Yehova za majira, makusanyiko matakatifu 
ambayo mnapaswa kutangaza katika nyakati zilizopangwa za 
sherehe hizo: > Katika siku ya 14 ya mwezi wa kwanza, wakati wa 
jioni kabla ya giza kuingia” ni Pasaka ya Yehova. 


6 “Siku ya 15 ya mwezi huo ni Sherehe ya Yehova ya Mikate Isiyo 
na Chachu. Kwa siku saba mnapaswa kula mikate isiyo na chachu. 
7 Siku ya kwanza, mtakuwa na kusanyiko takatifu. Hampaswi 
kufanya kazi yoyote ngumu. 8 Lakini kwa siku saba mtamtolea 
Yehova dhabihu inayochomwa kwa moto. Siku ya saba kutakuwa na 
kusanyiko takatifu. Hampaswi kufanya kazi yoyote ngumu.” 


9 Yehova akaendelea kumwambia Musa: 10 “Waambie hivi 
Waisraeli: ‘Hatimaye mtakapoingia katika nchi ninayowapa na 
kuvuna mazao yake, ni lazima mumletee kuhani tita la mavuno yenu 
ya kwanza. 11 Naye kuhani atatikisa tita hilo mbele za Yehova 
kwenda mbele na nyuma ili mpate kibali. Atalitikisa siku inayofuata 
siku ya Sabato. 12 Siku ambayo tita hilo linatikiswa, ni lazima 
mumtolee Yehova dhabihu ya kuteketezwa ya mwanakondoo dume 
wa mwaka mmoja asiye na kasoro. 13 Mtatoa pia sehemu mbili za 


kumi za kipimo cha efa” ya unga laini uliochanganywa na mafuta 
kuwa toleo la nafaka linalochomwa kwa moto, lenye harufu 
inayompendeza” Yehova. Pia mtatoa robo ya hini” ya divai kuwa 
toleo la kinywaji. 14 Msile mkate wowote, nafaka zilizokaangwa, au 
nafaka zilizotoka kuvunwa, mpaka mtakapomtolea Mungu dhabihu 
zenu. Ni sheria ya kudumu katika vizazi vyenu vyote mahali popote 
mtakapoishi. 


15 “Mnapaswa kuhesabu sabato saba kuanzia siku inayofuata siku 
ya Sabato, siku mnayotoa tita la toleo la kutikiswa. Yanapaswa kuwa 
majuma kamili. 16 Mtahesabu siku 50 mpaka siku inayofuata Sabato 
ya saba, kisha mtamtolea Yehova toleo la nafaka iliyotoka kuvunwa. 
17 Mnapaswa kuleta mikate miwili kutoka nyumbani ili iwe toleo la 
kutikiswa. Mikate hiyo inapaswa kuokwa kwa kutumia sehemu mbili 
za kumi za kipimo cha efa” ya unga laini. Inapaswa kuwa na chachu, 
ni mazao ya kwanza yaliyokomaa yanayotolewa kwa Yehova. 

18 Nanyi mnapaswa kutoa mikate hiyo pamoja na wanakondoo 
dume saba wa mwaka mmoja wasio na kasoro, ng'ombe dume 
mmoja mchanga, na kondoo dume wawili. Watatolewa kwa Yehova 
wakiwa dhabihu ya kuteketezwa pamoja na toleo la nafaka na 
matoleo ya vinywaji, dhabihu inayochomwa kwa moto yenye harufu 
inayompendeza” Yehova. 19 Pia mnapaswa kumtoa mwanambuzi 
mmoja kwa ajili ya dhabihu ya dhambi na wanakondoo dume wawili 
wa mwaka mmoja kwa ajili ya dhabihu ya ushirika. 20 Kuhani 
atazitikisa dhabihu hizo kwenda mbele na nyuma pamoja na ile 
mikate ya mazao ya kwanza yaliyokomaa kama dhabihu ya 
kutikiswa mbele za Yehova, pamoja na wale wanakondoo dume 
wawili. Ni vitu vitakatifu vinavyotolewa kwa Yehova kwa ajili ya 
kuhani. 21 Siku hiyo mtatangaza na kufanya kusanyiko takatifu. 


Hamtafanya kazi yoyote ngumu. Ni sheria ya kudumu katika vizazi 
vyenu vyote mahali popote mnapoishi. 


22 “Mnapovuna mashamba yenu, msivune kabisa ukingo wa 
mashamba yenu, nanyi msiokote masalio ya mavuno yenu. 
Waachieni maskini” na wageni. Mimi ni Yehova Mungu wenu.” 


23 Yehova akaendelea kumwambia Musa: 24 “Waambie hivi 
Waisraeli: ‘Siku ya kwanza ya mwezi wa saba, mtakuwa na pumziko 
kamili, mtaadhimisha kusanyiko takatifu litakalotangazwa kwa mlio 
wa tarumbeta. 25 Hampaswi kufanya kazi yoyote ngumu, nanyi 


3” 


mtamtolea Yehova dhabihu inayochomwa kwa moto. 


26 Yehova akaendelea kumwambia Musa: 27 “Hata hivyo, siku ya 
kumi ya mwezi huo wa saba ni Siku ya Kufunika Dhambi. Mtakuwa 
na kusanyiko takatifu, nanyi mnapaswa kujitesa” na kumtolea 
Yehova dhabihu inayochomwa kwa moto. 28 Hampaswi kufanya kazi 
yoyote siku hiyo kwa sababu ni siku ya kufunika dhambi zenu mbele 
za Yehova Mungu wenu. 29 Mtu yeyote ambaye hatajitesa” siku hiyo 
atauawa. 30 Nami nitamwangamiza mtu yeyote atakayefanya kazi 
yoyote siku hiyo. 31 Hampaswi kufanya kazi yoyote. Ni sheria ya 
kudumu katika vizazi vyenu vyote mahali popote mtakapoishi. 32 Ni 
sabato ya pumziko kamili kwenu, nanyi mtajitesa siku ya tisa ya 
mwezi huo wakati wa jioni. Mtaadhimisha sabato kuanzia jioni hiyo 
mpaka jioni inayofuata.” 


33 Yehova akaendelea kumwambia Musa: 34 “Waambie hivi 
Waisraeli: 'Siku ya 15 ya mwezi huo wa saba mtamfanyia Yehova 
Sherehe ya Vibanda?” kwa siku saba. 35 Mtakuwa na kusanyiko 
takatifu siku ya kwanza, nanyi hampaswi kufanya kazi yoyote 
ngumu. 36 Kwa siku saba mtamtolea Yehova dhabihu inayochomwa 


kwa moto. Siku ya nane mtakuwa na kusanyiko takatifu, nanyi 
mnapaswa kumtolea Yehova dhabihu inayochomwa kwa moto. Ni 
kusanyiko takatifu. Hampaswi kufanya kazi yoyote ngumu. 


37 “Hizo ndizo sherehe za Yehova za majira mnazopaswa 
kutangaza kuwa makusanyiko matakatifu ya kumtolea Yehova 
dhabihu hizi zinazochomwa moto: dhabihu ya kuteketezwa pamoja 
na toleo lake la nafaka na matoleo ya vinywaji kulingana na ratiba ya 
kila siku. 38 Mtazitoa pamoja na dhabihu zinazotolewa wakati wa 
sabato za Yehova, pamoja na zawadi zenu, dhabihu zenu za nadhiri, 
na matoleo yenu ya hiari ambayo mnapaswa kumtolea Yehova. 

39 Hata hivyo, siku ya 15 ya mwezi wa saba, baada ya kukusanya 
mavuno yenu, mnapaswa kufanya sherehe ya Yehova kwa siku 
saba. Siku ya kwanza ni ya pumziko kamili na siku ya nane ni ya 
pumziko kamili. 40 Siku ya kwanza, mtachukua matunda ya miti yenu 
bora, matawi ya mitende, matawi ya miti yenye majani mengi na 
mierebi ya bondeni, nanyi mtashangilia mbele za Yehova Mungu 
wenu kwa siku saba. 41 Mtamfanyia Yehova sherehe hiyo kwa siku 
saba kila mwaka. Kwa kuwa ni sheria ya kudumu katika vizazi vyenu 
vyote, mnapaswa kuisheherekea katika mwezi wa saba. 42 Mtakaa 
katika vibanda kwa siku saba. Waisraeli wote watakaa katika 
vibanda, 43 ili vizazi vyenu vinavyokuja vijue kwamba niliwafanya 
Waisraeli wakae katika vibanda nilipowatoa nchini Misri. Mimi ni 
Yehova Mungu wenu.” 


44 Basi Musa akawaambia Waisraeli kuhusu sherehe za Yehova za 
majira. 


^ Law. 23:5 Tnn., “katikati ya zile jioni mbili.” 


A Law. 23:13 Sehemu mbili za kumi za efa zilikuwa sawa na lita 4.4 
au kilogramu 2.6 hivi. Angalia Nyongeza B14. 


^ Law. 23:13 Au “inayomtuliza.” 


^ Law. 23:13 Hini ilikuwa sawa na lita 3.67. Angalia Nyongeza B14. 


^ Law. 23:17 Sehemu mbili za kumi za efa zilikuwa sawa na lita 4.4 
au kilogramu 2.6 hivi. Angalia Nyongeza B14. 


^ Law. 23:18 Au “inayomtuliza.” 
^ Law. 23:22 Au “wanaoteseka.” 


^ Law. 23:27 Kwa ujumla inaeleweka kwamba “kujitesa” 
kunamaanisha kujinyima kwa njia mbalimbali, kutia ndani kufunga. 


^ Law. 23:29 Au labda, “hatafunga.” 


^ Law. 23:34 Au “Vibanda vya Muda.” 


Mambo ya Walawi 24:1-23 


24 Yehova akaendelea kumwambia Musa: 2 “Waamuru Waisraeli 
wakuletee mafuta safi ya zeituni zilizopondwa ili taa ziwake daima. 

3 Katika hema la mkutano, nje ya pazia lililo karibu na sanduku la 
ushahidi, Haruni atahakikisha kwamba taa hizo zinawaka daima 
kuanzia jioni mpaka asubuhi mbele za Yehova. Hiyo ni sheria ya 
kudumu katika vizazi vyenu vyote. 4 Haruni anapaswa kupanga taa 
hizo kwa utaratibu kwenye kinara cha taa cha dhahabu safi mbele za 
Yehova daima. 


> “Utachukua unga laini na kuoka mikate 12 ya mviringo. Utatumia 
sehemu mbili za kumi za kipimo cha efa” cha unga laini kuoka kila 
mkate. 6 Utaipanga mikate hiyo kwenye safu” mbili juu ya meza ya 
dhahabu safi mbele za Yehova, kila safu itakuwa na mikate sita. 

7 Unapaswa kuweka ubani safi juu ya kila safu, na mikate hiyo 
itakuwa dhabihu ya kumbukumbu?” inayochomwa kwa moto mbele za 
Yehova. 8 Kila siku ya Sabato, anapaswa kupanga mikate hiyo 
mbele za Yehova kwa ukawaida. Ni agano linalodumu kati yangu na 
Waisraeli. 9 Itakuwa ya Haruni na wanawe, nao wataila mahali 
patakatifu, kwa sababu ni kitu kitakatifu kabisa kwa ajili ya kuhani 
kutoka kwa dhabihu za Yehova zinazochomwa kwa moto; itakuwa 
sheria ya kudumu.” 


10 Siku moja, miongoni mwa Waisraeli, mwana fulani ambaye mama 
yake ni Mwisraeli na baba yake ni Mmisri alipigana na mwanamume 
Mwisraeli kambini. 11 Mwana huyo wa mwanamke Mwisraeli 
akaanza kulikufuru lile Jina” na kulitukana. Basi wakamleta kwa 
Musa. Kumbe mama yake alikuwa Shelomithi, binti ya Dibri wa 


kabila la Dani. 12 Kwa hiyo wakamtia kifungoni mpaka 
walipojulishwa uamuzi wa Yehova. 


13 Kisha Yehova akamwambia Musa: 14 “Mtoeni nje ya kambi yule 
aliyelitukana, na wale wote waliomsikia wanapaswa kuweka mikono 
yao juu ya kichwa chake, kisha Waisraeli wote watampiga mawe. 

15 Nawe utawaambia hivi Waisraeli: ‘Mtu yeyote akimtukana Mungu 
wake, atawajibika kwa sababu ya dhambi yake. 16 Kwa hiyo yule 
aliyelitukana jina la Yehova lazima auawe. Kwa hakika kusanyiko 
lote linapaswa kumpiga mawe. Mgeni anapaswa kuuawa sawasawa 
na mwenyeji kwa sababu ya kulitukana lile Jina. 


17 “Mtu anayemuua mwanadamu mwenzake” lazima auawe. 18 Mtu 
yeyote anayempiga na kumuua mnyama wa kufugwa” anapaswa 
kulipa fidia, uhai kwa uhai.” 19 Mtu akimjeruhi mwanadamu 
mwenzake, basi anapaswa kutendewa jambo alilotenda. 20 Mfupa 
uliovunjika kwa mfupa uliovunjika, jicho kwa jicho, jino kwa jino, 
atajeruhiwa kama alivyomjeruhi mwenzake. 21 Mtu anayempiga na 
kumuua mnyama anapaswa kulipa fidia, lakini mtu anayempiga na 
kumuua mwanadamu anapaswa kuuawa. 


22 “Sheria itakuwa moja kwenu, iwe ni mgeni au mwenyeji, kwa 
sababu mimi ni Yehova Mungu wenu.” 


23 Basi Musa akawaambia Waisraeli mambo hayo, wakamtoa nje ya 
kambi yule aliyelitukana lile Jina, wakampiga mawe. Kwa hiyo 
Waisraeli wakafanya kama Yehova alivyomwamuru Musa. 


A Law. 24:5 Sehemu mbili za kumi za efa zilikuwa sawa na lita 4.4 au 
kilogramu 2.6 hivi. Angalia Nyongeza B14. 


A Law. 24:6 Au “tabaka.” 

A Law. 24:7 Au “itakuwa sehemu ya ukumbusho (uwakilishi) wake.” 
A Law. 24:11 Yaani, jina Yehova, kulingana na mstari wa 15 na 16. 
A Law. 24:17 Au “anayeua nafsi yoyote ya mwanadamu.” 


A Law. 24:18 Au “anayepiga na kuua nafsi ya mnyama.” 


A Law. 24:18 Au “nafsi kwa nafsi.” 


Mambo ya Walawi 25:1-55 


25 Yehova akaendelea kumwambia Musa kwenye Mlima Sinai, 

2 “Waambie hivi Waisraeli: “Hatimaye mtakapoingia katika nchi 
ninayowapa, nchi hiyo itashika sabato ya Yehova. 3 Kwa miaka sita 
mtapanda mbegu katika mashamba yenu, mtapunguza matawi ya 
mizabibu yenu, na kuvuna mazao ya nchi. 4 Lakini katika mwaka wa 
saba nchi itakuwa na pumziko kamili la sabato, sabato ya Yehova. 
Hampaswi kupanda mbegu wala kupunguza matawi ya mizabibu 
yenu. 5 Hampaswi kuvuna nafaka yoyote inayoota yenyewe baada 
ya mavuno, nanyi hampaswi kuchuma zabibu kutoka kwenye 
mizabibu yenu ambayo haijapunguzwa matawi. Ni lazima nchi iwe 
na mwaka wa pumziko kamili. 6 Hata hivyo, mnaweza kula mazao 
yanayoota nchini mwaka huo wa sabato, yaani, mtayala ninyi 
wenyewe, na pia watumwa wenu wa kike na wa kiume, vibarua 
wenu, wageni wanaoishi nanyi, 7 na pia wanyama wenu wa kufugwa 
na wanyama wa mwituni walio katika nchi yenu. Mnaweza kula 
mazao yote nchini. 


8 “Mtahesabu miaka saba ya sabato, miaka saba mara saba, jumla 
ya miaka 49. 9 Kisha mtapiga pembe kwa sauti kubwa katika mwezi 
wa saba, siku ya kumi ya mwezi huo; katika Siku ya Kufunika 
Dhambi mnapaswa kupiga pembe katika nchi yenu yote. 

10 Mtautakasa mwaka wa 50 na kutangaza uhuru kwa wakaaji wote 
nchini. Utakuwa Mwadhimisho wa Miaka 50, na kila mmoja atarudi 
kwenye urithi wake na kila mmoja wenu atarudi kwa familia yake. 

11 Mwaka huo utakuwa mwaka wa Mwadhimisho wa Miaka 50. 
Hamtapanda mbegu wala kuvuna nafaka iliyoota yenyewe wala 
kuchuma zabibu kutoka kwenye mizabibu ambayo haijapunguzwa 
matawi. 12 Kwa maana ni Mwadhimisho wa Miaka 50, ni mwaka 


mtakatifu kwenu. Mnaweza kula tu mazao yanayoota yenyewe 
nchini. 


13 “Katika mwaka huo wa 50, kila mmoja wenu anapaswa kurudi 
kwenye urithi wake. 14 Ukiuza au kununua chochote kutoka kwa 
mwenzako, usimpunje. 15 Bei ya unachonunua inapaswa kulingana 
na idadi ya miaka ambayo imepita baada ya Mwadhimisho wa Miaka 
50, naye anapaswa kukuuzia kulingana na idadi ya miaka inayobaki 
ya mazao. 16 Ikiwa miaka inayobaki ni mingi, anaweza kuongeza 
bei, na ikiwa ni michache anapaswa kupunguza bei kwa sababu 
anakuuzia idadi ya mazao utakayovuna. 17 Hakuna yeyote kati yenu 
anayepaswa kumpunja mwenzake, ni lazima mmwogope Mungu 
wenu, kwa sababu mimi ni Yehova Mungu wenu. 18 Mkishika amri 
zangu na kufuata sheria zangu,” mtaishi kwa usalama nchini. 

19 Nchi itazaa mazao yake, nanyi mtakula na kushiba na kuishi 
humo kwa usalama. 


20 “Iwapo mtauliza: “Tutakula nini katika mwaka wa saba 
tusipopanda mbegu au kuvuna mazao yetu?” 21 Nitaamuru baraka 
zangu zije juu yenu katika mwaka wa sita, nayo nchi itazaa mazao 
ya kutosha kwa miaka mitatu. 22 Nanyi mtapanda mbegu mwaka wa 
nane na kula mavuno ya miaka iliyotangulia mpaka mwaka wa tisa. 
Mtakula mavuno hayo mpaka mtakapovuna mwaka huo. 


23 “Kwa hiyo ardhi haipaswi kuuzwa kwa muda wa kudumu, kwa 
sababu nchi ni yangu. Kwa maana ninyi ni wageni na wahamiaji 
machoni pangu. 24 Katika nchi yote mnayomiliki, mtakuwa na haki 
ya kukomboa” ardhi mliyouza. 


25 “Ikiwa ndugu yako atakuwa maskini na hivyo alazimike kuuza 
sehemu fulani ya urithi wake, basi mkombozi ambaye ni mtu wake 


wa karibu wa ukoo atakuja na kununua sehemu iliyouzwa na ndugu 
yake. 26 Ikiwa mtu hana mkombozi lakini anapata ufanisi na kupata 
uwezo wa kuikomboa, 2” anapaswa kuhesabu thamani yake 
kulingana na miaka iliyopita tangu alipoiuza na kumrudishia yule 
aliyeinunua kiasi kinachobaki. Kisha atarudi kwenye urithi wake. 


28 “Lakini ikiwa hana uwezo wa kuikomboa sehemu aliyouza, 
sehemu hiyo itabaki mikononi mwa mnunuzi mpaka mwaka wa 
Mwadhimisho wa Miaka 50; kisha atarudishiwa sehemu hiyo mwaka 
huo, naye atarudi kwenye urithi wake. 


29 “Mtu akiuza nyumba yake iliyo katika jiji lililozingirwa na ukuta, 
anaweza kuikomboa mwaka mmoja tangu alipoiuza; kwa mwaka 
mzima atakuwa na haki ya kuikomboa. 30 Lakini ikiwa 
haitakombolewa katika muda wa mwaka mzima, nyumba hiyo 
iliyozingirwa na ukuta itakuwa mali ya kudumu ya yule aliyeinunua 
katika vizazi vyake vyote. Haipaswi kurudishwa wakati wa 
ambavyo havijazingirwa na ukuta zinapaswa kuhesabiwa kama 
mashamba. Zinaweza kukombolewa, nazo zinapaswa kurudishwa 
wakati wa Mwadhimisho wa Miaka 50. 


32 “Lakini Walawi wana haki ya kukomboa nyumba zao zilizo katika 
majiji yao wakati wowote. 33 Mlawi asipokomboa nyumba yake, 
nyumba hiyo iliyouzwa katika jiji la Walawi itarudishwa wakati wa 
Mwadhimisho wa Miaka 50, kwa sababu nyumba zilizo katika majiji 
ya Walawi ni urithi wao miongoni mwa Waisraeli. 34 Isitoshe, malisho 
yanayozunguka majiji yao hayapaswi kuuzwa, kwa sababu ni urithi 
wao wa kudumu. 


35 “Ikiwa ndugu yako aliye karibu nawe amekuwa maskini na hawezi 
kujiruzuku, unapaswa kumsaidia, kama ambavyo ungemsaidia 
mgeni na pia mhamiaji, ili aendelee kuwa hai kama wewe. 

36 Usimtoze riba au kujipatia faida kutoka kwake. Ni lazima 
umwogope Mungu wako, na ndugu yako ataendelea kuwa hai kama 
wewe. 37 Usimkopeshe pesa kwa riba au kumpa chakula ili upate 
faida. 38 Mimi ni Yehova Mungu wenu, niliyewatoa nchini Misri ili 
kuwapa nchi ya Kanaani, ili nijithibitishe kuwa Mungu wenu. 


39 “Ikiwa ndugu yako anayeishi karibu nawe amelazimika kujiuza 
kwako kwa sababu amekuwa maskini, usimlazimishe akutumikie 
kama mtumwa. 40 Unapaswa kumtendea kama kibarua, kama 
mhamiaji. Atakutumikia mpaka wakati wa Mwadhimisho wa Miaka 
50. 41 Kisha atakuacha, yeye na watoto” wake, na kurudi kwa watu 
wake wa ukoo. Anapaswa kurudi kwenye urithi wa mababu zake. 

42 Kwa maana wao ni watumwa wangu niliowatoa nchini Misri. 
Hawapaswi kujiuza kama mtumwa anavyouzwa. 43 Usimtendee kwa 
ukatili, ni lazima umwogope Mungu wako. 44 Utawachukua watumwa 
wa kike na wa kiume kutoka katika mataifa jirani, unaweza 
kumnunua mtumwa wa kiume au wa kike kutoka katika mataifa 
hayo. 45 Pia unaweza kununua watumwa kutoka miongoni mwa 
wana wa wageni wanaoishi nawe na kutoka kati ya watu wa familia 
zao waliozaliwa katika nchi yenu, nao watakuwa mali yako. 

46 Unaweza kuwarithisha kwa wana wako ili wawe mali yao ya 
kudumu. Unaweza kuwatumia watumwa hao kama wafanyakazi, 
lakini usiwatendee ndugu zako Waisraeli kwa ukatili. 


47 “Lakini ikiwa mgeni au mhamiaji miongoni mwenu amekuwa tajiri 
na ndugu yako amekuwa maskini kando yake na hivyo analazimika 
kujiuza kwa mgeni au mhamiaji huyo anayeishi miongoni mwenu, au 


kwa mtu wa ukoo wa mgeni huyo, 48 ndugu yako ambaye amejiuza 
ataendelea kuwa na haki ya ukombozi hata baada ya kujiuza. Mmoja 
wa ndugu zake anaweza kumkomboa, 49 au anaweza kukombolewa 
na ndugu ya baba yake au binamu yake, au na mtu yeyote wa karibu 
wa ukoo,” yaani, mtu wa familia yake. 

Au anaweza kujikomboa mwenyewe akipata utajiri. 50 Yeye pamoja 
na mtu aliyemnunua watahesabu idadi ya miaka tangu mwaka 
aliojiuza mpaka mwaka wa Mwadhimisho wa Miaka 50, na bei ya 
kukombolewa kwake itahesabiwa kulingana na idadi hiyo ya miaka. 
Muda aliofanya kazi utapimwa kama muda wa mtu anayefanya kazi 
ya kibarua. 51 Ikiwa miaka inayobaki ni mingi, anapaswa kulipa bei 
yake ya ukombozi kulingana na miaka inayobaki. 52 Lakini ikiwa ni 
miaka michache tu inayobaki kabla ya mwaka wa Mwadhimisho wa 
Miaka 50, anapaswa kuhesabu mwenyewe bei yake ya ukombozi na 
kulipa kulingana na miaka inayobaki. 5 Ataendelea kumtumikia 
kama kibarua mwaka baada ya mwaka; mnapaswa kuhakikisha 
kwamba yule aliyemnunua hamtendei kwa ukatili. 54 Hata hivyo, 
ikiwa hawezi kujinunua kulingana na masharti hayo, ataachiliwa huru 
pamoja na watoto” wake wakati wa Mwadhimisho wa Miaka 50. 


55 “Kwa maana Waisraeli ni watumwa wangu mwenyewe. Ni 
watumwa wangu niliowatoa nchini Misri. Mimi ni Yehova Mungu 
wenu. 


A Law. 25:18 Tnn., “maamuzi yangu ya hukumu.” 
A Law. 25:24 Au “kununua tena.” 


A Law. 25:41 Tnn., “wana.” 


A Law. 25:49 Au “mwenye uhusiano wa damu naye.” 


^ Law. 25:54 Tnn., “wana.” 


Mambo ya Walawi 26:1-46 


26 “Msijitengenezee miungu ya ubatili wala sanamu ya kuchongwa 
au nguzo takatifu, nanyi msichonge sanamu ya mawe katika nchi 
yenu na kuiinamia; kwa maana mimi ni Yehova Mungu wenu. 

2 Mnapaswa kushika sabato zangu na kuheshimu” mahali pangu 
patakatifu. Mimi ni Yehova. 


3 “Mkiendelea kufuata sheria zangu na kushika amri zangu na 
kuzitekeleza, 4 nitawaletea mvua katika majira yanayofaa, nayo nchi 
itazaa kwa wingi, na miti ya matunda itazaa matunda mengi. > Majira 
yenu ya kupura nafaka yataendelea mpaka wakati wa kuvuna 
zabibu, na wakati wa kuvuna zabibu utaendelea mpaka wakati wa 
kupanda; nanyi mtakula mkate na kushiba na kuishi kwa usalama 
katika nchi yenu. $ Nitaleta amani nchini, nanyi mtalala na hakuna 
yeyote atakayewaogopesha; nami nitawaondoa nchini wanyama 
wote wakali wa mwituni, na hakuna mtu yeyote atakayewashambulia 
kwa upanga katika nchi yenu. 7 Nanyi hakika mtawakimbiza maadui 
wenu na kuwaua kwa upanga. 8 Watu watano kati yenu 
watawakimbiza maadui 100, na 100 watawakimbiza 10,000; 
mtawaua maadui wenu kwa upanga. 


9 “Nitawabariki” na kuwafanya mzaane na kuongezeka, nami 
nitatimiza agano nililofanya pamoja nanyi. 10 Wakati wa mavuno 
mtakuwa bado mnakula mavuno ya zamani ya mwaka uliotangulia, 
mtahitaji kuondoa mavuno hayo ya zamani ili mpate nafasi ya 
mavuno mapya. 11 Nami nitaweka hema langu la ibada kati yenu, 
nami sitawakataa. 12 Nitatembea kati yenu na kuwa Mungu wenu, 
nanyi mtakuwa watu wangu. 13 Mimi ni Yehova Mungu wenu, 
niliyewatoa katika nchi ya Misri ili msiendelee kuwa watumwa wao, 


nami nikavunja nira yenu na kuwafanya mtembee vichwa vyenu 
vikiwa vimeinuliwa.” 


14 “Lakini msiponisikiliza au kushika amri hizo zote, 15 mkikataa 
masharti yangu, mkichukia sheria zangu,” na kuvunja agano langu 
kwa kuacha kushika amri zangu zote, 16 basi, mimi nitawatendea 
mambo haya: nitawaadhibu kwa taabu, kwa kifua kikuu na homa 
kali, na kufanya macho yenu yadhoofike na uhai wenu uzorote.” 
Mtapanda mbegu zenu bure, kwa maana maadui wenu watazila. 
17 Nitawakataa,” nanyi mtashindwa na maadui wenu; na wale 
wanaowachukia ninyi watawakanyaga-kanyaga, nanyi mtakimbia 
bila kukimbizwa na mtu. 


18 “Hata mambo hayo yasipowafanya mnisikilize, nitalazimika 
kuwaadhibu mara saba zaidi kwa sababu ya dhambi zenu. 

19 Nitakivunja kiburi chenu cha ukaidi na kufanya mbingu zenu ziwe 
kama chuma na nchi yenu kama shaba. 20 Mtapoteza nguvu zenu 
bure, kwa maana nchi yenu haitazaa mazao yake, na miti iliyo nchini 
haitazaa matunda. 


21 “Lakini mkiendelea kunipinga na kukataa kunisikiliza, ndipo mimi 
nitalazimika kuwapiga mara saba zaidi, kulingana na dhambi zenu. 
22 Nitaleta wanyama wa mwituni kati yenu, nao watawaua watoto 
wenu, wataangamiza mifugo yenu na kupunguza idadi yenu, na 
barabara zenu hazitakuwa na watu. 


23 “Msipokubali nidhamu yangu licha ya mambo hayo, nanyi kwa 
ushupavu mtembee kwa kunipinga, 24 basi mimi pia nitawapinga, 
nami mwenyewe nitawapiga mara saba kwa sababu ya dhambi 
zenu. 25 Nitaleta dhidi yenu upanga unaolipiza kisasi kwa sababu ya 
kulivunja agano langu. Hata mkikusanyika katika majiji yenu, nitaleta 


magonjwa katikati yenu na kuwatia mikononi mwa adui. 

26 Nitakapoharibu hifadhi yenu ya” mikate, wanawake kumi wataoka 
mikate kwenye jiko moja tu na kuwapimia mikate kwa mizani; nanyi 
mtakula lakini hamtashiba. 


27 “Na ikiwa hamtanisikiliza, nanyi mkinipinga kwa ushupavu licha 
ya mambo hayo, 28 nitazidisha upinzani wangu dhidi yenu, na mimi 
mwenyewe nitawaadhibu mara saba kwa sababu ya dhambi zenu. 
29 Basi mtalazimika kula nyama ya wana wenu na nyama ya mabinti 
wenu. 30 Nitaharibu mahali penu patakatifu palipo juu na 
kuvikatakata vinara vyenu vya uvumba, nami nitarundika mizoga 
yenu juu ya mizoga ya sanamu Zenu Zenye kuchukiza,” nami 
nitawachukia na kuwaacha. 31 Nitayaangamiza majiji yenu kwa 
upanga na kuharibu mahali penu patakatifu, nami sitasikia harufu 
inayopendeza” ya dhabihu zenu. 32 Mimi mwenyewe nitaifanya nchi 
yenu iwe ukiwa, na maadui wenu watakaoishi humo watashangazwa 
na hali yake. 33 Nitawatawanya miongoni mwa mataifa, nitachomoa 
upanga nanyi mtakimbizwa; na nchi yenu itaharibiwa, na majiji yenu 
yatabaki ukiwa. 


34 “Wakati huo nchi italipa sabato zake siku zote itakapokuwa 
ukiwa, mtakapokuwa katika nchi ya maadui wenu. Wakati huo nchi 
itapumzika,* kwa maana ni lazima ilipe sabato zake. 35 Siku zote 
itakapokuwa ukiwa itapumzika, kwa sababu haikupumzika wakati wa 
sabato zenu mlipokuwa mkiishi humo. 


36 “Nitajaza hisia ya kukata tamaa mioyoni mwa wale watakaobaki 
katika nchi za maadui wao; na sauti ya jani linalopeperushwa na 
upepo itawafanya wakimbie, nao watakimbia kama mtu 
anayeukimbia upanga na kuanguka bila kukimbizwa na yeyote. 


37 Watajikwaa na kuangukiana kama watu wanaokimbia upanga, 
hata ingawa hakuna anayewakimbiza. Hamtaweza kuwashinda 
maadui wenu. 38 Mtaangamia miongoni mwa mataifa, na nchi ya 
maadui wenu itawala. 39 Wale watakaobaki wataachwa waoze 
katika nchi za maadui wenu kwa sababu ya dhambi zenu. Naam, 
wataozea huko kwa sababu ya dhambi za baba zao. 40 Kisha 
wataungama dhambi zao, wataungama pia dhambi na ukosefu wa 
uaminifu wa baba zao, nao watakiri kwamba hawakuwa waaminifu 
waliponipinga mimi. 41 Basi nikalazimika kuwapinga kwa 
kuwapeleka katika nchi ya maadui wao. 


(111 


Nilifanya hivyo ili mioyo yao mikaidi* inyenyekee, na ili walipie 
dhambi zao. 42 Nitakumbuka agano langu na Yakobo, na agano 
langu na Isaka, na pia agano langu na Abrahamu, nami 
nitaikumbuka nchi yao. 43 Walipokuwa wameiacha nchi yao, ilikuwa 
ikilipa sabato zake na kukaa ukiwa bila mtu yeyote, nao walikuwa 
wakilipia dhambi zao, kwa sababu walikataa amri zangu na kuchukia 
sheria zangu. 44 Lakini licha ya hayo yote, wakiwa katika nchi ya 
maadui wao, sitawakataa kabisa wala sitawatupa na kuwaangamiza 
kabisa na hivyo kulivunja agano nililofanya pamoja nao; kwa maana 
mimi ni Yehova Mungu wao. 45 Kwa ajili yao nitalikumbuka agano 
nililofanya na mababu zao niliowatoa nchini Misri mataifa 
yakishuhudia, ili nijithibitishe mwenyewe kuwa Mungu wao. Mimi ni 
Yehova.” 


46 Hayo ndiyo masharti, amri, na sheria ambazo Yehova aliwapa 
Waisraeli kwenye Mlima Sinai kupitia Musa. 


A Law. 26:2 Au “kuogopa.” 


A Law. 26:9 Au “Nitawakazia fikira.” 

A Law. 26:13 Tnn., “mtembee wima.” 

A Law. 26:15 Tnn., “maamuzi yangu ya hukumu.” 

A Law. 26:16 Au “nafsi yenu izorote.” 

A Law. 26:17 Tnn., “Nitaukaza uso wangu dhidi yenu.” 


A Law. 26:26 Tnn., “fito zenu za.” Labda ni fito zilizotumiwa 
kuhifadhia mikate. 


A Law. 26:30 Huenda neno la Kiebrania linahusiana na neno “mavi,” 
nalo hutumiwa kuonyesha dharau. 


^ Law. 26:31 Au “inayotuliza.” 
A Law. 26:34 Au “itashika sabato.” 


A Law. 26:41 Tnn., “mioyo yao ambayo haijatahiriwa.” 


Mambo ya Walawi 27 : 1-34 


27 Yehova akaendelea kumwambia Musa: 2 “Waambie hivi 
Waisraeli: ‘Mtu akiweka nadhiri ya pekee ya kumtolea Yehova 
thamani inayokadiriwa ya mtu,” 3 thamani ya mwanamume mwenye 
umri wa kuanzia miaka 20 mpaka miaka 60 itakadiriwa kuwa shekeli 
50” za fedha kulingana na shekeli ya kawaida ya mahali patakatifu.” 
4 Lakini ikiwa ni mwanamke, thamani yake itakadiriwa kuwa 

shekeli 30. 5 Ikiwa mtu ana umri wa kuanzia miaka 5 mpaka miaka 
20, thamani ya mwanamume itakadiriwa kuwa shekeli 20 na ya 
mwanamke shekeli 10. 6 Ikiwa mtu ana umri wa kuanzia mwezi 
mmoja mpaka miaka mitano, thamani ya mtoto wa kiume itakadiriwa 
kuwa shekeli tano za fedha na ya mtoto wa kike shekeli tatu za 
fedha. 


7 “Ikiwa mtu ana umri wa miaka 60 na zaidi, thamani ya 
mwanamume itakadiriwa kuwa shekeli 15 na ya mwanamke shekeli 
10. 8 Lakini ikiwa mtu anayeweka nadhiri hawezi kulipa thamani 
iliyokadiriwa kwa sababu ni maskini sana, mtu huyo atasimama 
mbele ya kuhani, naye kuhani atakadiria thamani yake. Atakadiria 
thamani yake kulingana na kiasi ambacho mtu anayeweka nadhiri 
anaweza kulipa. 


9 “Ikiwa nadhiri inahusisha mnyama anayestahili kutolewa kwa 
Yehova, basi chochote kinachotolewa kwa Yehova kitakuwa kitu 
kitakatifu. 10 Hawezi kumbadilisha mnyama aliyemweka kuwa 
nadhiri, yaani, achukue mnyama mzuri na kumtoa mbaya, au 
achukue mbaya na kumtoa mzuri. Lakini akimbadilisha mnyama 
huyo na mwingine, wanyama wote wawili watakuwa watakatifu. 

11 Ikiwa ni mnyama asiye safi ambaye hawezi kutolewa kwa Yehova, 


mnyama huyo atapelekwa mbele ya kuhani. 12 Halafu kuhani 
atakadiria thamani yake, ataamua ikiwa ni mzuri au mbaya. Thamani 
itakayokadiriwa na kuhani ndiyo itakayokuwa thamani ya mnyama 
huyo. 13 Lakini ikiwa mtu huyo anataka kumnunua tena mnyama 
huyo, ni lazima alipe thamani ya mnyama huyo pamoja na sehemu 
ya tano ya thamani iliyokadiriwa. 


14 “Sasa ikiwa mtu ataitakasa nyumba yake ili iwe takatifu kwa 
Yehova, kuhani atakadiria thamani ya nyumba hiyo, iwapo ni nzuri 
au ni mbaya. Thamani itakayokadiriwa na kuhani ndiyo itakayokuwa 
bei yake. 15 Lakini ikiwa mtu anayetakasa nyumba yake anataka 
kuinunua tena, ni lazima alipe thamani iliyokadiriwa pamoja na 
sehemu ya tano ya thamani hiyo, kisha itakuwa yake. 


16 “Mtu akitakasa sehemu fulani ya shamba lake ili iwe ya Yehova, 
thamani yake itakadiriwa kulingana na kiasi cha mbegu 
zinazohitajika kupandwa: thamani ya homeri moja” ya mbegu za 
shayiri itakuwa shekeli 50 za fedha. 17 Ikiwa atalitakasa shamba lake 
kuanzia mwaka wa Mwadhimisho wa Miaka 50, thamani yake itabaki 
kama ilivyokadiriwa. 18 Ikiwa atalitakasa shamba lake baada ya 
mwaka wa Mwadhimisho wa Miaka 50, kuhani atakadiria bei 
kulingana na miaka inayobaki kabla ya mwadhimisho unaofuata wa 
miaka 50, naye atapunguza thamani iliyokadiriwa. 19 Lakini ikiwa 
yule aliyelitakasa shamba hilo anataka kulinunua tena, ni lazima 
alipe thamani yake pamoja na sehemu ya tano ya thamani 
iliyokadiriwa, kisha litakuwa lake. 20 Asipolinunua, kisha mtu 
mwingine auziwe shamba hilo, haliwezi kununuliwa tena. 21 Yule 
aliyenunua shamba hilo akiliacha wakati wa Mwadhimisho wa Miaka 
50, litakuwa kitu kitakatifu kwa Yehova, shamba lililotolewa kwa ajili 
yake. Litakuwa mali ya makuhani. 


22 “Mtu akitakasa shamba alilonunua ambalo si sehemu ya urithi 
wake na kulitoa liwe mali ya Yehova, 23 kuhani atamhesabia thamani 
ya shamba hilo kufikia mwaka wa Mwadhimisho wa Miaka 50, na 
mtu huyo atalipa siku hiyo thamani iliyokadiriwa. Ni kitu kitakatifu 
kwa Yehova. 24 Katika mwaka wa Mwadhimisho wa Miaka 50, 
shamba litarudishwa kwa yule aliyeliuza, kwa mtu ambaye shamba 
hilo ni mali yake. 


25 “Thamani ya kila kitu itakadiriwa kulingana na shekeli ya kawaida 
ya mahali patakatifu. Shekeli moja ni sawa na gera 20.” 


26 “Hata hivyo, hakuna mtu yeyote anayepaswa kumtakasa mzaliwa 
wa kwanza wa wanyama, kwa sababu mzaliwa wa kwanza ni wa 
Yehova. Awe ni ng'ombe dume au kondoo, tayari ni wa Yehova. 

27 Ikiwa mtu anamkomboa mnyama asiye safi kulingana na thamani 
iliyokadiriwa, anapaswa kulipa thamani ya mnyama huyo pamoja na 
sehemu ya tano ya thamani hiyo. Lakini asipomkomboa, mnyama 
huyo atauzwa kulingana na thamani iliyokadiriwa. 


28 “Lakini kitu chochote ambacho mtu anamtolea Yehova bila 
masharti,” iwe ni mwanadamu au mnyama au shamba lake, 
hakiwezi kuuzwa au kununuliwa tena. Kitu chochote kilichowekwa 
wakfu ni kitakatifu kabisa kwa Yehova. 29 Zaidi ya hayo, mtu yeyote 
aliyehukumiwa na kutengwa ili aangamizwe hawezi kukombolewa. 
Ni lazima auawe. 


30 “Kila sehemu ya kumi ya mazao ya ardhi au matunda ni mali ya 
Yehova. Sehemu hiyo ni takatifu kwa Yehova. 31 Ikiwa mtu anataka 
kununua tena sehemu yoyote ya kumi aliyotoa, anapaswa kulipa 
thamani yake pamoja na sehemu ya tano ya thamani hiyo. 32 Kila 
sehemu ya kumi ya mifugo na ya kundi, yaani, kila mnyama wa kumi 


anayepita” chini ya fimbo ya mchungaji atakuwa mtakatifu kwa 
Yehova. 33 Mtu huyo hapaswi kuchunguza ikiwa mnyama huyo ni 
mzuri au mbaya, wala hapaswi kumbadilisha na mwingine. Ikiwa 
atambadilisha na mwingine, basi wanyama wote wawili watakuwa 
watakatifu. Hawawezi kununuliwa tena.” 


34 Hizo ndizo sheria ambazo Yehova alimpa Musa kwenye Mlima 
Sinai ili awape Waisraeli. 


A Law. 27:2 Au “nafsi.” 


A Law. 27:3 Shekeli moja ilikuwa na uzito wa gramu 11.4. Angalia 
Nyongeza B14. 


A Law. 27:3 Au “shekeli takatifu.” 


A Law. 27:16 Homeri ni kipimo sawa na lita 220. Angalia 
Nyongeza B14. 


A Law. 27:25 Gera moja ilikuwa na uzito wa gramu 0.57. Angalia 
Nyongeza B14. 


A Law. 27:28 Au “ili kiangamizwe.” 


A Law. 27:32 Au “kichwa cha kumi kinachopita.” 


HESABU 


YALIYOMO 


1 


Wanaume waandikishwa jeshini (1-46) 
Walawi hawakuandikishwa jeshini (47-51) 


Kambi yapangwa kwa utaratibu (52-54) 


Kambi yapangwa katika makundi ya makabila matatu- 
matatu (1-34) 


Kundi la Yuda upande wa mashariki (3-9) 
Kundi la Rubeni upande wa kusini (10-16) 
Kambi ya Lawi yawekwa katikati (17) 

Kundi la Efraimu upande wa magharibi (18-24) 
Kundi la Dani upande wa kaskazini (25-31) 


Jumla ya wanaume walioandikishwa (32-34) 


Wana wa Haruni (1-4) 
Walawi wachaguliwa ili kuhudumu (5-39) 


Kukombolewa kwa wazaliwa wa kwanza (40-51) 


Utumishi wa Wakohathi (1-20) 

Utumishi wa Wagershoni (21-28) 

Utumishi wa Wamerari (29-33) 

Muhtasari kuhusu idadi ya watu waliohesabiwa (34-49) 
5 

Kuwatenga watu wasio safi (1-4) 

Kuungama na kulipia kosa (5-10) 


Maji yatumiwa kuthibitisha ikiwa mtu alifanya uzinzi (11-31) 


Nadhiri ya Unadhiri (1-21) 


Baraka ya makuhani (22-27) 


Matoleo ya kuzindua hema la ibada (1-89) 


Haruni awasha taa saba (1-4) 


Walawi watakaswa na kuanza utumishi wao (5-22) 


Mipaka ya umri kwa ajili ya utumishi wa Walawi (23-26) 


Mpango wa kuadhimisha Pasaka baadaye (1-14) 
Wingu na moto juu ya hema la ibada (15-23) 
10 
Tarumbeta za fedha (1-10) 
Kuondoka Sinai (11-13) 
Utaratibu wa kuondoka (14-28) 
Hobabu aombwa awaongoze Waisraeli (29-34) 
Sala aliyotoa Musa walipokuwa wakianza safari (35, 36) 
11 
Mungu aleta moto kwa sababu ya malalamiko (1-3) 
Watu walilia nyama (4-9) 
Musa ahisi hastahili (10-15) 
Yehova awapa roho wazee 70 (16-25) 
Eldadi na Medadi; Yoshua aona wivu kwa ajili ya Musa (26-30) 
Kware waletwa; watu waadhibiwa kwa sababu ya pupa (31-35) 


12 


Miriamu na Haruni wampinga Musa (1-3) 


Musa mtu mpole zaidi kuliko watu wote (3) 
Yehova amtetea Musa (4-8) 
Miriamu apigwa na ukoma (9-16) 
13 
Wapelelezi 12 watumwa Kanaani (1-24) 
Wapelelezi kumi waleta habari mbaya (25-33) 
14 


Watu wataka kurudi Misri (1-10) 


Yoshua na Kalebu waleta habari nzuri (6-9) 
Yehova akasirika; Musa aingilia kati (11-19) 
Adhabu: miaka 40 nyikani (20-38) 

Waisraeli washindwa na Waamaleki (39-45) 
15 


Sheria kuhusu dhabihu (1-21) 


Sheria zilezile kwa wenyeji na wageni (15, 16) 
Dhabihu kwa ajili ya dhambi zilizofanywa bila kukusudia (22-29) 
Adhabu kwa ajili ya dhambi zilizofanywa kimakusudi (30, 31) 


Aliyevunja Sabato auawa (32-36) 


Mavazi yawe na upindo wa nyuzinyuzi (37-41) 
16 

Uasi wa Kora, Dathani, na Abiramu (1-19) 

Waasi wahukumiwa (20-50) 


17 


Fimbo ya Haruni iliyochanua maua yatumika kuwa onyo (1-13) 
18 
Majukumu ya makuhani na Walawi (1-7) 


Posho za makuhani (8-19) 


Agano la chumvi (19) 
Walawi watapokea na kutoa sehemu moja ya kumi (20-32) 


19 


Ng'ombe mwekundu na maji ya kutakasa (1-22) 
20 
Miriamu afa kule Kadeshi (1) 
Musa aupiga mwamba na hivyo kutenda dhambi (2-13) 
Waedomu wawazuia Waisraeli kupita (14-21) 


Kifo cha Haruni (22-29) 


21 


Mfalme wa Aradi ashindwa (1-3) 
Nyoka wa shaba (4-9) 
Waisraeli wazunguka Moabu (10-20) 
Mfalme Sihoni wa Waamori ashindwa (21-30) 
Mfalme Ogu wa Waamori ashindwa (31-35) 
22 
Balaki amkodi Balaamu (1-21) 
Punda wa Balaamu aongea (22-41) 
23 
Maneno ya kwanza ya kishairi ya Balaamu (1-12) 
Maneno ya pili ya kishairi ya Balaamu (13-30) 
24 
Maneno ya tatu ya kishairi ya Balaamu (1-11) 
Maneno ya nne ya kishairi ya Balaamu (12-25) 
25 
Waisraeli watenda dhambi na wanawake Wamoabu (1-5) 


Finehasi achukua hatua (6-18) 


26 


Makabila ya Waisraeli yahesabiwa mara ya pili (1-65) 
27 
Mabinti wa Selofehadi (1-11) 
Yoshua achaguliwa ili achukue mahali pa Musa (12-23) 
28 
Taratibu za kutoa dhabihu mbalimbali (1-31) 
Dhabihu ya kila siku (1-8) 
Kwa ajili ya Sabato (9, 10) 
Dhabihu ya kila mwezi (11-15) 
Kwa ajili ya Pasaka (16-25) 
Kwa ajili ya Sherehe ya Majuma (26-31) 
29 
Taratibu za kutoa dhabihu mbalimbali (1-40) 
Siku ya kupiga tarumbeta (1-6) 
Siku ya Kufunika Dhambi (7-11) 


Sherehe ya Vibanda (12-38) 


30 


Nadhiri za wanaume (1, 2) 
Nadhiri za wanawake na mabinti (3-16) 
31 
Wamidiani walipizwa kisasi (1-12) 
Balaamu auawa (8) 
Maagizo kuhusu nyara za vita (13-54) 


32 


Waliobaki upande wa mashariki wa Yordani (1-42) 
33 

Vituo vya safari ya Waisraeli nyikani (1-49) 

Maagizo ya kuteka nchi ya Kanaani (50-56) 
34 

Mipaka ya Kanaani (1-15) 

Wanaume wapewa kazi ya kuigawanya nchi (16-29) 
35 

Majiji ya Walawi (1-8) 


Majiji ya makimbilio (9-34) 


36 


Sheria kuhusu kuwaoa warithi wa kike (1-13) 


Hesabu 1:1-54 


HESABU 


1 Na Yehova akazungumza na Musa katika nyika ya Sinai, kwenye 
hema la mkutano, siku ya kwanza ya mwezi wa pili katika mwaka wa 
pili baada ya Waisraeli kutoka nchini Misri. Akamwambia: 

2 “Wahesabu Waisraeli wote,” kila mmoja wao” kulingana na familia 
yake, kulingana na ukoo wake,” orodhesha majina ya wanaume 
wote. 3 Wewe na Haruni mnapaswa kuwaandikisha watu wote 
wenye umri wa kuanzia miaka 20 na zaidi wanaoweza kutumikia 
katika jeshi la Israeli, kulingana na vikosi vyao.” 


4 “Mchukueni mwanamume mmoja kutoka katika kila kabila, kila 
mmoja wao anapaswa kuwa kiongozi wa ukoo wake.” > Haya ndiyo 
majina ya wanaume watakaowasaidia ninyi: kutoka kabila la Rubeni, 
Elisuri mwana wa Shedeuri; $ kabila la Simeoni, Shelumieli mwana 
wa Zurishadai; 7 kabila la Yuda, Nashoni mwana wa Aminadabu; 

8 kabila la Isakari, Nethaneli mwana wa Zuari; 9 kabila la Zabuloni, 
Eliabu mwana wa Heloni; 10 wana wa Yosefu: kabila la Efraimu, 
Elishama mwana wa Amihudi; kabila la Manase, Gamalieli mwana 
wa Pedazuri; 11 kabila la Benjamini, Abidani mwana wa Gidioni; 

12 kabila la Dani, Ahiezeri mwana wa Amishadai; 13 kabila la Asheri, 
Pagieli mwana wa Okrani; 14 kabila la Gadi, Eliasafu mwana wa 
Deueli; 15 kabila la Naftali, Ahira mwana wa Enani. 16 Hao ndio 
waliochaguliwa miongoni mwa Waisraeli. Hao ndio wakuu wa 
makabila ya baba zao, viongozi wa maelfu katika Israeli.” 


17 Basi Musa na Haruni wakawachukua wanaume hao waliotajwa 
majina. 18 Wakawakusanya Waisraeli wote siku ya kwanza ya mwezi 


wa pili, ili kila mwanamume mwenye umri wa kuanzia miaka 20 na 
zaidi aandikishwe kulingana na jina lake, familia yake, na ukoo 
wake,” 19 kama Yehova alivyomwamuru Musa. Basi akawaandikisha 
katika nyika ya Sinai. 


20 Wana wa Rubeni, wazao wa mzaliwa wa kwanza wa Israeli, 
waliorodheshwa kulingana na majina yao, familia zao, na ukoo wao.” 
Kila mwanamume mwenye umri wa kuanzia miaka 20 na zaidi 
ambaye angeweza kutumikia katika jeshi alihesabiwa, 21 wale 
walioandikishwa kutoka katika kabila la Rubeni walikuwa 46,500. 


22 Wazao wa Simeoni waliorodheshwa kulingana na majina yao, 
familia zao, na ukoo wao.” Kila mwanamume mwenye umri wa 
kuanzia miaka 20 na zaidi ambaye angeweza kutumikia katika jeshi 
alihesabiwa, 23 wale walioandikishwa kutoka katika kabila la Simeoni 
walikuwa 59,300. 


24 Wazao wa Gadi waliorodheshwa kulingana na majina yao, familia 
zao, na ukoo wao.” Kila mwanamume mwenye umri wa kuanzia 
miaka 20 na zaidi ambaye angeweza kutumikia katika jeshi 
alihesabiwa, 29 wale walioandikishwa kutoka katika kabila la Gadi 
walikuwa 45,650. 


26 Wazao wa Yuda waliorodheshwa kulingana na majina yao, familia 
zao, na ukoo wao.” Kila mwanamume mwenye umri wa kuanzia 
miaka 20 na zaidi ambaye angeweza kutumikia katika jeshi 
alihesabiwa, 2” wale walioandikishwa kutoka katika kabila la Yuda 
walikuwa 74,600. 


28 Wazao wa Isakari waliorodheshwa kulingana na majina yao, 
familia zao, na ukoo wao.” Kila mwanamume mwenye umri wa 


kuanzia miaka 20 na zaidi ambaye angeweza kutumikia katika jeshi 
alihesabiwa, 29 wale walioandikishwa kutoka katika kabila la Isakari 
walikuwa 54,400. 


30 Wazao wa Zabuloni waliorodheshwa kulingana na majina yao, 
familia zao, na ukoo wao.” Kila mwanamume mwenye umri wa 
kuanzia miaka 20 na zaidi ambaye angeweza kutumikia katika jeshi 
alihesabiwa, 31 wale walioandikishwa kutoka katika kabila la 
Zabuloni walikuwa 57,400. 


32 Wazao wa Yosefu kupitia Efraimu waliorodheshwa kulingana na 
majina yao, familia zao, na ukoo wao.” Kila mwanamume mwenye 
umri wa kuanzia miaka 20 na zaidi ambaye angeweza kutumikia 
katika jeshi alihesabiwa, 33 wale walioandikishwa kutoka katika 
kabila la Efraimu walikuwa 40,500. 


34 Wazao wa Manase waliorodheshwa kulingana na majina yao, 
familia zao, na ukoo wao.” Kila mwanamume mwenye umri wa 
kuanzia miaka 20 na zaidi ambaye angeweza kutumikia katika jeshi 
alihesabiwa, 35 wale walioandikishwa kutoka katika kabila la Manase 
walikuwa 32,200. 


36 Wazao wa Benjamini waliorodheshwa kulingana na majina yao, 
familia zao, na ukoo wao.” Kila mwanamume mwenye umri wa 
kuanzia miaka 20 na zaidi ambaye angeweza kutumikia katika jeshi 
alihesabiwa, 37 wale walioandikishwa kutoka katika kabila la 
Benjamini walikuwa 35,400. 


38 Wazao wa Dani waliorodheshwa kulingana na majina yao, familia 
zao, na ukoo wao.” Kila mwanamume mwenye umri wa kuanzia 
miaka 20 na zaidi ambaye angeweza kutumikia katika jeshi 


alihesabiwa, 39 wale walioandikishwa kutoka katika kabila la Dani 
walikuwa 62,700. 


40 Wazao wa Asheri waliorodheshwa kulingana na majina yao, 
familia zao, na ukoo wao.” Kila mwanamume mwenye umri wa 
kuanzia miaka 20 na zaidi ambaye angeweza kutumikia katika jeshi 
alihesabiwa, 41 wale walioandikishwa kutoka katika kabila la Asheri 
walikuwa 41,500. 


42 Wazao wa Naftali waliorodheshwa kulingana na majina yao, 
familia zao, na ukoo wao.” Kila mwanamume mwenye umri wa 
kuanzia miaka 20 na zaidi ambaye angeweza kutumikia katika jeshi 
alihesabiwa, 43 wale walioandikishwa kutoka katika kabila la Naftali 
walikuwa 53,400. 


44 Hao ndio walioandikishwa na Musa na Haruni na wale wakuu 12 
wa Israeli, kila mmoja wao aliwakilisha ukoo wake.” 45 Waisraeli 
wote wenye umri wa kuanzia miaka 20 na zaidi ambao wangeweza 
kutumikia katika jeshi la Israeli waliandikishwa kulingana na ukoo 
wao,” 46 watu wote walioandikishwa walikuwa 603,550. 


47 Lakini Walawi hawakuandikishwa pamoja nao, kulingana na 
makabila ya baba zao. 48 Basi Yehova akamwambia Musa: 49 “Ni 
kabila la Lawi tu ambalo hutaliandikisha, nawe hupaswi kuwahesabu 
pamoja na Waisraeli wengine. 50 Unapaswa kuwaweka rasmi 
Walawi wasimamie hema la Ushahidi na vyombo vyake vyote na kila 
kitu kilichomo. Watabeba hema hilo na vyombo vyake vyote, nao 
watalitunza na kupiga kambi kulizunguka. 51 Wakati wowote hema 
hilo linapohamishwa, Walawi ndio wanaopaswa kulifungua; na 
wakati linaposimamishwa, Walawi ndio wanaopaswa kulisimamisha; 
na mtu yeyote asiye na idhini” akilikaribia anapaswa kuuawa. 


52 “Kila Mwisraeli anapaswa kupiga hema lake katika kambi 
aliyogawiwa, kila mwanamume kulingana na kundi lake la makabila 
matatu,” kulingana na kikosi chake.” 5 Walawi wanapaswa kupiga 
kambi kuzunguka hema la Ushahidi, ili hasira yangu isiwawakie 
Waisraeli; na lazima Walawi wawajibike kulitunza” hema la 
Ushahidi.” 


54 Waisraeli walifanya mambo yote ambayo Yehova alimwamuru 
Musa. Hivyo ndivyo walivyofanya. 


^ Hes. 1:2 Tnn., “wana wote wa Israeli.” 

A Hes. 1:2 Au “kila kichwa.” 

A Hes. 1:2 Yaani, ukoo wa upande wa baba. 
^ Hes. 1:3 Tnn., “kulingana na majeshi yao.” 
A Hes. 1:4 Yaani, ukoo wa upande wa baba. 
A Hes. 1:18 Yaani, ukoo wa upande wa baba. 
A Hes. 1:20 Yaani, ukoo wa upande wa baba. 
A Hes. 1:22 Yaani, ukoo wa upande wa baba. 
A Hes. 1:24 Yaani, ukoo wa upande wa baba. 
A Hes. 1:26 Yaani, ukoo wa upande wa baba. 
A Hes. 1:28 Yaani, ukoo wa upande wa baba. 
A Hes. 1:30 Yaani, ukoo wa upande wa baba. 


A Hes. 1:32 Yaani, ukoo wa upande wa baba. 


A Hes. 1:34 Yaani, ukoo wa upande wa baba. 
A Hes. 1:36 Yaani, ukoo wa upande wa baba. 
A Hes. 1:38 Yaani, ukoo wa upande wa baba. 
A Hes. 1:40 Yaani, ukoo wa upande wa baba. 
A Hes. 1:42 Yaani, ukoo wa upande wa baba. 
A Hes. 1:44 Yaani, ukoo wa upande wa baba. 
A Hes. 1:45 Yaani, ukoo wa upande wa baba. 


A Hes. 1:51 Tnn., “mgeni yeyote,” yaani, mtu ambaye si wa familia ya 
Haruni. 


A Hes. 1:52 Au “alama yake.” 
A Hes. 1:52 Tnn., “jeshi lake.” 


^ Hes. 1:53 Au “kulilinda; kutumikia katika.” 


Hesabu 2:1-34 


2 Yehova akamwambia hivi Musa na Haruni: 2 “Waisraeli 
wanapaswa kupiga kambi mahali ambapo kundi lao la makabila 
matatu limegawiwa, kila mtu karibu na alama ya ukoo wake.” 
Wanapaswa kupiga kambi kuelekeana na hema la mkutano, 
kuzunguka pande zake zote. 


3 “Kundi la makabila matatu katika kambi ya Yuda litapiga kambi 
upande wa mashariki, upande wa mapambazuko ya jua, kulingana 
na vikosi vyake;* mkuu wa wana wa Yuda ni Nashoni mwana wa 
Aminadabu. 4 Wale walioandikishwa katika jeshi lake ni watu 
74,600. > Kabila la Isakari litapiga kambi kando yake; mkuu wa wana 
wa Isakari ni Nethaneli mwana wa Zuari. $ Wale walioandikishwa 
katika jeshi lake ni watu 54,400. 7 Kisha kabila la Zabuloni; mkuu wa 
wana wa Zabuloni ni Eliabu mwana wa Heloni. 8 Wale 
walioandikishwa katika jeshi lake ni watu 57,400. 


9 “Watu wote walioandikishwa katika majeshi ya kambi ya Yuda ni 
186,400. Wanapaswa kuwa wa kwanza kuondoka. 


10 “Kundi la makabila matatu katika kambi ya Rubeni litapiga kambi 
upande wa kusini, kulingana na vikosi vyake;” mkuu wa wana wa 
Rubeni ni Elisuri mwana wa Shedeuri. 11 Wale walioandikishwa 
katika jeshi lake ni watu 46,500. 12 Kabila la Simeoni litapiga kambi 
kando yake; mkuu wa wana wa Simeoni ni Shelumieli mwana wa 
Zurishadai. 13 Wale walioandikishwa katika jeshi lake ni watu 
59,300. 14 Kisha kabila la Gadi; mkuu wa wana wa Gadi ni Eliasafu 
mwana wa Reueli. 15 Wale walioandikishwa katika jeshi lake ni watu 
45,650. 


16 “Watu wote walioandikishwa katika majeshi ya kambi ya Rubeni ni 
151,450, nao wanapaswa kuwa wa pili kuondoka. 


17 “Hema la mkutano linapohamishwa, kambi ya Walawi inapaswa 
kuwa katikati ya kambi nyingine zote. 


“Wote wanapaswa kusafiri kwa kufuata utaratibu uleule wanaofuata 
wanaopopiga kambi, kila mtu mahali pake, kulingana na makundi 
yao ya makabila matatu-matatu. 


18 “Kundi la makabila matatu katika kambi ya Efraimu litapiga 

kambi upande wa magharibi, kulingana na vikosi vyake;* mkuu wa 
wana wa Efraimu ni Elishama mwana wa Amihudi. 19 Wale 
walioandikishwa katika jeshi lake ni watu 40,500. 20 Kabila la 
Manase litapiga kambi kando yake; mkuu wa wana wa Manase ni 
Gamalieli mwana wa Pedazuri. 21 Wale walioandikishwa katika jeshi 
lake ni watu 32,200. 22 Kisha kabila la Benjamini; mkuu wa wana wa 
Benjamini ni Abidani mwana wa Gideoni. 23 Wale walioandikishwa 
katika jeshi lake ni watu 35,400. 


24 “Watu wote walioandikishwa katika majeshi ya kambi ya Efraimu 
ni 108,100, nao wanapaswa kuwa wa tatu kuondoka. 


25 “Kundi la makabila matatu katika kambi ya Dani litapiga kambi 
upande wa kaskazini, kulingana na vikosi vyake;* mkuu wa wana wa 
Dani ni Ahiezeri mwana wa Amishadai. 26 Wale walioandikishwa 
katika jeshi lake ni watu 62,700. 27 Kabila la Asheri litapiga kambi 
kando yake; mkuu wa wana wa Asheri ni Pagieli mwana wa Okrani. 
28 Wale walioandikishwa katika jeshi lake ni watu 41,500. 29 Kisha 
kabila la Naftali; mkuu wa wana wa Naftali ni Ahira mwana wa Enani. 
30 Wale walioandikishwa katika jeshi lake ni watu 53,400. 


31 “Watu wote walioandikishwa katika majeshi ya kambi ya Dani ni 
157,600. Wanapaswa kuwa wa mwisho kuondoka, kulingana na 
kundi lao lenye makabila matatu.” 


32 Hao ndio Waisraeli walioandikishwa kulingana na koo zao;” watu 
wote walioandikishwa katika kambi hizo ili kuwa wanajeshi walikuwa 
603,550. 33 Lakini kama Yehova alivyomwamuru Musa, Walawi 
hawakuandikishwa pamoja na Waisraeli wengine. 34 Waisraeli 
walifanya mambo yote ambayo Yehova alimwamuru Musa. Hivyo 
ndivyo walivyopiga kambi kulingana na makundi yao ya makabila 
matatu, na hivyo ndivyo walivyokuwa wakiondoka, kila mmoja 
kulingana na familia yake na ukoo wake.” 


A Hes. 2:2 Yaani, ukoo wa upande wa baba. 
A Hes. 2:3 Tnn., “majeshi yake.” 

A Hes. 2:10 Tnn., “majeshi yake.” 

^ Hes. 2:18 Tnn., “majeshi yake.” 

A Hes. 2:25 Tnn., “majeshi yake.” 

A Hes. 2:32 Yaani, ukoo wa upande wa baba. 


A Hes. 2:34 Yaani, ukoo wa upande wa baba. 


Hesabu 3:1-51 


3 Basi hawa ndio waliokuwa wazao wa” Haruni na Musa siku 
ambayo Yehova alizungumza na Musa kwenye Mlima Sinai. 2 Haya 
ndiyo majina ya wana wa Haruni: Nadabu mzaliwa wa kwanza, 
Abihu, Eleazari, na Ithamari. 3 Hayo ndiyo majina ya wana wa 
Haruni waliotiwa mafuta ili watumikie wakiwa makuhani. 4 Hata 
hivyo, Nadabu na Abihu walikufa mbele za Yehova walipomtolea 
Yehova moto haramu katika nyika ya Sinai, nao hawakuwa na wana 
wowote. Lakini Eleazari na Ithamari waliendelea kutumikia wakiwa 
makuhani pamoja na Haruni baba yao. 


> Kisha Yehova akamwambia Musa, $ “Walete watu wa kabila la 
Lawi mbele ya kuhani Haruni ili wamhudumie. 7 Watatimiza wajibu 
wao wa kumtumikia na kuwatumikia Waisraeli wote mbele ya hema 
la mkutano kwa kufanya kazi za hema la ibada. $ Watatunza 
vyombo vyote vya hema la mkutano na kutimiza wajibu wao wa 
kuwatumikia Waisraeli kwa kufanya kazi za hema la ibada. 

9 Utawakabidhi Walawi kwa Haruni na wanawe. Ni watu 
waliokabidhiwa, ambao Haruni amekabidhiwa kutoka kati ya 
Waisraeli. 10 Unapaswa kumweka rasmi Haruni na wanawe Ili 
watekeleze majukumu yao ya ukuhani, na mtu yeyote asiye na 
idhini” atakayekaribia mahali patakatifu anapaswa kuuawa.” 


11 Yehova akaendelea kumwambia Musa, 12 “Tazama! Mimi 
nawachukua Walawi kutoka miongoni mwa Waisraeli badala ya 
wazaliwa wote wa kwanza” wa Waisraeli; Walawi watakuwa wangu. 
13 Kwa maana kila mzaliwa wa kwanza ni wangu. Siku niliyomuua 
kila mzaliwa wa kwanza katika nchi ya Misri nilijitakasia kila mzaliwa 
wa kwanza katika Israeli kuanzia mzaliwa wa kwanza wa 


mwanadamu mpaka wa mnyama. Watakuwa wangu. Mimi ni 
Yehova.” 


14 Yehova akaendelea kuzungumza na Musa katika nyika ya Sinai, 
akamwambia: 15 “Waandikishe wana wa Lawi kila mmoja kulingana 
na ukoo wake?” na familia yake. Unapaswa kumwandikisha kila 
mwanamume, kuanzia mtoto wa umri wa mwezi mmoja na zaidi.” 
16 Kwa hiyo Musa akawaandikisha kama alivyoagizwa na Yehova, 
kama alivyoamriwa. 17 Haya ndiyo majina ya wana wa Lawi: 
Gershoni, Kohathi, na Merari. 


18 Haya ndiyo majina ya wana wa Gershoni kulingana na familia 
zao: Libni na Shimei. 


19 Wana wa Kohathi kulingana na familia zao walikuwa Amramu, 
Ishari, Hebroni, na Uzieli. 


20 Wana wa Merari kulingana na familia zao walikuwa Mali na 
Mushi. 


Hizo ndizo zilizokuwa familia za Walawi kila mmoja kulingana na 
ukoo wake.” 


21 Familia ya Walibni na familia ya Washimei zilitokana na Gershoni. 
Hizo ndizo zilizokuwa familia za Wagershoni. 22 Wanaume wao wote 
walioandikishwa kuanzia umri wa mwezi mmoja na zaidi walikuwa 
7,500. 23 Familia za Wagershoni zilipiga kambi nyuma ya hema la 
ibada upande wa magharibi. 24 Mkuu wa ukoo” wa Wagershoni 
alikuwa Eliasafu mwana wa Laeli. 25 Majukumu ya wana wa 
Gershoni katika hema la mkutano yalikuwa kutunza hema lenyewe 
pamoja na kifuniko chake, pazia la mlango wa hema la mkutano, 

26 mapazia ya ua yanayoning'inia, pazia la mlango wa ua 


linalozunguka hema la ibada na madhabahu, kamba za hema, na 
utumishi wote uliohusiana na vitu hivyo. 


27 Familia ya Waamramu, familia ya Waishari, familia ya Wahebroni, 
na familia ya Wauzieli zilitokana na Kohathi. Hizo ndizo zilizokuwa 
familia za Wakohathi. 28 Wanaume wote kuanzia umri wa mwezi 
mmoja na zaidi walikuwa 8,600; jukumu lao lilikuwa kutunza mahali 
patakatifu. 29 Familia za wana wa Kohathi zilipiga kambi upande wa 
kusini wa hema la ibada. 30 Mkuu wa ukoo?” wa familia za Wakohathi 
alikuwa Elisafani mwana wa Uzieli. 31 Majukumu yao yalikuwa 
kutunza Sanduku la Agano, meza, kinara cha taa, madhabahu, 
vyombo vilivyotumiwa katika utumishi wa mahali patakatifu, pazia, 
na utumishi wote uliohusiana na vitu hivyo. 


32 Kiongozi wa wakuu wa Walawi alikuwa Eleazari mwana wa 
kuhani Haruni, naye aliwasimamia wale waliokuwa na majukumu ya 
kufanya kazi mahali patakatifu. 


33 Familia ya Wamali na familia ya Wamushi zilizotokana na Merari. 
Hizo ndizo zilizokuwa familia za Merari. 34 Wanaume wote 
walioandikishwa kuanzia umri wa mwezi mmoja na zaidi walikuwa 
6,200. 35 Mkuu wa ukoo” wa familia za Merari alikuwa Zurieli mwana 
wa Abihaili. Walipiga kambi upande wa kaskazini wa hema la ibada. 
36 Wana wa Merari walikuwa na majukumu ya kusimamia viunzi vya 
hema la ibada, fito zake, nguzo zake, vikalio vyake, vyombo vyake 
vyote, na utumishi wote uliohusiana na vitu hivyo, 37 na pia nguzo 
zote zilizozunguka ua na vikalio vyake, vigingi vya hema, na kamba 
za hema hilo. 


38 Musa na Haruni na wanawe walipiga kambi mbele ya hema la 
ibada upande wa mashariki, upande wa mapambazuko ya jua. 


Walikuwa na wajibu wa kutunza mahali patakatifu kwa niaba ya 
Waisraeli. Mtu yeyote asiye na idhini” ambaye angekaribia mahali 
patakatifu angeuawa. 


39 Wanaume wote Walawi wenye umri wa kuanzia mwezi mmoja na 
zaidi walioandikishwa na Musa na Haruni kulingana na familia zao, 
kama Yehova alivyoagiza, walikuwa 22,000. 


40 Kisha Yehova akamwambia Musa: “Waandikishe wazaliwa wote 
wa kwanza wa kiume wa Waisraeli kuanzia umri wa mwezi mmoja 
na zaidi, wahesabu na kuorodhesha majina yao. 41 Wachukue 
Walawi kwa ajili yangu badala ya wazaliwa wote wa kwanza wa 
Waisraeli, mimi ni Yehova, chukua pia mifugo ya Walawi badala ya 
wazaliwa wote wa kwanza wa mifugo ya Waisraeli.” 42 Ndipo Musa 
akawaandikisha wazaliwa wote wa kwanza wa Waisraeli kama 
Yehova alivyomwamuru. 43 Wazaliwa wote wa kwanza wa kiume 
walioandikishwa kwa majina kuanzia umri wa mwezi mmoja na zaidi 
walikuwa 22,273. 


44 Yehova akaendelea kumwambia Musa: 45 “Wachukue Walawi 
badala ya wazaliwa wote wa kwanza wa Waisraeli, chukua pia 
mifugo ya Walawi badala ya mifugo ya Waisraeli, na Walawi 
watakuwa wangu. Mimi ni Yehova. 46 Ili kulipia bei ya fidia ya wale 
wazaliwa wa kwanza 273 wa Waisraeli ambao wanazidi idadi ya 
Walawi, 47 chukua shekeli tano” kwa ajili ya kila mmoja wao, 
kulingana na shekeli ya kawaida ya mahali patakatifu.* Shekeli moja 
ni sawa na gera 20.* 48 Utampa Haruni na wanawe pesa hizo 
ambazo ni bei ya fidia ya wale wanaozidi idadi yao.” 49 Kwa hiyo 
Musa akachukua pesa za ukombozi kutoka kwa wale waliozidi idadi 
ya wale waliofidiwa na Walawi. 50 Alichukua pesa hizo kutoka kwa 


wazaliwa wa kwanza wa Waisraeli, shekeli 1,365, kulingana na 
shekeli ya kawaida ya mahali patakatifu. 51 Kisha Musa akampa 
Haruni na wanawe pesa hizo za fidia kulingana na neno la” Yehova, 
kama Yehova alivyomwamuru Musa. 


A Hes. 3:1 Tnn., “hivi ndivyo vilivyokuwa vizazi vya.” 


A Hes. 3:10 Tnn., “mgeni yeyote,” yaani, mtu ambaye si wa familia ya 
Haruni. 


A Hes. 3:12 Au “kila kifungua mimba.” 

A Hes. 3:15 Yaani, ukoo wa upande wa baba. 
A Hes. 3:20 Yaani, ukoo wa upande wa baba. 
A Hes. 3:24 Yaani, ukoo wa upande wa baba. 
A Hes. 3:30 Yaani, ukoo wa upande wa baba. 
A Hes. 3:35 Yaani, ukoo wa upande wa baba. 


A Hes. 3:38 Tnn., “Mgeni yeyote,” yaani, mtu ambaye si wa familia ya 
Haruni. 


A Hes. 3:47 Shekeli moja ilikuwa na uzito wa gramu 11.4. Angalia 
Nyongeza B14. 


^ Hes. 3:47 Au “shekeli takatifu.” 


A Hes. 3:47 Gera moja ilikuwa na uzito wa gramu 0.57. Angalia 
Nyongeza B14. 


A Hes. 3:51 Tnn., “kinywa cha.” 


Hesabu 4:1-49 


4 Yehova akamwambia hivi Musa na Haruni: 2 “Mnapaswa 
kuwahesabu wana wa Kohathi miongoni mwa wana wa Lawi, 
kulingana na familia zao na koo zao,” 3 wote wenye umri wa miaka 
30 hadi 50 walio katika kikundi kilichogawiwa kutumikia katika hema 
la mkutano. 


4 “Huu ndio utumishi wa wana wa Kohathi katika hema la mkutano. 
Unahusiana na vitu vitakatifu kabisa: > Wakati wa kuvunja 

kambi, Haruni na wanawe wataingia na kulishusha pazia 
linaloning'inia mbele ya sanduku la Ushahidi na kulifunika kwa pazia 
hilo. 6 Wataweka kifuniko cha ngozi ya sili juu yake na kutandaza juu 
yake kitambaa cha bluu, halafu wataingiza fito za kubebea sanduku 
hilo. 


7 “Pia watafunika meza ya mikate ya wonyesho kwa kitambaa cha 
bluu, na juu yake wataweka sahani, vikombe, mabakuli, na 
magudulia ya toleo la kinywaji; mikate ya wonyesho ambayo huwa 
juu ya meza hiyo daima inapaswa kubaki juu yake. 8 Watafunika vitu 
hivyo kwa kitambaa chekundu na juu yake wataweka kifuniko cha 
ngozi ya sili na kuingiza fito za kuibeba. 9 Kisha watachukua 
kitambaa cha bluu na kukifunika kinara cha taa pamoja na taa zake, 
koleo zake, vyetezo vyake, na vyombo vyake vyote vya kuwekea 
mafuta. 10 Nao wataweka kinara hicho pamoja na vyombo vyake 
vyote ndani ya ngozi ya sili na kukiweka juu ya ufito wa kubebea. 

11 Kisha watatandaza kitambaa cha bluu juu ya madhabahu ya 
dhahabu na kuifunika kwa kifuniko cha ngozi ya sili, halafu 
wataingiza fito za kuibeba. 12 Nao watachukua vyombo vyote 
wanavyotumia kwa ukawaida wanapohudumu mahali patakatifu na 


kuviweka ndani ya kitambaa cha bluu na kuvifunika kwa kifuniko cha 
ngozi ya sili, kisha wataviweka juu ya ufito wa kubebea. 


13 “Wataondoa majivu” yaliyo kwenye madhabahu na kutandaza 
kitambaa cha sufu cha zambarau juu ya madhabahu hiyo. 14 Kisha 
wataweka juu yake vyombo vyake vyote wanavyotumia kuhudumu 
kwenye madhabahu: vyetezo, nyuma,” sepetu, na mabakuli, vyombo 
vyote vya madhabahu; watatandaza juu yake kifuniko cha ngozi ya 
sili na kuingiza fito za kuibeba. 


15 “Ni lazima Haruni na wanawe wamalize kufunika mahali patakatifu 
na vyombo vyote vya mahali patakatifu kabla ya watu kuanza safari. 
Kisha wana wa Kohathi watakuja kuvibeba, lakini hawapaswi kugusa 
vitu vitakatifu, la sivyo watakufa. Wana wa Kohathi ndio walio na 
jukumu la kubeba vitu vya hema la mkutano. 


16 “Eleazari mwana wa kuhani Haruni ana jukumu la kusimamia 
mafuta kwa ajili ya taa, uvumba uliotiwa manukato, toleo la kawaida 
la nafaka, na mafuta yanayotumiwa kutia mafuta. Ndiye 
anayesimamia hema lote la ibada na vitu vyote vilivyomo, pamoja na 
mahali patakatifu na vyombo vyake.” 


17 Yehova akaendelea kumwambia Musa na Haruni: 18 “Msiache 
familia za Wakohathi ziangamizwe kutoka miongoni mwa Walawi. 
19 Lakini fanyeni jambo hili ili waendelee kuishi nao wasife kwa 
sababu ya kukaribia vitu vitakatifu kabisa. Haruni na wanawe 
wataingia humo na kumgawia kila mmoja wao kazi yake na vitu 
anavyopaswa kubeba. 20 Hawapaswi kuingia hemani na kuona vitu 
vitakatifu hata kwa muda mfupi, la sivyo watakufa.” 


21 Kisha Yehova akamwambia Musa: 22 “Wana wa Gershoni 
wanapaswa kuhesabiwa kulingana na koo zao” na familia zao. 

23 Utawaandikisha wanaume wote wenye umri wa miaka 30 hadi 50 
walio katika kikundi kilichogawiwa kutumikia katika hema la 
mkutano. 24 Huu ndio utumishi ambao watu wa familia za 
Wagershoni wamegawiwa kufanya na vitu wanavyopaswa kubeba: 
25 Watabeba vitambaa vya hema la ibada, hema la mkutano, 
kifuniko chake na kifuniko cha ngozi ya sili kilicho juu yake, pazia la 
mlango wa hema la mkutano, 26 mapazia ya ua yanayoning'inia, 
pazia la mlango wa ua unaozunguka hema la ibada na madhabahu, 
kamba za hema hilo na vyombo vyake vyote, na vitu vyote 
vinavyotumiwa katika utumishi wa hema la ibada. Hiyo ndiyo kazi 
waliyogawiwa. 27 Haruni na wanawe watasimamia utumishi wote wa 
Wagershoni pamoja na vitu wanavyopaswa kubeba; utawapa 
jukumu la kubeba vitu hivyo vyote. 28 Huo ndio utumishi 
utakaofanywa na familia za Wagershoni katika hema la mkutano; 
watasimamiwa na Ithamari mwana wa kuhani Haruni. 


29 “Utawaandikisha wana wa Merari kulingana na familia zao na 
ukoo wao.” 30 Utawaandikisha wote wenye umri wa miaka 30 hadi 
50 walio katika kikundi kilichogawiwa kutumikia katika hema la 
mkutano. 31 Ni jukumu lao kubeba vitu vifuatavyo vinavyohusiana na 
utumishi wao katika hema la mkutano: viunzi vya hema la ibada, fito 
zake, nguzo zake, vikalio vyake; 32 nguzo za ua unaozunguka 
pande zote, vikalio vyake, vigingi vyake vya hema, na kamba za 
hema hilo pamoja na vifaa vyake vyote na utumishi wote 
unaohusiana na hema la ibada. Utamgawia kila mmoja wao kwa jina 
vifaa anavyopaswa kubeba. 33 Hivyo ndivyo familia za wana wa 


Merari zitakavyotumikia katika hema la mkutano chini ya usimamizi 
wa Ithamari mwana wa kuhani Haruni.” 


34 Kisha Musa na Haruni na wakuu wa Israeli wakawaandikisha 
wana wa Kohathi kulingana na familia zao na ukoo wao,” 35 wote 
wenye umri wa miaka 30 hadi 50 walio katika kikundi kilichogawiwa 
kutumikia katika hema la mkutano. 36 Wote walioandikishwa 
kulingana na familia zao walikuwa 2,750. 37 Hao ndio 
walioandikishwa kutoka katika familia za Wakohathi, wote 
walitumikia katika hema la mkutano. Musa na Haruni 
waliwaandikisha kama Yehova alivyoagiza kupitia Musa. 


38 Wana wa Gershoni waliandikishwa kulingana na familia zao na 
ukoo wao,” 39 wote wenye umri wa miaka 30 hadi 50 walio katika 
kikundi kilichogawiwa kutumikia katika hema la mkutano. 40 Wote 
walioandikishwa kulingana na familia zao na ukoo wao” walikuwa 
2,630.41 Hao ndio walioandikishwa kutoka katika familia za wana 
wa Gershoni, wote walitumikia katika hema la mkutano. Musa na 

Haruni waliwaandikisha kama Yehova alivyoagiza. 


42 Wana wa Merari waliandikishwa kulingana na familia zao na ukoo 
wao,” 43 wote wenye umri wa miaka 30 hadi 50 walio katika kikundi 
kilichogawiwa kutumikia katika hema la mkutano. 44 Wote 
walioandikishwa kulingana na familia zao walikuwa 3,200. 45 Hao 
ndio walioandikishwa kutoka katika familia za wana wa Merari, 
ambao waliandikishwa na Musa na Haruni kama Yehova alivyoagiza 
kupitia Musa. 


46 Musa na Haruni na wakuu wa Israeli waliwaandikisha Walawi hao 
wote kulingana na familia zao na koo zao;” 47 walikuwa na umri wa 


J— 


miaka 30 hadi miaka 50, na wote waligawiwa kazi ya kutumikia 


katika hema la mkutano na kubeba mizigo ya hema hilo. 48 Wote 
walioandikishwa walikuwa 8,580. 49 Waliandikishwa kama Yehova 
alivyoagiza kupitia Musa, kila mmoja wao kulingana na utumishi 
wake na mzigo aliopaswa kubeba; waliandikishwa kama Yehova 
alivyomwamuru Musa. 


A Hes. 4:2 Yaani, ukoo wa upande wa baba. 


^ Hes. 4:13 Au “majivu yenye mafuta,” yaani, majivu yaliyojaa mafuta 
ya dhabihu. 


A Hes. 4:14 Wingi wa kifaa kinachoitwa uma. 
A Hes. 4:22 Yaani, ukoo wa upande wa baba. 
A Hes. 4:29 Yaani, ukoo wa upande wa baba. 
^ Hes. 4:34 Yaani, ukoo wa upande wa baba. 
A Hes. 4:38 Yaani, ukoo wa upande wa baba. 
A Hes. 4:40 Yaani, ukoo wa upande wa baba. 
^ Hes. 4:42 Yaani, ukoo wa upande wa baba. 


A Hes. 4:46 Yaani, ukoo wa upande wa baba. 


Hesabu 5:1-31 


5 Yehova akaendelea kumwambia Musa: 2 “Waamuru Waisraeli 
wamtoe nje ya kambi kila mtu mwenye ukoma na kila mtu 
anayetokwa na umajimaji na kila mtu aliyejichafua kwa kumgusa mtu 
aliyekufa.” 3 Mnapaswa kumtoa nje awe ni mwanamume au 
mwanamke. Mnapaswa kuwatoa nje ya kambi watu hao ili 
wasichafue kambi za wale ninaokaa” kati yao.” 4 Basi Waisraeli 
wakafanya hivyo, wakawatoa nje ya kambi. Waisraeli wakafanya 
kama Yehova alivyomwambia Musa. 


5 Yehova akaendelea kumwambia Musa: 8 “Waambie Waisraeli, 
‘Mwanamume au mwanamke akitenda dhambi yoyote ya 
kibinadamu na kukosa kuwa mwaminifu kwa Yehova, mtu huyo ana” 
hatia. 7 Ni lazima aungame dhambi aliyotenda na alipe malipo kamili 
kwa ajili ya hatia yake na kuongeza sehemu ya tano ya malipo hayo; 
atampa yule aliyemkosea. 8 Lakini ikiwa mtu aliyekosewa hana mtu 
wa karibu wa ukoo atakayepokea malipo hayo, yanapaswa 
kurudishwa kwa Yehova nayo yatakuwa ya kuhani, isipokuwa 
kondoo dume wa dhabihu ya kufunika dhambi atakayetolewa 
kufunika dhambi yake. 


9 “Kila mchango mtakatifu kutoka kwa Waisraeli unaoletwa kwa 
kuhani utakuwa wake. 10 Vitu vitakatifu vya kila mtu vitaendelea 
kuwa vyake mwenyewe. Kitu chochote ambacho mtu anampa 
kuhani kitakuwa cha kuhani.” 


11 Yehova akaendelea kumwambia Musa: 12 “Waambie Waisraeli, 
‘Hivi ndivyo mtakavyofanya mke wa mtu yeyote akipotoka na kukosa 
uaminifu kwa mume wake 13 na mwanamume mwingine afanye 
naye ngono, lakini mume wake hajui jambo hilo na halijagunduliwa, 


kwa hiyo mwanamke huyo amejichafua lakini hakuna shahidi wa 
kumshtaki, naye hajakamatwa: 14 Iwe mume wake ana wivu na 
anatilia shaka uaminifu wa mke wake aliyejichafua, au iwe ana wivu 
na anatilia shaka uaminifu wa mke wake ingawa hajajichafua, 15 ni 
lazima mwanamume huyo ampeleke mke wake kwa kuhani pamoja 
na toleo kwa ajili yake, yaani, sehemu ya kumi ya kipimo cha efa” ya 
unga wa shayiri. Hapaswi kumimina mafuta juu ya toleo hilo wala 
kutia ubani juu yake, kwa sababu ni toleo la nafaka la wivu, toleo la 
nafaka ambalo ni kumbukumbu la hatia. 


16 “Kuhani atamleta mwanamke huyo na kumsimamisha mbele za 
Yehova. 17 Kisha kuhani atatia maji matakatifu katika chombo cha 
udongo na kuchukua kiasi kidogo cha mavumbi kutoka kwenye 
sakafu ya hema la ibada na kuyatia katika maji hayo. 18 Baada ya 
kuhani kumsimamisha mwanamke huyo mbele za Yehova, 
atafungua nywele za mwanamke huyo na kuweka katika mikono ya 
mwanamke huyo lile toleo la nafaka la kumbukumbu, yaani, toleo la 
nafaka la wivu, huku kuhani akiwa ameshika mkononi yale maji 
machungu yanayoleta laana. 


19 “Kisha kuhani atamwapisha mwanamke huyo akisema: “Ikiwa 
hujafanya ngono na mwanamume mwingine ukiwa chini ya mamlaka 
ya mume wako wala hujapotoka au kujichafua, basi maji haya 
machungu yanayoleta laana yasikudhuru. 20 Lakini ikiwa umepotoka 
ukiwa chini ya mamlaka ya mume wako na kujichafua kwa kufanya 
ngono na mwanamume mwingine ambaye si mume wako—” 21 Basi 
kuhani atamwapisha mwanamke huyo kiapo chenye laana, na 
kumwambia: “Yehova na akufanye uwe mfano wa laana na kiapo 
miongoni mwa watu wako, Yehova na akufanye uwe tasa” na tumbo 
lako livimbe. 22 Maji haya yanayoleta laana yataingia katika 


matumbo yako na kufanya tumbo lako livimbe nawe utakuwa tasa.”” 
Kisha mwanamke huyo atasema: “Amina! Amina!”” 


23 “Halafu kuhani ataandika laana hizo katika kitabu na kuziosha 
kwenye maji machungu ili zifutike. 24 Kisha atamnywesha 
mwanamke huyo maji hayo machungu yanayoleta laana, na maji 
hayo yanayoleta laana yataingia mwilini mwake na kusababisha 
maumivu makali. 25 Kuhani atachukua toleo la nafaka la wivu kutoka 
mikononi mwa mwanamke huyo na kulitikisa kwenda mbele na 
nyuma mbele za Yehova, kisha atalileta karibu na madhabahu. 

26 Halafu kuhani atachukua mkono mmoja wa toleo la nafaka ili 
kuwa dhabihu ya kumbukumbu na kuliteketeza juu ya madhabahu Ili 
lifuke moshi, kisha atamnywesha mwanamke huyo maji hayo. 

27 Baada ya mwanamke huyo kunyweshwa maji hayo, ikiwa 
amejichafua na kukosa uaminifu kwa mume wake, maji yanayoleta 
laana yataingia mwilini mwake na kusababisha maumivu makali, na 
tumbo lake litavimba naye atakuwa tasa,” na mwanamke huyo 
atakuwa mfano wa laana miongoni mwa watu wake. 28 Hata hivyo, 
ikiwa mwanamke huyo hajajichafua, naye ni safi, basi hatapata 
madhara, ataweza kupata mimba na kuzaa watoto. 


29 “Hiyo ndiyo sheria kuhusu wivu inayopaswa kufuatwa mwanamke 
akipotoka na kujichafua akiwa chini ya mamlaka ya mume wake, 

30 au ikiwa mwanamume ana wivu na anatilia shaka uaminifu wa 
mke wake; mwanamume huyo atamsimamisha mke wake mbele za 
Yehova, naye kuhani atamtendea mwanamke huyo kulingana na 
sheria hii yote. 31 Mwanamume huyo hatakuwa na hatia, lakini mke 
wake ataadhibiwa kwa sababu ya kosa lake.” 


^ Hes. 5:2 Au “kugusa nafsi iliyokufa.” Angalia Kamusi. 
A Hes. 5:3 Au “ninaopiga hema.” 
A Hes. 5:6 Au “nafsi hiyo ina.” 


A Hes. 5:15 Sehemu ya kumi ya efa ilikuwa sawa na lita 2.2 au 
kilogramu 1.3 hivi. Angalia Nyongeza B14. 


A Hes. 5:21 Tnn., “afanye paja lako lidhoofike.” Inaonekana msemo 
huu unarejelea viungo vya uzazi. 


A Hes. 5:22 Tnn., “na paja lako litadhoofika.” Inaonekana msemo huu 
unarejelea viungo vya uzazi. 


A Hes. 5:22 Au “Na iwe hivyo! Na iwe hivyo!” 


A Hes. 5:27 Tnn., “na paja lake litadhoofika.” Inaonekana msemo huu 
unarejelea viungo vya uzazi. 


Hesabu 6:1-27 


6 Yehova akaendelea kumwambia Musa: 2 “Waambie hivi Waisraeli: 
‘Mwanamume au mwanamke akiweka nadhiri ya pekee ya kuishi 
akiwa Mnadhiri” kwa Yehova, 3 anapaswa kujiepusha na divai na 
vinywaji vingine vyenye kileo. Hapaswi kunywa siki ya divai au siki 
ya kitu chochote chenye kileo. Hapaswi kamwe kunywa maji ya 
zabibu, wala kula zabibu zilizotoka kuchumwa au zilizokaushwa. 

4 Siku zote atakazokuwa Mnadhiri hapaswi kula kitu chochote 
kinachotokana na mzabibu, kuanzia zabibu ambazo hazijaiva mpaka 
maganda yake. 


5 “Siku zote atakazokuwa Mnadhiri hakuna wembe utakaogusa 
kichwa chake. Ataendelea kuwa mtakatifu kwa kuacha nywele za 
kichwa chake ziwe ndefu mpaka siku alizojitenga kwa ajili ya Yehova 
zitakapokwisha. $ Siku zote alizojitenga kwa ajili ya Yehova hapaswi 
kumkaribia mtu aliyekufa.” 7 Hata baba yake au mama yake au 
ndugu yake au dada yake akifa, hapaswi kujichafua, kwa sababu 
ishara ya kwamba yeye ni Mnadhiri kwa Mungu iko juu ya kichwa 
chake. 


8 “Atakuwa mtakatifu kwa Yehova siku zote atakazokuwa Mnadhiri. 
9 Lakini mtu akifa ghafla kando yake na kuchafua nywele zake 
ambazo ni ishara ya kwamba amejitenga kwa ajili ya Mungu,” ni 
lazima anyoe kichwa chake siku anapothibitisha utakaso wake. 
Anapaswa kukinyoa siku ya saba. 10 Na siku ya nane anapaswa 
kumpelekea kuhani njiwa tetere wawili au hua wawili wachanga 
kwenye mlango wa hema la mkutano. 11 Kuhani atamtoa ndege 
mmoja kuwa dhabihu ya dhambi na mwingine kuwa dhabihu ya 
kuteketezwa ili kufunika dhambi aliyotenda kwa kumgusa mtu 


aliyekufa.” Kisha anapaswa kutakasa kichwa chake siku hiyo. 12 Ni 
lazima ajitenge tena kwa ajili ya Yehova na kuanza upya siku za 
Unadhiri wake, naye ataleta mwanakondoo dume wa mwaka mmoja 
kuwa dhabihu ya hatia. Hata hivyo, zile siku za awali hazitahesabiwa 
kwa sababu aliuchafua Unadhiri wake. 


13 “Hii ndiyo sheria inayomhusu Mnadhiri: Atakapomaliza siku zake 
za kuwa Mnadhiri, ataletwa kwenye mlango wa hema la mkutano. 
14 Akiwa hapo atamtolea Yehova dhabihu zake: mwanakondoo 
dume wa mwaka mmoja asiye na kasoro kwa ajili ya dhabihu ya 
kuteketezwa, mwanakondoo jike wa mwaka mmoja asiye na kasoro 
kwa ajili ya dhabihu ya dhambi, kondoo dume mmoja asiye na 
kasoro kwa ajili ya dhabihu ya ushirika, 15 kikapu cha mikate ya 
mviringo isiyo na chachu na iliyookwa kwa unga laini 
uliochanganywa na mafuta, mikate myembamba isiyo na chachu na 
iliyopakwa mafuta, na toleo la nafaka na matoleo ya vinywaji ya 
dhabihu hizo. 16 Kuhani atatoa vitu hivyo mbele za Yehova na kutoa 
dhabihu ya dhambi na dhabihu ya kuteketezwa kwa ajili ya mtu 
huyo. 17 Kisha atamtolea Yehova kondoo dume kwa ajili ya dhabihu 
ya ushirika pamoja na kikapu cha mikate isiyo na chachu, pia atatoa 
toleo la nafaka pamoja na toleo la kinywaji la dhabihu hiyo. 


18 “Halafu ni lazima Mnadhiri huyo anyoe nywele za kichwa chake” 
kwenye mlango wa hema la mkutano, naye atachukua nywele hizo 
za Unadhiri wake na kuzitia katika moto ulio chini ya dhabihu ya 
ushirika. 19 Kisha kuhani atachukua mguu wa mbele uliochemshwa 
wa yule kondoo dume, mkate mmoja wa mviringo usio na chachu 
kutoka katika kile kikapu, na mkate mmoja mwembamba usio na 
chachu, na kuviweka mikononi mwa Mnadhiri huyo baada ya nywele 
zake za Unadhiri kunyolewa. 20 Halafu kuhani atavitikisa vitu hivyo 


kwenda mbele na nyuma vikiwa toleo la kutikiswa mbele za Yehova. 
Ni vitu vitakatifu kwa kuhani, pamoja na kidari cha toleo la kutikiswa 
na mguu uliotolewa kama mchango. Baada ya hayo, Mnadhiri huyo 
anaweza kunywa divai. 


21 “Hii ndiyo sheria inayomhusu Mnadhiri anayeweka nadhiri: 
Akiweka nadhiri na iwe kwamba anaweza kumtolea Yehova toleo 
ambalo halihitajiwi katika kutimiza Unadhiri wake, ni lazima atimize 
nadhiri yake kulingana na sheria ya Unadhiri wake.” 


22 Kisha Yehova akamwambia Musa: 23 “Mwambie hivi Haruni na 
wanawe: 'Hivi ndivyo mtakavyowabariki Waisraeli. Waambieni: 


24 “Yehova na awabariki na kuwalinda. 


25 Yehova na awaangazie nuru ya uso wake, na kuwapa kibali 
chake. 


26 Yehova na ainue uso wake kuwaelekea na kuwapa amani.” 


27 Ni lazima waliweke jina langu juu ya Waisraeli, ili niwabariki 
Waisraeli.” 


^ Hes. 6:2 Katika Kiebrania ni na-zir', linalomaanisha “Aliyetengwa; 
Aliyewekwa Wakfu; Aliyewekwa Kando.” 


A Hes. 6:6 Au “kuikaribia nafsi iliyokufa.” Angalia Kamusi. 


A Hes. 6:9 Au “kutia unajisi kichwa cha Unadhiri wake.” 
A Hes. 6:11 Au “kugusa nafsi iliyokufa.” 


A Hes. 6:18 Au “kichwa cha Unadhiri wake.” 


Hesabu 7:1-89 


7 Siku ambayo Musa alimaliza kutengeneza hema la ibada, alilitia 
mafuta na kulitakasa pamoja na vyombo vyake vyote, na 
madhabahu na vyombo vyake vyote. Baada ya kuvitia mafuta na 
kuvitakasa vitu hivyo, 2 wakuu wa Israeli, viongozi wa koo zao,” 
wakaleta matoleo. Wakuu hao wa makabila waliosimamia kazi ya 
kuwaandikisha watu 3 wakamletea Yehova matoleo yao; walileta 
magari sita yaliyofunikwa na pia ng'ombe dume 12, gari moja kutoka 
kwa kila wakuu wawili na ng'ombe dume mmoja kutoka kwa kila 
mkuu; wakaleta vitu hivyo mbele ya hema la ibada. 4 Yehova 
akamwambia Musa: > “Pokea vitu hivyo kutoka kwao, kwa maana 
vitatumiwa katika utumishi wa hema la mkutano, nawe unapaswa 
kuwapa Walawi vitu hivyo, utampa kila mmoja kulingana na mahitaji 
ya kazi yake.” 


6 Basi Musa akapokea magari hayo pamoja na ng'ombe na kuwapa 
Walawi. 7 Aliwapa wana wa Gershoni magari mawili na ng'ombe 
dume wanne kulingana na mahitaji ya kazi yao; 8 akawapa wana wa 
Merari magari manne na ng'ombe dume wanane kulingana na 
mahitaji ya kazi yao, chini ya usimamizi wa Ithamari mwana wa 
kuhani Haruni. 9 Lakini hakuwapa chochote wana wa Kohathi kwa 
sababu majukumu yao yalihusisha kutumikia mahali patakatifu, nao 
walibeba vitu vitakatifu mabegani. 


10 Basi wakuu wakaleta matoleo yao siku ya kuzindua” madhabahu 
na kuitia mafuta. Wakuu walipoleta matoleo yao mbele ya 
madhabahu, 11 Yehova akamwambia Musa: “Kila siku, mkuu mmoja 
ataleta matoleo yake kwa ajili ya kuizindua madhabahu.” 


12 Yule aliyeleta matoleo yake siku ya kwanza alikuwa Nashoni 
mwana wa Aminadabu wa kabila la Yuda. 13 Alileta sahani moja ya 
fedha yenye uzito wa shekeli 130” na bakuli moja la fedha lenye 
uzito wa shekeli 70 kulingana na shekeli ya kawaida ya mahali 
patakatifu,” vyombo vyote viwili vilikuwa vimejaa unga laini 
uliochanganywa na mafuta kwa ajili ya toleo la nafaka; 14 kikombe 
kimoja cha dhahabu chenye uzito wa shekeli 10, kilichojaa uvumba;” 
15 ng'ombe dume mmoja mchanga, kondoo dume mmoja, na 
mwanakondoo dume mmoja wa mwaka mmoja kwa ajili ya dhabihu 
ya kuteketezwa; 16 mwanambuzi mmoja kwa ajili ya dhabihu ya 
dhambi; 17 na kwa ajili ya dhabihu ya ushirika alileta ng'ombe wawili, 
kondoo dume watano, mbuzi dume watano, na wanakondoo dume 
watano kila mmoja wao akiwa na umri wa mwaka mmoja. Hayo 
ndiyo yaliyokuwa matoleo ya Nashoni mwana wa Aminadabu. 


18 Siku ya pili, Nethaneli mwana wa Zuari, mkuu wa Isakari, alileta 
matoleo yake. 19 Alileta sahani moja ya fedha yenye uzito wa shekeli 
130 na bakuli moja la fedha lenye uzito wa shekeli 70 kulingana na 
shekeli ya kawaida ya mahali patakatifu, vyombo vyote viwili vilikuwa 
vimejaa unga laini uliochanganywa na mafuta kwa ajili ya toleo la 
nafaka; 20 kikombe kimoja cha dhahabu chenye uzito wa shekeli 10, 
kilichojaa uvumba; 21 ng'ombe dume mmoja mchanga, 

kondoo dume mmoja, na mwanakondoo dume mmoja wa mwaka 
mmoja kwa ajili ya dhabihu ya kuteketezwa; 22 mwanambuzi mmoja 
kwa ajili ya dhabihu ya dhambi; 23 na kwa ajili ya dhabihu ya ushirika 
alileta ng'ombe wawili, kondoo dume watano, mbuzi dume watano, 
na wanakondoo dume watano kila mmoja wao akiwa na umri wa 
mwaka mmoja. Hayo ndiyo yaliyokuwa matoleo ya Nethaneli mwana 
wa Zuari. 


24 Siku ya tatu, mkuu wa wana wa Zabuloni, Eliabu mwana wa 
Heloni, 25 alileta sahani moja ya fedha yenye uzito wa shekeli 130 
na bakuli moja la fedha lenye uzito wa shekeli 70 kulingana na 
shekeli ya kawaida ya mahali patakatifu, vyombo vyote viwili vilikuwa 
vimejaa unga laini uliochanganywa na mafuta kwa ajili ya toleo 

la nafaka; 26 kikombe kimoja cha dhahabu chenye uzito wa shekeli 
10, kilichojaa uvumba; 27 ng'ombe dume mmoja mchanga, kondoo 
dume mmoja, na mwanakondoo dume mmoja wa mwaka mmoja 
kwa ajili ya dhabihu ya kuteketezwa; 28 mwanambuzi mmoja kwa 
ajili ya dhabihu ya dhambi; 29 na kwa ajili ya dhabihu ya ushirika 
alileta ng'ombe wawili, kondoo dume watano, mbuzi dume watano, 
na wanakondoo dume watano kila mmoja wao akiwa na umri wa 
mwaka mmoja. Hayo ndiyo yaliyokuwa matoleo ya Eliabu mwana wa 
Heloni. 


30 Siku ya nne, mkuu wa wana wa Rubeni, Elisuri mwana wa 
Shedeuri, 31 alileta sahani moja ya fedha yenye uzito wa shekeli 130 
na bakuli moja la fedha lenye uzito wa shekeli 70 kulingana na 
shekeli ya kawaida ya mahali patakatifu, vyombo vyote viwili vilikuwa 
vimejaa unga laini uliochanganywa na mafuta kwa ajili ya toleo la 
nafaka; 32 kikombe kimoja cha dhahabu chenye uzito wa shekeli 10, 
kilichojaa uvumba; 33 ng'ombe dume mmoja mchanga, kondoo 
dume mmoja, na mwanakondoo dume mmoja wa mwaka mmoja 
kwa ajili ya dhabihu ya kuteketezwa; 34 mwanambuzi mmoja kwa 
ajili ya dhabihu ya dhambi; 39 na kwa ajili ya dhabihu ya ushirika 
alileta ng'ombe wawili, kondoo dume watano, mbuzi dume watano, 
na wanakondoo dume watano kila mmoja wao akiwa na umri wa 
mwaka mmoja. Hayo ndiyo yaliyokuwa matoleo ya Elisuri mwana wa 
Shedeuri. 


36 Siku ya tano, mkuu wa wana wa Simeoni, Shelumieli mwana wa 
Zurishadai, 37 alileta sahani moja ya fedha yenye uzito wa shekeli 
130 na bakuli moja la fedha lenye uzito wa shekeli 70 kulingana na 
shekeli ya kawaida ya mahali patakatifu, vyombo vyote viwili vilikuwa 
vimejaa unga laini uliochanganywa na mafuta kwa ajili ya toleo la 
nafaka; 38 kikombe kimoja cha dhahabu chenye uzito wa shekeli 10, 
kilichojaa uvumba; 39 ng'ombe dume mmoja mchanga, kondoo 
dume mmoja, na mwanakondoo dume mmoja wa mwaka mmoja 
kwa ajili ya dhabihu ya kuteketezwa; 40 mwanambuzi mmoja kwa 
ajili ya dhabihu ya dhambi; 41 na kwa ajili ya dhabihu ya ushirika 
alileta ng'ombe wawili, kondoo dume watano, mbuzi dume watano, 
na wanakondoo dume watano kila mmoja wao akiwa na umri wa 
mwaka mmoja. Hayo ndiyo yaliyokuwa matoleo ya Shelumieli 
mwana wa Zurishadai. 


42 Siku ya sita, mkuu wa wana wa Gadi, Eliasafu mwana wa Deueli, 
43 alileta sahani moja ya fedha yenye uzito wa shekeli 130 na bakuli 
moja la fedha lenye uzito wa shekeli 70 kulingana na shekeli ya 
kawaida ya mahali patakatifu, vyombo vyote viwili vilikuwa vimejaa 
unga laini uliochanganywa na mafuta kwa ajili ya toleo la nafaka; 

44 kikombe kimoja cha dhahabu chenye uzito wa shekeli 10, 
kilichojaa uvumba; 45 ng'ombe dume mmoja mchanga, kondoo 
dume mmoja, na mwanakondoo dume mmoja wa mwaka mmoja 
kwa ajili ya dhabihu ya kuteketezwa; 46 mwanambuzi mmoja kwa 
ajili ya dhabihu ya dhambi; 47 na kwa ajili ya dhabihu ya ushirika 
alileta ng'ombe wawili, kondoo dume watano, mbuzi dume watano, 
na wanakondoo dume watano kila mmoja wao akiwa na umri wa 
mwaka mmoja. Hayo ndiyo yaliyokuwa matoleo ya Eliasafu mwana 
wa Deueli. 


48 Siku ya saba, mkuu wa wana wa Efraimu, Elishama mwana wa 
Amihudi, 49 alileta sahani moja ya fedha yenye uzito wa shekeli 130 
na bakuli moja la fedha lenye uzito wa shekeli 70 kulingana na 
shekeli ya kawaida ya mahali patakatifu, vyombo vyote viwili vilikuwa 
vimejaa unga laini uliochanganywa na mafuta kwa ajili ya toleo la 
nafaka; 50 kikombe kimoja cha dhahabu chenye uzito wa shekeli 10, 
kilichojaa uvumba; 51 ng'ombe dume mmoja mchanga, kondoo 
dume mmoja, na mwanakondoo dume mmoja wa mwaka mmoja 
kwa ajili ya dhabihu ya kuteketezwa; 5 mwanambuzi mmoja kwa 
ajili ya dhabihu ya dhambi; 53 na kwa ajili ya dhabihu ya ushirika 
alileta ng'ombe wawili, kondoo dume watano, mbuzi dume watano, 
na wanakondoo dume watano kila mmoja wao akiwa na umri wa 
mwaka mmoja. Hayo ndiyo yaliyokuwa matoleo ya Elishama mwana 
wa Amihudi. 


54 Siku ya nane, mkuu wa wana wa Manase, Gamalieli mwana wa 
Pedazuri, 5 alileta sahani moja ya fedha yenye uzito wa shekeli 130 
na bakuli moja la fedha lenye uzito wa shekeli 70 kulingana na 
shekeli ya kawaida ya mahali patakatifu, vyombo vyote viwili vilikuwa 
vimejaa unga laini uliochanganywa na mafuta kwa ajili ya toleo la 
nafaka; 56 kikombe kimoja cha dhahabu chenye uzito wa shekeli 10, 
kilichojaa uvumba; 5 ng'ombe dume mmoja mchanga, kondoo 
dume mmoja, na mwanakondoo dume mmoja wa mwaka mmoja 
kwa ajili ya dhabihu ya kuteketezwa; 58 mwanambuzi mmoja kwa 
ajili ya dhabihu ya dhambi; 59 na kwa ajili ya dhabihu ya ushirika 
alileta ng'ombe wawili, kondoo dume watano, mbuzi dume watano, 
na wanakondoo dume watano kila mmoja wao akiwa na umri wa 
mwaka mmoja. Hayo ndiyo yaliyokuwa matoleo ya Gamalieli mwana 
wa Pedazuri. 


60 Siku ya tisa, mkuu wa wana wa Benjamini, Abidani mwana wa 
Gidioni, 61 alileta sahani moja ya fedha yenye uzito wa shekeli 130 
na bakuli moja la fedha lenye uzito wa shekeli 70 kulingana na 
shekeli ya kawaida ya mahali patakatifu, vyombo vyote viwili vilikuwa 
vimejaa unga laini uliochanganywa na mafuta kwa ajili ya toleo la 
nafaka; 62 kikombe kimoja cha dhahabu chenye uzito wa shekeli 10, 
kilichojaa uvumba; 63 ng'ombe dume mmoja mchanga, kondoo 
dume mmoja, na mwanakondoo dume mmoja wa mwaka mmoja 
kwa ajili ya dhabihu ya kuteketezwa; 64 mwanambuzi mmoja kwa 
ajili ya dhabihu ya dhambi; 65 na kwa ajili ya dhabihu ya ushirika 
alileta ng'ombe wawili, kondoo dume watano, mbuzi dume watano, 
na wanakondoo dume watano kila mmoja wao akiwa na umri wa 
mwaka mmoja. Hayo ndiyo yaliyokuwa matoleo ya Abidani mwana 
wa Gidioni. 


66 Siku ya kumi, mkuu wa wana wa Dani, Ahiezeri mwana wa 
Amishadai, 67 alileta sahani moja ya fedha yenye uzito wa shekeli 
130 na bakuli moja la fedha lenye uzito wa shekeli 70 kulingana na 
shekeli ya kawaida ya mahali patakatifu, vyombo vyote viwili vilikuwa 
vimejaa unga laini uliochanganywa na mafuta kwa ajili ya toleo la 
nafaka; 68 kikombe kimoja cha dhahabu chenye uzito wa shekeli 10, 
kilichojaa uvumba; 69 ng'ombe dume mmoja mchanga, kondoo 
dume mmoja, na mwanakondoo dume mmoja wa mwaka mmoja 
kwa ajili ya dhabihu ya kuteketezwa; 70 mwanambuzi mmoja kwa 
ajili ya dhabihu ya dhambi; 71 na kwa ajili ya dhabihu ya ushirika 
alileta ng'ombe wawili, kondoo dume watano, mbuzi dume watano, 
na wanakondoo dume watano kila mmoja wao akiwa na umri wa 
mwaka mmoja. Hayo ndiyo yaliyokuwa matoleo ya Ahiezeri mwana 
wa Amishadai. 


72 Siku ya 11, mkuu wa wana wa Asheri, Pagieli mwana wa Okrani, 
73 alileta sahani moja ya fedha yenye uzito wa shekeli 130 na bakuli 
moja la fedha lenye uzito wa shekeli 70 kulingana na shekeli ya 
kawaida ya mahali patakatifu, vyombo vyote viwili vilikuwa vimejaa 
unga laini uliochanganywa na mafuta kwa ajili ya toleo la nafaka; 
74 kikombe kimoja cha dhahabu chenye uzito wa shekeli 10, 
kilichojaa uvumba; 75 ng'ombe dume mmoja mchanga, kondoo 
dume mmoja, na mwanakondoo dume mmoja wa mwaka mmoja 
kwa ajili ya dhabihu ya kuteketezwa; 76 mwanambuzi mmoja kwa 
ajili ya dhabihu ya dhambi; 77 na kwa ajili ya dhabihu ya ushirika 
alileta ng'ombe wawili, kondoo dume watano, mbuzi dume watano, 
na wanakondoo dume watano kila mmoja wao akiwa na umri wa 
mwaka mmoja. Hayo ndiyo yaliyokuwa matoleo ya Pagieli mwana 
wa Okrani. 


78 Siku ya 12, mkuu wa wana wa Naftali, Ahira mwana wa Enani, 

79 alileta sahani moja ya fedha yenye uzito wa shekeli 130 na bakuli 
moja la fedha lenye uzito wa shekeli 70 kulingana na shekeli ya 
kawaida ya mahali patakatifu, vyombo vyote viwili vilikuwa vimejaa 
unga laini uliochanganywa na mafuta kwa ajili ya toleo la nafaka; 

80 kikombe kimoja cha dhahabu chenye uzito wa shekeli 10, 
kilichojaa uvumba; 81 ng'ombe dume mmoja mchanga, kondoo 
dume mmoja, na mwanakondoo dume mmoja wa mwaka mmoja 
kwa ajili ya dhabihu ya kuteketezwa; 82 mwanambuzi mmoja kwa 
ajili ya dhabihu ya dhambi; 83 na kwa ajili ya dhabihu ya ushirika 
alileta ng'ombe wawili, kondoo dume watano, mbuzi dume watano, 
na wanakondoo dume watano kila mmoja wao akiwa na umri wa 
mwaka mmoja. Hayo ndiyo yaliyokuwa matoleo ya Ahira mwana wa 
Enani. 


84 Haya ndiyo matoleo ya kuzindua madhabahu yaliyoletwa na 
wakuu wa Israeli siku ilipotiwa mafuta: sahani 12 za fedha, mabakuli 
12 ya fedha, vikombe 12 vya dhahabu; 85 kila sahani ya fedha 
ilikuwa na uzito wa shekeli 130, na kila bakuli lilikuwa na uzito wa 
shekeli 70, fedha yote iliyotengeneza vyombo hivyo ilikuwa na uzito 
wa shekeli 2,400 kulingana na shekeli ya kawaida ya mahali 
patakatifu; 86 vile vikombe 12 vya dhahabu vilivyojaa uvumba 
vilikuwa na uzito wa shekeli 10 kila kikombe kulingana na shekeli ya 
kawaida ya mahali patakatifu, dhahabu yote iliyotengeneza vikombe 
hivyo ilikuwa na uzito wa shekeli 120. 87 Ng'ombe dume wote 
walioletwa kwa ajili ya dhabihu ya kuteketezwa walikuwa 12, pia 
kondoo dume 12, wanakondoo dume 12 kila mmoja akiwa na umri 
wa mwaka mmoja na matoleo yao ya nafaka, na wanambuzi 12 kwa 
ajili ya dhabihu ya dhambi; 88 na ng'ombe dume wote walioletwa 
kwa ajili ya dhabihu ya ushirika walikuwa 24, pia kondoo dume 60, 
mbuzi dume 60, na wanakondoo dume 60 kila mmoja akiwa na umri 
wa mwaka mmoja. Hayo ndiyo matoleo yaliyotolewa kwa ajili ya 
kuizindua madhabahu baada ya kuitia mafuta. 


89 Kila mara Musa alipoingia katika hema la mkutano kuongea na 
Mungu, alisikia sauti ikizungumza naye kutoka juu ya kifuniko cha 
sanduku la Ushahidi, kutoka katikati ya wale makerubi wawili; Mungu 
aliongea naye. 


A Hes. 7:2 Yaani, ukoo wa upande wa baba. 
A Hes. 7:10 Au “kuweka wakfu.” 


A Hes. 7:13 Shekeli moja ilikuwa na uzito wa gramu 11.4. Angalia 
Nyongeza B14. 


^ Hes. 7:13 Au “shekeli takatifu.” 


A Hes. 7:14 Au “bakuli dogo lenye uzito wa shekeli 10, lililojaa 
uvumba.” 


Hesabu 8:1-26 


8 Yehova akamwambia Musa: 2 “Mwambie hivi Haruni: 
'Unapowasha taa, taa hizo saba zinapaswa kuangaza upande wa 
mbele wa kinara cha taa.” 3 Basi Haruni akafanya hivi: Akawasha 
taa hizo ili ziangaze upande wa mbele wa kinara cha taa, kama 
Yehova alivyomwamuru Musa. 4 Hivi ndivyo kinara cha taa 
kilivyotengenezwa: Kilitengenezwa kwa nyundo kwa kutumia 
dhahabu; kuanzia shina lake mpaka maua yake, kilitengenezwa kwa 
nyundo. Kinara hicho cha taa kilitengenezwa kulingana na maono 
ambayo Yehova alikuwa amemwonyesha Musa. 


5 Yehova akazungumza tena na Musa, akamwambia: 6 “Wachukue 
Walawi kutoka miongoni mwa Waisraeli, uwatakase. 7 Hivi ndivyo 
unavyopaswa kuwatakasa: Wanyunyizie maji ya kutakasa dhambi, 
na ni lazima wajinyoe mwili mzima kwa wembe, wafue mavazi yao, 
na kujitakasa. 8 Kisha watachukua ng'ombe dume mchanga na toleo 
lake la nafaka la unga laini uliochanganywa na mafuta, nawe 
utachukua ng'ombe dume mwingine mchanga kwa ajili ya dhabihu 
ya dhambi. 9 Utawapeleka Walawi mbele ya hema la mkutano na 
kuwakusanya Waisraeli wote. 10 Utakapowapeleka Walawi mbele za 
Yehova, Waisraeli wataweka mikono yao juu ya Walawi. 11 Ni lazima 
Haruni awatoe” Walawi mbele za Yehova kama toleo la kutikiswa 
kutoka kwa Waisraeli, nao watatekeleza utumishi wa Yehova. 


12 “Kisha Walawi wataweka mikono yao juu ya vichwa vya wale 
ng'ombe dume, watamtolea Yehova ng'ombe dume mmoja kwa ajili 
ya dhabihu ya dhambi na mwingine kwa ajili ya dhabihu ya 
kuteketezwa ili kufunika dhambi zao. 13 Nawe utawasimamisha 
Walawi mbele ya Haruni na wanawe na kuwatoa” kwa Yehova kama 


toleo la kutikiswa. 14 Ni lazima uwatenge Walawi kutoka miongoni 
mwa Waisraeli, nao Walawi watakuwa wangu. 15 Kisha Walawi 
wataingia ndani ya hema la mkutano ili kutumikia. Hivyo ndivyo 
unavyopaswa kuwatakasa na kuwatoa” kama toleo la kutikiswa. 

16 Kwa maana wao ni watu waliokabidhiwa, niliokabidhiwa kutoka 
miongoni mwa Waisraeli. Nitawachukua hao kwa ajili yangu badala 
ya wazaliwa wote wa kwanza” wa Waisraeli. 17 Kwa maana kila 
mzaliwa wa kwanza miongoni mwa Waisraeli ni wangu, awe 
mwanadamu au mnyama. Niliwatakasa ili wawe wangu siku 
niliyomuua kila mzaliwa wa kwanza nchini Misri. 18 Nitawachukua 
Walawi badala ya wazaliwa wote wa kwanza wa Waisraeli. 

19 Nitampa Haruni na wanawe Walawi hao wakiwa watu 
waliokabidhiwa kutoka miongoni mwa Waisraeli, ili watumikie katika 
hema la mkutano kwa niaba ya Waisraeli na kutoa dhabihu ya 
kufunika dhambi za Waisraeli, na ili Waisraeli wasipatwe na pigo 
lolote kwa sababu wao hukaribia mahali patakatifu.” 


20 Musa na Haruni na Waisraeli wote wakawatendea Walawi mambo 
hayo. Waisraeli waliwatendea Walawi kulingana na mambo yote 
ambayo Yehova alimwamuru Musa awatendee. 21 Basi Walawi 
wakajitakasa na kufua mavazi yao, kisha Haruni akawatoa” kama 
toleo la kutikiswa mbele za Yehova. Halafu Haruni akatoa dhabihu 
ya kufunika dhambi zao ili kuwatakasa. 22 Baada ya hayo, Walawi 
waliingia ili kutumikia katika hema la mkutano chini ya usimamizi wa 
Haruni na wanawe. Waliwatendea kama Yehova alivyomwamuru 
Musa kuhusu Walawi. 


23 Sasa Yehova akamwambia Musa: 24 “Jambo hili linawahusu 
Walawi: Mwanamume mwenye umri wa miaka 25 na zaidi atajiunga 
na wale wanaotumikia katika hema la mkutano. 25 Lakini baada ya 


umri wa miaka 50 atastaafu, hataendelea na utumishi huo. 

26 Anaweza kuwasaidia ndugu zake wanaotumikia katika hema la 
mkutano, lakini hapaswi kupewa kazi humo. Hivyo ndivyo 
utakavyofanya kuhusu Walawi na majukumu yao.” 


A Hes. 8:11 Tnn., “awatikise,” yaani, awafanye waende mbele na 
nyuma. 


A Hes. 8:13 Tnn., “kuwatikisa,” yaani, kuwafanya waende mbele na 
nyuma. 


A Hes. 8:15 Tnn., “kuwatikisa,” yaani, kuwafanya waende mbele na 
nyuma. 


A Hes. 8:16 Au “kila kifungua mimba.” 


A Hes. 8:21 Tnn., “akawatikisa,” yaani, akawafanya waende mbele 
na nyuma. 


Hesabu 9:1-23 


9 Yehova akazungumza na Musa katika nyika ya Sinai katika mwezi 
wa kwanza wa mwaka wa pili baada ya wao kutoka nchini Misri, 
akamwambia: 2 “Waisraeli wanapaswa kutayarisha dhabihu ya 
Pasaka wakati wake uliopangwa. 3 Siku ya 14 ya mwezi huo kabla 
ya giza kuingia,” mnapaswa kuitayarisha wakati wake uliopangwa. 
Mnapaswa kuitayarisha kulingana na sheria zake zote na utaratibu 
wake wote uliowekwa.” 


4 Basi Musa akawaambia Waisraeli waitayarishe dhabihu ya 
Pasaka. > Kwa hiyo wakaitayarisha dhabihu ya Pasaka katika nyika 
ya Sinai katika mwezi wa kwanza, siku ya 14 ya mwezi huo kabla ya 
giza kuingia.” Waisraeli walifanya mambo yote ambayo Yehova 
alimwamuru Musa. 


6 Sasa watu fulani hawakuwa safi kwa sababu waligusa mtu 
aliyekufa, hivyo hawangeweza kuitayarisha dhabihu ya Pasaka siku 
hiyo. Kwa hiyo wakaenda kumwona Musa na Haruni siku hiyo, 

7 wakamwambia Musa: “Sisi si safi kwa sababu tumemgusa mtu 
aliyekufa. Kwa nini tukatazwe kumtolea Yehova dhabihu kwa wakati 
uliopangwa pamoja na Waisraeli wengine?” 8 Ndipo Musa 
akawaambia: “Ngojeni hapo, acheni nione Yehova ataamuru nini 
kuwahusu.” 


9 Yehova akamwambia Musa: 10 “Waambie hivi Waisraeli: “Mtu 
yeyote miongoni mwenu au miongoni mwa vizazi vyenu vijavyo 
akijichafua kwa kumgusa mtu aliyekufa au akisafiri mbali, bado 
anapaswa kumtayarishia Yehova dhabihu ya Pasaka. 11 Watu hao 
wanapaswa kuitayarisha katika mwezi wa pili, siku ya 14 kabla ya 
giza kuingia.” Wanapaswa kuila pamoja na mikate isiyo na chachu 


na mboga chungu. 12 Hawapaswi kuacha chochote mpaka asubuhi, 
wala hawapaswi kuvunja mfupa wowote wa dhabihu hiyo. 
Wanapaswa kuitayarisha kulingana na sheria zote za Pasaka. 

13 Lakini ikiwa mtu alikuwa safi au hakuwa amesafiri naye 
amepuuza kuitayarisha dhabihu ya Pasaka, ni lazima mtu huyo 
auawe kutoka kati ya watu wake kwa sababu hakumtolea Yehova 
dhabihu hiyo kwa wakati wake uliopangwa. Mtu huyo ataadhibiwa 
kwa sababu ya dhambi yake. 


14 “Ikiwa unaishi na mgeni, anapaswa pia kumtayarishia Yehova 
dhabihu ya Pasaka. Anapaswa kuitayarisha kulingana na sheria na 
utaratibu uliowekwa wa Pasaka. Ninyi nyote mtafuata sheria moja, 


33) 


mkaaji mgeni pamoja na mwenyeji wa nchi. 


15 Siku ambayo hema la ibada lilijengwa, wingu lilifunika hema la 
ibada, yaani, hema la Ushahidi, lakini wakati wa jioni kitu 
kilichoonekana kama moto kilikaa juu ya hema hilo mpaka asubuhi. 
16 Hivi ndivyo ilivyokuwa kila siku: Wingu hilo lilifunika hema wakati 
wa mchana, na kitu kilichoonekana kama moto kilikaa juu ya hema 
wakati wa usiku. 17 Kila mara wingu hilo lilipoinuka kutoka juu ya 
hema, Waisraeli waliondoka bila kukawia, na mahali ambapo wingu 
hilo lilisimama, hapo ndipo Waisraeli walipopiga kambi. 18 Waisraeli 
waliondoka kwa agizo la Yehova, na kwa agizo la Yehova walipiga 
kambi. Waliendelea kupiga kambi muda wote ambao wingu hilo 
lilikaa juu ya hema la ibada. 19 Wingu hilo lilipokaa juu ya hema la 
ibada kwa siku nyingi, Waisraeli walimtii Yehova nao hawakuondoka. 
20 Nyakati nyingine wingu hilo lilikaa juu ya hema la ibada kwa siku 
chache. Waliendelea kupiga kambi kwa agizo la Yehova, na kwa 
agizo la Yehova waliondoka. 21 Nyakati fulani wingu hilo lilikaa juu ya 
hema la ibada kuanzia jioni mpaka asubuhi tu, na wingu hilo 


lilipoinuka asubuhi, waliondoka. Iwe liliinuka mchana au usiku, 
waliondoka. 22 Iwe ni kwa siku mbili, mwezi mmoja, au muda mrefu 
zaidi, muda wote ambao wingu hilo lilikaa juu ya hema la ibada, 
Waisraeli waliendelea kupiga kambi nao hawakuondoka. Lakini 
lilipoinuka waliondoka. 23 Walipiga kambi kwa agizo la Yehova, na 
kwa agizo la Yehova waliondoka. Walitimiza wajibu wao kwa Yehova 
kama Yehova alivyowaagiza kupitia Musa. 


A Hes. 9:3 Tnn., “katikati ya zile jioni mbili.” 
A Hes. 9:5 Tnn., “katikati ya zile jioni mbili.” 


^ Hes. 9:11 Tnn., “katikati ya zile jioni mbili.” 


Hesabu 10:1-36 


10 Kisha Yehova akamwambia Musa: 2 “Jitengenezee tarumbeta 
mbili za fedha; zitengeneze kwa kutumia nyundo, nawe uzitumie 
kuwakusanya watu na kuvunja kambi. 3 Tarumbeta zote mbili 
zikipigwa, ni lazima Waisraeli wote wakusanyike mbele yako kwenye 
mlango wa hema la mkutano. 4 Tarumbeta moja tu ikipigwa, ni 
wakuu peke yao watakaokusanyika mbele yako, yaani, viongozi wa 
maelfu katika Israeli. 


> “Mkipiga tarumbeta kwa mlio unaobadilika-badilika, wale 
wanaopiga kambi upande wa mashariki wanapaswa kuanza safari. 
6 Mkipiga tarumbeta mara ya pili kwa mlio unaobadilika-badilika, 
wale wanaopiga kambi upande wa kusini wanapaswa kuanza safari. 
Tarumbeta inapaswa kupigwa kwa njia hiyo kila mara kambi moja 
inapoanza safari. 


7 “Mnapowakusanya watu wote, mnapaswa kuzipiga tarumbeta 
kwa mlio usiobadilika-badilika. 8 Wana wa Haruni, makuhani, 
wanapaswa kuzipiga tarumbeta; na hiyo itakuwa sheria ya kudumu 
katika vizazi vyenu vyote. 


9 “Ikiwa maadui wanaowakandamiza watawashambulia katika nchi 
yenu, mnapaswa kupiga mwito wa vita kwa tarumbeta hizo, na 
Yehova Mungu wenu atawakumbuka na kuwaokoa kutoka kwa 
maadui wenu. 


10 “Pia, katika siku zenu za kushangilia—wakati wa sherehe zenu na 
mwanzoni mwa miezi yenu—mtazipiga tarumbeta hizo mnapotoa” 
dhabihu zenu za kuteketezwa na dhabihu zenu za ushirika; 


zitanifanya mimi Mungu wenu niwakumbuke. Mimi ni Yehova Mungu 
wenu.” 


11 Basi katika mwaka wa pili, mwezi wa pili, siku ya 20 ya mwezi 
huo, lile wingu liliinuka kutoka juu ya hema la Ushahidi. 12 Kwa hiyo 
Waisraeli wakaanza kuondoka katika nyika ya Sinai kulingana na 
utaratibu uliowekwa wa kuondoka, na wingu hilo likasimama katika 
nyika ya Parani. 13 Hiyo ilikuwa mara ya kwanza kwao kuondoka 
kama Yehova alivyokuwa amewaagiza kupitia Musa. 


14 Kwa hiyo kundi la makabila matatu katika kambi ya wana wa 
Yuda liliondoka kwanza kulingana na vikosi vyake,” na kiongozi wa 
kundi hilo alikuwa Nashoni mwana wa Aminadabu. 15 Kiongozi wa 
kikosi cha kabila la wana wa Isakari alikuwa Nethaneli mwana wa 
Zuari. 16 Kiongozi wa kikosi cha kabila la wana wa Zabuloni alikuwa 
Eliabu mwana wa Heloni. 


17 Hema la ibada lilipofunguliwa, wana wa Gershoni na wana wa 
Merari, waliobeba hema hilo, walianza safari. 


18 Kisha kundi la makabila matatu katika kambi ya Rubeni liliondoka 
kulingana na vikosi vyake,” na kiongozi wa kundi hilo alikuwa Elisuri 
mwana wa Shedeuri. 19 Kiongozi wa kikosi cha kabila la wana wa 
Simeoni alikuwa Shelumieli mwana wa Zurishadai. 20 Kiongozi wa 
kikosi cha kabila la wana wa Gadi alikuwa Eliasafu mwana wa 
Deueli. 


21 Kisha Wakohathi, waliobeba vyombo vya mahali patakatifu, 
wakaondoka. Hema la ibada lilipaswa kusimamishwa kabla 
hawajafika. 


22 Kisha kundi la makabila matatu katika kambi ya wana wa Efraimu 
liliondoka kulingana na vikosi vyake,” na kiongozi wa kundi hilo 
alikuwa Elishama mwana wa Amihudi. 23 Kiongozi wa kikosi cha 
kabila la wana wa Manase alikuwa Gamalieli mwana wa Pedazuri. 
24 Kiongozi wa kikosi cha kabila la wana wa Benjamini alikuwa 
Abidani mwana wa Gidioni. 


25 Kisha kundi la makabila matatu katika kambi ya wana wa Dani 
liliondoka kulingana na vikosi vyake,” nao walikuwa kikosi cha 
nyuma cha kulinda kambi zote, na kiongozi wa kundi hilo alikuwa 
Ahiezeri mwana wa Amishadai. 26 Kiongozi wa kikosi cha kabila la 
wana wa Asheri alikuwa Pagieli mwana wa Okrani. 27 Kiongozi wa 
kikosi cha kabila la wana wa Naftali alikuwa Ahira mwana wa Enani. 
28 Huo ndio utaratibu ambao Waisraeli na vikosi vyao walifuata” kila 
mara walipoanza safari. 


29 Kisha Musa akamwambia Hobabu mwana wa Reueli,” Mmidiani, 
baba mkwe wake: “Tunaenda mahali ambapo Yehova alisema, 
‘Nitawapa ninyi mahali hapo.’ Basi twende pamoja, nasi 
tutakutendea mema, kwa sababu Yehova ameahidi kuwapa 
Waisraeli mambo mema.” 30 Lakini akamwambia: “Sitaenda. Nitarudi 
katika nchi yangu na kwa watu wangu wa ukoo.” 31 Musa 
akamwambia: “Tafadhali usituache, kwa maana unajua mahali 
tunapopaswa kupiga kambi nyikani, nawe unaweza kutuonyesha 
njia.” 32 Ukienda pamoja nasi, jambo lolote jema ambalo Yehova 
atatutendea, bila shaka tutakutendea wewe pia.” 


33 Basi wakasafiri kwa siku tatu kutoka kwenye mlima wa Yehova, 
na sanduku la agano la Yehova lilisafirishwa mbele yao kwa siku 
hizo tatu ili kuwatafutia mahali pa kupumzika. 34 Nalo wingu la 


Yehova lilikuwa juu yao wakati wa mchana walipoondoka mahali 
walipokuwa wamepiga kambi. 


35 Kila mara Sanduku hilo lilipoanza kusafirishwa, Musa alisema: 
“Inuka, Ee Yehova, acha maadui wako watawanyike, na wale 
wanaokuchukia wakimbie kutoka mbele zako.” 36 Na lilipowekwa 
chini, alisema: “Rudi, Ee Yehova, kwa maelfu yasiyohesabika” ya 
Waisraeli.” 


A Hes. 10:10 Tnn., “juu ya.” 

A Hes. 10:14 Tnn., “majeshi yake.” 

^ Hes. 10:18 Tnn., “majeshi yake.” 

^ Hes. 10:22 Tnn., “majeshi yake.” 

^ Hes. 10:25 Tnn., “majeshi yake.” 

^ Hes. 10:28 Tnn., “majeshi yao yalifuata.” 
^ Hes. 10:29 Yaani, Yethro. 

^ Hes. 10:31 Tnn., “kuwa macho yetu.” 


^ Hes. 10:36 Au “makumi ya maelfu kwa maelfu.” 


Hesabu 11:1-35 


11 Sasa watu wakaanza kulalamika kwa uchungu mbele za Yehova. 
Yehova aliposikia malalamiko yao, alikasirika sana, na moto kutoka 
kwa Yehova ukaanza kuwateketeza na kuwaangamiza baadhi ya 
watu waliokuwa kandokando ya kambi. 2 Watu walipoanza kumlilia 
Musa, alimwomba Yehova dua, nao moto ukazimika. 3 Kwa hiyo 
mahali hapo pakaitwa Tabera,* kwa sababu moto kutoka kwa 
Yehova uliwateketeza watu. 


4 Kisha umati wa watu waliochangamana nao” ukaanza kutamani 
chakula kwa pupa, basi Waisraeli wakaanza kulia tena na kusema: 
“Ni nani atakayetupatia nyama tule? > Tunakumbuka sana samaki 
wa bure tuliokuwa tukila nchini Misri, pamoja na matango, matikiti, 
vitunguu vya majani, vitunguu maji, na vitunguu saumu! 6 Lakini 
sasa tunadhoofika. Hatuoni kitu kingine chochote isipokuwa hii 
mana.” 


7 Kwa kweli, mana ilikuwa kama mbegu za giligilani, na ilionekana 
kama utomvu wa mbedola. 8 Watu walikuwa wakienda kila mahali 
kuiokota, kisha waliisaga kwa mawe ya kusagia au waliitwanga 
kwenye kinu. Halafu waliichemsha katika vyungu vya kupikia au 
waliitumia kuoka mikate ya mviringo, na ladha yake ilikuwa kama 
ladha ya keki tamu iliyookwa kwa mafuta. 9 Umande ulipoanguka 
kambini usiku, mana pia ilianguka pamoja na umande huo. 


10 Musa akawasikia watu wakilia katika kila familia, kila mtu kwenye 
mlango wa hema lake. Basi Yehova akakasirika sana, na Musa pia 
akachukizwa sana na jambo hilo. 11 Kisha Musa akamwambia 
Yehova: “Kwa nini unanitesa mimi mtumishi wako? Kwa nini 
hupendezwi nami, hivi kwamba umenitwika mzigo wa watu wote 


hawa? 12 Je, ni mimi niliyebeba mimba ya watu hawa wote? Je, ni 
mimi niliyewazaa ndiyo sababu unaniambia, 'Wabebe kifuani pako, 
kama mlezi” anavyombeba mtoto mchanga,' na kuwapeleka katika 
nchi uliyoapa kwamba utawapa mababu zao? 13 Nitapata wapi 
nyama ya kuwapa watu hawa wote? Kwa sababu wanaendelea 
kunililia wakisema, ‘Tupe nyama tule! 14 Siwezi kuwabeba watu 
hawa wote peke yangu; ni mzigo mzito sana kwangu. 15 Ikiwa 
utaendelea kunitendea hivi, tafadhali niue sasa hivi. Ikiwa nimepata 
kibali machoni pako, usiache niendelee kutaabika.” 


16 Yehova akamjibu Musa: “Nikusanyie wanaume 70 miongoni mwa 
wazee wa Israeli, wanaume ambao unajua kwamba ni wazee na 
maofisa wa watu, nawe uwapeleke kwenye hema la mkutano, na 
kuwaagiza wasimame hapo pamoja nawe. 17 Nitashuka na 
kuzungumza nawe hapo, nami nitachukua kiasi fulani cha roho iliyo 
juu yako na kuiweka juu yao, nao watakusaidia kubeba mzigo wa 
watu hawa ili usiubebe peke yako. 18 Unapaswa kuwaambia watu, 
‘Jitakaseni kwa ajili ya kesho, kwa maana hakika mtakula nyama, 
kwa sababu Yehova amewasikia mkilia na kusema: “Ni nani 
atakayetupatia nyama tule? Hali yetu ilikuwa nzuri zaidi nchini Misri.” 
Hakika Yehova atawapa nyama, nanyi mtaila. 19 Hamtaila kwa siku 
moja tu, au siku 2, au siku 5, au siku 10, au hata siku 20, 20 bali kwa 
mwezi mzima, mpaka itakapotokea kwenye mianzi ya pua zenu na 
kuwachukiza, kwa sababu mlimkataa Yehova aliye kati yenu, nanyi 
mlilia mbele zake mkisema: “Kwa nini tumetoka Misri?” 


21 Kisha Musa akasema: “Niko miongoni mwa wanaume 600,000 
wanaotembea kwa miguu, nawe unasema, 'Nitawapa nyama, nao 
watakula nyama ya kutosha kwa mwezi mzima’! 22 Je, makundi 


mazima ya kondoo na ng'ombe yakichinjwa, yatawatosha? Au 
samaki wote wa baharini wakivuliwa, je, watawatosha?” 


23 Ndipo Yehova akamwambia Musa: “Je, mkono wa Yehova ni 
mfupi? Sasa utaona ikiwa jambo ninalosema litatimia kwako au la.” 


24 Basi Musa akatoka na kuwaambia watu maneno ya Yehova. 
Akawakusanya wanaume 70 miongoni mwa wazee wa watu na 
kuwaagiza wasimame kuzunguka hema la mkutano. 29 Kisha 
Yehova akashuka katika wingu na kuzungumza naye, akachukua 
kiasi fulani cha roho iliyokuwa juu yake na kuiweka juu ya kila mmoja 
wa wale wazee 70. Na mara tu roho hiyo iliposhuka juu yao, 
wakaanza kutenda kama manabii,” lakini hawakufanya hivyo tena. 


26 Wawili kati ya wanaume hao walibaki kambini. Mmoja aliitwa 
Eldadi na mwingine Medadi. Na roho ikaanza kushuka juu yao, kwa 
maana walikuwa kati ya wale ambao majina yao yalikuwa 
yameandikwa lakini hawakwenda kwenye hema la mkutano. Basi 
wakaanza kutenda kama manabii kambini. 27 Mwanamume mmoja 
kijana akakimbia na kumwambia Musa: “Eldadi na Medadi 
wanatenda kama manabii kambini!” 28 Ndipo Yoshua mwana wa 
Nuni, aliyekuwa mtumishi wa Musa tangu ujanani, akasema: “Bwana 
wangu Musa, wakataze!” 29 Lakini Musa akamwambia: “Je, unaona 
wivu kwa ajili yangu? Usifanye hivyo, laiti watu wote wa Yehova 
wangekuwa manabii na laiti Yehova angeweka roho yake juu yao!” 
30 Baadaye Musa akarudi kambini pamoja na wazee wa Israeli. 


31 Kisha upepo kutoka kwa Yehova ukavuma ghafla na kuanza 
kuleta kware kutoka baharini na kuwaangusha kotekote kambini, 
kwenye eneo la umbali wa siku moja hivi kila upande kuzunguka 
kambi, wakafikia kimo cha mikono miwili” hivi kutoka ardhini. 32 Basi 


siku hiyo yote, mchana na usiku wote, na siku nzima iliyofuata 
waliendelea kuokota kware. Hakuna aliyeokota chini ya homeri 
kumi,” nao waliwaanika kila mahali kambini. 33 Lakini nyama 
ilipokuwa ingali katikati ya meno yao, kabla hawajaitafuna, hasira ya 
Yehova ikawaka dhidi ya watu, na Yehova akaanza kuwapiga watu 
kwa maangamizi makubwa sana. 


34 Kwa hiyo wakapaita mahali hapo Kibroth-hataava,” kwa sababu 
hapo ndipo walipowazika watu waliokuwa na tamaa na pupa. 

35 Kutoka Kibroth-hataava watu wakasafiri mpaka Haserothi na 
kukaa huko. 


A Hes. 11:3 Maana yake “Kuteketea,” yaani, moto mkali. 

^ Hes. 11:4 Inaonekana ni watu ambao hawakuwa Waisraeli. 
^ Hes. 11:12 Au “mlezi wa kiume.” 

^ Hes. 11:25 Au “wakaanza kutabiri.” 


A Hes. 11:31 Mkono mmoja ulilingana na sentimita 44.5 (inchi 17.5). 
Angalia Nyongeza B14. 


A Hes. 11:32 Homeri ni kipimo sawa na lita 220. Angalia 
Nyongeza B14. 


A Hes. 11:34 Maana yake “Makaburi ya Watu Wenye Tamaa.” 


Hesabu 12:1-16 


12 Miriamu na Haruni wakaanza kusema vibaya kumhusu Musa kwa 
sababu ya mwanamke Mkushi aliyekuwa amemwoa, kwa maana 
Musa alikuwa ameoa mwanamke Mkushi. 2 Walikuwa wakisema: 
“Je, Yehova amezungumza kupitia Musa peke yake? Je, 
hajazungumza kupitia sisi pia?” Na Yehova alikuwa akisikiliza. 3 Basi 
Musa alikuwa mtu mpole zaidi kuliko watu wote?” duniani. 


4 Kwa ghafla Yehova akamwambia Musa, Haruni, na Miriamu: “Ninyi 
watatu, nendeni kwenye hema la mkutano.” Basi wote watatu 
wakaenda. > Yehova akashuka katika nguzo ya wingu na kusimama 
kwenye mlango wa hema la mkutano, akamwita Haruni na 

Miriamu. Wote wawili wakaenda mbele. 6 Ndipo akawaambia: 
“Tafadhali, sikilizeni maneno yangu. Ikiwa nabii wangu, mimi Yehova, 
angekuwa miongoni mwenu, ningejitambulisha kwake katika maono, 
nami ningeongea naye katika ndoto. 7 Lakini sijafanya hivyo 
kuhusiana na mtumishi wangu Musa! Nimemkabidhi nyumba yangu 
yote.” 8 Mimi huongea naye uso kwa uso,” waziwazi, wala si kwa 
mafumbo; naye huona uwepo wangu, mimi Yehova. Kwa nini, basi, 
hamkuogopa kusema vibaya kumhusu Musa, mtumishi wangu?” 


9 Kwa hiyo hasira ya Yehova ikawaka dhidi yao, naye akaenda zake. 
10 Lile wingu likaondoka juu ya hema, na tazama! Miriamu alikuwa 
amepigwa kwa ukoma mweupe kama theluji. Kisha Haruni akageuka 
na kumtazama Miriamu, akaona kwamba alikuwa amepigwa kwa 
ukoma. 11 Mara moja Haruni akamwambia Musa: “Nakusihi, bwana 
wangu! Tafadhali, usituadhibu kwa sababu ya dhambi hii! Tumetenda 
kwa upumbavu. 12 Tafadhali, usimwache aendelee kuwa kama mtu 
aliyezaliwa akiwa amekufa, ambaye nusu ya mwili wake imeoza!” 


13 Basi Musa akaanza kumlilia Yehova, akisema: “Ee Mungu, 
tafadhali mponye! Tafadhali!” 


14 Yehova akamjibu Musa: “Ikiwa baba yake angemtemea mate 
usoni moja kwa moja, je, hangeaibika kwa siku saba? Acha atengwe 
nje ya kambi kwa siku saba, kisha anaweza kurudishwa kambini.” 

15 Kwa hiyo Miriamu akatengwa nje ya kambi kwa siku saba, na 
watu hawakuendelea na safari hadi Miriamu aliporudishwa kambini. 
16 Kisha watu wakaondoka Haserothi na kuanza kupiga kambi katika 
nyika ya Parani. 


A Hes. 12:3 Au “mnyenyekevu zaidi, kuliko mtu mwingine yeyote.” 


A Hes. 12:7 Tnn., “Anajithibitisha mwenyewe kuwa mwaminifu katika 
nyumba yangu yote.” 


A Hes. 12:8 Tnn., “kinywa kwa kinywa.” 


Hesabu 13:1-33 


13 Yehova akamwambia Musa: 2 “Watume wanaume wakaipeleleze 
nchi ya Kanaani ninayowapa Waisraeli. Mtume mwanamume mmoja 
kutoka katika kila kabila la baba yake, kila mmoja wao anapaswa 
kuwa mkuu katika kabila lake.” 


3 Basi Musa akawatuma kutoka katika nyika ya Parani kama Yehova 
alivyomwagiza. Wanaume hao wote walikuwa viongozi wa Waisraeli. 
4 Haya ndiyo majina yao: kutoka katika kabila la Rubeni, Shamua 
mwana wa Zakuri; > kutoka katika kabila la Simeoni, Shafati mwana 
wa Hori; $ kutoka katika kabila la Yuda, Kalebu mwana wa Yefune; 

7 kutoka katika kabila la Isakari, Igali mwana wa Yosefu; 8 kutoka 
katika kabila la Efraimu, Hoshea mwana wa Nuni; 9 kutoka katika 
kabila la Benjamini, Palti mwana wa Rafu; 10 kutoka katika kabila la 
Zabuloni, Gadieli mwana wa Sodi; 11 kutoka katika kabila la Yosefu, 
kwa ajili ya kabila la Manase, Gadi mwana wa Susi; 12 kutoka katika 
kabila la Dani, Amieli mwana wa Gemali; 13 kutoka katika kabila la 
Asheri, Sethuri mwana wa Mikaeli; 14 kutoka katika kabila la Naftali, 
Nabi mwana wa Vofsi; 15 kutoka katika kabila la Gadi, Geueli mwana 
wa Maki. 16 Hayo ndiyo majina ya wanaume ambao Musa aliwatuma 
kuipeleleza nchi. Musa alimpa Hoshea mwana wa Nuni jina Yoshua.” 


17 Musa alipokuwa akiwatuma kuipeleleza nchi ya Kanaani, 
aliwaambia: “Pandeni mwingie Negebu, na kwenda juu kwenye eneo 
lenye milima. 18 Chunguzeni mwone nchi hiyo ilivyo na kama watu 
wanaoishi humo ni wenye nguvu au dhaifu, wengi au wachache, 

19 na kama nchi hiyo ni nzuri au ni mbaya na kama majiji 
wanamoishi ni kambi au ni ngome. 20 Chunguzeni ikiwa ni nchi tajiri 
au maskini, ina miti au haina. Ni lazima muwe jasiri na kuchukua 


baadhi ya matunda ya nchi hiyo.” Ulikuwa wakati wa kuiva kwa 
zabibu za kwanza. 


21 Basi wakaenda na kuipeleleza nchi kuanzia nyika ya Zini hadi 
Rehobu mpaka Lebo-hamathi.” 22 Walipopanda na kuingia Negebu, 
walifika Hebroni, ambako Ahimani, Sheshai, na Talmai, wazao wa 
Anaki waliishi. Sasa, Jiji la Hebroni lilijengwa miaka saba kabla ya jiji 
la Soani lililoko Misri. 23 Walipofika kwenye Bonde la Eshkoli, 
walikata tawi lenye kishada kimoja cha zabibu, na wanaume wawili 
wakalibeba kwa ufito pamoja na makomamanga kadhaa na tini. 

24 Wakapaita mahali hapo Bonde la Eshkoli” kwa sababu ya kishada 
ambacho Waisraeli walikata kutoka huko. 


25 Baada ya kuipeleleza nchi kwa siku 40, wanaume hao walirudi. 
26 Walirudi kwa Musa, Haruni, na Waisraeli wote katika nyika ya 
Parani, huko Kadeshi. Wakawaletea habari Waisraeli wote na 
kuwaonyesha matunda ya nchi hiyo. 27 Hivi ndivyo walivyomwambia 
Musa: “Tuliingia katika nchi uliyotutuma, na kwa kweli inatiririka 
maziwa na asali, na haya ndiyo matunda yake. 28 Lakini watu 
wanaoishi katika nchi hiyo wana nguvu, na majiji yao yenye ngome 
ni makubwa sana. Tuliona pia wazao wa Anaki huko. 29 Waamaleki 
wanaishi katika nchi ya Negebu, nao Wahiti, Wayebusi, na Waamori 
wanaishi katika eneo lenye milima, na Wakanaani wanaishi karibu 
na bahari na kwenye kingo za Yordani.” 


30 Kisha Kalebu akajaribu kuwatuliza watu waliosimama mbele ya 
Musa kwa kuwaambia: “Twendeni mara moja, na bila shaka 
tutaimiliki, kwa maana kwa hakika tunaweza kuishinda.” 31 Lakini 
wanaume waliopanda huko pamoja naye wakasema: “Hatuwezi 
kwenda kupigana na watu hao, kwa sababu wana nguvu kuliko sisi.” 


32 Nao wakaendelea kuwapa Waisraeli habari mbaya kuhusu nchi 
waliyoipeleleza, wakisema: “Nchi tuliyoenda kuipeleleza ni nchi 
inayowameza wakaaji wake, na watu wote tuliowaona huko ni 
wakubwa isivyo kawaida. 33 Na huko tuliwaona Wanefili, wana wa 
Anaki, wazao wa Wanefili, tulijiona kuwa kama panzi mbele yao, na 
ndivyo walivyotuona.” 


^ Hes. 13:16 Au “Yehoshua,” linalomaanisha Yehova Ni Wokovu. 
A Hes. 13:21 Au “njia ya kuingia Hamathi.” 


A Hes. 13:24 Maana yake “Kishada cha Zabibu.” 


Hesabu 14:1-45 


14 Basi Waisraeli wote wakalia kwa sauti na kutokwa na machozi 
usiku kucha. 2 Waisraeli wote wakaanza kumnung'unikia Musa na 
Haruni, na wote wakawalalamikia wakisema: “Laiti tungalifia katika 
nchi ya Misri, au laiti tungalifia hapa nyikani! 3 Kwa nini Yehova 
anatuleta kwenye nchi hii ili tuuawe kwa upanga? Wake zetu na 
watoto wetu watakuwa mateka. Je, si afadhali turudi Misri?” 4 Hata 
waliambiana: “Na tuchague kiongozi, turudi Misri!” 


5 Ndipo Musa na Haruni wakaanguka chini kifudifudi mbele ya 
Waisraeli wote waliokuwa wamekusanyika. 6 Yoshua mwana wa 
Nuni na Kalebu mwana wa Yefune, waliokuwa miongoni mwa watu 
walioipeleleza nchi, wakayararua mavazi yao, 7 na kuwaambia hivi 
Waisraeli wote: “Nchi tuliyoenda kuipeleleza ni nchi nzuri sana, nzuri 
kwelikweli. 8 Ikiwa Yehova amependezwa nasi, kwa hakika 
atatuingiza katika nchi hii na kutupatia iwe yetu, nchi inayotiririka 
maziwa na asali. 9 Lakini msimwasi Yehova, nanyi msiwaogope 
watu wa nchi hiyo, kwa maana tutawashinda kwa urahisi.” Ulinzi wao 
umeondolewa, na Yehova yuko pamoja nasi. Msiwaogope.” 


10 Hata hivyo, Waisraeli wote wakasema wapigwe mawe. Lakini 
utukufu wa Yehova ukatokea juu ya hema la mkutano machoni pa 
Waisraeli wote. 


11 Kisha Yehova akamwambia Musa: “Watu hawa wataendelea 
kunidharau mpaka lini, watakataa kuniamini mpaka lini licha ya 
miujiza yote niliyofanya miongoni mwao? 12 Acha niwapige kwa 
ugonjwa hatari” na kuwafukuza, na acha nikufanye wewe kuwa taifa 
kubwa zaidi na lenye nguvu zaidi kuliko wao.” 


13 Lakini Musa akamwambia Yehova: “Kisha Wamisri, ambao kati 
yao uliwatoa watu hawa kwa nguvu zako, watasikia habari hizo, 

14 nao watawaambia wakaaji wa nchi hii. Wakaaji hao pia wamesikia 
kwamba wewe, Yehova, uko miongoni mwa watu hawa, nawe 
umewatokea uso kwa uso. Wewe ni Yehova, na wingu lako 
limesimama juu yao, nawe unawatangulia katika nguzo ya wingu 
wakati wa mchana na katika nguzo ya moto wakati wa usiku. 

15 Ukiwaua watu hawa wote mara moja, mataifa ambayo yamesikia 
sifa zako yatasema, 16 ‘Yehova alishindwa kuwapeleka watu hawa 
katika nchi ambayo aliapa kuwa angewapa ndiyo sababu aliwachinja 
nyikani. 17 Sasa, Ee Yehova, tafadhali, acha nguvu zako kuu 
zionekane, kama ulivyoahidi uliposema, 18 “Mimi Yehova, si mwepesi 
wa hasira, nina upendo mwingi mshikamanifu,” ninasamehe makosa 
na uovu, lakini sikosi kamwe kuwaadhibu wenye hatia, 
ninawaadhibu wana na wajukuu kufikia kizazi cha tatu na cha nne 
kwa sababu ya makosa ya baba zao.’ 19 Tafadhali, wasamehe watu 
hawa dhambi zao kulingana na upendo wako mwingi mshikamanifu, 
kama ambavyo umekuwa ukiwasamehe tangu walipotoka Misri 
mpaka sasa.” 


20 Basi Yehova akasema: “Nimewasamehe kama ulivyoomba. 

21 Lakini, kwa hakika kama niishivyo, dunia yote itajaa utukufu wa 
Yehova. 22 Hata hivyo, hakuna mtu hata mmoja aliyeona utukufu 
wangu na miujiza niliyofanya nchini Misri na nyikani ambaye bado 
ananijaribu mara hizi kumi na kukataa kusikiliza sauti yangu 

23 ataiona nchi niliyoapa kwamba nitawapa baba zao. Hakuna mtu 
hata mmoja anayenidharau atakayeiona. 24 Lakini kwa sababu 
mtumishi wangu Kalebu alikuwa na roho tofauti naye aliendelea 
kunifuata kwa moyo wote, kwa hakika nitamwingiza katika nchi 


aliyoenda kuipeleleza, na wazao wake wataimiliki. 25 Kwa kuwa 
Waamaleki na Wakanaani wanaishi bondeni, kesho geukeni 
mwelekee nyikani kupitia njia ya Bahari Nyekundu.” 


26 Kisha Yehova akamwambia Musa na Haruni: 27 “Umati huu wa 
watu waovu utaendelea kuninung'unikia mpaka lini? Nimesikia 
manung'uniko ya Waisraeli juu yangu. 28 Waambie, “Kwa hakika 
kama ninavyoishi,” asema Yehova, “nitawatendea mambo yaleyale 
niliyosikia mkisema! 29 Maiti zenu zitaanguka katika nyika hii, naam, 
ninyi nyote mlioninung'unikia, kila mtu aliyeandikishwa mwenye umri 
wa kuanzia miaka 20 na zaidi. 30 Hakuna hata mmoja wenu 
atakayeingia katika nchi niliyoapa kwamba mtaishi ndani yake, 
isipokuwa Kalebu mwana wa Yefune na Yoshua mwana wa Nuni. 


31 ““Na watoto wenu ambao mlisema kwamba watakuwa mateka, 
nitawaingiza katika nchi ambayo mmeikataa, nao wataijua. 32 Lakini 
maiti zenu zitaanguka katika nyika hii. 33 Wana wenu watakuwa 
wachungaji nyikani kwa miaka 40, nao lazima wateseke kwa sababu 
ya matendo yenu ya kukosa uaminifu” mpaka mtu wenu wa mwisho 
atakapofia nyikani. 34 Mtateseka kwa sababu ya makosa yenu kwa 
miaka 40, sawa na siku 40 ambazo mliipeleleza nchi, yaani, siku 
moja kwa mwaka mmoja, siku moja kwa mwaka mmoja, kwa maana 
mtajionea matokeo ya kunipinga mimi.” 


35 ““Mimi, Yehova, nimesema. Hivi ndivyo nitakavyoutendea umati 
huu wa watu waovu, ambao umekusanyika pamoja dhidi yangu: 
Wataishia humu nyikani, naam, watafia humu. 36 Wanaume ambao 
Musa aliwatuma kuipeleleza nchi, wakaleta habari mbaya kuhusu 
nchi hiyo na kufanya Waisraeli wote wamnung'unikie Musa, 

37 naam, wanaume hao walioleta habari mbaya kuhusu nchi hiyo 


watauawa mbele za Yehova. 38 Lakini Yoshua mwana wa Nuni na 
Kalebu mwana wa Yefune, waliokuwa miongoni mwa wanaume 

walioenda kuipeleleza nchi, ndio watakaoendelea kuishi. 


39 Musa alipowaambia Waisraeli wote maneno hayo, watu walianza 
kuomboleza kwa uchungu mwingi. 40 Hata waliamka asubuhi na 
mapema na kujaribu kupanda juu mlimani, wakisema: “Tuko tayari 
kupanda mpaka mahali ambapo Yehova alituambia, kwa maana 
tumetenda dhambi.” 41 Lakini Musa akawaambia: “Kwa nini 
mnakiuka agizo la Yehova? Hamtafanikiwa. 42 Msipande kwenda 
huko, kwa sababu Yehova hayuko pamoja nanyi; mtashindwa na 
maadui wenu. 43 Kwa maana Waamaleki na Wakanaani 
watakabiliana nanyi huko, nao watawaangamiza kwa upanga. Kwa 
sababu mliacha kumfuata Yehova, Yehova hatakuwa pamoja nanyi.” 


44 Hata hivyo, kwa kimbelembele wakapanda kuelekea mlimani, 
lakini sanduku la agano la Yehova lilibaki katikati ya kambi, na Musa 
pia alibaki. 45 Ndipo Waamaleki na Wakanaani walioishi kwenye 
mlima huo wakashuka na kuanza kuwashambulia, wakawatawanya 
mpaka Horma. 


^ Hes. 14:9 Tnn., “wao ni mkate kwetu.” 

^ Hes. 14:12 Au “tauni.” 

^ Hes. 14:18 Au “fadhili nyingi zenye upendo.” 
^ Hes. 14:33 Tnn., “ya ukahaba.” 


^ Hes. 14:34 Au “ya kuwa maadui wangu.” 


Hesabu 15:1-41 


15 Yehova akaendelea kumwambia Musa: 2 “Waambie hivi 
Waisraeli: ‘Hatimaye mtakapoingia katika nchi ninayowapa mwishi 
ndani yake, 3 na kumtolea Yehova dhabihu inayochomwa kwa moto 
kutoka kati ya mifugo au kundi—iwe ni dhabihu ya kuteketezwa au 
dhabihu ya kutimiza nadhiri ya pekee au toleo la hiari au dhabihu 
mnayotoa wakati wa sherehe zenu za majira, ili kumtolea Yehova 
harufu inayompendeza”—141 ni lazima pia mtu anayetoa dhabihu 
yake amtolee Yehova sehemu ya kumi ya kipimo cha efa moja” ya 
unga laini uliochanganywa na robo ya hini” ya mafuta ili iwe toleo la 
nafaka. > Pia mnapaswa kutoa robo ya kipimo cha hini ya divai ili 
iwe toleo la kinywaji; mtaitoa pamoja na dhabihu ya kuteketezwa au 
pamoja na dhabihu ya kila mwanakondoo dume. $ Au mtatoa 
kondoo dume pamoja na sehemu mbili za kumi za kipimo cha efa 
moja ya unga laini uliochanganywa na sehemu ya tatu ya hini ya 
mafuta kwa ajili ya toleo la nafaka. 7 Nanyi mnapaswa kutoa 
sehemu ya tatu ya hini ya divai ili iwe toleo la kinywaji lenye harufu 
inayompendeza” Yehova. 


8 “Lakini mkimtolea Yehova mnyama dume kutoka katika mifugo 
yenu ili awe dhabihu ya kuteketezwa au dhabihu ya kutimiza nadhiri 
ya pekee au dhabihu za ushirika, 9 mnapaswa kumtoa mnyama 
dume huyo pamoja na sehemu tatu za kumi za kipimo cha efa moja 
ya unga laini uliochanganywa na nusu ya hini ya mafuta kwa ajili ya 
toleo la nafaka. 10 Mnapaswa pia kutoa nusu ya hini ya divai ili iwe 
toleo la kinywaji linalochomwa kwa moto lenye harufu 
inayompendeza” Yehova. 11 Hivyo ndivyo mnavyopaswa kumtoa kila 
ng'ombe dume au kila kondoo dume au kila mwanakondoo dume au 
mbuzi dume. 12 Haidhuru mnatoa wanyama wangapi, mnapaswa 


kutoa vitu hivyo pamoja na kila mnyama mnayemtoa, kulingana na 
idadi yao. 13 Hivyo ndivyo kila Mwisraeli mwenyeji anavyopaswa 
kutoa dhabihu inayochomwa kwa moto yenye harufu 
inayompendeza” Yehova. 


14 “Ikiwa mgeni anayeishi nanyi au mtu mwingine ambaye ameishi 
pamoja nanyi kwa muda mrefu atatoa pia dhabihu ya kuteketezwa 
yenye harufu inayompendeza” Yehova, anapaswa kufanya kama 
mnavyofanya. 15 Ninyi pamoja na mgeni anayeishi miongoni mwenu 
mtafuata sheria zilezile. Itakuwa amri ya kudumu katika vizazi vyenu 
vyote. Ninyi pamoja na mgeni mtakuwa sawa mbele za Yehova. 

16 Ninyi na mgeni anayeishi miongoni mwenu mtafuata sheria 


IN 


zilezile na amri zilezile. 


17 Yehova akaendelea kumwambia Musa, 18 “Waambie hivi 
Waisraeli: 'Mtakapoingia katika nchi ninayowapeleka 19 nanyi mle 
chakula chochote cha” nchi hiyo, mnapaswa kumtolea Yehova kiasi 
fulani kama mchango. 20 Mtatoa mchango wa mazao ya kwanza ya 
mikate ya mviringo iliyookwa kwa unga wenu ambao haujakobolewa. 
Mtautoa kama mchango unaotoka katika uwanja wa kupuria nafaka. 
21 Baadhi ya mazao ya kwanza ya unga wenu ambao 
haujakobolewa mtamtolea Yehova mchango katika vizazi vyenu 
vyote. 


22 “Sasa mkifanya kosa, nanyi mkose kushika amri hizi zote 
ambazo mimi, Yehova, nimempa Musa, 23 mambo yote ambayo 
mimi, Yehova, nimewaamuru ninyi kupitia Musa katika vizazi vyenu 
tangu siku ambayo mimi Yehova niliamuru, 24 na ikiwa kosa hilo 
lilifanywa bila kukusudia na bila kusanyiko lote kujua, basi ni lazima 
kusanyiko lote litoe dhabihu ya kuteketezwa ya ng'ombe dume 


mchanga ili iwe harufu inayompendeza” Yehova, pamoja na toleo 
lake la nafaka na toleo lake la kinywaji kulingana na utaratibu wa 
kawaida, na pia mwanambuzi mmoja kwa ajili ya dhabihu ya dhambi. 
25 Kuhani atatoa dhabihu ya kufunika dhambi ya kusanyiko lote la 
Waisraeli, nao watasamehewa, kwa sababu lilikuwa kosa, nao 
walimletea Yehova dhabihu inayochomwa kwa moto na kuleta 
dhabihu yao ya dhambi mbele za Yehova kwa ajili ya kosa lao. 

26 Kusanyiko lote la Waisraeli pamoja na wageni wanaokaa 
miongoni mwao watasamehewa kosa hilo kwa sababu watu wote 
walihusika. 


27 “Mtu yeyote akifanya dhambi bila kukusudia, atatoa mbuzi jike wa 
mwaka mmoja kwa ajili ya dhabihu ya dhambi. 28 Kisha kuhani 
atatoa dhabihu ili mtu aliyetenda dhambi mbele za Yehova bila 
kukusudia asamehewe dhambi yake, yaani, atamtolea dhabihu ya 
kufunika dhambi yake, na mtu huyo atasamehewa. 29 Waisraeli 
wenyeji na pia wageni wanaoishi miongoni mwao watafuata sheria 
zilezile zinazomhusu mtu anayetenda kosa bila kukusudia. 


30 “Lakini mtu anayetenda kosa kimakusudi, awe ni mwenyeji au 
mgeni, anamkufuru Yehova, naye lazima auawe. 31 Kwa kuwa 
amedharau neno la Yehova na kuvunja amri yake, ni lazima mtu 

huyo auawe. Ataadhibiwa kwa sababu ya kosa lake. 


32 Waisraeli walipokuwa nyikani, walimkuta mtu fulani akiokota kuni 
siku ya Sabato. 33 Wale waliomkuta akikusanya kuni wakamleta kwa 
Musa na Haruni na Waisraeli wote. 34 Wakamtia kifungoni kwa 
sababu sheria haikusema waziwazi mtu huyo afanyiwe nini. 


35 Basi Yehova akamwambia Musa: “Ni lazima mtu huyo auawe, 
Waisraeli wote watampiga mawe nje ya kambi.” 36 Basi Waisraeli 


wote wakamtoa nje ya kambi, wakampiga mawe na kumuua, kama 
Yehova alivyomwamuru Musa. 


37 Yehova akaendelea kumwambia Musa: 38 “Waambie Waisraeli 
wajitengenezee upindo wa nyuzinyuzi kwenye ncha za mavazi yao 
katika vizazi vyao vyote, nao watashona uzi wa bluu juu ya upindo 
huo wa nyuzinyuzi. 39 “Mnapaswa kutengeneza upindo huo wa 
nyuzinyuzi ili muuone na kukumbuka amri zote za Yehova na 
kuzishika. Msifuate mioyo yenu na macho yenu, ambayo 
yanawaongoza kwenye ukahaba wa kiroho. 40 Upindo huo 
utawasaidia kukumbuka, nanyi mtashika amri zangu zote na kuwa 
watakatifu kwangu mimi Mungu wenu. 41 Mimi ni Yehova Mungu 
wenu, niliyewatoa nchini Misri ili nijithibitishe kuwa Mungu wenu. 
Mimi ni Yehova Mungu wenu.” 


A Hes. 15:3 Au “inayomtuliza.” 


A Hes. 15:4 Sehemu ya kumi ya efa ilikuwa sawa na lita 2.2 au 
kilogramu 1.3 hivi. Angalia Nyongeza B14. 


A Hes. 15:4 Hini ilikuwa sawa na lita 3.67. Angalia Nyongeza B14. 
A Hes. 15:7 Au “inayomtuliza.” 

A Hes. 15:10 Au “inayomtuliza.” 

A Hes. 15:13 Au “inayomtuliza.” 

A Hes. 15:14 Au “inayomtuliza.” 

^ Hes. 15:16 Tnn., “maamuzi yaleyale ya hukumu.” 


^ Hes. 15:19 Tnn., “mkate wowote wa.” 


A Hes. 15:24 Au “inayomtuliza.” 


A Hes. 15:31 Tnn., “Kosa lake litakuwa juu ya kichwa chake.” 


Hesabu 16:1-50 


16 Kisha Kora mwana wa Ishari, mwana wa Kohathi, mwana wa 
Lawi, akaungana na Dathani na Abiramu wana wa Eliabu, na Oni 
mwana wa Pelethi, wazao wa Rubeni. 2 Nao, pamoja na wanaume 
250 Waisraeli, wakuu wa kusanyiko, wanaume maarufu waliowekwa 
rasmi wakaanza kumpinga Musa. 3 Basi wakakusanyika dhidi ya 
Musa na Haruni na kuwaambia: “Mmetuchosha! Kusanyiko lote ni 
takatifu, watu wote, na Yehova yuko miongoni mwao. Basi, kwa nini 
mnajikweza juu ya kutaniko la Yehova?” 


4 Musa aliposikia jambo hilo, mara moja akaanguka chini kifudifudi. 
> Kisha akamwambia Kora na watu wote waliomuunga mkono, 
“Asubuhi Yehova ataonyesha ni nani aliye wake na ni nani aliye 
mtakatifu na ni nani anayepaswa kumkaribia, na yeyote 
atakayemchagua ndiye atakayemkaribia. $ Fanyeni hivi: Wewe Kora 
na wote wanaokuunga mkono, chukueni vyetezo, 7 kesho wekeni 
moto ndani yake na kutia uvumba juu yake mbele za Yehova, na mtu 
ambaye Yehova atamchagua, ndiye mtakatifu. Ninyi wana wa Lawi 
mmevuka mpaka!” 


8 Kisha Musa akamwambia Kora: “Sikilizeni, tafadhali, ninyi wana 
wa Lawi. 9 Je, mnaona ni jambo dogo sana kwenu kwamba Mungu 
wa Israeli amewateua ninyi miongoni mwa Waisraeli wote na 
kuwaruhusu mumkaribie ili kutumikia katika hema la Yehova la ibada 
na kusimama mbele ya Waisraeli wote ili kuwahudumia, 10 na 
kuwaleta karibu naye ninyi pamoja na ndugu zenu wote, wana wa 
Lawi? Je, ni lazima pia mjaribu kunyakua ukuhani? 11 Kwa sababu 
hiyo, wewe na watu wote wanaokuunga mkono mnampinga Yehova. 
Haruni ni nani hivi kwamba mnung'unike kumhusu?” 


12 Baadaye Musa akatuma ujumbe ili Dathani na Abiramu wana wa 
Eliabu waitwe, lakini wakasema: “Hatutakuja! 13 Je, unafikiri ni 
jambo dogo kututoa katika nchi inayotiririka maziwa na asali ili utuue 
nyikani? Sasa, je, unataka kujifanya kiongozi mwenye mamlaka 
kamili juu yetu?” 14 Isitoshe, hujatuleta katika nchi yoyote 
inayotiririka maziwa na asali wala kutupatia urithi wa mashamba au 
shamba la mizabibu. Je, unataka kutoboa macho ya watu hawa? 
Sisi hatutakuja!” 


15 Basi Musa akakasirika sana na kumwambia Yehova: “Usikubali 
toleo lao la nafaka. Sijachukua hata punda mmoja kutoka kwao, 
wala sijamdhuru mtu yeyote kati yao.” 


16 Kisha Musa akamwambia Kora: “Kesho, fika mbele za Yehova, 
wewe pamoja na watu wote wanaokuunga mkono, wewe na watu 
hao pamoja na Haruni. 17 Kila mmoja wenu anapaswa kuchukua 
chetezo chake na kuweka uvumba juu yake, na kila mmoja 
atapeleka chetezo chake mbele za Yehova, vyetezo 250, pia wewe 
na Haruni mtapeleka kila mmoja chetezo chake.” 18 Basi kila mmoja 
wao akachukua chetezo chake, akaweka moto na uvumba juu yake 
na kusimama kwenye mlango wa hema la mkutano pamoja na Musa 
na Haruni. 19 Kora alipokuwa amewakusanya watu wote 
waliomuunga mkono kwenye mlango wa hema la mkutano ili 
kumpinga Musa na Haruni, utukufu wa Yehova ukawatokea watu 
wote waliokusanyika. 


20 Kisha Yehova akamwambia Musa na Haruni, 21 “Jitengeni na 
kikundi hiki, ili nikiangamize mara moja.” 22 Ndipo Musa na Haruni 
wakaanguka chini kifudifudi na kusema: “Ee Mungu, Mungu wa roho 


ya watu wote,” je, dhambi ya mtu mmoja ikufanye uwakasirikie watu 
wote waliokusanyika?” 


23 Basi Yehova akamwambia Musa, 24 “Waambie hivi watu wote: 
‘Ondokeni karibu na mahema ya Kora, Dathani, na Abiramu!” 


25 Kisha Musa akaondoka na kwenda kwa Dathani na Abiramu, na 
wazee wa Israeli wakaenda pamoja naye. 26 Musa akawaambia hivi 
watu wote: “Tafadhali, ondokeni karibu na mahema ya watu hawa 
waovu wala msiguse kitu chochote ambacho ni mali yao, msije 
mkafagiliwa mbali kwa sababu ya dhambi yao yote.” 27 Mara moja 
wakaondoka karibu na mahema ya Kora, Dathani, na Abiramu, 
wakaondoka kila upande, kisha Dathani na Abiramu wakatoka nje, 
wakasimama kwenye mlango wa mahema yao pamoja na wake zao, 
wana wao, na watoto wao wachanga. 


28 Halafu Musa akasema: “Hivi ndivyo mtakavyojua kwamba Yehova 
amenituma nifanye mambo haya yote, na kwamba sijayatunga 
moyoni mwangu:” 29 Watu hawa wakifa kama wanavyokufa 
wanadamu wengine wote na kuadhibiwa kama wanadamu wengine 
wote, basi Yehova hajanituma. 30 Lakini Yehova akiwatendea jambo 
lisilo la kawaida, ardhi ifunguke” na kuwameza watu hawa pamoja 
na vitu vyao vyote, nao waingie Kaburini” wakiwa hai, mtajua kwa 
hakika kwamba wamemdharau Yehova.” 


31 Mara tu alipomaliza kusema maneno hayo yote, ardhi ikafunguka 
chini yao. 32 Naam, dunia ikafunguka” na kuwameza watu hao 
pamoja na familia zao na watu wote wa Kora na mali zao zote. 

33 Kwa hiyo watu hao pamoja na watu wao wote wakaingia Kaburini” 
wakiwa hai, dunia ikawafunika, nao wakaangamia kutoka kati ya 
kutaniko. 34 Waisraeli wote waliokuwa wamewazunguka waliposikia 


vilio vyao wakakimbia wakisema: “Tunaogopa dunia itatumeza!” 
35 Kisha moto ukashuka kutoka kwa Yehova na kuwateketeza wale 
wanaume 250 waliokuwa wakifukiza uvumba. 


36 Kisha Yehova akamwambia Musa, 37 “Mwambie Eleazari mwana 
wa kuhani Haruni achukue vyetezo hivyo kutoka motoni kwa sababu 
ni vitakatifu. Mwambie pia autawanye moto huo mbali kidogo na 
mahali hapo. 38 Vyetezo vya wanaume waliouawa kwa sababu ya 
dhambi yao vinapaswa kunyooshwa ili viwe mabamba membamba 
ya kufunika madhabahu, kwa sababu walivipeleka mbele za Yehova, 
navyo vikawa vitakatifu. Vinapaswa kuwa onyo kwa Waisraeli.” 

39 Basi kuhani Eleazari akachukua vyetezo vya shaba vilivyoletwa 
na wale wanaume waliokuwa wameteketezwa, akavipiga na 
kuvinyoosha ili vifunike madhabahu, 40 kama Yehova 
alivyomwambia kupitia Musa. Viliwakumbusha Waisraeli kwamba 
mtu yeyote asiye na idhini” ambaye si mzao wa Haruni hapaswi 
kukaribia madhabahu ili kumfukizia Yehova uvumba na kwamba mtu 
yeyote asiwe kama Kora na wale waliomuunga mkono. 


41 Siku iliyofuata, kusanyiko lote la Waisraeli likaanza 
kumnung'unikia Musa na Haruni, likisema: “Ninyi wawili mmewaua 
watu wa Yehova.” 42 Watu wote walipokuwa wamekusanyika dhidi 
ya Musa na Haruni, waligeuka kuelekea hema la mkutano, na 
tazama! wingu lilifunika hema hilo, na utukufu wa Yehova ukaanza 
kuonekana. 


43 Musa na Haruni wakaenda mbele ya hema la mkutano, 44 na 
Yehova akamwambia Musa, 45 “Ninyi wanaume, jitengeni na 
kusanyiko hili ili niliangamize mara moja.” Ndipo Musa na Haruni 
wakaanguka chini kifudifudi. 46 Kisha Musa akamwambia Haruni, 


“Chukua chetezo uweke moto ndani yake kutoka katika madhabahu 
na uweke uvumba juu yake, nawe uende haraka kwao na kuufukiza 
ili dhambi yao ifunikwe, kwa sababu Yehova amekasirika. Pigo 
limeanza!” 47 Mara moja Haruni akachukua chetezo, kama Musa 
alivyomwambia, akakimbia katikati ya kusanyiko hilo, na pigo lilikuwa 
limeanza kuwaathiri watu. Basi akaweka uvumba juu ya chetezo, 
akaanza kuufukiza ili dhambi yao ifunikwe. 48 Akaendelea kusimama 
katikati ya watu waliokufa na walio hai, hatimaye pigo hilo likaisha. 
49 Watu waliokufa kutokana na pigo hilo walikuwa 14,700, bila 
kuwahesabu wale waliokufa kwa sababu ya Kora. 50 Mwishowe 
Haruni aliporudi kwa Musa kwenye mlango wa hema la mkutano, 
pigo hilo lilikuwa limekomeshwa. 


A Hes. 16:13 Au “kupiga ubwana juu yetu.” 

A Hes. 16:22 Tnn., “roho za miili yote.” 

^ Hes. 16:28 Au “si matakwa yangu mwenyewe.” 
A Hes. 16:30 Tnn., “ifungue kinywa chake.” 

A Hes. 16:30 Au “Sheoli.” Angalia Kamusi. 

^ Hes. 16:32 Tnn., “ikafungua kinywa chake.” 


^ Hes. 16:33 Au “Sheoli.” Angalia Kamusi. 


^ Hes. 16:40 Tnn., “mgeni yeyote.” 


Hesabu 17:1-13 


17 Kisha Yehova akamwambia Musa, 2 “Zungumza na Waisraeli na 
uchukue kutoka kwao fimbo moja kwa ajili ya kila kabila, kutoka kwa 
wakuu wa kila kabila, jumla ya fimbo 12. Andika jina la kila mmoja 
wao kwenye fimbo yake. 3 Unapaswa kuandika jina la Haruni 
kwenye fimbo ya Lawi, kwa sababu kuna fimbo moja kwa ajili ya 
kiongozi wa kila kabila. 4 Ziweke fimbo hizo ndani ya hema la 
mkutano mbele ya sanduku la Ushahidi, mahali ambapo mimi 
hukutokea kwa ukawaida. > Na fimbo ya mtu nitakayemchagua 
itachipua, nami nitakomesha manung'uniko ya Waisraeli dhidi 
yangu, ambayo pia wanakunung'unikia.” 


6 Basi Musa akazungumza na Waisraeli, na wakuu wao wote 
wakampa fimbo—fimbo moja kutoka kwa kila mkuu wa kabila, fimbo 
12—nayo fimbo ya Haruni ilikuwa kati ya fimbo zao. 7 Kisha Musa 
akaziweka fimbo hizo mbele za Yehova katika hema la Ushahidi. 


8 Siku iliyofuata, Musa alipoingia katika hema la Ushahidi, aliona 
fimbo ya Haruni ya kabila la Lawi imetokeza matumba nayo ilikuwa 
ikichanua maua na kuzaa matunda ya lozi yaliyoiva. 9 Kisha Musa 
akazichukua fimbo zote kutoka mbele za Yehova na kuzileta mbele 
ya Waisraeli wote. Wakazitazama na kila mkuu akachukua fimbo 
yake. 


10 Halafu Yehova akamwambia Musa, “Irudishe fimbo ya Haruni 
mbele ya sanduku la Ushahidi ili iwekwe kuwa onyo kwa wana wa 
kuasi, ili manung'uniko yao dhidi yangu yakome na ili wasife.” 

11 Mara moja Musa akafanya kama Yehova alivyomwamuru. Hivyo 
ndivyo alivyofanya. 


12 Kisha Waisraeli wakamwambia Musa, “Sasa tutakufa, bila shaka 
tutaangamia, sisi sote tutaangamia! 13 Hata mtu yeyote 
atakayekaribia hema la Yehova la ibada atakufa! Je, ni lazima sote 
tufe kwa njia hiyo?” 


Hesabu 18:1-32 


18 Kisha Yehova akamwambia Haruni, “Wewe na wana wako na 
ukoo wako” mtawajibika ikiwa kosa lolote litafanywa dhidi ya mahali 
patakatifu, na wewe na wana wako mtawajibika ikiwa kosa lolote 
litafanywa dhidi ya ukuhani wenu. 2 Pia walete ndugu zako wa kabila 
la Lawi, kabila la mababu zako, ili wajiunge nawe na kukuhudumia 
wewe pamoja na wanao mbele ya hema la Ushahidi. 3 Wanapaswa 
kutimiza majukumu utakayowapa na utumishi wa hema lote. Hata 
hivyo, hawapaswi kukaribia vyombo vya mahali patakatifu na 
madhabahu, ili wewe pamoja nao msife. 4 Watajiunga nawe na 
kutimiza majukumu yao kuhusiana na hema la mkutano na utumishi 
wote katika hema hilo, na mtu yeyote asiye na idhini” hapaswi 
kuwakaribia ninyi. 5 Ni lazima mtimize majukumu yenu ya mahali 
patakatifu na madhabahu, ili ghadhabu yangu isije tena juu ya 
Waisraeli. 6 Mimi mwenyewe nimewachukua ndugu zenu, Walawi, 
kutoka miongoni mwa Waisraeli na kuwakabidhi ninyi kama zawadi. 
Wamekabidhiwa kwa Yehova ili watumikie katika hema la mkutano. 
7 Wewe na wanao mna wajibu wa kufanya kazi za ukuhani 
zinazohusu madhabahu na vitu vilivyo nyuma ya pazia, nanyi 
mtatimiza utumishi huo. Nimewapa utumishi wa ukuhani kama 
zawadi, na mtu yeyote asiye na idhini” atakayekaribia mahali 
patakatifu anapaswa kuuawa.” 


8 Yehova akaendelea kumwambia Haruni: “Mimi mwenyewe 
nilikuweka usimamie michango ninayoletewa. Nimekupa wewe na 
wanao sehemu ya vitu vyote vitakatifu vinavyotolewa kama mchango 
na Waisraeli ili viwe posho yenu ya kudumu. 9 Hivi ndivyo 
vitakavyokuwa vitu vyenu kutoka katika matoleo yote matakatifu 
kabisa yanayochomwa kwa moto: matoleo yao yote, kutia ndani 


matoleo yao ya nafaka na dhabihu zao za dhambi na dhabihu zao za 
hatia wanazoniletea. Ni vitu vitakatifu kabisa kwako na wanao. 

10 Mtavila vitu hivyo mahali patakatifu zaidi. Kila mwanamume 
anaweza kuvila. Vitakuwa vitu vitakatifu kwenu. 11 Vitu hivi pia 
vitakuwa vyenu: zawadi ambazo Waisraeli wanatoa kuwa mchango 
pamoja na matoleo yao yote ya kutikiswa. Nimekupa wewe na 
wanao na mabinti wako vitu hivyo ili viwe posho yenu ya kudumu. 
Kila mtu aliye safi katika nyumba yako anaweza kula. 


12 “Mafuta yote bora na divai yote mpya na nafaka, mazao yao ya 
kwanza, ambayo wanampa Yehova, ninakupa wewe. 13 Mazao yote 
ya kwanza yaliyokomaa ya ardhi yao, ambayo watamletea Yehova, 
yatakuwa yako. Kila mtu aliye safi katika nyumba yako anaweza 
kula. 


14 “Kila kitu kilichotolewa kwa ajili yangu” katika Israeli kinapaswa 
kuwa chako. 


15 “Kila mzaliwa wa kwanza wa viumbe wote walio hai, ambaye 
watanitolea mimi Yehova, awe ni mwanadamu au mnyama, 
anapaswa kuwa wako. Hata hivyo, ni lazima uwakomboe wazaliwa 
wa kwanza wa wanadamu, na unapaswa pia kuwakomboa wazaliwa 
wa kwanza wa wanyama wasio safi. 16 Unapaswa kumkomboa 
mzaliwa wa kwanza kwa bei ya ukombozi akiwa na umri wa kuanzia 
mwezi mmoja na zaidi, kwa thamani iliyokadiriwa ya shekeli tano za 
fedha,” kulingana na shekeli ya kawaida ya mahali patakatifu.” Ni 
gera 20.” 17 Lakini hupaswi kumkomboa ng'ombe dume ambaye ni 
mzaliwa wa kwanza au mwanakondoo dume ambaye ni mzaliwa wa 
kwanza au mbuzi ambaye ni mzaliwa wa kwanza. Hao ni watakatifu. 
Unapaswa kunyunyiza damu yao kwenye madhabahu, na mafuta 


yao unapaswa kuyateketeza ili yafuke moshi yakiwa dhabihu 
inayochomwa kwa moto yenye harufu inayompendeza” Yehova. 

18 Nyama yao itakuwa yako. Itakuwa yako sawa na kidari cha toleo 
la kutikiswa na mguu wa kulia. 19 Michango yote mitakatifu ambayo 
Waisraeli watamchangia Yehova, nimekupa wewe na wanao na 
mabinti wako, ili iwe posho yenu ya kudumu. Ni agano la chumvi 
linalodumu” mbele za Yehova kwa ajili yako na wazao wako.” 


20 Yehova akaendelea kumwambia Haruni: “Hutakuwa na urithi 
katika nchi yao, wala hutakuwa na sehemu ya” ardhi miongoni 
mwao. Mimi ni fungu lako na urithi wako miongoni mwa Waisraeli. 


21 “Ona kwamba nimewapa wana wa Lawi kila sehemu ya kumi 
katika Israeli iwe urithi wao kwa sababu ya utumishi wao, utumishi 
wa hema la mkutano. 22 Waisraeli wasikaribie tena hema la mkutano 
ili wasitende dhambi na kufa. 23 Ni Walawi tu watakaotumikia katika 
hema la mkutano, na ndio watakaowajibika kwa ajili ya makosa yao. 
Ni sheria ya kudumu katika vizazi vyenu vyote kwamba hawapaswi 
kuchukua urithi miongoni mwa Waisraeli. 24 Kwa maana nimewapa 
Walawi sehemu ya kumi ambayo Waisraeli wananitolea mchango, 
mimi Yehova, ili iwe urithi wao. Ndiyo sababu nimewaambia, 
“Hawapaswi kuchukua urithi miongoni mwa Waisraeli.” 


25 Kisha Yehova akamwambia Musa, 26 “Unapaswa kuwaambia hivi 
Walawi: 'Mtapokea kutoka kwa Waisraeli sehemu ya kumi ambayo 
nimewapa ninyi kutoka kwao ili iwe urithi wenu, nanyi mnapaswa 
kumtolea Yehova mchango wa sehemu ya kumi kutoka katika 
sehemu hiyo ya kumi. 27 Sehemu hiyo itahesabiwa kuwa mchango 
wenu, itaonwa kama nafaka kutoka katika uwanja wa kupuria au 
divai yote inayotoka katika shinikizo la divai au mafuta yote 


yanayotoka katika shinikizo la mafuta. 28 Kwa njia hiyo mtamtolea 
Yehova mchango kutoka katika sehemu zote za kumi mnazopokea 
kutoka kwa Waisraeli, na kutoka kwa sehemu hizo mnapaswa 
kumtolea Yehova mchango na kumpa kuhani Haruni. 29 Mtamtolea 
Yehova michango yote kutoka katika zawadi bora zaidi mnazopokea, 
ambazo ni takatifu.’ 


30 “Nawe unapaswa kuwaambia, ‘Mnapotoa vitu bora zaidi kutoka 
katika zawadi hizo kuwa mchango, mchango huo wa Walawi 
utaonwa kama nafaka kutoka katika uwanja wa kupuria na kama 
divai inayotoka katika shinikizo la divai au mafuta yanayotoka katika 
shinikizo la mafuta. 31 Ninyi na familia zenu mnaweza kula vitu hivyo 
mahali popote kwa sababu ni malipo kwa ajili ya utumishi wenu 
katika hema la mkutano. 32 Hamtakuwa na hatia ya dhambi 
maadamu mnanitolea vitu bora kutoka katika zawadi hizo, nanyi 


hampaswi kuchafua vitu vitakatifu vya Waisraeli, msije mkafa. 


A Hes. 18:1 Yaani, ukoo wa upande wa baba. 


A Hes. 18:4 Tnn., “mgeni yeyote,” yaani, mtu ambaye si wa familia ya 
Haruni. 


A Hes. 18:7 Tnn., “mgeni yeyote,” yaani, mtu ambaye si wa familia ya 
Haruni. 


A Hes. 18:14 Yaani, kila kitu kilichofanywa kuwa kitakatifu kwa 
Mungu kwa kuwa hakiwezi kukombolewa au kuchukuliwa tena. 


A Hes. 18:16 Shekeli moja ilikuwa na uzito wa gramu 11.4. Angalia 
Nyongeza B14. 


^ Hes. 18:16 Au “shekeli takatifu.” 


A Hes. 18:16 Gera moja ilikuwa na uzito wa gramu 0.57. Angalia 
Nyongeza B14. 


A Hes. 18:17 Au “inayomtuliza.” 
A Hes. 18:19 Yaani, agano linalodumu na lisilobadilika. 


^ Hes. 18:20 Au “fungu la.” 


Hesabu 19:1-22 


19 Yehova akamwambia tena Musa na Haruni, 2 “Hii ndiyo sheria 
ambayo mimi Yehova nimeamuru, ‘Waambieni Waisraeli wawaletee 
ng'ombe mwekundu ambaye hana kasoro yoyote na ambaye 
hajawahi kufungwa nira. 3 Mtampa kuhani Eleazari ng'ombe huyo, 
naye atampeleka nje ya kambi na kuchinjwa mbele yake. 4 Kisha 
kuhani Eleazari atachukua kwa kidole chake kiasi kidogo cha damu 
ya ng'ombe huyo na kuinyunyiza mara saba kuelekea upande wa 
mbele wa hema la mkutano. > Kisha ng'ombe huyo atateketezwa 
mbele ya macho yake. Ngozi yake na nyama yake na damu yake 
pamoja na mavi yake yatateketezwa. 6 Halafu kuhani atachukua 
tawi la mwerezi, tawi la hisopo, na kitambaa chekundu na kutupa 
vitu hivyo katika moto unaomteketeza ng'ombe huyo. 7 Kisha kuhani 
atafua mavazi yake na kuoga kwenye maji, halafu anaweza kurudi 
kambini; lakini kuhani huyo hatakuwa safi mpaka jioni. 


8 “Mtu aliyemteketeza ng'ombe huyo atafua mavazi yake na kuoga 
kwenye maji, naye hatakuwa safi mpaka jioni. 


9 “Mtu aliye safi atayakusanya majivu ya ng'ombe huyo na 
kuyapeleka mahali safi nje ya kambi, yatahifadhiwa na Waisraeli ili 
yatumiwe kutengenezea maji ya kutakasa. Ni dhabihu ya dhambi. 
10 Yule anayekusanya majivu ya ng'ombe huyo atafua mavazi yake, 
na hatakuwa safi mpaka jioni. 


(111 


Hiyo itakuwa sheria ya kudumu kwa Waisraeli na wageni wanaoishi 
miongoni mwao. 11 Mtu yeyote anayemgusa mtu aliyekufa” 
hatakuwa safi kwa siku saba. 12 Mtu huyo anapaswa kujitakasa kwa 
maji hayo siku ya tatu, na siku ya saba atakuwa safi. Lakini 
asipojitakasa siku ya tatu, hatakuwa safi siku ya saba. 13 Mtu yeyote 


anayemgusa mtu aliyekufa lakini hajitakasi amechafua hema la 
Yehova la ibada, na ni lazima mtu huyo auawe kutoka katika Israeli. 
Kwa sababu hajanyunyiziwa maji ya kutakasa, ataendelea kuwa 
mchafu. Yeye bado ni mchafu. 


14 “Hii ndiyo sheria kuhusu mtu anayefia ndani ya hema: Kila mtu 
anayeingia katika hema hilo na kila mtu aliyekuwa ndani ya hema 
hilo wakati huo, hatakuwa safi kwa siku saba. 15 Kila chombo 
kilichofunuliwa ambacho kifuniko chake hakijafungwa kwa kamba si 
safi. 16 Kila mtu aliye uwanjani anayemgusa mtu aliyeuawa kwa 
upanga au maiti au mfupa wa mtu au kaburi hatakuwa safi kwa siku 
saba. 17 Kwa ajili ya mtu huyo asiye safi, watachukua majivu ya 
dhabihu ya dhambi iliyoteketezwa na kuyamiminia maji ya kijito 
katika chombo. 18 Kisha mtu aliye safi atachukua tawi la hisopo na 
kulichovya ndani ya maji hayo na kunyunyizia hema na vyombo 
vyote na watu waliokuwa ndani ya hema hilo na mtu aliyegusa 
mfupa au mtu aliyeuawa au maiti au kaburi. 19 Siku ya tatu na siku 
ya saba, mtu aliye safi atamnyunyizia maji hayo mtu asiye safi na 
kumtakasa dhambi yake siku ya saba; kisha atafua mavazi yake na 
kuoga kwenye maji, naye atakuwa safi jioni. 


20 “Lakini mtu asiye safi ambaye hatajitakasa ni lazima auawe 
kutoka kutanikoni kwa sababu amechafua mahali patakatifu pa 
Yehova. Kwa kuwa hakunyunyiziwa maji ya kutakasa, yeye si safi. 


21 “Hii itakuwa sheria ya kudumu kwa ajili yao: Yule anayenyunyiza 
maji ya kutakasa anapaswa kufua mavazi yake, na yule anayegusa 
maji ya kutakasa hatakuwa safi mpaka jioni. 22 Kitu chochote 
kinachoguswa na mtu asiye safi hakitakuwa safi, na mtu 
anayekigusa hatakuwa safi mpaka jioni.” 


A Hes. 19:11 Au “nafsi iliyokufa ya mwanadamu yeyote.” Angalia 
Kamusi. 


Hesabu 20:1-29 


20 Katika mwezi wa kwanza, Waisraeli wote walifika katika nyika ya 
Zini, wakaanza kukaa Kadeshi. Miriamu akafa na kuzikwa huko. 


2 Mahali hapo hapakuwa na maji kwa ajili ya Waisraeli, basi 
wakakusanyika dhidi ya Musa na Haruni. 3 Watu wakagombana na 
Musa wakisema: “Laiti tungekufa ndugu zetu walipokufa mbele za 
Yehova! 4 Kwa nini mmelileta kutaniko la Yehova katika nyika hii ili 
sisi na mifugo yetu tufie humu? > Na kwa nini mlitutoa Misri na 
kutuleta mahali hapa paovu? Huku hakuna mbegu na tini na 
mizabibu na makomamanga, wala hakuna maji ya kunywa.” $ Basi 
Musa na Haruni wakatoka mbele yao na kwenda kwenye mlango wa 
hema la mkutano, wakaanguka chini kifudifudi, na utukufu wa 
Yehova ukaanza kuwatokea. 


7 Kisha Yehova akamwambia Musa, 8 “Ichukue ile fimbo, kisha 
wewe na Haruni ndugu yako muwakusanye watu wote, halafu 
uzungumze na mwamba mbele ya macho yao ili utoe maji, nawe 
utatoa maji katika mwamba huo na kuwapa watu wote pamoja na 
mifugo yao maji ya kunywa.” 


9 Kwa hiyo, Musa akachukua fimbo kutoka mbele za Yehova, kama 
Alivyomwamuru. 10 Basi Musa na Haruni wakawakusanya watu wote 
mbele ya mwamba huo, akawaambia, “Sikilizeni sasa, enyi waasi! 
Je, ni lazima tuwatolee maji katika mwamba huu?” 11 Ndipo Musa 
akainua mkono wake na kuupiga mwamba huo mara mbili kwa fimbo 
yake, na maji mengi yakaanza kububujika, watu wakaanza kunywa 
pamoja na mifugo yao. 


12 Baadaye Yehova akamwambia hivi Musa na Haruni: “Kwa sababu 
hamkuonyesha kwamba mna imani kwangu na kunitakasa mbele 

ya Waisraeli, hamtawaingiza watu hawa katika nchi ambayo 
nitawapa.” 13 Hayo ndiyo maji ya Meriba,” mahali ambapo Waisraeli 
waligombana na Yehova, naye akawathibitishia kwamba yeye ni 
mtakatifu. 


14 Kisha Musa akawatuma wajumbe kutoka Kadeshi ili waende kwa 
mfalme wa Edomu, wamwambie: “Ndugu yako Israeli anasema hivi: 
‘Unajua vizuri matatizo yote tuliyopata. 15 Baba zetu walienda Misri, 
nasi tuliishi Misri kwa miaka mingi,” nao Wamisri walitutesa sisi na 
baba zetu. 16 Mwishowe tulimlilia Yehova, naye akasikia kilio chetu 
linalopakana na eneo lako. 17 Tafadhali turuhusu tupite katika nchi 
yako. Hatutapita katika mashamba yenu au shamba lolote la 
mizabibu, nasi hatutakunywa maji ya kisima chochote. Tutafuata 
Barabara ya Mfalme bila kugeuka kulia au kushoto mpaka 
tutakapokuwa tumepita katika eneo lako.” 


18 Hata hivyo, mfalme wa Edomu akamwambia, “Usipite katika eneo 
letu. Ukipita, nitatoka na kukushambulia kwa upanga.” 19 Basi 
Waisraeli wakamwambia, “Tutafuata barabara kuu, na ikiwa sisi na 
mifugo yetu tutakunywa maji yako, tutalipa. Sisi tunataka tu kupita 
kwa miguu, hatutaki kitu kingine chochote.” 20 Lakini bado akasema, 
“Hamtapita.” Ndipo mfalme wa Edomu akatoka ili kumshambulia 
akiwa na watu wengi na jeshi lenye nguvu.” 21 Basi mfalme wa 
Edomu akakataa kuwaruhusu Waisraeli wapite katika eneo lake; kwa 
hiyo Waisraeli wakageuka na kumwacha. 


22 Waisraeli wote wakaondoka Kadeshi na kufika kwenye Mlima 
Hori. 23 Kisha Yehova akamwambia hivi Musa na Haruni kwenye 
Mlima Hori karibu na mpaka wa nchi ya Edomu: 24 “Haruni atakufa 
na kuzikwa kama watu wake walivyozikwa.* Hataingia katika nchi 
nitakayowapa Waisraeli, kwa sababu ninyi wawili mliasi agizo 
nililowapa kuhusu maji ya Meriba. 25 Mchukue Haruni na Eleazari 
mwanawe, uwalete juu kwenye Mlima Hori. 26 Mvue Haruni mavazi 


Ik 


yake umvishe Eleazari mwanawe, kisha Haruni atafia huko. 


27 Basi Musa akafanya kama Yehova alivyomwamuru, nao 
wakapanda Mlima Hori watu wote wakiwatazama. 28 Kisha Musa 
akamvua Haruni mavazi yake na kumvisha Eleazari mwanawe. 
Baada ya hayo, Haruni akafa juu ya mlima huo. Kisha Musa na 
Eleazari wakateremka kutoka mlimani. 29 Waisraeli wote walipoona 
kwamba Haruni amekufa, nyumba yote ya Israeli ikamwombolezea 
Haruni kwa siku 30. 


^ Hes. 20:13 Maana yake “Kugombana.” 
^ Hes. 20:15 Tnn., “siku nyingi.” 
^ Hes. 20:20 Tnn., “mkono wenye nguvu.” 


^ Hes. 20:24 Tnn., “atakusanywa kwa watu wake.” Huu ni msemo wa 
kishairi unaorejelea kifo. 


^ Hes. 20:26 Tnn., “atakusanywa na kufia huko.” 


Hesabu 21:1-35 


21 Mfalme Mkanaani wa Aradi, aliyeishi Negebu, aliposikia kwamba 
Waisraeli walipitia njia ya Atharimu, aliwashambulia na kuwateka 
baadhi yao. 2 Kwa hiyo Waisraeli wakamwekea Yehova nadhiri hii: 
“Ukiwatia watu hawa mikononi mwetu, bila shaka tutayaangamiza 
majiji yao.” 3 Kwa hiyo Yehova akawasikiliza Waisraeli na kuwatia 
Wakanaani mikononi mwao, Waisraeli wakawaangamiza pamoja na 
majiji yao. Basi wakapaita mahali hapo Horma.” 


4 Walipoendelea na safari yao kutoka Mlima Hori kupitia njia ya 
Bahari Nyekundu ili kuizunguka nchi ya Edomu, watu wakachoshwa 
na safari. > Na watu wakaendelea kumnung'unikia Mungu na Musa, 
wakisema: “Kwa nini mmetutoa Misri ili tufe nyikani? Hakuna chakula 
wala maji, nasi tumeuchukia mkate huu unaochukiza.” $ Basi 
Yehova akaleta nyoka wenye sumu?” katikati ya watu, na nyoka hao 
wakawauma sana hivi kwamba Waisraeli wengi wakafa. 


7 Kwa hiyo watu wakaja kwa Musa na kumwambia: “Tumetenda 
dhambi kwa kumnung'unikia Yehova na wewe pia. Msihi Yehova 
atuondolee nyoka hawa.” Basi Musa akamsihi Mungu kwa niaba ya 
watu. 8 Kisha Yehova akamwambia Musa: “Tengeneza mfano wa 
nyoka mwenye sumu na uuweke juu ya nguzo. Mtu yeyote akiumwa 
na nyoka, ni lazima autazame mfano huo ili aendelee kuishi.” 9 Mara 
moja Musa akatengeneza nyoka wa shaba na kumweka juu ya 
nguzo, na mtu yeyote aliyeumwa na nyoka na kumtazama nyoka 
huyo wa shaba, aliendelea kuishi. 


10 Kisha Waisraeli wakaendelea na safari na kupiga kambi Obothi. 
11 Halafu wakaondoka Obothi na kupiga kambi lye-abarimu, katika 
nyika inayoelekeana na Moabu, upande wa mashariki. 12 Kutoka 


huko wakasafiri na kupiga kambi karibu na Bonde la Zeredi. 

13 Wakaondoka huko na kupiga kambi katika eneo la Arnoni, lililo 
katika nyika inayoanzia kwenye mpaka wa Waamori, kwa maana 
eneo la Arnoni ni mpaka wa Moabu, kati ya Wamoabu na Waamori. 
14 Ndiyo sababu kitabu cha Vita vya Yehova kinasema kuhusu “Jiji la 
Vahebu katika eneo la Sufa na mabonde?” ya Arnoni, 15 na 
miteremko ya mabonde, inayofika katika mji wa Ari na kufika kwenye 
mpaka wa Moabu.” 


16 Kisha wakasafiri mpaka Beeri. Ni kwenye kisima hicho ambapo 
Yehova alimwambia Musa hivi: “Wakusanye watu, niwape maji.” 


17 Wakati huo, Waisraeli waliimba wimbo huu: 
“Bubujika, Ee kisima!—Kiimbieni!” 


18 Kisima kilichochimbwa na wakuu, kilichochimbwa na watu 
mashuhuri, 


Kwa fimbo ya kiongozi na kwa fimbo zao wenyewe.” 


Kisha wakatoka nyikani na kwenda Matana, 19 kutoka Matana 
mpaka Nahalieli, na kutoka Nahalieli mpaka Bamothi. 20 Wakatoka 
Bamothi na kwenda kwenye bonde lililo katika eneo la Moabu, juu ya 
Pisga, linaloelekeana na Yeshimoni.* 


21 Sasa Waisraeli wakawatuma wajumbe wakamwambie hivi Sihoni 
mfalme wa Waamori: 22 “Turuhusu tupite katika nchi yako. 
Hatutageuka na kuingia katika mashamba yenu au shamba lolote la 
mizabibu. Hatutakunywa maji ya kisima chochote. Tutafuata 
Barabara ya Mfalme mpaka tutakapokuwa tumepita katika eneo 
lako.” 23 Lakini Sihoni hakuwaruhusu Waisraeli wapitie katika eneo 


lake. Badala yake, Sihoni akawakusanya watu wake wote kwenda 
kuwashambulia Waisraeli nyikani, akafika Yahazi na kuanza 
kupigana nao. 24 Lakini Waisraeli wakamshinda kwa upanga na 
kumiliki nchi yake kuanzia Arnoni mpaka Yaboki, karibu na 
Waamoni, kwa sababu jiji la Yazeri linapakana na eneo la Waamoni. 


25 Basi Waisraeli wakachukua majiji hayo yote, wakaanza kuishi 
katika majiji yote ya Waamori, huko Heshboni na miji yake yote. 

26 Kwa maana Heshboni lilikuwa jiji la Sihoni, mfalme wa Waamori 
ambaye alikuwa amepigana na mfalme wa Moabu na kuchukua nchi 
yake yote mpaka Arnoni. 27 Ndiyo maana watu walitunga shairi hili la 
dhihaka: 


“Njooni Heshboni. 
Jiji la Sihoni na lijengwe na kuimarishwa kabisa. 


28 Kwa maana moto ulitoka Heshboni, mwali wa moto ulitoka katika 
mji wa Sihoni. 


Umeteketeza jiji la Ari la Moabu, mabwana wa milima ya Arnoni. 
29 Ole wako, Moabu! Mtaangamizwa, enyi watu wa Kemoshi! 


Huwafanya wanawe kuwa wakimbizi na binti zake kuwa mateka wa 
Sihoni, mfalme wa Waamori. 


30 Acheni tuwapige mishale; 
Heshboni litaangamizwa mpaka Diboni; 
Acheni tuliharibu kabisa mpaka Nofa; 


Moto utasambaa mpaka Medeba.” 


31 Basi Waisraeli wakaanza kuishi katika nchi ya Waamori. 32 Kisha 
Musa akawatuma watu fulani wakapeleleze Yazeri. Wakateka miji 
yake na kuwafukuza Waamori waliokuwa humo. 33 Halafu 
wakageuka na kupanda kupitia njia ya Bashani. Ndipo Ogu mfalme 
wa Bashani akatoka pamoja na watu wake wote ili kupigana vita nao 
huko Edrei. 34 Yehova akamwambia Musa: “Usimwogope, kwa 
maana nitamtia mikononi mwako pamoja na watu wake wote na nchi 
yake, nawe utamtendea kama ulivyomtendea Sihoni mfalme wa 
Waamori, aliyeishi Heshboni.” 35 Basi wakaendelea kumshambulia 
pamoja na wanawe na watu wake wote hivi kwamba hakuna mtu 
yeyote kati ya watu wake aliyeokoka, nao wakaichukua nchi yake. 


) 


^ Hes. 21:3 Maana yake “Kuangamiza. 
A Hes. 21:6 Tnn., “wenye moto.” 

A Hes. 21:14 Au “makorongo.” 

^ Hes. 21:17 Au “Kiitikieni.” 


^ Hes. 21:20 Au labda, “jangwa; nyika.” 


Hesabu 22:1-41 


22 Kisha Waisraeli wakaondoka na kupiga kambi kwenye jangwa 
tambarare la Moabu ng'ambo ya Yordani kutoka Yeriko. 2 Sasa 
Balaki mwana wa Sipori aliona mambo yote ambayo Waisraeli 
waliwatendea Waamori, 3 na Wamoabu wakawaogopa sana 
Waisraeli, kwa sababu walikuwa wengi sana; naam, Wamoabu 
wakafadhaika kwa hofu kwa sababu ya Waisraeli. 4 Basi Wamoabu 
wakawaambia wazee wa Midiani: “Sasa umati huu utaramba eneo 
letu lote kama ng'ombe dume anavyokula nyasi shambani.” 


Balaki mwana wa Sipori ndiye aliyekuwa mfalme wa Moabu wakati 
huo. > Aliwatuma wajumbe kwa Balaamu mwana wa Beori huko 
Pethori, karibu na Mto Efrati katika nchi yake. Alimwambia hivi: 
“Sasa, kuna watu ambao wametoka Misri. Wamejaa kila mahali 
duniani,” na wanakaa papa hapa karibu nami. $ Basi, tafadhali, njoo 
uwalaani watu hawa kwa niaba yangu, kwa maana wana nguvu 
kuliko mimi. Huenda nikawashinda na kuwafukuza kutoka nchini, 
kwa maana najua vema kwamba yule unayembariki amebarikiwa na 
yule unayemlaani amelaaniwa.” 


7 Basi wazee wa Moabu na wazee wa Midiani wakachukua malipo 
ya uaguzi” na kwenda kumwona Balaamu, wakamwambia maneno 
ya Balaki. 8 Ndipo Balaamu akawaambia: “Laleni hapa usiku wa leo, 
nami nitawajulisha jambo lolote ambalo Yehova ataniambia.” Hivyo 
wakuu wa Moabu wakakaa na Balaamu. 


9 Kisha Mungu akamtokea Balaamu na kumuuliza: “Wanaume hawa 
walio pamoja nawe ni nani?” 10 Balaamu akamwambia Mungu wa 
kweli: “Balaki mwana wa Sipori, mfalme wa Moabu, amenitumia 
ujumbe akisema, 11 ‘Watu wanaotoka Misri wamejaa kila mahali 


duniani.” Sasa njoo uwalaani kwa niaba yangu. Huenda nikapigana 
nao na kuwafukuza.” 12 Lakini Mungu akamwambia Balaamu: 
“Usiende na wanaume hawa. Usiwalaani watu hao, kwa maana 
wamebarikiwa.” 


13 Balaamu akaamka asubuhi na kuwaambia wakuu wa Balaki: 
“Rudini katika nchi yenu, kwa maana Yehova amenikataza kwenda 
pamoja nanyi.” 14 Kwa hiyo wakuu wa Moabu wakaondoka, 
wakarudi kwa Balaki na kumwambia: “Balaamu amekataa kuja 
pamoja nasi.” 


15 Hata hivyo, Balaki akawatuma tena wakuu wengine, wengi zaidi 
na wenye kuheshimika zaidi kuliko wale wa kwanza. 

16 Wakafika kwa Balaamu na kumwambia: “Balaki mwana wa Sipori 
anasema hivi: 'Tafadhali, usiruhusu chochote kikuzuie kuja kwangu, 
17 kwa maana nitakuthawabisha sana, nami nitafanya chochote 
utakachoniambia. Njoo tafadhali, uwalaani watu hawa kwa niaba 
yangu.” 18 Lakini Balaamu akawaambia watumishi wa Balaki: “Hata 
Balaki akinipa nyumba yake mwenyewe iliyojaa fedha na dhahabu, 
siwezi kukiuka jambo lolote ambalo Yehova Mungu wangu 
ameniagiza nifanye, liwe jambo dogo au kubwa. 19 Lakini tafadhalini, 
laleni hapa usiku wa leo pia, ili nijue Yehova ataniambia jambo gani 
lingine.” 


20 Kisha Mungu akamtokea Balaamu usiku na kumwambia: “Ikiwa 
wanaume hao wamekuja kukuita, nenda pamoja nao. Lakini 
utasema tu maneno nitakayokwambia.” 21 Basi Balaamu akaamka 
asubuhi, akaweka matandiko juu ya punda wake na kwenda pamoja 
na wakuu wa Moabu. 


22 Lakini Mungu akakasirika sana kwa sababu Balaamu alikuwa 
akienda, na malaika wa Yehova akasimama njiani ili kumzuia. Sasa 
Balaamu alikuwa amepanda juu ya punda wake, na watumishi wake 
wawili walikuwa pamoja naye. 23 Punda huyo alipomwona malaika 
wa Yehova amesimama njiani akiwa ameshika upanga 
uliochomolewa, alijaribu kutoka njiani ili aingie shambani. Lakini 
Balaamu akaanza kumpiga punda huyo ili arudi njiani. 24 Ndipo 
malaika wa Yehova akasimama kwenye kijia chembamba katikati ya 
mashamba mawili ya mizabibu, na kulikuwa na ukuta wa mawe 
upande huu na huu wa kijia hicho. 25 Punda alipomwona malaika wa 
Yehova, akaanza kujisukumiza ukutani na kuubana mguu wa 
Balaamu ukutani, na Balaamu akaanza kumpiga tena. 


26 Sasa malaika wa Yehova akaenda mbele tena na kusimama 
mahali pembamba ambapo hapakuwa na nafasi ya kugeuka kulia au 
kushoto. 27 Punda alipomwona malaika wa Yehova, akalala chini 
Balaamu akiwa mgongoni, basi Balaamu akakasirika sana na 
kuendelea kumpiga punda kwa fimbo yake. 28 Mwishowe Yehova 
akamfanya punda huyo aongee,” akamuuliza Balaamu: 
“Nimekutendea nini hivi kwamba umenipiga mara tatu?” 29 Balaamu 
akamjibu hivi punda huyo: “Ni kwa sababu umenifanya mjinga. 
Ningekuwa na upanga mkononi, ningekuua!” 30 Kisha punda 
akamwambia Balaamu: “Je, mimi si punda wako ambaye 
amekubeba maisha yako yote mpaka leo? Je, nimewahi kukutendea 
hivi?” Balaamu akajibu: “Hapana!” 31 Ndipo Yehova akayafungua 
macho ya Balaamu, naye akamwona malaika wa Yehova 
amesimama njiani akiwa ameshika upanga uliochomolewa. Papo 
hapo Balaamu akainama chini na kusujudu. 


32 Malaika wa Yehova akamwambia: “Kwa nini umempiga punda 
wako mara tatu? Mimi mwenyewe nimekuja kukuzuia kwa sababu 
njia yako haipatani na mapenzi yangu. 33 Punda aliniona na kujaribu 
kunikwepa mara hizo tatu. Kama hangenikwepa ningekuwa 
nimekuua na kumwacha yeye akiwa hai.” 34 Balaamu akamwambia 
malaika wa Yehova: “Nimetenda dhambi, kwa sababu sikujua 
kwamba ni wewe uliyesimama njiani ili kunizuia. Na sasa ikiwa 
hufurahii jambo hili, mimi nitarudi.” 39 Lakini malaika wa Yehova 
akamwambia Balaamu: “Nenda pamoja na wanaume hao, lakini 
utasema tu maneno nitakayokwambia.” Basi Balaamu akaendelea 
na safari pamoja na wakuu wa Balaki. 


36 Balaki aliposikia kwamba Balaamu amefika, alitoka nje mara moja 
kumpokea katika jiji la Moabu, kwenye ukingo wa Arnoni, katika 
mpaka wa Moabu. 37 Balaki akamuuliza Balaamu: “Je, sikuwatuma 
wajumbe wakuite uje kwangu? Kwa nini hukuja? Je, ulidhani siwezi 
kukuthawabisha kwelikweli?” 38 Balaamu akamjibu hivi Balaki: “Sasa 
nimekuja kwako. Lakini, je, nitaruhusiwa kusema jambo lolote? 
Ninaweza kusema tu maneno ambayo Mungu anatia kinywani 
mwangu.” 


39 Kwa hiyo Balaamu akaenda pamoja na Balaki, wakafika Kiriath- 
husothi. 40 Balaki akatoa dhabihu za ng'ombe na kondoo, naye 
akamgawia Balaamu na wakuu waliokuwa pamoja naye. 41 Asubuhi 
Balaki akamchukua Balaamu na kwenda naye Bamoth-baali; akiwa 
huko aliweza kuwaona Waisraeli wote. 


A Hes. 22:5 Au “nchini.” 


^ Hes. 22:7 Au “ubashiri.” 


A Hes. 22:11 Au “nchini.” 


^ Hes. 22:28 Tnn., “akakifungua kinywa cha huyo punda jike.” 


Hesabu 23:1-30 


23 Kisha Balaamu akamwambia Balaki: “Jenga madhabahu saba 
mahali hapa, nawe unitayarishie ng'ombe dume saba na kondoo 
dume saba.” 2 Mara moja Balaki akafanya kama Balaamu 
alivyomwambia. Kisha Balaki na Balaamu wakatoa dhabihu ya 
ng'ombe dume mmoja na kondoo dume mmoja juu ya kila 
madhabahu. 3 Halafu Balaamu akamwambia Balaki: “Kaa hapa 
karibu na dhabihu yako ya kuteketezwa, nami nitaenda. Labda 
Yehova atawasiliana nami. Jambo lolote atakalonifunulia, 
nitakwambia.” Basi akaenda juu ya kilima kilicho wazi. 


4 Ndipo Mungu akawasiliana na Balaamu, Balaamu akamwambia: 
“Nilijenga safu za madhabahu saba na kutoa dhabihu ya ng'ombe 
dume mmoja na kondoo dume mmoja juu ya kila madhabahu.” 

> Yehova akatia maneno haya katika kinywa cha Balaamu: “Rudi 
kwa Balaki, na hili ndilo utakalosema.” 6 Basi akarudi na kumkuta 
Balaki na wakuu wote wa Moabu wakiwa wamesimama karibu na 
dhabihu yake ya kuteketezwa. 7 Kisha akasema maneno haya ya 
kishairi: 


“Balaki mfalme wa Moabu amenileta kutoka Aramu, 

Kutoka katika milima ya mashariki: 

‘Njoo umlaani Yakobo kwa niaba yangu. 

Naam, njoo uwashutumu Waisraeli.’ 

8 Ninawezaje kuwalaani watu ambao Mungu hajawalaani? 


Ninawezaje kuwashutumu wale ambao Yehova hajawashutumu? 


9 Kutoka juu ya miamba ninawaona, 

Na kutoka vilimani ninawatazama. 

Wanaishi peke yao kama taifa; 

Hawajioni kuwa sawa na mataifa mengine. 

10 Ni nani anayeweza kuhesabu chembe za mavumbi ya Yakobo 
Au hata kuhesabu robo ya Waisraeli? 

Acha nife kifo cha watu wanyoofu, 

Na mwisho wangu uwe kama wao.” 


11 Ndipo Balaki akamwambia Balaamu: “Kwa nini umenitendea hivi? 
Nilikuleta ili uwalaani maadui wangu, lakini badala yake umewabariki 
tu.” 12 Balaamu akasema: “Je, sipaswi kusema neno lolote ambalo 
Yehova anatia kinywani mwangu?” 


13 Balaki akamwambia: “Tafadhali, twende mahali pengine ambapo 
unaweza kuwaona. Utaona baadhi yao; hutawaona wote. Ukiwa 
huko walaani kwa niaba yangu.” 14 Kwa hiyo akampeleka kwenye 
uwanja wa Sofimu, juu ya Pisga, naye akajenga madhabahu saba 
na kutoa dhabihu ya ng'ombe dume mmoja na kondoo dume mmoja 
juu ya kila madhabahu. 15 Kisha Balaamu akamwambia Balaki: “Kaa 
hapa karibu na dhabihu yako ya kuteketezwa ninapoenda pale 
kuwasiliana Naye.” 16 Basi Yehova akawasiliana na Balaamu na 
kutia neno hili kinywani mwake: “Rudi kwa Balaki, na hili ndilo 
utakalosema.” 17 Basi akarudi na kumkuta Balaki akisubiri karibu na 
dhabihu yake ya kuteketezwa, na wakuu wa Moabu walikuwa 


pamoja naye. Balaki akamuuliza: “Yehova amesema nini?” 18 Kisha 
Balaamu akasema maneno haya ya kishairi: 


“Inuka, Balaki, usikilize. 

Nisikilize, ewe mwana wa Sipori. 

19 Mungu si mwanadamu anayesema uwongo, 

Wala si binadamu anayebadili nia yake.” 

Akisema jambo, je, hatalitenda? 

Akinena jambo, je, hatalitimiza? 

20 Tazama! Nimeletwa ili nibariki; 

Sasa Yeye amebariki, nami siwezi kubadili. 

21 Havumilii nguvu zozote za uchawi dhidi ya Yakobo, 
Wala haruhusu taabu yoyote impate Israeli. 

Yehova Mungu wake yuko pamoja nao, 

Nao humsifu kwa sauti kubwa kuwa mfalme wao. 

22 Mungu anawatoa Misri. 

Yeye ni kama pembe za fahali mwitu. 

23 Kwa maana hakuna ishara za msiba dhidi ya Yakobo, 
Wala hakuna uaguzi* wowote dhidi ya Israeli. 

Sasa inaweza kusemwa hivi kumhusu Yakobo na Israeli: 


‘Tazameni mambo ambayo Mungu ametenda! 


24 Watu hawa watainuka kama simba, 
Na kama simba, watajiinua. 
Hawatalala chini mpaka wale mawindo 
Na kunywa damu ya waliouawa.” 


25 Ndipo Balaki akamwambia Balaamu: “Ikiwa huwezi kamwe 
kuwalaani, basi usiwabariki pia.” 26 Balaamu akamwambia Balaki: 
“Je, sikukwambia, 'Nitafanya mambo yote ambayo Yehova 
anasema'?” 


27 Ndipo Balaki akamwambia Balaamu: “Tafadhali njoo nikupeleke 
mahali pengine. Labda Mungu wa kweli atakubali uwalaani kwa 
niaba yangu kutoka mahali hapo.” 28 Basi Balaki akampeleka 
Balaamu juu ya Mlima Peori, unaoelekeana na Yeshimoni.” 29 Kisha 
Balaamu akamwambia Balaki: “Jenga madhabahu saba mahali 
hapa, nawe unitayarishie ng'ombe dume saba na kondoo dume 
saba.” 30 Kwa hiyo Balaki akafanya kama Balaamu alivyomwambia, 
naye akatoa dhabihu ya ng'ombe dume mmoja na kondoo dume 
mmoja juu ya kila madhabahu. 


A Hes. 23:19 Au “anayejuta.” 
A Hes. 23:23 Au “ubashiri.” 


A Hes. 23:28 Au labda, “jangwa; nyika.” 


Hesabu 24:1-25 


24 Balaamu alipoona kwamba Yehova alifurahia” kuwabariki 
Waisraeli, hakwenda tena kutafuta ishara za msiba, bali aliugeuza 
uso wake kutazama nyikani. 2 Balaamu alipotazama na kuwaona 
Waisraeli wakiwa wamepiga kambi kulingana na makabila yao, roho 
ya Mungu ikamjia. 3 Kisha akasema maneno haya ya kishairi: 


“Maneno ya Balaamu mwana wa Beori, 

Na maneno ya mwanamume ambaye macho yake yamefunguliwa, 
4 Maneno ya mtu anayesikia neno la Mungu, 
Aliyeona maono ya Mweza-Yote, 

Aliyeinama chini macho yakiwa yamefumbuliwa: 
> Mahema yako yanapendeza sana, Ee Yakobo, 
Makao yako, Ee Israeli! 

6 Yameenea mbali kama mabonde, 

Kama bustani kando ya mto, 

Kama mimea ya udi iliyopandwa na Yehova, 
Kama mierezi kando ya maji. 


7 Maji yanaendelea kutiririka kutoka katika ndoo zake mbili za 
ngozi, 


Na mbegu yake imepandwa?” kando ya maji mengi. 


Mfalme wake pia atakuwa mkuu kuliko Agagi, 


Na ufalme wake utakwezwa. 

8 Mungu anamtoa Misri; 

Yeye ni kama pembe za fahali mwitu kwa Waisraeli. 
Atayala mataifa, wale wanaomkandamiza, 


Na mifupa yao ataitafuna-tafuna, naye atawapasua-pasua kwa 
mishale yake. 


9 Amejikunyata, amelala chini kama simba, 

Na kama simba, ni nani anayethubutu kumwamsha? 
Wale wanaokubariki wamebarikiwa, 

Na wale wanaokulaani wamelaaniwa.” 


10 Ndipo Balaki akamkasirikia sana Balaamu. Akapiga makofi kwa 
dharau na kumwambia Balaamu: “Nilikuita uwalaani maadui wangu, 
badala yake umewabariki mara tatu. 11 Sasa rudi nyumbani mara 
moja. Nilitaka kukuthawabisha sana, lakini Yehova amekunyima 
thawabu.” 


12 Balaamu akamwambia Balaki: “Je, sikuwaambia hivi wajumbe 
uliowatuma kwangu: 13 ‘Hata Balaki akinipa nyumba yake 
mwenyewe iliyojaa fedha na dhahabu, siwezi kwa hiari yangu” 
kukiuka jambo lolote ambalo Yehova ameniagiza nifanye, liwe jambo 
zuri au baya. Nitasema tu jambo ambalo Yehova ataniambia’? 14 Na 
sasa naenda kwa watu wangu. Njoo nikwambie” mambo ambayo 
watu hawa watawatendea watu wako wakati ujao.”* 15 Kwa hiyo 
akasema maneno haya ya kishairi: 


“Maneno ya Balaamu mwana wa Beori, 

Na maneno ya mwanamume ambaye macho yake yamefunguliwa, 
16 Maneno ya mtu anayesikia neno la Mungu, 

Na yule anayemjua Aliye Juu Zaidi, 

Aliona maono ya Mweza-Yote 

Alipokuwa akiinama chini macho yake yakiwa yamefunguliwa: 
17 Nitamwona, lakini si sasa; 

Nitamtazama, lakini si hivi karibuni. 

Nyota itatoka kwa Yakobo, 

Na fimbo ya ufalme itainuka katika Israeli. 

Naye hakika atapasua paji la uso la Moabu 

Na fuvu la kichwa la wana wote wa vurugu. 

18 Na Edomu itamilikiwa, 

Naam, Seiri itamilikiwa na maadui wake, 

Huku Israeli ikidhihirisha ujasiri wake. 

19 Na mzao wa Yakobo atakuwa akishinda, 


20 Alipowaona Waamaleki, aliendelea kusema maneno yake ya 
kishairi: 


“Amaleki lilikuwa taifa la kwanza, 


Lakini mwishowe litaangamia.” 

21 Alipowaona Wakeni, aliendelea kusema maneno yake ya kishairi: 
“Makao yenu yako salama, yamejengwa juu ya mwamba. 

22 Lakini mtu fulani atawateketeza Wakeni.* 

Ni muda gani unaobaki kabla ya Ashuru kuwachukua mateka?” 
23 Akaendelea kusema maneno yake ya kishairi: 

“Lo! Ni nani atakayeokoka Mungu atakapofanya hivyo? 

24 Meli zitatoka pwani ya Kitimu, 

Zitashambulia Ashuru, 

Na kushambulia Eberi. 

Lakini wao pia wataangamia” kabisa.” 


25 Kisha Balaamu akaondoka na kurudi kwake. Balaki pia akaenda 
zake. 


^ Hes. 24:1 Tnn., “lilikuwa jambo jema machoni pa Yehova.” 
^ Hes. 24:7 Au “uzao wake umepandwa.” 

^ Hes. 24:13 Tnn., “kutoka moyoni mwangu.” 

^ Hes. 24:14 Au “nikupe ushauri kuhusu.” 

^ Hes. 24:14 Au “siku za mwisho.” 


^ Hes. 24:22 Tnn., “ataliteketeza Kaini.” 


^ Hes. 24:24 Tnn., “yeye pia ataangamia.” 


Hesabu 25:1-18 


25 Waisraeli walipokuwa wakikaa Shitimu, watu walianza kufanya 
uasherati na mabinti wa Moabu. 2 Wanawake hao waliwaalika 
kwenye dhabihu za miungu yao, nao watu wakaanza kula na 
kuinamia miungu yao. 3 Kwa hiyo Waisraeli wakashiriki katika 
kumwabudu” Baali wa Peori, na hasira ya Yehova ikawaka dhidi yao. 
4 Yehova akamwambia Musa: “Wachukue viongozi wote wa watu 
hawa na uwatundike kweupe kabisa wakati wa mchana” mbele za 
Yehova, ili hasira kali ya Yehova isiendelee kuwaka dhidi ya 
Waisraeli.” 5 Kisha Musa akawaambia hivi waamuzi wa Israeli: “Kila 
mmoja wenu awaue watu wake walioshiriki katika kumwabudu” Baali 
wa Peori.” 


6 Lakini wakati huo, Mwisraeli fulani akamleta mwanamke Mmidiani 
karibu na ndugu zake Waisraeli huku Musa na Waisraeli wote 
wakitazama walipokuwa wakilia kwenye mlango wa hema la 
mkutano. 7 Finehasi mwana wa Eleazari mwana wa kuhani Haruni 
alipoona jambo hilo, aliinuka mara moja kutoka kati ya Waisraeli 
waliokusanyika, akachukua mkuki. $ Kisha akamfuata mwanamume 
huyo Mwisraeli mpaka hemani, akawachoma mkuki wote wawili, nao 
ukapenya kwenye viungo vya uzazi vya mwanamke huyo. Ndipo 
pigo lililowapata Waisraeli likakomeshwa. 9 Watu waliokufa kutokana 
na pigo hilo walikuwa 24,000. 


10 Kisha Yehova akamwambia Musa: 11 “Finehasi mwana wa 
Eleazari mwana wa kuhani Haruni amezuia ghadhabu yangu dhidi 
ya Waisraeli kwa sababu hakuvumilia ushindani wowote dhidi yangu 
miongoni mwao. Kwa hiyo sijawaangamiza Waisraeli licha ya 
kwamba ninasisitiza watu waniabudu mimi peke yangu. 12 Kwa hiyo 


mwambie, ‘Ninafanya agano langu la amani pamoja naye. 13 Nalo 
litakuwa agano la ukuhani wa kudumu kwa ajili yake na wazao wake, 
kwa maana hakuvumilia ushindani wowote kumwelekea Mungu 
wake, naye alifanya dhambi ya Waisraeli ifunikwe.” 


14 Sasa, mwanamume huyo Mwisraeli aliyeuawa pamoja na 
mwanamke Mmidiani aliitwa Zimri mwana wa Salu, mkuu wa ukoo” 
wa Wasimeoni. 15 Mwanamke Mmidiani aliyeuawa aliitwa Kozbi binti 
ya Suri; Suri alikuwa kiongozi wa koo” za nyumba fulani huko 
Midiani. 

16 Baadaye Yehova akamwambia Musa: 17 “Wachokozeni 
Wamidiani na kuwaangamiza, 18 kwa sababu wamekuwa 
wakiwachokoza kwa hila zao kama ilivyokuwa kule Peori na pia 
kuhusiana na Kozbi binti ya mkuu wa Midiani, dada yao aliyeuawa 
wakati pigo lilipotokea kwa sababu ya mambo yaliyotokea Peori.” 


A Hes. 25:3 Au “wakashikamana na.” 

^ Hes. 25:4 Au “juani.” 

A Hes. 25:5 Au “walioshikamana na.” 

A Hes. 25:14 Yaani, ukoo wa upande wa baba. 


A Hes. 25:15 Yaani, ukoo wa upande wa baba. 


Hesabu 26:1-65 


26 Baada ya pigo hilo, Yehova akamwambia hivi Musa na Eleazari 
mwana wa kuhani Haruni: 2 “Wahesabuni Waisraeli wote wenye 
umri wa kuanzia miaka 20 na zaidi, kulingana na koo zao,” 
wahesabuni wote wanaoweza kutumikia katika jeshi la Israeli.” 

3 Basi Musa na kuhani Eleazari wakawaambia watu hivi katika 
jangwa tambarare la Moabu karibu na Yordani huko Yeriko: 

4 “Wahesabuni watu wenye umri wa kuanzia miaka 20 na zaidi, 
kama Yehova alivyomwamuru Musa.” 


Kwa hiyo Waisraeli waliotoka nchini Misri walikuwa: > Rubeni, 
mzaliwa wa kwanza wa Israeli; wana wa Rubeni walikuwa: kutoka 
kwa Hanoki, ukoo wa Wahanoki; kutoka kwa Palu, ukoo wa Wapalu; 
6 kutoka kwa Hezroni, ukoo wa Wahezroni; kutoka kwa Karmi, ukoo 
wa Wakarmi. 7 Hizo ndizo zilizokuwa koo za Warubeni, na watu 
walioandikishwa kutoka katika koo hizo walikuwa 43,730. 


8 Mwana wa Palu alikuwa Eliabu. 9 Na wana wa Eliabu walikuwa 
Nemueli, Dathani, na Abiramu. Huyu ndiye Dathani na Abiramu, 
wakuu wa Waisraeli ambao walimpinga Musa na Haruni na kujiunga 
na kikundi cha Kora kilichompinga Yehova. 


10 Kisha dunia ikafunguka” na kuwameza. Lakini Kora alikufa 
pamoja na watu waliomuunga mkono moto ulipowateketeza watu 
250. Wakawa onyo kwa wengine. 11 Hata hivyo, wana wa Kora 
hawakufa. 


12 Wana wa Simeoni kulingana na koo zao walikuwa: kutoka kwa 
Nemueli, ukoo wa Wanemueli; kutoka kwa Yamini, ukoo wa 
Wayamini; kutoka kwa Yakini, ukoo wa Wayakini; 13 kutoka kwa 


Zera, ukoo wa Wazera; kutoka kwa Shauli, ukoo wa Washauli. 
14 Hizo ndizo zilizokuwa koo za Wasimeoni: walikuwa 22,200. 


15 Wana wa Gadi kulingana na koo zao: kutoka kwa Sefoni, ukoo wa 
Wasefoni; kutoka kwa Hagi, ukoo wa Wahagi; kutoka kwa Shuni, 
ukoo wa Washuni; 16 kutoka kwa Ozni, ukoo wa Waozni; kutoka kwa 
Eri, ukoo wa Waeri; 17 kutoka kwa Arodi, ukoo wa Waarodi; kutoka 
kwa Areli, ukoo wa Waareli. 18 Hizo ndizo zilizokuwa koo za wana 
wa Gadi, na watu walioandikishwa kutoka katika koo hizo walikuwa 
40,500. 


19 Wana wa Yuda walikuwa Eri na Onani. Hata hivyo, Eri na Onani 
walikufa katika nchi ya Kanaani. 20 Na wana wa Yuda kulingana na 
koo zao walikuwa: kutoka kwa Shela, ukoo wa Washela; kutoka kwa 
Perezi, ukoo wa Waperezi; kutoka kwa Zera, ukoo wa Wazera. 21 Na 
wana wa Perezi walikuwa: kutoka kwa Hezroni, ukoo wa Wahezroni; 
kutoka kwa Hamuli, ukoo wa Wahamuli. 22 Hizo ndizo zilizokuwa 
koo za Yuda, na watu walioandikishwa kutoka katika koo hizo 
walikuwa 76,500. 


23 Wana wa Isakari kulingana na koo zao walikuwa: kutoka kwa 
Tola, ukoo wa Watola; kutoka kwa Puva, ukoo wa Wapuni; 24 kutoka 
kwa Yashubu, ukoo wa Wayashubu; kutoka kwa Shimroni, ukoo wa 
Washimroni. 25 Hizo ndizo zilizokuwa koo za Isakari, na watu 
walioandikishwa kutoka katika koo hizo walikuwa 64,300. 


26 Wana wa Zabuloni kulingana na koo zao walikuwa: kutoka kwa 
Seredi, ukoo wa Waseredi; kutoka kwa Eloni, ukoo wa Waeloni; 
kutoka kwa Yahleeli, ukoo wa Wayahleeli. 27 Hizo ndizo zilizokuwa 
koo za Wazabuloni, na watu walioandikishwa kutoka katika koo hizo 
walikuwa 60,500. 


28 Wana wa Yosefu kulingana na koo zao walikuwa Manase na 
Efraimu. 29 Wana wa Manase walikuwa: kutoka kwa Makiri, ukoo wa 
Wamakiri; naye Makiri alikuwa baba ya Gileadi; kutoka kwa Gileadi, 
ukoo wa Wagileadi. 30 Hawa ndio waliokuwa wana wa Gileadi: 
kutoka kwa Yezeri, ukoo wa Wayezeri; kutoka kwa Heleki, ukoo wa 
Waheleki; 31 kutoka kwa Asrieli, ukoo wa Waasrieli; kutoka kwa 
Shekemu, ukoo wa Washekemu; 32 kutoka kwa Shemida, ukoo wa 
Washemida; kutoka kwa Heferi, ukoo wa Waheferi. 33 Sasa 
Selofehadi mwana wa Heferi hakuwa na watoto wa kiume, alikuwa 
na mabinti tu, na majina ya mabinti wa Selofehadi ni Mala, Noa, 
Hogla, Milka, na Tirsa. 34 Hizo ndizo zilizokuwa koo za Manase, na 
watu walioandikishwa kutoka katika koo hizo walikuwa 52,700. 


35 Hawa ndio waliokuwa wana wa Efraimu kulingana na koo zao: 
kutoka kwa Shuthela, ukoo wa Washuthela; kutoka kwa Bekeri, ukoo 
wa Wabekeri; kutoka kwa Tahani, ukoo wa Watahani. 36 Na hawa 
ndio wana wa Shuthela: kutoka kwa Erani, ukoo wa Waerani. 

37 Hizo ndizo zilizokuwa koo za wana wa Efraimu, na watu 
walioandikishwa kutoka katika koo hizo walikuwa 32,500. Hao ndio 
waliokuwa wana wa Yosefu kulingana na koo zao. 


38 Wana wa Benjamini kulingana na koo zao walikuwa: kutoka kwa 
Bela, ukoo wa Wabela; kutoka kwa Ashbeli, ukoo wa Waashbeli; 
kutoka kwa Ahiramu, ukoo wa Waahiramu; 39 kutoka kwa 
Shefufamu, ukoo wa Washufamu; kutoka kwa Hufamu, ukoo wa 
Wahufamu. 40 Wana wa Bela ni Ardi na Naamani: kutoka kwa Ardi, 
ukoo wa Waardi; kutoka kwa Naamani, ukoo wa Wanaamani. 41 Hao 
ndio waliokuwa wana wa Benjamini kulingana na koo zao, na watu 
walioandikishwa kutoka katika koo hizo walikuwa 45,600. 


42 Hawa ndio waliokuwa wana wa Dani kulingana na koo zao: 
kutoka kwa Shuhamu, ukoo wa Washuhamu. Hizo ndizo zilizokuwa 
koo za Dani kulingana na wazao wao. 43 Watu walioandikishwa 
kutoka katika koo zote za Washuhamu walikuwa 64,400. 


44 Wana wa Asheri kulingana na koo zao walikuwa: kutoka kwa 
Imna, ukoo wa Waimna; kutoka kwa Ishvi, ukoo wa Waishvi; kutoka 
kwa Beria, ukoo wa Waberia; 45 kutoka kwa wana wa Beria: kutoka 
kwa Heberi, ukoo wa Waheberi; kutoka kwa Malkieli, ukoo wa 
Wamalkieli. 46 Binti ya Asheri aliitwa Sera. 47 Hizo ndizo zilizokuwa 
koo za wana wa Asheri, na watu walioandikishwa kutoka katika koo 
hizo walikuwa 53,400. 


48 Wana wa Naftali kulingana na koo zao walikuwa: kutoka kwa 
Yahzeeli, ukoo wa Wayahzeeli; kutoka kwa Guni, ukoo wa Waguni; 
49 kutoka kwa Yezeri, ukoo wa Wayezeri; kutoka kwa Shilemu, ukoo 
wa Washilemu. 50 Hizo ndizo zilizokuwa koo za Naftali kulingana na 
wazao wao, na watu walioandikishwa kutoka katika koo hizo 
walikuwa 45,400. 


51 Wanaume wote Waisraeli walioandikishwa walikuwa 601,730. 


52 Kisha Yehova akamwambia Musa hivi: 53 “Watu hao wanapaswa 
kugawiwa urithi wa nchi kulingana na orodha ya majina.” 

54 Unapaswa kuyapa makundi makubwa urithi mkubwa, na makundi 
madogo urithi mdogo. Kila kundi linapaswa kupewa urithi wake 
kulingana na idadi ya watu walioorodheshwa. 55 Hata hivyo, nchi 
inapaswa kugawanywa kwa kura. Watu wanapaswa kupokea urithi 
wao kulingana na majina ya makabila ya baba zao. 56 Kila urithi 
utagawanywa kwa kura, na makundi makubwa na madogo yatapewa 
urithi wao.” 


57 Sasa hawa ndio Walawi walioandikishwa kulingana na koo zao: 
kutoka kwa Gershoni, ukoo wa Wagershoni; kutoka kwa Kohathi, 
ukoo wa Wakohathi; kutoka kwa Merari, ukoo wa Wamerari. 58 Hizi 
ndizo zilizokuwa koo za Walawi: ukoo wa Walibni, ukoo wa 
Wahebroni, ukoo wa Wamali, ukoo wa Wamushi, ukoo wa Wakora. 


Kohathi alikuwa baba ya Amramu. 59 Na mke wa Amramu alikuwa 
Yokebedi, binti ya Lawi; Yokebedi alizaliwa nchini Misri. Naye 
alimzalia Amramu, Haruni na Musa na Miriamu dada yao. 60 Kisha 
Haruni akamzaa Nadabu, Abihu, Eleazari, na Ithamari. 61 Lakini 
Nadabu na Abihu walikufa kwa sababu ya kumtolea Yehova moto 
haramu. 


62 Wanaume wote wenye umri wa kuanzia mwezi mmoja na zaidi 
walioandikishwa walikuwa 23,000. Hawakuandikishwa pamoja na 
Waisraeli wengine, kwa sababu hawakupaswa kupewa urithi 
miongoni mwa Waisraeli. 


63 Hao ndio walioandikishwa na Musa na kuhani Eleazari 
walipowaandikisha Waisraeli katika jangwa tambarare la Moabu 
karibu na Yordani huko Yeriko. 64 Lakini hakuna hata mmoja wao 
aliyeandikishwa na Musa na kuhani Haruni wakati walipowahesabu 
Waisraeli katika nyika ya Sinai. 65 Kwa maana Yehova alikuwa 
amesema hivi kuwahusu: “Ni lazima wafe nyikani.” Kwa hiyo hakuna 
mwanamume hata mmoja kati yao aliyebaki isipokuwa Kalebu 
mwana wa Yefune na Yoshua mwana wa Nuni. 


^ Hes. 26:2 Yaani, ukoo wa upande wa baba. 


^ Hes. 26:10 Tnn., “ikafungua kinywa chake.” 


A Hes. 26:53 Au “kulingana na idadi ya majina yaliyoorodheshwa.” 


Hesabu 27:1-23 


27 Kisha mabinti wa Selofehadi, mwana wa Heferi, mwana wa 
Gileadi, mwana wa Makiri, mwana wa Manase, wa koo za Manase 
mwana wa Yosefu, wakaja. Mabinti hao waliitwa Mala, Noa, Hogla, 
Milka, na Tirsa. 2 Wakasimama mbele ya Musa, kuhani Eleazari, 
mbele ya wakuu, na mbele ya Waisraeli wote kwenye mlango wa 
hema la mkutano, wakasema: 3 “Baba yetu alikufa nyikani, lakini 
hakuwa miongoni mwa kikundi kilichojiunga na Kora kumpinga 
Yehova, bali alikufa kwa sababu ya dhambi yake mwenyewe naye 
hakuwa na mtoto yeyote wa kiume. 4 Kwa nini jina la baba yetu 
lipotee kutoka katika ukoo wake kwa sababu hakuwa na mtoto wa 
kiume? Tupe urithi miongoni mwa ndugu za baba yetu.” 5 Kwa hiyo 
Musa akawasilisha kesi yao mbele za Yehova. 


6 Basi Yehova akamwambia Musa hivi: 7 “Mabinti wa Selofehadi 
wanasema ukweli. Kwa vyovyote vile unapaswa kuwapa urithi 
miongoni mwa ndugu za baba yao na urithi wa baba yao. 8 Nawe 
uwaambie Waisraeli hivi: ‘Mtu akifa bila kuacha mtoto wa kiume, 
mtampa binti yake urithi wake. 9 Na ikiwa hana binti, mtawapa 
ndugu zake urithi wake. 10 Na ikiwa hana ndugu, mtawapa ndugu za 
baba yake urithi wake. 11 Na ikiwa baba yake hana ndugu, mtampa 
urithi wake mtu wa karibu zaidi wa ukoo aliye na uhusiano wa damu 
naye. Uamuzi huu utakuwa sheria kwa Waisraeli, kama Yehova 
alivyomwamuru Musa.” 


12 Kisha Yehova akamwambia Musa: “Panda mlima huu wa 
Abarimu, uione nchi nitakayowapa Waisraeli. 13 Baada ya kuiona, 
utakufa pia na kuzikwa pamoja na watu wako,” kama Haruni ndugu 
yako alivyozikwa, 14 kwa sababu Waisraeli walipokuwa 


wakigombana nami katika nyika ya Zini, mliasi agizo langu la 
kunitakasa mbele yao nilipowapa maji. Hayo ndiyo maji ya Meriba 
huko Kadeshi katika nyika ya Zini.” 


15 Kisha Musa akamwambia hivi Yehova: 16 “Yehova, Mungu 
anayewapa watu wote uhai,” naomba umchague mwanamume 
atakayewasimamia watu hawa 17 ili awatangulie na kuwaongoza 
katika mambo yote, ili watu hawa wa Yehova wasiwe kama kondoo 
wasio na mchungaji.” 18 Kwa hiyo Yehova akamwambia Musa: 
“Mchukue Yoshua mwana wa Nuni, mwanamume aliye na roho,” na 
uweke mikono yako juu yake. 19 Kisha umsimamishe mbele ya 
kuhani Eleazari na mbele ya watu wote, nawe umweke kuwa 
kiongozi. 20 Utampa sehemu ya mamlaka?” yako, ili Waisraeli wote 
wamsikilize. 21 Atasimama mbele ya kuhani Eleazari, ambaye 
atatumia Urimu kujua uamuzi wa Yehova kwa niaba yake. Kwa agizo 
lake, yeye na Waisraeli wote na watu wengine wote watatoka, na 
kwa agizo lake wataingia ndani.” 


22 Kwa hiyo Musa akafanya kama Yehova alivyomwamuru. 
Akamchukua Yoshua na kumsimamisha mbele ya kuhani Eleazari na 
mbele ya watu wote, 23 akaweka mikono yake juu yake na kumweka 
kuwa kiongozi, kama Yehova alivyosema kupitia Musa. 


^ Hes. 27:13 Tnn., “utakusanywa pia kwa watu wako.” Huu ni 
msemo wa kishairi unaorejelea kifo. 


^ Hes. 27:16 Tnn., “Mungu wa roho za miili yote.” 
^ Hes. 27:18 Au “mtazamo unaofaa.” 


^ Hes. 27:20 Au “heshima.” 


Hesabu 28:1-31 


28 Kisha Yehova akamwambia Musa, 2 “Waamuru hivi Waisraeli: 
“Hakikisheni kwamba mnanitolea toleo langu, chakula changu.” Ni 
lazima mnitolee kwa wakati uliowekwa dhabihu zangu 
zinazoteketezwa zenye harufu inayonipendeza.”” 


3 “Nawe uwaambie, 'Hii ndiyo dhabihu inayochomwa kwa moto 
ambayo mtamtolea Yehova: mtatoa kwa ukawaida kila siku 
wanakondoo dume wawili wasio na kasoro wenye umri wa mwaka 
mmoja kwa ajili ya dhabihu ya kuteketezwa. 4 Mtamtoa 
mwanakondoo dume mmoja asubuhi, na mwanakondoo dume wa 
pili mtamtoa jioni kabla ya giza kuingia,” > pamoja na toleo la nafaka 
la sehemu ya kumi ya kipimo cha efa moja” ya unga laini 
uliochanganywa na robo ya hini” ya mafuta ya zeituni zilizopondwa. 
6 Ni dhabihu ya kuteketezwa inayotolewa kwa ukawaida, 
iliyoanzishwa kwenye Mlima Sinai, dhabihu inayochomwa kwa moto 
yenye harufu inayompendeza” Yehova, 7 pamoja na toleo lake la 
kinywaji la robo ya hini kwa ajili ya kila mwanakondoo dume. 
Mimineni kileo mahali patakatifu kikiwa toleo la kinywaji mbele za 
Yehova. 8 Nanyi mtamtoa mwanakondoo dume wa pili jioni kabla ya 
giza kuingia.” Mtamtoa pamoja na toleo la nafaka kama lile 
lililotolewa asubuhi pamoja na toleo lake la kinywaji. Mtamtoa akiwa 
dhabihu inayochomwa kwa moto yenye harufu inayompendeza” 
Yehova. 


9 “Hata hivyo, siku ya Sabato, mnapaswa kutoa wanakondoo dume 
wawili wasio na kasoro wenye umri wa mwaka mmoja pamoja na 
toleo la nafaka la sehemu mbili za kumi za kipimo cha efa ya unga 
laini uliochanganywa na mafuta, pamoja na toleo lake la kinywaji. 


10 Hiyo ndiyo dhabihu ya kuteketezwa ya Sabato, pamoja na 
dhabihu ya kuteketezwa inayotolewa kwa ukawaida pamoja na toleo 
lake la kinywaji. 


11 “Mwanzoni mwa kila mwezi” mtamtolea Yehova dhabihu ya 
kuteketezwa ya ng'ombe dume wawili wachanga, kondoo dume 
mmoja, wanakondoo dume saba wasio na kasoro wote wa umri wa 
mwaka mmoja, 12 na toleo la nafaka la sehemu tatu za kumi za 
vipimo vya unga laini uliochanganywa na mafuta kwa ajili ya kila 
ng'ombe dume na toleo la nafaka la sehemu mbili za kumi za vipimo 
vya unga laini uliochanganywa na mafuta kwa ajili ya kondoo dume 
mmoja, 13 na toleo la nafaka la sehemu moja ya kumi ya kipimo cha 
unga laini uliochanganywa na mafuta kwa ajili ya kila mwanakondoo 
dume; mtavitoa vitu hivyo vikiwa dhabihu inayochomwa kwa moto 
yenye harufu inayompendeza” Yehova. 14 Na matoleo ya kinywaji ya 
dhabihu hiyo yanapaswa kuwa nusu ya hini ya divai kwa ajili ya 
ng'ombe dume na sehemu ya tatu ya hini kwa ajili ya kondoo dume 
na robo ya hini kwa ajili ya mwanakondoo dume. Hiyo ndiyo dhabihu 
ya kuteketezwa inayopaswa kutolewa kila mwezi kwa mwaka 
mzima. 15 Pia, mwanambuzi mmoja anapaswa kutolewa kwa 
Yehova ili kuwa dhabihu ya dhambi; atatolewa na dhabihu ya 
kuteketezwa inayotolewa kwa ukawaida pamoja na toleo lake la 
kinywaji. 

16 “Siku ya 14 ya mwezi wa kwanza, itakuwa Pasaka ya Yehova. 

17 Na siku ya 15 ya mwezi huo, kutakuwa na sherehe. Mikate isiyo 
na chachu italiwa kwa siku saba. 18 Katika siku ya kwanza kutakuwa 
na kusanyiko takatifu. Hampaswi kufanya kazi yoyote ngumu. 

19 Nanyi mtamtolea Yehova dhabihu ya kuteketezwa inayochomwa 
kwa moto ya ng'ombe dume wawili wachanga, kondoo dume mmoja, 


na wanakondoo dume saba wote wa umri wa mwaka mmoja. 
Mnapaswa kutoa wanyama wasio na kasoro. 20 Mnapaswa kuwatoa 
pamoja na matoleo ya nafaka ya unga laini uliochanganywa na 
mafuta; sehemu tatu za kumi kwa ajili ya ng'ombe dume na sehemu 
mbili za kumi kwa ajili ya kondoo dume mmoja. 21 Mtatoa sehemu 
moja ya kumi kwa ajili ya kila mwanakondoo dume kati ya wale 
wanakondoo dume saba, 22 na pia mbuzi mmoja ili kuwa dhabihu ya 
dhambi kwa ajili ya kufunika dhambi zenu. 23 Mtatoa vitu hivyo 
pamoja na dhabihu ya kuteketezwa inayotolewa asubuhi kwa 
ukawaida. 24 Mtatoa vitu hivyo kama chakula” kwa njia ileile kila siku 
kwa siku saba, ni dhabihu inayochomwa kwa moto yenye harufu 
inayompendeza” Yehova. Inapaswa kutolewa na dhabihu ya 
kuteketezwa inayotolewa kwa ukawaida pamoja na toleo lake la 
kinywaji. 25 Siku ya saba mtakuwa na kusanyiko takatifu. Hampaswi 
kufanya kazi yoyote ngumu. 


26 “Siku ya mavuno ya kwanza yaliyokomaa, mnapomtolea Yehova 
nafaka iliyotoka kuvunwa katika sherehe yenu ya majuma, 
mnapaswa kuwa na kusanyiko takatifu. Hampaswi kufanya kazi 
yoyote ngumu. 2” Mtatoa ng'ombe dume wawili wachanga, kondoo 
dume mmoja, na wanakondoo dume saba wote wa umri wa mwaka 
mmoja kuwa dhabihu ya kuteketezwa yenye harufu inayompendeza 


vi 


Yehova, 28 pamoja na toleo la nafaka la unga laini uliochanganywa 
na mafuta; sehemu tatu za kumi kwa ajili ya kila ng'ombe dume, na 
sehemu mbili za kumi kwa ajili ya kondoo dume mmoja, 29 sehemu 
moja ya kumi kwa ajili ya kila mwanakondoo dume kati ya wale 
wanakondoo dume saba, 30 na pia mwanambuzi mmoja kwa ajili ya 
kufunika dhambi zenu. 31 Mtatoa vitu hivyo pamoja na dhabihu ya 
kuteketezwa inayotolewa kwa ukawaida pamoja na toleo lake la 


nafaka. Mtatoa wanyama wasio na kasoro, pamoja na matoleo yao 
ya kinywaji. 

A Hes. 28:2 Au “mkate wangu.” 

A Hes. 28:2 Au “inayonituliza.” 

A Hes. 28:4 Tnn., “katikati ya zile jioni mbili.” 


A Hes. 28:5 Sehemu ya kumi ya efa ilikuwa sawa na lita 2.2 au 
kilogramu 1.3 hivi. Angalia Nyongeza B14. 


A Hes. 28:5 Hini ilikuwa sawa na lita 3.67. Angalia Nyongeza B14. 
A Hes. 28:6 Au “inayomtuliza.” 

A Hes. 28:8 Tnn., “katikati ya zile jioni mbili.” 

A Hes. 28:8 Au “inayomtuliza.” 
^ Hes. 28:11 Tnn., “miezi yenu.” 
A Hes. 28:13 Au “inayomtuliza.” 
^ Hes. 28:24 Tnn., “mkate.” 


A Hes. 28:24 Au “inayomtuliza.” 


A Hes. 28:27 Au “inayomtuliza.” 


Hesabu 29:1-40 


29 “Na siku ya kwanza ya mwezi wa saba, mtakuwa na kusanyiko 
takatifu. Hampaswi kufanya kazi yoyote ngumu. Mnapaswa kupiga 
tarumbeta siku hiyo. 2 Mtatoa ng'ombe dume mmoja mchanga, 
kondoo dume mmoja, wanakondoo dume saba wote wa mwaka 
mmoja kuwa dhabihu ya kuteketezwa yenye harufu inayompendeza” 
Yehova, wanyama wote hawapaswi kuwa na kasoro, 3 pamoja na 
toleo la nafaka la unga laini uliochanganywa na mafuta; sehemu tatu 
za kumi kwa ajili ya ng'ombe dume, sehemu mbili za kumi kwa ajili 
ya kondoo dume, 4 na sehemu ya kumi kwa ajili ya kila 
mwanakondoo dume kati ya wale wanakondoo dume saba, > na 
mwanambuzi dume mmoja ili kuwa dhabihu ya dhambi kwa ajili ya 
kufunika dhambi zenu. $ Mtatoa vitu hivyo pamoja na dhabihu ya 
kuteketezwa ya kila mwezi na toleo lake la nafaka na dhabihu ya 
kuteketezwa inayotolewa kwa ukawaida pamoja na toleo lake la 
nafaka na matoleo yake ya kinywaji, mkifuata utaratibu wa kawaida 
wa kutoa dhabihu hizo, ili iwe dhabihu inayochomwa kwa moto 
yenye harufu inayompendeza” Yehova. 


7 “Na siku ya kumi ya mwezi huo wa saba mtakuwa na kusanyiko 
takatifu, nanyi mnapaswa kujitesa.” Hampaswi kufanya kazi yoyote. 
8 Mtamtoa ng'ombe dume mmoja mchanga, kondoo dume mmoja, 
na wanakondoo dume saba wote wa umri wa mwaka mmoja kuwa 
dhabihu ya kuteketezwa yenye harufu inayompendeza” Yehova; 
wanyama wote hawapaswi kuwa na kasoro. 9 Mtawatoa pamoja na 
toleo lao la nafaka la unga laini uliochanganywa na mafuta; sehemu 
tatu za kumi kwa ajili ya ng'ombe dume, sehemu mbili za kumi kwa 
ajili ya kondoo dume mmoja, 10 sehemu ya kumi kwa ajili ya kila 
mwanakondoo dume kati ya wale wanakondoo dume saba, 11 na pia 


mbuzi mmoja kwa ajili ya dhabihu ya dhambi, mbali na dhabihu ya 
dhambi inayotolewa kwa ajili ya kufunika dhambi na dhabihu ya 
kuteketezwa inayotolewa kwa ukawaida, pamoja na toleo lake la 
nafaka na matoleo yake ya kinywaji. 


12 “Na siku ya 15 ya mwezi wa saba mtakuwa na kusanyiko takatifu. 
Hampaswi kufanya kazi yoyote ngumu, nanyi mnapaswa kumfanyia 
Yehova sherehe kwa siku saba. 13 Mtatoa ng'ombe dume wachanga 
13, kondoo dume 2, na wanakondoo dume 14 wote wa umri wa 
mwaka mmoja kuwa dhabihu inayochomwa kwa moto yenye harufu 
inayompendeza” Yehova; wanyama wote hawapaswi kuwa na 
kasoro. 14 Mtawatoa pamoja na toleo lao la nafaka la unga laini 
uliochanganywa na mafuta; sehemu tatu za kumi kwa ajili ya kila 
ng'ombe dume kati ya wale ng'ombe dume 13, sehemu mbili za 
kumi kwa ajili ya kila kondoo dume kati ya wale kondoo dume 2, 

15 na sehemu ya kumi kwa ajili ya kila mwanakondoo dume kati ya 
wale wanakondoo dume 14, 16 na pia mwanambuzi mmoja kwa ajili 
ya dhabihu ya dhambi, mbali na dhabihu ya kuteketezwa 
inayotolewa kwa ukawaida, pamoja na toleo lake la nafaka na toleo 
lake la kinywaji. 


17 “Na siku ya pili mtatoa ng'ombe dume wachanga 12, kondoo 
dume 2, na wanakondoo dume 14 wote wa umri wa mwaka mmoja, 
wanyama wasio na kasoro, 18 na toleo la nafaka na matoleo ya 
kinywaji kwa ajili ya hao ng'ombe dume, kondoo dume, na 
wanakondoo dume kulingana na idadi yao, mkifuata utaratibu wa 
kawaida, 19 na pia mwanambuzi mmoja kwa ajili ya dhabihu ya 
dhambi, mbali na dhabihu ya kuteketezwa inayotolewa kwa 
ukawaida, pamoja na toleo lake la nafaka na matoleo yake ya 
kinywaji. 


20 “Na siku ya tatu mtatoa ng'ombe dume 11, kondoo dume 2, na 
wanakondoo dume 14 wote wa umri wa mwaka mmoja, wanyama 
wasio na kasoro, 21 na toleo la nafaka na matoleo ya kinywaji kwa 
ajili ya hao ng'ombe dume, kondoo dume, na wanakondoo dume 
kulingana na idadi yao, mkifuata utaratibu wa kawaida, 22 na pia 
mbuzi mmoja kwa ajili ya dhabihu ya dhambi, mbali na dhabihu ya 
kuteketezwa inayotolewa kwa ukawaida, pamoja na toleo lake la 
nafaka na toleo lake la kinywaji. 


23 “Na siku ya nne mtatoa ng'ombe dume 10, kondoo dume 2, na 
wanakondoo dume 14 wote wa umri wa mwaka mmoja, wanyama 
wasio na kasoro, 24 na toleo la nafaka na matoleo ya kinywaji kwa 
ajili ya hao ng'ombe dume, kondoo dume, na wanakondoo dume 
kulingana na idadi yao, mkifuata utaratibu wa kawaida, 25 na pia 
mwanambuzi mmoja kwa ajili ya dhabihu ya dhambi, mbali na 
dhabihu ya kuteketezwa inayotolewa kwa ukawaida, pamoja na toleo 
lake la nafaka na toleo lake la kinywaji. 


26 “Na siku ya tano mtatoa ng'ombe dume 9, kondoo dume 2, na 
wanakondoo dume 14 wote wa umri wa mwaka mmoja, wanyama 
wasio na kasoro, 2” na toleo la nafaka na matoleo ya kinywaji kwa 
ajili ya hao ng'ombe dume, kondoo dume, na wanakondoo dume 
kulingana na idadi yao, mkifuata utaratibu wa kawaida, 28 na pia 
mbuzi mmoja kwa ajili ya dhabihu ya dhambi, mbali na dhabihu ya 
kuteketezwa inayotolewa kwa ukawaida, pamoja na toleo lake la 
nafaka na toleo lake la kinywaji. 


29 “Na siku ya sita mtatoa ng'ombe dume 8, kondoo dume 2, na 
wanakondoo dume 14 wote wa umri wa mwaka mmoja, wanyama 
wasio na kasoro, 30 na toleo la nafaka na matoleo ya kinywaji kwa 


ajili ya hao ng'ombe dume, kondoo dume, na wanakondoo dume 
kulingana na idadi yao, mkifuata utaratibu wa kawaida, 31 na pia 
mbuzi mmoja kwa ajili ya dhabihu ya dhambi, mbali na dhabihu ya 
kuteketezwa inayotolewa kwa ukawaida, pamoja na toleo lake la 
nafaka na matoleo yake ya kinywaji. 


32 “Na siku ya saba mtatoa ng'ombe dume 7, kondoo dume 2, na 
wanakondoo dume 14 wote wa umri wa mwaka mmoja, wanyama 
wasio na kasoro, 33 na toleo la nafaka na matoleo ya kinywaji kwa 
ajili ya hao ng'ombe dume, kondoo dume, na wanakondoo dume 
kulingana na idadi yao, mkifuata utaratibu wa kawaida, 34 na pia 
mbuzi mmoja kwa ajili ya dhabihu ya dhambi, mbali na dhabihu ya 
kuteketezwa inayotolewa kwa ukawaida, pamoja na toleo lake la 
nafaka na toleo lake la kinywaji. 


35 “Siku ya nane mtakuwa na kusanyiko takatifu. Hampaswi 
kufanya kazi yoyote ngumu. 36 Mtatoa ng'ombe dume mmoja, 
kondoo dume mmoja, na wanakondoo dume saba wote wa mwaka 
mmoja kuwa dhabihu inayochomwa kwa moto yenye harufu 
inayompendeza” Yehova, wanyama wote hawapaswi kuwa na 
kasoro, 37 na toleo la nafaka na matoleo ya kinywaji kwa ajili ya 
huyo ng'ombe dume, kondoo dume, na wanakondoo dume 
kulingana na idadi yao, mkifuata utaratibu wa kawaida, 38 na pia 
mbuzi mmoja kwa ajili ya dhabihu ya dhambi, mbali na dhabihu ya 
kuteketezwa inayotolewa kwa ukawaida, pamoja na toleo lake la 
nafaka na toleo lake la kinywaji. 


39 “Mtamtolea Yehova dhabihu hizo wakati wa sherehe zenu za 
majira, mbali na dhabihu zenu za nadhiri na matoleo yenu ya hiari 
yakiwa dhabihu zenu za kuteketezwa; na pia matoleo yenu ya 


nafaka na matoleo yenu ya kinywaji na dhabihu zenu za ushirika. 
40 Musa aliwaambia Waisraeli mambo yote ambayo Yehova 
alimwamuru. 


A Hes. 29:2 Au “inayomtuliza.” 
A Hes. 29:6 Au “inayomtuliza.” 


A Hes. 29:7 Kwa ujumla inaeleweka kwamba “kujitesa” 
kunamaanisha kujinyima kwa njia mbalimbali, kutia ndani kufunga. 


A Hes. 29:8 Au “inayomtuliza.” 
A Hes. 29:13 Au “inayomtuliza.” 


A Hes. 29:36 Au “inayomtuliza.” 


Hesabu 30:1-16 


30 Kisha Musa akawaambia hivi viongozi wa makabila ya Israeli: 
“Yehova ameamuru hivi: 2 Mwanamume akimwekea Yehova nadhiri 
au akiapa kuweka nadhiri ya kujinyima kitu fulani,” hapaswi kuvunja 
ahadi yake. Anapaswa kufanya kila jambo aliloapa kufanya. 


3 “Na binti anayeishi katika nyumba ya baba yake akimwekea 
Yehova nadhiri au akiweka nadhiri ya kujinyima kitu fulani 4 na baba 
yake akisikia nadhiri yake au nadhiri aliyoweka ya kujinyima lakini 
asimpinge, basi ni lazima atimize nadhiri zake zote, kutia ndani kila 
nadhiri aliyoweka ya kujinyima kitu fulani. 5 Lakini baba yake 
akimkataza baada ya kusikia kwamba binti yake ameweka nadhiri au 
nadhiri za kujinyima kitu fulani, basi hatatimiza nadhiri hizo. Yehova 
atamsamehe kwa sababu baba yake alimkataza. 


6 “Hata hivyo, binti huyo akiolewa baada ya kuweka nadhiri au 
kuahidi kujinyima kitu fulani bila kufikiri 7 na mume wake akisikia 
nadhiri yake lakini asimpinge siku anayosikia kuhusu nadhiri hiyo, 
basi ni lazima binti huyo atimize nadhiri zake au nadhiri alizoweka za 
kujinyima kitu fulani. 8 Lakini mume wake akimkataza siku 
anayosikia kuhusu nadhiri hiyo, mume huyo anaweza kufuta nadhiri 
hiyo au ahadi ambayo mke wake aliweka bila kufikiri, na Yehova 
atamsamehe mke huyo. 


9 “Lakini mjane au mwanamke aliyetalikiwa akiweka nadhiri, 
atatimiza kila jambo ambalo aliahidi. 


10 “Hata hivyo, ikiwa mwanamke aliweka nadhiri au nadhiri ya 
kujinyima kitu fulani akiwa katika nyumba ya mume wake 11 na 
mume wake alisikia nadhiri yake lakini hakumpinga wala kumkataza, 


basi ni lazima atimize nadhiri zake au nadhiri yoyote aliyoweka ya 
kujinyima kitu fulani. 12 Lakini ikiwa mume wake alifuta kabisa 
nadhiri zozote au nadhiri yoyote ya kujinyima ya mke wake siku 
aliposikia kuzihusu, mke wake hatatimiza nadhiri hizo. Mume wake 
alizifuta, na Yehova atamsamehe mke huyo. 13 Mume wake 
anapaswa kukubali au kufuta kiapo chochote au nadhiri yoyote ya 
kujinyima kitu fulani. 14 Lakini ikiwa mume wake hampingi siku 
baada ya siku, basi amekubali viapo vyote au nadhiri zote za 
kujinyima za mke wake. Anakubaliana nazo kwa sababu 
hakumpinga siku alipomsikia akiweka nadhiri hizo. 15 Lakini mume 
wake akizifuta baadaye, baada ya siku aliyozisikia, atakuwa na hatia 
kwa kosa la mke wake. 


16 “Hizo ndizo sheria ambazo” Yehova alimwamuru Musa kuhusu 
mume na mke wake, na kuhusu baba na binti yake anayeishi 
nyumbani kwa baba yake.” 


^ Hes. 30:2 Au “akijifunga wajibu.” 


A Hes. 30:16 Au “Hayo ndiyo masharti ambayo.” 


Hesabu 31:1-54 


31 Kisha Yehova akamwambia Musa: 2 “Walipize kisasi Wamidiani 
kwa sababu ya mambo waliyowatendea Waisraeli. Baadaye utakufa 
na kuzikwa pamoja na watu wako.”” 


3 Basi Musa akawaambia watu hivi: “Watayarisheni wanaume 
wakapigane” na Wamidiani na kulipiza kisasi cha Yehova dhidi yao. 
4 Mtapeleka jeshini wanaume 1,000 kutoka katika kila kabila la 
Israeli.” 5 Kwa hiyo wanaume 1,000 kutoka katika kila kabila 
miongoni mwa maelfu ya Waisraeli, jumla ya wanaume 12,000, 
walitayarishwa kwa ajili ya vita. 


6 Kisha Musa akawatuma vitani wanaume 1,000 kutoka katika kila 
kabila, wakiwa pamoja na Finehasi mwana wa kuhani Eleazari 
aliyebeba mkononi mwake vyombo vitakatifu na tarumbeta za 
kutangaza mwito. 7 Walipigana na Wamidiani, kama Yehova 
alivyomwamuru Musa, wakawaua wanaume wote. $ Miongoni mwa 
watu waliouawa kulikuwepo wafalme watano wa Midiani, yaani, Evi, 
Rekemu, Suri, Huru, na Reba. Pia, walimuua kwa upanga Balaamu 
mwana wa Beori. 9 Lakini Waisraeli waliwachukua mateka 
wanawake wa Midiani na watoto wao. Walichukua pia wanyama wao 
wote, naam, mifugo yao yote, na mali zao zote. 10 Waliteketeza 
majiji yote ambamo Wamidiani waliishi na kambi zao zote.” 

11 Wakachukua nyara zote na mateka wote, wanadamu na 
wanyama. 12 Wakamletea Musa na kuhani Eleazari na Waisraeli 
wote mateka hao na nyara hizo kambini, katika jangwa tambarare la 
Moabu, karibu na Yordani huko Yeriko. 


13 Kisha Musa na kuhani Eleazari na wakuu wote wa Waisraeli 
wakatoka ili kukutana nao nje ya kambi. 14 Lakini Musa alikasirishwa 


sana na wanaume waliowekwa kusimamia jeshi, yaani, wakuu wa 
maelfu na wakuu wa mamia waliokuwa wakirudi kutoka vitani. 

15 Musa akawauliza: “Kwa nini mmewaacha hai wanawake wote? 

16 Kumbukeni kwamba hao ndio waliochochewa na Balaamu 
kuwashawishi Waisraeli wakose uaminifu kwa Yehova kule Peori, na 
kuwaletea pigo watu wa Yehova. 17 Sasa muueni kila mtoto wa 
kiume na kila mwanamke ambaye amewahi kufanya ngono na 
mwanamume. 18 Lakini msiwaue wasichana wote ambao 
hawajawahi kufanya ngono na mwanamume. 19 Nanyi mnapaswa 
kupiga kambi nje ya kambi kwa siku saba. Kila mtu miongoni mwenu 
ambaye amemuua mtu na kila mtu ambaye amemgusa mtu 
aliyeuawa anapaswa kujitakasa siku ya tatu na siku ya saba, ninyi 
na mateka wenu. 20 Mnapaswa pia kutakasa kutokana na dhambi 
kila vazi, kila kitu kilichotengenezwa kwa ngozi, kila kitu 
kilichotengenezwa kwa manyoya ya mbuzi, na kila kitu 
kilichotengenezwa kwa mbao.” 


21 Ndipo kuhani Eleazari akawaambia wanaume walioenda vitani: 
“Hii ndiyo sheria ambayo Yehova amempa Musa, 22 ‘Ni dhahabu, 
fedha, shaba, chuma, bati, na madini ya risasi tu, 23 yaani, kila kitu 
kinachoweza kustahimili moto, ndicho mnachopaswa kupitisha 
motoni, nacho kitakuwa safi. Hata hivyo, kinapaswa pia kusafishwa 
kwa maji ya kutakasa. Kila kitu ambacho hakiwezi kustahimili moto, 
mnapaswa kukitakasa kwa maji. 24 Nanyi mnapaswa kufua mavazi 
yenu siku ya saba na kuwa safi, kisha mnaweza kuingia kambini.” 


25 Tena Yehova akamwambia Musa hivi: 26 “Wewe pamoja na 
kuhani Eleazari na viongozi wa koo” za Waisraeli hesabuni nyara 
zote, kutia ndani wanadamu na wanyama waliotekwa. 27 Gaweni 
nyara hizo katika mafungu mawili, ili wanajeshi walioenda vitani 


wapate fungu moja na Waisraeli wengine fungu lingine. 28 Kutoka 
kwa wanajeshi walioenda vitani, mtachukua nafsi” moja kutoka kwa 
kila nafsi 500 za wanadamu, za ng'ombe, za punda, na kondoo ili 
iwe kodi ya Yehova. 29 Mnapaswa kuchukua nafsi hizo kutoka katika 
fungu lao na kumpa kuhani Eleazari kama mchango kwa Yehova. 

30 Kutoka katika fungu ambalo Waisraeli watapewa, mnapaswa 
kuchukua nafsi moja kutoka kwa kila nafsi 50 za wanadamu, za 
ng'ombe, za punda, za kondoo, na za kila aina ya mnyama wa 
kufugwa, na kuwapa Walawi, wanaotimiza majukumu katika hema la 
Yehova la ibada.” 


31 Basi Musa na kuhani Eleazari wakafanya kama Yehova 
alivyomwamuru Musa. 32 Nyara na vitu vyote ambavyo watu 
walichukua vitani ni kondoo 675,000, 33 ng'ombe 72,000, 34 na 
punda 61,000. 35 Wanawake ambao hawakuwa wamefanya ngono 
na mwanamume walikuwa wanawake?” 32,000. 36 Na nusu iliyokuwa 
fungu la wale walioenda vitani ilikuwa kondoo 337,500. 37 Kondoo 
675 kati yao walichukuliwa ili kuwa kodi kwa Yehova. 38 Pia, 
kulikuwa na ng'ombe 36,000, na ng'ombe 72 kati yao walichukuliwa 
ili kuwa kodi kwa Yehova. 39 Punda walikuwa 30,500, na punda 61 
kati yao walichukuliwa ili kuwa kodi kwa Yehova. 40 Wanadamu 
walikuwa 16,000, na 32 kati yao walichukuliwa ili kuwa kodi kwa 
Yehova. 41 Kisha Musa akampa kuhani Eleazari kodi hiyo iwe 
mchango wa Yehova, kama Yehova alivyomwamuru Musa. 


42 |le nusu waliyopewa Waisraeli ambayo Musa aliitenga na nusu 
waliyopewa wanajeshi walioenda vitani, 43 ilikuwa kondoo 337,500, 
44 ng'ombe 36,000, 45 punda 30,500, 46 na wanadamu 16,000. 

47 Kisha kutoka katika nusu hiyo ambayo ni fungu la Waisraeli, Musa 
alichukua nafsi moja kutoka kwa kila nafsi 50 za wanadamu na za 


wanyama akawapa Walawi waliotimiza majukumu katika hema la 
Yehova la ibada, kama Yehova alivyomwamuru Musa. 


48 Kisha wanaume waliowekwa kusimamia maelfu ya wanajeshi, 
yaani, wakuu wa maelfu na wakuu wa mamia, wakamfikia Musa, 
49 na kumwambia: “Sisi watumishi wako tumewahesabu wanajeshi 
walio chini ya usimamizi wetu, na hakuna hata mmoja wao 
anayekosekana. 50 Kwa hiyo mruhusu kila mmoja wetu atoe vitu 
alivyopata ili viwe vya Yehova, yaani, vitu vya dhahabu, mikufu ya 
miguuni, bangili, pete za muhuri, vipuli, na vito vingine, ili Yehova 
afunike dhambi zetu.” 


51 Basi Musa na kuhani Eleazari wakapokea dhahabu hiyo kutoka 
kwao, naam, vito vyote. 52 Dhahabu yote ambayo wakuu wa maelfu 
na wakuu wa mamia walimtolea Yehova mchango ilikuwa shekeli 
16,750.” 5 Kila mwanajeshi alikuwa amejichukulia nyara. 54 Musa 
na kuhani Eleazari walipokea dhahabu hiyo kutoka kwa wakuu wa 
maelfu na wakuu wa mamia na kuileta katika hema la mkutano ili iwe 
kumbukumbu mbele za Yehova kwa ajili ya Waisraeli. 


A Hes. 31:2 Tnn., “utakusanywa kwa watu wako.” Huu ni msemo wa 
kishairi unaorejelea kifo. 


^ Hes. 31:3 Au “Tayarisheni jeshi likapigane.” 

A Hes. 31:10 Au “kambi zao zote zilizozingirwa na kuta.” 
A Hes. 31:26 Yaani, ukoo wa upande wa baba. 

A Hes. 31:28 Angalia Kamusi. 


^ Hes. 31:35 Au “nafsi.” 


A Hes. 31:52 Shekeli moja ilikuwa na uzito wa gramu 11.4. Angalia 
Nyongeza B14. 


Hesabu 32:1-42 


32 Sasa wana wa Rubeni na wana wa Gadi walikuwa na mifugo 
mingi sana, wakaona kwamba eneo la Yazeri na eneo la Gileadi 
yalikuwa maeneo mazuri kwa mifugo. 2 Basi wana wa Gadi na wana 
wa Rubeni wakaja kwa Musa, kuhani Eleazari, na wakuu wa 
Waisraeli na kuwaambia hivi: 3 “Atarothi, Diboni, Yazeri, Nimra, 
Heshboni, Eleale, Sebamu, Nebo, na Beoni, 4 maeneo ambayo 
Yehova aliyashinda mbele ya Waisraeli, ni maeneo mazuri kwa 
mifugo, nasi watumishi wenu tuna mifugo mingi.” 5 Wakaendelea 
kusema, “Ikiwa sisi watumishi wenu tumepata kibali machoni penu, 
tupeni maeneo haya tuyamiliki. Msituvushe ng'ambo ya Mto 
Yordani.” 


6 Lakini Musa akawaambia hivi wana wa Gadi na wana wa Rubeni: 
“Je, ndugu zenu wataenda vitani huku ninyi mkiendelea kukaa 
hapa? 7 Kwa nini muwavunje moyo Waisraeli wasivuke kuingia 
katika nchi ambayo kwa hakika Yehova atawapa? 8 Hivyo ndivyo 
baba zenu walivyofanya nilipowatuma kutoka Kadesh-barnea 
wakaione ile nchi. 9 Walipofika kwenye Bonde la Eshkoli na kuiona 
nchi hiyo, waliwavunja moyo Waisraeli wasiingie katika nchi ambayo 
Yehova angewapa. 10 Yehova aliwaka hasira siku hiyo na kuapa hivi: 
11 ‘Wanaume waliotoka Misri wenye umri wa kuanzia miaka 20 na 
zaidi hawataiona nchi ambayo niliapa kwamba nitampa Abrahamu, 
Isaka, na Yakobo, kwa sababu hawakunifuata kwa moyo wote— 

12 isipokuwa Kalebu mwana wa Yefune, Mkenizi, na Yoshua mwana 
wa Nuni, kwa sababu wamenifuata mimi Yehova kwa moyo wote.’ 

13 Basi hasira ya Yehova ikawaka dhidi ya Waisraeli naye 
akawafanya watangetange nyikani kwa miaka 40, mpaka kizazi 
chote kilichokuwa kikifanya maovu machoni pa Yehova 


kilipoangamia. 14 Na sasa ninyi mmekuwa kama baba zenu, kundi la 
watenda dhambi wanaozidisha hasira kali ya Yehova dhidi ya 
Waisraeli. 15 Mkigeuka na kuacha kumfuata, kwa hakika atawaacha 
tena watu hawa nyikani, nanyi mtasababisha watu hawa wote 
waangamizwe.” 


16 Baadaye wakaja tena kwake na kumwambia: “Turuhusu tujenge 
hapa mazizi ya mawe kwa ajili ya mifugo yetu na majiji kwa ajili ya 
watoto wetu. 17 Lakini sisi tutaendelea kuwa tayari kwa ajili ya vita 
na tutakuwa mstari wa mbele mpaka tutakapowafikisha Waisraeli 
mahali pao, wakati huo watoto wetu watakaa katika majiji yenye 
ngome, wakiwa salama kutoka kwa wakaaji wa nchi. 18 Hatutarudi 
katika nyumba zetu mpaka kila Mwisraeli atakaporithi eneo lake. 
19 Kwa maana hatutapokea urithi wowote pamoja nao katika eneo 
lote lililo ng'ambo ya Yordani, kwa sababu tumepokea urithi wetu 
upande wa mashariki wa Yordani.” 


20 Musa akawaambia: “Ikiwa mtafanya hivi: Ikiwa mtachukua silaha 
mbele za Yehova kwa ajili ya vita; 21 na ikiwa kila mmoja wenu 
atachukua silaha na kuvuka Yordani mbele za Yehova 
anapowafukuza maadui wake kutoka mbele zake 22 mpaka 
mtakaposhinda na kuichukua nchi mbele za Yehova, mnaweza 
kurudi nanyi hamtakuwa na hatia mbele za Yehova na Waisraeli. 
Ndipo Yehova atakapokubali mmiliki nchi hii. 23 Lakini msipofanya 
hivyo, mtakuwa mmemtendea dhambi Yehova. Nanyi mjue kwamba 
mtaadhibiwa kwa sababu ya dhambi yenu. 24 Kwa hiyo mnaweza 
kujenga majiji kwa ajili ya watoto wenu na mazizi kwa ajili ya mifugo 
yenu, lakini ni lazima mfanye mambo mliyoahidi.” 


25 Wana wa Gadi na wana wa Rubeni wakamwambia Musa hivi: 
“Bwana wetu, sisi watumishi wako tutafanya kama unavyotuamuru. 
26 Watoto wetu, wake zetu, mifugo yetu, na wanyama wetu wote 
watabaki hapa katika majiji ya Gileadi, 27 lakini sisi watumishi wako 
tutavuka, kila mwanamume aliyechukua silaha ili kupigana vita 
mbele za Yehova, kama unavyosema bwana wetu.” 


28 Basi Musa akampa kuhani Eleazari, Yoshua mwana wa Nuni, na 
viongozi wa koo” za makabila ya Waisraeli amri kuwahusu. 29 Musa 
akawaambia hivi: “Ikiwa wana wa Gadi na wana wa Rubeni 
watavuka Yordani pamoja nanyi, yaani, kila mwanamume 
aliyechukua silaha ili kupigana vita mbele za Yehova, nanyi mshinde 
na kuchukua eneo hilo, basi mtawapa eneo la Gileadi ili walimiliki. 
30 Lakini ikiwa hawatachukua silaha na kuvuka pamoja nanyi, basi 
wataishi pamoja nanyi katika nchi ya Kanaani.” 


31 Basi wana wa Gadi na wana wa Rubeni wakajibu: “Sisi watumishi 
wako tutafanya mambo ambayo Yehova ametuambia. 32 Tutachukua 
silaha na kuvuka mbele za Yehova kuingia nchi ya Kanaani, lakini 
urithi wetu utakuwa upande huu wa Yordani.” 33 Hivyo Musa 
akawapa—wana wa Gadi, wana wa Rubeni, na nusu ya kabila 

la Manase mwana wa Yosefu—ufalme wa Sihoni mfalme wa 
Waamori na ufalme wa Ogu mfalme wa Bashani, maeneo hayo na 


34 Wana wa Gadi wakajenga” Diboni, Atarothi, Aroeri, 39 Atroth- 
shofani, Yazeri, Yogbeha, 36 Beth-nimra, Beth-harani, majiji yenye 
ngome, na mazizi ya mawe kwa ajili ya mifugo. 37 Nao wana wa 
Rubeni wakajenga Heshboni, Eleale, Kiriathaimu, 38 Nebo, na Baal- 


meoni—majina ya majiji hayo yalibadilishwa—na Sibma; nao 
wakaanza kuyapa majina mapya majiji waliyojenga upya. 


39 Wana wa Makiri mwana wa Manase walishambulia eneo la 
Gileadi, wakaliteka, na kuwafukuza Waamori waliokaa humo. 40 Kwa 
hiyo Musa akampa Makiri mwana wa Manase, Gileadi, akaanza 
kukaa katika eneo hilo. 41 Na Yairi mwana wa Manase 

mahema, akaviita Hawoth-yairi.” 42 Naye Noba akashambulia na 
kuliteka jiji la Kenathi na miji yake, naye akaliita Noba, jina lake 
mwenyewe. 


A Hes. 32:28 Yaani, ukoo wa upande wa baba. 


A Hes. 32:34 Au “wakajenga upya.” 


Hesabu 33:1-56 


33 Waisraeli walipiga kambi katika vituo vifuatavyo walipotoka nchini 
Misri kulingana na vikosi vyao” wakiongozwa na Musa na Haruni. 

2 Musa aliandika kila kituo katika safari yao kama Yehova 
alivyomwagiza, na hivi ndivyo vituo vya safari yao, kituo baada ya 
kituo: 3 Waliondoka Ramesesi siku ya 15 ya mwezi wa kwanza. Siku 
hiyohiyo baada ya Pasaka, Waisraeli waliondoka kwa ujasiri” huku 
Wamisri wote wakiwatazama. 4 Wakati huo, Wamisri walikuwa 
wakiwazika wazaliwa wao wote wa kwanza ambao Yehova 
aliwaangamiza, kwa kuwa Yehova alikuwa ametekeleza hukumu 
dhidi ya miungu yao. 


5 Kwa hiyo Waisraeli wakaondoka Ramesesi na kupiga kambi 
Sukothi. $ Kisha wakaondoka Sukothi na kupiga kambi Ethamu, 
kwenye ukingo wa nyika. 7 Halafu wakaondoka Ethamu, wakageuka 
na kurudi Pihahirothi, mbele ya Baal-sefoni, wakapiga kambi karibu 
na Migdoli. 8 Kisha wakaondoka Pihahirothi na kupita katikati ya 
bahari mpaka nyikani, wakaendelea kusafiri kwa siku tatu katika 
nyika ya Ethamu na kupiga kambi huko Mara. 


9 Kisha wakaondoka Mara na kufika Elimu. Huko Elimu kulikuwa na 
chemchemi 12 za maji na mitende 70, kwa hiyo wakapiga kambi 
mahali hapo. 10 Halafu wakaondoka Elimu na kupiga kambi kando 
ya Bahari Nyekundu. 11 Kisha wakaondoka kando ya Bahari 
Nyekundu na kupiga kambi katika nyika ya Sini. 12 Halafu 
wakaondoka katika nyika ya Sini na kupiga kambi Dofka. 

13 Baadaye wakaondoka Dofka na kupiga kambi Alushi. 14 Kisha 
wakaondoka Alushi na kupiga kambi Refidimu, ambapo hapakuwa 


na maji ya kunywa. 15 Halafu wakaondoka Refidimu na kupiga 
kambi katika nyika ya Sinai. 


16 Wakaondoka katika nyika ya Sinai na kupiga kambi Kibroth- 
hataava. 17 Kisha wakaondoka Kibroth-hataava na kupiga kambi 
Haserothi. 18 Baada ya hapo wakaondoka Haserothi na kupiga 
kambi Rithma. 19 Kisha wakaondoka Rithma na kupiga kambi 
Rimon-peresi. 20 Halafu wakaondoka Rimon-peresi na kupiga kambi 
Libna. 21 Wakaondoka Libna na kupiga kambi Risa. 22 Kisha 
wakaondoka Risa na kupiga kambi Kehelatha. 23 Halafu 
wakaondoka Kehelatha na kupiga kambi kwenye Mlima Sheferi. 


24 Kisha wakaondoka kwenye Mlima Sheferi na kupiga kambi 
Harada. 25 Halafu wakaondoka Harada na kupiga kambi Makelothi. 
26 Kisha wakaondoka Makelothi na kupiga kambi Tahathi. 27 Halafu 
wakaondoka Tahathi na kupiga kambi Tera. 28 Kisha wakaondoka 
Tera na kupiga kambi Mithka. 29 Baadaye wakaondoka Mithka na 
kupiga kambi Hashmona. 30 Kisha wakaondoka Hashmona na 
kupiga kambi Moserothi. 31 Halafu wakaondoka Moserothi na kupiga 
kambi Bene-yaakani. 32 Kisha wakaondoka Bene-yaakani na kupiga 
kambi Hor-hagidgadi. 33 Halafu wakaondoka Hor-hagidgadi na 
kupiga kambi Yotbata. 34 Baadaye wakaondoka Yotbata na kupiga 
kambi Abrona. 35 Kisha wakaondoka Abrona na kupiga kambi Esion- 
geberi. 36 Kisha wakaondoka Esion-geberi na kupiga kambi katika 
nyika ya Zini, yaani, Kadeshi. 


37 Baadaye wakaondoka Kadeshi na kupiga kambi kwenye Mlima 
Hori, mpakani mwa nchi ya Edomu. 38 Kisha kuhani Haruni 
akapanda juu ya Mlima Hori kwa agizo la Yehova, akafa huko siku 
ya kwanza ya mwezi wa tano, mwaka wa 40 tangu Waisraeli 


walipotoka nchini Misri. 39 Haruni alikuwa na umri wa miaka 123 
alipokufa juu ya Mlima Hori. 


40 Basi mfalme wa Aradi, Mkanaani, aliyekuwa akiishi Negebu katika 
nchi ya Kanaani, akasikia kwamba Waisraeli wanakuja. 


41 Baada ya muda wakaondoka kwenye Mlima Hori na kupiga kambi 
Salmona. 42 Kisha wakaondoka Salmona na kupiga kambi Punoni. 
43 Halafu wakaondoka Punoni na kupiga kambi Obothi. 

44 Wakaondoka Obothi na kupiga kambi lye-abarimu kwenye mpaka 
wa Moabu. 45 Baadaye wakaondoka lyimu” na kupiga kambi Dibon- 
gadi. 46 Kisha wakaondoka Dibon-gadi na kupiga kambi Almon- 
diblathaimu. 47 Halafu wakaondoka Almon-diblathaimu na kupiga 
kambi kwenye milima ya Abarimu karibu na Nebo. 48 Mwishowe 
wakaondoka kwenye milima ya Abarimu na kupiga kambi katika 
jangwa tambarare la Moabu karibu na Yordani huko Yeriko. 

49 Wakaendelea kupiga kambi kandokando ya Mto Yordani kuanzia 
Beth-yeshimothi mpaka Abel-shitimu, katika jangwa tambarare la 
Moabu. 


50 Yehova akazungumza na Musa katika jangwa tambarare la 
Moabu karibu na Yordani huko Yeriko, akamwambia: 51 “Waambie 
hivi Waisraeli: ‘Mnavuka Mto Yordani kuingia katika nchi ya Kanaani. 
52 Ni lazima muwafukuze wakaaji wote wa nchi hiyo kutoka mbele 
yenu na kuharibu sanamu zao zote za mawe na sanamu zao zote za 
chuma,” nanyi mnapaswa kuharibu mahali pao pote patakatifu palipo 
juu. 53 Mtaimiliki nchi hiyo na kuishi humo, kwa maana hakika 
nitawapa nchi hiyo ili mwimiliki. 54 Mtaigawanya nchi hiyo kwa kura 
na kuimiliki kulingana na familia zenu. Kundi kubwa litapokea urithi 
mkubwa zaidi na kikundi kidogo kitapokea urithi mdogo. Kila mtu 


atapokea urithi wake mahali ambapo kura yake itaangukia. 
Mtapokea urithi wenu wa nchi kulingana na makabila ya baba zenu. 


55 “Hata hivyo, msipowafukuza wakaaji wa nchi hiyo kutoka mbele 
yenu, basi wale mtakaoruhusu wabaki watakuwa kama vibanzi 
katika macho yenu na kama miiba kwenye mbavu zenu, nao 
watawasumbua katika nchi mtakayoishi. 56 Nami nitawatendea ninyi 
mambo niliyokusudia kuwatendea wao.” 


A Hes. 33:1 Tnn., “majeshi yao.” 
A Hes. 33:3 Tnn., “mkono ulioinuliwa.” 
^ Hes. 33:45 Huu ni ufupisho wa lye-abarimu. 


A Hes. 33:52 Tnn., “za kuyeyushwa.” 


Hesabu 34:1-29 


34 Yehova akaendelea kumwambia Musa: 2 “Wape Waisraeli 
maagizo haya: 'Mtakapoingia katika nchi ya Kanaani, nchi 
mtakayoirithi, hii ndiyo itakayokuwa mipaka ya nchi hiyo ya Kanaani. 


3 “Mpaka wenu wa kusini utaanzia nyika ya Zini kando ya Edomu, 
na upande wa mashariki mpaka huo wa kusini utaanzia mwisho wa 
Bahari ya Chumvi. 4 Kisha mpaka huo utapinda na kwenda upande 
wa kusini wa mwinuko wa Akrabimu, nao utaendelea mpaka Zini na 
kuishia upande wa kusini wa Kadesh-barnea. Kisha utaenda Hasar- 
adari na kuendelea mpaka Asimoni. 5 Mpaka huo utapinda huko 
Asimoni na kuelekea kwenye Bonde la Misri na kuishia kwenye 
Bahari ya Mediterania. 


6 “Mpaka wenu wa magharibi utakuwa Bahari Kuu” na pwani. Huo 
utakuwa mpaka wenu wa magharibi. 

7 “Huu ndio utakaokuwa mpaka wenu wa kaskazini: Mtaweka 
alama kuanzia Bahari Kuu mpaka Mlima Hori. 8 Kutoka Mlima Hori 
mtaweka alama mpaka Lebo-hamathi,” nao utaishia Sedadi. 9 Kisha 
utaendelea hadi Zifroni na kuishia Hasar-enani. Huo utakuwa mpaka 
wenu wa kaskazini. 


10 “Kisha mtaweka alama ya mpaka wenu wa mashariki kuanzia 
Hasar-enani hadi Shefamu. 11 Mpaka huo utaanzia Shefamu hadi 
Ribla, upande wa mashariki wa Aini, nao utashuka na kuvuka 
mteremko wa mashariki wa Bahari ya Kinerethi.* 12 Kisha 
utaendelea mpaka Yordani na kuishia kwenye Bahari ya Chumvi. 


13) 


Hiyo ndiyo itakayokuwa nchi yenu na mipaka inayoizunguka. 


13 Kwa hiyo Musa akawapa Waisraeli maagizo haya: “Hiyo ndiyo 
nchi mtakayoigawanya kwa kura na kuimiliki, kama Yehova 
alivyoamuru kwamba makabila tisa na nusu yapewe nchi hiyo. 

14 Kwa maana kabila la Rubeni kulingana na koo zao,” kabila la 
Gadi kulingana na koo zao,” na nusu ya kabila la Manase tayari 
yamechukua urithi wao. 15 Makabila hayo mawili na nusu tayari 
yamechukua urithi wao upande wa mashariki wa Yordani karibu na 
Yeriko, upande wa mapambazuko ya jua.” 


16 Yehova akaendelea kumwambia Musa, 17 “Haya ndiyo majina ya 
wanaume watakaowagawia nchi ili mwimiliki: kuhani Eleazari na 
Yoshua mwana wa Nuni. 18 Nanyi mtachukua mkuu mmoja kutoka 
katika kila kabila ili awasaidie kuigawanya nchi mtakayorithi. 19 Haya 
ndiyo majina ya wanaume hao: kutoka kabila la Yuda, Kalebu 
mwana wa Yefune; 20 kutoka kabila la wana wa Simeoni, Shemueli 
mwana wa Amihudi; 21 kutoka kabila la Benjamini, Elidadi mwana 
wa Kisloni; 22 kutoka kabila la wana wa Dani, mkuu mmoja, Buki 
mwana wa Yogli; 23 kutoka kwa wana wa Yosefu, kwa ajili ya kabila 
la wana wa Manase, mkuu mmoja, Hanieli mwana wa Efodi; 

24 kutoka kabila la wana wa Efraimu, mkuu mmoja, Kemueli mwana 
wa Shiftani; 29 kutoka kabila la wana wa Zabuloni, mkuu mmoja, 
Elisafani mwana wa Parnaki; 26 kutoka kabila la wana wa Isakari, 
mkuu mmoja, Paltieli mwana wa Azani; 27 kutoka kabila la wana wa 
Asheri, mkuu mmoja, Ahihudi mwana wa Shelomi, 28 na kutoka 
kabila la wana wa Naftali, mkuu mmoja, Pedaheli mwana wa 
Amihudi.” 29 Hao ndio wanaume ambao Yehova aliamuru 
wawagawie Waisraeli ardhi katika nchi ya Kanaani. 


A Hes. 34:6 Yaani, Mediterania. 


A Hes. 34:8 Au “njia ya kuingia Hamathi.” 
A Hes. 34:11 Yaani, ziwa la Genesareti, au Bahari ya Galilaya. 
A Hes. 34:14 Yaani, ukoo wa upande wa baba. 


A Hes. 34:14 Yaani, ukoo wa upande wa baba. 


Hesabu 35:1-34 


35 Yehova akaendelea kuzungumza na Musa katika jangwa 
tambarare la Moabu karibu na Yordani huko Yeriko, akamwambia: 

2 “Waagize Waisraeli wawape Walawi majiji ya kuishi kutoka katika 
urithi watakaomiliki, nao wanapaswa kuwapa Walawi malisho 
yanayozunguka majiji hayo. 3 Wataishi katika majiji hayo, na malisho 
hayo yatakuwa ya mifugo yao, na ya mali zao, na wanyama wao 
wengine wote. 4 Malisho ya majiji mtakayowapa Walawi yatakuwa 
na upana wa mikono 1,000* kila upande kutoka kwenye ukuta wa jiji. 
5 Mtapima nje ya jiji mikono 2,000 upande wa mashariki, mikono 
2,000 upande wa kusini, mikono 2,000 upande wa magharibi, na 
mikono 2,000 upande wa kaskazini; jiji litakuwa katikati. Hayo ndiyo 
yatakayokuwa malisho ya majiji yao. 


6 “Majiji mtakayowapa Walawi yatakuwa majiji 6 ya makimbilio ili mtu 
anayemuua mwenzake akimbilie humo, pia mtawapa majiji 

mengine 42. 7 Mtawapa Walawi jumla ya majiji 48 pamoja na 
malisho yake. 8 Majiji mtakayowapa yatatoka katika urithi wa 
Waisraeli. Mtachukua majiji mengi kutoka kwa makabila makubwa 
na majiji machache kutoka kwa makabila madogo. Kila kabila 
litawapa Walawi baadhi ya majiji yake kulingana na urithi ambao 
litapokea.” 


9 Yehova akaendelea kumwambia Musa, 10 “Waambie hivi 
Waisraeli: ‘Mnavuka Mto Yordani kuingia katika nchi ya Kanaani. 

11 Mnapaswa kuchagua majiji yatakayowafaa ninyi ili yawe majiji ya 
makimbilio ili mtu anayemuua mwenzake bila kukusudia akimbilie 
humo. 12 Majiji hayo yatakuwa mahali penu pa kukimbilia kutoka 
kwa mtu anayelipiza kisasi cha damu, ili muuaji asiuawe kabla ya 


mtakayotoa yatatumiwa kwa kusudi hilo. 14 Mtatoa majiji matatu 
upande huu wa Yordani na majiji matatu katika nchi ya Kanaani ili 
yawe majiji ya makimbilio. 15 Majiji hayo sita yatakuwa majiji ya 
makimbilio kwa ajili ya Waisraeli, kwa ajili ya wageni, na kwa ajili ya 
wahamiaji wanaoishi miongoni mwenu, ili mtu yeyote anayemuua 
mwenzake bila kukusudia akimbilie humo. 


16 “Lakini ikiwa mtu amempiga mwenzake kwa kifaa cha chuma na 
kumuua, yeye ni muuaji. Lazima muuaji huyo auawe. 17 Ikiwa 
alimpiga kwa jiwe ambalo linaweza kuua, na mtu huyo akafa, 
aliyempiga ni muuaji. Lazima muuaji huyo auawe. 18 Ikiwa alimpiga 
kwa kifaa cha mbao kinachoweza kuua, na mtu huyo akafa, 
aliyempiga ni muuaji. Lazima muuaji huyo auawe. 


19 “Mwenye kulipiza kisasi cha damu ndiye atakayemuua muuaji. 
Atakapokutana naye, atamuua yeye mwenyewe. 20 Ikiwa mtu 
anayemchukia mwenzake anamsukuma au kumtupia kitu fulani kwa 
nia mbaya” na kumuua, 21 au kwa sababu ya chuki anampiga kwa 
mkono na kumuua, ni lazima mtu huyo aliyempiga auawe. Yeye ni 
muuaji. Mtu anayelipiza kisasi cha damu atamuua muuaji huyo 
atakapokutana naye. 


22 “Lakini ikiwa alimsukuma au kumtupia kitu chochote na kumuua 
bila kukusudia au bila chuki na bila nia mbaya,” 23 au ikiwa 
alimwangushia jiwe bila kumwona na mtu huyo akafa, lakini hakuwa 
adui yake au hakukusudia kumdhuru, 24 basi watu wanapaswa 
kuhukumu kati ya muuaji na mtu anayelipiza kisasi cha damu, kwa 
kufuata sheria hizo. 25 Kisha watu watamwokoa muuaji kutoka 
mikononi mwa mtu anayelipiza kisasi cha damu na kumrudisha 


katika jiji lake la makimbilio alimokuwa amekimbilia, naye atakaa 
humo mpaka kuhani mkuu aliyetiwa mafuta matakatifu atakapokufa. 


26 “Lakini muuaji akitoka nje ya mpaka wa jiji la makimbilio 
alimokimbilia, 27 kisha mtu anayelipiza kisasi cha damu ampate nje 
ya mpaka wa jiji la makimbilio na kumuua, mtu huyo anayelipiza 
kisasi cha damu hatakuwa na hatia ya damu. 28 Kwa maana ni 
lazima muuaji akae katika jiji lake la makimbilio mpaka kuhani mkuu 
atakapokufa. Lakini baada ya kuhani mkuu kufa, muuaji anaweza 
kurudi katika ardhi anayomiliki. 29 Mtatumia sheria hizo kuhukumu 
katika vizazi vyenu vyote mahali popote mnapoishi. 


30 “Yeyote anayemuua mtu” anapaswa kuuawa kama muuaji ikiwa 
kuna ushahidi kutoka kwa mashahidi; lakini hakuna mtu 
atakayeuawa* kwa ushahidi wa mtu mmoja tu. 31 Hampaswi 
kuchukua fidia yoyote kwa ajili ya uhai wa” muuaji anayestahili 
kufa, kwa maana ni lazima auawe. 32 Nanyi hampaswi kuchukua 
fidia kwa ajili ya mtu aliyekimbilia katika jiji lake la makimbilio na 
hivyo kumruhusu arudi kuishi katika ardhi yake kabla ya kuhani 
mkuu kufa. 


33 “Msiichafue nchi mnayoishi ndani yake, kwa sababu damu 
inachafua nchi, na hakuna msamaha kwa ajili ya damu iliyomwagwa 
nchini isipokuwa kwa kumwaga damu ya yule aliyeimwaga. 34 Msiitie 
unajisi nchi mnayoishi ndani yake, ambamo ninakaa; kwa maana 


mimi, Yehova, ninakaa miongoni mwa Waisraeli. 


A Hes. 35:4 Mkono mmoja ulilingana na sentimita 44.5 (inchi 17.5). 
Angalia Nyongeza B14. 


A Hes. 35:20 Tnn., “huku akimvizia.” 
A Hes. 35:22 Tnn., “bila kumvizia.” 

A Hes. 35:30 Au “anayeua nafsi.” 

A Hes. 35:30 Au “nafsi itakayouawa.” 


^ Hes. 35:31 Au “nafsi ya.” 


Hesabu 36:1-13 


36 Viongozi wa familia za wazao wa Gileadi mwana wa Makiri 
mwana wa Manase wa koo za wana wa Yosefu wakaja kuzungumza 
na Musa na wakuu, yaani, viongozi wa makabila ya Waisraeli. 

2 Wakawaambia: “Yehova alimwamuru bwana wetu awagawie 
Waisraeli nchi kwa kura ili wairithi; na bwana wetu aliamriwa na 
Yehova achukue urithi wa Selofehadi ndugu yetu na kuwapa binti 
zake. 3 Lakini wakiolewa na wanaume wa kabila lingine la Waisraeli, 
urithi wa wanawake hao utaondolewa kutoka katika urithi wa baba 
zetu na kuongezwa kwenye urithi wa kabila ambamo wataolewa, 
kwa hiyo urithi huo utaondolewa kutoka katika urithi wetu tuliopokea 
kwa kura. 4 Waisraeli wanapofanya Mwadhimisho wa Miaka 50, 
urithi wa wanawake hao utaongezwa kwenye urithi wa kabila 
walimoolewa, na hivyo urithi wao utaondolewa kutoka katika urithi 
wa kabila la baba zetu.” 


> Ndipo Musa akawaamuru hivi Waisraeli kama Yehova alivyoagiza: 
“Kabila la wana wa Yosefu linasema ukweli. $ Yehova ameamuru hivi 
kuhusu mabinti wa Selofehadi: 'Wanaweza kuolewa na mtu yeyote 
wampendaye. Lakini wanapaswa kuolewa na mwanamume 
anayetoka katika ukoo wa kabila la baba yao. 7 Hakuna urithi wa 
Waisraeli unaopaswa kuhamishwa kutoka kabila moja kwenda kabila 
lingine, kwa sababu Waisraeli wanapaswa kushikilia urithi wa kabila 
la mababu zao. 8 Na kila binti aliye na urithi miongoni mwa makabila 
ya Waisraeli anapaswa kuolewa na mzao wa kabila la baba yake, ili 
Waisraeli waendelee kumiliki urithi wa mababu zao. 9 Hakuna urithi 
unaopaswa kuhamishwa kutoka kabila moja kwenda kabila lingine, 
kwa sababu makabila ya Waisraeli yanapaswa kushikilia urithi wao.” 


10 Mabinti wa Selofehadi walifanya kama Yehova alivyomwamuru 
Musa. 11 Basi Mala, Tirsa, Hogla, Milka, na Noa, mabinti wa 
Selofehadi, waliolewa na wana wa ndugu za baba yao. 12 Wakawa 
wake za wanaume kutoka katika koo za Manase mwana wa Yosefu, 
ili urithi wao ubaki katika kabila la baba yao. 


13 Hizo ndizo amri na sheria ambazo” Yehova aliwapa Waisraeli 
kupitia Musa katika jangwa tambarare la Moabu karibu na Yordani, 
huko Yeriko. 


A Hes. 36:13 Tnn., “maamuzi ya hukumu ambayo.” 

Kumbukumbu la Torati 1:1-46 


KUMBUKUMBU LA TORATI 


1 Haya ndiyo maneno ambayo Musa aliwaambia Waisraeli wote 
walipokuwa nyikani katika eneo la Yordani, katika jangwa tambarare 
mbele ya Sufi, kati ya Parani, Tofeli, Labani, Haserothi, na Dizahabu. 
2 Ni safari ya siku 11 kutoka Horebu mpaka Kadesh-barnea kupitia 
njia ya Mlima Seiri. 3 Katika mwaka wa 40, mwezi wa 11, siku ya 
kwanza ya mwezi huo, Musa aliwaambia Waisraeli” mambo yote 
ambayo Yehova alimwagiza awaambie. 4 Alifanya hivyo baada ya 
kumshinda Sihoni mfalme wa Waamori, aliyekuwa akikaa Heshboni, 
na Ogu mfalme wa Bashani, aliyekuwa akikaa Ashtarothi, kule Edrei. 
5 Katika eneo la Yordani nchini Moabu, Musa alianza kuifafanua 
Sheria akisema: 


6 “Yehova Mungu wetu alituambia hivi kule Horebu: 'Mmekaa muda 
wa kutosha katika eneo hili lenye milima. 7 Geukeni na kuelekea 
katika eneo lenye milima la Waamori na kwa majirani wao wote kule 
Araba, katika eneo lenye milima, Shefela, Negebu, pwani ya bahari, 
nchi ya Wakanaani, na Lebanoni,” hadi kwenye ule mto mkubwa, 
Mto Efrati. 8 Angalieni, nimeweka nchi hii mbele yenu. Ingieni 
mwimiliki nchi ambayo mimi Yehova niliapa kwamba nitawapa baba 
zenu, Abrahamu, Isaka, na Yakobo, wao pamoja na uzao wao” 
baada yao.’ 


9 “Nami niliwaambia ninyi wakati huo, 'Siwezi kuwabeba peke 
yangu. 10 Yehova Mungu wenu amewafanya mwongezeke, nanyi leo 
ni wengi kama nyota za mbinguni. 11 Yehova Mungu wa mababu 
zenu na awafanye mwongezeke mara elfu moja zaidi ya mlivyo 


sasa, na awabariki kama alivyowaahidi. 12 Mimi peke yangu 
ninawezaje kuwabeba ninyi ambao ni mzigo pamoja na mizigo yenu 
na ugomvi wenu? 13 Chagueni wanaume wenye hekima, busara, na 
wenye uzoefu kutoka katika makabila yenu, nami nitawaweka kuwa 
viongozi wenu.’ 14 Mkanijibu, ‘Jambo ulilotuambia ni jema.’ 15 Basi 
nikawachukua viongozi wa makabila yenu, wanaume wenye hekima 
na uzoefu, na kuwaweka kuwa viongozi wenu, wakuu wa maelfu, 
wakuu wa mamia, wakuu wa hamsini, wakuu wa makumi, na 
maofisa wa makabila yenu. 


16 “Wakati huo niliwaagiza hivi waamuzi wenu: ‘Mnaposikiliza kesi 
kati ya ndugu zenu, mnapaswa kuhukumu kwa uadilifu kati ya mtu 
na ndugu yake au mkaaji mgeni. 17 Hampaswi kuhukumu kwa 
upendeleo. Mnapaswa kumsikiliza mdogo kama mnavyomsikiliza 
mkubwa. Msiogopeshwe na wanadamu, kwa sababu hukumu ni ya 
Mungu; na ikiwa kesi ni ngumu sana kwenu, ileteni kwangu, nami 
nitaisikiliza. 18 Wakati huo niliwapa maagizo kuhusu mambo yote 
mnayopaswa kufanya. 


19 “Kisha tukaondoka Horebu na kupitia ile nyika yote kubwa na 
yenye kutisha mliyoona njiani kuelekea kwenye eneo lenye milima la 
Waamori, kama Yehova Mungu wetu alivyotuamuru, na mwishowe 
tukafika Kadesh-barnea. 20 Halafu nikawaambia, ‘Mmefika kwenye 
eneo lenye milima la Waamori, ambalo Yehova Mungu wetu 
anatupatia. 21 Angalieni, Yehova Mungu wenu amewapa nchi hii. 
Pandeni, mkaimiliki, kama Yehova, Mungu wa mababu zenu 
alivyowaambia. Msiogope wala msiwe na hofu.’ 


22 “Hata hivyo, ninyi nyote mlinijia na kusema, ‘Na tutume wanaume 
watutangulie na kuipeleleza nchi kwa ajili yetu, watuletee habari 


kuhusu njia tunayopaswa kufuata na ni majiji ya aina gani 
tutakayoyapata huko.’ 23 Pendekezo hilo lilionekana zuri kwangu, 
kwa hiyo nikawachagua wanaume 12 miongoni mwa wanaume 
wenu, mwanamume mmoja kwa ajili ya kila kabila. 24 Wakaondoka 
na kupanda kwenda kwenye eneo lenye milima, wakafika kwenye 
Bonde la Eshkoli na kuipeleleza nchi. 25 Wakachukua baadhi ya 
matunda ya nchi hiyo na kutuletea, nao wakatuletea habari hii: ‘Nchi 
ambayo Yehova Mungu wetu anatupatia ni nzuri. 26 Lakini mlikataa 
kupanda kwenda huko, nanyi mkaliasi agizo la Yehova Mungu wenu. 
27 Mliendelea kunung'unika katika mahema yenu na kusema, 
‘Yehova alituchukia ndiyo sababu alitutoa katika nchi ya Misri ili 
atutie mikononi mwa Waamori watuangamize. 28 Tunaenda mahali 
pa aina gani? Ndugu zetu walituvunja moyo” waliposema, “Watu hao 
wana nguvu zaidi na ni warefu zaidi kuliko sisi, na majiji yao ni 
makubwa na yana ngome zinazofika mbinguni,” na huko tuliwaona 


wana wa Waanaki. 


29 “Kwa hiyo nikawaambia, ‘Msiwe na hofu wala msiogope kwa 
sababu yao. 30 Yehova Mungu wenu atawatangulia na kuwapigania, 
kama alivyofanya kule Misri mbele ya macho yenu wenyewe. 

31 Nanyi mliona nyikani jinsi Yehova Mungu wenu alivyowabeba 
kama baba anavyombeba mwana wake, aliwabeba kila mahali 
mlipoenda mpaka mlipofika mahali hapa.’ 32 Lakini licha ya hayo 
yote, hamkuwa na imani katika Yehova Mungu wenu, 33 aliyekuwa 
akiwatangulia njiani ili apeleleze mahali mtakapopiga kambi. Alitokea 
kwa moto wakati wa usiku na kwa wingu wakati wa mchana ili 
awaonyeshe njia mnayopaswa kufuata. 


34 “Wakati huo wote Yehova alisikia mambo mliyokuwa mkisema, 
akakasirika na kuapa hivi: 35 “Hakuna mtu hata mmoja wa kizazi hiki 


kiovu atakayeona nchi nzuri niliyoapa kwamba nitawapa baba zenu, 
36 isipokuwa Kalebu mwana wa Yefune. Yeye ataiona, nami nitampa 
yeye na wanawe nchi hiyo aliyoikanyaga kwa miguu yake, kwa 
sababu amenifuata mimi Yehova kwa moyo wote.” 37 (Yehova 
alinikasirikia mimi pia kwa sababu yenu, akasema, “Wewe pia 
hutaingia humo. 38 Yoshua mwana wa Nuni, mtumishi wako,” ndiye 
atakayeingia katika nchi hiyo. Mwimarishe,” kwa maana 
atawawezesha Waisraeli kuirithi nchi hiyo.”) 39 Isitoshe, watoto wenu 
ambao mlisema watakuwa nyara na wana wenu ambao leo hawajui 
lililo jema wala baya, hao ndio watakaoingia katika nchi hiyo, nami 
nitawapa ili waimiliki. 40 Lakini ninyi, geukeni na kwenda nyikani 
kupitia njia ya Bahari Nyekundu.’ 


41 “Ndipo mliponiambia, ‘Tumemtendea Yehova dhambi. Sasa 
tutapanda kwenda kupigana, kama Yehova Mungu wetu 
alivyotuamuru! Basi kila mmoja wenu akajivika silaha zake za vita, 
nanyi mlifikiri ni rahisi kupanda mlimani. 42 Lakini Yehova 
akaniambia, ‘Waambie, “Msipande kwenda kupigana, kwa sababu 
sitakuwa pamoja nanyi. Mkienda, maadui wenu watawashinda.” 
43 Basi nikaongea nanyi, lakini hamkusikiliza. Badala yake, mliasi 
agizo la Yehova na kujaribu kwa kimbelembele kupanda mlimani. 
44 Kisha Waamori waliokuwa wakikaa kwenye mlima huo wakatoka 
ili kuwashambulia, wakawakimbiza kama nyuki wanavyofanya na 
kuwatawanya kuanzia Seiri mpaka Horma. 45 Basi mkarudi na 
kuanza kumlilia Yehova, lakini Yehova hakuwasikiliza wala 
kuwakazia uangalifu. 46 Ndiyo sababu mliendelea kukaa Kadeshi 
kwa muda wote mliokaa huko. 


^ Kum. 1:3 Tnn., “wana wa Israeli.” 


A Kum 


.- 1:7 Inaonekana ni safu ya milima ya Lebanoni. 


A Kum 


. 1:8 Tnn., “mbegu yao.” 


A Kum 


. 1:28 Tnn., “walifanya moyo wetu uyeyuke.” 


A Kum 


. 1:28 Yaani, yana kuta ndefu sana. 


. 1:36 Tnn., “kikamilifu; kabisa.” 


A Kum 


A Kum 


. 1:38 Tnn., “anayesimama mbele yako.” 


A Kum 


. 1:38 Au labda, “Mungu amemwimarisha.” 


Kumbukumbu la Torati 2:1-37 


2 “Kisha tukageuka na kwenda nyikani kupitia njia ya Bahari 
Nyekundu, kama Yehova alivyoniambia, nasi tulizunguka-zunguka 
Mlima Seiri kwa siku nyingi. 2 Mwishowe Yehova akaniambia hivi: 

3 ‘Mmeuzunguka-zunguka mlima huu kwa muda mrefu vya kutosha. 
Sasa geukeni mwelekee kaskazini. 4 Nawe uwaamuru watu hivi: 
“Mtapita karibu na mpaka wa ndugu zenu, wazao wa Esau, 
wanaokaa Seiri, nao watawaogopa ninyi, basi mnapaswa kuwa 
waangalifu sana. 5 Msizozane nao,” kwa sababu sitawapa sehemu 
yoyote ya nchi yao, hata mahali panapotoshea wayo wa mguu, kwa 
sababu nimempa Esau Mlima Seiri uwe miliki yake. 6 Mnapaswa 
kuwalipa pesa kwa ajili ya chakula mtakachokula, nanyi mnapaswa 
kulipia maji mtakayokunywa. 7 Kwa maana Yehova Mungu wenu 
amewabariki katika mambo yote mliyofanya. Anajua vizuri kabisa 
safari yenu katika nyika hii kubwa. Yehova Mungu wenu amekuwa 
pamoja nanyi kwa miaka hii 40, nanyi hamjakosa kitu chochote.” 
8 Basi tuliwapita ndugu zetu, wazao wa Esau, wanaokaa Seiri, 
tukaepuka njia ya Araba, kutoka Elathi na kutoka Esion-geberi. 


“Kisha tukageuka na kupitia njia ya nyika ya Moabu. 9 Ndipo Yehova 
akaniambia, 'Msizozane wala kupigana na Wamoabu, kwa sababu 
sitawapa ninyi sehemu yoyote ya nchi yao ili mwimiliki kwa sababu 
nimewapa wazao wa Loti nchi ya Ari ili waimiliki. 10 (Waemi waliishi 
katika nchi hiyo zamani, walikuwa watu wenye nguvu na wengi sana 
na warefu kama Waanaki. 11 Warefaimu pia walionwa kama 
Waanaki, na Wamoabu walikuwa wakiwaita Waemi. 12 Awali, Wahori 
waliishi Seiri, lakini wazao wa Esau walimiliki nchi yao, 
wakawaangamiza na kukaa humo badala yao, kama Waisraeli 
watakavyofanya katika nchi ambayo ni miliki yao, ambayo kwa 


hakika Yehova atawapa.) 13 Sasa nendeni mvuke Bonde” la Zeredi.’ 
Basi tukavuka Bonde la Zeredi. 14 Tulitembea kwa miaka 38 kutoka 
Kadesh-barnea mpaka tulipovuka Bonde la Zeredi, mpaka kizazi 
chote cha wanaume wa vita kilipoangamia kutoka kambini, kama 
Yehova alivyokuwa amewaapia. 15 Mkono wa Yehova uliwapinga ili 
kuwaangamiza kutoka kambini mpaka walipoisha. 


16 “Mara tu wanaume wote wa vita walipokufa, 17 Yehova 
akazungumza nami tena, akaniambia, 18 ‘Leo mtapita karibu na 
eneo la Moabu, yaani, Ari. 19 Mtakapofika karibu na Waamoni, 
msiwachokoze wala kuzozana nao, kwa sababu sitawapa ninyi nchi 
yoyote ya Waamoni ili mwimiliki, kwa kuwa nimewapa wazao wa Loti 
waimiliki. 20 Nchi hiyo pia ilionwa kuwa nchi ya Warefaimu. 
(Warefaimu waliishi katika nchi hiyo zamani, na Waamoni walikuwa 
wakiwaita Wazamzumi. 21 Walikuwa watu wenye nguvu na wengi 
sana na warefu kama Waanaki; lakini Yehova aliwasaidia Waamoni 
kuwaangamiza, Waamoni wakawafukuza na kuishi humo badala 
yao. 22 Hivyo ndivyo alivyofanya kwa ajili ya wazao wa Esau, ambao 
sasa wanakaa Seiri, alipowaangamiza Wahori kutoka mbele yao, ili 
wamiliki nchi yao na kukaa humo badala yao mpaka leo. 23 Nao 
Wakaftori waliotoka Kaftori” walipokuja na kuwaangamiza na kukaa 
humo badala yao.) 


24 “Ondokeni, mvuke Bonde” la Arnoni. Tazameni nimemtia 
mikononi mwenu Sihoni Mwamori, mfalme wa Heshboni. Basi anzeni 
kumiliki nchi yake, nanyi mpigane vita naye. 25 Siku ya leo nitaanza 
kuwafanya watu wote duniani” wanaosikia habari zenu wawahofu na 
kuwaogopa ninyi. Watakuwa na wasiwasi na kutetemeka” kwa 
sababu yenu.’ 


26 “Kisha kutoka katika nyika ya Kedemothi, niliwatuma wajumbe 
kwa Mfalme Sihoni wa Heshboni, ili wampe ujumbe huu wa amani: 
27 ‘Niruhusu nipite katika nchi yako. Nitatembea barabarani tu, 
sitakwenda kulia wala kushoto. 28 Nitakula tu chakula na kunywa tu 
maji utakayoniuzia. Niruhusu tu nipite kwa miguu, 29 hivyo ndivyo 
wazao wa Esau wanaokaa Seiri na Wamoabu wanaokaa Ari 
walivyonifanyia, mpaka nitakapovuka Yordani na kuingia nchi 
ambayo Yehova Mungu wetu anatupa sisi.' 30 Lakini Mfalme Sihoni 
wa Heshboni hakuturuhusu tupite, kwa sababu Yehova Mungu wenu 
alimwacha awe na roho ya ukaidi na moyo wake uwe mgumu, ili 
amtie mikononi mwenu kama ilivyo leo. 


31 “Kisha Yehova akaniambia, 'Angalieni, tayari nimeanza kumtia 
mikononi mwenu Sihoni pamoja na nchi yake. Anzeni kuimiliki nchi 
yake.’ 32 Sihoni alipotoka na watu wake wote ili kupigana nasi kule 
Yahazi, 33 Yehova Mungu wetu alimtia mikononi mwetu, hivi kwamba 
tukamshinda yeye, wanawe, na watu wake wote. 34 Tuliteka majiji 
yake yote wakati huo na kuangamiza kila jiji, pamoja na wanaume, 
wanawake, na watoto. Hatukumwacha mtu yeyote akiwa hai. 

35 Tulijichukulia tu mifugo pamoja na nyara za majiji tuliyokuwa 
tumeteka. 36 Kuanzia Aroeri, jiji lililo kwenye ukingo wa Bonde” la 
Arnoni (pamoja na jiji lililo bondeni), mpaka Gileadi, hakuna mji 
wowote ambao hatungeweza kuuteka. Yehova Mungu wetu aliitia 
yote mikononi mwetu. 37 Hata hivyo, hamkukaribia nchi ya 
Waamoni, ukingo wote wa Bonde” la Yaboki na majiji yaliyo kwenye 
eneo lenye milima, wala eneo lingine lolote tulilokatazwa na Yehova 
Mungu wetu. 


A Kum. 2:5 Au “Msiwachokoze.” 


A Kum 


2:13 Au “Korongo.” 


_2:23 Yaani, Krete. 


^ Kum 


^ Kum 


„2:24 Au “Korongo.” 


^ Kum 


. 2:25 Tnn., “walio chini ya mbingu.” 


A Kum 


. 2:25 Au “watakuwa na uchungu kama wa kuzaa.” 


A Kum 


„2:36 Au “Korongo.” 


A Kum 


2:37 Au “Korongo.” 


Kumbukumbu la Torati 3:1-29 


3 “Kisha tuligeuka na kupanda kupitia njia ya Bashani. Ndipo Ogu, 
mfalme wa Bashani, akatoka pamoja na watu wake wote ili kupigana 
vita nasi kule Edrei. 2 Basi Yehova akaniambia, 'Usimwogope, kwa 
maana nitamtia mikononi mwako pamoja na watu wake wote na nchi 
yake, nawe utamtendea kama ulivyomtendea Sihoni mfalme wa 
Waamori, aliyeishi Heshboni.' 3 Basi Yehova Mungu wetu akamtia 
pia mikononi mwetu Mfalme Ogu wa Bashani pamoja na watu wake 
wote, nasi tukaendelea kumshambulia hivi kwamba hakuna mtu 
yeyote kati ya watu wake aliyeokoka. 4 Kisha tukateka majiji yake 
yote. Hakuna mji wao hata mmoja ambao hatukuuteka, tuliteka majiji 
60 katika eneo lote la Argobu, yaani, ufalme wa Ogu kule Bashani. 

5 Majiji hayo yote yalikuwa na kuta ndefu zenye ngome, malango, na 
makomeo, tuliteka pia miji mingi sana ya mashambani. 6 Hata hivyo, 
tuliwaangamiza, kama tulivyomwangamiza Mfalme Sihoni wa 
Heshboni, tuliangamiza kila jiji, kutia ndani wanaume, wanawake, na 
watoto. 7 Nasi tukajichukulia mifugo yote na nyara za majiji hayo. 


8 “Wakati huo tulichukua nchi ya wafalme wawili wa Waamori 
waliokuwa katika eneo la Yordani, kuanzia Bonde?” la Arnoni mpaka 
Mlima Hermoni 9 (Wasidoni walikuwa wakiuita mlima huo Sirioni, 
nao Waamori walikuwa wakiuita Seniri), 10 majiji yote yaliyokuwa 
katika nchi tambarare, nchi yote ya Gileadi, nchi yote ya Bashani 
mpaka Saleka na Edrei, majiji ya ufalme wa Ogu kule Bashani. 

11 Kwa maana Mfalme Ogu wa Bashani ndiye Mrefaimu pekee 
aliyekuwa amebaki. Jeneza lake lilitengenezwa kwa chuma,” na 
bado liko katika jiji la Waamoni la Raba. Lina urefu wa mikono tisa” 
na upana wa mikono minne, kulingana na kipimo cha kawaida cha 
mkono. 12 Wakati huo tulimiliki nchi hii: kuanzia Aroeri, karibu na 


Bonde?” la Arnoni, na nusu ya eneo lenye milima la Gileadi, na majiji 
yake nimewapa watu wa kabila la Rubeni na kabila la Gadi. 13 Kisha 
nusu ya kabila la Manase nimewapa sehemu inayobaki ya Gileadi 
na eneo lote la Bashani la ufalme wa Ogu. Eneo lote la Argobu, la 
Bashani, lilijulikana kuwa nchi ya Warefaimu. 


14 “Yairi mwana wa Manase alichukua eneo lote la Argobu hadi 

vya Bashani kwa jina lake mwenyewe, Hawoth-yairi,” mpaka leo. 

15 Naye Makiri nimempa Gileadi. 16 Na watu wa kabila la Rubeni na 
kabila la Gadi nimewapa kuanzia Gileadi mpaka kwenye Bonde” la 
Arnoni, katikati ya bonde ulikuwa ndio mpaka, hadi Bonde la Yaboki, 
ambalo ni mpaka wa Waamoni, 17 na Araba na Yordani na ule 
mpaka, kuanzia Kinerethi hadi Bahari ya Araba, Bahari ya Chumvi, 
chini ya mteremko wa Pisga kuelekea upande wa mashariki. 


18 “Kisha nikawaamuru hivi: “Yehova Mungu wenu amewapa nchi hii 
mwimiliki. Wanaume wenu wote mashujaa watachukua silaha na 
kuvuka mbele ya ndugu zenu, Waisraeli. 19 Lakini wake zenu, 
watoto wenu, na wanyama wenu tu (najua vizuri kwamba mna 
wanyama wengi sana) ndio watakaoendelea kukaa katika majiji 
ambayo nimewapa, 20 mpaka Yehova atakapowapumzisha ndugu 
zenu, kama anavyowapumzisha ninyi, nao pia waimiliki nchi ambayo 
Yehova Mungu wenu anawapa ng'ambo ya Yordani. Ndipo 
mtakaporudi, kila mmoja atarudi kwenye miliki yake ambayo 
nimempa.’ 


21 “Wakati huo nilimwamuru hivi Yoshua: ‘Umeona kwa macho yako 
mwenyewe mambo ambayo Yehova Mungu wako amewatendea 
wafalme hao wawili. Hivyo ndivyo Yehova atakavyozitendea falme 


zote huko mnakovuka kwenda. 22 Msiwaogope, kwa maana Yehova 
Mungu wenu ndiye anayewapigania ninyi.’ 


23 “Wakati huo nilimsihi hivi Yehova: 24 “Ee Bwana Mwenye Enzi 
Kuu Yehova, umeanza kumwonyesha mtumishi wako ukuu wako na 
mkono wako wenye nguvu, kwa maana ni mungu gani mbinguni au 
duniani anayetenda mambo makuu kama wewe? 25 Tafadhali 
niruhusu nivuke na kuona nchi nzuri iliyo ng'ambo ya Yordani, eneo 
hili zuri lenye milima na Lebanoni.’ 26 Lakini bado Yehova alikuwa 
amenikasirikia vikali kwa sababu yenu, naye hakutaka kunisikiliza. 
Badala yake Yehova aliniambia, ‘Imetosha! Usizungumze nami tena 
kamwe kuhusu jambo hili. 27 Panda juu ya kilele cha Pisga, utazame 
magharibi na kaskazini na kusini na mashariki, uone nchi hiyo kwa 
macho yako, kwa maana hutavuka mto huu wa Yordani. 28 Nawe 
umweke Yoshua kuwa kiongozi, umtie moyo na kumwimarisha, kwa 
sababu yeye ndiye atakayewaongoza watu hawa kuvuka na 
kuwawezesha kuirithi nchi utakayoiona.' 29 Mambo hayo yote 
yalitendeka tulipokuwa tukikaa katika bonde lililo mbele ya Beth- 
peori. 


A Kum. 3:8 Au “Korongo.” 
^ Kum. 3:11 Au "jiwe jeusi la volkano.” 


A Kum. 3:11 Mkono mmoja ulilingana na sentimita 44.5 (inchi 17.5). 
Angalia Nyongeza B14. 


A Kum. 3:12 Au “Korongo.” 


A Kum. 3:16 Au “Korongo.” 


Kumbukumbu la Torati 4:1-49 


4 “Sasa, enyi Waisraeli, sikilizeni masharti na sheria ambazo” 
ninawafundisha kushika, ili mwishi na kuingia kuimiliki nchi ambayo 
Yehova, Mungu wa mababu zenu, anawapa ninyi. 2 Hampaswi 
kuongeza jambo lolote kwenye neno ninalowaamuru, wala kuondoa 
jambo lolote kutoka katika neno hilo, ili mzishike amri za Yehova 
Mungu wenu ninazowaamuru ninyi. 


3 “Macho yenu wenyewe yameona mambo ambayo Yehova alitenda 
kuhusiana na kisa cha Baali wa Peori; Yehova Mungu wenu 
alimwangamiza kila mtu miongoni mwenu aliyemfuata Baali wa 
Peori. 4 Lakini ninyi mnaoshikamana kabisa na Yehova Mungu 
wenu, nyote mko hai leo. 5 Tazameni, nimewafundisha masharti na 
sheria,” kama nilivyoamriwa na Yehova Mungu wangu, ili mzishike 
katika nchi mtakayomiliki. 6 Ni lazima mzifuate kwa uangalifu, kwa 
sababu watu watakaosikia kuhusu masharti haya yote wataona 
kwamba mna hekima na uelewaji, nao watasema, 'Kwa hakika watu 
wa taifa hili kubwa wana hekima na uelewaji. 7 Kwa maana ni taifa 
gani kubwa ambalo miungu yake iko karibu nalo kama Yehova 
Mungu wetu alivyo karibu nasi wakati wowote tunapomlilia? 8 Na ni 
taifa gani kubwa ambalo lina masharti ya uadilifu na sheria” kama 
Sheria hii yote ninayoweka mbele yenu leo? 


9 “Ila tu muwe waangalifu na kujihadhari sana, ili msisahau mambo 
ambayo macho yenu yameona na ili yasiondoke moyoni mwenu siku 
zote za maisha yenu. Ni lazima pia muwaambie wana wenu na 
wajukuu wenu. 10 Siku ambayo mlisimama mbele za Yehova Mungu 
wenu kule Horebu, Yehova aliniambia, 'Wakusanye watu mbele 
zangu ili niwafanye wasikie maneno yangu, ili wajifunze kuniogopa 


siku zote ambazo watakuwa hai juu ya ardhi na ili wawafundishe 
wana wao.’ 


11 “Basi mlikaribia na kusimama chini ya mlima, na mlima huo 
ulikuwa ukiwaka moto uliofika mpaka mbinguni; kulikuwa na giza, 
wingu, na utusitusi mzito. 12 Yehova akaanza kuzungumza nanyi 
kutoka katika moto. Mlisikia maneno, lakini hamkuona umbo lolote— 
kulikuwa na sauti tu. 13 Naye akawatangazia agano lake, 
alilowaamuru mshike—zile Amri Kumi.” Kisha akaziandika kwenye 
mabamba mawili ya mawe. 14 Wakati huo, Yehova aliniamuru 
niwafundishe masharti na sheria ambazo * mnapaswa kushika katika 
nchi mtakayoingia kuimiliki. 


15 “Kwa hiyo, jihadharini sana—kwa sababu hamkuona umbo lolote 
siku ambayo Yehova alizungumza nanyi kule Horebu kutoka katikati 
ya moto— 16 ili msitende upotovu kwa kujitengenezea sanamu ya 
kuchongwa yenye umbo la mfano wowote, mfano wa mwanamume 
au mwanamke, 17 mfano wa mnyama yeyote duniani au mfano wa 
ndege yeyote anayeruka angani, 18 mfano wa kitu chochote 
kinachotambaa ardhini au mfano wa samaki yeyote aliye ndani ya 
maji chini ya dunia. 19 Nanyi mnapoinua macho yenu kutazama 
mbinguni na kuona jua na mwezi na nyota—jeshi lote la mbinguni— 
msishawishiwe kuviinamia na kuviabudu. Yehova Mungu wenu 
amewapa watu wote duniani” vitu hivyo. 20 Lakini ninyi ndio watu 
ambao Yehova aliwatoa katika tanuru la kuyeyushia chuma, kutoka 
Misri, ili muwe watu ambao ni mali yake” mwenyewe, kama mlivyo 
leo. 


21 “Yehova alinikasirikia kwa sababu yenu, akaapa kwamba sipaswi 
kuvuka Yordani au kuingia katika nchi nzuri ambayo Yehova Mungu 


wenu anawapa iwe urithi wenu. 22 Kwa maana nitakufa katika nchi 
hii; sitavuka Yordani, lakini ninyi mtavuka na kuimiliki nchi hiyo nzuri. 
23 Iweni waangalifu msisahau agano la Yehova Mungu wenu ambalo 
alifanya pamoja nanyi, na msijitengenezee sanamu ya kuchongwa, 
umbo la kitu chochote mlichokatazwa na Yehova Mungu wenu. 

24 Kwa maana Yehova Mungu wenu ni moto unaoteketeza, Mungu 
anayetaka watu wamwabudu yeye peke yake. 


25 “Ikiwa mtazaa wana na wajukuu na kuishi kwa muda mrefu nchini 
nanyi mtende upotovu na kutengeneza sanamu ya kuchongwa ya 
aina yoyote na kutenda uovu machoni pa Yehova Mungu wenu na 
hivyo kumkasirisha, 26 nachukua mbingu na dunia ili ziwe mashahidi 
dhidi yenu leo ya kwamba kwa hakika mtaangamia haraka kutoka 
katika nchi mnayovuka Yordani kwenda kuimiliki. Hamtaishi kwa 
muda mrefu katika nchi hiyo, badala yake mtaangamizwa kabisa. 

27 Yehova atawatawanya miongoni mwa mataifa, na ni watu 
wachache tu kati yenu watakaookoka miongoni mwa mataifa 
ambayo Yehova atawafukuza ninyi mwende miongoni mwao. 

28 Huko mtalazimika kuiabudu miungu ya miti na mawe 
iliyotengenezwa kwa mikono ya wanadamu, miungu ambayo haiwezi 
kuona wala kusikia wala kula wala kunusa. 


29 “Mkimtafuta Yehova Mungu wenu mkiwa huko, hakika mtampata, 
naam, mkiutafuta ushauri wake kwa moyo wenu wote na kwa nafsi” 
yenu yote. 30 Baadaye mtakapokuwa mkiteseka sana na mambo 
hayo yote yatakapokuwa yamewapata, ndipo mtakapomrudia 
Yehova Mungu wenu na kuisikiliza sauti yake. 31 Kwa maana 
Yehova Mungu wenu ni Mungu mwenye rehema. Hatawaacha wala 
kuwaangamiza wala kusahau agano alilowaapia mababu zenu. 


32 “Sasa, ulizeni kuhusu siku za zamani kabla ya ninyi kuwepo, 
tangu siku ambayo Mungu alimuumba mwanadamu duniani; tafuteni 
kuanzia mwisho mmoja wa mbingu mpaka mwisho mwingine wa 
mbingu. Je, kuna jambo lolote kubwa kama hili ambalo limewahi 
kutokea au kuna jambo lolote kama hili ambalo limewahi kusikiwa? 
33 Je, kuna taifa lingine lolote ambalo limewahi kusikia sauti ya 
Mungu ikisema kutoka katika moto kama ninyi mlivyosikia na 
kuendelea kuishi? 34 Au je, Mungu amewahi kujaribu kujichukulia 
taifa kutoka kati ya taifa lingine kwa hukumu,” kwa ishara, kwa 
miujiza, kwa vita, kwa mkono wenye nguvu, kwa mkono 
ulionyooshwa, na kwa matendo ya kutisha, kama Yehova Mungu 
wenu alivyowafanyia kule Misri mbele ya macho yenu wenyewe? 

35 Ninyi wenyewe mmeonyeshwa mambo hayo ili mjue kwamba 
Yehova ndiye Mungu wa kweli; hakuna mwingine isipokuwa yeye. 

36 Aliwawezesha kusikia sauti yake kutoka mbinguni ili 
awarekebishe, na duniani aliwawezesha kuona moto wake mkubwa, 
na maneno yake mliyasikia kutoka katika moto. 


37 “Kwa sababu aliwapenda mababu zenu na amechagua uzao 
wao” baada yao, naye aliwatoa Misri kwa nguvu zake kuu mbele ya 
macho yake. 38 Naye aliyafukuza kutoka mbele yenu mataifa 
makubwa zaidi na yenye nguvu zaidi kuliko ninyi, ili awalete ninyi 
katika nchi yao na kuwapa iwe urithi wenu, kama ilivyo leo. 39 Kwa 
hiyo, siku ya leo, mjue na kutia moyoni kwamba Yehova ndiye 
Mungu wa kweli juu mbinguni na chini duniani. Hakuna mwingine. 
40 Ni lazima mshike masharti yake na amri zake ninazowapa ninyi 
leo, ili mambo yawaendee vyema ninyi na wana wenu baada yenu, 
ili mwendelee kuishi kwa muda mrefu katika nchi ambayo Yehova 
Mungu wenu anawapa.” 


41 Wakati huo Musa alitenga majiji matatu upande wa mashariki wa 
Yordani. 42 Mtu yeyote anayemuua mwenzake bila kukusudia na 
hakuwa akimchukia, ni lazima akimbilie katika mojawapo ya majiji 
hayo ili aishi. 43 Majiji hayo ni Beseri kule nyikani katika uwanda wa 
juu kwa ajili ya watu wa kabila la Rubeni, Ramothi kule Gileadi kwa 
ajili ya watu wa kabila la Gadi, na Golani kule Bashani kwa ajili ya 
watu wa kabila la Manase. 


44 Basi hiyo ndiyo Sheria ambayo Musa aliwapa Waisraeli. 45 Hivyo 
ndivyo vikumbusho, masharti, na sheria ambazo” Musa aliwapa 
Waisraeli baada ya kutoka Misri, 46 katika eneo la Yordani, kwenye 
bonde lililo ng'ambo ya Beth-peori, katika nchi ya Mfalme Sihoni wa 
Waamori, aliyekuwa akikaa Heshboni, ambaye Musa na Waisraeli 
walimshinda walipotoka Misri. 47 Nao wakaimiliki nchi yake na nchi 
ya Mfalme Ogu wa Bashani, wafalme wawili wa Waamori waliokuwa 
katika eneo lililokuwa upande wa mashariki wa Yordani, 48 kuanzia 
Aroeri, kwenye ukingo wa Bonde la Arnoni, mpaka Mlima Sioni, 
yaani, Hermoni, 49 na eneo lote la Araba upande wa mashariki wa 
Yordani, mpaka Bahari ya Araba,” chini ya miteremko ya Pisga. 


^ Kum. 4:1 Tnn., “maamuzi ya hukumu ambayo.” 
^ Kum. 4:5 Tnn., “maamuzi ya hukumu.” 

^ Kum. 4:8 Tnn., “maamuzi ya hukumu.” 

^ Kum. 4:13 Tnn., “yale Maneno Kumi.” 

^ Kum. 4:14 Tnn., “maamuzi ya hukumu ambayo.” 


^ Kum. 4:19 Tnn., “walio chini ya mbingu.” 


_4:20 Au “urithi wake.” 


^ Kum 


^ Kum 


- 4:29 Angalia Kamusi. 


^ Kum 


„4:34 Au “majaribu.” 


^ Kum 


- 4:37 Tnn., “mbegu yao.” 


^ Kum 


- 4:45 Tnn., “maamuzi ya hukumu ambayo.” 


A Kum 


.- 4:49 Yaani, Bahari ya Chumvi. 


Kumbukumbu la Torati 5:1-33 


5 Kisha Musa akawaita Waisraeli wote na kuwaambia hivi: “Enyi 
Waisraeli, sikilizeni masharti na sheria ambazo” ninawatangazia 
ninyi leo, nanyi mnapaswa kujifunza na kushika kwa uangalifu 
masharti na sheria hizo. 2 Yehova Mungu wetu alifanya agano 
pamoja nasi kule Horebu. 3 Yehova hakufanya agano hilo pamoja na 
mababu zetu, bali pamoja nasi, sisi sote tulio hai hapa leo. 4 Yehova 
alizungumza nanyi uso kwa uso mlimani, kutoka katika moto. 

5 Wakati huo nilisimama kati yenu na Yehova ili niwaambie neno la 
Yehova, kwa maana mliogopa kwa sababu ya moto nanyi 
hamkupanda mlimani. Alisema hivi: 


6 “Mimi ni Yehova Mungu wako, niliyekutoa katika nchi ya Misri, 
kutoka katika nyumba ya utumwa. 7 Hupaswi kamwe kuwa na 
miungu mingine ila mimi.* 


8 “Usijitengenezee sanamu ya kuchongwa au mfano wa? kitu 
chochote kilicho juu mbinguni au kilicho chini duniani au kilicho ndani 
ya maji chini ya dunia. 9 Usiviinamie wala kushawishiwa kuviabudu, 
kwa sababu mimi, Yehova Mungu wako, ni Mungu ninayetaka watu 
waniabudu mimi peke yangu, nami huwaadhibu watoto kwa sababu 
ya makosa ya baba zao, kufikia kizazi cha tatu na kizazi cha nne cha 
wale wanaonichukia, 10 lakini ninawatendea kwa upendo 
mshikamanifu” watu wanaonipenda na kushika amri zangu, kufikia 
kizazi chao cha elfu. 


11 “Usilitumie jina langu mimi, Yehova Mungu wako, kwa njia 
isiyofaa, kwa maana mimi Yehova sitakosa kumwadhibu yule 
anayelitumia jina langu kwa njia isiyofaa. 


12 “Ishike siku ya Sabato na uione kuwa takatifu, kama mimi Yehova 
Mungu wako nilivyokuamuru. 13 Fanya shughuli na kazi zako zote 
kwa siku sita, 14 lakini siku ya saba ni sabato kwa Yehova Mungu 
wako. Usifanye kazi yoyote, wewe, wala mwana wako, wala binti 
yako, wala mtumwa wako, wala kijakazi wako, wala ng'ombe dume 
wako, wala punda wako, wala mnyama yeyote unayemfuga, wala 
mgeni anayekaa katika majiji” yenu, ili mtumwa wako na kijakazi 
wako wapumzike kama wewe. 15 Kumbuka kwamba ulikuwa 
mtumwa nchini Misri, na mimi Yehova Mungu wako nikakutoa huko 
kwa mkono wenye nguvu na mkono ulionyooshwa. Ndiyo sababu 
mimi Yehova Mungu wako nilikuamuru uishike siku ya Sabato. 


16 “Mheshimu baba yako na mama yako, kama mimi Yehova Mungu 
wako nilivyokuamuru, ili uishi muda mrefu na kufanikiwa” katika nchi 
ambayo mimi Yehova Mungu wako ninakupa. 


17 “Usiue. 

18 “Wala usifanye uzinzi. 

19 “Wala usiibe. 

20 “Wala usitoe ushahidi wa uwongo dhidi ya jirani yako. 


21 “Wala usimtamani mke wa jirani yako. Wala usitamani kwa 
ubinafsi nyumba ya jirani yako, wala shamba lake, wala mtumwa 
wake, wala kijakazi wake, wala ng'ombe dume wake, wala punda 
wake, wala kitu chochote cha jirani yako.’ 


22 “Yehova aliwapa amri hizo” ninyi nyote mlimani, kutoka katika 
moto, wingu, na utusitusi mzito, kwa sauti kubwa, naye hakuongeza 


lolote; kisha akaziandika kwenye mabamba mawili ya mawe na 
kunipa. 


23 “Lakini mara tu mliposikia sauti kutoka katika lile giza, mlima 
ulipokuwa ukiwaka moto, viongozi wote wa makabila yenu na wazee 
wakanijia. 24 Kisha mkasema, 'Tazama, Yehova Mungu wetu 
ametuonyesha utukufu wake na ukuu wake, nasi tumesikia sauti 
yake kutoka katika moto. Leo tumeona kwamba Mungu anaweza 
kuongea na mwanadamu na mwanadamu huyo aendelee kuishi. 

25 Sasa, kwa nini tufe? Kwa maana moto huu mkubwa unaweza 
kututeketeza. Tukiendelea kuisikia sauti ya Yehova Mungu wetu, 
hakika tutakufa. 26 Kwa maana ni nani kati ya wanadamu wote” 
aliyesikia sauti ya Mungu aliye hai ikiongea kutoka katika moto kama 
tulivyosikia na bado anaishi? 27 Wewe mwenyewe nenda karibu, 
usikie yote ambayo Yehova Mungu wetu atasema, nawe ndiwe 
utakayetuambia mambo yote ambayo Yehova Mungu wetu 
anakuambia, nasi tutasikiliza na kutenda mambo hayo.’ 


28 “Basi Yehova alisikia maneno mliyoniambia, naye Yehova 
akaniambia, 'Nimesikia maneno ambayo watu hawa wamekuambia. 
Mambo yote waliyosema ni sawa. 29 Laiti sikuzote wangekuwa na 
moyo wenye mwelekeo wa kuniogopa na kushika amri zangu zote; 
basi mambo yangewaendea vyema wao na wana wao milele! 

30 Nenda uwaambie hivi: “Rudini kwenye mahema yenu.” 31 Lakini 
unapaswa kubaki hapa pamoja nami, nami nitakuambia amri zote, 
masharti, na sheria unazopaswa kuwafundisha na ambazo 
wanapaswa kushika katika nchi ninayowapa wamiliki.' 32 Sasa ninyi 
watu mnapaswa kuwa waangalifu kufanya kama Yehova Mungu 
wenu alivyowaamuru. Msigeuke kwenda kulia wala kushoto. 

33 Mnapaswa kutembea katika njia yote ambayo Yehova Mungu 


wenu amewaamuru mfuate, ili mwishi na kufanikiwa na kurefusha 
siku zenu katika nchi mtakayomiliki. 


A Kum. 5:1 Tnn., “maamuzi ya hukumu ambayo.” 

A Kum. 5:7 Au “dhidi yangu.” Tnn., “dhidi ya uso wangu.” 
A Kum. 5:8 Au “umbo la.” 

A Kum. 5:10 Au “fadhili zenye upendo.” 

A Kum. 5:14 Tnn., “malango.” 

A Kum. 5:16 Au “na ili mambo yakuendee vyema.” 

A Kum. 5:22 Tnn., “maneno hayo.” 


^ Kum. 5:26 Au “ni nani mwenye mwili wa nyama.” 


Kumbukumbu la Torati 6:1-25 


6 “Sasa hizi ndizo amri, masharti, na sheria ambazo Yehova Mungu 
wako ametoa ili ufundishwe, ili uzishike unapovuka kuingia 

katika nchi ambayo utaimiliki, 2 ili umwogope Yehova Mungu wako 
na kushika sheria zake zote na amri zake ambazo ninakuamuru 
wewe—wewe na mwana wako na mjukuu wako—siku zote za 
maisha yako, ili uishi muda mrefu. 3 Sikilizeni, enyi Waisraeli, na 
mzishike kwa uangalifu, ili mfanikiwe na kuwa wengi sana katika 
nchi inayotiririka maziwa na asali, kama Yehova, Mungu wa mababu 
zenu, alivyowaahidi. 


4 “Sikilizeni, enyi Waisraeli: Yehova Mungu wetu ni Yehova mmoja. 
5 Ni lazima umpende Yehova Mungu wako kwa moyo wako wote na 
kwa nafsi” yako yote na kwa nguvu zako zote.” 6 Maneno haya 
ninayokuamuru leo lazima yawe moyoni mwako, 7 nawe lazima 
uyakazie” kwa wanao na kuongea kuyahusu unapoketi nyumbani 
mwako na unapotembea barabarani na unapolala na unapoamka. 

8 Yafunge yawe kumbukumbu mkononi mwako, na lazima yawe 
kama utepe kwenye paji la uso wako.” 9 Yaandike kwenye miimo ya 
milango ya nyumba yako na kwenye malango yako. 


10 “Yehova Mungu wenu atakapowaleta katika nchi aliyowaapia 
mababu zenu Abrahamu, Isaka, na Yakobo kwamba atawapa ninyi— 
majiji makubwa na yenye kupendeza ambayo hamkujenga, 

11 nyumba zilizojaa vitu vizuri vya aina mbalimbali ambavyo 
hamkufanya kazi ili kuvipata, visima ambavyo hamkuchimba, na 
mashamba ya mizabibu na mizeituni ambayo hamkupanda—nanyi 
mtakapokuwa mmekula na kushiba, 12 jihadharini msimsahau 
Yehova, aliyewatoa nchini Misri, kutoka katika nyumba ya utumwa. 


13 Mnapaswa kumwogopa Yehova Mungu wenu, mnapaswa 
kumtumikia yeye, nanyi mnapaswa kuapa kwa jina lake. 14 Msifuate 
miungu mingine, miungu yoyote ya mataifa yote yanayowazunguka, 
15 kwa maana Yehova Mungu wenu ambaye yuko miongoni mwenu 
ni Mungu anayetaka watu wamwabudu yeye peke yake. Msipofanya 
hivyo, hasira ya Yehova Mungu wenu itawaka dhidi yenu, naye 
atawaangamiza kabisa kutoka duniani. 


16 “Msimjaribu Yehova Mungu wenu kama mlivyomjaribu kule Masa. 
17 Mnapaswa kuzishika kwa bidii amri za Yehova Mungu wenu na 
vikumbusho vyake na masharti yake ambayo amewaamuru mshike. 
18 Ni lazima mfanye mambo mema na yanayofaa machoni pa 
Yehova, ili mfanikiwe na ili mwingie na kuimiliki nchi nzuri ambayo 
Yehova aliwaapia mababu zenu, 19 kwa kuwafukuza maadui wenu 
wote kutoka mbele yenu, kama Yehova alivyoahidi. 


20 “Wakati ujao, mwana wako akikuuliza, 'Vikumbusho, masharti, na 
sheria” ambazo Yehova Mungu wetu ametuamuru tushike 
zinamaanisha nini?’ 21 ndipo utakapomwambia mwana wako, 
“Tulikuwa watumwa wa Farao kule Misri, lakini Yehova alitutoa Misri 
kwa mkono wenye nguvu. 22 Basi mbele ya macho yetu, Yehova 
aliendelea kufanya ishara na miujiza mikubwa na iliyoleta uharibifu 
nchini Misri, na pia kwa Farao na nyumba yake yote. 23 Naye 
akatutoa huko ili atulete hapa na kutupatia nchi ambayo aliwaapia 
mababu zetu. 24 Kisha Yehova akatuamuru tufuate masharti hayo 
yote na kumwogopa Yehova Mungu wetu ili tufanikiwe daima, na ili 
tuendelee kuishi, kama ilivyo leo. 25 Tukimtii Yehova Mungu wetu 
kwa kushika kwa uangalifu amri hizo zote, kama alivyotuamuru, 
tutakuwa waadilifu.’ 


A Kum 


. 6:5 Angalia Kamusi. 


.6:5 AU “uwezo wako wote.” 


A Kum 


A Kum 


.6:7 Au “uyarudie; uyasisitize.” 


A Kum 


-6:8 Tnn., “katikati ya macho yako.” 


A Kum 


-6:20 Tnn., “maamuzi ya hukumu.” 


Kumbukumbu la Torati 7:1-26 


7 “Yehova Mungu wenu atakapowaleta katika nchi mnayokaribia 
kuingia na kuimiliki, atayaondoa pia mataifa makubwa kutoka mbele 
yenu: Wahiti, Wagirgashi, Waamori, Wakanaani, Waperizi, Wahivi, 
na Wayebusi, mataifa saba makubwa zaidi na yenye nguvu kuliko 
ninyi. 2 Yehova Mungu wenu atawatia watu hao mikononi mwenu, 
nanyi mtawashinda. Mnapaswa kuwaangamiza kabisa. Msifanye 
agano lolote pamoja nao wala kuwahurumia. 3 Msioane nao kamwe. 
Msikubali mabinti wenu waolewe na wana wao wala msikubali wana 
wenu wawaoe mabinti wao. 4 Kwa maana watawapotosha wana 
wenu waache kumfuata Mungu na kuanza kuabudu miungu mingine; 
kisha hasira ya Yehova itawaka dhidi yenu, naye atawaangamiza 
upesi. 


5 “Lakini hivi ndivyo mtakavyowatendea: Bomoeni madhabahu zao, 
vunjeni nguzo zao takatifu, kateni miti yao mitakatifu,” na kuteketeza 
sanamu zao za kuchongwa. 6 Kwa maana ninyi ni watu watakatifu 
kwa Yehova Mungu wenu, na Yehova Mungu wenu amewachagua 
ninyi muwe watu wake, mali yake ya pekee,” kutoka kati ya mataifa 
yote yaliyo duniani. 


7 “Yehova hakuwapenda na kuwachagua ninyi eti kwa sababu 
mlikuwa wengi kuliko mataifa yote, kwa maana mlikuwa taifa dogo 
zaidi kati ya mataifa yote. 8 Badala yake, ni kwa sababu Yehova 
anawapenda na alitimiza kiapo alichowaapia mababu zenu, ndiyo 
maana Yehova aliwatoa Misri kwa mkono wake wenye nguvu na 
kuwakomboa kutoka katika nyumba ya utumwa, kutoka katika nguvu 
za” Farao mfalme wa Misri. 9 Mnajua vizuri kwamba Yehova Mungu 
wenu ndiye Mungu wa kweli, Mungu mwaminifu, anayetimiza agano 


lake na kutenda kwa upendo mshikamanifu kufikia kizazi cha elfu 
cha wale wanaompenda na kushika amri zake. 10 Lakini wale 
wanaomchukia atawalipa waziwazi” kwa kuwaangamiza. Hatakawia 
kuwaadhibu wale wanaomchukia; atawalipa waziwazi.” 11 Kwa hiyo, 
muwe waangalifu kushika amri na masharti na sheria ambazo” 
ninawaamuru leo, kwa kuzifuata. 


12 “Mkiendelea kusikiliza sheria hizi na kuzifuata na kuzitekeleza, 
Yehova Mungu wenu atatimiza lile agano na kuwatendea kwa 
upendo mshikamanifu kama alivyowaapia mababu zenu. 

13 Atawapenda na kuwabariki na kuwafanya mwongezeke. Naam, 
atawabariki kwa kuwapa watoto wengi,” mazao ya ardhi yenu, 
nafaka yenu, divai yenu mpya, mafuta yenu, ndama na wanakondoo 
wa makundi yenu, katika nchi aliyowaapia mababu zenu kwamba 
atawapa ninyi. 14 Mtabarikiwa kuliko mataifa mengine yote; hakuna 
mwanamume au mwanamke yeyote miongoni mwenu atakayekosa 
mtoto, wala mifugo yenu haitakosa kuzaa. 15 Yehova atawaondolea 
magonjwa yote, naye hatawaletea ugonjwa wowote unaotisha 
mlioujua kule Misri. Badala yake, atawaletea magonjwa hayo wote 
wanaomchukia. 16 Mtayaangamiza” mataifa yote ambayo Yehova 
Mungu wenu atayatia mikononi mwenu. Msiwahurumie” kamwe, 
nanyi msiabudu kamwe miungu yao, kwa sababu jambo hilo litakuwa 
mtego kwenu. 


17 “Mkijiambia mioyoni mwenu, ‘Mataifa haya yana watu wengi 
kuliko sisi. Tunawezaje kuyafukuza?’ 18 msiwaogope. Mnapaswa 
kujikumbusha mambo ambayo Yehova Mungu wenu alimtendea 
Farao na nchi yote ya Misri, 19 zile hukumu kubwa” ambazo mliona 
kwa macho yenu na ishara na miujiza na mkono wenye nguvu na 
mkono ulionyooshwa ambao Yehova Mungu wenu aliutumia kuwatoa 


huko. Hivyo ndivyo Yehova Mungu wenu atakavyoyatendea mataifa 
yote mnayoyaogopa. 20 Yehova Mungu wenu atawafanya wavunjike 
moyo” mpaka watakapoangamia wale waliobaki na waliokuwa 
wakijificha ili msiwapate. 21 Msishtuke kwa sababu yao, kwa maana 
Yehova Mungu wenu yuko pamoja nanyi, Mungu mkuu na mwenye 
kuogopesha. 


22 “Kwa hakika Yehova Mungu wenu atayafukuza mataifa haya 
kutoka mbele yenu kidogo kidogo. Hamtaruhusiwa kuwaangamiza 
upesi, ili wanyama wa mwituni wasiongezeke na kuwashambulia 
ninyi. 23 Yehova Mungu wenu atayatia mikononi mwenu na 
kuyashinda kabisa mpaka yaangamie. 24 Atawatia wafalme wa 
mataifa hayo mikononi mwenu, nanyi mtayafutilia mbali majina yao 
kutoka duniani.” Hakuna mtu atakayewazuia, mpaka 
mtakapowaangamiza. 23 Mnapaswa kuchoma moto sanamu za 
kuchongwa za miungu yao. Msitamani fedha na dhahabu ya sanamu 
hizo wala msiichukue, ili isiwe mtego kwenu, kwa maana ni chukizo 
kwa Yehova Mungu wenu. 26 Msilete ndani ya nyumba zenu kitu 
kinachochukiza kwa sababu mtakuwa kama kitu hicho 
kinachopaswa kuharibiwa. Mnapaswa kukichukia kabisa na kukikirihi 
kabisa, kwa sababu ni kitu kinachopaswa kuharibiwa. 


A Kum. 7:5 Angalia Kamusi. 

^ Kum. 7:6 Au “mali yake anayothamini sana.” 
A Kum. 7:8 Tnn., “kutoka mikononi mwa.” 

A Kum. 7:10 Tnn., “mbele ya uso wao.” 


A Kum. 7:10 Tnn., “mbele ya uso wao.” 


A Kum 


- 7:11 Tnn., “maamuzi ya hukumu ambayo.” 


. 7:13 Tnn., “atabariki uzao wa tumbo lenu.” 


A Kum 


A Kum 


.- 7:16 Tnn., “Mtayameza.” 


- 7:16 Tnn., “Jicho lenu lisiwahurumie.” 


A Kum 


A Kum 


_ 7:19 Au “yale majaribu makubwa.” 


^ Kum 


. 7:20 Au labda, “washikwe na wasiwasi; waogope.” 


A Kum 


- 7:24 Tnn., “kutoka chini ya mbingu.” 


Kumbukumbu la Torati 8:1-20 


8 “Mnapaswa kuwa waangalifu kushika kila amri ninayowapa leo, ili 
mwendelee kuishi, mwongezeke, mwingie na kuimiliki nchi ambayo 
Yehova aliwaapia mababu zenu. 2 Kumbukeni njia ndefu ambayo 
Yehova Mungu wenu alifanya mtembee nyikani kwa miaka hii 40, ili 
awanyenyekeze na kuwajaribu ili ajue yaliyokuwa mioyoni mwenu, 
aone kama mngezishika amri zake au la. 3 Kwa hiyo 
aliwanyenyekeza na kuwaacha mkae njaa, naye akawalisha mana, 
ambayo ninyi wala baba zenu hamkuwa mmeijua, ili awafundishe 
kwamba mwanadamu haishi kwa mkate tu bali huishi kwa kila neno 
linalotoka katika kinywa cha Yehova. 4 Nguo mlizovaa 
hazikuchakaa, wala miguu yenu haikuvimba miaka hiyo 40. 

5 Mnajua vizuri mioyoni mwenu kwamba kama baba 
anavyomrekebisha mwana wake, ndivyo Yehova Mungu wenu 
alivyokuwa akiwarekebisha. 


6 “Basi ni lazima mshike amri za Yehova Mungu wenu kwa 
kutembea katika njia zake na kumwogopa yeye. 7 Kwa maana 
Yehova Mungu wenu anawaleta katika nchi nzuri, nchi yenye vijito 
vya maji, mabubujiko na chemchemi zinazotiririka” katika bonde 
tambarare na katika eneo lenye milima, 8 nchi yenye ngano na 
shayiri, na mizabibu, mitini, na mikomamanga, nchi yenye mafuta ya 
zeituni na asali, 9 nchi ambayo haitakuwa na upungufu wa chakula 
na hamtakosa chochote, nchi yenye mawe yaliyo na chuma na 
katika milima yake mtachimba shaba. 


10 “Baada ya kula na kushiba, mnapaswa kumsifu Yehova Mungu 
wenu kwa sababu ya nchi nzuri ambayo amewapa. 11 Jihadharini 
msimsahau Yehova Mungu wenu kwa kutoshika amri zake, maagizo 


yake, na sheria zake ambazo ninawaamuru leo. 12 Baada ya kula na 
kushiba na kujenga nyumba nzuri na kukaa humo, 13 ng'ombe wenu 
na kondoo wenu watakapokuwa wameongezeka na fedha yenu na 
dhahabu yenu itakapokuwa imeongezeka na mtakapokuwa na wingi 
wa vitu vyote, 14 msiache mioyo yenu iwe na kiburi na kuwafanya 
mumsahau Yehova Mungu wenu, aliyewatoa nchini Misri, kutoka 
katika nyumba ya utumwa, 15 aliyewafanya mtembee katika nyika 
kubwa na yenye kutisha, iliyo na nyoka wenye sumu na nge na ardhi 
iliyokauka isiyo na maji. Alifanya maji yatiririke kutoka katika 
mwamba mgumu 16 na kuwalisha mana nyikani, ambayo baba zenu 
hawakuwa wameijua, ili awanyenyekeze na kuwajaribu ili 
awanufaishe baadaye. 17 Mkijiambia mioyoni mwenu, ‘Nimepata 
utajiri huu kwa nguvu zangu mwenyewe na uwezo wa mkono wangu 
mwenyewe, 18 kumbukeni kwamba Yehova Mungu wenu ndiye 
anayewapa nguvu za kupata utajiri, ili atimize agano lake ambalo 
aliwaapia mababu zenu, kama ilivyo leo. 


19 “Ikiwa mtamsahau Yehova Mungu wenu na kufuata miungu 
mingine na kuiabudu na kuiinamia, nashuhudia dhidi yenu leo 
kwamba hakika mtaangamia. 20 Mtaangamia kama mataifa ambayo 
Yehova anayaangamiza mbele yenu, kwa sababu hamkuisikiliza 
sauti ya Yehova Mungu wenu. 


A Kum. 8:7 Au “vyanzo vya maji vyenye kina kirefu.” 


Kumbukumbu la Torati 9:1-29 


9 “Sikilizeni, enyi Waisraeli, leo mnavuka Yordani na kuingia kumiliki 
nchi yenye mataifa makubwa zaidi na yenye nguvu zaidi kuliko ninyi, 
majiji makubwa na yenye ngome zinazofika mbinguni,” 2 watu 
wenye nguvu na warefu, wana wa Waanaki, mnaowajua na ambao 
mmesikia watu wakisema hivi kuwahusu: ‘Ni nani anayeweza 
kuwashinda wana wa Anaki?’ 3 Kwa hiyo, mnapaswa kujua leo 
kwamba Yehova Mungu wenu atawatangulia mnapovuka. Yeye ni 
moto unaoteketeza, atawaangamiza. Atawashinda mbele ya macho 
yenu ili mwafukuze” na kuwaangamiza haraka, kama Yehova 
alivyoahidi. 


4 “Yehova Mungu wenu atakapowafukuza kutoka mbele yenu, 
msiseme hivi mioyoni mwenu: 'Yehova amenileta ili nimiliki nchi hii 
kwa sababu ya uadilifu wangu mwenyewe.’ Badala yake, Yehova 
anayafukuza mataifa hayo kutoka mbele yenu kwa sababu ya uovu 
wao. > Hamwendi kumiliki nchi yao kwa sababu ya uadilifu wenu au 
unyoofu wa mioyo yenu. Badala yake, Yehova Mungu wenu 
anayafukuza mataifa hayo kutoka mbele yenu kwa sababu ya uovu 
wao na ili Yehova atimize neno alilowaapia mababu zenu, 
Abrahamu, Isaka, na Yakobo. $ Basi, mjue kwamba Yehova Mungu 
wenu hawapi nchi hii nzuri mwimiliki kwa sababu ya uadilifu wenu; 
kwa maana ninyi ni watu wakaidi.” 


7 “Kumbukeni, msisahau kamwe jinsi mlivyomkasirisha Yehova 
Mungu wenu nyikani. Tangu siku mliyotoka nchini Misri mpaka 
mlipofika mahali hapa, mmekuwa mkimwasi Yehova. 8 Hata kule 
Horebu mlimkasirisha Yehova, na Yehova akapandwa na hasira 
sana hivi kwamba alitaka kuwaangamiza. 9 Nilipopanda mlimani ili 


kupokea yale mabamba ya mawe, mabamba ya agano ambalo 
Yehova alifanya pamoja nanyi, nilikaa mlimani siku 40 mchana na 
usiku, sikula chakula wala kunywa maji. 10 Kisha Yehova akanipa 
yale mabamba mawili ya mawe yaliyoandikwa kwa kidole cha 
Mungu, nayo yalikuwa na maneno yote ambayo Yehova aliwaambia 
mlimani kutoka katika moto siku ya kusanyiko.” 11 Mwishoni mwa 
zile siku 40 mchana na usiku, Yehova alinipa yale mabamba mawili 
ya mawe, yale mabamba ya agano, 12 na Yehova akaniambia, 
‘Ondoka, shuka upesi kutoka hapa, kwa sababu watu wako 
uliowatoa Misri wametenda mambo mapotovu. Wamegeuka upesi 
kutoka katika njia niliyowaamuru wafuate. Wamejitengenezea 
sanamu ya chuma.” 13 Kisha Yehova akaniambia, 'Nimewatazama 
watu hawa, nikaona ni watu wakaidi.” 14 Niache, nami 
nitawaangamiza na kufutilia mbali jina lao kutoka duniani,” na acha 
nikufanye wewe kuwa taifa lenye nguvu zaidi na lenye watu wengi 
kuliko wao.’ 


15 “Basi nikageuka na kushuka mlimani huku mlima ukiwaka moto, 
nami nilikuwa nimebeba yale mabamba mawili ya agano kwa mikono 
yangu miwili. 16 Kisha nikatazama na kuona kwamba mlikuwa 
mmemtendea dhambi Yehova Mungu wenu! Mlikuwa 
mmejitengenezea ndama wa chuma.” Mlikuwa mmegeuka upesi 
kutoka katika njia ambayo Yehova alikuwa amewaamuru mfuate. 

17 Basi nikashika yale mabamba mawili na kuyatupa chini kwa 
mikono yangu miwili na kuyavunja mbele ya macho yenu. 18 Kisha 
nikalala kifudifudi mbele za Yehova kwa siku 40, mchana na usiku, 
kama nilivyofanya mwanzoni. Sikula chakula wala kunywa maji, kwa 
sababu ya dhambi zote mlizokuwa mmetenda kwa kufanya uovu 
machoni pa Yehova na kumkasirisha. 19 Kwa maana niliogopa sana 


kwa sababu Yehova alikuwa amewakasirikia sana, naye alitaka 
kuwaangamiza. Hata hivyo, Yehova alinisikiliza wakati huo pia. 


20 “Yehova alimkasirikia sana Haruni hivi kwamba alitaka 
kumwangamiza, lakini wakati huo niliomba dua kwa ajili ya Haruni 
pia. 21 Halafu nikachukua kile kitu cha dhambi mlichokitengeneza, 
yule ndama, na kumteketeza kwa moto; nikamponda na 
kumsagasaga kabisa mpaka akawa laini kama mavumbi, nami 
nikayatupa mavumbi hayo katika kijito kinachotiririka kutoka mlimani. 


22 “Pia, mlimkasirisha Yehova kule Tabera, kule Masa, na Kibroth- 
hataava. 23 Yehova alipowatuma kutoka Kadesh-barnea na 
kuwaambia, ‘Pandeni mwimiliki nchi ambayo kwa hakika nitawapa! 
mliasi tena agizo la Yehova Mungu wenu, nanyi hamkuonyesha 
imani kumwelekea wala hamkumtii. 24 Mmekuwa mkimwasi Yehova 
tangu nilipowajua. 


25 “Kwa hiyo niliendelea kulala kifudifudi mbele za Yehova siku 40, 
mchana na usiku, nililala kifudifudi kwa sababu Yehova alisema 
atawaangamiza. 26 Nikaanza kutoa dua kwa Yehova na kusema, 'Ee 
Bwana Mwenye Enzi Kuu Yehova, usiwaangamize watu hawa. Wao 
ni mali yako binafsi,” watu uliowakomboa kwa ukuu wako na 
kuwatoa Misri kwa mkono wenye nguvu. 27 Wakumbuke watumishi 
wako Abrahamu, Isaka, na Yakobo. Usikazie fikira ukaidi wa watu 
hawa, uovu wao, na dhambi yao. 28 Kama sivyo watu wa nchi 
ulimotutoa huenda wakasema: “Yehova alishindwa kuwaingiza 
katika nchi aliyowaahidi, na kwa sababu aliwachukia, aliwatoa ili 
awaue nyikani.” 29 Kwa maana ni watu wako na mali yako binafsi,” 
watu uliowatoa kwa nguvu zako kuu na kwa mkono wako 
ulionyooshwa.’ 


^ Kum 


. 9:1 Yaani, yana kuta ndefu sana. 


A Kum 


.- 9:3 Au “mchukue nchi yao.” 


A Kum 


-9:6 Tnn., “wenye shingo ngumu.” 


. 9:10 Au “kukutanika.” 


^ Kum 


^ Kum 


. 9:12 Au “sanamu ya kuyeyushwa.” 


^ Kum 


-9:13 Au “wenye shingo ngumu.” 


^ Kum 


-9:14 Tnn., “kutoka chini ya mbingu.” 


^ Kum 


. 9:16 Au “kuyeyushwa.” 


. 9:26 Au “urithi wako.” 


A Kum 


.9:29 Au “urithi wako.” 


A Kum 


Kumbukumbu la Torati 10 : 1 - 22 


10 “Wakati huo Yehova aliniambia, 'Jichongee mabamba mawili ya 
mawe kama yale ya kwanza, upande uje kwangu mlimani; 
jitengenezee pia sanduku la mbao. 2 Nami nitaandika kwenye 
mabamba hayo maneno yaliyokuwa kwenye yale mabamba ya 
kwanza ambayo uliyavunja, na uweke mabamba hayo ndani ya 
sanduku hilo.’ 3 Kwa hiyo nikatengeneza sanduku kwa mbao za 
mshita na kuchonga mabamba mawili ya mawe kama yale ya 
kwanza na kupanda juu mlimani nikiwa nimebeba mabamba hayo 
mawili mkononi mwangu. 4 Kisha akaandika kwenye mabamba hayo 
maneno aliyoandika mwanzoni, zile Amri Kumi,” ambazo Yehova 
aliwaambia mlimani kutoka katika moto siku ya kusanyiko;” Yehova 
akanipa mabamba hayo. > Basi nikageuka na kushuka kutoka 
mlimani na kuyaweka mabamba hayo katika sanduku nililokuwa 
nimetengeneza, na yangali humo, kama Yehova alivyokuwa 
ameniamuru. 


6 “Kisha Waisraeli wakaondoka Beerothi Bene-yaakani na kwenda 
Mosera. Haruni akafa na kuzikwa huko, na Eleazari mwana wake 
akaanza kutumikia akiwa kuhani baada yake. 7 Kutoka huko 
wakaelekea Gudgoda, na kutoka Gudgoda wakaelekea Yotbata, nchi 
yenye vijito vingi vya maji. 


8 “Wakati huo Yehova aliliteua kabila la Lawi ili libebe sanduku la 
agano la Yehova, lisimame mbele za Yehova ili kumhudumia, na 
kubariki katika jina lake, kama linavyofanya mpaka leo. 9 Ndio 
maana Lawi hana fungu wala urithi pamoja na ndugu zake. Yehova 
ndiye urithi wake, kama Yehova Mungu wako alivyokuwa 
amemwambia. 10 Mimi mwenyewe nilikaa mlimani siku 40, mchana 


na usiku, kama nilivyofanya mwanzoni, na Yehova alinisikiliza wakati 
huo pia. Yehova hakutaka kuwaangamiza. 11 Kisha Yehova 
akaniambia, 'Tangulia mbele ya watu, na mjitayarishe kuondoka, ili 
waingie na kuimiliki nchi ambayo nimewaapia mababu zao kwamba 
nitawapa.’ 


12 “Sasa, enyi Waisraeli, Yehova Mungu wenu anataka mfanye nini? 
Hili tu ndilo analotaka: mmwogope Yehova Mungu wenu, mtembee 
katika njia zake zote, mumpende, na kumtumikia Yehova Mungu 
wenu kwa moyo wenu wote na kwa nafsi” yenu yote, 13 na kushika 
amri na sheria za Yehova ninazowaamuru leo kwa faida yenu 
wenyewe. 14 Tazameni, mbingu, hata mbingu za mbingu” ni mali ya 
Yehova Mungu wenu, pamoja na dunia na vitu vyote vilivyomo. 

15 Lakini Yehova aliwakaribia na kudhihirisha upendo wake kwa 
mababu zenu tu, naye amewachagua ninyi, wazao wao, kutoka kati 
ya mataifa yote, kama mlivyo leo. 16 Ni lazima sasa msafishe” mioyo 
yenu na kuacha ukaidi.” 17 Kwa maana Yehova Mungu wenu ni 
Mungu wa miungu na Bwana wa mabwana, Mungu mkuu, mwenye 
nguvu, na mwenye kuogopesha, asiyempendelea yeyote na 
hakubali rushwa. 18 Hutekeleza haki kwa ajili ya yatima na mjane na 
kumpenda mkaaji mgeni, humpa chakula na mavazi. 19 Ni lazima 
ninyi pia mumpende mkaaji mgeni, kwa maana mlikuwa wakaaji 
wageni katika nchi ya Misri. 


20 “Mnapaswa kumwogopa Yehova Mungu wenu, na kumtumikia 
yeye, mnapaswa kushikamana naye, nanyi mnapaswa kuapa kwa 
jina lake. 21 Yeye Ndiye mnayepaswa kumsifu. Yeye ni Mungu wenu, 
ambaye amewafanyia mambo haya makuu na yenye kuogopesha 
mliyoyaona kwa macho yenu wenyewe. 22 Mababu zenu 


waliposhuka kwenda Misri walikuwa watu” 70, na sasa Yehova 
Mungu wenu amewafanya muwe wengi kama nyota za mbinguni. 


A Kum. 10:4 Tnn., “yale Maneno Kumi.” 
A Kum. 10:4 Au “kukutanika.” 


A Kum. 10:12 Angalia Kamusi. 


A Kum. 10:14 Au “mbingu zilizo juu zaidi.” 
A Kum. 10:16 Tnn., “mtahiri govi la.” 
A Kum. 10:16 Au “mwache kufanya shingo zenu kuwa ngumu.” 


A Kum. 10:22 Au “nafsi.” 


Kumbukumbu la Torati 11 : 1 - 32 


11 “Ni lazima mumpende Yehova Mungu wenu na kutimiza sikuzote 
wajibu wenu kwake, sheria zake, maagizo yake, na amri zake. 

2 Mnajua kwamba leo ninazungumza nanyi, si na wana wenu ambao 
hawajajua wala kuona nidhamu ya Yehova Mungu wenu, ukuu wake, 
mkono wake wenye nguvu na mkono wake ulionyooshwa. 

3 Hawakuona ishara zake na matendo yake aliyotenda Misri kwa 
Farao mfalme wa Misri na kwa nchi yake yote; 4 wala mambo 
aliyoyatendea majeshi ya Misri, farasi wa Farao na magari yake ya 
vita, ambayo yalifunikwa na maji ya Bahari Nyekundu walipokuwa 
wakiwafuatia ninyi, na Yehova akawaangamiza milele.” 

5 Hawakuona mambo aliyowatendea nyikani mpaka mlipofika mahali 
hapa, $ wala mambo aliyowatendea Dathani na Abiramu, wana wa 
Eliabu mwana wa Rubeni, dunia ilipofunguka na kuwameza wao 
pamoja na familia zao na mahema yao na kila kiumbe aliye hai 
aliyewafuata, mbele ya macho ya Waisraeli wote. 7 Macho yenu 
wenyewe yameona matendo yote makuu ambayo Yehova alifanya. 


8 “Ni lazima mshike amri yote ninayowapa leo, ili muwe imara na 
kuvuka ili kuimiliki nchi, 9 na ili mwishi muda mrefu katika nchi 
ambayo Yehova aliapa kwamba angewapa mababu zenu na uzao 
wao,” nchi inayotiririka maziwa na asali. 


10 “Nchi mnayoenda kumiliki si kama nchi ya Misri mlikotoka, 
ambako mlikuwa mkipanda mbegu zenu na kuzimwagilia maji kwa 
mguu wenu,* kama bustani ya mboga. 11 Lakini nchi mnayokaribia 
kuvuka kuingia humo ili kuimiliki ni nchi yenye milima na mabonde 
tambarare. Inanyweshwa na maji ya mvua kutoka mbinguni; 12 ni 
nchi inayotunzwa na Yehova Mungu wenu. Macho ya Yehova Mungu 


wenu yanaitazama daima, kuanzia mwanzo wa mwaka mpaka 
mwisho wa mwaka. 


13 “Na ikiwa mtatii kwa bidii amri zangu ninazowaamuru leo na 
kumpenda Yehova Mungu wenu na kumtumikia kwa moyo wenu 
wote na kwa nafsi” yenu yote, 14 nitawapa” pia mvua kwa ajili ya 
nchi yenu katika majira yake, mvua ya vuli na mvua ya masika, nanyi 
mtakusanya nafaka yenu na divai yenu mpya na mafuta yenu. 

15 Nami nitaotesha majani katika mashamba yenu kwa ajili ya 
mifugo yenu, nanyi mtakula na kushiba. 16 Jihadharini msiruhusu 
mioyo yenu ishawishiwe kukengeuka na kuabudu miungu mingine 
na kuiinamia. 17 Kama sivyo, hasira ya Yehova itawaka dhidi yenu, 
naye atafunga mbingu hivi kwamba mvua haitanyesha na ardhi 
haitazaa mazao yake nanyi mtaangamia upesi kutoka katika nchi 
nzuri ambayo Yehova anawapa ninyi. 


18 “Ni lazima uyakazie maneno haya yangu katika moyo wako na 
nafsi” yako na kuyafunga kama kumbukumbu kwenye mkono wako, 
nayo yanapaswa kuwa kama utepe kwenye paji la uso wako.” 

19 Wafundishe watoto wako maneno haya, na kuongea kuyahusu 
unapoketi nyumbani mwako na unapotembea barabarani na 
unapolala na unapoamka. 20 Yaandike kwenye miimo ya milango ya 
nyumba yako na kwenye malango yako, 21 ili wewe na wana wako 
mwishi muda mrefu katika nchi ambayo Yehova aliapa kwamba 
angewapa mababu zenu, sikuzote ambazo mbingu zitakuwa juu ya 
dunia. 


22 “Ikiwa mtaishika kabisa amri hii ninayowapa na kuitekeleza, 
mkimpenda Yehova Mungu wenu, mkitembea katika njia zake zote 
na kushikamana naye, 23 Yehova atayafukuza mataifa haya yote 


kutoka mbele yenu, nanyi mtamiliki nchi ya mataifa makubwa zaidi 
na yenye watu wengi kuliko ninyi. 24 Kila mahali mtakapokanyaga 
kwa mguu wenu patakuwa penu. Mpaka wenu utaanzia nyikani 
mpaka Lebanoni, kuanzia ule Mto, mto Efrati, mpaka bahari ya 
magharibi.” 25 Hakuna yeyote atakayewazuia. Yehova Mungu wenu 
atawafanya wakaaji wote wa nchi mtakayokanyaga wawahofu na 
kuwaogopa, kama alivyowaahidi ninyi. 


26 “Tazameni, leo ninaweka mbele yenu baraka na laana: 2” baraka, 
ikiwa mtatii amri za Yehova Mungu wenu ninazowaamuru ninyi leo, 
28 na laana, ikiwa hamtatii amri za Yehova Mungu wenu na 
mkigeuka kutoka katika njia ninayowaamuru mfuate leo na mkifuata 
miungu mingine ambayo hamjaijua. 


29 “Yehova Mungu wenu atakapowaleta katika nchi ambayo 
mtaimiliki, ni lazima mtangaze baraka kwenye Mlima Gerizimu na 
laana kwenye Mlima Ebali. 30 Je, haiko ng'ambo ya Yordani upande 
wa magharibi,” katika nchi ya Wakanaani wanaoishi Araba, mbele ya 
Gilgali, kando ya ile miti mikubwa ya More? 31 Kwa maana mnavuka 
Yordani mwingie na kuimiliki nchi ambayo Yehova Mungu wenu 
anawapa ninyi. Mtakapoimiliki na kuishi humo, 32 ni lazima muwe 
waangalifu kutekeleza masharti na sheria zote ninazoweka* mbele 
yenu leo. 


A Kum. 11:4 Au “mpaka leo.” 
A Kum. 11:9 Tnn., “mbegu yao.” 


A Kum. 11:10 Yaani, kwa kutumia mfumo fulani uliokanyagwa kwa 
mguu, labda mfumo unaotumia gurudumu la maji au kwa kuchimba 


na kufungua mitaro ya maji kwa miguu. 


^ Kum. 


11:13 Angalia Kamusi. 


A Kum. 


A Kum. 


A Kum. 


11:14 Yaani, Mungu. 


11:18 Angalia Kamusi. 


11:18 Tnn., “katikati ya macho yako.” 


11:24 Yaani, ile Bahari Kuu, Mediterania. 


A Kum. 


A Kum. 


11:30 Au “machweo ya jua.” 


A Kum. 


11:32 Tnn., “maamuzi yote ya hukumu ninayoweka.” 


Kumbukumbu la Torati 12 : 1 -32 


12 “Haya ndiyo masharti na sheria ambazo mnapaswa kuwa 
waangalifu kutekeleza sikuzote mtakazokuwa hai katika nchi 
ambayo Yehova Mungu wa mababu zenu atawapa mwimiliki. 

2 Mnapaswa kuharibu sehemu zote ambazo watu wa mataifa 
mtakaomiliki nchi yao wamekuwa wakiabudia miungu yao, iwe ni juu 
ya milima mirefu au kwenye vilima au chini ya mti wowote wenye 
majani mengi. 3 Mnapaswa kubomoa madhabahu zao, kuvunjavunja 
nguzo zao takatifu, kuteketeza kwa moto miti yao mitakatifu,* na 
kukatakata sanamu za kuchongwa za miungu yao, na kuondoa 
kabisa majina ya miungu yao kutoka sehemu hizo. 


4 “Hampaswi kumwabudu Yehova Mungu wenu kwa njia hiyo. 

5 Badala yake, mtafuteni Yehova Mungu wenu mahali popote 
atakapochagua kuweka jina lake na mahali atakapokaa miongoni 
mwa makabila yote, mwende mahali hapo. $ Hapo ndipo 
mnapopaswa kupeleka dhabihu zenu za kuteketezwa, matoleo yenu, 
sehemu zenu za kumi, mchango kutoka mkononi mwenu, dhabihu 
zenu za nadhiri, matoleo yenu ya hiari, na wazaliwa wa kwanza wa 
ng'ombe na kondoo wenu. 7 Ni lazima ninyi na familia zenu mle 
hapo mbele za Yehova Mungu wenu na kushangilia katika kazi zenu 
zote, kwa sababu Yehova Mungu wenu amewabariki. 


8 “Msifanye kama tunavyofanya hapa leo, kila mtu anafanya jambo 
analoona ni jema machoni pake mwenyewe,” 9 kwa sababu bado 
hamjafika mahali pa kupumzika na katika urithi ambao Yehova 
Mungu wenu atawapa. 10 Mtakapovuka Yordani na kuishi katika nchi 
ambayo Yehova Mungu wenu atawapa ili mwimiliki, kwa hakika 
atawapumzisha kutokana na maadui wenu wote wanaowazunguka, 


nanyi mtakaa kwa usalama. 11 Mtaleta vitu vyote ninavyowaamuru 
mahali ambapo Yehova Mungu wenu atachagua jina lake likae hapo 
—dhabihu zenu za kuteketezwa, matoleo yenu, sehemu zenu za 
kumi, mchango kutoka mkononi mwenu, na kila dhabihu ya nadhiri 
mnayoweka nadhiri kwa Yehova. 12 Mtashangilia mbele za Yehova 
Mungu wenu, ninyi na wana wenu, binti zenu, watumwa wenu wa 
kiume na wa kike, na Mlawi yeyote aliye ndani ya majiji” yenu, kwa 
sababu hana fungu wala urithi pamoja nanyi. 13 Jihadharini msitoe 
dhabihu za kuteketezwa mahali pengine popote mtakapoona. 

14 Mnapaswa kutoa dhabihu zenu za kuteketezwa mahali tu ambapo 
Yehova atachagua katika mojawapo ya maeneo ya makabila yenu, 
na huko ndiko mtakapofanya yote ninayowaamuru ninyi. 


15 “Lakini wakati wowote mnapotamani nyama, mtamchinja mnyama 
na kula nyama yake kulingana na baraka ambayo Yehova Mungu 
wenu amewapa katika majiji” yenu yote. Mtu asiye safi na mtu aliye 
safi anaweza kula, kama mnavyokula swala au paa. 16 Lakini msile 
damu kamwe; mnapaswa kuimwaga ardhini kama maji. 

17 Hamtaruhusiwa kula ndani ya majiji” yenu sehemu ya kumi ya 
nafaka yenu, divai yenu mpya, mafuta yenu, wazaliwa wa kwanza 
wa ng'ombe na kondoo wenu, dhabihu yoyote mnayoweka nadhiri, 
matoleo yenu ya hiari, au mchango kutoka mkononi mwenu. 

18 Mnapaswa kula vitu hivyo mbele za Yehova Mungu wenu mahali 
ambapo Yehova Mungu wenu atachagua—ninyi na wana wenu, 
mabinti wenu, watumishi wenu wa kiume na vijakazi wenu, na Mlawi 
yeyote aliye ndani ya majiji” yenu; nanyi mtashangilia mbele za 
Yehova Mungu wenu katika kazi zenu zote. 19 Jihadharini 
msimpuuze Mlawi yeyote sikuzote mtakazoishi katika nchi yenu. 


20 “Yehova Mungu wenu atakapopanua eneo lenu, kama 
alivyowaahidi, nanyi mseme, ‘Nataka kula nyama, kwa sababu 
mnatamani” kula nyama, mnaweza kula nyama wakati wowote 
mnapotamani kuila. 21 Ikiwa mahali ambapo Yehova Mungu wenu 
atachagua kuweka jina lake ni mbali kutoka kwenu, basi mnapaswa 
kuwachinja baadhi ya ng'ombe wenu au kondoo wenu ambao 
Yehova amewapa, kama nilivyowaamuru, nanyi mnapaswa kuwala 
ndani ya majiji” yenu wakati wowote mnapotamani nyama. 

22 Mnaweza kuwala kama mnavyokula swala na paa; mtu asiye safi 
na mtu aliye safi anaweza kuila. 23 Ila tu mwazimie kwa uthabiti 
kutokula damu, kwa sababu damu ndiyo uhai,” nanyi hampaswi kula 
uhai” pamoja na nyama. 24 Msiile. Mnapaswa kuimwaga ardhini 
kama maji. 29 Msiile, ili mambo yawaendee vyema ninyi na watoto 
wenu baada yenu, kwa sababu mnafanya lililo sawa machoni pa 
Yehova. 26 Mnapaswa kuleta tu vitu vitakatifu ambavyo ni vyenu na 
dhabihu zenu za nadhiri mnapokuja mahali ambapo Yehova 
atachagua. 27 Mtatoa mahali hapo dhabihu zenu za kuteketezwa, 
nyama na damu, juu ya madhabahu ya Yehova Mungu wenu, na 
damu ya dhabihu zenu inapaswa kumwagwa kando ya madhabahu 
ya Yehova Mungu wenu, lakini mnaweza kula nyama. 


28 “Muwe waangalifu kutii maneno haya yote ninayowaamuru ninyi, 
ili mambo yawaendee vyema sikuzote ninyi pamoja na wana wenu 

baada yenu, kwa sababu mnafanya mambo mema na yaliyo sawa 

machoni pa Yehova Mungu wenu. 


29 “Yehova Mungu wenu atakapoyaangamiza mataifa ambayo 
mtamiliki nchi yao, na mtakapokuwa mkiishi katika nchi yao, 

30 jihadharini msinaswe baada ya mataifa hayo kuangamizwa kutoka 
mbele yenu. Msiulize hivi kuhusu miungu yao: ‘Mataifa haya 


yaliabuduje miungu yake? Mimi pia nitafanya vivyo hivyo.’ 

31 Msimfanyie hivyo Yehova Mungu wenu, kwa sababu mataifa hayo 
yanaifanyia miungu yao kila jambo linalochukiza ambalo Yehova 
anachukia, hata kuwateketeza motoni wana na mabinti wao kwa ajili 
ya miungu yao. 32 Mnapaswa kutenda kwa uangalifu kila neno 
ninalowaamuru. Msiongeze wala kupunguza jambo lolote katika 
maneno hayo. 


A Kum. 12:3 Angalia Kamusi. 

^ Kum. 12:8 Au “analofikiri linafaa.” 

^ Kum. 12:12 Tnn., “malango.” 

^ Kum. 12:15 Tnn., “ndani ya malango.” 
^ Kum. 12:17 Tnn., “malango.” 

^ Kum. 12:18 Tnn., “malango.” 

^ Kum. 12:20 Au “nafsi zenu zinatamani.” 
^ Kum. 12:21 Tnn., “malango.” 

^ Kum. 12:23 Au “nafsi.” 


^ Kum. 12:23 Au “nafsi.” 


Kumbukumbu la Torati 13:1-18 


13 “Ikiwa nabii au mtu anayebashiri kupitia ndoto atatokea miongoni 
mwenu na kuwapa ishara au dalili ya ajabu, 2 kisha ishara au dalili 
hiyo aliyowaambia itimie wakati anaposema, “Acheni tuifuate miungu 
mingine, miungu msiyoijua, na acheni tuiabudu, 3 hampaswi 
kusikiliza maneno ya nabii huyo au mwotaji huyo wa ndoto, kwa 
sababu Yehova Mungu wenu anawajaribu ili ajue ikiwa mnampenda 
Yehova Mungu wenu kwa moyo wenu wote na kwa nafsi” yenu yote. 
4 Mnapaswa kumfuata Yehova Mungu wenu, mnapaswa 
kumwogopa yeye, mnapaswa kushika amri zake, mnapaswa 
kuisikiliza sauti yake; yeye ndiye mnayepaswa kumtumikia, nanyi 
mnapaswa kushikamana naye kabisa. > Lakini nabii huyo au mwotaji 
huyo wa ndoto anapaswa kuuawa, kwa sababu aliwachochea 
mmwasi Yehova Mungu wenu—aliyewatoa nchini Misri na 
kuwakomboa kutoka katika nyumba ya utumwa—ili mtoke katika njia 
ambayo Yehova Mungu wenu amewaamuru mtembee. Nanyi lazima 
mwondee kilicho kiovu kutoka miongoni mwenu. 


6 “Ikiwa ndugu yako, mwana wa mama yako, au mwana wako au 
binti yako au mke wako mpendwa au rafiki yako wa karibu sana” 
atajaribu kukushawishi kwa siri, akisema, ‘Twende tukaabudu 
miungu mingine,’ miungu ambayo wewe wala mababu zako 
hamwijui, 7 kutoka miongoni mwa miungu ya mataifa 
yanayowazunguka, yaliyo karibu nanyi au mbali nanyi, kutoka 
mwisho mmoja wa nchi mpaka mwisho mwingine wa nchi, 

8 usikubali ushawishi wake wala kumsikiliza, wala usimsikitikie wala 
kumhurumia wala kumlinda; 9 badala yake, ni lazima umuue. Mkono 
wako unapaswa kuwa wa kwanza kumuua, kisha mikono ya watu 
wote itafuata. 10 Nawe lazima umuue kwa kumpiga mawe, kwa 


sababu alijaribu kukugeuza umwache Yehova Mungu wako, 
aliyekutoa nchini Misri, kutoka katika nyumba ya utumwa. 11 Hivyo, 
Waisraeli wote watasikia na kuogopa, na kamwe hawatafanya tena 
jambo lolote baya kama hilo miongoni mwenu. 


12 “Ikiwa mtasikia ikisemwa hivi katika mojawapo ya majiji yenu 
ambayo Yehova Mungu wenu anawapa mkae humo: 13 ‘Watu 
wasiofaa kitu wametokea miongoni mwenu ili kuwapotosha wakaaji 
wa jiji lao, wakisema, “Twendeni tukaabudu miungu mingine,” 
miungu ambayo hamwijui, 14 mnapaswa kupeleleza jambo hilo, 
kufanya uchunguzi kamili na kuuliza kwa makini; na ikithibitishwa ni 
kweli kwamba jambo hilo lenye kuchukiza limefanywa miongoni 
mwenu, 15 ni lazima muwaangamize kwa upanga wakaaji wa jiji hilo. 
Mtawaangamiza kwa upanga watu wa jiji hilo pamoja na kila kitu 
kilichomo, kutia ndani mifugo yao. 16 Kisha mtakusanya nyara zote 
za jiji hilo katikati ya uwanja wa jiji na kuliteketeza jiji hilo kwa moto, 
na nyara hizo zitakuwa dhabihu nzima ya kuteketezwa kwa Yehova 
Mungu wenu. Nalo litabaki rundo la magofu milele. Halipaswi kamwe 
kujengwa tena. 17 Mikono yenu haipaswi kuchukua kitu chochote 
kinachopaswa kuharibiwa,” ili Yehova aache hasira yake kali na 
kuwaonyesha rehema na huruma na kuwafanya mwongezeke, kama 
alivyowaapia mababu zenu. 18 Kwa maana mnapaswa kumtii” 
Yehova Mungu wenu kwa kushika amri zake zote ambazo 
ninawaamuru leo, na hivyo kufanya yaliyo sawa machoni pa Yehova 
Mungu wenu. 


A Kum. 13:3 Angalia Kamusi. 


A Kum. 13:6 Au “rafiki yako ambaye ni kama nafsi yako mwenyewe.” 


A Kum. 13:17 Au “kilichofanywa kitakatifu kwa kupigwa marufuku.” 


A Kum. 13:18 Au “kusikiliza sauti ya.” 


Kumbukumbu la Torati 14 : 1-29 


14 “Ninyi ni wana wa Yehova Mungu wenu. Msijikatekate wala 
kunyoa upara kwenye mapaji ya nyuso zenu” kwa ajili ya mtu 
aliyekufa. 2 Kwa maana ninyi ni watu watakatifu kwa Yehova Mungu 
wenu, na Yehova amewachagua ninyi muwe watu wake, mali yake 
ya pekee,” kutoka kati ya mataifa yote duniani. 


3 “Msile kitu chochote kinachochukiza. 4 Hawa ndio wanyama 
mnaoweza kula: ng'ombe, kondoo, mbuzi, > paa, swala, kulungu, 
mbuzi mwitu, mbawala, kondoo mwitu, na kondoo wa mlimani. 

6 Mnaweza kumla mnyama yeyote mwenye kwato zilizopasuka na 
zilizogawanyika mara mbili na ambaye anacheua. 7 Lakini hampaswi 
kuwala wanyama wafuatao wanaocheua au wenye kwato 
zilizogawanyika: ngamia, sungura, na wibari, kwa sababu 
wanacheua lakini kwato zao hazijapasuka. Wao si safi kwenu. 8 Pia, 
msimle nguruwe kwa sababu ana kwato zilizopasuka lakini hacheui. 
Yeye si safi kwenu. Msile kamwe nyama yao wala kugusa mizoga 
yao. 


9 “Kati ya viumbe wote wanaoishi ndani ya maji, mnaweza kula 
wafuatao: Mnaweza kumla kiumbe yeyote mwenye mapezi na 
magamba. 10 Lakini hampaswi kumla kiumbe yeyote ambaye hana 
mapezi na magamba. Yeye si safi kwenu. 


11 “Mnaweza kumla ndege yeyote aliye safi. 12 Lakini hampaswi 
kuwala ndege wafuatao: tai, furukombe, tumbusi mweusi,” 

13 mwewe mwekundu, mwewe mweusi, kila aina ya ndege mbua, 
14 kila aina ya kunguru, 15 mbuni, bundi, shakwe, kila aina ya 
kipanga, 16 bundi mdogo, bundi mwenye masikio marefu, batamaji, 
17 mwari, tumbusi, mnandi, 18 korongo, kila aina ya kulastara, 


hudihudi, na popo. 19 Pia, kila kiumbe” mwenye mabawa anayeishi 
katika makundi makubwa si safi kwenu. Hawapaswi kuliwa. 
20 Mnaweza kumla kiumbe yeyote safi anayeruka. 


21 “Msimle mnyama yeyote aliyepatikana amekufa. Mnaweza kumpa 
mkaaji mgeni aliye ndani ya majiji yenu,” naye anaweza kumla, au 
mnyama huyo anaweza kuuzwa kwa mgeni. Kwa maana ninyi ni 
watu watakatifu kwa Yehova Mungu wenu. 


“Msimchemshe mwanambuzi katika maziwa ya mama yake. 


22 “Ni lazima mtoe sehemu ya kumi ya mazao ya shambani 
yanayotokana na mbegu zenu mwaka baada ya mwaka. 23 Mtakula 
sehemu ya kumi ya nafaka yenu, divai yenu mpya, mafuta yenu, na 
wazaliwa wa kwanza wa ng'ombe wenu na kondoo wenu mbele za 
Yehova Mungu wenu mahali ambapo atachagua jina lake likae hapo, 
ili mjifunze kumwogopa Yehova Mungu wenu sikuzote. 


24 “Lakini ikiwa safari ni ndefu sana kwenu na hivyo hamwezi 
kupeleka vitu hivyo mahali ambapo Yehova Mungu wenu 
amechagua jina lake likae hapo, kwa sababu ni mbali sana (kwa 
sababu Yehova Mungu wenu atawabariki), 25 basi mnaweza 
kubadilisha vitu hivyo kwa pesa, na mbebe pesa hizo mikononi 
mwenu na kwenda mahali ambapo Yehova Mungu wenu atachagua. 
26 Kisha mnaweza kutumia pesa hizo kununua chochote 
mnachotamani, iwe ni ng'ombe, kondoo, mbuzi, divai na vinywaji 
vingine vyenye kileo, na kitu chochote mpendacho; nanyi mtakula 
huko mbele za Yehova Mungu wenu na kushangilia, ninyi na familia 
zenu. 27 Na msimpuuze Mlawi yeyote aliye ndani ya majiji yenu, kwa 
sababu hana fungu wala urithi pamoja nanyi. 


28 “Mwishoni mwa kila miaka mitatu mnapaswa kuleta sehemu yote 
ya kumi ya mazao yenu ya mwaka huo na kuyahifadhi ndani ya 
majiji yenu. 29 Kisha Mlawi, ambaye hana fungu wala urithi kati 
yenu, mkaaji mgeni, yatima, na mjane aliye ndani ya majiji yenu 
atakuja kula na kushiba, ili Yehova Mungu wenu awabariki katika 
mambo yote mnayofanya. 


A Kum. 14:1 Tnn., “kutia (kunyoa) upara katikati ya macho yenu.” 
A Kum. 14:2 Au “mali yake anayothamini sana.” 

A Kum. 14:12 Au “tai mla mizoga.” 

A Kum. 14:19 Au “mdudu.” 


A Kum. 14:21 Tnn., “malango.” 


Kumbukumbu la Torati 15:1-23 


15 “Mwishoni mwa kila miaka saba mnapaswa kufuta madeni. 2 Hivi 
ndivyo mtakavyoyafuta: Kila mtu aliyemkopesha jirani yake atafuta 
deni hilo. Hapaswi kudai malipo kutoka kwa jirani au ndugu yake, 
kwa maana yatatangazwa yamefutwa kwa agizo la Yehova. 

3 Mnaweza kudai malipo kutoka kwa mgeni, lakini mnapaswa kufuta 
deni lolote la ndugu yenu. 4 Hata hivyo, hakuna yeyote kati yenu 
anayepaswa kuwa maskini, kwa sababu hakika Yehova atawabariki 
katika nchi ambayo Yehova Mungu wenu anawapa mwimiliki kama 
urithi, 5 lakini ikiwa tu mtatii kabisa sauti ya Yehova Mungu wenu na 
kushika kwa uangalifu amri yote hii ninayowapa leo. 6 Kwa maana 
Yehova Mungu wenu atawabariki kama alivyowaahidi, nanyi 
mtayakopesha mataifa mengi, lakini ninyi hamtahitaji kukopa; nanyi 
mtatawala mataifa mengi, lakini hayatawatawala. 


7 “Ikiwa mmoja wa ndugu zenu atakuwa maskini miongoni mwenu 
katika mojawapo ya majiji yaliyo katika nchi ambayo Yehova Mungu 
wenu anawapa, msiifanye mioyo yenu iwe migumu au kumfumbia 
mkono ndugu yenu maskini. 8 Kwa maana mnapaswa kumfumbulia 
mkono wenu kwa ukarimu na kufanya yote mwezayo kumkopesha” 
chochote anachohitaji au alichopungukiwa. 9 Jihadharini wazo hili 
ovu lisiingie mioyoni mwenu: ‘Mwaka wa saba, mwaka wa kufuta 
madeni, umekaribia, na hivyo mkatae kumtendea kwa ukarimu 
ndugu yenu aliye maskini na kukosa kumpa chochote. Akimlilia 
Yehova kuwahusu ninyi, mtakuwa mmetenda dhambi. 10 Mnapaswa 
kumpa kwa ukarimu, nanyi hampaswi” kumpa huku mkinung'unika, 
kwa sababu hiyo Yehova Mungu wenu atabariki kila kazi na kila 
jambo mnalofanya. 11 Kwa maana sikuzote kutakuwa na maskini 
nchini. Ndiyo sababu ninawaamuru hivi: 'Mnapaswa kumfumbulia 


mkono wenu kwa ukarimu ndugu yenu anayeteseka na maskini 
katika nchi yenu.’ 


12 “Ikiwa uliuziwa ndugu yako, mwanamume au mwanamke 
Mwebrania, naye amekutumikia kwa miaka sita, basi katika mwaka 
wa saba unapaswa kumwachilia huru. 13 Na ikiwa utamwachilia 
huru, usimwache aende mikono mitupu. 14 Mpe kwa ukarimu kitu 
fulani kutoka katika mifugo yako, uwanja wako wa kupuria, na 
shinikizo lako la mafuta na divai. Unapaswa kumpa kama vile 
ambavyo Yehova Mungu wako amekubariki. 15 Kumbuka kwamba 
ulikuwa mtumwa katika nchi ya Misri na Yehova Mungu wako 
akakukomboa. Ndiyo sababu leo ninakuamuru ufanye hivyo. 


16 “Lakini akikuambia, 'Sitakuacha!' kwa sababu anakupenda wewe 
na familia yako, kwa maana amefurahia kuwa pamoja nawe, 

17 utachukua msumari na kutoboa sikio lake kwa msumari huo 
mpaka upenye mlangoni, naye atakuwa mtumwa wako daima. 
Utamfanyia kijakazi wako vivyo hivyo. 18 Usione vigumu kumwachilia 
huru, naye aondoke, kwa sababu thamani ya utumishi wake kwa 
miaka sita aliyokutumikia ni mara mbili ya thamani ya utumishi wa 
mfanyakazi aliyeajiriwa, na Yehova Mungu wako amekubariki katika 
kila jambo ambalo lilifanywa. 


19 “Unapaswa kumtakasa kila mzaliwa wa kwanza wa kiume wa 
ng'ombe wako na kondoo wako kwa ajili ya Yehova Mungu wako. 
Usimtumie mzaliwa wa kwanza wa ng'ombe dume wako kufanya 
kazi yoyote wala usimkate manyoya mzaliwa wa kwanza wa kondoo 
wako. 20 Wewe na familia yako mnapaswa kumla mbele za Yehova 
Mungu wenu mwaka baada ya mwaka mahali ambapo Yehova 
Mungu wenu atachagua. 21 Lakini ikiwa ana kasoro, yaani, ni 


mlemavu, ni kipofu, au ana kasoro nyingine kubwa, usimtoe dhabihu 
kwa Yehova Mungu wako. 22 Mnapaswa kumla ndani ya majiji” 
yenu, mtu asiye safi na aliye safi watamla, kama mnavyokula swala 
au paa. 23 Lakini hampaswi kula damu yake; mtaimwaga ardhini 
kama maji. 


A Kum. 15:8 Au “kumkopesha kwa rehani.” 
A Kum. 15:10 Tnn., “moyo wenu haupaswi.” 


A Kum. 15:22 Tnn., “malango.” 


Kumbukumbu la Torati 16 : 1 - 22 


16 “Adhimisheni mwezi wa Abibu” na msherehekee Pasaka ya 
Yehova Mungu wenu, kwa sababu katika mwezi wa Abibu, Yehova 
Mungu wenu aliwatoa nchini Misri wakati wa usiku. 2 Nanyi 
mnapaswa kumtolea Yehova Mungu wenu dhabihu ya Pasaka 
kutoka katika kondoo wenu na ng'ombe wenu, mahali ambapo 
Yehova atachagua jina lake likae hapo. 3 Hampaswi kula kitu 
chochote chenye chachu pamoja na dhabihu hiyo; kwa siku saba 
mnapaswa kula mikate isiyo na chachu, mikate ya mateso, kwa 
sababu mlitoka haraka katika nchi ya Misri. Fanyeni hivyo sikuzote 
za maisha yenu ili mkumbuke siku mliyotoka katika nchi ya Misri. 

4 Msipatikane na unga wowote uliokandwa wenye chachu katika 
nchi yenu yote kwa siku saba, wala nyama yoyote mtakayotoa 
dhabihu siku ya kwanza jioni haipaswi kubaki usiku kucha mpaka 
asubuhi. 5 Hamtaruhusiwa kutoa dhabihu ya Pasaka katika jiji lolote 
tu kati ya majiji ambayo Yehova anawapa ninyi. 6 Bali mtafanya 
hivyo mahali ambapo Yehova Mungu wenu atachagua jina lake likae 
hapo. Mnapaswa kutoa dhabihu ya Pasaka wakati wa jioni mara tu 
baada ya jua kutua, wakati uleule mliotoka Misri. 7 Mtaipika na kuila 
mahali ambapo Yehova Mungu wenu atachagua, na asubuhi mtarudi 
kwenye mahema yenu. 8 Kwa siku sita mtakula mikate isiyo na 
chachu, na siku ya saba kutakuwa na kusanyiko takatifu kwa Yehova 
Mungu wenu. Hampaswi kufanya kazi yoyote. 


9 “Mtahesabu majuma saba. Mnapaswa kuanza kuhesabu majuma 
saba wakati mnapoanza kuvuna kwa mundu nafaka iliyo shambani. 
10 Kisha mtafanya Sherehe ya Majuma kwa Yehova Mungu wenu 
kwa toleo la hiari linalotoka mkononi mwenu, kulingana na baraka 
ambazo Yehova Mungu wenu amewapa. 11 Nanyi mnapaswa 


kushangilia mbele za Yehova Mungu wenu, ninyi na wana wenu, 
mabinti wenu, watumwa wenu wa kiume, vijakazi wenu, Walawi 
walio ndani ya majiji” yenu, wakaaji wageni, mayatima, na wajane 
walio kati yenu, mahali ambapo Yehova Mungu wenu atachagua jina 
lake likae. 12 Kumbukeni kwamba mlikuwa watumwa Misri, nanyi 
mshike na kutekeleza masharti haya. 


13 “Mnapaswa kufanya Sherehe ya Vibanda?” kwa siku saba 
mnapokusanya nafaka kutoka katika uwanja wenu wa kupuria na 
kutoka katika shinikizo lenu la mafuta na divai. 14 Shangilieni wakati 
wa sherehe yenu, ninyi na wana wenu, mabinti wenu, watumwa 
wenu wa kiume, vijakazi wenu, Walawi, wakaaji wageni, mayatima, 
na wajane walio ndani ya majiji yenu. 15 Kwa siku saba mtamfanyia 
Yehova Mungu wenu sherehe mahali ambapo Yehova atachagua, 
kwa kuwa Yehova Mungu wenu atabariki mazao yenu yote na kila 
jambo mnalofanya, nanyi mtakuwa na shangwe kwelikweli. 


16 “Mara tatu kwa mwaka, wanaume wenu wote wanapaswa kwenda 
mbele za Yehova Mungu wenu mahali atakapochagua: katika 
Sherehe ya Mikate Isiyo na Chachu, Sherehe ya Majuma, na 
Sherehe ya Vibanda,” na hakuna yeyote kati yao anayepaswa 
kwenda mbele za Yehova mikono mitupu. 17 Zawadi ambayo kila 
mtu ataleta inapaswa kulingana na baraka ambazo Yehova Mungu 
wenu amempa. 


18 “Mnapaswa kuwaweka waamuzi na maofisa kwa ajili ya kila kabila 
katika majiji yenu yote ambayo Yehova Mungu wenu anawapa, nao 
lazima wawahukumu watu kwa hukumu ya uadilifu. 19 Msipotoshe 
haki, msipendelee, wala kukubali rushwa, kwa maana rushwa 
hupofusha macho ya wenye hekima na hupotosha maneno ya 


waadilifu. 22 Haki—mnapaswa kufuatia haki, ili mwendelee kuishi na 
kumiliki nchi ambayo Yehova Mungu wenu anawapa ninyi. 


21 “Msipande mti wa aina yoyote na kuufanya kuwa mti mtakatifu” 
karibu na madhabahu ya Yehova Mungu wenu ambayo 
mtajitengenezea. 


22 “Wala hampaswi kujisimamishia nguzo takatifu, kitu ambacho 
Yehova Mungu wenu anachukia. 


A Kum. 16:1 Angalia Nyongeza B15. 

A Kum. 16:11 Tnn., “malango.” 

A Kum. 16:13 Au “Vibanda vya Muda.” 
A Kum. 16:16 Au “Vibanda vya Muda.” 


A Kum. 16:21 Angalia Kamusi. 


Kumbukumbu la Torati 17 : 1-20 


17 “Usimtolee Yehova Mungu wako dhabihu ya ng'ombe dume au 
kondoo mwenye kasoro au mwenye tatizo lolote, kwa sababu jambo 
hilo litakuwa chukizo kwa Yehova Mungu wako. 


2 “Ikiwa mwanamume au mwanamke atapatikana miongoni mwenu, 
katika mojawapo ya majiji ambayo Yehova Mungu wenu anawapa, 
aliye na mazoea ya kufanya uovu machoni pa Yehova Mungu wenu 
na kuvunja agano lake, 3 naye anapotoka na kuabudu miungu 
mingine na kuiinamia miungu hiyo au jua au mwezi au jeshi lote la 
mbinguni, jambo ambalo sijaamuru, 4 ukiambiwa au kusikia habari 
hiyo, unapaswa kuchunguza jambo hilo kikamili. Ikithibitishwa ni 
kweli kwamba jambo hilo lenye kuchukiza limefanywa katika Israeli, 
> utamtoa nje ya malango ya jiji lenu mwanamume au mwanamke 
ambaye amefanya uovu huo, na lazima mwanamume au mwanamke 
huyo auawe kwa kupigwa mawe. 6 Kwa ushahidi wa” mashahidi 
wawili au watatu yule anayepaswa kufa atauawa. Hapaswi kuuawa 
kwa ushahidi wa shahidi mmoja. 7 Mikono ya mashahidi inapaswa 
kuwa ya kwanza kumuua, kisha mikono ya watu wengine wote. Ni 
lazima mwondoe uovu miongoni mwenu. 


8 “Ikiwa kesi ambayo ni ngumu sana kwenu kuamua inatokea katika 
mojawapo ya majiji yenu, iwe ni kesi ya kuua” au dai la kisheria 
limezushwa, au tendo la ukatili limefanywa, au mizozo mingine, 
mnapaswa kwenda mahali ambapo Yehova Mungu wenu atachagua. 
9 Nendeni kwa makuhani Walawi na kwa mwamuzi anayehudumu 
wakati huo, muwapelekee mashtaka yenu, nao watafanya uamuzi. 
10 Kisha mnapaswa kutenda kulingana na uamuzi watakaofanya 
mahali hapo palipochaguliwa na Yehova. Muwe waangalifu kufanya 


mambo yote wanayowaagiza. 11 Mnapaswa kutenda kulingana na 
sheria watakayowaonyesha na kulingana na uamuzi 
watakaowatangazia. Msigeuke na kuacha uamuzi watakaofanya, na 
kwenda kulia au kushoto. 12 Mtu anayetenda kwa kimbelembele kwa 
kukataa kumsikiliza kuhani anayemhudumia Yehova Mungu wenu au 
kukataa kumsikiliza mwamuzi ni lazima afe. Ni lazima mwondoe 
uovu katika Israeli. 13 Basi watu wote watasikia na kuogopa, nao 
hawatatenda tena kwa kimbelembele. 


14 “Mtakapoingia katika nchi ambayo Yehova Mungu wenu anawapa, 
mkaimiliki na kuishi humo, nanyi mseme, ‘Na tumweke mfalme juu 
yetu kama mataifa yote yanayotuzunguka, 15 mnapaswa kumweka 
mfalme ambaye Yehova Mungu wenu atamchagua. Mnapaswa 
kumchagua mfalme kutoka miongoni mwa ndugu zenu. Hamruhusiwi 
kumweka mfalme ambaye ni mgeni, ambaye si ndugu yenu. 16 Hata 
hivyo, hapaswi kujipatia farasi wengi au kuwafanya watu warudi 
Misri kuchukua farasi wengi zaidi, kwa kuwa Yehova aliwaambia hivi: 
‘Msirudi huko tena kamwe kupitia njia hii. 17 Wala hapaswi kuwa na 
wake wengi, ili moyo wake usipotoke; wala hapaswi kujipatia fedha 
na dhahabu nyingi sana. 18 Atakapoketi kwenye kiti cha ufalme 
wake, ni lazima ajiandikie kwenye kitabu” nakala ya Sheria hii, kwa 
kutumia nakala inayowekwa na makuhani Walawi. 


19 “Anapaswa kubaki nacho, naye lazima akisome sikuzote za 
maisha yake, ili ajifunze kumwogopa Yehova Mungu wake na 
kushika maneno yote ya Sheria hii na masharti haya kwa 
kuyatekeleza. 20 Hivyo moyo wake hautajikweza juu ya ndugu zake, 
naye hataacha amri hiyo na kwenda kulia au kushoto, ili aendelee 
kutawala kwa muda mrefu katika ufalme wake, yeye na wanawe 
katika Israeli. 


A Kum. 17:6 Tnn., “kinywa cha.” 
A Kum. 17:8 Tnn., “kumwaga damu.” 


A Kum. 17:18 Au “hati ya kukunjwa.” 


Kumbukumbu la Torati 18 : 1 - 22 


18 “Makuhani Walawi, naam, kabila lote la Lawi, halitakuwa na fungu 
au urithi pamoja na Waisraeli. Watakula dhabihu zinazochomwa kwa 
moto zinazotolewa kwa Yehova, ambazo ni urithi wake. 2 Kwa hiyo 
hawapaswi kuwa na urithi kati ya ndugu zao. Yehova ndiye urithi 
wao, kama alivyowaambia. 


3 “Sasa hii ndiyo haki ambayo makuhani wanastahili kutoka kwa 
watu: Mtu yeyote anayetoa dhabihu, iwe ni ng'ombe dume au 
kondoo anapaswa kumpa kuhani mguu wa mbele, mataya, na 
tumbo. 4 Mnapaswa kumpa mazao ya kwanza ya nafaka yenu, divai 
yenu mpya, mafuta yenu, na manyoya ya kwanza yaliyokatwa ya 
kondoo wenu. > Yehova Mungu wenu amewachagua wao pamoja na 
wana wao kutoka kati ya makabila yenu yote ili wahudumu katika 
jina la Yehova daima. 


6 “Lakini ikiwa Mlawi ataondoka katika mojawapo ya majiji yenu 
katika Israeli alimokuwa akiishi, naye angependa kwenda mahali 
ambapo Yehova anachagua,” 7 anaweza kuhudumu huko katika jina 
la Yehova Mungu wake kama wanavyofanya ndugu zake wote, 
Walawi, wanaosimama huko mbele za Yehova. $ Atapokea kiasi 
kilekile cha chakula pamoja nao, mbali na malipo anayopata baada 
ya kuuza mali za mababu zake. 


9 “Mtakapoingia katika nchi ambayo Yehova Mungu wenu anawapa, 
msijifunze kuiga mazoea yenye kuchukiza ya mataifa hayo. 

10 Asipatikane miongoni mwenu mtu yeyote anayemteketeza” 
motoni mwanawe au binti yake, mtu yeyote anayefanya uaguzi,” mtu 
yeyote anayefanya uchawi, mtu yeyote anayetafuta ishara za 
ubashiri, mlozi, 11 mtu yeyote anayewafunga wenzake kwa uchawi, 


mtu yeyote anayetafuta ushauri kutoka kwa watu wanaowasiliana na 
roho, mpiga ramli, au mtu yeyote anayetafuta habari kuhusu wafu. 
12 Kwa maana mtu yeyote anayefanya mambo haya ni chukizo kwa 
Yehova, na kwa sababu ya mazoea haya yanayochukiza, Yehova 
Mungu wenu anayafukuza mataifa hayo kutoka mbele yenu. 

13 Mnapaswa kudhihirisha kwamba hamna lawama mbele za 
Yehova Mungu wenu. 


14 “Kwa maana mataifa haya mnayomiliki nchi yao yalikuwa 
yakiwasikiliza wale waliozoea uchawi na uaguzi,” lakini Yehova 
Mungu wenu hajawaruhusu mfanye jambo lolote kama hilo. 

15 Yehova Mungu wenu atawainulia nabii kama mimi kutoka kati ya 
ndugu zenu. Ni lazima mumsikilize. 16 Kwa sababu hilo ndilo 
mlilomwomba Yehova Mungu wenu kule Horebu katika siku ya 
kusanyiko,” mliposema, 'Usiache tusikie sauti ya Yehova Mungu 
wetu au kuona tena moto huu mkubwa, tusije tukafa.' 17 Kisha 
Yehova akaniambia, ‘Jambo walilosema ni sawa. 18 Nitawainulia 
nabii kama wewe kutoka kati ya ndugu zao, nami nitaweka maneno 
yangu katika kinywa chake, naye atawaambia mambo yote 
nitakayomwamuru. 19 Naam, nitamwadhibu kila mtu ambaye 
hatasikiliza maneno yangu ambayo nabii huyo atasema katika jina 
langu. 


20 “Ikiwa nabii yeyote atasema kwa kimbelembele katika jina langu 
neno ambalo sikumwamuru aseme au kusema katika jina la miungu 
mingine, nabii huyo lazima afe. 21 Lakini huenda mkasema hivi 
mioyoni mwenu: “Tutajuaje Yehova hajasema neno hilo?” 22 Nabii 
akisema neno katika jina la Yehova na neno hilo lisitimie au 
kufanyika, basi Yehova hakusema neno hilo. Nabii huyo alilisema 
kwa kimbelembele. Hampaswi kumwogopa.’ 


A Kum. 18:6 Yaani, mahali ambapo Yehova anachagua kuwa kitovu 
cha ibada. 


A Kum. 18:10 Tnn., “anayempitisha.” 
^ Kum. 18:10 Au “anayebashiri.” 
A Kum. 18:14 Au “ubashiri.” 


A Kum. 18:16 Au “kukutanika.” 


Kumbukumbu la Torati 19:1-21 


19 “Yehova Mungu wenu atakapoyaangamiza mataifa ambayo 
Yehova Mungu wenu anawapa nchi yao na mtakapokuwa mmemiliki 
nchi yao na kuishi katika majiji yao na nyumba zao, 2 mnapaswa 
kutenga majiji matatu katikati ya nchi yenu ambayo Yehova Mungu 
wenu anawapa mwimiliki. 3 Mnapaswa kugawanya mara tatu eneo 
la nchi ambayo Yehova Mungu wenu anawapa mwimiliki, nanyi 
mtengeneze barabara ili muuaji yeyote aweze kukimbilia katika 
mojawapo ya majiji hayo. 


4 “Sasa hivi ndivyo itakavyokuwa kuhusu muuaji ambaye huenda 
akakimbilia humo ili kuokoa uhai wake: Akimuua jirani yake bila 
kukusudia naye hakuwa akimchukia; 5 kwa mfano, anapoenda na 
jirani yake msituni kukusanya kuni, kisha anainua mkono wake ili 
akate mti kwa shoka, lakini shoka lichomoke kwenye mpini na 
kumgonga jirani yake na kumuua, muuaji huyo anapaswa kukimbilia 
katika mojawapo ya majiji hayo. 6 Asipofanya hivyo, mtu anayelipiza 
kisasi cha damu anaweza kwa hasira kali kumkimbiza, kumkamata, 
na kumuua, kwa sababu jiji hilo lilikuwa mbali sana. Hata hivyo, 
hakustahili kufa kwa sababu hakuwa akimchukia jirani yake. 7 Ndiyo 
sababu ninawaamuru hivi: ‘Tengeni majiji matatu.’ 


8 “Yehova Mungu wenu akipanua eneo lenu kama alivyowaapia 
mababu zenu na kuwapa nchi yote aliyoahidi kuwapa mababu zenu 
9 —maadamu mnashika kwa uaminifu amri hii yote ninayowapa leo, 
kwa kumpenda Yehova Mungu wenu na kutembea daima katika njia 
zake—basi mtaongeza majiji mengine matatu zaidi ya hayo matatu. 
10 Hivyo hakuna damu isiyo na hatia itakayomwagwa katika nchi 


yenu ambayo Yehova Mungu wenu anawapa kuwa urithi, nanyi 
hamtakuwa na hatia yoyote ya damu. 


11 “Lakini ikiwa mtu alikuwa akimchukia jirani yake, akamvizia, 
akamjeruhi vibaya sana na kumuua, na mtu huyo amekimbilia katika 
mojawapo ya majiji hayo, 12 basi wazee wa jiji lake wanapaswa 
kumwita kutoka humo na kumtia mikononi mwa yule anayelipiza 
kisasi cha damu, naye lazima afe. 13 Hampaswi kumhurumia,” nanyi 
lazima mwondoe hatia ya damu isiyo na hatia kutoka katika Israeli, ili 
mambo yawaendee vyema. 


14 “Mtakapopokea urithi wenu katika nchi ambayo Yehova Mungu 
wenu anawapa mwimiliki, hampaswi kusogeza alama ya mpaka wa 
jirani yenu kutoka mahali ambapo uliwekwa na mababu zenu. 


15 “Shahidi mmoja hawezi kufanya mtu mwingine ahukumiwe kwa 
kosa lolote au dhambi yoyote ambayo huenda ametenda. Jambo hilo 
linapaswa kuthibitishwa kwa ushahidi wa” mashahidi wawili au 
mashahidi watatu. 16 Shahidi mwenye nia ya kumdhuru mwingine 
akitoa ushahidi dhidi ya mtu na kumshtaki kwa kosa fulani, 17 watu 
hao wawili wanaozozana watasimama mbele za Yehova, mbele ya 
makuhani na waamuzi watakaokuwa wakihudumu wakati huo. 

18 Waamuzi watachunguza jambo hilo kikamili, na ikiwa mtu huyo ni 
shahidi wa uwongo na ameleta shtaka la uwongo dhidi ya ndugu 
yake, 19 mnapaswa kumtendea kama alivyopanga kumtendea 
ndugu yake kwa hila, nanyi lazima mwondoe uovu miongoni mwenu. 
20 Wale wanaobaki watasikia na kuogopa, nao hawatatenda tena 
kamwe uovu kama huo miongoni mwenu. 21 Hampaswi” 
kuwahurumia: Uhai utatolewa kwa uhai,” jicho kwa jicho, jino kwa 
jino, mkono kwa mkono, mguu kwa mguu. 


^ Kum 


. 19:13 Tnn., “Jicho lenu lisimhurumie.” 


A Kum 


. 19:15 Tnn., “kinywa cha.” 


A Kum 


. 19:21 Tnn., “Jicho lenu halipaswi.” 


A Kum 


.- 19:21 Tnn., “Nafsi itatolewa kwa nafsi.” 


Kumbukumbu la Torati 20 : 1-20 


20 “Mkienda vitani kupigana na maadui wenu na kuona kwamba 
farasi wao na magari yao ya vita na wanajeshi wao ni wengi kuliko 
ninyi, msiwaogope, kwa maana Yehova Mungu wenu aliyewatoa 
nchini Misri yuko pamoja nanyi. 2 Mnapokaribia kwenda vitani, 
kuhani anapaswa kuja na kuwahutubia watu. 3 Anapaswa 
kuwaambia hivi: 'Sikilizeni, enyi Waisraeli, hivi punde mtapigana na 
maadui wenu. Msife moyo. Msiogope wala msihofu wala kutetemeka 
kwa sababu yao, 4 kwa maana Yehova Mungu wenu anapiga 
mwendo pamoja nanyi ili awapiganie dhidi ya maadui wenu na 
kuwaokoa ninyi.’ 


5 “Maofisa pia wanapaswa kuwaambia watu hivi: ‘Ni nani ambaye 
amejenga nyumba mpya lakini hajaizindua? Na arudi nyumbani 
kwake. La sivyo, huenda akauawa vitani na mwanamume mwingine 
aizindue. $ Na ni nani ambaye amepanda shamba la mizabibu na 
hajaanza kuvuna matunda yake? Na arudi nyumbani kwake. La 
sivyo, huenda akauawa vitani na mwanamume mwingine akaanza 
kuvuna matunda yake. 7 Na ni nani ambaye amemchumbia 
mwanamke lakini hajamwoa? Na arudi nyumbani kwake. La sivyo, 
huenda akauawa vitani na mwanamume mwingine amwoe.” 

8 Maofisa hao wanapaswa pia kuwauliza watu, ‘Ni nani anayeogopa 
na aliye na moyo dhaifu? Anapaswa kurudi nyumbani kwake, ili 
asiwafanye ndugu zake wavunjike moyo kama yeye.* 9 Baada ya 
maofisa hao kuzungumza na watu, wanapaswa kuwaweka wakuu 
wa majeshi ili wawaongoze watu. 


10 “Mnapokaribia jiji ili kupigana nalo, mnapaswa kulitangazia pia 
masharti ya amani. 11 Jiji hilo likikubali kufanya amani pamoja nanyi 


na kuwafungulia malango yake, watu wote waliomo humo watakuwa 
wafanyakazi wenu wa kazi za kulazimishwa, nao watawatumikia. 

12 Lakini likikataa kufanya amani pamoja nanyi na kupigana nanyi, 
mnapaswa kulizingira, 13 na kwa hakika Yehova Mungu wenu atalitia 
mikononi mwenu, nanyi mtamuua kwa upanga kila mwanamume 
aliye ndani ya jiji hilo. 14 Hata hivyo, mtajichukulia wanawake, 
mtakula nyara za maadui wenu ambazo Yehova Mungu wenu 
amewapa ninyi. 


15 “Hivyo ndivyo mtakavyoyatendea majiji yote yaliyo mbali sana 
nanyi ambayo si majiji ya mataifa haya yaliyo karibu. 16 Lakini katika 
majiji ya mataifa haya, ambayo Yehova Mungu wenu anawapa yawe 
urithi wenu, hampaswi kuacha hai kitu chochote kinachopumua. 

17 Mnapaswa kuwaangamiza kabisa, Wahiti, Waamori, Wakanaani, 
Waperizi, Wahivi, na Wayebusi, kama Yehova Mungu wenu 
alivyowaamuru; 18 ili wasiwafundishe kufuata mazoea yao yote 
yenye kuchukiza wanayofanyia miungu yao, na hivyo kuwafanya 
mumtendee dhambi Yehova Mungu wenu. 


19 “Mkilizingira jiji na kuliteka baada ya kupigana nalo kwa siku 
nyingi, hampaswi kuharibu miti yake kwa kuikata ovyoovyo kwa 
shoka. Mnaweza kula matunda yake, lakini hampaswi kuikata. Je, 
mnapaswa kuushambulia mti kama mnavyomshambulia 
mwanadamu? 20 Mnaweza kuharibu tu mti ambao mnajua 
hautumiwi kwa chakula. Mnaweza kuukata na kuutumia kulizingira jiji 
linalopigana nanyi, mpaka litakapoanguka. 


A Kum. 20:8 Au “asifanye mioyo ya ndugu zake iyeyuke kama moyo 
wake mwenyewe.” 


Kumbukumbu la Torati 21:1-23 


21 “Mtu akipatikana ameuawa uwanjani katika nchi ambayo Yehova 
Mungu wenu anawapa mwimiliki na haijulikani ni nani aliyemuua, 

2 wazee na waamuzi wenu wanapaswa kwenda na kupima umbali 
kutoka kwenye maiti hiyo mpaka kwenye majiji yaliyo karibu nayo. 

3 Kisha wazee wa jiji lililo karibu na maiti hiyo wanapaswa kuchukua 
kutoka kati ya mifugo ng'ombe mchanga ambaye hajawahi kutumiwa 
kufanya kazi, ambaye hajawahi kuvuta nira, 4 na wazee wa jiji hilo 
watampeleka ng'ombe huyo mchanga kwenye bonde” linalotiririka 
maji ambalo halijalimwa wala kupandwa mbegu, nao wanapaswa 
kumvunja shingo ng'ombe huyo mchanga humo bondeni. 


5 “Nao makuhani, Walawi, watakuja kwa sababu Yehova Mungu 
wenu amewachagua wamhudumie, watangaze baraka katika jina la 
Yehova. Watatangaza jinsi kila mzozo unaohusisha ukatili 
unavyopaswa kusuluhishwa. 6 Kisha wazee wote wa jiji lililo karibu 
zaidi na maiti hiyo wanapaswa kunawa mikono yao juu ya ng'ombe 
huyo mchanga ambaye alivunjwa shingo bondeni, 7 nao wanapaswa 
kutangaza hivi: 'Mikono yetu haikumwaga damu hii, wala macho 
yetu hayakuona ikimwagwa. $ Usiwahesabie hatia hiyo watu wako 
Waisraeli, ambao uliwakomboa, Ee Yehova, nawe usiache hatia ya 
damu isiyo na lawama ibaki miongoni mwa watu wako Waisraeli.’ 
Nao hawatakuwa na hatia hiyo ya damu. 9 Kwa njia hiyo mtaondoa 
hatia ya damu isiyo na lawama kutoka miongoni mwenu kwa 
kufanya yaliyo sawa machoni pa Yehova. 


10 “Mkienda vitani kupigana na maadui wenu na Yehova Mungu 
wenu awasaidie kuwashinda, nanyi mwachukue mateka, 11 ukiona 
mwanamke mrembo miongoni mwa mateka hao na kuvutiwa naye, 


nawe utake kumchukua awe mke wako, 12 unaweza kumleta 
nyumbani mwako. Kisha atanyoa kichwa chake, atatunza kucha 
zake, 13 na kuvua nguo alizokuwa amevaa alipotekwa, naye ataishi 
nyumbani mwako. Atamlilia baba yake na mama yake kwa mwezi 
mzima, kisha unaweza kulala naye; utakuwa mume wake naye 
atakuwa mke wako. 14 Lakini ikiwa hupendezwi naye, unapaswa 
kumruhusu aende zake mahali popote anapotaka. Lakini huwezi 
kumuuza upate pesa au kumtesa, kwa kuwa umemwaibisha. 


15 “Ikiwa mwanamume ana wake wawili, naye anampenda mmoja 
zaidi ya mwenzake” na wote wawili wamemzalia wana na mzaliwa 
wa kwanza ni wa mwanamke asiyependwa sana, 16 siku 
atakapowapa wanawe urithi wake, hataruhusiwa kumtendea mwana 
wa mwanamke anayependwa kana kwamba ndiye mzaliwa wake wa 
kwanza na kumpuuza mwana wa mwanamke asiyependwa sana, 
ambaye ndiye mzaliwa wa kwanza. 17 Anapaswa kumtambua 
mwana wa mwanamke asiyependwa sana kuwa mzaliwa wa kwanza 
kwa kumpa maradufu ya kila kitu alicho nacho, kwa sababu mwana 
huyo ndiye mwanzo wa nguvu zake za uzazi. Haki ya mzaliwa wa 
kwanza ni yake. 


18 “Ikiwa mtu ana mwana ambaye ni mkaidi na mwasi na hamtii 
baba yake au mama yake, nao wamejaribu kumrekebisha lakini 
anakataa kuwasikiliza, 19 baba yake na mama yake wanapaswa 
kumshika na kumpeleka kwa wazee kwenye lango la jiji lake 20 na 
kuwaambia hivi wazee wa jiji lake: ‘Huyu mwana wetu ni mkaidi na 
mwasi, anakataa kututii. Ni mlafi na mlevi. 21 Basi watu wote wa jiji 
lake watamuua kwa kumpiga mawe. Kwa hiyo ni lazima mwondoe 
uovu miongoni mwenu, na Waisraeli wote watasikia na kuogopa. 


22 “Mtu akitenda dhambi inayostahili hukumu ya kifo, naye 
ameuawa, na mmemtundika mtini, 23 maiti yake isibaki mtini usiku 
kucha. Badala yake, mnapaswa kuhakikisha kwamba mnaizika siku 
hiyohiyo, kwa sababu mtu aliyetundikwa ni kitu kilicholaaniwa na 
Mungu, nanyi hampaswi kuichafua nchi ambayo Yehova Mungu 
wenu anawapa iwe urithi wenu. 


A Kum. 21:4 Au “korongo.” 


A Kum. 21:15 Tnn., “wake wawili, mmoja anayependwa na mwingine 
anayechukiwa.” 


Kumbukumbu la Torati 22 : 1 - 30 


22 “Ukimwona ng'ombe dume wa ndugu yako au kondoo wake 
akipotea njia, usimpuuze kimakusudi. Unapaswa kumrudisha kwa 
ndugu yako. 2 Lakini ikiwa huyo ndugu yako haishi karibu nawe au 
humjui, unapaswa kumpeleka mnyama huyo nyumbani kwako, naye 
atakaa nawe mpaka ndugu yako atakapokuja kumtafuta. Kisha 
utamrudishia mnyama huyo. 3 Unapaswa kufanya vivyo hivyo 
kuhusu punda wake, nguo zake, na kitu chochote utakachopata 
kilichopotezwa na ndugu yako. Hupaswi kukipuuza. 


4 “Ukimwona punda wa ndugu yako au ng'ombe dume wake 
akianguka barabarani hupaswi kumpuuza kimakusudi. Unapaswa 
kumsaidia kumwinua mnyama huyo. 


5 “Mwanamke hapaswi kuvaa nguo za mwanamume, na 
mwanamume hapaswi kuvaa nguo za mwanamke. Kwa maana mtu 
yeyote anayefanya hivyo ni chukizo kwa Yehova Mungu wenu. 


6 “Ukipata njiani kiota cha ndege chenye makinda au mayai, iwe 
mtini au kwenye ardhi, naye mama amefunika makinda au kuatamia 
mayai, usimchukue mama pamoja na makinda yake. 7 Hakikisha 
umemfukuza mama yao, lakini unaweza kuchukua makinda. Fanya 
hivyo ili mambo yakuendee vyema na uishi muda mrefu. 


8 “Ukijenga nyumba mpya, ni lazima pia ujenge ukuta kuzunguka 
ukingo wa paa lako, ili mtu asianguke kutoka kwenye paa nawe 
uiletee familia yako hatia ya damu. 


9 “Usipande aina mbili za mbegu katika shamba lako la mizabibu. La 
sivyo, mazao yote utakayopata kutokana na mbegu hizo na pia 
zabibu zitakuwa za mahali patakatifu. 


10 “Usilime kwa ng'ombe dume na punda pamoja. 
11 “Usivae nguo zilizotengenezwa kwa kuchanganya sufu na kitani. 


12 “Unapaswa kutengeneza vishada kwenye pembe nne za nguo 
unazovaa. 


13 “Mwanamume akimchukua mke na kufanya ngono naye lakini 
baadaye amchukie+ 14 na kudai kwamba ana mwenendo mbaya na 
kumharibia sifa kwa kusema, ‘Nilimchukua mwanamke huyu, lakini 
nilipofanya ngono naye sikupata uthibitisho wa kwamba yeye ni 
bikira, 15 baba na mama ya msichana huyo wanapaswa 
kuwapelekea wazee walio kwenye lango la jiji uthibitisho wa kwamba 
msichana huyo alikuwa bikira. 16 Baba ya msichana huyo 
atawaambia hivi wazee hao: ‘Nilimpa mwanamume huyu binti yangu 
awe mke wake, lakini anamchukia” 17 na anadai kwamba ana 
mwenendo mbaya kwa kusema, “Nimegundua kwamba binti yenu si 
bikira.” Sasa huu ndio uthibitisho wa ubikira wa binti yangu.' Kisha 
watatandaza nguo hiyo mbele ya wazee wa jiji. 18 Wazee wa jiji 
watamchukua mwanamume huyo na kumtia nidhamu. 19 Watamtoza 
shekeli 100 za fedha na kumpa baba ya msichana huyo, kwa 
sababu mtu huyo alimharibia sifa bikira wa Israeli, naye ataendelea 
kuwa mke wake. Maadamu mwanamume huyo anaishi, 
hataruhusiwa kumtaliki msichana huyo. 


20 “Hata hivyo, ikiwa madai hayo ni ya kweli na hakuna uthibitisho 
kwamba msichana huyo alikuwa bikira, 21 wanapaswa kumpeleka 
msichana huyo kwenye mlango wa nyumba ya baba yake, na 
wanaume wa jiji watamuua kwa kumpiga mawe, kwa sababu 
ametenda jambo la aibu katika Israeli kwa kufanya uasherati” katika 


nyumba ya baba yake. Kwa hiyo ni lazima mwondoe uovu miongoni 
mwenu. 


22 “Mwanamume akipatikana akifanya ngono na mke wa 
mwanamume mwingine, ni lazima wote wawili wauawe pamoja, 
mwanamume huyo pamoja na mwanamke aliyefanya naye ngono. 
Kwa hiyo ni lazima mwondoe uovu katika Israeli. 


23 “Ikiwa bikira amechumbiwa na mwanamume, kisha mwanamume 


na mwanamume huyo kwa sababu alimwaibisha mke wa 
mwanamume mwenzake. Kwa hiyo ni lazima mwondoe uovu 
miongoni mwenu. 


25 “Hata hivyo, ikiwa mwanamume huyo alimkuta uwanjani 
msichana huyo aliyechumbiwa na kumkamata kwa nguvu na 
kufanya naye ngono, mwanamume huyo aliyelala naye atauawa 
peke yake, 26 lakini msimtendee lolote msichana huyo. Msichana 
huyo hajatenda dhambi inayostahili kifo. Kisa chake ni sawa na cha 
mtu anayemshambulia mwenzake na kumuua. 27 Kwa maana 
mwanamume huyo alimkuta uwanjani, na msichana huyo 
aliyechumbiwa akapiga mayowe, lakini hakukuwa na mtu wa 
kumwokoa. 


28 “Mwanamume akikutana na bikira ambaye hajachumbiwa kisha 
amkamate kwa nguvu na kufanya naye ngono, nao wagunduliwe, 
29 mwanamume aliyefanya ngono na msichana huyo anapaswa 
kumpa baba ya msichana huyo shekeli 50 za fedha, naye atakuwa 


mke wake. Kwa sababu mwanamume huyo alimwaibisha, 
hataruhusiwa kumtaliki msichana huyo maisha yake yote. 


30 “Hakuna mwanamume anayepaswa kumwoa” mke wa baba yake, 
ili asimwaibishe baba yake.” 


A Kum. 22:13 Au “amkatae.” 

A Kum. 22:16 Au “anamkataa.” 

A Kum. 22:21 Au “ukahaba.” 

A Kum. 22:30 Tnn., “kumchukua.” 


^ Kum. 22:30 Tnn., “asimfunue nguo baba yake.” 


Kumbukumbu la Torati 23:1-25 


23 “Mwanamume yeyote aliyehasiwa kwa kuminywa mapumbu au 
kwa kukatwa uume wake hapaswi kuja katika kutaniko la Yehova. 


2 “Hakuna mwanaharamu anayepaswa kuingia katika kutaniko la 
Yehova. Hata kufikia kizazi cha kumi, hakuna mzao wake yeyote 
anayepaswa kuja katika kutaniko la Yehova. 


3 “Hakuna Mwamoni au Mmoabu anayepaswa kuja katika kutaniko 
la Yehova. Hata kufikia kizazi cha kumi, hakuna mzao wao yeyote 
anayepaswa kuja katika kutaniko la Yehova, 4 kwa sababu 
hawakuwasaidia kwa kuwapa chakula na maji mlipokuwa njiani 
kutoka Misri, na kwa sababu walimkodi Balaamu mwana wa Beori 
kutoka Pethori kule Mesopotamia ili awalaani ninyi. 5 Lakini Yehova 
Mungu wenu alikataa kumsikiliza Balaamu. Badala yake, Yehova 
Mungu wenu alibadili laana hiyo ikawa baraka kwenu, kwa sababu 
Yehova Mungu wenu aliwapenda. $ Hampaswi kamwe kuhangaikia 
hali yao wala kuwasaidia kupata ufanisi siku zenu zote. 


7 “Msimchukie Mwedomu, kwa sababu yeye ni ndugu yenu. 


“Msimchukie Mmisri, kwa maana mlikuwa wakaaji wageni katika nchi 
yao. 8 Kizazi cha tatu cha watoto wao kinaweza kuja katika kutaniko 
la Yehova. 


9 “Mnapopiga kambi ili kuwashambulia maadui wenu, mnapaswa 
kuepuka kitu chochote kibaya.” 10 Ikiwa mwanamume ni mchafu kwa 
sababu ametokwa na shahawa usiku, anapaswa kwenda nje ya 
kambi, asirudi kambini. 11 Ifikapo jioni, anapaswa kuoga kwa maji, 
kisha anaweza kurudi kambini jua linapotua. 12 Mahali pa faragha” 
panapaswa kutengwa nje ya kambi, na mnapaswa kwenda kujisaidia 


huko. 13 Kati ya vifaa vyenu mtakuwa na kijiti. Mnapochuchumaa 
nje, mnapaswa kukitumia kuchimba shimo na kisha kufunika kinyesi 
chenu. 14 Kwa maana Yehova Mungu wenu anatembea katika kambi 
yenu ili awakomboe na kuwatia maadui wenu mikononi mwenu, na 
lazima kambi yenu iwe takatifu, ili asione kitu chochote kichafu ndani 
yenu, naye ageuke na kuacha kutembea pamoja nanyi. 


15 “Mtumwa akimkimbia bwana wake na kuja kwako usimrudishe 
kwa bwana wake. 16 Anaweza kukaa pamoja nawe mahali popote 
atakapochagua katika mojawapo ya majiji yenu, popote 
anapopenda. Usimtese. 


17 “Binti yeyote wa Israeli hapaswi kuwa kahaba wa hekaluni, wala 
mwana yeyote wa Israeli hapaswi kuwa kahaba wa hekaluni. 

18 Hampaswi kuleta mapato ya mwanamke kahaba au mapato” ya 
mwanamume kahaba” katika nyumba ya Yehova Mungu wenu ili 
kutimiza nadhiri, kwa sababu vyote viwili ni chukizo kwa Yehova 
Mungu wenu. 


19 “Usimtoze riba ndugu yako, iwe ni riba ya mkopo wa pesa, 
chakula, au kitu chochote kinachoweza kutozwa riba. 20 Unaweza 
kumtoza riba mgeni, lakini usimtoze riba ndugu yako, ili Yehova 
Mungu wako akubariki katika kazi zote utakazofanya katika nchi 
mnayoenda kumiliki. 


21 “Ukiweka nadhiri kwa Yehova Mungu wako, usikawie kuitimiza. 
Kwa maana Yehova Mungu wako kwa hakika atakudai; la sivyo, 
utakuwa umetenda dhambi. 22 Lakini usipoweka nadhiri, hutakuwa 
na hatia ya dhambi. 23 Unapaswa kutimiza maneno ya kinywa 
chako, na ni lazima utekeleze nadhiri uliyoweka kwa kinywa chako 
mwenyewe kama toleo la hiari kwa Yehova Mungu wako. 


24 “Ukiingia katika shamba la mizabibu la jirani yako, unaweza kula 
zabibu za kutosha mpaka utosheke, lakini hupaswi kutia zabibu 
zozote katika chombo chako. 


25 “Ukiingia katika shamba la nafaka la jirani yako, unaweza 
kukwanyua kwa mkono wako masuke yaliyokomaa, lakini hupaswi 
kutumia mundu kukata nafaka ya jirani yako. 


A Kum. 23:9 Au “kinachochafua.” 
A Kum. 23:12 Yaani, choo. 
A Kum. 23:18 Au “malipo.” Tnn., “bei.” 


A Kum. 23:18 Tnn., “mbwa.” 


Kumbukumbu la Torati 24 : 1 - 22 


24 “Mwanamume akimwoa mwanamke lakini hapendezwi naye kwa 
sababu ameona jambo fulani lisilofaa kwake, ni lazima amwandikie 
mwanamke huyo cheti cha talaka, ampe, na kumruhusu aondoke 
nyumbani mwake. 2 Akiondoka katika nyumba hiyo, anaweza 
kwenda kuolewa na mwanamume mwingine. 3 Mwanamume huyo 
wa pili akimchukia” na kumwandikia cheti cha talaka, kisha ampe na 
kumruhusu aondoke nyumbani mwake, au mwanamume huyo wa 
pili aliyemwoa akifa, 4 mume wake wa kwanza aliyemfukuza 
hataruhusiwa kumchukua tena awe mke wake baada ya mwanamke 
huyo kutiwa unajisi, kwa maana jambo hilo ni chukizo kwa Yehova. 
Hampaswi kuleta dhambi katika nchi ambayo Yehova Mungu wenu 
anawapa kuwa urithi. 


5 “Mwanamume aliyeoa karibuni hapaswi kutumikia jeshini wala 
kupewa majukumu mengine yoyote. Anapaswa kuwa huru kwa 
mwaka mmoja na kubaki nyumbani ili amfurahishe mke wake. 


6 “Hakuna mtu anayepaswa kuchukua jiwe la chini la kusagia au 
jiwe la juu kuwa dhamana kwa ajili ya mkopo,” kwa sababu kufanya 
hivyo ni sawa na kuchukua riziki ya” mtu kuwa dhamana. 


7 “Ikiwa mtu atapatikana akiwa amemteka nyara ndugu yake 
Mwisraeli, naye amemtesa na kumuuza, mtekaji nyara huyo lazima 
auawe. Mnapaswa kuondoa uovu miongoni mwenu. 


8 “Ikiwa ugonjwa wa ukoma” umetokea na kuenea, muwe 
waangalifu sana kufanya mambo yote ambayo makuhani Walawi 
watawaagiza mfanye. Muwe waangalifu kufanya kama tu 


nilivyowaamuru. 9 Kumbukeni jinsi Yehova Mungu wenu 
alivyomtendea Miriamu mlipokuwa njiani kutoka Misri. 


10 “Ukimkopesha jirani yako kitu chochote, hupaswi kuingia 
nyumbani mwake ili kuchukua kitu anachotoa kuwa dhamana. 

11 Unapaswa kusimama nje, na mtu huyo uliyemkopesha anapaswa 
kukuletea nje kitu anachotoa kuwa dhamana. 12 Na ikiwa mtu huyo 
ni maskini, hupaswi kulala na kitu alichokupa kuwa dhamana. 

13 Unapaswa kufanya yote uwezayo kumrudishia kitu alichokupa 
kuwa dhamana baada tu ya jua kutua, naye atakuwa na vazi lake 
anapoenda kulala, na atakubariki; nawe utakuwa mwadilifu mbele za 
Yehova Mungu wako. 


14 “Usimlaghai kibarua mwenye uhitaji na maskini, awe ni mmoja wa 
ndugu zako au ni mkaaji mgeni katika nchi yenu, ndani ya majiji” 
yenu. 15 Unapaswa kumpa mshahara wake siku hiyohiyo, kabla ya 
jua kutua, kwa sababu ana uhitaji na uhai wake unategemea” 
mshahara wake. Usipofanya hivyo, atamlilia Yehova, nawe utakuwa 
na hatia ya dhambi. 


16 “Akina baba hawapaswi kuuawa kwa sababu ya dhambi za wana 
wao, na wana hawapaswi kuuawa kwa sababu ya dhambi za baba 
zao. Mtu anapaswa kuuawa kwa sababu ya dhambi yake 
mwenyewe. 


17 “Usipotoshe hukumu ya mkaaji mgeni au ya yatima, nawe 
hupaswi kuchukua vazi la mjane kuwa dhamana ya mkopo.” 

18 Kumbukeni kwamba mlikuwa watumwa nchini Misri, na Yehova 
Mungu wenu akawakomboa kutoka huko. Ndiyo sababu 
ninawaamuru mfanye hivyo. 


19 “Unapovuna mavuno yako shambani na kusahau tita shambani, 
usirudi kulichukua. Linapaswa kuachwa kwa ajili ya mkaaji mgeni, 
yatima, na mjane, ili Yehova Mungu wako akubariki katika kila jambo 
unalofanya. 


20 “Unapoupiga mzeituni ili kuangusha zeituni, hupaswi kurudia 
kufanya hivyo kwenye matawi yake. Matunda yanayobaki 
utamwachia mkaaji mgeni, yatima, na mjane. 


21 “Unapokusanya zabibu katika shamba lako la mizabibu, hupaswi 
kurudi kukusanya zabibu zilizobaki. Unapaswa kumwachia mkaaji 
mgeni, yatima, na mjane. 22 Kumbukeni kwamba mlikuwa watumwa 
nchini Misri. Ndiyo sababu ninawaamuru mfanye hivyo. 


A Kum. 24:3 Au “akimkataa.” 
A Kum. 24:6 Au “rehani.” 
A Kum. 24:6 Au “kuchukua uhai wa; kuchukua nafsi ya.” 


A Kum. 24:8 Neno la Kiebrania linalotafsiriwa “ukoma” lina maana 
pana na linaweza kutia ndani magonjwa mbalimbali ya ngozi 
yanayoambukiza. Linaweza pia kutia ndani maambukizi fulani 
yaliyopatikana kwenye nguo na nyumba. 


A Kum. 24:14 Tnn., “malango.” 
A Kum. 24:15 Au “nafsi yake inategemea.” 


A Kum. 24:17 Au “rehani.” 


Kumbukumbu la Torati 25:1-19 


25 “Watu wakizozana, wanaweza kwenda kuwaona waamuzi, nao 
wataamua kesi yao na kumtangaza mtu asiye na hatia kuwa 
mwadilifu na aliye na hatia kuwa mwovu. 2 Ikiwa mtu mwovu 
anastahili kupigwa viboko, mwamuzi atamwagiza alale chini 
kifudifudi, na mtu huyo atapigwa viboko mbele yake. Idadi ya viboko 
inapaswa kulingana na uovu aliotenda. 3 Anaweza kumpiga kufikia 
viboko 40, lakini asizidishe. Akiendelea kumpiga viboko zaidi, ndugu 
yenu ataaibika machoni penu. 


4 “Hupaswi kumfunga kinywa ng'ombe dume anapopura nafaka. 


> “Ikiwa ndugu wanaishi pamoja na mmoja wao afe bila mwana, mke 
wa yule aliyekufa hapaswi kuolewa na mwanamume mwingine nje 
ya ukoo huo. Ndugu ya mume wake anapaswa kwenda kwake, 
amchukue awe mke wake, na kufunga naye ndoa ya ndugu mkwe. 

6 Mtoto wa kwanza atakayemzaa ataendeleza jina la ndugu yake 
aliyekufa, ili jina lake lisifutiliwe mbali kutoka Israeli. 


7 “Sasa ikiwa mwanamume huyo hataki kumwoa mjane wa ndugu 
yake, mjane huyo anapaswa kwenda kwa wazee kwenye lango la jiji 
na kuwaambia, ‘Ndugu ya mume wangu amekataa kuhifadhi jina la 
ndugu yake katika Israeli. Amekataa kufunga nami ndoa ya ndugu 
mkwe. 8 Ni lazima wazee wa jiji lake wamwite na kuzungumza naye. 
Ikiwa atasisitiza hivi: ‘Sitaki kumwoa, 9 basi mjane wa ndugu yake 
atamkaribia mbele ya wazee, atamvua mwanamume huyo kiatu, 
kisha amtemee mate usoni na kusema, ‘Hivyo ndivyo anavyopaswa 
kutendewa mwanamume ambaye hatajenga familia ya ndugu yake.’ 
10 Kisha, jina la familia” yake katika Israeli litakuwa ‘Familiaž ya mtu 
aliyevuliwa kiatu.’ 


11 “Wanaume wawili wakipigana na mke wa mmoja wao aingilie kati 
ili kumlinda mume wake asipigwe, naye aunyooshe mkono wake na 
kumkamata sehemu za siri mwanamume anayepigana na mume 
wake, 12 ni lazima mumkate mkono mwanamke huyo. Hampaswi” 
kumhurumia. 


13 “Hupaswi kuwa na aina mbili za mawe ya mizani katika mfuko 
wako, jiwe kubwa na dogo. 14 Hupaswi kuwa na aina mbili za 
vyombo vya kupimia” nyumbani mwako, kikubwa na kidogo. 

15 Unapaswa kuwa na mawe ya kupimia yaliyo sahihi na ya haki na 
kipimo kilicho sahihi na cha haki, ili uendelee kuishi kwa muda mrefu 
katika nchi ambayo Yehova Mungu wenu anawapa. 16 Kwa maana 
kila mtu asiyetenda haki ambaye anafanya mambo hayo ni chukizo 
kwa Yehova Mungu wenu. 


17 “Kumbukeni yale ambayo Waamaleki waliwatendea mlipokuwa 
njiani kutoka Misri, 18 jinsi walivyokutana nanyi njiani na 
kuwashambulia wale wote waliokuwa wakijikokota nyuma mlipokuwa 
mmechoka na kuishiwa nguvu. Hawakumwogopa Mungu. 19 Yehova 
Mungu wenu atakapokuwa amewapumzisha kutokana na maadui 
wenu wote wanaowazunguka katika nchi ambayo Yehova Mungu 
wenu anawapa kuwa urithi ili mwimiliki, mnapaswa kuwaangamiza 
kabisa Waamaleki ili wasikumbukwe tena chini ya mbingu. Msisahau 
jambo hilo. 


^ Kum. 25:10 Au "jina la nyumba.” Tnn., “jina lake.” 
^ Kum. 25:10 Tnn., “Nyumba.” 


^ Kum. 25:12 Tnn., “Jicho lenu halipaswi.” 


^ Kum. 25:14 Tnn., “efa na efa.” Angalia Nyongeza B14. 


Kumbukumbu la Torati 26 : 1-19 


26 “Mwishowe mtakapoingia katika nchi ambayo Yehova Mungu 
wenu anawapa kuwa urithi wenu, nanyi mmeimiliki na mnaishi ndani 
yake, 2 mtachukua baadhi ya mavuno ya kwanza ya mazao” yote ya 
ardhi, mtakayokusanya katika nchi yenu ambayo Yehova Mungu 
wenu anawapa, na kuyatia katika kikapu na kwenda mahali ambapo 
Yehova Mungu wenu atachagua jina lake likae hapo. 3 Mtaenda kwa 
kuhani atakayekuwa akihudumu wakati huo na kumwambia, 'Leo 
nimekuja kumjulisha Yehova Mungu wako kwamba nimeingia katika 
nchi ambayo Yehova aliwaapia mababu zetu kwamba atatupa sisi.’ 


4 “Kisha kuhani atachukua kikapu hicho kutoka mkononi mwako na 
kukiweka mbele ya madhabahu ya Yehova Mungu wako. > Halafu 
utatangaza hivi mbele za Yehova Mungu wako: 'Baba yangu alikuwa 
Mwaramu aliyekuwa akitangatanga,” akashuka kwenda Misri na 
kukaa huko akiwa mgeni, akiwa na watu wachache wa familia yake. 
Lakini huko akawa taifa kubwa, lenye nguvu na lenye watu wengi. 

6 Na Wamisri wakatutesa na kutukandamiza na kututumikisha 
kikatili. ” Basi tukaanza kumlilia Yehova, Mungu wa mababu zetu, 
naye Yehova akasikia sauti yetu na kutazama mateso yetu na taabu 
yetu na kukandamizwa kwetu. 8 Mwishowe Yehova akatutoa Misri 
kwa mkono wenye nguvu na mkono ulionyooshwa na kwa matendo 
yanayotisha na kwa ishara na miujiza. 9 Kisha akatuleta mahali hapa 
na kutupatia nchi hii, nchi inayotiririka maziwa na asali. 10 Sasa 
nimeleta mavuno ya kwanza ya mazao ya ardhi ambayo Yehova 
amenipa.’ 


“Ni lazima ukiweke kikapu hicho mbele za Yehova Mungu wako na 
kuinama mbele za Yehova Mungu wako. 11 Kisha utashangilia kwa 


sababu ya vitu vyote vyema ambavyo Yehova Mungu wako 
amekupa wewe na nyumba yako, wewe na Mlawi na mkaaji mgeni 
aliye miongoni mwenu. 


12 “Baada ya kutoa sehemu yote ya kumi ya mazao yako katika 
mwaka wa tatu, mwaka wa sehemu ya kumi, utampa sehemu hiyo 
Mlawi, mkaaji mgeni, yatima, na mjane, nao watakula na kushiba 
katika majiji” yenu. 13 Kisha utasema hivi mbele za Yehova Mungu 
wako: ‘Nimeondoa sehemu takatifu kutoka katika nyumba yangu na 
kumpa Mlawi, mkaaji mgeni, yatima, na mjane, kama ulivyoniamuru. 
Sijavunja wala kupuuza amri zako. 14 Sikuila nikiomboleza wala 
kutoa kisehemu chochote nikiwa mchafu au kutoa kisehemu 
chochote kwa ajili ya wafu. Nimetii sauti ya Yehova Mungu wangu na 
kufanya mambo yote uliyoniamuru. 15 Sasa tazama chini kutoka 
katika makao yako matakatifu, mbinguni, na kuwabariki watu wako 
Waisraeli na nchi ambayo umetupatia, kama ulivyowaapia mababu 
zetu, nchi inayotiririka maziwa na asali.’ 


16 “Siku ya leo Yehova Mungu wako anakuamuru utekeleze masharti 
haya na sheria hizi.” Ni lazima uzishike na kuzitekeleza kwa moyo 
wako wote na nafsi” yako yote. 17 Leo Yehova amewatangazia 
kwamba atakuwa Mungu wenu mnapotembea katika njia zake na 
kushika masharti yake, amri zake, na sheria zake,” na mnaposikiliza 
sauti yake. 18 Na leo mmemtangazia Yehova kwamba mtakuwa watu 
wake, mali yake ya pekee,” kama alivyowaahidi, na kwamba 
mtashika amri zake zote 19 na kwamba atawakweza juu ya mataifa 
mengine yote ambayo ameyatokeza, akiwapa sifa na umaarufu na 
utukufu mnapothibitisha kwamba ninyi ni taifa takatifu kwa Yehova 
Mungu wenu, kama alivyoahidi.” 


26:2 Tnn., “matunda.” 


A Kum. 


A Kum. 


A Kum. 


26:5 Au labda, “akiangamia.” 


26:12 Tnn., “malango.” 


A Kum. 


A Kum. 
A Kum. 


A Kum. 


26:16 Tnn., “maamuzi haya ya hukumu.” 
26:16 Angalia Kamusi. 
26:17 Tnn., “maamuzi yake ya hukumu.” 


26:18 Au “mali yake anayothamini sana.” 


Kumbukumbu la Torati 27 : 1-26 


27 Kisha Musa pamoja na wazee wa Israeli wakawaamuru watu hivi: 
“Shikeni kila amri ninayowapa leo. 2 Na siku mtakayovuka Yordani 
kuingia katika nchi ambayo Yehova Mungu wenu anawapa, 
mtapanga mawe makubwa na kuyapaka chokaa.” 3 Kisha mwandike 
juu yake maneno yote ya Sheria hii mtakapokuwa mmevuka, ili 
muweze kuingia katika nchi ambayo Yehova Mungu wenu anawapa, 
nchi inayotiririka maziwa na asali, kama Yehova Mungu wa mababu 
zenu alivyowaahidi. 4 Mtakapokuwa mmevuka Yordani, mnapaswa 
kupanga mawe hayo kwenye Mlima Ebali na kuyapaka chokaa,” 
kama ninavyowaamuru leo. > Pia mtamjengea Yehova Mungu wenu 
madhabahu huko, madhabahu ya mawe. Msitumie vifaa vya chuma 
kuijenga. $ Mnapaswa kuijenga madhabahu ya Yehova Mungu wenu 
kwa mawe ambayo hayajachongwa na kumtolea Yehova Mungu 
wenu dhabihu za kuteketezwa juu yake. 7 Mtatoa dhabihu za 
ushirika na kuzila mahali hapo, nanyi mtashangilia mbele za Yehova 
Mungu wenu. 8 Andikeni waziwazi maneno yote ya Sheria hii juu ya 
mawe hayo.” 


9 Kisha Musa na makuhani Walawi wakawaambia hivi Waisraeli 
wote: “Nyamazeni, msikilize, enyi Waisraeli. Siku ya leo mmekuwa 
watu wa Yehova Mungu wenu. 10 Ni lazima msikilize sauti ya Yehova 
Mungu wenu na kutekeleza amri zake na masharti yake, 
ninayowaamuru leo.” 


11 Siku hiyo Musa akawaamuru watu hivi: 12 “Makabila yafuatayo 
yatasimama kwenye Mlima Gerizimu ili kuwabariki watu 
mtakapokuwa mmevuka Yordani: Simeoni, Lawi, Yuda, Isakari, 
Yosefu, na Benjamini. 13 Na makabila yafuatayo yatasimama 


kwenye Mlima Ebali ili kutangaza laana: Rubeni, Gadi, Asheri, 
Zabuloni, Dani, na Naftali. 14 Na Walawi watamwambia hivi kila 
Mwisraeli kwa sauti kubwa: 


15 “Amelaaniwa mtu anayetengeneza sanamu ya kuchongwa au 
sanamu ya chuma,” kitu kinachomchukiza Yehova, 
kilichotengenezwa na mikono ya fundi,” na ambaye amekificha.' (Na 
watu wote watasema, ‘Amina!*) 


16 “Amelaaniwa mtu anayemdharau baba yake au mama yake.' (Na 
watu wote watasema, 'Amina!) 


17 “Amelaaniwa mtu anayesogeza alama ya mpaka wa jirani yake.’ 
(Na watu wote watasema, 'Amina!') 


18 “Amelaaniwa mtu anayemfanya kipofu apotee njia.' (Na watu 
wote watasema, 'Amina!') 


19 “Amelaaniwa mtu anayepotosha haki ya mkaaji mgeni, yatima, au 
mjane.’ (Na watu wote watasema, “Amina! 


20 “Amelaaniwa mtu anayefanya ngono na mke wa baba yake, kwa 
sababu amemwaibisha baba yake.” (Na watu wote watasema, 
“Amina! 


21 “Amelaaniwa mtu anayefanya ngono na mnyama yeyote.' (Na 
watu wote watasema, 'Amina!) 


22 “Amelaaniwa mtu anayefanya ngono na dada yake, binti ya baba 
yake au binti ya mama yake.’ (Na watu wote watasema, 'Amina!') 


23 “Amelaaniwa mtu anayefanya ngono na mama mkwe wake.’ (Na 
watu wote watasema, 'Amina!) 


24 “Amelaaniwa mtu anayemvizia na kumuua jirani yake.’ (Na watu 
wote watasema, 'Amina!') 


25 “Amelaaniwa mtu anayekubali rushwa ili amuue mtu asiye na 
hatia.’ (Na watu wote watasema, 'Amina!') 


26 “Amelaaniwa mtu ambaye hataunga mkono maneno haya ya 
Sheria kwa kuyatekeleza.’ (Na watu wote watasema, 'Amina!') 


A Kum. 27:2 Au “kuyapiga lipu.” 

A Kum. 27:4 Au “kuyapiga lipu.” 

A Kum. 27:15 Au “sanamu ya kuyeyushwa.” 
A Kum. 27:15 Au “fundi wa mbao na chuma.” 
A Kum. 27:15 Au “Na iwe hivyo!” 


A Kum. 27:20 Tnn., “amemfunua nguo baba yake.” 


Kumbukumbu la Torati 28 : 1-68 


28 “Nanyi kwa hakika mkiisikiliza sauti ya Yehova Mungu wenu kwa 
kuwa waangalifu kutenda amri zake zote ninazowaamuru leo, kwa 
hakika Yehova Mungu wenu atawakweza juu ya mataifa mengine 
yote ya dunia. 2 Baraka hizi zote zitawajia na kuwatangulia, kwa 
sababu mnaendelea kuisikiliza sauti ya Yehova Mungu wenu: 


4 “Watoto wenu” watabarikiwa na pia mazao ya ardhi yenu na 
watoto wa mifugo yenu, ng'ombe wenu wachanga na wanakondoo 
wenu. 


> “Kikapu chenu na bakuli lenu la kukandia litabarikiwa. 
6 “Mtabarikiwa mnapoingia ndani, na mtabarikiwa mnapotoka nje. 


7 “Yehova atafanya maadui wanaowashambulia washindwe mbele 
yenu. Watawashambulia kutoka upande mmoja, lakini watawakimbia 
wakielekea pande saba tofauti. 8 Yehova atawaagizia baraka katika 
maghala yenu na katika kila kazi mnayofanya, na kwa hakika 
atawabariki katika nchi ambayo Yehova Mungu wenu anawapa. 

9 Yehova atawafanya kuwa taifa lake takatifu, kama alivyowaapia, 
kwa sababu mnaendelea kushika amri za Yehova Mungu wenu na 
kutembea katika njia zake. 10 Mataifa yote duniani yatalazimika 
kuona kwamba mmeitwa kwa jina la Yehova, nayo yatawaogopa 
ninyi. 

11 “Yehova atawafanya muwe na watoto wengi sana na mifugo mingi 
sana na mazao mengi sana katika nchi ambayo Yehova aliwaapia 
mababu zenu kwamba atawapa ninyi. 12 Yehova atawafungulia 


ghala lake zuri, mbingu, ili mvua inyeshe juu ya nchi yenu katika 
majira yake na kubariki kila jambo mnalofanya. Mtayakopesha 
mataifa mengi, lakini ninyi wenyewe hamtahitaji kukopa. 13 Yehova 
atawafanya kuwa kichwa wala si mkia; nanyi mtakuwa juu wala si 
chini, mkiendelea kutii amri za Yehova Mungu wenu ninazowaamuru 
leo mzishike na kuzitenda. 14 Msikengeuke kutoka katika maneno 
yote ninayowaamuru ninyi leo, na kwenda kulia au kushoto, kwa 
kufuata miungu mingine ili kuiabudu. 


15 “Lakini msipoisikiliza sauti ya Yehova Mungu wenu kwa kuwa 
waangalifu kutenda amri zake zote na sheria zake ninazowaamuru 
leo, laana hizi zote zitawajia na kuwatangulia: 


17 “Kikapu chenu na bakuli lenu la kukandia vitalaaniwa. 


18 “Watoto wenu” na mazao ya ardhi yenu na ng'ombe wenu 
wachanga na wanakondoo wenu watalaaniwa. 


19 “Mtalaaniwa mnapoingia ndani na mtalaaniwa mnapotoka nje. 


20 “Yehova atawaletea laana, vurugu na adhabu katika kila kazi 
mnayofanya mpaka mtakapoangamizwa na kutoweka upesi, kwa 
sababu ya mazoea yenu maovu na kuniacha mimi. 21 Yehova 
atafanya magonjwa yawaandame mpaka atakapokuwa 
amewaangamiza kutoka katika nchi mnayoenda kuimiliki. 22 Yehova 
atawapiga kwa kifua kikuu, homa kali, mwasho, joto la homa, 
upanga, upepo unaochoma, na kuvu; navyo vitawaandama mpaka 
mtakapoangamia. 23 Anga lililo juu ya vichwa vyenu litakuwa shaba, 
na dunia iliyo chini yenu itakuwa chuma. 24 Yehova atafanya mvua 
ya nchi yenu iwe ungaunga na mavumbi ambayo yatawanyeshea 


kutoka mbinguni mpaka mtakapoangamia kabisa. 25 Yehova 
atafanya mshindwe mbele ya maadui wenu. Mtawashambulia kutoka 
upande mmoja, lakini mtawakimbia mkielekea pande saba tofauti; 
nanyi mtakuwa kitu cha kutisha kwa falme zote za dunia. 26 Na maiti 
zenu zitakuwa chakula kwa kila ndege wa angani na mnyama wa 
ardhini, na hakuna mtu atakayewafukuza. 


27 “Yehova atawapiga kwa majipu ya Misri, bawasiri, ukurutu, na 
upele wa ngozi, nanyi hamtaweza kupona magonjwa hayo. 

28 Yehova atawaletea kichaa na upofu na kuwafanya 
mchanganyikiwe.” 29 Mtapapasa-papasa wakati wa adhuhuri, kama 
kipofu anavyopapasa-papasa gizani, nanyi hamtafanikiwa katika 
jambo lolote mnalofanya; na watu watawalaghai na kuwanyang'anya 
vitu vyenu daima, na hakuna atakayewaokoa. 30 Utamchumbia 
mwanamke, lakini mwanamume mwingine atambaka. Utajenga 
nyumba, lakini hutaishi ndani yake. Utapanda shamba la mizabibu, 
lakini hutaanza kula matunda yake. 31 Ng'ombe dume wako 
atachinjwa mbele ya macho yako, lakini hutakula nyama yake. 
Punda wako ataibwa mbele ya macho yako, lakini hatarudishwa. 
Maadui wako watapewa kondoo wako, lakini hakuna 
atakayekusaidia. 32 Watu wengine watapewa wana wako na mabinti 
wako huku ukitazama, na sikuzote utatamani kuwaona, lakini mikono 
yako haitakuwa na nguvu za kufanya chochote. 33 Mavuno ya ardhi 
yako na mazao yako yote yataliwa na watu usiowajua, na Sikuzote 
watu watawalaghai na kuwakandamiza. 34 Mtashikwa na kichaa kwa 
sababu ya mambo mtakayoona kwa macho yenu. 


35 “Yehova atayapiga magoti yenu na miguu yenu kwa majipu yenye 
maumivu makali na yasiyopona, kuanzia nyayo za miguu yenu 
mpaka utosini. 36 Yehova atawapeleka ninyi na mfalme 


mliyemchagua awe juu yenu, kwenye taifa ambalo ninyi hamlijui 
wala mababu zenu hawakulijua, na huko mtaabudu miungu mingine, 
miungu ya miti na ya mawe. 37 Nanyi mtakuwa kitu cha kutisha na 
cha kudharauliwa,” na kitu cha kudhihakiwa miongoni mwa mataifa 
yote ambako Yehova atawapeleka. 


38 “Mtapanda mbegu nyingi shambani, lakini mtavuna mazao 
machache, kwa sababu nzige watayala. 39 Mtapanda na kupalilia 
mashamba ya mizabibu, lakini hamtakunywa divai kamwe wala 
kukusanya zabibu zozote, kwa sababu kiwavi atazila. 40 Mtakuwa na 
mizeituni katika eneo lenu lote, lakini hamtajipaka mafuta yoyote, 
kwa sababu zeituni zenu zitaanguka. 41 Mtazaa wana na mabinti, 
lakini hawataendelea kuwa wenu, kwa sababu watapelekwa 
utekwani. 42 Makundi ya wadudu” yatavamia miti yenu yote na 
mazao ya ardhi yenu. 43 Mkaaji mgeni aliye miongoni mwenu 
ataendelea kupanda juu yenu zaidi na zaidi, huku ninyi mkiendelea 
kushuka chini zaidi na zaidi. 44 Atawakopesha, lakini ninyi 
hamtamkopesha. Atakuwa kichwa, lakini ninyi mtakuwa mkia. 


45 “Laana hizi zote hakika zitawajia na kuwafuatia na kuwatangulia 
mpaka mtakapokuwa mmeangamizwa, kwa sababu hamkuisikiliza 
sauti ya Yehova Mungu wenu kwa kushika amri zake na sheria zake 
alizowaamuru. 46 Nazo zitaendelea kuwaandama ninyi na wazao 
wenu kama ishara na dalili ya kudumu, 47 kwa sababu 
hamkumtumikia Yehova Mungu wenu kwa furaha na shangwe 
moyoni mlipokuwa na wingi wa kila kitu. 48 Yehova atawatuma 
maadui wenu wawashambulie, nanyi mtawatumikia mkiwa na njaa 
na kiu na uchi na mkiwa maskini kabisa.” Ataweka nira ya chuma 
kwenye shingo zenu mpaka atakapokuwa amewaangamiza. 


49 “Yehova ataleta dhidi yenu taifa la mbali, kutoka mwisho wa 
dunia; litawarukia kama tai, taifa ambalo hamtaelewa lugha yake, 

50 taifa lenye uso mkali ambalo haliwajali wazee wala kuwahurumia 
vijana. 51 Watu hao watawala watoto wa mifugo yenu na mazao ya 
ardhi yenu mpaka mtakapokuwa mmeangamizwa. Hawatawaachia 
nafaka yoyote, divai mpya wala mafuta, ng'ombe mchanga wala 
mwanakondoo mpaka watakapokuwa wamewaangamiza. 

52 Watawazingira na kuwafungia ndani ya majiji” yenu yote, katika 
nchi yenu yote, mpaka kuta zenu ndefu na zenye ngome 
mnazozitegemea zitakapoanguka. Naam, kwa hakika watawazingira 
katika majiji yenu yote, katika nchi yenu yote ambayo Yehova Mungu 
wenu amewapa ninyi. 5 Ndipo mtakapolazimika kuwala watoto 
wenu” wenyewe, nyama ya wana wenu na mabinti wenu ambao 
Yehova Mungu wenu amewapa, kwa sababu ya kuzingirwa kabisa 
na kwa sababu ya mateso yatakayosababishwa na adui yenu. 


54 “Hata mwanamume mpole sana na aliyedekezwa miongoni 
mwenu hatamhurumia ndugu yake au mke wake mpendwa au 
wanawe wanaobaki, 5 naye hatawagawia hata kidogo nyama ya 
wanawe ambayo atakula, kwa sababu hana kitu kingine chochote 
cha kula kwa sababu ya kuzingirwa kabisa na kwa sababu ya 
mateso yatakayosababishwa na adui yenu katika majiji yenu. 56 Na 
mwanamke mpole sana na aliyedekezwa miongoni mwenu ambaye 
hata hawezi kuthubutu kukanyaga chini kwa wayo wa mguu wake 
kwa sababu ya kudekezwa sana hatamhurumia mume wake 
mpendwa wala mwanawe wala binti yake, 5 wala hata kondo la 
nyuma linalotoka katikati ya miguu yake wala wana anaozaa, kwa 
sababu atawala kwa siri kwa sababu ya kuzingirwa kabisa na kwa 


sababu ya mateso yatakayosababishwa na adui yenu katika majiji 
yenu. 


58 “Ikiwa hamtashika kwa uangalifu maneno yote ya Sheria hii 
ambayo yameandikwa katika kitabu hiki na msipoliogopa jina hili 
tukufu na lenye kuogopesha, la Yehova Mungu wenu, 59 Yehova 
atawatesa ninyi na wazao wenu kwa mapigo makali sana, mapigo 
makubwa yanayodumu, na magonjwa hatari yanayodumu. 

60 Atawaletea tena magonjwa yote ya Misri mliyokuwa mkiogopa, 
nayo kwa hakika yatawaandama ninyi. 61 Isitoshe, Yehova 
atawaletea pia kila ugonjwa au pigo ambalo halijaandikwa katika 
kitabu hiki cha Sheria mpaka mtakapoangamia. 62 Ingawa 
mmekuwa wengi sana kama nyota za mbinguni, ni wachache sana 
miongoni mwenu watakaobaki, kwa sababu hamkuisikiliza sauti ya 
Yehova Mungu wenu. 


63 “Na kama Yehova alivyopendezwa wakati mmoja kuwafanikisha 
na kuwafanya mwongezeke, ndivyo Yehova atakavyopendezwa 
kuwaharibu na kuwaangamiza; nanyi mtang'olewa kutoka katika nchi 
mnayokaribia kuimiliki. 


64 “Yehova atawatawanya miongoni mwa mataifa yote, kutoka 
mwisho mmoja wa dunia mpaka mwisho mwingine wa dunia, na 
huko mtalazimika kuabudu miungu ya miti na mawe, ambayo wala 
ninyi wala mababu zenu hamwijui. 6 Hamtakuwa na amani 
miongoni mwa mataifa hayo wala mahali pa kupumzisha wayo wa 
mguu wenu. Badala yake, mkiwa huko Yehova atawapa moyo 
wenye mahangaiko na macho yanayodhoofika na hisia za kukata 
tamaa.” 66 Uhai wenu utakabili hatari kubwa, nanyi mtaogopa usiku 
na mchana; nanyi hamtakuwa na uhakika wa kuokoka. 67 Asubuhi 


mtasema, 'Laiti ingekuwa jioni! na jioni mtasema, 'Laiti ingekuwa 
asubuhi! kwa sababu ya woga mtakaohisi mioyoni mwenu na kwa 
sababu ya mambo ambayo macho yenu yataona. 68 Na hakika 
Yehova atawarudisha Misri kwa meli, kupitia ile njia niliyowaambia 
hivi kuihusu: ‘Hamtaiona tena kamwe, na huko mtalazimika kujiuza 


kwa maadui wenu ili kuwa watumwa wa kiume na wa kike, lakini 


hakutakuwa na mtu wa kuwanunua.” 


28:4 Tnn., “Wazao wa tumbo lenu.” 


A Kum. 


A Kum. 


A Kum. 


28:18 Tnn., “Wazao wa tumbo lenu.” 
28:28 Au “mvurugike moyoni.” 


28:37 Tnn., “methali.” 


A Kum. 


28:42 Au “Wadudu wanaoruka.” 


A Kum. 


A Kum. 


28:48 Au “bila kitu chochote.” 


A Kum. 


A Kum. 


28:52 Tnn., “malango.” 


28:53 Tnn., “wazao wa tumbo lenu.” 


A Kum. 


28:65 Au “nafsi iliyokata tamaa.” 


Kumbukumbu la Torati 29 : 1 - 29 


29 Haya ndiyo maneno ya agano ambalo Yehova alimwamuru Musa 
afanye pamoja na Waisraeli katika nchi ya Moabu, mbali na agano 
alilofanya nao kule Horebu. 


2 Kisha Musa akawaita Waisraeli wote na kuwaambia, “Mmeona 
mambo yote ambayo Yehova alifanya mbele ya macho yenu katika 
nchi ya Misri, mambo ambayo alimtendea Farao na watumishi wake 
wote na nchi yake yote, 3 hukumu kubwa ambazo” macho yenu 
yaliona, zile ishara kubwa na miujiza. 4 Lakini mpaka leo hii Yehova 
hajawapa moyo wa kuelewa na macho ya kuona na masikio ya 
kusikia. > ‘Nilipokuwa nikiwaongoza kwa miaka 40 nyikani, nguo 
mlizovaa hazikuchakaa na viatu mlivyovaa havikuchakaa miguuni 
mwenu. $ Hamkula mkate wala kunywa divai wala kinywaji chochote 
chenye kileo, ili mjue kwamba mimi ni Yehova Mungu wenu.’ 

7 Mwishowe mkafika mahali hapa, na Sihoni mfalme wa Heshboni 
na Ogu mfalme wa Bashani wakaja kupigana nasi, lakini 
tukawashinda. 8 Baada ya hayo tukachukua nchi yao na kuwapa 
Warubeni, Wagadi, na nusu ya kabila la Manase iwe urithi wao. 

9 Kwa hiyo, shikeni maneno ya agano hili na kuyatii, ili kila jambo 
mnalofanya lifanikiwe. 


10 “Leo ninyi nyote mmesimama mbele za Yehova Mungu wenu; 
viongozi wa makabila yenu, wazee wenu, maofisa wenu, kila 
mwanamume wa Israeli, 11 watoto wenu, wake zenu, na mkaaji 
mgeni anayeishi kambini mwenu, kuanzia mtu anayewakusanyia 
kuni mpaka anayewatekea maji. 12 Mko hapa ili mwingie katika 
agano la Yehova Mungu wenu na kiapo chake, agano ambalo 
Yehova Mungu wenu anafanya pamoja nanyi leo 13 ili leo awafanye 


ninyi kuwa watu wake na ili awe Mungu wenu, kama alivyowaahidi 
ninyi na kama alivyowaapia mababu zenu, Abrahamu, Isaka, na 
Yakobo. 


14 “Sasa sifanyi agano hili na kiapo hiki pamoja nanyi tu, 15 bali 
nafanya pamoja na ninyi mnaosimama hapa pamoja nasi leo mbele 
za Yehova Mungu wetu na pamoja na wale ambao leo hawapo hapa 
pamoja nasi. 16 (Kwa maana ninyi mnajua vizuri jinsi tulivyoishi 
nchini Misri na jinsi tulivyopita katikati ya mataifa mbalimbali 
tulipokuwa safarini. 17 Nanyi mlikuwa mkiona vitu vyao 
vinavyochukiza na sanamu zao zenye kuchukiza” za miti na mawe, 
fedha na dhahabu, walizokuwa nazo.) 18 Jihadharini kusiwe na 
mwanamume au mwanamke, familia au kabila lolote kati yenu leo 
ambalo moyo wake utageuka na kumwacha Yehova Mungu wetu Ili 
kwenda kuabudu miungu ya mataifa hayo, ili miongoni mwenu 
kusiwe na mzizi unaozaa tunda lenye sumu na pakanga. 


19 “Lakini mtu akisikia maneno ya kiapo hiki na kujigamba moyoni 
mwake akisema, ‘Nitakuwa na amani, ingawa ninasisitiza kwamba 
nitaendelea kutembea katika njia za moyo wangu mwenyewe, na 
hivyo kuharibu kila kitu” kilicho kwenye njia yake, 20 Yehova 
hatakuwa tayari kumsamehe. Badala yake, hasira kali ya Yehova 
itawaka dhidi ya mtu huyo, na laana yote iliyoandikwa katika kitabu 
hiki hakika itampata, na Yehova kwa kweli atafutilia mbali jina la mtu 
huyo kutoka duniani.” 21 Kisha Yehova atamtenga kutoka katika 
makabila yote ya Waisraeli ili apate msiba kulingana na laana yote 
ya agano iliyoandikwa katika kitabu hiki cha Sheria. 


22 “Kizazi cha wakati ujao cha wana wenu na pia wageni kutoka nchi 
ya mbali watakapoona mapigo ya nchi, magonjwa ambayo Yehova 


ameleta juu yake— 23 kiberiti na chumvi na kuteketea, hivi kwamba 
nchi yote haitapandwa wala kuchipuza mimea, wala hakuna mmea 
wowote utakaoota ndani yake, kama ilivyokuwa wakati wa 
maangamizi ya Sodoma na Gomora, Adma na Seboiimu, majiji 
ambayo Yehova aliyaangamiza katika hasira yake na katika 
ghadhabu yake— 24 wao pamoja na mataifa yote watauliza, Kwa 
nini Yehova aliitendea hivi nchi hii? Ni nini kilichomfanya awake 
hasira kali hivi? 25 Kisha watasema, ‘Ni kwa sababu waliliacha 
agano la Yehova, Mungu wa mababu zao, ambalo alifanya pamoja 
nao alipowatoa nchini Misri. 26 Lakini walienda na kuabudu miungu 
mingine na kuiinamia, miungu ambayo hawakuwa wameijua na 
ambayo hakuwaruhusu waiabudu.” 27 Ndipo hasira kali ya Yehova 
ikawaka dhidi ya nchi hiyo, naye akailetea nchi hiyo laana yote 
iliyoandikwa katika kitabu hiki. 28 Kwa hiyo, Yehova akawang'oa 
kutoka katika ardhi yao kwa hasira yake na ghadhabu kali na hamaki 
na kuwapeleka katika nchi nyingine, mahali walipo mpaka leo.’ 


29 “Mambo yaliyofichwa ni ya Yehova Mungu wetu, lakini mambo 
yaliyofunuliwa ni yetu na wazao wetu milele, ili tutekeleze maneno 
yote ya Sheria hii. 


A Kum. 29:3 Au “majaribu makubwa ambayo.” 


A Kum. 29:17 Huenda neno la Kiebrania linahusiana na neno “mavi,” 
nalo hutumiwa kuonyesha dharau. 


A Kum. 29:19 Tnn., “kitu kilichonyweshwa maji vizuri pamoja na kitu 
kilichokauka.” 


A Kum. 29:20 Tnn., “chini ya mbingu.” 


A Kum. 29:26 Au “hakuwapa.” 


Kumbukumbu la Torati 30 : 1-20 


30 “Maneno haya yote yatakapotimia kwenu, baraka na laana 
ambayo nimeweka mbele yenu, nanyi myakumbukež katika mataifa 
yote ambako Yehova Mungu wenu atawatawanya, 2 nanyi mrudi 
kwa Yehova Mungu wenu na kuisikiliza sauti yake kulingana na yote 
ninayowaamuru leo, ninyi na wana wenu, kwa moyo wenu wote na 
kwa nafsi” yenu yote, 3 ndipo Yehova Mungu wenu 
atakapowarudisha mateka wenu na kuwaonyesha ninyi rehema na 
kuwakusanya tena kutoka katika mataifa yote ambako Yehova 
Mungu wenu aliwatawanya. 4 Hata watu wenu wakitawanywa 
mpaka mwisho wa mbingu, Yehova Mungu wenu atawakusanya na 
kuwarudisha kutoka huko. > Yehova Mungu wenu atawarudisha 
katika nchi ambayo baba zenu walimiliki, nanyi mtaimiliki; naye 
atawafanikisha na kuwafanya mwongezeke kuliko baba zenu. 

6 Yehova Mungu wenu ataisafisha” mioyo yenu na mioyo ya wazao 
wenu, ili mumpende Yehova Mungu wenu kwa moyo wenu wote na 
kwa nafsi” yenu yote na ili muweze kuishi. 7 Ndipo Yehova Mungu 
wenu atawaletea laana hizi zote maadui wenu, waliowachukia na 
kuwatesa. 


8 “Kisha mtarudi na kuisikiliza sauti ya Yehova na kushika amri zake 
zote ninazowaamuru leo. 9 Yehova Mungu wenu atawaletea 
mafanikio mengi katika kazi yote ya mikono yenu, atawafanya muwe 
na watoto wengi na mifugo mingi na mazao mengi ya ardhi yenu, 
kwa maana Yehova atafurahia tena kuwafanikisha, kama 
alivyofurahia kuwafanikisha mababu zenu. 10 Kwa maana wakati 
huo mtaisikiliza sauti ya Yehova Mungu wenu na kushika amri zake 
na sheria zilizoandikwa katika kitabu hiki cha Sheria, nanyi mtarudi 


kwa Yehova Mungu wenu kwa moyo wenu wote na kwa nafsi” yenu 
yote. 


11 “Sasa amri hii ninayowaamuru leo si ngumu sana kwenu, wala 
haiko mbali msiweze kuifikia. 12 Haiko mbinguni, hivi kwamba 
mseme, ‘Ni nani atakayepanda juu mbinguni ili atuletee, tuisikie na 
kuishika?' 13 Wala haiko ng'ambo ya bahari, hivi kwamba mseme, 
'Ni nani atakayevuka ng'ambo ya bahari atuletee, tuisikie na 
kuishika?’ 14 Kwa maana neno hilo liko karibu sana nanyi, katika 
kinywa chenu wenyewe na katika moyo wenu wenyewe, ili mlitende. 


15 “Tazameni, naweka mbele yenu leo uzima na mema, na kifo na 
mabaya. 16 Ikiwa mtazisikiliza amri za Yehova Mungu wenu 
ninazowaamuru leo, kwa kumpenda Yehova Mungu wenu, kutembea 
katika njia zake, na kushika amri zake na maagizo yake na sheria 
zake,” basi mtaishi na kuongezeka, na Yehova Mungu wenu 
atawabariki katika nchi mnayoenda kuimiliki. 


17 “Lakini moyo wenu ukikengeuka na kukataa kusikiliza, 
mshawishiwe na kuiinamia miungu mingine na kuiabudu, 

18 nawaambia ninyi leo kwamba hakika mtaangamia. Hamtaishi kwa 
muda mrefu katika nchi mnayovuka Yordani ili kuimiliki. 19 Nachukua 
mbingu na dunia kuwa mashahidi dhidi yenu leo kwamba nimeweka 
uzima na kifo mbele yenu, baraka na laana; nanyi lazima mchague 
uzima ili mwendelee kuishi, ninyi na wazao wenu, 20 kwa kumpenda 
Yehova Mungu wenu, kwa kuisikiliza sauti yake, na kushikamana 
naye, kwa maana yeye ni uzima wenu na kwa uwezo wake mtaishi 
kwa muda mrefu katika nchi ambayo Yehova aliapa kwamba 
angewapa mababu zenu Abrahamu, Isaka, na Yakobo.” 


^ Kum 


A Kum 


. 30:1 Tnn., “myatie tena moyoni mwenu.” 


. 30:2 Angalia Kamusi. 


. 30:6 Tnn., “ataitahiri.” 


A Kum 


A Kum 


A Kum 


. 30:6 Angalia Kamusi. 


. 30:10 Angalia Kamusi. 


A Kum 


. 30:16 Tnn., “maamuzi yake ya hukumu.” 


Kumbukumbu la Torati 31:1-30 


31 Ndipo Musa akatoka na kuwaambia Waisraeli wote maneno 
haya: 2 “Leo nina umri wa miaka 120. Siwezi tena kuwaongoza,” 
kwa sababu Yehova ameniambia, ‘Hutavuka mto huu wa Yordani.’ 

3 Yehova Mungu wenu ndiye anayevuka mbele yenu, naye 
mwenyewe atayaangamiza mataifa haya kutoka mbele yenu, nanyi 
mtayafukuza. Yoshua ndiye atakayewaongoza kuvuka, kama Yehova 
alivyosema. 4 Yehova atayatendea kama alivyowatendea Sihoni na 
Ogu, wafalme wa Waamori, na nchi yao, alipowaangamiza. 

> Yehova atawashinda kwa niaba yenu, mtawatendea kulingana na 
amri yote ambayo nimewapa. ê Iweni jasiri na imara. Msiogope wala 
msiwe na hofu mbele yao, kwa sababu Yehova Mungu wenu ndiye 
anayepiga mwendo pamoja nanyi. Hatawatupa wala kuwaacha.” 


7 Kisha Musa akamwita Yoshua na kumwambia hivi mbele ya 
Waisraeli wote: “Uwe jasiri na imara, kwa sababu ni wewe 
utakayewaingiza watu hawa katika nchi ambayo Yehova aliwaapia 
mababu zao kwamba atawapa, nawe utawapa iwe urithi wao. 

8 Yehova ndiye anayepiga mwendo mbele yako, naye ataendelea 
kuwa pamoja nawe. Hatakutupa wala kukuacha. Usiogope wala 
usihofu.” 


9 Ndipo Musa akaandika Sheria hii na kuwapa makuhani, Walawi, 
ambao wanabeba sanduku la agano la Yehova, na wazee wote wa 
Israeli. 10 Musa akawaamuru hivi: “Mwishoni mwa kila miaka saba, 
wakati uliowekwa katika mwaka wa kufuta madeni, wakati wa 
Sherehe ya Vibanda,* 11 Waisraeli wote wanapokuja mbele za 
Yehova Mungu wao mahali anapochagua, unapaswa kuisoma 
Sheria hii mbele ya Waisraeli wote ili waisikie. 12 Wakusanye watu 


pamoja, wanaume, wanawake, watoto,” na mkaaji mgeni aliye katika 
majiji” yenu, ili wasikilize na kujifunza kumhusu Yehova Mungu wenu 
na kumwogopa yeye na kuwa waangalifu kutekeleza maneno yote 
ya Sheria hii. 13 Ndipo wana wao ambao hawajui Sheria hii 
watasikiliza na kujifunza kumwogopa Yehova Mungu wenu sikuzote 
ambazo mtaishi katika nchi ambayo mnavuka Yordani kuimiliki.” 


14 Kisha Yehova akamwambia Musa, “Tazama! Wakati wako wa kufa 
umekaribia. Mwite Yoshua, nanyi mwende” kwenye hema la 
mkutano, ili nimweke yeye kuwa kiongozi.” Basi Musa na Yoshua 
wakaenda na kusimama kwenye hema la mkutano. 15 Ndipo Yehova 
akatokea pale hemani katika nguzo ya wingu, na nguzo hiyo ya 
wingu ikasimama karibu na mlango wa hema. 


16 Sasa Yehova akamwambia Musa hivi: “Tazama! Unakaribia kufa,” 
na watu hawa wataanza kufanya ukahaba wa kiroho pamoja na 
miungu ya kigeni inayowazunguka katika nchi wanayoenda. 
Wataniacha na kuvunja agano langu ambalo nimefanya pamoja nao. 
17 Wakati huo hasira yangu itawaka dhidi yao, nami nitawaacha na 
kuuficha uso wangu wasiuone mpaka watakapoangamia. Kisha 
baada ya kupatwa na misiba na mateso mengi, watasema, 'Je, 
hatujapatwa na misiba hii kwa sababu Mungu wetu hayuko miongoni 
mwetu?’ 18 Lakini nitaendelea kuuficha uso wangu siku hiyo kwa 
sababu ya maovu yote waliyotenda kwa kuigeukia miungu mingine. 


19 “Sasa jiandikieni wimbo huu na kuwafundisha Waisraeli. 
Hakikisheni kwamba wanajifunza wimbo huu?” ili uwe ushahidi wangu 
dhidi ya Waisraeli. 20 Nitakapowaleta katika nchi ambayo niliwaapia 
mababu zao—nchi inayotiririka maziwa na asali—nao wale na 
kushiba na kufanikiwa,” wataigeukia miungu mingine na kuiabudu na 


kunidharau na kulivunja agano langu. 21 Watakapopatwa na misiba 
na mateso mengi, wimbo huu utakuwa ushahidi kwao (kwa sababu 
wazao wao hawapaswi kuusahau), kwa sababu tayari ninajua 
mwelekeo ambao wamesitawisha hata kabla sijawaingiza katika nchi 
niliyowaapia.” 


22 Basi Musa akaandika wimbo huu siku hiyo na kuwafundisha 
Waisraeli kuuimba. 


23 Kisha akamweka” Yoshua mwana wa Nuni kuwa kiongozi na 
kusema: “Uwe jasiri na imara, kwa sababu ni wewe utakayewaingiza 
Waisraeli katika nchi ambayo nimewaapia, nami nitaendelea kuwa 
pamoja nawe.” 


24 Mara tu Musa alipomaliza kuandika maneno yote ya Sheria hii 
katika kitabu, 25 Musa akawaamuru hivi Walawi wanaobeba 
sanduku la agano la Yehova: 26 “Chukueni kitabu hiki cha Sheria 
mkiweke kando ya sanduku la agano la Yehova Mungu wenu, nacho 
kitakuwa ushahidi dhidi yenu mahali hapo. 27 Kwa maana mimi 
mwenyewe najua vizuri uasi wenu na ukaidi wenu.” Ikiwa mmekuwa 
mkimwasi sana Yehova ningali hai pamoja nanyi, basi mtamwasi 
kadiri gani nikifa? 28 Nikusanyieni wazee wote wa makabila yenu na 
maofisa wenu, acheni niwaambie maneno haya wasikie, na acheni 
nichukue mbingu na dunia ziwe mashahidi dhidi yao. 29 Kwa maana 
najua vizuri kwamba baada ya kifo changu hakika mtatenda maovu 
na kuacha njia ambayo nimewaamuru ninyi. Na bila shaka mtapatwa 
na msiba siku zijazo, kwa sababu mtatenda maovu machoni pa 
Yehova, nanyi mtamkasirisha kwa kazi za mikono yenu.” 


30 Kisha mbele ya Waisraeli wote, Musa akasema maneno ya 
wimbo huu kuanzia mwanzo mpaka mwisho: 


A Kum. 31:2 Tnn., “kutoka nje na kuingia ndani.” 
A Kum. 31:10 Au “Vibanda vya Muda.” 

^ Kum. 31:12 Tnn., “watoto wachanga.” 

^ Kum. 31:12 Tnn., “malango.” 

^ Kum. 31:14 Au “mchukue nafasi zenu.” 

^ Kum. 31:16 Tnn., “kulala na baba zako.” 

^ Kum. 31:19 Tnn., “Utieni katika vinywa vyao.” 
^ Kum. 31:20 Tnn., “kunenepa.” 

^ Kum. 31:23 Inaonekana ni Mungu. 


^ Kum. 31:27 Tnn., “shingo yenu ngumu.” 


Kumbukumbu la Torati 32 : 1 - 52 

32 “Sikilizeni, enyi mbingu, nami nitasema, 

Dunia na isikie maneno ya kinywa changu. 

2 Mafundisho yangu yatanyesha kama mvua; 
Maneno yangu yatadondoka kama umande, 

Kama mvua ya rasharasha juu ya majani 

Na kama manyunyu mengi juu ya mimea. 

3 Kwa maana nitalitangaza jina la Yehova. 
Nitaongea kuhusu ukuu wa Mungu wetu! 

4 Yeye Mwamba, kazi zake ni kamilifu, 

Kwa maana njia zake zote ni haki. 

Mungu wa uaminifu ambaye kamwe hana ukosefu wa haki; 
Yeye ni mwadilifu na mnyoofu. 

5 Wao ndio wametenda kwa njia ya upotovu. 

Wao si watoto wake, kasoro ni yao wenyewe. 

Wao ni kizazi kilicho kombo na kilichopotoka! 

6 Je, hivi ndivyo mnavyopaswa kumtendea Yehova, 
Enyi watu wajinga na wasio na hekima? 


Je, yeye si Baba yenu aliyewaumba, 


Si Yeye aliyewaumba ninyi na kuwaimarisha kabisa? 
7 Kumbukeni siku za zamani; 

Fikirieni miaka ya vizazi vilivyopita. 

Waulizeni baba zenu, nao watawaambia; 
Wazee wenu, nao watawajulisha. 

8 Aliye Juu Zaidi alipoyapa mataifa urithi wao, 
Alipowatenganisha wana wa Adamu,” 

Aliweka mpaka wa mataifa 

Kulingana na idadi ya wana wa Israeli. 

9 Kwa maana watu wa Yehova ni fungu lake; 
Yakobo ni urithi wake. 

10 Alimpata katika nchi yenye nyika 

Na katika jangwa tupu, lenye milio. 
Alimzunguka akimlinda, akamtunza, 

Na kumlinda kama mboni ya jicho lake. 

11 Kama tai anavyokitikisa kiota chake, 
Anavyopaa juu ya makinda yake, 

Akitandaza mabawa yake, na kuwachukua, 


Akiwabeba juu ya mabawa yake, 


12 Yehova peke yake aliendelea kumwongoza;” 

Hakuna mungu yeyote wa kigeni aliyekuwa pamoja naye. 

13 Alimpitisha juu ya sehemu za juu za dunia, 

Hivi kwamba akala mazao ya shambani. 

Alimlisha asali kutoka katika jabali 

Na mafuta kutoka katika mwamba mgumu, 

14 Siagi ya mifugo na maziwa ya kundi, 

Pamoja na kondoo bora,” 

Na kondoo dume wa Bashani, na mbuzi dume, 

Pamoja na ngano bora;* 

Nawe ulikunywa divai kutoka katika damu” ya zabibu. 

15 Yeshuruni” aliponenepa, alipiga teke kwa uasi. 
Umenenepa, una mafuta mengi mwilini, tumbo lako limenenepa. 
Basi akamwacha Mungu, aliyemuumba, 

Na kumdharau Mwamba wa wokovu wake. 

16 Kwa miungu ya kigeni walichochea hasira yake kali; 
Walikuwa wakimkasirisha kwa mambo yanayochukiza. 

17 Walikuwa wakiwatolea dhabihu roho waovu, wala si Mungu, 


Miungu ambayo hawakuijua, 


Mipya iliyokuja hivi karibuni, 

Miungu ambayo mababu zenu hawakuijua. 

18 Mlimsahau Mwamba, baba yenu aliyewazaa, 

Nanyi hamkumkumbuka Mungu aliyewazaa. 

19 Yehova alipoona hilo, aliwakataa 

Kwa sababu wanawe na mabinti zake walimkasirisha. 

20 Kwa hiyo akasema, 'Nitauficha uso wangu wasiuone; 

Nitaona kitakachowapata. 

Kwa maana wao ni kizazi kilichopotoka, 

Wana ambao hawana uaminifu. 

21 Wamechochea hasira yangu kali” kwa kitu ambacho si mungu; 
Wamenikasirisha kwa sanamu zao za ubatili. 

Kwa hiyo nitawachochea wawe na wivu kwa wale ambao si taifa; 
Nitawakasirisha kwa kutumia taifa lenye ujinga. 

22 Kwa maana hasira yangu imewasha moto 

Ambao utateketeza mpaka kwenye kina cha Kaburi,” 

Nao utateketeza dunia na mazao yake 

Na kuchoma moto misingi ya milima. 


23 Nitazidisha misiba yao; 


Nitawapiga kwa mishale yangu mpaka iishe. 

24 Watachoka kwa sababu ya njaa 

Na kuliwa na homa kali na maangamizi machungu. 
Nitawatumia meno ya wanyama ili yawashambulie 
Na sumu ya wanyama wanaotambaa mavumbini. 
25 Nje, upanga utawaangamiza watoto wao; 

Na ndani, kuna hofu 

Kwa kijana na bikira, 

Mtoto anayenyonya pamoja na mzee mwenye mvi. 
26 Ningesema: “Nitawatawanya; 


Nitafanya ukumbusho wao usahauliwe kabisa miongoni mwa 
wanadamu,” 


27 Isingekuwa kwa sababu ya kuogopa jinsi maadui wangu 
watakavyotenda, 


Kwa sababu huenda wapinzani wakalielewa vibaya jambo hilo. 
Huenda wakasema: “Nguvu zetu zimeshinda; 

Si Yehova aliyefanya mambo haya yote.” 

28 Kwa maana wao ni taifa lisilo na akili,” 

Na hawana uelewaji miongoni mwao. 


29 Laiti wangekuwa na hekima! Wangetafakari jambo hili. 


Wangefikiria mwisho wao. 

30 Mtu mmoja angewezaje kuwakimbiza 1,000, 

Na wawili kuwafanya 10,000 wakimbie? 

Kama Mwamba wao hangekuwa amewauza 

Na Yehova kuwatia mikononi mwa maadui? 

31 Kwa maana mwamba wao si kama Mwamba wetu, 
Hata maadui wetu wameelewa hilo. 

32 Kwa maana mzabibu wao unatoka katika mzabibu wa Sodoma 
Na kutoka katika matuta ya Gomora. 

Zabibu zao ni zabibu za sumu, 

Vishada vyao ni vichungu. 

33 Divai yao ni sumu ya nyoka, 

Sumu kali ya swila. 

34 Je, hili sijaliweka akibani, 

Na kulifungia kabisa katika ghala langu? 

35 Kisasi ni changu, na malipo, 

Wakati utakapofika ambapo mguu wao utateleza, 
Kwa maana siku ya msiba wao iko karibu, 


Na kinachowasubiri kitafika haraka.’ 


36 Kwa maana Yehova atawahukumu watu wake, 

Naye atawahurumia” watumishi wake 

Atakapoona nguvu zao zimeisha, 

Na kwamba waliobaki ni wasio na uwezo na walio dhaifu peke yao. 
37 Ndipo atakaposema, ‘Miungu yao iko wapi, 

Mwamba ambao waliukimbilia, 

38 Iliyokuwa ikila mafuta ya dhabihu zao,” 

Na kunywa divai ya matoleo yao ya kinywaji? 

Acheni iinuke na kuwasaidia ninyi. 

Na iwe kimbilio lenu. 

39 Sasa tazameni kwamba mimi—mimi ndiye, 

Na hakuna miungu mingine ila mimi. 

Mimi huua, nami hufanya kuwa hai. 

Ninajeruhi, nami nitaponya, 

Na hakuna anayeweza kumwokoa yeyote kutoka mikononi mwangu. 
40 Kwa maana nainua mkono wangu mbinguni, 

Na kuapa hivi: “Kwa hakika kama niishivyo milele,” 

41 Nikiunoa upanga wangu unaometameta 


Na kuutayarisha mkono wangu ili uhukumu, 


Nitawalipiza kisasi maadui wangu 

Na kuwalipa wale wanaonichukia. 

42 Nitailewesha mishale yangu kwa damu, 

Na upanga wangu utakula nyama, 

Pamoja na damu ya waliouawa na pia mateka, 
Pamoja na vichwa vya viongozi wa adui.’ 

43 Furahini, enyi mataifa, pamoja na watu wake, 

Kwa maana atailipizia kisasi damu ya watumishi wake, 
Atawalipiza kisasi maadui wake 

Na kufunika dhambi ya” nchi ya watu wake.” 


44 Basi Musa akaja na kuyasema maneno yote ya wimbo huo watu 
wakisikia; alikuwa na Hoshea” mwana wa Nuni. 45 Musa alipomaliza 
kuwaambia Waisraeli wote maneno hayo yote, 46 akawaambia hivi: 
“Wekeni mioyoni mwenu maonyo yote niliyowapa leo, ili muwaamuru 
wana wenu wawe waangalifu kutenda maneno yote ya Sheria hii. 

47 Kwa maana haya si maneno matupu kwenu, bali yanamaanisha 
uhai wenu, na kwa maneno haya mnaweza kuishi kwa muda mrefu 
katika nchi ambayo mnavuka Yordani kuimiliki.” 


48 Yehova akaongea na Musa siku hiyohiyo na kumwambia hivi: 

49 “Panda juu ya mlima huu wa Abarimu, Mlima Nebo, ulio katika 
nchi ya Moabu, unaoelekeana na Yeriko, nawe utazame nchi ya 
Kanaani, ninayowapa Waisraeli waimiliki. 50 Kisha utakufa juu ya 
mlima utakaopanda hivi punde, na kuzikwa pamoja na watu wako,” 


kama Haruni ndugu yako alivyokufa juu ya Mlima Hori na kuzikwa 
pamoja na watu wake, 51 kwa sababu nyote wawili hamkuwa 
waaminifu kwangu miongoni mwa Waisraeli kwenye maji ya Meriba 
kule Kadeshi katika nyika ya Zini, kwa sababu hamkunitakasa mbele 
ya Waisraeli. 52 Utaiona nchi hiyo kwa mbali, lakini hutaingia katika 
nchi hiyo ninayowapa Waisraeli.” 


A Kum. 32:8 Au labda, “Alipoitenganisha jamii ya wanadamu.” 
A Kum. 32:12 Yaani, Yakobo. 

A Kum. 32:14 Tnn., “mafuta ya kondoo.” 

A Kum. 32:14 Tnn., “mafuta ya figo ya ngano.” 

A Kum. 32:14 Au “maji.” 

A Kum. 32:15 Maana yake “Mnyoofu,” jina la heshima la Israeli. 
A Kum. 32:21 Au “wivu wangu.” 

A Kum. 32:22 Au “Sheoli.” Angalia Kamusi. 

A Kum. 32:28 Au labda, “lisilosikia ushauri.” 

A Kum. 32:36 Au “ataghairi kwa sababu ya.” 

A Kum. 32:38 Au “kula dhabihu zao bora.” 

A Kum. 32:43 Au “Na kuisafisha.” 


A Kum. 32:44 Jina la awali la Yoshua. Hoshea ni ufupisho wa jina 
Hoshaya, linalomaanisha “Aliyeokolewa na Yah; Yah Ameokoa.” 


^ Kum. 32:50 Tnn., “kukusanywa kwa watu wako.” Huu ni msemo wa 
kishairi unaorejelea kifo. 


Kumbukumbu la Torati 33 : 1-29 


33 Sasa hii ndiyo baraka ambayo Musa mtu wa Mungu wa kweli 
aliwatangazia Waisraeli kabla ya kifo chake. 2 Alisema hivi: 


“Yehova—alikuja kutoka Sinai, 

Naye akawaangazia kutoka Seiri. 

Aliangaza kwa utukufu kutoka katika eneo lenye milima la Parani, 
Naye alikuwa pamoja na makumi ya maelfu ya watakatifu, 
Na mashujaa wake kwenye mkono wake wa kuume. 

3 Aliwapenda watu wake; 

Watakatifu wao wote wako mikononi mwako. 

Waliketi miguuni pako; 

Walianza kusikiliza maneno yako. 

4 (Musa alitupatia amri, sheria, 

Kuwa miliki ya kutaniko la Yakobo.) 

5 Naye akawa mfalme kule Yeshuruni,” 

Viongozi wa watu walipokusanyika pamoja, 

Pamoja na makabila yote ya Israeli. 

6 Rubeni na aishi wala asife, 

Na watu wake wasiwe wachache.” 


7 Naye akamtangazia Yuda baraka hii: 


“Ee Yehova, isikie sauti ya Yuda, 

Nawe umrudishe kwa watu wake. 
Mikono yake imeteteaž kilicho chake, 
Nawe umsaidie dhidi ya maadui wake.” 
8 Akasema hivi kumhusu Lawi: 


“Thumimu yako?” na Urimu yako ni vya mtu aliye mshikamanifu 
kwako, 


Uliyemjaribu kule Masa. 

Ulianza kupambana naye karibu na maji ya Meriba, 

9 Mtu aliyemwambia baba yake na mama yake, ‘Sijawaheshimu.’ 
Hata ndugu zake hakuwatambua, 

Na watoto wake mwenyewe aliwapuuza. 

Kwa maana walitii neno lako, 

Na kulishika agano lako. 

10 Acha wamfundishe Yakobo amri zako” 

Na Waisraeli Sheria yako. 

Acha wakufukizie uvumba wenye harufu inayokupendeza” 
Na dhabihu nzima ya kuteketezwa kwenye madhabahu yako. 
11 Ee Yehova, bariki nguvu zake, 


Na ufurahie kazi ya mikono yake. 


Ivunje miguu ya” wale wanaoinuka dhidi yake, 

Ili wale wanaomchukia wasiinuke tena.” 

12 Alisema hivi kumhusu Benjamini: 

“Mwache mpendwa wa Yehova akae kwa usalama kando yake; 
Akimkinga siku nzima, 

Atakaa katikati ya mabega yake.” 

13 Alisema hivi kumhusu Yosefu: 

“Nchi yake na ibarikiwe na Yehova 

Kwa vitu bora vya mbinguni, 

Kwa umande na maji kutoka katika chemchemi zilizo chini, 
14 Kwa vitu bora vinavyoletwa na jua 

Na mazao bora kila mwezi, 

15 Kwa vitu bora kabisa kutoka katika milima ya zamani” 
Na vitu bora kutoka katika vilima vinavyodumu, 

16 Kwa vitu bora vya dunia na vitu vinavyoijaza, 

Na kwa kibali cha Yule anayekaa katika kichaka cha miiba. 
Na vije juu ya kichwa cha Yosefu, 


Juu ya utosi wa kichwa cha yule aliyechaguliwa kutoka kati ya ndugu 
zake. 


17 Fahari yake ni kama ya mzaliwa wa kwanza wa ng'ombe dume, 


Na pembe zake ni pembe za fahali mwitu. 

Atazitumia kuyasukuma* mataifa 

Yote pamoja mpaka miisho ya dunia. 

Wao ni makumi ya maelfu ya Efraimu, 

Nao ni maelfu ya Manase.” 

18 Alisema hivi kumhusu Zabuloni: 

“Shangilia, Ee Zabuloni, unapotoka nje, 

Nawe, Isakari, katika mahema yako. 

19 Watayaita mataifa mlimani. 

Huko watatoa dhabihu za uadilifu. 

Kwa maana watafyonza?” utajiri mwingi wa bahari 

Na marundo yaliyofichika” mchangani.” 

20 Alisema hivi kumhusu Gadi: 

“Amebarikiwa yule anayepanua mipaka ya Gadi. 
Analala huko kama simba, 

Akiwa tayari kuunyafua mkono, naam, utosi wa kichwa. 
21 Atajichagulia fungu la kwanza, 

Kwa maana huko fungu la mpaji sheria limehifadhiwa. 


Viongozi wa watu watakusanyika pamoja. 


Uadilifu wa Yehova atautekeleza, 

Na amri zake” pamoja na Israeli.” 

22 Alisema hivi kumhusu Dani: 

“Dani ni mwanasimba. 

Ataruka kutoka Bashani.” 

23 Alisema hivi kumhusu Naftali: 

“Naftali ameshiba kibali 

Naye amejaa baraka ya Yehova. 

Imiliki magharibi na kusini.” 

24 Alisema hivi kumhusu Asheri: 

“Asheri amebarikiwa kuwa na wana. 

Na apendwe na ndugu zake, 

Naye achovye” miguu yake katika mafuta. 

25 Makufuli ya lango lako ni chuma na shaba, 
Nawe utakuwa salama siku zako zote.” 

26 Hakuna aliye kama Mungu wa kweli wa Yeshuruni, 
Anayepita mbinguni kuja kukusaidia 

Na kupita juu ya mawingu katika fahari yake. 


27 Mungu ni kimbilio tangu nyakati za kale, 


Mikono yake ya milele iko chini yako. 
Naye atamfukuza adui kutoka mbele yako, 
Naye atasema, 'Waangamize!' 

28 Israeli atakaa kwa usalama, 

Na chemchemi ya Yakobo itatengwa peke yake 
Katika nchi ya nafaka na divai mpya, 

Na anga lake litadondosha umande. 

29 Wewe ni mwenye furaha, Ee Israeli! 

Ni nani aliye kama wewe, 

Taifa linalofurahia wokovu wa Yehova, 
Ngao yenu inayowalinda 

Na upanga wenu wenye fahari? 

Maadui wenu watajikunyata mbele yenu, 


Nanyi mtawakanyaga migongoni.” 


A Kum. 33:5 Maana yake “Mnyoofu,” jina la heshima la Israeli. 


^ Kum. 33:7 Au “imepigania.” 


^ Kum. 33:8 Neno “yako” katika mstari huu linamrejelea Mungu. 


^ Kum. 33:10 Tnn., “maamuzi yako ya hukumu.” 


^ Kum. 33:10 Tnn., “inayopendeza puani mwako.” 


A Kum. 


33:11 Au “Vivunje viuno vya.” 


A Kum. 33:15 Au labda, “milima ya mashariki.” 

A Kum. 33:17 Au “kuyapiga.” 

A Kum. 33:19 Tnn., “watanyonya.” 

A Kum. 33:19 Au “hazina zilizofichika.” 

A Kum. 33:21 Tnn., “maamuzi yake ya hukumu.” 

A Kum. 33:24 Au “anawe.” 

A Kum. 33:25 Tnn., “Kama zilivyo siku zako ndivyo zitakavyokuwa 
nguvu zako.” 

A Kum. 33:29 Au labda, “mtakanyaga mahali pao pa juu.” 


Kumbukumbu la Torati 34 : 1-12 


34 Kisha Musa akatoka katika jangwa tambarare la Moabu na 
kupanda Mlima Nebo, kwenye kilele cha Pisga, kinachoelekeana na 
Yeriko. Yehova akamwonyesha nchi yote, kuanzia Gileadi mpaka 
Dani, 2 na nchi yote ya Naftali na nchi ya Efraimu na Manase, na 
nchi yote ya Yuda mpaka bahari ya magharibi,” 3 na Negebu na ile 
Wilaya, bonde tambarare la Yeriko, jiji la mitende, mpaka Soari. 


4 Kisha Yehova akamwambia hivi: “Hii ndiyo nchi ambayo nilimwapia 
Abrahamu, Isaka, na Yakobo, niliposema, 'Nitaupa uzao wako” nchi 
hii. Nimekuruhusu uione kwa macho yako mwenyewe, lakini 
hutavuka kuingia humo.” 


5 Kisha Musa mtumishi wa Yehova akafa huko katika nchi ya Moabu 
kama Yehova alivyosema. 6 Akamzika bondeni katika nchi ya 
Moabu, ng'ambo ya Beth-peori, na hakuna mtu anayejua kaburi lake 
liko wapi mpaka leo hii. 7 Musa alikuwa na umri wa miaka 120 
alipokufa. Macho yake hayakuwa yamedhoofika, na nguvu zake 
hazikuwa zimeisha. 8 Waisraeli walimlilia Musa katika jangwa 
tambarare la Moabu kwa siku 30. Kisha siku za kumlilia na 
kumwombolezea Musa zikaisha. 


9 Yoshua mwana wa Nuni alikuwa amejaa roho ya hekima, kwa 
kuwa Musa alikuwa ameweka mkono wake juu yake; na Waisraeli 
wakaanza kumsikiliza, nao wakafanya kama Yehova alivyokuwa 
amemwamuru Musa. 10 Lakini hajatokea tena nabii mwingine katika 
Israeli aliye kama Musa, ambaye Yehova alimjua uso kwa uso. 

11 Alifanya ishara zote na miujiza ambayo Yehova alimtuma afanye 
katika nchi ya Misri kwa Farao na watumishi wake wote na nchi yake 


yote, 12 pamoja na mkono wenye nguvu na nguvu zinazoogopesha 
ambazo Musa alidhihirisha machoni pa Waisraeli wote. 


A Kum. 34:2 Yaani, ile Bahari Kuu, Mediterania. 


A Kum. 34:4 Tnn., “Nitaipa mbegu yako.” 

24 

Eleazari afa na kuzikwa (33) 


YOSHUA 


1 Baada ya kifo cha Musa mtumishi wa Yehova, Yehova 
akamwambia Yoshua” mwana wa Nuni, mhudumu wa Musa: 

2 “Musa mtumishi wangu amekufa. Sasa jitayarishe, vuka Mto 
Yordani pamoja na watu hawa wote, mwingie katika nchi ambayo 
ninawapa Waisraeli. 3 Nitawapa kila mahali mtakapokanyaga, kama 
nilivyomwahidi Musa. 4 Eneo lenu litaanzia nyikani mpaka kwenye 
Mlima Lebanoni hadi ule mto mkubwa, Efrati, yaani, nchi yote ya 
Wahiti, mpaka kwenye Bahari Kuu,” upande wa magharibi.” 

> Hakuna yeyote atakayekushinda sikuzote za maisha yako. 
Nitakuwa pamoja nawe kama nilivyokuwa pamoja na Musa. 
Sitakutupa wala kukuacha. $ Uwe jasiri na imara, kwa sababu ni 
wewe utakayewaongoza watu hawa kuirithi nchi niliyowaapia 
mababu zao kwamba nitawapa. 


7 “Ila tu uwe jasiri na imara kabisa, na ufuate kwa uangalifu Sheria 
yote kama Musa mtumishi wangu alivyokuamuru. Usiende kushoto 
wala kulia, ili utende kwa hekima mahali popote utakapoenda. 

8 Kitabu hiki cha Sheria kisiondoke kinywani mwako, ni lazima 
ukisome kwa sauti ya chini” mchana na usiku ili ufuate kwa uangalifu 
mambo yote yaliyoandikwa humo; ndipo utakapofanikisha njia yako 
na kutenda kwa hekima. 9 Je, si mimi niliyekuamuru uwe jasiri na 
imara? Basi uwe jasiri na imara. Usitetemeke wala kuogopa, kwa 
maana mimi Yehova Mungu wako nipo pamoja nawe mahali popote 
utakapoenda.” 


10 Ndipo Yoshua akawaamuru viongozi wa watu akisema, 11 “Piteni 
katika kambi yote na kuwaamuru watu hivi: 'Tayarisheni vyakula, 
kwa sababu baada ya siku tatu mtavuka Mto Yordani ili kuingia na 
kuimiliki nchi ambayo Yehova Mungu wenu anawapa.” 


12 Kisha Yoshua akawaambia hivi watu wa kabila la Rubeni, Gadi, 
na nusu ya kabila la Manase: 13 “Kumbukeni amri ambayo Musa 
mtumishi wa Yehova aliwapa aliposema, 'Yehova Mungu wenu 
anawapumzisha, naye amewapa nchi hii. 14 Wake zenu, watoto 
wenu, na wanyama wenu wa kufugwa watakaa katika nchi ambayo 
Musa amewapa upande huu?” wa Yordani, lakini ninyi nyote 
mashujaa hodari mnapaswa kuvuka na kuwatangulia ndugu zenu 
mkiwa mmejipanga kivita. Mnapaswa kuwasaidia 15 mpaka Yehova 
atakapowapa ndugu zenu mahali pa kupumzika, kama alivyowapa 
ninyi, nao pia wamiliki nchi ambayo Yehova Mungu wenu anawapa. 
Kisha rudini na kuimiliki nchi yenu ambayo Musa mtumishi wa 
Yehova aliwapa upande wa mashariki wa Yordani.” 


16 Wakamwambia Yoshua: “Tutafanya yote ambayo umetuamuru, na 
tutaenda mahali popote unapotaka twende. 17 Kama tulivyomtii 
Musa katika mambo yote, ndivyo tutakavyokutii. Yehova Mungu 
wako na awe pamoja nawe kama alivyokuwa pamoja na Musa. 

18 Mtu yeyote atakayeasi agizo lako na asiyetii amri yoyote 
utakayotoa atauawa. Lakini uwe jasiri na imara.” 


^ Yos. 1:1 Au “Yehoshua,” maana yake “Yehova Ni Wokovu.” 
A Yos. 1:4 Yaani, Mediterania. 


A Yos. 1:4 Au “kuelekea machweo ya jua.” 


^ Yos. 1:8 Au “ukitafakari.” 


^ Yos. 1:14 Yaani, upande wa mashariki. 


Yoshua 2:1-24 


2 Kisha Yoshua mwana wa Nuni akawatuma kwa siri wanaume 
wawili wapelelezi kutoka Shitimu, akawaambia: “Nendeni 
mkaipeleleze nchi, hasa jiji la Yeriko.” Basi wakaenda na kufika 
nyumbani kwa mwanamke mmoja kahaba aliyeitwa Rahabu, 
wakakaa humo. 2 Mfalme wa Yeriko akaambiwa: “Wanaume 
Waisraeli wameingia humu leo usiku ili kuipeleleza nchi.” 3 Ndipo 
mfalme wa Yeriko akawatuma wajumbe kwa Rahabu, akisema: 
“Watoe nje wanaume waliokuja nyumbani mwako, kwa sababu 
wamekuja kuipeleleza nchi nzima.” 


4 Lakini mwanamke huyo alikuwa amewaficha wanaume hao wawili. 
Basi akasema: “Ni kweli, wanaume hao walikuja kwangu, lakini 
sikujua walikotoka. 5 Giza lilipoingia, waliondoka kabla ya lango la jiji 
kufungwa. Sijui walikokwenda, mkiwafuatia haraka, mtawafikia.” 

6 (Lakini alikuwa amewaficha juu ya paa katikati ya majani ya kitani 
yaliyopangwa paani.)” Basi watu hao wakawafuatia kwenye vivuko 


8 Kabla wapelelezi hao hawajalala, Rahabu akaenda kuwaona 
kwenye paa. 9 Akawaambia: “Najua kwamba Yehova atawapa nchi 
hii na tumeshikwa na hofu kwa sababu yenu. Wakaaji wote wa nchi 
wamevunjika moyo kwa sababu yenu, 10 kwa maana tumesikia jinsi 
Yehova alivyoyakausha maji ya Bahari Nyekundu” mbele yenu 
mlipotoka Misri na mambo mliyowatendea wale wafalme wawili wa 
Waamori, yaani, Sihoni na Ogu, waliokuwa ng'ambo ya” Yordani, 
mliowaangamiza kabisa. 11 Tuliposikia hayo, tulikufa moyo,” na 
hakuna yeyote aliye na ujasiri kwa sababu yenu, kwa kuwa Yehova 
Mungu wenu ni Mungu juu mbinguni na chini duniani. 12 Sasa, 


tafadhalini, niapieni kwa Yehova kwamba, kwa kuwa nimewatendea 
kwa upendo mshikamanifu, ninyi pia mtaitendea familia ya baba 
yangu kwa upendo mshikamanifu; nipeni ishara inayoaminika” 
kwamba mtatimiza ahadi yenu. 13 Nanyi hamtawaangamiza baba 
yangu na mama yangu, ndugu zangu na dada zangu, na watu wetu 


JK 


wote, mtatuokoa tusife. 


14 Ndipo wanaume hao wakamwambia: “Tutakufa badala yenu!” 
Ikiwa hamtatoa habari kuhusu mambo yaliyotuleta, tutawatendea 
kwa upendo mshikamanifu na kwa uaminifu Yehova atakapotupatia 
nchi hii.” 15 Basi akawashusha kwa kamba kupitia dirishani, kwa 
kuwa nyumba yake ilikuwa imejengwa kwenye ukuta wa jiji. 16 Naye 
akawaambia: “Nendeni milimani mkajifiche huko kwa siku tatu Ili 
wale wanaowafuatia wasiwapate. Kisha wakirudi mnaweza kwenda 
zenu.” 


17 Wanaume hao wakasema: “Hatutakuwa na hatia kuhusiana na 
kiapo ulichotuapisha 18 isipokuwa, tutakapokuja katika nchi hii, 
utakuwa umefunga kamba hii nyekundu katika dirisha ambamo 
utatuteremshia. Wakusanye baba yako, mama yako, ndugu zako, na 
familia yote ya baba yako ndani ya nyumba hii. 19 Ikiwa mtu yeyote 
atatoka nje ya nyumba yako, damu yake itakuwa juu ya kichwa 
chake mwenyewe, nasi hatutakuwa na hatia. Lakini mtu yeyote aliye 
ndani ya nyumba yako pamoja nawe akifa, damu yake itakuwa juu 
ya vichwa vyetu. 20 Lakini ukitoa habari kuhusu mambo yaliyotuleta, 
hatutakuwa na hatia kuhusiana na kiapo chako ulichotuapisha.” 

21 Naye akasema: “Na iwe kama mlivyosema.” 


Kwa hiyo akawaruhusu waende zao, nao wakaondoka. Baadaye, 
akafunga ile kamba nyekundu dirishani. 22 Basi wakaondoka na 


kuelekea milimani, wakakaa huko kwa siku tatu, mpaka wale 
waliokuwa wakiwafuatia waliporudi. Waliwatafuta katika kila 
barabara lakini hawakuwapata. 23 Kisha wapelelezi hao wawili 
wakaondoka milimani, wakavuka mto na kwenda kwa Yoshua 
mwana wa Nuni. Wakamsimulia mambo yote yaliyowapata. 

24 Halafu wakamwambia hivi Yoshua: “Yehova ametupatia nchi yote. 
Na kwa hakika wakaaji wote wa nchi wamevunjika moyo kwa 
sababu yetu.” 


A Yos. 2:10 Au “Bahari ya Shamu.” 

A Yos. 2:10 Yaani, upande wa mashariki wa. 
^ Yos. 2:11 Tnn., “mioyo yetu iliyeyuka.” 

^ Yos. 2:12 Au “inayotegemeka.” 

^ Yos. 2:13 Au “mtaokoa nafsi zetu.” 


^ Yos. 2:14 Tnn., “Nafsi zetu zitakufa badala ya nafsi zenu!” 


Yoshua 3:1-17 


3 Ndipo Yoshua na Waisraeli wote” wakaamka asubuhi na mapema 
na kusafiri kutoka Shitimu mpaka Yordani. Wakalala hapo usiku 
kabla ya kuvuka. 


2 Baada ya siku tatu, viongozi walipita kambini 3 na kuwaamuru 
watu, “Mara tu mtakapoliona sanduku la agano la Yehova Mungu 
wenu likiwa limebebwa na makuhani Walawi, mwondoke na 
kulifuata, 4 ili mjue njia ya kupita kwa kuwa hamjawahi kupita njia 
hiyo, lakini muwe umbali wa mikono 2,000?” hivi kutoka kwenye 
sanduku hilo; msilikaribie zaidi.” 


> Kisha Yoshua akawaambia watu: “Jitakaseni, kwa maana kesho 
Yehova atafanya mambo yanayostaajabisha kati yenu.” 


6 Halafu Yoshua akawaambia makuhani: “Bebeni sanduku la agano 
na muwatangulie watu.” Basi wakabeba sanduku la agano na 
kuwatangulia watu. 


7 Ndipo Yehova akamwambia Yoshua: “Leo nitaanza kukukweza 
machoni pa Waisraeli wote, ili wajue kwamba nitakuwa pamoja nawe 
kama nilivyokuwa pamoja na Musa. 8 Waamuru hivi makuhani 
wanaobeba sanduku la agano: 'Mtakapofika kwenye ukingo wa maji 
ya Yordani, ingieni na kusimama tuli ndani ya maji ya Yordani.” 


9 Yoshua akawaambia Waisraeli: “Njooni hapa msikilize maneno ya 
Yehova Mungu wenu.” 10 Kisha Yoshua akasema: “Kwa njia hii 
mtajua kwamba Mungu aliye hai yumo miongoni mwenu, na bila 
shaka atawafukuza mbele yenu Wakanaani, Wahiti, Wahivi, 
Waperizi, Wagirgashi, Waamori, na Wayebusi. 11 Tazameni! 
Sanduku la agano la Bwana wa dunia nzima linawatangulia kuingia 


ndani ya Yordani. 12 Sasa chagueni wanaume 12 kutoka katika 
makabila ya Israeli, yaani, kila kabila mtu mmoja, 13 na mara tu 
nyayo za makuhani wanaobeba Sanduku la Yehova, Bwana wa 
dunia nzima, zitakapogusa maji ya Yordani, maji ya Yordani 
yanayotoka upande wa juu yatasimamishwa, yatakuwa tuli kama 
bwawa.”* 


14 Basi watu walipotoka ndani ya mahema yao kabla tu ya kuvuka 
Yordani, makuhani waliobeba sanduku la agano wakawatangulia 
watu. 15 Mara tu makuhani waliobeba lile Sanduku walipofika 
Yordani na kutumbukiza miguu yao ukingoni mwa mto huo (kwa 
maana maji ya Yordani hufurika kwenye kingo zake sikuzote za 
mavuno), 16 maji yanayotoka upande wa juu yakaacha kutiririka. 
Yakasimama tuli kama bwawa” mbali sana huko Adamu, jiji lililo 
karibu na Sarethani, na yale yanayoshuka kwenye Bahari ya Araba, 
yaani, Bahari ya Chumvi, yakakauka. Yalisimamishwa, na watu 
wakavuka kuelekea Yeriko. 17 Makuhani waliobeba sanduku la 
agano la Yehova wakaendelea kusimama tuli kwenye nchi kavu 
katikati ya Yordani, huku Waisraeli wote wakivuka kwenye nchi kavu 
mpaka taifa lote lilipovuka Yordani. 


^ Yos. 3:1 Tnn., “wana wote wa Israeli.” 
A Yos. 3:4 Karibu mita 890 (futi 2,920). Angalia Nyongeza B14. 
A Yos. 3:13 Au “ukuta.” 


A Yos. 3:16 Au “ukuta.” 


Yoshua 4:1-24 


4 Baada tu ya taifa lote kuvuka Yordani, Yehova akamwambia 
Yoshua: 2 “Wachukue wanaume 12 kutoka kati ya watu, yaani, mtu 
mmoja kutoka katika kila kabila, 3 na uwaamuru hivi: 'Chukueni 
mawe 12 kutoka katikati ya Yordani, mahali ambapo miguu ya 
makuhani ilisimama tuli, myabebe na kuyaweka mahali mtakapolala 
usiku huu.” 


4 Basi Yoshua akawaita wale wanaume 12 aliowachagua kutoka kati 
ya Waisraeli, yaani, mtu mmoja kutoka katika kila kabila; > Yoshua 
akawaambia: “Nendeni katikati ya Yordani mbele ya sanduku la 
Yehova Mungu wenu, na kila mmoja wenu abebe jiwe begani, 
kulingana na idadi ya makabila ya Waisraeli, 6 ili yawe ishara kwenu. 
Ikiwa watoto” wenu watawauliza wakati ujao, ‘Mawe haya ni ya nini?’ 
7 waambieni: 'Sanduku la agano la Yehova lilipovushwa Yordani, 
maji ya Yordani yalizuiwa yasitiririke. Basi mawe haya yatakuwa 
kumbukumbu la kudumu kwa Waisraeli.” 


8 Kwa hiyo Waisraeli wakafanya kama Yoshua alivyowaamuru. 
Wakachukua mawe 12 kutoka katikati ya Yordani, kama Yehova 
alivyomwagiza Yoshua, kulingana na idadi ya makabila ya Waisraeli. 
Wakayapeleka mahali walipolala usiku na kuyaweka hapo. 


9 Pia Yoshua akaweka mawe 12 katikati ya Yordani mahali 
iliposimama miguu ya makuhani waliobeba sanduku la agano, na 
mawe hayo yako huko mpaka leo. 


10 Makuhani waliobeba lile Sanduku waliendelea kusimama katikati 
ya Yordani mpaka watu walipofanya mambo yote ambayo Yehova 
alimwamuru Yoshua, sawasawa na mambo yote ambayo Musa 


alikuwa amemwamuru Yoshua. Wakati huohuo, watu waliharakisha 
kuvuka. 11 Baada tu ya watu wote kuvuka, makuhani waliobeba 
Sanduku la Yehova wakavuka huku watu wakiwatazama. 12 Na watu 
wa kabila la Rubeni, Gadi, na nusu ya kabila la Manase wakavuka 
wakiwa wamejipanga kivita na kuwatangulia Waisraeli wengine, 
kama Musa alivyokuwa amewaagiza. 13 Wanajeshi wapatao 40,000 
wakiwa na silaha tayari kwa vita wakavuka mbele za Yehova na 
kuingia katika jangwa tambarare la Yeriko. 


14 Siku hiyo Yehova alimkweza Yoshua machoni pa Waisraeli wote, 
wakamheshimu sana?” sikuzote za maisha yake, kama 
walivyomheshimu sana Musa. 


15 Ndipo Yehova akamwambia Yoshua: 16 “Waamuru makuhani 
wanaobeba sanduku la Ushahidi watoke ndani ya Yordani.” 17 Basi 
Yoshua akawaamuru hivi makuhani: “Tokeni ndani ya Yordani.” 

18 Makuhani waliobeba sanduku la agano la Yehova walipotoka 
katikati ya Yordani na nyayo zao kukanyaga nchi kavu, maji ya 
Yordani yakaanza kutiririka tena na kingo zake zikafurika kama 
mwanzoni. 


19 Watu walivuka Yordani siku ya kumi ya mwezi wa kwanza na 
kupiga kambi Gilgali kwenye mpaka wa mashariki wa Yeriko. 


20 Kisha Yoshua akapanga kule Gilgali yale mawe 12 ambayo 
walichukua kutoka Mto Yordani. 21 Akawaambia hivi Waisraeli: 
“Watoto wenu watakapowauliza wakati ujao, ‘Mawe haya ni ya nini?’ 
22 Waambieni, 'Waisraeli walivuka katikati ya Mto Yordani kwenye 
nchi kavu 23 Yehova Mungu wenu alipoyakausha maji ya Yordani 
mbele yao mpaka walipovuka, kama Yehova Mungu wenu 
alivyoikausha Bahari Nyekundu” mbele yetu mpaka tulipovuka. 


24 Alifanya hivyo ili watu wote duniani wajue jinsi mkono wa Yehova 
ulivyo na nguvu na ili ninyi mmwogope Yehova Mungu wenu 
sikuzote.” 


A Yos. 4:6 Tnn., “wana.” 
A Yos. 4:14 Tnn., “wakamwogopa.” 


A Yos. 4:23 Au “Bahari ya Shamu.” 


Yoshua 5:1-15 


5 Mara tu wafalme wote wa Waamori waliokuwa upande wa 
magharibi” wa Yordani na wafalme wote wa Wakanaani waliokuwa 
karibu na bahari waliposikia kwamba Yehova alikausha maji ya 
Yordani mpaka Waisraeli walipovuka, wakafa moyo” na hawakuwa 
na ujasiri wowote kwa sababu ya Waisraeli. 


2 Wakati huo Yehova akamwambia hivi Yoshua: “Tengeneza visu vya 
jiwe gumu na uwatahiri wanaume Waisraeli tena, mara ya pili.” 

3 Basi Yoshua akatengeneza visu vya jiwe gumu na kuwatahiri 
wanaume Waisraeli kule Gibeath-haaralothi.” 4 Yoshua aliwatahiri 
kwa sababu wanaume wote waliotoka Misri, yaani, wanaume wote 
wa kwenda vitani,” walikufa nyikani walipotoka Misri. 5 Kwa maana 
watu wote waliotoka Misri walikuwa wametahiriwa, lakini watu wote 
waliozaliwa nyikani wakiwa safarini kutoka Misri hawakuwa 
wametahiriwa. $ Waisraeli walitembea miaka 40 nyikani mpaka taifa 
lote lilipokufa, yaani, wanaume wote wa kwenda vitani waliotoka 
Misri ambao hawakutii sauti ya Yehova. Yehova aliwaapia kwamba 
hatawaruhusu kamwe waione nchi ambayo Yehova alikuwa 
amewaapia mababu zao kwamba atatupatia, nchi inayotiririka 
maziwa na asali. 7 Kwa hiyo, akawainua wana wao badala yao. 
Yoshua akawatahiri wana hao kwa sababu hawakuwa wametahiriwa 
safarini. 


8 Walipomaliza kutahiri taifa lote, wakaendelea kukaa kambini 
mpaka walipopona. 


9 Kisha Yehova akamwambia Yoshua: “Leo nimewaondolea aibu ya 
Misri.” Basi tangu wakati huo mahali hapo panaitwa Gilgali.” 


10 Waisraeli wakaendelea kupiga kambi Gilgali, nao wakaadhimisha 
Pasaka siku ya 14 ya mwezi huo, wakati wa jioni, katika jangwa 
tambarare la Yeriko. 11 Kesho yake, baada ya Pasaka, siku hiyohiyo 
wakaanza kula mazao ya nchi, yaani, mikate isiyo na chachu na 
nafaka zilizokaangwa. 12 Mana ilikoma siku iliyofuata, baada ya 
Waisraeli kula baadhi ya mazao ya nchi; Waisraeli hawakupata 
mana tena, wakaanza kula mazao ya nchi ya Kanaani mwaka huo. 


13 Yoshua alipokuwa karibu na Yeriko, aliinua macho na kumwona 
mwanamume fulani amesimama mbele yake akiwa ameshika 
upanga uliochomolewa. Yoshua akamkaribia na kumuuliza: “Uko 
upande wetu au wa maadui wetu?” 14 Akamjibu: “Hapana, mimi ni 
mkuu” wa jeshi la Yehova.” Basi Yoshua akaanguka chini kifudifudi, 
akasujudu, na kumwambia: “Bwana wangu una ujumbe gani kwangu 
mimi mtumishi wako?” 15 Mkuu wa jeshi la Yehova akamjibu hivi 
Yoshua: “Vua viatu vyako, kwa sababu mahali unaposimama ni 
patakatifu.” Yoshua akavua mara moja. 


A Yos. 5:1 Tnn., “upande unaoelekea baharini.” 

A Yos. 5:1 Tnn., “mioyo yao ikayeyuka.” 

A Yos. 5:3 Maana yake “Kilima cha Magovi.” 

A Yos. 5:4 Au “wanaume wote wenye umri wa kwenda vitani.” 


A Yos. 5:9 Maana yake “Kuondoa; Kuondolea Mbali.” 


A Yos. 5:14 Au “kiongozi.” 


Yoshua 6:1-27 


6 Basi malango ya jiji la Yeriko yalikuwa yamefungwa kabisa kwa 
sababu ya Waisraeli; hakuna mtu yeyote aliyetoka wala kuingia. 


2 Yehova akamwambia Yoshua, “Tazama, nimetia mikononi mwako 
Yeriko, mfalme wake, na mashujaa wake hodari. 3 Ninyi nyote 
wanaume wa vita mnapaswa kulizunguka jiji hili, lizungukeni mara 
moja kwa siku. Mtafanya hivyo kwa siku sita. 4 Waagize makuhani 
saba wabebe pembe saba za kondoo dume na kulitangulia 
Sanduku. Lakini siku ya saba, mnapaswa kulizunguka jiji mara saba 
na makuhani watapiga pembe hizo. 5 Pembe za kondoo dume 
zitakapopigwa, na mara tu mtakaposikia mlio wake,” watu wote 
watapiga kelele kubwa za vita. Kisha ukuta wa jiji utaanguka chini, 


6 Basi Yoshua mwana wa Nuni akawaita makuhani na kuwaambia: 
“Bebeni sanduku la agano, na makuhani saba wabebe pembe saba 
za kondoo dume na kulitangulia Sanduku la Yehova.” 7 Kisha 
akawaambia watu, “Nendeni mzunguke jiji, na wanajeshi wenye 
silaha walitangulie Sanduku la Yehova.” 8 Watu wakafanya kama 
Yoshua alivyowaambia, makuhani saba waliobeba pembe saba za 
kondoo dume mbele za Yehova, wakatangulia na kupiga pembe 
hizo, na sanduku la agano la Yehova lilikuwa likiwafuata. 9 Na 
wanajeshi wenye silaha waliwatangulia makuhani waliokuwa 
wakizipiga pembe, na walinzi wa nyuma walilifuata Sanduku huku 
pembe zikipigwa mfululizo. 


10 Yoshua alikuwa amewaamuru hivi watu: “Msipige kelele wala 
kupaza sauti. Msiseme neno lolote mpaka siku nitakapowaambia, 
‘Pazeni sauti! Ndipo mtakapopaza sauti.” 11 Akaagiza Sanduku la 


Yehova lipelekwe kuzunguka jiji mara moja, kisha wakarudi kambini 
na kulala humo usiku. 


12 Asubuhi iliyofuata, Yoshua akaamka mapema, na makuhani 
wakalibeba Sanduku la Yehova, 13 makuhani saba waliobeba pembe 
saba za kondoo dume walilitangulia Sanduku la Yehova wakipiga 
pembe hizo mfululizo. Nao wanajeshi wenye silaha walitembea 
mbele yao na walinzi wa nyuma walilifuata Sanduku la Yehova huku 
pembe zikipigwa mfululizo. 14 Siku ya pili, walilizunguka jiji mara 
moja, kisha wakarudi kambini. Walifanya hivyo kwa siku sita. 


15 Siku ya saba wakaamka asubuhi na mapema, wakalizunguka jiji 
kama kawaida. Ni siku hiyo peke yake ambayo walilizunguka jiji 
mara saba. 16 Na mara ya saba, makuhani walipiga pembe na 
Yoshua akawaambia watu: “Pazeni sauti, kwa kuwa Yehova 
amewapa jiji hili! 17 Jiji na vitu vyote vilivyomo vinapaswa 
kuharibiwa; vyote ni vya Yehova. Ila msimwangamize Rahabu yule 
kahaba na wote walio pamoja naye nyumbani mwake, kwa sababu 
aliwaficha wajumbe tuliowatuma. 18 Lakini mjiepushe na kitu 
chochote kinachopaswa kuharibiwa, ili msikitamani kitu 
kinachopaswa kuharibiwa na kukichukua, msije mkaleta msiba” 
kwenye kambi ya Waisraeli. 19 Lakini fedha yote na dhahabu na vitu 
vya shaba na chuma ni vitakatifu kwa Yehova. Vinapaswa 
kupelekwa katika hazina ya Yehova.” 


20 Basi watu wakapaza sauti pembe zilipopigwa. Na mara tu watu 
waliposikia sauti za pembe na kupiga kelele kubwa za vita, ukuta 


wakaliteka. 21 Wakaangamiza kwa upanga kila kiumbe kilichokuwa 


kondoo, na punda. 


22 Yoshua akawaambia wale wanaume wawili waliokuwa 
wameipeleleza nchi: “Nendeni katika nyumba ya yule mwanamke 
kahaba, mkamtoe nje pamoja na watu wake wote, kama 
mlivyomwapia.” 23 Basi wale vijana wapelelezi wakaenda kumtoa 
Rahabu, baba yake, mama yake, ndugu zake, na watu wote wa 
nyumba yake; naam, wakaitoa nje familia yake yote, na kuileta 
salama salimini nje ya kambi ya Waisraeli. 


24 Kisha wakaliteketeza jiji pamoja na kila kitu kilichokuwemo. Lakini 
fedha, dhahabu, na vitu vya shaba na chuma, wakaviweka katika 
hazina ya nyumba ya Yehova. 25 Yoshua hakumwangamiza Rahabu 
yule kahaba, watu wa nyumba ya baba yake, na familia yake yote; 
Rahabu anakaa katika Israeli mpaka leo, kwa sababu aliwaficha 
wajumbe waliotumwa na Yoshua kupeleleza Yeriko. 


26 Wakati huo Yoshua alitangaza kiapo” hiki: “Na alaaniwe mbele za 
Yehova mtu atakayejaribu kulijenga tena jiji hili la Yeriko. 
Atakapojenga msingi wake, mzaliwa wake wa kwanza atakufa, na 
atakapoweka malango yake, mwana wake wa mwisho atakufa.” 


27 Basi Yehova alikuwa pamoja na Yoshua, na umaarufu wake 
ukaenea duniani pote. 


^ Yos. 6:5 Au “pembe zikipigwa kwa muda mrefu.” 
^ Yos. 6:18 Au “shida; laana.” 


^ Yos. 6:26 Au labda, “aliwaapisha watu kiapo.” 


Yoshua 7:1-26 


7 Lakini Waisraeli walikosa uaminifu kuhusiana na vitu vilivyopaswa 
kuharibiwa, kwa kuwa Akani mwana wa Karmi, mwana wa Zabdi, 
mwana wa Zera, wa kabila la Yuda, alichukua baadhi ya vitu 
vilivyopaswa kuharibiwa. Ndipo hasira ya Yehova ikawaka dhidi ya 
Waisraeli. 


2 Basi Yoshua akatuma wanaume kutoka Yeriko waende Ai, karibu 
na Beth-aveni, upande wa mashariki wa Betheli, akawaambia: 
“Pandeni mkaipeleleze nchi.” Kwa hiyo wanaume hao wakapanda na 
kwenda kupeleleza jiji la Ai. 3 Waliporudi kwa Yoshua, 
wakamwambia: “Si lazima watu wote waende. Wanaume elfu mbili 
au elfu tatu hivi wanatosha kulishinda jiji la Ai. Usiwachoshe watu 
wote kwa kuwatuma huko, kwa sababu jiji hilo lina watu wachache 


” 


tu. 


4 Basi wanaume wapatao 3,000 wakapanda huko, lakini 
wakakimbizwa na wanaume wa Ai. 5 Na wanaume hao wa Ai 
wakawaua watu 36, wakawakimbiza kutoka nje ya lango la jiji mpaka 
Shebarimu,” wakaendelea kuwaua kwenye mteremko. Basi ujasiri 
wa watu ukayeyuka* na kuwa kama maji. 


6 Ndipo Yoshua akararua mavazi yake na kuanguka chini kifudifudi 
mbele ya Sanduku la Yehova mpaka jioni, yeye pamoja na wazee 
wa Israeli, nao wakaendelea kujirushia mavumbi vichwani. 7 Yoshua 
akasema: “Ole wangu, Bwana Mwenye Enzi Kuu Yehova, kwa nini 
umewaleta watu hawa njia yote hii na kuwavusha Yordani ili tu 
kututia mikononi mwa Waamori watuangamize? Ni afadhali 
tungeridhika kubaki ng'ambo ile nyingine ya” Yordani! 8 Nakusihi Ee 
Yehova, niseme nini baada ya Waisraeli kuwakimbia maadui wao? 


9 Wakanaani na wakaaji wote wa nchi hii watakaposikia habari hii, 
watatuzingira na kufutilia mbali jina letu kutoka duniani, nawe 
utafanya nini kwa ajili ya jina lako kuu?” 


10 Yehova akamwambia Yoshua: “Inuka! Kwa nini umelala chini 
kifudifudi? 11 Waisraeli wametenda dhambi. Wamevunja agano 
langu nililowaamuru washike. Wamechukua baadhi ya vitu 
vilivyopaswa kuharibiwa, wameviiba na kuvificha kati ya vitu vyao. 
12 Kwa hiyo, Waisraeli hawawezi kusimama dhidi ya maadui wao. 
Watageuka na kuwakimbia maadui wao, kwa sababu wanapaswa 
kuangamizwa. Sitakuwa pamoja nanyi tena msipoharibu kitu mlicho 
nacho kinachopaswa kuharibiwa. 13 Inuka uwatakase watu! 
Waambie, 'Jitakaseni kesho, kwa sababu Yehova Mungu wa Israeli 
anasema hivi: “Kuna kitu kinachopaswa kuharibiwa miongoni 
mwenu, Ee Israeli. Hamtaweza kusimama dhidi ya maadui wenu 
msipoondoa kitu kinachopaswa kuharibiwa. 14 Mtakusanyika 
asubuhi, kabila kwa kabila, na kabila ambalo Yehova atachagua 
litakaribia, ukoo kwa ukoo, na ukoo ambao Yehova atachagua 
utakaribia, nyumba kwa nyumba, na nyumba ambayo Yehova 
atachagua itakaribia, mwanamume kwa mwanamume. 15 Mtu 
atakayepatikana akiwa na kitu kinachopaswa kuharibiwa 
atateketezwa kwa moto, yeye pamoja na vitu vyake vyote, kwa 
sababu amevunja agano la Yehova na kwa sababu ametenda jambo 


97937 


la aibu katika Israeli. 


16 Kesho yake, Yoshua akaamka asubuhi na mapema 
akawakusanya Waisraeli, kabila kwa kabila, na kabila la Yuda 
likachaguliwa. 17 Kisha akaleta karibu koo za Yuda na ukoo wa 
Wazera ukachaguliwa, kisha akaleta karibu familia za ukoo wa 
Wazera, mwanamume kwa mwanamume, na Zabdi akachaguliwa. 


18 Mwishowe akaleta karibu familia ya Zabdi, mwanamume kwa 
mwanamume, naye Akani mwana wa Karmi, mwana wa Zabdi, 
mwana wa Zera, wa kabila la Yuda, akachaguliwa. 19 Kisha Yoshua 
akamwambia Akani: “Tafadhali mwanangu, mheshimu Yehova 
Mungu wa Israeli na uungame kwake. Tafadhali niambie jambo 
ulilofanya. Usinifiche chochote.” 


20 Akani akamwambia Yoshua: “Kwa kweli ni mimi niliyemtendea 
dhambi Yehova Mungu wa Israeli, na hili ndilo jambo nililofanya. 

21 Nilipoona katika nyara vazi rasmi maridadi kutoka Shinari na 
shekeli 200 za fedha na kipande kimoja cha dhahabu chenye uzito 
wa shekeli 50,” nilivitamani, kwa hiyo nikavichukua. Nimevificha 
ardhini ndani ya hema langu, na fedha ziko chini yake.” 


22 Mara moja Yoshua akatuma wajumbe, wakakimbia kwenda 
hemani, wakakuta lile vazi likiwa limefichwa ndani ya hema lake, na 
fedha zilikuwa chini yake. 23 Basi wakavichukua vitu hivyo kutoka 
hemani na kumletea Yoshua na Waisraeli wote na kuviweka mbele 
za Yehova. 24 Yoshua na Waisraeli wote wakamchukua Akani 
mwana wa Zera, Zile fedha, lile vazi rasmi maridadi, na kile kipande 
cha dhahabu, pamoja na wanawe, binti zake, ng'ombe dume wake, 
punda wake, kondoo na mbuzi wake, hema lake, na vitu vyake 
vyote, wakavileta katika Bonde la” Akori. 25 Yoshua akasema: “Kwa 
nini umetuletea msiba?” Leo Yehova atakuletea msiba.” Ndipo 
Waisraeli wote wakawapiga mawe, kisha wakawateketeza kwa 
moto. Naam, waliwapiga mawe wote. 26 Nao wakarundika mawe 
mengi juu yake ambayo yapo hadi leo. Ndipo hasira ya Yehova 
ikapoa. Ndiyo sababu tangu siku hiyo mahali hapo panaitwa Bonde 
la Akori.” 


A Yos. 7:5 Maana yake “Machimbo.” 
A Yos. 7:5 Tnn., “mioyo ya watu ikayeyuka.” 
^ Yos. 7:7 Yaani, upande wa mashariki wa. 


A Yos. 7:21 Shekeli moja ilikuwa na uzito wa gramu 11.4. Angalia 
Nyongeza B14. 


A Yos. 7:24 Au “Nchi Tambarare ya Chini ya.” 
A Yos. 7:25 Au “shida; laana.” 


A Yos. 7:26 Maana yake “Msiba; Laana.” 


Yoshua 8:1-35 


8 Kisha Yehova akamwambia Yoshua: “Usiogope wala usihofu. 
Nenda na wanajeshi wote ulishambulie jiji la Ai. Naam, nimemtia 
mikononi mwako mfalme wa Ai, watu wake, jiji lake, na nchi yake. 
2 Mlitendee Ai na mfalme wake kama mlivyolitendea Yeriko na 
mfalme wake, lakini mnaweza kujichukulia nyara zake na mifugo 
yake. Wekeni watu watakaovizia nyuma ya jiji hilo.” 


3 Basi Yoshua na wanajeshi wote wakaenda kulishambulia jiji la Ai. 
Yoshua akachagua mashujaa hodari 30,000 na kuwatuma wakati wa 
usiku. 4 Akawaamuru hivi: “Mtavizia nyuma ya jiji. Msiende mbali 
sana na jiji, na nyote kaeni tayari. 5 Mimi na watu walio pamoja nami 
tutalikaribia jiji, na watakapotoka ili kutushambulia kama 
walivyofanya mwanzoni, tutawakimbia. 6 Watakapotukimbiza, 
tutawavuta mbali na jiji lao, kwa kuwa watasema, 'Wanatukimbia 
kama walivyofanya mwanzoni.’ Nasi tutaendelea kuwakimbia. 

7 Kisha mtatoka mahali mnapovizia na kuliteka jiji; Yehova Mungu 
wenu atalitia mikononi mwenu. 8 Na mara tu baada ya kuliteka jiji, 
mnapaswa kuliteketeza kwa moto. Mtafanya kama Yehova 
alivyoagiza. Hayo ndiyo maagizo mtakayofuata.” 


9 Kisha Yoshua akawatuma, nao wakaenda kuvizia; wakapiga kambi 
kati ya Betheli na Ai, upande wa magharibi wa Ai, lakini Yoshua 
alikaa pamoja na watu usiku huo. 


10 Yoshua akaamka asubuhi na mapema, akakusanya wanajeshi, 
kisha yeye na wazee wa Israeli wakawaongoza hadi Ai. 11 Na 
wanajeshi wote waliokuwa pamoja naye wakapanda na kukaribia 
mbele ya jiji. Wakapiga kambi upande wa kaskazini wa Ai, na bonde 
lilikuwa kati yao na Ai. 12 Wakati huo, alikuwa ameweka wanajeshi 


wapatao 5,000 wavizie kati ya Betheli na Ai, upande wa magharibi 
wa jiji. 13 Basi kikosi kikubwa kilikuwa upande wa kaskazini wa jiji na 
wanajeshi waliokuwa wakivizia nyuma walikuwa upande wa 
magharibi wa jiji, na usiku huo Yoshua akaenda katikati ya bonde.” 


14 Na mara tu mfalme wa Ai alipoona hilo, yeye pamoja na wanaume 
wa jiji wakaamka mapema na kwenda haraka kupigana na Waisraeli 
mahali fulani ng'ambo ya jangwa tambarare. Lakini hakujua kwamba 
kulikuwa na wanajeshi waliokuwa wakivizia nyuma ya jiji. 15 Watu 
wa Ai walipowashambulia, Yoshua na wanajeshi wote Waisraeli 
wakakimbia barabarani kuelekea nyikani. 16 Ndipo watu wote 
waliokuwa ndani ya jiji wakaambiwa wawakimbize; na walipokuwa 
wakimkimbiza Yoshua, walienda mbali na jiji. 17 Hakuna 
mwanamume yeyote aliyebaki Ai na Betheli, wote waliwakimbiza 
Waisraeli. Waliacha jiji lao wazi na kuwakimbiza Waisraeli. 


18 Sasa Yehova akamwambia Yoshua, “Nyoosha mkuki ulio mkononi 
mwako kuelekea Ai, kwa maana nitalitia jiji hilo mikononi mwako.” 
Basi Yoshua akanyoosha mkuki uliokuwa mkononi mwake kuelekea 
jiji hilo. 19 Na mara tu aliponyoosha mkono wake, wanajeshi 
waliokuwa wakivizia wakatoka haraka mahali walipokuwa, 


wakaliteketeza. 


20 Wanaume wa Ai walipogeuka na kuangalia nyuma, wakaona 
hawakuweza kukimbia upande wowote. Kisha wanajeshi Waisraeli 
waliokuwa wakikimbia kuelekea nyikani wakageuka na kuanza 
kuwashambulia wale waliokuwa wakiwakimbiza. 21 Yoshua na 
Waisraeli wote walipoona kwamba wanajeshi waliovizia walikuwa 


kuwashambulia wanaume wa Ai. 22 Na wale walioliteka jiji wakaenda 
kuungana na wenzao, na wanaume wa Ai wakanaswa katikati, 
baadhi ya Waisraeli walikuwa upande huu na wengine upande wa 
pili, wakawaua na hakuna yeyote aliyeokoka wala kuponyoka. 

23 Lakini walimkamata mfalme wa Ai akiwa hai na kumpeleka kwa 
Yoshua. 


24 Baada ya Waisraeli kumaliza kuwaua wakaaji wote wa Ai nyikani, 
ambako waliwafuatia na kumuua kila mmoja wao kwa upanga, 
Waisraeli wote walirudi Ai na kuwaua kwa upanga watu waliobaki 
walikuwa 12,000, yaani, watu wote wa Ai. 26 Yoshua hakuushusha 
mkono wake uliokuwa umeshika mkuki mpaka alipowaangamiza 
wakaaji wote wa Ai. 27 Hata hivyo, Waisraeli walijichukulia mifugo na 
nyara za jiji kama Yehova alivyomwagiza Yoshua. 


28 Kisha Yoshua akateketeza jiji la Ai, na tangu siku hiyo likabaki 
rundo la kudumu la magofu. 29 Akamtundika mtini mfalme wa Ai 
mpaka jioni, na jua lilipokaribia kutua, Yoshua akaagiza maiti yake 
iondolewe mtini. Kisha wakaitupa kwenye lango la jiji na kurundika 
mawe mengi juu ya maiti hiyo, na rundo hilo lipo mpaka leo. 


30 Kisha Yoshua akamjengea Yehova Mungu wa Israeli madhabahu 
kwenye Mlima Ebali, 31 kama Musa mtumishi wa Yehova 
alivyowaamuru Waisraeli na kama ilivyoandikwa katika kitabu cha 
Sheria ya Musa: “Madhabahu ya mawe ambayo hayakuchongwa 
wala kuguswa na kifaa chochote cha chuma.” Na juu yake 
wakamtolea Yehova dhabihu za kuteketezwa na pia dhabihu za 
ushirika. 


32 Kisha akiwa huko akaandika juu ya mawe hayo nakala ya Sheria 
ambayo Musa alikuwa ameandika mbele ya Waisraeli. 33 Waisraeli 
wote pamoja na wazee wao, viongozi wao, na waamuzi wao, 
walikuwa wamesimama pande mbili za hilo sanduku la agano la 
Yehova mbele ya makuhani Walawi waliokuwa wamelibeba. Wakaaji 
wageni na pia wenyeji walikuwepo. Nusu yao walisimama mbele ya 
Mlima Gerizimu, na nusu walisimama mbele ya Mlima Ebali (kama 
Musa mtumishi wa Yehova alivyokuwa ameagiza mwanzoni), ili 
kuwabariki Waisraeli. 34 Kisha Yoshua akasoma kwa sauti maneno 
yote ya Sheria, baraka na laana, kulingana na yote ambayo 
yameandikwa katika kitabu cha Sheria. 35 Hakuna neno lolote kati 
ya maneno yote ambayo Musa alikuwa ameamuru ambalo Yoshua 
hakusoma kwa sauti mbele ya kutaniko lote la Israeli, lililotia ndani 
wanawake, watoto, na wakaaji wageni walioishi” miongoni mwao. 


A Yos. 8:13 Au “nchi tambarare ya chini.” 


A Yos. 8:35 Tnn., “waliotembea.” 


Yoshua 9:1-27 


9 Waliposikia habari hizo, wafalme wote waliokuwa upande wa 
magharibi wa Yordani, katika eneo lenye milima, na Shefela, na 
eneo lote la pwani ya Bahari Kuu,” na mbele ya Lebanoni—Wahiti, 
Waamori, Wakanaani, Waperizi, Wahivi, na Wayebusi— 

2 wakaungana ili kupigana na Yoshua na Waisraeli. 


3 Wakaaji wa Gibeoni walisikia pia mambo ambayo Yoshua alitenda 
katika jiji la Yeriko na Ai. 4 Basi wakatenda kwa busara na kuweka 
vyakula katika magunia yaliyochakaa na kuyabeba kwa punda wao, 
pamoja na viriba vya divai vilivyochakaa na kutiwa viraka; > pia 
walivaa viatu vilivyochakaa vyenye viraka na nguo zilizochakaa. Na 
mikate waliyobeba ilikuwa imekauka na kuvunjika-vunjika. 6 Kisha 
wakaenda kwa Yoshua kambini kule Gilgali, wakamwambia yeye na 
wazee wa Waisraeli: “Tumetoka nchi ya mbali. Basi fanyeni agano 
pamoja nasi.” 7 Lakini wazee wa Waisraeli wakawaambia hao 
Wahivi: “Huenda mnakaa karibu nasi. Tunawezaje kufanya agano 
nanyi?” 8 Wakamjibu Yoshua: “Sisi ni watumishi” wako.” 


Kisha Yoshua akawauliza: “Ninyi ni nani, na mnatoka wapi?” 

9 Wakamjibu: “Sisi watumishi wako tumetoka nchi ya mbali sana 
kwa sababu ya heshima ya jina la Yehova Mungu wako, kwa kuwa 
tumesikia umaarufu wake na mambo yote aliyotenda Misri 10 na 
mambo yote aliyowatendea wale wafalme wawili wa Waamori 
waliokuwa ng'ambo ya” Yordani, yaani, Mfalme Sihoni wa Heshboni 
na Mfalme Ogu wa Bashani, aliyekuwa Ashtarothi. 11 Kwa hiyo 
wazee wetu na wakaaji wote wa nchi yetu wakatuambia, 'Bebeni 
chakula kwa ajili ya safari mwende mkakutane nao. Waambieni hivi: 
“Tutakuwa watumishi wenu; basi fanyeni agano pamoja nasi.” 


12 Mikate hii ilikuwa moto tulipotoka nyumbani ili kuja hapa. Sasa 
angalieni jinsi ilivyokauka na inavyovunjika-vunjika. 13 Na viriba hivi 
vilikuwa vipya tulipovijaza divai, lakini sasa vimepasuka. Na nguo na 
viatu vyetu vimechakaa kwa sababu ya safari ndefu.” 


14 Ndipo wazee wa Waisraeli wakachukua” vyakula vyao, lakini 
hawakutafuta mwongozo wa Yehova. 15 Basi Yoshua akafanya 
amani nao, pia akafanya agano pamoja nao ili kuwaacha waishi, na 
hivyo ndivyo wakuu wa Waisraeli walivyowaapia. 


16 Siku tatu baada ya kufanya agano pamoja nao, wakasikia 
kwamba walikuwa majirani wao na waliishi karibu nao. 17 Ndipo 
Waisraeli wakaanza safari na kufika katika majiji ya watu hao siku ya 
tatu; na majiji yao yalikuwa Gibeoni, Kefira, Beerothi, na Kiriath- 
yearimu. 18 Lakini Waisraeli hawakuwashambulia, kwa sababu 
wakuu wa Waisraeli walikuwa wamewaapia kwa jina la Yehova 
Mungu wa Israeli. Kwa hiyo Waisraeli wote wakaanza 
kuwanung'unikia wakuu hao. 19 Basi wakuu wote wakawaambia hivi: 
“Kwa kuwa tuliwaapia kwa jina la Yehova Mungu wa Israeli 
haturuhusiwi kuwadhuru. 20 Hili ndilo jambo tutakalofanya: 
Tutawaacha waishi, ili hasira ya Mungu isiwake dhidi yetu kwa 
sababu ya kiapo tulichowaapia.” 21 Wakuu wakaendelea kuwaambia 
hivi: “Waacheni waishi, lakini watakuwa wakusanyaji wa kuni na 
watekaji wa maji kwa ajili ya Waisraeli wote.” Hivyo ndivyo wakuu 
walivyowaahidi. 


22 Basi Yoshua akawaita na kuwauliza: “Kwa nini mlitudanganya 
mkisema, ‘Tumetoka mbali sana, na kumbe mnaishi karibu kabisa 
nasi? 23 Kuanzia sasa mmelaaniwa, na sikuzote mtakuwa watumwa 
wa kukusanya kuni na kuteka maji kwa ajili ya nyumba ya Mungu 


wangu.” 24 Ndipo wakamjibu Yoshua: “Tulifanya hivyo kwa sababu 
sisi watumishi wako tuliambiwa waziwazi kwamba Yehova Mungu 
wako alimwamuru Musa mtumishi wake awape ninyi nchi yote na 
kuwaangamiza wakaaji wote kutoka mbele yenu. Basi tulifanya hivyo 
kwa sababu tuliogopa mtatuua. 25 Sasa tuonyeshe rehema.” 
Tutendee upendavyo.” 26 Na hivyo ndivyo alivyofanya; aliwaokoa 
kutoka mikononi mwa Waisraeli, nao hawakuwaua. 2? Lakini tangu 
siku hiyo, Yoshua akawafanya kuwa wakusanyaji wa kuni na 
watekaji wa maji kwa ajili ya kusanyiko na kwa ajili ya madhabahu ya 
Yehova mahali ambapo Mungu angechagua. 


A Yos. 9:1 Yaani, Mediterania. 

^ Yos. 9:8 Au “watumwa.” 

^ Yos. 9:10 Yaani, upande wa mashariki wa. 
^ Yos. 9:14 Au “wakakagua.” 


^ Yos. 9:25 Tnn., “tumo mikononi mwako.” 


Yoshua 10:1-43 


10 Mara tu Mfalme Adoni-sedeki wa Yerusalemu aliposikia kwamba 
Yoshua ameteka Ai na kuliangamiza, na kulitendea Ai na mfalme 
wake kama alivyolitendea Yeriko na mfalme wake, na jinsi wakaaji 
wa Gibeoni walivyofanya amani na Waisraeli na kuendelea kukaa 
kati yao, 2 akaogopa sana, kwa sababu Gibeoni lilikuwa jiji kubwa 
kama majiji yaliyotawaliwa na mfalme. Lilikuwa kubwa kuliko Ai, na 
wanaume wake wote walikuwa mashujaa. 3 Basi Adoni-sedeki 
mfalme wa Yerusalemu akatuma ujumbe huu kwa Hohamu mfalme 
wa Hebroni, Piramu mfalme wa Yarmuthi, Yafia mfalme wa Lakishi, 
na kwa Debiri mfalme wa Egloni: 4 “Njooni mnisaidie kuwashambulia 
wakaaji wa Gibeoni, kwa sababu wamefanya amani na Yoshua na 
Waisraeli.” 5 Ndipo wafalme watano wa Waamori, yaani, mfalme wa 
Yerusalemu, mfalme wa Hebroni, mfalme wa Yarmuthi, mfalme wa 
Lakishi, na mfalme wa Egloni wakakusanyika pamoja na majeshi 
yao, wakaenda kupiga kambi ili kulishambulia jiji la Gibeoni. 


6 Kisha wazee wa Gibeoni wakatuma ujumbe kwa Yoshua kambini 
Gilgali, wakisema: “Usituache” sisi watumwa wako. Njoo haraka ili 
utuokoe na kutusaidia! Wafalme wote wa Waamori kutoka katika 
eneo lenye milima wamekusanyika ili kutushambulia.” 7 Basi Yoshua 
akapanda kutoka Gilgali pamoja na jeshi lake lote na mashujaa 
hodari. 


8 Ndipo Yehova akamwambia Yoshua: “Usiwaogope, kwa maana 
nimewatia mikononi mwako. Hakuna mtu yeyote kati yao 
atakayekushinda.” 9 Yoshua akawashambulia ghafla baada ya 
kutembea usiku kucha kutoka Gilgali. 10 Yehova akawavuruga, na 
Waisraeli wakawaangamiza wengi wao kule Gibeoni, wakawafuatia 


kwenye njia inayopanda kwenda Beth-horoni na kuwaua mpaka 
Azeka na Makeda. 11 Walipokuwa wakiwakimbia Waisraeli, Yehova 
akawanyeshea mvua ya mawe makubwa kutoka angani kwenye 
mteremko wa Beth-horoni mpaka Azeka, nao wakafa. Kwa kweli, 
wale waliouawa na mvua ya mawe walikuwa wengi kuliko wale 
waliouawa na Waisraeli kwa upanga. 


12 Ni siku hiyo, siku ambayo Yehova aliwashinda kabisa Waamori 
mbele ya Waisraeli, ndipo Yoshua alipomwambia hivi Yehova mbele 
ya Waisraeli: 


“Jua, simama tuli juu ya Gibeoni, 
Na mwezi, juu ya Bonde la” Aiyaloni.” 


13 Basi jua likasimama tuli na mwezi ukatulia mpaka taifa la Israeli 
lilipolipiza kisasi dhidi ya maadui wake. Je, haijaandikwa hivi katika 
kitabu cha Yashari: Jua lilisimama tuli katikati ya mbingu na halikutua 
kwa siku nzima? 14 Haijawahi kamwe kutokea siku kama hiyo, kabla 
au baada yake, ambayo Yehova aliisikiliza sauti ya mwanadamu 
katika njia hiyo, kwa sababu Yehova alikuwa akiwapigania Waisraeli. 


15 Baada ya mambo hayo Yoshua na Waisraeli wote wakarudi 
kambini Gilgali. 


16 Wakati huo, wale wafalme watano walikimbia na kujificha pangoni 
kule Makeda. 17 Yoshua akaambiwa: “Wale wafalme watano 
wamejificha pangoni kule Makeda.” 18 Basi Yoshua akasema: 
“Bingirisheni mawe makubwa kwenye mwingilio wa pango hilo na 
kuweka walinzi hapo. 19 Lakini ninyi wengine msikae hapo. 
Wakimbizeni maadui wenu na kuwashambulia kutokea nyuma. 


Msiwape nafasi ya kuingia katika majiji yao, kwa kuwa Yehova 
Mungu wenu amewatia mikononi mwenu.” 


20 Baada ya Yoshua na Waisraeli kuwaangamiza karibu watu wote 
na wachache waliobaki kukimbilia katika majiji yenye ngome, 

21 Waisraeli wote wakarudi salama kambini kwa Yoshua kule 
Makeda. Hakuna mtu aliyethubutu kusema neno lolote” dhidi ya 
Waisraeli. 22 Kisha Yoshua akasema, “Fungueni mwingilio wa 
pango, watoeni nje wale wafalme watano na kuwaleta kwangu.” 

23 Basi wakawatoa pangoni wafalme hawa watano na kuwaleta 
kwake: mfalme wa Yerusalemu, mfalme wa Hebroni, mfalme wa 
Yarmuthi, mfalme wa Lakishi, na mfalme wa Egloni. 24 Walipomletea 
Yoshua wafalme hao, akawaita wanaume wote wa Israeli na 
kuwaambia makamanda wa jeshi walioenda naye: “Njooni. 
Wakanyageni nyuma ya shingo wafalme hawa.” Basi wakaja na 
kuwakanyaga nyuma ya shingo. 25 Ndipo Yoshua akawaambia: 
“Msiogope wala msihofu. Iweni jasiri na imara, kwa maana hivi 
ndivyo Yehova atakavyowatendea maadui wenu wote ambao 
mnapigana nao.” 


26 Kisha Yoshua akawapiga na kuwaua, akawatundika juu ya miti 
mitano, wakaning'nia juu ya miti hiyo mpaka jioni. 27 Na jua lilipotua, 
Yoshua akaagiza washushwe kutoka kwenye miti hiyo na kutupwa 
ndani ya pango ambamo walikuwa wamejificha. Kisha mawe 
makubwa yakawekwa kwenye mwingilio wa pango hilo, nayo yapo 
mpaka leo. 


28 Yoshua akateka jiji la Makeda siku hiyo na kuwaangamiza wakaaji 
wake kwa upanga. Akamwangamiza mfalme wake na wakaaji wote, 


na hakuna mtu yeyote aliyebaki.” Alimtendea mfalme wa Makeda 
kama alivyomtendea mfalme wa Yeriko. 


29 Kisha Yoshua na Waisraeli wote wakatoka Makeda na kwenda 
Libna, wakalishambulia jiji la Libna. 30 Yehova akalitia pia jiji hilo na 
mfalme wake mikononi mwa Waisraeli, wakalishambulia na 
kuwaangamiza wakaaji wote kwa upanga, na hakuna yeyote 
aliyebaki humo. Wakamtendea mfalme wake kama walivyomtendea 
mfalme wa Yeriko. 


31 Kisha Yoshua na Waisraeli wote wakatoka Libna na kwenda 
Lakishi, wakapiga kambi huko na kulishambulia. 32 Yehova akalitia 
jiji la Lakishi mikononi mwa Waisraeli, nao wakaliteka siku ya pili. 
Wakalishambulia na kuwaangamiza wakaaji wote” kwa upanga, 
kama walivyofanya kule Libna. 


33 Ndipo Horamu mfalme wa Gezeri akaenda kulisaidia Lakishi, 
lakini Yoshua akamuua yeye na watu wake wote, na hakuna yeyote 
aliyebaki. 


34 Kutoka Lakishi, Yoshua na Waisraeli wote wakaenda Egloni, 
wakapiga kambi huko na kulishambulia. 35 Wakaliteka siku hiyo na 
kuliangamiza kwa upanga. Wakawaangamiza wakaaji wote siku 
hiyo, kama walivyofanya kule Lakishi. 


36 Kutoka Egloni, Yoshua na Waisraeli wote wakaenda Hebroni na 
kulishambulia. 37 Wakaliteka na kuliangamiza kwa upanga jiji hilo, 
mfalme wake, miji yake, na wakaaji wote, na hakuna yeyote 
aliyebaki. Yoshua aliliangamiza pamoja na wakaaji wote,” kama 
alivyofanya kule Egloni. 


38 Mwishowe Yoshua na Waisraeli wote wakaelekea Debiri na 
kulishambulia. 39 Akaliteka pamoja na mfalme wake, na miji yake 
yote, wakawaangamiza wakaaji wote kwa upanga, na hakuna yeyote 
aliyebaki. Alilitendea Debiri na mfalme wake kama alivyolitendea 
Hebroni na pia Libna na mfalme wake. 


40 Hivyo Yoshua akaiteka nchi yote kutia ndani eneo lenye milima, 
Negebu, Shefela, na miteremko, na kuwashinda wafalme wao wote, 
na hakuna yeyote aliyebaki; alimwangamiza kila kiumbe 
anayepumua, kama Yehova Mungu wa Israeli alivyoamuru. 

41 Yoshua aliwashinda kuanzia Kadesh-barnea mpaka Gaza na nchi 
yote ya Gosheni kufika Gibeoni. 42 Yoshua aliwateka wafalme hao 
wote na nchi zao kwa wakati mmoja, kwa sababu Yehova Mungu wa 
Israeli alikuwa akiwapigania Waisraeli. 43 Hatimaye Yoshua na 
Waisraeli wote wakarudi kambini Gilgali. 


A Yos. 10:6 Tnn., “Usiulegeze mkono wako kutuelekea.” 
A Yos. 10:12 Au “Nchi Tambarare ya Chini ya.” 

A Yos. 10:21 Tnn., “kunoa ulimi wake.” 

A Yos. 10:28 Au “nafsi yoyote iliyobaki.” 

A Yos. 10:32 Tnn., “nafsi zote.” 


^ Yos. 10:37 Au “kila nafsi.” 


Yoshua 11:1-23 


11 Mara tu Yabini mfalme wa Hasori aliposikia habari hizo, akatuma 
ujumbe kwa Yobabu mfalme wa Madoni, na kwa mfalme wa 
Shimroni, na mfalme wa Akshafi, 2 wafalme wa eneo la kaskazini 
lenye milima, wa maeneo tambarare* upande wa kusini wa 
Kinerethi, wale waliokuwa Shefela na kwenye miteremko ya Dori 
upande wa magharibi, 3 Wakanaani upande wa mashariki na 
magharibi, Waamori, Wahiti, Waperizi, Wayebusi katika eneo lenye 
milima, na Wahivi chini ya Mlima Hermoni katika nchi ya Mispa. 

4 Basi wakatoka na majeshi yao yote, watu wengi sana kama 
chembe za mchanga kwenye ufuo wa bahari, pamoja na farasi na 
magari mengi sana ya vita. > Wafalme hao wote wakaungana na 
kupiga kambi karibu na chemchemi ya Meromu ili kupigana na 
Waisraeli. 


6 Ndipo Yehova akamwambia Yoshua: “Usiwaogope kwa sababu 
kesho, wakati kama huu, nitawatia wote mikononi mwa Waisraeli, 
nanyi mtawaangamiza. Mtakata mishipa ya miguu ya farasi wao, na 
kuyachoma moto magari yao.” 7 Basi Yoshua na wanajeshi wake 
wote wakawashambulia ghafla karibu na chemchemi ya Meromu. 

8 Yehova akawatia mikononi mwa Waisraeli, nao wakawashinda na 
kuwakimbiza mpaka Sidoni Kuu na Misrefoth-maimu na Bonde la 
Mispe upande wa mashariki, nao wakawaangamiza, na hakuna 
yeyote aliyebaki. 9 Kisha Yoshua akawatendea kama Yehova 
alivyokuwa amemwambia; akakata mishipa ya miguu ya farasi wao 
na kuchoma moto magari yao. 


10 Yoshua akarudi na kuliteka Hasori, akamuua mfalme wake kwa 
upanga, kwa sababu Hasori lilikuwa jiji kuu kati ya falme hizo zote. 


11 Wakawaangamiza wakaaji wote” kwa upanga. Hakuna kiumbe 
yeyote anayepumua aliyebaki. Kisha akaliteketeza Hasori. 

12 Yoshua akayateka majiji yote ya wafalme hao na kuwashinda 
wafalme wote kwa upanga. Akawaangamiza, kama Musa mtumishi 
wa Yehova alivyoamuru. 13 Hata hivyo, Waisraeli hawakuteketeza 
jiji lolote lililokuwa vilimani isipokuwa Hasori ambalo liliteketezwa na 
Yoshua. 14 Waisraeli wakajichukulia nyara zote na mifugo katika 
majiji hayo. Lakini wakawaangamiza wanadamu wote kwa upanga. 
Hawakumwacha mtu yeyote anayepumua. 15 Kama Yehova 
alivyomwamuru Musa mtumishi wake, ndivyo Musa alivyomwamuru 
Yoshua, na ndivyo Yoshua alivyofanya. Hakuna jambo lolote ambalo 
hakufanya kati ya mambo yote ambayo Yehova alimwamuru Musa. 


16 Yoshua aliiteka nchi hii yote: eneo lenye milima, eneo lote la 
Negebu, nchi yote ya Gosheni, Shefela, Araba, na eneo lenye milima 
la Israeli na maeneo yake ya Shefela,” 17 kuanzia Mlima Halaki, 
unaopanda hadi Seiri, na hadi Baal-gadi katika Bonde la Lebanoni 
chini ya Mlima Hermoni, naye akawashinda, akawakamata, na 
kuwaua wafalme wote wa maeneo hayo. 18 Yoshua alipigana na 
wafalme hao wote kwa muda mrefu. 19 Hakuna jiji lolote lililofanya 
amani na Waisraeli isipokuwa Wahivi waliokaa Gibeoni. Waisraeli 
walipigana na majiji mengine yote na kuyashinda. 20 Yehova aliacha 
mioyo yao iwe mikaidi hivi kwamba wakapigana na Waisraeli, ili 
awaangamize bila huruma. Walipaswa kuangamizwa, kama Yehova 
alivyomwamuru Musa. 


21 Wakati huo, Yoshua aliwaangamiza kabisa Waanaki kutoka katika 
eneo lenye milima, Hebroni, Debiri, Anabu, na kutoka katika eneo 
lote lenye milima la Yuda na Israeli. Yoshua aliwaangamiza watu hao 
na majiji yao. 22 Waanaki hawakubaki katika nchi ya Waisraeli; 


walibaki tu Gaza, Gathi, na Ashdodi. 23 Basi Yoshua akachukua nchi 
yote, kama Yehova alivyomwahidi Musa, Yoshua akawapa Waisraeli 
iwe urithi wao ili igawanywe kulingana na makabila yao. Nchi ikawa 
na amani bila vita. 


A Yos. 11:2 Au “Araba.” 
A Yos. 11:11 Au “Wakaziangamiza nafsi zote.” 


A Yos. 11:16 Au “maeneo yake yaliyo chini ya milima.” 


Yoshua 12:1-24 


12 Basi hawa ndio wafalme ambao Waisraeli waliwashinda na 
kumiliki nchi yao upande wa mashariki wa Yordani, kuanzia Bonde” 
la Arnoni hadi Mlima Hermoni na eneo lote la Araba kuelekea 
upande wa mashariki: 2 Mfalme Sihoni wa Waamori, aliyeishi 
Heshboni na kutawala kutoka Aroeri, kwenye ukingo wa Bonde” la 
Arnoni, na kutoka katikati ya bonde hilo, na nusu ya Gileadi hadi 
Bonde la Yaboki, kwenye mpaka wa Waamoni. 3 Alitawala pia Araba 
hadi Bahari ya Kinerethi” kuelekea mashariki hadi Bahari ya Araba, 
yaani, Bahari ya Chumvi, upande wa mashariki kuelekea Beth- 
yeshimothi, na kuelekea kusini chini ya miteremko ya Pisga. 


4 Pia, eneo la Mfalme Ogu wa Bashani, aliyekuwa kati ya Warefaimu 
waliosalia, ambaye aliishi Ashtarothi na Edrei > na kutawala katika 
eneo la Mlima Hermoni, Saleka, na Bashani yote, hadi mpaka wa 
Wageshuri na Wamaakathi, na nusu ya Gileadi, hadi katika eneo la 
Mfalme Sihoni wa Heshboni. 


6 Musa mtumishi wa Yehova pamoja na Waisraeli waliwashinda, 
kisha Musa mtumishi wa Yehova akawapa nchi hiyo watu wa kabila 
la Rubeni, Gadi, na nusu ya kabila la Manase ili waimiliki. 


7 Hawa ndio wafalme ambao Yoshua na Waisraeli waliwashinda 
upande wa magharibi wa Yordani, kuanzia Baal-gadi katika Bonde la 
Lebanoni hadi Mlima Halaki, unaopanda hadi Seiri, halafu Yoshua 
akayapa makabila ya Israeli nchi yao ili waimiliki na kugawana 
kulingana na makabila yao, 8 katika eneo lenye milima, Shefela, 
Araba, kwenye miteremko, nyikani, na katika Negebu—nchi ya 
Wahiti, Waamori, Wakanaani, Waperizi, Wahivi, na Wayebusi: 


9 Mfalme wa Yeriko, mfalme wa Ai, jiji lililokuwa kando ya Betheli, 
10 mfalme wa Yerusalemu, mfalme wa Hebroni, 

11 mfalme wa Yarmuthi, mfalme wa Lakishi, 

12 mfalme wa Egloni, mfalme wa Gezeri, 

13 mfalme wa Debiri, mfalme wa Gederi, 

14 mfalme wa Horma, mfalme wa Aradi, 

15 mfalme wa Libna, mfalme wa Adulamu, 

16 mfalme wa Makeda, mfalme wa Betheli, 

17 mfalme wa Tapua, mfalme wa Heferi, 

18 mfalme wa Afeki, mfalme wa Lasharoni, 

19 mfalme wa Madoni, mfalme wa Hasori, 

20 mfalme wa Shimron-meroni, mfalme wa Akshafi, 

21 mfalme wa Taanaki, mfalme wa Megido, 

22 mfalme wa Kedeshi, mfalme wa Yokneamu kule Karmeli, 


23 mfalme wa Dori kwenye miteremko ya Dori, mfalme wa Goiimu 
kule Gilgali, 


24 na mfalme wa Tirsa; jumla ya wafalme hao ni 31. 


^ Yos. 12:1 Au “Korongo.” 


^ Yos. 12:2 Au “Korongo.” 


A Yos. 12:3 Yaani, Ziwa Genesareti, au Bahari ya Galilaya. 


Yoshua 13:1-33 


13 Basi Yoshua alikuwa amezeeka na umri wake ulikuwa umesonga 
sana. Kwa hiyo Yehova akamwambia, “Umezeeka na umri wako 
umesonga sana; na bado hamjamiliki” sehemu kubwa ya nchi. 2 Hii 
ndiyo nchi ambayo imebaki: maeneo yote ya Wafilisti na ya 
Wageshuri 3 (kuanzia kijito cha Mto Nile* kilicho upande wa 
mashariki wa” Misri hadi kwenye mpaka wa Ekroni upande wa 
kaskazini, eneo lililoonwa kuwa sehemu ya Wakanaani) kutia ndani 
eneo la watawala watano wa Wafilisti—Wagaza, Waashdodi, 
Waashkeloni, Wagathi, Waekroni; eneo la Waavimu 4 upande wa 
kusini; nchi yote ya Wakanaani; Meara, ambayo ni ya Wasidoni, hadi 
Afeki, kwenye mpaka wa Waamori; > nchi ya Wagebali na nchi yote 
ya Lebanoni kuelekea mashariki, kuanzia Baal-gadi chini ya Mlima 
Hermoni hadi Lebo-hamathi;* 6 wakaaji wote wa eneo lenye milima 
kuanzia Lebanoni hadi Misrefoth-maimu; na Wasidoni wote. 
Nitawafukuza” mbele ya Waisraeli. Utaigawanya nchi hiyo na 
kuwapa Waisraeli kuwa urithi wao, kama nilivyokuamuru. 7 Na sasa 
yagawie makabila tisa pamoja na nusu ya kabila la Manase nchi hii 
kuwa urithi wao.” 


8 Nusu iliyobaki ya kabila la Manase, pamoja na watu wa kabila la 
Rubeni na Gadi walichukua urithi wao waliopewa na Musa upande 
wa mashariki wa Yordani, kama tu Musa mtumishi wa Yehova 
alivyowapa: 9 kuanzia Aroeri, kwenye ukingo wa Bonde” la Arnoni, 
na jiji lililo katikati ya bonde hilo, na uwanda wote wa juu wa Medeba 
hadi Diboni; 10 na majiji yote ya Mfalme Sihoni wa Waamori, 
aliyetawala Heshboni, hadi kwenye mpaka wa Waamoni; 11 pia 
Gileadi na eneo la Wageshuri na Wamaakathi na eneo lote la Mlima 
Hermoni na Bashani hadi Saleka; 12 ufalme wote wa Ogu kule 


Bashani, aliyetawala Ashtarothi na Edrei. (Alikuwa kati ya Warefaimu 
waliobaki.) Musa aliwashinda na kuwafukuza.” 13 Lakini Waisraeli 
hawakuwafukuza” Wageshuri na Wamaakathi, kwa kuwa Wageshuri 
na Wamaakathi wanaishi miongoni mwa Waisraeli mpaka leo. 


14 Musa hakuwapa watu wa kabila la Lawi urithi. Urithi wao ni 
dhabihu zinazochomwa kwa moto zinazotolewa kwa Yehova Mungu 
wa Israeli, kama alivyowaahidi. 


15 Ndipo Musa akawapa urithi watu wa kabila la Rubeni kulingana 
na koo zao, 16 na eneo lao lilianzia Aroeri, kwenye ukingo wa 
Bonde?” la Arnoni, na jiji lililo katikati ya bonde hilo, na uwanda wote 
wa juu wa Medeba; 17 Heshboni na miji yake yote iliyo kwenye 
uwanda wa juu, Diboni, Bamoth-baali, Beth-baal-meoni, 18 Yahazi, 
Kedemothi, Mefaathi, 19 Kiriathaimu, Sibma, na Sereth-shahari 
kwenye mlima wa bondeni,” 20 Beth-peori, miteremko ya Pisga, 
Beth-yeshimothi, 21 majiji yote kwenye uwanda wa juu, na eneo lote 
la Mfalme Sihoni wa Waamori, aliyetawala Heshboni. Musa 
alimshinda yeye pamoja na wakuu wa Midiani, yaani, Evi, Rekemu, 
Suri, Huru, na Reba, watawala vibaraka” wa Sihoni waliokaa nchini 
humo. 22 Waisraeli walimuua kwa upanga Balaamu mwana wa 
Beori, yule mbashiri,” pamoja na watu wengine. 23 Na mpaka wa 
kabila la Rubeni ulikuwa Yordani; na eneo hilo lilikuwa urithi wa 


24 Pia, Musa akawapa urithi watu wa kabila la Gadi, kulingana na 
koo zao, 25 na eneo lao lilitia ndani Yazeri na majiji yote ya Gileadi 
na nusu ya nchi ya Waamoni hadi Aroeri, mbele ya Raba; 26 na 
kutoka Heshboni hadi Ramath-mispe na Betonimu, na kutoka 
Mahanaimu hadi mpaka wa Debiri; 27 na bondeni,” Beth-haramu, 


Beth-nimra, Sukothi, na Safoni, eneo lililobaki la Mfalme Sihoni wa 
Heshboni, na Mto Yordani ulikuwa mpaka ulioanzia upande wa chini 
wa Bahari ya Kinerethi,” upande wa mashariki wa Yordani. 28 Huo 
ndio uliokuwa urithi wa kabila la Gadi kulingana na koo zao, pamoja 


29 Pia, Musa akawapa urithi nusu ya watu wa kabila la Manase, 
ukawa urithi wao kulingana na koo zao. 30 Na eneo lao lilianzia 
Mahanaimu na eneo lote la Bashani, eneo lote la Mfalme Ogu wa 


31 Na nusu ya eneo la Gileadi, na Ashtarothi na Edrei, majiji ya 
ufalme wa Ogu kule Bashani, yalichukuliwa na wana wa Makiri 
mwana wa Manase, yaani, nusu ya wana wa Makiri kulingana na 
koo zao. 


32 Huo ndio urithi ambao Musa aliwapa katika maeneo tambarare ya 
jangwani ya Moabu ng'ambo ya Yordani, upande wa mashariki wa 
Yeriko. 


33 Lakini Musa hakuwapa urithi watu wa kabila la Lawi. Yehova 
Mungu wa Israeli ndiye urithi wao, kama alivyowaahidi. 


^ Yos. 13:1 Au “hamjateka.” 

A Yos. 13:3 Au “kijito cha Shihori.” 

^ Yos. 13:3 Au “mbele ya.” 

^ Yos. 13:5 Au “njia ya kuingia Hamathi.” 


A Yos. 13:6 Au “Nitachukua nchi yao.” 


A Yos. 


13:9 Au “Korongo.” 


. 13:12 Au “kuchukua nchi yao.” 


^A Yos 


A Yos. 


13:13 Au “hawakuchukua nchi ya.” 


. 13:16 Au “Korongo.” 


^A Yos 


^ Yos 


. 13:19 Au “nchi tambarare ya chini.” 


^ Yos 


. 13:21 Yaani, wafalme waliokuwa chini ya Sihoni. 


^ Yos 


. 13:22 Au “mwaguzi.” 


A Yos. 


^A Yos 


13:27 Au “nchi tambarare ya chini.” 


. 13:27 Yaani, Ziwa Genesareti, au Bahari ya Galilaya. 


Yoshua 14:1-15 


14 Basi huu ndio urithi ambao kuhani Eleazari, Yoshua mwana wa 
Nuni, na viongozi wa koo” za makabila ya Israeli waliwapa Waisraeli 
katika nchi ya Kanaani. 2 Waligawiwa urithi wao kwa kura, kama 
Yehova alivyomwagiza Musa ayagawie yale makabila tisa na nusu. 

3 Musa alikuwa tayari ameyapa makabila mawili na nusu urithi 
ng'ambo ya?” Yordani, lakini hakuwapa Walawi urithi kati yao. 

4 Wazao wa Yosefu walihesabiwa kuwa makabila mawili, Manase na 
Efraimu; nao hawakuwagawia Walawi urithi nchini, isipokuwa majiji 
ya kuishi na malisho kwa ajili ya mifugo yao na mali zao. > Basi, 
Waisraeli waliigawanya nchi kama Yehova alivyomwamuru Musa. 


6 Ndipo watu wa kabila la Yuda wakaenda kwa Yoshua kule Gilgali, 
na Kalebu mwana wa Yefune Mkenizi akamwambia: “Unajua vizuri 
maneno ambayo Yehova alimwambia Musa mtumishi wa Mungu wa 
kweli juu yangu na juu yako kule Kadesh-barnea. 7 Nilikuwa na umri 
wa miaka 40 Musa mtumishi wa Yehova aliponituma kutoka Kadesh- 
barnea kwenda kuipeleleza nchi, nami nikamletea habari ya kweli.” 
8 Ingawa ndugu zangu walioenda pamoja nami waliwavunja watu 
moyo,” mimi nilimfuata Yehova Mungu wangu kwa moyo wote.” 

9 Siku hiyo, Musa aliapa hivi: ‘Nchi ambayo mguu wako 
umekanyaga itakuwa urithi wako na wa wana wako milele, kwa 
sababu umemfuata Yehova Mungu wangu kwa moyo wote.' 10 Basi 
kama alivyoahidi, Yehova amenihifadhi hai kwa miaka 45 tangu 
Yehova alipompa Musa ahadi hiyo Waisraeli walipotembea nyikani; 
ningali hai leo, nina umri wa miaka 85. 11 Lakini bado nina nguvu 
nilizokuwa nazo siku ambayo Musa alinituma. Bado nina nguvu 
nilizokuwa nazo wakati huo za kupigana vitani na kufanya kazi 
nyingine. 12 Kwa hiyo, nipe eneo hili lenye milima ambalo Yehova 


aliahidi siku hiyo. Ingawa ulisikia siku hiyo kwamba kuna Waanaki 
wanaoishi huko katika majiji makubwa yenye ngome, bila shaka” 


Yehova atakuwa pamoja nami, nami nitawafukuza,* kama Yehova 


alivyoahidi.” 


13 Ndipo Yoshua akambariki Kalebu mwana wa Yefune na kumpa 
Hebroni kuwa urithi wake. 14 Ndiyo sababu Hebroni limekuwa urithi 
wa Kalebu mwana wa Yefune Mkenizi mpaka leo, kwa sababu 


alimfuata Yehova Mungu wa Israeli kwa moyo wote. 15 Hapo awali 
Hebroni liliitwa Kiriath-arba (Arba alikuwa mtu maarufu miongoni 
mwa Waanaki). Nchi ikawa na amani bila vita. 


A Yos. 


14:1 Yaani, ukoo wa upande wa baba. 


A Yos. 


14:3 Yaani, upande wa mashariki wa. 


A Yos. 


14:7 Tnn., “neno kama lilivyokuwa moyoni mwangu.” 


A Yos. 


14:8 Tnn., “waliifanya mioyo ya watu iyeyuke.” 


A Yos. 


14:8 Tnn., “kikamilifu; kabisa.” 


. 14:12 Au “inaelekea.” 


^ Yos 


A Yos 


. 14:12 Au “nitachukua nchi yao.” 


Yoshua 15:1-63 


15 Nchi ambayo watu wa kabila la Yuda waligawiwa” kwa ajili ya koo 
zao ilifika kwenye mpaka wa Edomu, nyika ya Zini, hadi upande wa 
kusini kabisa wa Negebu. 2 Mpaka wao wa kusini ulianzia mwisho 
wa Bahari ya Chumvi, yaani, kuanzia mahali ambapo mto unaingia 
baharini upande wa kusini. 3 Na uliendelea upande wa kusini 
kwenye mwinuko wa Akrabimu, ukavuka hadi Zini, na kupanda 
kutoka kusini hadi Kadesh-barnea, kufika Hezroni, Adari, na 
kuzunguka hadi Karka. 4 Kisha ukaendelea hadi Asimoni na kufika 
kwenye Korongo la Misri, nao ukafikia mwisho kwenye Bahari.” Huo 
ndio uliokuwa mpaka wao wa kusini. 


5 Mpaka wa mashariki ulianzia kwenye Bahari ya Chumvi hadi 
mahali ambapo Mto Yordani unaingia katika Bahari ya Chumvi, na 
mpaka wa kaskazini ulianzia mahali ambapo Mto Yordani unaingia 
katika Bahari ya Chumvi. $ Mpaka huo ulipanda hadi Beth-hogla na 
kuvuka upande wa kaskazini wa Beth-araba, nao uliendelea juu 
mpaka kwenye jiwe la Bohani mwana wa Rubeni. 7 Na mpaka huo 
ukapanda hadi Debiri katika Bonde la” Akori na kugeuka kuelekea 
kaskazini hadi Gilgali, mbele ya njia inayopanda kuelekea Adumimu, 
ambayo iko upande wa kusini wa bonde la mto, kisha ukaendelea 
hadi kwenye chemchemi ya En-shemeshi na kufikia mwisho kule En- 
rogeli. 8 Na mpaka huo ukapanda hadi Bonde la Mwana wa Hinomu 
kwenye mteremko wa jiji la Wayebusi upande wa kusini, yaani, 
Yerusalemu, nao ukapanda hadi juu ya mlima unaotazamana na 
Bonde la Hinomu upande wa magharibi, yaani, mwisho kabisa wa 
Bonde la” Refaimu upande wa kaskazini. 9 Mpaka huo ulianzia juu 
ya mlima hadi chemchemi ya Neftoa mpaka kwenye majiji ya Mlima 
Efroni; nao ulifika Baala, yaani, Kiriath-yearimu. 10 Kisha 


ukazunguka kutoka Baala kuelekea upande wa magharibi hadi 
Mlima Seiri, ukaendelea hadi kwenye mteremko wa Mlima Yearimu 
upande wa kaskazini, yaani, Kesaloni, nao ukashuka hadi Beth- 
shemeshi na kuendelea hadi Timna. 11 Kisha ukaendelea hadi 
kwenye mteremko wa kaskazini wa Ekroni, hadi Shikeroni, kufika 
kwenye Mlima Baala na kuendelea hadi Yabneeli, nao ulifikia 
mwisho kwenye bahari. 


12 Mpaka wa magharibi ulikuwa Bahari Kuu” na pwani yake. Hiyo 
ndiyo iliyokuwa mipaka yote ya wazao wa Yuda kulingana na koo 
zao. 


13 Naye Yoshua akampa Kalebu mwana wa Yefune sehemu ya nchi 
kati ya wazao wa Yuda kama Yehova alivyomwagiza Yoshua, yaani, 
eneo la Kiriath-arba (Arba alikuwa baba ya Waanaki), yaani, 
Hebroni. 14 Basi Kalebu aliwafukuza kutoka Hebroni wana watatu 
wa Anaki: Sheshai, Ahimani, Talmai, yaani, wazao wa Anaki. 

15 Kisha akapanda kutoka huko na kwenda kuwashambulia wakaaji 
wa Debiri. (Hapo awali Debiri liliitwa Kiriath-seferi.) 16 Ndipo Kalebu 
akasema: “Yeyote atakayeshambulia na kuteka jiji la Kiriath-seferi, 
nitampa binti yangu Aksa awe mke wake.” 17 Othnieli mwana wa 
Kenasi, ndugu ya Kalebu, akaliteka. Kwa hiyo akampa Aksa binti 
yake awe mke wake. 18 Mwanamke huyo alipokuwa akienda 
nyumbani kwake, akamsihi mume wake amwombe baba” yake 
shamba. Kisha mwanamke huyo akashuka kutoka juu ya punda 
wake.” Kalebu akamuuliza: “Unataka nini?” 19 Akamwambia: 
“Tafadhali nibariki, kwa maana umenipa shamba upande wa kusini;” 
nipe pia Guloth-maimu.”” Basi Kalebu akampa Gulothi ya Juu na 
Gulothi ya Chini. 


20 Huo ndio uliokuwa urithi wa watu wa kabila la Yuda kulingana na 
koo zao. 


21 Na majiji yaliyokuwa upande wa kusini kabisa wa kabila la Yuda 
kuelekea mpaka wa Edomu yalikuwa Kabzeeli, Ederi, Yaguri, 

22 Kina, Dimona, Adada, 23 Kedeshi, Hasori, Ithnani, 24 Zifu, Telemu, 
Bealothi, 25 Hasor-hadata, na Kerioth-hesroni, yaani, Hasori, 

26 Amamu, Shema, Molada, 27 Hasar-gada, Heshmoni, Beth-peleti, 
28 Hasar-shuali, Beer-sheba, Biziothia, 29 Baala, limu, Esemu, 

30 Eltoladi, Kesili, Horma, 31 Siklagi, Madmana, Sansana, 

32 Lebaothi, Shilhimu, Aini, na Rimoni—jumla ya majiji 29, pamoja 


33 Majiji yaliyokuwa Shefela yalikuwa Eshtaoli, Sora, Ashna, 
34 Zanoa, En-ganimu, Tapua, Enamu, 35 Yarmuthi, Adulamu, Soko, 
Azeka, 36 Shaaraimu, Adithaimu, na Gedera, na Gederothaimu”— 


37 Senani, Hadasha, Migdal-gadi, 38 Dileani, Mispe, Yoktheeli, 
39 Lakishi, Boskathi, Egloni, 40 Kaboni, Lahmamu, Kitilishi, 


vyake. 


42 Libna, Etheri, Ashani, 43 Ifta, Ashna, Nesibu, 44 Keila, Akzibu, na 


Bonde la Misri, na Bahari Kuu,” na eneo jirani. 


48 Na katika eneo lenye milima, Shamiri, Yatiri, Soko, 49 Dana, 
Kiriath-sana, yaani, Debiri, 50 Anabu, Eshtemo, Animu, 51 Gosheni, 


63 Lakini watu wa kabila la Yuda hawakuwafukuza Wayebusi 
waliokuwa wakikaa Yerusalemu, basi tangu wakati huo Wayebusi 
wanakaa Yerusalemu pamoja na watu wa kabila la Yuda. 


^ Yos. 15:1 Au “waligawiwa kwa kura.” 

^ Yos. 15:4 Yaani, Bahari Kuu, Mediterania. 
^ Yos. 15:7 Au “Nchi Tambarare ya Chini ya.” 
^ Yos. 15:8 Au “Nchi Tambarare ya Chini ya.” 
^ Yos. 15:12 Yaani, Mediterania. 


^ Yos. 15:18 Yaani, “baba ya Aksa.” 


A Yos. 15:18 Au labda, “akapiga makofi akiwa juu ya punda Ili 
kumwita baba yake.” 


A Yos. 15:19 Au “eneo la Negebu.” 
A Yos. 15:19 Yaani, “Chemchemi za Maji.” 
A Yos. 15:36 Au labda, “Gedera na mazizi yake ya kondoo.” 


A Yos. 15:47 Yaani, Mediterania. 


Yoshua 16:1-10 


16 Na nchi ambayo wazao wa Yosefu waligawiwa” ilianzia Yordani 
huko Yeriko hadi kwenye vijito vilivyo upande wa mashariki wa 
Yeriko, na kupitia nyikani hadi Yeriko katika eneo lenye milima la 
Betheli. 2 Ilianzia Betheli ambayo ni sehemu ya Luzi na kuendelea 
hadi kwenye mpaka wa Waarki huko Atarothi, 3 nayo ikashuka 
kwenda magharibi hadi kwenye mpaka wa Wayafleti kufikia mpaka 
wa Beth-horoni ya Chini na Gezeri, na kufika kwenye bahari. 


4 Na wazao wa Yosefu, yaani, watu wa kabila la Manase na kabila la 
Efraimu, wakamiliki nchi yao. > Na huu ndio mpaka wa wazao wa 
Efraimu kulingana na koo zao: Mpaka wa urithi wao upande wa 
mashariki ulikuwa Ataroth-adari, hadi Beth-horoni ya Juu, $ na 
mpaka huo ulifika kwenye bahari. Mikmethathi ilikuwa upande wa 
kaskazini, na mpaka huo ulizunguka upande wa mashariki hadi 
Taanath-shilo, kuelekea upande wa mashariki hadi Yanoa. 7 Kisha 
ukashuka kutoka Yanoa hadi Atarothi na Naara na kupita Yeriko hadi 
Yordani. 8 Kutoka Tapua ukaelekea magharibi hadi kwenye Bonde la 
Kana, na kufika kwenye bahari. Huo ndio urithi wa kabila la Efraimu 
kulingana na koo zao; 9 na wazao wa Efraimu walikuwa pia na majiji 
yaliyozungukwa katikati ya urithi wa wazao wa Manase. 


10 Lakini hawakuwafukuza Wakanaani waliokuwa wakikaa Gezeri, 
na tangu wakati huo Wakanaani wanaishi miongoni mwa wazao wa 
Efraimu wakifanya kazi za kulazimishwa. 


A Yos. 16:1 Au “waligawiwa kwa kura.” 


Yoshua 17:1-18 


17 Kisha watu wa kabila la Manase, mzaliwa wa kwanza wa Yosefu, 
wakagawiwa nchi yao kwa kura. Makiri, mzaliwa wa kwanza wa 
Manase na baba ya Gileadi, alikuwa amepewa nchi ya Gileadi na 
Bashani kwa sababu alikuwa mwanajeshi hodari. 2 Wazao waliobaki 
wa Manase waligawiwa nchi yao kwa kura kulingana na koo zao, 
yaani, wana wa Abiezeri, wana wa Heleki, wana wa Asrieli, wana wa 
Shekemu, wana wa Heferi, na wana wa Shemida. Hao ndio wazao 
wa kiume wa Manase mwana wa Yosefu, kulingana na koo zao. 

3 Lakini Selofehadi mwana wa Heferi, mwana wa Gileadi, mwana wa 
Makiri, mwana wa Manase, hakuwa na watoto wa kiume ila mabinti, 
na majina ya mabinti hao yalikuwa: Mala, Noa, Hogla, Milka, na 
Tirsa. 4 Basi wakaja kwa kuhani Eleazari, Yoshua mwana wa Nuni, 
na wakuu na kuwaambia: “Yehova ndiye aliyemwamuru Musa atupe 
urithi miongoni mwa ndugu zetu.” Basi akawapa urithi kati ya ndugu 
za baba yao kwa agizo la Yehova. 


5 Na watu wa kabila la Manase walipewa pia maeneo mengine kumi 
zaidi ya nchi ya Gileadi na Bashani, ng'ambo ya” Yordani, 6 kwa 
kuwa binti za Manase walipokea pia urithi pamoja na wanawe, na 
nchi ya Gileadi ikawa mali ya wazao waliobaki wa Manase. 


7 Na mpaka wa Manase ulianzia Asheri hadi Mikmethathi, mbele ya 
Shekemu, na kuendelea hadi upande wa kusini” wa nchi ya wakaaji 
wa En-Tapua. 8 Nchi ya Tapua ikawa ya Manase lakini mji wa Tapua 
uliokuwa kwenye mpaka wa nchi ya Manase ulikuwa wa wazao wa 
Efraimu. 9 Na mpaka huo ulishuka hadi kwenye Bonde la Kana, 
upande wa kusini. Watu wa kabila la Efraimu walikuwa na majiji 
miongoni mwa majiji ya kabila la Manase, na mpaka wa Manase 


ulikuwa upande wa kaskazini wa bonde la mto, nao ulifika kwenye 
bahari. 10 Upande wa kusini ulikuwa wa kabila la Efraimu, na 
upande wa kaskazini ulikuwa wa Manase, na mpaka wake ulikuwa 
bahari, na mpaka wa kaskazini” ulifika kwenye eneo la Asheri na 
mpaka wa mashariki ulifika kwenye eneo la Isakari. 


11 Katika maeneo ya Isakari na Asheri, watu wa kabila la Manase 
walipewa Beth-sheani na miji yake, Ibleamu na miji yake, Dori na miji 
yake, En-dori na miji yake, Taanaki na miji yake, Megido na miji 
yake, maeneo matatu yenye milima. 


12 Lakini wazao wa Manase hawakumiliki majiji hayo; Wakanaani 
waliendelea kukaa katika nchi hiyo. 13 Waisraeli walipopata nguvu, 
waliwatumikisha Wakanaani, lakini hawakuwafukuza” wote. 


14 Wazao wa Yosefu wakamuuliza Yoshua: “Kwa nini umetupatia 
eneo moja tu kwa kura na sehemu moja kuwa urithi wetu? 

Tuko wengi sana kwa sababu Yehova ametubariki mpaka sasa.” 

15 Yoshua akawajibu: “Ikiwa ninyi ni wengi sana na eneo lenye 
milima la Efraimu haliwatoshi, pandeni msituni katika nchi ya 
Waperizi na Warefaimu, mkaufyeke msitu ili mpate makao huko.” 

16 Kisha wazao wa Yosefu wakasema: “Eneo lenye milima 
halitutoshi, na Wakanaani wote wanaokaa bondeni,” yaani, wale 
wanaokaa Beth-sheani na miji yake na wale wanaokaa katika Bonde 
la” Yezreeli, wana magari ya vita yenye miundu ya chuma.”* 17 Basi 
Yoshua akaiambia hivi nyumba ya Yosefu, yaani, kabila la Efraimu 
na Manase: “Ninyi ni wengi sana, nanyi mna nguvu nyingi. 
Hamtapata eneo moja tu, 18 eneo lenye milima litakuwa lenu pia. 
Ingawa ni msitu, ufyekeni, utakuwa mwisho wa eneo lenu. 


Mtawafukuza Wakanaani, hata kama wana nguvu na wana magari 
ya vita yenye miundu ya chuma.”* 


A Yos. 17:5 Yaani, upande wa mashariki wa. 
A Yos. 17:7 Tnn., “upande wa kulia.” 


A Yos. 17:10 Yaani, mpaka wa watu wa kabila la Manase au eneo la 
Manase. 


A Yos. 17:13 Au “hawakuchukua nchi yao.” 

A Yos. 17:16 Au “nchi tambarare ya chini.” 

A Yos. 17:16 Au “Nchi Tambarare ya Chini ya.” 
A Yos. 17:16 Tnn., “magari ya chuma.” 


A Yos. 17:18 Tnn., “magari ya chuma.” 


Yoshua 18:1-28 


18 Baada ya kuitiisha nchi, Waisraeli wote wakakusanyika Shilo na 
kupiga hema la mkutano huko. 2 Lakini makabila saba ya Waisraeli 
bado hayakuwa yamegawiwa urithi wao. 3 Ndipo Yoshua 
akawaambia Waisraeli: “Mtakawia mpaka lini kumiliki nchi ambayo 
Yehova Mungu wa mababu zenu amewapa? 4 Chagueni wanaume 
watatu kutoka kila kabila ili niwatume; watazunguka katika nchi yote 
na kuchora ramani kulingana na urithi wao. Kisha wataniletea habari. 
> Wataigawanya nchi hiyo katika maeneo saba. Kabila la Yuda 
litabaki katika eneo lake upande wa kusini, na nyumba ya Yosefu 
itabaki katika eneo lake upande wa kaskazini. 6 Igawanyeni nchi 
katika maeneo saba na kuniletea ramani yake, nami nitawapa urithi 
kwa kupiga kura mbele za Yehova Mungu wetu. 7 Lakini Walawi 
hawana urithi kati yenu, kwa sababu ukuhani wa Yehova ndio urithi 
wao; na tayari Gadi, Rubeni, na nusu ya kabila la Manase 
wamechukua urithi wao upande wa mashariki wa Yordani, ambao 
Musa mtumishi wa Yehova aliwapa.” 


8 Wanaume hao wakajitayarisha kwenda kuchora ramani ya nchi, 
naye Yoshua akawaambia hivi: “Nendeni mkazunguke katika nchi 
yote, mchore ramani yake na kuniletea habari, nami nitawapa urithi 
kwa kupiga kura mbele za Yehova hapa Shilo.” 9 Basi wanaume hao 
wakaenda, wakazunguka nchini na kuchora ramani yenye maeneo 
saba kulingana na majiji, wakaandika habari hizo katika kitabu. 
Kisha wakarudi kwa Yoshua kambini huko Shilo. 10 Ndipo Yoshua 
akapiga kura kwa ajili ya maeneo hayo mbele za Yehova. Kisha 
Yoshua akawagawia Waisraeli nchi kulingana na makabila yao. 


11 Kabila la Benjamini liligawiwa urithi wao kwa kura kulingana na 
koo zao, walipewa urithi kati ya kabila la Yuda na wazao wa Yosefu. 
12 Mpaka wao wa kaskazini ulianzia Yordani, na kwenda kaskazini 
kwenye mteremko wa Yeriko na kupanda mlimani upande wa 
magharibi, hadi katika nyika ya Beth-aveni. 13 Kisha ukaendelea 
mpaka Luzi kwenye mteremko wa kusini wa Luzi, yaani, Betheli; nao 
ukashuka hadi Ataroth-adari kwenye mlima ulio upande wa kusini wa 
Beth-horoni ya Chini. 14 Na mpaka huo uligeuka upande wa 
magharibi kuelekea kusini kutoka kwenye mlima unaotazamana na 
Beth-horoni upande wa kusini; nao ukafika Kiriath-baali, yaani, 
Kiriath-yearimu, jiji la Yuda. Huo ndio mpaka wa magharibi. 


15 Mpaka wa kusini ulianzia mwisho wa jiji la Kiriath-yearimu, na 
kuelekea upande wa magharibi; kisha ukafika kwenye chemchemi 
ya Neftoa. 16 Nao ulishuka hadi mwisho wa mlima unaotazamana na 
Bonde la Mwana wa Hinomu, upande wa kaskazini katika Bonde” la 
Refaimu, nao ukashuka upande wa kusini katika Bonde la Hinomu, 
kwenye mteremko wa Myebusi, na kufika En-rogeli. 17 Kisha 
ulielekea kaskazini hadi En-shemeshi na kufika Gelilothi, mbele ya 
njia inayopanda kuelekea Adumimu, na kushuka kwenye jiwe la 
Bohani mwana wa Rubeni. 18 Ukaendelea hadi kwenye mteremko 
wa kaskazini mbele ya Araba na kushuka hadi Araba. 19 Kisha 
ukaendelea hadi kwenye mteremko wa kaskazini wa Beth-hogla, na 
kufika katika ghuba ya kaskazini ya Bahari ya Chumvi upande wa 
kusini wa Yordani. Huo ndio uliokuwa mpaka wa kusini. 20 Na Mto 
Yordani ulikuwa mpaka wa mashariki. Huo ndio uliokuwa urithi wa 
wazao wa Benjamini kulingana na koo zao, na hiyo ndiyo mipaka 
yao yote. 


21 Na majiji ya kabila la Benjamini kulingana na koo zao yalikuwa: 
Yeriko, Beth-hogla, Emek-kesisi, 22 Beth-araba, Semaraimu, Betheli, 
23 Avimu, Para, Ofra, 24 Kefar-amoni, Ofni, na Geba—majiji 12 na 


25 Gibeoni, Rama, Beerothi, 26 Mispe, Kefira, Mosa, 27 Rekemu, 
Irpeeli, Tarala, 28 Zela, Ha-elefu, Yebusi, yaani, Yerusalemu, Gibea, 


Huo ndio uliokuwa urithi wa wazao wa Benjamini kulingana na koo 
zao. 


A Yos. 18:16 Au “Nchi Tambarare ya Chini.” 


Yoshua 19:1-51 


19 Kura ya pili ilikuwa ya Simeoni, kwa ajili ya kabila la Simeoni 
kulingana na koo zao. Nao walipewa urithi kati ya urithi wa kabila la 
Yuda. 2 Urithi wao ulikuwa Beer-sheba, Sheba, Molada, 3 Hasar- 
shuali, Bala, Esemu, 4 Eltoladi, Bethuli, Horma, 5 Siklagi, Beth- 
markabothi, Hasar-susa, 6 Beth-lebaothi, na Sharuheni—majiji 13 na 


beeri, Rama ya kusini. Huo ndio uliokuwa urithi wa kabila la Simeoni 
kulingana na koo zao. 9 Kabila la Yuda lilikuwa na eneo kubwa sana, 
basi wazao wa Simeoni waligawiwa sehemu ya eneo hilo. Hivyo 
wazao wa Simeoni walipata urithi katikati ya kabila la Yuda. 


10 Kura ya tatu ilikuwa ya wazao wa Zabuloni kulingana na koo zao, 
na mpaka wa urithi wao ulifika Saridi. 11 Mpaka wao ulipanda 
upande wa magharibi kuelekea Mareali kufika Dabeshethi na kuingia 
bondeni” mbele ya Yokneamu. 12 Na kutoka Saridi, ulielekea upande 
wa mashariki, na kufika kwenye mpaka wa Kisloth-tabori na 
kuendelea hadi Daberathi na kupanda hadi Yafia. 13 Kisha 
ukaelekea mashariki hadi Gath-heferi na kufika Eth-kazini, hadi 
Rimoni, na kufika Nea. 14 Na mpaka huo uligeuka kuelekea 
Hanathoni upande wa kaskazini, na kufika kwenye Bonde la Iftah-eli, 
15 na Katathi, Nahalali, Shimroni, Idala, na Bethlehemu—majiji 12 na 


17 Kura ya nne ilikuwa ya Isakari, kwa ajili ya wazao wa Isakari 
kulingana na koo zao. 18 Na mpaka wao ulifika Yezreeli, Kesulothi, 
Shunemu, 19 Hafaraimu, Shioni, Anaharathi, 20 Rabithi, Kishioni, 


Ebesi, 21 Remethi, En-ganimu, En-hada, na Beth-pasesi. 22 Na 
mpaka huo ulifika Tabori na Shahasuma na Beth-shemeshi, na 


24 Kura ya tano ilikuwa ya kabila la Asheri kulingana na koo zao. 

25 Mpaka wao ulipita Helkathi, Hali, Beteni, Akshafi, 26 Alameleki, 
Amadi, na Mishali. Nao ulifika upande wa magharibi hadi Karmeli na 
kuelekea Shihor-libnathi, 27 nao uligeuka na kuelekea Beth-dagoni 
upande wa mashariki na kufika Zabuloni na Bonde la Iftah-eli 
upande wa kaskazini, hadi Beth-emeki na Neieli, kisha ukaelekea 
Kabuli upande wa kushoto, 28 na Ebroni, Rehobu, Hamoni, na Kana 
hadi Sidoni Kuu. 29 Na mpaka huo ukageuka kurudi Rama na kufika 
kwenye jiji la Tiro lenye ngome. Kisha ukageuka kurudi Hosa, na 
kufika kwenye bahari katika eneo la Akzibu, 30 Uma, Afeki, na 


32 Kura ya sita ilikuwa ya wazao wa Naftali, kwa ajili ya wazao wa 
Naftali kulingana na koo zao. 33 Mpaka wao ulianzia Helefu, kutoka 
kwenye mti mkubwa kule Saananimu, kuelekea Adami-nekebu na 
Yabneeli hadi Lakumu; na kufika kwenye Mto Yordani. 34 Na kutoka 
huko ukageuka na kuelekea magharibi hadi Aznoth-tabori na 
kwenda Hukkoki mpaka Zabuloni upande wa kusini na kupakana na 
Asheri upande wa magharibi na kuendelea hadi Yuda, na kufika 
kwenye Mto Yordani upande wa mashariki. 39 Na majiji yenye 
ngome yalikuwa Sidimu, Seri, Hamathi, Rakathi, Kinerethi, 

36 Adama, Rama, Hasori, 3” Kedeshi, Edrei, En-hasori, 38 Yironi, 


Migdal-eli, Horemu, Beth-anathi, na Beth-shemeshi—majiji 19 na 


40 Kura ya saba ilikuwa ya kabila la Dani kulingana na koo zao. 

41 Na mpaka wa urithi wao ulipita Sora, Eshtaoli, Ir-shemeshi, 

42 Shaalabini, Aiyaloni, Ithla, 43 Eloni, Timna, Ekroni, 44 Elteke, 
Gibethoni, Baalathi, 45 Yehudi, Bene-beraki, Gath-rimoni, 46 Me- 
yarkoni, na Rakoni, mpaka ukiwa mbele ya Yopa. 47 Lakini eneo la 
kabila la Dani halikuwatosha kwa sababu lilikuwa dogo. Basi 
wakaenda kushambulia jiji la Leshemu, wakaliteka na 
kuwaangamiza wakaaji wake kwa upanga. Wakalimiliki na kukaa 
ndani yake, kisha wakabadili jina Leshemu kuwa Dani, jina la babu 
yao. 48 Huo ndio uliokuwa urithi wa kabila la Dani kulingana na koo 


49 Basi wakamaliza kugawanya nchi ya urithi kulingana na maeneo 
yake. Kisha Waisraeli wakampa Yoshua mwana wa Nuni urithi kati 
yao. 50 Kwa agizo la Yehova walimpa jiji ambalo aliomba, yaani, 
Timnath-sera, katika eneo lenye milima la Efraimu, akalijenga upya 
na kukaa ndani yake. 


51 Huo ndio urithi ambao kuhani Eleazari, Yoshua mwana wa Nuni, 
na viongozi wa koo” za makabila ya Waisraeli waligawanya kwa kura 
kule Shilo mbele za Yehova, kwenye mlango wa hema la mkutano. 
Basi wakamaliza kuigawanya nchi. 


A Yos. 19:11 Au “korongoni.” 


A Yos. 19:51 Yaani, ukoo wa upande wa baba. 


Yoshua 20:1-9 


20 Kisha Yehova akamwambia Yoshua: 2 “Waambie Waisraeli, 
'Jichagulieni majiji ya makimbilio kama nilivyowaambia kupitia Musa, 
3 ili mtu atakayemuua mwenzake?” bila kukusudia au bila kujua 
akimbilie humo. Atakimbilia humo ili kumkwepa mtu anayetaka 
kulipiza kisasi cha damu. 4 Ni lazima akimbilie mojawapo ya majiji 
hayo na kusimama langoni, kisha atawaambia wazee wa jiji hilo kesi 
pamoja nao. > Na yule anayetaka kulipiza kisasi cha damu 
akimfuatia, wazee hawapaswi kumtia muuaji huyo mikononi mwake, 
kwa maana alimuua mwenzake bila kukusudia,” wala hakuwa 
akimchukia. $ Ni lazima akae ndani ya jiji hilo mpaka kesi yake 
itakaposikilizwa mbele ya kusanyiko, naye atabaki humo mpaka 
kuhani mkuu anayehudumu wakati huo atakapokufa. Kisha muuaji 
huyo anaweza kurudi nyumbani kwake katika jiji alilokimbia.” 


7 Basi wakatenga majiji haya kuwa matakatifu: Kedeshi kule 
Galilaya katika eneo lenye milima la Naftali, Shekemu katika eneo 
lenye milima la Efraimu, na Kiriath-arba, yaani, Hebroni, katika eneo 
lenye milima la Yuda. 8 Na katika eneo la Yordani, upande wa 
mashariki wa Yeriko, wakachagua jiji la Beseri lililo nyikani kwenye 
uwanda wa juu katika eneo la kabila la Rubeni, Ramothi kule Gileadi 
katika eneo la kabila la Gadi, na Golani kule Bashani katika eneo la 
kabila la Manase. 


9 Hayo ndiyo majiji yaliyochaguliwa kwa ajili ya Waisraeli wote na 
wageni walioishi kati yao, ili mtu yeyote atakayemuua mwenzake bila 
kukusudia akimbilie humo, ili asiuawe na mtu anayetaka kulipiza 
kisasi cha damu mpaka kesi yake isikilizwe mbele ya kusanyiko. 


A Yos. 20:3 Au “anayeua nafsi.” 


A Yos. 20:5 Au “bila kujua.” 


Yoshua 21:1-45 


21 Viongozi wa koo” za Walawi wakaenda kwa kuhani Eleazari na 
Yoshua mwana wa Nuni na viongozi wa koo” za makabila ya Israeli, 
2 wakawaambia hivi huko Shilo katika nchi ya Kanaani: “Yehova 
aliamuru kupitia Musa tupewe majiji ya kuishi na malisho ya mifugo 
yetu.” 3 Basi kwa agizo la Yehova, Waisraeli wakawapa Walawi majiji 
hayo na malisho yake kutoka katika urithi wao wenyewe. 


4 Kura ya kwanza ilikuwa ya koo za Wakohathi, na Walawi 
waliokuwa wazao wa kuhani Haruni walipewa majiji 13 kwa kura 
katika maeneo ya kabila la Yuda, kabila la Simeoni, na kabila la 
Benjamini. 


> Na Wakohathi waliobaki walipewa majiji kumi kwa kura katika 
maeneo ya koo za kabila la Efraimu, Dani, na katika eneo la nusu ya 
kabila la Manase. 


6 Na Wagershoni walipewa majiji 13 kwa kura katika maeneo ya koo 
za kabila la Isakari, Asheri, Naftali, na katika eneo la nusu ya kabila 
la Manase kule Bashani. 


7 Na Wamerari walipewa majiji 12 kulingana na koo zao katika 
maeneo ya kabila la Rubeni, Gadi, na Zabuloni. 


8 Hivyo Waisraeli wakawapa Walawi majiji hayo na malisho yake 
kwa kura kama Yehova alivyokuwa ameamuru kupitia Musa. 


9 Yafuatayo ni majina ya majiji katika maeneo ya kabila la Yuda na 
kabila la Simeoni ambayo waliwapa 10 wana wa Haruni wa koo za 
Walawi Wakohathi, kwa kuwa kura ya kwanza ilikuwa yao. 


la Hebroni, katika eneo lenye milima la Yuda, na malisho yake yote. 
12 Lakini walikuwa wamempa Kalebu mwana wa Yefune mashamba 


malisho yake, 14 Yatiri na malisho yake, Eshtemoa na malisho yake, 
15 Holoni na malisho yake, Debiri na malisho yake, 16 Aini na 
malisho yake, Yuta na malisho yake, na Beth-shemeshi na malisho 


17 Na katika eneo la kabila la Benjamini: Gibeoni na malisho yake, 
Geba na malisho yake, 18 Anathothi na malisho yake, na Almoni na 
malisho yake—majiji manne. 


19 Wazao wa Haruni, makuhani, walipewa jumla ya majiji 13 na 
malisho yake. 


20 Na Walawi waliobaki wa koo za Wakohathi walipewa majiji kwa 
kura katika eneo la kabila la Efraimu. 21 Waliwapa jiji la makimbilio 
eneo lenye milima la Efraimu, Gezeri na malisho yake, 22 Kibsaimu 
na malisho yake, na Beth-horoni na malisho yake—majiji manne. 


23 Na katika eneo la kabila la Dani: Elteke na malisho yake, 
Gibethoni na malisho yake, 24 Aiyaloni na malisho yake, Gath-rimoni 
na malisho yake—majiji manne. 


25 Na katika eneo la nusu ya kabila la Manase: Taanaki na malisho 
yake na Gath-rimoni na malisho yake—majiji mawili. 


26 Koo zilizobaki za Wakohathi zilipewa jumla ya majiji kumi na 
malisho yake. 


27 Na Wagershoni wa koo za Walawi walipewa jiji la makimbilio kwa 
Golani kule Bashani pamoja na malisho yake, na Beeshtera na 
malisho yake—majiji mawili. 


28 Na katika eneo la kabila la Isakari: Kishioni na malisho yake, 
Daberathi na malisho yake, 29 Yarmuthi na malisho yake, na En- 
ganimu na malisho yake—majiji manne. 


30 Na katika eneo la kabila la Asheri: Mishali na malisho yake, 
Abdoni na malisho yake, 3! Helkathi na malisho yake, na Rehobu na 
malisho yake—majiji manne. 


dori na malisho yake, na Kartani na malisho yake—majiji matatu. 


33 Wagershoni walipewa jumla ya majiji 13 na malisho yake 
kulingana na koo zao. 


34 Na koo za Wamerari, yaani, Walawi waliobaki, walipewa 
Yokneamu na malisho yake, Karta na malisho yake, katika eneo la 
kabila la Zabuloni, 39 Dimna na malisho yake, na Nahalali na 
malisho yake—majiji manne. 


36 Na katika eneo la kabila la Rubeni: Beseri na malisho yake, 
Yahazi na malisho yake, 37 Kedemothi na malisho yake, na Mefaathi 
na malisho yake—majiji manne. 


Mahanaimu na malisho yake, 39 Heshboni na malisho yake, Yazeri 
na malisho yake—jumla ya majiji manne. 


40 Majiji yote ambayo Wamerari walipewa kwa kura kulingana na 
koo zao, yaani, koo zilizobaki za Walawi, yalikuwa majiji 12. 


41 Majiji yote ambayo Walawi walipewa katika maeneo ya Waisraeli 
yalikuwa majiji 48 pamoja na malisho yake. 42 Kila moja la majiji 
hayo lilizungukwa na malisho—hivyo ndivyo ilivyokuwa katika majiji 
hayo yote. 


43 Basi Yehova akawapa Waisraeli nchi yote ambayo aliapa kwamba 
angewapa mababu zao, wakaimiliki na kuishi humo. 4 Yehova 
akawapa pia amani katika nchi yote, kama alivyowaapia mababu 
zao, na hakuna adui hata mmoja kati ya maadui wao wote aliyeweza 
kuwashinda. Yehova aliwatia maadui wao wote mikononi mwao. 

45 Hakuna ahadi hata moja iliyokosa kutimia kati ya ahadi zote nzuri 
ambazo Yehova aliwaahidi Waisraeli; zote zilitimia. 


A Yos. 21:1 Yaani, ukoo wa upande wa baba. 


A Yos. 21:1 Yaani, ukoo wa upande wa baba. 


Yoshua 22:1-34 


22 Kisha Yoshua akawaita watu wa kabila la Rubeni, Gadi, na nusu 
ya kabila la Manase 2 na kuwaambia: “Mmefanya mambo yote 
ambayo Musa mtumishi wa Yehova aliwaamuru mfanye, nanyi 
mmetii sauti yangu kwa kufanya mambo yote niliyowaamuru. 

3 Hamjawaacha ndugu zenu kwa muda wote huo, mpaka leo hii; 
nanyi mmetimiza wajibu wa kushika amri ya Yehova Mungu wenu. 
4 Na Yehova Mungu wenu amewapumzisha ndugu zenu kama 
alivyowaahidi. Basi sasa rudini kwenye mahema yenu katika nchi 
ambayo Musa mtumishi wa Yehova aliwapa ng'ambo ya” Yordani. 
> Lakini muwe waangalifu sana kutekeleza amri na Sheria ambayo 
Musa mtumishi wa Yehova aliwapa, kwa kumpenda Yehova Mungu 
wenu, kutembea katika njia zake zote, kushika amri zake, 
kushikamana naye, na kumtumikia kwa moyo wenu wote na nafsi” 
yenu yote.” 


6 Basi Yoshua akawabariki na kuwaambia waende zao, nao 
wakarudi katika mahema yao. 7 Musa alikuwa ameipa nusu ya 
kabila la Manase urithi kule Bashani, na Yoshua akaipa nusu 
iliyobaki ya kabila hilo nchi upande wa magharibi wa Yordani, 
pamoja na ndugu zao. Zaidi ya hilo, Yoshua alipowaambia warudi 
katika mahema yao, aliwabariki 8 na kuwaambia: “Rudini katika 
mahema yenu mkiwa na utajiri mwingi, mifugo mingi sana, fedha na 
dhahabu, shaba na chuma, na mavazi mengi sana. Gawaneni na 
ndugu zenu nyara mlizochukua kutoka kwa maadui wenu.” 


9 Kisha watu wa kabila la Rubeni, Gadi, na nusu ya kabila la 
Manase wakawaacha Waisraeli wengine huko Shilo katika nchi ya 
Kanaani, wakarudi Gileadi, nchi yao ya urithi waliyokuwa wakiimiliki 


kama Yehova alivyowaagiza kupitia Musa. 10 Watu wa kabila la 
Rubeni, Gadi, na nusu ya kabila la Manase walipofika maeneo ya 
Yordani katika nchi ya Kanaani, walijenga madhabahu karibu na Mto 
Yordani, madhabahu kubwa inayovutia. 11 Baadaye Waisraeli 
wengine wakasikia habari hizo na kusema, “Watu wa kabila la 
Rubeni, Gadi, na nusu ya kabila la Manase wamejenga madhabahu 
kwenye mpaka wa nchi ya Kanaani katika maeneo ya Yordani 
ambayo ni ya Waisraeli.” 12 Waisraeli waliposikia habari hizo, 
wakakusanyika wote Shilo ili waende kupigana nao. 


13 Kisha Waisraeli wakamtuma Finehasi mwana wa kuhani Eleazari 
kwa watu wa kabila la Rubeni, Gadi, na nusu ya kabila la Manase 
katika nchi ya Gileadi, 14 na wakuu kumi walikuwa pamoja naye, 
mkuu mmoja kwa ajili ya kila ukoo” katika makabila yote ya Israeli, 
kila mmoja wao alikuwa kiongozi wa ukoo wake” miongoni mwa 
maelfu ya” Israeli. 15 Walipofika kwa watu wa kabila la Rubeni, Gadi, 
na nusu ya kabila la Manase katika nchi ya Gileadi, wakawaambia: 


16 “Kusanyiko lote la Yehova linasema hivi: 'Mnawezaje kukosa 
uaminifu kwa Mungu wa Israeli kwa kufanya jambo kama hili? Leo, 
mmeacha kumfuata Yehova kwa kujijengea madhabahu na kumwasi 
Yehova. 17 Je, dhambi tuliyotenda kule Peori haikutosha? Mpaka leo 
hatujajitakasa kutokana nayo hata ingawa kusanyiko la Yehova 
lilipata pigo. 18 Na sasa mnaacha kumfuata Yehova! Mkimwasi 
Yehova leo, kesho atawakasirikia Waisraeli wote. 19 Basi ikiwa 
mnaona nchi mliyorithi si safi, vukeni na kuingia katika nchi ya 
Yehova ambayo ina hema la ibada ya Yehova mkae kati yetu, lakini 
msimwasi Yehova, wala msitufanye tuwe waasi kwa kujijengea 
madhabahu nyingine zaidi ya madhabahu ya Yehova Mungu wetu. 
20 Akani mwana wa Zera alipokosa uaminifu na kuchukua kitu 


kilichopaswa kuharibiwa, je, Mungu hakuwakasirikia Waisraeli wote? 


Akani hakufa peke yake kwa sababu ya dhambi yake. 


21 Ndipo watu wa kabila la Rubeni, Gadi, na nusu ya kabila la 
Manase wakawajibu hivi viongozi wa maelfu” katika Israeli: 

22 “Mungu wa miungu, Yehova!” Mungu wa miungu, Yehova! Anajua, 
na Waisraeli pia watajua. Ikiwa tuliasi na kukosa uaminifu kwa 
Yehova, msituache hai leo. 23 Ikiwa tulijijengea madhabahu ili tuache 
kumfuata Yehova na kutoa juu yake dhabihu za kuteketezwa, 
matoleo ya nafaka, na dhabihu za ushirika, Yehova atatuadhibu. 

24 Lakini hatukuijenga kwa sababu hiyo, tuliijenga kwa sababu 
tulisema, ‘Wakati ujao wana wenu watawauliza wana wetu: “Mna 
haki gani ya kumwabudu” Yehova Mungu wa Israeli? 25 Yehova 
ameweka Mto Yordani kuwa mpaka kati yetu na ninyi, watu wa 
kabila la Rubeni na Gadi. Hamna ushirika wowote na Yehova.” Na 
wana wenu watawazuia wana wetu kumwabudu” Yehova.’ 


26 “Basi tukasema, 'Kwa vyovyote vile, tujenge madhabahu, lakini si 
kwa ajili ya matoleo au dhabihu za kuteketezwa, 2? bali iwe ushahidi 
kati yetu na ninyi na wazao wetu” kwamba tutamtumikia Yehova kwa 
dhabihu zetu za kuteketezwa, na matoleo yetu, na dhabihu zetu za 
ushirika, ili wana wenu wasiwaambie hivi wana wetu wakati ujao: 
“Hamna ushirika wowote na Yehova.” 28 Basi tukasema, 
'Wakituambia hivyo sisi na wazao wetu” wakati ujao, tutawajibu: 
“Angalieni mfano wa madhabahu ya Yehova ambayo mababu zetu 
walijenga, si kwa ajili ya matoleo au dhabihu za kuteketezwa, bali 
iwe ushahidi kati yetu na ninyi.” 29 Hatuwezi kamwe kuwazia 
kumwasi Yehova na kuacha kumfuata kwa kujenga madhabahu 
nyingine kwa ajili ya dhabihu za kuteketezwa, matoleo ya nafaka, na 


matoleo mengine, zaidi ya madhabahu ya Yehova Mungu wetu 
ambayo iko mbele ya hema lake la ibada!” 


30 Basi kuhani Finehasi, wakuu wa Waisraeli, na viongozi wa 
maelfu” katika Israeli waliokuwa pamoja naye waliposikia maneno 
yaliyosemwa na wazao wa Rubeni, Gadi, na Manase, wakaridhika. 
31 Ndipo Finehasi mwana wa kuhani Eleazari akawaambia wazao 
wa Rubeni, Gadi, na Manase: “Leo tunajua kwamba Yehova yuko 
kati yetu kwa sababu hamjakosa uaminifu kwa Yehova katika jambo 
hili. Sasa mmewaokoa Waisraeli kutoka mikononi mwa Yehova.” 


32 Baada ya Finehasi mwana wa kuhani Eleazari na wale wakuu 
kukutana na watu wa kabila la Rubeni na Gadi katika nchi ya Gileadi 
wakarudi katika nchi ya Kanaani na kuwaambia Waisraeli wengine 
habari hizo. 33 Na Waisraeli wakaridhika na habari hizo. Wakamsifu 
Mungu na kuacha mipango ya kupigana na watu wa kabila la Rubeni 
na Gadi na kuiharibu nchi yao. 


34 Watu wa kabila la Rubeni na Gadi wakaipa jina madhabahu?” hiyo, 
kwa sababu walisema “ni ushahidi kati yetu kwamba Yehova ndiye 
Mungu wa kweli.” 


A Yos. 22:4 Yaani, upande wa mashariki wa. 


A Yos. 22:5 Angalia Kamusi. 


A Yos. 22:14 Yaani, ukoo wa upande wa baba. 
A Yos. 22:14 Yaani, ukoo wa upande wa baba. 


A Yos. 22:14 Au “koo za.” 


. 22:21 Au “koo.” 


^ Yos 


.- 22:22 Au “Mungu Mkuu, Yehova.” 


^ Yos 


22:24 Tnn., “Mna nini na.” 


A Yos. 


^ Yos 


. 22:25 Tnn., “kumwogopa.” 


^A Yos 


. 22:27 Tnn., “vizazi vyetu.” 


^ Yos 


.- 22:28 Tnn., “vizazi vyetu.” 


^ Yos 


. 22:30 Au “koo.” 


A Yos. 


22:34 Maelezo haya yanaonyesha kwamba huenda 


madhabahu hiyo iliitwa Ushahidi au Ushuhuda. 


Yoshua 23:1-16 


23 Siku nyingi baada ya Yehova kuwapa Waisraeli amani kwa 
kuwaokoa kutoka kwa maadui wote waliowazunguka, Yoshua 
alipokuwa amezeeka na umri wake kusonga sana, 2 Yoshua aliwaita 
Waisraeli wote, wazee wao, viongozi wao, waamuzi wao, na wakuu 
wao, akawaambia hivi: “Nimezeeka na umri wangu umesonga sana. 
3 Ninyi wenyewe mmeona mambo yote ambayo Yehova Mungu 
wenu aliyatendea mataifa haya yote kwa ajili yenu, kwa sababu 
Yehova Mungu wenu ndiye aliyekuwa akiwapigania. 4 Tazameni, 
niliwagawia kwa kura nchi ya mataifa yanayobaki na pia nchi ya 
mataifa yote ambayo niliyaangamiza ili iwe urithi wa makabila yenu, 
kuanzia Yordani mpaka Bahari Kuu” upande wa magharibi. > Na 
Yehova Mungu wenu ndiye aliyekuwa akiwafukuza kutoka mbele 
yenu, naye akawaondoa” kwa ajili yenu, nanyi mkamiliki nchi yao, 
kama Yehova Mungu wenu alivyowaahidi. 


6 “Basi iweni jasiri sana mshike na kutekeleza mambo yote 
yaliyoandikwa katika kitabu cha Sheria ya Musa, msiiache kamwe na 
kwenda kulia wala kushoto, 7 na msishirikiane kamwe na mataifa 
haya yaliyobaki kati yenu. Hampaswi hata kutaja majina ya miungu 
yao wala kuapa kwa majina hayo, na hampaswi kamwe kuiabudu au 
kuiinamia. 8 Bali mnapaswa kushikamana na Yehova Mungu wenu, 
kama vile ambavyo mmekuwa mkifanya mpaka sasa. 9 Yehova 
atafukuza mataifa makubwa na yenye nguvu kutoka mbele yenu, 
kwa kuwa mpaka sasa hakuna mtu yeyote ambaye amewashinda 
ninyi. 10 Mtu mmoja tu kati yenu atawakimbiza watu elfu, kwa 
sababu Yehova Mungu wenu anawapigania, kama alivyowaahidi. 

11 Basi jilindeni daima” kwa kumpenda Yehova Mungu wenu. 


12 “Lakini mkimwacha na kushikamana na watu wa mataifa haya 
yaliyobaki na kuoana nao na kushirikiana nao, 13 mjue kwa hakika 
kwamba Yehova Mungu wenu hataendelea kuyafukuza* mataifa 
haya kwa ajili yenu. Yatakuwa mtego wa kuwanasa, nayo yatakuwa 
mjeledi wa kuwachapa mbavuni na miiba machoni mwenu mpaka 
mtakapoangamia kutoka katika nchi hii nzuri ambayo Yehova Mungu 
wenu amewapa. 


14 “Basi sasa nakaribia kufa,” nanyi mnajua vizuri kwa mioyo yenu 
yote na kwa nafsi” zenu zote kwamba halikukosa kutimia hata neno 
moja kati ya ahadi zote nzuri ambazo Yehova Mungu wenu 
aliwaahidi. Zote zimetimia kwenu. Halikukosa kutimia hata neno 
moja aliloahidi. 15 Lakini kama zilivyotimia ahadi zote nzuri 
alizowaahidi Yehova Mungu wenu, vivyo hivyo Yehova atawaletea 
misiba yote aliyoahidi” na kuwaangamiza kutoka katika nchi hii nzuri 
ambayo Yehova Mungu wenu amewapa. 16 Mkivunja agano la 
Yehova Mungu wenu alilowaamuru mshike na mkienda kuabudu 
miungu mingine na kuiinamia, hasira ya Yehova itawaka dhidi yenu 
nanyi mtaangamia haraka kutoka katika nchi nzuri ambayo 
amewapa.” 


^ Yos. 23:4 Yaani, Mediterania. 

^ Yos. 23:5 Au “akachukua nchi yao.” 

^ Yos. 23:11 Au “lindeni nafsi zenu kwa uangalifu.” 
^ Yos. 23:13 Au “kuchukua nchi ya.” 


^ Yos. 23:14 Tnn., “Leo ninafuata njia ya dunia yote.” 


A Yos. 23:14 Angalia Kamusi. 


A Yos. 23:15 Au “mabaya yote.” 


Yoshua 24:1-33 


24 Kisha Yoshua akayakusanya makabila yote ya Israeli huko 
Shekemu, akawaita wazee wote wa Israeli, viongozi wao, waamuzi 
wao, na wakuu wao, nao wakasimama mbele za Mungu wa kweli. 

2 Yoshua akawaambia watu wote, “Hivi ndivyo anavyosema Yehova 
Mungu wa Israeli, ‘Zamani za kale mababu zenu, kutia ndani Tera 
baba ya Abrahamu na baba ya Nahori, waliishi ng'ambo ya Mto,” 
nao walikuwa wakiabudu miungu mingine. 


3 “Baada ya muda nilimtoa babu yenu Abrahamu ng'ambo ya Mto” 
na kumtembeza katika nchi yote ya Kanaani na kuzidisha uzao 
wake.” Nikampa Isaka; 4 naye Isaka nikampa Yakobo na Esau. 
Baadaye nikampa Esau Mlima Seiri ili aumiliki; na Yakobo na 
wanawe wakashuka Misri. 5 Baadaye niliwatuma Musa na Haruni, 
nikailetea Misri mapigo, kisha nikawatoa ninyi. $ Nilipokuwa 
nikiwatoa mababu zenu Misri, mlifika baharini, Wamisri waliwafuatia 
wakiwa na magari ya vita na askari wapanda farasi mpaka kwenye 
Bahari Nyekundu.” 7 Na mababu zenu wakaanza kumlilia Yehova, 
basi akaweka giza kati yenu na Wamisri na kuileta bahari juu yao 
ikawafunika Wamisri, na mliona kwa macho yenu wenyewe mambo 
niliyoyafanya huko Misri. Kisha mkaishi nyikani kwa miaka mingi.” 


8 “Nami nikawaleta katika nchi ya Waamori waliokuwa wakiishi 
ng'ambo ya?” Yordani, nao wakapigana nanyi. Lakini niliwatia 
mikononi mwenu ili mmiliki nchi yao, nikawaangamiza kutoka mbele 
yenu. 9 Kisha Balaki mwana wa Sipori, mfalme wa Moabu, akaja 
kupigana na Israeli. Basi akamwita Balaamu mwana wa Beori ili 
awalaani ninyi. 10 Lakini sikumsikiliza Balaamu. Basi akawabariki 
ninyi tena na tena, nami nikawaokoa kutoka mikononi mwake. 


11 “Kisha mkavuka Yordani na kufika Yeriko. Nao viongozi” wa 
Yeriko, Waamori, Waperizi, Wakanaani, Wahiti, Wagirgashi, Wahivi, 
na Wayebusi wakapigana nanyi, lakini nikawatia mikononi mwenu. 

12 Basi nikawafanya wavunjike moyo” kabla ya ninyi kufika, nao 
wakakimbia—wafalme wawili wa Waamori. Hamkuwashinda kwa 
sababu ya upanga wenu wala upinde wenu. 13 Kwa hiyo niliwapa 
nchi ambayo hamkuipata kwa jasho lenu na majiji ambayo 
hamkujenga, nanyi mkakaa humo. Mnakula matunda ya mizabibu na 
ya mizeituni ambayo hamkupanda.' 


14 “Kwa hiyo, mwogopeni Yehova na kumtumikia kwa utimilifu” na 
uaminifu,” ondoeni miungu ambayo mababu zenu waliabudu 
ng'ambo ya Mto” na nchini Misri, nanyi mtumikieni Yehova. 15 Sasa 
ikiwa mnaona ni vibaya kumtumikia Yehova, chagueni leo yule 
mtakayemtumikia, iwe ni miungu ambayo mababu zenu waliabudu 
ng'ambo ya Mto” au miungu ya Waamori mnaoishi katika nchi yao. 
Lakini mimi na familia” yangu, tutamtumikia Yehova.” 


16 Ndipo watu wakajibu hivi: “Hatuwezi kamwe kuwazia kumwacha 
Yehova na kuabudu miungu mingine. 17 Yehova Mungu wetu ndiye 
aliyetutoa sisi na mababu zetu katika nchi ya Misri, katika nyumba ya 
utumwa, na kufanya miujiza mikubwa mbele ya macho yetu na 
kutulinda katika safari yetu yote na miongoni mwa watu wote ambao 
tulipita katikati yao. 18 Yehova aliyafukuza mataifa yote, kutia ndani 
Waamori, walioishi katika nchi hii kabla yetu. Kwa hiyo, sisi pia 
tutamtumikia Yehova, kwa sababu yeye ni Mungu wetu.” 


19 Kisha Yoshua akawaambia watu, “Hamwezi kumtumikia Yehova, 
kwa maana yeye ni Mungu mtakatifu; ni Mungu anayetaka watu 
wamwabudu yeye peke yake. Hatawasamehe uasi wenu na dhambi 


zenu. 20 Mkimwacha Yehova na kuabudu miungu ya kigeni, yeye pia 
atawaacha na kuwaangamiza hata ingawa amewatendea mema.” 


21 Lakini watu wakamwambia hivi Yoshua: “Hapana, Tutamtumikia 
Yehova!” 22 Basi Yoshua akawaambia, “Ninyi ni mashahidi dhidi 
yenu wenyewe kwamba mmechagua kwa hiari yenu kumtumikia 
Yehova.” Nao wakajibu, “Sisi ni mashahidi.” 


23 “Basi, ondoeni miungu ya kigeni iliyo kati yenu, mwelekeze mioyo 
yenu kwa Yehova Mungu wa Israeli.” 24 Watu wakamwambia 
Yoshua, “Tutamtumikia Yehova Mungu wetu, nasi tutaitii sauti yake!” 


25 Kwa hiyo Yoshua akafanya agano na Waisraeli siku hiyo, 
akawapa maagizo na sheria huko Shekemu. 26 Kisha Yoshua 
akaandika maneno hayo katika kitabu cha Sheria ya Mungu, 
akachukua jiwe kubwa na kuliweka chini ya mti mkubwa kando ya 
mahali patakatifu pa Yehova. 


27 Ndipo Yoshua akawaambia watu wote, “Tazameni! Jiwe hili 
litakuwa ushahidi dhidi yetu, kwa sababu limesikia maneno yote 
ambayo Yehova ametuambia, nalo litakuwa ushahidi dhidi yenu, ili 
msimkane Mungu wenu.” 28 Basi Yoshua akawaruhusu watu 
waende zao, nao wakaenda kila mtu kwenye urithi wake. 


29 Baada ya mambo hayo, Yoshua mwana wa Nuni, mtumishi wa 
Yehova, akafa akiwa na umri wa miaka 110. 30 Basi wakamzika 
kwenye eneo lake la urithi kule Timnath-sera, katika eneo lenye 
milima la Efraimu, upande wa kaskazini wa Mlima Gaashi. 

31 Waisraeli waliendelea kumtumikia Yehova siku zote za Yoshua na 
sikuzote za wazee walioendelea kuishi baada ya Yoshua kufa 


ambao walikuwa wameona mambo yote makuu ambayo Yehova 


aliwatendea Waisraeli. 


32 Na mifupa ya Yosefu, ambayo Waisraeli walikuwa wameleta 


kutoka Misri, wakaizika huko Shekemu katika shamba ambalo 
Yakobo alinunua kwa vipande 100 vya fedha kutoka kwa wana wa 


Hamori, baba ya Shekemu; nalo likawa urithi wa wana wa Yosefu. 


33 Pia, Eleazari mwana wa Haruni akafa. Wakamzika katika Kilima 
cha Finehasi mwanawe, alichopewa katika eneo lenye milima la 


Efraimu. 


A Yos. 


24:2 Yaani, Mto Efrati. 


A Yos. 


24:3 Yaani, Mto Efrati. 


A Yos. 


24:3 Tnn., “mbegu yake.” 


A Yos. 


24:6 Au “Bahari ya Shamu.” 


A Yos. 


24:7 Tnn., “siku nyingi.” 


A Yos. 


^A Yos 


24:8 Yaani, upande wa mashariki wa. 


. 24:11 Au labda, “wamiliki wa mashamba.” 


^ Yos 


. 24:12 Au labda, “waogope; watishike.” 


„24:14 Au “bila lawama.” 


^A Yos 


„24:14 Au “ukweli.” 


^ Yos 


.- 24:14 Yaani, Mto Efrati. 


^ Yos 


A Yos. 24:15 Yaani, Mto Efrati. 


A Yos. 24:15 Au “nyumba.” 


WAAMUZI 

Ushindi wa kabila la Yuda na la Simeoni (1-20) 
Wayebusi waendelea kuishi Yerusalemu (21) 
Yosefu achukua Betheli (22-26) 


Wakanaani hawakufukuzwa wote (27-36) 

Kifo cha Yoshua (6-10) 


Mungu atuma waamuzi kuwaokoa Waisraeli (11-23) 


Yehova awajaribu Waisraeli (1-6) 

Othnieli, mwamuzi wa kwanza (7-11) 

Mwamuzi Ehudi amuua Mfalme Egloni aliyekuwa mnene (12-30) 
Mwamuzi Shamgari (31) 

Nabii wa kike Debora na Mwamuzi Baraka (4-16) 
Yaeli amuua Sisera mkuu wa jeshi (17-24) 
5 


Wimbo wa ushindi wa Debora na Baraka (1-31) 


Nyota zapigana na Sisera (20) 
Mafuriko ya Mto Kishoni (21) 


Wanaompenda Yehova wako kama jua (31) 


Wamidiani wawakandamiza Waisraeli (1-10) 

Malaika amhakikishia Mwamuzi Gideoni atapata msaada (11-24) 
Gideoni abomoa madhabahu ya Baali (25-32) 

Roho ya Mungu yamtia nguvu Gideoni (33-35) 


Jaribio la manyoya (36-40) 


Gideoni na wanaume 300 (1-8) 


Jeshi la Gideoni lawashinda Wamidiani (9-25) 

Kambi ya Wamidiani yachanganyikiwa (21, 22) 


Waefraimu wamlalamikia Gideoni (1-3) 

Wafalme Wamidiani wafuatiliwa na kuuawa (4-21) 

Gideoni akataa kuwa mfalme (22-27) 

Historia fupi ya maisha ya Gideoni (28-35) 
9 

Abimeleki awa mfalme kule Shekemu (1-6) 

Fumbo la Yothamu (7-21) 

Utawala wa kikatili wa Abimeleki (22-33) 

Abimeleki ashambulia Shekemu (34-49) 

Mwanamke amjeruhi Abimeleki; Abimeleki afa (50-57) 
10 

Waamuzi Tola na Yairi (1-5) 

Waisraeli waasi na kutubu (6-16) 

Waamoni wataka kuwashambulia Waisraeli (17, 18) 


11 


Mwamuzi Yeftha afukuzwa, baadaye afanywa kuwa kiongozi (1- 
11) 


Yeftha azungumza na Waamoni (12-28) 


Nadhiri ya Yeftha na binti yake (29-40) 


Maisha ya useja ya binti yake (38-40) 


12 
Apigana na Waefraimu (1-7) 


Jaribio la kutamka Shibolethi (6) 
Waamuzi Ibzani, Eloni, na Abdoni (8-15) 
13 
Malaika amtembelea Manoa na mke wake (1-23) 
Samsoni azaliwa (24, 25) 
14 
Mwamuzi Samsoni atafuta mke Mfilisti (1-4) 
Roho ya Yehova yamwezesha Samsoni kumuua simba (5-9) 
Samsoni atega kitendawili kwenye harusi (10-19) 
Mwanamume mwingine apewa mke wa Samsoni (20) 


15 


Samsoni alipiza kisasi dhidi ya Wafilisti (1-20) 


16 


Samsoni akiwa Gaza (1-3) 


Samsoni na Delila (4-22) 
Samsoni alipiza kisasi na kufa (23-31) 


17 


Sanamu za Mika na kuhani wake (1-13) 


18 
Watu wa kabila la Dani watafuta nchi (1-31) 


Kuchukuliwa kwa sanamu za Mika na kuhani wake (14-20) 
Jiji la Laishi lachukuliwa na kuitwa Dani (27-29) 
Ibada ya sanamu katika jiji la Dani (30, 31) 


19 


Wabenjamini wabaka katika jiji la Gibea (1-30) 


20 


Wabenjamini washambuliwa (1-48) 


21 


Kabila la Wabenjamini laokolewa (1-25) 


Waamuzi 1:1-36 


WAAMUZI 


1 Baada ya kifo cha Yoshua, Waisraeli“ walimuuliza Yehova, “Ni nani 
kati yetu atakayeenda kwanza kupigana na Wakanaani?” 2 Yehova 
akawajibu, “Kabila la Yuda litaenda kwanza kupigana nao. Tazama! 
Ninaitia nchi hiyo mikononi mwao.”* 3 Ndipo watu wa kabila la Yuda 
wakawaambia ndugu zao wa kabila la Simeoni, “Twendeni pamoja 
katika eneo tulilopewa” tukapigane na Wakanaani. Nasi tutaenda 
nanyi katika eneo mlilopewa.” Basi watu wa kabila la Simeoni 
wakaenda pamoja nao. 


4 Watu wa kabila la Yuda walipoenda, Yehova akawatia Wakanaani 
na Waperizi mikononi mwao, wakawashinda watu 10,000 huko 
Bezeki. > Wakamkuta Adoni-bezeki huko Bezeki, wakapigana naye 
na kuwashinda Wakanaani na Waperizi. 6 Adoni-bezeki akakimbia, 
wakamkimbiza na kumshika, wakamkata vidole gumba vya mikono 
na vya miguu. 7 Kisha Adoni-bezeki akasema, “Kuna wafalme 70 
waliokatwa vidole gumba vya mikono na vya miguu wanaookota 
chakula chini ya meza yangu. Mungu amenilipa kulingana na 
matendo yangu.” Baadaye wakampeleka Yerusalemu, akafia huko. 


8 Kisha watu wa Yuda wakashambulia jiji la Yerusalemu na kuliteka; 
wakawaua wakaaji wake kwa upanga na kuliteketeza jiji. 9 Baadaye 
watu wa Yuda wakaenda kupigana na Wakanaani waliokaa katika 
eneo lenye milima na waliokaa Negebu na Shefela. 10 Basi watu wa 
kabila la Yuda wakawashambulia Wakanaani waliokaa Hebroni 
(zamani Hebroni liliitwa Kiriath-arba), nao wakamuua Sheshai, 
Ahimani, na Talmai. 


11 Kisha wakawashambulia wakaaji wa Debiri. (Hapo awali Debiri 
liliitwa Kiriath-seferi.) 12 Ndipo Kalebu akasema, “Yeyote 
atakayeshambulia na kuteka jiji la Kiriath-seferi, nitampa binti yangu 
Aksa awe mke wake.” 13 Othnieli mwana wa Kenasi, ndugu mdogo 
wa Kalebu, akaliteka. Kwa hiyo akampa Aksa binti yake awe mke 
wake. 14 Mwanamke huyo alipokuwa akienda nyumbani kwake, 
akamsihi mume wake amwombe baba?” yake shamba. Kisha 
mwanamke huyo akashuka kutoka juu ya punda wake.” Kalebu 
akamuuliza: “Unataka nini?” 15 Akamwambia, “Tafadhali nibariki, 
kwa maana umenipa shamba upande wa kusini;” nipe pia Guloth- 
maimu.”* Basi Kalebu akampa Gulothi ya Juu na Gulothi ya Chini. 


16 Na wazao wa Mkeni, baba mkwe wa Musa, walitoka katika lile jiji 
la mitende pamoja na watu wa Yuda na kwenda katika nyika ya 
Yuda, upande wa kusini wa Aradi. Wakakaa huko pamoja na 
wenyeji. 17 Lakini watu wa kabila la Yuda wakasonga mbele pamoja 
na ndugu zao wa kabila la Simeoni, wakawashambulia Wakanaani 
waliokaa Sefathi na kuliangamiza jiji hilo. Kwa hiyo wakaliita Horma.” 
18 Kisha watu wa kabila la Yuda wakateka Gaza na eneo lake, 
Ashkeloni na eneo lake, na Ekroni na eneo lake. 19 Yehova alikuwa 
pamoja na watu wa kabila la Yuda, nao wakamiliki eneo lenye 
milima, lakini hawakuweza kuwafukuza wakaaji wa bondeni,* kwa 
sababu walikuwa na magari ya vita yenye miundu ya chuma.” 

20 Wakampa Kalebu jiji la Hebroni, kama Musa alivyoahidi, naye 
akawafukuza kutoka humo wale wana watatu wa Anaki. 


21 Lakini Wabenjamini hawakuwafukuza Wayebusi waliokaa 
Yerusalemu, kwa hiyo Wayebusi wanakaa na Wabenjamini jijini 
Yerusalemu mpaka leo. 


22 Wakati huo, watu wa nyumba ya Yosefu wakashambulia Betheli, 
na Yehova alikuwa pamoja nao. 23 Na nyumba ya Yosefu ikatuma 
watu wakapeleleze jiji la Betheli (zamani liliitwa Luzi), 24 na 


watu wote kwa upanga, lakini wakamwacha huru mtu huyo na 
familia yake. 26 Naye akaenda katika nchi ya Wahiti, akajenga jiji na 
kuliita Luzi. Hilo ndilo jina la jiji hilo mpaka leo. 


27 Watu wa kabila la Manase hawakumiliki Beth-sheani na miji 
yake,” Taanaki na miji yake, Dori na miji yake, Ibleamu na miji yake, 
na Megido na miji yake. Wakanaani hawakukubali kutoka katika nchi 
hiyo. 28 Waisraeli walipopata nguvu, waliwatumikisha Wakanaani, 
lakini hawakuwafukuza wote. 


29 Wala Waefraimu hawakuwafukuza Wakanaani waliokaa Gezeri. 
Wakanaani waliendelea kukaa kati yao huko Gezeri. 


30 Watu wa kabila la Zabuloni hawakuwafukuza wakaaji wa Kitroni 
na wakaaji wa Nahaloli. Wakanaani waliendelea kukaa kati yao na 
kufanya kazi za kulazimishwa. 


31 Waasheri hawakuwafukuza wakaaji wa Ako, Sidoni, Alabu, 
Akzibu, Helba, Afiki, na Rehobu. 32 Basi Waasheri wakaendelea 
kukaa kati ya Wakanaani waliokaa katika nchi hiyo, kwa sababu 
hawakuwafukuza. 


33 Watu wa kabila la Naftali hawakuwafukuza wakaaji wa Beth- 
shemeshi na Beth-anathi, lakini waliendelea kukaa kati ya 


Wakanaani. Wakawatumikisha wakaaji wa Beth-shemeshi na wa 
Beth-anathi. 


34 Waamori waliwazuia watu wa kabila la Dani wasishuke bondeni,” 
hivyo wakabaki milimani. 35 Kwa hiyo Waamori hawakukubali kutoka 
kwenye Mlima Heresi, na Aiyaloni, na Shaalbimu. Lakini watu wa 
nyumba ya Yosefu walipopata nguvu zaidi, waliwatumikisha. 36 Eneo 
la Waamori lilianzia kwenye mwinuko wa Akrabimu, kuanzia Sela 
kwenda milimani. 


^ Amu. 1:1 Tnn., “wana wa Israeli.” 

^ Amu. 1:2 Au “Nimewapa nchi hiyo.” 
^ Amu. 1:3 Tnn., “kura yangu.” 

^ Amu. 1:14 Yaani, baba ya Aksa. 


^ Amu. 1:14 Au labda, “akapiga makofi akiwa juu ya punda ili 
kumwita baba yake.” 


^ Amu. 1:15 Au “eneo la Negebu.” 

^ Amu. 1:15 Yaani, “Chemchemi za (Mabakuli ya) Maji.” 

^ Amu. 1:17 Maana yake “Maangamizi.” 

^ Amu. 1:19 Au “nchi tambarare ya chini.” 

^ Amu. 1:19 Tnn., “magari ya chuma.” 

^ Amu. 1:24 Tnn., “tutakuonyesha upendo mshikamanifu.” 


^ Amu. 1:27 Au “miji jirani.” 


A Amu. 1:34 Au “nchi tambarare ya chini.” 


Waamuzi 2:1-23 


2 Kisha malaika wa Yehova akatoka Gilgali na kwenda Bokimu na 
kusema: “Niliwatoa Misri na kuwaleta katika nchi ambayo niliapa 
kwamba ningewapa mababu zenu. Pia nikasema, ‘Sitavunja kamwe 
agano langu pamoja nanyi. 2 Nanyi msifanye agano na wakaaji wa 
nchi hii, bomoeni madhabahu zao.’ Lakini hamkutii sauti yangu. Kwa 
nini hamkutii? 3 Ndiyo maana nilisema, 'Sitawafukuza kutoka mbele 
yenu, nao watakuwa mtego kwenu, nanyi mtashawishiwa kuifuata 
miungu yao.” 


4 Malaika wa Yehova alipowaambia Waisraeli wote maneno hayo, 
watu wakaanza kulia kwa sauti kubwa. > Kwa hiyo wakapaita mahali 
hapo Bokimu,” nao wakamtolea Yehova dhabihu hapo. 


6 Yoshua alipowaruhusu watu waende zao, kila Mwisraeli alienda 
kwenye eneo lake la urithi ili kuimiliki nchi. 7 Na watu wakaendelea 
kumtumikia Yehova sikuzote za Yoshua na sikuzote za wazee 
walioendelea kuishi baada ya Yoshua kufa ambao walikuwa 
wameona mambo yote makuu ambayo Yehova aliwatendea 
Waisraeli. 8 Kisha Yoshua mwana wa Nuni, mtumishi wa Yehova, 
akafa akiwa na umri wa miaka 110. 9 Basi wakamzika kwenye eneo 
lake la urithi kule Timnath-heresi katika eneo lenye milima la 
Efraimu, upande wa kaskazini wa Mlima Gaashi. 10 Na watu wote 
wa kizazi hicho wakafa na kuzikwa kama walivyozikwa mababu 
zao,” na kizazi kingine kikatokea ambacho hakikumjua Yehova wala 
mambo aliyowafanyia Waisraeli. 


11 Na Waisraeli wakatenda maovu machoni pa Yehova, wakaabudu” 


Mabaali. 12 Basi wakamwacha Yehova, Mungu wa baba zao, 
aliyewatoa katika nchi ya Misri. Nao wakafuata miungu mingine, 


miungu ya watu waliowazunguka, wakaiinamia, na hivyo 
wakamkasirisha Yehova. 13 Wakamwacha Yehova na kuabudu Baali 
na sanamu za Ashtorethi. 14 Ndipo hasira ya Yehova ikawaka dhidi 
ya Waisraeli, akawatia mikononi mwa waporaji, nao wakapora mali 
zao. Akawatia” mikononi mwa maadui waliowazunguka wala 
hawakuweza tena kuwashinda maadui wao. 15 Popote walipoenda, 
mkono wa Yehova uliwapinga na kuwaletea msiba, kama Yehova 
alivyokuwa amesema na kama Yehova alivyokuwa amewaapia, nao 
wakateseka sana. 16 Basi Yehova alikuwa akiwapa waamuzi ambao 
waliwaokoa kutoka mikononi mwa waporaji. 


17 Lakini walikataa kuwasikiliza hata waamuzi hao, nao walifanya 
ukahaba na miungu mingine na kuiinamia. Waliacha haraka njia 
ambayo mababu zao walifuata, ambao walitii amri za Yehova. 
Walikataa kutii. 18 Wakati wowote Yehova alipowapa waamuzi, 
Yehova alikuwa pamoja na mwamuzi huyo, akawaokoa kutoka 
mikononi mwa maadui wao sikuzote za mwamuzi huyo; kwa maana 
Yehova aliwahurumia” kwa sababu ya kilio chao cha uchungu 
kilichosababishwa na wale waliowakandamiza na wale waliowatesa. 


19 Hata hivyo mwamuzi huyo alipokufa, walitenda tena mambo 
maovu zaidi kuliko baba zao kwa kuifuata miungu mingine, kuiabudu 
na kuiinamia. Hawakuacha mazoea yao na tabia yao ya ukaidi. 

20 Mwishowe hasira ya Yehova ikawaka dhidi ya Waisraeli, 
akasema, “Kwa sababu taifa hili limevunja agano langu nililofanya na 
mababu zao, na halijanitii, 21 basi mimi sitafukuza kutoka mbele yao 
taifa hata moja ambalo Yoshua aliacha alipokufa. 22 Nitafanya hivyo 
ili kuwajaribu Waisraeli nione kama wataishika njia yangu mimi, 
Yehova, na kutembea katika njia hiyo kama baba zao walivyofanya.” 


23 Kwa hiyo Yehova akaruhusu mataifa hayo yabaki. Hakuyafukuza 
haraka, wala hakuyatia mikononi mwa Yoshua. 


A Amu. 2:5 Maana yake “Wanaolia.” 


^ Amu. 2:10 Tnn., “wakakusanywa kwa mababu zao.” Huu ni msemo 
wa kishairi unaorejelea kifo. 


^ Amu. 2:11 Au “wakatumikia.” 
^ Amu. 2:14 Tnn., “Akawauza.” 


^ Amu. 2:18 Au “alighairi.” 


Waamuzi 3:1-31 


3 Haya ndiyo mataifa ambayo Yehova aliyaruhusu yabaki ili 
yawajaribu Waisraeli wote ambao hawakuwa wamepigana vita 
vyovyote katika nchi ya Kanaani 2 (kusudi vizazi vilivyofuata vya 
Waisraeli, yaani, wale ambao hawakuwa wameona vita wafunzwe 
vita): 3 watawala watano wa Wafilisti, Wakanaani wote, Wasidoni, na 
Wahivi waliokaa katika Mlima Lebanoni kutoka Mlima Baal- 

hermoni mpaka Lebo-hamathi.” 4 Nao walitumiwa kuwajaribu 
Waisraeli ili kuona kama watatii amri ambazo Yehova aliwapa baba 
zao kupitia Musa. > Kwa hiyo, Waisraeli waliishi miongoni mwa 
Wakanaani, Wahiti, Waamori, Waperizi, Wahivi, na Wayebusi. 

6 Waisraeli walioa mabinti kutoka mataifa hayo, na kuruhusu mabinti 
wao waolewe na wana wao, nao wakaanza kuabudu miungu yao. 


7 Basi Waisraeli wakatenda maovu machoni pa Yehova, 
wakamsahau Yehova Mungu wao, na kuabudu Mabaali na miti 
mitakatifu.” 8 Ndipo hasira ya Yehova ikawaka dhidi ya Waisraeli, 
naye akawatia” mikononi mwa Kushan-rishathaimu mfalme wa 
Mesopotamia.” Na Waisraeli wakamtumikia Kushan-rishathaimu kwa 
miaka minane. 9 Waisraeli walipomlilia Yehova awasaidie, Yehova 
aliwapa mwokozi ili awaokoe, Othnieli mwana wa Kenasi, ndugu 
mdogo wa Kalebu. 10 Roho ya Yehova ikamjia, akawa mwamuzi wa 
Israeli. Alipoenda vitani, Yehova alimtia Kushan-rishathaimu mfalme 
wa Mesopotamia” mikononi mwake, naye akamshinda Kushan- 
rishathaimu. 11 Baada ya hapo nchi ikawa na amani” kwa miaka 40. 
Kisha Othnieli mwana wa Kenasi akafa. 


12 Waisraeli wakaanza tena kutenda maovu machoni pa Yehova. 
Basi Yehova akamruhusu Egloni mfalme wa Moabu awashinde 


Waisraeli, kwa sababu walitenda maovu machoni pa Yehova. 

13 Isitoshe Egloni akawakusanya Waamoni na Waamaleki. Nao 
wakawashambulia Waisraeli na kuliteka jiji la mitende. 14 Na 
Waisraeli wakamtumikia Egloni mfalme wa Moabu kwa miaka 18. 
15 Ndipo Waisraeli wakamlilia Yehova awasaidie. Basi Yehova 
akawapa mwokozi, Ehudi mwana wa Gera, Mbenjamini aliyetumia 
mkono wa kushoto. Baada ya muda Waisraeli wakamtuma Ehudi 
apeleke ushuru kwa Egloni mfalme wa Moabu. 16 Ehudi 
akatengeneza upanga wenye makali pande mbili uliokuwa na urefu 
wa mkono mmoja,” akaufunga kiunoni ndani ya vazi lake upande wa 
kulia. 17 Kisha akampelekea Egloni mfalme wa Moabu ushuru huo. 
Egloni alikuwa mnene sana. 


18 Baada ya Ehudi kutoa ule ushuru, akaondoka pamoja na watu 
waliokuwa wameubeba. 19 Lakini walipofika kwenye sanamu za 
mawe?” huko Gilgali, akarudi kwa mfalme na kumwambia: “Nina 
ujumbe wako wa siri, Ee mfalme.” Basi mfalme akasema, 
“Ondokeni!” Ndipo watumishi wake wote wakaondoka. 20 Naye 
Ehudi akamkaribia alipokuwa ameketi peke yake darini katika 
chumba chake chenye baridi. Kisha Ehudi akasema, “Nina ujumbe 
wako kutoka kwa Mungu.” Kwa hiyo akasimama kutoka katika kiti 
chake cha ufalme. 21 Ndipo Ehudi akauchomoa upanga kwa mkono 
wake wa kushoto kutoka upande wa kulia wa kiuno chake na 
kumchoma mfalme tumboni. 22 Upanga ukazama tumboni mwake 
pamoja na mpini wake, na mafuta yakaufunika upanga huo kwa 
sababu hakuuchomoa, na kinyesi kikatoka. 23 Naye Ehudi akatoka 
nje kupitia barazani,” akafunga kwa ufunguo milango ya chumba cha 
darini. 24 Baada ya Ehudi kuondoka, watumishi wa mfalme walirudi 
na kuona milango ya chumba cha darini ikiwa imefungwa kwa 


ufunguo. Kwa hiyo wakasema, “Labda ameenda msalani katika 
chumba chake cha ndani.” 25 Waliendelea kungoja kwa muda mrefu 
mpaka wakaaibika, lakini walipoona kwamba hafungui milango ya 
chumba cha darini, wakachukua ufunguo na kuifungua, wakamwona 
bwana wao ameanguka sakafuni akiwa amekufa! 


26 Ehudi akatoroka walipokuwa wanangoja, naye akapita karibu na 
sanamu za mawe,” akafika salama salimini kule Seira. 2” Alipofika 
huko, akapiga pembe?” katika eneo lenye milima la Efraimu; na 
Waisraeli wakashuka pamoja naye kutoka milimani, yeye akiwa 
mbele yao. 28 Ndipo akawaambia, “Nifuateni, kwa sababu Yehova 
amewatia maadui wenu, Wamoabu, mikononi mwenu.” Nao 
wakamfuata, wakateka vivuko vya Yordani ili kuwazuia Wamoabu 
wasikimbie, na hawakumruhusu mtu yeyote avuke. 29 Wakati huo 
waliwaua Wamoabu wapatao 10,000, na wote walikuwa wanaume 
wenye nguvu na mashujaa; hakuna hata mmoja wao aliyeponyoka. 
30 Basi siku hiyo Waisraeli wakawashinda Wamoabu; na nchi ikawa 
na amani” kwa miaka 80. 


31 Baada ya Ehudi, akaja Shamgari mwana wa Anathi, aliyewaua 
wanaume 600 Wafilisti kwa mchokoo wa ng'ombe; yeye pia 
aliwaokoa Waisraeli. 


^ Amu. 3:3 Au “njia ya kuingia Hamathi.” 
^ Amu. 3:7 Angalia Kamusi. 
^ Amu. 3:8 Tnn., “akawauza.” 


^ Amu. 3:8 Tnn., “Aram-naharaimu.” 


^ Amu. 3:10 Tnn., “Aramu.” 
^ Amu. 3:11 Tnn., “ikapumzika.” 


^ Amu. 3:16 Huenda ni mkono mfupi wenye urefu wa sentimita 38 
hivi (inchi 15). Angalia Nyongeza B14. 


^ Amu. 3:19 Au labda, “machimbo ya mawe.” 

^ Amu. 3:23 Au labda, “sehemu ya kuingizia hewa.” 
^ Amu. 3:26 Au labda, “kwenye machimbo.” 

^ Amu. 3:27 Au “tarumbeta.” 


^ Amu. 3:30 Tnn., “kapumzika.” 


Waamuzi 4:1-24 


4 Baada ya Ehudi kufa, Waisraeli wakaanza tena kutenda maovu 
machoni pa Yehova. 2 Kwa hiyo Yehova akawatia mikononi mwa” 
Yabini mfalme wa Kanaani, aliyetawala Hasori. Mkuu wa jeshi lake 
aliitwa Sisera, naye aliishi Haroshethi ya mataifa.” 3 Waisraeli 
wakamlilia Yehova kwa sababu Yabini alikuwa na magari 900 ya vita 
yenye miundu ya chuma,” na kwa miaka 20 aliwakandamiza sana 
Waisraeli. 


4 Basi Debora, nabii wa kike, mke wa Lapidothi, ndiye aliyekuwa 
mwamuzi wa Israeli wakati huo. > Naye alizoea kuketi chini ya 
mtende wa Debora uliokuwa kati ya Rama na Betheli katika eneo 
lenye milima la Efraimu; Waisraeli walikuwa wakienda kwake ili 
kupata maamuzi. $ Akatuma mjumbe amwite Baraka mwana wa 
Abinoamu kutoka Kedesh-naftali, akamwambia, “Yehova Mungu wa 
Israeli anakuamuru hivi: 'Nenda” katika Mlima Tabori ukiwa na 
wanaume 10,000 kutoka kabila la Naftali na la Zabuloni. 

7 Nitakuletea Sisera, mkuu wa jeshi la Yabini na magari yake ya vita 
na majeshi yake kwenye kijito cha” Kishoni, nami nitamtia mikononi 
mwako.” 


8 Ndipo Baraka akamwambia, “Ukienda pamoja nami, nitaenda, 
lakini usipoenda pamoja nami, sitaenda.” 9 Basi Debora 
akamwambia, “Hakika nitaenda pamoja nawe. Hata hivyo, hutapata 
sifa katika vita hivyo, kwa kuwa Yehova atamtia Sisera mikononi 
mwa mwanamke.” Ndipo Debora akaenda pamoja na Baraka mpaka 
Kedeshi. 10 Baraka akawaita watu wa kabila la Zabuloni na Naftali 
waje Kedeshi, na wanaume 10,000 wakamfuata. Debora pia 
akamfuata. 


11 Lakini Heberi Mkeni alikuwa amejitenga na Wakeni, waliokuwa 
wazao wa Hobabu, baba mkwe wa Musa, naye alipiga hema lake 
karibu na mti mkubwa uliokuwa Saananimu, kule Kedeshi. 


12 Wakamwambia Sisera kwamba Baraka mwana wa Abinoamu 
amepanda kwenda kwenye Mlima Tabori. 13 Mara moja Sisera 
akakusanya magari yake yote ya vita—magari 900 yenye miundu ya 
chumaž—na wanajeshi wote walioandamana naye kutoka 
Haroshethi ya mataifa na kwenda kwenye kijito cha” Kishoni. 

14 Ndipo Debora akamwambia Baraka: “Inuka! Kwa maana hii ndiyo 
siku ambayo Yehova atamtia Sisera mikononi mwako. Yehova 
anakutangulia.” Na Baraka akashuka Mlima Tabori akifuatwa na 
wanaume 10,000. 15 Kisha Yehova akamvuruga Sisera na magari 
yake yote ya vita na jeshi lake lote na kuwaangamiza kwa upanga 
wa Baraka. Ndipo Sisera akatoka katika gari lake na kukimbia kwa 
miguu. 16 Baraka akayafuatia yale magari ya vita na lile jeshi mpaka 
Haroshethi ya mataifa. Jeshi lote la Sisera likaangamizwa kwa 
upanga; hakubaki hata mtu mmoja. 


17 Lakini Sisera akakimbia kwa miguu mpaka kwenye hema la Yaeli 
mke wa Heberi Mkeni, kwa maana kulikuwa na amani kati ya Yabini 
mfalme wa Hasori na nyumba ya Heberi Mkeni. 18 Kisha Yaeli 
akatoka nje kumpokea Sisera, akamwambia, “Karibu bwana wangu, 
karibu ndani. Usiogope.” Basi akaingia ndani ya hema lake, naye 
Yaeli akamfunika kwa blanketi. 19 Sisera akamwambia, “Tafadhali, 
nipe maji kidogo ya kunywa, kwa maana nina kiu.” Basi Yaeli 
akafungua kiriba cha ngozi chenye maziwa na kumpa anywe, kisha 
akamfunika tena. 20 Sisera akamwambia, “Simama kwenye mlango 
wa hema, na mtu yeyote akija kukuuliza kama kuna yeyote hemani, 
mwambie, “Hakuna!” 


21 Lakini Yaeli mke wa Heberi akachukua kigingi cha hema na 
nyundo. Kisha Sisera alipokuwa amelala usingizi mzito kwa sababu 
ya uchovu, Yaeli akaenda kimyakimya na kukipigilia kile kigingi 
kichwani mwake,” nacho kikapenya mpaka udongoni, akafa. 


22 Baraka alipokuwa anamtafuta Sisera, Yaeli akatoka nje 
kumpokea, akamwambia, “Njoo nikuonyeshe mtu unayemtafuta.” 
Baraka akamfuata hemani, akamwona Sisera akiwa amekufa, kigingi 
kikiwa kichwani mwake. 


23 Basi siku hiyo, Mungu akamshinda Yabini mfalme wa Kanaani 
mbele ya Waisraeli. 24 Na Waisraeli wakaendelea kuwa na nguvu” 
na kumshinda Yabini mfalme wa Kanaani, mpaka 
walipomwangamiza Yabini mfalme wa Kanaani. 


^ Amu. 4:2 Tnn., “akawauza kwa.” 

^ Amu. 4:2 Au “Harosheth-ha-goimu.” 

^ Amu. 4:3 Tnn., “magari 900 ya chuma.” 

^ Amu. 4:6 Au “Wapange wanaume wako kwa ajili ya vita.” 

^ Amu. 4:7 Au “korongo kavu la.” 

^ Amu. 4:13 Tnn., “magari 900 ya chuma.” 

^ Amu. 4:13 Au “korongo kavu la.” 

^ Amu. 4:21 Yaani, pembeni mwa paji la uso kati ya jicho na sikio. 


^ Amu. 4:24 Tnn., “mkono wa Waisraeli ukazidi kuwa na nguvu.” 


Waamuzi 5:1-31 


5 Siku hiyo Debora pamoja na Baraka mwana wa Abinoamu 
wakaimba wimbo huu: 


2 “Kwa sababu ya nywele ndefu” katika Israeli, 

Kwa sababu ya watu kujitolea, 

Msifuni Yehova! 

3 Sikilizeni, enyi wafalme! Tegeni sikio, enyi watawala! 
Nitamwimbia Yehova. 

Nitamwimbia sifa” Yehova, Mungu wa Israeli. 

4 Yehova, ulipotoka Seiri, 

Ulipopiga mwendo kutoka eneo la Edomu, 

Dunia ilitikisika, na mbingu zikamwaga maji, 

Naam, mawingu yakamwaga maji. 

> Milima iliyeyuka” mbele za uso wa Yehova, 

Hata Sinai kutoka mbele za uso wa Yehova, Mungu wa Israeli. 
6 Katika siku za Shamgari mwana wa Anathi, 

Katika siku za Yaeli, barabara hazikuwa na watu; 
Wasafiri walipita vichochoroni. 


Walitoweka, mpaka mimi Debora nilipotokea, 


Mpaka nilipotokea kama mama katika Israeli. 
8 Walichagua miungu mipya; 
Kisha kukawa na vita malangoni. 
Hakukuwa na ngao, wala mkuki, 
Kati ya wanaume 40,000 katika Israeli. 
9 Moyo wangu uko pamoja na makamanda wa Israeli, 
Waliojitolea na kwenda pamoja na watu. 
Msifuni Yehova! 
10 Ninyi mnaopanda juu ya punda wa hudhurungi, 
Ninyi mnaoketi kwenye mazulia bora, 
Nanyi mnaotembea barabarani, 
Fikirieni mambo haya! 
11 Sauti za wanaoteka maji zilisikika mahali pa kuteka maji; 
Walisimulia matendo ya uadilifu ya Yehova, 
Kisha watu wa Yehova wakashuka malangoni. 
12 Amka, amka, Ee Debora! 
Amka, amka, imba wimbo! 


Inuka, Baraka! Wachukue mateka wako, Ee mwana wa Abinoamu! 


13 Ndipo waliobaki wakashuka kwenda kwa watu mashuhuri; 


Watu wa Yehova wakashuka kuja kwangu ili kupigana na wanaume 
wenye nguvu. 


14 Walitoka Efraimu, wale walio bondeni;” 
Wanakufuata, Ee Benjamini, kati ya watu wako. 
Kutoka Makiri makamanda walishuka, 


Na kutoka Zabuloni wale wanaobeba fimbo za wanaowaandikisha 
watu jeshini.” 


15 Wakuu wa Isakari walikuwa pamoja na Debora, 

Walikuwa pamoja naye kama Baraka alivyokuwa pamoja naye. 
Alipelekwa kwa miguu bondeni.” 

Kati ya vikundi vya Rubeni watu waliuchunguza sana moyo wao. 
16 Kwa nini uliketi chini kama mnyama aliyelemewa na mizigo,” 
Ukiwasikiliza wakiwapigia kondoo zumari? 

Kwa kuwa watu walisitasita sana kati ya vikundi vya Rubeni. 

17 Watu wa Gileadi walibaki ng'ambo ya Yordani; 

Kabila la Dani, kwa nini mliendelea kukaa kwenye meli? 

Watu wa kabila la Asheri waliketi kizembe kando ya bahari, 

Na kuendelea kukaa bandarini. 


18 Watu wa Zabuloni walihatarisha uhai wao” karibu wafe; 


Naftali pia, kwenye vilima vilivyo wazi. 

19 Wafalme walikuja, wakapigana vita; 

Wafalme wa Kanaani wakapigana 

Huko Taanaki, kando ya maji ya Megido. 
Hawakuchukua fedha kama nyara. 

20 Kutoka mbinguni nyota zilipigana; 

Kutoka kwenye njia zake zilipigana na Sisera. 

21 Mafuriko ya Kishoni yaliwafagilia” mbali, 
Mafuriko ya” kale, mafuriko ya” Kishoni. 
Uliwakanyaga wenye nguvu, Ee nafsi” yangu. 

22 Ndipo kwato za farasi zilipokanyaga kwa kishindo 
Farasi dume walipokimbia kwa kasi. 

23 ‘Mlaani Merozi, akasema malaika wa Yehova, 
‘Naam, walaani wakaaji wake, 

Kwa sababu hawakuja kumsaidia Yehova, 
Kumsaidia Yehova pamoja na mashujaa.’ 

24 Amebarikiwa sana Yaeli kati ya wanawake wote 
Mke wa Heberi Mkeni; 


Naam, amebarikiwa kuliko wanawake wote wanaokaa katika 
mahema. 


25 Aliomba maji; Yaeli akampa maziwa. 

Alimpa maziwa ya mgando” katika bakuli kubwa. 

26 Alinyoosha mkono wake akachukua kigingi cha hema, 

Na kwa mkono wake wa kulia akachukua nyundo ya fundi. 
Akampiga Sisera kwa nyundo, akamponda kichwa, 
Akampasua na kumtoboa kichwa. 

27 Alianguka katikati ya miguu yake; alianguka na kulala kimya; 
Alianguka katikati ya miguu yake akafa; 

Alipoangukia, hapo ndipo alipolala akiwa ameshindwa. 

28 Kupitia dirishani mwanamke aliangalia nje, 

Mama ya Sisera alitazama 

kupitia viunzi vya dirisha, 

‘Mbona gari lake la vita limechelewa kuja? 

Mbona vishindo vya kwato za farasi wake vimechelewa sana?’ 
29 Wanawake wenye hekima zaidi nyumbani mwake walimjibu; 
Naam, yeye pia alisema tena na tena moyoni mwake, 

30 ‘Bila shaka wanagawana nyara walizopata, 

Msichana mmoja, wasichana wawili, kwa kila shujaa, 


Nguo iliyotiwa rangi kwa ajili ya Sisera, nyara ya nguo iliyotiwa rangi, 


Vazi lililopambwa,” nguo iliyotiwa rangi, mavazi mawili yaliyopambwa 
Kwa ajili ya shingo za waliochukua nyara.’ 
31 Maadui wako wote na waangamie, Ee Yehova, 


Lakini wanaokupenda na wawe kama jua linalochomoza katika 
utukufu wake.” 


Na nchi ikawa na amani” kwa miaka 40. 


^ Amu. 5:2 Au “mashujaa waliokuwa na nywele ndefu.” 
^ Amu. 5:3 Au “Nitampigia muziki.” 

^ Amu. 5:5 Au labda, “ilitetemeka.” 

^ Amu. 5:14 Au “nchi tambarare ya chini.” 

^ Amu. 5:14 Au labda, “walio na vifaa vya mwandishi.” 
^ Amu. 5:15 Au “nchi tambarare ya chini.” 

^ Amu. 5:16 Au “Kwa nini uliketi kati ya mizigo miwili.” 
^ Amu. 5:18 Au “walidharau nafsi zao.“ 

^ Amu. 5:21 Au “Kijito cha Kishoni kiliwafagilia.” 

^ Amu. 5:21 Au “Kijito cha.” 

^ Amu. 5:21 Au “kijito cha.” 


^ Amu. 5:21 Angalia Kamusi. 


^ Amu. 5:25 Au “alimpa mtindi.” 


^ Amu. 5:30 Yaani, “vazi lililotariziwa.” 


^ Amu. 5:31 Tnn., “kapumzika.” 


Waamuzi 6:1-40 


6 Lakini Waisraeli wakatenda tena mambo maovu machoni pa 
Yehova, basi Yehova akawatia mikononi mwa Wamidiani kwa miaka 
saba. 2 Na Wamidiani wakawakandamiza Waisraeli. Kwa sababu ya 
Wamidiani, Waisraeli wakachimba mashimo ya kujificha” katika 
milima, mapango, na mahali pagumu kufikiwa. 3 Waisraeli 
walipopanda mbegu, Wamidiani, Waamaleki, na watu wa Mashariki 
waliwashambulia. 4 Nao walikuwa wakipiga kambi ili kuwashambulia 
na kuharibu mazao yote nchini hadi Gaza, na hawakuwaachia 
Waisraeli chakula chochote, wala kondoo, ng'ombe dume, au punda. 
5 Walikuja na mifugo yao na mahema mengi sana kama nzige, na 
wao pamoja na ngamia wao hawangeweza kuhesabiwa, walikuja ili 
kuiharibu nchi. $ Basi Wamidiani wakawafanya Waisraeli kuwa 
maskini sana; na Waisraeli wakamlilia Yehova awasaidie. 


7 Waisraeli walipomlilia Yehova awasaidie kwa sababu ya 
Wamidiani, 8 Yehova aliwaletea Waisraeli nabii aliyewaambia hivi: 
“Yehova Mungu wa Israeli anasema, ‘Niliwatoa Misri, kutoka katika 
nyumba ya utumwa. 9 Nikawaokoa kutoka mikononi mwa Wamisri 
na mikononi mwa wote waliowakandamiza, nikawafukuza mbele 
yenu na kuwapa ninyi nchi yao. 10 Kisha nikawaambia, “Mimi ni 
Yehova Mungu wenu. Msiogope miungu ya Waamori ambao mnakaa 
katika nchi yao.” Lakini hamkunitii.””” 


11 Baadaye malaika wa Yehova akaja na kuketi chini ya mti mkubwa 
wa Yoashi Mwabiezeri uliokuwa Ofra. Gideoni mwanawe alikuwa 
akipura ngano katika shinikizo la divai ili Wamidiani wasiione. 

12 Ndipo malaika wa Yehova akamtokea, akamwambia hivi: “Yehova 
yuko pamoja nawe, ewe shujaa hodari.” 13 Gideoni akamwambia, 


“Niwie radhi, bwana wangu, lakini ikiwa Yehova yuko pamoja nasi, 
kwa nini mambo haya yote yametupata? Yako wapi matendo yake 
ya ajabu ambayo baba zetu walitusimulia, wakisema, 'Yehova ndiye 
aliyetutoa Misri?' Sasa Yehova ametuacha, naye ametutia mikononi 
mwa Wamidiani.” 14 Ndipo Yehova akamgeukia na kumwambia, 
“Nenda kwa nguvu ulizo nazo, nawe utawaokoa Waisraeli kutoka 
mikononi mwa Wamidiani. Je, si mimi ninayekutuma?” 15 Gideoni 
akamjibu, “Niwie radhi, Yehova. Ninawezaje kuwaokoa Waisraeli? 
Ukoo wangu ndio mdogo” zaidi katika kabila la Manase, nami ni 
mdogo kabisa katika nyumba ya baba yangu.” 16 Lakini Yehova 
akamwambia, “Kwa sababu nitakuwa pamoja nawe, utawashinda 
Wamidiani kana kwamba ni mtu mmoja.” 


17 Ndipo Gideoni akamwambia, “Ikiwa nimepata kibali machoni 
pako, nionyeshe ishara kwamba ni wewe unayeongea nami. 

18 Tafadhali usiondoke hapa mpaka nitakaporudi na kukuletea 
zawadi yangu na kuiweka mbele yako.” Basi akasema, “Sitaondoka 
mpaka utakaporudi.” 19 Kwa hiyo Gideoni akaingia nyumbani na 
kutayarisha mwanambuzi na kuoka mikate isiyo na chachu kwa 
kutumia efa” ya unga. Akaweka nyama katika kikapu na kutia mchuzi 
katika chungu cha kupikia; kisha akampelekea chini ya ule mti 
mkubwa. 


20 Sasa yule malaika wa Mungu wa kweli akamwambia, “Chukua 
nyama na mikate hiyo isiyo na chachu, uviweke juu ya lile jiwe 
kubwa, na umimine mchuzi juu yake.” Akafanya hivyo. 21 Ndipo 
malaika wa Yehova akanyoosha fimbo iliyokuwa mkononi mwake na 
kwa ncha yake akaigusa ile nyama na ile mikate isiyo na chachu, na 
moto ukatoka kwenye lile jiwe na kuiteketeza ile nyama na ile mikate 


isiyo na chachu. Kisha malaika wa Yehova akatoweka. 22 Ndipo 
Gideoni akatambua kwamba huyo alikuwa malaika wa Yehova. 


Mara moja Gideoni akasema, “Ole wangu, Bwana Mwenye Enzi Kuu 
Yehova, kwa sababu nimemwona malaika wa Yehova uso kwa uso!” 
23 Lakini Yehova akamwambia, “Uwe na amani. Usiogope; 
hutakufa.” 24 Basi Gideoni akamjengea Yehova madhabahu hapo, 
ambayo mpaka leo hii inaitwa Yehova-shalomu.” Bado iko huko Ofra 
ya Waabiezeri. 


25 Usiku huo Yehova akamwambia, “Mchukue ng'ombe dume 
mchanga wa baba yako, ng'ombe dume mchanga wa pili mwenye 
miaka saba, nawe ubomoe madhabahu ya Baali ambayo ni ya baba 
yako, na ukate mti mtakatifu” ulio kando yake. 26 Baada ya 
kumjengea Yehova Mungu wako madhabahu juu ya ngome hii kwa 
mawe yaliyopangwa vizuri, mchukue yule ng'ombe dume mchanga 
wa pili unitolee dhabihu ya kuteketezwa juu ya kuni za ule mti 
mtakatifu” ambao ulikata.” 27 Basi Gideoni akawachukua wanaume 
kumi kati ya watumishi wake na kufanya kama Yehova 
alivyomwambia. Lakini kwa kuwa aliwaogopa sana watu wa nyumba 
ya baba yake na wakaaji wa jiji, hakufanya mambo hayo mchana, 
aliyafanya usiku. 


28 Wakaaji wa jiji walipoamka asubuhi na mapema, waliona kwamba 
madhabahu ya Baali ilikuwa imebomolewa na ule mti mtakatifu” 
uliokuwa kando yake ulikuwa umekatwa, na yule ng'ombe dume 
mchanga wa pili alikuwa ameteketezwa juu ya madhabahu iliyokuwa 
imejengwa. 29 Wakaulizana, “Ni nani aliyefanya jambo hili?” Baada 
ya kufanya uchunguzi, wakasema, “Gideoni mwana wa Yoashi ndiye 
aliyefanya jambo hili.” 30 Kwa hiyo wakaaji wa jiji wakamwambia hivi 


Yoashi: “Mtoe nje mwana wako, anapaswa kufa kwa sababu 
amebomoa madhabahu ya Baali na kukata mti mtakatifu” uliokuwa 
kando yake.” 31 Ndipo Yoashi akawaambia watu wote waliomkabili, 
“Je, ni lazima mumtetee Baali? Je, ni lazima mumwokoe? Yeyote 
anayemtetea anapaswa kuuawa asubuhi hii. Ikiwa yeye ni mungu, 
acheni ajitetee mwenyewe, kwa sababu mtu fulani amebomoa 
madhabahu yake.” 32 Siku hiyo akamwita Gideoni jina Yerubaali,” 
akisema, “Acheni Baali ajitetee mwenyewe, kwa sababu mtu fulani 
amebomoa madhabahu yake.” 


33 Wamidiani wote na Waamaleki na watu wa Mashariki 
wakaungana; wakavuka” na kupiga kambi katika Bonde la” Yezreeli. 
34 Kisha roho ya Yehova ikamjia” Gideoni naye akapiga pembe,” na 
Waabiezeri wakakusanyika na kumfuata. 35 Akatuma wajumbe 
katika nchi yote ya kabila la Manase, wakakusanyika pia na 
kumfuata. Akatuma pia wajumbe kotekote katika nchi ya Asheri, 
Zabuloni, na Naftali, nao wakaja kukutana naye. 


36 Kisha Gideoni akamwambia hivi Mungu wa kweli: “Ikiwa 
utawaokoa Waisraeli kwa mkono wangu, kama ulivyoahidi, 

37 ninaweka manyoya ya kondoo kwenye uwanja wa kupuria. Ikiwa 
kutakuwa na umande juu ya manyoya hayo peke yake lakini ardhi 
yote inayozunguka manyoya hayo iwe kavu, ndipo nitakapojua 
kwamba utawaokoa Waisraeli kwa mkono wangu, kama ulivyoahidi.” 
38 Na ikawa hivyo. Alipoamka mapema siku iliyofuata na kukamua 
manyoya hayo, maji ya umande yalijaa kwenye bakuli kubwa. 

39 Hata hivyo, Gideoni akamwambia hivi Mungu wa kweli: “Tafadhali 
usinikasirikie, nakuomba jambo moja zaidi. Tafadhali niruhusu 
nifanye jaribio lingine moja tu kwa manyoya haya. Tafadhali, acha 
manyoya peke yake yawe makavu, na ardhi yote iwe na umande.” 


40 Basi Mungu akafanya hivyo usiku huo; manyoya peke yake 
yakawa makavu, na ardhi yote ikawa na umande. 


^ Amu. 6:2 Au labda, “maghala yaliyo chini ya ardhi.” 
^ Amu. 6:10 Tnn., “hamkuisikiliza sauti yangu.” 
^ Amu. 6:15 Tnn., “Elfu yangu ndiyo ndogo.” 


^ Amu. 6:19 Efa ya unga ilikuwa karibu kilogramu 13. Angalia 
Nyongeza B14. 


^ Amu. 6:24 Maana yake “Yehova Ni Amani.” 


^ Amu. 6:25 Angalia Kamusi. 


^ Amu. 6:26 Angalia Kamusi. 


^ Amu. 6:28 Angalia Kamusi. 


^ Amu. 6:30 Angalia Kamusi. 


^ Amu. 6:32 Maana yake “Acheni Baali Ajitetee Kisheria 
(Apambane).” 


^ Amu. 6:33 Au “wakavuka mto.” 
^ Amu. 6:33 Au “Nchi Tambarare ya Chini ya.” 
^ Amu. 6:34 Au “ikamfunika.” 


^ Amu. 6:34 Au “tarumbeta.” 


Waamuzi 7:1-25 


7 Ndipo Yerubaali, yaani, Gideoni, na watu wote waliokuwa pamoja 
naye wakaamka mapema na kupiga kambi karibu na Chemchemi ya 
Harodi, nayo kambi ya Wamidiani ilikuwa bondeni” upande wa 
kaskazini wa kambi yao karibu na kilima cha More. 2 Yehova 
akamwambia Gideoni, “Watu ulio nao ni wengi sana kwangu mimi 
kuwatia Wamidiani mikononi mwao. Waisraeli wasije wakajigamba 
mbele zangu wakisema, ‘Mkono wangu mwenyewe uliniokoa.’ 

3 Sasa tafadhali, watangazie hivi watu wote: “Mtu yeyote 

” Basi Gideoni 
akawajaribu kwa maneno hayo. Ndipo watu 22,000 wakarudi 


anayeogopa na kutetemeka, arudi nyumbani. 


nyumbani, wakabaki watu 10,000. 


4 Lakini Yehova akamwambia hivi Gideoni: “Watu hawa bado ni 
wengi sana. Wapeleke kwenye maji ili niwajaribu kwa ajili yako. Mtu 
yeyote nitakayekuambia, ‘Huyu ataenda pamoja nawe, ataenda 
pamoja nawe, lakini yeyote nitakayekwambia, “Huyu hataenda 
pamoja nawe, basi hataenda.” 5 Basi Gideoni akawapeleka watu 
kwenye maji. 


Kisha Yehova akamwambia Gideoni, “Watenganishe watu wote 
wanaoramba maji kama mbwa anavyoramba na watu wanaopiga 
magoti kunywa maji.” $ Wale waliochota maji kwa mikono yao na 
kuyaramba walikuwa wanaume 300. Lakini wengine wote walipiga 
magoti walipokunywa maji. 


7 Sasa Yehova akamwambia hivi Gideoni: “Nitawatumia wanaume 
hawa 300 walioramba maji kuwaokoa ninyi, nami nitawatia 
Wamidiani mikononi mwako. Lakini waambie wengine wote warudi 
nyumbani.” 8 Kwa hiyo wakachukua vyakula na pembe?” za 


wanaume hao Waisraeli, kisha Gideoni akawaambia wote warudi 
nyumbani, akabaki na wale 300 peke yao. Kambi ya Wamidiani 
ilikuwa upande wa chini bondeni. 


9 Usiku huo, Yehova akamwambia hivi: “Nenda uishambulie kambi, 
kwa maana nimeitia mikononi mwako. 10 Lakini ikiwa unaogopa 
kuishambulia, nenda kwanza kambini na Pura mtumishi wako. 

11 Sikiliza wanayosema, nawe utapata ujasiri wa” kuwashambulia.” 
Ndipo yeye na Pura mtumishi wake wakashuka mpaka ukingoni 
mwa kambi hiyo ya kijeshi. 


12 Wamidiani na Waamaleki na watu wote wa Mashariki walikuwa 
wamejaa bondeni nao walikuwa wengi kama nzige, na ngamia wao 
hawangeweza kuhesabiwa, walikuwa wengi kama chembe za 
mchanga kwenye ufuo wa bahari. 13 Gideoni alipofika, mtu fulani 
alikuwa akimsimulia mwenzake ndoto, akisema, “Katika ndoto 
niliona mkate wa shayiri wa mviringo ukivingirika hadi kwenye kambi 
ya Wamidiani. Ukalipiga hema kwa nguvu na kuliangusha. Naam, 
ukalipindua hema hilo, likaanguka chini.” 14 Basi mwenzake 
akasema, “Bila shaka huo ni upanga wa Gideoni mwana wa Yoashi, 
mwanamume Mwisraeli. Mungu amewatia Wamidiani na kambi yote 
mikononi mwake.” 


15 Mara tu Gideoni alipomsikia akisimulia ndoto hiyo na kueleza 
maana yake, akainama chini na kuabudu. Kisha akarudi katika 
kambi ya Waisraeli na kusema, “Twendeni, kwa kuwa Yehova 
ameitia kambi ya Wamidiani mikononi mwenu.” 16 Basi akawagawa 
wale wanaume 300 katika vikosi vitatu na kuwapa wote pembe?” na 
mitungi mikubwa mitupu yenye mienge. 17 Akawaambia, 
“Nitazameni na kufanya kama tu nitakavyofanya. Nitakapofika 


kwenye ukingo wa kambi, fanyeni kama nitakavyofanya. 

18 Nitakapopiga pembe,” mimi na wote walio pamoja nami, ninyi pia 
zipigeni pembe” kuizunguka kambi yote na kupaza sauti, 'Upanga 
wa Yehova na wa Gideoni!” 


19 Gideoni na wale wanaume 100 waliokuwa pamoja naye wakaja 
kwenye ukingo wa kambi mwanzoni mwa kesha la katikati ya usiku,” 
baada tu ya askari walinzi kuanza zamu. Wakazipiga zile pembe” na 
kuivunjavunja ile mitungi mikubwa waliyokuwa wamebeba mikononi 
mwao. 20 Ndipo vile vikosi vitatu vikapiga pembe?” na kuivunjavunja 
ile mitungi mikubwa. Wakashika mienge kwa mikono ya kushoto na 
zile pembe kwa mikono ya kulia na kuzipiga, wakipaza sauti, 
“Upanga wa Yehova na wa Gideoni!” 21 Wakasimama kila mtu 
mahali pake kuizunguka ile kambi, na jeshi lote likakimbia huku 
likipiga kelele. 22 Wanaume hao 300 wakaendelea kupiga pembe,” 
na Yehova akawafanya waanze kuuana wao kwa wao katika kambi 
yote; na jeshi likakimbia hadi Beth-shita, likafika Serera, hadi 
mpakani mwa Abel-mehola karibu na Tabathi. 


23 Wanaume Waisraeli wakakusanywa kutoka katika kabila la 
Naftali, Asheri, na kabila lote la Manase, nao wakawafuatia 
Wamidiani. 24 Gideoni akatuma wajumbe katika eneo lote lenye 
milima la Efraimu, akisema, “Shukeni mkawashambulie Wamidiani, 
wazuieni wasivuke vijito vyote vya maji kufikia Beth-bara na pia 
Yordani.” Basi watu wote wa Efraimu wakakusanyika pamoja, nao 
wakawazuia kuvuka vijito vyote vya maji kufikia Beth-bara na 
Yordani. 25 Pia wakawakamata wale wakuu wawili wa Midiani, yaani, 
Orebu na Zeebu; wakamuua Orebu juu ya mwamba wa Orebu na 
kumuua Zeebu kwenye shinikizo la divai la Zeebu. Wakaendelea 


kuwafuatia Wamidiani, nao wakamletea Gideoni kichwa cha Orebu 
na cha Zeebu katika eneo la Yordani. 


^ Amu. 7:1 Au “nchi tambarare ya chini.” 

^ Amu. 7:8 Au “tarumbeta.” 

A Amu. 7:11 Tnn., “na mikono yako itakuwa na nguvu za.” 
^ Amu. 7:16 Au “tarumbeta.” 

^ Amu. 7:18 Au “tarumbeta.” 

^ Amu. 7:18 Au “tarumbeta.” 

^ Amu. 7:19 Kuanzia saa 4 hivi usiku hadi saa 8 usiku. 

^ Amu. 7:19 Au “tarumbeta.” 

^ Amu. 7:20 Au “tarumbeta.” 


^ Amu. 7:22 Au “tarumbeta.” 


Waamuzi 8:1-35 


8 Ndipo watu wa Efraimu wakamuuliza Gideoni, “Kwa nini 
umetutendea hivi? Kwa nini hukutuita ulipoenda kupigana na 
Wamidiani?” Nao wakamshutumu vikali. 2 Lakini akawaambia, “Mimi 
nimefanya nini nikilinganishwa nanyi? Je, masalio ya Efraimu si bora 
kuliko mavuno ya zabibu ya Abiezeri? 3 Mungu aliwatia mikononi 
mwenu Orebu na Zeebu, wakuu wa Midiani, lakini mimi nimefanya 
nini nikilinganishwa nanyi?” Gideoni aliposema hivyo” hasira yao 
ikapoa.” 


4 Gideoni na wale wanaume 300 waliokuwa pamoja naye wakafika 
Yordani na kuvuka. Ingawa walikuwa wamechoka, waliendelea 
kuwafuatia maadui wao. > Akawaambia watu wa Sukothi, “Tafadhali 
wapeni mikate watu walio pamoja nami, kwa kuwa wamechoka nami 
ninawafuatia Zeba na Zalmuna, wafalme wa Midiani.” $ Lakini wakuu 
wa Sukothi wakamwambia, “Je, tayari umewakamata Zeba na 
Zalmuna ili tuwape wanajeshi wako mikate?” 7 Ndipo Gideoni 
akawaambia, “Ni sawa, lakini Yehova atakapowatia Zeba na 
Zalmuna mikononi mwangu, nitawacharaza ninyi kwa miiba na 
michongoma ya nyikani.” 8 Naye akatoka huko na kwenda Penueli, 
akawaomba pia mikate, lakini watu wa Penueli wakamjibu kama 
watu wa Sukothi walivyomjibu. 9 Basi akawaambia pia watu wa 
Penueli, “Nitakaporudi baada ya kushinda, nitaubomoa mnara huu.” 


10 Basi Zeba na Zalmuna walikuwa Karkori pamoja na wanajeshi 
wao wapatao 15,000. Hao tu ndio waliobaki wa jeshi lote la watu wa 
Mashariki, kwa kuwa wenzao 120,000 waliotumia upanga waliuawa. 
11 Gideoni akaendelea kupanda kupitia eneo la watu waliokaa 
mahemani upande wa mashariki wa Noba na Yogbeha na 


kushambulia kambi ya maadui ambao hawakuwa wamejitayarisha 
kupigana. 12 Zeba na Zalmuna walipokimbia, Gideoni aliwafuatia na 
kuwakamata hao wafalme wawili wa Midiani, Zeba na Zalmuna, na 
jeshi lao lote likaogopa. 


13 Kisha Gideoni mwana wa Yoashi akarudi kutoka vitani kupitia njia 
inayopanda kwenda Heresi. 14 Alipokuwa njiani, alimkamata kijana 
mmoja wa Sukothi na kumuuliza maswali. Basi kijana huyo 
akamwandikia majina 77 ya wakuu na wazee wa Sukothi. 15 Ndipo 
akarudi kwa watu wa Sukothi na kuwaambia, “Ndio hawa Zeba na 
Zalmuna ambao mlinidhihaki kuwahusu mkisema, 'Je, tayari 
umewakamata Zeba na Zalmuna ndipo tuwape mikate wanaume 
wako waliochoka?” 16 Ndipo akawachukua wazee wa jiji hilo na 
kuwacharaza kwa miiba na michongoma ya nyikani, akawafunza 
somo wanaume wa Sukothi. 17 Kisha akabomoa mnara wa Penueli 
na kuwaua watu wa jiji hilo. 


18 Akawauliza Zeba na Zalmuna, “Watu mliowaua kule Tabori 
walikuwaje?” Wakasema, “Walikuwa kama wewe, walikuwa kama 
wana wa mfalme.” 19 Ndipo akasema, “Ni ndugu zangu, wana wa 
mama yangu. Kwa hakika kama Yehova anavyoishi, ikiwa 
hamngewaua, mimi pia singewaua ninyi.” 20 Kisha akamwambia 
Yetheri mzaliwa wake wa kwanza, “Haya, waue.” Lakini kijana huyo 
hakuchomoa upanga wake; aliogopa kwa sababu alikuwa kijana tu. 
21 Basi Zeba na Zalmuna wakamwambia, “Tuue wewe mwenyewe, 
kwa maana mwanamume hujulikana kwa nguvu zake.”” Basi 
Gideoni akawaua Zeba na Zalmuna na kuchukua mapambo yenye 
umbo la mwezi mwandamo yaliyokuwa shingoni mwa ngamia wao. 


22 Baadaye Waisraeli wakamwambia Gideoni, “Tutawale, wewe na 
mwana wako na mjukuu wako pia, kwa maana umetuokoa kutoka 
mikononi mwa Wamidiani.” 23 Lakini Gideoni akawaambia, “Mimi 
sitawatawala, wala mwanangu. Yehova ndiye atakayewatawala.” 
24 Pia akawaambia, “Ningependa kuomba jambo moja: Kila mmoja 
wenu anipe pete ya puani aliyochukua nyara.” (Walikuwa na pete za 
puani za dhahabu kwa sababu walikuwa Waishmaeli.) 

25 Wakasema, “Tutakupa.” Basi wakatandaza nguo na kila mmoja 
wao akaweka pete ya puani aliyochukua nyara. 26 Na zile pete za 
puani za dhahabu ambazo aliwaomba zilikuwa na uzito wa shekeli 
1,700 za dhahabu,” mbali na yale mapambo yenye umbo la mwezi 
mwandamo, hereni, mavazi ya sufu ya rangi ya zambarau 
yaliyovaliwa na wafalme Wamidiani, na mikufu iliyokuwa shingoni 
mwa ngamia. 


27 Basi Gideoni akatumia dhahabu hiyo kutengeneza efodi” na 
kuiweka hadharani katika jiji lake la Ofra; na huko Waisraeli wote 
wakafanya nayo ukahaba wa kiroho, ikawa mtego kwa Gideoni na 
kwa nyumba yake. 


28 Hivyo Wamidiani wakashindwa na Waisraeli, na hawakupigana 
nao” tena; na nchi ikawa na amani” kwa miaka 40 katika siku za 
Gideoni. 


29 Basi Yerubaali mwana wa Yoashi akarudi nyumbani kwake na 
kukaa huko. 


30 Gideoni akawa na wana 70,” kwa sababu alikuwa na wake wengi. 
31 Na suria” wake aliyekuwa Shekemu akamzalia mwana, na 
Gideoni akamwita Abimeleki. 32 Gideoni mwana wa Yoashi akafa 


baada ya kuishi maisha marefu, akazikwa katika kaburi la Yoashi 
baba yake katika jiji la Ofra la Waabiezeri. 


33 Mara tu baada ya Gideoni kufa, Waisraeli wakaanza tena kufanya 
ukahaba wa kiroho na Mabaali, nao wakamfanya Baal-berithi kuwa 
mungu wao. 34 Na Waisraeli hawakumkumbuka Yehova Mungu wao 
aliyewaokoa kutoka mikononi mwa maadui wao waliowazunguka; 

35 wala hawakuwa na upendo mshikamanifu kwa nyumba ya 
Yerubaali, yaani, Gideoni, aliyewatendea Waisraeli mambo mengi 
mema. 


^ Amu. 8:3 Tnn., “neno hilo.” 
^ Amu. 8:3 Tnn., “roho yao ikatulia.” 


^ Amu. 8:21 Tnn., “kwa maana jinsi mwanamume alivyo, ndivyo 
zilivyo nguvu zake.” 


^ Amu. 8:26 Shekeli moja ilikuwa na uzito wa gramu 11.4. Angalia 
Nyongeza B14. 


^ Amu. 8:27 Au “kizibao cha kuhani.” 
^ Amu. 8:28 Tnn., “hawakuinua kichwa chao.” 
^ Amu. 8:28 Tnn., “kapumzika.” 


^ Amu. 8:30 Tnn., “alikuwa na wana 70 waliotoka katika viuno 
vyake.” 


^ Amu. 8:31 Angalia Kamusi. 


Waamuzi 9:1-57 


9 Baada ya muda Abimeleki mwana wa Yerubaali akaenda Shekemu 
kwa ndugu za mama yake na kwa familia yote ya babu yake,” 
akawaambia hivi: 2 “Tafadhali waulizeni viongozi wote” wa 
Shekemu, ‘Je, ni afadhali zaidi kwenu kutawaliwa na wana wote 70 
wa Yerubaali au na mtu mmoja tu? Kumbukeni kwamba mimi ni 
mfupa wenu na nyama yenu.”* 


3 Basi ndugu za mama yake wakawaambia viongozi wote wa 
Shekemu maneno hayo kwa niaba yake, nao wakaamua kumfuata” 
Abimeleki kwa maana walisema: “Yeye ni ndugu yetu.” 4 Wakampa 
Abimeleki vipande 70 vya fedha kutoka katika nyumba ya” Baal- 
berithi, naye akavitumia kuwakodi watu wazembe na wahuni ili 
wamfuate. > Kisha akaenda nyumbani kwa baba yake huko Ofra na 
kuwaua ndugu zake, wana 70 wa Yerubaali, juu ya jiwe moja. 
Yothamu mwana mdogo zaidi wa Yerubaali ndiye aliyeokoka peke 
yake, kwa sababu alijificha. 


6 Kisha viongozi wote wa Shekemu na wakaaji wote wa Beth-milo 
wakakusanyika pamoja na kumweka Abimeleki kuwa mfalme, karibu 
na ule mti mkubwa, penye nguzo iliyokuwa Shekemu. 


7 Walipomwambia Yothamu habari hizo, akaenda mara moja na 
kusimama juu ya kilele cha Mlima Gerizimu, akawaambia hivi kwa 
sauti kubwa: “Nisikilizeni, enyi viongozi wa Shekemu, naye Mungu 
atawasikiliza. 


8 “Siku moja miti ilitaka kumtia mafuta mmoja wao awe mfalme. Basi 
ikauambia mzeituni, 'Tutawale.' 9 Lakini mzeituni ukaiambia, 'Je, 
niache kuzalisha mafuta yangu yanayotumiwa kumtukuza Mungu na 


wanadamu, niende kuitawala miti mingine?’ 10 Kisha miti ikauambia 
mtini, ‘Njoo ututawale.' 11 Lakini mtini ukaiambia, ‘Je, niache 
kuzalisha matunda yangu matamu niende kuitawala miti mingine?’ 
12 Kisha miti ikauambia mzabibu, ‘Njoo ututawale.' 13 Mzabibu 
ukasema, 'Je, niache kutoa divai yangu nzuri inayomfurahisha 
Mungu na wanadamu niende kuitawala miti?’ 14 Mwishowe miti 
mingine yote ikauambia mkwamba,” ‘Njoo ututawale.' 15 Ndipo 
mkwamba ukaiambia miti hiyo, ‘Ikiwa kweli mnanitia mafuta niwe 
mfalme wenu, njooni mkae chini ya kivuli changu. Kama sivyo, moto 
na utoke ndani yangu na kuiteketeza mierezi ya Lebanoni.’ 


16 “Je, mmetenda kwa unyoofu na heshima kwa kumweka Abimeleki 
kuwa mfalme, na je, mmemtendea wema Yerubaali na nyumba yake, 
je, mmemtendea anavyostahili? 17 Baba yangu alipowapigania, 
alihatarisha uhai wake* ili kuwaokoa kutoka mikononi mwa 
Wamidiani. 18 Lakini leo mmeasi nyumba ya baba yangu na kuwaua 
wanawe 70 juu ya jiwe moja. Kisha mkamweka Abimeleki, mwana 
wa kijakazi wake, awe mfalme juu ya viongozi wa Shekemu kwa 
sababu tu yeye ni ndugu yenu. 19 Basi ikiwa leo mmemtendea 
Yerubaali na nyumba yake kwa unyoofu na heshima, shangilieni 
pamoja na Abimeleki naye pia ashangilie pamoja nanyi. 20 Kama 
sivyo, moto na utoke kwa Abimeleki na kuwateketeza viongozi wa 
Shekemu na Beth-milo, pia moto utoke kwa viongozi wa Shekemu 
na Beth-milo na kumteketeza Abimeleki.” 


21 Ndipo Yothamu akakimbilia Beeri, akaishi huko kwa sababu 
alimwogopa Abimeleki ndugu yake. 


22 Abimeleki alitawala” Israeli kwa miaka mitatu. 23 Ndipo Mungu 
akaacha uadui utokee?” kati ya Abimeleki na viongozi wa Shekemu, 


nao wakamtendea Abimeleki kwa hila. 24 Hayo yalitokea ili kulipiza 
ukatili waliotendewa wale wana 70 wa Yerubaali, na ili hatia ya damu 
iwe juu ya Abimeleki ndugu yao kwa sababu aliwaua, na juu ya 
viongozi wa Shekemu kwa sababu walimsaidia kuua ndugu zake. 

25 Basi viongozi wa Shekemu wakaweka watu wamvizie Abimeleki 
milimani, wakamwibia kila mtu aliyepita karibu nao. Abimeleki 
akaambiwa mambo hayo. 


26 Basi Gaali mwana wa Ebedi na ndugu zake wakavuka kuingia 
Shekemu, nao viongozi wa Shekemu wakamtumaini. 27 Wakaenda 
kuvuna zabibu katika mashamba yao ya mizabibu na kuzikanyaga 
katika shinikizo la divai, wakafanya sherehe, kisha wakaingia katika 
nyumba ya mungu wao, wakala, wakanywa, na kumlaani Abimeleki. 
28 Ndipo Gaali mwana wa Ebedi akasema, “Abimeleki ni nani, na 
Shekemu ni nani ili tumtumikie? Je, yeye si mwana wa Yerubaali, na 
je, Zebuli si mjumbe wake? Watumikieni wana wa Hamori, baba ya 
Shekemu! Kwa nini tumtumikie Abimeleki? 29 Laiti watu hawa 
wangekuwa chini ya amri yangu, ningemwondoa Abimeleki.” Kisha 
akamwambia hivi Abimeleki: “Ongeza jeshi lako, uje tupigane.” 


30 Zebuli mkuu wa jiji aliposikia maneno ya Gaali mwana wa Ebedi, 
akakasirika sana. 31 Kwa hiyo akawatuma kwa siri” wajumbe kwa 
Abimeleki, akisema, “Gaali mwana wa Ebedi na ndugu zake wako 
watu wako mwavizie shambani. 33 Mara tu jua linapochomoza 
asubuhi, amkeni mapema mlishambulie jiji; atakapokuja na watu 
wake kuwashambulia, jitahidini kabisa kumshinda.”” 


34 Basi Abimeleki na watu wake wote wakaja usiku, wakalivizia jiji la 
Shekemu wakiwa vikosi vinne. 35 Gaali mwana wa Ebedi alipotoka 


nje na kusimama kwenye lango la jiji, Abimeleki na watu wake 
wakatoka mafichoni. 36 Gaali alipowaona, akamwambia Zebuli, 
“Tazama! Kuna watu wanaoshuka kutoka milimani.” Lakini Zebuli 
akamwambia, “Unaona vivuli vya milima ukifikiri ni watu.” 


37 Baadaye Gaali akasema, “Tazama! Watu wanashuka kutoka 
katikati ya nchi, na kikosi kimoja kinakuja kupitia njia ya mti mkubwa 
wa Meonenimu.” 38 Ndipo Zebuli akamwambia, “Umesahau 
ulivyojigamba ukisema, ‘Abimeleki ni nani ili tumtumikie?’ Je, hawa si 
wale watu uliowadharau? Sasa nenda upigane nao.” 


39 Basi Gaali akawaongoza viongozi wa Shekemu kupigana na 
Abimeleki. 40 Gaali akashindwa na kukimbia, naye Abimeleki 
akamkimbiza, na watu wengi wakauawa mpaka kwenye lango la jiji. 


41 Abimeleki akaendelea kukaa Aruma, naye Zebuli akawafukuza 
Gaali na ndugu zake kutoka Shekemu. 42 Kesho yake watu 
wakatoka na kwenda shambani, na Abimeleki akaambiwa jambo 
hilo. 43 Basi akachukua watu wake na kuwagawa katika vikosi vitatu 
na kuwaua. 44 Abimeleki na kikosi chake wakaenda mbio na 
kusimama kwenye lango la jiji, na vikosi viwili vikawashambulia na 
kuwaua watu wote waliokuwa shambani. 45 Abimeleki akapigana na 
jiji hilo siku nzima na kuliteka. Akawaua wakaaji wake, kisha 
akalibomoa jiji hilo na kulitia chumvi. 


46 Viongozi wote wa mnara wa Shekemu waliposikia habari hizo, 
wakaenda haraka katika ngome ya nyumba ya” El-berithi. 

47 Abimeleki alipoambiwa kwamba viongozi wote wa Shekemu 
wamekusanyika pamoja, 48 akapanda Mlima Salmoni pamoja na 
watu wake. Akachukua shoka, akakata tawi la mti na kulibeba 


begani, akawaambia hivi watu wake: “Mlivyoona nikifanya, fanyeni 
vivyo hivyo haraka!” 49 Basi watu wote wakakata pia matawi na 
kumfuata Abimeleki. Kisha wakayaweka kuzunguka ile ngome na 
kuiteketeza. Na watu wote waliokuwa ndani ya mnara wa Shekemu 
wakafa pia, watu karibu 1,000, wanaume na wanawake. 


50 Kisha Abimeleki akaenda Thebesi; akalishambulia jiji la Thebesi 
na kuliteka. 51 Kulikuwa na mnara imara katikati ya jiji hilo, wanaume 
na wanawake wote, na viongozi wote wa jiji hilo wakakimbilia humo. 
Wakajifungia ndani yake na kupanda juu ya paa lake. 52 Abimeleki 
akaenda kwenye mnara huo na kuushambulia. Akaenda kwenye 
mlango wa mnara ili auchome moto. 53 Ndipo mwanamke fulani 
akaangusha jiwe la kusagia juu ya kichwa cha Abimeleki na 
kumpasua kichwa. 54 Abimeleki akamwita haraka mtumishi 
aliyembebea silaha na kumwambia, “Chomoa upanga wako uniue, 
watu wasije wakasema, 'Mwanamke ndiye aliyemuua.” Basi 
mtumishi wake akamchoma upanga, naye akafa. 


55 Wanaume Waisraeli walipoona kwamba Abimeleki amekufa, wote 
wakarudi nyumbani. 56 Hivyo Mungu akalipiza kisasi kwa sababu ya 
uovu ambao Abimeleki alimtendea baba yake kwa kuwaua ndugu 
zake 70. 5 Pia Mungu akafanya watu wa Shekemu waadhibiwe kwa 
sababu ya uovu wao wote. Basi laana ya Yothamu mwana wa 
Yerubaali ikawapata. 


^ Amu. 9:1 Tnn., “familia ya nyumba ya baba ya mama yake.” 
^ Amu. 9:2 Au labda, “wamiliki wote wa mashamba.” 


^ Amu. 9:2 Tnn., “nina uhusiano wa damu nanyi.” 


^ Amu. 


” 


9:3 Tnn., “mioyo yao ilielekea kumfuata. 


^ Amu. 


9:4 Au “hekalu la.” 


^ Amu. 


9:14 Mkwamba ni mti wenye miiba. 


^ Amu. 


9:17 Au “nafsi yake.” 


^ Amu. 


9:22 Au “alijitwalia mamlaka juu ya.” 


^ Amu. 


9:23 Tnn., “akatuma roho mbaya.” 


9:31 Au “hila.” 


^ Amu. 


^ Amu. 


9:33 Au “mtendeeni kadiri ya uwezo wenu.” 


9:46 Au “hekalu la.” 


^ Amu. 


Waamuzi 10:1-18 


10 Baada ya Abimeleki, alitokea Tola mwana wa Pua, mwana wa 
Dodo, wa kabila la Isakari, ili awaokoe Waisraeli. Aliishi Shamiri 
katika eneo lenye milima la Efraimu. 2 Alikuwa mwamuzi wa 
Waisraeli kwa miaka 23. Kisha akafa na kuzikwa huko Shamiri. 


3 Baada yake akatokea Yairi Mgileadi, naye akawa mwamuzi wa 
Waisraeli kwa miaka 22. 4 Alikuwa na wana 30 waliopanda juu ya 
punda 30, nao walikuwa na majiji 30 katika nchi ya Gileadi, ambayo 
mpaka leo yanaitwa Hawoth-yairi. 5 Kisha Yairi akafa na kuzikwa 
huko Kamoni. 


6 Waisraeli wakaanza tena kutenda maovu machoni pa Yehova, nao 
wakaanza kuabudu Mabaali, sanamu za Ashtorethi, miungu ya 
Aramu,” miungu ya Sidoni, miungu ya Moabu, miungu ya Waamoni, 
na miungu ya Wafilisti. Wakamwacha Yehova wala hawakuendelea 
kumtumikia. 7 Basi hasira ya Yehova ikawaka dhidi ya Waisraeli, 
naye akawatia mikononi mwa Wafilisti na Waamoni. 8 Kwa hiyo 
wakawatesa na kuwakandamiza sana Waisraeli mwaka huo—kwa 
miaka 18 waliwakandamiza Waisraeli wote waliokuwa ng'ambo ya 
Yordani katika nchi iliyokuwa ya Waamori kule Gileadi. 9 Waamoni 
pia walikuwa wakivuka Yordani ili kupigana na watu wa kabila la 
Yuda, Benjamini, na Efraimu; Waisraeli wakataabika sana. 10 Ndipo 
Waisraeli wakamlilia Yehova awasaidie, wakisema, “Tumekutendea 
dhambi Mungu wetu kwa sababu tumekuacha na kuabudu Mabaali.” 


11 Lakini Yehova akawaambia Waisraeli, “Je, sikuwaokoa kutoka 
Misri na kutoka mikononi mwa Waamori, Waamoni, Wafilisti, 

12 Wasidoni, Waamaleki, na Wamidiani walipokuwa 
wakiwakandamiza? Mliponililia, niliwaokoa kutoka mikononi mwao. 


13 Lakini mliniacha na kuabudu miungu mingine. Ndiyo sababu 
sitawaokoa tena. 14 Nendeni mkaililie miungu mliyochagua 
iwasaidie. Na iwaokoe kutoka katika taabu yenu.” 15 Lakini Waisraeli 
wakamwambia Yehova, “Tumetenda dhambi. Tutendee upendavyo. 
Lakini tunakusihi utuokoe leo hii.” 16 Wakaondoa miungu ya kigeni 
waliyokuwa nayo na kumtumikia Yehova, naye hakuweza tena 
kuvumilia” kuwaona Waisraeli wakiteseka. 


17 Baadaye Waamoni wakakusanyika na kupiga kambi huko Gileadi. 
Nao Waisraeli wakakusanyika na kupiga kambi huko Mispa. 

18 Ndipo wakaaji wa Gileadi na wakuu wao wakaulizana, “Ni nani 
atakayetuongoza kupigana na Waamoni? Atakayefanya hivyo 
atakuwa kiongozi wa wakaaji wote wa Gileadi.” 


^ Amu. 10:6 Au “Siria.” 


^ Amu. 10:16 Au “na nafsi yake ikakosa subira kwa sababu ya.” 


Waamuzi 11:1-40 


11 Yeftha Mgileadi alikuwa shujaa hodari; mama yake alikuwa 
kahaba na baba yake aliitwa Gileadi. 2 Lakini mke wa Gileadi pia 
akazaa wana. Wana hao walipokua, walimfukuza Yeftha 

na kumwambia, “Hutarithi chochote katika nyumba ya baba yetu kwa 
sababu wewe ni mwana wa mwanamke mwingine.” 3 Basi Yeftha 
akawakimbia ndugu zake akaenda kuishi katika nchi ya Tobu. Na 
watu wazembe wakajiunga naye na kumfuata. 


4 Baada ya muda, Waamoni wakapigana na Waisraeli. 5 Waamoni 
walipokuwa wakipigana na Waisraeli, wazee wa Gileadi wakaenda 
mara moja kumchukua Yeftha kutoka katika nchi ya Tobu. 

6 Wakamwambia hivi Yeftha: “Njoo uwe kamanda wetu ili tupigane 
na Waamoni.” 7 Lakini Yeftha akawaambia wazee wa Gileadi, “Je, si 
ninyi mlionichukia sana na kunifukuza kutoka nyumbani mwa baba 
yangu? Kwa nini mnanijia sasa mkiwa na matatizo?” 8 Ndipo wazee 
wa Gileadi wakamwambia Yeftha, “Ni kweli, lakini sasa tumerudi 
kwako. Ukienda pamoja nasi kupigana na Waamoni, utakuwa 
kiongozi wetu na wa wakaaji wote wa Gileadi.” 9 Ndipo Yeftha 
akawaambia wazee wa Gileadi, “Mkinirudisha ili nipigane na 
Waamoni na Yehova anisaidie kuwashinda, bila shaka nitakuwa 
kiongozi wenu!” 10 Wazee wa Gileadi wakamwambia Yeftha, 
“Yehova na awe shahidi” kati yetu na kutuhukumu tusipofanya 
unayosema.” 11 Basi Yeftha akaenda pamoja na wazee wa Gileadi, 
na watu wakamweka kuwa kiongozi na kamanda wao. Na Yeftha 
akasema tena masharti yake yote mbele za Yehova huko Mispa. 


12 Kisha Yeftha akatuma wajumbe kwa mfalme wa Waamoni, 
akisema, “Nimekukosea nini hivi kwamba umekuja kuishambulia 


nchi yangu?” 13 Mfalme wa Waamoni akawaambia wajumbe wa 
Yeftha, “Nimekuja kupigana nanyi kwa sababu Waisraeli walipotoka 
Misri walichukua nchi yangu, kuanzia Arnoni mpaka Yaboki hadi 
Yordani. Basi sasa irudishe kwa amani.” 14 Lakini Yeftha akawatuma 
tena wajumbe kwa mfalme wa Waamoni 15 ili wamwambie: 


“Yeftha anasema hivi: 'Waisraeli hawakuchukua nchi ya Wamoabu 
wala nchi ya Waamoni, 16 kwa sababu Waisraeli walipotoka Misri, 
walipitia nyikani hadi Bahari Nyekundu na mpaka Kadeshi. 17 Kisha 
Waisraeli wakatuma wajumbe kwa mfalme wa Edomu, wakisema, 
“Tafadhali turuhusu tupitie katika nchi yako,” lakini mfalme wa 
Edomu akakataa. Kisha wakatuma wajumbe kwa mfalme wa Moabu, 
naye pia akakataa. Basi Waisraeli wakaendelea kukaa Kadeshi. 

18 Walipopitia nyikani, waliizunguka nchi ya Edomu na nchi ya 
Moabu. Wakapitia upande wa mashariki wa nchi ya Moabu na 
kupiga kambi katika eneo la Arnoni; hawakufika kwenye mpaka wa 
Moabu kwa sababu Mto Arnoni ulikuwa mpaka wa Moabu. 


19 “Kisha Waisraeli wakatuma wajumbe kwa Sihoni mfalme wa 
Waamori, mfalme wa Heshboni, wakamwambia hivi: “Tafadhali, 
turuhusu tupitie katika nchi yako twende katika nchi yetu.” 20 Lakini 
Sihoni hakuwaruhusu Waisraeli wapitie katika eneo lake kwa sababu 
hakuwaamini, basi Sihoni akawakusanya watu wake na kupiga 
kambi huko Yahazi na kupigana na Waisraeli. 21 Kwa hiyo Yehova 
Mungu wa Israeli akamtia Sihoni na watu wake wote mikononi 
mwao, Waisraeli wakawashinda na kumiliki nchi yote ya Waamori, 
wakaaji wa nchi hiyo. 22 Basi wakamiliki eneo lote la Waamori 
kutoka Arnoni mpaka Yaboki na kuanzia nyikani mpaka Yordani. 


23 “Yehova Mungu wa Israeli ndiye aliyewafukuza Waamori kutoka 
mbele ya watu wake Israeli, na sasa je, unataka kuwafukuza 
Waisraeli? 24 Je, humiliki nchi yoyote unayopewa na mungu wako 
Kemoshi? Basi kila mtu ambaye Yehova Mungu wetu amemfukuza 
kutoka mbele yetu, ndiye tutakayemfukuza. 25 Je, una nguvu kuliko 
Balaki mwana wa Sipori, mfalme wa Moabu? Yeye hakushindana na 
Waisraeli wala kupigana nao. 26 Waisraeli walipokuwa wakikaa 
katika jiji la Heshboni na miji yake,” Aroeri na miji yake, na katika 
majiji yote yaliyo ukingoni mwa Mto Arnoni kwa miaka 300, kwa nini 
hamkuyakomboa wakati huo? 27 Sijakukosea, lakini umenikosea 
kwa kunishambulia. Yehova ambaye ni Mwamuzi na aamue leo kati 
ya Waisraeli na Waamoni.” 


28 Lakini mfalme wa Waamoni hakusikiliza ujumbe wa Yeftha. 


29 Roho ya Yehova ikamjia Yeftha, naye akapitia Gileadi na Manase 
na kufika Mispe kule Gileadi, na kutoka Mispe akaenda kupigana na 
Waamoni. 


30 Ndipo Yeftha akaweka nadhiri kwa Yehova akisema, “Ukiwatia 
Waamoni mikononi mwangu, 31 yeyote atakayetoka nje ya mlango 
wa nyumba yangu ili kunipokea nitakaporudi baada ya kuwashinda 
Waamoni atakuwa wa Yehova, nami nitamtoa kama dhabihu ya 
kuteketezwa.” 


32 Basi Yeftha akaenda kupigana na Waamoni, na Yehova akawatia 
mikononi mwake. 33 Akawaua watu wengi kutoka Aroeri mpaka 
Minithi, majiji 20, mpaka Abel-keramimu. Kwa hiyo Waamoni 
wakashindwa na Waisraeli. 


34 Mwishowe Yeftha akafika nyumbani kwake Mispa, na tazama! 
binti yake akatoka ili kumpokea, huku akipiga tari na kucheza dansi! 
Naye alikuwa ndiye mtoto pekee. Yeftha hakuwa na mwana wala 
binti mwingine ila yeye. 35 Yeftha alipomwona, akararua mavazi 
yake na kusema, “Ole wangu, binti yangu! Umenivunja moyo,” kwa 
kuwa nimesababisha uende mbali. Nimetoa ahadi kwa Yehova, na 
siwezi kuivunja.” 


36 Lakini akamwambia, “Baba yangu, ikiwa umetoa ahadi kwa 
Yehova, nitendee kama ulivyoahidi, kwa kuwa Yehova amelipiza 
kisasi dhidi ya maadui wako, Waamoni.” 37 Kisha akamwambia baba 
yake, “Naomba jambo hili: Niruhusu niwe peke yangu kwa miezi 
miwili, acha niende milimani nikaulilie ubikira wangu pamoja na 
wasichana wenzangu.”” 


38 Ndipo akamwambia, “Nenda!” Basi akamruhusu aende kwa miezi 
miwili, akaenda milimani pamoja na wasichana wenzake kuulilia 
ubikira wake. 39 Baada ya miezi miwili, akarudi kwa baba yake, 
kisha baba yake akatimiza nadhiri aliyoweka kumhusu. Hakufanya 
ngono na mwanamume yeyote. Basi kukawa na desturi” hii katika 
Israeli: 40 Kila mwaka, wasichana Waisraeli walienda kumpongeza 
binti ya Yeftha Mgileadi siku nne kwa mwaka. 


^ Amu. 11:10 Tnn., “msikilizaji.” 
^ Amu. 11:35 Tnn., “Umenishusha chini sana.” 


^ Amu. 11:37 Au “nikalie pamoja na rafiki zangu kwa sababu 
sitaolewa kamwe.” 


^ Amu. 11:39 Au “sheria.” 


Waamuzi 12:1-15 


12 Watu wa kabila la Efraimu wakaitwa, nao wakavuka na kufika 
Zafoni,” wakamuuliza Yeftha, “Kwa nini hukutuita ulipovuka kwenda 
kupigana na Waamoni? Tutakuteketeza pamoja na nyumba yako.” 

2 Lakini Yeftha akawaambia, “Mimi na watu wangu tulikuwa na 
ugomvi mkubwa pamoja na Waamoni. Nikawaomba ninyi mnisaidie, 
lakini hamkuniokoa kutoka mikononi mwao. 3 Nilipoona kwamba 
hamji kuniokoa, nikaamua kuhatarisha uhai wangu” na kwenda 
kupigana na Waamoni, na Yehova akawatia mikononi mwangu. Basi 
kwa nini mmekuja kupigana nami leo?” 


4 Ndipo Yeftha akawakusanya watu wote wa Gileadi, wakapigana na 
watu wa Efraimu; na watu wa Gileadi wakawashinda Waefraimu kwa 
kuwa walisema, “Ninyi watu wa Gileadi ni wakimbizi tu kutoka 
Efraimu na kutoka Manase.” 5 Watu wa Gileadi wakateka vivuko vya 
Yordani ili kuwazuia Waefraimu wasivuke; na Waefraimu waliokuwa 
wakikimbia waliposema: “Naomba nivuke”; watu wa Gileadi 
walimuuliza kila mmoja wao, “Wewe ni Mwefraimu?” Aliposema: 
“Hapana!” 6 walimwambia, “Tafadhali sema Shibolethi.” Lakini 
alisema, “Sibolethi,” kwa kuwa hangeweza kutamka neno hilo kwa 
usahihi. Kwa hiyo walimkamata na kumuua kwenye vivuko vya 
Yordani. Basi Waefraimu 42,000 wakauawa wakati huo. 


7 Yeftha alikuwa mwamuzi wa Israeli kwa miaka sita, kisha Yeftha 
Mgileadi akafa na kuzikwa katika jiji lake kule Gileadi. 


8 Baada yake, Ibzani kutoka Bethlehemu akawa mwamuzi wa 
Israeli. 9 Alikuwa na watoto wa kiume 30 na wa kike 30. Akawaoza 
binti zake 30 nje ya ukoo wake, na akaleta wanawake 30 kutoka nje 
ya ukoo wake ili waolewe na watoto wake wa kiume. Alikuwa 


mwamuzi wa Israeli kwa miaka saba. 10 Kisha Ibzani akafa na 
kuzikwa Bethlehemu. 


11 Na baada yake, Eloni Mzabuloni akawa mwamuzi wa Israeli kwa 
miaka kumi. 12 Kisha Eloni Mzabuloni akafa na kuzikwa Aiyaloni 
katika nchi ya Zabuloni. 


13 Na baada yake, Abdoni mwana wa Hileli Mpirathoni akawa 
mwamuzi wa Israeli. 14 Alikuwa na wana 40 na wajukuu 30 
waliopanda juu ya punda 70. Alikuwa mwamuzi wa Israeli kwa miaka 
minane. 15 Kisha Abdoni mwana wa Hileli Mpirathoni akafa na 
kuzikwa Pirathoni katika nchi ya Efraimu katika mlima wa 
Mwamaleki. 


^ Amu. 12:1 Au labda, “wakavuka kuelekea kaskazini.” 


^ Amu. 12:3 Au “Niliweka nafsi yangu mikononi mwangu.” 


Waamuzi 13:1-25 


13 Waisraeli wakaanza tena kutenda maovu machoni pa Yehova, na 
Yehova akawatia mikononi mwa Wafilisti kwa miaka 40. 


2 Basi, kulikuwa na mtu mmoja huko Sora wa kabila la Dani 
aliyeitwa Manoa. Mke wake alikuwa tasa. 3 Siku moja malaika wa 
Yehova akamtokea mwanamke huyo na kumwambia, “Wewe ni tasa 
na huna mtoto. Lakini utapata mimba na kuzaa mwana. 4 Kwa hiyo, 
uwe mwangalifu usinywe divai wala chochote chenye kileo, na usile 
kitu chochote kisicho safi. 5 Tazama! Utapata mimba na kuzaa 
mwana; na hakuna wembe utakaogusa kichwa chake kwa sababu 
mtoto huyo atakuwa Mnadhiri wa Mungu tangu kuzaliwa,” naye 
atawaokoa Waisraeli kutoka mikononi mwa Wafilisti.” 


6 Ndipo mwanamke huyo akaenda na kumwambia hivi mume wake: 
“Mtu fulani wa Mungu wa kweli alinijia, na alikuwa kama malaika wa 
Mungu wa kweli, naye alikuwa mwenye kuogopesha sana. 
Sikumuuliza alikotoka, wala hakuniambia jina lake. 7 Lakini 
aliniambia, ‘Tazama! Utapata mimba na kuzaa mwana. Basi usinywe 
divai wala chochote chenye kileo, wala usile kitu chochote kisicho 
safi, kwa sababu mtoto huyo atakuwa Mnadhiri wa Mungu tangu 
kuzaliwa” mpaka kufa kwake.” 


8 Manoa akamsihi Yehova akisema, “Nakuomba Yehova. Tafadhali, 
tunaomba yule mtu wa Mungu wa kweli uliyekuwa umemtuma hivi 
punde arudi ili atufundishe jinsi ya kumlea mtoto atakayezaliwa.” 

9 Basi Mungu wa kweli akamsikiliza Manoa, na yule malaika wa 
Mungu wa kweli akamjia tena huyo mwanamke alipokuwa ameketi 
shambani; lakini Manoa mume wake hakuwepo. 10 Mwanamke huyo 


akakimbia haraka na kumwambia mume wake, “Yule mtu aliyenijia 
siku ile amenitokea tena.” 


11 Kwa hiyo Manoa akaondoka na kufuatana na mke wake. Akaja 
kwa mtu huyo na kumuuliza, “Ni wewe uliyezungumza na mke 
wangu?” naye akajibu: “Ni mimi.” 12 Ndipo Manoa akasema, 
“Maneno yako na yatimie! Mtoto huyo ataishi maisha ya aina gani, 
naye atafanya kazi gani?” 13 Basi malaika wa Yehova akamwambia 
hivi Manoa: “Mke wako na ajiepushe na kila kitu nilichomtajia. 

14 Asile kitu chochote kinachotokana na mzabibu, asinywe divai 
wala chochote chenye kileo, na asile kitu chochote kisicho safi. 
Anapaswa kuzingatia mambo yote niliyomwagiza.” 


15 Sasa Manoa akamwambia malaika wa Yehova, “Tafadhali kaa 
kidogo, tukuandalie mwanambuzi.” 16 Lakini malaika wa Yehova 
akamwambia Manoa, “Hata nikikaa, sitakula chakula chenu; lakini 
ukipenda unaweza kukitoa kwa Yehova kuwa dhabihu ya 
kuteketezwa.” Manoa hakujua kwamba mtu huyo alikuwa malaika 
wa Yehova. 17 Kisha Manoa akamuuliza malaika wa Yehova, 
“Unaitwa nani, ili neno lako litakapotimia tukuheshimu?” 18 Hata 
hivyo, malaika wa Yehova akamwambia: “Kwa nini unataka kujua 
jina langu, wakati jina lenyewe ni la ajabu?” 


19 Basi Manoa akachukua mwanambuzi na toleo la nafaka, 
akamtolea Yehova juu ya mwamba. Naye akafanya jambo la 
kushangaza huku Manoa na mke wake wakitazama. 20 Mwali wa 
moto ulipokuwa ukipaa kuelekea mbinguni, malaika wa Yehova 
akapaa katika huo mwali uliotoka katika madhabahu huku Manoa na 
mke wake wakitazama. Basi wakaanguka chini kifudifudi. 21 Malaika 
wa Yehova hakumtokea tena Manoa na mke wake. Ndipo Manoa 


akatambua kwamba huyo alikuwa malaika wa Yehova. 22 Kisha 
Manoa akamwambia hivi mke wake: “Hakika tutakufa, kwa sababu 
tumemwona Mungu.” 23 Lakini mke wake akamwambia, “Kama 
Yehova angetaka kutuua, hangekubali dhabihu ya kuteketezwa na 
toleo la nafaka kutoka mikononi mwetu, naye hangetuonyesha 
mambo haya yote, wala hangetuambia mambo haya yote.” 


24 Baadaye mwanamke huyo akazaa mwana na kumpa jina 
Samsoni; na mvulana huyo akazidi kukua, na Yehova akaendelea 
kumbariki. 25 Baada ya muda roho ya Yehova ikaanza kumchochea 
huko Mahane-dani kati ya Sora na Eshtaoli. 


A Amu. 13:5 Tnn., “kutoka tumboni.” 


A Amu. 13:7 Tnn., “kutoka tumboni.” 


Waamuzi 14:1-20 


14 Ndipo Samsoni akaenda Timna, na akiwa huko akamwona 
mwanamke Mfilisti.” 2 Basi akarudi na kuwaambia hivi wazazi wake: 
“Nimevutiwa na mwanamke fulani Mfilisti huko Timna, ninaomba 
mniletee awe mke wangu.” 3 Lakini baba yake na mama yake 
wakamwambia, “Je, huwezi kupata mke kati ya watu wetu wa ukoo 
na kati ya ndugu zetu wote? Je, ni lazima uoe mke kutoka kati ya 
Wafilisti wasiotahiriwa?” Lakini Samsoni akamwambia baba yake, 
“Niletee mwanamke huyo, kwa sababu ndiye anayenifaa.”* 4 Lakini 
wazazi wake hawakujua kwamba Yehova aliongoza jambo hilo, kwa 
sababu Alikuwa akitafuta nafasi ya kuwapiga Wafilisti, kwa kuwa 
Wafilisti walikuwa wakiwatawala Waisraeli wakati huo. 


5 Basi Samsoni akaenda na baba yake na mama yake hadi Timna. 
Alipofika katika mashamba ya mizabibu ya Timna, simba” akamjia 
akinguruma. $ Ndipo roho ya Yehova ikamtia nguvu, naye 
akampasua simba huyo vipande viwili, kama mtu anavyompasua 
mwanambuzi kwa mikono yake. Lakini hakumwambia baba yake au 
mama yake jambo alilofanya. 7 Kisha akaenda kuzungumza na yule 
mwanamke, na bado Samsoni aliona kwamba anamfaa. 


8 Baadaye alipokuwa akirudi kumchukua mwanamke huyo aende 
naye nyumbani, alienda kuangalia ule mzoga wa simba, nao ulikuwa 
na nyuki wengi na asali. 9 Basi akakwangua asali hiyo na kuitia 
mikononi mwake, akaila huku akitembea. Alipomfikia baba yake na 
mama yake, akawagawia ili wale. Lakini hakuwaambia kwamba 
aliikwangua kutoka katika mzoga wa simba. 


10 Na baba yake akaenda kumwona yule mwanamke, naye Samsoni 
akafanya karamu huko, kwa maana hivyo ndivyo vijana wa kiume 


walivyokuwa wakifanya. 11 Na watu walipomwona, wakamletea 
vijana 30 wa kuandamana naye. 12 Kisha Samsoni akawaambia, 
“Nina kitendawili. Mkikitegua katika siku saba za karamu, nitawapa 
mavazi 30 ya kitani na mavazi mengine 30. 13 Lakini mkishindwa 
kukitegua, mtanipa mavazi 30 ya kitani na mavazi mengine 30.” 
Wakamwambia, “Tega kitendawili chako, tusikie.” 14 Basi 
akawaambia, 


“Mlo ulitoka katika mlaji, 
Na kitu kitamu kilitoka kwa mwenye nguvu.” 


Nao hawakuweza kutegua kitendawili hicho kwa siku tatu. 15 Siku ya 
nne wakamwambia hivi mke wa Samsoni: “Mshawishi mume wako ili 
atutegulie kitendawili hicho. Kama sivyo, tutakuteketeza kwa moto 
pamoja na watu wa nyumba ya baba yako. Je, mlitualika hapa Ili 
mchukue mali zetu?” 16 Basi mke wa Samsoni akamlilia na kusema, 
“Hakika unanichukia; hunipendi. Uliwategea watu wangu kitendawili, 
lakini hujaniambia maana yake.” Samsoni akamwambia, “Hata 
sijamwambia baba yangu wala mama yangu! Nikwambie wewe?” 

17 Lakini akaendelea kumlilia siku zilizobaki za karamu hiyo ya siku 
saba. Hatimaye Samsoni akamtegulia kitendawili hicho katika siku 
ya saba, kwa sababu alimsumbua sana. Ndipo mwanamke huyo 
akawaambia watu wake maana ya kitendawili hicho. 18 Basi siku ya 
saba kabla ya jua kutua,” wanaume wa jiji hilo wakamwambia hivi 
Samsoni: 


“Ni nini kitamu kuliko asali, 
Na ni nani mwenye nguvu kuliko simba?” 


Akawaambia: 


“Kama hamngelima na ng'ombe wangu mchanga, 
Hamngekitegua kitendawili changu.” 


19 Kisha roho ya Yehova ikamtia nguvu, akaenda Ashkeloni, 
akawaua watu 30, akachukua mavazi yao na kuwapa watu 
waliotegua kitendawili. Akarudi nyumbani kwa baba yake akiwa 
amekasirika sana. 


20 Kisha wakamchukua mke wa Samsoni na kumpa mmoja wa wale 
vijana walioandamana naye. 


^ Amu. 14:1 Tnn., “mwanamke wa binti za Wafilisti.” 
^ Amu. 14:3 Tnn., “anafaa machoni pangu.” 
^ Amu. 14:5 Au “mwanasimba mwenye manyoya marefu shingoni.” 


^ Amu. 14:18 Au labda, “kabla hajaingia katika chumba cha ndani.” 


Waamuzi 15:1-20 


15 Baada ya muda, wakati wa mavuno ya ngano, Samsoni 
alimchukua mwanambuzi na kwenda kumtembelea mke wake. 
Akasema: “Ningependa kuingia nikamwone mke wangu katika 
chumba cha kulala.”* Lakini baba ya mwanamke huyo hakumruhusu 
kuingia. 2 Baba ya mwanamke huyo akasema, “Nilidhani, ‘Hakika 
unamchukia.’ Kwa hiyo nikampa kijana mwenzako. Dada yake 
mdogo ni mrembo kuliko yeye. Tafadhali, mchukue huyo badala 
yake.” 3 Hata hivyo, Samsoni akawaambia, “Wakati huu Wafilisti 


hawatanilaumu nikiwadhuru.” 


4 Basi Samsoni akaenda na kuwakamata mbweha 300. Kisha 
akachukua mienge, akawafunga mikia wawili-wawili na kuweka 
mwenge mmoja kati ya kila mikia miwili. 5 Halafu akaiwasha moto ile 
mienge na kuwaachilia mbweha hao waingie katika mashamba ya 
nafaka ya Wafilisti. Basi akateketeza kila kitu kuanzia masuke 
mpaka nafaka iliyo shambani, na pia mashamba ya mizabibu na ya 
mizeituni. 


6 Wafilisti wakauliza: “Ni nani aliyefanya hivi?” Wakaambiwa: “Ni 
Samsoni, mkwe wa yule Mtimna, kwa sababu alimchukua mke wa 
Samsoni na kumpa kijana mwenzake.” Kwa hiyo Wafilisti wakaenda 
na kumteketeza mwanamke huyo na baba yake. 7 Kisha Samsoni 
akawaambia, “Kama haya ndiyo mambo mnayofanya, sitawaacha 
mpaka nitakapolipiza kisasi.” 8 Basi akawapiga na kuwaua watu 
wengi, mmoja baada ya mwingine, kisha akashuka na kwenda 
kukaa pangoni katika mwamba wa Etamu. 


9 Baadaye Wafilisti wakapanda na kupiga kambi kule Yuda, nao 
walikuwa wakizunguka-zunguka katika mji wa Lehi. 10 Ndipo watu 


wa Yuda wakawauliza, “Kwa nini mmekuja kutushambulia?” 
Wakajibu: “Tumekuja kumkamata” Samsoni, na kumtendea kama 
alivyotutendea.” 11 Basi wanaume 3,000 wa Yuda wakashuka 
kwenye pango lililo katika mwamba wa Etamu, wakamuuliza 
Samsoni, “Je, hujui kwamba Wafilisti wanatutawala? Kwa nini 
umetutendea hivi?” Akawajibu: “Nimewatendea kama 
walivyonitendea.” 12 Lakini wakamwambia, “Tumekuja kukukamata” 
ili tukutie mikononi mwa Wafilisti.” Samsoni akawaambia, “Niapieni 
kwamba ninyi hamtanidhuru.” 13 Wakamwambia, “Usiogope, 
tutakufunga tu na kukupeleka kwao, lakini hatutakuua.” 


Basi wakamfunga kwa kamba mbili mpya na kumtoa mwambani. 
14 Alipofika Lehi, Wafilisti walishangilia sana kumwona. Kisha roho 
ya Yehova ikamtia nguvu, na kamba alizofungwa mikononi zikawa 
kama nyuzi za kitani zilizochomwa moto, nazo zikalegea” na 
kuanguka kutoka mikononi mwake. 15 Akaona utaya mbichi wa 
punda dume; akauchukua na kuutumia kuua wanaume 1,000. 

16 Kisha Samsoni akasema: 


“Kwa utaya wa punda—rundo moja, marundo mawili! 
Kwa utaya wa punda nimeua wanaume 1,000.” 


17 Baada ya kusema hayo, aliutupa utaya huo na kupaita mahali 
hapo Ramath-lehi.* 18 Kisha akahisi kiu sana, akamlilia Yehova 
akisema, “Ni wewe uliyemtumia mtumishi wako kuleta ukombozi huu 
mkubwa. Je, sasa nife kwa kiu na kuchukuliwa na watu 
wasiotahiriwa?” 19 Basi Mungu akapasua mahali penye shimo huko 
Lehi, na maji yakatiririka kutoka humo. Alipoyanywa, roho yake 
ikamrudia” akapata nguvu tena. Ndiyo sababu aliiita sehemu hiyo 
En-hakore,” nayo iko Lehi mpaka leo. 


20 Samsoni alikuwa mwamuzi wa Israeli kwa miaka 20 katika siku za 
Wafilisti. 


^ Amu. 15:1 Au “chumba cha ndani.” 

^ Amu. 15:10 Au “kumfunga.” 

^ Amu. 15:12 Au “kukufunga.” 

^ Amu. 15:14 Tnn., “zikayeyuka.” 

A Amu. 15:17 Maana yake “Kilima cha Utaya.” 
^ Amu. 15:19 Au “nguvu zake zikamrudia.” 


^ Amu. 15:19 Maana yake “Chemchemi ya Anayeita.” 


Waamuzi 16:1-31 


16 Siku moja Samsoni alienda Gaza, akamwona kahaba fulani na 
kuingia nyumbani mwake. 2 Watu wa Gaza wakaambiwa, “Samsoni 
ameingia humu.” Basi wakamzingira na kumvizia usiku kucha 
kwenye lango la jiji. Wakakaa kimya usiku kucha, wakisema 
miongoni mwao, “Kesho asubuhi tutamuua.” 


3 Lakini Samsoni akaendelea kulala mpaka usiku wa manane. Kisha 
akaamka na kung'oa malango ya jiji pamoja na miimo yake miwili na 
komeo. Akajitwika mabegani na kuipeleka kwenye kilele cha mlima 
ulio karibu na Hebroni. 


4 Baada ya hayo akampenda mwanamke fulani katika Bonde” la 
Soreki, aliyeitwa Delila. 5 Basi watawala wa Wafilisti wakaenda kwa 
mwanamke huyo na kumwambia, “Mdanganye? ili ujue chanzo cha 
nguvu zake nyingi na jinsi tunavyoweza kumshinda, kumfunga, na 
kumdhibiti. Na kila mmoja wetu atakupa vipande 1,100 vya fedha.” 


6 Baadaye Delila akamwambia Samsoni, “Naomba uniambie chanzo 
cha nguvu zako nyingi na kitu kinachoweza kutumiwa kukufunga na 
kukudhibiti.” 7” Samsoni akamwambia, “Wakinifunga kwa kamba 
saba mbichi za upinde, nitakuwa dhaifu kama mwanadamu 
mwingine yeyote.” $ Basi watawala wa Wafilisti wakamletea 
mwanamke huyo kamba saba mbichi za upinde, akamfunga nazo. 
9 Nao wakawaficha watu fulani katika chumba cha ndani ili 
wamvizie, basi Delila akamwambia, “Wafilisti wamekuja 
kukushambulia, Samsoni!” Ndipo akazikata hizo kamba kwa urahisi 
kama uzi wa kitani unavyokatika unapoguswa na moto. Nao 
hawakujua siri ya nguvu zake. 


10 Basi Delila akamwambia Samsoni: “Umenihadaa” na 
kunidanganya. Sasa tafadhali, niambie unaweza kufungwa kwa kitu 
gani?” 11 Kwa hiyo akamwambia, “Wakinifunga kwa kamba mpya 
ambazo hazijatumiwa, nitakuwa dhaifu kama mwanadamu mwingine 
yeyote.” 12 Basi Delila akachukua kamba mpya akamfunga nazo, 
kisha akamwambia hivi Samsoni kwa sauti kubwa: “Wafilisti 
wamekuja kukushambulia, Samsoni!” (Wakati huo watu waliokuwa 
wakimvizia walikuwa wamejificha katika chumba cha ndani.) Ndipo 
akazikata kamba hizo kutoka mikononi mwake kama nyuzi. 


13 Kisha Delila akamwambia Samsoni, “Mpaka sasa umenihadaa na 
kunidanganya. Niambie unaweza kufungwa kwa kitu gani?” 
Akamjibu, “Kwa kufuma vishungi saba vya nywele zangu kwa uzi wa 
mtande.” 14 Basi akavifunga kwa kigingi na kumwambia hivi kwa 
sauti kubwa: “Wafilisti wamekuja kukushambulia, Samsoni!” Basi 
akaamka kutoka usingizini na kung'oa kigingi hicho cha wafumaji na 
uzi wa mtande. 


15 Sasa Delila akamwambia, “Unawezaje kusema ‘Nakupenda’ 
wakati moyo wako haupo pamoja nami? Umenihadaa mara tatu na 
hujaniambia chanzo cha nguvu zako nyingi.” 16 Delila alimsumbua 
Samsoni siku baada ya siku na kumshinikiza, akamchoshar” hivi 
kwamba akatamani kufa. 17 Mwishowe akamfunulia moyo wake na 
kumwambia, “Kichwa changu hakijawahi kamwe kuguswa na 
wembe, kwa kuwa mimi ni Mnadhiri wa Mungu tangu kuzaliwa.” 
Nikinyolewa, nguvu zangu zitanitoka, nami nitakuwa dhaifu kama 
wanadamu wengine wote.” 


18 Delila alipoona kwamba Samsoni amemfunulia moyo wake, 
akawaita mara moja watawala wa Wafilisti na kuwaambia, “Njooni, 


kwa maana sasa amenifunulia moyo wake.” Basi watawala wa 
Wafilisti wakaja kwa Delila wakiwa na zile pesa. 19 Delila akamlaza 
Samsoni mapajani; akamwita mtu ili amnyoe vile vishungi saba vya 
nywele zake. Ndipo Delila akaanza kumdhibiti, kwa maana alikuwa 
akiishiwa na nguvu. 20 Kisha Delila akamwambia hivi kwa sauti 
kubwa: “Wafilisti wamekuja kukushambulia, Samsoni!” Ndipo 
akaamka kutoka usingizini na kusema, “Nitatoka nje kama awali na 
kujinasua.” Lakini hakujua kwamba Yehova alikuwa amemwacha. 
21 Basi Wafilisti wakamkamata na kumng'oa macho. Wakampeleka 
Gaza na kumfunga kwa pingu mbili za shaba, akawa akisaga nafaka 
gerezani. 22 Lakini nywele za kichwa chake zikaanza kukua tena 
baada ya kunyolewa. 


23 Watawala wa Wafilisti wakakusanyika ili kusherehekea na 
kumtolea dhabihu nyingi mungu wao Dagoni, kwa kuwa walisema, 
“Mungu wetu amemtia mikononi mwetu adui yetu Samsoni!” 24 Watu 
walipomwona, wakamsifu mungu wao wakisema, “Mungu wetu 
amemtia mikononi mwetu adui yetu aliyeharibu nchi yetu na kuua 
watu wengi kati yetu.” 


25 Mioyo yao ilipojaa furaha wakasema, “Mwiteni Samsoni 
atutumbuize.” Basi wakamwita Samsoni kutoka gerezani ili 
awatumbuize; wakamsimamisha katikati ya nguzo. 26 Samsoni 
akamwambia hivi mvulana aliyekuwa amemshika mkono: “Niache 
niguse nguzo zinazotegemeza nyumba hii, ili niziegemee.” 27 (Basi 
nyumba hiyo ilikuwa imejaa wanaume na wanawake. Na watawala 
wote wa Wafilisti walikuwemo, na darini kulikuwa na watu wapatao 
3,000, wanaume na wanawake, waliokuwa wakimtazama Samsoni 
akiwatumbuiza.) 


28 Ndipo Samsoni akamlilia Yehova akisema, “Bwana Mwenye Enzi 
Kuu Yehova, nikumbuke, tafadhali, na kunitia nguvu, tafadhali, mara 
hii moja tu, Ee Mungu, acha niwalipize kisasi Wafilisti kwa ajili ya 
jicho moja tu, kati ya macho yangu mawili.” 


29 Kisha Samsoni akazishika nguzo mbili za katikati zilizotegemeza 
nyumba hiyo, nguzo moja kwa mkono wa kulia na ile nyingine kwa 
mkono wa kushoto. 30 Kisha Samsoni akasema hivi kwa sauti 
kubwa: “Acha nife” pamoja na Wafilisti!” Ndipo akasukuma nguzo 
hizo kwa nguvu zake zote, na nyumba hiyo ikawaangukia watawala 
na watu wote waliokuwemo. Kwa hiyo watu aliowaua wakati wa kifo 
chake walikuwa wengi kuliko aliowaua maishani mwake. 


31 Baadaye ndugu zake na watu wote wa familia ya baba yake 
wakaja kumchukua. Wakamzika kati ya Sora na Eshtaoli katika 
kaburi la Manoa baba yake. Samsoni alikuwa mwamuzi wa Israeli 
kwa miaka 20. 


^ Amu. 16:4 Au “Korongo.” 

^ Amu. 16:5 Au “Mshawishi.” 

^ Amu. 16:10 Au “Umenichezea.” 

^ Amu. 16:16 Au “nafsi yake ikachoka.” 


^ Amu. 16:17 Tnn., “kutoka tumboni mwa mama yangu.’ 


^ Amu. 16:30 Au “nafsi yangu ife.” 


Waamuzi 17:1-13 


17 Kulikuwa na mtu mmoja katika eneo lenye milima la Efraimu 
aliyeitwa Mika. 2 Siku moja alimwambia hivi mama yake: “Vile 
vipande 1,100 vya fedha ulivyoibiwa na ukamlaani aliyekuibia, nikiwa 
nasikia—mimi ndiye niliyevichukua.” Mama yake akamwambia, 
“Yehova na akubariki mwanangu.” 3 Basi akamrudishia mama yake 
vile vipande 1,100 vya fedha, lakini mama yake akasema, 
“Nitazitakasa fedha hizi kwa ajili ya Yehova zitoke mikononi mwangu 
ili mwanangu azitumie kutengeneza sanamu ya kuchongwa na 
sanamu ya chuma.” Sasa nakurudishia fedha hizi.” 


4 Baada ya kumrudishia mama yake fedha hizo, mama yake 
akachukua vipande 200 vya fedha na kumpa mfua fedha. Naye 
akatengeneza sanamu ya kuchongwa na sanamu ya chuma;” na 
sanamu hizo zikawekwa katika nyumba ya Mika. > Na Mika alikuwa 
na nyumba ya miungu, naye akatengeneza efodiž na sanamu za 
terafimu” na kumweka mmoja wa wanawe awe kuhani wake. $ Siku 
hizo hakukuwa na mfalme katika Israeli. Kila mtu alifanya jambo 
aliloona ni jema machoni pake.” 


7 Basi kulikuwa na kijana fulani kutoka Bethlehemu kule Yuda 
aliyetoka katika ukoo wa Yuda. Alikuwa Mlawi na alikuwa ameishi 
huko kwa muda. 8 Kijana huyo akaondoka katika jiji la Bethlehemu 
katika nchi ya Yuda ili atafute mahali pengine pa kuishi. Alipokuwa 
akisafiri, alifika katika eneo lenye milima la Efraimu, katika nyumba 
ya Mika. 9 Mika akamuuliza, “Unatoka wapi?” Akamjibu, “Mimi ni 
Mlawi kutoka Bethlehemu kule Yuda, natafuta mahali pa kuishi.” 

10 Basi Mika akamwambia, “Kaa pamoja nami, uwe kama baba” na 
kuhani wangu. Nitakupa vipande kumi vya fedha kwa mwaka, 


mavazi, na chakula.” Kwa hiyo Mlawi huyo akaingia nyumbani 
mwake. 11 Mlawi huyo akakubali kukaa na Mika, naye akawa kama 
mmoja wa wanawe. 12 Isitoshe, Mika akamweka Mlawi huyo kuwa 
kuhani wake, akaishi nyumbani mwa Mika. 13 Basi Mika akasema, 
“Sasa najua kwamba Yehova atanitendea mema, kwa maana Mlawi 
amekuwa kuhani wangu.” 


^ Amu. 17:3 Au “sanamu ya kuyeyushwa.” 

^ Amu. 17:4 Au “sanamu ya kuyeyushwa.” 

^ Amu. 17:5 Au “kizibao cha kuhani.” 

^ Amu. 17:5 Au “miungu ya familia; sanamu.” 


^ Amu. 17:6 Au “alilofikiri linafaa.” 


^ Amu. 17:10 Au “mshauri.” 


Waamuzi 18:1-31 


18 Siku hizo hakukuwa na mfalme katika Israeli. Na siku hizo watu 
wa kabila la Dani walikuwa wakitafuta mahali pa kukaa, kwa sababu 
kufikia wakati huo hawakuwa wamepata urithi miongoni mwa 
makabila ya Israeli. 


2 Watu wa kabila la Dani wakawatuma wanaume watano mashujaa 
kutoka miongoni mwao, waliotoka Sora na Eshtaoli, ili waipeleleze 
nchi na kuichunguza. Wakawaambia, “Nendeni mkaichunguze nchi.” 
Walipofika kwenye eneo lenye milima la Efraimu, nyumbani kwa 
Mika, wakalala huko usiku huo. 3 Walipokaribia nyumba ya Mika, 
walimsikia” yule kijana na kutambua kwamba alikuwa Mlawi, basi 
wakaenda kumuuliza, “Ni nani aliyekuleta huku? Unafanya nini 
hapa? Ni kazi gani iliyokuleta hapa?” 4 Akawaeleza mambo ambayo 
Mika alimtendea na kuwaambia, “Ameniajiri ili niwe kuhani wake.” 

> Ndipo wakamwambia, “Tafadhali, muulize Mungu ikiwa safari yetu 
itafanikiwa.” 6 Kuhani huyo akawaambia, “Nendeni kwa amani. 
Yehova yuko pamoja nanyi katika safari yenu.” 


7 Basi wanaume hao watano wakaendelea na safari na kufika 
Laishi. Wakaona jinsi wakaaji wa huko walivyoishi kama Wasidoni 
bila kumtegemea yeyote. Walikuwa watu watulivu wasio na 
wasiwasi, na hakukuwa na mtawala yeyote aliyewakandamiza wala 
kuwasumbua. Waliishi mbali sana na Wasidoni, na 
hawakushughulika na watu wengine. 


8 Wanaume hao waliporudi kwa ndugu zao huko Sora na Eshtaoli, 
ndugu zao wakawauliza, “Mambo yaliendaje?” 9 Wakajibu, 
“Twendeni tukapigane nao, kwa kuwa tumeona nchi yao ni nzuri 
sana. Kwa nini mnasitasita? Msikawie kwenda kumiliki nchi hiyo. 


10 Mtakapofika, mtakuta watu wasio na wasiwasi, na nchi yao ni 
kubwa. Mungu amewapa ninyi nchi hiyo ambayo haipungukiwi na 
kitu chochote duniani.” 


11 Basi wanaume 600 wa kabila la Dani wenye silaha wakatoka Sora 
na Eshtaoli. 12 Nao wakaenda na kupiga kambi karibu na Kiriath- 
yearimu kule Yuda. Ndiyo sababu eneo hilo lililo upande wa 
magharibi wa Kiriath-yearimu, linaitwa Mahane-dani” mpaka leo. 

13 Wakatoka huko na kwenda kwenye eneo lenye milima la Efraimu, 
wakafika nyumbani kwa Mika. 


14 Kisha wale wanaume watano waliokuwa wameenda kuipeleleza 
nchi ya Laishi wakawaambia hivi ndugu zao: “Je, mnajua kwamba 
nyumba hizi zina efodi,” terafimu,” sanamu ya kuchongwa, na 
sanamu ya chuma?” Fikirieni mtakalofanya.” 15 Basi wakaenda 
kwenye nyumba ya yule kijana Mlawi, nyumbani kwa Mika, ili 
kumjulia hali. 16 Wakati huo, wale wanaume 600 wa kabila la Dani 
wenye silaha, walikuwa wamesimama langoni. 17 Wale wanaume 
watano walioenda kuipeleleza nchi wakaingia ndani ili kuchukua ile 
sanamu ya kuchongwa, ile efodi,” zile terafimu,” na ile sanamu ya 
chuma.” (Yule kuhani alikuwa amesimama langoni pamoja na wale 
wanaume 600 wenye silaha.) 18 Nao wakaingia katika nyumba ya 
Mika wakachukua ile sanamu ya kuchongwa, ile efodi,” zile 
terafimu,” na ile sanamu ya chuma.” Kuhani huyo akawauliza, 
“Mnafanya nini?” 19 Lakini wakamwambia, “Nyamaza. Funika kinywa 
chako kwa mkono wako, tufuate ili uwe baba” na kuhani wetu. Je, ni 
bora kwako kuwa kuhani wa nyumba ya mtu mmoja au kuhani wa 
kabila na ukoo katika Israeli?” 20 Ndipo kuhani huyo akaridhika, 
akachukua ile efodi,” zile terafimu,” na ile sanamu ya kuchongwa, 
akaenda nao. 


21 Basi wakaanza safari yao, huku wakitanguliwa na watoto, mifugo, 
na vitu vyao vyenye thamani. 22 Walipokuwa umbali fulani kutoka 
nyumbani kwa Mika, wanaume walioishi karibu na Mika 
walikusanyika pamoja, wakawafuatia na kuwafikia wale watu wa 
kabila la Dani. 23 Walipowapigia kelele watu wa kabila la Dani, 
waligeuka na kumuuliza Mika, “Una shida gani? Kwa nini umekuja 
na umati huu?” 24 Basi akasema, “Mmechukua miungu 
niliyojitengenezea na kuondoka na kuhani wangu pia. Mkaniacha 
bila chochote. Mnawezaje kuniuliza, ‘Una shida gani?” 25 Ndipo 
wale wanaume wa kabila la Dani wakamwambia, “Usitufokee; la 
sivyo, wanaume hawa wenye hasira watakushambulia na kukuua 
wewe na watu wa nyumbani mwako.” 26 Basi watu wa kabila la Dani 
wakaendelea na safari, na Mika alipoona kwamba wamemzidi 
nguvu, akageuka na kurudi nyumbani kwake. 


27 Baada ya kuchukua miungu ya Mika, pamoja na kuhani wake, 
wakaenda kuwashambulia watu watulivu na wasio na wasiwasi wa 
Laishi. Wakawaua kwa upanga na kuteketeza jiji lao. 28 Hawakuwa 
na mtu wa kuwaokoa, kwa sababu waliishi mbali sana na Wasidoni 
katika bonde?” la Beth-rehobu, nao hawakushughulika na watu 
wengine. Watu wa kabila la Dani wakalijenga upya jiji hilo na kuishi 
humo. 29 Wakaliita jiji hilo Dani sawa na jina la baba yao, Dani, 

wa kabila la Dani wakaanza kuabudu ile sanamu ya kuchongwa, 
naye Yonathani mwana wa Gershomu, mwana wa Musa, na wanawe 
wakawa makuhani wa kabila la Dani mpaka wakaaji walipopelekwa 
uhamishoni. 31 Nao wakaisimamisha ile sanamu ya kuchongwa 
iliyotengenezwa na Mika, na sanamu hiyo ikaendelea kuwa huko 
sikuzote ambazo nyumba ya Mungu wa kweli ilikuwa Shilo. 


^ Amu. 


18:3 Au “walitambua lafudhi ya.” 


^ Amu. 


^ Amu. 


18:12 Maana yake “Kambi ya Dani.” 


18:14 Au “kizibao cha kuhani.” 


^ Amu. 


^ Amu. 


^ Amu. 


18:14 Au “miungu ya familia; sanamu.” 
18:14 Au “sanamu ya kuyeyushwa.” 


18:17 Au “kizibao cha kuhani.” 


^ Amu. 


^ Amu. 


18:17 Au “miungu ya familia; sanamu.” 


18:17 Au “sanamu ya kuyeyushwa.” 


^ Amu. 


18:18 Au “kizibao cha kuhani.” 


^ Amu. 


18:18 Au “miungu ya familia; sanamu.” 


^ Amu. 


^ Amu. 


18:18 Au “sanamu ya kuyeyushwa.” 


18:19 Au “mshauri.” 


^ Amu. 


^ Amu. 


^A Amu. 


18:20 Au “kizibao cha kuhani.” 
18:20 Au “miungu ya familia; sanamu.” 


18:28 Au “nchi tambarare ya chini.” 


Waamuzi 19:1-30 


19 Katika siku hizo, wakati ambapo hakukuwa na mfalme katika 
Israeli, Mlawi fulani aliyekuwa akiishi mbali katika eneo lenye milima 
la Efraimu alimwoa suria kutoka Bethlehemu kule Yuda. 2 Lakini 
suria huyo hakuwa mwaminifu kwake, akamwacha mume wake 

na kurudi Bethlehemu nyumbani kwa baba yake kule Yuda. Naye 
akakaa huko kwa miezi minne. 3 Basi mume wake akaenda kumsihi 
arudi; alienda na mtumishi wake wa kiume na punda wawili. 
Mwanamke huyo akamkaribisha katika nyumba ya baba yake. Baba 
yake alifurahi kumwona. 4 Basi baba mkwe wake, yaani, baba ya 
yule msichana, akamshawishi akae hapo kwa siku tatu; wakala na 
kunywa; naye akalala huko. 


5 Siku ya nne, walipoamka asubuhi na mapema ili waanze safari, 
baba ya yule msichana akamwambia hivi mkwe wake: “Kula chakula 
kidogo ili upate nguvu,” kisha uende.” $ Basi wakaketi, na wote 
wawili wakala na kunywa; kisha baba ya yule msichana 
akamwambia huyo mwanamume, “Tafadhali, lala hapa usiku huu, 
ustarehe.”* 7 Mwanamume huyo alipotaka kuondoka, baba mkwe 
wake akamsihi sana abaki, naye akalala tena usiku huo. 


8 Alipoamka asubuhi na mapema siku ya tano ili aende, baba ya 
msichana huyo akasema, “Tafadhali, kula chakula kidogo ili upate 
nguvu.” 


Nao wakakaa mpaka jioni sana, na wote wawili 
wakaendelea kula. 9 Yule mwanamume alipotaka kuondoka pamoja 
na suria” wake na mtumishi wake, baba mkwe wake, yaani, baba ya 
yule msichana, akamwambia, “Tazama! Mchana umekwisha, jioni 
inakaribia. Tafadhali, lala hapa usiku huu, ustarehe. Amkeni mapema 
kesho na kuanza safari yenu ya kwenda nyumbani kwenu.” 10 Hata 


hivyo, mwanamume huyo hakutaka kulala huko tena, basi 
akaondoka na kusafiri mpaka Yebusi, yaani, Yerusalemu. Alikuwa na 
punda wake wawili wenye matandiko, suria wake, na mtumishi 
wake. 


11 Walipokaribia Yebusi, ilikuwa jioni sana. Basi yule mtumishi 
akamuuliza bwana wake, “Tunaweza kulala katika jiji hili la Wayebusi 
usiku huu?” 12 Lakini bwana wake akamjibu hivi: “Hatutalala katika 
jiji la watu ambao si Waisraeli. Tutaendelea na safari mpaka Gibea.” 
13 Kisha akamwambia hivi mtumishi wake: “Twende, tujitahidi kufika 
Gibea au Rama; tulale katika mojawapo ya majiji hayo.” 14 Basi 
wakaendelea na safari, na jua likaanza kutua walipokaribia Gibea, jiji 
la Wabenjamini. 


15 Wakaingia Gibea ili walale humo usiku. Wakaketi katika uwanja 
wa jiji, lakini hakuna yeyote aliyewakaribisha ili walale nyumbani 
shambani mwake. Alizaliwa katika eneo lenye milima la Efraimu, na 
kwa muda fulani alikuwa akiishi Gibea; lakini wenyeji wa jiji hilo 
walikuwa Wabenjamini. 1” Alipotazama na kumwona yule msafiri 
katika uwanja wa jiji, mzee huyo akamuuliza, “Unaenda wapi, na 
umetoka wapi?” 18 Akajibu, “Tunatoka Bethlehemu kule Yuda nasi 
tunaenda mbali katika eneo lenye milima la Efraimu, nyumbani 
kwetu. Nilienda Bethlehemu katika nchi ya Yuda, nami ninaenda 
kwenye nyumba ya Yehova,” lakini sijakaribishwa na yeyote. 19 Tuna 
nyasi na chakula cha kutosha kwa ajili ya punda wetu, na pia nina 
mkate na divai kwa ajili yangu, suria” wangu, na mtumishi wangu. 
Hatujapungukiwa na kitu chochote.” 20 Hata hivyo, mzee huyo 
akasema, “Uwe na amani! Nitawapa chochote mnachohitaji. Lakini 
msilale hapa kwenye uwanja wa jiji.” 21 Ndipo akamkaribisha 


nyumbani mwake na kuwalisha” punda wake. Kisha wakanawa 
miguu, wakala, na kunywa. 


22 Walipokuwa wakila na kunywa, wanaume fulani wahuni katika jiji 
hilo wakaizingira nyumba na kuugonga mlango kwa fujo, huku 
wakimwambia hivi mzee huyo mwenye nyumba, “Mtoe nje yule 
mwanamume aliyeingia nyumbani mwako, ili tufanye ngono naye.” 
23 Ndipo mwenye nyumba akatoka nje na kuwaambia, “Sivyo, ndugu 
zangu, msifanye uovu. Tafadhali, mtu huyu ni mgeni wangu. 
Msifanye jambo hili la aibu. 24 Hapa nina binti bikira na pia suria wa 
mwanamume huyu. Acheni niwatoe nje, ili mwatendee mambo ya 
aibu, ikiwa mnataka kufanya hivyo.” Lakini msimtendee 
mwanamume huyu jambo hili la aibu.” 


25 Lakini wanaume hao hawakumsikiliza, basi yule mtu akamtoa nje 
kwa nguvu suria” wake. Wakambaka na kumtendea vibaya usiku 
kucha mpaka asubuhi. Kisha kulipopambazuka wakamwacha aende 
zake. 26 Asubuhi na mapema, mwanamke huyo akaja kwenye 
nyumba ya yule mtu alimokuwa bwana wake, akaanguka chini 
mlangoni, akalala hapo mpaka kulipopambazuka. 27 Bwana wake 
alipoamka asubuhi na kufungua milango ya nyumba ili atoke na 
kuendelea na safari, akamwona yule mwanamke, suria wake, akiwa 
amelala mlangoni, mikono yake ikiwa kwenye kizingiti. 

28 Akamwambia, “Amka twende.” Lakini hakusema lolote. Kwa hiyo 
mwanamume huyo akamwinua na kumweka juu ya punda, 
wakaondoka na kuelekea nyumbani. 


29 Alipofika nyumbani kwake, akachukua kisu na kuikatakata ile 
maiti ya suria wake vipande 12, akapeleka kipande katika kila eneo” 
la Israeli. 30 Wote walioona jambo hilo wakasema, “Jambo kama hili 


halijawahi kutokea kamwe wala kuonekana tangu Waisraeli 
walipotoka Misri mpaka leo. Fikirieni jambo hili,” mshauriane, kisha 
mtuambie tutakalofanya.” 


^ Amu. 19:5 Au “ili moyo wako uendelee kuishi.” 

^ Amu. 19:6 Au “uchangamshe moyo wako.” 

^ Amu. 19:8 Au “ili moyo wako uendelee kuishi.” 

^ Amu. 19:9 Au “mke.” 

^ Amu. 19:9 Tnn., “katika hema lenu.” 

^ Amu. 19:18 Au labda, “ninatumikia katika nyumba ya Yehova.” 
^ Amu. 19:19 Au “mke.” 

^ Amu. 19:21 Au “na kuwapa chakula cha mifugo.” 

^ Amu. 19:24 Au “muwatendee vibaya kama mnavyotaka.” 
^ Amu. 19:25 Au “mke.” 

^ Amu. 19:29 Au “kabila.” 


^ Amu. 19:30 Tnn., “Wekeni moyo wenu juu ya jambo hili.” 


Waamuzi 20:1-48 


20 Ndipo Waisraeli wote kutoka Dani hadi Beer-sheba na kutoka 
nchi ya Gileadi wakakusanyika kwa umoja” mbele za Yehova kule 
Mispa. 2 Basi wakuu wa watu na wa makabila yote ya Israeli 
wakachukua nafasi zao katika kutaniko la watu wa Mungu— 
wanajeshi 400,000 wenye mapanga waliotembea kwa miguu. 


3 Wabenjamini wakasikia kwamba wanaume Waisraeli walikuwa 
wameenda Mispa. 


Ndipo wanaume Waisraeli wakauliza, “Tuambieni, jambo hili 
linalochukiza lilitendekaje?” 4 Kwa hiyo yule Mlawi, mume wa 
mwanamke aliyeuawa, akajibu: “Mimi na suria wangu tulifika Gibea 
katika nchi ya Wabenjamini ili tulale usiku. 5 Kisha wakaaji” wa 
Gibea wakaja kunishambulia na kuizingira nyumba usiku. Walitaka 
kuniua, lakini wakambaka suria wangu, naye akafa. $ Basi 
nikachukua maiti ya suria wangu na kuikatakata vipandevipande, 
kisha nikavipeleka vipande hivyo katika maeneo” yote ya urithi ya 
Waisraeli, kwa sababu walitenda jambo la aibu na lenye 
kufedhehesha katika Israeli. 7 Sasa enyi Waisraeli wote, toeni 
ushauri na mapendekezo yenu kuhusu jambo hili.” 


8 Basi watu wote wakasimama pamoja” na kusema, “Hakuna yeyote 
kati yetu atakayerudi katika hema lake au nyumbani kwake. 9 Hivi 
ndivyo tutakavyowatendea watu wa Gibea: Tuchague watu kwa kura 
ili waende kupigana nao. 10 Tutachukua wanaume 10 kati ya 100 
kutoka katika makabila yote ya Israeli, na 100 kati ya 1,000 na 1,000 
kati ya 10,000 wawatafutie chakula wanajeshi, ili wawaadhibu 
wakaaji wa Gibea katika nchi ya Benjamini, kwa sababu ya jambo 
hili la aibu walilotenda katika Israeli.” 11 Kwa hiyo wanaume wote 


Waisraeli wakakusanyika na kuungana pamoja” ili kulishambulia jiji 
hilo. 


12 Kisha makabila ya Israeli yakatuma wanaume kwa watu wa kabila 
la Benjamini, wakawauliza, “Kwa nini mmetenda jambo hili 
linalochukiza? 13 Sasa waleteni wahuni hao wa Gibea, ili tuwaue na 
kuondoa kabisa uovu katika Israeli.” Lakini Wabenjamini walikataa 
kuwasikiliza ndugu zao Waisraeli. 


14 Ndipo Wabenjamini wakakusanyika kutoka katika majiji yao 
kwenda Gibea ili kupigana na wanaume Waisraeli. 15 Siku hiyo 
Wabenjamini walikusanya wanaume 26,000 wenye mapanga kutoka 
katika majiji yao, na pia wanaume 700 mashujaa kutoka Gibea. 

16 Jeshi hilo lilikuwa na wanaume 700 mashujaa waliotumia mkono 
wa kushoto. Kila mmoja wao aliweza kurusha jiwe kwa kombeo na 
kulenga unywele?” bila kukosea. 


17 Waisraeli kwa upande wao walikusanya wanaume 400,000 wenye 
mapanga, na kila mmoja wao alikuwa mpiganaji mwenye uzoefu. 

18 Wakapanda kwenda Betheli kumwomba Mungu ushauri. Basi 
Waisraeli wakamuuliza hivi: “Ni nani kati yetu anayepaswa 
kutuongoza kupigana na Wabenjamini?” Yehova akajibu, “Kabila la 
Yuda litaongoza.” 


19 Baada ya hayo, Waisraeli wakaamka asubuhi na kupiga kambi ili 
kushambulia Gibea. 


20 Basi wanaume Waisraeli wakaenda kupigana na Wabenjamini; 
wakajipanga kivita ili kushambulia Gibea. 21 Kisha Wabenjamini 
wakatoka Gibea na kuwaua wanaume 22,000 Waisraeli siku hiyo. 
22 Hata hivyo, wanajeshi Waisraeli wakaonyesha ujasiri na 


kujipanga tena kwa ajili ya vita mahali walipojipanga siku ya kwanza. 
23 Ndipo Waisraeli wakapanda kwenda kumlilia Yehova mpaka jioni 
na kumuuliza hivi Yehova: “Je, twende tena kupigana na ndugu zetu, 
Wabenjamini?” Yehova akawaambia, “Pandeni mkapigane nao.” 


24 Basi Waisraeli wakawakaribia Wabenjamini siku ya pili. 25 Nao 
Wabenjamini wakatoka Gibea ili kupigana nao siku ya pili, 
wakawaua Waisraeli wengine 18,000, wote wakiwa na mapanga. 

26 Ndipo wanaume wote wa Israeli wakapanda kwenda Betheli. 
Wakalia na kukaa huko mbele za Yehova, nao wakafunga siku hiyo 
mpaka jioni na kumtolea Yehova dhabihu za kuteketezwa na 
dhabihu za ushirika. 27 Baada ya hayo, wanaume Waisraeli 
wakaomba ushauri wa Yehova, kwa kuwa sanduku la agano la 
Mungu wa kweli lilikuwa huko siku hizo. 28 Basi Finehasi mwana wa 
Eleazari, mwana wa Haruni, alikuwa akihudumu” mbele ya sanduku 
hilo siku hizo. Wakamuuliza, “Je, twende tena kupigana na ndugu 
zetu Wabenjamini, au tusiende?” Yehova akawajibu hivi: “Nendeni, 
kwa sababu kesho nitawatia mikononi mwenu.” 29 Ndipo Waisraeli 
wakaweka wanaume kuzunguka Gibea ili walivizie. 


30 Waisraeli wakapanda kwenda kupigana na Wabenjamini siku ya 
tatu, wakajipanga kivita ili kushambulia Gibea kama walivyofanya 
awali. 31 Wabenjamini walipoenda kupigana na jeshi hilo, walivutwa 
mbali na jiji. Kisha, kama awali, wakaanza kuwashambulia na 
kuwaua watu kwenye barabara kuu; barabara moja inaenda Betheli 
na nyingine Gibea, wakawaua wanaume Waisraeli wapatao 30 
mashambani. 32 Wabenjamini wakasema, “Tunawashinda kama 
awali.” Lakini Waisraeli wakasema, “Tukimbieni na kuwavuta mbali 
na jiji lao waje kwenye barabara kuu.” 33 Basi wanaume wote wa 
Israeli wakatoka walipokuwa na kwenda kujipanga kivita kule Baal- 


tamari, na Waisraeli waliokuwa wakivizia wakatoka mahali 
walipokuwa wamejificha karibu na Gibea. 34 Kisha wanaume 10,000 
mashujaa kutoka kotekote Israeli wakaja mbele ya Gibea, na 
mapigano yakawa makali. Lakini Wabenjamini hawakujua kwamba 
walikuwa karibu kuangamizwa. 


35 Yehova akawashinda Wabenjamini mbele ya Waisraeli; siku hiyo 
Waisraeli waliwaua wanaume 25,100 Wabenjamini waliokuwa na 
mapanga. 


36 Hata hivyo, wanaume Waisraeli walipokimbia kutoka Benjamini, 
Wabenjamini walifikiri kwamba wangewashinda, lakini walikimbia 
kwa sababu waliwategemea Waisraeli wenzao waliokuwa wakivizia 
jiji la Gibea. 37 Na wale waliokuwa wakivizia wakatoka haraka na 
kukimbia kuelekea Gibea. Wakasambaa na kuwaua kwa upanga 


38 Basi wanaume wa Israeli walikuwa wamepanga kwamba 
wanaume waliovizia jiji watoe ishara kwa kufanya moshi upande juu 


39 Waisraeli walipogeuka na kukimbia, wanaume Wabenjamini 
wakaanza kuwashambulia, wakawaua wanaume Waisraeli wapatao 
30, huku wakisema, “Ni wazi kwamba tunawashinda tena, kama 
tulivyowashinda awali.” 40 Lakini ile ishara ya wingu la moshi 

moto ukiteketeza jiji lote na moshi ukipanda angani. 41 Kisha 
wanaume Waisraeli wakageuka kwa ghafla na kuwakimbiza, 
Wabenjamini wakashtuka, kwa kuwa waliona kwamba 
wataangamizwa. 42 Basi wakawakimbia wanaume Waisraeli na 
kuelekea nyikani, lakini Waisraeli wakawakimbiza na 


wakawashambulia pia na kuwaua. 43 Wakawazingira Wabenjamini 
na kuwafuata himahima. Wakawakanyaga-kanyaga mbele ya Gibea, 
upande wa mashariki. 44 Hatimaye wanaume 18,000 Wabenjamini 
wakaangamizwa, wote walikuwa mashujaa hodari. 


45 Basi wanaume Wabenjamini wakageuka na kukimbilia nyikani 
kwenye mwamba wa Rimoni, na Waisraeli wakawaua Wabenjamini 
5,000 kwenye barabara kuu, nao wakaendelea kuwafuatia mpaka 
Gidomu; wakawaua wanaume wengine 2,000. 46 Siku hiyo, 
Wabenjamini 25,000 wenye mapanga waliuawa, wote walikuwa 
mashujaa hodari. 47 Lakini wanaume 600 walikimbilia nyikani 
kwenye mwamba wa Rimoni, na kukaa kwenye mwamba huo kwa 
miezi minne. 


48 Na wanaume Waisraeli wakarudi kuwashambulia Wabenjamini na 


kila kitu kilichobaki. Pia, waliteketeza kwa moto majiji yote katika 
maeneo waliyopitia. 


^ Amu. 20:1 Tnn., “kama mtu mmoja.” 

A Amu. 20:5 Au labda, “wamiliki wa mashamba.” 
A Amu. 20:6 Au “makabila.” 

^ Amu. 20:8 Tnn., “kama mtu mmoja.” 

^ Amu. 20:11 Tnn., “kama mtu mmoja.” 


^ Amu. 20:16 Au “shabaha.” 


^ Amu. 20:28 Tnn., “akisimama.” 


Waamuzi 21:1-25 


21 Sasa wanaume Waisraeli walikuwa wameapa hivi kule Mispa: 
“Hakuna yeyote kati yetu atakayekubali binti yake aolewe na 
mwanamume Mbenjamini.” 2 Kwa hiyo, watu wakaja Betheli na 
kukaa huko mbele za Mungu wa kweli mpaka jioni, wakipaza sauti 
na kulia kwa uchungu. 3 Nao walikuwa wakisema hivi: “Ee Yehova 
Mungu wa Israeli, kwa nini jambo hili limetokea katika Israeli? Kwa 
nini tukose kabila moja la Israeli leo?” 4 Siku iliyofuata, watu 
wakaamka mapema na kujenga madhabahu hapo ili watoe dhabihu 
za kuteketezwa na dhabihu za ushirika. 


> Kisha Waisraeli wakaulizana, “Ni kabila gani kati ya makabila yote 
ya Israeli ambalo halikukusanyika mbele za Yehova?” kwa kuwa 
walifanya kiapo kikubwa kwamba yeyote ambaye hakufika Mispa 
mbele za Yehova lazima auawe. $ Basi Waisraeli wakahuzunika kwa 
sababu ya mambo yaliyowapata ndugu zao Wabenjamini. 
Wakasema, “Leo kabila moja limekatwa kutoka Israeli. 7 Kwa kuwa 
tumeapa mbele za Yehova kwamba hatutakubali kamwe binti zetu 
waolewe nao, tutapata wapi wake kwa ajili ya wanaume waliobaki?” 


8 Wakaulizana, “Ni kabila gani la Israeli ambalo halikufika Mispa 
mbele za Yehova?” Wakagundua kwamba hakuna yeyote kutoka 
Yabesh-gileadi aliyekuja kambini kukusanyika na Waisraeli wengine. 
9 Watu walipohesabiwa, wakagundua kwamba hakuna mkaaji hata 
mmoja wa Yabesh-gileadi aliyekuwepo. 10 Basi wakawatuma 
wanaume 12,000 waliokuwa mashujaa zaidi. Wakawaamuru hivi: 
“Nendeni, mkawaue kwa upanga wakaaji wa Yabesh-gileadi, 
msiache wanawake wala watoto. 11 Hivi ndivyo mnavyopaswa 
kufanya: mnapaswa kumwangamiza kila mwanamume, na pia kila 


mwanamke ambaye amefanya ngono na mwanamume.” 12 Miongoni 
mwa wakaaji wa Yabesh-gileadi walipata mabikira 400 ambao 
hawajawahi kufanya ngono na mwanamume. Basi wakawaleta 
kambini huko Shilo, katika nchi ya Kanaani. 


13 Kisha Waisraeli waliokusanyika wakawatumia ujumbe wa amani 
Wabenjamini waliokuwa kwenye mwamba wa Rimoni. 14 Basi 
Wabenjamini wakarudi wakati huo. Waisraeli wakawapa 
Wabenjamini wanawake waliowachukua kule Yabesh-gileadi, lakini 
walikuwa wachache kuliko wanaume. 15 Na watu wakahuzunika kwa 
sababu ya mambo yaliyowapata Wabenjamini kwa kuwa Yehova 
alileta mgawanyiko katika makabila ya Israeli. 16 Wazee wa 
Waisraeli wakauliza, “Kwa kuwa wanawake wote Wabenjamini 
waliuawa, tufanye nini ili tupate wake kwa ajili ya wanaume 
waliobaki?” 17 Wakajibu, “Wabenjamini waliobaki wanapaswa 
kupewa urithi ili kabila lolote lisiangamizwe kutoka Israeli. 18 Lakini 
haturuhusiwi kuwapa binti zetu wawe wake zao, kwa sababu 
Waisraeli wameapa hivi: 'Alaaniwe yeyote anayempa Mbenjamini 


3” 


mke. 


19 Ndipo wakasema, “Jamani! Kuna sherehe ya Yehova inayofanywa 
kila mwaka kule Shilo, jiji lililo upande wa kaskazini wa Betheli na 
upande wa mashariki wa barabara kuu inayopanda kutoka Betheli 
kwenda Shekemu na upande wa kusini wa Lebona.” 20 Kisha 
wakawaamuru hivi wanaume Wabenjamini: “Nendeni mkavizie katika 
mashamba ya mizabibu. 21 Mtakapoona wasichana wa” Shilo 
wakitoka ili kucheza dansi za mzunguko, tokeni katika mashamba ya 
mizabibu na kila mmoja wenu ajichukulie mke miongoni mwa 
wasichana hao wa Shilo, kisha mrudi katika nchi ya Benjamini. 22 Na 
baba zao au ndugu zao wakija kutulalamikia, tutawaambia, 


‘Tutendeeni kwa fadhili kwa niaba yao, kwa sababu tulipoenda vitani 
hatukuweza kupata mke kwa ajili ya kila mmoja wao, nanyi 
hamngeweza kuwapa wake na kuepuka hatia.” 


23 Basi hivyo ndivyo wanaume Wabenjamini walivyofanya; 
walijichukulia wake miongoni mwa wanawake waliokuwa wakicheza 
dansi. Kisha wakarudi katika urithi wao, wakajenga tena majiji yao, 
na kuishi humo. 


24 Wakati huo Waisraeli wakatawanyika kutoka huko, na kila mmoja 
akarudi kwa kabila lake na kwa ukoo wake, kila mmoja akarudi 
katika urithi wake. 


25 Siku hizo hakukuwa na mfalme katika Israeli. Kila mtu alifanya 
jambo aliloona ni jema machoni pake.” 


A Amu. 21:21 Tnn., “mabinti wa.” 


^ Amu. 21:25 Au “alilofikiri linafaa.” 


RUTHU 


YALIYOMO 


Elimeleki na familia yake wahamia Moabu (1, 2) 
Naomi, Orpa, na Ruthu wafiwa na waume zao (3-6) 


Ruthu aonyesha ushikamanifu kwa Naomi na kwa Mungu wa 
Naomi (7-17) 


Naomi arudi Bethlehemu pamoja na Ruthu (18-22) 


Ruthu aokota masuke ya nafaka katika shamba la Boazi (1-3) 
Ruthu na Boazi wakutana (4-16) 


Ruthu amweleza Naomi kuhusu fadhili za Boazi (17-23) 


Naomi ampa Ruthu maagizo (1-4) 
Ruthu na Boazi kwenye uwanja wa kupuria nafaka (5-15) 
Ruthu arudi kwa Naomi (16-18) 
4 
Boazi awa mkombozi (1-12) 


Boazi na Ruthu wamzaa Obedi (13-17) 


Ukoo wa Daudi (18-22) 


Ruthu 1:1-22 


RU THU 


1 Basi katika siku ambazo waamuzi walikuwa wakitekeleza 


hukumu,” kulikuwa na njaa kali nchini; na mwanamume fulani 
akatoka Bethlehemu huko Yuda akahamia katika mashamba ya” 
Moabu akiwa mgeni, yeye, pamoja na mke wake, na watoto wake 
wawili wa kiume. 2 Mwanamume huyo aliitwa Elimeleki,* na mke 
wake aliitwa Naomi,” na watoto wake wawili waliitwa Maloni* na 
Kilioni.” Walikuwa Waefrathi kutoka Bethlehemu nchini Yuda. 
Wakafika katika mashamba ya Moabu na kuishi huko. 


3 Baada ya muda, Elimeleki mume wa Naomi akafa, naye akabaki 
na wanawe wawili. $ Baadaye wana hao wakaoa wanawake 
Wamoabu; mmoja aliitwa Orpa, na mwingine aliitwa Ruthu. Waliishi 
huko kwa miaka kumi hivi. 5 Kisha wana hao wawili, Maloni na 
Kilioni wakafa pia, Naomi akabaki bila watoto wake wawili na bila 
mume wake. $ Akaanza safari kutoka katika mashamba ya Moabu 
pamoja na binti wakwe zake, kwa maana akiwa Moabu alisikia 
kwamba Yehova alikuwa amewaelekezea uangalifu watu Wake kwa 
kuwapa chakula.” 


7 Akaondoka mahali alipokuwa akiishi pamoja na binti wakwe zake 
wawili. Walipokuwa wakitembea njiani kurudi katika nchi ya Yuda, 

8 Naomi akawaambia: “Nendeni, rudini kila mmoja wenu nyumbani 
kwa mama yake. Yehova na awatendee kwa upendo mshikamanifu, 
kama tu mlivyowatendea waume zenu ambao wamekufa na kama 
mlivyonitendea mimi. 9 Yehova na awabariki” ili kila mmoja wenu 
apate usalama” katika nyumba ya mume wake.” Kisha akawabusu, 


nao wakalia kwa sauti kubwa. 10 Wakamwambia tena na tena: 
“Hapana, tutaenda nawe kwa watu wako.” 11 Lakini Naomi 
akawaambia: “Rudini binti zangu. Kwa nini mnifuate? Je, ninaweza 
tena kuzaa watoto ambao watakuwa waume zenu? 12 Rudini, binti 
zangu. Nendeni, kwa maana nimezeeka sana siwezi kuolewa tena. 
Hata kama ningetumaini kupata mume usiku wa leo na kuzaa watoto 
pia, 13 je, mngeendelea kuwangojea ili wakue? Je, mngekataa 
kuolewa tena mkiwasubiri? Hapana, binti zangu, nina uchungu 
mwingi kwa ajili yenu, kwa sababu mkono wa Yehova umegeuka 
dhidi yangu.” 


14 Wakalia tena kwa sauti kubwa, kisha Orpa akambusu mama 
mkwe wake na kwenda zake. Lakini Ruthu akashikamana naye. 

15 Kwa hiyo Naomi akamwambia: “Tazama! Dada mkwe mwenzako 
mjane amerudi kwa watu wake na kwa miungu yake. Rudi pamoja 
na dada mkwe mwenzako.” 


16 Lakini Ruthu akasema: “Usinisihi nikuache, nirudi na kuacha 
kukufuata; kwa maana mahali utakapoenda nitaenda, na mahali 
utakapolala usiku hapo ndipo nitakapolala pia. Watu wako watakuwa 
watu wangu, na Mungu wako atakuwa Mungu wangu. 17 Mahali 
utakapokufa nitafia hapo, na hapo ndipo nitakapozikwa. Yehova na 
aniadhibu, tena vikali, ikiwa kitu chochote kitanitenganisha nawe 
isipokuwa kifo.” 


18 Naomi alipoona kwamba Ruthu anasisitiza kwenda naye, 
hakuendelea kumsihi asimfuate. 19 Wote wawili wakaendelea na 
safari mpaka walipofika Bethlehemu. Mara tu walipofika Bethlehemu, 
jiji lote likasisimka kwa sababu yao, na wanawake wakaulizana: “Je, 
huyu ni Naomi?” 20 Naye aliwaambia: “Msiniite Naomi.” Niiteni 


Mara,” kwa maana Mweza-Yote amefanya maisha yawe machungu 
sana kwangu. 21 Mikono yangu ilikuwa imejaa nilipoenda, lakini 
Yehova amenifanya nirudi mikono mitupu. Kwa nini mniite Naomi, 
wakati Yehova ndiye aliyenipinga na Mweza-Yote ndiye aliyeniletea 
msiba?” 


22 Hivyo ndivyo Naomi alivyorudi kutoka katika mashamba ya 
Moabu pamoja na Ruthu, binti mkwe wake Mmoabu. Walifika 
Bethlehemu mwanzoni mwa mavuno ya shayiri. 


^ Rut. 1:1 Tnn., “wakihukumu.” 

^ Rut. 1:1 Au “eneo la.” 

^ Rut. 1:2 Maana yake “Mungu Wangu Ni Mfalme.” 
^ Rut. 1:2 Maana yake “Uzuri Wangu.” 


^ Rut. 1:2 Labda linatokana na neno la Kiebrania linalomaanisha 
“kuwa dhaifu; kuwa mgonjwa.” 


^ Rut. 1:2 Maana yake “Anayeshindwa; Anayefikia Mwisho.” 
^ Rut. 1:6 Tnn., “mkate.” 

^ Rut. 1:9 Tnn., “awape zawadi.” 

^ Rut. 1:9 Tnn., “apate mahali pa kupumzika.” 

^ Rut. 1:20 Maana yake “Uzuri Wangu.” 


^ Rut. 1:20 Maana yake “Uchungu.” 


Ruthu 2:1-23 


2 Basi Naomi alikuwa na mtu wa ukoo wa Elimeleki, mume wake; 
mtu huyo aliitwa Boazi na alikuwa tajiri sana. 


2 Ruthu Mmoabu akamwambia Naomi: “Tafadhali, niruhusu niende 
mashambani nikaokote masalio ya masuke ya nafaka nyuma ya 
yeyote yule atakayeniruhusu.” Basi Naomi akamwambia: “Nenda, 
binti yangu.” 3 Basi akaenda na kuanza kuokota masalio 
mashambani nyuma ya wavunaji. Bila kutarajia akajikuta katika 
shamba la Boazi, aliyekuwa wa ukoo wa Elimeleki. 4 Ndipo Boazi 
akaja kutoka Bethlehemu na kuwaambia wavunaji: “Yehova na awe 
pamoja nanyi.” Nao wakajibu: “Yehova na akubariki.” 


> Kisha Boazi akamuuliza kijana aliyekuwa msimamizi wa wavunaji: 
“Msichana huyu ni wa nani?” 6 Kijana aliyekuwa msimamizi wa 
wavunaji akamjibu: “Msichana huyu ni Mmoabu, aliyerudi na Naomi 
kutoka katika mashamba ya Moabu. 7 Aliniuliza, ‘Tafadhali, 
ninaweza kuokota na kukusanya masuke?” ya nafaka yaliyoachwa na 
wavunaji?' Amekuwa akifanya kazi tangu alipokuja asubuhi, ni sasa 
tu ameketi kibandani ili kupumzika kidogo.” 


8 Kisha Boazi akamwambia Ruthu: “Sikiliza, binti yangu. Usiende 
kuokota masalio katika shamba lingine, wala usiende mahali 
pengine popote; uwe karibu na wafanyakazi wangu wasichana. 

9 Angalia shamba wanalovuna, nawe uwafuate. Nimewaamuru wale 
vijana wa kiume wasikuguse.” Ukihisi kiu, nenda kwenye mitungi ya 
maji ukanywe maji yaliyotekwa na hao vijana.” 


10 Ndipo Ruthu akapiga magoti na kuinama mpaka chini na 
kumwambia: “Nimepataje kibali machoni pako, na kwa nini umenijali 


ilhali mimi ni mgeni?” 11 Boazi akamjibu: “Nimeambiwa mambo yote 
uliyomfanyia mama mkwe wako baada ya mume wako kufa na jinsi 
ulivyomwacha baba yako na mama yako na nchi ya watu wako wa 
ukoo ukaja kwa watu ambao hukuwajua. 12 Yehova na 
akuthawabishe kwa yale uliyofanya, na upate malipo” 

kamili kutoka kwa Yehova Mungu wa Israeli, ambaye umekuja 
kutafuta kimbilio chini ya mabawa yake.” 13 Basi Ruthu akasema: 
“Acha nipate kibali machoni pako, bwana wangu, kwa sababu 
umenifariji na kunitia moyo,” ingawa mimi hata si mmoja wa 
watumishi wako.” 


14 Wakati wa chakula, Boazi akamwambia: “Njoo hapa, ule mkate na 
kuuchovya katika siki.” Basi Ruthu akaketi kando ya wavunaji. Boazi 
akampa nafaka zilizokaangwa, akala, akashiba, na kubakiza. 

15 Aliposimama ili aokote masuke ya nafaka, Boazi akawaamuru hivi 
watumishi wake: “Mwacheni aokote masuke?” ya nafaka yaliyokatwa 
pia, msimtese. 16 Pia, hakikisheni kwamba mnachomoa masuke 
machache kutoka katika matita na kumwachia nyuma ili ayaokote, 
msimkataze.” 


17 Basi akaendelea kuokota masuke shambani mpaka jioni. 
Alipoyapura, alipata karibu efa” moja ya shayiri. 18 Halafu 

akaona nafaka aliyokuwa ameokota. Halafu Ruthu akachukua 
chakula alichokuwa amebakiza baada ya kula na kushiba, akampa. 


19 Basi mama mkwe wake akamuuliza: “Leo uliokota masuke wapi? 
Ulifanya kazi wapi? Na abarikiwe yule aliyekutendea kwa fadhili.” 
Ndipo akamwambia mama mkwe wake kuhusu mtu aliyefanya kazi 
katika shamba lake: “Nilifanya kazi katika shamba la mwanamume 


anayeitwa Boazi.” 20 Basi Naomi akamwambia binti mkwe wake: “Na 
abarikiwe na Yehova, ambaye hajawahi kamwe kukosa kuwatendea 
kwa upendo mshikamanifu walio hai na waliokufa.” Naomi 
akaendelea kusema: “Mwanamume huyo ni mtu wetu wa ukoo. Yeye 
ni kati ya watu wanaoweza kutukomboa.” 21 Ndipo Ruthu Mmoabu 
akasema: “Pia aliniambia, 'Uwe karibu na watumishi wangu mpaka 
watakapomaliza kuvuna mavuno yangu yote.” 22 Naomi 
akamwambia Ruthu binti mkwe wake: “Binti yangu, ni afadhali 
ufuatane na wafanyakazi wake wasichana, usije ukasumbuliwa 
katika shamba lingine.” 


23 Kwa hiyo akafuatana na wasichana wa Boazi na kuokota masuke 
mpaka mwisho wa mavuno ya shayiri na mavuno ya ngano. Naye 
akaendelea kuishi na mama mkwe wake. 


A Rut. 2:7 Au labda, “matita.” 

^ Rut. 2:9 Au “wasikusumbue.” 

A Rut. 2:12 Au “thawabu.” 

A Rut. 2:13 Tnn., “umezungumza na moyo wangu.” 

^ Rut. 2:15 Au labda, “matita.” 

^ Rut. 2:17 Karibu kilogramu 13. Angalia Nyongeza B14. 


^ Rut. 2:20 Au “mmojawapo wa watu wetu wa ukoo walio na haki ya 
kutukomboa.” 


Ruthu 3:1-18 


3 Basi Naomi mama mkwe wake akamwambia: “Binti yangu, je, Si 
vema nikutafutie makao” ili mambo yakuendee vyema? 2 Boazi, 
ambaye ulifanya kazi na wasichana wake, je, yeye si mtu wetu wa 
ukoo? Usiku wa leo anapepeta shayiri kwenye uwanja wa kupuria. 
3 Basi oga na ujipake mafuta yenye marashi; kisha uvae vizuri na 
kwenda kwenye uwanja wa kupuria. Hakikisha hakuoni hadi 
atakapomaliza kula na kunywa. 4 Atakapolala, angalia mahali 
ambapo atalala; kisha uende ufunue miguu yake na ulale hapo. 
Atakwambia jambo unalopaswa kufanya.” 


> Basi Ruthu akasema: “Yote unayoniambia nitafanya.” $ Kwa hiyo, 
akaenda kwenye uwanja wa kupuria na kufanya yote aliyoambiwa 
na mama mkwe wake. 7 Basi Boazi akala, akanywa, na 
kuchangamka moyoni. Kisha akaenda kulala mwisho wa rundo la 
nafaka. Kisha Ruthu akaja kimyakimya, akamfunua miguu, na kulala 
hapo. 8 Katikati ya usiku, mwanamume huyo alianza kutetemeka, 
akaketi na kumwona mwanamke amelala miguuni pake. 

9 Akamuuliza: “Wewe ni nani?” Akajibu: “Mimi ni Ruthu, kijakazi 
wako. Nifunike mimi kijakazi wako kwa vazi lako,” kwa maana wewe 
ni mkombozi.” 10 Basi Boazi akasema: “Yehova na akubariki, binti 
yangu. Wakati huu, umetenda kwa upendo mshikamanifu zaidi 
kuliko mwanzoni, kwa kuwa hukuwafuata wale vijana, matajiri au 
maskini. 11 Na sasa binti yangu, usiogope. Nitakufanyia kila jambo 
mwanamke bora. 12 Ni kweli kwamba mimi ni mkombozi, lakini kuna 
mkombozi ambaye ni mtu wa karibu zaidi wa ukoo kuliko mimi. 

13 Kaa hapa usiku wa leo, na ikiwa atakukomboa asubuhi, ni sawa! 
Na akukomboe. Lakini ikiwa hataki kukukomboa, kwa hakika kama 


Yehova anavyoishi, mimi mwenyewe nitakukomboa. Lala hapa 
mpaka asubuhi.” 


14 Basi akalala miguuni pake mpaka asubuhi, kisha akaamka kabla 
ya mapambazuko wakati ambapo ni vigumu kumtambua yeyote. 
Boazi akasema: “Isijulikane kwamba mwanamke alikuja kwenye 
uwanja wa kupuria.” 15 Naye akaendelea kusema: “Kilete kitambaa 
ulichojifunika ukitandaze.” Basi Ruthu akakitandaza, naye Boazi 
akampimia vipimo sita” vya shayiri na kumtwika, kisha Boazi 


16 Ruthu akaenda kwa mama mkwe wake, ambaye alimuuliza: 
“Mambo yaliendaje,” binti yangu?” Akamwambia yote ambayo 
mwanamume huyo alimtendea. 17 Tena akasema: “Alinipa vipimo 
hivi sita vya shayiri na kuniambia, 'Usiende kwa mama mkwe wako 
mikono mitupu.” 18 Basi Naomi akamwambia: “Kaa hapa binti 
yangu, mpaka utakapojua jinsi itakavyokuwa, kwa maana 
mwanamume huyo hatapumzika mpaka atakapotimiza jambo hilo 


leo. 


^ Rut. 3:1 Tnn., “mahali pa kumpumzika.” 
^ Rut. 3:9 Au “pindo la vazi lako.” 
^ Rut. 3:11 Tnn., “katika lango lote la watu wangu.” 


^ Rut. 3:15 Labda vipimo sita vya sea, au karibu kilogramu 20. 
Angalia Nyongeza B14. 


^ Rut. 3:16 Tnn., “Wewe ni nani?” 


Ruthu 4:1-22 


4 Sasa Boazi akapanda kwenda kwenye lango la jiji na kuketi hapo. 
Na tazama! yule mkombozi ambaye Boazi alimtaja alikuwa akipita. 
Basi Boazi akamwita: “Fulani wa fulani, njoo, keti hapa.” Akaja na 
kuketi. 2 Kisha Boazi akawaita wazee kumi wa jiji, akawaambia: 
“Ketini hapa.” Nao wakaketi. 


3 Ndipo Boazi akamwambia mkombozi huyo: “Naomi aliyerudi 
kutoka katika mashamba ya Moabu hana budi kuuza shamba la 
ndugu yetu Elimeleki. 4 Niliona nikufahamishe jambo hilo 

na kukwambia, 'Linunue mbele ya wakaaji na wazee wa watu 
wangu. Ikiwa utalikomboa, likomboe. Lakini ikiwa hutalikomboa, 
niambie ili nijue, kwa maana una haki ya kulikomboa, mimi ni wa 
pili. 
akamwambia: “Siku utakapolinunua shamba hilo kutoka kwa Naomi, 


13) 


Mtu huyo akasema: “Niko tayari kulikomboa.” 5 Kisha Boazi 


unapaswa kulinunua pia kutoka kwa Ruthu Mmoabu, mke wa 
mwanamume aliyekufa, ili kurudisha jina la mume wake aliyekufa 
katika urithi huo.” 6 Basi mkombozi huyo akasema: “Siwezi 
kulikomboa kwa maana huenda nikaharibu urithi wangu mwenyewe. 
Likomboe kwa ajili yako mwenyewe ukitumia haki yangu ya 
kukomboa, kwa sababu siwezi kulikomboa.” 


7 Ili kuhalalisha makubaliano yoyote, hii ndiyo desturi iliyofuatwa 
zamani katika Israeli kuhusu haki ya kukomboa na kubadilishana 
vitu: Mtu alipaswa kuvua kiatu chake na kumpa mwenzake, na huo 
ndio utaratibu uliofuatwa ili kuthibitisha” makubaliano katika Israeli. 
8 Kwa hiyo mkombozi huyo alivua kiatu alipomwambia Boazi, 
“Linunue liwe lako.” 9 Kisha Boazi akawaambia wazee na watu wote 
waliokuwepo: “Ninyi ni mashahidi leo kwamba ninanunua kutoka 


kwa Naomi vitu vyote vilivyokuwa vya Elimeleki na vitu vyote 
vilivyokuwa vya Kilioni na Maloni. 10 Namchukua pia Ruthu 
Mmoabu, mke wa Maloni, awe mke wangu ili kurudisha jina la 
mwanamume huyo aliyekufa katika urithi wake, ili jina la 
mwanamume huyo aliyekufa lisifutiliwe mbali kutoka kati ya ndugu 
zake na kutoka katika lango la jiji lake. Ninyi ni mashahidi leo.” 


11 Ndipo watu wote waliokuwa katika lango la jiji na wale wazee 
wakasema: “Sisi ni mashahidi! Yehova na ambariki mke anayekuja 
nyumbani mwako ili awe kama Raheli na Lea, ambao walijenga 
nyumba ya Israeli. Ufanikiwe katika Efratha na ujijengee jina zuri” 
katika Bethlehemu. 12 Nyumba yako na iwe kama nyumba ya 
Perezi, ambaye Tamari alimzalia Yuda, kupitia uzao ambao Yehova 
atakupa kutoka kwa mwanamke huyu kijana.” 


13 Basi Boazi akamwoa Ruthu. Akalala naye, na Yehova 
akamwezesha kupata mimba na kuzaa mwana. 14 Halafu wanawake 
wakamwambia Naomi: “Yehova na asifiwe, ambaye hakukuacha bila 
mkombozi leo. Jina la mwana huyo na litangazwe katika Israeli! 

15 Yeye” amekurudishia uhai wako” na atakutunza uzeeni, kwa 
sababu amezaliwa na binti mkwe wako anayekupenda na ambaye ni 
bora kwako kuliko wana saba.” 16 Naomi akamchukua mtoto huyo 
na kumbeba kifuani, naye akamtunza.” 17 Kisha wanawake majirani 
wakampa jina. Wakasema, “Naomi amezaa mwana,” nao wakamwita 
Obedi. Yeye ndiye baba ya Yese, aliyemzaa Daudi. 


18 Basi huu ndio ukoo wa” Perezi: Perezi alimzaa Hezroni; 
19 Hezroni akamzaa Ramu; Ramu akamzaa Aminadabu; 
20 Aminadabu akamzaa Nashoni; Nashoni akamzaa Salmoni; 


21 Salmoni akamzaa Boazi; Boazi akamzaa Obedi; 22 Obedi 
akamzaa Yese; na Yese akamzaa Daudi. 


A Rut. 4:7 Au “kutoa ushuhuda wa.” 
^ Rut. 4:11 Tnn., “utangaze jina.” 

^ Rut. 4:15 Yaani, mjukuu wa Naomi. 
^ Rut. 4:15 Au “nafsi yako.” 

^ Rut. 4:16 Au “akawa mlezi wake.” 


^ Rut. 4:18 Tnn., “hivi ndivyo vizazi vya.” 


1 SAMWELI 


YALIYOMO 


Elkana na wake zake (1-8) 
Hana ambaye hakuwa na mtoto asali apate mwana (9-18) 


Samweli azaliwa na kukabidhiwa kwa Yehova (19-28) 


Sala ya Hana (1-11) 
Dhambi za wana wawili wa Eli (12-26) 


Yehova aihukumu nyumba ya Eli (27-36) 


Samweli aitwa awe nabii (1-21) 

4 
Wafilisti wateka sanduku la agano (1-11) 
Eli na wanawe wafa (12-22) 

5 


Sanduku la agano katika eneo la Wafilisti (1-12) 


Dagoni aaibishwa (1-5) 


Wafilisti waletewa pigo (6-12) 


6 


Wafilisti warudisha sanduku la agano Israeli (1-21) 


Sanduku la agano laletwa Kiriath-yearimu (1) 
Samweli ahimiza hivi: ‘Mtumikieni Yehova peke yake’ (2-6) 
Ushindi wa Waisraeli kule Mispa (7-14) 


Samweli awa mwamuzi wa Israeli (15-17) 


Waisraeli wataka mfalme (1-9) 
Samweli awaonya watu (10-18) 
Yehova akubali ombi la kutaka mfalme (19-22) 


9 


Samweli akutana na Sauli (1-27) 


10 


Sauli atiwa mafuta kuwa mfalme (1-16) 


Sauli atangazwa kuwa mfalme mbele ya watu (17-27) 


11 


Sauli awashinda Waamoni (1-11) 
Sauli atangazwa tena kuwa mfalme (12-15) 
12 


Hotuba ya mwisho ya Samweli (1-25) 


‘Msifuate vitu vya ubatili (21) 
Yehova hatawaacha watu wake (22) 
13 
Sauli achagua jeshi (1-4) 
Sauli atenda kwa kimbelembele (5-9) 
Samweli amkaripia Sauli (10-14) 
Waisraeli hawakuwa na silaha (15-23) 
14 
Yonathani aenda kupigana kule Mikmashi (1-14) 
Mungu awashinda maadui wa Waisraeli (15-23) 
Sauli afanya kiapo bila kufikiria (24-46) 
Watu wala nyama pamoja na damu (32-34) 


Vita vya Sauli; familia yake (47-52) 


15 


Sauli akosa kutii kwa kumwacha hai Agagi (1-9) 


Samweli amkaripia Sauli (10-23) 


“Kutii ni bora kuliko dhabihu” (22) 
Sauli akataliwa asiendelee kuwa mfalme (24-29) 
Samweli amuua Agagi (30-35) 
16 


Samweli amtia mafuta Daudi kuwa mfalme anayefuata (1-13) 


“Yehova huona ndani ya moyo” (7) 
Sauli anyang'anywa roho ya Mungu (14-17) 
Daudi awa mpiga kinubi wa Sauli (18-23) 
17 


Daudi amshinda Goliathi (1-58) 


Goliathi awatukana Waisraeli (8-10) 
Daudi akubali kupigana na Goliathi (32-37) 
Daudi apigana kwa jina la Yehova (45-47) 
18 
Urafiki wa Daudi na Yonathani (1-4) 


Sauli ashikwa na wivu kwa sababu ya ushindi wa Daudi (5-9) 


Sauli ajaribu kumuua Daudi (10-19) 

Daudi amwoa Mikali binti ya Sauli (20-30) 
19 

Sauli aendelea kumchukia Daudi (1-13) 

Daudi amkimbia Sauli (14-24) 


20 


Yonathani awa mshikamanifu kwa Daudi (1-42) 
21 

Daudi ala mikate ya wonyesho kule Nobu (1-9) 

Daudi ajifanya mwenda wazimu kule Gathi (10-15) 
22 

Daudi akiwa Adulamu na Mispe (1-5) 

Sauli aagiza makuhani wa Nobu wauawe (6-19) 

Abiathari atoroka (20-23) 
23 

Daudi aliokoa jiji la Keila (1-12) 

Sauli amfuatia Daudi (13-15) 


Yonathani amtia nguvu Daudi (16-18) 


Daudi anusurika kukamatwa na Sauli (19-29) 


24 
Daudi amwacha hai Sauli (1-22) 


Daudi amheshimu mtiwa-mafuta wa Yehova (6) 


25 


Kifo cha Samweli (1) 
Nabali awafukuza wanaume wa Daudi (2-13) 
Abigaili atenda kwa hekima (14-35) 
‘Yehova ataufungia uhai katika mfuko wa uzima' (29) 
Yehova amuua Nabali aliyekuwa mpumbavu (36-38) 


Abigaili awa mke wa Daudi (39-44) 


26 
Daudi amwacha hai tena Sauli (1-25) 


Daudi amheshimu mtiwa-mafuta wa Yehova (11) 


27 
Wafilisti wampa Daudi Siklagi (1-12) 


28 


Sauli amtembelea mtu anayewasiliana na roho waovu kule En- 
dori (1-25) 


29 


Wafilisti hawamwamini Daudi (1-11) 


30 
Waamaleki wavamia na kuchoma moto Siklagi (1-6) 


Daudi apata nguvu kutoka kwa Mungu (6) 


Daudi awashinda Waamaleki (7-31) 


Watu waliotekwa wachukuliwa na Daudi (18, 19) 


Sheria ya Daudi kuhusu nyara (23, 24) 


31 


Kifo cha Sauli na wanawe watatu (1-13) 


1 Samweli 


= 
(e) 


1 Samweli 1:1-28 


KITABU CHA KWANZA CHA 
SAMWELI 


1 Sasa kulikuwa na mwanamume fulani kutoka Ramathaim-sofimu” 
katika eneo lenye milima la Efraimu aliyeitwa Elkana, mwana wa 
Yerohamu, mwana wa Elihu, mwana wa Tohu, mwana wa Sufu, 
Mwefraimu. 2 Alikuwa na wake wawili, mmoja aliitwa Hana na 
mwingine aliitwa Penina. Penina alikuwa na watoto, lakini Hana 
hakuwa na watoto. 3 Mwaka baada ya mwaka mwanamume huyo 
alitoka katika jiji lake na kupanda kwenda Shilo kumwabudu” na 
kumtolea dhabihu Yehova wa majeshi. Wana wawili wa Eli, Hofni na 
Finehasi, walitumikia huko wakiwa makuhani wa Yehova. 


4 Siku moja Elkana alipotoa dhabihu, alimpa Penina mke wake na 
wanawe na mabinti zake wote sehemu za dhabihu hiyo, > lakini 
akampa Hana sehemu ya pekee, kwa sababu alimpenda sana 
Hana; lakini Yehova hakuwa amempa watoto.” 6 Isitoshe, mke 
mwenzake alimdhihaki daima ili kumkasirisha kwa sababu Yehova 
hakuwa amempa watoto. 7 Hivyo ndivyo alivyofanya mwaka baada 
ya mwaka; kila mara Hana alipopanda kwenda katika nyumba ya 
Yehova, mke mwenzake alimdhihaki sana hivi kwamba alilia na 
kushindwa kula. 8 Lakini Elkana mume wake alimuuliza: “Hana, kwa 
nini unalia, na kwa nini huli chakula, na kwa nini umehuzunika sana? 
“Je, mimi si bora kwako kuliko wana kumi?” 


9 Basi siku moja Hana alisimama baada ya wao kumaliza kula na 
kunywa huko Shilo. Wakati huo, kuhani Eli alikuwa ameketi kwenye 
kiti karibu na mwimo wa mlango wa hekalu” la Yehova. 10 Hana 


alikuwa na uchungu mwingi sana,” akaanza kusali kwa Yehova na 
kulia sana. 11 Naye akaweka nadhiri hii: “Ee Yehova wa majeshi, 
ikiwa utayaona mateso yangu mimi mtumishi wako na kunikumbuka 
na usiponisahau mimi mtumishi wako, nawe unipe mtoto wa kiume, 
nitamtoa awe wa Yehova sikuzote za maisha yake, na hakuna 
wembe utakaogusa kichwa chake.” 


12 Alipokuwa akisali kwa muda mrefu mbele za Yehova, Eli alikuwa 
akiangalia kinywa chake. 13 Hana alikuwa akisali moyoni mwake, 
midomo yake tu ndiyo iliyokuwa ikitetemeka, lakini sauti yake 
haikusikika. Basi Eli akafikiri kuwa amelewa. 14 Eli akamwambia, 
“Utaendelea kuwa mlevi mpaka lini? Acha kunywa divai.” 15 Ndipo 
Hana akamwambia, “Sivyo, bwana wangu! Mimi ni mwanamke 
mwenye mkazo mkubwa sana; sijanywa divai wala kinywaji 
chochote chenye kileo, bali ninaimwaga nafsi” yangu mbele za 
Yehova. 16 Usidhani mtumishi wako ni mwanamke asiyefaa kitu, kwa 
maana muda huo wote nimekuwa nikiongea katika uchungu mwingi 
na mateso yangu.” 17 Ndipo Eli akamwambia, “Nenda kwa amani, na 
Mungu wa Israeli akupe ulichoomba.” 18 Basi Hana akamwambia, 
“Mtumishi wako na apate kibali machoni pako.” Ndipo mwanamke 
huyo akaenda zake, akala chakula, na uso wake haukuwa na huzuni 
tena. 


19 Wakaamka asubuhi na mapema na kuinama mbele za Yehova, 
kisha wakarudi nyumbani kwao kule Rama. Elkana akafanya ngono 
na Hana mke wake, na Yehova akamkumbuka.” 20 Katika muda wa 
mwaka mmoja” Hana alipata mimba, akazaa mwana na kumwita 
mwana huyo Samweli,” kwa maana alisema, “nilimwomba kutoka 
kwa Yehova.” 


21 Baada ya muda Elkana akaenda pamoja na familia yake yote 
kumtolea Yehova dhabihu ya kila mwaka na pia dhabihu yake ya 
nadhiri. 22 Lakini Hana hakwenda kwa sababu alimwambia hivi 
mume wake: “Mara tu nitakapomwachisha mvulana huyu kunyonya, 
nitampeleka mbele za Yehova, naye atabaki huko kuanzia wakati 
huo na kuendelea.” 23 Ndipo Elkana mume wake akamwambia, 
“Fanya unaloona linafaa.” Kaa nyumbani mpaka utakapomwachisha 
kunyonya. Yehova na atimize jambo ulilosema.” Basi mwanamke 
huyo akakaa nyumbani, akaendelea kumnyonyesha mwana wake 
mpaka alipomwachisha kunyonya. 


24 Mara tu alipomwachisha kunyonya, alimpeleka Shilo pamoja na 
ng'ombe dume wa miaka mitatu, efa” moja ya unga, na mtungi 
mkubwa wa divai, naye pamoja na mvulana huyo wakafika katika 
nyumba ya Yehova huko Shilo. 25 Kisha wakamchinja huyo ng'ombe 
dume na kumpeleka mvulana huyo kwa Eli. 26 Ndipo Hana 
akasema, “Niwie radhi, bwana wangu! Kwa hakika kama 
unavyoishi,” bwana wangu, mimi ndiye yule mwanamke aliyekuwa 
amesimama pamoja nawe mahali hapa ili kusali kwa Yehova. 

27 Nilisali nipate mvulana huyu, naye Yehova akanipa nilichoomba. 
28 Sasa nami pia, ninamkabidhi Yehova mvulana huyu. Siku zake 
zote, amekabidhiwa kwa Yehova.” 


Naye” akainama chini mbele za Yehova. 


^ 1 Sam. 1:1 Au “kutoka Rama, Msufu.” 
A 1 Sam. 1:3 Au “kumwinamia.” 


^1 Sam. 1:5 Tnn., “alikuwa amefunga tumbo lake la uzazi.” 


^ 1 Sam. 1:8 Au “na kwa nini moyo wako unahisi vibaya?” 
^1 Sam. 1:9 Yaani, hema la ibada. 

^ 1 Sam. 1:10 Au “uchungu nafsini.” 

^1 Sam. 1:15 Au “mwanamke aliyefadhaika sana rohoni.” 
^ 1 Sam. 1:15 Angalia Kamusi. 

^ 1 Sam. 1:19 Au “akamwelekezea fikira.” 

^ 1 Sam. 1:20 Au labda, “Wakati unaofaa ulipofika.” 

^ 1 Sam. 1:20 Maana yake “Jina la Mungu.” 

^1 Sam. 1:23 Tnn., “lililo jema machoni pako.” 


^1 Sam. 1:24 Efa ilikuwa sawa na lita 22 au kilogramu 13 hivi. 
Angalia Nyongeza B14. 


^1 Sam. 1:26 Au “Kwa uhai wa nafsi yako.” 


^ 1 Sam. 1:28 Inaonekana ni Elkana. 


1 Samweli 2:1-36 

2 Kisha Hana akasema hivi katika sala: 

“Moyo wangu unashangilia katika Yehova; 

Pembe yangu imekwezwa?” na Yehova. 

Kinywa changu kimefunguliwa wazi dhidi ya maadui wangu, 
Kwa maana ninashangilia kwa sababu ya matendo yako ya wokovu. 
2 Hakuna aliye mtakatifu kama Yehova, 

Hakuna mwingine isipokuwa wewe, 

Na hakuna mwamba kama Mungu wetu. 

3 Msiendelee kuzungumza kwa kiburi; 

Neno lolote la majivuno lisitoke vinywani mwenu, 

Kwa maana Yehova ni Mungu wa ujuzi, 

Naye hupima matendo kwa njia ya haki. 

4 Pinde za mashujaa huvunjwavunjwa, 

Lakini wale wanaojikwaa hutiwa nguvu. 

> Walioshiba lazima waajiriwe ili wapate mkate, 

Lakini wenye njaa hawana njaa tena. 

Aliye tasa amezaa watoto saba, 


Lakini mwanamke aliyekuwa na wana wengi ameachwa mpweke.” 


6 Yehova huua, naye huhifadhi uhai;” 

Hushusha Kaburini,” naye hufufua. 

7 Yehova humfanya mtu awe maskini, naye hutajirisha; 
Hushusha, naye hukweza. 

8 Humwinua mtu wa hali ya chini kutoka mavumbini; 
Humwinua maskini kutoka katika rundo la majivu,” 

Ili awafanye wakae pamoja na wakuu, 

Na kuwapa kiti cha heshima. 

Nguzo za dunia ni za Yehova, 

Naye huweka nchi inayozaa juu yake. 

9 Hulinda hatua za washikamanifu wake; 

Lakini waovu watanyamazishwa gizani, 

Kwa maana mwanadamu hashindi kwa nguvu. 

10 Yehova atawavunjavunja wale wanaopigana naye;” 
Atanguruma dhidi yao kutoka mbinguni. 

Yehova atahukumu mpaka miisho ya dunia, 

Atampa nguvu mfalme wake, 

Na kuikweza pembe ya” mtiwa-mafuta wake.” 


11 Basi Elkana akaenda nyumbani kwake Rama, lakini yule mvulana 
akawa mhudumu wa” Yehova chini ya uangalizi wa kuhani Eli. 


12 Sasa wana wa Eli walikuwa watu waovu; hawakumheshimu 
Yehova. 13 Hivi ndivyo walivyofanya kuhusu vitu vilivyoletwa na watu 
ambavyo vilikuwa haki ya makuhani: Kila mara mtu yeyote 
alipokuwa akitoa dhabihu, mtumishi wa kuhani alikuja na uma wenye 
meno matatu mkononi mwake nyama ilipokuwa ikichemka, 14 naye 
aliutia kwa nguvu ndani ya beseni, chungu cha kupikia chenye 
mikono miwili, sufuria kubwa, au chungu cha kupikia chenye mkono 
mmoja. Nyama yoyote iliyoinuliwa na uma huo, ilichukuliwa na 
kuhani. Hivyo ndivyo walivyokuwa wakiwatendea Waisraeli wote 
waliokuja Shilo. 15 Pia, hata kabla ya mtu anayetoa dhabihu 
kuyafanya mafuta yafuke moshi, mtumishi wa kuhani alikuwa akija 
na kumwambia, “Mpe kuhani nyama akachome. Hatachukua nyama 
iliyochemshwa kutoka kwako, atachukua nyama mbichi tu.” 16 Mtu 
huyo alipomwambia, “Acha kwanza wahakikishe kwamba mafuta 


NK 


yamefuka moshi, kisha ujichukulie chochote upendacho,”* alisema: 
“Hapana, nipe sasa hivi; la sivyo, nitaichukua kwa nguvu!” 17 Kwa 
hiyo dhambi ya watumishi hao ikawa kubwa sana mbele za Yehova, 


kwa maana watu hao hawakuheshimu dhabihu ya Yehova. 


18 Basi Samweli alikuwa akihudumu mbele za Yehova, akiwa 
amevaa” efodi ya kitani, ingawa alikuwa mvulana tu. 19 Pia, mama 
yake alikuwa akimshonea joho dogo lisilo na mikono na kumletea 
mwaka baada ya mwaka alipokuja na mume wake kutoa dhabihu ya 
kila mwaka. 20 Eli akambariki Elkana na mke wake akisema, 
“Yehova na akupe mtoto kutoka kwa mke huyu ili achukue nafasi ya 
yule aliyekabidhiwa kwa Yehova.” Kisha wakarudi nyumbani. 

21 Yehova akamkazia uangalifu Hana, ili aweze kupata mimba; basi 
akazaa wana watatu zaidi na mabinti wawili. Naye mvulana Samweli 
akaendelea kukua mbele za Yehova. 


22 Sasa Eli alikuwa amezeeka sana, lakini alikuwa amesikia mambo 
yote ambayo wanawe walikuwa wakiwatendea Waisraeli wote na 
jinsi walivyokuwa wakilala na wanawake waliotumikia kwenye 
mlango wa hema la mkutano. 23 Alikuwa akiwaambia hivi: “Kwa nini 
mnaendelea kufanya mambo ya aina hii? Kwa maana mambo 
ninayosikia kuwahusu kutoka kwa watu wote ni mabaya. 24 Msifanye 
hivyo wanangu, kwa sababu habari ninazosikia zikienea miongoni 
mwa watu wa Yehova si nzuri. 25 Mwanadamu akimtendea dhambi 
mwanadamu mwenzake, mtu fulani anaweza kumsihi Yehova kwa 
niaba yake;* lakini mwanadamu akimtendea dhambi Yehova, ni nani 
anayeweza kusali kwa ajili yake?” Lakini walikataa kumsikiliza baba 
yao, kwa sababu Yehova alikuwa ameazimia kuwaua. 26 Lakini 
mvulana Samweli aliendelea kukua na kupendwa na Yehova na pia 
wanadamu. 


27 Mtu wa Mungu alimjia Eli na kumwambia, “Yehova anasema hivi: 
'Je, sikujitambulisha waziwazi kwa watu wa nyumba ya baba yako 
walipokuwa Misri wakiwa watumwa wa nyumba ya Farao? 28 Naye 
alichaguliwa kutoka katika makabila yote ya Israeli ili anitumikie 
akiwa kuhani wangu na kupanda juu ya madhabahu yangu kutoa 
dhabihu, kufukiza uvumba,” na kuvaa efodi mbele zangu; nami 
niliwapa watu wa nyumba ya babu yako dhabihu zote zinazochomwa 
kwa moto zilizotolewa na Waisraeli.” 29 Kwa nini ninyi wanaume 
mnadharauž dhabihu yangu na toleo langu ambalo nimeamuru 
katika makao yangu? Kwa nini unaendelea kuwaheshimu wana 
wako kuliko mimi kwa kujinenepesha kwa sehemu bora za kila 
dhabihu inayotolewa na watu wangu Waisraeli? 


30 “Ndiyo sababu Yehova Mungu wa Israeli anasema hivi: “Hakika 
nilisema kwamba nyumba yako na nyumba ya babu yako itatembea 


mbele zangu daima.” Lakini sasa Yehova anatangaza hivi: “Ni jambo 
nisiloweza kamwe kuwazia, kwa sababu wale wanaoniheshimu 
nitawaheshimu, lakini wale wanaonidharau watadharauliwa.” 

31 Tazama! Siku zinakuja nitakapokata nguvu zako na za” nyumba 
ya baba yako, hivi kwamba hakuna mwanamume yeyote wa nyumba 
yako atakayeishi na kuzeeka. 32 Nawe utamwona adui katika makao 
yangu miongoni mwa mambo yote mema wanayofanyiwa Waisraeli, 
na kamwe hakutakuwa tena na mzee katika nyumba yako. 

33 Mwanamume wako ambaye nitamwacha aendelee kutumikia 
kwenye madhabahu yangu atayadhoofisha macho yako na 
kukuletea huzuni, lakini idadi kubwa ya watu wa nyumba yako 
itauawa kwa upanga. 34 Na mambo yatakayowapata wana wako 
wawili, Hofni na Finehasi, yatakuwa ishara kwako: Wote wawili 
watakufa siku ileile. 35 Kisha nitajiinulia kuhani mwaminifu. Atatenda 
kulingana na mapenzi ya moyo wangu;” nami nitamjengea nyumba 
ya kudumu, naye atatembea mbele ya mtiwa-mafuta wangu daima. 
36 Mtu yeyote atakayebaki katika nyumba yako atakuja na 
kumwinamia ili alipwe pesa na kupata mkate, naye atasema: 
“Tafadhali, niweke katika nafasi yoyote ya ukuhani ili nile kipande 


3333) 


cha mkate. 


^ 1 Sam. 2:1 Au “Nguvu zangu zimekwezwa.” Angalia Kamusi. 
^ 1 Sam. 2:5 Tnn., “amedhoofika.” 

^ 1 Sam. 2:6 Au “huhuisha.” 

^ 1 Sam. 2:6 Au “Sheoli.” Angalia Kamusi. 


^ 1 Sam. 2:8 Au labda, “jaa la takataka; jalalani.” 


^ 1 Sam. 2:10 Au labda, “Wale wanaoshindana na Yehova 
wataogopeshwa.” 


^ 1 Sam. 2:10 Au “nguvu za.” Angalia Kamusi. 

^ 1 Sam. 2:11 Au “alikuwa akimtumikia.” 

^ 1 Sam. 2:16 Au “ambacho nafsi yako inatamani.” 

^ 1 Sam. 2:18 Tnn., “amefungwa.” 

^ 1 Sam. 2:25 Au labda, “Mungu atakuwa mpatanishi wake.” 

^ 1 Sam. 2:28 Au labda, “kufanya moshi wa dhabihu upae juu.” 
^ 1 Sam. 2:28 Tnn., “wana wa Israeli.” 

^ 1 Sam. 2:29 Tnn., “mnapiga teke.” 

^ 1 Sam. 2:31 Tnn., “mkono wenu na wa.” 


^ 1 Sam. 2:35 Au “kilicho katika moyo wangu na nafsi yangu.” 


1 Samweli 3:1-21 


3 Wakati huo, mvulana Samweli alikuwa akimhudumia Yehova chini 
ya uangalizi wa Eli, lakini neno la Yehova lilikuwa haba siku hizo; 
maono hayakuwa mengi. 


2 Siku moja Eli alikuwa amelala mahali alipozoea kulala, na macho 
yake yalikuwa yamedhoofika; hangeweza kuona. 3 Taa ya Mungu 
haikuwa imezimwa, na Samweli alikuwa amelala katika hekalu” la 
Yehova, mahali ambapo Sanduku la Mungu lilikuwa. 4 Kisha Yehova 
akamwita Samweli. Samweli akajibu: “Mimi hapa.” > Akakimbia kwa 
Eli na kusema, “Nimekuja, kwa kuwa umeniita.” Lakini Eli akasema: 
“Sikukuita. Rudi ukalale.” Basi akaenda kulala. $ Yehova akaita tena: 
“Samweli!” Basi Samweli akaamka na kwenda kwa Eli, 
akamwambia: “Nimekuja, kwa kuwa umeniita.” Lakini Eli 
akamwambia: “Sikukuita, mwanangu. Rudi ukalale.” 7 (Wakati huo 
Samweli alikuwa bado hajamjua Yehova, na neno la Yehova lilikuwa 
bado halijafunuliwa kwake.) 8 Yehova akaita tena mara ya tatu: 
“Samweli!” Basi akaamka, akaenda kwa Eli na kumwambia: 
“Nimekuja, kwa kuwa umeniita.” 


Ndipo Eli akatambua kwamba ni Yehova aliyekuwa akimwita 
mvulana huyo. 9 Kwa hiyo Eli akamwambia Samweli: “Rudi ukalale, 
na akikuita, mwambie, 'Sema, Yehova, kwa maana mtumishi wako 


anasikiliza.” Basi Samweli akaenda na kulala mahali alipokuwa 
akilala. 


10 Yehova akaja na kusimama mahali hapo, akaita kama alivyofanya 
awali: “Samweli, Samweli!” Ndipo Samweli akajibu: “Sema, kwa 
maana mtumishi wako anasikiliza.” 11 Yehova akamwambia 
Samweli: “Tazama! Ninafanya jambo fulani katika Israeli ambalo 


litawasha masikio yote mawili ya mtu yeyote atakayelisikia. 

12 Siku hiyo nitamtendea Eli mambo yote niliyosema kuhusu 
nyumba yake, kuanzia mwanzo mpaka mwisho. 13 Ni lazima 
umwambie kwamba ninailetea nyumba yake hukumu ya kudumu 
kwa sababu ya dhambi ambayo anaijua, kwa maana wanawe 
wanamtukana Mungu, lakini hajawakemea. 14 Ndiyo sababu 
nimeiapia nyumba ya Eli kwamba dhambi ya nyumba ya Eli 
haitafunikwa kamwe kwa dhabihu au kwa matoleo.” 


15 Samweli akaendelea kulala mpaka asubuhi; kisha akafungua 
milango ya nyumba ya Yehova. Samweli akaogopa 

kumwambia Eli maono hayo. 16 Lakini Eli akaagiza Samweli aitwe, 
akamwambia: “Samweli, mwanangu!” Naye akasema: “Naam.” 

17 Eli akamuuliza, “Alikupa ujumbe gani? Tafadhali, usinifiche. 
Mungu na akuadhibu, tena vikali, ukinificha neno hata moja kati ya 
maneno yote ambayo alikwambia.” 18 Basi Samweli akamwambia 
kila jambo, wala hakumficha lolote. Eli akasema: “Ni Yehova. Na 
afanye yaliyo mema machoni pake.” 


19 Samweli akaendelea kukua, na Yehova mwenyewe alikuwa 
pamoja naye na hakuruhusu neno lolote kati ya maneno yake yote 
likose kutimia.” 20 Waisraeli wote kuanzia Dani mpaka Beer-sheba 
wakapata habari kwamba Samweli alikuwa amewekwa rasmi kuwa 
nabii wa Yehova. 21 Na Yehova akaendelea kutokea huko Shilo, kwa 
kuwa Yehova alijidhihirisha kwa Samweli huko Shilo kwa neno lake 
Yehova. 


A 1 Sam. 3:3 Yaani, hema la ibada. 


^ 1 Sam. 3:19 Tnn., “lianguke ardhini.” 


1 Samweli 4:1- 22 
4 Na neno la Samweli likawafikia Waisraeli wote. 


Kisha Waisraeli wakaenda kupigana na Wafilisti; wakapiga kambi 
kando ya Ebenezeri, na Wafilisti walikuwa wamepiga kambi Afeki. 

2 Wafilisti wakajipanga kivita ili kupigana na Waisraeli, lakini mambo 
yakawaendea vibaya Waisraeli vitani, nao wakashindwa na Wafilisti, 
ambao waliwaua wanaume wapatao 4,000 kwenye uwanja wa vita. 
3 Watu waliporudi kambini, wazee wa Israeli wakasema hivi: “Kwa 
nini Yehova ameruhusu tushindwe leo na Wafilisti?” Na tujichukulie 
sanduku la agano la Yehova kutoka Shilo, twende nalo ili lituokoe 
kutoka mikononi mwa maadui wetu.” 4 Basi watu wakawatuma 
wanaume kwenda Shilo, nao wakachukua kutoka huko sanduku la 
agano la Yehova wa majeshi, anayeketi akiwa mfalme juu ya” 
makerubi. Na wana wawili wa Eli, yaani, Hofni na Finehasi, walikuwa 
huko pia pamoja na sanduku la agano la Mungu wa kweli. 


5 Mara tu sanduku la agano la Yehova lilipofika kambini, Waisraeli 
wote wakaanza kupiga kelele kwa sauti kubwa, hivi kwamba dunia 
ikatikisika. 6 Wafilisti waliposikia kelele hizo, wakasema: “Kwa nini 
kuna kelele nyingi sana katika kambi ya Waebrania?” Hatimaye 
wakapata habari kwamba Sanduku la Yehova lilikuwa limeletwa 
kambini. 7 Wafilisti wakaogopa, kwa sababu walisema: “Mungu 
amekuja kambini!” Basi wakasema: “Ole wetu, kwa maana jambo 
kama hili halijawahi kamwe kutokea! 8 Ole wetu! Ni nani 
atakayetuokoa kutoka katika mkono wa Mungu huyu mkuu? Huyu 
ndiye Mungu aliyewachinja Wamisri kwa kila aina ya mapigo nyikani. 
9 Iweni jasiri na kutenda kama wanaume, enyi Wafilisti, ili 
msiwatumikie Waebrania kama walivyowatumikia ninyi. Tendeni 


kama wanaume, mkapigane!” 10 Basi Wafilisti wakapigana nao, na 
Waisraeli wakashindwa, na kila mmoja wao akakimbilia katika hema 
lake. Yalikuwa mauaji makubwa sana; wanajeshi 30,000 wa Israeli 
wanaotembea kwa miguu waliuawa. 11 Isitoshe, Sanduku la Mungu 
lilitekwa, na wana wawili wa Eli, Hofni na Finehasi, wakafa. 


12 Mtu fulani Mbenjamini akakimbia kutoka katika uwanja wa vita, 
akafika Shilo siku hiyo akiwa amevaa nguo zilizoraruka na akiwa na 
mavumbi kichwani. 13 Mtu huyo alipofika, Eli alikuwa ameketi 
kwenye kiti kando ya barabara akitazama barabarani, kwa kuwa 
moyo wake ulikuwa ukitetemeka kwa sababu ya Sanduku la Mungu 
likaanza kulia kwa sauti kubwa. 14 Eli aliposikia vilio hivyo, akauliza: 
“Kelele hizo za machafuko ni za nini?” Mtu huyohuyo akafika haraka 
na kumwambia Eli habari hizo. 15 (Wakati huo Eli alikuwa na umri 
wa miaka 98, naye alikodoa macho yake mbele, lakini hakuweza 
kuona.) 16 Kisha mtu huyo akamwambia Eli: “Ni mimi niliyetoka 
katika uwanja wa vita! Nimekimbia kutoka katika uwanja wa vita leo 
hii.” Basi akamuuliza: “Mwanangu, ilikuwaje?” 17 Basi mtu huyo 
aliyeleta habari akasimulia hivi: “Waisraeli wamewakimbia Wafilisti, 
na watu wameshindwa vibaya sana; pia, wana wako wawili, Hofni na 
Finehasi, wamekufa, na Sanduku la Mungu wa kweli limetekwa.” 


18 Mara tu alipotaja Sanduku la Mungu wa kweli, Eli akaanguka 
nyuma kutoka kwenye kiti chake kando ya lango, na shingo yake 
ikavunjika naye akafa, kwa sababu alikuwa amezeeka na alikuwa 
mzito. Alikuwa mwamuzi wa Israeli kwa miaka 40. 19 Binti mkwe 
wake, yaani, mke wa Finehasi, alikuwa mjamzito naye alikuwa 
karibu kuzaa. Aliposikia kwamba Sanduku la Mungu wa kweli 
limetekwa na kwamba baba mkwe wake na mume wake wamekufa, 


akainama na kwa ghafla akapata uchungu wa kuzaa, kisha akazaa. 
20 Alipokuwa akifa, wanawake waliokuwa wamesimama kando yake 
wakasema: “Usiogope, kwa maana umezaa mwana.” Hakujibu wala 
kukazia fikira jambo hilo.” 21 Lakini alimwita mvulana huyo Ikabodi,* 
akisema: “Utukufu umeondoka Israeli na kwenda uhamishoni,” 
alisema hivyo kwa sababu Sanduku la Mungu wa kweli lilitekwa na 
kwa sababu ya mambo yaliyompata baba mkwe wake na mume 
wake. 22 Basi akasema: “Utukufu umeondoka Israeli na kwenda 
uhamishoni, kwa sababu Sanduku la Mungu wa kweli limetekwa.” 


^ 1 Sam. 4:3 Tnn., “Kwa nini Yehova ametushinda leo kwa 
kuwatumia Wafilisti?” 


A1Sam. 4:4 Au labda, “katikati ya.” 
^ 1 Sam. 4:20 Au “wala kutia moyoni jambo hilo.” 


^1 Sam. 4:21 Maana yake “Utukufu uko Wapi?” 


1 Samweli 5:1-12 


5 Wafilisti walipoliteka Sanduku la Mungu wa kweli walilibeba kutoka 
Ebenezeri mpaka Ashdodi. 2 Wafilisti wakalichukua Sanduku la 
Mungu wa kweli, wakaliingiza ndani ya nyumba ya” Dagoni na 
kuliweka kando ya Dagoni. 3 Siku iliyofuata Waashdodi walipoamka 
asubuhi na mapema, walimkuta Dagoni ameanguka kifudifudi mbele 
ya Sanduku la Yehova. Basi wakamchukua Dagoni na kumrudisha 
mahali pake. 4 Walipoamka asubuhi na mapema siku iliyofuata, 
walimkuta Dagoni ameanguka kifudifudi mbele ya Sanduku la 
Yehova. Kichwa cha Dagoni na vitanga vya mikono yake miwili 
vilikuwa vimekatwa, navyo vilikuwa chini kwenye kizingiti. Ni sehemu 
tu yenye umbo la samaki ndiyo iliyobaki.” 5 Ndiyo sababu mpaka leo 
hii, makuhani wa Dagoni na wote wanaoingia katika nyumba ya 
Dagoni hawakanyagi kizingiti cha Dagoni kule Ashdodi. 


6 Mkono wa Yehova uliwaadhibu vikali” Waashdodi, naye 
akawaangamiza kwa kuleta bawasiri” huko Ashdodi na katika 
maeneo yake. 7 Watu wa Ashdodi walipoona mambo yaliyokuwa 
yakitukia wakasema: “Msiruhusu Sanduku la Mungu wa Israeli likae 
pamoja nasi, kwa sababu mkono wake umetuadhibu vikali sisi 
pamoja na mungu wetu Dagoni.” 8 Basi wakatuma ujumbe na 
kuwakusanya watawala wote wa Wafilisti na kuwauliza: “Tulifanyie 
nini Sanduku la Mungu wa Israeli?” Wakajibu: “Acheni Sanduku la 
Mungu wa Israeli lihamishiwe kule Gathi.” Basi wakalihamishia huko 
Sanduku la Mungu wa Israeli. 


9 Baada ya kulihamishia huko, mkono wa Yehova ukaja dhidi ya jiji 
hilo, na kusababisha hofu kubwa. Akawapiga wanaume wa jiji hilo, 
kuanzia mdogo mpaka mkubwa, wakatokwa na majipu ya bawasiri. 


10 Basi wakalipeleka Sanduku la Mungu wa kweli kule Ekroni, lakini 
mara tu Sanduku la Mungu wa kweli lilipofika Ekroni, Waekroni 
wakaanza kulia kwa sauti wakisema: “Wametuletea Sanduku la 
Mungu wa Israeli ili watuue sisi pamoja na watu wetu!” 11 Kwa hiyo 
wakatuma ujumbe na kuwakusanya watawala wote wa Wafilisti na 
kuwaambia: “Liondoeni hapa Sanduku la Mungu wa Israeli; 
lirudisheni mahali pake ili sisi pamoja na watu wetu tusiuawe.” Kwa 
maana hofu ya kifo ilikuwa imeenea katika jiji lote; mkono wa Mungu 
wa kweli ulikuwa umewaadhibu vikali sana watu wa jiji hilo, 12 na 
watu ambao hawakufa walikuwa wamepigwa na bawasiri. Na kilio 
cha jiji hilo cha kuomba msaada kikapanda mpaka mbinguni. 


A1 Sam. 5:2 Au “hekalu la.” 
A1 Sam. 5:4 Tnn., “Ni Dagoni tu aliyebaki.” 
^ 1 Sam. 5:6 Tnn., “ulikuwa mzito dhidi ya.” 


^ 1 Sam. 5:6 Au “ugonjwa wa puru.” 


1 Samweli 6:1-21 


6 Sanduku la Yehova lilikaa katika eneo la Wafilisti kwa miezi saba. 
2 Wafilisti wakawaita makuhani na wabashiri, wakawauliza: 
“Tulifanyie nini Sanduku la Yehova? Tuambieni jinsi tunavyopaswa 
kulirudisha mahali pake.” 3 Wakajibu: “Mkilirudisha sanduku la 
agano la Yehova, Mungu wa Israeli, msilirudishe bila dhabihu. Kwa 
vyovyote vile mnapaswa kumrudishia pamoja na dhabihu ya hatia. 
Ndipo tu mtakapoponywa, nanyi mtajulishwa kwa nini mkono wake 
unaendelea kuwaadhibu.” 4 Basi wakauliza: “Tunapaswa 
kumpelekea dhabihu gani ya hatia?” Wakasema: “Kulingana na idadi 
ya watawala wa Wafilisti, pelekeni bawasiri tano za dhahabu na 
panya watano wa dhahabu, kwa maana kila mmoja wenu pamoja na 
watawala wenu wamepatwa na pigo lilelile. 5 Mnapaswa 
kutengeneza sanamu za bawasiri zenu na sanamu za panya wenu 
wanaoiharibu nchi, nanyi mnapaswa kumheshimu Mungu wa Israeli. 
Labda atapunguza adhabu ya mkono wake dhidi yenu na dhidi ya 
mungu wenu na nchi yenu. $ Kwa nini mfanye mioyo yenu iwe 
migumu kama Wamisri na Farao walivyofanya mioyo yao kuwa 
migumu? Alipowaadhibu vikali, walilazimika kuwaruhusu Waisraeli 
waende zao, nao wakaondoka. 7 Sasa tayarisheni gari jipya la 
kukokotwa na ng'ombe wawili wanaonyonyesha ambao hawajawahi 
kamwe kufungwa nira. Kisha muwafunge ng'ombe hao kwenye gari 
hilo, lakini muwarudishe ndama wao nyumbani ili wasiwafuate. 

8 Chukueni Sanduku la Yehova na kuliweka juu ya gari hilo, nanyi 
wekeni ndani ya sanduku lingine kando yake vitu vya dhahabu 
mnavyompelekea kuwa dhabihu ya hatia. Kisha mliache gari liende 
9 huku mkilitazama: Ikiwa litapanda kwenye barabara inayoelekea 
Beth-shemeshi, kwenye eneo lake, basi yeye ndiye ametutendea 


uovu huu mkubwa. Lakini lisipopanda huko, tutajua kwamba si 
mkono wake uliotuadhibu; ni msiba wa kawaida tu uliotupata.” 


10 Watu hao wakafanya hivyo. Wakachukua ng'ombe wawili 
wanaonyonyesha, wakawafunga kwenye gari hilo, na kuwafungia 
ndama wao nyumbani ndani ya zizi. 11 Kisha wakaliweka Sanduku la 
Yehova juu ya gari hilo, pamoja na sanduku lenye panya wa 
dhahabu na sanamu za bawasiri zao. 12 Ng'ombe hao wakaenda 
moja kwa moja kwenye barabara inayoelekea Beth-shemeshi. 
Walibaki kwenye barabara hiyo kuu, nao walikuwa wakilia 
walipokuwa wakienda; hawakugeuka kulia wala kushoto. Wakati huo 
wote, watawala wa Wafilisti walikuwa wakitembea nyuma yao hadi 
kwenye mpaka wa Beth-shemeshi. 13 Watu wa Beth-shemeshi 
walikuwa wakivuna ngano katika bonde tambarare. Walipoinua 
macho yao na kuona lile Sanduku, wakashangilia sana kuliona. 

14 Gari hilo likafika kwenye shamba la Yoshua Mbeth-shemeshi, 
likasimama karibu na jiwe kubwa. Basi wakapasua mbao za gari 
hilo, na kuwatoa ng'ombe hao kuwa dhabihu ya kuteketezwa kwa 
Yehova. 


15 Walawi wakalishusha Sanduku la Yehova na sanduku lililokuwa 
kando yake ambalo lilikuwa na vile vitu vya dhahabu, wakaviweka 
juu ya lile jiwe kubwa. Watu wa Beth-shemeshi wakamtolea Yehova 
dhabihu za kuteketezwa na dhabihu nyingine siku hiyo. 


16 Watawala watano wa Wafilisti walipoona hayo, wakarudi Ekroni 
siku hiyo. 17 Basi hizi ndizo bawasiri za dhahabu ambazo Wafilisti 
walimletea Yehova kuwa dhabihu ya hatia: moja kwa ajili ya Ashdodi, 
moja kwa ajili ya Gaza, moja kwa ajili ya Ashkeloni, moja kwa ajili ya 
Gathi, moja kwa ajili ya Ekroni. 18 Na idadi ya panya wa dhahabu 


ililingana na idadi ya majiji yote ya Wafilisti ya wale watawala 


kuta. 


Na jiwe kubwa ambalo waliweka Sanduku la Yehova juu yake ni 
ushahidi mpaka leo katika shamba la Yoshua Mbeth-shemeshi. 
19 Lakini Mungu akawaua watu wa Beth-shemeshi, kwa sababu 
walilitazama Sanduku la Yehova. Aliwaua watu 50,070” miongoni 
mwao, basi watu wakaanza kuomboleza kwa sababu Yehova 
alikuwa amewaua kwa mauaji makubwa. 20 Kwa hiyo watu wa Beth- 
shemeshi wakauliza: “Ni nani atakayeweza kusimama mbele za 
Yehova, huyu Mungu mtakatifu, naye ataenda kwa nani akitoka 
kwetu?” 21 Basi wakawatuma wajumbe kwa wakaaji wa Kiriath- 
yearimu, wakisema: “Wafilisti wamelirudisha Sanduku la Yehova. 
Shukeni mlichukue na kupanda nalo.” 


A 1 Sam. 6:19 Tnn., “wanaume 70, wanaume 50,000.” 


1 Samweli 7:1-17 


7 Basi watu wa Kiriath-yearimu wakaja na kulichukua Sanduku la 
Yehova na kulipandisha katika nyumba ya Abinadabu juu ya kilima, 
nao wakamtakasa Eleazari mwanawe ili alilinde Sanduku la Yehova. 


2 Muda mrefu ulipita, jumla ya miaka 20, tangu Sanduku hilo 
lilipoletwa Kiriath-yearimu, na nyumba yote ya Israeli kuanza 
kumtafuta” Yehova. 3 Kisha Samweli akaiambia nyumba yote ya 
Israeli: “Ikiwa mnamrudia Yehova kwa moyo wenu wote, ondoeni 
miungu ya kigeni na sanamu za Ashtorethi kutoka kati yenu, nanyi 
elekezeni moyo wenu kwa Yehova bila kuyumbayumba na 
kumtumikia yeye peke yake, naye atawaokoa kutoka mikononi mwa 
Wafilisti.” 4 Kwa hiyo Waisraeli wakaondoa Mabaali na sanamu za 
Ashtorethi na kumtumikia Yehova peke yake. 


5 Kisha Samweli akasema: “Wakusanyeni Waisraeli wote Mispa, 
nami nitasali kwa Yehova kwa ajili yenu.” 6 Basi wakakusanyika 
pamoja huko Mispa, nao wakachota maji na kuyamwaga mbele za 
Yehova na kufunga siku hiyo. Wakiwa huko wakasema: 
“Tumemtendea dhambi Yehova.” Naye Samweli akaanza kutumikia 
akiwa mwamuzi wa Waisraeli huko Mispa. 


7 Wafilisti waliposikia kwamba Waisraeli wamekusanyika pamoja 
Mispa, watawala wa Wafilisti wakapanda kwenda kuwashambulia 
Waisraeli. Waisraeli waliposikia habari hizo, waliogopa kwa sababu 
ya Wafilisti. 8 Kwa hiyo Waisraeli wakamwambia Samweli: “Usiache 
kumwomba Yehova Mungu wetu atusaidie na kutuokoa kutoka 
mikononi mwa Wafilisti.” 9 Ndipo Samweli akachukua mwanakondoo 
anayenyonya, akamtoa kwa Yehova kuwa dhabihu nzima ya 
kuteketezwa; na Samweli akamwomba Yehova awasaidie Waisraeli, 


naye Yehova akamjibu. 10 Samweli alipokuwa akitoa dhabihu hiyo ya 
kuteketezwa, Wafilisti wakakaribia ili kupigana na Waisraeli. Basi 
siku hiyo Yehova akawaletea Wafilisti mngurumo mkubwa sana, 
Naye akawavuruga, wakashindwa mbele ya Waisraeli. 11 Ndipo 
wanaume wa Israeli wakatoka Mispa na kuwafuatia Wafilisti, 
wakawaua mpaka upande wa kusini wa Beth-kari. 12 Kisha Samweli 
akachukua jiwe na kuliweka kati ya Mispa na Yeshana, akaliita 
Ebenezeri,* kwa kuwa alisema: “Yehova ametusaidia mpaka sasa.” 
13 Kwa hiyo Wafilisti wakashindwa, nao hawakuja tena katika eneo 
la Waisraeli; na mkono wa Yehova ukaendelea kuwashinda Wafilisti 
siku zote za Samweli. 14 Pia, majiji ambayo Wafilisti walikuwa 
wamechukua kutoka kwa Waisraeli yalirudishwa kwa Waisraeli, 
kuanzia Ekroni mpaka Gathi, na Waisraeli wakayakomboa maeneo 
yao kutoka mikononi mwa Wafilisti. 


Pia kukawa na amani kati ya Waisraeli na Waamori. 


15 Samweli akaendelea kuwa mwamuzi wa Israeli maisha yake yote. 
16 Kila mwaka alisafiri na kuzunguka Betheli, Gilgali, na Mispa, naye 
alikuwa mwamuzi wa Israeli katika maeneo hayo yote. 17 Lakini 
alikuwa akirudi Rama, kwa sababu nyumba yake ilikuwa huko, na 
huko pia alitumikia akiwa mwamuzi wa Israeli. Alimjengea Yehova 
madhabahu huko. 


^ 1 Sam. 7:2 Au “kuomboleza mbele za.” 


A1 Sam. 7:12 Maana yake “Jiwe la Msaada.” 


1 Samweli 8:1 - 22 


8 Samweli alipokuwa amezeeka, aliwaweka wanawe kuwa waamuzi 
wa Israeli. 2 Mwana wake wa kwanza aliitwa Yoeli, na wa pili aliitwa 
Abiya; walikuwa waamuzi huko Beer-sheba. 3 Lakini wanawe 
hawakufuata njia zake; walikuwa na mwelekeo wa kujitafutia faida 
isiyo ya haki, walipokea rushwa, na kupotosha haki. 


4 Baada ya muda wazee wote wa Waisraeli walikusanyika pamoja 
na kuja kumwona Samweli huko Rama. > Wakamwambia: “Tazama! 
Umezeeka, lakini wana wako hawatembei katika njia zako. Basi 
tuchagulie mfalme awe mwamuzi wetu kama mataifa mengine yote.” 
6 Lakini Samweli hakufurahi waliposema: “Tupe mfalme awe 
mwamuzi wetu.” Kwa hiyo Samweli akasali kwa Yehova, 7 Yehova 
akamwambia Samweli: “Sikiliza mambo yote ambayo watu 
wanakuambia; kwa maana hawajakukataa wewe, bali wamenikataa 
mimi nisiwe mfalme wao. 8 Wanatenda kama walivyozoea kutenda 
tangu nilipowatoa Misri mpaka leo hii; wamekuwa wakiniacha na 
kuabudu miungu mingine, na hivyo ndivyo wanavyokutendea wewe 
pia. 9 Sasa wasikilize. Hata hivyo, unapaswa kuwaonya vikali; 
waambie mambo ambayo mfalme atakayewatawala atakuwa na haki 
ya kudai.” 


10 Basi Samweli akawaambia maneno yote ya Yehova watu 
waliokuwa wakimwomba awape mfalme. 11 Akasema: “Mfalme 
atakayewatawala atakuwa na haki ya kudai mambo haya: 
Atawachukua wana wenu na kuwafanya wawe waendeshaji wa 
magari yake ya farasi na wapanda farasi wake, na baadhi yao 
watalazimika kukimbia mbele ya magari yake. 12 Naye atajichagulia 
wakuu wa maelfu na wakuu wa hamsini, na baadhi yao watamlimia 


mashamba yake, watavuna mazao yake, na kutengeneza silaha 
zake za vita na vifaa vya magari yake. 13 Atachukua mabinti wenu 
na kuwafanya kuwa watengenezaji wa marashi,” wapishi, na 
waokaji. 14 Atachukua mashamba yenu bora, mashamba yenu bora 
ya mizabibu, na mashamba yenu bora ya mizeituni na kuwapa 
watumishi wake. 15 Atachukua sehemu ya kumi ya mashamba yenu 
ya nafaka na mashamba yenu ya mizabibu na kuwapa maofisa wa 
makao yake na watumishi wake. 16 Naye atachukua watumishi wenu 
wa kiume na wa kike, ng'ombe wenu walio bora, na punda wenu na 
kuwatumia kufanya kazi zake. 17 Atachukua sehemu ya kumi ya 
kondoo wenu na mbuzi wenu, nanyi mtakuwa watumishi wake. 

18 Siku itafika mtakapolia kwa sababu ya mfalme ambaye 
mlijichagulia wenyewe, lakini Yehova hatawajibu siku hiyo.” 


19 Hata hivyo, watu wakakataa kusikiliza mambo ambayo Samweli 
aliwaambia, wakasema: “Hatutaki, tumeazimia kuwa na mfalme wa 
kututawala. 20 Kisha tutakuwa kama mataifa mengine yote, na 
mfalme wetu atakuwa mwamuzi wetu, atatuongoza, na kupigana vita 
vyetu.” 21 Baada ya Samweli kusikia maneno yote ya watu, 
akayarudia masikioni mwa Yehova. 22 Yehova akamwambia 
Samweli: “Wasikilize, na uweke mfalme wa kuwatawala.” Basi 
Samweli akawaambia Waisraeli: “Kila mmoja wenu arudi katika jiji 
lake.” 


^ 1 Sam. 8:13 Au “wachanganyaji wa manukato.” 


1 Samweli 9:1-27 


9 Kulikuwa na mtu wa Benjamini aliyeitwa Kishi, mwana wa Abieli, 
mwana wa Zerori mwana wa Bekorathi mwana wa Afia, Mbenjamini 
aliyekuwa tajiri sana. 2 Alikuwa na mwana aliyeitwa Sauli, kijana 
mwenye sura nzuri, hakuna mwanamume yeyote kati ya Waisraeli 
aliyekuwa na sura nzuri kuliko yeye, na aliposimama watu wote 
walimfikia mabegani. 


3 Punda wa Kishi baba ya Sauli walipopotea, Kishi alimwambia hivi 
Sauli mwanawe: “Tafadhali mchukue mtumishi mmoja mwende 
mkawatafute punda.” 4 Wakapita katika eneo lenye milima la 
Efraimu na katika nchi ya Shalisha, lakini hawakuwapata. Wakasafiri 
kupitia nchi ya Shaalimu, lakini hawakuwapata punda huko. 
Wakapita katika nchi yote ya Wabenjamini, lakini hawakuwapata. 


> Wakafika katika nchi ya Sufu, Sauli akamwambia mtumishi wake 
aliyekuwa pamoja naye: “Njoo, acha turudi, ili baba yangu asianze 
kutuhangaikia badala ya kuhangaikia punda.” $ Lakini mtumishi huyo 
akamwambia: “Tazama! Kuna mtu wa Mungu katika jiji hili, mtu 
anayeheshimiwa. Kila jambo analosema lazima litimie. Twende huko 
sasa. Labda anaweza kutuambia njia ya kufuata.” 7 Basi Sauli 
akamwambia hivi mtumishi wake: “Tukienda, tutampelekea nini mtu 
huyo? Mifuko yetu haina mikate; hatuna zawadi yoyote ya 
kumpelekea huyo mtu wa Mungu wa kweli. Tuna nini?” 8 Basi 
mtumishi huyo akamjibu hivi Sauli: “Tazama! Nimebeba mikononi 
mwangu robo ya shekeli” ya fedha. Nitampa huyo mtu wa Mungu wa 
kweli, naye atatuambia njia ya kufuata.” 9 (Zamani katika Israeli, mtu 
alikuwa akisema hivi alipoenda kutafuta mwongozo wa Mungu: 
“Njoo, twende kwa mwonaji.” Kwa maana mtu ambaye 


leo anaitwa nabii, zamani aliitwa mwonaji.) 10 Ndipo Sauli 
akamwambia hivi mtumishi wake: “Ulilosema ni jema. Haya twende.” 
Basi wakaenda katika jiji alimokuwa yule mtu wa Mungu wa kweli. 


waliokuwa wakienda kuteka maji. Basi wakawauliza: “Je, mwonaji 
yuko katika jiji hili?” 12 Wakajibu: “Ndiyo. Hajafika mbali sana. 


mtamkuta kabla hajapanda kwenda mahali pa juu kula chakula. 
Watu hawatakula mpaka atakapofika, kwa maana yeye ndiye 

anayebariki dhabihu. Baada ya kufanya hivyo, wale walioalikwa 
wanaweza kula. Basi pandeni sasa moja kwa moja, mtamkuta.” 


jiji, Samweli alikuwa akija kukutana nao akielekea mahali pa juu. 


15 Siku iliyotangulia kabla ya Sauli kufika, Yehova alikuwa 
amemwambia” Samweli: 16 “Kesho wakati kama huu, nitatuma mtu 
kwako kutoka katika nchi ya Benjamini. Utamtia mafuta awe kiongozi 
juu ya watu wangu Waisraeli, naye atawaokoa watu wangu kutoka 
mikononi mwa Wafilisti. Kwa sababu nimeyaona mateso ya watu 
wangu, na kilio chao kimenifikia.” 17 Samweli alipomwona Sauli, 
Yehova akamwambia: “Huyu ndiye mtu niliyekwambia, ‘Yeye ndiye 

atakayewaongoza watu wangu. 


18 Kisha Sauli akamkaribia Samweli katikati ya lango na kumuuliza: 
“Tafadhali niambie, nyumba ya mwonaji iko wapi?” 19 Samweli 

akamjibu Sauli: “Mimi ndiye mwonaji. Panda utangulie mbele yangu 
mahali pa juu, nawe utakula pamoja nami leo. Asubuhi nitakuruhusu 
uende, nami nitakueleza mambo yote unayotaka kujua.” 20 Kuhusu 


wale punda waliopotea siku tatu zilizopita, usiwe na wasiwasi juu 
yao, kwa maana wamepatikana. Vitu vyote vyenye kutamanika vya 
Israeli ni vya nani? Je, si vyako na vya nyumba yote ya baba yako?” 
21 Ndipo Sauli akasema: “Je, mimi si Mbenjamini kutoka katika 
kabila dogo zaidi kati ya makabila ya Israeli, na je, familia yangu si 
familia ya chini kabisa kati ya familia zote za kabila la Benjamini? 
Basi kwa nini unaniambia hivyo?” 


22 Kisha Samweli akamchukua Sauli na mtumishi wake, akawaleta 
katika ukumbi wa kulia chakula, akawapa mahali pa kuketi mbele ya 
watu walioalikwa wapatao 30. 23 Samweli akamwambia mpishi: 
“Kilete chakula nilichokupa na kukuambia, 'Kiweke kando.” 24 Basi 
mpishi akainua ule mguu na nyama iliyokuwa juu yake, akauweka 
mbele ya Sauli. Samweli akasema: “Kilichokuwa kimehifadhiwa 
kimewekwa mbele yako. Kula, kwa maana kilihifadhiwa kwa ajili 
yako katika karamu hii. Kwa sababu niliwaambia, 'Nimewaalika 


wageni.” Basi Sauli akala pamoja na Samweli siku hiyo. 29 Kisha 


kuzungumza na Sauli kwenye paa la nyumba. 26 Wakaamka 
mapema, na kulipopambazuka, Samweli akamwita Sauli kutoka 
paani akisema: “Jitayarishe, ili nikusindikize.” Basi Sauli 
akajitayarisha na yeye pamoja na Samweli wakatoka nje. 

27 Walipokuwa wakishuka kuelekea ukingoni mwa jiji, Samweli 
akamwambia Sauli: “Mwambie mtumishi atangulie mbele yetu,” basi 
akatangulia. “Lakini wewe, simama tuli sasa, ili nikujulishe neno la 
Mungu.” 


A1 Sam. 9:8 Shekeli moja ilikuwa na uzito wa gramu 11.4. Angalia 
Nyongeza B14. 


^ 1 Sam. 9:15 Tnn., “amefunua sikio la.” 
^ 1 Sam. 9:17 Au “atakayewazuia watu wangu wasipite mipaka.” 


^1 Sam. 9:19 Tnn., “mambo yote yaliyo moyoni mwako.” 


1 Samweli 10:1-27 


10 Ndipo Samweli akachukua chupa ya mafuta na kuyamimina juu 
ya kichwa cha Sauli. Akambusu na kusema: “Yehova amekutia 
mafuta uwe kiongozi juu ya urithi wake. 2 Tutakapoachana leo, 
utakuta wanaume wawili karibu na kaburi la Raheli katika eneo la 
Benjamini kule Selsa, nao watakwambia, 'Punda ulioenda kutafuta 
wamepatikana, lakini sasa baba yako amesahau kuhusu punda hao 
naye ana wasiwasi juu yako. Anauliza, “Nitafanya nini kuhusu 
mwanangu?” 3 Kutoka huko nenda mpaka kwenye mti mkubwa wa 
Tabori, na huko utakutana na wanaume watatu wakipanda kwenda 
kwa Mungu wa kweli kule Betheli, mmoja akiwa amebeba 
wanambuzi watatu, mwingine akiwa amebeba mikate mitatu, na 
mwingine akiwa amebeba mtungi mkubwa wa divai. 4 Watakusalimu 
na kukupa mikate miwili, unapaswa kuchukua mikate hiyo. > Kisha 
utafika kwenye kilima cha Mungu wa kweli, mahali ambapo pana 
cha manabii wakishuka kutoka mahali pa juu, na kinanda na tari na 
filimbi na kinubi vitapigwa mbele yao huku wakitoa unabii. 6 Roho ya 
Yehova itakutia nguvu, utatoa unabii pamoja nao, nawe 
utabadilishwa kuwa mtu tofauti. 7 Baada ya ishara hizo kutokea, 
fanya lolote unaloweza kufanya kwa mkono wako, kwa sababu 
Mungu wa kweli yuko pamoja nawe. 8 Kisha ushuke na kunitangulia 
kwenda Gilgali, nami nitakufuata huko ili nitoe dhabihu za 
kuteketezwa na dhabihu za ushirika. Unapaswa kungoja kwa siku 
saba mpaka nitakapofika. Halafu nitakujulisha jambo unalopaswa 
kufanya.” 


9 Mara tu Sauli alipogeuka ili amwache Samweli, Mungu akaanza 
kuubadili moyo wake uwe kama wa mtu mwingine, na ishara hizo 


zote zikatimia siku hiyo. 10 Basi wakatoka hapo na kupanda kwenye 
kilima, na kikundi cha manabii kikakutana naye. Mara moja roho ya 
Mungu ikamtia nguvu, naye akaanza kutoa unabii kati yao. 11 Watu 
wote waliomjua awali walipomwona akitoa unabii pamoja na 
manabii, wakaulizana: “Mwana wa Kishi amepatwa na nini? Je, Sauli 
pia ni mmoja wa manabii?” 12 Ndipo mtu fulani wa mahali hapo 
akasema: “Lakini baba yao ni nani?” Basi kukawa na msemo” huu: 
“Je, Sauli pia ni mmoja wa manabii?” 


13 Alipomaliza kutoa unabii, akaenda mahali pa juu. 14 Baadaye 
ndugu ya baba ya Sauli akamuuliza Sauli na mtumishi wake: 
“Mlienda wapi?” Akajibu: “Kuwatafuta punda, lakini hatukuwapata, 
kwa hiyo tukaenda kwa Samweli.” 15 Ndugu ya baba ya Sauli 
akamuuliza: “Tafadhali niambie, Samweli alikuambia nini?” 16 Sauli 
akamjibu: “Alituambia kwamba tayari punda wamepatikana.” Lakini 
Sauli hakumwambia jambo ambalo Samweli alisema kuhusu ufalme. 


17 Kisha Samweli akawaita watu ili wakusanyike mbele za Yehova 
huko Mispa, 18 akawaambia Waisraeli: “Yehova, Mungu wa Israeli 
anasema hivi: ‘Mimi ndiye niliyewatoa Waisraeli nchini Misri na 
kuwaokoa kutoka mikononi mwa Misri na kutoka mikononi mwa 
falme zote zilizokuwa zikiwakandamiza. 19 Lakini leo mmemkataa 
Mungu wenu aliyekuwa Mwokozi wenu aliyewaokoa kutoka katika 
maovu yenu yote na taabu zenu, nanyi mlisema: “Hatutaki, 
unapaswa kumweka mfalme atutawale.” Sasa simameni mbele za 
Yehova kulingana na makabila yenu na kulingana na maelfu yenu. 

20 Basi Samweli akaagiza makabila yote ya Israeli yakaribie, na 
kabila la Benjamini likachaguliwa. 21 Kisha akaagiza kabila la 
Benjamini likaribie kulingana na koo zao, basi ukoo wa Wamatri 


ukachaguliwa. Mwishowe Sauli mwana wa Kishi akachaguliwa. 
Lakini walipoenda kumtafuta, hawakumpata. 22 Kwa hiyo 
wakamuuliza Yehova: “Je, mtu huyo tayari amefika hapa?” Yehova 
akajibu: “Ndiye yule pale, amejificha kati ya mizigo.” 23 Basi 
wakakimbia na kumleta kutoka mahali hapo. Aliposimama katikati ya 
watu, alikuwa mrefu kuliko watu wote nao walimfikia mabegani. 

24 Samweli akawaambia watu wote: “Je, mnamwona yule ambaye 
Yehova amemchagua, kwamba hakuna yeyote aliye kama yeye kati 
ya watu wote?” Basi watu wote wakaanza kupiga kelele wakisema: 
“Mfalme na aishi muda mrefu!” 


25 Samweli akawaambia watu kuhusu haki za wafalme na 
kuziandika katika kitabu na kukiweka mbele za Yehova. Kisha 
Samweli akawaruhusu watu wote waende zao, kila mtu akaenda 
nyumbani kwake. 26 Sauli pia akaenda nyumbani kwake kule Gibea, 
akiwa pamoja na mashujaa ambao Yehova alikuwa amegusa mioyo 
yao. 27 Lakini wahuni fulani wakasema: “Huyu atatuokoaje?” Kwa 
hiyo wakamdharau, nao hawakumletea zawadi yoyote. Lakini 
hakusema jambo lolote kuhusu hilo.” 


A 1 Sam. 10:12 Yaani, methali. 
A 1 Sam. 10:19 Au “koo zenu.” 


A 1 Sam. 10:27 Tnn., “Naye alikuwa kama bubu.” 


1 Samweli 11:1-15 


11 Nahashi Mwamoni akapanda na kupiga kambi ili kushambulia 
Yabeshi kule Gileadi. Watu wote wa Yabeshi wakamwambia 
Nahashi: “Fanya agano” pamoja nasi, nasi tutakutumikia.” 2 Nahashi 
Mwamoni akawaambia: “Nitafanya agano pamoja nanyi kwa sharti 
hili: macho yenu yote ya kulia yang'olewe. Nitafanya hivyo ili 
kuwaaibisha Waisraeli wote.” 3 Wazee wa Yabeshi wakamwambia: 
“Tupe muda wa siku saba ili tuwatume wajumbe katika eneo lote la 
Israeli. Na ikiwa hakuna yeyote wa kutuokoa, tutajisalimisha kwako.” 
4 Baada ya muda, wajumbe hao wakafika katika jiji la Gibea la Sauli 
na kuwaambia watu wote maneno hayo, na watu wote wakalia kwa 
sauti kubwa sana. 


5 Lakini Sauli alikuwa akitoka shambani akiwa nyuma ya mifugo 
yake, naye akauliza: “Watu wana shida gani? Kwa nini wanalia?” 
Basi wakamwambia maneno yaliyosemwa na watu wa Yabeshi. 

6 Roho ya Mungu ikamtia nguvu Sauli alipoyasikia maneno hayo, 
akawaka hasira. 7 Kwa hiyo akachukua ng'ombe dume wawili, 
akawakata vipandevipande, akawatuma wajumbe wavipeleke katika 
eneo lote la Israeli wakisema: “Mtu yeyote ambaye hamfuati Sauli na 
Samweli ajue kwamba ng'ombe wake watafanyiwa hivi!” Na watu 
wakashikwa na hofu ya Yehova hivi kwamba wakatoka wote 
pamoja.” 8 Kisha akawahesabu kule Bezeki, Waisraeli walikuwa 
300,000 na watu wa Yuda walikuwa 30,000. 9 Kwa hiyo 
wakawaambia wajumbe waliokuwa wamekuja: “Hivi ndivyo 
mnavyopaswa kuwaambia watu wa Yabeshi kule Gileadi, ‘Kesho 
wakati wa jua kali mtaokolewa.” Basi wale wajumbe wakaja 

na kuwaambia watu wa Yabeshi, nao wakashangilia sana. 10 Ndipo 


watu wa Yabeshi wakasema: “Kesho tutajisalimisha kwenu, nanyi 
mtatutendea mpendavyo.” 


11 Siku iliyofuata, Sauli aliwagawa watu katika vikosi vitatu, nao 
wakaingia katikati ya kambi wakati wa kesha la alfajiri? na kuwaua 
Waamoni mpaka jua lilipokuwa kali. Watu waliookoka walitawanywa 
hivi kwamba hakuna watu wawili waliobaki pamoja. 12 Kisha watu 
wakamwambia Samweli: “Ni nani waliokuwa wakiuliza, 'Je, Sauli 
atakuwa mfalme wetu? Waleteni watu hao ili tuwaue.” 13 Hata hivyo, 
Sauli akasema: “Hakuna mtu yeyote anayepaswa kuuawa leo, kwa 
maana leo Yehova amewaokoa Waisraeli.” 


14 Baadaye Samweli akawaambia watu: “Njooni twende Gilgali 
tukamtangaze tena mfalme.” 15 Basi watu wote wakaenda Gilgali, na 
huko Gilgali wakamweka Sauli kuwa mfalme mbele za Yehova. 
Kisha wakatoa huko dhabihu za ushirika mbele za Yehova, na Sauli 
na watu wote wa Israeli wakasherehekea kwa shangwe kubwa. 


^ 1 Sam. 11:1 Au “makubaliano.” 
^ 1 Sam. 11:7 Tnn., “kama mtu mmoja.” 


A 1 Sam. 11:11 Yaani, kuanzia saa 8 hivi usiku hadi saa 12 asubuhi. 


1 Samweli 12:1-25 


12 Hatimaye Samweli akawaambia hivi Waisraeli wote: “Tazameni 
nimefanya” mambo yote mliyoomba nifanye, nami nimemweka 
mfalme awatawale. 2 Sasa huyu ndiye mfalme 

anayewaongoza ninyi!” Lakini mimi ni mzee mwenye mvi, na 
wanangu wako hapa pamoja nanyi, nami nimewaongoza tangu 
nilipokuwa kijana mpaka leo hii. 3 Niko mbele yenu. Toeni ushahidi 
dhidi yangu mbele za Yehova na mbele ya mtiwa-mafuta wake: 
Nimechukua ng'ombe dume wa nani au punda wa nani? Au 
nimemlaghai nani au kumkandamiza nani? Nimepokea rushwa 
kutoka kwa nani ili nipotoshe haki?” Ikiwa nimefanya hivyo, 
nitawarudishia.” 4 Nao wakasema: “Hujatulaghai wala 
kutukandamiza wala kupokea kitu chochote kile kutoka mkononi 
mwa yeyote.” > Basi akawaambia: “Yehova ni shahidi dhidi yenu, na 
mtiwa-mafuta wake ni shahidi leo kwamba hamkupata shtaka lolote 
dhidi yangu. 

Nao wakasema: “Yeye ni shahidi.” 


6 Basi Samweli akawaambia watu: “Yehova, aliyemtumia Musa na 
Haruni na ambaye aliwatoa mababu zenu nchini Misri, ni shahidi. 
7 Sasa simameni mahali penu, nami nitawahukumu mbele za 
Yehova kwa msingi wa matendo yote ya uadilifu ambayo Yehova 
amewatendea ninyi na mababu zenu. 


8 “Baada tu ya Yakobo kuingia Misri na mababu zenu kuanza 
kumlilia Yehova awasaidie, Yehova alimtuma Musa na Haruni ili 
wawaongoze mababu zenu kutoka Misri na kuwawezesha kuishi 
mahali hapa. 9 Lakini walimsahau Yehova Mungu wao, naye 
akawauza mikononi mwa Sisera mkuu wa jeshi la Hasori na 
mikononi mwa Wafilisti na mikononi mwa mfalme wa Moabu, na 


maadui hao wakapigana nao. 10 Nao wakamlilia Yehova awasaidie 
na kusema, 'Tumetenda dhambi, kwa maana tumekuacha wewe, 
Yehova, ili kuabudu Mabaali na sanamu za Ashtorethi; sasa tuokoe 
kutoka mikononi mwa maadui wetu ili tukutumikie.’ 11 Ndipo Yehova 
akamtuma Yerubaali na Bedani na Yeftha na Samweli, naye 
akawaokoa ninyi kutoka mikononi mwa maadui waliowazunguka, ili 
mwishi kwa usalama. 12 Mlipoona kwamba Nahashi, mfalme wa 
Waamoni amekuja kuwashambulia, mliniambia tena na tena, 
‘Hatutaki, tumeazimia kuwa na mfalme wa kututawala! hata ingawa 
Yehova Mungu wenu ndiye Mfalme wenu. 13 Sasa huyu ndiye 
mfalme mliyemchagua, mliyeomba. Tazameni! Yehova amemweka 
mfalme awatawale. 14 Mkimwogopa Yehova na kumtumikia na kuitii 
sauti yake na msipoasi agizo la Yehova, na ikiwa ninyi pamoja na 
mfalme anayewatawala mtamfuata Yehova Mungu wenu, itakuwa 
vyema. 15 Lakini msipotii sauti ya Yehova na mkiasi agizo la Yehova, 
mkono wa Yehova utawashambulia ninyi na baba zenu. 16 Sasa 
simameni mahali penu mwone jambo hili kubwa ambalo Yehova 
anatenda mbele ya macho yenu. 17 Je, huu si wakati wa kuvuna 
ngano? Nitamwomba Yehova alete ngurumo na mvua; ndipo 
mtakapojua na kuelewa uovu mkubwa mliofanya machoni pa Yehova 
kwa kuomba mfalme awatawale.” 


18 Basi Samweli akamwomba Yehova, naye Yehova akaleta 
ngurumo na mvua siku hiyo, hivi kwamba watu wote wakamwogopa 
sana Yehova na pia Samweli. 19 Na watu wote wakamwambia 
Samweli: “Sali kwa Yehova Mungu wako kwa ajili ya watumishi 
wako, kwa maana hatutaki kufa, kwa sababu tumeongeza uovu 
mwingine juu ya dhambi zetu zote kwa kuomba tupewe mfalme.” 


20 Basi Samweli akawaambia watu: “Msiogope. Kwa kweli 
mmetenda uovu huu wote. Ila tu msigeuke na kuacha kumfuata 
Yehova, mtumikieni Yehova kwa moyo wenu wote. 21 Msigeuke na 
kufuata vitu vya ubatili,” ambavyo havina faida yoyote na ambavyo 
haviwezi kuokoa, kwa sababu ni vitu vya ubatili.” 22 Kwa ajili ya jina 
lake kuu, Yehova hatawaacha watu wake, kwa sababu Yehova 
ameamua mwenyewe kuwafanya ninyi kuwa watu wake. 23 Lakini 
mimi, siwezi kamwe kuwazia kumtendea Yehova dhambi kwa 
kuacha kusali kwa ajili yenu, nami nitaendelea kuwafundisha njia 
iliyo njema na iliyo sawa. 24 Ila tu mwogopeni Yehova, mtumikieni 
kwa uaminifu” kwa moyo wenu wote, kwa maana angalieni mambo 
makuu aliyowatendea. 25 Lakini mkifanya uovu bila kujali, ninyi 
pamoja na mfalme wenu mtafagiliwa mbali.” 


A41 Sam. 12:1 Tnn., “nimesikiliza sauti yenu kuhusiana na.” 
A41 Sam. 12:2 Tnn., “anayetembea mbele yenu.” 

A1 Sam. 12:3 Tnn., “ili inifanye nitazame upande mwingine.” 
^ 1 Sam. 12:5 Tnn., “hamkupata chochote mkononi mwangu.” 
^1 Sam. 12:21 Au “vya kuwaziwa.” 

^1 Sam. 12:21 Au “vya kuwaziwa.” 


^ 1 Sam. 12:24 Au “kwa unyoofu.” 


1 Samweli 13:1-23 


13 Sauli alikuwa na umri wa miaka . . .* alipowekwa kuwa mfalme, 
na kwa miaka miwili alitawala Israeli. 2 Sauli alichagua wanaume 
3,000 katika Israeli; 2,000 kati yao walikuwa pamoja na Sauli kule 
Mikmashi na katika eneo lenye milima la Betheli, na 1,000 walikuwa 
pamoja na Yonathani katika jiji la Gibea la Benjamini. Aliwaruhusu 
waliobaki waende zao, kila mmoja kwenye hema lake. 3 Kisha 
Yonathani akaishambulia kambi ya kijeshi ya Wafilisti iliyokuwa 
Geba, na Wafilisti wakasikia habari hizo. Basi Sauli akaagiza 
pembe?” ipigwe nchini kote, akisema: “Waebrania na wasikie!” 

4 Waisraeli wote wakasikia habari hizi: “Sauli ameishambulia kambi 
ya kijeshi ya Wafilisti, na sasa Waisraeli wananuka mbele ya 
Wafilisti.” Basi watu wakakusanywa ili wamfuate Sauli huko Gilgali. 


> Wafilisti pia wakakusanyika pamoja ili wapigane na Waisraeli, nao 
walikuwa na magari 30,000 ya vita na wapanda farasi 6,000 na 
wanajeshi wengi kama chembe za mchanga kwenye ufuo wa bahari; 
nao wakapanda na kupiga kambi kule Mikmashi upande wa 
mashariki wa Beth-aveni. 6 Na wanaume wa Israeli wakaona 
kwamba walikuwa hatarini, kwa sababu watu walikuwa chini ya 
mkazo mkali; basi watu wakajificha ndani ya mapango, mashimo, 
miamba, mahandaki, na hifadhi za maji. 7 Hata baadhi ya Waebrania 
walivuka Yordani na kuingia nchi ya Gadi na Gileadi. Lakini Sauli 
alikuwa bado Gilgali, na watu wote waliomfuata walikuwa 
wakitetemeka. 8 Aliendelea kungoja kwa siku saba mpaka wakati 
uliowekwa na Samweli ulipofika, lakini Samweli hakuja Gilgali, na 
watu walikuwa wakitawanyika kutoka kwake. 9 Mwishowe Sauli 
akasema: “Nileteeni dhabihu ya kuteketezwa na dhabihu za 
ushirika.” Basi akaitoa dhabihu ya kuteketezwa. 


10 Lakini mara tu alipomaliza kutoa dhabihu ya kuteketezwa, 
Samweli akafika. Kwa hiyo Sauli akaenda kumpokea na kumbariki. 
11 Kisha Samweli akamuuliza: “Umefanya nini?” Sauli akamjibu: 
“Niliona kwamba watu wanatawanyika kutoka kwangu, nawe hukuja 
kwa wakati uliowekwa, na Wafilisti walikuwa wakikusanyika huko 
Mikmashi. 12 Kwa hiyo nikajiambia, 'Sasa Wafilisti watashuka 
kunishambulia Gilgali, nami sijatafuta kibali cha” Yehova.’ Kwa hiyo 
nikahisi kwamba nina wajibu wa kutoa dhabihu ya kuteketezwa.” 


13 Ndipo Samweli akamwambia Sauli: “Umetenda kipumbavu. 
Hukutii amri ambayo Yehova Mungu wako alikupa. Kama ungetii, 
Yehova angeimarisha ufalme wako juu ya Waisraeli milele. 14 Lakini 
sasa ufalme wako hautadumu. Yehova atamtafuta mtu 
anayeupendeza moyo wake, na Yehova atamweka kuwa kiongozi 
juu ya watu wake, kwa sababu hukutii mambo uliyoamriwa na 
Yehova.” 


15 Kisha Samweli akainuka na kupanda kwenda zake kutoka Gilgali 
mpaka jiji la Gibea la Benjamini, naye Sauli akawahesabu watu; 
wale waliobaki naye walikuwa wanaume wapatao 600. 16 Sauli na 
Yonathani mwana wake pamoja na watu waliobaki pamoja nao 
walikuwa wakikaa katika jiji la Geba la Benjamini, nao Wafilisti 
walikuwa wamepiga kambi kule Mikmashi. 17 Na makundi ya 
wavamizi yalikuwa yakitoka katika kambi ya Wafilisti katika vikosi 
vitatu. Kikosi kimoja kilikuwa kikielekea kwenye barabara inayoenda 
Ofra, katika nchi ya Shuali; 18 kikosi kingine kilikuwa kikielekea 
kwenye barabara ya Beth-horoni; na kikosi cha tatu kilikuwa kikifuata 
barabara inayoelekea kwenye mpaka ulio ng'ambo ya bonde la 
Seboimu, kuelekea nyikani. 


19 Basi hakukuwa na fundi yeyote wa chuma katika nchi yote ya 
Israeli, kwa sababu Wafilisti walikuwa wamesema: “Ili Waebrania 
wasitengeneze upanga wala mkuki.” 20 Na Waisraeli wote 
walilazimika kushuka kwenda kwa Wafilisti ili majembe yao ya plau, 
sururu, mashoka, au miundu yao inolewe. 21 Bei ya kunoa ilikuwa 
pimu moja” kwa majembe ya plau, kwa sururu, kwa vifaa vyenye 
meno matatu, kwa mashoka, na pia kwa ajili ya kurekebisha 
mchokoo wa ng'ombe. 22 Na siku ya vita, hakuna yeyote kati ya 
watu waliokuwa pamoja na Sauli na Yonathani aliyekuwa na upanga 
wala mkuki mkononi mwake; Sauli na Yonathani mwanawe ndio tu 
waliokuwa na silaha. 


23 Basi kikosi cha wanajeshi” Wafilisti kilikuwa kimeenda kwenye 
kivuko kilicho kwenye njia inayoenda Mikmashi. 


^ 41 Sam. 13:1 Hati ya Kiebrania haionyeshi idadi ya miaka yake. 
A1 Sam. 13:3 Au “tarumbeta.” 
^1 Sam. 13:12 Au “sijautuliza uso wa.” 


A 41 Sam. 13:21 Kipimo cha zamani ambacho ni karibu theluthi mbili 
za shekeli. 


^ 1 Sam. 13:23 Tnn., “kituo cha ulinzi cha.” 


1 Samweli 14:1-52 


14 Siku moja Yonathani mwana wa Sauli alimwambia hivi mtumishi 
aliyembebea silaha: “Njoo tuvuke, twende kwenye kituo cha ulinzi 
cha Wafilisti upande wa pili.” Lakini hakumwambia baba yake jambo 
hilo. 2 Sauli alikuwa akikaa karibu na jiji la Gibea chini ya 
mkomamanga kule Migroni, na wanaume wapatao 600 walikuwa 
pamoja naye. 3 (Na Ahiya mwana wa Ahitubu, ndugu ya Ikabodi, 
mwana wa Finehasi, mwana wa Eli, kuhani wa Yehova kule Shilo, 
alikuwa amebeba efodi.) Na watu hawakujua kwamba Yonathani 
alikuwa ameondoka. 4 Basi kati ya njia ambazo Yonathani alijaribu 
kutumia kuvuka ili afike kwenye kituo cha ulinzi cha Wafilisti, 
kulikuwa na mwamba ulio na umbo la jino upande huu na mwamba 
mwingine ulio na umbo la jino upande wa pili; mwamba mmoja 
uliitwa Bosesi, na mwamba wa pili uliitwa Sene. > Mwamba mmoja 
ulikuwa nguzo upande wa kaskazini ng'ambo ya Mikmashi, na wa 
pili ulikuwa upande wa kusini ng'ambo ya Geba. 


6 Basi Yonathani akamwambia mtumishi wake aliyembebea silaha: 
“Njoo tuvuke na kwenda kwenye kituo cha ulinzi cha wanaume hawa 
wasiotahiriwa. Labda Yehova atatusaidia, kwa maana hakuna kitu 
chochote kinachoweza kumzuia Yehova kuokoa kwa kutumia watu 
wengi au wachache.” 7 Ndipo mtumishi wake aliyembebea silaha 
akamwambia: “Fanya jambo lolote ambalo moyo wako 
unakuchochea kufanya. Nenda popote unapotaka, nami nitakufuata 
popote ambapo moyo wako unakuchochea kwenda.” 8 Ndipo 
Yonathani akasema: “Tutavuka kwa wanaume wale ili watuone. 

9 Wakituambia, 'Simameni papo hapo mpaka tuje mlipo!' basi 
tutasimama papo hapo, hatutapanda kwenda walipo. 10 Lakini 
wakisema, ‘Njooni hapa juu tupambane! tutapanda, kwa sababu 


Yehova atawatia mikononi mwetu. Hiyo ndiyo itakayokuwa ishara 
yetu.” 


11 Basi wote wawili wakajitokeza mbele ya kituo cha ulinzi cha 
Wafilisti. Wafilisti wakasema: “Tazameni! Waebrania wanatoka katika 
mashimo walimokuwa wamejificha.” 12 Kwa hiyo wanaume 
waliokuwa kwenye kituo hicho cha ulinzi wakamwambia Yonathani 
na mtumishi wake aliyembebea silaha: “Njooni hapa juu tulipo, nasi 
tutawafunza somo!” Mara moja Yonathani akamwambia hivi 
mtumishi aliyembebea silaha: “Nifuate, kwa kuwa Yehova atawatia 
mikononi mwa Waisraeli.” 13 Basi Yonathani akapanda kwa mikono 
na miguu yake, na mtumishi wake aliyembebea silaha alikuwa 
nyuma yake; na Yonathani akaanza kuwashambulia na 
kuwaangusha Wafilisti, na mtumishi wake aliyembebea silaha 
alikuwa akiwaua nyuma ya Yonathani. 14 Katika shambulizi la 
kwanza la Yonathani na mtumishi aliyembebea silaha, waliwaua 
wanaume wapatao 20 katika shamba lenye ukubwa wa karibu nusu 
eka linaloweza kulimwa kwa plau.” 


15 Ndipo hofu ikaenea katika kambi iliyo shambani na miongoni mwa 
watu wote waliokuwa katika kituo cha ulinzi, na hata makundi ya 
wavamizi yakashikwa na hofu. Dunia ikaanza kutetemeka, kukawa 
na hofu kubwa kutoka kwa Mungu. 16 Walinzi wa Sauli waliokuwa 
katika jiji la Gibea la Benjamini wakaona kwamba machafuko 
yalikuwa yakienea kila upande. 


17 Sauli akawaambia watu waliokuwa pamoja naye: “Tafadhali, 
wahesabuni watu, mwone ni nani aliyetuacha.” Walipohesabu, 
wakagundua kwamba Yonathani na mtumishi wake aliyembebea 
silaha hawakuwepo. 18 Basi Sauli akamwambia Ahiya: “Lilete karibu 


Sanduku la Mungu wa kweli!” (Kwa maana wakati huo” Sanduku la 
Mungu wa kweli lilikuwa pamoja na Waisraeli.) 19 Sauli alipokuwa 
akiongea na kuhani, machafuko yaliyokuwa katika kambi ya Wafilisti 
yalizidi kuongezeka. Ndipo Sauli akamwambia hivi kuhani: “Acha 
unachofanya.”* 20 Kwa hiyo Sauli na watu wote waliokuwa pamoja 
naye wakakusanyika na kwenda vitani, na huko wakapata kwamba 
Wafilisti walikuwa wameshambuliana wenyewe kwa wenyewe kwa 
mapanga yao, na machafuko yalikuwa makubwa sana. 21 Pia, 
Waebrania ambao awali waliwaunga mkono Wafilisti na walioingia 
pamoja nao kambini walienda kujiunga na Waisraeli chini ya 
usimamizi wa Sauli na Yonathani. 22 Wanaume wote wa Israeli 
waliokuwa wamejificha katika eneo lenye milima la Efraimu 
wakasikia kwamba Wafilisti wamekimbia, nao pia wakaingia vitani na 
kuwafuatia. 23 Basi Yehova akawaokoa Waisraeli siku hiyo, na vita 
vikaenea mpaka Beth-aveni. 


24 Lakini wanaume wa Israeli walikuwa chini ya mkazo mkali siku 
hiyo, kwa kuwa Sauli alikuwa amewaapisha hivi: “Alaaniwe mtu 
yeyote atakayekula chakula chochote” kabla ya jioni na kabla 
sijalipiza kisasi dhidi ya maadui wangu!” Kwa hiyo hakuna yeyote 
miongoni mwao aliyekula chakula chochote. 


25 Basi watu wote wakafika” msituni, na kulikuwa na asali ardhini. 
26 Watu walipoingia msituni, waliona asali ikidondoka, lakini hakuna 
yeyote aliyethubutu kunyoosha mkono wake ili kuila, kwa sababu 
waliogopa kile kiapo. 27 Lakini Yonathani hakumsikia baba yake 
akiwaapisha watu, kwa hiyo akanyoosha ncha ya fimbo iliyokuwa 
mkononi mwake na kuichovya ndani ya sega la asali. Alipourudisha 
mkono wake kinywani na kuila, macho yake yakang'aa. 28 Ndipo 
mtu mmoja akasema: “Baba yako aliwaapisha watu vikali akisema, 


‘Na alaaniwe mtu atakayekula chakula leo! Ndio sababu watu 
wamechoka sana.” 29 Hata hivyo, Yonathani akasema: “Baba yangu 
ameleta shida kubwa nchini. Angalieni jinsi macho yangu 
yalivyong'aa nilipoonja asali hii kidogo. 30 Hali ingekuwa bora zaidi 
ikiwa watu wangekula kwa uhuru leo baadhi ya nyara walizopata 
kutoka kwa maadui wao! Kwa maana Wafilisti wengi hata zaidi 
wangeuawa.” 


31 Siku hiyo, waliendelea kuwaua Wafilisti kuanzia Mikmashi mpaka 
Aiyaloni, na watu wakachoka sana. 32 Basi watu wakaanza 
kukimbilia nyara kwa pupa, wakachukua kondoo na ng'ombe na 
ndama na kuwachinjia ardhini, nao wakala nyama pamoja na damu. 
33 Basi Sauli akaambiwa hivi: “Tazama! Watu wanamtendea Yehova 
dhambi kwa kula nyama pamoja na damu.” Ndipo akasema: 
“Mmetenda kwa ukosefu wa imani. Bingirisheni jiwe kubwa juu 
yangu mara moja.” 34 Kisha Sauli akasema: “Nendeni kotekote 
miongoni mwa watu mkawaambie, ‘Ni lazima kila mmoja wenu aje 
na ng'ombe dume wake na kondoo wake mwachinjie hapa na 
kuwala. Msimtendee Yehova dhambi kwa kula nyama pamoja na 
damu.” Basi kila mmoja wao akaja na ng'ombe dume wake usiku 
huo na kumchinjia mahali hapo. 35 Na Sauli akamjengea Yehova 
madhabahu. Hiyo ndiyo iliyokuwa madhabahu ya kwanza 
aliyomjengea Yehova. 


36 Baadaye Sauli akasema: “Acheni tushuke tuwafuatie Wafilisti 
usiku na kuwapora mpaka asubuhi wakati wa mapambazuko. 
Hatutamwacha hai mtu yeyote.” Basi wakasema: “Fanya jambo 
lolote unaloona ni jema.” Kisha kuhani akasema: “Na tumkaribie 
Mungu wa kweli mahali hapa.” 37 Naye Sauli akamuuliza Mungu: 
“Je, nishuke nikawafuatie Wafilisti? Je, utawatia mikononi mwa 


Waisraeli?” Lakini Mungu hakumjibu siku hiyo. 38 Basi Sauli 
akasema: “Njooni hapa, enyi wakuu wote wa watu, mtafute ni 
dhambi gani iliyotendwa leo. 39 Kwa hakika kama anavyoishi 
Yehova, aliyewaokoa Waisraeli, hata kama ni mwanangu Yonathani, 
ni lazima afe.” Lakini hakuna mtu yeyote aliyemjibu. 40 Kisha 
akawaambia Waisraeli wote: “Mtakuwa upande mmoja, na mimi na 
mwanangu Yonathani tutakuwa upande wa pili.” Ndipo watu 
wakamwambia Sauli: “Fanya jambo lolote unaloona ni jema.” 


41 Kisha Sauli akamwambia Yehova: “Ee Mungu wa Israeli, jibu kwa 
Thumimu!” Ndipo Yonathani na Sauli wakachaguliwa, nao watu 
wakawa huru. 42 Basi Sauli akasema: “Pigeni kura kuamua kati 
yangu na mwanangu Yonathani.” Kisha Yonathani akachaguliwa. 

43 Halafu Sauli akamuuliza Yonathani: “Niambie, umefanya nini?” 
Yonathani akamwambia: “Nilionja tu asali kidogo kwa ncha ya fimbo 
iliyo mikononi mwangu. Nipo hapa! Niko tayari kufa!” 


44 Basi Sauli akasema: “Mungu na akuadhibu, tena vikali, ikiwa 
hutakufa, Yonathani.” 45 Lakini watu wakamwambia Sauli: “Je, 
Yonathani afe, ambaye ameleta ushindi” huu mkubwa katika Israeli? 
Ni jambo lisiloweza kuwaziwa kamwe! Kwa hakika kama anavyoishi 
Yehova, hakuna unywele hata mmoja wa kichwa chake unaopaswa 
kuanguka ardhini, kwa maana alitenda pamoja na Mungu leo.” Hivyo 
watu wakamwokoa” Yonathani, naye hakufa. 


46 Basi Sauli akaacha kuwafuatia Wafilisti, nao Wafilisti wakarudi 
katika eneo lao. 


47 Sauli akauimarisha ufalme wake juu ya Waisraeli, akapigana na 
maadui wake wote waliomzunguka, alipigana na Wamoabu, 
Waamoni, Waedomu, wafalme wa Soba, na Wafilisti; na mahali 


popote alipoenda aliwashinda. 48 Alipigana kwa ushujaa na 
kuwashinda Waamaleki na kuwaokoa Waisraeli kutoka mikononi 
mwa waporaji. 


49 Wana wa Sauli walikuwa Yonathani, Ishvi, na Malki-shua. Na 
alikuwa na mabinti wawili; mkubwa aliitwa Merabu, na mdogo aliitwa 
Mikali. 50 Mke wa Sauli aliitwa Ahinoamu binti ya Ahimaazi. Mkuu wa 
jeshi lake aliitwa Abneri mwana wa Neri, ndugu ya baba ya Sauli. 

51 Kishi alikuwa baba ya Sauli, na Neri baba ya Abneri alikuwa 
mwana wa Abieli. 


52 Kulikuwa na vita vikali dhidi ya Wafilisti siku zote za Sauli. Sauli 
alipomwona mwanamume yeyote mwenye nguvu au jasiri 
alimwandikisha katika utumishi wake. 


^ 1 Sam. 14:14 Yaani, eneo linaloweza kulimwa kwa plau na 
ng'ombe dume wawili katika siku moja. 


A41 Sam. 14:18 Tnn., “siku hiyo.” 

^ 1 Sam. 14:19 Tnn., “Rudisha mkono wako.” 
^ 1 Sam. 14:24 Tnn., “mkate wowote.” 

^ 1 Sam. 14:25 Tnn., “nchi yote ikafika.” 

^ 1 Sam. 14:45 Au “wokovu.” 


^ 1 Sam. 14:45 Tnn., “wakamkomboa.” 


1 Samweli 15:1-35 


15 Kisha Samweli akamwambia Sauli: “Yehova alinituma nikutie 
mafuta uwe mfalme juu ya watu wake Waisraeli, sasa sikiliza 
anavyosema Yehova. 2 Yehova wa majeshi anasema hivi: 
‘Nitawaadhibu Waamaleki kwa sababu waliwapinga Waisraeli 
walipokuwa njiani wakipanda kutoka Misri. 3 Sasa, nenda 
uwashambulie Waamaleki na kuwaangamiza wao pamoja na vitu 
vyao vyote. Usiwaache hai;” unapaswa kuwaua, wanaume na 
wanawake, watoto wadogo na wale wanaonyonya, ng'ombe dume 
na kondoo, ngamia na pia punda.” 4 Sauli akawakusanya watu na 
kuwahesabu huko Telaimu: Kulikuwa na wanajeshi 200,000 
wanaotembea kwa miguu na wanaume 10,000 wa Yuda. 


5 Sauli akaenda mpaka kwenye jiji la Amaleki, akavizia kando ya 
bonde. $ Ndipo Sauli akawaambia hivi Wakeni: “Nendeni, ondokeni 
kati ya Waamaleki ili nisiwafagilie mbali pamoja nao. Kwa maana 
mliwatendea watu wote wa Israeli kwa upendo mshikamanifu 
walipotoka Misri.” Basi Wakeni wakaondoka kati ya Waamaleki. 

7 Kisha Sauli akawaangamiza Waamaleki kuanzia Havila mpaka 
Shuri, jiji lililo karibu na Misri. 8 Akamkamata Agagi mfalme wa 
Amaleki akiwa hai, lakini watu wengine wote akawaangamiza kwa 
upanga. 9 Hata hivyo, Sauli na watu wake walimwacha hai” Agagi na 
kondoo walio bora, ng'ombe, wanyama waliononeshwa, kondoo 
dume, na vitu vyote vizuri. Hawakutaka kuviangamiza. Lakini 
waliangamiza vitu vyote visivyo na thamani na visivyofaa. 


10 Basi neno la Yehova likamjia Samweli: 11 “Ninasikitika” kwamba 
nimemweka Sauli kuwa mfalme, kwa sababu ameacha kunifuata 
naye hajatekeleza maneno yangu.” Samweli akakasirika sana, 


akaendelea kumlilia Yehova usiku kucha. 12 Samweli alipoamka 
asubuhi na mapema ili akutane na Sauli, aliambiwa hivi: “Sauli 
alienda Karmeli, na huko akajisimamishia mnara wa ukumbusho. 
Kisha akageuka na kushuka mpaka Gilgali.” 13 Mwishowe Samweli 
alipomfikia Sauli, Sauli akamwambia: “Yehova na akubariki. 
Nimetekeleza neno la Yehova.” 14 Lakini Samweli akamwambia: 
“Basi mbona nasikia milio ya kondoo na ng'ombe?” 15 Sauli 
akamjibu: “Waliletwa kutoka kwa Waamaleki, kwa sababu watu 
waliwaacha hai” kondoo bora na ng'ombe bora ili wawatoe dhabihu 
kwa Yehova Mungu wako; lakini vitu vilivyobaki tuliviangamiza.” 

16 Ndipo Samweli akamwambia Sauli: “Nyamaza! Acha nikwambie 
jambo ambalo Yehova aliniambia jana usiku.” Basi akamwambia: 
“Sema!” 


17 Samweli akamwambia: “Je, hukujiona kuwa mtu asiyefaa 
ulipowekwa kuwa kiongozi wa makabila ya Israeli na Yehova 
alipokutia mafuta kuwa mfalme wa Israeli? 18 Baadaye Yehova 
alikupa kazi na kukuambia, 'Nenda, uwaangamize Waamaleki hao 
watenda dhambi. Pigana nao mpaka uwaangamize kabisa.’ 19 Basi 
kwa nini hukuitii sauti ya Yehova? Badala yake, ulikimbilia nyara kwa 
pupa na kufanya maovu machoni pa Yehova!” 


20 Hata hivyo, Sauli akamwambia Samweli: “Lakini nimeitii sauti ya 
Yehova! Nimefanya kazi ambayo Yehova alinituma nifanye, 
nikamleta Agagi mfalme wa Waamaleki na kuwaangamiza 
Waamaleki. 21 Lakini watu walichukua kondoo na ng'ombe kutoka 
kwenye nyara, vitu bora kati ya vitu vilivyopaswa kuangamizwa, ili 
wavitoe dhabihu kwa Yehova Mungu wako huko Gilgali.” 


22 Ndipo Samweli akasema: “Je, Yehova hupendezwa zaidi na 
dhabihu za kuteketezwa na dhabihu nyinginezo kuliko kuitii sauti ya 
Yehova? Tazama! Kutii ni bora kuliko dhabihu, na kusikiliza kuliko 
mafuta ya kondoo dume; 23 kwa maana uasi ni sawa na dhambi ya 
uaguzi,” na kutenda kwa kimbelembele ni sawa na kutumia nguvu za 
uchawi na ibada ya sanamu.” Kwa kuwa umelikataa neno la Yehova, 
yeye pia amekukataa usiwe mfalme.” 


24 Ndipo Sauli akamwambia Samweli: “Nimetenda dhambi, kwa 
kuwa nimeasi agizo la Yehova na maneno yako, kwa sababu 
niliwaogopa watu na kusikiliza maneno yao. 25 Sasa, tafadhali, 
nisamehe dhambi yangu, nawe urudi pamoja nami ili nimwinamie 
Yehova.” 26 Lakini Samweli akamwambia Sauli: “Sitarudi pamoja 
nawe, kwa kuwa umelikataa neno la Yehova, naye Yehova 
amekukataa usiendelee kuwa mfalme wa Israeli.” 27 Samweli 
alipokuwa akigeuka aende zake, Sauli akaushika upindo wa joho 
lake lisilo na mikono, lakini likararuka. 28 Ndipo Samweli 
akamwambia: “Yehova ameurarua ufalme wa Israeli kutoka kwako 
leo, naye atampa mwenzako aliye bora kuliko wewe. 29 Isitoshe, 
Mtukufu wa Israeli hatasema uwongo wala kubadili nia yake,” kwa 
maana Yeye si mwanadamu abadili nia yake.”” 


30 Sauli akasema: “Nimetenda dhambi. Lakini tafadhali niheshimu 
mbele ya wazee wa watu wangu na mbele ya Waisraeli. Rudi 
pamoja nami, nami nitamwinamia Yehova Mungu wako.” 31 Basi 
Samweli akarudi pamoja na Sauli, na Sauli akamwinamia Yehova. 
32 Kisha Samweli akasema: “Mleteni hapa Agagi mfalme wa 
Waamaleki.” Ndipo Agagi akaja kwake akisitasita,” kwa sababu 
Agagi alisema moyoni mwake: “Kwa hakika hatari ya kifo imepita.” 
33 Hata hivyo, Samweli akasema: “Kama upanga wako ulivyofanya 


wanawake wafiwe na watoto, ndivyo mama yako atakavyofiwa zaidi 
miongoni mwa wanawake.” Papo hapo Samweli akamkatakata Agagi 
vipandevipande mbele za Yehova huko Gilgali. 


34 Kisha Samweli akaenda zake Rama, naye Sauli akapanda 
kwenda nyumbani kwake katika jiji la Gibea la Sauli. 35 Samweli 
hakumwona Sauli tena mpaka siku alipokufa, kwa maana Samweli 
alikuwa akimwombolezea Sauli. Yehova akaghairi kwamba alikuwa 
amemweka Sauli kuwa mfalme wa Israeli. 


^ 1 Sam. 15:3 Au “Usiwahurumie.” 
^ 1 Sam. 15:9 Au “walimhurumia.” 

^ 1 Sam. 15:11 Au “Ninahuzunika.” 
^ 1 Sam. 15:15 Au “waliwahurumia.” 
^ 1 Sam. 15:23 Au “ubashiri.” 


^ 1 Sam. 15:23 Tnn., “sanamu za terafimu,” yaani, miungu ya familia; 
sanamu. 


^ 1 Sam. 15:29 Au “hataghairi.” 
^ 1 Sam. 15:29 Au “aghairi.” 
^ 1 Sam. 15:32 Au labda, “kwa ujasiri.” 


^ 1 Sam. 15:32 Tnn., “uchungu wa kifo umepita.” 


1 Samweli 16:1-23 


16 Mwishowe Yehova akamuuliza Samweli: “Kwa kuwa nimemkataa 
Sauli asitawale akiwa mfalme wa Israeli, utaendelea 
kumwombolezea mpaka lini? Jaza pembe yako mafuta, uende. 
Nitakutuma kwa Yese Mbethlehemu, kwa sababu nimejichagulia 
mfalme kutoka miongoni mwa wanawe.” 2 Lakini Samweli akasema: 
“Nitaendaje? Sauli akisikia habari hii, ataniua.” Yehova akamwambia: 
“Nenda na ng'ombe mchanga, useme, 'Nimekuja kumtolea Yehova 
dhabihu.’ 3 Mwalike Yese kwenye dhabihu; kisha nitakujulisha 
utakalofanya. Utamtia mafuta kwa ajili yangu yule 
nitakayekuonyesha.” 


4 Samweli alifanya mambo aliyoambiwa na Yehova. Alipofika 
Bethlehemu, wazee wa jiji walitetemeka walipokutana naye, 
wakamuuliza: “Je, umekuja kwa amani?” 5 Akajibu: “Nimekuja kwa 
amani. Nimekuja kumtolea Yehova dhabihu. Jitakaseni, mje pamoja 
nami kwenye dhabihu.” Kisha akamtakasa Yese na wanawe, halafu 
akawaalika kwenye dhabihu. 6 Walipokuwa wakiingia, Samweli 
alimwona Eliabu na kusema: “Hakika mtiwa-mafuta wa Yehova 
amesimama hapa mbele zake.” 7 Lakini Yehova akamwambia 
Samweli: “Usitazame sura yake wala urefu wake, kwa maana 
nimemkataa. Kwa kuwa Mungu haoni kama mwanadamu 
anavyoona, kwa maana mwanadamu huona kinachoonekana kwa 
macho, lakini Yehova huona ndani ya moyo.” $ Kisha Yese akamwita 
Abinadabu, akampitisha mbele ya Samweli, lakini Samweli 
akasema: “Huyu pia Yehova hajamchagua.” 9 Kisha Yese 
akampitisha Shamma, lakini Samweli akasema: “Hata huyu Yehova 
hajamchagua.” 10 Basi Yese akawapitisha wanawe saba mbele ya 


Samweli, lakini Samweli akamwambia Yese: “Yehova hajamchagua 
yeyote kati ya hawa.” 


11 Mwishowe Samweli akamuuliza Yese: “Je, hawa ndio wana wako 
wote?” Akajibu: “Aliye mdogo zaidi ameachwa mpaka sasa; 
anawalisha kondoo.” Kisha Samweli akamwambia Yese: “Mtume mtu 
akamwite, kwa sababu hatutaketi kula chakula mpaka atakapokuja 
hapa.” 12 Basi akamtuma mtu amwite, Yese akamleta ndani. Kijana 
huyo alikuwa mwekundu, mwenye macho yanayovutia, na mwenye 
sura nzuri. Ndipo Yehova akasema: “Simama, mtie mafuta, kwa 
maana huyu ndiye!” 13 Basi Samweli akachukua ile pembe ya 
mafuta na kumtia mafuta mbele ya ndugu zake. Na roho ya Yehova 
ikaanza kumtia nguvu Daudi kuanzia siku hiyo na kuendelea. 
Baadaye Samweli akainuka na kwenda zake Rama. 


14 Sasa roho ya Yehova ilikuwa imemwacha Sauli, na roho mbaya 
kutoka kwa Yehova ilikuwa ikimtesa. 15 Watumishi wa Sauli 
wakamwambia: “Unaona kwamba roho mbaya kutoka kwa Mungu 
inakutesa. 16 Tafadhali, bwana wetu, waamuru watumishi wako walio 
mbele yako wamtafute mtu mwenye ustadi wa kupiga kinubi. Wakati 
wowote roho mbaya kutoka kwa Mungu inapokujia, atapiga kinubi, 
nawe utahisi vizuri.” 17 Basi Sauli akawaambia watumishi wake: 
“Tafadhali, nitafutieni mtu anayepiga kinubi vizuri, mumlete kwangu.” 


18 Mtumishi mmoja akasema: “Tazama! Nimeona mwana fulani wa 
Yese Mbethlehemu anavyopiga kinubi kwa ustadi, ni mtu jasiri na 
shujaa hodari. Ana ustadi wa kuongea, ana sura nzuri, na Yehova 
yuko pamoja naye.” 19 Ndipo Sauli akawatuma wajumbe kwa Yese 
na kumwambia: “Mtume mwana wako Daudi aje kwangu, yule 
anayechunga kondoo.” 20 Basi Yese akapakia mikate, kiriba cha 


ngozi chenye divai, na mwanambuzi juu ya punda, akamtuma Daudi 
mwana wake kwa Sauli akiwa na vitu hivyo. 21 Kwa hiyo Daudi 
akafika kwa Sauli na kuanza kumtumikia. Sauli akampenda sana, 
naye Daudi akawa akimbebea silaha zake. 22 Sauli akamtumia Yese 
ujumbe huu: “Tafadhali, mruhusu Daudi aendelee kunitumikia, kwa 
sababu amepata kibali machoni pangu.” 23 Wakati wowote roho 
mbaya kutoka kwa Mungu ilipomjia Sauli, Daudi alichukua kinubi na 
kukipiga, kisha Sauli alipata kitulizo na kuhisi vizuri, na roho hiyo 
mbaya ilimwacha. 


1 Samweli 17:1-58 


17 Sasa Wafilisti wakakusanya majeshi yao” kwa ajili ya vita. 
Walikusanyika huko Soko, jiji la Yuda, wakapiga kambi kati ya Soko 
na Azeka, kule Efes-damimu. 2 Sauli na wanaume wa Israeli 
wakakusanyika na kupiga kambi katika Bonde la” Ela, nao 
wakajipanga kivita ili kupigana na Wafilisti. 3 Wafilisti walikuwa 
upande mmoja wa mlima, na Waisraeli walikuwa upande ule 
mwingine, na bonde lilikuwa katikati yao. 


4 Kisha shujaa mmoja akatoka katika kambi za Wafilisti; aliitwa 
Goliathi, kutoka Gathi, alikuwa na urefu wa mikono sita na shubiri 
moja.” > Alikuwa na kofia ya shaba kichwani, naye alivaa koti la vita 
lenye magamba yanayolaliana. Koti hilo la vita la shaba lilikuwa na 
uzito wa shekeli 5,000. 6 Alikuwa na mabamba ya shaba 
yaliyokinga miguu yake na fumo la shaba lililoning'inia katikati ya 
mabega yake. 7 Mpini wa mbao wa mkuki wake ulikuwa kama mti 
wa wafumaji wa nguo, na kichwa cha chuma cha mkuki wake 
kilikuwa na uzito wa shekeli 600; na mtu aliyembebea ngao 
alitembea mbele yake. 8 Basi akasimama na kuviita vikosi vya Israeli 
akisema: “Kwa nini mmekuja kujipanga kivita? Je, mimi si Mfilisti 
nanyi je, si watumishi wa Sauli? Jichagulieni mwanamume, aje 
kupigana nami. 9 Akiweza kupigana nami na kuniua, tutakuwa 
watumishi wenu. Lakini nikimshinda na kumuua, mtakuwa watumishi 
wetu, nanyi mtatutumikia.” 10 Kisha Mfilisti huyo akasema: 
“Ninavitukana” vikosi vya Israeli leo. Nipeni mwanamume, nipigane 
naye!” 


11 Sauli na Waisraeli wote waliposikia maneno hayo ya Mfilisti huyo, 
wakashikwa na hofu na kuogopa sana. 


12 Basi Daudi alikuwa mwana wa Yese, Mwefrathi kutoka mji wa 
Bethlehemu wa Yuda, ambaye alikuwa na wana wanane na ambaye 
katika siku za Sauli alikuwa tayari amezeeka. 13 Wana watatu 
wakubwa wa Yese walikuwa wameenda na Sauli vitani. Majina ya 
wana hao watatu walioenda vitani ni Eliabu mzaliwa wake wa 
kwanza, Abinadabu mwana wake wa pili, na Shamma mwana wake 
wa tatu. 14 Daudi ndiye aliyekuwa mdogo zaidi, na wale watatu 
wakubwa walikuwa wameenda pamoja na Sauli. 


15 Daudi alikuwa akienda na kurudi kutoka kwa Sauli ili kuchunga 
kondoo wa baba yake huko Bethlehemu. 16 Wakati huo, yule Mfilisti 
alikuwa akija na kuwadhihaki kila asubuhi na kila jioni kwa siku 40. 


17 Ndipo Yese akamwambia Daudi mwana wake: “Tafadhali, chukua 
hii efa” ya nafaka iliyokaangwa na mikate hii kumi, uwapelekee 
haraka ndugu zako kambini. 18 Nawe umpelekee mkuu wa elfu 
mafungu haya kumi ya jibini;” pia, angalia ndugu zako 
wanaendeleaje na uniletee kitu fulani kutoka kwao.” 19 Walikuwa 
pamoja na Sauli na wanaume wengine wote wa Israeli katika Bonde 
la” Ela, wakipigana na Wafilisti. 


20 Kwa hiyo Daudi akaamka asubuhi na mapema na kuwaacha 
kondoo mikononi mwa mtu mwingine; kisha akapakia vitu hivyo na 
kwenda kama Yese alivyokuwa amemwamuru. Alipofika kambini, 
jeshi lilikuwa likienda kwenye uwanja wa vita huku likipiga kelele za 
vita. 21 Waisraeli na Wafilisti wakajipanga kivita wakikabiliana uso 
kwa uso. 22 Mara moja Daudi akaiacha mizigo yake mikononi mwa 
mtu aliyetunza mizigo, akakimbia kwenda kwenye uwanja wa vita. 
Alipofika, akaanza kuulizia habari za ndugu zake. 


23 Alipokuwa akizungumza nao, akaja yule Mfilisti shujaa aliyeitwa 
Goliathi, kutoka Gathi. Alitoka katika vikosi vya Wafilisti, akasema 
maneno yaleyale aliyozoea kusema, na Daudi akamsikia. 

24 Wanaume wote wa Israeli walipomwona mwanamume huyo, 
wakaogopa sana na kumkimbia. 25 Wanaume wa Israeli walikuwa 
wakisema: “Je, mnamwona mwanamume yule anayekuja? Anakuja 
kuwatukana” Waisraeli. Mfalme atampa utajiri mwingi mtu 
atakayemuua mwanamume huyo, atampa pia binti yake mwenyewe, 
naye ataiondolea wajibu nyumba ya baba yake katika Israeli.” 


26 Daudi akaanza kuwauliza wanaume waliokuwa wamesimama 
karibu naye: “Mtu atakayemuua yule Mfilisti na kuwaondolea 
Waisraeli aibu atafanyiwa nini? Kwani huyu Mfilisti asiyetahiriwa ni 
nani hata avitukanež vikosi vya Mungu aliye hai?” 27 Basi watu hao 
wakamwambia maneno yaleyale yaliyokuwa yamesemwa: “Hivi 
ndivyo atakavyofanyiwa mwanamume atakayemuua.” 28 Eliabu 
ndugu yake mkubwa alipomsikia Daudi akizungumza na wanaume 
hao, akamkasirikia Daudi na kumwambia: “Kwa nini umeshuka 
huku? Na wale kondoo wachache nyikani umemwachia nani? Najua 
vizuri kimbelembele chako na nia mbaya ya moyo wako; umeshuka 
tu ili kutazama vita.” 29 Daudi akamwambia: “Sasa nimefanya nini? 
Nilikuwa nikiuliza swali tu!” 30 Ndipo Daudi akamwacha, akamgeukia 
mtu mwingine na kumuuliza swali lilelile, na watu wakamjibu vilevile 
kama mwanzoni. 


31 Watu wakasikia maneno aliyosema Daudi, wakamwambia Sauli. 
Basi Sauli akaagiza aitwe. 32 Daudi akamwambia Sauli: “Mtu 
yeyote asife moyo” kwa sababu yake. Mimi mtumishi wako nitaenda 
kupigana na huyo Mfilisti.” 33 Lakini Sauli akamwambia Daudi: 
“Huwezi kwenda kupigana na huyo Mfilisti, kwa sababu wewe ni 


mvulana tu, naye amekuwa mwanajeshi” tangu alipokuwa kijana.” 
34 Ndipo Daudi akamwambia Sauli: “Mimi mtumishi wako nimekuwa 
nikichunga kondoo wa baba yangu, na simba akaja, na pia dubu, na 
kila mmoja wao akamchukua kondoo kutoka kundini. 35 Nilimfuata, 
nikamuua na kumwokoa kondoo kutoka kinywani mwake. Aliporuka 
ili kunishambulia, nilimkamata manyoya yake,” nikampiga, na 
kumuua. 36 Mimi mtumishi wako nilimuua simba na dubu pia, na 
huyu Mfilisti asiyetahiriwa atakuwa kama mmoja wao, kwa sababu 
amevitukanaž vikosi vya Mungu aliye hai.” 37 Kisha Daudi akasema: 
“Yehova, aliyeniokoa kutoka katika makucha ya simba na ya dubu, 
ndiye atakayeniokoa kutoka mikononi mwa Mfilisti huyo.” Ndipo Sauli 
akamwambia Daudi: “Nenda, na Yehova awe pamoja nawe.” 


38 Basi Sauli akamvisha Daudi mavazi yake. Akamvisha kofia ya 
shaba kichwani, halafu akamvisha koti la vita. 39 Kisha Daudi 
akajifunga upanga wake juu ya mavazi yake, akajaribu kutembea 
lakini akashindwa kwa sababu hakuwa ameyazoea. Basi Daudi 
akamwambia Sauli: “Siwezi kwenda nikiwa nimevaa vitu hivi, kwa 
maana sijavizoea.” Kwa hiyo Daudi akavivua. 40 Kisha akachukua 
fimbo yake mkononi, akajichagulia mawe matano laini kutoka katika 
bonde la kijito, akayaweka kwenye kifuko ndani ya mfuko wake wa 
mchungaji, na kombeo lilikuwa mkononi mwake. Naye akaanza 
kumkaribia huyo Mfilisti. 


41 Mfilisti huyo akaanza kumkaribia Daudi zaidi na zaidi, na mtu 
aliyembebea ngao alikuwa mbele yake. 42 Mfilisti huyo alipotazama 
na kumwona Daudi, akaanza kumdhihaki kwa dharau kwa sababu 
alikuwa tu mvulana mwekundu mwenye sura nzuri. 43 Basi Mfilisti 
huyo akamuuliza Daudi: “Je, mimi ni mbwa hivi kwamba unijie na 
vijiti?” Ndipo huyo Mfilisti akamlaani Daudi kwa miungu yake. 


44 Akamwambia Daudi: “Nikaribie tu, nyama yako nitawapa ndege 
wa angani na wanyama wa mwituni.” 


45 Daudi akamjibu hivi huyo Mfilisti: “Unakuja kupigana nami kwa 
upanga, mkuki, na fumo, lakini mimi naja kupigana nawe kwa jina la 
Yehova wa majeshi, Mungu wa vikosi vya Israeli, ambaye 
umemtukana.* 46 Siku hii ya leo Yehova atakutia wewe mikononi 
mwangu, nami nitakuua na kukata kichwa chako; na siku ya leo 
nitawapa ndege wa angani na wanyama mwitu wa dunia maiti za 
kambi ya Wafilisti; na watu wote duniani watajua kwamba kuna 
Mungu katika Israeli. 47 Na watu wote waliokusanyika hapa watajua” 


kwamba Yehova haokoi kwa upanga wala kwa mkuki, kwa sababu 
vita ni vya Yehova, naye atawatia ninyi nyote mikononi mwetu.” 


48 Basi Mfilisti huyo akasimama, akazidi kukaribia ili akutane na 
Daudi, lakini Daudi akakimbia haraka kuelekea kwenye uwanja wa 
vita kukutana na Mfilisti huyo. 49 Daudi akautia mkono wake ndani 
ya mfuko wake, akachukua jiwe kutoka humo, na kulirusha kwa 
kombeo. Akampiga Mfilisti huyo kwenye paji la uso, na jiwe hilo 
likapenya katika paji la uso wake, akaanguka chini kifudifudi. 20 Basi 
Daudi akamshinda Mfilisti huyo kwa kombeo na jiwe; alimpiga Mfilisti 
huyo na kumuua, ingawa Daudi hakuwa na upanga mkononi mwake. 
51 Daudi akaendelea kukimbia na kusimama juu yake. Kisha 
akaushika upanga wa Mfilisti huyo na kuuchomoa kutoka katika ala 
yake, akahakikisha kwamba amekufa kwa kumkata kichwa kwa 
upanga huo. Wafilisti walipoona kwamba shujaa wao amekufa, 
wakakimbia. 


52 Kisha wanaume wa Israeli na Yuda wakainuka na kuanza kupiga 
kelele na kuwafuatia Wafilisti kuanzia bondeni mpaka kwenye 


malango ya Ekroni, na maiti za Wafilisti waliouawa zilienea 
barabarani kuanzia Shaaraimu, mpaka Gathi na Ekroni. 53 Waisraeli 
waliporudi baada ya kuwafuatia vikali Wafilisti, walipora kambi zao. 


54 Halafu Daudi akachukua kichwa cha yule Mfilisti na kukileta 
Yerusalemu, lakini akaziweka silaha za Mfilisti huyo ndani ya hema 
lake mwenyewe. 


55 Sauli alipomwona Daudi akienda kupigana na Mfilisti huyo, 
alimuuliza hivi Abneri mkuu wa jeshi: “Abneri, mvulana huyu ni 
mwana wa nani?” Abneri akajibu: “Kwa hakika kama unavyoishi,” Ee 
mfalme, mimi sijui!” 56 Mfalme akasema: “Tafuta mvulana huyu ni 
mwana wa nani.” 5 Basi mara tu Daudi aliporudi baada ya kumuua 
huyo Mfilisti, Abneri akamchukua na kumpeleka mbele ya Sauli 
akiwa na kichwa cha huyo Mfilisti mkononi mwake. 58 Ndipo Sauli 
akamuuliza: “Mvulana, wewe ni mwana wa nani?” Daudi akamjibu: 
“Mimi ni mwana wa mtumishi wako Yese Mbethlehemu.” 


^ 1 Sam. 17:1 Tnn., “kambi zao.” 
A1 Sam. 17:2 Tnn., “Nchi Tambarare ya Chini ya.” 


A1 Sam. 17:4 Alikuwa na urefu wa mita 2.9 hivi (futi 9 na inchi 5.75). 
Angalia Nyongeza B14. 


^1 Sam. 17:5 Karibu kilogramu 57. Angalia Nyongeza B14. 
A1 Sam. 17:7 Karibu kilogramu 6.84. Angalia Nyongeza B14. 


^1 Sam. 17:10 Au “Nataka kushindana na.” 


A41 Sam. 17:17 Efa ilikuwa sawa na lita 22 au kilogramu 


Angalia Nyongeza B14. 


A 1 Sam. 


17:18 Tnn., “maziwa.” 


^1 Sam. 


17:19 Au “Nchi Tambarare ya Chini ya.” 


^1 Sam. 


17:25 Au “kushindana na.” 


^1 Sam. 


17:26 Au “ashindane na.” 


^1 Sam. 


17:32 Au “asiogope.” 


^1 Sam. 


17:33 Au “mwanamume wa vita.” 


^1 Sam. 


17:35 Au “utaya wake.” Tnn., “ndevu zake.” 


^1 Sam. 


17:36 Au “ameshindana na.” 


^1 Sam. 


17:45 Au “umeshindana naye.” 


^1 Sam. 


17:47 Tnn., “Na kutaniko hili lote litajua.” 


^1 Sam. 


17:55 Au “Kama nafsi yako inavyoishi.” 


13 hivi. 


1 Samweli 18:1-30 


18 Baada tu ya Daudi kumaliza kuzungumza na Sauli, Yonathani na 
Daudi wakashikamana na kuwa marafiki wa karibu sana,” na 
Yonathani akaanza kumpenda kama alivyojipenda mwenyewe.” 

2 Kuanzia siku hiyo, Sauli akamchukua Daudi, naye hakumruhusu 
arudi nyumbani kwa baba yake. 3 Na Yonathani na Daudi wakafanya 
agano, kwa sababu alimpenda kama alivyojipenda mwenyewe.” 

4 Yonathani akavua joho lake lisilo na mikono na kumpa Daudi, 
pamoja na silaha zake, upanga wake, upinde wake, na mshipi wake. 
5 Daudi akaanza kwenda vitani, naye alifanikiwa” popote alipotumwa 
na Sauli. Basi Sauli akamweka asimamie wanajeshi vitani, na jambo 
hilo likawafurahisha watu wote na pia watumishi wa Sauli. 


6 Daudi na watu wengine walipokuwa wakirudi baada ya kuwaua 
Wafilisti, wanawake walikuwa wakitoka katika majiji yote ya Israeli 
wakiimba na kucheza dansi ili kumpokea Mfalme Sauli kwa matari, 
kwa vigelegele, na udi. 7 Wanawake hao waliokuwa wakisherehekea 
walikuwa wakiimba hivi: 


“Sauli ameua maelfu yake, 
Na Daudi makumi yake ya maelfu.” 


8 Sauli akakasirika sana, na wimbo huo haukumpendeza kwa kuwa 
alisema: “Wamempa Daudi makumi ya maelfu, lakini mimi wamenipa 
maelfu. Lililobaki tu ni kumpa ufalme!” 9 Kuanzia siku hiyo na 
kuendelea, Sauli alikuwa akimtilia shaka Daudi. 


10 Siku iliyofuata, roho mbaya kutoka kwa Mungu ikamvamia Sauli, 
naye akaanza kutenda kwa njia ya ajabu” nyumbani, huku Daudi 
akipiga muziki kwa kinubi kama alivyofanya nyakati nyingine. Sauli 


alikuwa na mkuki mkononi, 11 basi akaurusha mkuki huo akisema 
hivi moyoni: ‘Nitampigilia Daudi ukutani!” Lakini Daudi alimkwepa 
mara mbili. 12 Ndipo Sauli akamwogopa Daudi kwa sababu Yehova 
alikuwa pamoja naye lakini alikuwa amemwacha yeye.” 13 Kwa hiyo 
Sauli akamwondoa nyumbani mwake na kumweka kuwa mkuu wa 
elfu, basi Daudi alikuwa akiliongoza jeshi vitani.” 14 Daudi 
akaendelea kufanikiwa” katika mambo yote aliyofanya, na Yehova 
alikuwa pamoja naye. 15 Sauli alipoona kwamba Daudi anafanikiwa 
sana, akaanza kumwogopa. 16 Lakini watu wote wa Israeli na Yuda 
walimpenda Daudi, kwa sababu alikuwa akiwaongoza vitani. 


17 Baadaye Sauli akamwambia Daudi: “Ndiye huyu Merabu binti 
yangu mkubwa. Nitakupa awe mke wako. Lakini unapaswa 
kuendelea kunitumikia kwa ujasiri na kupigana vita vya Yehova.” 
Kwa maana Sauli alisema hivi moyoni: 'Mkono wangu usimuue. 
Acha mikono ya Wafilisti imuue.' 18 Ndipo Daudi akamwambia Sauli: 
“Mimi ni nani na watu wangu wa ukoo ni nani, au familia ya baba 
yangu katika Israeli, hata mfalme awe baba mkwe wangu?” 19 Hata 
hivyo, wakati ulipofika wa kumpa Daudi Merabu, binti ya Sauli, tayari 
Adrieli Mmeholathi alikuwa amepewa binti huyo awe mke wake. 


20 Sasa Mikali binti ya Sauli alimpenda Daudi, Sauli akajulishwa 
jambo hilo, nalo likampendeza. 21 Kwa hiyo Sauli akasema: 
“Nitampa Daudi binti huyo ili awe mtego kwake, na ili mikono ya 
Wafilisti imuue.” Kisha Sauli akamwambia hivi Daudi mara ya pili: 
“Utafanya mapatano ya ndoa pamoja nami” leo.” 22 Pia, Sauli 
akawaamuru hivi watumishi wake: “Zungumzeni na Daudi kwa siri na 
kumwambia, 'Tazama! Mfalme anakupenda, na watumishi wake 
wote wanakupenda sana. Basi sasa fanya mapatano ya ndoa na 
mfalme.” 23 Watumishi wa Sauli walipomwambia Daudi mambo 


hayo, Daudi akasema: “Je, mnafikiri ni jambo rahisi kwa mtu maskini 
na asiyeheshimiwa sana kama mimi kufanya mapatano ya ndoa na 
mfalme?” 24 Kisha watumishi wa Sauli wakamletea habari hii: “Haya 
ndiyo maneno aliyosema Daudi.” 


25 Kwa hiyo Sauli akasema: “Hivi ndivyo mnavyopaswa kumwambia 
Daudi: ‘Mfalme hataki mahari yoyote isipokuwa magovi 100 ya 
Wafilisti, ili mfalme awalipize kisasi maadui wake.” Lakini Sauli 
alikuwa anapanga njama ili Wafilisti wamuue Daudi. 26 Basi 
watumishi wake wakamwambia Daudi habari hiyo, na habari hiyo ya 
kufanya mapatano ya ndoa na mfalme ikampendeza Daudi. Kabla 
ya siku iliyopangwa kufika, 27 Daudi alienda na wanaume wake na 
kuwaua wanaume 200 Wafilisti, na Daudi akamletea mfalme idadi 
kamili ya magovi yao, ili afanye mapatano ya ndoa na mfalme. Basi 
Sauli akampa Daudi Mikali binti yake awe mke wake. 28 Sauli 
akatambua kwamba Yehova alikuwa pamoja na Daudi na Mikali binti 
yake alimpenda Daudi. 29 Jambo hilo likamfanya Sauli azidi 
kumwogopa Daudi, basi Sauli akawa adui ya Daudi maisha yake 
yote. 


30 Watawala wa Wafilisti walikuwa wakienda vitani, lakini kadiri 
walivyoenda, ndivyo Daudi alivyozidi kufanikiwa” kuliko watumishi 
wote wa Sauli; na jina lake liliheshimiwa sana. 


A1 Sam. 18:1 Au “nafsi ya Yonathani ikashikamana na nafsi ya 
Daudi.” 


A1 Sam. 18:1 Au “kama nafsi yake mwenyewe.” 


^ 1 Sam. 18:3 Au “kama nafsi yake mwenyewe.” 


^1 Sam. 


18:5 Au “alitenda kwa hekima.” 


^1 Sam. 


18:10 Au “kutenda kama nabii.” 


^1 Sam. 


18:12 Yaani, Sauli. 


^1 Sam. 


18:13 Tnn., “akitoka nje na kuingia mbele ya watu.” 


^1 Sam. 


18:14 Au “kutenda kwa hekima.” 


^1 Sam. 


18:21 Au “Nitakuwa baba mkwe wako.” 


^1 Sam. 


18:30 Au “alivyozidi kutenda kwa hekima.” 


1 Samweli 19:1-24 


19 Baadaye Sauli akazungumza na Yonathani mwana wake na 
watumishi wake wote kuhusu kumuua Daudi. 2 Kwa kuwa Yonathani 
mwana wa Sauli alimpenda sana Daudi, alimwambia hivi Daudi: 
“Sauli baba yangu anakusudia kukuua. Tafadhali jihadhari 
itakapofika asubuhi, nenda mahali pa siri na ujifiche huko. 3 Nitakuja 
na kusimama kando ya baba yangu shambani mahali utakapokuwa. 
Nitaongea na baba yangu kukuhusu, nikipata habari yoyote, bila 
shaka nitakuambia.” 


4 Basi Yonathani akamsifu Daudi mbele ya Sauli baba yake. 
Akamwambia: “Mfalme, usimtendee dhambi mtumishi wako Daudi 
kwa sababu yeye hajakutendea dhambi na mambo aliyokufanyia 
yamekunufaisha. > Alihatarisha uhai wake?” alipomuua yule Mfilisti, 
na Yehova akawapa Waisraeli wote ushindi” mkubwa. Uliona jambo 
hilo, ukashangilia sana. Basi kwa nini uitendee dhambi damu isiyo 
na hatia kwa kuagiza Daudi auawe bila sababu?” 6 Sauli 
akamsikiliza Yonathani na kuapa hivi: “Kwa hakika kama Yehova 
anavyoishi, hatauawa.” 7 Baadaye Yonathani akamwita Daudi na 
kumwambia mambo hayo yote. Kisha Yonathani akampeleka Daudi 
kwa Sauli, naye akaendelea kumtumikia kama awali. 


8 Baada ya muda vita vikatokea tena, na Daudi akaenda kupigana 
na Wafilisti na kuwaua Wafilisti wengi sana, nao wakakimbia kutoka 
mbele yake. 


9 Na roho mbaya kutoka kwa Yehova ikamjia Sauli alipokuwa 
ameketi nyumbani mwake akiwa na mkuki mkononi, huku Daudi 
akipiga muziki kwa kinubi. 10 Sauli akajaribu kumpigilia Daudi 
ukutani kwa mkuki, lakini akamkwepa Sauli, na mkuki huo ukapenya 


ukutani. Daudi akakimbia na kutoroka usiku huo. 11 Baadaye Sauli 
akawatuma wajumbe nyumbani kwa Daudi ili wailinde na kumuua 
asubuhi, lakini Mikali mke wa Daudi akamwambia Daudi: 
“Usipotoroka usiku wa leo, kesho utakuwa mfu.” 12 Mara moja Mikali 
akamteremsha Daudi kupitia dirishani, ili akimbie na kutoroka. 

13 Mikali akachukua sanamu ya terafimu” na kuiweka kitandani, 
akaifunika kwa vazi na kuweka wavu wa manyoya ya mbuzi mahali 
ambapo Daudi hulaza kichwa chake. 


14 Basi Sauli akawatuma wajumbe wamlete Daudi, lakini mke wa 
Daudi akawaambia: “Ni mgonjwa.” 15 Kisha Sauli akawatuma 
wajumbe hao wamwone Daudi, akawaambia: “Mleteni kwangu akiwa 
kwenye kitanda chake ili auawe.” 16 Wajumbe hao walipoingia, 
walikuta sanamu ya terafimu” kitandani na wavu wa manyoya ya 
mbuzi mahali anapolaza kichwa chake. 17 Sauli akamuuliza Mikali: 
“Kwa nini ulinidanganya hivi na kumwacha adui yangu akimbie na 
kutoroka?” Mikali akamjibu Sauli: “Aliniambia, 'Niache niende, nisije 
nikakuua!” 


18 Basi Daudi alikimbia na kutoroka, akafika kwa Samweli kule 
Rama. Akamwambia mambo yote ambayo Sauli alikuwa 
amemtendea. Kisha yeye na Samweli wakaenda zao, wakakaa kule 
Naiothi. 19 Baada ya muda Sauli aliambiwa hivi: “Tazama! Daudi 
yuko Naiothi kule Rama.” 20 Mara moja Sauli akawatuma wajumbe 
wamkamate Daudi. Walipowaona manabii waliozeeka wakitoa unabii 
na Samweli akiwa amesimama na kuwaongoza, roho ya Mungu 
ikawajia wajumbe wa Sauli, nao pia wakaanza kutenda kama 
manabii. 


21 Walipomwambia Sauli habari hizo, mara moja akawatuma 
wajumbe wengine, nao pia wakaanza kutenda kama manabii. Basi 
Sauli akawatuma tena wajumbe wengine, kikundi cha tatu, nao pia 
wakaanza kutenda kama manabii. 22 Mwishowe yeye pia akaenda 
Rama. Alipofika kwenye tangi kubwa la maji lililoko Seku, akauliza: 
“Samweli na Daudi wako wapi?” Wakamjibu: “Wako Naiothi kule 
Rama.” 23 Sauli alipokuwa njiani kutoka huko kwenda Naiothi kule 
Rama, roho ya Mungu ikamjia pia, naye akatembea huku akitenda 
kama nabii mpaka alipoingia Naiothi kule Rama. 24 Akararua pia 
mavazi yake, naye pia akatenda kama nabii mbele ya Samweli, 
akalala huko mchana wote na usiku huo wote akiwa uchi.” Ndiyo 
sababu wanasema: “Je, Sauli pia ni mmoja wa manabii?” 


^ 1 Sam. 19:5 Au “Aliitia nafsi yake mikononi mwake.” 
^ 1 Sam. 19:5 Au “wokovu.” 

^ 1 Sam. 19:13 Au “mungu wa familia; sanamu.” 

^ 1 Sam. 19:16 Au “mungu wa familia; sanamu.” 


^1 Sam. 19:24 Au “akiwa na mavazi machache.” 


1 Samweli 20 : 1-42 


20 Kisha Daudi akakimbia kutoka Naiothi huko Rama. Hata hivyo, 
akaenda kwa Yonathani na kumuuliza: “Nimefanya nini? Nimefanya 
kosa gani, nami nimemtendea baba yako dhambi gani hivi kwamba 
anataka kuniua?” 2 Yonathani akamwambia: “Ni jambo lisiloweza 
kuwaziwa kamwe! Hutakufa. Baba yangu hawezi kufanya jambo 
lolote, liwe kubwa au dogo, bila kuniambia. Kwa nini baba yangu 
anifiche jambo hilo? Hawezi kufanya hivyo.” 3 Lakini Daudi akaapa 
hivi tena: “Bila shaka baba yako anajua kwamba unanipenda na 
hivyo atasema, 'Msimwambie Yonathani jambo hili asije 
akahuzunika.’ Lakini kwa hakika kama Yehova anavyoishi na kwa 
hakika kama unavyoishi,” kuna hatua moja tu kati yangu na kifo!” 


4 Ndipo Yonathani akamwambia Daudi: “Nitakufanyia lolote 
unalosema.” 5 Daudi akamwambia Yonathani: “Kesho ni mwezi 
mpya, na hakika ninatazamiwa kuketi pamoja na mfalme ili kula 
naye; niache niende, nitajificha shambani mpaka siku ya tatu jioni. 

6 Ikiwa baba yako atanikosa, mwambie, 'Daudi alinisihi nimruhusu 
aende mara moja katika jiji lake la Bethlehemu, kwa sababu kuna 
dhabihu ya kila mwaka huko kwa ajili ya familia yote.’ 7 Akisema, ‘Ni 
vema! mimi mtumishi wako nitakuwa na amani. Lakini akikasirika, 
uwe na hakika kwamba ameazimia kunidhuru. 8 Nitendee mimi 
mtumishi wako kwa upendo mshikamanifu, kwa kuwa umeniingiza 
mimi mtumishi wako katika agano ulilofanya na Yehova. Lakini ikiwa 
nina hatia, niue wewe mwenyewe. Kwa nini unitie mikononi mwa 
baba yako?” 


9 Kwa hiyo Yonathani akasema: “Ni jambo nisiloweza kamwe 
kuwazia kwamba nipendekeze utendewe hivyo! Nikipata habari 


kwamba baba yangu ameazimia kukudhuru, kwa nini nisikwambie?” 
10 Kisha Daudi akamuuliza Yonathani: “Ni nani atakayeniambia baba 
yako akikujibu kwa ukali?” 11 Yonathani akamwambia Daudi: “Njoo, 
twende shambani.” Basi wote wawili wakaenda shambani. 

12 Yonathani akamwambia Daudi: “Yehova Mungu wa Israeli na awe 
shahidi kwamba nitamchunguza baba yangu wakati kama huu kesho 
au siku ya tatu. Ikiwa ana mtazamo mzuri kukuelekea, je, 
sitakujulisha au kukufunulia jambo hilo? 13 Lakini ikiwa baba yangu 
anakusudia kukudhuru, Yehova na aniadhibu, tena vikali, ikiwa 
sitakufunulia jambo hilo na kuacha uende zako kwa amani. Yehova 
na awe pamoja nawe, kama alivyokuwa na baba yangu. 14 Na je, 
hutanitendea kwa upendo mshikamanifu wa Yehova ningali hai na 
hata nikifa? 15 Usiache kamwe kuitendea nyumba yangu kwa 
upendo mshikamanifu, hata Yehova atakapowafagilia mbali maadui 
wote wa Daudi duniani pote.” 16 Basi Yonathani akafanya agano 
pamoja na nyumba ya Daudi, akisema: “Yehova atadai jambo hilo na 
kuwaadhibu maadui wa Daudi.” 1” Basi Yonathani akamwapisha 
tena Daudi kwa msingi wa upendo aliokuwa nao kumwelekea, kwa 
sababu alimpenda kama alivyojipenda mwenyewe.” 


18 Kisha Yonathani akamwambia: “Kesho ni mwezi mpya, nawe 
utakosekana kwa sababu kiti chako kitakuwa wazi. 19 Kufikia siku ya 
tatu, wataona wazi kwamba haupo, utakuja mahali hapa ulipojificha 
ile siku nyingine” na ukae hapa karibu na jiwe. 20 Kisha nitapiga 
mishale mitatu upande mmoja wa jiwe hili kana kwamba ninalenga 
shabaha fulani. 21 Nitakapomtuma mtumishi, nitasema, ‘Nenda, 
ukaitafute mishale.’ Nikimwambia mtumishi, ‘Angalia! Mishale iko 
upande huu wako, ichukue, basi unaweza kurudi, kwa maana kwa 
hakika kama Yehova anavyoishi, hilo linamaanisha kwamba kuna 


amani katika mambo yako yote na hakuna hatari. 22 Lakini 

nikimwambia mvulana huyo, 'Angalia! Mishale iko mbele yako,' basi 
ondoka, kwa sababu Yehova anataka uende zako. 23 Kuhusu ahadi 
ambayo tumeweka, mimi na wewe, Yehova na awe kati yetu milele.” 


24 Basi Daudi akajificha shambani. Mwezi mpya ulipofika, mfalme 
aliketi kwenye kiti chake ili ale. 25 Mfalme alikuwa ameketi mahali 
pake alipoketi kwa kawaida karibu na ukuta. Yonathani aliketi 
kumwelekea, na Abneri aliketi kando ya Sauli, lakini mahali pa Daudi 
palikuwa wazi. 26 Sauli hakusema lolote siku hiyo, kwa maana 
alisema moyoni mwake: 'Jambo fulani limetokea ambalo limemfanya 
asiwe safi. Naam, yeye si safi.' 27 Siku ya pili baada ya mwezi mpya, 
bado mahali pa Daudi palikuwa wazi. Kwa hiyo Sauli akamuuliza 
Yonathani mwana wake: “Kwa nini mwana wa Yese hakuja kwenye 
mlo jana wala leo?” 28 Yonathani akamjibu Sauli: “Daudi alinisihi 
nimruhusu aende Bethlehemu. 29 Aliniambia, 'Tafadhali niruhusu 
mwenyewe aliniita. Basi ikiwa nimepata kibali machoni pako, 
tafadhali acha niende kisiri nikawaone ndugu zangu.’ Ndiyo sababu 
hajaja kwenye meza ya mfalme.” 30 Kisha Sauli akamkasirikia 
Yonathani na kumwambia: “Wewe mwana wa mwanamke mwasi, 
unafikiri sijui kwamba umeamua kumuunga mkono mwana wa Yese, 
kwa aibu yako mwenyewe na kwa aibu ya mama yako?” 

31 Maadamu mwana wa Yese anaishi duniani, wewe wala ufalme 
wako hautadumu. Basi sasa mtume mtu fulani amlete kwangu, kwa 
maana lazima afe.”” 


32 Hata hivyo, Yonathani akamwambia Sauli baba yake: “Kwa nini 
auawe? Amefanya nini?” 33 Ndipo Sauli akamtupia mkuki ili amuue, 
basi Yonathani akajua kwamba baba yake alikuwa ameazimia 


kumuua Daudi. 34 Yonathani akainuka mara moja kutoka mezani 
akiwa amekasirika sana, naye hakula chakula chochote siku ya pili 
baada ya mwezi mpya, kwa maana alikuwa amehuzunika sana kwa 
sababu ya Daudi na kwa sababu baba yake mwenyewe alikuwa 
amemwaibisha. 


35 Asubuhi Yonathani akaenda shambani kukutana na Daudi kama 
walivyokubaliana, na mtumishi fulani kijana alikuwa pamoja naye. 
36 Akamwambia mtumishi wake: “Tafadhali kimbia utafute mishale 
nitakayopiga.” Mtumishi huyo akakimbia, kisha Yonathani akapiga 
mshale mbele yake. 37 Mtumishi huyo alipofika mahali ambapo 
Yonathani alikuwa amepiga mshale, Yonathani akamwambia hivi 
mtumishi huyo kwa sauti: “Mshale uko mbele yako!” 38 Yonathani 
akaendelea kumwambia mtumishi huyo kwa sauti: “Fanya haraka! 
Kimbia! Usikawie!” Mtumishi wa Yonathani akaiokota ile mishale na 
kurudi kwa bwana wake. 39 Lakini mtumishi huyo hakuelewa lolote 
kuhusu jambo hilo; Yonathani na Daudi peke yao ndio walioelewa 
jambo hilo. 40 Kisha Yonathani akampa mtumishi wake silaha zake 


41 Mtumishi huyo alipoondoka, Daudi akatoka mahali alipokuwa 
amejificha hapo karibu upande wa kusini. Kisha akaanguka chini 
kifudifudi na kuinama mara tatu, nao wakabusiana na kulia pamoja, 
lakini Daudi alilia zaidi. 42 Yonathani akamwambia Daudi: “Nenda 
kwa amani, kwa maana sote wawili tumeapa kwa jina la Yehova 
tukisema, ‘Yehova na awe kati yangu na wewe na kati ya uzao 
wangu” na uzao wako” milele.” 


Kisha Daudi akainuka na kuondoka, naye Yonathani akarudi jijini. 


^ 1 Sam. 20:3 Au “nafsi yako inavyoishi.” 

^ 1 Sam. 20:17 Au “kama nafsi yake mwenyewe.” 

^1 Sam. 20:19 Tnn., “siku ya kazi.” 

^ 1 Sam. 20:30 Tnn., “kwa aibu ya uchi wa mama yako?” 
^ 1 Sam. 20:31 Tnn., “kwa maana yeye ni mwana wa kifo.” 
^ 1 Sam. 20:42 Tnn., “mbegu yangu.” 


^ 1 Sam. 20:42 Tnn., “mbegu yako.” 


1 Samweli 21:1-15 


21 Baadaye Daudi akafika Nobu kwa kuhani Ahimeleki. Ahimeleki 
alianza kutetemeka alipokutana na Daudi, akamuuliza: “Kwa nini uko 
peke yako na hujaja na mtu yeyote?” 2 Daudi akamjibu kuhani 
Ahimeleki: “Mfalme aliniagiza nifanye jambo fulani, lakini 
akaniambia, 'Usimjulishe mtu yeyote kazi niliyokutuma kufanya na 
maagizo niliyokupa.’ Nilikubaliana na vijana wangu tukutane mahali 
fulani. 3 Sasa ikiwa una mikate mitano, nipe tu, au chochote 
kinachopatikana.” 4 Lakini kuhani akamwambia Daudi: “Kwa sasa 
hakuna mikate ya kawaida, lakini kuna mikate mitakatifu—ninaweza 
kukupa tu ikiwa vijana wako wamejiepusha na wanawake.”* 5 Daudi 
akamwambia hivi kuhani: “Kwa hakika tumejitenga kabisa na 
wanawake kama tulivyofanya awali nilipoenda vitani. Ikiwa miili ya 
vijana hawa ni mitakatifu hata katika shughuli za kawaida, je, si 
mitakatifu zaidi leo?” 6 Basi kuhani akampa mikate mitakatifu, kwa 
sababu hakukuwa na mikate mingine isipokuwa mikate ya wonyesho 
iliyokuwa imeondolewa mbele za Yehova na mikate mipya kuwekwa 
siku hiyo. 


7 Basi mmoja wa watumishi wa Sauli alikuwa hapo siku hiyo, akiwa 
amezuiliwa mbele za Yehova. Aliitwa Doegi Mwedomu, mkuu wa 
wachungaji wa Sauli. 


8 Basi Daudi akamuuliza Ahimeleki: “Je, una mkuki au upanga 
hapa? Sikubeba upanga wangu wala silaha zangu kwa sababu kazi 
ya mfalme ilipaswa kufanywa haraka.” 9 Ndipo kuhani akamwambia: 
“Nina upanga wa Goliathi yule Mfilisti, uliyemuua katika Bonde la” 
Ela, nao umefungwa kwa kitambaa nyuma ya efodi. Ikiwa unataka 
kuuchukua, uchukue, kwa sababu ndio upanga pekee ulio hapa.” 


Daudi akamwambia: “Hakuna upanga mwingine kama huo. Nipe 
upanga huo.” 


10 Siku hiyo Daudi akaondoka na kuendelea kumkimbia Sauli, 
hatimaye akafika kwa Mfalme Akishi wa Gathi. 11 Watumishi wa 
Akishi wakamuuliza Akishi: “Je, huyu si Daudi mfalme wa ile nchi? 
Je, si yeye waliyeimba kumhusu walipocheza dansi, wakisema, 


‘Sauli ameua maelfu yake, 
Na Daudi makumi yake ya maelfu'?” 


12 Daudi akayaweka maneno hayo moyoni mwake, naye 
akamwogopa sana Mfalme Akishi wa Gathi. 13 Kwa hiyo akajifanya 
hana akili timamu mbele yao na kutenda kama mwenda wazimu kati 
yao.” Alikuwa akitia alama kwenye milango ya lango na kuacha mate 
yake yatiririke kwenye ndevu zake. 14 Mwishowe Akishi akawaambia 
watumishi wake: “Hamwoni kwamba mtu huyu ni mwenda wazimu? 
Kwa nini mmemleta kwangu? 15 Je, nimepungukiwa na wenda 
wazimu hivi kwamba nahitaji mtu huyu atende kiwazimu mbele 
yangu? Kwa nini ameingia nyumbani mwangu?” 


A1 Sam. 21:4 Au “hawajafanya ngono.” 
A1 Sam. 21:9 Au “Nchi Tambarare ya Chini ya.” 


^ 1 Sam. 21:13 Tnn., “mikononi mwao.” 


1 Samweli 22 : 1-23 


22 Basi Daudi akaondoka huko na kukimbilia katika pango la 
Adulamu. Ndugu zake na nyumba yote ya baba yake waliposikia 
habari hiyo, wakashuka na kumfuata huko. 2 Na watu wote 
waliokuwa na shida na madeni na malalamishi” wakakusanyika 
kwake, akawa kiongozi wao. Watu 400 hivi walikuwa pamoja naye. 


3 Baadaye Daudi akaondoka huko na kwenda Mispe kule Moabu na 
kumwambia hivi mfalme wa Moabu: “Tafadhali mruhusu baba yangu 
na mama yangu wakae pamoja nawe mpaka nitakapojua Mungu 
atanifanyia nini.” 4 Basi akawaacha wakae na mfalme wa Moabu, 
nao wakakaa naye muda wote ambao Daudi alikuwa ndani ya 
ngome. 


5 Baada ya muda nabii Gadi akamwambia Daudi: “Usikae ndani ya 
ngome. Ondoka humo uende katika nchi ya Yuda.” Kwa hiyo Daudi 
akaondoka na kwenda katika msitu wa Herethi. 


6 Sauli akasikia kwamba Daudi na watu waliokuwa pamoja naye 
wameonekana. Wakati huo Sauli alikuwa ameketi kwenye kilima 
chini ya mti wa mwesheli kule Gibea akiwa ameshika mkuki wake 
mkononi, na watumishi wake wote walikuwa wamemzunguka. 

7 Ndipo Sauli akawaambia watumishi wake waliokuwa 
wamemzunguka: “Tafadhali sikilizeni, enyi Wabenjamini. Je, mwana 
wa Yese atawapa ninyi nyote pia mashamba na mashamba ya 
mizabibu? Je, atawaweka nyote kuwa wakuu wa maelfu na wakuu 
wa mamia? 8 Ninyi nyote mmepanga njama dhidi yangu! Hakuna 
yeyote aliyenijulisha wakati mwana wangu mwenyewe alipofanya 
agano na mwana wa Yese! Hakuna yeyote kati yenu 
anayenihurumia na kunijulisha kwamba mwanangu mwenyewe 


amemchochea mtumishi wangu mwenyewe dhidi yangu ili anivizie, 
kama hali ilivyo sasa.” 


9 Kisha Doegi Mwedomu, aliyekuwa hapo akiwa msimamizi wa 
watumishi wa Sauli, akamjibu hivi: “Nilimwona mwana wa Yese akija 
Nobu kwa Ahimeleki mwana wa Ahitubu. 10 Naye akamwombea 
Daudi mwongozo kutoka kwa Yehova na kumpa vyakula. Hata 
alimpa upanga wa Goliathi yule Mfilisti.” 11 Mara moja mfalme 
akaagiza Ahimeleki mwana wa kuhani Ahitubu na makuhani wote wa 
nyumba ya baba yake waliokuwa Nobu waitwe. Basi wote wakaja 
kwa mfalme. 


12 Sasa Sauli akasema: “Sikiliza, tafadhali, wewe mwana wa 
Ahitubu!” naye akajibu: “Naam, bwana wangu.” 13 Sauli 
akamwambia: “Kwa nini mmepanga njama dhidi yangu, wewe na 
mwana wa Yese, kwa kumpa mikate na upanga na kumtafutia 
mwongozo kutoka kwa Mungu? Yeye hunipinga na kunivizia, kama 
anavyofanya sasa.” 14 Ndipo Ahimeleki akamjibu hivi mfalme: “Ni 
nani kati ya watumishi wako wote anayeaminika” kama Daudi? Yeye 
ni mkwe wako mfalme na mkuu wa walinzi wako na anaheshimika 
katika nyumba yako. 15 Je, unafikiri kwamba leo ndio mara ya 
kwanza kwangu kumtafutia mwongozo kutoka kwa Mungu? Jambo 
unalosema, ni jambo nisiloweza kamwe kuwazia! Nakusihi mfalme 
usinikasirikie mimi mtumishi wako na nyumba yote ya baba yangu, 
kwa maana mimi mtumishi wako sikujua lolote kati ya mambo haya.” 


16 Lakini mfalme akasema: “Hakika utakufa Ahimeleki, wewe pamoja 
na nyumba yote ya baba yako.” 17 Ndipo mfalme akawaambia 
walinzi” waliomzunguka: “Geukeni na kuwaua makuhani wa Yehova, 
kwa sababu wamemuunga mkono Daudi! Walijua kwamba 


ametoroka, lakini hawakunijulisha!” Lakini watumishi hao wa mfalme 
hawakutaka kuinua mikono yao wawashambulie makuhani wa 
Yehova. 18 Basi mfalme akamwambia Doegi: “Wewe geuka 
uwashambulie makuhani!” Mara moja Doegi Mwedomu akageuka na 
kuwashambulia hao makuhani yeye mwenyewe. Siku hiyo aliwaua 
wanaume 85 waliovaa efodi ya kitani. 19 Pia, akalishambulia kwa 
upanga jiji la Nobu, jiji la makuhani; aliwaua kwa upanga wanaume 
na wanawake, watoto wadogo na wale wanaonyonya, ng'ombe 
dume, punda, na kondoo. 


20 Hata hivyo, mwana mmoja wa Ahimeleki mwana wa Ahitubu, 
aliyeitwa Abiathari, akatoroka, akakimbia kumfuata Daudi. 

21 Abiathari akamwambia hivi Daudi: “Sauli amewaua makuhani wa 
Yehova.” 22 Ndipo Daudi akamwambia Abiathari: “Siku ile, Doegi 
Mwedomu alipokuwa huko, nilijua kwa hakika kwamba atamwambia 
Sauli. Mimi binafsi ninawajibika kwa sababu ya kifo cha kila mtu” 
katika nyumba ya baba yako. 23 Kaa pamoja nami. Usiogope, kwa 
kuwa yeyote anayetafuta uhai wako” anatafuta uhai wangu;” 
nitakulinda.” 


^ 1 Sam. 22:2 Au “waliokuwa na uchungu nafsini.” 
A1 Sam. 22:14 Au “aliye mwaminifu.” 

^ 1 Sam. 22:17 Tnn., “wakimbiaji.” 

^ 1 Sam. 22:22 Au “kila nafsi.” 

^ 1 Sam. 22:23 Au “nafsi yako.” 


^ 1 Sam. 22:23 Au “nafsi yangu.” 


1 Samweli 23:1-29 


23 Baada ya muda Daudi aliambiwa hivi: “Wafilisti wanashambulia 
Keila, nao wanapora nafaka kwenye viwanja vya kupuria.” 2 Basi 
Daudi akamuuliza Yehova: “Je, niende nikawaue Wafilisti hawa?” 
Yehova akamwambia Daudi: “Nenda, waue Wafilisti hao na kuokoa 
Keila.” 3 Lakini wanaume wa Daudi wakamwambia: “Tazama! Ikiwa 
tunaogopa tukiwa hapa Yuda, itakuwaje tukienda Keila kupigana na 
vikosi vya Wafilisti?” 4 Kwa hiyo Daudi akamwomba tena Yehova 
ushauri. Sasa Yehova akamjibu hivi: “Ondoka, ushuke kwenda Keila 
kwa sababu nitawatia Wafilisti mikononi mwako.” 5 Basi Daudi 
akaenda na wanaume wake Keila na kupigana na Wafilisti; 
akachukua mifugo yao na kuwaua Wafilisti wengi sana, Daudi 
akawaokoa wakaaji wa Keila. 


6 Sasa Abiathari mwana wa Ahimeleki alipokimbia kwenda kwa 
Daudi huko Keila, alikuwa na efodi. 7 Sauli akaambiwa hivi: “Daudi 
amekuja Keila.” Sauli akasema: “Mungu amemtia mikononi 
mwangu,” kwa maana amejiingiza mwenyewe ndani ya mtego kwa 
kuingia katika jiji lenye milango na makomeo.” 8 Kwa hiyo Sauli 
akawakusanya watu wote waende vitani, washuke Keila na 
kumzingira Daudi na wanaume wake. 9 Daudi alipopata habari 
kwamba Sauli alikuwa akipanga njama dhidi yake, akamwambia 
kuhani Abiathari: “Ilete efodi hapa.” 10 Kisha Daudi akasema: “Ee 
Yehova Mungu wa Israeli, mimi mtumishi wako nimesikia kwa hakika 
kwamba Sauli anakusudia kuja Keila kuliangamiza jiji hili kwa 
sababu yangu. 11 Je, viongozi” wa Keila watanitia mikononi mwake? 
Je, Sauli atashuka kuja hapa kama mimi mtumishi wako nilivyosikia? 
Ee Yehova Mungu wa Israeli, tafadhali nijulishe mimi mtumishi 
wako.” Ndipo Yehova akamwambia: “Atashuka.” 12 Daudi akauliza: 


“Je, viongozi wa Keila watanitia mimi na wanaume wangu mikononi 
mwa Sauli?” Yehova akajibu: “Watakutia mikononi mwake.” 


13 Mara moja Daudi akainuka pamoja na wanaume wake, wapatao 
600, wakaondoka Keila na kwenda popote walipoweza kwenda. 
Sauli alipoambiwa kwamba Daudi ametoroka Keila, hakumfuatia. 

14 Daudi akakaa nyikani katika sehemu ambazo hazifikiki kwa 
urahisi, kwenye eneo lenye milima katika nyika ya Zifu. Sauli 
aliendelea kumtafuta, lakini Yehova hakumtia Daudi mikononi 
mwake. 15 Daudi alijua kwamba” Sauli alikuwa akimtafuta ili amuue” 
Daudi alipokuwa katika nyika ya Zifu huko Horeshi. 


16 Sasa Yonathani mwana wa Sauli akaenda kumwona Daudi huko 
Horeshi, akamsaidia kupata nguvu” katika Yehova. 17 Akamwambia: 
“Usiogope, kwa maana Sauli baba yangu hatakupata; utakuwa 
mfalme wa Israeli, nami nitakuwa wa pili baada yako; na Sauli baba 
yangu anajua jambo hilo.” 18 Kisha wote wawili wakafanya agano 
mbele za Yehova, na Daudi akaendelea kukaa Horeshi, naye 
Yonathani akaenda nyumbani kwake. 


19 Baadaye watu wa Zifu wakapanda kwenda kwa Sauli kule Gibea 
na kumwambia: “Daudi anajificha karibu nasi katika sehemu ambazo 
hazifikiki kwa urahisi kule Horeshi, kwenye kilima cha Hakila, kilicho 
upande wa kusini” wa Yeshimoni.* 20 Wakati wowote utakaopenda 
kushuka huko, Ee mfalme, shuka, nasi tutamtia mikononi mwako 
mfalme.” 21 Ndipo Sauli akasema: “Yehova na awabariki kwa 
sababu mmenihurumia. 22 Tafadhali nendeni mjaribu kutafuta mahali 
hususa alipo na mtu aliyemwona huko, kwa sababu nimeambiwa 
kwamba yeye ni mjanja sana. 23 Chunguzeni kwa makini kila mahali 
anapojificha na mrudi kwangu mkiwa na ushahidi. Kisha nitaenda 


pamoja nanyi, na ikiwa yuko nchini, nitamsaka kabisa miongoni mwa 
maelfu yote ya” Yuda.” 


24 Basi wakaondoka na kumtangulia Sauli kwenda Zifu, na wakati 
huo Daudi na wanaume wake walikuwa katika nyika ya Maoni, kule 
Araba upande wa kusini wa Yeshimoni. 25 Kisha Sauli akaja na 
wanaume wake kumtafuta. Daudi alipoambiwa jambo hilo, akashuka 
mara moja na kwenda kwenye mwamba, naye akakaa katika nyika 
ya Maoni. Sauli aliposikia hilo, akamfuatia Daudi katika nyika ya 
Maoni. 26 Sauli alipofika upande mmoja wa mlima, Daudi na 
wanaume wake walikuwa upande wa pili wa mlima huo. Daudi 
alikuwa akifanya haraka kumkimbia Sauli, lakini Sauli na wanaume 
wake walikuwa wakimkaribia Daudi na wanaume wake ili 
wawakamate. 27 Lakini mjumbe fulani akaja kwa Sauli na 
kumwambia: “Njoo haraka, kwa sababu Wafilisti wameivamia nchi!” 
28 Ndipo Sauli akaacha kumfuatia Daudi, akaenda kukabiliana na 
Wafilisti. Ndiyo sababu mahali hapo paliitwa Mwamba wa 
Migawanyiko. 


29 Kisha Daudi akapanda kutoka huko na kwenda kukaa katika 
sehemu ambazo hazifikiki kwa urahisi kule En-gedi. 


^1 Sam. 23:7 Tnn., “amemuuza mikononi mwangu.” 

A 1 Sam. 23:11 Au labda, “wamiliki wa mashamba.” 

^ 1 Sam. 23:15 Au labda, “Daudi aliogopa kwa sababu.” 
^ 1 Sam. 23:15 Au “alikuwa akiitafuta nafsi yake.” 


A 1 Sam. 23:16 Tnn., “akauimarisha mkono wake.” 


^1 Sam. 23:19 Tnn., “upande wa kulia.” 
^ 1 Sam. 23:19 Au labda, “wa jangwa; nyika.” 


A 1 Sam. 23:23 Au “koo zote za.” 


1 Samweli 24 : 1 - 22 


24 Mara tu Sauli aliporudi baada ya kuwafuatia Wafilisti, aliambiwa 
hivi: “Tazama! Daudi yuko katika nyika ya En-gedi.” 


2 Basi Sauli akachukua wanaume 3,000 mashujaa kutoka nchi yote 
ya Israeli na kwenda kumtafuta Daudi na wanaume wake kwenye 
miamba ya mbuzi wa milimani. 3 Sauli akafika kwenye mazizi ya 
kondoo yaliyojengwa kwa mawe kando ya barabara, mahali ambapo 
palikuwa na pango, akaingia pangoni kwenda haja,” wakati huo 
Daudi na wanaume wake walikuwa wameketi ndani kabisa ya pango 
hilo. 4 Wanaume wa Daudi wakamwambia: “Hii ndiyo siku ambayo 
Yehova anakwambia, ‘Tazama! Ninamtia adui yako mikononi mwako, 
nawe unaweza kumtendea jambo lolote unalotaka.” Kwa hiyo Daudi 
akasimama, akakata kimyakimya upindo wa joho la Sauli lisilo na 
mikono. > Lakini baadaye moyo wa Daudi ukaendelea kumchoma” 
kwa sababu alikuwa amekata upindo wa joho la Sauli lisilo na 
mikono. 6 Akawaambia wanaume wake: “Siwezi kamwe kuwazia, 
kulingana na maoni ya Yehova, kumtendea jambo kama hilo bwana 
wangu, mtiwa-mafuta wa Yehova, kwa kuinua mkono wangu dhidi 
yake, kwa kuwa yeye ni mtiwa-mafuta wa Yehova.” 7 Basi Daudi 
akawazuia” wanaume wake kwa maneno hayo, naye hakuwaruhusu 
wamshambulie Sauli. Sauli akaondoka pangoni na kwenda zake. 


8 Baadaye Daudi akainuka na kutoka pangoni, akamwita Sauli: 
“Bwana wangu mfalme!” Sauli alipoangalia nyuma, Daudi aliinama 
hadi chini kifudifudi na kusujudu. 9 Daudi akamuuliza Sauli: “Kwa 
nini unasikiliza maneno ya watu wanaosema, 'Tazama! Daudi 
anataka kukudhuru’? 10 Siku hii ya leo umeona kwa macho yako 
mwenyewe jinsi Yehova alivyokutia mikononi mwangu pangoni. 


Lakini mtu fulani aliposema nikuue, nilikusikitikia nikasema, 'Sitainua 
mkono wangu dhidi ya bwana wangu, kwa maana yeye ni mtiwa- 
mafuta wa Yehova.' 11 Tazama baba yangu, angalia nimeshika 
upindo wa joho lako lisilo na mikono; kwa sababu nilipokata upindo 
wa joho lako lisilo na mikono, sikukuua. Sasa unaweza kuona na 
kuelewa kwamba sikusudii kukudhuru wala kukuasi, nami 
sijakutendea dhambi, lakini wewe unaniwinda ili kuniua.” 12 Yehova 
na ahukumu kati yangu na wewe, na Yehova anilipizie kisasi mambo 
unayonitendea, lakini sitainua mkono wangu dhidi yako. 13 Kama 
methali ya kale inavyosema, ‘Kutoka kwa mwovu hutoka uovu, lakini 
sitainua mkono wangu dhidi yako. 14 Mfalme wa Israeli ametoka 
kumtafuta nani? Unamfuatia nani? Mbwa aliyekufa? Kiroboto 
mmoja? 15 Yehova na awe mwamuzi, atahukumu kati yangu na 
wewe, naye ataona na kunitetea na kuamua kesi yangu na kuniokoa 
kutoka mikononi mwako.” 


16 Mara tu Daudi alipomaliza kumwambia maneno hayo, Sauli 
akasema: “Je, hiyo ni sauti yako, Daudi mwanangu?” Kisha Sauli 
akaanza kulia kwa sauti kubwa. 17 Akamwambia Daudi: “Wewe ni 
mwadilifu kuliko mimi, kwa maana umenitendea mema lakini mimi 
nimekulipa kwa uovu. 18 Naam, leo umeniambia mema uliyotenda 
kwa kukosa kuniua Yehova aliponitia mikononi mwako. 19 Ni mtu 
gani anayempata adui yake na kumwacha aende zake bila 
kumdhuru? Yehova atakuthawabisha wewe kwa mema kwa sababu 
ya mambo uliyonifanyia leo. 20 Sasa tazama! Najua kwa hakika 
kwamba utatawala ukiwa mfalme na kwamba ufalme wa Israeli 
utadumu mikononi mwako. 21 Sasa niapie mbele za Yehova kwamba 
hutawafagilia mbali wazao wangu” baada yangu na kwamba 
hutalifutilia mbali jina langu kutoka katika nyumba ya baba yangu.” 


22 Kwa hiyo Daudi akamwapia Sauli, kisha Sauli akaenda nyumbani 
kwake. Lakini Daudi na wanaume wake wakapanda kwenda ndani 
ya ngome. 


^1 Sam. 24:3 Tnn., “afunike miguu yake.” 

^ 1 Sam. 24:5 Au “dhamiri ya Daudi ikaendelea kumchoma.” 
^ 1 Sam. 24:7 Au labda, “akawatawanya.” 

^ 1 Sam. 24:11 Au “kuiua nafsi yangu.” 


^1 Sam. 24:21 Tnn., “mbegu yangu.” 


1 Samweli 25 : 1-44 


25 Baada ya muda Samweli akafa; na Waisraeli wote 
wakakusanyika pamoja kumwombolezea na kumzika nyumbani 
kwake huko Rama. Kisha Daudi akaondoka na kushuka kwenda 
katika nyika ya Parani. 


2 Sasa kulikuwa na mtu fulani kule Maoni aliyekuwa akifanya kazi 
Karmeli.” Mtu huyo alikuwa tajiri sana; alikuwa na kondoo 3,000 na 
mbuzi 1,000, naye alikuwa akiwakata kondoo wake manyoya huko 
Karmeli. 3 Mtu huyo aliitwa Nabali, na mke wake aliitwa Abigaili. Mke 
huyo alikuwa mwenye busara” na mrembo, lakini mume wake, 
Mkalebu, alikuwa mkali na mwenye tabia mbaya. 4 Daudi akasikia 
akiwa nyikani kwamba Nabali alikuwa akiwakata kondoo wake 
manyoya. > Kwa hiyo Daudi akawatuma vijana kumi wanaume 
waende kwa Nabali, akawaambia: “Pandeni mwende Karmeli, na 
mtakapofika kwa Nabali, mjulieni hali yake kwa jina langu. $ Kisha 
mwambieni, 'Uishi maisha marefu na uwe na amani na nyumba yako 
iwe na amani na vitu vyako vyote viwe na amani. 7 Sasa nimesikia 
kwamba unawakata kondoo wako manyoya. Wachungaji wako 
walipokuwa pamoja nasi hatukuwadhuru, na wakati wote 
walipokuwa Karmeli hawakupoteza chochote. 8 Waulize vijana 
wako, nao watakwambia. Vijana wangu na wapate kibali machoni 
pako, kwa sababu tumekuja wakati wa shangwe.” Tafadhali tupatie 
sisi watumishi wako na Daudi mwana wako chochote unachoweza 
kumpa.” 


9 Basi vijana wa Daudi wakaenda na kumwambia Nabali mambo 
yote hayo kwa jina la Daudi. Walipomaliza, 10 Nabali akawajibu hivi 
watumishi wa Daudi: “Daudi ni nani, na mwana wa Yese ni nani? 


Siku hizi watumishi wengi wanawatoroka mabwana zao. 

11 Ninawezaje kuchukua mikate yangu na maji yangu na nyama 
niliyowachinjia wakataji manyoya wangu na kuwapa watu ambao 
hata hawajulikani wanatoka wapi?” 


12 Kwa hiyo vijana wa Daudi wakarudi na kumwambia Daudi 
maneno hayo yote. 13 Mara moja Daudi akawaambia wanaume 
wake: “Kila mtu ajifunge upanga wake!” Basi wote wakajifunga 
panga zao, na Daudi pia akajifunga upanga wake mwenyewe, na 
wanaume wapatao 400 wakapanda pamoja na Daudi, huku 
wanaume 200 wakibaki na mizigo. 


14 Wakati huo, mtumishi mmoja akamletea Abigaili mke wa Nabali 
habari hii: “Tazama! Daudi aliwatuma wajumbe kutoka nyikani ili 
kumtakia mema bwana wetu, lakini aliwatukana vikali. 15 Wanaume 
hao walitutendea kwa wema sana. Hawakutudhuru kamwe, nasi 
hatukukosa hata kitu kimoja wakati wote tulipokuwa nao malishoni. 
16 Walikuwa kama ukuta wa ulinzi kutuzunguka, usiku na mchana, 
wakati wote tulipokuwa nao tukichunga kondoo. 17 Sasa amua 
utakalofanya, kwa maana kwa hakika bwana wetu ataangamizwa 
pamoja na nyumba yake yote, naye ni mtu asiyefaa kitu” hivi 
kwamba hakuna mtu anayeweza kuzungumza naye.” 


18 Basi Abigaili akachukua haraka mikate 200, mitungi miwili 
mikubwa ya divai, kondoo watano waliochinjwa, sea tano” za nafaka 
iliyokaangwa, keki 100 za zabibu kavu, na keki 200 za tini 
zilizoshinikizwa, akapakia vitu hivyo vyote juu ya punda. 19 Kisha 
akawaambia watumishi wake: “Tangulieni; nitawafuata.” Lakini 
hakumwambia Nabali mumewe jambo lolote. 


20 Abigaili alipokuwa juu ya punda akishuka bondeni nyuma ya 
mlima, alikutana kwa ghafla na Daudi na wanaume wake 

wakishuka kumwelekea. 21 Sasa Daudi alikuwa akisema: “Ilikuwa 
kazi ya bure kulinda mali yote ya mtu huyu nyikani. Hakuna kitu 
chake hata kimoja kilichopotea, lakini ananilipa uovu kwa wema 
niliomfanyia. 22 Mungu na awaadhibu, tena vikali, maadui wa Daudi” 
ikiwa nitamwacha mwanamume wake yeyote” abaki hai mpaka 
asubuhi.” 


23 Abigaili alipomwona Daudi, alishuka haraka kutoka juu ya punda 
na kuanguka kifudifudi mbele ya Daudi, huku akiinama chini. 

24 Kisha akaanguka miguuni pake na kusema: “Bwana wangu, acha 
nibebe lawama; niruhusu mimi kijakazi wako nizungumze nawe, na 
usikilize maneno ya kijakazi wako. 25 Tafadhali, bwana wangu 
usimsikilize huyu Nabali asiyefaa kitu, kwa maana jina lake linamfaa 
kabisa. Anaitwa Nabali,” na kwa kweli ni mtu mpumbavu. Lakini mimi 
kijakazi wako, sikuwaona vijana wako bwana wangu, uliowatuma. 

26 Na sasa, bwana wangu, kwa hakika kama Yehova anavyoishi na 
kama wewe unavyoishi, Yehova ndiye amekuzuia usiwe na hatia ya 
damu na usilipize kisasi” kwa mkono wako mwenyewe. Maadui 
wako na wale wanaotaka kukudhuru bwana wangu na wawe kama 
Nabali. 27 Sasa pokea zawadi” hii ambayo mimi kijakazi wako 
nimekuletea bwana wangu na uwape vijana wanaokufuata bwana 
wangu. 28 Tafadhali, nisamehe kosa langu mimi kijakazi wako, kwa 
maana hakika Yehova atakujengea wewe bwana wangu nyumba 
inayodumu, kwa sababu wewe bwana wangu unapigana vita vya 
Yehova, na uovu haujaonekana ndani yako siku zako zote. 29 Mtu 
akiinuka ili akufuatie na kuutafuta uhai wako,” Yehova Mungu wako 
atakuwa ameufungia salama uhai wako” katika mfuko wa uzima, 


bwana wangu, lakini atautupa mbali uhai wa maadui wako kama 
mawe yanavyotupwa kwa kombeo. 30 Na baada ya Yehova 
kukufanyia wewe bwana wangu mambo yote mema aliyoahidi na 
kukuweka kuwa kiongozi wa Israeli, 31 hutahuzunika wala kujuta 
moyoni mwako kwa sababu ya kumwaga damu bila sababu na 
kulipiza kisasi” kwa mkono wako bwana wangu. Yehova 
atakapokutendea mema bwana wangu, nikumbuke mimi kijakazi 
wako.” 


32 Ndipo Daudi akamwambia Abigaili: “Msifu Yehova Mungu wa 
Israeli, aliyekutuma leo ukutane nami! 33 Busara yako na ibarikiwe! 
Na ubarikiwe kwa kunizuia leo nisiwe na hatia ya damu na nisilipize 
kisasi“ kwa mikono yangu mwenyewe. 34 La sivyo, kwa hakika kama 
Yehova Mungu wa Israeli anavyoishi aliyenizuia nisikudhuru, ikiwa 
hungekuja haraka kukutana nami, kufikia asubuhi hakuna 
mwanamume hata mmoja” wa Nabali angekuwa hai.” 39 Basi Daudi 
akapokea vitu ambavyo Abigaili alikuwa amemletea na kumwambia: 
“Panda uende nyumbani kwako kwa amani. Tazama, nimekusikiliza 
na nitatimiza ombi lako.” 


36 Baadaye Abigaili akarudi kwa Nabali, naye Nabali alikuwa akila na 
kunywa kama mfalme nyumbani mwake, na alikuwa amechangamka 
sana” na kulewa kabisa. Lakini Abigaili hakumwambia jambo lolote 
mpaka asubuhi kulipopambazuka. 3” Asubuhi, divai ilipokuwa 
imemtoka Nabali, mke wake akamwambia mambo hayo. Na moyo 
wa Nabali ukawa kama wa mtu aliyekufa, akalala akiwa amepooza 
kama jiwe. 38 Siku kumi hivi baadaye, Yehova akampiga Nabali, 
naye akafa. 


39 Daudi aliposikia kwamba Nabali amekufa, akasema: “Asifiwe 
Yehova, ambaye amenitetea baada ya kuaibishwa na Nabali, na 
amenizuia mimi mtumishi wake nisitende jambo lolote ovu, na 
Yehova amemwadhibu Nabali kwa sababu ya uovu wake!”* Kisha 
Daudi akawatuma wajumbe kwa Abigaili akiomba awe mke wake. 
40 Basi watumishi wa Daudi wakafika kwa Abigaili huko Karmeli na 
kumwambia: “Daudi ametutuma kwako ili tukuchukue uwe mke 
wake.” 41 Mara moja akasimama na kuinama chini kifudifudi na 
kusema: “Nipo hapa mimi mtumwa wako, ili niwe kijakazi wa 
kuwaosha miguu watumishi wa bwana wangu.” 42 Kisha Abigaili 
akasimama haraka na kupanda juu ya punda wake na vijakazi wake 
watano walitembea nyuma yake; alienda pamoja na wajumbe wa 
Daudi, akawa mke wake. 


43 Daudi alikuwa pia amemwoa Ahinoamu kutoka Yezreeli, na 
wanawake wote wawili wakawa wake zake. 


44 Lakini Sauli alikuwa amemchukua Mikali binti yake, mke wa Daudi 
na kumpa Palti mwana wa Laishi, kutoka Galimu. 


^ 1 Sam. 25:2 Jiji fulani kule Yuda; si Mlima Karmeli. 
^ 1 Sam. 25:3 Au “utambuzi.” 

A 1 Sam. 25:8 Tnn., “Siku nzuri.” 

^1 Sam. 25:17 Au “asiye na maana.” 


^ 1 Sam. 25:18 Sea moja ilikuwa sawa na lita 7.33 (vibaba 6.66). 
Angalia Nyongeza B14. 


^ 1 Sam. 25:22 Au labda, “Mungu na amwadhibu Daudi, tena vikali.” 


^ 41 Sam. 25:22 Tnn., “mtu yeyote anayekojoa ukutani.” Huu ni 
msemo wa Kiebrania wa kuwadharau wanaume. 


^ 1 Sam. 25:25 Maana yake “Mpumbavu; Mjinga.” 
^ 1 Sam. 25:26 Au “usiokoe.” 

^ 1 Sam. 25:27 Tnn., “baraka.” 

^ 1 Sam. 25:29 Au “kutafuta nafsi yako.” 

^ 1 Sam. 25:29 Au “nafsi yako.” 

^ 1 Sam. 25:31 Au “kuokoa.” 

^ 1 Sam. 25:33 Au “nisiokoe.” 


^ 41 Sam. 25:34 Tnn., “mtu yeyote anayekojoa ukutani.” Huu ni 
msemo wa Kiebrania wa kuwadharau wanaume. 


^ 1 Sam. 25:36 Tnn., “moyo wa Nabali ulikuwa umechangamka 
sana.” 


^ 1 Sam. 25:39 Tnn., “amerudisha uovu wa Nabali juu ya kichwa 
chake mwenyewe!” 


1 Samweli 26:1-25 


26 Baada ya muda watu wa Zifu wakaja kwa Sauli huko Gibea, 
wakisema: “Daudi amejificha kwenye kilima cha Hakila, ng'ambo ya 
Yeshimoni.”* 2 Basi Sauli akaondoka na kushuka kwenda katika 
nyika ya Zifu akiwa na wanaume 3,000 mashujaa wa Israeli ili 
kumtafuta Daudi katika nyika ya Zifu. 3 Sauli akapiga kambi kwenye 
kilima cha Hakila, kilicho ng'ambo ya Yeshimoni, kando ya barabara. 
Wakati huo Daudi alikuwa akiishi nyikani, akapata habari kwamba 
Sauli alikuwa amekuja nyikani kumtafuta. 4 Basi Daudi akatuma 
wapelelezi ili wathibitishe kwamba kwa kweli Sauli alikuwa amekuja. 
> Baadaye Daudi akaenda mahali ambapo Sauli alikuwa amepiga 
kambi, na Daudi akaona mahali ambapo Sauli na Abneri mwana wa 
Neri, mkuu wa jeshi lake, walikuwa wamelala; Sauli alikuwa amelala 
ndani ya kambi akiwa amezungukwa na wanajeshi. 6 Kisha Daudi 
akamuuliza hivi Ahimeleki Mhiti na Abishai mwana wa Seruya, ndugu 
ya Yoabu: “Ni nani atakayeshuka pamoja nami kwenda kwa Sauli 
kambini?” Abishai akajibu: “Mimi nitashuka pamoja nawe.” 7 Basi 
Daudi na Abishai wakaenda kwa jeshi hilo usiku, wakamkuta Sauli 
amelala ndani ya kambi mkuki wake ukiwa umedungwa ardhini 
karibu na kichwa chake; Abneri na wanajeshi walikuwa wamelala 
kumzunguka Sauli. 


8 Ndipo Abishai akamwambia Daudi: “Leo Mungu amemtia adui 
yako mikononi mwako. Na sasa tafadhali, acha nimpigilie ardhini 
kwa mkuki mara moja tu, wala sitafanya hivyo mara mbili.” 9 Hata 
hivyo, Daudi akamwambia Abishai: “Usimdhuru, kwa maana ni nani 
anayeweza kuinua mkono wake dhidi ya mtiwa-mafuta wa Yehova 
na asiwe na hatia?” 10 Daudi akaendelea kusema: “Kwa hakika 
kama Yehova anavyoishi, Yehova mwenyewe atampiga, au siku 


yake itafika naye atakufa, au ataenda vitani na kuuawa. 11 Ni jambo 
nisiloweza kamwe kuwazia, kulingana na maoni ya Yehova, kwamba 
niinue mkono wangu dhidi ya mtiwa-mafuta wa Yehova! Sasa, 
tafadhali, chukua huo mkuki ulio karibu na kichwa chake na hilo 
gudulia la maji, twende zetu.” 12 Basi Daudi akachukua mkuki na 
gudulia la maji karibu na kichwa cha Sauli, wakaenda zao. Hakuna 
yeyote aliyejua wala kuwaona wala kuamka, kwa maana wote 
walikuwa wamelala, kwa sababu walikuwa wameshikwa na usingizi 
mzito kutoka kwa Yehova. 13 Kisha Daudi akavuka ng'ambo na 
kusimama juu ya mlima uliokuwa umbali fulani kutoka kwenye kambi 
ya Sauli. 


14 Daudi akawaita kwa sauti wanajeshi hao na Abneri mwana wa 
Neri, akisema: “Abneri, unanisikia?” Abneri akajibu: “Wewe ni nani 
unayemwita mfalme?” 15 Daudi akamwambia Abneri: “Je, wewe si 
mwanamume? Na ni nani aliye kama wewe katika Israeli? Kwa nini 
basi hukumlinda bwana wako mfalme? Kwa sababu mwanajeshi 
mmoja aliingia kambini ili kumwangamiza bwana wako mfalme. 

16 Jambo ulilofanya si zuri. Kwa hakika kama Yehova anavyoishi, 
mnastahili kufa, kwa sababu hamkuendelea kumlinda bwana wenu, 
mtiwa-mafuta wa Yehova. Sasa angalia kila mahali! Uko wapi mkuki 
wa mfalme na gudulia la maji lililokuwa karibu na kichwa chake?” 


17 Ndipo Sauli akaitambua sauti ya Daudi na kumuuliza: “Je, hiyo ni 
sauti yako mwanangu Daudi?” Daudi akajibu: “Ni sauti yangu, bwana 
wangu mfalme.” 18 Halafu akaendelea kusema: “Bwana wangu kwa 
nini unanifuatia mimi mtumishi wako, nimefanya nini, nami nina hatia 
ya kosa gani? 19 Tafadhali, bwana wangu mfalme, yasikilize maneno 
yangu mimi mtumishi wako: Ikiwa ni Yehova aliyekuchochea dhidi 
yangu, acha akubali* toleo langu la nafaka. Lakini ikiwa ni 


wanadamu wamekuchochea, wamelaaniwa mbele za Yehova, kwa 
sababu leo wamenifukuza ili nisiungane na urithi wa Yehova, 
wakisema, ‘Nenda, abudu miungu mingine! 20 Na sasa usiache 
damu yangu imwagike ardhini mbali kutoka mbele za” Yehova, kwa 
maana mfalme wa Israeli ametoka kwenda kutafuta kiroboto mmoja, 
kama mtu anayewinda kware milimani.” 


21 Ndipo Sauli akasema: “Nimetenda dhambi. Rudi, mwanangu 
Daudi, kwa maana sitakudhuru tena, kwa sababu umeona uhai 
wangu kuwa wenye?” thamani leo. Naam, nimetenda kipumbavu, 
nami nimekosea sana.” 22 Daudi akamwambia: “Mkuki wa mfalme 
ndio huu. Mruhusu mmoja wa vijana wako aje kuuchukua. 23 Yehova 
ndiye atakayemlipa kila mtu kulingana na uadilifu wake mwenyewe 
na uaminifu wake mwenyewe, kwa kuwa leo Yehova alikutia 
mikononi mwangu, lakini sikutaka kuinua mkono wangu dhidi ya 
mtiwa-mafuta wa Yehova. 24 Tazama! Kama nilivyoona uhai wako 
kuwa wenye?” thamani leo, uhai wangu na uwe wenye?” thamani 
machoni pa Yehova, na aniokoe kutoka katika mateso yote.” 25 Sauli 
akamwambia Daudi: “Ubarikiwe, mwanangu Daudi. Hakika utatenda 
mambo makubwa, na hakika utashinda.” Kisha Daudi akaenda zake, 
na Sauli akarudi kwake. 


A1 Sam. 26:1 Au labda, “jangwa; nyika.” 

A 1 Sam. 26:19 Tnn., “anuse.” 

^ 1 Sam. 26:20 Au “kutoka kwenye uwepo wa.” 

^ 1 Sam. 26:21 Au “umeona nafsi yangu kuwa yenye.” 


^ 1 Sam. 26:24 Au “nafsi yako kuwa yenye.” 


^1 Sam. 26:24 Au “nafsi yangu na iwe yenye.” 


1 Samweli 27:1-12 


27 Hata hivyo, Daudi akasema moyoni mwake: “Siku moja mkono 
wa Sauli utaniua. Jambo bora la kufanya ni kukimbilia nchi ya 
Wafilisti; halafu Sauli atakata tamaa ya kunitafuta katika eneo lote la 
Israeli, nami nitaponyoka kutoka mkononi mwake.” 2 Basi Daudi 
akaondoka pamoja na wanaume 600 waliokuwa naye, akavuka 
kwenda kwa Akishi mwana wa Maoki, mfalme wa Gathi. 3 Daudi na 
wanaume wake wakakaa na Akishi huko Gathi, kila mwanamume na 
familia yake. Daudi alikuwa na wake zake wawili, Ahinoamu wa 
Yezreeli na Abigaili Mkarmeli, mjane wa Nabali. 4 Sauli alipoambiwa 
kwamba Daudi alikuwa amekimbia kwenda Gathi, aliacha kumtafuta. 


> Ndipo Daudi akamwambia Akishi: “Ikiwa nimepata kibali machoni 
pako, naomba unipe mahali katika mojawapo ya majiji ya 
mashambani, ili niishi huko. Kwa nini mimi mtumishi wako niishi 
pamoja nawe katika jiji hili la kifalme?” 6 Basi Akishi akampa Siklagi 
siku hiyo. Ndiyo sababu tangu siku hiyo Siklagi limekuwa jiji la 
wafalme wa Yuda. 


7 Daudi aliishi katika eneo la mashambani la Wafilisti kwa muda wa 
mwaka mmoja na miezi minne. $ Daudi alikuwa akipanda pamoja na 
wanaume wake kuwavamia Wageshuri, Wagirzi, na Waamaleki, kwa 
maana walikuwa wakikaa katika nchi iliyoanzia Telamu mpaka Shuri 
na kushuka mpaka nchi ya Misri. 9 Daudi alipokuwa akiishambulia 
nchi, hakumwacha hai mwanamume wala mwanamke yeyote, bali 
alichukua kondoo, ng'ombe, punda, ngamia, na mavazi, kisha alirudi 
kwa Akishi. 10 Na Akishi alipokuwa akimuuliza: “Ulivamia wapi leo?” 
Daudi alimjibu: “Upande wa kusini wa” Yuda” au “Upande wa kusini 
wa Wayerahmeeli” au “Upande wa kusini wa Wakeni.” 11 Daudi 


hakumwacha hai mwanamume au mwanamke yeyote ili wasiletwe 
Gathi, kwa kuwa alisema: “Wasije wakawaambia habari zetu 
(Alizoea kufanya hivyo 
muda wote alioishi katika eneo la mashambani la Wafilisti.) 12 Kwa 
hiyo Akishi akamwamini Daudi akisema moyoni mwake: “Bila shaka 


wakisema, 'Hivi ndivyo Daudi alivyofanya. 


ananuka miongoni mwa watu wake wa Israeli, kwa hiyo atakuwa 
mtumishi wangu sikuzote.” 


^ 1 Sam. 27:10 Au “Dhidi ya Negebu ya.” 


1 Samweli 28:1-25 


28 Siku hizo Wafilisti walikusanya majeshi yao kwenda kupigana vita 
na Waisraeli. Basi Akishi akamwambia Daudi: “Bila shaka unajua 
kwamba wewe na wanaume wako mtaenda pamoja nami vitani.” 

2 Kwa hiyo Daudi akamwambia Akishi: “Kwa hakika unajua jambo 
ambalo mimi mtumishi wako nitafanya.” Akishi akamwambia Daudi: 
“Ndiyo sababu nitakuweka kuwa mlinzi wangu wa kudumu.”” 


3 Wakati huo Samweli alikuwa amekufa, na Waisraeli wote walikuwa 
wamemwombolezea na kumzika katika jiji lake mwenyewe la Rama. 
Naye Sauli alikuwa amewaondoa nchini watu wanaowasiliana na 
roho na pia wabashiri. 


4 Wafilisti wakakusanyika na kwenda kupiga kambi Shunemu. Basi 
Sauli akawakusanya Waisraeli wote, nao wakapiga kambi Gilboa. 

5 Sauli alipoona kambi ya Wafilisti, akaogopa, na moyo wake 
ukatetemeka sana. $ Ingawa Sauli alikuwa akimwomba Yehova 
ushauri, Yehova hakumjibu kamwe, iwe ni katika ndoto au kwa 
Urimu au kupitia manabii. 7 Hatimaye Sauli akawaambia watumishi 
wake: “Nitafutieni mwanamke anayewasiliana na roho, nitaenda 
kwake kumwomba ushauri.” Watumishi wake wakamwambia: 
“Tazama! Kuna mwanamke anayewasiliana na roho kule En-dori.” 


8 Kwa hiyo Sauli akaficha sura yake, akavaa mavazi mengine na 
kwenda kwa mwanamke huyo usiku akiwa na wanaume wake 
wawili. Akasema: “Tafadhali, nifanyie uaguzi” kwa kuwasiliana na 
roho, nipandishie yule nitakayekutajia.” 9 Hata hivyo, mwanamke 
huyo akamwambia: “Unajua vizuri mambo ambayo Sauli alifanya, 
jinsi alivyowaondoa nchini watu wanaowasiliana na roho na pia 
wabashiri. Kwa nini basi unajaribu kunitega ili niuawe?” 10 Ndipo 


Sauli akamwapia kwa jina la Yehova, akisema: “Kwa hakika kama 
Yehova anavyoishi, hutakuwa na hatia yoyote kuhusu jambo hili!” 

11 Basi mwanamke huyo akamuuliza: “Nikupandishie nani?” Akajibu: 
“Nipandishie Samweli.” 12 Mwanamke huyo alipomwona “Samweli,”” 
akapiga kelele kwa sauti yake yote na kumwambia Sauli: “Kwa nini 
ulinidanganya? Wewe ni Sauli!” 13 Mfalme akamwambia: “Usiogope, 
lakini unaona nini?” Mwanamke huyo akamjibu Sauli: “Ninaona mtu 
fulani kama mungu akipanda kutoka duniani.” 14 Mara moja Sauli 
akamuuliza mwanamke huyo: “Yukoje?” akamwambia: “Ni 
mwanamume mzee anayepanda, amevaa joho lisilo na mikono.” 
Ndipo Sauli akatambua kwamba ni “Samweli,” naye akainama chini 
kifudifudi na kusujudu. 


15 Kisha “Samweli” akamuuliza Sauli: “Kwa nini umenisumbua kwa 
kufanya nipandishwe?” Sauli akamjibu: “Niko katika taabu kubwa. 
Wafilisti wanapigana nami, na Mungu ameniacha, hanijibu tena, iwe 
ni kupitia manabii au katika ndoto; ndiyo sababu nimekuita uniambie 
ninalopaswa kufanya.” 


16 “Samweli” akamuuliza: “Kwa nini unaniomba ushauri wakati 
ambapo Yehova amekuacha na kuwa adui yako? 17 Yehova 
atajifanyia mwenyewe yale aliyotabiri kupitia mimi: Yehova ataurarua 
ufalme kutoka mikononi mwako na kumpa mwenzako, Daudi. 

18 Kwa sababu hukuitii sauti ya Yehova, nawe hukutekeleza hasira 
yake kali dhidi ya Waamaleki, ndiyo sababu Yehova anakutendea 
mambo haya leo. 19 Pia, Yehova atakutia wewe pamoja na Waisraeli 
mikononi mwa Wafilisti, na kesho wewe na wana wako mtakuwa 
pamoja nami. Yehova atalitia pia jeshi la Israeli mikononi mwa 
Wafilisti.” 


20 Papo hapo Sauli akaanguka chini akiwa amenyooka mwili mzima 
naye akaogopa sana kwa sababu ya maneno ya “Samweli.” Nguvu 
zikamwishia, kwa sababu hakuwa amekula chakula mchana wote na 
usiku kucha. 21 Mwanamke huyo alipomkaribia Sauli na kuona 
kwamba ana wasiwasi mwingi, akamwambia: “Mimi kijakazi wako 
nimetii jambo ulilosema, na nimehatarisha uhai wangu” kwa kufanya 
uliloniambia nifanye. 22 Sasa, tafadhali, sikiliza maneno ninayotaka 
kukwambia mimi mtumishi wako. Acha nikuandalie kipande cha 
mkate, ule ili upate nguvu za kuendelea na safari.” 23 Lakini 
akakataa na kusema: “Sitakula.” Hata hivyo, watumishi wake na pia 
mwanamke huyo wakaendelea kumsihi ale. Mwishowe 
akawasikiliza, akainuka kutoka ardhini na kuketi kitandani. 

24 Mwanamke huyo alikuwa na ndama aliyenona nyumbani mwake, 
basi akamchinja” haraka, akachukua unga, akaukanda na kuoka 
mikate isiyo na chachu. 25 Akamwandalia Sauli na watumishi wake, 
nao wakala. Kisha wakaondoka na kwenda zao usiku huo. 


^ 1 Sam. 28:2 Tnn., “kuwa mlinzi wa kichwa changu siku zote.” 
^ 1 Sam. 28:8 Au “nibashirie.” 

^ 1 Sam. 28:12 Au “mtu aliyeonekana kama Samweli.” 

A1 Sam. 28:21 Au “nimetia nafsi yangu mikononi mwangu.” 


^ 1 Sam. 28:24 Au “akamtoa dhabihu.” 


1 Samweli 29:1-11 


29 Wafilisti walikusanya majeshi yao yote kule Afeki Waisraeli 
walipokuwa wakipiga kambi karibu na chemchemi huko Yezreeli. 

2 Na watawala wa Wafilisti walikuwa wakipita wakiwa na vikosi vyao 
vya mamia na maelfu, naye Daudi na wanaume wake walikuwa 
wakiwafuata nyuma wakiwa na Akishi. 3 Lakini wakuu wa Wafilisti 
wakauliza: “Waebrania hawa wamekuja kufanya nini?” Akishi 
akawajibu hivi wakuu wa Wafilisti: “Huyu ni Daudi, mtumishi wa 
Mfalme Sauli wa Israeli, naye ameishi pamoja nami kwa mwaka 
mmoja au zaidi. Tangu siku aliyokimbilia kwangu mpaka leo 
sijampata na kosa lolote.” 4 Lakini wakuu wa Wafilisti wakamkasirikia 
vikali Akishi na kumwambia: “Mrudishe mtu huyu. Acha arudi mahali 
ulipompa. Usimruhusu ashuke kwenda pamoja nasi vitani, asije 
akatugeuka na kutushambulia wakati wa vita. Kuna njia gani bora ya 
mtu huyu kupata kibali cha bwana wake isipokuwa kumpelekea 
vichwa vya wanaume wetu? > Je, huyu si Daudi waliyeimba 
kumhusu walipocheza dansi, wakisema: 


‘Sauli ameua maelfu yake, 
Na Daudi makumi yake ya maelfu'?” 


6 Basi Akishi akamwita Daudi na kumwambia: “Kwa hakika kama 
Yehova anavyoishi, wewe ni mnyoofu, nami ningependa uende vitani 
pamoja na jeshi langu, kwa sababu tangu siku uliyokuja kwangu 
mpaka leo sijakupata na kosa lolote. Lakini watawala hawakuamini. 
7 Hivyo rudi kwa amani, na usifanye jambo lolote ambalo 
halitawapendeza watawala wa Wafilisti.” 8 Lakini Daudi akamuuliza 
Akishi: “Kwa nini? Nimefanya nini? Ni kosa gani ambalo umenipata 
nalo mimi mtumishi wako tangu siku niliyokuja kwako mpaka leo? 


Kwa nini nisiende pamoja nawe kupigana na maadui wako, bwana 
wangu mfalme?” 9 Akishi akamjibu hivi Daudi: “Kwa maoni yangu, 
umekuwa mwema kama malaika wa Mungu. Lakini wakuu wa 
Wafilisti wamesema, 'Usimruhusu apande pamoja nasi kwenda 
vitani.’ 10 Sasa amka asubuhi na mapema pamoja na watumishi wa 
bwana wako waliokuja nawe; amkeni na kuondoka asubuhi na 
mapema mara tu kutakapopambazuka.” 


11 Basi Daudi na wanaume wake wakaamka asubuhi na mapema ili 
warudi katika nchi ya Wafilisti, nao Wafilisti wakapanda kwenda 
Yezreeli. 


1 Samweli 30:1-31 


30 Daudi na wanaume wake walipofika Siklagi siku ya tatu, 
Waamaleki walikuwa wamevamia upande wa kusini” na pia Siklagi, 
nao walikuwa wameshambulia Siklagi na kuliteketeza kwa moto. 

2 Walikuwa wamewateka wanawake na watu wote waliokuwa humo, 
kuanzia mdogo zaidi mpaka mkubwa zaidi. Hawakumuua yeyote, 
lakini waliwachukua na kwenda zao. 3 Daudi na wanaume wake 
wao na mabinti wao walikuwa wamechukuliwa mateka. 4 Basi Daudi 
na wanaume waliokuwa pamoja naye wakaanza kulia kwa sauti 
kubwa mpaka wakakosa nguvu za kuendelea kulia. > Wake wawili 
wa Daudi walikuwa pia wametekwa, Ahinoamu wa Yezreeli na 
Abigaili mjane wa Nabali Mkarmeli. $ Daudi alifadhaika sana, kwa 
sababu wanaume wake walitaka kumpiga mawe, kwa maana 
wanaume wote walikuwa na uchungu mwingi sana kwa kuwapoteza 
wana na mabinti wao. Lakini Daudi akajitia nguvu kwa msaada wa 
Yehova Mungu wake. 


7 Kisha Daudi akamwambia kuhani Abiathari, mwana wa Ahimeleki: 
“Tafadhali ilete ile efodi hapa.” Kwa hiyo Abiathari akamletea Daudi 
hiyo efodi. 8 Daudi akamuuliza Yehova: “Je, nilifuatie kundi hili la 
wavamizi? Je, nitawafikia?” Ndipo Akamwambia: “Wafuatie, kwa 
maana hakika utawafikia, nawe utawaokoa waliotekwa.” 


9 Mara moja Daudi akaondoka na wanaume 600 waliokuwa pamoja 
naye, wakaenda mpaka kwenye Korongo” la Besori, na wanaume 
kadhaa wakabaki hapo. 10 Daudi akaendelea kuwafuatia akiwa na 
wanaume 400, lakini wanaume 200 waliokuwa wamechoka sana 
wasiweze kuvuka Korongo la Besori wakabaki hapo. 


11 Wanaume hao wakamkuta mwanamume fulani Mmisri mbugani 
na kumpeleka kwa Daudi. Wakampa chakula na maji ya kunywa, 

12 na pia kipande cha keki ya tini zilizoshinikizwa na keki mbili za 
zabibu kavu. Baada ya kula, akapata nguvu,” kwa sababu hakuwa 
amekula chakula chochote wala kunywa maji kwa siku tatu, mchana 
na usiku. 13 Sasa Daudi akamuuliza: “Wewe ni mtumishi wa nani, na 
unatoka wapi?” akajibu: “Mimi ni mtumishi Mmisri, mtumwa wa 
Mwamaleki fulani, lakini bwana wangu aliniacha kwa sababu 
nilishikwa na ugonjwa siku tatu zilizopita. 14 Tulivamia upande wa 
kusini wa” Wakerethi na eneo la Yuda na upande wa kusini wa” 
Kalebu, nasi tukateketeza Siklagi kwa moto.” 15 Daudi akamuuliza: 
“Je, utaniongoza chini kwenye kundi hilo la wavamizi?” Akajibu: 
“Ukiniapia mbele za Mungu kwamba hutaniua wala kunitia mikononi 
mwa bwana wangu, nitakuongoza chini kwenye kundi hilo la 
wavamizi.” 


16 Basi akamwongoza chini mahali walipokuwa wameenea kotekote, 
wakila na kunywa na kusherehekea kwa sababu ya nyara nyingi 
sana walizokuwa wamechukua kutoka katika nchi ya Wafilisti na nchi 
ya Yuda. 17 Kisha Daudi akawaua kuanzia asubuhi kabla ya 
mapambazuko mpaka jioni siku iliyofuata; hakuna mtu yeyote 
aliyeponyoka isipokuwa wanaume 400 waliopanda ngamia na 
kukimbia. 18 Daudi akapata vitu vyote ambavyo Waamaleki 
walikuwa wamechukua, naye akawaokoa wake zake wawili. 

19 Hawakukosa kitu chochote kilichokuwa chao, kuanzia kidogo zaidi 
mpaka kikubwa zaidi. Waliwapata wana na mabinti wao na kuchukua 
nyara; Daudi alipata kila kitu walichochukua. 20 Basi Daudi 
akachukua makundi yote ya kondoo na ng'ombe, nao 


wakawatanguliza wanyama hao mbele ya mifugo yao wenyewe. 
Wakasema: “Hizi ni nyara za Daudi.” 


21 Kisha Daudi akafika kwa wale wanaume 200 waliobaki kwenye 
Korongo la Besori kwa sababu walikuwa wamechoka sana 
wasiweze kwenda naye, nao wakaja kumpokea Daudi na watu 
waliokuwa pamoja naye. Daudi alipofika karibu na wanaume hao, 
akawajulia hali. 22 Hata hivyo, kila mtu mbaya na asiyefaa kitu kati 
ya watu walioenda na Daudi akasema: “Kwa kuwa hawakwenda 
pamoja nasi, hatutawapa nyara yoyote tuliyochukua, lakini kila 
mmoja wao anaweza kumchukua mke wake na wanawe na kwenda 
zake.” 23 Hata hivyo, Daudi akasema: “Msifanye hivyo ndugu zangu 
kuhusiana na vitu ambavyo Yehova ametupatia. Alitulinda na kulitia 
mikononi mwetu kundi la wavamizi lililokuja kutuvamia. 24 Ni nani 
atakayekubaliana nanyi katika jambo hili? Fungu la yule aliyeshuka 
kwenda vitani litakuwa sawa na fungu la yule aliyeketi kando ya 
mizigo. Wote watapata fungu lilelile.” 25 Na kuanzia siku hiyo na 
kuendelea, akalifanya jambo hilo kuwa sheria na amri katika Israeli 
mpaka leo hii. 


26 Daudi aliporudi Siklagi, aliwapelekea wazee wa Yuda waliokuwa 
rafiki zake baadhi ya nyara hizo, akisema: “Hii ni zawadi” yenu 
kutoka katika nyara za maadui wa Yehova.” 27 Alizipeleka kwa wale 
waliokuwa Betheli, kwa wale waliokuwa Ramothi la Negebu,” kwa 
wale waliokuwa Yatiri, 28 kwa wale waliokuwa Aroeri, kwa wale 
waliokuwa Sifmothi, kwa wale waliokuwa Eshtemoa, 29 kwa wale 
waliokuwa Rakali, kwa wale waliokuwa katika majiji ya 
Wayerahmeeli, kwa wale waliokuwa katika majiji ya Wakeni, 30 kwa 
wale waliokuwa Horma, kwa wale waliokuwa Borashani, kwa wale 


waliokuwa Athaki, 31 kwa wale waliokuwa Hebroni, na sehemu zote 
ambazo Daudi na wanaume wake walitembelea kwa ukawaida. 


^ 1 Sam. 30:1 Au “Negebu.” 


^ 1 Sam. 30:9 Angalia Kamusi. 


^ 41 Sam. 30:12 Tnn., “roho yake ikamrudia.” 
^ 1 Sam. 30:14 Au “Negebu ya.” 

^ 1 Sam. 30:14 Au “Negebu ya.” 

^ 1 Sam. 30:26 Tnn., “baraka.” 


^ 1 Sam. 30:27 Tnn., “la kusini.” 


1 Samweli 31:1-13 


31 Sasa Wafilisti walikuwa wakipigana na Waisraeli. Na wanaume 
wa Israeli wakawakimbia Wafilisti, na wengi wakauawa kwenye 
Mlima Gilboa. 2 Wafilisti wakamkaribia sana Sauli na wanawe, nao 
wakamuua Yonathani, Abinadabu, na Malki-shua, wana wa Sauli. 

3 Vita vikawa vikali sana dhidi ya Sauli, na wapiga mishale 
wakampata na kumjeruhi vibaya. 4 Ndipo Sauli akamwambia mtu 
aliyembebea silaha: “Chomoa upanga wako unichome nao, ili watu 
hawa wasiotahiriwa wasije kunichoma kwa upanga na kunitendea 
kikatili.” Lakini mtu huyo aliyembebea silaha hakutaka kufanya 
hivyo, kwa sababu aliogopa sana. Basi Sauli akachukua upanga na 
kuuangukia. > Mtu aliyembebea silaha alipoona kwamba Sauli 
amekufa, yeye pia akauangukia upanga wake mwenyewe, akafa 
pamoja naye. 6 Basi Sauli, wanawe watatu, mtu aliyembebea silaha, 
na wanaume wake wote wakafa pamoja siku hiyo. 7 Watu wa Israeli 
waliokuwa katika eneo la bondeni na katika eneo la Yordani 
walipoona kwamba wanaume wa Israeli wamekimbia na kwamba 
Sauli na wanawe wamekufa, wakaanza kuyaacha majiji na kukimbia; 
kisha Wafilisti wakaja na kukaa humo. 


8 Siku iliyofuata, Wafilisti walipokuja kuwavua waliouawa vitu 
walivyokuwa navyo, walimkuta Sauli na wanawe watatu wakiwa 
wameanguka kwenye Mlima Gilboa. 9 Basi wakamkata kichwa na 
kumvua silaha zake na kutuma ujumbe kotekote katika nchi ya 
Wafilisti ili habari zienezwe katika nyumba za” sanamu zao na 
miongoni mwa watu. 10 Kisha wakaweka silaha zake katika nyumba 
ya sanamu za Ashtorethi na kuitundika maiti yake kwenye ukuta wa 
Beth-shani. 11 Wakaaji wa Yabeshi-gileadi waliposikia mambo 
ambayo Wafilisti walikuwa wamemtendea Sauli, 12 mashujaa wote 


wakaondoka na kusafiri usiku kucha, wakaondoa maiti za Sauli na 
wanawe kutoka kwenye ukuta wa Beth-shani. Wakarudi Yabeshi na 
kuzichoma moto huko. 13 Kisha wakachukua mifupa yao na kuizika 
chini ya mti wa mwesheli huko Yabeshi, nao wakafunga kwa siku 
saba. 


A 1 Sam. 31:4 Au “na kunitesa.” 


A1 Sam. 31:9 Au “mahekalu ya.” 


2 SAMWELI 


YALIYOMO 


1 


Daudi apata habari za kifo cha Sauli (1-16) 


Daudi aimba wimbo wa kumwombolezea Sauli na 
Yonathani (17-27) 


Daudi, mfalme wa Yuda (1-7) 
Ish-boshethi, mfalme wa Israeli (8-11) 


Vita kati ya nyumba ya Daudi na nyumba ya Sauli (12-32) 


Nyumba ya Daudi yazidi kupata nguvu (1) 
Wana wa Daudi (2-5) 
Abneri ajiunga na Daudi (6-21) 
Yoabu amuua Abneri (22-30) 
Daudi amwombolezea Abneri (31-39) 
4 
Ish-boshethi auawa (1-8) 


Daudi aagiza waliomuua Ish-boshethi wauawe (9-12) 


Daudi awekwa kuwa mfalme wa nchi yote ya Israeli (1-5) 
Yerusalemu latekwa (6-16) 
Sayuni, Jiji la Daudi (7) 


Daudi awashinda Wafilisti (17-25) 


Sanduku la agano laletwa Yerusalemu (1-23) 


Uza alikamata sanduku la agano na kuuawa (6-8) 


Mikali amdharau Daudi (16, 20-23) 


Daudi hatajenga hekalu (1-7) 


Agano pamoja na Daudi kwa ajili ya ufalme (8-17) 


Sala ya Daudi ya shukrani (18-29) 


Ushindi mbalimbali wa Daudi (1-14) 


Wakuu katika utawala wa Daudi (15-18) 


Daudi amtendea Mefiboshethi kwa upendo mshikamanifu (1-13) 


10 


Awashinda Waamoni na Wasiria (1-19) 
11 
Daudi afanya uzinzi na Bath-sheba (1-13) 
Daudi apanga Uria auawe (14-25) 
Daudi amchukua Bath-sheba kuwa mke wake (26, 27) 
12 
Nathani amkaripia Daudi (1-15a) 
Mwana wa Bath-sheba afa (15b-23) 
Bath-sheba amzaa Sulemani (24, 25) 
Jiji la Raba la Waamoni latekwa (26-31) 
13 
Amnoni ambaka Tamari (1-22) 
Absalomu amuua Amnoni (23-33) 
Absalomu akimbilia Geshuri (34-39) 
14 
Yoabu na mwanamke Mtekoa (1-17) 


Daudi agundua njama ya Yoabu (18-20) 


Absalomu aruhusiwa kurudi (21-33) 
15 
Njama na uasi wa Absalomu (1-12) 
Daudi akimbia kutoka Yerusalemu (13-30) 
Ahithofeli ajiunga na Absalomu (31) 
Hushai atumwa kuvuruga ushauri wa Ahithofeli (32-37) 
16 
Siba amchongea Mefiboshethi (1-4) 
Shimei amtukana Daudi (5-14) 
Absalomu ampokea Hushai (15-19) 
Ushauri wa Ahithofeli (20-23) 
17 
Hushai avuruga ushauri wa Ahithofeli (1-14) 


Daudi aonywa; amtoroka Absalomu (15-29) 


Barzilai na wengine wamletea vyakula (27-29) 
18 
Absalomu ashindwa; kifo chake (1-18) 


Daudi ajulishwa kuhusu kifo cha Absalomu (19-33) 


19 


Daudi amwombolezea Absalomu (1-4) 
Yoabu amkaripia Daudi (5-8a) 
Daudi arudi Yerusalemu (8b-15) 
Shimei aomba msamaha (16-23) 
Mefiboshethi athibitishwa kuwa hana hatia (24-30) 
Barzilai aheshimiwa (31-40) 
Makabila yazozana (41-43) 
20 
Uasi wa Sheba; Yoabu amuua Amasa (1-13) 
Sheba afuatwa na kukatwa kichwa (14-22) 
Wakuu katika utawala wa Daudi (23-26) 
21 
Nyumba ya Sauli yalipizwa kisasi kwa ajili ya Wagibeoni (1-14) 
Vita dhidi ya Wafilisti (15-22) 


22 


Daudi amsifu Mungu kwa sababu ya matendo yake ya 
wokovu (1-51) 


“Yehova ni jabali langu” (2) 


Yehova ni mshikamanifu kwa walio washikamanifu (26) 
23 
Maneno ya mwisho ya Daudi (1-7) 
Mambo yaliyotendwa na mashujaa hodari wa Daudi (8-39) 
24 
Dhambi ya Daudi ya kuwahesabu watu (1-14) 
Ugonjwa hatari wasababisha vifo vya watu 70,000 (15-17) 


Daudi ajenga madhabahu (18-25) 


Hatatoa dhabihu ambazo hazimgharimu (24) 


2 Samweli 1:1-27 


KITABU CHA PILI CHA SAMWELI 


1 Baada ya kifo cha Sauli, Daudi aliporudi baada ya kuwashinda” 
Waamaleki, alikaa Siklagi kwa siku mbili. 2 Siku ya tatu, mtu fulani 
alikuja kutoka katika kambi ya Sauli akiwa amevaa nguo zilizoraruka, 
na akiwa na mavumbi kichwani. Alipomkaribia Daudi, alijiangusha 
chini na kumwinamia. 


3 Daudi akamuuliza: “Umetoka wapi?” Akajibu: “Nimetoroka katika 
kambi ya Israeli.” 4 Daudi akamuuliza: “Ni nini kilichotokea? 
Tafadhali niambie.” Akamwambia: “Watu wamekimbia kutoka vitani 
na wengi wameanguka na kufa. Hata Sauli na Yonathani mwanawe 
wamekufa.” > Kisha Daudi akamuuliza hivi kijana huyo aliyemletea 
habari: “Unajuaje kwamba Sauli na Yonathani mwanawe 
wamekufa?” 6 Kijana huyo akajibu: “Nilifika kwenye Mlima Gilboa 
bila kutazamia, nikamwona Sauli akiwa ameegemea mkuki wake, na 
magari ya vita na wapanda farasi walikuwa wamem fikia. 

7 Alipogeuka na kuniona, aliniita, nami nikasema, ‘Naam! 

8 Akaniuliza, Wewe ni nani?’ nikajibu, ‘Mimi ni Mwamaleki.' 9 Kisha 
akasema, ‘Tafadhali, nikaribie uniue, kwa maana nina maumivu 
makali sana, lakini bado niko hai.’ 10 Basi nikamkaribia na kumuua, 
kwa maana nilijua kwamba hangeendelea kuishi baada ya kuanguka 
chini akiwa amejeruhiwa. Kisha nikachukua taji lililokuwa kichwani 
mwake na kikuku kilichokuwa mkononi mwake, nami nimevileta 
hapa kwako bwana wangu.” 


11 Ndipo Daudi akashika mavazi yake na kuyararua, na watu wote 
waliokuwa pamoja naye wakafanya vivyo hivyo. 12 Nao 


wakaomboleza na kulia na kufunga mpaka jioni kwa ajili ya Sauli, 
kwa ajili ya Yonathani mwanawe, kwa ajili ya watu wa Yehova, kwa 
ajili ya nyumba ya Israeli, kwa sababu walikuwa wameuawa kwa 
upanga. 


13 Daudi akamuuliza hivi kijana aliyemletea habari: “Unatoka wapi?” 
Akajibu: “Mimi ni mwana wa mkaaji mgeni, Mwamaleki.” 14 Kisha 
Daudi akamuuliza: “Kwa nini hukuogopa kuinua mkono wako 
kumuua mtiwa-mafuta wa Yehova?” 15 Ndipo Daudi akamwita 
kijana mmoja na kumwambia: “Njoo umuue.” Basi akampiga na 
kumuua. 16 Daudi akamwambia: “Damu yako na iwe juu ya kichwa 
chako mwenyewe, kwa sababu kinywa chako mwenyewe kilitoa 
ushahidi dhidi yako, uliposema, 'Mimi mwenyewe nilimuua mtiwa- 
mafuta wa Yehova.” 


17 Kisha Daudi akaimba wimbo huu wa maombolezo kwa ajili ya 
Sauli na Yonathani mwanawe 18 na kusema kwamba watu wa Yuda 
wafundishwe wimbo wa maombolezo unaoitwa “Upinde,” 
ulioandikwa katika kitabu cha Yashari: 


19 “Ee Israeli, uzuri umeuawa kwenye vilima vyako. 
Jinsi walivyoanguka wanaume wenye nguvu! 

20 Msiseme jambo hilo kule Gathi; 

Msilitangaze katika barabara za Ashkeloni, 

Mabinti wa Wafilisti wasije wakashangilia, 

Mabinti wa watu wasiotahiriwa wasije wakafurahi. 


21 Enyi milima ya Gilboa, 


Msipate umande wowote wala mvua yoyote, 

Wala mashamba yanayozaa michango mitakatifu, 
Kwa sababu ngao ya wenye nguvu ilichafuliwa huko, 
Sasa ngao ya Sauli haijatiwa mafuta. 


22 Kutoka kwenye damu ya waliouawa, kutoka kwenye mafuta ya 
wenye nguvu, 


Upinde wa Yonathani haukurudi nyuma, 
Na upanga wa Sauli haukurudi bila mafanikio. 


23 Sauli na Yonathani, watu waliopendwa na kuthaminiwa” 
walipokuwa hai, 


Na katika kifo hawakutenganishwa. 

Walikuwa wepesi kuliko tai, 

Walikuwa wenye nguvu kuliko simba. 

24 Enyi mabinti wa Israeli, mlilieni Sauli, 

Aliyewavisha nguo nyekundu na mapambo, 

Aliyetia mapambo ya dhahabu kwenye nguo zenu. 

25 Jinsi wenye nguvu walivyoanguka vitani! 

Yonathani amelala akiwa ameuawa juu ya vilima vyenu! 
26 Nimehuzunika kwa ajili yako, ndugu yangu Yonathani; 


Nilikupenda sana. 


Upendo wako kwangu ulikuwa mzuri sana kuliko upendo wa 
wanawake. 


27 Jinsi wenye nguvu walivyoanguka 


Na silaha za vita kuangamia!” 


^ 2 Sam. 1:1 Au “kuwaua.” 


^ 2 Sam. 1:23 Au “kupendeza.” 


2 Samweli 2 : 1-32 


2 Baadaye Daudi akamuuliza hivi Yehova: “Je, nipande kwenda 
katika mojawapo ya majiji ya Yuda?” Yehova akamwambia: “Panda 
uende.” Kisha Daudi akamuuliza: “Niende wapi?” Akajibu: “Hebroni.” 
2 Basi Daudi akapanda kwenda huko na wake zake wawili, 
Ahinoamu wa Yezreeli na Abigaili mjane wa Nabali Mkarmeli. 

3 Daudi akawachukua pia wanaume waliokuwa pamoja naye, kila 
mmoja na familia yake, nao wakakaa katika majiji yanayozunguka 
Hebroni. 4 Kisha wanaume wa Yuda wakaja, na huko wakamtia 
mafuta Daudi awe mfalme juu ya nyumba ya Yuda. 


Wakamwambia Daudi: “Watu wa Yabesh-gileadi ndio waliomzika 
Sauli.” 5 Basi Daudi akawatuma wajumbe kwa watu wa Yabesh- 
gileadi na kuwaambia: “Yehova na awabariki, kwa sababu 
mlimtendea bwana wenu, Sauli, kwa upendo mshikamanifu kwa 
kumzika. 6 Yehova na awatendee kwa upendo mshikamanifu na 
uaminifu. Mimi pia nitawatendea fadhili kwa sababu mmefanya 
jambo hili. 7 Sasa mikono yenu na iwe na nguvu, nanyi muwe jasiri 
kwa sababu bwana wenu Sauli amekufa, na nyumba ya Yuda 
imenitia mafuta niwe mfalme juu yao.” 


8 Lakini Abneri mwana wa Neri mkuu wa jeshi la Sauli, alikuwa 
amemchukua Ish-boshethi, mwana wa Sauli, akamvusha mpaka 
Mahanaimu 9 na kumfanya kuwa mfalme wa Gileadi, wa Waashuri, 
Yezreeli, Efraimu, Benjamini, na juu ya Waisraeli wote. 10 Ish- 
boshethi, mwana wa Sauli, alikuwa na umri wa miaka 40 alipokuwa 
mfalme wa Israeli, naye alitawala kwa miaka miwili. Hata hivyo, 
nyumba ya Yuda ilimuunga mkono Daudi. 11 Muda ambao Daudi 


alikuwa mfalme huko Hebroni juu ya nyumba ya Yuda ulikuwa miaka 
saba na miezi sita. 


12 Baada ya muda Abneri mwana wa Neri na watumishi wa Ish- 
boshethi, mwana wa Sauli, wakatoka Mahanaimu na kwenda 
Gibeoni. 13 Yoabu mwana wa Seruya na watumishi wa Daudi 
wakaondoka pia na kukutana nao kwenye kidimbwi cha Gibeoni; 
kikundi kimoja kiliketi upande mmoja wa kidimbwi hicho na kikundi 
cha pili upande wa pili. 14 Hatimaye Abneri akamwambia hivi Yoabu: 
“Acha vijana wasimame na kupambana” mbele yetu.” Ndipo Yoabu 
akasema: “Acha wasimame.” 15 Basi wakasimama, wakahesabiwa 
na kuvuka, 12 wa Benjamini na Ish-boshethi mwana wa Sauli, na 12 
kutoka kati ya watumishi wa Daudi. 16 Kila mmoja alimkamata 
mwenzake kichwani na kumchoma kwa upanga ubavuni, na wote 
wakaanguka pamoja. Basi mahali hapo huko Gibeoni pakaitwa 
Helkath-hasurimu. 


17 Vita vikawa vikali sana siku hiyo, mwishowe Abneri na wanaume 
wa Israeli wakashindwa na watumishi wa Daudi. 18 Basi wana 
watatu wa Seruya walikuwa mahali hapo—Yoabu, Abishai, na 
Asaheli; naye Asaheli alikuwa na mbio sana” kama swala katika nchi 
tambarare. 19 Asaheli akamkimbiza Abneri, naye hakugeuka kulia 
wala kushoto alipokuwa akimkimbiza. 20 Abneri alipotazama nyuma, 
aliuliza: “Ni wewe Asaheli?” akajibu: “Naam, ni mimi.” 21 Ndipo 
Abneri akamwambia: “Nenda kulia au kushoto umkamate kijana 
mmoja na kuchukua vitu vyake.” Lakini Asaheli hakutaka kuacha 
kumkimbiza. 22 Basi Abneri akamwambia tena Asaheli: “Acha 
kunikimbiza. Kwa nini nikuue? Nitawezaje kumtazama usoni ndugu 
yako Yoabu?” 23 Lakini hakuacha kumkimbiza, basi Abneri 
akamchoma tumboni kwa ncha ya nyuma ya mkuki, na mkuki huo 


ukatokea mgongoni mwake; akaanguka na kufa papo hapo. Kila mtu 
aliyefika mahali ambapo Asaheli alianguka na kufa alisimama hapo 
kwa muda. 


24 Kisha Yoabu na Abishai wakaenda kumfuatia Abneri. Jua 
lilipokuwa likitua, wakafika kwenye kilima cha Ama, kilicho ng'ambo 
ya Gia kwenye njia inayoelekea katika nyika ya Gibeoni. 

25 Wabenjamini wakakusanyika huko na kumfuata Abneri, wakawa 
kundi moja, nao wakajiimarisha juu ya kilima fulani. 26 Kisha Abneri 
akamwita Yoabu na kumuuliza: “Je, upanga utaendelea 
kuangamiza?” bila kukoma? Je, hujui kwamba mwisho utakuwa 
mchungu tu? Basi, utangoja kwa muda gani ndipo uwaambie watu 
waache kuwafuatia ndugu zao?” 27 Yoabu akamwambia: “Kwa 
hakika kama Mungu wa kweli anavyoishi, usingesema, watu hawa 
wangeendelea kuwafuatia ndugu zao mpaka asubuhi.” 

28 Sasa Yoabu akapiga pembe, wanaume wake wakaacha 
kuwafuatia Waisraeli, na vita vikakoma. 


29 Kisha Abneri na watu wake wakapiga mwendo kupitia Araba usiku 
huo wote, wakavuka Yordani na kupiga mwendo kupitia katika bonde 
lote” na mwishowe wakafika Mahanaimu. 30 Baada ya Yoabu 
kuacha kumfuatia Abneri, akawakusanya watu wote pamoja. 
Watumishi 19 wa Daudi walikosekana kutia ndani Asaheli. 31 Lakini 
watumishi wa Daudi walikuwa wamewashinda Wabenjamini na 
wanaume wa Abneri, na wanaume 360 kati yao walikuwa 
wameuawa. 32 Wakamchukua Asaheli na kumzika katika kaburi la 
baba yake huko Bethlehemu. Kisha Yoabu na wanaume wake 
wakapiga mwendo usiku kucha, wakafika Hebroni wakati wa 
mapambazuko. 


^ 2 Sam. 2:14 Au “kushindana.” 
^ 2 Sam. 2:18 Tnn., “alikuwa na miguu myepesi.” 
^ 2 Sam. 2:26 Tnn., “kunyafua.” 


^ 2 Sam. 2:29 Au labda, “kupitia eneo lote la Bithroni.” 


2 Samweli 3:1-39 


3 Vita kati ya nyumba ya Sauli na nyumba ya Daudi viliendelea kwa 
muda mrefu; Daudi akazidi kupata nguvu, lakini nyumba ya Sauli 
ikazidi kudhoofika hatua kwa hatua. 


2 Wakati huo, Daudi akazaa wana huko Hebroni. Mzaliwa wake wa 
kwanza aliitwa Amnoni na mama yake alikuwa Ahinoamu wa 
Yezreeli. 3 Mzaliwa wake wa pili alikuwa Kileabu na mama yake 
alikuwa Abigaili, mjane wa Nabali Mkarmeli; na wa tatu alikuwa 
Absalomu mwana wa Maaka, binti ya Talmai mfalme wa Geshuri. 

4 Wa nne alikuwa Adoniya mwana wa Hagithi, na wa tano alikuwa 
Shefatia mwana wa Abitali. 5 Wa sita alikuwa Ithreamu mwana wa 
Egla, mke wa Daudi. Hao ndio wana ambao Daudi aliwazaa huko 
Hebroni. 


6 Vita kati ya nyumba ya Sauli na nyumba ya Daudi vilipokuwa 
vikiendelea, Abneri aliendelea kuimarisha cheo chake katika nyumba 
ya Sauli. 7 Awali Sauli alikuwa na suria aliyeitwa Rispa, binti ya Aya. 
Baadaye Ish-boshethi akamuuliza Abneri: “Kwa nini ulifanya ngono 
na suria wa baba yangu?” 8 Abneri akakasirika sana kwa sababu ya 
maneno ya Ish-boshethi na kusema: “Je, mimi ni kichwa cha mbwa 
kutoka Yuda? Mpaka leo, nimeitendea kwa upendo mshikamanifu 
nyumba ya Sauli baba yako, ndugu zake, na rafiki zake, nami 
sijakusaliti kwa kukutia mikononi mwa Daudi; lakini leo 
unanishutumu kwa sababu ya kosa linalohusu mwanamke. 9 Mungu 
na aniadhibu mimi Abneri, tena vikali, nisipomtendea Daudi kama 
Yehova alivyomwapia: 10 kwamba atauhamisha ufalme kutoka katika 
nyumba ya Sauli na kuimarisha kiti cha ufalme cha Daudi juu ya 
Israeli na juu ya Yuda, kuanzia Dani mpaka Beer-sheba.” 11 Ish- 


boshethi hakuthubutu kumwambia Abneri hata neno moja zaidi, kwa 
sababu alimwogopa Abneri. 


12 Papo hapo Abneri akawatuma wajumbe kwa Daudi, akisema: 
“Nchi hii ni ya nani?” Akaongezea: “Fanya agano pamoja nami, nami 
nitafanya lolote niwezalo” kuwageuza Waisraeli wote wawe upande 
wako.” 13 Daudi akamwambia: “Vema! Nitafanya agano pamoja 
nawe. Lakini nakuomba ufanye jambo moja tu, usithubutu kuja 
mbele yangu mpaka umlete kwanza Mikali, binti ya Sauli, 
utakapokuja kuniona.” 14 Kisha Daudi akawatuma wajumbe kwa Ish- 
boshethi, mwana wa Sauli, akisema: “Nipe mke wangu Mikali, 
niliyemchumbia kwa magovi 100 ya Wafilisti.” 15 Kwa hiyo Ish- 
boshethi akawatuma watu wamchukue Mikali kutoka kwa Paltieli 
mumewe, mwana wa Laishi. 16 Lakini mume wake akaenda pamoja 
naye, akamfuata akilia mpaka Bahurimu. Kisha Abneri akamwambia: 
“Nenda zako, rudi!” Kwa hiyo akarudi. 


17 Basi Abneri akatuma ujumbe kwa wazee wa Israeli, akisema: 
“Kwa muda fulani mlitaka Daudi awe mfalme wenu. 18 Sasa 
chukueni hatua, kwa maana Yehova alimwambia hivi Daudi: 'Kwa 
mkono wako wewe Daudi mtumishi wangu nitawaokoa watu wangu 
Waisraeli kutoka mikononi mwa Wafilisti na kutoka mikononi mwa 
maadui wao wote.” 19 Ndipo Abneri akazungumza na watu wa 
Benjamini. Pia, Abneri akaenda kuzungumza na Daudi faraghani 
kule Hebroni ili kumwambia mambo ambayo Waisraeli na nyumba 
yote ya Benjamini walikuwa wamekubaliana. 


20 Abneri alipofika kwa Daudi kule Hebroni akiwa na wanaume 20, 
Daudi alimwandalia karamu pamoja na wanaume waliokuwa naye. 
21 Halafu Abneri akamwambia Daudi: “Acha niende nikawakusanye 


pamoja Waisraeli wote kwako bwana wangu mfalme, ili wafanye 
agano pamoja nawe, nawe utakuwa mfalme juu ya kila kitu 
upendacho.”” 


Basi Daudi akamruhusu Abneri aende, akaenda zake 
kwa amani. 


22 Wakati huohuo, watumishi wa Daudi na pia Yoabu walirudi baada 
ya kufanya uvamizi, walileta nyara nyingi sana. Abneri hakuwa tena 
pamoja na Daudi huko Hebroni, kwa maana alikuwa amemruhusu 
aende zake kwa amani. 23 Yoabu alipowasili na jeshi lote lililokuwa 
pamoja naye, aliambiwa hivi: “Abneri mwana wa Neri alikuja kwa 
mfalme, naye akamruhusu aende zake, na Abneri akaenda zake 
kwa amani.” 24 Basi Yoabu akaingia kwa mfalme na kumwambia: 
“Umefanya nini? Abneri alikuja kwako. Kwa nini ulimruhusu aende 
zake, akafanikiwa kutoroka? 25 Unamjua Abneri mwana wa Neri! 
Alikuja hapa kukupumbaza, kuchunguza shughuli zako zote, na 
kujua kila jambo unalofanya.” 


26 Basi Yoabu akaondoka mbele ya Daudi, akawatuma wajumbe 
wamfuatie Abneri, wakamkuta kwenye tangi la maji la Sira na 
kumrudisha; lakini Daudi hakujua lolote kuhusu jambo hilo. 27 Abneri 
aliporudi Hebroni, Yoabu akampeleka pembeni ndani ya lango ili 
azungumze naye faraghani. Hata hivyo, Yoabu akamchoma kwa 
upanga tumboni, naye akafa; kwa sababu alimuua” Asaheli ndugu 
yake. 28 Daudi aliposikia habari hizo baadaye, alisema: “Mimi na 
ufalme wangu hatuna hatia milele mbele za Yehova kwa sababu ya 
damu ya Abneri mwana wa Neri. 29 Na irudi juu ya kichwa cha 
Yoabu na juu ya nyumba yote ya baba yake. Nyumba ya Yoabu 
isikose kamwe mwanamume anayetokwa na umajimaji au mtu 
mwenye ukoma au mwanamume anayetumikia kwenye gurudumu la 
mfumaji* au anayeuawa kwa upanga au asiye na chakula!” 30 Basi 


Yoabu na Abishai ndugu yake walimuua Abneri kwa sababu alimuua 
Asaheli ndugu yao vitani kule Gibeoni. 


31 Kisha Daudi akamwambia Yoabu na watu wote waliokuwa pamoja 
naye: “Rarueni mavazi yenu na mvae nguo za magunia, 
mwombolezeeni Abneri kwa sauti.” Mfalme Daudi mwenyewe 
alikuwa akitembea nyuma ya machela ya kubebea maiti. 

32 Walimzika Abneri huko Hebroni; na mfalme akalia kwa sauti 
kubwa kwenye kaburi la Abneri, na watu wote wakalia. 33 Mfalme 
akamwimbia Abneri wimbo wa maombolezo akisema: 


“Je, Abneri alipaswa kufa kama anavyokufa mtu mpumbavu? 
34 Mikono yako haikuwa imefungwa, 


Na miguu yako haikuwa imefungwa pingu.” 


Ja 


Ulianguka kama mtu anayeangushwa na wahalifu. 
Ndipo watu wote wakamlilia tena. 


35 Baadaye watu wote wakaja kumpa Daudi mkate wa faraja” 
kungali mchana, lakini Daudi akaapa hivi: “Mungu na aniadhibu, tena 
vikali, ikiwa nitaonja mkate au kitu kingine chochote kabla ya jua 
kutua!” 36 Watu wote wakaona jambo hilo, nalo likawapendeza. 
Watu wote walipendezwa na jambo hilo kama walivyopendezwa na 
mambo yote yaliyofanywa na mfalme. 37 Basi watu wote” na 
Waisraeli wote wakajua siku hiyo kwamba si mfalme aliyeagiza 
Abneri mwana wa Neri auawe. 38 Kisha mfalme akawaambia hivi 
watumishi wake: “Je, hamjui kwamba mkuu na mtu mashuhuri 
ameanguka leo katika Israeli? 39 Niko dhaifu leo, ingawa nimetiwa 
mafuta kuwa mfalme, na wanaume hawa, wana wa Seruya, ni 


wakatili sana kwangu. Yehova na amlipe mtenda maovu kulingana 
na uovu wake mwenyewe.” 


^ 2 Sam. 3:12 Tnn., “na tazama! mkono wangu uko pamoja nawe ili.” 
^ 2 Sam. 3:21 Au “ambacho nafsi yako inatamani.” 
^ 2 Sam. 3:27 Tnn., “kwa sababu ya damu ya.” 


^ 2 Sam. 3:29 Huenda maneno hayo yanarejelea mwanamume 
mlemavu aliyelazimika kufanya kazi ya wanawake. 


A 2 Sam. 3:34 Tnn., “kwa shaba.” 
A 2 Sam. 3:34 Tnn., “wana wa ukosefu wa uadilifu.” 
^ 2 Sam. 3:35 Au “mkate wa maombolezo.” 


A 2 Sam. 3:37 Yaani, watu wote wa Daudi. 


2 Samweli 4:1-12 


4 Ish-boshethi mwana wa Sauli aliposikia kwamba Abneri amekufa 
huko Hebroni, alipoteza ujasiri” na Waisraeli wote wakashikwa na 
wasiwasi. 2 Kulikuwa na wanaume wawili waliosimamia makundi ya 
wavamizi ya mwana wa Sauli: mmoja wao aliitwa Baana na 
mwingine aliitwa Rekabu. Walikuwa wana wa Rimoni Mbeerothi, wa 
kabila la Benjamini. (Kwa maana awali Beerothi pia lilihesabiwa 
kuwa sehemu ya Benjamini. 3 Wabeerothi walikimbilia Gitaimu, nao 
wamekuwa wakaaji wageni katika eneo hilo mpaka leo.) 


4 Sasa Yonathani mwana wa Sauli alikuwa na mwana aliyelemaa 
miguu.” Alikuwa na umri wa miaka mitano wakati habari kuhusu 
Sauli na Yonathani zilipofika kutoka Yezreeli, mlezi wake akambeba 
na kukimbia, lakini alipokuwa akikimbia kwa woga, mwana huyo 
alianguka na kulemaa. Mwana huyo aliitwa Mefiboshethi. 


> Rekabu na Baana, wana wa Rimoni Mbeerothi, walienda 
nyumbani kwa Ish-boshethi mchana wakati wa jua kali, alipokuwa 
akipumzika adhuhuri. $ Wakaingia nyumbani mwake kana kwamba 
wamekuja kuchukua ngano, wakampiga tumboni; kisha Rekabu na 
Baana ndugu yake wakakimbia. 7 Walipoingia nyumbani, alikuwa 
amelala kitandani mwake katika chumba chake cha kulala, 
wakampiga na kumuua, kisha wakamkata kichwa. Halafu 
wakakichukua na kutembea usiku kucha kwenye barabara 
inayoenda Araba. $ Wakamletea Daudi kichwa cha Ish-boshethi 
huko Hebroni na kumwambia mfalme: “Ndicho hiki kichwa cha Ish- 
boshethi mwana wa Sauli adui yako aliyetaka kukuua. Leo hii 
Yehova amekulipizia kisasi bwana wangu mfalme dhidi ya Sauli na 
wazao wake.” 


9 Hata hivyo, Daudi akamjibu hivi Rekabu na Baana ndugu yake, 
wana wa Rimoni Mbeerothi: “Kwa hakika kama Yehova anavyoishi, 
aliyeniokoa” kutoka katika taabu zote, 10 mtu fulani aliponiambia, 
‘Sauli amekufa, akifikiri ananiletea habari njema, nilimkamata na 
kumuua kule Siklagi. Hayo ndiyo malipo ya mjumbe aliyopokea 
kutoka kwangu! 11 Itakuwaje wakati wanaume waovu wamemuua 
mtu mwadilifu nyumbani mwake mwenyewe akiwa katika kitanda 
chake? Kwa nini nisidai damu yake kutoka mikononi mwenu na 
kuwaangamiza kutoka duniani?” 12 Kisha Daudi akawaamuru vijana 
wake wawaue. Wakawakata mikono na miguu yao na kuwatundika 
kando ya kidimbwi kilicho Hebroni. Lakini wakachukua kichwa cha 
Ish-boshethi na kukizika katika kaburi la Abneri huko Hebroni. 


^ 2 Sam. 4:1 Tnn., “mikono yake ikalegea.” 
^ 2 Sam. 4:4 Au “kiwete.” 


^ 2 Sam. 4:9 Tnn., “aliyeikomboa nafsi yangu.” 


2 Samweli 5:1-25 


5 Baada ya muda makabila yote ya Israeli yakaja kwa Daudi huko 
Hebroni na kusema: “Tazama! Sisi ni mfupa wako na nyama yako.” 
2 Zamani, Sauli alipokuwa mfalme wetu, ni wewe uliyewaongoza 
Waisraeli vitani.” Na Yehova alikuambia hivi: 'Utawachunga watu 
wangu Waisraeli, nawe utakuwa kiongozi wa Israeli.” 3 Basi wazee 
wote wa Israeli wakaja kwa mfalme huko Hebroni, na Mfalme Daudi 
akafanya agano nao huko Hebroni mbele za Yehova. Kisha 
wakamtia mafuta Daudi awe mfalme wa Israeli. 


4 Daudi alikuwa na umri wa miaka 30 alipowekwa kuwa mfalme, 
naye alitawala kwa miaka 40. > Huko Hebroni alitawala Yuda kwa 
miaka 7 na miezi 6, na huko Yerusalemu alitawala Israeli yote na 
Yuda kwa miaka 33. 6 Mfalme na wanaume wake wakaenda 
Yerusalemu kuwashambulia Wayebusi waliokuwa wakiishi nchini. 
Walimdhihaki Daudi wakisema: “Hutaingia humu kamwe! Hata vipofu 
na vilema watakufukuza.” Hivi ndivyo walivyofikiri: 'Daudi hataingia 
humu kamwe.’ 7 Hata hivyo, Daudi akaiteka ngome ya Sayuni, 
ambayo sasa ni Jiji la Daudi. 8 Basi siku hiyo Daudi akasema: “Wale 
wanaowashambulia Wayebusi wanapaswa kupitia kwenye mfereji 
wa maji ili wawaue ‘vilema na vipofu, wanaomchukia Daudi!”” Ndiyo 
sababu watu wanasema: “Vipofu na vilema hawataingia nyumbani.” 
9 Kisha Daudi akaanza kukaa katika ngome hiyo, nayo ikaitwa” Jiji la 
Daudi; na Daudi akaanza kujenga pande zote kuanzia kwenye 
Kilima” kuja ndani. 10 Kwa hiyo Daudi akawa mkuu zaidi na zaidi, na 
Yehova Mungu wa majeshi alikuwa pamoja naye. 


11 Mfalme Hiramu wa Tiro akawatuma wajumbe kwa Daudi, na 
kupeleka mbao za mierezi, maseremala, na waashi wa kujenga kuta, 


nao wakaanza kumjengea Daudi nyumba.” 12 Na Daudi akajua 
kwamba Yehova alikuwa amemwimarisha kabisa kuwa mfalme wa 
Israeli na kwamba alikuwa ameukweza ufalme wake kwa ajili ya 
watu Wake Waisraeli. 


13 Baada ya kutoka Hebroni, Daudi alichukua masuria na wake zaidi 
huko Yerusalemu, nao wakamzalia Daudi wana na mabinti zaidi. 

14 Haya ndiyo majina ya watoto wake waliozaliwa Yerusalemu: 
Shamua, Shobabu, Nathani, Sulemani, 15 Ibhari, Elishua, Nefegi, 
Yafia, 16 Elishama, Eliada, na Elifeleti. 


17 Wafilisti waliposikia kwamba Daudi alikuwa ametiwa mafuta kuwa 
mfalme wa Waisraeli wote, Wafilisti wote wakapanda kuja kumtafuta 
Daudi. Daudi aliposikia jambo hilo, akashuka kuingia ndani ya 
ngome. 18 Kisha Wafilisti wakaja na kuenea katika Bonde la” 
Refaimu. 19 Daudi akamuuliza Yehova: “Je, nipande kwenda 
kuwashambulia Wafilisti? Je, utawatia mikononi mwangu?” Ndipo 
Yehova akamwambia Daudi: “Panda uende, nami hakika nitawatia 
Wafilisti mikononi mwako.” 20 Basi Daudi akaenda Baal-perasimu na 
kuwaua huko. Ndipo akasema: “Yehova amewapasua na kuwapita 
maadui wangu mbele yangu, kama ufa uliopasuliwa na maji.” Ndiyo 
sababu alipaita mahali hapo Baal-perasimu.” 21 Wafilisti wakaacha 
sanamu zao hapo, na Daudi na wanaume wake wakazichukua na 
kwenda nazo. 


22 Baadaye Wafilisti wakaja tena na kuenea katika Bonde la” 
Refaimu. 23 Daudi akamwomba Yehova ushauri, lakini Akasema: 
“Usipande moja kwa moja. Badala yake, zunguka nyuma yao, 
uwashambulie mbele ya vichaka vya mibaka. 24 Na utakaposikia 
sauti ya watu wakipiga mwendo juu ya vichaka vya mibaka, tenda 


bila kusita, kwa sababu mimi Yehova nitakuwa nimetangulia mbele 
yako kuliua jeshi la Wafilisti.” 25 Basi Daudi akafanya kama Yehova 
alivyomwamuru, akawaua Wafilisti kuanzia Geba mpaka Gezeri. 


^ 2 Sam. 5:1 Tnn., “Tuna uhusiano wa damu nawe.” 


^ 2 Sam. 5:2 Tnn., “uliyekuwa ukiwatoa nje na kuwaingiza ndani 
Waisraeli.” 


^ 2 Sam. 5:8 Au “wanaoichukia nafsi ya Daudi.” 

^ 2 Sam. 5:9 Au labda, “naye akaiita.” 

^ 2 Sam. 5:9 Au “Milo.” Neno la Kiebrania linalomaanisha “jaza.” 
^ 2 Sam. 5:11 Au “jumba la mfalme.” 

^ 2 Sam. 5:18 Au “Nchi Tambarare ya Chini ya.” 

^ 2 Sam. 5:20 Maana yake “Bwana Anayepasua na Kupita.” 


^ 2 Sam. 5:22 Au “Nchi Tambarare ya Chini ya.” 


2 Samweli 6:1-23 


6 Daudi akawakusanya tena wanajeshi wote walio bora wa Israeli, 
wanaume 30,000. 2 Kisha Daudi na wanaume wote waliokuwa 
pamoja naye wakaondoka kwenda Baale-yuda ili kuleta Sanduku la 
Mungu wa kweli kutoka huko, ambalo mbele yake watu hulisifu jina 
la Yehova wa majeshi, anayeketi kwenye kiti cha ufalme juu ya” 
makerubi. 3 Hata hivyo, wakaweka Sanduku la Mungu wa kweli juu 
ya gari jipya la kukokotwa ili walisafirishe kutoka katika nyumba ya 
Abinadabu, iliyokuwa kwenye kilima; na Uza na Ahio, wana wa 
Abinadabu, walikuwa wakiliongoza gari hilo jipya. 


4 Basi wakalisafirisha Sanduku la Mungu wa kweli kutoka katika 
nyumba ya Abinadabu iliyokuwa kwenye kilima, na Ahio alikuwa 
akitembea mbele ya Sanduku hilo. 5 Daudi na nyumba yote ya 
Israeli walikuwa wakisherehekea mbele za Yehova kwa ala za kila 
aina zilizotengenezwa kwa mbao za mberoshi, vinubi, vinanda 
vinginevyo, matari, matasa, na matoazi. 6 Lakini walipofika kwenye 
uwanja wa kupuria wa Nakoni, Uza akaunyoosha mkono wake 
haraka na kulikamata Sanduku la Mungu wa kweli, kwa sababu 
ng'ombe walikuwa karibu kuliangusha. 7 Ndipo hasira ya Yehova 
ikawaka dhidi ya Uza, na Mungu wa kweli akamuua papo hapo kwa 
sababu ya tendo lake lisilo la heshima, akafa hapo karibu na 
Sanduku la Mungu wa kweli. 8 Lakini Daudi akakasirika kwa sababu 
hasira kali ya Yehova iliwaka dhidi ya Uza; na tangu siku hiyo mahali 
hapo panaitwa Peres-uza.* 9 Basi Daudi akamwogopa Yehova siku 
hiyo na kusema: “Sanduku la Yehova linawezaje kuja kwangu?” 

10 Daudi hakutaka kuleta Sanduku la Yehova mahali alipokuwa 
katika Jiji la Daudi. Badala yake, Daudi aliagiza lipelekwe katika 
nyumba ya Obed-edomu, Mgathi. 


11 Sanduku la Yehova likaendelea kukaa katika nyumba ya Obed- 
edomu Mgathi kwa miezi mitatu, na Yehova akazidi kumbariki Obed- 
edomu na nyumba yake yote. 12 Mfalme Daudi akaambiwa hivi: 
“Yehova ameibariki nyumba ya Obed-edomu na vitu vyake vyote 
kwa sababu ya Sanduku la Mungu wa kweli.” Basi Daudi akaenda 
kulichukua Sanduku la Mungu wa kweli kutoka katika nyumba ya 
Obed-edomu na kulipandisha kwa shangwe katika Jiji la Daudi. 

13 Wale waliobeba Sanduku la Yehova walipokuwa wamepiga hatua 
sita, Daudi alitoa dhabihu ya ng'ombe dume na mnyama 
aliyenoneshwa. 


14 Daudi alikuwa akicheza dansi huku na huku mbele za Yehova 
kwa nguvu zake zote; na wakati wote huo Daudi alikuwa amevaa” 
efodi ya kitani. 15 Daudi na nyumba yote ya Israeli walikuwa 
wakilipandisha Sanduku la Yehova kwa kelele za shangwe na sauti 
ya pembe. 16 Lakini Sanduku la Yehova lilipoingia katika Jiji la 
Daudi, Mikali, binti ya Sauli, akaangalia chini kupitia dirishani, 
akamwona Mfalme Daudi akirukaruka na kucheza dansi huku na 
huku mbele za Yehova; naye akaanza kumdharau moyoni mwake. 
17 Basi wakaliingiza ndani Sanduku la Yehova na kuliweka mahali 
pake ndani ya hema ambalo Daudi alikuwa amepiga ili aliweke 
humo. Kisha Daudi akatoa dhabihu za kuteketezwa na dhabihu za 
ushirika mbele za Yehova. 18 Daudi alipomaliza kutoa dhabihu za 
kuteketezwa na dhabihu za ushirika, akawabariki watu katika jina la 
Yehova wa majeshi. 19 Pia, akawagawia watu wote, umati wote wa 
Waisraeli, kila mwanamume na mwanamke mkate wa mviringo, keki 
ya tende, na keki ya zabibu kavu, halafu watu wote wakaenda zao, 
kila mmoja nyumbani kwake mwenyewe. 


20 Daudi aliporudi ili kuwabariki watu wa nyumba yake mwenyewe, 
Mikali, binti ya Sauli akatoka nje kumpokea Daudi. Mikali akasema: 
“Mfalme wa Israeli amejitukuza kwelikweli leo kwa kujifunua leo 
mbele ya macho ya vijakazi wa watumishi wake, kama tu mtu asiye 
na akili anavyojifunua waziwazi!” 21 Ndipo Daudi akamwambia 
Mikali: “Nilikuwa nikisherehekea mbele za Yehova, aliyenichagua 
mimi badala ya baba yako na nyumba yake yote na ambaye 
aliniweka mimi kuwa kiongozi wa watu wa Yehova, Waisraeli. Kwa 
hiyo, nitasherehekea mbele za Yehova, 22 nami nitajinyenyekeza 
zaidi hata kuliko nilivyofanya na kuwa mdogo hata machoni pangu 
mwenyewe. Lakini nitatukuzwa na hao vijakazi uliowataja.” 23 Basi 
Mikali, binti ya Sauli, hakuwa na watoto mpaka siku alipokufa. 


^ 2 Sam. 6:2 Au labda, “katikati ya.” 
^ 2 Sam. 6:8 Maana yake “Ghadhabu Dhidi ya Uza.” 


^ 2 Sam. 6:14 Tnn., “amejifunga.” 


2 Samweli 7:1-29 


7 Mfalme alipoanza kuishi katika nyumba yake mwenyewe?” na 
baada ya Yehova kumpumzisha kutokana na maadui wake wote 
waliomzunguka, 2 mfalme alimwambia hivi nabii Nathani: “Mimi hapa 
ninaishi katika nyumba ya mierezi huku Sanduku la Mungu wa kweli 
likikaa katikati ya vitambaa vya mahema.” 3 Nathani akamwambia 
mfalme: “Nenda ufanye jambo lolote lililo moyoni mwako, kwa 
sababu Yehova yuko pamoja nawe.” 


4 Usiku huohuo, neno hili la Yehova likamjia Nathani: 5 “Nenda 
ukamwambie mtumishi wangu Daudi, 'Yehova anasema hivi: “Je, 
utanijengea nyumba nikae ndani yake? 6 Kwa maana sijakaa ndani 
ya nyumba tangu siku nilipowatoa watu wa Israeli huko Misri mpaka 
leo, bali nimekuwa nikihama* huku na kule katika hema na katika 
hema la ibada. 7 Wakati wote nilipotembea na Waisraeli wote,” je, 
niliwahi wakati wowote kumuuliza kiongozi yeyote wa kabila la Israeli 
niliyemweka awachunge watu wangu Waisraeli, 'Kwa nini 
hukunijengea nyumba ya mierezi?” 8 Sasa mwambie hivi mtumishi 
wangu Daudi: 'Yehova wa majeshi anasema hivi: “Nilikutoa 
malishoni, ili usiendelee kuchunga kondoo, uwe kiongozi wa watu 
wangu Waisraeli. 9 Nami nitakuwa pamoja nawe popote 
utakapoenda, nami nitawaangamiza maadui wako wote kutoka 
mbele yako; nami nitafanya jina lako liwe maarufu kama jina la watu 
maarufu duniani. 10 Nitachagua mahali kwa ajili ya watu wangu 
Waisraeli na kuwaweka humo, nao wataishi humo na 
hawatasumbuliwa tena; na watu waovu hawatawakandamiza tena 
kama walivyofanya zamani, 11 tangu siku nilipowaweka waamuzi juu 
ya watu wangu Waisraeli. Nami nitakupumzisha kutokana na maadui 
wako wote. 


LALI 


Pia, Yehova amekuambia kwamba Yehova atakujengea nyumba.” 
12 Siku zako zitakapokwisha nawe ufe na kuzikwa pamoja na 
mababu zako, ndipo nitakapomwinua mzao wako?” baada yako, 
mwana wako mwenyewe,” nami nitauimarisha kabisa ufalme wake. 
13 Yeye ndiye atakayejenga nyumba kwa ajili ya jina langu, nami 
nitakiimarisha kabisa kiti cha ufalme wake milele. 14 Nitakuwa baba 
yake, naye atakuwa mwanangu. Atakapokosea, nitamkaripia kwa 
fimbo ya wanadamu na kwa viboko vya wana wa binadamu.” 

15 Upendo wangu mshikamanifu hautaondolewa kwake kama 
nilivyouondoa kwa Sauli, niliyemwondoa kutoka mbele yako. 

16 Nyumba yako na ufalme wako utakuwa salama milele mbele 
yako; kiti chako cha ufalme kitaimarishwa kabisa milele.”” 


17 Nathani akamwambia Daudi maneno hayo yote na maono hayo 
yote. 


18 Ndipo Mfalme Daudi akaingia na kuketi mbele za Yehova na 
kusema: “Mimi ni nani, Ee Bwana Mwenye Enzi Kuu Yehova? Na 
nyumba yangu ni nini hivi kwamba umenileta mpaka hapa nilipofika? 
19 Na kana kwamba hilo halitoshi, Ee Bwana Mwenye Enzi Kuu 
Yehova, unasema pia kwamba nyumba yangu mimi mtumishi wako 
itadumu kwa muda mrefu; na haya ni maagizo” kwa wanadamu 
wote, Ee Bwana Mwenye Enzi Kuu Yehova. 20 Mimi mtumishi wako 
Daudi nitakwambia nini zaidi wakati unanijua vizuri sana, Ee Bwana 
Mwenye Enzi Kuu Yehova? 21 Kwa ajili ya neno lako na kupatana na 
moyo wako” umetenda mambo haya yote makuu na kunifunulia mimi 
mtumishi wako. 22 Ndiyo sababu wewe kwa kweli ni mkuu, Ee 
Bwana Mwenye Enzi Kuu Yehova. Hakuna aliye kama wewe, na 
hakuna Mungu ila wewe; mambo yote tuliyosikia kwa masikio yetu 
yanathibitisha jambo hilo. 23 Na kuna taifa gani lingine duniani lililo 


kama watu wako Waisraeli? Wewe Mungu ulienda na kuwakomboa 
wakiwa watu wako, ukajijengea jina kwa kufanya mambo makuu na 
yenye kuogopesha kwa ajili yao. Uliyafukuza mataifa na miungu yao 
kwa ajili ya watu wako, ambao uliwakomboa kutoka Misri kwa ajili 
yako mwenyewe. 24 Uliwaimarisha watu wako Waisraeli ili wawe 
watu wako milele; na wewe, Ee Yehova, umekuwa Mungu wao. 


25 “Sasa, Ee Yehova Mungu, timiza ahadi uliyotoa kunihusu mimi 
mtumishi wako na nyumba yangu milele, na ufanye kama 
ulivyoahidi. 26 Jina lako na likwezwe milele, ili watu waseme, 
‘Yehova wa majeshi ni Mungu wa Israeli,” na nyumba yangu mimi 
mtumishi wako Daudi na iimarishwe kabisa mbele zako. 27 Kwa 
maana wewe, Yehova wa majeshi, Mungu wa Israeli, umenifunulia 
mimi mtumishi wako ukisema, 'Nitakujengea nyumba.” Ndiyo 
sababu mimi mtumishi wako nina ujasiri wa” kutoa sala hii kwako. 
28 Na sasa, Ee Bwana Mwenye Enzi Kuu Yehova, wewe ndiye 
Mungu wa kweli, na maneno yako ni kweli, nawe umeniahidi mimi 
mtumishi wako mambo hayo mema. 29 Basi na ufurahie kuibariki 
nyumba yangu mimi mtumishi wako, na idumu milele mbele zako; 
kwa sababu wewe, Ee Bwana Mwenye Enzi Kuu Yehova, umeahidi, 
na kwa baraka yako, nyumba yangu mimi mtumishi wako na 
ibarikiwe milele.” 


^ 2 Sam. 7:1 Au “jumba lake mwenyewe la mfalme.” 
^ 2 Sam. 7:6 Tnn., “nikitembea.” 
^ 2 Sam. 7:7 Tnn., “wana wote wa Israeli.” 


^ 2 Sam. 7:11 Au “ukoo wa kifalme.” 


^ 2 Sam. 


7:12 Tnn., “mbegu yako.” 


^ 2 Sam. 


ndani.” 


7:12 Tnn., “yule atakayetoka katika viungo vyako vya 


^ 2 Sam. 


7:14 Au labda, “Adamu.” 


^ 2 Sam. 


7:19 Au “na hii ni sheria.” 


^ 2 Sam. 


7:21 Au “kulingana na mapenzi yako.” 


^ 2 Sam. 


7:27 Au “ukoo wa kifalme.” 


^ 2 Sam. 


7:27 Tnn., “nimepata moyo wa.” 


2 Samweli 8:1-18 


8 Baadaye, Daudi aliwashinda Wafilisti na kuwatiisha, akachukua jiji 
la Metheg-ama kutoka mikononi mwa Wafilisti. 


2 Akawashinda Wamoabu na kuwaamuru walale chini ardhini, naye 
akawapima kwa kamba. Alipima safu mbili za watu ambao 
wangeuawa, na safu moja nzima ya watu ambao hawangeuawa. 
Wamoabu wakawa watumishi wa Daudi na kumletea ushuru. 


3 Daudi alimshinda Hadadezeri mwana wa Rehobu mfalme wa Soba 
mfalme huyo alipokuwa akienda kurudisha mamlaka yake katika 
eneo la Mto Efrati. 4 Daudi akawateka wapanda farasi 1,700 na 
wanajeshi wake 20,000 wanaotembea kwa miguu. Kisha Daudi 
akawakata farasi wote mishipa ya miguu isipokuwa farasi 100 
waliokokota magari. 


> Wasiria wa Damasko walipokuja kumsaidia Mfalme Hadadezeri wa 
Soba, Daudi aliwaua Wasiria 22,000. 6 Halafu Daudi akaweka kambi 
za kijeshi kule Siria ya Damasko, na Wasiria wakawa watumishi wa 
Daudi na kumletea ushuru. Yehova alimpa Daudi ushindi” popote 
alipoenda. 7 Isitoshe, Daudi alichukua ngao za mviringo za dhahabu 
kutoka kwa watumishi wa Hadadezeri na kuzileta Yerusalemu. 

8 Mfalme Daudi alichukua shaba nyingi sana kutoka Beta na 
Berothai, majiji ya Hadadezeri. 


9 Basi Mfalme Toi wa Hamathi akasikia kwamba Daudi alikuwa 
amelishinda jeshi lote la Hadadezeri. 10 Kwa hiyo Toi akamtuma 
Yoramu mwana wake kwa Mfalme Daudi ili amjulie hali na 
kumpongeza kwa sababu alikuwa amepigana na Hadadezeri na 
kumshinda (kwa maana mara nyingi Hadadezeri alimshambulia Toi); 


na Yoramu alimletea Daudi vitu vya fedha, dhahabu, na shaba. 

11 Mfalme Daudi akavitakasa vitu hivyo ili viwe vya Yehova, pamoja 
na fedha na dhahabu aliyotakasa kutoka kwa mataifa yote aliyokuwa 
ameyashinda: 12 kutoka Siria na kutoka Moabu, kutoka kwa 
Waamoni, Wafilisti, Waamaleki, na kutoka katika nyara za 
Hadadezeri mwana wa Rehobu mfalme wa Soba. 13 Pia Daudi 
alijijengea jina aliporudi baada ya kuwaua Waedomu 18,000 katika 
Bonde la Chumvi. 14 Aliweka kambi za kijeshi huko Edomu. Aliweka 
kambi za kijeshi katika nchi yote ya Edomu, na Waedomu wote 
wakawa watumishi wa Daudi. Yehova alimpa Daudi ushindi” popote 
alipoenda. 


15 Daudi akaendelea kutawala Israeli yote, naye aliwatawala watu 
wake wote kwa haki na uadilifu. 16 Yoabu mwana wa Seruya alikuwa 
mkuu wa jeshi, na Yehoshafati mwana wa Ahiludi alifanya kazi ya 
kuweka kumbukumbu. 17 Sadoki mwana wa Ahitubu na Ahimeleki 
mwana wa Abiathari walikuwa makuhani, na Seraya alikuwa 
mwandishi. 18 Benaya mwana wa Yehoyada aliwasimamia 
Wakerethi na Wapelethi. Na wana wa Daudi walikuwa wahudumu 
wakuu.” 


A 2 Sam. 8:6 Au “wokovu.” 
A 2 Sam. 8:14 Au “wokovu.” 


A 2 Sam. 8:18 Tnn., “walikuwa makuhani.” 


2 Samweli 9:1-13 


9 Kisha Daudi akauliza: “Je, kuna yeyote aliyebaki katika nyumba ya 
Sauli ninayeweza kumtendea kwa upendo mshikamanifu kwa ajili ya 
Yonathani?” 2 Basi kulikuwa na mtumishi wa nyumba ya Sauli 
aliyeitwa Siba. Kwa hiyo wakamwita aje kwa Daudi, na mfalme 
akamuuliza: “Je, wewe ni Siba?” Akajibu: “Ni mimi mtumishi wako.” 
3 Mfalme akaendelea kumuuliza: “Je, kuna yeyote aliyebaki katika 
nyumba ya Sauli ninayeweza kumtendea kwa upendo mshikamanifu 
wa Mungu?” Siba akamjibu hivi mfalme: “Bado kuna mwana mmoja 
wa Yonathani; amelemaa miguu yote miwili.” 4 Mfalme akamuuliza: 
“Yuko wapi?” Siba akamjibu mfalme: “Yuko katika nyumba ya Makiri 
mwana wa Amieli kule Lo-debari.” 


5 Mara moja Mfalme Daudi akaagiza aletwe kutoka katika nyumba 
ya Makiri mwana wa Amieli kule Lo-debari. 6 Mefiboshethi mwana 
wa Yonathani mwana wa Sauli alipofika mbele ya Daudi, mara moja 
alianguka chini kifudifudi na kumwinamia. Daudi akasema: 
“Mefiboshethi!” naye akajibu: “Mimi hapa, mtumishi wako.” 7 Daudi 
akamwambia: “Usiogope, kwa maana hakika nitakutendea kwa 
upendo mshikamanifu kwa ajili ya Yonathani baba yako, nami 
nitakurudishia ardhi yote ya Sauli babu yako, nawe utakula chakula” 
mezani pangu sikuzote.” 


8 Basi akainama na kusema: “Mimi mtumishi wako ni nani, hivi 
kwamba umenitendea kwa fadhili” mbwa mfu kama mimi?” 9 Sasa 
mfalme akaagiza Siba mtumishi wa Sauli aitwe, akamwambia: “Kila 
kitu ambacho kilikuwa cha Sauli na nyumba yake yote ninampa 
mjukuu wa bwana wako. 10 Wewe na wana wako na watumishi 
wako mtamlimia shamba lake, nanyi mtayakusanya mavuno ya 


shamba hilo ili watu wa nyumbani mwa mjukuu wa bwana wako 
wapate chakula. Lakini Mefiboshethi, mjukuu wa bwana wako, 
atakula chakula mezani pangu sikuzote.” 


Siba alikuwa na wana 15 na watumishi 20. 11 Ndipo Siba 
akamwambia mfalme: “Mimi mtumishi wako nitafanya mambo yote 
ambayo bwana wangu mfalme unaniamuru mimi mtumishi wako 
nifanye.” Basi Mefiboshethi akawa akila kwenye meza ya Daudi” 
kama mmoja wa wana wa mfalme. 12 Sasa Mefiboshethi pia alikuwa 
na mtoto mdogo wa kiume aliyeitwa Mika; na watu wote walioishi 
katika nyumba ya Siba wakawa watumishi wa Mefiboshethi. 13 Naye 
Mefiboshethi aliishi Yerusalemu kwa maana sikuzote alikula mezani 
pa mfalme; na miguu yake ilikuwa imelemaa. 


^ 2 Sam. 9:3 Au “ni kiwete.” 
A 2 Sam. 9:7 Tnn., “mkate.” 
^ 2 Sam. 9:8 Tnn., “umegeuza uso wako kuelekea.” 


^ 2 Sam. 9:11 Au labda, “meza yangu.” 


2 Samweli 10:1-19 


10 Baadaye mfalme wa Waamoni akafa, na Hanuni mwanawe 
akawa mfalme baada yake. 2 Ndipo Daudi akasema: “Nitamtendea 
kwa upendo mshikamanifu Hanuni mwana wa Nahashi kama baba 
yake alivyonitendea kwa upendo mshikamanifu.” Basi Daudi 
akawatuma watumishi wake ili wamfariji baada ya kufiwa na baba 
yake. Lakini watumishi wa Daudi walipofika katika nchi ya Waamoni, 
3 wakuu wa Waamoni wakamwambia Hanuni bwana wao: “Je, 
unafikiri kwamba Daudi anawatuma wafariji kwako ili kumheshimu 
baba yako? Je, Daudi hajawatuma watumishi wake ili kulichunguza 
jiji lote na kulipeleleza na kuliteka?” 4 Kwa hiyo Hanuni 
akawachukua watumishi wa Daudi, akawanyoa nusu ya ndevu zao, 
akakata nguo zao katikati kwenye matako na kuwafukuza. 5 Daudi 
alipoambiwa habari hiyo, mara moja akawatuma wanaume fulani 
waende kukutana nao, kwa sababu watumishi hao walikuwa 
wameaibishwa sana; mfalme akawaambia: “Kaeni Yeriko mpaka 
ndevu zenu zitakapoota, kisha mrudi.” 


6 Baada ya muda Waamoni wakaona kuwa wananuka mbele ya 
Daudi, kwa hiyo wakawatuma wajumbe waende kuwakodi Wasiria 
wa Beth-rehobu na Wasiria wa Soba, wanajeshi 20,000 
wanaotembea kwa miguu; na mfalme wa Maaka akiwa na wanaume 
1,000; na kutoka Ishtobu,” wanaume 12,000. 7 Daudi aliposikia 
habari hizo, akamtuma Yoabu na jeshi lote, kutia ndani mashujaa 
wake hodari zaidi. 8 Nao Waamoni wakatoka na kujipanga kivita 
kwenye lango la jiji huku Wasiria wa Soba na wa Rehobu, pamoja na 
Ishtobu” na Maaka, wakiwa peke yao uwanjani. 


9 Yoabu alipoona kwamba anashambuliwa upande wa mbele na wa 
nyuma, akachagua baadhi ya wanajeshi bora katika Israeli na 
kuwapanga kivita ili wapigane na Wasiria. 10 Wanaume waliobaki 
aliwaweka chini ya usimamizi wa” Abishai ndugu yake, ili awapange 
kivita kupigana na Waamoni. 11 Kisha akasema: “Ikiwa Wasiria 
watanizidi nguvu, basi mtaniokoa; lakini Waamoni wakiwazidi ninyi 
nguvu, nitawaokoa. 12 Ni lazima tuwe imara na jasiri kwa ajili ya 
watu wetu na kwa ajili ya majiji ya Mungu wetu, naye Yehova 
atafanya yaliyo mema machoni pake.” 


13 Kisha Yoabu na wanaume wake wakasonga mbele kwenda 
kupigana vita na Wasiria, nao wakamkimbia. 14 Waamoni walipoona 


Baada ya Yoabu kupigana na Waamoni akarudi Yerusalemu. 


15 Wasiria walipoona kwamba wameshindwa na Waisraeli, 
wakajikusanya tena. 16 Basi Hadadezeri akaagiza Wasiria kutoka 
katika eneo la Mto Efrati waletwe, nao wakaja Helamu, wakiongozwa 
na Shobaki mkuu wa jeshi la Hadadezeri. 


17 Daudi alipoambiwa habari hiyo, akawakusanya mara moja 
Waisraeli wote, wakavuka Yordani na kufika Helamu. Kisha Wasiria 
wakajipanga kivita ili kwenda kupigana na Daudi. 18 Lakini Wasiria 
wakawakimbia Waisraeli; na Daudi akawaua Wasiria 700 
wanaoendesha magari ya vita na wapanda farasi 40,000, naye 
akampiga Shobaki mkuu wa jeshi, akafa huko. 19 Wafalme wote 
waliokuwa watumishi wa Hadadezeri walipoona kwamba 
wameshindwa na Waisraeli, mara moja wakafanya amani na 
Waisraeli, wakawa watumishi wao; na Wasiria wakaogopa 
kuwasaidia tena Waamoni. 


^ 2 Sam. 10:6 Tnn., “wanaume wa Tobu.” 
^ 2 Sam. 10:8 Tnn., “wanaume wa Tobu.” 


A 2 Sam. 10:10 Tnn., “mikononi mwa.” 


2 Samweli 11:1-27 


11 Mwanzoni mwa mwaka,” wakati ambapo wafalme huenda vitani, 
Daudi akamtuma Yoabu na watumishi wake pamoja na jeshi lote la 
Israeli kuwaangamiza Waamoni, nao wakalizingira Raba, lakini 
Daudi alibaki Yerusalemu. 


2 Jioni moja Daudi aliamka kitandani akaenda kutembeatembea juu 
ya paa la nyumba ya mfalme.” Akiwa kwenye paa alimwona 
mwanamke akioga, na mwanamke huyo alikuwa mrembo sana. 

3 Daudi akamtuma mtu fulani aulize kuhusu mwanamke huyo, mtu 
huyo akamwambia: “Ni Bath-sheba, binti ya Eliamu; mke wa Uria 
Mhiti.” 4 Kisha Daudi akawatuma wajumbe wamlete. Basi akaja kwa 
Daudi, naye Daudi akalala naye. (Wakati huo mwanamke huyo 
alikuwa akijitakasa uchafu wake.*) Kisha, mwanamke huyo akarudi 
nyumbani kwake. 


> Mwanamke huyo akapata mimba, akatuma ujumbe huu kwa 
Daudi: “Nina mimba.” 6 Ndipo Daudi akatuma ujumbe huu kwa 
Yoabu: “Mtume kwangu Uria Mhiti.” Basi Yoabu akamtuma Uria kwa 
Daudi.” Uria alipofika, Daudi akamuuliza habari za Yoabu, habari 
kuhusu wanajeshi, na kuhusu vita. 8 Kisha Daudi akamwambia Uria: 
“Shuka uende nyumbani kwako ukapumzike.” Uria alipotoka 
nyumbani mwa mfalme, alipelekewa zawadi ya hisani kutoka kwa 
mfalme.” 9 Lakini Uria alilala kwenye mlango wa nyumba ya mfalme 
pamoja na watumishi wengine wote wa bwana wake, naye 
hakushuka kwenda nyumbani kwake. 10 Kwa hiyo Daudi 
akaambiwa: “Uria hakushuka kwenda nyumbani kwake.” Ndipo 
Daudi akamuuliza Uria: “Umetoka safarini, sivyo? Kwa nini 
hukushuka kwenda nyumbani kwako?” 11 Uria akamjibu Daudi: 


“Sanduku la agano na wanaume wa Israeli na Yuda wanakaa katika 
vibanda, na bwana wangu Yoabu na watumishi wake wanapiga 
kambi uwanjani. Ninawezaje kwenda nyumbani kwangu kula na 
kunywa na kulala na mke wangu? Kwa hakika kama unavyoishi na 
kama ulivyo hai,” sitafanya hivyo!” 


12 Basi Daudi akamwambia Uria: “Kaa hapa leo pia, na kesho 
nitakuruhusu uende.” Kwa hiyo Uria akakaa Yerusalemu siku hiyo na 
siku iliyofuata. 13 Halafu Daudi akaagiza aitwe ili ale na kunywa 
pamoja naye, akamfanya alewe. Lakini jioni, Uria alienda kulala 
kitandani mwake pamoja na watumishi wa bwana wake, naye 
hakushuka kwenda nyumbani kwake. 14 Asubuhi Daudi 
akamwandikia Yoabu barua, akampa Uria aipeleke kwa Yoabu. 

15 Katika barua hiyo, Daudi aliandika hivi: “Mwekeni Uria kwenye 
mstari wa mbele mahali ambapo vita ni vikali zaidi. Kisha mmwache 
na kurudi nyuma yake ili apigwe na kuuawa.” 


16 Yoabu alikuwa amelichunguza jiji kwa makini, basi alimweka Uria 
mahali ambapo alijua kuna wanajeshi mashujaa. 17 Wanaume wa jiji 
walipotoka nje na kupigana na Yoabu, baadhi ya watumishi wa 
Daudi waliuawa, na Uria Mhiti alikuwa miongoni mwa watu 
waliouawa. 18 Sasa Yoabu akampelekea Daudi habari zote za vita. 
19 Alimpa mjumbe maagizo haya: “Utakapomaliza kumwambia 
mfalme habari zote za vita, 20 huenda mfalme atakasirika na 
kukuuliza, 'Kwa nini mlienda karibu sana na jiji kupigana? Je, 
hamkujua kwamba watawapiga mishale kutoka juu ya ukuta? 

21 Ni nani aliyemuua Abimeleki mwana wa Yerubeshethi? Je, si 
mwanamke aliyemwangushia jiwe la juu la kusagia kutoka juu ya 
ukuta na kumuua kule Thebesi? Kwa nini mlienda karibu sana na 
ukuta?’ Kisha utamwambia, ‘Pia mtumishi wako Uria Mhiti amekufa. 


13) 


22 Basi mjumbe huyo akaenda na kumwambia Daudi kila jambo 
ambalo Yoabu alimtuma amwambie. 23 Mjumbe huyo akamwambia 
Daudi: “Wanaume wao walituzidi nguvu, nao walitoka ili 
kutushambulia uwanjani; lakini tuliwarudisha nyuma mpaka kwenye 
lango la jiji. 24 Na wapiga mishale walikuwa wakiwapiga kwa mishale 
watumishi wako kutoka juu ya ukuta, na baadhi ya watumishi wako 
mfalme wakafa; mtumishi wako Uria Mhiti akafa pia.” 25 Ndipo Daudi 
akamwambia mjumbe huyo: “Mwambie hivi Yoabu: 'Jambo hili 
lisikuhangaishe, kwa maana upanga humnyafua huyu na pia yule. 
Zidisheni mashambulizi dhidi ya jiji na mlishinde.' Nawe umtie moyo.” 


26 Mke wa Uria aliposikia kwamba Uria mume wake amekufa, 
akaanza kumwombolezea mume wake. 27 Mara tu kipindi cha 
kuomboleza kilipokwisha, Daudi akaagiza aletwe nyumbani kwake, 
akawa mke wake na kumzalia mwana. Lakini jambo ambalo Daudi 
alikuwa amefanya lilimchukiza sana” Yehova. 


^ 2 Sam. 11:1 Yaani, majira ya kuchipua. 

^ 2 Sam. 11:2 Au “jumba la mfalme.” 

^ 2 Sam. 11:4 Huenda ni uchafu wa hedhi. 
^ 2 Sam. 11:8 Tnn., “ukanawe miguu yako.” 


^ 2 Sam. 11:8 Au “fungu la mfalme,” yaani, fungu ambalo mwenyeji 
humtumia mgeni mheshimiwa. 


^ 2 Sam. 11:11 Au “kama nafsi yako inavyoishi.” 


^ 2 Sam. 11:27 Tnn., “lilikuwa jambo ovu machoni pa.” 


2 Samweli 12:1-31 


12 Kwa hiyo Yehova akamtuma Nathani kwa Daudi. Akafika kwake 
na kumwambia: “Kulikuwa na wanaume wawili katika jiji moja, 
mmoja alikuwa tajiri na mwingine maskini. 2 Yule mwanamume tajiri 
alikuwa na kondoo wengi sana na ng'ombe; 3 lakini yule 
mwanamume maskini hakuwa na chochote isipokuwa 
mwanakondoo mmoja jike mdogo aliyekuwa amemnunua. Alimtunza 
mwanakondoo huyo, naye akakua nyumbani mwake pamoja na 
wanawe. Mwanakondoo huyo alikuwa akila chakula kidogo 
alichokuwa nacho mtu huyo na kunywea kikombe chake, naye 
alikuwa akilala mikononi mwake. Mwanakondoo huyo akawa kama 
binti kwake. 4 Baadaye mgeni alimtembelea yule mwanamume tajiri, 
lakini mwanamume huyo hakutaka kuchukua mmoja wa kondoo 
wake mwenyewe au ng'ombe wake ili amchinjie msafiri 
aliyemtembelea. Badala yake alimchukua mwanakondoo wa yule 
mwanamume maskini na kumchinjia mgeni aliyemtembelea.” 


5 Daudi aliposikia hayo, alikasirika sana kwa sababu ya 
mwanamume huyo, akamwambia Nathani: “Kwa hakika kama 
Yehova anavyoishi, mwanamume aliyefanya hivyo anastahili kufa! 
6 Naye anapaswa kulipa mara nne zaidi kwa ajili ya mwanakondoo 
huyo, kwa sababu alifanya jambo hilo na hakuwa na huruma.” 


7 Ndipo Nathani akamwambia Daudi: “Mwanamume huyo ni wewe! 
Yehova Mungu wa Israeli anasema hivi: ‘Mimi mwenyewe nilikutia 
mafuta uwe mfalme wa Israeli, nami nilikuokoa kutoka mikononi 
mwa Sauli. 8 Nilikuwa tayari kukupa nyumba ya bwana wako na 
kuwaweka mikononi mwako wake za bwana wako, nami nikakupa 
nyumba ya Israeli na ya Yuda. Na kana kwamba hayo hayatoshi, 


nilikuwa tayari kukufanyia mengi zaidi. 9 Kwa nini ulilidharau neno la 
Yehova, kwa kutenda lililo ovu machoni pake? Ulimuua Uria Mhiti 
kwa upanga! Kisha ukamchukua mke wake awe mke wako baada ya 
kumuua Uria kwa upanga wa Waamoni. 10 Sasa upanga 
hautaondoka nyumbani mwako, kwa sababu ulinidharau kwa 
kumchukua mke wa Uria Mhiti awe mke wako.’ 11 Yehova anasema 
hivi: Tazama, ninakuletea msiba kutoka katika nyumba yako 
mwenyewe; na mbele ya macho yako mwenyewe, nami 
nitawachukua wake zako na kumpa mwanamume mwingine, naye 
atalala na wake zako kweupe kabisa wakati wa mchana.” 12 Ingawa 
ulifanya jambo hilo kwa siri, mimi nitafanya jambo hili mbele ya 


737% 


Waisraeli wote kweupe kabisa wakati wa mchana. 


13 Ndipo Daudi akamwambia Nathani: “Nimemtendea Yehova 
dhambi.” Nathani akamwambia Daudi: “Yehova naye amekusamehe 
dhambi uliyotenda.” Hutakufa. 14 Hata hivyo, kwa sababu 
hukumheshimu Yehova kamwe katika jambo hili, mwana wako 
aliyezaliwa hivi punde, hakika atakufa.” 


15 Kisha Nathani akaenda nyumbani kwake. 


Basi Yehova akamletea pigo mtoto ambaye mke wa Uria alikuwa 
amemzalia Daudi, akawa mgonjwa. 16 Daudi akamsihi sana Mungu 
wa kweli kwa ajili ya mvulana huyo. Daudi akafunga kabisa, naye 
alikuwa akiingia chumbani mwake na kulala chini usiku kucha. 

17 Basi wazee wa nyumbani mwake wakasimama karibu naye na 
kujaribu kumwinua kutoka sakafuni, lakini alikataa, wala hakula 
pamoja nao. 18 Siku ya saba yule mtoto akafa, lakini watumishi wa 
Daudi wakaogopa kumwambia kwamba mtoto amekufa. Walisema: 
“Mtoto alipokuwa hai tulizungumza naye lakini hakutusikiliza. Sasa 


tutamwambiaje kwamba mtoto amekufa? Huenda akatenda jambo 
baya sana.” 


19 Daudi alipowaona watumishi wake wakinong'onezeana, alitambua 
kwamba yule mtoto amekufa. Daudi akawauliza: “Mtoto amekufa?” 
Wakajibu: “Amekufa.” 20 Basi Daudi akainuka kutoka sakafuni. 
Akaoga, akajipaka mafuta, akabadili nguo zake, akaenda katika 


* 


nyumba ya Yehova na kusujudu. Kisha akaenda nyumbani kwake 
na kuomba aletewe chakula, naye akala. 21 Watumishi wake 
wakamuuliza: “Kwa nini umefanya hivi? Mtoto alipokuwa hai, 
ulifunga na kulia daima; lakini mara tu mtoto alipokufa ukainuka na 
kula chakula.” 22 Akajibu: “Mtoto alipokuwa hai, nilifunga na kulia 
daima kwa sababu nilisema moyoni, ‘Ni nani ajuaye kama Yehova 
atanionyesha kibali na kumwacha mtoto aishi?’ 23 Sasa kwa kuwa 
amekufa, kwa nini nifunge? Je, naweza kumrudisha tena? Mimi 
nitamfuata, lakini yeye hatanirudia mimi.” 


24 Kisha Daudi akamfariji Bath-sheba mke wake. Akaingia kwake na 
kulala naye. Baada ya muda akazaa mwana, akapewa jina 
Sulemani.* Yehova akampenda mwana huyo, 25 akamtuma nabii 
Nathani amwite mtoto huyo Yedidia,” kwa ajili ya Yehova. 


26 Yoabu akaendelea kupigana na jiji la Raba la Waamoni, akaliteka 
jiji hilo la kifalme.” 27 Basi Yoabu akawatuma wajumbe kwa Daudi 
akisema: “Nimepigana na Raba, nami nimeliteka jiji lenye maji.” 

28 Sasa wakusanye wanajeshi waliobaki, upige kambi dhidi ya jiji 
hilo na kuliteka. La sivyo, mimi ndiye nitakayeliteka jiji hilo, na 


Ik 


kusifiwa kwa kuliteka. 


29 Basi Daudi akawakusanya wanajeshi wote na kwenda Raba, 
akapigana nalo na kuliteka. 30 Kisha akachukua taji lililokuwa 


* 


kwenye kichwa cha Malkamu. Uzito wa taji hilo ulikuwa talanta moja” 
ya dhahabu, nalo lilikuwa na mawe yenye thamani, Daudi akavishwa 
taji hilo kichwani. Alichukua pia nyara nyingi sana kutoka katika jiji 
hilo. 31 Akawatoa nje watu waliokuwa ndani yake, akawapa kazi ya 
kukata mawe kwa misumeno, vifaa vya chuma vyenye ncha kali na 
mashoka ya chuma, na kazi ya kufyatua matofali. Hivyo ndivyo 
alivyofanya katika majiji yote ya Waamoni. Hatimaye Daudi na 
wanajeshi wote wakarudi Yerusalemu. 


^ 2 Sam. 12:11 Au “juani.” 

^ 2 Sam. 12:12 Au “juani.” 

^ 2 Sam. 12:13 Au “amefutilia mbali dhambi yako.” 
^ 2 Sam. 12:20 Au “katika jumba lake la mfalme.” 


^ 2 Sam. 12:24 Jina hilo linatokana na neno la Kiebrania 
linalomaanisha “Amani.” 


^ 2 Sam. 12:25 Maana yake “Mpendwa wa Yah.” 

^ 2 Sam. 12:26 Au ‘jiji la ufalme huo.” 

^ 2 Sam. 12:27 Huenda maneno haya yanarejelea vyanzo vya maji 
vya jiji hilo. 

^ 2 Sam. 12:28 Tnn., “nalo litaitwa kwa jina langu.” 


^ 2 Sam. 12:30 Talanta moja ilikuwa na uzito wa kilogramu 34.2. 
Angalia Nyongeza B14. 


2 Samweli 13:1-39 


13 Sasa Absalomu mwana wa Daudi alikuwa na dada mrembo 
aliyeitwa Tamari, basi Amnoni mwana wa Daudi akampenda. 

2 Amnoni akateseka sana hivi kwamba akawa mgonjwa kwa sababu 
ya Tamari dada yake, kwa maana alikuwa bikira na ilionekana 
kwamba haiwezekani kwa Amnoni kumfanyia jambo lolote. 3 Sasa 
Amnoni alikuwa na rafiki aliyeitwa Yehonadabu, mwana wa Shimea, 
ndugu ya Daudi; na Yehonadabu alikuwa mtu mjanja sana. 4 Kwa 
hiyo akamuuliza: “Kwa nini wewe, mwana wa mfalme, unasononeka 
kila asubuhi? Kwa nini usiniambie?” Amnoni akamjibu hivi: 
“Ninampenda Tamari, dada ya ndugu yangu Absalomu.” 

> Yehonadabu akamwambia: “Lala kitandani mwako, ujifanye 
mgonjwa. Baba yako akija kukuona, mwambie, ‘Tafadhali, mruhusu 
dada yangu Tamari aje kuniandalia chakula kidogo. Akitayarisha 
chakula cha mgonjwa” mbele ya macho yangu nitakichukua kutoka 
mkononi mwake na kula.” 


6 Basi Amnoni akalala kitandani na kujifanya mgonjwa, hivyo mfalme 
akaja kumwona. Ndipo Amnoni akamwambia mfalme: “Tafadhali, 
mruhusu dada yangu Tamari aje kuniokea keki mbili zenye umbo la 
moyo mbele ya macho yangu, ili nichukue chakula kutoka mkononi 
mwake.” 7 Kwa hiyo Daudi akamtumia Tamari ujumbe nyumbani, 
akisema: “Tafadhali, nenda katika nyumba ya ndugu yako Amnoni, 
umtayarishie chakula.”” 8 Basi Tamari akaenda katika nyumba ya 
ndugu yake Amnoni, alimokuwa amelala. Akachukua unga, 
akaukanda na kuoka keki mbele ya Amnoni. 9 Kisha akachukua 
kikaango na kumpa keki hizo. Lakini Amnoni akakataa kula, 
akasema: “Waambie watu wote waondoke!” Basi watu wote 
wakaondoka. 


10 Kisha Amnoni akamwambia Tamari: “Niletee chakula” katika 
chumba cha kulala, ili nikichukue kutoka mkononi mwako na kukila.” 
Basi Tamari akachukua keki zenye umbo la moyo ambazo alikuwa 
ameoka na kumletea Amnoni ndugu yake katika chumba cha kulala. 
11 Alipomletea ili ale, Amnoni akamkamata kwa nguvu na 
kumwambia: “Njoo, ulale nami, dada yangu.” 12 Lakini Tamari 
akamwambia: “Usifanye hivyo ndugu yangu! Usiniabishe, kwa 
maana jambo kama hili halipaswi kufanywa katika Israeli. Usitende 
jambo hili la aibu. 13 Nitaondoaje aibu yangu? Nawe utaonwa kuwa 
kama mmojawapo wa wanaume wapumbavu katika Israeli. Sasa, 
tafadhali, ongea na mfalme, kwa maana hatakukataza unichukue.” 
14 Lakini Amnoni akakataa kumsikiliza, akamzidi nguvu Tamari na 
kumwaibisha kwa kumbaka. 15 Kisha Amnoni akaanza kumchukia 
kwa chuki kali sana, hivi kwamba chuki hiyo ikawa kubwa sana 
kuliko upendo aliokuwa nao mwanzoni kumwelekea. Amnoni 
akamwambia: “Inuka; nenda zako!” 16 Ndipo Tamari akamwambia: 
“Usinifukuze, ndugu yangu, kwa maana kitendo cha kunifukuza sasa 
ni kibaya zaidi kuliko jambo ulilonitendea!” Lakini Amnoni akakataa 
kumsikiliza. 


17 Basi akamwita kijana aliyemtumikia na kumwambia: “Tafadhali, 
mwondoe mtu huyu mbele yangu, na ufunge mlango.” 18 (Sasa 
Tamari alikuwa amevaa joho la pekee,” kwa maana hayo ndiyo 
mavazi yaliyovaliwa na mabinti wa mfalme waliokuwa mabikira.) 
Kwa hiyo mtumishi huyo akamtoa nje na kufunga mlango. 19 Tamari 
akatia majivu kichwani mwake, akalirarua joho bora alilokuwa 
amevaa; akaweka mikono yake kichwani na kwenda zake, huku 
akilia kwa sauti alipokuwa akitembea. 


20 Ndipo Absalomu ndugu yake akamuuliza: “Je, ni Amnoni ndugu 
yako aliyelala nawe? Sasa nyamaza, dada yangu. Yeye ni ndugu 
yako. Usiruhusu jambo hili likae moyoni mwako.” Hivyo, Tamari 
akaishi peke yake katika nyumba ya Absalomu ndugu yake. 

21 Mfalme Daudi aliposikia mambo hayo yote, alikasirika sana. 
Lakini hakutaka kumuumiza hisia Amnoni mwanawe, kwa sababu 
alimpenda, na alikuwa mzaliwa wake wa kwanza. 22 Absalomu 
hakumwambia Amnoni jambo lolote jema au baya; kwa maana 
Absalomu alimchukia Amnoni kwa sababu alikuwa amemwaibisha 
Tamari dada yake. 


23 Baada ya miaka miwili kamili, wakataji manyoya ya kondoo wa 
Absalomu walipokuwa kule Baal-hasori, karibu na Efraimu, 
Absalomu aliwaalika wana wote wa mfalme. 24 Basi Absalomu akaja 
kwa mfalme na kumwambia: “Kondoo wangu, mimi mtumishi wako, 
wanakatwa manyoya. Nakuomba wewe mfalme na watumishi wako 
twende pamoja.” 25 Lakini mfalme akamwambia Absalomu: 

“La, mwanangu. Tukienda sisi sote, tutakuwa mzigo kwako.” Ingawa 
aliendelea kumsihi, mfalme hakukubali kwenda, lakini alimbariki. 

26 Ndipo Absalomu akamwambia: “Ikiwa hutaenda, tafadhali 
mruhusu Amnoni ndugu yangu aende pamoja nasi.” Mfalme 
akamuuliza: “Kwa nini aende pamoja nawe?” 27 Lakini Absalomu 
akamsihi, kwa hiyo mfalme akamruhusu Amnoni na wana wote wa 
mfalme waende pamoja na Absalomu. 


28 Kisha Absalomu akawaagiza hivi watumishi wake: “Mwangalieni 
Amnoni, moyo wake utakapokuwa umechangamka kwa sababu ya 
divai, nitawaambia, 'Muueni Amnoni!' Ndipo mtakapomuua. 
Msiogope. Je, si mimi ndiye huwaamuru? Iweni imara na jasiri.” 

29 Basi watumishi wa Absalomu wakamtendea Amnoni kama 


Absalomu alivyowaagiza; kisha wana wale wengine wa mfalme 
wakainuka, na kila mmoja wao akapanda nyumbu wake na 
kukimbia. 30 Walipokuwa njiani, habari hii ikamfikia Daudi: 
“Absalomu amewaua wana wote wa mfalme, na hakuna hata mmoja 
aliyebaki hai.” 31 Ndipo mfalme akasimama, akararua mavazi yake, 
na kulala chini, nao watumishi wake wote walikuwa wamesimama 
kando yake na mavazi yao yalikuwa yameraruliwa. 


32 Hata hivyo, Yehonadabu mwana wa Shimea, ndugu ya Daudi, 
akasema: “Bwana wangu usifikiri kwamba wamewaua wana wote wa 
mfalme, kwa maana Amnoni peke yake ndiye aliyekufa. Absalomu 
ndiye aliyeagiza auawe kwa sababu alikuwa amekusudia kufanya 
hivyo tangu Amnoni alipomwaibisha Tamari dada yake. 33 Sasa 
bwana wangu mfalme usisikilize habari hii inayosema, 'Wana wote 
wa mfalme wamekufa’; ni Amnoni peke yake aliyekufa.” 


34 Wakati huo, Absalomu akakimbia. Baadaye mlinzi akainua macho 
yake, akaona watu wengi wakija barabarani nyuma yake kando ya 
mlima. 35 Ndipo Yehonadabu akamwambia mfalme: “Tazama! Wana 
wa mfalme wamerudi, kama tu nilivyokwambia mimi mtumishi wako.” 
36 Mara tu alipomaliza kuzungumza, wana wa mfalme wakaingia, 
wakilia kwa sauti; mfalme pia na watumishi wake wote wakalia kwa 
uchungu sana. 37 Lakini Absalomu akakimbia na kwenda kwa Talmai 
mwana wa Amihudi mfalme wa Geshuri. Daudi akamwombolezea 
mwana wake kwa siku nyingi. 38 Absalomu alipokimbia na kwenda 
Geshuri, alikaa huko kwa miaka mitatu. 


39 Mwishowe Mfalme Daudi akatamani kwenda kumwona Absalomu, 
kwa maana alikuwa ametulia” baada ya kifo cha Amnoni. 


^ 2 Sam 


. 13:5 Au “mkate wa faraja.” 


^ 2 Sam 


. 13:7 Au “mkate wa faraja.” 


^ 2 Sam 


. 13:10 Au “Niletee mkate wa faraja.” 


^ 2 Sam 


. 13:18 Au “lenye mapambo.” 


^ 2 Sam 


. 13:39 Au “amepata faraja.” 


2 Samweli 14:1-33 


14 Sasa Yoabu mwana wa Seruya akatambua kwamba moyo wa 
mfalme ulitamani kumwona Absalomu. 2 Kwa hiyo Yoabu akatuma 
watu huko Tekoa wamlete mwanamke mwerevu, akamwambia hivi: 
“Tafadhali, jifanye kana kwamba unaomboleza, nawe uvae nguo za 
kuomboleza, na usijipake mafuta. Jifanye kama mwanamke ambaye 
amekuwa akiomboleza kwa siku nyingi kwa sababu ya kufiwa. 

3 Kisha uende kwa mfalme na kumwambia hivi.” Basi Yoabu 
akamwambia mambo ya kusema.” 


4 Mwanamke huyo Mtekoa akaenda kwa mfalme, akaanguka chini 
kifudifudi, akainama na kusema: “Ee mfalme, nisaidie!” 5 Mfalme 
akamuuliza: “Kuna shida gani?” Mwanamke huyo akasema: “Mimi ni 
mjane; mume wangu amekufa. 6 Nami, mtumishi wako, nilikuwa na 
wana wawili, nao wakapigana walipokuwa shambani. Hapakuwa na 
mtu wa kuwatenganisha, mwana mmoja akampiga mwenzake na 
kumuua. 7 Sasa watu wote wa familia wako dhidi yangu, mimi 
mtumishi wako, nao wanasema, ‘Mtoe yule aliyemuua ndugu yake, 
ili tumuue kwa sababu ya uhai wa” ndugu yake ambaye alimuua, 
hata kama tutamwangamiza mrithi wake! Watakuwa wamezima kaa 
langu la mwisho linalowaka,” na mume wangu hatakuwa na jina 
wala mzao” duniani.” 


8 Ndipo mfalme akamwambia mwanamke huyo: “Nenda nyumbani 
kwako, nami nitatoa agizo kukuhusu.” 9 Mwanamke huyo Mtekoa 
akamwambia mfalme: “Ee bwana wangu mfalme, hatia na iwe juu 
yangu na juu ya nyumba ya baba yangu, lakini wewe mfalme na kiti 
chako cha ufalme hakina hatia.” 10 Mfalme akamwambia: “Mtu 
yeyote akizungumza nawe tena, mlete kwangu, naye hatakusumbua 


tena kamwe.” 11 Lakini mwanamke huyo akasema: “Tafadhali 
mfalme, mkumbuke Yehova Mungu wako, ili mtu anayelipiza kisasi 
cha damu asilete maangamizi zaidi kwa kumuua mwanangu.” 
Mfalme akasema: “Kwa hakika kama Yehova anavyoishi, hakuna 
hata unywele mmoja wa mwana wako utakaoanguka chini.” 12 Ndipo 
mwanamke huyo akasema: “Tafadhali, niruhusu mimi mtumishi 
wako, nikwambie neno moja, bwana wangu mfalme.” Basi mfalme 
akasema: “Niambie!” 


13 Mwanamke huyo akasema: “Kwa nini, basi, umefikiria 
kuwatendea watu wa Mungu jambo kama hilo? Mfalme akisema 
jambo kama hilo, anajitia katika hatia, kwa sababu mfalme 
hamrudishi mwana wake aliyefukuzwa. 14 Hakika tutakufa na kuwa 
kama maji yanayomwagwa chini, ambayo hayawezi kuzolewa. Lakini 
Mungu haondoi uhai,” naye hufikiria sababu za kumrudisha yule 
aliyefukuzwa. 15 Nimekuja kukwambia jambo hili bwana wangu 
mfalme kwa sababu watu walinitia woga. Basi mimi mtumishi wako 
nikasema, 'Tafadhali, niruhusu nizungumze na mfalme. Huenda 
mfalme atatimiza ombi langu, mimi mtumwa wake. 16 Huenda 
mfalme akasikiliza na kuniokoa mimi mtumwa wake kutoka mikononi 
mwa mtu anayetaka kuniangamiza mimi na mwanangu wa pekee 
kutoka kwa urithi ambao Mungu alitupatia.’ 17 Kisha mimi mtumishi 
wako nikasema, ‘Acha neno la bwana wangu mfalme linitulize, kwa 
maana bwana wangu mfalme ni kama malaika wa Mungu wa kweli 
katika kutofautisha jambo lililo jema na lililo baya. Yehova Mungu 
wako awe pamoja nawe.” 


18 Basi mfalme akamwambia mwanamke huyo: “Tafadhali, usinifiche 
jambo lolote nitakalokuuliza.” Mwanamke huyo akamwambia: 
“Tafadhali, sema bwana wangu mfalme.” 19 Basi mfalme 


akamuuliza: “Je, Yoabu ndiye aliyekuambia ufanye hivi?” Mwanamke 
huyo akajibu: “Kwa hakika kama unavyoishi, Ee bwana wangu 
mfalme, ni kama tu ulivyosema bwana wangu mfalme, kwa kuwa 
Yoabu mtumishi wako ndiye aliyeniagiza mimi mtumishi wako na 
kuniambia niseme maneno hayo yote.” 20 Mtumishi wako Yoabu 
amefanya hivyo ili mambo yaonekane tofauti, lakini wewe bwana 
wangu una hekima kama ya malaika wa Mungu wa kweli na unajua 
mambo yote yanayotendeka nchini.” 


21 Basi mfalme akamwambia Yoabu: “Sawa, nitafanya jambo hilo. 
Nenda ukamlete kijana Absalomu.” 22 Ndipo Yoabu akaanguka chini 
kifudifudi, akainama na kumsifu mfalme. Yoabu akasema: “Leo mimi 
mtumishi wako ninajua kwamba nimepata kibali machoni pako, Ee 
bwana wangu mfalme, kwa maana wewe mfalme umetimiza ombi 
langu, mimi mtumishi wako.” 23 Kisha Yoabu akaondoka kwenda 
Geshuri na kumleta Absalomu Yerusalemu. 24 Hata hivyo, mfalme 
akasema: “Acha arudi nyumbani kwake, lakini hatauona uso wangu.” 
Basi Absalomu akarudi nyumbani kwake, naye hakuuona uso wa 
mfalme. 


25 Sasa katika Israeli yote, hakuna mwanamume yeyote aliyesifiwa 
kwa sura yake nzuri kama Absalomu. Hakuwa na kasoro yoyote, 
kuanzia wayo wa mguu mpaka utosi wa kichwa chake. 26 Aliponyoa 
kichwa chake—kwa maana alikinyoa mwishoni mwa kila mwaka kwa 
sababu nywele zake zilikuwa nzito sana—nywele hizo zilikuwa na 
uzito wa shekeli 200” kulingana na mizani ya kifalme.” 27 Absalomu 
alizaa wana watatu na binti mmoja ambaye aliitwa Tamari. Alikuwa 
mwanamke mrembo sana. 


28 Absalomu akaendelea kuishi Yerusalemu kwa miaka miwili kamili, 
lakini hakuuona uso wa mfalme. 29 Basi Absalomu akamwita Yoabu 
ili amtume kwa mfalme, lakini Yoabu akakataa kuja. Kisha akatuma 
mtu amwite kwa mara ya pili, lakini bado akakataa kuja. 

30 Mwishowe akawaambia watumishi wake: “Shamba la Yoabu liko 
kando ya shamba langu, nalo lina shayiri. Nendeni mkalichome 
moto.” Basi watumishi wa Absalomu wakalichoma moto shamba hilo. 
31 Yoabu akaenda nyumbani kwa Absalomu na kumuuliza: “Kwa nini 
watumishi wako walilichoma moto shamba langu?” 32 Absalomu 
akamjibu Yoabu: “Tazama! nilikutumia ujumbe huu, ‘Njoo nikutume 
kwa mfalme, umuulize: “Kwa nini niliondoka Geshuri? Afadhali 
ningekaa huko. Sasa acha nikauone uso wa mfalme, na ikiwa nina 


3333) 


hatia, basi aniue. 


33 Kwa hiyo Yoabu akaenda kwa mfalme na kumwambia. Kisha 
akamwita Absalomu, naye akaja kwa mfalme na kuanguka chini 
kifudifudi, mbele ya mfalme. Kisha mfalme akambusu Absalomu. 


^ 2 Sam. 14:3 Tnn., “akayatia maneno hayo kinywani mwake.” 
^ 2 Sam. 14:7 Au “nafsi ya.” 

^ 2 Sam. 14:7 Yaani, tumaini la mwisho la kupata wazao. 

^ 2 Sam. 14:7 Tnn., “baki.” 

^ 2 Sam. 14:14 Au “nafsi.” 


^ 2 Sam. 14:19 Tnn., “kutia maneno hayo yote katika kinywa 
changu.” 


^ 2 Sam. 14:26 Karibu kilogramu 2.3. Angalia Nyongeza B14. 


^ 2 Sam. 14:26 Huenda ilikuwa mizani yenye kipimo hususa 
iliyotumiwa katika jumba la mfalme au shekeli ya “kifalme” iliyokuwa 
tofauti na shekeli ya kawaida. 


2 Samweli 15:1-37 


15 Baada ya mambo hayo yote, Absalomu akajipatia gari na farasi 
na watu 50 wa kukimbia mbele yake. 2 Absalomu alikuwa akiamka 
mapema na kusimama kando ya barabara iliyoelekea kwenye lango 
la jiji. Absalomu alikuwa akimwita na kumuuliza hivi mtu yeyote 
aliyekuwa na kesi ambayo ilipaswa kuamuliwa na mfalme: “Unatoka 
jiji gani?” naye alijibu: “Mimi mtumishi wako ninatoka katika 
mojawapo ya makabila ya Waisraeli.” 3 Kisha Absalomu 
alimwambia: “Madai yako ni ya kweli na ya haki, lakini hakuna 
yeyote kutoka kwa mfalme wa kusikiliza kesi yako.” 4 Absalomu 
alimwambia: “Laiti ningewekwa kuwa mwamuzi nchini! Kila mtu aliye 
na kesi au mashtaka angekuja kwangu, nami ningehakikisha 
kwamba anatendewa haki.” 


5 Mtu alipomkaribia ili amwinamie, Absalomu alikuwa akinyoosha 
mkono wake na kumshika na kumbusu. ê Absalomu alikuwa 
akiwafanyia hivyo Waisraeli wote waliokuwa wakienda kwa mfalme 
kuwasilisha mashtaka yao; basi Absalomu akaendelea kuiba mioyo 
ya Waisraeli. 


7 Mwishoni mwa miaka minne,” Absalomu akamwambia mfalme: 
“Tafadhali, acha niende Hebroni nikatimize nadhiri yangu 
niliyomwekea Yehova. 8 Kwa maana mimi mtumishi wako nilipokuwa 
nikiishi Geshuri huko Siria niliweka nadhiri hii takatifu: ‘Ikiwa Yehova 
atanirudisha Yerusalemu, nitamtolea Yehova dhabihu.” 9 Basi 
mfalme akamwambia: “Nenda kwa amani.” Absalomu akaondoka na 
kwenda Hebroni. 


10 Sasa Absalomu akawatuma wapelelezi katika makabila yote ya 
Israeli, akawaambia: “Mara tu mtakaposikia sauti ya pembe, 


tangazeni hivi: ‘Absalomu amekuwa mfalme katika Hebroni!” 

11 Absalomu alikuwa ameenda huko na wanaume 200 kutoka 
Yerusalemu; alikuwa amewakaribisha, nao hawakushuku wala kujua 
kilichokuwa kikiendelea. 12 Isitoshe, Absalomu alipotoa dhabihu, 
aliwatuma watu wamwite Ahithofeli Mgiloni, mshauri wa Daudi, 
kutoka jiji la Gilo. Njama iliendelea kupamba moto, na idadi ya watu 
waliomuunga mkono Absalomu ikaendelea kuongezeka. 


13 Baada ya muda mpelelezi fulani akaja kwa Daudi na kumwambia: 
“Mioyo ya watu wa Israeli imegeuka kumfuata Absalomu.” 14 Mara 
moja Daudi akawaambia watumishi wake wote waliokuwa pamoja 
naye huko Yerusalemu: “Tuondoke, tukimbie, kwa maana hakuna 
yeyote kati yetu atakayemkwepa Absalomu! Fanyeni haraka, asije 
upanga!” 15 Watumishi wa mfalme wakamwambia mfalme: “Lolote 
ambalo wewe bwana wetu mfalme utaamua, sisi watumishi wako 
tuko tayari kulifanya.” 16 Basi mfalme akatoka pamoja na watu wote 
wa nyumbani mwake, lakini mfalme akawaacha masuria kumi ili 
watunze nyumba.” 17 Mfalme akaondoka pamoja na watu wote 
waliokuwa pamoja naye, wakasimama Beth-merhaki. 


18 Watumishi wake wote walioondoka pamoja naye” na Wakerethi 
wote na Wapelethi wote na Wagathi wote, watu 600 waliokuwa 
wamemfuata kutoka Gathi, wakapita mbele yake akiwachunguza.” 
19 Ndipo mfalme akamwambia Itai Mgathi: “Kwa nini wewe pia 
uende pamoja nasi? Rudi ukaishi na mfalme mpya, kwa sababu 
wewe ni mgeni, na pia ulifukuzwa kutoka katika nchi yako. 20 Ulikuja 
jana tu, kwa nini leo nikufanye utange-tange pamoja nasi, uende 
wakati ninapohitaji kwenda na mahali popote ninapoenda? Rudi 
pamoja na ndugu zako, na Yehova akutendee kwa upendo 


mshikamanifu na kwa uaminifu!” 21 Lakini Itai akamwambia mfalme: 
“Kwa hakika kama Yehova anavyoishi na kwa hakika kama bwana 
wangu mfalme anavyoishi, mahali popote utakapokuwa wewe 
bwana wangu mfalme, ukiwa hai au ukiwa umekufa, mimi mtumishi 
wako nitakuwa mahali hapo!” 22 Ndipo Daudi akamwambia Itai: “Pita 
uvuke.” Basi Itai Mgathi akavuka, pamoja na watu wake wote na 
watoto wake. 


23 Watu wote nchini walikuwa wakilia kwa sauti kubwa watu hao 
wote walipokuwa wakivuka ng'ambo ile nyingine, naye mfalme 
alikuwa amesimama kando ya Bonde la Kidroni; watu wote walivuka 
na kufuata barabara inayoelekea nyikani. 24 Sadoki pia alikuwa 
mahali hapo pamoja na Walawi wote waliobeba sanduku la agano la 
Mungu wa kweli; nao wakaliweka chini Sanduku la Mungu wa kweli; 


kweli. Nikipata kibali machoni pa Yehova, atanirudisha na kuniruhusu 
kuliona na kuona mahali linapokaa. 26 Lakini akisema, 'Sipendezwi 
nawe, basi na anitendee jambo lolote analoona ni jema.” 27 Mfalme 
akamwambia kuhani Sadoki: “Je, wewe si mwonaji? Rudi jijini kwa 
amani, na pia wachukue wana wenu wawili, Ahimaazi mwana wako 
na Yonathani mwana wa Abiathari. 28 Nitangojea kando ya vivuko 
vya nyikani mpaka nitakapopata habari kutoka kwenu.” 29 Basi 
Sadoki na Abiathari wakalirudisha Sanduku la Mungu wa kweli 
Yerusalemu, nao wakabaki huko. 


30 Daudi alipanda Mlima wa Mizeituni huku akilia; alikuwa amefunika 
kichwa chake, na alikuwa miguu mitupu. Pia watu wote waliokuwa 
pamoja naye walifunika vichwa vyao, nao walikuwa wakilia huku 
wakipanda. 31 Kisha Daudi akaambiwa hivi: “Ahithofeli ni miongoni 


mwa watu wanaopanga njama pamoja na Absalomu.” Daudi 
akasema: “Ee Yehova, tafadhali badili ushauri wa Ahithofeli uwe 
upumbavu!” 


32 Daudi alipofika kwenye kilele, mahali ambapo watu walizoea 
kumwinamia Mungu, Hushai Mwarki alikuwa mahali hapo ili 
kumpokea, joho lake lilikuwa limeraruka na alikuwa na mavumbi 
kichwani. 33 Hata hivyo, Daudi akamwambia: “Ukivuka kwenda 
pamoja nami, utakuwa mzigo kwangu. 34 Lakini ukirudi jijini nawe 
umwambie Absalomu, ‘Mimi ni mtumishi wako, Ee mfalme. Nilikuwa 
mtumishi wa baba yako zamani, lakini sasa mimi ni mtumishi wako,’ 
ndipo utakaponisaidia kuvuruga ushauri wa Ahithofeli. 35 Kuhani 
Sadoki na Abiathari wako huko pamoja nawe. Utamwambia kuhani 
Sadoki na Abiathari mambo yote utakayosikia katika nyumba ya 
mfalme. 36 Wana wao wawili, Ahimaazi mwana wa Sadoki na 
Yonathani mwana wa Abiathari wako huko pamoja nao, nanyi 
mtawatumia wana hao kuniletea habari zote mtakazosikia.” 37 Basi 


Yerusalemu. 


^ 2 Sam. 15:7 Au labda, “miaka 40.” 

A 2 Sam. 15:8 Au “nitamwabudu; nitamtumikia.” 

^ 2 Sam. 15:16 Au “jumba la mfalme.” 

^ 2 Sam. 15:18 Au “waliovuka upande wake.” 

^ 2 Sam. 15:18 Au “wakavuka mbele ya uso wa mfalme.” 


^ 2 Sam. 15:37 Au “msiri wa.” 


2 Samweli 16:1-23 


16 Daudi alipokuwa amepita mbele kidogo ya kile kilele, Siba 
mtumishi wa Mefiboshethi alikuwa hapo ili kumpokea; alikuwa na 
punda wawili wenye matandiko, na walikuwa wamebeba mikate 200, 
keki 100 za zabibu kavu, keki 100 za matunda ya kiangazi,* na 
mtungi mkubwa wa divai. 2 Mfalme akamuuliza Siba: “Kwa nini 
umeleta vitu hivi?” Siba akamjibu: “Punda ni kwa ajili ya nyumba ya 
mfalme ili wapande juu yao, mikate na matunda ya kiangazi ni kwa 
ajili ya vijana, na divai ni kwa ajili ya wale watakaochoka nyikani.” 

3 Mfalme akamuuliza: “Na mwana wa bwana wako yuko wapi?” Siba 
akamwambia mfalme: “Yuko Yerusalemu, kwa maana alisema, ‘Leo 
nyumba ya Israeli itanirudishia utawala wa kifalme wa baba yangu.” 
4 Ndipo mfalme akamwambia Siba: “Tazama! Mali yote ya 
Mefiboshethi ni yako.” Siba akasema: “Nainama mbele yako. Acha 
nipate kibali machoni pako, bwana wangu mfalme.” 


5 Mfalme Daudi alipofika Bahurimu, mtu fulani kutoka katika ukoo wa 
nyumba ya Sauli anayeitwa Shimei, mwana wa Gera, akaja 
kumtukana Daudi huku akimkaribia. 6 Alikuwa akimtupia Daudi 
mawe, na watumishi wote wa Mfalme Daudi, pamoja na watu wote 
na wanaume mashujaa waliokuwa upande wake wa kulia na wa 
kushoto. 7 Shimei alimtukana akisema: “Ondoka, ondoka, wewe mtu 
mwenye hatia ya damu! Wewe mtu asiyefaa kitu! 8 Yehova 
amekulipiza kwa sababu ya hatia yote uliyopata kwa kumwaga damu 
ya watu wa nyumba ya Sauli, ambaye umechukua mahali pake na 
kutawala ukiwa mfalme, lakini Yehova anautia ufalme mikononi mwa 
Absalomu mwana wako. Sasa msiba umekupata kwa sababu wewe 
ni mtu mwenye hatia ya damu!” 


9 Ndipo Abishai mwana wa Seruya akamwambia mfalme: “Kwa nini 
huyu mbwa mfu akutukane bwana wangu mfalme? Tafadhali 
niruhusu nivuke, nikamkate kichwa.” 10 Lakini mfalme akasema: 
“Nina nini nanyi, enyi wana wa Seruya? Mwacheni anitukane, kwa 
sababu Yehova amemwambia, ‘Mtukane Daudi! Basi ni nani 
anayepaswa kumuuliza, 'Kwa nini unafanya hivi?” 11 Kisha Daudi 
akamwambia Abishai na watumishi wake wote: “Ikiwa mwanangu 
mwenyewe, niliyemzaa anatafuta uhai wangu,” je, Mbenjamini 
hatafanya zaidi? Mwacheni anitukane, kwa maana Yehova 
alimwambia afanye hivyo! 12 Huenda Yehova ataona mateso yangu, 
na Yehova atanilipa kwa wema badala ya matusi niliyotukanwa leo 
hii.” 13 Kwa hiyo Daudi na wanaume wake wakaendelea kuteremka 
barabarani huku Shimei akitembea kando ya mlima sambamba na 
Daudi, naye alikuwa akimtukana kwa sauti, akitupa mawe na 
kurusha mavumbi mengi. 


14 Hatimaye mfalme na watu wote waliokuwa pamoja naye wakafika 
wakiwa wamechoka mahali walikokuwa wakienda, nao 
wakapumzika.” 


15 Wakati huo, Absalomu na wanaume wote wa Israeli wakafika 
Yerusalemu, na Ahithofeli alikuwa pamoja naye. 16 Hushai Mwarki, 
rafiki ya” Daudi, alipoingia kwa Absalomu, alimwambia hivi 
Absalomu: “Mfalme na aishi muda mrefu! Mfalme na aishi muda 
mrefu!” 17 Ndipo Absalomu akamuuliza Hushai: “Je, huu ndio 
upendo mshikamanifu unaomtendea rafiki yako? Kwa nini hukwenda 
na rafiki yako?” 18 Basi Hushai akamwambia Absalomu: “Siwezi 
kufanya hivyo, ninamuunga mkono yule aliyechaguliwa na Yehova, 
na watu hawa, na wanaume wote wa Israeli. Nitakaa pamoja naye. 
19 Na kwa mara nyingine nasema, Ninapaswa kumtumikia nani? Je, 


sipaswi kumtumikia mwana wake? Kama nilivyomtumikia baba yako, 
ndivyo nitakavyokutumikia.” 


20 Ndipo Absalomu akamwambia Ahithofeli: “Nipe ushauri. Tufanye 
nini?” 21 Basi Ahithofeli akamwambia Absalomu: “Fanya ngono na 
masuria wa baba yako, aliowaacha waitunze nyumba.” Kisha 
Waisraeli wote watasikia kwamba umekuwa uvundo kwa baba yako, 
na wale wanaokuunga mkono watapata nguvu.” 22 Kwa hiyo 
wakampigia hema Absalomu juu ya paa, naye Absalomu akafanya 
ngono na masuria wa baba yake Waisraeli wote wakitazama. 


23 Siku hizo, ushauri uliotolewa na Ahithofeli ulionwa kama neno la” 
Mungu wa kweli. Hivyo ndivyo ushauri wote wa Ahithofeli 
ulivyothaminiwa, na Daudi na pia Absalomu. 


^ 2 Sam. 16:1 Hasa tini na labda pia tende. 

^ 2 Sam. 16:11 Au “nafsi yangu.” 

^ 2 Sam. 16:14 Tnn., “wakajiburudisha.” 

^ 2 Sam. 16:16 Au “msiri wa.” 

^ 2 Sam. 16:21 Au “walitunze jumba la mfalme.” 


^ 2 Sam. 16:23 Au “ulionwa kama ushauri uliotafutwa kutoka kwa.” 


2 Samweli 17:1-29 


17 Kisha Ahithofeli akamwambia Absalomu: “Tafadhali, niruhusu 
nichague wanaume 12,000 niende kumfuatia Daudi usiku wa leo. 

2 Nitamkuta akiwa amechoka na akiwa dhaifu,” kisha nitamtia woga; 
na watu wote walio pamoja naye watakimbia, nami nitamuua mfalme 
peke yake. 3 Halafu nitawarudisha watu wote kwako. Kurudi kwa 
watu wote kunategemea kitakachompata mtu unayemtafuta. Kisha 
watu wote watakuwa na amani.” 4 Pendekezo hilo lilikuwa zuri 
kabisa machoni pa Absalomu na wazee wote wa Israeli. 


> Hata hivyo, Absalomu akasema: “Tafadhali, mwiteni pia Hushai 
Mwarki, tusikie jambo atakalosema.” $ Basi Hushai akaja kwa 
Absalomu. Kisha Absalomu akamwambia: “Huu ndio ushauri 
uliotolewa na Ahithofeli. Je, tufuate ushauri wake? Kama sivyo, 
tuambie jambo la kufanya.” 7 Ndipo Hushai akamwambia Absalomu: 
“Wakati huu, ushauri uliotolewa na Ahithofeli si mzuri!” 


8 Hushai akaendelea kusema: “Unajua vizuri kwamba baba yako na 
wanaume wake ni mashujaa, na wana hasira” kama dubu 
aliyepoteza watoto wake porini. Isitoshe, baba yako ni mpiganaji 
hodari, naye hatakaa usiku kucha na watu. 9 Sasa hivi amejificha 
ndani ya mojawapo ya mapango” au mahali pengine; ikiwa atakuwa 
wa kwanza kutushambulia, wale watakaosikia habari hiyo 
watasema, ‘Watu wanaomfuata Absalomu wameshindwa! 10 Hata 
mwanamume jasiri aliye na moyo kama wa simba hakika 
atanyong'onyea kwa woga, kwa maana Waisraeli wote wanajua 
kwamba baba yako ni mwanamume shujaa na kwamba wanaume 
walio pamoja naye ni jasiri. 1 Natoa ushauri huu: Waisraeli wote na 
wakusanyike kwako, kuanzia Dani mpaka Beer-sheba, wengi kama 


chembe za mchanga kwenye ufuo wa bahari, nawe uwaongoze 
vitani. 12 Tutamshambulia mahali popote atakapopatikana, nasi 
tutamwangukia kama umande unavyoanguka ardhini; na hakuna 
hata mmoja wao atakayeokoka, wala yeye wala mwanamume 
yeyote aliye pamoja naye. 13 Ikiwa atakimbilia jiji fulani, Waisraeli 
wote watachukua kamba na kwenda katika jiji hilo na kuliburuta 
mpaka bondeni, na hakuna hata jiwe dogo litakalobaki.” 


14 Ndipo Absalomu na wanaume wote wa Israeli wakasema: 
“Ushauri wa Hushai Mwarki ni bora kuliko ushauri wa Ahithofeli!” 
Kwa maana Yehova alikuwa ameazimia” kuvuruga ushauri mzuri wa 
Ahithofeli, ili Yehova amletee msiba Absalomu. 


15 Baadaye Hushai akamwambia Sadoki na Abiathari waliokuwa 
makuhani: “Hivi ndivyo Ahithofeli alivyomshauri Absalomu na wazee 
wa Israeli, na hivi ndivyo nilivyowashauri. 16 Sasa tumeni ujumbe 
haraka kwa Daudi na kumwonya hivi: 'Usikae kwenye vivuko vilivyo 
nyikani usiku wa leo, lakini hakikisha umevuka, usipofanya hivyo, 


737% 


wewe mfalme na watu wote walio pamoja nawe mtaangamizwa. 


17 Yonathani na Ahimaazi walikuwa wakikaa En-rogeli; basi kijakazi 
fulani akaenda na kuwaambia, nao wakaenda kumwambia Mfalme 
Daudi kwa maana hawakutaka kujihatarisha kwa kuonekana 
Absalomu. Basi wote wawili wakaondoka haraka na kwenda mpaka 
kwenye nyumba ya mtu fulani huko Bahurimu aliyekuwa na kisima 
katika ua wa nyumba yake. Wakaingia kisimani, 19 kisha mke wa 
mwanamume huyo akakifunika kisima hicho na kuweka 
chengachenga za nafaka juu yake; hakuna aliyejua jambo hilo. 

20 Watumishi wa Absalomu wakaja kwa mwanamke huyo nyumbani 


kwake na kumuuliza: “Ahimaazi na Yonathani wako wapi?” 
Mwanamke huyo akawajibu: “Walipita hapa wakaenda kwenye maji.” 
Kisha wanaume hao wakawatafuta lakini hawakuwapata, basi 
wakarudi Yerusalemu. 


21 Baada ya wanaume hao kwenda zao, walitoka kisimani na 
kwenda kumjulisha Mfalme Daudi. Wakamwambia: “Ondoka, uvuke 
haraka maji haya, kwa maana Ahithofeli ametoa ushauri dhidi yako.” 
22 Mara moja Daudi na watu wote waliokuwa pamoja naye 
wakaondoka na kuvuka Yordani. Wakati wa mapambazuko, 
hapakuwa na mtu hata mmoja ambaye hakuwa amevuka Yordani. 


23 Ahithofeli alipoona kwamba ushauri wake haukufuatwa, aliweka 
matandiko juu ya punda wake na kwenda nyumbani kwake katika mji 
wao. Baada ya kuwapa maagizo watu wa nyumbani mwake, akajitia 
kitanzi.” Basi akafa na kuzikwa katika makaburi ya mababu zake. 


24 Wakati huo, Daudi akaenda Mahanaimu, naye Absalomu akavuka 
Yordani pamoja na wanaume wote wa Israeli. 25 Absalomu alimweka 
Amasa kuwa msimamizi wa jeshi badala ya Yoabu; Amasa alikuwa 
mwana wa mwanamume Mwisraeli aliyeitwa Ithra, aliyelala na 
Abigaili, binti ya Nahashi, dada ya Seruya, mama ya Yoabu. 

26 Waisraeli na Absalomu wakapiga kambi katika nchi ya Gileadi. 


27 Mara tu Daudi alipofika Mahanaimu, Shobi mwana wa Nahashi 
kutoka katika jiji la Raba la Waamoni, Makiri mwana wa Amieli 
kutoka Lo-debari, na Barzilai Mgileadi kutoka Rogelimu 28 wakaleta 
vitanda, mabeseni, vyungu, ngano, Shayiri, unga, nafaka 
iliyokaangwa, maharagwe mapana, dengu, nafaka iliyokauka, 

29 asali, siagi, kondoo, na jibini. Walimletea vitu hivyo vyote Daudi 


na watu waliokuwa pamoja naye ili wale, kwa maana walisema: 
“Watu wana njaa, wamechoka, na wana kiu nyikani.” 


^ 2 Sam. 17:2 Au “amedhoofika mikono yote miwili.” 
^ 2 Sam. 17:8 Au “na wana uchungu nafsini.” 

^ 2 Sam. 17:9 Au “mashimo; mabonde.” 

^ 2 Sam. 17:14 Au “amekusudia.” 

^ 2 Sam. 17:16 Tnn., “mtamezwa.” 


^ 2 Sam. 17:23 Au “akajinyonga.” 


2 Samweli 18:1-33 


18 Kisha Daudi akawahesabu watu waliokuwa pamoja naye na 
kuweka juu yao wakuu wa maelfu na wakuu wa mamia. 2 Na Daudi 
akatuma theluthi ya wanaume chini ya amri ya” Yoabu, na theluthi 
nyingine chini ya amri ya Abishai mwana wa Seruya, ndugu ya 
Yoabu, na theluthi nyingine chini ya amri ya Itai Mgathi. Kisha 
mfalme akawaambia wanaume hao: “Mimi pia nitaenda pamoja 
nanyi.” 3 Lakini wakasema: “Usiende, kwa maana tukikimbia, 
hawatashughulika nasi;” na nusu yetu tukifa, hawatajali juu yetu, 
kwa maana thamani yako ni sawa na watu 10,000 miongoni mwetu. 
Kwa hiyo, litakuwa jambo bora zaidi ikiwa utatutumia msaada kutoka 
jema zaidi.” Kwa hiyo mfalme akasimama karibu na lango la jiji na 
wanaume wote wakatoka wakiwa katika makundi ya mamia na 
maelfu. 5 Kisha mfalme akampa agizo hili Yoabu, Abishai, na Itai: 
“Mtendeeni kwa upole kijana Absalomu kwa ajili yangu.” Wanaume 
wote walimsikia mfalme akiwapa wakuu wote agizo hilo kuhusu 
Absalomu. 


6 Wanaume hao wakaenda kupigana na Waisraeli, walipigana vita 
hivyo katika msitu wa Efraimu. 7 Huko, watu wa Israeli wakashindwa 
na watumishi wa Daudi, na wanaume wengi wakauawa siku hiyo— 
wanaume 20,000. 8 Vita vikaenea katika eneo lote. Isitoshe, msitu 
uliwaua” watu wengi zaidi kuliko waliouawa kwa upanga siku hiyo. 


9 Mwishowe Absalomu akakutana kwa ghafla na watumishi wa 
Daudi. Absalomu alikuwa amepanda juu ya nyumbu, na nyumbu 
huyo akaingia chini ya matawi yaliyosongamana ya mti mkubwa, na 
kichwa chake kikakwama kwenye mti huo hivi kwamba akabaki 


amening'inia hewani huku nyumbu wake akiendelea kukimbia. 

10 Mtu fulani aliona jambo hilo na kumwambia Yoabu: “Jamani! 
Nimemwona Absalomu akining'inia kwenye mti mkubwa.” 11 Yoabu 
akamwambia hivi mtu huyo: “Ikiwa ulimwona, kwa nini hukumuua 
papo hapo na kumwangusha chini? Ikiwa ungefanya hivyo, 
ningefurahia kukupa vipande kumi vya fedha na mshipi.” 12 Lakini 
mtu huyo akamwambia Yoabu: “Hata kama ningepewa vipande 
1,000 vya fedha, nisingeunyoosha mkono wangu dhidi ya mwana wa 
mfalme, kwa maana tulimsikia mfalme akikupa agizo hili, wewe na 
Abishai na Itai: “Haidhuru wewe ni nani, mlindeni kijana Absalomu.’ 
13 Nisingetii na hivyo kumuua,” jambo hilo lingejulikana kwa mfalme 
siku moja, nawe hungenilinda.” 14 Ndipo Yoabu akasema: 
“Sitaendelea kupoteza muda pamoja nawe!” Basi akachukua mikuki 
mitatu midogo” na kumchoma nayo Absalomu kwenye moyo 
alipokuwa angali hai akining'inia kwenye mti mkubwa. 15 Kisha 
watumishi kumi waliombebea Yoabu silaha wakaja na kumpiga 
Absalomu mpaka wakamuua. 16 Sasa Yoabu akapiga pembe, na 
watu wakarudi na kuacha kuwafuatia Waisraeli; Yoabu akawaambia 
wasiwafuatie. 17 Wakamchukua Absalomu na kumtupa ndani ya 
shimo kubwa msituni, nao wakarundika rundo kubwa sana la mawe 
juu yake. Kisha Waisraeli wote wakakimbia na kurudi katika nyumba 
zao. 


18 Absalomu alipokuwa hai, alikuwa amechukua na kujisimamishia 
nguzo katika Bonde la” Mfalme, kwa maana alisema: “Sina mwana 
atakayeendeleza kumbukumbu ya jina langu.” Basi akaiita nguzo 
hiyo kwa jina lake, na tangu siku hiyo inaitwa Mnara wa Ukumbusho 
wa Absalomu. 


19 Ahimaazi mwana wa Sadoki akasema: “Tafadhali, niruhusu 
nikimbie na kumpelekea mfalme habari hizi, kwa maana Yehova 
amemtendea kwa haki kwa kumweka huru kutoka mikononi mwa 
maadui wake.” 20 Lakini Yoabu akamwambia: “Hutapeleka habari 
hizi leo. Unaweza kuzipeleka siku nyingine, lakini hutampelekea 
mfalme habari hizi leo kwa sababu aliyekufa ni mwana wake 
mwenyewe.” 21 Kisha Yoabu akamwambia mtu fulani Mkushi: 
“Nenda, umwambie mfalme mambo uliyoona.” Kwa hiyo Mkushi 
huyo akamwinamia Yoabu na kukimbia. 22 Ahimaazi mwana wa 
Sadoki akamwambia tena Yoabu: “Liwalo na liwe, tafadhali niruhusu 
nikimbie na kumfuata yule Mkushi.” Hata hivyo, Yoabu akamwambia: 
“Mwanangu, kwa nini ukimbie wakati huna habari yoyote ya 
kupeleka?” 23 Lakini bado akasema: “Liwalo na liwe, acha nikimbie.” 
Yoabu akamwambia: “Kimbia!” Basi Ahimaazi akakimbia kupitia njia 
ya wilaya ya Yordani,” na hatimaye akampita huyo Mkushi. 


24 Daudi alikuwa ameketi kati ya malango mawili ya jiji, na mlinzi 
akapanda ukutani hadi juu ya paa la lango. Akatazama na kumwona 
mtu fulani akikimbia peke yake. 25 Kwa hiyo mlinzi huyo akaita kwa 
sauti na kumjulisha mfalme. Mfalme akasema: “Ikiwa yuko peke 
yake, analeta habari.” Mtu huyo alipozidi kukaribia, 28 mlinzi 
akamwona mtu mwingine akikimbia. Kwa hiyo mlinzi huyo 
akamwambia mlinda lango: “Tazama! Mtu mwingine anakimbia peke 
yake!” Mfalme akasema: “Huyo pia analeta habari.” 27 Mlinzi 
akasema: “Naona mtu wa kwanza akikimbia kama Ahimaazi mwana 
wa Sadoki,” basi mfalme akasema: “Huyo ni mtu mwema, naye 
analeta habari njema.” 28 Kisha Ahimaazi akamwambia hivi mfalme 
kwa sauti: “Mambo yote ni sawa!” Ndipo akamwinamia mfalme 
kifudifudi. Halafu akasema: “Abarikiwe Yehova Mungu wako, 


ambaye amewatia mikononi mwako wanaume waliokuasi* bwana 
wangu mfalme!” 


29 Hata hivyo, mfalme akauliza: “Je, kijana Absalomu hajambo?” 
Ahimaazi akajibu: “Niliona vurugu kubwa Yoabu alipomtuma 
mtumishi wa mfalme na mimi mtumishi wako, lakini sikuelewa 
maana yake.” 30 Kwa hiyo mfalme akasema: “Sogea kando, simama 
hapa.” Basi akasogea kando na kusimama hapo. 


31 Ndipo yule Mkushi akafika na kusema: “Bwana wangu mfalme na 
apokee habari hizi: Leo Yehova ametekeleza haki kwa kukuweka 
huru kutoka mikononi mwa wote waliokuasi.” 32 Lakini mfalme 
akamuuliza huyo Mkushi: “Je, kijana Absalomu hajambo?” Ndipo 
Mkushi akajibu: “Maadui wote wa bwana wangu mfalme na wote 
waliokuasi ili kukudhuru na wawe kama huyo kijana!” 


33 Jambo hilo likamtaabisha mfalme, akapanda kwenye chumba 
kilicho paani juu ya lango na kulia, alikuwa akisema hivi huku 
akitembea: “Mwanangu Absalomu, mwanangu, mwanangu 
Absalomu! Laiti ningekufa badala yako, Absalomu mwanangu, 
mwanangu!” 


A 2 Sam. 18:2 Tnn., “mkono wa.” 

^ 2 Sam. 18:3 Tnn., “hawataweka moyo wao juu yetu.” 

^ 2 Sam. 18:8 Tnn., “uliwala.” 

^ 2 Sam. 18:13 Au “Ikiwa ningeitendea nafsi yake kwa hila.” 


^ 2 Sam. 18:14 Au labda, “vishale.” Tnn., “fito za chuma.” 


^ 2 Sam. 18:18 Au “Nchi Tambarare ya Chini ya.” 
^ 2 Sam. 18:23 Tnn., “ile wilaya.” 


^ 2 Sam. 18:28 Tnn., “walioinua mkono wao dhidi yako.” 


2 Samweli 19:1-43 


19 Yoabu akaletewa habari hii: “Mfalme analia na kumwombolezea 
Absalomu.” 2 Basi siku hiyo ushindi” uligeuka na kuwa maombolezo 
kwa watu wote, kwa sababu walisikia kwamba mfalme alikuwa 
akimwombolezea mwana wake. 3 Siku hiyo watu wakarudi jijini 
kimyakimya wakiona aibu kama watu waliokimbia kutoka vitani. 

4 Mfalme aliufunika uso wake na kuendelea kulia kwa sauti kubwa: 
“Mwanangu Absalomu! Absalomu mwanangu, mwanangu!” 


5 Kisha Yoabu akaingia nyumbani kwa mfalme na kumwambia: “Leo 
umewaaibisha watumishi wako wote ambao siku ya leo waliokoa 
uhai wako,” uhai wa” wana wako, mabinti wako, wake zako, na 
masuria wako. $ Unawapenda wale wanaokuchukia na kuwachukia 
wale wanaokupenda, kwa maana leo umeonyesha wazi kwamba 
wakuu wako na watumishi wako hawana maana kwako, kwa sababu 
nina hakika kwamba ikiwa Absalomu angekuwa hai leo na sisi sote 
tuwe tumekufa, ingekuwa sawa kwako. 7 Sasa inuka, toka nje 
ukawatie moyo” watumishi wako, kwa sababu naapa kwa jina la 
Yehova kwamba usipotoka nje, hakuna mtu atakayebaki pamoja 
nawe usiku wa leo. Hili litakuwa jambo baya zaidi kwako kuliko 
madhara yote yaliyokupata tangu ulipokuwa kijana mpaka sasa.” 

8 Basi mfalme akainuka na kwenda kuketi kwenye lango la jiji, na 
watu wote wakaambiwa hivi: “Sasa mfalme ameketi langoni.” Kisha 
watu wote wakaja mbele ya mfalme. 


Lakini Waisraeli walikuwa wamekimbia, kila mmoja kwenda 
nyumbani kwake. 9 Watu wote katika makabila yote ya Israeli 
walikuwa wakibishana, wakisema: “Mfalme alituokoa kutoka 
mikononi mwa maadui wetu, naye alituokoa kutoka mikononi mwa 


Wafilisti; lakini sasa ameikimbia nchi kwa sababu ya Absalomu. 
10 Na Absalomu, tuliyemtia mafuta ili atutawale, amekufa vitani. Basi 
sasa, kwa nini hamfanyi lolote kumrudisha mfalme?” 


11 Mfalme Daudi akatuma ujumbe huu kwa Sadoki na Abiathari 
waliokuwa makuhani: “Waambieni wazee wa Yuda, 'Kwa nini muwe 
wa mwisho kunirudisha mimi mfalme nyumbani kwangu, wakati 
ujumbe wa Waisraeli wote umenifikia nyumbani kwangu? 12 Ninyi ni 
ndugu zangu; ninyi ni mfupa wangu na nyama yangu.” Kwa nini 
muwe wa mwisho kunirudisha mimi mfalme?’ 13 Nanyi mnapaswa 
kumwambia Amasa, 'Je, wewe si mfupa wangu na nyama yangu? 
Basi Mungu na aniadhibu, tena vikali, ikiwa hutakuwa mkuu wa jeshi 
langu kuanzia sasa na kuendelea badala ya Yoabu.” 


14 Kwa hiyo aliiteka” mioyo ya watu wote wa Yuda wakawa kama 
mtu mmoja, wakamtumia mfalme ujumbe huu: “Rudi, wewe na 
watumishi wako wote.” 


15 Mfalme akaanza safari ya kurudi, akafika Yordani, na watu wa 
Yuda wakaja Gilgali ili kumpokea mfalme na kumsindikiza kuvuka 
Yordani. 16 Ndipo Shimei mwana wa Gera, Mbenjamini kutoka 
Bahurimu, akashuka haraka pamoja na watu wa Yuda ili kumpokea 
Mfalme Daudi, 17 naye alikuwa na wanaume 1,000 kutoka 
Benjamini. Pia Siba, mtumishi wa nyumba ya Sauli, pamoja na 
wanawe 15 na watumishi wake 20 wakashuka haraka kwenye Mto 
Yordani kabla mfalme hajafika. 18 Naye akavuka? kivuko ili kuivusha 
nyumba ya mfalme na kufanya lolote alilotaka. Lakini Shimei mwana 
wa Gera akaanguka mbele ya mfalme kifudifudi mfalme alipokuwa 
karibu kuvuka Mto Yordani. 19 Akamwambia mfalme: “Bwana wangu 
usinione kuwa na hatia, nawe usikumbuke kosa ambalo mimi 


mtumishi wako nilifanya siku ambayo bwana wangu mfalme ulitoka 
Yerusalemu. Mfalme, usiweke jambo hilo moyoni mwako, 20 kwa 
sababu mimi mtumishi wako najua vizuri kwamba nimetenda 
dhambi; kwa hiyo leo mimi ndiye wa kwanza kutoka katika nyumba 
yote ya Yosefu kushuka hapa kuja kukupokea bwana wangu 
mfalme.” 


21 Papo hapo Abishai mwana wa Seruya akasema: “Je, Shimei 
hapaswi kuuawa kwa sababu hii, kwa kuwa alimtukana mtiwa- 
mafuta wa Yehova?” 22 Lakini Daudi akasema: “Jambo hili 
linawahusuje, ninyi wana wa Seruya, kwamba mtende kinyume cha 
matakwa yangu? Je, mtu yeyote anapaswa kuuawa leo katika 
Israeli? Je, sijui kwamba leo mimi ndiye mfalme wa Israeli?” 23 Kisha 
mfalme akamwambia Shimei: “Hutakufa.” Naye mfalme akamwapia. 


24 Mefiboshethi, mjukuu wa Sauli, akashuka pia kuja kumpokea 
mfalme. Hakuwa ameosha miguu wala kukata kucha zake wala 
hakuwa amenyoa masharubu yake wala kufua mavazi yake tangu 
siku ambayo mfalme aliondoka mpaka siku aliyorudi kwa amani. 

25 Alipofika” Yerusalemu kumpokea mfalme, mfalme alimuuliza: 
“Mefiboshethi, kwa nini hukwenda pamoja nami?” 26 Akamjibu: 
“Bwana wangu mfalme, mtumishi wangu alinidanganya. Kwa maana 
mimi mtumishi wako nilikuwa nimesema, ‘Acha niweke matandiko 
juu ya punda wangu ili nipande juu yake na kwenda pamoja na 
mfalme,’ kwa maana mimi mtumishi wako ni kilema. 27 Lakini 
alinichongea kwako bwana wangu mfalme. Hata hivyo, wewe bwana 
wangu mfalme ni kama malaika wa Mungu wa kweli, basi fanya 
jambo lolote unaloona ni jema kwako. 28 Kwa maana wewe bwana 
wangu mfalme ungeiangamiza nyumba yote ya baba yangu, lakini 
uliniruhusu mimi mtumishi wako niwe miongoni mwa wale 


wanaokula mezani pako. Basi nina haki gani ya kuendelea kumlilia 
mfalme?” 


29 Hata hivyo, mfalme akamwambia: “Kwa nini unaendelea kusema 
hivyo? Nimeamua kwamba wewe na Siba mgawane lile shamba.” 
30 Ndipo Mefiboshethi akamwambia mfalme: “Acha achukue 
shamba lote, kwa sababu sasa bwana wangu mfalme umerudi kwa 
amani nyumbani kwako.” 


31 Kisha Barzilai Mgileadi akashuka kutoka Rogelimu mpaka Yordani 
ili amsindikize mfalme hadi Yordani. 32 Barzilai alikuwa mzee sana, 
mwenye umri wa miaka 80, naye alimpa mfalme chakula alipokuwa 
akikaa Mahanaimu, kwa maana alikuwa tajiri sana. 33 Basi mfalme 
akamwambia Barzilai: “Vuka pamoja nami, nami nitakuandalia 
chakula huko Yerusalemu.” 34 Lakini Barzilai akamwambia mfalme: 
“Ni siku ngapi” zilizobaki za maisha yangu hivi kwamba niende nawe 
mfalme mpaka Yerusalemu? 35 Leo nina umri wa miaka 80. Je, 
ninaweza kutofautisha kati ya jema na baya? Je, mimi mtumishi 
wako ninaweza kuonja ladha ya kile ninachokula na kile 
ninachokunywa? Je, bado ninaweza kusikia sauti za waimbaji wa 
kiume na wa kike? Basi kwa nini mimi mtumishi wako nikuongezee 
mzigo bwana wangu mfalme? 36 Mimi mtumishi wako nimeridhika 
kukuleta wewe mfalme mpaka Yordani. Kwa nini, mfalme, unilipe 
thawabu hii? 37 Tafadhali, niruhusu mimi mtumishi wako nirudi, na 
acha nife katika jiji letu karibu na kaburi la baba yangu na mama 
yangu. Lakini mtumishi wako Kimhamu ndiye huyu. Acha avuke 
pamoja nawe bwana wangu mfalme, nawe umtendee unaloona ni 
jema.” 


38 Basi mfalme akasema: “Kimhamu atavuka pamoja nami, nami 
nitamtendea ninaloona ni jema; nitakutendea wewe jambo lolote 
utakaloniomba.” 39 Sasa watu wote wakaanza kuvuka Yordani, na 
mfalme alipovuka alimbusu Barzilai na kumbariki; kisha Barzilai 
akarudi nyumbani. 40 Mfalme alipovuka kwenda Gilgali, Kimhamu 
alivuka pamoja naye. Watu wote wa Yuda na nusu ya watu wa Israeli 
wakamvusha mfalme. 


41 Kisha wanaume wote wa Israeli wakaja kwa mfalme na 
kumuuliza: “Kwa nini ndugu zetu watu wa Yuda walikuiba na 
kukuleta wewe mfalme na nyumba yako ng'ambo ya Yordani, 
pamoja na wanaume wako wote?” 42 Wanaume wote wa Yuda 
wakawajibu hivi wanaume wa Israeli: “Kwa sababu mfalme ni mtu 
wa jamaa yetu. Kwa nini jambo hili linawakasirisha? Je, tumekula 
chochote ambacho kimemgharimu mfalme, au je, tumepewa 
zawadi?” 


43 Hata hivyo, wanaume wa Israeli wakawajibu hivi wanaume wa 
Yuda: “Tuna makabila kumi na kwa hiyo tuna haki zaidi kumhusu 
Mfalme Daudi kuliko ninyi. Kwa nini, basi, mmetutendea kwa 
dharau? Je, hatukupaswa kuwa wa kwanza kumrudisha mfalme 
wetu?” Lakini maneno ya wanaume wa Yuda yalikuwa makali zaidi 
kuliko maneno ya wanaume wa Israeli. 


^ 2 Sam. 19:2 Au “wokovu.” 
^ 2 Sam. 19:5 Au “nafsi yako.” 
^ 2 Sam. 19:5 Au “nafsi ya.” 


^ 2 Sam. 19:7 Tnn., “ukazungumze na moyo wa.” 


^ 2 Sam 


. 19:12 Tnn., “nina uhusiano wa damu nanyi.” 


^ 2 Sam 


. 19:14 Tnn., “aliikunja.” 


^ 2 Sam 


. 19:18 Au labda, “Nao wakavuka.” 


^ 2 Sam 


. 19:25 Au labda, “Alipotoka.” 


^ 2 Sam 


. 19:34 Tnn., “Ni siku ngapi za miaka.” 


2 Samweli 20:1-26 


20 Sasa palikuwa na mfanya fujo fulani aliyeitwa Sheba, mwana wa 
Bikri, Mbenjamini. Alipiga pembe na kusema: “Hatuna ushirika 
wowote na Daudi, na hatuna urithi wowote katika mwana wa Yese. 
Enyi Waisraeli, kila mtu aende kwa miungu” yake!” 2 Basi wanaume 
wote wa Israeli wakaacha kumfuata Daudi na kuanza kumfuata 
Sheba mwana wa Bikri; lakini wanaume wa Yuda wakashikamana 
na mfalme wao, kuanzia Yordani mpaka Yerusalemu. 


3 Mfalme Daudi alipofika nyumbani kwake?” huko Yerusalemu, 
aliwachukua wale masuria kumi aliokuwa amewaacha waitunze 
nyumba yake, akawaweka ndani ya nyumba chini ya ulinzi. Aliwapa 
chakula, lakini hakulala nao. Walibaki kifungoni mpaka siku 
walipokufa, nao waliishi kama wajane, ingawa mume wao alikuwa 
hai. 


4 Sasa mfalme akamwambia Amasa: “Waite wanaume wa Yuda 
waje kwangu katika muda wa siku tatu, nawe pia unapaswa 
kuwepo.” > Kwa hiyo Amasa akaenda kuwaita wanaume wa Yuda, 
lakini alichelewa kurudi wakati alioambiwa arudi. 6 Ndipo Daudi 
akamwambia Abishai: “Huenda Sheba mwana wa Bikri atatuletea 
madhara makubwa zaidi kuliko Absalomu. Wachukue watumishi 
wangu mimi bwana wako umfuatie, ili asipate majiji yenye ngome na 
kutuponyoka.” 7 Basi wanaume wa Yoabu, Wakerethi, Wapelethi, na 
wanaume wote mashujaa wakaenda kumfuatia; wakaondoka 
Yerusalemu ili kumfuatia Sheba mwana wa Bikri. 8 Walipokaribia 
jiwe kubwa lililoko Gibeoni, Amasa akaja kuwapokea. Sasa Yoabu 
alikuwa amevaa mavazi yake ya vita, naye alikuwa ametia upanga 


katika ala yake na kuufungia kiunoni. Aliposogea mbele, upanga huo 
ukaanguka. 


9 Yoabu akamuuliza Amasa: “Je, hali yako ni njema ndugu yangu?” 
Kisha Yoabu akamshika Amasa ndevu kwa mkono wa kulia kana 
kwamba anataka kumbusu. 10 Amasa hakuchukua tahadhari 
kuhusiana na upanga uliokuwa mkononi mwa Yoabu, basi Yoabu 
akamchoma tumboni kwa upanga huo, na matumbo yake 
yakamwagika ardhini. Hakuhitaji kumchoma tena; alikufa 
alipochomwa mara moja. Kisha Yoabu na ndugu yake Abishai 
wakamfuatia Sheba mwana wa Bikri. 


11 Mmoja wa vijana wa Yoabu akasimama karibu na Amasa na 
kusema: “Yeyote anayemuunga mkono Yoabu na yeyote ambaye ni 
wa Daudi, na amfuate Yoabu!” 12 Wakati huo wote Amasa alikuwa 
akigaagaa kwenye damu yake katikati ya barabara. Kijana huyo 
alipoona kwamba watu wote walikuwa wakisimama hapo, 
akamwondoa Amasa barabarani na kumpeleka shambani. Kisha 
akatupa vazi juu yake, kwa sababu aliona kwamba kila mtu aliyefika 
mahali alipokuwa alisimama. 13 Baada ya kumwondoa barabarani, 
wanaume wote walimfuata Yoabu ili kumfuatia Sheba mwana wa 
Bikri. 

14 Sheba akapita miongoni mwa makabila yote ya Israeli mpaka jiji 
la Abeli la Beth-maaka. Wabikri wakakusanyika pamoja na kumfuata. 


15 Yoabu na wanaume wake wakaja na kumzingira katika jiji la Abeli 
la Beth-maaka na kutengeneza boma kuzunguka jiji hilo, kwani 
lilikuwa ndani ya boma. Na wanaume wote waliokuwa pamoja na 
Yoabu walikuwa wakiuharibu ukuta ili kuuangusha chini. 16 Na 
mwanamke fulani mwenye hekima akasema hivi kwa sauti kutoka 


hapa, ili niongee naye.” 17 Basi Yoabu akamkaribia, kisha 
mwanamke huyo akamuuliza: “Je, wewe ni Yoabu?” Akamjibu: 
“Ndiyo.” Ndipo mwanamke huyo akamwambia: “Yasikilize maneno 
yangu mimi kijakazi wako.” Yoabu akasema: “Ninasikiliza.” 

18 Mwanamke huyo akaendelea kusema: “Zamani walikuwa 
wakisema, ‘Acheni watafute ushauri kule Abeli, na hivyo ndivyo 
walivyotatua matatizo.' 19 Mimi ni mmojawapo wa watu wanaopenda 
amani na waaminifu katika Israeli. Unataka kuliharibu jiji ambalo ni 
kama mama katika Israeli. Kwa nini uangamizež urithi wa Yehova?” 
20 Yoabu akamjibu hivi: “Ni jambo nisiloweza kamwe kuwazia 
kwamba niliangamize na kuliharibu. 21 Sivyo ilivyo. Lakini mtu fulani 
anayeitwa Sheba mwana wa Bikri kutoka eneo lenye milima la 
Efraimu amemwasi” Mfalme Daudi. Mkimtoa nje mtu huyo, 


“Haya! Utatupiwa kichwa chake ukutani!” 


22 Mara moja mwanamke huyo mwenye hekima akaenda 
kuzungumza na watu wote, nao wakamkata kichwa Sheba mwana 
wa Bikri na kukitupa kwa Yoabu. Basi Yoabu akapiga pembe, nao 
wakatawanyika kutoka kwenye jiji hilo, kila mmoja akarudi nyumbani 
kwake; naye Yoabu akarudi Yerusalemu kwa mfalme. 


23 Yoabu alikuwa mkuu wa jeshi lote la Israeli; Benaya mwana wa 
Yehoyada alikuwa mkuu wa Wakerethi na Wapelethi. 24 Adoramu 
alikuwa msimamizi wa wale walioandikishwa kufanya kazi ya 
kulazimishwa; na Yehoshafati mwana wa Ahiludi alifanya kazi ya 
kuweka kumbukumbu. 25 Sheva alikuwa mwandishi; Sadoki na 
Abiathari walikuwa makuhani. 26 Na Ira, Myairi, akawa pia mhudumu 
mkuu” wa Daudi. 


^ 2 Sam. 20:1 Au labda, “katika mahema.” 

^ 2 Sam. 20:3 Au “katika jumba lake la mfalme.” 

^ 2 Sam. 20:19 Tnn., “uumeze.” 

^ 2 Sam. 20:21 Tnn., “ameuinua mkono wake dhidi ya.” 


^ 2 Sam. 20:26 Tnn., “akawa pia kuhani.” 


2 Samweli 21 : 1 -22 


21 Basi katika siku za Daudi kulikuwa na njaa kali kwa miaka mitatu 
mfululizo, kwa hiyo Daudi akamwomba Yehova ushauri, kisha 
Yehova akasema: “Sauli na nyumba yake wana hatia ya damu, kwa 
sababu aliwaua Wagibeoni.” 2 Basi mfalme akawaita Wagibeoni na 
kuongea nao. (Sasa, Wagibeoni hawakuwa Waisraeli bali walikuwa 
Waamori waliokuwa wamebaki, na Waisraeli walikuwa wameapa 
kwamba hawatawaua, lakini Sauli akichochewa na bidii yake kwa 
ajili ya watu wa Israeli na Yuda alitaka kuwaangamiza.) 3 Daudi 
akawauliza Wagibeoni: “Niwafanyie nini, nami nitawalipaje kwa ajili 
ya mliyotendewa, ili muubariki urithi wa Yehova?” 4 Wagibeoni 
wakamwambia: “Jambo ambalo Sauli na nyumba yake walitutendea 
si suala la fedha wala dhahabu; wala hatuwezi kumuua mtu yeyote 
katika Israeli.” Daudi akasema: “Nitawafanyia jambo lolote 
mtakalosema.” > Wakamwambia mfalme: “Mtu aliyetuua na kupanga 
njama ya kutuangamiza ili tusiishi katika eneo lolote la Israeli— 

6 tupatieni wanawe saba. Tutatundika maiti zao” mbele za Yehova 
katika jiji la Gibea la Sauli, aliyechaguliwa na Yehova.” Ndipo mfalme 
akasema: “Nitawapa.” 


7 Hata hivyo, mfalme akamhurumia Mefiboshethi, mwana wa 
Yonathani mwana wa Sauli, kwa sababu ya kiapo ambacho Daudi 
na Yonathani mwana wa Sauli walikuwa wameapiana mbele za 
Yehova. 8 Basi mfalme akamchukua Armoni na Mefiboshethi, wana 
wawili ambao Rispa binti ya Aya alimzalia Sauli, na wana watano 
ambao Mikali” binti ya Sauli alimzalia Adrieli mwana wa Barzilai, 
Mmeholathi. 9 Daudi akawapa Wagibeoni wana hao, nao 
wakatundika maiti zao mlimani mbele za Yehova. Wana wote saba 
walikufa pamoja; waliuawa siku za kwanza za mavuno, mwanzoni 


mwa mavuno ya shayiri. 10 Kisha Rispa binti ya Aya akachukua 
gunia na kulitandika mwambani tangu mwanzo wa mavuno mpaka 
mvua kutoka mbinguni iliponyeshea maiti hizo; hakuruhusu ndege 
wa angani watue juu ya maiti hizo wakati wa mchana wala wanyama 
wa mwituni wazikaribie wakati wa usiku. 


11 Daudi akaambiwa mambo ambayo Rispa binti ya Aya suria wa 
Sauli alikuwa amefanya. 12 Kwa hiyo Daudi akaenda na kuchukua 
mifupa ya Sauli na mifupa ya Yonathani mwana wake kutoka kwa 
viongozi” wa Yabesh-gileadi, waliokuwa wameiba mifupa hiyo katika 
uwanja wa jiji la Beth-shani, ambako Wafilisti walikuwa 
wamewatundika siku ambayo walimuua Sauli juu ya Gilboa. 

13 Akachukua mifupa ya Sauli na mifupa ya Yonathani mwana wake 
kutoka mlimani, pia wakaikusanya mifupa ya wanaume waliokuwa 
wameuawa.” 14 Kisha wakaizika mifupa ya Sauli na Yonathani 
mwana wake katika nchi ya Benjamini kule Sela katika kaburi la 
Kishi baba yake. Baada ya kufanya kila jambo ambalo mfalme 
alikuwa ameamuru, Mungu akasikiliza maombi yao ya kumsihi 
kuhusu nchi. 


15 Vita vikatokea tena kati ya Wafilisti na Waisraeli. Kwa hiyo, Daudi 
na watumishi wake wakashuka kwenda kupigana na Wafilisti, lakini 
Daudi akachoka. 16 Mzao wa Warefaimu aliyeitwa Ishbi-benobu, 
aliyekuwa na mkuki wa shaba wenye uzito wa shekeli 300” na 
aliyejihami kwa upanga mpya, alikusudia kumuua Daudi. 17 Mara 
moja Abishai mwana wa Seruya akaja kumsaidia, akampiga Mfilisti 
huyo na kumuua. Wakati huo wanaume wa Daudi wakamwapia hivi: 
“Usiende tena vitani pamoja nasi! Usiizime taa ya Israeli!” 


18 Baada ya hayo, wakapigana tena na Wafilisti kule Gobu. Wakati 
huo Sibekai Mhusha alimuua Safu, aliyekuwa mzao wa Warefaimu. 


19 Wakapigana tena na Wafilisti huko Gobu, na Elhanani mwana wa 
Yaare-oregimu Mbethlehemu akamuua Goliathi Mgathi, aliyekuwa 
na mkuki wenye mpini kama mti wa wafumaji wa nguo. 


20 Vita vikatokea tena huko Gathi, ambako kulikuwa na 
mwanamume mkubwa isivyo kawaida, mwenye vidole 6 katika kila 
mkono na vidole 6 katika kila mguu, jumla ya vidole 24; naye pia 
alikuwa mzao wa Warefaimu. 21 Aliendelea kuwadhihaki Waisraeli. 
Basi Yonathani mwana wa Shimei, ndugu ya Daudi, akamuua. 


22 Watu hao wanne walikuwa wazao wa Warefaimu huko Gathi, na 
Daudi na watumishi wake ndio waliowaua. 


^ 2 Sam. 21:6 Tnn., “tutawaanika,” yaani, mikono na miguu yao ikiwa 
imevunjwa. 


A 2 Sam. 21:8 Au labda, “Merabu.” 
^ 2 Sam. 21:12 Au labda, “wamiliki wa mashamba.” 
^ 2 Sam. 21:13 Tnn., “wameanikwa.” 


^ 2 Sam. 21:16 Karibu kilogramu 3.42. Angalia Nyongeza B14. 


2 Samweli 22:1-51 


22 Daudi akamwimbia Yehova maneno ya wimbo huu siku ambayo 
Yehova alimwokoa kutoka mikononi mwa maadui wake wote na 
kutoka mikononi mwa Sauli. 2 Akasema: 


“Yehova ni jabali langu na ngome yangu na Mwokozi wangu. 
3 Mungu wangu ni mwamba wangu, ninayemkimbilia, 
Ngao yangu na pembe?” yangu ya wokovu,” kimbilio langu salama” 


Na mahali pangu pa kukimbilia, mwokozi wangu; wewe unayeniokoa 
kutoka katika ukatili. 


4 Ninamlilia Yehova, anayestahili kusifiwa, 

Nami nitaokolewa kutoka kwa maadui wangu. 

5 Mawimbi ya kifo yalinizunguka pande zote; 

Mafuriko ya ghafla ya wanaume wasiofaa kitu yaliniogopesha. 
6 Kamba za Kaburi” zilinizunguka; 

Mitego ya kifo ilinikabili. 

7 Katika taabu yangu nilimwita Yehova, 

Niliendelea kumlilia Mungu wangu. 

Kisha akiwa katika hekalu lake akaisikia sauti yangu, 

Na kilio changu cha kuomba msaada kilifika masikioni mwake. 


8 Dunia ikaanza kutetemeka na kutikisika huku na huku; 


Misingi ya mbingu ikasukasuka 

Nayo ikatikisika huku na huku kwa sababu alikuwa amekasirishwa. 
9 Moshi ulipanda kutoka katika mianzi ya pua yake, 

Na moto unaoteketeza kabisa ukatoka kinywani mwake; 
Makaa ya mawe yanayowaka moto mkali yakatoka kwake. 
10 Alizifanya mbingu zijikunje alipokuwa akishuka, 

Na giza zito lilikuwa chini ya miguu yake. 

11 Alipanda juu ya kerubi, akaja akiruka. 

Alionekana juu ya mabawa ya kiumbe wa roho.” 

12 Kisha akaweka giza kumzunguka kama kibanda, 

Katika maji yenye giza na mawingu mazito. 


13 Kutoka katika mwangaza ulio mbele zake makaa ya mawe yenye 
moto mkali yaliwaka. 


14 Kisha Yehova akaanza kunguruma kutoka mbinguni; 
Aliye Juu Zaidi aliifanya sauti yake isikike. 

15 Alipiga mishale yake akawatawanya; 

Radi, akawavuruga. 

16 Sakafu ya bahari ikaonekana; 

Misingi ya nchi ikafunuliwa kwa kemeo la Yehova, 


Kwa mlipuko wa pumzi kutoka katika mianzi ya pua yake. 


17 Aliunyoosha mkono wake kutoka juu; 
Akanishika na kunivuta kutoka katika maji yenye kina. 
18 Aliniokoa kutoka kwa adui yangu mwenye nguvu, 


Kutoka kwa wale wanaonichukia, waliokuwa na nguvu nyingi kuliko 
mimi. 


19 Walinikabili katika siku ya msiba wangu, 

Lakini Yehova alikuwa tegemeo langu. 

20 Alinitoa nje na kunileta mahali penye usalama;* 
Aliniokoa kwa sababu alipendezwa nami. 

21 Yehova hunithawabisha kulingana na uadilifu wangu; 
Hunilipa kulingana na usafi wa” mikono yangu. 

22 Kwa maana nimezishika njia za Yehova, 

Nami sijamwacha kwa uovu Mungu wangu. 

23 Hukumu zake zote ziko mbele yangu; 
Sitageuka kando kutoka kwenye sheria zake. 

24 Nitabaki bila lawama mbele zake, 

Nami nitajiepusha na uovu. 

25 Yehova na anilipe kulingana na uadilifu wangu, 
Kulingana na usafi wangu” mbele zake. 


26 Kwa mtu mshikamanifu unatenda kwa ushikamanifu; 


Kwa mtu asiye na lawama, mtu hodari, unatenda bila lawama; 
27 Kwa walio safi unajidhihirisha mwenyewe kuwa safi, 


Lakini kwa waliopotoka unajidhihirisha mwenyewe kuwa mwenye 
busara.” 


28 Kwa maana wewe huwaokoa walio wanyenyekevu, 


Lakini macho yako hayapendezwi na wenye kiburi, nawe 
huwashusha. 


29 Kwa maana wewe ni taa yangu, Ee Yehova; 
Yehova ndiye anayefanya giza langu liangaze. 

30 Kwa msaada wako ninaweza kukabiliana na kundi la wavamizi; 
Kwa nguvu za Mungu ninaweza kuupanda ukuta. 
31 Njia ya Mungu wa kweli ni kamilifu; 

Neno la Yehova ni safi. 

Yeye ni ngao kwa wote wanaomkimbilia. 

32 Kwa maana ni nani aliye Mungu ila Yehova? 
Na ni nani aliye mwamba isipokuwa Mungu wetu? 
33 Mungu wa kweli ni ngome yangu imara, 

Naye ataifanya njia yangu iwe kamilifu. 

34 Huifanya miguu yangu iwe kama ya paa; 


Hunifanya nisimame mahali palipo juu. 


35 Huizoeza mikono yangu kupigana vita; 

Mikono yangu inaweza kuukunja upinde wa shaba. 
36 Wewe hunipa ngao yako ya wokovu, 

Na unyenyekevu wako hunifanya niwe mkuu. 

37 Unapanua njia kwa ajili ya hatua zangu; 

Miguu yangu haitateleza.” 

38 Nitawafuatia maadui wangu na kuwaangamiza; 
Sitarudi mpaka watakapoangamizwa kabisa. 


39 Nami nitawaangamiza kabisa na kuwaponda, hivi kwamba 
hawatainuka; 


Wataanguka chini ya miguu yangu. 

40 Utanipa nguvu kwa ajili ya vita; 

Utawafanya maadui wangu waanguke chini yangu. 
41 Utawafanya maadui wangu wanikimbie;” 
Nitawakomesha” wale wanaonichukia. 

42 Wanalilia msaada, lakini 

hakuna mtu wa kuwaokoa; 

Hata wanamlilia Yehova, lakini yeye hawajibu. 


43 Nitawaponda wawe laini kama mavumbi ya dunia; 


Nitawapondaponda na kuwakanyaga-kanyaga kama matope 
barabarani. 


44 Utaniokoa kutoka kwa watu wangu ambao hutafuta makosa. 
Utanilinda niwe kiongozi wa mataifa; 

Watu ambao siwajui watanitumikia. 

45 Wageni watakuja wakijikunyata mbele zangu; 

Watanitii kwa sababu ya mambo watakayosikia kunihusu.” 
46 Wageni watakosa ujasiri;” 

Watakuja wakitetemeka kutoka katika ngome zao. 

47 Yehova yuko hai! Mwamba wangu na asifiwe! 

Mungu wa mwamba wa wokovu wangu na akwezwe. 

48 Mungu wa kweli hunilipizia kisasi; 

Huyatiisha mataifa chini yangu; 

49 Yeye huniokoa kutoka kwa maadui wangu. 

Unaniinua juu ya wale wanaonishambulia; 

Unaniokoa kutoka kwa mtu mkatili. 


50 Ndiyo sababu nitakushukuru wewe, Ee Yehova, miongoni mwa 
mataifa, 


Nami nitaliimbia sifa” jina lako: 


51 Yeye hutenda matendo makuu ya wokovu kwa ajili ya mfalme 


wake;” 


Humtendea mtiwa-mafuta wake kwa upendo mshikamanifu, 


Kwa Daudi na kwa uzao wake” milele.” 


^ 2 Sam. 


22:3 Angalia Kamusi. 


^ 2 Sam. 


22:3 Au “mwokozi wangu mwenye nguvu.” 


^ 2 Sam. 


22:3 Au “kilele changu salama.” 


^ 2 Sam. 


22:6 Au “Sheoli.” Angalia Kamusi. 


^ 2 Sam. 


22:11 Au “ya upepo.” 


^ 2 Sam. 


22:20 Au “mahali penye nafasi kubwa.” 


^ 2 Sam. 


22:21 Au “ukosefu wa hatia wa.” 


^ 2 Sam. 


22:25 Au “ukosefu wangu wa hatia.” 


^ 2 Sam. 


22:27 Au labda, “unatenda kama mpumbavu.” 


^ 2 Sam. 


22:37 Au “Vifundo vya miguu yangu havitateleza.” 


^ 2 Sam. 


22:41 Au “Utanionyesha migongo ya maadui wangu.” 


^ 2 Sam. 


22:41 Au “Nitawanyamazisha.” 


^2 Sam. 


22:45 Tnn., “Mara tu sikio lao linaposikia, watanitii.” 


^ 2 Sam. 


22:46 Au “watafifia.” 


^ 2 Sam. 


22:50 Au “nitalipigia muziki.” 


^ 2 Sam. 22:51 Au “humpa ushindi mkubwa mfalme wake.” 


^ 2 Sam. 22:51 Tnn., “mbegu yake.” 


2 Samweli 23:1-39 

23 Haya ndiyo maneno ya mwisho ya Daudi: 

“Neno la Daudi mwana wa Yese, 

Na neno la mwanamume aliyeinuliwa juu, 
Mtiwa-mafuta wa Mungu wa Yakobo, 

Mwimbaji anayependeza?” wa nyimbo za Israeli. 

2 Roho ya Yehova ilisema kupitia mimi; 

Neno lake lilikuwa kwenye ulimi wangu. 

3 Mungu wa Israeli alisema; 

Mwamba wa Israeli aliniambia: 

‘Yule anayetawala wanadamu anapokuwa mwadilifu, 
Anapotawala kwa kumwogopa Mungu, 

4 Ni kama mwangaza wa asubuhi jua linapoangaza, 
Asubuhi isiyo na mawingu. 

Ni kama mwangaza baada ya mvua kunyesha, 
Ambao unaotesha majani duniani.’ 

> Je, sivyo ilivyo nyumba yangu mbele za Mungu? 
Kwa maana amefanya pamoja nami agano la milele, 


Lililopangwa kwa utaratibu katika kila jambo na kuhakikishwa. 


Kwa sababu linamaanisha wokovu wangu wote na furaha yangu 
yote, 


Je, yeye halifanyi lisitawi kwa sababu hiyo? 

6 Lakini watu wasiofaa kitu hutupwa wote kama vichaka vya miiba, 
Kwa maana hawawezi kuchukuliwa kwa mkono. 

7 Mtu anapowagusa, 

Anapaswa kujihami kikamili kwa chuma na mpini wa mkuki, 

Nao wanapaswa kuteketezwa kabisa kwa moto mahali walipo.” 


8 Haya ndiyo majina ya mashujaa hodari wa Daudi: Yosheb- 
bashebethi Mtakemoni, kiongozi wa wale watatu. Wakati mmoja, 
alitumia mkuki wake kuwaua watu 800. 9 Aliyemfuata ni Eleazari 
mwana wa Dodo mwana wa Ahohi, naye alikuwa miongoni mwa 
mashujaa hao watatu hodari waliokuwa na Daudi walipowadhihaki 
Wafilisti. Walikuwa wamekusanyika huko kwa ajili ya vita, na 
wanaume wa Israeli walipokimbia, 10 alisimama imara na kuendelea 
kuwaua Wafilisti mpaka mkono wake ulipochoka na kuganda kwa 
sababu ya kuushika upanga. Basi Yehova akawapa ushindi” 
mkubwa siku hiyo; na watu wakamfuata Eleazari ili kuchukua nyara 
za watu waliouawa. 


11 Aliyemfuata ni Shamma mwana wa Agee, Mharari. Wafilisti 
walikusanyika kule Lehi, mahali ambapo palikuwa na shamba lililojaa 
dengu; na watu wakakimbia kwa sababu ya Wafilisti. 12 Lakini 
alisimama katikati ya shamba hilo na kuwazuia Wafilisti wasiingie 
humo, naye aliendelea kuwaua Wafilisti, hivi kwamba Yehova 
akawapa ushindi” mkubwa. 


13 Viongozi watatu kati ya wale viongozi 30 walishuka wakati wa 
mavuno kwenda kwa Daudi katika pango la Adulamu, na kikosi” cha 
Wafilisti kilikuwa kimepiga kambi katika Bonde la” Refaimu. 

14 Wakati huo Daudi alikuwa ndani ya ngome, na kituo cha ulinzi cha 
Wafilisti kilikuwa Bethlehemu. 15 Kisha Daudi akasema alichotamani: 
“Laiti ningekunywa maji kutoka katika tangi lililo karibu na lango la 
Bethlehemu!” 16 Ndipo wale mashujaa watatu hodari wakaingia kwa 
nguvu katika kambi ya Wafilisti, wakateka maji kutoka katika tangi 
hilo lililo karibu na lango la Bethlehemu na kumletea Daudi; lakini 
akakataa kuyanywa, akayamwaga mbele za Yehova. 17 Akasema: 
“Ni jambo nisiloweza kamwe kuwazia, Ee Yehova, kufanya hivyo! Je, 
ninywe damu ya wanaume walioenda kuhatarisha uhai wao?”” Basi 
akakataa kuyanywa. Hayo ndiyo mambo waliyotenda mashujaa 
wake watatu hodari. 


18 Abishai ndugu ya Yoabu mwana wa Seruya alikuwa kiongozi wa 
wengine watatu; alitumia mkuki wake kuwaua watu 300, naye 
alikuwa maarufu kama wale watatu. 19 Ingawa alikuwa mashuhuri 
zaidi kuliko wale wengine watatu na alikuwa kiongozi wao, hakuwa 
shujaa kama wale watatu wa kwanza. 


20 Benaya mwana wa Yehoyada alikuwa mwanamume jasiri” 
aliyefanya mambo mengi ya kishujaa kule Kabzeeli. Aliwaua wana 
wawili wa Arieli wa Moabu, naye aliingia ndani ya shimo la maji siku 
ya theluji na kumuua simba. 21 Alimuua pia mwanamume Mmisri 
aliyekuwa mkubwa isivyo kawaida. Ingawa Mmisri huyo alikuwa na 
mkuki mkononi, Benaya alikabiliana naye akiwa na fimbo, 
akamnyang'anya Mmisri huyo mkuki kutoka mkononi mwake na 
kumuua kwa mkuki wake mwenyewe. 22 Benaya mwana wa 
Yehoyada alifanya mambo hayo, naye alikuwa maarufu kama wale 


mashujaa watatu hodari. 23 Ingawa alikuwa mashuhuri hata kuliko 
wale 30, hakuwa shujaa kama wale watatu. Lakini Daudi alimweka 
kuwa kiongozi wa walinzi wake binafsi. 


24 Asaheli ndugu ya Yoabu alikuwa miongoni mwa wale 30: 
Elhanani mwana wa Dodo wa Bethlehemu, 25 Shamma Mharodi, 
Elika Mharodi, 26 Helezi Mpeleti, Ira mwana wa Ikeshi Mtekoa, 

27 Abiezeri Mwanathothi, Mebunai Mhusha, 28 Salmoni Mwahohi, 
Maharai Mnetofa, 29 Helebu mwana wa Baana Mnetofa, Itai mwana 
wa Ribai wa jiji la Gibea la Wabenjamini, 30 Benaya Mpirathoni, 
Hidai kutoka katika makorongo” ya Gaashi, 31 Abi-alboni Mwarbathi, 
Azmavethi Mbarhumu, 32 Eliaba Mshaalboni, wana wa Yasheni, 
Yonathani, 33 Shamma Mharari, Ahiamu, mwana wa Sharari 
Mharari, 34 Elifeleti mwana wa Ahasbai mwana wa yule Mmaakathi, 
Eliamu mwana wa Ahithofeli Mgiloni, 39 Hezro Mkarmeli, Paarai 
Mwarabi, 36 Igali mwana wa Nathani wa Soba, Bani Mgadi, 37 Seleki 
Mwamoni, Naharai Mbeerothi, aliyembebea silaha Yoabu mwana wa 
Seruya, 38 Ira Mwithri, Garebu Mwithri, 39 na Uria Mhiti—wote 
walikuwa 37. 


^ 2 Sam. 23:1 Tnn., “Yule anayependeza.” 
^ 2 Sam. 23:10 Au “wokovu.” 


^ 2 Sam. 23:12 Au “wokovu.” 


^ 2 Sam. 23:13 Au “Nchi Tambarare ya Chini ya.” 


^ 2 Sam. 23:17 Au “nafsi zao.” 


^ 2 Sam. 23:20 Tnn., “mwana wa mwanamume jasiri.” 


^ 2 Sam. 23:30 Angalia Kamusi. 


2 Samweli 24:1-25 


24 Hasira ya Yehova ikawaka tena dhidi ya Waisraeli mtu fulani 
alipomchochea Daudi” atende kinyume chao kwa kumwambia: 
“Nenda, ukawahesabu watu wa Israeli na Yuda.” 2 Basi mfalme 
akamwambia Yoabu mkuu wa jeshi aliyekuwa pamoja naye: 
“Tafadhali nenda katika makabila yote ya Israeli, kuanzia Dani 
mpaka Beer-sheba, uwaandikishe watu, ili nijue idadi yao.” 3 Lakini 
Yoabu akamwambia mfalme: “Yehova Mungu wako na azidishe idadi 
ya watu mara 100, na macho yako bwana wangu mfalme na yaone 
jambo hilo, lakini kwa nini bwana wangu mfalme unataka kufanya 
jambo la namna hii?” 


4 Lakini neno la mfalme likawa na nguvu kuliko neno la Yoabu na 
wakuu wa jeshi. Basi Yoabu na wakuu wa jeshi wakaondoka mbele 
ya mfalme na kwenda kuwaandikisha watu wa Israeli. > Wakavuka 
Yordani na kupiga kambi Aroeri, upande wa kulia” wa jiji katikati ya 
bonde, kuelekea kwa Wagadi, na mpaka Yazeri. 6 Kisha wakaenda 
mpaka Gileadi na nchi ya Tahtim-hodshi, wakaendelea mpaka Dani- 
yaani nao wakazunguka mpaka Sidoni. 7 Kisha wakaenda kwenye 
ngome ya Tiro na katika majiji yote ya Wahivi na ya Wakanaani, 
mwishowe wakafika Negebu ya Yuda kule Beer-sheba. 8 Kwa hiyo 
wakapita katika nchi yote na kurudi Yerusalemu baada ya miezi tisa 
na siku 20. 9 Basi Yoabu akampa mfalme idadi ya watu 
walioandikishwa. Mashujaa wa Israeli waliojihami kwa mapanga 
walikuwa 800,000, na wanaume wa Yuda walikuwa 500,000. 


10 Lakini moyo wa Daudi ukajaa” majuto baada ya kuwahesabu 
watu. Basi Daudi akamwambia Yehova: “Nimetenda dhambi kubwa 
kwa kufanya jambo hili. Na sasa, Yehova, tafadhali nisamehe kosa 


langu mimi mtumishi wako, kwa maana nimetenda kwa upumbavu 
sana.” 11 Daudi alipoamka asubuhi, neno la Yehova likamjia nabii 
Gadi, mwonaji wa Daudi, likisema: 12 “Nenda ukamwambie Daudi, 
‘Yehova anasema hivi: “Ninakupa mambo matatu ya kuchagua. 
Chagua jambo nitakalokutendea.”” 13 Basi Gadi akaenda kwa Daudi 
na kumwambia: “Je, unataka njaa kali ije katika nchi yako kwa miaka 
saba? Au unataka kuwakimbia maadui wako kwa miezi mitatu huku 
wakikufuatia? Au unataka nchi yako ikumbwe na ugonjwa hatari 
kwa siku tatu? Sasa fikiria kwa makini jibu ninalopaswa kumpa Yule 
aliyenituma.” 14 Kwa hiyo Daudi akamwambia Gadi: “Jambo hilo 
linanihuzunisha sana. Tafadhali, acha tuanguke mkononi mwa 
Yehova, kwa maana rehema zake ni nyingi; lakini usiniache 
nianguke mkononi mwa mwanadamu.” 


15 Ndipo Yehova akaleta ugonjwa hatari Israeli kuanzia asubuhi 
mpaka wakati uliowekwa, hivi kwamba watu 70,000 wakafa kuanzia 
Dani mpaka Beer-sheba. 16 Malaika alipounyoosha mkono wake 
kuelekea jiji la Yerusalemu ili kuliangamiza, Yehova akaghairi“ kwa 
sababu ya msiba huo, akamwambia malaika aliyekuwa 
akiwaangamiza watu: “Imetosha! Sasa shusha mkono wako.” 
Malaika wa Yehova alikuwa karibu na uwanja wa kupuria nafaka wa 
Arauna Myebusi. 


17 Daudi alipomwona malaika aliyekuwa akiwaangamiza watu, 
akamwambia Yehova: “Mimi ndiye niliyetenda dhambi, na mimi ndiye 
niliyekosea; lakini kondoo hawa—wamefanya nini? Tafadhali, acha 
mkono wako uniadhibu mimi na nyumba ya baba yangu.” 


18 Basi Gadi akaenda kwa Daudi siku hiyo na kumwambia: “Panda 
ukamjengee Yehova madhabahu kwenye uwanja wa kupuria nafaka 


wa Arauna Myebusi.” 19 Basi Daudi akapanda kulingana na neno la 
Gadi, kama Yehova alivyoamuru. 20 Arauna alipotazama chini na 
kumwona mfalme na watumishi wake wakija kumwelekea, mara 
moja Arauna akatoka nje na kumwinamia mfalme kifudifudi. 

21 Arauna akamuuliza: “Bwana wangu mfalme kwa nini umekuja 
kwangu mimi mtumishi wako?” Daudi akamjibu: “Kununua uwanja 
wako wa kupuria ili nimjengee Yehova madhabahu, ili ugonjwa hatari 
ambao umewakumba watu ukomeshwe.” 22 Lakini Arauna 
akamwambia Daudi: “Bwana wangu mfalme uchukue na kutoa 
unachoona ni chema.” Ndio hawa ng'ombe kwa ajili ya dhabihu ya 
kuteketezwa na kifaa cha kupuria nafaka na nira za ng'ombe 
utakazotumia kama kuni. 23 Ee mfalme, mimi Arauna nimekupa vitu 
hivi vyote.” Kisha Arauna akamwambia mfalme: “Yehova Mungu 
wako na akupe kibali.” 


24 Hata hivyo, mfalme akamwambia Arauna: “Hapana, ni lazima 
niununue kwa bei fulani. Sitamtolea Yehova Mungu wangu dhabihu 
za kuteketezwa ambazo hazinigharimu chochote.” Basi Daudi 
akanunua uwanja huo wa kupuria nafaka na hao ng'ombe kwa 
shekeli 50 za fedha.” 25 Kisha Daudi akamjengea Yehova 
madhabahu mahali hapo na kutoa dhabihu za kuteketezwa na 
dhabihu za ushirika. Ndipo Yehova akakubali maombi ya kusihi 
yaliyotolewa kwa ajili ya nchi, na ugonjwa hatari uliowakumba 
Waisraeli ukakomeshwa. 


^ 2 Sam. 24:1 Au “Daudi alipochochewa.” 


^ 2 Sam. 24:5 Au “kusini.” 


^ 2 Sam. 24:10 Au “dhamiri ya Daudi ikajaa.” 
^ 2 Sam. 24:16 Au “akahuzunika.” 
^ 2 Sam. 24:22 Tnn., “kilicho chema machoni pako.” 


^ 2 Sam. 24:24 Shekeli moja ilikuwa na uzito wa gramu 11.4. Angalia 
Nyongeza B14. 


1 WAFALME 


YALIYOMO 


1 
Daudi na Abishagi (1-4) 


Adoniya atafuta kiti cha ufalme (5-10) 
Nathani na Bath-sheba wachukua hatua (11-27) 
Daudi aagiza Sulemani atiwe mafuta (28-40) 


Adoniya akimbilia kwenye madhabahu (41-53) 


Daudi ampa maagizo Sulemani (1-9) 

Daudi afa; Sulemani aketi kwenye kiti cha ufalme (10-12) 
Njama ya Adoniya yasababisha auawe (13-25) 

Abiathari afukuzwa; Yoabu auawa (26-35) 


Shimei auawa (36-46) 


Sulemani amwoa binti ya Farao (1-3) 


Yehova amtokea Sulemani katika ndoto (4-15) 


Sulemani aomba hekima (7-9) 


Sulemani aamua kesi ya mama wawili (16-28) 
4 
Wasimamizi katika utawala wa Sulemani (1-19) 


Ufanisi katika utawala wa Sulemani (20-28) 


Wakaa kwa usalama chini ya mzabibu na mtini (25) 


Hekima na methali za Sulemani (29-34) 


Mfalme Hiramu ampa Sulemani vifaa vya ujenzi (1-12) 


Wafanyakazi wa Sulemani walioandikishwa (13-18) 


Sulemani ajenga hekalu (1-38) 


Chumba cha ndani zaidi (19-22) 
Makerubi (23-28) 
Michongo, milango, ua wa ndani (29-36) 


Hekalu lakamilishwa kwa muda wa miaka saba hivi (37, 38) 


Majengo yaliyozunguka jumba la Mfalme Sulemani (1-12) 


Hiramu mwenye ustadi amsaidia Sulemani (13-47) 


Nguzo mbili za shaba (15-22) 
Bahari ya madini yaliyoyeyushwa (23-26) 
Magari kumi na mabeseni ya shaba (27-39) 


Vyombo vya dhahabu vyakamilishwa (48-51) 


Sanduku la agano laletwa hekaluni (1-13) 
Sulemani awahutubia watu (14-21) 
Sala ya Sulemani ya kuweka wakfu hekalu (22-53) 
Sulemani awabariki watu (54-61) 
Dhabihu na sherehe ya wakfu (62-66) 

9 
Yehova amtokea tena Sulemani (1-9) 
Zawadi ya Sulemani kwa Mfalme Hiramu (10-14) 
Miradi mbalimbali ya Sulemani (15-28) 

10 
Malkia wa Sheba amtembelea Sulemani (1-13) 


Utajiri mwingi wa Sulemani (14-29) 


11 


Wake za Sulemani waugeuza moyo wake (1-13) 
Wapinzani wa Sulemani (14-25) 
Yeroboamu aahidiwa makabila kumi (26-40) 


Sulemani afa; Rehoboamu awekwa kuwa mfalme (41-43) 


12 


Rehoboamu awajibu watu kwa ukali (1-15) 
Makabila kumi yaasi (16-19) 
Yeroboamu awekwa kuwa mfalme wa Israeli (20) 
Rehoboamu aambiwa asipigane na Waisraeli (21-24) 
Yeroboamu aanzisha ibada ya ndama (25-33) 

13 


Unabii dhidi ya madhabahu ya Betheli (1-10) 


Madhabahu yapasuka (5) 
Mtu wa Mungu akosa kutii (11-34) 
14 
Unabii wa Ahiya dhidi ya Yeroboamu (1-20) 


Rehoboamu atawala Yuda (21-31) 


Shishaki ashambulia (25, 26) 


15 


Abiyamu, mfalme wa Yuda (1-8) 
Asa, mfalme wa Yuda (9-24) 
Nadabu, mfalme wa Israeli (25-32) 
Baasha, mfalme wa Israeli (33, 34) 
16 
Hukumu ya Yehova dhidi ya Baasha (1-7) 
Ela, mfalme wa Israeli (8-14) 
Zimri, mfalme wa Israeli (15-20) 
Omri, mfalme wa Israeli (21-28) 
Ahabu, mfalme wa Israeli (29-33) 
Hieli ajenga upya Yeriko (34) 
17 
Nabii Eliya atabiri ukame (1) 
Eliya alishwa na kunguru (2-7) 
Eliya amtembelea mjane kule Sarefathi (8-16) 


Mwana wa mjane afa na kufufuliwa (17-24) 


18 


Eliya akutana na Obadia na Ahabu (1-18) 


Eliya apambana na manabii wa Baali kule Karmeli (19-40) 


“Kuyumbayumba kati ya maoni mawili” (21) 
Ukame wa miaka mitatu na nusu waisha (41-46) 
19 
Eliya akimbia ghadhabu ya Yezebeli (1-8) 
Yehova amtokea Eliya kule Horebu (9-14) 
Eliya aambiwa amtie mafuta Hazaeli, Yehu, Elisha (15-18) 
Elisha awekwa rasmi kuchukua nafasi ya Eliya (19-21) 
20 
Wasiria wapigana vita dhidi ya Ahabu (1-12) 
Ahabu awashinda Wasiria (13-34) 
Unabii dhidi ya Ahabu (35-43) 
21 
Ahabu atamani shamba la mizabibu la Nabothi (1-4) 
Yezebeli apanga njama ya kumuua Nabothi (5-16) 
Ujumbe wa Eliya dhidi ya Ahabu (17-26) 


Ahabu ajinyenyekeza (27-29) 


22 


Yehoshafati aungana na Ahabu (1-12) 


Mikaya atabiri kwamba watashindwa (13-28) 


Roho ya udanganyifu itampumbaza Ahabu (21, 22) 
Ahabu auawa huko Ramothi-gileadi (29-40) 
Yehoshafati atawala Yuda (41-50) 


Ahazia mfalme wa Israeli (51-53) 


1 Wafalme 


1 Wafalme 1:1-53 


KITABU CHA KWANZA CHA 
WAFALME 


1 Sasa Mfalme Daudi alikuwa amezeeka, umri wake ulikuwa 
umesonga,” na ingawa walimfunika kwa nguo, hakuweza kupata 
joto. 2 Kwa hiyo watumishi wake wakamwambia: “Bwana wetu 
mfalme turuhusu tukutafutie msichana bikira atakayekuhudumia na 
kukutunza. Atalala mikononi mwako ili bwana wetu mfalme upate 
joto.” 3 Wakatafuta msichana mrembo katika eneo lote la Israeli, 
wakampata Abishagi, Mshunamu, wakamleta kwa mfalme. 

4 Msichana huyo alikuwa mrembo sana, naye alimhudumia mfalme 
na kumtunza, lakini mfalme hakufanya naye ngono. 


5 Wakati huo, Adoniya mwana wa Hagithi alikuwa akijikweza, 
akisema: “Nitakuwa mfalme!” Alijitengenezea gari, naye akawa na 
wapanda farasi na wanaume 50 waliokimbia mbele yake. $ Lakini 
baba yake hakuwahi kamwe kumkemea?” kwa kumuuliza: “Kwa nini 
umefanya hivi?” Alikuwa pia na sura nzuri sana, na mama yake 
alimzaa baada ya Absalomu. 7 Alishauriana na Yoabu mwana wa 
Seruya na kuhani Abiathari, nao wakajitolea kumsaidia Adoniya na 
kumuunga mkono. 8 Lakini kuhani Sadoki, Benaya mwana wa 
Yehoyada, nabii Nathani, Shimei, Rei, na wale mashujaa hodari wa 
Daudi hawakumuunga mkono Adoniya. 


9 Mwishowe Adoniya akawatoa dhabihu kondoo, ng'ombe, na 
wanyama waliononeshwa, kando ya jiwe la Zohelethi, lililo karibu na 
En-rogeli, akawaalika ndugu zake wote wana wa mfalme, na 
wanaume wote wa Yuda watumishi wa mfalme. 10 Lakini 


hakumwalika nabii Nathani, Benaya na wale mashujaa hodari, wala 
Sulemani ndugu yake. 11 Ndipo Nathani akamuuliza Bath-sheba, 
mama ya Sulemani: “Je, hujasikia kwamba Adoniya mwana wa 
Hagithi amekuwa mfalme, na bwana wetu Daudi hajui lolote kuhusu 
jambo hilo? 12 Sasa, njoo tafadhali, nikupe ushauri, ili uokoe uhai 
wako mwenyewe na uhai wa” mwana wako Sulemani. 13 Nenda kwa 
Mfalme Daudi ukamuulize, 'Je, bwana wangu mfalme, hukuniapia 
mimi kijakazi wako, ukisema: “Sulemani mwana wako atakuwa 
mfalme baada yangu, naye ndiye atakayeketi kwenye kiti changu 
cha ufalme”? Basi kwa nini Adoniya amekuwa mfalme?’ 

14 Utakapokuwa ukiendelea kuzungumza na mfalme, nitaingia na 
kuthibitisha maneno yako.” 


15 Kwa hiyo Bath-sheba akaingia kwa mfalme, katika chumba chake 
cha faragha. Mfalme alikuwa amezeeka sana, na Abishagi, 
Mshunamu, alikuwa akimhudumia mfalme. 16 Kisha Bath-sheba 
akainama na kumsujudia mfalme, mfalme akamuuliza: “Una ombi 
gani?” 17 Akajibu: “Bwana wangu, wewe ndiye uliyeniapia mimi 
kijakazi wako kwa jina la Yehova Mungu wako uliposema, 'Sulemani 
mwana wako atakuwa mfalme baada yangu, na ndiye atakayeketi 
kwenye kiti changu cha ufalme.’ 18 Lakini tazama! Adoniya amekuwa 
mfalme, na bwana wangu mfalme hujui lolote kuhusu jambo hilo. 

19 Aliwatoa dhabihu ng'ombe dume, wanyama waliononeshwa, na 
kondoo wengi sana na kuwaalika wana wote wa mfalme na kuhani 
Abiathari na Yoabu mkuu wa jeshi; lakini hakumwalika Sulemani 
mtumishi wako. 20 Na sasa, bwana wangu mfalme, macho yote ya 
Waisraeli yanakutazama uwaambie ni nani atakayeketi kwenye kiti 
chako cha ufalme baada yako bwana wangu mfalme. 21 Usipofanya 
hivyo, mara tu utakapokufa na kuzikwa pamoja na mababu zako 


bwana wangu mfalme, mimi na mwanangu Sulemani tutaonwa kuwa 
wasaliti.” 


22 Na alipokuwa akiendelea kuzungumza na mfalme, nabii Nathani 
akaingia. 23 Mara moja mfalme akaambiwa hivi: “Nabii Nathani 
amefika!” Akaingia mbele ya mfalme na kumsujudia mfalme mpaka 
ardhini. 24 Kisha Nathani akasema: “Bwana wangu mfalme, je, 
ulisema hivi: 'Adoniya atakuwa mfalme baada yangu, na ndiye 
atakayeketi kwenye kiti changu cha ufalme’? 25 Kwa maana leo 
ameshuka kwenda kuwatoa dhabihu ng'ombe dume, wanyama 
waliononeshwa, na kondoo wengi sana, naye amewaalika wana 
wote wa mfalme na wakuu wa jeshi na kuhani Abiathari. Wako huko 
wakila na kunywa pamoja naye, nao wanaendelea kusema, 'Mfalme 
Adoniya na aishi muda mrefu! 26 Lakini hakunialika mimi mtumishi 
wako, wala kuhani Sadoki, wala Benaya mwana wa Yehoyada, wala 
Sulemani mtumishi wako. 2” Je, bwana wangu mfalme umeidhinisha 
jambo hili bila kuniambia mimi mtumishi wako ni nani anayepaswa 
kuketi kwenye kiti chako cha ufalme baada yako?” 


28 Ndipo Mfalme Daudi akajibu: “Niitieni Bath-sheba.” Basi akaingia 
na kusimama mbele ya mfalme. 29 Kisha mfalme akaapa hivi: “Kwa 
hakika kama Yehova anavyoishi, aliyeniokoa” kutoka katika mateso 
yangu yote, 30 kama nilivyokuapia kwa jina la Yehova Mungu wa 
Israeli, nikisema, 'Sulemani mwana wako atakuwa mfalme baada 
yangu, na ndiye atakayeketi kwenye kiti changu cha ufalme baada 
yangu! hivyo ndivyo nitakavyofanya siku ya leo.” 31 Ndipo Bath- 
sheba akainama mpaka ardhini na kumsujudia mfalme na kusema: 
“Bwana wangu Mfalme Daudi na aishi milele!” 


32 Mara moja Mfalme Daudi akasema: “Niitieni kuhani Sadoki, nabii 
Nathani, na Benaya mwana wa Yehoyada.” Basi wakaja mbele ya 
mfalme. 33 Mfalme akawaambia: “Nendeni na watumishi wangu, 
mkampandishe Sulemani mwanangu juu ya nyumbu” wangu 
mwenyewe, mteremsheni hadi Gihoni. 34 Kuhani Sadoki na nabii 
Nathani watamtia mafuta huko awe mfalme wa Israeli; kisha pigeni 
pembe na kusema, ‘Mfalme Sulemani na aishi muda mrefu! 

35 Kisha mfuateni anaporudi, naye atakuja na kuketi kwenye kiti 
changu cha ufalme; atakuwa mfalme baada yangu, nami nitamweka 
rasmi kuwa kiongozi wa Israeli na wa Yuda.” 36 Mara moja Benaya 
mwana wa Yehoyada akamwambia mfalme: “Amina! Yehova Mungu 
wako bwana wangu mfalme na athibitishe jambo hilo. 37 Kama 
Yehova alivyokuwa pamoja nawe bwana wangu mfalme, na awe pia 
na Sulemani, na Afanye kiti chake cha ufalme kiwe kikuu zaidi kuliko 
kiti chako cha ufalme, bwana wangu Mfalme Daudi.” 


38 Kisha kuhani Sadoki, nabii Nathani, Benaya mwana wa 
Yehoyada, na Wakerethi na Wapelethi wakateremka, nao 
wakampandisha Sulemani juu ya nyumbu wa Mfalme Daudi, 
wakampeleka Gihoni. 39 Kisha Kuhani Sadoki akachukua pembe ya 
mafuta kutoka hemani na kumtia mafuta Sulemani, nao wakaanza 
kupiga pembe, na watu wote wakaanza kusema hivi kwa sauti 
kubwa: “Mfalme Sulemani na aishi muda mrefu!” 40 Kisha watu wote 
wakapanda wakimfuata, wakipiga filimbi na kushangilia sana, hivi 
kwamba dunia ikapasuka na kufunguka kwa sababu ya kelele zao. 


41 Adoniya na watu wote aliowaalika wakasikia kelele hizo 
walipokuwa wamemaliza kula. Mara tu Yoabu aliposikia sauti ya 


42 Alipokuwa bado anaongea, Yonathani mwana wa kuhani Abiathari 


akaja. Kisha Adoniya akamwambia: “Ingia, kwa maana wewe ni mtu 
mwema,” bila shaka unaleta habari njema.” 43 Lakini Yonathani 
akamjibu Adoniya: “Hapana! Bwana wetu Mfalme Daudi amemweka 
Sulemani kuwa mfalme. 44 Mfalme alimwagiza aende pamoja na 
kuhani Sadoki, nabii Nathani, Benaya mwana wa Yehoyada, na 
Wakerethi na Wapelethi, nao wakampandisha juu ya nyumbu wa 
mfalme. 45 Kisha kuhani Sadoki na nabii Nathani wakamtia mafuta 
kuwa mfalme huko Gihoni. Halafu wakapanda kutoka huko 

46 Isitoshe, Sulemani ameketi kwenye kiti cha ufalme. 47 Na tena, 
watumishi wa mfalme wamekuja kumpongeza bwana wetu Mfalme 
Daudi, wakisema, ‘Mungu wako na alifanye jina la Sulemani liwe na 
fahari kuliko jina lako, na Akifanye kiti chake cha ufalme kiwe kikuu 
kuliko kiti chako cha ufalme! Ndipo mfalme akainama kitandani. 

48 Na pia mfalme akasema, 'Yehova Mungu wa Israeli na asifiwe, 
ambaye leo amemchagua mtu wa kuketi kwenye kiti changu cha 
ufalme na ameruhusu macho yangu mwenyewe yaone jambo hilo!” 


49 Basi watu wote walioalikwa na Adoniya wakaogopa sana, na kila 
mmoja wao akainuka na kwenda zake. 50 Adoniya aliogopa pia kwa 
sababu ya Sulemani, basi akaondoka, akaenda na kuzishika kwa 
nguvu pembe za madhabahu. 51 Sulemani akaletewa habari hii: 
“Tazama! Adoniya anamwogopa Mfalme Sulemani; naye ameshika 
pembe za madhabahu, akisema, ‘Mfalme Sulemani na aniapie 
kwanza kwamba hataniua mimi mtumishi wake kwa upanga.” 

52 Ndipo Sulemani akasema: “Akitenda kwa njia inayofaa, hakuna 
unywele wake hata mmoja utakaoanguka ardhini; lakini akipatikana 
ametenda uovu, lazima afe.” 5 Basi Mfalme Sulemani akaagiza 
aletwe kutoka kwenye madhabahu. Ndipo akaingia na kumwinamia 


Mfalme Sulemani, kisha Sulemani akamwambia: “Nenda nyumbani 
kwako.” 


^ 1 Fal. 1:1 Tnn., “siku zake zilikuwa zimesonga.” 

^ 1 Fal. 1:6 Au “kumuumiza hisia.” 

^ 1 Fal. 1:12 Au “nafsi yako mwenyewe na nafsi ya.” 
^ 1 Fal. 1:29 Au “aliyeikomboa nafsi yangu.” 

^ 1 Fal. 1:33 Au “nyumbu jike.” 


^ 1 Fal. 1:42 Au “anayeheshimiwa.” 


1 Wafalme 2:1-46 


2 Daudi alipokaribia kufa, alimpa Sulemani mwanawe maagizo haya: 
2 “Nakaribia kufa.” Kwa hiyo, uwe imara na ujithibitishe kuwa 
mwanamume. 3 Ni lazima utimize wajibu wako kwa Yehova Mungu 
wako kwa kutembea katika njia zake na kushika maagizo yake, amri 
zake, sheria zake,” na vikumbusho vyake kama vilivyoandikwa 
katika Sheria ya Musa; ndipo utakapofanikiwa” katika kila jambo 
unalofanya na kila mahali unapogeuka kwenda. 4 Na Yehova 
atatimiza ahadi aliyotoa kunihusu aliposema hivi: ‘Ikiwa wana wako 
wataikazia uangalifu njia yao kwa kutembea kwa uaminifu mbele 
zangu kwa moyo wao wote na kwa nafsi” yao yote, hutakosa kamwe 
mwanamume wa uzao wako atakayeketi kwenye kiti cha ufalme cha 
Israeli.’ 


5 “Pia unajua vizuri jambo ambalo Yoabu mwana wa Seruya 
alinitendea, jambo alilowatendea wakuu wawili wa majeshi ya Israeli, 
Abneri mwana wa Neri na Amasa mwana wa Yetheri. Aliwaua, na 
hivyo akamwaga damu ya vita wakati wa amani, akapaka damu ya 
vita kwenye mshipi uliokuwa kiunoni mwake na kwenye viatu 
alivyokuwa amevaa miguuni. 6 Ni lazima utende kulingana na 
hekima yako, nawe usimruhusu ashuke Kaburini” kwa amani akiwa 
amezeeka.* 


7 “Lakini watendee wana wa Barzilai Mgileadi kwa upendo 
mshikamanifu, nao wanapaswa kuwa miongoni mwa wale 
wanaokula mezani pako, kwa maana hivyo ndivyo walivyonisaidia 
nilipomkimbia Absalomu ndugu yako. 


8 “Pia, Shimei mwana wa Gera, Mbenjamini, kutoka Bahurimu yuko 
pamoja nawe. Yeye ndiye aliyenitukana vikali siku niliyokuwa 


nikienda Mahanaimu; lakini aliposhuka kuja kunipokea kwenye Mto 
Yordani, nilimwapia hivi kwa jina la Yehova: 'Sitakuua kwa upanga.’ 
9 Sasa usikose kumwadhibu, kwa maana wewe ni mtu mwenye 
hekima nawe unajua unalopaswa kumtendea; usimruhusu azeeke 
na kushuka Kaburini.” ** 


10 Kisha Daudi akafa na kuzikwa pamoja na mababu zake katika Jiji 
la Daudi. 11 Daudi alitawala Israeli kwa miaka 40. Alitawala Hebroni 
kwa miaka 7, na Yerusalemu kwa miaka 33. 


12 Kisha Sulemani akaketi kwenye kiti cha ufalme cha Daudi baba 
yake, na ufalme wake ukaimarishwa kabisa hatua kwa hatua. 


13 Baada ya muda Adoniya mwana wa Hagithi akaja kwa Bath- 
sheba, mama ya Sulemani. Bath-sheba akamuuliza: “Je, umekuja 
kwa amani?” Akamjibu: “Ni kwa amani.” 14 Adoniya akasema: 
“Ningependa kukwambia jambo fulani.” Basi akamwambia: “Sema.” 
15 Adoniya akasema: “Unajua vizuri kwamba ufalme ulipaswa kuwa 
wangu, na Waisraeli wote walitarajia niwe mfalme; lakini ufalme 
uliniponyoka ukawa wa ndugu yangu, kwa maana Yehova ndiye 
aliyempa. 16 Lakini sasa nakuomba jambo moja tu. Usikatae ombi 
langu.” Basi Bath-sheba akamwambia: “Sema.” 17 Adoniya 
akasema: “Tafadhali, mwombe Mfalme Sulemani—kwa maana 
hawezi kukataa ombi lako—anipe Abishagi, Mshunamu, awe mke 
wangu.” 18 Ndipo Bath-sheba akasema: “Sawa kabisa! 
Nitazungumza na mfalme kwa niaba yako.” 


19 Kwa hiyo Bath-sheba akaenda kuzungumza na Mfalme Sulemani 
kwa niaba ya Adoniya. Mara moja mfalme akainuka ili kumpokea, 
akamwinamia. Kisha akaketi kwenye kiti chake cha ufalme, akaagiza 
pia mama yake aletewe kiti cha ufalme, ili aketi upande wake wa 


kulia. 20 Bath-sheba akasema: “Nina ombi moja dogo. Usikatae ombi 
langu.” Basi mfalme akamwambia: “Mama yangu, sema ombi lako; 
kwa sababu sitalikataa.” 21 Akasema: “Mruhusu Abishagi, 
Mshunamu, awe mke wa Adoniya ndugu yako.” 22 Ndipo Mfalme 
Sulemani akamjibu mama yake: “Kwa nini unaomba Abishagi 
Mshunamu awe mke wa Adoniya? Huenda ukamwombea pia 
ufalme, kwa sababu yeye ni ndugu yangu mkubwa, naye anaungwa 
mkono na kuhani Abiathari na Yoabu mwana wa Seruya.” 


23 Kwa hiyo Mfalme Sulemani akaapa hivi kwa jina la Yehova: 
“Mungu na aniadhibu, tena vikali, ikiwa Adoniya hakuomba jambo 
hilo akijua kwamba anahatarisha uhai wake.” 24 Na sasa, kwa 
hakika kama Yehova anavyoishi, ambaye ameniimarisha kabisa na 
kuniketisha kwenye kiti cha ufalme cha Daudi baba yangu na 
kunijengea nyumba” kama alivyoahidi, Adoniya atauawa leo.” 

25 Mara moja Mfalme Sulemani akamtuma Benaya mwana wa 
Yehoyada, akatoka na kwenda kumpiga Adoniya, akafa. 


26 Mfalme akamwambia kuhani Abiathari: “Nenda Anathothi kwenye 
mashamba yako! Unastahili kufa, lakini leo sitakuua kwa sababu 
ulibeba Sanduku la Bwana Mwenye Enzi Kuu Yehova mbele ya baba 
yangu Daudi na kwa sababu ulishiriki katika mateso yote ya baba 
yangu.” 27 Basi Sulemani akamwondoa Abiathari asiendelee 
kutumikia akiwa kuhani wa Yehova, ili kutimiza neno ambalo Yehova 
alisema dhidi ya nyumba ya Eli kule Shilo. 


28 Habari hizo zilipomfikia Yoabu—kwa maana Yoabu alikuwa 
amemuunga mkono Adoniya lakini hakuwa amemuunga mkono 
Absalomu—Yoabu akakimbilia katika hema la Yehova na kushika 
kwa nguvu pembe za madhabahu. 29 Kisha Mfalme Sulemani 


akaambiwa hivi: “Yoabu amekimbilia katika hema la Yehova, na yuko 
humo kando ya madhabahu.” Kwa hiyo Sulemani akamtuma Benaya 
mwana wa Yehoyada, akisema: “Nenda ukamuue!” 30 Basi 

Benaya akaenda katika hema la Yehova na kumwambia, “Mfalme 
anasema hivi: ‘Toka nje!” Lakini Yoabu akasema: “Hapana! Nitafia 
hapa.” Benaya akarudi kwa mfalme na kumwambia: “Hivi ndivyo 
alivyosema Yoabu, na hivi ndivyo alivyonijibu.” 31 Kisha mfalme 
akamwambia: “Fanya kama alivyosema; muue na umzike, 
uniondolee mimi na nyumba ya baba yangu damu ambayo Yoabu 
alimwaga kwa njia isiyo ya haki. 32 Yehova atamlipiza kwa sababu 
ya damu aliyomwaga,* kwa sababu bila Daudi baba yangu kujua, 
aliwapiga na kuwaua kwa upanga wanaume wawili walio waadilifu 
na bora kuliko yeye, yaani, Abneri mwana wa Neri mkuu wa jeshi la 
Israeli, na Amasa mwana wa Yetheri, mkuu wa jeshi la Yuda. 

33 Hatia ya damu yao itakuwa juu ya kichwa cha Yoabu na juu ya 
kichwa cha uzao” wake milele; lakini amani kutoka kwa Yehova na 
iwe milele juu ya Daudi, uzao” wake, nyumba yake, na kiti chake cha 
ufalme.” 34 Kisha Benaya mwana wa Yehoyada akapanda kwenda 
huko, akampiga Yoabu na kumuua, akazikwa nyumbani kwake 
nyikani. 35 Halafu mfalme akamweka Benaya mwana wa Yehoyada 
kuwa mkuu wa jeshi baada yake, na mfalme akamweka Sadoki 
kuwa kuhani badala ya Abiathari. 


36 Kisha mfalme akamwita Shimei na kumwambia: “Jijengee 
nyumba Yerusalemu, uishi huko; usitoke huko na kwenda mahali 
pengine popote. 37 Siku utakapotoka na kuvuka Bonde la Kidroni, 
ujue kwa hakika kwamba utakufa. Damu yako itakuwa juu ya kichwa 
chako mwenyewe.” 38 Shimei akamwambia mfalme: “Jambo 
ulilosema si baya. Mimi mtumishi wako nitafanya kama ulivyosema 


bwana wangu mfalme.” Basi Shimei akakaa Yerusalemu kwa siku 
nyingi. 

39 Lakini baada ya miaka mitatu, watumwa wawili wa Shimei 
wakatoroka na kwenda kwa Akishi mwana wa Maaka mfalme wa 
Gathi. Shimei alipoambiwa, “Tazama! Watumwa wako wameenda 
Gathi,” 40 mara moja Shimei akaweka matandiko juu ya punda 
wake, akaenda Gathi kwa Akishi kuwatafuta watumwa wake. Shimei 
aliporudi kutoka Gathi pamoja na watumwa wake, 41 Sulemani 
akaambiwa: “Shimei aliondoka Yerusalemu na kwenda Gathi, naye 
amerudi.” 42 Ndipo mfalme akamwita Shimei na kumuuliza: “Je, 
sikukuapisha kwa jina la Yehova na kukuonya kwa kusema, ‘Siku 
utakapotoka hapa na kwenda mahali pengine popote, ujue kwa 
hakika kwamba utakufa’? Na je, wewe hukuniambia, ‘Jambo 
ulilosema ni sawa; nitatii”? 43 Kwa nini basi, hukutii kiapo cha Yehova 
na amri niliyokupa?” 44 Kisha mfalme akamwambia Shimei: “Unajua 
moyoni mwako madhara yote uliyomtendea baba yangu Daudi, basi 
Yehova atakulipiza kwa sababu ya madhara hayo.” 45 Lakini mimi 
Mfalme Sulemani nitabarikiwa, na kiti cha ufalme cha Daudi 
kitaimarishwa kabisa mbele za Yehova milele.” 46 Ndipo mfalme 
akamwamuru Benaya mwana wa Yehoyada, basi akatoka nje na 
kumpiga Shimei, akamuua. 


Hivyo, ufalme ukaimarishwa kabisa mikononi mwa Sulemani. 


^ 1 Fal. 2:2 Tnn., “Ninafuata njia ya dunia yote.” 
^ 1 Fal. 2:3 Tnn., “maamuzi yake.” 


^ 1 Fal. 2:3 Au “utakapotenda kwa hekima.” 


^ 1 Fal. 2:4 Angalia Kamusi. 


^ 1 Fal. 2:6 Au “Sheoli.” Angalia Kamusi. 


^ 1 Fal. 2:6 Tnn., “usiruhusu mvi zake zishuke kwa amani Kaburini.” 


^ 1 Fal. 2:9 Au “Sheoli.” Angalia Kamusi. 


^ 1 Fal. 2:9 Tnn., “ni lazima ushushe mvi zake Kaburini pamoja na 
damu.” 


^ 1 Fal. 2:23 Au “dhidi ya nafsi yake.” 
^ 1 Fal. 2:24 Au “ukoo wa kifalme.” 


^ 1 Fal. 2:32 Tnn., “atarudisha damu yake juu ya kichwa chake 
mwenyewe.” 


^ 1 Fal. 2:33 Au “wazao.” 
^ 1 Fal. 2:33 Au “wazao.” 


^ 1 Fal. 2:44 Tnn., “ataleta madhara hayo juu ya kichwa chako 
mwenyewe.” 


1 Wafalme 3:1-28 


3 Sulemani alifanya mapatano ya ndoa na Farao mfalme wa Misri. 
Alimwoa? binti ya Farao na kumleta katika Jiji la Daudi mpaka 
alipomaliza kujenga nyumba yake mwenyewe, na nyumba ya 
Yehova, na ukuta kuzunguka Yerusalemu. 2 Lakini bado watu 
walikuwa wakitoa dhabihu mahali pa juu, kwa maana kufikia wakati 
huo nyumba haikuwa imejengwa kwa ajili ya jina la Yehova. 

3 Sulemani akaendelea kumpenda Yehova kwa kutembea katika 
sheria za Daudi baba yake, ila tu alikuwa akitoa dhabihu na kufanya 
matoleo yafuke moshi mahali pa juu. 


4 Mfalme alienda Gibeoni kutoa dhabihu huko, kwa maana ndipo 
palipokuwa mahali maarufu?” zaidi pa juu. Sulemani alitoa dhabihu 
1,000 za kuteketezwa juu ya madhabahu hiyo. > Huko Gibeoni, 
Yehova alimtokea Sulemani katika ndoto usiku na kumwambia: 
“Niombe unachotaka nikupe.” 6 Basi Sulemani akasema: 
“Umemtendea mtumishi wako Daudi baba yangu kwa upendo 
mwingi mshikamanifu alipokuwa akitembea mbele zako kwa 
uaminifu na kwa uadilifu na kwa unyoofu wa moyo. Umeendelea 
kumtendea kwa upendo huo mwingi mshikamanifu mpaka leo hii 
kwa kumpa mwana aketi kwenye kiti chake cha ufalme. 7 Na sasa, 
Yehova Mungu wangu, umeniweka mimi mtumishi wako niwe 
mfalme baada ya Daudi baba yangu, ingawa mimi ni kijana” tu na 
sina uzoefu.” 8 Mimi mtumishi wako ni miongoni mwa watu wako 
uliowachagua, watu wengi sana hivi kwamba hawawezi kuhesabiwa 
wala idadi yao kujulikana. 9 Basi nipe mimi mtumishi wako moyo 
mtiifu ili niwahukumu watu wako, nitofautishe mema na mabaya, kwa 
sababu ni nani anayeweza kuwahukumu watu hawa wako ambao ni 
wengi sana?”* 


10 Ombi hilo la Sulemani lilimpendeza Yehova. 11 Basi Mungu 
akamwambia: “Kwa kuwa umeomba jambo hili, nawe hukujiombea 
maisha marefu” wala utajiri wala kuomba maadui wako wafe, lakini 
uliomba uelewaji wa kusikiliza kesi, 12 nitafanya uliloomba. Nitakupa 
moyo wenye hekima na uelewaji, hivi kwamba kama vile ambavyo 
hajawahi kamwe kuwapo mtu mwingine kama wewe kabla yako, 
hatawahi kamwe kuwapo mtu mwingine kama wewe baada yako. 

13 Isitoshe, nitakupa vitu ambavyo hukuomba, utajiri na utukufu, hivi 
kwamba hatakuwapo mfalme mwingine kama wewe katika maisha 
yako yote.” 14 Nawe ukitembea katika njia zangu kwa kushika 
masharti yangu na amri zangu, kama Daudi baba yako 


ND 


alivyotembea, nitakupa pia maisha marefu. 


15 Sulemani alipoamka, aligundua kwamba ilikuwa ndoto. Kisha 
akaenda Yerusalemu, akasimama mbele ya sanduku la agano la 
Yehova, akatoa dhabihu za kuteketezwa na dhabihu za ushirika na 
kuwaandalia karamu watumishi wake wote. 


16 Wakati huo makahaba wawili wakaja kwa mfalme na kusimama 
mbele yake. 17 Mwanamke wa kwanza akasema: “Tafadhali, bwana 
wangu, mimi na mwanamke huyu tunaishi katika nyumba moja, nami 
nilizaa mtoto alipokuwa nyumbani. 18 Siku ya tatu baada ya mimi 
kuzaa mtoto, mwanamke huyu pia alizaa mtoto. Tulikuwa pamoja, 
sisi wawili tu; hapakuwa na mtu mwingine yeyote nyumbani. 

19 Usiku, mwana wa mwanamke huyu akafa, kwa sababu alimlalia. 
20 Basi akaamka katikati ya usiku, akamchukua mwanangu kutoka 
kando yangu mimi kijakazi wako nilipokuwa nimelala usingizi, 
akamlaza mikononi mwake,” kisha akamlaza mwana wake mfu 
mikononi mwangu. 21 Nilipoamka asubuhi ili kumnyonyesha 
mwanangu, nikaona amekufa. Kwa hiyo nikamchunguza kwa makini, 


nikagundua kwamba hakuwa mwanangu niliyemzaa.” 22 Lakini 
mwanamke huyo mwingine akasema: “Hapana, aliye hai ni 
mwanangu na aliyekufa ndiye mwanao!” Lakini mwanamke wa 
kwanza aliendelea kusema: “Hapana, aliyekufa ndiye mwanao, na 
mwanangu ndiye aliye hai.” Hivyo ndivyo walivyobishana mbele ya 
mfalme. 


23 Mwishowe mfalme akasema: “Huyu anasema, ‘Huyu aliye hai ni 
mwanangu, aliyekufa ni mwanao! na huyu anasema, ‘Hapana, 
aliyekufa ni mwanao, aliye hai ni mwanangu!” 24 Mfalme akasema: 
“Nileteeni upanga.” Basi wakamletea mfalme upanga. 25 Kisha 
mfalme akasema: “Mkateni vipande viwili mtoto aliye hai, mpeni 
mwanamke mmoja nusu moja na nusu nyingine mpeni mwingine.” 
26 Mara moja mwanamke ambaye ni mama ya mtoto aliye hai 
akamsihi mfalme, kwa maana alishikwa na huruma kwa ajili ya 
mwanawe. Akasema: “Tafadhali, bwana wangu! Mpe yeye mtoto 
aliye hai! Usimuue kamwe.” Lakini yule mwanamke mwingine 
alikuwa akisema: “Hatakuwa wako wala hatakuwa wangu. Acha 
wamkate vipande viwili!” 27 Ndipo mfalme akasema: “Mpeni 
mwanamke wa kwanza mtoto aliye hai! Msimuue kamwe, kwa 
maana yeye ndiye mama yake.” 


28 Kwa hiyo Waisraeli wote wakasikia kuhusu uamuzi uliofanywa na 
mfalme, nao wakamwogopa mfalme, kwa maana waliona kwamba 
alikuwa na hekima ya Mungu katika kutekeleza haki. 


^ 1 Fal. 3:1 Au “Alimchukua.” 


^ 1 Fal. 3:4 Tnn., “pakuu.” 


^ 1 Fal 


-3:7 Au “mvulana mdogo.” 


^ 1 Fal 


-3:7 Tnn., “na sijui kutoka nje na kuingia ndani.” 


^ 1 Fal 


_3:9 Au labda, “wagumu.” Tnn., “wazito.” 


^ 1 Fal 


-3:11 Tnn., “siku nyingi.” 


^ 1 Fal 


- 3:13 Tnn., “siku zako zote.” 


^ 1 Fal 


3:14 Tnn., “nitarefusha siku zako.” 


^ 1 Fal 


.- 3:20 Tnn., “kifuani pake.” 


1 Wafalme 4:1-34 


4 Mfalme Sulemani alitawala Israeli yote. 2 Hawa ndio waliokuwa 
maofisa wake wakuu:” Azaria mwana wa Sadoki alikuwa kuhani; 

3 Elihorefu na Ahiya wana wa Shisha walikuwa waandishi; 
Yehoshafati mwana wa Ahiludi alifanya kazi ya kuweka 
kumbukumbu; 4 Benaya mwana wa Yehoyada alikuwa mkuu wa 
jeshi; Sadoki na Abiathari walikuwa makuhani; > Azaria mwana wa 
Nathani alikuwa mkuu wa wasaidizi; Zabudi mwana wa Nathani 
alikuwa kuhani na rafiki ya mfalme; 6 Ahishari alikuwa msimamizi wa 
nyumba; na Adoniramu mwana wa Abda aliwasimamia wale 
walioandikishwa kufanya kazi ya kulazimishwa. 


7 Sulemani alikuwa na wasaidizi 12 waliowasimamia Waisraeli wote 
waliomwandalia chakula mfalme na nyumba yake. Kila mmoja wao 
alikuwa na jukumu la kuandaa chakula mwezi mmoja kwa mwaka. 

8 Haya ndiyo majina yao: Mwana wa Huru, katika eneo lenye milima 
la Efraimu; 9 mwana wa Dekeri, kule Makazi, Shaalbimu, Beth- 
shemeshi, na Elon-beth-hanani; 10 mwana wa Hesedi, kule Arubothi 
(alisimamia Soko na nchi yote ya Heferi); 1! mwana wa Abinadabu, 
katika milima yote ya Dori (Tafathi, binti ya Sulemani, akawa mke 
wake); 12 Baana mwana wa Ahiludi, kule Taanaki, Megido, na eneo 
lote la Beth-sheani, ambalo liko kando ya Sarethani chini ya Yezreeli, 
kuanzia Beth-sheani mpaka Abel-mehola hadi eneo la Yokmeamu; 
mahema vya Yairi mwana wa Manase, vilivyoko Gileadi; alisimamia 
pia eneo la Argobu, lililoko Bashani: majiji makubwa 60 yenye kuta 
na makomeo ya shaba); 14 Ahinadabu mwana wa Ido, kule 
Mahanaimu; 15 Ahimaazi, kule Naftali (alimwoa Basemathi, binti 
mwingine wa Sulemani); 16 Baana mwana wa Hushai, kule Asheri na 


Bealothi; 17 Yehoshafati mwana wa Parua, kule Isakari; 18 Shimei 
mwana wa Ela, kule Benjamini; 19 Geberi mwana wa Uri, katika nchi 
ya Gileadi, nchi ya Sihoni mfalme wa Waamori, na ya Ogu mfalme 
wa Bashani. Kulikuwa pia na msaidizi mmoja aliyewasimamia 
wasaidizi hao wengine wote nchini. 


20 Watu wa Yuda na Israeli walikuwa wengi sana kama chembe za 
mchanga kando ya bahari; walikuwa wakila na kunywa na 
kushangilia. 


21 Sulemani alitawala falme zote kuanzia Mto Efrati mpaka nchi ya 
Wafilisti hadi kwenye mpaka wa Misri. Walimletea Sulemani ushuru 
na kumtumikia siku zote za maisha yake. 


22 Chakula cha kila siku cha Sulemani kilikuwa kori 30” za unga laini 
na kori 60 za unga, 23 ng'ombe 10 waliononeshwa, ng'ombe 20 
waliopelekwa malishoni, na kondoo 100, pamoja na paa kadhaa, 
swala, kulungu, na ndege waliononeshwa. 24 Kwa maana alitawala 
kila kitu upande huu wa Mto Efrati,” kuanzia Tifsa mpaka Gaza, 
pamoja na wafalme wote upande huu wa Mto Efrati; naye alikuwa na 
amani katika maeneo yake yote. 25 Watu wa Yuda na Israeli waliishi 
kwa usalama, kila mtu chini ya mzabibu wake mwenyewe na chini ya 
mtini wake mwenyewe, kuanzia Dani mpaka Beer-sheba, siku zote 
za Sulemani. 


26 Na Sulemani alikuwa na mabanda 4,000” ya farasi wa magari 
yake ya vita, na farasi” 12,000. 


27 Wasaidizi hao walimletea chakula Mfalme Sulemani na pia kila 
mtu aliyekula mezani pa Mfalme Sulemani. Kila mmoja wao alikuwa 
na jukumu la kuleta chakula mwezi aliopangiwa na kuhakikisha 


kwamba hakuna chochote kilichokosekana. 28 Walipeleka pia shayiri 
na majani mahali popote yalipohitajiwa kwa ajili ya farasi na kwa ajili 
ya farasi waliokokota magari, kila mmoja kulingana na kiasi 
alichogawiwa. 


29 Naye Mungu akampa Sulemani hekima na utambuzi mwingi sana 
na moyo wenye uelewaji mwingi kama mchanga kwenye ufuo wa 
bahari. 30 Hekima ya Sulemani ilizidi hekima ya watu wote wa 
Mashariki na hekima yote ya Misri. 31 Alikuwa na hekima kuliko 
mwanadamu mwingine yeyote; alikuwa na hekima kuliko Ethani 
Mwezra na Hemani, Kalkoli, na Darda, wana wa Maholi; umaarufu 
wake ulienea katika mataifa yote yaliyomzunguka. 32 Alitunga” 
methali 3,000 na nyimbo zake zilikuwa 1,005. 33 Alizungumza 
kuhusu miti, kuanzia mwerezi wa Lebanoni mpaka mhisopo 
unaomea ukutani; alizungumza kuhusu wanyama, ndege,” viumbe 
wanaotambaa,” na samaki. 34 Watu kutoka katika mataifa yote 
walikuja kuisikia hekima ya Sulemani, pamoja na wafalme kutoka 
kotekote duniani waliokuwa wamesikia kuhusu hekima yake. 


^ 1 Fal. 4:2 Au “wakuu wake.” 


^ 1 Fal. 4:22 Kori moja ilikuwa sawa na lita 220 (kilogramu 170 hivi). 
Angalia Nyongeza B14. 


^ 1 Fal. 4:24 Yaani, upande wa magharibi wa Mto Efrati. 


^ 1 Fal. 4:26 Idadi hii inapatikana katika baadhi ya hati na pia katika 
simulizi lingine kama hili. Hati nyingine zinasema mabanda hayo 
yalikuwa 40,000. 


^ 1 Fal. 4:26 Au “wapanda farasi.” 


^ 1 Fal. 4:32 Au “Alinena.” 
^ 1 Fal. 4:33 Au “viumbe wanaoruka.” 


^ 1 Fal. 4:33 Huenda viumbe hao walitia ndani wanyama 
wanaotambaa na wadudu. 


1 Wafalme 5:1-18 


5 Mfalme Hiramu wa Tiro aliposikia kwamba Sulemani ametiwa 
mafuta kuwa mfalme baada ya baba yake, aliwatuma watumishi 
wake kwa Sulemani, kwa maana sikuzote Hiramu alikuwa rafiki ya 
Daudi.” 2 Naye Sulemani akamtumia Hiramu ujumbe huu: 3 “Unajua 
vizuri kwamba baba yangu Daudi hakuweza kujenga nyumba kwa 
ajili ya jina la Yehova Mungu wake kwa sababu ya watu waliopigana 
vita naye pande zote, mpaka Yehova alipowaweka maadui wake 
chini ya nyayo za miguu yake. 4 Lakini sasa Yehova Mungu wangu 
amenipumzisha pande zote. Hakuna yeyote anayenipinga na 
hakuna jambo lolote baya linalotendeka. > Kwa hiyo ninakusudia 
kujenga nyumba kwa ajili ya jina la Yehova Mungu wangu, kama 
Yehova alivyomwahidi baba yangu Daudi, akisema: 'Mwana wako 
ambaye nitamweka kwenye kiti chako cha ufalme baada yako ndiye 
atakayejenga nyumba kwa ajili ya jina langu.’ $ Sasa waamuru watu 
wako wanikatie mierezi ya Lebanoni. Watumishi wangu watafanya 
kazi pamoja na watumishi wako, nami nitawalipa watumishi wako 
mishahara kulingana na kiwango utakachoweka, kwa maana unajua 
kwamba hakuna yeyote kati yetu anayejua kukata miti kama 
Wasidoni.” 


7 Hiramu aliposikia maneno ya Sulemani, akashangilia sana na 
kusema: “Yehova na asifiwe leo, kwa maana amempa Daudi mwana 
mwenye hekima atawale taifa hili kubwa!”” 8 Basi Hiramu 
akampelekea Sulemani ujumbe huu: “Nimepokea ujumbe 
ulionitumia. Nitatimiza mambo yote unayotaka ili upate mbao za 
mierezi na za miberoshi. 9 Watumishi wangu watateremsha magogo 
kutoka Lebanoni hadi baharini, nami nitayafunga magogo hayo 
mafungu-mafungu ili yaelee baharini mpaka mahali utakaponiambia. 


Nitaagiza yafunguliwe, kisha unaweza kuyabeba. Na wewe utanipa 
chakula nitakachoomba kwa ajili ya nyumba yangu.” 


10 Basi Hiramu akampa Sulemani mbao zote za mierezi na za 
miberoshi ambazo Sulemani alihitaji. 11 Naye Sulemani akampa 
Hiramu kori 20,000” za ngano kuwa chakula kwa ajili ya nyumba 
yake na kori 20 za mafuta bora sana ya zeituni.” Hivyo ndivyo vitu 
ambavyo Sulemani alimpa Hiramu mwaka baada ya mwaka. 

12 Yehova akampa Sulemani hekima, kama Alivyokuwa 
amemwahidi. Na kulikuwa na amani kati ya Hiramu na Sulemani, 
nao wakafanya mkataba?” kati yao. 


13 Mfalme Sulemani aliwaandikisha wanaume kutoka katika Israeli 
yote ili wafanye kazi ya kulazimishwa; wanaume 30,000 
waliandikishwa. 14 Alikuwa akiwapeleka wanaume 10,000 Lebanoni 
kila mwezi kwa zamu. Walikaa Lebanoni kwa mwezi mmoja na 
kukaa nyumbani kwa miezi miwili; na Adoniramu aliwasimamia wale 
walioandikishwa kufanya kazi ya kulazimishwa. 15 Sulemani alikuwa 
na vibarua” 70,000 na watu 80,000 waliokata mawe milimani, 16 na 
pia wakuu wasaidizi 3,300 waliowasimamia wafanyakazi. 17 Kwa 
agizo la mfalme, walichimbua mawe makubwa, mawe yenye 
thamani, ili yachongwe na kutumiwa kujenga msingi wa nyumba 
hiyo. 18 Kwa hiyo wajenzi wa Sulemani na wajenzi wa Hiramu na 
Wagebali walikata mawe, na kutayarisha mbao na mawe ya 
kujengea nyumba hiyo. 


^ 1 Fal. 5:1 Au “alimpenda Daudi.” 


^ 1 Fal. 5:7 Au “lenye watu wengi sana.” 


^ 1 Fal. 5:11 Kori moja ilikuwa sawa na lita 220 (kilogramu 170 hivi). 
Angalia Nyongeza B14. 


^ 1 Fal. 5:11 Tnn., “za mafuta yaliyopondwapondwa.” 
^ 1 Fal. 5:12 Au “agano.” 


^ 1 Fal. 5:15 Au “wabeba mizigo.” 


1 Wafalme 6:1-38 


6 Katika mwaka wa 480 baada ya Waisraeli” kutoka katika nchi ya 
Misri, mwaka wa nne baada ya Sulemani kuwekwa kuwa mfalme wa 
Israeli, mwezi wa Zivu” (yaani, mwezi wa pili), Sulemani alianza 
kujenga nyumba ya Yehova.” 2 Nyumba ambayo Mfalme Sulemani 
alimjengea Yehova ilikuwa na urefu wa mikono 60,” upana wa 
mikono 20, na kimo cha mikono 30. 3 Ukumbi wa mbele wa hekalu” 
ulikuwa na urefu” wa mikono 20, nao ulilingana na upana wa 
nyumba. Ulikuwa na kina cha mikono kumi kuanzia mbele ya 
nyumba. 


4 Aliitengenezea nyumba hiyo madirisha yenye viunzi ambavyo 
ukubwa wake ulipungua kutoka nje kwenda ndani. > Pia, alijenga 
jengo la kando lililokaribiana na ukuta wa nyumba hiyo; jengo hilo 
lilizunguka kuta za nyumba hiyo, kuta za hekalu” na za chumba cha 
ndani zaidi, naye akajenga vyumba vya pembeni kuzunguka pande 
zote. 6 Ghorofa ya chini ya vyumba hivyo vya pembeni ilikuwa na 
upana wa mikono mitano, ghorofa ya katikati ilikuwa na upana wa 
mikono sita, na ghorofa ya tatu ilikuwa na upana wa mikono saba, 
kwa maana aliacha sehemu zilizoingia ndani ukutani kuzunguka 
nyumba yote, ili kitu chochote kisifungwe kwenye kuta za nyumba 
hiyo. 


7 Nyumba hiyo ilijengwa kwa mawe ya machimboni ambayo tayari 
yalikuwa yamechongwa, hivi kwamba hakuna nyundo wala mashoka 
wala kifaa chochote cha chuma kilichosikika katika nyumba hiyo 
ilipokuwa ikijengwa. 8 Mlango wa ghorofa ya chini ulikuwa upande 
wa kusini” wa nyumba hiyo, na ngazi iliyopindapinda ilielekea 
kwenye ghorofa ya katikati, na kutoka ghorofa ya katikati mpaka 


ghorofa ya tatu. 9 Aliendelea kujenga nyumba hiyo na kuikamilisha, 
akaifunika nyumba hiyo kwa maboriti ya mierezi na safu za mbao za 
mierezi. 10 Alijenga vyumba vya pembeni kuizunguka, kila chumba 
kilikuwa na kimo cha mikono mitano, navyo viliunganishwa kwenye 
nyumba hiyo kwa mbao za mierezi. 


11 Wakati huo, neno hili la Yehova lilimjia Sulemani: 12 “Kuhusu 
nyumba hii unayojenga, ikiwa utatembea katika maagizo yangu na 
kutekeleza sheria zangu” na kushika amri zangu zote kwa kuzifuata, 
mimi pia nitakutimizia ahadi yangu niliyomwahidi baba yako Daudi, 
13 nami nitakaa miongoni mwa Waisraeli, nami sitawaacha watu 
wangu Waisraeli.” 


14 Sulemani akaendelea kujenga nyumba hiyo ili aikamilishe. 

15 Alijenga kuta za ndani za nyumba hiyo kwa mbao za mierezi. 
Alifunika kuta za ndani kwa mbao, kuanzia sakafu ya nyumba mpaka 
kwenye maboriti ya dari, akaifunika sakafu yake kwa mbao za 
miberoshi. 16 Na upande wa nyuma wa nyumba hiyo alijenga 
sehemu fulani yenye ukubwa wa mikono 20 kwa mbao za mierezi, 
kuanzia sakafuni mpaka kwenye maboriti, na ndani yake” akajenga 
chumba cha ndani zaidi, yaani, Patakatifu Zaidi. 17 Na hekalu”— 
sehemu ya nyumba iliyokuwa mbele ya Patakatifu Zaidi—lilikuwa 
mikono 40. 18 Mbao za mierezi zilizokuwa ndani ya nyumba hiyo 
zilikuwa na michongo ya vibuyu na maua yaliyochanua. Sehemu 
yote ilifunikwa kwa mbao za mierezi; hakuna jiwe ambalo 
lilionekana. 


19 Naye akatayarisha chumba cha ndani zaidi katika nyumba hiyo ili 
kuweka humo sanduku la agano la Yehova. 20 Chumba hicho cha 
ndani zaidi kilikuwa na urefu wa mikono 20, upana wa mikono 20, na 


kimo cha mikono 20; naye akakifunika kwa dhahabu safi; akaifunika 
madhabahu kwa mbao za mierezi. 21 Sulemani aliifunika sehemu ya 
ndani ya nyumba hiyo kwa dhahabu safi, naye akaweka minyororo 
ya dhahabu kutoka upande mmoja hadi mwingine mbele ya chumba 
hicho cha ndani zaidi kilichokuwa kimefunikwa kwa dhahabu. 

22 Aliifunika nyumba yote kwa dhahabu mpaka nyumba yote 
ilipokamilika; pia aliifunika kwa dhahabu madhabahu yote iliyokuwa 
karibu na chumba cha ndani zaidi. 


23 Katika chumba cha ndani zaidi alitengeneza makerubi wawili kwa 
mbao za msonobari,” kila kerubi alikuwa na kimo cha mikono kumi. 
24 Bawa moja la kerubi lilikuwa na urefu wa mikono mitano, na bawa 
lingine lilikuwa na urefu wa mikono mitano. Urefu kutoka ncha ya 
bawa moja mpaka ncha ya bawa lingine ulikuwa mikono kumi. 

25 Kerubi wa pili alikuwa pia na kimo cha mikono kumi. Makerubi 
wote wawili walikuwa na ukubwa uleule na umbo lilelile. 26 Kimo cha 
kerubi mmoja kilikuwa mikono kumi, sawa na kimo cha kerubi wa 
pili. 27 Kisha akawaweka makerubi hao ndani ya chumba cha ndani 
zaidi cha nyumba hiyo.” Mabawa ya makerubi hao yalikunjuliwa hivi 
kwamba bawa la kerubi moja lilifika kwenye ukuta mmoja na bawa la 
kerubi mwingine lilifika kwenye ukuta wa pili, na mabawa yao 
yalipanuka kuelekea katikati ya nyumba hiyo, hivi kwamba 
yaligusana. 28 Naye aliwafunika makerubi hao kwa dhahabu. 


29 Na kwenye kuta zote kuzunguka nyumba hiyo katika vyumba 
vyote vya ndani na vya nje, alichonga makerubi, mitende, na maua 
yaliyochanua. 30 Aliifunika sakafu ya nyumba hiyo kwa dhahabu 
katika vyumba vya ndani na vya nje. 31 Na aliitengeneza milango ya 
chumba cha ndani zaidi kwa mbao za msonobari, na pia nguzo za 
pembeni, na miimo yake, ikiwa sehemu ya tano.” 32 Alitengeneza 


milango hiyo miwili kwa mbao za msonobari, na kwenye milango 
hiyo alichonga makerubi, mitende, na maua yaliyochanua, kisha 
akaifunika kwa dhahabu; akawafunika makerubi hao na mitende hiyo 
kwa dhahabu akitumia nyundo. 33 Hivyo ndivyo alivyotengeneza 
miimo ya mlango wa hekalu” iliyokuwa ya mbao za msonobari, 
zilikuwa sehemu ya nne.” 34 Naye alitengeneza milango miwili kwa 
mbao za mberoshi. Mlango mmoja ulikuwa na bawaba mbili ambazo 
zilizunguka kwenye maegemeo, na mlango mwingine ulikuwa na 
bawaba mbili ambazo zilizunguka kwenye maegemeo. 35 Alichonga 
makerubi, mitende, na maua yaliyochanua, na kufunika michongo 
hiyo kwa bamba jembamba la dhahabu. 


36 Alijenga ua wa ndani kwa safu tatu za mawe yaliyochongwa na 
safu ya maboriti ya mierezi. 


37 Katika mwaka wa nne, mwezi wa Zivu,” msingi wa nyumba ya 
Yehova ulijengwa; 38 na katika mwaka wa 11, mwezi wa Buli,” 
(yaani, mwezi wa nane), kila kitu katika nyumba hiyo kilikamilishwa 
kulingana na ramani yake. Basi aliijenga kwa miaka saba. 


^ 1 Fal. 6:1 Tnn., “wana wa Israeli.” 
A1 Fal. 6:1 Angalia Nyongeza B15. 


^ 1 Fal. 6:1 Angalia Nyongeza B8. 


^ 1 Fal. 6:2 Mkono mmoja ulilingana na sentimita 44.5 (inchi 17.5). 
Angalia Nyongeza B14. 


^ 1 Fal. 6:3 Tnn., “hekalu la nyumba.” 


^ 1 Fal. 6:3 Au “upana.” 


^ 1 Fal. 6:5 Yaani, Patakatifu. 

^ 1 Fal. 6:8 Tnn., “kulia.” 

^ 1 Fal. 6:12 Tnn., “maamuzi yangu.” 

^ 1 Fal. 6:16 Yaani, ndani ya nyumba hiyo. 


^ 1 Fal. 6:17 Yaani, Patakatifu, palipokuwa mbele ya Patakatifu 
Zaidi. 
^ 1 Fal. 6:23 Tnn., “mti wa mafuta,” labda ni msonobari wa Aleppo. 


^ 1 Fal. 6:27 Yaani, Patakatifu Zaidi. 


^ 1 Fal. 6:31 Huenda inarejelea ujenzi wa kiunzi cha mlango au 
ukubwa wa milango. 


^ 1 Fal. 6:33 Yaani, Patakatifu. 


^ 1 Fal. 6:33 Huenda inarejelea ujenzi wa kiunzi cha mlango au 
ukubwa wa milango. 


^ 1 Fal. 6:37 Angalia Nyongeza B15. 


^ 1 Fal. 6:38 Angalia Nyongeza B15. 


1 Wafalme 7:1-51 


7 Sulemani alijenga nyumba yake mwenyewe?” kwa miaka 13, 
mpaka alipoikamilisha nyumba yake yote. 


2 Naye alijenga Nyumba ya Msitu wa Lebanoni yenye urefu wa 
mikono 100,” upana wa mikono 50, na kimo cha mikono 30 juu ya 
safu nne za nguzo za mierezi; na boriti za mierezi zilikuwa juu ya 
nguzo hizo. 3 Nayo ilifunikwa juu kwa mbao za mierezi zilizokuwa 
juu ya mihimili iliyolala juu ya nguzo hizo; mihimili hiyo ilikuwa 45, 
kila safu ilikuwa na mihimili 15. 4 Kulikuwa na safu tatu za madirisha 
yenye viunzi, na kila dirisha lilielekeana na dirisha lingine katika 
mistari mitatu. > Milango yote na miimo ya milango ilikuwa na viunzi 
vya mraba,” na sehemu ya mbele ya madirisha yaliyoelekeana 
katika mistari mitatu ilikuwa pia ya mraba. 


6 Naye alijenga Ukumbi wa Nguzo wenye urefu wa mikono 50 na 
upana wa mikono 30, na mbele yake kulikuwa na ukumbi mwingine 
wenye nguzo na paa dogo lililochomoza mbele. 


7 Alijenga pia Ukumbi wa Kiti cha Ufalme ambamo alisikiliza kesi— 
Ukumbi wa Hukumu—nao waliufunika kwa mbao za mierezi kuanzia 
sakafuni mpaka kwenye maboriti. 


8 Nyumba” ambamo angeishi, katika ule ua mwingine, ilijengwa 
nyuma mbali na Ukumbi,” na muundo wake ulifanana na wa 
majengo mengine. Alimjengea pia binti ya Farao nyumba iliyofanana 
na Ukumbi huo; Sulemani alikuwa amemwoa binti huyo. 


9 Majengo hayo yote yalijengwa kwa mawe ghali yaliyochongwa kwa 
vipimo, yaliyokatwa ndani na nje kwa misumeno ya mawe, kuanzia 
kwenye msingi mpaka juu ya ukuta, na upande wa nje mpaka 


kwenye ule ua mkuu. 10 Na msingi ulijengwa kwa mawe makubwa 
sana na yaliyo ghali; baadhi ya mawe yalikuwa na ukubwa wa 
mikono kumi, na mawe mengine mikono minane. 11 Na juu ya mawe 
hayo kulikuwa na mawe ghali, yaliyochongwa kwa vipimo, na pia 
mbao za mierezi. 12 Ua mkuu ulizungukwa na ukuta wenye safu tatu 
za mawe yaliyochongwa na safu ya maboriti ya mierezi, kama 
ulivyokuwa ua wa ndani wa nyumba ya Yehova na ukumbi wa 
nyumba. 


13 Mfalme Sulemani akawatuma watu wamwite Hiramu, akaletwa 
kutoka Tiro. 14 Alikuwa mwana wa mwanamke mjane kutoka katika 
kabila la Naftali, na baba yake alikuwa mfua shaba kutoka Tiro; 
Hiramu alikuwa na ustadi wa hali ya juu, uelewaji, na uzoefu wa 
kutengeneza vitu vya shaba vya kila aina. Basi akaja kwa Mfalme 
Sulemani na kufanya kazi yake yote. 


15 Alitengeneza nguzo mbili kwa kutumia shaba iliyoyeyushwa; kila 
nguzo ilikuwa na urefu wa mikono 18, na kila moja ya nguzo hizo 
mbili ingeweza kuzungukwa kwa kamba yenye urefu wa mikono 12.* 
16 Naye alitumia shaba iliyoyeyushwa kutengeneza vifuniko viwili 
ambavyo vingewekwa juu ya nguzo hizo. Kifuniko kimoja kilikuwa na 
urefu wa mikono mitano, na kingine kilikuwa na urefu wa mikono 
mitano. 17 Kifuniko cha kila nguzo kilikuwa na wavu uliofumwa wa 
minyororo; nguzo moja ilikuwa na nyavu saba na nguzo nyingine 
nyavu saba. 18 Naye alitengeneza safu mbili za makomamanga 
kuzunguka wavu uliofunika vifuniko vilivyokuwa juu ya nguzo; 
alifanya hivyo kwa kila nguzo. 19 Vifuniko vilivyokuwa juu ya nguzo 
za ukumbi vilikuwa na umbo la yungiyungi, na urefu wake ulikuwa 
mikono minne. 20 Vifuniko hivyo vilikuwa juu ya zile nguzo mbili, juu 


tu ya sehemu ya mviringo iliyoungana na zile nyavu; na kulikuwa na 
safu za makomamanga 200 kuzunguka kila kifuniko cha nguzo. 


21 Alisimamisha nguzo za ukumbi wa hekalu.” Alisimamisha nguzo 
ya kulia” na kuiita Yakini,” kisha akasimamisha nguzo ya kushoto” 
na kuiita Boazi.” 22 Sehemu ya juu ya nguzo hizo ilikuwa na umbo la 
yungiyungi. Basi kazi ya kutengeneza nguzo ikakamilika. 


23 Kisha akatengeneza Bahari” kwa madini yaliyoyeyushwa. Ilikuwa 
ya mviringo, yenye upana wa mikono 10 ukingo hadi ukingo na kimo 
cha mikono 5, na ingeweza kuzungukwa na kamba yenye urefu wa 
mikono 30.” 24 Na chini ya ukingo wake kulikuwa na mapambo ya 
vibuyu, nayo yalizunguka ukingo wote, vibuyu kumi kwa kila mkono 
mmoja kuzunguka Bahari yote, na safu mbili za vibuyu 
zilitengenezwa kwa kuyeyushwa zikiwa sehemu ya Bahari hiyo. 

25 Ilikuwa juu ya ng'ombe dume 12, watatu wakitazama kaskazini, 
watatu wakitazama magharibi, watatu wakitazama kusini, na watatu 
wakitazama mashariki; na Bahari hiyo ilikuwa juu yao, na sehemu 
zao zote za nyuma zilielekea katikati. 26 Na unene wake ulikuwa 
upana wa kiganja kimoja;” na ukingo wake ulitengenezwa kama 
ukingo wa kikombe, kama ua la yungiyungi. Ingeweza kujaa maji 
kiasi cha bathi 2,000.” 


27 Kisha akatengeneza magari kumi” ya shaba. Kila gari lilikuwa na 
urefu wa mikono minne, upana wa mikono minne, na kimo cha 
mikono mitatu. 28 Na hivi ndivyo magari hayo yalivyotengenezwa: 
Yalikuwa na kuta za pembeni, na kuta hizo za pembeni zilikuwa kati 
ya mihimili. 29 Na kwenye kuta hizo za pembeni kati ya mihimili hiyo 
kulikuwa na simba, ng'ombe dume, na makerubi, na muundo 
huohuo ulikuwa kwenye mihimili. Juu na chini ya simba na ng'ombe 


dume hao kulikuwa na mashada ya maua yaliyoyeyushwa. 30 Na 
kila gari lilikuwa na magurudumu manne ya shaba na vyuma vya 
katikati vya shaba vinavyozungusha magurudumu hayo, na nguzo 
nne za pembeni ziliyashikilia. Na kila upande chini ya beseni 
kulikuwa na vitegemezo vilivyotengenezwa kwa mashada ya maua 
yaliyoyeyushwa. 31 Mdomo wake ulikuwa katika sehemu ya juu, nao 
ulichomoza juu kwa kipimo cha mkono mmoja; na mdomo huo 
ulikuwa wa mviringo, na kitako chote kilikuwa na urefu wa mkono 
mmoja na nusu, na mdomo wake ulikuwa na michongo. Na kuta za 
pembeni za magari hayo zilikuwa za mraba, si mviringo. 32 Na yale 
magurudumu manne yalikuwa chini ya kuta hizo, na nguzo 
zilizoshikilia magurudumu ziliunganishwa na gari, na kila gurudumu 
lilikuwa na kimo cha mkono mmoja na nusu. 33 Na magurudumu 
hayo yalitengenezwa kama magurudumu ya gari la vita. Nguzo zake, 
mizingo yake, njukuti,” na vitovu vya magudurumu, vyote 
vilitengenezwa kwa kuyeyushwa. 34 Kulikuwa na nguzo nne kwenye 
pembe nne za kila gari; nguzo hizo zilitengenezwa kwa kuyeyushwa 
zikiwa sehemu ya gari hilo.” 35 Juu ya gari hilo kulikuwa na utepe wa 
mviringo wenye kimo cha nusu mkono, na viunzi vyake na kuta zake 
za pembeni zilikuwa juu ya gari hilo, nazo zilitengenezwa kwa 
kuyeyushwa zikiwa sehemu ya gari hilo.” 36 Juu ya viunzi vyake na 
kwenye kuta zake za pembeni alichonga makerubi, simba, na 
mitende kulingana na nafasi iliyopatikana kwenye kila kipande, na 
mashada ya maua kuzunguka pande zote. 37 Hivyo ndivyo 
alivyoyatengeneza magari hayo kumi; yote yalitengenezwa kwa 
kuyeyushwa kwa njia ileile, yakiwa na vipimo na umbo lilelile. 


38 Alitengeneza mabeseni kumi ya shaba; kila beseni lingeweza 
kujaa kiasi cha bathi 40 za maji. Kila beseni lilikuwa na upana wa 


mikono 4.” Kulikuwa na beseni moja kwa ajili ya kila mojawapo ya 
magari hayo kumi. 39 Kisha akaweka magari matano upande wa 
kulia wa nyumba, na matano upande wa kushoto wa nyumba; 
akaiweka ile Bahari upande wa kulia wa nyumba, kuelekea kusini 
mashariki. 


40 Hiramu alitengeneza pia mabeseni, sepetu, na mabakuli. Basi 
Hiramu akamaliza kazi yote aliyomfanyia Mfalme Sulemani 
kuhusiana na nyumba ya Yehova: 41 zile nguzo mbili na vifuniko 
vyenye umbo la bakuli vilivyokuwa juu ya nguzo hizo; na nyavu mbili 
za kufunika vifuniko hivyo viwili vyenye umbo la bakuli vilivyokuwa 
juu ya nguzo hizo; 42 yale makomamanga 400 kwa ajili ya zile nyavu 
mbili, safu mbili za makomamanga kwa ajili ya kila wavu, ili kufunika 
vile vifuniko viwili vyenye umbo la bakuli vilivyokuwa juu ya zile 
nguzo mbili; 43 yale magari kumi na yale mabeseni kumi yaliyokuwa 
juu ya magari hayo; 44 ile Bahari na wale ng'ombe dume 12 
waliokuwa chini ya Bahari hiyo; 45 na ndoo za kuondolea majivu, 
sepetu, mabakuli, na vyombo vyote ambavyo Hiramu 
alimtengenezea Mfalme Sulemani kwa shaba iliyong'arishwa kwa 
ajili ya nyumba ya Yehova. 46 Mfalme alivitengeneza katika kalibu za 
udongo wa mfinyanzi katika wilaya ya Yordani, kati ya Sukothi na 
Sarethani. 


47 Sulemani hakupima uzito wa chombo chochote kwa sababu 
vyombo hivyo vilikuwa vingi sana. Uzito wa shaba haukujulikana. 
48 Sulemani alivitengeneza vitu vyote vya nyumba ya Yehova: 
madhabahu ya dhahabu; meza ya dhahabu ya kuwekea mikate ya 
wonyesho; 49 vinara vya taa vya dhahabu safi, vitano upande wa 
kulia na vitano upande wa kushoto mbele ya chumba cha ndani 
zaidi; na maua, taa, na koleo, vyote vya dhahabu; 50 mabeseni, 


mikasi ya kukatia tambi za taa, mabakuli, vikombe, na vyetezo, vyote 
vya dhahabu safi; na bawaba za milango ya nyumba ya ndani, 
yaani, Patakatifu Zaidi, na za milango ya nyumba ya hekalu, vyote 
vya dhahabu. 


51 Kwa hiyo Mfalme Sulemani akakamilisha kazi yote aliyopaswa 
kufanya kwa ajili ya nyumba ya Yehova. Kisha Sulemani akaingiza 
ndani vitu ambavyo Daudi baba yake alikuwa amevifanya kuwa 
vitakatifu, naye akaweka fedha, dhahabu, na vitu hivyo katika hazina 
za nyumba ya Yehova. 


^ 1 Fal. 7:1 Au “jumba lake la mfalme.” 


^ 1 Fal. 7:2 Mkono mmoja ulilingana na sentimita 44.5 (inchi 17.5). 
Angalia Nyongeza B14. 


^ 1 Fal. 7:5 Au “mstatili.” 
^ 1 Fal. 7:8 Au “Jumba la mfalme.” 
^ 1 Fal. 7:8 Tnn., “nyumba ya Ukumbi.” 


^ 1 Fal. 7:15 Au “na kila moja ya nguzo hizo mbili ilikuwa na mzingo 
wa mikono 12.” 


^ 1 Fal. 7:21 Yaani, Patakatifu. 

^ 1 Fal. 7:21 Au “ya kusini.” 

^ 1 Fal. 7:21 Maana yake “Naye [yaani, Yehova] Aimarishe Kabisa.” 
^ 1 Fal. 7:21 Au “ya kaskazini.” 


^ 1 Fal. 7:21 Labda inamaanisha “Katika Nguvu.” 


Fal 


-7:23 Au “tangi.” 


Fal 


- 7:23 Au “ilikuwa na mzingo wa mikono 30.” 


Fal 


. 7:26 Karibu sentimita 7.4 (inchi 2.9). Angalia Nyongeza B14. 


Fal 


. 7:26 Bathi ilikuwa sawa na lita 22. Angalia Nyongeza B14. 


Fal 


- 7:27 Au “mikokoteni kumi ya maji.” 


. 7:33 Au 'tindi.” 


Fal 


Fal 


-7:34 Au “zilikuwa kipande kimoja na gari hilo.” 


Fal 


-7:35 Au “zikiwa kipande kimoja na gari hilo.” 


Fal 


. 7:38 Au “kipenyo cha mikono minne.” 


1 Wafalme 8:1-66 


8 Wakati huo Sulemani aliwakusanya wazee wa Israeli—viongozi 
wote wa makabila, wakuu wa koo” za Israeli. Wakaja kwa Mfalme 
Sulemani huko Yerusalemu ili kuliondoa sanduku la agano la Yehova 
katika Jiji la Daudi, yaani, Sayuni. 2 Wanaume wote wa Israeli 
wakakusanyika mbele ya Mfalme Sulemani wakati wa sherehe” 
katika mwezi wa Ethanimu,” yaani, mwezi wa saba. 3 Basi wazee 
wote wa Israeli wakaja, na makuhani wakalibeba Sanduku. 

4 Wakalipandisha kutoka huko Sanduku la Yehova, hema la 
mkutano, na vyombo vyote vitakatifu vilivyokuwa katika hema hilo. 
Makuhani na Walawi wakavipandisha vitu hivyo. 5 Mfalme Sulemani 
na Waisraeli wote waliokusanywa ili wakutane naye, walikuwa mbele 
ya Sanduku. Kondoo na ng'ombe wengi sana wasiohesabika au 
kujulikana idadi walikuwa wakitolewa dhabihu. 


6 Kisha makuhani wakalileta sanduku la agano la Yehova mahali 
pake, katika chumba cha ndani zaidi cha nyumba, yaani, Patakatifu 
Zaidi, chini ya mabawa ya makerubi. 


7 Kwa hiyo mabawa ya makerubi yalikuwa yamenyooshwa juu ya 
mahali ambapo Sanduku liliwekwa, hivi kwamba makerubi hao 
walilifunika Sanduku na fito zake. 8 Fito hizo zilikuwa ndefu sana hivi 
kwamba ncha zake zilionekana kutoka Patakatifu mbele ya chumba 
cha ndani zaidi, lakini hazikuonekana kutoka upande wa nje. Nazo 
ziko huko mpaka leo hii. 9 Hakukuwa na kitu kingine ndani ya 
Sanduku hilo isipokuwa yale mabamba mawili ya mawe ambayo 
Musa aliyaweka humo kule Horebu, Yehova alipofanya agano na 
Waisraeli walipokuwa wakitoka nchini Misri. 


10 Makuhani walipotoka mahali patakatifu, wingu lilijaa katika 
nyumba ya Yehova. 11 Makuhani hawakuweza kusimama ili 
kuhudumu kwa sababu ya wingu hilo, kwa maana utukufu wa 
Yehova ulijaa katika nyumba ya Yehova. 12 Wakati huo Sulemani 
akasema: “Yehova alisema kwamba atakaa katika giza zito. 

13 Nimefanikiwa kukujengea nyumba iliyokwezwa, mahali 
palipofanywa imara ili ukae humo milele.” 


14 Kisha mfalme akageuka na kuanza kulibariki kutaniko lote la 
Waisraeli huku kutaniko lote la Waisraeli likiwa limesimama. 

15 Akasema: “Na asifiwe Yehova Mungu wa Israeli, ambaye kwa 
kinywa chake mwenyewe alimwahidi baba yangu Daudi, na kwa 
mkono wake mwenyewe ametimiza, akisema, 16 ‘Kuanzia siku 
niliyowatoa watu wangu Waisraeli nchini Misri, sijachagua jiji katika 
makabila yote ya Israeli na kujenga humo nyumba ili jina langu likae 
humo, lakini nimemchagua Daudi awatawale watu wangu Waisraeli.’ 
17 Moyo wa baba yangu Daudi ulitamani kujenga nyumba kwa ajili 
ya jina la Yehova Mungu wa Israeli. 18 Lakini Yehova akamwambia 
Daudi baba yangu, ‘Moyo wako ulitamani kujenga nyumba kwa ajili 
ya jina langu, na ulifanya vizuri kutamani jambo hilo moyoni mwako. 
19 Hata hivyo, hutajenga nyumba hiyo, lakini mwana wako 
mwenyewe utakayemzaa” ndiye atakayeijenga nyumba hiyo kwa ajili 
ya jina langu.’ 20 Yehova ametimiza ahadi hiyo aliyoitoa, kwa maana 
nimechukua mahali pa baba yangu Daudi na kuketi kwenye kiti cha 
ufalme cha Israeli, kama Yehova alivyoahidi. Pia nimejenga nyumba 
kwa ajili ya jina la Yehova Mungu wa Israeli, 21 nami nimetenga 
mahali humo kwa ajili ya lile Sanduku lenye agano ambalo Yehova 
alifanya na mababu zetu alipokuwa akiwatoa nchini Misri.” 


22 Kisha Sulemani akasimama mbele ya madhabahu ya Yehova 
mbele ya kutaniko lote la Waisraeli, akanyoosha mikono yake 
kuelekea mbinguni, 23 akasema: “Ee Yehova Mungu wa Israeli, 
hakuna Mungu kama wewe juu mbinguni wala chini duniani, 
unayeshika agano na kuwatendea kwa upendo mshikamanifu 
watumishi wako wanaotembea mbele zako kwa moyo wao wote. 
24 Umetimiza ahadi uliyomwahidi mtumishi wako Daudi baba yangu. 
Ulitoa ahadi hiyo kwa kinywa chako mwenyewe, na siku ya leo 
umeitimiza kwa mkono wako mwenyewe. 25 Na sasa, Ee Yehova 
Mungu wa Israeli, timiza ahadi uliyomwahidi mtumishi wako Daudi 
baba yangu ulipomwambia, ‘ʻHutakosa kamwe mwanamume wa 
uzao wako atakayeketi kwenye kiti cha ufalme cha Israeli mbele 
zangu, ikiwa tu wana wako watakazia uangalifu njia yao kwa 
kutembea mbele zangu, kama ulivyotembea mbele zangu.’ 26 Na 
sasa, Ee Mungu wa Israeli, tafadhali acha ahadi uliyomwahidi 
mtumishi wako Daudi baba yangu ithibitike kuwa ya kweli. 


27 “Lakini Ee Mungu, je, kweli utakaa duniani? Tazama! Mbingu, 
naam, mbingu za mbingu, haziwezi kukutosha; sembuse nyumba hii 
niliyoijenga! 28 Sasa sikiliza sala yangu mimi mtumishi wako na ombi 
langu la kutaka kibali, Ee Yehova Mungu wangu, sikiliza kilio changu 
cha kuomba msaada na sala ambayo mimi mtumishi wako ninasali 
leo mbele zako. 29 Macho yako na yatazame nyumba hii usiku na 
mchana, yatazame mahali ambapo ulisema hivi kupahusu: 'Jina 
langu litakuwa hapo,’ ili usikilize sala ambayo mimi mtumishi wako 
ninasali kuelekea mahali hapa. 30 Nawe usikilize ombi langu mimi 
mtumishi wako la kutaka kibali na pia ombi ambalo watu wako 
Waisraeli wanaomba kuelekea mahali hapa, nawe usikilize katika 
makao yako mbinguni; naam, usikilize na kusamehe. 


31 “Mwanadamu akimtendea dhambi mwanadamu mwenzake, naye 
aapishwe” na kuwekwa chini ya wajibu wa kiapo hicho,” naye akiwa 
chini ya kiapo” aje mbele ya madhabahu yako katika nyumba hii, 

32 basi usikie kutoka mbinguni na kuchukua hatua na kuwahukumu 
watumishi wako kwa kumtangaza yule mwovu kuwa na hatia na 
kumwadhibu kwa sababu ya jambo alilotenda,” na kumtangaza 
mwadilifu kuwa asiye na hatia” na kumthawabisha kulingana na 
uadilifu wake mwenyewe. 


33 “Watu wako Waisraeli wakishindwa na maadui kwa sababu ya 
kuzidi kukutendea dhambi, nao warudi kwako na kulitukuza jina lako 
na kusali na kukusihi wapate kibali katika nyumba hii, 34 basi usikie 
kutoka mbinguni na kuwasamehe watu wako Waisraeli dhambi yao 
na kuwarudisha katika nchi uliyowapa mababu zao. 


35 “Mbingu zikifungwa kusiwe na mvua kwa sababu wamezidi 
kukutendea dhambi, nao wasali kuelekea mahali hapa na kulitukuza 
jina lako na kuacha dhambi yao kwa sababu umewanyenyekeza,” 
36 basi usikie kutoka mbinguni na kuwasamehe watumishi wako 
dhambi yao, dhambi ya watu wako Waisraeli, kwa sababu 
utawafundisha njia nzuri wanayopaswa kufuata; na ulete mvua 
katika nchi yako ambayo uliwapa watu wako kuwa urithi. 


37 “Njaa kali ikitokea nchini, au ugonjwa hatari, upepo unaochoma, 
kuvu, makundi ya nzige, au parare” wanaokula sana; au maadui wao 
wakiwazingira katika jiji lolote nchini” au pigo au ugonjwa wa aina 
yoyote ukitokea, 38 sala yoyote, ombi lolote la kutaka kibali ambalo 
huenda likatolewa na mtu yeyote au na watu wako wote Waisraeli 
(kwa sababu kila mmoja anajua mateso yaliyo katika moyo wake 
mwenyewe) wakinyoosha mikono yao kuelekea nyumba hii, 39 basi 


usikie kutoka mbinguni, makao yako, nawe usamehe na kuchukua 
hatua; na umthawabishe kila mmoja kulingana na njia zake zote, 
kwa sababu unajua moyo wake (ni wewe peke yako unayejua vizuri 
moyo wa kila mwanadamu), 40 ili wakuogope sikuzote watakazoishi 
katika nchi uliyowapa mababu zetu. 


41 “Pia mgeni ambaye si sehemu ya watu wako Waisraeli na 
ambaye anatoka katika nchi ya mbali kwa sababu ya jina lako” 

42 (kwa maana watasikia kuhusu jina lako kuu na mkono wako 
wenye nguvu na mkono wako ulionyooshwa), akija na kusali 
kuelekea nyumba hii, 43 basi usikilize kutoka mbinguni, makao yako, 
nawe ufanye mambo yote ambayo mgeni huyo anakuomba ufanye, 
ili watu wote duniani wajue jina lako na kukuogopa, kama watu wako 
Waisraeli wanavyokuogopa, na ili wajue kwamba nyumba hii 
niliyojenga imeitwa kwa jina lako. 


44 “Watu wako wakienda vitani kupigana na maadui wao mahali 
utakapowaelekeza, nao wasali kwako wewe, Yehova, kuelekea jiji 
ambalo umechagua na kuelekea nyumba ambayo nimejenga kwa 
ajili ya jina lako, 45 basi usikie kutoka mbinguni sala yao na ombi lao 
la kutaka kibali, nawe utekeleze hukumu kwa ajili yao. 


46 “Wakikutendea dhambi (kwa sababu hakuna mwanadamu 
asiyetenda dhambi), nawe uwakasirikie vikali na kuwaacha mikononi 
mwa maadui, na waliowateka wawapeleke katika nchi ya maadui, 
mbali au karibu; 47 nao warudiwe na ufahamu wakiwa katika nchi ya 
watu waliowachukua mateka, na kukurudia na kuomba kibali chako 
wakisema, 'Tumetenda dhambi na kukosea; tumetenda uovu,’ 

48 nao wakurudie kwa moyo wao wote na kwa nafsi” yao yote katika 
nchi ya maadui wao waliowachukua mateka, nao wasali kwako 


kuelekea nchi yao ambayo uliwapa mababu zao na kuelekea jiji 
ambalo umelichagua na nyumba ambayo nimejenga kwa ajili ya jina 
lako, 49 basi usikie kutoka mbinguni, makao yako, sala yao na ombi 
lao la kutaka kibali, nawe utekeleze hukumu kwa ajili yao 50 na 
uwasamehe watu wako ambao wamekutendea dhambi, na 
kusamehe makosa yote waliyokukosea. Utafanya waliowateka 
wawahurumie,” nao watawahurumia 51 (kwa maana wao ni watu 
wako na urithi wako, uliowatoa Misri, kutoka ndani ya tanuru la 
kuyeyushia chuma). 52 Macho yako yatazame ombi langu mimi 
mtumishi wako la kutaka kibali na ombi la kutaka kibali la watu wako 
Waisraeli kwa kuwasikiliza wakati wowote wanapokulilia.” 53 Kwa 
maana uliwatenga wawe urithi wako kutoka kati ya mataifa yote ya 
dunia, kama ulivyotangaza kupitia mtumishi wako Musa ulipokuwa 
ukiwatoa mababu zetu Misri, Ee Bwana Mwenye Enzi Kuu Yehova.” 


54 Mara tu Sulemani alipomaliza kumtolea Yehova sala hiyo yote na 
kuomba kibali chake, aliinuka kutoka mbele ya madhabahu ya 
Yehova, mahali alipokuwa amepiga magoti akiwa amenyoosha 
mikono yake kuelekea mbinguni. 55 Kisha akasimama na kulibariki 
kwa sauti kubwa kutaniko lote la Waisraeli akisema: 56 “Na asifiwe 
Yehova, ambaye amewapa watu wake Waisraeli mahali pa 
kupumzikia, kama alivyoahidi. Hakuna ahadi yoyote kati ya ahadi 
zake zote nzuri ambazo aliahidi kupitia Musa mtumishi wake 
iliyokosa kutimia. 357 Yehova Mungu wetu na awe pamoja nasi kama 
tu alivyokuwa pamoja na mababu zetu. Naye asituache wala 
kututupa. 58 Na aivute mioyo yetu kwake ili tutembee katika njia 
zake zote na kushika amri zake, masharti yake, na sheria zake,” 
ambazo aliwaamuru mababu zetu washike. 59 Na maneno haya 
yangu ambayo nimesema ili kumwomba Yehova kibali na yawe 


karibu na Yehova Mungu wetu mchana na usiku, ili atekeleze 
hukumu kwa ajili yangu mimi mtumishi wake na kwa ajili ya watu 
wake Waisraeli kulingana na mahitaji ya kila siku, 60 ili mataifa yote 
duniani yajue kwamba Yehova ndiye Mungu wa kweli. Hakuna 
mwingine! 61 Basi acheni mioyo yenu iwe kamili kwa” Yehova Mungu 
wetu kwa kufuata masharti yake na kushika amri zake kama ilivyo 


” 


leo. 


62 Kisha mfalme na Waisraeli wote wakamtolea Yehova dhabihu 
kubwa. 63 Sulemani alimtolea Yehova dhabihu za ushirika: Alitoa 
ng'ombe 22,000 na kondoo 120,000. Basi mfalme na Waisraeli wote 
wakaizindua nyumba ya Yehova. 64 Siku hiyo ilimbidi mfalme 
atakase sehemu ya katikati ya ua ulio mbele ya nyumba ya Yehova, 
kwa sababu alipaswa kutolea mahali hapo dhabihu za kuteketezwa, 
matoleo ya nafaka, na vipande vya mafuta vya dhabihu za ushirika, 
kwa sababu madhabahu ya shaba iliyo mbele za Yehova ilikuwa 
ndogo sana isiweze kutoshea dhabihu za kuteketezwa, matoleo ya 
nafaka, na vipande vya mafuta vya dhabihu za ushirika. 65 Wakati 
huo Sulemani alifanya sherehe hiyo pamoja na Waisraeli wote, 
kutaniko kubwa kuanzia Lebo-hamathi” na kushuka mpaka kwenye 
Korongo” la Misri, mbele za Yehova Mungu wetu kwa siku 7 na kisha 
siku nyingine 7, jumla ya siku 14. 66 Siku iliyofuata,” aliwaruhusu 
watu waondoke, nao wakambariki mfalme na kwenda nyumbani 
kwao wakishangilia na kufurahi moyoni kwa sababu ya wema wote 
ambao Yehova alikuwa amemtendea Daudi mtumishi wake na watu 
wake Waisraeli. 


^ 1 Fal. 8:1 Yaani, ukoo wa upande wa baba. 


^ 1 Fal. 8:2 Yaani, Sherehe ya Vibanda. 
^ 1 Fal. 8:2 Angalia Nyongeza B15. 
^ 1 Fal. 8:19 Tnn., “mwana wako, atakayetoka katika viuno vyako.” 


^ 1 Fal. 8:31 Au “aliyetendewa dhambi akimweka chini ya laana.” 
Yaani, kiapo kinacholeta laana ikiwa mtu anaapa kwa uwongo au 
kukosa kutimiza kiapo hicho. 


^ 1 Fal. 8:31 Tnn., “laana.” 
^ 1 Fal. 8:31 Tnn., “laana.” 


^ 1 Fal. 8:32 Tnn., “kuleta juu ya kichwa chake mwenyewe jambo 
alilotenda.” 


^ 1 Fal. 8:32 Tnn., “kuwa mwadilifu.” 

^ 1 Fal. 8:35 Au “umewatesa.” 

^ 1 Fal. 8:37 Au “panzi.” 

^ 1 Fal. 8:37 Tnn., “katika nchi ya malango yake.” 
^ 1 Fal. 8:41 Au “sifa yako.” 


^ 1 Fal. 8:48 Angalia Kamusi. 


^ 1 Fal. 8:50 Tnn., “Utawafanya wawe vitu vya kuhurumiwa mbele ya 
waliowateka.” 


^ 1 Fal. 8:52 Au “kuwasikiliza wanapokuomba jambo lolote.” 
^ 1 Fal. 8:58 Tnn., “maamuzi yake.” 


^ 1 Fal. 8:61 Au “imtumikie kikamili.” 


^ 1 Fal. 8:65 Au “njia ya kuingia Hamathi.” 


^ 1 Fal. 8:65 Angalia Kamusi. 


A1 Fal. 8:66 Tnn., “Siku ya nane,” yaani, siku iliyofuata kipindi cha 
pili cha siku saba. 


1 Wafalme 9:1-28 


9 Mara tu Sulemani alipomaliza kujenga nyumba ya Yehova, 
nyumba ya mfalme,” na kila kitu ambacho Sulemani alitamani 
kufanya, 2 Yehova akamtokea Sulemani mara ya pili, kama 
alivyokuwa amemtokea kule Gibeoni. 3 Yehova akamwambia: 
“Nimesikia sala yako na ombi lako la kutaka kibali ulilotoa mbele 
zangu. Nimeitakasa nyumba hii ambayo umejenga kwa kuliweka jina 
langu humu milele, na macho yangu na moyo wangu utakuwa humu 
sikuzote. 4 Nawe, ikiwa utatembea mbele zangu kama Daudi baba 
yako alivyotembea, kwa utimilifu wa moyo na kwa unyoofu, kwa 
kutenda mambo yote niliyokuamuru, nawe ukitii masharti yangu na 
sheria” zangu, > ndipo nitakapoimarisha kiti chako cha ufalme juu ya 
Israeli milele, kama nilivyomwahidi Daudi baba yako, kwa kusema, 
“Hutakosa kamwe mwanamume wa uzao wako atakayeketi kwenye 
kiti cha ufalme cha Israeli.' $ Lakini ikiwa ninyi na wana wenu 
mtageuka na kuacha kunifuata na kuacha kushika amri zangu na 
maagizo yangu ambayo nimeweka mbele yenu, nanyi mwende na 
kuabudu miungu mingine na kuiinamia, 7 nitawaondolea mbali 
Waisraeli kutoka katika nchi ambayo nimewapa, na nyumba ambayo 
nimeitakasa kwa ajili ya jina langu nitaitupilia mbali kutoka mbele za 
macho yangu, na Israeli itakuwa kitu cha kudharauliwa” na kitu cha 
kudhihakiwa miongoni mwa mataifa yote. 8 Na nyumba hii itakuwa 
marundo ya magofu. Kila mtu atakayepita karibu nayo ataitazama 
kwa mshangao, atapiga mluzi na kuuliza, 'Kwa nini Yehova 
aliitendea hivi nchi hii na nyumba hii?’ 9 Kisha watasema, ‘Ni kwa 
sababu walimwacha Yehova Mungu wao, aliyewatoa mababu zao 
kutoka nchini Misri, nao wakashikamana na miungu mingine, 


wakaiinamia na kuiabudu. Ndiyo sababu Yehova aliwaletea msiba 


huo wote. 


10 Katika muda wa miaka 20 ambayo Sulemani alijenga nyumba 
hizo mbili, yaani, nyumba ya Yehova na nyumba ya” mfalme, 

11 Hiramu mfalme wa Tiro alimpa Sulemani mbao za mierezi na 
mbao za miberoshi na dhahabu nyingi sana kadiri alivyohitaji, naye 
Mfalme Sulemani akampa Hiramu majiji 20 katika nchi ya Galilaya. 
12 Basi Hiramu akatoka Tiro kwenda kuyaona majiji ambayo 
Sulemani alikuwa amempa, lakini hakuridhika nayo.” 13 Akamuuliza: 
“Ndugu yangu, ni majiji gani haya ambayo umenipa?” Basi tangu 
siku hiyo yakaitwa Nchi ya Kabuli.” 14 Wakati huo, Hiramu 
akamtumia mfalme talanta 120“ za dhahabu. 


15 Habari ifuatayo inawahusu watu ambao Mfalme Sulemani 
aliwaandikisha kufanya kazi ya kulazimishwa ili wajenge nyumba ya 
Yehova, nyumba yake mwenyewe,” Kilima,” ukuta wa Yerusalemu, 
Hasori, Megido, na Gezeri. 16 (Farao mfalme wa Misri alikuwa 
amekuja na kuliteka jiji la Gezeri na kuliteketeza kwa moto, na 
alikuwa pia amewaua Wakanaani walioishi katika jiji hilo. Basi 
kumuaga.”) 17 Sulemani akalijengaž jiji la Gezeri, Beth-horoni la 
Chini, 18 Baalathi, na Tamari lililo nyikani, yaliyokuwa nchini, 19 na 
pia majiji yote ya Sulemani yenye maghala, majiji ya magari ya vita, 
majiji ya wapanda farasi, na chochote ambacho Sulemani alitamani 
kujenga huko Yerusalemu, Lebanoni, na katika nchi yote iliyokuwa 
chini ya mamlaka yake. 20 Watu wengine wote waliobaki miongoni 
mwa Waamori, Wahiti, Waperizi, Wahivi, na Wayebusi, ambao 
hawakuwa sehemu ya taifa la Israeli, 21 wazao wao waliobaki nchini, 
ambao Waisraeli walishindwa kuwaangamiza, Sulemani 


aliwaandikisha ili wafanye kazi ya kulazimishwa kama watumwa 
mpaka leo hii. 22 Lakini Sulemani hakumfanya Mwisraeli yeyote 
kuwa mtumwa, kwa sababu walikuwa mashujaa wake, watumishi, 
wakuu, makamanda wasaidizi, wakuu wa wale walioendesha magari 
yake ya vita na wapanda farasi wake. 23 Kulikuwa na wakuu 550 wa 
wasaidizi waliosimamia kazi ya Sulemani, wasimamizi wa watu 
waliokuwa wakifanya kazi. 


24 Lakini binti ya Farao akatoka katika Jiji la Daudi akaenda kuishi 
katika nyumba yake ambayo Sulemani alimjengea; kisha Sulemani 
akajenga Kilima.” 


25 Mara tatu kwa mwaka Sulemani alitoa dhabihu za kuteketezwa na 
dhabihu za ushirika kwenye madhabahu aliyomjengea Yehova, pia 
alifukiza moshi wa dhabihu kwenye madhabahu iliyokuwa mbele za 
Yehova, basi akaikamilisha nyumba. 


26 Mfalme Sulemani akatengeneza pia kundi la meli katika jiji la 
Esion-geberi, lililo kando ya Elothi, ufuoni mwa Bahari Nyekundu 
katika nchi ya Edomu. 27 Hiramu akawatuma watumishi wake 
mwenyewe, mabaharia wenye uzoefu, wakafanye kazi pamoja na 
watumishi wa Sulemani kwenye kundi hilo la meli. 28 Wakaenda 
Ofiri, wakachukua talanta 420 za dhahabu na kumletea Mfalme 
Sulemani. 


^ 1 Fal. 9:1 Au “jumba la mfalme.” 
^ 1 Fal. 9:4 Tnn., “hukumu.” 


^ 1 Fal. 9:7 Tnn., “methali.” 


^ 1 Fal. 9:10 Au “jumba la.” 
^ 1 Fal. 9:12 Tnn., “hayakuwa sawa machoni pake.” 
^ 1 Fal. 9:13 Au labda, “Nchi Isiyofaa Kitu.” 


^ 1 Fal. 9:14 Talanta moja ilikuwa na uzito wa kilogramu 34.2. 
Angalia Nyongeza B14. 


^ 1 Fal. 9:15 Au “jumba lake mwenyewe la mfalme.” 

^ 1 Fal. 9:15 Au “Milo.” Neno la Kiebrania linalomaanisha “jaza.” 
^ 1 Fal. 9:16 Au “zawadi ya harusi; mahari.” 

^ 1 Fal. 9:17 Au “akaliimarisha.” 


^ 1 Fal. 9:24 Au “Milo.” Neno la Kiebrania linalomaanisha “jaza.” 


1 Wafalme 10:1-29 


10 Basi malkia wa Sheba alisikia habari za Sulemani kuhusiana na 
jina la Yehova, kwa hiyo akaja kumjaribu kwa maswali magumu.” 

2 Alifika Yerusalemu na msafara wenye kuvutia sana, pamoja na 
ngamia waliobeba mafuta ya zeri na dhahabu nyingi sana na mawe 
yenye thamani. Akafika mbele ya Sulemani na kumwambia mambo 
yote yaliyokuwa moyoni mwake. 3 Kisha Sulemani akajibu maswali 
yake yote. Hakuna jambo lolote lililokuwa gumu sana” kwa mfalme 
asiweze kumweleza. 


4 Malkia wa Sheba alipoona hekima yote ya Sulemani, nyumba 
aliyojenga, > chakula kilichokuwa mezani pake, jinsi watumishi wake 
walivyoketi, jinsi watumishi wake walivyohudumu mezani na pia 
mavazi yao, na wale waliompa vinywaji, na dhabihu zake za 
kuteketezwa alizotoa kwa ukawaida katika nyumba ya Yehova, 
alipigwa na bumbuazi.” 6 Basi akamwambia mfalme: “Habari 
nilizosikia katika nchi yangu kuhusu mafanikio” yako na kuhusu 
hekima yako zilikuwa za kweli. 7 Lakini sikuamini habari hizo mpaka 
nilipokuja na kujionea kwa macho yangu mwenyewe. Na kwa kweli 
sikuwa nimeambiwa hata nusu yake. Hekima yako na ufanisi wako 
umezidi kwa mbali habari nilizosikia. 8 Wenye furaha ni watu wako, 
na wenye furaha ni watumishi wako wanaosimama mbele yako 
daima, wakiisikiliza hekima yako! 9 Na asifiwe Yehova Mungu wako, 
ambaye amependezwa nawe, akakuweka kwenye kiti cha ufalme 
cha Israeli. Kwa sababu ya upendo wa milele wa Yehova kwa 
Waisraeli, alikuweka rasmi kuwa mfalme ili utekeleze haki na 
uadilifu.” 


10 Kisha akampa mfalme talanta 120” za dhahabu na kiasi kikubwa 
sana cha mafuta ya zeri na mawe yenye thamani. Mfalme Sulemani 
hakuwahi tena kuletewa kiasi kikubwa hivyo cha mafuta ya zeri 
kama alicholetewa na malkia wa Sheba. 


11 Kundi la meli za Hiramu zilizobeba dhahabu kutoka Ofiri zilileta 
pia mbao nyingi sana za misandali kutoka Ofiri, na mawe yenye 
thamani. 12 Mfalme alitumia mbao hizo za misandali kutengeneza 
vitegemezi vya nyumba ya Yehova na nyumba ya mfalme,” na pia 
vinubi na vinanda vya waimbaji. Mbao za misandali kama hizo 
hazijawahi tena kuletwa wala kuonekana mpaka leo hii. 


13 Mfalme Sulemani alimpa pia malkia wa Sheba kitu chochote 
alichotamani na kuomba, mbali na vitu alivyompa kwa ukarimu wake 
mwenyewe.” Baada ya hayo aliondoka na kurudi katika nchi yake, 
pamoja na watumishi wake. 


14 Na dhahabu iliyoletwa kwa Sulemani katika mwaka mmoja ilikuwa 
na uzito wa talanta 666 za dhahabu, 15 mbali na dhahabu iliyoletwa 
na wafanyabiashara wasafiri na pia faida kutoka kwa wauzaji wa 
bidhaa na kutoka kwa wafalme wote wa Uarabuni na magavana wa 
nchi. 


16 Mfalme Sulemani alitengeneza ngao kubwa 200 za dhahabu 
iliyochanganywa na madini mengine (kwa kila ngao alitumia shekeli 
600“ za dhahabu) 17 na ngao ndogo” 300 za dhahabu 
iliyochanganywa na madini mengine (kwa kila ngao ndogo alitumia 
mina tatu” za dhahabu). Kisha mfalme akaziweka katika Nyumba ya 
Msitu wa Lebanoni. 


18 Mfalme pia alitengeneza kiti kikubwa cha ufalme cha pembe za 
tembo na kukifunika kwa dhahabu safi. 19 Kiti hicho cha ufalme 
kilikuwa na ngazi sita, kilikuwa na kifuniko cha mviringo mgongoni, 
nacho kilikuwa na mikono pande zote mbili, na simba wawili 
walisimama kando ya mikono hiyo. 20 Na kulikuwa na simba 12 
waliosimama kwenye ngazi hizo sita, wawili kwenye kila ngazi, 
mmoja upande huu na mwingine upande wa pili. Hakuna ufalme 
mwingine wowote uliokuwa umetengeneza kiti kama hicho. 


21 Vyombo vyote vya kunywea vya Mfalme Sulemani vilikuwa vya 
dhahabu, na vyombo vyote vya Nyumba ya Msitu wa Lebanoni 
vilikuwa vya dhahabu safi. Hakukuwa na kitu chochote 
kilichotengenezwa kwa fedha, kwa maana fedha ilionwa kuwa si kitu 
katika siku za Sulemani. 22 Mfalme alikuwa na kundi la meli za 
Tarshishi baharini pamoja na kundi la meli za Hiramu. Mara moja 
baada ya kila miaka mitatu, kundi la meli za Tarshishi zilikuja zikiwa 
zimejazwa dhahabu na fedha, pembe za tembo, sokwe, na tausi. 


23 Kwa hiyo Mfalme Sulemani alikuwa na utajiri mwingi zaidi na 
hekima kuliko wafalme wengine wote duniani. 24 Na watu wote 
duniani walitaka kukutana na” Sulemani ili wasikie hekima yake 
ambayo Mungu alikuwa ameweka moyoni mwake. 25 Kila mmoja 
wao alileta zawadi—vitu vya fedha, vitu vya dhahabu, mavazi, 
silaha, mafuta ya zeri, farasi, na nyumbu—na walifanya hivyo 
mwaka baada ya mwaka. 


26 Na Sulemani akaendelea kukusanya magari ya vita na farasi;” 
akawa na magari 1,400 ya vita na farasi” 12,000, naye aliwaweka 
katika majiji ya magari ya vita karibu naye huko Yerusalemu. 


27 Mfalme alifanya fedha huko Yerusalemu iwe nyingi kama mawe, 
na mbao za mierezi ziwe nyingi kama mikuyu katika Shefela. 


28 Farasi wa Sulemani waliletwa kutoka Misri, na wafanyabiashara 
wa mfalme walinunua makundi ya farasi” kwa bei moja. 29 Kila gari 
kutoka Misri lilinunuliwa kwa vipande 600 vya fedha, na farasi 
alinunuliwa kwa vipande 150; kisha waliwauzia wafalme wote wa 
Wahiti na wafalme wa Siria. 


^ 1 Fal. 10:1 Au “mafumbo.” 

^ 1 Fal. 10:3 Tnn., “lililofichwa.” 

^ 1 Fal. 10:5 Tnn., “hakubaki na roho yoyote ndani yake.” 
^ 1 Fal. 10:6 Au “maneno.” 


^ 1 Fal. 10:10 Talanta moja ilikuwa na uzito wa kilogramu 34.2. 
Angalia Nyongeza B14. 


^ 1 Fal. 10:12 Au “jumba la mfalme.” 
^ 1 Fal. 10:13 Tnn., “kulingana na mkono wa Mfalme Sulemani.” 


A41 Fal. 10:16 Shekeli moja ilikuwa na uzito wa gramu 11.4. Angalia 
Nyongeza B14. 


^ 1 Fal. 10:17 Kwa kawaida ilibebwa na wapiga mishale. 


A41 Fal. 10:17 Katika Maandiko ya Kiebrania mina moja inalingana 
na gramu 570. Angalia Nyongeza B14. 


^ 1 Fal. 10:24 Tnn., “waliutafuta uso wa.” 


^ 1 Fal. 10:26 Au “wapanda farasi.” 
^ 1 Fal. 10:26 Au “wapanda farasi.” 


^ 1 Fal. 10:28 Au labda, “kutoka Misri na kutoka Kue; 
wafanyabiashara wa mfalme waliwanunua kutoka Kue,” huenda ni 
Kilikia. 


1 Wafalme 11:1-43 


11 Lakini mbali na binti ya Farao, Mfalme Sulemani aliwapenda 
wanawake wengi wa kigeni: wanawake Wamoabu, Waamoni, 
Waedomu, Wasidoni, na Wahiti. 2 Walitoka katika mataifa ambayo 
Yehova alikuwa amewaambia hivi Waisraeli kuyahusu: “Hampaswi 
kuingia miongoni mwao,” nao hawapaswi kuingia miongoni mwenu; 
kwa maana kwa hakika wataigeuza mioyo yenu ifuate miungu yao.” 
Lakini Sulemani alishikamana nao na kuwapenda. 3 Naye alikuwa 
na wake 700 waliokuwa mabinti wa wafalme na masuria 300, na 
hatua kwa hatua wake zake wakaugeuza moyo wake.” 4 Sulemani 
alipozeeka, wake zake waliugeuza” moyo wake ukaifuata miungu 
mingine, na moyo wake haukuwa kamili kwa” Yehova Mungu wake 
kama moyo wa Daudi baba yake. > Na Sulemani akamfuata 
Ashtorethi, mungu wa kike wa Wasidoni, na Milkomu, mungu 
mwenye kuchukiza wa Waamoni. 6 Na Sulemani akatenda maovu 
machoni pa Yehova, naye hakumfuata Yehova kikamili kama Daudi 
baba yake alivyomfuata. 


7 Wakati huo ndipo Sulemani alipojenga mahali pa juu kwa ajili ya 
Kemoshi, mungu mwenye kuchukiza wa Moabu, kwenye mlima 
uliokuwa mbele ya Yerusalemu, na kwa ajili ya Moleki, mungu 
mwenye kuchukiza wa Waamoni. 8 Hivyo ndivyo alivyowafanyia 
wake zake wote wa kigeni waliokuwa wakifukiza moshi wa dhabihu 
na kuitolea dhabihu miungu yao. 


9 Yehova akamkasirikia vikali Sulemani, kwa sababu moyo wake 
ulikuwa umegeuka na kumwacha Yehova Mungu wa Israeli, 

aliyekuwa amemtokea mara mbili 10 na kumwonya kuhusu jambo 
hilohilo, kwamba hapaswi kuifuata miungu mingine. Lakini hakutii 


amri ya Yehova. 11 Sasa Yehova akamwambia Sulemani: “Kwa 
sababu umefanya jambo hili, nawe hukushika agano langu na sheria 
zangu nilizokuamuru, kwa hakika nitaurarua ufalme kutoka kwako, 
nami nitampa mmoja wa watumishi wako. 12 Hata hivyo, kwa ajili ya 
Daudi baba yako, sitafanya hivyo maishani mwako. Nitaurarua 
kutoka mikononi mwa mwana wako, 13 lakini sitaurarua ufalme wote. 
Kabila moja nitampa mwana wako, kwa ajili ya Daudi mtumishi 
wangu na kwa ajili ya Yerusalemu, jiji ambalo nimechagua.” 


14 Ndipo Yehova akatokeza mtu wa kumpinga Sulemani, yaani, 
Hadadi Mwedomu, wa ukoo wa kifalme wa Edomu. 15 Daudi 
aliposhinda Edomu, Yoabu mkuu wa jeshi alipanda kwenda 
kuwazika waliouawa, naye akajaribu kumuua kila mwanamume huko 
Edomu. 16 (Kwa maana Yoabu na Waisraeli wote walikaa huko kwa 
miezi sita mpaka alipokuwa amemwangamiza kila mwanamume 
huko Edomu.) 17 Lakini Hadadi alikimbia pamoja na baadhi ya 
Waedomu waliokuwa watumishi wa baba yake, wakaenda Misri; 
wakati huo Hadadi alikuwa mvulana mdogo. 18 Basi wakaondoka 
Midiani na kufika Parani. Walichukua wanaume kutoka Parani na 
kwenda Misri, kwa Farao mfalme wa Misri, ambaye alimpa nyumba, 
akaamuru awe akipewa chakula, na pia akampa ardhi. 19 Hadadi 
alipata kibali machoni pa Farao, hivi kwamba akampa dada ya mke 
wake mwenyewe, dada ya malkia Tapenesi,* ili amwoe. 20 Baada ya 
muda dada ya Tapenesi akamzalia mwana, Genubathi, na Tapenesi 
alimlelea” katika nyumba ya Farao; Genubathi aliendelea kukaa 
katika nyumba ya Farao miongoni mwa wana wa Farao. 


21 Hadadi akasikia akiwa Misri kwamba Daudi alikuwa amekufa na 
kuzikwa pamoja na mababu zake na kwamba Yoabu mkuu wa jeshi 
alikuwa amekufa. Basi Hadadi akamwambia Farao: “Niruhusu 


niende zangu, niende katika ardhi yangu mwenyewe.” 22 Lakini 
Farao akamuuliza: “Ni nini ulichokosa kwangu hivi kwamba unataka 
kwenda katika ardhi yako mwenyewe?” Hadadi akamjibu: “Sijakosa 
chochote, lakini tafadhali niruhusu niende zangu.” 


23 Mungu akatokeza pia mtu mwingine wa kumpinga Sulemani, 
yaani, Rezoni mwana wa Eliada, aliyekuwa amemkimbia bwana 
wake, Hadadezeri mfalme wa Soba. 24 Alijikusanyia wanaume 
akawa kiongozi wa kundi la wavamizi wakati Daudi alipowashinda.” 
Basi wakaenda Damasko, wakakaa huko na kuanza kutawala huko 
Damasko. 25 Naye akawa mpinzani wa Waisraeli siku zote za 
Sulemani, kuongezea madhara yaliyosababishwa na Hadadi, naye 
aliwachukia sana Waisraeli alipokuwa akitawala Siria. 


26 Pia kulikuwa na Yeroboamu mwana wa Nebati, Mwefraimu kutoka 
Sereda, mtumishi wa Sulemani, na mama yake aliyekuwa mjane 
aliitwa Serua. Yeye pia alianza kumwasi” mfalme. 27 Hii ndiyo 
sababu iliyomfanya amwasi mfalme: Sulemani alikuwa amejenga 
Kilima” na kuziba mwanya katika ukuta wa Jiji la Daudi baba yake. 
28 Sasa huyu Yeroboamu alikuwa mwanamume mwenye uwezo 
mkubwa. Sulemani alipoona kwamba kijana huyo alikuwa 
mfanyakazi mwenye bidii, alimweka kuwa msimamizi wa utumishi 
wote wa lazima wa nyumba ya Yosefu. 29 Wakati huo Yeroboamu 
alitoka Yerusalemu, na nabii Ahiya, Mshilo, akamkuta njiani. Ahiya 
alikuwa amevaa nguo mpya, na wote wawili walikuwa peke yao 
shambani. 30 Ahiya akashika nguo mpya aliyokuwa amevaa na 
kuirarua vipande 12. 31 Kisha akamwambia Yeroboamu: 


“Jichukulie vipande kumi, kwa maana Yehova Mungu wa Israeli 
anasema hivi: 'Tazama, ninaurarua ufalme kutoka mikononi mwa 


Sulemani, nami nitakupa makabila kumi. 32 Lakini atabaki na kabila 
moja kwa ajili ya mtumishi wangu Daudi na kwa ajili ya Yerusalemu, 
jiji ambalo nimechagua miongoni mwa makabila yote ya Israeli. 

33 Nitafanya hivyo kwa sababu wameniacha, nao wanamwinamia 
Ashtorethi, mungu wa kike wa Wasidoni, na Kemoshi, mungu wa 
Moabu, na Milkomu, mungu wa Waamoni, nao hawajatembea katika 
njia zangu kwa kufanya yaliyo sawa machoni pangu na kushika 
maagizo yangu na sheria zangu” kama Daudi baba yake 
alivyofanya. 34 Lakini sitauchukua ufalme wote kutoka mikononi 
mwake, nami nitamwacha aendelee kuwa mkuu sikuzote za maisha 
yake, kwa ajili ya Daudi mtumishi wangu niliyemchagua, kwa sababu 
alitii amri zangu na sheria zangu. 35 Lakini nitauchukua ufalme 
kutoka mikononi mwa mwana wake na kukupa wewe, yaani, 
makabila kumi. 36 Nitampa mwana wake kabila moja, ili sikuzote 
Daudi mtumishi wangu awe na taa mbele zangu Yerusalemu, jiji 
ambalo nimejichagulia liwe mahali pa kuweka jina langu. 

37 Nitakuchukua wewe, nawe utatawala kila kitu unachotamani,* 
nawe utakuwa mfalme wa Israeli. 38 Na ikiwa utatii mambo yote 
ninayokuamuru na kutembea katika njia zangu na kufanya yaliyo 
sawa machoni pangu kwa kutii sheria zangu na amri zangu, kama 
Daudi mtumishi wangu alivyofanya, nitakuwa pia pamoja nawe. 
Nitakujengea nyumba inayodumu, kama nilivyomjengea Daudi, nami 
nitakupa Israeli. 39 Nami nitauaibisha uzao wa Daudi kwa sababu ya 
jambo hili, lakini sitafanya hivyo sikuzote.” 


40 Basi Sulemani akajaribu kumuua Yeroboamu, lakini Yeroboamu 
akakimbilia Misri, kwa Mfalme Shishaki wa Misri, akaendelea kukaa 
Misri mpaka Sulemani alipokufa. 


41 Na mambo mengine katika historia ya Sulemani, mambo yote 
aliyofanya na hekima yake, je, hayajaandikwa katika kitabu cha 
historia ya Sulemani? 42 Sulemani alitawala nchi yote ya Israeli kwa 
miaka 40 akiwa Yerusalemu. 43 Kisha Sulemani akafa na kuzikwa 
pamoja na mababu zake katika Jiji la Daudi baba yake; na 
Rehoboamu mwanawe akawa mfalme baada yake. 


^ 1 Fal. 11:2 Au “Hampaswi kuoana nao.” 

^ 1 Fal. 11:3 Au “wake zake wakawa na uvutano mkubwa kwake.” 
^ 1 Fal. 11:4 Au “waliupotosha.” 

^ 1 Fal. 11:4 Au “haukumtumikia kikamili.” 


^ 1 Fal. 11:19 Hakuwa malkia aliyetawala. 


^ 1 Fal. 11:20 Au labda, “alimwachisha kunyonya.” 


^ 1 Fal.11:24 Tnn., “alipowaua.” 
^ 1 Fal. 11:26 Tnn., “kuinua mkono wake dhidi ya.” 


^ 1 Fal. 11:27 Au “Milo.” Neno la Kiebrania linalomaanisha “jaza.” 


^ 1 Fal. 11:33 Tnn., “maamuzi yangu.” 


^ 1 Fal. 11:37 Au “ambacho nafsi yako inatamani.” 


1 Wafalme 12:1-33 


12 Rehoboamu alienda Shekemu, kwa maana Waisraeli wote 
walikuwa wamekuja Shekemu kumfanya kuwa mfalme. 2 Mara tu 
Yeroboamu mwana wa Nebati aliposikia habari hizo (bado alikuwa 
akiishi Misri kwa sababu alikuwa amemkimbia Mfalme Sulemani), 

3 wakawatuma watu waende kumwita. Kisha Yeroboamu na 
Waisraeli wote wakaja kwa Rehoboamu na kumwambia hivi: 4 “Baba 
yako aliifanya nira yetu kuwa nzito. Lakini ukiufanya utumishi mzito 
wa baba yako kuwa mwepesi zaidi na kupunguza nira nzito” 
aliyotutwika, tutakutumikia.” 


> Ndipo akawaambia: “Nendeni, kisha mrudi baada ya siku tatu.” 
Basi watu wakaenda zao. 6 Kisha Mfalme Rehoboamu akashauriana 
na wanaume wazee waliomtumikia Sulemani baba yake alipokuwa 
hai, akawauliza: “Mnanishauri niwape jibu gani watu hawa?” 

7 Wakamjibu: “Leo ukiwa mtumishi wa watu hawa na kukubali ombi 
lao na kuwapa jibu linalofaa, watakuwa watumishi wako sikuzote.” 


8 Hata hivyo, alikataa ushauri aliopewa na wanaume wazee, 
akashauriana na vijana wa rika lake na ambao sasa walikuwa 
watumishi wake. 9 Aliwauliza: “Mnashauri tuwape jibu gani watu 
hawa ambao wameniambia, ‘Ifanye nira ambayo baba yako 
alitutwika iwe nyepesi zaidi'?” 10 Vijana hao wa rika lake 
wakamwambia: “Hivi ndivyo unavyopaswa kuwaambia watu hao 
waliokwambia, 'Baba yako aliifanya nira yetu kuwa nzito, lakini wewe 
unapaswa kuifanya kuwa nyepesi zaidi kwa ajili yetu’; hivi ndivyo 
unavyopaswa kuwaambia, 'Kidole changu kidogo kitakuwa kinene 
kuliko kiuno cha baba yangu. 11 Baba yangu aliwatwika nira nzito, 


lakini mimi nitazidisha uzito wa nira yenu. Baba yangu aliwaadhibu 
kwa mijeledi, lakini mimi nitawaadhibu kwa mijeledi yenye miiba.” 


12 Yeroboamu na watu wote wakaja kwa Rehoboamu siku ya tatu, 
kama mfalme alivyokuwa amesema: “Rudini kwangu siku ya tatu.” 
13 Lakini mfalme akawajibu watu kwa ukali, akaukataa ushauri 
aliopewa na wanaume wazee. 14 Akawajibu kama alivyoshauriwa na 
vijana wa rika lake, na kusema: “Baba yangu aliifanya nira yenu 
kuwa nzito, lakini mimi nitazidisha uzito wa nira yenu. Baba yangu 
aliwaadhibu kwa mijeledi, lakini mimi nitawaadhibu kwa mijeledi 
yenye miiba.” 15 Basi mfalme hakuwasikiliza watu, kwa sababu 
Yehova ndiye aliyesababisha badiliko hilo la mambo, ili atimize neno 
ambalo Yehova alimwambia Yeroboamu mwana wa Nebati kupitia 
Ahiya Mshilo. 


16 Waisraeli wote walipoona kwamba mfalme amekataa 
kuwasikiliza, wakamwambia hivi mfalme: “Tuna ushirika gani na 
Daudi? Hatuna urithi wowote katika mwana wa Yese. Nendeni kwa 
miungu yenu, enyi Waisraeli! Sasa itunze nyumba yako mwenyewe, 
Ee Daudi!” Ndipo Waisraeli wakarudi katika nyumba zao.” 17 Lakini 
Rehoboamu akaendelea kuwatawala Waisraeli walioishi katika majiji 
ya Yuda. 


18 Kisha Mfalme Rehoboamu akamtuma Adoramu, aliyekuwa 
msimamizi wa watu waliofanya kazi ya kulazimishwa, lakini Waisraeli 
wote wakamuua kwa kumpiga mawe. Mfalme Rehoboamu akafaulu 
kupanda gari lake na kukimbilia Yerusalemu. 19 Na tangu siku hiyo 
Waisraeli wamekuwa wakiiasi nyumba ya Daudi. 


20 Mara tu Waisraeli wote waliposikia kwamba Yeroboamu amerudi, 
wakamwita mbele ya kusanyiko, nao wakamweka kuwa mfalme wa 


Waisraeli wote. Hakuna yeyote aliyeifuata nyumba ya Daudi 
isipokuwa kabila la Yuda. 


21 Rehoboamu alipofika Yerusalemu, mara moja aliikusanya nyumba 
yote ya Yuda na kabila la Benjamini, mashujaa 180,000 
waliozoezwa,” ili wapigane na nyumba ya Israeli na kuurudisha 
ufalme kwa Rehoboamu mwana wa Sulemani. 22 Kisha neno hili la 
Mungu wa kweli likamjia Shemaya mtu wa Mungu wa kweli: 

23 “Mwambie Rehoboamu mwana wa Sulemani mfalme wa Yuda na 
nyumba yote ya Yuda na Benjamini na watu wengine, 24 “Hivi ndivyo 
Yehova anavyosema: “Msipande kwenda kupigana na ndugu zenu 
Waisraeli. Kila mmoja wenu anapaswa kurudi nyumbani kwake, kwa 
maana nimesababisha mambo haya yatukie.”” Basi wakalitii neno la 
Yehova na kurudi nyumbani, kama Yehova alivyowaambia. 


25 Kisha Yeroboamu akalijengaž jiji la Shekemu katika eneo lenye 
milima la Efraimu na kuishi humo. Kutoka huko, akaenda kulijenga” 
jiji la Penueli. 26 Yeroboamu akasema moyoni mwake: “Sasa ufalme 
utarudi katika nyumba ya Daudi. 27 Watu hawa wakiendelea 
kupanda kwenda kutoa dhabihu katika nyumba ya Yehova huko 
Yerusalemu, mioyo ya watu hawa itamrudia pia bwana wao, Mfalme 
Rehoboamu wa Yuda. Naam, wataniua na kumrudia Mfalme 
Rehoboamu wa Yuda.” 28 Baada ya kushauriana, mfalme 
akatengeneza ndama wawili wa dhahabu na kuwaambia watu: 
“inachosha sana kwenu kupanda kwenda Yerusalemu. Ndiye huyu 
hapa Mungu wenu, enyi Waisraeli, aliyewatoa nchini Misri.” 29 Kisha 
akamweka ndama mmoja kule Betheli, na mwingine akamweka kule 
Dani. 30 Na jambo hilo likawafanya watende dhambi, watu 
wakaenda mpaka Dani kuabudu ndama aliyekuwa huko. 


31 Naye akajenga nyumba za ibada mahali pa juu na kuchagua 
makuhani kutoka miongoni mwa watu wa kawaida, ambao 
hawakuwa Walawi. 32 Pia, Yeroboamu akaanzisha sherehe katika 
mwezi wa nane, siku ya 15 ya mwezi huo, kama ile sherehe 
iliyokuwa ikifanywa kule Yuda. Kwenye madhabahu aliyojenga kule 
Betheli, alitoa dhabihu kwa wale ndama aliokuwa ametengeneza, na 
huko Betheli akaweka makuhani wahudumu mahali pa juu alipokuwa 
amejenga. 33 Katika siku ya 15 ya mwezi wa nane, mwezi 
aliojichagulia, akaanza kutoa dhabihu kwenye madhabahu aliyokuwa 
amejenga huko Betheli; akaanzisha sherehe kwa ajili ya Waisraeli, 
naye akapanda juu ya madhabahu ili kutoa dhabihu na kufukiza 
moshi wa dhabihu. 


A1 Fal. 12:4 Au “inayokandamiza.” 

^ 1 Fal. 12:16 Tnn., “mahema yao.” 

^ 41 FEal. 12:21 Tnn., “waliochaguliwa.” 
^ 1 Fal. 12:25 Au “akaliimarisha.” 


^ 1 Fal. 12:25 Au “kuliimarisha.” 


1 Wafalme 13:1-34 


13 Kwa neno la Yehova, mtu fulani wa Mungu alikuja Betheli kutoka 
Yuda wakati Yeroboamu alipokuwa amesimama karibu na 
madhabahu ili kufukiza moshi wa dhabihu. 2 Kisha kwa neno la 
Yehova akapaza sauti dhidi ya madhabahu hiyo na kusema: “Ee 
madhabahu, madhabahu! Hivi ndivyo Yehova anavyosema, 
“Tazama! Mwana anayeitwa Yosia, atazaliwa katika nyumba ya 
Daudi! Na juu yako atawatoa dhabihu makuhani wa mahali pa juu, 
wanaofukiza moshi wa dhabihu juu yako, naye atateketeza mifupa 
ya wanadamu juu yako.” 3 Akatoa ishara?” siku hiyo, akisema: “Hii 
ndiyo ishara” ambayo Yehova ametangaza: Tazama! Madhabahu 
itapasuka, na majivu” yaliyo juu yake yatamwagika.” 


4 Mara tu mfalme aliposikia neno ambalo mtu wa Mungu wa kweli 
alikuwa amesema dhidi ya madhabahu huko Betheli, Yeroboamu 
akanyoosha mkono wake kutoka kwenye madhabahu na kusema: 
“Mkamateni!” Mara moja mkono aliokuwa amemnyooshea 
ukakauka,” naye hakuweza kuurudisha nyuma. > Kisha madhabahu 
ikapasuka na majivu yakamwagika kutoka kwenye madhabahu 
kulingana na ile ishara” ambayo mtu wa Mungu wa kweli alitoa kwa 
neno la Yehova. 


6 Sasa mfalme akamwambia mtu wa Mungu wa kweli: “Tafadhali, 
niombee kibali kutoka kwa” Yehova Mungu wako, na usali kwa ajili 
yangu ili nirudishiwe mkono wangu.” Ndipo yule mtu wa Mungu wa 
kweli akaomba kibali kutoka kwa Yehova, na mkono wa mfalme 
ukarudi kama ulivyokuwa mwanzoni. 7 Kisha mfalme akamwambia 
mtu wa Mungu wa kweli: “Twende nyumbani ukale chakula, nami 
nitakupa zawadi.” 8 Lakini mtu wa Mungu wa kweli akamwambia 


mfalme: “Hata ukinipa nusu ya nyumba yako, siwezi kwenda pamoja 
nawe na kula mkate au kunywa maji mahali hapa. 9 Kwa maana hivi 
ndivyo nilivyoamriwa kwa neno la Yehova: ‘Hupaswi kula mkate wala 
kunywa maji, nawe hupaswi kurudi kwa kutumia njia uliyopitia 
ulipokuja hapa.” 10 Basi akaondoka kupitia njia nyingine, naye 
hakurudi kwa kutumia njia aliyopitia alipokuja Betheli. 


11 Kulikuwa na nabii fulani mzee aliyekaa Betheli, wanawe wakaja 
nyumbani na kumsimulia mambo yote ambayo mtu wa Mungu wa 
kweli alikuwa amefanya siku hiyo kule Betheli na maneno 
aliyomwambia mfalme. Baada ya kumsimulia baba yao mambo 
hayo, 12 baba yao akawauliza: “Alipitia njia gani?” Kwa hiyo wanawe 
wakamwonyesha njia aliyopitia mtu huyo wa Mungu wa kweli 
aliyetoka Yuda. 13 Sasa akawaambia wanawe: “Niwekeeni 
matandiko juu ya punda.” Basi wakamwekea matandiko juu ya 
punda, naye akapanda juu yake. 


14 Akamfuata mtu wa Mungu wa kweli na kumkuta ameketi chini ya 
mti mkubwa. Kisha akamuuliza: “Je, wewe ndiye yule mtu wa Mungu 
wa kweli aliyetoka Yuda?” Akajibu: “Ni mimi.” 15 Akamwambia: 
“Twende nyumbani ukale mkate.” 16 Lakini akasema: “Siwezi kurudi 
pamoja nawe wala kukubali mwaliko wako, nami siwezi kula mkate 
wala kunywa maji pamoja nawe mahali hapa. 17 Kwa maana 
niliambiwa kwa neno la Yehova, ‘Hupaswi kula mkate wala kunywa 
maji huko. Hupaswi kurudi kupitia njia uliyotumia kuja.” 18 Ndipo 
akamwambia: “Mimi pia ni nabii kama wewe, na malaika aliniambia 
hivi kwa neno la Yehova: 'Mwambie arudi pamoja nawe nyumbani 


13) 


kwako ili ale mkate na kunywa maji.” (Alimdanganya.) 19 Basi 


akarudi pamoja naye ili ale mkate na kunywa maji nyumbani kwake. 


20 Walipokuwa wameketi mezani, neno la Yehova likamjia nabii 
aliyekuwa amemrudisha, 21 naye akamwambia kwa sauti yule mtu 
wa Mungu wa kweli aliyetoka Yuda: “Yehova anasema hivi: 'Kwa 
sababu uliasi agizo la Yehova, nawe hukushika amri ambayo Yehova 
Mungu wako alikupa, 22 lakini ulirudi kula mkate na kunywa maji 
mahali ambapo uliambiwa, “Usile mkate wala kunywa maji,” maiti 


33) 


yako haitazikwa katika makaburi ya mababu zako. 


23 Baada ya mtu wa Mungu wa kweli kula mkate na kunywa maji, 
nabii mzee akaweka matandiko juu ya punda kwa ajili ya nabii 
aliyekuwa amemrudisha. 24 Kisha akaenda zake, lakini simba 
akakutana naye barabarani na kumuua. Maiti yake ikatupwa 
barabarani, na punda akasimama kando yake; simba pia alikuwa 
amesimama kando ya maiti hiyo. 25 Watu waliokuwa wakipita hapo 
waliona maiti hiyo ikiwa imetupwa barabarani na simba akiwa 
amesimama kando yake. Wakaenda na kusimulia habari hizo katika 
jiji ambamo yule nabii mzee alikuwa akiishi. 


26 Nabii huyo aliyekuwa amemrudisha njiani aliposikia habari hizo, 
mara moja akasema: “Ni yule mtu wa Mungu wa kweli aliyeasi agizo 
la Yehova; kwa hiyo Yehova alimkabidhi kwa simba, amrarue na 
kumuua, kulingana na neno la Yehova alilokuwa amemwambia.” 

27 Kisha akawaambia hivi wanawe: “Niwekeeni matandiko juu ya 
punda.” Basi wakaweka matandiko juu yake. 28 Halafu akaenda 
zake na kuikuta ile maiti imetupwa barabarani, punda na simba 
wakiwa wamesimama kando ya maiti hiyo. Simba hakuwa ameila 
maiti, wala hakuwa amemrarua punda. 29 Nabii huyo mzee akaibeba 
maiti ya mtu wa Mungu wa kweli na kuiweka juu ya punda, 
akairudisha katika jiji lake mwenyewe ili kumwombolezea na 
kumzika. 30 Basi akailaza maiti hiyo katika kaburi lake mwenyewe, 


nao wakaendelea kumlilia kwa sauti wakisema: “Ole wako, ndugu 
yangu!” 31 Baada ya kumzika, akawaambia wanawe: “Nitakapokufa, 
nizikeni mahali ambapo mtu wa Mungu wa kweli amezikwa. Ilazeni 
mifupa yangu kando ya mifupa yake. 32 Neno la Yehova alilokuwa 
ametangaza dhidi ya madhabahu iliyoko Betheli na dhidi ya nyumba 
zote za ibada zilizo mahali pa juu katika majiji ya Samaria hakika 
litatimia.” 


33 Hata baada ya mambo hayo kutendeka, Yeroboamu hakuacha 
njia yake mbaya, lakini aliendelea kuchagua makuhani kutoka 
miongoni mwa watu wa kawaida ili wahudumu mahali pa juu. 
Alimweka kuwa kuhani” mtu yeyote aliyetaka kuwa kuhani, akisema: 
“Na awe mmoja wa makuhani wa mahali pa juu.” 34 Dhambi hiyo ya 
nyumba ya Yeroboamu ilisababisha waharibiwe na kuangamizwa 
kutoka duniani. 


^ 1 Fal. 13:3 Au “alama.” 
^ 1 Fal. 13:3 Au “alama.” 


^ 1 Fal. 13:3 Au “majivu yenye mafuta,” yaani, majivu yaliyojaa 
mafuta ya dhabihu. 


^ 1 Fal. 13:4 Au “ukapooza.” 
^ 1 Fal. 13:5 Au “alama.” 
^ 1 Fal._13:6 Au “utulize uso wa.” 


^ 1 Fal. 13:33 Tnn., “Aliujaza mkono wa.” 


1 Wafalme 14:1-31 


14 Wakati huo Abiya mwana wa Yeroboamu akawa mgonjwa. 2 Kwa 
hiyo Yeroboamu akamwambia mke wake: “Tafadhali, inuka, badili 
sura yako ili watu wasitambue kwamba wewe ni mke wa Yeroboamu, 
halafu uende Shilo. Tazama! Nabii Ahiya yuko huko. Yeye ndiye 
aliyesema kwamba mimi nitakuwa mfalme wa watu hawa. 3 Chukua 
mikate kumi, keki zilizonyunyiziwa kitu, na chupa ya asali, uende 
kwake. Kisha atakwambia kitakachompata mvulana huyu.” 


4 Mke wa Yeroboamu akafanya mambo aliyoambiwa na Yeroboamu. 
Akainuka na kwenda Shilo, akafika katika nyumba ya Ahiya. Ahiya 
alikodoa macho yake mbele, lakini hakuweza kuona kwa sababu ya 
umri wake. 


> Hata hivyo, Yehova alikuwa amemwambia Ahiya: “Tazama, mke 
wa Yeroboamu anakuja kutafuta habari kuhusu mwanawe, kwa 
sababu ni mgonjwa. Nitakwambia mambo utakayomwambia.” 
Atakapofika ataficha sura yake ili asijulikane.” 


6 Mara tu Ahiya aliposikia sauti ya miguu ya mwanamke huyo 
alipokuwa akija mlangoni, akasema: “Ingia ndani, mke wa 
Yeroboamu. Kwa nini unaficha sura yako usijulikane? Nimeagizwa 
nikupe ujumbe mkali. 7 Nenda, ukamwambie Yeroboamu, ‘Hivi 
ndivyo anavyosema Yehova Mungu wa Israeli: “Nilikuinua kutoka 
miongoni mwa watu wako na kukufanya kuwa kiongozi wa watu 
wangu Waisraeli. 8 Kisha nikaurarua ufalme kutoka katika nyumba 
ya Daudi na kukupa wewe. Lakini hujawa kama mtumishi wangu 
Daudi, ambaye alishika amri zangu na kunifuata kwa moyo wake 
wote, akitenda tu yaliyokuwa sawa machoni pangu. 9 Lakini 
umetenda mambo mabaya zaidi kuliko wote waliokutangulia, nawe 


ulijitengenezea mungu mwingine na sanamu za chuma; ili 
kunikasirisha, mimi ndiye uliyenigeuzia mgongo. 10 Kwa sababu hiyo 
ninailetea msiba nyumba ya Yeroboamu, nami nitamwangamiza kila 
mwanamume?” wa Yeroboamu, kutia ndani wasio na uwezo na walio 
dhaifu katika Israeli, nami nitaifagia kabisa nyumba ya Yeroboamu, 
kama mtu anavyoondoa kabisa mavi mpaka yote yanapokwisha! 
yeyote atakayefia shambani, ataliwa na ndege wa angani, kwa 
sababu Yehova amesema hayo.” 


mtoto huyo atakufa. 13 Waisraeli wote watamwombolezea na 
kumzika, kwa maana ni yeye peke yake katika familia ya Yeroboamu 
atakayezikwa kaburini, kwa sababu ni yeye tu katika nyumba ya 
Yeroboamu ambaye Yehova Mungu wa Israeli amepata jambo fulani 
jema ndani yake. 14 Yehova atajiinulia mfalme wa Israeli 
atakayeiangamiza nyumba ya Yeroboamu kuanzia siku hiyo na 
kuendelea, naam, hata sasa. 15 Yehova atawapiga Waisraeli kama 
tete linaloyumba-yumba ndani ya maji, naye atawang'oa Waisraeli 
kutoka katika nchi hii nzuri aliyowapa mababu zao na kuwatawanya 
ng'ambo ya Mto Efrati, kwa sababu walimkasirisha Yehova kwa 
kutengeneza miti mitakatifu.” 16 Naye atawaacha Waisraeli kwa 
sababu ya dhambi ambazo Yeroboamu alitenda na kusababisha 
Waisraeli kuzitenda.” 


17 Basi mke wa Yeroboamu akainuka na kwenda zake, akafika Tirsa. 
Alipokaribia kizingiti cha mlango, mvulana huyo akafa. 18 Kwa hiyo 
wakamzika, na Waisraeli wote wakamwombolezea, kama Yehova 
alivyokuwa amesema kupitia nabii Ahiya, mtumishi wake. 


19 Na mambo mengine katika historia ya Yeroboamu, jinsi 
alivyopigana vita na jinsi alivyotawala, yameandikwa katika kitabu 
cha historia ya nyakati za wafalme wa Israeli. 20 Yeroboamu 
alitawala kwa miaka 22, kisha akafa na kuzikwa pamoja na mababu 
zake; na Nadabu mwanawe akawa mfalme baada yake. 


21 Wakati huo, Rehoboamu mwana wa Sulemani alikuwa mfalme wa 
Yuda. Rehoboamu alikuwa na umri wa miaka 41 alipoanza kutawala, 
naye alitawala kwa miaka 17 huko Yerusalemu, jiji ambalo Yehova 
alichagua miongoni mwa makabila yote ya Israeli ili kuweka jina lake 
humo. Mama ya Rehoboamu aliitwa Naama, naye alikuwa 
Mwamoni. 22 Na watu wa Yuda walikuwa wakitenda maovu machoni 
pa Yehova, na kwa dhambi zao walimkasirisha kuliko walivyofanya 
mababu zao. 23 Pia waliendelea kujijengea mahali pa juu, nguzo 
takatifu, na miti mitakatifu” juu ya kila kilima kirefu na chini ya kila mti 
wenye majani mengi. 24 Kulikuwa pia na wanaume makahaba wa 
hekaluni katika nchi. Watu walitenda mambo yote yenye kuchukiza 
yaliyofanywa na mataifa ambayo Yehova alikuwa ameyafukuza 
kutoka mbele ya Waisraeli. 


25 Katika mwaka wa tano wa Mfalme Rehoboamu, Mfalme Shishaki 
wa Misri alishambulia Yerusalemu. 26 Akachukua hazina za nyumba 
ya Yehova na hazina za nyumba ya mfalme.” Alichukua kila kitu, 
kutia ndani ngao zote za dhahabu ambazo Sulemani alikuwa 
ametengeneza. 2” Basi Mfalme Rehoboamu akatengeneza ngao za 
shaba zichukue mahali pa ngao hizo, akaziweka chini ya ulinzi wa 
mkuu wa walinzi,” aliyelinda mlango wa nyumba ya mfalme. 

28 Wakati wowote ambapo mfalme alikuja katika nyumba ya Yehova, 
walinzi walizichukua, kisha walizirudisha katika chumba cha walinzi. 


29 Na mambo mengine katika historia ya Rehoboamu, mambo yote 
aliyofanya, je, hayajaandikwa katika kitabu cha historia ya nyakati za 
wafalme wa Yuda? 30 Kulikuwa na vita daima kati ya Rehoboamu na 
Yeroboamu. 31 Kisha Rehoboamu akafa na kuzikwa pamoja na 
mababu zake katika Jiji la Daudi. Mama yake aliitwa Naama, naye 
alikuwa Mwamoni. Na Abiyamu” mwana wake akawa mfalme baada 
yake. 


^ 1 Fal. 14:5 Au “Utamwambia hivi na hivi.” 
^ 1 Fal. 14:9 Au “sanamu za kuyeyushwa.” 


^ 1 Fal. 14:10 Tnn., “mtu yeyote anayekojoa ukutani.” Huu ni msemo 
wa Kiebrania wa kuwadharau wanaume. 


^ 1 Fal. 14:15 Angalia Kamusi. 


^ 1 Fal. 14:23 Angalia Kamusi. 


^ 1 Fal. 14:26 Au “jumba la mfalme.” 
^ 1 Fal. 14:27 Tnn., “wakimbiaji.” 


^ 1 Fal. 14:31 Anaitwa pia Abiya. 


1 Wafalme 15:1-34 


15 Katika mwaka wa 18 wa utawala wa Mfalme Yeroboamu mwana 
wa Nebati, Abiyamu akawa mfalme wa Yuda. 2 Alitawala kwa miaka 
mitatu huko Yerusalemu. Mama yake aliitwa Maaka, mjukuu wa 
Abishalomu. 3 Aliendelea kutembea katika dhambi zote ambazo 
baba yake alitenda kabla yake, na moyo wake haukuwa kamili kwa” 
Yehova Mungu wake kama moyo wa Daudi babu yake. 4 Hata hivyo, 
kwa sababu ya Daudi, Yehova Mungu wake alimpa taa huko 
Yerusalemu kwa kumwinua mwana wake atawale baada yake na 
kufanya jiji la Yerusalemu lidumu. 5 Kwa maana Daudi alitenda 
yaliyokuwa sawa machoni pa Yehova, naye hakugeuka na kuacha 
jambo lolote ambalo Yeye alikuwa amemwamuru sikuzote za maisha 
yake, isipokuwa kuhusiana na kisa cha Uria, Mhiti. 6 Na kulikuwa na 
vita kati ya Rehoboamu na Yeroboamu sikuzote za maisha yake. 


7 Na mambo mengine katika historia ya Abiyamu, mambo yote 
aliyofanya, je, hayajaandikwa katika kitabu cha historia ya nyakati za 
wafalme wa Yuda? Kulikuwa pia na vita kati ya Abiyamu na 
Yeroboamu. 8 Kisha Abiyamu akafa na kuzikwa pamoja na mababu 
zake katika Jiji la Daudi; na Asa mwanawe akawa mfalme baada 
yake. 


9 Katika mwaka wa 20 wa Mfalme Yeroboamu wa Israeli, Asa 
alianza kutawala Yuda. 10 Alitawala Yerusalemu kwa miaka 41. 
Nyanya yake aliitwa Maaka, mjukuu wa Abishalomu. 11 Asa alitenda 
yaliyokuwa sawa machoni pa Yehova, kama Daudi babu yake. 

12 Aliwafukuza wanaume makahaba wa hekaluni kutoka nchini na 
kuondoa sanamu zote zenye kuchukiza” ambazo mababu zake 
walikuwa wametengeneza. 13 Hata alimwondoa Maaka nyanya yake 


kutoka katika cheo chake cha mama malkia, kwa sababu alikuwa 
ametengeneza sanamu chafu sana?” kwa ajili ya ibada ya mti 
mtakatifu.” Asa akaikatakata sanamu hiyo chafu sana na kuiteketeza 
katika Bonde la Kidroni. 14 Lakini mahali pa juu hapakuondolewa. 
Hata hivyo, moyo wa Asa ulikuwa kamili kwa” Yehova maisha yake 
yote.” 15 Naye alileta katika nyumba ya Yehova vitu ambavyo yeye 
na baba yake walikuwa wamevifanya kuwa vitakatifu—fedha, 
dhahabu, na vyombo mbalimbali. 


16 Kulikuwa na vita daima kati ya Asa na Baasha mfalme wa Israeli. 
17 Basi Mfalme Baasha wa Israeli alikuja kushambulia Yuda, 
akaanza kujenga” Rama ili kumzuia mtu yeyote asitoke wala kuingia 
kwa” Mfalme Asa wa Yuda. 18 Ndipo Asa akachukua fedha yote na 
dhahabu iliyokuwa imebaki katika hazina za nyumba ya Yehova na 
hazina za nyumba ya” mfalme na kuwapa watumishi wake. Kisha 
Mfalme Asa akawatuma kwa Ben-hadadi mwana wa Tabrimoni 
mwana wa Hezioni, mfalme wa Siria, aliyekuwa akiishi Damasko, 
akamwambia: 19 “Kuna mkataba?” kati yangu na wewe na kati ya 
baba yangu na baba yako. Ninakutumia zawadi ya fedha na 
dhahabu. Njoo, vunja mkataba wako” na Mfalme Baasha wa Israeli, 
ili aondoke kwangu.” 20 Ben-hadadi akamsikiliza Mfalme Asa, 
akawatuma wakuu wa majeshi yake kushambulia majiji ya Israeli, 
wakashinda lyoni, Dani, Abel-beth-maaka, eneo lote la Kinerethi, na 
nchi yote ya Naftali. 21 Baasha aliposikia habari hizo, mara moja 
akaacha kujenga” Rama, akaendelea kuishi Tirsa. 22 Kisha Mfalme 
Asa akawaita watu wote wa Yuda—hakuna aliyeachwa—nao 
wakabeba mawe na mbao zilizokuwa zikitumiwa na Baasha kujenga 
Rama, Mfalme Asa akazitumia kujenga” Geba kule Benjamini, na pia 
Mispa. 


23 Na mambo mengine katika historia ya Asa, ukuu wake wote na 
mambo yote aliyofanya na majiji aliyojenga,” je, hayajaandikwa 
katika kitabu cha historia ya nyakati za wafalme wa Yuda? Lakini 
alipozeeka alishikwa na ugonjwa miguuni. 24 Kisha Asa akafa na 
kuzikwa pamoja na mababu zake katika Jiji la Daudi babu yake; na 
Yehoshafati mwanawe akawa mfalme baada yake. 


25 Nadabu mwana wa Yeroboamu akawa mfalme wa Israeli katika 
mwaka wa pili wa Mfalme Asa wa Yuda, naye alitawala Israeli kwa 
miaka miwili. 26 Aliendelea kutenda maovu machoni pa Yehova na 
kufuata njia ya baba yake na dhambi yake aliyosababisha Waisraeli 
kutenda. 27 Baasha mwana wa Ahiya wa nyumba ya Isakari 

la Wafilisti, wakati Nadabu na Waisraeli wote walipokuwa 
wakilizingira Gibethoni. 28 Kwa hiyo Baasha akamuua katika mwaka 
wa tatu wa Mfalme Asa wa Yuda, akawa mfalme baada yake. 

29 Mara tu alipokuwa mfalme, aliiangamiza nyumba yote ya 
Yeroboamu. Hakumwacha mtu yeyote wa Yeroboamu akipumua; 
aliagiza waangamizwe kama Yehova alivyokuwa amesema kupitia 
Ahiya, mtumishi wake kutoka Shilo. 30 Alifanya hivyo kwa sababu ya 
dhambi ambazo Yeroboamu alikuwa ametenda na kusababisha 
Waisraeli wazitende na kwa sababu alikuwa amemkasirisha sana 
Yehova Mungu wa Israeli. 31 Na mambo mengine katika historia ya 
Nadabu, mambo yote aliyofanya, je, hayajaandikwa katika kitabu 
cha historia ya nyakati za wafalme wa Israeli? 32 Na kulikuwa na vita 
daima kati ya Asa na Mfalme Baasha wa Israeli. 


33 Katika mwaka wa tatu wa Mfalme Asa wa Yuda, Baasha mwana 
wa Ahiya akawa mfalme wa Waisraeli wote kule Tirsa, alitawala kwa 
miaka 24. 34 Lakini aliendelea kutenda maovu machoni pa Yehova, 


akafuata njia ya Yeroboamu na dhambi yake ambayo alisababisha 
Waisraeli kutenda. 


^ 1 Fal. 15:3 Au “haukumtumikia kikamili.” 


^ 1 Fal. 15:12 Huenda neno la Kiebrania linahusiana na neno “mavi,” 
nalo hutumiwa kuonyesha dharau. 


^ 1 Fal. 15:13 Yaani, kingono. 


^ 1 Fal. 15:13 Angalia Kamusi. 


^ 1 Fal. 15:14 Au “ulimtumikia kikamili.” 


^ 1 Fal. 15:14 Tnn., “siku zake zote.” 


^ 1 Fal. 15:17 Au “kuimarisha; kujenga upya.” 


^ 1 Fal. 15:17 Au “asiondoke wala kuingia katika eneo la.” 


^ 1 Fal. 15:18 Au “jumba la.” 


^ 1 Fal. 15:19 Au “agano.” 


^ 1 Fal. 15:19 Au “agano lako.” 


^ 1 Fal. 15:21 Au “kuimarisha; kujenga upya.” 


^ 1 Fal. 15:22 Au “kuimarisha; kujenga upya.” 


^ 1 Fal. 15:23 Au “aliyoimarisha; aliyojenga upya.” 


1 Wafalme 16:1-34 


16 Kisha neno hili la Yehova dhidi ya Baasha likamjia Yehu mwana 
wa Hanani: 2 “Nilikuinua kutoka mavumbini na kukufanya kuwa 
kiongozi wa watu wangu Waisraeli, lakini uliendelea kutembea katika 
njia ya Yeroboamu na kusababisha watu wangu Waisraeli watende 
dhambi hivi kwamba walinikasirisha kwa dhambi zao. 3 Kwa hiyo 
ninamfagilia mbali Baasha na nyumba yake, nami nitaifanya nyumba 
yake kuwa kama nyumba ya Yeroboamu mwana wa Nebati. 4 Mtu 
mtu yeyote wa nyumba yake anayefia shambani ataliwa na ndege 
wa angani.” 


5 Na mambo mengine katika historia ya Baasha, mambo aliyofanya 
na ukuu wake, je, hayajaandikwa katika kitabu cha historia ya 
nyakati za wafalme wa Israeli? 6 Kisha Baasha akafa na kuzikwa 
pamoja na mababu zake kule Tirsa; na Ela mwana wake akawa 
mfalme baada yake. 7 Tena, neno la Yehova dhidi ya Baasha na 
nyumba yake lilikuja kupitia nabii Yehu mwana wa Hanani, kwa 
sababu ya uovu wote aliotenda machoni pa Yehova na kumkasirisha 
kwa kazi za mikono yake, akawa kama nyumba ya Yeroboamu, na 
pia kwa sababu alimuua Nadabu.” 


8 Katika mwaka wa 26 wa Mfalme Asa wa Yuda, Ela mwana wa 
Baasha akawa mfalme wa Israeli kule Tirsa, naye alitawala kwa 
miaka miwili. 9 Zimri mtumishi wake, mkuu wa nusu ya kikosi chake 
cha magari ya vita, alipanga njama dhidi yake alipokuwa Tirsa 
akinywa na kulewa nyumbani kwa Arsa, msimamizi wa nyumba yake 
kule Tirsa. 10 Zimri akaingia, akampiga na kumuua katika mwaka wa 
27 wa Mfalme Asa wa Yuda, naye akawa mfalme baada yake. 


11 Alipokuwa mfalme, mara tu alipoketi kwenye kiti chake cha 
ufalme, aliiangamiza nyumba yote ya Baasha. Hakumwacha 
mwanamume yeyote,” iwe ni mtu wake wa ukoo” au ni rafiki yake. 

12 Basi Zimri akaiangamiza nyumba yote ya Baasha, kama Yehova 
alivyokuwa amesema dhidi ya Baasha kupitia nabii Yehu. 13 Alifanya 
hivyo kwa sababu ya dhambi zote ambazo Baasha na mwanawe Ela 
walikuwa wametenda na dhambi ambazo walisababisha Waisraeli 
kutenda na kumkasirisha Yehova Mungu wa Israeli kwa sanamu zao 
za ubatili. 14 Na mambo mengine katika historia ya Ela, mambo yote 
aliyofanya, je, hayajaandikwa katika kitabu cha historia ya nyakati za 
wafalme wa Israeli? 


15 Katika mwaka wa 27 wa Mfalme Asa wa Yuda, Zimri akawa 
mfalme kwa siku saba kule Tirsa wanajeshi walipokuwa wamepiga 
kambi dhidi ya Gibethoni, jiji la Wafilisti. 16 Baada ya muda 
wanajeshi waliokuwa wamepiga kambi wakasikia hivi: “Zimri 
amepanga njama na pia amemuua mfalme.” Basi siku hiyo huko 
kambini Waisraeli wote wakamweka Omri, mkuu wa jeshi, kuwa 
mfalme wa Israeli. 17 Omri na Waisraeli wote wakapanda kutoka 
Gibethoni na kulizingira Tirsa. 18 Zimri alipoona kwamba jiji 
limetekwa, akaingia katika mnara wenye ngome wa nyumba ya 
mfalme?” na kuiteketeza kwa moto akiwa ndani yake, naye akafa. 
19 Alifanya hivyo kwa sababu ya dhambi zake mwenyewe alizofanya 
alipotenda maovu machoni pa Yehova kwa kutembea katika njia ya 
Yeroboamu na kwa sababu ya dhambi aliyosababisha Waisraeli 
wafanye. 20 Na mambo mengine katika historia ya Zimri pamoja na 
njama yake, je, hayajaandikwa katika kitabu cha historia ya nyakati 
za wafalme wa Israeli? 


21 Wakati huo ndipo watu wa Israeli walipogawanyika makundi 
mawili. Kundi moja lilimfuata Tibni mwana wa Ginathi likitaka 
kumfanya kuwa mfalme, na kundi lingine likamfuata Omri. 22 Lakini 
watu waliokuwa wakimfuata Omri waliwashinda watu waliokuwa 
wakimfuata Tibni mwana wa Ginathi. Basi Tibni akafa, na Omri 
akawa mfalme. 


23 Katika mwaka wa 31 wa Mfalme Asa wa Yuda, Omri akawa 
mfalme wa Israeli, naye akatawala kwa miaka 12. Alitawala Tirsa 
kwa miaka sita. 24 Alinunua mlima wa Samaria kutoka kwa Shemeri 
alilojenga aliliita Samaria,” jina la Shemeri mmiliki” wa mlima huo. 

25 Omri akaendelea kutenda maovu machoni pa Yehova, akatenda 
maovu kuliko wote waliomtangulia. 26 Alitembea katika njia zote za 
Yeroboamu mwana wa Nebati na katika dhambi aliyokuwa 
amesababisha Waisraeli wafanye na kumkasirisha Yehova Mungu 
wa Israeli kwa sanamu zao za ubatili. 27 Na mambo mengine katika 
historia ya Omri, mambo aliyofanya na mambo makuu aliyotekeleza, 
je, hayajaandikwa katika kitabu cha historia ya nyakati za wafalme 
wa Israeli? 28 Kisha Omri akafa na kuzikwa pamoja na mababu zake 
huko Samaria; na Ahabu mwana wake akawa mfalme baada yake. 


29 Ahabu mwana wa Omri akawa mfalme wa Israeli katika mwaka 
wa 38 wa Mfalme Asa wa Yuda, na Ahabu mwana wa Omri 
akatawala Israeli kwa miaka 22 huko Samaria. 30 Ahabu mwana wa 
Omri alikuwa mwovu sana machoni pa Yehova kuliko wote 
waliomtangulia. 31 Na kana kwamba lilikuwa jambo dogo kwake 
kutembea katika dhambi za Yeroboamu mwana wa Nebati, hata 
alimwoa Yezebeli binti ya Ethbaali, mfalme wa Wasidoni, akaanza 
kumwabudu Baali na kumwinamia. 32 Isitoshe, alisimamisha 


K 


madhabahu kwa ajili ya Baali katika nyumba ya Baali aliyoijenga 
kule Samaria. 33 Ahabu pia alitengeneza mti mtakatifu.* Ahabu 
alifanya mambo mengi zaidi yaliyomkasirisha Yehova Mungu wa 
Israeli kuliko wafalme wote wa Israeli waliomtangulia. 


34 Katika siku zake, Hieli kutoka Betheli alijenga upya Yeriko. 
Alipojenga msingi wake, Abiramu mzaliwa wake wa kwanza alikufa, 
na alipoweka malango yake, Segubu mwana wake wa mwisho 
akafa, kama Yehova alivyokuwa amesema kupitia Yoshua mwana 
wa Nuni. 


^ 1 Fal. 16:7 Yaani, mwana wa Yeroboamu. 


^ 1 Fal. 16:11 Tnn., “mtu yeyote anayekojoa ukutani.” Huu ni msemo 
wa Kiebrania wa kuwadharau wanaume. 


^ 1 Fal. 16:11 Au “watu wanaolipiza kisasi chake cha damu.” 
^ 1 Fal. 16:18 Au “jumba la mfalme.” 


^ 1 Fal. 16:24 Talanta moja ilikuwa na uzito wa kilogramu 34.2. 
Angalia Nyongeza B14. 


^ 1 Fal. 16:24 Maana yake “Mali ya Ukoo wa Shemeri.” 
^ 1 Fal. 16:24 Tnn., “bwana.” 
^ 1 Fal. 16:32 Au “hekalu la Baali alilojenga.” 


^ 1 Fal. 16:33 Angalia Kamusi. 


1 Wafalme 17:1-24 


17 Sasa Eliya” Mtishbi, mkaaji wa Gileadi, alimwambia hivi Ahabu: 
“Kwa hakika kama anavyoishi Yehova Mungu wa Israeli 
ninayemtumikia,” katika miaka hii hakutakuwa na umande wala 
mvua isipokuwa kwa neno langu!” 


2 Neno hili la Yehova likamjia: 3 “Ondoka hapa, ugeuke kwenda 
upande wa mashariki, ujifiche katika Bonde” la Kerithi, upande wa 
mashariki wa Yordani. 4 Utakunywa maji kutoka katika kijito, nami 
nitawaamuru kunguru wakuletee chakula huko.” 5 Akaenda mara 
moja na kutenda kulingana na neno la Yehova; alienda kukaa katika 
Bonde” la Kerithi, upande wa mashariki wa Yordani. $ Na kunguru 
walikuwa wakimletea mkate na nyama asubuhi na mkate na nyama 
jioni, naye alikunywa maji kutoka katika kile kijito. 7 Lakini baada ya 
siku kadhaa, kijito hicho kikakauka kwa sababu mvua haikunyesha 
nchini. 


8 Basi neno hili la Yehova likamjia: 9 “Ondoka, nenda Sarefathi ya 
Sidoni, nawe ukae huko. Tazama! Nitamwamuru mjane fulani huko 
akupe chakula.” 10 Basi akainuka na kwenda Sarefathi. Alipofika 
kwenye lango la jiji, kulikuwa na mwanamke fulani mjane aliyekuwa 
akiokota kuni. Basi akamwita mwanamke huyo na kumwambia: 
“Tafadhali, niletee maji kidogo kwenye kikombe ninywe.” 

11 Alipokuwa akienda kuyaleta, Eliya akamwita na kumwambia: 
“Tafadhali, niletee kipande cha mkate.” 12 Ndipo mwanamke huyo 
akasema: “Kwa hakika kama Yehova Mungu wako anavyoishi, sina 
mkate, nina konzi moja tu ya unga katika mtungi mkubwa na mafuta 
kidogo katika mtungi mdogo. Sasa ninaokota kuni chache tu, kisha 


niende nyumbani na kupika chakula kidogo kwa ajili yangu na 
mwanangu. Baada ya kula chakula hicho, tutakufa.” 


13 Kisha Eliya akamwambia: “Usiogope. Nenda nyumbani ufanye 
kama ulivyosema. Lakini kwanza nitayarishie mkate mdogo wa 
mviringo kwa unga na mafuta uliyo nayo. Kisha unaweza 
kutayarisha chochote baadaye kwa ajili yako na mwanao. 14 Kwa 
maana Yehova Mungu wa Israeli anasema hivi: 'Unga ulio katika huo 
mtungi mkubwa hautakwisha, na mafuta yaliyo katika huo mtungi 
mdogo hayatakwisha mpaka siku ambayo Yehova ataleta mvua 
nchini.” 15 Basi akaenda na kufanya kama Eliya alivyosema; 
mwanamke huyo pamoja na Eliya na familia ya mwanamke huyo 
wakawa na chakula kwa siku nyingi. 16 Unga uliokuwa katika mtungi 
huo mkubwa haukwisha, na mafuta yaliyokuwa katika mtungi ule 
mdogo hayakwisha, kama Yehova alivyokuwa amesema kupitia 
Eliya. 


17 Baada ya mambo hayo, mwana wa mwanamke huyo mwenye 
nyumba akawa mgonjwa, na hali yake ikawa mbaya sana hivi 
kwamba akakata pumzi. 18 Ndipo mwanamke huyo akamuuliza 
Eliya: “Nimekukosea nini, ewe mtu wa Mungu wa kweli? Je, umekuja 
kunikumbusha hatia yangu na kumuua mwanangu?” 19 Lakini Eliya 
akamwambia: “Nipe mwana wako.” Kisha akamchukua kutoka 
mikononi mwake, akambeba hadi katika chumba cha darini, 
alimokuwa akikaa, akamlaza kwenye kitanda chake mwenyewe. 

20 Akamlilia Yehova kwa sauti akisema: “Ee Yehova Mungu wangu, 
je, unamdhuru pia mjane ninayekaa kwake kwa kumuua mwanawe?” 
21 Kisha akajinyoosha juu ya mtoto huyo mara tatu na kumlilia 
Yehova kwa sauti akisema: “Ee Yehova Mungu wangu, tafadhali, 
acha uhai wa mtoto huyu umrudie.” 22 Yehova akasikiliza ombi la 


Eliya, na uhai wa mtoto huyo ukamrudia, akawa hai tena. 23 Eliya 
akamchukua mtoto huyo, akamleta chini kutoka katika kile chumba 
cha darini, akampa mama yake; Eliya akasema: “Tazama, mwana 
wako yuko hai.” 24 Ndipo mwanamke huyo akamwambia Eliya: 
“Sasa ninajua kwamba kwa kweli wewe ni mtu wa Mungu na 
kwamba neno la Yehova kutoka kinywani mwako ni kweli.” 


^ 1 Fal. 17:1 Maana yake “Mungu Wangu Ni Yehova.” 
A41 Fal. 17:1 Tnn., “ninayesimama mbele zake.” 
^ 1 Fal. 17:3 Au “Korongo.” 


A1 Fal. 17:5 Au “Korongo.” 


1 Wafalme 18:1-46 


18 Baada ya muda fulani, katika mwaka wa tatu, neno la Yehova 
likamjia Eliya likisema: “Nenda ukamwone Ahabu, nami nitaleta 
mvua nchini.” 2 Basi Eliya akaenda kumwona Ahabu, wakati huo 
kulikuwa na njaa kali sana Samaria. 


3 Wakati huo, Ahabu akamwita Obadia, aliyekuwa msimamizi wa 
nyumba yake. (Obadia alimwogopa sana Yehova, 4 na Yezebeli 
alipokuwa akiwaua manabii wa Yehova, Obadia aliwachukua 
manabii 100 na kuwaficha katika mapango mawili, manabii 50 katika 
kila pango, naye alikuwa akiwapa mikate na maji.) 5 Kisha Ahabu 
akamwambia Obadia: “Pita kotekote nchini kwenye chemchemi zote 
za maji na mabonde?” yote. Huenda tukapata majani ya kutosha ili 
farasi na nyumbu waendelee kuishi, wanyama wetu wote wasife.” 

6 Kwa hiyo wakagawana maeneo ya nchi ambako wangeenda 
kutafuta nyasi. Ahabu akaenda peke yake upande mmoja, na 
Obadia akaenda peke yake upande mwingine. 


7 Obadia alipokuwa akienda zake, akakutana na Eliya. Mara moja 
Obadia akamtambua, akaanguka chini kifudifudi na kumuuliza: “Je, 
ni wewe, bwana wangu Eliya?” 8 Akamjibu: “Ni mimi. Nenda 
ukamwambie bwana wako, ‘Eliya yuko hapa.” 9 Lakini akasema: 
“Nimetenda dhambi gani hivi kwamba unanitia mimi mtumishi wako 
mikononi mwa Ahabu ili aniue? 10 Kwa hakika kama Yehova Mungu 
wako anavyoishi, hakuna taifa wala ufalme ambamo bwana wangu 
hakuwatuma watu wakutafute. Waliposema, ‘Hayuko hapa, aliagiza 
ufalme na taifa hilo liape kwamba limeshindwa kukupata. 11 Sasa 
unasema, ‘Nenda ukamwambie bwana wako: “Eliya yuko hapa.” 

12 Nitakapokuacha, roho ya Yehova itakubeba na kukupeleka mahali 


ambapo sitajua, nami nikimwambia Ahabu naye asikupate, kwa 
hakika ataniua. Lakini mimi mtumishi wako nimemwogopa Yehova 
tangu nilipokuwa kijana. 13 Je, bwana wangu hukuambiwa 
niliyofanya Yezebeli alipokuwa akiwaua manabii wa Yehova, jinsi 
nilivyowaficha manabii 100 wa Yehova, manabii 50 katika kila pango, 
na jinsi nilivyokuwa nikiwapa mikate na maji? 14 Lakini sasa 
unasema, ‘Nenda ukamwambie bwana wako: “Eliya yuko hapa.” 
Hakika ataniua.” 15 Hata hivyo, Eliya akamwambia: “Kwa hakika 
kama anavyoishi Yehova wa majeshi ninayemtumikia,” nitaenda 
kumwona leo.” 


16 Basi Obadia akaenda kukutana na Ahabu na kumwambia habari 
hizo, kisha Ahabu akaenda kukutana na Eliya. 


17 Mara tu Ahabu alipomwona Eliya akamwambia: “Kumbe ni wewe 
unayeiletea Israeli taabu kubwa!”” 


18 Eliya akasema: “Sijailetea Israeli taabu, lakini ni wewe na nyumba 
ya baba yako mliofanya hivyo kwa kuziacha amri za Yehova na 
kufuata Mabaali. 19 Na sasa nikusanyie Waisraeli wote kwenye 
Mlima Karmeli, pamoja na manabii 450 wa Baali na manabii 400 wa 
mti mtakatifu,” wanaokula kwenye meza ya Yezebeli.” 20 Basi Ahabu 
akatuma ujumbe kwa Waisraeli wote, akawakusanya pamoja 
manabii kwenye Mlima Karmeli. 


21 Kisha Eliya akawakaribia watu wote na kusema: “Mtaendelea 
kuyumbayumba kati ya maoni mawili tofauti” mpaka wakati gani? 
Ikiwa Yehova ndiye Mungu wa kweli, mfuateni; lakini ikiwa ni Baali, 
mfuateni!” Hata hivyo, watu hawakumjibu neno lolote. 22 Ndipo Eliya 
akawaambia watu: “Mimi peke yangu ndiye nabii wa Yehova 
aliyebaki, lakini manabii wa Baali ni 450. 23 Na watupatie ng'ombe 


dume wachanga wawili, kisha wachague ng'ombe dume mmoja 
mchanga na kumkata vipandevipande na kuviweka juu ya kuni, lakini 
wasiwashe moto. Nitamtayarisha ng'ombe dume mchanga wa pili na 
kumweka juu ya kuni, lakini sitawasha moto. 24 Kisha mtaliita jina la 
mungu wenu, nami nitaliita jina la Yehova. Mungu atakayejibu kwa 
moto, atathibitisha kwamba yeye ndiye Mungu wa kweli.” Ndipo watu 
wote wakasema: “Jambo unalosema ni jema.” 


25 Sasa Eliya akawaambia manabii wa Baali: “Chagueni ng'ombe 
dume mmoja mchanga na kumtayarisha kwanza, kwa sababu ninyi 
ni wengi. Kisha mliite jina la mungu wenu, lakini msiwashe moto.” 

26 Basi wakamchukua huyo ng'ombe dume mchanga waliyepewa, 
wakamtayarisha, na kuendelea kuliita jina la Baali kuanzia asubuhi 
mpaka adhuhuri, wakisema: “Ee Baali, tujibu!” Lakini hapakuwa na 
sauti yoyote, wala yeyote aliyewajibu. Nao wakazidi kurukaruka 
kuizunguka madhabahu waliyokuwa wametengeneza. 2” Karibu 
wakati wa adhuhuri Eliya akaanza kuwadhihaki na kusema: “Iteni 
kwa sauti yenu yote! Je, si yeye ni mungu? Labda amezama katika 
mawazo au ameenda chooni.” Au pengine amelala usingizi na mtu 
fulani anahitaji kumwamsha!” 28 Walikuwa wakiita kwa sauti yao yote 
na kujikatakata kwa visu na mikuki, kulingana na desturi yao, mpaka 
walipotokwa na damu nyingi mwili mzima. 29 Wakati wa adhuhuri 
ukapita lakini wakaendelea kutenda kiwazimu” mpaka jioni wakati 
ambapo toleo la nafaka hutolewa, lakini hapakuwa na sauti yoyote 
wala yeyote aliyejibu; hakuna aliyewasikiliza. 


30 Hatimaye Eliya akawaambia watu wote: “Nikaribieni.” Basi watu 
wote wakamkaribia. Kisha akairekebisha madhabahu ya Yehova 
iliyokuwa imebomolewa. 31 Halafu Eliya akachukua mawe 12, 
kulingana na idadi ya makabila ya wana wa Yakobo, ambaye neno la 


Yehova lilikuwa limemjia likisema: “Jina lako litakuwa Israeli.” 

32 Akatumia mawe hayo kujenga madhabahu katika jina la Yehova. 
Kisha akachimba mtaro kuzunguka madhabahu hiyo, eneo kubwa 
ambalo lilitosha kupandwa sea mbili” za mbegu. 33 Kisha akapanga 
kuni, akamkata yule ng'ombe dume mchanga vipandevipande na 
kuviweka juu ya hizo kuni. Halafu akasema: “Ijazeni maji mitungi 
mikubwa minne, myamwage juu ya dhabihu ya kuteketezwa na juu 
ya kuni.” 34 Kisha akasema: “Fanyeni hivyo tena.” Basi wakafanya 
hivyo tena. Akasema tena: “Fanyeni hivyo mara ya tatu.” Basi 
wakafanya hivyo mara ya tatu. 35 Maji yakajaa kuizunguka 
madhabahu, na pia akaujaza mtaro maji. 


36 Karibu wakati wa kutoa toleo la nafaka la jioni, nabii Eliya akaja 
mbele na kusema: “Ee Yehova, Mungu wa Abrahamu, Isaka, na 
Israeli, acha leo ijulikane kwamba wewe ni Mungu katika Israeli na 
kwamba mimi ni mtumishi wako na kwamba nimefanya mambo haya 
yote kwa neno lako. 37 Nijibu, Ee Yehova! Nijibu ili watu hawa wajue 
kwamba wewe, Yehova, ndiye Mungu wa kweli na kwamba wewe 
unaigeuza mioyo yao ikurudie.” 


38 Ndipo moto wa Yehova ukashuka kutoka juu, ukaiteketeza hiyo 
dhabihu ya kuteketezwa, kuni, mawe, na mavumbi, nao ukayaramba 
maji yaliyokuwa mtaroni. 39 Watu wote walipoona jambo hilo, mara 
moja wakaanguka chini kifudifudi na kusema: “Yehova ndiye Mungu 
wa kweli! Yehova ndiye Mungu wa kweli!” 40 Kisha Eliya 
akawaambia: “Wakamateni manabii wa Baali! Msimwache hata 
mmoja wao atoroke!” Mara moja wakawakamata, na Eliya akawaleta 
chini kwenye kijito cha” Kishoni na kuwachinja huko. 


41 Sasa Eliya akamwambia Ahabu: “Panda juu, ukale na kunywa, 
kwa maana kuna sauti ya mvua kubwa sana.” 42 Basi Ahabu 
akapanda juu kwenda kula na kunywa, lakini Eliya akapanda kwenye 
kilele cha Karmeli, akajikunyata ardhini, uso wake ukiwa katikati ya 
magoti yake. 43 Kisha akamwambia mtumishi wake: “Panda juu, 
tafadhali, utazame upande wa bahari.” Basi akapanda juu, 
akatazama na kusema: “Hakuna kitu chochote.” Eliya akamwambia 
mara saba, “Rudi.” 44 Mara ya saba mtumishi wake akamwambia: 
“Tazama! Kuna wingu dogo kama mkono wa mwanadamu 
linalopanda kutoka baharini.” Ndipo Eliya akasema: “Nenda, 
mwambie hivi Ahabu: 'Funga farasi kwenye gari! Teremka ili mvua 
kubwa isikuzuie!” 45 Wakati huo, mawingu mazito yakatanda 
angani, upepo ukavuma, na mvua kubwa sana ikanyesha; naye 
Ahabu akaendesha gari mpaka Yezreeli. 46 Lakini mkono wa Yehova 
ukaja juu ya Eliya, akajifunga vazi lake kiunoni, akakimbia na 
kumpita Ahabu na kutangulia kufika Yezreeli. 


^ 1 Fal. 18:5 Au “makorongo.” 

^ 1 Fal. 18:15 Tnn., “ninayesimama mbele zake.” 

A1 Fal. 18:17 Au “unayesababisha Israeli itengwe.” 

^ 1 Fal. 18:19 Angalia Kamusi. 

^ 1 Fal. 18:21 Au “kuchechemea kwa kutumia magongo mawili.” 
^ 1 Fal. 18:27 Au labda, “amesafiri.” 


^ 1 Fal. 18:29 Au “kama manabii.” 


^ 1 Fal. 18:32 Sea moja ilikuwa sawa na lita 7.33 (vibaba 6.66). 
Angalia Nyongeza B14. 


^ 1 Fal. 18:40 Au “korongo la.” 


1 Wafalme 19:1-21 


19 Kisha Ahabu akamwambia Yezebeli mambo yote ambayo Eliya 
alikuwa amefanya na jinsi alivyowaua manabii wote kwa upanga. 

2 Ndipo Yezebeli akamtuma mjumbe kwa Eliya, akisema: “Miungu 
na iniadhibu, tena vikali, ikiwa kufikia kesho wakati kama huu 
sitakufanya uwe kama?” kila mmoja wa manabii hao!” 3 Basi Eliya 
akaogopa, akaondoka na kukimbia ili kuokoa uhai wake.” Akafika 
Beer-sheba, jiji la Yuda, akamwacha mtumishi wake huko. 

4 Akaingia nyikani safari ya siku moja, akafika na kuketi chini ya mti 
wa mretemu, naye akaomba afe. Akasema: “Imetosha! Sasa, Ee 
Yehova, niue,” kwa sababu mimi si bora kuliko mababu zangu.” 


> Kisha akalala chini na kushikwa na usingizi chini ya mti huo wa 
mretemu. Lakini kwa ghafla malaika akamgusa na kumwambia: 
“Amka, ule.” € Alipoangalia, aliona karibu na kichwa chake mkate wa 
mviringo ukiwa juu ya mawe yenye moto na pia gudulia la maji. 
Akala na kunywa na kulala chini tena. 7 Baadaye malaika wa 
Yehova akarudi mara ya pili, akamgusa na kusema: “Amka, ule, kwa 
maana safari itakuwa ngumu sana kwako.” $ Basi akaamka, akala 
na kunywa, na kwa nguvu za chakula hicho akasafiri kwa siku 40, 
mchana na usiku, mpaka alipofika Horebu, mlima wa Mungu wa 
kweli. 


9 Huko akaingia pangoni na kulala humo usiku; na tazama! neno la 
Yehova likamjia na kumuuliza: “Unafanya nini hapa, Eliya?” 

10 Akajibu: “Nimekuwa na bidii kwelikweli kwa ajili ya Yehova Mungu 
wa majeshi; kwa maana Waisraeli wameliacha agano lako, 
wamebomoa madhabahu zako, na kuwaua manabii wako kwa 
upanga, nimebaki mimi peke yangu. Sasa wanataka kuniua.”” 


11 Lakini Akasema: “Toka nje, ukasimame mlimani mbele za 
Yehova.” Na tazama! Yehova alikuwa akipita karibu, na upepo mkali 
na wenye nguvu ulikuwa ukipasua milima na kuvunja miamba mbele 
za Yehova, lakini Yehova hakuwa katika upepo huo. Baada ya 
upepo, kukawa na tetemeko la ardhi, lakini Yehova hakuwa katika 
tetemeko hilo. 12 Baada ya tetemeko la ardhi, kukawa na moto, 
lakini Yehova hakuwa katika moto huo. Baada ya moto, kukawa na 
sauti tulivu, ya chini. 13 Mara tu Eliya alipoisikia, aliufunika uso wake 
kwa vazi lake rasmi, akatoka nje na kusimama kwenye mlango wa 
pango. Kisha sauti ikamuuliza: “Unafanya nini hapa, Eliya?” 

14 Akasema: “Nimekuwa na bidii kwelikweli kwa ajili ya Yehova 
Mungu wa majeshi; kwa maana Waisraeli wameliacha agano lako, 
wamebomoa madhabahu zako, na kuwaua manabii wako kwa 
upanga, nimebaki mimi peke yangu. Sasa wanataka kuniua.” 


15 Yehova akamwambia: “Rudi, nenda katika nyika ya Damasko. 
Utakapofika huko, mtie mafuta Hazaeli awe mfalme wa Siria. 16 Pia 
unapaswa kumtia mafuta Yehu mjukuu wa Nimshi awe mfalme wa 
Israeli, na umtie mafuta Elisha mwana wa Shafati kutoka Abel- 
mehola awe nabii baada yako. 17 Mtu yeyote atakayeponyoka 
upanga wa Hazaeli, Yehu atamuua; na yeyote atakayeponyoka 
upanga wa Yehu, Elisha atamuua. 18 Na bado nina watu 7,000 
waliobaki Israeli, watu wote ambao hawakumpigia magoti Baali, na 
ambao hawakumbusu kwa midomo yao.” 


19 Basi akaondoka huko, akamkuta Elisha mwana wa Shafati akilima 
kwa jozi 12 za ng'ombe dume, naye alikuwa na jozi ya 12. Basi Eliya 
akamkaribia, akalitupa vazi lake rasmi juu yake. 20 Ndipo 
akawaacha wale ng'ombe dume, akamfuata Eliya mbio na kusema: 
“Tafadhali, niruhusu nimbusu baba yangu na mama yangu. Kisha 


nitakufuata.” Eliya akamwambia: “Nenda, rudi nyumbani, nimekuzuia 
kwa njia gani?” 21 Basi akarudi, akachukua jozi moja ya ng'ombe 
dume na kuwatoa dhabihu, naye akatumia vifaa vya kulimia 
kuchemsha nyama ya ng'ombe dume hao, kisha akawapa watu, nao 
wakala. Baada ya hapo akaondoka na kumfuata Eliya na kuanza 
kumhudumia. 


^ 1 Fal. 19:2 Au “sitafanya nafsi yako iwe kama nafsi ya.” 
^ 1 Fal. 19:3 Au “nafsi yake.” 

^ 1 Fal. 19:4 Au “iondoe nafsi yangu.” 

^ 1 Fal. 19:10 Au “kuiondoa nafsi yangu.” 


^ 1 Fal. 19:14 Au “kuiondoa nafsi yangu.” 


1 Wafalme 20:1-43 


20 Basi Mfalme Ben-hadadi wa Siria akakusanya jeshi lake lote 
pamoja na wafalme wengine 32 wakiwa na farasi wao na magari yao 
ya vita; akapanda kwenda kuzingira jiji la Samaria na kupigana nalo. 
2 Kisha akawatuma wajumbe kwa Mfalme Ahabu wa Israeli jijini, 
akamwambia: “Ben-hadadi anasema, 3 'Fedha yako na dhahabu 
yako ni yangu, na pia wake zako warembo zaidi na wana wako ni 
wangu.” 4 Ndipo mfalme wa Israeli akasema: “Kama ulivyosema 
bwana wangu mfalme, mimi ni wako pamoja na vitu vyangu vyote.” 


> Baadaye wajumbe hao wakarudi na kusema: “Ben-hadadi 
anasema, 'Nilituma ujumbe huu kwako: “Utanipa fedha yako, 
dhahabu yako, wake zako, na wana wako.” 6 Lakini kesho wakati 
kama huu nitawatuma watumishi wangu kwako, nao wataichunguza 
kwa makini nyumba yako na nyumba za watumishi wako, 
watachukua vitu vyako vyote vinavyotamanika na kwenda navyo.” 


7 Ndipo mfalme wa Israeli akawaita wazee wote wa nchi na 
kuwaambia: “Angalieni, tafadhali, na mjue kwamba mtu huyu 
anakusudia kuleta msiba, kwa maana alitaka nimpe wake zangu, 
wanangu, fedha yangu, na dhahabu yangu, nami sikukataa agizo 
lake.” $ Ndipo wazee wote na watu wote wakamwambia: “Usitii, wala 
kukubali.” 9 Kwa hiyo akawaambia wajumbe wa Ben-hadadi: 
“Mwambieni bwana wangu mfalme, ‘Mambo yote ambayo ulitaka 
mwanzoni mimi mtumishi wako nifanye nitafanya, lakini siwezi 
kufanya jambo hili.” Basi wajumbe hao wakaenda zao, 


wakampelekea ujumbe huo. 


10 Kisha Ben-hadadi akatuma ujumbe huu kwake: “Miungu na 
iniadhibu, tena vikali, ikiwa kuna mavumbi ya kutosha Samaria hivi 


kwamba kila mtu anayenifuata anaweza kupata konzi moja!” 

11 Mfalme wa Israeli akajibu hivi: “Mwambieni, 'Anayevaa silaha 
zake hapaswi kujigamba kama mtu anayezivua.” 12 Mara tu Ben- 
hadadi aliposikia jibu hilo, yeye na wale wafalme walipokuwa 
wakinywa katika mahema yao,” akawaambia watumishi wake: 
“Jitayarisheni kushambulia!” Basi wakajitayarisha kushambulia jiji 
hilo. 


13 Lakini nabii fulani akaenda kwa Mfalme Ahabu wa Israeli na 
kumwambia: “Yehova anasema, 'Je, umeuona umati huu wote 
mkubwa? Tazama, ninautia mikononi mwako leo, kisha utajua 
kwamba mimi ni Yehova.” 14 Ahabu akauliza: “Kupitia nani?” Nabii 
huyo akasema: “Yehova anasema hivi: 'Kupitia watumishi wa wakuu 
wa mikoa.”* Ndipo Ahabu akamuuliza: “Ni nani atakayeanzisha 
vita?” Nabii huyo akasema: “Ni wewe!” 


15 Kisha Ahabu akawahesabu watumishi wa wakuu wa mikoa, nao 
walikuwa 232; halafu akawahesabu wanaume wote wa Israeli, 
walikuwa 7,000. 16 Wakaondoka wakati wa adhuhuri Ben-hadadi 
alipokuwa akinywa na kulewa katika mahema?” pamoja na wale 
wafalme 32 waliokuwa wakimsaidia. 17 Watumishi wa wakuu wa 
mikoa walipotoka kwanza, mara moja Ben-hadadi akawatuma 
wajumbe. Wakamletea habari hii: “Wanaume wamekuja kutoka 
Samaria.” 18 Ndipo akasema: “Ikiwa wamekuja kwa amani, waleteni 
wakiwa hai; ikiwa wamekuja kwa ajili ya vita, bado mnapaswa 
watumishi wa wakuu wa mikoa na majeshi yaliyokuwa yakiwafuata— 
20 kila mmoja wao akamuua adui yake. Ndipo Wasiria wakakimbia, 
na Waisraeli wakawafuatia, lakini Mfalme Ben-hadadi wa Siria 
akapanda farasi na kutoroka pamoja na baadhi ya wapanda farasi. 


21 Lakini mfalme wa Israeli akatoka na kuendelea kuwaua maadui 
waliopanda farasi na magari, naye akapata ushindi mkubwa dhidi ya 
Wasiria.” 


22 Baadaye nabii huyo akaenda kwa mfalme wa Israeli na 
kumwambia: “Nenda, jiimarishe na ufikirie jambo utakalofanya, kwa 
maana mwanzoni mwa mwaka ujao” mfalme wa Siria atakuja 
kukushambulia.” 


23 Sasa watumishi wa mfalme wa Siria wakamwambia: “Mungu wao 
ni Mungu wa milima. Ndiyo sababu walitushinda nguvu. Lakini 
tukipigana nao kwenye nchi tambarare, tutawashinda nguvu. 

24 Fanya hivi pia: Waondoe wafalme wote katika nafasi zao, na 
mahali pao uweke magavana. 25 Kisha ukusanyež jeshi linalolingana 
na jeshi ulilopoteza, farasi kwa farasi na gari kwa gari. Acha tupigane 
nao kwenye nchi tambarare, na hakika tutawashinda nguvu.” Basi 
akasikiliza ushauri wao na kufanya kama walivyosema. 


26 Mwanzoni mwa mwaka,” Ben-hadadi akawakusanya Wasiria, 
akapanda kwenda Afeki ili kupigana na Waisraeli. 27 Waisraeli pia 
walikusanywa kwa ajili ya vita na kupewa vitu walivyohitaji, nao 
wakatoka kwenda kukabiliana nao. Waisraeli walipopiga kambi 
mbele yao, walikuwa kama vikundi viwili vidogo vya mbuzi, lakini 
Wasiria walijaa kote nchini. 28 Kisha yule mtu wa Mungu wa kweli 
akaenda kwa mfalme wa Israeli na kumwambia: “Yehova anasema 
hivi, Kwa sababu Wasiria wamesema: “Yehova ni Mungu wa milima, 
wala si Mungu wa nchi tambarare,” nitautia umati huu wote mkubwa 
mkononi mwako, na hakika utajua kwamba mimi ni Yehova.” 


29 Wakaendelea kupiga kambi wakielekeana kwa siku saba, na 
katika siku ya saba vita vikaanza. Kwa siku moja, Waisraeli 


wakawaua wanajeshi 100,000 Wasiria wanaotembea kwa miguu. 
30 Wanajeshi waliobaki wakakimbilia Afeki, ndani ya jiji. Lakini ukuta 
ukawaangukia wanaume 27,000 kati ya wale waliokuwa wamebaki. 


fulani cha ndani. 


31 Kwa hiyo watumishi wake wakamwambia: “Tazama, tumesikia 
kwamba wafalme wa nyumba ya Israeli ni wafalme wenye rehema.” 
Tafadhali, turuhusu tuvae nguo za magunia viunoni na kufunga 
kamba vichwani kisha twende kwa mfalme wa Israeli. Huenda 
akakuacha hai.”* 32 Basi wakavaa nguo za magunia viunoni na 
kufunga kamba vichwani, wakaenda kwa mfalme wa Israeli na 
kumwambia: “Mtumishi wako Ben-hadadi anasema, 'Tafadhali, 
niruhusu niishi.”* Akasema: “Je, angali hai? Yeye ni ndugu yangu.” 
33 Basi watu hao wakaliona jambo hilo kuwa ishara njema, na bila 
kukawia wakaamini maneno yake, wakamwambia: “Ben-hadadi ni 
ndugu yako.” Kwa hiyo akasema: “Nendeni mkamlete.” Kisha Ben- 
hadadi akatoka na kwenda kwake, mfalme akampandisha garini. 


34 Sasa Ben-hadadi akamwambia: “Majiji ambayo baba yangu 
alichukua kutoka kwa baba yako nitayarudisha, nawe unaweza 
kujianzishia masoko” Damasko, kama baba yangu alivyofanya 
Samaria.” 


Ahabu akamwambia, “Kwa msingi wa makubaliano haya,” 
nitakuruhusu uende.” 


Basi akafanya makubaliano naye na kumruhusu aende zake. 


35 Kwa neno la Yehova, mmoja wa wana wa manabii” akamwambia 
mwenzake: “Tafadhali, nipige.” Lakini mtu huyo akakataa kumpiga. 


36 Basi akamwambia: “Kwa sababu hukuisikiliza sauti ya Yehova, 
mara tu tutakapoachana, simba atakuua.” Walipoachana, simba 
akatokea na kumuua. 


37 Akamkuta mtu mwingine na kumwambia: “Tafadhali, nipige.” Mtu 
huyo akampiga na kumjeruhi. 


38 Kisha nabii huyo akaenda na kumsubiri mfalme kando ya 
barabara, akafunika macho yake kwa kitambaa ili aufiche uso wake. 
39 Mfalme alipokuwa akipita, akamlilia mfalme akisema: “Mimi 
mtumishi wako nilienda sehemu ambayo mapambano yalikuwa 
makali vitani, na mtu fulani alikuwa akitoka vitani akaniletea 
mwanamume mmoja na kuniambia, ‘Mlinde mtu huyu. Akitoroka, 
utalipia uhai wake kwa uhai wako,” la sivyo utalipa talanta moja” ya 
fedha.' 40 Na mimi mtumishi wako nilipokuwa nikishughulika hapa na 
pale, kwa ghafla mtu huyo akatoroka.” Mfalme wa Israeli 
akamwambia: “Hivyo ndivyo utakavyohukumiwa; umejihukumu 
mwenyewe.” 41 Kisha akaondoa haraka kitambaa kilichofunika 
macho yake, na mfalme wa Israeli akatambua kwamba alikuwa 
mmoja wa manabii. 42 Mtu huyo akamwambia mfalme: “Yehova 
anasema hivi: 'Kwa sababu umemwacha atoroke kutoka mikononi 
mwako mtu ambaye nilisema anapaswa kuuawa, utalipia uhai wake 
kwa uhai wako,” na watu wako watachukua mahali pa watu wake.” 
43 Ndipo mfalme wa Israeli akaenda nyumbani Samaria, akiwa 
amesononeka na kuvunjika moyo. 


^ 1 Fal. 20:12 Au “vibanda vyao.” 


^ 1 Fal. 20:14 Au “wilaya za utawala.” 


^ 1 Fal. 


20:16 Au “vibanda.” 


^ 1 Fal. 


20:21 Au “akawachinja Wasiria wengi.” 


^ 1 Fal. 


20:22 Yaani, majira yajayo ya kuchipua. 


^ 1 Fal. 


20:25 Tnn., “hesabu.” 


^ 1 Fal. 


20:26 Yaani, majira ya kuchipua. 


^ 1 Fal. 


20:31 Au “upendo mshikamanifu.” 


^ 1 Fal. 


20:31 Au “huenda akaiacha hai nafsi yako.” 


^ 1 Fal. 


20:32 Au “iruhusu nafsi yangu iishi.” 


^ 1 Fal. 


20:34 Au “kujichagulia mitaa.” 


^ 1 Fal. 


20:34 Au “agano hili.” 


^ 1 Fal. 
shule ya kuwafundisha manabii au chama cha manabii. 


20:35 Inaonekana maneno “wana wa manabii” yanarejelea 


^1 Fal. 


20:39 Au “nafsi yake kwa nafsi yako.” 


^ 1 Fal. 
Angalia Nyongeza B14. 


20:39 Talanta moja ilikuwa na uzito wa kilogramu 34.2. 


^1 Fal. 


20:42 Au “nafsi yake kwa nafsi yako.” 


1 Wafalme 21:1-29 


21 Baada ya hayo, jambo fulani lilitendeka kuhusiana na shamba la 
mizabibu la Nabothi Myezreeli; lilikuwa Yezreeli, kando ya jumba la 
Mfalme Ahabu, mfalme wa Samaria. 2 Ahabu akamwambia Nabothi: 
“Nipe shamba lako la mizabibu ili nilifanye kuwa shamba la mboga, 
kwa sababu liko karibu na nyumba yangu. Badala ya shamba hilo, 
nitakupa shamba bora zaidi la mizabibu. Au ukipenda, nitakulipa 
pesa zinazolingana na thamani yake.” 3 Lakini Nabothi akamwambia 
Ahabu: “Ni jambo nisiloweza kamwe kuwazia, kulingana na maoni ya 
Yehova, kukupa urithi wa mababu zangu.” 4 Basi Ahabu akaingia 
nyumbani mwake, akiwa amesononeka na kuvunjika moyo kwa 
sababu ya jibu ambalo Nabothi Myezreeli alimpa aliposema: 
“Sitakupa urithi wa mababu zangu.” Kisha akalala kitandani mwake, 
akaugeuzia mbali uso wake, na kukataa kula. 


> Yezebeli mke wake akaingia ndani kumwona, akamuuliza, “Kwa 
nini umehuzunika?” sana hivi kwamba unakataa kula?” 6 Akamjibu: 
“Ni kwa sababu nilimwambia Nabothi Myezreeli, 'Niuzie shamba lako 
la mizabibu. Au ukipenda, nitakupa shamba lingine la mizabibu 
badala ya shamba hilo.' Lakini akaniambia, 'Sitakupa shamba langu 
la mizabibu.” 7 Yezebeli mke wake akamwambia: “Je, si wewe 
unayetawala ukiwa mfalme wa Israeli? Inuka, kula chakula, moyo 
wako na uchangamke. Nitakupa shamba la mizabibu la Nabothi 
Myezreeli.” 8 Basi Yezebeli akaandika barua kwa jina la Ahabu, 
akazipiga muhuri wa Ahabu na kuzituma barua hizo kwa wazee na 
wakuu walioishi katika jiji la Nabothi. 9 Aliandika hivi katika barua 
hizo: “Tangazeni watu wafunge, halafu mketisheni Nabothi mbele ya 
watu. 10 Nanyi muwaketishe watu wawili wasiofaa kitu mbele yake ili 


watoe ushahidi dhidi yake, wakisema, 'Umemtukana Mungu na 
mfalme!' Kisha mtoeni nje na kumuua kwa kumpiga mawe.” 


11 Basi watu wa jiji lake, wazee na wakuu walioishi katika jiji lake, 
wakafanya kama ilivyoandikwa katika barua ambazo Yezebeli 
aliwatumia. 12 Wakatangaza watu wafunge, kisha wakamketisha 
Nabothi mbele ya watu. 13 Ndipo watu wawili miongoni mwa watu 
wasiofaa kitu wakaja na kuketi mbele yake, nao wakaanza kutoa 
ushahidi dhidi ya Nabothi mbele ya watu, wakisema: “Nabothi 
amemtukana Mungu na mfalme!” Kisha wakamtoa nje ya jiji, 
wakamuua kwa kumpiga mawe. 14 Halafu wakamtumia Yezebeli 
ujumbe huu: “Nabothi ameuawa kwa kupigwa mawe.” 


15 Mara tu Yezebeli aliposikia kwamba Nabothi amepigwa mawe 
akafa, akamwambia Ahabu: “Inuka, chukua shamba la mizabibu la 
Nabothi Myezreeli, ambalo alikataa kukuuzia, kwa maana Nabothi 
hayuko hai tena. Amekufa.” 16 Mara tu Ahabu aliposikia kwamba 
Nabothi amekufa, Ahabu aliondoka, akashuka kwenda kwenye 
shamba la mizabibu la Nabothi Myezreeli ili alichukue. 


17 Lakini neno la Yehova likamjia Eliya Mtishbi, likisema: 18 “Ondoka, 
nenda ukutane na Ahabu mfalme wa Israeli huko Samaria. Yuko 
katika shamba la mizabibu la Nabothi, ameenda huko kulichukua. 

19 Mwambie hivi: ‘Yehova anauliza hivi: “Je, umemuua mtu na 
kuchukua mali yake?” Kisha mwambie, ‘Yehova anasema hivi: 
“Mahali ambapo mbwa waliramba damu ya Nabothi, ndipo 


3333) 


watakapoiramba damu yako mwenyewe. 


20 Ahabu akamwambia Eliya: “Yaani umenipata, ewe adui yangu?” 
Akajibu: “Nimekupata. ‘Kwa sababu umeazimia” kutenda maovu 
machoni pa Yehova, 21 sasa ninakuletea msiba, nami nitafagia 


kabisa baada yako na kumwangamiza kila mwanamume?” wa Ahabu, 
kutia ndani wasio na uwezo na walio dhaifu katika Israeli. 22 Nami 
nitaifanya nyumba yako iwe kama nyumba ya Yeroboamu mwana 
wa Nebati na kama nyumba ya Baasha mwana wa Ahiya, kwa 
sababu umenikasirisha na kusababisha Waisraeli watende dhambi.’ 
23 Pia Yehova anasema hivi kumhusu Yezebeli: ‘Mbwa watamla 
Yezebeli katika shamba la Yezreeli. 24 Mtu yeyote wa Ahabu 

wa angani watamla. 25 Kwa kweli, hajawahi kamwe kutokea mtu 
yeyote kama Ahabu, aliyeazimia kabisa” kutenda maovu machoni pa 
Yehova, akichochewa na Yezebeli mke wake. 26 Alitenda kwa njia 
yenye kuchukiza kabisa kwa kufuata sanamu zenye kuchukiza,” 
kama Waamori wote walivyokuwa wamefanya, ambao Yehova 


33) 


aliwafukuza kutoka mbele ya Waisraeli. 


27 Mara tu Ahabu aliposikia maneno hayo, akararua mavazi yake na 
kuvaa nguo za magunia; akaanza kufunga na kulala chini katika 
nguo za magunia na kutembea kwa huzuni. 28 Kisha neno hili la 
Yehova likamjia Eliya Mtishbi: 29 “Je, umeona jinsi ambavyo Ahabu 
amejinyenyekeza kwa sababu yangu? Kwa sababu 
amejinyenyekeza mbele zangu, sitauleta msiba huo akiwa hai. 
Nitailetea nyumba yake msiba huo katika siku za mwanawe.” 


^ 1 Fal. 21:5 Tnn., “Kwa nini roho yako imehuzunika.” 
^ 1 Fal. 21:20 Tnn., “umejiuza.” 


^ 1 Fal. 21:21 Tnn., “mtu yeyote anayekojoa ukutani.” Huu ni msemo 
wa Kiebrania wa kuwadharau wanaume. 


^ 1 Fal. 21:25 Tnn., “aliyejiuza.” 


^ 1 Fal. 21:26 Huenda neno la Kiebrania linahusiana na neno “mavi,” 
nalo hutumiwa kuonyesha dharau. 


1 Wafalme 22:1-53 


22 Kwa miaka mitatu hakukuwa na vita kati ya Siria na Israeli. 

2 Katika mwaka wa tatu, Mfalme Yehoshafati wa Yuda akashuka 
kwenda kwa mfalme wa Israeli. 3 Kisha mfalme wa Israeli 
akawaambia watumishi wake: “Je, mnajua kwamba Ramothi-gileadi 
Siria.” 4 Halafu akamuuliza Yehoshafati: “Je, utaenda pamoja nami 
kupigana kule Ramothi-gileadi?” Yehoshafati akamjibu hivi mfalme 
wa Israeli: “Mimi ni kama wewe. Watu wangu ni kama watu wako. 
Farasi wangu ni kama farasi wako.” 


5 Lakini Yehoshafati akamwambia mfalme wa Israeli: “Tafadhali, 
kwanza tafuta neno la Yehova.” $ Kwa hiyo mfalme wa Israeli 
akawakusanya pamoja manabii, wanaume wapatao 400, 
akawauliza: “Je, niende kupigana vita dhidi ya Ramothi-gileadi, au 
nisiende?” Wakasema: “Panda uende, na Yehova atalitia jiji hilo 
mikononi mwako.” 


7 Kisha Yehoshafati akasema: “Je, hakuna nabii wa Yehova mahali 
hapa? Acheni tumuulize yeye pia.” $ Ndipo mfalme wa Israeli 
akamwambia Yehoshafati: “Bado kuna mtu mmoja ambaye 
tunaweza kumwomba ushauri kutoka kwa Yehova; lakini 
ninamchukia, kwa maana hatabiri kamwe mambo mema kunihusu, 
ila mabaya tu. Anaitwa Mikaya mwana wa Imla.” Hata hivyo, 
Yehoshafati akasema: “Mfalme, usiseme jambo kama hilo.” 


9 Basi mfalme wa Israeli akamwita ofisa fulani wa makao ya mfalme 
na kumwambia: “Mlete haraka Mikaya mwana wa Imla.” 10 Sasa 
mfalme wa Israeli na Yehoshafati mfalme wa Yuda walikuwa 
wameketi kila mmoja wao kwenye kiti chake cha ufalme, akiwa 


amevaa mavazi ya kifalme, katika uwanja wa kupuria nafaka kwenye 
lango la kuingia Samaria, na manabii wote walikuwa wakitabiri 
mbele yao. 11 Kisha Sedekia mwana wa Kenaana akajitengenezea 
pembe za chuma na kusema: “Yehova anasema hivi: ‘Kwa pembe 
hizi utawapiga” Wasiria mpaka utakapowaangamiza.” 12 Wale 
manabii wengine wote walikuwa wakitabiri vivyo hivyo, wakisema: 
“Panda mpaka Ramothi-gileadi, nawe utafanikiwa; Yehova atalitia jiji 
hilo mikononi mwako mfalme.” 


13 Basi mjumbe aliyeenda kumwita Mikaya akamwambia: “Tazama! 
Manabii wote kwa pamoja wanasema mema kumhusu mfalme. 
Tafadhali, acha neno lako liwe kama maneno yao, useme mema.” 
14 Lakini Mikaya akasema: “Kwa hakika kama Yehova anavyoishi, 
jambo lolote ambalo Yehova ataniambia ndilo nitakalosema.” 

15 Kisha akaingia kwa mfalme, naye mfalme akamuuliza: “Mikaya, 
je, twende kupigana vita dhidi ya Ramothi-gileadi, au tusiende?” 
Mara moja akajibu: “Panda uende nawe utafanikiwa; Yehova atalitia 
jiji hilo mikononi mwako.” 16 Ndipo mfalme akamuuliza: 
“Nitakuapisha mara ngapi kwamba hupaswi kuniambia jambo lingine 
lolote isipokuwa ukweli katika jina la Yehova?” 17 Basi Mikaya 
akasema: “Ninawaona Waisraeli wote wakiwa wametawanyika 
milimani, kama kondoo wasio na mchungaji. Yehova akasema: 
“Hawa hawana bwana. Acha kila mmoja wao arudi kwa amani 
nyumbani kwake.” 


18 Kisha mfalme wa Israeli akamwambia Yehoshafati: “Je, 
sikukwambia, 'Hatatabiri mambo mema kunihusu, ila mabaya'?” 


19 Ndipo Mikaya akasema: “Basi, sikia neno la Yehova: Nilimwona 
Yehova akiwa ameketi kwenye kiti chake cha ufalme na jeshi lote la 


mbinguni likiwa limesimama kando yake, upande wake wa kulia na 
upande wake wa kushoto. 20 Halafu Yehova akauliza, 'Ni nani 
atakayemdanganya Ahabu, ili apande kwenda na kufia huko 
Ramothi-gileadi?' Na malaika mmoja akasema jambo moja na 
mwingine akasema jambo lingine. 21 Kisha rohož fulani akaja na 
kusimama mbele za Yehova na kusema, ‘Mimi nitamdanganya.' 
Yehova akamuuliza, ‘Utatumia njia gani?’ 22 Akajibu, ‘Nitaenda na 
kuwa roho ya udanganyifu katika vinywa vya manabii wake wote.’ 
Kwa hiyo akasema, ‘Utamdanganya, na zaidi ya hilo, utafanikiwa. 
Nenda ukafanye hivyo.’ 23 Na sasa Yehova ametia roho ya 
udanganyifu katika vinywa vya hawa manabii wako wote, lakini 
Yehova ametangaza kwamba utapata msiba.” 


24 Sasa Sedekia mwana wa Kenaana akamkaribia Mikaya na 
kumpiga kwenye shavu na kumuuliza: “Roho ya Yehova iliniacha 
jinsi gani na kuja kuzungumza nawe?” 25 Mikaya akamjibu: “Tazama! 
Utajua ni jinsi gani utakapoingia katika chumba cha ndani zaidi 
kujificha.” 26 Ndipo mfalme wa Israeli akasema: “Mchukue Mikaya 
umpeleke kwa Amoni mkuu wa jiji na kwa Yoashi mwana wa mfalme. 
27 Waambie, ‘Mfalme anasema hivi: “Mfungeni mtu huyu gerezani 
na kumlisha kiasi kidogo cha mkate na maji mpaka nitakaporudi kwa 
amani.”” 28 Lakini Mikaya akasema: “Ukirudi kwa amani, basi 
Yehova hajazungumza nami.” Kisha akasema: “Zingatieni maneno 
yangu, enyi watu wote.” 


29 Basi mfalme wa Israeli na Yehoshafati mfalme wa Yuda 
wakapanda kwenda Ramothi-gileadi. 30 Ndipo mfalme wa Israeli 
akamwambia Yehoshafati: “Nitabadili sura yangu na kuingia vitani, 
lakini wewe vaa mavazi yako ya kifalme.” Kwa hiyo mfalme wa 
Israeli akabadili sura yake na kuingia vitani. 31 Sasa mfalme wa Siria 


alikuwa amewaagiza hivi makamanda wake 32 wa magari ya vita: 
“Msipigane na yeyote, mdogo au mkubwa, isipokuwa mfalme wa 
Israeli.” 32 Na mara tu makamanda hao wa magari ya vita 
walipomwona Yehoshafati, wakaambiana: “Hakika huyu ndiye 
mfalme wa Israeli.” Basi wakamgeukia ili kupigana naye; na 
Yehoshafati akaanza kulilia msaada. 33 Makamanda hao wa magari 
ya vita walipoona kwamba hakuwa mfalme wa Israeli, mara moja 
wakaacha kumfuatia. 


34 Lakini mtu fulani alivuta upinde wake bila kukusudia na kumpiga 
mfalme wa Israeli katikati ya sehemu ambazo koti lake la vita 
linaungana. Basi mfalme akamwambia mtu aliyeendesha gari lake: 
“Geuka uniondoe vitani,” kwa sababu nimejeruhiwa vibaya.” 35 Vita 
vikapamba moto siku hiyo yote, nao wakalazimika kumsimamisha 
mfalme ndani ya gari akiwaelekea Wasiria. Damu ya jeraha lake 
ikamwagika ndani ya gari lake la vita, akafa jioni. 36 Jua lilipokuwa 
likitua amri hii ikatangazwa kambini: “Kila mtu aende katika jiji lake! 
Kila mtu aende katika nchi yake!” 37 Basi mfalme akafa, akaletwa 
Samaria; wakamzika mfalme huko Samaria. 38 Walipolisafisha gari 
hilo la vita kando ya kidimbwi cha Samaria, mbwa waliramba damu 
yake na makahaba wakaogea mahali hapo,” kama Yehova 
alivyokuwa amesema. 


39 Na mambo mengine katika historia ya Ahabu, mambo yote 
aliyofanya na nyumba aliyojenga ya” pembe za tembo na majiji yote 
aliyojenga, je, hayajaandikwa katika kitabu cha historia ya nyakati za 
wafalme wa Israeli? 40 Kisha Ahabu akafa na kuzikwa pamoja na 
mababu zake; na Ahazia mwana wake akawa mfalme baada yake. 


41 Yehoshafati mwana wa Asa aliwekwa kuwa mfalme wa Yuda 
katika mwaka wa nne wa utawala wa Mfalme Ahabu wa Israeli. 

42 Yehoshafati alikuwa na umri wa miaka 35 alipowekwa kuwa 
mfalme, naye alitawala kwa miaka 25 huko Yerusalemu. Mama yake 
aliitwa Azuba binti ya Shilhi. 43 Yehoshafati aliendelea kutembea 
katika njia yote ya Asa baba yake. Hakugeuka na kuiacha njia hiyo, 
naye alitenda yaliyokuwa sawa machoni pa Yehova. Hata hivyo, 
mahali pa juu hapakuondolewa, na bado watu walikuwa wakitoa 
dhabihu na kufukiza moshi wa dhabihu mahali pa juu. 44 Yehoshafati 
alidumisha mahusiano ya amani na mfalme wa Israeli. 45 Na mambo 
mengine katika historia ya Yehoshafati, mambo makuu aliyotekeleza 
na jinsi alivyopigana vita, je, hayajaandikwa katika kitabu cha historia 
ya nyakati za wafalme wa Yuda? 46 Pia aliwaondoa kabisa nchini 
wanaume wote makahaba wa hekaluni waliobaki katika siku za Asa 
baba yake. 


47 Wakati huo hakukuwa na mfalme katika nchi ya Edomu; naibu 
ndiye aliyetawala kama mfalme. 


48 Yehoshafati pia akatengeneza meli” za Tarshishi za kwenda Ofiri 
kuleta dhahabu, lakini hazikwenda kwa sababu meli hizo zilivunjika 
huko Esion-geberi. 49 Wakati huo ndipo Ahazia mwana wa Ahabu 
alipomwambia Yehoshafati: “Waruhusu watumishi wangu wasafiri na 
watumishi wako katika meli hizo,” lakini Yehoshafati hakukubali. 


50 Kisha Yehoshafati akafa na kuzikwa pamoja na mababu zake 
katika Jiji la Daudi babu yake; na Yehoramu mwanawe akawa 
mfalme baada yake. 


51 Ahazia mwana wa Ahabu akawa mfalme wa Israeli huko Samaria 
katika mwaka wa 17 wa utawala wa Mfalme Yehoshafati wa Yuda, 


naye alitawala Israeli kwa miaka miwili. 52 Aliendelea kutenda 
maovu machoni pa Yehova na kutembea katika njia ya baba yake na 
mama yake na katika njia ya Yeroboamu mwana wa Nebati, 
aliyesababisha Waisraeli watende dhambi. 53 Aliendelea 
kumwabudu Baali na kumwinamia, akaendelea kumkasirisha Yehova 
Mungu wa Israeli, kama baba yake alivyokuwa amefanya. 


^ 1 Fal. 22:11 Au “utawasukuma.” 
^ 1 Fal. 22:21 Au “malaika.” 
^ 1 Fal. 22:34 Tnn., “kambini.” 


^ 1 Fal. 22:38 Au labda, “mbwa waliramba damu yake mahali 
ambapo makahaba waliogea.” 


^ 1 Fal. 22:39 Au “jumba la mfalme alilojenga la.” 


^ 1 Fal. 22:48 Angalia Kamusi. 


2 WAFALME 


YALIYOMO 


Eliya atabiri kifo cha Ahazia (1-18) 


Eliya apelekwa juu katika dhoruba ya upepo (1-18) 


Elisha apata vazi rasmi la Eliya (13, 14) 
Elisha ayaponya maji ya Yeriko (19-22) 
Dubu wawaua wavulana kutoka Betheli (23-25) 
3 
Yehoramu, mfalme wa Israeli (1-3) 
Wamoabu wawaasi Waisraeli (4-25) 


Wamoabu washindwa (26, 27) 


Elisha afanya mafuta ya mjane yaongezeke (1-7) 
Ukarimu wa mwanamke Mshunamu (8-16) 


Mwanamke huyo athawabishwa kwa kupewa mwana; mwana 
huyo afa (17-31) 


Elisha amfufua mwana huyo (32-37) 


Elisha aufanya mchuzi unyweke (38-41) 


Elisha afanya mikate iongezeke (42-44) 


Elisha amponya Naamani ukoma (1-19) 


Gehazi mwenye pupa apigwa na ukoma (20-27) 


Elisha afanya shoka lielee (1-7) 


Elisha apambana na Wasiria (8-23) 


Macho ya mtumishi wa Elisha yafunguliwa (16, 17) 
Wasiria wapofushwa akili (18, 19) 


Njaa kali katika jiji lililozingirwa la Samaria (24-33) 


Elisha atabiri mwisho wa njaa kali (1, 2) 
Chakula chapatikana katika kambi iliyoachwa ya Wasiria (3-15) 


Unabii wa Elisha watimizwa (16-20) 


Mwanamke Mshunamu arudishiwa shamba lake (1-6) 


Elisha, Ben-hadadi, na Hazaeli (7-15) 


Yehoramu, mfalme wa Yuda (16-24) 
Ahazia, mfalme wa Yuda (25-29) 
9 
Yehu atiwa mafuta kuwa mfalme wa Israeli (1-13) 
Yehu amuua Yehoramu na Ahazia (14-29) 
Yezebeli auawa; mbwa wala maiti yake (30-37) 
10 


Yehu awaua watu wa nyumba ya Ahabu (1-17) 


Yehonadabu ajiunga na Yehu (15-17) 
Yehu awaua waabudu wa Baali (18-27) 
Maelezo kuhusu utawala wa Yehu (28-36) 
11 
Athalia aunyakua ufalme (1-3) 
Yehoashi awekwa kisiri kuwa mfalme (4-12) 
Athalia auawa (13-16) 
Mabadiliko yaliyofanywa na Yehoyada (17-21) 


12 


Yehoashi, mfalme wa Yuda (1-3) 


Yehoashi arekebisha hekalu (4-16) 

Wasiria wavamia (17, 18) 

Yehoashi auawa (19-21) 
13 

Yehoahazi, mfalme wa Israeli (1-9) 

Yehoashi, mfalme wa Israeli (10-13) 

Elisha apima bidii ya Yehoashi (14-19) 

Kifo cha Elisha; mifupa yake yamfufua mtu (20, 21) 

Unabii wa mwisho wa Elisha watimizwa (22-25) 
14 

Amazia, mfalme wa Yuda (1-6) 

Apigana vita na Waedomu na Waisraeli (7-14) 

Kifo cha Yehoashi wa Israeli (15, 16) 

Kifo cha Amazia (17-22) 

Yeroboamu wa Pili, mfalme wa Israeli (23-29) 


15 


Azaria, mfalme wa Yuda (1-7) 


Wafalme wa mwisho wa Israeli: Zekaria (8-12), Shalumu (13-16), 
Menahemu (17-22), Pekahia (23-26), Peka (27-31) 


Yothamu, mfalme wa Yuda (32-38) 
16 
Ahazi, mfalme wa Yuda (1-6) 
Ahazi awahonga Waashuru (7-9) 
Ahazi aiga madhabahu ya wapagani (10-18) 
Kifo cha Ahazi (19, 20) 
17 
Hoshea, mfalme wa Israeli (1-4) 
Kuanguka kwa Israeli (5, 6) 


Waisraeli wapelekwa uhamishoni kwa sababu ya uasi imani (7- 
23) 


Wageni waletwa katika majiji ya Samaria (24-26) 

Mchanganyiko wa dini katika Samaria (27-41) 
18 

Hezekia, mfalme wa Yuda (1-8) 

Maelezo kuhusu kuanguka kwa Israeli (9-12) 


Senakeribu avamia Yuda (13-18) 


Rabshake amdhihaki Yehova (19-37) 

19 
Hezekia amwomba Mungu msaada kupitia Isaya (1-7) 
Senakeribu alitisha jiji la Yerusalemu (8-13) 
Sala ya Hezekia (14-19) 
Isaya ampa Hezekia jibu kutoka kwa Mungu (20-34) 
Malaika awaua Waashuru 185,000 (35-37) 

20 
Hezekia awa mgonjwa kisha apona (1-11) 
Wajumbe kutoka Babiloni (12-19) 
Kifo cha Hezekia (20, 21) 

21 


Manase, mfalme wa Yuda; jinsi alivyomwaga damu (1-18) 


Jiji la Yerusalemu kuharibiwa (12-15) 
Amoni, mfalme wa Yuda (19-26) 
22 
Yosia, mfalme wa Yuda (1, 2) 


Maagizo ya kurekebisha hekalu (3-7) 


Kitabu cha Sheria chapatikana (8-13) 
Hulda atabiri msiba (14-20) 
23 
Yosia afanya mabadiliko (1-20) 
Pasaka yasherehekewa (21-23) 
Yosia afanya mabadiliko zaidi (24-27) 
Kifo cha Yosia (28-30) 
Yehoahazi, mfalme wa Yuda (31-33) 
Yehoyakimu, mfalme wa Yuda (34-37) 
24 
Uasi na kifo cha Yehoyakimu (1-7) 
Yehoyakini, mfalme wa Yuda (8, 9) 
Uhamisho wa kwanza wa kwenda Babiloni (10-17) 
Sedekia, mfalme wa Yuda; uasi wake (18-20) 
25 
Nebukadneza azingira Yerusalemu (1-7) 


Jiji la Yerusalemu laharibiwa pamoja na hekalu lake; uhamisho 
wa pili (8-21) 


Gedalia awekwa kuwa gavana (22-24) 
Gedalia auawa; watu wakimbilia Misri (25, 26) 


Yehoyakini aachiliwa huru Babiloni (27-30) 


2 Wafalme 1:1-18 


KITABU CHA PILI CHA 
WAFALME 


1 Baada ya kifo cha Ahabu, Wamoabu waliwaasi Waisraeli. 


2 Huo ndio wakati ambapo Ahazia alianguka chini kupitia kiunzi 
kilichokuwa katika chumba chake cha darini kule Samaria, 
akajeruhiwa. Kwa hiyo akawatuma wajumbe, akawaambia: “Nendeni 
mkamuulize Baal-zebubu mungu wa Ekroni ikiwa nitapona jeraha 
hili.” 3 Lakini malaika wa Yehova akamwambia Eliya” Mtishbi: 
“Ondoka, nenda ukakutane na wajumbe wa mfalme wa Samaria, 
uwaulize, 'Je, mnaenda kutafuta ushauri kutoka kwa Baal-zebubu 
mungu wa Ekroni kwa sababu hakuna Mungu katika Israeli? 4 Kwa 
hiyo Yehova anasema hivi: “Hutatoka katika kitanda unacholalia, kwa 


maana hakika utakufa.”” Kisha Eliya akaenda zake. 


> Wajumbe hao waliporudi kwake, mara moja akawauliza: “Kwa nini 
mmerudi?” 6 Wakamjibu: “Kuna mtu aliyekuja kukutana nasi, 
akatuambia, ‘Nendeni, rudini kwa mfalme aliyewatuma 
mkamwambie, “Yehova anauliza hivi: 'Je, unawatuma wajumbe 
waende kutafuta ushauri kutoka kwa Baal-zebubu mungu wa Ekroni 
kwa sababu hakuna Mungu katika Israeli? Kwa hiyo, hutatoka katika 
kitanda unacholalia, kwa maana hakika utakufa.””” 7 Ndipo mfalme 
akawauliza: “Mtu aliyekuja kukutana nanyi na kusema maneno hayo 
alikuwaje?” 8 Wakamwambia: “Alikuwa mwanamume aliyevaa vazi 
la manyoya na mshipi wa ngozi kiunoni.” Mara moja akasema: “Ni 
Eliya Mtishbi.” 


9 Kisha mfalme akamtuma mkuu wa 50 na wanaume wake 50 kwa 
Eliya. Mkuu huyo alipanda kwenda kumwona, akamkuta ameketi 
kwenye kilele cha mlima. Akamwambia: “Mtu wa Mungu wa kweli, 
mfalme anasema, ‘Shuka chini.” 10 Lakini Eliya akamjibu mkuu huyo 
wa 50: “Ikiwa kwa kweli mimi ni mtu wa Mungu, moto na ushuke 
kutoka mbinguni, ukuteketeze wewe na wanaume wako 50.” Basi 
moto ukashuka kutoka mbinguni, ukamteketeza pamoja na 
wanaume wake 50. 


11 Kwa hiyo mfalme akamtuma tena mkuu mwingine wa 50 na 
wanaume wake 50 kwenda kwa Eliya. Akaenda na kumwambia: 
“Mtu wa Mungu wa kweli, mfalme anasema, 'Shuka chini haraka.” 
12 Lakini Eliya akawajibu, “Ikiwa mimi ni mtu wa Mungu wa kweli, 
moto na ushuke kutoka mbinguni, ukuteketeze wewe na wanaume 
wako 50.” Basi moto wa Mungu ukashuka kutoka mbinguni, 


ukamteketeza pamoja na wanaume wake 50. 


13 Kisha mfalme akamtuma tena mkuu wa tatu wa 50 na wanaume 
wake 50. Lakini yule mkuu wa tatu wa 50 akapanda, akainama na 
kupiga magoti mbele ya Eliya, akaanza kumsihi apate kibali mbele 
yake na kumwambia, “Mtu wa Mungu wa kweli, tafadhali, acha uhai 
wangu na uhai wa watumishi hawa wako 50 uwe?” na thamani 
machoni pako. 14 Tayari moto umeshuka kutoka mbinguni 
ukawateketeza wale wakuu wawili wa kwanza wa 50 na makundi 
yao ya 50, lakini sasa acha uhai wangu uwe?” na thamani machoni 
pako.” 


15 Ndipo malaika wa Yehova akamwambia Eliya: “Shuka pamoja 
naye. Usimwogope.” Basi akainuka, akashuka na kwenda pamoja 
naye kwa mfalme. 16 Kisha Eliya akamwambia mfalme: “Yehova 


anasema hivi: 'Uliwatuma wajumbe kutafuta ushauri kutoka kwa 
Baal-zebubu mungu wa Ekroni. Je, ni kwa sababu hakuna Mungu 
katika Israeli? Kwa nini hukutafuta neno lake? Basi hutatoka katika 
kitanda unacholalia, kwa maana hakika utakufa.” 17 Kwa hiyo akafa, 
kulingana na neno la Yehova ambalo Eliya alikuwa amesema; na 
kwa kuwa Ahazia hakuwa na mwana, Yehoramu” akawa mfalme 
baada yake katika mwaka wa pili wa Yehoramu mwana wa 
Yehoshafati mfalme wa Yuda. 


18 Na mambo mengine katika historia ya Ahazia, mambo aliyofanya, 
je, hayajaandikwa katika kitabu cha historia ya nyakati za wafalme 
wa Israeli? 


^ 2 Fal. 1:3 Maana yake “Mungu Wangu Ni Yehova.” 


^ 2 Fal. 1:13 Au “nafsi yangu na nafsi ya watumishi hawa wako 50 


” 


iwe. 
^ 2 Fal. 1:14 Au “nafsi yangu iwe.” 


^ 2 Fal. 1:17 Yaani, ndugu ya Ahazia. 


2 Wafalme 2:1-25 


2 Yehova alipokuwa karibu kumchukua Eliya kuelekea mbinguniž 
katika dhoruba ya upepo, Eliya na Elisha wakaondoka Gilgali. 

2 Eliya akamwambia Elisha: “Kaa hapa, tafadhali, kwa sababu 
Yehova amenituma Betheli.” Lakini Elisha akasema: “Kwa hakika 
kama Yehova anavyoishi na kama unavyoishi,” sitakuacha.” Basi 
wakashuka kwenda Betheli. 3 Kisha wana wa manabii” huko Betheli 
wakaja kwa Elisha na kumuuliza: “Je, unajua kwamba leo Yehova 
anamchukua bwana wako asiwe kiongozi wako?” Ndipo akajibu: 
“Tayari najua. Nyamazeni.” 


4 Sasa Eliya akamwambia: “Elisha, tafadhali kaa hapa, kwa sababu 
Yehova amenituma Yeriko.” Lakini Elisha akasema: “Kwa hakika 
kama Yehova anavyoishi na kama unavyoishi,” sitakuacha.” Basi 
wakaenda Yeriko. 5 Kisha wana wa manabii waliokuwa Yeriko 
wakaenda kwa Elisha na kumuuliza: “Je, unajua kwamba leo Yehova 
anamchukua bwana wako asiwe kiongozi juu yako?” Ndipo akajibu: 
“Tayari najua. Nyamazeni.” 


6 Sasa Eliya akamwambia: “Kaa hapa, tafadhali, kwa sababu 
Yehova amenituma Yordani.” Lakini Elisha akasema: “Kwa hakika 
kama Yehova anavyoishi na kama unavyoishi,” sitakuacha.” Basi 
wote wawili wakaendelea na safari. 7 Na wana 50 wa manabii 
wakaenda pia, wakasimama na kuwatazama kwa mbali wote wawili 
wakiwa wamesimama kando ya Mto Yordani. 8 Kisha Eliya 
akachukua vazi lake rasmi, akaliviringa na kuyapiga maji, nayo 
yakagawanyika kushoto na kulia, basi wote wawili wakavuka 
ng'ambo kupitia nchi kavu. 


9 Mara tu walipovuka, Eliya akamwambia Elisha: “Omba jambo 
unalotaka nikutendee kabla sijachukuliwa na kukuacha.” Basi Elisha 
akamuuliza: “Tafadhali, naweza kupata mafungu mawili ya” roho 
yako?” 10 Eliya akajibu: “Umeomba jambo gumu. Ikiwa utaniona 
nitakapochukuliwa na kukuacha, itakuwa hivyo kwako; lakini 
usiponiona, jambo hilo halitatokea.” 


11 Walipokuwa wakitembea, huku wakizungumza, kwa ghafla gari la 
moto na farasi wa moto wakawatenganisha, na Eliya akapanda 
kuelekea mbinguni” katika dhoruba ya upepo. 12 Elisha alitazama 
huku akipaza sauti, “Baba yangu, baba yangu! Gari la Israeli na 
wapanda farasi wake!” Alipotoweka kabisa machoni pake, akashika 
mavazi yake mwenyewe na kuyararua vipande viwili. 13 Ndipo 
akaliokota vazi rasmi la Eliya lililokuwa limeanguka kutoka kwa Eliya, 
akarudi na kusimama kwenye ukingo wa Yordani. 14 Kisha 
akachukua vazi rasmi la Eliya lililokuwa limeanguka kutoka kwake, 
akayapiga maji na kuuliza: “Yuko wapi Yehova, Mungu wa Eliya?” 
Alipoyapiga maji, yaligawanyika kushoto na kulia, Elisha akavuka 
ng'ambo. 


15 Wana wa manabii waliokuwa Yeriko walipomwona kwa mbali, 
wakasema: “Roho ya Eliya imetua juu ya Elisha.” Basi wakaenda 
kukutana naye na kumwinamia mpaka ardhini. 16 Wakamwambia: 
“Hapa sisi watumishi wako tuna wanaume mashujaa 50. Tafadhali, 
waruhusu waende kumtafuta bwana wako. Labda roho ya” Yehova 
imemwinua juu na kumtupa juu ya mojawapo ya milima au katika 
mojawapo ya mabonde.” Lakini akawaambia: “Msiwatume.” 17 Hata 
hivyo, waliendelea kumsihi mpaka akaona aibu, kwa hiyo akasema: 
“Watumeni.” Wakawatuma wanaume 50, nao wakaendelea 
kumtafuta kwa siku tatu, lakini hawakumpata. 18 Waliporudi kwake, 


alikuwa anakaa Yeriko. Kisha akawauliza: “Je, sikuwaambia 
msiende?” 


19 Baada ya muda watu wa jiji hilo wakamwambia Elisha: “Bwana 
wetu, unaona kwamba jiji hili liko mahali pazuri; lakini maji ni 
mabaya, na wakaaji wa nchi ni tasa.” 20 Akawaambia: “Nileteeni 
bakuli dogo jipya, mweke chumvi ndani yake.” Basi wakamletea. 
21 Kisha akatoka na kwenda kwenye chemchemi ya maji hayo, 
akatupa chumvi ndani yake na kusema: “Yehova anasema hivi: 
‘Nimeyaponya maji haya. Hayatasababisha tena kifo wala utasa. 


LELET 


22 Na maji hayo yameponywa mpaka leo hii, kulingana na neno 
alilosema Elisha. 


23 Akapanda kutoka huko na kwenda Betheli. Alipokuwa akitembea 
wakaendelea kumwambia: “Panda juu, wewe mwenye upara! Panda 
juu, wewe mwenye upara!” 24 Hatimaye akageuka na kuwatazama, 
akawalaani katika jina la Yehova. Ndipo dubu jike wawili wakatoka 
msituni na kuwararua vipandevipande watoto 42. 25 Kutoka huko, 
akaendelea na safari mpaka Mlima Karmeli, na kutoka huko akarudi 
Samaria. 


^ 2 Fal. 2:1 Au “angani.” 
^ 2 Fal. 2:2 Au “nafsi yako inavyoishi.” 


^ 2 Fal. 2:3 Inaonekana maneno “wana wa manabii” yanarejelea 
shule ya kuwafundisha manabii au chama cha manabii. 


^ 2 Fal. 2:4 Au “nafsi yako inavyoishi.” 


^ 2 Fal. 2:6 Au “nafsi yako inavyoishi.” 

^ 2 Fal. 2:9 Au “sehemu mbili za.” 

^ 2 Fal. 2:11 Au “angani.” 

^ 2 Fal. 2:16 Au “upepo wa.” 

^ 2 Fal. 2:19 Au labda, “yanaharibu mimba.” 


^ 2 Fal. 2:21 Au labda, “kuharibu mimba.” 


2 Wafalme 3:1-27 


3 Yehoramu mwana wa Ahabu akawa mfalme wa Israeli kule 
Samaria katika mwaka wa 18 wa utawala wa Mfalme Yehoshafati wa 
Yuda, naye alitawala kwa miaka 12. 2 Akaendelea kutenda maovu 
machoni pa Yehova, lakini si kwa kadiri aliyotenda baba yake au 
mama yake, kwa maana aliondoa nguzo takatifu ya Baali ambayo 
baba yake alikuwa ametengeneza. 3 Hata hivyo, alishikamana na 
dhambi ambazo Yeroboamu mwana wa Nebati alikuwa 
amesababisha Waisraeli watende. Hakuziacha. 


4 Mesha mfalme wa Moabu alikuwa mfugaji wa kondoo, naye 
alikuwa akilipa wanakondoo 100,000 na kondoo dume 100,000 
ambao hawajakatwa manyoya kama ushuru kwa mfalme wa Israeli. 
5 Mara tu Ahabu alipokufa, mfalme wa Moabu akamwasi mfalme wa 
Israeli. $ Basi Mfalme Yehoramu akaondoka Samaria siku hiyo na 
kuwakusanya Waisraeli wote. 7 Akamtumia pia ujumbe Mfalme 
Yehoshafati wa Yuda, akisema: “Mfalme wa Moabu ameniasi. Je, 
utaenda pamoja nami kupigana vita dhidi ya Moabu?” Akasema: 
“Nitaenda. Mimi ni kama wewe. Watu wangu ni kama watu wako. 
Farasi wangu ni kama farasi wako.” 8 Kisha akamuuliza: “Tupande 
kupitia njia gani?” Akajibu: “Kupitia njia ya nyika ya Edomu.” 


9 Basi mfalme wa Israeli akaondoka pamoja na mfalme wa Yuda na 
mfalme wa Edomu. Baada ya kuzunguka kwa siku saba, jeshi na 
wanyama wa kufugwa waliokuwa wakiwafuata hawakuwa na maji. 
10 Mfalme wa Israeli akasema: “Inasikitisha sana! Yehova ametuita 
sisi wafalme watatu ili tu atutie mikononi mwa Moabu!” 11 Ndipo 
Yehoshafati akauliza: “Je, hakuna nabii wa Yehova mahali hapa 
ambaye tunaweza kumwomba ushauri kutoka kwa Yehova? Basi 


mmoja wa watumishi wa mfalme wa Israeli akajibu: “Yupo Elisha 
mwana wa Shafati, aliyekuwa akimmiminia Eliya maji mikononi.”” 
12 Kisha Yehoshafati akasema: “Neno la Yehova liko pamoja naye.” 
Basi mfalme wa Israeli na pia Yehoshafati na mfalme wa Edomu 
wakashuka kwenda kumwona. 


13 Elisha akamwambia mfalme wa Israeli: “Kwa nini umekuja 
kuniona?” Nenda kwa manabii wa baba yako na kwa manabii wa 
mama yako.” Lakini mfalme wa Israeli akamwambia: “Sitaenda, kwa 
maana ni Yehova aliyetuita sisi wafalme watatu Ili atutie mikononi 
mwa Moabu.” 14 Elisha akamwambia: “Kwa hakika kama anavyoishi 
Yehova wa majeshi ambaye ninamtumikia,* kama singekuwa 
ninamheshimu Mfalme Yehoshafati wa Yuda, singekutazama wala 
kukutilia maanani. 15 Sasa niletee mpiga kinubi.”” Mara tu mpiga 
kinubi huyo alipoanza kupiga kinubi, mkono wa Yehova ukaja juu ya 
Elisha. 16 Akasema, “Yehova anasema hivi: 'Chimbeni mitaro katika 
bonde? hili, 17 kwa maana Yehova anasema hivi: “Hamtaona upepo, 
wala hamtaona mvua; hata hivyo bonde?” hili litajaa maji, nanyi 
mtakunywa maji yake, ninyi, ng'ombe wenu, na wanyama wenu 
wengine.” 18 Lakini hili ni jambo dogo sana machoni pa Yehova, kwa 
maana ataitia pia Moabu mikononi mwenu. 19 Mnapaswa 
kuangamiza kila jiji lenye ngome na kila jiji bora, mnapaswa kuukata 
kila mti mzuri, mnapaswa kuziba chemchemi zote za maji, nanyi 
mnapaswa kuharibu kila shamba zuri kwa kutupa mawe humo.” 


20 Na asubuhi, wakati ambapo toleo la nafaka la asubuhi hutolewa, 
maji yakaanza kuja kwa ghafla kutoka upande wa Edomu, na nchi 
ikajaa maji. 


21 Wamoabu wote wakasikia kwamba wafalme hao walikuwa 
wamekuja kupigana nao, basi wakawakusanya pamoja wanaume 
wote walioweza kubeba silaha,” nao wakasimama mpakani. 

22 Walipoamka asubuhi na mapema, jua lilikuwa likiangaza juu ya 
maji, na Wamoabu waliokuwa upande wa pili waliona maji yakiwa 
mekundu kama damu. 23 Wakasema: “Hii ni damu! Hakika wafalme 
wamechinjana wenyewe kwa upanga. Haya basi, enyi Wamoabu, 
twendeni tukachukue nyara!” 24 Walipoingia katika kambi ya Israeli, 
Waisraeli wakatoka na kuanza kuwaua Wamoabu, nao 
wakawakimbia. Waisraeli wakazidi kuingia Moabu, wakawaua 
Wamoabu kadiri walivyosonga. 25 Wakabomoa majiji, na kila mtu 
akatupa jiwe katika kila shamba zuri, na kulijaza mawe; wakaziba 
kila chemchemi ya maji na kuukata kila mti mzuri. Mwishowe ni kuta 
za mawe zajiji la Kir-haresethi pekee zilizobaki, na watu wenye 
makombeo wakalizunguka na kuliangamiza. 


26 Mfalme wa Moabu alipoona kwamba ameshindwa vitani, 
akachukua wanaume 700 waliojihami kwa mapanga ili wapenye na 
kuingia kwa mfalme wa Edomu; lakini hawakuweza. 2? Basi 
akamchukua mwana wake mzaliwa wa kwanza ambaye angetawala 
baada yake akamtoa kuwa dhabihu ya kuteketezwa juu ya ukuta. 
Wamoabu wakawa na ghadhabu kali dhidi ya Waisraeli, kwa hiyo 
Waisraeli wakaacha kumshambulia mfalme huyo na kurudi katika 
nchi yao. 


^ 2 Fal. 3:11 Au “aliyekuwa mtumishi wa Eliya.” 
^ 2 Fal. 3:13 Tnn., “Kuna nini kati yangu nawe?” 


^ 2 Fal. 3:14 Tnn., “ambaye ninasimama mbele zake.” 


^ 2 Fal. 3:15 Au “mwanamuziki.” 
^ 2 Fal. 3:16 Au “korongo.” 
^ 2 Fal. 3:17 Au “korongo.” 


^ 2 Fal. 3:21 Au “wote waliojifunga mshipi.” 


2 Wafalme 4:1-44 


4 Basi mke wa mmoja wa wana wa manabii akamlilia Elisha 
akisema: “Mume wangu ambaye ni mtumishi wako amekufa, nawe 
unajua vizuri kwamba mtumishi wako alimwogopa Yehova sikuzote. 
Sasa mtu fulani aliyemdai mume wangu deni fulani amekuja 
kuwachukua watoto wangu wawili wawe watumwa wake.” 2 Kwa 
hiyo Elisha akamuuliza: “Nikusaidieje? Niambie, una nini nyumbani?” 
Akajibu: “Mimi kijakazi wako sina chochote nyumbani ila mtungi wa 
mafuta.”” 3 Basi Elisha akamwambia: “Nenda nje, waombe majirani 
wako wote vyombo, vyombo vitupu. Usiombe vyombo vichache. 

4 Kisha uingie nyumbani mwako pamoja na wanao na kufunga 
mlango. Jaza vyombo hivyo vyote, na uweke kando vilivyojaa.” 

> Basi mwanamke huyo akaenda zake. 


Alipoingia nyumbani pamoja na wanawe na kufunga mlango, 
wakamletea vyombo, naye akaendelea kuvijaza mafuta. $ Vyombo 
hivyo vilipojaa, akamwambia hivi mmoja wa wanawe: “Niletee 
chombo kingine.” Lakini mwana huyo akamwambia: “Hakuna 
vyombo vingine.” Basi mafuta yakakoma. 7 Kwa hiyo mwanamke 
huyo akaenda kwa yule mtu wa Mungu wa kweli, mtu huyo 
akamwambia: “Nenda, yauze mafuta hayo ulipe madeni yako, nawe 
pamoja na wanao mnaweza kuishi kwa kile kinachobaki.” 


8 Siku moja Elisha alienda Shunemu, na huko kulikuwa na 
mwanamke mmoja maarufu, mwanamke huyo akamsihi sana ale 
chakula huko. Na kila mara alipopita mahali hapo, alikuwa akiingia 
mahali hapo kula chakula. 9 Basi mwanamke huyo akamwambia 
mume wake: “Najua kwamba mtu huyu anayepitia hapa kila mara ni 
mtu mtakatifu wa Mungu. 10 Tafadhali, acha tutengeneze chumba 


kidogo juu ya paa, tumwekee humo kitanda, meza, kiti, na kinara 
cha taa. Kisha, wakati wowote anapotutembelea, anaweza kukaa 
humo.” 


11 Siku moja Elisha alifika huko, akaingia katika chumba hicho 
kilichokuwa paani ili alale. 12 Basi akamwambia Gehazi mtumishi 
wake: “Mwite huyo mwanamke Mshunamu.” Kwa hiyo akamwita, 
basi akaja na kusimama mbele yake. 13 Kisha Elisha akamwambia 
Gehazi: “Tafadhali mwambie mwanamke huyu, 'Umejitaabisha sana 
kwa ajili yetu. Tukufanyie nini? Je, ninaweza kuzungumza na mfalme 
au mkuu wa jeshi kwa niaba yako?”” Lakini mwanamke huyo 
akasema: “Ninaishi miongoni mwa watu wangu mwenyewe.” 14 Kwa 
hiyo Elisha akauliza: “Basi tumfanyie nini mwanamke huyu?” Gehazi 
akasema: “Kwa kweli, hana mwana, na mume wake ni mzee.” 

15 Mara moja akasema: “Mwite.” Basi akamwita, akaja na kusimama 
mlangoni. 16 Kisha Elisha akasema: “Wakati huu, mwaka ujao, 
utakuwa ukimkumbatia mwana.” Lakini mwanamke huyo akasema: 
“La hasha, bwana wangu, mtu wa Mungu wa kweli! Usinidanganye 
mimi kijakazi wako.” 


17 Hata hivyo, mwanamke huyo akapata mimba na kuzaa mwana 
wakati huohuo mwaka uliofuata, kama Elisha alivyomwambia. 

18 Mtoto huyo akakua, na siku moja alitoka kwenda kwa baba yake 
aliyekuwa na wavunaji. 19 Alikuwa akimwambia baba yake: “Kichwa 
changu kinauma, jamani kichwa changu kinauma!” Ndipo baba yake 
akamwambia mtumishi: “Mbebe umpeleke kwa mama yake.” 20 Basi 
akambeba na kumrudisha kwa mama yake, naye akakaa kwenye 
mapaja ya mama yake mpaka adhuhuri, kisha akafa. 21 Basi 
akapanda na kumlaza kwenye kitanda cha mtu wa Mungu wa kweli, 
akafunga mlango na kuondoka. 22 Sasa akamwita mume wake na 


kumwambia: “Tafadhali, mwagize mtumishi mmoja aje kwangu na 
punda mmoja, ili niende haraka kwa yule mtu wa Mungu wa kweli na 
kurudi.” 23 Lakini mume wake akasema: “Kwa nini unaenda 
kumwona leo? Si mwezi mpya wala sabato.” Hata hivyo, mwanamke 
huyo akasema: “Mambo yote yako sawa.” 24 Basi akaweka 
matandiko juu ya punda na kumwambia mtumishi wake: “Kaza 
mwendo. Usipunguze mwendo mpaka nitakapokwambia.” 


25 Basi akaenda kwa mtu wa Mungu wa kweli kwenye Mlima 
Karmeli. Mara tu mtu wa Mungu wa kweli alipomwona kutoka mbali, 
akamwambia Gehazi mtumishi wake: “Tazama! Ndiye yule 
mwanamke Mshunamu anakuja. 26 Tafadhali, kimbia ukakutane 
naye na kumuuliza, ‘Je, u mzima? Je, mume wako ni mzima? Je, 
mtoto wako ni mzima?” Mwanamke huyo akasema: “Mambo yote 
yako sawa.” 27 Mwanamke huyo alipofika kwa mtu wa Mungu wa 
kweli mlimani, mara moja akamshika miguu. Ndipo Gehazi 
akamkaribia ili amsukume mbali, lakini mtu wa Mungu wa kweli 
akasema: “Mwache, kwa maana ana” uchungu mwingi sana, na 
Yehova amenificha jambo hilo na hajaniambia.” 28 Ndipo mwanamke 
huyo akasema: “Bwana wangu, je, nilikuomba mwana? Je, 
sikusema, 'Usinipe tumaini la uwongo'?” 


29 Mara moja akamwambia Gehazi: “Jifunge mavazi yako kiunoni, 
chukua fimbo yangu mkononi mwako, uende. Ukikutana na yeyote, 
usimsalimu; na yeyote akikusalimu, usimjibu. Nenda uiweke fimbo 
yangu juu ya uso wa mvulana huyo.” 30 Ndipo mama ya mvulana 
huyo akasema: “Kwa hakika kama Yehova anavyoishi na kama 
wewe mwenyewe unavyoishi,” sitakuacha.” Kwa hiyo Gehazi 
akaondoka na kwenda pamoja na mwanamke huyo. 31 Gehazi 
akawatangulia, akaiweka ile fimbo juu ya uso wa mvulana huyo, 


lakini hapakuwa na sauti yoyote wala dalili yoyote. Basi akarudi 
kukutana na Elisha na kumwambia: “Mvulana hakuamka.” 


32 Elisha alipoingia katika nyumba hiyo, mvulana huyo alikuwa 
amelala kwenye kitanda chake akiwa mfu. 33 Aliingia ndani, 
akajifungia humo pamoja na mvulana huyo na kuanza kusali kwa 
Yehova. 34 Kisha akapanda kitandani na kumlalia mtoto huyo, 
kinywa chake kikiwa juu ya kinywa cha mvulana huyo, macho yake 
juu ya macho yake, na viganja vyake juu ya viganja vyake, 
akaendelea kumlalia, na mwili wa mtoto huyo ukaanza kupata joto. 
35 Kisha Elisha akatembea huku na kule chumbani, akapanda 
kitandani na kumlalia tena. Mvulana huyo akapiga chafya mara 
saba, kisha akafungua macho. 36 Sasa akamwita Gehazi na 
kumwambia: “Mwite yule mwanamke Mshunamu.” Basi akamwita, 
naye akaja. Ndipo Elisha akamwambia: “Mchukue mwanao.” 

37 Mwanamke huyo akaingia ndani, akaanguka miguuni pa Elisha na 
kuinama mbele yake mpaka ardhini, kisha akamchukua mwanawe 
na kutoka nje. 


38 Elisha aliporudi Gilgali, kulikuwa na njaa kali nchini. Wana wa 
manabii walikuwa wameketi mbele yake, akamwambia mtumishi 
wake: “Weka kile chungu kikubwa motoni uwachemshie mchuzi 
wana wa manabii.” 39 Basi mmoja wao akaenda shambani kuchuma 
miholi, akapata mzabibu wa mwituni na kuchuma maboga ya 
mwituni kutoka kwenye mzabibu huo, akajaza vazi lake. Kisha 
akarudi na kuyakata vipandevipande ndani ya chungu cha mchuzi, 
bila kujua yalikuwa nini. 40 Baadaye wakawapakulia wanaume hao ili 
wale, lakini mara tu walipokunywa mchuzi huo, wakalia wakisema: 
“Kuna kifo ndani ya chungu hiki, Ee mtu wa Mungu wa kweli.” Nao 
hawakuweza kuunywa. 41 Kwa hiyo Elisha akasema: “Leteni unga 


kidogo.” Baada ya kuutupa ndani ya chungu hicho, akasema: 
“Wapakulieni watu.” Na hakukuwa tena na kitu chochote chenye 
kudhuru ndani ya chungu hicho. 


42 Mtu fulani alikuja kutoka Baal-shalisha, akamletea mtu wa Mungu 
wa kweli mikate 20 ya shayiri iliyookwa kwa shayiri iliyokomaa 
kwanza, pamoja na mfuko wa nafaka iliyotoka kuvunwa. Kisha 
Elisha akasema: “Wape watu ili wale.” 43 Hata hivyo, mtumishi wake 
akamuuliza: “Nitawezaje kuwapa wanaume 100 chakula hiki?” Elisha 
akasema: “Wape watu ili wale, kwa maana Yehova anasema hivi: 
'Watakula na kingine kitabaki.” 44 Basi akawapa, nao wakala na 
kingine kikabaki, kama Yehova alivyosema. 


^ 2 Fal. 4:2 Au “mtungi wa mafuta wenye mdomo wa birika.” 
^ 2 Fal. 4:27 Au “nafsi yake ina.” 


^ 2 Fal. 4:30 Au “kama nafsi yako mwenyewe inavyoishi.” 


2 Wafalme 5:1-27 


5 Sasa Naamani, mkuu wa jeshi la mfalme wa Siria, alikuwa mtu 
maarufu aliyeheshimiwa na bwana wake, kwa sababu Yehova 
alikuwa amewapa Wasiria ushindi” kupitia yeye. Alikuwa shujaa 
hodari, ingawa alikuwa na ukoma.” 2 Pindi moja Wasiria 
walipovamia Israeli, walimchukua mateka msichana mdogo kutoka 
katika nchi ya Israeli, akawa kijakazi wa mke wa Naamani. 

3 Msichana huyo alimwambia hivi bimkubwa wake: “Laiti bwana 
wangu angemtembelea nabii aliye kule Samaria! Angemponya 
ukoma wake.” 4 Basi akaenda” na kumwambia bwana wake mambo 
aliyosema msichana huyo kutoka Israeli. 


5 Kisha mfalme wa Siria akasema: “Nenda sasa! Nami nitamtumia 
barua mfalme wa Israeli.” Basi akaenda, akaondoka akiwa amebeba 
talanta kumi” za fedha, vipande 6,000 vya dhahabu, na mavazi kumi. 
6 Akampelekea mfalme wa Israeli barua hiyo ambayo ilisema hivi: 
“Pamoja na barua hii, ninamtuma mtumishi wangu Naamani ili 
umponye ukoma wake.” 7 Mara tu mfalme wa Israeli aliposoma 
barua hiyo, aliyararua mavazi yake na kusema: “Je, mimi ni Mungu, 
ninaweza kuua na kumfanya mtu aendelee kuwa hai? Kwa maana 
anamtuma mtu huyu kwangu na kuniambia nimponye ukoma wake! 
Mnaona wenyewe kwamba anatafuta ugomvi nami.” 


8 Lakini Elisha mtu wa Mungu wa kweli aliposikia kwamba mfalme 
wa Israeli ameyararua mavazi yake, mara moja akamtumia mfalme 
ujumbe huu: “Kwa nini uliyararua mavazi yako? Tafadhali, mruhusu 
aje kwangu ili ajue kwamba kuna nabii katika Israeli.” 9 Basi 
Naamani akaja na farasi wake na magari yake ya vita, akasimama 
katika mlango wa nyumba ya Elisha. 10 Hata hivyo, Elisha 


akamtuma mjumbe amwambie: “Nenda ukaoge mara saba katika 
Mto Yordani, na mwili wako utaponywa, nawe utakuwa safi.” 

11 Ndipo Naamani akakasirika, akaanza kuondoka akisema: 
“Nilisema moyoni mwangu, ‘Atatoka na kunijia na kusimama hapa na 
kuliita jina la Yehova Mungu wake, akitikisa mkono wake kwenda 
mbele na nyuma juu ya ukoma ili auponye.' 12 Je, Abana na Farpari, 
mito ya Damasko, si bora kuliko maji yote ya Israeli? Je, siwezi 
kuoga humo na kuwa safi?” Ndipo akageuka na kwenda zake kwa 
hasira kali. 


13 Basi watumishi wake wakamkaribia na kumwambia: “Baba yangu, 
kama nabii huyo angekwambia ufanye jambo fulani lisilo la kawaida, 
je, hungefanya? Je, wakati huu hupaswi kufanya zaidi, kwa kuwa 
amekuambia tu, 'Oga, uwe safi'?” 14 Ndipo akashuka mtoni na 
kujitumbukiza” mara saba katika Mto Yordani, kama alivyosema mtu 
wa Mungu wa kweli. Kisha mwili wake ukaponywa ukawa kama 
mwili wa mvulana mdogo, akawa safi. 


15 Kisha akarudi kwa yule mtu wa Mungu wa kweli, yeye na msafara 
wake wote,” akasimama mbele yake na kusema: “Sasa najua 
kwamba hakuna Mungu mahali pengine popote duniani isipokuwa 
Israeli. Sasa, tafadhali, pokea zawadi” kutoka kwangu mimi mtumishi 
wako.” 16 Hata hivyo, Elisha akasema: “Kwa hakika kama Yehova 
anavyoishi ambaye ninamtumikia,* sitaipokea.” Akamsihi sana 
aipokee, lakini akazidi kukataa. 17 Hatimaye Naamani akasema: 
“Ikiwa hutaipokea, tafadhali, mimi mtumishi wako ninaomba udongo 
wa nchi hii, kiasi kinachoweza kubebwa na nyumbu wawili, kwa 
sababu mimi mtumishi wako sitaendelea kutoa dhabihu ya 
kuteketezwa wala dhabihu kwa miungu mingine yoyote isipokuwa 
kwa Yehova. 18 Lakini Yehova anisamehe mimi mtumishi wako kwa 


jambo hili moja: Bwana wangu anapoingia katika nyumba ya” Rimoni 
ili kusujudu humo, yeye huegemea mkono wangu, kwa hiyo 
ninalazimika kusujudu katika nyumba ya Rimoni. Nitakapokuwa 
nikisujudu katika nyumba ya Rimoni, tafadhali, naomba Yehova 
anisamehe mimi mtumishi wako kwa kufanya jambo hilo.” 19 Basi 
Elisha akamwambia: “Nenda kwa amani.” Baada ya kuondoka na 
kusafiri umbali fulani, 20 Gehazi mtumishi wa Elisha mtu wa Mungu 
wa kweli akasema moyoni mwake: ‘Tazama, Bwana wangu 
amemwacha huyu Naamani Msiria aende zake kwa kukataa 
kupokea vitu alivyoleta. Kwa hakika kama Yehova anavyoishi, 
nitakimbia na kumfuata, nichukue kitu fulani kutoka kwake.' 21 Kwa 
hiyo Gehazi akamfuata mbio Naamani. Naamani alipoona mtu fulani 
akimfuata mbio, akashuka kutoka kwenye gari lake na kwenda 
kumpokea, akamuuliza: “Je, mambo yote yako sawa?” 22 Akasema: 
“Mambo yote yako sawa. Bwana wangu amenituma nikwambie, 
“Tazama! Sasa hivi vijana wawili kutoka kwa wana wa manabii 
wamekuja kwangu kutoka katika eneo lenye milima la Efraimu. 
Tafadhali, wape talanta moja ya fedha na mavazi mawili.” 

23 Naamani akasema: “Haya, chukua talanta mbili.” Naye akamsihi 
sana azipokee, akafunga talanta mbili za fedha katika mifuko miwili, 
pamoja na mavazi mawili, akawapa watumishi wake wawili, 
wakambebea vitu hivyo. 


24 Alipofika Ofeli,” akavichukua kutoka mikononi mwao, akaviweka 
nyumbani, na kuwaruhusu watu hao waende zao. Walipoondoka, 

25 akaingia na kusimama karibu na bwana wake. Sasa Elisha 
akamuuliza: “Umetoka wapi, Gehazi?” Lakini akajibu: “Mimi mtumishi 
wako sikwenda mahali popote.” 26 Ndipo akamwambia: “Je, moyo 
wangu haukuwa pamoja nawe wakati yule mtu aliposhuka kutoka 


kwenye gari lake ili kukupokea? Je, huu ni wakati wa kupokea fedha 
au kupokea mavazi au mashamba ya mizeituni au mashamba ya 
mizabibu au kondoo au ng'ombe au watumishi wa kiume au 
watumishi wa kike? 27 Sasa ukoma wa Naamani utashikamana 
nawe pamoja na wazao wako milele.” Mara moja akaondoka mbele 
yake akiwa na ukoma, mweupe kama theluji. 


^ 2 Fal. 5:1 Au “wokovu.” 
^ 2 Fal. 5:1 Au “alikuwa na ugonjwa wa ngozi.” 
^ 2 Fal. 5:4 Inawezekana ni Naamani. 


^ 2 Fal. 5:5 Talanta moja ilikuwa na uzito wa kilogramu 34.2. Angalia 
Nyongeza B14. 


^ 2 Fal. 5:14 Au “kujizamisha.” 

^ 2 Fal. 5:15 Tnn., “kambi yake yote.” 

^ 2 Fal. 5:15 Tnn., “baraka.” 

^ 2 Fal. 5:16 Tnn., “ninasimama mbele zake.” 
^ 2 Fal. 5:18 Au “hekalu la.” 


^ 2 Fal. 5:24 Eneo fulani kule Samaria, inawezekana ni kilima au 
ngome. 


2 Wafalme 6:1-33 


6 Wana wa manabii wakamwambia Elisha: “Tazama! Mahali 
tunapokaa pamoja nawe ni padogo sana kwetu. 2 Tafadhali, acha 
twende Yordani. Kila mmoja wetu achukue gogo kutoka sehemu hiyo 
na kujenga huko mahali tunapoweza kukaa.” Akawaambia: 
“Nendeni.” 3 Mmoja wao akamwambia: “Tafadhali, unaweza kwenda 
pamoja nasi watumishi wako?” Basi akasema: “Nitakwenda.” 4 Kwa 
hiyo akaenda pamoja nao, wakafika Yordani na kuanza kukata miti. 
> Mmoja wao alipokuwa akikata mti, shoka likaanguka majini, 
akasema kwa sauti: “Ole wangu, bwana wangu, liliazimwa!” 6 Mtu 
wa Mungu wa kweli akauliza: “Limeanguka wapi?” Basi 
akamwonyesha mahali hapo. Ndipo Elisha akakata kipande cha mti 
na kukitupa hapo, akalifanya shoka lielee. 7 Akasema: “Lichukue.” 
Akaunyoosha mkono wake na kulichukua. 


8 Sasa mfalme wa Siria alienda kupigana vita na Waisraeli. 
Akashauriana na watumishi wake na kuwaambia: “Nitapiga kambi 
pamoja nanyi mahali fulani na fulani.” 9 Kisha mtu wa Mungu wa 
kweli akamtumia mfalme wa Israeli ujumbe huu: “Jihadhari usipitie 
mahali hapa, kwa sababu hapa ndipo Wasiria wanaposhukia.” 

10 Basi mfalme wa Israeli akatuma ujumbe mahali ambapo mtu wa 
Mungu wa kweli alikuwa amemwonya kupahusu. Mtu wa Mungu wa 
kweli akaendelea kumwonya, naye mfalme akaepuka mahali hapo 
mara kadhaa.” 


11 Jambo hilo likamkasirisha sana mfalme?” wa Siria, kwa hiyo 
akawaita watumishi wake na kuwauliza: “Niambieni! Ni nani 
miongoni mwetu aliye upande wa mfalme wa Israeli?” 12 Kisha 
mmoja wa watumishi wake akajibu: “Hakuna yeyote miongoni 


mwetu, bwana wangu mfalme! Nabii Elisha aliye Israeli ndiye 
humwambia mfalme wa Israeli mambo unayosema katika chumba 
chako mwenyewe cha kulala.” 13 Mfalme akasema: “Nendeni 
mkatafute mahali alipo, ili niwatume watu wamkamate.” Baadaye 
mfalme akaambiwa, “Yuko Dothani.” 14 Mara moja akapeleka huko 
farasi na magari ya vita, na pia jeshi kubwa; likaja usiku na 
kulizunguka jiji hilo. 


15 Mtumishi” wa mtu wa Mungu wa kweli alipoamka asubuhi na 
mapema na kutoka nje, aliona jeshi lenye farasi na magari ya vita 
yakiwa yamezunguka jiji. Mara moja mtumishi huyo akamwambia: 
“Ole wetu, bwana wangu! Tutafanya nini?” 16 Lakini Elisha 
akamwambia: “Usiogope! Kwa maana wale walio pamoja nasi ni 
wengi kuliko wale walio pamoja nao.” 17 Ndipo Elisha akaanza kusali 
na kusema: “Ee Yehova, tafadhali, mfungue macho yake, ili aone.” 
Mara moja Yehova akamfungua macho mtumishi huyo naye akaona, 
na tazama! eneo lenye milima lilikuwa limejaa farasi na magari ya 
vita ya moto kumzunguka Elisha pande zote. 


18 Wasiria waliposhuka kuelekea mahali alipokuwa, Elisha akasali 
kwa Yehova na kusema: “Tafadhali, lipige kwa upofu taifa hili.” Basi 
akawapiga kwa upofu kama Elisha alivyoomba. 19 Sasa Elisha 
akawaambia: “Njia yenyewe si hii, na jiji lenyewe si hili. Nifuateni, 
nami nitawapeleka kwa mtu mnayemtafuta.” Hata hivyo, aliwapeleka 
Samaria. 


20 Walipofika Samaria, Elisha akasema: “Ee Yehova, wafungue 
macho ili waone.” Kwa hiyo, Yehova akawafungua macho, nao 
wakaona kwamba walikuwa katikati ya Samaria. 21 Mfalme wa 
Israeli alipowaona, alimuuliza Elisha, “Je, niwaue, baba yangu, 


niwaue?” 22 Lakini Elisha akajibu: “Usiwaue. Je, unawaua wale 
ambao umewachukua mateka kwa upanga wako na kwa upinde 
wako? Wape mikate na maji ili wale na kunywa na kurudi kwa bwana 
wao.” 23 Basi akawaandalia karamu kubwa, nao wakala na kunywa, 
kisha akawaruhusu warudi kwa bwana wao. Makundi ya wavamizi 
ya Wasiria hayakurudi tena katika nchi ya Israeli. 


24 Baadaye Ben-hadadi mfalme wa Siria akalikusanya pamoja jeshi 
lake lote” na kupanda kwenda kulizingira jiji la Samaria. 25 Kwa hiyo 
kukawa na njaa kali sana huko Samaria, nao wakalizingira jiji hilo 
mpaka kichwa cha punda kikawa na thamani ya vipande 80 vya 
fedha, na robo ya kipimo cha kabi” cha mavi ya njiwa ikawa na 
thamani ya vipande vitano vya fedha. 26 Mfalme wa Israeli alipokuwa 
akipita juu ya ukuta, mwanamke fulani akamwambia hivi kwa sauti: 
“Tusaidie, Ee bwana wangu mfalme!” 27 Mfalme akasema: “Yehova 
asipokusaidia, nitakupa msaada kutoka wapi? Kutoka kwenye 
uwanja wa kupuria? Au kutoka katika shinikizo la divai au mafuta?” 
28 Mfalme akamuuliza: “Una shida gani?” Akamjibu: “Mwanamke 
huyu aliniambia, ‘Mtoe mwana wako tumle leo, na mwanangu 
tutamla kesho.' 29 Basi tukamchemsha mwanangu na kumla. Siku 
iliyofuata nikamwambia, ‘Mlete mwana wako tumle.’ Lakini 
akamficha mwanawe.” 


30 Mara tu mfalme aliposikia maneno ya mwanamke huyo, 
akayararua mavazi yake. Alipokuwa akipita juu ya ukuta, watu 
wakaona kwamba alikuwa amevaa nguo za magunia ndani ya nguo 
zake. 31 Mfalme akasema: “Mungu na aniadhibu, tena vikali, ikiwa 
Elisha mwana wa Shafati hatakatwa kichwa leo!” 


32 Elisha alikuwa ameketi nyumbani kwake pamoja na wazee. 
Mfalme akamtuma mtu amtangulie, lakini kabla ya mjumbe huyo 
kufika, Elisha akawaambia wazee hao: “Je, mmeona jinsi ambavyo 
mwana huyu wa muuaji amemtuma mtu aje kunikata kichwa? 
Mjumbe huyo atakapofika, fungeni mlango, nanyi muusukume ili 
asiingie. Je, bwana wake hayuko nyuma yake akimfuata?” 

33 Alipokuwa akizungumza nao, mjumbe huyo akaja kwake, mfalme 
akasema: “Msiba huu unatoka kwa Yehova. Kwa nini niendelee 
kumngojea Yehova?” 


^ 2 Fal. 6:10 Au “zaidi ya mara moja au mbili.” 

^ 2 Fal. 6:11 Tnn., “lilikasirisha sana moyo wa mfalme.” 

^ 2 Fal. 6:15 Au “Mhudumu.” 

^ 2 Fal. 6:24 Tnn., “akaikusanya pamoja kambi yake yote.” 


^ 2 Fal. 6:25 Kabi moja ilikuwa sawa na lita 1.22. Angalia Nyongeza 
B14. 


2 Wafalme 7:1-20 


7 Sasa Elisha akasema: “Sikiliza neno la Yehova. Yehova anasema 
hivi: ‘Kesho karibu wakati kama huu sea moja” ya unga laini itakuwa 
na thamani ya shekeli moja, na sea mbili za shayiri zitakuwa na 
thamani ya shekeli moja” katika lango la” Samaria.” 2 Ndipo 
kamanda msaidizi ambaye mfalme alimtegemea akamwambia hivi 
mtu wa Mungu wa kweli: “Hata Yehova akiyafungua malango ya 
mbinguni ya mafuriko, je, kweli jambo hilo linaweza kutokea?”” 
Ndipo Elisha akamwambia, “Utaona kwa macho yako mwenyewe, 
lakini hutakula vyakula hivyo.” 


3 Kulikuwa na watu wanne wenye ukoma kwenye lango la jiji, nao 
wakaambiana: “Kwa nini tuketi hapa mpaka tufe? 4 Tukisema, 
tukiketi hapa, bado tutakufa. Basi sasa twende zetu kwenye kambi 
ya Wasiria. Wakituruhusu tuishi, tutaishi; lakini wakituua, basi 
tutakufa.” 5 Kwa hiyo wakaondoka jioni giza lilipoanza kuingia, 
wakaingia kwenye kambi ya Wasiria. Walipofika kandokando ya 
kambi ya Wasiria, hakukuwa na mtu yeyote. 


6 Kwa maana Yehova alikuwa amesababisha kambi ya Wasiria isikie 
sauti ya magari ya vita na farasi, sauti ya jeshi kubwa. Basi 
wakaambiana: “Tazama! Mfalme wa Israeli amekodi wafalme wa 
Wahiti na wafalme wa Misri watushambulie!” 7 Mara moja 
wakaondoka na kukimbia katika giza la jioni, wakaacha mahema 
yao, farasi wao, punda wao, na kambi yote kama ilivyokuwa, 
wakakimbia ili kuokoa maisha yao.” 


8 Watu hao wenye ukoma walipokaribia kambi hiyo, wakaingia ndani 
ya hema moja na kuanza kula na kunywa. Wakachukua fedha, 


dhahabu, na mavazi kutoka humo, wakaenda na kuficha vitu hivyo. 
Kisha wakarudi na kuingia katika hema lingine, wakachukua vitu 
kutoka humo na kwenda kuvificha. 


9 Mwishowe wakaambiana: “Jambo tunalofanya si sawa. Leo ni siku 
ya habari njema! Tukisitasita na kusubiri mpaka mapambazuko, 
tutastahili kuadhibiwa. Twendeni sasa tukaiambie nyumba ya 
mfalme habari hizi.” 10 Basi wakaenda na kuwaita kwa sauti walinzi 
wa malango ya jiji na kuwaambia: “Tulienda kwenye kambi ya 
Wasiria, lakini hakukuwa na mtu yeyote huko—hatukusikia sauti ya 
yeyote. Kulikuwa tu na farasi na punda waliofungwa na mahema 
yaliyoachwa kama yalivyokuwa.” 11 Mara moja walinzi hao wa 
malango wakatangaza habari hizo, nazo zikafika nyumbani kwa 
mfalme. 


12 Mara moja mfalme akaamka usiku na kuwaambia watumishi 
wake: “Acheni niwaambie yale ambayo Wasiria wametutendea. 
Wanajua kwamba tuna njaa, kwa hiyo walitoka kambini na kujificha 


“Tafadhali, waruhusu baadhi ya wanaume wachukue farasi watano 
kati ya wale waliobaki jijini. Hali itakayowapata itakuwa sawa na hali 
itakayoupata umati wa Waisraeli unaobaki hapa. Hali yao itakuwa 
sawa na ya umati wa Waisraeli ambao waliangamia. Basi na 
tuwatume waende tuone hali itakavyokuwa.” 14 Wakachukua magari 
mawili pamoja na farasi, na mfalme akawatuma kwenye kambi ya 
Wasiria na kuwaambia: “Nendeni mwone hali ilivyo.” 

15 Wakawafuata mpaka Yordani, na mavazi na vyombo ambavyo 
Wasiria walikuwa wametupa walipokuwa wakikimbia kwa hofu 


vilikuwa vimetapakaa njia yote. Kisha wajumbe hao wakarudi na 
kumletea mfalme habari. 


16 Ndipo watu wakatoka na kuipora kambi ya Wasiria, hivi kwamba 
sea moja ya unga laini ikawa na thamani ya shekeli moja, na sea 
mbili ya shayiri ikawa na thamani ya shekeli moja, kulingana na neno 
la Yehova. 17 Mfalme alimweka yule kamanda msaidizi awe 
msimamizi wa lango, kamanda ambaye mfalme alimtegemea, lakini 
watu wakamkanyaga-kanyaga langoni hadi akafa, kama yule mtu wa 
Mungu wa kweli alivyokuwa amemwambia mfalme alipokwenda 
kumwona. 18 Ilitendeka kama mtu wa Mungu wa kweli alivyokuwa 
amemwambia mfalme: “Kesho wakati kama huu, sea mbili za shayiri 
zitakuwa na thamani ya shekeli moja, na sea moja ya unga laini 
itakuwa na thamani ya shekeli moja katika lango la Samaria.” 

19 Lakini yule kamanda msaidizi alikuwa amemwambia mtu wa 
Mungu wa kweli: “Hata Yehova akiyafungua malango ya mbinguni ya 
mafuriko, je, kweli jambo hilo linaweza kutokea?”” Elisha akamjibu: 
“Utaona kwa macho yako mwenyewe, lakini hutakula vyakula hivyo.” 
20 Hivyo ndivyo ilivyotokea kwake, kwa maana watu walimkanyaga- 
kanyaga langoni hadi akafa. 


^ 2 Fal. 7:1 Sea moja ilikuwa sawa na lita 7.33 (vibaba 6.66). Angalia 
Nyongeza B14. 


^ 2 Fal. 7:1 Shekeli moja ilikuwa na uzito wa gramu 11.4. Angalia 
Nyongeza B14. 


^ 2 Fal. 7:1 Au “masoko ya.” 


^ 2 Fal. 7:2 Tnn., “kweli neno hilo linaweza kutimia?” 


^ 2 Fal. 7:7 Au “nafsi zao.” 


^ 2 Fal. 7:19 Tnn., “kweli neno hilo linaweza kutimia?” 


2 Wafalme 8:1-29 


8 Elisha alimwambia hivi yule mwanamke ambaye alikuwa 
amemfufua mwanawe: “Ondoka uende, wewe pamoja na familia 
yako, uishi kama mgeni mahali popote unapoweza kuishi, kwa 
maana Yehova ametangaza kwamba kutakuwa na njaa kali nchini 
kwa miaka saba.” 2 Basi yule mwanamke akaondoka na kufanya 
kama mtu wa Mungu wa kweli alivyomwambia. Akaenda pamoja na 
familia yake kuishi katika nchi ya Wafilisti kwa miaka saba. 


3 Baada ya miaka saba, mwanamke huyo akarudi kutoka katika nchi 
ya Wafilisti, akaenda kumsihi mfalme ili arudishiwe nyumba yake na 
shamba lake. 4 Sasa mfalme alikuwa akizungumza na Gehazi 
mtumishi wa yule mtu wa Mungu wa kweli, akamwambia: “Tafadhali, 
nisimulie mambo yote makuu ambayo Elisha amefanya.” 

5 Alipokuwa akimsimulia mfalme jinsi Elisha alivyomfufua mtoto 
aliyekufa, yule mwanamke ambaye mwana wake alikuwa 
amefufuliwa akaja kwa mfalme akimsihi arudishiwe nyumba yake na 
shamba lake. Mara moja Gehazi akasema: “Bwana wangu mfalme, 
huyu ndiye yule mwanamke, na huyu ndiye mwana wake ambaye 
Elisha alimfufua.” 6 Ndipo mfalme akamuuliza mwanamke huyo, 
naye akamsimulia kisa chote. Kisha mfalme akamkabidhi 
mwanamke huyo kwa ofisa wa makao ya mfalme, akamwambia hivi 
ofisa huyo: “Rudisha mali yote ya mwanamke huyu na mazao yote 
ya shamba lake tangu siku alipotoka nchini hadi sasa.” 


7 Elisha alienda Damasko wakati Ben-hadadi mfalme wa Siria 
alipokuwa mgonjwa. Ben-hadadi akaambiwa hivi: “Yule mtu wa 
Mungu wa kweli amekuja.” 8 Ndipo mfalme akamwambia Hazaeli: 
“Chukua zawadi, ukakutane na mtu wa Mungu wa kweli. Muulize 


Yehova kupitia kwake, ‘Je, nitapona ugonjwa huu?” 9 Hazaeli 
akachukua zawadi na kwenda kukutana naye, alichukua vitu vizuri 
vya kila aina kutoka Damasko, mizigo iliyoweza kubebwa na ngamia 
40. Akaja na kusimama mbele yake na kumwambia: “Mwana wako, 
Ben-hadadi, mfalme wa Siria amenituma kwako nikuulize, 'Je, 
nitapona ugonjwa huu?” 10 Elisha akamjibu: “Nenda ukamwambie, 
‘Hakika utapona,’ lakini Yehova amenionyesha kwamba hakika 
atakufa.” 11 Elisha akamkazia macho sana Hazaeli mpaka akaona 
aibu. Kisha yule mtu wa Mungu wa kweli akaanza kulia. 12 Hazaeli 
akamuuliza: “Bwana wangu, kwa nini unalia?” Akamjibu: “Kwa 
sababu ninajua madhara utakayowatendea Waisraeli. Utateketeza 
ngome zao, utawaua kwa upanga wanaume wao mashujaa, 
utawapondaponda watoto wao, na kuwapasua tumbo wanawake 
wao wenye mimba.” 13 Hazaeli akasema: “Mimi mtumishi wako, 
ambaye ni mbwa tu, ninawezaje kufanya jambo kama hilo?” Lakini 
Elisha akasema: “Yehova amenionyesha kwamba wewe utakuwa 
mfalme wa Siria.” 


14 Kisha Hazaeli akamwacha Elisha na kurudi kwa bwana wake, 
Ben-hadadi akamuuliza: “Elisha alikwambia nini?” Akamjibu: 
“Aliniambia kwamba hakika utapona.” 15 Lakini siku iliyofuata, 
Hazaeli akachukua tandiko, akalitumbukiza ndani ya maji, na 
kumfunika nalo usoni mpaka akafa. Kisha Hazaeli akawa mfalme 
baada yake. 


16 Katika mwaka wa tano wa utawala wa Yehoramu mwana wa 
Ahabu mfalme wa Israeli, Yehoshafati alipokuwa mfalme wa Yuda, 
Yehoramu mwana wa Mfalme Yehoshafati wa Yuda akawa mfalme. 
17 Alikuwa na umri wa miaka 32 alipoanza kutawala, naye alitawala 
huko Yerusalemu kwa miaka minane. 18 Alitembea katika njia ya 


wafalme wa Israeli, kama walivyofanya watu wa nyumba ya Ahabu, 
kwa maana alikuwa amemwoa binti ya Ahabu; naye aliendelea 
kutenda maovu machoni pa Yehova. 19 Lakini Yehova hakutaka 
kuangamiza Yuda kwa sababu ya Daudi mtumishi wake, kwa maana 
alikuwa amemwahidi atampa yeye na wanawe taa sikuzote. 


20 Katika siku za Yehoramu, Waedomu waliasi dhidi ya Yuda, nao 
wakajichagulia mfalme wao wenyewe. 21 Basi Yehoramu akavuka 
kwenda Sairi na magari yake yote ya vita, akaondoka usiku na 
kuwashinda Waedomu waliokuwa wamemzingira yeye na 
makamanda wa magari ya vita; na wanajeshi wakakimbilia katika 
mahema yao. 22 Lakini tangu siku hiyo Waedomu wameendelea 
kuiasi nchi ya Yuda. Watu wa Libna waliasi pia wakati huo. 


23 Na mambo mengine katika historia ya Yehoramu, mambo yote 
aliyofanya, je, hayajaandikwa katika kitabu cha historia ya nyakati za 
wafalme wa Yuda? 24 Kisha Yehoramu akafa na kuzikwa pamoja na 
mababu zake katika Jiji la Daudi. Na Ahazia mwana wake akawa 
mfalme baada yake. 


25 Katika mwaka wa 12 wa utawala wa Yehoramu mwana wa Ahabu 
mfalme wa Israeli, Ahazia mwana wa Mfalme Yehoramu wa Yuda 
akawa mfalme. 25 Ahazia alikuwa na umri wa miaka 22 alipoanza 
kutawala, naye alitawala kwa mwaka mmoja huko Yerusalemu. 
Mama yake aliitwa Athalia, mjukuu wa” Mfalme Omri wa Israeli. 

27 Alitembea katika njia ya nyumba ya Ahabu na kuendelea kutenda 
maovu machoni pa Yehova, kama nyumba ya Ahabu, kwa maana 
alikuwa ameoa kutoka katika nyumba ya Ahabu. 28 Basi Ahazia 
alienda pamoja na Yehoramu mwana wa Ahabu kupigana vita na 
Mfalme Hazaeli wa Siria kule Ramothi-gileadi, lakini Wasiria 


wakamjeruhi Yehoramu. 29 Kwa hiyo Mfalme Yehoramu akarudi 
Yezreeli ili apone majeraha aliyopata kutoka kwa Wasiria huko Rama 
alipopigana na Mfalme Hazaeli wa Siria. Ahazia mwana wa 
Yehoramu mfalme wa Yuda akashuka kwenda Yezreeli kumwona 
Yehoramu mwana wa Ahabu, kwa sababu alikuwa amejeruhiwa.” 


^ 2 Fal. 8:26 Tnn., “binti ya.” 


^ 2 Fal. 8:29 Au “mgonjwa.” 


2 Wafalme 9:1-37 


9 Kisha nabii Elisha akamwita mmoja wa wana wa manabii na 
kumwambia: “Jifunge mavazi yako kiunoni, na uchukue haraka 
chupa hii ya mafuta uende Ramothi-gileadi. 2 Utakapofika huko, 
mtafute Yehu mwana wa Yehoshafati mwana wa Nimshi; ingia ndani, 
umchukue kutoka miongoni mwa ndugu zake, na kumpeleka katika 
chumba cha ndani zaidi. 3 Kisha chukua chupa ya mafuta, 
uyamimine juu ya kichwa chake na kusema, ‘Yehova anasema hivi: 


33 


“Ninakutia mafuta uwe mfalme wa Israeli.” Halafu ufungue mlango 


na kukimbia bila kukawia.” 


4 Basi yule mtumishi wa nabii akaenda Ramothi-gileadi. 5 Alipofika, 
aliwakuta wakuu wa majeshi wakiwa wameketi pamoja. Akasema: 
“Nina ujumbe wako, ewe mkuu.” Yehu akamuuliza: “Ni ujumbe wa 
nani kati yetu?” Akasema: “Ujumbe wako, ewe mkuu.” 6 Basi Yehu 
akainuka na kuingia ndani ya nyumba; mtumishi huyo akammiminia 
yale mafuta juu ya kichwa na kumwambia, “Yehova Mungu wa Israeli 
anasema hivi: ‘Ninakutia mafuta uwe mfalme wa watu wa Yehova, 
uwe mfalme wa Israeli. ” Unapaswa kuiangamiza nyumba ya Ahabu 
bwana wako, nami nitailipizia kisasi damu ya watumishi wangu 
manabii na watumishi wote wa Yehova ambao Yezebeli aliwaua.” 

8 Na nyumba yote ya Ahabu itaangamia; nami nitamwangamiza kila 
mwanamume?” wa Ahabu, kutia ndani wasio na uwezo na walio 
dhaifu katika Israeli. 9 Nami nitaifanya nyumba ya Ahabu kuwa kama 
nyumba ya Yeroboamu mwana wa Nebati na kama nyumba ya 
Baasha mwana wa Ahiya. 10 Kuhusu Yezebeli, mbwa watamla katika 
shamba kule Yezreeli, na hakuna yeyote atakayemzika.” Kisha 
mtumishi huyo akafungua mlango na kukimbia. 


11 Yehu aliporudi kwa watumishi wa bwana wake, wakamuuliza: “Je, 
mambo yote yako sawa? Kwa nini mwendawazimu huyu alikuja 
kwako?” Akawajibu: “Ninyi mnajua huyu ni mtu wa aina gani na 
mambo anayosema.” 12 Lakini wakasema: “Hilo si kweli! Tafadhali 
tuambie.” Ndipo akasema: “Aliniambia hivi, halafu akasema, ‘Yehova 
anasema hivi: “Ninakutia mafuta uwe mfalme wa Israeli.”” 13 Ndipo 
kila mmoja wao akavua vazi lake haraka na kulitandika chini ya Yehu 
kwenye ngazi zilizo wazi, nao wakapiga pembe na kusema: “Yehu 
amekuwa mfalme!” 14 Kisha Yehu mwana wa Yehoshafati mwana wa 
Nimshi akapanga njama dhidi ya Yehoramu. 


Yehoramu alikuwa akilinda huko Ramothi-gileadi, yeye na Waisraeli 
wote, kwa sababu ya Mfalme Hazaeli wa Siria. 15 Baadaye Mfalme 

Yehoramu akarudi Yezreeli ili kuuguza majeraha aliyokuwa amepata 
kutoka kwa Wasiria alipopigana na Mfalme Hazaeli wa Siria. 


Sasa Yehu akasema: “Mkikubaliana nami, msimwache yeyote 
akapanda gari lake na kwenda Yezreeli, kwa maana Yehoramu 
alikuwa amelala huko akiwa amejeruhiwa, na Mfalme Ahazia wa 
Yuda alikuwa ameshuka kwenda kumwona Yehoramu. 17 Mlinzi 
aliyekuwa amesimama juu ya mnara huko Yezreeli aliona kundi 
kubwa la wanaume wa Yehu likija. Mara moja akasema: “Ninaona 
kundi kubwa la wanaume.” Yehoramu akasema: “Chukua mpanda 
farasi mmoja umtume akutane nao, awaulize, ‘Je, mmekuja kwa 
amani?” 18 Basi mpanda farasi akaenda kukutana naye, akasema: 
“Mfalme anauliza, ‘Je, mmekuja kwa amani?” Lakini Yehu akasema: 
“Kwa nini unauliza kuhusu ‘amani’? Nifuate!” 


Basi yule mlinzi akasema: “Mjumbe aliwafikia, lakini hajarudi.” 

19 Kwa hiyo akatuma mpanda farasi wa pili, akawaambia hivi 
alipowafikia: “Mfalme anauliza hivi: 'Je, mmekuja kwa amani?” 
Lakini Yehu akasema: “Kwa nini unauliza kuhusu 'amani'? Nifuate!” 


20 Basi yule mlinzi akasema: “Aliwafikia, lakini hajarudi, na 
uendeshaji wa gari ni kama wa Yehu mjukuu?” wa Nimshi, kwa 
maana yeye huendesha gari kama mwendawazimu.” 21 Yehoramu 
akasema: “Fungeni farasi kwenye gari!” Basi farasi wakafungwa 
kwenye gari lake la vita, na Yehoramu mfalme wa Israeli na Ahazia 
mfalme wa Yuda wakaondoka kila mmoja kwenye gari lake la vita ili 
kukutana na Yehu. Wakakutana naye katika shamba la Nabothi, 
Myezreeli. 


22 Mara tu Yehoramu alipomwona Yehu, akamuuliza: “Yehu, 
umekuja kwa amani?” Lakini akamjibu: “Kunawezaje kuwa na amani 
wakati kuna ukahaba wa Yezebeli mama yako na ulozi wake 
mwingi?” 23 Mara moja Yehoramu akageuza gari lake ili akimbie, 
akamwambia Ahazia: “Tumedanganywa, Ahazia!” 24 Yehu 
akachukua upinde wake na kumpiga mshale Yehoramu katikati ya 
mabega, na mshale huo ukatokea moyoni mwake, naye akaanguka 
ndani ya gari lake la vita. 25 Kisha akamwambia Bidkari kamanda 
wake msaidizi: “Mwinue na umtupe katika shamba la Nabothi, 
Myezreeli. Kumbuka kwamba mimi na wewe tulipokuwa tukiendesha 
magari ya farasi” tukimfuata Ahabu baba yake, Yehova mwenyewe 
alitangaza hivi dhidi yake: 26 “Kwa hakika kama nilivyoona damu ya 
Nabothi na damu ya wanawe jana,” asema Yehova, “nitakulipa wewe 
katika shamba hilihili,” asema Yehova.’ Basi sasa mwinue na umtupe 
katika shamba hili, kulingana na neno la Yehova.” 


27 Mfalme Ahazia wa Yuda alipoona hayo, alikimbia kupitia njia ya 
nyumba ya bustani. (Baadaye Yehu akamfuatia na kusema: “Muueni 
yeye pia!” Kwa hiyo wakampiga ndani ya gari akipanda kuelekea 
Guri, karibu na mji wa Ibleamu. Lakini akaendelea kukimbia mpaka 
Megido, akafia huko. 28 Kisha watumishi wake wakambeba ndani ya 
gari mpaka Yerusalemu, wakamzika katika kaburi lake pamoja na 
mababu zake katika Jiji la Daudi. 29 Mfalme Ahazia alianza kutawala 
Yuda katika mwaka wa 11 wa utawala wa Yehoramu mwana wa 
Ahabu.) 


30 Yehu alipofika Yezreeli, Yezebeli akasikia habari hizo. Basi 
akapaka macho yake wanja na kupamba nywele zake, akatazama 
chini kupitia dirishani. 31 Yehu alipokuwa akiingia langoni, Yezebeli 
akasema: “Je, mambo yalimwendea sawa Zimri, aliyemuua bwana 
wake?” 32 Yehu akatazama juu dirishani na kuuliza: “Ni nani aliye 
upande wangu? Ni nani?” Mara moja maofisa wawili au watatu wa 
makao ya mfalme wakamtazama wakiwa dirishani. 33 Yehu 
akasema: “Mtupeni chini mwanamke huyo!” Kwa hiyo wakamtupa 
chini, na kiasi fulani cha damu yake kikatapakaa kwenye ukuta na 
farasi, kisha Yehu akamkanyaga-kanyaga. 34 Baada ya hayo 
akaingia ndani, akala na kunywa. Halafu akasema: “Tafadhali, 
mchukueni mwanamke huyu aliyelaaniwa mkamzike. Kwa maana 
yeye ni binti ya mfalme.” 39 Lakini walipoenda kumzika, hawakupata 
chochote isipokuwa fuvu la kichwa na miguu na viganja vya mikono. 
36 Waliporudi na kumwambia Yehu, akasema: “Jambo hilo linatimiza 
neno hili la Yehova alilosema kupitia mtumishi wake Eliya, Mtishbi: 
‘Katika shamba la Yezreeli, mbwa wataula mwili wa Yezebeli. 

37 Na maiti ya Yezebeli itakuwa kama mbolea katika shamba la 


3333) 


Yezreeli, ili watu wasiseme: “Huyu ni Yezebeli. 


^ 2 Fal. 9:7 Tnn., “waliofia mikononi mwa Yezebeli.” 


^ 2 Fal. 9:8 Tnn., “mtu yeyote anayekojoa ukutani.” Huu ni msemo 
wa Kiebrania wa kuwadharau wanaume. 


^ 2 Fal. 9:20 Tnn., “mwana.” 


^ 2 Fal. 9:25 Tnn., “makundi ya magari ya farasi.” 


2 Wafalme 10:1-36 


10 Sasa Ahabu alikuwa na wana 70 kule Samaria. Kwa hiyo Yehu 
akaandika barua, akazituma Samaria kwa wakuu wa Yezreeli, 
wazee, na walezi wa watoto wa Ahabu,” akisema: 2 “Sasa barua hii 
itakapowafikia ninyi, wana wa bwana wenu watakuwa pamoja nanyi, 
3 Chagueni mwana bora na anayefaa?” kabisa kati ya wana wa 
bwana wenu na mumweke kwenye kiti cha ufalme cha baba yake. 
Kisha mpigane vita kwa ajili ya nyumba ya bwana wenu.” 


4 Lakini wakaogopa sana na kusema: “Tazama! Ikiwa wafalme 
wawili hawakuweza kupigana naye, sisi tutawezaje kupigana naye?” 
5 Basi msimamizi wa jumba la mfalme,” gavana wa jiji, wazee, na 
wale walezi wakamtumia Yehu ujumbe huu: “Sisi ni watumishi wako, 
nasi tutafanya mambo yote utakayotuambia. Hatutamweka yeyote 
kuwa mfalme. Fanya jambo lolote unaloona ni jema machoni pako.” 


6 Ndipo Yehu akawaandikia barua ya pili, akisema: “Ikiwa mko 
upande wangu na mko tayari kunitii, leteni vichwa vya wana wa 
bwana wenu na mje kwangu kesho wakati kama huu kule Yezreeli.” 


Wana 70 wa mfalme walikuwa pamoja na wanaume mashuhuri wa 
jiji waliokuwa wakiwalea. 7 Mara tu barua hiyo ilipowafikia, 
wakawachukua wana wa mfalme, wanaume 70, na kuwachinja, 
kisha wakaweka vichwa vyao ndani ya vikapu, wakampelekea kule 
Yezreeli. 8 Mjumbe akaenda kwa Yehu na kumwambia: “Wameleta 
vichwa vya wana wa mfalme.” Kwa hiyo akasema: “Viwekeni katika 
marundo mawili kwenye lango la jiji mpaka asubuhi.” 9 Yehu 
alipotoka asubuhi, alisimama mbele ya watu wote na kuwaambia: 
“Ninyi hamna hatia.” Naam, nilipanga njama dhidi ya bwana wangu, 


nikamuua, lakini ni nani aliyewaua hawa wote? 10 Basi jueni 
kwamba hakuna neno hata moja la Yehova ambalo Yehova 
amesema dhidi ya nyumba ya Ahabu litakalokosa kutimia,” na 
Yehova amefanya yale aliyosema kupitia mtumishi wake Eliya.” 

11 Basi Yehu akawaua watu wote waliobaki wa nyumba ya Ahabu 
kule Yezreeli, na pia watu wake wote mashuhuri, marafiki zake, na 
makuhani wake, hakumwacha mtu yeyote wa nyumba yake akiwa 
hai. 


12 Kisha akaondoka na kuelekea Samaria. Njiani kulikuwa na 
nyumba ya kuwakatia kondoo manyoya. 13 Huko Yehu akakutana na 
ndugu za Mfalme Ahazia wa Yuda, naye akawauliza, “Ninyi ni nani?” 
Wakasema: “Sisi ni ndugu za Ahazia, nasi tunashuka kwenda 
kuwajulia hali wana wa mfalme na wana wa mama malkia.” 14 Mara 
moja akasema: “Wakamateni wakiwa hai!” Basi wakawakamata 
wanaume 42 wakiwa hai na kuwachinja kando ya tangi la maji la 
nyumba ya kuwakatia kondoo manyoya. Hakumwacha yeyote kati 
yao akiwa hai. 


15 Alipokuwa akiondoka mahali hapo, alikutana na Yehonadabu 
mwana wa Rekabu akija kumpokea. Yehu akamsalimia” na 
kumuuliza: “Je, moyo wako ni kamili” kunielekea, kama moyo wangu 
ulivyo kamili kukuelekea?” 


Yehonadabu akajibu: “Ndiyo.” 
“Ikiwa ndivyo, nipe mkono wako.” 


Kwa hiyo akampa mkono wake, na Yehu akamvuta na kumpandisha 
kwenye gari lake. 16 Kisha akasema: “Twende pamoja, uone 
kwamba sivumilii ushindani wowote kumwelekea” Yehova.” Basi 


wakaenda pamoja naye katika gari lake la vita. 17 Kisha Yehu 
akafika Samaria na kuwaua watu wote waliobaki wa nyumba ya 
Ahabu huko Samaria mpaka alipowaangamiza wote, kulingana na 
neno la Yehova alilomwambia Eliya. 


18 Tena Yehu akawakusanya watu wote na kuwaambia: “Ahabu 
alimwabudu Baali kwa kiwango kidogo tu, lakini Yehu atamwabudu 
kwa kiwango kikubwa zaidi. 19 Basi wakusanyeni manabii wote wa 
Baali, waabudu wake wote, na makuhani wake wote waje kwangu. 
Hakikisheni kwamba hakuna hata mmoja atakayekosa kufika, kwa 
sababu nina dhabihu kubwa kwa ajili ya Baali. Yeyote atakayekosa 
kufika hataishi.” Lakini Yehu alikuwa akitenda kwa ujanja ili 
awaangamize waabudu wa Baali. 


20 Yehu akaendelea kusema: “Tangazeni” kusanyiko takatifu kwa 
ajili ya Baali.” Basi wakalitangaza. 21 Kisha Yehu akatuma ujumbe 
kotekote katika Israeli, na waabudu wote wa Baali wakaja. Hakuna 
hata mmoja wao ambaye hakuja. Wakaingia katika nyumba ya” 
Baali, na nyumba ya Baali ikajaa kutoka mwisho mmoja hadi mwisho 
mwingine. 22 Akamwambia msimamizi wa chumba cha mavazi: 
“Leta mavazi kwa ajili ya waabudu wote wa Baali.” Basi akawaletea 
mavazi. 23 Halafu Yehu na Yehonadabu mwana wa Rekabu 
wakaingia katika nyumba ya Baali. Yehu akawaambia waabudu wa 
Baali: “Tafuteni kwa uangalifu mhakikishe kwamba hakuna mwabudu 
yeyote wa Yehova humu ndani isipokuwa waabudu wa Baali.” 

24 Mwishowe wakaingia ndani ili kutoa dhabihu mbalimbali na 
dhabihu za kuteketezwa. Yehu alikuwa ameweka wanaume wake 80 
nje na kuwaambia, “Yeyote kati ya wanaume ninaowatia mikononi 
mwenu akiponyoka, mtalipia uhai wake kwa uhai wenu.”” 


25 Mara tu alipomaliza kutoa dhabihu ya kuteketezwa, Yehu 
akawaambia hivi walinzi” na makamanda wasaidizi: “Ingieni ndani na 
kuwaua! Msimwache yeyote aponyoke!” Basi walinzi na makamanda 
wasaidizi wakawaua kwa upanga na kuwatupa nje, wakaingia 
mpaka kwenye chumba kitakatifu cha ndani cha” nyumba hiyo ya 
Baali. 26 Kisha wakatoa nje nguzo takatifu za nyumba ya Baali na 
kuiteketeza kila nguzo. 27 Wakabomoa nguzo takatifu ya Baali na 
kuibomoa nyumba ya Baali, na kuigeuza kuwa vyoo, na hivyo ndivyo 
ilivyo mpaka leo. 


28 Kwa hiyo Yehu akakomesha kabisa ibada ya Baali katika Israeli. 
29 Hata hivyo, Yehu hakugeuka na kuacha dhambi ambazo 
Yeroboamu mwana wa Nebati alisababisha Waisraeli kutenda 
kuhusiana na wale ndama wa dhahabu waliokuwa Betheli na Dani. 
30 Basi Yehova akamwambia Yehu: “Kwa kuwa umetenda vema na 
umefanya yaliyo sawa machoni pangu kwa kutenda mambo yote 
yaliyokuwa moyoni mwangu niliyokusudia kuitendea nyumba ya 
Ahabu, vizazi vinne vya wana wako vitaketi kwenye kiti cha ufalme 
cha Israeli.” 31 Lakini Yehu hakuwa mwangalifu kutembea katika 
Sheria ya Yehova Mungu wa Israeli kwa moyo wake wote. 
Hakugeuka na kuacha dhambi ambazo Yeroboamu alisababisha 
Waisraeli kutenda. 


32 Siku hizo Yehova alianza kupunguza” eneo la Israeli, eneo moja 
baada ya lingine. Hazaeli akaendelea kuwashambulia kotekote 
katika eneo la Israeli, 33 kuanzia Yordani kuelekea mashariki, nchi 
yote ya Gileadi—ya watu wa kabila la Gadi, Rubeni, na Manase— 
kutoka Aroeri, jiji lililo kando ya Bonde la Arnoni,” mpaka Gileadi na 
Bashani. 


34 Na mambo mengine katika historia ya Yehu, mambo yote 


aliyofanya na ukuu wake, je, hayajaandikwa katika kitabu cha 


historia ya nyakati za wafalme wa Israeli? 35 Kisha Yehu akafa na 


kuzikwa pamoja na mababu zake huko Samaria; na Yehoahazi 
mwana wake akawa mfalme baada yake. 36 Yehu alitawala Israeli 


kwa miaka 28 akiwa Samaria. 


^2 Fal. 


10:1 Tnn., “walezi wa Ahabu.” 


^ 2 Fal. 


10:3 Au “mnyoofu.” 


^ 2 Fal. 


10:5 Tnn., “nyumba.” 


^ 2 Fal. 


10:9 Au “Ninyi ni waadilifu.” 


^ 2 Fal. 


10:10 Tnn., “litakaloanguka ardhini.” 


^ 2 Fal. 


10:15 Au “akambariki.” 


^ 2 Fal. 


10:15 Tnn., “mnyoofu.” 


^ 2 Fal. 


10:16 Au “uone bidii yangu kwa ajili ya.” 


^2 Fal. 


10:20 Tnn., “Takaseni.” 


^ 2 Fal. 


10:21 Au “hekalu la.” 


^ 2 Fal. 


10:24 Au “mtalipia nafsi yake kwa nafsi yenu.” 


^ 2 Fal. 


10:25 Tnn., “wakimbiaji.” 


^ 2 Fal. 


ngome. 


10:25 Tnn., “kwenye jiji la,” labda ni jengo lililokuwa kama 


^ 2 Fal. 


10:32 Tnn., “kukata.” 


^ 2 Fal. 10:33 Au “Korongo la Arnoni.” 


2 Wafalme 11:1-21 


11 Basi Athalia mama ya Ahazia alipoona kwamba mwanawe 
amekufa, alitoka na kuangamiza uzao wote wa kifalme.” 2 Hata 
hivyo, Yehosheba binti ya Mfalme Yehoramu, dada ya Ahazia, 
akamchukua Yehoashi mwana wa Ahazia, akamwiba kutoka 
miongoni mwa wana wa mfalme waliopaswa kuuawa na kumweka 
yeye pamoja na mlezi wake katika chumba cha ndani cha kulala. 
Wakafanikiwa kumficha ili Athalia asimwone, kwa hiyo hakuuawa. 
3 Akakaa pamoja naye kwa miaka sita akiwa amefichwa katika 
nyumba ya Yehova, Athalia alipokuwa akitawala nchi. 


4 Katika mwaka wa saba, Yehoyada aliagiza wakuu wa mamia wa 
walinzi walioitwa Wakari na wa walinzi” wa jumba la mfalme waitwe, 
wakaja kwake katika nyumba ya Yehova. Akafanya mapatano” 
pamoja nao na kuwaapisha kuhusu mapatano hayo katika nyumba 
ya Yehova, kisha akawaonyesha mwana wa mfalme. > Akawapa 
agizo hili: “Hivi ndivyo mtakavyofanya: Theluthi moja watashika 
zamu siku ya Sabato, na kuweka ulinzi mkali katika nyumba ya” 
mfalme, $ theluthi nyingine watakuwa katika Lango la Msingi, na 
theluthi nyingine watakuwa katika lango lililo nyuma ya walinzi wa 
jumba la mfalme. Mtalinda nyumba hiyo kwa zamu. 7 Vikundi vyenu 
viwili ambavyo havipaswi kuwa na zamu siku ya Sabato vinapaswa 
kuweka ulinzi mkali katika nyumba ya Yehova ili kumlinda mfalme. 

8 Mnapaswa kumzunguka mfalme pande zote, kila mmoja akiwa na 
silaha zake mikononi mwake. Yeyote atakayekaribia kikosi hicho 
atauawa. Mfuateni mfalme popote aendapo.”* 


9 Wakuu wa mamia wakafanya sawasawa na alivyoamuru kuhani 
Yehoyada. Basi kila mmoja wao akachukua wanaume wake 


waliokuwa na zamu siku ya Sabato, pamoja na wale ambao 
hawakuwa na zamu siku ya Sabato, wakaja kwa kuhani Yehoyada. 
10 Kisha kuhani akawapa wakuu wa mamia mikuki na ngao za 
mviringo zilizokuwa za Mfalme Daudi, ambazo zilikuwa katika 
nyumba ya Yehova. 11 Na walinzi wa jumba la mfalme wakasimama 
mahali pao, kila mmoja akiwa na silaha zake mikononi, kuanzia 
upande wa kulia wa nyumba mpaka upande wa kushoto wa nyumba, 
kando ya madhabahu, na kando ya nyumba hiyo, kumzunguka 
mfalme pande zote. 12 Kisha Yehoyada akamtoa nje mwana wa 
mfalme na kumvika taji na Ushahidi,” wakamweka kuwa mfalme na 
kumtia mafuta. Wakaanza kupiga makofi na kusema: “Mfalme na 
aishi muda mrefu!” 


13 Athalia aliposikia sauti ya watu wakikimbia, mara moja akaja na 
kujiunga na watu katika nyumba ya Yehova. 14 Kisha akamwona 
mfalme akiwa amesimama hapo kando ya nguzo kama ilivyokuwa 
desturi. Wakuu na wapiga tarumbeta walikuwa pamoja na mfalme, 
na watu wote nchini walikuwa wakishangilia na kupiga tarumbeta. 
Ndipo Athalia akayararua mavazi yake na kupaza sauti: “Ni njama! 
Ni njama!” 15 Lakini kuhani Yehoyada akawaamuru hivi wakuu wa 
mamia, wale waliowekwa kulisimamia jeshi: “Mwondoeni miongoni 
mwa vikosi, na yeyote akimfuata, muueni kwa upanga!” Kwa maana 
kuhani alikuwa amesema: “Msimuue ndani ya nyumba ya Yehova.” 
16 Basi wakamkamata, na alipofika mahali ambapo farasi huingia 
katika nyumba ya” mfalme, akauawa hapo. 


17 Kisha Yehoyada akafanya agano kati ya Yehova na mfalme na 
watu, kwamba wataendelea kuwa watu wa Yehova, pia akafanya 
agano kati ya mfalme na watu. 18 Baada ya hayo, watu wote nchini 
wakaenda kwenye nyumba ya” Baali na kubomoa madhabahu zake, 


nao wakazivunja kabisa sanamu zake, na kumuua Matani kuhani wa 
Baali mbele ya madhabahu. 


Halafu kuhani akawaweka waangalizi wa nyumba ya Yehova. 

19 Tena, akawachukua wakuu wa mamia, walinzi walioitwa Wakari, 
walinzi wa jumba la mfalme, na watu wote nchini ili wamsindikize 
mfalme kushuka kutoka katika nyumba ya Yehova, wakaja katika 
jumba la mfalme kupitia lango la walinzi wa jumba la mfalme. Kisha 
mfalme akaketi kwenye kiti cha wafalme. 20 Basi watu wote nchini 


Athalia kwa upanga katika jumba la mfalme. 


21 Yehoashi alikuwa na umri wa miaka saba alipoanza kutawala. 


^ 2 Fal. 11:1 Tnn., “mbegu yote ya ufalme.” 

^ 2 Fal. 11:4 Tnn., “wakimbiaji.” 

^ 2 Fal. 11:4 Au “agano.” 

^ 2 Fal. 11:5 Au “jumba la.” 

^ 2 Fal. 11:8 Tnn., “anapotoka nje na anapoingia ndani.” 


^ 2 Fal. 11:12 Labda ni kitabu cha kukunjwa kilichokuwa na Sheria 
ya Mungu. 


^ 2 Fal. 11:16 Au “jumba la.” 


^ 2 Fal. 11:18 Au “hekalu la.” 


2 Wafalme 12:1-21 


12 Katika mwaka wa 7 wa utawala wa Yehu, Yehoashi akawa 
mfalme, naye akatawala kwa miaka 40 huko Yerusalemu. Mama 
yake aliitwa Sibia kutoka Beer-sheba. 2 Yehoashi akaendelea 
kutenda yaliyokuwa sawa machoni pa Yehova sikuzote ambazo 
kuhani Yehoyada alimfundisha. 3 Hata hivyo, mahali pa juu 
hapakuondolewa, na bado watu walikuwa wakitoa dhabihu na 
kufukiza moshi wa dhabihu mahali pa juu. 


4 Yehoashi akawaambia makuhani: “Chukueni pesa zote 
zinazoletwa katika nyumba ya Yehova kwa ajili ya matoleo 
matakatifu, pesa ambazo kila mtu amekadiriwa kutoa, pesa 
zilizotolewa kama thamani iliyokadiriwa ya mtu,* na pesa zote 
ambazo moyo wa kila mtu umemchochea kuleta katika nyumba ya 
Yehova. > Makuhani wenyewe watachukua pesa hizo kutoka kwa 
wale wanaozitoa” na kuzitumia kurekebisha nyumba hiyo, sehemu 
yoyote iliyoharibika.” 


6 Kufikia mwaka wa 23 wa utawala wa Mfalme Yehoashi, makuhani 
walikuwa bado hawajairekebisha nyumba hiyo. 7 Kwa hiyo Mfalme 
Yehoashi akamwita kuhani Yehoyada na makuhani wengine na 
kuwauliza: “Kwa nini hamwirekebishi nyumba? Kwa hiyo msichukue 
pesa zaidi kutoka kwa watu ikiwa hazitumiwi kurekebisha nyumba.” 
8 Basi makuhani wakakubali kwamba hawatachukua pesa zaidi 
kutoka kwa watu na kwamba hawatakuwa na wajibu wa kurekebisha 
nyumba hiyo. 


9 Kisha kuhani Yehoyada akachukua sanduku, akatoboa tundu 
kwenye kifuniko chake, akaliweka kando ya madhabahu upande wa 
kulia unapoingia ndani ya nyumba ya Yehova. Makuhani waliolinda 


mlangoni waliweka pesa zote zilizoletwa katika nyumba ya Yehova 
katika sanduku hilo. 10 Kila mara walipoona kwamba sanduku hilo 
lina pesa nyingi, mwandishi wa mfalme na kuhani mkuu walikuja na 
kuzikusanya?” na kuzihesabu pesa hizo zilizoletwa katika nyumba ya 
Yehova. 11 Waliwapa wale waliowekwa kusimamia kazi katika 
nyumba ya Yehova pesa zilizokuwa zimehesabiwa. Nao wakawalipa 
maseremala na wajenzi waliokuwa wakifanya kazi katika nyumba ya 
Yehova, 12 na pia waashi na watu waliokata mawe. Pia walinunua 
mbao na mawe yaliyochongwa kwa ajili ya kurekebisha sehemu 
zilizoharibika za nyumba ya Yehova na kutumia pesa hizo kulipia 
gharama nyingine zote za kurekebisha nyumba hiyo. 


13 Hata hivyo, hawakutumia pesa zozote zilizoletwa katika nyumba 
ya Yehova kutengeneza mabeseni ya fedha, mikasi ya kukatia tambi 
za taa, mabakuli, tarumbeta, au kitu chochote cha dhahabu au fedha 
kwa ajili ya nyumba ya Yehova. 14 Waliwapa pesa hizo wale tu 
waliofanya kazi hiyo, nao walizitumia kurekebisha nyumba ya 
Yehova. 15 Hawakudai hesabu ya matumizi ya pesa hizo kutoka kwa 
wanaume waliowapa pesa za kuwalipa wafanyakazi, kwa sababu 
wanaume hao walikuwa waaminifu. 16 Hata hivyo, pesa za dhabihu 
za hatia na pesa za dhabihu za dhambi hazikuletwa katika nyumba 
ya Yehova; zilikuwa za makuhani. 


17 Wakati huo ndipo Hazaeli mfalme wa Siria alipanda kwenda 
kupigana na jiji la Gathi, naye akaliteka, kisha akaamua 
kulishambulia” jiji la Yerusalemu. 18 Ndipo Mfalme Yehoashi wa 
Yuda akachukua matoleo yote matakatifu ambayo mababu zake 
Yehoshafati, Yehoramu, na Ahazia, wafalme wa Yuda, walikuwa 
wameyatakasa na pia matoleo yake mwenyewe matakatifu na 
dhahabu yote iliyokuwa katika hazina za nyumba ya Yehova na 


katika nyumba ya mfalme,” akampelekea Hazaeli mfalme wa Siria. 


Kwa hiyo Hazaeli akaondoka Yerusalemu. 


19 Na mambo mengine katika historia ya Yehoashi, mambo yote 


aliyofanya, je, hayajaandikwa katika kitabu cha nyakati za wafalme 
wa Yuda? 20 Hata hivyo, watumishi wake walipanga njama dhidi ya 
Yehoashi na kumuua katika nyumba ya Kilima,” katika njia 


inayoshuka kwenda Sila. 21 Yozakari mwana wa Shimeathi na 


Yehozabadi mwana wa Shomeri, watumishi wake, ndio waliompiga 
na kumuua. Wakamzika pamoja na mababu zake katika Jiji la Daudi, 


na Amazia mwanawe akawa mfalme baada yake. 


^ 2 Fal. 


12:4 Au “nafsi.” 


^ 2 Fal. 


12:5 Au “wale wanaowajua.” 


^ 2 Fal. 


12:5 Au “yenye nyufa.” 


^ 2 Fal. 


12:10 Au “kuziweka ndani ya mifuko.” Tnn., “kuzifunga.” 


^ 2 Fal. 


12:17 Tnn., “Hazaeli akauelekeza uso wake dhidi ya.” 


^2 Pal 


12:18 Au “jumba la mfalme.” 


^2 Fal 


12:20 Au “Beth-milo.” 


2 Wafalme 13:1-25 


13 Katika mwaka wa 23 wa utawala wa Yehoashi mwana wa Ahazia 
mfalme wa Yuda, Yehoahazi mwana wa Yehu akawa mfalme wa 
Israeli huko Samaria, naye alitawala kwa miaka 17. 2 Aliendelea 
kutenda maovu machoni pa Yehova, na kuendelea kutenda dhambi 
ya Yeroboamu mwana wa Nebati aliyosababisha Waisraeli kutenda. 
Hakugeuka na kuiacha. 3 Kwa hiyo hasira ya Yehova ikawaka dhidi 
ya Waisraeli, akawatia mikononi mwa Mfalme Hazaeli wa Siria na 
mikononi mwa Ben-hadadi mwana wa Hazaeli siku zao zote. 


4 Baada ya muda Yehoahazi akamsihi Yehova amwonyeshe kibali,* 
naye Yehova akamsikiliza, kwa maana alikuwa ameona jinsi mfalme 
wa Siria alivyowakandamiza Waisraeli. 5 Basi Yehova akawapa 
Waisraeli mwokozi ili awaokoe kutoka mikononi mwa Wasiria, na 
Waisraeli wakakaa katika nyumba zao kama awali.* 6 (Hata hivyo, 
hawakuacha dhambi ya nyumba ya Yeroboamu aliyosababisha 
Waisraeli kutenda. Waliendelea kutenda” dhambi hiyo, na mti 
mtakatifu” ukaendelea kusimama huko Samaria.) 7 Yehoahazi 
akabaki tu na jeshi lenye wapanda farasi 50, magari 10 ya vita, na 
wanajeshi 10,000 wanaotembea kwa miguu kwa sababu mfalme wa 
Siria alikuwa amewaangamiza, aliwakanyaga-kanyaga kama 
mavumbi wakati wa kupura. 


8 Na mambo mengine katika historia ya Yehoahazi, mambo yote 
aliyofanya na ukuu wake, je, hayajaandikwa katika kitabu cha 
historia ya nyakati za wafalme wa Israeli? 9 Kisha Yehoahazi akafa 
na kuzikwa pamoja na mababu zake huko Samaria; na Yehoashi 
mwanawe akawa mfalme baada yake. 


10 Katika mwaka wa 37 wa utawala wa Mfalme Yehoashi wa Yuda, 
Yehoashi mwana wa Yehoahazi akawa mfalme wa Israeli huko 
Samaria, naye alitawala kwa miaka 16. 11 Akaendelea kutenda 
maovu machoni pa Yehova, hakuacha kutenda dhambi zote za 
Yeroboamu mwana wa Nebati alizosababisha Waisraeli kutenda. 
Aliendelea kutenda” dhambi hizo. 


12 Na mambo mengine katika historia ya Yehoashi, mambo yote 
aliyofanya na ukuu wake na jinsi alivyopigana na Mfalme Amazia wa 
Yuda, je, hayajaandikwa katika kitabu cha historia ya nyakati za 
wafalme wa Israeli? 13 Kisha Yehoashi akafa na kuzikwa pamoja na 
mababu zake, na Yeroboamu” akaketi kwenye kiti chake cha ufalme. 
Naye Yehoashi akazikwa huko Samaria pamoja na wafalme wa 
Israeli. 


14 Sasa Elisha alipougua ugonjwa ambao hatimaye ulisababisha kifo 
chake, Yehoashi mfalme wa Israeli alishuka kwenda kwake na 
kumlilia akisema: “Baba yangu, baba yangu! Gari la vita la Israeli na 
wapanda farasi wake!” 15 Ndipo Elisha akamwambia: “Chukua 
upinde na mishale.” Basi akachukua upinde na mishale. 16 Kisha 
akamwambia mfalme wa Israeli: “Shika upinde wako.” Basi akashika 
upinde wake, halafu Elisha akaweka mikono yake juu ya mikono ya 
mfalme. 17 Kisha akasema: “Fungua dirisha la upande wa 
mashariki.” Basi akalifungua. Elisha akasema: “Piga mshale!” Basi 
akapiga mshale. Sasa akasema: “Mshale wa ushindi” wa Yehova, 
mshale wa ushindi” dhidi ya Siria! Utapiga” Siria huko Afeki mpaka 
uiangamize kabisa.” 


18 Akaendelea kusema: “Chukua mishale,” naye akaichukua. Kisha 
Elisha akamwambia mfalme wa Israeli: “Piga ardhi.” Basi akapiga 


ardhi mara tatu halafu akaacha. 19 Ndipo yule mtu wa Mungu wa 
kweli akamkasirikia sana na kumwambia: “Ulipaswa kuipiga ardhi 
mara tano au mara sita! Kama ungefanya hivyo, ungeipiga Siria 
mpaka uiangamize, lakini sasa utaipiga Siria mara tatu tu.” 


20 Baada ya hayo, Elisha akafa na kuzikwa. Kulikuwa na makundi ya 
wavamizi ya Wamoabu yaliyokuwa yakija nchini mwanzoni mwa 
mwaka.” 21 Wanaume fulani walipokuwa wakimzika mtu, waliona 
kundi la wavamizi, kwa hiyo wakamtupa mara moja mtu huyo ndani 
ya kaburi la Elisha na kukimbia. Mtu huyo alipogusa mifupa ya 
Elisha, akafufuka na kusimama. 


22 Sasa Mfalme Hazaeli wa Siria aliwakandamiza Waisraeli sikuzote 
za utawala wa Yehoahazi. 23 Hata hivyo, Yehova akawaonyesha 
kibali na rehema na kuwajali kwa sababu ya agano lake na 
Abrahamu, Isaka, na Yakobo. Hakutaka kuwaangamiza, naye 
hajawatupa mbali kutoka mbele zake” mpaka leo. 24 Mfalme Hazaeli 
wa Siria alipokufa, Ben-hadadi mwanawe akawa mfalme baada 
yake. 25 Kisha Yehoashi mwana wa Yehoahazi akayachukua tena 
majiji ambayo Ben-hadadi mwana wa Hazaeli alikuwa ameyachukua 
vitani kutoka kwa Yehoahazi baba yake. Yehoashi alimshinda Ben- 
hadadi mara tatu, naye akayakomboa majiji ya Israeli. 


^ 2 Fal. 13:4 Au “akautuliza uso wa Yehova.” 
^ 2 Fal. 13:5 Yaani, kwa amani na usalama. 
^ 2 Fal. 13:6 Tnn., “Aliendelea kutembea katika.” 


^ 2 Fal. 13:6 Angalia Kamusi. 


^ 2 Fal. 13:11 Tnn., “Alitembea katika.” 
^ 2 Fal. 13:13 Yaani, Yeroboamu wa Pili. 
^ 2 Fal. 13:17 Au “wokovu.” 

^ 2 Fal. 13:17 Au “wokovu.” 

^ 2 Fal. 13:17 Au “Utaishinda.” 


^ 2 Fal. 13:20 Tnn., “mwaka unapoingia,” inawezekana ni wakati wa 
masika. 


^ 2 Fal. 13:23 Tnn., “kutoka kwenye uwepo wake.” 


2 Wafalme 14:1-29 


14 Katika mwaka wa pili wa utawala wa Yehoashi mwana wa 
Yehoahazi mfalme wa Israeli, Amazia mwana wa Mfalme Yehoashi 
wa Yuda akawa mfalme. 2 Alikuwa na umri wa miaka 25 alipoanza 
kutawala, naye alitawala kwa miaka 29 huko Yerusalemu. Mama 
yake aliitwa Yehoadini wa Yerusalemu. 3 Aliendelea kutenda 
yaliyokuwa sawa machoni pa Yehova, lakini si kama Daudi babu 
yake. Alifanya mambo yote kama Yehoashi baba yake. 4 Hata hivyo, 
mahali pa juu hapakuondolewa, na watu bado walikuwa wakitoa 
dhabihu na kufukiza moshi wa dhabihu katika mahali pa juu. 5 Mara 
tu ufalme ulipoimarika kabisa mikononi mwake, aliwaua watumishi 
wake waliomuua mfalme, baba yake. $ Lakini hakuwaua wana wa 
wauaji hao, kulingana na amri hii ya Yehova iliyoandikwa katika 
kitabu cha Sheria ya Musa: “Akina baba hawapaswi kuuawa kwa 
sababu ya wana wao, na wana hawapaswi kuuawa kwa sababu ya 
baba zao; lakini kila mtu anapaswa kuuawa kwa sababu ya dhambi 
yake mwenyewe.” 7 Akawaua Waedomu katika Bonde la Chumvi, 
wanaume 10,000, akaliteka jiji la Sela katika vita hivyo, na tangu 
wakati huo jiji hilo likaitwa Yoktheeli. 


8 Kisha Amazia akawatuma wajumbe kwa Yehoashi mwana wa 
Yehoahazi mwana wa Yehu mfalme wa Israeli, akisema: “Njoo, 
tupambane vitani.”* 9 Mfalme Yehoashi wa Israeli akatuma ujumbe 
huu kwa Mfalme Amazia wa Yuda: “Gugu lenye miiba kule Lebanoni 
lilituma ujumbe huu kwa mwerezi huko Lebanoni, ‘Mpe mwanangu 
binti yako awe mke wake.’ Hata hivyo, mnyama wa mwituni wa 
Lebanoni akapita karibu na kulikanyaga-kanyaga gugu hilo 

lenye miiba. 10 Ni kweli kwamba uliwaangamiza Waedomu, kwa hiyo 
moyo wako umekuwa na kiburi. Furahia utukufu wako, lakini kaa 


katika nyumba yako mwenyewe.” Kwa nini utafute msiba kisha 
uanguke, na kuwaangusha pia watu wa Yuda?” 11 Lakini Amazia 
hakusikiliza. 


Basi Mfalme Yehoashi wa Israeli akapanda kwenda huko, naye 
akapambana vitani na Mfalme Amazia wa Yuda huko Beth- 

kwa hiyo kila mmoja akakimbilia nyumbani kwake.” 13 Mfalme 
Yehoashi wa Israeli akamkamata Mfalme Amazia wa Yuda, mwana 
wa Yehoashi mwana wa Ahazia, huko Beth-shemeshi. Kisha wakaja 
Yerusalemu, naye akabomoa ukuta wa Yerusalemu kuanzia Lango 
la Efraimu mpaka Lango la Pembeni, urefu wa mikono 400.” 

14 Akachukua dhahabu yote na fedha na vitu vyote vilivyokuwa 
katika nyumba ya Yehova na katika hazina za nyumba ya mfalme,” 
na pia akachukua mateka. Kisha akarudi Samaria. 


15 Na mambo mengine katika historia ya Yehoashi, mambo 
aliyofanya na ukuu wake na jinsi alivyopigana na Mfalme Amazia wa 
Yuda, je, hayajaandikwa katika kitabu cha historia ya nyakati za 
wafalme wa Israeli? 16 Kisha Yehoashi akafa na kuzikwa pamoja na 
mababu zake huko Samaria pamoja na wafalme wa Israeli; na 
Yeroboamu mwana wake” akawa mfalme baada yake. 


17 Amazia mwana wa Yehoashi mfalme wa Yuda aliendelea kuishi 
kwa miaka 15 baada ya kifo cha Yehoashi mwana wa Yehoahazi 
mfalme wa Israeli. 18 Na mambo mengine katika historia ya Amazia, 
je, hayajaandikwa katika kitabu cha historia ya nyakati za wafalme 
wa Yuda? 19 Baadaye njama ikapangwa dhidi yake huko 
Yerusalemu, naye akakimbilia Lakishi, lakini wakawatuma watu 
wamfuatie huko Lakishi, nao wakamuua huko. 20 Kwa hiyo 


wakambeba juu ya farasi, naye akazikwa Yerusalemu pamoja na 
mababu zake katika Jiji la Daudi. 21 Kisha watu wote wa Yuda 
wakamchukua Azaria,” aliyekuwa na umri wa miaka 16, wakamweka 
kuwa mfalme baada ya Amazia baba yake. 22 Alijenga upya jiji la 
Elathi na kulirudisha kwa Yuda baada ya mfalme” kuzikwa pamoja 
na mababu zake. 


23 Katika mwaka wa 15 wa utawala wa Amazia mwana wa Yehoashi 
mfalme wa Yuda, Yeroboamu mwana wa Mfalme Yehoashi wa Israeli 
akawa mfalme huko Samaria, naye alitawala kwa miaka 41. 

24 Aliendelea kutenda maovu machoni pa Yehova. Hakuacha 
dhambi zote za Yeroboamu mwana wa Nebati ambazo alisababisha 
Waisraeli kutenda. 25 Alirudisha mpaka wa Israeli kuanzia Lebo- 
hamathi” hadi kwenye Bahari ya Araba,” kulingana na neno ambalo 
Yehova Mungu wa Israeli alisema kupitia Yona mtumishi wake, 
mwana wa Amitai, nabii kutoka Gath-heferi. 26 Kwa maana Yehova 
alikuwa ameyaona mateso makali sana ya Waisraeli. Hakukuwa na 
yeyote aliyebaki wa kuwasaidia Waisraeli, hata watu wasio na uwezo 
au walio dhaifu hawakuwepo. 27 Lakini Yehova alikuwa ameahidi 
kwamba hatafutilia mbali jina la Israeli kutoka chini ya mbingu. Kwa 
hiyo akawaokoa kwa mkono wa Yeroboamu mwana wa Yehoashi. 


28 Na mambo mengine katika historia ya Yeroboamu, mambo yote 
aliyofanya na ukuu wake, jinsi alivyopigana na jinsi alivyorudisha jiji 
la Damasko na Hamathi ili yamilikiwe tena na Yuda nchini Israeli, je, 
hayajaandikwa katika kitabu cha historia ya nyakati za wafalme wa 
Israeli? 29 Kisha Yeroboamu akafa na kuzikwa pamoja na mababu 
zake, pamoja na wafalme wa Israeli; na Zekaria mwanawe akawa 
mfalme baada yake. 


^ 2 Fal. 14:8 Au “tukutane uso kwa uso.” 

^ 2 Fal. 14:10 Au “jumba lako la mfalme.” 

^ 2 Fal. 14:12 Tnn., “katika hema lake.” 

^ 2 Fal. 14:13 Karibu mita 178 (futi 584). Angalia Nyongeza B14. 
^ 2 Fal. 14:14 Au “jumba la mfalme.” 

^ 2 Fal. 14:16 Yaani, Yeroboamu wa Pili. 


^ 2 Fal. 14:21 Maana yake “Yehova Amesaidia.” Anaitwa Uzia katika 
2Fa 15:13; 2Nya 26:1-23; Isa 6:1; na Zek 14:5. 


^ 2 Fal. 14:22 Yaani, Amazia baba yake. 
^ 2 Fal. 14:25 Au “njia ya kuingia Hamathi.” 


^ 2 Fal. 14:25 Yaani, Bahari ya Chumvi. 


2 Wafalme 15:1-38 


15 Katika mwaka wa 27 wa utawala wa Mfalme Yeroboamu” wa 
Israeli, Azaria” mwana wa Mfalme Amazia wa Yuda akawa mfalme. 
2 Alikuwa na umri wa miaka 16 alipoanza kutawala, naye alitawala 
kwa miaka 52 huko Yerusalemu. Mama yake aliitwa Yekolia wa 
Yerusalemu. 3 Aliendelea kutenda yaliyokuwa sawa machoni pa 
Yehova, kama alivyotenda Amazia baba yake. 4 Hata hivyo, mahali 
pa juu hapakuondolewa, na watu bado walikuwa wakitoa dhabihu na 
kufukiza moshi wa dhabihu mahali pa juu. 5 Yehova alimletea 
mfalme pigo, naye aliendelea kuwa na ukoma mpaka siku aliyokufa; 
alikaa katika nyumba iliyotengwa, huku Yothamu mwana wa mfalme 
akiisimamia nyumba ya mfalme,” akiwahukumu watu nchini. 6 Na 
mambo mengine katika historia ya Azaria, mambo yote aliyofanya, 
je, hayajaandikwa katika kitabu cha historia ya nyakati za wafalme 
wa Yuda? 7 Kisha Azaria akafa na kuzikwa pamoja na mababu zake 
katika Jiji la Daudi; na Yothamu mwanawe akawa mfalme baada 
yake. 


8 Katika mwaka wa 38 wa utawala wa Mfalme Azaria wa Yuda, 
Zekaria mwana wa Yeroboamu akawa mfalme wa Israeli huko 
Samaria, naye alitawala kwa miezi sita. 9 Alitenda maovu machoni 
pa Yehova, kama walivyotenda mababu zake. Hakuacha dhambi za 
Yeroboamu mwana wa Nebati alizosababisha Waisraeli kutenda. 

10 Kisha Shalumu mwana wa Yabeshi akapanga njama dhidi yake 
na kumuua huko Ibleamu. Baada ya kumuua, Shalumu akawa 
mfalme. 11 Na mambo mengine katika historia ya Zekaria 
yameandikwa katika kitabu cha historia ya nyakati za wafalme wa 
Israeli. 12 Hilo lilitimiza neno hili la Yehova alilokuwa amemwambia 


Yehu: “Vizazi vinne vya wana wako vitaketi kwenye kiti cha ufalme 
cha Israeli.” Na ikawa hivyo. 


13 Shalumu mwana wa Yabeshi akawa mfalme katika mwaka wa 39 
wa utawala wa Mfalme Uzia wa Yuda, naye alitawala kwa mwezi 
mmoja kamili huko Samaria. 14 Kisha Menahemu mwana wa Gadi 
akapanda kutoka Tirsa na kuja Samaria, akamuua Shalumu mwana 
wa Yabeshi huko Samaria. Baada ya kumuua, akawa mfalme. 

15 Mambo mengine katika historia ya Shalumu na njama aliyopanga, 
yameandikwa katika kitabu cha historia ya nyakati za wafalme wa 
Israeli. 16 Wakati huo ndipo Menahemu alipokuja kutoka Tirsa na 
kuliangamiza jiji la Tifsa na wote waliokuwa katika jiji hilo na katika 
eneo lake, kwa sababu hawakumfungulia malango ya jiji hilo. 
Aliliangamiza na kuwapasua tumbo wanawake wenye mimba wa jiji 
hilo. 


17 Katika mwaka wa 39 wa utawala wa Mfalme Azaria wa Yuda, 
Menahemu mwana wa Gadi akawa mfalme wa Israeli, naye 
alitawala kwa miaka kumi huko Samaria. 18 Aliendelea kutenda 
maovu machoni pa Yehova. Na sikuzote za utawala wake hakuacha 
dhambi zote za Yeroboamu mwana wa Nebati alizosababisha 
Waisraeli kutenda. 19 Mfalme Pulu wa Ashuru aliingia nchini, na 
Menahemu akampa Pulu talanta 1,000 za fedha” ili amsaidie 
kuimarisha mamlaka yake katika ufalme huo. 20 Kwa hiyo 
Menahemu alikusanya fedha hizo kwa kuwatoza ushuru wanaume 
mashuhuri na matajiri wa Israeli. Akampa mfalme wa Ashuru shekeli 
50 za fedha” kwa kila mwanamume. Kisha mfalme wa Ashuru 
akarudi, hakukaa nchini. 21 Na mambo mengine katika historia ya 
Menahemu, mambo yote aliyofanya, je, hayajaandikwa katika kitabu 
cha historia ya nyakati za wafalme wa Israeli? 22 Kisha Menahemu 


akafa na kuzikwa pamoja na mababu zake; na Pekahia mwana 
wake akawa mfalme baada yake. 


23 Katika mwaka wa 50 wa utawala wa Mfalme Azaria wa Yuda, 
Pekahia mwana wa Menahemu akawa mfalme wa Israeli huko 
Samaria, naye alitawala kwa miaka miwili. 24 Aliendelea kutenda 
maovu machoni pa Yehova. Hakuacha dhambi za Yeroboamu 
mwana wa Nebati alizosababisha Waisraeli kutenda. 25 Kisha Peka 
mwana wa Remalia kamanda wake msaidizi akapanga njama dhidi 
yake na kumuua huko Samaria katika mnara wenye ngome wa 
nyumba ya mfalme” pamoja na Argobu na Arie. Alikuwa pamoja na 
wanaume 50 wa Gileadi; na baada ya kumuua, akawa mfalme. 

26 Na mambo mengine katika historia ya Pekahia, mambo yote 
aliyofanya, yameandikwa katika kitabu cha historia ya nyakati za 
wafalme wa Israeli. 


27 Katika mwaka wa 52 wa utawala wa Mfalme Azaria wa Yuda, 
Peka mwana wa Remalia akawa mfalme wa Israeli huko Samaria, 
naye alitawala kwa miaka 20. 28 Aliendelea kutenda maovu machoni 
pa Yehova, naye hakuacha dhambi za Yeroboamu mwana wa Nebati 
alizosababisha Waisraeli kutenda. 29 Katika siku za utawala wa 
Mfalme Peka wa Israeli, Mfalme Tiglath-pileseri wa Ashuru alivamia 
na kuteka lyoni, Abel-beth-maaka, Yanoa, Kedeshi, Hasori, Gileadi, 
na Galilaya—nchi yote ya Naftali—akawapeleka wakaaji wa maeneo 
hayo uhamishoni kule Ashuru. 30 Kisha Hoshea mwana wa Ela 
akapanga njama dhidi ya Peka mwana wa Remalia, akampiga na 
kumuua; naye akawa mfalme baada yake katika mwaka wa 20 wa 
utawala wa Yothamu mwana wa Uzia. 31 Na mambo mengine katika 
historia ya Peka, mambo yote aliyofanya, yameandikwa katika kitabu 
cha historia ya nyakati za wafalme wa Israeli. 


32 Katika mwaka wa pili wa utawala wa Peka mwana wa Remalia 
mfalme wa Israeli, Yothamu mwana wa Mfalme Uzia wa Yuda akawa 
mfalme. 33 Alikuwa na umri wa miaka 25 alipoanza kutawala, naye 
alitawala kwa miaka 16 huko Yerusalemu. Mama yake aliitwa 
Yerusha binti ya Sadoki. 34 Aliendelea kutenda yaliyokuwa sawa 
machoni pa Yehova, kama alivyofanya Uzia baba yake. 35 Hata 
hivyo, mahali pa juu hapakuondolewa, na watu bado walikuwa 
wakitoa dhabihu na kufukiza moshi wa dhabihu mahali pa juu. Yeye 
ndiye aliyejenga lango la juu la nyumba ya Yehova. 36 Na mambo 
mengine katika historia ya Yothamu, mambo aliyofanya, je, 
hayajaandikwa katika kitabu cha historia ya nyakati za wafalme wa 
Yuda? 37 Siku hizo Yehova alianza kumtuma Resini mfalme wa Siria 
na Peka mwana wa Remalia kushambulia Yuda. 38 Kisha Yothamu 
akafa na kuzikwa pamoja na mababu zake katika Jiji la Daudi babu 
yake. Na Ahazi mwanawe akawa mfalme baada yake. 


^ 2 Fal. 15:1 Yaani, Yeroboamu wa Pili. 


^ 2 Fal. 15:1 Maana yake “Yehova Amesaidia.” Anaitwa Uzia katika 
2Fa 15:13; 2Nya 26:1-23; Isa 6:1; na Zek 14:5. 


^ 2 Fal. 15:5 Au “jumba la mfalme.” 


^ 2 Fal. 15:19 Talanta moja ilikuwa na uzito wa kilogramu 34.2. 
Angalia Nyongeza B14. 


^ 2 Fal. 15:20 Shekeli moja ilikuwa na uzito wa gramu 11.4. Angalia 
Nyongeza B14. 


^ 2 Fal. 15:25 Au “jumba la mfalme.” 


2 Wafalme 16:1-20 


16 Katika mwaka wa 17 wa utawala wa Peka mwana wa Remalia, 
Ahazi mwana wa Mfalme Yothamu wa Yuda akawa mfalme. 2 Ahazi 
alikuwa na umri wa miaka 20 alipoanza kutawala, naye alitawala 
kwa miaka 16 huko Yerusalemu. Hakutenda yaliyokuwa sawa 
machoni pa Yehova Mungu wake, kama alivyotenda Daudi babu 
yake. 3 Badala yake, alitembea katika njia ya wafalme wa Israeli, na 
hata alimteketeza” motoni mwana wake mwenyewe, akifuata 
mazoea yenye kuchukiza ya mataifa ambayo Yehova alikuwa 
ameyafukuza kutoka mbele ya Waisraeli. 4 Aliendelea pia kutoa 
dhabihu na kufukiza moshi wa dhabihu mahali pa juu, kwenye vilima, 
na chini ya kila mti wenye majani mengi. 


5 Wakati huo ndipo Mfalme Resini wa Siria na Peka mwana wa 
Remalia mfalme wa Israeli walipopanda ili kuja kupigana vita dhidi 
ya Yerusalemu. Wakamzingira Ahazi lakini hawakuweza kuliteka jiji. 
6 Wakati huo Mfalme Resini wa Siria akarudisha Elathi kwa Edomu, 
kisha akawafukuza Wayahudi” kutoka Elathi. Na Waedomu 
wakaingia Elathi, nao wamekuwa wakiishi humo tangu wakati huo. 
7 Kwa hiyo Ahazi akatuma wajumbe kwa Mfalme Tiglath-pileseri wa 
Ashuru, akisema: “Mimi ni mtumishi wako na mwanao. Njoo uniokoe 
kutoka mikononi mwa mfalme wa Siria na kutoka mikononi mwa 
mfalme wa Israeli, wanaonishambulia.” 8 Kisha Ahazi akachukua 
fedha na dhahabu iliyokuwa katika nyumba ya Yehova na katika 
hazina za nyumba ya mfalme,” akampelekea mfalme wa Ashuru 
kama rushwa. 9 Mfalme wa Ashuru akakubali ombi lake, naye 
akapanda kwenda Damasko na kuliteka jiji hilo na kuwapeleka watu 
wake uhamishoni huko Kiri, akamuua Resini. 


10 Ndipo Mfalme Ahazi akaenda kukutana na Mfalme Tiglath-pileseri 
wa Ashuru kule Damasko. Alipoona madhabahu iliyokuwa Damasko, 
Mfalme Ahazi akamtumia kuhani Uriya ramani ya madhabahu hiyo, 
akamwonyesha mfano wake na jinsi ilivyojengwa. 11 Kuhani Uriya 
akajenga madhabahu kulingana na maagizo yote ambayo Mfalme 
Ahazi alikuwa ametuma kutoka Damasko. Kuhani Uriya akamaliza 
kuijenga kabla ya Mfalme Ahazi kurudi kutoka Damasko. 12 Mfalme 
aliporudi kutoka Damasko na kuiona madhabahu hiyo, aliikaribia na 
kutoa dhabihu juu yake. 13 Akaendelea kufukizia moshi wa dhabihu 
zake za kuteketezwa na matoleo yake ya nafaka juu ya madhabahu 
hiyo; pia aliimiminia madhabahu hiyo matoleo yake ya kinywaji na 
kuinyunyizia damu ya dhabihu zake za ushirika. 14 Kisha akaiondoa 
madhabahu ya shaba iliyokuwa mbele za Yehova, kutoka mahali 
ilipokuwa mbele ya nyumba, katikati ya madhabahu yake na nyumba 
ya Yehova, akaiweka upande wa kaskazini wa madhabahu yake. 

15 Mfalme Ahazi akamwamuru hivi kuhani Uriya: “Fukiza moshi wa 
dhabihu ya asubuhi kwenye madhabahu hiyo kubwa, pia toleo la 
nafaka la jioni, dhabihu ya kuteketezwa ya mfalme, na toleo lake la 
nafaka, na pia dhabihu za kuteketezwa, matoleo ya nafaka, na 
matoleo ya kinywaji ya watu wote. Unapaswa pia kuinyunyizia 
madhabahu hiyo damu yote ya dhabihu za kuteketezwa na damu 
yote ya dhabihu nyingine. Nitaamua nitakalofanya na madhabahu ya 
shaba.” 16 Kuhani Uriya akafanya mambo yote ambayo Mfalme 
Ahazi aliamuru. 


17 Zaidi ya hayo, Mfalme Ahazi akazikata vipandevipande kuta za 
pembeni za yale magari na kuondoa mabeseni yaliyokuwa juu yake, 
akaiondoa ile Bahari kutoka juu ya wale ng'ombe dume wa shaba na 
kuiweka kwenye sakafu ya mawe. 18 Pia, alihamisha kutoka katika 


nyumba ya Yehova sehemu iliyofunikwa ambayo ilikuwa imejengwa 
katika nyumba hiyo kwa ajili ya Sabato na pia njia ya nje aliyotumia 
mfalme kuingia katika nyumba hiyo; alifanya hivyo kwa sababu ya 
mfalme wa Ashuru. 


19 Na mambo mengine katika historia ya Ahazi, mambo aliyofanya, 
je, hayajaandikwa katika kitabu cha historia ya nyakati za wafalme 
wa Yuda? 20 Kisha Ahazi akafa na kuzikwa pamoja na mababu zake 
katika Jiji la Daudi; na Hezekia” mwanawe akawa mfalme baada 
yake. 


^ 2 Fal. 16:3 Tnn., “alimpitisha.” 
^ 2 Fal. 16:6 Au “watu wa Yuda.” 
^ 2 Fal. 16:8 Au “jumba la mfalme.” 


^ 2 Fal. 16:20 Maana yake “Yehova Huimarisha.” 


2 Wafalme 17:1-41 


17 Katika mwaka wa 12 wa utawala wa Mfalme Ahazi wa Yuda, 
Hoshea mwana wa Ela akawa mfalme wa Israeli huko Samaria; 
alitawala kwa miaka tisa. 2 Aliendelea kutenda maovu machoni pa 
Yehova, lakini si kwa kiwango ambacho wafalme wa Israeli 
waliomtangulia walitenda. 3 Mfalme Shalmanesa wa Ashuru 
alipanda kuja kumshambulia, na Hoshea akawa mtumishi wake, 
akaanza kumlipa ushuru. 4 Hata hivyo, mfalme wa Ashuru alipata 
habari kwamba Hoshea alishiriki kupanga njama fulani, kwa maana 
alikuwa amewatuma wajumbe kwa Mfalme So wa Misri na hakuleta 
ushuru kwa mfalme wa Ashuru kama alivyofanya miaka iliyotangulia. 
Kwa hiyo, mfalme wa Ashuru akamfunga na kumtia gerezani. 


5 Mfalme wa Ashuru aliivamia nchi nzima, naye akaja Samaria na 
kulizingira kwa miaka mitatu. $ Katika mwaka wa tisa wa utawala wa 
Hoshea, mfalme wa Ashuru aliliteka jiji la Samaria. Kisha 
akawapeleka Waisraeli uhamishoni kule Ashuru na kuwaweka katika 
eneo la Hala na Habori kando ya mto Gozani na katika majiji ya 
Wamedi ili waishi humo. 


7 Hilo lilitendeka kwa sababu Waisraeli walimtendea dhambi Yehova 
Mungu wao, aliyewatoa nchini Misri kutoka mikononi mwa Farao 
mfalme wa Misri. Waliabudu” miungu mingine, 8 wakafuata desturi 
za mataifa ambayo Yehova alikuwa ameyafukuza kutoka mbele ya 
Waisraeli, nao wakafuata desturi zilizoanzishwa na wafalme wa 
Israeli. 


9 Waisraeli walikuwa wakifuatia mambo ambayo hayakuwa sawa 
machoni pa Yehova Mungu wao. Wakaendelea kujenga mahali pa 
juu katika majiji yao yote, kuanzia mnara wa walinzi mpaka jiji lenye 


ngome.” 10 Wakaendelea kujisimamishia nguzo takatifu na miti 
mitakatifu” juu ya kila kilima kirefu na chini ya kila mti wenye majani 
mengi; 11 nao walikuwa wakifukiza moshi wa dhabihu mahali pote pa 
juu kama yalivyofanya mataifa ambayo Yehova alikuwa 
ameyapeleka uhamishoni kutoka mbele yao. Waliendelea kutenda 
maovu na kumkasirisha Yehova. 


12 Waliendelea kuabudu sanamu zenye kuchukiza,” ambazo Yehova 
alikuwa amewaambia hivi kuzihusu: “Msifanye hivyo!” 13 Yehova 
aliwaonya Waisraeli na watu wa Yuda tena na tena kupitia manabii 
wake wote na kila mwonaji, akisema: “Geukeni na kuacha njia zenu 
ovu! Shikeni amri zangu na maagizo yangu kulingana na sheria yote 
niliyowaamuru mababu zenu na ambayo niliwapa kupitia watumishi 
wangu manabii.” 14 Lakini hawakusikiliza, nao wakaendelea kuwa 
wakaidi kama” mababu zao ambao hawakudhihirisha imani katika 
Yehova Mungu wao. 15 Waliendelea kukataa masharti yake na 
agano lake alilofanya na mababu zao na vikumbusho vyake 
alivyowapa ili kuwaonya, nao wakaendelea kufuata sanamu za 
ubatili, na wao wenyewe wakawa ubatili, wakiiga mataifa 
yaliyowazunguka pande zote ambayo Yehova alikuwa amewaamuru 
wasiyaige. 


16 Waliendelea kuacha amri zote za Yehova Mungu wao, nao 
wakatengeneza sanamu za chuma” za ndama wawili na 
kutengeneza mti mtakatifu,” nao wakaliinamia jeshi lote la mbinguni 
na kumwabudu Baali. 17 Pia waliwateketeza* motoni wana wao na 
mabinti wao, wakafanya uaguzi,” wakatafuta ishara za ubashiri, na 
wakaendelea kujitoa” wenyewe kutenda maovu machoni pa Yehova, 
na kumkasirisha. 


18 Kwa hiyo Yehova akawakasirikia sana Waisraeli hivi kwamba 
akawaondoa mbele zake. Hakumwacha yeyote abaki isipokuwa 
watu wa kabila la Yuda peke yao. 


19 Hata watu wa kabila la Yuda hawakushika amri za Yehova Mungu 
wao; walifuata pia desturi zilizofuatwa na Waisraeli. 20 Yehova 
aliwakataa wazao wote wa Israeli, akawaaibisha na kuwatia 
mikononi mwa waporaji, mpaka alipowatupa mbali kutoka mbele 
zake. 21 Aliwararua Waisraeli kutoka katika nyumba ya Daudi, nao 
wakamweka Yeroboamu mwana wa Nebati kuwa mfalme. Lakini 
Yeroboamu akasababisha Waisraeli wapotoke na kuacha kumfuata 
Yehova, naye akasababisha watende dhambi kubwa. 22 Na 
Waisraeli wakaendelea kufuata dhambi zote ambazo Yeroboamu 
alitenda. Hawakuziacha 23 mpaka Yehova alipowaondoa Waisraeli 
kutoka mbele zake, kama alivyokuwa amesema kupitia watumishi 
wake wote manabii. Kwa hiyo Waisraeli wakaondolewa katika nchi 
yao na kupelekwa uhamishoni kule Ashuru, nao wangali huko hadi 
leo. 


24 Kisha mfalme wa Ashuru akawaleta watu kutoka Babiloni, Kutha, 
Ava, Hamathi, na Sefarvaimu na kuwaweka katika majiji ya Samaria 
ili waishi humo badala ya Waisraeli; nao wakamiliki Samaria na 
kuishi katika majiji yake. 25 Walipoanza kuishi humo, 
hawakumwogopa” Yehova. Kwa hiyo Yehova akawatuma simba 
waje miongoni mwao, nao wakawaua baadhi ya watu. 26 Mfalme wa 
Ashuru akapata habari hii: “Mataifa uliyoyapeleka uhamishoni na 
kuyaweka katika majiji ya Samaria ili yaishi humo hayajui dini” ya 
Mungu wa nchi hiyo. Kwa hiyo anaendelea kuwatuma simba 
miongoni mwao; na simba hao wanawaua, kwa sababu hakuna 
yeyote kati yao anayejua dini ya Mungu wa nchi hiyo.” 


27 Ndipo mfalme wa Ashuru akaamuru hivi: “Mrudisheni huko mmoja 
wa makuhani mliowaleta uhamishoni, aishi huko na kuwafundisha 
watu hao dini ya Mungu wa nchi hiyo.” 28 Basi mmoja wa makuhani 
ambao walikuwa wamepelekwa uhamishoni kutoka Samaria akarudi 
na kuishi Betheli, naye akaanza kuwafundisha jinsi wanavyopaswa 
kumwogopa” Yehova. 


29 Hata hivyo, kila taifa likajitengenezea mungu wake na kumweka” 
katika nyumba za ibada mahali pa juu ambapo Wasamaria walikuwa 
wamejenga; kila taifa lilifanya hivyo katika majiji walimokuwa 
wakiishi. 30 Basi wanaume wa Babiloni wakatengeneza Sukoth- 
benothi, na wanaume wa Kuthi wakatengeneza Nergali, na 
wanaume wa Hamathi wakatengeneza Ashima, 31 na Waavi 
wakatengeneza Nibhazi na Tartaki. Wasefarvaimu walikuwa 
wakiwateketeza wana wao motoni kwa ajili ya Adrameleki na 
Anameleki, miungu ya Sefarvaimu. 32 Ingawa walimwogopa Yehova, 
waliwachagua makuhani kutoka kwa watu wa kawaida ili wahudumu 
mahali pa juu, na makuhani hao walihudumu kwa niaba yao mahali 
pa juu katika nyumba za ibada. 33 Kwa hiyo walimwogopa Yehova, 
lakini waliabudu miungu yao wenyewe kulingana na dini” ya mataifa 
ambamo walitolewa. 


34 Mpaka leo wanafuata dini” zao za awali. Hakuna yeyote kati yao 
anayemwabudu” Yehova, na hakuna yeyote anayefuata maagizo 
yake, hukumu zake, na Sheria, na amri ambayo Yehova aliwapa 
wana wa Yakobo, ambaye alibadili jina lake na kumwita Israeli. 

35 Yehova alipofanya agano pamoja nao, aliwaamuru hivi: 
“Msiogope miungu mingine, wala msiiinamie wala kuiabudu wala 
kuitolea dhabihu. 36 Lakini mnapaswa kumwogopa Yehova, 
aliyewatoa nchini Misri kwa nguvu nyingi na kwa mkono 


ulionyooshwa, Yeye ndiye mnayepaswa kumwogopa, nanyi 
mnapaswa kumwinamia yeye, nanyi mnapaswa kumtolea yeye 
dhabihu. 37 Nanyi mnapaswa sikuzote kufuata kwa uangalifu 
masharti, maamuzi, Sheria, na amri aliyowaandikia, na hampaswi 
kuogopa miungu mingine. 38 Na hampaswi kusahau agano 
nililofanya pamoja nanyi, na hampaswi kuogopa miungu mingine. 
39 Lakini mnapaswa kumwogopa Yehova Mungu wenu, kwa kuwa 
yeye ndiye atakayewaokoa kutoka mikononi mwa maadui wenu 
wote.” 


40 Lakini hawakutii, nao wakafuata dini” yao ya awali. 41 Kwa hiyo 
mataifa hayo yakamwogopa Yehova, lakini yalikuwa pia yakiabudu 
sanamu zao za kuchongwa. Wana wao na wajukuu wao wamekuwa 
wakitenda kama mababu zao mpaka leo hii. 


^ 2 Fal. 17:7 Tnn., “Waliogopa.” 
^ 2 Fal. 17:9 Yaani, kila mahali, penye watu wengi au wachache. 


^ 2 Fal. 17:10 Angalia Kamusi. 


^ 2 Fal. 17:12 Huenda neno la Kiebrania linahusiana na neno “mavi, 
nalo hutumiwa kuonyesha dharau. 


^ 2 Fal. 17:14 Tnn., “kufanya shingo zao kuwa ngumu kama shingo 


za. 
^ 2 Fal. 17:16 Tnn., “za kuyeyushwa.” 


^ 2 Fal. 17:16 Angalia Kamusi. 


^ 2 Fal.17:17 Tnn., “waliwapitisha.” 


^ 2 Fal. 


17:17 Au “wakabashiri.” 


^ 2 Fal. 


17:17 Tnn., “kujiuza.” 


17:25 Au “hawakumwabudu.” 


^ 2 Fal. 


^ 2 Fal. 


17:26 Au “hayajui desturi za dini.” 


17:28 Au “kumwabudu.” 


^2 Fal. 


^2 Fal 


17:29 Au “miungu yake na kuiweka.” 


17:33 Au “desturi za dini.” 


^ 2 Fal. 


^ 2 Fal. 


17:34 Au “desturi za dini.” 


^ 2 Fal. 


17:34 Tnn., “anayemwogopa.” 


^ 2 Fal. 


17:40 Au “desturi za dini.” 


2 Wafalme 18:1-37 


18 Katika mwaka wa tatu wa utawala wa Hoshea mwana wa Ela 
mfalme wa Israeli, Hezekia mwana wa Mfalme Ahazi wa Yuda 
akawa mfalme. 2 Alikuwa na umri wa miaka 25 alipoanza kutawala, 
naye alitawala kwa miaka 29 huko Yerusalemu. Mama yake aliitwa 
Abi” binti ya Zekaria. 3 Aliendelea kutenda yaliyokuwa sawa 
machoni pa Yehova, kama alivyofanya Daudi babu yake. 4 Yeye 
ndiye aliyeondoa mahali pa juu, akazivunjavunja nguzo takatifu, na 
kuukata ule mti mtakatifu.” Pia alimpondaponda yule nyoka wa 
shaba aliyetengenezwa na Musa; kwa maana mpaka wakati huo 
Waisraeli walikuwa wakimfukizia moshi wa dhabihu, na nyoka huyo 
alikuwa akiitwa sanamu ya nyoka wa shaba.” > Alimtumaini Yehova 
Mungu wa Israeli; na hakuna mfalme yeyote kati ya wafalme wote 
wa Yuda aliyekuwa kama yeye, kabla yake wala baada yake. 

6 Alishikamana kabisa na Yehova. Hakugeuka na kuacha kumfuata; 
aliendelea kushika amri ambazo Yehova alimpa Musa. 7 Na Yehova 
alikuwa pamoja naye. Popote alipoenda, alitenda kwa hekima. 
Alimwasi mfalme wa Ashuru na kukataa kumtumikia. 8 Aliwashinda 
pia Wafilisti mpaka Gaza na maeneo yake, kuanzia mnara wa 
walinzi mpaka jiji lenye ngome.” 


9 Katika mwaka wa nne wa utawala wa Mfalme Hezekia, yaani, 
mwaka wa saba wa Hoshea mwana wa Ela mfalme wa Israeli, 
Mfalme Shalmanesa wa Ashuru alikuja kushambulia Samaria, 
akaanza kulizingira. 10 Nao wakaliteka baada ya miaka mitatu; 
Samaria lilitekwa katika mwaka wa sita wa utawala wa Hezekia, 
ambao ulikuwa mwaka wa tisa wa utawala wa Mfalme Hoshea wa 
Israeli. 11 Kisha mfalme wa Ashuru akawapeleka Waisraeli 
uhamishoni kule Ashuru na kuwaweka katika eneo la Hala na Habori 


kando ya mto Gozani na katika majiji ya Wamedi ili waishi humo. 
12 Walipelekwa huko kwa sababu hawakuisikiliza sauti ya Yehova 
Mungu wao, badala yake waliendelea kuvunja agano lake, mambo 
yote ambayo Musa mtumishi wa Yehova aliamuru. Hawakusikiliza 
wala kutii. 


13 Katika mwaka wa 14 wa utawala wa Mfalme Hezekia, Senakeribu 
mfalme wa Ashuru alipanda kuja kuyashambulia majiji yote yenye 
ngome ya Yuda na kuyateka. 14 Kwa hiyo Mfalme Hezekia wa Yuda 
akatuma ujumbe huu kwa mfalme wa Ashuru kule Lakishi: 
“Nimekosea. Ondokeni, msinishambulie, nami nitalipa chochote 
mtakachonitoza.” Mfalme wa Ashuru akamtoza Mfalme Hezekia wa 
Yuda faini ya talanta 300 za fedha?” na talanta 30 za dhahabu. 

15 Basi Hezekia akawapa fedha yote iliyokuwa katika nyumba ya 
Yehova na katika hazina za nyumba ya mfalme.” 16 Wakati huo 
Hezekia aling'oa” milango ya hekalu la Yehova na miimo ambayo 
yeye mwenyewe, Mfalme Hezekia wa Yuda, alikuwa ameifunika kwa 
dhahabu, naye akampa mfalme wa Ashuru. 


17 Kisha mfalme wa Ashuru akamtuma Tartani,” Rabsarisi,” na 
Rabshake” pamoja na jeshi kubwa kutoka Lakishi kwenda kwa 
Mfalme Hezekia kule Yerusalemu. Wakapanda kwenda Yerusalemu 
na kujipanga karibu na mfereji wa kidimbwi cha juu, kwenye 
barabara kuu ya uwanja wa mfuaji wa nguo. 18 Walipomwita mfalme 
atoke nje, Eliakimu mwana wa Hilkia, aliyekuwa msimamizi wa 
nyumba,” Shebna aliyekuwa mwandishi, na Yoa mwana wa Asafu 
aliyefanya kazi ya kuweka kumbukumbu, wakaenda nje kukutana 
nao. 


19 Basi Rabshake akawaambia: “Tafadhali, mwambieni hivi Hezekia: 
‘Mfalme mkuu, mfalme wa Ashuru, anauliza, “Ujasiri wako 
unategemea msingi gani? 20 Unasema, ‘Nina mbinu na nguvu za 
kupigana vita, lakini hayo ni maneno matupu. Unamtumaini nani, 
hivi kwamba unathubutu kuniasi mimi? 21 Tazama! Unautumaini 
msaada wa utete huu uliopondeka, Misri, ambao mtu yeyote 
akiuegemea utamchoma kiganja na kukitoboa. Hivyo ndivyo Farao 
mfalme wa Misri alivyo kwa wote wanaomtumaini. 22 Nawe 
ukiniambia, ‘Tunamtumaini Yehova Mungu wetu, je, si yeye ndiye 
ambaye mahali pake pa juu na madhabahu zake zimeondolewa na 
Hezekia, huku akiwaambia watu wa Yuda na Yerusalemu, 
‘Mnapaswa kuinama mbele ya madhabahu hii hapa Yerusalemu'?” 
23 Basi sasa, tafadhali, fanya mkataba huu pamoja na bwana wangu 
mfalme wa Ashuru: nitakupa farasi 2,000 ikiwa unaweza kupata 
wapanda farasi wa kutosha idadi hiyo. 24 Basi, unawezaje kumzuia 
hata gavana mmoja aliye mdogo zaidi kati ya watumishi wa bwana 
wangu, huku ukiitumaini nchi ya Misri ili upate magari ya vita na 
wapanda farasi? 25 Sasa je, nimepanda kuja kushambulia mahali 
hapa ili kupaharibu bila kupewa idhini na Yehova? Yehova 
mwenyewe aliniambia, 'Panda uende kuishambulia nchi hii na 
kuiharibu.” 


26 Ndipo Eliakimu mwana wa Hilkia, na Shebna na Yoa 
wakamwambia Rabshake: “Tafadhali, zungumza nasi watumishi 
wako kwa lugha ya Kiaramu,” kwa maana tunaweza kuielewa; 
usizungumze nasi kwa lugha ya Wayahudi huku watu walio ukutani 
wakisikia.” 27 Lakini Rabshake akawaambia: “Je, bwana wangu 
amenituma niwaambie ninyi na bwana wenu tu maneno haya? Je, 
sipaswi kuwaambia pia wanaume wanaoketi ukutani, wale 


watakaokula kinyesi chao wenyewe na kunywa mkojo wao wenyewe 
pamoja nanyi?” 


28 Kisha Rabshake akasimama na kusema hivi kwa sauti kubwa kwa 
lugha ya Wayahudi: “Sikieni neno la mfalme mkuu, mfalme wa 
Ashuru. 29 Mfalme anasema hivi: 'Msikubali Hezekia awadanganye, 
kwa maana hawezi kuwaokoa kutoka mikononi mwangu. 30 Na 
msikubali Hezekia awafanye mumtumaini Yehova mkisema: “Kwa 
hakika Yehova atatuokoa, na jiji hili halitatiwa mikononi mwa mfalme 
wa Ashuru.” 31 Msimsikilize Hezekia, kwa maana mfalme wa Ashuru 
anasema hivi: “Fanyeni amani pamoja nami na mjisalimishe,” na kila 
mmoja wenu atakula matunda ya mzabibu wake mwenyewe na 
matunda ya mtini wake mwenyewe na kunywa maji kutoka katika 
tangi lake mwenyewe, 32 mpaka nitakapokuja na kuwapeleka katika 
nchi iliyo kama nchi yenu wenyewe, nchi yenye nafaka na divai 
mpya, nchi yenye mikate na mashamba ya mizabibu, nchi yenye 
mizeituni na asali. Ndipo mtakapoishi, nanyi hamtakufa. Msimsikilize 
Hezekia, kwa maana anawapotosha kwa kusema, 'Yehova 
atatuokoa.’ 33 Je, kuna mungu yeyote kati ya miungu ya mataifa 
ambaye amewahi kuiokoa nchi yake kutoka mikononi mwa mfalme 
wa Ashuru? 34 Iko wapi miungu ya Hamathi na Arpadi? Iko wapi 
miungu ya Sefarvaimu, Hena, na Iva? Je, imeokoa Samaria kutoka 
mikononi mwangu? 35 Ni mungu yupi kati ya miungu yote ya nchi 
mbalimbali ambaye ameokoa nchi yake kutoka mikononi mwangu, 
hivi kwamba Yehova aokoe Yerusalemu kutoka mikononi 
mwangu?”” 


36 Lakini watu walikaa kimya, hawakumjibu neno lolote, kwa maana 
mfalme alikuwa amewaagiza hivi: “Msimjibu.” 37 Lakini Eliakimu 
mwana wa Hilkia, aliyekuwa msimamizi wa nyumba,” Shebna 


aliyekuwa mwandishi, na Yoa mwana wa Asafu aliyekuwa akifanya 
kazi ya kuweka kumbukumbu wakaja kwa Hezekia mavazi yao 
yakiwa yameraruliwa, wakamwambia maneno ya Rabshake. 


^ 2 Fal. 18:2 Ufupisho wa jina Abiya. 

^ 2 Fal. 18:4 Angalia Kamusi. 

^ 2 Fal. 18:4 Au “akiitwa Nehushtani.” 

^ 2 Fal. 18:8 Yaani, kila mahali, penye watu wengi au wachache. 


^ 2 Fal. 18:14 Talanta moja ilikuwa na uzito wa kilogramu 34.2. 
Angalia Nyongeza B14. 


^ 2 Fal. 18:15 Au “jumba la.” 

^ 2 Fal. 18:16 Tnn., “alikata na kuondoa.” 

^ 2 Fal. 18:17 Au “kamanda.” 

^ 2 Fal. 18:17 Au “ofisa mkuu wa makao ya mfalme.” 

^ 2 Fal. 18:17 Au “msimamizi mkuu wa vinywaji vya mfalme.” 
^ 2 Fal. 18:18 Au “jumba la mfalme.” 

^ 2 Fal. 18:26 Au “Kisiria.” 


^ 2 Fal. 18:31 Tnn., “Fanyeni baraka pamoja nami na mtoke nje na 
kuja kwangu.” 


^ 2 Fal. 18:37 Au “jumba la mfalme.” 


2 Wafalme 19:1-37 


19 Mara tu Mfalme Hezekia aliposikia hilo, akayararua mavazi yake 
na kuvaa nguo za magunia na kuingia katika nyumba ya Yehova. 

2 Kisha akamtuma Eliakimu, aliyekuwa msimamizi wa nyumba,” 
Shebna aliyekuwa mwandishi, na wazee miongoni mwa makuhani, 
wakiwa wamevaa nguo za magunia, waende kwa nabii Isaya, 
mwana wa Amozi. 3 Wakamwambia: “Hezekia anasema hivi: 'Leo ni 
siku ya taabu, ya kemeo,” na ya aibu; kwa maana watoto wako 
tayari kuzaliwa,” lakini hakuna nguvu za kuwazaa. 4 Huenda Yehova 
Mungu wako atayasikia maneno yote ya Rabshake, aliyetumwa na 
bwana wake mfalme wa Ashuru ili amdhihaki Mungu aliye hai, naye 
atamfanya awajibike kwa sababu ya maneno ambayo Yehova 
Mungu wako amesikia. Basi toa sala kwa niaba ya watu waliobaki 
ambao wameokoka.” 


> Kwa hiyo watumishi wa Mfalme Hezekia wakaenda kwa Isaya, 

6 naye Isaya akawaambia: “Mwambieni hivi bwana wenu, 'Yehova 
anasema hivi: “Usiogope kwa sababu ya maneno uliyosikia, maneno 
ambayo watumishi wa mfalme wa Ashuru waliyasema na kunikufuru. 
7 Sasa ninatia wazo fulani akilini mwake,” naye atasikia habari na 
kurudi katika nchi yake mwenyewe; nami nitamuua kwa upanga 


3333) 


katika nchi yake mwenyewe. 


8 Baada ya Rabshake kusikia kwamba mfalme wa Ashuru 
ameondoka Lakishi, alirudi na kumkuta akipigana vita na Libna. 

9 Ndipo mfalme akasikia maneno haya yakisemwa kumhusu Tirhaka 
mfalme wa Ethiopia: “Ametoka ili kuja kupigana nawe.” Kwa hiyo 
akawatuma tena wajumbe kwa Hezekia, akisema: 10 “Mwambieni 
hivi Mfalme Hezekia wa Yuda: ‘Usikubali Mungu wako 


unayemtumaini akudanganye akisema: “Yerusalemu halitatiwa 
mikononi mwa mfalme wa Ashuru.” 11 Tazama! Umesikia mambo 
ambayo wafalme wa Ashuru walizitendea nchi zote kwa 
kuziangamiza. Je, ni wewe peke yako utakayeokolewa? 12 Je, 
miungu ya mataifa yaliyoangamizwa na mababu zangu iliyaokoa 
mataifa hayo? Gozani, Harani, Resefu, na watu wa Edeni waliokuwa 
Tel-asari wako wapi? 13 Yuko wapi mfalme wa Hamathi, mfalme wa 
Arpadi, na mfalme wa majiji ya Sefarvaimu, na wa Hena, na wa 
Iva?” 


14 Hezekia akachukua barua hizo kutoka mikononi mwa wajumbe na 
kuzisoma. Kisha Hezekia akapanda kwenda katika nyumba ya 
Yehova, akazitandaza mbele za Yehova. 15 Hezekia akaanza kusali 
mbele za Yehova akisema: “Ee Yehova Mungu wa Israeli, unayeketi 
kwenye kiti cha ufalme juu ya” makerubi, wewe peke yako ndiye 
Mungu wa kweli wa falme zote za dunia. Uliumba mbingu na dunia. 
16 Tega sikio lako, Ee Yehova, usikie! Fungua macho yako, Ee 
Yehova, uone! Sikia maneno ambayo Senakeribu amesema ili 
kukudhihaki wewe Mungu uliye hai. 17 Ee Yehova, ni kweli kwamba 
wafalme wa Ashuru wameharibu mataifa na nchi zao. 18 Nao 
wameitupa miungu yao motoni, kwa sababu haikuwa miungu bali 
kazi ya mikono ya wanadamu, miti na mawe. Ndiyo sababu 
waliweza kuiangamiza. 19 Lakini sasa, Ee Yehova Mungu wetu, 
tafadhali tuokoe kutoka mikononi mwake, ili falme zote duniani zijue 
kwamba wewe peke yako ndiye Mungu, Ee Yehova.” 


20 Kisha Isaya mwana wa Amozi akatuma ujumbe huu kwa Hezekia: 
“Yehova Mungu wa Israeli anasema, 'Nimesikia sala yako ambayo 
umenitolea kumhusu Mfalme Senakeribu wa Ashuru. 21 Hili ndilo 
neno ambalo Yehova amesema dhidi yake: 


“Binti bikira wa Sayuni anakudharau, anakudhihaki. 

Binti ya Yerusalemu anakutikisia kichwa. 

22 Umemdhihaki na kumkufuru nani? 

Umepaza sauti yako dhidi ya nani 

Na kuinua macho yako yenye kiburi? 

Ni dhidi ya Mtakatifu wa Israeli! 

23 Kupitia wajumbe wako umemdhihaki Yehova ukisema, 
‘Kwa wingi wa magari yangu ya vita 

Nitapanda vilele vya milima, 

Sehemu za mbali sana za Lebanoni. 

Nitakata mierezi yake mirefu sana, miberoshi yake iliyo bora. 


Nitaingia mahali pake palipo ndani kabisa, misitu yake yenye miti 
mingi sana. 


24 Nitachimba visima na kunywa maji mageni; 

Nitavikausha vijito vyote vya” Misri kwa nyayo za miguu yangu.’ 
25 Je, hujasikia? Tangu zamani za kale liliamuliwa.” 

Tangu siku zilizopita nimelitayarisha.” 

Sasa nitalitimiza. 


Utayabadili majiji yenye ngome yawe marundo ya magofu yenye 
ukiwa. 


26 Wakaaji wake hawatakuwa na uwezo; 
Wataogopeshwa na kuaibishwa. 
Watakuwa kama mimea ya shambani na nyasi mbichi, 


Kama nyasi zilizo kwenye paa zinazokaushwa na upepo wa 
mashariki. 


27 Lakini ninajua vizuri unapoketi, unapotoka nje, unapoingia, 
Na unapokuwa na ghadhabu dhidi yangu, 


28 Kwa sababu ghadhabu yako dhidi yangu na mngurumo wako 
umefika masikioni mwangu. 


Basi nitatia kulabu yangu puani mwako na lijamu yangu katikati ya 
midomo yako, 


Nami nitakurudisha kupitia njia uliyoitumia kuja.” 


29 “Na hii ndiyo itakayokuwa ishara kwako:* Mwaka huu utakula 
mimea inayoota yenyewe;” na katika mwaka wa pili utakula nafaka 
inayochipuka kutoka katika mimea hiyo; lakini katika mwaka wa tatu 
utapanda mbegu na kuvuna, nawe utapanda mashamba ya 
mizabibu na kula matunda yake. 30 Watu wa nyumba ya Yuda 
watakaoponyoka, wale wanaobaki, watatia mizizi chini na kuzaa 
matunda kwenda juu. 31 Kwa maana waliobaki watatoka Yerusalemu 
na waokokaji watatoka katika Mlima Sayuni. Bidii ya Yehova wa 
majeshi itatenda hayo. 


32 “Kwa hiyo Yehova anasema hivi kuhusu mfalme wa Ashuru: 


“Hataingia katika jiji hili 


Wala hatapiga mshale humo 

Wala kulikabili kwa ngao 

Wala kujenga boma la kulizingira. 

33 Atarudi kupitia njia aliyotumia kuja; 

Hataingia katika jiji hili,” asema Yehova. 

34 “Nitalilinda jiji hili na kuliokoa kwa ajili yangu mwenyewe 


Na kwa ajili ya Daudi mtumishi wangu. 


35 Usiku huohuo malaika wa Yehova alienda na kuwaua wanaume 
185,000 katika kambi ya Waashuru. Watu walipoamka asubuhi na 
mapema, waliona maiti zote hizo. 36 Kwa hiyo Mfalme Senakeribu 
wa Ashuru akaondoka, akarudi Ninawi na kukaa huko. 37 Alipokuwa 
akiinama chini katika nyumba ya?” Nisroki mungu wake, watoto wake 
mwenyewe wa kiume Adrameleki na Shareza walimuua kwa upanga 
na kutorokea nchi ya Ararati. Na Esar-hadoni mwanawe akawa 
mfalme baada yake. 


^ 2 Fal. 19:2 Au “jumba la mfalme.” 

^ 2 Fal. 19:3 Au “matusi.” 

^ 2 Fal. 19:3 Tnn., “wamefika kwenye mlango wa tumbo la uzazi.” 
^ 2 Fal. 19:7 Tnn., “ninatia roho fulani ndani yake.” 

^ 2 Fal. 19:15 Au labda, “katikati ya.” 


^ 2 Fal. 19:24 Au “Nitaikausha mifereji yote ya Nile ya.” 


^ 2 Fal. 19:25 Tnn., “lilifanywa.” 

^ 2 Fal. 19:25 Au “nimelitengeneza.” 

^ 2 Fal. 19:29 Yaani, Hezekia. 

^ 2 Fal. 19:29 Au “nafaka zilizoanguka na kuota zenyewe.” 


^ 2 Fal. 19:37 Au “hekalu la.” 


2 Wafalme 20:1-21 


20 Siku hizo Hezekia akawa mgonjwa karibu afe. Nabii Isaya mwana 
wa Amozi akaja na kumwambia, “Yehova anasema hivi: Wape 
maagizo watu wa nyumba yako, kwa maana utakufa; hutapona.” 

2 Ndipo akaugeuza uso wake kuelekea ukutani, akaanza kusali hivi 
kwa Yehova: 3 “Nakusihi, Ee Yehova, tafadhali, kumbuka jinsi 
ambavyo nimetembea mbele zako kwa uaminifu na kwa moyo 
kamili, nami nimetenda mambo mema machoni pako.” Kisha 
Hezekia akaanza kulia sana na kububujikwa na machozi. 


4 Isaya hakuwa amefika katika ua wa katikati, neno la Yehova 
lilipomjia likisema: > “Rudi ukamwambie Hezekia, kiongozi wa watu 
wangu, 'Yehova Mungu wa Daudi babu yako anasema hivi: 
“Nimesikia sala yako. Nimeona machozi yako. Tazama, 
ninakuponya. Siku ya tatu utapanda kwenda katika nyumba ya 
Yehova. $ Nitakuongezea miaka 15 ya kuishi,” nami nitakuokoa 
wewe na jiji hili kutoka mikononi mwa mfalme wa Ashuru, nami 
nitalilinda jiji hili kwa ajili yangu mwenyewe na kwa ajili ya Daudi 
mtumishi wangu.”” 


7 Ndipo Isaya akasema: “Leteni keki ya tini kavu zilizoshinikizwa.” 
Basi wakaileta na kuipaka kwenye jipu hilo, kisha akapona hatua 
kwa hatua. 


8 Hezekia alikuwa amemuuliza hivi Isaya: “Ni ishara gani 
itakayonionyesha kwamba Yehova ataniponya na kwamba nitapanda 
kwenda katika nyumba ya Yehova siku ya tatu?” 9 Isaya akajibu: “Hii 
ndiyo ishara kutoka kwa Yehova itakayokuonyesha kwamba Yehova 
atatimiza neno alilosema: Je, unataka kivuli kilicho kwenye ngazi” 
kiende mbele hatua kumi au kirudi nyuma hatua kumi?” 10 Hezekia 


akasema: “Ni rahisi kivuli kwenda mbele hatua kumi lakini si rahisi 
kirudi nyuma hatua kumi.” 11 Kwa hiyo nabii Isaya akamwomba 
Yehova, Naye akafanya kivuli kilichokuwa kwenye ngazi ya Ahazi 
kirudi nyuma hatua kumi na tayari kilikuwa kimeshuka ngazi. 


12 Wakati huo mfalme wa Babiloni, Berodak-baladani mwana wa 
Baladani, akamtumia Hezekia barua na zawadi, kwa maana alisikia 
kwamba Hezekia alikuwa mgonjwa. 13 Hezekia akawakaribisha” na 
kuwaonyesha nyumba yake yote yenye hazina—fedha, dhahabu, 
mafuta ya zeri na mafuta mengine yenye thamani, ghala lake la 
silaha, na kila kitu kilichokuwa katika hazina zake. Hakuna kitu 
chochote ambacho Hezekia hakuwaonyesha katika nyumba yake 
mwenyewe?” na katika milki yake yote. 


14 Kisha nabii Isaya akaenda kwa Mfalme Hezekia na kumuuliza: 
“Watu hawa walisema nini, nao walitoka wapi?” Hezekia akajibu: 
“Walitoka katika nchi ya mbali, kutoka Babiloni.” 15 Kisha akauliza: 
“Waliona nini katika nyumba yako?”” Hezekia akajibu: “Waliona kila 
kitu katika nyumba yangu.” Hakuna chochote ambacho 
sikuwaonyesha katika hazina zangu.” 


16 Sasa Isaya akamwambia Hezekia: “Sikia neno la Yehova, 

17 ‘Tazama! Siku zinakuja, na vitu vyote vilivyo katika nyumba yako” 
na vitu vyote ambavyo mababu zako wamehifadhi mpaka leo hii 
vitapelekwa Babiloni. Hakuna chochote kitakachobaki,” asema 
Yehova. 18 ‘Na baadhi ya wana wako mwenyewe utakaowazaa 
watachukuliwa na kuwa maofisa wa makao ya mfalme katika jumba 
la mfalme wa Babiloni.” 


19 Ndipo Hezekia akamwambia Isaya: “Neno la Yehova ambalo 
umesema ni jema.” Kisha akasema: “Ni jema ikiwa kutakuwa na 


amani na utulivu” wakati wa maisha yangu.” 


20 Na mambo mengine katika historia ya Hezekia, ukuu wake wote 
na jinsi alivyotengeneza kile kidimbwi na ule mfereji na kuleta maji 
jijini, je, hayajaandikwa katika kitabu cha historia ya nyakati za 
wafalme wa Yuda? 21 Kisha Hezekia akafa na kuzikwa pamoja na 
mababu zake; na Manase mwanawe akawa mfalme baada yake. 


A 2 Fal. 20:6 Tnn., “katika siku zako.” 


^ 2 Fal. 20:9 Huenda ngazi hizo zilitumiwa kuonyesha wakati, kama 
saa ya kivuli inavyoonyesha wakati kwa kufuata mwendo wa jua. 


^ 2 Fal. 20:13 Au “akawasikiliza.” 

^ 2 Fal. 20:13 Au “jumba lake la kifalme.” 
^ 2 Fal. 20:15 Au “jumba lako la mfalme?” 
^ 2 Fal. 20:15 Au “jumba langu la mfalme.” 
^ 2 Fal. 20:17 Au “jumba lako la mfalme.” 
^ 2 Fal. 20:19 Au “ukweli.” 


^ 2 Fal. 20:19 Tnn., “katika siku zangu.” 


2 Wafalme 21:1-26 


21 Manase alikuwa na umri wa miaka 12 alipoanza kutawala, naye 
alitawala kwa miaka 55 huko Yerusalemu. Mama yake aliitwa 
Hefziba. 2 Manase alitenda maovu machoni pa Yehova, akafuata 
mazoea yenye kuchukiza ya mataifa ambayo Yehova alikuwa 
ameyafukuza kutoka mbele ya Waisraeli. 3 Alijenga upya mahali pa 
juu ambapo Hezekia baba yake alikuwa amebomoa, akajenga 
madhabahu kwa ajili ya Baali na kutengeneza mti mtakatifu,” kama 
alivyofanya Ahabu mfalme wa Israeli. Naye akaliinamia jeshi lote la 
mbinguni na kuliabudu. 4 Alijenga pia madhabahu katika nyumba ya 
Yehova, ambayo Yehova alikuwa amesema hivi kuihusu: “Nitaweka 
jina langu Yerusalemu.” 5 Naye alijenga madhabahu kwa ajili ya 
jeshi lote la mbinguni katika nyua mbili za nyumba ya Yehova. 

6 Naye alimteketeza* motoni mwana wake mwenyewe; alifanya 
uchawi, alitafuta ishara za ubashiri, na kuwaweka rasmi watu 
wanaowasiliana na roho na wabashiri. Alitenda kwa kiwango 
kikubwa sana mambo maovu machoni pa Yehova, na kumkasirisha. 


7 Akachukua sanamu ya kuchongwa ya mti mtakatifu* aliyokuwa 
ametengeneza na kuiweka ndani ya nyumba ambayo Yehova 
alikuwa amemwambia hivi Daudi na Sulemani mwanawe kuihusu: 
“Nitaweka jina langu milele katika nyumba hii na katika jiji la 
Yerusalemu, ambalo nimelichagua kati ya makabila yote ya Israeli. 

8 Nami sitaifanya tena miguu ya Waisraeli itangetange kutoka katika 
nchi niliyowapa mababu zao ikiwa watashika kwa uangalifu mambo 
yote niliyowaamuru, Sheria yote ambayo Musa mtumishi wangu 
aliwaagiza wafuate.” 9 Lakini hawakutii, na Manase aliendelea 
kuwapotosha, akasababisha watende uovu mkubwa zaidi kuliko 


uliofanywa na mataifa ambayo Yehova alikuwa ameyaangamiza 
kutoka mbele ya Waisraeli. 


10 Yehova aliendelea kusema hivi kupitia watumishi wake manabii: 
11 “Manase mfalme wa Yuda amefanya mambo haya yote yenye 
kuchukiza; ametenda mambo maovu zaidi kuliko Waamori wote 
waliomtangulia, naye amesababisha watu wa Yuda watende dhambi 
kwa sanamu zake zenye kuchukiza.” 12 Kwa hiyo Yehova Mungu wa 
Israeli anasema hivi: 'Tazama, ninaleta msiba mkubwa sana 
Yerusalemu na Yuda hivi kwamba masikio yote mawili ya yeyote 
atakayesikia habari zake yatawasha. 13 Nami nitanyoosha kamba ya 
kupimia juu ya Yerusalemu, kamba iliyotumika kupima Samaria na 
kutumia timazi iliyotumiwa kupima nyumba ya Ahabu, nami nitalifuta 
kabisa Yerusalemu liwe safi kama mtu anavyofuta bakuli liwe safi, 
akilifuta na kulipindua. 14 Nitawaacha watu waliobaki wa urithi 
wangu na kuwatia mikononi mwa maadui wao, nao wataporwa na 
kuchukuliwa nyara na maadui wao wote, 15 kwa sababu walitenda 
maovu machoni pangu nao waliendelea kunikasirisha tangu siku 


LEH 


ambayo mababu zao walitoka Misri mpaka leo hii. 


16 Manase pia alimwaga damu nyingi sana isiyo na hatia mpaka 
alipojaza Yerusalemu damu hiyo kutoka mwisho mmoja hadi 
mwingine, mbali na dhambi yake aliyosababisha Yuda kutenda kwa 
kufanya maovu machoni pa Yehova. 17 Na mambo mengine katika 
historia ya Manase na yote aliyofanya na dhambi alizotenda, je, 
hayajaandikwa katika kitabu cha historia ya nyakati za wafalme wa 
Yuda? 18 Kisha Manase akafa na kuzikwa pamoja na mababu zake 
katika bustani ya nyumba yake, katika bustani ya Uza; na Amoni 
mwanawe akawa mfalme baada yake. 


19 Amoni alikuwa na umri wa miaka 22 alipoanza kutawala, naye 
alitawala kwa miaka miwili huko Yerusalemu. Mama yake aliitwa 
Meshulemethi binti ya Haruzi kutoka Yotba. 20 Aliendelea kutenda 
maovu machoni pa Yehova, kama alivyofanya Manase baba yake. 
21 Aliendelea kutembea katika njia zote ambazo baba yake 
alitembea, akaendelea kuziabudu na kuziinamia sanamu zenye 
kuchukiza ambazo baba yake aliabudu. 22 Kwa hiyo akamwacha 
Yehova Mungu wa mababu zake, naye hakutembea katika njia ya 
Yehova. 23 Hatimaye watumishi wa Amoni wakapanga njama dhidi 
yake na kumuua mfalme Amoni ndani ya nyumba yake mwenyewe. 
24 Lakini watu wa nchi hiyo wakawaua wale wote waliopanga njama 
dhidi ya Mfalme Amoni, nao wakamweka Yosia mwanawe kuwa 
mfalme baada yake. 25 Na mambo mengine katika historia ya 
Amoni, mambo aliyofanya, je, hayajaandikwa katika kitabu cha 
historia ya nyakati za wafalme wa Yuda? 26 Kwa hiyo wakamzika 
katika kaburi lake katika bustani ya Uza, na Yosia mwanawe akawa 
mfalme baada yake. 


^ 2 Fal. 21:3 Angalia Kamusi. 
^ 2 Fal. 21:6 Tnn., “alimpitisha.” 
^ 2 Fal. 21:7 Angalia Kamusi. 


^ 2 Fal. 21:11 Huenda neno la Kiebrania linahusiana na neno “mavi,” 
nalo hutumiwa kuonyesha dharau. 


2 Wafalme 22:1-20 


22 Yosia alikuwa na umri wa miaka minane alipoanza kutawala, 
naye alitawala kwa miaka 31 huko Yerusalemu. Mama yake aliitwa 
Yedida binti ya Adaya kutoka Boskathi. 2 Alitenda yaliyokuwa sawa 
machoni pa Yehova na kutembea katika njia zote za Daudi babu 
yake, naye hakugeuka na kwenda kulia au kushoto. 


3 Katika mwaka wa 18 wa Mfalme Yosia, mfalme huyo alimtuma 
mwandishi Shafani, mwana wa Azalia mwana wa Meshulamu, 
kwenye nyumba ya Yehova, akisema: 4 “Panda uende kwa kuhani 
mkuu Hilkia umwambie akusanye pesa zote zinazoletwa katika 
nyumba ya Yehova ambazo walinzi wa malango wanakusanya 
kutoka kwa watu. > Waagize wawape wale waliowekwa kusimamia 
kazi katika nyumba ya Yehova, ili nao wawape wafanyakazi walio 
katika nyumba ya Yehova wanaopaswa kurekebisha sehemu 
zilizoharibika za” nyumba hiyo, 6 yaani, wawape mafundi, wajenzi, 
na waashi, ambao watazitumia kununua mbao na mawe 
yaliyochongwa ili kurekebisha nyumba hiyo. 7 Lakini hawapaswi 
kudaiwa hesabu yoyote ya matumizi ya pesa wanazopewa, kwa 
sababu ni waaminifu.” 


8 Baadaye kuhani mkuu Hilkia akamwambia mwandishi Shafani: 
“Nimepata kitabu cha Sheria katika nyumba ya Yehova.” Basi Hilkia 
akampa Shafani kitabu hicho, naye akaanza kukisoma. 9 Kisha 
mwandishi Shafani akaenda kwa mfalme na kumwambia: 
“Watumishi wako wamekusanya?” pesa zilizopatikana katika nyumba 
hiyo, nao wamewapa wale wanaosimamia kazi katika nyumba ya 
Yehova.” 10 Pia, mwandishi Shafani akamwambia mfalme: “Kuna 


kitabu ambacho kuhani Hilkia amenipa.” Kisha Shafani akaanza 
kukisoma mbele ya mfalme. 


11 Mara tu mfalme aliposikia maneno ya kitabu hicho cha Sheria, 
akayararua mavazi yake. 12 Halafu mfalme akamwagiza hivi kuhani 
Hilkia, Ahikamu mwana wa Shafani, Akbori mwana wa Mikaya, 
mwandishi Shafani, na Asaya mtumishi wa mfalme: 13 “Nendeni 
mkatafute ushauri wa Yehova kwa niaba yangu, kwa niaba ya watu, 
na kwa niaba ya watu wote wa Yuda kuhusu maneno ya kitabu hiki 
ambacho kimepatikana; kwa maana ghadhabu ya Yehova iliyowaka 
dhidi yetu ni kali, kwa sababu mababu zetu hawakutii maneno ya 
kitabu hiki kwa kuyashika mambo yote yaliyoandikwa kutuhusu.” 


14 Basi kuhani Hilkia, Ahikamu, Akbori, Shafani, na Asaya wakaenda 
kwa nabii wa kike anayeitwa Hulda. Alikuwa mke wa Shalumu 
mwana wa Tikva mwana wa Harhasi, mtunzaji wa chumba cha 
mavazi, naye alikuwa akiishi katika Wilaya ya Pili ya Yerusalemu; 
wakazungumza naye huko. 15 Hulda akawaambia, “Yehova Mungu 
wa Israeli anasema hivi: 'Mwambieni hivi mtu aliyewatuma kwangu: 
16 “Yehova anasema, ‘Nitaleta msiba mahali hapa na kwa wakaaji 
wake, maneno yote ya kitabu ambacho mfalme wa Yuda amesoma. 
17 Kwa sababu wameniacha na wanaifukizia miungu mingine moshi 
wa dhabihu ili kunikasirisha kwa kazi zote za mikono yao, ghadhabu 
yangu itawaka dhidi ya mahali hapa nayo haitazimwa.” 18 Lakini 
mwambieni hivi mfalme wa Yuda aliyewatuma kutafuta ushauri wa 
Yehova: “Yehova Mungu wa Israeli anasema hivi: ‘Kuhusu maneno 
ambayo umesikia, 19 kwa sababu moyo wako ulikuwa msikivu,” 
nawe ukajinyenyekeza mbele za Yehova uliposikia mambo 
niliyosema dhidi ya mahali hapa na wakaaji wake—kwamba 
watakuwa kitu cha kutisha na laana—nawe ukayararua mavazi yako 


na kulia mbele zangu, mimi pia nimekusikia, asema Yehova. 
20 Ndiyo sababu nitakuzika pamoja na mababu zako,” nawe 
utalazwa kwa amani katika kaburi lako, na macho yako hayataona 
msiba wote nitakaoleta mahali hapa.””” Kisha wakampelekea 


mfalme jibu hilo. 


^ 2 Fal. 22:5 Au “kurekebisha nyufa zilizo katika.” 
A 2 Fal. 22:9 Tnn., “wamemimina.” 
^ 2 Fal. 22:19 Tnn., “laini.” 


^ 2 Fal. 22:20 Tnn., “nitakukusanya kwa watu wako.” Huu ni msemo 
wa kishairi unaorejelea kifo. 


2 Wafalme 23:1-37 


23 Basi mfalme akatuma ujumbe, na wazee wote wa Yuda na 
Yerusalemu wakakusanywa. 2 Baada ya hayo mfalme akapanda 
kwenda katika nyumba ya Yehova pamoja na wanaume wote wa 
Yuda, wakaaji wote wa Yerusalemu, makuhani, na manabii—watu 
wote, kuanzia mdogo mpaka mkubwa. Akasoma, watu wote 
wakisikia, maneno yote ya kitabu cha agano kilichokuwa 
kimepatikana katika nyumba ya Yehova. 3 Mfalme akasimama 
karibu na nguzo na kufanya agano” mbele za Yehova, kwamba 
atamfuata Yehova na kushika amri zake, vikumbusho vyake, na 
sheria zake kwa moyo wake wote na kwa nafsi” yake yote kwa 
kutekeleza maneno ya agano hilo yaliyoandikwa katika kitabu hicho. 
Watu wote wakakubali agano hilo. 


4 Halafu mfalme akamwagiza kuhani mkuu Hilkia, makuhani wa 
daraja la pili, na walinzi wa milango waondoe kutoka katika hekalu la 
Yehova vyombo vyote vilivyotengenezwa kwa ajili ya Baali, kwa ajili 
ya mti mtakatifu,” na kwa ajili ya jeshi lote la mbinguni. Kisha 
akaviteketeza nje ya Yerusalemu kwenye matuta ya Kidroni, 
akapeleka majivu yake Betheli. > Basi akawaondoa kabisa makuhani 
wa miungu ya kigeni, waliochaguliwa na wafalme wa Yuda kufukiza 
moshi wa dhabihu mahali pa juu katika majiji ya Yuda na maeneo 
yanayozunguka Yerusalemu, na pia wale waliofukiza moshi wa 
dhabihu kwa Baali, kwa jua, kwa mwezi, kwa makundi ya nyota za 
unajimu, na kwa jeshi lote la mbinguni. 6 Akauondoa mti mtakatifu” 
katika nyumba ya Yehova na kuupeleka nje ya Yerusalemu, katika 
Bonde la Kidroni, akauteketeza katika Bonde la Kidroni, akausaga 
mpaka ukawa mavumbi na kuyatawanya mavumbi hayo juu ya 
makaburi ya watu wa kawaida. 7 Akabomoa pia nyumba za 


wanaume makahaba wa hekaluni zilizokuwa katika nyumba ya 
Yehova, mahali ambapo wanawake walikuwa wakifuma mahema ya 
ibada ya mti mtakatifu.” 


8 Kisha akawaondoa makuhani wote katika majiji ya Yuda, naye 
akafanya mahali pa juu ambapo makuhani walifukizia moshi wa 
dhabihu pasifae kwa ibada, kuanzia Geba mpaka Beer-sheba. 
Alibomoa pia mahali pa juu palipokuwa kwenye malango yaliyokuwa 
katika njia ya kuingia kwenye lango la Yoshua mkuu wa jiji, malango 
yaliyokuwa upande wa kushoto mtu anapoingia katika lango la jiji. 

9 Makuhani wa mahali pa juu hawakuhudumu kwenye madhabahu 
ya Yehova kule Yerusalemu, lakini walikula mikate isiyo na chachu 
pamoja na ndugu zao. 10 Pia alipafanya Tofethi, palipokuwa katika 
Bonde la Wana wa Hinomu” pasifae kwa ibada, ili mtu yeyote 
asimteketeze” motoni mwana wake au binti yake kwa ajili ya Moleki. 
11 Pia farasi ambao wafalme wa Yuda walikuwa wamewaweka 
wakfu?” kwa jua aliwazuia wasiingie katika nyumba ya Yehova kupitia 
chumba” cha Nathan-meleki ofisa wa makao ya mfalme, chumba 
kilichokuwa barazani; naye akayateketeza motoni magari 
yaliyowekwa wakfu kwa jua. 12 Mfalme alibomoa pia madhabahu 
ambazo wafalme wa Yuda walijenga kwenye paa la chumba cha juu 
cha Ahazi, na pia madhabahu ambazo Manase alijenga katika nyua 
mbili za nyumba ya Yehova. Alizivunjavunja na kutawanya mavumbi 
yake katika Bonde la Kidroni. 13 Na mahali pa juu palipokuwa mbele 
ya Yerusalemu upande wa kusini” wa Mlima wa Uharibifu,” mahali 
ambapo Sulemani mfalme wa Israeli alijenga kwa ajili ya Ashtorethi 
mungu wa kike mwenye kuchukiza wa Wasidoni; kwa ajili ya 
Kemoshi mungu mwenye kuchukiza wa Moabu; na kwa ajili ya 
Milkomu mungu mwenye kuchukiza wa Waamoni, mfalme alipafanya 


pasifae kwa ibada. 14 Naye akavunjavunja nguzo takatifu, akaikata 
miti mitakatifu” na kujaza mahali pake mifupa ya binadamu. 

15 Alibomoa pia madhabahu iliyokuwa Betheli, mahali pa juu 
ambapo Yeroboamu mwana wa Nebati alijenga na ambapo 
palisababisha Waisraeli watende dhambi. Baada ya kuibomoa 
madhabahu hiyo na mahali pa juu, aliteketeza mahali hapo pa juu, 
akapasagasaga pakawa mavumbi, na kuuteketeza mti mtakatifu.” 


16 Yosia alipogeuka na kuona makaburi yaliyokuwa mlimani, aliagiza 
mifupa itolewe katika makaburi hayo na kuteketezwa kwenye 
madhabahu, akaifanya madhabahu hiyo isifae kwa ibada, kulingana 
na neno la Yehova lililokuwa limesemwa na mtu wa Mungu wa kweli 
aliyetabiri kwamba mambo hayo yangetukia. 17 Kisha akauliza: “Lile 
jiwe la kaburi ninaloona pale ni la nani?” Ndipo watu wa jiji hilo 
wakamjibu: “Ni kaburi la mtu wa Mungu wa kweli kutoka Yuda 
aliyetabiri mambo haya uliyoitendea madhabahu ya Betheli.” 18 Kwa 
hiyo akasema: “Acheni apumzike. Mtu yeyote asiiguse mifupa yake.” 
Basi wakaiacha mifupa yake pamoja na mifupa ya yule nabii 
aliyetoka Samaria. 


19 Yosia pia aliondoa nyumba zote za ibada zilizokuwa mahali pa juu 
katika majiji ya Samaria, ambazo wafalme wa Israeli walijenga na 
kumkasirisha Mungu, akazitendea kama alivyozitendea zile 
zilizokuwa Betheli. 20 Basi makuhani wote wa mahali pa juu 
waliokuwa mahali hapo akawatoa dhabihu juu ya madhabahu hizo, 
naye akateketeza mifupa ya wanadamu juu yake. Kisha akarudi 
Yerusalemu. 


21 Kisha mfalme akawaamuru hivi watu wote: “Fanyeni Pasaka ya 
Yehova Mungu wenu kama ilivyoandikwa katika kitabu hiki cha 


agano.” 22 Pasaka kama hiyo haikuwa imewahi kufanywa tangu siku 
ambazo waamuzi walikuwa wakiongoza Israeli wala sikuzote za 
wafalme wa Israeli na wafalme wa Yuda. 23 Lakini katika mwaka wa 
18 wa utawala wa Mfalme Yosia, Pasaka hiyo ya Yehova ilifanywa 
Yerusalemu. 


24 Yosia pia aliwaondoa kabisa watu wote waliowasiliana na roho, 
wabashiri, sanamu za terafimu,” sanamu zenye kuchukiza,” na vitu 
vyote vyenye kuchukiza vilivyokuwa katika nchi ya Yuda na 
Yerusalemu, ili atekeleze maneno ya Sheria yaliyoandikwa katika 
kitabu ambacho kuhani Hilkia alipata katika nyumba ya Yehova. 

25 Kabla ya Yosia hakukuwa na mfalme yeyote aliyekuwa kama 
yeye, ambaye alimrudia Yehova kwa moyo wake wote na kwa nafsi 
yake yote na kwa nguvu zake zote, kulingana na Sheria yote ya 
Musa, na baada yake hakutokea yeyote aliyekuwa kama yeye. 


26 Hata hivyo, Yehova hakuacha hasira yake kali iliyowaka dhidi ya 
Yuda kwa sababu ya mambo yote yenye kuchukiza ambayo Manase 
alifanya na kumkasirisha Mungu. 27 Yehova akasema: “Nitaliondoa 
Yuda pia mbele za macho yangu, kama nilivyoliondoa Israeli; nami 
nitalikataa jiji hili nililochagua, Yerusalemu, na nyumba ambayo 
nilisema hivi kuihusu: 'Jina langu litaendelea kukaa humo.” 


28 Na mambo mengine katika historia ya Yosia, mambo yote 
aliyofanya, je, hayajaandikwa katika kitabu cha historia ya nyakati za 
wafalme wa Yuda? 29 Katika siku zake Farao Neko mfalme wa Misri 
alikuja kukutana na mfalme wa Ashuru karibu na Mto Efrati, kisha 
Mfalme Yosia akaenda kukabiliana naye; lakini Neko alipomwona, 
alimuua huko Megido. 30 Basi watumishi wake wakasafirisha maiti 
yake katika gari la vita kutoka Megido, wakamleta Yerusalemu na 


kumzika katika kaburi lake. Kisha watu nchini wakamchukua 
Yehoahazi mwana wa Yosia wakamtia mafuta na kumweka kuwa 
mfalme baada ya baba yake. 


31 Yehoahazi alikuwa na umri wa miaka 23 alipoanza kutawala, naye 
alitawala kwa miezi mitatu huko Yerusalemu. Mama yake aliitwa 
Hamutali binti ya Yeremia kutoka Libna. 32 Yehoahazi alianza 
kutenda maovu machoni pa Yehova, alitenda mambo yote ambayo 
mababu zake walitenda. 33 Farao Neko alimtia gerezani kule Ribla 
katika nchi ya Hamathi, ili kumzuia asitawale Yerusalemu, kisha 
akaitoza nchi faini ya talanta 100 za fedha” na talanta moja ya 
dhahabu. 34 Isitoshe, Farao Neko alimweka Eliakimu mwana wa 
Yosia kuwa mfalme baada ya Yosia baba yake na kubadili jina lake 
kuwa Yehoyakimu; lakini akamchukua Yehoahazi na kumpeleka 
Misri, ambako alifia hatimaye. 35 Yehoyakimu alimpa Farao fedha na 
dhahabu, lakini alilazimika kuitoza nchi kodi ili ampe Farao fedha 
alizodai. Alimtoza kila mtu nchini kiasi kilichokadiriwa cha fedha na 
dhahabu cha kumpa Farao Neko. 


36 Yehoyakimu alikuwa na umri wa miaka 25 alipoanza kutawala, 
naye alitawala kwa miaka 11 huko Yerusalemu. Mama yake aliitwa 
Zebida binti ya Pedaya kutoka Ruma. 37 Yehoyakimu aliendelea 
kutenda maovu machoni pa Yehova, alitenda mambo yote ambayo 
mababu zake walitenda. 


^ 2 Fal. 23:3 Au “kufanya upya lile agano.” 
^ 2 Fal. 23:3 Angalia Kamusi. 


^ 2 Fal. 23:4 Angalia Kamusi. 


^ 2 Fal. 23:6 Angalia Kamusi. 


^ 2 Fal. 23:7 Angalia Kamusi. 


^ 2 Fal. 23:10 Angalia Kamusi, “Gehena.” 


^ 2 Fal. 23:10 Tnn., “asimpitishe.” 
^ 2 Fal. 23:11 Tnn., “wamewatoa.” 
^ 2 Fal. 23:11 Au “chumba cha kulia chakula.” 


^ 2 Fal. 23:13 Tnn., “kulia.” Yaani, kusini, mtu anapotazama 
mashariki. 


^ 2 Fal. 23:13 Yaani, Mlima wa Mizeituni, hasa upande wa kusini ulio 
mbali zaidi unaojulikana pia kama Mlima wa Kosa. 


^ 2 Fal. 23:14 Angalia Kamusi. 


^ 2 Fal. 23:15 Angalia Kamusi. 


^ 2 Fal. 23:24 Au “miungu ya familia; sanamu.” 


^ 2 Fal. 23:24 Huenda neno la Kiebrania linahusiana na neno “mavi,” 
nalo hutumiwa kuonyesha dharau. 


^ 2 Fal. 23:33 Talanta moja ilikuwa na uzito wa kilogramu 34.2. 
Angalia Nyongeza B14. 


2 Wafalme 24:1-20 


24 Katika siku za utawala wa Yehoyakimu, Mfalme Nebukadneza wa 
Babiloni alikuja kumshambulia, Yehoyakimu akawa mtumishi wake 
kwa miaka mitatu. Hata hivyo, alimgeuka na kumwasi. 2 Kisha 
Yehova akaanza kutuma makundi ya wavamizi ya Wakaldayo, 
Wasiria, Wamoabu, na Waamoni yaende kumshambulia. Aliendelea 
kutuma makundi hayo yawavamie watu wa Yuda ili kuwaangamiza, 
kulingana na neno la Yehova alilosema kupitia watumishi wake 
manabii. 3 Hakika watu wa Yuda walipatwa na mambo hayo kwa 
agizo la Yehova, ili kuwaondoa mbele za macho yake kwa sababu 
ya dhambi zote ambazo Manase alitenda, 4 na pia kwa sababu ya 
damu isiyo na hatia aliyomwaga, kwa maana alijaza Yerusalemu 
damu isiyo na hatia na Yehova hakutaka kumsamehe. 


5 Na mambo mengine katika historia ya Yehoyakimu, mambo yote 
aliyotenda, je, hayajaandikwa katika kitabu cha historia ya nyakati za 
wafalme wa Yuda? 6 Kisha Yehoyakimu akafa na kuzikwa pamoja 
na mababu zake; na Yehoyakini mwanawe akawa mfalme baada 
yake. 


7 Mfalme wa Misri hakutoka tena kamwe katika nchi yake, kwa 
maana mfalme wa Babiloni alichukua vitu vyote vilivyokuwa vya 
mfalme wa Misri, kuanzia Korongo” la Misri mpaka Mto Efrati. 


8 Yehoyakini alikuwa na umri wa miaka 18 alipoanza kutawala, naye 
alitawala kwa miezi mitatu huko Yerusalemu. Mama yake aliitwa 
Nehushta binti ya Elnathani wa Yerusalemu. 9 Yehoyakini aliendelea 
kutenda maovu machoni pa Yehova, alitenda mambo yote ambayo 
baba yake alitenda. 10 Wakati huo watumishi wa Mfalme 
Nebukadneza wa Babiloni walipanda kwenda kushambulia 


Yerusalemu, wakalizingira jiji hilo. 11 Mfalme Nebukadneza wa 
Babiloni alikuja wakati watumishi wake walipokuwa wakilizingira jiji 
hilo. 


12 Mfalme Yehoyakini wa Yuda akatoka nje kwenda kukutana na 
mfalme wa Babiloni, akiwa pamoja na mama yake, watumishi wake, 
wakuu wake, na maofisa wa makao yake; na mfalme wa Babiloni 
akamchukua mateka katika mwaka wa nane wa utawala wake. 

13 Kisha akachukua hazina zote za nyumba ya Yehova na hazina za 
nyumba ya mfalme.” Alivikata vipandevipande vyombo vyote vya 
dhahabu ambavyo Sulemani mfalme wa Israeli alitengeneza katika 
hekalu la Yehova, kama Yehova alivyokuwa ametabiri. 

14 Akawapeleka uhamishoni watu wote wa Yerusalemu, wakuu wote, 
mashujaa wote hodari, na kila fundi na mfua chuma”?—aliwapeleka 
uhamishoni watu 10,000. Hakuna yeyote aliyebaki isipokuwa watu 
maskini kabisa nchini. 15 Basi akampeleka Yehoyakini uhamishoni 
Babiloni; alimpeleka pia mama ya mfalme, wake za mfalme, maofisa 
wa makao yake, na viongozi wa nchi, akawapeleka uhamishoni 
Babiloni kutoka Yerusalemu. 16 Pia mfalme wa Babiloni aliwapeleka 
uhamishoni Babiloni mashujaa wote, 7,000, na vilevile mafundi na 
wahunzi” 1,000, wote walikuwa wanaume mashujaa waliozoezwa 
kupigana vita. 17 Mfalme wa Babiloni alimweka Matania, mjomba wa 
Yehoyakini, kuwa mfalme baada yake na kubadili jina lake kuwa 
Sedekia. 


18 Sedekia alikuwa na umri wa miaka 21 alipoanza kutawala, naye 
alitawala kwa miaka 11 huko Yerusalemu. Mama yake aliitwa 
Hamutali binti ya Yeremia kutoka Libna. 19 Sedekia aliendelea 
kutenda maovu machoni pa Yehova, alitenda mambo yote ambayo 
Yehoyakimu alitenda. 20 Mambo hayo yalitukia Yerusalemu na Yuda 


kwa sababu ya hasira ya Yehova, mpaka alipowatupa mbali kutoka 
mbele zake. Na Sedekia akamwasi mfalme wa Babiloni. 


^ 2 Fal. 24:7 Angalia Kamusi. 
^ 2 Fal. 24:13 Au “jumba la mfalme.” 
^ 2 Fal. 24:14 Au labda, “mjenzi wa maboma ya ulinzi.” 


^ 2 Fal. 24:16 Au labda, “wajenzi wa maboma ya ulinzi.” 


2 Wafalme 25:1-30 


25 Katika mwaka wa tisa wa utawala wa Sedekia, katika mwezi wa 
kumi, siku ya kumi ya mwezi huo, Mfalme Nebukadneza wa Babiloni 
alikuja na jeshi lake lote kushambulia Yerusalemu. Akapiga kambi na 
kujenga ukuta kulizingira jiji hilo pande zote, 2 naye akalizingira jiji 
hilo mpaka mwaka wa 11 wa utawala wa Mfalme Sedekia. 3 Katika 
waliokuwemo hawakuwa na chakula. 4 Sehemu ya ukuta wa jiji 
ilibomolewa, na wanajeshi wote wakakimbia wakati wa usiku kupitia 
lango lililokuwa kati ya kuta mbili karibu na bustani ya mfalme, 
wakati Wakaldayo walipokuwa wakilizingira jiji; naye mfalme 
akafuata njia inayoelekea Araba. 5 Lakini jeshi la Wakaldayo 
likamfuatia mfalme, nalo likamfikia katika jangwa tambarare la 
Yeriko, na wanajeshi wake wote wakatawanyika na kumwacha. 

6 Kisha wakamkamata mfalme na kumpeleka mpaka kwa mfalme 
wa Babiloni kule Ribla, nao wakamhukumu. 7 Wakawachinja wana 
wa Sedekia huku akitazama; kisha Nebukadneza akampofusha 
macho Sedekia, akamfunga kwa pingu za shaba, na kumpeleka 
Babiloni. 


8 Katika mwezi wa tano, siku ya saba ya mwezi huo, yaani, mwaka 
wa 19 wa utawala wa Mfalme Nebukadneza wa Babiloni, 
Nebuzaradani mkuu wa walinzi, mtumishi wa mfalme wa Babiloni, 
alikuja Yerusalemu. 9 Akateketeza kabisa nyumba ya Yehova, 
nyumba ya mfalme,” na nyumba zote Yerusalemu; aliteketeza pia 
nyumba ya kila mtu maarufu. 10 Na jeshi lote la Wakaldayo lililokuwa 
pamoja na mkuu wa walinzi lilibomoa kuta zilizozunguka 
Yerusalemu. 11 Nebuzaradani mkuu wa walinzi aliwapeleka 
uhamishoni watu wote waliobaki jijini, watu waliojisalimisha kwa 


mfalme wa Babiloni, na watu wengine. 12 Lakini mkuu wa walinzi 
aliwaacha baadhi ya watu maskini kabisa nchini ili watunze 
mashamba ya mizabibu na kufanya kazi za kulazimishwa. 13 Pia 
Wakaldayo walivunja vipandevipande nguzo za shaba za nyumba ya 
Yehova na magari na Bahari ya shaba, vitu vilivyokuwa katika 
nyumba ya Yehova, nao wakaipeleka shaba hiyo Babiloni. 

14 Walichukua pia ndoo za kuondolea majivu, sepetu, mikasi ya 
kukatia tambi za taa, vikombe, na vyombo vyote vya shaba 
vilivyotumiwa katika utumishi wa hekaluni. 15 Mkuu wa walinzi 
alichukua vyetezo na mabakuli yaliyotengenezwa kwa dhahabu na 
fedha halisi. 16 Shaba yote iliyotumiwa kutengeneza zile nguzo mbili, 
ile Bahari, na yale magari ambayo Sulemani alitengeneza kwa ajili 
ya nyumba ya Yehova, haingeweza kupimwa uzito. 17 Kila nguzo 
ilikuwa na urefu wa mikono 18,” na kifuniko chake kilikuwa cha 
shaba; na urefu wa kifuniko hicho ulikuwa mikono mitatu, na wavu 
pamoja na makomamanga yote yaliyozunguka kifuniko 
yalitengenezwa kwa shaba. Nguzo ya pili pamoja na wavu wake 
ilifanana na ya kwanza. 


18 Mkuu wa walinzi alimchukua pia kuhani mkuu Seraya, Sefania 
kuhani wa pili, na walinzi watatu wa milango. 19 Pia alimchukua 


ukaribu na mfalme, na pia mwandishi wa mkuu wa jeshi, 
aliyewaandikisha watu jeshini, na wanaume 60 kutoka miongoni 

wa walinzi aliwachukua na kuwapeleka kwa mfalme wa Babiloni kule 
Ribla. 21 Mfalme wa Babiloni aliwaua na kuwaangamiza huko Ribla 


katika nchi ya Hamathi. Hivyo watu wa Yuda wakaenda uhamishoni 
kutoka katika nchi yao. 


22 Mfalme Nebukadneza wa Babiloni akamchagua Gedalia mwana 
wa Ahikamu mwana wa Shafani awasimamie watu aliowaacha katika 
nchi ya Yuda. 23 Wakuu wote wa jeshi na wanajeshi wao waliposikia 
kwamba mfalme wa Babiloni amemchagua Gedalia, mara moja 
wakaenda kwa Gedalia huko Mispa. Wakuu hao ni Ishmaeli mwana 
wa Nethania, Yohanani mwana wa Karea, Seraya mwana wa 
Tanhumethi Mnetofa, na Yaazania mwana wa Mmaakathi, pamoja 
na wanajeshi wao. 24 Gedalia akawaapia hivi pamoja na wanajeshi 
wao: “Msiogope kuwa watumishi wa Wakaldayo. Kaeni katika nchi hii 
na kumtumikia mfalme wa Babiloni, na mambo yatawaendea 
vyema.” 


25 Na katika mwezi wa saba, Ishmaeli mwana wa Nethania mwana 
wa Elishama, aliyekuwa wa uzao wa kifalme,” akaja na wanaume 
wengine kumi, nao wakampiga na kumuua Gedalia pamoja na 
Wayahudi na Wakaldayo waliokuwa pamoja naye huko Mispa. 

26 Kisha watu wote, kuanzia mdogo mpaka mkubwa, pamoja na 
wakuu wa jeshi, wakaondoka na kwenda Misri, kwa sababu 
waliwaogopa Wakaldayo. 


27 Na katika mwaka wa 37 tangu Mfalme Yehoyakini wa Yuda 
alipopelekwa uhamishoni, katika mwezi wa 12, siku ya 27 ya mwezi 
huo, Mfalme Evil-merodaki wa Babiloni, katika mwaka alioanza 
kutawala, alimwachilia huru Mfalme Yehoyakini wa Yuda kutoka 
gerezani. 28 Alizungumza naye kwa fadhili na kukikweza kiti chake 
cha ufalme juu zaidi kuliko viti vya wafalme wengine waliokuwa 
pamoja naye Babiloni. 29 Basi Yehoyakini akavua mavazi yake ya 


gerezani, na sikuzote za maisha yake alikuwa akila kwenye meza ya 
mfalme. 30 Naye alipewa chakula kwa ukawaida kutoka kwa mfalme, 
siku baada ya siku, siku zote za maisha yake. 


^ 2 Fal. 25:9 Au “jumba la mfalme.” 


^ 2 Fal. 25:17 Mkono mmoja ulilingana na sentimita 44.5 (inchi 17.5). 
Angalia Nyongeza B14. 


^ 2 Fal. 25:25 Tnn., “mbegu ya ufalme.” 


1 MAMBO YA NYAKATI 


YALIYOMO 


1 


Kuanzia Adamu mpaka Abrahamu (1-27) 

Wazao wa Abrahamu (28-37) 

Waedomu na wafalme wao na mashehe wao (38-54) 
2 

Wana 12 wa Israeli (1, 2) 


Wazao wa Yuda (3-55) 


Wazao wa Daudi (1-9) 
Uzao wa kifalme wa Daudi (10-24) 
4 


Wazao wengine wa Yuda (1-23) 


Yabesi na sala yake (9, 10) 


Wazao wa Simeoni (24-43) 


5 


Wazao wa Rubeni (1-10) 


Wazao wa Gadi (11-17) 
Wahagri washindwa (18-22) 


Nusu ya kabila la Manase (23-26) 


Wazao wa Lawi (1-30) 
Waimbaji wa hekaluni (31-47) 
Wazao wa Haruni (48-53) 


Makao ya Walawi (54-81) 


Wazao wa Isakari (1-5), wa Benjamini (6-12), wa Naftali (13), wa 
Manase (14-19), wa Efraimu (20-29), na wa Asheri (30-40) 


Wazao wa Benjamini (1-40) 


Wazao wa Sauli (33-40) 


Koo zilizoandikishwa baada ya kurudi kutoka uhamishoni (1-34) 


Orodha ya wazao wa Sauli yarudiwa (35-44) 


10 


Kifo cha Sauli na wanawe (1-14) 


11 


Daudi atiwa mafuta na Waisraeli wote kuwa mfalme (1-3) 
Daudi ateka jiji la Sayuni (4-9) 


Mashujaa hodari wa Daudi (10-47) 


12 


Waliounga mkono utawala wa Daudi (1-40) 


13 
Sanduku la agano laletwa kutoka Kiriath-yearimu (1-14) 


Uza auawa (9, 10) 


14 
Daudi aimarishwa kuwa mfalme (1, 2) 
Familia ya Daudi (3-7) 


Wafilisti washindwa (8-17) 


15 


Walawi wabeba sanduku la agano na kulipeleka Yerusalemu (1- 
29) 


Mikali amdharau Daudi (29) 


16 


Sanduku la agano lawekwa hemani (1-6) 


Wimbo wa shukrani wa Daudi (7-36) 


“Yehova amekuwa Mfalme!” (31) 
Utumishi mbele ya sanduku la agano (37-43) 
17 
Daudi hatajenga hekalu (1-6) 
Agano pamoja na Daudi kwa ajili ya ufalme (7-15) 
Sala ya Daudi ya shukrani (16-27) 
18 
Ushindi mbalimbali wa Daudi (1-13) 
Wasimamizi wa Daudi (14-17) 
19 
Waamoni wawatendea vibaya wajumbe wa Daudi (1-5) 
Daudi awashinda Waamoni na Wasiria (6-19) 
20 
Jiji la Raba latekwa (1-3) 


Majitu ya Wafilisti yauawa (4-8) 


21 


Daudi awahesabu watu bila idhini (1-6) 
Yehova awaadhibu (7-17) 
Daudi ajenga madhabahu (18-30) 
22 
Daudi afanya matayarisho ya kujenga hekalu (1-5) 
Daudi ampa Sulemani maagizo (6-16) 
Wakuu waamriwa wamsaidie Sulemani (17-19) 
23 


Daudi awapanga Walawi (1-32) 


Haruni na wanawe watengwa kando (13) 
24 
Daudi awapanga makuhani katika vikundi 24 (1-19) 
Kazi nyingine za Walawi (20-31) 


25 


Wanamuziki na waimbaji wa nyumba ya Mungu (1-31) 


26 


Vikundi vya walinzi wa malango (1-19) 


Waweka hazina na maofisa wengine (20-32) 


27 


Maofisa waliomtumikia mfalme (1-34) 
28 

Hotuba ya Daudi kuhusu ujenzi wa hekalu (1-8) 

Maagizo aliyompa Sulemani; ampa ramani ya ujenzi (9-21) 
29 

Michango kwa ajili ya hekalu (1-9) 

Sala ya Daudi (10-19) 

Watu washangilia; utawala wa Sulemani (20-25) 


Kifo cha Daudi (26-30) 


MARA 29 


KITABU CHA KWANZA CHA 
MAMBO YA NYAKATI 


1 Adamu, 


1 Mambo ya Nyakati 1:1-54 


Sethi, 

Enoshi, 

2 Kenani, 

Mahalaleli, 

Yaredi, 

3 Enoko, 

Methusela, 

Lameki, 

4 Noa, 

Shemu, Hamu, na Yafethi. 


> Wana wa Yafethi walikuwa Gomeri, Magogu, Madai, Yavani, 
Tubali, Mesheki, na Tirasi. 


6 Wana wa Gomeri walikuwa Ashkenazi, Rifathi, na Togarma. 
7 Wana wa Yavani walikuwa Elisha, Tarshishi, Kitimu, na Rodanimu. 


8 Wana wa Hamu walikuwa Kushi, Misraimu, Putu, na Kanaani. 


9 Wana wa Kushi walikuwa Seba, Havila, Sabta, Raama, na 
Sabteka. 


Wana wa Raama walikuwa Sheba na Dedani. 


10 Kushi akamzaa Nimrodi. Nimrodi alikuwa shujaa wa kwanza 
duniani. 


11 Misraimu akamzaa Ludimu, Anamimu, Lehabimu, Naftuhimu, 
12 Pathrusimu, Kasluhimu (hao ndio waliowazaa Wafilisti), na 
Kaftorimu. 


13 Kanaani akamzaa Sidoni, mzaliwa wake wa kwanza, na Hethi, 
14 na pia Wayebusi, Waamori, Wagirgashi, 15 Wahivi, Waarkia, 
Wasini, 16 Waarvadi, Wasemari, na Wahamathi. 


17 Wana wa Shemu walikuwa Elamu, Asihuru, Arpakshadi, Ludi, na 
Aramu, 


na” Usi, Huli, Getheri, na Mashi. 
18 Arpakshadi akamzaa Shela, naye Shela akamzaa Eberi. 


19 Eberi alizaa wana wawili. Mmoja aliitwa Pelegi,* kwa sababu 
katika siku zake dunia ilikuwa imegawanyika.” Ndugu yake aliitwa 
Yoktani. 


20 Yoktani akamzaa Almodadi, Shelefu, Hazarmavethi, Yera, 
21 Hadoramu, Uzali, Dikla, 22 Obali, Abimaeli, Sheba, 23 Ofiri, 
Havila, na Yobabu; wote hao walikuwa wana wa Yoktani. 


24 Wazao wa Shemu walikuwa 


Arpakshadi, 


Shela, 

25 Eberi, 

Pelegi, 

Reu, 

26 Serugi, 

Nahori, 

Tera, 

27 Abramu, yaani, Abrahamu. 

28 Wana wa Abrahamu walikuwa Isaka na Ishmaeli. 


29 Hizi ndizo asili za koo zao: mzaliwa wa kwanza wa Ishmaeli 
alikuwa Nebayothi, kisha Kedari, Adbeeli, Mibsamu, 30 Mishma, 
Duma, Masa, Hadadi, Tema, 31 Yeturi, Nafishi, na Kedema. Hao ndio 
waliokuwa wana wa Ishmaeli. 


32 Wana waliozaliwa na Ketura, suria wa Abrahamu, walikuwa 
Zimrani, Yokshani, Medani, Midiani, Ishbaki, na Shua. 


Wana wa Yokshani walikuwa Sheba na Dedani. 
33 Wana wa Midiani walikuwa Efa, Eferi, Hanoki, Abida, na Eldaa. 
Hao wote walikuwa wana wa Ketura. 


34 Abrahamu akamzaa Isaka. Wana wa Isaka walikuwa Esau na 
Israeli. 


35 Wana wa Esau walikuwa Elifazi, Reueli, Yeushi, Yalamu, na Kora. 


36 Wana wa Elifazi walikuwa Temani, Omari, Sefo, Gatamu, Kenasi, 
Timna, na Amaleki. 


37 Wana wa Reueli walikuwa Nahathi, Zera, Shamma, na Miza. 


38 Wana wa Seiri walikuwa Lotani, Shobali, Sibeoni, Ana, Dishoni, 
Ezeri, na Dishani. 


39 Wana wa Lotani walikuwa Hori na Homamu. Dada ya Lotani 
alikuwa Timna. 


40 Wana wa Shobali walikuwa Alvani, Manahathi, Ebali, Shefo, na 
Onamu. 


Wana wa Sibeoni walikuwa Aya na Ana. 

41 Mwana” wa Ana alikuwa Dishoni. 

Wana wa Dishoni walikuwa Hemdani, Eshbani, Ithrani, na Kerani. 
42 Wana wa Ezeri walikuwa Bilhani, Zaavani, na Akani. 

Wana wa Dishani walikuwa Usi na Arani. 


43 Hawa ndio wafalme waliotawala katika nchi ya Edomu kabla 

lake liliitwa Dinhaba. 44 Bela alipokufa, Yobabu mwana wa Zera 
kutoka Bosra alianza kutawala baada yake. 45 Yobabu alipokufa, 
Hushamu kutoka katika nchi ya Watemani alianza kutawala baada 
yake. 46 Hushamu alipokufa, Hadadi mwana wa Bedadi, 
aliyewashinda Wamidiani katika eneo” la Moabu, alianza kutawala 
baada yake. Jiji lake liliitwa Avithi. 47 Hadadi alipokufa, Samla kutoka 
Masreka alianza kutawala baada yake. 48 Samla alipokufa, 

Shauli kutoka Rehobothi karibu na ule Mto alianza kutawala baada 


yake. 49 Shauli alipokufa, Baal-hanani mwana wa Akbori alianza 
kutawala baada yake. 50 Baal-hanani alipokufa, Hadadi alianza 
kutawala baada yake. Jiji lake liliitwa Pau, na mke wake aliitwa 
Mehetabeli binti ya Matredi, binti ya Mezahabu. 51 Kisha Hadadi 
akafa. 


Mashehe” wa Edomu walikuwa Shehe Timna, Shehe Alva, Shehe 
Yethethi, 52 Shehe Oholibama, Shehe Ela, Shehe Pinoni, 53 Shehe 
Kenasi, Shehe Temani, Shehe Mibsari, 54 Shehe Magdieli, na Shehe 
Iramu. Hao ndio waliokuwa mashehe wa Edomu. 


^ 1 Nya. 1:17 Wafuatao ni wana wa Aramu. Angalia Mwa 10:23. 


^ 1 Nya. 1:19 Maana yake “Mgawanyiko.” 


^ 1 Nya. 1:19 Au “wakaaji wa dunia walikuwa wamegawanyika.” 
^ 1 Nya. 1:41 Tnn., “Wana.” 


A41 Nya. 1:43 Tnn., “wana wa Israeli.” 


^ 1 Nya. 1:46 Tnn., “shamba.” 


^ 1 Nya_1:51 Shehe alikuwa mkuu wa kabila. 


1 Mambo ya Nyakati 2:1-55 


2 Hawa ndio waliokuwa wana wa Israeli: Rubeni, Simeoni, Lawi, 
Yuda, Isakari, Zabuloni, 2 Dani, Yosefu, Benjamini, Naftali, Gadi, na 
Asheri. 


3 Wana wa Yuda walikuwa Eri, Onani, na Shela. Binti ya Shua, 
mwanamke Mkanaani, alimzalia wana hao watatu. Lakini Eri, 
mzaliwa wa kwanza wa Yuda, hakumpendeza Yehova, kwa hiyo 
Akamuua. 4 Tamari, binti mkwe wa Yuda, alimzalia Yuda wana 
walioitwa Perezi na Zera. Yuda alikuwa na jumla ya wana watano. 


5 Wana wa Perezi walikuwa Hezroni na Hamuli. 


6 Wana wa Zera walikuwa Zimri, Ethani, Hemani, Kalkoli, na Dara. 
Wote walikuwa watano. 


7 Mwana” wa Karmi alikuwa Akari,* aliyewaletea Waisraeli msiba,” 
ambaye alikosa uaminifu kuhusiana na kitu kilichopaswa kuharibiwa. 


8 Mwana?” wa Ethani alikuwa Azaria. 


9 Wana waliozaliwa na Hezroni walikuwa Yerahmeeli, Ramu, na 
Kelubai.” 


10 Ramu alimzaa Aminadabu. Aminadabu akamzaa Nashoni mkuu 
wa wazao wa Yuda. 11 Nashoni akamzaa Salma. Salma akamzaa 
Boazi. 12 Boazi akamzaa Obedi. Obedi akamzaa Yese. 13 Yese 
akamzaa mzaliwa wake wa kwanza Eliabu, wa pili Abinadabu, wa 
tatu Shimea, 14 wa nne Nethaneli, wa tano Radai, 15 wa sita Ozemu, 
na wa saba Daudi. 16 Dada zao walikuwa Seruya na Abigaili. Wana 
wa Seruya walikuwa Abishai, Yoabu, na Asaheli, wana watatu. 


17 Abigaili alimzaa Amasa, na baba ya Amasa alikuwa Yetheri, 
Mwishmaeli. 


18 Kalebu” mwana wa Hezroni aliwazaa wana kupitia Azuba mke 
wake na kupitia Yeriothi; na hawa ndio waliokuwa wana wa Azuba: 
Yesheri, Shobabu, na Ardoni. 19 Azuba alipokufa, Kalebu alimwoa 
Efrathi, aliyemzalia Kalebu mwana aliyeitwa Huru. 20 Huru akamzaa 
Uri. Uri akamzaa Bezaleli. 


21 Baadaye Hezroni akalala na binti ya Makiri baba ya Gileadi. 
Hezroni alikuwa na umri wa miaka 60 alipomwoa, naye akamzalia 
Segubu. 22 Segubu akamzaa Yairi, aliyekuwa na majiji 23 katika nchi 
ya Gileadi. 23 Baadaye Geshuri na Siria wakachukua Hawoth-yairi 
kutoka kwao, pamoja na Kenathi na miji yake, majiji 60. Wote hao 
walikuwa wazao wa Makiri baba ya Gileadi. 


24 Baada ya Hezroni kufa huko Kalebu-efratha, Abiya mke wake 
alimzalia Hezroni mwana aliyeitwa Ashuri, baba ya Tekoa. 


25 Wana wa Yerahmeeli mzaliwa wa kwanza wa Hezroni walikuwa 
Ramu mzaliwa wa kwanza, Buna, Oreni, Ozemu, na Ahiya. 

26 Yerahmeeli alikuwa na mke mwingine aliyeitwa Atara. Alikuwa 
mama ya Onamu. 27 Wana wa Ramu mzaliwa wa kwanza wa 
Yerahmeeli walikuwa Maazi, Yamini, na Ekeri. 28 Wana wa Onamu 
walikuwa Shamai na Yada. Wana wa Shamai walikuwa Nadabu na 
Abishuri. 29 Mke wa Abishuri aliitwa Abihaili, alimzalia Abishuri wana 
walioitwa Abani na Molidi. 30 Wana wa Nadabu walikuwa Seledi na 
Apaimu. Lakini Seledi alikufa bila watoto.” 31 Mwana” wa Apaimu 
alikuwa Ishi. Na mwana?” wa Ishi alikuwa Sheshani, na mwana” wa 
Sheshani alikuwa Alai. 32 Wana wa Yada ndugu ya Shamai walikuwa 
Yetheri na Yonathani. Lakini Yetheri alikufa bila watoto.” 33 Wana wa 


Yonathani walikuwa Pelethi na Zaza. Hao ndio waliokuwa wazao wa 
Yerahmeeli. 


34 Sheshani hakuwa na watoto wa kiume, alikuwa na mabinti tu. 
Sheshani alikuwa na mtumishi Mmisri aliyeitwa Yarha. 39 Sheshani 
akamchukua binti yake na kumpa Yarha mtumishi wake awe mke 
wake, na binti huyo akamzalia mwana aliyeitwa Atai. 36 Atai 
akamzaa Nathani. Nathani akamzaa Zabadi. 37 Zabadi akamzaa 
Eflali. Eflali akamzaa Obedi. 38 Obedi akamzaa Yehu. Yehu 
akamzaa Azaria. 39 Azaria akamzaa Helezi. Helezi akamzaa Eleasa. 
40 Eleasa akamzaa Sismai. Sismai akamzaa Shalumu. 41 Shalumu 
akamzaa Yekamia. Yekamia akamzaa Elishama. 


42 Wana wa Kalebu” ndugu ya Yerahmeeli walikuwa Mesha mzaliwa 
wake wa kwanza, aliyekuwa baba ya Zifu, na wana wa Maresha 
baba ya Hebroni. 43 Wana wa Hebroni walikuwa Kora, Tapua, 
Rekemu, na Shema. 44 Shema akamzaa Rahamu baba ya 
Yorkeamu. Rekemu akamzaa Shammai. 45 Mwana wa Shamai 
alikuwa Maoni. Maoni alikuwa baba ya Beth-suri. 46 Efa suria wa 
Kalebu alimzaa Harani, Mosa, na Gazezi. Harani akamzaa Gazezi. 
47 Wana wa Yahdai walikuwa Regemu, Yothamu, Geshani, Peleti, 
Efa, na Shaafu. 48 Maaka suria wa Kalebu alimzaa Sheberi na 
Tirhana. 49 Baada ya muda akamzaa Shaafu baba ya Madmana na 
Sheva baba ya Makbena na Gibea. Binti ya Kalebu alikuwa Aksa. 
50 Hao ndio waliokuwa wazao wa Kalebu. 


Wana wa Huru mzaliwa wa kwanza wa Efratha walikuwa Shobali 
baba ya Kiriath-yearimu, 51 Salma baba ya Bethlehemu, na Harefu 
baba ya Beth-gaderi. 52 Shobali baba ya Kiriath-yearimu alikuwa na 
wana hawa: Haroe na nusu ya watu wa Menuhothi. 53 Koo za 


Kiriath-yearimu zilikuwa Waithri, Waputhu, Washumathi, na 
Wamishra. Wasorathi na Waeshtaoli walitokana na koo hizo. 

54 Wana wa Salma walikuwa Bethlehemu, Wanetofa, Atroth-beth- 
yoabu, na nusu ya Wamanahathi, na Wazori. 55 Koo za waandishi 
walioishi Yabesi zilikuwa Watirathi, Washimea, na Wasukathi. Hao 
walikuwa Wakeni wazao wa Hamathi baba wa nyumba ya Rekabu. 


^ 1 Nya. 2:7 Tnn., “Wana.” 


^ 1 Nya. 2:7 Maana yake “Mleta Msiba; Anayesababisha Watu 
Watengwe.” Katika Yos 7:1, anaitwa pia Akani. 


^ 1 Nya. 2:7 Au “taabu; aliyesababisha watengwe.” 
^ 1 Nya. 2:8 Tnn., “Wana.” 


^ 1 Nya. 2:9 Pia anaitwa Kalebu katika mstari wa 18, 19, na 42. 


^ 1 Nya. 2:18 Pia anaitwa Kelubai katika mstari wa 9. 


^ 1 Nya. 2:30 Tnn., “wana.” 


^ 1 Nya. 2:31 Tnn., “Wana.” 


A41 Nya. 2:31 Tnn., “wana.” 


^ 1 Nya. 2:31 Tnn., “wana.” 
^ 1 Nya. 2:32 Tnn., “wana.” 


^ 1 Nya. 2:42 Pia anaitwa Kelubai katika mstari wa 9. 


1 Mambo ya Nyakati 3:1-24 


3 Hawa ndio wana wa Daudi waliozaliwa Hebroni: mzaliwa wa 
kwanza aliitwa Amnoni, mama yake aliitwa Ahinoamu kutoka 
Yezreeli; wa pili, Danieli, mama yake aliitwa Abigaili Mkarmeli; 2 wa 
tatu, Absalomu, mwana wa Maaka binti ya Talmai mfalme wa 
Geshuri; wa nne, Adoniya mwana wa Hagithi; 3 wa tano, Shefatia, 
ambaye mama yake aliitwa Abitali; na wa sita, Ithreamu, ambaye 
mama yake aliitwa Egla, mke wa Daudi. 4 Aliwazaa wana hao sita 
kule Hebroni; alitawala huko kwa miaka 7 na miezi 6, naye alitawala 
kule Yerusalemu kwa miaka 33. 


> Aliwazaa wana wafuatao huko Yerusalemu: Shimea, Shobabu, 
Nathani, na Sulemani; mama ya wana hao wanne alikuwa Bath- 
sheba binti ya Amieli. 6 Alikuwa na wana wengine tisa ambao ni 
Ibhari, Elishama, Elifeleti, ” Noga, Nefegi, Yafia, 8 Elishama, Eliada, 
na Elifeleti. 9 Hao wote walikuwa wana wa Daudi, bila kuhesabu 
wana wa masuria, na dada yao alikuwa Tamari. 


10 Mwana wa Sulemani alikuwa Rehoboamu; mwana wa 
Rehoboamu alikuwa Abiya, mwana wa Abiya alikuwa Asa, mwana 
wa Asa alikuwa Yehoshafati, 11 mwana wa Yehoshafati alikuwa 
Yehoramu, mwana wa Yehoramu alikuwa Ahazia, mwana wa Ahazia 
alikuwa Yehoashi, 12 mwana wa Yehoashi alikuwa Amazia, mwana 
wa Amazia alikuwa Azaria, mwana wa Azaria alikuwa Yothamu, 

13 mwana wa Yothamu alikuwa Ahazi, mwana wa Ahazi alikuwa 
Hezekia, mwana wa Hezekia alikuwa Manase, 14 mwana wa 
Manase alikuwa Amoni, mwana wa Amoni alikuwa Yosia. 15 Wana 
wa Yosia walikuwa Yohanani mzaliwa wa kwanza, wa pili, 
Yehoyakimu, wa tatu, Sedekia, wa nne, Shalumu. 16 Wana wa 


Yehoyakimu walikuwa Yekonia mwanawe na Sedekia mwana wa 
Yekonia. 17 Wana wa Yekonia aliyekuwa mfungwa walikuwa 
Shealtieli, 18 Malkiramu, Pedaya, Shenazari, Yekamia, Hoshama, na 
Nedabia. 19 Wana wa Pedaya walikuwa Zerubabeli na Shimei; na 
wana wa Zerubabeli walikuwa Meshulamu na Hanania (na dada yao 
alikuwa Shelomithi); 20 naye alikuwa na wana wengine watano 
ambao ni Hashuba, Oheli, Berekia, Hasadia, na Yushab-hesedi. 

21 Wana wa Hanania walikuwa Pelatia na Yeshaya; mwana” wa 
Yeshaya alikuwa Refaya; mwana?” wa Refaya alikuwa Arnani; 
mwana” wa Arnani alikuwa Obadia; mwana” wa Obadia alikuwa 
Shekania; 22 na wana wa Shekania walikuwa Shemaya na wana wa 
Shemaya walikuwa Hatushi, Igali, Baria, Nearia, na Shafati—jumla 
ya wana sita. 23 Na wana wa Nearia walikuwa Elioenai, Hizkia, na 
Azrikamu, wana watatu. 24 Na wana wa Elioenai walikuwa Hodavia, 
Eliashibu, Pelaya, Akubu, Yohanani, Delaya, na Anani, wana saba. 


^ 1 Nya. 3:21 Tnn., “wana.” 
^ 1 Nya. 3:21 Tnn., “wana.” 
^ 1 Nya. 3:21 Tnn., “wana.” 


^ 1 Nya. 3:21 Tnn., “wana.” 


1 Mambo ya Nyakati 4:1-43 


4 Wana wa Yuda walikuwa Perezi, Hezroni, Karmi, Huru, na Shobali. 
2 Reaya mwana wa Shobali alimzaa Yahathi; Yahathi akamzaa 
Ahumai na Lahadi. Hizo ndizo zilizokuwa koo za Wasorathi. 3 Hawa 
ndio waliokuwa wana wa baba ya Etamu: Yezreeli, Ishma, na Idbashi 
(na dada yao aliitwa Haselelponi), 4 Penueli alimzaa Gedori, na 
Ezeri akamzaa Husha. Hao ndio waliokuwa wana wa Huru, mzaliwa 
wa kwanza wa Efratha na baba ya Bethlehemu. > Ashuri baba ya 
Tekoa alikuwa na wake wawili, Hela na Naara. 6 Naara akamzalia 
Ashuri wana hawa: Ahuzamu, Heferi, Temeni, na Haahashtari. Hao 
ndio waliokuwa wana wa Naara. 7 Na wana wa Hela walikuwa 
Serethi, Ishari, na Ethnani. 8 Kosi alimzaa Anubu, Zobeba, na familia 
za Aharheli mwana wa Harumi. 


9 Yabesi aliheshimiwa sana kuliko ndugu zake; na mama yake 
alimwita jina Yabesi, akisema: “Nilimzaa kwa uchungu.” 10 Yabesi 
akamlilia Mungu wa Israeli, akisema: “Laiti ungenibariki na kupanua 
eneo langu na kuuruhusu mkono wako uwe pamoja nami na 
kuniokoa kutoka katika msiba, ili msiba huo usinidhuru!” Basi Mungu 
akatimiza ombi lake. 


11 Kelubu ndugu ya Shuha akamzaa Mehiri, aliyekuwa baba ya 
Eshtoni. 12 Eshtoni akamzaa Beth-rafa, Pasea, na Tehina, baba ya 
Ir-nahashi. Hao ndio waliokuwa wanaume wa Reka. 13 Na wana wa 
Kenasi walikuwa Othnieli na Seraya, na mwana” wa Othnieli alikuwa 
Hathathi. 14 Meonothai akamzaa Ofra. Seraya akamzaa Yoabu baba 
ya Ge-harashimu,” walipewa jina hilo kwa sababu walikuwa mafundi. 


15 Wana wa Kalebu mwana wa Yefune walikuwa Iru, Ela, na Naamu; 
na mwana?” wa Ela alikuwa Kenasi. 16 Wana wa Yehaleleli walikuwa 


Zifu, Zifa, Tiria, na Asareli. 17 Wana wa Ezra walikuwa Yetheri, 
Meredi, Eferi, na Yaloni; alishika” mimba na kumzaa Miriamu, 
Shamai, na Ishba baba ya Eshtemoa. 18 (Na mke wake Myahudi 
alimzaa Yeredi baba ya Gedori, Heberi baba ya Soko, na Yekuthieli 
baba ya Zanoa.) Hao ndio waliokuwa wana wa Bithia, binti ya Farao, 
aliyeolewa na Meredi. 


19 Wana wa mke wa Hodia, dada ya Nahamu, walikuwa baba za 
Keila Mgarmi na Eshtemoa Mmaakathi. 20 Na wana wa Shimoni 
walikuwa Amnoni, Rina, Ben-hanani, na Tiloni. Na wana wa Ishi 

walikuwa Zohethi na Ben-zohethi. 


21 Wana wa Shela mwana wa Yuda walikuwa Eri baba ya Leka, 
Laada baba ya Maresha, na familia za wafumaji wa vitambaa bora 
wa nyumba ya Ashbea, 22 na Yokimu, wanaume wa Kozeba, Yoashi, 
na Sarafi, waliowaoa wanawake Wamoabu, na Yashubi-lehemu. 
Habari hizi ni za zamani za kale.” 23 Hao ndio wafinyanzi walioishi 
Netaimu na Gedera. Waliishi huko na kumtumikia mfalme. 


24 Wana wa Simeoni walikuwa Nemueli, Yamini, Yaribu, Zera, na 
Shauli. 25 Mwana wa Shauli alikuwa Shalumu, mwana wa Shalumu 
alikuwa Mibsamu, na mwana wa Mibsamu alikuwa Mishma. 26 Na 
wana wa Mishma walikuwa Hamueli, Zakuri mwana wa Hamueli, na 
Shimei mwana wa Zakuri. 27 Na Shimei alikuwa na wana 16 na 
mabinti 6; lakini ndugu zake hawakuwa na wana wengi, na hakuna 
familia yao yoyote iliyokuwa na wana wengi kama wanaume wa 
Yuda. 28 Waliishi Beer-sheba, Molada, Hasar-shuali, 29 Bilha, 
Esemu, Toladi, 30 Bethueli, Horma, Siklagi, 31 Beth-markabothi, 
Hasar-susimu, Beth-biri, na Shaaraimu. Hayo yalikuwa majiji yao 
mpaka wakati wa utawala wa Daudi. 


32 Waliishi Etamu, Aini, Rimoni, Tokeni, na Ashani, majiji matano, 
ndizo orodha za koo zao zilizoandikishwa na mahali walipoishi. 

34 Na Meshobabu, Yamleki, Yosha mwana wa Amazia, 35 Yoeli, 
Yehu mwana wa Yoshibia mwana wa Seraya mwana wa Asieli, 36 na 
Elioenai, Yaakoba, Yeshohaya, Asaya, Adieli, Yesimieli, Benaya, 

37 na Ziza mwana wa Shifi mwana wa Aloni mwana wa Yedaya 
mwana wa Shimri mwana wa Shemaya; 38 watu hao waliotajwa kwa 
majina walikuwa wakuu katika koo zao, na idadi ya watu katika 
nyumba ya mababu zao iliongezeka. 39 Nao walienda kwenye njia 
ya kuingia Gedori, upande wa mashariki wa bonde, ili kutafuta 
malisho ya wanyama wao. 40 Hatimaye walipata malisho mazuri 
yenye majani mengi, na nchi ilikuwa kubwa, yenye utulivu, na amani. 
Wahamu ndio walioishi katika nchi hiyo awali. 41 Watu hao ambao 
majina yao yameorodheshwa walikuja katika siku za utawala wa 
Mfalme Hezekia wa Yuda, wakayabomoa mahema ya Wahamu na 
Wameunimu waliokuwa huko. Waliwaangamiza tangu siku hiyo; 
wakachukua eneo lao kwa sababu lilikuwa na malisho kwa ajili ya 
wanyama wao. 


42 Baadhi ya watu wa kabila la Simeoni, wanaume 500, walienda 
kwenye Mlima Seiri wakiwa na Pelatia, Nearia, Refaya, na Uzieli, 
wana wa Ishi ambao waliwaongoza. 43 Kisha wakawaangamiza 
Waamaleki waliobaki ambao walikuwa wametoroka, nao wamekuwa 
wakiishi huko mpaka leo. 


^ 1 Nya. 4:9 Huenda jina Yabesi linahusiana na neno la Kiebrania 
linalomaanisha “uchungu.” 


^ 1 Nya. 4:13 Tnn., “wana.” 


^ 1 Nya. 4:14 Maana yake “Bonde la Mafundi.” 


^ 1 Nya. 4:15 Tnn., “wana.” 


^ 1 Nya. 4:17 Inawezekana ni Bithia anayetajwa katika mstari wa 18. 


^ 1 Nya. 4:22 Au “Maneno haya ni ya utamaduni wa kale.” 


1 Mambo ya Nyakati 5:1-26 


5 Hawa ndio wana wa Rubeni, mzaliwa wa kwanza wa Israeli. Yeye 


* 


ndiye aliyekuwa mzaliwa wa kwanza, lakini kwa sababu alikichafua 
kitanda cha baba yake, haki yake ya mzaliwa wa kwanza walipewa 
wana wa Yosefu mwana wa Israeli, kwa hiyo hakuandikishwa katika 
orodha ya ukoo kwamba ana haki ya mzaliwa wa kwanza. 2 Ingawa 
Yuda alikuwa mkuu kuliko ndugu zake na kiongozi alitoka kwake, 
haki ya mzaliwa wa kwanza ilikuwa ya Yosefu. 3 Wana wa Rubeni 
mzaliwa wa kwanza wa Israeli walikuwa Hanoki, Palu, Hezroni, na 
Karmi. 4 Wana wa Yoeli walikuwa Shemaya mwanawe, Gogu 
mwana wa Shemaya, Shimei mwana wa Gogu, > Mika mwana wa 
Shimei, Reaya mwana wa Mika, Baali mwana wa Reaya, 6 na Beera 
mwana wa Baali, ambaye Mfalme Tilgath-pilneseri wa Ashuru 
alimpeleka uhamishoni; alikuwa mkuu wa Warubeni. 7 Ndugu zake 
walioandikishwa katika orodha ya koo kulingana na koo zao na 
kulingana na wazao wao walikuwa, Yeieli, aliyekuwa kiongozi wao, 
Zekaria, 8 na Bela mwana wa Azazi mwana wa Shema mwana wa 
Yoeli, aliyeishi Aroeri mpaka Nebo na Baal-meoni. 9 Naye aliishi 
upande wa mashariki mpaka mahali ambapo nyika inaanzia kwenye 
Mto Efrati, kwa maana mifugo yao ilikuwa imeongezeka sana katika 
nchi ya Gileadi. 10 Katika siku za utawala wa Sauli, walipigana vita 
na Wahagri, nao wakawashinda, wakakaa katika mahema yao 
kwenye eneo lote lililo upande wa mashariki wa Gileadi. 


11 Wazao wa Gadi waliishi karibu nao katika nchi ya Bashani mpaka 
kule Saleka. 12 Yoeli ndiye aliyekuwa kiongozi wao, Shafamu 
alikuwa wa pili, na Yanai na Shafati walikuwa viongozi kule Bashani. 
13 Na ndugu zao wa koo” zao walikuwa Mikaeli, Meshulamu, Sheba, 
Yorai, Yakani, Zia, na Eberi, jumla ya watu saba. 14 Hao ndio 


waliokuwa wana wa Abihaili mwana wa Huri mwana wa Yaroa 
mwana wa Gileadi mwana wa Mikaeli mwana wa Yeshishai mwana 
wa Yahdo mwana wa Buzi. 15 Ahi mwana wa Abdieli mwana wa 
Guni alikuwa kiongozi wa ukoo wao.” 16 Waliishi Gileadi, kule 
Bashani na katika miji yake, na katika malisho yote ya Sharoni 
kufikia mipakani mwake. 17 Wote waliandikishwa kulingana na koo 
zao katika siku za utawala wa Mfalme Yothamu wa Yuda na katika 
siku za utawala wa Mfalme Yeroboamu” wa Israeli. 


18 Watu wa kabila la Rubeni, Gadi, na nusu ya kabila la Manase 
walikuwa na mashujaa hodari 44,760 katika jeshi lao waliobeba 
ngao na mapanga na kujihami kwa pinde,” nao walikuwa 
wamezoezwa kwa ajili ya vita. 19 Walipigana vita na Wahagri, 
Wayeturi, Wanafishi, na Wanodabu. 20 Mungu aliwasaidia kupigana 
nao, akawatia mikononi mwao Wahagri na wote waliokuwa pamoja 
nao, kwa maana walimwomba Mungu awasaidie vitani, akasikiliza 
maombi yao kwa sababu walimtumaini. 21 Waliteka nyara mifugo 
yao—ngamia 50,000, kondoo 250,000, na punda 2,000—na pia 
watu 100,000. 22 Wengi waliuawa, kwa sababu Mungu wa kweli 
ndiye aliyepigana vita hivyo. Nao waliendelea kuishi katika nchi yao 
mpaka walipopelekwa uhamishoni. 


23 Wazao wa nusu ya kabila la Manase waliishi katika nchi hiyo 
kuanzia Bashani mpaka Baal-hermoni na Seniri na Mlima Hermoni. 
Walikuwa wengi sana. 24 Hawa ndio waliokuwa viongozi wa koo” 
zao: Eferi, Ishi, Elieli, Azrieli, Yeremia, Hodavia, na Yahdieli; 
walikuwa mashujaa hodari, wanaume maarufu, na viongozi wa koo” 
zao. 25 Lakini hawakutenda kwa uaminifu kumwelekea Mungu wa 
mababu zao, wakafanya ukahaba na miungu ya mataifa yaliyokuwa 
nchini, mataifa ambayo Mungu alikuwa ameyaangamiza kutoka 


mbele yao. 26 Kwa hiyo Mungu wa Israeli akaichochea roho ya 
Mfalme Pulu wa Ashuru (yaani, Mfalme Tilgath-pilneseri wa Ashuru) 
hivi kwamba akawapeleka uhamishoni watu wa kabila la Rubeni, 
Gadi, na nusu ya kabila la Manase, akawapeleka Hala, Habori, 
Hara, na mto Gozani, nao wako huko hadi leo. 


^ 1 Nya. 5:1 Au “alikitia unajisi.” 


^ 1 Nya. 5:13 Yaani, ukoo wa upande wa baba. 


^ 1 Nya. 5:15 Yaani, ukoo wa upande wa baba. 


^ 1 Nya. 5:17 Yaani, Yeroboamu wa Pili. 


^ 1 Nya. 5:18 Tnn., “na kukanyaga upinde.” 


^ 1 Nya. 5:24 Yaani, ukoo wa upande wa baba. 


^ 1 Nya. 5:24 Yaani, ukoo wa upande wa baba. 


1 Mambo ya Nyakati 6:1-81 


6 Wana wa Lawi walikuwa Gershoni, Kohathi, na Merari. 2 Wana wa 
Kohathi walikuwa Amramu, Ishari, Hebroni, na Uzieli. 3 Watoto” wa 
Amramu walikuwa Haruni, Musa, na pia Miriamu. Na wana wa 
Haruni walikuwa Nadabu, Abihu, Eleazari, na Ithamari. 4 Eleazari 
alimzaa Finehasi; Finehasi akamzaa Abishua. > Abishua akamzaa 
Buki; Buki akamzaa Uzi. $ Uzi akamzaa Zeraya; Zeraya akamzaa 
Merayothi. 7 Merayothi akamzaa Amaria; Amaria akamzaa Ahitubu. 
8 Ahitubu akamzaa Sadoki; Sadoki akamzaa Ahimaazi. 9 Ahimaazi 
akamzaa Azaria; Azaria akamzaa Yohanani. 10 Yohanani akamzaa 
Azaria. Alitumikia akiwa kuhani katika nyumba ambayo Sulemani 
alijenga Yerusalemu. 


11 Azaria akamzaa Amaria; Amaria akamzaa Ahitubu. 12 Ahitubu 
akamzaa Sadoki; Sadoki akamzaa Shalumu. 13 Shalumu akamzaa 
Hilkia; Hilkia akamzaa Azaria. 14 Azaria akamzaa Seraya; Seraya 
akamzaa Yehosadaki. 15 Na Yehosadaki alipelekwa uhamishoni 
wakati Yehova alipowapeleka watu wa Yuda na Yerusalemu 
uhamishoni kwa mkono wa Nebukadneza. 


16 Wana wa Lawi walikuwa Gershomu,” Kohathi, na Merari. 17 Haya 
ndiyo majina ya wana wa Gershomu: Libni na Shimei. 18 Wana wa 
Kohathi walikuwa Amramu, Ishari, Hebroni, na Uzieli. 19 Wana wa 
Merari walikuwa Mali na Mushi. 


Hizi ndizo zilizokuwa koo za Walawi kulingana na mababu zao: 

20 kutoka katika ukoo wa Gershomu, Libni mwana wa Gershomu, 
Yahathi mwana wa Libni, Zima mwana wa Yahathi, 21 Yoa mwana 
wa Zima, Ido mwana wa Yoa, Zera mwana wa lIdo, Yeatherai mwana 
wa Zera. 22 Wana” wa Kohathi walikuwa Aminadabu mwanawe, 


Kora mwana wa Aminadabu, Asiri mwana wa Kora, 23 Elkana 
mwana wa Asiri, Ebiasafu mwana wa Elkana, Asiri mwana wa 
Ebiasafu, 24 Tahathi mwana wa Asiri, Urieli mwana wa Tahathi, Uzia 
mwana wa Urieli, na Shauli mwana wa Uzia. 25 Wana wa Elkana 
walikuwa Amasai na Ahimothi. 26 Kwa habari ya Elkana, wana wa 
Elkana walikuwa Zofai mwanawe, Nahathi mwana wa Zofai, 

27 Eliabu mwana wa Nahathi, Yerohamu mwana wa Eliabu, Elkana 
mwana wa Yerohamu. 28 Wana wa Samweli walikuwa Yoeli mzaliwa 
wa kwanza na wa pili Abiya. 29 Wana” wa Merari walikuwa Mali, 
Libni mwana wa Mali, Shimei mwana wa Libni, Uza mwana wa 
Shimei, 30 Shimei mwana wa Uza, Hagia mwana wa Shimei, na 
Asaya mwana wa Hagia. 


31 Hao ndio watu ambao Daudi aliwaweka ili waongoze uimbaji 
katika nyumba ya Yehova baada ya Sanduku kuletwa likae” humo. 
32 Ndio waliokuwa na jukumu la kusimamia uimbaji katika hema la 
ibada, yaani, hema la mkutano mpaka Sulemani alipoijenga nyumba 
ya Yehova huko Yerusalemu, nao walitekeleza utumishi wao 
kulingana na maagizo waliyopewa. 33 Hawa ndio wanaume 
waliotumikia pamoja na wana wao: kutoka katika ukoo wa 
Wakohathi, Hemani mwimbaji, mwana wa Yoeli mwana wa Samweli 
34 mwana wa Elkana mwana wa Yerohamu mwana wa Elieli mwana 
wa Toa 35 mwana wa Sufu mwana wa Elkana mwana wa Mahathi 
mwana wa Amasai 36 mwana wa Elkana mwana wa Yoeli mwana wa 
Azaria mwana wa Sefania 37 mwana wa Tahathi mwana wa Asiri 
mwana wa Ebiasafu mwana wa Kora 38 mwana wa Ishari mwana wa 
Kohathi mwana wa Lawi mwana wa Israeli. 


39 Asafu ndugu yake alisimama kwenye mkono wake wa kulia; Asafu 
alikuwa mwana wa Berekia mwana wa Shimea 40 mwana wa Mikaeli 


mwana wa Baaseya mwana wa Malkiya 41 mwana wa Ethni mwana 
wa Zera mwana wa Adaya 42 mwana wa Ethani mwana wa Zima 
mwana wa Shimei 43 mwana wa Yahathi mwana wa Gershomu 
mwana wa Lawi. 


44 Wazao wa Merari ndugu zao walikuwa kwenye mkono wake wa 
kushoto; kulikuwa na Ethani mwana wa Kishi mwana wa Abdi 
mwana wa Maluku 45 mwana wa Hashabia mwana wa Amazia 
mwana wa Hilkia 46 mwana wa Amzi mwana wa Bani mwana wa 
Shemeri 47 mwana wa Mali mwana wa Mushi mwana wa Merari 
mwana wa Lawi. 


48 Ndugu zao Walawi waliwekwa? ili watekeleze utumishi wote wa 
hema la ibada, nyumba ya Mungu wa kweli. 49 Haruni na wanawe 
walifukiza moshi wa dhabihu kwenye madhabahu ya dhabihu ya 
kuteketezwa na kwenye madhabahu ya uvumba, wakitekeleza 
majukumu yaliyohusiana na vitu vitakatifu kabisa, ili kufunika dhambi 
za Waisraeli, kulingana na yote ambayo Musa mtumishi wa Mungu 
wa kweli alikuwa ameamuru. 50 Hawa ndio waliokuwa wazao wa 
Haruni: Eleazari mwanawe, Finehasi mwana wa Eleazari, Abishua 
mwana wa Finehasi, 531 Buki mwana wa Abishua, Uzi mwana wa 
Buki, Zeraya mwana wa Uzi, 5 Merayothi mwana wa Zeraya, 
Amaria mwana wa Merayothi, Ahitubu mwana wa Amaria, 53 Sadoki 
mwana wa Ahitubu, na Ahimaazi mwana wa Sadoki. 


54 Haya ndiyo yaliyokuwa makao yao kulingana na kambi zao” 
katika eneo lao: wazao wa Haruni waliokuwa wa ukoo wa 
Wakohathi, waliangukiwa na kura ya kwanza, 55 waliwapa Hebroni 
katika nchi ya Yuda, pamoja na malisho yake. 56 Lakini mashamba 


wa Haruni walipewa majiji haya ya” makimbilio: Hebroni, na pia 
Libna na malisho yake, Yatiri, Eshtemoa na malisho yake, 58 Hileni 
na malisho yake, Debiri na malisho yake, 59 Ashani na malisho yake, 
na Beth-shemeshi na malisho yake; 60 na kutoka katika kabila la 
Benjamini, Geba na malisho yake, Alemethi na malisho yake, na 
Anathothi na malisho yake. Majiji yao yote kwa ajili ya koo zao 
yalikuwa majiji 13. 


61 Wakohathi waliobaki walipewa” majiji kumi, kutoka katika ukoo wa 
kabila, kutoka katika nusu ya kabila, nusu ya kabila la Manase. 


62 Wagershomu kulingana na koo zao walipewa majiji 13 kutoka 
katika kabila la Isakari, kabila la Asheri, kabila la Naftali, na kabila la 
Manase kule Bashani. 


63 Wamerari kulingana na koo zao walipewa majiji 12 kutoka katika 
kabila la Rubeni, kabila la Gadi, na kabila la Zabuloni. 


64 Kwa hiyo Waisraeli waliwapa Walawi majiji hayo na malisho yake. 
65 Isitoshe, waliwapa kwa kura majiji hayo kutoka katika kabila la 
Yuda, kabila la Simeoni, na kabila la Benjamini, ambayo yametajwa 
majina yao. 


66 Baadhi ya koo za Wakohathi zilipewa majiji kutoka katika kabila la 
Efraimu, yakawa maeneo yao. 67 Waliwapa majiji ya” makimbilio, 
Shekemu na malisho yake katika eneo lenye milima la Efraimu, 
Gezeri na malisho yake, 68 Yokmeamu na malisho yake, Beth-horoni 
na malisho yake, 69 Aiyaloni na malisho yake, na Gath-rimoni na 
malisho yake; 70 na koo zilizobaki za Wakohathi zilipewa kutoka 
katika nusu ya kabila la Manase, Aneri na malisho yake na Bileamu 
na malisho yake. 


71 Wagershomu walipewa kutoka katika ukoo wa nusu ya kabila la 
Manase, Golani kule Bashani na malisho yake na Ashtarothi na 
malisho yake; 72 na kutoka katika kabila la Isakari, Kedeshi na 
malisho yake, Daberathi na malisho yake, 73 Ramothi na malisho 
yake, na Anemu na malisho yake; 74 na kutoka katika kabila la 
Asheri, Mashali na malisho yake, Abdoni na malisho yake, 75 Hukoki 
na malisho yake, na Rehobu na malisho yake; 76 na kutoka katika 
kabila la Naftali, Kedeshi kule Galilaya na malisho yake, Hamoni na 
malisho yake, na Kiriathaimu na malisho yake. 


77 Wamerari waliobaki walipewa kutoka katika kabila la Zabuloni, 
Rimono na malisho yake, Tabori na malisho yake; 78 na katika eneo 
la Yordani kule Yeriko, upande wa mashariki wa Yordani, kutoka 
katika kabila la Rubeni, walipewa Beseri kule nyikani na malisho 
yake, Yahazi na malisho yake, 79 Kedemothi na malisho yake, na 
Mefaathi na malisho yake; 80 na kutoka katika kabila la Gadi, 
Ramothi kule Gileadi na malisho yake, Mahanaimu na malisho yake, 
81 Heshboni na malisho yake, na Yazeri na malisho yake. 


^ 1 Nya. 6:3 Tnn., “Wana.” 


^ 1 Nya. 6:16 Pia anaitwa Gershoni katika mstari wa 1. 


^ 1 Nya. 6:22 Au “Wazao.” 
^ 1 Nya. 6:29 Au “Wazao.” 


^ 1 Nya. 6:31 Tnn., “lipumzike.” 


^ 1 Nya. 6:48 Tnn., “walitolewa.” 


^ 1 Nya. 6:54 Au “kambi zao zilizozingirwa na kuta.” 


^ 1 Nya. 6:57 Au labda, “jiji hili la,” kulingana na Yos 21:13. 


^ 1 Nya. 6:61 Au “walipewa kwa kura.” 


^ 1 Nya. 6:67 Au labda, “jiji la,” kulingana na Yos 21:21. 


1 Mambo ya Nyakati 7 : 1-40 


7 Sasa wana wa Isakari walikuwa Tola, Pua, Yashubu, na Shimroni 
—wana wanne. 2 Na wana wa Tola walikuwa Uzi, Refaya, Yerieli, 
Yahmai, Ibsamu, na Shemueli, viongozi wa koo” zao. Wazao wa Tola 
walikuwa mashujaa hodari, na idadi yao katika siku za Daudi ilikuwa 
22,600. 3 Na wazao?” wa Uzi walikuwa Izrahia na wana wa Izrahia: 
Mikaeli, Obadia, Yoeli, na Ishia—wote watano walikuwa wakuu.” 

4 Na pamoja nao, kulingana na wazao wao, kulingana na koo” zao, 
kulikuwa na wanajeshi 36,000 katika jeshi lao waliokuwa tayari kwa 
ajili ya vita, kwa maana walikuwa na wake wengi na wana wengi. 

5 Na ndugu zao wa koo zote za Isakari walikuwa mashujaa hodari 
87,000 walioandikishwa katika orodha ya koo. 


6 Wana wa Benjamini walikuwa Bela, Bekeri, na Yediaeli—wana 
watatu. 7 Na wana wa Bela walikuwa Esboni, Uzi, Uzieli, Yerimothi, 
na Iri—wana watano—viongozi wa koo zao, mashujaa hodari, na 
22,034 walikuwa wameandikishwa katika orodha ya ukoo” wao. 8 Na 
wana wa Bekeri walikuwa Zemira, Yoashi, Eliezeri, Elioenai, Omri, 
Yeremothi, Abiya, Anathothi, Alemethi—hao wote walikuwa wana wa 
Bekeri. 9 Na wale walioandikishwa katika orodha ya ukoo wao 
kulingana na wazao wao kuhusiana na viongozi wa koo” zao 
walikuwa mashujaa hodari 20,200. 10 Na wana wa Yediaeli walikuwa 
Bilhani na wana wa Bilhani walikuwa Yeushi, Benjamini, Ehudi, 
Kenaana, Zethani, Tarshishi, na Ahishahari. 11 Hao wote walikuwa 
wana wa Yediaeli, kulingana na viongozi wa koo za mababu zao, 
mashujaa hodari 17,200 waliokuwa tayari kujiunga na jeshi kwa ajili 
ya vita. 


12 Washupimu na Wahupimu walikuwa wana wa Ire; Wahushimu 
walikuwa wana wa Aheri. 


13 Wana wa Naftali walikuwa Yahzieli, Guni, Yezeri, na Shalumu— 
wazao” wa Bilha. 


14 Wana wa Manase: Asrieli, aliyezaliwa na suria wake Msiria. (Suria 
huyo alimzaa Makiri baba ya Gileadi. 15 Makiri alimtafutia mke 
Hupimu na Shupimu, na dada yake aliitwa Maaka.) Mwana wa pili 
aliitwa Selofehadi, lakini Selofehadi alizaa mabinti. 16 Maaka, mke 
wa Makiri, alizaa mwana na kumwita jina Pereshi; na ndugu yake 
aliitwa Shereshi; na wanawe walikuwa Ulamu na Rekemu. 17 Na 
mwana?” wa Ulamu alikuwa Bedani. Hao ndio waliokuwa wana wa 
Gileadi mwana wa Makiri mwana wa Manase. 18 Na dada yake 
alikuwa Hamolekethi. Alimzaa Ishodi, Abiezeri, na Mala. 19 Na wana 
wa Shemida walikuwa Ahiani, Shekemu, Likhi, na Aniamu. 


20 Wana wa Efraimu walikuwa Shuthela, Beredi mwana wa 
Shuthela, Tahathi mwana wa Beredi, Eleada mwana wa Tahathi, na 
Tahathi mwana wa Eleada, 21 Zabadi mwana wa Eleada, Shuthela 
mwana wa Zabadi, Ezeri, na Eleadi. Wanaume wa Gathi waliozaliwa 
nchini waliwaua kwa sababu waliteremka huko kuchukua mifugo 
yao. 22 Efraimu baba yao aliendelea kuomboleza kwa siku nyingi, na 
ndugu zake walikuwa wakija kumfariji. 23 Baadaye akalala na mke 
wake, naye akapata mimba na kuzaa mwana. Lakini akamwita 
mwana huyo Beria” kwa sababu mama yake alikuwa katika nyumba 
ya Efraimu wakati wa msiba. 24 Na binti yake alikuwa Sheera, 
aliyejenga Beth-horoni ya Chini na ya Juu na Uzen-sheera. 25 Na 
kulikuwa na Refa mwanawe, Reshefu, Tela mwana wa Reshefu, 
Tahani mwana wa Tela, 26 Ladani mwana wa Tahani, Amihudi 


mwana wa Ladani, Elishama mwana wa Amihudi, 27 Nuni mwana wa 
Elishama, na Yoshua” mwana wa Nuni. 


28 Walimiliki na kuishi Betheli na katika miji yake, na upande wa 
mashariki, Naarani, na upande wa magharibi, Gezeri na miji yake, 
na Shekemu?” na miji yake, mpaka Aya na miji yake; 29 na kando ya 
wazao wa Manase, walimiliki Beth-sheani na miji yake, Taanaki na 
miji yake, Megido na miji yake, na Dori na miji yake. Wazao wa 
Yosefu mwana wa Israeli waliishi humo. 


30 Wana wa Asheri walikuwa Imna, Ishva, Ishvi, na Beria, na dada 
yao aliitwa Sera. 31 Wana wa Beria walikuwa Heberi na Malkieli, 
aliyekuwa baba ya Birzaithi. 32 Heberi akamzaa Yafleti, Shomeri, na 
Hothamu, na Shua dada yao. 33 Wana wa Yafleti walikuwa Pasaki, 
Bimhali, na Ashvathi. Hao ndio waliokuwa wana wa Yafleti. 34 Wana 
wa Shemeri” walikuwa Ahi, Roga, Yehuba, na Aramu. 35 Wana wa 
Helemu” ndugu yake walikuwa Sofa, Imna, Sheleshi, na Amali. 

36 Wana wa Sofa walikuwa Sua, Harneferi, Shuali, Beri, Imra, 

37 Beseri, Hodi, Shama, Shilsha, Ithrani, na Beera. 38 Wana wa 
Yetheri walikuwa Yefune, Pispa, na Ara. 39 Wana wa Ula walikuwa 
Ara, Hanieli, na Risia. 40 Hao wote walikuwa wana wa Asheri, 
viongozi wa koo” zao, watu wa pekee, mashujaa hodari, viongozi wa 
wakuu; na wanaume wao walioandikishwa jeshini kwa ajili ya vita 
katika orodha ya koo walikuwa 26,000. 


^ 1 Nya. 7:2 Yaani, ukoo wa upande wa baba. 
^ 1 Nya. 7:3 Tnn., “wana.” 


^ 1 Nya. 7:3 Tnn., “viongozi.” 


^ 1 Nya. 7:4 Yaani, ukoo wa upande wa baba. 


A 1 Nya. 7:7 Yaani, ukoo wa upande wa baba. 


^ 1 Nya. 7:9 Yaani, ukoo wa upande wa baba. 


^ 1 Nya. 7:13 Tnn., “wana.” 


^ 1 Nya. 7:17 Tnn., “wana.” 


^ 1 Nya. 7:23 Maana yake “Wakati wa Msiba.” 


^ 1 Nya. 7:27 Au “Yehoshua,” linalomaanisha “Yehova Ni Wokovu.’ 


^ 1 Nya. 7:34 Pia anaitwa Shomeri katika mstari wa 32. 


^ 1 Nya. 7:35 Inaelekea ni sawa na “Hothamu” katika mstari wa 32. 


^ 1 Nya. 7:40 Yaani, ukoo wa upande wa baba. 


1 Mambo ya Nyakati 8:1-40 


8 Benjamini alimzaa Bela mzaliwa wake wa kwanza, wa pili Ashbeli, 
wa tatu Ahara, 2 wa nne Noha, na wa tano Rafa. 3 Wana wa Bela 
walikuwa Adari, Gera, Abihudi, 4 Abishua, Naamani, Ahoa, > Gera, 
Shefufani, na Huramu. 6 Hawa walikuwa wana wa Ehudi, viongozi 
wa koo” za wakaaji wa Geba, waliopelekwa uhamishoni kule 
Manahathi: 7 Naamani, Ahiya, na Gera—ndiye aliyewapeleka 
uhamishoni, naye alimzaa Uza na Ahihudi. 8 Shaharaimu aliwazaa 
watoto katika eneo” la Moabu baada ya kuwafukuza Wamoabu. 
Wake zake walikuwa Hushimu na Baara.” 9 Na kupitia Hodeshi mke 
wake, alimzaa Yobabu, Sibia, Mesha, Malkamu, 10 Yeuzi, Sakia, na 
Mirma. Hao walikuwa wanawe, viongozi wa koo.” 


11 Na kupitia Hushimu alimzaa Abitubu na Elpaali. 12 Na wana wa 
Elpaali walikuwa Eberi, Mishamu, Shemedi (aliyejenga Ono na Lodi 
pamoja na miji yake), 13 Beria, na Shema. Hao walikuwa viongozi 
wa koo” za wakaaji wa Aiyaloni. Hao ndio waliowafukuza wakaaji wa 
Gathi. 14 Na kulikuwa na Ahio, Shashaki, Yeremothi, 15 Zebadia, 
Aradi, Ederi, 16 Mikaeli, Ishpa, Yoha, wana wa Beria; 17 na Zebadia, 
Meshulamu, Hizki, Heberi, 18 Ishmerai, Izlia, Yobabu, wana wa 
Elpaali; 19 na Yakimu, Zikri, Zabdi, 20 Elienai, Zilethai, Elieli, 

21 Adaya, Beraya, Shimrathi, wana wa Shimei; 22 na Ishpani, Eberi, 
Elieli, 23 Abdoni, Zikri, Hanani, 24 Hanania, Elamu, Anthothiya, 

25 Ifdeya, Penueli, wana wa Shashaki; 26 na Shamsherai, Sheharia, 
Athalia, 27 Yaareshia, Eliya, Zikri, wana wa Yerohamu. 28 Hao 
walikuwa viongozi wa koo” zao kulingana na wazao wao. Viongozi 
hao waliishi Yerusalemu. 


29 Yeieli, baba ya Gibeoni, aliishi Gibeoni. Mke wake aliitwa Maaka. 
30 Na mwana wake mzaliwa wa kwanza alikuwa Abdoni, kisha Suri, 
Kishi, Baali, Nadabu, 31 Gedori, Ahio, na Zekeri. 32 Miklothi alimzaa 
Shimea. Na wote waliishi karibu na ndugu zao kule Yerusalemu, 
pamoja na ndugu zao wengine. 


33 Neri alimzaa Kishi; Kishi akamzaa Sauli; Sauli akamzaa 
Yonathani, Malki-shua, Abinadabu, na Eshbaali.* 34 Na mwana wa 
Yonathani aliitwa Merib-baali.* Merib-baali akamzaa Mika. 35 Na 
wana wa Mika walikuwa Pithoni, Meleki, Tarea, na Ahazi. 36 Ahazi 
akamzaa Yehoada; Yehoada akamzaa Alemethi, Azmavethi, na 
Zimri. Zimri akamzaa Mosa. 37 Mosa akamzaa Binea, Binea 
akamzaa Rafa, Rafa akamzaa Eleasa, Eleasa akamzaa Aseli. 

38 Aseli alikuwa na wana sita, na haya ndiyo majina yao: Azrikamu, 
Bokeru, Ishmaeli, Shearia, Obadia, na Hanani. Hao wote ndio 
waliokuwa wana wa Aseli. 39 Na wana wa Esheki ndugu yake 
walikuwa Ulamu mzaliwa wake wa kwanza, wa pili Yeushi, na wa 
tatu Elifeleti. 40 Na wana wa Ulamu walikuwa mashujaa hodari 
walioweza kushika” upinde, nao walikuwa na wana wengi na 
wajukuu wengi, jumla yao 150. Hao wote walikuwa wazao wa 
Benjamini. 


^ 1 Nya. 8:6 Yaani, ukoo wa upande wa baba. 


^ 1 Nya. 8:8 Tnn., “shamba.” 


^ 1 Nya. 8:8 Au labda, “baada ya kuwafukuza wake zake Hushimu 
na Baara.” 


^ 1 Nya. 8:10 Yaani, ukoo wa upande wa baba. 


^ 1 Nya. 8:13 Yaani, ukoo wa upande wa baba. 


^ 1 Nya. 8:28 Yaani, ukoo wa upande wa baba. 


^ 1 Nya. 8:33 Pia aliitwa Ish-boshethi. 


^ 1 Nya. 8:34 Pia aliitwa Mefiboshethi. 


^ 1 Nya. 8:40 Tnn., “kukanyaga.” 


1 Mambo ya Nyakati 9:1-44 


9 Waisraeli wote waliandikishwa kulingana na ukoo wao, na koo hizo 
zimeandikwa katika Kitabu cha Wafalme wa Israeli. Na watu wa 
Yuda walipelekwa uhamishoni kule Babiloni kwa sababu hawakuwa 
waaminifu. 2 Baadhi ya Waisraeli, makuhani, Walawi, na watumishi 
wa hekaluni” walikuwa wakaaji wa kwanza kurudi katika miliki yao 
kwenye majiji yao. 3 Na baadhi ya wazao wa Yuda, wa Benjamini, 
wa Efraimu, na wa Manase walioishi Yerusalemu walikuwa: 4 Uthai 
mwana wa Amihudi mwana wa Omri mwana wa Imri mwana wa 
Bani, kutoka kwa wazao wa Perezi mwana wa Yuda. > Na kutoka 
kwa wazao wa Washilo, Asaya mzaliwa wa kwanza na wanawe. 

6 Na wana wa Zera, Yeueli na ndugu zao 690. 


7 Na kutoka kwa wazao wa Benjamini, Salu mwana wa Meshulamu 
mwana wa Hodavia mwana wa Hasenua, 8 Ibneya mwana wa 
Yerohamu, Ela mwana wa Uzi mwana wa Mikri, na Meshulamu 
mwana wa Shefatia mwana wa Reueli mwana wa Ibniya. 9 Na 
ndugu zao kulingana na ukoo wao walikuwa 956. Wanaume hao 
wote walikuwa viongozi wa koo zao.” 


10 Na kutoka kwa makuhani, kulikuwa na Yedaya, Yehoyaribu, 
Yakini, 11 Azaria mwana wa Hilkia mwana wa Meshulamu mwana 
wa Sadoki mwana wa Merayothi mwana wa Ahitubu, kiongozi wa 
nyumba ya” Mungu wa kweli, 12 Adaya mwana wa Yerohamu 
mwana wa Pashuri mwana wa Malkiya, Maasai mwana wa Adieli 
mwana wa Yahzera mwana wa Meshulamu mwana wa Meshilemithi 
mwana wa Imeri, 13 na ndugu zao, viongozi wa koo” zao, mashujaa 
1,760, wanaume wenye uwezo waliokuwa tayari kwa ajili ya utumishi 
wa nyumba ya Mungu wa kweli. 


14 Na kutoka kwa Walawi, kulikuwa na Shemaya mwana wa 
Hashubu mwana wa Azrikamu mwana wa Hashabia kutoka kwa 
wazao wa Merari; 15 na Bakbakari, Hereshi, Galali, Matania mwana 
wa Mika mwana wa Zikri mwana wa Asafu, 16 Obadia mwana wa 
Shemaya mwana wa Galali mwana wa Yeduthuni, na Berekia 


Wanetofa. 


17 Walinzi wa malango walikuwa Shalumu, Akubu, Talmoni, Ahimani, 
na ndugu yao Shalumu alikuwa kiongozi, 18 na kufikia wakati huo 
alikuwa katika lango la mfalme upande wa mashariki. Hao walikuwa 
walinzi wa malango wa kambi za Walawi. 19 Na Shalumu mwana wa 
Kore mwana wa Ebiasafu mwana wa Kora, na ndugu zake wa ukoo 
wake,” Wakora, walisimamia majukumu ya utumishi wa walinzi wa 
milango ya hema, na baba zao walikuwa wakisimamia kambi ya 
Yehova wakiwa walinzi wa njia ya kuingilia. 20 Finehasi mwana wa 
Eleazari ndiye aliyekuwa kiongozi wao zamani; Yehova alikuwa 
pamoja naye. 21 Zekaria mwana wa Meshelemia alikuwa mlinzi wa 
lango la kuingia katika hema la mkutano. 


22 Wote waliochaguliwa kuwa walinzi kwenye vizingiti walikuwa 212. 
Samweli yule mwonaji waliwaweka katika wadhifa wa kuaminiwa. 

23 Watu hao pamoja na wana wao walisimamia utumishi wa ulinzi 
wa malango ya nyumba ya Yehova, nyumba ya hema. 24 Walinzi wa 
malango walikuwa pande zote nne—mashariki, magharibi, kaskazini, 
na kusini. 25 Mara kwa mara, ndugu zao walipaswa kuja kwa siku 

na walinzi wakuu” wanne waliowekwa katika wadhifa huo wa 
kuaminiwa. Walikuwa Walawi, nao walisimamia vyumba?” na hazina 


za nyumba ya Mungu wa kweli. 27 Walikuwa wakikesha usiku kucha 
katika vituo vyao kuzunguka nyumba yote ya Mungu wa kweli, kwa 
maana walishughulikia utumishi wa ulinzi na kutunza ufunguo, nao 
walikuwa wakifungua nyumba hiyo asubuhi baada ya asubuhi. 


28 Baadhi yao walisimamia vyombo vya utumishi; walikuwa 
wakivihesabu vilipokuwa vikiingizwa ndani na kuvihesabu 
vilipotolewa nje. 29 Baadhi yao waliwekwa kusimamia vyombo, 
kusimamia vyombo vyote vitakatifu, na kusimamia unga laini, divai, 
mafuta, ubani, na mafuta ya zeri. 30 Baadhi ya wana wa makuhani 
walichanganya manukato ya mafuta ya zeri. 31 Na Matithia mmoja 
wa Walawi, aliyekuwa mzaliwa wa kwanza wa Shalumu, Mkora, 
alipewa wadhifa wa kuaminiwa wa kusimamia vitu vilivyookwa 
kwenye vikaangio. 32 Baadhi ya ndugu zao Wakohathi walisimamia 
mikate ya tabaka,” waliitayarisha kila sabato. 


33 Hao walikuwa waimbaji, viongozi wa koo” za Walawi katika 
vyumba?” vya nyumba hiyo, wale ambao hawakupewa kazi nyingine; 
kwa maana usiku na mchana walikuwa na wajibu wa kushika zamu 
zao. 34 Hao walikuwa viongozi wa koo” za Walawi kulingana na 
ukoo wao, viongozi. Waliishi Yerusalemu. 


35 Yeieli, baba ya Gibeoni, aliishi Gibeoni. Mke wake aliitwa Maaka. 
36 Na mwana wake mzaliwa wa kwanza aliitwa Abdoni, kisha Suri, 
Kishi, Baali, Neri, Nadabu, 37 Gedori, Ahio, Zekaria, na Miklothi. 

38 Miklothi alimzaa Shimeamu. Na wote waliishi karibu na ndugu zao 
kule Yerusalemu, pamoja na ndugu zao wengine. 39 Neri akamzaa 
Kishi; Kishi akamzaa Sauli; Sauli akamzaa Yonathani, Malki-shua, 
Abinadabu, na Eshbaali. 40 Na mwana wa Yonathani aliitwa Merib- 
baali. Merib-baali akamzaa Mika. 41 Na wana wa Mika walikuwa 


Pithoni, Meleki, Tahrea, na Ahazi. 42 Ahazi akamzaa Yara; Yara 
akamzaa Alemethi, Azmavethi, na Zimri. Zimri akamzaa Mosa. 
43 Mosa akamzaa Binea na Refaya mwanawe, Refaya akamzaa 
Eleasa, Eleasa akamzaa Aseli. 44 Aseli alikuwa na wana sita, na 
haya ndiyo majina yao: Azrikamu, Bokeru, Ishmaeli, Shearia, 
Obadia, na Hanani. Hao ndio waliokuwa wana wa Aseli. 


^ 1 Nya. 9:2 Au “Wanethini.” Tnn., “waliotolewa.” 


A41 Nya. 9:9 Tnn., “vichwa vya akina baba kwa ajili ya nyumba za 


baba zao.” 
^ 1 Nya. 9:11 Au “hekalu la.” 
^ 1 Nya. 9:13 Yaani, ukoo wa upande wa baba. 


^ 1 Nya. 9:19 Yaani, ukoo wa upande wa baba. 


^ 1 Nya. 9:26 Tnn., “wenye uwezo.” 


^ 1 Nya. 9:26 Au “vyumba vya kulia chakula.” 


^ 1 Nya. 9:32 Yaani, mikate ya wonyesho. 


^ 1 Nya. 9:33 Yaani, ukoo wa upande wa baba. 


^ 1 Nya. 9:33 Au “vyumba vya kulia chakula.” 


^ 1 Nya. 9:34 Yaani, ukoo wa upande wa baba. 


1 Mambo ya Nyakati 10:1-14 


10 Sasa Wafilisti walikuwa wakipigana na Waisraeli. Na wanaume 
wa Israeli wakawakimbia Wafilisti, na wengi wakauawa kwenye 
Mlima Gilboa. 2 Wafilisti wakamkaribia sana Sauli na wanawe, nao 
wakamuua Yonathani, Abinadabu, na Malki-shua, wana wa Sauli. 
3 Vita vikawa vikali sana dhidi ya Sauli, na wapiga mishale 
wakampata na kumjeruhi. 4 Ndipo Sauli akamwambia mtu 
aliyembebea silaha: “Chomoa upanga wako unichome nao, ili watu 
hawa wasiotahiriwa wasije kunitendea kikatili.” Lakini mtu 
aliyembebea silaha hakutaka kufanya hivyo, kwa sababu aliogopa 
sana. Basi Sauli akachukua upanga na kuuangukia. > Mtu 
aliyembebea silaha alipoona kwamba Sauli amekufa, yeye pia 
akauangukia upanga wake mwenyewe na kufa. $ Basi Sauli na 
wanawe watatu wakafa, na watu wote wa nyumba yake wakafa 
pamoja. 7 Watu wote wa Israeli waliokuwa bondeni” walipoona 
kwamba kila mtu amekimbia na kwamba Sauli na wanawe 
wamekufa, wakaanza kuyaacha majiji yao na kukimbia; kisha 
Wafilisti wakaja na kukaa humo. 


8 Siku iliyofuata, Wafilisti walipokuja kuwavua waliouawa vitu 
walivyokuwa navyo, walimkuta Sauli na wanawe wakiwa 
wameanguka kwenye Mlima Gilboa. 9 Basi wakamvua mavazi yake, 
wakamkata kichwa na kuchukua silaha zake, nao wakatuma ujumbe 
kotekote katika nchi ya Wafilisti ili habari hizo zienezwe kwa sanamu 
zao na watu. 10 Kisha wakaweka silaha zake katika nyumba ya” 
mungu wao na kulitundika fuvu lake kwenye nyumba ya Dagoni. 


11 Wakaaji wote wa Yabeshi kule gileadi waliposikia mambo yote 
ambayo Wafilisti walikuwa wamemtendea Sauli, 12 mashujaa wote 


wakaondoka na kubeba maiti ya Sauli na maiti za wanawe. 
Wakawaleta Yabeshi na kuzika mifupa yao chini ya mti mkubwa kule 
Yabeshi, nao wakafunga kwa siku saba. 


13 Kwa hiyo Sauli alikufa kwa sababu hakuwa mwaminifu kwa 
Yehova kwa maana hakutii neno la Yehova, na pia kwa sababu 
alitafuta ushauri kutoka kwa mtu aliyewasiliana na roho 14 badala ya 
kutafuta ushauri kutoka kwa Yehova. Kwa hiyo Akamuua na kumpa 
Daudi mwana wa Yese ufalme. 


^ 1 Nya. 10:4 Au “wasije kunitesa.” 
^ 1 Nya. 10:7 Au “katika nchi tambarare ya chini.” 


^ 1 Nya. 10:10 Au “hekalu la.” 


1 Mambo ya Nyakati 11:1-47 


11 Baada ya muda Waisraeli wote wakakusanyika kwa Daudi kule 
Hebroni na kusema: “Tazama! Sisi ni mfupa wako na nyama yako.” 
2 Zamani, Sauli alipokuwa mfalme, ni wewe uliyewaongoza 
Waisraeli vitani.” Na Yehova Mungu wako alikuambia hivi: 
'Utawachunga watu wangu Waisraeli, nawe utakuwa kiongozi wa 
watu wangu Waisraeli.” 3 Basi wazee wote wa Israeli wakaja kwa 
mfalme huko Hebroni, na Daudi akafanya agano nao huko Hebroni 
mbele za Yehova. Kisha wakamtia mafuta Daudi awe mfalme wa 
Israeli, kulingana na neno la Yehova kupitia Samweli. 


4 Baadaye Daudi na Waisraeli wote wakaenda Yerusalemu, yaani, 
Yebusi, ambako Wayebusi walikuwa wakiishi. > Wakaaji wa Yebusi 
walimdhihaki Daudi wakisema: “Hutaingia humu kamwe!” Hata 
hivyo, Daudi aliiteka ngome ya Sayuni, ambayo sasa ni Jiji la Daudi. 
6 Kwa hiyo Daudi akasema: “Yeyote atakayekuwa wa kwanza 
kuwashambulia Wayebusi atakuwa kiongozi” na mkuu.” Basi Yoabu 
mwana wa Seruya akawa wa kwanza kupanda huko 
kuwashambulia, akawa kiongozi. 7 Kisha Daudi akaanza kukaa 
katika ngome hiyo. Ndiyo sababu waliita Jiji la Daudi. 8 Akaanza 
kujenga jiji hilo pande zote, kuanzia kwenye Kilima” mpaka kwenye 
maeneo yanayozunguka, na Yoabu akajenga upya sehemu 
zilizobaki za jiji hilo. 9 Kwa hiyo Daudi akawa mkuu zaidi na zaidi, na 
Yehova wa majeshi alikuwa pamoja naye. 


10 Sasa hawa ndio viongozi wa mashujaa hodari wa Daudi, 
waliomuunga mkono kwa dhati katika utawala wake, pamoja na 
Waisraeli wote, ili wamweke kuwa mfalme kulingana na neno 
alilosema Yehova kuhusu Israeli. 11 Hii ndiyo orodha ya mashujaa 


hodari wa Daudi: Yashobeamu mwana wa Mhakmoni, kiongozi wa 
wale watatu. Wakati mmoja, alitumia mkuki wake kuwaua watu 300. 
12 Aliyemfuata ni Eleazari mwana wa Dodo mwana wa Ahohi. 
Alikuwa miongoni mwa mashujaa hao watatu hodari. 13 Alikuwa na 
Daudi kule Pas-damimu, ambako Wafilisti walikuwa wamekusanyika 
kwa ajili ya vita. Basi palikuwa na shamba lililojaa shayiri, na watu 
walikuwa wamekimbia kwa sababu ya Wafilisti. 14 Lakini alisimama 
katikati ya shamba hilo na kuwazuia Wafilisti wasiingie humo, naye 
aliendelea kuwaua Wafilisti, hivi kwamba Yehova akawapa ushindi” 
mkubwa. 


15 Viongozi watatu kati ya wale viongozi 30 walishuka mwambani 
kwa Daudi, katika pango la Adulamu, wakati jeshi la Wafilisti 
lilipokuwa limepiga kambi katika Bonde la” Refaimu. 16 Wakati huo 
Daudi alikuwa ndani ya ngome, na kikosi cha wanajeshi Wafilisti 
kilikuwa Bethlehemu. 17 Kisha Daudi akasema alichotamani: “Laiti 
ningekunywa maji kutoka katika tangi lililo karibu na lango la 
Bethlehemu!” 18 Ndipo wale mashujaa watatu wakaingia kwa nguvu 
katika kambi ya Wafilisti, wakateka maji kutoka katika tangi hilo lililo 
karibu na lango la Bethlehemu na kumletea Daudi; lakini Daudi 
akakataa kuyanywa, akayamwaga mbele za Yehova. 19 Akasema: 
“Ni jambo nisiloweza kamwe kuwazia, kulingana na maoni ya Mungu 
wangu, kufanya hivyo! Je, ninywe damu ya wanaume hawa 
waliohatarisha uhai wao?”* Kwa maana walihatarisha uhai wao 
kwenda kuyaleta. Basi akakataa kuyanywa. Hayo ndiyo mambo 
waliyotenda mashujaa wake watatu hodari. 


20 Abishai ndugu ya Yoabu akawa kiongozi wa wengine watatu; 
alitumia mkuki wake kuwaua watu 300, naye alikuwa maarufu kama 
wale watatu. 21 Ingawa alikuwa mashuhuri zaidi kuliko wale wengine 


watatu, na alikuwa kiongozi wao, hakuwa shujaa kama wale watatu 
wa kwanza. 


22 Benaya mwana wa Yehoyada alikuwa mwanamume jasiri” 
aliyefanya mambo mengi ya kishujaa kule Kabzeeli. Aliwaua wana 
wawili wa Arieli wa Moabu, naye aliingia ndani ya shimo la maji siku 
ya theluji na kumuua simba. 23 Alimuua pia mwanamume Mmisri 
aliyekuwa mkubwa isivyo kawaida—mwenye urefu wa mikono 
mitano.” Ingawa Mmisri huyo alikuwa na mkuki mkononi kama mti 
wa wafumaji wa nguo, Benaya alikabiliana naye akiwa na fimbo, 
akamnyang'anya Mmisri huyo mkuki kutoka mkononi mwake na 
kumuua kwa mkuki wake mwenyewe. 24 Benaya mwana wa 
Yehoyada alifanya mambo hayo, naye alikuwa maarufu kama wale 
mashujaa watatu hodari. 25 Ingawa alikuwa mashuhuri hata kuliko 
wale 30, hakuwa shujaa kama wale watatu. Lakini Daudi alimweka 
kuwa kiongozi wa walinzi wake binafsi. 


26 Mashujaa hodari jeshini walikuwa Asaheli ndugu ya Yoabu, 
Elhanani mwana wa Dodo wa Bethlehemu, 27 Shamothi Mharori, 
Helezi Mpeloni, 28 Ira mwana wa Ikeshi Mtekoa, Abiezeri 
Mwanathothi, 29 Sibekai Mhusha, Ilai Mwahohi, 30 Maharai Mnetofa, 
Heledi mwana wa Baana Mnetofa, 31 Ithai mwana wa Ribai wa jiji la 
Gibea la Wabenjamini, Benaya Mpirathoni, 32 Hurai kutoka katika 
makorongo” ya Gaashi, Abieli Mwarbathi, 33 Azmavethi Mbaharumu, 
Eliaba Mshaalboni, 34 wana wa Hashemu Mgizoni, Yonathani 
mwana wa Shagee Mharari, 35 Ahiamu mwana wa Sakari Mharari, 
Elifali mwana wa Uru, 36 Heferi Mmekerathi, Ahiya Mpeloni, 37 Hezro 
Mkarmeli, Naarai mwana wa Ezbai, 38 Yoeli ndugu ya Nathani, 
Mibhari mwana wa Hagri, 39 Seleki Mwamoni, Naharai Mberothi, 
aliyembebea silaha Yoabu mwana wa Seruya; 40 Ira Mwithri, Garebu 


Mwithri, 41 Uria Mhiti, Zabadi mwana wa Alai, 42 Adina mwana wa 
Shiza Mrubeni, kiongozi wa Warubeni, aliyekuwa na watu 30; 

43 Hanani mwana wa Maaka, Yoshafati Mmithini, 44 Uziya 
Mwasthtarothi, Shama na Yeieli, wana wa Hothamu Mwaroeri; 

45 Yediaeli mwana wa Shimri, na Yoha ndugu yake, Mtisi; 46 Elieli 
Mmahawi, Yeribai na Yoshavia wana wa Elnaamu, na Ithma 
Mmoabu; 47 Elieli, Obedi, na Yaasieli Mmesoba. 


A1 Nya. 11:1 Tnn., “Tuna uhusiano wa damu nawe.” 


A41 Nya. 11:2 Tnn., “uliyekuwa ukiwatoa nje na kuwaingiza ndani 
Waisraeli.” 


A41 Nya. 11:6 Tnn., “kichwa.” 


^ 1 Nya. 11:8 Au “Milo.” Neno la Kiebrania linalomaanisha “jaza. 
^ 1 Nya. 11:14 Au “wokovu.” 

^ 1 Nya. 11:15 Au “Nchi Tambarare ya Chini ya.” 

^ 1 Nya. 11:19 Au “nafsi zao.” 

A41 Nya. 11:22 Tnn., “mwana wa mwanamume jasiri.” 


^ 1 Nya. 11:23 Urefu wake ulikuwa karibu mita 2.23 (futi 7.3). Angalia 
Nyongeza B14. 


^ 1 Nya. 11:32 Angalia Kamusi. 


1 Mambo ya Nyakati 12 : 1-40 


12 Hao ndio wanaume walioenda kumwona Daudi kule Siklagi 
wakati ambapo hakuwa na uhuru wa kutembea popote kwa sababu 
ya Sauli mwana wa Kishi, nao walikuwa miongoni mwa mashujaa 
hodari waliomuunga mkono vitani. 2 Walijihami kwa upinde, nao 
waliweza kutumia mkono wa kulia na mkono wa kushoto kurusha 
mawe kwa kombeo au kupiga mishale kwa upinde. Walikuwa wazao 
wa ndugu za Sauli, kutoka Benjamini. 3 Kiongozi wao alikuwa 
Ahiezeri, pamoja na Yoashi, wote wawili walikuwa wana wa Shemaa 
Mgibea; Yezieli na Peleti wana wa Azmavethi, Baraka, Yehu 
Mwanathothi, 4 Ishmaya Mgibeoni, shujaa hodari miongoni mwa 
wale 30 na kiongozi wa wale 30; pia Yeremia, Yahazieli, Yohanani, 
Yozabadi Mgedera, 5 Eluzai, Yerimothi, Bealia, Shemaria, Shefatia 
Mharifu, 6 Elkana, Ishia, Azareli, Yoezeri, na Yashobeamu, Wakora; 
7 na Yoela na Zebadia wana wa Yerohamu wa Gedori. 


8 Baadhi ya Wagadi walienda kujiunga na Daudi katika ngome kule 
nyikani; walikuwa mashujaa hodari, wanajeshi waliozoezwa kwa ajili 
ya vita, waliosimama tayari wakiwa na ngao kubwa na mkuki, nao 
walikuwa na nyuso kama za simba na walikimbia mbio sana” kama 
swala milimani. 9 Ezeri ndiye aliyekuwa kiongozi wao, wa pili 
Obadia, wa tatu Eliabu, 10 wa nne Mishmana, wa tano Yeremia, 

11 wa sita Atai, wa saba Elieli, 12 wa nane Yohanani, wa tisa 
Elzabadi, 13 wa kumi Yeremia, wa kumi na moja Makbanai. 14 Hao 
walikuwa wazao wa Gadi, viongozi wa jeshi. Mwenye uwezo mdogo 
zaidi angeweza kuwashinda watu 100, na mwenye uwezo mkubwa 
zaidi angeweza kuwashinda watu 1,000. 15 Hao ndio wanaume 
waliovuka Yordani katika mwezi wa kwanza wakati kingo za mto huo 


zilipokuwa zimefurika, nao waliwafukuza watu wote waliokuwa 
wakiishi mabondeni, upande wa mashariki na wa magharibi. 


16 Baadhi ya wanaume wa Benjamini na Yuda walikuja pia kwa 
Daudi katika ngome yake. 17 Kisha Daudi akatoka na kuwaambia: 
“Ikiwa mmekuja kwangu kwa amani ili kunisaidia, moyo wangu 
utaungana nanyi. Lakini ikiwa mmekuja kunisaliti kwa maadui wangu 
wakati mikono yangu haijatenda kosa lolote, Mungu wa mababu zetu 
na aone hilo na kuhukumu.” 18 Kisha roho ikamjia” Amasai, kiongozi 
wa wale 30, akasema: 


“Sisi ni wako, Ee Daudi, nasi tuko pamoja nawe, Ee mwana wa 
Yese. 


Amani, amani iwe yako, na amani iwe na yule anayekusaidia, 
Kwa maana Mungu wako anakusaidia.” 


Basi Daudi akawakaribisha na kuwaweka wawe miongoni mwa 
viongozi wa wanajeshi. 


19 Baadhi ya watu wa kabila la Manase walitoroka pia na kujiunga 
na Daudi alipokuja pamoja na Wafilisti kupigana na Sauli; lakini 
hakuwasaidia Wafilisti, kwa sababu baada ya watawala wa Wafilisti 
kushauriana, walimfukuza wakisema: “Atatoroka na kwenda kwa 
Sauli bwana wake, na jambo hilo litahatarisha vichwa vyetu.” 

20 Alipoenda Siklagi, watu hawa wa kabila la Manase walitoroka na 
kujiunga naye: Adna, Yozabadi, Yediaeli, Mikaeli, Yozabadi, Elihu, na 
Zilethai, viongozi wa maelfu katika kabila la Manase. 21 Walimsaidia 
Daudi kupigana na kundi la wavamizi, kwa sababu wote walikuwa 
wanaume hodari walio jasiri, nao wakawa wakuu katika jeshi lake. 


22 Siku baada ya siku watu waliendelea kuja kumsaidia Daudi 
mpaka kambi yake ikawa kubwa kama kambi ya Mungu. 


23 Hii ndiyo idadi ya viongozi wa wale waliojihami kwa ajili ya vita 
ambao walijiunga na Daudi kule Hebroni ili kumpa utawala wa Sauli 
kulingana na agizo la Yehova. 24 Wanaume wa Yuda waliobeba 
ngao kubwa na mkuki walikuwa 6,800, waliojihami kwa ajili ya vita. 
25 Kutoka kwa Wasimeoni, kulikuwa na wanajeshi 7,100, wanaume 
jasiri na hodari. 


26 Kutoka kwa Walawi, 4,600. 27 Yehoyada alikuwa kiongozi wa 
wana wa Haruni, naye alikuwa pamoja na watu 3,700, 28 na pia 
Sadoki, kijana aliyekuwa hodari na jasiri, pamoja na wakuu 22 
kutoka katika ukoo wake.” 


29 Kutoka kwa Wabenjamini, ndugu za Sauli, kulikuwa na wanaume 
3,000, ambao wengi wao, hapo awali, walikuwa wakilinda masilahi 
ya nyumba ya Sauli. 30 Kutoka kwa Waefraimu, kulikuwa na 
wanaume hodari 20,800, waliokuwa jasiri na maarufu katika koo 


* 


zao.* 


31 Na kutoka kwa nusu ya kabila la Manase, kulikuwa na wanaume 
18,000 waliotajwa kwa majina ili waje kumweka Daudi kuwa mfalme. 
32 Kutoka kwa kabila la Isakari, kulikuwa na viongozi 200 ambao 
walielewa nyakati na kujua yale ambayo Waisraeli walipaswa 
kufanya, na ndugu zao wote walikuwa chini ya uongozi wao. 

33 Kutoka kwa Zabuloni, kulikuwa na wanaume 50,000 walioweza 
kutumikia jeshini, waliojipanga kivita wakiwa na silaha zote za vita, 
wote walijiunga na Daudi kwa ushikamanifu usiogawanyika.* 

34 Kutoka kwa Naftali, kulikuwa na wakuu 1,000, nao walikuwa 
pamoja na wanaume 37,000 wenye ngao kubwa na mkuki. 


35 Kutoka kwa Wadani, wale waliojipanga kivita walikuwa 28,600. 
36 Na kutoka kwa Asheri, wale walioweza kutumikia jeshini na 
kujipanga kivita walikuwa 40,000. 


37 Kutoka ng'ambo ya Yordani, kutoka kwa Warubeni, Wagadi, na 
nusu ya kabila la Manase, kulikuwa na wanajeshi 120,000 
waliokuwa na aina zote za silaha za vita. 38 Hao wote walikuwa 
wanaume wa vita, walioungana pamoja vitani; walikuja Hebroni kwa 
moyo kamili ili kumweka Daudi kuwa mfalme wa Israeli yote, na pia 
Waisraeli wengine wote walikuwa na nia moja ya” kumweka Daudi 
kuwa mfalme. 39 Nao walikaa huko pamoja na Daudi kwa siku tatu, 
wakila na kunywa, kwa kuwa ndugu zao walikuwa wamefanya 
matayarisho kwa ajili yao. 40 Pia majirani wao, na hata wale 
waliokuwa mbali kufikia Isakari, Zabuloni, na Naftali, walikuwa 
wakileta vyakula kwa punda, ngamia, nyumbu, na ng'ombe—walileta 
unga, keki za tini zilizoshinikizwa na keki za zabibu kavu, divai, 
mafuta, na ng'ombe na kondoo wengi sana, kwa maana watu 
walishangilia nchini Israeli. 


^ 1 Nya. 12:8 Au “walikuwa wepesi.” 

A 1 Nya. 12:18 Tnn., “ikamvaa.” 

^ 1 Nya. 12:28 Yaani, ukoo wa upande wa baba. 
^ 1 Nya. 12:30 Yaani, ukoo wa upande wa baba. 


^ 1 Nya. 12:33 Au “wote waliojiunga na Daudi hawakuwa na mioyo 
miwili.” 


^ 1 Nya. 12:38 Tnn., “walikuwa na moyo mmoja katika.” 


1 Mambo ya Nyakati 13:1-14 


13 Daudi alishauriana na wakuu wa maelfu na wa mamia na kila 
kiongozi. 2 Kisha Daudi akaliambia kutaniko lote la Waisraeli: 
“Mkiona ni vema na ikiwa ni jambo linalokubalika kwa Yehova Mungu 
wetu, acheni tutume ujumbe kwa ndugu zetu waliobaki katika 
maeneo yote ya Israeli na pia kwa makuhani na Walawi katika majiji 
yao yenye malisho waje kuungana nasi. 3 Na acheni tulirudishe 
Sanduku la Mungu wetu.” Kwa maana hawakuwa wamelitunza 
katika siku za Sauli. 4 Kutaniko lote likakubali kufanya hivyo, kwa 
maana watu wote waliliona kuwa jambo jema. > Basi Daudi 
akawakusanya Waisraeli wote, kuanzia mto wa Misri” mpaka Lebo- 
Hamathi,” ili walete Sanduku la Mungu wa kweli kutoka Kiriath- 
yearimu. 


6 Daudi na Waisraeli wote wakapanda kwenda Baala, mpaka Kiriath- 
yearimu, jiji la Yuda, ili kuleta kutoka huko Sanduku la Mungu wa 
kweli, Yehova, anayeketi kwenye kiti cha ufalme juu ya” makerubi, 
mahali ambapo watu husali katika jina lake. 7 Hata hivyo, walilitoa 
Sanduku la Mungu wa kweli katika nyumba ya Abinadabu na 
kuliweka juu ya gari jipya la kukokotwa, na Uza na Ahio walikuwa 
wakiliongoza gari hilo. 8 Daudi na Waisraeli wote walikuwa 
wakisherehekea mbele za Mungu wa kweli kwa nguvu zao zote, kwa 
nyimbo, vinubi, vinanda vinginevyo, matari, matoazi, na tarumbeta. 

9 Lakini walipofika kwenye uwanja wa kupuria wa Kidoni, Uza 
aliunyoosha mkono wake haraka na kulikamata Sanduku hilo, kwa 
sababu ng'ombe walikuwa karibu kuliangusha. 10 Ndipo hasira ya 
Yehova ikawaka dhidi ya Uza, Naye akamuua kwa sababu 
aliunyoosha mkono wake na kulikamata Sanduku hilo, naye akafa 
hapo mbele za Mungu. 11 Lakini Daudi akakasirika kwa sababu 


hasira kali ya Yehova iliwaka dhidi ya Uza; na tangu siku hiyo mahali 
hapo panaitwa Peres-uza.* 


12 Basi Daudi akamwogopa Mungu wa kweli siku hiyo na kusema: 
“Ninawezaje kulileta kwangu Sanduku la Mungu wa kweli?” 13 Daudi 
hakulileta Sanduku hilo mahali alipokuwa katika Jiji la Daudi, lakini 
aliagiza lipelekwe katika nyumba ya Obed-edomu, Mgathi. 

14 Sanduku la Mungu wa kweli lilikaa pamoja na watu wa nyumba ya 
Obed-edomu, likabaki katika nyumba yake kwa miezi mitatu, na 
Yehova akaendelea kuwabariki watu wa nyumba ya Obed-edomu na 
vitu vyote alivyokuwa navyo. 


^ 1 Nya. 13:5 Au “kuanzia Shihori huko Misri.” 


A1 Nya. 13:5 Au “njia ya kuingia Hamathi.” 


^ 1 Nya. 13:6 Au labda, “katikati ya.” 


A41 Nya. 13:11 Maana yake “Ghadhabu Dhidi ya Uza.” 


1 Mambo ya Nyakati 14:1-17 


14 Mfalme Hiramu wa Tiro aliwatuma wajumbe kwa Daudi, pamoja 
na mbao za mierezi, waashi,” na maseremala ili wamjengee Daudi 
nyumba.” 2 Na Daudi alijua kwamba Yehova alikuwa 
amemwimarisha kabisa kuwa mfalme wa Israeli, kwa maana ufalme 
wake ulikuwa umekwezwa sana kwa ajili ya watu Wake Waisraeli. 


3 Daudi alichukua wake zaidi huko Yerusalemu, na Daudi akazaa 
wana na mabinti zaidi. 4 Haya ndiyo majina ya watoto wake 
waliozaliwa Yerusalemu: Shamua, Shobabu, Nathani, Sulemani, 
5 Ibhari, Elishua, Elpeleti, 6 Noga, Nefegi, Yafia, 7 Elishama, 
Beeliada, na Elifeleti. 


8 Wafilisti waliposikia kwamba Daudi alikuwa ametiwa mafuta kuwa 
mfalme wa Waisraeli wote, Wafilisti wote wakapanda kuja kumtafuta 
Daudi. Daudi aliposikia jambo hilo, akaenda kukabiliana nao. 9 Kisha 
Wafilisti wakaja na kuvamia tena na tena katika Bonde laž Refaimu. 
10 Daudi akamuuliza Mungu: “Je, nipande kwenda kuwashambulia 
Wafilisti? Je, utawatia mikononi mwangu?” Ndipo Yehova 
akamwambia: “Panda uende, nami hakika nitawatia mikononi 
mwako.” 11 Basi Daudi akapanda kwenda Baal-perasimu, naye 
akawaua huko. Ndipo Daudi akasema: “Mungu wa kweli 
amewapasua na kuwapita maadui wangu kwa mkono wangu, kama 
ufa uliopasuliwa na maji.” Ndiyo sababu walipaita mahali hapo Baal- 
perasimu.” 12 Wafilisti wakaacha miungu yao hapo, na Daudi 
alipotoa amri, miungu hiyo iliteketezwa motoni. 


13 Baadaye Wafilisti wakaja tena na kuvamia bondeni.* 14 Daudi 
akamwomba Mungu ushauri tena, lakini Mungu wa kweli 
akamwambia: “Usipande moja kwa moja na kuwafuatia. Badala 


yake, zunguka nyuma yao, uwashambulie mbele ya vichaka vya 
mibaka. 15 Na utakaposikia sauti ya watu wakipiga mwendo juu ya 
vichaka vya mibaka, washambulie, kwa sababu mimi Mungu wa 
kweli nitakuwa nimetangulia mbele yako ili kuliua jeshi la Wafilisti.” 
16 Basi Daudi akafanya kama Mungu wa kweli alivyomwamuru, 
wakaliua jeshi la Wafilisti kuanzia Gibeoni mpaka Gezeri. 

17 Umaarufu wa Daudi ukaenea katika nchi zote, na Yehova 
akayafanya mataifa yote yamwogope Daudi. 


^ 1 Nya. 14:1 Au “wajenzi wa kuta.” 


^ 1 Nya. 14:1 Au “jumba la mfalme.” 


^ 1 Nya. 14:9 Au “Nchi Tambarare ya Chini ya.” 


^1 Nya. 14:11 Maana yake “Bwana Anayepasua na Kupita.” 


^ 1 Nya. 14:13 Au “kwenye nchi tambarare ya chini.” 


1 Mambo ya Nyakati 15:1-29 


15 Naye akaendelea kujijengea nyumba katika Jiji la Daudi, 
akatayarisha mahali kwa ajili ya Sanduku la Mungu wa kweli na 
kupiga hema kwa ajili yake. 2 Huo ndio wakati ambao Daudi 
alisema: “Hakuna mtu yeyote anayepaswa kubeba Sanduku la 
Mungu wa kweli isipokuwa Walawi, kwa maana Yehova 
amewachagua ili walibebe Sanduku la Yehova na kumhudumia 
sikuzote.” 3 Kisha Daudi akawakusanya Waisraeli wote Yerusalemu 
ili kulipandisha Sanduku la Yehova na kulileta mahali alipotayarisha 
kwa ajili yake. 


4 Daudi akawakusanya wazao wa Haruni na Walawi: 5 kutoka kwa 
Wakohathi, mkuu Urieli na ndugu zake 120; 6 kutoka kwa Wamerari, 
mkuu Asaya na ndugu zake 220; 7 kutoka kwa Wagershomu, mkuu 
Yoeli na ndugu zake 130; 8 kutoka kwa wazao wa Elisafani, mkuu 
Shemaya na ndugu zake 200; 9 kutoka kwa wazao wa Hebroni, 
mkuu Elieli na ndugu zake 80; 10 kutoka kwa wazao wa Uzieli, mkuu 
Aminadabu na ndugu zake 112. 11 Tena, Daudi akawaita makuhani 
Sadoki na Abiathari na Walawi Urieli, Asaya, Yoeli, Shemaya, Elieli, 
na Aminadabu, 12 akawaambia: “Ninyi ndio viongozi wa koo” za 
Walawi. Jitakaseni, ninyi na ndugu zenu, nanyi mlipandishe Sanduku 
la Yehova, Mungu wa Israeli mpaka mahali ambapo nimetayarisha 
kwa ajili yake. 13 Kwa kuwa mara ya kwanza hamkulibeba, hasira ya 
Yehova Mungu wetu iliwaka dhidi yetu, kwa sababu hatukutafuta 
utaratibu unaofaa.” 14 Basi makuhani na Walawi wakajitakasa ili 
walipandishe Sanduku la Yehova Mungu wa Israeli. 


15 Kisha Walawi wakalibeba Sanduku la Mungu wa kweli mabegani 
mwao kwa kutumia fito zake, kama Musa alivyoamuru kwa neno la 


Yehova. 16 Ndipo Daudi akawaambia wakuu wa Walawi wawaweke 
ndugu zao waimbaji ili waimbe kwa shangwe na sauti kubwa, kwa 
ala za muziki: vinanda, vinubi, na matoazi. 


17 Basi Walawi wakamweka Hemani mwana wa Yoeli na, kutoka kati 
ya ndugu zake, Asafu mwana wa Berekia na, kutoka kati ya ndugu 
zao Wamerari, Ethani mwana wa Kushaya. 18 Walikuwa pamoja na 
ndugu zao wa kikundi cha pili, Zekaria, Beni, Yaazieli, Shemiramothi, 
Yehieli, Uni, Eliabu, Benaya, Maaseya, Matithia, Elifelehu, na 
Mikneya na Obed-edomu na Yeieli walinzi wa malango. 19 Waimbaji 
Hemani, Asafu, na Ethani waliwekwa kupiga matoazi ya shaba; 

20 na Zekaria, Azieli, Shemiramothi, Yehieli, Uni, Eliabu, Maaseya, 
na Benaya walipiga vinanda vilivyopatanishwa na sauti ya Alamothi;” 
21 na Matithia, Elifelehu, Mikneya, Obed-edomu, Yeieli, na Azazia 
walipiga vinubi vilivyopatanishwa na sauti ya Sheminithi,” ili 
waongoze uimbaji. 22 Kenania mkuu wa Walawi alisimamia 
usafirishaji, kwa maana alikuwa stadi, 23 na Berekia na Elkana 
walikuwa walinzi wa malango kwa ajili ya Sanduku. 24 Makuhani 
Shebania, Yoshafati, Nethaneli, Amasai, Zekaria, Benaya, na Eliezeri 
walipiga tarumbeta kwa sauti kubwa mbele ya Sanduku la Mungu wa 
kweli, na Obed-edomu na Yehia walitumikia pia wakiwa walinzi 

wa malango kwa ajili ya Sanduku. 


25 Kisha Daudi na wazee wa Israeli na wakuu wa maelfu walikuwa 
wakitembea kandokando ili kulipandisha sanduku la agano la 
Yehova kutoka katika nyumba ya Obed-edomu wakishangilia. 

26 Mungu wa kweli alipowasaidia Walawi waliokuwa wakilibeba 
sanduku la agano la Yehova, waliwatoa dhabihu ng'ombe dume 
saba wachanga na kondoo dume saba. 2” Daudi alikuwa amevaa 
joho lisilo na mikono la kitambaa bora, kama walivyovaa Walawi 


wote waliobeba Sanduku hilo, waimbaji, na Kenania mkuu wa 
usafirishaji na wa waimbaji; Daudi pia alikuwa amevaa efodi ya 
kitani. 28 Waisraeli wote walikuwa wakilipandisha sanduku la agano 
la Yehova kwa kelele za shangwe, wakipiga pembe, tarumbeta, 
matoazi, na kupiga kwa sauti kubwa vinanda na vinubi. 


29 Lakini sanduku la agano la Yehova lilipofika kwenye Jiji la Daudi, 
Mikali, binti ya Sauli, akaangalia chini kupitia dirishani, akamwona 
Mfalme Daudi akirukaruka na kusherehekea; akaanza kumdharau 
moyoni mwake. 


^ 1 Nya. 15:12 Yaani, ukoo wa upande wa baba. 


^ 1 Nya. 15:20 Angalia Kamusi. 


^ 1 Nya. 15:21 Angalia Kamusi. 


1 Mambo ya Nyakati 16 : 1-43 


16 Basi wakaliingiza Sanduku la Mungu wa kweli na kuliweka ndani 
ya hema ambalo Daudi alikuwa amepiga ili aliweke humo; nao 
wakatoa dhabihu za kuteketezwa na dhabihu za ushirika mbele za 
Mungu wa kweli. 2 Daudi alipomaliza kutoa dhabihu za kuteketezwa 
na dhabihu za ushirika, akawabariki watu katika jina la Yehova. 

3 Isitoshe, aliwagawia Waisraeli wote, kila mwanamume na 
mwanamke, mkate mmoja wa mviringo, keki ya tende, na keki ya 
zabibu kavu. 4 Kisha akawaweka baadhi ya Walawi wahudumu 
mbele ya Sanduku la Yehova, wamheshimu,” wamshukuru, na 
kumsifu Yehova Mungu wa Israeli. 5 Asafu alikuwa kiongozi, na wa 
pili Zekaria; naye Yeieli, Shemiramothi, Yehieli, Matithia, Eliabu, 
Benaya, Obed-edomu, na Yeieli walipiga vinanda na vinubi; na Asafu 
alipiga matoazi, 6 na makuhani Benaya na Yahazieli walipiga 
tarumbeta daima mbele ya sanduku la agano la Mungu wa kweli. 


7 Hiyo ndiyo siku ambayo Daudi kwa mara ya kwanza alitunga” 
wimbo huu wa kumshukuru Yehova na kumwagiza Asafu na ndugu 
zake wauimbe: 


8 “Mshukuruni Yehova, liitieni jina lake, 
Yajulisheni mataifa matendo yake! 

9 Mwimbieni, mwimbieni sifa,” 

Tafakarini” kazi zake zote zinazostaajabisha. 
10 Jivunieni jina lake takatifu. 


Mioyo ya wale wanaomtafuta Yehova na ishangilie. 


11 Mtafuteni Yehova na nguvu zake, 

Utafuteni uso” wake daima. 

12 Kumbukeni kazi zinazostaajabisha alizofanya, 
Miujiza yake na hukumu alizotangaza, 

13 Enyi uzao wa” Israeli mtumishi wake, 

Enyi wana wa Yakobo, watu wake aliowachagua. 
14 Yeye ni Yehova Mungu wetu. 

Hukumu zake ziko duniani kote. 

15 Kumbukeni agano lake milele, 

Ahadi aliyotoa,” hata kufikia vizazi elfu, 

16 Agano alilofanya na Abrahamu, 

Na kiapo alichomwapia Isaka, 

17 Alichotoa kama amri kwa Yakobo 

Na kama agano la kudumu kwa Israeli, 

18 Akisema, ‘Nitakupa nchi ya Kanaani 

Kuwa urithi wako uliogawiwa.’ 

19 Mlipokuwa wachache, 

Naam, wachache sana, nanyi mlikuwa wageni nchini. 


20 Walitembeatembea kutoka taifa moja hadi taifa lingine, 


Kutoka ufalme mmoja hadi ufalme mwingine. 

21 Hakumruhusu mtu yeyote awakandamize, 

Lakini kwa sababu yao aliwakaripia wafalme, 

22 Akisema, 'Msiwaguse watiwa-mafuta wangu, 

Wala msiwatendee manabii wangu jambo lolote baya.’ 

23 Mwimbieni Yehova, dunia yote! 

Tangazeni wokovu wake siku baada ya siku! 

24 Tangazeni utukufu wake miongoni mwa mataifa, 

Kazi zake zinazostaajabisha miongoni mwa mataifa yote. 
25 Kwa maana Yehova ni mkuu na anastahili kusifiwa kuliko wote. 
Anaogopesha kuliko miungu mingine yote. 

26 Miungu yote ya mataifa ni miungu ya ubatili, 

Lakini Yehova ndiye aliyeziumba mbingu. 

27 Mbele zake kuna utukufu” na fahari; 

Katika makao yake kuna nguvu na shangwe. 

28 Mpeni Yehova anachostahili, enyi familia za mataifa, 


Mpeni Yehova anachostahili kwa sababu ya utukufu wake na nguvu 
zake. 


29 Mpeni Yehova utukufu ambao jina lake linastahili; 


Leteni zawadi na mje mbele zake. 


Mwinamieni” Yehova katika mapambo matakatifu.” 

30 Tetemekeni mbele zake, dunia yote! 

Dunia imeimarishwa kabisa; haiwezi kusogezwa.” 

31 Mbingu na zishangilie, dunia na iwe na shangwe; 
Tangazeni miongoni mwa mataifa: 'Yehova amekuwa Mfalme!' 
32 Bahari na ingurume na vitu vyote vinavyoijaza; 

Mashamba na vitu vyote vilivyomo na vishangilie. 


33 Wakati uleule miti ya msituni na ishangilie kwa sauti mbele za 
Yehova, 


Kwa maana anakuja” kuihukumu dunia. 

34 Mshukuruni Yehova, kwa maana yeye ni mwema; 
Upendo wake mshikamanifu unadumu milele. 

35 Nanyi semeni, 'Tuokoe, Ee Mungu wa wokovu wetu, 
Tukusanye na kutuokoa kutoka katika mataifa, 

Ili tulishukuru jina lako takatifu 

Na tushangilie kukusifu wewe. 


36 Yehova, Mungu wa Israeli, na asifiwe 


II 


Kwa umilele wote. 


Na watu wote wakasema, “Amina!”” nao wakamsifu Yehova. 


37 Kisha Daudi akamwacha Asafu na ndugu zake hapo mbele ya 
sanduku la agano la Yehova ili wahudumu daima mbele ya Sanduku 
hilo, kulingana na utaratibu wa kila siku. 38 Obed-edomu na ndugu 
zake, watu 68, na Obed-edomu mwana wa Yeduthuni, na Hosa 
walikuwa walinzi wa malango; 39 na kuhani Sadoki na makuhani 
wenzake walikuwa mbele ya hema la ibada la Yehova mahali pa juu 
kule Gibeoni 40 ili wamtolee Yehova kwa ukawaida dhabihu za 
kuteketezwa kwenye madhabahu ya dhabihu za kuteketezwa, 
asubuhi na jioni, na kufanya mambo yote yaliyoandikwa katika 
Sheria ya Yehova aliyowaamuru Waisraeli wafuate. 41 Walikuwa 
pamoja na Hemani na Yeduthuni na wanaume wengine 
waliochaguliwa na kutajwa majina ili wamshukuru Yehova, kwa 
sababu “upendo wake mshikamanifu unadumu milele”; 42 nao 
walikuwa pamoja na Hemani na Yeduthuni ili wapige tarumbeta, 
matoazi, na ala zilizotumiwa kumsifu* Mungu wa kweli; na wana wa 
Yeduthuni walikuwa langoni. 43 Kisha watu wote wakaenda 
nyumbani kwao, na Daudi akaenda kuwabariki watu wa nyumba 
yake mwenyewe. 


^ 1 Nya. 16:4 Tnn., “wamkumbuke.” 
^ 1 Nya. 16:7 Au “alichangia.” 


^ 1 Nya. 16:9 Au “mpigieni muziki.” 


^ 1 Nya. 16:9 Au labda, “Zungumzeni kuhusu.” 
^ 1 Nya_16:11 Au “uwepo.” 


^ 1 Nya. 16:13 Au “wazao wa.” Tnn., “mbegu ya.” 


21 Nya. 16:15 
21 Nya. 16:27 
21 Nya. 16:29 
^1 Nya. 16:29 
^1 Nya. 16:30 


^ 1 Nya. 16:33 


^1 Nya 


^ 1 Nya_16:36 


^ 1 Nya 


16:15 Tnn., “Neno aliloamuru.” 

16:27 Au “adhama.” 

16:29 Au “Mwabuduni.” 

16:29 Au labda, “kwa sababu ya fahari ya utakatifu wake. 
16:30 Au “kutikiswa; kufanywa ipepesuke.” 


16:33 Au “amekuja.” 


_16:36 Au “milele na milele.” 


16:36 Au “Na iwe hivyo!” 


. 16:42 Au “na ala za wimbo wa.” 


” 


1 Mambo ya Nyakati 17:1-27 


17 Mara tu Daudi alipoanza kuishi katika nyumba yake mwenyewe,” 
alimwambia hivi nabii Nathani: “Mimi hapa ninaishi katika nyumba ya 
mierezi huku sanduku la agano la Yehova likiwa ndani ya vitambaa 
vya mahema.” 2 Nathani akamwambia Daudi: “Fanya jambo lolote 
lililo moyoni mwako, kwa sababu Mungu wa kweli yuko pamoja 
nawe.” 


3 Usiku huohuo, neno hili la Yehova likamjia Nathani: 4 “Nenda 
ukamwambie mtumishi wangu Daudi, 'Yehova anasema hivi: “Si 
wewe utakayenijengea nyumba nitakayokaa ndani yake. > Kwa 
maana sijakaa ndani ya nyumba tangu siku nilipowatoa nje Waisraeli 
mpaka leo, bali nimekuwa nikihama hema moja hadi hema lingine na 
kutoka hema moja la ibada hadi hema lingine la ibada.” 6 Wakati 
wote nilipotembea na Waisraeli wote, je, niliwahi wakati wowote 
kumuuliza mwamuzi yeyote wa Israeli niliyemweka awachunge watu 
wangu, ‘Kwa nini hukunijengea nyumba ya mierezi?” 


7 “Sasa mwambie hivi mtumishi wangu Daudi: 'Yehova wa majeshi 
anasema hivi: “Nilikutoa malishoni, ili usiendelee kuchunga kondoo, 
uwe kiongozi wa watu wangu Waisraeli. 8 Nami nitakuwa pamoja 
nawe popote utakapoenda, nami nitawaangamiza maadui wako 
wote kutoka mbele yako; nami nitakujengea jina kama jina la watu 
maarufu duniani. 9 Nitachagua mahali kwa ajili ya watu wangu 
Waisraeli na kuwaweka humo, nao wataishi humo na 
hawatasumbuliwa tena; na watu waovu hawatawakandamiza” tena 
kama walivyofanya zamani, 10 tangu siku nilipowaweka waamuzi juu 
ya watu wangu Waisraeli. Nami nitawashinda maadui wako wote. 
Pia, ninakuambia, ‘Yehova atakujengea nyumba.” 


11 ““Siku zako zitakapokwisha nawe uzikwe pamoja na mababu 
zako, nitamwinua mzao wako” baada yako, mmoja wa wana wako, 
nami nitauimarisha kabisa ufalme wake. 12 Yeye ndiye 
atakayenijengea nyumba, nami nitakiimarisha kabisa kiti chake cha 
ufalme milele. 13 Nitakuwa baba yake, naye atakuwa mwanangu. 
Sitauondoa upendo wangu mshikamanifu kutoka kwake kama 
nilivyouondoa kutoka kwa yule aliyekutangulia. 14 Nitamfanya 
asimame katika nyumba yangu na katika ufalme wangu milele, na 


3333) 


kiti chake cha ufalme kitadumu milele. 


15 Nathani alimwambia Daudi maneno hayo yote na maono hayo 
yote. 


16 Ndipo Mfalme Daudi akaingia na kuketi mbele za Yehova na 
kusema: “Mimi ni nani, Ee Yehova Mungu? Na nyumba yangu ni nini 
hivi kwamba umenileta mpaka hapa nilipofika? 17 Na kana kwamba 
hilo halitoshi, Ee Mungu, unasema pia kwamba nyumba yangu mimi 
mtumishi wako itadumu kwa muda mrefu, nawe umeniona kuwa mtu 
anayepaswa kukwezwa zaidi,* Ee Yehova Mungu. 18 Mimi mtumishi 
wako Daudi nitakwambia nini zaidi kuhusu heshima uliyonipa na 
wewe unanijua vizuri sana mimi mtumishi wako? 19 Ee Yehova, kwa 
ajili yangu mimi mtumishi wako na kupatana na moyo wakož 
umetenda mambo haya yote makuu kwa kufunua ukuu wako. 20 Ee 
Yehova, hakuna aliye kama wewe, na hakuna Mungu ila wewe; 
mambo yote tuliyosikia kwa masikio yetu yanathibitisha jambo hilo. 
21 Na kuna taifa gani lingine duniani lililo kama watu wako 
Waisraeli? Wewe Mungu wa kweli ulienda na kuwakomboa wakiwa 
watu wako. Ulijijengea jina kwa matendo yako makuu na yenye 
kuogopesha, ukayafukuza mataifa kutoka mbele ya watu wako 
uliowakomboa kutoka Misri. 22 Uliwafanya watu wako Waisraeli 


wawe watu wako milele; na wewe, Ee Yehova, ukawa Mungu wao. 
23 Sasa, Ee Yehova, ahadi uliyotoa kunihusu mimi mtumishi wako na 
nyumba yangu na ithibitike kuwa ya uaminifu milele, na ufanye kama 
ulivyoahidi. 24 Jina lako na lidumu na kukwezwa milele, ili watu 
waseme, 'Yehova wa majeshi, Mungu wa Israeli, ni Mungu kwa 
Israeli, na nyumba yangu mimi mtumishi wako Daudi na iimarishwe 
kabisa mbele zako. 25 Kwa maana wewe, Mungu wangu, 
umenifunulia mimi mtumishi wako kusudi lako la kunijengea 
nyumba.” Ndiyo sababu mimi mtumishi wako nina ujasiri wa kutoa 
sala hii kwako. 26 Na sasa, Ee Yehova, wewe ndiye Mungu wa kweli, 
nawe umeahidi mambo hayo mema kunihusu mimi mtumishi wako. 
27 Basi na ufurahie kuibariki nyumba yangu mimi mtumishi wako, na 
idumu milele mbele zako, kwa sababu wewe, Ee Yehova, umeibariki, 
nayo imebarikiwa milele.” 


A1 Nya. 17:1 Au “jumba lake mwenyewe la mfalme.” 


A41 Nya. 17:5 Labda inamaanisha “kutoka kambi moja ya mahema 
hadi nyingine na kutoka eneo moja la kuishi hadi lingine.” 


^ 1 Nya. 17:9 Tnn., “hawatawachosha.” 

^ 1 Nya. 17:10 Au “ukoo wa kifalme.” 

^1 Nya. 17:11 Tnn., “nitainua mbegu yako.” 

^ 1 Nya. 17:17 Au “mtu mwenye cheo kikubwa.” 


^ 1 Nya. 17:19 Au “kulingana na mapenzi yako.’ 


^ 1 Nya. 17:25 Au “ukoo wa kifalme.” 


1 Mambo ya Nyakati 18:1-17 


18 Wakati fulani baadaye, Daudi aliwashinda Wafilisti na kuwatiisha, 
akachukua jiji la Gathi na miji yake kutoka mikononi mwa Wafilisti. 

2 Kisha akawashinda Wamoabu, na Wamoabu wakawa watumishi 
wa Daudi na kumletea ushuru. 


3 Daudi alimshinda Mfalme Hadadezeri wa Soba karibu na Hamathi 
alipokuwa akienda kuimarisha mamlaka yake katika eneo la Mto 
Efrati. 4 Daudi akateka magari 1,000 ya vita, wapanda farasi 7,000, 
na wanajeshi 20,000 wanaotembea kwa miguu. Kisha Daudi 
akawakata farasi wote mishipa ya miguu isipokuwa farasi 100 
waliokokota magari. 5 Wasiria wa Damasko walipokuja kumsaidia 
Mfalme Hadadezeri wa Soba, Daudi aliwaua Wasiria 22,000. 

6 Halafu Daudi akaweka kambi za kijeshi kule Siria ya Damasko, na 
Wasiria wakawa watumishi wa Daudi na kumletea ushuru. Yehova 
alimpa Daudi ushindi” popote alipoenda. 7 Isitoshe, Daudi alichukua 
ngao za mviringo za dhahabu kutoka kwa watumishi wa Hadadezeri 
na kuzileta Yerusalemu. 8 Daudi alichukua shaba nyingi sana kutoka 
Tibhathi na Kuni, majiji ya Hadadezeri. Sulemani aliitumia 
kutengenezea Bahari ya Shaba, nguzo, na vyombo vya shaba. 


9 Mfalme Tou wa Hamathi aliposikia kwamba Daudi alikuwa 
amelishinda jeshi lote la Mfalme Hadadezeri wa Soba, 10 mara moja 
alimtuma Hadoramu mwana wake kwa Mfalme Daudi ili amjulie hali 
na kumpongeza kwa sababu alikuwa amepigana na Hadadezeri na 
kumshinda (kwa maana mara nyingi Hadadezeri alimshambulia 
Tou), na Hadoramu alimletea Daudi kila aina ya vitu vya dhahabu, 
fedha, na shaba. 11 Mfalme Daudi akavitakasa vitu hivyo ili viwe vya 
Yehova, pamoja na fedha na dhahabu aliyokuwa amechukua kutoka 


kwa mataifa yote: kutoka kwa Waedomu na Wamoabu, kutoka kwa 
Waamoni, Wafilisti, na Waamaleki. 


12 Abishai mwana wa Seruya aliwaua Waedomu 18,000 katika 
Bonde la Chumvi. 13 Aliweka kambi za kijeshi huko Edomu, na 
Waedomu wote wakawa watumishi wa Daudi. Yehova alimpa Daudi 
ushindi” popote alipoenda. 14 Daudi akaendelea kutawala Israeli 
yote, naye aliwatawala watu wake wote kwa haki na uadilifu. 

15 Yoabu mwana wa Seruya alikuwa mkuu wa jeshi, Yehoshafati 
mwana wa Ahiludi alifanya kazi ya kuweka kumbukumbu, 16 Sadoki 
mwana wa Ahitubu na Ahimeleki mwana wa Abiathari walikuwa 
makuhani, na Shavsha alikuwa mwandishi. 17 Benaya mwana wa 
Yehoyada aliwasimamia Wakerethi na Wapelethi. Na wana wa Daudi 
walikuwa na cheo cha kwanza baada ya mfalme. 


A1 Nya. 18:6 Au “wokovu.” 


^ 1 Nya. 18:13 Au “wokovu.” 


1 Mambo ya Nyakati 19:1-19 


19 Baadaye Nahashi mfalme wa Waamoni akafa, na mwanawe 
akawa mfalme baada yake. 2 Ndipo Daudi akasema: “Nitamtendea 
kwa upendo mshikamanifu Hanuni mwana wa Nahashi, kwa sababu 
baba yake alinitendea kwa upendo mshikamanifu.” Basi Daudi 
akawatuma wajumbe ili wamfariji baada ya kufiwa na baba yake. 
Lakini watumishi wa Daudi walipofika katika nchi ya Waamoni 
kumfariji Hanuni, 3 wakuu wa Waamoni wakamwambia Hanuni: “Je, 
unafikiri kwamba Daudi anawatuma wafariji kwako ili kumheshimu 
baba yako? Je, watumishi wake hawajaja kwako ili kufanya 
uchunguzi kamili na kukupindua wewe na kuipeleleza nchi?” 4 Kwa 
hiyo Hanuni akawachukua watumishi wa Daudi, akawanyoa, akakata 
nguo zao katikati kwenye matako na kuwafukuza. > Daudi 
alipoambiwa kuhusu wanaume hao, mara moja akawatuma 
wanaume wengine waende kukutana nao, kwa sababu wanaume 
hao walikuwa wameaibishwa sana; mfalme akawaambia: “Kaeni 
Yeriko mpaka ndevu zenu zitakapoota, kisha mrudi.” 


6 Baada ya muda Waamoni wakaona kuwa wananuka mbele ya 
Daudi, kwa hiyo Hanuni na Waamoni wakatuma talanta 1,000 za 
fedha?” ili kukodi magari ya vita na wapanda farasi kutoka 
Mesopotamia,” Aram-maaka, na Soba. 7 Basi wakakodi magari 
32,000 ya vita, pamoja na mfalme wa Maaka na watu wake. Kisha 
wakaja na kupiga kambi mbele ya Medeba. Waamoni 
wakakusanyika pamoja kutoka katika majiji yao, wakaja ili kupigana 
vita. 


8 Daudi aliposikia habari hizo, alimtuma Yoabu na jeshi lote, kutia 
ndani mashujaa wake hodari zaidi. 9 Nao Waamoni wakatoka na 


kujipanga kivita kwenye lango la jiji huku wafalme waliokuja wakiwa 
peke yao uwanjani. 


10 Yoabu alipoona kwamba anashambuliwa upande wa mbele na wa 
nyuma, alichagua baadhi ya wanajeshi bora Israeli na kuwapanga 
kivita ili wapigane na Wasiria. 11 Wanaume waliobaki aliwaweka 
chini ya usimamizi wa” Abishai ndugu yake, ili awapange kivita 
kupigana na Waamoni. 12 Kisha akasema: “Ikiwa Wasiria watanizidi 
nguvu, basi mtaniokoa; lakini Waamoni wakiwazidi ninyi nguvu, 
nitawaokoa. 13 Ni lazima tuwe imara na jasiri kwa ajili ya watu wetu 
na kwa ajili ya majiji ya Mungu wetu, naye Yehova atafanya yaliyo 
mema machoni pake.” 


14 Kisha Yoabu na wanaume wake wakasonga mbele kwenda 
kupigana vita na Wasiria, nao wakamkimbia. 15 Waamoni walipoona 
kwamba Wasiria wamekimbia, wakamkimbia pia Abishai ndugu yake 


16 Wasiria walipoona kwamba wameshindwa na Waisraeli, 
waliwatuma wajumbe wawaite Wasiria waliokuwa katika eneo la Mto 
Efrati, wakiongozwa na Shofaki mkuu wa jeshi la Hadadezeri. 


17 Daudi alipoambiwa habari hiyo, akawakusanya Waisraeli wote 
mara moja, wakavuka Yordani na kuwafikia, wakajipanga kivita ili 
kupigana nao. Daudi alijipanga kivita ili kupigana na Wasiria, nao 
wakapigana naye. 18 Lakini Wasiria waliwakimbia Waisraeli; Daudi 
akawaua Wasiria 7,000 walioendesha magari ya vita na wanajeshi 
40,000 waliotembea kwa miguu, akamuua Shofaki mkuu wa jeshi. 
19 Watumishi wa Hadadezeri walipoona kwamba wameshindwa na 
Waisraeli, mara moja wakafanya amani na Daudi, wakawa 
watumishi wake; na Wasiria hawakutaka kuwasaidia tena Waamoni. 


^ 1 Nya. 19:6 Talanta moja ilikuwa na uzito wa kilogramu 34.2. 
Angalia Nyongeza B14. 


^ 1 Nya. 19:6 Tnn., “Aram-naharaimu.’ 


^ 1 Nya. 19:11 Tnn., “mikononi mwa.” 


1 Mambo ya Nyakati 20:1-8 


20 Mwanzoni mwa mwaka,” wakati ambapo wafalme huenda vitani, 
Yoabu aliwaongoza wanajeshi vitani, wakaiharibu nchi ya Waamoni; 
Yoabu akaenda na kuzingira Raba, lakini Daudi akabaki Yerusalemu. 
Yoabu alishambulia jiji la Raba na kulibomoa kabisa. 2 Kisha Daudi 
akachukua taji lililokuwa kwenye kichwa cha Malkamu, akapata 
kwamba uzito wa taji hilo ulikuwa talanta moja” ya dhahabu, nalo 
lilikuwa na mawe yenye thamani; Daudi akavishwa taji hilo kichwani. 
Alichukua pia nyara nyingi sana kutoka katika jiji hilo. 3 Akawatoa 
nje watu waliokuwa ndani yake, akawapa kazi ya kukata mawe kwa 
misumeno na kufanya kazi kwa vifaa vya chuma vyenye ncha kali na 
kwa mashoka. Hivyo ndivyo Daudi alivyofanya katika majiji yote ya 
Waamoni. Hatimaye Daudi na wanajeshi wote wakarudi Yerusalemu. 


4 Baada ya hayo, wakapigana tena na Wafilisti kule Gezeri. Wakati 
huo Sibekai Mhusha alimuua Sipai, aliyekuwa mzao wa Warefaimu, 
nao wakatiishwa. 


5 Wakapigana tena na Wafilisti, na Elhanani mwana wa Yairi 
akamuua Lahmi ndugu ya Goliathi Mgathi, aliyekuwa na mkuki 
wenye mpini kama mti wa wafumaji wa nguo. 


6 Vita vikatokea tena huko Gathi, ambako kulikuwa na mwanamume 
mkubwa isivyo kawaida, mwenye vidole 6 katika kila mkono na 
vidole 6 katika kila mguu, jumla ya vidole 24; naye pia alikuwa mzao 
wa Warefaimu. 7 Aliendelea kuwadhihaki Waisraeli. Basi Yonathani 
mwana wa Shimea, ndugu ya Daudi, akamuua. 


8 Watu hao walikuwa wazao wa Warefaimu huko Gathi, na Daudi na 
watumishi wake ndio waliowaua. 


^ 1 Nya. 20:1 Yaani, majira ya kuchipua. 


^ 1 Nya. 20:2 Talanta moja ilikuwa na uzito wa kilogramu 34.2. 
Angalia Nyongeza B14. 


1 Mambo ya Nyakati 21:1-30 


21 Kisha Shetani” akasimama dhidi ya Waisraeli na kumchochea 
Daudi awahesabu Waisraeli. 2 Basi Daudi akamwambia Yoabu na 
wakuu wa watu: “Nendeni mkawahesabu Waisraeli kuanzia Beer- 
sheba mpaka Dani; kisha mniletee habari ili nijue idadi yao.” 3 Lakini 
Yoabu akasema: “Yehova na azidishe idadi ya watu wake mara 100! 
Bwana wangu mfalme, hao wote tayari ni watumishi wako bwana 
wangu, sivyo? Kwa nini bwana wangu unataka kufanya hivyo? Kwa 
nini uwafanye Waisraeli wawe na hatia?” 


4 Lakini neno la mfalme likawa na nguvu kuliko neno la Yoabu. Basi 
Yoabu akaondoka na kusafiri kotekote Israeli, kisha akarudi 
Yerusalemu. > Basi Yoabu akampa Daudi idadi ya watu 
walioandikishwa. Wanaume wote wa Israeli waliojihami kwa 
mapanga walikuwa 1,100,000, na wanaume wa Yuda waliojihami 
kwa mapanga walikuwa 470,000. $ Lakini hakuwaandikisha watu wa 
kabila la Lawi na Benjamini miongoni mwao, kwa sababu neno la 
mfalme lilimchukiza Yoabu. 


7 Basi jambo hilo halikumpendeza hata kidogo Mungu wa kweli, kwa 
hiyo akawaletea Waisraeli ugonjwa hatari. 8 Basi Daudi 
akamwambia Mungu wa kweli: “Nimetenda dhambi kubwa kwa 
kufanya jambo hili. Na sasa, tafadhali, nisamehe kosa langu mimi 
mtumishi wako, kwa maana nimetenda kwa upumbavu sana.” 

9 Kisha Yehova akamwambia hivi Gadi, mwonaji wa Daudi: 

10 “Nenda ukamwambie Daudi, 'Yehova anasema hivi: “Ninakupa 
mambo matatu ya kuchagua. Chagua jambo nitakalokutendea.”” 

11 Basi Gadi akaenda kwa Daudi na kumwambia, “Yehova anasema 
hivi: ‘Chagua 12 ikiwa unataka miaka mitatu ya njaa kali, au ikiwa 


unataka maadui wako wakufagilie mbali kwa miezi mitatu huku 
upanga wao ukikuandama, au siku tatu za upanga kutoka kwa 
Yehova—nchi ikumbwe na ugonjwa hatari—huku malaika wa 
Yehova akileta maangamizi katika eneo lote la Israeli.’ Sasa fikiria 
jibu ninalopaswa kumpa Yule aliyenituma.” 13 Kwa hiyo Daudi 
akamwambia Gadi: “Jambo hilo linanihuzunisha sana. Tafadhali, 
acha nianguke mkononi mwa Yehova, kwa maana rehema zake ni 
nyingi sana; lakini usiniache nianguke mkononi mwa mwanadamu.” 


14 Ndipo Yehova akaleta ugonjwa hatari Israeli hivi kwamba watu 
70,000 miongoni mwa Waisraeli wakafa. 15 Zaidi ya hilo, Mungu wa 
kweli alimtuma malaika katika jiji la Yerusalemu ili kuliangamiza; 
lakini alipokuwa karibu kuliangamiza, Yehova akaona jambo hilo na 
kughairi“ kwa sababu ya msiba huo, akamwambia malaika 
aliyekuwa akiwaangamiza watu: “Imetosha! Sasa shusha mkono 
wako.” Malaika wa Yehova alikuwa amesimama karibu na uwanja wa 
kupuria nafaka wa Ornani Myebusi. 


16 Daudi alipoinua macho yake, alimwona malaika wa Yehova akiwa 
amesimama kati ya dunia na mbingu akiwa ameshika mkononi 
mwake upanga uliochomolewa na kuelekezwa Yerusalemu. Mara 
moja, Daudi na wazee, wakiwa wamevaa nguo za magunia, 
wakajiangusha chini kifudifudi. 17 Daudi akamwambia Mungu wa 
kweli: “Je, si mimi niliyesema watu wahesabiwe? Mimi ndiye 
niliyetenda dhambi, na mimi ndiye niliyekosea; lakini kondoo hawa— 
wamefanya nini? Ee Yehova Mungu wangu, tafadhali, acha mkono 
wako uniadhibu mimi na nyumba ya baba yangu; lakini usiwapige 
watu wako.” 


18 Ndipo malaika wa Yehova akamwambia Gadi amwambie Daudi 
apande na kumjengea Yehova madhabahu kwenye uwanja wa 
kupuria nafaka wa Ornani Myebusi. 19 Basi Daudi akapanda 
kulingana na neno la Gadi, alilosema katika jina la Yehova. 

20 Wakati huo, Ornani akageuka na kumwona huyo malaika, na 
wanawe wanne waliokuwa pamoja naye wakajificha. Wakati huo 
Ornani alikuwa akipura ngano. 21 Daudi alipopanda na kufika kwake, 
Ornani alitazama na kumwona Daudi, mara moja akatoka kwenye 
uwanja wa kupuria na kumwinamia Daudi kifudifudi. 22 Daudi 
akamwambia Ornani: “Niuzie” uwanja wa kupuria ili nimjengee 
Yehova madhabahu kwenye uwanja huo. Niuzie kwa bei kamili, ili 
ugonjwa hatari ambao umewakumba watu ukomeshwe.” 23 Lakini 
Ornani akamwambia Daudi: “Uchukue uwe wako, bwana wangu 
mfalme fanya lolote unaloona ni jema.” Tazama, ninatoa ng'ombe 
kwa ajili ya dhabihu za kuteketezwa na kifaa cha kupuria 
utakachotumia kama kuni na ngano ya toleo la nafaka. Ninatoa vitu 
hivi vyote.” 


24 Hata hivyo, Mfalme Daudi akamwambia Ornani: “Hapana, ni 
lazima niununue kwa bei kamili, kwa sababu sitachukua kitu chako 
na kumpa Yehova au kutoa dhabihu za kuteketezwa ambazo 
hazinigharimu chochote.” 25 Basi Daudi akampimia Ornani shekeli 
600 za dhahabu” kwa ajili ya uwanja huo. 26 Kisha Daudi 
akamjengea Yehova madhabahu mahali hapo na kutoa dhabihu za 
kuteketezwa na dhabihu za ushirika, akasali kwa Yehova, ambaye 
sasa alimjibu kwa kushusha moto kutoka mbinguni kwenye 
madhabahu hiyo ya dhabihu za kuteketezwa. 27 Kisha Yehova 
akamwagiza yule malaika aurudishe upanga wake kwenye ala. 

28 Wakati huo, Daudi alipoona kwamba Yehova amemjibu kwenye 


uwanja wa kupuria wa Ornani Myebusi, akaendelea kutoa dhabihu 
hapo. 29 Hata hivyo, lile hema la ibada la Yehova ambalo Musa 
alikuwa ametengeneza nyikani na ile madhabahu ya dhabihu za 
kuteketezwa vilikuwa mahali pa juu kule Gibeoni wakati huo. 

30 Lakini Daudi hakuweza kwenda mbele yake ili kutafuta ushauri wa 
Mungu, kwa maana aliogopa upanga wa malaika wa Yehova. 


^ 1 Nya. 21:1 Au labda, “mpinzani.” 

^ 1 Nya. 21:15 Au “kuhuzunika.” 

^ 1 Nya. 21:22 Tnn., “Nipe.” 

^ 1 Nya. 21:23 Tnn., “kilicho chema machoni pako.” 


^ 1 Nya. 21:25 Shekeli moja ilikuwa na uzito wa gramu 11.4. Angalia 
Nyongeza B14. 


1 Mambo ya Nyakati 22:1-19 


22 Ndipo Daudi akasema: “Hii ndiyo nyumba ya Yehova Mungu wa 
kweli, na hii ndiyo madhabahu ya dhabihu za kuteketezwa kwa ajili 
ya Waisraeli.” 


2 Kisha Daudi akaagiza wakaaji wageni waliokuwa katika nchi ya 
Israeli wakusanywe, naye akawapa kazi ya kukata mawe na 
kuyachonga ili yatumiwe kujenga nyumba ya Mungu wa kweli. 

3 Daudi pia alitayarisha kiasi kikubwa sana cha chuma ili kitumiwe 
kutengenezea misumari ya milango ya malango na pia vibanio, na 
shaba nyingi sana hivi kwamba haingeweza kupimwa, 4 na pia 
mbao za mierezi zisizohesabika, kwa maana Wasidoni na Watiro 
walimletea Daudi mbao nyingi sana za mierezi. > Daudi akasema: 
“Mwanangu Sulemani ni mchanga na hana uzoefu,” na nyumba 
itakayojengwa kwa ajili ya Yehova itakuwa na utukufu usio na kifani, 
hivi kwamba umaarufu na umaridadi wake utajulikana katika nchi 
zote. Kwa hiyo, nitafanya matayarisho kwa ajili yake.” Basi Daudi 
akatayarisha vifaa vingi sana kabla ya kifo chake. 


6 Isitoshe, alimwita Sulemani mwanawe na kumwagiza amjengee 
nyumba Yehova Mungu wa Israeli. 7 Daudi alimwambia hivi 
Sulemani mwanawe: “Moyo wangu ulitamani kujenga nyumba kwa 
ajili ya jina la Yehova Mungu wangu. 8 Lakini neno la Yehova lilinijia 
likisema, 'Umemwaga damu nyingi sana, nawe umepigana vita 
vikubwa. Hutajenga nyumba kwa ajili ya jina langu, kwa maana 
umemwaga damu nyingi sana duniani mbele zangu. 9 Tazama! 
Utazaa mwana atakayekuwa mtu wa amani,” nami nitampumzisha 
kutokana na maadui wake wote wanaomzunguka, kwa maana jina 
lake litakuwa Sulemani,” nami nitawapa Waisraeli amani na utulivu 


katika siku zake. 10 Yeye ndiye atakayejenga nyumba kwa ajili ya 
jina langu. Atakuwa mwanangu, nami nitakuwa baba yake. 
Nitakiimarisha kabisa kiti cha ufalme wake juu ya Israeli milele.’ 


11 “Sasa, mwanangu, Yehova na awe pamoja nawe, nawe ufanikiwe 
na kujenga nyumba ya Yehova Mungu wako, kama alivyosema 
kukuhusu wewe. 12 Ila tu Yehova akupe busara na uelewaji 
atakapokupa mamlaka juu ya Israeli, ili uweze kuishika sheria ya 
Yehova Mungu wako. 13 Utafanikiwa ikiwa utashika kwa uangalifu 
masharti na sheria” ambazo Yehova alimwamuru Musa awape 
Waisraeli. Uwe jasiri na imara. Usiogope wala usihofu. 14 Tazama, 
nimejitahidi kabisa kufanya matayarisho kwa ajili ya nyumba ya 
Yehova, nimeweka talanta 100,000” za dhahabu na talanta 
1,000,000 za fedha na shaba nyingi sana na chuma hivi kwamba 
haviwezi kupimwa, nami nimetayarisha mbao na mawe, lakini 
utaongeza vitu hivyo. 15 Una wafanyakazi wengi sana—wakataji wa 
mawe, waashi, maseremala, na wafanyakazi wenye ustadi wa kila 
aina. 16 Dhahabu, fedha, shaba, na chuma haviwezi kupimwa. Haya, 
anza kazi, Yehova na awe pamoja nawe.” 


17 Kisha Daudi akawaagiza wakuu wote wa Israeli wamsaidie 
Sulemani mwanawe, akawaambia: 18 “Je, Yehova, Mungu wenu 
hayuko pamoja nanyi, na je, hajawapumzisha pande zote? Kwa 
maana aliwatia mikononi mwangu wakaaji wa nchi, na nchi 
imetiishwa mbele za Yehova na mbele ya watu wake. 19 Basi 
azimieni kwa moyo wenu wote na nafsi” yenu yote kumtafuta Yehova 
Mungu wenu, anzeni kujenga mahali patakatifu pa Yehova Mungu 
wa kweli, ili mlilete sanduku la agano la Yehova na vyombo vitakatifu 
vya Mungu wa kweli katika nyumba iliyojengwa kwa ajili ya jina la 
Yehova.” 


^ 1 Nya. 22:5 Au “hana uwezo.” 


^ 1 Nya. 22:9 Tnn., “mtulivu.” 


^ 1 Nya. 22:9 Linatokana na neno la Kiebrania linalomaanisha 
“Amani.” 


^ 1 Nya. 22:13 Tnn., “hukumu.” 


^ 1 Nya. 22:14 Talanta moja ilikuwa na uzito wa kilogramu 34.2. 
Angalia Nyongeza B14. 


^ 1 Nya. 22:19 Angalia Kamusi. 


1 Mambo ya Nyakati 23 : 1- 32 


23 Daudi alipokuwa amezeeka na kukaribia mwisho wa maisha 
yake,” alimweka Sulemani mwanawe kuwa mfalme wa Israeli. 

2 Akawakusanya wakuu wote wa Israeli, makuhani, na Walawi. 

3 Walawi waliokuwa na umri wa miaka 30 na zaidi walihesabiwa; 
idadi yao, mwanamume kwa mwanamume,” ilikuwa 38,000. 

4 Walawi 24,000 kati yao walikuwa wasimamizi wa kazi ya nyumba 
ya Yehova, na kulikuwa na maofisa na waamuzi 6,000, > na walinzi 
4,000 wa malango, na watu 4,000 walimsifu Yehova kwa ala ambazo 
Daudi alisema hivi kuzihusu: “Nilizitengeneza ili zitumiwe kumsifu 
Mungu.” 


6 Kisha Daudi akawapanga?” katika vikundi kulingana na wana hawa 
wa Lawi: Gershoni, Kohathi, na Merari. 7 Kutoka kwa Wagershoni: 
Ladani na Shimei. 8 Wana wa Ladani walikuwa Yehieli kiongozi wao, 
Zethamu, na Yoeli, wana watatu. 9 Wana wa Shimei walikuwa 
Shelomothi, Hazieli, na Harani, wana watatu. Hao walikuwa viongozi 
wa koo” za Ladani. 10 Na wana wa Shimei walikuwa Yahathi, Zina, 
Yeushi, na Beria. Hao wanne walikuwa wana wa Shimei. 11 Yahathi 
alikuwa kiongozi na wa pili alikuwa Ziza. Lakini kwa kuwa Yeushi na 
Beria hawakuwa na wana wengi, walihesabiwa kama ukoo” mmoja 
nao walipewa majukumu yaleyale. 


12 Wana wa Kohathi walikuwa Amramu, Ishari, Hebroni, na Uzieli, 
wana wanne. 13 Wana wa Amramu walikuwa Haruni na Musa. Lakini 
Haruni alitengwa kando daima ili atakase Patakatifu Zaidi, yeye na 
wanawe, ili watoe dhabihu mbele za Yehova, wamhudumie, na 
kutangaza baraka katika jina lake sikuzote. 14 Majina ya wana wa 
Musa, mtu wa Mungu wa kweli, yaliorodheshwa miongoni mwa 


kabila la Walawi. 15 Wana wa Musa walikuwa Gershomu na Eliezeri. 
16 Shebueli alikuwa kiongozi wa wana wa Gershomu. 17 Rehabia 
alikuwa kiongozi wa wazao” wa Eliezeri; Eliezeri hakuwa na wana 
wengine, lakini wana wa Rehabia walikuwa wengi sana. 

18 Shelomithi alikuwa kiongozi wa wana wa Ishari. 19 Wana wa 
Hebroni walikuwa Yeria kiongozi wao, wa pili Amaria, wa tatu 
Yahazieli, na wa nne Yekameamu. 20 Wana wa Uzieli walikuwa Mika 
kiongozi wao na wa pili Ishia. 


21 Wana wa Merari walikuwa Mali na Mushi. Wana wa Mali walikuwa 
Eleazari na Kishi. 22 Eleazari alikufa, lakini hakuwa na wana ila 
mabinti tu. Basi wana wa Kishi, watu wao wa ukoo,” waliwaoa. 
23 Wana wa Mushi walikuwa Mali, Ederi, na Yeremothi, wana watatu. 


24 Hao ndio waliokuwa wana wa Lawi kulingana na koo zao,” 
viongozi wa koo zao,” wale walioandikishwa na kuhesabiwa na 
kuorodheshwa kulingana na majina yao na ambao walitekeleza kazi 
ya utumishi wa nyumba ya Yehova, kuanzia umri wa miaka 20 na 
zaidi. 25 Kwa maana Daudi alikuwa amesema hivi: “Yehova Mungu 
wa Israeli amewapumzisha watu wake, naye atakaa Yerusalemu 
milele. 26 Pia Walawi hawatalazimika kubeba hema la ibada wala 
chombo chake chochote kinachotumiwa katika utumishi wa hema 
hilo.” 27 Kwa maana kulingana na maagizo ya mwisho ya Daudi, 
Walawi wenye umri wa miaka 20 na zaidi walihesabiwa. 28 Jukumu 
lao lilikuwa kuwasaidia wana wa Haruni katika utumishi wa nyumba 
ya Yehova, kusimamia nyua, vyumba vya kulia chakula, kukitakasa 
kila kitu kitakatifu, na kazi yoyote iliyohitaji kufanywa katika utumishi 
wa nyumba ya Mungu wa kweli. 29 Waliwasaidia katika kazi ya 
mikate ya tabaka,” unga laini wa toleo la nafaka, mikate 
myembamba isiyo na chachu, keki zilizookwa, unga wa kukandwa 


uliochanganywa, na vipimo vyote vya wingi na ukubwa. 

30 Walipaswa kusimama asubuhi baada ya asubuhi ili kumshukuru 
na kumsifu Yehova, na walipaswa kufanya hivyo jioni pia. 

31 Walisaidia wakati wowote ambapo dhabihu za kuteketezwa 
zilitolewa kwa Yehova nyakati za Sabato, miezi mipya, na wakati wa 
sherehe za majira, kulingana na idadi iliyoamriwa katika sheria 
kuzihusu, nao walifanya hivyo kwa ukawaida mbele za Yehova. 

32 Walitimiza pia majukumu yao kuhusiana na hema la mkutano, 
mahali patakatifu, na kuhusiana na ndugu zao wana wa Haruni 
katika utumishi wa nyumba ya Yehova. 


^ 1 Nya. 23:1 Tnn., “akiwa amezeeka na akiwa amejaa siku.” 
A41 Nya. 23:3 Tnn., “kichwa kwa kichwa.” 


^ 1 Nya. 23:6 Au “akawagawa.” 


^ 1 Nya. 23:9 Yaani, ukoo wa upande wa baba. 
^ 1 Nya. 23:11 Yaani, ukoo wa upande wa baba. 
^ 1 Nya. 23:17 Tnn., “wana.” 

^ 1 Nya. 23:22 Tnn., “ndugu zao.” 

^ 1 Nya. 23:24 Yaani, ukoo wa upande wa baba. 
^ 1 Nya. 23:24 Yaani, ukoo wa upande wa baba. 


^ 41 Nya. 23:29 Yaani, mikate ya wonyesho. 


1 Mambo ya Nyakati 24:1-31 


24 Basi hivi ndivyo vilivyokuwa vikundi vya wazao wa Haruni: Wana 
wa Haruni walikuwa Nadabu, Abihu, Eleazari, na Ithamari. 2 Hata 
hivyo, Nadabu na Abihu walikufa kabla ya baba yao, nao hawakuwa 
na wana wowote; lakini Eleazari na Ithamari waliendelea kutumikia 
wakiwa makuhani. 3 Daudi, pamoja na Sadoki kutoka kwa wana wa 
Eleazari na Ahimeleki kutoka kwa wana wa Ithamari, waliwagawa 
katika vikundi kulingana na mpangilio wao wa utumishi. 4 Kwa kuwa 
wana wa Eleazari walikuwa na viongozi wengi kuliko wana wa 
Ithamari, waliwagawa ifaavyo: Wana wa Eleazari walikuwa na 
viongozi 16 wa koo zao,” na wana wa Ithamari walikuwa na viongozi 
8 wa koo zao.” 


5 Pia, waliwagawa kwa kura, kikundi kimoja pamoja na kingine, kwa 
maana kulikuwa na wakuu wa mahali patakatifu na wakuu wa 
Mungu wa kweli kutoka kwa wana wa Eleazari na pia wana wa 
Ithamari. 6 Kisha Shemaya mwana wa Nethaneli mwandishi wa 
Walawi akaandika majina yao mbele ya mfalme, wakuu, kuhani 
Sadoki, Ahimeleki mwana wa Abiathari, na viongozi wa koo” za 
makuhani na za Walawi, ukoo” mmoja ulichaguliwa kutoka kwa 
Eleazari na ukoo mmoja ulichaguliwa kutoka kwa Ithamari. 


7 Kura ya kwanza ilimwangukia Yehoyaribu; ya pili Yedaya, 8 ya tatu 
Harimu, ya nne Seorimu, 9 ya tano Malkiya, ya sita Miyamini, 10 ya 
saba Hakozi, ya nane Abiya, 11 ya tisa Yeshua, ya kumi Shekania, 

12 ya 11 Eliashibu, ya 12 Yakimu, 13 ya 13 Hupa, ya 14 Yeshebeabu, 
14 ya 15 Bilga, ya 16 Imeri, 15 ya 17 Heziri, ya 18 Hapisesi, 16 ya 19 
Pethahia, ya 20 Yehezkeli, 17 ya 21 Yakini, ya 22 Gamuli, 18 ya 23 
Delaya, ya 24 Maazia. 


19 Huo ndio uliokuwa mpangilio wao wa utumishi walipokuwa 
wakiingia katika nyumba ya Yehova kulingana na utaratibu 
uliowekwa na Haruni babu yao, kama Yehova Mungu wa Israeli 
alivyokuwa amemwamuru. 


20 Hawa ndio Walawi waliobaki: kutoka kwa wana wa Amramu 
kulikuwa na Shubaeli; kutoka kwa wana wa Shubaeli, Yehdeya; 

21 wana wa Rehabia: kutoka kwa wana wa Rehabia, Ishia kiongozi 
wao; 22 kutoka kwa Waishari, Shelomothi; kutoka kwa wana wa 
Shelomothi, Yahathi; 23 na kutoka kwa wana wa Hebroni, 

Yeria kiongozi wao, wa pili Amaria, wa tatu Yahazieli, wa nne 
Yekameamu; 24 kutoka kwa wana wa Uzieli, Mika; kutoka kwa wana 
wa Mika, Shamiri. 25 Ndugu ya Mika alikuwa Ishia; kutoka kwa wana 
wa Ishia, Zekaria. 


26 Wana wa Merari walikuwa Mali na Mushi; kutoka kwa wana wa 
Yaazia, Beno. 27 Wana wa Merari: kutoka kwa Yaazia, Beno, 
Shohamu, Zakuri, na Ibri; 28 kutoka kwa Mali, Eleazari, ambaye 
hakuwa na wana wowote; 29 Kishi: kutoka kwa wana wa Kishi, 
Yerahmeeli; 30 na wana wa Mushi walikuwa Mali, Ederi, na 
Yerimothi. 


Hao ndio waliokuwa wana wa Lawi kulingana na koo zao.” 31 Na pia 
walipiga kura kama walivyofanya ndugu zao wana wa Haruni mbele 
ya Mfalme Daudi, Sadoki, Ahimeleki, na viongozi wa koo” za 
makuhani na za Walawi. Kuhusiana na koo,” kiongozi alikuwa sawa 
kabisa na ndugu yake mdogo. 


^ 1 Nya. 24:4 Yaani, ukoo wa upande wa baba. 


^ 1 Nya. 24:4 Yaani, ukoo wa upande wa baba. 


^ 1 Nya. 24:6 Yaani, ukoo wa upande wa baba. 


^ 1 Nya. 24:6 Yaani, ukoo wa upande wa baba. 
^ 1 Nya. 24:30 Yaani, ukoo wa upande wa baba. 
^ 1 Nya. 24:31 Yaani, ukoo wa upande wa baba. 


^ 1 Nya. 24:31 Yaani, ukoo wa upande wa baba. 


1 Mambo ya Nyakati 25:1-31 


25 Isitoshe, Daudi na wakuu wa vikundi vya utumishi waliwatenga 
baadhi ya wana wa Asafu, Hemani, na Yeduthuni ili watoe unabii 
kwa kutumia vinubi, vinanda, na matoazi. Hii ndiyo orodha ya 
wanaume waliowekwa rasmi kwa ajili ya utumishi huo: 2 kutoka kwa 
wana wa Asafu: Zakuri, Yosefu, Nethania, na Asharela, wana wa 
Asafu waliokuwa chini ya usimamizi wa Asafu, aliyetoa unabii chini 
ya usimamizi wa mfalme. 3 Kutoka kwa Yeduthuni, wana wa 
Yeduthuni walikuwa: Gedalia, Zeri, Yeshaya, Shimei, Hashabia, na 
Matithia, wana sita, waliokuwa chini ya usimamizi wa Yeduthuni 
baba yao, aliyetoa unabii kwa kutumia kinubi, akimshukuru na 
kumsifu Yehova. 4 Kutoka kwa Hemani, wana wa Hemani walikuwa: 
Bukia, Matania, Uzieli, Shebueli, Yerimothi, Hanania, Hanani, 
Eliatha, Gidalti, Romamti-ezeri, Yoshbekasha, Malothi, Hothiri, na 
Mahaziothi. 5 Hao wote walikuwa wana wa Hemani, mwonaji wa 
mfalme kuhusiana na mambo ya Mungu wa kweli ili kumtukuza;” 
basi Mungu wa kweli alimpa Hemani wana 14 na mabinti 3. 6 Hao 
wote walikuwa chini ya usimamizi wa baba yao wakiwa waimbaji 
katika nyumba ya Yehova, wakitumia matoazi, vinanda, na vinubi 
kwa ajili ya utumishi wa nyumba ya Mungu wa kweli. 


Asafu, Yeduthuni, na Hemani walikuwa chini ya usimamizi wa 
mfalme. 


7 Idadi yao pamoja na ndugu zao waliozoezwa kumwimbia Yehova, 
wote wakiwa stadi, ilikuwa 288. 8 Basi walipiga kura ili kupanga 
zamu zao, mdogo sawa na mkubwa, mwenye ustadi pamoja na 
mwanafunzi. 


9 Kura ya kwanza ilimwangukia Asafu kwa ajili ya Yosefu, ya pili 
Gedalia (yeye na ndugu zake na wanawe walikuwa 12); 10 ya tatu 
Zakuri, wanawe na ndugu zake, 12; 11 ya nne Izri, wanawe na ndugu 
zake, 12; 12 ya tano Nethania, wanawe na ndugu zake, 12; 13 ya 
sita Bukia, wanawe na ndugu zake, 12; 14 ya saba Yesharela, 
wanawe na ndugu zake, 12; 15 ya nane Yeshaya, wanawe na ndugu 
zake, 12; 16 ya tisa Matania, wanawe na ndugu zake, 12; 17 ya kumi 
Shimei, wanawe na ndugu zake, 12; 18 ya 11 Azareli, wanawe na 
ndugu zake, 12; 19 ya 12 Hashabia, wanawe na ndugu zake, 12; 

20 ya 13 Shubaeli, wanawe na ndugu zake, 12; 21 ya 14 Matithia, 
wanawe na ndugu zake, 12; 22 ya 15 Yeremothi, wanawe na ndugu 
zake, 12; 23 ya 16 Hanania, wanawe na ndugu zake, 12; 24 ya 17 
Yoshbekasha, wanawe na ndugu zake, 12; 25 ya 18 Hanani, 
wanawe na ndugu zake, 12; 26 ya 19 Malothi, wanawe na ndugu 
zake, 12; 27 ya 20 Eliatha, wanawe na ndugu zake, 12; 28 ya 21 
Hothiri, wanawe na ndugu zake, 12; 29 ya 22 Gidalti, wanawe na 
ndugu zake, 12; 30 ya 23 Mahaziothi, wanawe na ndugu zake, 12; 
31 ya 24 Romamti-ezeri, wanawe na ndugu zake, 12. 


^ 1 Nya. 25:5 Tnn., “kuinua pembe yake.” 


1 Mambo ya Nyakati 26 : 1- 32 


26 Hivi ndivyo vilivyokuwa vikundi vya walinzi: kutoka kwa Wakora, 
Meshelemia mwana wa Kore wa wana wa Asafu. 2 Na Meshelemia 
alikuwa na wana: Zekaria mzaliwa wa kwanza, wa pili Yediaeli, wa 
tatu Zebadia, wa nne Yathnieli, 3 wa tano Elamu, wa sita 
Yehohanani, wa saba Elieho-enai. 4 Na Obed-edomu alikuwa na 
wana: Shemaya mzaliwa wa kwanza, wa pili Yehozabadi, wa tatu 
Yoa, wa nne Sakari, wa tano Nethaneli, 5 wa sita Amieli, wa saba 
Isakari, na wa nane Peulethai; kwa maana Mungu alikuwa 
amembariki. 


6 Na Shemaya mwana wake alizaa wana waliokuwa viongozi wa 
koo zao,” kwa maana walikuwa wanaume hodari wenye uwezo. 

7 Wana wa Shemaya walikuwa: Othni, Refaeli, Obedi, na Elzabadi; 
na Elihu na Semakia ndugu zake, walikuwa wanaume wenye uwezo 
pia. 8 Hao wote walikuwa wazao wa wana wa Obed-edomu; wao 
pamoja na wana wao na ndugu zao walikuwa wanaume wenye 
uwezo waliostahili kwa ajili ya utumishi huo, watu 62 wa Obed- 
edomu. 9 Na Meshelemia alikuwa na wana na ndugu, wanaume 18 
wenye uwezo. 10 Na Hosa wa wana wa Merari alikuwa na wana. 
Shimri ndiye aliyekuwa kiongozi, kwa maana ingawa hakuwa 
mzaliwa wa kwanza, baba yake alimweka kuwa kiongozi, 11 wa pili 
Hilkia, wa tatu Tebalia, wa nne Zekaria. Wana wote wa Hosa na 
ndugu zake walikuwa 13. 


12 Katika vikundi hivyo vya walinzi wa malango, viongozi walikuwa 
na kazi kama za ndugu zao, kuhudumu katika nyumba ya Yehova. 
13 Kwa hiyo walipiga kura, mdogo sawa na mkubwa kulingana na 
koo zao,” kwa ajili ya malango mbalimbali. 14 Kura ya upande wa 


mashariki ilimwangukia Shelemia. Wakapiga kura kwa ajili ya 
Zekaria mwanawe, mshauri mwenye busara, aliangukiwa na kura ya 
upande wa kaskazini. 15 Obed-edomu alipata kura ya upande wa 
kusini, na wanawe walipewa kazi ya maghala. 16 Shupimu na Hosa 
walipata kura ya upande wa magharibi, karibu na Lango la 
Shalekethi kando ya barabara kuu inayoelekea juu, kikundi cha ulinzi 
karibu na kikundi kingine cha ulinzi; 17 kulikuwa na Walawi sita 
upande wa mashariki; wanne kila siku upande wa kaskazini, na 
wanne kila siku upande wa kusini; na kwenye maghala, wawili 
wawili; 18 kwa ajili ya baraza upande wa magharibi, kulikuwa na 
wanne kwenye barabara kuu na wawili barazani. 19 Hivyo ndivyo 
vilivyokuwa vikundi vya walinzi wa malango vya wana wa Wakora na 
wa Wamerari. 


20 Kuhusu Walawi, Ahiya alisimamia hazina za nyumba ya Mungu 
wa kweli na hazina za vitu vilivyofanywa kuwa vitakatifu.” 21 Wana 
wa Ladani: wana wa Mgershoni mwana wa Ladani, viongozi wa koo” 
za Ladani Mgershoni, kulikuwa na Yehieli 22 na wana wa Yehieli, 
Zethamu na Yoeli ndugu yake. Walisimamia hazina za nyumba ya 
Yehova. 23 Kutoka kwa Waamramu, Waishari, Wahebroni, na 
Wauzieli, 24 Shebueli mwana wa Gershomu mwana wa Musa 
alikuwa kiongozi aliyesimamia maghala. 25 Na kuhusu ndugu zake, 
kutoka kwa Eliezeri kulikuwa na Rehabia mwana wa Eliezeri, 
Yeshaya mwana wa Rehabia, Yoramu mwana wa Yeshaya, Zikri 
mwana wa Yoramu, na Shelomothi mwana wa Zikri. 26 Huyu 
Shelomothi na ndugu zake walisimamia hazina zote za vitu 
vilivyofanywa kuwa vitakatifu, ambavyo Mfalme Daudi, viongozi wa 
koo,” wakuu wa maelfu na wa mamia, na wakuu wa jeshi walikuwa 
wamevifanya kuwa vitakatifu. 27 Baadhi ya vitu walivyopata vitani na 


baadhi ya nyara walizifanya kuwa takatifu ili kuidumisha nyumba ya 
Yehova; 28 pia, vitu vyote ambavyo Samweli mwonaji, Sauli mwana 
wa Kishi, Abneri mwana wa Neri, na Yoabu mwana wa Seruya 
walikuwa wamevifanya kuwa vitakatifu. Kitu chochote ambacho mtu 
yeyote alikifanya kuwa kitakatifu kiliwekwa chini ya usimamizi wa 
Shelomithi na ndugu zake. 


29 Kutoka kwa Waishari, Kenania na wanawe walipewa kazi za nje 
za usimamizi wakiwa maofisa na waamuzi wa Israeli. 


30 Kutoka kwa Wahebroni, Hashabia na ndugu zake, wanaume 
1,700 wenye uwezo, waliwasimamia wakuu wa Israeli katika eneo 
lililokuwa upande wa magharibi wa Yordani kuhusiana na kazi zote 
za Yehova na utumishi wa mfalme. 31 Kutoka kwa Wahebroni, Yeriya 
alikuwa kiongozi wa Wahebroni kulingana na nasaba ya ukoo wao.” 
Katika mwaka wa 40 wa utawala wa Daudi, walitafutwa, na 
wanaume hodari wenye uwezo wakapatikana miongoni mwao kule 
Yazeri, Gileadi. 32 Na ndugu zake walikuwa 2,700, wanaume wenye 
uwezo, viongozi wa koo.” Basi Mfalme Daudi akawaweka 
wawasimamie watu wa kabila la Rubeni, Gadi, na nusu ya kabila la 
Manase, katika kila jambo la Mungu wa kweli na la mfalme. 


^ 1 Nya. 26:6 Yaani, ukoo wa upande wa baba. 
^ 1 Nya. 26:13 Yaani, ukoo wa upande wa baba. 
^ 1 Nya. 26:20 Au ‘vitu vilivyowekwa wakfu.” 

^ 1 Nya. 26:21 Yaani, ukoo wa upande wa baba. 


^ 1 Nya. 26:26 Yaani, ukoo wa upande wa baba. 


^ 1 Nya. 26:31 Yaani, ukoo wa upande wa baba. 


^ 1 Nya. 26:32 Yaani, ukoo wa upande wa baba. 


1 Mambo ya Nyakati 27 : 1-34 


27 Hii ndiyo idadi ya Waisraeli, viongozi wa koo,* wakuu wa maelfu 
na wa mamia, na maofisa wao waliomhudumia mfalme katika kila 
jambo lililohusu vikundi ambavyo viliingia ndani na kutoka nje mwezi 
baada ya mwezi, miezi yote ya mwaka; kila kikundi kilikuwa na watu 
24,000. 


2 Msimamizi wa kikundi cha kwanza kwa ajili ya mwezi wa kwanza 
alikuwa Yashobeamu mwana wa Zabdieli, na kikundi chake kilikuwa 
na watu 24,000. 3 Kati ya wana wa Perezi, yeye ndiye aliyekuwa 
kiongozi wa wakuu wote wa vikundi vilivyopewa zamu ya kutumikia 
katika mwezi wa kwanza. 4 Msimamizi wa kikundi cha mwezi wa pili 
alikuwa Dodai Mwahohi, na Miklothi ndiye aliyekuwa kiongozi, na 
kikundi chake kilikuwa na watu 24,000. > Msimamizi wa kikundi cha 
tatu kilichopewa zamu ya kutumikia katika mwezi wa tatu alikuwa 
Benaya mwana wa Yehoyada mkuu wa makuhani, na kikundi chake 
kilikuwa na watu 24,000. 6 Huyo Benaya alikuwa shujaa hodari 
miongoni mwa wale 30 na ndiye aliyekuwa msimamizi wao, na 
kiongozi wa kikundi chake alikuwa Amizabadi mwanawe. 

7 Msimamizi wa nne kwa ajili ya mwezi wa nne alikuwa Asaheli, 
ndugu ya Yoabu, na baada yake Zebadia mwanawe, na kikundi 
chake kilikuwa na watu 24,000. 8 Msimamizi wa tano kwa ajili ya 
mwezi wa tano alikuwa Shamhuthi Mwizrahia, na kikundi chake 
kilikuwa na watu 24,000. 9 Msimamizi wa sita kwa ajili ya mwezi wa 
sita alikuwa Ira mwana wa Ikeshi Mtekoa, na kikundi chake kilikuwa 
na watu 24,000. 10 Msimamizi wa saba kwa ajili ya mwezi wa saba 
alikuwa Helezi Mpeloni kutoka kwa Waefraimu, na kikundi chake 
kilikuwa na watu 24,000. 11 Msimamizi wa nane kwa ajili ya mwezi 
wa nane alikuwa Sibekai Mhusha kutoka kwa Wazera, na kikundi 


chake kilikuwa na watu 24,000. 12 Msimamizi wa tisa kwa ajili ya 
mwezi wa tisa alikuwa Abiezeri Mwanathothi kutoka kwa 
Wabenjamini, na kikundi chake kilikuwa na watu 24,000. 

13 Msimamizi wa kumi kwa ajili ya mwezi wa kumi alikuwa Maharai 
Mnetofa kutoka kwa Wazera, na kikundi chake kilikuwa na watu 
24,000. 14 Msimamizi wa 11 kwa ajili ya mwezi wa 11 alikuwa 
Benaya Mpirathoni kutoka kwa wana wa Efraimu, na kikundi chake 
kilikuwa na watu 24,000. 15 Msimamizi wa 12 kwa ajili ya mwezi wa 
12 alikuwa Heldai Mnetofa, wa Othnieli, na kikundi chake kilikuwa na 
watu 24,000. 


16 Hawa ndio waliokuwa viongozi wa makabila ya Israeli: Wa kabila 
la Rubeni, Eliezeri mwana wa Zikri; wa kabila la Simeoni, Shefatia 
mwana wa Maaka; 17 wa kabila la Lawi, Hashabia mwana wa 
Kemueli; wa wazao wa Haruni, Sadoki; 18 wa kabila la Yuda, Elihu, 
mmoja wa ndugu za Daudi; wa kabila la Isakari, Omri mwana wa 
Mikaeli; 19 wa kabila la Zabuloni, Ishmaya mwana wa Obadia; wa 
kabila la Naftali, Yerimothi mwana wa Azrieli; 20 wa kabila la Efraimu, 
Hoshea mwana wa Azazia; wa nusu ya kabila la Manase, Yoeli 
mwana wa Pedaya; 21 wa nusu ya kabila la Manase kule Gileadi, Ido 
mwana wa Zekaria; wa kabila la Benjamini, Yaasieli mwana wa 
Abneri; 22 wa kabila la Dani, Azareli mwana wa Yerohamu. Hao ndio 
waliokuwa wakuu wa makabila ya Israeli. 


23 Daudi hakuwahesabu wale waliokuwa na umri wa miaka 20 
kurudi chini, kwa sababu Yehova alikuwa ameahidi kwamba 
angewafanya Waisraeli wawe wengi kama nyota za mbinguni. 

24 Yoabu mwana wa Seruya alikuwa ameanza kuwahesabu, lakini 
hakumaliza; hasira ya Mungu iliwaka dhidi ya Waisraeli kwa sababu 


ya jambo hilo, na idadi hiyo haikuandikwa katika masimulizi ya 
historia ya nyakati za Mfalme Daudi. 


25 Azmavethi mwana wa Adieli ndiye aliyesimamia hazina za 


* 


mfalme. Yonathani mwana wa Uzia alisimamia maghala yaliyokuwa” 
wa Kelubu aliwasimamia wafanyakazi waliolima mashamba. 

27 Shimei Mrama alisimamia mashamba ya mizabibu; Zabdi Mshifi 
alisimamia maghala ya divai iliyotengenezwa kwa zabibu 
zilizozalishwa katika mashamba ya mizabibu. 28 Baal-hanani 
Mgederi alisimamia mashamba ya mizeituni na mikuyu katika 
Shefela; Yoashi alisimamia maghala ya mafuta. 29 Shitrai Msharoni 
alisimamia makundi ya ng'ombe yaliyolisha kule Sharoni, na Shafati 
mwana wa Adlai alisimamia makundi ya ng'ombe katika mabonde 
tambarare.” 30 Obili Mwishmaeli alisimamia ngamia; Yehdeya 
Mmeronothi alisimamia punda. 3! Yazizi Mhagri alisimamia makundi 
ya kondoo na mbuzi. Hao wote ndio waliokuwa wasimamizi wa mali 
za Mfalme Daudi. 


32 Yonathani, mpwa wa Daudi, alikuwa mshauri, mwanamume 
mwenye uelewaji na pia mwandishi, na Yehieli mwana wa Hakmoni 
aliwatunza wana wa mfalme. 33 Ahithofeli alikuwa mshauri wa 
mfalme, na Hushai Mwarki alikuwa rafiki ya” mfalme. 34 Baada ya 
Ahithofeli kulikuwa na Yehoyada mwana wa Benaya na Abiathari; na 
Yoabu alikuwa mkuu wa jeshi la mfalme. 


A1 Nya. 27:1 Yaani, ukoo wa upande wa baba. 


^ 1 Nya. 27:25 Tnn., “hazina zilizokuwa.” 


^ 1 Nya. 27:29 Tnn., “nchi tambarare za chini.” 


^ 1 Nya. 27:33 Au “msiri wa.” 


1 Mambo ya Nyakati 28:1-21 


28 Kisha Daudi akawakusanya Yerusalemu wakuu wote wa Israeli: 
wakuu wa makabila, viongozi wa vikundi vilivyomhudumia mfalme, 
wakuu wa maelfu na wakuu wa mamia, wasimamizi wa mali zote za 
mfalme na mifugo yake na wa wanawe, pamoja na maofisa wa 
makao ya mfalme na kila mwanamume hodari mwenye uwezo. 

2 Halafu Mfalme Daudi akasimama na kusema: 


“Nisikilizeni, ndugu zangu na watu wangu. Moyo wangu ulitamani 
kujenga nyumba ambamo sanduku la agano la Yehova lingekaa” na 
ambayo ingekuwa kiti cha miguu cha Mungu wetu, nami nilifanya 
matayarisho ya kuijenga. 3 Lakini Mungu wa kweli akaniambia, 
‘Hutajenga nyumba kwa ajili ya jina langu, kwa maana wewe ni mtu 
wa vita, nawe umemwaga damu.’ 4 Hata hivyo, Yehova Mungu wa 
Israeli alinichagua kutoka katika nyumba yote ya baba yangu niwe 
mfalme wa Israeli milele, kwa maana alimchagua Yuda kuwa 
kiongozi na kutoka katika nyumba ya Yuda aliichagua nyumba ya 
baba yangu, na kati ya wana wa baba yangu alinikubali mimi niwe 
mfalme wa Israeli yote. 5 Na kutoka kati ya wanangu wote—kwa 
maana Yehova amenipa wana wengi—alimchagua Sulemani 
mwanangu aketi kwenye kiti cha ufalme wa Yehova juu ya Israeli. 


6 “Akaniambia, 'Sulemani mwana wako ndiye atakayeijenga nyumba 
yangu na nyua zangu, kwa maana nimemchagua yeye kuwa 
mwanangu, nami nitakuwa baba yake. 7 Nitauimarisha kabisa 
ufalme wake milele ikiwa atazishika kwa dhati amri zangu na sheria 
zangu,” kama anavyofanya sasa.’ 8 Basi, nasema machoni pa 
Waisraeli wote, kutaniko la Yehova, na masikioni mwa Mungu wetu: 
Shikeni kwa uangalifu na mtafute amri zote za Yehova Mungu wenu, 


ili mwimiliki nchi nzuri na kuwaachia wana wenu kuwa urithi wa 
kudumu baada yenu. 


9 “Nawe, Sulemani mwanangu, mjue Mungu wa baba yako na 
kumtumikia kwa moyo kamili” na kwa nafsi” yenye shangwe;” kwa 
maana Yehova huichunguza kabisa mioyo yote, naye hutambua kila 
mwelekeo wa fikira. Ukimtafuta, atakuruhusu umpate, lakini 
ukimwacha, atakukataa milele. 10 Ona kwamba Yehova 
amekuchagua wewe ujenge nyumba ili iwe mahali patakatifu. Uwe 
jasiri, anza kazi.” 


11 Kisha Daudi akampa Sulemani mwana wake ramani ya ujenzi wa 
ukumbi na ya nyumba zake, maghala yake, vyumba vyake vya 
darini, vyumba vyake vya ndani, na nyumba ya kifuniko cha 
upatanisho.” 12 Alimpa ramani ya kila kitu alichoambiwa kupitia 
mwongozo wa roho kuhusu ujenzi wa nyua za nyumba ya Yehova, 
vyumba vyote vya kulia chakula vilivyoizunguka, hazina za nyumba 
ya Mungu wa kweli, na hazina za vitu vilivyofanywa kuwa vitakatifu;* 
13 pia kuhusu vikundi vya makuhani na Walawi, kuhusu kazi zote za 
utumishi wa nyumba ya Yehova, na kuhusu vyombo vyote vya 
utumishi wa nyumba ya Yehova; 14 pia kuhusu uzito wa dhahabu, 
dhahabu ya vyombo vyote vya utumishi mbalimbali, uzito wa 
vyombo vyote vya fedha, na vyombo vyote vya utumishi mbalimbali; 
15 pia uzito wa vinara vya taa vya dhahabu na taa zake za dhahabu, 
uzito wa vinara mbalimbali vya taa na taa zake, na uzito wa vinara 
vya taa vya fedha, uzito wa kila kinara cha taa na taa zake kulingana 
na matumizi yake; 16 pia kuhusu uzito wa dhahabu za meza za 
mikate ya tabaka,” uzito wa kila meza, na pia fedha kwa ajili ya 
meza za fedha, 17 kuhusu nyuma,” mabakuli, magudulia ya dhahabu 
safi, na uzito wa mabakuli madogo ya dhahabu, uzito wa kila bakuli 


dogo, na uzito wa mabakuli madogo ya fedha, uzito wa kila bakuli 
dogo. 18 Pia alimpa uzito wa dhahabu safi kwa ajili ya madhabahu 
ya uvumba na kwa ajili ya mfano wa lile gari, yaani, wale makerubi 
wa dhahabu walionyoosha mabawa yao na kulifunika sanduku la 
agano la Yehova. 19 Daudi akasema: “Mkono wa Yehova ulikuwa juu 
yangu, naye alinipa ufahamu wa kuandika mambo yote kuhusu 
ramani hii ya ujenzi.” 


20 Kisha Daudi akamwambia Sulemani mwanawe: “Uwe jasiri na 
imara na uanze kazi. Usiogope wala usihofu, kwa maana Yehova 
Mungu, Mungu wangu, yuko pamoja nawe. Hatakuacha wala 
kukutupa, lakini atakuwa pamoja nawe mpaka kazi yote ya utumishi 
wa nyumba ya Yehova itakapokamilika. 21 Na hivi ndivyo vikundi vya 
makuhani na vya Walawi kwa ajili ya utumishi wote wa nyumba ya 
Mungu wa kweli. Una wafanyakazi walio tayari, na wenye ustadi wa 
kufanya utumishi wa kila aina, na pia wakuu na watu wote 
watakaotekeleza maagizo yako yote.” 


^ 1 Nya. 28:2 Tnn., “lingepumzikia.” 
^ 1 Nya. 28:7 Tnn., “maamuzi yangu ya hukumu.” 
^ 1 Nya. 28:9 Au “wenye ujitoaji kamili.” 


^ 1 Nya. 28:9 Angalia Kamusi. 


^ 1 Nya. 28:9 Au “kwa hiari.” 
^ 1 Nya. 28:11 Au “nyumba ya kufunika dhambi.” 


^ 1 Nya. 28:12 Au “vilivyowekwa wakfu.” 


^ 1 Nya. 28:16 Yaani, mikate ya wonyesho. 


^ 1 Nya. 28:17 Wingi wa kifaa kinachoitwa uma. 


1 Mambo ya Nyakati 29 : 1-30 


29 Sasa Mfalme Daudi akaliambia kutaniko lote: “Mwanangu 
Sulemani, ambaye Mungu amemchagua ni mchanga na hana 
uzoefu,” na kazi hii ni kubwa, kwa maana si hekalu” kwa ajili ya 
mwanadamu, bali ni kwa ajili ya Yehova Mungu. 2 Nami nimejitahidi 
kabisa kufanya matayarisho kwa ajili ya nyumba ya Mungu wangu, 
nimetoa dhahabu ya kutengenezea vitu vya dhahabu, fedha ya 
kutengenezea vitu vya fedha, shaba ya kutengenezea vitu vya 
shaba, chuma kwa ajili ya vitu vya chuma, mbao za kutengenezea 
vitu vya mbao, mawe ya shohamu, na vito vinavyounganishwa kwa 
saruji, na vijiwe maridadi vya mviringo, kila aina ya mawe yenye 
thamani, na mawe mengi sana ya alabasta. 3 Isitoshe, kwa sababu 
ninaipenda nyumba ya Mungu wangu, ninatoa pia hazina yangu 
binafsi ya dhahabu na fedha kwa ajili ya nyumba ya Mungu wangu, 
pamoja na vitu vyote nilivyotayarisha kwa ajili ya nyumba hiyo 
takatifu, 4 na pia talanta 3,000“ za dhahabu ya Ofiri na talanta 7,000 
za fedha iliyosafishwa, ili zitumiwe kufunika kuta za nyumba, 

5 dhahabu ya kutengenezea vitu vya dhahabu na fedha ya 
kutengenezea vitu vya fedha, na kwa ajili ya kazi yote itakayofanywa 
na mafundi. Basi ni nani anayejitolea kuja leo akiwa na zawadi 
mkononi kwa ajili ya Yehova?” 


6 Basi wakuu wa koo,* wakuu wa makabila ya Israeli, wakuu wa 
maelfu na wa mamia, na wakuu wa kazi za mfalme wakajitolea kwa 
hiari. 7 Nao wakatoa kwa ajili ya utumishi wa nyumba ya Mungu wa 
kweli: talanta 5,000 za dhahabu, dariki 10,000,” talanta 10,000 za 
fedha, talanta 18,000 za shaba, na talanta 100,000 za chuma. 8 Mtu 
yeyote aliyekuwa na mawe yenye thamani aliyatoa kwa ajili ya 
hazina ya nyumba ya Yehova, chini ya usimamizi wa Yehieli 


Mgershoni. 9 Watu walishangilia kwa sababu walitoa matoleo hayo 
ya hiari, kwa maana walimtolea Yehova matoleo hayo ya hiari kwa 
moyo kamili, na Mfalme Daudi pia alishangilia sana. 


10 Kisha Daudi akamsifu Yehova mbele ya kutaniko lote. Daudi 
akasema: “Na usifiwe, Ee Yehova Mungu wa Israeli baba yetu, kwa 
umilele wote.” 11 Ee Yehova, ukuu ni wako na nguvu na uzuri na 
fahari na utukufu,” kwa maana kila kitu mbinguni na duniani ni 
chako. Ufalme ni wako, Ee Yehova. Wewe Ndiye unayejikweza 
mwenyewe ukiwa mkuu?” juu ya vyote. 12 Utajiri na utukufu hutoka 
kwako, nawe hutawala kila kitu, na mkononi mwako mna nguvu na 
uwezo, na mkono wako unaweza kumfanya mtu awe mkuu na 
unaweza kuwapa wote nguvu. 13 Na sasa, Ee Mungu wetu, 
tunakushukuru na kulisifu jina lako linalovutia. 


14 “Lakini, mimi ni nani na watu wangu ni nani hivi kwamba tukutolee 
matoleo haya ya hiari? Kwa maana kila kitu kinatoka kwako, nasi 
tumekupa vitu vinavyotoka mkononi mwako mwenyewe. 15 Kwa 
maana sisi ni wakaaji wageni mbele zako na wahamiaji, kama 
walivyokuwa mababu zetu wote. Kwa kuwa siku zetu duniani ni 
kama kivuli—hatuna tumaini. 16 Ee Yehova Mungu wetu, utajiri huu 
wote ambao tumetayarisha ili kukujengea nyumba kwa ajili ya jina 
lako takatifu unatoka mkononi mwako mwenyewe, wote ni mali yako. 
17 Ee Mungu wangu, najua vizuri kwamba wewe huuchunguza 
moyo, na kwamba unapendezwa na utimilifu.” Kwa unyoofu wa 
moyo wangu, nimetoa kwa hiari vitu hivi vyote, nami nimefurikwa na 
shangwe kuwaona watu wako walio hapa wakikutolea matoleo ya 
hiari. 18 Ee Yehova, Mungu wa Abrahamu, Isaka, na Israeli, mababu 
zetu, idumishe mielekeo hii na fikira hizi katika mioyo ya watu wako 
milele, na uielekeze mioyo yao kwako. 19 Mpe mwanangu Sulemani 


moyo kamili,” ili ashike amri zako, vikumbusho vyako, na masharti 
yako na kufanya mambo haya yote na kujenga hekalu” ambalo 
nimelifanyia matayarisho.” 


20 Kisha Daudi akaliambia kutaniko lote: “Sasa msifuni Yehova 
Mungu wenu.” Na kutaniko lote likamsifu Yehova Mungu wa mababu 
zao, wakainama chini na kumsujudia Yehova na mfalme. 21 Nao 
wakaendelea kumtolea Yehova dhabihu na kumtolea Yehova 
dhabihu za kuteketezwa siku iliyofuata, ng'ombe dume wachanga 
1,000, kondoo dume 1,000, wanakondoo dume 1,000, na matoleo 
yake ya vinywaji; walitoa dhabihu nyingi sana kwa ajili ya Waisraeli 
wote. 22 Wakaendelea kula na kunywa mbele za Yehova siku hiyo 
kwa shangwe nyingi, nao wakamweka Sulemani mwana wa Daudi 
kuwa mfalme kwa mara ya pili na kumtia mafuta mbele za Yehova ili 
awe kiongozi, na pia Sadoki kuwa kuhani. 23 Na Sulemani akaketi 
kwenye kiti cha ufalme cha Yehova akiwa mfalme baada ya Daudi 
baba yake, akafanikiwa, na Waisraeli wote walimtii. 24 Wakuu wote, 
mashujaa wote hodari, na pia wana wote wa Mfalme Daudi 
wakajitiisha wenyewe chini ya Mfalme Sulemani. 25 Na Yehova 
akamfanya Sulemani kuwa mkuu sana machoni pa Waisraeli wote 
na kumpa fahari ya kifalme ambayo hakuna mfalme yeyote wa 
Israeli aliyewahi kuwa nayo kabla yake. 


26 Kwa hiyo Daudi mwana wa Yese alitawala Israeli yote, 

27 alitawala Israeli kwa miaka 40. Alitawala huko Hebroni kwa miaka 
7, na Yerusalemu kwa miaka 33. 28 Naye akafa akiwa amezeeka 
kabisa; aliishi maisha marefu yenye kuridhisha, akiwa na utajiri, na 
utukufu; na Sulemani mwanawe akawa mfalme baada yake. 

29 Historia ya Mfalme Daudi, kuanzia mwanzo mpaka mwisho, 
imeandikwa katika maandishi ya mwonaji Samweli, nabii Nathani, na 


mwonaji Gadi, 30 pamoja na utawala wake wote, ukuu wake, na 
matukio yanayohusu nyakati zake na nyakati za Israeli na falme zote 
zilizomzunguka. 


^ 1 Nya. 29:1 Au “hana uwezo.” 
^ 1 Nya. 29:1 Au “ngome; jumba la mfalme.” 


^ 1 Nya. 29:4 Talanta moja ilikuwa na uzito wa kilogramu 34.2. 


Angalia Nyongeza B14. 


^ 1 Nya. 29:6 Yaani, ukoo wa upande wa baba. 


^ 1 Nya. 29:7 Dariki ilikuwa sarafu ya dhahabu ya Waajemi. Angalia 
Nyongeza B14. 


^ 1 Nya. 29:10 Au “milele na milele.” 

^ 1 Nya. 29:11 Au “adhama.” 

^ 1 Nya. 29:11 Tnn., “kichwa.” 

^ 1 Nya. 29:17 Au “hali ya kutokuwa na lawama; unyoofu.” 


^ 1 Nya. 29:19 Au “wenye ujitoaji kamili.” 


^ 1 Nya. 29:19 Au “ngome au jumba la mfalme.” 


2 MAMBO YA NYAKATI 


YALIYOMO 


1 


Sulemani aomba hekima (1-12) 


Utajiri wa Sulemani (13-17) 


Matayarisho ya kujenga hekalu (1-18) 


Sulemani aanza kujenga hekalu (1-7) 
Patakatifu Zaidi (8-14) 
Nguzo mbili za shaba (15-17) 

4 
Madhabahu, Bahari, na mabeseni (1-6) 
Vinara vya taa, meza, na nyua (7-11a) 


Vyombo vyote vya hekalu vyakamilishwa (11b-22) 


Matayarisho ya kuzindua hekalu (1-14) 


Sanduku la agano laletwa hekaluni (2-10) 


Hotuba ya Sulemani (1-11) 


Sala ya Sulemani ya kuzindua hekalu (12-42) 


Hekalu lajaa utukufu wa Yehova (1-3) 
Sherehe za kuzindua hekalu (4-10) 


Yehova amtokea Sulemani (11-22) 


Miradi mingine ya ujenzi ya Sulemani (1-11) 
Ibada ya hekaluni yapangwa (12-16) 


Meli za Sulemani (17, 18) 


Malkia wa Sheba amtembelea Sulemani (1-12) 
Utajiri wa Sulemani (13-28) 
Kifo cha Sulemani (29-31) 


10 


Waisraeli wamwasi Rehoboamu (1-19) 


11 


Utawala wa Rehoboamu (1-12) 
Walawi washikamanifu wahamia Yuda (13-17) 
Familia ya Rehoboamu (18-23) 
12 
Shishaki ashambulia Yerusalemu (1-12) 
Mwisho wa utawala wa Rehoboamu (13-16) 
13 


Abiya, mfalme wa Yuda (1-22) 


Abiya amshinda Yeroboamu (3-20) 
14 
Kifo cha Abiya (1) 
Asa, mfalme wa Yuda (2-8) 
Asa awashinda Waethiopia 1,000,000 (9-15) 


15 


Mabadiliko yaliyofanywa na Asa (1-19) 


16 


Asa afanya mkataba na Siria (1-6) 


Hanani amkemea Asa (7-10) 


Kifo cha Asa (11-14) 
17 
Yehoshafati, mfalme wa Yuda (1-6) 
Kampeni ya kufundisha (7-9) 
Nguvu za kijeshi za Yehoshafati (10-19) 
18 
Yehoshafati aungana na Ahabu (1-11) 
Mikaya atabiri kwamba watashindwa (12-27) 
Ahabu auawa Ramoth-gileadi (28-34) 
19 
Yehu amkemea Yehoshafati (1-3) 
Mabadiliko yaliyofanywa na Yehoshafati (4-11) 
20 
Mataifa jirani yawatisha watu wa Yuda (1-4) 
Yehoshafati asali apate msaada (5-13) 
Jibu la Yehova (14-19) 
Watu wa Yuda waokolewa kimuujiza (20-30) 


Mwisho wa utawala wa Yehoshafati (31-37) 


21 


Yehoramu, mfalme wa Yuda (1-11) 
Barua kutoka kwa Eliya (12-15) 
Mwisho mbaya wa Yehoramu (16-20) 
22 
Ahazia, mfalme wa Yuda (1-9) 
Athalia anyakua ufalme (10-12) 
23 
Yehoyada aingilia kati; Yehoashi awekwa kuwa mfalme (1-11) 
Athalia auawa (12-15) 
Mabadiliko yaliyofanywa na Yehoyada (16-21) 
24 
Utawala wa Yehoashi (1-3) 
Yehoashi arekebisha hekalu (4-14) 
Uasi imani wa Yehoashi (15-22) 
Yehoashi auawa (23-27) 


25 


Amazia, mfalme wa Yuda (1-4) 


Apigana vita na Edomu (5-13) 
Amazia aabudu sanamu (14-16) 
Apigana vita na Mfalme Yehoashi wa Israeli (17-24) 
Kifo cha Amazia (25-28) 
26 
Uzia, mfalme wa Yuda (1-5) 
Kampeni za kivita za Uzia (6-15) 
Uzia mwenye kiburi apigwa na ukoma (16-21) 
Kifo cha Uzia (22, 23) 


27 


Yothamu, mfalme wa Yuda (1-9) 

28 
Ahazi, mfalme wa Yuda (1-4) 
Ashindwa na Wasiria na Waisraeli (5-8) 
Odedi awaonya Waisraeli (9-15) 
Watu wa Yuda wanyenyekezwa (16-19) 


Ahazi aabudu sanamu; kifo chake (20-27) 


29 


Hezekia, mfalme wa Yuda (1, 2) 

Mabadiliko yaliyofanywa na Hezekia (3-11) 
Hekalu latakaswa (12-19) 

Utumishi wa hekaluni waanzishwa tena (20-36) 


30 


Hezekia aadhimisha Pasaka (1-27) 
31 

Hezekia aung'oa uasi imani (1) 

Makuhani na Walawi wategemezwa ifaavyo (2-21) 
32 

Senakeribu alitisha jiji la Yerusalemu (1-8) 

Senakeribu ampinga Yehova (9-19) 

Malaika aangamiza jeshi la Ashuru (20-23) 

Ugonjwa wa Hezekia na kiburi chake (24-26) 

Mambo aliyotimiza Hezekia na kifo chake (27-33) 
33 

Manase, mfalme wa Yuda (1-9) 


Manase atubu uovu wake (10-17) 


Kifo cha Manase (18-20) 
Amoni, mfalme wa Yuda (21-25) 

34 
Yosia, mfalme wa Yuda (1, 2) 
Mabadiliko yaliyofanywa na Yosia (3-13) 
Kitabu cha Sheria chapatikana (14-21) 
Unabii wa Hulda kuhusu msiba (22-28) 
Yosia awasomea watu kitabu kilichopatikana (29-33) 

35 
Yosia apanga Pasaka kubwa (1-19) 
Farao Neko amuua Yosia (20-27) 

36 
Yehoahazi, mfalme wa Yuda (1-3) 
Yehoyakimu, mfalme wa Yuda (4-8) 
Yehoyakini, mfalme wa Yuda (9, 10) 
Sedekia, mfalme wa Yuda (11-14) 
Uharibifu wa Yerusalemu (15-21) 


Koreshi aagiza hekalu lijengwe upya (22, 23) 


KITABU CHA PILI CHA MAMBO 
YA NYAKATI 


1 Sulemani mwana wa Daudi alizidi kuimarika katika utawala wake, 


2 Mambo ya Nyakati 1:1-17 


na Yehova Mungu wake alikuwa pamoja naye, akamfanya kuwa 
mkuu sana. 


2 Sulemani aliagiza Waisraeli wote wakusanywe, wakuu wa maelfu 
na wa mamia, waamuzi, na viongozi wote wa Israeli, viongozi wa 
koo.” 3 Kisha Sulemani na Waisraeli wote wakaenda mahali pa juu 
kule Gibeoni, kwa maana hema la mkutano la Mungu wa kweli 
lilikuwa huko, hema ambalo Musa mtumishi wa Yehova alitengeneza 
nyikani. 4 Hata hivyo, Daudi alikuwa amelipandisha Sanduku la 
Mungu wa kweli kutoka Kiriath-yearimu na kulileta mahali ambapo 
Daudi alikuwa ametayarisha kwa ajili yake; alikuwa amepiga hema 
kwa ajili ya Sanduku hilo huko Yerusalemu. > Na ile madhabahu ya 
shaba ambayo Bezaleli mwana wa Uri mwana wa Huru alikuwa 
ametengeneza ilikuwa imewekwa mbele ya hema la ibada la 
Yehova; na Sulemani na Waisraeli wote walikuwa wakisali mbele 
yake.” 6 Kisha Sulemani akamtolea Yehova dhabihu mahali hapo, 
alitoa dhabihu 1,000 za kuteketezwa kwenye madhabahu ya shaba 
ya hema la mkutano. 


7 Usiku huo Mungu akamtokea Sulemani na kumwambia: “Niombe 
unachotaka nikupe.” $ Basi Sulemani akamwambia Mungu: 
“Umemtendea Daudi baba yangu kwa upendo mwingi mshikamanifu, 
nawe umeniweka kuwa mfalme baada yake. 9 Sasa, Ee Yehova 
Mungu, ahadi uliyompa Daudi baba yangu na ithibitike kuwa ya 


uaminifu, kwa maana umeniweka kuwa mfalme juu ya watu wengi 
sana kama chembe za mavumbi ya dunia. 10 Sasa nipe hekima na 
ujuzi ili niwaongoze watu hawa,” kwa maana ni nani anayeweza 
kulihukumu taifa hili lako lililo kubwa?” 


11 Kisha Mungu akamwambia Sulemani: “Kwa sababu moyo wako 
unatamani jambo hilo, nawe hukuomba mali, utajiri, wala heshima 
wala hukuomba wale wanaokuchukia wafe, wala hukuomba maisha 
marefu,” lakini umeomba hekima na ujuzi ili uwahukumu watu wangu 
ambao nimekuweka uwe mfalme wao, 12 nitakupa hekima na ujuzi; 
lakini nitakupa pia mali na utajiri na heshima, kuliko mfalme yeyote 
kabla yako na mfalme yeyote baada yako.” 


13 Basi Sulemani akatoka mahali pa juu huko Gibeoni, kutoka mbele 
ya hema la mkutano, akaja Yerusalemu; naye akatawala Israeli. 

14 Sulemani akaendelea kukusanya magari ya vita na farasi;” akawa 
na magari 1,400 ya vita na farasi” 12,000, naye aliwaweka katika 
majiji ya magari ya vita karibu naye huko Yerusalemu. 15 Mfalme 
alifanya fedha na dhahabu huko Yerusalemu iwe nyingi kama mawe, 
na mbao za mierezi ziwe nyingi kama mikuyu katika Shefela. 

16 Farasi wa Sulemani waliletwa kutoka Misri, na wafanyabiashara 
wa mfalme walinunua makundi ya farasi” kwa bei moja. 17 Kila gari 
kutoka Misri lilinunuliwa kwa vipande 600 vya fedha, na farasi 
alinunuliwa kwa vipande 150; kisha waliwauzia wafalme wote wa 
Wahiti na wafalme wa Siria. 


^ 2 Nya. 1:2 Yaani, ukoo wa upande wa baba. 


^ 2 Nya. 1:5 Au “walikuwa wakitafuta ushauri Wake hapo.” 


^ 2 Nya. 1:10 Tnn., “nitoke nje mbele ya watu hawa na kurudi ndani.” 


^ 2 Nya. 1:11 Tnn., “siku nyingi.” 


^ 2 Nya. 1:14 Au “wapanda farasi.” 


^ 2 Nya. 1:14 Au “wapanda farasi.” 


^ 2 Nya. 1:16 Au labda, “kutoka Misri na kutoka Kue; 
wafanyabiashara wa mfalme waliwanunua kutoka Kue,” huenda ni 
Kilikia. 


2 Mambo ya Nyakati 2:1-18 


2 Basi Sulemani akaagiza nyumba ijengwe kwa ajili ya jina la 
Yehova na nyumba?” kwa ajili ya ufalme wake. 2 Sulemani 
akawaandikisha wanaume 70,000 kuwa vibarua,” wanaume 80,000 
kuwa wakataji wa mawe milimani, na wanaume 3,600 kuwa 
waangalizi wao. 3 Pia, Sulemani akamtumia Hiramu mfalme wa Tiro 
ujumbe huu: “Nifanyie kama ulivyomfanyia Daudi baba yangu 
ulipomletea mbao za mierezi ili ajenge nyumba ya?” kuishi. 4 Sasa 
ninajenga nyumba kwa ajili ya jina la Yehova Mungu wangu, ili 
niitakase kwake, nifukize uvumba wenye manukato mbele zake, na 
pia kwa ajili ya mikate ya tabaka” inayotolewa daima na pia dhabihu 
za kuteketezwa, asubuhi na jioni, nyakati za Sabato, miezi mipya, na 
kwenye majira ya sherehe za Yehova Mungu wetu. Huu ni wajibu wa 
kudumu kwa Waisraeli. > Nyumba nitakayojenga itakuwa kuu, kwa 
maana Mungu wetu ni mkuu kuliko miungu mingine yote. 6 Na ni 
nani anayeweza kumjengea nyumba? Kwa maana mbingu na 
mbingu za mbingu haziwezi kumtosha, basi mimi ni nani hivi 
kwamba nimjengee nyumba isipokuwa iwe mahali pa kufukizia 
moshi wa dhabihu mbele zake? 7 Sasa niletee fundi aliye na ustadi 
wa kutengeneza vitu kwa kutumia dhahabu, fedha, shaba, chuma, 
sufu ya zambarau, nyuzi nyekundu, na nyuzi za bluu, na ambaye 
anajua kuchonga. Atafanya kazi Yuda na Yerusalemu pamoja na 
mafundi wangu stadi, ambao Daudi baba yangu aliwachagua. 

8 Nawe uniletee mbao za mierezi, miberoshi, na misandali kutoka 
Lebanoni, kwa maana najua vizuri kwamba watumishi wako wana 
uzoefu wa kukata miti ya Lebanoni. Watumishi wangu watafanya 
kazi pamoja na watumishi wako 9 ili wanitayarishie mbao nyingi 
sana, kwa maana nyumba nitakayojenga itakuwa na ukuu usio wa 


kawaida. 10 Sasa tazama! Nitawaletea chakula watumishi wako, 
yaani, wapasua mbao wanaokata miti: nitawaletea kori 20,000 za 
ngano, kori 20,000” za shayiri, bathi 20,000 za divai, na bathi 
20,000” za mafuta.” 


11 Ndipo Hiramu mfalme wa Tiro akatuma barua hii kwa Sulemani: 
“Kwa sababu Yehova anawapenda watu wake, amekuweka kuwa 
mfalme wao.” 12 Kisha Hiramu akasema: “Na asifiwe Yehova Mungu 
wa Israeli, aliyeziumba mbingu na dunia, kwa sababu amempa 
Mfalme Daudi mwana mwenye hekima, aliyebarikiwa kuwa na 
busara na uelewaji, atakayejenga nyumba kwa ajili ya Yehova na 
nyumba kwa ajili ya ufalme wake. 13 Sasa namtuma fundi stadi, 
aliyebarikiwa kuwa na uelewaji, Hiram-abi, 14 mwana wa mwanamke 
wa kabila la Dani, lakini baba yake alikuwa Mtiro; ana uzoefu wa 
kutengeneza vitu kwa kutumia dhahabu, fedha, shaba, chuma, 
mawe, mbao, sufu ya zambarau, nyuzi za bluu, kitambaa bora, na 
nyuzi nyekundu. Anaweza kuchonga michongo ya kila aina na 
kubuni na kutengeneza kitu chochote anachoambiwa. Atafanya kazi 
pamoja na mafundi wako stadi na mafundi stadi wa bwana wangu 
Daudi baba yako. 15 Sasa bwana wangu tutumie ngano, shayiri, 
mafuta, na divai uliyotuahidi sisi watumishi wako. 16 Nasi tutakata 
miti kutoka Lebanoni, idadi yoyote unayohitaji, nasi tutakuletea 
magogo hayo yakiwa mafungu-mafungu ili yaelee baharini mpaka 
Yopa; nawe utayapeleka Yerusalemu.” 


17 Kisha Sulemani akawahesabu wanaume wote waliokuwa wakaaji 
wageni katika nchi ya Israeli, baada ya ile hesabu ya watu ambayo 
Daudi baba yake alikuwa amechukua, wakapatikana wanaume 
153,600. 18 Kwa hiyo akawaweka watu 70,000 kati yao kuwa 


vibarua,” 80,000 kuwa wakataji wa mawe milimani, na 3,600 kuwa 
waangalizi wa kuhakikisha kwamba watu wanafanya kazi. 


^ 2 Nya. 2:1 Au “jumba la mfalme.” 
^ 2 Nya. 2:2 Au “wabeba mizigo.” 


^ 2 Nya. 2:3 Au “jumba la mfalme la.” 


^ 2 Nya. 2:4 Yaani, mikate ya wonyesho. 


^ 2 Nya. 2:10 Kori moja ilikuwa sawa na lita 220 (kilogramu 170 hivi). 
Angalia Nyongeza B14. 


^ 2 Nya. 2:10 Bathi ilikuwa sawa na lita 22. Angalia Nyongeza B14. 


^ 2 Nya. 2:18 Au “wabeba mizigo.” 


2 Mambo ya Nyakati 3:1-17 


3 Kisha Sulemani akaanza kujenga nyumba ya Yehova huko 
Yerusalemu juu ya Mlima Moria, mahali ambapo Yehova alikuwa 
amemtokea Daudi baba yake, mahali ambapo Daudi alikuwa 
ametayarisha kwenye uwanja wa kupuria wa Ornani Myebusi. 

2 Alianza kujenga siku ya pili ya mwezi wa pili, katika mwaka wa nne 
wa utawala wake. 3 Na msingi ambao Sulemani aliweka kwa ajili ya 
ujenzi wa nyumba ya Mungu wa kweli ulikuwa na urefu wa mikono 
60 na upana wa mikono 20, kulingana na kipimo cha awali.” 

4 Ukumbi wa mbele ulikuwa na urefu wa mikono 20, nao ulilingana 
na upana wa nyumba,” na kimo chake kilikuwa 120;* naye akafunika 
upande wa ndani kwa dhahabu safi. > Alifunika nyumba kuu kwa 
mbao za miberoshi, kisha akaifunika kwa dhahabu bora, halafu 
akaipamba kwa michongo ya mitende na minyororo. 6 Pia, aliifunika 
nyumba hiyo kwa mawe maridadi yenye thamani; na dhahabu 
aliyotumia ilikuwa dhahabu kutoka Parvaimu. 7 Aliifunika nyumba, 
maboriti, vizingiti, kuta zake, na milango yake kwa dhahabu; naye 
akachonga makerubi kwenye kuta zake. 


8 Kisha akajenga chumba cha Patakatifu Zaidi;” urefu wake 
ulilingana na upana wa nyumba, mikono 20, na upana wake ulikuwa 
mikono 20. Akaifunika kwa talanta 600” za dhahabu bora. 9 Uzito wa 
dhahabu iliyotumiwa kutengenezea misumari ulikuwa shekeli 50;* 
naye alifunika vyumba vya darini kwa dhahabu. 


10 Kisha akatengeneza mifano ya makerubi wawili katika chumba 
cha Patakatifu Zaidi,” akawafunika kwa dhahabu. 11 Kwa ujumla 
mabawa ya makerubi hao yalikuwa na urefu wa mikono 20; bawa 
moja la kerubi wa kwanza lilikuwa na urefu wa mikono mitano nalo 


liligusa ukuta wa nyumba, na bawa la pili lilikuwa na urefu wa 
mikono mitano nalo liligusa bawa moja la kerubi wa pili. 12 Na bawa 
moja la kerubi wa pili lilikuwa na urefu wa mikono mitano nalo 
liligusa ukuta wa nyumba, na bawa la pili lilikuwa na urefu wa 
mikono mitano nalo liligusa bawa moja la yule kerubi wa kwanza. 

13 Mabawa ya makerubi hao yalikuwa yamenyooshwa kufikia urefu 
wa mikono 20; nao walikuwa wamesimama kwa miguu yao, nyuso 
zao zikielekea ndani.” 


14 Alitengeneza pia pazia kwa nyuzi za bluu, sufu ya zambarau, 
kitambaa chekundu, na kitambaa bora, na kulitarizi kwa mifano ya 
makerubi. 


15 Kisha akatengeneza nguzo mbili mbele ya nyumba hiyo, zenye 
urefu wa mikono 35, na kifuniko kilichokuwa juu ya kila nguzo 
kilikuwa na urefu wa mikono mitano. 16 Pia alitengeneza minyororo 
iliyokuwa kama mikufu, akaiweka juu ya nguzo hizo, kisha 
akatengeneza makomamanga 100 na kuyaweka kwenye minyororo 
hiyo. 17 Akasimamisha nguzo hizo mbele ya hekalu, moja upande 
wa kulia” na nyingine upande wa kushoto;* akaiita nguzo ya upande 
wa kulia Yakini” na nguzo ya upande wa kushoto Boazi.” 


^ 2 Nya. 3:3 Kipimo cha kawaida cha mkono mmoja kililingana na 
sentimita 44.5 (inchi 17.5), lakini baadhi ya watu wanahisi kwamba 
“kipimo cha awali” kinarejelea kipimo cha mkono mrefu ambacho 
kililingana na sentimita 51.8 (inchi 20.4). Angalia Nyongeza B14. 


^ 2 Nya. 3:4 Au “mikono 20 kufikia upana wa nyumba.” 


^ 2 Nya. 3:4 Kipimo kisichojulikana. 


^ 2 Nya. 3:8 Tnn., “nyumba.” 


^ 2 Nya. 3:8 Talanta moja ilikuwa na uzito wa kilogramu 34.2. Angalia 


Nyongeza B14. 


^ 2 Nya. 3:9 Shekeli moja ilikuwa na uzito wa gramu 11.4. Angalia 


Nyongeza B14. 


^ 2 Nya. 3:10 Tnn., “nyumba.” 


^ 2 Nya. 3:13 Yaani, zikielekea Patakatifu. 


^ 2 Nya. 3:17 Au “kusini.” 


^ 2 Nya. 3:17 Au “kaskazini.” 


^ 2 Nya. 3:17 Maana yake “Naye (yaani, Yehova] Aimarishe Kabisa.’ 


^ 2 Nya. 3:17 Labda inamaanisha “Katika Nguvu.” 


2 Mambo ya Nyakati 4:1-22 


4 Kisha akatengeneza madhabahu ya shaba yenye urefu wa mikono 
20, upana wa mikono 20, na kimo cha mikono 10. 


2 Alitengeneza Bahari” kwa madini yaliyoyeyushwa. Ilikuwa ya 
mviringo, yenye upana wa mikono 10 ukingo hadi ukingo na kimo 
cha mikono 5, na ingeweza kuzungukwa na kamba yenye urefu wa 
mikono 30. 3 Na chini yake kulikuwa na mapambo ya vibuyu, 
ambayo yalizunguka ukingo wote, vibuyu kumi kwa kila mkono 
mmoja kuzunguka Bahari yote. Vibuyu hivyo vilikuwa katika safu 
mbili, navyo vilitengenezwa kwa kuyeyushwa vikiwa sehemu ya 
Bahari hiyo. 4 Ilikuwa juu ya ng'ombe dume 12, watatu walitazama 
kaskazini, watatu walitazama magharibi, watatu walitazama kusini, 
na watatu walitazama mashariki; na Bahari hiyo ilikuwa juu yao, na 
sehemu zao zote za nyuma zilielekea katikati. 5 Na unene wake 
ulikuwa upana wa kiganja kimoja;” na ukingo wake ulitengenezwa 
kama ukingo wa kikombe, kama ua la yungiyungi. Ingeweza kujaa 
maji kiasi cha bathi 3,000.” 


6 Pia, alitengeneza mabeseni kumi ya kuoshea, akaweka matano 
upande wa kulia na matano upande wa kushoto. Waliyatumia 
kuoshea vitu vilivyotumiwa kwa ajili ya dhabihu ya kuteketezwa. 
Lakini Bahari ilitumiwa na makuhani kuogea. 


7 Kisha alitengeneza vinara kumi vya taa vya dhahabu, kulingana na 
maagizo, akaviweka hekaluni, vitano upande wa kulia na vitano 
upande wa kushoto. 


8 Alitengeneza pia meza kumi na kuziweka hekaluni, tano upande 
wa kulia na tano upande wa kushoto; naye alitengeneza mabakuli 


100 ya dhahabu. 


9 Kisha akatengeneza ua wa makuhani na ule ua mkuu na milango 
ya ua huo, akaifunika milango hiyo kwa shaba. 10 Akaiweka ile 
Bahari upande wa kulia, kuelekea kusini mashariki. 


11 Hiramu alitengeneza pia ndoo za kuondolea majivu, pia sepetu, 
na mabakuli. 


Basi Hiramu akamaliza kazi yote aliyomfanyia Mfalme Sulemani 
kuhusiana na nyumba ya Mungu wa kweli: 12 zile nguzo mbili na 
vifuniko vyenye umbo la bakuli vilivyokuwa juu ya nguzo hizo; na 
nyavu mbili za kufunika vifuniko hivyo viwili vyenye umbo la bakuli 
vilivyokuwa juu ya nguzo hizo; 13 yale makomamanga 400 kwa ajili 
ya zile nyavu mbili, safu mbili za makomamanga kwa ajili ya kila 
wavu, ili kufunika vile vifuniko viwili vyenye umbo la bakuli 
vilivyokuwa juu ya zile nguzo; 14 yale magari” kumi na yale 
mabeseni kumi yaliyokuwa juu ya magari hayo; 15 ile Bahari na wale 
ng'ombe dume 12 waliokuwa chini yake; 16 na ndoo za kuondolea 
majivu, sepetu, nyuma,” na vyombo vingine vyote ambavyo Hiram- 
abivu alimtengenezea Mfalme Sulemani kwa shaba iliyong'arishwa 
kwa ajili ya nyumba ya Yehova. 17 Mfalme alivitengeneza katika 
kalibu za udongo wa mfinyanzi katika wilaya ya Yordani kwenye 
eneo lenye udongo mwingi wa mfinyanzi, kati ya Sukothi na 
Sarethani. 18 Sulemani alitengeneza vyombo hivyo vyote kwa wingi 
sana; uzito wa shaba haukujulikana. 


19 Sulemani alivitengeneza vitu vyote vya nyumba ya Yehova: 
madhabahu ya dhahabu; meza na mikate ya wonyesho iliyokuwa juu 
ya meza hizo; 20 vinara vya taa na taa zake za dhahabu safi, ili 
ziwake mbele ya chumba cha ndani zaidi kulingana na maagizo; 


21 na maua, taa, na koleo, vyote vya dhahabu, dhahabu safi kabisa; 
22 mikasi ya kukatia tambi za taa, mabakuli, vikombe, na vyetezo, 
vyote vya dhahabu safi; na lango la nyumba, na milango ya ndani ya 
Patakatifu Zaidi, na milango ya nyumba ya hekalu, ya dhahabu. 


^ 2 Nya. 4:2 Au “tangi.” 


^ 2 Nya. 4:5 Karibu sentimita 7.4 (inchi 2.9). Angalia Nyongeza B14. 


^ 2 Nya. 4:5 Bathi ilikuwa sawa na lita 22. Angalia Nyongeza B14. 
^ 2 Nya. 4:14 Au “mikokoteni kumi ya maji.” 


^ 2 Nya. 4:16 Wingi wa kifaa kinachoitwa uma. 


2 Mambo ya Nyakati 5:1-14 


5 Kwa hiyo Sulemani akakamilisha kazi yote aliyopaswa kufanya 
kwa ajili ya nyumba ya Yehova. Kisha Sulemani akaingiza ndani vitu 
ambavyo Daudi baba yake alikuwa amevifanya kuwa vitakatifu, naye 
akaweka fedha, dhahabu, na vitu vyote katika hazina za nyumba ya 
Mungu wa kweli. 2 Wakati huo Sulemani aliwakusanya wazee wa 
Israeli, viongozi wote wa makabila, wakuu wa koo?” za Israeli. Wakaja 
Yerusalemu ili kuliondoa sanduku la agano la Yehova katika Jiji la 
Daudi, yaani, Sayuni. 3 Wanaume wote wa Israeli walikusanyika 
mbele ya mfalme wakati wa sherehe” inayofanywa katika mwezi wa 
saba. 


4 Basi wazee wote wa Israeli wakaja, na Walawi wakalibeba 
Sanduku. 5 Wakalipandisha Sanduku, hema la mkutano, na vyombo 
vyote vitakatifu vilivyokuwa katika hema hilo. Makuhani na Walawi” 
wakavipandisha vitu hivyo. € Mfalme Sulemani na Waisraeli wote 
waliokusanywa ili wakutane naye walikuwa mbele ya Sanduku. 
Kondoo na ng'ombe wengi sana wasiohesabika au kujulikana idadi 
walikuwa wakitolewa dhabihu. 7 Kisha makuhani wakalileta sanduku 
la agano la Yehova mahali pake, katika chumba cha ndani zaidi cha 
nyumba, yaani, Patakatifu Zaidi, chini ya mabawa ya makerubi. 

8 Kwa hiyo mabawa ya makerubi yalikuwa yamenyooshwa juu ya 
mahali ambapo Sanduku liliwekwa, hivi kwamba makerubi hao 
walilifunika Sanduku na fito zake. 9 Fito hizo zilikuwa ndefu sana hivi 
kwamba ncha zake zilionekana kutoka Patakatifu mbele ya chumba 
cha ndani zaidi, lakini hazikuonekana kutoka upande wa nje. Nazo 
ziko huko mpaka leo hii. 10 Hakukuwa na kitu kingine ndani ya 
Sanduku hilo isipokuwa yale mabamba mawili ambayo Musa 


aliyaweka humo kule Horebu, Yehova alipofanya agano na Waisraeli 
walipokuwa wakitoka Misri. 


11 Makuhani walipotoka mahali patakatifu (kwa maana makuhani 
wote waliokuwepo walikuwa wamejitakasa, bila kuzingatia vikundi 
vyao), 12 waimbaji wote Walawi walioongozwa na Asafu, Hemani, 
Yeduthuni, wana wao na ndugu zao walikuwa wamevaa mavazi ya 
kitambaa bora, wakiwa wamebeba matoazi, vinanda, na vinubi; 
walikuwa wamesimama upande wa mashariki wa madhabahu, na 
makuhani 120 waliokuwa wakipiga tarumbeta walikuwa pamoja nao. 
13 Mara tu wapiga tarumbeta na waimbaji walipoanza kumsifu na 
kumshukuru Yehova kwa pamoja, na milio ya tarumbeta, matoazi, na 
ala nyingine za muziki zilipoanza kusikika walipokuwa wakimsifu 
Yehova, “kwa maana yeye ni mwema; upendo wake mshikamanifu 
unadumu milele,” ndipo nyumba hiyo, nyumba ya Yehova, ikajaa 
wingu. 14 Makuhani hawakuweza kusimama ili kuhudumu kwa 
sababu ya wingu hilo, kwa maana utukufu wa Yehova ulijaa katika 
nyumba ya Mungu wa kweli. 


^ 2 Nya. 5:2 Yaani, ukoo wa upande wa baba. 


^ 2 Nya. 5:3 Yaani, Sherehe ya Vibanda. 


^ 2 Nya. 5:5 Au “makuhani Walawi.” 


2 Mambo ya Nyakati 6:1-42 


6 Wakati huo Sulemani alisema: “Yehova alisema kwamba atakaa 
katika giza zito. 2 Sasa nimekujengea nyumba iliyokwezwa, mahali 
palipofanywa imara ili ukae humo milele.” 


3 Kisha mfalme akageuka na kuanza kulibariki kutaniko lote la 
Waisraeli huku kutaniko lote la Waisraeli likiwa limesimama. 

4 Akasema: “Na asifiwe Yehova Mungu wa Israeli, ambaye kwa 
kinywa chake mwenyewe alimwahidi baba yangu Daudi, na kwa 
mkono wake mwenyewe ametimiza, akisema, > ‘Kuanzia siku 
niliyowatoa watu wangu nchini Misri, sijachagua jiji katika makabila 
yote ya Israeli na kujenga humo nyumba ili jina langu likae humo, 
nami sijamchagua mwanamume atakayekuwa kiongozi wa watu 
wangu Waisraeli. 6 Lakini nimechagua Yerusalemu ili jina langu likae 
humo, nami nimemchagua Daudi awatawale watu wangu Waisraeli.’ 
7 Na moyo wa Daudi baba yangu ulitamani kujenga nyumba kwa ajili 
ya jina la Yehova Mungu wa Israeli. 8 Lakini Yehova akamwambia 
Daudi baba yangu, ‘Moyo wako ulitamani kujenga nyumba kwa ajili 
ya jina langu, na ulifanya vizuri kutamani jambo hilo moyoni mwako. 
9 Hata hivyo, hutajenga nyumba hiyo, lakini mwana wako 
mwenyewe utakayemzaa” ndiye atakayeijenga nyumba hiyo kwa ajili 
ya jina langu.’ 10 Yehova ametimiza ahadi hiyo aliyoitoa, kwa maana 
nimechukua mahali pa baba yangu Daudi na kuketi kwenye kiti cha 
ufalme cha Israeli, kama Yehova alivyoahidi. Pia nimejenga nyumba 
kwa ajili ya jina la Yehova Mungu wa Israeli, 11 na humo nimeliweka 
Sanduku lenye agano ambalo Yehova alifanya na Waisraeli.” 


12 Kisha akasimama mbele ya madhabahu ya Yehova mbele ya 
kutaniko lote la Waisraeli, akanyoosha mikono yake. 13 (Kwa maana 


Sulemani alikuwa amejenga jukwaa la shaba na kuliweka katikati ya 
ua. Lilikuwa na urefu wa mikono mitano,” upana wa mikono mitano, 
na kimo cha mikono mitatu; akasimama juu yake.) Akapiga magoti 
mbele ya kutaniko lote la Waisraeli na kunyoosha mikono yake 
kuelekea mbinguni, 14 akasema: “Ee Yehova Mungu wa Israeli, 
hakuna Mungu kama wewe mbinguni wala duniani, unayeshika 
agano na kuwatendea kwa upendo mshikamanifu watumishi wako 
wanaotembea mbele zako kwa moyo wao wote. 15 Umetimiza ahadi 
uliyomwahidi mtumishi wako Daudi baba yangu. Ulitoa ahadi hiyo 
kwa kinywa chako mwenyewe, na siku ya leo umeitimiza kwa mkono 
wako mwenyewe. 16 Na sasa, Ee Yehova Mungu wa Israeli, timiza 
ahadi uliyomwahidi mtumishi wako Daudi baba yangu 
ulipomwambia, ‘ʻHutakosa kamwe mwanamume wa uzao wako 
atakayeketi kwenye kiti cha ufalme cha Israeli mbele zangu, ikiwa tu 
wana wako watakazia uangalifu njia yao kwa kutembea katika sheria 
yangu, kama ulivyotembea mbele zangu.’ 17 Na sasa, Ee Mungu wa 
Israeli, acha ahadi uliyomwahidi mtumishi wako Daudi baba yangu 
ithibitike kuwa ya kweli. 


18 “Lakini Ee Mungu, je, kweli utakaa duniani pamoja na 
wanadamu? Tazama! Mbingu, naam, mbingu za mbingu, haziwezi 
kukutosha; sembuse nyumba hii niliyoijenga! 19 Sasa sikiliza sala 
yangu mimi mtumishi wako na ombi langu la kutaka kibali, Ee 
Yehova Mungu wangu, sikiliza kilio changu cha kuomba msaada na 
sala ambayo mimi mtumishi wako ninasali mbele zako. 20 Macho 
yako na yatazame nyumba hii usiku na mchana, yatazame mahali 
ambapo ulisema kwamba utaweka jina lako, ili usikilize sala ambayo 
mimi mtumishi wako ninasali kuelekea mahali hapa. 21 Nawe 
usikilize sihi zangu mimi mtumishi wako za kuomba msaada na sihi 


za watu wako Waisraeli wanaposali kuelekea mahali hapa, nawe 
usikilize katika makao yako, kutoka mbinguni; naam, usikilize na 
kusamehe. 


22 “Mwanadamu akimtendea dhambi mwanadamu mwenzake, naye 
aapishwe” na kuwekwa chini ya wajibu wa kiapo hicho,” naye akiwa 
chini ya kiapo” aje mbele ya madhabahu yako katika nyumba hii, 

23 basi usikie kutoka mbinguni na kuchukua hatua na kuwahukumu 
watumishi wako kwa kumlipa mwovu na kumwadhibu kwa sababu ya 
jambo alilotenda” na kumtangaza mwadilifu kuwa asiye na hatia” na 
kumthawabisha kulingana na uadilifu wake mwenyewe. 


24 “Na watu wako Waisraeli wakishindwa na maadui kwa sababu ya 
kuzidi kukutendea dhambi, nao warudi na kulitukuza jina lako na 
kusali na kukusihi wapate kibali mbele zako katika nyumba hii, 

25 basi usikie kutoka mbinguni na kuwasamehe watu wako Waisraeli 
dhambi yao na kuwarudisha katika nchi uliyowapa wao na mababu 
zao. 


26 “Mbingu zikifungwa kusiwe na mvua kwa sababu wamezidi 
kukutendea dhambi, nao wasali kuelekea mahali hapa na kulitukuza 
jina lako na kuacha dhambi yao kwa sababu umewanyenyekeza,” 
27 basi usikie kutoka mbinguni na kuwasamehe watumishi wako 
dhambi yao, dhambi ya watu wako Waisraeli, kwa sababu 
utawafundisha njia nzuri wanayopaswa kutembea ndani yake; na 
ulete mvua katika nchi yako ambayo uliwapa watu wako kuwa urithi. 


28 “Njaa kali ikitokea nchini, au ugonjwa hatari, upepo unaochoma, 
kuvu, makundi ya nzige, au parare” wanaokula sana au maadui wao 
wakiwazingira katika jiji lolote nchini” au pigo au ugonjwa wa aina 
yoyote ukitokea, 29 sala yoyote, ombi lolote la kutaka kibali ambalo 


huenda likatolewa na mtu yeyote au na watu wako wote Waisraeli 
(kwa sababu kila mmoja anajua mateso yake mwenyewe na 
maumivu yake mwenyewe) wakinyoosha mikono yao kuelekea 
nyumba hii, 30 basi usikie kutoka mbinguni, makao yako, nawe 
usamehe; na umthawabishe kila mmoja kulingana na njia zake zote, 
kwa sababu unajua moyo wake (ni wewe peke yako unayejua vizuri 
moyo wa mwanadamu), 31 ili wakuogope kwa kutembea katika njia 
zako sikuzote watakazoishi katika nchi uliyowapa mababu zetu. 


32 “Pia mgeni ambaye si sehemu ya watu wako Waisraeli na 
ambaye anatoka katika nchi ya mbali kwa sababu ya jina lako kuu” 
na mkono wako wenye nguvu na mkono wako ulionyooshwa, akija 
na kusali kuelekea nyumba hii, 33 basi usikilize kutoka mbinguni, 
makao yako, nawe ufanye mambo yote ambayo mgeni huyo 
anakuomba ufanye, ili watu wote duniani wajue jina lako na 
kukuogopa, kama watu wako Waisraeli wanavyokuogopa, na ili 
wajue kwamba nyumba hii niliyojenga imeitwa kwa jina lako. 


34 “Watu wako wakienda vitani kupigana na maadui wao mahali 
utakapowaelekeza nao wasali kwako kuelekea jiji hili ambalo 
umechagua na kuelekea nyumba ambayo nimejenga kwa ajili ya jina 
lako, 35 basi usikie kutoka mbinguni sala yao na ombi lao la kutaka 
kibali, nawe utekeleze hukumu kwa ajili yao. 


36 “Wakikutendea dhambi (kwa sababu hakuna mwanadamu 
asiyetenda dhambi), nawe uwakasirikie vikali na kuwaacha mikononi 
mwa maadui, na waliowateka wawapeleke katika nchi fulani, mbali 
au karibu, 37 nao warudiwe na ufahamu wakiwa katika nchi ya watu 
waliowachukua mateka, na kukurudia na kukuomba kibali katika nchi 
walikopelekwa mateka, wakisema, 'Tumetenda dhambi na kukosea; 


tumetenda uovu, 38 nao wakurudie kwa moyo wao wote na kwa 
nafsi” yao yote katika nchi walikopelekwa mateka, nao wasali kwako 
kuelekea nchi yao ambayo uliwapa mababu zao na kuelekea jiji 
ambalo umelichagua na nyumba ambayo nimejenga kwa ajili ya jina 
lako, 39 basi usikie kutoka mbinguni, makao yako, sala yao na ombi 
lao la kutaka kibali, nawe utekeleze hukumu kwa ajili yao na 
uwasamehe watu wako ambao wamekutendea dhambi. 


40 “Sasa, Ee Mungu wangu, tafadhali, macho yako yatazame na 
masikio yako yasikilize kwa makini sala inayotolewa” mahali hapa. 
41 Na sasa, Ee Yehova Mungu, panda uingie mahali pako pa 
kupumzikia, wewe pamoja na Sanduku la nguvu zako. Makuhani 
wako, Ee Yehova Mungu, na wavishwe wokovu, na acha 
washikamanifu wako washangilie kwa sababu ya wema wako. 42 Ee 
Yehova Mungu, usimkatae* mtiwa-mafuta wako. Ukumbuke upendo 
wako mshikamanifu kwa Daudi mtumishi wako.” 


^ 2 Nya. 6:9 Tnn., “mwana wako, atakayetoka katika viuno vyako.” 


^ 2 Nya. 6:13 Mkono mmoja ulilingana na sentimita 44.5 (inchi 17.5). 
Angalia Nyongeza B14. 


^ 2 Nya. 6:22 Au “aliyetendewa dhambi akimweka chini ya laana.” 
Yaani, kiapo kinacholeta laana ikiwa mtu anaapa kwa uwongo au 
kukosa kutimiza kiapo hicho. 


^ 2 Nya. 6:22 Tnn., “laana.” 


^ 2 Nya. 6:22 Tnn., “laana.” 


^ 2 Nya. 6:23 Tnn., “kuleta juu ya kichwa chake mwenyewe jambo 
alilotenda.” 


^ 2 Nya. 6:23 Tnn., “kuwa mwadilifu.” 


^ 2 Nya. 6:26 Au “umewatesa.” 


^ 2 Nya. 6:28 Au “panzi.” 


^ 2 Nya. 6:28 Tnn., “katika nchi ya malango yake.” 


^ 2 Nya. 6:32 Au “sifa yako.” 


^ 2 Nya. 6:38 Angalia Kamusi. 


^ 2 Nya. 6:40 Au “inayohusu.” 


^ 2 Nya. 6:42 Tnn., “usiugeuzie mbali uso wa.” 


2 Mambo ya Nyakati 7 : 1-22 


7 Basi, mara tu Sulemani alipomaliza kusali, moto ulishuka kutoka 
mbinguni ukateketeza ile dhabihu ya kuteketezwa na dhabihu 
nyinginezo, na utukufu wa Yehova ukajaa katika nyumba hiyo. 

2 Makuhani hawakuweza kuingia ndani ya nyumba ya Yehova kwa 
sababu utukufu wa Yehova ulikuwa umejaa katika nyumba ya 
Yehova. 3 Waisraeli wote walikuwa wakitazama moto uliposhuka na 
utukufu wa Yehova ulipokuwa juu ya nyumba hiyo, nao wakainama 
kifudifudi kwenye sakafu ya mawe, wakasujudu na kumshukuru 
Yehova, “kwa maana yeye ni mwema; upendo wake mshikamanifu 
unadumu milele.” 


4 Sasa mfalme na watu wote wakazitoa dhabihu mbele za Yehova. 
5 Mfalme Sulemani alitoa ng'ombe 22,000 na kondoo 120,000 kuwa 
dhabihu. Basi mfalme na watu wote wakaizindua nyumba ya Mungu 
wa kweli. 6 Makuhani walikuwa wamesimama katika vituo vyao vya 
kazi, na Walawi pia waliokuwa na ala za muziki zilizopigwa 
kuambatana na nyimbo ambazo Yehova aliimbiwa. (Mfalme Daudi 
alikuwa ametengeneza ala hizo ili kumshukuru Yehova—“kwa 
maana upendo wake mshikamanifu unadumu milele”—wakati Daudi 
alipokuwa akitoa sifa pamoja nao.”) Na makuhani walikuwa wakipiga 
tarumbeta kwa sauti kubwa mbele yao, huku Waisraeli wote wakiwa 
wamesimama. 


7 Kisha Sulemani akatakasa sehemu ya katikati ya ua uliokuwa 
mbele ya nyumba ya Yehova, kwa maana alipaswa kutolea mahali 
hapo dhabihu za kuteketezwa na vipande vya mafuta vya dhabihu 
za ushirika, kwa sababu madhabahu ya shaba ambayo Sulemani 
alikuwa amejenga haingeweza kutoshea dhabihu za kuteketezwa, 


matoleo ya nafaka, na vipande vya mafuta. 8 Wakati huo Sulemani 
alifanya sherehe hiyo kwa siku saba pamoja na Waisraeli wote, 
kutaniko kubwa sana kuanzia Lebo-hamathi* kushuka mpaka 
kwenye Korongo” la Misri. 9 Lakini siku ya nane” walifanya 
kusanyiko takatifu, kwa sababu walikuwa wameizindua madhabahu 
kwa siku saba na kufanya sherehe hiyo kwa siku saba. 10 Kisha siku 
ya 23 ya mwezi wa saba, aliwaruhusu watu waende nyumbani kwao 
wakishangilia na kufurahi moyoni kwa sababu ya wema ambao 
Yehova alikuwa amemtendea Daudi na Sulemani na watu wake 
Waisraeli. 


11 Kwa hiyo Sulemani akaikamilisha nyumba ya Yehova na nyumba 
ya” mfalme; na kila kitu ambacho Sulemani alitamani moyoni mwake 
kufanya kuhusiana na nyumba ya Yehova na nyumba yake 
mwenyewe, alifanikiwa kukitimiza. 12 Kisha Yehova akamtokea 
Sulemani usiku na kumwambia: “Nimesikia sala yako, nami 
nimechagua mahali hapa kwa ajili yangu ili pawe nyumba ya 
dhabihu. 13 Nikifunga mbingu ili mvua isinyeshe, nami nikiamuru 
panzi waile nchi, nami nikileta ugonjwa hatari miongoni mwa watu 
wangu, 14 na watu wangu ambao wameitwa kwa jina langu 
wakijinyenyekeza na kusali na kuutafuta uso wangu na kuacha njia 
zao ovu, ndipo nitakaposikia kutoka mbinguni na kuwasamehe 
dhambi yao na kuiponya nchi yao. 15 Sasa macho yangu 
yatatazama na masikio yangu yatasikiliza kwa makini sala 
zinazotolewa mahali hapa. 16 Na sasa nimeichagua nyumba hii na 
kuitakasa ili jina langu likae humu milele, na macho yangu na moyo 
wangu utakuwa humu sikuzote. 


17 “Nawe, ukitembea mbele zangu kama Daudi baba yako 
alivyotembea, kwa kutenda mambo yote niliyokuamuru, nawe ukitii 


masharti yangu na sheria” zangu, 18 ndipo nitakapoimarisha kiti cha 
ufalme wako, kama nilivyofanya agano pamoja na Daudi baba yako, 
niliposema, ‘Hutakosa kamwe mwanamume wa uzao wako 
atakayetawala Israeli.' 19 Lakini ikiwa utageuka na kuacha maagizo 
yangu na amri zangu ambazo nimeweka mbele yako, nawe uende 
na kuabudu miungu mingine na kuiinamia, 20 nitawang'oa Waisraeli 
kutoka katika nchi ambayo nimewapa, na nyumba hii ambayo 
nimeitakasa kwa ajili ya jina langu nitaitupilia mbali kutoka mbele za 
macho yangu, nami nitaifanya iwe kitu cha kudharauliwa” na kitu cha 
kudhihakiwa miongoni mwa mataifa yote. 21 Na nyumba hii itakuwa 
marundo ya magofu. Kila mtu atakayepita karibu nayo ataitazama 
kwa mshangao na kuuliza, 'Kwa nini Yehova aliitendea hivi nchi hii 
na nyumba hii?’ 22 Kisha watasema, ‘Ni kwa sababu walimwacha 
Yehova Mungu wa mababu zao, aliyewatoa nchini Misri, nao 
wakashikamana na miungu mingine, wakaiinamia na kuiabudu. 


33) 


Ndiyo sababu Yehova aliwaletea msiba huo wote. 


^ 2 Nya. 7:6 Huenda ni Walawi. 


^ 2 Nya. 7:8 Au “njia ya kuingia Hamathi.” 


^ 2 Nya. 7:8 Angalia Kamusi. 


^ 2 Nya. 7:9 Siku ya kwanza baada ya sherehe hiyo, au siku ya 15. 
^ 2 Nya. 7:11 Au “jumba la.” 


^ 2 Nya. 7:17 Tnn., “hukumu.” 


^ 2 Nya. 7:20 Tnn., “methali.” 


2 Mambo ya Nyakati 8:1-18 


8 Katika muda wa miaka 20 ambayo Sulemani alijenga nyumba ya 
Yehova na nyumba yake” mwenyewe, 2 Sulemani alijenga upya 
majiji ambayo Hiramu alikuwa amempa, akawapa Waisraeli” waishi 
humo. 3 Isitoshe, Sulemani alienda Hamath-soba na kuliteka jiji hilo. 
4 Kisha akajenga tena jiji la Tadmori kule nyikani na majiji yote yenye 
maghala aliyokuwa amejenga Hamathi. > Alijenga pia Beth-horoni ya 
Juu na Beth-horoni ya Chini, majiji yenye ngome yaliyokuwa na kuta, 
malango, na makomeo, 8 na Baalathi na pia majiji yote ya Sulemani 
yenye maghala, majiji yote ya magari ya vita, majiji ya wapanda 
farasi, na chochote ambacho Sulemani alitamani kujenga huko 
Yerusalemu, Lebanoni, na katika nchi yote iliyokuwa chini ya 
mamlaka yake. 


7 Na watu wote waliobaki, yaani, Wahiti, Waamori, Waperizi, Wahivi, 
na Wayebusi ambao hawakuwa sehemu ya Waisraeli, 8 wazao wao 
waliobaki nchini—wale ambao Waisraeli hawakuwaangamiza— 
Sulemani aliwaandikisha ili wafanye kazi ya kulazimishwa mpaka leo 
hii. 9 Lakini Sulemani hakumfanya Mwisraeli yeyote kuwa mtumwa 
wake, kwa sababu walikuwa mashujaa wake, wakuu wa 
makamanda wake wasaidizi, na wakuu wa waendeshaji wa magari 
yake ya vita na wapanda farasi wake. 10 Kulikuwa na wakuu 250 wa 
wasaidizi wa Mfalme Sulemani, waliokuwa wasimamizi wa watu. 


11 Pia, Sulemani alimtoa binti ya Farao kutoka katika Jiji la Daudi na 
kumpeleka katika nyumba aliyokuwa amemjengea, kwa maana 
alisema: “Ingawa ni mke wangu, hapaswi kukaa katika nyumba ya 
Mfalme Daudi wa Israeli, kwa sababu sehemu ambazo Sanduku la 
Yehova limeletwa ni takatifu.” 


12 Kisha Sulemani akamtolea Yehova dhabihu za kuteketezwa 
kwenye madhabahu ya Yehova aliyokuwa amejenga mbele ya 
ukumbi. 13 Alifuata utaratibu wa kila siku kwa kutoa dhabihu 
kulingana na amri ya Musa iliyohusu Sabato, miezi mipya, na 
sherehe zilizoamriwa mara tatu kwa mwaka—Sherehe ya Mikate 
Isiyo na Chachu, Sherehe ya Majuma, na Sherehe ya Vibanda.” 
14 Pia, alipanga vikundi vya makuhani kwa ajili ya utumishi wao 
kulingana na sheria ya Daudi baba yake, na Walawi katika vituo 
vyao vya kazi, ili watoe sifa na kuhudumu mbele ya makuhani 
kulingana na utaratibu wa kila siku, na walinzi wa malango katika 
vikundi vyao kwenye malango mbalimbali, kwa maana hivyo ndivyo 
alivyoamuru Daudi, mtu wa Mungu wa kweli. 15 Nao hawakuacha 
amri ambayo mfalme aliwapa makuhani na Walawi kuhusiana na 
jambo lolote au kuhusiana na maghala. 16 Basi kazi yote ya 
Sulemani ilipangwa vizuri sana,” kuanzia siku ambayo msingi wa 
nyumba ya Yehova uliwekwa mpaka ilipomalizwa. Basi nyumba ya 
Yehova ikakamilishwa. 


17 Huo ndio wakati ambapo Sulemani alienda Esion-geberi na Elothi 
kwenye ufuo wa bahari katika nchi ya Edomu. 18 Hiramu aliwatuma 
watumishi wake mwenyewe wampelekee meli na mabaharia wenye 
uzoefu. Wakaenda Ofiri pamoja na watumishi wa Sulemani, 
wakachukua huko talanta 450” za dhahabu na kumletea Mfalme 
Sulemani. 


^ 2 Nya. 8:1 Au “jumba lake.” 


^ 2 Nya. 8:2 Tnn., “wana wa Israeli.” 


^ 2 Nya. 8:13 Au “Vibanda vya Muda.” 


^ 2 Nya. 8:16 Au “ilikuwa na mpangilio mzuri; ilikamilishwa.” 


^ 2 Nya. 8:18 Talanta moja ilikuwa na uzito wa kilogramu 34.2. 


Angalia Nyongeza B14. 


2 Mambo ya Nyakati 9:1-31 


9 Basi malkia wa Sheba alisikia habari za Sulemani, kwa hiyo akaja 
Yerusalemu kumjaribu kwa maswali magumu.” Alikuja na msafara 
wenye kuvutia sana, pamoja na ngamia waliobeba mafuta ya zeri na 
dhahabu nyingi sana na mawe yenye thamani. Akafika mbele ya 
Sulemani na kumwambia mambo yote yaliyokuwa moyoni mwake. 

2 Kisha Sulemani akajibu maswali yake yote. Hakuna jambo lolote 
lililokuwa gumu sana” kwa Sulemani asiweze kumweleza. 


3 Malkia wa Sheba alipoona hekima yote ya Sulemani, nyumba 
aliyojenga, 4 chakula kilichokuwa mezani pake, jinsi watumishi wake 
walivyoketi, jinsi watumishi wake walivyohudumu mezani na pia 
mavazi yao, na wale waliompa vinywaji na jinsi walivyovalia, na 
dhabihu zake za kuteketezwa alizotoa kwa ukawaida katika nyumba 
ya Yehova, alipigwa na bumbuazi.” > Basi akamwambia mfalme: 
“Habari nilizosikia katika nchi yangu kuhusu mafanikio” yako na 
kuhusu hekima yako zilikuwa za kweli. 6 Lakini sikuamini habari hizo 
mpaka nilipokuja na kujionea kwa macho yangu mwenyewe. Na kwa 
kweli sikuwa nimeambiwa hata nusu ya hekima yako nyingi. Umezidi 
kwa mbali habari nilizosikia. 7 Wenye furaha ni watu wako, na wenye 
furaha ni watumishi wako wanaosimama mbele yako daima, 
wakiisikiliza hekima yako! 8 Na asifiwe Yehova Mungu wako, 
ambaye amependezwa nawe, akakuweka kwenye kiti chake cha 
ufalme ukiwa mfalme kwa niaba ya Yehova Mungu wako. Kwa 
sababu Mungu wako anawapenda Waisraeli, na ili kuwafanya 
wadumu milele, alikuweka kuwa mfalme juu yao ili utekeleze haki na 
uadilifu.” 


9 Kisha akampa mfalme talanta 120“ za dhahabu na kiasi kikubwa 
sana cha mafuta ya zeri na mawe yenye thamani. Mfalme Sulemani 
hakuwahi tena kuletewa kiasi kikubwa hivyo cha mafuta ya zeri 
kama alicholetewa na malkia wa Sheba. 


10 Isitoshe, watumishi wa Hiramu na watumishi wa Sulemani ambao 
walileta dhahabu kutoka Ofiri, walileta pia mbao za misandali na 
mawe yenye thamani. 11 Mfalme alitumia mbao hizo za misandali 
kutengeneza ngazi za nyumba ya Yehova na nyumba ya” mfalme, 
na pia vinubi na vinanda vya waimbaji. Mbao kama hizo hazikuwa 
zimewahi kuonekana katika nchi ya Yuda. 


12 Mfalme Sulemani alimpa pia malkia wa Sheba kitu chochote 
alichotamani na kuomba, zaidi ya” vitu alivyomletea mfalme. Kisha 
akaondoka na kurudi katika nchi yake, pamoja na watumishi wake. 


13 Na dhahabu iliyoletwa kwa Sulemani katika mwaka mmoja ilikuwa 
na uzito wa talanta 666 za dhahabu, 14 mbali na dhahabu iliyoletwa 
na wafanyabiashara wasafiri na wauzaji wa bidhaa na wafalme wote 
wa Uarabuni na magavana wa nchi waliokuwa wakimletea Sulemani 
dhahabu na fedha. 


15 Mfalme Sulemani alitengeneza ngao kubwa 200 za dhahabu 
iliyochanganywa na madini mengine (kwa kila ngao alitumia shekeli 
600” za dhahabu hiyo) 16 na ngao ndogo” 300 za dhahabu 
iliyochanganywa na madini mengine (kwa kila ngao ndogo alitumia 
mina tatu” za dhahabu). Kisha mfalme akaziweka katika Nyumba ya 
Msitu wa Lebanoni. 


17 Mfalme pia alitengeneza kiti kikubwa cha ufalme cha pembe za 
tembo na kukifunika kwa dhahabu safi. 18 Kiti hicho cha ufalme 


kilikuwa na ngazi sita, nacho kiliunganishwa na kiti cha miguu cha 
dhahabu, na kilikuwa pia na mikono pande zote mbili, na simba 
wawili walisimama kando ya mikono hiyo. 19 Na kulikuwa na simba 
12 waliosimama kwenye ngazi hizo sita, wawili kwenye kila ngazi, 
mmoja upande huu na mwingine upande wa pili. Hakuna ufalme 
mwingine wowote uliokuwa umetengeneza kiti kama hicho. 

20 Vyombo vyote vya kunywea vya Mfalme Sulemani vilikuwa vya 
dhahabu, na vyombo vyote vya Nyumba ya Msitu wa Lebanoni 
vilikuwa vya dhahabu safi. Hakukuwa na kitu chochote 
kilichotengenezwa kwa fedha, kwa maana fedha ilionwa kuwa si kitu 
katika siku za Sulemani. 21 Kwa maana meli za mfalme zilikuwa 
zikienda Tarshishi na watumishi wa Hiramu. Mara moja baada ya kila 
miaka mitatu, meli za Tarshishi zilikuja zikiwa zimejazwa dhahabu na 
fedha, pembe za tembo, sokwe, na tausi. 


22 Kwa hiyo Mfalme Sulemani alikuwa na utajiri mwingi zaidi na 
hekima kuliko wafalme wengine wote duniani. 23 Na wafalme wote 
duniani walitaka kukutana na” Sulemani ili wasikie hekima yake 
ambayo Mungu wa kweli alikuwa ameweka moyoni mwake. 24 Kila 
mmoja wao alileta zawadi—vitu vya fedha, vitu vya dhahabu, 
mavazi, silaha, mafuta ya zeri, farasi, na nyumbu—na walifanya 
hivyo mwaka baada ya mwaka. 25 Na Sulemani alikuwa na 
mabanda 4,000 kwa ajili ya farasi wake na magari yake ya vita na 
pia alikuwa na farasi” 12,000, naye aliwaweka katika majiji ya magari 
ya vita karibu naye huko Yerusalemu. 26 Naye aliwatawala wafalme 
wote kuanzia Mto Efrati mpaka nchi ya Wafilisti hadi kwenye mpaka 
wa Misri. 27 Mfalme alifanya fedha huko Yerusalemu iwe nyingi 
kama mawe, na mbao za mierezi ziwe nyingi kama mikuyu katika 


Shefela. 28 Nao walikuwa wakimletea Sulemani farasi kutoka Misri 
na kutoka katika nchi nyingine zote. 


29 Na mambo mengine katika historia ya Sulemani, kuanzia mwanzo 
mpaka mwisho, je, hayajaandikwa katika maandishi ya nabii 
Nathani, katika unabii wa Ahiya Mshilo, na katika kumbukumbu ya 
maono ya mwonaji Ido kumhusu Yeroboamu mwana wa Nebati? 

30 Sulemani alitawala nchi yote ya Israeli kwa miaka 40 akiwa 
Yerusalemu. 31 Kisha Sulemani akafa na kuzikwa pamoja na 
mababu zake. Basi wakamzika katika Jiji la Daudi baba yake; na 
Rehoboamu mwanawe akawa mfalme baada yake. 


^ 2 Nya. 9:1 Au “mafumbo.” 


^ 2 Nya. 9:2 Tnn., “lililofichwa.” 


^ 2 Nya. 9:4 Tnn., “hakubaki na roho yoyote ndani yake.” 


^ 2 Nya. 9:5 Au “maneno.” 


^ 2 Nya. 9:9 Talanta moja ilikuwa na uzito wa kilogramu 34.2. Angalia 
Nyongeza B14. 


^ 2 Nya. 9:11 Au “jumba la.” 


^ 2 Nya. 9:12 Au labda, “pamoja na zawadi zilizolingana na thamani 


ya. 


^ 2 Nya. 9:15 Shekeli moja ilikuwa na uzito wa gramu 11.4. Angalia 
Nyongeza B14. 


^ 2 Nya. 9:16 Kwa kawaida ilibebwa na wapiga mishale. 


^ 2 Nya. 9:16 Katika Maandiko ya Kiebrania mina moja inalingana na 
gramu 570. Angalia Nyongeza B14. 


^ 2 Nya. 9:23 Tnn., “waliutafuta uso wa.” 


^ 2 Nya. 9:25 Au “wapanda farasi.” 


2 Mambo ya Nyakati 10:1-19 


10 Rehoboamu alienda Shekemu, kwa maana Waisraeli wote 
walikuwa wamekuja Shekemu kumfanya kuwa mfalme. 2 Mara tu 
Yeroboamu mwana wa Nebati aliposikia habari hizo (bado alikuwa 
akiishi Misri kwa sababu alikuwa amemkimbia Mfalme Sulemani), 
akarudi kutoka Misri. 3 Ndipo wakawatuma watu waende kumwita, 
kisha Yeroboamu na Waisraeli wote wakaja kwa Rehoboamu na 
kumwambia hivi: 4 “Baba yako aliifanya nira yetu kuwa nzito. Lakini 
ukiufanya utumishi mzito wa baba yako kuwa mwepesi zaidi na 
kupunguza nira nzito” aliyotutwika, tutakutumikia.” 


> Ndipo akawaambia: “Rudini kwangu baada ya siku tatu.” Basi watu 
wakaenda zao. 6 Kisha Mfalme Rehoboamu akashauriana na 
wanaume wazee waliomtumikia Sulemani baba yake alipokuwa hai, 
akawauliza: “Mnanishauri niwape jibu gani watu hawa?” 

7 Wakamjibu: “Ukiwa mwema kwa watu hawa na kuwafurahisha na 
kuwapa jibu linalofaa, watakuwa watumishi wako sikuzote.” 


8 Hata hivyo, alikataa ushauri aliopewa na wanaume wazee, 
akashauriana na vijana wa rika lake na ambao sasa walikuwa 
watumishi wake. 9 Aliwauliza: “Mnashauri tuwape jibu gani watu 
hawa ambao wameniambia, ‘Ifanye nira ambayo baba yako 
alitutwika iwe nyepesi zaidi'?” 10 Vijana hao wa rika lake 
wakamwambia: “Hivi ndivyo unavyopaswa kuwaambia watu 
waliokwambia, 'Baba yako aliifanya nira yetu kuwa nzito, lakini wewe 
unapaswa kuifanya kuwa nyepesi zaidi kwa ajili yetu’; hivi ndivyo 
unavyopaswa kuwaambia, 'Kidole changu kidogo kitakuwa kinene 
kuliko kiuno cha baba yangu. 11 Baba yangu aliwatwika nira nzito, 


lakini mimi nitazidisha uzito wa nira yenu. Baba yangu aliwaadhibu 
kwa mijeledi, lakini mimi nitawaadhibu kwa mijeledi yenye miiba.” 


12 Yeroboamu na watu wote wakaja kwa Rehoboamu siku ya tatu, 
kama mfalme alivyokuwa amesema: “Rudini kwangu siku ya tatu.” 
13 Lakini mfalme akawajibu kwa ukali. Kwa hiyo Mfalme Rehoboamu 
akakataa ushauri wa wanaume wazee. 14 Akawajibu kama 
alivyoshauriwa na vijana wa rika lake, na kusema: “Nitafanya nira 
yenu iwe nzito zaidi, nami nitazidisha uzito wake. Baba yangu 
aliwaadhibu kwa mijeledi, lakini mimi nitawaadhibu kwa mijeledi 
yenye miiba.” 15 Basi mfalme hakuwasikiliza watu, kwa sababu 
Mungu wa kweli ndiye aliyesababisha badiliko hilo la mambo, ili 
atimize neno ambalo Yehova alimwambia Yeroboamu mwana wa 
Nebati kupitia Ahiya Mshilo. 


16 Waisraeli wote walipoona kwamba mfalme amekataa 
kuwasikiliza, wakamwambia hivi mfalme: “Tuna ushirika gani na 
Daudi? Hatuna urithi wowote katika mwana wa Yese. Kila mtu aende 
kwa miungu yake, enyi Waisraeli! Sasa itunze nyumba yako 
mwenyewe, Ee Daudi.” Ndipo Waisraeli wote wakarudi katika 
nyumba zao.” 


17 Lakini Rehoboamu akaendelea kuwatawala Waisraeli walioishi 
katika majiji ya Yuda. 


18 Kisha Mfalme Rehoboamu akamtuma Hadoramu, aliyekuwa 
msimamizi wa watu waliofanya kazi ya kulazimishwa, lakini 
Waisraeli wote wakamuua kwa kumpiga mawe. Mfalme Rehoboamu 
akafaulu kupanda gari lake na kukimbilia Yerusalemu. 19 Na tangu 
siku hiyo Waisraeli wamekuwa wakiiasi nyumba ya Daudi. 


^ 2 Nya. 10:4 Au “inayokandamiza.” 


^ 2 Nya. 10:16 Tnn., “mahema yao.” 


2 Mambo ya Nyakati 11:1-23 


11 Rehoboamu alipofika Yerusalemu, mara moja aliikusanya 
nyumba ya Yuda na kabila la Benjamini, mashujaa 180,000 
waliozoezwa,” ili wapigane na Waisraeli na kuurudisha ufalme kwa 
Rehoboamu. 2 Kisha neno hili la Yehova likamjia Shemaya mtu wa 
Mungu wa kweli: 3 “Mwambie Rehoboamu mwana wa Sulemani 
mfalme wa Yuda na Waisraeli wote walio Yuda na Benjamini, 4 ‘Hivi 
ndivyo Yehova anavyosema: “Msipande kwenda kupigana na ndugu 
zenu. Kila mmoja wenu arudi nyumbani kwake, kwa maana 

Basi wakalitii neno la Yehova 


3333) 


nimesababisha mambo haya yatukie. 
na kurudi, nao hawakwenda kupigana na Yeroboamu. 


> Rehoboamu aliishi Yerusalemu na kujenga majiji yenye ngome 
huko Yuda. $ Basi akajenga” Bethlehemu, Etamu, Tekoa, 7 Beth- 
suri, Soko, Adulamu, 8 Gathi, Maresha, Zifu, 9 Adoraimu, Lakishi, 
Azeka, 10 Sora, Aiyaloni, na Hebroni, majiji yenye ngome yaliyokuwa 
Yuda na Benjamini. 11 Pia, aliimarisha maeneo yenye ngome, 
akawaweka makamanda humo na kuwapa chakula na mafuta na 
divai, 12 naye akapeleka ngao kubwa na mikuki katika majiji yote 
mbalimbali; akayaimarisha kwa kiwango kikubwa sana. Na majiji ya 
Yuda na Benjamini yakaendelea kuwa yake. 


13 Na makuhani na Walawi waliokuwa katika nchi yote ya Israeli 
wakamuunga mkono, wakaja kutoka katika maeneo yao yote. 

14 Walawi waliacha malisho yao na miliki yao wakaja Yuda na 
Yerusalemu, kwa sababu Yeroboamu na wanawe walikuwa 
wamewaondoa ili wasiwe makuhani wa Yehova. 15 Kisha 
Yeroboamu akawaweka makuhani wake mwenyewe ili wahudumu 
mahali pa juu na kuwatumikia roho waovu wenye umbo la mbuzi” na 


ndama aliokuwa ametengeneza. 16 Na watu kutoka katika makabila 
yote ya Israeli waliokuwa wameazimia moyoni mwao kumtafuta 
Yehova Mungu wa Israeli wakawafuata mpaka Yerusalemu ili 
kumtolea dhabihu Yehova Mungu wa mababu zao. 17 Kwa miaka 
mitatu waliuimarisha ufalme wa Yuda na kumuunga mkono 
Rehoboamu mwana wa Sulemani, kwa maana walitembea katika 
njia ya Daudi na Sulemani kwa miaka mitatu. 


18 Kisha Rehoboamu akamwoa Mahalathi binti ya Yerimothi mwana 
wa Daudi na wa Abihaili binti ya Eliabu mwana wa Yese. 19 Baada 
ya muda akamzalia wana hawa: Yeushi, Shemaria, na Zahamu. 

20 Kisha akamwoa Maaka mjukuu wa Absalomu. Baada ya muda 
akamzalia Abiya, Atai, Ziza, na Shelomithi. 21 Rehoboamu 
alimpenda zaidi Maaka mjukuu wa Absalomu kuliko wake zake 
wengine wote na masuria wake, kwa maana alikuwa na wake 18 na 
masuria 60, naye akawazaa wana 28 na mabinti 60. 22 Kwa hiyo 
Rehoboamu akamweka Abiya mwana wa Maaka kuwa mkuu na 
kiongozi miongoni mwa ndugu zake, kwa maana alikusudia 
kumweka kuwa mfalme. 23 Hata hivyo, alitenda kwa busara” na 
kuwatuma?” baadhi ya wanawe kwenye maeneo yote ya Yuda na 
Benjamini, kwenye majiji yote yenye ngome, akawapa chakula kingi 
na kuwatafutia wake wengi. 


^ 2 Nya. 11:1 Tnn., “waliochaguliwa.” 


^ 2 Nya. 11:6 Au “akaimarisha.” 
^ 2 Nya. 11:15 Tnn., “mbuzi.” 


^ 2 Nya. 11:23 Tnn., “uelewaji.” 


^ 2 Nya. 11:23 Au “kuwasambaza.” 


2 Mambo ya Nyakati 12:1-16 


12 Mara tu baada ya utawala wa Rehoboamu kuimarika kabisa, 
naye akawa na nguvu, aliiacha Sheria ya Yehova, na Waisraeli wote 
pia wakaiacha. 2 Katika mwaka wa tano wa utawala wa Mfalme 
Rehoboamu, Mfalme Shishaki wa Misri alishambulia Yerusalemu, 
kwa maana hawakuwa waaminifu kwa Yehova. 3 Alikuwa na magari 
1,200 ya vita, wapanda farasi 60,000, na idadi isiyohesabika ya 
wanajeshi waliokuja pamoja naye kutoka Misri—Walibya, Wasukii, 
na Waethiopia. 4 Aliyateka majiji yenye ngome ya Yuda na 
mwishowe akafika Yerusalemu. 


> Nabii Shemaya akaja kwa Rehoboamu na wakuu wa Yuda 
waliokuwa wamekusanyika Yerusalemu kwa sababu ya Shishaki, 
akawaambia: “Yehova anasema hivi, ‘Mmeniacha mimi, nami pia 
nimewaacha ninyi mikononi mwa Shishaki.” 6 Ndipo wakuu wa 
Israeli na mfalme wakajinyenyekeza na kusema: “Yehova ni 
mwadilifu.” 7 Yehova alipoona kwamba wamejinyenyekeza, neno la 
Yehova likamjia Shemaya likisema: “Wamejinyenyekeza. 
Sitawaangamiza, na baada ya muda mfupi nitawaokoa. Sitalimwagia 
jiji la Yerusalemu ghadhabu yangu kupitia Shishaki. 8 Lakini 
watakuwa watumishi wake, ili wajue tofauti kati ya kunitumikia mimi 
na kuwatumikia wafalme wa?” nchi nyingine.” 


9 Basi Mfalme Shishaki wa Misri akashambulia Yerusalemu. 
Akachukua hazina za nyumba ya Yehova na hazina za nyumba ya” 
mfalme. Alichukua kila kitu, kutia ndani ngao za dhahabu ambazo 
Sulemani alikuwa ametengeneza. 10 Basi Mfalme Rehoboamu 
akatengeneza ngao za shaba zichukue mahali pa ngao hizo, 
akaziweka chini ya ulinzi wa mkuu wa walinzi,” aliyelinda mlango wa 


nyumba ya mfalme. 11 Wakati wowote ambapo mfalme alikuja katika 
nyumba ya Yehova, walinzi waliingia ndani na kuzichukua, kisha 
walizirudisha katika chumba cha walinzi. 12 Kwa sababu mfalme 
alijinyenyekeza, hasira ya Yehova iliacha kuwaka dhidi yake, naye 
hakuwaangamiza kabisa. Isitoshe, kulikuwa na mambo fulani mema 
yaliyopatikana nchini Yuda. 


na kuendelea kutawala; Rehoboamu alikuwa na umri wa miaka 41 
alipoanza kutawala, naye alitawala kwa miaka 17 huko Yerusalemu, 
jiji ambalo Yehova alichagua miongoni mwa makabila yote ya Israeli 
ili kuweka jina lake humo. Mama yake aliitwa Naama, naye alikuwa 
Mwamoni. 14 Lakini alitenda maovu, kwa maana hakuwa ameazimia 
moyoni mwake kumtafuta Yehova. 


15 Na historia ya Rehoboamu, kuanzia mwanzo mpaka mwisho, je, 
haijaandikwa katika maandishi ya nabii Shemaya na mwonaji Ido 
katika kumbukumbu za ukoo? Kulikuwa na vita daima kati ya 
Rehoboamu na Yeroboamu. 16 Kisha Rehoboamu akafa na kuzikwa 
pamoja na mababu zake katika Jiji la Daudi; na Abiya mwanawe 
akawa mfalme baada yake. 


^ 2 Nya. 12:8 Tnn., “kutumikia falme za.” 


^ 2 Nya. 12:9 Au “jumba la.” 


^ 2 Nya. 12:10 Tnn., “wakimbiaji.” 


2 Mambo ya Nyakati 13:1-22 


13 Katika mwaka wa 18 wa utawala wa Mfalme Yeroboamu, Abiya 
akawa mfalme wa Yuda. 2 Alitawala kwa miaka mitatu huko 
Yerusalemu. Mama yake aliitwa Mikaya binti ya Urieli wa Gibea. Na 
kulikuwa na vita kati ya Abiya na Yeroboamu. 


3 Basi Abiya akaenda vitani akiwa na jeshi lenye mashujaa hodari 
400,000 waliozoezwa.* Na Yeroboamu akajipanga kivita ili kupigana 
naye akiwa na wanaume 800,000, mashujaa hodari waliozoezwa.” 
4 Sasa Abiya akasimama juu ya Mlima Semaraimu, katika eneo 
lenye milima la Efraimu, akasema: “Nisikilizeni, Ee Yeroboamu na 
Waisraeli wote. > Je, hamjui kwamba Yehova Mungu wa Israeli 
alimpa Daudi ufalme juu ya Israeli milele, yeye na wanawe, kupitia 
agano la chumvi?” 6 Lakini Yeroboamu mwana wa Nebati, mtumishi 
wa Sulemani mwana wa Daudi, akainuka na kumwasi bwana wake. 
7 Na wanaume wazembe, wasiofaa kitu wakaendelea kujiunga naye. 
Nao walimzidi maarifa Rehoboamu mwana wa Sulemani, 
Rehoboamu alipokuwa kijana mchanga asiye na ujasiri, naye 
hangeweza kushindana nao. 


8 “Na sasa mnafikiri kwamba mnaweza kushindana na ufalme wa 
Yehova ulio mikononi mwa wana wa Daudi kwa sababu ninyi ni 
umati mkubwa nanyi mna ndama wa dhahabu ambao Yeroboamu 
aliwatengenezea wawe miungu yenu. 9 Je, hamjawafukuza 
makuhani wa Yehova, wazao wa Haruni, na Walawi, na je, 
hamjawaweka makuhani wenu wenyewe kama yalivyofanya mataifa 
ya nchi nyingine? Yeyote aliyeleta” ng'ombe dume mchanga na 
kondoo dume saba, angeweza kuwa kuhani wa vitu ambavyo si 
miungu. 10 Lakini sisi, Yehova ndiye Mungu wetu, nasi 


hatujamwacha; makuhani wetu, wazao wa Haruni, wanamhudumia 
Yehova, na Walawi wanawasaidia kazi. 11 Wanamfukizia Yehova 
moshi wa dhabihu za kuteketezwa kila asubuhi na kila jioni pamoja 
na uvumba uliotiwa manukato, na mikate ya tabaka” iko kwenye 
meza iliyotengenezwa kwa dhahabu safi, nao wanawasha kinara 
cha taa cha dhahabu na taa zake kila jioni, kwa sababu tunatekeleza 
jukumu letu kwa Yehova Mungu wetu; lakini ninyi mmemwacha. 

12 Sasa tazama! Mungu wa kweli yuko pamoja nasi, akituongoza, na 
makuhani wake wakiwa na tarumbeta za kutoa ishara ya vita dhidi 
yenu. Enyi wanaume wa Israeli, msipigane na Yehova Mungu wa 
mababu zenu, kwa maana hamtafanikiwa.” 


13 Lakini Yeroboamu alituma wanajeshi wawavizie kutoka nyuma, 
hivi kwamba jeshi lake lilikabili Yuda upande wa mbele na wanajeshi 
waliovizia walikuwa nyuma yao. 14 Wanaume wa Yuda walipogeuka, 
waligundua kwamba wanashambuliwa kutoka mbele na nyuma. Kwa 
hiyo wakaanza kumlilia Yehova, huku makuhani wakipiga tarumbeta 
kwa sauti kubwa. 15 Wanaume wa Yuda wakaanza kupiga kelele za 
vita, na wanaume hao wa Yuda walipopiga kelele za vita, Mungu wa 
kweli akamshinda Yeroboamu na Waisraeli wote mbele ya Abiya na 
Yuda. 16 Waisraeli wakawakimbia wanaume wa Yuda, na Mungu 
akawatia mikononi mwao. 17 Abiya na watu wake wakawachinja 
wanajeshi wengi, wakaendelea kuwaua wanajeshi wa Israeli, 
waliwaua wanaume 500,000 waliozoezwa.” 18 Basi wanaume wa 
Israeli wakanyenyekezwa wakati huo, lakini wanaume wa Yuda 
waliwashinda kwa sababu walimtegemea” Yehova Mungu wa 
mababu zao. 19 Abiya akaendelea kumfuatia Yeroboamu, akateka 
majiji yake, Betheli na miji yake, Yeshana na miji yake, na Efraini na 


miji yake. 20 Na Yeroboamu hakupata tena mamlaka?” katika siku za 
Abiya; kisha Yehova akampiga, naye akafa. 


21 Lakini Abiya akaendelea kupata nguvu. Baada ya muda akaoa 
wake 14, akazaa wana 22 na mabinti 16. 22 Na mambo mengine 
katika historia ya Abiya, mambo aliyotenda na kusema, 
yameandikwa katika maandishi ya” nabii Ido. 


^ 2 Nya. 13:3 Tnn., “waliochaguliwa.” 


^ 2 Nya. 13:3 Tnn., “waliochaguliwa.” 


^ 2 Nya. 13:5 Yaani, agano linalodumu na lisilobadilika. 


^ 2 Nya. 13:9 Tnn., “aliyeujaza mkono wake na.” 


^ 2 Nya. 13:11 Yaani, mikate ya wonyesho. 
^ 2 Nya. 13:17 Tnn., “waliochaguliwa.” 

^ 2 Nya. 13:18 Tnn., “walimwegemea.” 

^ 2 Nya. 13:20 Tnn., “nguvu.” 


^ 2 Nya. 13:22 Au “ufafanuzi wa; maelezo ya.” 


2 Mambo ya Nyakati 14:1-15 


14 Kisha Abiya akafa na kuzikwa pamoja na mababu zake katika Jiji 
la Daudi; na Asa mwanawe akawa mfalme baada yake. Katika siku 
zake nchi ilikuwa na amani” kwa miaka kumi. 


2 Asa alitenda yaliyokuwa mema na sawa machoni pa Yehova 
Mungu wake. 3 Aliondoa madhabahu za kigeni na mahali pa juu, 
akazivunjavunja nguzo takatifu, na kuikata miti mitakatifu.” 4 Zaidi ya 
hayo, aliwaambia watu wa Yuda wamtafute Yehova Mungu wa 
mababu zao na kushika Sheria na amri. 5 Kwa hiyo aliondoa mahali 
pa juu na vinara vya uvumba katika majiji yote ya Yuda, na chini ya 
utawala wake ufalme uliendelea kuwa bila usumbufu. 6 Alijenga 
majiji yenye ngome huko Yuda, kwa kuwa nchi haikuwa na 
usumbufu na hakuna yeyote aliyepigana vita naye katika miaka hiyo, 
kwa maana Yehova alimpumzisha. 7 Aliwaambia hivi watu wa Yuda: 
“Na tujenge majiji haya na kuyazingira kwa kuta na minara, 
malango” na makomeo. Kwa maana nchi bado imo mikononi mwetu 
kwa sababu tumemtafuta Yehova Mungu wetu. Tumemtafuta, naye 
ametupumzisha pande zote.” Kwa hiyo kazi yao ya ujenzi ilifanikiwa. 


8 Asa alikuwa na jeshi la wanaume 300,000 waliokuwa na ngao 
kubwa na mikuki. Na kutoka Benjamini kulikuwa na mashujaa hodari 
280,000 waliobeba ngao ndogo?” na kujihami kwa pinde.” 


9 Baadaye Zera Mwethiopia akaja kupigana nao akiwa na jeshi la 
wanaume 1,000,000 na magari 300 ya vita. Alipofika Maresha, 

10 Asa akaenda kupigana naye, na Asa na jeshi lake wakajipanga 
kivita katika Bonde la Sefatha huko Maresha. 11 Kisha Asa akamlilia 
Yehova Mungu wake akisema: “Ee Yehova, haijalishi kwako ikiwa 
wale unaowasaidia ni wengi au hawana nguvu. Tusaidie, Ee Yehova 


Mungu wetu, kwa maana tunakutegemea” wewe, na katika jina lako 
tumekuja kupigana na umati huu. Ee Yehova, wewe ni Mungu wetu. 
Usiache mwanadamu anayeweza kufa akushinde.” 


12 Kwa hiyo Yehova akawashinda Waethiopia mbele ya Asa na 
mbele ya watu wa Yuda, na Waethiopia wakakimbia. 13 Asa na watu 
waliokuwa pamoja naye wakawafuatia mpaka Gerari, nao 
wakaendelea kuwaua Waethiopia hivi kwamba hakuna hata mmoja 
wao aliyebaki hai, kwa maana walipondwapondwa na Yehova na 
jeshi lake. Kisha wakachukua nyara nyingi sana. 14 Zaidi ya hayo, 
waliyashambulia majiji yote yaliyozunguka Gerari, kwa maana hofu 
ya Yehova ilikuwa imewashika wakaaji wa majiji hayo; nao wakapora 
majiji yote, kwa kuwa kulikuwa na vitu vingi vya kuporwa katika majiji 
hayo. 15 Walishambulia pia mahema ya wale waliokuwa na mifugo, 
wakateka idadi kubwa ya kondoo na ngamia, kisha wakarudi 
Yerusalemu. 


^ 2 Nya. 14:1 Tnn., “ilipumzika.” 


^ 2 Nya. 14:3 Angalia Kamusi. 


^ 2 Nya. 14:7 Tnn., “milango miwili-miwili.” 


^ 2 Nya. 14:8 Kwa kawaida ilibebwa na wapiga mishale. 


^ 2 Nya. 14:8 Tnn., “kukanyaga upinde.” 


^ 2 Nya. 14:11 Tnn., “tunakuegemea.” 


2 Mambo ya Nyakati 15:1-19 


15 Sasa roho ya Mungu ilimjia Azaria mwana wa Odedi. 2 Kwa hiyo 
akatoka kwenda kukutana na Asa, akamwambia: “Nisikilizeni, Asa na 
watu wote wa Yuda na Benjamini! Yehova yuko pamoja nanyi 
maadamu mnaendelea kuwa pamoja naye; nanyi mkimtafuta, 
atawaruhusu mumpate, lakini mkimwacha yeye atawaacha ninyi. 

3 Kwa muda mrefu” Waisraeli hawakuwa na Mungu wa kweli, 
hawakuwa na kuhani wa kuwafundisha, na hawakuwa na sheria. 

4 Lakini walipokuwa wakiteseka, walimrudia Yehova Mungu wa 
Israeli na kumtafuta, naye akawaruhusu wampate. 5 Siku hizo 
hakuna yeyote aliyeweza kusafiri akiwa salama,” kwa sababu 
kulikuwa na misukosuko mingi miongoni mwa wakaaji wote wa nchi 
mbalimbali. $ Taifa lilikuwa likipondwa na taifa lingine na jiji 

aina ya mateso. 7 Lakini ninyi, iweni imara na msivunjike moyo,” kwa 
maana mtapata thawabu kwa ajili ya kazi yenu.” 


8 Mara tu Asa aliposikia maneno hayo na unabii wa nabii Odedi, 
akajipa ujasiri, akaondoa sanamu zenye kuchukiza katika nchi yote 
ya Yuda na Benjamini na katika majiji aliyokuwa ameteka katika 
eneo lenye milima la Efraimu, naye akajenga upya madhabahu ya 
Yehova iliyokuwa mbele ya ukumbi wa Yehova. 9 Akawakusanya 
pamoja watu wote wa Yuda na Benjamini na wakaaji wageni 
waliokuwa pamoja nao kutoka Efraimu na Manase na Simeoni, kwa 
maana walikuwa wamekimbia na kuja kwake kwa wingi kutoka 
Israeli walipoona kwamba Yehova Mungu wake alikuwa pamoja 
naye. 10 Basi wakakusanywa pamoja Yerusalemu katika mwezi wa 
tatu wa mwaka wa 15 wa utawala wa Asa. 11 Siku hiyo walimtolea 
Yehova dhabihu kutoka katika nyara walizoleta, ng'ombe 700 na 


kondoo 7,000. 12 Zaidi ya hayo, walifanya agano ili kumtafuta 
Yehova Mungu wa mababu zao kwa moyo wao wote na kwa nafsi” 
yao yote. 13 Mtu yeyote ambaye hangemtafuta Yehova Mungu wa 
Israeli angeuawa, awe mdogo au mkubwa, awe mwanamume au 
mwanamke. 14 Basi wakamwapia Yehova kwa sauti kubwa, kwa 
kelele za shangwe, na kwa tarumbeta na pembe. 15 Na watu wote 
wa Yuda wakashangilia kwa sababu ya kiapo hicho, kwa maana 
walikuwa wameapa kwa moyo wao wote, walimtafuta kwa bidii naye 
akawaruhusu wampate, na Yehova akaendelea kuwapumzisha 
pande zote. 


16 Mfalme Asa alimwondoa hata Maaka nyanya yake kutoka katika 
cheo chake cha mama malkia, kwa sababu alikuwa ametengeneza 
sanamu chafu sana” kwa ajili ya ibada ya mti mtakatifu.” Asa 
akaikatakata sanamu hiyo chafu sana, akaipondaponda na 
kuiteketeza katika Bonde la Kidroni. 17 Lakini mahali pa juu 
hapakuondolewa Israeli. Hata hivyo, moyo wa Asa ulikuwa kamili” 
maisha yake yote.” 18 Naye alileta katika nyumba ya Yehova vitu 
ambavyo yeye na baba yake walikuwa wamevifanya kuwa vitakatifu 
—fedha, dhahabu, na vyombo mbalimbali. 19 Hakukuwa na vita 
mpaka mwaka wa 35 wa utawala wa Asa. 


^ 2 Nya. 15:3 Tnn., “siku nyingi.” 


^ 2 Nya. 15:5 Tnn., “hakukuwa na amani kwa yule aliyetoka nje au 
kuingia ndani.” 


^ 2 Nya. 15:7 Tnn., “msilegeze mikono.” 


^ 2 Nya. 15:12 Angalia Kamusi. 


^ 2 Nya. 15:16 
^ 2 Nya. 15:16 
^ 2 Nya. 15:17 


^ 2 Nya. 15:17 


15:16 Yaani, kingono. 


15:16 Angalia Kamusi. 


15:17 Au “ulikuwa na ujitoaji kamili. 


15:17 Tnn., 


“siku zake zote.” 


” 


2 Mambo ya Nyakati 16:1-14 


16 Katika mwaka wa 36 wa utawala wa Asa, Mfalme Baasha wa 
Israeli alikuja kushambulia Yuda, akaanza kujenga” Rama ili 
kumzuia mtu yeyote asitoke wala kuingia kwa” Mfalme Asa wa Yuda. 
2 Ndipo Asa akatoa fedha na dhahabu kutoka katika hazina za 
nyumba ya Yehova na nyumba ya” mfalme na kumpelekea Mfalme 
Ben-hadadi wa Siria, aliyekuwa akiishi Damasko, akamwambia: 

3 “Kuna mkataba?“ kati yangu na wewe na kati ya baba yangu na 
baba yako. Ninakutumia fedha na dhahabu. Njoo, vunja mkataba 
wako” na Mfalme Baasha wa Israeli, ili aondoke kwangu.” 


4 Ben-hadadi akamsikiliza Mfalme Asa, akawatuma wakuu wa 
majeshi yake kushambulia majiji ya Israeli, wakashinda lyoni, Dani, 
Abel-maimu, na maghala yote ya majiji ya Naftali. 5 Baasha 
aliposikia habari hizo, mara moja akaacha kujenga” Rama, 
akasimamisha kazi hiyo. $ Kisha Mfalme Asa akawachukua watu 
wote wa Yuda, nao wakabeba mawe na mbao zilizokuwa zikitumiwa 
na Baasha kujenga Rama, akazitumia kujenga” Geba na Mispa. 


7 Wakati huo mwonaji Hanani akaja kwa Mfalme Asa wa Yuda na 
kumwambia: “Kwa sababu ulimtegemea” mfalme wa Siria nawe 
hukumtegemea” Yehova Mungu wako, jeshi la mfalme wa Siria 
limeponyoka kutoka mikononi mwako. 8 Je, Waethiopia na Walibya 
hawakuwa jeshi kubwa sana lenye magari mengi ya vita na 
wapanda farasi? Lakini kwa sababu ulimtegemea Yehova, aliwatia 
mikononi mwako. 9 Kwa maana macho ya Yehova yanaenda huku 
na huku duniani kote ili adhihirishe nguvu zake?” kwa niaba ya wale 
ambao moyo wao ni kamili” kumwelekea yeye. Umetenda kwa 


upumbavu katika jambo hili; kuanzia sasa na kuendelea kutakuwa 
na vita dhidi yako.” 


10 Hata hivyo, Asa akamkasirikia mwonaji huyo na kumtia gerezani,” 
alikasirishwa sana naye kwa sababu ya jambo hilo. Wakati huohuo, 
Asa akaanza kuwatesa watu wengine. 11 Sasa historia ya Asa, 
kuanzia mwanzo mpaka mwisho, imeandikwa katika Kitabu cha 
Wafalme wa Yuda na wa Israeli. 


12 Katika mwaka wa 39 wa utawala wake, Asa alishikwa na ugonjwa 
miguuni, akawa mgonjwa sana; na hata alipokuwa mgonjwa, 
hakumwomba Yehova msaada, bali waponyaji. 13 Kisha Asa akafa 
na kuzikwa pamoja na mababu zake; alikufa katika mwaka wa 41 wa 
utawala wake. 14 Kwa hiyo walimzika katika kaburi lake la kifahari 
alilokuwa amejichimbia katika Jiji la Daudi; walimlaza kwenye 
machela ya kubebea maiti iliyojazwa mafuta ya zeri na mafuta” 
yaliyotengenezwa kwa njia ya pekee kwa mchanganyiko wa vikolezo 
mbalimbali. Isitoshe, waliwasha moto mkubwa isivyo kawaida kwa 
ajili yake.” 


^ 2 Nya. 16:1 Au “kuimarisha; kujenga upya.” 
^ 2 Nya. 16:1 Au “asiondoke wala kuingia katika eneo la.” 


^ 2 Nya. 16:2 Au “jumba la.” 


^ 2 Nya. 16:3 Au “agano.” 


^ 2 Nya. 16:3 Au “agano lako.” 


^ 2 Nya. 16:5 Au “kuimarisha; kujenga upya.” 


^ 2 Nya. 16:6 Au “kuimarisha; kujenga upya.” 


^ 2 Nya. 16:7 Tnn., “ulimwegemea.” 


^ 2 Nya. 16:7 Tnn., “hukumwegemea.” 


^ 2 Nya. 16:9 Au “utegemezo wake.” 


^ 2 Nya. 16:9 Au “una ujitoaji kamili.” 
^ 2 Nya. 16:10 Tnn., “katika nyumba ya mikatale.” 
^ 2 Nya. 16:14 Au “marhamu.” 


^ 2 Nya. 16:14 Inaonekana kwamba hawakuichoma maiti ya Asa, 
bali walichoma vikolezo vyenye manukato. 


2 Mambo ya Nyakati 17:1-19 


17 Na Yehoshafati mwanawe akawa mfalme baada yake, 
akaimarisha mamlaka yake juu ya Israeli. 2 Aliweka majeshi katika 
majiji yote ya Yuda yenye ngome na kuweka kambi za kijeshi katika 
nchi ya Yuda na katika majiji ya Efraimu ambayo Asa baba yake 
alikuwa ameyateka. 3 Yehova aliendelea kuwa pamoja na 
Yehoshafati kwa sababu alitembea katika njia za awali za Daudi 
babu yake naye hakutafuta Mabaali. 4 Kwa maana alimtafuta Mungu 
wa baba yake na kufuata” amri yake wala si mazoea ya Waisraeli. 

5 Yehova aliendelea kuuimarisha kabisa ufalme mikononi mwake; na 
watu wote wa Yuda wakaendelea kumpa Yehoshafati zawadi, akawa 
na utajiri na utukufu mwingi. 6 Moyo wake ukawa jasiri katika njia za 
Yehova, na hata aliondoa mahali pa juu na miti mitakatifu” huko 
Yuda. 


7 Katika mwaka wa tatu wa utawala wake aliwaita wakuu wake, 
yaani, Ben-haili, Obadia, Zekaria, Nethaneli, na Mikaya, ili 
wafundishe katika majiji ya Yuda. 8 Walikuwa pamoja na Walawi 
wafuatao: Shemaya, Nethania, Zebadia, Asaheli, Shemiramothi, 
Yehonathani, Adoniya, Tobaya, na Tob-adoniya, pamoja na kuhani 
Elishama na kuhani Yehoramu. 9 Walianza kufundisha nchini Yuda, 
wakiwa na kitabu cha Sheria ya Yehova, nao walizunguka katika 
majiji yote ya Yuda wakiwafundisha watu. 


10 Na falme zote katika nchi zilizozunguka Yuda zikashikwa na hofu 
ya Yehova, nazo hazikumshambulia Yehoshafati. 11 Wafilisti 
wakamletea Yehoshafati zawadi na pesa kama ushuru. Waarabu 
wakamletea kondoo dume 7,700 na mbuzi dume 7,700 kutoka katika 
makundi yao. 


12 Yehoshafati akaendelea kuwa mkuu zaidi na zaidi, akaendelea 
kujenga ngome na majiji yenye maghala huko Yuda. 13 Alitekeleza 
miradi mikubwa katika majiji ya Yuda, naye alikuwa na wanajeshi, 
mashujaa hodari, Yerusalemu. 14 Walipangwa kulingana na koo 
zao:” mkuu wa maelfu katika ukoo wa Yuda alikuwa mkuu Adna, 
naye alikuwa na mashujaa hodari 300,000. 15 Na mkuu Yehohanani 
alikuwa chini ya amri yake, naye alikuwa na mashujaa hodari 
280,000. 16 Na pia Amasia mwana wa Zikri aliyejitolea kwa ajili ya 
utumishi wa Yehova alikuwa chini ya amri yake, naye alikuwa na 
mashujaa hodari 200,000. 17 Na kutoka katika ukoo wa Benjamini, 
kulikuwa na Eliada, shujaa hodari, naye alikuwa na wanaume 
200,000 waliokuwa na pinde na ngao. 18 Na Yehozabadi alikuwa 
chini ya amri yake, naye alikuwa na wanaume 180,000 waliokuwa 
tayari kwa ajili ya vita. 19 Wanaume hao walikuwa wakimhudumia 
mfalme pamoja na wale ambao mfalme aliwaweka katika majiji 
yenye ngome kotekote nchini Yuda. 


^ 2 Nya. 17:4 Tnn., “kutembea katika.” 


^ 2 Nya. 17:6 Angalia Kamusi. 


^ 2 Nya. 17:14 Yaani, ukoo wa upande wa baba. 


2 Mambo ya Nyakati 18 : 1-34 


18 Yehoshafati alikuwa na utajiri na utukufu mwingi, lakini alifanya 
mapatano ya ndoa pamoja na Ahabu. 2 Basi miaka kadhaa baadaye 
alishuka kwenda kwa Ahabu kule Samaria, na Ahabu akamtolea 
yeye na watu waliokuwa pamoja naye dhabihu ya kondoo na 
ng'ombe wengi. Naye akamhimiza” apande kwenda kushambulia 
Ramothi-gileadi. 3 Kisha Mfalme Ahabu wa Israeli akamuuliza 
Mfalme Yehoshafati wa Yuda: “Je, utaenda pamoja nami Ramothi- 
gileadi?” Akamjibu: “Mimi ni kama wewe, na watu wangu ni kama 
watu wako, nao watakuunga mkono vitani.” 


4 Lakini Yehoshafati akamwambia mfalme wa Israeli: “Tafadhali, 
kwanza tafuta neno la Yehova.” 5 Kwa hiyo mfalme wa Israeli 
akawakusanya pamoja manabii, wanaume 400, akawauliza: “Je, 
twende kupigana vita dhidi ya Ramothi-gileadi, au nisiende?” 
Wakasema: “Panda uende, na Mungu wa kweli atalitia jiji hilo 
mikononi mwako mfalme.” 


6 Kisha Yehoshafati akasema: “Je, hakuna nabii wa Yehova mahali 
hapa? Acheni tumuulize yeye pia.” 7 Ndipo mfalme wa Israeli 
akamwambia Yehoshafati: “Bado kuna mtu mmoja ambaye 
tunaweza kumwomba ushauri kutoka kwa Yehova; lakini 
ninamchukia, kwa maana hatabiri kamwe mambo mema kunihusu, 
anatabiri mabaya sikuzote. Anaitwa Mikaya mwana wa Imla.” Hata 
hivyo, Yehoshafati akasema: “Mfalme, usiseme jambo kama hilo.” 


8 Basi mfalme wa Israeli akamwita ofisa fulani wa makao ya mfalme 
na kumwambia: “Mlete haraka Mikaya mwana wa Imla.” 9 Sasa 
mfalme wa Israeli na Yehoshafati mfalme wa Yuda walikuwa 
wameketi kila mmoja wao kwenye kiti chake cha ufalme, akiwa 


amevaa mavazi ya kifalme, katika uwanja wa kupuria nafaka kwenye 
lango la kuingia Samaria, na manabii wote walikuwa wakitabiri 
mbele yao. 10 Kisha Sedekia mwana wa Kenaana akajitengenezea 
pembe za chuma na kusema: “Yehova anasema hivi: ‘Kwa pembe 
hizi utawapiga” Wasiria mpaka utakapowaangamiza.” 11 Wale 
manabii wengine wote walikuwa wakitabiri vivyo hivyo, wakisema: 
“Panda mpaka Ramothi-gileadi, nawe utafanikiwa; Yehova atalitia jiji 
hilo mikononi mwako mfalme.” 


12 Basi mjumbe aliyeenda kumwita Mikaya akamwambia: “Tazama! 
Manabii wote kwa pamoja wanasema mema kumhusu mfalme. 
Tafadhali, acha neno lako liwe kama maneno yao, useme mema.” 
13 Lakini Mikaya akasema: “Kwa hakika kama Yehova anavyoishi, 
jambo lolote ambalo Mungu wangu atasema ndilo nitakalosema.” 

14 Kisha akaingia kwa mfalme, naye mfalme akamuuliza: “Mikaya, 
je, twende kupigana vita dhidi ya Ramothi-gileadi, au nisiende?” 
Mara moja akajibu: “Panda uende nawe utafanikiwa; watatiwa 
mikononi mwako.” 15 Ndipo mfalme akamuuliza: “Nitakuapisha mara 
ngapi kwamba hupaswi kuniambia jambo lingine lolote isipokuwa 
ukweli katika jina la Yehova?” 16 Basi Mikaya akasema: “Ninawaona 
Waisraeli wote wakiwa wametawanyika milimani, kama kondoo 
wasio na mchungaji. Yehova akasema: ‘Hawa hawana bwana. Acha 
kila mmoja wao arudi kwa amani nyumbani kwake.” 


17 Kisha mfalme wa Israeli akamwambia Yehoshafati: “Je, 
sikukwambia, 'Hatatabiri mambo mema kunihusu, ila mabaya'?” 


18 Ndipo Mikaya akasema: “Basi, sikia neno la Yehova: Nilimwona 
Yehova akiwa ameketi kwenye kiti chake cha ufalme na jeshi lote la 
mbinguni likiwa limesimama upande wake wa kulia na upande wake 


wa kushoto. 19 Halafu Yehova akauliza, ‘Ni nani atakayemdanganya 
Mfalme Ahabu wa Israeli, ili apande kwenda na kufia huko Ramothi- 
gileadi?' Na malaika mmoja akasema jambo moja na mwingine 
akasema jambo lingine. 20 Kisha roho“ fulani akaja na kusimama 
mbele za Yehova na kusema, ‘Mimi nitamdanganya.' Yehova 
akamuuliza, ‘Utatumia njia gani?’ 21 Akajibu, ‘Nitaenda na kuwa roho 
ya udanganyifu katika vinywa vya manabii wake wote.' Kwa hiyo 
akasema, 'Utamdanganya, na zaidi ya hilo, utafanikiwa. Nenda 
ukafanye hivyo.' 22 Na sasa Yehova ametia roho ya udanganyifu 
katika vinywa vya hawa manabii wako, lakini Yehova ametangaza 
kwamba utapata msiba.” 


23 Sasa Sedekia mwana wa Kenaana akamkaribia Mikaya na 
kumpiga kwenye shavu na kumuuliza: “Roho ya Yehova iliniacha 
jinsi gani na kuja kuzungumza nawe?” 24 Mikaya akamjibu: “Tazama! 
Utajua ni jinsi gani utakapoingia katika chumba cha ndani zaidi 
kujificha.” 25 Ndipo mfalme wa Israeli akasema: “Mchukue Mikaya 
umpeleke kwa Amoni mkuu wa jiji na kwa Yoashi mwana wa mfalme. 
26 Waambie, 'Mfalme anasema hivi: “Mfungeni mtu huyu gerezani 
na kumlisha kiasi kidogo cha mkate na maji mpaka nitakaporudi kwa 
amani.”” 27 Lakini Mikaya akasema: “Ukirudi kwa amani, basi 
Yehova hajazungumza nami.” Kisha akasema: “Zingatieni maneno 
yangu, enyi watu wote.” 


28 Basi mfalme wa Israeli na Yehoshafati mfalme wa Yuda 
wakapanda kwenda Ramothi-gileadi. 22 Ndipo mfalme wa Israeli 
akamwambia Yehoshafati: “Nitabadili sura yangu na kuingia vitani, 
lakini wewe vaa mavazi yako ya kifalme.” Kwa hiyo mfalme wa 
Israeli akabadili sura yake, nao wakaingia vitani. 30 Sasa mfalme wa 
Siria alikuwa amewaagiza hivi makamanda wake wa magari ya vita: 


“Msipigane na yeyote, mdogo au mkubwa, isipokuwa mfalme wa 
Israeli.” 31 Na mara tu makamanda hao wa magari ya vita 
walipomwona Yehoshafati, wakaambiana: “Ni mfalme wa Israeli.” 
Basi wakamgeukia ili kupigana naye; na Yehoshafati akaanza kulilia 
msaada, na Yehova akamsaidia, na mara moja Mungu 
akawaelekeza upande mwingine ili wamwache. 32 Makamanda hao 
wa magari ya vita walipoona kwamba hakuwa mfalme wa Israeli, 
mara moja wakaacha kumfuatia. 


33 Lakini mtu fulani alivuta upinde wake bila kukusudia” na kumpiga 
mfalme wa Israeli katikati ya sehemu ambazo koti lake la vita 
linaungana. Basi mfalme akamwambia mtu aliyeendesha gari lake: 
“Geuka uniondoe vitani,” kwa sababu nimejeruhiwa vibaya.” 34 Vita 
vikapamba moto siku hiyo yote, nao wakalazimika kumsimamisha 
mfalme ndani ya gari, akiwaelekea Wasiria mpaka jioni; akafa jua 
lilipokuwa likitua. 


^ 2 Nya. 18:2 Au “akamshawishi.” 


^ 2 Nya. 18:10 Au “utawasukuma.” 
^ 2 Nya. 18:20 Au “malaika.” 
^ 2 Nya. 18:33 Au “bila nia mbaya.” 


^ 2 Nya. 18:33 Tnn., “kambini.” 


2 Mambo ya Nyakati 19:1-11 


19 Kisha Mfalme Yehoshafati wa Yuda akarudi salama salimini 
katika nyumba yake?” huko Yerusalemu. 2 Yehu mwana wa mwonaji 
Hanani alienda kukutana na Mfalme Yehoshafati na kumuuliza: “Je, 
unapaswa kuwasaidia waovu, na je, unapaswa kuwapenda wale 
wanaomchukia Yehova? Kwa sababu hiyo ghadhabu ya Yehova iko 
dhidi yako. 3 Hata hivyo, kuna mambo mema ambayo yamepatikana 
ndani yako, kwa sababu uliiondoa kabisa miti mitakatifu” nchini, 
nawe umeutayarisha moyo wako” kumtafuta Mungu wa kweli.” 


4 Yehoshafati akaendelea kuishi Yerusalemu, naye akatoka tena na 
kwenda kukutana na watu kuanzia Beer-sheba mpaka kwenye eneo 
lenye milima la Efraimu, ili awarudishe kwa Yehova Mungu wa 
mababu zao. > Pia, aliwaweka waamuzi katika nchi yote, katika 
majiji yote ya Yuda yenye ngome, jiji baada ya jiji. 6 Akawaambia hivi 
waamuzi: “Iweni waangalifu kuhusu mambo mnayotenda, kwa 
maana hamhukumu kwa ajili ya mwanadamu bali kwa ajili ya 
Yehova, naye yupo pamoja nanyi mnapotoa hukumu. 7 Basi hofu ya 
Yehova na iwe juu yenu. Iweni waangalifu kuhusu mambo 
mnayotenda, kwa maana Yehova Mungu wetu hana ukosefu wa 
haki, hana ubaguzi, wala hapokei rushwa.” 


8 Pia huko Yerusalemu, Yehoshafati aliwaweka baadhi ya Walawi na 
makuhani na baadhi ya viongozi wa koo” za Waisraeli watumikie 
wakiwa waamuzi kwa ajili ya Yehova na kusuluhisha kesi za wakaaji 
wa Yerusalemu. 9 Akawaamuru: “Hivi ndivyo mnavyopaswa kufanya 
huku mkimwogopa Yehova, kwa uaminifu na kwa moyo kamili:* 

10 Kila mara ndugu zenu wanaoishi katika majiji yao wakiwaletea 
kesi inayohusu umwagaji wa damu au swali kuhusu sheria fulani, 


amri, masharti, au maamuzi, mnapaswa kuwaonya ili wasiwe na 
hatia mbele za Yehova; msipofanya hivyo ghadhabu yake itakuja 
dhidi yenu na dhidi ya ndugu zenu. Hivyo ndivyo mnavyopaswa 
kufanya ili msiwe na hatia. 11 Ndiye huyu Amaria mkuu wa makuhani 
anayewasimamia katika kila jambo linalomhusu Yehova. Zebadia 
mwana wa Ishmaeli ndiye kiongozi wa ukoo wa Yuda katika kila 
jambo linalomhusu mfalme. Na Walawi watatumikia wakiwa maofisa 
wenu. Iweni imara, na mtende, na Yehova awe pamoja na wale 
wanaotenda mema.”* 


^ 2 Nya. 19:1 Au “jumba lake la kifalme.” 


^ 2 Nya. 19:3 Angalia Kamusi. 


^ 2 Nya. 19:3 Au “na moyo wako umeazimia.” 


^ 2 Nya. 19:8 Yaani, ukoo wa upande wa baba. 


^ 2 Nya. 19:9 Au “moyo wenye ujitoaji kamili.” 


^ 2 Nya. 19:11 Au “awe na kilicho chema.” 


2 Mambo ya Nyakati 20:1-37 


20 Baadaye Wamoabu na Waamoni, pamoja na baadhi ya 
Waamonimu,* wakaja kupigana vita na Yehoshafati. 2 Basi 
Yehoshafati akaambiwa hivi: “Umati mkubwa umekuja 
kukushambulia kutoka katika eneo la bahari,* kutoka Edomu, 
wamefika Hasason-tamari, yaani, En-gedi.” 3 Ndipo Yehoshafati 
akaogopa, akaazimia” kumtafuta Yehova. Basi akatangaza watu 
wote wa Yuda wafunge. 4 Kisha watu wa Yuda wakakusanyika 
pamoja kutafuta ushauri wa Yehova; walikuja kutoka katika majiji 
yote ya Yuda ili kutafuta ushauri wa Yehova. 


5 Ndipo Yehoshafati akasimama katika kutaniko la Yuda na 
Yerusalemu ndani ya nyumba ya Yehova mbele ya ule ua mpya, 
6 akasema: 


“Ee Yehova Mungu wa mababu zetu, je, wewe si Mungu mbinguni; 
je, huna mamlaka juu ya falme zote za mataifa? Mkononi mwako 
mna nguvu na uwezo, na hakuna anayeweza kushindana nawe. 

7 Ee Mungu wetu, je, hukuwafukuza wakaaji wa nchi hii kutoka 
mbele ya watu wako Waisraeli na kisha kuupa uzao wa?” rafiki yako 
Abrahamu nchi hii iwe miliki yao ya kudumu? 8 Nao wakaishi katika 
nchi hiyo na kukujengea humo mahali patakatifu kwa ajili ya jina 
lako, wakisema, 9 'Tukipatwa na msiba, upanga, hukumu kali, au 
ugonjwa hatari, au njaa, na tusimame mbele ya nyumba hii na mbele 
zako (kwa maana jina lako limo katika nyumba hii) na kukulilia 
utusaidie katika taabu yetu, nawe usikie na kutuokoa.’ 10 Sasa 
tazama, ndio hawa wanaume wa Amoni, Moabu, na eneo lenye 
milima la Seiri, ambao hukuwaruhusu Waisraeli wawavamie 
walipotoka nchini Misri. Waligeuka na kwenda mbali nao na 


hawakuwaangamiza. 11 Sasa wanatulipa kwa kuja kutufukuza 
kutoka katika miliki yako uliyotupatia iwe urithi wetu. 12 Ee Mungu 
wetu, je, hutatekeleza hukumu dhidi yao? Kwa maana hatuna nguvu 
mbele ya umati huu mkubwa unaokuja kutushambulia; nasi hatujui 
tunalopaswa kufanya, lakini macho yetu yanakutazama wewe.” 


13 Wakati huo, watu wote wa Yuda walikuwa wamesimama mbele za 
Yehova, pamoja na watoto wao wadogo, wake zao, na wana wao. 


14 Ndipo katikati ya kutaniko, roho ya Yehova ikamjia Yahazieli 
mwana wa Zekaria mwana wa Benaya mwana wa Yeieli mwana wa 
Matania, Mlawi wa wana wa Asafu. 15 Akasema: “Sikilizeni kwa 
makini, enyi watu wote wa Yuda nanyi wakaaji wa Yerusalemu na 
Mfalme Yehoshafati! Yehova anawaambia hivi: 'Msiogope wala 
msihofu kwa sababu ya umati huu mkubwa, kwa maana vita si 
vyenu bali ni vya Mungu. 16 Kesho shukeni kukabiliana nao. 
Watakuwa wakipanda kupitia njia ya Sisi, nanyi mtawakuta mwishoni 
mwa bonde?” kabla ya nyika ya Yerueli. 17 Hamtahitaji kupigana vita 
hivi. Simameni mahali penu, simameni tuli, muuone wokovu wa 
Yehova kwa ajili yenu.” Enyi watu wa Yuda na Yerusalemu, 
msiogope wala msihofu. Kesho nendeni mkakabiliane nao, na 
Yehova atakuwa pamoja nanyi.” 


18 Mara moja Yehoshafati akainama chini kifudifudi, na watu wote 
wa Yuda na wakaaji wa Yerusalemu wakaanguka chini mbele za 
Yehova ili kumwabudu Yehova. 19 Kisha Walawi waliokuwa wazao 
wa Wakohathi na wazao wa Wakora wakasimama ili kumsifu Yehova 
Mungu wa Israeli kwa sauti kubwa sana. 


20 Kesho yake, wakaamka asubuhi na mapema na kwenda katika 
nyika ya Tekoa. Walipokuwa wakienda, Yehoshafati akasimama na 


kusema: “Nisikilizeni, enyi watu wa Yuda nanyi wakaaji wa 
Yerusalemu! Iweni na imani katika Yehova Mungu wenu ili mweze 
kusimama imara.” Iweni na imani katika manabii wake, nanyi 
mtafanikiwa.” 


21 Baada ya kushauriana na watu, aliwaweka wanaume ili 
wamwimbie Yehova na kumsifu wakiwa wamevaa mavazi matakatifu 
huku wakiwatangulia wanaume wenye silaha, wakisema: 
“Mshukuruni Yehova, kwa maana upendo wake mshikamanifu 
unadumu milele.” 


22 Walipoanza kuimba kwa shangwe nyimbo za sifa, Yehova 
akawaweka watu wawavizie wanaume wa Amoni, Moabu, na eneo 
lenye milima la Seiri waliokuwa wakivamia Yuda, nao 
wakaangamizana wenyewe kwa wenyewe. 23 Na Waamoni na 
Wamoabu wakageuka na kuwashambulia wakaaji wa eneo lenye 
milima la Seiri ili wawaue na kuwaangamiza kabisa; na baada ya 
kuwamaliza wakaaji wa Seiri, wakasaidiana kuangamizana wao kwa 
wao. 


24 Lakini watu wa Yuda walipofika kwenye mnara wa mlinzi wa 
nyikani na kutazama umati huo, waliona maiti zao zikiwa 
zimetapakaa ardhini; hakuna yeyote aliyeponyoka. 25 Basi 
Yehoshafati na watu wake wakaja kuchukua nyara kutoka kwao, 
wakapata vitu vingi sana, mavazi, na vitu vyenye kutamanika, 
ambavyo waliwavua mpaka waliposhindwa kubeba zaidi. 
Walichukua nyara hizo kwa siku tatu, kwa maana zilikuwa nyingi 
sana. 26 Siku ya nne walikusanyika pamoja katika Bonde la” Beraka, 
kwa maana walimsifu” Yehova huko. Ndiyo sababu tangu siku hiyo 
walipaita mahali hapo Bonde la Beraka.” 


27 Kisha watu wote wa Yuda na Yerusalemu, wakiongozwa na 
Yehoshafati, wakarudi Yerusalemu wakishangilia, kwa maana 
Yehova alikuwa amewafanya washangilie dhidi ya maadui wao. 

28 Basi wakaingia Yerusalemu wakiwa na vinanda, vinubi, na 
tarumbeta na kwenda katika nyumba ya Yehova. 29 Na falme zote za 
nchi mbalimbali ziliposikia kwamba Yehova alikuwa amepigana na 
maadui wa Israeli zilishikwa na hofu ya Mungu. 30 Kwa hiyo ufalme 
wa Yehoshafati haukuwa na usumbufu wowote, na Mungu wake 
akaendelea kumpumzisha pande zote. 


31 Na Yehoshafati akaendelea kutawala Yuda. Alikuwa na umri wa 
miaka 35 alipoanza kutawala, naye alitawala kwa miaka 25 huko 
Yerusalemu. Mama yake aliitwa Azuba binti ya Shilhi. 32 Aliendelea 
kutembea katika njia ya Asa baba yake. Hakugeuka kutoka katika 
njia hiyo, naye alitenda yaliyokuwa sawa machoni pa Yehova. 

33 Hata hivyo, mahali pa juu hapakuondolewa, na bado watu 
hawakuwa wameutayarisha moyo wao kwa ajili ya Mungu wa 
mababu zao. 


34 Na mambo mengine katika historia ya Yehoshafati, kuanzia 
mwanzo mpaka mwisho, yameandikwa katika maandishi ya Yehu 
mwana wa Hanani, yaliyotiwa katika Kitabu cha Wafalme wa Israeli. 
35 Baada ya hayo Mfalme Yehoshafati wa Yuda akaungana na 
Mfalme Ahazia wa Israeli, aliyetenda uovu. 36 Kwa hiyo 
akashirikiana naye katika kutengeneza meli za kwenda Tarshishi, 
walizitengenezea kule Esion-geberi. 37 Hata hivyo, Eliezeri mwana 
wa Dodavahu wa Maresha alitoa unabii dhidi ya Yehoshafati, 
akisema: “Kwa sababu umeungana na Ahazia, Yehova ataharibu 
kazi zako.” Basi meli hizo zikavunjika, kwa hiyo hazikuweza kwenda 
Tarshishi. 


^ 2 Nya. 20:1 Au labda, “Wameuni.” 


^ 2 Nya. 20:2 Inaonekana ni Bahari ya Chumvi. 


^ 2 Nya. 20:3 Tnn., “akauelekeza uso wake.” 


^ 2 Nya. 20:7 Tnn., “mbegu ya.” 


^ 2 Nya. 20:16 Au “korongo.” 

^ 2 Nya. 20:17 Au “muone jinsi Yehova atakavyowaokoa.” 
^ 2 Nya. 20:20 Au “kuvumilia.” 

^ 2 Nya. 20:26 Au “Nchi Tambarare ya Chini ya.” 

^ 2 Nya. 20:26 Tnn., “walimbariki.” 


^ 2 Nya. 20:26 Maana yake “Baraka.” 


2 Mambo ya Nyakati 21:1-20 


21 Kisha Yehoshafati akafa na kuzikwa pamoja na mababu zake 
katika Jiji la Daudi; na Yehoramu mwanawe akawa mfalme baada 
yake. 2 Ndugu zake, yaani, wana wa Yehoshafati, walikuwa Azaria, 
Yehieli, Zekaria, Azaria, Mikaeli, na Shefatia; hao wote walikuwa 
wana wa Mfalme Yehoshafati wa Israeli. 3 Na baba yao alikuwa 
amewapa zawadi nyingi za fedha na dhahabu, na vitu vyenye 
thamani, pamoja na majiji yenye ngome kule Yuda; lakini alimpa 
Yehoramu ufalme, kwa sababu yeye ndiye aliyekuwa mzaliwa wa 
kwanza. 


4 Yehoramu alipochukua mamlaka ya ufalme wa baba yake, 
aliimarisha mamlaka yake kwa kuwaua ndugu zake wote kwa 
upanga, na pia baadhi ya wakuu wa Israeli. 5 Yehoramu alikuwa na 
umri wa miaka 32 alipoanza kutawala, naye alitawala huko 
Yerusalemu kwa miaka minane. 6 Alitembea katika njia ya wafalme 
wa Israeli, kama walivyofanya watu wa nyumba ya Ahabu, kwa 
maana alikuwa amemwoa binti ya Ahabu; na Yehoramu akaendelea 
kutenda maovu machoni pa Yehova. 7 Lakini Yehova hakutaka 
kuiangamiza nyumba ya Daudi kwa sababu ya agano alilokuwa 
amefanya pamoja na Daudi, kwa maana alikuwa ameahidi kumpa 
taa, yeye na wanawe, sikuzote. 


8 Katika siku zake, Waedomu waliasi nchi ya Yuda na kujichagulia 
mfalme wao wenyewe. 9 Basi Yehoramu na makamanda wake 
wakavuka na magari yake yote ya vita, naye akaondoka usiku na 
kuwashinda Waedomu waliokuwa wamemzingira yeye na 
makamanda wake wa magari ya vita. 10 Lakini tangu siku hiyo 
Waedomu wameendelea kuiasi nchi ya Yuda. Watu wa Libna pia 


walimwasi Yehoramu wakati huo, kwa sababu alikuwa amemwacha 
Yehova Mungu wa mababu zake. 11 Alikuwa amejenga pia mahali 
pa juu kwenye milima ya Yuda, akasababisha wakaaji wa 
Yerusalemu wafanye ukahaba wa kiroho, naye akawapotosha watu 
wa Yuda. 


12 Baadaye alipokea barua kutoka kwa nabii Eliya iliyosema: 
“Yehova Mungu wa Daudi babu yako anasema, 'Hujafuata” njia za 
Yehoshafati baba yako wala njia za Mfalme Asa wa Yuda. 13 Lakini 
unafuata njia ya wafalme wa Israeli na kusababisha watu wa Yuda 
na wakaaji wa Yerusalemu wafanye ukahaba wa kiroho kama 
ukahaba uliofanywa na nyumba ya Ahabu, na hata uliwaua ndugu 
zako mwenyewe, watu wa nyumba ya baba yako, waliokuwa bora 
kuliko wewe. 14 Kwa hiyo, Yehova anawaletea pigo kubwa watu 
wako, wana wako, wake zako, na mali zako zote. 15 Nawe 
utashikwa na magonjwa mengi, kutia ndani ugonjwa wa matumbo, 
mpaka ugonjwa huo utakaposababisha matumbo yako yatoke nje, 
siku baada ya siku.” 


16 Kisha Yehova akawachochea” Wafilisti na Waarabu walioishi 
karibu na Waethiopia ili wamshambulie Yehoramu. 17 Basi 
wakaivamia Yuda, wakaingia humo kwa nguvu na kuchukua mali 
zote zilizokuwa katika nyumba ya” mfalme, na pia wanawe na wake 
zake; Yehoahazi,” mwanawe wa mwisho, ndiye mwana pekee 
aliyebaki pamoja naye. 18 Na baada ya mambo hayo yote, Yehova 
akampiga kwa ugonjwa wa matumbo usioweza kupona. 19 Wakati 
fulani baadaye, baada ya miaka miwili kamili kupita, matumbo yake 
yalitoka nje kwa sababu ya ugonjwa huo, naye akafa alipokuwa 
akiteseka sana kwa sababu ya ugonjwa huo; na watu wake 
hawakuwasha moto kwa ajili yake kama ule uliowashwa kwa ajili ya 


mababu zake. 20 Alikuwa na umri wa miaka 32 alipoanza kutawala, 
naye alitawala kwa miaka 8 huko Yerusalemu. Hakuna mtu yeyote 
aliyesikitishwa na kifo chake. Basi wakamzika katika Jiji la Daudi, 
lakini si katika makaburi ya wafalme. 


^ 2 Nya. 21:12 Tnn., “Hujatembea katika.” 
^ 2 Nya. 21:16 Tnn., “akaichochea roho ya.” 
^ 2 Nya. 21:17 Au “jumba la.” 


^ 2 Nya. 21:17 Anaitwa pia Ahazia. 


2 Mambo ya Nyakati 22:1-12 


22 Kisha wakaaji wa Yerusalemu wakamweka Ahazia mwanawe wa 
mwisho kuwa mfalme baada yake, kwa maana kundi la wavamizi 
lililokuja kambini pamoja na Waarabu lilikuwa limewaua wana wote 
wakubwa wa Yehoramu. Kwa hiyo Ahazia mwana wa Yehoramu 
akaanza kutawala akiwa mfalme wa Yuda. 2 Ahazia alikuwa na umri 
wa miaka 22 alipoanza kutawala, naye alitawala kwa mwaka mmoja 
huko Yerusalemu. Mama yake aliitwa Athalia mjukuu wa” Omri. 


3 Yeye pia alitembea katika njia za nyumba ya Ahabu, kwa maana 
mama yake alikuwa mshauri wake katika kutenda maovu. 4 Naye 
aliendelea kutenda maovu machoni pa Yehova, kama watu wa 
nyumba ya Ahabu, kwa maana walikuwa washauri wake baada ya 
kifo cha baba yake, jambo lililofanya aangamie. > Alifuata ushauri 
wao, akaenda pamoja na Yehoramu mwana wa Mfalme Ahabu wa 
Israeli kupigana vita na Mfalme Hazaeli wa Siria kule Ramothi- 
gileadi, ambako wapiga-mishale walimjeruhi Yehoramu. 6 Akarudi 
Yezreeli ili apone majeraha aliyopata kule Rama alipopigana na 
Mfalme Hazaeli wa Siria. 


Ahazia” mwana wa Yehoramu mfalme wa Yuda alishuka kwenda 
Yezreeli kumwona Yehoramu mwana wa Ahabu, kwa sababu 
alikuwa amejeruhiwa.” 7 Lakini Mungu alisababisha Ahazia 
aangamie alipokuja kwa Yehoramu; na alipokuja, alienda pamoja na 
Yehoramu kukutana na Yehu mjukuu?” wa Nimshi, ambaye Yehova 
alikuwa amemtia mafuta ili awaangamize kabisa watu wa nyumba ya 
Ahabu. 8 Yehu alipoanza kutekeleza hukumu dhidi ya watu wa 
nyumba ya Ahabu, aliwapata wakuu wa Yuda na pia wana wa ndugu 
za Ahazia, wahudumu wa Ahazia, akawaua. 9 Kisha akamtafuta 


Ahazia; wakamkamata mahali alipokuwa akijificha kule Samaria na 
kumleta kwa Yehu. Halafu wakamuua na kumzika, kwa maana 
walisema: “Yeye ni mjukuu wa Yehoshafati, aliyemtafuta Yehova kwa 
moyo wake wote.” Hapakuwa na mtu yeyote wa nyumba ya Ahazia 
aliyekuwa na mamlaka ya kutawala ufalme huo. 


10 Athalia, mama ya Ahazia, alipoona kwamba mwanawe amekufa, 
alitoka na kuangamiza uzao wote wa kifalme” wa nyumba ya Yuda. 
11 Hata hivyo, Yehoshabeathi binti ya mfalme alimchukua Yehoashi 
mwana wa Ahazia, akamwiba kutoka miongoni mwa wana wa 
mfalme waliopaswa kuuawa na kumweka yeye pamoja na mlezi 
wake katika chumba cha ndani cha kulala. Yehoshabeathi binti ya 
Mfalme Yehoramu (alikuwa mke wa kuhani Yehoyada na dada ya 
Ahazia) alifanikiwa kumficha ili Athalia asimwone, kwa hiyo 
hakumuua. 12 Akakaa pamoja nao kwa miaka sita, akiwa amefichwa 
katika nyumba ya Mungu wa kweli Athalia alipokuwa akiitawala nchi. 


^ 2 Nya. 22:2 Tnn., “binti ya.” 


^ 2 Nya. 22:6 Anaitwa “Azaria,” katika baadhi ya hati za Kiebrania. 


^ 2 Nya. 22:6 Au “alikuwa mgonjwa.” 


^ 2 Nya. 22:7 Tnn., “mwana.” 


^ 2 Nya. 22:10 Tnn., “mbegu yote ya ufalme.” 


2 Mambo ya Nyakati 23:1-21 


23 Katika mwaka wa saba, Yehoyada alitenda kwa ujasiri na kufanya 
mapatano” na wakuu wa mamia, yaani, Azaria mwana wa 
Yerohamu, Ishmaeli mwana wa Yehohanani, Azaria mwana wa 
Obedi, Maaseya mwana wa Adaya, na Elishafati mwana wa Zikri. 

2 Kisha wakazunguka katika nchi yote ya Yuda na kuwakusanya 
pamoja Walawi kutoka katika majiji yote ya Yuda na viongozi wa 
koo” za Waisraeli. Walipofika Yerusalemu, 3 kutaniko lote lilifanya 
agano pamoja na mfalme katika nyumba ya Mungu wa kweli, kisha 
akawaambia: 


“Tazama! Mwana wa mfalme atatawala, kama Yehova alivyoahidi 
kuhusu wana wa Daudi. 4 Hivi ndivyo mtakavyofanya: Theluthi moja 
ya makuhani na ya Walawi watakaoshika zamu siku ya Sabato 
watalinda malango; > na theluthi nyingine watakuwa katika nyumba 
ya” mfalme, na theluthi nyingine watakuwa katika Lango la Msingi, 
na watu wote watakuwa katika nyua za nyumba ya Yehova. 

6 Msimruhusu mtu yeyote aingie katika nyumba ya Yehova 
isipokuwa makuhani na Walawi wanaohudumu. Hao wanaweza 
kuingia kwa sababu ni kikundi kitakatifu, na watu wote watatimiza 
wajibu kwa Yehova. 7 Walawi wanapaswa kumzunguka mfalme 
pande zote, kila mmoja akiwa na silaha zake mikononi mwake. 
Yeyote atakayeingia katika nyumba hiyo atauawa. Mfuateni mfalme 
popote aendapo.”” 


8 Walawi na watu wote wa Yuda wakafanya sawasawa na 
alivyoamuru kuhani Yehoyada. Basi kila mmoja wao akachukua 
wanaume wake waliokuwa na zamu siku ya Sabato, pamoja na wale 
ambao hawakuwa na zamu siku ya Sabato, kwa maana kuhani 


Yehoyada hakuwa ameviruhusu vikundi vilivyoshika zamu viondoke. 
9 Kisha kuhani Yehoyada akawapa wakuu wa mamia mikuki na ngao 
ndogo” na ngao za mviringo zilizokuwa za Mfalme Daudi, ambazo 
zilikuwa katika nyumba ya Mungu wa kweli. 10 Halafu akawaweka 
watu wote, kila mmoja akiwa na silaha yake mkononi, kuanzia 
upande wa kulia wa nyumba mpaka upande wa kushoto wa nyumba, 
kando ya madhabahu na kando ya nyumba hiyo, kumzunguka 
mfalme pande zote. 11 Kisha wakamtoa nje mwana wa mfalme na 
kumvika taji na Ushahidi,” wakamweka kuwa mfalme, ndipo 
Yehoyada na wanawe wakamtia mafuta. Halafu wakasema: “Mfalme 
na aishi muda mrefu!” 


12 Athalia aliposikia sauti ya watu wakikimbia na kumsifu mfalme, 
mara moja akaja na kujiunga na watu katika nyumba ya Yehova. 

13 Kisha akamwona mfalme akiwa amesimama hapo karibu na 
nguzo ya mfalme karibu na lango. Wakuu na wapiga tarumbeta 
walikuwa na mfalme, na watu wote nchini walikuwa wakishangilia na 
kupiga tarumbeta, na waimbaji wakiwa na ala za muziki waliongoza 
katika kutoa sifa.” Ndipo Athalia akayararua mavazi yake na kupaza 
sauti: “Ni njama! Ni njama!” 14 Lakini kuhani Yehoyada akawatoa nje 
wakuu wa mamia, wale waliowekwa kulisimamia jeshi, akawaambia: 
“Mwondoeni miongoni mwa vikosi, na yeyote akimfuata, muueni kwa 
upanga!” Kwa maana kuhani alikuwa amesema: “Msimuue ndani ya 
nyumba ya Yehova.” 15 Basi wakamkamata, na alipofika njia ya 
kuingia katika Lango la Farasi la nyumba ya” mfalme, mara moja 
wakamuua hapo. 


16 Kisha Yehoyada akafanya agano kati yake na watu wote na 
mfalme, kwamba wataendelea kuwa watu wa Yehova. 17 Baada ya 
hayo, watu wote wakaenda kwenye nyumba ya Baali na kuibomoa,” 


wakavunja vipandevipande madhabahu zake na sanamu zake, nao 
wakamuua Matani kuhani wa Baali mbele ya madhabahu. 18 Kisha 
Yehoyada akaweka usimamizi wa nyumba ya Yehova mikononi mwa 
makuhani na Walawi, ambao Daudi alikuwa amewapanga katika 
vikundi wahudumu katika nyumba ya Yehova na kutoa dhabihu za 
kuteketezwa za Yehova kulingana na yale yaliyoandikwa katika 
Sheria ya Musa, wakishangilia na kuimba, kama alivyoagiza” Daudi. 
19 Aliwaweka pia walinzi wa malango karibu na malango ya nyumba 
ya Yehova, ili mtu yeyote asiye safi kwa njia yoyote ile asiingie. 

20 Kisha akawachukua wakuu wa mamia, watu mashuhuri, watawala 
wa watu, na watu wote nchini, wakamsindikiza mfalme kushuka 
kutoka katika nyumba ya Yehova. Halafu wakaja katika nyumba ya” 
mfalme kupitia lango la juu na kumweka mfalme kwenye kiti cha 


maana walikuwa wamemuua Athalia kwa upanga. 


^ 2 Nya. 23:1 Au “agano.” 

^ 2 Nya. 23:2 Yaani, ukoo wa upande wa baba. 

^ 2 Nya. 23:5 Au “jumba la.” 

^ 2 Nya. 23:7 Tnn., “anapotoka nje na anapoingia ndani.” 


^ 2 Nya. 23:9 Kwa kawaida ilibebwa na wapiga mishale. 


^ 2 Nya. 23:11 Labda ni kitabu cha kukunjwa kilichokuwa na Sheria 
ya Mungu. 


^ 2 Nya. 23:13 Au “walitoa ishara ya kutoa sifa.” 


^ 2 Nya. 23:15 Au “jumba la.” 


^ 2 Nya. 23:17 Au “hekalu la Baali na kulibomoa.” 
^ 2 Nya. 23:18 Tnn., “kwa mikono ya.” 


^ 2 Nya. 23:20 Au “jumba la.” 


2 Mambo ya Nyakati 24:1-27 


24 Yehoashi alikuwa na umri wa miaka saba alipoanza kutawala, 
naye alitawala kwa miaka 40 huko Yerusalemu. Mama yake aliitwa 
Sibia kutoka Beer-sheba. 2 Yehoashi aliendelea kutenda yaliyokuwa 
sawa machoni pa Yehova sikuzote za kuhani Yehoyada. 3 Yehoyada 
alimchagulia wake wawili, naye akazaa wana na mabinti. 


4 Baadaye Yehoashi alitamani moyoni mwake kuirekebisha nyumba 
ya Yehova. > Kwa hiyo akawakusanya makuhani na Walawi na 
kuwaambia: “Nendeni kwenye majiji ya Yuda mkusanye kutoka kwa 
Waisraeli wote pesa za kurekebisha nyumba ya Mungu mwaka 
baada ya mwaka; nanyi mnapaswa kushughulikia jambo hili haraka.” 
Lakini Walawi hawakulishughulikia jambo hilo haraka. 6 Kwa hiyo, 
mfalme akamwita mkuu Yehoyada na kumuuliza: “Kwa nini 
hukuwaamuru Walawi walete kutoka Yuda na Yerusalemu kodi 
takatifu iliyoagizwa na Musa mtumishi wa Yehova, ile kodi takatifu ya 
kutaniko la Israeli, kwa ajili ya hema la Ushahidi? 7 Kwa maana 
wana wa Athalia, yule mwanamke mwovu, walikuwa wamevunja na 
kuingia ndani ya nyumba ya Mungu wa kweli, nao walikuwa 
wametumia vitu vyote vitakatifu vya nyumba ya Yehova kwa ajili ya 
Mabaali.” 8 Kisha, kwa agizo la mfalme, sanduku lilitengenezwa na 
kuwekwa nje kwenye lango la nyumba ya Yehova. 9 Halafu tangazo 
likatolewa katika nchi yote ya Yuda na Yerusalemu kwamba watu 
wamletee Yehova kodi takatifu ambayo Musa mtumishi wa Mungu 
wa kweli alikuwa amewaagiza Waisraeli nyikani. 10 Wakuu wote na 
watu wote wakashangilia, nao wakaendelea kuleta michango na 
kuitumbukiza katika sanduku hilo mpaka lilipojaa.* 


11 Kila mara Walawi walipoleta sanduku hilo ili mfalme akabidhiwe, 
na maofisa walipoona kwamba kulikuwa na pesa nyingi ndani yake, 
mwandishi wa mfalme na mwakilishi wa kuhani mkuu walikuja na 
kuzitoa pesa sandukuni, kisha walilirudisha mahali pake. Hivyo 
ndivyo walivyofanya siku baada ya siku, nao walikusanya pesa 
nyingi. 12 Kisha mfalme pamoja na Yehoyada waliwapa wale 
waliosimamia kazi katika utumishi wa nyumba ya Yehova, na 
wasimamizi hao waliwaajiri watu waliokata mawe na mafundi wa 
kurekebisha nyumba ya Yehova, na pia mafundi wa chuma na shaba 
ili kuirekebisha nyumba ya Yehova. 13 Na wasimamizi hao 
wakaianzisha kazi, na kazi hiyo ya kurekebisha ikasonga mbele chini 
ya usimamizi wao, nao wakairudisha nyumba ya Mungu wa kweli 
katika hali yake inayofaa na kuiimarisha. 14 Na mara tu 
walipomaliza, walimletea mfalme na Yehoyada pesa zilizobaki, nao 
wakazitumia kutengeneza vyombo vya nyumba ya Yehova, vyombo 
vya huduma na vya kutolea dhabihu na vikombe na vyombo vya 
dhahabu na vya fedha. Nao walitoa kwa ukawaida dhabihu za 
kuteketezwa katika nyumba ya Yehova sikuzote za Yehoyada. 


15 Yehoyada alizeeka na kufa baada ya kuishi maisha marefu na 
yenye kuridhisha; alikuwa na umri wa miaka 130 alipokufa. 16 Basi 
wakamzika katika Jiji la Daudi pamoja na wafalme, kwa sababu 
alikuwa ametenda mema katika Israeli kwa ajili ya Mungu wa kweli 
na nyumba Yake. 


17 Baada ya kifo cha Yehoyada, wakuu wa Yuda walikuja na 
kumwinamia mfalme, na mfalme akawasikiliza. 18 Waliiacha nyumba 
ya Yehova Mungu wa mababu zao na kuanza kuabudu miti 
mitakatifu” na sanamu, hivi kwamba hasira ya Mungu ikaja” dhidi ya 
Yuda na Yerusalemu kwa sababu ya hatia yao. 19 Aliendelea 


kuwatuma manabii miongoni mwao ili wawarudishe kwa Yehova, nao 
waliendelea kuwaonya? lakini walikataa kusikiliza. 


20 Roho ya Mungu ikamjia” Zekaria mwana wa kuhani Yehoyada, 
naye akasimama mahali palipo juu mbele ya watu na kuwaambia: 
“Mungu wa kweli anasema hivi: ‘Kwa nini mnazivunja amri za 
Yehova? Hamtafanikiwa! Kwa sababu mmemwacha Yehova, yeye 
naye, atawaacha ninyi.” 21 Lakini walipanga njama dhidi yake, 
wakampiga mawe katika ua wa nyumba ya Yehova, kwa agizo la 
mfalme. 22 Kwa hiyo Mfalme Yehoashi hakukumbuka upendo 
mshikamanifu ambao Yehoyada baba yake?” alimtendea, alimuua 
mwanawe, ambaye alisema hivi alipokuwa akifa: “Yehova na 
ashughulikie jambo hili na kukulipiza kisasi.” 


23 Mwanzoni mwa mwaka, jeshi la Siria lilikuja kumshambulia 
Yehoashi, likavamia Yuda na Yerusalemu. Kisha likawaua wakuu 
wote wa watu na kupeleka nyara zao zote kwa mfalme wa Damasko. 
24 Kwa maana ingawa jeshi la Wasiria lililovamia lilikuwa na 
wanaume wachache, Yehova alitia mikononi mwao jeshi kubwa sana 
la watu wa Yuda na Yerusalemu kwa sababu walikuwa 
wamemwacha Yehova Mungu wa mababu zao; kwa hiyo 
wakatekeleza” hukumu dhidi ya Yehoashi. 25 Na walipoondoka 
katika nchi yake (kwa maana walimwacha akiwa amejeruhiwa 
vibaya”), watumishi wake mwenyewe walipanga njama dhidi yake 
kwa sababu alikuwa amemwaga damu ya wana” wa kuhani 
Yehoyada. Walimuua katika kitanda chake mwenyewe. Basi akafa 
na kuzikwa katika Jiji la Daudi, lakini hawakumzika katika makaburi 
ya wafalme. 


26 Hawa ndio waliopanga njama dhidi yake: Zabadi mwana wa 


Shimeathi mwanamke Mwamoni na Yehozabadi mwana wa Shimrithi 


mwanamke Mmoabu. 2” Na kuhusu wanawe na mambo mengi 
yaliyotangazwa dhidi yake na pia kazi ya kurekebisha” nyumba ya 
Mungu wa kweli, mambo hayo yote yameandikwa katika maandishi 


ya” Kitabu cha Wafalme. Na Amazia mwanawe akawa mfalme 
baada yake. 


^ 2 Nya. 24:10 
^ 2 Nya. 24:18 
^ 2 Nya. 24:18 
^ 2 Nya. 24:19 
^ 2 Nya. 24:20 
^ 2 Nya. 24:22 
^ 2 Nya. 24:24 
^ 2 Nya. 24:25 
^ 2 Nya. 24:25 
^ 2 Nya. 24:27 


^ 2 Nya. 24:27 


24:10 Au labda, “wote walipokuwa wametoa.” 


24:18 Angalia Kamusi. 


24:18 Tnn., “kulikuwa na hasira.” 

24:19 Au “kutoa ushahidi dhidi yao.” 

24:20 Au “ikamfunika.” 

24:22 Yaani, baba ya Zekaria. 

24:24 Yaani, Wasiria. 

24:25 Au “akiwa na magonjwa mengi.” 

24:25 Au “mwana.” Huenda wingi unaonyesha utukufu. 
24:27 Tnn., 


“kuweka msingi wa.” 


24:27 Au “ufafanuzi wa; maelezo ya.” 


2 Mambo ya Nyakati 25:1-28 


25 Amazia alikuwa na umri wa miaka 25 alipoanza kutawala, naye 
alitawala kwa miaka 29 huko Yerusalemu. Mama yake aliitwa 
Yehoadani wa Yerusalemu. 2 Aliendelea kutenda yaliyokuwa sawa 
machoni pa Yehova, lakini si kwa moyo kamili. 3 Mara tu ufalme 
ulipoimarika kabisa mikononi mwake, aliwaua watumishi wake 
waliomuua mfalme, baba yake. 4 Lakini hakuwaua wana wao, kwa 
maana alitenda kulingana na mambo yaliyoandikwa katika Sheria, 
katika kitabu cha Musa, ambamo Yehova aliamuru hivi: “Akina baba 
hawapaswi kuuawa kwa sababu ya wana wao, na wana hawapaswi 
kuuawa kwa sababu ya baba zao; lakini kila mtu anapaswa kuuawa 
kwa sababu ya dhambi yake mwenyewe.” 


5 Na Amazia akawakusanya pamoja watu wa Yuda na kuwaagiza 
wasimame kulingana na koo zao,* chini ya wakuu wa maelfu na 
chini ya wakuu wa mamia kwa ajili ya watu wote wa Yuda na 
Benjamini. Akawaandikisha waliokuwa na umri wa miaka 20 na zaidi, 
akapata kwamba walikuwa mashujaa 300,000 waliozoezwa” kwa ajili 
ya utumishi wa kijeshi, walioweza kutumia mkuki na ngao kubwa. 

6 Isitoshe, alikodi mashujaa hodari 100,000 kutoka Israeli kwa 
talanta 100 za fedha.” 7 Lakini mtu fulani wa Mungu wa kweli 
akamjia na kumwambia: “Ee mfalme, usiruhusu jeshi la Israeli liende 
pamoja nawe, kwa maana Yehova hayuko pamoja na Waisraeli, 
hayuko pamoja na Mwefraimu yeyote. 8 Lakini nenda peke yako, 
utende, na uwe jasiri vitani. Usipofanya hivyo, Mungu wa kweli 
anaweza kukufanya ujikwae mbele ya adui, kwa maana Mungu ana 
nguvu za kusaidia na za kusababisha mtu ajikwae.” 9 Ndipo Amazia 
akamuuliza hivi mtu wa Mungu wa kweli: “Lakini vipi kuhusu zile 
talanta 100 ambazo nimewapa wanajeshi wa Israeli?” Mtu wa 


Mungu wa kweli akamjibu: “Yehova anaweza kukupa nyingi zaidi 
kuliko hizo.” 10 Basi Amazia akawaagiza wanajeshi waliokuwa 
wamekuja kwake kutoka Efraimu waende zao, warudi kwao. Hata 
hivyo, waliwakasirikia sana watu wa Yuda, basi wakarudi kwao 
wakiwa wamekasirika sana. 


11 Kisha Amazia akajipa ujasiri na kuwaongoza wanajeshi wake 
mwenyewe kwenye Bonde la Chumvi, akawaua wanaume 10,000 
wa Seiri. 12 Na wanaume wa Yuda wakawateka watu 10,000 wakiwa 
hai. Wakawapandisha juu ya mwamba na kuwatupa chini kutoka 
kwenye mwamba huo, na wote wakavunjika vipandevipande. 

13 Lakini wanajeshi ambao Amazia aliwaambia warudi, wasiende 
pamoja naye vitani, walikuwa wakivamia majiji ya Yuda, kuanzia 
Samaria mpaka Beth-horoni; waliwaua watu 3,000 katika majiji hayo 
na kuchukua nyara nyingi sana. 


14 Lakini Amazia aliporudi baada ya kuwaua Waedomu, alileta 
miungu ya watu wa Seiri na kuisimamisha ili iwe miungu yake 
mwenyewe, naye akaanza kuinama mbele ya miungu hiyo na 
kuifukizia moshi wa dhabihu. 15 Kwa hiyo Yehova akamkasirikia 
sana Amazia, akamtuma nabii ambaye alimwambia: “Kwa nini 
unaifuata miungu ya mataifa ambayo haikuwaokoa watu wake 
kutoka mikononi mwako?” 16 Nabii huyo alipokuwa akizungumza 
naye, mfalme akamwambia: “Je, tulikuweka uwe mshauri wa 
mfalme? Nyamaza! Kwa nini unataka kuuawa?” Ndipo nabii huyo 
akanyamaza, lakini akasema: “Najua kwamba Mungu ameamua 
kukuangamiza, kwa sababu umetenda hivyo na hujasikiliza ushauri 
wangu.” 


17 Baada ya kushauriana na washauri wake, Mfalme Amazia wa 
Yuda alituma ujumbe kwa Yehoashi mwana wa Yehoahazi mwana 


ND 


wa Yehu mfalme wa Israeli akisema: “Njoo! Tupambane vitani.”” 
18 Mfalme Yehoashi wa Israeli akatuma ujumbe huu kwa Mfalme 
Amazia wa Yuda: “Gugu lenye miiba kule Lebanoni lilituma ujumbe 
huu kwa mwerezi huko Lebanoni, 'Mpe mwanangu binti yako awe 
mke wake.’ Hata hivyo, mnyama wa mwituni wa Lebanoni akapita 
karibu na kulikanyaga-kanyaga gugu hilo lenye miiba. 19 Umesema, 
“Tazama! Nimewaangamiza Waedomu.' Kwa hiyo moyo wako 
umekuwa na kiburi, unataka utukuzwe. Lakini sasa kaa katika 
nyumba yako mwenyewe.” Kwa nini utafute msiba kisha uanguke, 


na kuwaangusha pia watu wa Yuda?” 


20 Lakini Amazia hakusikiliza, kwa sababu Mungu wa kweli 
alikusudia kuwatia mikononi mwa adui, kwa sababu walikuwa 
wameifuata miungu ya Edomu. 21 Basi Mfalme Yehoashi wa Israeli 
akapanda kwenda huko, naye akapambana vitani na Mfalme Amazia 
wakashindwa na Waisraeli, kwa hiyo kila mmoja akakimbilia 
nyumbani kwake.” 23 Mfalme Yehoashi wa Israeli akamkamata 
Mfalme Amazia wa Yuda, mwana wa Yehoashi mwana wa 
Yehoahazi,” huko Beth-shemeshi. Kisha akamleta Yerusalemu, naye 
akabomoa ukuta wa Yerusalemu kuanzia Lango la Efraimu mpaka 
Lango la Pembeni, urefu wa mikono 400.” 24 Akachukua dhahabu 
yote na fedha na vitu vyote vilivyokuwa katika nyumba ya Mungu wa 
kweli chini ya Obed-edomu na katika hazina za nyumba ya” mfalme, 
na pia akachukua mateka. Kisha akarudi Samaria. 


25 Amazia mwana wa Yehoashi mfalme wa Yuda aliendelea kuishi 
kwa miaka 15 baada ya kifo cha Yehoashi mwana wa Yehoahazi 


mfalme wa Israeli. 26 Na mambo mengine katika historia ya Amazia, 
kuanzia mwanzo mpaka mwisho, je, hayajaandikwa katika Kitabu 
cha Wafalme wa Yuda na wa Israeli? 27 Kuanzia wakati ambapo 
Amazia aligeuka na kuacha kumfuata Yehova, walipanga njama 
dhidi yake huko Yerusalemu, akakimbilia Lakishi, lakini wakawatuma 
watu wamfuatie huko Lakishi, nao wakamuua huko. 28 Kwa hiyo 
wakambeba juu ya farasi na kumrudisha, wakamzika pamoja na 
mababu zake katika jiji la Yuda. 


^ 2 Nya. 25:5 Yaani, ukoo wa upande wa baba. 


^ 2 Nya. 25:5 Tnn., “waliochaguliwa.” 


^ 2 Nya. 25:6 Talanta moja ilikuwa na uzito wa kilogramu 34.2. 


Angalia Nyongeza B14. 

^ 2 Nya. 25:17 Au “tukutane uso kwa uso.” 

^ 2 Nya. 25:19 Au “jumba lako mwenyewe la kifalme.” 

^ 2 Nya. 25:22 Tnn., “katika hema lake.” 

^ 2 Nya. 25:23 Anaitwa pia Ahazia. 

^ 2 Nya. 25:23 Karibu mita 178 (futi 584). Angalia Nyongeza B14. 


^ 2 Nya. 25:24 Au “jumba la.” 


2 Mambo ya Nyakati 26 : 1-23 


26 Kisha watu wote wa Yuda wakamchukua Uzia, aliyekuwa na umri 
wa miaka 16, wakamweka kuwa mfalme baada ya Amazia baba 
yake. 2 Alijenga upya jiji la Elothi na kulirudisha kwa Yuda baada ya 
mfalme?” kuzikwa pamoja na mababu zake. 3 Uzia alikuwa na umri 
wa miaka 16 alipoanza kutawala, naye alitawala kwa miaka 52 huko 
Yerusalemu. Mama yake aliitwa Yekolia wa Yerusalemu. 

4 Aliendelea kutenda yaliyokuwa sawa machoni pa Yehova, kama 
Amazia baba yake alivyotenda. 5 Naye aliendelea kumtafuta Mungu 
katika siku za Zekaria, aliyemfundisha kumwogopa Mungu wa kweli. 
Wakati alipokuwa akimtafuta Yehova, Mungu wa kweli alimfanikisha. 


6 Alienda kupigana na Wafilisti na kuupenya ukuta wa Gathi, ukuta 
wa Yabne, na ukuta wa Ashdodi. Kisha akajenga majiji katika eneo 
la Ashdodi na miongoni mwa Wafilisti. ” Mungu wa kweli aliendelea 
kumsaidia kuwashinda Wafilisti, Waarabu waliokuwa wakiishi 
Gurbaali, na Wameunimu. 8 Waamoni wakaanza kumpa Uzia 
ushuru. Hatimaye umaarufu wake ukaenea mpaka Misri, kwa maana 
alipata nguvu nyingi sana. 9 Isitoshe, Uzia alijenga minara 
Yerusalemu karibu na Lango la Pembeni, Lango la Bondeni, na 
Nguzo ya Kutegemeza Ukuta, naye akaiimarisha. 10 Pia, alijenga 
minara nyikani na kuchimba” matangi mengi ya maji (kwa maana 
alikuwa na mifugo mingi sana); alifanya hivyo pia katika Shefela na 
katika nchi tambarare ya juu. Alikuwa na wakulima na watunzaji wa 
mizabibu milimani na kule Karmeli, kwa maana alipenda kilimo. 


11 Zaidi ya hayo, Uzia akawa na jeshi lililojihami kwa ajili ya vita. 
Wanajeshi hao walienda vitani, wakiwa wamepangwa katika vikundi. 
Walihesabiwa na kuandikishwa na mwandishi Yeieli na ofisa 


aliyeitwa Maaseya, chini ya amri ya Hanania, mmoja wa wakuu wa 
mfalme. 12 Idadi kamili ya viongozi wa koo” waliowaongoza 
mashujaa hao hodari ilikuwa 2,600. 13 Wanajeshi waliokuwa chini ya 
amri yao walikuwa 307,500, wanaume waliokuwa tayari kwa ajili ya 
vita, jeshi lenye nguvu la kumsaidia mfalme kupigana na maadui. 

14 Uzia alilihami jeshi lote kwa ngao, mikuki, kofia, makoti ya vita, 
pinde, na mawe ya kombeo. 15 Pia, alitengeneza mitambo ya vita 
huko Yerusalemu iliyobuniwa na wahandisi; iliwekwa kwenye minara 
na kwenye pembe za kuta, nayo ilikuwa na uwezo wa kurusha 
mishale na mawe makubwa. Basi umaarufu wake ukaenea kwa 
mapana na marefu, kwa maana alisaidiwa sana akawa na nguvu. 


16 Hata hivyo, mara tu alipokuwa na nguvu, moyo wake ukawa na 
kiburi ambacho kilisababisha aangamie, naye alikosa kutenda kwa 
uaminifu kumwelekea Yehova Mungu wake kwa kuwa aliingia katika 
hekalu la Yehova ili kufukiza uvumba kwenye madhabahu ya 
uvumba. 17 Mara moja kuhani Azaria na makuhani wengine 80 wa 
Yehova wenye ujasiri wakamfuata humo. 18 Wakamkabili Mfalme 
Uzia na kumwambia: “Si vyema kwako, Uzia, kumfukizia Yehova 
uvumba! Ni makuhani tu wanaopaswa kufukiza uvumba, kwa maana 
wao ni wazao wa Haruni, waliotakaswa. Toka mahali patakatifu, kwa 
maana hujatenda kwa uaminifu, na kwa sababu hiyo hutapokea 
utukufu wowote kutoka kwa Yehova Mungu.” 


19 Lakini Uzia, aliyekuwa ameshika chetezo mkononi, akawaka 
hasira; na hasira yake ilipokuwa imewaka dhidi ya makuhani, ukoma 
ukatokea kwenye paji lake la uso mbele ya makuhani katika nyumba 
ya Yehova karibu na madhabahu ya uvumba. 20 Azaria mkuu wa 
makuhani na makuhani wote walipogeuka na kumtazama, waliona 
kwamba alikuwa amepigwa na ukoma kwenye paji la uso! Kwa hiyo 


wakamtoa humo haraka, naye mwenyewe akatoka nje haraka, kwa 
sababu Yehova alikuwa amemletea pigo. 


21 Mfalme Uzia aliendelea kuwa na ukoma mpaka siku aliyokufa, 
naye aliendelea kukaa katika nyumba iliyotengwa akiwa mtu 
mwenye ukoma, kwa sababu alizuiwa kuingia katika nyumba ya 
Yehova. Yothamu mwanawe ndiye aliyesimamia nyumba ya” 
mfalme, akiwahukumu watu nchini. 


22 Na mambo mengine katika historia ya Uzia, kuanzia mwanzo 
mpaka mwisho, yaliandikwa na nabii Isaya mwana wa Amozi. 

23 Kisha Uzia akafa na kuzikwa pamoja na mababu zake, lakini 
alizikwa katika kiwanja cha kuzikia kilichokuwa mali ya wafalme, kwa 
maana walisema: “Ni mtu mwenye ukoma.” Na Yothamu mwanawe 
akawa mfalme baada yake. 


^ 2 Nya. 26:2 Yaani, Amazia baba yake. 
^ 2 Nya. 26:10 Inaelekea alichimba kwenye miamba. 
^ 2 Nya. 26:12 Yaani, ukoo wa upande wa baba. 


^ 2 Nya. 26:21 Au “jumba la.” 


2 Mambo ya Nyakati 27:1-9 


27 Yothamu alikuwa na umri wa miaka 25 alipoanza kutawala, naye 
alitawala kwa miaka 16 huko Yerusalemu. Mama yake aliitwa 
Yerusha binti ya Sadoki. 2 Aliendelea kutenda yaliyokuwa sawa 
machoni pa Yehova, kama alivyotenda Uzia baba yake, ila tu 
hakuingia kwa nguvu katika hekalu la Yehova. Lakini bado watu 
walikuwa wakitenda maovu. 3 Alijenga lango la juu la nyumba ya 
Yehova, naye alifanya kazi kubwa ya ujenzi kwenye ukuta wa Ofeli. 
4 Alijenga pia majiji katika eneo lenye milima la Yuda, akajenga 
ngome na minara misituni. > Alipigana vita na mfalme wa Waamoni 
na hatimaye akawashinda, hivi kwamba mwaka huo Waamoni 
wakampa talanta 100 za fedha,” kori 10,000 za ngano,” na 10,000 
za shayiri. Waamoni walimlipa vitu hivyo katika mwaka wa pili na wa 
tatu pia. $ Basi Yothamu akaendelea kupata nguvu, kwa maana 
aliziimarisha” njia zake mbele za Yehova Mungu wake. 


7 Na mambo mengine katika historia ya Yothamu, vita vyake vyote 
na njia zake, yameandikwa katika Kitabu cha Wafalme wa Israeli na 
wa Yuda. 8 Alikuwa na umri wa miaka 25 alipoanza kutawala, naye 
alitawala kwa miaka 16 huko Yerusalemu. 9 Kisha Yothamu akafa na 
kuzikwa pamoja na mababu zake katika Jiji la Daudi. Na Ahazi 
mwanawe akawa mfalme baada yake. 


^ 2 Nya. 27:5 Talanta moja ilikuwa na uzito wa kilogramu 34.2. 
Angalia Nyongeza B14. 


^ 2 Nya. 27:5 Kori moja ilikuwa sawa na lita 220 (kilogramu 170 hivi). 
Angalia Nyongeza B14. 


^ 2 Nya. 27:6 Au “alizitayarisha.” 


2 Mambo ya Nyakati 28:1-27 


28 Ahazi alikuwa na umri wa miaka 20 alipoanza kutawala, naye 
alitawala kwa miaka 16 huko Yerusalemu. Hakutenda yaliyokuwa 
sawa machoni pa Yehova kama alivyotenda Daudi babu yake. 

2 Badala yake, alitembea katika njia za wafalme wa Israeli, na hata 
alitengeneza sanamu za chuma” za Mabaali. 3 Isitoshe, alifukiza 
moshi wa dhabihu katika Bonde la Mwana wa Hinomu” na 
kuwateketeza wanawe motoni, akifuata mazoea yenye kuchukiza ya 
mataifa ambayo Yehova alikuwa ameyafukuza kutoka mbele ya 
Waisraeli. 4 Aliendelea pia kutoa dhabihu na kufukiza moshi wa 
dhabihu mahali pa juu, kwenye vilima, na chini ya kila mti wenye 
majani mengi. 


5 Kwa hiyo Yehova Mungu wake akamtia mikononi mwa mfalme wa 
Siria, hivi kwamba wakamshinda, wakachukua mateka wengi, na 
kuwapeleka Damasko. Alitiwa pia mikononi mwa mfalme wa Israeli, 
ambaye aliwaua watu wake wengi. $ Kwa maana Peka mwana wa 
Remalia aliwaua watu 120,000 huko Yuda katika siku moja, wote 
walikuwa wanaume jasiri, kwa sababu Waisraeli walikuwa 
wamemwacha Yehova Mungu wa mababu zao. 7 Na Zikri, shujaa 
Mwefraimu, alimuua Maaseya mwana wa mfalme na Azrikamu 
aliyekuwa msimamizi wa jumba la mfalme,” na Elkana aliyekuwa wa 
pili baada ya mfalme. 8 Zaidi ya hayo, Waisraeli waliwachukua 
mateka ndugu zao 200,000—wanawake, wana, na mabinti; 
walichukua pia nyara nyingi na kuzipeleka Samaria. 


9 Lakini nabii wa Yehova aliyeitwa Odedi alikuwa huko. Alienda 
kukutana na wanajeshi waliokuwa wakija Samaria na kuwaambia: 
“Tazameni! Yehova Mungu wa mababu zenu aliwatia watu wa Yuda 


mikononi mwenu kwa sababu walimkasirisha, nanyi mliwaua kwa 
hasira kali ambayo imefika mpaka mbinguni. 10 Na sasa mnakusudia 
kuwafanya watu wa Yuda na Yerusalemu wawe watumishi wenu wa 
kiume na wa kike. Lakini, je, ninyi pia hamna hatia mbele za Yehova 
Mungu wenu? 11 Sasa nisikilizeni, warudisheni ndugu zenu 
mliowachukua mateka, kwa maana hasira ya Yehova inayowaka iko 
dhidi yenu.” 


12 Ndipo baadhi ya wakuu wa Waefraimu, Azaria mwana wa 
Yehohanani, Berekia mwana wa Meshilemothi, Yehizkia mwana wa 
Shalumu, na Amasa mwana wa Hadlai, wakawakabili watu 
waliokuwa wakitoka vitani, 13 wakawaambia: “Msiwalete mateka 
humu, kwa maana hilo litatufanya tuwe na hatia mbele za Yehova. 
Mnalokusudia kufanya litaongeza dhambi zetu na hatia yetu, kwa 
maana tayari tuna hatia kubwa na kuna hasira inayowaka dhidi ya 
Israeli.” 14 Basi wanajeshi hao wenye silaha wakawapa wakuu na 
kutaniko lote mateka na nyara walizochukua. 15 Kisha wanaume 
waliokuwa wamechaguliwa na kutajwa majina wakaenda na 
kuwachukua mateka, nao wakachukua mavazi kutoka katika zile 
nyara na kuwapa wote waliokuwa uchi. Basi wakawavika mavazi na 
kuwapa viatu, vyakula na vinywaji, na mafuta ya kujipaka. Zaidi ya 
hayo, waliwasafirisha kwa punda watu waliokuwa dhaifu na 
kuwapeleka kwa ndugu zao kule Yeriko, jiji la mitende. Kisha 
wakarudi Samaria. 


16 Wakati huo Mfalme Ahazi aliwaomba wafalme wa Ashuru 
wamsaidie. 17 Na kwa mara nyingine tena Waedomu walivamia nchi 
ya Yuda, wakaishambulia na kuchukua mateka. 18 Wafilisti 
walivamia pia majiji ya Shefela na Negebu nchini Yuda na kuteka 
Beth-shemeshi, Aiyaloni, Gederothi, Soko na miji yake, Timna na miji 


yake, na Gimzo na miji yake; nao wakaanza kuishi humo. 19 Yehova 
aliwanyenyekeza watu wa Yuda kwa sababu ya Mfalme Ahazi wa 

Israeli, kwa maana aliwaacha watu wa Yuda watende watakavyo, na 
hivyo wakakosa kuwa waaminifu kwa Yehova kwa kiwango kikubwa. 


20 Hatimaye Mfalme Tilgath-pilneseri wa Ashuru akaja kukabiliana 
naye na kumtesa badala ya kumtia nguvu. 21 Kwa maana Ahazi 
alikuwa amechukua kila kitu kilichokuwa katika nyumba ya Yehova 
na nyumba ya” mfalme na nyumba za wakuu na kumpa mfalme wa 
Ashuru kuwa zawadi; lakini hilo halikumsaidia kamwe. 22 Na wakati 
alipokuwa akiteseka, Mfalme Ahazi alikosa hata zaidi kuwa 
mwaminifu kwa Yehova. 23 Akaanza kuitolea dhabihu miungu ya 
Damasko iliyokuwa imemshinda, akasema: “Kwa sababu miungu ya 
wafalme wa Siria inawasaidia, nitaitolea dhabihu ili inisaidie.” Lakini 
miungu hiyo ilimfanya yeye na Waisraeli wote wajikwae. 24 Zaidi ya 
hayo, Ahazi alikusanya vyombo vya nyumba ya Mungu wa kweli; 
akavikata vipandevipande vyombo vya nyumba ya Mungu wa kweli, 
akaifunga milango ya nyumba ya Yehova, na kujitengenezea 
madhabahu katika kila pembe ya Yerusalemu. 25 Na katika majiji 
yote ya Yuda, alijenga mahali pa juu pa kuifukizia moshi wa dhabihu 
miungu mingine, akamkasirisha Yehova Mungu wa mababu zake. 


26 Na mambo mengine katika historia yake, shughuli zake zote 
kuanzia mwanzo mpaka mwisho, yameandikwa katika Kitabu cha 
Wafalme wa Yuda na wa Israeli. 27 Kisha Ahazi akafa na kuzikwa 
hawakumpeleka kwenye makaburi ya wafalme wa Israeli. Na 
Hezekia mwanawe akawa mfalme baada yake. 


^ 2 Nya. 28:2 Au “sanamu za kuyeyushwa.’ 


^ 2 Nya. 28:3 Angalia Kamusi, “Gehena.” 


^ 2 Nya. 28:7 Tnn., “nyumba.” 


^ 2 Nya. 28:21 Au “jumba la.” 


2 Mambo ya Nyakati 29:1-36 


29 Hezekia alikuwa na umri wa miaka 25 alipoanza kutawala, naye 
alitawala kwa miaka 29 huko Yerusalemu. Mama yake aliitwa Abiya 
binti ya Zekaria. 2 Aliendelea kutenda yaliyokuwa sawa machoni pa 
Yehova, kama alivyofanya Daudi babu yake. 3 Katika mwaka wa 
kwanza wa utawala wake, mwezi wa kwanza, aliifungua milango ya 
nyumba ya Yehova na kuirekebisha. 4 Kisha akawaleta makuhani na 
Walawi na kuwakusanya kwenye kiwanja kilichokuwa upande wa 
mashariki. > Akawaambia: “Nisikilizeni, enyi Walawi. Sasa jitakaseni 
na mwitakase nyumba ya Yehova Mungu wa mababu zenu, ondoeni 
kitu kichafu mahali patakatifu. $ Kwa maana baba zetu wamekosa 
uaminifu nao wametenda maovu machoni pa Yehova Mungu wetu. 
Walimwacha na kugeuza nyuso zao mbali na hema la ibada la 
Yehova na kumgeuzia mgongo. 7 Pia, walifunga milango ya ukumbi 
na kuzima taa. Waliacha kufukiza uvumba na pia kumtolea Mungu 
wa Israeli dhabihu za kuteketezwa mahali patakatifu. 8 Kwa hiyo, 
ghadhabu ya Yehova ikaja dhidi ya watu wa Yuda na Yerusalemu, 
hivi kwamba akawafanya kuwa kitu cha kutisha na cha kushangaza 
na kitu cha kupigiwa mluzi,” kama mnavyoona kwa macho yenu 
Wenyewe. 9 Kwa hiyo mababu zetu waliuawa kwa upanga, na wana 
wetu, mabinti wetu, na wake zetu wakapelekwa utekwani kwa 
sababu ya mambo hayo. 10 Sasa ninatamani moyoni mwangu 
kufanya agano pamoja na Yehova Mungu wa Israeli, ili hasira yake 
inayowaka ituondokee. 11 Wanangu, huu si wakati wa kupuuza 
mambo,” kwa maana Yehova amewachagua ninyi msimame mbele 
zake, muwe wahudumu wake, na kufukiza moshi wa dhabihu zake.” 


12 Ndipo Walawi wakasimama: Mahathi mwana wa Amasai na Yoeli 
mwana wa Azaria wa Wakohathi; kutoka kwa Wamerari, Kishi 


mwana wa Abdi na Azaria mwana wa Yehaleleli; kutoka kwa 
Wagershoni, Yoa mwana wa Zima na Edeni mwana wa Yoa; 

13 kutoka kwa wana wa Elisafani, Shimri na Yeueli; kutoka kwa wana 
wa Asafu, Zekaria na Matania; 14 kutoka kwa wana wa Hemani, 
Yehieli na Shimei; kutoka kwa wana wa Yeduthuni, Shemaya na 
Uzieli. 15 Kisha wakawakusanya pamoja ndugu zao na kujitakasa, 
nao wakaja kama mfalme alivyoamuru kulingana na maneno ya 
Yehova, ili kuitakasa nyumba ya Yehova. 16 Ndipo makuhani 
wakaingia ndani ya nyumba ya Yehova ili kuitakasa, nao wakaondoa 
uchafu wote uliokuwa katika hekalu la Yehova na kuupeleka kwenye 
ua wa nyumba ya Yehova. Halafu Walawi wakauchukua na 
kuupeleka nje katika Bonde la Kidroni. 17 Kwa hiyo walianza kazi 
hiyo ya kutakasa katika siku ya kwanza ya mwezi wa kwanza, na 
katika siku ya nane ya mwezi huo wakafika katika ukumbi wa 
Yehova. Waliitakasa nyumba ya Yehova kwa siku nane, na katika 
siku ya 16 ya mwezi wa kwanza wakamaliza kazi hiyo. 


18 Baada ya hayo wakaenda kwa Mfalme Hezekia na kumwambia: 
“Tumeitakasa nyumba yote ya Yehova, madhabahu ya dhabihu za 
kuteketezwa na vyombo vyake vyote, na meza ya mikate ya tabaka” 
na vyombo vyake vyote. 19 Na vyombo vyote ambavyo Mfalme 
Ahazi aliviondoa wakati wa utawala wake alipokosa kutenda kwa 
uaminifu, tumevitayarisha na kuvitakasa, navyo viko mbele ya 
madhabahu ya Yehova.” 


20 Basi Mfalme Hezekia akaamka mapema na kuwakusanya pamoja 
wakuu wa jiji, nao wakapanda kwenda katika nyumba ya Yehova. 

21 Wakaleta ng'ombe dume saba, kondoo dume saba, wanakondoo 
dume saba, na mbuzi dume saba watolewe kuwa dhabihu ya 
dhambi kwa ajili ya ufalme, kwa ajili ya mahali patakatifu, na kwa ajili 


ya watu wa Yuda. Basi akawaambia makuhani, wazao wa Haruni, 
wawatoe dhabihu kwenye madhabahu ya Yehova. 22 Kisha 
wakawachinja ng'ombe hao, na makuhani wakachukua damu yao na 
kuinyunyiza kwenye madhabahu; halafu wakawachinja wale kondoo 
dume na kunyunyiza damu yao kwenye madhabahu, kisha 
wakawachinja wanakondoo dume hao na kunyunyiza damu yao 
kwenye madhabahu. 23 Kisha wakawaleta wale mbuzi dume wa 
dhabihu ya dhambi mbele ya mfalme na kutaniko na kuweka mikono 
yao juu yao. 24 Makuhani wakawachinja na kutoa dhabihu ya 
dhambi kwenye madhabahu wakitumia damu yao, ili kufunika 
dhambi za Waisraeli wote, kwa sababu mfalme alisema kwamba 
dhabihu ya kuteketezwa na dhabihu ya dhambi ilipaswa kutolewa 
kwa ajili ya Waisraeli wote. 


25 Wakati huo, aliwaweka Walawi katika nyumba ya Yehova wakiwa 
na matoazi, vinanda, na vinubi, kulingana na amri ya Daudi na ya 
Gadi mwonaji wa mfalme na ya nabii Nathani, kwa maana amri hiyo 
ilitoka kwa Yehova kupitia manabii wake. 26 Basi Walawi walikuwa 
wakisimama wakiwa na ala za Daudi, na makuhani wakiwa na 
tarumbeta. 


27 Kisha Hezekia akaagiza dhabihu ya kuteketezwa itolewe kwenye 
madhabahu. Dhabihu ya kuteketezwa ilipoanza kutolewa, wimbo wa 
Yehova ulianza na pia milio ya tarumbeta, kwa kufuata mwongozo 
wa ala za Mfalme Daudi wa Israeli. 28 Na kutaniko lote likainama 
chini wimbo huo ulipokuwa ukiimbwa na tarumbeta kupigwa—yote 
hayo yaliendelea mpaka walipomaliza kutoa dhabihu ya 
kuteketezwa. 29 Na mara tu walipomaliza kutoa dhabihu hiyo, 
mfalme na wote waliokuwa pamoja naye wakainama chini na 
kusujudu. 30 Sasa Mfalme Hezekia na wakuu wakawaambia Walawi 


wamsifu Yehova kwa maneno ya Daudi na ya mwonaji Asafu. Kwa 
hiyo wakamsifu kwa shangwe nyingi, nao wakainama chini na 
kusujudu. 


31 Kisha Hezekia akasema: “Sasa kwa kuwa mmetengwa kando” 
kwa ajili ya Yehova, njooni mlete dhabihu mbalimbali na dhabihu za 
shukrani katika nyumba ya Yehova.” Basi kutaniko likaanza kuleta 
dhabihu mbalimbali na dhabihu za shukrani, na kila mtu aliyekuwa 
na moyo wa kutoa kwa hiari alileta dhabihu za kuteketezwa. 32 Idadi 
ya dhabihu za kuteketezwa zilizoletwa na kutaniko ilikuwa ng'ombe 
70, kondoo dume 100, wanakondoo dume 200—wote hao wakiwa 
dhabihu ya kuteketezwa kwa Yehova— 33 na dhabihu takatifu 
zilikuwa ng'ombe 600 na kondoo 3,000. 34 Lakini hakukuwa na 
makuhani wa kutosha kuwachuna ngozi wanyama wote wa dhabihu 
za kuteketezwa, kwa hiyo ndugu zao Walawi waliwasaidia mpaka 
kazi hiyo ilipoisha na mpaka makuhani walipoweza kujitakasa, kwa 
kuwa Walawi walikuwa na bidii zaidi ya” kujitakasa kuliko makuhani. 
35 Pia, kulikuwa na dhabihu nyingi za kuteketezwa, na vilevile 
vipande vya mafuta vya dhabihu za ushirika na matoleo ya vinywaji 
kwa ajili ya dhabihu za kuteketezwa. Hivyo utumishi wa nyumba ya 
Yehova ukaanzishwa tena.” 36 Kwa hiyo Hezekia na watu wote 
wakashangilia jambo ambalo Mungu wa kweli alikuwa amewafanyia 
watu, kwa sababu jambo hilo lilitendeka haraka sana.” 


^ 2 Nya. 29:8 Au “kudhihakiwa.” 
^ 2 Nya. 29:11 Au “kupumzika.” 


^ 2 Nya. 29:18 Yaani, mikate ya wonyesho. 


^ 2 Nya. 29:31 Tnn., “Sasa mmeujaza mkono wenu.” 
^ 2 Nya. 29:34 Tnn., “walikuwa na moyo mnyoofu katika.” 
^ 2 Nya. 29:35 Au “ukatayarishwa.” 


^ 2 Nya. 29:36 Au “ghafla.” 


2 Mambo ya Nyakati 30:1-27 


30 Hezekia akatuma ujumbe kwa watu wote wa Israeli na Yuda, na 
hata aliwaandikia barua watu wa Efraimu na Manase waje 
Yerusalemu katika nyumba ya Yehova kuadhimisha Pasaka ya 
Yehova Mungu wa Israeli. 2 Hata hivyo, mfalme, wakuu wake, na 
kutaniko lote Yerusalemu likaamua kuadhimisha Pasaka katika 
mwezi wa pili, 3 kwa maana hawakuweza kuiadhimisha wakati 
ambapo iliadhimishwa kwa ukawaida, kwa sababu hakukuwa na 
makuhani wa kutosha waliojitakasa na watu hawakuwa 
wamekusanyika Yerusalemu. 4 Mpango huo ulionekana kuwa mzuri 
machoni pa mfalme na kutaniko lote. > Basi wakaamua kutangaza 
kotekote Israeli, kuanzia Beer-sheba mpaka Dani, kwamba watu 
waje Yerusalemu kuadhimisha Pasaka ya Yehova Mungu wa Israeli, 
kwa maana wakiwa kikundi hawakuwa wameiadhimisha kulingana 
na yaliyoandikwa. 


6 Kisha wajumbe” wakaenda kotekote Israeli na Yuda wakiwa na 
barua hizo kutoka kwa mfalme na wakuu wake, kama mfalme 
alivyoamuru, akisema: “Watu wa Israeli, rudini kwa Yehova Mungu 
wa Abrahamu, Isaka, na Israeli, ili naye arudi kwa watu waliobaki 
walioponyoka kutoka mikononi mwa wafalme wa Ashuru. 7 Msiwe 
kama mababu zenu na kama ndugu zenu waliokosa kutenda kwa 
uaminifu kwa Yehova Mungu wa mababu zao, hivi kwamba 
akawafanya kuwa kitu cha kutisha, kama mnavyoona. 8 Sasa msiwe 
wakaidi kama mababu zenu. Jinyenyekezeni kwa Yehova, nanyi mje 
mahali pake patakatifu ambapo amepatakasa milele, mumtumikie 
Yehova Mungu wenu, ili hasira yake inayowaka iwaondokee. 9 Kwa 
maana mkirudi kwa Yehova, ndugu zenu na wana wenu 
wataonyeshwa rehema na wale waliowateka, nao wataruhusiwa 


kurudi katika nchi hii; kwa maana Yehova Mungu wenu ni mwenye 
huruma?” na rehema, naye hataugeuza uso wake mbali nanyi mkirudi 
kwake.” 


Efraimu na Manase, walifika hata Zabuloni, lakini watu walikuwa 
wakiwafanyia mzaha na kuwadhihaki. 11 Hata hivyo, watu fulani 
kutoka Asheri, Manase, na Zabuloni walijinyenyekeza na kuja 
Yerusalemu. 12 Mkono wa Mungu wa kweli ulikuwa pia juu ya watu 
wa Yuda ili kuwaunganisha” watekeleze yale ambayo mfalme na 
wakuu walikuwa wameamuru kulingana na neno la Yehova. 


13 Umati wa watu ulikusanyika Yerusalemu katika mwezi wa pili 
kuadhimisha Sherehe ya Mikate Isiyo na Chachu; lilikuwa kutaniko 
kubwa sana. 14 Basi wakaondoa madhabahu zilizokuwa 
Yerusalemu, wakaziondoa madhabahu zote za kufukizia uvumba na 
kuzitupa katika Bonde la Kidroni. 15 Kisha wakamchinja mnyama wa 
Pasaka katika siku ya 14 ya mwezi wa pili. Makuhani na Walawi 
wakaona aibu, kwa hiyo wakajitakasa na kuleta dhabihu za 
kuteketezwa katika nyumba ya Yehova. 16 Nao wakasimama katika 
nafasi zao za kawaida, kulingana na Sheria ya Musa, mtu wa Mungu 
wa kweli; kisha makuhani wakanyunyiza damu waliyokabidhiwa na 
Walawi. 17 Kulikuwa na watu wengi katika kutaniko hilo ambao 
hawakuwa wamejitakasa, na Walawi ndio waliowachinja wanyama 
wa dhabihu za Pasaka kwa ajili ya wote ambao hawakuwa safi, ili 
wawatakase kwa Yehova. 18 Kwa maana idadi kubwa ya watu, hasa 
wale waliotoka Efraimu, Manase, Isakari, na Zabuloni, hawakuwa 
wamejitakasa, lakini bado walikula Pasaka, kinyume cha mambo 
yaliyoandikwa. Lakini Hezekia alisali kwa ajili yao, akisema: “Yehova, 
wewe uliye mwema, msamehe 19 kila mtu ambaye ameutayarisha 


moyo wake ili kukutafuta wewe Mungu wa kweli, Yehova, Mungu wa 
mababu zake, ingawa hajatakaswa kulingana na kiwango cha 
utakatifu.” 20 Basi Yehova akamsikiliza Hezekia, akawasamehe” 
watu hao. 


21 Kwa hiyo Waisraeli waliokuwa Yerusalemu wakaadhimisha 
Sherehe ya Mikate Isiyo na Chachu kwa siku saba, wakiwa na 
shangwe nyingi, na Walawi na makuhani walikuwa wakimsifu 
Yehova siku baada ya siku, wakimpigia Yehova ala zao kwa sauti 
kubwa. 22 Zaidi ya hayo, Hezekia alizungumza na Walawi wote 
waliokuwa wakimtumikia Yehova kwa busara, akawatia moyo.” Nao 
wakala katika kipindi chote cha sherehe hiyo ya siku saba, wakitoa 
dhabihu za ushirika na kumshukuru Yehova Mungu wa mababu zao. 


23 Kisha kutaniko lote likaamua kuendelea na sherehe hiyo kwa siku 
saba zaidi, kwa hiyo waliifanya kwa siku saba zaidi huku 
wakishangilia. 24 Na Mfalme Hezekia wa Yuda alitoa mchango wa 
ng'ombe dume 1,000 na kondoo 7,000 kwa ajili ya kutaniko, na 
wakuu walitoa mchango wa ng'ombe dume 1,000 na kondoo 10,000 
kwa ajili ya kutaniko; na makuhani wengi walikuwa wakijitakasa. 

25 Na kutaniko lote la Yuda, makuhani, Walawi, kutaniko lote 
lililotoka Israeli, na wakaaji wageni waliotoka katika nchi ya Israeli na 
wale walioishi Yuda wakaendelea kushangilia. 26 Na kulikuwa na 
shangwe nyingi Yerusalemu, kwa maana tangu siku za Sulemani 
mwana wa Daudi mfalme wa Israeli, jambo kama hilo halikuwa 
limeonekana Yerusalemu. 27 Hatimaye makuhani Walawi 
wakasimama na kuwabariki watu; na Mungu akasikia sauti yao, na 
sala yao ikafika katika makao yake matakatifu, mbinguni. 


^ 2 Nya. 30:6 Tnn., “wakimbiaji.” 


^ 2 Nya. 30:9 Au “neema.” 


^ 2 Nya. 30:10 Tnn., “wakimbiaji.” 
^ 2 Nya. 30:12 Tnn., “kuwapa moyo mmoja.” 
^ 2 Nya. 30:20 Tnn., “akawaponya.” 


^ 2 Nya. 30:22 Tnn., “akazungumza na moyo wao.” 


2 Mambo ya Nyakati 31:1-21 


31 Mara tu walipomaliza kufanya mambo hayo yote, Waisraeli wote 
waliokuwepo wakaenda katika majiji ya Yuda, nao wakazivunjavunja 
nguzo takatifu, wakaikatakata miti mitakatifu,” na kubomoa mahali 
pa juu na madhabahu katika nchi yote ya Yuda na Benjamini, na pia 
kule Efraimu na Manase, mpaka walipoviharibu kabisa vitu hivyo, 
kisha Waisraeli wote wakarudi katika majiji yao, kila mmoja kwenye 
miliki yake. 


2 Kisha Hezekia akawaweka makuhani katika vikundi vyao na 
Walawi katika vikundi vyao, kila kuhani na Mlawi katika utumishi 
wake, kwa ajili ya dhabihu za kuteketezwa na dhabihu za ushirika, ili 
wahudumu na kushukuru na kusifu katika malango ya nyua” za 
Yehova. 3 Baadhi ya mali za mfalme mwenyewe zilitolewa kwa ajili 
ya dhabihu za kuteketezwa, kutia ndani dhabihu zilizotolewa asubuhi 
najioni, na pia dhabihu za kuteketezwa kwa ajili ya Sabato, miezi 
mipya, na sherehe mbalimbali, kulingana na mambo yaliyoandikwa 
katika Sheria ya Yehova. 


4 Isitoshe, aliwaamuru watu walioishi Yerusalemu watoe fungu 
ambalo makuhani na Walawi walistahili kupokea, ili waishike kabisa” 
sheria ya Yehova. > Mara tu agizo hilo lilipotolewa, Waisraeli walitoa 
kwa wingi mazao ya kwanza ya nafaka, divai mpya, mafuta, na asali, 
na mazao yote ya shambani; walileta kwa wingi sehemu ya kumi ya 
kila kitu. 6 Na watu wa Israeli na wa Yuda waliokuwa wakiishi katika 
majiji ya Yuda walileta pia sehemu ya kumi ya ng'ombe na kondoo 
na sehemu ya kumi ya vitu vitakatifu vilivyotakaswa kwa ajili ya 
Yehova Mungu wao. Walivileta na kuvipanga katika marundo mengi. 
7 Katika mwezi wa tatu, walianza kuvipanga katika marundo vitu 


walivyotoa michango; na katika mwezi wa saba wakamaliza. 
8 Hezekia na wakuu walipokuja na kuona marundo hayo, walimsifu 
Yehova na kuwabariki watu wake Waisraeli. 


9 Hezekia akawauliza makuhani na Walawi kuhusu marundo hayo, 
10 ndipo Azaria mkuu wa makuhani wa nyumba ya Sadoki 
akamwambia: “Tangu watu walipoanza kuleta michango ndani ya 
nyumba ya Yehova, wamekuwa wakila na kushiba na bado kiasi 
kikubwa kimebaki, kwa maana Yehova amewabariki watu wake, na 
kiasi hiki kikubwa sana kimebaki.” 


11 Ndipo Hezekia akawaambia watayarishe vyumba vya kuhifadhia 
vitu hivyo” katika nyumba ya Yehova, basi wakavitayarisha. 

12 Waliendelea kuleta kwa uaminifu michango, sehemu za kumi, na 
vitu vitakatifu; na Mlawi aliyeitwa Konania aliwekwa kuwa msimamizi 
wa vitu hivyo vyote, na Shimei ndugu yake alikuwa wa pili. 13 Yehieli, 
Azazia, Nahathi, Asaheli, Yerimothi, Yozabadi, Elieli, Ismakia, 
Mahathi, na Benaya walikuwa maofisa waliomsaidia Konania na 
Shimei ndugu yake, kama Mfalme Hezekia alivyoagiza, na Azaria 
alikuwa msimamizi wa nyumba ya Mungu wa kweli. 14 Na Kore 
mwana wa Imna, Mlawi aliyekuwa mlinzi wa malango upande wa 
mashariki, alisimamia matoleo ya hiari ya Mungu wa kweli, naye 
aligawa mchango uliotolewa kwa Yehova na pia vitu vitakatifu 
kabisa. 15 Na Edeni, Miniamini, Yeshua, Shemaya, Amaria, na 
Shekania walikuwa chini ya usimamizi wake katika majiji ya 
makuhani, katika wadhifa wao wa kuaminiwa, ili wawagawie ndugu 
zao kwa usawa katika vikundi, wakubwa kwa wadogo. 16 Hilo 
halikutia ndani mchango waliogawiwa wanaume wenye umri wa 
miaka mitatu na zaidi walioandikishwa kwenye orodha ya koo, 


ambao walikuja kila siku kutumikia katika nyumba ya Yehova na 
kutimiza majukumu ya vikundi vyao. 


17 Makuhani waliandikishwa katika orodha ya koo kulingana na ukoo 
wao,” kama walivyoandikishwa Walawi waliokuwa na umri wa miaka 
20 na zaidi, kulingana na majukumu ya vikundi vyao. 

18 Walioandikishwa katika orodha ya koo walitia ndani watoto wao 
wote, wake zao, wana wao, na mabinti wao, kutaniko lote—kwa 
maana walidumisha utakaso wao kwa ajili ya mambo matakatifu kwa 
sababu ya wadhifa wao wa kuaminiwa— 19 na pia wazao wa Haruni, 
makuhani walioishi katika mashamba yenye malisho ambayo 
yalizunguka majiji yao. Katika majiji yote, wanaume walikuwa 
wamechaguliwa na kutajwa majina ili wampe mafungu kila 
mwanamume kuhani na kila mtu aliyeandikishwa katika orodha ya 
koo za Walawi. 


20 Hezekia alifanya hayo katika nchi yote ya Yuda, naye aliendelea 
kutenda mema na yaliyo sawa na ya uaminifu mbele za Yehova 
Mungu wake. 21 Na kila kazi aliyofanya ili kumtafuta Mungu wake, 
iwe ni kuhusiana na utumishi wa nyumba ya Mungu wa kweli au 
kuhusiana na Sheria na amri, aliifanya kwa moyo wote, naye 
alifanikiwa. 


^ 2 Nya. 31:1 Angalia Kamusi. 


^ 2 Nya. 31:2 Tnn., “kambi.” 


^ 2 Nya. 31:4 Au “wajitoe kikamili kwa.” 


^ 2 Nya. 31:11 Au “vyumba vya kulia chakula.” 


^ 2 Nya. 31:17 Yaani, ukoo wa upande wa baba. 


2 Mambo ya Nyakati 32:1-33 


32 Baada ya mambo hayo na matendo hayo ya uaminifu, Mfalme 
Senakeribu wa Ashuru alikuja na kuvamia Yuda. Alizingira majiji 
yenye ngome, akikusudia kuvunja na kuingia ndani na kuyateka. 


2 Hezekia alipoona kwamba Senakeribu amekuja akikusudia 
kulishambulia jiji la Yerusalemu, 3 alishauriana na wakuu wake na 
mashujaa wake na kuamua kuziba chemchemi za maji zilizokuwa 
nje ya jiji, nao wakamsaidia. 4 Watu wengi walikusanywa, nao 
wakaziba chemchemi zote na kijito kilichopita nchini, wakisema: 
“Kwa nini wafalme wa Ashuru waje na kupata maji mengi?” 


5 Zaidi ya hayo, akiwa ameazimia, alijenga upya ukuta wote 
uliobomolewa, akajenga minara juu yake, na kujenga ukuta 
mwingine upande wa nje. Alirekebisha pia Kilima” cha Jiji la Daudi 
na kutengeneza silaha nyingi na ngao. $ Kisha akawachagua wakuu 
wa majeshi wawaongoze watu, akawakusanya kwenye uwanja wa jiji 
uliokuwa karibu na lango la jiji, akawatia moyo” akisema: 7 “Iweni 
jasiri na imara. Msiogope wala msihofu kwa sababu ya mfalme wa 
Ashuru na umati wote ulio pamoja naye, kwa maana walio pamoja 
nasi ni wengi kuliko wale walio pamoja naye. 8 Yeye anategemea 
mkono wa nyama?” lakini sisi tuna Yehova Mungu wetu wa kutusaidia 
na kupigana vita vyetu.” Basi watu wakaimarishwa na maneno ya 
Mfalme Hezekia wa Yuda. 


9 Baada ya hayo, Mfalme Senakeribu wa Ashuru alipokuwa Lakishi 
pamoja na fahari yake yote ya kifalme,” aliwatuma watumishi wake 
Yerusalemu, kwa Mfalme Hezekia wa Yuda na kwa Wayudea wote 
waliokuwa Yerusalemu, akisema: 


10 “Mfalme Senakeribu wa Ashuru anasema hivi: ‘Ni nini 
mnachotumainia kinachowafanya mkae Yerusalemu wakati 
limezingirwa? 11 Je, Hezekia hawapotoshi ili mfe kwa njaa kali na 
kiu, anaposema: “Yehova Mungu wetu atatuokoa kutoka mikononi 
mwa mfalme wa Ashuru”? 12 Je, siye Hezekia huyuhuyu aliyeondoa 
mahali pa juu pa Mungu wenu na madhabahu Zake kisha 
akawaambia watu wa Yuda na Yerusalemu: “Mnapaswa kuinama 
mbele ya madhabahu moja na kufukiza moshi wa dhabihu zenu”? 

13 Je, hamjui yale ambayo mimi na mababu zangu tuliyatendea 
mataifa yote ya nchi mbalimbali? Je, miungu ya mataifa ya nchi hizo 
iliweza kuwaokoa kutoka mikononi mwangu? 14 Ni mungu gani kati 
ya miungu yote ya mataifa hayo ambayo mababu zangu 
waliiangamiza aliyeweza kuwaokoa watu wake kutoka mikononi 
mwangu, hivi kwamba Mungu wenu aweze kuwaokoa ninyi kutoka 
mikononi mwangu? 15 Sasa msiache Hezekia awadanganye au 
kuwapotosha hivyo! Msimwamini, kwa maana hakuna mungu yeyote 
wa taifa lolote au ufalme aliyeweza kuwaokoa watu wake kutoka 
mikononi mwangu na kutoka mikononi mwa mababu zangu. Basi, 
Mungu wenu atawezaje kuwaokoa ninyi kutoka mikononi mwangu?” 


16 Watumishi wake wakasema mambo mengi zaidi mabaya dhidi ya 
Yehova Mungu wa kweli na dhidi ya Hezekia mtumishi wake. 

17 Aliandika pia barua za kumtukana Yehova Mungu wa Israeli na 
kusema mambo mabaya dhidi yake, akisema: “Kama miungu ya 
mataifa ya nchi mbalimbali ilivyoshindwa kuwaokoa watu wake 
kutoka mikononi mwangu, vivyo hivyo Mungu wa Hezekia 
hatawaokoa watu wake kutoka mikononi mwangu.” 18 Waliendelea 
kuwaambia watu wa Yerusalemu waliokuwa ukutani mambo hayo 
kwa sauti kubwa kwa lugha ya Wayahudi, ili wawaogopeshe na 


kuwatia hofu, na ili waliteke jiji. 19 Walisema mambo mabaya dhidi 
ya Mungu wa Yerusalemu kama walivyosema dhidi ya miungu ya 
mataifa yaliyo duniani, ambayo ni kazi ya mikono ya mwanadamu. 
20 Lakini Mfalme Hezekia na nabii Isaya mwana wa Amozi 
waliendelea kusali kuhusu jambo hilo na kuzililia mbingu ili wapate 
msaada. 


21 Ndipo Yehova akamtuma malaika, na malaika huyo 
akamwangamiza kabisa kila shujaa hodari, kiongozi, na mkuu katika 
kambi ya mfalme wa Ashuru, hivi kwamba akarudi katika nchi yake 
akiwa ameaibika. Baadaye aliingia katika nyumba ya” mungu wake, 
na humo baadhi ya wanawe mwenyewe wakamuua kwa upanga. 
22 Basi Yehova akamwokoa Hezekia na wakaaji wa Yerusalemu 
kutoka mikononi mwa Mfalme Senakeribu wa Ashuru na kutoka 
mikononi mwa wengine wote na kuwapumzisha pande zote. 23 Na 
watu wengi wakamletea Yehova zawadi huko Yerusalemu na 
kumletea Mfalme Hezekia wa Yuda vitu bora, naye akaheshimiwa 
sana na mataifa yote baada ya mambo hayo. 


24 Siku hizo Hezekia akawa mgonjwa karibu afe, akasali kwa 
Yehova, naye akamjibu na kumpa ishara.” 25 Lakini Hezekia 
hakuonyesha uthamini kwa wema wote aliotendewa, kwa maana 
moyo wake uliingiwa na kiburi, jambo lililomfanya yeye pamoja na 
watu wa Yuda na wa Yerusalemu wapatwe na ghadhabu. 26 Hata 
hivyo, Hezekia alijinyenyekeza, moyo wake ukaacha kuwa na kiburi, 
yeye pamoja na wakaaji wa Yerusalemu, na ghadhabu ya Yehova 
haikuja dhidi yao katika siku za Hezekia. 


27 Hezekia akapata utajiri mwingi sana na utukufu; akajijengea 
maghala ya kuweka fedha, dhahabu, mawe yenye thamani, mafuta 


ya zeri, ngao, na vitu vyote vyenye kutamanika. 28 Alijenga pia 
maghala ya mazao ya nafaka na divai mpya na mafuta, na pia 
mabanda kwa ajili ya mifugo ya kila aina na mabanda kwa ajili ya 
kondoo na mbuzi. 29 Pia alijijengea majiji, akapata mifugo mingi 
sana, makundi ya kondoo, mbuzi, na ng'ombe, kwa maana Mungu 
alimpa mali nyingi sana. 30 Hezekia ndiye aliyeziba chemchemi ya 
juu ya maji ya Gihoni na kuyaelekeza moja kwa moja chini upande 
wa magharibi katika Jiji la Daudi, na Hezekia alifanikiwa katika kila 
kazi aliyofanya. 31 Hata hivyo, wasemaji wa wakuu wa Babiloni 
walipotumwa wamuulize kuhusu ishara iliyokuwa imetokea” nchini, 
Mungu wa kweli alimwacha ili kumjaribu, ili ajue mambo yote 
yaliyokuwa moyoni mwake. 


32 Na mambo mengine katika historia ya Hezekia na matendo yake 
ya upendo mshikamanifu, yameandikwa katika maono ya nabii 
Isaya, mwana wa Amozi, katika Kitabu cha Wafalme wa Yuda na wa 
Israeli. 33 Kisha Hezekia akafa na kuzikwa pamoja na mababu zake 
kwenye njia inayopanda kuelekea kwenye makaburi ya wana wa 
Daudi; na watu wote wa Yuda na wakaaji wa Yerusalemu 
wakamheshimu alipokufa. Na Manase mwanawe akawa mfalme 
baada yake. 


p 


^ 2 Nya. 32:5 Au “Milo.” Neno la Kiebrania linalomaanisha “jaza. 
^ 2 Nya. 32:6 Tnn., “akazungumza na moyo wao.” 


^ 2 Nya. 32:8 Au “nguvu za mwanadamu.” 


^ 2 Nya. 32:9 Au “uwezo wake wote wa kijeshi na fahari.” 


^ 2 Nya. 32:21 Au “hekalu la.” 


^ 2 Nya. 32:24 Au “kumfanyia muujiza.” 


^ 2 Nya. 32:31 Au “muujiza uliokuwa umetokea.” 


2 Mambo ya Nyakati 33:1-25 


33 Manase alikuwa na umri wa miaka 12 alipoanza kutawala, naye 
alitawala kwa miaka 55 huko Yerusalemu. 


2 Alitenda maovu machoni pa Yehova, akafuata mazoea yenye 
kuchukiza ya mataifa ambayo Yehova alikuwa ameyafukuza kutoka 
mbele ya Waisraeli. 3 Alijenga upya mahali pa juu ambapo Hezekia 
baba yake alikuwa amebomoa, akajenga madhabahu kwa ajili ya 
Mabaali na kutengeneza miti mitakatifu,” naye akaliinamia jeshi lote 
la mbinguni na kuliabudu. 4 Alijenga pia madhabahu katika nyumba 
ya Yehova, ambayo Yehova alikuwa amesema hivi kuihusu: 
“Nitaweka jina langu Yerusalemu milele.” 5 Naye alijenga 
madhabahu kwa ajili ya jeshi lote la mbinguni katika nyua mbili za 
nyumba ya Yehova. $ Na pia aliwateketeza* motoni wanawe 
mwenyewe katika Bonde la Mwana wa Hinomu; alifanya uchawi, 
alifanya uaguzi,” alifanya ulozi, na kuwaweka rasmi watu 
wanaowasiliana na roho na wabashiri. Alitenda kwa kiwango 
kikubwa sana mambo maovu machoni pa Yehova, na kumkasirisha. 


7 Sanamu aliyokuwa amechonga aliiweka katika nyumba ya Mungu 
wa kweli ambayo Mungu alikuwa amemwambia hivi Daudi na 
Sulemani mwanawe kuihusu: “Nitaweka jina langu milele katika 
nyumba hii na katika jiji la Yerusalemu, ambalo nimelichagua kati ya 
makabila yote ya Israeli. 8 Ikiwa Waisraeli watashika kwa uangalifu 
mambo yote niliyowaamuru, Sheria yote, masharti na amri 
nilizowapa” kupitia Musa mtumishi wangu, sitaiondoa tena kamwe 
miguu yao katika nchi niliyowapa mababu zao.” 9 Manase aliendelea 
kuwapotosha watu wa Yuda na wakaaji wa Yerusalemu, 


akasababisha watende mambo maovu zaidi kuliko mataifa ambayo 
Yehova alikuwa ameyaangamiza kutoka mbele ya Waisraeli. 


10 Yehova aliendelea kuzungumza na Manase na watu wake, lakini 
hawakumsikiliza. 11 Kwa hiyo Yehova akawaleta wakuu wa jeshi la 
mfalme wa Ashuru ili wawashambulie, nao wakamkamata Manase 
kwa kulabu” na kumfunga kwa pingu mbili za shaba na kumpeleka 
Babiloni. 12 Alipokuwa akiteseka, alimsihi” Yehova Mungu wake 
amwonyeshe kibali, naye akaendelea kujinyenyekeza sana mbele za 
Mungu wa mababu zake. 13 Aliendelea kusali kwa Mungu, naye 
akaguswa na sala yake ya kusihi, akasikia ombi lake la kutaka kibali, 
akamrudisha Yerusalemu kwenye ufalme wake. Ndipo Manase 
akajua kwamba Yehova ndiye Mungu wa kweli. 


14 Baada ya hayo alijenga ukuta wa nje wa Jiji la Daudi upande wa 
magharibi wa Gihoni, bondeni,” na mpaka kwenye Lango la Samaki, 
akauzungusha hadi Ofeli, na kuufanya uwe mrefu sana. Zaidi ya 
hayo, aliwaweka wakuu wa jeshi katika majiji yote yenye ngome 
nchini Yuda. 15 Kisha akaondoa katika nyumba ya Yehova miungu 
ya kigeni na ile sanamu iliyochongwa na pia madhabahu zote 
alizokuwa amejenga kwenye mlima wa nyumba ya Yehova na 
Yerusalemu, akaagiza vitu hivyo vitupwe nje ya jiji. 16 Aliitayarisha 
pia madhabahu ya Yehova, akaanza kutoa juu yake dhabihu za 
ushirika na dhabihu za shukrani, naye akawaambia watu wa Yuda 
wamtumikie Yehova Mungu wa Israeli. 17 Hata hivyo, bado watu 
walikuwa wakitoa dhabihu mahali pa juu, ila tu sasa walimtolea 
Yehova Mungu wao. 


18 Na mambo mengine katika historia ya Manase, sala aliyotoa kwa 
Mungu wake, na maneno ya waonaji waliozungumza naye katika 


jina la Yehova Mungu wa Israeli, yameandikwa katika historia ya 
wafalme wa Israeli. 19 Pia sala yake na jinsi ombi lake lilivyojibiwa, 
dhambi zake zote na jinsi alivyokosa kuwa mwaminifu, sehemu 
alizojenga mahali pa juu na kusimamisha miti mitakatifu” na sanamu 
za kuchongwa kabla hajajinyenyekeza, mambo hayo yameandikwa 
katika maandishi ya waonaji wake. 20 Kisha Manase akafa na 
kuzikwa pamoja na mababu zake nyumbani kwake; na Amoni 
mwanawe akawa mfalme baada yake. 


21 Amoni alikuwa na umri wa miaka 22 alipoanza kutawala, naye 
alitawala kwa miaka miwili huko Yerusalemu. 22 Naye aliendelea 
kutenda maovu machoni pa Yehova, kama alivyofanya Manase baba 
yake; na Amoni akatoa dhabihu kwa sanamu zote za kuchongwa 
ambazo Manase baba yake alikuwa ametengeneza, naye 
akaendelea kuziabudu. 23 Lakini hakujinyenyekeza mbele za Yehova 
kama Manase baba yake alivyojinyenyekeza; badala yake, Amoni 
alizidisha sana hatia yake. 24 Hatimaye watumishi wake wakapanga 
njama dhidi yake na kumuua ndani ya nyumba yake mwenyewe. 

25 Lakini watu wa nchi hiyo wakawaua wale wote waliopanga njama 
dhidi ya Mfalme Amoni, nao wakamweka Yosia mwanawe kuwa 
mfalme baada yake. 


^ 2 Nya. 33:3 Angalia Kamusi. 
^ 2 Nya. 33:6 Tnn., “aliwapitisha.” 


^ 2 Nya. 33:6 Au “alibashiri.” 


^ 2 Nya. 33:8 Tnn., “maamuzi ya hukumu niliyowapa.” 


^ 2 Nya. 33:11 Au labda, “mashimoni.” 


^ 2 Nya. 33:12 Au “aliutuliza uso wa Yehova Mungu wake.” 
^ 2 Nya. 33:14 Au “kwenye korongo.” 


^ 2 Nya. 33:19 Angalia Kamusi. 


2 Mambo ya Nyakati 34:1-33 


34 Yosia alikuwa na umri wa miaka minane alipoanza kutawala, 
naye alitawala kwa miaka 31 huko Yerusalemu. 2 Alitenda 
yaliyokuwa sawa machoni pa Yehova na kutembea katika njia za 
Daudi babu yake, naye hakugeuka na kwenda kulia au kushoto. 


3 Katika mwaka wa 8 wa utawala wake, alipokuwa angali mvulana, 
alianza kumtafuta Mungu wa Daudi babu yake; na katika mwaka wa 
12, akaanza kusafisha Yuda na Yerusalemu kwa kuondoa mahali pa 
juu na miti mitakatifu,” sanamu za kuchongwa, na sanamu za 
chuma.” 4 Pia, walibomoa madhabahu za Mabaali mbele yake, naye 
akavikatakata vinara vya uvumba vilivyokuwa juu ya madhabahu 
hizo. Pia alivunja vipandevipande miti mitakatifu,” sanamu za 
kuchongwa, na sanamu za chuma,” akazipondaponda zikawa 
ungaunga na kuunyunyiza juu ya makaburi ya wale waliokuwa 
wakizitolea dhabihu. > Akaiteketeza mifupa ya makuhani juu ya 
madhabahu zao. Basi akaisafisha nchi ya Yuda na Yerusalemu. 


6 Na katika majiji ya Manase, Efraimu, Simeoni, na mpaka Naftali, 
katika magofu yaliyozunguka majiji hayo, 7 alibomoa madhabahu na 
kupondaponda miti mitakatifu” na sanamu za kuchongwa, zikabaki 
ungaunga; naye akavikatakata vinara vyote vya uvumba katika nchi 
yote ya Israeli, kisha akarudi Yerusalemu. 


8 Katika mwaka wa 18 wa utawala wake, alipokuwa ameisafisha 
nchi na hekalu,” alimtuma Shafani mwana wa Azalia, Maaseya mkuu 
wa jiji, na Yoa mwana wa Yoahazi aliyefanya kazi ya kuweka 
kumbukumbu ili wairekebishe nyumba ya Yehova Mungu wake. 

9 Walienda kwa kuhani mkuu Hilkia na kumpa pesa zilizokuwa 
zimeletwa katika nyumba ya Mungu, ambazo Walawi waliokuwa 


walinzi wa malango walikuwa wamekusanya kutoka kwa watu wa 
kabila la Manase, Efraimu, na Waisraeli wengine wote, na pia kutoka 
kwa watu wa Yuda, Benjamini, na wakaaji wa Yerusalemu. 10 Kisha 
wakawapa pesa hizo wale waliowekwa kusimamia kazi katika 
nyumba ya Yehova. Halafu wafanyakazi waliokuwa katika nyumba 
ya Yehova wakazitumia kuikarabati na kuirekebisha nyumba hiyo. 

11 Waliwapa mafundi na wajenzi ili wanunue mawe yaliyochongwa 
na mbao za kuunganisha na za kutengeneza maboriti ya kujenga 
nyumba ambazo wafalme wa Yuda waliacha ziharibike. 


12 Wanaume hao walifanya kazi hiyo kwa uaminifu. Walawi 
waliowekwa wawasimamie ni Yahathi na Obadia kutoka kwa 
Wamrerari, na Zekaria na Meshulamu kutoka kwa Wakohathi, ili 
watumikie wakiwa waangalizi. Na Walawi fulani, ambao wote 
walikuwa wanamuziki stadi, 13 waliwasimamia vibarua” na walikuwa 
waangalizi wa watu wote waliokuwa wakifanya kazi katika utumishi 
wa aina mbalimbali; na baadhi ya Walawi walikuwa waandishi, 
maofisa, na walinzi wa malango. 


14 Walipokuwa wakitoa pesa zilizokuwa zimeletwa katika nyumba ya 
Yehova, kuhani Hilkia alipata kitabu cha Sheria ya Yehova 
kilichotolewa kupitia” Musa. 15 Kwa hiyo Hilkia akamwambia 
mwandishi Shafani: “Nimepata kitabu cha Sheria katika nyumba ya 
Yehova.” Basi Hilkia akampa Shafani kitabu hicho. 16 Kisha Shafani 
akampelekea mfalme kitabu hicho na kumwambia: “Watumishi wako 
wanafanya kila jambo ulilowaambia wafanye. 17 Wamekusanya” 
pesa zilizopatikana katika nyumba ya Yehova, nao wamewapa 
wanaume waliowekwa kusimamia kazi na wale wanaofanya kazi.” 

18 Pia, mwandishi Shafani akamwambia mfalme: “Kuna kitabu 


ambacho kuhani Hilkia amenipa.” Kisha Shafani akaanza kukisoma 
mbele ya mfalme. 


19 Mara tu mfalme aliposikia maneno ya kitabu hicho cha Sheria, 
akayararua mavazi yake. 20 Kisha mfalme akamwagiza hivi Hilkia, 
Ahikamu mwana wa Shafani, Abdoni mwana wa Mika, mwandishi 
Shafani, na Asaya mtumishi wa mfalme: 21 “Nendeni mkatafute 
ushauri wa Yehova kwa niaba yangu na kwa niaba ya watu ambao 
wamebaki Israeli na Yuda kuhusu maneno ya kitabu hiki ambacho 
kimepatikana; kwa maana ghadhabu ya Yehova itakayomwagwa 
dhidi yetu ni kali kwa sababu mababu zetu hawakutekeleza neno la 
Yehova kwa kuyashika mambo yote yaliyoandikwa katika kitabu 
hiki.” 


22 Basi Hilkia, pamoja na wale waliotumwa na mfalme, wakaenda 
kwa nabii wa kike aliyeitwa Hulda. Alikuwa mke wa Shalumu mwana 
wa Tikva mwana wa Harhasi, mtunzaji wa chumba cha mavazi, naye 
alikuwa akiishi katika Wilaya ya Pili ya Yerusalemu; wakazungumza 
naye huko. 23 Akawaambia: “Yehova Mungu wa Israeli anasema 
hivi: ‘Mwambieni hivi mtu aliyewatuma kwangu: 24 “Yehova 
anasema, 'Nitaleta msiba mahali hapa na kwa wakaaji wake, laana 
zote zilizoandikwa katika kitabu walichosoma mbele ya mfalme wa 
Yuda. 25 Kwa sababu wameniacha na wanaifukizia miungu mingine 
moshi wa dhabihu ili kunikasirisha kwa kazi zote za mikono yao, 
ghadhabu yangu itamwagika mahali hapa nayo haitazimwa.” 

26 Lakini mwambieni hivi mfalme wa Yuda aliyewatuma kutafuta 
ushauri wa Yehova: “Yehova Mungu wa Israeli anasema hivi: 
‘Kuhusu maneno ambayo umesikia, 27 kwa sababu moyo wako 
ulikuwa msikivu,” nawe ukajinyenyekeza mbele za Mungu uliposikia 
mambo yake kuhusu mahali hapa na wakaaji wake, ukajinyenyekeza 


mbele zangu na kuyararua mavazi yako na kulia mbele zangu, mimi 
pia nimekusikia, asema Yehova. 28 Ndiyo sababu nitakuzika pamoja 
na mababu zako,” nawe utalazwa kwa amani katika kaburi lako, na 

macho yako hayataona msiba wote nitakaoleta mahali hapa na kwa 


33333) 


wakaaji wake. 


Kisha wakampelekea mfalme jibu hilo. 29 Basi mfalme akatuma 
ujumbe na kuwakusanya wazee wote wa Yuda na Yerusalemu. 

30 Baada ya hayo mfalme akapanda kwenda katika nyumba ya 
Yehova pamoja na wanaume wote wa Yuda, wakaaji wa 
Yerusalemu, makuhani, Walawi—watu wote, wadogo kwa wakubwa. 
Akasoma, watu wote wakisikia, maneno yote ya kitabu cha agano 
kilichokuwa kimepatikana katika nyumba ya Yehova. 31 Mfalme 
akasimama mahali pake na kufanya agano* mbele za Yehova, 
kwamba atamfuata Yehova na kushika amri zake, vikumbusho 
vyake, na masharti yake kwa moyo wake wote na kwa nafsi” yake 
yote kwa kutekeleza maneno ya agano hilo yaliyoandikwa katika 
kitabu hicho. 32 Zaidi ya hayo, aliwahimiza watu wote waliokuwa 
Yerusalemu na Benjamini wakubali agano hilo. Na wakaaji wa 
Yerusalemu wakatenda kulingana na agano la Mungu, Mungu wa 
mababu zao. 33 Kisha Yosia akaondoa vitu vyote vyenye kuchukiza” 
katika nchi zote za Waisraeli, naye akawafanya watu wote wa Israeli 
wamtumikie Yehova Mungu wao. Katika maisha yake yote” 
hawakuacha kumfuata Yehova Mungu wa mababu zao. 


^ 2 Nya. 34:3 Angalia Kamusi. 


^ 2 Nya. 34:3 Au “sanamu za kuyeyushwa.” 


^ 2 Nya. 34:4 Angalia Kamusi. 


^ 2 Nya. 34:4 Au “sanamu za kuyeyushwa.’ 


^ 2 Nya. 34:7 Angalia Kamusi. 


^ 2 Nya. 34:8 Tnn., “nyumba.” 

^ 2 Nya. 34:13 Au “waliobeba mizigo.” 
^ 2 Nya. 34:14 Tnn., “kwa mkono wa.” 
^ 2 Nya. 34:17 Tnn., “Wamemimina.” 
^ 2 Nya. 34:27 Tnn., “laini.” 


^ 2 Nya. 34:28 Tnn., “nitakukusanya kwa mababu zako.” Huu ni 
msemo wa kishairi unaorejelea kifo. 


^ 2 Nya. 34:31 Au “kufanya upya lile agano.” 


^ 2 Nya. 34:31 Angalia Kamusi. 


^ 2 Nya. 34:33 Au “akaondoa miungu yote.” 


^ 2 Nya. 34:33 Tnn., “Siku zake zote.” 


2 Mambo ya Nyakati 35:1-27 


35 Yosia alifanya sherehe ya Pasaka ya Yehova huko Yerusalemu, 
nao wakamchinja mnyama wa Pasaka katika siku ya 14 ya mwezi 
wa kwanza. 2 Aliwaweka makuhani katika zamu zao na kuwatia 
moyo watekeleze utumishi wao wa nyumba ya Yehova. 3 Kisha 
akawaambia hivi Walawi, walimu wa Waisraeli wote, waliokuwa 
watakatifu kwa Yehova: “Liwekeni Sanduku takatifu ndani ya nyumba 
ambayo Sulemani mwana wa Daudi mfalme wa Israeli alijenga; 
hampaswi kulibeba tena mabegani mwenu. Sasa mtumikieni Yehova 
Mungu wenu na watu wake Waisraeli. 4 Na mjitayarishe kulingana 
na koo zenu,” kulingana na vikundi vyenu, mkifuata mambo 
yaliyoandikwa na Mfalme Daudi wa Israeli na Sulemani mwanawe. 

5 Simameni mahali patakatifu mkiwa katika vikundi kulingana na 
koo” za ndugu zenu, ambao si Walawi,” pamoja na kikundi 
kinacholingana cha ukoo” wa Walawi. 6 Mchinjeni mnyama wa 
Pasaka na mjitakase na kufanya matayarisho kwa ajili ya ndugu 
zenu ili kutekeleza neno la Yehova kupitia Musa.” 


7 Yosia akawachangia watu wote waliokuwepo makundi ya kondoo 
na mbuzi, wanakondoo dume na wanambuzi dume, kwa ajili ya 
dhabihu za Pasaka, jumla ya wanakondoo na wanambuzi 30,000, na 
pia ng'ombe 3,000. Wanyama hao walitolewa katika mali za mfalme 
mwenyewe. $ Wakuu wake pia walitoa mchango uwe toleo la hiari 
kwa ajili ya watu, makuhani, na Walawi. Hilkia, Zekaria, na Yehieli, 
viongozi wa nyumba ya Mungu wa kweli, waliwapa makuhani 
wanyama 2,600 wa dhabihu za Pasaka na ng'ombe 300. 9 Konania 
na ndugu zake Shemaya na Nethaneli, pamoja na Hashabia, Yeieli, 
na Yozabadi, wakuu wa Walawi, waliwapa Walawi wanyama 5,000 
wa dhabihu za Pasaka pamoja na ng'ombe 500 kuwa mchango. 


10 Matayarisho ya utumishi huo yakafanywa, na makuhani 
wakasimama mahali pao na Walawi wakasimama kulingana na 
vikundi vyao, kama mfalme alivyokuwa ameamuru. 11 Wakawachinja 
wanyama wa Pasaka, na makuhani wakanyunyiza damu 
waliyopokea kutoka kwao, huku Walawi wakiwachuna ngozi 
wanyama hao. 12 Kisha wakatayarisha dhabihu za kuteketezwa ili 
kuwagawia watu wasio Walawi, ambao walikuwa wamepangwa 
kulingana na koo zao,” ili zitolewe kwa Yehova kama ilivyoandikwa 
katika kitabu cha Musa; wakafanya vivyo hivyo kwa wale ng'ombe. 
13 Waliipika” dhabihu ya Pasaka juu ya moto kulingana na desturi; 
nao wakapika matoleo matakatifu kwenye vyungu, sufuria kubwa, na 
vikaangio, kisha wakawaletea haraka watu wengine wote. 14 Kisha 
wakaitayarisha kwa ajili yao wenyewe na kwa ajili ya makuhani, kwa 
sababu makuhani, wazao wa Haruni, walikuwa wakitoa dhabihu za 
kuteketezwa na vipande vyenye mafuta mpaka giza lilipoingia, kwa 
hiyo Walawi wakaitayarisha kwa ajili yao wenyewe na kwa ajili ya 
makuhani, wazao wa Haruni. 


15 Na waimbaji, wana wa Asafu, walisimama mahali pao kama 
alivyoamuru Daudi, Asafu, Hemani, na Yeduthuni, mwonaji wa 
mfalme; na walinzi wa malango walikuwa kwenye malango 
mbalimbali. Hawakuhitaji kuacha utumishi wao, kwa sababu ndugu 
zao Walawi walikuwa wamewatayarishia Pasaka. 16 Kwa hiyo 
utumishi wote wa Yehova ukatayarishwa siku hiyo ili kuadhimisha 
Pasaka na kutoa dhabihu za kuteketezwa kwenye madhabahu ya 
Yehova, kulingana na agizo la Mfalme Yosia. 


17 Waisraeli waliokuwepo waliadhimisha Pasaka wakati huo na pia 
Sherehe ya Mikate Isiyo na Chachu kwa siku saba. 18 Pasaka kama 
hiyo haikuwa imewahi kuadhimishwa Israeli tangu siku za nabii 


Samweli; wala wafalme wengine wa Israeli hawakuwa 
wameadhimisha Pasaka kama hiyo iliyoadhimishwa na Yosia, 
makuhani, Walawi, watu wote wa Yuda na Israeli waliokuwepo, na 
wakaaji wa Yerusalemu. 19 Pasaka hii ilifanywa katika mwaka wa 18 
wa utawala wa Yosia. 


20 Baada ya hayo yote, Yosia alipokuwa ametayarisha hekalu,” 
Mfalme Neko wa Misri alipanda kuja kupigana Karkemishi karibu na 
Mto Efrati. Kisha Yosia akaenda kukabiliana naye. 21 Kwa hiyo 
akamtumia Yosia wajumbe, akisema: “Vita hivi vinakuhusuje, Ee 
mfalme wa Yuda? Sijaja kupigana nawe leo, nimekuja kupigana na 
nyumba nyingine, na Mungu anasema kwamba ninapaswa kufanya 
haraka. Kwa faida yako mwenyewe, acha kumpinga Mungu, aliye 
pamoja nami, la sivyo atakuangamiza.” 22 Hata hivyo, Yosia 
hakugeuka na kumwacha, lakini alibadili sura yake ili apigane naye, 
akakataa kabisa kusikiliza maneno ya Neko, yaliyotoka kinywani 
mwa Mungu. Basi akaja kupigana naye katika Nchi Tambarare ya 
Megido. 


23 Na wapiga mishale wakampiga Mfalme Yosia, akawaambia 
watumishi wake: “Niondoeni hapa, kwa maana nimejeruhiwa vibaya 
sana.” 24 Kwa hiyo watumishi wake wakamtoa garini, wakamweka 
kwenye gari lake la pili la vita na kumpeleka Yerusalemu. Kwa hiyo 
akafa na kuzikwa katika kaburi la mababu zake, na watu wote wa 
Yuda na Yerusalemu wakamwombolezea Yosia. 25 Na Yeremia 
akamwimbia Yosia wimbo wa maombolezo, na tangu siku hiyo 
waimbaji wote wa kiume na wa kike wanaendelea kuimba kumhusu 
Yosia katika nyimbo zao za huzuni;” na uamuzi ukafanywa kwamba 
nyimbo hizo zinapaswa kuimbwa katika nchi ya Israeli, nazo 
zimeandikwa katika nyimbo za huzuni. 


26 Na mambo mengine katika historia ya Yosia na matendo yake ya 
upendo mshikamanifu, kulingana na mambo yaliyoandikwa katika 
Sheria ya Yehova, 27 na mambo aliyofanya, kuanzia mwanzo mpaka 
mwisho, yameandikwa katika Kitabu cha Wafalme wa Israeli na wa 
Yuda. 


^ 2 Nya. 35:4 Yaani, ukoo wa upande wa baba. 


^ 2 Nya. 35:5 Yaani, ukoo wa upande wa baba. 


^ 2 Nya. 35:5 Tnn., “wana wa watu.” 


^ 2 Nya. 35:5 Yaani, ukoo wa upande wa baba. 
^ 2 Nya. 35:12 Yaani, ukoo wa upande wa baba. 
^ 2 Nya. 35:13 Au labda, “Waliichoma.” 

^ 2 Nya. 35:20 Tnn., “nyumba.” 


^ 2 Nya. 35:25 Au “maombolezo.” 


2 Mambo ya Nyakati 36 : 1-23 


36 Kisha watu nchini wakamchukua Yehoahazi mwana wa Yosia na 
kumweka kuwa mfalme huko Yerusalemu baada ya baba yake. 

2 Yehoahazi alikuwa na umri wa miaka 23 alipoanza kutawala, naye 
alitawala kwa miezi mitatu huko Yerusalemu. 3 Hata hivyo, mfalme 
wa Misri akamwondoa madarakani huko Yerusalemu na kuitoza nchi 
talanta 100 za fedha * na talanta moja ya dhahabu. 4 Zaidi ya hayo, 
mfalme wa Misri alimweka Eliakimu ndugu ya Yehoahazi kuwa 
mfalme wa Yuda na Yerusalemu na kubadili jina lake kuwa 
Yehoyakimu; lakini Neko akamchukua Yehoahazi ndugu yake na 
kumpeleka Misri. 


5 Yehoyakimu alikuwa na umri wa miaka 25 alipoanza kutawala, 
naye alitawala kwa miaka 11 huko Yerusalemu. Aliendelea kutenda 
maovu machoni pa Yehova Mungu wake. $ Mfalme Nebukadneza 
wa Babiloni alipanda kuja kumshambulia, akamfunga kwa pingu 
mbili za shaba na kumpeleka Babiloni. 7 Pia Nebukadneza alichukua 
baadhi ya vyombo vya nyumba ya Yehova, akavipeleka Babiloni na 
kuviweka katika jumba lake la kifalme huko Babiloni. 8 Na mambo 
mengine katika historia ya Yehoyakimu, mambo yenye kuchukiza 
aliyotenda na mambo yasiyofaa yaliyopatikana dhidi yake, 
yameandikwa katika Kitabu cha Wafalme wa Israeli na wa Yuda; na 
Yehoyakini mwanawe akawa mfalme baada yake. 


9 Yehoyakini alikuwa na umri wa miaka 18 alipoanza kutawala, 
alitawala kwa miezi mitatu na siku kumi huko Yerusalemu; naye 
aliendelea kutenda maovu machoni pa Yehova. 10 Mwanzoni mwa 
mwaka,* Mfalme Nebukadneza aliagiza aletwe Babiloni, pamoja na 


vyombo vyenye thamani vya nyumba ya Yehova. Akamweka 
Sedekia ndugu ya baba yake kuwa mfalme wa Yuda na Yerusalemu. 


11 Sedekia alikuwa na umri wa miaka 21 alipoanza kutawala, naye 
alitawala kwa miaka 11 huko Yerusalemu. 12 Aliendelea kutenda 
maovu machoni pa Yehova Mungu wake. Hakujinyenyekeza mbele 
ya nabii Yeremia, aliyesema mambo aliyoagizwa na Yehova. 13 Pia 
alimwasi Mfalme Nebukadneza, aliyekuwa amemwapisha kwa jina la 
Mungu, akaendelea kuwa mkaidi” na mwenye moyo mgumu na 
kukataa kumgeukia Yehova Mungu wa Israeli. 14 Wakuu wote wa 
makuhani na pia watu walikosa uaminifu kupita kiasi, wakitenda 
mambo yote yenye kuchukiza ya mataifa, nao wakaichafua nyumba 
ya Yehova aliyokuwa ameitakasa Yerusalemu. 


15 Yehova Mungu wa mababu zao aliendelea kuwaonya kupitia 
wajumbe wake, aliwaonya tena na tena, kwa sababu aliwahurumia 
watu wake na makao yake. 16 Lakini waliendelea kuwadhihaki 
wajumbe wa Mungu wa kweli, wakadharau maneno yake na 
kuwakejeli manabii wake, mpaka ghadhabu ya Yehova ilipokuja dhidi 
ya watu wake, hivi kwamba hawangeweza kuponywa. 


17 Kwa hiyo akamleta mfalme wa Wakaldayo awashambulie, 
ambaye aliwaua wanaume wao vijana kwa upanga katika nyumba 
ya mahali pao patakatifu; hakumhurumia kijana wa kiume wala 
bikira, mzee wala aliye dhaifu. Mungu alitia kila kitu mikononi 
mwake. 18 Alipeleka kila kitu Babiloni, vyombo vyote vya nyumba ya 
Mungu wa kweli, vikubwa na vidogo, na pia hazina za nyumba ya 
Yehova na hazina za mfalme na wakuu wake. 19 Aliiteketeza kabisa 
nyumba ya Mungu wa kweli, akaubomoa ukuta wa Yerusalemu, 
akateketeza kwa moto minara yake yote yenye ngome, na kuharibu 


kila kitu chenye thamani. 20 Aliwachukua mateka na kuwapeleka 
Babiloni wale ambao hawakuuawa kwa upanga, nao wakawa 
watumishi wake na wa wanawe mpaka ufalme wa Uajemi ulipoanza 
kutawala, 21 ili kutimiza neno la Yehova lililosemwa na Yeremia, 
mpaka nchi ilipolipa sabato zake. Sikuzote ilipokuwa ukiwa ilishika 
sabato, ili kutimiza miaka 70. 


22 Katika mwaka wa kwanza wa utawala wa Mfalme Koreshi wa 
Uajemi, ili neno la Yehova lililosemwa na Yeremia litimie, Yehova 
aliichochea roho ya Mfalme Koreshi wa Uajemi atoe tangazo katika 
ufalme wake wote, ambalo pia aliliandika, akisema: 23 “Mfalme 
Koreshi wa Uajemi anasema hivi: ‘Yehova Mungu wa mbinguni 
amenipa falme zote za dunia, naye ameniagiza nimjengee nyumba 
Yerusalemu, nchini Yuda. Yeyote miongoni mwenu, ninyi watu wake 
wote, Yehova Mungu wake na awe pamoja naye, na apande kwenda 
huko.” 


^ 2 Nya. 36:3 Talanta moja ilikuwa na uzito wa kilogramu 34.2. 
Angalia Nyongeza B14. 


^ 2 Nya. 36:10 Labda, majira ya kuchipua. 


^ 2 Nya. 36:13 Tnn., “akafanya shingo yake iwe ngumu.” 


EZRA 


YALIYOMO 


Agizo la Mfalme Koreshi la kujenga upya hekalu (1-4) 


Watu walio uhamishoni wajitayarisha kurudi Babiloni (5-11) 


Orodha ya watu waliorudi kutoka uhamishoni (1-67) 


Watumishi wa hekaluni (43-54) 
Wana wa watumishi wa Sulemani (55-57) 


Matoleo ya hiari kwa ajili ya hekalu (68-70) 


Madhabahu yajengwa upya na dhabihu zatolewa (1-7) 
Kazi ya kujenga upya hekalu yaanza (8, 9) 
Msingi wa hekalu wawekwa (10-13) 
4 
Kazi ya kujenga upya hekalu yapingwa (1-6) 
Maadui watuma malalamishi kwa Mfalme Artashasta (7-16) 


Artashasta ajibu (17-22) 


Ujenzi wa hekalu wasimamishwa (23-24) 
5 
Wayahudi waanza tena kujenga hekalu (1-5) 


Barua ambayo Tatenai alimtumia Mfalme Dario (6-17) 


Uchunguzi na agizo la Dario (1-12) 
Ujenzi wakamilika na hekalu lazinduliwa (13-18) 


Pasaka yaadhimishwa (19-22) 


Ezra aja Yerusalemu (1-10) 
Barua ya Artashasta kwa Ezra (11-26) 


Ezra amsifu Yehova (27-28) 


Orodha ya wale waliorudi pamoja na Ezra (1-14) 
Maandalizi ya safari (15-30) 
Kuondoka Babiloni na kufika Yerusalemu (31-36) 


9 


Waisraeli waoa wanawake wa kigeni (1-4) 


Sala ya Ezra ya kuungama (5-15) 


10 


Agano la kuwafukuza wanawake wa kigeni (1-14) 


Wanawake wa kigeni wafukuzwa (15-44) 


Ezra 1:1-11 


EZRA 


1 Katika mwaka wa kwanza wa utawala wa Mfalme Koreshi wa 
Uajemi, ili neno la Yehova lililosemwa na Yeremia litimie, Yehova 
aliichochea roho ya Mfalme Koreshi wa Uajemi atoe tangazo katika 
ufalme wake wote, ambalo pia aliliandika, akisema: 


2 “Mfalme Koreshi wa Uajemi anasema hivi: ‘Yehova Mungu wa 
mbinguni amenipa falme zote za dunia, naye ameniagiza nimjengee 
nyumba Yerusalemu, nchini Yuda. 3 Yeyote miongoni mwenu, ninyi 
watu wake wote, Mungu wake na awe pamoja naye, na apande 
kwenda Yerusalemu, kule Yuda, na kuijenga upya nyumba ya 
Yehova Mungu wa Israeli—yeye ndiye Mungu wa kweli—ambaye 
nyumba yake ilikuwa Yerusalemu.” 4 Na mkaaji mgeni yeyote, 
popote alipo, majirani zake” wamsaidie kwa kumpa fedha na 
dhahabu, mali na wanyama wa kufugwa, pamoja na toleo la hiari 
kwa ajili ya nyumba ya Mungu wa kweli, iliyokuwa Yerusalemu.” 


5 Ndipo viongozi wa ukoo” wa Yuda na Benjamini na makuhani na 
Walawi—kila mmoja ambaye roho yake ilichochewa na Mungu wa 
kweli—wakajitayarisha kupanda kwenda kujenga upya nyumba ya 
Yehova, iliyokuwa Yerusalemu. $ Wale wote waliowazunguka 
wakawasaidia kwa kuwapa” vyombo vya fedha na dhahabu, mali, 
wanyama wa kufugwa, na vitu vyenye thamani, mbali na matoleo 
yote ya hiari. 


7 Pia, Mfalme Koreshi akaleta vyombo vya nyumba ya Yehova 
ambavyo Nebukadneza alikuwa amechukua huko Yerusalemu na 
kuviweka katika nyumba ya mungu wake. $ Mfalme Koreshi wa 


Uajemi akavikabidhi kwa Mithredathi mweka-hazina ambaye 
alivihesabu na kumpa Sheshbazari” mkuu wa Yuda. 


9 Hii ndiyo idadi yake: vyombo 30 vya dhahabu vyenye umbo la 
kikapu, vyombo 1,000 vya fedha vyenye umbo la kikapu, vyombo 29 
vya akiba, 10 mabakuli madogo 30 ya dhahabu, mabakuli madogo 
410 ya fedha, vyombo vingine 1,000. 11 Vyombo vyote vya dhahabu 
na vya fedha vilikuwa 5,400. Sheshbazari alivibeba vyote wakati 
yeye na watu waliohamishwa walipoondoka Babiloni kwenda 
Yerusalemu. 


A Ezra 1:3 Au labda, “aliye Yerusalemu.” 

A Ezra 1:4 Tnn., “watu wa mahali pake.” 

A Ezra 1:5 Yaani, ukoo wa upande wa baba. 

A Ezra 1:6 Tnn., “wakaitia nguvu mikono yao kwa.” 


A Ezra 1:8 Labda ni Zerubabeli anayetajwa kwenye Ezr 2:2; 3:8. 


Ezra 2:1-70 


2 Hawa ndio watu wa mkoa,” baadhi ya mateka waliopanda kutoka 
uhamishoni, ambao Mfalme Nebukadneza wa Babiloni alikuwa 
amewapeleka uhamishoni Babiloni na ambao baadaye walirudi 
Yerusalemu na Yuda, kila mmoja kwenye jiji lake, 2 wale waliokuja 
na Zerubabeli, Yeshua, Nehemia, Seraya, Reelaya, Mordekai, 
Bilshani, Mispari, Bigvai, Rehumu, na Baana. 


Idadi ya wanaume Waisraeli ilitia ndani: 3 wana wa Paroshi, 2,172; 

4 wana wa Shefatia, 372; 5 wana wa Ara, 775; 6 wana wa Pahath- 
moabu, wa wana wa Yeshua na Yoabu, 2,812; 7 wana wa Elamu, 
1,254; 8 wana wa Zatu, 945; 9 wana wa Zakai, 760; 10 wana wa 
Bani, 642; 11 wana wa Bebai, 623; 12 wana wa Azgadi, 1,222; 

13 wana wa Adonikamu, 666; 14 wana wa Bigvai, 2,056; 15 wana wa 
Adini, 454; 16 wana wa Ateri, wa Hezekia, 98; 17 wana wa Besai, 
323; 18 wana wa Yora, 112; 19 wana wa Hashumu, 223; 20 wana wa 
Gibari, 95; 21 wana wa Bethlehemu, 123; 22 wanaume wa Netofa, 
56; 23 wanaume wa Anathothi, 128; 24 wana wa Azmavethi, 42; 

25 wana wa Kiriath-yearimu, Kefira na Beerothi, 743; 26 wana wa 
Rama na Geba, 621; 27 wanaume wa Mikmasi, 122; 28 wanaume wa 
Betheli na Ai, 223; 29 wana wa Nebo, 52; 30 wana wa Magbishi, 156; 
31 wana wa Elamu mwingine, 1,254; 32 wana wa Harimu, 320; 

33 wana wa Lodi, Hadidi na Ono, 725; 34 wana wa Yeriko, 345; 

35 wana wa Senaa, 3,630. 


36 Makuhani: wana wa Yedaya wa nyumba ya Yeshua, 973; 37 wana 
wa Imeri, 1,052; 38 wana wa Pashuri, 1,247; 39 wana wa Harimu, 
1,017. 


40 Walawi: wana wa Yeshua na Kadmieli, wa wana wa Hodavia, 74. 
41 Waimbaji: wana wa Asafu, 128. 42 Wana wa walinzi wa malango: 
wana wa Shalumu, wana wa Ateri, wana wa Talmoni, wana wa 
Akubu, wana wa Hatita, wana wa Shobai, wote pamoja walikuwa 
139. 


43 Watumishi wa hekaluni:” wana wa Siha, wana wa Hasufa, wana 
wa Tabaothi, 44 wana wa Kerosi, wana wa Siaha, wana wa Padoni, 
45 wana wa Lebana, wana wa Hagaba, wana wa Akubu, 46 wana wa 
Hagabu, wana wa Salmai, wana wa Hanani, 47 wana wa Gideli, 
wana wa Gahari, wana wa Reaya, 48 wana wa Resini, wana wa 
Nekoda, wana wa Gazamu, 49 wana wa Uza, wana wa Pasea, wana 
wa Besai, 50 wana wa Asna, wana wa Meunimu, wana wa Nefusimu, 
51 wana wa Bakbuki, wana wa Hakufa, wana wa Harhuri, 52 wana 
wa Basluthi, wana wa Mehida, wana wa Harsha, 53 wana wa 
Barkosi, wana wa Sisera, wana wa Tema, 54 wana wa Nezia, wana 
wa Hatifa. 


55 Wana wa watumishi wa Sulemani: wana wa Sotai, wana wa 
Soferethi, wana wa Peruda, 36 wana wa Yaala, wana wa Darkoni, 
wana wa Gideli, 57 wana wa Shefatia, wana wa Hatili, wana wa 
Pokereth-hazebaimu, wana wa Ami. 


58 Watumishi wote wa hekaluni” na wana wa watumishi wa 
Sulemani walikuwa 392. 


59 Na hawa ndio waliopanda kutoka Tel-mela, Tel-harsha, Kerubi, 
Adoni, na Imeri, lakini hawakuweza kuthibitisha kama ukoo wao” na 
asili yao ilikuwa ya Waisraeli: 6 wana wa Delaya, wana wa Tobia, 
wana wa Nekoda, 652. 61 Na kutoka kwa wana wa makuhani: wana 
wa Habaya, wana wa Hakozi, wana wa Barzilai, aliyemwoa mmoja 


kati ya mabinti wa Barzilai Mgileadi na kuitwa kwa jina lao. 62 Hao 
walichunguza kumbukumbu zao ili wathibitishe ukoo wao, lakini 
hawakupata majina ya koo zao, kwa hiyo hawakustahili kuwa 
makuhani.” 6 Gavana” akawaambia kwamba hawangeweza kula 
vitu vitakatifu kabisa mpaka apatikane kuhani ambaye 
angechunguza Urimu na Thumimu. 


64 Kutaniko lote lilikuwa na jumla ya watu 42,360, 65 mbali na 
watumwa wao wa kiume na wa kike, ambao walikuwa 7,337; 
walikuwa pia na waimbaji 200 wa kiume na wa kike. 66 Walikuwa na 
farasi 736, nyumbu 245, 67 ngamia 435, na punda 6,720. 


68 Walipofika kwenye nyumba ya Yehova kule Yerusalemu, baadhi 
ya viongozi wa koo” wakatoa matoleo ya hiari kwa ajili ya nyumba ya 
Mungu wa kweli, ili kuijenga upya” mahali ilipokuwa. 69 Kulingana na 
uwezo wao walitoa mchango kwa ajili ya hazina ya kazi, drakma 
61,000 za dhahabu,” na mina 5,000 za fedha,” na kanzu 100 za 
makuhani. 70 Na makuhani, Walawi, baadhi ya watu, waimbaji, 
walinzi wa malango, na watumishi wa hekaluni,” wakaanza kuishi 
katika majiji yao. Na Waisraeli wengine wote” wakaanza kuishi katika 
majiji yao. 


A Ezra 2:1 Au “wilaya ya utawala.” 
^ Ezra 2:43 Au “Wanethini.” Tnn., “Waliotolewa.” 


^ Ezra 2:58 Au “Wanethini.” Tnn., “Waliotolewa.” 


^ Ezra 2:59 Yaani, ukoo wa upande wa baba. 


A Ezra 2:62 Au “hawakustahili utumishi wa kikuhani kwa sababu 
hawakuwa safi.” 


A Ezra 2:63 Au “Tirshatha,” cheo cha Kiajemi cha gavana wa mkoa. 
A Ezra 2:68 Yaani, ukoo wa upande wa baba. 
A Ezra 2:68 Au “kuisimamisha.” 


A Ezra 2:69 Kwa kawaida drakma ilikuwa sawa na dariki ya dhahabu 
ya Uajemi yenye uzito wa gramu 8.4. Si drakma ya Maandiko ya 
Kigiriki. Angalia Nyongeza B14. 


A Ezra 2:69 Mina inayotajwa katika Maandiko ya Kiebrania ilikuwa na 
uzito wa gramu 570. Angalia Nyongeza B14. 


A Ezra 2:70 Au “Wanethini.” Tnn., “waliotolewa.” 


A Ezra 2:70 Tnn., “Waisraeli wote.” 


Ezra 3:1-13 


3 Mwezi wa saba ulipofika Waisraeli” walikuwa katika majiji yao; 
wakakusanyika Yerusalemu wakiwa na kusudi moja. 2 Yeshua 
mwana wa Yehosadaki na makuhani wenzake na Zerubabeli mwana 
wa Shealtieli na ndugu zake wakasimama na kujenga madhabahu 
ya Mungu wa Israeli, ili kutoa dhabihu za kuteketezwa juu yake, 
kama ilivyoandikwa katika Sheria ya Musa, mtu wa Mungu wa kweli. 


3 Basi wakajenga madhabahu mahali ilipokuwa zamani, ingawa 
waliwaogopa watu wa nchi jirani, nao wakaanza kumtolea Yehova 
dhabihu za kuteketezwa juu yake, asubuhi na jioni. 4 Kisha 
wakafanya Sherehe ya Vibanda” kulingana na ilivyoandikwa, na siku 
baada ya siku walitoa idadi iliyohitajika ya dhabihu za kuteketezwa. 
> Baadaye walitoa dhabihu za kuteketezwa zilizotolewa kwa 
ukawaida na matoleo kwa ajili ya miezi mipya na majira yote 
yaliyotakaswa ya sherehe za Yehova, na pia toleo la hiari la kila mtu 
aliyemtolea Yehova kwa kupenda. $ Tangu siku ya kwanza ya mwezi 
wa saba, walianza kumtolea Yehova dhabihu za kuteketezwa, 
ingawa bado msingi wa hekalu la Yehova haukuwa umewekwa. 


7 Wakawapa pesa wakataji wa mawe na mafundi, na kuwapa 
Wasidoni na Watiro vyakula na vinywaji na mafuta ili walete mbao za 
mierezi kupitia bahari kutoka Lebanoni mpaka Yopa, kwa ruhusa ya 
Mfalme Koreshi wa Uajemi. 


8 Katika mwaka wa pili tangu walipofika kwenye nyumba ya Mungu 
wa kweli huko Yerusalemu, katika mwezi wa pili, Zerubabeli mwana 
wa Shealtieli, Yeshua mwana wa Yehosadaki na ndugu zao wote, 
makuhani na Walawi, na wale wote waliorudi Yerusalemu kutoka 
utekwani wakaanza kazi; wakawaweka rasmi Walawi kuanzia umri 


wa miaka 20 na zaidi wawe wasimamizi wa kazi ya nyumba ya 
Yehova. 9 Basi Yeshua, wanawe na ndugu zake, na Kadmieli na 
wanawe, wana wa Yuda, wakaungana ili kuwasimamia wale 
waliokuwa wakifanya kazi katika nyumba ya Mungu wa kweli, 
pamoja na wana wa Henadadi, wana wao na ndugu zao Walawi. 


10 Wajenzi walipoweka msingi wa hekalu la Yehova, makuhani 
waliovaa mavazi rasmi, wakiwa na tarumbeta, na Walawi, wana wa 
Asafu, wakiwa na matoazi, wakasimama ili kumsifu Yehova 
kulingana na maagizo ya Mfalme Daudi wa Israeli. 11 Nao wakaanza 
kuimba kwa kuitikia wakimsifu na kumshukuru Yehova “kwa maana 
yeye ni mwema; upendo wake mshikamanifu kwa Israeli unadumu 
milele.” Kisha watu wote wakapaza sauti wakimsifu Yehova kwa 
sababu msingi wa nyumba ya Yehova ulikuwa umewekwa. 

12 Makuhani wengi, Walawi, na viongozi wa koo”—wazee ambao 
walikuwa wameona ile nyumba ya kwanza—wakalia kwa sauti 
kubwa walipoona msingi wa nyumba hii ukiwekwa, na wengine 
wengi wakapaza sauti yao yote kwa shangwe. 13 Hivyo watu 
hawakuweza kutofautisha kati ya sauti ya kushangilia na ya kulia, 
kwa maana watu walikuwa wakipaza sauti kubwa hivi kwamba sauti 
hiyo ikasikika mbali sana. 


^ Ezra 3:1 Tnn., “wana wa Israeli.” 
A Ezra 3:4 Au “Vibanda vya Muda.” 


A Ezra 3:12 Yaani, ukoo wa upande wa baba. 


Ezra 4:1-24 


4 Maadui wa Yuda na Benjamini waliposikia kwamba watu waliorudi 
kutoka uhamishoni walikuwa wakimjengea hekalu Yehova Mungu wa 
Israeli, 2 mara moja wakamfikia Zerubabeli na viongozi wa koo” na 
kuwaambia: “Acheni tujenge pamoja nanyi; kwa maana, sisi pia 
tunamwabudu” Mungu wenu na tumekuwa tukimtolea dhabihu tangu 
siku za Mfalme Esar-hadoni wa Ashuru, aliyetuleta hapa.” 3 Hata 
hivyo, Zerubabeli na Yeshua na viongozi wa koo” za Israeli 
wakawaambia: “Hamna haki ya kujenga pamoja nasi nyumba ya 
Mungu wetu, kwa maana sisi wenyewe tutamjengea Yehova Mungu 
wa Israeli, kama alivyotuamuru Mfalme Koreshi, mfalme wa Uajemi.” 


4 Ndipo watu wa mataifa jirani wakazidi kuwavunja moyo” watu wa 
Yuda na kuwakatisha tamaa ili wasijenge. > Waliwakodi washauri ili 
kuvuruga mipango yao ya kujenga, siku zote za Mfalme Koreshi wa 
Uajemi mpaka wakati wa utawala wa Mfalme Dario wa Uajemi. 

6 Mwanzoni mwa utawala wa Ahasuero, waliandika mashtaka dhidi 
ya wakaaji wa Yuda na Yerusalemu. 7 Na katika siku za utawala wa 
Mfalme Artashasta wa Uajemi, Bishlamu, Mithredathi, Tabeeli, na 
wenzake walimwandikia Mfalme Artashasta; wakaitafsiri barua hiyo 
katika Kiaramu, na kuiandika kwa herufi za Kiaramu.” 


8 * Rehumu ofisa mkuu wa serikali na mwandishi Shimshai, 
walimwandikia Mfalme Artashasta barua ifuatayo dhidi ya 
Yerusalemu: 9 (Ilitoka kwa Rehumu ofisa mkuu wa serikali na 
mwandishi Shimshai na wenzao, yaani, waamuzi na magavana 
wadogo, waandishi, watu wa Ereki, Wababiloni, wakaaji wa Susa, 
yaani, Waelamu, 10 na mataifa mengine yote ambayo Asenapari 
mkuu na mheshimiwa aliwahamisha na kuwapeleka katika majiji ya 


Samaria, na wengine walio Ng'ambo ya Mto,” basi sasa 11 hii ndiyo 
nakala ya barua waliyomtumia.) 


“Kwa Mfalme Artashasta kutoka kwa watumishi wako, watu walio 
Ng'ambo ya Mto: Sasa 12 tungependa kumjulisha mfalme kwamba 
Wayahudi waliokuja huku kutoka kwako wamefika Yerusalemu. 
Wanajenga upya lile jiji lenye uasi na uovu, nao wanamalizia 
kujenga kuta na kurekebisha misingi yake. 13 Sasa tungependa 
mfalme ajue kwamba ikiwa jiji hili litajengwa upya na kuta zake 
kukamilishwa, hawatalipa kodi, ushuru, wala ada, na jambo hilo 
litasababisha hasara kwa hazina za wafalme. 14 Na kwa kuwa sisi 
hula chumvi ya jumba la mfalme?” na si vema kwetu kuona masilahi 
ya mfalme yakiathiriwa, ndiyo sababu tumetuma barua ili kumjulisha 
mfalme jambo hilo, 15 ili uchunguzi ufanywe katika kitabu cha 
kumbukumbu za mababu zako. Ndipo utakapoona katika 
linalowaletea hasara wafalme na mikoa,” na tangu zamani lilikuwa 
na wachochezi wa uasi. Ndiyo sababu jiji hili liliangamizwa. 

16 Tunakujulisha mfalme kwamba jiji hili likijengwa upya na kuta 
zake kukamilishwa, hutaweza kutawala tena” eneo lililo Ng'ambo ya 
Mto.” 


17 Mfalme akatuma ujumbe ufuatao kwa Rehumu ofisa mkuu wa 
serikali na mwandishi Shimshai na wenzao walioishi Samaria na 
katika eneo lote lililo Ng'ambo ya Mto: 


“Salamu! Na sasa 18 barua rasmi mliyotutumia imesomwa waziwazi” 
mbele yangu. 19 Niliagiza uchunguzi ufanywe na ikajulikana kwamba 


uchochezi na uasi. 20 Kulikuwa na wafalme wenye nguvu juu ya 


Yerusalemu waliotawala eneo lote la Ng'ambo ya Mto, nao walikuwa 
wakilipwa kodi, ushuru, na ada. 21 Sasa toeni amri ili kusimamisha 
kazi ya wanaume hao, ili jiji hilo lisijengwe upya mpaka nitakapotoa 
agizo. 22 Hakikisheni amri hii inatekelezwa bila uzembe, ili masilahi 
ya mfalme yasiendelee kuathiriwa.” 


23 Sasa baada ya nakala ya barua rasmi ya Mfalme Artashasta 
kusomwa mbele ya Rehumu na mwandishi Shimshai na wenzao, 
mara moja wakaenda Yerusalemu na kuwalazimisha Wayahudi 
waache kujenga. 24 Ndipo kazi ya kujenga nyumba ya Mungu, 
iliyokuwa Yerusalemu, iliposimamishwa; na haikuendelea mpaka 
mwaka wa pili wa utawala wa Mfalme Dario wa Uajemi. 


A Ezra 4:2 Yaani, ukoo wa upande wa baba. 

A Ezra 4:2 Tnn., “tunamtafuta.” 

A Ezra 4:3 Yaani, ukoo wa upande wa baba. 

A Ezra 4:4 Tnn., “kuilegeza mikono ya.” 

^ Ezra 4:7 Au labda, “iliandikwa katika Kiaramu kisha ikatafsiriwa.” 


A Ezra 4:8 Mwanzoni, maandishi ya Ezr 4:8 hadi 6:18 yaliandikwa 
katika Kiaramu. 


^ Ezra 4:10 Au “maeneo yaliyo magharibi ya Mto Efrati.” 


A Ezra 4:14 Au “tunapokea mshahara wetu kutoka kwenye makao ya 
mfalme.” 


A Ezra 4:15 Au “wilaya za utawala.” 


^ Ezra 4:16 Tnn., “hutakuwa na fungu katika.” 


A Ezra 4:18 Au labda, “imetafsiriwa na kusomwa.” 


Ezra 5:1-17 


5 Ndipo nabii Hagai na nabii Zekaria, mjukuu wa Ido wakawatabiria 
Wayahudi waliokuwa Yuda na Yerusalemu, katika jina la Mungu wa 
Israeli aliyekuwa akiwaongoza. 2 Kisha Zerubabeli mwana wa 
Shealtieli na Yeshua mwana wa Yehosadaki wakaanza kujenga upya 
nyumba ya Mungu, iliyokuwa Yerusalemu; na manabii wa Mungu 
walikuwa pamoja nao na waliwatia moyo. 3 Wakati huo Tatenai 
gavana wa eneo lililo Ng'ambo ya Mto” na Shethar-bozenai na 
wenzao wakaja na kuwauliza: “Ni nani aliyewaagiza mjenge nyumba 
hii na kukamilisha nguzo hizi?”* 4 Pia, wakawauliza: “Wanaume 
wanaojenga jengo hili ni akina nani?” 5 Lakini Mungu alikuwa 
pamoja na” wazee wa Wayahudi, nao hawangeweza kuwazuia kabla 
ya kumwandikia Dario na kupata barua rasmi kuhusu jambo hilo 
kutoka kwake. 


6 Hii ndiyo nakala ya barua ambayo Tatenai gavana wa eneo lililo 
Ng'ambo ya Mto na Shethar-bozenai na wenzake, magavana 
wadogo wa eneo lililo Ng'ambo ya Mto, walimtumia Mfalme Dario; 
7 walimtumia habari hiyo, na hivi ndivyo walivyoandika: 


“Kwa Mfalme Dario: 


“Na uwe na amani nyingi! 8 Tungependa kumjulisha mfalme kwamba 
tulienda katika mkoa” wa Yuda kwenye nyumba ya yule Mungu 
mkuu, nayo inajengwa kwa mawe makubwa yaliyobingirishwa na 
kuwekwa mahali pake, na mbao zinawekwa katika kuta. Watu hao 
wanafanya kazi hiyo kwa bidii na inasonga mbele kwa jitihada zao. 

9 Ndipo tukawauliza wazee wao: ‘Ni nani aliyewaagiza mjenge 
nyumba hii na kukamilisha nguzo hizi?’* 10 Pia, tuliwauliza majina 
yao ili tuandike majina ya viongozi wao na kukujulisha. 


11 “Walitujibu hivi: 'Sisi ni watumishi wa Mungu wa mbingu na dunia, 
na tunajenga upya nyumba iliyojengwa miaka mingi iliyopita, 
ambayo mfalme fulani mkuu wa Israeli aliijenga na kuikamilisha. 

12 Lakini kwa sababu baba zetu walimkasirisha Mungu wa mbinguni, 
aliwatia mikononi mwa Mfalme Nebukadneza wa Babiloni, Mkaldayo, 
ambaye aliibomoa nyumba hii na kuwapeleka watu uhamishoni huko 
Babiloni. 13 Hata hivyo, katika mwaka wa kwanza wa utawala wa 
Mfalme Koreshi wa Babiloni, Mfalme Koreshi alitoa agizo la kuijenga 
upya nyumba hii ya Mungu. 14 Pia, Mfalme Koreshi alitoa katika 
hekalu la Babiloni vyombo vya dhahabu na fedha vya nyumba ya 
Mungu ambavyo Nebukadneza alikuwa amevichukua hekaluni huko 
Yerusalemu, na kuvileta katika hekalu la Babiloni. Alivikabidhi kwa 
mtu aitwaye Sheshbazari,” ambaye Koreshi alimteua kuwa gavana. 
15 Koreshi alimwambia: “Chukua vyombo hivi, uvirudishe katika 
hekalu lililo Yerusalemu, na nyumba ya Mungu ijengwe upya mahali 
ilipokuwa awali.” 16 Ndipo Sheshbazari akaja, akaweka misingi ya 
nyumba ya Mungu, iliyo Yerusalemu; na tangu wakati huo mpaka leo 
inaendelea kujengwa lakini haijamalizika.’ 


17 “Basi mfalme ukipenda, acha uchunguzi ufanywe katika nyumba 
ya hazina ya mfalme iliyo Babiloni, ili ijulikane kama Mfalme Koreshi 
alitoa agizo la kuijenga upya nyumba ya Mungu huko Yerusalemu; 
kisha wewe mfalme ututumie uamuzi wako kuhusu jambo hili.” 


A Ezra 5:3 Au “maeneo yaliyo magharibi ya Mto Efrati.” 
A Ezra 5:3 Au “mihimili hii.” 


A Ezra 5:5 Tnn., “macho ya Mungu wao yalikuwa juu ya.” 


A Ezra 5:8 Au “wilaya ya utawala.” 
A Ezra 5:9 Au “mihimili hii.” 


^ Ezra 5:14 Labda ni Zerubabeli anayetajwa kwenye Ezr 2:2; 3:8. 


Ezra 6:1-22 


6 Ndipo Mfalme Dario akatoa agizo, nao wakafanya uchunguzi 
katika jengo la hifadhi” ambamo hazina ziliwekwa huko Babiloni. 
2 Kisha kitabu cha kukunjwa kikapatikana kwenye ngome huko 
Ekibatana, katika mkoa” wa Umedi, nacho kilikuwa na ujumbe 
ufuatao: 


3 “Katika mwaka wa kwanza wa utawala wa Mfalme Koreshi, Mfalme 
Koreshi alitoa agizo hili kuhusu nyumba ya Mungu huko Yerusalemu: 
“Nyumba hiyo na ijengwe upya iwe mahali watakapotolea dhabihu, 
na misingi yake inapaswa kuwekwa; urefu wake uwe mikono 60,” 
upana wake mikono 60, 4 na iwe na safu tatu za mawe makubwa 
yaliyobingirishwa na kuwekwa mahali pake na safu moja ya mbao; 
na gharama zote zilipwe kutoka katika nyumba ya mfalme. 5 Pia, 
vyombo vya dhahabu na fedha vya nyumba ya Mungu ambavyo 
Nebukadneza alivichukua katika hekalu lililokuwa Yerusalemu na 
kuvileta Babiloni virudishwe, ili viwekwe mahali pake katika hekalu 
huko Yerusalemu na vihifadhiwe katika nyumba ya Mungu.’ 


6 “Basi, Tatenai gavana wa eneo lililo Ng'ambo ya Mto,” Shethar- 
bozenai, na wenzenu, magavana wadogo wa eneo lililo Ng'ambo ya 
Mto—msikaribie mahali hapo. 7 Msiingilie kazi ya nyumba hiyo ya 
Mungu. Gavana wa Wayahudi na wazee wa Wayahudi watajenga 
upya nyumba hiyo ya Mungu mahali ilipokuwa zamani. 8 Pia, 
ninatoa agizo kuhusu jambo mnalopaswa kuwafanyia wazee hao wa 
Wayahudi kwa ajili ya kujenga upya nyumba hiyo ya Mungu: 
Gharama zao zote zitalipwa bila kuchelewa kutoka katika hazina ya 
mfalme, kodi inayokusanywa katika eneo lililo Ng'ambo ya Mto, ili 
ujenzi uendelee bila kukatizwa. 9 Na chochote kinachohitajiwa— 


ng'ombe dume wachanga pamoja na kondoo dume na wanakondoo 
kwa ajili ya dhabihu za kuteketezwa kwa Mungu wa mbinguni, 
ngano, chumvi, divai, na mafuta, kama watakavyosema makuhani 
walio Yerusalemu—waendelee kupewa vitu hivyo siku baada ya siku 
bila kukosa, 10 ili waendelee kutoa matoleo yanayompendeza 
Mungu wa mbinguni na kumwombea mfalme na wanawe wawe na 
maisha marefu. 11 Pia nimetoa agizo kwamba yeyote atakayevunja 
amri hii, nguzo itang'olewa katika nyumba yake naye atatundikwa 
juu ya nguzo hiyo, na nyumba yake itafanywa kuwa choo cha 
umma?” kwa sababu ya kosa hilo. 12 Na Mungu aliyefanya jina lake 
likae huko na ampindue mfalme yeyote na watu watakaonyoosha 
mkono ili kukiuka agizo hili na kuiharibu nyumba ya Mungu, iliyo 
Yerusalemu. Mimi, Dario, ninatoa agizo hili. Nalo litekelezwe bila 
kukawia.” 


13 Ndipo Tatenai gavana wa eneo lililo Ng'ambo ya Mto, Shethar- 
bozenai, na wenzao, wakatekeleza bila kukawia kila jambo ambalo 
Mfalme Dario alikuwa ameagiza. 14 Nao wazee wa Wayahudi 
wakaendelea kujenga na kufanya maendeleo, wakitiwa moyo na 
nabii Hagai na Zekaria mjukuu wa Ido; wakamaliza kujenga 
kulingana na agizo la Mungu wa Israeli na agizo la Koreshi, Dario, 
na Mfalme Artashasta wa Uajemi. 15 Wakamaliza kujenga nyumba 
hiyo katika siku ya tatu ya mwezi wa Adari,” katika mwaka wa sita 
wa utawala wa Mfalme Dario. 


16 Ndipo Waisraeli, makuhani, Walawi, na watu wengine waliotoka 
uhamishoni wakaizindua” nyumba ya Mungu kwa shangwe. 17 Nao 
wakaleta kwa ajili ya kuzindua nyumba ya Mungu ng'ombe dume 
100, kondoo dume 200, wanakondoo 400, na mbuzi dume 12 kuwa 
dhabihu ya dhambi kwa ajili ya Waisraeli wote, kulingana na idadi ya 


makabila ya Israeli. 18 Nao wakawapanga makuhani katika makundi 
yao na Walawi katika vikundi vyao kwa ajili ya utumishi wa Mungu 
huko Yerusalemu, kama ilivyoandikwa katika kitabu cha Musa. 


19 Na watu hao waliotoka uhamishoni wakasherehekea Pasaka siku 
ya 14 ya mwezi wa kwanza. 20 Makuhani na Walawi wote, walikuwa 
wamejitakasa, hivyo wote walikuwa safi; basi wakachinja mnyama 
wa Pasaka kwa ajili ya watu wote waliotoka uhamishoni, kwa ajili ya 
makuhani wenzao, na kwa ajili yao wenyewe. 21 Kisha Waisraeli 
waliorudi kutoka uhamishoni wakala pamoja na kila mtu aliyekuwa 
amejiunga nao na kujitenga na uchafu wa mataifa ya nchi hiyo ili 
kumwabudu?” Yehova Mungu wa Israeli. 22 Pia, wakasherehekea 
kwa shangwe Sherehe ya Mikate Isiyo na Chachu kwa siku saba, 
kwa maana Yehova aliwafanya washangilie na alikuwa ameugeuza 
moyo wa mfalme wa Ashuru ili awatendee mema, hivi kwamba 
akawaunga mkono?” katika kazi ya nyumba ya Mungu wa kweli, 
Mungu wa Israeli. 


A Ezra 6:1 Tnn., “nyumba ya kumbukumbu.” 

A Ezra 6:2 Au “wilaya ya utawala.” 

A Ezra 6:3 Karibu mita 26.7 (futi 87.6). Angalia Nyongeza B14. 
^ Ezra 6:6 Au “maeneo yaliyo magharibi ya Mto Efrati.” 

A Ezra 6:11 Au labda, “eneo la takataka; rundo la mavi.” 

A Ezra 6:15 Angalia Nyongeza B15. 


A Ezra 6:16 Au “wakaiweka wakfu.” 


A Ezra 6:21 Tnn., “kumtafuta.” 


A Ezra 6:22 Tnn., “akaitia nguvu mikono yao.” 


Ezra 7:1-28 


7 Baada ya mambo hayo, wakati wa utawala wa Mfalme Artashasta 
wa Uajemi, Ezra” akarudi. Alikuwa mwana wa Seraya, mwana wa 
Azaria, mwana wa Hilkia, 2 mwana wa Shalumu, mwana wa Sadoki, 
mwana wa Ahitubu, 3 mwana wa Amaria, mwana wa Azaria, mwana 
wa Merayothi, 4 mwana wa Zeraya, mwana wa Uzi, mwana wa Buki, 
5 mwana wa Abishua, mwana wa Finehasi, mwana wa Eleazari, 
mwana wa kuhani mkuu Haruni. $ Huyo Ezra alitoka Babiloni. 
Alikuwa mwandishi?” na aliijua vizuri” Sheria ya Musa, iliyotolewa na 
Yehova Mungu wa Israeli. Mfalme alimpa kila kitu alichoomba, kwa 
maana mkono wa Yehova Mungu wake ulikuwa juu yake. 


7 Baadhi ya Waisraeli, makuhani, Walawi, waimbaji, walinzi wa 
malango, na watumishi wa hekaluni,” wakapanda kwenda 
Yerusalemu katika mwaka wa saba wa utawala wa Mfalme 
Artashasta. 8 Naye Ezra akaja Yerusalemu mwezi wa tano, katika 
mwaka wa saba wa utawala wa mfalme huyo. 9 Alianza safari ya 
kutoka Babiloni siku ya kwanza ya mwezi wa kwanza, akafika 
Yerusalemu siku ya kwanza ya mwezi wa tano, kwa sababu mkono 
mwema wa Mungu wake ulikuwa juu yake. 10 Ezra alikuwa 
ameutayarisha moyo wake?” kuichunguza Sheria ya Yehova na 
kuifuata, na kufundisha masharti ya sheria hiyo na maamuzi yake 
katika Israeli. 


11 Ifuatayo ni nakala ya barua ambayo Mfalme Artashasta alimpa 
Ezra aliyekuwa kuhani na mwandishi,” mwenye ujuzi mwingi” 
kuhusu amri za Yehova na masharti aliyowapa Waisraeli: 


12 * “Artashasta, mfalme wa wafalme, kwa kuhani Ezra, mwandishi” 
wa Sheria ya Mungu wa mbinguni: Na uwe na amani kamili. Na sasa 


13 nimetoa agizo kwamba kila mtu katika milki yangu ambaye ni 
mmoja wa watu wa Israeli na pia makuhani wao na Walawi, ambaye 
angependa kwenda nawe Yerusalemu aende. 14 Kwa maana 
umetumwa na mfalme na washauri wake saba ili kuchunguza kama 
watu walio Yuda na Yerusalemu wanafuata Sheria ya Mungu wako 
uliyo nayo,” 15 na kuchukua fedha na dhahabu ambayo mfalme na 
washauri wake wamemtolea kwa hiari Mungu wa Israeli, ambaye 
makao yake yako Yerusalemu, 16 pamoja na fedha na dhahabu yote 
ambayo utapokea?” katika mkoa wote?” wa Babiloni, na pia zawadi 
ambazo watu na makuhani hutoa kwa hiari kwa ajili ya nyumba ya 
Mungu wao iliyo Yerusalemu. 17 Na bila kukawia utanunua kwa pesa 
hizo ng'ombe dume, kondoo dume, wanakondoo, na matoleo yao ya 
nafaka na matoleo yao ya kinywaji, nawe utavitoa juu ya madhabahu 
ya nyumba ya Mungu wenu huko Yerusalemu. 


18 “Na fedha na dhahabu itakayobaki, wewe na ndugu zako 
mnaweza kuitumia mtakavyopenda, kulingana na mapenzi ya 
Mungu wenu. 19 Na vyombo vyote utakavyopewa kwa ajili ya 
utumishi wa nyumba ya Mungu wako, unapaswa kuvipeleka mbele 
za Mungu huko Yerusalemu. 20 Na kitu kingine chochote 
unachohitaji kutoa kwa ajili ya nyumba ya Mungu wako, utakitoa 
kutoka katika hazina ya mfalme. 


21 “Mimi, Mfalme Artashasta, nimewaagiza waweka-hazina wote 
katika eneo lililo Ng'ambo ya Mto” wampe bila kukawia kila kitu 
atakachoomba Ezra, kuhani na mwandishi wa” Sheria ya Mungu wa 
mbinguni, 22 hata akiomba talanta 100 za fedha,” kori 100 za 
ngano,” bathi 100 za divai,” bathi 100 za mafuta, na chumvi isiyo na 
kipimo. 23 Kila jambo ambalo Mungu wa mbinguni ameagiza 
linapaswa kufanywa kwa bidii kwa ajili ya nyumba ya Mungu wa 


mbinguni, ili ghadhabu yake isije dhidi ya milki yangu na wanangu. 
24 Pia ninawajulisha kwamba hairuhusiwi kuwatoza kodi, wala 
ushuru, wala ada yoyote makuhani na Walawi, wanamuziki, walinzi 
wa malango, watumishi wa hekaluni,” na wafanyakazi wa nyumba hii 
ya Mungu. 


25 “Na wewe, Ezra, kulingana na hekima uliyopewa na Mungu 
wako,” teua mahakimu na waamuzi ili wawahukumu watu wote 
katika eneo lililo Ng'ambo ya Mto, wote wanaojua sheria za Mungu 
wako; nanyi mnapaswa kumfundisha yeyote asiyezijua. 26 Na kila 
mtu ambaye hatafuata Sheria ya Mungu wako na sheria ya mfalme 
anapaswa kuhukumiwa upesi, iwe ni kuuawa, kufukuzwa nchini, 
kutozwa faini, au kufungwa gerezani.” 


27 Yehova Mungu wa mababu zetu na asifiwe, ambaye alitia ndani 
ya moyo wa mfalme wazo la kuipamba nyumba ya Yehova iliyo 
Yerusalemu! 28 Naye amenitendea kwa upendo mshikamanifu 
mbele ya mfalme, washauri wake, na wakuu wote wa mfalme wenye 
nguvu. Hivyo nikajipa ujasiri” kwa sababu mkono wa Yehova Mungu 
ulikuwa juu yangu, nami nikawakusanya wanaume waliokuwa 
viongozi” katika Israeli ili wapande pamoja nami. 


A Ezra 7:1 Maana yake “Msaada.” 

A Ezra 7:6 Au “Alinakili maandishi.” 

^ Ezra 7:6 Au “Alikuwa mwandishi stadi wa.” 

^ Ezra 7:7 Au “Wanethini.” Tnn., “waliotolewa.” 


^ Ezra 7:10 Au “alikuwa ameazimia moyoni mwake.” 


A Ezra 7:11 Au “mtu aliyenakili maandishi.” 
A Ezra 7:11 Au “aliyenakili maneno.” 


A Ezra 7:12 Mwanzoni, maandishi ya Ezr 7:12 hadi 7:26 yaliandikwa 
katika Kiaramu. 


A Ezra 7:12 Au “aliyenakili maandishi.” 

A Ezra 7:14 Tnn., “iliyo mkononi mwako.” 

A Ezra 7:16 Tnn., “utapata.” 

A Ezra 7:16 Au, “wilaya yote ya utawala.” 

A Ezra 7:21 Au “maeneo yaliyo magharibi ya Mto Efrati.” 
A Ezra 7:21 Au “aliyenakili maandishi ya.” 


A Ezra 7:22 Talanta ilikuwa sawa na kilogramu 34.2. Angalia 
Nyongeza B14. 


A Ezra 7:22 Kori moja ilikuwa sawa na lita 220 (kilogramu 170 hivi). 
Angalia Nyongeza B14. 


A Ezra 7:22 Bathi ilikuwa sawa na lita 22. Angalia Nyongeza B14. 
A Ezra 7:24 Au “Wanethini.” Tnn., “waliotolewa.” 


A Ezra 7:25 Tnn., “kulingana na hekima ya Mungu wako iliyo 
mkononi mwako.” 


A Ezra 7:28 Au “nikajipa nguvu.” 


A Ezra 7:28 Tnn., “vichwa.” 


Ezra 8:1-36 


8 Basi hawa ndio waliokuwa viongozi wa koo” na hii ndiyo orodha ya 
ukoo wa wale waliopanda pamoja nami kutoka Babiloni wakati wa 
utawala wa Mfalme Artashasta: 2 ukoo wa wana wa Finehasi, 
Gershomu; wa wana wa Ithamari, Danieli; wa wana wa Daudi, 
Hatushi; 3 wa wana wa Shekania, wa wana wa Paroshi, Zekaria, na 
pamoja naye kulikuwa na wanaume 150 walioandikishwa; 4 wa 
wana wa Pahath-moabu, Elieho-enai mwana wa Zeraya, na 
wanaume 200 pamoja naye; > wa wana wa Zatu, Shekania mwana 
wa Yahazieli, na wanaume 300 pamoja naye; 6 wa wana wa Adini, 
Ebedi mwana wa Yonathani, na wanaume 50 pamoja naye; 7 wa 
wana wa Elamu, Yeshaya mwana wa Athalia, na wanaume 70 
pamoja naye; 8 wa wana wa Shefatia, Zebadia mwana wa Mikaeli, 
na wanaume 80 pamoja naye; 9 wa wana wa Yoabu, Obadia mwana 
wa Yehieli, na wanaume 218 pamoja naye; 10 wa wana wa Bani, 
Shelomithi mwana wa Yosifia, na wanaume 160 pamoja naye; 11 wa 
wana wa Bebai, Zekaria mwana wa Bebai, na wanaume 28 pamoja 
naye; 12 wa wana wa Azgadi, Yohanani mwana wa Hakatani, na 
wanaume 110 pamoja naye; 13 wa wana wa Adonikamu, wale 
waliokuwa wa mwisho, haya ndiyo majina yao: Elifeleti, Yeieli, na 
Shemaya, na wanaume 60 pamoja nao; 14 na wa wana wa Bigvai, 
Uthai na Zabudu, na wanaume 70 pamoja nao. 


15 Nikawakusanya kwenye mto unaoelekea Ahava; nasi tukapiga 
kambi hapo siku tatu. Lakini nilipowakagua watu na makuhani, 
sikupata Mlawi hata mmoja. 16 Kwa hiyo nikawatuma wajumbe 
wawaite Eliezeri, Arieli, Shemaya, Elnathani, Yaribu, Elnathani, 
Nathani, Zekaria, na Meshulamu, waliokuwa viongozi, na Yoyaribu 
na Elnathani, waliokuwa walimu. 17 Kisha nikawapa amri kuhusu Ido 


kiongozi wa Kasifia. Nikawaagiza wamwambie Ido na ndugu zake, 
watumishi wa hekaluni” waliokuwa huko Kasifia, watuletee 
wahudumu kwa ajili ya nyumba ya Mungu wetu. 18 Kwa kuwa mkono 
mwema wa Mungu wetu ulikuwa juu yetu, walituletea mwanamume 
mwenye busara kutoka kwa wana wa Mali mjukuu wa Lawi mwana 
wa Israeli, aliyeitwa Sherebia, na wanawe na ndugu zake, wanaume 
18; 19 na Hashabia, na pamoja naye Yeshaya kutoka kwa Wamerari, 
ndugu zake na wana wao, wanaume 20. 20 Na kulikuwa na 
watumishi wa hekaluni” 220, ambao Daudi na wakuu walikuwa 
wamewatoa kwa ajili ya utumishi wa Walawi, wote walikuwa 
wametajwa kwa majina. 


21 Kisha nikatangaza kwamba watu wafunge hapo kwenye mto 
Ahava, ili tujinyenyekeze mbele za Mungu wetu, na kumwomba 
atuongoze katika safari yetu, sisi na watoto wetu na mali zetu zote. 
22 Niliona aibu kumwomba mfalme wanajeshi na wapanda farasi 
watulinde dhidi ya maadui njiani, kwa sababu tulikuwa 
tumemwambia mfalme: “Mkono mwema wa Mungu wetu uko juu ya 
wale wote wanaomtafuta, lakini nguvu zake na hasira yake iko dhidi 
ya wote wanaomwacha.” 23 Basi tukafunga na kumwomba Mungu 
wetu kuhusu jambo hilo, naye akasikiliza maombi yetu. 


24 Kisha nikachagua wakuu 12 wa makuhani, yaani, Sherebia na 
Hashabia, pamoja na kumi kati ya ndugu zao. 25 Nikawapimia fedha 
na dhahabu na vyombo, mchango ambao mfalme na washauri wake 
na wakuu wake na Waisraeli wote waliokuwa hapo walitoa kwa ajili 
ya nyumba ya Mungu wetu. 26 Basi nikapima na kuwakabidhi talanta 
650 za fedha,” vyombo 100 vya fedha vyenye thamani ya talanta 
mbili, na talanta 100 za dhahabu, 27 mabakuli madogo 20 ya 


dhahabu yenye thamani ya dariki 1,000,” na vyombo viwili vya shaba 
bora, nyekundu inayong'aa, inayotamanika kama dhahabu. 


28 Kisha nikawaambia: “Ninyi ni watakatifu kwa Yehova, na vyombo 
hivi ni vitakatifu, na fedha na dhahabu hii ni matoleo ya hiari kwa 
Yehova Mungu wa mababu zenu. 29 Mvilinde kwa makini hadi 
mtakapovipima mbele ya wakuu wa makuhani na Walawi na wakuu 
wa koo za Waisraeli huko Yerusalemu, katika vyumba vya” nyumba 
ya Yehova.” 30 Makuhani na Walawi wakapokea fedha na dhahabu 
na vyombo walivyopimiwa, ili wavilete Yerusalemu kwenye nyumba 
ya Mungu wetu. 


31 Mwishowe tukaondoka kwenye mto Ahava siku ya 12 ya mwezi 
wa kwanza na kuelekea Yerusalemu, na mkono wa Mungu wetu 
ulikuwa juu yetu, naye akatuokoa kutoka mikononi mwa maadui na 
wavamizi njiani. 32 Basi tukafika Yerusalemu na kukaa huko siku 
tatu. 33 Kisha siku ya nne tukapima ile fedha na dhahabu na vyombo 
katika nyumba ya Mungu wetu, tukamkabidhi Meremothi mwana wa 
kuhani Uriya, aliyekuwa pamoja na Eleazari mwana wa Finehasi, 
pamoja na Walawi Yozabadi mwana wa Yeshua na Noadia mwana 
wa Binui. 34 Kila kitu kilihesabiwa na kupimwa, na uzito wote 
ukaandikwa. 35 Wale waliotoka uhamishoni, waliokuwa utekwani, 
wakamtolea Mungu wa Israeli dhabihu za kuteketezwa, ng'ombe 
dume 12 kwa ajili ya Waisraeli wote, kondoo dume 96, wanakondoo 
dume 77, mbuzi dume 12 kwa ajili ya dhabihu ya dhambi; hizo zote 
zilikuwa dhabihu za kuteketezwa zilizotolewa kwa Yehova. 


36 Kisha tukawapa maliwali” wa mfalme na magavana waliokuwa 
Ng'ambo ya Mto” maagizo ya mfalme, nao wakawategemeza watu 
na nyumba ya Mungu wa kweli. 


A Ezra 8:1 Yaani, ukoo wa upande wa baba. 
^ Ezra 8:17 Au “Wanethini.” Tnn., “waliotolewa.” 
^ Ezra 8:20 Au “Wanethini.” Tnn., “waliotolewa.” 


^ Ezra 8:26 Talanta ilikuwa sawa na kilogramu 34.2. Angalia 
Nyongeza B14. 


^ Ezra 8:27 Dariki ilikuwa sarafu ya dhahabu ya Waajemi. Angalia 
Nyongeza B14. 


^ Ezra 8:29 Au “majumba ya kulia chakula ya.” 


^ Ezra 8:36 Cheo kinachomaanisha “walinzi wa milki,” hapa cheo 
hicho kinawahusu magavana wa mikoa ya Milki ya Uajemi. 


^ Ezra 8:36 Au “maeneo yaliyo magharibi ya Mto Efrati.” 


Ezra 9:1-15 


9 Baada ya mambo hayo kufanywa, wakuu wakaja na kuniambia: 
“Watu wa Israeli na makuhani na Walawi hawajajitenga na watu wa 
mataifa ya nchi mbalimbali na mazoea yao yanayochukiza, ya 
Wakanaani, Wahiti, Waperizi, Wayebusi, Waamoni, Wamoabu, 
Wamisri, na Waamori. 2 Wamejichukulia baadhi ya mabinti wa 
mataifa hayo kuwa wake zao na kuwachukulia wana wao pia. Sasa 
wao, uzao mtakatifu,” wamechanganyika na watu wa mataifa ya nchi 
mbalimbali. Wakuu na watawala wasaidizi ndio wanaoongoza katika 
ukosefu huu wa uaminifu.” 


3 Mara tu niliposikia jambo hilo, nikalirarua vazi langu na joho langu 
lisilo na mikono na kung'oa baadhi ya nywele za kichwa changu na 
ndevu zangu, nami nikaketi chini kwa mshtuko. 4 Kisha kila mtu 
aliyehofu* maneno ya Mungu wa Israeli akakusanyika kunizunguka 
kwa sababu ya ukosefu wa uaminifu wa watu waliotoka uhamishoni, 
nami nilikuwa nimeketi chini kwa mshtuko mpaka wakati wa toleo la 
nafaka la jioni. 


> Wakati wa toleo la nafaka la jioni, niliinuka kutoka mahali 
nilipokuwa nimeketi kwa aibu, vazi langu na joho langu lisilo na 
mikono likiwa limeraruka, nikapiga magoti na kumnyooshea mikono 
Yehova Mungu wangu. 6 Nikasema: “Ee Mungu wangu, ninaona 
aibu na haya kuuinua uso wangu kwako, Ee Mungu wangu, kwa 
sababu makosa yetu yameongezeka juu ya vichwa vyetu na hatia 
yetu imerundamana mpaka mbinguni. 7 Tangu siku za mababu zetu 
mpaka leo hii tumekuwa na hatia kubwa; na kwa sababu ya makosa 
yetu, sisi, wafalme wetu, na makuhani wetu, tumetiwa mikononi mwa 
wafalme wa nchi nyingine, tumeuawa kwa upanga, tumepelekwa 


utekwani, tumeporwa, tumetiwa aibu, kama ilivyo leo. 8 Lakini sasa 
kwa muda mfupi, Yehova Mungu wetu ametuonyesha kibali kwa 
kuruhusu baadhi yetu tuponyoke na kutupatia sehemu salama” 
mahali pake patakatifu, ili kuyafanya macho yetu yang'ae, Ee Mungu 
wetu, na kutupumzisha kidogo kutoka katika utumwa wetu. 9 Ingawa 
sisi ni watumwa, Mungu wetu hajatuacha utumwani; bali 
ametutendea kwa upendo mshikamanifu mbele ya wafalme wa 
Uajemi, ili kutupumzisha tuweze kuisimamisha nyumba ya Mungu 
wetu na kuijenga upya nyumba hiyo ambayo ni magofu na kutupatia 
ukuta wa mawe?” katika Yuda na Yerusalemu. 


10 “Lakini tuseme nini sasa, Ee Mungu wetu, baada ya hayo? Kwa 
maana tumeziacha amri zako, 11 ulizotupatia kupitia watumishi wako 
manabii, ukisema: ‘Nchi ambayo mnaingia kuimiliki ni nchi chafu kwa 
kuwa watu waliomo ni wachafu, kwa sababu ya matendo yao 
yanayochukiza ambayo wameyajaza kutoka mwisho mmoja hadi 
mwingine kwa uchafu wao. 12 Kwa hiyo, msiwaruhusu mabinti zenu 
waolewe na wana wao, wala msikubali wana wenu wawaoe mabinti 
zao; msiwatakie kamwe amani wala mafanikio, ili mzidi kupata 
nguvu na kula mema ya nchi na kuimiliki ili wana wenu wairithi 
milele.' 13 Baada ya yote yaliyotupata kwa sababu ya matendo yetu 
maovu na hatia yetu kubwa—kwa maana wewe, Ee Mungu wetu, 
hujatutendea kulingana na makosa yetu, nawe umeruhusu sisi tulio 
hapa tuponyoke— 14 je, tuvunje tena amri zako na kufanya 
mapatano ya ndoa” na watu wanaotenda mambo haya 
yanayochukiza? Je, hutatukasirikia vikali na kutuangamiza kabisa, 
hata kusiwe na yeyote atakayebaki wala kuokoka? 15 Ee Yehova 
Mungu wa Israeli, wewe ni mwadilifu, kwa maana tumeokoka na 
kubaki mpaka leo. Sasa tumesimama mbele zako tukiwa na hatia, 


kwa maana hatuwezi kusimama mbele zako kwa sababu ya jambo 
hili.” 


A Ezra 9:2 Tnn., “mbegu takatifu.” 
A Ezra 9:4 Tnn., “aliyetetemeka kwa sababu ya.” 
A Ezra 9:8 Tnn., “kigingi.” 


^ Ezra 9:9 Au “ukuta wa ulinzi.” 


A Ezra 9:14 Au “na kuoana.” 


Ezra 10:1-44 


10 Ezra alipokuwa akisali na kuungama, akilia na kulala kifudifudi 
mbele ya nyumba ya Mungu wa kweli, umati mkubwa wa wanaume, 
wanawake, na watoto wa Israeli wakakusanyika kumzunguka, kwa 
maana watu walikuwa wakilia sana. 2 Ndipo Shekania mwana wa 
Yehieli wa wana wa Elamu akamwambia Ezra: “Tumetenda kwa 
ukosefu wa uaminifu dhidi ya Mungu wetu kwa kuoa” wanawake wa 
kigeni kutoka kwa mataifa ya nchi hii. Ingawa hivyo, bado kuna 
tumaini kwa Israeli. 3 Basi na tufanye agano na Mungu wetu la 
kuwafukuza wake hao wote na watoto wao kulingana na mwongozo 
wa Yehova na wa wale wanaohofu” amri ya Mungu wetu. Na tutende 
kulingana na Sheria. 4 Simama, kwa maana jambo hili ni jukumu 
lako, nasi tuko pamoja nawe. Uwe imara na uchukue hatua.” 


> Ndipo Ezra akasimama, akawaapisha wakuu wa makuhani, 
Walawi, na Waisraeli wote kwamba watafanya kama ilivyosemwa. 
Basi wakaapa. $ Sasa Ezra akaondoka mbele ya nyumba ya Mungu 
wa kweli na kwenda katika chumba cha” Yehohanani mwana wa 
Eliashibu. Ingawa alienda huko, hakula chakula wala kunywa maji, 
kwa maana alikuwa akiomboleza kwa sababu ya ukosefu wa 
uaminifu wa watu waliotoka uhamishoni. 


7 Ndipo wakatangaza kotekote katika Yuda na Yerusalemu kwamba 
watu wote waliotoka uhamishoni wakusanyike Yerusalemu; 8 na 
wakuu na wanaume wazee wakaamua kwamba yeyote ambaye 
hangekuja katika muda wa siku tatu, mali zake zote zingechukuliwa 


* 


Ja 


naye angefukuzwa kutoka kwenye kutaniko la watu waliotoka 
uhamishoni. 9 Basi wanaume wote wa Yuda na Benjamini 
wakakusanyika Yerusalemu katika muda wa siku tatu, yaani, katika 


mwezi wa tisa siku ya 20 ya mwezi huo. Watu wote walikuwa 
wameketi kwenye uwanja wa nyumba ya Mungu wa kweli, 
wakitetemeka kwa sababu ya jambo hilo na kwa sababu ya mvua 
kubwa. 


10 Kisha kuhani Ezra akasimama na kuwaambia: “Mmetenda kwa 
ukosefu wa uaminifu kwa kuoa wanawake wa kigeni na hivyo 
mmeongeza hatia ya Israeli. 11 Sasa ungameni kwa Yehova Mungu 
wa mababu zenu na mfanye mapenzi yake. Jitengeni na watu wa 
mataifa na hawa wake wa kigeni.” 12 Ndipo kutaniko lote likajibu hivi 
kwa sauti kubwa: “Ni wajibu wetu kufanya kikamili mambo 
unayotuambia. 13 Hata hivyo, watu ni wengi, na haya ni majira ya 
mvua. Haiwezekani kusimama nje, na jambo hili halitamalizika kwa 
siku moja au mbili, kwa maana tumeasi sana katika jambo hili. 

14 Basi, tafadhali, acha wakuu wetu waliwakilishe kutaniko lote; na 
watu wote katika majiji yetu ambao wameoa wanawake wa kigeni 
waje wakati uliowekwa, pamoja na wazee na waamuzi wa kila jiji, 
mpaka tutakapoituliza hasira inayowaka ya Mungu wetu kuhusiana 
na jambo hili.” 


15 Hata hivyo, Yonathani mwana wa Asaheli na Yahzeya mwana wa 
Tikva wakapinga jambo hilo, na Meshulamu na Shabethai, 
waliokuwa Walawi, wakawaunga mkono. 16 Lakini watu waliotoka 
uhamishoni wakafanya kama ilivyokubaliwa; na kuhani Ezra na 
viongozi wa koo,” watu wote ambao majina yao yalikuwa 
yameorodheshwa, wakakusanyika peke yao siku ya kwanza ya 
mwezi wa kumi ili kuchunguza jambo hilo; 17 na kufikia siku ya 
kwanza ya mwezi wa kwanza wakamaliza kuwachunguza wanaume 
wote waliokuwa wameoa wanawake wa kigeni. 18 Na ikagunduliwa 
kwamba baadhi ya wana wa makuhani walikuwa wameoa 


wanawake wa kigeni: kutoka kwa wana wa Yeshua mwana wa 
Yehosadaki na ndugu zake, Maaseya, Eliezeri, Yaribu, na Gedalia. 
19 Lakini wakaahidi” kuwafukuza wake zao, na kwa kuwa walikuwa 
na hatia, wangetoa kondoo dume wa kundi kwa ajili ya hatia yao. 


20 Kutoka kwa wana wa Imeri, kulikuwa na Hanani na Zebadia; 21 na 
kutoka kwa wana wa Harimu, Maaseya, Eliya, Shemaya, Yehieli, na 
Uzia; 22 na kutoka kwa wana wa Pashuri, Elioenai, Maaseya, 
Ishmaeli, Nethaneli, Yozabadi, na Eleasa. 23 Na kutoka kwa Walawi, 
kulikuwa na Yozabadi, Shimei, Kelaya (yaani, Kelita), Pethahia, 
Yuda, na Eliezeri; 24 na kutoka kwa waimbaji, Eliashibu; na kutoka 
kwa walinzi wa malango, Shalumu, Telemu, na Uri. 


25 Na kutoka Israeli, kutoka kwa wana wa Paroshi, kulikuwa na 
Ramia, Izia, Malkiya, Miyamini, Eleazari, Malkiya, na Benaya; 26 na 
kutoka kwa wana wa Elamu, Matania, Zekaria, Yehieli, Abdi, 
Yeremothi, na Eliya; 27 na kutoka kwa wana wa Zatu, Elioenai, 
Eliashibu, Matania, Yeremothi, Zabadi, na Aziza; 28 na kutoka kwa 
wana wa Bebai, Yehohanani, Hanania, Zabai, na Athlai; 29 na kutoka 
kwa wana wa Bani, Meshulamu, Maluku, Adaya, Yashubu, Sheali, 
na Yeremothi; 30 na kutoka kwa wana wa Pahath-moabu, Adna, 
Kelali, Benaya, Maaseya, Matania, Bezaleli, Binui, na Manase; 31 na 
kutoka kwa wana wa Harimu, Eliezeri, Ishiya, Malkiya, Shemaya, 
Shimeoni, 32 Benjamini, Maluku, na Shemaria; 33 kutoka kwa wana 
wa Hashumu, Matenai, Matata, Zabadi, Elifeleti, Yeremai, Manase, 
na Shimei; 34 kutoka kwa wana wa Bani, Maadai, Amramu, na Ueli, 
35 Benaya, Bedeya, Keluhi, 36 Vania, Meremothi, Eliashibu, 

37 Matania, Matenai, na Yaasu; 38 na kutoka kwa wana wa Binui, 
Shimei, 39 Shelemia, Nathani, Adaya, 40 Maknadebai, 

Shashai, Sharai, 41 Azareli, Shelemia, Shemaria, 42 Shalumu, 


Amaria, na Yosefu; 43 na kutoka kwa wana wa Nebo, Yeieli, Matithia, 
Zabadi, Zebina, Yadai, Yoeli, na Benaya. 4 Wote hao walikuwa 
wameoa wanawake wa kigeni, basi wakawafukuza wake zao pamoja 
na wana wao. 


A Ezra 10:2 Au “kwa kuwaingiza ndani ya nyumba zetu.” 
A Ezra 10:3 Tnn., “wanaotetemekea.” 

A Ezra 10:6 Au “jumba la kulia chakula la.” 

A Ezra 10:8 Au “zingezuiliwa.” 

A Ezra 10:16 Yaani, ukoo wa upande wa baba. 


A Ezra 10:19 Tnn., “walipeana mikono yao ili.” 


NEHEMIA 


YALIYOMO 


1 


Habari kutoka Yerusalemu (1-3) 


Sala ya Nehemia (4-11) 


Nehemia aruhusiwa kwenda Yerusalemu (1-10) 


Nehemia akagua kuta za jiji (11-20) 

Nehemia 1:1-11 


NEHEMIA 


1 Maneno ya Nehemia” mwana wa Hakalia: Sasa katika mwezi wa 
Kislevu,* mwaka wa 20, mimi nilikuwa katika ngome ya” Shushani.* 
2 Wakati huo Hanani, mmoja wa ndugu zangu, akaja pamoja na 
watu wengine kutoka Yuda, nami nikawauliza kuhusu Wayahudi 
waliobaki walioponyoka kutoka utekwani, na pia kuhusu Yerusalemu. 
3 Wakanijibu: “Wale waliobaki na kuponyoka utekwani ambao 
wamebaki katika mkoa” ule wako katika hali mbaya sana na yenye 
kuaibisha. Kuta za Yerusalemu zimebomolewa, na malango yake 
yameteketezwa kwa moto.” 


4 Mara tu niliposikia maneno hayo, nikaketi chini na kuanza kulia na 
kuomboleza kwa siku nyingi, nami nikaendelea kufunga na kusali 
mbele za Mungu wa mbinguni. > Nikasema: “Ee Yehova, Mungu wa 
mbinguni, Mungu mkuu na mwenye kuogopesha, unayeshika agano 
lako na kuwatendea kwa upendo mshikamanifu wale wanaokupenda 
na kushika amri zako, $ tafadhali, tega sikio lako na ufungue macho 
yako ili usikilize sala ambayo mimi mtumishi wako ninakutolea leo, 
mchana na usiku, kuhusu watumishi wako Waisraeli, nikiungama 
dhambi ambazo watu wa Israeli wamekutendea. Tumetenda dhambi, 
mimi pamoja na nyumba ya baba yangu. 7 Kwa hakika tumetenda 
mambo mapotovu dhidi yako kwa kuwa hatukushika amri, masharti, 
na sheria ulizompa” mtumishi wako Musa. 


8 “Tafadhali, kumbuka neno ulilomwamuru” Musa mtumishi wako, 
ukisema: ‘Msipotenda kwa uaminifu, nitawatawanya miongoni mwa 
mataifa. 9 Lakini mkinirudia na kuzishika amri zangu na kuzitii, hata 


ingawa mtakuwa mmetawanyika mpaka kwenye mwisho wa mbingu, 
nitawakusanya na kuwaleta mahali ambapo nimepachagua ili jina 
langu likae hapo.' 10 Wao ni watumishi wako na watu wako, 
uliowakomboa kwa uwezo wako mkubwa na kwa mkono wako 
wenye nguvu. 11 Ee Yehova, tafadhali, tega sikio lako usikilize sala 
yangu mimi mtumishi wako na sala ya watumishi wako wanaofurahia 
kulihofu jina lako, na tafadhali, nipe mimi mtumishi wako mafanikio 
leo, ili mtu huyu anihurumie.” 


Basi mimi nilikuwa msimamizi wa vinywaji vya mfalme. 


^ Neh. 1:1 Maana yake “Yah Hufariji.” 

^ Neh. 1:1 Angalia Nyongeza B15. 

^ Neh. 1:1 Au “jumba la mfalme la.” 

^ Neh. 1:1 Au “Susa.” 

^ Neh. 1:3 Au “wilaya ya utawala.” 

^ Neh. 1:7 Tnn., “maamuzi ya hukumu uliyomwagiza.” 


^ Neh. 1:8 Au “onyo ulilompa.” 


Nehemia 2:1-20 


2 Katika mwezi wa Nisani,* mwaka wa 20 wa utawala wa Mfalme 
Artashasta, divai ililetwa mbele yake, nami kama kawaida, 
nikaichukua divai hiyo na kumpa mfalme. Lakini sikuwahi kuonekana 
nikiwa mwenye huzuni mbele yake. 2 Ndipo mfalme akaniambia: 
“Kwa nini unaonekana umehuzunika sana na wewe si mgonjwa? 
Lazima una huzuni moyoni.” Ndipo nikaogopa sana. 


3 Kisha nikamwambia mfalme: “Mfalme na aishi muda mrefu! Kwa 
nini nisiwe na huzuni wakati lile jiji, mahali ambapo mababu zangu 
wamezikwa ni magofu, na malango yake yameteketezwa kwa 
moto?” 4 Ndipo mfalme akaniuliza: “Basi unataka nini?” Mara moja 
nikasali kwa Mungu wa mbinguni. 5 Kisha nikamjibu mfalme: 
“Ukipenda, Ee mfalme, na ikiwa mimi mtumishi wako nimepata kibali 
chako, niruhusu niende Yuda, kwenye jiji ambalo mababu zangu 
wamezikwa ili nilijenge upya.” 6 Ndipo mfalme akaniuliza hivi huku 
malkia wake akiwa ameketi kando yake: “Safari yako itachukua 
muda gani, nawe utarudi lini?” Basi jambo hilo likampendeza 
mfalme, akaniruhusu niende, nami nikamwambia muda hususa. 


7 Kisha nikamwambia mfalme: “Ukipenda, Ee mfalme, naomba 
nipewe barua niwapelekee magavana wa eneo lililo Ng'ambo ya 
Mto,” ili waniruhusu kupita hadi nifike Yuda salama salimini, 8 pia 
barua nimpelekee Asafu mtunzaji wa Bustani ya Mfalme,” ili anipe 
mbao za kujengea mihimili ya malango ya Ngome ya ile Nyumba?” na 
kuta za jiji na nyumba nitakayoishi.” Basi mfalme akanipa barua hizo, 
kwa sababu mkono mwema wa Mungu wangu ulikuwa juu yangu. 


9 Mwishowe nikafika kwa magavana wa eneo lililo Ng'ambo ya Mto 
na kuwapa barua za mfalme. Pia, mfalme alinipa wakuu wa jeshi na 


wapanda farasi. 10 Sanbalati Mhoroni na Tobia ofisa” Mwamoni 
waliposikia jambo hilo, walikasirika sana kwa sababu mtu fulani 
alikuwa amekuja kuwatendea watu wa Israeli jambo jema. 


11 Hatimaye nikafika Yerusalemu, nami nikakaa huko kwa siku tatu. 
12 Nikaondoka usiku, mimi pamoja na wanaume wachache, nami 
sikumwambia mtu yeyote mambo ambayo Mungu wangu alikuwa 
ameweka moyoni mwangu Ili nilifanyie jiji la Yerusalemu, wala 
sikuwa na mnyama mwingine ila mnyama aliyenibeba. 13 Nikatoka 
nje usiku kupitia Lango la Bondeni, nikapita mbele ya Chemchemi ya 
Nyoka Mkubwa, nikaelekea kwenye Lango la Marundo ya Majivu, 
nami nikachunguza kuta za Yerusalemu zilizokuwa zimebomolewa 
na malango yake yaliyokuwa yameteketezwa kwa moto. 14 Kisha 
nikapita kuelekea kwenye Lango la Chemchemi na kuelekea kwenye 
Kidimbwi cha Mfalme, lakini mnyama aliyenibeba hangeweza kupita 
kwa sababu hapakuwa na nafasi ya kutosha. 15 Hata hivyo, 
nikaendelea kupanda juu bondeni” usiku, nami nikaendelea 
kuukagua ukuta, nami nikaingia kupitia Lango la Bondeni, kisha 
nikarudi. 


16 Watawala wasaidizi hawakujua nilikokwenda au jambo nililokuwa 
nikifanya, kwa sababu sikuwa nimewaambia Wayahudi jambo lolote, 
wala makuhani, wala wakuu, wala watawala wasaidizi, wala 
wafanyakazi wengineo. 17 Hatimaye nikawaambia: “Mnaona hali 
mbaya sana tunayokabili, jinsi Yerusalemu lilivyobaki magofu na 
malango yake yameteketezwa kwa moto. Njooni, tujenge upya kuta 
za Yerusalemu, ili aibu hii isiendelee.” 18 Kisha nikawaambia jinsi 
mkono mwema wa Mungu wangu ulivyokuwa juu yangu na pia 
maneno ambayo mfalme alikuwa ameniambia. Ndipo wakasema: 


“Twendeni tukajenge.” Basi wakaimarishanaž ili kufanya kazi hiyo 
njema. 


19 Sasa Sanbalati Mhoroni, Tobia ofisa” Mwamoni, na Geshemu 
Mwarabu waliposikia jambo hilo, wakaanza kutudhihaki na 
kutudharau wakisema: “Mnafanya nini? Je, mnamwasi mfalme?” 
20 Lakini nikawajibu: “Mungu wa mbinguni, Ndiye 
atakayetufanikisha, nasi watumishi wake tutasimama na kujenga; 
lakini ninyi hamna fungu wala haki ya kudai chochote wala 
kumbukumbu?” katika Yerusalemu.” 


A Neh. 2:1 Angalia Nyongeza B15. 

A Neh. 2:7 Au “maeneo yaliyo magharibi ya Mto Efrati.” 
A Neh. 2:8 Au “msitu wa mfalme.” 

A Neh. 2:8 Au “Hekalu.” 

^ Neh. 2:10 Tnn., “mtumishi.” 

^ Neh. 2:15 Au “korongoni.” 

^ Neh. 2:18 Tnn. “wakaitia nguvu mikono yao.” 

^ Neh. 2:19 Tnn., “mtumishi.” 


^ Neh. 2:20 Au “haki ya kumiliki.” 


Nehemia 3:1-32 


3 Kuhani mkuu Eliashibu na ndugu zake makuhani wakaanza 
kujenga Lango la Kondoo. Wakalitakasa” na kuweka milango yake; 
wakalitakasa mpaka kwenye Mnara wa Mea, na mpaka kwenye 
Mnara wa Hananeli. 2 Sehemu iliyofuata ilikuwa ikijengwa na watu 
wa Yeriko; na sehemu iliyofuata ikajengwa na Zakuri mwana wa Imri. 


3 Wana wa Hasenaa walijenga Lango la Samaki; walilitengeneza 
kwa mbao, wakaweka milango yake, makomeo yake, na mapingo 
yake. 4 Sehemu iliyofuata ilirekebishwa na Meremothi mwana wa 
Uriya mwana wa Hakozi, naye Meshulamu mwana wa Berekia 
mwana wa Meshezabeli akarekebisha sehemu iliyofuata, naye 
Sadoki mwana wa Baana akarekebisha sehemu iliyofuata. 

5 Sehemu iliyofuata ilirekebishwa na Watekoa, lakini watu wao 
mashuhuri hawakutaka kujishusha ili kushiriki kufanya” utumishi wa 
mabwana wao. 


6 Yoyada mwana wa Pasea na Meshulamu mwana wa Besodeya 
wakarekebisha Lango la Jiji la Kale; walilitengeneza kwa mbao, 
wakaweka milango yake, makomeo yake, na mapingo yake. 

7 Sehemu iliyofuata ilirekebishwa na Melatia Mgibeoni na Yadoni 
Mmeronothi, watu wa Gibeoni na Mispa, waliokuwa chini ya 
mamlaka ya” gavana wa eneo lililo Ng'ambo ya Mto.” 8 Sehemu 
iliyofuata ilirekebishwa na Uzieli mwana wa Harhaya, mmoja wa 
mafundi wa dhahabu, na sehemu iliyofuata ikarekebishwa na 
Hanania, mmoja wa watengenezaji wa marashi;” nao wakatandaza 
mawe” Yerusalemu mpaka kwenye Ukuta Mpana. 9 Sehemu 
iliyofuata ilirekebishwa na Refaya mwana wa Huru, mkuu wa nusu 
ya wilaya ya Yerusalemu. 10 Kisha Yedaya mwana wa Harumafu 


akarekebisha sehemu iliyofuata, yaani, mbele ya nyumba yake 
mwenyewe, na sehemu iliyofuata ikarekebishwa na Hatushi mwana 
wa Hashabneya. 


11 Malkiya mwana wa Harimu na Hashubu mwana wa Pahath- 
moabu wakarekebisha sehemu nyingine,” na pia Mnara wa Majiko 
ya Kuokea. 12 Sehemu iliyofuata ilirekebishwa na Shalumu mwana 
wa Haloheshi, mkuu wa nusu ya wilaya ya Yerusalemu, pamoja na 
mabinti zake. 


13 Hanuni na wakaaji wa Zanoa walirekebisha Lango la Bondeni; 
wakalijenga na kuweka milango yake, makomeo yake, na mapingo 
yake, pia walirekebisha sehemu ya ukuta yenye urefu wa mikono 
1,000“ mpaka kwenye Lango la Marundo ya Majivu. 14 Malkiya 
mwana wa Rekabu, mkuu wa wilaya ya Beth-hakeremu alirekebisha 
Lango la Marundo ya Majivu; akalijenga na kuweka milango yake, 
makomeo yake, na mapingo yake. 


15 Shaluni mwana wa Kolhoze, mkuu wa wilaya ya Mispa, 
alirekebisha Lango la Chemchemi; akalijenga na kuweka paa lake, 
milango yake, makomeo yake, na mapingo yake, na pia alirekebisha 
ukuta wa Kidimbwi cha Mfereji unaoelekea kwenye Bustani ya 
Mfalme mpaka kwenye Ngazi inayoshuka kutoka Jiji la Daudi. 


16 Baada yake Nehemia mwana wa Azbuki, mkuu wa nusu ya wilaya 
ya Beth-suri, alirekebisha kuanzia mbele ya Makaburi ya Daudi 
mpaka kwenye kidimbwi kilichokuwa kimetengenezwa hadi kwenye 
Nyumba ya Wenye Nguvu. 


17 Walawi walirekebisha sehemu iliyofuata: Rehumu mwana wa 
Bani; na baada yake Hashabia, mkuu wa nusu ya wilaya ya Keila, 


akarekebisha kwa ajili ya wilaya yake. 18 Ndugu zao wakarekebisha 
sehemu iliyofuata: Bavai mwana wa Henadadi, mkuu wa nusu ya 
wilaya ya Keila. 


19 Sehemu iliyofuata, mbele ya njia inayopanda kuelekea Ghala la 
Silaha karibu na Nguzo ya Kutegemeza Ukuta, ilirekebishwa na 
Ezeri mwana wa Yeshua, mkuu wa Mispa. 


20 Baada yake Baruku mwana wa Zabai akafanya kazi kwa bidii na 
kurekebisha sehemu nyingine, kuanzia Nguzo ya Kutegemeza Ukuta 
mpaka lango la nyumba ya kuhani mkuu Eliashibu. 


21 Meremothi mwana wa Uriya mwana wa Hakozi alirekebisha 
sehemu nyingine, kuanzia lango la nyumba ya Eliashibu mpaka 
mwisho wa nyumba ya Eliashibu. 


22 Sehemu iliyofuata ilirekebishwa na makuhani, wanaume wa 
wilaya ya Yordani.” 23 Kisha Benjamini na Hashubu wakarekebisha 
mbele ya nyumba yao wenyewe. Na baada yao Azaria mwana wa 
Maaseya mwana wa Ananiya akarekebisha karibu na nyumba yake. 
24 Baada yake Binui mwana wa Henadadi akarekebisha sehemu 
nyingine, kuanzia nyumba ya Azaria mpaka kwenye Nguzo ya 
Kutegemeza Ukuta na mpaka pembeni. 


25 Baada yake Palali mwana wa Uzai akarekebisha mbele ya Nguzo 
ya Kutegemeza Ukuta na mnara unaotoka katika Nyumba ya 
Mfalme,” upande wa juu wa Ua wa Walinzi. Baada yake kulikuwa na 
Pedaya mwana wa Paroshi. 


26 Na watumishi wa hekaluni” walioishi Ofeli wakafanya 
marekebisho hadi mbele ya Lango la Maji upande wa mashariki na 
mnara uliochomoza. 


27 Sehemu iliyofuata ilirekebishwa na Watekoa, kutoka mbele ya ule 
mnara mkuu uliochomoza mpaka kwenye ukuta wa Ofeli. 


28 Makuhani walirekebisha sehemu iliyo juu ya Lango la Farasi, kila 
mmoja mbele ya nyumba yake mwenyewe. 


29 Kisha Sadoki mwana wa Imeri akarekebisha sehemu iliyokuwa 
mbele ya nyumba yake. 


Na sehemu iliyofuata ikarekebishwa na Shemaya mwana wa 
Shekania, mlinzi wa Lango la Mashariki. 


30 Sehemu iliyofuata ilirekebishwa na Hanania mwana wa Shelemia 
na Hanuni mwana wa sita wa Zalafu. 


Naye Meshulamu mwana wa Berekia akarekebisha sehemu 
iliyokuwa mbele ya jumba lake. 


31 Malkiya, mshiriki wa chama cha mafundi wa dhahabu, 
alirekebisha sehemu iliyofuata mpaka kwenye nyumba ya watumishi 
wa hekaluni” na wafanyabiashara, mbele ya Lango la Ukaguzi 
mpaka kwenye chumba cha dari cha pembeni. 


32 Mafundi wa dhahabu na wafanyabiashara walirekebisha sehemu 
iliyokuwa kati ya chumba cha dari cha pembeni na Lango la Kondoo. 


A Neh. 3:1 Au “Wakaliweka wakfu.” 
^ Neh. 3:5 Tnn., “hawakutia shingo zao kwenye.” 
A Neh. 3:7 Tnn., “walio wa kiti cha ufalme cha.” 


A Neh. 3:7 Au “maeneo yaliyo magharibi ya Mto Efrati.” 


A Neh. 


3:8 Au “wachanganyaji wa manukato.” 


A Neh. 


3:8 Au “wakatandaza mabamba ya mawe.” 


A Neh. 


A Neh. 


3:11 Au “sehemu iliyopimwa.” 


3:13 Mita 445 hivi (futi 1, 460). Angalia Nyongeza B14. 


^ Neh. 


3:22 Au labda, “wilaya jirani.” 


^ Neh. 


3:25 Au “Jumba la Mfalme.” 


^ Neh. 


3:26 Au “Wanethini.” Tnn., “waliotolewa.” 


^ Neh. 


3:31 Au “Wanethini.” Tnn., “waliotolewa.” 


Nehemia 4:1-23 


4 Mara tu Sanbalati aliposikia kwamba tunajenga upya ukuta, 
alishikwa na ghadhabu na kukasirika sana,” naye akazidi 
kuwadhihaki Wayahudi. 2 Akasema hivi mbele ya ndugu zake na 
jeshi la Samaria: “Wayahudi hawa wanyonge wanafanya nini? Je, 
watafanya kazi hii peke yao? Je, watatoa dhabihu? Je, watamaliza 
kwa siku moja? Je, watayatoa mawe yaliyoungua kutoka katika 
marundo ya vifusi ili yafae kwa ujenzi?” 


3 Basi Tobia Mwamoni, aliyekuwa amesimama kando yake, 
akasema: “Hata mbweha akipanda juu ya kile wanachojenga, 
atauangusha ukuta wao wa mawe.” 


4 Sikiliza, Ee Mungu wetu, kwa maana tunadharauliwa; na urudishe 
dharau yao juu ya vichwa vyao wenyewe, nawe uwafanye wawe 
nyara na mateka katika nchi nyingine. > Usiifunike hatia yao wala 
usiifute dhambi yao kutoka mbele zako, kwa maana wamewatukana 
wajenzi. 


6 Basi tukaendelea kujenga, na ukuta wote ukaungana kufikia nusu 
ya kimo chake, nao watu wakaendelea kufanya kazi kwa moyo wote. 


7 Sasa mara tu Sanbalati, Tobia, Waarabu, Waamoni, na Waashdodi 
waliposikia kwamba kazi ya kurekebisha kuta za Yerusalemu 
inasonga mbele na kwamba mianya ilikuwa ikizibwa, wakakasirika 
sana. $ Wakapanga njama pamoja ili kupigana na Yerusalemu na 
kuleta vurugu humo. 9 Lakini tulisali kwa Mungu wetu na kuweka 
walinzi dhidi yao mchana na usiku. 


10 Hata hivyo, watu wa Yuda walikuwa wakisema: “Wafanyakazi” 
wameishiwa na nguvu, na kuna vifusi vingi sana; hatutafaulu kamwe 


kuujenga ukuta.” 


11 Maadui wetu wakaendelea kusema: “Kabla hawajajua au kutuona, 
tutaingia kati yao, tuwaue, na kuikomesha kazi.” 


12 Kila mara Wayahudi walioishi karibu nao walipokuja, walikuwa 
wakituambia tena na tena:” “Watatushambulia kutoka kila upande.” 


13 Basi nikaweka wanaume kwenye sehemu za chini zaidi zilizo wazi 
nyuma ya ukuta, nikawapanga kulingana na familia zao, wakiwa na 
mapanga yao, mikuki yao, na pinde zao. 14 Nilipoona jinsi 
walivyoogopa, mara moja nikasimama na kuwaambia wakuu na 
watawala wasaidizi na watu wengine wote: “Msiwaogope. 
Mkumbukeni Yehova, ambaye ni mkuu na mwenye kuogopesha; 
nanyi mpigane kwa ajili ya ndugu zenu, wana wenu na mabinti zenu, 
wake zenu na nyumba zenu.” 


15 Sasa baada ya maadui wetu kusikia kwamba tunajua 
walichokuwa wakifanya na kwamba Mungu wa kweli alikuwa 
amevuruga mpango wao, sote tukarudi kuujenga ukuta. 16 Tangu 
siku hiyo na kuendelea, nusu ya wanaume wangu walikuwa 
wakifanya kazi na nusu nyingine walikuwa wakishika mikuki, ngao, 
pinde, na kuvaa makoti ya vita. Na wakuu walisimama nyuma ya 
watu wote wa nyumba ya Yuda 17 waliokuwa wakijenga ukuta. Watu 
waliokuwa wakibeba mizigo walifanya kazi kwa mkono mmoja, huku 
wakiwa wameshika silaha kwa mkono mwingine. 18 Na kila mjenzi 
alikuwa amejifunga upanga kiunoni huku akijenga, na mtu wa kupiga 
pembe alikuwa amesimama kando yangu. 


19 Ndipo nikawaambia wakuu na watawala wasaidizi na watu 
wengine wote: “Kazi hii ni kubwa na nzito, nasi tumetawanyika 


kwenye ukuta kila mmoja mbali na mwenzake. 20 Mtakaposikia mlio 
wa pembe, kusanyikeni mahali tulipo. Mungu wetu atatupigania.” 


21 Basi tukaendelea kufanya kazi huku nusu ya wanaume wakiwa 
wameshika mikuki, kuanzia mapambazuko mpaka nyota 
zilipoonekana. 22 Wakati huo nikawaambia watu: “Kila mwanaume 
na mtumishi wake na wakae ndani ya Yerusalemu usiku, nao 
watakuwa walinzi usiku na watafanya kazi mchana.” 23 Basi mimi, 
ndugu zangu, watumishi wangu, na walinzi waliofuatana nami 
hatukuvua mavazi yetu kamwe, na kila mmoja wetu aliendelea 
kushika silaha yake kwa mkono wa kulia. 


A Neh. 4:1 Au “aliudhika.” 
A Neh. 4:10 Au “Wabeba mizigo.” 


A Neh. 4:12 Tnn., “mara kumi.” 


Nehemia 5:1-19 


5 Hata hivyo, watu na wake zao wakaanza kulalamika sana kuhusu 
ndugu zao Wayahudi. 2 Baadhi yao walikuwa wakisema: “Sisi na 
wana wetu na mabinti zetu ni wengi. Tunahitaji nafaka ili tule 
tuendelee kuishi.” 3 Na wengine walikuwa wakisema: “Tunatoa 
mashamba yetu na mashamba yetu ya mizabibu yetu na nyumba 
zetu kuwa rehani ili tupate nafaka wakati wa njaa.” 4 Na wengine 
walikuwa wakisema: “Tumekopa pesa kwa kuweka rehani 
mashamba yetu na mashamba yetu ya mizabibu ili kulipa ushuru wa 
mfalme. > Sasa sisi na ndugu zetu ni watu wa mwili mmoja na damu 
moja,” na watoto wetu ni sawa na watoto wao; lakini tumelazimika 
kuwafanya wana na mabinti zetu kuwa watumwa, na baadhi ya 
mabinti zetu tayari wako utumwani. Na hatuna uwezo wa kuzuia 
jambo hili, kwa sababu mashamba yetu na mashamba yetu ya 
mizabibu yamechukuliwa na wengine.” 


6 Nilikasirika sana niliposikia kilio chao na maneno hayo. 7 Kwa hiyo 
nikatafakari mambo hayo moyoni mwangu, kisha nikawashutumu 
wakuu na watawala wasaidizi na kuwaambia: “Kila mmoja wenu 
anamtoza riba” ndugu yake mwenyewe.” 


Pia, nikapanga kusanyiko kubwa kwa sababu yao. $ Nikawaambia: 
“Kwa kadiri tulivyoweza, tumewanunua ndugu zetu wenyewe, 
Wayahudi, waliouzwa kwa mataifa; lakini je, sasa mtawauza ndugu 
zenu wenyewe, nasi tulazimike kuwanunua tena?” Ndipo 
wakanyamaza kimya, hawakuwa na lolote la kusema. 9 Kisha 
nikawaambia: “Jambo mnalofanya si jema. Je, hampaswi kutembea 
kwa kumwogopa Mungu wetu ili mataifa, maadui wetu, 
wasitushutumu? 10 Zaidi ya hayo, mimi, ndugu zangu, na watumishi 


wangu tunawakopesha pesa na nafaka. Tafadhali, tuache 
kukopesha kwa riba. 11 Tafadhali, warudishieni leo hii mashamba 
yao, mashamba yao ya mizabibu, na mizeituni yao, na nyumba zao, 
na pia sehemu moja ya mia” ya pesa zao, nafaka, divai mpya, na 
mafuta mnayowadai kama riba.” 


12 Ndipo wakasema: “Tutawarudishia vitu hivyo bila kuwadai 
chochote. Tutafanya sawasawa na ulivyotuagiza.” Basi nikawaita 
makuhani na kuwaapisha wanaume hao ili watimize ahadi hiyo. 

13 Pia, nikakung'uta vazi langu” na kusema: “Mungu wa kweli na 
amkung'ute hivi kutoka nyumbani mwake na kutoka katika mali zake 
kila mwanamume ambaye hatatimiza ahadi hii, na akung'utwe hivi 
na kubaki bila chochote.” Ndipo kutaniko lote likajibu: “Amina!”” 
Wakamsifu Yehova, na watu wakafanya kama walivyoahidi. 


14 Isitoshe, tangu siku mfalme aliponiteua kuwa gavana katika nchi 
ya Yuda, kuanzia mwaka wa 20 mpaka mwaka wa 32 wa utawala wa 
Mfalme Artashasta, miaka 12, mimi na ndugu zangu hatukula 
chakula kilichokuwa haki ya gavana. 15 Lakini magavana 
walionitangulia waliwalemea watu, kila siku walichukua kutoka kwao 
shekeli 40 za fedha?” kwa ajili ya mkate na divai. Pia, watumishi wao 
waliwakandamiza watu. Lakini mimi sikufanya hivyo kwa sababu 
nilimwogopa Mungu. 


16 Isitoshe, mimi pia nilishiriki kujenga ukuta huu, nasi hatukuchukua 
hata shamba moja; watumishi wangu wote walikusanyika hapo ili 
kufanya kazi. 17 Kulikuwa na Wayahudi na watawala wasaidizi 150 
waliokula kwenye meza yangu, na pia watu waliokuja kwetu kutoka 
mataifa jirani. 18 Kila siku nilitayarishiwa” ng'ombe dume mmoja, 
kondoo sita walio bora, na ndege wengi, na kila baada ya siku kumi 


tuliandaliwa kwa wingi divai ya kila aina. Licha ya hayo sikudai 
chakula kilichokuwa haki ya gavana, kwa kuwa tayari watu walikuwa 
wamelemewa na kazi. 19 Ee Mungu wangu, nikumbuke na 
kunitendea wema,” kwa ajili ya yote niliyowatendea watu hawa. 


A Neh. 5:5 Tnn., “nyama ya mwili wa ndugu zetu ni sawa na nyama 
ya mwili wetu.” 


^ Neh. 5:7 Au “faida.” 

A Neh. 5:11 Au “asilimia moja,” yaani, kila mwezi. 
A Neh. 5:13 Tnn., “nikatikisa kifua changu.” 

A Neh. 5:13 Au “Na iwe hivyo!” 


A Neh. 5:15 Shekeli moja ilikuwa na uzito wa gramu 11.4. Angalia 
Nyongeza B14. 


A Neh. 5:18 Au “Kila siku nilitayarishiwa kwa gharama yangu.” 


A Neh. 5:19 Au “na kunipa kibali.” 


Nehemia 6:1-19 


6 Sasa mara tu Sanbalati, Tobia, Geshemu Mwarabu, na maadui 
wetu wengine wote walipoambiwa kwamba nimejenga upya ukuta na 
hakuna mwanya wowote ukutani (ingawa kufikia wakati huo sikuwa 
nimeweka milango kwenye malango), 2 mara moja Sanbalati na 
Geshemu wakanitumia ujumbe wakisema: “Njoo, tupange wakati ili 
wakipanga njama ya kunidhuru. 3 Basi nikawatuma wajumbe kwao 
nikisema: “Ninafanya kazi kubwa sana, siwezi kushuka chini. Kwa 
nini kazi isimame ili nije kwenu?” 4 Wakanitumia ujumbe uleule mara 
nne, nami nikawapa jibu lilelile kila mara. 


5 Kisha Sanbalati akamtuma mtumishi wake kwangu akiwa na 
ujumbe uleule mara ya tano, akaja na barua iliyokuwa wazi mkononi 
mwake. 6 Ilikuwa imeandikwa hivi: “Kuna habari zinazoenezwa 
katika mataifa, na Geshemu anasema pia kwamba wewe na 
Wayahudi mnapanga kuasi. Hii ndiyo sababu unajenga ukuta; na 
kulingana na habari hizo unataka kuwa mfalme wao. 7 Pia, 
umeweka manabii ili watangaze kukuhusu kotekote Yerusalemu, 
‘Kuna mfalme katika Yuda! Na sasa mfalme atajulishwa mambo 
haya. Basi njoo, tuzungumzie jambo hili pamoja.” 


8 Hata hivyo, nikamtumia jibu hili: “Hakuna jambo lolote unalosema 
ambalo limetendeka; umeyabuni wewe mwenyewe.”* 9 Kwa maana 
wote walikuwa wakijaribu kutuogopesha, wakisema: “Mikono yao 
italegea kazini, na kazi hiyo haitafanywa.” Sasa, ninasali, itie nguvu 
mikono yangu. 


10 Kisha nikaenda nyumbani kwa Shemaya mwana wa Delaya 
mwana wa Mehetabeli, alipokuwa amejifungia ndani. Akasema: 


“Tupange wakati ili tukutane katika nyumba ya Mungu wa kweli, 
ndani ya hekalu, nasi tufunge milango ya hekalu, kwa maana 
wanakuja kukuua. Wanakuja kukuua usiku.” 11 Lakini nikasema: “Je, 
mtu kama mimi anapaswa kukimbia? Je, mtu kama mimi anaweza 
kuingia hekaluni na aendelee kuishi? Sitaingia!” 12 Ndipo 
nikatambua kwamba Mungu hakuwa amemtuma, bali Tobia na 
Sanbalati walikuwa wamemkodi ili atabiri maneno hayo kunihusu. 

13 Alikuwa amekodiwa ili aniogopeshe na kunifanya nitende dhambi, 
kisha wawe na sababu ya kuniharibia sifa ili wanishutumu. 


14 Ee Mungu wangu, mkumbuke Tobia na Sanbalati na matendo 
haya yote, na pia Noadia yule nabii wa kike na manabii wengine 
ambao daima walijaribu kuniogopesha. 


15 Mwishowe ukuta ulikamilishwa katika siku ya 25 ya mwezi wa 
Eluli,” kwa muda wa siku 52. 


16 Mara tu maadui wetu wote waliposikia habari hiyo na mataifa yote 
jirani yalipoona jambo hilo, wakaaibika sana, nao wakatambua 
kwamba kazi hii ilikuwa imefanywa kwa msaada wa Mungu wetu. 

17 Siku hizo wakuu wa Yuda walikuwa wakimtumia Tobia barua 
nyingi, naye alikuwa akiwajibu. 18 Watu wengi huko Yuda walikuwa 
wameapa kumuunga mkono, kwa sababu alikuwa amemwaa binti ya 
Shekania mwana wa Ara, na Yehohanani mwanawe alikuwa 
amemwoa binti ya Meshulamu mwana wa Berekia. 19 Pia, kila mara 
walikuwa wakiniambia mambo mema kumhusu na kumjulisha 
mambo niliyosema. Naye Tobia alikuwa akinitumia barua za 
kuniogopesha. 


A Neh. 6:8 Tnn., “yanatoka moyoni mwako.” 


A Neh. 6:15 Angalia Nyongeza B15. 


Nehemia 7:1-73 


7 Mara tu ukuta ulipojengwa upya nikaweka milango; kisha walinzi 
wa malango, waimbaji, na Walawi wakawekwa rasmi. 2 Kisha 
nikamweka ndugu yangu Hanani asimamie Yerusalemu, pamoja na 
Hanania mkuu wa Ngome, kwa maana alikuwa mwanamume 
mwaminifu zaidi na alimwogopa Mungu wa kweli kuliko watu 
wengine wengi. 3 Basi nikawaambia: “Malango ya Yerusalemu 
yasifunguliwe mpaka mchana kabisa, na wanapolinda wanapaswa 
kufunga milango na kuweka makomeo. Kisha wapange wakaaji wa 
Yerusalemu wawe walinzi, kila mmoja katika kituo chake cha ulinzi 
alichogawiwa na kila mmoja mbele ya nyumba yake.” 4 Sasa jiji 
lilikuwa kubwa na pana, na watu walikuwa wachache, na nyumba 
hazikuwa zimejengwa upya. 


5 Lakini Mungu wangu akaweka wazo moyoni mwangu niwakusanye 
wakuu, watawala wasaidizi, na watu ili waandikishwe kulingana na 
ukoo wao. Kisha nikapata kitabu cha orodha za koo za wale 
waliokuja mwanzoni, na kilikuwa na habari zifuatazo: 


6 Hawa ndio watu wa mkoa” waliopanda kutoka utekwani huko 
uhamishoni, ambao Mfalme Nebukadneza wa Babiloni alikuwa 
amewapeleka uhamishoni na ambao baadaye walirudi Yerusalemu 
na Yuda, kila mmoja kwenye jiji lake, 7 wale waliokuja na Zerubabeli, 
Yeshua, Nehemia, Azaria, Raamia, Nahamani, Mordekai, Bilshani, 
Misperethi, Bigvai, Nehumu, na Baana. 


Idadi ya wanaume Waisraeli ilitia ndani: 8 wana wa Paroshi, 2,172; 
9 wana wa Shefatia, 372; 10 wana wa Ara, 652; 11 wana wa Pahath- 
moabu, wa wana wa Yeshua na Yoabu, 2,818; 12 wana wa Elamu, 
1,254; 13 wana wa Zatu, 845; 14 wana wa Zakai, 760; 15 wana wa 


Binui, 648; 16 wana wa Bebai, 628; 17 wana wa Azgadi, 2,322; 

18 wana wa Adonikamu, 667; 19 wana wa Bigvai, 2,067; 20 wana wa 
Adini, 655; 21 wana wa Ateri, wa Hezekia, 98; 22 wana wa Hashumu, 
328; 23 wana wa Besai, 324; 24 wana wa Harifu, 112; 25 wana wa 
Gibeoni, 95; 26 wanaume wa Bethlehemu na Netofa, 188; 

27 wanaume wa Anathothi, 128; 28 wanaume wa Beth-azmavethi, 
42; 29 wanaume wa Kiriath-yearimu, Kefira, na Beerothi, 743; 

30 wanaume wa Rama na Geba, 621; 31 wanaume wa Mikmasi, 122; 
32 wanaume wa Betheli na Ai, 123; 33 wanaume wa ile Nebo 
nyingine, 52; 34 wana wa Elamu mwingine, 1,254; 35 wana wa 
Harimu, 320; 36 wana wa Yeriko, 345; 37 wana wa Lodi, Hadidi, na 
Ono, 721; 38 wana wa Senaa, 3,930. 


39 Makuhani: wana wa Yedaya wa nyumba ya Yeshua, 973; 40 wana 
wa Imeri, 1,052; 41 wana wa Pashuri, 1,247; 42 wana wa Harimu, 
1,017. 


43 Walawi: Wana wa Yeshua, wa nyumba ya Kadmieli, wa wana wa 
Hodeva, 74; 44 Waimbaji: wana wa Asafu, 148. 45 Walinzi wa 
malango: wana wa Shalumu, wana wa Ateri, wana wa Talmoni, wana 
wa Akubu, wana wa Hatita, wana wa Shobai, 138. 


46 Watumishi wa hekaluni:” Wana wa Siha, wana wa Hasufa, wana 
wa Tabaothi, 47 wana wa Kerosi, wana wa Sia, wana wa Padoni, 

48 wana wa Lebana, wana wa Hagaba, wana wa Salmai, 49 wana 
wa Hanani, wana wa Gideli, wana wa Gahari, 50 wana wa Reaya, 
wana wa Resini, wana wa Nekoda, 51 wana wa Gazamu, wana wa 
Uza, wana wa Pasea, 52 wana wa Besai, wana wa Meunimu, wana 
wa Nefushesimu, 33 wana wa Bakbuki, wana wa Hakufa, wana wa 
Harhuri, 54 wana wa Baslithi, wana wa Mehida, wana wa Harsha, 


55 wana wa Barkosi, wana wa Sisera, wana wa Tema, 56 wana wa 
Nezia, wana wa Hatifa. 


57 Wana wa watumishi wa Sulemani: wana wa Sotai, wana wa 
Soferethi, wana wa Perida, 58 wana wa Yaala, wana wa Darkoni, 
wana wa Gideli, 59 wana wa Shefatia, wana wa Hatili, wana wa 
Pokereth-hazebaimu, wana wa Amoni. 60 Watumishi wote wa 
hekaluni” na wana wa watumishi wa Sulemani walikuwa 392. 


61 Na hawa ndio waliopanda kutoka Tel-mela, Tel-harsha, Kerubi, 
Adoni, na Imeri, lakini hawakuweza kuthibitisha kama ukoo wao” na 
asili yao ilikuwa ya Waisraeli: 6 wana wa Delaya, wana wa Tobia, 
wana wa Nekoda, 642. 63 Na kutoka kwa makuhani: wana wa 
Habaya, wana wa Hakozi, wana wa Barzilai, aliyemwoa mmoja kati 
ya mabinti wa Barzilai Mgileadi na kuitwa kwa jina lao. 64 Hao 
walichunguza kumbukumbu zao ili wathibitishe ukoo wao, lakini 
hawakupata majina ya koo zao, kwa hiyo hawakustahili kuwa 
makuhani.” 65 Gavana” akawaambia kwamba hawapaswi kula vitu 
vitakatifu kabisa mpaka apatikane kuhani ambaye angechunguza 
Urimu na Thumimu. 


66 Kutaniko lote lilikuwa na jumla ya watu 42,360, 6 mbali na 
watumwa wao wa kiume na wa kike, ambao walikuwa 7,337; 
walikuwa pia na waimbaji 245 wa kiume na wa kike. 68 Walikuwa na 
farasi 736, nyumbu 245, 69 ngamia 435, na punda 6,720. 


70 Baadhi ya viongozi wa koo” walitoa mchango kwa ajili ya kazi. 
Gavana alitoa kwa ajili ya hazina drakma 1,000 za dhahabu,” 
mabakuli 50, na kanzu 530 za makuhani. 71 Na baadhi ya viongozi 
wa koo” walitoa kwa ajili ya hazina ya kazi drakma 20,000 za 
dhahabu na mina 2,200 za fedha.” 72 Na wale watu wengine walitoa 


drakma 20,000 za dhahabu, mina 2,000 za fedha, na kanzu 67 za 
makuhani. 


73 Na makuhani, Walawi, walinzi wa malango, waimbaji, baadhi ya 
watu, watumishi wa hekaluni,” na Waisraeli wengine wote wakaanza 
kuishi katika majiji yao. Kufikia mwezi wa saba, Waisraeli wote” 
walikuwa wakiishi katika majiji yao. 


^ Neh. 7:6 Au “wilaya ya utawala.” 

A Neh. 7:46 Au “Wanethini.” Tnn., “Waliotolewa.” 

^ Neh. 7:60 Au “Wanethini wote.” Tnn., “Wote Waliotolewa.” 
A Neh. 7:61 Yaani, ukoo wa upande wa baba. 


A Neh. 7:64 Au “hawakustahili utumishi wa kikuhani kwa sababu 
hawakuwa safi.” 


^ Neh. 7:65 Au “Tirshatha,” cheo cha Kiajemi cha gavana wa mkoa. 
A Neh. 7:70 Yaani, ukoo wa upande wa baba. 
^ Neh. 7:70 Au “Tirshatha,” cheo cha Kiajemi cha gavana wa mkoa. 


^ Neh. 7:70 Kwa kawaida ilikuwa sawa na dariki ya dhahabu ya 
Uajemi yenye uzito wa gramu 8.4. Si drakma inayotajwa katika 
Maandiko ya Kigiriki. Angalia Nyongeza B14. 


^ Neh. 7:71 Yaani, ukoo wa upande wa baba. 


^ Neh. 7:71 Mina inayotajwa katika Maandiko ya Kiebrania ilikuwa 
na uzito wa gramu 570. Angalia Nyongeza B14. 


^ Neh. 7:73 Au “Wanethini.” Tnn., “waliotolewa.” 


A Neh. 7:73 Tnn., “Israeli yote.” 


Nehemia 8:1-18 


8 Kisha watu wote wakakusanyika wakiwa na kusudi moja katika 
uwanja wa jiji uliokuwa mbele ya Lango la Maji, wakamwambia Ezra 
mwandishi” alete kitabu cha Sheria ya Musa, ambayo Yehova 
alikuwa ameamuru Waisraeli waifuate. 2 Basi kuhani Ezra akaleta 
Sheria mbele ya kutaniko la wanaume, wanawake, na wote 
walioweza kusikiliza na kuelewa, katika siku ya kwanza ya mwezi wa 
saba. 3 Naye akaisoma kwa sauti kubwa katika uwanja wa jiji mbele 
ya Lango la Maji, kuanzia asubuhi hadi adhuhuri, akawasomea 
wanaume, wanawake, na wote ambao wangeweza kuelewa; nao 
watu wakasikiliza kwa makini kitabu cha Sheria. 4 Na Ezra 
mwandishi” alikuwa amesimama juu ya jukwaa la mbao, 
lililotengenezwa kwa kusudi hilo; na Matithia, Shema, Anaya, Uria, 
Hilkia, na Maaseya walisimama upande wake wa kulia; na upande 
wake wa kushoto Pedaya, Mishaeli, Malkiya, Hashumu, Hash- 
badana, Zekaria, na Meshulamu. 


> Ezra akakifungua kitabu mbele ya watu wote, kwa maana alikuwa 
juu kuliko watu wote. Alipokuwa akikifungua, watu wote 
wakasimama. $ Kisha Ezra akamsifu Yehova Mungu wa kweli, Aliye 
mkuu, kisha watu wote wakajibu, “Amina!” Amina!” nao wakainua 
mikono yao juu. Kisha wakamsujudia Yehova huku nyuso zao 
zikigusa ardhi. 7 Nao Yeshua, Bani, Sherebia, Yamini, Akubu, 
Shabethai, Hodia, Maaseya, Kelita, Azaria, Yozabadi, Hanani, na 
Pelaya, waliokuwa Walawi, walikuwa wakiwafafanulia watu Sheria, 
huku watu wakiwa wamesimama. 8 Wakaendelea kukisoma kitabu 
hicho kwa sauti kubwa, wakaisoma Sheria ya Mungu wa kweli, huku 
wakiifafanua waziwazi na kueleza maana yake; hivyo wakawasaidia 
watu kuelewa mambo yaliyokuwa yakisomwa.” 


9 Na Nehemia ambaye alikuwa gavana,” Ezra aliyekuwa kuhani na 
mwandishi,” na Walawi waliokuwa wakiwafundisha watu 
wakawaambia hivi watu wote: “Hii ni siku takatifu kwa Yehova Mungu 
wenu. Msiomboleze wala kulia.” Kwa maana watu wote walikuwa 
wakilia walipokuwa wakisikiliza maneno ya Sheria. 10 Akawaambia: 
“Nendeni mkale vitu bora” na kunywa vitu vitamu, na muwapelekee 
mafungu ya vyakula wale ambao hawana chochote; kwa maana hii 
ni siku takatifu kwa Bwana wetu, nanyi msihuzunike, kwa maana 
shangwe ya Yehova ndiyo ngome?” yenu.” 11 Nao Walawi walikuwa 
wakiwatuliza watu wote, wakisema: “Nyamazeni! kwa maana hii ni 
siku takatifu, nanyi msihuzunike.” 12 Basi watu wote wakaenda zao 
kula na kunywa na kupeana mafungu ya chakula na kushangilia 
sana, kwa maana walielewa maneno waliyokuwa wameambiwa. 


13 Siku iliyofuata viongozi wa koo” za watu wote, makuhani, na 
Walawi wakakusanyika karibu na Ezra mwandishi” ili wapate 
ufahamu zaidi wa maneno ya Sheria. 14 Kisha wakaona imeandikwa 
katika Sheria kwamba Yehova alikuwa ameamuru kupitia Musa 
kwamba Waisraeli wanapaswa kukaa katika vibanda” wakati wa 
sherehe, mwezi wa saba, 15 na kwamba wanapaswa kutangaza 
katika majiji yao yote na kotekote Yerusalemu wakisema: “Nendeni 
katika eneo lenye milima mlete matawi ya mizeituni, ya misonobari, 
ya mihadasi na ya mitende, na matawi ya miti mingine yenye majani 
mengi ili mjenge vibanda, kama ilivyoandikwa.” 


16 Basi watu wakaenda kuleta matawi hayo ili kujijengea vibanda, 
kila mtu juu ya paa lake, na pia katika nyua zao, na katika nyua za 
nyumba ya Mungu wa kweli, na katika uwanja wa jiji wa Lango la 
Maji, na katika uwanja wa jiji wa Lango la Efraimu. 17 Basi watu wote 
wa kutaniko waliokuwa wamerudi kutoka utekwani wakajenga 


vibanda nao wakakaa katika vibanda hivyo, kwa maana Waisraeli 


hawakuwa wamefanya hivyo tangu siku za Yoshua mwana wa Nuni 


mpaka siku hiyo, basi wakashangilia sana. 18 Na siku baada ya siku 


kitabu cha Sheria ya Mungu wa kweli kilikuwa kikisomwa, tangu siku 
ya kwanza hadi siku ya mwisho. Nao wakafanya sherehe hiyo kwa 


siku saba, na siku ya nane walifanya kusanyiko takatifu, kama 


ilivyoagizwa. 


A Neh. 


8:1 Au “aliyenakili maandishi.” 


A Neh. 


8:4 Au “aliyenakili maandishi.” 


A Neh. 


8:6 Au “Na iwe hivyo!” 


A Neh. 


8:8 Au “wakaeleza maana ya usomaji huo.” 


A Neh. 


8:9 Au “Tirshatha,” cheo cha Kiajemi cha gavana wa mkoa. 


A Neh. 


8:9 Au “aliyenakili maandishi.” 


A Neh. 


8:10 Tnn., “vitu vinono.” 


A Neh. 


8:10 Au “nguvu.” 


A Neh. 


8:13 Yaani, ukoo wa upande wa baba. 


A Neh. 


8:13 Au “aliyenakili maandishi.” 


A Neh. 


8:14 Au “vibanda vya muda.” 


Nehemia 9:1-38 


9 Siku ya 24 ya mwezi huo, Waisraeli wakakusanyika; walikuwa 
wamefunga wakiwa wamevaa nguo za magunia na kujirushia 
mavumbi. 2 Kisha wazao wa Waisraeli wakajitenga na wageni wote, 
wakasimama na kuungama dhambi zao wenyewe na makosa ya 
baba zao. 3 Kisha wakasimama mahali walipokuwa na kusoma kwa 
sauti kitabu cha Sheria ya Yehova Mungu wao kwa robo siku;” na 
kwa robo nyingine ya siku walikuwa wakiungama na kumwinamia 
Yehova Mungu wao. 


4 Yeshua, Bani, Kadmieli, Shebania, Buni, Sherebia, Bani, na 
Kenani wakasimama kwenye jukwaa la Walawi na kumlilia Yehova 
Mungu wao kwa sauti kubwa. > Nao Walawi, yaani, Yeshua, 
Kadmieli, Bani, Hashabneya, Sherebia, Hodia, Shebania, na 
Pethahia wakasema: “Simameni, msifuni Yehova Mungu wenu kwa 
umilele wote.” Na walisifu jina lako tukufu, ambalo limekwezwa juu 
kuliko baraka zote na sifa zote. 


6 “Wewe peke yako ndiye Yehova; uliumba mbingu, naam, mbingu 
za mbingu na jeshi lake lote, dunia na vyote vilivyo juu yake, bahari 
na vyote vilivyomo. Nawe unavihifadhi vyote hai, na jeshi la 
mbinguni linakuinamia wewe. 7 Wewe ndiye Yehova Mungu wa 
kweli, uliyemchagua Abramu, ukamtoa katika jiji la Uru la Wakaldayo 
na ukampa jina Abrahamu. 8 Nawe ukaona moyo wake ukiwa 
mwaminifu mbele zako; basi ukafanya agano naye ili umpe nchi ya 
Wakanaani, Wahiti, Waamori, Waperizi, Wayebusi, na Wagirgashi, ili 
kuupa uzao wake?” nchi hiyo; nawe ukatimiza ahadi zako, kwa 
maana wewe ni mwadilifu. 


9 “Basi ukaona mateso ya mababu zetu huko Misri, nawe ukasikia 
kilio chao kwenye Bahari Nyekundu. 10 Kisha ukafanya ishara na 
miujiza dhidi ya Farao na watumishi wake wote na watu wote wa 
nchi yake, kwa maana ulijua waliwatendea kwa kimbelembele. 
Ukajijengea jina ambalo limedumu hadi leo hii. 11 Nawe 
ukaitenganisha bahari mbele yao, wakavuka bahari juu ya nchi kavu, 
na wale waliowafuatia ukawatupa ndani ya maji mengi kama vile jiwe 
linavyotupwa ndani ya bahari iliyochafuka. 12 Uliwaongoza mchana 
kwa nguzo ya wingu, na usiku kwa nguzo ya moto, ili kuwaangazia 
njia waliyopaswa kupitia. 13 Nawe ukashuka kwenye Mlima Sinai 
ukazungumza nao kutoka mbinguni na kuwapa hukumu za uadilifu, 
sheria za kweli,” masharti bora na amri bora. 14 Ukawajulisha 
Sabato yako takatifu na kuwapa amri, masharti, na sheria kupitia 
Musa mtumishi wako. 15 Walipokuwa na njaa uliwapa mkate kutoka 
mbinguni, walipokuwa na kiu ukawapa maji kutoka kwenye 
mwamba, na ukawaambia waingie na kuimiliki nchi ambayo ulikuwa 
umeapa” kwamba utawapatia. 


16 “Lakini mababu zetu, wakatenda kwa kimbelembele na kuwa 
wakaidi,” nao hawakusikiliza amri zako. 17 Walikataa kusikiliza wala 
hawakukumbuka matendo yako ya ajabu uliyofanya miongoni mwao, 
lakini wakawa wakaidi,” nao wakachagua kiongozi ili warudi Misri 
ambako walikuwa watumwa. Lakini wewe ni Mungu uliye tayari 
kusamehe,” mwenye huruma?” na rehema, usiye mwepesi wa hasira, 
una upendo mwingi mshikamanifu,” nawe hukuwaacha. 18 Hata 
walipojitengenezea sanamu ya ndama wa chuma?” na kusema, ‘Huyu 
ndiye Mungu wenu aliyewaongoza kutoka Misri, nao wakatenda 
matendo makubwa ya ukosefu wa heshima, 19 hata wakati huo, kwa 
rehema zako nyingi, hukuwaacha nyikani. Nguzo ya wingu 


iliyowaongoza njiani mchana haikuondoka juu yao, wala nguzo ya 
moto iliyowaangazia njia usiku. 20 Nawe ukawapa roho yako njema 
ili iwape ufahamu, hukuwanyima mana vinywani mwao, na walipohisi 
kiu ukawapa maji. 21 Kwa miaka 40 uliwapa chakula nyikani. 
Hawakukosa chochote. Mavazi yao hayakuchakaa, wala miguu yao 
haikuvimba. 


22 “Uliwapa falme na mataifa, ukawagawia kipande kwa kipande, 
nao wakamiliki nchi ya Sihoni, yaani, nchi ya mfalme wa Heshboni, 
na pia nchi ya Ogu mfalme wa Bashani. 23 Nawe ukawafanya wana 
wao kuwa wengi kama nyota za mbinguni. Kisha ukawaleta katika 
nchi ambayo ulikuwa umewaahidi mababu zao kwamba wanapaswa 
kuingia na kuimiliki. 24 Basi wana wao wakaingia na kuimiliki nchi 
hiyo, nawe ukawatiisha Wakanaani walioishi katika nchi hiyo, 
ukawatia mikononi mwao, wao pamoja na wafalme wao na wakaaji 
wa nchi, ili wawatendee wapendavyo. 25 Wakateka majiji yenye 
ngome na ardhi yenye rutuba,” wakamiliki nyumba zilizojaa vitu 
vyema vya kila aina, visima ambavyo tayari vilikuwa vimechimbwa, 
mashamba ya mizabibu, mizeituni, na miti ya matunda kwa wingi. 
Hivyo wakala na kushiba na kunenepa, nao wakaufurahia wema 
wako mwingi. 


26 “Hata hivyo, hawakutii, bali walikuasi na kuigeuzia mgongo Sheria 
yako.” Wakawaua manabii wako waliowaonya wakurudie, nao 
wakatenda matendo makubwa ya ukosefu wa heshima. 27 Kwa 
sababu hiyo uliwatia mikononi mwa maadui wao, walioendelea 
kuwatesa. Lakini walipokuwa wakiteseka walikulilia, nawe uliwasikia 
ukiwa mbinguni; na kwa sababu ya rehema zako nyingi, uliwapa 
waokozi waliowaokoa kutoka mikononi mwa maadui wao. 


28 “Lakini mara tu walipopata utulivu, walitenda tena yaliyo maovu 
mbele zako, nawe ulikuwa ukiwaacha mikononi mwa maadui wao, 
ambao waliwakandamiza.” Kisha walirudi na kukuomba msaada, 
nawe uliwasikiliza ukiwa mbinguni na kuwaokoa tena na tena kwa 
sababu ya rehema zako nyingi. 29 Ingawa uliwaonya ili wairudie 
Sheria yako, walitenda kwa kimbelembele na kukataa kusikiliza amri 
zako; nao wakatenda dhambi kwa kutofuata masharti yako, ambayo 
mtu akiyafuata ataishi. Lakini walikugeuzia mgongo na kufanya 
shingo zao ziwe ngumu, nao wakakataa kukusikiliza. 

30 Uliwaonyesha subira kwa miaka mingi na ukaendelea kuwaonya 
kwa roho yako kupitia manabii wako, lakini walikataa kusikiliza. 
Mwishowe ukawatia mikononi mwa mataifa ya nchi hizo. 31 Na kwa 
sababu ya rehema zako nyingi, hukuwaangamiza wala kuwaacha, 
kwa maana wewe ni Mungu mwenye huruma” na rehema. 


32 “Na sasa, Ee Mungu wetu, Mungu mkuu, mwenye nguvu, 
mwenye kuogopesha, unayeshika agano lako na kutenda kwa 
upendo mshikamanifu, usiyaone kuwa madogo mateso yote 
yaliyotupata sisi, wafalme wetu, wakuu wetu, makuhani wetu, 
manabii wetu, mababu zetu, na watu wako wote tangu siku za 
wafalme wa Ashuru mpaka leo hii. 33 Umekuwa mwadilifu katika 
mambo yote yaliyotupata, kwa maana umetenda kwa uaminifu; lakini 
ni sisi tuliotenda uovu. 34 Wafalme wetu, wakuu wetu, makuhani 
wetu, na mababu zetu hawajashika Sheria yako wala kusikiliza amri 
zako wala vikumbusho ulivyowapaž ili kuwaonya. 35 Hata 
walipokuwa kwenye ufalme wao wakifurahia wema mwingi uliowapa 
na katika nchi kubwa na yenye rutuba” uliyowapa, hawakukutumikia 
wala kuacha mazoea yao maovu. 36 Basi leo hii sisi ni watumwa— 
naam, watumwa katika nchi ambayo uliwapa mababu zetu ili wale 


matunda yake na vitu vyake vyema. 37 Mazao yake mengi ni ya 


wafalme uliowafanya watutawale kwa sababu ya dhambi zetu. 


Wanatutawala wapendavyo na kuitendea mifugo yetu wapendavyo, 


tunateseka sana. 


38 “Basi kwa sababu ya hayo yote, tunafanya mapatano thabiti kwa 


maandishi, nayo yamethibitishwa kwa muhuri wa wakuu wetu, 


Walawi wetu, na makuhani wetu.” 


A Neh. 


9:3 Au “kwa saa tatu.” 


A Neh. 


9:5 Au “milele hata milele.” 


A Neh. 


9:8 Tnn., “mbegu yake.” 


A Neh. 


9:13 Au “sheria zinazotegemeka.” 


A Neh. 


9:15 Tnn., “uliinua mkono wako.” 


A Neh. 


9:16 Tnn., “na kufanya shingo yao kuwa ngumu.” 


A Neh. 


9:17 Tnn., “wakafanya shingo yao kuwa ngumu.” 


A Neh. 


9:17 Au “Mungu mwenye matendo ya kusamehe.” 


A Neh. 


9:17 Au “neema.” 


A Neh. 


9:17 Au “fadhili nyingi zenye upendo.” 


A Neh. 


9:18 Au “sanamu ya kuyeyushwa.” 


A Neh. 


9:25 Au “iliyonona.” 


A Neh. 


9:26 Tnn., “kuitupa Sheria yako nyuma yao.” 


A Neh. 9:28 Au “waliwaponda.” 
A Neh. 9:31 Au “neema.” 
A Neh. 9:34 Au “maonyo uliyowapa.” 


A Neh. 9:35 Au “iliyonona.” 


Nehemia 10:1-39 


10 Wale walioyathibitisha kwa kutia muhuri walikuwa: 
Gavana” Nehemia, mwana wa Hakalia, 


Na Sedekia, 2 Seraya, Azaria, Yeremia, 3 Pashuri, Amaria, Malkiya, 
4 Hatushi, Shebania, Maluku, 5 Harimu, Meremothi, Obadia, 

6 Danieli, Ginethoni, Baruku, 7 Meshulamu, Abiya, Miyamini, 

8 Maazia, Bilgai, na Shemaya; hao ndio makuhani. 


9 Pia Walawi: Yeshua mwana wa Azania, Binui wa wana wa 
Henadadi, Kadmieli, 10 na ndugu zao Shebania, Hodia, Kelita, 
Pelaya, Hanani, 11 Mika, Rehobu, Hashabia, 12 Zakuri, Sherebia, 
Shebania, 13 Hodia, Bani, na Beninu. 


14 Viongozi wa watu: Paroshi, Pahath-moabu, Elamu, Zatu, Bani, 
15 Buni, Azgadi, Bebai, 16 Adoniya, Bigvai, Adini, 17 Ateri, Hezekia, 
Azuri, 18 Hodia, Hashumu, Besai, 19 Harifu, Anathothi, Nebai, 

20 Magpiashi, Meshulamu, Heziri, 21 Meshezabeli, Sadoki, Yadua, 
22 Pelatia, Hanani, Anaya, 23 Hoshea, Hanania, Hashubu, 

24 Haloheshi, Pilha, Shobeki, 25 Rehumu, Hashabna, Maaseya, 

26 Ahiya, Hanani, Anani, 27 Maluku, Harimu, na Baana. 


28 Watu wengine wote—makuhani, Walawi, walinzi wa malango, 
waimbaji, watumishi wa hekaluni,” kila mtu aliyejitenga na mataifa 
yaliyokuwa nchini ili afuate Sheria ya Mungu wa kweli, pamoja na 
wake zao, wana wao, na mabinti wao, kila mtu mwenye ujuzi na 
uelewaji”— 29 wakajiunga na ndugu zao, wakuu wao, wakajifunga 
kwa kiapo na laana, kwamba watatembea katika Sheria ya Mungu 
wa kweli, iliyotolewa kupitia Musa mtumishi wa Mungu wa kweli, na 
kufuata kwa makini amri zote za Yehova Bwana wetu, hukumu zake, 


na masharti yake. 30 Hatutakubali mabinti wetu waolewe na watu wa 
mataifa yaliyo nchini, wala hatutakubali wana wetu wawaoe mabinti 
wao. 


31 Ikiwa watu wa mataifa hayo wataleta bidhaa zao na kila aina ya 
nafaka ili watuuzie katika siku ya Sabato, hatutanunua chochote 
kutoka kwao siku ya Sabato au siku nyingine takatifu. Pia, mwaka 
wa saba hatutalima mashamba na tutayafuta madeni yote. 


32 Pia, tukajiwekea wajibu kwamba kila mmoja wetu atoe sehemu ya 
tatu ya shekeli” kila mwaka kwa ajili ya utumishi wa nyumba ya” 
Mungu wetu, 33 kwa ajili ya mkate wa tabaka,” toleo la nafaka la kila 
siku, dhabihu za kawaida za kuteketezwa za Sabato na miezi mipya, 
na kwa ajili ya sherehe rasmi, kwa ajili ya vitu vitakatifu, kwa ajili ya 
dhabihu za dhambi ili kufunika dhambi za Waisraeli, na kwa ajili ya 
kazi zote za nyumba ya Mungu wetu. 


34 Pia, tukapiga kura ili kupanga wakati ambao kila ukoo” wa 
makuhani, Walawi, na watu wangeleta kuni kwenye nyumba ya 
Mungu wetu wakati uliowekwa, mwaka baada ya mwaka, ili kuwasha 
moto kwenye madhabahu ya Yehova Mungu wetu, kama 
ilivyoandikwa katika Sheria. 35 Pia tutaleta kwenye nyumba ya 
Yehova mazao ya kwanza yaliyokomaa ya nchi yetu na matunda ya 
kwanza yaliyoiva ya kila mti wa matunda, mwaka baada ya mwaka, 
36 vilevile tutatoa wazaliwa wetu wa kwanza wa kiume na pia wa 
mifugo yetu—kama ilivyoandikwa katika Sheria—wazaliwa wetu wa 
kwanza wa ng'ombe na wa kondoo. Tutawaleta kwenye nyumba ya 
Mungu wetu, kwa makuhani wanaohudumu kwenye nyumba ya 
Mungu wetu. 37 Pia, unga wetu wa kwanza ambao haujakobolewa, 
michango yetu, matunda ya mti wa kila aina, divai mpya, na mafuta, 


tutawapelekea makuhani kwenye maghala” ya nyumba ya Mungu 
wetu, pia tutawapa Walawi sehemu ya kumi ya mazao ya mashamba 
yetu, kwa maana Walawi ndio wanaokusanya sehemu za kumi za 
mazao katika miji yetu yote ya kilimo. 


38 Na kuhani, mwana wa Haruni, anapaswa kuwa pamoja na Walawi 
wanapokusanya sehemu ya kumi; Walawi nao wanapaswa kuleta 
sehemu ya kumi ya ile sehemu ya kumi katika nyumba ya Mungu 
wetu, kwenye vyumba vya” ghala. 39 Kwa maana Waisraeli na 
Walawi wanapaswa kuleta mchango wa nafaka, divai mpya, na 
mafuta kwenye maghala,” ambamo mna vyombo vya mahali 
patakatifu, na pia walinzi wa malango, waimbaji, na makuhani 
wanaohudumu. Hatutaipuuza nyumba ya Mungu wetu. 


A Neh. 10:1 Au “Tirshatha,” cheo cha Kiajemi cha gavana wa mkoa. 
A Neh. 10:28 Au “Wanethini.” Tnn., “waliotolewa.” 
A Neh. 10:28 Au labda, “wote wenye umri wa kutosha kuelewa.” 


A Neh. 10:32 Shekeli moja ilikuwa na uzito wa gramu 11.4. Angalia 
Nyongeza B14. 


A Neh. 10:32 Au “hekalu la.” 

A Neh. 10:33 Yaani, mkate wa wonyesho. 

A Neh. 10:34 Yaani, ukoo wa upande wa baba. 
A Neh. 10:37 Au “majumba ya kulia chakula.” 


A Neh. 10:38 Au “majumba ya kulia chakula ya.” 


A Neh. 10:39 Au “majumba ya kulia chakula.” 


Nehemia 11:1-36 


11 Sasa wakuu wa watu walikuwa wakiishi Yerusalemu; lakini watu 
wengine wote walipiga kura ili mtu mmoja kati ya watu kumi aishi 
Yerusalemu, lile jiji takatifu, na wale wengine tisa waliishi katika majiji 
mengine. 2 Isitoshe, watu waliwabariki wote waliojitolea kuishi 
Yerusalemu. 


3 Na hawa ndio viongozi wa mkoa?” walioishi Yerusalemu. (Waisraeli 
wengine wote, makuhani, Walawi, watumishi wa hekaluni,” na wana 
wa watumishi wa Sulemani, waliishi katika majiji mengine ya Yuda, 
kila mmoja katika sehemu aliyomiliki jijini. 


4 Pia, baadhi ya watu wa Yuda na Benjamini waliishi Yerusalemu.) 
Kati ya watu wa Yuda kulikuwa na Athaya mwana wa Uzia mwana 
wa Zekaria mwana wa Amaria mwana wa Shefatia mwana wa 
Mahalaleli wa wana wa Perezi, 5 na Maaseya mwana wa Baruku 
mwana wa Kolhoze mwana wa Hazaya mwana wa Adaya mwana 
wa Yoyaribu mwana wa Zekaria mwana wa Mshela. 6 Wana wote wa 
Perezi walioishi Yerusalemu walikuwa wanaume mashujaa 468. 


7 Hawa ndio waliokuwa watu wa Benjamini: Salu mwana wa 
Meshulamu mwana wa Yoedi mwana wa Pedaya mwana wa Kolaya 
mwana wa Maaseya mwana wa Ithieli mwana wa Yeshaya, 8 na 
baada yake Gabai na Salai, watu 928; 9 na Yoeli mwana wa Zikri 
alikuwa msimamizi wao, na Yuda mwana wa Hasenua alikuwa wa 
pili katika usimamizi wa jiji. 

10 Kutoka kwa makuhani: Yedaya mwana wa Yoyaribu, Yakini, 

11 Seraya mwana wa Hilkia mwana wa Meshulamu mwana wa 
Sadoki mwana wa Merayothi mwana wa Ahitubu, kiongozi wa 


nyumba ya” Mungu wa kweli; 12 na ndugu zao waliofanya kazi ya ile 
nyumba, watu 822; na Adaya mwana wa Yerohamu mwana wa 
Pelalia mwana wa Amzi mwana wa Zekaria mwana wa Pashuri 
mwana wa Malkiya, 13 na ndugu zake, viongozi wa koo,” watu 242, 
na Amashisai mwana wa Azareli mwana wa Azai mwana wa 
Meshilemothi mwana wa Imeri, 14 na ndugu zao 128 waliokuwa 
wanaume hodari na jasiri; na msimamizi wao alikuwa Zabdieli, 
aliyetoka katika familia mashuhuri. 


15 Na kutoka kwa Walawi: Shemaya mwana wa Hashubu mwana wa 
Azrikamu mwana wa Hashabia mwana wa Buni, 16 na Shabethai na 
Yozabadi, wa viongozi wa Walawi, waliosimamia kazi za nje ya 
nyumba ya Mungu wa kweli; 17 na Matania, mwana wa Mika mwana 
wa Zabdi mwana wa Asafu, kiongozi wa waimbaji, aliyeongoza sifa 
wakati wa sala, na Bakbukia, wa pili kati ya ndugu zake, na Abda 
mwana wa Shamua mwana wa Galali mwana wa Yeduthuni. 

18 Walawi wote katika jiji takatifu walikuwa 284. 


19 Na walinzi wa malango walikuwa Akubu, Talmoni, na ndugu zao 
waliolinda malango walikuwa 172. 


20 Waisraeli wengine wote, makuhani, na Walawi walikuwa katika 
majiji mengine yote ya Yuda, kila mmoja katika eneo alilorithi.” 

21 Watumishi wa hekaluni” walikuwa wakiishi Ofeli, nao Siha na 
Gishpa waliwasimamia watumishi wa hekaluni.” 


22 Msimamizi wa Walawi walioishi Yerusalemu alikuwa Uzi mwana 
wa Bani mwana wa Hashabia mwana wa Matania mwana wa Mika, 
wa wana wa Asafu, waimbaji; alisimamia kazi ya nyumba ya Mungu 
wa kweli. 23 Kwa maana mfalme alikuwa ametoa amri kwa ajili ya 
waimbaji, na kulikuwa na mpango hususa kuhusu mahitaji yao ya 


kila siku. 24 Na Pethahia mwana wa Meshezabeli wa wana wa Zera 
mwana wa Yuda alikuwa mshauri wa mfalme?” katika kila jambo 
lililowahusu watu. 


25 Kuhusu maeneo na mashamba yake, baadhi ya watu wa Yuda 
waliishi Kiriath-arba na miji yake, Diboni na miji yake, Yekabzeeli na 


na mashamba yake, na huko Azeka na miji yake. Waliishi” kuanzia 
Beer-sheba mpaka Bonde la Hinomu. 


31 Na watu wa Benjamini waliishi Geba, Mikmashi, Aiya, Betheli na 
miji yake, 32 Anathothi, Nobu, Ananiya, 33 Hasori, Rama, Gitaimu, 

34 Hadidi, Seboimu, Nebalati, 39 Lodi, na Ono, bonde la mafundi. 

36 Na baadhi ya vikundi vya Walawi kutoka Yuda waliishi katika eneo 
la Benjamini. 


A Neh. 11:3 Au “wilaya ya utawala.” 

A Neh. 11:3 Au “Wanethini.” Tnn., “waliotolewa.” 
A Neh. 11:11 Au “hekalu la.” 

A Neh. 11:13 Yaani, ukoo wa upande wa baba. 

A Neh. 11:20 Au “urithi wake mwenyewe.” 

A Neh. 11:21 Au “Wanethini.” Tnn., “waliotolewa.” 
A Neh. 11:21 Au “Wanethini.” Tnn., “waliotolewa.” 


A Neh. 11:24 Tnn., “alikuwa kwenye mkono wa mfalme.” 


A Neh. 11:30 Au “Walipiga kambi.” 


Nehemia 12:1-47 


12 Hawa ndio makuhani na Walawi waliopanda kwenda na 
Zerubabeli mwana wa Shealtieli, na Yeshua: Seraya, Yeremia, Ezra, 
2 Amaria, Maluku, Hatushi, 3 Shekania, Rehumu, Meremothi, 4 Ido, 
Ginethoi, Abiya, 5 Miyamini, Maadia, Bilga, 6 Shemaya, Yoyaribu, 
Yedaya, 7 Salu, Amoki, Hilkia, na Yedaya. Hao ndio waliokuwa 
viongozi wa makuhani na ndugu zao katika siku za Yeshua. 


8 Walawi walikuwa Yeshua, Binui, Kadmieli, Sherebia, Yuda, na 
Matania aliyeongoza uimbaji wa nyimbo za shukrani akiwa pamoja 
na ndugu zake. 9 Walisimama wakitazamana na ndugu 

zao Bakbukia na Uni wakati wa zamu za kulinda.” 10 Yeshua 
alimzaa Yoyakimu, Yoyakimu alimzaa Eliashibu, naye Eliashibu 
alimzaa Yoyada. 11 Naye Yoyada alimzaa Yonathani, naye Yonathani 
akamzaa Yadua. 


12 Katika siku za Yoyakimu, hawa ndio waliokuwa makuhani, 
viongozi wa koo:” wa Seraya, Meraya; wa Yeremia, Hanania; 13 wa 
Ezra, Meshulamu; wa Amaria, Yehohanani; 14 wa Maluki, Yonathani; 
wa Shebania, Yosefu; 15 wa Harimu, Adna; wa Merayothi, Helkai; 

16 wa Ido, Zekaria; wa Ginethoni, Meshulamu; 17 wa Abiya, Zikri; wa 
Miniamini, . . . ;* wa Moadia, Piltai; 18 wa Bilga, Shamua; wa 
Shemaya, Yehonathani; 19 wa Yoyaribu, Matenai; wa Yedaya, Uzi; 
20 wa Salai, Kalai; wa Amoki, Eberi; 21 wa Hilkia, Hashabia; wa 
Yedaya, Nethaneli. 


22 Viongozi wa koo” za Walawi na za makuhani katika siku za 
Eliashibu, Yoyada, Yohanani, na Yadua waliandikishwa, vilevile 
makuhani, mpaka wakati wa ufalme wa Dario Mwajemi. 


23 Walawi waliokuwa viongozi wa koo” waliandikishwa katika kitabu 
cha historia ya nyakati, mpaka siku za Yohanani mwana wa 
Eliashibu. 24 Viongozi wa Walawi walikuwa Hashabia, Sherebia, na 
Yeshua mwana wa Kadmieli, na ndugu zao walisimama 
wakitazamana walipokuwa wakiimba sifa na kumshukuru Mungu 
kulingana na maagizo ya Daudi mtu wa Mungu wa kweli, kikundi cha 
ulinzi kwa kikundi cha ulinzi. 25 Matania, Bakbukia, Obadia, 
Meshulamu, Talmoni, na Akubu walikuwa walinzi wa malango, 
walilinda maghala yaliyokuwa karibu na malango. 26 Hao walitumikia 
katika siku za Yoyakimu mwana wa Yeshua mwana wa Yozadaki na 
katika siku za gavana Nehemia na Ezra aliyekuwa kuhani na 
mwandishi.” 


27 Wakati wa kuzindua kuta za Yerusalemu, Walawi walitafutwa kila 
mahali walipokuwa ili waje Yerusalemu kusherehekea uzinduzi kwa 
kushangilia, kwa nyimbo za shukrani, na kwa matoazi, vinanda, na 
vinubi. 28 Na wana wa waimbaji” wakakusanyika pamoja kutoka 
katika wilaya,” kutoka maeneo yaliyokuwa karibu na Yerusalemu, na 


Walawi wakajitakasa na kuwatakasa watu, malango, na ukuta. 


31 Kisha nikawaleta wakuu wa Yuda juu ya ukuta. Nikapanga 
makundi mawili makubwa yaliyoimba nyimbo za shukrani na vikundi 
vya kuwafuata, kikundi kimoja kilienda upande wa kulia wa ukuta 
kuelekea Lango la Marundo ya Majivu. 32 Hoshaya na nusu ya 
wakuu wa Yuda walitembea nyuma yao, 33 pamoja na Azaria, Ezra, 
Meshulamu, 34 Yuda, Benjamini, Shemaya, na Yeremia. 

35 Walikuwa pamoja na baadhi ya wana wa makuhani waliokuwa na 


tarumbeta: Zekaria mwana wa Yonathani mwana wa Shemaya 
mwana wa Matania mwana wa Mikaya mwana wa Zakuri mwana wa 
Asafu, 36 na ndugu zake Shemaya, Azareli, Milalai, Gilalai, Maai, 
Nethaneli, Yuda, na Hanani, wakiwa na vyombo vya muziki vya 
Daudi mtu wa Mungu wa kweli; na Ezra mwandishi” akawatangulia. 
37 Kwenye Lango la Chemchemi walipanda moja kwa moja Ngazi ya 
Jiji la Daudi kupitia njia inayopanda kwenye ukuta juu ya Nyumba ya 
Daudi mpaka kwenye Lango la Maji upande wa mashariki. 


38 Kundi la pili lililoimba nyimbo za shukrani lilitembea kuelekea 
kushoto,” nami nikalifuata pamoja na nusu ya watu, juu ya ukuta 
kwenye Mnara wa Majiko ya Kuokea mpaka kwenye Ukuta Mpana 
39 na kupita juu ya Lango la Efraimu na juu ya Lango la Jiji la Kale 
mpaka kwenye Lango la Samaki, Mnara wa Hananeli, Mnara wa 
Mea, na mpaka kwenye Lango la Kondoo; kisha wakasimama 
kwenye Lango la Mlinzi. 


40 Mwishowe yale makundi mawili yaliyoimba nyimbo za shukrani 
yakasimama mbele ya nyumba ya Mungu wa kweli; mimi pia 
nikasimama pamoja na nusu ya watawala wasaidizi waliokuwa 
pamoja nami, 41 na makuhani Eliakimu, Maaseya, Miniamini, 
Mikaya, Elioenai, Zekaria, na Hanania, wakiwa na tarumbeta, 42 na 
Maaseya, Shemaya, Eleazari, Uzi, Yehohanani, Malkiya, Elamu, na 
Ezeri. Na waimbaji hao wakaimba kwa sauti kubwa wakiongozwa na 
Izrahia. 


43 Siku hiyo walitoa dhabihu nyingi na kushangilia, kwa maana 
Mungu wa kweli aliwafanya washangilie kwa shangwe kubwa. 
Wanawake na watoto wakashangilia pia, hivi kwamba sauti za 


44 Siku hiyo wanaume waliwekwa ili kusimamia maghala ya 
michango, mazao ya kwanza, na sehemu za kumi. Kutoka katika 
mashamba ya majiji walipaswa kukusanya kwenye maghala hayo 
mafungu yaliyoamriwa na Sheria kwa ajili ya makuhani na Walawi, 
kwa maana kulikuwa na shangwe huko Yuda kwa sababu ya 
makuhani na Walawi waliokuwa wakihudumu. 45 Nao wakaanza 
kushughulikia majukumu waliyopewa na Mungu wao na kutimiza 
wajibu wa kutakasa, kama walivyofanya waimbaji na walinzi wa 
malango, kulingana na maagizo ya Daudi na ya Sulemani 
mwanawe. 46 Kwa maana zamani za kale katika siku za Daudi na 
Asafu, kulikuwa na viongozi wa” waimbaji wa nyimbo za kumsifu na 
kumshukuru Mungu. 47 Na katika siku za Zerubabeli na siku za 
Nehemia, Waisraeli wote walitoa mafungu kwa ajili ya waimbaji na 
walinzi wa malango, kulingana na uhitaji wa kila siku. Pia, waliweka 
kando fungu kwa ajili ya Walawi, na Walawi waliweka kando fungu 
kwa ajili ya wazao wa Haruni. 


A Neh. 12:9 Au labda, “wakati wa utumishi.” 
A Neh. 12:12 Yaani, ukoo wa upande wa baba. 


A Neh. 12:17 Inaonekana jina fulani limeondolewa hapa katika 
maandishi ya Kiebrania. 


A Neh. 12:22 Yaani, ukoo wa upande wa baba. 
A Neh. 12:23 Yaani, ukoo wa upande wa baba. 
A Neh. 12:26 Au “aliyenakili maandishi.” 


A Neh. 12:28 Au “Na waimbaji waliozoezwa.” 


A Neh. 12:28 Yaani, wilaya iliyozunguka Yordani. 
^ Neh. 12:36 Au “aliyenakili maandishi.” 
^ Neh. 12:38 Au “lilitembea mbele.” 


A Neh. 12:46 Tnn., “vichwa vya.” 


Nehemia 13:1-31 


13 Siku hiyo kitabu cha Musa kilisomwa watu wote wakisikia, na 
wakaona imeandikwa kwamba Mwamoni au Mmoabu hapaswi 
kamwe kuingia katika kutaniko la Mungu wa kweli, 2 kwa maana 
hawakuwapokea Waisraeli kwa mkate na maji, badala yake 
walimkodi Balaamu ili awalaani. Hata hivyo, Mungu wetu aliigeuza 
laana hiyo kuwa baraka. 3 Mara tu waliposikia Sheria, wakaanza 
kuwatenga watu wote wenye asili ya kigeni” ili wasichangamane na 
Waisraeli. 


4 Sasa kabla ya wakati huo, kuhani aliyesimamia maghala?” ya 
nyumba ya” Mungu wetu alikuwa Eliashibu, mtu wa ukoo wa Tobia. 
> Alikuwa amempa ghala kubwa,” mahali ambapo zamani 
walipatumia kuweka toleo la nafaka, ubani, na vyombo na sehemu 
ya kumi ya nafaka, divai mpya, na mafuta, vitu ambavyo Walawi, 
waimbaji, na walinzi wa malango walipaswa kupewa, pamoja na 
michango kwa ajili ya makuhani. 


6 Wakati huo wote mimi sikuwa Yerusalemu, kwa maana nilirudi kwa 
mfalme katika mwaka wa 32 wa utawala wa Mfalme Artashasta wa 
Babiloni; na baada ya muda fulani nikamwomba mfalme ruhusa ya 
kuondoka. 7 Kisha nikafika Yerusalemu, nami nikaona jambo baya 
sana ambalo Eliashibu alikuwa amefanya kwa kumpa Tobia ghala 
katika ua wa nyumba ya Mungu wa kweli. 8 Jambo hilo lilinikasirisha 
sana, basi nikavitupa nje ya ghala?” vitu vyote vya nyumba ya Tobia. 
9 Kisha nikatoa amri, nao wakayatakasa maghala;” nami 
nikavirudisha humo vyombo vya nyumba ya Mungu wa kweli, 
pamoja na toleo la nafaka na ubani. 


10 Pia, nikagundua kwamba Walawi hawakuwa wakipewa mafungu 
yao, hivyo Walawi na waimbaji waliofanya kazi walikuwa 
wameondoka, kila mmoja akaenda kwenye shamba lake. 11 Basi 
nikawakemea watawala wasaidizi na kuwauliza: “Kwa nini nyumba 
ya Mungu wa kweli imepuuzwa?” Kwa hiyo nikawakusanya na 
kuwarudisha kwenye kazi zao. 12 Na watu wote wa Yuda wakaleta 
kwenye maghala sehemu ya kumi ya nafaka, divai mpya, na mafuta. 
13 Kisha nikawaweka kuhani Shelemia, Sadoki mwandishi,” na 
Pedaya aliyekuwa Mlawi wasimamie maghala, na msaidizi wao 
alikuwa Hanani mwana wa Zakuri mwana wa Matania, kwa maana 
walionwa kuwa wanaume wenye kutegemeka. Walikuwa na jukumu 
la kuwagawia ndugu zao. 


14 Unikumbuke mimi, Ee Mungu wangu, kuhusu jambo hili, nawe 
usiyafutilie mbali matendo yangu ya upendo mshikamanifu ambayo 
nimetenda kwa ajili ya nyumba ya Mungu wangu na utumishi wake.” 


15 Siku hizo niliwaona watu huko Yuda wakikanyaga mashinikizo ya 
divai siku ya Sabato, wakileta marundo ya nafaka na kuyapakia juu 
ya punda, wakileta divai, zabibu, tini, na kuingiza kila aina ya mzigo 
Yerusalemu siku ya Sabato. Basi nikawaonya wasiuze bidhaa siku 
hiyo.” 16 Na Watiro walioishi jijini walikuwa wakileta samaki na 
bidhaa za kila aina na kuwauzia watu wa Yuda na Yerusalemu siku 
ya Sabato. 17 Basi nikawakemea wakuu wa Yuda na kuwaambia: “Ni 
uovu gani huu mnaofanya, hata mnaitia unajisi siku ya Sabato? 

18 Je, mababu zenu hawakufanya hivyo, hivi kwamba Mungu wetu 
akatuletea sisi na pia jiji letu msiba huu wote? Sasa mnazidisha 
hasira yake inayowaka dhidi ya Israeli kwa kuitia unajisi Sabato.” 


19 Hivyo, mara tu vivuli vilipoanza kuangukia malango ya 
Yerusalemu kabla ya Sabato, niliamuru milango ifungwe. Pia 
niliwaambia kwamba hawapaswi kuifungua mpaka Sabato iishe, 
nami nikawaweka baadhi ya watumishi wangu mwenyewe 
malangoni ili mizigo yoyote isiingizwe siku ya Sabato. 20 Basi 
wafanyabiashara na wauzaji wa bidhaa za kila aina wakalala nje ya 
Yerusalemu mara moja au mbili. 21 Ndipo nikawaonya na 
kuwaambia: “Kwa nini mnalala mbele ya ukuta usiku? Mkifanya 
hivyo tena, nitawaondoa kwa nguvu.” Tangu wakati huo hawakuja 
tena siku ya Sabato. 


22 Nikawaambia Walawi kwamba wanapaswa kujitakasa kwa 
ukawaida na kuja kulinda malango ili siku ya Sabato iendelee kuwa 
takatifu. Ee Mungu wangu, unikumbuke pia kwa jambo hili, na 
unihurumie kwa sababu ya upendo wako mwingi mshikamanifu. 


23 Siku hizo niliwaona pia Wayahudi waliokuwa wameoa” wanawake 
Waashdodi, Waamoni, na Wamoabu. 24 Nusu ya wana wao 
walizungumza Kiashdodi na lugha za mataifa mbalimbali, lakini 
hakuna yeyote kati yao aliyejua kuzungumza lugha ya Wayahudi. 
25 Ndipo nikawakemea na kuwalaani, nikawapiga baadhi ya 
wanaume hao, nikazing'oa nywele zao na kuwaapisha hivi kwa 
Mungu: “Msikubali mabinti wenu waolewe na wana wao, na 
msikubali mabinti wao waolewe na wana wenu au ninyi wenyewe. 
26 Je, Mfalme Sulemani wa Israeli hakutenda dhambi kwa sababu 
yao? Hakukuwa na mfalme kama yeye miongoni mwa mataifa 
mengi; naye alipendwa na Mungu wake, hivi kwamba Mungu 
akamweka kuwa mfalme wa nchi yote ya Israeli. Lakini wake wa 
kigeni walimfanya hata yeye atende dhambi. 2” Je, si jambo 


linaloshangaza kwenu kutenda uovu huu mkubwa kwa kutokuwa 
waaminifu kwa Mungu wetu kwa kuoa wanawake wa kigeni?” 


28 Mmoja wa wana wa Yoyada mwana wa kuhani mkuu Eliashibu 
alikuwa amemwoa binti ya Sanbalati Mhoroni. Kwa hiyo nikamfukuza 
kutoka mbele yangu. 


29 Wakumbuke, Ee Mungu wangu, kwa sababu wamechafua 
ukuhani na agano la ukuhani na pia Walawi. 


30 Nami nikawatakasa kutokana na uchafu wote wa kigeni, nami 
nikawapa makuhani na Walawi majukumu yao, kila mmoja katika 
utumishi wake, 31 nami nikapanga ili kuni ziletwe wakati unaofaa na 
pia mazao ya kwanza yaliyokomaa. 


Unikumbuke na kunitendea wema,” Ee Mungu wangu. 


A Neh. 13:3 Au “wenye asili mbalimbali.” 

A Neh. 13:4 Au “majumba ya kulia chakula.” 
A Neh. 13:4 Au “hekalu la.” 

A Neh. 13:5 Au “jumba la kulia chakula.” 

A Neh. 13:8 Au “jumba la kulia chakula.” 

A Neh. 13:9 Au “majumba ya kulia chakula.” 
A Neh. 13:13 Au “aliyenakili maandishi.” 


A Neh. 13:14 Au “utunzaji wake.” 


A Neh. 13:15 Au labda, “nikawaonya siku hiyo wasiuze bidhaa.” 
A Neh. 13:23 Au “wamewaingiza ndani ya nyumba zao.” 


A Neh. 13:31 Au “na kunipa kibali.” 


ESTA 


YALIYOMO 


Karamu ya Mfalme Ahasuero kule Shushani (1-9) 
Malkia Vashti akataa kutii (10-12) 
Mfalme ashauriana na wanaume wake wenye hekima (13-20) 


Barua za agizo la mfalme zatumwa (21, 22) 


Malkia mpya atafutwa (1-14) 
Esta awa malkia (15-20) 


Mordekai afunua njama (21-23) 


Mfalme amkweza Hamani (1-4) 

Hamani apanga njama ya kuwaangamiza Wayahudi (5-15) 
4 

Mordekai aomboleza (1-5) 


Mordekai amwomba Esta aingilie kati (6-17) 


Esta aenda mbele ya mfalme (1-8) 


Hasira na kiburi cha Hamani (9-14) 


Mordekai aheshimiwa na mfalme (1-14) 


Esta afunua uovu wa Hamani (1-6a) 


Hamani atundikwa kwenye mti alioutengeneza (6b-10) 


Mordekai apandishwa cheo (1, 2) 
Esta amsihi mfalme (3-6) 
Mfalme atoa agizo lingine (7-14) 


Wayahudi wapata kitulizo na kushangilia (15-17) 


Ushindi wa Wayahudi (1-19) 


Sherehe ya Purimu yaanzishwa (20-32) 

Ukuu wa Mordekai (1-3) 


Esta 1:1-22 


ESTA 


1 Katika siku za Ahasuero,” yaani, Ahasuero aliyetawala mikoa 127” 
kuanzia India mpaka Ethiopia,” 2 siku hizo Mfalme Ahasuero 
alipokuwa akiketi kwenye kiti chake cha ufalme katika ngome ya” 
Shushani,” 3 katika mwaka wa tatu wa utawala wake aliwafanyia 
karamu wakuu na watumishi wake wote. Jeshi la Uajemi na Umedi, 
watu mashuhuri, na wakuu wa mikoa” walikuwa mbele yake, 4 na 
kwa siku nyingi, siku 180, akawaonyesha utajiri wa ufalme wake 
wenye utukufu, na pia ukuu, heshima, na fahari yake. > Baada ya 
siku hizo kwisha, mfalme akawafanyia karamu kwa siku saba watu 
wote waliokuwa katika ngome ya” Shushani,* wakubwa kwa 
wadogo, katika bustani ya jumba la mfalme. $ Kulikuwa na vitambaa 
vya kitani, pamba bora, na vitambaa vya bluu vilivyofungwa kwa 
kamba za kitambaa laini, sufu ya zambarau iliyofungwa kwa pete za 
fedha, nguzo za marumaru, na makochi ya dhahabu na fedha 
kwenye sakafu ya mawe mekundu, lulu, na marumaru nyeupe na 
nyeusi. 


7 Walipewa divai katika vikombe vya” dhahabu; kila kikombe 
kilikuwa tofauti na vikombe vingine, na divai ya kifalme ilikuwa nyingi 
sana, kulingana na mali ya mfalme. 8 Walikunywa kulingana na 
sheria ya kwamba hakuna mtu aliyelazimishwa,” kwa maana mfalme 
alikuwa amepanga na maofisa wa jumba la mfalme kwamba kila mtu 
afanye kama alivyopenda. 


9 Pia, Malkia Vashti akawafanyia wanawake karamu katika nyumba 
ya kifalme ya” Mfalme Ahasuero. 


10 Siku ya saba, moyo wa mfalme ulipokuwa umechangamka kwa 
sababu ya divai, akawaambia Mehumani, Biztha, Harbona, Bigtha, 
Abagtha, Zethari, na Karkasi, maofisa saba wa makao ya mfalme 
waliokuwa wahudumu wake binafsi, 11 wamlete Malkia Vashti mbele 
ya mfalme akiwa na taji la” malkia, ili awaonyeshe watu na wakuu 
urembo wake, kwa maana alikuwa mrembo sana. 12 Lakini Malkia 
Vashti akaendelea kukataa kuja, hakutii agizo la mfalme alilopewa 
na maofisa wa makao ya mfalme. Basi mfalme akakasirika sana, na 
ghadhabu yake ikawaka. 


13 Kisha mfalme akazungumza na wanaume wenye hekima 
waliokuwa na ujuzi kuhusu desturi” (kwa maana hivyo ndivyo habari 
za mfalme zilivyoletwa kwa wale wote walioifahamu sheria na kesi 
za kisheria, 14 na watu waliokuwa karibu zaidi na mfalme walikuwa 
Karshena, Shethari, Admatha, Tarshishi, Meresi, Marsena, na 
Memukani, wakuu saba wa Uajemi na Umedi, walioingia kwa 
mfalme na waliokuwa na vyeo vya juu zaidi katika ufalme). 

15 Mfalme akauliza: “Kulingana na sheria, Malkia Vashti anapaswa 
kutendewaje kwa sababu hajatii agizo la Mfalme Ahasuero 
aliloambiwa na maofisa wa makao ya mfalme?” 


16 Ndipo Memukani akajibu hivi mbele ya mfalme na wakuu: “Malkia 
Vashti hajamkosea mfalme peke yake, bali pia amewakosea wakuu 
wote na watu wote walio katika mikoa yote ya” Mfalme Ahasuero. 

17 Kwa maana jambo alilofanya malkia litajulikana kwa wanawake 
wote walioolewa, nao watawadharau waume zao wakisema, 'Mfalme 
Ahasuero aliamuru Malkia Vashti aletwe mbele yake, lakini akakataa 
kuja.’ 18 Leo hii mabinti wa wakuu wa Uajemi na Umedi wanaojua 
jambo alilofanya malkia, watawaambia wakuu wote wa mfalme, na 
hilo litasababisha dharau na hasira nyingi. 19 Basi mfalme akipenda, 


na atoe amri ya kifalme itakayoandikwa katika sheria za Uajemi na 
Umedi, zisizoweza kubadilishwa, kwamba Vashti asije tena kamwe 
mbele ya Mfalme Ahasuero, na mfalme ampe cheo chake cha 
umalkia mwanamke aliye bora kuliko yeye. 20 Na amri hiyo 
itakaposikiwa katika milki yake yote kubwa, wanawake wote 
watawaheshimu waume zao, kuanzia mkubwa mpaka mdogo zaidi.” 


21 Pendekezo hilo likamfurahisha mfalme na wakuu, naye mfalme 
akafanya kama alivyosema Memukani. 22 Basi akatuma barua kwa 
mikoa yote ya ufalme,” kila mkoa” kwa mwandiko wake wenyewe” 
na kwa kila kikundi cha watu katika lugha yao wenyewe, kwamba 
kila mume awe bwana mkubwa?” wa nyumba yake mwenyewe na 
azungumze lugha ya watu wake mwenyewe. 


^ Esta 1:1 Inaaminiwa kwamba ni Shasta wa Kwanza, mwana wa 
Dario Mkuu (Dario Histaspisi). 


^ Esta 1:1 Au “wilaya 127 za utawala.” 

A Esta 1:1 Au “Kushi.” 

A Esta 1:2 Au “jumba la mfalme lililokuwa.” 
A Esta 1:2 Au “Susa.” 

A Esta 1:3 Au “wilaya za utawala.” 

A Esta 1:5 Au “jumba la mfalme la.” 

A Esta 1:5 Au “Susa.” 


A Esta 1:7 Au “vyombo; bilauri za.” 


A Esta 1:8 Au “aliyezuiwa.” 

A Esta 1:9 Au “jumba la kifalme la.” 

A Esta 1:11 Au “kilemba cha.” 

A Esta 1:13 Au “taratibu.” Tnn., “nyakati.” 

A Esta 1:16 Au “wilaya zote za utawala za.” 

A Esta 1:22 Tnn., “wilaya zote za utawala za mfalme.” 
A Esta 1:22 Au “wilaya ya utawala.” 

A Esta 1:22 Au “mtindo wake wenyewe wa kuandika.” 


^ Esta 1:22 Au “mkuu.” 


Esta 2:1-23 


2 Baada ya mambo hayo, hasira kali ya Mfalme Ahasuero 
ilipopungua, akakumbuka kosa la Vashti na uamuzi uliofanywa 
kumhusu. 2 Ndipo wahudumu binafsi wa mfalme wakasema: 
“Mfalme atafutiwe wasichana warembo mabikira. 3 Na mfalme ateue 
wajumbe katika mikoa yote ya” milki yake ili wawakusanye pamoja 
na kuwaleta wasichana wote warembo walio mabikira kwenye 
nyumba ya wanawake?” katika ngome ya” Shushani.” Watatunzwa na 
Hegai towashi wa mfalme aliye mlinzi wa wanawake, nao 
watarembeshwa.” 4 Msichana atakayependwa zaidi na mfalme 
atakuwa malkia badala ya Vashti.” Na pendekezo hilo likamfurahisha 
mfalme, naye akafanya hivyo. 


5 Kulikuwa na mwanamume fulani Myahudi aliyeishi katika ngome 
ya” Shushani;” aliitwa Mordekai mwana wa Yairi mwana wa Shimei 
mwana wa Kishi, Mbenjamini, $ aliyekuwa miongoni mwa watu 
waliopelekwa uhamishoni kutoka Yerusalemu pamoja na Mfalme 
Yekonia” wa Yuda, ambaye Mfalme Nebukadneza wa Babiloni 
alimpeleka uhamishoni. 7 Alikuwa mlezi” wa Hadasa,” yaani, Esta 
binti ya ndugu ya baba yake, kwa maana Esta hakuwa na baba wala 
mama. Msichana huyo alikuwa mrembo na mwenye umbo zuri, na 
baba na mama yake walipokufa, Mordekai alimchukua na kumlea 
kama binti yake. 8 Amri na sheria ya mfalme ilipotangazwa na 
wasichana wengi kukusanywa kwenye ngome ya” Shushani” chini 
ya utunzaji wa Hegai, Esta pia alipelekwa kwenye nyumba ya” 
mfalme chini ya utunzaji wa Hegai mlinzi wa wanawake. 


9 Basi msichana huyo alimpendeza Hegai na kupata upendeleo 
wake,” basi Hegai akapanga mara moja arembeshwe” na kupewa 


chakula cha pekee, pia akampa wasichana saba waliochaguliwa 
kutoka kwa nyumba ya mfalme. Vilevile akamhamisha Esta na wale 
wasichana na kuwapeleka mahali bora zaidi katika nyumba hiyo ya 
wanawake.” 10 Esta hakusema lolote kuhusu watu wake wala watu 
wake wa ukoo, kwa maana Mordekai alikuwa amemwagiza 
asimwambie yeyote. 11 Siku baada ya siku Mordekai alikuwa akipita 
mbele ya ua wa nyumba ya wanawake?” ili ajue hali ya Esta na 
mambo yaliyokuwa yakimpata. 


12 Kila msichana alikuwa na zamu ya kwenda mbele ya Mfalme 
Ahasuero baada ya kurembeshwa kwa kipindi cha miezi 12 
walichopangiwa wanawake, kwa maana huo ndio uliokuwa 
utaratibu wa kurembeshwa”—miezi sita kwa mafuta ya manemane 
na miezi sita kwa mafuta ya zeri na mafuta mbalimbali ya urembo.” 
13 Kisha msichana angekuwa tayari kwenda mbele ya mfalme, naye 
alipewa chochote alichoomba alipoondoka katika nyumba ya 
wanawake” kwenda kwenye nyumba ya mfalme. 14 Msichana 
angeingia kwa mfalme jioni, na asubuhi angerudi kwenye nyumba ya 
pili ya wanawake?” iliyosimamiwa na Shaashgazi, towashi wa 
mfalme, mlinzi wa masuria. Hangerudi kwa mfalme tena isipokuwa 
iwe mfalme alipendezwa naye kwa njia ya pekee na kumwita kwa 
jina. 

15 Ilipofika zamu yake ya kuingia kwa mfalme, Esta binti ya Abihaili 
ndugu ya baba ya Mordekai, aliyemchukua na kumlea kama binti 
yake, hakuomba chochote ila vitu alivyopendekeza Hegai towashi 
wa mfalme, aliyekuwa mlinzi wa wanawake. (Wakati wote huo kila 
mtu aliyemwona Esta alipendezwa naye.) 16 Esta akapelekwa kwa 
Mfalme Ahasuero katika nyumba yake ya kifalme mwezi wa kumi, 
yaani, mwezi wa Tebethi” katika mwaka wa saba wa utawala wake. 


17 Naye mfalme akampenda Esta kuliko wale wanawake wengine 
wote, akapata upendeleo na kibali” machoni pa mfalme kuliko wale 
mabikira wengine wote. Basi akamvika taji la” malkia na kumfanya 
kuwa malkia badala ya Vashti. 18 Naye mfalme akaandaa karamu 
kubwa kwa ajili ya wakuu wake wote na watumishi wake wote, 
karamu ya Esta. Kisha akatangaza msamaha kwa mikoa,” naye 
akatoa zawadi kulingana na mali ya mfalme. 


19 Sasa mabikira” walipokusanywa mara ya pili, Mordekai alikuwa 
ameketi katika lango la mfalme. 20 Esta hakusema lolote kuhusu 
watu wake wa ukoo na watu wa taifa lake, kama Mordekai 
alivyokuwa amemwagiza; Esta aliendelea kutii maneno ya Mordekai, 
kama alivyofanya alipokuwa akimlea. 


21 Siku hizo Mordekai alipokuwa akiketi katika lango la mfalme, 
Bigthani na Tereshi, maofisa wawili wa makao ya mfalme, walinzi wa 
milango, walikasirika na kupanga njama ya kumuua Mfalme 
Ahasuero. 22 Lakini Mordekai akajua jambo hilo, na mara moja 
akamwambia Malkia Esta. Naye Esta akazungumza na mfalme kwa 
jina la” Mordekai. 23 Basi jambo hilo likachunguzwa na mwishowe 
likathibitishwa, na wale wanaume wawili wakatundikwa mtini; na 
mambo hayo yote yakaandikwa katika kitabu cha historia ya nyakati 
mbele ya mfalme. 


A Esta 2:3 Au “wilaya zote za utawala za.” 
^ Esta 2:3 Au “nyumba ya harimu.” 
^ Esta 2:3 Au “jumba la mfalme la.” 


^ Esta 2:3 Au “Susa.” 


^ Esta 2:3 Au “watakandwa.” 

A Esta 2:5 Au “jumba la mfalme la.” 

^ Esta 2:5 Au “Susa.” 

^ Esta 2:6 Anaitwa Yehoyakini kwenye 2Fal 24:8. 
^ Esta 2:7 Au “mtunzaji.” 

^ Esta 2:7 Maana yake “Mhadasi.” 

^ Esta 2:8 Au “jumba la mfalme la.” 

^ Esta 2:8 Au “Susa.” 

^ Esta 2:8 Au “jumba la.” 

^ Esta 2:9 Au “upendo wake mshikamanifu.” 

^ Esta 2:9 Au “akandwe.” 

^ Esta 2:9 Au “katika nyumba ya harimu.” 

^ Esta 2:11 Au “nyumba ya harimu.” 

^ Esta 2:12 Au “kukandwa.” 

^ Esta 2:12 Au “na kukandwa kwa wanawake.” 
^ Esta 2:13 Au “nyumba ya harimu.” 

^ Esta 2:14 Au “nyumba ya pili ya harimu.” 

^ Esta 2:16 Angalia Nyongeza B15. 


^ Esta 2:17 Au “upendo mshikamanifu.” 


^ Esta 2:17 Au “kilemba cha.” 
A Esta 2:18 Au “wilaya za utawala.” 
^ Esta 2:19 Au “wasichana.” 


A Esta 2:22 Au “kwa niaba ya.” 


Esta 3:1-15 


3 Baada ya mambo hayo Mfalme Ahasuero alimpandisha cheo 
Hamani mwana wa Hamedatha Mwagagi na kumkweza juu ya 
wakuu wengine wote katika utawala wake. 2 Watumishi wote wa 
mfalme waliokuwa katika lango la mfalme walikuwa wakimwinamia 
na kumsujudia Hamani, kwa maana mfalme alikuwa ameamuru 
atendewe hivyo. Lakini Mordekai alikataa kumwinamia au 
kumsujudia. 3 Basi watumishi wa mfalme waliokuwa katika lango la 
mfalme wakamuuliza Mordekai: “Kwa nini unapuuza amri ya 
mfalme?” 4 Ingawa siku baada ya siku walimuuliza hivyo, 
hakuwasikiliza. Kisha wakamjulisha Hamani ili kuona kama tabia ya 
Mordekai ingevumiliwa; kwa maana Mordekai alikuwa amewaambia 
kwamba yeye ni Myahudi. 


> Sasa Hamani alipoona kwamba Mordekai amekataa kumwinamia 
na kumsujudia, alikasirika sana. $ Lakini alichukizwa na wazo la 
kumuua Mordekai peke yake, kwa maana alikuwa ameambiwa 
kuhusu watu wa Mordekai. Hivyo, Hamani akaanza kutafuta njia ya 
kuwaangamiza Wayahudi wote katika milki yote ya Ahasuero, watu 
wote wa Mordekai. 


7 Katika mwezi wa kwanza, yaani, mwezi wa Nisani,” mwaka wa 12 
wa utawala wa Mfalme Ahasuero, wakapiga Puri (yaani, Kura) mbele 
ya Hamani ili kuamua siku na mwezi, nayo ikaangukia mwezi wa 12, 
yaani, Adari.* 8 Kisha Hamani akamwambia Mfalme Ahasuero: 
“Kuna watu fulani waliotawanyika na kusambaa kati ya watu katika 
mikoa yote ya” milki yako, ambao sheria zao ni tofauti na za watu 
wengine wote, nao hawatii sheria za mfalme, na wakiachwa 
watamletea mfalme hasara. 9 Mfalme akipenda, amri ya 


kuwaangamiza Wayahudi na iandikwe. Nitawapa maofisa talanta 
10,000 za fedha” ili waziweke katika hazina ya mfalme.”* 


10 Ndipo mfalme akavua pete yake ya muhuri kutoka mkononi 
mwake, akampa Hamani mwana wa Hamedatha Mwagagi, 
aliyekuwa adui wa Wayahudi. 11 Mfalme akamwambia Hamani: 
“Umepewa fedha na pia watu hao ili uwatendee upendavyo.” 

12 Kisha waandishi wa mfalme wakaitwa siku ya 13 ya mwezi wa 
kwanza. Wakaandika maagizo yote ya Hamani kwa maliwali wa 
mfalme, magavana wa mikoa,” na wakuu wa vikundi mbalimbali vya 
watu, kila mkoa” kwa mwandiko wake wenyewe?” na kila kikundi cha 
watu kwa lugha yao wenyewe. Maagizo hayo yaliandikwa katika jina 
la Mfalme Ahasuero na kutiwa muhuri kwa pete ya mfalme. 


13 Wajumbe wakapeleka kwenye mikoa yote ya” mfalme barua 
zilizokuwa na agizo la kuangamiza, kuua, na kuwafutilia mbali 
Wayahudi wote, vijana kwa wazee, wanawake kwa watoto, katika 
siku moja, siku ya 13 ya mwezi wa 12, yaani, mwezi wa Adari, na 
kuchukua mali zao. 14 Nakala ya agizo hilo ilipaswa kutolewa iwe 
sheria katika kila mkoa” na watu wote watangaziwe, ili wajitayarishe 
kwa ajili ya siku hiyo. 15 Wajumbe wakaondoka haraka kulingana na 
agizo la mfalme; sheria hiyo ilitolewa katika ngome ya” Shushani.* 
Kisha mfalme na Hamani wakaketi ili kunywa, lakini kulikuwa na hali 
ya wasiwasi katika jiji la Shushani.” 


A Esta 3:7 Angalia Nyongeza B15. 
A Esta 3:7 Angalia Nyongeza B15. 


A Esta 3:8 Au “wilaya zote za utawala za.” 


A Esta 3:9 Talanta ilikuwa sawa na kilogramu 34.2. Angalia 
Nyongeza B14. 


A Esta 3:9 Au labda, “Nitalipa talanta 10,000 kwenye hazina ya 
mfalme kwa ajili ya wale watakaofanya kazi hiyo.” 


A Esta 3:12 Au “wilaya za utawala.” 

A Esta 3:12 Au “wilaya ya utawala.” 

A Esta 3:12 Au “mtindo wake wenyewe wa kuandika.” 
A Esta 3:13 Au “wilaya zote za utawala za.” 

A Esta 3:14 Au “wilaya ya utawala.” 

A Esta 3:15 Au “jumba la mfalme la.” 

A Esta 3:15 Au “Susa.” 


^ Esta 3:15 Au “Susa.” 


Esta 4:1-17 


4 Mordekai alipojua mambo yote yaliyofanywa akayararua mavazi 
yake, akavaa nguo za magunia na kujimwagia majivu. Kisha 
akaenda katikati ya jiji, akilia kwa sauti kubwa na kwa uchungu. 

2 Akaenda karibu na lango la mfalme, kwa maana hakuna mtu 
aliyepaswa kuingia katika lango la mfalme akiwa amevaa nguo za 
magunia. 3 Katika kila mkoa” ambako neno la mfalme na amri yake 
ilifika, kulikuwa na maombolezo makubwa miongoni mwa Wayahudi, 
pia walifunga, wakalia, na kuomboleza. Wengi wao walilala chini 
katika majivu wakiwa wamevaa nguo za magunia. 4 Watumishi wa 
kike na matowashi wa Esta walipokuja na kumwambia habari hiyo, 
Malkia alifadhaika sana. Akaagiza Mordekai apelekewe mavazi ili 
avae badala ya nguo za magunia, lakini Mordekai akayakataa. 

5 Ndipo Esta akamwita Hathaki, mmoja wa matowashi wa mfalme, 
aliyechaguliwa na mfalme kumhudumia Esta, naye akamwagiza 
amuulize Mordekai maana ya jambo hilo na kilichokuwa kikiendelea. 


6 Basi Hathaki akatoka na kwenda kwa Mordekai kwenye uwanja wa 
jiji mbele ya lango la mfalme. 7 Mordekai akamwambia yote 
yaliyompata na kiasi kamili cha pesa ambacho Hamani alikuwa 
ameahidi kulipa katika hazina ya mfalme ili Wayahudi waangamizwe. 
8 Pia akampa nakala ya amri iliyoandikwa na kutolewa Shushani” 
kwamba waangamizwe. Hathaki alipaswa kumwonyesha Esta na 
kumfafanulia na kumwambia aende kwa mfalme kumwomba kibali 
na kumsihi moja kwa moja kwa niaba ya Wayahudi. 


9 Basi Hathaki akarudi na kumwambia Esta mambo yote aliyosema 
Mordekai. 10 Kisha Esta akamwambia Hathaki amwambie hivi 
Mordekai: 11 “Watumishi wote wa mfalme na watu wa mikoa ya” 


mfalme wanajua kuna sheria moja tu kwa mwanamume au 
mwanamke yeyote atakayeingia katika ua wa ndani wa mfalme bila 
kuitwa: Mtu huyo anapaswa kuuawa; ataishi ikiwa tu mfalme 
atamnyooshea fimbo yake ya ufalme ya dhahabu. Nami sijaitwa 
kuingia kwa mfalme kwa siku 30 sasa.” 


12 Mordekai alipopata ujumbe wa Esta, 13 akamjibu hivi Esta: 
“Usidhani kwamba kwa kuwa unaishi katika makao ya mfalme 
unaweza kuokoka kati ya Wayahudi wengine wote. 14 Kwa maana 
ukikaa kimya wakati huu, Wayahudi watapata msaada na ukombozi 
kutoka chanzo kingine, lakini wewe na nyumba ya baba yako 
mtaangamia. Ni nani ajuaye ikiwa umepata cheo cha umalkia kwa 
ajili ya wakati kama huu?” 


15 Kisha Esta akamjibu hivi Mordekai: 16 “Nenda, wakusanye 
Wayahudi wote walio Shushani” na mfunge kwa ajili yangu. Msile 
wala kunywa kwa siku tatu, usiku na mchana. Mimi pia pamoja na 
watumishi wangu wa kike tutafunga. Kisha nitaingia kwa mfalme, 
jambo ambalo ni kinyume cha sheria, na ikiwa nitaangamia, acha 
niangamie.” 17 Basi Mordekai akaenda zake na kufanya mambo yote 
ambayo Esta alimwagiza afanye. 


A Esta 4:3 Au “wilaya ya utawala.” 
A Esta 4:8 Au “Susa.” 
A Esta 4:11 Au “wilaya za utawala za.” 


A Esta 4:16 Au “Susa.” 


Esta 5:1-14 


5 Siku ya tatu Esta akavaa mavazi yake ya kifalme na kusimama 
katika ua wa ndani wa nyumba ya” mfalme, sehemu iliyotazamana 
na nyumba ya mfalme, naye mfalme alikuwa ameketi kwenye kiti 
chake cha ufalme ndani ya nyumba ya mfalme akitazama langoni. 
2 Mara tu mfalme alipomwona Malkia Esta akiwa amesimama 
kwenye ua, akafurahi kumwona, naye mfalme akamnyooshea Esta 
fimbo yake ya ufalme ya dhahabu iliyokuwa mkononi mwake. Basi 
Esta akakaribia na kuigusa ncha ya fimbo hiyo. 


3 Mfalme akamuuliza: “Malkia Esta, kuna nini? Niambie unachotaka. 
Hata ukiomba nusu ya ufalme wangu utapewa!” 4 Esta akajibu: 
“Mfalme akipenda na aje leo pamoja na Hamani kwenye karamu 
ambayo nimemwandalia.” 5 Basi Mfalme akawaambia watumishi 
wake: “Mwambieni Hamani aje haraka, kama Esta anavyoomba.” 
Basi, mfalme na Hamani wakaenda kwenye karamu ambayo Esta 
alikuwa ameandaa. 


6 Karamu ya divai ilipokuwa ikiendelea, mfalme akamwambia Esta: 
“Una ombi gani? Utapewa utakachoomba! Na unataka nini? Hata 
ukiomba nusu ya ufalme wangu, utapewa!” 7 Esta akamjibu: “Hili 
ndilo ombi langu na jambo ninalotaka, 8 Ikiwa nimepata kibali chako 
Ee mfalme, nawe mfalme ukipenda kutimiza ombi langu na kunipa 
ninachotaka, naomba mfalme uje pamoja na Hamani kwenye 
karamu ambayo nitawaandalia kesho; na kesho nitafanya kama 
unavyosema mfalme.” 


9 Siku hiyo Hamani aliondoka akiwa na shangwe na uchangamfu 
moyoni. Lakini Hamani alipomwona Mordekai katika lango la mfalme 
na kutambua kwamba hakusimama wala kutetemeka alipomwona, 


Hamani alimkasirikia sana Mordekai. 10 Hata hivyo, Hamani 
akajizuia na kwenda nyumbani kwake. Kisha akawatuma watu 
wawaite marafiki zake na pia Zereshi mke wake. 11 Hamani 
akajigamba kuhusu utajiri wake mwingi, wanawe wengi, na jinsi 
mfalme alivyompandisha cheo na kumkweza juu ya wakuu na 
watumishi wa mfalme. 


12 Hamani akaendelea kusema: “Isitoshe, Malkia Esta hakumwalika 
mtu mwingine yeyote isipokuwa mimi nimsindikize mfalme kwenye 
karamu aliyoandaa. Kesho pia amenialika mimi ili niwe naye pamoja 
na mfalme. 13 Lakini mambo hayo yote hayaniridhishi ninapoendelea 
kumwona Mordekai Myahudi akiwa ameketi kwenye lango la 
mfalme.” 14 Ndipo Zereshi mke wake na marafiki zake wote 
wakamwambia: “Agiza mti wenye kimo cha mikono 50“ 
usimamishwe. Kisha asubuhi umwambie mfalme kwamba Mordekai 
anapaswa kutundikwa juu yake. Halafu uende na mfalme 
kujifurahisha kwenye karamu.” Pendekezo hilo likampendeza 
Hamani, kwa hiyo akaagiza mti huo usimamishwe. 


^ Esta 5:1 Au “jumba la.” 


A Esta 5:14 Karibu mita 22.3 (futi 73). Angalia Nyongeza B14. 


Esta 6:1-14 


6 Usiku huo mfalme hakupata usingizi.” Hivyo, akaagiza kitabu cha 
historia ya nyakati kiletwe, nacho kikasomwa mbele yake. 

2 Wakapata kwamba kilikuwa kimeandikwa habari ambazo Mordekai 
alitoa kuhusu Bigthana na Tereshi, wale maofisa wawili wa makao ya 
mfalme, walinzi wa milango, waliopanga njama ya kumuua Mfalme 
Ahasuero. 3 Mfalme akauliza: “Mordekai amepewa heshima na 
shukrani gani kwa tendo hilo?” Ndipo watumishi binafsi wa mfalme 
wakasema: “Hajafanyiwa jambo lolote.” 


4 Baadaye mfalme akauliza: “Ni nani aliye katika ua?” Basi Hamani 
alikuwa amekuja katika ua wa nje wa nyumba ya” mfalme ili 
azungumze na mfalme kuhusu kumtundika Mordekai juu ya mti 
aliokuwa ameutengeneza kwa ajili yake. 5 Watumishi wa mfalme 
wakamjibu: “Ni Hamani aliyesimama kwenye ua.” Mfalme akasema: 
“Mwambieni aingie.” 


6 Hamani alipoingia, mfalme akamwambia: “Afanyiwe nini mtu 
ambaye mfalme angependa kumheshimu?” Hamani akajiambia 
moyoni: “Mfalme angependa kumheshimu nani isipokuwa mimi?” 
7 Basi Hamani akamwambia mfalme: “Mtu ambaye mfalme 
angependa kumheshimu, 8 na aletewe mavazi ya kifalme ambayo 
mfalme huvaa na farasi ambaye humbeba mfalme, farasi mwenye 
taji la kifalme kichwani. 9 Kisha mmoja wa wakuu wa cheo cha juu 
wa mfalme apewe hayo mavazi na yule farasi, nao wanapaswa 
kumvisha mtu ambaye mfalme angependa kumheshimu, na 
wamtembeze katika uwanja wa jiji akiwa juu ya farasi. Kisha 
wanapaswa kutangaza kwa sauti mbele yake: ‘Hivi ndivyo 
anavyofanyiwa mtu ambaye mfalme angependa kumheshimu!” 


10 Mara moja mfalme akamwambia Hamani: “Fanya haraka! Chukua 
mavazi na farasi, nawe umfanyie Mordekai kama ulivyosema, yule 
Myahudi anayeketi katika lango la mfalme. Usikose kumfanyia lolote 
kati ya mambo uliyosema.” 


11 Basi Hamani akachukua mavazi hayo na farasi, akamvisha 
Mordekai na kumtembeza katika uwanja wa jiji akiwa juu ya farasi na 
kutangaza kwa sauti mbele yake: “Hivi ndivyo anavyofanyiwa mtu 
ambaye mfalme angependa kumheshimu!” 12 Baadaye Mordekai 
akarudi kwenye lango la mfalme, lakini Hamani akaenda haraka 
nyumbani kwake, akiomboleza akiwa amefunika kichwa chake. 

13 Hamani alipomsimulia Zereshi mke wake na marafiki zake wote 
mambo yaliyompata, watu wake wenye hekima na Zereshi mke 
wake wakamwambia: “Ikiwa Mordekai ambaye umeanza kuanguka 
mbele yake ni wa uzao wa Kiyahudi,” hutaweza kumshinda; kwa 
hakika utaanguka mbele yake.” 


14 Walipokuwa wakizungumza naye, maofisa wa makao ya mfalme 
wakaja na kumchukua Hamani na kumpeleka haraka kwenye 
karamu ambayo Esta alikuwa ameandaa. 


^ Esta 6:1 Tnn., “usingizi wa mfalme ulitoweka.” 
^ Esta 6:4 Au “jumba la.” 


A Esta 6:13 Tnn., “anatokana na mbegu ya Wayahudi.” 


Esta 7:1-10 


7 Basi mfalme na Hamani wakaja kwenye karamu ya Malkia Esta. 

2 Mfalme akamuuliza tena Esta siku ya pili wakati wa karamu ya 
divai: “Malkia Esta, una ombi gani? Utapewa unachoomba. Unataka 
nini? Hata ukiomba nusu ya ufalme wangu utapewa!” 3 Malkia Esta 
akajibu: “Ikiwa nimepata kibali chako, Ee mfalme, nawe mfalme 
ukipenda, naomba uuokoe uhai wangu,” na pia uhai wa watu wangu. 
4 Kwa maana tumeuzwa, mimi na watu wangu, tuangamizwe, 
tuuawe, na kufutiliwa mbali. Kama tungeuzwa tuwe watumwa wa 
kiume na wa kike, ningekaa kimya. Lakini msiba huu haufai, kwa 
sababu utamletea mfalme hasara.” 


5 Ndipo mfalme Ahasuero akamuuliza Malkia Esta: “Ni nani huyo, na 
yuko wapi mwanamume aliyethubutu kufanya jambo hilo?” 6 Esta 
akasema: “Mpinzani na adui ni huyu Hamani mwovu.” 


Hamani akaogopa sana kwa sababu ya mfalme na malkia. 7 Mfalme 
akasimama kwa hasira na kutoka kwenye karamu ya divai, akaenda 
kwenye bustani ya jumba la mfalme, lakini Hamani akasimama ili 
kumsihi Malkia Esta auokoe uhai wake,” kwa maana alijua mfalme 
alikuwa ameazimia kumwadhibu. 8 Mfalme aliporudi kutoka kwenye 
bustani ya jumba la mfalme na kuingia katika nyumba ya karamu ya 
divai na kumwona Hamani akiwa amejiangusha kwenye kochi, 
mahali alipokuwa Esta. Mfalme akasema: “Je, sasa anataka 
kumbaka malkia katika nyumba yangu mwenyewe?” Mara tu 
maneno hayo yalipotoka kinywani mwa mfalme, wakaufunika uso wa 
Hamani. 9 Harbona, mmoja wa maofisa wa makao ya mfalme 
akasema: “Pia Hamani alitengeneza mti kwa ajili ya Mordekai 
aliyetoa habari iliyomwokoa mfalme. Mti huo wenye kimo cha 


mikono 50” umesimamishwa nyumbani kwa Hamani.” Ndipo mfalme 
akasema: “Mtundikeni juu yake.” 10 Basi wakamtundika Hamani 
kwenye mti aliokuwa ameutengeneza ili kumtundika Mordekai juu 
yake, na hasira ya mfalme ikatulia. 


A Esta 7:3 Au “nafsi yangu.” 
^ Esta 7:7 Au “nafsi yake.” 


^ Esta 7:9 Karibu mita 22.3 (futi 73). Angalia Nyongeza B14. 


Esta 8:1-17 


8 Siku hiyo Mfalme Ahasuero akampa Malkia Esta nyumba” ya 
Hamani aliyekuwa adui ya Wayahudi; naye Mordekai akaja mbele ya 
mfalme, kwa maana Esta alikuwa amemfunulia kuhusu uhusiano 
wao wa kifamilia. 2 Kisha mfalme akavua pete yake ya muhuri 
aliyokuwa amempokonya Hamani, akampa Mordekai. Naye Esta 
akamweka Mordekai kuwa msimamizi wa nyumba ya Hamani. 


3 Zaidi ya hayo, Esta akazungumza tena na mfalme. Akaanguka 
chini miguuni pake, akalia na kumsihi mfalme akomeshe madhara ya 
Hamani Mwagagi na njama aliyopanga dhidi ya Wayahudi. 4 Mfalme 
akamnyooshea Esta fimbo ya ufalme ya dhahabu, naye Esta 
akainuka na kusimama mbele ya mfalme. > Esta akasema: 
“Ukipenda Ee mfalme na ikiwa nimepata kibali chako, na ikiwa ni 
jambo jema kwako mfalme, nawe umependezwa nami, acha agizo 
liandikwe la kufuta barua za njama ya Hamani mwana wa 
Hamedatha Mwagagi, alizoandika ili kuwaangamiza Wayahudi katika 
mikoa yote ya” mfalme. 6 Kwa maana ninawezaje kuvumilia kuona 
msiba utakaowapata watu wangu, na ninawezaje kuvumilia kuona 
watu wangu wa ukoo wakiangamizwa?” 


7 Basi Mfalme Ahasuero akamwambia Malkia Esta na Mordekai 
Myahudi: “Tazama! Nimempa Esta nyumba ya Hamani, naye 
Hamani ametundikwa mtini, kwa sababu alipanga njama ya 
kuwashambulia” Wayahudi. 8 Sasa andikeni katika jina la mfalme 
jambo lolote mnaloona linafaa kwa niaba ya Wayahudi nanyi mlitie 
muhuri kwa pete ya mfalme, kwa maana agizo lililoandikwa katika 
jina la mfalme na kutiwa muhuri kwa pete ya mfalme haliwezi 
kufutwa.” 


9 Ndipo waandishi wa mfalme wakaitwa wakati huo katika mwezi wa 
tatu, yaani, mwezi wa Sivani,” siku ya 23, wakaandika mambo yote 
ambayo Mordekai aliwaamuru Wayahudi, na pia maliwali, 
magavana, na wakuu wa mikoa” kuanzia India mpaka Ethiopia, 
mikoa” 127, kila mkoa” kwa mwandiko wake wenyewe?” na kila 
kikundi cha watu kwa lugha yao wenyewe na kwa Wayahudi katika 
mwandiko wao wenyewe?” na lugha yao. 


10 Aliandika agizo hilo katika jina la Mfalme Ahasuero na kulitia 
muhuri kwa pete ya mfalme, kisha akatuma barua za agizo hilo 
kupitia wajumbe walioendesha farasi; farasi hao wenye mbio 
walitumiwa kusafirisha barua, nao walizalishwa kwa ajili ya utumishi 
wa mfalme. 11 Katika barua hizo mfalme aliwaruhusu Wayahudi 
katika majiji yote wakusanyike ili walinde uhai wao” na kuangamiza, 
kuua, na kuharibu jeshi lolote la taifa lolote au mkoa” ambao huenda 
ungewashambulia wao, kutia ndani wanawake na watoto wao, na 
kuchukua mali zao. 12 Wangefanya hivyo siku ileile katika mikoa 
yote ya” Mfalme Ahasuero, siku ya 13 ya mwezi wa 12, yaani, mwezi 
wa Adari.* 13 Maandishi” ya agizo hilo yalipaswa kutangazwa kuwa 
sheria katika mikoa yote.” Watu wote walipaswa kutangaziwa agizo 
hilo, ili Wayahudi wajitayarishe siku hiyo kulipiza kisasi dhidi ya 
maadui wao. 14 Wajumbe walioendesha farasi wa kusafirisha barua 
waliotumiwa katika utumishi wa mfalme wakaondoka haraka na kwa 
kasi kulingana na agizo la mfalme. Sheria hiyo ilitangazwa pia katika 
ngome ya” Shushani.” 


15 Naye Mordekai akatoka mbele ya mfalme akiwa amevaa mavazi 
ya kifalme ya rangi ya bluu na kitani, taji kubwa la dhahabu, na joho 
la kitambaa bora cha sufu ya zambarau. Na jiji la Shushani” likapiga 
kelele kwa shangwe. 16 Wayahudi wakapata kitulizo,” wakafurahi, 


wakashangilia, na kupata heshima. 17 Na katika mikoa yote” na 
majiji yote, popote ambapo agizo la mfalme na sheria yake ilifika, 
Wayahudi walifurahi na kushangilia, wakafanya karamu na 
kusherehekea. Watu wengi wa mataifa yaliyokuwa nchini walikuwa 
wakijitangaza kuwa Wayahudi, kwa maana waliwaogopa Wayahudi. 


A Esta 8:1 Au “mali yote.” 

A Esta 8:5 Au “wilaya zote za utawala za.” 

A Esta 8:7 Tnn., “aliunyoosha mkono wake kwa nguvu dhidi ya.” 
^ Esta 8:9 Angalia Nyongeza B15. 

A Esta 8:9 Au “wilaya za utawala.” 

A Esta 8:9 Au “wilaya za utawala.” 

A Esta 8:9 Au “wilaya ya utawala.” 

A Esta 8:9 Au “mtindo wake wenyewe wa kuandika.” 
A Esta 8:9 Au “mtindo wao wenyewe wa kuandika.” 
A Esta 8:11 Au “nafsi zao.” 

A Esta 8:11 Au “wilaya ya utawala.” 

A Esta 8:12 Au “wilaya zote za utawala za.” 

A Esta 8:12 Angalia Nyongeza B15. 

^ Esta 8:13 Au “Nakala.” 


A Esta 8:13 Au “wilaya zote za utawala.” 


A Esta 8:14 Au “jumba la mfalme la.” 
^ Esta 8:14 Au “Susa.” 

^ Esta 8:15 Au “Susa.” 

^ Esta 8:16 Tnn., “wakaona nuru.” 


^ Esta 8:17 Au “wilaya zote za utawala.” 


Esta 9:1-32 


9 Siku ya 13 ya mwezi wa 12, yaani, mwezi wa Adari,” wakati 
ambapo agizo na sheria ya mfalme ilipaswa kutekelezwa, siku 
ambayo maadui wa Wayahudi walitarajia kuwashinda, mambo 
yaligeuka, Wayahudi wakawashinda wote waliowachukia. 

2 Wayahudi wakakusanyika pamoja katika majiji yao kwenye mikoa 
yote ya” Mfalme Ahasuero ili kuwashambulia wale waliotaka 
kuwadhuru, na hakuna mtu aliyeweza kuwazuia, kwa sababu 
mataifa yote yaliwaogopa sana. 3 Na wakuu wote wa mikoa,” 
maliwali, magavana, na watu waliofanya kazi za mfalme waliwaunga 
mkono Wayahudi, kwa sababu walimwogopa Mordekai. 4 Sasa 
Mordekai alikuwa na mamlaka katika nyumba ya” mfalme, na 
umaarufu wake ulikuwa ukienea kotekote katika mikoa yote,” kwa 
sababu mamlaka ya Mordekai yalizidi kuongezeka. 


> Wayahudi waliwashambulia kwa upanga maadui wao wote, 
wakawaua na kuwaangamiza; waliwatendea walivyotaka wale 
waliowachukia. $ Katika ngome ya” Shushani,* Wayahudi waliwaua 
na kuwaangamiza wanaume 500. 7 Pia, waliwaua Parshandatha, 
Dalfoni, Aspatha, 8 Poratha, Adalia, Aridatha, 9 Parmashta, Arisai, 
Aridai, na Vaizatha, 10 wana kumi wa Hamani mwana wa 
Hamedatha, adui ya Wayahudi. Lakini baada ya kuwaua, 
hawakuwapora chochote. 


11 Siku hiyo, mfalme alijulishwa idadi ya watu waliouawa katika 
ngome ya” Shushani.” 


12 Mfalme akamwambia Malkia Esta: “Katika ngome ya” Shushani” 
Wayahudi wamewaua watu 500 na pia wana kumi wa Hamani. 
Unafikiri wamewaua watu wangapi katika mikoa mingine ya” 


mfalme? Sasa una ombi gani? Utapewa unachotaka. Unataka nini 
kingine? Kitatimizwa.” 13 Esta akajibu: “Ukipenda Ee mfalme, 
Wayahudi walio Shushani” waruhusiwe kesho pia kutekeleza sheria 
ya leo; agiza wana kumi wa Hamani watundikwe mtini.” 14 Basi 
mfalme akaagiza jambo hilo lifanywe. Sheria ikatangazwa 
Shushani,” na wana kumi wa Hamani wakatundikwa. 


15 Wayahudi waliokuwa Shushani” wakakusanyika pamoja tena siku 
ya 14 ya mwezi wa Adari na kuwaua watu 300 huko Shushani,” 
lakini hawakuwapora chochote. 


16 Wayahudi wengine wote waliokuwa katika mikoa ya” mfalme, 
wakakusanyika pamoja pia ili kulinda uhai wao.” Wakawaangamiza 
maadui wao, wakawaua watu 75,000 kati ya wale waliowachukia; 
lakini hawakuwapora chochote. 17 Mambo hayo yalitukia siku ya 13 
ya mwezi wa Adari, wakapumzika siku ya 14 ya mwezi huo na 
kuifanya kuwa siku ya karamu na kushangilia. 


18 Wayahudi waliokuwa Shushani* wakakusanyika pamoja siku ya 
13 na ya 14, wakapumzika siku ya 15 na kuifanya kuwa siku ya 
karamu na kushangilia. 19 Ndiyo sababu Wayahudi wa mashambani 
walioishi katika majiji ya wilaya zilizo mbali waliifanya siku ya 14 ya 
mwezi wa Adari iwe siku ya karamu na kushangilia, siku ya 
kusherehekea, na siku ya kupeana mafungu ya vyakula. 


20 Mordekai akaandika matukio hayo kisha akatuma barua rasmi 
kwa Wayahudi wote waliokuwa katika mikoa yote ya” karibu na ya 
mbali ya Mfalme Ahasuero. 21 Akawaagiza waadhimishe siku ya 14 
ya mwezi wa Adari, na pia siku ya 15, kila mwaka, 22 kwa sababu 
katika siku hizo Wayahudi walipumzika kutokana na usumbufu wa 
maadui wao, na mwezi huo huzuni yao ikageuzwa kuwa shangwe, 


na maombolezo yao kuwa siku ya kusherehekea. Walipaswa 
kuadhimisha siku hizo zikiwa siku za karamu na kushangilia, za 
kupeana mafungu ya vyakula, na za kuwapa maskini zawadi. 


23 Na Wayahudi wakakubali kuendelea kufanya sherehe 
waliyoanzisha na kufanya mambo waliyoandikiwa na Mordekai. 

24 Kwa maana Hamani mwana wa Hamedatha Mwagagi, adui ya 
Wayahudi wote, alikuwa amepanga njama ya kuwaangamiza 
Wayahudi, na alikuwa amepiga Puri, yaani, Kura, ili kuwatisha na 
kuwaangamiza. 25 Lakini Esta alipokuja mbele ya mfalme, mfalme 
alitoa agizo lililoandikwa hivi: “Njama yake mbaya dhidi ya Wayahudi 
na irudi juu ya kichwa chake mwenyewe”; nao wakamtundika yeye 
pamoja na wanawe mtini. 26 Ndiyo sababu waliziita siku hizo 
Purimu, kutokana na jina la ile Puri.” Kwa hiyo, kwa sababu ya 
mambo yote yaliyoandikwa katika barua hiyo na yale waliyoona 
kuhusiana na tukio hilo na mambo yaliyowapata, 27 Wayahudi 
pamoja na wazao wao na wote waliojiunga nao wakajitwika wajibu 
wa kusherehekea siku hizo mbili bila kukosa na kutekeleza mambo 
yote yaliyoandikwa kuhusu siku hizo, wakati uliowekwa kila mwaka. 
28 Siku hizo zilipaswa kukumbukwa na kuadhimishwa na kila kizazi, 
katika kila familia, kila mkoa,” na kila jiji; na Wayahudi hawakupaswa 
kuacha kuzikumbuka siku hizo za Purimu wala wazao wao kuacha 
kuziadhimisha. 


29 Kisha Malkia Esta, binti ya Abihaili, na Mordekai Myahudi 
wakaandika kwa mamlaka kamili ili kuthibitisha barua ya pili kuhusu 
Purimu. 30 Mordekai akawatumia barua rasmi Wayahudi wote 
waliokuwa katika mikoa 127 ya” milki ya Ahasuero, kwa maneno ya 
amani na kweli 31 ili kuthibitisha kuadhimishwa kwa siku za Purimu 
katika nyakati zilizowekwa, kama walivyoagizwa na Mordekai 


Myahudi na Malkia Esta na kama walivyojitwika wajibu, wao na 
wazao wao, pamoja na kufunga na kutoa dua. 32 Na amri ya Esta 
ilithibitisha mambo hayo kuhusu Purimu, nayo ikaandikwa katika 
kitabu. 


A Esta 9:1 Angalia Nyongeza B15. 

A Esta 9:2 Au “wilaya zote za utawala za.” 
A Esta 9:3 Au “wilaya za utawala.” 

A Esta 9:4 Au “jumba la.” 

A Esta 9:4 Au “wilaya zote za utawala.” 

A Esta 9:6 Au “jumba la mfalme la.” 

A Esta 9:6 Au “Susa.” 

A Esta 9:11 Au “jumba la mfalme la.” 

A Esta 9:11 Au “Susa.” 

A Esta 9:12 Au “jumba la mfalme la.” 

A Esta 9:12 Au “Susa.” 

A Esta 9:12 Au “wilaya nyingine za utawala za.” 
^ Esta 9:13 Au “Susa.” 

^ Esta 9:14 Au “Susa.” 

^ Esta 9:15 Au “Susa.” 


^ Esta 9:15 Au “Susa.” 


A Esta 9:16 Au “wilaya za utawala za.” 

A Esta 9:16 Au “kutetea nafsi zao.” 

A Esta 9:18 Au “Susa.” 

A Esta 9:20 Au “wilaya zote za utawala za.” 


A Esta 9:26 Neno “Puri,” linamaanisha “Kura.” Neno hilo katika wingi 
ni “Purimu,” nalo lilianza kutumiwa kurejelea sherehe ya Wayahudi 
inayosherehekewa mwezi wa 12 wa kalenda takatifu. Angalia 
Nyongeza B15. 


A Esta 9:28 Au “wilaya ya utawala.” 


A Esta 9:30 Au “wilaya 127 za utawala za.” 


Esta 10:1-3 


10 Mfalme Ahasuero akaamuru watu wafanye kazi ya kulazimishwa 
katika nchi na katika visiwa vya bahari. 


2 Na matendo yake yote makuu na yenye nguvu, na pia habari 
kamili kuhusu ukuu wa Mordekai ambao mfalme alimpa 
alipomkweza, je, hayajaandikwa katika kitabu cha historia ya nyakati 
za wafalme wa Umedi na Uajemi? 3 Kwa maana Mordekai Myahudi 
ndiye aliyekuwa wa pili kwa cheo kutoka kwa Mfalme Ahasuero. 
Alikuwa mkuu” miongoni mwa Wayahudi na aliheshimiwa na ndugu 
zake kwa ujumla,” naye aliwasaidia watu wake na kutetea masilahi 
ya” wazao wao wote. 


^ Esta 10:3 Au “Alithaminiwa sana.” 
A Esta 10:3 Tnn., “umati wa ndugu zake.” 


A Esta 10:3 Tnn., “kuzungumza kuhusu amani kwa niaba ya.” 


AYUBU 


YALIYOMO 


1 


Utimilifu wa Ayubu na mali zake (1-5) 
Shetani atilia shaka nia ya Ayubu (6-12) 
Ayubu apoteza mali na watoto wake (13-19) 


Ayubu hamlaumu Mungu (20-22) 


Shetani atilia shaka tena nia ya Ayubu (1-5) 
Shetani aruhusiwa kugusa mwili wa Ayubu (6-8) 
Mke wa Ayubu: “Mtukane Mungu, ufe!” (9, 10) 
Ayubu atembelewa na marafiki watatu (11-13) 

3 


Ayubu ajuta kuzaliwa (1-26) 


Auliza kwa nini anateseka (20, 21) 


4 
Elifazi azungumza kwa mara ya kwanza (1-21) 


Adhihaki utimilifu wa Ayubu (7, 8) 


Asimulia ujumbe kutoka kwa kiumbe wa roho (12-17) 


‘Mungu hana imani na watumishi wake’ (18) 


Elifazi aendelea kuzungumza (1-27) 


‘Mungu huwanasa wenye hekima katika ujanja wao’ (13) 


‘Ayubu hapaswi kukataa nidhamu ya Mungu’ (17) 


Jibu la Ayubu (1-30) 
Adai kwamba ana sababu ya kulia (2-6) 
Wafariji wake ni wenye hila (15-18) 
“Maneno ya unyoofu hayaumizi!” (25) 
7 


Ayubu aendelea kujibu (1-21) 


Maisha ni kama kazi ya kulazimishwa (1, 2) 


“Kwa nini umenifanya niwe shabaha yako?” (20) 


Bildadi azungumza kwa mara ya kwanza (1-22) 


Adai kwamba watoto wa Ayubu wametenda dhambi (4) 


“Ikiwa ungekuwa safi, Mungu angekulinda' (6) 
Adai kwamba Ayubu amemkataa Mungu (13) 
9 
Jibu la Ayubu (1-35) 


Mwanadamu anayeweza kufa hawezi kushindana na 
Mungu (2-4) 


“Mungu hufanya mambo yasiyochunguzika' (10) 
Mtu hawezi kubishana na Mungu (32) 
10 


Ayubu aendelea kujibu (1-22) 


‘Kwa nini Mungu anapambana nami?’ (2) 
Mungu si kama Ayubu anayeweza kufa (4-12) 
“Naomba nipate kitulizo kidogo' (20) 

11 


Sofari azungumza kwa mara ya kwanza (1-20) 


Amshutumu Ayubu kwa sababu ya maneno yake yasiyo na 
maana (2, 3) 


Amwambia Ayubu aache uovu (14) 


12 


Jibu la Ayubu (1-25) 
“Mimi si duni kwenu” (3) 
“Nimekuwa kichekesho” (4) 
‘Mungu ana hekima’ (13) 


Mungu ni mkuu kuliko waamuzi na wafalme (17, 18) 


13 
Ayubu aendelea kujibu (1-28) 


‘Ni afadhali nizungumze na Mungu’ (3) 
‘Ninyi ni matabibu wasiofaa kitu’ (4) 
“Najua sina kosa” (18) 


Auliza kwa nini Mungu anamwona kuwa adui (24) 


14 
Ayubu aendelea kujibu (1-22) 
Maisha ya mwanadamu ni mafupi na yamejaa taabu (1) 
“Hata mti una tumaini” (7) 
“Laiti ungenificha Kaburini!” (13) 
“Mtu akifa, je, anaweza kuishi tena?” (14) 


Mungu ataitamani sana kazi ya mikono yake (15) 


15 
Elifazi azungumza kwa mara ya pili (1-35) 


Adai kwamba Ayubu hamwogopi Mungu (4) 
Asema Ayubu ana kimbelembele (7-9) 
‘Mungu hana imani na watakatifu wake’ (15) 
‘Anayeteseka ni mwovu’ (20-24) 
16 
Jibu la Ayubu (1-22) 
‘Ninyi ni wafariji wasumbufu! (2) 
Adai kwamba Mungu anamfanya kuwa shabaha yake (12) 
17 


Ayubu aendelea kujibu (1-16) 


“Wadhihaki wananizunguka” (2) 
“Amenifanya niwe kitu cha kudharauliwa” (6) 
“Kaburi litakuwa makao yangu” (13) 

18 


Bildadi azungumza kwa mara ya pili (1-21) 


Aeleza yatakayowapata waovu (5-20) 


Adai Ayubu hamjui Mungu (21) 


19 
Jibu la Ayubu (1-29) 
Akataa kukemewa na “rafiki” zake (1-6) 
Asema kwamba ameachwa (13-19) 
“Mkombozi wangu yuko hai” (25) 
20 


Sofari azungumza kwa mara ya pili (1-29) 


Adai kwamba Ayubu amemtukana (2, 3) 
Adai kwamba Ayubu ni mwovu (5) 
Adai kwamba Ayubu anafurahia dhambi (12, 13) 
21 
Ayubu ajibu (1-34) 
‘Kwa nini waovu wanafanikiwa?’ (7-13) 
Afichua hila za “wafariji” wake (27-34) 
22 


Elifazi azungumza kwa mara ya tatu (1-30) 


‘Mwanadamu ana faida gani kwa Mungu? (2, 3) 
Adai kwamba Ayubu ni mwenye pupa na hatendi haki (9) 


‘Mrudie Mungu, utarudishiwa hali njema’ (23) 


23 
Ayubu ajibu (1-17) 
Ataka kupeleka kesi yake mbele za Mungu (1-7) 
Asema kwamba hampati Mungu (8, 9) 
“Nimefuata njia yake bila kukengeuka” (11) 
24 


Ayubu aendelea kujibu (1-25) 


‘Kwa nini Mungu haweki wakati wa hukumu?’ (1) 
Asema kwamba Mungu ameruhusu uovu (12) 
Watenda dhambi wanapenda giza (13-17) 

25 


Bildadi azungumza kwa mara ya tatu (1-6) 


‘Mwanadamu anawezaje kuwa bila hatia mbele za 
Mungu? (4) 


Adai kwamba utimilifu wa mwanadamu ni wa bure (5, 6) 
26 
Ayubu ajibu (1-14) 
“Jinsi mlivyomsaidia mtu asiye na uwezo!” (1-4) 


‘Mungu anaining'iniza dunia mahali pasipo na kitu’ (7) 


'Ni kingo tu za njia za Mungu' (14) 


27 
Ayubu aazimia kuendelea kuwa mtimilifu (1-23) 


“Sitaukana utimilifu wangu” (5) 

Anayemkataa Mungu hana tumaini (8) 

“Kwa nini mazungumzo yenu hayana maana yoyote?” (12) 
Mtu mwovu habaki na chochote (13-23) 


28 


Ayubu aonyesha tofauti iliyopo kati ya hazina za dunia na 
hekima (1-28) 


Jitihada za wanadamu za kuchimba madini (1-11) 
Hekima ina thamani kuliko lulu (18) 
Kumwogopa Yehova ndiyo hekima ya kweli (28) 


29 


Ayubu akumbuka maisha mazuri aliyokuwa nayo kabla ya 
mateso (1-25) 


Aliheshimiwa kwenye lango la jiji (7-10) 
Jinsi alivyokuwa akitenda haki awali (11-17) 


Kila mtu alisikiliza ushauri wake (21-23) 


30 
Ayubu aeleza jinsi maisha yake yalivyobadilika (1-31) 
Adhihakiwa na watu wasiofaa kitu (1-15) 
Hakusaidiwa na wengine (20, 21) 
“Ngozi yangu imekuwa nyeusi” (30) 
31 


Ayubu atetea utimilifu wake (1-40) 


“Agano na macho yangu” (1) 

Aomba Mungu ampime (6) 

Hakuwa mzinzi (9-12) 

Hakupenda pesa (24, 25) 

Hakuabudu sanamu (26-28) 
32 


Kijana Elihu ajiunga na mazungumzo (1-22) 


Amkasirikia Ayubu na rafiki zake (2, 3) 
Alisubiri kwa heshima kabla ya kuzungumza (6,7) 
Umri peke yake haumfanyi mtu awe na hekima (9) 


Elihu atamani kuongea (18-20) 


33 


Elihu amkaripia Ayubu kwa sababu ya kujiona kuwa 
mwadilifu (1-33) 


Fidia yapatikana (24) 


Kurudia nguvu za ujana (25) 


34 
Elihu atetea haki ya Mungu na njia zake (1-37) 
Ayubu asema kwamba Mungu alimnyima haki (5) 


Mungu wa kweli hawezi kamwe kutenda uovu (10) 


Ayubu hana ujuzi (35) 


35 
Elihu ataja mawazo yasiyofaa ya Ayubu (1-16) 
Ayubu asema yeye ni mwadilifu kuliko Mungu (2) 


Mungu yuko juu sana, haathiriwi na dhambi (5, 6) 


Ayubu anapaswa kumngojea Mungu (14) 


36 
Elihu autukuza ukuu wa Mungu usiochunguzika (1-33) 


Wanaotii wanafanikiwa; wanaomkataa Mungu 
wanakataliwa (11-13) 


‘Ni nani aliye mfundishaji kama Mungu? (22) 
Ayubu anapaswa kumtukuza Mungu (24) 
“Mungu ni mkuu kuliko tunavyoweza kujua” (26) 
Mungu hudhibiti mvua na radi (27-33) 

37 


Nguvu za asili zinafunua ukuu wa Mungu (1-24) 


Mungu anaweza kusimamisha shughuli za wanadamu (7) 
‘Tafakari kazi za Mungu zinazostaajabisha' (14) 
Wanadamu hawawezi kumwelewa Mungu (23) 


Hakuna mwanadamu anayepaswa kufikiri kwamba ana 
hekima (24) 


38 
Yehova afundisha kuhusu udogo wa mwanadamu (1-41) 
‘Ulikuwa wapi nilipoiumba dunia?’ (4-6) 
Wana wa Mungu walishangilia kwa sauti (7) 
Maswali kuhusu matukio ya asili (8-32) 
“Sheria zinazoongoza mbingu” (33) 


39 


Uumbaji wa wanyama waonyesha ujinga wa mwanadamu (1-30) 


Mbuzi wa milimani na paa (1-4) 
Punda mwitu (5-8) 
Fahali mwitu (9-12) 
Mbuni (13-18) 
Farasi (19-25) 
Kipanga na tai (26-30) 
40 


Yehova amuuliza maswali zaidi (1-24) 


Ayubu akiri hana la kusema (3-5) 
“Je, utatilia shaka haki yangu?” (8) 
Mungu aeleza kuhusu nguvu za Behemothi (15-24) 


41 


Mungu aeleza kuhusu Lewiathani anayestaajabisha (1-34) 
42 

Ayubu amjibu Yehova (1-6) 

Rafiki watatu wa Ayubu washutumiwa (7-9) 


Yehova ambariki tena Ayubu (10-17) 


Wana na mabinti wa Ayubu (13-15) 


= 
(e) 


Ayubu 1:1-22 


AYUBU 


1 Palikuwa na mtu katika nchi ya Usi aliyeitwa Ayubu.” Alikuwa mtu 
mnyoofu na mtimilifu;” alimwogopa Mungu na kuepuka uovu. 

2 Alikuwa na wana saba na mabinti watatu. 3 Mifugo yake ilikuwa 
kondoo 7,000, ngamia 3,000, ng'ombe 1,000,” na punda 500, naye 
alikuwa na watumishi wengi sana, na hivyo akawa mkuu kuliko watu 
wote wa Mashariki. 


4 Kila mmoja wa wanawe alikuwa akifanya karamu katika nyumba 
yake siku yake iliyopangwa.” Nao walikuwa wakiwaalika dada zao 
watatu ili wale na kunywa pamoja nao. > Baada ya vipindi vya siku 
za karamu kwisha, Ayubu alikuwa akiwaita ili awatakase. Naye 
alikuwa akiamka asubuhi na mapema na kutoa dhabihu za 
kuteketezwa kwa ajili ya kila mmoja wao. Kwa maana Ayubu 
alisema: “Labda wanangu wametenda dhambi na kumtukana Mungu 
moyoni mwao.” Hivyo ndivyo Ayubu alivyofanya sikuzote. 


6 Basi siku ilifika ambayo wana wa Mungu” wa kweli waliingia na 
kusimama mbele za Yehova, Shetani pia akaingia kati yao. 


7 Ndipo Yehova akamuuliza Shetani: “Umetoka wapi?” Shetani 
akamjibu Yehova: “Nimetoka kuzururazurura na kutembeatembea 
duniani.” 8 Yehova akamwambia Shetani: “Je, umemwona” mtumishi 
wangu Ayubu? Hakuna yeyote aliye kama yeye duniani. Yeye ni mtu 
mnyoofu na mtimilifu,” anayemwogopa Mungu na kuepuka uovu.” 

9 Ndipo Shetani akamjibu Yehova: “Je, Ayubu anamwogopa Mungu 
bure? 10 Je, wewe hukuweka ukuta wa ulinzi kumzunguka yeye na 
nyumba yake na kila kitu alicho nacho? Umeibariki kazi ya mikono 


yake, na mifugo yake imeenea nchini. 11 Lakini, ili mambo 
yabadilike, nyoosha mkono wako na upige kila kitu alicho nacho, na 
kwa hakika atakutukana mbele za uso wako mwenyewe.” 12 Kisha 
Yehova akamwambia Shetani: “Tazama! Kila kitu alicho nacho kimo 
mikononi mwako.” Ila tu usimguse mwanamume huyo!” Kwa hiyo 
Shetani akaondoka mbele za” Yehova. 


13 Sasa siku ambayo wanawe na mabinti zake walikuwa wakila na 
kunywa divai katika nyumba ya ndugu yao mkubwa, 14 mjumbe 
akaja kwa Ayubu na kusema: “Ng'ombe walikuwa wakilima na punda 
walikuwa wakilisha kando yao 15 Wasabea walipotushambulia na 
kuwachukua, wakawaua watumishi kwa upanga. Nimeponyoka mimi 
peke yangu, nami nimekuletea habari.” 


16 Alipokuwa bado anaongea, mwingine akaja na kusema: “Moto 
kutoka kwa Mungu ulianguka kutoka mbinguni ukawateketeza” 
kabisa kondoo na watumishi! Nimeponyoka mimi peke yangu, nami 
nimekuletea habari.” 


17 Alipokuwa bado anaongea, mwingine akaja na kusema: 
“Wakaldayo walijipanga katika makundi matatu, wakavamia ngamia 
na kuwachukua, nao wakawaua watumishi kwa upanga. 
Nimeponyoka mimi peke yangu, nami nimekuletea habari.” 


18 Alipokuwa bado anaongea, mwingine akaja na kusema: “Wana 
wako na mabinti wako walikuwa wakila na kunywa divai katika 
nyumba ya ndugu yao mkubwa. 19 Kwa ghafla upepo mkali ukaja 
kutoka nyikani, ukapiga pembe nne za nyumba hiyo, ikawaangukia 
vijana hao, nao wakafa. Nimeponyoka mimi peke yangu, nami 
nimekuletea habari.” 


20 Ndipo Ayubu akasimama, akararua vazi lake na kunyoa nywele 
za kichwa chake; kisha akaanguka chini, akainama 21 na kusema: 


“Nilitoka tumboni mwa mama yangu nikiwa uchi, 
Nami nitarudi nikiwa uchi. 

Yehova ametoa, na Yehova amechukua. 

Jina la Yehova na liendelee kusifiwa.” 


22 Katika hayo yote, Ayubu hakutenda dhambi wala hakumlaumu 
Mungu kwa kutenda jambo lolote baya.” 


^ Ayu. 1:1 Huenda jina hili linamaanisha “Kitu Kinachochukiwa.” 
^ Ayu. 1:1 Au “mtu asiye na lawama na mnyoofu.” 

^ Ayu. 1:3 Tnn., “jozi 500 za ng'ombe.” 

^ Ayu. 1:4 Au “katika nyumba ya kila mmoja kwa zamu yake.” 


^ Ayu. 1:6 Msemo wa Kiebrania unaorejelea malaika, wana wa 
Mungu. 


^ Ayu. 1:8 Tnn., “umeuweka moyo wako juu ya.” 


^ Ayu. 1:8 Au “mtu asiye na lawama na mnyoofu.” 
^ Ayu. 1:12 Au “kiko chini ya mamlaka yako.” 


^ Ayu. 1:12 Tnn., “mbele za uso wa.” 


^ Ayu. 1:16 Au labda, “Radi ilianguka kutoka mbinguni 
ikawateketeza.” 


^ Ayu. 1:22 Au “hakusema kwamba Mungu ametenda jambo lolote 
lisilofaa.” 


Ayubu 2:1-13 


2 Baadaye siku ilifika ambayo wana wa Mungu wa kweli” waliingia 
na kusimama mbele za Yehova, na Shetani pia akaingia kati yao na 
kusimama mbele za Yehova. 


2 Ndipo Yehova akamuuliza Shetani: “Umetoka wapi?” Shetani 
akamjibu Yehova: “Nimetoka kuzururazurura na kutembeatembea 
duniani.” 3 Yehova akamwambia Shetani: “Je, umemwona” mtumishi 
wangu Ayubu? Hakuna yeyote aliye kama yeye duniani. Yeye ni mtu 
mnyoofu na mtimilifu,” anayemwogopa Mungu na kuepuka uovu. 
Bado anashika kabisa utimilifu wake, hata ingawa unajaribu 
kunichochea dhidi yake ili nmwangamize?” bila sababu.” 4 Lakini 
Shetani akamjibu Yehova: “Ngozi kwa ngozi. Mtu atatoa kila kitu 
alicho nacho ili aokoe uhai wake.” >? Lakini, ili mambo yabadilike, 
nyoosha mkono wako upige mfupa na nyama yake, na kwa hakika 
atakutukana mbele za uso wako mwenyewe.” 


6 Ndipo Yehova akamwambia Shetani: “Tazama! Yumo mikononi 
mwako! Ila tu usiondoe uhai wake!”* 7 Kwa hiyo Shetani akaondoka 
mbele za” Yehova, akampiga Ayubu kwa majipu yenye maumivu 
makali” kuanzia wayo wa mguu mpaka utosini. 8 Na Ayubu 
akachukua kigae na kukitumia kujikuna, naye aliketi kwenye majivu. 


9 Hatimaye mke wake akamwambia: “Je, bado unashika kabisa 
utimilifu wako? Mtukane Mungu, ufe!” 10 Lakini akamwambia: 
“Unazungumza kama mmojawapo wa wanawake wapumbavu. Je, 
tukubali tu mambo mema kutoka kwa Mungu wa kweli, tusikubali pia 
mambo mabaya?” Licha ya hayo yote, Ayubu hakutenda dhambi 
kwa midomo yake. 


11 Marafiki watatu wa Ayubu wakasikia kuhusu misiba yote 
iliyompata Ayubu, kila mmoja wao akaja kutoka nyumbani kwake— 
Elifazi Mtemani, Bildadi Mshua, na Sofari Mnaamathi. Basi 
wakakubaliana kukutana ili waende kumpa pole na kumfariji Ayubu. 
12 Walipomwona kwa mbali, hawakumtambua. Wakaanza kulia kwa 
sauti kubwa na kurarua mavazi yao, wakarusha mavumbi hewani na 
juu ya vichwa vyao. 13 Kisha wakaketi ardhini pamoja naye kwa siku 
saba, mchana na usiku. Hakuna yeyote kati yao aliyemwambia neno 
lolote kwa sababu waliona kwamba alikuwa na maumivu makali 
sana. 


^ Ayu. 2:1 Msemo wa Kiebrania unaorejelea malaika, wana wa 
Mungu. 


^ Ayu. 2:3 Tnn., “umeuweka moyo wako juu ya.” 
^ Ayu. 2:3 Au “mtu asiye na lawama na mnyoofu.” 


^ Ayu. 2:3 Tnn., “nimmeze.” 


^ Ayu. 2:4 Au “nafsi yake.” 


^ Ayu. 2:6 Au “nafsi yake.” 


^ Ayu. 2:7 Tnn., “mbele za uso wa.” 


^ Ayu. 2:7 Au “vidonda vibaya sana.” 


Ayubu 3:1-26 


3 Baada ya hayo Ayubu alianza kuongea na kuilaani siku 
aliyozaliwa.” 2 Ayubu akasema: 


3 “Na itokomee siku niliyozaliwa, 


Pia usiku ambao mtu alisema: ‘Mimba iliyotungwa ni ya 
mwanamume!' 


4 Siku hiyo na iwe giza. 

Mungu aliye juu asiihangaikie siku hiyo; 

Na nuru isiiangazie. 

5 Na imilikiwe na giza zito sana.” 

Wingu la mvua na litande juu yake. 

Na chochote kinacholeta giza mchana kiitie hofu siku hiyo. 
6 Usiku huo—na ushikwe na giza; 

Na isishangilie miongoni mwa siku nyingine za mwaka, 
Nayo isihesabiwe miongoni mwa siku za miezi. 

7 Kwa kweli! Usiku huo na uwe tasa; 

Kelele za shangwe zisisikiwe usiku huo. 

8 Wale wanaolaani siku na wallaani, 
Wale wanaoweza kumwamsha Lewiathani.* 


9 Nyota zake za alfajiri na ziwe giza; 


Usiku huo ungojee nuru bila mafanikio, 
Nao usione miale ya mapambazuko. 


10 Kwa maana haukufunga milango ya tumbo la uzazi la mama 
yangu; 


Wala haukuficha taabu kutoka machoni pangu. 

11 Kwa nini sikufa nilipozaliwa? 

Kwa nini sikuangamia nilipotoka tumboni? 

12 Kwa nini mama yangu alinipakata mapajani 

Na kuninyonyesha? 

13 Kwa maana sasa ningekuwa nimelala chini bila usumbufu; 
Ningekuwa nimelala na kupumzika 

14 Pamoja na wafalme wa dunia na washauri wao, 
Waliojijengea majengo ambayo sasa ni magofu,” 

15 Au pamoja na wakuu waliomiliki dhahabu, 

Ambao nyumba zao zilijaa fedha. 

16 Au kwa nini sikuwa kama mimba iliyoharibika ambayo imefichika, 
Kama watoto ambao hawajawahi kamwe kuona nuru? 

17 Katika kifo hata waovu hawasumbui tena; 

Na humo waliochoka hupumzika. 


18 Humo wafungwa hukaa pamoja kwa utulivu; 


Hawasikii sauti ya mtu anayewalazimisha kufanya kazi. 

19 Humo wadogo ni sawa na wakubwa, 

Na humo mtumwa yuko huru kutoka kwa bwana wake. 

20 Kwa nini anampa nuru anayeteseka 

Na kuwapa uhai wale wanaoteseka kwa uchungu mwingi?” 
21 Kwa nini wanatamani sana kifo, lakini hakiji? 
Wanachimba wakikitafuta kuliko hazina zilizofichika, 

22 Wale wanaoshangilia sana, 

Wanaofurahi wanapopata kaburi. 

23 Kwa nini anampa nuru mwanamume aliyepotea njia, 
Ambaye Mungu amemzingira kwa ukuta? 

24 Kwa maana badala ya chakula changu majonzi hunijia, 
Na kilio changu cha uchungu humwagika kama maji. 

25 Kwa maana ninachoogopa sana kimenijia, 

Na ninachohofu kimenipata. 

26 Sijawa na amani, wala utulivu, wala sijapumzika, 


Lakini taabu inaendelea kuniandama.” 


^ Ayu. 3:1 Tnn., “kuilaani siku yake.” 


^ Ayu. 3:5 Au “giza na kivuli cha kifo.” 


^ Ayu. 3:8 Inaeleweka kwamba maneno haya yanamrejelea mamba 
au mnyama mwingine mkubwa mwenye nguvu anayekaa ndani ya 
maji. 


^ Ayu. 3:14 Au labda, “Waliojijengea mahali palipo ukiwa.” 


^ Ayu. 3:20 Au “wale walio na uchungu nafsini.” 


Ayubu 4:1-21 

4 Kisha Elifazi Mtemani akajibu: 

2 “Mtu akijaribu kuongea nawe, je, utakosa subira? 
Kwa maana ni nani anayeweza kujizuia kuongea? 
3 Ni kweli, umewarekebisha wengi, 

Nawe ulikuwa ukiimarisha mikono iliyo dhaifu. 

4 Maneno yako yalimwinua yeyote aliyejikwaa, 


Nawe uliwatia nguvu waliokuwa na magoti dhaifu. 


s% 


J — 


5 Lakini sasa yamekupata wewe, nawe unalemewa 
Yanakugusa, nawe unashuka moyo. 

6 Je, hofu yako kwa Mungu haikupi ujasiri? 

Je, njia yako ya utimilifu haikupi tumaini? 


7 Kumbuka, tafadhali: Ni mtu gani asiye na hatia ambaye amewahi 
kuangamia? 


Tangu lini wanyoofu wakaangamizwa? 

8 Jambo ambalo nimeona ni kwamba wale wanaolima” madhara 
Na wale wanaopanda taabu watavuna mambo hayohayo. 

9 Kwa pumzi ya Mungu wanaangamia, 

Na kwa mlipuko wa hasira yake wanafikia mwisho wao. 


10 Simba hunguruma, na mwanasimba hurindima, 


Lakini hata meno ya simba wenye nguvu” huvunjwa. 
11 Simba hufa kwa kukosa mawindo, 

Na wanasimba hutawanyika. 

12 Sasa niliambiwa neno kwa siri, 

Na sikio langu lilisikia mnong'ono wake. 

13 Katika maono ya usiku yenye kufadhaisha, 
Watu wanapolala usingizi mzito, 

14 Nilitetemeka kwelikweli, 

Mifupa yangu yote ikajaa hofu. 

15 Roho fulani alipita mbele ya uso wangu; 
Nywele za mwili wangu zikasimama. 

16 Kisha akasimama tuli, 

Lakini sikutambua sura yake. 

Umbo fulani lilikuwa mbele ya macho yangu; 
Kulikuwa na utulivu, kisha nikasikia sauti: 


17 'Je, mwanadamu anayeweza kufa anaweza kuwa mwadilifu kuliko 
Mungu? 


Je, mtu anaweza kuwa safi kuliko Muumba wake?’ 
18 Tazama! Hana imani na watumishi wake, 


Naye huona kwamba malaika” wake wana kasoro. 


19 Sembuse wale wanaokaa katika nyumba za udongo, 
Ambao msingi wao umo mavumbini, 

Wanaopondwa kwa urahisi kama nondo!” 

20 Wanapondwa kabisa kuanzia asubuhi mpaka jioni; 
Wanaangamia milele, na hakuna yeyote anayetambua hilo. 
21 Je, wao si kama hema ambalo kamba yake imeng'olewa? 


Wanakufa bila hekima. 


^ Ayu. 4:5 Tnn., “nawe unachoka.” 

^ Ayu. 4:8 Au “wanaotunga.” 

^ Ayu. 4:10 Au “wanasimba wenye manyoya marefu shingoni.” 
^ Ayu. 4:18 Au “wajumbe.” 


^ Ayu. 4:19 Aina fulani ya wadudu waharibifu. 


Ayubu 5:1-27 

5 “Ita, tafadhali! Je, kuna yeyote anayekujibu? 

Ni mtakatifu gani utakayemlilia? 

2 Kwa maana kinyongo kitamuua mpumbavu, 

Na wivu utamwangamiza mjinga. 

3 Nimemwona mpumbavu akitia mizizi, 

Lakini kwa ghafla makao yake yanalaaniwa. 

4 Wanawe hawana usalama wowote, 

Nao hupondwa kwenye lango la jiji, na hakuna yeyote wa kuwaokoa. 
> Mwenye njaa hula anachovuna, 

Hukichukua hata katikati ya miiba, 

Na mtego umetegwa ili kunasa mali zao. 

6 Kwa maana mambo yenye kudhuru hayaoti mavumbini, 
Na taabu haichipuki ardhini. 

7 Kwa maana mwanadamu huzaliwa ili ataabike, 

Hilo ni hakika kama cheche za moto zinavyoruka juu. 

8 Lakini mimi ningemsihi Mungu, 

Nami ningewasilisha kesi yangu kwa Mungu, 


9 Kwa Yule anayetenda mambo makuu na yasiyochunguzika, 


Mambo yenye kustaajabisha yasiyohesabika. 

10 Yeye huleta mvua duniani 

Na kupeleka maji mashambani. 

11 Humwinua juu mtu wa hali ya chini, 

Humwinua aliyehuzunika na kumwokoa. 

12 Huvuruga njama za wenye hila, 

Ili kazi ya mikono yao isifanikiwe. 

13 Huwanasa wenye hekima katika ujanja wao wenyewe, 

Hivi kwamba mipango ya watu werevu huvurugika. 

14 Wao hukutana na giza wakati wa mchana, 

Nao hupapasa-papasa wakati wa adhuhuri kana kwamba ni usiku. 
15 Huokoa kutokana na upanga wa kinywa chao, 

Humwokoa maskini kutoka katika mkono wa mwenye nguvu, 

16 Hivi kwamba kuna tumaini kwa mtu wa hali ya chini, 

Lakini kinywa cha uovu hufumbwa. 

17 Tazama! Mwenye furaha ni mtu ambaye Mungu humkaripia; 
Basi usikatae nidhamu ya Mweza-Yote! 

18 Kwa maana yeye husababisha maumivu, lakini hufunga jeraha; 


Huvunja, lakini huponya kwa mikono yake. 


19 Atakuokoa katika misiba sita, 

Hata wa saba hautakudhuru. 

20 Wakati wa njaa kali atakukomboa kutoka katika kifo, 

Na kutoka katika nguvu za upanga wakati wa vita. 

21 Utalindwa dhidi ya mashambulizi ya ulimi, 

Nawe hutaogopa uharibifu utakapokuja. 

22 Utacheka maangamizi na njaa, 

Wala hutawaogopa wanyama wa mwituni walio duniani. 

23 Kwa maana mawe ya shambani hayatakudhuru,” 

Na wanyama wa mwituni wataishi nawe kwa amani. 

24 Utajua kwamba hema lako liko salama,” 

Na hakuna kitakachokosekana utakapokagua malisho yako. 
25 Utakuwa na watoto wengi, 

Na wazao wako watakuwa wengi kama mimea duniani. 

26 Utaingia kaburini ukiwa bado na nguvu, 

Kama masuke ya nafaka yanayokusanywa wakati wa mavuno. 
27 Tazama! Tumechunguza jambo hili, na ndivyo lilivyo. 


Sikiliza na ulikubali.” 


^ Ayu. 5:23 Au “yatafanya agano (mapatano) nawe.” 


^ Ayu. 5:24 Tnn., “ni amani.” 


> 


yubu 6:1-30 

6 Kisha Ayubu akajibu: 

2 “Laiti maumivu yangu makali yangepimwa kikamili 
Na kuwekwa kwenye mizani pamoja na msiba wangu! 


3 Kwa maana sasa ni mazito kuliko mchanga wa bahari. 


Ndiyo sababu maneno yangu yamekuwa mazungumzo ya 
Ovyoovyo.” 


4 Kwa maana mishale ya Mweza-Yote imenichoma, 
Na roho yangu inakunywa sumu yake; 

Vitisho vya Mungu vinaniandama. 

> Je, punda mwitu atalia akiwa na majani, 

Au ng'ombe dume atalia akiwa na chakula? 

6 Je, chakula kisicho na ladha huliwa bila chumvi, 
Au maji ya mholi yana ladha? 

7 Nimekataa kugusa vitu vya aina hiyo. 

Ni kama uchafu katika chakula changu. 

8 Laiti ombi langu lingejibiwa 

Na laiti Mungu angenipa ninachotamani! 

9 Kwamba Mungu angekuwa tayari kunipondaponda, 


Na kwamba angeunyoosha mkono wake na kuniangamiza! 


10 Kwa maana hata hilo lingenifariji; 

Ningeruka kwa shangwe licha ya maumivu yangu yasiyokwisha, 
Kwa maana sijayakana maneno ya Aliye Mtakatifu. 

11 Je, nina nguvu za kuendelea kungoja? 

Na ni mwisho gani unaonisubiri, hivi kwamba niendelee kuishi?” 
12 Je, nguvu zangu ni kama za mwamba? 

Au mwili wangu umetengenezwa kwa shaba? 

13 Je, kuna njia yoyote ninayoweza kujisaidia mwenyewe 
Wakati nimenyang'anywa njia zangu zote za kujitegemeza? 


14 Yeyote anayekataa kumtendea mwanadamu mwenzake kwa 
upendo mshikamanifu 


Ataacha kumwogopa Mweza-Yote. 


15 Ndugu zangu wenyewe wamekuwa na hila kama kijito cha majira 
ya baridi kali, 


Kama maji ya vijito vya majira ya baridi kali yanayokauka. 
16 Vimekuwa vyeusi kwa sababu ya barafu, 

Na theluji inayoyeyuka imejificha ndani yake. 

17 Lakini katika majira ya kiangazi vinakauka na kutoweka; 
Joto linapoongezeka, vinakauka. 


18 Mikondo yake hugeuka; 


Navyo huelekea jangwani na kutoweka. 

19 Misafara ya Tema huvitafuta; 

Wasafiri kutoka Sheba” huvingojea. 

20 Wameaibika kwa sababu hawakupata walichotumaini; 
Wanafika hapo na kukata tamaa tu. 

21 Hivyo ndivyo mlivyo kwangu mimi; 

Mmeona mateso ya msiba wangu, nanyi mnaogopa. 
22 Je, nimewaambia, ‘Nipeni kitu fulani, 

Au kuwaomba zawadi yoyote kutoka katika mali zenu? 
23 Je, nimeomba niokolewe kutoka mikononi mwa adui 
Au niokolewe” kutoka kwa wakandamizaji? 

24 Nifundisheni, nami nitanyamaza; 

Nisaidieni kuelewa kosa langu. 

25 Maneno ya unyoofu hayaumizi! 

Lakini karipio lenu lina faida gani? 

26 Je, mnapanga njama ya kukosoa maneno yangu, 


Maneno ya mtu aliyekata tamaa, yanayopeperushwa mbali na 
upepo? 


27 Ninyi hata mngeweza kupiga kura kwa ajili ya yatima 


Na kumuuza rafiki yenu!” 


28 Basi sasa geukeni mnitazame, 

Kwa maana siwezi kusema uwongo mbele yenu. 

29 Fikirieni tena, tafadhali—msinielewe vibaya— 

Naam, fikirieni tena, kwa maana mimi bado ni mwadilifu. 
30 Je, ulimi wangu unasema jambo lisilo la haki? 


Je, mdomo wangu hautambui” kwamba kuna jambo ambalo si 
sawa? 


^ Ayu. 6:3 Au “nimezungumza bila kufikiri; harakaharaka.” 


^ Ayu. 6:11 Au “hivi kwamba nirefushe maisha yangu (nafsi yangu)?” 


^ Ayu. 6:19 Au “Msafara wa Wasabea.” 
^ Ayu. 6:23 Tnn., “nikombolewe.” 


^ Ayu. 6:27 Au “kubadilishana rafiki yenu kwa mali.” 


^ Ayu. 6:30 Tnn., “kaakaa langu halitambui.” 


Ayubu 7:1-21 


7 “Je, maisha ya mwanadamu anayeweza kufa si kama kazi ya 
kulazimishwa, 


Na siku zake kama siku za kibarua? 

2 Kama mtumwa, anatamani sana kivuli, 

Na kama kibarua, anasubiri mshahara wake. 

3 Kwa hiyo nimepangiwa miezi ya ubatili 

Nami nimehesabiwa usiku baada ya usiku wa kuteseka. 

4 Ninapolala mimi huuliza, 'Nitaamka wakati gani?’ 

Lakini kadiri usiku unavyojikokota, ndivyo ninavyogaagaa hadi 
alfajiri.” 

5 Mwili wangu umefunikwa na mabuu na magamba ya uchafu; 
Ngozi yangu imejaa vigaga na usaha. 

6 Siku zangu zinasonga upesi sana kuliko gurudumu la mfumaji, 
Nazo zinafikia mwisho bila tumaini. 

7 Kumbukeni kwamba maisha yangu ni upepo, 

Kwamba jicho langu halitaona tena kamwe furaha.” 

8 Jicho linaloniona sasa halitaniona tena; 

Macho yenu yatanitafuta, lakini nitakuwa nimeenda zangu. 


9 Kama wingu linalofifia na kutoweka, 


Mtu anayeshuka chini Kaburini” harudi juu tena. 

10 Hatarudi tena katika nyumba yake, 

Na mahali pake hapatamtambua tena. 

11 Kwa hiyo, sitazuia kinywa changu. 

Nitaongea kwa uchungu wa roho yangu; 

Nitalalamika katika mateso yangu makali!” 

12 Je, mimi ni bahari au mnyama mkubwa sana wa baharini, 
Hivi kwamba uniwekee mlinzi? 

13 Ninaposema, 'Kochi langu litanifariji; 

Kitanda changu kitasaidia kupunguza mateso yangu,’ 

14 Kisha unanitisha kwa ndoto 

Na kuniogopesha kwa maono, 

15 Hivi kwamba natamani kusongwa pumzi, 

Naam, natamani kifo badala ya mwili huu wangu.” 

16 Ninachukia maisha yangu; sitaki kuendelea kuishi. 
Niache, kwa maana siku zangu ni kama pumzi. 

17 Mwanadamu anayeweza kufa ni nini hivi kwamba umhangaikie 
Na kumkazia uangalifu?” 


18 Kwa nini unamkagua kila asubuhi 


Na kumjaribu kila wakati? 
19 Je, hutaacha kunitazama 
Na kuniacha peke yangu nipate muda wa kumeza mate? 


20 Ikiwa nimetenda dhambi, ninawezaje kukudhuru wewe, 
Mchunguzaji wa wanadamu? 


Kwa nini umenifanya niwe shabaha yako? 
Je, nimekuwa mzigo kwako? 

21 Kwa nini husamehi dhambi yangu 

Na kuachilia kosa langu? 

Kwa maana hivi punde nitalala mavumbini, 


Nawe utanitafuta, lakini nitakuwa nimeenda zangu.’ 


^ Ayu. 7:4 Au “mpaka mapambazuko.” 


^ Ayu. 7:7 Tnn., “mema.” 


^ Ayu. 7:9 Au “Sheoli.” Angalia Kamusi. 


^ Ayu. 7:11 Au “kwa uchungu wa nafsi yangu!” 


^ Ayu. 7:15 Tnn., “badala ya mifupa yangu.” 


^ Ayu. 7:17 Tnn., “kuuweka moyo wako juu yake?” 


> 


yubu 8:1-22 
8 Kisha Bildadi Mshua akajibu: 

2 “Utaendelea kuongea kwa njia hiyo mpaka lini? 
Maneno ya kinywa chako ni upepo wenye nguvu! 
3 Je, Mungu atapotosha haki, 
Au, je, Mweza-Yote atapotosha uadilifu? 

4 Ikiwa watoto wako walimtendea dhambi, 
Aliwaacha waadhibiwe kwa sababu ya uasi wao;” 
5 Laiti ungemtumaini Mungu 

Na kumsihi Mweza-Yote upate kibali chake, 

6 Na ikiwa kwa kweli ungekuwa safi na mnyoofu, 
Angekusikiliza* 

Na kukurudisha mahali unapostahili. 

7 Na ingawa mwanzo wako ulikuwa mdogo, 
Wakati wako ujao utakuwa mkubwa. 

8 Tafadhali, uliza kizazi kilichotangulia, 

Na usikilize mambo ambayo baba zao walijifunza. 


9 Kwa maana tulizaliwa jana tu, nasi hatujui lolote, 


Kwa sababu siku zetu duniani ni kivuli. 


10 Je, hawatakufundisha 

Na kukwambia wanayojua?* 

11 Je, mafunjo yanaweza kusitawi katika eneo lisilo na umajimaji? 
Je, utete unaweza kusitawi bila maji? 

12 Hata kabla haujachanua, kabla haujakatwa, 

Utakauka kabla ya mmea mwingine wowote. 

13 Hivyo ndivyo itakavyokuwa kwa* wote wanaomsahau Mungu, 
Kwa maana tumaini la wanaomkataa Mungu?” litapotea, 

14 Ambao tegemeo lao ni ubatili 

Na ambao tumaini lao ni hafifu kama utando wa” buibui. 

15 Ataegemea nyumba yake, lakini haitaendelea kusimama; 
Atajaribu kuishikilia, lakini haitadumu. 

16 Yeye ni mmea wenye unyevunyevu juani, 

Na matawi yake huenea shambani. 

17 Mizizi yake husokotana katika rundo la mawe; 

Hutafuta nyumba katikati ya mawe.” 

18 Lakini anapong'olewa” kutoka mahali pake, 

Mahali hapo patamkana na kusema, ‘Sijawahi kamwe kukuona.’ 


19 Naam, hivyo ndivyo atakavyotoweka;” 


Kisha wengine watachipuka kutoka mavumbini. 

20 Kwa hakika Mungu hatawakataa watu wanaoshika utimilifu;” 
Wala hatawaunga mkono” waovu, 

21 Kwa maana bado atakijaza kinywa chako kicheko 

Na midomo yako kelele za shangwe. 


22 Wale wanaokuchukia watavishwa aibu, 


Na hema la waovu halitakuwapo tena.” 


^ Ayu. 8:4 Tnn., “Aliwatia mikononi mwa uasi wao.” 
^ Ayu. 8:6 Tnn., “Angeinuka kwa ajili yako.” 


^ Ayu. 8:10 Tnn., “Na kusema maneno yaliyo mioyoni mwao?” 


^ Ayu. 8:13 Tnn., “Hivyo ndivyo zilivyo njia za.” 


^ Ayu. 8:13 Au “waasi imani.” 


^ Ayu. 8:14 Tnn., “nyumba ya.” 


^ Ayu. 8:17 Au “Hutazama nyumba ya mawe.” 


^ Ayu. 8:18 Au “anapomezwa.” 
^ Ayu. 8:19 Au “hivyo ndivyo njia yake itakavyoyeyuka.” 


^ Ayu. 8:20 Au “wasio na lawama.” 


^ Ayu. 8:20 Tnn., “hatawashika mkono.” 


> 


yubu 9:1-35 
9 Ayubu akajibu: 
2 “Kwa kweli ninajua hivyo ndivyo ilivyo. 


Lakini mwanadamu anayeweza kufa anawezaje kuwa mwadilifu 
katika kesi na Mungu? 


3 Mtu akitaka kubishana Naye,” 


Mtu huyo hawezi kujibu hata swali moja kati ya maswali Yake elfu 
moja. 


4 Yeye ni mwenye hekima moyoni na ana nguvu nyingi sana. 
Ni nani anayeweza kumpinga na asipate madhara? 
> Yeye huihamisha* milima bila yeyote kujua; 
Huipindua kwa hasira yake. 

6 Huitikisa dunia kutoka mahali pake, 

Hivi kwamba nguzo zake zinatetemeka. 

7 Huliamuru jua lisiangaze 

Naye huziba kabisa nuru ya nyota; 

8 Huzitandaza mbingu akiwa peke yake, 

Naye hukanyaga mawimbi makubwa ya bahari. 

9 Aliumba kundi la nyota la Ashi,” Kesili,” na Kima,” 


Na makundi ya nyota yaliyo katika anga la kusini;” 


10 Hufanya mambo makuu yasiyochunguzika, 

Mambo yenye kustaajabisha yasiyoweza kuhesabiwa. 

11 Yeye hupita karibu nami, lakini siwezi kumwona; 

Hupita mbele yangu, lakini siwezi kumtambua. 

12 Anapochukua kitu kwa ghafla, ni nani anayeweza kumzuia? 
Ni nani anayeweza kumuuliza, ‘Unafanya nini?’ 

13 Mungu hataizuia hasira yake; 

Hata wanaomsaidia Rahabu” watamwinamia. 

14 Sembuse ninapomjibu 

Ni lazima nichague maneno yangu kwa uangalifu ili kujadiliana naye! 
15 Hata kama singekuwa na kosa, singemjibu. 

Ningemsihi tu mwamuzi” wangu anionyeshe rehema. 

16 Nikimwita, je, atanijibu? 

Siamini kwamba atasikiliza sauti yangu, 

17 Kwa maana yeye huniponda kwa dhoruba 

Naye huzidisha majeraha yangu bila sababu. 

18 Haniruhusu nipumue; 

Huendelea kunijaza mambo machungu. 


19 Kama ni nguvu, yeye ndiye mwenye nguvu. 


Kama ni haki, anauliza: ‘Ni nani anayeweza kunishtaki?’* 


20 Kama singekuwa na kosa, kinywa changu mwenyewe 
kingenishutumu; 


Hata nikishika utimilifu wangu,” atanitangaza kuwa mwenye hatia.” 
21 Hata nikishika utimilifu wangu,” sijiamini;” 

Ninakataa” maisha haya yangu. 

22 Yote ni sawa. Ndiyo sababu ninasema, 

‘Yeye huwaangamiza wasio na hatia” na waovu pia.’ 

23 Mafuriko ya ghafla yakisababisha kifo ghafla, 
Ataidhihaki hali ya kukata tamaa ya watu wasio na hatia. 
24 Dunia imetiwa mikononi mwa mwovu; 

Huwafumba macho” waamuzi wake. 

Kama si yeye, ni nani basi? 

25 Sasa siku zangu zinakimbia kasi kuliko mkimbiaji; 
Zinakimbia na kutoweka bila kuona mema. 

26 Zinanyiririka kama mashua za matete, 

Kama tai wanaoshuka kwa ghafla kukamata mawindo yao. 
27 Nikisema, 'Nitasahau malalamiko yangu, 

Nitabadili hali ya uso wangu na kuwa mchangamfu, 


28 Bado nitaogopa kwa sababu ya maumivu yangu yote, 


Nami najua hutanipata bila hatia. 

29 Nitapatikana na hatia.” 

Basi kwa nini nitaabike bure? 

30 Nikioga kwa maji ya theluji inayoyeyuka, 

Na kunawa mikono yangu kwa sabuni,” 

31 Wewe utanitumbukiza shimoni, 

Hivi kwamba hata mavazi yangu mwenyewe yatanichukia. 
32 Kwa maana yeye si mwanadamu kama mimi ili nimjibu, 
Hivi kwamba twende mahakamani pamoja. 

33 Hakuna mtu wa kuamua kesi baina yetu wawili,” 
Anayeweza kuwa mwamuzi wetu.” 

34 Ikiwa angeacha kunipiga” 

Na kuacha kuniogopesha kwa vitisho vyake, 

35 Ndipo ningeongea naye bila woga, 


Kwa sababu sijazoea kuongea kwa woga. 


^ Ayu. 9:3 Au “kumpeleka mahakamani.” 
^ Ayu. 9:5 Au “huiondoa.” 


^ Ayu. 9:9 Labda ni kundi la nyota la Dubu Mkubwa (Kundi Kubwa la 
Ursa). 


^ Ayu. 9:9 Labda ni kundi la nyota la Orioni. 


^ Ayu. 9:9 Labda ni nyota zinazoitwa Pleiadesi katika kundi la nyota 


la Taurusi, au Ng'ombe. 


^ Ayu. 9:9 Tnn., “katika vyumba vya ndani vya kusini.” 


^ Ayu. 9:13 Labda ni mnyama mkubwa sana wa baharini. 


^ Ayu. 9:15 Au labda, “mshtaki.” 


^ Ayu. 9:19 Tnn., “kunipeleka mahakamani?” 


^ Ayu. 9:20 Au “Hata nikiwa bila hatia.” 


^ Ayu. 9:20 Tnn., “atanitangaza kuwa mpotovu.” 
^ Ayu. 9:21 Au “nikiwa bila hatia.” 


^ Ayu. 9:21 Au “Siijui nafsi yangu.” 


^ Ayu. 9:21 Au “Ninadharau.” 


^ Ayu. 9:22 Au “watimilifu.” 


^ Ayu. 9:24 Tnn., “nyuso.” 


^ Ayu. 9:29 Tnn., “kuwa mwovu.” 


^ Ayu. 9:30 Au “magadi.” 


^ Ayu. 9:33 Au “kutupatanisha.” 


^ Ayu. 9:33 Tnn., “kuweka mkono wake juu yetu wawili.” 


^ Ayu. 9:34 Tnn., “angeondoa fimbo yake juu yangu.” 


Ayubu 101522 

10 “Nayachukia sana” maisha yangu. 

Nitamwaga malalamiko yangu. 

Nitasema waziwazi katika mateso yangu makali!” 

2 Nitamwambia Mungu: ‘Usinitangaze kuwa mwenye hatia. 
Niambie kwa nini unapambana nami. 

3 Je, unafaidika unaponikandamiza, 

Unapodharau kazi ya mikono yako 

Huku ukipendelea ushauri wa waovu? 

4 Je, una macho ya kimwili, 

Au je, unaona kama mwanadamu anayeweza kufa anavyoona? 
5 Je, siku zako ni kama siku za wanadamu wanaoweza kufa, 
Au je, miaka yako ni kama ya mwanadamu, 

6 Hivi kwamba utafute kosa langu 

Na kuendelea kutafuta dhambi yangu? 

7 Unajua kwamba sina hatia; 

Na hakuna yeyote anayeweza kuniokoa kutoka mkononi mwako. 
8 Mikono yako mwenyewe ilinifinyanga na kuniumba, 


Lakini sasa unataka kuniangamiza kabisa. 


9 Tafadhali, kumbuka kwamba uliniumba kwa udongo, 
Lakini sasa unanirudisha mavumbini. 

10 Je, hukunimwaga kama maziwa 

Na kunigandisha kama jibini? 

11 Ulinivisha ngozi na nyama, 

Na kunifuma kwa mifupa na misuli. 

12 Umenipa uhai na kunipenda kwa ushikamanifu; 
Umeilinda na kuitunza roho yangu.” 

13 Lakini ulikusudia kwa siri kufanya mambo haya.” 
Najua kwamba mambo haya yametoka kwako. 

14 Ikiwa ningetenda dhambi, ungenitazama, 

Nawe hungenisamehe kosa langu. 

15 Kama nina hatia, ole wangu! 

Na hata kama sina hatia, siwezi kuinua kichwa changu, 
Kwa sababu nimejaa aibu na mateso. 

16 Nikiinua kichwa changu juu, unaniwinda kama simba 
Na kuonyesha tena nguvu zako dhidi yangu. 

17 Unaleta mashahidi wapya dhidi yangu 


Na kuzidisha hasira yako dhidi yangu, 


Huku shida baada ya shida ikinikabili. 

18 Basi kwa nini ulinitoa katika tumbo la mama yangu? 

Laiti ningekufa kabla ya jicho lolote kuniona. 

19 Ingekuwa kana kwamba sikuwahi kuwepo; 

Ningetolewa moja kwa moja tumboni na kupelekwa kaburini.” 
20 Je, siku zangu si chache? Naomba aniache; 

Na ayageuze macho yake mbali nami, ili nipate kitulizo kidogo” 
21 Kabla sijaenda zangu—nami sitarudi— 

Katika nchi yenye giza zito kabisa,” 

22 Kwenye nchi yenye giza totoro, 


Nchi ya kivuli kizito na vurugu, 


Ambako hata nuru ni kama giza.” 


^ Ayu. 10:1 Au “Nafsi yangu inachukia sana.” 


^ Ayu. 10:1 Au “kwa uchungu mwingi sana wa nafsi yangu!” 


^ Ayu. 10:12 Au “pumzi yangu; uhai wangu.” 
^ Ayu. 10:13 Tnn., “Na mambo haya umeyaficha moyoni mwako.” 
^ Ayu. 10:20 Au “nichangamke kidogo.” 


^ Ayu. 10:21 Au “yenye giza na kivuli cha kifo.” 


Ayubu 11:1-20 

11 Sofari Mnaamathi akajibu: 

2 “Je, maneno haya yote yatakosa kujibiwa, 

Au kuongea mengi kutamfanya mtu asiwe na kosa?” 

3 Je, maneno yako yasiyo na maana yatawanyamazisha watu? 


Unadhani hakuna atakayekukemea kwa sababu ya maneno yako ya 
dhihaka? 


4 Kwa sababu unasema, ‘Mafundisho yangu ni safi, 
Nami niko safi machoni pako.’ 

5 Lakini laiti Mungu angezungumza 

Na kukufungulia midomo yake! 

6 Ndipo angekufunulia siri za hekima, 

Kwa maana hekima inayotumika ina vipengele vingi. 


Kisha ungetambua kwamba Mungu huruhusu baadhi ya makosa 
yako yasahauliwe. 


7 Je, unaweza kugundua mambo ya Mungu yenye kina 

Au kugundua kila jambo kumhusu” Mweza-Yote? 

8 Hekima yake iko juu kuliko mbingu. Wewe unaweza kutimiza nini? 
Ina kina kuliko Kaburi.” Wewe unaweza kujua nini? 


9 Ni ndefu kuliko dunia 


Na pana kuliko bahari. 

10 Akipita na kumkamata mtu na kuweka kikao cha mahakama, 
Ni nani anayeweza kumpinga? 

11 Kwa maana anajua watu wanapokuwa wadanganyifu. 
Akiona uovu, je, hatautambua? 

12 Lakini mtu asiye na akili ataelewa 

Wakati tu punda mwitu atakapoweza kuzaa mwanadamu.” 

13 Laiti ungeutayarisha moyo wako 

Na kumnyooshea mikono yako. 

14 Ikiwa mkono wako unatenda mabaya, utupilie mbali, 

Nawe usiruhusu uovu ukae katika mahema yako. 

15 Ndipo utakapoinua uso wako bila lawama; 

Utaweza kusimama imara, bila woga. 

16 Ndipo utakapoisahau taabu yako; 

Utaikumbuka kama maji yaliyopita karibu nawe na kwenda zake. 
17 Maisha yako yatang'aa kuliko adhuhuri; 

Hata giza lake litakuwa kama asubuhi. 

18 Utakuwa na ujasiri kwa sababu kuna tumaini, 


Nawe utatazama huku na huku na kulala kwa usalama. 


19 Utalala na hakuna yeyote atakayekuogopesha, 
Na watu wengi watajipendekeza kwako. 

20 Lakini macho ya waovu yatadhoofika; 

Nao hawatapata mahali pa kukimbilia, 


Na tumaini lao pekee litakuwa kifo.” 


^ Ayu. 11:2 Au “mwenye kujigamba atakuwa bila kosa?” 
^ Ayu. 11:7 Au “mipaka ya.” 
^ Ayu. 11:8 Au “Sheoli.” Angalia Kamusi. 


^ Ayu. 11:12 Au “Wakati tu punda mwitu atakapozaliwa akiwa 
mwanadamu.” 


Ayubu 12:1-25 

12 Kisha Ayubu akajibu: 

2 “Kwa kweli ninyi ndio mnaojua,” 

Na hekima itakufa pamoja nanyi! 

3 Lakini mimi pia nina uelewaji.” 

Mimi si duni kwenu. 

Ni nani asiyejua mambo haya? 

4 Nimekuwa kichekesho kwa rafiki zangu, 

Mtu anayemlilia Mungu ili amjibu. 

Mtu mwadilifu na asiye na lawama ni kichekesho. 


5 Mtu asiye na mahangaiko hudharau msiba, 


Akifikiri kwamba msiba huwajia tu wale ambao miguu yao 
inayumbayumba.” 


6 Mahema ya wezi yana amani, 

Na wale wanaomkasirisha Mungu wako salama, 

Wale wanaobeba mungu wao mikononi mwao. 

7 Lakini, tafadhali, waulize wanyama, nao watakufundisha; 
Pia ndege wa angani, nao watakwambia. 

8 Au ichunguze?” dunia, nayo itakufundisha; 


Na samaki wa baharini watakutangazia. 


9 Ni nani kati ya hao wote asiyejua 

Kwamba mkono wa Yehova umefanya haya? 

10 Uhai wa kila kiumbe umo” mikononi mwake 

Na roho” ya kila mwanadamu. 

11 Je, sikio halipimi maneno 

Kama ulimi unavyoonja” chakula? 

12 Je, hekima haipatikani miongoni mwa waliozeeka, 
Na je, uelewaji hauji kwa sababu ya kuishi muda mrefu? 
13 Yeye ana hekima na nguvu; 

Ana mashauri na uelewaji. 

14 Anapobomoa kitu, hakiwezi kujengwa tena; 
Alichofunga, hakuna mwanadamu anayeweza kukifungua. 
15 Anapoyazuia maji, kila kitu hukauka; 

Anapoyaachilia, yanailemea dunia. 

16 Ana nguvu na hekima inayotumika; 

Anayepotosha na anayepotoshwa wote ni wake; 

17 Huwafanya washauri watembee bila viatu,” 

Naye huwafanya waamuzi waonekane wapumbavu. 


18 Hulegeza pingu zilizofungwa na wafalme, 


Naye huwafunga mshipi kiunoni. 

19 Huwafanya makuhani watembee bila viatu, 

Naye huwapindua walio imara kabisa katika mamlaka; 
20 Huwanyamazisha washauri wanaotegemeka 

Na kuwapokonya wanaume wazee?” busara; 

21 Huwamwagia wakuu dharau, 

Naye huwafanya wenye nguvu wawe dhaifu;” 

22 Hufunua mambo yenye kina kutoka gizani, 

Naye huleta giza zito kwenye nuru; 

23 Huyafanya mataifa yawe na nguvu ili ayaangamize; 
Huyafanya mataifa yawe makubwa ili ayapeleke uhamishoni. 
24 Huwapokonya viongozi wa watu uelewaji” wao 

Na kuwafanya watangetange jangwani kusiko na njia. 
25 Wao hupapasa-papasa gizani, ambamo hamna nuru; 


Huwafanya wapepesuke kama walevi. 


^ Ayu. 12:2 Tnn., “ninyi ndio watu.” 


^ Ayu. 12:3 Tnn., “moyo.” 


^ Ayu. 12:5 Au “inateleza.” 


^ Ayu. 12:8 Au labda, “zungumza na.” 


^ Ayu. 12:10 
^ Ayu. 12:10 
^ Ayu. 12:11 
^ Ayu. 12:17 
^ Ayu. 12:20 
^ Ayu. 12:21 


^ Ayu. 12:24 


12:10 Au “Nafsi ya kila mtu aliye hai imo.” 
12:10 Au “pumzi.” 

12:11 Tnn., “kaakaa linavyoonja.” 

12:17 Au “bila chochote.” 

12:20 Au “wazee.” 

12:21 Tnn., “hulegeza mshipi wa wenye nguvu.” 


12:24 Tnn., “moyo.” 


Ayubu 13:1-28 

13 “Naam, jicho langu limeona hayo yote, 

Sikio langu limesikia na kuyaelewa. 

2 Mnayojua, mimi pia nayajua; 

Mimi si duni kwenu. 

3 Lakini mimi, ni afadhali nizungumze na Mweza-Yote mwenyewe; 
Ninatamani kujitetea mbele za Mungu. 

4 Lakini ninyi mnanipaka uwongo; 

Ninyi nyote ni matabibu wasiofaa kitu. 

> Laiti mngenyamaza kabisa, 

Mngeonekana kuwa wenye hekima. 

6 Tafadhali, sikilizeni hoja zangu, 

Na msikilize ninapojitetea kwa midomo yangu. 

7 Je, mtasema mambo yasiyo ya haki kwa niaba ya Mungu, 
Na je, mtazungumza kwa udanganyifu kwa ajili yake? 

8 Je, mtamuunga mkono,” 

Je, mtajaribu kumtetea Mungu wa kweli? 

9 Je, mambo yatawaendea vyema akiwachunguza? 


Je, mtamdanganya kama mnavyomdanganya mwanadamu 
anayeweza kufa? 


10 Kwa hakika atawakemea 

Mkijaribu kwa siri kuonyesha upendeleo. 

11 Je, adhama yake mwenyewe haitawaogopesha 
Na hofu yake haitawaangukia? 

12 Misemo yenu ya hekima” ni methali za majivu; 
Kujitetea kwenu?” ni hafifu kama ngome za udongo. 
13 Nyamazeni mbele yangu, ili niongee. 

Kisha na yanipate yatakayonipata! 

14 Kwa nini ninajihatarisha” 

Na kubeba uhai wangu” mikononi mwangu? 

15 Hata akiniua, bado nitangoja; 

Nitajitetea” mbele zake. 

16 Ndipo atakapokuwa wokovu wangu, 


Kwa maana hakuna mtu aliyemkataa Mungu” anayeweza kuja 
mbele zake. 


17 Sikilizeni kwa makini neno langu; 
Sikilizeni tangazo langu. 

18 Sasa tazameni, nimetayarisha kesi yangu; 
Najua sina kosa. 


19 Ni nani atakayepambana nami? 


Nitakufa, ikiwa nitanyamaza!” 

20 Ee Mungu, nifanyie mambo mawili tu,” 

Ili nisijifiche kutoka mbele zako: 

21 Ondoa mkono wako mzito uwe mbali nami, 

Nawe usiache hofu yangu kukuelekea initishe. 

22 Njite nami nitakujibu, 

Au acha nizungumze, nawe unijibu. 

23 Nimefanya makosa na dhambi gani? 

Nifunulie kosa langu na dhambi yangu. 

24 Kwa nini unauficha uso wako 

Na kuniona kuwa adui yako? 

25 Je, utajaribu kulitisha jani linalopeperushwa na upepo 
Au kuyakimbiza majani makavu? 

26 Kwa maana unaendelea kuandika mashtaka makali dhidi yangu, 


Nawe unanifanya niwajibike kwa sababu ya dhambi nilizofanya 
nilipokuwa kijana. 


27 Umeitia miguu yangu katika mikatale, 
Unavichunguza kwa makini vijia vyangu vyote, 
Nawe unafuata kila wayo wa mguu wangu. 


28 Kwa hiyo mwanadamu” huoza kama kitu kilichooza, 


Kama vazi lililoliwa na nondo.” 


^ Ayu. 13:8 Au “mtampendelea.” 
^ Ayu. 13:12 Au “inayokumbukwa.” 
^ Ayu. 13:12 Tnn., “Mafundo ya ngao zenu.” 


^ Ayu. 13:14 Tnn., “Kwa nini naubeba mwili wangu kwenye meno 
yangu?” 


^ Ayu. 13:14 Au “nafsi yangu.” 
^ Ayu. 13:15 Au “Nitatetea njia zangu.” 
^ Ayu. 13:16 Au “mwasi imani.” 


^ Ayu. 13:19 Au labda, “Ikiwa mtu anaweza kupambana nami, 
nitanyamaza na kufa.” 


^ Ayu. 13:20 Tnn., “Mambo mawili tu, usinitendee.” 
^ Ayu. 13:28 Labda “mwanadamu” anayerejelewa ni Ayubu. 


^ Ayu. 13:28 Aina fulani ya mdudu mharibifu. 


Ayubu 14:1-22 

14 “Mwanadamu anayezaliwa na mwanamke, 
Maisha yake ni mafupi na yamejaa taabu.” 

2 Huchanua kama ua na kisha hunyauka;” 
Hukimbia kama kivuli na kutoweka. 

3 Naam, umemkazia jicho lako, 

Nawe unamleta” mbele zako katika hukumu. 

4 Ni nani anayeweza kutokeza mtu safi kutokana na mtu asiye safi? 
Hakuna awezaye! 

5 Ikiwa siku zake zinajulikana, 

Basi unajua idadi ya miezi yake; 

Umemwekea mpaka ambao hawezi kuvuka. 

6 Yageuzie mbali macho yako ili apumzike, 
Mpaka atakapomaliza siku yake, kama kibarua. 
7 Kwa maana hata mti una tumaini. 
Ukikatwa, utachipuka tena, 
Na matawi yake yataendelea kukua. 

8 Mizizi yake ikizeekea ardhini 


Na kisiki chake kikifia udongoni, 


9 Utachipuka unaponusa maji; 

Nao utatokeza matawi kama mmea mpya. 

10 Lakini mwanadamu hufa na kulala bila uwezo wowote; 
Mwanadamu anapokufa, yuko wapi? 

11 Maji hutoweka baharini, 

Na maji ya mto hupungua na kukauka. 

12 Mwanadamu pia hulala naye haamki. 

Mpaka mbingu zitakapokuwa hazipo tena, hawataamka, 

Wala hawataamshwa kutoka katika usingizi wao. 

13 Laiti ungenificha Kaburini,” 

Ungenificha mpaka hasira yako ipite, 

Laiti ungenipimia wakati hususa na kunikumbuka! 

14 Mtu akifa, je, anaweza kuishi tena? 

Nitangojea sikuzote za utumishi wangu wa kulazimishwa 
Mpaka kitulizo changu kitakapokuja. 

15 Utaita, nami nitakujibu. 

Utaitamani sana” kazi ya mikono yako. 

16 Lakini sasa, unaendelea kuhesabu kila hatua yangu; 


Unatafuta tu dhambi zangu. 


17 Kosa langu limefungiwa katika mfuko, 

Nawe unaufunga uovu wangu kwa gundi. 

18 Kama mlima unavyoanguka na kuporomoka 

Na mwamba unavyong'oka mahali pake, 

19 Kama maji yanavyomomonyoa mawe 

Na mafuriko yanavyosomba udongo, 

Ndivyo ulivyoharibu tumaini la mwanadamu anayeweza kufa. 
20 Unaendelea kumshinda nguvu mpaka anapoangamia; 
Unaibadili sura yake, na kumfukuza. 

21 Wanawe wanaheshimiwa, lakini yeye hajui; 
Wanadharauliwa, lakini yeye hatambui. 

22 Huhisi maumivu anapokuwa tu angali hai; 


Yeye” huomboleza wakati tu angali anaishi.” 


^ Ayu. 14:1 Au “msukosuko.” 


^ Ayu. 14:2 Au labda, “hukatwa.” 
^ Ayu. 14:3 Tnn., “unanileta.” 


^ Ayu. 14:13 Au “Sheoli.” Angalia Kamusi. 


^ Ayu. 14:15 Au “Utakuwa na hamu kubwa kwa ajili ya.’ 


^ Ayu. 14:22 Au “Nafsi yake.” 


Ayubu 15:1-35 

15 Elifazi Mtemani akajibu: 

2 “Je, mtu mwenye hekima atajibu kwa hoja zisizo na maana,” 
Au, je, atajaza tumbo lake upepo wa mashariki? 

3 Kukaripia kwa maneno matupu ni jambo lisilo na maana, 
Na kuzungumza tu hakuna faida yoyote. 

4 Kwa maana unafanya watu wasimwogope Mungu, 

Na kuwazuia wasitafakari kamwe kumhusu Mungu. 

5 Kwa maana kosa lako linakufanya useme unayosema,” 
Nawe unachagua maneno ya hila. 

6 Kinywa chako mwenyewe kinakuhukumu, wala si mimi; 
Midomo yako mwenyewe inatoa ushahidi dhidi yako. 

7 Je, wewe ndiye mwanadamu wa kwanza kuzaliwa, 
Au ulizaliwa kabla ya vilima? 

8 Je, wewe husikiliza mazungumzo ya siri ya Mungu, 
Au ni wewe peke yako mwenye hekima? 

9 Unajua nini ambacho sisi hatujui? 
Unaelewa nini ambacho sisi hatuelewi? 


10 Watu wenye mvi na wazee wako miongoni mwetu, 


Watu wenye umri mkubwa kuliko baba yako. 

11 Je, hutosheki na faraja za Mungu, 

Au maneno ya upole unayoambiwa? 

12 Kwa nini moyo wako unakupeperusha, 

Na kwa nini macho yako yanawaka kwa hasira? 

13 Kwa maana unaifanya roho yako imkasirikie Mungu, 


Nawe unaruhusu maneno ya aina hiyo yatoke katika kinywa chako 
mwenyewe. 


14 Mwanadamu anayeweza kufa ni nini hata awe safi, 

Au yeyote anayezaliwa na mwanamke ni nini hata awe mwadilifu? 
15 Tazama! Hana imani na watakatifu wake, 

Na hata mbingu si safi machoni pake. 

16 Sembuse mtu anayechukiza na aliyepotoka, 

Mwanadamu anayekunywa uovu kama maji! 

17 Nitakujulisha; nisikilize! 

Nitasimulia mambo niliyoona, 


18 Mambo ambayo watu wenye hekima wamejifunza kutoka kwa 
baba zao, 


Mambo ambayo hawakuficha. 


19 Ni wao peke yao waliopewa nchi, 


Na hakuna mgeni aliyepita miongoni mwao. 

20 Mtu mwovu huteseka siku zake zote, 

Miaka yote aliyotengewa mkandamizaji. 

21 Masikio yake husikia sauti zenye kutisha; 
Wakati wa amani, wavamizi humshambulia. 

22 Haamini kwamba ataponyoka kutoka gizani; 
Amekusudiwa kuuawa kwa upanga. 

23 Hutangatanga akitafuta chakula”—kiko wapi? 
Anajua vizuri kwamba siku ya giza iko karibu. 

24 Taabu na maumivu makali huendelea kumtisha; 
Humshinda nguvu kama mfalme aliye tayari kushambulia. 


25 Kwa maana yeye huunyoosha mkono wake dhidi ya Mungu 
mwenyewe 


Na kujaribu kumpinga” Mweza-Yote; 

26 Hukimbia kwa ukaidi kumshambulia Yeye, 
Akiwa na ngao yake nene, iliyo imara;” 

27 Uso wake umefunikwa kwa mafuta, 

Na kiuno chake kimepanuka kwa mafuta; 

28 Hukaa katika majiji yatakayoangamizwa, 


Katika nyumba ambazo hazitakaliwa na yeyote, 


Ambazo zitakuwa marundo ya mawe. 

29 Hatatajirika, na mali zake hazitaongezeka, 

Wala vitu anavyomiliki havitaenea nchini. 

30 Hatakimbia kutoka gizani; 

Mwali wa moto utakausha tawi lake,” 

Naye atatoweka kwa kishindo cha pumzi ya kinywa cha Mungu.” 
31 Hapaswi kukengeushwa na kutumaini mambo yasiyo na thamani, 
Kwa sababu atakachopata badala yake hakitakuwa na thamani; 
32 Hilo litatendeka kabla ya siku yake, 

Na matawi yake hayatasitawi kamwe. 

33 Atakuwa kama mzabibu unaoangusha zabibu zake mbichi, 
Na kama mzeituni unaoangusha maua yake. 

34 Kwa maana kusanyiko la watu wanaomkataa Mungu?” ni tasa, 
Na moto utateketeza mahema ya rushwa. 

35 Wanatunga mimba ya matatizo na kuzaa uovu, 


Na tumbo lao la uzazi huzaa udanganyifu.” 


^ Ayu. 15:2 Au “kwa ujuzi wa ubatili.” 


^ Ayu. 15:5 Au “kosa lako linakizoeza kinywa chako.” 


^ Ayu. 15:23 Tnn., “mkate.” 


^ Ayu. 15:25 
^ Ayu. 15:26 
^ Ayu. 15:30 
^ Ayu. 15:30 


^ Ayu. 15:34 


15:25 Au “kujaribu kumshinda.” 


15:26 Tnn., “ngao yenye mafundo manene. 


15:30 Yaani, tumaini lolote la kupona. 
15:30 Tnn., “chake.” 


15:34 Au “waasi imani.” 


” 


Ayubu 16 71-22 

16 Ayubu akajibu: 

2 “Nimeshasikia mambo mengi kama hayo. 
Ninyi nyote ni wafariji wasumbufu! 

3 Je, maneno yasiyo na maana” yana mwisho? 
Ni nini kinachowachochea kujibu hivi? 

4 Mimi pia ningeweza kuzungumza kama ninyi. 
Ikiwa mngekuwa katika hali yangu,” 

Ningetoa hoja zenye kusadikisha dhidi yenu 


Na kuwatikisia kichwa changu. 


> Hata hivyo, badala yake, ningewaimarisha kwa maneno ya kinywa 
changu, 


Na faraja ya midomo yangu ingewatuliza. 
6 Nikiongea, maumivu yangu mwenyewe hayatulii, 


Nami nikiacha kuongea, maumivu yangu yanapungua kwa kadiri 
gani? 


7 Lakini sasa amenichosha; 
Ameiangamiza nyumba yangu yote.” 


8 Pia unanikamata, na wengine wameshuhudia jambo hilo, 


Hivi kwamba kukonda kwangu kumezidi na kunatoa ushahidi mbele 
yangu. 


9 Hasira yake imenirarua vipandevipande, naye ana chuki 
kunielekea. 


Hunisagia meno yake. 

Adui yangu hunitoboa kwa macho yake. 

10 Wamefumbua vinywa vyao wazi dhidi yangu, 
Nao wameyapiga mashavu yangu kwa dharau; 
Wanakusanyika kwa wingi dhidi yangu. 

11 Mungu hunitia mikononi mwa wavulana, 

Naye hunitupa kwa nguvu mikononi mwa waovu. 
12 Nilikuwa na amani, lakini akanivunjavunja; 
Alinikamata nyuma shingoni na kunipondaponda; 
Kisha akanifanya shabaha yake. 

13 Wapiga mishale wake wananizunguka; 
Huzichoma figo zangu bila huruma; 

Humwaga nyongo yangu ardhini. 

14 Hunitoboa tena na tena kama ukuta; 
Hunishambulia kama shujaa. 


15 Nimeshona nguo ya magunia ili kufunika ngozi yangu, 


Nami nimezika heshima yangu” mavumbini. 

16 Uso wangu ni mwekundu kwa sababu ya kulia, 

Na kuna kivuli kizito” juu ya kope zangu, 

17 Ingawa mikono yangu haijatenda ukatili wowote 

Na sala yangu ni safi. 

18 Ee dunia, usiifunike damu yangu! 

Acha kilio changu kisiwe na mahali pa kupumzikia! 

19 Hata sasa, shahidi wangu yuko mbinguni; 

Yule anayeweza kunitetea yuko juu. 

20 Rafiki zangu wananidhihaki 

Huku macho yangu yakimwaga machozi” nikimlilia Mungu. 
21 Acha mtu fulani awe mwamuzi kati ya mwanadamu na Mungu, 


Kama anavyoweza kuwa mwamuzi kati ya mtu mmoja na 
mwenzake. 


22 Kwa maana miaka iliyobaki ni michache, 


Nami nitafuata njia ambayo wale wanaoifuata hawarudi. 


^ Ayu. 16:3 Au “ya ubatili.” 
^ Ayu. 16:4 Au “Ikiwa nafsi zenu zingechukua nafasi ya nafsi yangu.” 


^ Ayu. 16:7 Au “Amewaangamiza wale wanaokusanyika nami.” 


^ Ayu. 16:15 Au “nguvu zangu.” Tnn., “pembe yangu.” 
^ Ayu. 16:16 Au “kivuli cha kifo.” 


^ Ayu. 16:20 Au labda, “yakikosa usingizi.” 


Ayubu 1:1-16 

17 “Roho yangu imevunjwa, siku zangu zimezimwa; 
Makaburi yananingojea. 

2 Wadhihaki wananizunguka, 

Na macho yangu yanalazimika kutazama” uasi wao. 


3 Tafadhali ikubali dhamana yangu, na ukae nayo. 


Ni nani mwingine atakayenipa mkono wake na kutoa dhamana kwa 
niaba yangu? 


4 Kwa sababu umeficha utambuzi mbali na moyo wao; 

Ndiyo maana huwakwezi. 

> Huenda akajitolea kushiriki vitu vyake na rafiki zake, 

Huku macho ya watoto wake yakidhoofika. 

6 Amenifanya niwe kitu cha kudharauliwa” miongoni mwa mataifa, 
Hivi kwamba nikawa mtu wanayemtemea mate usoni. 

7 Macho yangu yanafifia kwa sababu ya maumivu makali, 

Na viungo vyangu vyote ni kivuli tu. 

8 Watu wanyoofu wananitazama kwa mshangao, 


Na asiye na hatia anasumbuka kwa sababu ya mtu anayemkataa 
Mungu.” 


9 Mwadilifu anaendelea kushikamana na njia yake, 


Na mwenye mikono safi anazidi kuwa na nguvu. 


10 Hata hivyo, nyote mnaweza kuja na kuendelea kunishambulia 
kwa hoja zenu, 


Kwa maana sijamwona yeyote mwenye hekima miongoni mwenu. 
11 Siku zangu zimekwisha; 

Mipango yangu, tamaa za moyo wangu, Zimevunjwavunjwa. 

12 Wanaendelea kufanya usiku uwe mchana, 


Wakisema, 'Bila shaka mwangaza unakaribia kwa sababu kuna 
giza.' 


13 Nikisubiri, Kaburi” litakuwa makao yangu; 

Nitakitandaza kitanda changu gizani. 

14 Nitaliambia shimo” kwa sauti, ‘Wewe ni baba yangu! 

Na mabuu, ‘Ninyi ni mama yangu na dada yangu! 

15 Basi, tumaini langu liko wapi? 

Ni nani anayeweza kuona tumaini hilo? 

16 Litashuka” kwenye malango ya Kaburi” yenye makomeo 


Tutakaposhuka sote pamoja mavumbini.” 


^ Ayu. 17:2 Au “kuendelea kuangalia.” 


^ Ayu. 17:6 Tnn., “methali; msemo.” 


^ Ayu. 17:8 Au “mwasi imani.” 


^ Ayu. 17:13 Au “Sheoli.” Angalia Kamusi. 


^ Ayu. 17:14 Au “kaburi.” 
^ Ayu. 17:16 Yaani, tumaini langu. 


^ Ayu. 17:16 Au “Sheoli.” Angalia Kamusi. 


Ayubu 18:1-21 

18 Bildadi Mshua akajibu: 

2 “Utaendelea kusema maneno haya mpaka lini? 
Onyesha uelewaji kidogo ili nasi tuseme. 

3 Kwa nini tuonwe kama wanyama 

Na kuonekana wapumbavu” machoni pako? 

4 Hata ukijirarua” vipandevipande kwa hasira, 

Je, dunia itaachwa kwa ajili yako, 

Au mwamba kuhama mahali pake? 

> Naam, nuru ya mwovu itazimwa, 

Na mwali wa moto wake hautang'aa. 

6 Hakika nuru iliyo ndani ya hema lake itakuwa giza, 
Na taa iliyo juu yake itazimwa. 

7 Hatua zenye nguvu zimefupishwa, 

Na shauri lake mwenyewe litamwangusha. 

8 Kwa maana miguu yake itamwongoza kwenye wavu, 
Naye atatangatanga kwenye kamba za wavu. 

9 Mtego utamnasa kisigino; 


Na kitanzi kitamkamata. 


10 Kamba imefichwa ardhini kwa ajili yake, 

Na mtego uko kwenye kijia chake. 

11 Vitisho vinamwogopesha pande zote 

Na kumfuatia miguuni pake. 

12 Nguvu zake zimepungua, 

Na msiba utamfanya ayumbeyumbe.” 

13 Ngozi yake imeliwa; 

Ugonjwa hatari sana unakula” viungo vyake. 

14 Ameng'olewa kutoka katika hema lake lililo salama 
Na kupelekwa kwa mfalme wa vitisho.” 

15 Wageni watakaa” katika hema lake; 

Kiberiti kitatawanywa juu ya makao yake. 

16 Chini yake, mizizi yake itakauka, 

Na juu yake, matawi yake yatanyauka. 

17 Hakuna atakayemkumbuka duniani, 

Na jina lake halitajulikana” mtaani. 

18 Ataondolewa kwenye nuru na kupelekwa gizani 
Na kufukuzwa kutoka duniani.” 


19 Hatakuwa na mtoto wala mzao miongoni mwa watu wake, 


Wala hakuna atakayebaki katika makao yake.” 

20 Siku yake itakapofika, watu wa Magharibi watashtuka sana 
Na watu wa Mashariki watashikwa na hofu. 

21 Hivyo ndivyo inavyokuwa kwa mahema ya mkosaji 


Na kwa makao ya mtu ambaye hajamjua Mungu.” 


^ Ayu. 18:3 Au labda, “wasio safi.” 

^ Ayu. 18:4 Au “ukiirarua nafsi yako.” 

^ Ayu. 18:12 Au “achechemee.” 

^ Ayu. 18:13 Tnn., “Mzaliwa wa kwanza wa kifo anakula.” 
^ Ayu. 18:14 Au “kifo kinachotisha.” 

^ Ayu. 18:15 Tnn., “Kitu ambacho si chake kitakaa.” 

^ Ayu. 18:17 Tnn., “hatakuwa na jina.” 

^ Ayu. 18:18 Au “kwenye ardhi inayozaa.” 


^ Ayu. 18:19 Au “makao yake ya muda.” 


Ayubu 19:1-29 

19 Ayubu akajibu: 

2 “Mtaendelea kunikasirisha” mpaka lini, 

Na kuniponda kwa maneno? 

3 Mmenikemea” mara kumi sasa; 

Mnanitesa bila aibu. 

4 Na ikiwa kwa kweli nilifanya kosa, 

Ni kosa langu mimi mwenyewe. 

5 Ikiwa mnasisitiza kujikweza juu yangu, 

Mkidai kwamba mna haki ya kunishutumu, 

6 Basi, jueni kwamba Mungu ndiye amenipotosha, 

Naye ameninasa katika wavu wake wa kuwindia. 

7 Tazameni! Naendelea kulia kwa sauti, ‘Ukatili! lakini sijibiwi; 
Naendelea kulilia msaada, lakini hakuna haki. 

8 Ameziba kijia changu kwa ukuta wa mawe, siwezi kupita; 
Amezifunika njia zangu kwa giza. 

9 Amenivua utukufu wangu 
Na kunivua taji kichwani. 


10 Hunibomoa kila upande na kuniangamiza; 


Anang'oa tumaini langu kama mti. 

11 Hasira yake huwaka dhidi yangu, 

Naye huniona kuwa adui yake. 

12 Majeshi yake hukusanyika na kunizingira, 

Nayo hupiga kambi kuzunguka hema langu. 

13 Ndugu zangu wenyewe amewafukuza mbali nami, 
Na wale wanaonijua wamegeuka na kuniacha. 

14 Rafiki zangu wa karibu” wametoweka, 

Na wale niliowajua vema wamenisahau. 


15 Wageni walio nyumbani mwangu na vijakazi wangu wananiona 
kuwa mgeni; 


Mimi ni mgeni machoni pao. 

16 Ninamwita mtumishi wangu, lakini hajibu; 

Namsihi kwa kinywa changu anihurumie. 

17 Pumzi yangu mwenyewe inamchukiza mke wangu, 
Nami ni uvundo kwa ndugu” zangu wenyewe. 

18 Hata watoto wachanga wananidharau; 
Ninaposimama, wanaanza kunifanyia mzaha. 

19 Rafiki zangu wote wa karibu wananichukia, 


Na wale niliowapenda wamenigeuka. 


20 Mifupa yangu inashikamana na ngozi yangu na mwili wangu, 
Nami ninaponyoka kwa ngozi ya meno yangu. 

21 Nionyesheni rehema, rafiki zangu, nionyesheni rehema, 
Kwa maana mkono wa Mungu mwenyewe umenigusa. 

22 Kwa nini mnaendelea kunitesa kama Mungu anavyonitesa, 
Mkinishambulia bila kuacha?” 

23 Laiti maneno yangu yangeandikwa, 

Laiti yangeandikwa katika kitabu! 

24 Laiti yangechongwa milele kwenye mwamba, 

Kwa kalamu ya chuma na risasi! 

25 Kwa maana najua vizuri kwamba mkombozi wangu yuko hai; 
Atakuja baadaye na kuinuka juu ya dunia.” 

26 Baada ya ngozi yangu kuharibiwa hivi, 

Nikiwa bado hai, nitamwona Mungu, 

27 Ambaye mimi mwenyewe nitamwona, 

Ambaye macho yangu mwenyewe yatamwona, si ya mwingine. 
Lakini ndani kabisa ninahisi nimelemewa!* 

28 Kwa maana mnauliza, 'Tunamtesa kwa njia gani?’ 


Kwa maana mimi ndiye mzizi wa tatizo hili. 


29 Ninyi wenyewe ogopeni upanga, 
Kwa kuwa upanga huwaadhibu wakosaji; 


Mnapaswa kujua kwamba kuna mwamuzi.” 


^ Ayu. 19:2 Au “kuikasirisha nafsi yangu.” Angalia Kamusi. 
^ Ayu. 19:3 Au “Mmenitukana.” 
^ Ayu. 19:14 Au “Watu wangu wa ukoo.” 


^ Ayu. 19:17 Tnn., “wana wa tumbo langu la uzazi,” yaani, tumbo 
lililonibeba (tumbo la mama yangu). 


^ Ayu. 19:22 Tnn., “Na hamtosheki na mwili wangu?” 
^ Ayu. 19:25 Tnn., “juu ya (kwenye) mavumbi.” 


^ Ayu. 19:27 Au “Figo zangu zimeacha kufanya kazi.” 


Ayubu 20:1-29 


20 Sofari Mnaamathi akajibu: 


2 “Ndiyo sababu mawazo yangu mwenyewe yanayonifadhaisha 
yananichochea kujibu 


Kwa sababu ya mahangaiko niliyo nayo. 
3 Nimesikia karipio linalonivunjia heshima; 
Na uelewaji wangu unanichocheaž kujibu. 
4 Bila shaka unajua jambo hili tangu zamani, 
Kwa maana imekuwa hivyo tangu mtu” alipoumbwa duniani, 
5 Kwamba kelele za shangwe za mwovu ni za muda mfupi 
Na kushangilia kwa mtu anayemkataa Mungu?” ni kwa kipindi kifupi. 
6 Ingawa ukuu wake hupanda mpaka mbinguni 
Na kichwa chake hufika mawinguni, 
7 Ataangamia milele kama kinyesi chake mwenyewe; 
Wale waliozoea kumwona watauliza, ‘Yuko wapi?’ 
8 Atatoweka kama ndoto, nao hawatampata; 
Atafukuzwa mbali kama maono ya usiku. 
9 Jicho lililomwona halitamwona tena, 
Na mahali pake hapatamwona tena. 


10 Watoto wake mwenyewe watawaomba maskini msaada, 


Na mikono yake mwenyewe itarudisha mali aliyochukua. 
11 Mifupa yake ilijaa nguvu za ujana, 

Lakini nguvu hizo zitalala pamoja naye mavumbini. 

12 Ikiwa uovu ni mtamu kinywani mwake, 

Ikiwa anauficha chini ya ulimi wake, 

13 Ikiwa anauonja na hautemi 

Lakini anauacha ukae kinywani mwake, 

14 Chakula chake kitageuka na kuwa kichungu ndani yake; 
Kitakuwa kama sumu” ya swila ndani yake. 

15 Amemeza mali, lakini ataitapika; 

Mungu ataitoa yote tumboni mwake. 

16 Atanyonya sumu ya swila; 

Meno ya nyoka kipiri yatamuua.” 

17 Hataona kamwe vijito vya maji, 

Mafuriko ya asali na siagi. 

18 Atarudisha mali zake bila kuzitumia;” 

Hatafurahia utajiri wa biashara yake. 

19 Kwa maana amewaponda na kuwaacha maskini; 


Amenyakua nyumba ambayo hakujenga. 


20 Lakini hatakuwa na amani ndani yake; 

Mali zake hazitamsaidia kuokoka. 

21 Hakuna chochote kinachobaki cha kunyafua; 

Ndiyo sababu ufanisi wake hautadumu. 

22 Mali zake zitakapofikia kilele, mahangaiko yatamkumba; 
Misiba itamshambulia kwa nguvu zote. 

23 Atakapokuwa akijaza tumbo lake, 

Mungu atammwagia hasira yake kali, 

Itamnyeshea mpaka ndani ya matumbo yake. 

24 Atakapokimbia silaha za chuma, 

Mishale kutoka katika upinde wa shaba itamchoma. 

25 Huchomoa mshale mgongoni mwake, 

Silaha inayong'aa kutoka kwenye nyongo yake, 

Naye hushikwa na hofu. 

26 Giza zito linasubiri hazina zake; 

Moto ambao haukuwashwa na yeyote utamla; 

Msiba unamsubiri yeyote atakayeokoka katika hema lake. 
27 Mbingu zitafunua kosa lake; 


Dunia itainuka dhidi yake. 


28 Mafuriko yataifagilia mbali nyumba yake; 
Yatakuwa mafuriko yenye nguvu katika siku ya hasira ya Mungu. 
29 Hilo ndilo fungu ambalo Mungu atampa mwovu, 


Urithi ambao Mungu amemtangazia.” 


^ Ayu. 20:3 Tnn., “roho inayotoka katika uelewaji wangu 
inanichochea.” 


^ Ayu. 20:4 Au “mwanadamu; Adamu.” 


^ Ayu. 20:5 Au “mwasi imani.” 
^ Ayu. 20:14 Au “nyongo.” 
^ Ayu. 20:16 Tnn., “Ulimi wa nyoka kipiri utamuua.” 


^ Ayu. 20:18 Tnn., “naye hatameza.” 


Ayubu 2171-3534 

21 Ayubu akajibu: 

2 “Sikilizeni kwa makini ninayosema; 

Na hii iwe faraja mnayonipa. 

3 Nivumilieni ninapozungumza; 

Nikimaliza kuzungumza, mnaweza kunidhihaki. 

4 Je, ninamlalamikia mwanadamu? 

Ikiwa ndivyo, je, nisingekosa” subira? 

> Niangalieni na kunikodolea macho kwa mshangao; 
Funikeni kinywa chenu kwa mkono wenu. 

6 Ninapofikiria jambo hilo, nashikwa na wasiwasi, 
Na mwili wangu wote unatetemeka. 

7 Kwa nini waovu wanaendelea kuishi, 
Wanazeeka, na kutajirika?” 

8 Huwaona watoto wao sikuzote, 

Nao huendelea kuishi na kuwaona wazao wao. 

9 Nyumba zao zina usalama, hawana hofu yoyote, 
Na Mungu hawaadhibu kwa fimbo yake. 


10 Ng'ombe dume wao hawashindwi kuzalisha; 


Ng'ombe wao huzaa na mimba haziharibiki. 

11 Wavulana wao hukimbia nje kama kondoo, 

Na watoto wao hurukaruka huku na huku. 

12 Wao huimba kwa tari na kinubi 

Na kushangilia wanaposikia sauti ya zumari.” 

13 Huishi siku zao wakiwa wameridhika 

Nao hushuka kwa amani” Kaburini.” 

14 Lakini wanamwambia Mungu wa kweli, 'Tuache! 
Hatutamani kuzijua njia zako. 

15 Mweza-Yote ni nani ili tumtumikie? 

Tutapata faida gani tukimfahamu?’ 

16 Lakini ninajua kwamba hawaudhibiti ufanisi wao wenyewe. 
Mawazo ya waovu yako mbali nami.” 

17 Ni mara ngapi taa ya waovu huzimwa? 

Ni mara ngapi wanapopatwa na msiba? 

Ni mara ngapi Mungu huwaangamiza kwa hasira yake? 


18 Je, kuna wakati wowote wanapopeperushwa na upepo kama 
majani makavu 


Na kama makapi yanayopeperushwa mbali na upepo wa dhoruba? 


19 Mungu atawawekea watoto wa mtu mwovu adhabu ya mtu huyo. 


Lakini Mungu na amlipe ili apate kujua hilo. 
20 Macho yake mwenyewe na yaone maangamizi yake, 
Na anywe mwenyewe ghadhabu ya Mweza-Yote. 


21 Kwa maana, kwa nini ahangaikie kitakachoipata nyumba yake 
baada ya kifo chake 


Ikiwa idadi ya miezi yake imepunguzwa?” 

22 Je, kuna yeyote anayeweza kumfundisha Mungu ujuzi,” 
Wakati Yeye ndiye anayewahukumu hata walio juu zaidi? 
23 Kuna mtu anayekufa akiwa na nguvu zake zote 

Akiwa amestarehe kabisa na bila mahangaiko, 

24 Wakati mapaja yake yamenenepa kwa mafuta 

Na mifupa yake ikiwa na nguvu.” 

25 Lakini mtu mwingine hufa akiwa ametaabika sana,” 
Akiwa hajaonja kamwe vitu vyema. 

26 Wote watalala mavumbini, 

Na mabuu yatawafunika wote wawili. 

27 Tazama! Ninajua vizuri mambo mnayofikiria 

Na njama mnazopanga ili kunidhuru.” 

28 Kwa maana mnasema, ‘Iko wapi nyumba ya yule mtu maarufu, 


Na liko wapi hema alimoishi yule mtu mwovu?’ 


29 Je, hamjawauliza wasafiri? 

Je, hamchunguzi kwa makini mambo waliyoona,” 

30 Kwamba mtu mwovu huokolewa katika siku ya msiba 

Na kuokolewa katika siku ya ghadhabu? 

31 Ni nani atakayemuuliza kuhusu njia yake, 

Na ni nani atakayemlipa kwa sababu ya mambo aliyotenda? 
32 Anapopelekwa kaburini, 

Kaburi lake litalindwa. 

33 Mabonge ya udongo wa bondeni” yatakuwa matamu kwake, 
Na wanadamu wote humfuata” 

Kama idadi isiyohesabika ya waliomtangulia. 

34 Basi kwa nini mnipe faraja isiyo na maana? 


Majibu yenu hayana lolote isipokuwa udanganyifu!” 


^ Ayu. 21:4 Tnn., “roho yangu isingekosa.” 


^ Ayu. 21:7 Au “kuwa na nguvu.” 

^ Ayu. 21:12 Au “filimbi.” 

^ Ayu. 21:13 Au “haraka,” yaani, wanakufa upesi bila maumivu. 
^ Ayu. 21:13 Au “Sheoli.” Angalia Kamusi. 


^ Ayu. 21:16 Au “Mashauri; Njama za waovu ziko mbali nami.” 


^ Ayu. 21:21 
^ Ayu. 21:22 
^ Ayu. 21:24 
^ Ayu. 21:25 
^ Ayu. 21:27 
^ Ayu. 21:29 
^ Ayu. 21:33 


^ Ayu. 21:33 


21:21 Au “imegawanywa mara mbili.” 

21:22 Au “kumfundisha Mungu jambo lolote.” 
21:24 Tnn., “umajimaji ulio mifupani haujakauka.” 
21:25 Au “akiwa na uchungu nafsini.” 

21:27 Au labda, “ili kunitendea kikatili.” 

21:29 Tnn., “ishara zao.” 

21:33 Au “korongoni.” 


21:33 Tnn., “Naye atawakokota wanadamu wote wamfuate.” 


Ayubu 22:1-30 

22 Elifazi Mtemani akajibu: 

2 “Je, mwanadamu anaweza kuwa na faida kwa Mungu? 

Je, mtu yeyote mwenye ufahamu anaweza kuwa na faida kwake? 
3 Je, Mweza-Yote anajali” kwamba wewe ni mwadilifu, 

Au je, anapata faida yoyote kwa sababu unafuata njia ya utimilifu? 
4 Je, atakuadhibu 

Na kukushtaki kwa sababu unamheshimu? 

5 Je, si kwa sababu uovu wako mwenyewe ni mkubwa sana 

Na makosa yako hayana mwisho? 


6 Kwa maana unachukua dhamana kutoka kwa ndugu zako bila 
sababu, 


Nawe unawavua watu mavazi yao na kuwaacha uchi.* 
7 Humpi aliyechoka maji ya kunywa, 

Nawe unamnyima chakula mwenye njaa. 

8 Nchi ni ya mtu mwenye nguvu, 

Na anayependelewa huishi ndani yake. 

9 Lakini uliwafukuza wajane mikono mitupu, 

Nawe uliiponda mikono ya mayatima. 


10 Ndiyo sababu umezungukwa na mitego,* 


Na vitisho vya ghafla vinakuogopesha; 

11 Ndiyo sababu kuna giza sana hivi kwamba huwezi kuona, 
Na mafuriko ya maji yamekufunika. 

12 Je, Mungu hayuko katika vilele vya mbinguni? 

Na tazama jinsi nyota zote zilivyo juu sana. 

13 Lakini umesema: ‘Kwa kweli Mungu anajua nini? 

Je, anaweza kuhukumu katika giza zito? 

14 Mawingu humfunika hivi kwamba haoni 

Anapotembea huku na kule kwenye duara ya mbingu.’ 

15 Je, utafuata kijia cha kale 

Ambacho watu waovu wamefuata, 

16 Watu ambao waliangamizwa?” kabla ya wakati wao, 
Ambao msingi wao ulifagiliwa na mafuriko?” 

17 Walikuwa wakimwambia Mungu wa kweli: ‘Achana nasi! 
Na ‘Mweza-Yote anaweza kutufanya nini?’ 

18 Lakini, Yeye ndiye aliyezijaza nyumba zao vitu vizuri. 
(Sina mawazo maovu kama hayo.) 

19 Waadilifu wataona hilo na kushangilia, 


Na wasio na hatia watawadhihaki na kusema: 


20 ‘Wapinzani wetu wameangamizwa, 

Na moto utateketeza mabaki yao.’ 

21 Mjue Yeye, nawe utakuwa na amani; 

Kisha mambo mema yatakujia. 

22 Kubali sheria inayotoka katika kinywa chake, 

Na uyaweke maneno yake moyoni mwako. 

23 Ukimrudia Mweza-Yote, utarudishiwa hali njema; 
Ukiondoa uovu katika hema lako, 

24 Ukitupa dhahabu yako” mavumbini 

Na dhahabu ya Ofiri kwenye miamba ya mabondeni,” 
25 Ndipo Mweza-Yote atakapokuwa dhahabu yako,” 
Naye atakuwa fedha yako iliyo bora kabisa. 

26 Kwa maana ndipo utakapopendezwa na Mweza-Yote, 
Nawe utauinua uso wako kumwelekea Mungu. 

27 Utamsihi, naye atakusikiliza; 

Nawe utatimiza nadhiri zako. 

28 Jambo lolote utakaloamua kufanya litafanikiwa, 

Na nuru itaangaza kwenye kijia chako. 


29 Kwa maana utaaibishwa ukiongea kwa kiburi, 


Lakini atawaokoa wanyenyekevu.” 


30 Atawaokoa watu wasio na hatia; 


Kwa hiyo ikiwa mikono yako ni safi, hakika utaokolewa.” 


22:3 Au “anafurahi.” 


^ Ayu. 
^ Ayu. 22:6 Tnn., “unawavua walio uchi mavazi yao.” 
^ Ayu. 22:10 
^ Ayu. 22:16 
^ Ayu. 22:16 
^ Ayu. 22:24 
^ Ayu. 22:24 
^ Ayu. 22:25 


^ Ayu. 22:29 


22:10 Tnn., “mitego ya ndege.” 

22:16 Au “ambao maisha yao yalifupishwa.” 
22:16 Tnn., “mto.” 

22:24 Au “Ukivitupa vipande vyako vya dhahabu.’ 
22:24 Au “makorongoni.” 

22:25 Au “vipande vyako vya dhahabu.” 


22:29 Au “walio na macho yanayotazama chini.” 


Ayubu 23:1-17 

23 Ayubu akajibu: 

2 “Hata leo nitalalamika kwa ukaidi;” 

Nimeishiwa na nguvu kwa sababu ya kulia kwa uchungu. 
3 Laiti ningejua mahali ninapoweza kumpata Mungu! 
Ningeenda mahali anapoishi. 

4 Ningepeleka kesi yangu mbele zake 

Na kujaza hoja za kujitetea kinywani mwangu; 

5 Ningefahamu jinsi ambavyo angenijibu 

Na kutilia maanani anayoniambia. 

6 Je, angepambana nami kwa nguvu zake nyingi? 
Hapana, bila shaka angenisikiliza. 

7 Huko mtu mnyoofu angenyoosha mambo pamoja naye, 
Na Mwamuzi wangu angefutilia mbali mashtaka yangu milele. 
8 Lakini nikienda mashariki, hayuko huko; 

Na nikirudi, simpati. 

9 Anapofanya kazi upande wa kushoto, siwezi kumwona; 
Kisha anageuka upande wa kulia, lakini bado simwoni. 


10 Lakini anajua kijia ninachofuata. 


Baada ya kunijaribu, nitatoka nikiwa kama dhahabu safi. 
11 Miguu yangu imefuata nyayo zake kwa ukaribu; 
Nimefuata njia yake bila kukengeuka. 

12 Sijaacha amri ya midomo yake. 


Nimeyathamini maneno yake kama hazina hata kuliko 
nilivyoamriwa.” 


13 Anapokusudia, ni nani anayeweza kumpinga? 

Anapotaka kufanya jambo, yeye hulifanya. 

14 Kwa maana atatenda kwa ukamili aliyokusudia” kwa ajili yangu, 
Naye ana mambo mengi kama hayo akibani. 

15 Ndiyo sababu nina wasiwasi kwa sababu yake; 

Ninapomfikiria, hofu yangu inaongezeka. 

16 Mungu amenifanya nihofu, 

Na Mweza-Yote amenitia woga. 

17 Lakini bado sijanyamazishwa na giza 


Wala utusitusi uliofunika uso wangu. 


^ Ayu. 23:2 Au “lalamiko langu ni uasi.” 
^ Ayu. 23:12 Au “nilivyoagizwa.” 


^ Ayu. 23:14 Au “aliyoagiza.” 


Ayubu 24:1-25 
24 “Kwa nini Mweza-Yote haweki wakati wa hukumu? 
Kwa nini wale wanaomjua hawaioni siku yake?” 
2 Watu husogeza alama za mipaka; 
Wanaiba mifugo kwa ajili ya malisho yao. 
3 Huwachukua punda wa mayatima 
Na kumchukua ng'ombe dume wa mjane kuwa dhamana ya mkopo.” 
4 Huwasukuma maskini waondoke barabarani; 
Watu wasio na uwezo duniani hulazimika kujificha kwa sababu yao. 
5 Maskini hutafuta chakula kama punda mwitu nyikani; 
Huwatafutia watoto wao chakula jangwani. 
6 Wanalazimika kuvuna shamba la mtu mwingine” 
Na kuokota masalio katika shamba la mizabibu la mwovu. 
7 Wanalala uchi usiku, bila nguo; 
Hawana cha kujifunika ili wasipigwe na baridi. 


8 Wanaloweshwa na mvua za milimani; 


Wanashikilia miamba kwa nguvu kwa sababu hawana mahali pa 
kujificha. 


9 Mtoto asiye na baba hunyakuliwa kutoka kwenye matiti ya mama 
yake; 


Na mavazi ya maskini huchukuliwa kuwa dhamana ya mkopo, 
10 Na kuwalazimisha kutembea uchi, bila nguo, 
Wakiwa na njaa, huku wakibeba masuke ya nafaka. 


11 Hufanya kazi ngumu kwenye matuta yaliyo milimani katika joto la 
mchana;* 


Hukanyaga mashinikizo ya divai, lakini wanaona kiu. 
Waliojeruhiwa vibaya sana hulilia msaada, 
Lakini Mungu haoni jambo hilo kuwa baya.” 
13 Kuna wale wanaoasi nuru; 

Hawatambui njia zake, 

Nao hawafuati vijia vyake. 

14 Muuaji huamka wakati wa mapambazuko; 
Huwaua wasio na uwezo na maskini, 

Naye huiba wakati wa usiku. 

15 Macho ya mzinzi husubiri giza linapoingia, 
Akisema, ‘Hakuna atakayeniona!' 

Naye huufunika uso wake. 

16 Wakati wa giza wanavunja nyumba; 


Wakati wa mchana wanajifungia ndani. 


Wanaepuka nuru. 

17 Kwa maana kwao, asubuhi ni kama giza zito; 

Wamezoea vitisho vya giza zito. 

18 Lakini wanabebwa upesi na maji.” 

Fungu lao la ardhi litalaaniwa. 

Hawatarudi kwenye mashamba yao ya mizabibu. 

19 Kama theluji iliyoyeyuka inavyokaushwa na ukame na joto, 
Ndivyo Kaburi” linavyowachukua waliotenda dhambi! 

20 Mama yake atamsahau;* naye ataliwa na mabuu. 
Hatakumbukwa tena. 

Na uovu utakatwa kama mti. 

21 Humwinda mwanamke tasa, 

Na kumtesa mjane. 

22 Mungu atatumia nguvu zake kuwaangamiza wenye nguvu; 
Hata wakiinuka, hawana uhakika wa kuishi. 

23 Mungu anawaacha wawe na uhakika na wajihisi salama, 
Lakini macho yake yanatazama kila jambo wanalotenda.” 

24 Wanakwezwa kwa muda mfupi, kisha wanatoweka. 


Wanashushwa chini na kukusanywa kama watu wengine wote; 


Wanakatwa kama masuke ya nafaka. 
25 Sasa ni nani anayeweza kuthibitisha kwamba mimi ni mwongo 


Au kupinga neno langu?” 


^ Ayu. 24:1 Yaani, siku yake ya hukumu. 


^ Ayu. 24:3 Au “rehani.” 


^ Ayu. 24:6 Au labda, “kuvuna chakula cha mifugo shambani.” 


^ Ayu. 24:11 Au labda, “Hukamua mafuta katikati ya kuta za matuta. 


^ Ayu. 24:12 Au labda, “Mungu hamhukumu yeyote kwa kutenda 
mabaya.” 


^ Ayu. 24:18 Tnn., “Yeye ni mwepesi juu ya maji.” 
^ Ayu. 24:19 Au “Sheoli.” Angalia Kamusi. 
^ Ayu. 24:20 Tnn., “Tumbo la uzazi litamsahau.” 


^ Ayu. 24:23 Tnn., “njia zao.” 


Ayubu 23:1-6 

25 Bildadi Mshua akajibu: 

2 “Utawala na uwezo wenye kutisha ni wake; 
Yeye huimarisha amani mbinguni.” 

3 Je, majeshi yake yanaweza kuhesabiwa? 


Ni nani asiyeangaziwa na nuru yake? 


4 Basi mwanadamu anayeweza kufa anawezaje kuwa mwadilifu 
mbele za Mungu, 


Au mtu aliyezaliwa na mwanamke anawezaje kuwa bila hatia?” 
> Hata mwezi si mwangavu 

Na nyota si safi machoni pake, 

6 Sembuse mwanadamu anayeweza kufa ambaye ni buu, 


Na binadamu ambaye ni mnyoo!” 


^ Ayu. 25:2 Tnn., “katika vilele vyake.” 


^ Ayu. 25:4 Au “safi.” 


Ayubu 26:1-14 

26 Ayubu akajibu: 

2 “Jinsi mlivyomsaidia mtu asiye na uwezo! 

Jinsi mlivyouokoa mkono usio na nguvu! 

3 Kwa kweli mmempa ushauri bora mtu asiye na hekima! 
Jinsi mlivyofunua waziwazi” hekima yenu inayotumika!” 

4 Mnajaribu kumfundisha nani, 

Na ni nani aliyewaongoza mseme mambo kama hayo?” 

> Wale waliokufa ambao hawana uwezo hutetemeka; 
Wako chini hata kuliko maji na viumbe wanaokaa ndani yake. 
6 Kaburi” liko uchi mbele za Mungu, 

Na mahali pa maangamizi” hapajafunikwa. 

7 Hulitandaza anga la kaskazini” mahali pasipo na kitu,” 
Na kuining'iniza dunia mahali pasipo na kitu; 

8 Huyafunga maji katika mawingu yake, 

Ili mawingu yasipasuke kwa sababu ya uzito wake; 

9 Hufunika kiti chake cha ufalme ili kisionekane, 

Na kutandaza wingu lake juu yake. 


10 Huchora upeo? juu ya maji; 


Huweka mpaka kati ya nuru na giza. 

11 Nguzo zenyewe za mbingu hutikisika; 
Nazo hushtushwa na kemeo lake. 

12 Huitibua bahari kwa nguvu zake, 


Na kwa uelewaji wake humvunja vipandevipande mnyama mkubwa 
sana wa baharini.” 


13 Kwa pumzi yake” hulifanya anga lisiwe na mawingu; 
Mkono wake humchoma nyoka anayekwepa.” 

14 Tazama! Hizi ni kingo tu za njia zake; 

Ni mnong'ono hafifu tu uliosikika kumhusu! 


Basi ni nani anayeweza kuelewa mngurumo wake wenye nguvu?” 


^ Ayu. 26:3 Au “kwa wingi.” 


^ Ayu. 26:3 Au “akili yenu.” 


^ Ayu. 26:4 Tnn., “Ni pumzi (roho) ya nani iliyotoka kwenu?” 


^ Ayu. 26:6 Au “Sheoli.” Angalia Kamusi. 


^ Ayu. 26:6 Au “Abadoni.” 


^ Ayu. 26:7 Tnn., “Hutandaza kaskazini.’ 
^ Ayu. 26:7 Au “kwenye eneo tupu.” 


^ Ayu. 26:10 Tnn., “duara.” 


^ Ayu. 26:12 Tnn., “Rahabu.” 


^ Ayu. 26:13 Tnn., “upepo wake. 


^ Ayu. 26:13 Au “anayenyiririka.” 


Ayubu 27 71-25 

27 Ayubu akaendelea kuzungumza:” 

2 “Kwa hakika kama Mungu anavyoishi, ambaye ameninyima haki, 
Kama Mweza-Yote anavyoishi, ambaye amenitia uchungu, 

3 Maadamu pumzi imo ndani yangu 

Na roho ya Mungu imo ndani ya mianzi ya pua yangu, 

4 Midomo yangu haitasema uovu; 


Wala ulimi wangu hautasema udanganyifu! 


5 Ni jambo nisiloweza kamwe kuwazia kuwatangaza ninyi kuwa 
waadilifu! 


Mpaka nitakapokufa, sitaukanaž utimilifu wangu! 

6 Nitadumisha uadilifu wangu, nami sitauacha kamwe; 

Moyo wangu hautanihukumu” maadamu ninaishi.” 

7 Adui yangu na awe kama watu waovu, 

Wale wanaonishambulia na wawe kama watu wasio waadilifu. 


8 Kwa maana mtu anayemkataa Mungu” ana tumaini gani 
anapoangamizwa, 


Mungu anapoondoa uhai wake?” 
9 Je, Mungu atasikia kilio chake 


Taabu itakapomjia? 


10 Au, je, atapendezwa na Mweza-Yote? 

Je, atamlilia Mungu nyakati zote? 

11 Nitawafundisha kuhusu nguvu za” Mungu; 

Sitaficha jambo lolote kumhusu Mweza-Yote. 

12 Tazama! Ikiwa ninyi nyote mmeona maono, 

Kwa nini mazungumzo yenu hayana maana yoyote? 

13 Hilo ndilo fungu ambalo Mungu humpa mtu mwovu, 
Urithi ambao wakandamizaji hupokea kutoka kwa Mweza-Yote. 
14 Wanawe wakiwa wengi, watauawa kwa upanga, 

Na wazao wake hawatakuwa na chakula cha kutosha. 

15 Pigo litawazika wazao wake watakaobaki, 

Na wajane wao hawatawalilia. 

16 Hata akikusanya fedha kama mavumbi 

Na kuhifadhi mavazi bora kama udongo wa mfinyanzi, 

17 Hata akiyakusanya, 

Mwadilifu ndiye atakayeyavaa, 

Na wanyoofu watagawana fedha zake. 

18 Nyumba anayojenga ni dhaifu kama kifuko cha nondo,” 


Kama kibanda kilichojengwa na mlinzi. 


19 Ataenda kitandani akiwa tajiri lakini hatakusanya chochote; 
Atakapofungua macho yake, hakutakuwa na chochote. 

20 Hofu humkumba kama mafuriko; 

Dhoruba humnyakua wakati wa usiku. 

21 Upepo wa mashariki utampeperusha, naye atatoweka; 
Utamfagilia mbali kutoka mahali pake. 

22 Utampiga bila huruma 

Huku akijaribu bila mafanikio kuzikimbia nguvu zake. 

23 Upepo huo humpigia makofi 


Na kumpigia mluzi kutoka mahali ulipo.” 


^ Ayu. 27:1 Tnn., “kutoa methali.” 


^ Ayu. 27:5 Au “sitajiondolea; nitadumisha.” 


^ Ayu. 27:6 Au “hautanidhihaki.” 


^ Ayu. 27:6 Au “siku yoyote maishani mwangu.” 


^ Ayu. 27:8 Au “mwasi imani.” 
^ Ayu. 27:8 Au “nafsi yake.” 
^ Ayu. 27:11 Au labda, “kwa mkono wa.” 


^ Ayu. 27:18 Aina fulani ya wadudu waharibifu. 


^ Ayu. 27:23 Au labda, “Wanampigia makofi na kumpigia mluzi 
kutoka mahali pao.” 


> 


yubu 28:1-28 

28 “Kuna mahali pa kuchimba fedha 

Na mahali pa dhahabu wanayosafisha; 

2 Chuma hutolewa ardhini, 

Na shaba huyeyushwa?” kutoka katika miamba. 

3 Mwanadamu hulishinda giza; 

Huchunguza kwa kina katika utusitusi na giza, 

Akitafuta mawe yenye madini. 

4 Huzamisha bomba mbali na makao ya watu, 

Mahali paliposahauliwa, mbali na mahali ambapo watu wanatembea; 
Wanaume fulani hushuka wakining'inia kwa kamba. 

5 Chakula hukua juu ardhini; 

Lakini chini, kuna msukosuko kama wa moto.” 

6 Katika mawe hayo kuna yakuti, 

Na vumbi lake lina dhahabu. 

7 Hakuna ndege awindaye anayejua njia ya kufika huko; 

Jicho la mwewe mweusi halijaiona. 

8 Hakuna mnyama yeyote wa mwituni mwenye fahari aliyeikanyaga; 


Mwanasimba hajazunguka huko. 


9 Mwanadamu hugonga mwamba mgumu kwa mkono wake; 
Huipindua milima kwenye misingi yake. 

10 Huchimba mitaro ya maji kwenye mwamba; 

Macho yake huona kila kitu chenye thamani. 

11 Huziba chemchemi za mito 

Na kufichua vitu vilivyofichwa. 

12 Lakini hekima—inaweza kupatikana wapi, 

Na kiko wapi chanzo cha uelewaji? 

13 Hakuna mwanadamu anayetambua thamani yake, 

Nayo haiwezi kupatikana katika nchi ya walio hai. 

14 Vilindi vya maji vinasema, ‘Haimo ndani yangu! 

Nayo bahari inasema, ‘Haiko pamoja nami! 

15 Haiwezi kununuliwa kwa dhahabu safi; 

Wala thamani yake haiwezi kupimwa kwa fedha. 

16 Haiwezi kununuliwa kwa dhahabu ya Ofiri 

Wala kwa madini ya shohamu na yakuti yasiyopatikana kwa urahisi. 
17 Dhahabu na kioo haviwezi kulinganishwa nayo; 

Wala haiwezi kubadilishwa kwa chombo cha dhahabu bora.” 


18 Marijani na fuwele hazistahili kutajwa, 


Kwa maana mfuko uliojaa hekima una thamani kuliko mfuko uliojaa 
lulu. 


19 Topazi ya Kushi haiwezi kulinganishwa nayo; 

Haiwezi kununuliwa hata kwa dhahabu safi. 

20 Lakini hekima hutoka wapi, 

Na kiko wapi chanzo cha uelewaji? 

21 |mefichwa kutoka machoni pa kila kiumbe aliye hai 

Na kufichwa kutoka kwa ndege wa angani. 

22 Maangamizi na kifo husema, 

‘Masikio yetu yamesikia tu habari zake.’ 

23 Mungu anaelewa njia ya kuipata; 

Yeye peke yake ndiye anayejua inakokaa, 

24 Kwa maana yeye hutazama mpaka kwenye miisho ya dunia, 
Naye huona kila kitu chini ya mbingu. 

25 Alipoupa upepo nguvu” 

Na kuyapima maji, 

26 Alipoiwekea mvua sheria 

Na njia kwa ajili ya mawingu ya dhoruba yenye ngurumo, 
27 Kisha akaiona hekima na kuifafanua; 


Aliiimarisha na kuijaribu. 


28 Naye akamwambia mwanadamu: 
“Tazama! Kumwogopa Yehova—hiyo ndiyo hekima, 


Na kuepuka uovu ni uelewaji.” 


^ Ayu. 28:2 Tnn., “humwagwa.” 


^ Ayu. 28:5 Inaonekana kwamba maneno haya yanahusu uchimbaji 


wa madini. 
^ Ayu. 28:17 Au “iliyosafishwa.” 


^ Ayu. 28:25 Tnn., “uzito.” 


Ayubu 29:1-25 

29 Ayubu akaendelea kuzungumza:” 

2 “Laiti ningekuwa kama nilivyokuwa miezi ya zamani, 
Siku ambazo Mungu alikuwa akinilinda, 

3 Alipoifanya taa yake iniangazie kichwani, 
Nilipotembea gizani kwa nuru yake, 

4 Nilipokuwa katika kilele cha mafanikio, 

Urafiki pamoja na Mungu ulipohisiwa katika hema langu, 
> Mweza-Yote alipokuwa bado pamoja nami, 

Watoto” wangu wote waliponizunguka, 

6 Nyayo zangu zilipoloweshwa katika siagi, 

Na miamba iliponimwagia vijito vya mafuta. 

7 Nilipokuwa nikienda kwenye lango la jiji 

Na kuketi mahali pangu kwenye uwanja wa jiji, 

8 Vijana waliponiona walinipisha,” 

Na hata wazee waliinuka na kuendelea kusimama. 

9 Wakuu waliacha kuzungumza; 

Walifunika kinywa chao kwa mkono wao. 


10 Sauti za watu maarufu zilinyamazishwa; 


Ulimi wao ulishikamana na kaakaa lao. 

11 Yeyote aliyenisikia alinisifu, 

Na wale walioniona walinitetea. 

12 Kwa maana nilimwokoa maskini aliyelilia msaada, 
Pamoja na yatima na yeyote ambaye hakuwa na msaidizi. 
13 Mtu aliyekaribia kuangamia alinibariki, 

Nami niliufanya moyo wa mjane ushangilie. 

14 Nilivaa uadilifu kama mavazi yangu; 

Haki yangu ilikuwa kama joho” na kilemba. 

15 Nilikuwa macho kwa vipofu 

Na miguu kwa walemavu. 

16 Nilikuwa baba ya maskini; 

Nilichunguza kesi ya watu nisiowajua. 

17 Nilivunja mataya ya mwovu 

Na kuvuta mawindo kutoka katika meno yake. 

18 Nilikuwa nikisema, ‘Nitafia nyumbani kwangu,” 

Na siku zangu zitakuwa nyingi kama chembe za mchanga. 
19 Mizizi yangu itaenea ndani ya maji, 


Na umande utakaa usiku kucha kwenye matawi yangu. 


20 Utukufu wangu hufanywa kuwa mpya daima, 

Na upinde ulio mkononi mwangu utaendelea kupiga mishale.’ 
21 Watu walisikiliza kwa hamu, 

Walingojea kimyakimya ushauri wangu. 

22 Nilipomaliza kuongea, hawakuwa na la kuongezea; 
Maneno yangu yalipenya taratibu” masikioni mwao. 

23 Waliningojea kama wanavyongojea mvua; 


Walifumbua vinywa vyao wazi kana kwamba wanangojea mvua ya 
masika. 


24 Nilipotabasamu, hawakuamini; 

Nuru ya uso wangu iliwapa ujasiri.” 

25 Niliwapa mwelekezo nikiwa kiongozi wao, 

Nami niliishi kama mfalme anayezungukwa na majeshi yake, 


Kama mtu anayewafariji waombolezaji. 


^ Ayu. 29:1 Tnn., “kutoa methali.” 


^ Ayu. 29:5 Au “Watumishi.” 


^ Ayu. 29:8 Tnn., “walijificha.” 
^ Ayu. 29:14 Yaani, joho lisilo na mikono. 


^ Ayu. 29:18 Tnn., “kwenye kiota changu.” 


^ Ayu. 29:22 Tnn., “yalitonatona.” 


^ Ayu. 29:24 Au labda, “Hawakuitia giza nuru ya uso wangu.” 


Ayubu 30:1-31 

30 “Sasa wananicheka 

—Wanaume wenye umri mdogo kuliko mimi, 

Ambao baba zao ningekataa 

Kuwaweka pamoja na mbwa waliolinda kondoo wangu. 
2 Nguvu za mikono yao zilikuwa na faida gani kwangu? 
Nguvu zao zimekwisha. 

3 Wamedhoofika kwa sababu ya umaskini na njaa; 
Wanaguguna ardhi iliyokauka 

Ambayo ilikuwa tayari imeharibiwa na kuachwa ukiwa. 

4 Wanakusanya mmea wenye chumvi kutoka vichakani; 
Chakula chao ni mizizi ya miretemu. 

5 Wanafukuzwa kutoka katika jamii; 

Watu wanawapigia kelele kama wanavyompigia kelele mwizi. 
6 Wanaishi kwenye miteremko ya mabonde,* 

Kwenye mashimo ardhini na katika miamba. 

7 Wanalia kwa sauti kutoka vichakani 

Na kujikunyata pamoja katikati ya upupu. 


8 Kama wana wa watu wapumbavu na wasio na jina, 


Wamefukuzwaž kutoka nchini. 

9 Lakini sasa wananidhihaki hata katika nyimbo zao; 
Nimekuwa kitu cha kudharauliwa nao.” 

10 Wananichukia na kukaa mbali nami; 

Hawasiti kunitemea mate usoni. 

11 Kwa sababu Mungu amenidhoofisha” na kuninyenyekeza, 
Wanafanya watakavyo” mbele zangu. 

12 Wanainuka upande wangu wa kulia kama umati; 
Wananikimbiza 

Na kuweka vizuizi vya maangamizi kwenye njia yangu. 

13 Wanaharibu barabara zangu 

Na kuzidisha msiba wangu, 

Na hakuna yeyote anayewazuia.” 

14 Wanakuja kana kwamba wanapita kwenye ufa mpana ukutani; 
Wanamiminika ndani katikati ya magofu. 

15 Hofu inanilemea; 

Heshima yangu inapeperushwa mbali kama upepo, 

Na wokovu wangu unatoweka kama wingu. 


16 Sasa uhai wangu unatoweka taratibu; 


Siku za mateso zinashikamana nami. 

17 Maumivu yanatoboa mifupa yangu” usiku; 

Na maumivu yanayonitafuna hayaishi kamwe. 

18 Kwa nguvu nyingi vazi langu limechakazwa;” 
Hunikaba kama ukosi wa vazi langu. 

19 Mungu ameniangusha chini kwenye matope; 
Nimebaki mavumbi na majivu tu. 

20 Ninakulilia unisaidie, lakini hunijibu; 

Ninasimama, lakini unaniangalia tu. 

21 Umenigeukia kwa ukatili; 

Kwa nguvu zote za mkono wako, unanishambulia. 

22 Unaniinua juu na kunipeperusha katika upepo; 

Kisha unanitupa huku na huku katika dhoruba.” 

23 Kwa maana ninajua kwamba utanishusha katika kifo, 
Katika nyumba ambamo watu wote walio hai watakutana. 


24 Lakini hakuna yeyote anayeweza kumshambulia mtu 
anayetaabika” 


Anapolilia msaada wakati wa msiba. 
25 Je, sijawalilia wale ambao wamekabili nyakati ngumu?” 


Je, sijawahuzunikia maskini? 


26 Ingawa nilitumaini mema, mabaya yalikuja; 

Nilitarajia nuru, lakini giza likaja. 

27 Msukosuko uliokuwa ndani yangu haukukoma; 

Siku za mateso zilinikabili. 

28 Ninatembeatembea kwa huzuni; hakuna mwangaza wa jua. 
Ninasimama na kulilia msaada katika kusanyiko. 

29 Nimekuwa ndugu ya mbwamwitu 

Na rafiki ya mabinti wa mbuni. 

30 Ngozi yangu imekuwa nyeusi na imebambuka; 
Mifupa yangu inaungua kwa sababu ya joto.” 

31 Kinubi changu kinatumika kwa ajili ya maombolezo tu, 


Na zumari” yangu kwa ajili ya sauti ya kilio. 


^ Ayu. 30:6 Au “makorongo.” 


^ Ayu. 30:8 Tnn., “Wamepigwa mijeledi na kufukuzwa.” 


^ Ayu. 30:9 Tnn., “methali; msemo kwao.” 

^ Ayu. 30:11 Tnn., “amelegeza kamba ya upinde wangu.” 
^ Ayu. 30:11 Tnn., “Wanatupilia mbali lijamu.” 

^ Ayu. 30:13 Au labda, “Na hakuna yeyote anayewasaidia.” 


^ Ayu. 30:17 Tnn., “Mifupa yangu inatobolewa.” 


^ Ayu. 30:18 Au labda, “Mateso yangu makali yanauharibu mwili 
wangu.” 


^ Ayu. 30:22 Au labda, “unaniyeyusha kwa kishindo.” 
^ Ayu. 30:24 Tnn., “kushambulia rundo la magofu.” 

^ Ayu. 30:25 Au “walio na siku ngumu?” 

A Ayu. 30:30 Au labda, “homa.” 


^ Ayu. 30:31 Au “filimbi.” 


Ayubu 31:1-40 

31 “Nimefanya agano na macho yangu. 

Basi ninawezaje kumtazama bikira kwa njia isiyofaa? 
2 Basi, nitapata fungu gani kutoka kwa Mungu aliye juu, 
Urithi gani kutoka kwa Mweza-Yote aliye juu? 

3 Je, msiba haumngojei mkosaji 

Na maafa wale wanaofanya mambo yanayodhuru? 

4 Je, yeye haoni njia zangu 

Na kuhesabu hatua zangu zote? 

> Je, nimewahi kutembea katika njia isiyo ya kweli?” 
Je, mguu wangu umekimbilia udanganyifu? 

6 Mungu na anipime kwa mizani sahihi; 

Ndipo atakapotambua utimilifu wangu. 

7 Hatua zangu zikikengeuka kutoka kwenye njia 
Au ikiwa moyo wangu umefuata macho yangu 
Au ikiwa mikono yangu imechafuliwa, 

8 Basi acha nipande mbegu na mtu mwingine ale, 
Na acha mimea ninayopanda ing'olewe.” 


9 Ikiwa moyo wangu umeshawishiwa na mwanamke 


Nami nimenyemelea katika mlango wa jirani yangu, 

10 Basi acha mke wangu amsagie nafaka mwanamume mwingine, 
Na acha wanaume wengine wafanye ngono naye.” 

11 Kwa maana hilo lingekuwa tendo la aibu, 

Kosa linalostahili adhabu kutoka kwa waamuzi. 

12 Ungekuwa moto unaoteketeza na kuangamiza,” 
Unaoteketeza hata mizizi ya” mazao yangu yote. 

13 Ikiwa niliwanyima haki watumishi wangu wa kiume na wa kike 
Walipokuwa na malalamiko” dhidi yangu, 

14 Nitafanya nini Mungu akinikabili?” 

Nitamjibu nini akinifanya niwajibike? 


15 Je, Yule aliyeniumba tumboni mwa mama yangu hakuwaumba 
wao pia? 


Je, si Ndiye aliyetuumba sisi kabla hatujazaliwa?” 
16 Ikiwa nilikataa kuwapa maskini walichotamani 
Au ikiwa niliyahuzunisha macho ya mjane;” 

17 Ikiwa nilikula chakula changu peke yangu 

Bila kuwagawia mayatima; 


18 (Kwa maana tangu nilipokuwa kijana, nimemlea yatima kana 
kwamba mimi ni baba yake, 


Nami nimekuwa kiongozi wa mjane tangu utotoni.”) 

19 Ikiwa nilimwona yeyote akiangamia kwa kukosa mavazi 
Au maskini asiye na chochote cha kujifunika; 

20 Ikiwa hakunibariki” 

Alipokuwa akijipasha joto kwa manyoya ya kondoo wangu; 
21 Ikiwa nilitikisa ngumi yangu na kumtisha yatima 
Alipohitaji msaada wangu kwenye lango la jiji; 

22 Basi acha mkono” wangu ung'oke kutoka begani mwangu, 
Na acha mkono wangu uvunjwe kwenye kiwiko” chake. 

23 Kwa maana niliogopa sana msiba kutoka kwa Mungu, 
Nami sikuweza kustahimili adhama yake. 

24 Ikiwa nilifanya dhahabu kuwa tumaini langu 

Au kuiambia dhahabu bora, ‘Wewe ni mlinzi wangu! 

25 Ikiwa shangwe yangu ilikuwa utajiri wangu mwingi 

Kwa sababu ya mali nyingi nilizokusanya; 

26 Ikiwa niliona jua liking'aa” 

Au mwezi ukizunguka kwa fahari yake; 

27 Na moyo wangu ukashawishiwa kwa siri, 


Na kinywa changu kikabusu mkono wangu nikiviabudu; 


28 Basi hilo ni kosa linalostahili adhabu kutoka kwa waamuzi, 
Kwa maana nitakuwa nimemkana Mungu wa kweli aliye juu. 
29 Je, nimewahi kushangilia kuangamizwa kwa adui yangu 
Au kumcheka kwa sababu amepatwa na uovu? 

30 Sikuruhusu kamwe kinywa changu kitende dhambi 

Kwa kuapa kwamba afe. 

31 Je, watu wa hema langu hawajauliza, 


'Ni nani anayeweza kumpata mtu ambaye hajashibishwa na chakula 
chake?” 


32 Hakuna mgeni” aliyelazimika kulala nje usiku; 
Nilimfungulia milango msafiri. 


33 Je, nimewahi kujaribu kufunika dhambi zangu, kama watu 
wengine, 


Kwa kuficha uovu wangu katika mfuko wa vazi langu? 

34 Je, nimewahi kuogopa umati utakavyotenda, 

Au kutishwa na dharau za familia nyingine, 

Na hivyo kukaa kimya na kuogopa kutoka nje? 

35 Laiti mtu fulani angenisikiliza! 

Ningeweka sahihi ya jina langu kwenye mambo niliyosema!” 


Mweza-Yote na anijibu! 


Laiti mshtaki wangu angeandika mashtaka yangu kwenye hati! 
36 Ningeibebea begani mwangu, 

Nami ningeifunga kama taji kuzunguka kichwa changu. 
37 Ningempa habari kuhusu kila hatua niliyopiga; 
Ningemfikia kwa ujasiri, kama kiongozi. 

38 Ikiwa ardhi yangu mwenyewe ingetoa kilio dhidi yangu 
Na mitaro yake ingelia pamoja; 

39 Ikiwa nimekula mazao yake bila kulipa, 

Au ikiwa nimewakatisha tamaa wamiliki wake; 

40 Basi miiba ichipuke kwa ajili yangu badala ya ngano 
Na magugu yenye harufu mbaya badala ya shayiri.” 


Maneno ya Ayubu yanaishia hapa. 


^ Ayu. 31:5 Au labda, “na watu wasiopenda kweli?” 


^ Ayu. 31:8 Au “acha wazao wangu wang'olewe.” 


^ Ayu. 31:10 Tnn., “acha wanaume wengine wapige magoti juu 
yake.” 


^ Ayu. 31:12 Tnn., “unaokula (unaonyafua) na kuangamiza.” 
^ Ayu. 31:12 Au “Unaong'oa.” 


^ Ayu. 31:13 Au “kesi.” 


^ Ayu. 31:14 Tnn., “akiinuka?” 

^ Ayu. 31:15 Tnn., “katika tumbo la uzazi.” 

^ Ayu. 31:16 Tnn., “niliyadhoofisha macho ya mjane.” 
^ Ayu. 31:18 Tnn., “tangu tumboni mwa mama yangu.” 
^ Ayu. 31:20 Tnn., “Ikiwa kiuno chake hakikunibariki.” 


^ Ayu. 31:21 Au labda, “Nilipoona kwamba nina watu wanaonisaidia 
katika lango la jiji.” 


^ Ayu. 31:22 Au “mtulinga.” 


^ Ayu. 31:22 Au “kwenye kiungio chake; kutoka kwenye mfupa wake 
wa juu.” 


^ Ayu. 31:26 Tnn., “nuru iking'aa.” 
^ Ayu. 31:31 Tnn., “nyama yake.” 
^ Ayu. 31:32 Au “mkaaji mgeni.” 


^ Ayu. 31:35 Au “Hii ndiyo sahihi yangu.” 


Ayubu 32:1-22 


32 Basi wanaume hao watatu wakaacha kumjibu Ayubu, kwa 
sababu alisadiki kwamba yeye ni mwadilifu.” 2 Lakini Elihu mwana 
wa Barakeli, kutoka Buzi, wa ukoo wa Ramu, akakasirika sana. 
Hasira yake iliwaka dhidi ya Ayubu kwa sababu alijaribu kujithibitisha 
mwenyewe kuwa mwadilifu badala ya Mungu. 3 Pia, aliwakasirikia 
vikali marafiki watatu wa Ayubu kwa sababu walishindwa kujibu 
lakini walikuwa wamemtangaza Mungu kuwa mwovu. 4 Elihu 
alikuwa amesubiri kumjibu Ayubu, kwa sababu walikuwa na umri 
mkubwa kuliko yeye. 5 Elihu alipoona kwamba wanaume hao watatu 
hawakuwa na jambo la kusema, aliwaka hasira. 6 Kwa hiyo Elihu 
mwana wa Barakeli, kutoka Buzi, akaanza kuzungumza, akasema: 


“Mimi ni kijanaž 

Lakini ninyi ni wazee. 

Kwa hiyo kwa heshima nilijizuia, 

Nami sikuthubutu kuwaambia ninayojua. 

7 Niliwaza, ‘Acha umri uzungumze,” 

Na acha wingi wa miaka utangaze hekima.’ 

8 Lakini ni roho iliyo ndani ya watu, 

Pumzi ya Mweza-Yote, inayowapa uelewaji. 

9 Umri peke yake haumfanyi” mtu awe na hekima, 
Wala si wazee peke yao wanaoelewa yaliyo sawa. 


10 Kwa hiyo ninasema, ‘Nisikilizeni, 


Nami pia nitawaambia ninayojua.’ 

11 Tazameni! Nimesubiri maneno yenu; 
Niliendelea kusikiliza hoja zenu 
Mlipokuwa mkitafuta mambo ya kusema. 
12 Niliwasikiliza kwa makini, 


Lakini hakuna yeyote miongoni mwenu aliyeweza kuthibitisha 
kwamba Ayubu amekosea” 


Wala kujibu hoja zake. 

13 Kwa hiyo msiseme, 'Tumepata hekima; 
Mungu ndiye anayempinga, si mwanadamu.’ 
14 Ayubu hakuelekeza maneno yake kwangu, 
Kwa hiyo sitamjibu kwa kutumia hoja zenu. 

15 Wamefadhaika, hawana mambo zaidi ya kusema; 
Wameishiwa na maneno. 

16 Nimesubiri, lakini hawaendelei kuzungumza; 
Wamesimama pale tu, hawana majibu zaidi. 

17 Basi, mimi pia nitajibu; 

Mimi pia nitasema ninayojua, 

18 Kwa maana nina mengi ya kusema; 


Roho iliyo ndani yangu inanishurutisha. 


19 Matumbo yangu ni kama divai isiyo na mahali pa kutokea, 
Kama viriba vipya vya divai vinavyokaribia kupasuka. 

20 Acha nizungumze ili nipate kitulizo! 

Nitafungua midomo yangu na kujibu. 

21 Sitampendelea yeyote; 

Wala kumsifusifu” mwanadamu yeyote, 

22 Kwa maana sijui kusifusifu; 


Nikifanya hivyo, Muumba wangu ataniangamiza. 


^ Ayu. 32:1 Au “alijiona kuwa mwadilifu.” 


^ Ayu. 32:6 Tnn., “Mimi ni mdogo wa siku.” 


^ Ayu. 32:7 Tnn., “siku ziseme.” 


^ Ayu. 32:9 Au “Siku nyingi peke yake hazimfanyi.” 


^ Ayu. 32:12 Au “aliyeweza kumkaripia Ayubu.” 


^ Ayu. 32:21 Au “kumpa jina la cheo.” 


> 


yubu 33:1-33 

33 “Lakini sasa, Ayubu, tafadhali sikiliza maneno yangu; 
Sikiliza kila jambo nitakalosema. 

2 Tazama, tafadhali! Ni lazima nifumbue kinywa changu; 
Ni lazima ulimi wangu uzungumze.” 

3 Maneno yangu yanatangaza unyoofu wa moyo wangu, 
Na midomo yangu inasema kwa unyoofu mambo ninayojua. 
4 Roho ya Mungu mwenyewe iliniumba, 

Na pumzi ya Mweza-Yote mwenyewe ilinifanya niwe hai. 

> Nijibu ikiwa unaweza; 

Niambie hoja zako; jitayarishe kujitetea. 

6 Tazama! Mimi ni kama wewe mbele za Mungu wa kweli; 
Mimi pia niliumbwa kwa udongo. 

7 Kwa hiyo usiniogope, 

Na uzito wa maneno yangu usikulemee. 

8 Lakini nilisikia ukisema, 

Naam, niliendelea kusikia maneno haya, 

9 “Mimi ni safi, sina dhambi; 


Mimi ni safi, sina kosa. 


10 Lakini Mungu anatafuta sababu za kunipinga; 
Ananiona kuwa adui yake. 

11 Anaitia miguu yangu katika mikatale; 

Anavichunguza kwa makini vijia vyangu vyote.’ 

12 Lakini umekosea kusema hivyo, kwa hiyo nitakujibu: 
Mungu ni mkuu sana kuliko mwanadamu anayeweza kufa. 
13 Kwa nini unamlaumu Yeye? 

Je, ni kwa sababu hakujibu hoja zako zote? 

14 Kwa maana Mungu huzungumza mara moja na mara ya pili, 
Lakini hakuna yeyote anayesikiliza, 

15 Huzungumza katika ndoto, maono ya usiku, 

Watu wanaposhikwa na usingizi mzito 

Wanapolala vitandani mwao. 

16 Kisha hufungua masikio yao 

Na kuyakazia* maagizo yake kwao, 

17 Ili kumwepusha mtu asitende dhambi 

Na kumlinda mwanadamu asiwe na kiburi. 

18 Mungu huilinda nafsi yake isiingie” shimoni,” 


Uhai wake usiangamizwe kwa upanga.” 


19 Mtu hukaripiwa pia na maumivu kitandani mwake 

Na mateso yasiyo na kikomo mifupani mwake, 

20 Hivi kwamba nafsi yake inachukia” mkate, 

Naye anakataa hata chakula bora. 

21 Nyama ya mwili wake huisha hivi kwamba haionekani, 
Na mifupa yake iliyokuwa imefichika sasa imechomoza.” 
22 Nafsi yake inakaribia” shimoni;” 

Uhai wake unawakaribia wale wanaoleta kifo. 

23 Ikiwa kuna mjumbe?” kwa ajili yake, 

Mtetezi mmoja kati ya elfu moja, 

Ili amwambie mwanadamu mambo manyoofu, 

24 Basi Mungu humhurumia na kusema, 

‘Mwokoe asishuke shimoni!” 

Nimepata fidia! 

25 Mwili wake na uwe na afya zaidi kuliko wakati wa ujana; 
Na azirudie siku alizokuwa na nguvu za ujana.’ 

26 Atamsihi Mungu, naye atamkubali, 

Naye atauona uso wa Mungu kwa kelele za shangwe, 


Na Mungu atamrudishia uadilifu Wake mwanadamu anayeweza 
kufa. 


27 Mtu huyo atawatangazia” wanadamu, 
‘Nimetenda dhambi na kupotosha yaliyo sawa, 
Lakini sikupokea niliyostahili.” 

28 Ameikomboa nafsi yangu isiingie” shimoni,” 
Na uhai wangu utaona nuru.’ 

29 Kwa kweli, Mungu hufanya mambo haya yote 
Mara mbili, mara tatu, kwa ajili ya mwanadamu, 
30 Ili kumrudisha kutoka shimoni,” 

Ili aweze kuangaziwa nuru ya uzima. 

31 Sikiliza, Ayubu! Nisikilize! 

Nyamaza, nami nitaendelea kuzungumza. 

32 Ikiwa una jambo la kusema, niambie. 

Sema, kwa maana nataka kuthibitisha kwamba uko sahihi. 
33 Ikiwa huna la kusema, unapaswa kunisikiliza; 


Nyamaza, nami nitakufundisha hekima.” 


^ Ayu. 33:2 Tnn., “Ni lazima ulimi wangu na kaakaa langu 
vizungumze.” 


^ Ayu. 33:16 Tnn., “kuyatia muhuri.” 


^ Ayu. 33:18 Au “huulinda uhai wake usiingie.” 


^ Ayu. 33:18 
^ Ayu. 33:18 
A Ayu. 33:20 
^ Ayu. 33:21 
^ Ayu. 33:22 
A Ayu. 33:22 
^ Ayu. 33:23 
^ Ayu. 33:24 
^ Ayu. 33:27 
^ Ayu. 33:27 
^ Ayu. 33:28 
^ Ayu. 33:28 


^ Ayu. 33:30 


33:18 Au “kaburini.” 

33:18 Au “kwa silaha.” 

33:20 Tnn., “uhai wake unachukia.” 
33:21 Au “inaonekana waziwazi.” 
33:22 Au “Uhai wake unakaribia.” 
33:22 Au “kaburini.” 

33:23 Au “malaika.” 

33:24 Au “kaburini.” 

33:27 Tnn., “atawaimbia.” 

33:27 Au labda, “Nami sikupata faida.” 
33:28 Au “Ameukomboa uhai wangu usiingie.’ 
33:28 Au “kaburini.” 


33:30 Au “kaburini.” 


Ayubu 34:1-37 

34 Kwa hiyo, Elihu akaendelea kusema: 

2 “Sikilizeni maneno yangu, ninyi mlio na hekima; 
Nisikilizeni, ninyi mnaojua mambo mengi sana. 

3 Kwa maana sikio hupima maneno 

Kama ulimi unavyoonja” chakula. 

4 Acheni tuchanganue wenyewe yaliyo sawa; 
Acheni tuamue miongoni mwetu yaliyo mema. 

5 Kwa maana Ayubu amesema, ‘Sijakosea, 
Lakini Mungu ameninyima haki. 

6 Je, ninaweza kusema uwongo kuhusu hukumu ninayostahili? 
Kidonda changu hakiponi, ingawa sina kosa.’ 

7 Ni nani aliye kama Ayubu, 

Anayekunywa dharau kama maji? 

8 Yeye ni rafiki ya watenda dhambi 

Naye hushirikiana na waovu. 

9 Kwa maana amesema, ‘Mwanadamu hafaidiki 
Kwa kujitahidi kumpendeza Mungu.’ 


10 Kwa hiyo nisikilizeni, ninyi watu wenye uelewaji:* 


Mungu wa kweli hawezi kamwe kuwazia kutenda uovu, 
Na Mweza-Yote hawezi kamwe kutenda kosa! 

11 Kwa maana atamlipa mwanadamu kulingana na matendo yake 
Na kumletea matokeo ya njia zake. 

12 Kwa hakika, Mungu hatendi uovu; 

Mweza-Yote hapotoshi haki. 

13 Ni nani aliyempa mamlaka ya kusimamia dunia, 

Na ni nani aliyemweka asimamie ulimwengu mzima?” 

14 Akiwakazia fikira,” 

Akijikusanyia roho yao na pumzi yao, 

15 Wanadamu wote wataangamia” pamoja, 

Nao watarudi mavumbini. 

16 Basi ikiwa mna uelewaji, sikilizeni mambo haya; 
Sikilizeni kwa makini ninayosema. 

17 Je, mtu anayechukia haki anapaswa kuongoza, 

Au je, mtamhukumu mwenye nguvu ambaye ni mwadilifu? 
18 Je, mtamwambia mfalme, ‘Wewe hufai kitu, 

Au viongozi, ‘Ninyi ni waovu’? 


19 Kuna Yule asiyewapendelea wakuu 


Na ambaye hawapendelei matajiri na kuwapuuza maskini,” 

Kwa maana wote ni kazi ya mikono yake. 

20 Wanaweza kufa ghafla, katikati ya usiku; 

Wanatikisika kwa nguvu na kufa; 

Hata wenye nguvu huondolewa, lakini si kwa mikono ya wanadamu. 
21 Kwa maana macho ya Mungu hutazama njia za mwanadamu, 
Naye huziona hatua zake zote. 

22 Hakuna giza wala kivuli kizito 

Ambamo watenda maovu wanaweza kujificha. 


23 Kwa maana Mungu hajaweka wakati hususa wa mwanadamu 
yeyote 


Kufika mbele zake ili ahukumiwe. 

24 Huwapondaponda wenye nguvu bila kuhitaji kufanya uchunguzi 
Na kuwaweka wengine mahali pao. 

25 Kwa maana anajua wanayofanya; 

Huwapindua wakati wa usiku, nao huangamizwa. 

26 Huwapiga kwa sababu ya uovu wao, 

Mahali ambapo watu wote wanaweza kuona, 

27 Kwa sababu wameacha kumfuata 


Nao hawaheshimu yoyote kati ya njia zake; 


28 Wanasababisha maskini wamlilie, 

Hivi kwamba anasikia kilio cha wasio na uwezo. 

29 Mungu akikaa kimya, ni nani anayeweza kumshutumu? 
Akiuficha uso wake, ni nani anayeweza kumwona? 
Iwe ni kwa taifa au mtu mmoja, matokeo ni yaleyale, 
30 Ili mtu anayemkataa Mungu?” asitawale 

Au kuwawekea wengine mitego. 

31 Je, kuna yeyote anayeweza kumwambia Mungu, 
‘Nimeadhibiwa, ingawa sijafanya kosa lolote; 

32 Nifundishe jambo ambalo nimeshindwa kuona; 
Ikiwa nimetenda kosa lolote, sitalirudia tena'? 


33 Je, akuthawabishe kwa masharti yako wakati unakataa hukumu 
yake? 


Amua mwenyewe, si mimi. 

Basi niambie mambo unayojua vema. 

34 Watu wenye uelewaji” wataniambia 

—Mtu yeyote mwenye hekima anayenisikiliza— 
35 ‘Ayubu anazungumza bila ujuzi, 

Na maneno yake hayana ufahamu.’ 


36 Acha Ayubu ajaribiwe” kikamili 


Kwa sababu majibu yake ni kama ya watu waovu! 


37 Anaongeza uasi kwenye dhambi yake; 


Anapiga makofi kwa dharau mbele yetu 


Na kusema maneno mengi dhidi ya Mungu wa kweli!” 


^ Ayu. 34:3 Tnn., “kaakaa linavyoonja.” 


^ Ayu. 34:10 
^ Ayu. 34:13 
^ Ayu. 34:14 
^ Ayu. 34:15 
^ Ayu. 34:19 
^ Ayu. 34:30 
^ Ayu. 34:34 


^ Ayu. 34:36 


34:10 Tnn., “moyo.” 

34:13 Au “dunia inayokaliwa.” 

34:14 Tnn., “moyo wake.” 

34:15 Tnn., “Miili yote itaangamia.” 

34:19 Au “watu maarufu na kuwapuuza watu wa hali ya chini.” 
34:30 Au “mwasi imani.” 

34:34 Tnn., “moyo.” 


34:36 Au labda, “Baba yangu, acha Ayubu ajaribiwe.” 


Ayubu 35:1-16 
35 Elihu akaendelea kusema: 
2 “Je, unasadiki kabisa kwamba uko sahihi hivi kwamba unasema, 
‘Mimi ni mwadilifu kuliko Mungu’? 
3 Kwa maana unasema, ‘Hilo linakuhusuje?* 
Je, hali yangu ni bora kuliko kama ningetenda dhambi?’ 
4 Nitakujibu wewe 
Na rafiki zako walio pamoja nawe. 
5 Tazama mbinguni uone, 
Yaangalie mawingu, ambayo yako mbali sana juu yako. 
6 Ukitenda dhambi, unamuumizaje? 
Dhambi zako zikiongezeka, unamwathirije? 
7 Ukiwa mwadilifu, unampa nini; 
Anapokea nini kutoka kwako? 
8 Uovu wako unamwathiri tu mwanadamu kama wewe, 
Na uadilifu wako, binadamu. 
9 Watu hulia kwa sauti wanapokandamizwa sana; 
Wanalia wapate kitulizo kutoka chini ya mamlaka ya” wenye nguvu. 


10 Lakini hakuna anayeuliza, 'Yuko wapi Mungu, Muumba wangu 
Mkuu, 


Yule anayesababisha nyimbo ziimbwe usiku?’ 

11 Hutufundisha kuliko wanyama mwitu wa dunia, 

Naye hutufanya tuwe na hekima kuliko ndege wa angani. 
12 Watu hulia kwa sauti, lakini Yeye hajibu, 

Kwa sababu ya kiburi cha waovu. 

13 Kwa kweli Mungu hasikilizi kilio kisicho na maana;” 
Mweza-Yote hakisikilizi. 

14 Sembuse wewe unapolalamika kwamba humwoni! 


Kesi yako iko mbele zake, kwa hiyo unapaswa kumngojea kwa 
hamu. 


15 Kwa maana hajakuadhibu kwa hasira; 
Wala hajakazia fikira maneno unayosema haraka-haraka bila kufikiri. 
16 Ayubu hufumbua kinywa chake wazi kwa ubatili; 


Huongea maneno mengi bila ujuzi.” 


^ Ayu. 35:3 Inaelekea anamwambia Mungu. 


^ Ayu. 35:9 Tnn., “kutoka mkononi mwa.” 


^ Ayu. 35:13 Au “hasikilizi uwongo.” 


Ayubu 36:1-33 

36 Elihu akaendelea kusema: 

2 “Uwe na subira zaidi ninapoendelea kueleza, 

Kwa maana bado nina maneno ya kusema kwa niaba ya Mungu. 
3 Nitazungumza kwa kina kuhusu ninayojua, 

Nami nitatangaza kwamba uadilifu ni wa Muumba wangu. 

4 Kwa kweli maneno yangu si ya uwongo; 

Yule ambaye ni mkamilifu katika ujuzi yuko hapa mbele yako. 
5 Kwa kweli, Mungu ana nguvu, naye hamkatai yeyote; 
Yeye ni mkuu katika nguvu zake za uelewaji.” 

6 Hatawaacha waovu waendelee kuishi, 

Lakini huwapa haki wanaoteseka. 

7 Yeye haondoi macho yake kwa waadilifu; 


Huwaketisha kwenye viti vya ufalme pamoja na wafalme,” nao 
wanakwezwa milele. 


8 Lakini ikiwa wamefungwa kwa pingu 
Na kunaswa na kamba za mateso, 

9 Huwafunulia mambo waliyotenda, 
Uovu wao uliosababishwa na kiburi chao. 


10 Hufungua masikio yao ili wapokee marekebisho 


Na kuwaambia waache kutenda makosa. 

11 Wakitii na kumtumikia, 

Wataishi siku zao zote kwa ufanisi, 

Na miaka yao itafurahisha. 

12 Lakini wasipotii, wataangamia kwa upanga” 

Na kufa bila ujuzi. 

13 Wanaomkataa Mungu” moyoni watakuwa na kinyongo. 
Hawalilii msaada hata anapowafunga. 

14 Wanakufa wakiwa bado vijana, 


Wakitumia” maisha yao miongoni mwa wanaume makahaba wa 
hekaluni. 


15 Lakini Mungu huwaokoa wanaoteseka wakati wanapoteseka; 
Hufungua sikio lao wanapokandamizwa. 

16 Hukuvuta mbali kutoka kwenye ukingo wa taabu 

Na kukuleta mahali penye nafasi kubwa, pasipo na vizuizi, 

Na meza yako itakuwa na chakula chenye lishe ili kukufariji. 

17 Kisha utaridhika na hukumu itakayowapata waovu, 

Hukumu itakapotolewa na haki kutetewa. 

18 Lakini jihadhari ghadhabu isikufanye uwe na chuki,” 


Wala usikubali rushwa kubwa ikupotoshe. 


19 Je, kilio chako cha kuomba msaada 

Au mojawapo ya jitihada zako nyingi inaweza kukuepusha na taabu? 
20 Usiutamani usiku, 

Watu wanapotoweka katika makao yao. 

21 Jihadhari usigeukie kutenda uovu, 

Kuchagua uovu badala ya mateso. 

22 Tazama! Mungu amekwezwa katika nguvu zake; 

Ni nani aliye mfundishaji kama yeye? 

23 Ni nani ameelekeza?” njia yake 

Au kumwambia, ‘Jambo ulilotenda si sawa’? 

24 Kumbuka kuzitukuza kazi zake, 

Ambazo wanadamu wameimba kuzihusu. 

25 Wanadamu wote wameziona, 

Mwanadamu anayeweza kufa huzitazama kutoka mbali. 
26 Naam, Mungu ni mkuu kuliko tunavyoweza kujua; 
Idadi ya miaka yake haiwezi kufahamika.” 

27 Yeye huvuta juu matone ya maiji; 

Yanaganda na kuwa mvua kutokana na ukungu wake; 


28 Kisha mawingu huyamwaga chini; 


Yanawanyeshea wanadamu. 

29 Kuna yeyote anayeweza kuelewa matabaka ya mawingu, 
Mngurumo unaotoka katika hema lake?” 

30 Tazama jinsi anavyoitandaza radi” yake juu yake 

Na kufunika vilindi vya” bahari. 

31 Kwa vitu hivyo yeye huwategemeza” watu; 

Huwapa chakula kwa wingi. 

32 Hufunika radi kwa mikono yake, 

Naye huielekeza kwenye shabaha yake. 

33 Mngurumo wake husimulia kumhusu, 


Hata mifugo husema ni nani anayekuja.” 


^ Ayu. 36:5 Tnn., “moyo.” 


^ Ayu. 36:7 Au labda, “Huwaketisha wafalme kwenye viti vya 
ufalme.” 


^ Ayu. 36:12 Au “kwa silaha.” 
^ Ayu. 36:13 Au “Waasi imani.” 
^ Ayu. 36:14 Au labda, “Wakimaliza.” 


^ Ayu. 36:18 Au “upige makofi kwa chuki.” 


^ Ayu. 36:23 Au labda, “amechambua; amemfanya awajibike 
kuhusu.” 


^ Ayu. 36:26 Au “haichunguziki.” 

^ Ayu. 36:29 Tnn., “kibanda chake.” 
^ Ayu. 36:30 Tnn., “nuru.” 

^ Ayu. 36:30 Tnn., “mizizi ya.” 

^ Ayu. 36:31 Au labda, “huwatetea.” 


^ Ayu. 36:33 Au labda, “husema ni nini kinachokuja.” 


Ayubu 3/: 1-24 

37 “Kwa sababu hiyo moyo wangu hupigapiga 

Na kuruka kutoka mahali pake. 

2 Sikiliza kwa makini mrindimo wa sauti yake 

Na mngurumo unaotoka kinywani mwake. 

3 Huuachilia kwa ghafla chini ya mbingu zote 

Na kuituma radi yake mpaka kwenye miisho ya dunia. 
4 Kisha sauti ya mngurumo husikika; 

Hunguruma kwa sauti yenye fahari, 

Naye haizuii radi sauti yake inaposikiwa. 

5 Mungu hunguruma kwa sauti yake kwa njia inayostaajabisha; 
Hufanya mambo makuu ambayo hatuwezi kuelewa. 

6 Kwa maana huiambia theluji, 'Anguka duniani, 

Na mvua kubwa, ‘Nyesha kwa nguvu.’ 

7 Mungu husimamisha shughuli zote za wanadamu” 
Ili kila mwanadamu anayeweza kufa ajue kazi Yake. 

8 Wanyama wa mwituni huingia katika mapango yao 
Na kubaki katika makao yao. 


9 Upepo wa dhoruba huvuma kutoka katika chumba chake, 


Na baridi huletwa na pepo za kaskazini. 

10 Kwa pumzi ya Mungu, barafu hutokea, 

Na maji mengi huganda kabisa. 

11 Naam, huyalemea mawingu kwa mvuke; 

Hutawanya radi yake mawinguni; 

12 Huzunguka-zunguka anakoyaelekeza; 

Hutekeleza chochote anachoamuru juu ya dunia inayokaliwa.” 

13 Iwe ni adhabu” au kwa ajili ya nchi 

Au kwa ajili ya upendo mshikamanifu, yeye husababisha yatendeke. 
14 Sikiliza hili, Ayubu; 

Tulia na utafakari kwa makini kazi za Mungu zinazostaajabisha. 

15 Je, unajua jinsi Mungu anavyoyaongoza” mawingu 

Na jinsi anavyosababisha radi imweke kutoka katika mawingu yake? 
16 Je, unajua jinsi mawingu yanavyoelea? 


Hizi ni kazi zinazostaajabisha za Yule ambaye ni mkamilifu katika 
ujuzi. 


17 Kwa nini mavazi yako yanapata joto 
Wakati dunia imetulia kwa sababu ya upepo wa kusini? 
18 Je, waweza, pamoja naye, kuzitandaza” anga 


Zilizo ngumu kama kioo cha chuma? 


19 Tuambie tunalopaswa kumwambia; 

Hatuwezi kumjibu kwa sababu tuko gizani. 

20 Je, anapaswa kuambiwa kwamba ninataka kuzungumza? 
Au kuna yeyote ambaye amesema jambo ambalo lazima ajulishwe? 
21 Hata hawawezi kuona nuru,” 

Ingawa inang'aa angani, 

Mpaka upepo unapopita na kuondoa kabisa mawingu. 

22 Fahari inayong'aa kama dhahabu hutoka kaskazini; 
Utukufu wa Mungu unaogopesha. 

23 Hatuwezi kumwelewa Mweza-Yote; 

Ana nguvu nyingi, 

Na hapotoshi kamwe haki na uadilifu wake mwingi. 

24 Kwa hiyo watu wanapaswa kumwogopa. 


Kwa sababu yeye hampendi yeyote anayefikiri ana hekima.’ 


^ Ayu. 37:7 Tnn., “huweka muhuri juu ya mkono wa kila 
mwanadamu.” 


^ Ayu. 37:12 Au “ardhi inayozaa.” 
^ Ayu. 37:13 Tnn., “fimbo.” 


^ Ayu. 37:15 Au “anavyoyaamuru.” 


^ Ayu. 37:18 Au “kuzikunjua.” 


A Ayu. 37:21 Yaani, ya jua. 


Ayubu 38 -1-41 

38 Kisha Yehova akamjibu Ayubu kutoka katika dhoruba ya upepo: 
2 “Ni nani huyu anayepotosha mashauri yangu 

Na kuzungumza bila ujuzi? 

3 Tafadhali, jitayarishe” kama mwanamume; 

Nitakuuliza maswali, nawe unijibu. 

4 Ulikuwa wapi nilipoweka misingi ya dunia? 

Niambie, ikiwa unafikiri unaelewa. 

5 Ni nani aliyeweka vipimo vyake, ikiwa unajua, 

Au ni nani aliyenyoosha kamba ya kupimia juu yake? 

6 Nguzo zake zilizamishwa ndani ya nini, 

Au ni nani aliyeweka jiwe lake la pembeni, 

7 Nyota za asubuhi zilipopaza kelele pamoja kwa shangwe, 
Na wana wote wa Mungu” wakaanza kushangilia kwa sauti? 
8 Na ni nani aliyeizuia bahari nyuma ya milango 

ilipotoka kwa nguvu katika tumbo la uzazi, 

9 Nilipoivalisha mawingu 

Na kuifunika kwa?” giza zito, 


10 Nilipoiwekea mpaka wangu 


Na kuweka makomeo yake na milango yake mahali pake, 

11 Nami nikaiambia, 'Unaweza kufika hapa, lakini usipite hapa; 
Hapa ndipo mawimbi yako ya kifahari yatakapokomea’? 

12 Je, umewahi kuiamuru” asubuhi 

Au kuyafanya mapambazuko yajue mahali pake, 

13 Ili yaenee mpaka kwenye miisho ya dunia 

Na kuwakung'uta waovu kutoka humo? 

14 Dunia hubadilika kama udongo wa mfinyanzi utiwapo muhuri, 
Na vitu vilivyomo hung'aa kama mapambo ya vazi. 

15 Lakini waovu hunyimwa nuru yao, 

Na mkono wao ulioinuliwa huvunjwa. 

16 Je, umeshuka chini kwenye chemchemi za bahari 

Au kuchunguza vilindi vya maji? 

17 Je, umeonyeshwa malango ya kifo, 

Au umeona malango ya giza zito?” 

18 Je, umeelewa upana mkubwa sana wa dunia? 

Niambie, ikiwa unajua haya yote. 

19 Nuru hukaa upande gani? 


Na makao ya giza yako wapi, 


20 |li ulipeleke katika eneo lake 

Na kuelewa vijia vinavyoelekea nyumbani kwake? 

21 Je, unajua hayo kwa sababu ulikuwa tayari umezaliwa 
Na idadi ya miaka yako ni mingi?” 

22 Je, umeingia kwenye maghala ya theluji, 

Au umeyaona maghala ya mvua ya mawe, 

23 Ambayo nimeyahifadhi kwa ajili ya wakati wa taabu, 
Kwa ajili ya siku ya mapigano na vita? 

24 Nuru” hutawanywa kutoka upande gani, 

Na upepo wa mashariki huvuma duniani kutoka wapi? 
25 Ni nani amechimba mtaro kwa ajili ya mafuriko 


Na kutengeneza kijia kwa ajili ya mawingu ya dhoruba yenye 
ngurumo, 


26 Na kuifanya mvua inyeshe mahali ambapo watu hawaishi, 
Nyikani ambako hakuna wanadamu, 

27 |li kutosheleza maeneo yaliyoharibiwa yenye ukiwa 

Na kufanya majani yachipuke? 

28 Je, mvua ina baba, 

Au ni nani baba ya matone ya umande? 


29 Barafu ilitoka kwenye tumbo la uzazi la nani, 


Na ni nani aliyeizaa theluji ya mbinguni 

30 Maji yanapofunikwa kana kwamba na jiwe, 

Na sehemu ya juu ya vilindi vya maji inapoganda kabisa? 
31 Je, unaweza kufunga kamba za kundi la nyota la Kima” 
Au kufungua kamba za kundi la nyota la Kesili?* 

32 Je, unaweza kuliongoza nje kundi la nyota” katika majira yake 
Au kulielekeza kundi la nyota la Ashit pamoja na wanawe? 

33 Je, unajua sheria zinazoongoza mbingu, 

Au unaweza kutumia mamlaka ya sheria hizo” duniani? 

34 Je, unaweza kuinua sauti yako mpaka mawinguni 

Ili kusababisha mafuriko ya maji yakufunike? 

35 Je, unaweza kuutuma umeme wa radi? 

Je, utakuja na kukwambia, ‘Niko hapa!'? 

36 Ni nani aliyeweka hekima mawinguni” 

Au kuyapa uelewaji matukio ya angani?” 

37 Ni nani aliye na hekima ya kutosha kuhesabu mawingu, 

Au ni nani anayeweza kuinamisha mitungi ya maji ya mbinguni 
38 Mavumbi yanapomiminika na kugandamana 


Na mabonge ya udongo yanaposhikamana? 


39 Je, unaweza kumwindia simba mawindo 

Au kutosheleza hamu ya chakula ya wanasimba 

40 Wanapojikunyata katika maficho yao 

Au wanaponyemelea mapangoni mwao? 

41 Ni nani anayemtayarishia chakula kunguru 

Makinda wake wanapomlilia Mungu wakiomba msaada 


Na kutangatanga kwa sababu hawana chakula? 


^ Ayu. 38:3 Tnn., “jifunge.” 


^ Ayu. 38:7 Msemo wa Kiebrania unaorejelea malaika, wana wa 
Mungu. 


^ Ayu. 38:9 Au “kuifungafunga katika.” 

^ Ayu. 38:12 Tnn., “Je, katika siku zako umeiamuru.” 
^ Ayu. 38:17 Au “kivuli cha kifo.” 

^ Ayu. 38:21 Tnn., “Na idadi ya siku zako ni nyingi?” 
^ Ayu. 38:24 Au labda, “Radi.” 


^ Ayu. 38:31 Labda ni nyota zinazoitwa Pleiadesi katika kundi la 
nyota la Taurusi, au Ng'ombe. 


^ Ayu. 38:31 Labda ni kundi la nyota la Orioni. 


^ Ayu. 38:32 Tnn., “Mazarothi.” Kwenye 2Fa 23:5, neno 
linalohusiana na hilo ambalo liko katika wingi linarejelea makundi ya 


nyota za unajimu. 
^ Ayu. 38:32 Labda ni kundi la nyota la Dubu Mkubwa (Kundi Kubwa 
la Ursa). 


^ Ayu. 38:33 Au labda, “mamlaka Yake.” 
^ Ayu. 38:36 Au labda, “ndani ya mwanadamu.” 


^ Ayu. 38:36 Au labda, “kuweka uelewaji akilini.” 


Ayubu 39:1-30 

39 “Je, unajua mbuzi wa milimani huzaa wakati gani? 
Je, umewahi kuwatazama paa wakizaa watoto wao? 
2 Je, wewe huhesabu miezi ambayo wanabeba mimba? 
Je, unajua wakati wanapozaa? 

3 Wao huchuchumaa wanapozaa watoto wao, 

Na uchungu wao wa kuzaa huisha. 

4 Watoto wao hupata nguvu na kukua mbugani; 
Huenda zao na hawarudi. 

5 Ni nani aliyemwacha huru punda mwitu, 

Na ni nani aliyemfungua kamba punda mwitu? 

6 Nimelifanya jangwa tambarare kuwa makao yake 
Na nchi yenye chumvi kuwa makazi yake. 

7 Yeye hudharau vurugu za mji; 

Hasikii kelele za mtu anayemwongoza. 

8 Hutangatanga milimani, akitafuta malisho, 
Akitafuta mmea wowote wa kijani. 

9 Je, fahali mwitu yuko tayari kukutumikia? 


Je, atalala zizini mwako” usiku? 


10 Je, utamfunga fahali mwitu kwa kamba ili alime, 

Au, je, atakufuata ili alime” bondeni? 

11 Je, utazitumaini nguvu zake nyingi 

Na kumwacha afanye kazi zako ngumu? 

12 Je, utamtegemea akuletee mavuno yako,” 

Na je, atayakusanya kwenye uwanja wako wa kupuria? 
13 Mabawa ya mbuni hupigapiga kwa shangwe, 


Lakini, je, mabawa na manyoya yake yanaweza kulinganishwa na ya 
korongo? 


14 Kwa maana yeye huacha mayai yake ardhini, 

Na kuyapasha joto mavumbini. 

15 Yeye husahau kwamba mguu fulani unaweza kuyavunja 
Au kwamba mnyama wa mwituni anaweza kuyakanyaga. 
16 Huwatendea wanawe kwa ukatili, kana kwamba si wake; 
Haogopi kwamba huenda kazi yake ngumu ikawa ya bure. 
17 Kwa maana Mungu amemnyimaž* hekima 

Naye hajamgawia uelewaji. 

18 Lakini anapoinuka na kupigapiga mabawa yake, 
Humcheka farasi na yule aliyempanda. 


19 Je, ni wewe unayempa farasi nguvu zake? 


Je, unamvika shingoni manyoya marefu yanayotikisika? 
20 Je, unaweza kumfanya aruke kama nzige? 

Mkoromo wake wa maringo unatisha. 

21 Yeye hukwangua ardhi bondeni na kushangilia kwa nguvu; 
Hukimbia kwenda vitani.” 

22 Huicheka hofu na haogopi chochote. 

Harudi nyuma kwa sababu ya upanga. 

23 Podo la mishale hutoa sauti kando yake, 

Mkuki na fumo humetameta. 

24 Husonga mbele” huku akitetemeka kwa msisimko, 
Hawezi kusimama tuli anaposikia” mlio wa pembe. 

25 Pembe inapolia, husema, ‘Aha! 

Hunusa vita kutoka mbali sana 

Na kusikia kelele za makamanda na kelele za vita. 

26 Je, ni kwa uelewaji wako kwamba kipanga huruka, 
Akiyatandaza mabawa yake kuelekea kusini? 

27 Au, je, ni kwa agizo lako kwamba tai hupaa juu 

Na kujenga kiota chake juu sana, 


28 Na kulala usiku kucha juu ya jabali, 


Akiishi kwenye ngome yake juu ya mwamba uliochongoka?” 
29 Akiwa hapo yeye hutafuta chakula; 

Macho yake hutazama mbali sana. 

30 Makinda yake hufyonza damu; 


Na penye mzoga, ndipo alipo.” 


A Ayu. 39:9 Au “katika hori lako.” 

^ Ayu. 39:10 Au “alime matuta.” 

^ Ayu. 39:12 Tnn., “mbegu zako.” 

^ Ayu. 39:17 Tnn., “amemfanya asahau.” 

^ Ayu. 39:21 Tnn., “Huenda kukutana na silaha.” 
^ Ayu. 39:24 Tnn., “Humeza ardhi (dunia).” 

^ Ayu. 39:24 Au labda, “Haamini.” 


^ Ayu. 39:28 Tnn., “kwenye jino la jabali.” 


Ayubu 40:1-24 


40 Yehova akaendelea kumjibu Ayubu: 


2 “Je, mtu anayetafuta makosa anapaswa kushindana na Mweza- 
Yote? 


Acha yule anayetaka kumkaripia Mungu ajibu.” 

3 Ayubu akamjibu Yehova: 

4 “Tazama! Mimi sistahili. 

Nitakujibu nini? 

Ninafunika kinywa changu kwa mkono. 

> Niliongea mara moja, lakini sitajibu tena; 

Mara mbili, lakini sitaongea tena.” 

6 Kisha Yehova akamjibu Ayubu kutoka katika dhoruba ya upepo: 
7 “Tafadhali, jitayarishe” kama mwanamume; 

Nitakuuliza maswali, nawe unijibu. 

8 Je, utatilia shaka” haki yangu? 

Je, utanishutumu ili uwe mwadilifu? 

9 Je, una mkono wenye nguvu kama mkono wa Mungu wa kweli, 
Au je, sauti yako inaweza kunguruma kama yake? 

10 Tafadhali, jipambe kwa utukufu na ukuu; 


Jivike heshima na fahari. 


11 Mwaga ghadhabu ya hasira yako; 

Mtazame kila mwenye kiburi, umshushe chini. 

12 Mtazame kila mwenye kiburi, umnyenyekeze, 

Na uwakanyage waovu mahali wanaposimama. 

13 Wafiche wote mavumbini; 

Wafunge?” mahali palipofichika, 

14 Ndipo hata mimi nitakapokiri mbele yako” 

Kwamba mkono wako wa kulia unaweza kukuokoa. 

15 Tazama, huyu ni Behemothi” niliyemuumba kama nilivyokuumba. 
Yeye hula majani kama ng'ombe dume. 

16 Tazama nguvu zilizo kiunoni mwake 

Na nguvu zilizo katika misuli ya tumbo lake! 

17 Huukaza mkia wake kama mwerezi; 

Kano za mapaja yake zimefumwa pamoja. 

18 Mifupa yake ni mabomba ya shaba; 

Miguu yake ni kama fito za chuma kilichofuliwa. 

19 Yeye ni wa kwanza miongoni mwa kazi za Mungu; 

Ni Muumba wake tu anayeweza kumkaribia kwa upanga wake. 


20 Kwa maana milima huzalisha chakula kwa ajili yake, 


Ambako wanyama wote wa mwituni hucheza. 

21 Hulala chini ya miti ya miyungiyungi, 

Kwenye kivuli cha matete mahali penye umajimaji. 

22 Miti ya miyungiyungi humfunika kwa kivuli, 

Na mierebi ya bondeni” humzunguka. 

23 Mto unaposukasuka, yeye hashtuki. 

Haogopi hata maji ya Yordani yakifurika kinywani mwake. 
24 Je, kuna yeyote anayeweza kumkamata akiwa macho, 


Au kumtoboa pua kwa kulabu?” 


^ Ayu. 40:7 Tnn., “jifunge.” 

^ Ayu. 40:8 Au “utabatilisha.” 

^ Ayu. 40:13 Tnn., “Zifunge nyuso zao.” 
^ Ayu. 40:14 Au “nitakapokupongeza.” 
^ Ayu. 40:15 Labda ni kiboko. 

^ Ayu. 40:22 Au “korongoni.” 


^ Ayu. 40:24 Tnn., “mtego.” 


Ayubu 41:1-34 

41 “Je, unaweza kumvua Lewiathani* kwa ndoano 

Au kuufunga chini ulimi wake kwa kamba? 

2 Je, unaweza kupitisha kamba” kwenye mianzi ya pua yake 
Au kutoboa mataya yake kwa kulabu?” 

3 Je, atakusihi sana umhurumie, 

Au je, atazungumza nawe kwa upole? 

4 Je, atafanya agano pamoja nawe, 

Ili umfanye awe mtumwa wako milele? 

> Je, utamchezea kama ndege 

Au kumfunga kamba kwa ajili ya wasichana wako? 

6 Je, wafanyabiashara watamtumia kubadilishana bidhaa? 
Je, watamgawanya miongoni mwao? 

7 Je, utaijaza ngozi yake mikuki 

Au kichwa chake mikuki ya kuvulia samaki? 

8 Mguse kwa mkono wako; 

Utakumbuka vita hivyo na kamwe hutarudia kufanya hivyo! 
9 Ni kazi bure kujaribu kumtiisha. 


Ukimwona tu utashtuka.” 


10 Hakuna anayethubutu kumchokoza. 

Basi ni nani anayeweza kukabiliana nami? 

11 Ni nani aliyenipa kitu chochote kwanza ili nimlipe? 
Chochote kilicho chini ya mbingu ni changu. 

12 Sitakaa kimya kuhusu miguu yake, 

Kuhusu nguvu zake na mwili wake wenye umbo zuri. 

13 Ni nani aliyemvua vazi lake la nje? 

Ni nani atakayeingia katikati ya mataya yake yaliyo wazi? 


14 Ni nani anayeweza kuifungua kwa nguvu milango ya kinywa 
chake?” 


Meno yake kuzunguka kinywa chote yanatisha. 

15 Mgongo wake una safu za magamba” 

Yaliyoshikamana kabisa pamoja. 

16 Kila gamba limeshikamana kabisa na lingine 

Hivi kwamba hewa haiwezi kupenya katikati ya magamba hayo. 
17 Yamefungamana pamoja; 

Yameshikamana na hayawezi kutenganishwa. 

18 Mkoromo wake hufanya nuru imweke, 

Na macho yake ni kama miale ya mapambazuko. 


19 Mimweko ya radi hutoka kinywani mwake; 


Cheche za moto huruka nje. 

20 Moshi hufuka kutoka katika mianzi ya pua yake, 
Kama tanuru linalowaka moto wa matete. 

21 Pumzi yake huwasha makaa ya mawe, 

Na mwali wa moto huruka kutoka kinywani mwake. 

22 Shingo yake ina nguvu nyingi, 

Wanaokutana naye hukimbia kwa hofu. 

23 Mikunjo ya ngozi yake imeunganishwa kabisa pamoja; 


Ni imara, kana kwamba imetengenezwa kwa chuma, nayo haiwezi 
kutikisika. 


24 Moyo wake ni mgumu kama jiwe, 

Naam, ni mgumu kama jiwe la chini la kusagia. 

25 Anapoinuka, hata mashujaa huogopa; 

Mshindo wake huwababaisha. 

26 Hakuna upanga unaomfikia unaoweza kushinda; 
Wala mkuki, mshale, au ncha ya mshale. 

27 Yeye huona chuma kama nyasi, 

Shaba kama ubao uliooza. 

28 Mshale haumfanyi akimbie; 


Mawe ya kombeo huwa kama nyasi kavu kwenye mwili wake. 


29 Yeye huona rungu kuwa kama nyasi kavu, 
Naye huucheka mvumo wa mkuki. 

30 Chini, yeye ni kama vigae vyenye ncha kali; 
Hujinyoosha kwenye matope kama kifaa cha kupuria. 
31 Hufanya vilindi vichemke kama chungu; 
Huikoroga bahari kama chungu cha manukato. 
32 Anapopita huacha njia ikimetameta. 

Mtu anaweza kudhani kwamba vilindi vina mvi. 
33 Hakuna chochote kilicho kama yeye duniani, 
Kiumbe aliyeumbwa asiogope. 

34 Hukodolea macho chochote chenye kiburi. 


Yeye ni mfalme wa wanyama wote wa mwituni wenye fahari.’ 


^ Ayu. 41:1 Labda ni mamba. 


^ Ayu. 41:2 Tnn., “unyasi.” 


^ Ayu. 41:2 Tnn., “mwiba.” 
^ Ayu. 41:9 Au “utaanguka chini.” 
^ Ayu. 41:14 Tnn., “uso wake.” 


^ Ayu. 41:15 Au labda, “Anajivunia safu zake za magamba.” 


Avubu 42:1217 
42 Kisha Ayubu akamjibu Yehova: 
2 “Sasa ninajua kwamba unaweza kufanya mambo yote 


Na kwamba hakuna jambo lolote unalokusudia lisilowezekana 
kwako. 


3 Ulisema, ‘Ni nani huyu anayepotosha mashauri yangu bila ujuzi?’ 
Kwa hiyo nikazungumza, lakini sikuwa na uelewaji 

Kuhusu mambo yanayonistaajabisha sana, ambayo siyajui. 

4 Ulisema, ‘Tafadhali sikiliza, nami nitaongea. 

Nitakuuliza maswali, nawe unijibu.’ 

5 Masikio yangu yamesikia habari zako, 

Lakini sasa ninakuona kwa macho yangu. 

6 Ndiyo sababu ninabatilisha” niliyosema, 

Nami ninatubu katika mavumbi na majivu.” 


7 Baada ya Yehova kumwambia Ayubu maneno hayo, Yehova 
akamwambia Elifazi Mtemani: 


“Hasira yangu inawaka dhidi yako na rafiki zako wawili, kwa sababu 
hamkusema ukweli kunihusu kama alivyofanya mtumishi wangu 
Ayubu. $ Sasa chukueni ng'ombe dume saba na kondoo dume saba 
kisha mwende kwa mtumishi wangu Ayubu, na mtoe dhabihu ya 
kuteketezwa kwa ajili yenu. Na mtumishi wangu Ayubu atasali kwa 
ajili yenu. Kwa hakika nitakubali ombi lake” nami sitawatendea 


kulingana na upumbavu wenu, kwa sababu hamkusema ukweli 
kunihusu kama alivyofanya mtumishi wangu Ayubu.” 


9 Kwa hiyo Elifazi Mtemani, Bildadi Mshua, na Sofari Mnaamathi 
wakaenda na kufanya kama Yehova alivyowaambia. Kisha Yehova 
akakubali sala ya Ayubu. 


10 Baada ya Ayubu kusali kwa ajili ya rafiki zake, Yehova 
akamwondolea Ayubu dhiki na kumrudishia ufanisi wake.” Yehova 
akampa maradufu ya vitu alivyokuwa navyo awali. 11 Ndugu na dada 
zake wote pamoja na rafiki zake wote wa zamani wakaja kwake na 
kula pamoja naye nyumbani mwake. Wakampa pole na kumfariji kwa 
sababu ya mateso yote ambayo Yehova alikuwa ameruhusu 
yampate. Kila mmoja wao akampa kipande cha fedha na pete ya 
dhahabu. 


12 Kwa hiyo, Yehova alibariki sehemu ya mwisho ya maisha ya 
Ayubu kuliko ya kwanza, na Ayubu akawa na kondoo 14,000, 
ngamia 6,000, ng'ombe 2,000,” na punda jike 1,000. 13 Akapata pia 
wana wengine saba na mabinti wengine watatu. 14 Akamwita binti 
yake wa kwanza Yemima, wa pili Kezia, na wa tatu Kereni-hapuku. 
15 Katika nchi yote hapakuwa na wanawake warembo kama mabinti 
wa Ayubu, na baba yao aliwapa urithi pamoja na ndugu zao. 


16 Baada ya hayo Ayubu aliishi miaka 140, akawaona watoto wake 
na wajukuu wake—vizazi vinne. 17 Mwishowe Ayubu akafa, baada 
ya kuishi maisha marefu na yenye kuridhisha.” 


^ Ayu. 42:6 Au “ninafuta.” 


^ Ayu. 42:8 Tnn., “Kwa hakika nitauinua uso wake.” 
^ Ayu. 42:10 Tnn., “Yehova akaondoa utekwa wa Ayubu.” 
^ Ayu. 42:12 Yaani, jozi 1,000 za ng'ombe. 


^ Ayu. 42:17 Tnn., “akiwa amezeeka na akiwa amejaa siku.” 

‘Yehova ni nguvu zangu na ngao yangu’ (7) 


29 
Sauti ya Yehova yenye nguvu 


Abuduni katika mapambo matakatifu (2) 
“Mungu mtukufu hunguruma” (3) 


Yehova huwapa nguvu watu wake (11) 


30 


Maombolezo yabadilishwa kuwa shangwe 


Kibali cha Mungu hudumu maisha yote (5) 


31 
Kumkimbilia Yehova 


“Naiweka roho yangu mkononi mwako” (5) 
“Yehova, Mungu wa ukweli” (5) 
Wema mwingi wa Mungu (19) 

32 


Wenye furaha ni wale waliosamehewa 


“Nikaungama dhambi yangu kwako” (5) 
Mungu hukupa ufahamu (8) 
33 


Sifa kwa Muumba 


“Mwimbieni wimbo mpya” (3) 

Yehova aumba kupitia neno lake na roho yake (6) 
Taifa la Yehova lina furaha (12) 

Jicho la Yehova hulinda (18) 


34 


Yehova huwaokoa watumishi wake 


“Na tulikweze jina lake pamoja” (3) 

Malaika wa Yehova hulinda (7) 

“Onjeni mwone kwamba Yehova ni mwema” (8) 

“Usiwaonyeshe rehema wasaliti” (5) 

“Waovu wataendelea mpaka lini?” (3) 

Kurekebishwa na Yah huleta furaha (12) 

Mungu hatawaacha watu wake (14) 

'Kutunga matatizo kwa kutumia sheria' (20) 
95 


Ibada ya kweli pamoja na utii 

100 

“Nafsi yangu na imsifu Yehova” 


Mungu huweka dhambi zetu mbali sana (12) 
Mungu huonyesha rehema kama baba (13) 
Mungu hukumbuka kwamba sisi ni mavumbi (14) 

Kumsifu Mungu kwa sababu ya maajabu ya uumbaji 

113 

Mungu peke yake ndiye anayepaswa kutukuzwa 


Sanamu zisizo na uhai (4-8) 

Wimbo wa shukrani 

117 

122 

Jiji lililounganishwa pamoja kama kitu kimoja (3) 
123 


Kumtazama Yehova ili kupata kibali 

“Tumedharauliwa vya kutosha” (3) 

“Kama Yehova hangekuwa pamoja nasi” 

125 


Yehova huwalinda watu wake 

126 

“Yehova asipoijenga nyumba” (1) 

129 

130 

Kama mafuta kwenye kichwa cha Haruni (2) 
Kama umande wa Hermoni (3) 
134 


Kumsifu Mungu nyakati za usiku 


“Inueni mikono yenu katika utakatifu” (2) 

138 


Mungu anajali, ingawa amekwezwa 


'Ulijibu sala yangu’ (3) 
‘Hata katikati ya hatari, unaniokoa' (7) 
139 


Mungu anawajua vizuri watumishi wake 

Kila kitu kinachopumua na kimsifu Yah 


Haleluya! (1, 6) 


Zaburi 1:1-6 


ZABURI 


KITABU CHA KWANZA 
(Zaburi 1-41) 


1 Mwenye furaha ni mtu ambaye hatembei katika mashauri ya 
waovu 


Na hasimami katika njia ya watenda dhambi 

Naye haketi katika kiti cha wenye dhihaka. 

2 Lakini anapendezwa na sheria ya Yehova, 

Naye huisoma sheria Yake kwa sauti ya chini” mchana na usiku. 
3 Atakuwa kama mti uliopandwa kando ya vijito vya maji, 

Mti unaozaa matunda katika majira yake, 

Na majani yake hayanyauki. 

Na kila jambo analofanya litafanikiwa. 

4 Waovu hawako hivyo; 

Wao ni kama makapi yanayopeperushwa mbali na upepo. 

> Ndiyo sababu waovu hawataendelea kusimama katika hukumu; 


Wala watenda dhambi hawataendelea kusimama katika kusanyiko la 
waadilifu. 


6 Kwa maana Yehova anaijua njia ya waadilifu, 


Lakini njia ya waovu itaangamia. 


^ Zab. 1:2 Au “huitafakari sheria Yake.” 


Zaburi 2:1212 

2 Kwa nini mataifa yana msukosuko 

Na watu wananong'ona” kuhusu jambo lisilo na maana? 

2 Wafalme wa dunia wanajipanga 

Na maofisa wakuu wanakusanyika” pamoja kama kitu kimoja 
Dhidi ya Yehova na dhidi ya mtiwa-mafuta” wake. 

3 Wanasema: “Na tuzikate pingu zao 

Na kuzitupa kamba zao!” 

4 Yule anayeketi kwenye kiti cha ufalme mbinguni atacheka; 
Yehova atawadhihaki. 

5 Wakati huo ataongea nao kwa hasira yake 

Na kuwatisha kwa hasira yake inayowaka, 

6 Akisema: “Mimi mwenyewe nimemweka mfalme wangu 
Juu ya Sayuni, mlima wangu mtakatifu.” 

7 Acheni nitangaze agizo la Yehova; 

Aliniambia: “Wewe ni mwanangu; 

Leo nimekuwa baba yako. 

8 Niombe, nami nitakupa mataifa kuwa urithi wako 


Na miisho ya dunia kuwa miliki yako. 


9 Utawavunja kwa fimbo ya mfalme ya chuma, 
Nawe utawavunjavunja kama chombo cha udongo.” 

10 Basi sasa, enyi wafalme, onyesheni ufahamu; 
Kubalini kurekebishwa,” enyi waamuzi wa dunia. 

11 Mtumikieni Yehova kwa woga, 

Na mshangilie mkitetemeka. 

12 Mheshimuni” mwana, la sivyo Mungu atawaka hasira 
Nanyi mtaangamia kutoka njiani, 


Kwa maana hasira Yake huwaka upesi. 


Wenye furaha ni wale wote wanaomkimbilia Yeye. 


A Zab. 2:1 Au “wanatafakari kuhusu.” 
^ Zab. 2:2 Au “wanashauriana.” 

^ Zab. 2:2 Au “Kristo.” 

^ Zab. 2:10 Au “onyo.” 


^ Zab. 2:12 Tnn., “Mbusuni.” 


Zaburi 3:1-8 

Muziki wa Daudi alipokuwa akimkimbia Absalomu mwanawe. 
3 Ee Yehova, kwa nini maadui wangu wamekuwa wengi sana? 
Kwa nini watu wengi sana wanainuka dhidi yangu? 

2 Wengi wanasema hivi kunihusu:” 

“Mungu hatamwokoa.” (Sela): 

3 Lakini wewe, Ee Yehova, ni ngao kunizunguka, 

Utukufu wangu na Yule anayekiinua kichwa changu. 

4 Nitamlilia Yehova kwa sauti kubwa, 

Naye atanijibu kutoka kwenye mlima wake mtakatifu. (Sela) 
5 Nitajilaza chini na kulala usingizi; 

Nami nitaamka nikiwa salama, 

Kwa maana Yehova anaendelea kunitegemeza. 

6 Siogopi makumi ya maelfu 
Waliojipanga dhidi yangu kila upande. 

7 Inuka, Ee Yehova! Niokoe, Ee Mungu wangu! 
Kwa maana utawapiga maadui wangu wote kwenye utaya; 
Utayavunja meno ya waovu. 


8 Wokovu ni wa Yehova. 


Baraka yako iko juu ya watu wako. (Sela) 


A Zab. 3:2 Au “kuihusu nafsi yangu.” 


A Zab. 3:2 Angalia Kamusi. 


Zaburi 4:1-8 

Kwa kiongozi; uimbwe kwa vinanda. Muziki wa Daudi. 
4 Ninapokuita, unijibu, Ee Mungu wangu mwadilifu. 
Nitengenezee njia ya kutoroka” taabu yangu. 
Nionyeshe kibali na usikie sala yangu. 


2 Enyi wanadamu, mtaendelea mpaka lini kuibadili heshima yangu 
kuwa aibu? 


Mtaendelea mpaka lini kupenda mambo yasiyo na faida na kutafuta 
mambo ya uwongo? (Sela) 


3 Jueni kwamba Yehova atamtendea mshikamanifu wake kwa njia 
ya pekee;* 


Yehova atasikia ninapomlilia. 
4 Kasirika, lakini usitende dhambi. 


Zungumza moyoni mwako, kitandani mwako, na unyamaze kimya. 
(Sela) 


5 Toa dhabihu za uadilifu, 
Na umtumaini Yehova. 


6 Kuna wengi wanaosema: “Ni nani atakayetuonyesha jambo lolote 
jema?” 


Acha nuru ya uso wako ituangazie, Ee Yehova. 


7 Umeujaza moyo wangu shangwe nyingi sana 


Kuliko wale walio na mavuno mengi sana ya nafaka na divai mpya. 
8 Nitajilaza chini na kulala usingizi kwa amani, 


Kwa maana wewe peke yako, Ee Yehova, hunifanya niishi kwa 
usalama. 


A Zab. 4:1 Tnn., “Nitengenezee nafasi pana katika.” 


^ Zab. 4:3 Au “atamfanya mshikamanifu wake aonekane kuwa 
tofauti; atamtenga kando mshikamanifu wake kwa ajili yake 
mwenyewe.” 


Zaburi 5:1-12 

Kwa kiongozi wa Nehilothi.” Muziki wa Daudi. 

5 Sikiliza maneno yangu, Ee Yehova; 

Sikiliza kwa makini kilio changu cha uchungu. 

2 Sikiliza kilio changu cha kuomba msaada, 

Ee Mfalme wangu na Mungu wangu, kwa sababu ninasali kwako. 
3 Ee Yehova, utasikia sauti yangu asubuhi; 

Asubuhi nitakueleza mahangaiko yangu na kusubiri kwa hamu. 

4 Kwa maana wewe si Mungu anayefurahia uovu; 

Hakuna mtu yeyote mwovu anayeweza kukaa nawe. 


> Hakuna mtu yeyote mwenye kiburi anayeweza kusimama mbele 
zako.” 


Unawachukia wale wote wanaotenda maovu; 
6 Utawaangamiza wale wanaosema uwongo. 
Yehova anawachukia kabisa watu wakatili na wadanganyifu.” 


7 Lakini nitaingia katika nyumba yako kwa sababu ya upendo wako 
mwingi mshikamanifu; 


Nitainama chini kuelekea hekalu lako takatifu” nikiwa na heshima na 
woga kukuelekea. 


8 Niongoze, Ee Yehova, katika uadilifu wako kwa sababu ya maadui 
wangu; 


Ifanye njia yako iwe wazi kwangu. 

9 Kwa maana hakuna lolote wanalosema linaloweza kutumainiwa; 
Ndani yao hamna lolote isipokuwa nia ya kudhuru. 

Koo lao ni kaburi lililo wazi; 

Wanasifusifu kwa ulimi wao.” 

10 Lakini Mungu atawatangaza kuwa na hatia; 

Njama zao wenyewe zitasababisha waanguke. 

Na wafukuzwe kwa sababu ya dhambi zao nyingi, 

Kwa maana wamekuasi wewe. 

11 Lakini wale wote wanaokukimbilia watashangilia; 

Watapaza sauti kwa shangwe daima. 

Nawe utawakinga wasifikiwe, 

Na wale wanaolipenda jina lako watashangilia kwa sababu yako. 
12 Kwa maana utambariki yeyote aliye mwadilifu, Ee Yehova; 


Utawazunguka kwa kibali kana kwamba kwa ngao kubwa. 


A Zab. 5:1 Angalia Kamusi. 
A Zab. 5:5 Tnn., “katika uwepo wako.” 


A Zab. 5:6 Au “anamchukia mtu anayemwaga damu na ambaye ni 
mdanganyifu.” 


^ Zab. 5:7 Au “mahali pako patakatifu.” 


^ Zab. 5:9 Au “Wanatumia ulimi laini.” 


Zaburi 6:1-10 


Kwa kiongozi; uimbwe kwa vinanda vilivyopatanishwa na sauti ya 
Sheminithi.* Muziki wa Daudi. 


6 Ee Yehova, usinikaripie katika hasira yako, 

Na usinirekebishe katika ghadhabu yako. 

2 Nionyeshe kibali,” Ee Yehova, kwa maana ninadhoofika. 
Niponye, Ee Yehova, kwa maana mifupa yangu inatetemeka. 
3 Naam, ninasumbuka?” sana, 

Nami nakuuliza, Ee Yehova—nitasumbuka mpaka lini? 

4 Rudi, Ee Yehova, uniokoe;” 

Niokoe kwa ajili ya upendo wako mshikamanifu. 

5 Kwa maana waliokufa hawakutaji;” 

Katika kaburi,” ni nani atakayekusifu? 

6 Nimechoka kwa sababu ya kulia kwa uchungu; 

Usiku kucha ninakilowesha kitanda changu kwa machozi;” 
Kochi langu nalifanya lifurike kwa machozi. 

7 Jicho langu limedhoofika kwa sababu ya huzuni yangu; 
Limeingia giza” kwa sababu ya wote wanaoninyanyasa. 

8 Niondokeeni, ninyi nyote mnaotenda maovu, 


Kwa maana Yehova atasikia sauti ya kilio changu. 


9 Yehova atasikia ombi langu la kutaka kibali; 
Yehova ataikubali sala yangu. 
10 Maadui wangu wote wataaibishwa na kutamaushwa; 


Watarudi nyuma ghafla kwa aibu. 


A Zab. 6:1 Angalia Kamusi. 


A Zab. 6:2 Au “rehema.” 

A Zab. 6:3 Au “nafsi yangu inasumbuka.” 
^ Zab. 6:4 Au “uiokoe nafsi yangu.” 

^ Zab. 6:5 Au “hawakukumbuki.” 


^ Zab. 6:5 Au “Sheoli.” Angalia Kamusi. 


^ Zab. 6:6 Tnn., “ninakifanya kitanda changu kiogelee.” 


^ Zab. 6:7 Au “Limezeeka.” 


Zaburi 7:1-17 


Wimbo wa huzuni” wa Daudi ambao alimwimbia Yehova kwa sababu 
ya maneno ya Kushi Mbenjamini. 


7 Ee Yehova Mungu wangu, nimekukimbilia wewe. 

Niokoe kutoka kwa wale wote wanaonitesa na unifanye nisalimike. 
2 La sivyo watanirarua” vipandevipande kama simba anavyofanya, 
Watanibeba na kwenda nami pasipo na yeyote wa kuniokoa. 

3 Ee Yehova Mungu wangu, ikiwa nimekosea katika jambo hili, 
Ikiwa nimetenda isivyo haki, 

4 Ikiwa nimemkosea anayenitendea wema, 

Au ikiwa nimempora adui yangu bila sababu,” 

5 Basi acha adui anikimbize na kunipita;” 

Acha aukanyagie uhai wangu ardhini 

Na kuufanya utukufu wangu utokomee mavumbini. (Sela) 

6 Inuka katika hasira yako, Ee Yehova; 

Simama ukabiliane na hasira kali ya maadui wangu; 

Amka kwa ajili yangu, na uamuru kwamba haki itendeke. 

7 Acha mataifa yakuzingire; 

Nawe utachukua hatua dhidi yao kutoka juu. 


8 Yehova atayahukumu mataifa. 


Nihukumu, Ee Yehova, kulingana na uadilifu wangu 
Na kulingana na utimilifu wangu. 

9 Tafadhali, yakomeshe matendo maovu ya waovu. 
Lakini umwimarishe mwadilifu, 


Kwa kuwa wewe ni Mungu mwadilifu anayechunguza mioyo na hisia 
zilizo ndani kabisa.” 


10 Mungu ni ngao yangu, Mwokozi wa wale walio wanyoofu moyoni. 
11 Mungu ni Mwamuzi mwadilifu, 

Na Mungu huzitangaza hukumu zake? kila siku. 

12 Mtu yeyote asipotubu, Yeye huunoa upanga wake; 
Huukunja upinde wake na kuuweka tayari. 

13 Hutayarisha silaha zake zinazoua; 

Huweka tayari mishale yake inayowaka moto. 

14 Mtazame yule aliye na mimba ya uovu; 

Hutunga mimba ya matatizo na kuzaa uwongo. 

15 Huchimba shimo na kuzidisha kina chake, 

Lakini huanguka katika shimo hilohilo alilolichimba. 


16 Matatizo anayosababisha yatarudi juu ya kichwa chake 
mwenyewe; 


Ukatili wake utaanguka juu ya utosi wa kichwa chake. 


17 Nitamsifu Yehova kwa sababu ya haki yake; 


Nitaliimbia sifa” jina la Yehova Aliye Juu Zaidi. 


^ Zab. 7:1 Au “Wimbo wa maombolezo. 
^ Zab. 7:2 Au “watairarua nafsi yangu.” 


^ Zab. 7:4 Au labda, “Nilipomwacha hai yule anayenipinga bila 
sababu.” 


^ Zab. 7:5 Au “na kuipita nafsi yangu.” 
^ Zab. 7:9 Au “anayejaribu mioyo na figo.” 
^ Zab. 7:11 Au “huvurumisha shutuma zake.” 


^ Zab. 7:17 Au “Nitalipigia muziki.” 


Zaburi 8:1-9 

Kwa kiongozi; juu ya Gitithi.* Muziki wa Daudi. 

8 Ee Yehova Bwana wetu, jinsi jina lako lilivyo kuu katika dunia yote; 
Umeweka fahari yako juu zaidi hata kuliko mbingu!” 


2 Kutoka katika vinywa vya watoto wadogo na wanaonyonya 
umeimarisha nguvu 


Kwa sababu ya maadui wako, 

Ili kumnyamazisha adui na yule anayelipiza kisasi. 
3 Ninapoziona mbingu zako, kazi za vidole vyako, 
Mwezi na nyota ambazo umetayarisha, 


4 Mwanadamu anayeweza kufa ni nini hivi kwamba unamweka 
akilini, 


Na mwana wa mtu hivi kwamba unamtunza? 

> Ulimfanya awe mdogo kidogo kuliko wale walio kama Mungu,” 
Nawe ukamvika taji la utukufu na fahari. 

6 Ulimpa mamlaka juu ya kazi za mikono yako; 

Umeweka kila kitu chini ya miguu yake: 

7 Kondoo wote na ng'ombe wote, 

Na pia wanyama wa mwituni, 


8 Ndege wa angani na samaki wa baharini, 


Kitu chochote kinachopita katika njia za baharini. 


9 Ee Yehova Bwana wetu, jinsi jina lako lilivyo kuu katika dunia yote! 


^ Zab. 8:1 Angalia Kamusi. 


A Zab. 8:1 Au labda, “Wewe ambaye fahari yako inasimuliwa juu ya 
mbingu!” 


^ Zab. 8:5 Au “kuliko malaika.” 


Zaburi 9:1220 

Kwa kiongozi; juu ya Muth-labeni.* Muziki wa Daudi. 
x [Aleph] 

9 Nitakusifu, Ee Yehova, kwa moyo wangu wote; 
Nitasimulia kuhusu kazi zako zote zinazostaajabisha. 
2 Nitafurahi na kushangilia kwa sababu yako; 
Nitaliimbia sifa” jina lako, Ee Uliye Juu Zaidi. 

2 [Beth] 

3 Maadui wangu wanapokimbia, 

Watajikwaa na kuangamia kutoka mbele zako. 

4 Kwa maana unatetea njia yangu ya haki; 

Unaketi kwenye kiti chako cha ufalme ukihukumu kwa uadilifu. 
a [Gimel] 

5 Umeyakemea mataifa na kuwaangamiza waovu, 
Na hivyo kulifuta jina lao milele na milele. 

6 Maadui wameangamizwa milele; 

Uliyang'oa majiji yao, 

Na kumbukumbu lote kuwahusu litatoweka. 


n [He] 


7 Lakini Yehova ameketi kwenye kiti cha ufalme milele; 
Amekiimarisha kabisa kiti chake cha ufalme kwa ajili ya haki. 
8 Ataihukumu kwa uadilifu dunia inayokaliwa; 

Atayahukumu mataifa kwa kutoa maamuzi ya uadilifu. 

ı [Waw] 

9 Yehova atakuwa kimbilio salama” kwa wanaokandamizwa, 
Kimbilio salama katika nyakati za taabu. 

10 Wale wanaolijua jina lako watakutumaini wewe; 
Hutawaacha kamwe wale wanaokutafuta, Ee Yehova. 

T [Zayin] 

11 Mwimbieni sifa Yehova, anayekaa Sayuni; 

Tangazeni matendo yake miongoni mwa mataifa. 


12 Kwa maana Yule anayelipiza kisasi kwa ajili ya damu yao 
anawakumbuka; 


Hatasahau kilio cha wanaoteseka. 
n [Heth] 


13 Nionyeshe kibali, Ee Yehova; angalia ninavyoteswa na wale 
wanaonichukia, 


Wewe unayeniinua kutoka katika malango ya kifo, 


14 Ili nitangaze katika malango ya binti ya Sayuni matendo yako 
yanayostahili sifa, 


Na kushangilia kwa sababu ya matendo yako ya wokovu. 
u [Teth] 

15 Mataifa yamezama chini katika shimo walilochimba; 
Mguu wao wenyewe umenaswa katika wavu waliouficha. 
16 Yehova anajulikana kwa hukumu anazotekeleza. 
Mwovu amenaswa katika kazi za mikono yake mwenyewe. 
Higayoni.* (Sela) 

' [Yoa] 

17 Waovu watageuka na kuelekea Kaburini,” 

Mataifa yote yanayomsahau Mungu. 

18 Lakini maskini hawatasahauliwa daima; 

Wala tumaini la wapole halitapotea kamwe. 

> [Kaph] 


19 Inuka, Ee Yehova! Usiache mwanadamu anayeweza kufa 
ashinde. 


Mataifa na yahukumiwe mbele zako.” 


20 Wapige kwa woga, Ee Yehova, 


Acha mataifa yajue kwamba wao ni wanadamu tu wanaoweza kufa. 
(Sela) 


A Zab. 9:1 Angalia Kamusi. 

A Zab. 9:2 Au “Nitalipigia muziki.” 
A Zab. 9:9 Au “kilele salama.” 

A Zab. 9:16 Angalia Kamusi. 


^ Zab. 9:17 Au “Sheoli.” Angalia Kamusi. 


A Zab. 9:19 Tnn., “mbele za uwepo wako.” 


Zaburi 10:1-18 


7 [Lamed] 

10 Ee Yehova, kwa nini unasimama mbali? 

Kwa nini unajificha nyakati za taabu? 

2 Mwovu humfuatia kwa kiburi mtu asiye na uwezo, 

Lakini atanaswa katika njama anazopanga. 

3 Kwa maana mwovu hujigamba kuhusu tamaa zake za kichoyož 
Naye humbariki mwenye pupa; 

3 [Nun] 

Humkosea heshima Yehova. 

4 Kwa sababu ya kiburi chake, mwovu hafanyi uchunguzi wowote; 
Mawazo yake yote ni: “Hakuna Mungu.” 

5 Njia zake huendelea kufanikiwa, 

Lakini hukumu zako zimepita uelewaji wake; 

Huwadhihaki* maadui wake wote. 

6 Anasema moyoni mwake: “Sitatikiswa kamwe;” 

Kizazi baada ya kizazi 

Sitaona msiba kamwe.” 


9 [Pe] 


7 Kinywa chake kimejaa laana, uwongo, na vitisho; 

Chini ya ulimi wake kuna taabu na madhara. 

8 Huvizia karibu na makao; 

Kutoka mahali anapojificha humuua mtu asiye na hatia. 

y [Ayin] 

Macho yake yanamtafuta mtu asiye na kosa. 

9 Hungojea mahali alipojificha kama simba katika pangož lake. 
Hungojea ili amkamate asiye na uwezo. 

Humkamata asiye na uwezo anapouvuta wavu wake na kuufunga. 
10 Mtu huyo hupondwa na kuangushwa chini; 

Watu wasio na kosa huanguka mikononi mwake.” 

11 Yeye husema moyoni mwake: “Mungu amesahau. 
Ameugeuzia mbali uso wake. 

Haoni kamwe.” 

r [Qoph] 

12 Inuka, Ee Yehova. Ee Mungu, inua mkono wako. 
Usiwasahau wasio na uwezo. 

13 Kwa nini mwovu amemkosea Mungu heshima? 


Husema moyoni mwake: “Hutanifanya niwajibike.” 


2 [Resh] 

14 Lakini unaona mateso na taabu. 

Wewe huendelea kutazama na kuchukua hatua. 
Mtu huyo asiye na kosa hukugeukia wewe; 

Wewe ndiye msaidizi wa yatima. 

w [Shin] 

15 Uvunje mkono wa mtu mwovu na mbaya, 

Ili utakapoutafuta uovu wake, 

Hutaupata tena. 

16 Yehova ni Mfalme milele na milele. 

Mataifa yameangamia kutoka duniani. 

n [Taw] 

17 Lakini utasikia ombi la wapole, Ee Yehova. 
Utaiimarisha mioyo yao na kuwasikiliza kwa makini. 
18 Utawatendea haki mayatima na wale wanaopondwa, 


Ili mwanadamu anayeweza kufa ambaye ni mavumbi 
asiwaogopeshe tena. 


^ Zab. 10:3 Au “tamaa ya nafsi yake.” 


^ Zab. 10:3 Au labda, “Mwenye pupa hujibariki mwenyewe.” 


A Zab. 10:5 Au “Hujitutumua kwa.” 
A Zab. 10:6 Au “Sitapepesuka (Sitayumbayumba) kamwe.” 
A Zab. 10:9 Au “pori.” 


A Zab. 10:10 Au “katika makucha yake.” 


Zaburi 11:1-7 


Kwa kiongozi. Wa Daudi. 

11 Nimemkimbilia Yehova. 

Basi mnawezaje kuniambia:” 

“Kimbilia kwenye mlima wako kama ndege! 

2 Tazama jinsi waovu wanavyoukunja upinde; 
Huutia mshale wao kwenye kamba ya upinde, 
Ili wawapige kutoka gizani wale walio wanyoofu moyoni. 
3 Misingi” inapobomolewa, 

Mtu mwadilifu anaweza kufanya nini?” 

4 Yehova yumo katika hekalu lake takatifu. 
Kiti cha ufalme cha Yehova kiko mbinguni. 


Macho yake mwenyewe yanatazama, macho yake yaliyo makini” 
yanawachunguza wanadamu. 


> Yehova humchunguza mwadilifu na pia mwovu; 
Humchukia” mtu yeyote anayependa ukatili. 
6 Atawanyeshea waovu mitego;” 


Moto na kiberiti na upepo unaounguza vitakuwa fungu la kikombe 
chao. 


7 Kwa maana Yehova ni mwadilifu; yeye hupenda matendo ya 
uadilifu. 


Wanyoofu watauona uso wake.” 


^ Zab. 11:1 Au “kuiambia nafsi yangu.” 

A Zab. 11:3 Au “Misingi ya haki.” 

A Zab. 11:4 Au “yanayong'aa.” 

A Zab. 11:5 Au “Nafsi yake inamchukia; Yeye binafsi anamchukia.” 
A Zab. 11:6 Au labda, “makaa ya mawe yanayowaka.” 


^ Zab. 11:7 Au “watajionea kibali chake.” 


Zaburi 12:1-8 


Kwa kiongozi; umepatanishwa na sauti ya Sheminithi.” Muziki wa 
Daudi. 


12 Niokoe, Ee Yehova, kwa maana mtu mshikamanifu hayupo tena; 
Watu waaminifu wametoweka kutoka miongoni mwa wanadamu. 
2 Wanaambiana uwongo; 


Wanasifusifu kwa midomo yao” na kuzungumza kwa mioyo 
midanganyifu.* 


3 Yehova ataikata kabisa midomo yote inayosifusifu 

Na ulimi unaojigamba kupindukia, 

4 Wale wanaosema: “Tutashinda kwa ndimi zetu. 

Tunatumia midomo yetu tupendavyo; 

Ni nani atakayekuwa bwana mkubwa wetu?” 

5 “Kwa sababu wale wanaoteswa wanakandamizwa, 

Kwa sababu ya kilio cha uchungu cha maskini, 

Nitainuka na kutenda,” asema Yehova. 

“Nitawaokoa kutoka kwa wale wanaowatendea kwa dharau.”* 
6 Maneno ya Yehova ni safi; 


Ni kama fedha iliyosafishwa katika tanuru la udongo,” iliyosafishwa 
mara saba. 


7 Utawalinda, Ee Yehova; 
Utamlinda kila mmoja wao milele kutokana na kizazi hiki. 
8 Waovu wanatembea huku na huku kwa uhuru 


Kwa sababu wanadamu wanaendeleza upotovu. 


A Zab. 12:1 Angalia Kamusi. 


A Zab. 12:2 Tnn., “Wanaongea kwa mdomo laini.” 
A Zab. 12:2 Tnn., “kwa moyo na moyo.” 
A Zab. 12:5 Au “wanaojitutumua mbele yao.” 


A Zab. 12:6 Au labda, “tanuru la kuyeyusha lililowekwa ardhini.” 


Zaburi 13:1-6 


Kwa kiongozi. Muziki wa Daudi. 

13 Ee Yehova, utanisahau mpaka lini? Milele? 

Utanificha uso wako mpaka lini? 

2 Nitahangaika kwa wasiwasi mpaka lini, 

Nikiwa na huzuni moyoni mwangu kila siku? 

Adui yangu atanishinda mpaka lini? 

3 Nitazame na unijibu, Ee Yehova Mungu wangu. 

Yatie nuru macho yangu, ili nisilale usingizi katika kifo, 

4 Ili adui yangu asiseme: “Nimemshinda!” 

Usiruhusu wapinzani wangu washangilie kuanguka kwangu. 
5 Lakini mimi, ninautumaini upendo wako mshikamanifu; 
Moyo wangu utashangilia kwa sababu ya matendo yako ya wokovu. 


6 Nitamwimbia Yehova, kwa maana amenithawabisha kwelikweli.” 


A Zab. 13:6 Au “ameshughulika nami kwa njia inayothawabisha.” 


Zaburi 14:1-7 


Kwa kiongozi. Wa Daudi. 

14 Mpumbavu” husema moyoni mwake: 

“Hakuna Yehova.” 

Matendo yao yamepotoka, na shughuli zao zinachukiza; 
Hakuna yeyote anayetenda mema. 

2 Lakini Yehova anawatazama wanadamu kutoka mbinguni 


Ili aone ikiwa kuna yeyote aliye na ufahamu, ikiwa kuna yeyote 
anayemtafuta Yehova. 


3 Wote wamegeuka kando; 

Wote wamepotoka. 

Hakuna yeyote anayetenda mema, 

Hakuna hata mmoja. 

4 Je, hakuna mtenda maovu yeyote anayeelewa? 

Wanawala watu wangu kana kwamba wanakula mkate. 
Hawamwiti Yehova. 

> Lakini watajawa na hofu kubwa, 

Kwa maana Yehova yuko pamoja na kizazi cha waadilifu. 

6 Ninyi waovu hujaribu kuharibu mipango ya mtu wa hali ya chini, 


Lakini Yehova ni kimbilio lake. 


7 Laiti wokovu wa Israeli ungetoka Sayuni! 
Yehova anapowakusanya tena watu wake waliotekwa, 


Yakobo na ashangilie, Israeli na afurahi. 


^ Zab. 14:1 Au “Asiyetumia akili.” 


Zaburi 15:1-5 


Muziki wa Daudi. 

15 Ee Yehova, ni nani anayeweza kuwa mgeni katika hema lako? 
Ni nani anayeweza kukaa katika mlima wako mtakatifu? 
2 Yule anayetembea bila kosa,” 

Anayezoea kutenda yaliyo sawa 

Na kusema ukweli moyoni mwake. 

3 Hachongei kwa ulimi wake, 

Hamtendei jirani yake jambo lolote ovu, 

Naye hawaharibii sifa” rafiki zake. 

4 Humkataa mtu yeyote anayedharauliwa, 

Lakini huwaheshimu wale wanaomwogopa Yehova. 
Havunji ahadi yake, hata ikimletea hasara.” 

> Hakopeshi pesa zake kwa faida, 

Naye hakubali rushwa ili kumkandamiza asiye na hatia. 


Yeyote anayefanya mambo hayo hatatikiswa kamwe.” 


^ Zab. 15:2 Au “kwa utimilifu.” 
^ Zab. 15:3 Au “hawaaibishi.” 


^ Zab. 15:4 Tnn., “Havunji kiapo chake, hata kinapomletea hasara.” 


A Zab. 15:5 Au “hatapepesuka (hatayumbayumba) kamwe.” 


Zaburi 16:1-11 


Miktamuž ya Daudi. 
16 Nilinde, Ee Mungu, kwa maana nimekukimbilia wewe. 


2 Nimemwambia Yehova: “Wewe ni Yehova, Chanzo changu cha 
wema. 


3 Na watakatifu walio duniani, 

Watukufu, ndio ninaopendezwa nao sana.” 

4 Wale wanaoifuatia miungu mingine huzidisha huzuni yao. 
Sitamimina kamwe matoleo yao ya vinywaji ya damu, 

Wala midomo yangu haitataja majina yao. 

> Yehova ni fungu langu, sehemu niliyogawiwa, na kikombe changu. 
Unaulinda urithi wangu. 

6 Nimepimiwa sehemu zinazopendeza. 

Naam, nimeridhika na urithi wangu. 

7 Nitamsifu Yehova, ambaye amenipa ushauri. 


Hata wakati wa usiku, mawazo yangu ya ndani kabisa” 
hunirekebisha. 


8 Ninamweka Yehova mbele yangu daima. 


Kwa sababu yuko mkono wangu wa kulia, sitatikiswa kamwe.” 


9 Kwa hiyo moyo wangu unashangilia, nafsi yangu yote ina” 
shangwe. 


Nami ninaishi” kwa usalama. 

10 Kwa maana hutaniacha” Kaburini.” 
Hutamruhusu mshikamanifu wako aone shimo.” 
11 Unanijulisha njia ya uzima. 

Shangwe tele iko mbele zako;” 


Kuna furaha” kwenye mkono wako wa kuume milele. 


A Zab. 16:1 Angalia Kamusi. 


^ Zab. 16:7 Au “hisia zangu za ndani kabisa.” Tnn., “figo zangu.” 
A Zab. 16:8 Au “sitapepesuka (sitayumbayumba) kamwe.” 

A Zab. 16:9 Tnn., “utukufu wangu una.” 

A Zab. 16:9 Au “Mwili wangu huishi.” 

^ Zab. 16:10 Au “hutaiacha nafsi yangu.” 

A Zab. 16:10 Au “Sheoli.” Angalia Kamusi. 

^ Zab. 16:10 Au labda, “aone uharibifu.” 

^ Zab. 16:11 Tnn., “pamoja na uso wako.” 


^ Zab. 16:11 Au “uzuri.” 


Zaburi 17:1-15 


Sala ya Daudi. 

17 Sikia sihi yangu ya kuomba haki, Ee Yehova; 

Sikiliza kilio changu cha kuomba msaada; 

Sikiliza sala yangu ninayosema bila udanganyifu. 

2 Nawe ufanye uamuzi wa haki kwa niaba yangu; 

Macho yako na yaone yaliyo sawa. 

3 Umeuchunguza moyo wangu, umenikagua wakati wa usiku; 
Umenisafisha; 

Utagundua kwamba sijapanga njama ya kutenda uovu wowote, 
Na kinywa changu hakijatenda dhambi. 

4 Kuhusiana na shughuli za wanadamu, 

Kulingana na neno la midomo yako, ninaepuka njia za mnyang'anyi. 
> Acha hatua zangu zibaki kwenye njia zako 

Ili miguu yangu isijikwae. 

6 Ninakuita wewe, kwa sababu utanijibu, Ee Mungu. 

Nitegee sikio lako.” Sikia maneno yangu. 


7 Onyesha upendo wako mshikamanifu kwa njia yenye 
kustaajabisha, 


Ee Mwokozi wa wale wanaokimbilia mkono wako wa kuume 


Kutoka kwa wale wanaokuasi. 

8 Nilinde kama mboni ya jicho lako; 

Nifiche katika kivuli cha mabawa yako. 

9 Nilinde kutokana na waovu wanaonishambulia, 

Kutokana na maadui wangu” wanaoweza kufa ambao wananizingira. 
10 Wamekufa ganzi;” 

Kwa kinywa chao wanaongea kwa kiburi; 

11 Sasa wanatuzingira; 

Wanatafuta nafasi ya kutuangusha.” 


12 Yeye ni kama simba anayetamani kurarua windo lake 
vipandevipande, 


Kama mwanasimba anayenyemelea mafichoni. 

13 Inuka, Ee Yehova, ukabiliane naye na kumwangusha chini; 
Niokoe” kutoka kwa mwovu kwa kutumia upanga wako; 

14 Niokoe kwa mkono wako, Ee Yehova, 


Kutoka kwa watu wa ulimwengu huu,” ambao fungu lao liko katika 
maisha haya, 


Wale ambao unawajaza kwa vitu vizuri unavyoandaa 
Na ambao huwaachia urithi wana wao wengi. 


15 Lakini mimi, nitauona uso wako kwa sababu ya uadilifu wangu; 


Ninaridhika kuamka mbele zako.” 


A Zab. 17:6 Au “Inama chini na unisikilize.” 

^ Zab. 17:9 Au “maadui wangu walio dhidi ya nafsi.” 

A Zab. 17:10 Au “Wamefunikwa na mafuta yao wenyewe.” 
A Zab. 17:11 Au “kututupa chini.” 

^ Zab. 17:13 Au “lokoe nafsi yangu.” 

A Zab. 17:14 Au “mfumo huu wa mambo.” 


^ Zab. 17:15 Au “kuona sura yako.” 


Zaburi 18:1-50 


Kwa kiongozi. Wa Daudi mtumishi wa Yehova, aliyemwambia 
Yehova maneno ya wimbo huu siku ambayo Yehova alimwokoa 
kutoka mikononi mwa maadui wake wote na kutoka mikononi mwa 
Sauli. Alisema: 


18 Ninakupenda, Ee Yehova, nguvu zangu. 

2 Yehova ni jabali langu na ngome yangu na Mwokozi wangu. 
Mungu wangu ni mwamba wangu, ninayemkimbilia, 

Ngao yangu na pembe?” yangu ya wokovu,” kimbilio langu salama.” 
3 Ninamlilia Yehova, anayestahili kusifiwa, 

Nami nitaokolewa kutoka kwa maadui wangu. 

4 Kamba za kifo zilinizunguka; 

Mafuriko ya ghafla ya watu wasiofaa kitu yaliniogopesha. 

> Kamba za Kaburi” zilinizunguka; 

Mitego ya kifo ilinikabili. 

6 Katika taabu yangu nilimwita Yehova, 

Niliendelea kumlilia Mungu wangu anisaidie. 

Akiwa katika hekalu lake aliisikia sauti yangu, 

Na kilio changu cha kumwomba msaada kilifika masikioni mwake. 


7 Kisha dunia ikaanza kutetemeka na kutikisika; 


Misingi ya milima ikasukasuka 

Nayo ikatikisika huku na huku kwa sababu alikuwa amekasirishwa. 
8 Moshi ulipanda kutoka katika mianzi ya pua yake, 

Na moto unaoteketeza kabisa ukatoka kinywani mwake; 

Makaa ya mawe yanayowaka moto mkali yakatoka kwake. 

9 Alizifanya mbingu zijikunje alipokuwa akishuka, 

Na giza zito lilikuwa chini ya miguu yake. 

10 Alipanda juu ya kerubi, akaja akiruka. 

Akashuka chini kwa ghafla juu ya mabawa ya kiumbe wa roho.” 
11 Kisha akajifunika giza, 

Pande zote kama banda, 

Maji yenye giza na mawingu mazito. 

12 Kutoka katika mwangaza ulio mbele zake 


Mvua ya mawe na makaa ya mawe yanayowaka moto yakapasua 
mawingu. 


13 Kisha Yehova akaanza kunguruma mbinguni; 

Aliye Juu Zaidi aliifanya sauti yake isikike 

Kwa mvua ya mawe na makaa ya mawe yanayowaka moto. 
14 Alipiga mishale yake akawatawanya; 


Alivurumisha radi yake akawavuruga. 


15 Sakafu za vijito zikaonekana;* 

Misingi ya nchi ikafunuliwa kwa kemeo lako, Ee Yehova, 
Kwa mlipuko wa pumzi kutoka katika mianzi ya pua yako. 
16 Aliunyoosha mkono wake kutoka juu; 

Alinishika na kunivuta kutoka katika maji yenye kina. 

17 Aliniokoa kutoka kwa adui yangu mwenye nguvu, 


Kutoka kwa wale wanaonichukia, waliokuwa na nguvu nyingi kuliko 
mimi. 


18 Walinikabili katika siku ya msiba wangu, 

Lakini Yehova alikuwa tegemeo langu. 

19 Alinitoa nje na kunileta mahali penye usalama;” 
Aliniokoa kwa sababu alipendezwa nami. 

20 Yehova hunithawabisha kulingana na uadilifu wangu; 
Hunilipa kulingana na usafi” wa mikono yangu. 

21 Kwa maana nimezishika njia za Yehova, 

Nami sijamwacha kwa uovu Mungu wangu. 

22 Hukumu zake zote ziko mbele yangu; 
Sitazipuuza sheria zake. 

23 Nitabaki bila lawama mbele zake, 


Nami nitajiepusha na uovu. 


24 Yehova na anilipe kulingana na uadilifu wangu, 
Kulingana na usafi” wa mikono yangu mbele zake. 

25 Kwa mtu mshikamanifu unatenda kwa ushikamanifu; 
Kwa mtu asiye na lawama unatenda bila lawama; 

26 Kwa walio safi unajidhihirisha mwenyewe kuwa safi, 


Lakini kwa waliopotoka unajidhihirisha mwenyewe kuwa mwenye 
busara. 


27 Kwa maana wewe huwaokoa watu wa hali ya chini” 
Lakini unawashusha wenye kiburi.” 

28 Kwa maana ni wewe unayeiwasha taa yangu, Ee Yehova, 
Mungu wangu ambaye hulifanya giza langu liangaze. 

29 Kwa msaada wako ninaweza kukabiliana na kundi la wavamizi; 
Kwa nguvu za Mungu ninaweza kuupanda ukuta. 

30 Njia ya Mungu wa kweli ni kamilifu; 

Neno la Yehova ni safi. 

Yeye ni ngao kwa wote wanaomkimbilia. 

31 Kwa maana ni nani aliye Mungu ila Yehova? 

Na ni nani aliye mwamba isipokuwa Mungu wetu? 

32 Mungu wa kweli ndiye anayenivisha nguvu, 


Naye ataifanya njia yangu iwe kamilifu. 


33 Huifanya miguu yangu iwe kama ya paa; 
Hunifanya nisimame mahali palipo juu. 

34 Huizoeza mikono yangu kupigana vita; 

Mikono yangu inaweza kuukunja upinde wa shaba. 
35 Wewe hunipa ngao yako ya wokovu, 

Mkono wako wa kuume hunitegemeza,” 

Na unyenyekevu wako hunifanya niwe mkuu. 

36 Unapanua njia kwa ajili ya hatua zangu; 

Miguu yangu haitateleza.* 

37 Nitawafuatia maadui wangu na kuwapita; 
Sitarudi mpaka watakapoangamizwa kabisa. 

38 Nitawaponda wasiweze kuinuka; 

Wataanguka chini ya miguu yangu. 

39 Utanipa nguvu kwa ajili ya vita; 

Utawafanya maadui wangu waanguke chini yangu. 
40 Utawafanya maadui wangu wanikimbie,” 

Nami nitawakomesha* wale wanaonichukia. 

41 Wanalilia msaada, lakini hakuna mtu wa kuwaokoa; 


Hata wanamlilia Yehova, lakini yeye hawajibu. 


42 Nitawaponda wawe laini kama mavumbi katika upepo; 
Nitawatupa nje kama matope barabarani. 

43 Utaniokoa kutoka kwa watu wanaotafuta makosa. 
Utaniweka kuwa kiongozi wa mataifa. 

Watu ambao siwajui watanitumikia. 

44 Watanitii watakaposikia fununu tu; 

Wageni watakuja wakijikunyata mbele zangu. 

45 Wageni watakosa ujasiri;” 

Watakuja wakitetemeka kutoka katika ngome zao. 

46 Yehova yuko hai! Mwamba wangu na asifiwe! 

Mungu wa wokovu wangu na akwezwe. 

47 Mungu wa kweli hunilipizia kisasi; 

Huyatiisha mataifa chini yangu. 

48 Yeye huniokoa kutoka kwa maadui wangu wenye hasira; 
Unaniinua juu ya wale wanaonishambulia; 

Unaniokoa kutoka kwa mtu mkatili. 


49 Ndiyo sababu nitakutukuza wewe miongoni mwa mataifa, Ee 
Yehova, 


Nami nitaliimbia sifa” jina lako. 


50 Yeye hutenda matendo makuu ya wokovu kwa ajili ya mfalme 
wake;” 


Humtendea mtiwa-mafuta wake kwa upendo mshikamanifu, 


Kwa Daudi na kwa uzao wake” milele. 


A Zab. 18:2 Angalia Kamusi. 


^ Zab. 18:2 Au “mwokozi wangu mwenye nguvu.” 

A Zab. 18:2 Au “kilele changu salama.” 

A Zab. 18:5 Au “Sheoli.” Angalia Kamusi. 

A Zab. 18:10 Au “upepo.” 

A Zab. 18:15 Au “Mifereji ya maji ikaonekana.” 

^ Zab. 18:19 Au “mahali penye nafasi kubwa.” 

A Zab. 18:20 Au “ukosefu wa hatia.” 

A Zab. 18:24 Au “ukosefu wa hatia.” 

A Zab. 18:27 Au “wanaoteseka.” 

A Zab. 18:27 Tnn., “unayashusha macho ya kiburi.” 

A Zab. 18:35 Au “hunidumisha.” 

A Zab. 18:36 Au “Vifundo vya miguu yangu havitateleza.” 
A Zab. 18:40 Au “Utanionyesha migongo ya maadui wangu.” 


A Zab. 18:40 Au “nitawanyamazisha.” 


A Zab. 18:45 Au “watafifia.” 
A Zab. 18:49 Au “nitalipigia muziki.” 
^ Zab. 18:50 Au “humpa ushindi mkubwa mfalme wake.” 


A Zab. 18:50 Tnn., “mbegu yake.” 


Zaburi 19:1-14 


Kwa kiongozi. Muziki wa Daudi. 

19 Mbingu zinatangaza utukufu wa Mungu; 

Na anga lililo juu linatangaza kazi ya mikono yake. 
2 Siku baada ya siku zinabubujisha maneno yake, 
Na usiku baada ya usiku zinafunua ujuzi. 

3 Hakuna usemi, wala hakuna maneno; 

Sauti zake hazisikiki. 

4 Lakini sauti zake zimefika” katika dunia yote, 


Na ujumbe wake umefika mpaka kwenye miisho ya dunia 
inayokaliwa. 


Amepiga hema mbinguni kwa ajili ya jua; 
5 Ni kama bwana harusi anayetoka katika chumba chake; 


Linashangilia kama mwanamume hodari anayekimbia kwenye 
njia yake. 


6 Linachomoza kutoka mwisho mmoja wa mbingu, 
Nalo huzunguka mpaka mwisho mwingine; 
Na hakuna chochote kinachojificha joto lake. 


7 Sheria ya Yehova ni kamilifu, hurudisha nguvu.” 


Kikumbusho cha Yehova kinategemeka, humfanya asiye na uzoefu 
awe na hekima. 


8 Maagizo kutoka kwa Yehova ni ya uadilifu, huufanya moyo 
ushangilie; 


Amri ya Yehova ni safi, huyafanya macho yang'ae. 

9 Kumwogopa Yehova ni jambo safi, hudumu milele. 

Hukumu za Yehova ni za kweli; zote ni za uadilifu. 

10 Zinatamanika kuliko dhahabu, 

Kuliko dhahabu nyingi bora,” 

Na tamu zaidi kuliko asali, asali inayodondoka kutoka katika sega. 
11 Mtumishi wako ameonywa kupitia hizo; 

Anapozishika anapata thawabu kubwa. 

12 Ni nani anayeweza kutambua makosa? 

Nitangaze kuwa sina hatia ya dhambi nisizojua. 


13 Na unizuie mimi mtumishi wako nisitende matendo ya 
kimbelembele; 


Usiruhusu yanitawale. 
Ndipo nitakapokuwa kamili, 
Na sitakuwa na hatia ya dhambi zilizo wazi.” 


14 Maneno ya kinywa changu na kutafakari kwa moyo wangu 


Na yakupendeze wewe, Ee Yehova, Mwamba wangu na Mkombozi 
wangu. 


A Zab. 19:4 Au labda, “kamba yake ya kupimia imefika.” 
A Zab. 19:7 Au “huirudisha nafsi.” 
A Zab. 19:10 Au “iliyosafishwa.” 


^ Zab. 19:13 Au “dhambi nyingi.” 


Zaburi 20:1-9 


Kwa kiongozi. Muziki wa Daudi. 

20 Yehova na akujibu katika siku ya taabu. 

Jina la Mungu wa Yakobo na likulinde. 

2 Na akuletee msaada kutoka mahali patakatifu 

Na kukutegemeza kutoka Sayuni. 

3 Na akumbuke matoleo yako yote ya zawadi; 

Na aikubali kwa upendeleo” dhabihu yako ya kuteketezwa. (Sela) 
4 Na atosheleze tamaa za moyo wako 

Na kufanikisha mipango yako yote.” 


> Tutapaza sauti kwa shangwe kwa sababu ya matendo yako ya 
wokovu; 


Tutainua bendera zetu katika jina la Mungu wetu. 

Yehova na atimize maombi yako yote. 

6 Sasa ninajua kwamba Yehova humwokoa mtiwa-mafuta wake. 
Humjibu kutoka katika mbingu zake takatifu 

Kwa wokovu” mkubwa kupitia mkono wake wa kuume. 

7 Wengine hutegemea magari ya vita na wengine farasi, 

Lakini sisi tunaliitia jina la Yehova Mungu wetu. 


8 Wamedondoka na kuanguka, 


Lakini sisi tumeinuka na kurudishwa. 
9 Ee Yehova, mwokoe mfalme! 


Atatujibu siku ambayo tutaomba msaada. 


A Zab. 20:3 Tnn., “aione kuwa mafuta.” 
A Zab. 20:4 Au “ushauri wako wote.” 


A Zab. 20:6 Au “ushindi.” 


Zaburi 21:1-13 


Kwa kiongozi. Muziki wa Daudi. 
21 Ee Yehova, mfalme hushangilia kwa sababu ya nguvu zako; 


Jinsi anavyoshangilia sana kwa sababu ya matendo yako ya 
wokovu! 


2 Umetosheleza tamaa ya moyo wake, 

Nawe hujamnyima ombi la midomo yake. (Sela) 

3 Kwa maana unamlaki kwa baraka tele; 

Unamvika taji la dhahabu bora” kichwani. 

4 Alikuomba uhai, nawe ukampa, 

Maisha marefu,” milele na milele. 

5 Matendo yako ya wokovu humletea utukufu mkubwa. 
Unamtunukia adhama na fahari. 

6 Unamfanya awe na baraka milele; 

Unamfanya afurahi kwa shangwe ya kuwa mbele zako.” 
7 Kwa maana mfalme anamtumaini Yehova; 


Kwa sababu ya upendo mshikamanifu wa Aliye Juu Zaidi, 
hatatikiswa kamwe.” 


8 Mkono wako utawapata maadui wako wote; 


Mkono wako wa kuume utawapata wale wanaokuchukia. 


9 Utawafanya wawe kama tanuru lenye moto mkali utakapofika 
wakati ulioweka wa kuwakazia uangalifu. 


Yehova atawameza kwa hasira yake, na moto utawateketeza kabisa. 
10 Utawaangamiza wazao wao kutoka duniani, 

Na uzao wao kutoka kati ya wanadamu. 

11 Kwa maana walikusudia kukutendea maovu; 

Wamepanga njama ambazo hazitafanikiwa. 

12 Kwa maana utawafanya wakimbie 

Kwa kuwalenga” kwa upinde wako.” 

13 Inuka, Ee Yehova, katika nguvu zako. 


Tutauimbia sifa” uwezo wako. 


A Zab. 21:3 Au “iliyosafishwa.” 

^ Zab. 21:4 Tnn., “Urefu wa siku.” 

^ Zab. 21:6 Tnn., “mbele za uso wako.” 

^ Zab. 21:7 Au “hatapepesuka (hatayumbayumba) kamwe.” 
^ Zab. 21:12 Tnn., “kulenga nyuso zao.” 

A Zab. 21:12 Tnn., “kamba zako za upinde.” 


A Zab. 21:13 Tnn., “Tutauimbia na kuupigia muziki.” 


Zaburi 22:1-31 


Kwa kiongozi; umepatanishwa na mtindo wa “Paa Jike wa 
Mapambazuko.”* Muziki wa Daudi. 


22 Mungu wangu, Mungu wangu, kwa nini umeniacha? 
Kwa nini uko mbali usiweze kuniokoa, 


Mbali na vilio vyangu vya maumivu makali? 


2 Mungu wangu, ninaendelea kukuita wakati wa mchana, nawe 
hunijibu; 


Na wakati wa usiku sinyamazi. 

3 Lakini wewe ni mtakatifu, 

Umezungukwa na? sifa za Israeli. 

4 Baba zetu walikutumaini wewe; 

Walikutumaini, nawe ulikuwa ukiwaokoa. 

5 Walikulilia kwa sauti, wakaokolewa; 

Walikutumaini, nao hawakukatishwa tamaa.” 

6 Lakini mimi ni mnyoo wala si mwanadamu, 
Ninadhihakiwa na wanadamu na kudharauliwa na watu.” 
7 Wote wanaoniona hunikejeli; 
Wanafyonya midomo na kutikisa vichwa vyao kwa dharau: 


8 “Alijikabidhi mwenyewe kwa Yehova. Acha Yeye amwokoe! 


Acha Yeye amwokoe, kwa sababu Yeye anampenda sana!” 
9 Wewe ndiye uliyenitoa tumboni, 


Ni Wewe uliyenifanya nihisi nikiwa salama kwenye matiti ya mama 
yangu. 


10 Nimewekwa chini ya utunzaji wako” tangu nilipozaliwa; 


Tangu nilipokuwa katika tumbo la mama yangu, umekuwa Mungu 
wangu. 


11 Usikae mbali nami, kwa maana taabu iko karibu 

Nami sina msaidizi mwingine. 

12 Ng'ombe dume wengi wachanga wananizunguka; 
Ng'ombe dume wenye nguvu wa Bashani wananizingira. 
13 Wanafungua vinywa vyao wazi dhidi yangu, 


Kama simba anayenguruma ambaye anararua windo lake 
vipandevipande. 


14 Nimemwagwa kama maji; 

Mifupa yangu yote imeteguka. 

Moyo wangu umekuwa kama nta; 

Unayeyuka katika sehemu zangu za ndani kabisa. 
15 Nguvu zangu zimekauka kama kigae; 


Ulimi wangu unashikamana na fizi zangu; 


Unanishusha chini kwenye mavumbi ya kifo. 

16 Kwa maana mbwa wananizunguka; 

Wananizingira kama kundi la watenda maovu, 

Kama simba, wanaishambulia mikono yangu na miguu yangu. 
17 Ninaweza kuhesabu mifupa yangu yote. 

Wananitazama na kunikodolea macho. 

18 Wanagawana mavazi yangu, 

Nao wanalipigia kura vazi langu. 

19 Lakini wewe, Ee Yehova, usiendelee kukaa mbali. 

Wewe ni nguvu zangu; njoo haraka unisaidie. 

20 Niokoe” kutoka kwa upanga, 

Uhai wangu wenye thamani” kutoka katika makucha ya” mbwa; 


21 Niokoe kutoka katika kinywa cha simba na pembe za ng'ombe 
dume wa mwituni; 


Nijibu na uniokoe. 

22 Nitalitangaza jina lako kwa ndugu zangu; 
Katikati ya kutaniko nitakusifu. 

23 Ninyi mnaomwogopa Yehova, msifuni! 
Enyi nyote uzao wa” Yakobo, mtukuzeni! 


Mwogopeni yeye, enyi nyote uzao wa” Israeli. 


24 Kwa maana hajadharau wala kuchukizwa na mateso ya yule 
anayekandamizwa; 


Hajauficha uso wake kutoka kwake. 

Alipomlilia amsaidie, alisikia. 

25 Nitakusifu katika kutaniko kubwa; 

Nitatimiza nadhiri zangu mbele ya wale wanaomwogopa. 

26 Wapole watakula na kushiba; 

Wale wanaomtafuta Yehova watamsifu. 

Na ufurahie maisha” milele. 

27 Miisho yote ya dunia itakumbuka na kumgeukia Yehova. 
Familia zote za mataifa zitainama chini mbele zako. 

28 Kwa maana ufalme ni wa Yehova; 

Anayatawala mataifa. 

29 Watu wote wenye ufanisi” duniani watakula na kumwinamia; 
Wote wanaoshuka mavumbini watapiga magoti mbele zake; 
Hakuna yeyote kati yao anayeweza kuokoa uhai wao.” 

30 Wazao wao watamtumikia;” 

Kizazi kitakachokuja kitaambiwa kumhusu Yehova. 

31 Watakuja na kusimulia uadilifu wake. 


Watawaambia watu ambao bado hawajazaliwa mambo aliyofanya. 


A Zab. 22:1 Labda ni sauti au mtindo wa muziki. 
A Zab. 22:3 Au “Umeketi kwenye kiti cha ufalme kati ya (juu ya).” 
A Zab. 22:5 Au “hawakuaibishwa.” 


^ Zab. 22:6 Au “Mimi ni fedheha kwa wanadamu na ninadharauliwa 
na watu.” 


A Zab. 22:10 Tnn., “Nimetupwa kwako.” 

^ Zab. 22:20 Au “lokoe nafsi yangu.” 

^ Zab. 22:20 Tnn., “Uhai pekee nilio nao,” yaani, nafsi yake. 
^ Zab. 22:20 Tnn., “mkono wa.” 

^ Zab. 22:23 Tnn., “mbegu ya.” 

^ Zab. 22:23 Tnn., “mbegu ya.” 

^ Zab. 22:26 Tnn., “Moyo wako na uishi.” 

^ Zab. 22:29 Tnn., “wanene.” 

^ Zab. 22:29 Au “nafsi zao.” 


^ Zab. 22:30 Tnn., “Mbegu itamtumikia.” 


Zaburi 23:1-6 


Muziki wa Daudi. 

23 Yehova ni Mchungaji wangu. 

Sitakosa chochote. 

2 Hunilaza katika malisho yenye majani mengi; 
Huniongoza kwenye sehemu za kupumzika zenye maji mengi.” 
3 Huniburudisha.” 

Huniongoza katika njia za” uadilifu kwa ajili ya jina lake. 
4 Hata nikitembea katika bonde lenye kivuli kizito, 
Siogopi madhara yoyote, 

Kwa maana wewe uko pamoja nami; 

Fimbo yako na gongo lako hunipa uhakika.” 

> Wewe huniandalia meza mbele ya maadui wangu. 
Unakiburudisha” kichwa changu kwa mafuta; 

Kikombe changu kimejazwa vizuri. 


6 Kwa hakika wema na upendo mshikamanifu utanifuatia sikuzote 
za maisha yangu, 


Nami nitakaa katika nyumba ya Yehova siku zangu zote. 


^ Zab. 23:2 Au labda, “maji matulivu.” 


A Zab. 23:3 Au “Huiburudisha nafsi yangu.” 
A Zab. 23:3 Tnn., “mapito ya; vijia vya.” 
A Zab. 23:4 Au “hunifariji.” 


A Zab. 23:5 Au “Unakipaka.” 


Zaburi 24:1-10 


Muziki wa Daudi. 

24 Dunia na vyote vilivyomo ni vya Yehova, 

Nchi inayozaa na wale wanaokaa ndani yake. 

2 Kwa maana ameiweka imara kabisa juu ya bahari 

Na kuiweka imara kabisa juu ya mito. 

3 Ni nani anayeweza kuupanda mlima wa Yehova, 

Na ni nani anayeweza kusimama mahali pake patakatifu? 

4 Yeyote mwenye mikono isiyo na hatia na mwenye moyo safi, 
Ambaye hajaapa kwa uwongo kwa uhai Wangu,” 

Wala kuapa kwa udanganyifu. 

> Atapokea baraka kutoka kwa Yehova 

Na uadilifu” kutoka kwa Mungu wa wokovu wake. 

6 Hiki ndicho kizazi cha wale wanaomtafuta, 

Cha wale wanaoutafuta uso wako, Ee Mungu wa Yakobo. (Sela) 
7 Inueni vichwa vyenu, enyi malango; 

Fungukeni,” enyi milango ya kale, 

Ili Mfalme mtukufu aingie! 


8 Mfalme huyu mtukufu ni nani? 


Yehova, mwenye nguvu na hodari, 
Yehova, hodari katika vita. 

9 Inueni vichwa vyenu, enyi malango; 
Fungukeni, enyi milango ya kale, 

Ili Mfalme mtukufu aingie! 

10 Mfalme huyu mtukufu ni nani? 


Yehova wa majeshi—yeye ndiye Mfalme mtukufu. (Sela) 


A Zab. 24:4 Au “nafsi Yangu,” ikirejelea mtu kuapa kwa uhai wa 
Yehova. 


A Zab. 24:5 Au “haki.” 


A Zab. 24:7 Au “Inukeni.” 


X [Aleph] 

25 Nakugeukia wewe,” Ee Yehova. 

2 [Beth] 

2 Mungu wangu, ninakutumaini wewe; 

Usiruhusu niaibishwe. 

Usiruhusu maadui wangu wanicheke. 

a [Gimel] 

3 Kwa hakika hakuna yeyote anayekutumaini atakayeaibishwa, 
Lakini aibu inawangoja wale wanaotenda kwa hila bila sababu. 
17 [Daleth] 

4 Nijulishe njia zako, Ee Yehova; 

Nifundishe vijia vyako. 

n [He] 

5 Nitembeze katika kweli yako na kunifundisha, 

Kwa maana wewe ni Mungu wa wokovu wangu. 

ı [Waw] 


Ninakutumaini mchana kutwa. 


t [Zayin] 


6 Kumbuka rehema zako, Ee Yehova, na upendo wako 
mshikamanifu, 


Ambazo umedhihirisha sikuzote.* 

n [Heth] 

7 Usikumbuke dhambi na makosa niliyotenda nilipokuwa kijana. 
Nikumbuke kulingana na upendo wako mshikamanifu, 

Kwa ajili ya wema wako, Ee Yehova. 

u [Teth] 

8 Yehova ni mwema na mnyoofu. 


Ndiyo sababu yeye huwafundisha watenda dhambi njia 
wanayopaswa kuishi. 


' [Yod] 

9 Atawaongoza wapole katika yaliyo sawa,” 

Naye atawafundisha wapole njia yake. 

> [Kaph] 

10 Njia zote za Yehova ni upendo mshikamanifu na uaminifu 
Kwa wale wanaoshika agano lake na vikumbusho vyake. 

7 [Lamed] 


11 Kwa ajili ya jina lako, Ee Yehova, 


Nisamehe kosa langu, ingawa ni kubwa. 

n [Mem] 

12 Ni nani anayemwogopa Yehova? 

Atamfundisha kuhusu njia anayopaswa kuchagua. 

2 [Nun] 

13 Atajionea” yaliyo mema, 

Na wazao wake wataimiliki” dunia. 

o [Samekh] 

14 Urafiki wa karibu pamoja na Yehova ni wa wale wanaomwogopa, 
Naye huwajulisha agano lake. 

y [Ayin] 

15 Macho yangu humtazama Yehova daima, 

Kwa maana ataiweka huru miguu yangu kutoka katika wavu. 
D [Pe] 

16 Nielekezee uso wako na kunionyesha kibali, 

Kwa maana niko peke yangu na sina uwezo. 

x [Tsade] 

17 Taabu za moyo wangu zimeongezeka; 


Niondolee maumivu yangu makali. 


2 [Resh] 

18 Yaone mateso yangu na shida yangu, 
Nawe unisamehe dhambi zangu zote. 

19 Tazama jinsi maadui wangu walivyo wengi 
Na jinsi wanavyonichukia vikali. 

w [Shin] 

20 Ulinde uhai wangu” na uniokoe. 
Usiruhusu niaibishwe, kwa maana nimekukimbilia wewe. 
n [Taw] 

21 Utimilifu na unyoofu na vinilinde, 

Kwa maana ninakutumaini wewe. 


22 Ee Mungu, mwokoež Israeli kutoka katika taabu zake zote. 


^ Zab. 25:1 Au “Nainua nafsi yangu kwako.” 

^ Zab. 25:6 Au “Ambazo ni za tangu nyakati za kale.” 
^ Zab. 25:9 Tnn., “katika hukumu.” 

^ Zab. 25:13 Au “Nafsi yake itajionea.” 

^ Zab. 25:13 Tnn., “mbegu yake itamiliki.” 

^ Zab. 25:20 Au “Ilinde nafsi yangu.” 


^ Zab. 25:22 Tnn., “mkomboe.” 


Zaburi 26:1-12 


Wa Daudi. 


26 Unihukumu, Ee Yehova, kwa maana nimetembea katika utimilifu 
wangu; 


Nimemtumaini Yehova bila kuyumbayumba. 

2 Nichunguze, Ee Yehova, na unijaribu; 

Safisha mawazo yangu ya ndani kabisa” na pia moyo wangu. 

3 Kwa maana upendo wako mshikamanifu uko mbele yangu daima, 
Nami ninatembea katika kweli yako. 

4 Sishirikianiž na watu wadanganyifu, 

Nami huwaepuka wale wanaoficha jinsi walivyo.” 

> Ninachukia kundi la waovu, 

Nami ninakataa kushirikiana” na waovu. 

6 Nitanawa mikono yangu katika ukosefu wa hatia, 

Nami nitapiga mwendo kuzunguka madhabahu yako, Ee Yehova, 
7 Ili niifanye sauti ya utoaji shukrani isikike 

Na kutangaza kazi zako zote zinazostaajabisha. 

8 Yehova, ninaipenda nyumba ambamo unakaa, 

Mahali ambapo utukufu wako hukaa. 


9 Usinifagilie mbali” pamoja na watenda dhambi 


Wala kuniua pamoja na watu wakatili,” 

10 Ambao mikono yao hutenda matendo ya” aibu, 
Na ambao mkono wao wa kulia umejaa rushwa. 
11 Lakini mimi, nitatembea katika utimilifu wangu. 
Niokoe” na kunionyesha kibali. 

12 Mguu wangu umesimama mahali tambarare; 


Katika kutaniko kubwa,” nitamsifu Yehova. 


^ Zab. 26:2 Au “hisia zangu za ndani kabisa.” Tnn., “figo zangu.’ 
A Zab. 26:4 Tnn., “Siketi.” 

A Zab. 26:4 Au “sichangamani na wanafiki.” 

A Zab. 26:5 Tnn., “kuketi.” 

A Zab. 26:9 Tnn., “Usiifagilie mbali nafsi yangu.” 

A Zab. 26:9 Au “watu wanaomwaga damu.” 

A Zab. 26:10 Au “mwenendo wa.” 

^ Zab. 26:11 Tnn., “Nikomboe.” 


^ Zab. 26:12 Tnn., “makusanyiko.” 


27 Yehova ni nuru yangu na wokovu wangu. 

Nimwogope nani? 

Yehova ni ngome ya uhai wangu. 

Nimhofu nani? 

2 Waovu waliponishambulia ili waunyafue mwili wangu, 

Wapinzani wangu na maadui wangu ndio waliojikwaa na kuanguka. 
3 Hata jeshi likipiga kambi ili kunishambulia, 

Moyo wangu hautaogopa. 

Hata vita vikizuka dhidi yangu, 

Bado nitaendelea kuwa jasiri. 

4 Nimemwomba Yehova jambo moja 

—Ndilo nitakalolitafuta— 

Kwamba nikae katika nyumba ya Yehova sikuzote za maisha yangu, 
Ili kuutazama uzuri wa Yehova 

Na kutazama kwa uthamini” hekalu lake.” 

5 Kwa maana atanificha katika banda lake siku ya msiba; 


Atanificha mahali pa siri katika hema lake; 


Ataniweka juu kwenye mwamba. 


6 Sasa kichwa changu kiko juu sana ya maadui wangu 
wanaonizingira; 


Nitatoa dhabihu katika hema lake kwa kelele za shangwe; 
Nitamwimbia sifa” Yehova. 

7 Nisikie, Ee Yehova, ninapolia kwa sauti; 

Nionyeshe kibali na kunijibu. 

8 Moyo wangu umesema hivi kwa niaba yako: 

“Utafute uso wangu.” 

Nitautafuta uso wako, Ee Yehova. 

9 Usinifiche uso wako. 

Usimfukuze kwa hasira mtumishi wako. 

Wewe ni msaidizi wangu; 

Usinitupe wala usiniache, Mungu wa wokovu wangu. 

10 Hata baba yangu na mama yangu wakiniacha, 

Yehova mwenyewe atanichukua. 

11 Nifundishe njia yako, Ee Yehova, 

Niongoze katika kijia cha unyoofu kwa sababu ya maadui wangu. 
12 Usinitie mikononi mwa maadui wangu, 


Kwa maana mashahidi wa uwongo wameinuka dhidi yangu, 


Nao wanatoa vitisho vya kunitendea kwa ukatili. 

13 Ningekuwa wapi ikiwa singekuwa na imani 

Kwamba nitauona wema wa Yehova katika nchi ya walio hai?” 
14 Mtumaini Yehova; 

Uwe jasiri na uwe na moyo mkuu. 


Naam, mtumaini Yehova. 


A Zab. 27:4 Au “kutazama kwa kutafakari.” 
A Zab. 27:4 Au “mahali pake patakatifu.” 
A Zab. 27:6 Au “Nitampigia muziki.” 


A Zab. 27:13 Au labda, “Kwa hakika nina imani kwamba nitauona 
wema wa Yehova katika nchi ya walio hai.” 


Zaburi 28:1-9 


Wa Daudi. 

28 Ninaendelea kukulilia wewe, Ee Yehova Mwamba wangu; 
Usiwe kama kiziwi kwangu. 

Ukininyamazia, 

Nitakuwa kama wale wanaoshuka shimoni.” 

2 Sikia sihi zangu ninapokulilia unisaidie 


Ninapoinua mikono yangu kuelekea chumba cha ndani zaidi cha 
mahali pako patakatifu. 


3 Usinikokote pamoja na waovu, pamoja na wale wanaotenda 
mambo yanayodhuru, 


Wale wanaoongea na jirani yao maneno ya amani lakini uovu uko 
mioyoni mwao. 


4 Walipe kulingana na matendo yao, 

Kulingana na mazoea yao maovu. 

Walipe kulingana na kazi ya mikono yao, 
Kulingana na mambo waliyotenda. 

> Kwa maana hawazingatii utendaji wa Yehova, 
Wala kazi ya mikono yake. 


Atawabomoa kabisa naye hatawajenga. 


6 Yehova na asifiwe, 

Kwa maana amesikia sihi zangu za kuomba msaada. 

7 Yehova ni nguvu zangu na ngao yangu; 

Moyo wangu unamtumaini yeye. 

Amenisaidia, na moyo wangu unashangilia, 

Kwa hiyo nitamsifu kwa wimbo wangu. 

8 Yehova ni nguvu kwa watu wake; 

Yeye ni ngome, anamletea mtiwa-mafuta wake wokovu mkubwa. 
9 Waokoe watu wako, na uubariki urithi wako. 


Wachunge na kuwabeba mikononi mwako milele. 


^ Zab. 28:1 Au “kaburini.” 


Zaburi 29:1-11 


Muziki wa Daudi. 
29 Mpeni Yehova anachostahili, enyi wana wa watu hodari, 


Mpeni Yehova anachostahili kwa sababu ya utukufu wake na nguvu 
zake. 


2 Mpeni Yehova utukufu ambao jina lake linastahili. 
Mwinamieni” Yehova katika mapambo matakatifu.” 

3 Sauti ya Yehova husikika juu ya maji; 

Mungu mtukufu hunguruma. 

Yehova yuko juu ya maji mengi. 

4 Sauti ya Yehova ina nguvu; 

Sauti ya Yehova ina fahari. 

5 Sauti ya Yehova inavunja mierezi; 

Naam, Yehova anaipasua-pasua mierezi ya Lebanoni. 
6 Hufanya Lebanoni” irukeruke kama ndama, 

Na Sirioni kama ng'ombe dume mchanga wa mwituni. 
7 Sauti ya Yehova hupiga kwa miali ya moto; 

8 Sauti ya Yehova huifanya nyika itetemeke; 

Yehova huifanya nyika ya Kadeshi itetemeke. 


9 Sauti ya Yehova humfanya paa atetemeke na kuzaa 


Nayo huivua kabisa misitu. 

Na wote walio katika hekalu lake husema: “Utukufu!” 

10 Yehova huketi kwenye kiti cha ufalme juu ya mafuriko ya maji;* 
Yehova huketi kwenye kiti cha ufalme akiwa Mfalme milele. 

11 Yehova atawapa nguvu watu wake. 


Yehova atawabariki watu wake kwa amani. 


A Zab. 29:2 Au “Mwabuduni.” 
A Zab. 29:2 Au labda, “kwa sababu ya fahari ya utakatifu wake.” 
A Zab. 29:6 Inaonekana ni safu ya milima ya Lebanoni. 


A Zab. 29:10 Au “bahari ya mbinguni.” 


Zaburi 30:1-12 


Muziki. Wimbo wa kuizindua nyumba. Wa Daudi. 

30 Nitakukweza, Ee Yehova, kwa maana umeniinua” juu; 
Hukuruhusu maadui wangu washangilie juu yangu. 

2 Ee Yehova Mungu wangu, nilikulilia unisaidie, nawe ukaniponya. 
3 Ee Yehova, umeniinua” kutoka Kaburini.” 

Ulifanya niendelee kuwa hai; uliniokoa nisizame shimoni.” 

4 Mwimbieni sifa” Yehova, enyi washikamanifu wake, 

Lishukuruni jina lake takatifu;” 

5 Kwa sababu hasira yake ni ya muda mfupi tu, 

Lakini kibali chake” hudumu maisha yote. 

Huenda kukawa na kilio jioni, lakini asubuhi, kuna kilio cha shangwe. 
6 Nilipokuwa na amani, nilisema: 

“Sitatikiswa kamwe.”* 


7 Ee Yehova, nilipokuwa na kibali chako,* ulinifanya niwe imara 
kama mlima. 


Lakini ulipouficha uso wako, niliogopa. 
8 Niliendelea kukulilia wewe, Ee Yehova; 
Nami niliendelea kukusihi wewe, Ee Yehova, unionyeshe kibali. 


9 Kuna faida gani nikifa,* nikishuka shimoni?* 


Je, mavumbi yatakusifu? Je, yatasimulia kuhusu uaminifu wako? 


10 Sikia, Ee Yehova, na unionyeshe kibali. 


Ee Yehova, uwe msaidizi wangu. 


11 Umebadili maombolezo yangu kuwa dansi; 


Umenivua nguo zangu za magunia, nawe unanivisha shangwe, 


12 |li niimbe?” sifa yako, nisinyamaze. 


Ee Yehova Mungu wangu, nitakusifu milele. 


30:1 Au “umenivuta.” 


A Zab. 


A Zab. 


^ Zab. 


30:3 Au “umeiinua nafsi yangu.” 


30:3 Au “Sheoli.” Angalia Kamusi. 


^ Zab. 


30:3 Au “kaburini.” 


^ Zab. 


30:4 Au “Mpigieni muziki.” 


^ Zab. 


30:4 Tnn., “Ushukuruni ukumbusho wake.” 


^ Zab. 


30:5 Au “nia yake njema.” 


^ Zab. 


30:6 Au “Sitapepesuka (sitayumbayumba) kamwe.” 


^ Zab. 


30:7 Au “nia yako njema.” 


^ Zab. 


30:9 Tnn., “Damu yangu ina faida gani.” 


30:9 Au “kaburini.” 


^ Zab. 


^ Zab. 


30:12 Au “Ili utukufu wangu uimbe.” 


Zaburi 31:1-24 


Kwa kiongozi. Muziki wa Daudi. 

31 Nimekukimbilia wewe, Ee Yehova. 

Acha nisiaibishwe kamwe. 

Niokoe kwa sababu ya uadilifu wako. 

2 Nitegee sikio lako.” 

Njoo haraka uniokoe. 

Uwe kwangu mlima ambao ni ngome, 

Ngome ya kuniokoa. 

3 Kwa maana wewe ni jabali langu na ngome yangu; 
Kwa ajili ya jina lako, utaniongoza na kunielekeza. 
4 Utanitoa katika wavu walionitegea kwa siri, 
Kwa maana wewe ni ngome yangu. 

> Naiweka roho yangu mikononi mwako. 
Umenikomboa, Ee Yehova, Mungu wa ukweli.” 


6 Ninawachukia wale wanaoabudu sanamu zisizo na faida, za 
ubatili, 


Lakini mimi, ninamtumaini Yehova. 
7 Nitashangilia sana kwa sababu ya upendo wako mshikamanifu, 


Kwa maana umeona dhiki yangu; 


Unajua mateso yaliyo ndani yangu.” 

8 Hujanitia mikononi mwa adui, 

Lakini unanifanya nisimame mahali salama.” 

9 Nionyeshe kibali, Ee Yehova, kwa maana niko katika dhiki. 


Maumivu makali yamefanya macho yangu yadhoofike, na pia 
mwili wangu wote.” 


10 Maisha yangu yamejaa huzuni 

Na miaka yangu kilio cha maumivu makali. 

Nguvu zangu zinapungua kwa sababu ya dhambi yangu; 
Mifupa yangu inadhoofika. 

11 Ninadhihakiwa na maadui wangu wote, 

Hasa majirani wangu. 

Na rafiki zangu wananiogopa; 

Wanaponiona hadharani, wananikimbia. 


12 Wameniondoa moyoni” mwao na kunisahau, kana kwamba 
nimekufa; 


Mimi ni kama gudulia lililovunjika. 
13 Nimesikia uvumi mwingi wa uovu; 
Nimezungukwa na hofu. 


Wanapokusanyika pamoja kama kitu kimoja dhidi yangu, 


Wanapanga njama ya kuniua.” 

14 Lakini ninakutumaini wewe, Ee Yehova. 
Ninatangaza: “Wewe ni Mungu wangu.” 

15 Siku” zangu zimo mkononi mwako. 


Niokoe kutoka mikononi mwa maadui wangu na kutoka kwa wale 
wanaonitesa. 


16 Ifanye nuru ya uso wako imwangazie mtumishi wako. 
Niokoe kwa upendo wako mshikamanifu. 

17 Ee Yehova, naomba nisiaibishwe ninapokulilia wewe. 
Waovu na waaibishwe; 

Na wanyamazishwe Kaburini.” 

18 Midomo inayosema uwongo na iwe bubu, 


Midomo inayoongea kwa kiburi dhidi ya mwadilifu, kwa majivuno na 
dharau. 


19 Jinsi wema wako ulivyo mwingi sana! 
Umewahifadhia wale wanaokuogopa, 


Nawe umeuonyesha mbele ya wanadamu wote, kwa niaba ya wale 
wanaokukimbilia wewe. 


20 Utawaficha mahali pa siri mbele zako” 


Mbali na njama za wanadamu; 


Utawaficha katika banda lako 
Dhidi ya mashambulizi ya watu wenye nia mbaya.” 
21 Yehova na asifiwe, 


Kwa maana kwa njia yenye kustaajabisha, amenionyesha upendo 
wake mshikamanifu katika jiji lililozingirwa. 


22 | akini mimi nilishikwa na wasiwasi nikasema: 

“Nitaangamia kutoka mbele zako.” 

Lakini ulisikia sihi zangu za kuomba msaada nilipokulilia kwa sauti. 
23 Mpendeni Yehova, enyi nyote mlio washikamanifu kwake! 
Yehova huwalinda waaminifu, 

Lakini humlipa vilivyo yeyote anayeonyesha kiburi. 

24 Iweni jasiri, na muwe na moyo mkuu, 


Ninyi nyote mnaomngojea Yehova. 


A Zab. 31:2 Au “Inama chini na unisikilize.” 
A Zab. 31:5 Au “Mungu mwaminifu.” 

A Zab. 31:7 Au “mateso ya nafsi yangu.” 

^ Zab. 31:8 Au “penye nafasi kubwa.” 


^ Zab. 31:9 Au “nafsi yangu na tumbo langu.’ 


^ Zab. 31:12 Au “akilini.” 


A Zab. 31:13 Au “kuiondoa nafsi yangu.” 
^ Zab. 31:15 Tnn., “Nyakati.” 

^ Zab. 31:17 Au “Sheoli.” Angalia Kamusi. 
^ Zab. 31:20 Au “katika uwepo wako.” 


^ Zab. 31:20 Tnn., “Kutoka kwa ugomvi wa ndimi.” 


Zaburi 32:1-11 


Wa Daudi. Maskili.* 


32 Mwenye furaha ni mtu ambaye amesamehewa kosa lake, 
ambaye dhambi yake imefunikwa.” 


2 Mwenye furaha ni mtu ambaye Yehova hamwoni kuwa mwenye 
hatia, 


Asiye na udanganyifu katika roho yake. 


3 Niliponyamaza, mifupa yangu ilidhoofika kwa sababu ya kulia kwa 
maumivu makali mchana kutwa. 


4 Kwa maana usiku na mchana mkono wako ulinilemea.” 


Nguvu zangu zilitoweka” kama mvuke katika joto kavu la kiangazi. 
(Sela) 


> Mwishowe nikaungama dhambi yangu kwako; 
Sikufunika kosa langu. 

Nilisema: “Nitaungama makosa yangu kwa Yehova.” 

Nawe ukanisamehe kosa la dhambi zangu. (Sela) 

6 Ndiyo sababu kila mtu aliye mshikamanifu atasali kwako 
Maadamu unapatikana. 

Ndipo hata mafuriko hayatamfikia. 

7 Wewe ni mahali pangu pa kujificha; 


Utanilinda nisipatwe na taabu. 


Utanizunguka kwa kelele za shangwe za ukombozi. (Sela) 

8 “Nitakupa ufahamu na kukufundisha njia unayopaswa kufuata. 
Nitakupa ushauri jicho langu likikutazama. 

9 Usiwe kama farasi au nyumbu, asiye na uelewaji, 

Ambaye ni lazima msisimko wake udhibitiwe kwa hatamu au lijamu 
Kabla hajakukaribia.” 

10 Mwovu ana maumivu mengi; 


Lakini mtu anayemtumaini Yehova amezungukwa na upendo Wake 
mshikamanifu. 


11 Furahini kwa sababu ya Yehova na kushangilia, enyi waadilifu; 


Pazeni sauti kwa shangwe, ninyi nyote mlio wanyoofu moyoni. 


A Zab. 32:1 Angalia Kamusi. 


^ Zab. 32:1 Au “imesamehewa.” 
^ Zab. 32:4 Au “hasira yako ilinilemea.” 


^ Zab. 32:4 Au “Unyevunyevu wa uhai wangu ulibadilika.” 


Zaburi 33:1-22 


33 Pazeni sauti kwa shangwe, enyi waadilifu, kwa sababu ya 
Yehova. 


Ni jambo linalofaa kwa wanyoofu kumsifu yeye. 

2 Mshukuruni Yehova kwa kinubi; 

Mwimbieni sifa” kwa kinanda chenye nyuzi kumi. 

3 Mwimbieni wimbo mpya; 

Pigeni nyuzi kwa ustadi, na kupaza sauti kwa shangwe. 
4 Kwa maana neno la Yehova limenyooka, 

Na kila jambo analofanya linategemeka. 

> Anapenda uadilifu na haki. 

Dunia imejaa upendo mshikamanifu wa Yehova. 

6 Kwa neno la Yehova mbingu ziliumbwa, 

Na kwa roho ya?” kinywa chake kila kitu kilichomo kiliumbwa.” 
7 Huyakusanya maji ya bahari kana kwamba ni bwawa; 
Huyaweka mawimbi makubwa ya maji katika maghala. 
8 Dunia yote na imwogope Yehova. 

Wakaaji wa nchi” na wamhofu. 

9 Kwa maana alisema, ikawa; 


Aliamuru, ikasimama imara. 


10 Yehova amevuruga njama za” mataifa; 

Ameharibu mipango” ya mataifa. 

11 Lakini maamuzi” ya Yehova yatasimama milele; 

Mawazo ya moyo wake ni ya kizazi baada ya kizazi. 

12 Lenye furaha ni taifa ambalo Mungu wake ni Yehova, 
Watu ambao amewachagua kuwa miliki yake mwenyewe. 

13 Yehova anatazama chini kutoka mbinguni; 

Anawaona wanadamu wote. 

14 Kutoka katika makao yake, 

Anawakazia macho wakaaji wa dunia. 

15 Yeye ndiye anayeumba mioyo ya wote; 

Huchunguza kazi zao zote. 

16 Hakuna mfalme anayeokolewa na jeshi kubwa; 

Mtu hodari haokolewi na nguvu zake nyingi. 

17 Farasi ni tumaini la uwongo la wokovu;” 

Nguvu zake nyingi hazimhakikishii mtu kwamba ataponyoka. 
18 Tazama! Jicho la Yehova linawalinda wale wanaomwogopa, 
Wale wanaongojea upendo wake mshikamanifu, 


19 Ili awaokoe” kutoka katika kifo 


Na kuwahifadhi hai wakati wa njaa kali. 

20 Tunamtarajia Yehova. 

Yeye ni msaidizi wetu na ngao yetu. 

21 Mioyo yetu hushangilia kwa sababu yake, 

Kwa maana tunalitumaini jina lake takatifu. 

22 Upendo wako mshikamanifu na ukae juu yetu, Ee Yehova, 


Tunapoendelea kukungojea. 


A Zab. 33:2 Au “Mpigieni muziki.” 

A Zab. 33:6 Au “pumzi ya.” 

^ Zab. 33:6 Au “jeshi lote la mbinguni liliumbwa.” 
A Zab. 33:8 Au “ardhi inayozaa.” 

A Zab. 33:10 Au “mashauri ya.” 

A Zab. 33:10 Au “mawazo.” 

A Zab. 33:11 Au “mashauri.” 

A Zab. 33:17 Au “la ushindi.” 


^ Zab. 33:19 Au “aokoe nafsi zao.” 


Zaburi 34 :1-22 


Wa Daudi, alipojifanya mwenda wazimu mbele ya Abimeleki, hivi 
kwamba akamfukuza, naye akaenda zake. 


x [Aleph] 

34 Nitamsifu Yehova nyakati zote; 

Sifa yake itakuwa midomoni mwangu daima. 

2 [Beth] 

2 Nitajigamba” kwa sababu ya Yehova; 
Wapole watasikia na kushangilia. 

a [Gimel] 

3 Mtukuzeni Yehova pamoja nami; 

Na tulikweze jina lake pamoja. 

17 [Daleth] 

4 Nilimwomba Yehova ushauri, naye akanijibu. 
Aliniokoa kutoka katika mambo yote yanayoniogopesha. 
n [He] 

5 Wale waliomtazama waling'aa; 

Nyuso zao hazingeweza kuona aibu. 

T [Zayin] 


6 Mtu huyo wa hali ya chini aliita, na Yehova akasikia. 


Alimwokoa kutoka katika taabu zake zote. 
n [Heth] 


7 Malaika wa Yehova hupiga kambi pande zote kuwazunguka 
wanaomwogopa Yeye, 


Naye huwaokoa. 

u [Teth] 

8 Onjeni mwone kwamba Yehova ni mwema; 

Mwenye furaha ni mtu anayemkimbilia. 

' [Yoa] 

9 Mwogopeni Yehova, ninyi nyote watakatifu wake, 

Kwa maana wale wanaomwogopa hawakosi chochote. 

> [Kaph] 

10 Hata wanasimba* wenye nguvu wamelemewa na njaa, 
Lakini wale wanaomtafuta Yehova hawatakosa chochote chema. 
7 [Lamed] 

11 Njooni, wanangu, nisikilizeni; 

Nitawafundisha kumwogopa Yehova. 

n [Mem] 

12 Ni nani miongoni mwenu anayependa uzima 


Na angependa kuishi siku nyingi njema? 


2 [Nun] 

13 Basi ulinde ulimi wako usiseme mabaya, 

Midomo yako isiseme uwongo. 

o [Samekh] 

14 Acha uovu, utende mema; 

Tafuta amani na uifuatie. 

y [Ayin] 

15 Macho ya Yehova yanawatazama waadilifu, 

Na masikio yake yanasikiliza kilio chao cha kuomba msaada. 
9 [Pe] 

16 Lakini uso wa Yehova uko dhidi ya wale wanaotenda maovu, 
lli afutilie mbali kumbukumbu lao lote kutoka duniani. 

v [Tsade] 

17 Walilia kwa sauti, na Yehova akasikia; 

Aliwaokoa kutoka katika taabu zao zote. 

r [Qoph] 

18 Yehova yuko karibu na wale waliovunjika moyo; 
Huwaokoa waliopondeka roho.” 


2 [Resh] 


19 Mwadilifu ana matatizo mengi,” 

Lakini Yehova humwokoa kutoka katika matatizo hayo yote. 
w [Shin] 

20 Anailinda mifupa yake yote; 

Haujavunjwa hata mmoja. 

n [Taw] 

21 Msiba utamuua mwovu; 

Wale wanaomchukia mwadilifu watahesabiwa kuwa na hatia. 
22 Yehova anaukomboa uhai wa” watumishi wake; 


Hakuna yeyote anayemkimbilia atakayepatikana na hatia. 


A Zab. 34:2 Au “Nafsi yangu itajigamba.” 


^ Zab. 34:10 Au “wanasimba wenye manyoya marefu shingoni 
ambao ni.” 


A Zab. 34:18 Au “waliovunjika moyo.” 
A Zab. 34:19 Au “misiba mingi.” 


A Zab. 34:22 Au “anaikomboa nafsi ya.” 


35 Ee Yehova, itetee kesi yangu dhidi ya wapinzani wangu; 
Pigana na wale wanaopigana nami. 

2 Chukua ngao yako ndogo” na ngao yako kubwa, 

Inuka unitetee. 


3 Inua mkuki wako na shoka lako la vita” dhidi ya wale 
wanaonifuatia. 


Ka 


Niambie:” “Mimi ni wokovu wako.” 


4 Wale wanaowinda uhai wangu” na waaibishwe na 
kufedheheshwa. 


Acha wale wanaopanga njama ya kuniangamiza wakimbie kwa aibu. 
5 Na wawe kama makapi katika upepo; 

Malaika wa Yehova na awafukuze. 

6 Njia yao na iwe na giza na utelezi 

Malaika wa Yehova anapowafuatia. 

7 Kwa maana bila sababu wameficha wavu wa kunitega; 

Na bila sababu wamenichimbia shimo. 

8 Msiba na umjie kwa ghafla; 


Wavu aliouficha na umnase; 


Na aanguke ndani yake na kuangamizwa. 

9 Lakini mimi nitashangilia kwa sababu ya Yehova; 

Nitakuwa na shangwe kwa sababu ya matendo yake ya wokovu. 
10 Mifupa yangu yote itasema: 

“Ee Yehova, ni nani aliye kama wewe? 

Unawaokoa wasio na uwezo kutoka kwa wale wanaowazidi nguvu, 
Wasio na uwezo na maskini kutoka kwa wale wanaowanyang'anya.” 
11 Mashahidi wenye nia mbaya hunikabili, 

Na kuniuliza mambo nisiyoyajua. 

12 Wananilipa uovu kwa mema niliyotenda, 

Na kunifanya nihisi kama mtu aliyefiwa. 

13 Lakini walipokuwa wagonjwa, nilivaa nguo za magunia; 
Nilijitesa kwa kufunga, 

Na sala yangu ilipokosa kujibiwa,” 


14 Nilitembea huku na huku nikiomboleza kana kwamba 
ninamwombolezea rafiki au ndugu yangu; 


Niliinama chini kwa huzuni, kama mtu anayemwombolezea mama 
yake. 


15 Lakini nilipojikwaa, walishangilia na kukusanyika pamoja; 


Walikusanyika pamoja ili wanivizie na kuniua; 


Walinirarua vipandevipande nao hawakunyamaza. 

16 Wasiomwogopa Mungu wananidhihaki kwa dharau,” 
Wananisagia meno yao. 

17 Ee Yehova, utatazama tu mpaka lini? 

Niokoe dhidi ya mashambulizi yao, 

Uhai wangu wenye thamani” kutoka kwa wanasimba.” 

18 Kisha nitakushukuru katika kutaniko kubwa; 

Nitakusifu katikati ya umati wa watu. 

19 Usiruhusu wale ambao ni maadui wangu bila sababu wanicheke; 


Usiruhusu wale wanaonichukia bila sababu wakonyeze macho 
yao kwa hila. 


20 Kwa maana hawasemi maneno ya amani, 

Lakini wanapanga njama kwa hila dhidi ya watu wenye amani nchini. 
21 Wanafungua kinywa chao wazi ili wanishtaki, 

Wakisema: “Aha! Aha! Macho yetu yameliona.” 

22 Fe Yehova, umeona jambo hilo. Usinyamaze. 

Ee Yehova, usikae mbali nami. 

23 Amka, inuka unitetee, 

Mungu wangu, Yehova, nitetee katika kesi yangu. 


24 Nihukumu kulingana na uadilifu wako, Ee Yehova Mungu wangu; 


Usiruhusu wanicheke. 

25 Wasiseme kamwe moyoni mwao: “Aha! Tulipata tulichotaka!”” 
Wasiseme kamwe: “Tumemmeza.” 

26 Acha wote waaibishwe na kufedheheshwa, 

Wale wanaonicheka kwa sababu ya msiba wangu. 

Acha wale wanaojikweza juu yangu wavishwe aibu na fedheha. 


27 Lakini acha wale wanaofurahia uadilifu wangu wapaze sauti kwa 
shangwe; 


Na waseme daima: 
“Yehova na atukuzwe, anayefurahia amani ya mtumishi wake.” 
28 Kisha ulimi wangu utasimulia” uadilifu wako 


Na kukusifu mchana kutwa. 


A Zab. 35:2 Kwa kawaida ilibebwa na wapiga mishale. 
A Zab. 35:3 Au “shoka lenye makali pande zote mbili.” 
A Zab. 35:3 Au “lambie nafsi yangu.” 

A Zab. 35:4 Au “wanaowinda nafsi yangu.” 

^ Zab. 35:13 Au “iliporudi kwenye kifua changu.” 


^ Zab. 35:16 Au labda, “Wasiomwogopa Mungu wanadhihaki ili 
wapate keki.” 


A Zab. 35:17 Tnn., “Uhai pekee nilio nao,” yaani, nafsi yake. 
A Zab. 35:17 Au “wanasimba wenye manyoya marefu shingoni.” 
A Zab. 35:25 Au “Aha! Nafsi yetu.” 


^ Zab. 35:28 Au “utatafakari.” 


Zaburi 36:1-12 


Kwa kiongozi. Wa Daudi, mtumishi wa Yehova. 

36 Dhambi huzungumza na mwovu ndani kabisa ya moyo wake; 
Hakuna hofu ya Mungu mbele ya macho yake. 

2 Kwa maana hujisifusifu sana machoni pake mwenyewe 

Hivi kwamba hawezi kutambua kosa lake na kulichukia. 

3 Maneno ya kinywa chake yanadhuru na ni ya udanganyifu; 
Haonyeshi ufahamu wowote wa kutenda mema. 

4 Hupanga njama zinazodhuru hata kitandani mwake. 

Hufuatia njia isiyo njema; 

Hakatai lililo baya. 

5 Ee Yehova, upendo wako mshikamanifu unafika mpaka mbinguni, 
Uaminifu wako mpaka mawinguni. 

6 Uadilifu wako ni kama milima mikubwa;” 

Hukumu zako ni kama maji mengi yenye kina. 

Unawahifadhi” wanadamu na wanyama, Ee Yehova. 


7 Jinsi upendo wako mshikamanifu ulivyo na thamani sana, Ee 
Mungu! 


Katika kivuli cha mabawa yako, 


Wanadamu hukimbilia. 


8 Wanakunywa na kushiba vitu vinono vya” nyumba yako, 

Nawe huwanywesha kwenye kijito cha vitu vyako vinavyofurahisha. 
9 Wewe ndiye chanzo cha uhai; 

Kwa nuru yako tunaweza kuona nuru. 


10 Endelea kuwatendea kwa upendo wako mshikamanifu wale 
wanaokujua, 


Na kuwaonyesha uadilifu wako walio wanyoofu moyoni. 
11 Usiruhusu mguu wa mwenye kiburi unikanyage 
Wala mkono wa mwovu unifukuze. 

12 Watenda maovu wameanguka huko; 


Wamepigwa na kuangushwa chini na hawawezi kusimama. 


A Zab. 36:6 Tnn., “kama milima ya Mungu.” 
A Zab. 36:6 Au “Unawaokoa.” 


^ Zab. 36:8 Tnn., “mafuta ya.” 


x [Aleph] 
37 Usikasirike” kwa sababu ya waovu 
Wala usiwaonee wivu watenda dhambi. 

2 Watanyauka haraka kama majani 

Na kusinyaa kama majani yaliyochipuka ya kijani kibichi. 
2 (Beth) 

3 Mtumaini Yehova na utende mema; 

Kaa duniani,” na utende kwa uaminifu. 

4 Pata furaha tele” katika Yehova, 

Naye atatosheleza tamaa za moyo wako. 

a [Gimel] 

> Mkabidhi” Yehova njia yako; 

Mtegemee yeye, naye atatenda kwa niaba yako. 

6 Ataufanya uadilifu wako ung'ae kama mapambazuko, 
Na haki yako kama jua la adhuhuri. 

17 [Daleth] 


7 Nyamaza mbele za Yehova 


Na umngojee kwa matumaini.” 

Usikasirishwe na mtu 

Anayefanikiwa kutekeleza njama zake. 

n [He] 

8 Acha hasira na uache ghadhabu; 

Usikasirike na kuanza kutenda uovu.” 

9 Kwa maana waovu wataangamizwa, 

Lakini wale wanaomtumaini Yehova wataimiliki dunia. 
ı [Waw] 

10 Bado muda mfupi tu, na watu waovu hawatakuwepo tena; 
Utapaangalia mahali walipokuwa, 

Nao hawatakuwepo. 

11 Lakini wapole wataimiliki dunia, 

Nao watafurahia kwelikweli wingi wa amani. 

T [Zayin] 

12 Mtu mwovu hupanga njama dhidi ya mwadilifu; 
Humsagia meno yake. 

13 Lakini Yehova atamcheka, 


Kwa maana Anajua kwamba siku yake itakuja. 


n [Heth] 

14 Waovu huchomoa panga zao na kuzikunja” pinde zao 
Ili kumwangusha chini aliyekandamizwa na pia maskini, 
Ili kuwachinja wale ambao njia yao imenyooka. 

15 Lakini upanga wao utauchoma moyo wao wenyewe; 
Pinde zao zitavunjwa. 

v [Teth] 

16 Kidogo alicho nacho mwadilifu ni bora 

Kuliko wingi wa vitu walivyo navyo watu wengi waovu. 

17 Kwa maana mikono ya waovu itavunjwa, 

Lakini Yehova atawategemeza waadilifu. 

' [Yoa] 

18 Yehova anajua mambo wanayokabili watu wasio na lawama,” 
Na urithi wao utadumu milele. 

19 Hawataaibishwa wakati wa msiba; 

Wakati wa njaa kali watakuwa na chakula tele. 

> [Kaph] 

20 Lakini waovu wataangamia; 


Maadui wa Yehova watatoweka kama malisho bora kabisa; 


Watatoweka kama moshi. 

7 [Lamed] 

21 Mwovu hukopa lakini halipi, 

Lakini mwadilifu ni mkarimu?” naye hutoa. 

22 Wale Anaowabariki wataimiliki dunia, 

Lakini wale Anaowalaani wataangamizwa. 

n [Mem] 

23 Yehova huongoza?” hatua za mtu 

Njia ya mtu huyo inapompendeza Yeye. 

24 Hata akianguka, hataangushwa chini kabisa, 

Kwa maana Yehova anaushika mkono wake na kumtegemeza.” 
2 [Nun] 

25 Nilikuwa kijana lakini sasa nimezeeka, 

Lakini sijamwona mtu yeyote mwadilifu akiwa ameachwa, 
Wala watoto wake wakitafuta mkate.” 

26 Sikuzote anakopesha bila faida, 

Na watoto wake watapata baraka. 

o [Samekh] 


27 Acha uovu, utende mema, 


Nawe utaishi milele. 

28 Kwa maana Yehova anapenda haki, 

Naye hatawaacha washikamanifu wake. 

y [Ayin] 

Watalindwa sikuzote; 

Lakini wazao wa waovu wataangamizwa. 

29 Waadilifu wataimiliki dunia, 

Nao wataishi humo milele. 

D [Pe] 

30 Kinywa cha mwadilifu hufundisha hekima,” 
Na ulimi wake huongea kuhusu haki. 

31 Sheria ya Mungu wake imo moyoni mwake; 
Hatua zake hazitayumbayumba. 

x [Tsade] 

32 Mwovu humtazama mwadilifu, 

Akitafuta kumuua. 

33 Lakini Yehova hatamwacha mikononi mwa mtu huyo 
Wala hatampata na hatia anapohukumiwa. 


r [Qoph] 


34 Mtumaini Yehova na ufuate njia yake, 

Naye atakukweza uimiliki dunia. 

Waovu watakapoangamizwa, utaona jambo hilo. 
2 [Resh] 

35 Nimemwona mtu mkatili, mwovu 


Akisambaa kama mti wenye majani mengi katika udongo wake wa 
asili. 


36 Lakini alikufa ghafla naye akatoweka; 
Niliendelea kumtafuta, lakini sikuweza kumpata. 

w [Sin] 

37 Mwangalie mtu asiye na lawama,” 

Na uendelee kumwangalia mnyoofu, 

Kwa maana wakati ujao wa mtu huyo utakuwa na amani. 
38 Lakini watenda dhambi wote wataangamizwa; 
Wakati ujao wa watu waovu utakomeshwa. 

n [Taw] 

39 Wokovu wa watu waadilifu unatoka kwa Yehova; 
Yeye ndiye ngome yao wakati wa taabu. 

40 Yehova atawasaidia na kuwaokoa. 


Atawanusuru kutoka kwa waovu na kuwaokoa, 


Kwa sababu wanamkimbilia yeye. 


A Zab. 37:1 Au “Usiwake hasira.” 

A Zab. 37:3 Au “nchini.” 

A Zab. 37:4 Au “Pata shangwe nyingi sana.” 
A Zab. 37:5 Tnn., “Mvingirishie.” 

A Zab. 37:7 Au “subira.” 


A Zab. 37:8 Au labda, “Usikasirike, kwa maana hasira itakuongoza tu 
kwenye madhara.” 


A Zab. 37:14 Au “kuzitia nyuzi.” 

A Zab. 37:18 Tnn., “siku za wasio na lawama.” 

A Zab. 37:21 Au “hufadhili.” 

A Zab. 37:23 Au “huimarisha.” 

A Zab. 37:24 Au “anamtegemeza kwa mkono Wake.” 

A Zab. 37:25 Au “chakula.” 

A Zab. 37:30 Au “huzungumza hekima kwa sauti ya chini.” 


A Zab. 37:37 Au “mtu anayeshika utimilifu.” 


Zaburi 38:1-22 


Muziki wa Daudi, wa kukumbusha. 

38 Ee Yehova, usinikaripie kwa hasira yako, 

Wala usinirekebishe kwa ghadhabu yako. 

2 Kwa maana mishale yako imenichoma ndani kabisa, 

Na mkono wako unanikandamiza chini. 

3 Mwili wangu wote ni mgonjwa kwa sababu ya hasira yako kali. 
Hakuna amani katika mifupa yangu kwa sababu ya dhambi yangu. 
4 Kwa maana dhambi zangu zimetanda juu ya kichwa changu; 
Kama mzigo mzito, ni nzito sana siwezi kuzibeba. 

> Vidonda vyangu vinanuka na vina usaha 

Kwa sababu ya upumbavu wangu. 

6 Nimesononeka na kushuka moyo kupita kiasi; 

Ninatembea huku na huku mchana kutwa kwa huzuni. 

7 Ninaungua ndani ya mwili wangu;” 

Mwili wangu wote ni mgonjwa. 

8 Nimekufa ganzi na kupondeka kabisa; 


Moyo wangu wenye maumivu makali unanifanya nilie kwa sauti 
kubwa.” 


9 Ee Yehova, unajua mambo yote ninayotamani, 


Na kilio changu cha maumivu hakijafichwa machoni pako. 
10 Moyo wangu unadundadunda, nguvu zangu zimetoweka, 
Na nuru ya macho yangu imetoweka. 


11 Rafiki zangu na wenzangu wananiepuka kwa sababu ya pigo 
langu, 


Na rafiki zangu wa karibu wanasimama mbali. 

12 Wale wanaotafuta uhai wangu” wanatega mitego; 
Wale wanaojaribu kunidhuru wanazungumza kuhusu kuniangamiza; 
Wananong'onezana uwongo mchana kutwa. 

13 Lakini kama kiziwi, sikuwasikiliza; 

Na kama bubu, sikufumbua kinywa changu. 

14 Nimekuwa kama mtu asiyeweza kusikia, 

Ambaye kinywa chake hakina lolote la kujitetea. 

15 Kwa maana nilikungojea wewe, Ee Yehova, 
Nawe ukanijibu, Ee Yehova Mungu wangu. 

16 Kwa maana nilisema: “Acha wasinicheke 

Wala kujikweza juu yangu mguu wangu ukiteleza.” 
17 Kwa maana nilikuwa karibu kuanguka, 

Na maumivu yangu yalikuwa pamoja nami daima. 


18 Niliungama kosa langu; 


Nilihangaishwa na dhambi yangu. 

19 Lakini maadui wangu wana juhudi” na ni hodari,” 
Wale wanaonichukia bila sababu wameongezeka sana. 
20 Walinilipa uovu kwa mema niliyotenda; 

Walinipinga kwa sababu ya kufuatia mambo mema. 

21 Usiniache, Ee Yehova. 

Ee Mungu, usiendelee kukaa mbali nami. 

22 Njoo haraka unisaidie, 


Ee Yehova, wokovu wangu. 


A Zab. 38:7 Tnn., “Viuno vyangu vimejaa moto.” 
A Zab. 38:8 Au “ningurume.” 

^ Zab. 38:12 Au “nafsi yangu.” 

A Zab. 38:19 Tnn., “wako hai.” 


A Zab. 38:19 Au labda, “Lakini wale ambao ni maadui wangu bila 
sababu ni wengi.” 


Zaburi 39:1-13 


Kwa kiongozi; wa Yeduthuni.” Muziki wa Daudi. 

39 Nilisema: “Nitailinda hatua yangu 

Ili niepuke kutenda dhambi kwa ulimi wangu. 
Nitakilinda kinywa changu kwa lijamu 

Maadamu mtu yeyote mwovu yuko mbele yangu.” 

2 Nilinyamaza na kukaa kimya; 

Niliendelea kunyamaza hata kuhusu jambo jema, 
Lakini maumivu yangu yalikuwa makali.” 

3 Moyo wangu uliteketea polepole” ndani yangu. 
Nilipokuwa nikiwaza sana,” moto huo uliendelea kuwaka. 
Kisha ulimi wangu ukasema: 

4 “Ee Yehova, nisaidie kujua mwisho wangu, 

Na idadi ya siku zangu, 

Ili nijue ufupi wa maisha yangu.” 

5 Kwa kweli, umefanya siku zangu ziwe chache tu;” 
Na urefu wa maisha yangu kuwa si kitu mbele zako. 


Kwa hakika kila mwanadamu, ingawa anaonekana yuko salama, si 
kitu ila pumzi tu. (Sela) 


6 Kwa hakika kila mwanadamu hutembea huku na huku kama kivuli. 


Hukimbia huku na huku” bila sababu. 

Hurundika mali, bila kujua ni nani atakayeifurahia. 

7 Sasa basi, ninaweza kutumaini nini, Ee Yehova? 
Wewe ndiye tumaini langu pekee. 

8 Niokoe kutoka katika makosa yangu yote. 

Usimruhusu mpumbavu anifanye kuwa kitu cha kudharauliwa. 
9 Niliendelea kunyamaza; 

Sikuweza kufumbua kinywa changu, 

Kwa maana wewe ndiye uliyefanya hayo. 

10 Niondolee pigo lako. 

Nimedhoofika kabisa kwa sababu mkono wako unanipiga. 


11 Unamrekebisha mwanadamu kwa kumwadhibu kwa sababu ya 
kosa lake; 


* 


Unaharibu kabisa vitu anavyothamini sana kama nondo” 
anavyoharibu. 


Kwa kweli kila mwanadamu ni pumzi tu. (Sela) 
12 Sikia sala yangu, Ee Yehova, 

Sikiliza kilio changu cha kuomba msaada. 
Usipuuze machozi yangu. 


Kwa maana kwako, mimi ni mkaaji mgeni tu, 


Msafiri apitaye,” kama mababu zangu wote. 
13 Usinitazame kwa ukali ili nichangamke 


Kabla sijafa” na kutoweka.” 


A Zab. 39:1 Angalia Kamusi. 

A Zab. 39:2 Au “yalichochewa.” 

A Zab. 39:3 Tnn., “uliwaka moto.” 

A Zab. 39:3 Au “nikipiga kite.” 

A Zab. 39:4 Au “nijue jinsi ninavyopita upesi.” 
A Zab. 39:5 Tnn., “ziwe vipimo vya mkono.” 

A Zab. 39:6 Tnn., “Hupiga kelele.” 

A Zab. 39:11 Aina fulani ya wadudu waharibifu. 
A Zab. 39:12 Au “Mlowezi.” 


A Zab. 39:13 Tnn., “sijapita.” 


Zaburi 40:1-17 


Kwa kiongozi. Muziki wa Daudi. 
40 Nilimtumaini Yehova kwa bidii,” 


Naye akanitegea sikio lake na kusikia” kilio changu cha kuomba 
msaada. 


2 Akanipandisha kutoka katika shimo linalonguruma, 
Kutoka katika matope yenye utelezi. 

Akaiweka miguu yangu juu ya jabali; 

Akanifanya nisimame mahali palipo imara. 

3 Kisha akaweka wimbo mpya kinywani mwangu, 
Asifiwe Mungu wetu. 

Wengi watatazama kwa hofu 

Na kumtumaini Yehova. 

4 Mwenye furaha ni mtu anayemtumaini Yehova 

Na ambaye hawatumaini wakaidi au watu wadanganyifu.” 
5 Jinsi ulivyotenda mambo mengi sana, 

Ee Yehova Mungu wangu, 

Kazi zako zinazostaajabisha na mawazo yako kutuelekea. 
Hakuna yeyote anayeweza kulinganishwa nawe; 


Ikiwa ningejaribu kusimulia na kuongea kuzihusu, 


Zingekuwa nyingi sana kwangu kusimulia! 

6 Hukutamani” dhabihu na toleo, 

Lakini ulifungua masikio yangu ili yasikie. 

Hukuomba dhabihu za kuteketezwa na dhabihu za dhambi. 
7 Kisha nikasema: “Tazama, nimekuja. 

Katika kitabu cha kukunjwa imeandikwa kunihusu. 

8 Ee Mungu wangu, ninafurahia” kufanya mapenzi yako, 
Na sheria yako imo ndani yangu kabisa. 

9 Ninatangaza habari njema ya uadilifu katika kutaniko kubwa. 
Tazama! Siizuii midomo yangu, 

Ee Yehova, kama unavyojua vema. 

10 Siufuniki uadilifu wako moyoni mwangu. 

Ninatangaza uaminifu wako na wokovu wako. 


Siufichi upendo wako mshikamanifu na ukweli wako katika kutaniko 
kubwa.” 


11 Ee Yehova, usininyime rehema yako. 
Upendo wako mshikamanifu na ukweli wako na unilinde daima. 
12 Misiba inayonizunguka ni mingi sana haihesabiki. 


Makosa yangu mengi yananilemea hivi kwamba siwezi kuona njia 
yangu; 


Ni mengi sana kuliko nywele za kichwa changu, 
Nami nimevunjika moyo. 

13 Tafadhali, Ee Yehova, uwe tayari kuniokoa. 
Ee Yehova, njoo haraka unisaidie. 

14 Wote wanaotaka kuniua” 

Na waaibishwe na kufedheheshwa. 

Wale wanaofurahia msiba wangu 

Na wakimbie kwa aibu. 

15 Wale wanaoniambia: “Aha! Aha!” 

Na washtuke kwa sababu ya aibu yao. 

16 Lakini acha wale wanaokutafuta 

Wafurahi na kushangilia kwa sababu yako. 
Wale wanaopenda matendo yako ya wokovu na waseme daima: 
“Yehova na atukuzwe.” 

17 Lakini sina uwezo, nami ni maskini; 

Yehova na anitunze. 

Wewe ni msaidizi wangu na mwokozi wangu; 


Mungu wangu, usikawie. 


^ Zab. 40:1 Au “Nilimngojea Yehova kwa subira.” 


^ Zab. 40:1 Au “akainama chini ili kunisikiliza, akasikia.” 
^ Zab. 40:4 Au “waongo.” 

^ Zab. 40:6 Au “Hukupendezwa na.” 

^ Zab. 40:8 Au “ninatamani.” 


^ Zab. 40:14 Au “wanaoitafuta nafsi yangu.” 


Zaburi 41:1-13 


Kwa kiongozi. Muziki wa Daudi. 

41 Mwenye furaha ni mtu yeyote anayemjali mtu wa hali ya chini; 
Yehova atamwokoa siku ya msiba. 

2 Yehova atamlinda na kumhifadhi hai. 

Atatangazwa kuwa mwenye furaha duniani; 


Hutamtia kamwe mikononi mwa maadui wake ili wamtendee 
wapendavyo.” 


3 Yehova atamtegemeza kwenye kitanda chake cha ugonjwa; 
Wakati huo wa ugonjwa utakibadili kabisa kitanda chake. 

4 Kwa maana nilisema: “Ee Yehova, nionyeshe kibali. 
Niponye,” kwa maana nimekutendea dhambi.” 

> Lakini maadui wangu wanasema mambo maovu kunihusu: 
“Atakufa lini jina lake litoweke?” 

6 Mmoja wao akija kuniona, moyo wake husema uwongo. 
Hukusanya mambo yenye kudhuru ya kusema; 

Kisha hutoka nje na kuyaeneza kotekote. 

7 Wote wanaonichukia wananong'onezana; 

Wanapanga njama ya uovu dhidi yangu: 


8 “Amepatwa na jambo linaloogopesha; 


Sasa kwa kuwa yuko chini, hatainuka tena.” 
9 Hata mtu niliyekuwa na amani naye, ambaye nilimwamini, 


Aliyekuwa akila mkate wangu, amekiinua kisigino chake dhidi 
yangu.” 


10 Lakini wewe, Ee Yehova, nionyeshe kibali na kuniinua, 

Ili niwalipize. 

11 Kwa njia hii nitajua kwamba unapendezwa nami: 

Adui yangu asipoweza kupaza sauti kwa ushindi dhidi yangu. 
12 Lakini mimi, unanitegemeza kwa sababu ya utimilifu wangu; 
Utaniweka mbele zako” milele. 

13 Yehova, Mungu wa Israeli, na asifiwe 

Kwa umilele wote.” 


Amina na Amina. 


A Zab. 41:2 Au “Hutamtia kamwe katika tamaa ya maadui wake; au 
katika nafsi ya maadui wake.” Angalia Kamusi. 


^ Zab. 41:4 Au “Iponye nafsi yangu.” 
^ Zab. 41:9 Au “amenigeuka.” 
^ Zab. 41:12 Tnn., “mbele za uwepo wako.” 


^ Zab. 41:13 Au “Milele na milele.” 


Zaburi 42:1-11 


KITABU CHA PILI 

(Zaburi 42-72) 

Kwa kiongozi. Maskiliž ya wana wa Kora. 

42 Kama paa anayetamani vijito vya maji, 

Ndivyo ninavyokutamani, Ee Mungu. 

2 Nina kiu kwa ajili ya Mungu, kwa ajili ya Mungu aliye hai. 
Nije lini na kuonekana mbele za Mungu? 

3 Machozi yangu ni chakula changu usiku na mchana; 


Mchana kutwa watu wananidhihaki wakisema: “Mungu wako yuko 
wapi?” 


4 Ninayakumbuka mambo haya, nami naimwaga nafsi” yangu, 
Kwa maana wakati fulani nilitembea pamoja na umati; 


Nilikuwa nikitembea kimyakimya” mbele zao kwenda katika nyumba 
ya Mungu, 


Kwa sauti za shangwe na shukrani, 

Za umati unaofanya sherehe. 

5 Kwa nini nimesononeka? 

Kwa nini msukosuko huu umo ndani yangu? 


Mngojee Mungu, 


Kwa maana bado nitamsifu kwa kuwa yeye ni Mwokozi wangu 
Mtukufu. 


6 Mungu wangu, nimesononeka. 

Ndiyo sababu ninakukumbuka, 

Kutoka katika nchi ya Yordani na vilele vya Hermoni, 

Kutoka Mlima Mizari.” 

7 Vilindi vya maji vinaita vilindi vya maji 

Kwa sauti ya maporomoko yako ya maji. 

Mawimbi yako makubwa yamenilemea. 

8 Wakati wa mchana Yehova atanipa upendo wake mshikamanifu, 


Na usiku wimbo wake utakuwa pamoja nami—sala kwa Mungu wa 
uhai wangu. 


9 Nitamwambia Mungu, jabali langu: 
“Kwa nini umenisahau? 


Kwa nini nitembee huku na huku nikiwa na huzuni kwa sababu ya 
kukandamizwa na adui yangu?” 


10 Maadui wangu wananidhihaki kwa chuki kali sana;”” 
Mchana kutwa wananidhihaki wakisema: “Mungu wako yuko wapi?” 
11 Kwa nini nimesononeka? 


Kwa nini msukosuko huu umo ndani yangu? 


Mngojee Mungu, 


Kwa maana bado nitamsifu kwa kuwa yeye ni Mwokozi wangu 
Mtukufu na Mungu wangu. 


A Zab. 42:1 Angalia Kamusi. 


A Zab. 42:4 Angalia Kamusi. 


A Zab. 42:4 Au “polepole.” 
^ Zab. 42:6 Au “ule mlima mdogo.” 
^ Zab. 42:10 Yaani, inayoweza kusababisha mauaji. 


^ Zab. 42:10 Au labda, “kana kwamba wanaiponda mifupa yangu.” 


Zaburi 43:1-5 


43 Nihukumu, Ee Mungu, 

Itetee kesi yangu dhidi ya taifa lisilo na ushikamanifu. 
Niokoe kutoka kwa mtu mdanganyifu na asiye mwadilifu. 
2 Kwa maana wewe ni Mungu wangu, ngome yangu. 
Kwa nini umenitupa? 


Kwa nini nitembee huku na huku nikiwa na huzuni kwa sababu ya 
kukandamizwa na adui yangu? 


3 Itume nuru yako na kweli yako. 
Navyo viniongoze; 


Viniongoze kwenye mlima wako mtakatifu na kwenye hema lako 
tukufu la ibada. 


4 Kisha nitakuja kwenye madhabahu ya Mungu, 

Kwa Mungu, shangwe yangu inayofurika. 

Nami nitakusifu kwa kinubi, Ee Mungu, Mungu wangu. 
5 Kwa nini nimesononeka? 

Kwa nini msukosuko huu umo ndani yangu? 

Mngojee Mungu, 


Kwa maana bado nitamsifu kwa kuwa yeye ni Mwokozi wangu 
Mtukufu na Mungu wangu. 


Zaburi 44 : 1226 

Kwa kiongozi. Wa wana wa Kora. Maskili.* 

44 Ee Mungu, tumesikia kwa masikio yetu wenyewe, 
Mababu zetu wametusimulia, 

Mambo uliyotimiza katika siku zao, 

Siku za zamani za kale. 

2 Kwa mkono wako uliyafukuza mataifa 
Ukawafanya mababu zetu waishi huko. 
Uliyapondaponda mataifa na kuyafukuza. 

3 Hawakuimiliki nchi kwa upanga wao wenyewe, 
Na mkono wao wenyewe haukuwaletea ushindi. 


Badala yake, waliimiliki kwa mkono wako wa kuume na uwezo wako 
na nuru ya uso wako, 


Kwa maana ulipendezwa nao. 

4 Wewe ni Mfalme wangu, Ee Mungu; 

Amuru ushindi kamili” kwa ajili ya Yakobo. 

5 Kwa nguvu zako tutawafukuza maadui wetu; 

Katika jina lako tutawakanyagia chini wale wanaoinuka dhidi yetu. 
6 Kwa maana siutumaini upinde wangu, 


Na upanga wangu hauwezi kuniokoa. 


7 Ni wewe uliyetuokoa kutoka kwa maadui wetu, 

Wewe uliyewaaibisha wale wanaotuchukia. 

8 Tutamsifu Mungu mchana kutwa, 

Nasi tutalishukuru jina lako milele. (Sela) 

9 Lakini sasa umetutupa na kutuaibisha, 

Nawe huendi pamoja na majeshi yetu. 

10 Unaendelea kutufanya tumkimbie adui yetu; 

Wale wanaotuchukia wanachukua chochote wanachotaka. 
11 Unatutia mikononi mwao ili tunyafuliwe kama kondoo; 
Umetutawanya miongoni mwa mataifa. 

12 Unawauza watu wako kwa bei ya chini kabisa; 

Hupati faida yoyote kwa kuwauza.” 

13 Unatufanya kuwa shutuma kwa majirani wetu, 


Kitu cha kudhihakiwa na kufanyiwa mzaha na wale wote 
wanaotuzunguka. 


14 Unatufanya kuwa kitu cha kudharauliwa” miongoni mwa mataifa, 
Kitu cha kutikisiwa kichwa na mataifa. 

15 Ninaaibika mchana kutwa, 

Nami nimelemewa na aibu yangu, 


16 Kwa sababu ya sauti za wale wanaonidhihaki na kunitukana, 


Kwa sababu ya adui yetu anayelipiza kisasi. 

17 Tumepatwa na mambo haya yote, lakini hatujakusahau, 
Wala hatujavunja agano lako. 

18 Moyo wetu haujakengeuka; 

Hatua zetu hazitoki katika njia yako. 

19 Lakini umetuponda mahali ambapo mbwamwitu wanakaa; 
Umetufunika kwa kivuli kizito. 

20 Ikiwa tumelisahau jina la Mungu wetu 

Au ikiwa tutamnyooshea mungu wa kigeni mikono yetu tunaposali, 
21 Je, Mungu hatagundua hilo? 

Anajua siri za moyo. 

22 Kwa ajili yako tunauawa mchana kutwa; 

Tumehesabiwa kuwa kondoo wa kuchinjwa. 

23 Amka. Kwa nini unaendelea kulala usingizi, Ee Yehova? 
Amka! Usiendelee kututupa milele. 

24 Kwa nini unauficha uso wako? 

Kwa nini unasahau mateso yetu na kukandamizwa kwetu? 
25 Kwa maana tumeshushwa chini mavumbini; 


Miili yetu imegandamizwa ardhini. 


26 Amka utusaidie! 


Tuokoe?” kwa sababu ya upendo wako mshikamanifu. 


A Zab. 44:1 Angalia Kamusi. 


A Zab. 44:4 Au “Toa.” 

A Zab. 44:4 Au “wokovu mkuu.” 

A Zab. 44:12 Au “kutokana na bei yao.” 
A Zab. 44:14 Tnn., “methali.” 


^ Zab. 44:26 Tnn., “Tukomboe.” 


Zaburi 45:1-17 


Kwa kiongozi; umepatanishwa na mtindo wa “Mayungiyungi.” Wa 
wana wa Kora. Maskili.* Wimbo wa upendo. 


45 Moyo wangu umesisimuliwa na jambo jema. 

Ninasema: “Wimbo wangu unamhusu” mfalme.” 

Ulimi wangu na uwe kalamu ya mnakili” stadi. 

2 Una sura nzuri kuliko wanadamu wote. 

Maneno yenye fadhili hutiririka kutoka katika midomo yako. 
Ndiyo sababu Mungu amekubariki milele. 

3 Jifunge upanga wako pajani, Ee mwenye nguvu, 

Katika heshima na fahari yako. 

4 Na katika fahari yako endelea mpaka ushinde;” 

Panda utetee kweli na unyenyekevu na uadilifu, 

Na mkono wako wa kulia utatimiza” mambo yanayoogopesha. 
5 Mishale yako ni mikali, inaangusha mataifa mbele yako; 
Inachoma mioyo ya maadui wa mfalme. 

6 Mungu ni kiti chako cha ufalme milele na milele; 

Fimbo ya ufalme wako ni fimbo ya unyoofu.” 


7 Ulipenda uadilifu na kuchukia uovu. 


Ndiyo sababu Mungu, Mungu wako, amekutia mafuta kwa mafuta ya 
kushangilia kuliko wenzako. 


8 Mavazi yako yote yametiwa manukato ya manemane na udi na 
kida; 


Kutoka katika jumba tukufu la mfalme lililotengenezwa kwa pembe 
za tembo, vinanda vinakufanya ushangilie. 


9 Mabinti wa wafalme ni miongoni mwa wanawake wako 
wanaoheshimiwa. 


Malkia amesimama mkono wako wa kulia, akiwa amepambwa kwa 
dhahabu ya Ofiri. 


10 Sikiliza, Ee binti, sikiliza kwa makini na utege sikio lako; 
Wasahau watu wako na nyumba ya baba yako. 

11 Naye mfalme atautamani urembo wako, 

Kwa maana yeye ni bwana wako, 

Kwa hiyo mwinamie. 

12 Binti ya Tiro ataleta zawadi; 

Watu matajiri zaidi watatafuta kibali chako.” 


13 Katika jumba la mfalme,” binti ya mfalme ana utukufu mwingi 
ajabu; 


Mavazi yake yamepambwa kwa” dhahabu. 


14 Atapelekwa kwa mfalme akiwa na mavazi yaliyofumwa kwa ustadi 
mkubwa.” 


Mabikira wenzake wanaomfuata wanaletwa ndani mbele ya mfalme. 
15 Wataletwa kwa furaha na shangwe; 

Wataingia katika jumba la mfalme. 

16 Wana wako watachukua mahali pa mababu zako. 

Utawaweka kuwa wakuu katika dunia yote. 

17 Nitalitangaza jina lako katika vizazi vyote vijavyo. 


Ndiyo sababu mataifa yatakusifu milele na milele. 


^ Zab. 45:1 Angalia Kamusi. 

^ Zab. 45:1 Tnn., “Kazi zangu zinamhusu.” 
^ Zab. 45:1 Au “mwandishi.” 

^ Zab. 45:4 Au “ufanikiwe.” 

^ Zab. 45:4 Tnn., “utakufundisha.” 

^ Zab. 45:6 Au “haki.” 

^ Zab. 45:12 Au “watautuliza uso wako.” 

^ Zab. 45:13 Tnn., “Ndani.” 

^ Zab. 45:13 Tnn., “yametiwa mapambo ya.” 


^ Zab. 45:14 Au labda, “kwa majoho yaliyotariziwa.” 


Zaburi 46:1-11 


Kwa kiongozi. Wa wana wa Kora. Kulingana na mtindo wa 
Alamothi.” Wimbo. 


46 Mungu ni kimbilio letu na nguvu zetu, 

Msaada unaopatikana kwa urahisi nyakati za taabu. 

2 Ndiyo sababu hatutaogopa, hata dunia ikibadilika, 
Hata milima ikianguka katika vilindi vya bahari, 

3 Hata maji yake yakinguruma na povu lake kufurika, 
Hata milima ikitikiswa na msukosuko wake. (Sela) 

4 Kuna mto ambao vijito vyake hufanya jiji la Mungu lishangilie, 
Hema la ibada la Aliye Juu Zaidi lililo takatifu na tukufu. 

> Mungu yuko katika jiji hilo; haliwezi kupinduliwa. 
Mungu atalisaidia wakati wa mapambazuko. 

6 Mataifa yalikuwa katika msukosuko, falme zilipinduliwa; 
Alipaza sauti yake, dunia ikayeyuka. 

7 Yehova wa majeshi yuko pamoja nasi; 

Mungu wa Yakobo ni kimbilio letu salama.” (Sela) 

8 Njooni mtazame matendo ya Yehova, 
Jinsi alivyotenda mambo yanayostaajabisha duniani. 


9 Anakomesha vita katika dunia yote. 


Anauvunja upinde na kuuvunja mkuki vipandevipande; 
Anayateketeza magari ya vita motoni.” 

10 “Salimuni amri na mjue kwamba mimi ni Mungu. 
Nitakwezwa miongoni mwa mataifa; 

Nitakwezwa duniani.” 

11 Yehova wa majeshi yuko pamoja nasi; 


Mungu wa Yakobo ni kimbilio letu salama. (Sela) 


A Zab. 46:1 Angalia Kamusi. 
A Zab. 46:7 Au “kilele chetu salama.” 


A Zab. 46:9 Au labda, “Anaziteketeza ngao motoni.” 


Zaburi 47:1-9 


Kwa kiongozi. Muziki wa wana wa Kora. 
47 Enyi mataifa yote, pigeni makofi. 

Mpigieni Mungu kelele za ushindi kwa vigelegele vya shangwe. 
2 Kwa maana Yehova, Aliye Juu Zaidi, ni mwenye kuogopesha; 
Yeye ndiye Mfalme mkuu juu ya dunia yote. 

3 Huyatiisha mataifa chini yetu; 

Huyaweka mataifa chini ya miguu yetu. 

4 Hutuchagulia urithi wetu, 

Fahari ya Yakobo, ambaye anampenda. (Sela) 

> Mungu amepanda juu kwa kelele za shangwe; 

Yehova, kwa sauti ya pembe.” 

6 Mwimbieni Mungu sifa,” mwimbieni sifa. 

Mwimbieni sifa Mfalme wetu, mwimbieni sifa. 

7 Kwa maana Mungu ni Mfalme wa dunia yote; 

Mwimbieni sifa, na mwonyeshe ufahamu. 

8 Mungu amekuwa Mfalme juu ya mataifa. 

Mungu huketi kwenye kiti chake kitakatifu cha ufalme. 


9 Viongozi wa mataifa wamekusanyika pamoja 


Pamoja na watu wa Mungu wa Abrahamu. 
Kwa maana watawala wa dunia ni wa” Mungu. 


Amekwezwa sana. 


” 


A Zab. 47:5 Au “pembe ya kondoo dume; tarumbeta. 
^ Zab. 47:6 Au “Mpigieni Mungu muziki.” 


^ Zab. 47:9 Tnn., “ngao za dunia ni za.” 


Zaburi 48:1-14 


Wimbo. Muziki wa wana wa Kora. 

48 Yehova ni mkuu na anastahili kabisa kusifiwa 
Katika jiji la Mungu wetu, katika mlima wake mtakatifu. 
2 Urefu wake unavutia, shangwe ya dunia yote, 

Ni Mlima Sayuni ulio mbali sana kaskazini, 

Jiji la Mfalme Mkuu. 


3 Katika minara yake yenye ngome, 


* 


Mungu ametangaza kwamba yeye ni kimbilio salama. 
4 Kwa maana tazama! wafalme wamekusanyika;” 
Wamesonga mbele pamoja. 

5 Walipoliona, walishangaa. 

Wakashikwa na wasiwasi na kukimbia kwa hofu. 

6 Wakaanza kutetemeka wakiwa huko, 

Wakashikwa na uchungu kama wa mwanamke anayezaa. 

7 Kwa upepo wa mashariki unavunjavunja meli za Tarshishi. 
8 Mambo tuliyosikia, tumejionea wenyewe 

Katika jiji la Yehova wa majeshi, katika jiji la Mungu wetu. 


Mungu ataliimarisha kabisa milele. (Sela) 


9 Tunautafakari upendo wako mshikamanifu, Ee Mungu, 
Katika hekalu lako. 

10 Kama jina lako, Ee Mungu, sifa yako 

Hufika mpaka kwenye miisho ya dunia. 

Mkono wako wa kuume umejaa uadilifu. 

11 Mlima Sayuni na ushangilie, 

Miji ya Yuda na ishangilie,” kwa sababu ya hukumu zako. 

12 Pigeni mwendo kuzunguka Sayuni; lizungukeni pande zote; 
Hesabuni minara yake. 

13 Wekeni mioyo yenu juu ya maboma yake.” 

Kagueni minara yake yenye ngome, 

Ili msimulie vizazi vijavyo kulihusu. 

14 Kwa maana Mungu huyu ni Mungu wetu milele na milele. 


Yeye mwenyewe atatuongoza kwa umilele wote.” 


A Zab. 48:3 Au “kilele salama.” 

A Zab. 48:4 Au “wamekutana kama walivyokubaliana.” 
A Zab. 48:11 Tnn., “Mabinti wa Yuda na washangilie.” 
A Zab. 48:13 Au “kuta zake zenye ngome.” 


^ Zab. 48:14 Au labda, “mpaka tufe.” 


Zaburi 49:1-20 


Kwa kiongozi. Muziki wa wana wa Kora. 

49 Sikieni hili, enyi mataifa yote. 

Sikilizeni, enyi wakaaji wote wa ulimwengu,” 

2 Wakubwa kwa wadogo,” 

Matajiri na pia maskini. 

3 Kinywa changu mwenyewe kitasema maneno ya hekima, 
Na kutafakari kwa moyo wangu kutaonyesha kwamba nina uelewaji. 
4 Nitasikiliza methali; 

Nitategua kitendawili changu kwa kinubi. 

> Kwa nini niogope nyakati za taabu, 

Ninapozungukwa na uovu wa” wale wanaojaribu kunipindua? 
6 Wale wanaotumaini mali zao 

Na kujigamba kuhusu utajiri wao mwingi, 


7 Hakuna yeyote kati yao anayeweza kamwe kumkomboa ndugu 
yake 


Wala kumpa Mungu fidia kwa ajili yake, 
8 (Bei ya fidia” kwa ajili ya uhai wao” ni yenye thamani sana 
Hivi kwamba hawawezi kamwe kulipa); 


9 Ili kwamba aishi milele asilione shimo.” 


10 Anaona kwamba hata watu wenye hekima hufa; 

Wapumbavu na wasiotumia akili huangamia pamoja, 

Nao hulazimika kuwaachia wengine mali zao. 

11 Ndani yao wanatamani nyumba zao zidumu milele, 

Mahema yao kizazi baada ya kizazi. 

Wameyaita mashamba yao kwa majina yao. 

12 Lakini mwanadamu, ingawa anaheshimiwa, hataendelea kuishi; 
Yeye si bora kuliko wanyama wanaoangamia. 

13 Hiyo ndiyo njia ya wapumbavu 


Na ya wale wanaowafuata, wanaofurahia maneno yao yasiyo na 
maana. (Sela) 


14 Kama kondoo, wamepangiwa kwenda Kaburini.” 

Kifo kitawachunga; 

Wanyoofu watawatawala asubuhi. 

Kila sehemu ya mwili wao itatoweka kabisa; 

Kaburi” litakuwa makao yao badala ya jumba la mfalme. 

15 Lakini Mungu atanikomboa” kutoka katika nguvu za” Kaburi,” 
Kwa maana atanishika. (Sela) 

16 Usiogope mtu anapotajirika, 


Fahari ya nyumba yake ikiongezeka, 


17 Kwa maana akifa hawezi kwenda na kitu chochote; 

Fahari yake haitashuka shimoni pamoja naye. 

18 Kwa maana wakati wa maisha yake anajipongeza mwenyewe. 
(Watu hukusifu unapopata ufanisi.) 

19 Lakini mwishowe hujiunga na kizazi cha mababu zake. 
Hawataona nuru tena kamwe. 

20 Mtu ambaye haelewi jambo hili, ingawa anaheshimiwa, 


Yeye si bora kuliko wanyama wanaoangamia. 


A Zab. 49:1 Au “wa mfumo wa mambo.” 

A Zab. 49:2 Tnn., “Wana wa wanadamu na pia wana wa mtu.” 
^ Zab. 49:5 Tnn., “kosa la.” 

^ Zab. 49:8 Au “ukombozi.” 

^ Zab. 49:8 Au “nafsi yao.” 

^ Zab. 49:9 Au “kaburi.” 

^ Zab. 49:14 Au “Sheoli.” Angalia Kamusi. 
^ Zab. 49:14 Au “Sheoli.” Angalia Kamusi. 
^ Zab. 49:15 Au “ataikomboa nafsi yangu.” 


^ Zab. 49:15 Tnn., “mkono wa.” 


^ Zab. 49:15 Au “Sheoli.” Angalia Kamusi. 


Zaburi 50:1-23 


Muziki wa Asafu. 

50 Mungu wa miungu, Yehova,” amesema; 

Anaiita dunia 

Kutoka mapambazuko ya jua mpaka machweo yake.” 
2 Kutoka Sayuni, ukamilifu wa uzuri, Mungu huangaza. 
3 Mungu wetu atakuja na hawezi kunyamaza. 
Mbele zake kuna moto unaoteketeza kabisa, 

Na dhoruba kali inamzunguka pande zote. 

4 Anaziita mbingu zilizo juu na pia dunia, 

Ili awahukumu watu wake: 

5 “Nikusanyieni washikamanifu wangu, 

Wale wanaofanya agano pamoja nami kwa dhabihu.” 
6 Mbingu zinatangaza uadilifu wake, 

Kwa maana Mungu mwenyewe ni Mwamuzi. (Sela) 

7 “Sikilizeni, enyi watu wangu, nami nitaongea; 
Israeli, nitatoa ushahidi dhidi yako. 

Mimi ni Mungu, Mungu wako. 


8 Siwakaripii kwa sababu ya dhabihu zenu, 


Wala kwa sababu ya dhabihu zenu nzima za kuteketezwa ambazo 
daima ziko mbele zangu. 


9 Sihitaji kuchukua ng'ombe dume katika nyumba yako, 
Wala mbuzi” katika mazizi yako. 

10 Kwa maana kila mnyama wa mwituni ni wangu, 

Hata wanyama walio juu ya milima elfu moja. 

11 Ninamjua kila ndege wa milimani; 

Wanyama wasio na idadi wa mbugani ni wangu. 

12 Ningekuwa na njaa, nisingekwambia, 

Kwa maana nchi inayozaa na kila kitu kilichomo ni changu. 
13 Je, nitakula nyama ya ng'ombe dume 

Na kunywa damu ya mbuzi? 

14 Toa shukrani zikiwa dhabihu yako kwa Mungu, 

Na utimize nadhiri zako kwa Aliye Juu Zaidi; 

15 Nililie wakati wa taabu. 

Nitakuokoa, nawe utanitukuza.” 

16 Lakini Mungu atamwambia mwovu: 

“Una haki gani ya kusimulia masharti yangu 

Au kuongea kuhusu agano langu? 


17 Kwa maana unachukia nidhamu,” 


Nawe unaendelea kuyageuzia mgongo maneno yangu.” 

18 Unapomwona mwizi, unapendezwa naye,” 

Nawe unashirikiana na wazinzi. 

19 Unatumia kinywa chako kueneza mabaya, 

Na udanganyifu umeshikamana na ulimi wako. 

20 Unaketi na kumsema vibaya ndugu yako mwenyewe; 
Unafunua makosa ya” mwana wa mama yako mwenyewe. 

21 Ulipofanya mambo hayo, niliendelea kunyamaza, 

Kwa hiyo ukafikiri kwamba nitakuwa kama wewe. 

Lakini sasa nitakukaripia, 

Nami nitatangaza kesi yangu dhidi yako. 

22 Tafadhali, zingatieni jambo hili, ninyi mnaomsahau Mungu, 
Nisije nikawararua vipandevipande asiwepo yeyote wa kuwaokoa. 
23 Yule anayetoa shukrani kuwa dhabihu yake ananitukuza, 
Na yule anayefuata njia iliyowekwa, 


Nitamfanya aone wokovu wa Mungu.” 


^ Zab. 50:1 Au “Yule Mungu, Yehova.” 
^ Zab. 50:1 Au “Kutoka mashariki mpaka magharibi.” 


^ Zab. 50:9 Tnn., “mbuzi dume.” 


A Zab. 50:17 Au “mafundisho.” 
A Zab. 50:17 Tnn., “kuyatupa maneno yangu nyuma yako.” 
A Zab. 50:18 Au labda, “unaungana naye.” 


^ Zab. 50:20 Au “Unamharibia sifa.” 


Zaburi 51:1-19 


Kwa kiongozi. Muziki wa Daudi, nabii Nathani alipokuja kwake baada 
ya Daudi kulala na Bath-sheba. 


51 Ee Mungu, nionyeshe kibali kulingana na upendo wako 
mshikamanifu. 


Yafute kabisa makosa yangu kulingana na rehema zako nyingi. 
2 Nioshe kabisa kutoka katika kosa langu, 

Na unisafishe kutoka katika dhambi yangu. 

3 Kwa maana ninajua vizuri makosa yangu, 

Na dhambi yangu iko mbele yangu” daima. 

4 Dhidi yako wewe—wewe zaidi ya wote”—nimetenda dhambi; 
Nimetenda yaliyo mabaya machoni pako. 

Kwa hiyo, wewe ni mwadilifu unapoongea, 

Wewe ni mwenye haki katika hukumu yako. 

5 Tazama! Nilizaliwa nikiwa na hatia ya kosa, 

Na mama yangu alinichukua mimba katika dhambi.” 

6 Tazama! Unapendezwa na ukweli katika utu wa ndani; 
Ufundishe utu wangu wa ndani kabisa” hekima ya kweli. 

7 Nisafishe kutoka katika dhambi yangu kwa hisopo, ili niwe safi; 


Nioshe, ili niwe mweupe kuliko theluji. 


8 Acha nisikie sauti za shangwe na furaha, 

Ili mifupa uliyoiponda ishangilie. 

9 Ugeuze uso wako” mbali na dhambi zangu, 
Na uyafutilie mbali” makosa yangu yote. 

10 Umba moyo safi ndani yangu, Ee Mungu, 
Na uweke roho mpya ndani yangu, iliyo imara. 
11 Usinitupe kutoka mbele zako;* 

Wala usiniondolee roho yako takatifu. 

12 Nirudishie shangwe ya wokovu wako; 
Chochea ndani yangu utayari wa kukutii.” 

13 Nitawafundisha wakosaji njia zako, 

Ili watenda dhambi wakurudie. 


14 Niokoe kutoka katika hatia ya damu, Ee Mungu, Mungu wa 
wokovu wangu, 


Ili ulimi wangu utangaze uadilifu wako kwa shangwe. 
15 Ee Yehova, ifungue midomo yangu, 

Ili kinywa changu kitangaze sifa yako. 

16 Kwa maana hutaki dhabihu—la sivyo ningeitoa; 
Hupendezwi na dhabihu nzima ya kuteketezwa. 


17 Dhabihu zinazompendeza Mungu ni roho iliyovunjika; 


Moyo uliovunjika na kupondeka, Ee Mungu, hutaukataa.” 
18 Kwa nia yako njema litendee jiji la Sayuni jambo jema; 
Zijenge kuta za Yerusalemu. 

19 Ndipo utakapopendezwa na dhabihu za uadilifu, 
Dhabihu za kuteketezwa na matoleo mazima; 


Kisha ng'ombe dume watatolewa kwenye madhabahu yako. 


A Zab. 51:3 Au “akilini mwangu.” 
A Zab. 51:4 Tnn., “wewe peke yako.” 


A Zab. 51:5 Au “Na nilikuwa na dhambi tangu mama yangu 
aliponichukua mimba.” 


^ Zab. 51:6 Au “utu wangu wa sirini.” 

A Zab. 51:9 Au “Ufiche uso wako.” 

^ Zab. 51:9 Au “uyafute kabisa.” 

A Zab. 51:11 Tnn., “mbele za uwepo wako.” 


^ Zab. 51:12 Tnn., “Nitegemeze kwa kunipa roho ya utayari. 


^ Zab. 51:17 Au “hutaudharau.” 


Zaburi 52:1-9 


Kwa kiongozi. Maskili.* Wa Daudi, Doegi Mwedomu alipokuja na 
kumwambia Sauli kwamba Daudi alikuwa ameenda kwenye nyumba 
ya Ahimeleki. 


52 Kwa nini unajigamba kuhusu matendo yako maovu, ewe mwenye 
nguvu? 


Upendo mshikamanifu wa Mungu unadumu mchana kutwa. 
2 Ulimi wako, wenye makali kama wembe, 

Hupanga madhara na kutunga mambo ya udanganyifu. 
3 Unapenda uovu kuliko mema, 

Kusema uwongo kuliko kusema ukweli. (Sela) 

4 Unapenda kila neno linalodhuru, 

Ewe ulimi mdanganyifu! 

> Ndiyo sababu Mungu atakubomoa milele na milele; 
Atakunyakua na kukurarua kutoka katika hema lako; 
Atakung'oa kutoka katika nchi ya walio hai. (Sela) 

6 Waadilifu wataona jambo hilo na kujawa na woga, 
Nao watamcheka. 


7 “Huyu ndiye mwanamume ambaye hakumfanya Mungu kuwa 
kimbilio lake,” 


Lakini aliutumaini utajiri wake mwingi 


Na kutegemea” njama zake mwenyewe za uovu.”” 


8 Lakini mimi nitakuwa kama mzeituni wenye majani mengi katika 
nyumba ya Mungu; 


Ninautumaini upendo mshikamanifu wa Mungu, milele na milele. 
9 Nitakusifu milele kwa sababu umechukua hatua; 
Mbele ya washikamanifu wako, 


Nitalitumaini jina lako, kwa maana ni jema. 


A Zab. 52:1 Angalia Kamusi. 
A Zab. 52:7 Au “ngome yake.” 
A Zab. 52:7 Au “kujificha katika.” 


A Zab. 52:7 Tnn., “taabu anazosababisha.” 


Zaburi 53:1-6 


Kwa kiongozi; katika mtindo wa Mahalathi.” Maskili.” Wa Daudi. 
53 Mpumbavu” husema moyoni mwake: 

“Hakuna Yehova.” 

Matendo yao maovu yamepotoka na yanachukiza; 

Hakuna yeyote anayetenda mema. 

2 Lakini Mungu anawatazama wanadamu kutoka mbinguni 


Ili aone ikiwa kuna yeyote aliye na ufahamu, ikiwa kuna yeyote 
anayemtafuta Yehova. 


3 Wote wamekengeuka; 

Wote wamepotoka. 

Hakuna yeyote anayetenda mema, 

Hakuna hata mmoja. 

4 Je, hakuna mtenda maovu yeyote anayeelewa? 

Wanawala watu wangu kwa pupa kana kwamba wanakula mkate. 
Hawamwiti Yehova. 

> Lakini watajawa na hofu kubwa, 

Hofu ambayo hawajawahi kamwe kuwa nayo,” 


Kwa maana Mungu ataitawanya mifupa ya wale wanaowashambulia 
ninyi.” 


Mtawaaibisha, kwa maana Yehova amewakataa wao. 
6 Laiti wokovu wa Israeli ungetoka Sayuni! 
Yehova anapowakusanya tena watu wake waliotekwa, 


Yakobo na ashangilie, Israeli na afurahi. 


A Zab. 53:1 Angalia Kamusi. 


A Zab. 53:1 Angalia Kamusi. 
^ Zab. 53:1 Au “Asiye na akili.” 
^ Zab. 53:5 Au labda, “Hofu mahali pasipo na chochote cha kuhofu.” 


^ Zab. 53:5 Tnn., “wanaopiga kambi dhidi yenu.” 


Zaburi 54:1-7 


Kwa kiongozi; uimbwe kwa vinanda. Maskili.* Wa Daudi, Wazifu 
walipokuja na kumwambia Sauli: “Daudi anajificha miongoni mwetu.” 


54 Ee Mungu, niokoe kwa jina lako, 

Na unitetee” kwa nguvu zako. 

2 Ee Mungu, isikie sala yangu; 

Sikiliza maneno ya kinywa changu. 

3 Kwa maana wageni wanainuka dhidi yangu, 
Na wanaume wakatili wanatafuta uhai wangu.” 
Hawamheshimu Mungu.” (Sela) 

4 Tazama! Mungu ni msaidizi wangu; 

Yehova yuko pamoja na wale wanaonitegemeza. 

> Utawalipa maadui wangu uovu wao wenyewe; 
Katika uaminifu wako, waangamize.” 

6 Nitakutolea dhabihu kwa hiari. 

Nitalisifu jina lako, Ee Yehova, kwa maana ni jema. 

7 Kwa maana wewe huniokoa kutoka katika kila taabu, 


Nami nitawatazama maadui wangu wakishindwa. 


^ Zab. 54:1 Angalia Kamusi. 


A Zab. 54:1 Au “uamue kesi yangu.” 
A Zab. 54:3 Au “nafsi yangu.” 
^ Zab. 54:3 Au “Hawamweki Mungu mbele yao.” 


A Zab. 54:5 Tnn., “wanyamazishe.” 


Zaburi 55:1-23 


Kwa kiongozi; uimbwe kwa vinanda. Maskili.” Wa Daudi. 
55 Sikiliza sala yangu, Ee Mungu, 

Na usiipuuze sala yangu ya kuomba rehema.” 

2 Nisikilize na unijibu. 

Hangaiko langu linanisumbua, 

Nami nimefadhaika 

3 Kwa sababu ya mambo ambayo adui anasema 

Na mkazo kutoka kwa mwovu. 

Kwa maana wananirundikia taabu, 

Na kwa hasira wana chuki kali kunielekea. 

4 Moyo wangu una maumivu makali, 

Na hofu ya kifo inanilemea. 

> Hofu na kutetemeka hunijia, 

Na woga hunishika. 

6 Daima ninasema: “Laiti ningekuwa na mabawa kama ya njiwa! 
Ningeruka mbali na kukaa kwa usalama. 

7 Tazama! Ningekimbia na kwenda mbali sana. 


Ningekaa nyikani. (Sela) 


8 Ningeenda haraka mahali pa kujificha 

Mbali na upepo mkali, mbali na dhoruba.” 

9 Wavuruge, Ee Yehova, na uvuruge mipango yao,” 
10 Usiku na mchana wanazunguka juu ya kuta zake; 
Ndani yake kuna fitina na taabu. 

11 Uharibifu uko ndani yake; 


Ukandamizaji na udanganyifu hauondoki kamwe katika uwanja 
wake. 


12 Kwa maana si adui anayenidhihaki; 

La sivyo ningevumilia. 

Si adui aliyeinuka dhidi yangu; 

La sivyo ningeweza kujificha. 

13 Lakini ni wewe, mwanadamu kama mimi,” 

Rafiki yangu mwenyewe ninayemjua vizuri. 

14 Tulikuwa tukifurahia pamoja urafiki wa karibu sana; 

Katika nyumba ya Mungu tulikuwa tukitembea pamoja na umati. 
15 Na wapatwe na maangamizi! 

Na washuke Kaburini” wakiwa hai; 


Kwa maana uovu hukaa miongoni mwao na ndani yao. 


16 Lakini mimi, nitamlilia Mungu, 
Na Yehova ataniokoa. 


17 Jioni na asubuhi na adhuhuri, ninahangaika na kulia kwa 
uchungu,” 


Naye huisikia sauti yangu. 

18 Ataniokoa” na kunipa amani mbali na wale wanaopigana nami, 
Kwa maana umati huja kunishambulia. 

19 Mungu atasikia na kukabiliana nao, 

Yule anayeketi kwenye kiti cha ufalme tangu zamani. (Sela) 
Watakataa kubadilika, 

Wale ambao hawajamwogopa Mungu. 

20 Aliwashambulia” walio na amani pamoja naye; 

Alilivunja agano lake. 

21 Maneno yake ni laini kuliko siagi, 

Lakini mzozo umo moyoni mwake. 

Maneno yake ni laini kuliko mafuta, 

Lakini ni panga zilizochomolewa. 

22 Mtupie Yehova mzigo wako, 

Naye atakutegemeza. 


Hataruhusu kamwe mwadilifu aanguke.” 


23 Lakini wewe, Ee Mungu, utawashusha chini kwenye shimo lenye 
kina kabisa. 


Watu hao wenye hatia ya damu ambao ni wadanganyifu hawataishi 
nusu ya siku zao. 


Lakini mimi, nitakutumaini wewe. 


A Zab. 55:1 Angalia Kamusi. 


A Zab. 55:1 Au “Na usijifiche ninaposali kukuomba msaada.” 
^ Zab. 55:9 Tnn., “ugawanye ndimi zao.” 

^ Zab. 55:13 Au “mwanadamu, mtu tunayelingana.” 

^ Zab. 55:15 Au “Sheoli.” Angalia Kamusi. 

^ Zab. 55:17 Au “nimevurugika.” 

^ Zab. 55:18 Tnn., “Atanikomboa.” 


^ Zab. 55:20 Yaani, rafiki yake wa zamani anayetajwa katika mstari 
wa 13 na 14. 


^ Zab. 55:22 Au “ayumbeyumbe; apepesuke.” 


Zaburi 56:1-13 


Kwa kiongozi; umepatanishwa na mtindo wa “Njiwa Mnyamavu Aliye 
Mbali.” Wa Daudi. Miktamu.” Wafilisti walipomkamata kule Gathi. 


56 Nionyeshe kibali, Ee Mungu, kwa sababu mwanadamu 
anayeweza kufa ananishambulia.” 


Mchana kutwa wanaendelea kunipiga vita na kunikandamiza. 
2 Maadui wangu wanajaribu mchana kutwa kuning'ata; 
Wengi wanapigana nami kwa kiburi. 

3 Ninapoogopa, ninakutumaini wewe. 

4 Katika Mungu—ninayelisifu neno lake— 

Katika Mungu ninaweka tumaini langu; siogopi. 
Mwanadamu ambaye ni duni tu atanifanyaž nini? 

5 Mchana kutwa wanavuruga mambo yangu; 

Jambo pekee wanalowazia ni kunidhuru. 

6 Wanajificha ili wanishambulie, 

Wanachunguza kila hatua yangu, 

Wakikusudia kuuondoa uhai wangu. 

7 Wakatae kwa sababu ya uovu wao. 

Yaangushe mataifa kwa hasira yako, Ee Mungu. 


8 Unafuatia kutangatanga kwangu. 


Yakusanye machozi yangu katika kiriba chako cha ngozi. 
Je, hayajaandikwa katika kitabu chako? 

9 Maadui wangu watakimbia siku nitakayoomba msaada. 
Nina hakika kuhusu jambo hili: Mungu yuko upande wangu. 
10 Katika Mungu—ninayelisifu neno lake— 

Katika Yehova—ninayelisifu neno lake— 

11 Katika Mungu ninaweka tumaini langu; siogopi. 
Mwanadamu ambaye ni duni tu atanifanya nini? 

12 Nimefungwa na nadhiri nilizokuwekea, Ee Mungu; 
Nitakutolea matoleo ya shukrani. 

13 Kwa maana umeniokoa kutoka katika kifo 

Na kuizuia miguu yangu isijikwae, 


Ili nitembee mbele za Mungu katika nuru ya walio hai. 


^ Zab. 56:1 Angalia Kamusi. 


^ Zab. 56:1 Au “anataka kuning'ata.” 


^ Zab. 56:4 Tnn., “Mwili wa nyama utanifanya.” 


Zaburi 57:1-11 


Kwa kiongozi; umepatanishwa na mtindo wa “Usiharibu.” Wa Daudi. 
Miktamu.” Alipomkimbia Sauli na kuingia pangoni. 


57 Nionyeshe kibali, Ee Mungu, nionyeshe kibali, 

Kwa maana ninakukimbilia, 

Ninakimbilia kivuli cha mabawa yako mpaka matatizo haya yapite. 
2 Ninamlilia Mungu Aliye Juu Zaidi, 

Mungu wa kweli, anayeyakomesha kwa ajili yangu. 

3 Atatuma msaada kutoka mbinguni na kuniokoa. 
Atamtamausha yule anayejaribu kuning'ata. (Sela) 

Mungu atatuma upendo wake mshikamanifu na uaminifu wake. 
4 Nimezungukwa na simba; 

Nimelazimika kulala miongoni mwa watu wanaotaka kuninyafua, 
Ambao meno yao ni mikuki na mishale 

Na ambao ulimi wao ni upanga mkali. 

> Ukwezwe juu ya mbingu, Ee Mungu; 

Utukufu wako na uwe juu ya dunia yote. 

6 Wameutayarisha wavu ili kuinasa miguu yangu; 
Taabu zimenifanya niiname chini. 


Wamechimba shimo mbele yangu, 


Lakini wao wenyewe wameanguka ndani yake. (Sela) 
7 Moyo wangu uko imara, Ee Mungu, 

Moyo wangu uko imara. 

Nitaimba na kupiga muziki. 

8 Amka, utukufu wangu. 

Amka, Ee kinanda; nawe pia, Ee kinubi. 

Nitayaamsha mapambazuko. 

9 Nitakusifu miongoni mwa mataifa, Ee Yehova; 
Nitakuimbia sifa” miongoni mwa mataifa. 


10 Kwa maana upendo wako mshikamanifu ni mkubwa, uko juu 
kama mbingu, 


Na uaminifu wako, unafika mpaka angani. 
11 Ukwezwe juu ya mbingu, Ee Mungu; 


Utukufu wako na uwe juu ya dunia yote. 


A Zab. 57:1 Angalia Kamusi. 


A Zab. 57:9 Au “Nitakupigia muziki.” 


Zaburi 58:1-11 


Kwa kiongozi; umepatanishwa na mtindo wa “Usiharibu.” Wa Daudi. 
Miktamu.” 


58 Je, mnaweza kuzungumza kuhusu uadilifu wakati mmenyamaza? 
Je, mnaweza kuhukumu kwa unyoofu, enyi wanadamu? 

2 Badala yake, mnatunga uovu moyoni mwenu, 

Na mikono yenu inatawanya ukatili nchini. 

3 Waovu wanakengeuka” tangu kuzaliwa; 

Ni wakaidi, waongo tangu wanapozaliwa. 

4 Sumu yao ni kama sumu ya nyoka; 

Wao ni viziwi kama swila anayeziba sikio lake. 

> Hataisikiliza sauti ya wanaomchezesha, 

Hata wafanye uchawi kwa ustadi kadiri gani. 

6 Ee Mungu, yavunje meno yao vinywani mwao! 

Yavunje mataya ya hawa simba,” Ee Yehova! 

7 Na watoweke kama maji yanayotiririka na kwenda zake. 

Mungu na aukunje upinde wake na kuwaangusha kwa mishale yake. 
8 Na wawe kama konokono anayeyeyuka anapotembea; 


Kama mtoto anayefia tumboni mwa mwanamke, mtoto asiyeona jua 
kamwe. 


9 Kabla vyungu vyenu vya kupikia havijapata moto wa kuni za 
mkwamba, 


Atazifagilia mbali kuni zenye unyevu na zinazowaka moto, kama kwa 
kimbunga. 


10 Mwadilifu atashangilia kwa sababu ameona kisasi; 
Miguu yake italowa damu ya waovu. 


11 Kisha watu watasema: “Kwa hakika kuna thawabu kwa ajili ya 
mwadilifu. 


Kwa hakika kuna Mungu anayehukumu duniani.” 


A Zab. 58:1 Angalia Kamusi. 


A Zab. 58:3 Au “wamepotoka.” 


^ Zab. 58:6 Au “wanasimba wenye manyoya marefu shingoni.” 


Zaburi 59:1-17 


Kwa kiongozi; umepatanishwa na mtindo wa “Usiharibu.” Wa Daudi. 
Miktamu.” Sauli alipowatuma watu waichunguze nyumba ya Daudi” 
ili wamuue. 


59 Niokoe kutoka kwa maadui wangu, Ee Mungu wangu; 
Nilinde kutoka kwa wale wanaoinuka dhidi yangu. 

2 Niokoe kutoka kwa wale wanaotenda uovu, 

Na uniokoe kutoka kwa watu wakatili.” 

3 Tazama! Wananivizia; 

Wanaume wenye nguvu wananishambulia 

Lakini si kwa sababu nimeasi au kutenda dhambi, Ee Yehova. 


4 Ingawa sikutenda kosa lolote, wanakimbia na kujitayarisha 
kunishambulia. 


Inuka ninapokuita, uone. 


> Kwa maana wewe, Ee Yehova Mungu wa majeshi, ni Mungu wa 
Israeli. 


Amka uyakazie uangalifu mataifa yote. 


Usiwaonyeshe rehema wasaliti wowote wenye nia ya kudhuru. 
(Sela) 


6 Wanarudi kila jioni; 


7 Tazama kinachomwagika* kutoka katika kinywa chao; 
Midomo yao ni kama panga, 

Kwa maana wanauliza: “Ni nani anayesikiliza?” 

8 Lakini wewe, Ee Yehova, utawacheka; 

Utayadhihaki mataifa yote. 

9 Ee Nguvu zangu, nitaendelea kukutarajia; 

Kwa maana Mungu ni kimbilio langu salama.” 

10 Mungu anayenitendea kwa upendo mshikamanifu atanisaidia; 
Mungu ataniwezesha niwatazame maadui wangu wakishindwa. 
11 Usiwaue, ili watu wangu wasisahau. 

Kwa nguvu zako wafanye watangetange; 

Waangushe, Ee Yehova, ngao yetu. 

12 Kwa sababu ya dhambi ya kinywa chao, neno la midomo yao, 
Kiburi chao na kiwanase, 

Kwa sababu ya matusi na udanganyifu wanaosema. 

13 Waangamize kwa hasira yako kali; 

Waangamize kabisa, ili wasiwepo tena; 


Wafanye wajue kwamba Mungu anatawala katika Yakobo na mpaka 
kwenye miisho ya dunia. (Sela) 


14 Acha warudi jioni; 


15 Acha watangetange wakitafuta chakula; 
Usiwaruhusu washibe au kupata makao. 
16 Lakini mimi, nitaimba kuhusu nguvu zako; 


Asubuhi nitatangaza kwa shangwe kuhusu upendo wako 
mshikamanifu. 


Kwa maana wewe ni kimbilio langu salama 
Na mahali pangu pa kukimbilia wakati wa taabu. 
17 Ee Nguvu zangu, nitakuimbia sifa,” 


Kwa maana wewe Mungu ni kimbilio langu salama, Mungu 
unayenitendea kwa upendo mshikamanifu. 


^ Zab. 59:1 Angalia Kamusi. 

^ Zab. 59:1 Tnn., “waichunguze ile nyumba.” 
^ Zab. 59:2 Au “wenye kiu ya damu.” 

^ Zab. 59:6 Au “Wananguruma.” 

^ Zab. 59:7 Au “kinachobubujika.” 

^ Zab. 59:9 Au “kilele changu salama.” 

^ Zab. 59:14 Au “wangurume.” 


^ Zab. 59:17 Au “nitakupigia muziki.” 


Zaburi 60:1-12 


Kwa kiongozi; umepatanishwa na mtindo wa “Yungiyungi la 
Kikumbusho.” Miktamu.” Wa Daudi. Wa kufundisha. Alipopigana na 
Aram-naharaimu na Aram-Soba, kisha Yoabu akarudi na kuwaua 
Waedomu 12,000 katika Bonde la Chumvi. 


60 Ee Mungu, ulitukataa; ulipenya katika vikosi vyetu vya ulinzi. 
Ulitukasirikia; lakini sasa tupokee tena! 

2 Uliifanya dunia itetemeke; uliipasua ikafunguka. 

Ziba nyufa zake, kwa maana inaporomoka. 

3 Uliwafanya watu wako wateseke. 

Ulitufanya tunywe divai inayosababisha tuyumbeyumbe. 
4 Wape” ishara wale wanaokuogopa 

Wakimbie na kuukwepa upinde. (Sela) 

5 Ili wapendwa wako waokolewe, 

Tuokoe kwa mkono wako wa kuume na utujibu. 

6 Mungu ameongea katika utakatifu wake:* 
“Nitashangilia, nitawagawia Shekemu kuwa urithi, 

Nami nitawapimia Bonde la” Sukothi. 

7 Gileadi ni yangu, na Manase ni yangu, 


Na Efraimu ni kofia ya kukinga” kichwa changu; 


Yuda ni fimbo yangu ya kiongozi. 

8 Moabu ni beseni langu la kuogea. 

Nitatupa kiatu changu juu ya Edomu. 

Nitapaza sauti kwa ushindi juu ya Ufilisti.” 

9 Ni nani atakayenipeleka kwenye jiji lililozingirwa?” 
Ni nani atakayeniongoza mpaka Edomu? 

10 Je, si wewe, Ee Mungu, ambaye umetukataa, 
Mungu wetu, ambaye haendi tena na majeshi yetu? 
11 Tusaidie katika taabu yetu, 

Kwa maana wokovu kutoka kwa wanadamu hauna faida yoyote. 
12 Kwa msaada wa Mungu tutapata nguvu, 


Naye atawakanyagia chini maadui wetu. 


^ Zab. 60:1 Angalia Kamusi. 

^ Zab. 60:4 Au labda, “Umewapa.” 

^ Zab. 60:6 Au labda, “mahali pake patakatifu.” 
^ Zab. 60:6 Au “Nchi Tambarare ya Chini ya.” 
^ Zab. 60:7 Tnn., “ngome ya.” 


^ Zab. 60:9 Au labda, “lenye ngome.” 


Zaburi 61:1-8 


Kwa kiongozi; uimbwe kwa vinanda. Wa Daudi. 

61 Ee Mungu, sikia kilio changu cha kuomba msaada. 
Sikiliza sala yangu. 

2 Nitakulilia kwa sauti kutoka katika miisho ya dunia 
Ninapovunjika moyo.” 

Niongoze kwenye mwamba ulio juu kuliko mimi. 

3 Kwa maana wewe ni kimbilio langu, 

Mnara ulio imara unaonilinda dhidi ya adui. 

4 Nitakuwa mgeni katika hema lako milele; 

Nitakimbilia katika kivuli cha mabawa yako. (Sela) 

5 Kwa maana wewe, Ee Mungu, umesikia nadhiri zangu. 
Umenipa urithi wa wale wanaoliogopa jina lako. 

6 Utamwongezea mfalme siku za maisha yake, 

Na miaka yake itatoka kizazi hadi kizazi. 

7 Ataketi kwenye kiti cha ufalme” milele mbele za Mungu; 
Mpe upendo wako mshikamanifu na uaminifu, ili vimlinde. 
8 Kisha nitaliimbia sifa” jina lako milele 


Ninapotimiza nadhiri zangu siku baada ya siku. 


^ Zab. 61:2 Au “Moyo wangu unapodhoofika.” 
^ Zab. 61:7 Au “Atakaa.” 


^ Zab. 61:8 Au “nitalipigia muziki.” 


Zaburi 62:1-12 


Kwa kiongozi; wa Yeduthuni.* Muziki wa Daudi. 
62 Kwa kweli, ninamngojea Mungu kimyakimya. 
Wokovu wangu unatoka kwake. 


2 Kwa kweli, yeye ni mwamba wangu na wokovu wangu, kimbilio 
langu salama;* 


Kamwe, sitatikiswa sana. 
3 Mtaendelea mpaka lini kumshambulia mtu ili kumuua? 


Ninyi nyote ni hatari kama ukuta ulioinama, ukuta wa mawe 
unaokaribia kuanguka.” 


4 Kwa maana wanashauriana ili kumwangusha kutoka katika cheo 
chake cha juu;” 


Wanafurahia kusema uwongo. 

Kwa kinywa chao wanabariki, lakini ndani yao wanalaani. (Sela) 
5 Kwa kweli, ninamngojea” Mungu kimyakimya 

Kwa sababu tumaini langu linatoka kwake. 


6 Kwa kweli, yeye ni mwamba wangu na wokovu wangu, kimbilio 
langu salama; 


Sitatikiswa kamwe. 
7 Wokovu wangu na utukufu wangu unamtegemea Mungu. 


Mwamba wangu imara, kimbilio langu, ni Mungu. 


8 Mtumainini nyakati zote, enyi watu. 

Mwageni mioyo yenu mbele zake. 

Mungu ni kimbilio letu. (Sela) 

9 Wanadamu ni pumzi tu, 

Wana wa binadamu ni njozi ya uwongo. 

Wanapowekwa pamoja kwenye mizani, ni wepesi kuliko pumzi. 
10 Msitegemee upunjaji 

Wala kuwa na matumaini ya uwongo katika unyang'anyi. 

Mali zako zikiongezeka, usizikazie moyoni mwako. 

11 Mungu ameongea mara moja, mara mbili nimelisikia jambo hili: 
Kwamba nguvu ni za Mungu. 

12 Pia upendo mshikamanifu ni wako, Ee Yehova, 


Kwa maana unamlipa kila mtu kulingana na matendo yake. 


A Zab. 62:1 Angalia Kamusi. 


^ Zab. 62:2 Au “kilele changu salama.” 


A Zab. 62:3 Au labda, “Ninyi nyote, kana kwamba alikuwa ukuta 
ulioinama, ukuta wa mawe unaokaribia kuanguka.” 


A Zab. 62:4 Au “heshima yake.” 


A Zab. 62:5 Au “Kwa kweli, Ee nafsi yangu, mngojee.” 


Zaburi 63:1-11 


Muziki wa Daudi, alipokuwa katika nyika ya Yuda. 

63 Ee Mungu, wewe ni Mungu wangu, ninaendelea kukutafuta. 
Nina kiu kwa ajili yako. 

Ninazimia” kwa sababu ninakutamani 

Katika nchi kame iliyokauka, ambayo haina maji. 

2 Kwa hiyo nimekutazama mahali patakatifu; 

Nimeziona nguvu zako na utukufu wako. 

3 Kwa sababu upendo wako mshikamanifu ni bora kuliko uhai, 
Midomo yangu mwenyewe itakutukuza. 

4 Basi nitakusifu maisha yangu yote; 

Katika jina lako nitaiinua mikono yangu. 

> Nimeridhika na fungu bora ambalo ni zuri kabisa,” 

Kwa hiyo kinywa changu kitakusifu kwa midomo yenye shangwe. 
6 Ninakukumbuka wewe nikiwa kitandani mwangu; 

Ninatafakari kukuhusu katika makesha ya usiku. 

7 Kwa maana wewe ni msaidizi wangu, 

Nami ninapaza sauti kwa shangwe katika kivuli cha mabawa yako. 


8 Ninashikamana nawe; 


Mkono wako wa kuume hunishika kwa nguvu. 

9 Lakini wale wanaotaka kuniua” 

Watashuka katika sehemu zenye kina zaidi za dunia. 
10 Watatiwa katika nguvu za upanga; 

Watakuwa chakula cha mbwamwitu.” 

11 Lakini mfalme atashangilia kwa sababu ya Mungu. 
Kila mtu anayeapa katika jina la Mungu atashangilia,” 


Kwa maana kinywa cha wale wanaosema uwongo kitanyamazishwa. 


A Zab. 63:1 Tnn., “Mwili wangu unazimia.” 


A Zab. 63:5 Tnn., “Nimeridhika kana kwamba nina mafuta na nimejaa 
mafuta.” 


^ Zab. 63:9 Au “kuiangamiza nafsi yangu.” 
A Zab. 63:10 Au “mbweha.” 


A Zab. 63:11 Au “atajigamba.” 


Zaburi 64:1210 

Kwa kiongozi. Muziki wa Daudi. 

64 Ee Mungu, sikia sauti yangu ninapokusihi. 
Ulinde uhai wangu kutokana na hofu ya adui. 

2 Nikinge kutokana na njama za siri za waovu, 
Kutoka kwa umati wa watenda maovu. 

3 Wanaunoa ulimi wao kama upanga; 
Wanayalenga maneno yao ya ukatili kama mishale, 
4 Ili wampige mtu asiye na hatia wakiwa mafichoni; 
Wanampiga ghafla, bila kuogopa. 

> Wanashikamana sana na kusudi lao ovu;” 
Wanazungum zia jinsi ya kuficha mitego yao. 
Wanasema: “Ni nani atakayeiona?” 

6 Wanatafuta njia mpya za kutenda uovu; 
Wanatunga kwa siri mbinu zao za ujanja; 

Fikira zilizo ndani ya moyo wa kila mmoja wao hazieleweki kamwe. 
7 Lakini Mungu atawapiga mishale; 
Watajeruhiwa kwa ghafla na mshale. 


8 Ulimi wao wenyewe utasababisha waanguke; 


Wote wanaowatazama watatikisa kichwa. 

9 Ndipo watu wote wataogopa, 

Nao watatangaza mambo ambayo Mungu ametenda, 

Nao watayafahamu matendo yake. 

10 Mwadilifu atashangilia kwa sababu ya Yehova na kumkimbilia; 


Wote walio wanyoofu moyoni watashangilia.” 


^ Zab. 64:5 Au “Wanatiana moyo kutenda uovu.” 


^ Zab. 64:10 Au “watajigamba.” 


Zaburi 65:1-13 


Kwa kiongozi. Muziki wa Daudi. Wimbo. 

65 Ee Mungu, sifa inakungojea Sayuni; 

Tutatimiza nadhiri zetu kwako. 

2 Ee Msikiaji wa sala, watu wa kila aina” watakujia. 

3 Dhambi zangu zimenilemea, 

Lakini unafunika makosa yetu. 

4 Mwenye furaha ni yule unayemchagua na kumleta karibu 
Ili akae katika nyua zako. 

Tutaridhika na wema wa nyumba yako, 

Hekalu lako takatifu.” 

5 Utatujibu kwa matendo ya uadilifu yanayoogopesha, 
Ee Mungu wa wokovu wetu; 

Wewe ndiye Tegemeo la miisho yote ya dunia 

Na wa wale walio mbali ng'ambo ya bahari. 

6 Uliimarisha kabisa milima kwa nguvu zako; 

Umevaa uwezo. 

7 Unazituliza bahari zilizochafuka, 


Kishindo cha mawimbi yake na msukosuko wa mataifa. 


8 Wale wanaokaa sehemu za mbali wataogopeshwa na ishara 
zako; 


Utawafanya wale wanaoishi upande wa mashariki mpaka upande wa 
magharibi wapaze sauti kwa shangwe. 


9 Unaitunza dunia, 

Unaifanya izae kwa wingi” na kuitajirisha sana. 
Kijito kinachotoka kwa Mungu kimejaa maji; 
Unawapa nafaka, 

Kwa maana hivyo ndivyo ulivyoitayarisha dunia. 


10 Unajaza maji katika mitaro yake na kusawazisha udongo wake 
uliolimwa;” 


Unailainisha kwa manyunyu ya mvua; unabariki mimea yake. 
11 Unauvika mwaka taji kwa wema wako; 

Vijia vyako vinafurika kwa wingi wa vitu.” 

12 Malisho ya nyikani yanaendelea kufurika,” 

Na vilima vimevishwa shangwe. 

13 Malisho yamefunikwa na makundi ya kondoo, 

Na mabonde yamefunikwa?” na nafaka. 


Yanapaza sauti kwa ushindi, naam, yanaimba. 


^ Zab. 65:2 Tnn., “watu wote wenye mwili.” 


A Zab. 65:4 Au “Mahali pako patakatifu.” 

^ Zab. 65:9 Tnn., “ifurike.” 

^ Zab. 65:10 Au “matuta yake.” 

^ Zab. 65:11 Tnn., “vinadondosha mafuta.” 
^ Zab. 65:12 Tnn., “kudondosha.” 


^ Zab. 65:13 Au “nchi tambarare za chini zimefunikwa.” 


Zaburi 66:1-20 


Kwa kiongozi. Wimbo. Muziki. 
66 Mpazieni Mungu sauti ya ushindi, dunia yote. 

2 Liimbieni sifa” jina lake tukufu. 
Tukuzeni sifa yake. 

3 Mwambieni Mungu: “Kazi zako zinaogopesha kwelikweli! 
Kwa sababu ya nguvu zako nyingi, 

Maadui wako watajikunyata mbele zako. 

4 Dunia yote itakuinamia; 

Watakuimbia sifa; 

Wataliimbia sifa jina lako.” (Sela) 

> Njooni mwone kazi za Mungu. 

Mambo aliyowatendea wanadamu yanaogopesha. 
6 Aliigeuza bahari kuwa nchi kavu; 

Walivuka mto kwa miguu. 

Huko tulishangilia kwa sababu yake. 

7 Anatawala milele kwa nguvu zake. 

Macho yake yanachunguza mataifa. 


Wale ambao ni wakaidi hawapaswi kujikweza. (Sela) 


8 Msifuni Mungu wetu, enyi mataifa, 

Sauti ya sifa yake na isikiwe. 

9 Yeye hutuhifadhi hai;” 

Haruhusu miguu yetu ijikwae.” 

10 Kwa maana umetuchunguza, Ee Mungu; 
Umetusafisha kama fedha inavyosafishwa. 
11 Ulituingiza katika wavu wa kuwindia; 
Ulitutwika mzigo mzito.” 

12 Ulimruhusu mwanadamu anayeweza kufa apande juu yetu;” 
Tulipita motoni na katika maji; 

Kisha ukatuleta mahali penye kitulizo. 


13 Nitaingia katika nyumba yako nikiwa na dhabihu nzima za 
kuteketezwa; 


Nitatimiza nadhiri zangu kwako 

14 Ambazo midomo yangu iliahidi 

Na kinywa changu kilisema nilipokuwa katika taabu. 

15 Nitakutolea dhabihu za kuteketezwa za wanyama waliononeshwa 
Pamoja na moshi wa dhabihu za kondoo dume. 

Nitatoa ng'ombe dume pamoja na mbuzi dume. (Sela) 


16 Njooni msikilize, ninyi nyote mnaomwogopa Mungu, 


Nami nitawaambia mambo aliyonitendea. 

17 Nilimwita kwa kinywa changu 

Na kumtukuza kwa ulimi wangu. 

18 Ikiwa nilihifadhi moyoni mwangu jambo lolote linalodhuru, 
Yehova hangenisikia. 

19 Lakini Mungu alinisikia; 

Aliisikiliza sala yangu. 

20 Asifiwe Mungu, ambaye hakukataa sala yangu 


Wala kuninyima upendo wake mshikamanifu. 


A Zab. 66:2 Au “Lipigieni muziki.” 

A Zab. 66:9 Au “Hufanya nafsi zetu kuwa hai.” 

^ Zab. 66:9 Au “iyumbeyumbe; itetemeke.” 

^ Zab. 66:11 Tnn., “Uliweka mzigo mzito kwenye viuno vyetu.” 


^ Zab. 66:12 Tnn., “juu ya vichwa vyetu.” 


Zaburi 67:1-7 


Kwa kiongozi; uimbwe kwa vinanda. Muziki. Wimbo. 
67 Mungu atatuonyesha kibali na kutubariki; 
Atatuangazia nuru ya uso wake (Sela) 

2 Ili njia yako ijulikane duniani kote, 

Matendo yako ya wokovu miongoni mwa mataifa yote. 
3 Mataifa na yakusifu wewe, Ee Mungu; 

Mataifa yote na yakusifu. 

4 Mataifa na yashangilie na kupaza sauti kwa shangwe, 
Kwa maana utayahukumu mataifa kwa haki. 
Utayaongoza mataifa ya dunia. (Sela) 

5 Mataifa na yakusifu, Ee Mungu; 

Mataifa yote na yakusifu wewe. 

6 Dunia itatoa mazao yake; 

Mungu, Mungu wetu, atatubariki. 

7 Mungu atatubariki, 


Na miisho yote ya dunia itamwogopa” yeye. 


A Zab. 67:7 Au “itamheshimu.” 


Zaburi 68:1-35 


Kwa kiongozi. Wa Daudi. Muziki. Wimbo. 
68 Mungu na ainuke, maadui wake na watawanyike, 
Wale wanaomchukia na wakimbie kutoka mbele zake. 

2 Wapeperushe mbali kama moshi unavyopeperushwa; 
Kama nta inavyoyeyuka karibu na moto, 
Waovu na waangamie vivyo hivyo kutoka mbele za Mungu. 
3 Lakini waadilifu na washangilie; 

Na wafurikwe na shangwe mbele za Mungu; 

Na wafurahi na kushangilia. 

4 Mwimbieni Mungu; liimbieni sifa” jina lake. 

Mwimbieni Yule anayepanda kupitia jangwa tambarare.” 
Jina lake ni Yah!” Shangilieni mbele zake! 

> Baba wa mayatima na mlinzi” wa wajane 

Ni Mungu katika makao yake matakatifu. 

6 Mungu huwapa makao walio peke yao; 

Huwaachilia huru wafungwa na kuwafanikisha. 

Lakini ni lazima watu wakaidi” waishi katika nchi iliyokauka. 


7 Ee Mungu, ulipowaongoza” watu wako, 


Ulipopiga mwendo jangwani, (Sela) 
8 Dunia ilitetemeka; 
Mbingu zilinyesha” mvua kwa sababu ya Mungu; 


Huu Mlima Sinai ulitetemeka kwa sababu ya Mungu, Mungu wa 
Israeli. 


9 Ulisababisha mvua kubwa inyeshe, Ee Mungu; 

Uliwatia nguvu tena watu wako waliochoka.” 

10 Walikaa katika kambi yako yenye mahema; 

Kwa wema wako, uliwaandalia maskini, Ee Mungu. 

11 Yehova anatoa amri; 

Wanawake wanaotangaza habari njema ni jeshi kubwa. 

12 Wafalme na majeshi yao wanakimbia, wanakimbia! 
Mwanamke anayebaki nyumbani anagawiwa nyara. 

13 Ingawa ninyi wanaume mlikuwa mkilala katikati ya mioto kambini,” 
Kutakuwa na mabawa ya njiwa yaliyofunikwa kwa fedha, 
Yenye manyoya ya dhahabu bora.” 

14 Mweza-Yote alipowatawanya wafalme waliokuwa nchini, 
Theluji ilianguka Salmoni.” 

15 Mlima wa Bashani ni mlima wa Mungu;” 


Mlima wa Bashani ni mlima wenye vilele. 


16 Enyi milima yenye vilele, kwa nini mnautazama kwa wivu, 
Mlima ambao Mungu ameuchagua kuwa” makao yake? 
Kwa kweli, Yehova atakaa huko milele. 


17 Magari ya Mungu ya vita ni makumi ya maelfu, maelfu kwa 
maelfu. 


Yehova ametoka Sinai na kuingia mahali patakatifu. 

18 Ulipanda juu; 

Ulichukua mateka; 

Ulichukua wanaume kuwa zawadi, 

Naam, hata walio wakaidi, ili ukae miongoni mwao, Ee Yah Mungu. 
19 Na asifiwe Yehova, anayetubebea mzigo wetu kila siku, 

Mungu wa kweli wa wokovu wetu. (Sela) 

20 Kwetu, Mungu wa kweli ni Mungu anayeokoa; 

Na Yehova Bwana Mwenye Enzi Kuu huokoa kutoka katika kifo. 
21 Naam, Mungu atapondaponda vichwa vya maadui wake, 

Utosi wenye nywele wa mtu yeyote anayeendelea kuwa na” hatia. 
22 Yehova amesema: “Nitawarudisha kutoka Bashani; 
Nitawarudisha kutoka katika vilindi vya bahari, 

23 Ili mguu wako ufunikwe na damu 


Na ulimi wa mbwa wako upate fungu lake kutoka kwa maadui.” 


24 Wanaona misafara yako, Ee Mungu, 


Misafara ya Mungu wangu, Mfalme wangu, inayoingia mahali 
patakatifu. 


25 Waimbaji wanatangulia mbele, wanamuziki wanaopiga vinanda 
wanawafuata; 


Katikati yao kuna wanawake vijana wakipiga matari. 

26 Katika umati uliokutanika,” msifuni Mungu; 

Msifuni Yehova, enyi mnaotoka katika Chemchemi ya Israeli. 
27 Huko Benjamini, aliye mdogo zaidi, anawatiisha, 

Pia wakuu wa Yuda pamoja na umati wao wenye kelele, 
Wakuu wa Zabuloni, wakuu wa Naftali. 

28 Mungu wako ameamuru kwamba utakuwa na nguvu. 


Onyesha nguvu zako, Ee Mungu, wewe ambaye umetenda kwa 
niaba yetu. 


29 Kwa sababu ya hekalu lako lililo Yerusalemu, 

Wafalme watakuletea zawadi. 

30 Wakemee wanyama wa mwituni walio kwenye matete, 
Kusanyiko la ng'ombe dume na ndama wao, 

Mpaka mataifa yatakapoinama chini yakileta” vipande vya fedha. 


Lakini anayatawanya mataifa yanayopenda vita. 


31 Vitu vya shaba nyekundu vitaletwa kutoka” Misri; 

Kushi itafanya haraka kumpa Mungu zawadi. 

32 Enyi falme za dunia, mwimbieni Mungu, 

Mwimbieni sifa” Yehova, (Sela) 

33 Yule anayepanda mbingu ya kale kati ya mbingu. 

Tazama! Hunguruma kwa sauti yake, sauti yake yenye nguvu. 
34 Tambueni nguvu za Mungu. 

Fahari yake iko juu ya Israeli, 

Na nguvu zake ziko angani.” 


35 Mungu anaogopesha kutoka katika mahali pake patakatifu penye 
utukufu. 


Yeye ni Mungu wa Israeli, 
Anayewapa watu uwezo na nguvu. 


Asifiwe Mungu. 


^ Zab. 68:4 Au “lipigieni muziki.” 

^ Zab. 68:4 Au labda, “juu ya mawingu.” 

^ Zab. 68:4 “Yah” ni ufupisho wa jina Yehova. 
^ Zab. 68:5 Tnn., “mwamuzi.” 


^ Zab. 68:6 Au “waasi.” 


A Zab. 68:7 Tnn., “ulipotangulia mbele ya.” 

^ Zab. 68:8 Tnn., “zilidondosha.” 

^ Zab. 68:9 Tnn., “Uliutia nguvu tena urithi wako.” 

^ Zab. 68:13 Au labda, “katikati ya mazizi ya kondoo.” 


^ Zab. 68:13 Au “yenye mchanganyiko wa rangi ya manjano na kijani 
kibichi.” 


^ Zab. 68:14 Au “Ni kana kwamba theluji ilianguka Salmoni.” 
^ Zab. 68:15 Au “ni mlima mrefu.” 

^ Zab. 68:16 Au “anatamani uwe.” 

^ Zab. 68:21 Au “anayetembeatembea katika.” 

^ Zab. 68:26 Tnn., “Katika makusanyiko.” 

^ Zab. 68:30 Au labda, “yakikanyagia chini.” 

^ Zab. 68:31 Au labda, “Mabalozi watatoka.” 

^ Zab. 68:32 Au “Mpigieni muziki.” 


^ Zab. 68:34 Tnn., “mawinguni.” 


Zaburi 69:1-36 


Kwa kiongozi; umepatanishwa na mtindo wa “Mayungiyungi.” Wa 
Daudi. 


69 Niokoe, Ee Mungu, kwa maana maji yanahatarisha uhai wangu.” 


2 Nimezama chini katika matope yenye kina, mahali pasipo na 
udongo mgumu. 


Nimefika katika maji yenye kina, 

Na kijito kinachotiririka haraka kimenifagilia mbali. 

3 Nimechoka kupaza sauti; 

Koo langu limekauka. 

Macho yangu yamechoka nikimngojea Mungu wangu. 
4 Wale wanaonichukia bila sababu 

Ni wengi sana kuliko nywele za kichwa changu. 

Wale wanaotaka kuniangamiza, 

Maadui wangu wenye hila,” wamekuwa wengi. 
Nililazimishwa kurudisha kitu ambacho sikuiba. 

> Ee Mungu, unajua upumbavu wangu, 

Na hatia yangu haijafichika mbele zako. 

6 Acha wale wanaokutumaini wasiaibishwe kwa sababu yangu, 


Ee Bwana Mwenye Enzi Kuu, Yehova wa majeshi. 


Wale wanaokutafuta na wasifedheheshwe kwa sababu yangu, 
Ee Mungu wa Israeli. 

7 Ninashutumiwa kwa sababu yako; 

Aibu imefunika uso wangu. 

8 Nimekuwa mgeni kwa ndugu zangu, 

Mgeni kwa wana wa mama yangu. 

9 Bidii kwa ajili ya nyumba yako imenila, 

Na shutuma za wale wanaokushutumu zimeniangukia. 

10 Nilipojinyenyekeza” kwa kufunga,” 

Nilishutumiwa kwa sababu hiyo. 

11 Nilipoyafanya magunia kuwa mavazi yangu, 

Nikawa kitu cha kudharauliwa nao.” 

12 Wale wanaoketi kwenye lango la jiji huzungumza kunihusu, 
Na walevi huimba juu yangu katika nyimbo zao. 

13 Lakini sala yangu na ikufikie, 

Ee Yehova, kwa wakati unaofaa. 

Katika upendo wako mwingi mshikamanifu, Ee Mungu, 

Nijibu kwa matendo yako hakika ya wokovu. 


14 Niokoe kutoka katika matope; 


Usiache nizame. 

Niokoe kutoka kwa wale wanaonichukia 

Na kutoka katika maji yenye kina. 

15 Usiache mafuriko yenye kasi yanifagilie mbali, 
Wala kilindi kinimeze, 

Wala kisima kifumbe?” kinywa chake juu yangu. 


16 Nijibu, Ee Yehova, kwa maana upendo wako mshikamanifu ni 
mwema. 


Nigeukie kulingana na rehema zako nyingi, 

17 Wala usimfiche mtumishi wako uso wako. 

Nijibu haraka, kwa maana ninataabika. 

18 Nikaribie uniokoe;* 

Nikomboe kwa sababu ya maadui wangu. 

19 Unajua shutuma yangu na aibu yangu na fedheha yangu. 
Unawaona maadui wangu wote. 

20 Shutuma imeuvunja moyo wangu, na jeraha haliwezi kuponywa.” 
Nilitarajia kuhurumiwa, lakini sikuhurumiwa hata kidogo, 
Nilitarajia kupata watu wa kunifariji, lakini sikupata yeyote. 
21 Lakini walinipa sumu” kuwa chakula, 


Na wakanipa siki ninywe Ili nikate kiu. 


22 Meza yao na iwe mtego kwao, 

Na ufanisi wao uwe kitu cha kuwanasa. 

23 Acha macho yao yatiwe giza wasiweze kuona, 
Na ufanye viuno vyao vitetemeke daima. 

24 Wamwagie ghadhabu yako,” 

Na hasira yako inayowaka iwapate. 

25 Kambi yao” na iwe ukiwa; 

Mahema yao yasiwe na mkaaji yeyote. 

26 Kwa maana wanamfuatia yule uliyempiga, 

Nao huendelea kusimulia kuhusu maumivu ya wale uliowajeruhi. 
27 Ongeza hatia zaidi juu ya hatia yao, 

Nao wasiwe na fungu lolote katika uadilifu wako. 
28 Na wafutwe kutoka katika kitabu cha walio hai,” 
Na wasiorodheshwe miongoni mwa waadilifu. 

29 Lakini ninateseka, nami nina maumivu. 

Ee Mungu, nguvu zako za kuokoa na zinilinde. 

30 Nitaliimbia sifa jina la Mungu, 

Nami nitamtukuza kwa kutoa shukrani. 


31 Jambo hilo litampendeza Yehova kuliko ng'ombe dume, 


Kuliko ng'ombe dume mchanga mwenye pembe na kwato. 
32 Wapole wataona jambo hilo na kushangilia. 
Mioyo yenu na ihuishwe, ninyi mnaomtafuta Mungu. 
33 Kwa maana Yehova anawasikiliza maskini, 

Naye hatawadharau watu wake waliotekwa. 

34 Mbingu na dunia na zimsifu, 

Bahari na kila kitu kinachoogelea ndani yake. 

35 Kwa maana Mungu ataliokoa Sayuni 

Naye atayajenga upya majiji ya Yuda, 

Nao watakaa humo na kuimiliki.” 

36 Wazao wa watumishi wake watairithi, 


Na wale wanaolipenda jina lake wataishi humo. 


^ Zab. 69:1 Au “nafsi yangu.” 

A Zab. 69:4 Au “Wale ambao ni maadui wangu bila sababu.” 
^ Zab. 69:10 Tnn., “Nilipoinyenyekeza nafsi yangu.” 

^ Zab. 69:10 Au labda, “Nilipolia na kufunga.” 

^ Zab. 69:11 Tnn., “Nilikuwa methali kwao.” 

^ Zab. 69:15 Au “shimo lifumbe.” 


^ Zab. 69:18 Au “Ikaribie nafsi yangu uikomboe.” 


A Zab. 69:20 Au “nami nimefikia hatua ya kukata tamaa.” 
A Zab. 69:21 Au “mmea wenye sumu.” 

A Zab. 69:24 Au “hasira yako kali.” 

A Zab. 69:25 Au “Kambi yao iliyozingirwa na ukuta.” 

A Zab. 69:28 Au “kitabu cha uzima.” 


^ Zab. 69:35 Yaani, ile nchi. 


Zaburi 70:1-5 


Kwa kiongozi. Wa Daudi, wa kukumbusha. 
70 Ee Mungu, niokoe; 

Ee Yehova, njoo haraka unisaidie. 

2 Wale wanaotaka kuniua” 

Na waaibishwe na kufedheheshwa. 

Wale wanaofurahia msiba wangu 

Na wakimbie kwa aibu. 

3 Wale wanaosema: “Aha! Aha!” 

Na wakimbizwe kwa aibu. 

4 Lakini acha wale wanaokutafuta 

Wafurahi na kushangilia kwa sababu yako. 
Wale wanaopenda matendo yako ya wokovu na waseme daima: 
“Mungu na atukuzwe!” 

5 Lakini sina uwezo, nami ni maskini; 

Ee Mungu, tenda haraka kwa niaba yangu. 
Wewe ni msaidizi wangu na mwokozi wangu. 


Ee Yehova, usikawie. 


A Zab. 70:2 Au “wanaoitafuta nafsi yangu.” 


Zaburi 71:1-24 


71 Nimekukimbilia wewe, Ee Yehova. 

Usiache niaibishwe kamwe. 

2 Niokoe na kuninusuru kwa uadilifu wako. 

Nitegee sikio lako” na uniokoe. 

3 Uwe ngome ya mwamba kwangu 

Ambamo ninaweza kuingia sikuzote. 

Toa amri ya kuniokoa, 

Kwa maana wewe ni jabali langu na ngome yangu. 

4 Ee Mungu wangu, niokoe kutoka mikononi mwa mwovu, 
Kutoka katika makucha ya mkandamizaji asiyetenda haki. 


5 Kwa maana wewe ni tumaini langu, Ee Bwana Mwenye Enzi Kuu, 
Yehova; 


Nimekutumaini wewe?” tangu nilipokuwa kijana. 

6 Nimekutegemea tangu nilipozaliwa; 

Wewe ndiye uliyenitoa tumboni mwa mama yangu. 
Ninakusifu daima. 

7 Nimekuwa kama muujiza kwa watu wengi, 
Lakini wewe ni kimbilio langu imara. 


8 Kinywa changu kimejaa sifa zako; 


Mchana kutwa ninasimulia kuhusu fahari yako. 

9 Usinitupe wakati wa uzee; 

Usiniache ninapoishiwa na nguvu. 

10 Maadui wangu wanasema mambo mabaya kunihusu, 
Na wale wanaotaka kuniua” wanapanga njama pamoja, 
11 Wakisema: “Mungu amemwacha. 


Mkimbizeni na kumkamata, kwa maana hakuna yeyote wa 
kumwokoa.” 


12 Ee Mungu, usiendelee kukaa mbali nami. 
Ee Mungu wangu, njoo haraka unisaidie. 

13 Wale wanaonipinga 

Na waaibishwe na kuangamia. 

Wale wanaonitakia msiba 

Na wafunikwe na aibu na fedheha. 

14 Lakini mimi, nitaendelea kungoja; 
Nitakusifu hata zaidi. 

15 Kinywa changu kitasimulia uadilifu wako, 
Mchana kutwa kitasimulia matendo yako ya wokovu, 
Ingawa ni mengi sana kwangu kuyajua.” 


16 Nitakuja na kutangaza matendo yako yenye nguvu, 


Ee Bwana Mwenye Enzi Kuu Yehova; 

Nitatangaza uadilifu wako, wako peke yako. 

17 Ee Mungu, umenifundisha tangu nilipokuwa kijana, 

Na mpaka sasa ninaendelea kutangaza kazi zako zinazostaajabisha. 
18 Ee Mungu, hata nikizeeka na kuwa na mvi, usiniache. 
Acha nikiambie kizazi kijacho kuhusu nguvu zako” 

Na kuwaambia wote watakaokuja kuhusu uwezo wako. 

19 Uadilifu wako, Ee Mungu, unafika vileleni; 

Umetenda mambo makuu; 

Ee Mungu, ni nani aliye kama wewe? 

20 Ingawa umenifanya nipate taabu nyingi na misiba mingi, 
Nihuishe tena; 

Niinue kutoka katika sehemu zenye kina za?” dunia. 

21 Ongeza ukuu wangu 

Nizunguke na kunifariji. 

22 Kisha nitakusifu kwa zeze 

Kwa sababu ya uaminifu wako, Ee Mungu wangu. 
Nitaimba sifa zako” kwa kinubi, 


Ee Mtakatifu wa Israeli. 


23 Midomo yangu itapaza sauti kwa shangwe ninapokuimbia sifa, 
Kwa maana umeokoa uhai wangu.” 
24 Ulimi wangu utaongea” kuhusu uadilifu wako mchana kutwa, 


Kwa maana wale wanaotaka kuniangamiza wataaibishwa na 
kufedheheshwa. 


A Zab. 71:2 Au “Inama chini na unisikilize.” 
^ Zab. 71:5 Au “Wewe ni tegemeo langu.” 

A Zab. 71:10 Au “wanaoitafuta nafsi yangu.” 
A Zab. 71:15 Au “kuyahesabu.” 

A Zab. 71:18 Tnn., “mkono wako.” 

^ Zab. 71:20 Au “vilindi vya.” 

A Zab. 71:22 Au “Nitakupigia muziki.” 

^ Zab. 71:23 Au “umeikomboa nafsi yangu.” 


^ Zab. 71:24 Au “utatafakari.” 


Zaburi 72:1-20 


Zaburi Inayomhusu Sulemani. 

72 Ee Mungu, mpe mfalme hukumu zako, 

Na umzawadie mwana wa mfalme uadilifu wako. 

2 Na atetee kesi ya watu wako kwa uadilifu, 

Na ya watu wako wa hali ya chini kwa haki. 

3 Milima na iwaletee watu amani, 

Na vilima vilete uadilifu. 

4 Na awalinde” watu wa hali ya chini miongoni mwa mataifa, 
Na awaokoe watoto” wa mtu maskini, 

Na amponde mpunjaji. 

5 Watakuogopa maadamu jua lipo 

Na maadamu mwezi unadumu, 

Kizazi baada ya kizazi. 

6 Atakuwa kama mvua inayonyeshea majani yaliyofyekwa, 
Kama manyunyu ya mvua yanayoinywesha dunia. 

7 Katika siku zake mwadilifu atasitawi,* 

Na amani itakuwa nyingi mpaka mwezi utakapokuwa haupo tena. 


8 Atakuwa na raia” kutoka bahari mpaka bahari 


Na kutoka Mto Efrati mpaka kwenye miisho ya dunia. 

9 Wakaaji wa jangwani watainama chini mbele yake, 
Na maadui wake wataramba mavumbi. 

10 Wafalme wa Tarshishi na wa visiwa watalipa ushuru. 
Wafalme wa Sheba na wa Seba watatoa zawadi. 

11 Wafalme wote watainama chini mbele yake, 

Na mataifa yote yatamtumikia. 

12 Kwa maana atamwokoa maskini anayelilia msaada, 
Pia mtu wa hali ya chini na yeyote ambaye hana msaidizi. 
13 Atamhurumia mtu wa hali ya chini na maskini, 

Naye ataokoa uhai wa” maskini. 

14 Atawaokoaž kutoka katika ukandamizaji na ukatili, 
Na damu yao itakuwa na thamani machoni pake. 

15 Na aishi na kupewa dhahabu ya Sheba. 

Sala na zitolewe daima kwa ajili yake, 

Na abarikiwe mchana kutwa. 

16 Kutakuwa na nafaka nyingi duniani; 

Itafurika juu ya milima. 


Matunda yake yatasitawi kama ya Lebanoni, 


Na katika majiji watu watachanua kama mimea ya dunia. 
17 Jina lake na lidumu milele, 

Na lisitawi maadamu jua lipo. 

Watu na wajipatie baraka kupitia yeye; 

Mataifa yote na yamtangaze kuwa mwenye furaha. 

18 Na asifiwe Yehova Mungu, Mungu wa Israeli, 
Ambaye peke yake hutenda mambo yanayostaajabisha. 
19 Jina lake tukufu na lisifiwe milele, 

Na utukufu wake ujae duniani pote. 

Amina na Amina. 


20 Huo ndio mwisho wa sala za Daudi, mwana wa Yese. 


A Zab. 72:4 Tnn., “awahukumu.” 
A Zab. 72:4 Au “wana.” 

A Zab. 72:7 Tnn., “atachipuka.” 
A Zab. 72:8 Au “Atatawala.” 

A Zab. 72:13 Au “nafsi za.” 


^ Zab. 72:14 Au “Atazikomboa nafsi zao.” 


Zaburi 73:1-28 


KITABU CHA TATU 
(Zaburi 73-89) 
Muziki wa Asafu. 


73 Kwa kweli Mungu ni mwema kwa Israeli, kwa wale walio safi 
moyoni. 


2 Lakini mimi, miguu yangu ilikuwa karibu kukengeuka; 
Hatua zangu zilikuwa karibu kuteleza. 

3 Kwa maana niliwaonea wivu wenye kiburi” 
Nilipokuwa nikiona amani ya waovu. 

4 Kwa maana hawana maumivu wanapokufa; 
Miili yao ina afya.” 

> Hawataabiki kama wanadamu wengine, 
Wala hawateseki kama watu wengine. 

6 Kwa hiyo, kiburi ni mkufu wao; 

Ukatili huwafunika kama vazi. 

7 Ufanisi wao” hufanya macho yao yanenepe; 
Wamezidi mawazo ya moyo. 

8 Wanadhihaki na kusema mambo maovu. 


Kwa kiburi, wanatoa vitisho vya kuwakandamiza wengine. 


9 Wanaongea kana kwamba wako juu kama mbingu, 

Na ndimi zao hutamba duniani. 

10 Kwa hiyo watu wake huwageukia, 

Nao hunywa maji yao mengi. 

11 Wanasema: “Mungu anajuaje? 

Je, Aliye Juu Zaidi ana ujuzi kweli?” 

12 Naam, hivyo ndivyo walivyo waovu, ambao sikuzote wanastarehe. 
Wanaendelea kuongeza mali zao. 

13 Kwa hakika nimeusafisha moyo wangu bure 

Na kunawa mikono yangu katika ukosefu wa hatia. 

14 Nami nilitaabika mchana kutwa; 

Niliadhibiwa kila asubuhi. 

15 Lakini kama ningesema mambo hayo, 

Ningewasaliti watu wako.” 

16 Nilipojaribu kulielewa jambo hilo, 

Lilinitaabisha 

17 Mpaka nilipoingia mahali patakatifu pa Mungu penye utukufu, 
Nami nikatambua wakati wao ujao. 


18 Kwa hakika unawaweka kwenye ardhi yenye utelezi. 


Unawafanya waanguke katika uharibifu wao. 

19 Jinsi wanavyoangamizwa kwa ghafla! 

Jinsi wanavyofikia kwa ghafla mwisho wao unaotisha! 

20 Kama ndoto wakati wa kuamka, Ee Yehova, 
Utakapoinuka, utaitupilia mbali” sanamu yao. 

21 Lakini moyo wangu ulikuwa mchungu, 

Na ndani kabisa” nilihisi maumivu makali. 

22 Nilikuwa mpumbavu wala sikuwa na uelewaji; 

Nilikuwa kama mnyama asiye na akili mbele zako. 

23 Lakini sasa niko pamoja nawe sikuzote; 

Umeushika mkono wangu wa kulia. 

24 Unaniongoza kwa ushauri wako, 

Na baadaye utaniongoza kwenye utukufu. 

25 Ni nani niliye naye mbinguni? 

Isipokuwa wewe tu, sitamani chochote duniani. 

26 Mwili wangu na moyo wangu unaweza kudhoofika, 
Lakini Mungu ni mwamba wa moyo wangu na fungu langu milele. 
27 Kwa kweli, wale wanaojitenga mbali nawe wataangamia. 


Utamwangamizaž kila mtu anayekuacha kwa upotovu.” 


28 Lakini kwa upande wangu, kumkaribia Mungu ni jambo jema 
kwangu. 


Nimemfanya Bwana Mwenye Enzi Kuu Yehova kuwa kimbilio langu, 


Ili nizitangaze kazi zako zote. 


A Zab. 73:3 Au “wanaojigamba.” 

A Zab. 73:4 Au “Kitambi chao kimenenepa.” 

A Zab. 73:7 Tnn., “Mafuta yao.” 

A Zab. 73:15 Tnn., “Ningekisaliti kizazi cha wana wako.” 
^ Zab. 73:20 Tnn., “utaidharau.” 

^ Zab. 73:21 Tnn., “katika figo zangu.” 

^ Zab. 73:27 Tnn., “Utamnyamazisha.” 


^ Zab. 73:27 Au “kukosa uaminifu.” 


Zaburi 24:1223 

Maskili.* Wa Asafu. 

74 Ee Mungu, kwa nini umetukataa milele? 

Kwa nini hasira yako inawaka” dhidi ya kundi la malisho yako? 
2 Wakumbuke watu uliojipatia” zamani za kale, 

Kabila ulilokomboa liwe urithi wako. 

Ukumbuke Mlima Sayuni, mahali unapokaa. 

3 Zielekeze hatua zako kwenye magofu ya kudumu. 

Adui ameharibu kila kitu mahali patakatifu. 

4 Maadui wako walinguruma ndani ya mahali pako pa mkutano.” 
Wameweka bendera zao wenyewe ziwe ishara humo. 

5 Walikuwa kama watu wanaotumia mashoka kufyeka msitu wenye 
miti mingi. 

6 Walivunjavunja michongo yake yote kwa mashoka na fito za 
chuma. 

7 Walichoma moto mahali pako patakatifu. 

Walichafua hema la ibada lenye jina lako, wakaliangusha chini. 


8 Wao pamoja na uzao wao wamesema mioyoni mwao: 


“Sehemu zote za Mungu za mikutano?” zilizo nchini ni lazima 
ziteketezwe.” 


9 Hatuoni ishara yoyote; 
Hakuna tena nabii yeyote, 


Na hakuna yeyote miongoni mwetu anayejua hali hii itaendelea hadi 
lini. 


10 Ee Mungu, mpinzani ataendelea kudhihaki mpaka lini? 
Je, adui ataendelea kulidharau jina lako milele? 

11 Kwa nini unauzuia mkono wako, mkono wako wa kuume? 
Uchomee kifuani mwako” na kuwaangamiza? 

12 Lakini Mungu ni Mfalme wangu tangu zamani za kale, 
Yeye anayefanya matendo ya wokovu duniani. 

13 Uliitibua bahari kwa nguvu zako; 

Uliviponda vichwa vya wanyama wakubwa sana wa baharini. 
14 Uliviponda vichwa vya Lewiathani;” 


Ukawapa watu wamle kama chakula chao, wale wanaokaa 
jangwani. 


15 Ulipasua vijia kwa ajili ya chemchemi na vijito; 
Ulikausha mito inayotiririka daima. 

16 Mchana ni wako, na usiku pia. 

Uliumba nuru?” na jua. 


17 Uliweka mipaka yote ya dunia; 


Uliumba majira ya kiangazi na majira ya baridi kali. 

18 Kumbuka dhihaka za adui, Ee Yehova, 

Jinsi taifa pumbavu linavyodharau jina lako. 

19 Usiwape wanyama wa mwituni uhai wa” njiwa tetere wako. 
Usiusahau milele uhai wa watu wako wanaoteseka. 

20 Likumbuke lile agano, 

Kwa maana sehemu za dunia zenye giza zimejaa makao ya ukatili. 


21 Mtu aliyepondwa na asigeuke na kwenda zake akiwa amekata 
tamaa; 


Watu wa hali ya chini na maskini na walisifu jina lako. 

22 |nuka, Ee Mungu, na utetee kesi yako. 

Kumbuka jinsi wapumbavu wanavyokudhihaki mchana kutwa. 
23 Usisahau mambo ambayo maadui wako wanasema. 


Kelele za wale wanaokuasi zinapanda juu daima. 


A Zab. 74:1 Angalia Kamusi. 

A Zab. 74:1 Tnn., “inafuka moshi.” 

A Zab. 74:2 Tnn., “Likumbuke kusanyiko lako ulilojipatia.” 
A Zab. 74:4 Au “kusanyiko.” 


A Zab. 74:8 Au “Sehemu zote ambazo Mungu anaabudiwa.” 


^ Zab. 74:11 Au “Uchomoe kutoka katika makunjo ya vazi lako.” 


A Zab. 74:14 Angalia Kamusi. 


^ Zab. 74:16 Au “mwanga.” 


A Zab. 74:19 Au “nafsi ya.” 


Zaburi 75:1-10 


Kwa kiongozi. Umepatanishwa na muziki wa “Usiharibu.” Wimbo wa 
Asafu. 


75 Tunakushukuru, Ee Mungu, tunakushukuru; 
Jina lako liko karibu, 

Na watu wanatangaza kazi zako zinazostaajabisha. 
2 Unasema: “Ninapoweka wakati hususa, 
Ninahukumu kwa haki. 

3 Dunia na wakaaji wake wote walipoyeyushwa, 
Mimi ndiye niliyeziimarisha nguzo zake.” (Sela) 

4 Ninawaambia wenye kujigamba, “Msijigambe,” 
Na waovu, “Msikweze nguvu zenu.” 

> Msikweze nguvu zenu” juu sana 

Au kuongea kwa kiburi. 

6 Kwa maana kukwezwa 

Hakutoki mashariki wala magharibi wala kusini. 

7 Kwa maana Mungu ni Mwamuzi. 

Humshusha huyu na kumkweza yule. 

8 Kwa maana kuna kikombe mkononi mwa Yehova; 


Divai inatoa povu nayo imechanganywa kikamili. 


Hakika ataimwaga, 

Na waovu wote duniani watainywa, mpaka machicha yake.” 
9 Lakini mimi, nitalitangaza hilo milele; 

Nitamwimbia sifa” Mungu wa Yakobo. 


10 Kwa maana anasema: “Nitazikata nguvu” zote za waovu.’ 


Lakini nguvu” za waadilifu zitakwezwa. 


^ Zab. 75:4 Tnn., “pembe yenu.” 

A Zab. 75:5 Tnn., “pembe yenu.” 

^ Zab. 75:9 Au “Nitampigia muziki.” 
^ Zab. 75:10 Tnn., “pembe.” 


^ Zab. 75:10 Tnn., “pembe.” 


Zaburi 76:1-12 


Kwa kiongozi; uimbwe kwa ala za nyuzi. Muziki wa Asafu. Wimbo. 
76 Mungu anajulikana Yuda; 

Jina lake ni kuu katika Israeli. 

2 Banda lake liko Salemu, 

Na makao yake yako Sayuni. 

3 Huko aliivunja mishale inayowaka ya upinde, 

Ngao na upanga na silaha za vita. (Sela) 

4 Unang'aa kwa uangavu;” 

Una fahari kuliko milima ya mawindo. 

5 Wenye moyo jasiri wamepora. 
Wamelala usingizi; 

Mashujaa wote hawakuwa na uwezo. 

6 Kwa sababu ya kemeo lako, Ee Mungu wa Yakobo, 
Mwendeshaji wa gari na farasi wote wamelala usingizi mzito. 
7 Ni wewe peke yako unayeogopesha. 
Na ni nani anayeweza kustahimili hasira yako kali? 

8 Kutoka mbinguni ulitangaza hukumu; 


Dunia iliogopa na kunyamaza 


9 Mungu alipoinuka ili kutekeleza hukumu, 

Ili kuwaokoa wapole wote walio duniani. (Sela) 

10 Kwa maana ghadhabu ya mwanadamu itakuletea sifa; 

Nawe utajipamba kwa mabaki ya ghadhabu yao. 

11 Wekeni nadhiri zenu kwa Yehova Mungu wenu na kuzitimiza, 
Wote wanaomzunguka na walete zawadi yao kwa woga. 

12 Atakinyenyekeza kiburi cha” viongozi; 


Yeye huwaogopesha wafalme wa dunia. 


^ Zab. 76:4 Au “Umefunikwa na nuru.” 


A Zab. 76:12 Tnn., “Atainyenyekeza roho ya.” 


Zaburi 77:1-20 


Kwa kiongozi; mtindo wa Yeduthuni.” Muziki wa Asafu. 
77 Kwa sauti yangu nitamlilia Mungu; 

Nitamlilia Mungu kwa sauti kubwa, naye atanisikia. 

2 Katika siku ya taabu yangu ninamtafuta Yehova. 
Usiku ninamnyooshea mikono yangu bila kuacha.” 
Siwezi” kufarijiwa. 

3 Ninapomkumbuka Mungu, ninalia kwa maumivu; 
Ninataabika na nguvu zangu zinaniishia.” (Sela) 

4 Unazishika kope zangu ili nisifumbe macho; 
Nimefadhaika, nami siwezi kuongea. 

> Mawazo yangu yanarudi katika siku za zamani za kale, 
Miaka mingi iliyopita. 

6 Wakati wa usiku ninaukumbuka wimbo wangu;” 
Ninatafakari moyoni mwangu; 

Ninatafuta” kwa bidii. 

7 Je, Yehova atatutupa mbali milele? 

Je, hatatuonyesha tena kamwe kibali chake? 


8 Je, upendo wake mshikamanifu utakoma milele? 


Je, ahadi yake itakosa kutimia katika vizazi vyote? 

9 Je, Mungu amesahau kuonyesha kibali chake, 

Au je, hasira yake imekomesha rehema yake? (Sela) 

10 Je, ni lazima niendelee kusema: “Hili ndilo linalonitaabisha:” 
Aliye Juu Zaidi amebadili msimamo wake kutuelekea”?” 

11 Nitazikumbuka kazi za Yah; 


Nitayakumbuka matendo yako yanayostaajabisha ya zamani za 
kale. 


12 Nitautafakari utendaji wako wote 

Na kutafakari shughuli zako. 

13 Ee Mungu, njia zako ni takatifu. 

Ee Mungu, ni mungu gani aliye mkuu kama wewe? 


14 Wewe ndiye Mungu wa kweli, unayetenda mambo 
yanayostaajabisha. 


Umeyafunulia mataifa nguvu zako. 

15 Kwa nguvu zako” umewaokoa* watu wako, 
Wana wa Yakobo na wa Yosefu. (Sela) 

16 Maji yalikuona, Ee Mungu, 

Maji yalikuona yakavurugika. 


Na vilindi vya maji vikatibuka. 


17 Mawingu yakamwaga maji. 
Anga lenye mawingu likanguruma, 
Na mishale yako ikaruka huku na kule. 


18 Sauti ya mngurumo wako ilikuwa kama magurudumu ya gari la 
vita; 

Mimweko ya radi iliangaza dunia inayokaliwa;” 
Dunia ilitikisika na kutetemeka. 

19 Njia yako ilipita baharini, 

Kijia chako kilipita katika maji mengi; 

Lakini nyayo zako hazingeweza kuonekana. 


20 Uliwaongoza watu wako kama kundi la kondoo, 


Chini ya uangalizi” wa Musa na Haruni. 


A Zab. 77:1 Angalia Kamusi. 

^ Zab. 77:2 Tnn., “bila kufa ganzi.” 

A Zab. 77:2 Au “Nafsi yangu haiwezi.” 

A Zab. 77:3 Tnn., “roho yangu inazimia.” 

A Zab. 77:6 Au “muziki wangu wa nyuzi.” 

^ Zab. 77:6 Tnn., “Roho yangu inatafuta.” 


^ Zab. 77:10 Au “linalonichoma.” 


A Zab. 77:10 Tnn., “amebadili mkono wake wa kuume dhidi yetu.” 
A Zab. 77:15 Tnn., “mkono wako.” 

^ Zab. 77:15 Tnn., “umewakomboa.” 

^ Zab. 77:18 Au “ardhi inayozaa.” 


^ Zab. 77:20 Tnn., “Kwa mkono.” 


Zaburi 78:1-72 


Maskili.* Wa Asafu. 

78 Sikilizeni sheria” yangu, enyi watu wangu; 
Tegeni sikio lenu kwa maneno ya kinywa changu. 
2 Nitakifungua kinywa changu kwa methali. 
Nitafumbua mafumbo ya zamani za kale. 

3 Mambo ambayo tumesikia na tunayojua, 
Ambayo baba zetu wametusimulia, 

4 Hatutawaficha wana wao; 

Tutakisimulia kizazi kijacho mambo hayo 
Matendo ya Yehova yanayostahili sifa na nguvu zake, 
Mambo yanayostaajabisha aliyotenda. 

> Alianzisha kikumbusho katika Yakobo 

Na kuweka sheria katika Israeli; 

Aliwaamuru mababu zetu 

Wawajulishe watoto wao mambo hayo, 

6 Ili kizazi kijacho, 

Watoto ambao hawajazaliwa, wayajue. 


Kisha wao watawasimulia watoto wao. 


7 Halafu watoto hao watamtumaini Mungu. 
Hawatasahau kazi za Mungu 

Lakini watashika amri zake. 

8 Kisha hawatakuwa kama mababu zao, 

Kizazi chenye ukaidi na uasi, 

Kizazi kilichokuwa na moyo unaoyumbayumba” 

Na ambacho hakikuwa na roho ya uaminifu kwa Mungu. 
9 Waefraimu walijihami kwa upinde, 

Lakini walikimbia siku ya vita. 

10 Hawakushika agano la Mungu 

Nao walikataa kutembea katika sheria yake. 

11 Walisahau pia mambo aliyotenda, 

Kazi zake zinazostaajabisha alizowaonyesha. 

12 Alifanya maajabu mbele ya mababu zao, 

Katika nchi ya Misri, eneo la Soani. 

13 Aliipasua bahari ili kuwaruhusu wavuke, 

Naye akayafanya maji yasimame juu kama bwawa.” 
14 Aliwaongoza kwa wingu wakati wa mchana 


Na usiku kucha kwa mwangaza wa moto. 


15 Aliipasua miamba nyikani, 

Akawanywesha maji ya kutosha kana kwamba yanatoka vilindini. 
16 Alivitoa vijito kutoka kwenye jabali 

Na kufanya maji yatiririke chini kama mito. 

17 Lakini waliendelea kumtendea dhambi 

Kwa kumwasi jangwani yule Aliye Juu Zaidi; 

18 Walimjaribu” Mungu moyoni mwao 

Walidai wapewe chakula walichotamani.” 

19 Kwa hiyo wakalalamika kumhusu Mungu, 

Wakisema: “Je, Mungu anaweza kuandaa meza nyikani?” 
20 Tazama! Aliupiga mwamba 

Hivi kwamba maji yakatiririka na vijito vikafurika. 

“Je, anaweza pia kutupatia mkate, 

Au je, anaweza kuwapa watu wake nyama?” 

21 Yehova alipowasikia, alikasirika sana; 

Moto ukawaka dhidi ya Yakobo, 

Na hasira yake ikawaka dhidi ya Israeli 

22 Kwa sababu hawakudhihirisha imani katika Mungu; 


Hawakuutumaini uwezo wake wa kuwaokoa. 


23 Basi akaliamuru anga lililo juu lenye mawingu, 
Naye akaifungua milango ya mbingu. 

24 Akaendelea kuwanyeshea mana ili wale; 
Akawapa nafaka ya mbinguni. 

25 Wanadamu wakala mkate wa wenye nguvu;” 
Aliwapa mkate wa kutosha wa kuwashibisha. 

26 Aliuvumisha upepo wa mashariki mbinguni 

Na kwa nguvu zake akaufanya upepo wa kusini uvume. 
27 Naye akawanyeshea nyama kama mavumbi, 
Ndege kama mchanga kwenye ufuo wa bahari. 

28 Aliwaangusha katikati ya kambi yake, 

Pande zote kuzunguka mahema yake. 

29 Nao wakala na kujilazimisha kula zaidi; 

Aliwapa walichotamani. 

30 Lakini kabla hawajatosheleza kikamili tamaa yao, 
Chakula kilipokuwa kingali kinywani mwao, 

31 Ghadhabu ya Mungu ikawaka dhidi yao. 
Akawaua wanaume wenye nguvu zaidi; 


Aliwaangamiza wanaume vijana wa Israeli. 


32 Licha ya hayo walizidi kutenda dhambi 

Nao hawakudhihirisha imani katika kazi zake zinazostaajabisha. 
33 Basi akazikatisha siku zao kana kwamba ni pumzi tu, 

Na miaka yao kwa matukio ya ghafla yenye kutisha. 

34 Lakini kila mara alipowaua baadhi yao, waliosalia walimtafuta; 
Walirudi na kumtafuta Mungu, 

35 Wakikumbuka kwamba Mungu alikuwa Mwamba wao 

Na kwamba Mungu Aliye Juu Zaidi alikuwa Mkombozi” wao. 

36 Lakini walijaribu kumdanganya kwa kinywa chao 

Na kumwambia uwongo kwa ulimi wao. 

37 Moyo wao haukuwa imara kumwelekea; 

Nao hawakuwa waaminifu kwa agano lake. 

38 Lakini alikuwa mwenye rehema; 

Alikuwa akiwasamehe?” kosa lao, naye hakuwaangamiza. 

Mara nyingi aliizuia hasira yake 

Badala ya kuichochea ghadhabu yake yote. 

39 Kwa maana alikumbuka kwamba walikuwa nyama tu, 

Upepo upitao ambao haurudi.” 


40 Jinsi walivyomwasi mara nyingi nyikani 


Na kumtia uchungu jangwani! 

41 Walimjaribu Mungu tena na tena, 

Nao wakamhuzunisha” Mtakatifu wa Israeli. 

42 Hawakuzikumbuka nguvu zake,” 

Siku ambayo aliwaokoa” kutoka kwa adui, 

43 Jinsi alivyoonyesha ishara zake kule Misri 

Na miujiza yake katika eneo la Soani, 

44 Na jinsi alivyobadili mifereji ya Nile kuwa damu 

Hivi kwamba hawangeweza kunywa maji kutoka katika vijito vyake. 
45 Alituma makundi ya nzi ili yawale 

Na vyura ili kuwaangamiza. 

46 Mazao yao aliwapa parare wanaokula sana, 

Matunda ya kazi yao ngumu akayapa makundi ya nzige. 

47 Aliharibu mizabibu yao kwa mvua ya mawe 

Na mikuyu yao kwa mawe ya mvua. 

48 Aliwaua kwa mvua ya mawe wanyama wao wa kubeba mizigo 
Na mifugo yao kwa umeme wa radi.” 

49 Aliwamwagia hasira yake inayowaka, 


Hasira kali na ghadhabu na taabu, 


Makundi ya malaika yanayoleta msiba. 

50 Alitayarisha njia kwa ajili ya hasira yake. 

Hakuwalinda wasife;” 

Naye aliwaua kwa ugonjwa hatari. 

51 Mwishowe aliwaangamiza wazaliwa wote wa kwanza wa Misri, 
Mwanzo wa nguvu zao za uzazi katika mahema ya Hamu. 

52 Kisha akawatoa nje watu wake kama kundi la kondoo 

Na kuwaongoza nyikani kama kundi la mifugo. 

53 Aliwaongoza kwa usalama, 

Nao hawakuogopa; 

Bahari iliwafunika maadui wao. 

54 Naye akawaleta katika eneo lake takatifu, 

Eneo hili lenye milima ambalo mkono wake wa kuume ulilitwaa. 
55 Aliyafukuza mataifa kutoka mbele yao; 

Akawagawia urithi kwa kamba ya kupimia; 

Aliyafanya makabila ya Israeli yakae katika makao yao. 


56 Lakini waliendelea kumjaribu” Mungu Aliye Juu Zaidi, na 
kumwasi; 


Hawakusikiliza vikumbusho vyake. 


57 Pia walipotoka na kutenda kwa hila kama mababu zao. 


Hawakutegemeka kama upinde uliolegea usivyotegemeka. 

58 Waliendelea kumkasirisha kwa mahali pao pa juu, 

Nao wakachochea hasira yake kali“ kwa sanamu zao za kuchongwa. 
59 Mungu alisikia na kuwaka hasira, 

Kwa hiyo akaikataa kabisa Israeli. 

60 Mwishowe akaliacha hema la ibada lililo Shilo, 

Hema alimokaa miongoni mwa wanadamu. 

61 Aliacha ishara ya nguvu zake ipelekwe utekwani; 

Fahari yake itiwe mikononi mwa adui. 

62 Aliwatoa watu wake wauawe kwa upanga 

Naye akaukasirikia vikali urithi wake. 

63 Moto uliwateketeza kabisa vijana wake wa kiume, 

Na mabikira wake hawakuimbiwa nyimbo za harusi.” 

64 Makuhani wake waliuawa kwa upanga, 

Na wajane wao hawakulia. 

65 Kisha Yehova akaamka kana kwamba anatoka usingizini, 
Kama mwanamume hodari aamkavyo baada ya divai kumtoka. 
66 Naye akawakimbiza maadui wake; 


Akawatia aibu ya kudumu. 


67 Alilikataa hema la Yosefu; 
Hakulichagua kabila la Efraimu. 
68 Lakini alichagua kabila la Yuda, 
Mlima Sayuni, anaoupenda. 


69 Alipafanya mahali pake patakatifu pawe mahali pa kudumu kama 
mbingu,” 


Kama dunia ambayo ameiimarisha milele. 

70 Alimchagua Daudi mtumishi wake 

Na kumtoa katika mazizi ya kondoo, 

71 Alimwondoa katika kazi ya kuchunga kondoo wanaonyonyesha; 
Akamfanya kuwa mchungaji wa Yakobo, watu wake, 

Na wa Israeli, urithi wake. 

72 Aliwachunga kwa utimilifu wa moyo, 


Na kwa mikono stadi aliwaongoza. 


A Zab. 78:1 Angalia Kamusi. 

A Zab. 78:1 Au “mafundisho.” 

^ Zab. 78:8 Tnn., “ambao haujatayarishwa.” 
^ Zab. 78:13 Au “ukuta.” 


^ Zab. 78:18 Tnn., “Walimtahini.” 


A Zab. 78:18 Au “chakula kwa ajili ya nafsi yao.” 

A Zab. 78:25 Au “wa malaika.” 

A Zab. 78:35 Au “Mlipiza-Kisasi.” 

A Zab. 78:38 Tnn., “akifunika.” 

A Zab. 78:39 Au labda, “Kwamba roho inaenda nayo hairudi.” 
A Zab. 78:41 Au “wakamtia uchungu.” 

A Zab. 78:42 Tnn., “Hawakuukumbuka mkono wake.” 
A Zab. 78:42 Tnn., “aliwakomboa.” 

A Zab. 78:48 Au labda, “homa kali.” 

A Zab. 78:50 Au “Hakulinda nafsi zao zisife.” 

A Zab. 78:56 Au “kumtahini.” 

A Zab. 78:58 Au “wivu wake.” 

^ Zab. 78:63 Tnn., “hawakusifiwa.” 


^ Zab. 78:69 Tnn., “Alipajenga mahali pake patakatifu kama vilele.” 


Zaburi 79:1-13 


Muziki wa Asafu. 

79 Ee Mungu, mataifa yamevamia urithi wako; 
Yamelichafua hekalu lako takatifu; 

Yamebadili Yerusalemu kuwa rundo la magofu. 


2 Wamewapa ndege wa angani maiti za watumishi wako kuwa 
chakula chao 


Na miili ya washikamanifu wako wamewapa wanyama wa mwituni 
wa dunia. 


3 Wamemwaga damu yao kama maji kotekote Yerusalemu, 
Na hakuna aliyebaki wa kuwazika. 

4 Tumekuwa kitu cha kushutumiwa na majirani wetu; 

Wale wanaotuzunguka wanatudhihaki na kutufanyia mzaha. 
> Ee Yehova, utaendelea kuwaka hasira mpaka lini? Milele? 
Ghadhabu yako itaendelea kuwaka kama moto mpaka lini? 
6 Yamwagie ghadhabu yako mataifa ambayo hayakujui 

Na falme ambazo haziliitii jina lako. 

7 Kwa maana wamemnyafua Yakobo 

Nao wameifanya nchi yake ukiwa. 


8 Usitufanye tuwajibike kwa sababu ya makosa ya mababu zetu. 


Tuonyeshe haraka rehema yako, 

Kwa maana tumeshushwa chini sana. 

9 Tusaidie, Ee Mungu wa wokovu wetu, 

Kwa ajili ya jina lako tukufu; 

Tuokoe na kutusamehe” dhambi zetu kwa ajili ya jina lako. 

10 Kwa nini mataifa yaseme: “Mungu wao yuko wapi?” 

Na ijulikane miongoni mwa mataifa mbele ya macho yetu 
Kwamba damu iliyomwagwa ya watumishi wako imelipiziwa kisasi. 
11 Na usikie kilio cha maumivu cha mfungwa. 

Tumia nguvu zako kuu” kuwahifadhi” wale waliohukumiwa kifo.” 
12 Walipize majirani wetu mara saba 

Kwa sababu ya shutuma walizotoa dhidi yako, Ee Yehova. 

13 Kisha sisi, watu wako na kondoo wa malisho yako, 
Tutakushukuru milele; 


Nasi tutatangaza sifa yako kizazi mpaka kizazi. 


^ Zab. 79:9 Tnn., “ufunike.” 
^ Zab. 79:11 Tnn., “mkono wako.” 
^ Zab. 79:11 Au labda, “kuwaweka huru.” 


^ Zab. 79:11 Tnn., “wana wa kifo.” 


Zaburi 80:1-19 


Kwa kiongozi; umepatanishwa na mtindo wa “Mayungiyungi.’ 
Kikumbusho. Muziki wa Asafu. 


80 Ee Mchungaji wa Israeli, sikiliza, 

Wewe unayemwongoza Yosefu kama kundi la kondoo. 
Wewe unayeketi kwenye kiti cha ufalme juu ya” makerubi, 
Angaza.” 

2 Mbele ya Efraimu na Benjamini na Manase, 

Chochea nguvu zako; 

Njoo utuokoe. 

3 Ee Mungu, turudishe; 

Uso wako na utuangazie, ili tuokolewe. 


4 Yehova Mungu wa majeshi, utaendelea mpaka lini kuwa na hasira 
kali kuelekea” sala ya watu wako? 


> Unawalisha machozi kama mkate, 

Nawe unawanywesha machozi kupita kiasi. 

6 Unawaruhusu majirani wetu wagombane kwa sababu yetu; 
Maadui wetu wanaendelea kutudhihaki wapendavyo. 

7 Ee Mungu wa majeshi, turudishe; 


Uso wako na utuangazie, ili tuokolewe. 


8 Uliufanya mzabibu uondoke Misri. 

Uliyafukuza mataifa na kuupanda. 

9 Ulitayarisha nafasi kwa ajili yake, 

Nao ukatia mizizi na kujaa nchini. 

10 Milima ilifunikwa kwa kivuli chake, 

Na mierezi ya Mungu kwa matawi yake. 

11 Matawi yake yalienea mpaka baharini, 

Na machipukizi yake mpaka kwenye Mto Efrati. 

12 Kwa nini umebomoa kuta za mawe za shamba la mzabibu huo, 


Hivi kwamba wote wanaopita karibu nao wanachuma matunda 
yake? 


13 Nguruwe wa mwituni wanauharibu, 

Na wanyama wa porini wanaula. 

14 Ee Mungu wa majeshi, rudi tafadhali. 

Tazama chini kutoka mbinguni uone! 

Utunze mzabibu huu, 

15 Shina” ambalo mkono wako wa kuume umepanda, 


Na umtazame mwana ambaye umemtia nguvu” kwa ajili yako 
mwenyewe. 


16 Umechomwa moto, umekatwa. 


Wanaangamia kwa kemeo lako.” 


17 Mkono wako na umtegemeze mwanamume aliye kwenye mkono 
wako wa kuume, 


Mwana wa binadamu uliyemtia nguvu kwa ajili yako mwenyewe. 
18 Kisha hatutageuka kutoka kwako. 

Tuhifadhi hai, ili tuliitie jina lako. 

19 Ee Yehova Mungu wa majeshi, turudishe; 


Uso wako na utuangazie, ili tuokolewe. 


A Zab. 80:1 Au labda, “katikati ya.” 

A Zab. 80:1 Au “Funua uangavu wako.” 

A Zab. 80:4 Tnn., “kuwaka hasira dhidi ya.” 

^ Zab. 80:15 Au “Shina kuu la mzabibu.” 

^ Zab. 80:15 Au “ulitazame tawi ambalo umelitia nguvu.” 


^ Zab. 80:16 Tnn., “kwa kemeo la uso wako.” 


Zaburi 81:1-16 


Kwa kiongozi; juu ya Gitithi.” Wa Asafu. 

81 Mshangilieni Mungu kwa sauti, nguvu zetu. 
Mpazieni sauti kwa ushindi Mungu wa Yakobo. 

2 Anzisheni muziki na kuchukua tari, 

Kinubi chenye sauti tamu pamoja na kinanda. 

3 Pigeni pembe wakati wa mwezi mpya, 

Wakati wa mwezi mpevu, kwa ajili ya siku ya sherehe yetu. 
4 Kwa maana ni agizo kwa Israeli, 

Sheria ya Mungu wa Yakobo. 

> Aliiweka ili iwe kikumbusho kwa Yosefu 
Alipoenda” kuishambulia nchi ya Misri. 

Nilisikia sauti” ambayo sikuitambua: 

6 “Niliuinua mzigo kutoka begani mwake; 

Mikono yake iliwekwa huru kutoka kwenye kikapu. 
7 Katika taabu uliita, nami nikakuokoa; 

Nilikujibu kutoka katika wingu lenye ngurumo.” 
Nilikujaribu katika maji ya Meriba.” (Sela) 


8 Sikieni, watu wangu, nami nitatoa ushahidi dhidi yenu. 


Ee Israeli, laiti ungenisikiliza. 

9 Hakutakuwa na mungu yeyote wa kigeni miongoni mwenu; 
Nanyi hamtamwinamia mungu wa kigeni. 

10 Mimi, Yehova, ni Mungu wako, 

Niliyekutoa nchini Misri. 

Fungua wazi kinywa chako, nami nitakijaza. 

11 Lakini watu wangu hawakuisikiliza sauti yangu; 

Israeli hakujitiisha kwangu. 

12 Kwa hiyo nikawaacha wafuate mioyo yao mikaidi; 
Walitenda mambo waliyofikiri yanafaa.” 

13 Laiti watu wangu wangenisikiliza, 

Laiti Israeli angetembea katika njia zangu! 

14 Ningewatiisha haraka maadui wao; 

Ningeugeuza mkono wangu dhidi ya wapinzani wao. 

15 Wale wanaomchukia Yehova watajikunyata mbele zake, 
Na mwisho” wao utakuwa wa milele. 

16 Lakini atakulisha” ngano bora kabisa” 


Na kukushibisha kwa asali kutoka mwambani.” 


^ Zab. 81:1 Angalia Kamusi. 


A Zab. 81:5 Yaani, Mungu. 

A Zab. 81:5 Au “lugha.” 

A Zab. 81:7 Tnn., “katika mahali palipofichika pa ngurumo.” 
A Zab. 81:7 Maana yake “Kugombana.” 

A Zab. 81:12 Tnn., “Walitembea katika mashauri yao.” 

^ Zab. 81:15 Tnn., “wakati.” 

^ Zab. 81:16 Tnn., “atamlisha,” yaani, watu wa Mungu. 


^ Zab. 81:16 Tnn., “mafuta ya ngano.” 


Zaburi 82:1-8 


Muziki wa Asafu. 

82 Mungu anachukua mahali pake katika kusanyiko la Mungu; 
Anahukumu katikati ya miungu:” 

2 “Mtaendelea mpaka lini kuhukumu bila haki 

Na kuwapendelea waovu? (Sela) 

3 Mteteeni” mtu wa hali ya chini na yatima. 

Mtendeeni kwa haki mtu asiye na uwezo na maskini. 

4 Mwokoeni mtu wa hali ya chini na maskini; 

Waokoeni kutoka mkononi mwa mwovu.” 

> Hawajui wala hawaelewi; 
Wanatembea huku na huku gizani; 

Misingi yote ya dunia inatikiswa. 

6 “Nimesema, ‘Ninyi ni miungu,” 

Ninyi nyote ni wana wa Aliye Juu Zaidi. 

7 Lakini mtakufa kama wanadamu wanavyokufa; 
Nanyi mtaanguka kama mkuu mwingine yeyote anavyoanguka!”” 
8 Inuka, Ee Mungu, uihukumu dunia, 


Kwa maana mataifa yote ni yako. 


^ Zab. 82:1 Au “walio kama miungu.” 
A Zab. 82:3 Au “Hukumuni kwa ajili ya.” 


A Zab. 82:6 Au “ni kama miungu.” 


Zaburi 83:1-18 


Wimbo. Muziki wa Asafu. 

83 Ee Mungu, usinyamaze; 

Usikae kimya wala kutulia, Ee Mungu. 

2 Kwa maana, tazama! Maadui wako wanafanya fujo; 
Wale wanaokuchukia wanatenda kwa kiburi.” 

3 Kwa hila wanapanga njama kwa siri dhidi ya watu wako; 
Wanapanga njama dhidi ya watu wako unaowathamini.” 

4 Wanasema: “Njooni, acheni tuwaangamize wakiwa taifa, 
Ili jina la Israeli lisikumbukwe tena kamwe.” 

5 Kwa umoja wanatunga mbinu;” 

Wameungana?” dhidi yako— 

6 Mahema ya Edomu na Waishmaeli, Moabu na Wahagri, 
7 Gebali na Amoni na Amaleki, 

Ufilisti pamoja na wakaaji wa Tiro. 

8 Pia Ashuru imejiunga nao; 

Wanawaunga mkono” wana wa Loti. (Sela) 

9 Watendee kama ulivyoitendea Midiani, 


Kama ulivyomtendea Sisera na Yabini kwenye kijito cha” Kishoni. 


10 Waliangamizwa kule En-dori; 

Wakawa mbolea juu ya ardhi. 

11 Wafanye viongozi wao wawe kama Orebu na Zeebu 

Na wakuu” wao kama Zeba na Zalmuna, 

12 Kwa maana walisema: “Na tuimiliki nchi ambamo Mungu anakaa.” 


13 Ee Mungu wangu, wafanye wawe kama mchongoma 
unaopeperushwa,” 


Kama majani makavu yanayopeperushwa na upepo. 

14 Kama moto unaoteketeza kabisa msitu, 

Kama mwali wa moto unaounguza milima, 

15 Wafuatie vivyo hivyo kwa tufani yako 

Na kuwaogopesha kwa dhoruba yako ya upepo. 

16 Funika nyuso zao kwa aibu,” 

Ili walitafute jina lako, Ee Yehova. 

17 Na waaibishwe na kuogopeshwa milele; 

Na wafedheheshwe na kuangamia; 

18 Na watu wajue kwamba wewe, ambaye jina lako ni Yehova, 


Wewe peke yako ndiye Uliye Juu Zaidi, juu ya dunia yote. 


A Zab. 83:2 Au “wanainua vichwa vyao.” 


^ Zab. 83:3 Tnn., “waliofichwa.” 

^ Zab. 83:5 Tnn., “Wanashauriana kwa moyo mmoja.” 
^ Zab. 83:5 Au “Wamefanya agano.” 

^ Zab. 83:8 Tnn., “Wamekuwa mkono kwa.” 

^ Zab. 83:9 Au “korongo la.” 

^ Zab. 83:11 Au “viongozi.” 

^ Zab. 83:13 Au “kama mbaruti.” 


^ Zab. 83:16 Tnn., “Jaza nyuso zao aibu.” 


Zaburi 84: 1212 

Kwa kiongozi; juu ya Gitithi.* Muziki wa wana wa Kora. 
84 Jinsi linavyovutia sana” hema lako tukufu la ibada, 
Ee Yehova wa majeshi! 

2 Nafsi yangu yote inatamani, 

Naam, ninazimia kwa kutamani, 

Nyua za Yehova. 


Moyo wangu na mwili wangu humshangilia kwa sauti Mungu aliye 
hai. 


3 Hata ndege hupata makao huko 

Na mbayuwayu hujipatia kiota, 

Ambamo huyatunza makinda wake 

Karibu na madhabahu yako tukufu, Ee Yehova wa majeshi, 
Mfalme wangu na Mungu wangu! 

4 Wenye furaha ni wale wanaokaa katika nyumba yako! 
Wanaendelea kukusifu. (Sela) 

5 Wenye furaha ni watu wanaopata nguvu kutoka kwako, 
Ambao mioyo yao inatamani sana” barabara kuu. 

6 Wanapopita katika Bonde la Mibaka,” 


Wanalifanya kuwa mahali penye chemchemi; 


Na mvua ya mapema hulivisha” baraka. 

7 Wataendelea kutembea kutoka nguvu hadi nguvu zaidi; 
Kila mmoja wao hufika mbele za Mungu kule Sayuni. 

8 Ee Yehova Mungu wa majeshi, isikie sala yangu; 
Sikiliza, Ee Mungu wa Yakobo. (Sela) 

9 Tazama, ngao yetu na Mungu wetu,” 

Utazame uso wa mtiwa-mafuta wako. 


10 Kwa maana siku moja katika nyua zako ni bora kuliko siku elfu 
moja kwingineko! 


Ninachagua kusimama kwenye kizingiti cha nyumba ya Mungu 
wangu 


Badala ya kukaa katika mahema ya uovu. 

11 Kwa maana Yehova Mungu ni jua na ngao; 
Yeye hutoa kibali na utukufu. 

Yehova hatawanyima jambo lolote jema 

Wale wanaotembea kwa utimilifu. 

12 Ee Yehova wa majeshi, 


Mwenye furaha ni mtu anayekutumaini. 


^ Zab. 84:1 Angalia Kamusi. 


^ Zab. 84:1 Au “linavyopendwa sana.” 

^ Zab. 84:5 Tnn., “inakazia.” 

^ Zab. 84:6 Au “bonde lenye vichaka vya mibaka.” 

^ Zab. 84:6 Au labda, “Na mfundishaji hujifunika mwenyewe.” 


^ Zab. 84:9 Au labda, “Itazame ngao yetu, Ee Mungu.” 


Zaburi 85:1-13 


Kwa kiongozi. Muziki wa wana wa Kora. 

85 Ee Yehova, umeionyesha kibali nchi yako; 
Uliwarudisha watu wa Yakobo waliokuwa wametekwa. 
2 Umelisamehe kosa la watu wako; 

Ulisamehe* dhambi yao yote. (Sela) 

3 Uliizuia ghadhabu yako yote; 

Uliiacha hasira yako kali. 

4 Turudishe,* Ee Mungu wa wokovu wetu, 

Na uache kutukasirikia. 

> Je, utatughadhibikia milele? 

Je, utaendelea kukasirika kizazi baada ya kizazi? 

6 Je, hutatuhuisha tena 

Ili watu wako washangilie kwa sababu yako? 

7 Ee Yehova, tutendee kwa upendo mshikamanifu, 
Nawe utupe wokovu wako. 

8 Nitasikiliza jambo ambalo Mungu wa kweli Yehova anasema, 


Kwa maana atawaambia watu wake kuhusu amani, washikamanifu 
wake, 


Lakini wasianze tena kujiamini kupita kiasi. 


9 Kwa hakika wokovu wake uko karibu na wale wanaomwogopa, 
Ili utukufu wake ukae katika nchi yetu. 

10 Upendo mshikamanifu utakutana na uaminifu; 

Uadilifu utabusiana na amani. 

11 Uaminifu utachipuka duniani, 

Na uadilifu utatazama chini kutoka mbinguni. 

12 Naam, Yehova atatoa kilicho chema,” 

Na nchi yetu itazaa mavuno yake. 

13 Uadilifu utatembea mbele zake 


Na kutengeneza njia kwa ajili ya hatua zake. 


A Zab. 85:2 Tnn., “Uliifunika.” 
^ Zab. 85:4 Au “Tukusanye tena.” 


^ Zab. 85:12 Au “ufanisi.” 


Zaburi 86:1-17 


Sala ya Daudi. 

86 Tega sikio lako,” Ee Yehova, nawe unijibu, 

Kwa maana ninateseka nami ni maskini. 

2 Ulinde uhai wangu,” kwa maana mimi ni mshikamanifu. 
Mwokoe mtumishi wako anayekutumaini, 

Kwa maana wewe ni Mungu wangu. 

3 Nionyeshe kibali, Ee Yehova, 

Kwa maana ninakulilia wewe mchana kutwa. 

4 Mfanye mtumishi wako ashangilie, 

Kwa maana ninakugeukia wewe,” Ee Yehova. 


5 Kwa maana wewe, Ee Yehova, ni mwema na uko tayari 
kusamehe; 


Una upendo mwingi mshikamanifu kwa wote wanaokuitia. 

6 Ee Yehova, sikiliza sala yangu; 

Na usikilize sihi zangu za kuomba msaada. 

7 Ninakuitia wewe katika siku ninayotaabika, 

Kwa maana utanijibu. 

8 Hakuna yeyote aliye kama wewe kati ya miungu, Ee Yehova, 


Hakuna kazi zilizo kama kazi zako. 


9 Mataifa yote uliyoyaumba 
Yatakuja na kuinama mbele zako, Ee Yehova, 
Nayo yatalitukuza jina lako. 


10 Kwa maana wewe ni mkuu, nawe unafanya mambo 
yanayostaajabisha; 


Wewe ni Mungu, wewe peke yako. 

11 Nifundishe, Ee Yehova, kuhusu njia yako. 

Nitatembea katika kweli yako. 

Unganisha moyo wangu? ili niliogope jina lako. 

12 Ninakusifu, Ee Yehova Mungu wangu, kwa moyo wangu wote, 
Nami nitalitukuza jina lako milele, 

13 Kwa maana upendo wako mshikamanifu ni mkuu kwangu, 
Nawe umeuokoa uhai wangu?” kutoka katika vina vya Kaburi.” 

14 Ee Mungu, watu wenye kimbelembele wanainuka dhidi yangu; 
Kundi la wanaume wakatili wanataka kuniua,” 


Nao hawakuheshimu kamwe.” 


* 


J — 


15 Lakini wewe, Ee Yehova, ni Mungu mwenye rehema na huruma 


Si mwepesi wa hasira, nawe una upendo mwingi mshikamanifu na 
uaminifu.* 


16 Nigeukie na kunionyesha kibali. 


Mpe mtumishi wako nguvu zako, 


Na umwokoe mwana wa kijakazi wako. 


17 Nionyeshe ishara ya” wema wako, 


Ili wale wanaonichukia waione na kuaibika. 


Kwa maana wewe, Ee Yehova, ni msaidizi wangu na mfariji wangu. 


^ Zab. 


86:1 Au “Inama chini na unisikilize.” 


NZab. 


86:2 Au “Ilinde nafsi yangu.” 


A Zab. 


86:4 Au “ninakuinulia wewe nafsi yangu.” 


A Zab. 


86:11 Au “Nipe moyo ambao haujagawanyika.” 


A Zab. 


86:13 Au “umeiokoa nafsi yangu.” 


A Zab. 


86:13 Au “Sheoli.” Angalia Kamusi. 


A Zab. 


86:14 Au “wanaitafuta nafsi yangu.” 


^ Zab. 


86:14 Au “hawajakuweka mbele yao.” 


86:15 Au “neema.” 


^ Zab. 


^ Zab. 


86:15 Au “kweli.” 


86:17 Au “uthibitisho wa.” 


^ Zab. 


Zaburi 87:1-7 


Muziki wa wana wa Kora. Wimbo. 

87 Msingi wa jiji lake uko katika milima mitakatifu. 
2 Yehova anapenda malango ya Sayuni 

Kuliko mahema yote ya Yakobo. 


3 Mambo matukufu yanasemwa kukuhusu, Ee jiji la Mungu wa 
kweli. (Sela) 


4 Nitamhesabu Rahabu na Babiloni kuwa kati ya wale wanaonijua” 
mimi; 


Tazama, Ufilisti na Tiro, pamoja na Kushi. 

itasemwa hivi: “Huyu alizaliwa humo.” 

> Na kuhusu Sayuni itasemwa: 

“Kila mtu alizaliwa humo.” 

Na Aliye Juu Zaidi atamwimarisha kabisa. 

6 Yehova atatangaza hivi atakapoyaandikisha mataifa: 

“Huyu alizaliwa humo.” (Sela) 

7 Waimbaji na wale wanaocheza dansi za mzunguko watasema: 


“Chemchemi zangu zote zimo ndani yako.”” 


A Zab. 87:4 Au “wanaonitambua.” 


^ Zab. 87:7 Au “Kwangu mimi, wewe ni chanzo cha vitu vyote.” 


Zaburi 88:1-18 


Wimbo. Muziki wa wana wa Kora. Kwa kiongozi; kwa mtindo wa 
Mahalathi,” uimbwe kwa zamu. Maskili* ya Hemani Mwezra. 


88 Ee Yehova, Mungu wa wokovu wangu, 
Wakati wa mchana ninalia kwa sauti, 

Na usiku ninakuja mbele zako. 

2 Sala yangu na ikufikie, 
Tega sikio lako” usikie kilio changu cha kuomba msaada. 
3 Kwa maana nafsi” yangu imejaa msiba, 

Na uhai wangu uko kwenye kingo za Kaburi.” 

4 Tayari nimehesabiwa miongoni mwa wale wanaoshuka shimoni;” 
Nimekuwa mtu asiye na uwezo wowote,” 

5 Aliyeachwa kati ya watu waliokufa 

Kama waliouawa wanaolala kaburini, 

Ambao huwakumbuki tena 

Na ambao wametengwa mbali na utunzaji” wako. 

6 Umeniweka katika shimo lenye kina kirefu sana, 
Sehemu zenye giza, shimo kubwa.” 

7 Ghadhabu yako inanilemea sana, 


Nawe unanilemea kwa mawimbi yako yenye nguvu. (Sela) 


8 Umewafukuza rafiki zangu mbali sana nami; 
Umenifanya niwe kitu kinachowachukiza. 

Nimenaswa na siwezi kutoroka. 

9 Jicho langu limedhoofika kwa sababu ya mateso yangu. 
Ee Yehova, ninakulilia mchana kutwa; 

Ninakunyooshea mikono yangu. 

10 Je, utawatendea maajabu waliokufa? 


Je, wale waliokufa ambao hawana uwezo wanaweza kuinuka na 
kukusifu? (Sela) 


11 Je, upendo wako mshikamanifu utatangazwa kaburini, 
Na uaminifu wako mahali pa maangamizi?” 

12 Je, maajabu yako yatajulikana gizani 

Au uadilifu wako katika nchi ya waliosahauliwa? 

13 Lakini bado ninakulilia unisaidie, Ee Yehova, 

Kila asubuhi sala yangu inakufikia. 

14 Kwa nini, Ee Yehova, unanikataa?* 

Kwa nini unanificha uso wako? 

15 Tangu nilipokuwa kijana, 


Nimeteseka nami niko karibu kuangamia; 


Nimekufa ganzi kwa sababu ya mambo yanayotisha unayoruhusu 
yanipate. 


16 Hasira yako inayowaka inanilemea; 

Vitisho vyako vinaniangamiza. 

17 Vinanizunguka mchana kutwa kama maji; 

Vinanizingira ili kunibana pande zote.” 

18 Umewafukuza rafiki zangu na wenzangu mbali sana nami; 


Giza limekuwa mwenzangu. 


A Zab. 88:1 Angalia Kamusi. 


A Zab. 88:1 Angalia Kamusi. 
^ Zab. 88:2 Au “Inama chini na unisikilize.” 


A Zab. 88:3 Angalia Kamusi. 


A Zab. 88:3 Au “Sheoli.” Angalia Kamusi. 
A Zab. 88:4 Au “kaburini.” 

A Zab. 88:4 Au “mtu asiye na nguvu.” 

^ Zab. 88:5 Tnn., “mkono.” 

A Zab. 88:6 Au “abiso.” Angalia Kamusi. 
A Zab. 88:11 Au “katika Abadoni.” 


A Zab. 88:14 Au “unaikataa nafsi yangu.” 


^ Zab. 88:17 Au labda, “Vinanizingira vyote kwa pamoja.” 


Zaburi 89:1-52 


Maskili.* Wa Ethani Mwezra. 


89 Nitaimba kuhusu jinsi Yehova anavyoonyesha upendo 
mshikamanifu milele. 


Kwa kinywa changu ninavitangazia vizazi vyote uaminifu wako. 

2 Kwa maana nimesema: “Upendo mshikamanifu utajengwa” milele, 
Nawe umeuimarisha kabisa uaminifu wako mbinguni.” 

3 “Nimefanya agano pamoja na yule niliyemchagua; 

Nimemwapia Daudi mtumishi wangu: 

4 'Nitauimarisha kabisa uzao wako” milele, 

Nami nitakijenga kiti chako cha ufalme kwa vizazi vyote.” (Sela) 

5 Mbingu zinasifu maajabu yako, Ee Yehova, 

Naam, uaminifu wako katika kutaniko la watakatifu. 


6 Kwa maana ni nani mbinguni anayeweza kulinganishwa na 
Yehova? 


Ni nani miongoni mwa wana wa Mungu aliye kama Yehova? 
7 Mungu anaogopwa katika baraza?” la watakatifu; 


Yeye ni mtukufu na mwenye kuogopesha kwa wote 
wanaomzunguka. 


8 Ee Yehova Mungu wa majeshi, 


Ni nani aliye na nguvu kama wewe, Ee Yah? 

Uaminifu wako unakuzunguka. 

9 Unautawala msukosuko wa bahari; 

Mawimbi yake yanapoinuka, unayatuliza. 

10 Umemponda Rahabu kama mtu aliyeuawa. 

Kwa mkono wako wenye nguvu umewatawanya maadui wako. 
11 Mbingu ni zako, na dunia ni yako; 

Nchi inayozaa na vinavyoijaza—umeviumba. 

12 Kaskazini na kusini—uliziumba; 

Tabori na Hermoni hulisifu kwa shangwe jina lako. 

13 Mkono wako una uwezo; 

Mkono wako una nguvu; 

Mkono wako wa kuume umekwezwa. 

14 Uadilifu na haki ndio msingi wa kiti chako cha ufalme; 
Upendo mshikamanifu na uaminifu husimama mbele zako. 
15 Wenye furaha ni watu wanaojua kelele za shangwe. 

Ee Yehova, wanatembea katika nuru ya uso wako. 

16 Wanashangilia mchana kutwa kwa sababu ya jina lako, 


Na kwa sababu ya uadilifu wako wanakwezwa. 


17 Kwa maana wewe ni utukufu wa nguvu zao, 

Na kwa kibali chako nguvu zetu zinakwezwa.” 

18 Kwa maana ngao yetu ni ya Yehova, 

Mfalme wetu ni wa Mtakatifu wa Israeli. 

19 Wakati huo uliwaambia hivi washikamanifu wako katika maono: 
“Nimempa nguvu aliye hodari; 

Nimemkweza aliyechaguliwa kutoka miongoni mwa watu. 

20 Nimempata Daudi mtumishi wangu; 

Kwa mafuta yangu matakatifu nimemtia mafuta. 

21 Mkono wangu utamtegemeza, 

Na mkono wangu utamwimarisha. 

22 Hakuna adui atakayemtoza ushuru, 

Na hakuna mwovu atakayemkandamiza. 

23 Nitawavunja maadui wake vipandevipande kutoka mbele yake 
Na kuwaangamiza wale wanaomchukia. 


24 Uaminifu wangu na upendo wangu mshikamanifu uko pamoja 
naye, 


Na katika jina langu nguvu zake zitakwezwa.” 
25 Nitauweka mkono wake?” juu ya bahari 


Na mkono wake wa kulia juu ya mito. 


26 Atasema kwa sauti: 'Wewe ni Baba yangu, 

Mungu wangu na Mwamba wa wokovu wangu.’ 

27 Nami nitamfanya kuwa mzaliwa wa kwanza, 

Aliye juu zaidi kati ya wafalme wa dunia. 

28 Nitadumisha upendo wangu mshikamanifu kumwelekea milele, 
Na agano langu nililofanya pamoja naye halitavunjika kamwe. 
29 Nitauimarisha uzao wake” milele 

Na kukifanya kiti chake cha ufalme kidumu kama mbingu. 

30 Wanawe wakiiacha sheria yangu 

Na wasipotembea kulingana na maagizo yangu,” 

31 Wakizivunja sheria zangu 

Na wasiposhika amri zangu, 

32 Basi nitaadhibu uasi wao” kwa fimbo 

Na kosa lao kwa viboko. 


33 Lakini sitaacha kamwe kumtendea kwa upendo wangu 
mshikamanifu 


Wala sitakosa kutimiza ahadi yangu.” 
34 Sitavunja agano langu 
Wala kubadili maneno yaliyosemwa na midomo yangu. 


35 Nimeapa katika utakatifu wangu, mara moja kwa wakati wote; 


Sitamwambia Daudi uwongo. 

36 Uzao wake utadumu” milele; 

Kiti chake cha ufalme kitadumu kama jua mbele zangu. 

37 Kama mwezi, kitaimarishwa kabisa milele 

Kama shahidi mwaminifu angani.” (Sela) 

38 Lakini wewe mwenyewe umemtupa mbali na kumkataa; 
Umemkasirikia sana mtiwa-mafuta wako. 

39 Umelikataa kwa dharau agano ulilofanya na mtumishi wako; 
Umelichafua” taji lake kwa kulitupa ardhini. 

40 Umezivunja kuta zake zote za mawe;* 

Umezifanya ngome zake kuwa magofu. 

41 Wote wanaopita karibu naye wamempora; 

Yeye ni shutuma kwa jirani zake. 

42 Umewapa ushindi wapinzani wake;” 

Umewafanya maadui wake wote washangilie. 

43 Pia umeusukuma nyuma upanga wake, 

Na kumfanya ashindwe vitani. 

44 Umekomesha fahari yake 


Na kukitupa ardhini kiti chake cha ufalme. 


45 Umefupisha siku zake za ujana; 

Umemvisha aibu. (Sela) 

46 Ee Yehova, utaendelea kujificha mpaka lini? Utajificha milele? 
Je, ghadhabu yako itaendelea kuwaka kama moto? 

47 Kumbuka jinsi maisha yangu yalivyo mafupi! 

Je, uliwaumba wanadamu wote bila kusudi? 

48 Ni mwanadamu gani anayeweza kuishi na asione kifo kamwe? 


Je, anaweza kujiokoa mwenyewe?” kutoka katika nguvu za Kaburi?” 
(Sela) 


49 Yako wapi matendo yako ya zamani ya upendo mshikamanifu, Ee 
Yehova, 


Ambayo ulimwapia Daudi katika uaminifu wako? 


50 Kumbuka, Ee Yehova, dhihaka ambazo watumishi wako 
wanavurumishiwa; 


Jinsi ninavyolazimika kuvumilia” dhihaka za mataifa yote; 
51 Jinsi ambavyo maadui wako wamevurumisha matusi, Ee Yehova; 
Jinsi ambavyo wameitukana kila hatua ya mtiwa-mafuta wako. 


52 Yehova na asifiwe milele. Amina na Amina. 


A Zab. 89:1 Angalia Kamusi. 


A Zab. 89:2 Au “utadumu.” 


^ Zab. 89:4 Tnn., “Nitaiimarisha kabisa mbegu yako.” 

A Zab. 89:7 Au “kusanyiko.” 

A Zab. 89:17 Tnn., “pembe yetu inakwezwa.” 

A Zab. 89:24 Tnn., “pembe yake itakwezwa.” 

A Zab. 89:25 Au “Nitaweka mamlaka yake.” 

^ Zab. 89:29 Tnn., “Nitaiimarisha mbegu yake.” 

^ Zab. 89:30 Au “hukumu zangu.” 

^ Zab. 89:32 Au “kutotii kwao.” 

^ Zab. 89:33 Tnn., “Wala kuwa mwongo kuhusu uaminifu wangu.” 
^ Zab. 89:36 Tnn., “Mbegu yake itadumu.” 

^ Zab. 89:39 Au “Umelitia unajisi.” 

^ Zab. 89:40 Au “Umeyavunja mabanda yake yote ya mawe.” 

^ Zab. 89:42 Tnn., “Umeuinua juu mkono wa kulia wa maadui wake.” 
^ Zab. 89:48 Au “kuiokoa nafsi yake.” 

^ Zab. 89:48 Tnn., “mkono wa Sheoli.” Angalia Kamusi. 


^ Zab. 89:50 Tnn., “kubeba kifuani mwangu.” 


Zaburi 90:1-17 


KITABU CHA NNE 

(Zaburi 90-106) 

Sala ya Musa, mtu wa Mungu wa kweli. 

90 Ee Yehova, umekuwa makao yetu” katika vizazi vyote. 

2 Kabla milima haijazaliwa 

Au kabla hujaiumba?” dunia na nchi inayozaa, 

Tangu milele hadi milele, wewe ni Mungu. 

3 Unamfanya mwanadamu anayeweza kufa arudi mavumbini; 
Unasema: “Rudini, enyi wanadamu.” 


4 Kwa maana miaka elfu moja machoni pako ni kama siku ya jana 
ambayo tayari imepita, 


Kama kesha moja tu la usiku. 

> Unawafagilia mbali; wanakuwa kama usingizi tu; 
Asubuhi, wao ni kama majani yanayochipuka. 

6 Asubuhi yanachanua maua na kusitawi, 

Lakini ifikapo jioni yamenyauka na kukauka. 

7 Kwa maana tumemezwa na hasira yako 

Na kutishwa na ghadhabu yako. 


8 Unayaweka makosa yetu mbele zako;” 


Siri zetu zinafichuliwa na nuru ya uso wako. 

9 Siku zetu zinadidimia” kwa sababu ya ghadhabu yako; 

Na miaka yetu hufikia kikomo kama mnong'ono.” 

10 Urefu wa maisha yetu ni miaka 70, 

Au miaka 80 ikiwa mtu ana nguvu za pekee.” 

Lakini imejaa taabu na huzuni; 

Nayo hupita haraka, nasi hutokomea. 

11 Ni nani anayeweza kuelewa nguvu za hasira yako? 
Ghadhabu yako ni kubwa kama hofu unayostahili kuonyeshwa. 
12 Tufundishe jinsi ya kuhesabu siku zetu 

Ili tupate moyo wa hekima. 

13 Rudi, Ee Yehova! Hali hiyo itadumu mpaka lini? 
Wahurumie watumishi wako. 

14 Tushibishe asubuhi kwa upendo wako mshikamanifu, 

Ili tupaze sauti kwa shangwe na kushangilia siku zetu zote. 
15 Tufanye tushangilie kulingana na siku ambazo umetutesa, 
Kwa kadiri ya miaka mingi tuliyopata msiba. 

16 Watumishi wako na waone utendaji wako, 


Na wana wao waone fahari yako. 


17 Kibali chako, Ee Yehova Mungu wetu, na kiwe juu yetu; 
Na uifanikishe” kazi ya mikono yetu. 


Naam, ifanikishe* kazi ya mikono yetu. 


^ Zab. 90:1 Au labda, “kimbilio letu.” 

A Zab. 90:2 Au “hujatokeza kama kwa uchungu wa kuzaa.” 
A Zab. 90:8 Au “Unajua makosa yetu.” 

A Zab. 90:9 Au “Maisha yetu yanadidimia.” 

^ Zab. 90:9 Au “kupiga kite.” 

^ Zab. 90:10 Au “kwa sababu ya uwezo wa pekee.” 


^ Zab. 90:17 Au “uimarishe kabisa.” 


^ Zab. 90:17 Au “iimarishe kabisa.” 


Zaburi 91:1-16 


91 Yeyote anayekaa mahali pa siri pa Aliye Juu Zaidi 

Ataishi katika kivuli cha Mweza-Yote. 

2 Nitamwambia Yehova: “Wewe ni kimbilio langu na ngome yangu, 
Mungu wangu ninayemtumaini.” 


3 Kwa maana atakuokoa usinaswe na mtego wa mwindaji wa 
ndege, 


Kutoka kwa ugonjwa wa kuambukiza unaoangamiza. 

4 Kwa manyoya yake atakufunika, 

Nawe utapata kimbilio chini ya mabawa yake. 

Uaminifu wake utakuwa ngao kubwa na ukuta wa ulinzi.” 
> Hutaogopa vitisho vya usiku, 

Wala mshale unaoruka mchana, 

6 Wala ugonjwa wa kuambukiza unaonyemelea gizani, 
Wala maangamizi yanayoharibu wakati wa adhuhuri. 

7 Elfu moja wataanguka kando yako 

Na elfu kumi mkono wako wa kulia, 

Lakini hayatakukaribia wewe. 

8 Utayaona tu kwa macho yako 


Unaposhuhudia adhabu” ya waovu. 


9 Kwa sababu ulisema: “Yehova ni kimbilio langu,” 
Umemfanya Aliye Juu Zaidi kuwa makao” yako; 

10 Hutapatwa na msiba, 

Na hakuna pigo litakalokaribia hema lako. 

11 Kwa maana atawaagiza malaika zake kukuhusu wewe, 
Ili kukulinda katika njia zako zote. 

12 Watakubeba mikononi mwao, 

Ili mguu wako usigonge jiwe. 

13 Utamkanyaga mwanasimba na swila; 


Utamkanyagia chini simba mwenye manyoya marefu shingoni na 
nyoka mkubwa. 


14 Mungu alisema: “Kwa sababu ananipenda,” nitamwokoa. 
Nitamlinda kwa sababu analijua” jina langu. 

15 Ataniita, nami nitamjibu. 

Nitakuwa pamoja naye katika taabu. 

Nitamwokoa na kumtukuza. 

16 Nitamshibisha kwa maisha marefu, 


Nami nitamfanya aone matendo yangu ya wokovu.” 


A Zab. 91:4 Au “boma.” 


A Zab. 91:8 Tnn., “malipo.” 

A Zab. 91:9 Au labda, “ngome; kimbilio.” 
A Zab. 91:14 Tnn., “amejiunga nami.” 

A Zab. 91:14 Au “analitambua.” 


^ Zab. 91:16 Au “aone wokovu kutoka kwangu.” 


Zaburi 92:1-15 


Muziki. Wimbo wa siku ya Sabato. 

92 Ni vema kukushukuru, Ee Yehova 

Na kuliimbia sifa” jina lako, Ee Uliye Juu Zaidi, 

2 Kutangaza upendo wako mshikamanifu asubuhi 
Na uaminifu wako nyakati za usiku, 

3 Kwa kinanda cha nyuzi kumi na kwa udi, 

Kwa sauti tamu ya kinubi. 


4 Kwa maana umenifanya nishangilie, Ee Yehova, kwa sababu ya 
matendo yako; 


Kwa sababu ya kazi za mikono yako ninapaza sauti kwa shangwe. 
5 Jinsi kazi zako zilivyo kuu, Ee Yehova! 

Jinsi mawazo yako yalivyo na kina sana! 

6 Mtu yeyote asiyetumia akili hawezi kuyajua; 

Na hakuna mtu yeyote mjinga anayeweza kuelewa hili: 

7 Waovu wanapochipuka kama magugu” 

Na watenda mabaya wote wanapositawi, 

Ni ili waangamizwe milele. 

8 Lakini wewe umekwezwa milele, Ee Yehova. 


9 Kwa kweli, watazame maadui wako wakishindwa, Ee Yehova, 


Tazama jinsi maadui wako watakavyoangamia; 

Watenda maovu wote watatawanywa. 

10 Lakini utazikweza nguvu zangu kama za?” fahali mwitu; 
Nitailainisha ngozi yangu kwa mafuta mapya. 

11 Macho yangu yatawaangalia maadui wangu wakishindwa; 


Masikio yangu yatasikia kuhusu kuangamia kwa watu waovu 
wanaonishambulia. 


12 Lakini waadilifu watasitawi kama mtende 

Na kuwa wakubwa kama mwerezi kule Lebanoni. 
13 Wamepandwa katika nyumba ya Yehova; 
Wanasitawi katika nyua za Mungu wetu. 

14 Hata wakati wa uzeeni” wataendelea kunawiri; 
Wataendelea kuwa na nguvu” na kuwa wabichi, 
15 Wakitangaza kwamba Yehova ni mnyoofu. 


Yeye ni Mwamba wangu, ambaye hana ukosefu wowote wa uadilifu. 


A Zab. 92:1 Au “kulipigia muziki.” 
A Zab. 92:7 Au “majani.” 
^ Zab. 92:10 Tnn., “utaikweza pembe yangu kama ya.” 


A Zab. 92:14 Au “wakiwa na mvi.” 


A Zab. 92:14 Tnn., “kuwa wanene.” 


Zaburi 93:1-5 


93 Yehova amekuwa Mfalme! 

Amevaa adhama; 

Yehova amevaa nguvu; 

Huzivaa kama mshipi. 

Dunia imeimarishwa kabisa; 

Haiwezi kusogezwa.” 

2 Kiti chako cha ufalme kiliimarishwa kabisa zamani za kale; 
Umekuwapo tangu milele. 

3 Mito imefurika, Ee Yehova, 

Mito imefurika na kunguruma; 

Mito inaendelea kufurika na kugonga kwa kishindo. 
4 Ana nguvu kuliko sauti ya maji mengi, 

Ana nguvu kuliko mawimbi makubwa ya bahari, 
Yehova ni mwenye fahari mbinguni. 

> Vikumbusho vyako vinategemeka sana. 


Utakatifu unaipamba” nyumba yako nyakati zote, Ee Yehova. 


A Zab. 93:1 Au “kutikiswa.” 


A Zab. 93:5 Au “unaifaa.” 


Zaburi 24: 1223 
94 Ee Mungu wa kisasi, Yehova, 

Ee Mungu wa kisasi, angaza! 

2 Inuka, Ee Mwamuzi wa dunia. 
Walipe wanachostahili watu wenye kiburi. 

3 Waovu wataendelea mpaka lini, Ee Yehova, 
Waovu wataendelea mpaka lini kushangilia? 

4 Wanaropoka na kuongea kwa kiburi; 
Watenda dhambi wote wanajigamba kujihusu. 

5 Wanawaponda watu wako, Ee Yehova, 

Na kuukandamiza urithi wako. 

6 Wanamuua mjane na mkaaji mgeni, 

Na kuwaua mayatima. 

7 Wanasema: “Yah haoni; 

Mungu wa Yakobo hatambui jambo hilo.” 

8 Eleweni jambo hili, ninyi msiotumia akili; 

Ninyi wajinga, ni lini mtakapoonyesha ufahamu? 
9 Yule aliyetengeneza?” sikio, je, hawezi kusikia? 


Yule aliyeumba jicho, je, hawezi kuona? 


10 Yule anayeyarekebisha mataifa, je, hawezi kukaripia? 

Yeye Ndiye anayewafundisha watu ujuzi! 

11 Yehova anajua mawazo ya wanadamu, 

Ya kwamba ni pumzi tu. 

12 Mwenye furaha ni mtu unayemrekebisha, Ee Yah, 
Unayemfundisha kwa sheria yako, 

13 Ili kumpa utulivu katika siku za msiba, 

Mpaka shimo litakapochimbwa kwa ajili ya mwovu. 

14 Kwa maana Yehova hatawaacha watu wake, 

Wala hatautupa urithi wake. 

15 Kwa maana kwa mara nyingine tena hukumu itakuwa ya uadilifu, 
Na wote walio wanyoofu moyoni wataifuata. 

16 Ni nani atakayeinuka dhidi ya waovu kwa ajili yangu? 

Ni nani atakayenitetea dhidi ya watenda maovu? 

17 Ikiwa Yehova hangekuwa msaidizi wangu, 

Ningekuwa nimeangamia upesi.” 

18 Niliposema: “Mguu wangu unateleza,” 

Upendo wako mshikamanifu, Ee Yehova, uliendelea kunitegemeza. 


19 Mahangaiko” yaliponilemea,” 


Ulinifariji na kunibembeleza.” 

20 Je, kiti cha ufalme” chenye ufisadi kinaweza kuungana nawe 
Wakati kinapotunga matatizo kwa kutumia sheria?” 

21 Wanamshambulia vikali mwadilifu 

Na kumhukumu asiye na hatia auawe.” 

22 Lakini Yehova atakuwa kimbilio langu salama,” 

Mungu wangu ni mwamba wangu ninaokimbilia. 

23 Atafanya matendo yao maovu yawarudie. 

Atawaangamiza* kwa uovu wao wenyewe. 


Yehova Mungu wetu atawaangamiza.” 


^ Zab. 94:9 Tnn., “aliyelipanda.” 

^ Zab. 94:17 Tnn., “nimekaa katika ukimya.” 

^ Zab. 94:19 Au “Mawazo yenye kufadhaisha.” 

^ Zab. 94:19 Au “yalipokuwa mengi ndani yangu.” 

^ Zab. 94:19 Au “Faraja zako ziliibembeleza nafsi yangu.” 
^ Zab. 94:20 Au “watawala; mahakimu.” 

^ Zab. 94:20 Au “kwa kutoa amri.” 


^ Zab. 94:21 Tnn., “Na damu ya asiye na hatia wanaitangaza kuwa 
na hatia (ovu).” 


A Zab. 94:22 Au “kilele changu salama.” 
A Zab. 94:23 Tnn., “Atawanyamazisha.” 


A Zab. 94:23 Tnn., “atawanyamazisha.” 


Zaburi 95:1-11 


95 Njooni, na tumshangilie Yehova kwa sauti! 

Na tumpazie sauti kwa ushindi Mwamba wetu wa wokovu. 
2 Twendeni mbele zake?” tukiwa na shukrani; 

Na tuimbe na kumpazia sauti kwa ushindi. 

3 Kwa maana Yehova ni Mungu mkuu, 

Mfalme mkuu juu ya miungu mingine yote. 

4 Sehemu zenye kina za dunia zimo mkononi mwake; 
Vilele vya milima ni vyake. 

> Bahari, ambayo aliiumba, ni yake, 

Na mikono yake ilitengeneza nchi kavu. 

6 Njooni, tuabudu na kuinama; 

Na tupige magoti mbele za Yehova Muumba wetu. 

7 Kwa maana yeye ni Mungu wetu, 

Na sisi ni watu wa malisho yake, 

Kondoo anaowatunza.” 

Leo ikiwa mtaisikiliza sauti yake, 


8 Msiufanye moyo wenu kuwa mgumu kama mlivyofanya kule 
Meriba,” 


Kama katika siku ya Masa” kule nyikani, 


9 Mababu zenu waliponijaribu; 

Walinipima, ingawa walikuwa wameona matendo yangu. 
10 Kwa miaka 40 nilichukizwa na kizazi hicho, nikasema: 
“Wao ni watu wanaopotoka sikuzote katika mioyo yao; 
Hawajazijua njia zangu.” 

11 Kwa hiyo niliapa kwa hasira yangu: 


“Hawataingia katika pumziko langu.” 


A Zab. 95:2 Tnn., “mbele za uso wake.” 
^ Zab. 95:7 Tnn., “wa mkono wake.” 
^ Zab. 95:8 Maana yake “Kugombana.” 


^ Zab. 95:8 Maana yake “Kujaribu; Jaribu.” 


Zaburi 96:1-13 


96 Mwimbieni Yehova wimbo mpya. 

Mwimbieni Yehova, dunia yote! 

2 Mwimbieni Yehova; lisifuni jina lake. 

Tangazeni habari njema za wokovu wake siku baada ya siku. 
3 Tangazeni utukufu wake miongoni mwa mataifa, 

Kazi zake zinazostaajabisha miongoni mwa mataifa yote. 
4 Yehova ni mkuu na anastahili kusifiwa kuliko wote. 
Anaogopesha kuliko miungu mingine yote. 

5 Miungu yote ya mataifa ni miungu ya ubatili, 

Lakini Yehova ndiye aliyeziumba mbingu. 

6 Mbele zake kuna utukufu” na fahari; 

Nguvu na uzuri umo mahali pake patakatifu. 

7 Mpeni Yehova anachostahili, enyi familia za mataifa, 


Mpeni Yehova anachostahili kwa sababu ya utukufu wake na 
nguvu zake. 


8 Mpeni Yehova utukufu ambao jina lake linastahili; 
Leteni zawadi na mwingie katika nyua zake. 
9 Mwinamieni” Yehova katika mapambo matakatifu;” 


Tetemekeni mbele zake, dunia yote! 


10 Tangazeni miongoni mwa mataifa: “Yehova amekuwa Mfalme! 
Dunia imeimarishwa kabisa, haiwezi kusogezwa.” 
Atayahukumuž mataifa kwa haki.” 

11 Mbingu na zishangilie, dunia na iwe na shangwe; 

Bahari na ingurume na vitu vyote vinavyoijaza; 

12 Mashamba na vitu vyote vilivyomo na vishangilie. 

Wakati uleule miti yote ya msituni na ishangilie kwa sauti 

13 Mbele za Yehova, kwa maana anakuja,” 

Anakuja kuihukumu dunia. 

Ataihukumu kwa uadilifu dunia inayokaliwa 


Na mataifa kwa uaminifu wake. 


A Zab. 96:6 Au “adhama.” 

A Zab. 96:9 Au “Mwabuduni.” 

A Zab. 96:9 Au labda, “kwa sababu ya fahari ya utakatifu wake.” 
A Zab. 96:10 Au “kutikiswa.” 

^ Zab. 96:10 Au “Ataamua kesi ya.” 


^ Zab. 96:13 Au “amekuja.” 


Zaburi 97:1-12 


97 Yehova amekuwa Mfalme! 

Dunia na iwe na shangwe. 

Na visiwa vyake vingi vishangilie. 

2 Mawingu na giza zito vinamzunguka; 

Uadilifu na haki ndio msingi wa kiti chake cha ufalme. 
3 Moto hutangulia mbele zake 

Na kuwateketeza kabisa maadui wake pande zote. 

4 Umeme wake wa radi huiangazia nchi; 

Dunia huona na kutetemeka. 

5 Milima huyeyuka kama nta mbele za Yehova, 
Mbele za Bwana wa dunia yote. 

6 Mbingu hutangaza uadilifu wake, 

Na mataifa yote huona utukufu wake. 

7 Wote wanaoabudu sanamu yoyote ya kuchongwa na waaibishwe, 
Wale wanaojigamba kuhusu miungu yao ya ubatili. 
Mwinamieni,” enyi miungu yote. 

8 Sayuni husikia na kufurahi; 


Miji ya Yuda ina” shangwe 


Kwa sababu ya hukumu zako, Ee Yehova. 


9 Kwa maana wewe, Ee Yehova, ndiye Uliye Juu Zaidi, juu ya dunia 
yote; 


Umekwezwa juu zaidi ya miungu mingine yote. 

10 Enyi mnaompenda Yehova, chukieni maovu. 
Anaulinda uhai wa” washikamanifu wake; 

Huwaokoa kutoka katika mkono wa” mwovu. 

11 Nuru imemwangazia mwadilifu 

Na shangwe walio wanyoofu moyoni. 

12 Shangilieni kwa sababu ya Yehova, enyi waadilifu, 


Na mlishukuru jina lake takatifu.” 


A Zab. 97:7 Au “Mwabuduni.” 

^ Zab. 97:8 Tnn., “Mabinti wa Yuda wana.” 
A Zab. 97:10 Au “nafsi za.” 

^ Zab. 97:10 Tnn., “nguvu za.” 


^ Zab. 97:12 Tnn., “muushukuru ukumbusho wake.” 


98 Mwimbieni Yehova wimbo mpya, 

Kwa maana ametenda mambo yanayostaajabisha. 

Mkono wake wa kuume, mkono wake mtakatifu, umeleta wokovu.” 
2 Yehova ameutangaza wokovu wake; 

Amefunua uadilifu wake mbele ya mataifa. 


3 Amekumbuka upendo wake mshikamanifu na uaminifu wake kwa 
nyumba ya Israeli. 


Miisho yote ya dunia imeona wokovu kutoka kwa” Mungu wetu. 
4 Mpazieni Yehova sauti ya ushindi, dunia yote. 

Changamkeni na kupaza sauti kwa shangwe na kuimba sifa.” 
5 Mwimbieni sifa” Yehova kwa kinubi, 

Kwa kinubi na wimbo mtamu. 

6 Kwa tarumbeta na mlio wa pembe, 

Pazeni sauti kwa ushindi mbele za Mfalme, Yehova. 

7 Bahari na ingurume na vitu vyote vinavyoijaza, 

Dunia na wote wanaokaa humo. 

8 Mito na ipige makofi; 


Milima na ipaze sauti pamoja kwa shangwe 


9 Mbele za Yehova, kwa maana anakuja” kuihukumu dunia. 
Ataihukumu kwa uadilifu dunia inayokaliwa 


Na mataifa kwa haki. 


^ Zab. 98:1 Au “umemletea ushindi.” 
A Zab. 98:3 Au “ushindi wa.” 

A Zab. 98:4 Au “kupiga muziki.” 

A Zab. 98:5 Au “Mpigieni muziki.” 


^ Zab. 98:9 Au “amekuja.” 


Zaburi 99:1-9 


99 Yehova amekuwa Mfalme. Mataifa na yatetemeke. 

Anaketi kwenye kiti cha ufalme juu ya” makerubi. Dunia na itikisike. 
2 Yehova ni mkuu Sayuni, 

Naye yuko juu ya mataifa yote. 

3 Na walisifu jina lako kuu, 

Kwa maana linaogopesha, nalo ni takatifu. 

4 Yeye ni mfalme hodari anayependa haki. 

Umeimarisha kabisa mambo manyoofu. 

Umetekeleza haki na uadilifu katika Yakobo. 


> Mkwezeni Yehova Mungu wetu na kuinama chini” mbele ya kiti 
cha miguu yake; 


Yeye ni mtakatifu. 

6 Musa na Haruni walikuwa miongoni mwa makuhani wake, 
Na Samweli alikuwa miongoni mwa wale walioliita jina lake. 
Walikuwa wakimwita Yehova, 

Naye alikuwa akiwajibu. 

7 Alikuwa akiongea nao kutoka katika nguzo ya wingu. 
Walishika vikumbusho vyake na amri aliyowapa. 


8 Ee Yehova Mungu wetu, uliwajibu. 


Ulikuwa Mungu uliyewasamehe, 

Lakini uliwaadhibu” kwa sababu ya dhambi walizotenda. 
9 Mkwezeni Yehova Mungu wetu 

Na mwiname chini” mbele ya mlima wake mtakatifu, 


Kwa maana Yehova Mungu wetu ni mtakatifu. 


^ Zab. 99:1 Au labda, “katikati ya.” 
^ Zab. 99:5 Au “kuabudu.” 
^ Zab. 99:8 Tnn., “ulilipiza kisasi.” 


^ Zab. 99:9 Au “mwabudu.” 


Zaburi 100 :1-5 


Muziki wa shukrani. 

100 Mpazieni Yehova sauti ya ushindi, dunia yote. 
2 Mtumikieni Yehova kwa kushangilia. 

Njooni mbele zake kwa kelele za shangwe. 

3 Jueni” kwamba Yehova ni Mungu. 

Yeye ndiye aliyetuumba, na sisi ni mali yake.” 
Sisi ni watu wake na kondoo wa malisho yake. 
4 Ingieni katika malango yake kwa shukrani, 
Katika nyua zake kwa sifa. 

Mshukuruni yeye; lisifuni jina lake. 

> Kwa maana Yehova ni mwema; 

Upendo wake mshikamanifu unadumu milele, 


Na uaminifu wake katika vizazi vyote. 


^ Zab. 100:3 Au “Tambueni.” 


^ Zab. 100:3 Au labda, “hatukujiumba wenyewe.” 


Zaburi 101:1-8 


Muziki wa Daudi. 

101 Nitaimba kuhusu upendo mshikamanifu na haki. 
Nitakuimbia sifa,” Ee Yehova. 

2 Nitatenda kwa busara na bila lawama.” 

Utanijia lini? 

Nitatembea kwa utimilifu wa moyo ndani ya nyumba yangu. 

3 Sitaweka kitu chochote kisichofaa” mbele ya macho yangu. 


Ninachukia matendo ya wale wanaokengeuka kutoka kwa jambo 
lililo sawa; 


Sitashirikiana nao kamwe.” 

4 Moyo uliopotoka uko mbali nami; 

Sitakubali” jambo lililo ovu. 

> Yeyote anayemchongea jirani yake kwa siri, 
Nitamnyamazisha.” 

Yeyote aliye na macho ya kiburi na moyo wenye majivuno, 
Sitamvumilia. 

6 Nitawatazama waaminifu wa dunia, 

Ili wakae nami. 


Yule anayetembea bila lawama?” atanihudumia. 


7 Hakuna mtu yeyote mdanganyifu atakayekaa katika nyumba 
yangu, 


Na hakuna mwongo atakayesimama mbele yangu.” 
8 Kila asubuhi nitawanyamazisha” waovu wote wa dunia, 


Nitawaangamiza waovu wote kutoka katika jiji la Yehova. 


A Zab. 101:1 Au “Nitakupigia muziki.” 

A Zab. 101:2 Au “utimilifu.” 

A Zab. 101:3 Au “cha ubatili.” 

A Zab. 101:3 Au “Matendo yao hayashikamani nami.” 
A Zab. 101:4 Tnn., “Sitajua.” 

A Zab. 101:5 Au “Nitamwangamiza.” 

A Zab. 101:6 Au “kwa utimilifu.” 

A Zab. 101:7 Tnn., “mbele ya macho yangu.” 


A Zab. 101:8 Au “nitawaangamiza.” 


Zaburi 102 : 1-28 


Sala ya mtu aliyekandamizwa, anapokuwa amekata tamaa” na 
kummwagia Yehova mahangaiko yake. 


102 Ee Yehova, sikia sala yangu; 

Kilio changu cha kuomba msaada na kikufikie. 

2 Usinifiche uso wako ninapokuwa katika taabu. 
Nitegee sikio lako;” 

Nijibu haraka ninapokuita. 

3 Kwa maana siku zangu zinatoweka kama moshi, 

Na mifupa yangu imeungua na kuwa myeusi kama tanuru. 
4 Moyo wangu umepigwa kama majani na umenyauka, 
Kwa maana ninasahau kula chakula changu. 

> Kwa sababu ya kilio changu kikubwa cha maumivu, 
Mifupa yangu inashikamana na nyama yangu. 

6 Mimi ni kama mwari wa nyikani; 

Mimi ni kama bundi mdogo katikati ya magofu. 

7 Nikilala sipati usingizi;” 

Mimi ni kama ndege aliye peke yake juu ya paa. 

8 Mchana kutwa maadui wangu wananidhihaki. 


Wale wanaonidhihaki” wanatumia jina langu kama laana. 


9 Kwa maana ninakula majivu kama mkate, 

Na kinywaji changu kimechanganyika na machozi, 

10 Kwa sababu ya hasira yako na ghadhabu yako, 

Kwa maana uliniinua juu ili unitupe tu pembeni. 

11 Siku zangu zinafifia kama kivuli,” 

Nami ninanyauka kama majani. 

12 Lakini wewe unadumu milele, Ee Yehova, 

Na umaarufu wako utadumu” katika vizazi vyote. 

13 Kwa hakika utainuka na kulionyesha rehema Sayuni, 
Kwa maana ni wakati wa kulionyesha kibali chako; 
Wakati uliowekwa umefika. 

14 Kwa maana watumishi wako wanayathamini mawe yake 
Nao wanayapenda hata mavumbi yake. 

15 Mataifa yataliogopa jina la Yehova, 

Na wafalme wote wa dunia utukufu wako. 

16 Kwa maana Yehova atalijenga upya Sayuni; 
Atatokea katika utukufu wake. 

17 Ataisikiliza sala ya maskini; 


Hataidharau sala yao. 


18 Hili limeandikwa kwa ajili ya kizazi cha wakati ujao, 
Ili watu watakaozaliwa” baadaye wamsifu Yah. 


19 Kwa maana yeye hutazama chini kutoka katika makao yake 
matakatifu yaliyo juu, 


Kutoka mbinguni Yehova huitazama dunia, 

20 |li asikie kilio cha maumivu cha mfungwa, 

Ili awaweke huru wale waliohukumiwa kifo, 

21 Ili jina la Yehova litangazwe Sayuni 

Na sifa yake Yerusalemu, 

22 Mataifa na falme 

Zinapokusanyika pamoja ili kumtumikia Yehova. 
23 Alininyang'anya nguvu zangu kabla ya wakati; 
Alifupisha siku zangu. 

24 Nikasema: “Ee Mungu wangu, 

Usiniangamize nikiwa katikati ya maisha yangu, 
Wewe ambaye miaka yako inadumu katika vizazi vyote. 
25 Zamani za kale uliiweka misingi ya dunia, 

Na mbingu ni kazi ya mikono yako. 

26 Zitaangamia, lakini wewe utadumu; 


Zote zitachakaa kama vazi. 


Na kama nguo utazibadili, nazo zitatokomea. 
27 Lakini wewe ni yuleyule, na miaka yako haitaisha kamwe. 
28 Watoto wa watumishi wako watakaa kwa usalama, 


Na uzao wao utaimarishwa kabisa mbele zako.” 


A Zab. 102:1 Au “anapokuwa dhaifu.” 

A Zab. 102:2 Au “Inama chini na unisikilize.” 

A Zab. 102:7 Au labda, “Nimekonda sana.” 

^ Zab. 102:8 Au “wanaonifanya nionekane mpumbavu.” 
^ Zab. 102:11 Au “ni kama kivuli kinachorefuka.” 


^ Zab. 102:12 Au "jina lako litadumu.” Tnn., “ukumbusho wako 
utadumu.” 


^ Zab. 102:18 Tnn., “watakaoumbwa.” 


Wa Daudi. 

103 Nafsi yangu na imsifu Yehova; 

Kila kitu kilicho ndani yangu na kilisifu jina lake takatifu. 

2 Nafsi yangu na imsifu Yehova; 

Nami nisisahau kamwe mambo yote aliyotenda. 

3 Husamehe makosa yako yote 

Na kuyaponya magonjwa yako yote; 

4 Huukomboa uhai wako kutoka shimoni” 

Na kukuvika taji la upendo wake mshikamanifu na rehema. 

> Hukushibisha kwa vitu vyema maisha yako yote, 

Hivi kwamba ujana wako unarudishwa upya kama ule wa tai. 
6 Yehova hutenda kwa uadilifu na haki 

Kwa ajili ya wote wanaokandamizwa. 

7 Alimjulisha Musa njia zake, 

Na wana wa Israeli matendo yake. 

8 Yehova ni mwenye rehema na mwenye huruma,” 
Si mwepesi wa hasira naye ana upendo mwingi mshikamanifu.” 


9 Hatatafuta makosa sikuzote, 


Wala hataendelea kuwa na hasira milele. 

10 Hajatutendea kulingana na dhambi zetu, 

Wala hajatupa adhabu tuliyostahili kulingana na makosa yetu. 
11 Kwa maana kama mbingu zilivyo juu kuliko dunia, 


Ndivyo upendo wake mshikamanifu ulivyo mkubwa kuelekea wale 
wanaomwogopa. 


12 Kama mashariki ilivyo mbali sana na magharibi, 
Ndivyo alivyoweka dhambi zetu mbali sana na sisi. 
13 Kama baba anavyowaonyesha wanawe rehema, 


Ndivyo ambavyo Yehova amewaonyesha rehema wale 
wanaomwogopa. 


14 Kwa maana anajua vema umbo letu, 

Akikumbuka kwamba sisi ni mavumbi. 

15 Siku za mwanadamu anayeweza kufa ni kama za majani; 

Yeye huchanua kama ua la shambani. 

16 Lakini upepo unapovuma, linatoweka, 

Kana kwamba halikuwahi kuwepo.” 

17 Lakini upendo mshikamanifu wa Yehova ni wa milele na milele” 
Kuelekea wale wanaomwogopa, 


Na uadilifu wake kuelekea watoto wa watoto wao, 


18 Kuelekea wale wanaolishika agano lake 

Na wale walio waangalifu ili kuyashika maagizo yake. 

19 Yehova amekiimarisha kabisa kiti chake cha ufalme mbinguni; 
Nao ufalme wake unatawala kila kitu. 

20 Msifuni Yehova, enyi malaika wake wote, mlio na nguvu nyingi, 
Mnaotekeleza neno lake, mkitii sauti yake.” 

21 Msifuni Yehova, enyi majeshi yake yote, 

Ninyi wahudumu wake mnaofanya mapenzi yake. 

22 Msifuni Yehova, kazi zake zote, 

Kila mahali anapotawala.” 


Nafsi yangu yote na imsifu Yehova. 


A Zab. 103:4 Au “kaburini.” 

A Zab. 103:8 Au “neema.” 

A Zab. 103:8 Au “fadhili nyingi zenye upendo.” 

A Zab. 103:16 Tnn., “Na mahali pake hapalijui tena.” 
^ Zab. 103:17 Au “tangu milele hadi milele.” 

A Zab. 103:20 Tnn., “mkiisikia sauti ya neno lake.” 


A Zab. 103:22 Au “Kila mahali pa enzi yake kuu.” 


Zaburi 104:1-35 


104 Nafsi yangu na imsifu Yehova. 

Ee Yehova Mungu wangu, wewe ni mkuu sana. 
Umevaa utukufu” na fahari. 

2 Umejifunika nuru kama vazi; 

Unazitandaza mbingu kama kitambaa cha hema. 

3 Hujenga boriti za vyumba vyake vya juu katika maji yaliyo juu,” 
Akiyafanya mawingu kuwa gari lake, 

Akienda juu ya mabawa ya upepo. 

4 Huwafanya malaika wake kuwa roho, 

Wahudumu wake kuwa moto unaoteketeza kabisa. 

> Ameiimarisha dunia juu ya misingi yake; 
Haitasogezwa kutoka mahali pake?” milele na milele. 

6 Uliifunika kwa vilindi vya maji kama kwa vazi. 

Maji yalisimama juu ya milima. 

7 Kwa kemeo lako yalikimbia; 

Kwa sauti ya mngurumo wako yalikimbia kwa wasiwasi 
8 —Milima ilipanda na mabonde yakashuka— 


Mahali ulipokusudia yawepo. 


9 Uliweka mpaka ambao hayapaswi kuvuka, 

Ili yasiifunike dunia tena kamwe. 

10 Wewe hupeleka chemchemi katika mabonde;* 

Kati ya milima zinatiririka. 

11 Zinawapa maji wanyama wote wa mwituni; 

Punda mwitu hukata kiu yake. 

12 Juu yake ndege wa angani hukaa; 

Wanaimba katikati ya majani mengi. 

13 Anainywesha milima maji kutoka katika vyumba vyake vya juu. 
Dunia hushibishwa kwa matunda ya kazi zako. 

14 Anaotesha majani kwa ajili ya ng'ombe 

Na mimea kwa ajili ya matumizi ya wanadamu, 

Ili chakula kikue ardhini 

15 Na divai inayofanya moyo wa mwanadamu ushangilie, 

Mafuta yanayofanya uso ung'ae, 

Na mkate unaotegemeza moyo wa mwanadamu anayeweza kufa. 
16 Miti ya Yehova imetosheka, 

Mierezi ya Lebanoni aliyopanda, 


17 Ambamo ndege hutengeneza viota. 


Makao ya korongo ni miberoshi. 

18 Milima mirefu ni ya mbuzi wa milimani; 

Majabali ni kimbilio la wibari. 

19 Ameuumba mwezi ili upime nyakati zilizowekwa; 

Jua linajua vizuri wakati wa kutua. 

20 Wewe unaleta giza, usiku unaingia, 

Wakati ambapo wanyama wote wa mwituni wanazunguka-zunguka. 
21 Wanasimba” hunguruma ili wapate mawindo 

Na kutafuta chakula chao kutoka kwa Mungu. 

22 Jua linapochomoza, 

Wanarudi na kulala katika mapango yao. 

23 Mwanadamu huenda kwenye kazi yake, 

Naye hufanya kazi kwa jasho mpaka jioni. 

24 Jinsi kazi zako zilivyo nyingi sana, Ee Yehova! 

Umezifanya zote kwa hekima. 

Dunia imejaa vitu ulivyoumba. 

25 Kisha kuna bahari, ni kubwa sana na pana, 

Imejaa viumbe walio hai wasio na idadi, wadogo kwa wakubwa. 


26 Humo meli husafiri, 


Na Lewiathani,” uliyemuumba ili acheze humo. 

27 Wote wanakungojea wewe 

Uwape chakula chao kwa wakati wake. 

28 Wanakusanya unachowapa. 

Unapofumbua mkono wako, wanashiba vitu vyema. 
29 Ukiuficha uso wako, wanahangaika. 

Ukiiondoa roho yao, wanakufa na kurudi mavumbini. 
30 Ukiituma roho yako, wanaumbwa, 

Nawe unaifanya ardhi iwe na sura mpya. 

31 Utukufu wa Yehova utadumu milele. 

Yehova atashangilia kwa sababu ya kazi zake. 

32 Huitazama dunia, inatetemeka; 

Huigusa milima, inafuka moshi. 

33 Nitamwimbia Yehova maisha yangu yote; 
Nitamwimbia sifa” Mungu wangu maadamu ninaishi. 
34 Mawazo yangu na yampendeze.” 

Nitashangilia kwa sababu ya Yehova. 

35 Watenda dhambi watatoweka duniani, 


Na waovu hawatakuwapo tena. 


Nafsi 


yangu na imsifu Yehova. Msifuni Yah!” 


A Zab. 


104:1 Au “adhama.” 


^ Zab. 


104:3 Tnn., “katika maji.” 


A Zab. 


^ Zab 


104:5 Au “Haitatikiswa.” 


.104:10 Au “makorongo.” 


^ Zab. 104:21 Au “Wanasimba wenye manyoya marefu shingoni.” 


^ Zab 


.104:26 Angalia Kamusi. 


. 104:33 Au “Nitampigia muziki.” 


^ Zab 


^ Zab 


.104:34 Au labda, “Kutafakari kwangu kumhusu na 


kupendeze.” 


^ Zab 


. 104:35 Au “Haleluya!” “Yah” ni ufupisho wa jina Yehova. 


Zaburi 105: 1-45 


105 Mshukuruni Yehova, liitieni jina lake, 
Yajulisheni mataifa matendo yake! 

2 Mwimbieni, mwimbieni sifa,* 
Tafakarini” kazi zake zote zinazostaajabisha. 

3 Jivunieni jina lake takatifu. 

Mioyo ya wale wanaomtafuta Yehova na ishangilie. 
4 Mtafuteni Yehova na nguvu zake. 

Utafuteni uso” wake daima. 

5 Kumbukeni kazi zinazostaajabisha alizofanya, 
Miujiza yake na hukumu alizotangaza, 

6 Enyi uzao wa” Abrahamu mtumishi wake, 

Enyi wana wa Yakobo, watu wake aliowachagua. 
7 Yeye ni Yehova Mungu wetu. 

Hukumu zake ziko duniani kote. 

8 Anakumbuka agano lake milele, 

Ahadi aliyotoa,” hata kufikia vizazi elfu, 

9 Agano alilofanya na Abrahamu, 


Na kiapo alichomwapia Isaka, 


10 Alichotoa kama amri kwa Yakobo 

Na kama agano la kudumu kwa Israeli, 

11 Akisema, “Nitakupa nchi ya Kanaani 

Kuwa urithi wako uliogawiwa.” 

12 Wakati walipokuwa wachache, 

Naam, wachache sana, nao walikuwa wageni nchini. 
13 Walitembeatembea kutoka taifa moja hadi taifa lingine, 
Kutoka ufalme mmoja hadi ufalme mwingine. 

14 Hakumruhusu mtu yeyote awakandamize, 

Lakini kwa sababu yao aliwakaripia wafalme, 

15 Akisema, “Msiwaguse watiwa-mafuta wangu, 

Wala msiwatendee manabii wangu jambo lolote baya.” 
16 Alileta njaa kali nchini; 

Alifanya wakose mikate.” 

17 Alimtuma mtu awatangulie 

Ambaye aliuzwa kuwa mtumwa, Yosefu. 

18 Waliifunga” miguu yake kwa pingu, 

Shingo yake ilitiwa katika vyuma;” 


19 Mpaka wakati ambapo neno lake lilitimia, 


Neno la Yehova ndilo lililomsafisha. 

20 Mfalme aliamuru afunguliwe, 

Mtawala wa mataifa akamweka huru. 

21 Akamweka kuwa bwana mkubwa wa nyumba yake, 
Mtawala wa mali zake zote, 

22 |li awe na mamlaka juu ya” wakuu wake kama alivyopenda” 
Na kuwafundisha wazee wake hekima. 

23 Kisha Israeli akaja Misri, 

Na Yakobo akakaa akiwa mgeni katika nchi ya Hamu. 

24 Mungu aliwafanya watu wake waongezeke sana; 
Aliwafanya wawe na nguvu kuliko maadui wao, 

25 Akaruhusu mioyo yao ibadilike ili wawachukie watu wake, 
Ili wapange njama dhidi ya watumishi wake. 

26 Alimtuma Musa mtumishi wake, 

Na Haruni, aliyekuwa amemchagua. 

27 Walifanya ishara zake kati yao, 

Miujiza yake katika nchi ya Hamu. 

28 Alilituma giza na nchi ikawa giza; 


Hawakuasi maneno yake. 


29 Alibadili maji yao yakawa damu 

Na kuwaua samaki wao. 

30 Nchi yao ikajaa vyura, 

Hata katika vyumba vya mfalme. 

31 Aliagiza nzi wavamie 

Na mbu” katika maeneo yao yote. 

32 Aliibadili mvua yao ikawa mvua ya mawe 

Naye akatuma radi” katika nchi yao. 

33 Aliipiga mizabibu yao na mitini yao 

Na kuivunjavunja miti ya eneo lao. 

34 Aliagiza nzige wavamie, 

Nzige wachanga wasio na idadi. 

35 Walikula kabisa mimea yote nchini, 

Nao wakala kabisa mazao ya ardhi. 

36 Kisha akamuua kila mzaliwa wa kwanza katika nchi yao, 
Mwanzo wa nguvu zao za uzazi. 

37 Aliwatoa nje watu wake wakiwa na fedha na dhahabu; 
Na hakuna yeyote katika makabila yake aliyejikwaa. 


38 Misri ilishangilia walipoondoka, 


Kwa maana hofu ya Israeli” ilikuwa imewashika. 

39 Alitandaza wingu ili liwafunike 

Na moto uangaze wakati wa usiku. 

40 Waliomba, naye akaleta kware; 

Aliendelea kuwashibisha mkate kutoka mbinguni. 

41 Alifungua mwamba, maji yakatiririka kutoka humo; 
Maji hayo yalitiririka jangwani kama mto. 


42 Kwa maana aliikumbuka ahadi takatifu aliyompa Abrahamu 
mtumishi wake. 


43 Kwa hiyo akawatoa watu wake wakishangilia, 
Watu wake aliowachagua aliwatoa kwa kilio cha shangwe. 
44 Aliwapa nchi za mataifa; 


Walirithi vitu ambavyo mataifa mengine yalikuwa yametaabika 
kuvipata, 


45 Ili waweze kutii maagizo yake 
Na kushika sheria zake. 


Msifuni Yah!” 


A Zab. 105:2 Au “mpigieni muziki.” 


^ Zab. 105:2 Au labda, “Zungumzieni.” 


A Zab. 105:4 Au “uwepo.” 
A Zab. 105:6 Au “wazao wa.” Tnn., “mbegu ya.” 
^ Zab. 105:8 Tnn., “Neno aliloamuru.” 


^ Zab. 105:16 Tnn., “Aliuvunja kila ufito wa mikate.” Labda ni fito 
zilizotumiwa kuhifadhia mikate. 


^ Zab. 105:18 Tnn., “Waliitesa.” 

^ Zab. 105:18 Au “Nafsi yake iliingia katika chuma.” 

^ Zab. 105:22 Tnn., “Ili awafunge.” 

^ Zab. 105:22 Au “kama nafsi ilivyotaka.” 

^ Zab. 105:31 Aina ya mbu anayeitwa hak:kin:nam' katika Kiebrania. 
^ Zab. 105:32 Au “miali ya moto.” 

^ Zab. 105:38 Tnn., “hofu yao.” 


^ Zab. 105:45 Au “Haleluya!” “Yah” ni ufupisho wa jina Yehova. 


Zaburi 106 : 1-48 


106 Msifuni Yah!” 
Mshukuruni Yehova, kwa maana yeye ni mwema; 
Upendo wake mshikamanifu unadumu milele. 


2 Ni nani anayeweza kutangaza kikamili matendo ya Yehova yenye 
nguvu 


Au kutangaza matendo yake yote yanayostahili sifa? 

3 Wenye furaha ni wale wanaotenda haki, 

Ambao sikuzote wanatenda yaliyo sawa. 

4 Nikumbuke, Ee Yehova, unapowaonyesha kibali” watu wako. 
Nitunze kwa matendo yako ya wokovu, 

5 Ili nifurahie wema unaowaonyesha watu wako uliowachagua, 
Ili nishangilie pamoja na taifa lako, 

Ili nikusifu kwa fahari” pamoja na urithi wako. 

6 Tumetenda dhambi kama mababu zetu; 

Tumetenda kosa; tumetenda uovu. 


7 Mababu zetu kule Misri hawakuthamini” kazi zako 
zinazostaajabisha. 


Hawakukumbuka upendo wako mwingi mshikamanifu, 


Bali waliasi baharini, kando ya Bahari Nyekundu. 


8 Lakini aliwaokoa kwa ajili ya jina lake, 

Ili kufanya nguvu zake zijulikane. 

9 Aliikemea Bahari Nyekundu, ikakauka; 
Aliwaongoza katika vilindi vyake kana kwamba wanapitia jangwani;” 
10 Aliwaokoa kutoka mikononi mwa adui yao 

Na kutoka mikononi mwa adui aliwakomboa. 

11 Maji yaliwafunika maadui wao; 

Hakuna hata mmoja wao aliyeokoka.” 

12 Kisha wakawa na imani katika ahadi yake; 
Wakaanza kuimba sifa yake. 

13 Lakini walisahau haraka mambo aliyotenda; 
Hawakungojea ushauri wake. 

14 Walifuata tamaa zao za kichoyo nyikani; 
Walimjaribu Mungu jangwani. 

15 Aliwapa walichoomba, 

Lakini akawapiga kwa ugonjwa uliowadhoofisha. 
16 Walimwonea wivu Musa kambini 

Na Haruni, mtakatifu wa Yehova. 


17 Kisha dunia ikafunguka na kummeza Dathani 


Na kuwafunika wale waliokusanyika pamoja na Abiramu. 
18 Moto uliwaka katika kundi lao; 

Mwali wa moto ukawateketeza kabisa waovu. 

19 Walitengeneza ndama kule Horebu 

Na kuiinamia sanamu ya chuma;” 

20 Waliubadili utukufu wangu 

Kwa mfano wa ng'ombe dume anayekula nyasi. 

21 Walimsahau Mungu Mwokozi wao, 

Aliyetenda mambo makuu nchini Misri, 

22 Kazi zinazostaajabisha katika nchi ya Hamu, 
Mambo yanayoogopesha kwenye Bahari Nyekundu. 
23 Alikuwa karibu kuamuru waangamizwe, 

Lakini Musa, mchaguliwa wake, akaingilia kati” 

Ili kuzuia hasira yake inayoangamiza. 

24 Kisha wakaidharau ile nchi inayotamanika; 
Hawakuwa na imani katika ahadi yake. 

25 Waliendelea kunung'unika katika mahema yao; 
Hawakuisikiliza sauti ya Yehova. 


26 Kwa hiyo akainua mkono wake na kuapa kuwahusu 


Kwamba angewaangusha nyikani; 

27 Angewaangusha wazao wao miongoni mwa mataifa, 
Naye angewatawanya katika nchi mbalimbali. 

28 Kisha wakajiunga?” na ibada ya Baali wa Peori, 

Nao wakala dhabihu zilizotolewa kwa waliokufa.” 

29 Walimkasirisha kwa matendo yao, 

Na pigo likazuka miongoni mwao. 

30 Lakini Finehasi alipoinuka na kuingilia kati, 

Pigo hilo lilikomeshwa. 

31 Na jambo hilo likahesabiwa kwake kuwa uadilifu 
Katika vizazi vyote milele. 

32 Walimkasirisha kwenye maji ya Meriba,” 

Na mambo yakamwendea Musa vibaya kwa sababu yao. 
33 Waliitia uchungu roho yake, 

Naye akaongea bila kufikiri kwa midomo yake. 

34 Hawakuyaangamiza mataifa, 

Kama Yehova alivyokuwa amewaamuru. 

35 Lakini walichangamana na mataifa hayo 


Na kuzikubali” njia zao. 


36 Waliendelea kuabudu sanamu zao, 

Nazo zikawa mtego kwao. 

37 Waliwatoa dhabihu wana wao 

Na mabinti wao kwa roho waovu. 

38 Waliendelea kumwaga damu isiyo na hatia, 
Damu ya wana wao na mabinti wao wenyewe 
Ambao waliwatoa dhabihu kwa sanamu za Kanaani; 
Na nchi ikachafuliwa kwa umwagaji wa damu. 

39 Wakawa wachafu kwa sababu ya kazi zao; 
Walifanya ukahaba wa kiroho kwa matendo yao. 

40 Kwa hiyo hasira ya Yehova ikawaka dhidi ya watu wake, 
Naye akauchukia sana urithi wake. 

41 Aliwatia tena na tena mikononi mwa mataifa, 

Ili wale waliowachukia waweze kuwatawala. 

42 Maadui wao waliwakandamiza, 

Nao wakatiishwa chini ya nguvu zao.” 

43 Aliwaokoa mara nyingi, 

Lakini walikuwa wakiasi na kukosa kutii, 


Nao walikuwa wakifedheheshwa kwa sababu ya makosa yao. 


44 Lakini alikuwa akiona taabu yao 
Na kusikia kilio chao cha kuomba msaada. 
45 Na kwa ajili yao alikuwa akikumbuka agano lake, 


Naye alikuwa akiwahurumia,” akichochewa na upendo wake mwingi” 


mshikamanifu. 

46 Alikuwa akisababisha wahurumiwe 
Na wote waliowachukua mateka. 

47 Tuokoe, Ee Yehova Mungu wetu, 

Na kutukusanya kutoka katika mataifa 
Ili tulishukuru jina lako takatifu 

Na tushangilie kukusifu wewe.” 

48 Yehova, Mungu wa Israeli, na asifiwe 
Kwa umilele wote.” 

Na watu wote waseme, “Amina!”” 


Msifuni Yah!” 


A Zab. 106:1 Au “Haleluya!” “Yah” ni ufupisho wa jina Yehova. 
^ Zab. 106:4 Au “nia njema.” 
^ Zab. 106:5 Au “nijigambe kukuhusu.” 


A Zab. 106:7 Au “hawakuelewa maana ya.” 


A Zab. 


106:9 Au “nyikani.” 


. 106:11 Au “aliyebaki.” 


^ Zab 


^ Zab. 106:19 Au “sanamu ya kuyeyushwa.” 


^ Zab 


. 106:23 Tnn., “akasimama kwenye pengo hilo mbele zake.” 


.106:28 Au “wakashikamana.” 


^ Zab 


^ Zab 


. 106:28 Yaani, dhabihu zilizotolewa kwa watu waliokufa au 
kwa miungu ambayo haina uhai. 


^ Zab 


.106:32 Maana yake “Kugombana.” 


. 106:35 Au “kujifunza.” 


^ Zab 


^ Zab 


. 106:42 Tnn., “mkono wao.” 


^ Zab. 106:45 Au “akighairi.” 


. 106:45 Au “mkubwa; mkuu.” 


^ Zab 


^ Zab 


. 106:47 Au “tupate shangwe kwa kukusifu.” 


^ Zab. 106:48 Au “Milele na milele.” 


. 106:48 Au “Na iwe hivyo!” 


^ Zab 


^ Zab 


. 106:48 Au “Haleluya!” “Yah” ni ufupisho wa jina Yehova. 


Zaburi 107 : 1-43 


KITABU CHA TANO 
(Zaburi 107-150) 

107 Mshukuruni Yehova, kwa maana yeye ni mwema; 
Upendo wake mshikamanifu unadumu milele. 

2 Wale waliokombolewa” na Yehova na waseme jambo hilo, 
Wale aliowakomboa kutoka mikononi mwa” adui, 

3 Wale aliowakusanya pamoja kutoka katika nchi mbalimbali, 
Kutoka mashariki na kutoka magharibi,” 

Kutoka kaskazini na kutoka kusini. 

4 Walitangatanga nyikani, jangwani; 

Hawakupata njia ya kwenda katika jiji ambamo wangeweza kuishi. 
5 Walikuwa na njaa na kiu; 

Walidhoofika kwa sababu ya uchovu. 

6 Waliendelea kumlilia Yehova walipokuwa wakitaabika; 
Aliwaokoa kutoka katika dhiki yao. 

7 Aliwaongoza kutembea katika njia inayofaa 

Ili wafike katika jiji ambamo wangeweza kuishi. 


8 Watu na wamshukuru Yehova kwa sababu ya upendo wake 
mshikamanifu 


Na kwa sababu ya kazi zake zinazostaajabisha anazowatendea 
wanadamu. 


9 Kwa maana amewatosheleza wenye kiu” 

Na kuwashibisha wenye njaa?” kwa vitu vyema. 

10 Baadhi yao walikuwa wakiishi katika giza zito sana, 
Wafungwa walioteseka na kufungwa kwa vyuma. 

11 Kwa maana walikuwa wameliasi neno la Mungu; 
Waliudharau ushauri wa Aliye Juu Zaidi. 

12 Kwa hiyo aliinyenyekeza mioyo yao kupitia taabu; 
Walijikwaa, na hakukuwa na yeyote wa kuwasaidia. 
13 Walimlilia Yehova awasaidie walipokuwa wakitaabika; 
Akawaokoa kutoka katika dhiki yao. 

14 Aliwatoa katika giza zito sana, 

Na kuzikata pingu zao. 


15 Watu na wamshukuru Yehova kwa sababu ya upendo wake 
mshikamanifu 


Na kwa sababu ya kazi zake zinazostaajabisha anazowatendea 
wanadamu. 


16 Kwa maana ameivunja milango ya shaba 


Na kuyakata makomeo ya chuma. 


17 Walikuwa wapumbavu, nao wakateseka 

Kwa sababu ya makosa yao na dhambi zao. 

18 Walipoteza hamu ya kula kila aina ya chakula;” 

Waliyakaribia malango ya kifo. 

19 Walikuwa wakimlilia Yehova awasaidie walipokuwa wakitaabika; 
Naye alikuwa akiwaokoa kutoka katika dhiki yao. 

20 Alikuwa akituma neno lake na kuwaponya 


Na kuwaokoa kutoka katika mashimo ambamo walikuwa 
wamenaswa. 


21 Watu na wamshukuru Yehova kwa sababu ya upendo wake 
mshikamanifu 


Na kwa sababu ya kazi zake zinazostaajabisha anazowatendea 
wanadamu. 


22 Na watoe dhabihu za shukrani 

Na kutangaza kazi zake kwa kilio cha shangwe. 
23 Wale wanaosafiri kwa meli baharini, 
Wanaofanya biashara yao kwenye maji mengi, 
24 Wameziona kazi za Yehova 

Na kazi zake zinazostaajabisha zilizo vilindini; 


25 Jinsi dhoruba ya upepo inavyoinuka kwa neno lake, 


Na kuyainua mawimbi ya bahari. 

26 Hayo huinuka juu angani; 

Hushuka chini kwa nguvu vilindini. 

Ujasiri wao” huyeyuka kwa sababu ya msiba unaokaribia. 
27 Wao hugaagaa na kupepesuka kama mlevi, 

Na ustadi wao wote unakosa manufaa kabisa. 

28 Kisha wanamlilia Yehova kwa sauti wanapotaabika, 
Naye huwaokoa kutoka katika dhiki yao. 

29 Yeye huituliza dhoruba ya upepo; 

Mawimbi ya bahari hunyamaza. 

30 Wanashangilia yanapotulia, 

Naye huwaongoza kwenda kwenye bandari wanayotamani. 


31 Watu na wamshukuru Yehova kwa sababu ya upendo wake 
mshikamanifu 


Na kwa sababu ya kazi zake zinazostaajabisha anazowatendea 
wanadamu. 


32 Na wamkweze katika kutaniko la watu, 
Na wamsifu katika baraza la” wazee. 
33 Yeye hubadili mito kuwa jangwa, 


Na chemchemi za maji kuwa ardhi iliyokauka, 


34 Nchi inayozaa kuwa nchi iliyoharibika yenye chumvi, 

Kwa sababu ya uovu wa wale wanaokaa humo. 

35 Yeye hulibadili jangwa kuwa madimbwi ya maji yenye matete, 
Na nchi kavu kuwa chemchemi za maji. 

36 Huwafanya wenye njaa wakae humo, 

Ili wajenge jiji ambamo wanaweza kuishi. 


37 Wanapanda mbegu mashambani na kupanda mashamba ya 
mizabibu 


Yanayozaa mazao mengi. 

38 Huwabariki, nao huongezeka sana; 

Haachi ng'ombe wao wapungue. 

39 Kisha wanakuwa wachache tena na kuaibishwa 
Kwa sababu ya ukandamizaji, msiba, na huzuni. 

40 Huwamwagia wakuu dharau 

Na kuwafanya watangetange jangwani kusiko na njia. 
41 Lakini huwalinda” maskini ili wasikandamizwe 

Na kufanya familia zao ziwe nyingi kama kundi la kondoo. 
42 Wanyoofu huona hilo na kushangilia; 

Lakini waovu wote hufunga vinywa vyao. 


43 Yeyote aliye na hekima atayachunguza mambo hayo 


Naye atatafakari kwa makini matendo ya Yehova ya upendo 
mshikamanifu. 


^ Zab. 107:2 Au “walionunuliwa.” 
A Zab. 107:2 Au “katika nguvu za.” 


A Zab. 107:3 Au “Kutoka mapambazuko ya jua na kutoka machweo 
ya jua.” 


A Zab. 107:9 Au “amezitosheleza nafsi zilizokauka.” 
A Zab. 107:9 Au “kuzishibisha nafsi zenye njaa.” 

A Zab. 107:18 Au “Walichukia kabisa vyakula vyote.” 
A Zab. 107:26 Au “Nafsi yao.” 

A Zab. 107:32 Tnn., “kwenye kiti cha.” 


A Zab. 107:41 Au “huwainua juu,” yaani, ili wasifikiwe. 


Zaburi 108 :1-13 


Wimbo. Muziki wa Daudi. 

108 Moyo wangu uko imara, Ee Mungu. 

Nitaimba na kupiga muziki kwa nafsi yangu yote.” 
2 Amka, Ee kinanda; nawe pia, Ee kinubi. 
Nitayaamsha mapambazuko. 

3 Nitakusifu miongoni mwa mataifa, Ee Yehova, 


Nami nitakuimbia sifa” miongoni mwa mataifa. 


4 Kwa maana upendo wako mshikamanifu ni mkubwa, uko juu 
kama mbingu, 


Na uaminifu wako, unafika mpaka angani. 

> Ukwezwe juu ya mbingu, Ee Mungu; 

Utukufu wako na uwe juu ya dunia yote. 

6 Ili wapendwa wako waokolewe, 

Tuokoe kwa mkono wako wa kuume na unijibu. 

7 Mungu ameongea katika utakatifu wake:* 
“Nitashangilia, nitawagawia Shekemu kuwa urithi, 
Nami nitawapimia Bonde la” Sukothi. 

8 Gileadi ni yangu, na Manase ni yangu, 


Na Efraimu ni kofia ya kukinga” kichwa changu; 


Yuda ni fimbo yangu ya kiongozi. 

9 Moabu ni beseni langu la kuogea. 

Nitatupa kiatu changu juu ya Edomu. 

Nitapaza sauti kwa ushindi juu ya Ufilisti.” 

10 Ni nani atakayenipeleka kwenye lile jiji lenye ngome? 
Ni nani atakayeniongoza mpaka Edomu? 

11 Je, si wewe, Ee Mungu, ambaye umetukataa, 

Mungu wetu, ambaye haendi tena na majeshi yetu? 

12 Tusaidie katika taabu yetu, 

Kwa maana wokovu kutoka kwa wanadamu hauna faida yoyote. 
13 Kwa msaada wa Mungu tutapata nguvu, 


Naye atawakanyagia chini maadui wetu. 


A Zab. 108:1 Tnn., “hata kwa utukufu wangu.” 

A Zab. 108:3 Au “nitakupigia muziki.” 

A Zab. 108:7 Au labda, “mahali pake patakatifu.” 
A Zab. 108:7 Au “Nchi Tambarare ya Chini ya.” 


A Zab. 108:8 Tnn., “ngome ya.” 


Zaburi 109 : 1-31 


Kwa kiongozi. Muziki wa Daudi. 
109 Ee Mungu ninayekusifu, usinyamaze. 


2 Kwa maana waovu na wadanganyifu hufumbua vinywa vyao dhidi 
yangu. 


Wanaongea kunihusu kwa ndimi za uwongo; 

3 Wananizingira kwa maneno ya chuki, 

Na kunishambulia bila sababu. 

4 Wananipinga licha ya kwamba ninawapenda; 
Lakini ninaendelea kusali. 

5 Wananilipa uovu kwa mema niliyotenda 

Na chuki kwa upendo wangu. 

6 Mweke mtu mwovu amhukumu; 

Mpinzani” na asimame mkono wake wa kulia. 

7 Anapohukumiwa, na apatikane kuwa na hatia;” 
Hata sala yake ihesabiwe kuwa dhambi. 

8 Siku zake na ziwe chache; 

Mtu mwingine na achukue cheo chake cha uangalizi. 
9 Watoto wake?” na wawe mayatima, 


Na mke wake awe mjane. 


10 Watoto wake?” na watangetange wakiombaomba, 
Wakitafuta chakula katika nyumba zao zilizoharibiwa. 

11 Anayemdai na achukue kwa nguvu?” vitu vyote alivyo navyo, 
Wageni na wapore mali zake. 

12 Asiwepo mtu yeyote wa kumtendea kwa fadhili,” 

Na asiwepo mtu yeyote wa kuwahurumia watoto wake mayatima. 
13 Wazao wake na waangamizwe;” 

Jina lao na lifutwe katika kizazi kilekile. 

14 Kosa la mababu zake na likumbukwe na Yehova, 

Na dhambi ya mama yake isifutwe. 

15 Yehova na akumbuke daima waliyotenda; 

Na afutilie mbali kumbukumbu lao kutoka duniani. 

16 Kwa maana hakukumbuka kutenda kwa fadhili,” 


Bali aliendelea kumfuatia mtu aliyekandamizwa, maskini, na 
aliyevunjika moyo 


Ili amuue. 

17 Alipenda kulaani, kwa hiyo laana hiyo ikampata; 
Hakupenda kubariki, kwa hiyo hakupata baraka yoyote. 
18 Alivishwa laana kama vazi lake. 


Nazo zikamwagwa mwilini mwake kama maji, 


Mifupani mwake kama mafuta. 

19 Laana zake na ziwe kama vazi analojifunika 

Na kama mshipi anaovaa daima. 

20 Hayo ndiyo malipo yanayotoka kwa Yehova ya mtu anayenipinga 
Na ya wale wanaosema mambo maovu dhidi yangu. 

21 Lakini wewe, Yehova Bwana Mwenye Enzi Kuu, 

Tenda kwa niaba yangu kwa ajili ya jina lako. 

Niokoe, kwa sababu upendo wako mshikamanifu ni mwema. 
22 Kwa maana sina uwezo, nami ni maskini, 

Na moyo wangu umechomwa ndani yangu. 

23 Ninapitilia mbali kama kivuli kinachofifia; 

Nimekung'utwa kama nzige. 

24 Magoti yangu yanalegea kwa sababu ya kufunga; 

Mwili wangu umekonda, unazidi kupungua.” 

25 Nimekuwa kitu cha kudhihakiwa nao. 

Wanaponiona, wanatikisa vichwa vyao. 

26 Nisaidie, Ee Yehova Mungu wangu; 

Niokoe kwa upendo wako mshikamanifu. 


27 Na wajue kwamba mkono wako ndio uliotenda hili; 


Kwamba wewe, Ee Yehova, umetenda hili. 


28 Waache watangaze laana, lakini wewe toa baraka. 


Na waaibishwe wanapoinuka dhidi yangu, 


Lakini acha mtumishi wako ashangilie. 


29 Wale wanaonipinga na wavishwe aibu; 


Na wafunikwe na aibu yao kama joho.” 


30 Kinywa changu kitamsifu Yehova kwa bidii; 


Nitamsifu yeye mbele ya watu wengi. 


31 Kwa maana atasimama mkono wa kulia wa maskini 


Ili amwokee kutoka kwa wale wanaomhukumu. 


. 109:6 Au “Mshtaki.” 


^ Zab 


^ Zab 


_109:7 Au “mwovu.” 


109:9 Tnn., “Wanawe.” 


^ Zab 


^ Zab 


. 109:10 Au “Wanawe.” 


^ Zab 


.109:11 Au “Wala riba na waviwekee mitego.” 


^ Zab 


.109:12 Au “upendo mshikamanifu.” 


^ Zab 


. 109:13 Au “Kizazi chake kijacho na kiangamizwe.' 


^ Zab 


.109:16 Au “upendo mshikamanifu.” 


^ Zab. 109:24 Tnn., “Mwili wangu umekuwa mwembamba, hauna 
mafuta.” 


A Zab. 109:29 Au "joho lisilo na mikono.” 


Zaburi 110:1-7 


Muziki wa Daudi. 

110 Yehova alimtangazia hivi Bwana wangu: 

“Keti kwenye mkono wangu wa kuume 

Mpaka nitakapowaweka maadui wako kuwa kiti cha miguu yako.” 


2 Yehova atainyoosha fimbo ya ufalme ya nguvu zako kutoka 
Sayuni, akisema: 


“Nenda ukitiisha kati ya maadui wako.” 
3 Watu wako watajitoa kwa hiari katika siku ya jeshi lako.” 


Katika utakatifu wenye fahari, kutoka katika tumbo la uzazi la 
mapambazuko, 


Una kundi lako la vijana kama matone ya umande. 
4 Yehova ameapa naye hatabadili nia yake:* 
“Wewe ni kuhani milele 

Kwa mfano wa Melkizedeki!” 

> Yehova atakuwa kwenye mkono wako wa kulia; 
Atawaponda wafalme katika siku ya hasira yake. 

6 Atatekeleza hukumu dhidi ya” mataifa; 

Atajaza maiti nchini. 


Atamponda kiongozi wa” nchi kubwa sana.” 


7 Atakunywa” maji ya kijito kilicho kando ya barabara. 


Kwa hiyo, atakiinua juu kichwa chake. 


A Zab. 110:3 Au “siku ambayo jeshi lako litakusanyika.” 
A Zab. 110:4 Au “hataghairi.” 

A Zab. 110:6 Au “miongoni mwa.” 

A Zab. 110:6 Tnn., “Ataponda kichwa cha.” 

A Zab. 110:6 Au “dunia nzima.” 


A Zab. 110:7 Anayerejelewa ni “Bwana wangu” anayetajwa katika 
mstari wa 1. 


Zaburi 111:1-10 


111 Msifuni Yah!” 

X [Aleph] 

Nitamsifu Yehova kwa moyo wangu wote 
2 [Beth] 


Katika kikundi kilichokusanyika cha watu wanyoofu na katika 
kutaniko. 


a [Gimel] 

2 Kazi za Yehova ni kuu; 

17 [Daleth] 

Wale wote wanaopendezwa nazo hujifunza kuzihusu. 
n [He] 

3 Utendaji wake ni wenye utukufu na fahari, 

ı [Waw] 

Na uadilifu wake unadumu milele. 

T [Zayin] 

4 Hufanya kazi zake zinazostaajabisha zikumbukwe. 
n [Heth] 

Yehova ni mwenye huruma?” na mwenye rehema. 


u [Teth] 


> Huwapa chakula wale wanaomwogopa. 

' [Yoa] 

Hukumbuka agano lake milele. 

> [Kaph] 

6 Amewafunulia watu wake kazi zake zenye nguvu 
7 [Lamed] 

Kwa kuwapa urithi wa mataifa. 

n [Mem] 

7 Kazi za mikono yake ni kweli na haki; 

2 [Nun] 

Maagizo yake yote yanategemeka. 

o [Samekh] 

8 Yanategemeka?” sikuzote, sasa na milele; 
y [Ayin] 

Msingi wake ni kweli na uadilifu. 

9 [Pe] 

9 Amewakomboa watu wake. 

x [Tsade] 


Aliamuru kwamba agano lake linapaswa kudumu milele. 


r [Qoph] 

Jina lake ni takatifu na linaogopesha. 

2 [Resh] 

10 Kumwogopa Yehova ni mwanzo wa hekima. 

w [Sin] 

Wale wote wanaotii maagizo yake wana ufahamu mzuri. 
n [Taw] 


Sifa yake hudumu milele. 


^ Zab. 111:1 Au “Haleluya!” “Yah” ni ufupisho wa jina Yehova. 
^ Zab. 111:4 Au “neema.” 


^ Zab. 111:8 Au “Yana msingi mzuri.” 


Zaburi 112:1-10 


112 Msifuni Yah!” 

x [Aleph] 

Mwenye furaha ni mtu anayemwogopa Yehova, 

2 [Beth] 

Anayependezwa sana na amri zake. 

a [Gimel] 

2 Wazao wake watakuwa wenye nguvu duniani, 
7 [Daleth] 

Na kizazi cha mtu mnyoofu kitabarikiwa. 

n [He] 

3 Nyumbani mwake mna mali na utajiri, 

ı [Waw] 

Na uadilifu wake unadumu milele. 

T [Zayin] 

4 Yeye humwangazia mnyoofu kama nuru gizani. 
n [Heth] 

Ni mwenye huruma” na mwenye rehema na ni mwadilifu. 


v [Teth] 


* 


> Mambo humwendea vema mtu anayekopesha kwa ukarimu.” 
' [Yoa] 

Hufanya mambo yake kwa haki. 

> [Kaph] 

6 Hatatikiswa kamwe. 

7 [Lamed] 

Mwadilifu atakumbukwa milele. 

n [Mem] 

7 Hataogopa habari mbaya. 

2 [Nun] 

Moyo wake ni imara, unamtumaini Yehova. 

o [Samekh] 

8 Moyo wake hauwezi kutikiswa;” haogopi; 

y [Ayin] 

Hatimaye atawatazama maadui wake wakishindwa. 
9 [Pe] 

9 Amegawa kwa wingi;” amewapa maskini. 

x [Tsade] 


Uadilifu wake unadumu milele. 


r [Qoph] 


Nguvu zake mwenyewe zitakwezwa* kwa utukufu. 


2 [Resh] 


10 Mwovu ataona na kukasirika. 


w [Shin] 


Atasaga meno yake na kuyeyuka. 


n [Taw] 


Tamaa za mwovu zitaangamia. 


^ Zab 


112:1 Au “Haleluya!” “Yah” ni ufupisho wa jina Yehova. 


^ Zab 


_112:4 Au “neema.” 


112:5 Au “fadhili.” 


^ Zab 


^ Zab 


112:8 Au “ni thabiti; ni imara.” 


112:9 Au “kwa ukarimu.” 


^ Zab 


^ Zab 


112:9 Tnn., “Pembe yake mwenyewe itakwezwa.” 


Zaburi 113:1-9 


113 Msifuni Yah!” 

Msifuni, enyi watumishi wa Yehova, 

Lisifuni jina la Yehova. 

2 Jina la Yehova na lisifiwe 

Kuanzia sasa mpaka milele. 

3 Kuanzia jua linapochomoza mpaka linapotua, 

Jina la Yehova na lisifiwe. 

4 Yehova yuko juu zaidi ya mataifa yote; 

Utukufu wake uko juu ya mbingu. 

> Ni nani aliye kama Yehova Mungu wetu, 
Anayekaa juu?” 

6 Huinama chini ili atazame mbingu na dunia, 

7 Akimwinua mtu wa hali ya chini kutoka mavumbini. 
Humwinua juu maskini kutoka kwenye rundo la majivu” 
8 Ili amketishe pamoja na viongozi, 

Pamoja na viongozi wa watu wake. 

9 Humpa makao mwanamke tasa 


Kama mama mwenye furaha aliye na watoto.” 


Msifuni Yah!” 


A Zab. 113:1 Au “Haleluya!” “Yah” ni ufupisho wa jina Yehova. 
A Zab. 113:5 Au “Anayeketi juu kwenye kiti cha ufalme?” 

A Zab. 113:7 Au labda, “jaa la takataka.” 

^ Zab. 113:9 Tnn., “wana.” 


^ Zab. 113:9 Au “Haleluya!” “Yah” ni ufupisho wa jina Yehova. 


Zaburi 114:1-8 


114 Israeli alipotoka Misri, 


Nyumba ya Yakobo ilipotoka kati ya watu waliozungumza lugha ya 
kigeni, 


2 Yuda ikawa mahali pake patakatifu, 

Israeli, miliki yake. 

3 Bahari iliona hilo na kukimbia; 

Mto Yordani ukarudi nyuma. 

4 Milima ilirukaruka kama kondoo dume, 

Vilima, kama wanakondoo. 

> Ee bahari, ni nini kilichofanya ukimbie? 

Ee Yordani, kwa nini ulirudi nyuma? 

6 Enyi milima, kwa nini mlirukaruka kama kondoo dume, 
Kama wanakondoo, enyi vilima? 

7 Tetemeka, Ee dunia, kwa sababu ya Bwana, 

Kwa sababu ya Mungu wa Yakobo, 

8 Anayeubadili mwamba kuwa dimbwi la maji lenye matete, 


Mwamba mgumu kuwa chemchemi za maji. 


Zaburi 115:1-18 


115 Usitutukuze sisi, Ee Yehova, usitutukuze sisi,” 

Bali litukuze jina lako 

Kwa sababu ya upendo wako mshikamanifu na uaminifu wako. 
2 Kwa nini mataifa yaseme: 

“Yuko wapi Mungu wao?” 

3 Mungu wetu yuko mbinguni; 

Hufanya lolote apendalo. 

4 Sanamu zao ni fedha na dhahabu, 

Kazi ya mikono ya mwanadamu. 

> Zina kinywa, lakini haziwezi kuongea; 

Zina macho, lakini haziwezi kuona; 

6 Zina masikio, lakini haziwezi kusikia; 

Zina pua, lakini haziwezi kunusa; 

7 Zina mikono, lakini haziwezi kugusa; 
Zina miguu, lakini haziwezi kutembea; 

Hazitoi sauti yoyote kwa koo zake. 

8 Watu wanaozitengeneza watakuwa kama sanamu hizo, 


Na pia wote wanaozitumaini. 


9 Ee Israeli, mtumainini Yehova 

—Yeye ndiye msaada wenu na ngao yenu. 
10 Ee nyumba ya Haruni, mtumainini Yehova; 
—Yeye ndiye msaada wenu na ngao yenu. 

11 Ninyi mnaomwogopa Yehova, mtumainini Yehova 
—Yeye ndiye msaada wenu na ngao yenu. 

12 Yehova anatukumbuka na atatubariki; 
Ataibariki nyumba ya Israeli; 

Ataibariki nyumba ya Haruni. 

13 Atawabariki wale wanaomwogopa Yehova, 
Wadogo kwa wakubwa. 

14 Yehova atawapa ongezeko, 

Ninyi na watoto” wenu. 

15 Yehova na awabariki, 

Muumba wa mbingu na dunia. 

16 Mbingu ni za Yehova, 

Lakini dunia amewapa wanadamu. 

17 Watu waliokufa hawamsifu Yah; 


Wala yeyote anayeshuka kwenye ukimya wa kifo.” 


18 Lakini sisi tutamsifu Yah 
Kuanzia sasa mpaka milele. 


Msifuni Yah!” 


^ Zab. 115:1 Au “Hatustahili chochote, Ee Yehova, hatustahili 
chochote.” 


A Zab. 115:14 Tnn., “wana.” 
A Zab. 115:17 Tnn., “kwenye kimya.” 


^ Zab. 115:18 Au “Haleluya!” “Yah” ni ufupisho wa jina Yehova. 


Zaburi 116:1-19 


116 Ninampenda Yehova 


Kwa sababu yeye huisikia” sauti yangu, sihi zangu za kuomba 
msaada. 


2 Kwa maana yeye hunitegea sikio lake,” 
Nami nitamlilia maadamu ninaishi.” 

3 Kamba za kifo zilinizunguka; 

Kaburi lilinishika kwa nguvu.” 

Nililemewa na taabu na huzuni. 

4 Lakini nikaliita jina la Yehova: 

“Ee, Yehova, niokoe!”” 

5 Yehova ni mwenye huruma” na ni mwadilifu; 
Mungu wetu ni mwenye rehema. 

6 Yehova anawalinda wasio na uzoefu. 
Nilishushwa chini, akaniokoa. 

7 Acha nafsi” yangu ipumzike tena, 

Kwa maana Yehova amenitendea kwa fadhili. 
8 Umeniokoa* kutoka katika kifo, 
Jicho langu kutokana na machozi, mguu wangu usijikwae. 


9 Nitatembea mbele za Yehova katika nchi ya walio hai. 


10 Nilikuwa na imani, ndio maana niliongea; 
Niliteseka sana. 

11 Basi nikashikwa na hofu na kusema: 

“Kila mwanadamu ni mwongo.” 

12 Nitamlipa Yehova nini 

Kwa mema yote aliyonitendea? 

13 Nitakiinua kikombe cha wokovu,” 

Nami nitaliitia jina la Yehova. 

14 Nitamtimizia Yehova nadhiri zangu 

Mbele ya watu wake wote. 

15 Ni chenye thamani sana” machoni pa Yehova 
Kifo cha washikamanifu wake. 

16 Ninakusihi, Ee Yehova, 

Kwa maana mimi ni mtumishi wako. 

Mimi ni mtumishi wako, mwana wa kijakazi wako. 
Umezifungua pingu zangu. 

17 Nitakutolea dhabihu ya shukrani; 

Nitaliitia jina la Yehova. 


18 Nitamtimizia Yehova nadhiri zangu 


Mbele ya watu wake wote, 
19 Katika nyua za nyumba ya Yehova, 
Kati yako, Ee Yerusalemu. 


Msifuni Yah!” 


A Zab. 116:1 Au labda, “Ninapenda kwa sababu Yehova huisikia.” 
A Zab. 116:2 Au “huinama chini ili kunisikiliza.” 

A Zab. 116:2 Tnn., “katika siku zangu.” 

A Zab. 116:3 Tnn., “Nilipatwa na taabu za Sheoli.” 

^ Zab. 116:4 Au “iokoe nafsi yangu.” 

^ Zab. 116:5 Au “neema.” 

^ Zab. 116:7 Angalia Kamusi. 

^ Zab. 116:8 Au “Umeiokoa nafsi yangu.” 

^ Zab. 116:13 Au “wokovu mkuu.” 

^ Zab. 116:15 Au “Ni cha bei kubwa sana.” 


^ Zab. 116:19 Au “Haleluya!” “Yah” ni ufupisho wa jina Yehova. 


Zaburi 117 :1-2 


117 Msifuni Yehova, enyi mataifa yote; 

Mtukuzeni, enyi mataifa yote.” 

2 Kwa maana upendo wake mshikamanifu kutuelekea ni mkubwa; 
Uaminifu wa Yehova unadumu milele. 


Msifuni Yah!” 


A Zab. 117:1 Au “koo zote.” 


A Zab. 117:2 Au “Haleluya!” “Yah” ni ufupisho wa jina Yehova. 


Zaburi 118 : 1-29 


118 Mshukuruni Yehova, kwa maana yeye ni mwema; 
Upendo wake mshikamanifu unadumu milele. 

2 Watu wa Israeli na waseme sasa: 

“Upendo wake mshikamanifu unadumu milele.” 

3 Watu wa nyumba ya Haruni na waseme sasa: 
“Upendo wake mshikamanifu unadumu milele.” 

4 Wale wanaomwogopa Yehova na waseme sasa: 
“Upendo wake mshikamanifu unadumu milele.” 

5 Nilimlilia Yah” nilipokuwa nikitaabika; 

Yah akanijibu na kunipeleka mahali salama.” 

6 Yehova yuko upande wangu; sitaogopa. 
Mwanadamu atanifanya nini? 

7 Yehova yuko upande wangu akiwa msaidizi wangu;” 
Wale wanaonichukia nitawatazama wakishindwa. 

8 Ni bora kumkimbilia Yehova 
Kuliko kuwatumaini wanadamu. 

9 Ni bora kumkimbilia Yehova 


Kuliko kuwatumaini wakuu. 


10 Mataifa yote yalinizingira, 

Lakini katika jina la Yehova, 

Niliyafukuza. 

11 Yalinizingira, naam, yalinizingira kabisa, 

Lakini katika jina la Yehova, 

Niliyafukuza. 

12 Yalinizingira kama nyuki, 

Lakini yalizimwa haraka kama moto unaoteketeza miiba. 
Katika jina la Yehova, 

Niliyafukuza. 

13 Nilisukumwa kwa nguvu? ili nianguke, 

Lakini Yehova alinisaidia. 

14 Yah ni mahali pangu pa kujificha na nguvu zangu, 
Naye amekuwa wokovu wangu. 

15 Sauti ya shangwe na wokovu” 

Imo katika mahema ya waadilifu. 

Mkono wa kuume wa Yehova unaonyesha nguvu zake. 
16 Mkono wa kuume wa Yehova unajikweza; 


Mkono wa kuume wa Yehova unaonyesha nguvu zake. 


17 Sitakufa, hapana, nitaishi, 

Ili nizitangaze kazi za Yah. 

18 Yah aliniadhibu vikali, 

Lakini hakunitia mikononi mwa kifo. 

19 Nifungulieni malango ya uadilifu; 
Nitaingia humo na kumsifu Yah. 

20 Hili ndilo lango la Yehova. 

Waadilifu wataingia humo. 

21 Nitakusifu, kwa maana ulinijibu 

Nawe ukawa wokovu wangu. 

22 Jiwe ambalo wajenzi walilikataa 
Limekuwa jiwe kuu la pembeni.” 

23 Hili limetoka kwa Yehova; 
Linastaajabisha machoni petu. 

24 Hii ndiyo siku ambayo Yehova ameifanya; 
Tutaishangilia na kuifurahia. 

25 Yehova, tuokoe, tafadhali, tunakusihi! 
Yehova, tupe ushindi, tafadhali! 


26 Amebarikiwa yule anayekuja katika jina la Yehova; 


Tunakubariki kutoka katika nyumba ya Yehova. 

27 Yehova ni Mungu; 

Hutupatia nuru. 

Mkiwa na matawi mikononi jiungeni na maandamano ya sherehe, 
Mpaka kwenye pembe za madhabahu. 

28 Wewe ni Mungu wangu, nami nitakusifu; 

Mungu wangu, nitakukweza. 

29 Mshukuruni Yehova, kwa maana yeye ni mwema; 


Upendo wake mshikamanifu unadumu milele. 


A Zab. 118:5 “Yah” ni ufupisho wa jina Yehova. 

A Zab. 118:5 Au “mahali penye nafasi kubwa.” 

^ Zab. 118:7 Au labda, “pamoja na wale wanaonisaidia.” 
^ Zab. 118:13 Au labda, “Ulinisukuma kwa nguvu.” 

^ Zab. 118:15 Au “ushindi.” 


^ Zab. 118:22 Tnn., “kichwa cha pembeni.” 


Zaburi 119:1-176 


x [Aleph] 

119 Wenye furaha ni wale wasio na lawama?” katika njia yao, 
Wanaotembea katika sheria ya Yehova. 

2 Wenye furaha ni wale wanaoshika vikumbusho vyake, 
Wanaomtafuta kwa moyo wao wote. 

3 Hawatendi uovu wowote; 

Wanatembea katika njia zake. 

4 Umeamuru 

Kwamba maagizo yako yafuatwe kwa uangalifu. 

5 Laiti ningeweza kubaki imara” 

Ili niyashike masharti yako! 

6 Ndipo sitaaibishwa 

Ninapokazia uangalifu amri zako zote. 

7 Nitakusifu kwa moyo mnyoofu 

Ninapojifunza hukumu zako za uadilifu. 

8 Nitayashika masharti yako. 

Kamwe usiniache kabisa. 


2 [Beth] 


9 Kijana anaweza kuisafishaje njia yake? 

Kwa kujilinda kulingana na neno lako. 

10 Ninakutafuta kwa moyo wangu wote. 

Usiache nikengeuke kutoka katika amri zako. 

11 Ninaweka neno lako moyoni mwangu kama hazina 
Ili nisikutendee dhambi. 

12 Na usifiwe, Ee Yehova; 

Nifundishe masharti yako. 

13 Kwa midomo yangu ninatangaza 

Hukumu zote ulizonena. 

14 Ninashangilia kwa sababu ya vikumbusho vyako 
Kuliko vitu vingine vyote vyenye thamani. 

15 Nitatafakari* maagizo yako 

Na kuzikazia macho njia zako. 

16 Ninazipenda sana sheria zako. 

Sitalisahau neno lako. 

a [Gimel] 

17 Nitendee kwa fadhili mimi mtumishi wako, 


Ili niishi na kulishika neno lako. 


18 Yafumbue macho yangu ili nione wazi 

Mambo yanayostaajabisha katika sheria yako. 

19 Mimi ni mgeni tu nchini. 

Usinifiche amri zako. 

20 Ninapondeka* kwa kutamani sana 

Hukumu zako nyakati zote. 

21 Unawakemea wenye kimbelembele, 

Watu waliolaaniwa wanaokengeuka kutoka katika amri zako. 
22 Niondolee” dhihaka na dharau, 

Kwa maana nimeshika vikumbusho vyako. 


23 Hata wakuu wanapoketi pamoja na kusema mambo mabaya 
kunihusu, 


Mimi mtumishi wako ninatafakari* masharti yako. 
24 Ninavipenda sana vikumbusho vyako; 

Navyo ni washauri wangu. 

17 [Daleth] 

25 Ninalala kifudifudi mavumbini. 

Nihifadhi hai kulingana na neno lako. 

26 Nilikwambia kuhusu njia zangu, nawe ukanijibu; 


Nifundishe masharti yako. 


27 Nifanye nielewe maana” ya maagizo yako, 
Ili niweze kutafakari” kazi zako zinazostaajabisha. 
28 Nimekosa usingizi kwa sababu ya huzuni. 
Nitie nguvu kulingana na neno lako. 

29 Niondolee njia ya udanganyifu, 

Na unionyeshe kibali kwa kunipa sheria yako. 
30 Nimechagua njia ya uaminifu. 

Ninatambua kwamba hukumu zako zinafaa. 
31 Ninashikamana na vikumbusho vyako. 

Ee Yehova, usiache nikatishwe tamaa.” 

32 Nitaifuata kwa bidii” njia ya amri zako 


Kwa sababu wewe huufanya moyo wangu uwe na nafasi kwa ajili 
yake.” 


n [He] 

33 Nifundishe, Ee Yehova, njia ya masharti yako, 
Nami nitaifuata mpaka mwisho. 

34 Nipe uelewaji, 

Ili niweze kushika sheria yako 

Na kuitii kwa moyo wangu wote. 


35 Niongoze?” katika njia ya amri zako, 


Kwa maana ninapendezwa nayo. 

36 Uelekeze moyo wangu kwenye vikumbusho vyako, 

Wala si kwa tamaa ya” kichoyo. 

37 Yageuzie mbali macho yangu yasitazame mambo yasiyofaa; 
Nihifadhi hai katika njia yako. 

38 Nitimizie mimi mtumishi wako ahadi yako,” 

Ili uogopwe.” 

39 Niondolee aibu ninayoogopa sana, 

Kwa maana hukumu zako ni njema. 

40 Tazama jinsi ninavyoyatamani sana maagizo yako! 
Nihifadhi hai katika uadilifu wako. 

ı [Waw] 

41 Acha nijionee upendo wako mshikamanifu, Ee Yehova, 
Wokovu wako kulingana na ahadi yako; 

42 Kisha nitamjibu yule anayenidhihaki, 

Kwa maana ninalitumaini neno lako. 

43 Usiondoe kabisa neno la kweli kutoka kinywani mwangu, 
Kwa maana nimetumaini* hukumu yako. 


44 Nitaishika sheria yako daima, 


Milele na milele. 

45 Nami nitatembeatembea mahali salama,” 

Kwa maana ninayatafuta maagizo yako. 

46 Nitaongea kuhusu vikumbusho vyako mbele ya wafalme, 
Nami sitaaibika. 

47 Ninazipenda sana amri zako, 

Naam, ninazipenda. 

48 Nitainua mikono yangu kuelekea amri zako, ambazo ninazipenda, 
Nami nitayatafakari” masharti yako. 

t [Zayin] 

49 Likumbuke neno lako ulilomwambia” mtumishi wako, 
Ambalo kupitia hilo unanipa tumaini.” 

50 Hilo ndilo faraja yangu katika mateso yangu, 

Kwa maana neno lako limenihifadhi hai. 

51 Wenye kimbelembele wananidhihaki sana, 

Lakini sikengeuki kutoka kwenye sheria yako. 

52 Ninazikumbuka hukumu zako za tangu zamani, Ee Yehova, 
Nazo zinanifariji. 


53 Nimeshikwa na hasira kali kwa sababu ya waovu, 


Wanaoiacha sheria yako. 

54 Masharti yako ni nyimbo kwangu 

Popote ninapoishi.” 

55 Wakati wa usiku ninalikumbuka jina lako, Ee Yehova, 
Ili niweze kuishika sheria yako. 

56 Nimezoea kufanya hivyo 

Kwa sababu nimeyatii maagizo yako. 

n [Heth] 

57 Yehova ni fungu langu; 

Nimeahidi kuyashika maneno yako. 

58 Ninakusihi” kwa moyo wangu wote; 

Nionyeshe kibali kulingana na ahadi yako.* 

59 Nimezichunguza njia zangu, 

Ili niirudishe miguu yangu kwenye vikumbusho vyako. 
60 Ninafanya haraka wala sikawii 

Kuzishika amri zako. 

61 Kamba za waovu zinanizunguka, 

Lakini siisahau sheria yako. 


62 Katikati ya usiku ninaamka ili kukushukuru 


Kwa sababu ya hukumu zako za uadilifu. 

63 Mimi ni rafiki ya wote wanaokuogopa wewe 

Na ya wale wanaoyatii maagizo yako. 

64 Upendo wako mshikamanifu, Ee Yehova, umeijaza dunia; 
Nifundishe masharti yako. 

v [Teth] 

65 Umenitendea mema mimi mtumishi wako, 

Ee Yehova, kulingana na neno lako. 

66 Nifundishe busara na ujuzi, 


Kwa maana nimezitumaini amri zako. 


* 


Ja 


67 Kabla ya kuteswa, nilikuwa nikikengeuka 
Lakini sasa ninalishika neno lako. 

68 Wewe ni mwema na kazi zako ni njema. 
Nifundishe masharti yako. 

69 Wenye kimbelembele hunipaka uwongo, 
Lakini ninayatii maagizo yako kwa moyo wangu wote. 
70 Moyo wao umekufa ganzi,” 

Lakini ninaipenda sana sheria yako. 


71 Ni vema kwamba nimeteswa, 


Ili nijifunze masharti yako. 

72 Sheria uliyotangaza ni njema kwangu, 

Kuliko maelfu ya vipande vya dhahabu na fedha. 

' [Yoa] 

73 Mikono yako iliniumba na kunifinyanga. 

Nipe uelewaji, 

lli nijifunze amri zako. 

74 Wale wanaokuogopa huniona na kushangilia, 

Kwa maana neno lako ni tumaini langu.” 

75 Ninajua, Ee Yehova, kwamba hukumu zako ni za uadilifu 
Na kwamba umenitesa kwa uaminifu wako. 

76 Tafadhali, upendo wako mshikamanifu na unifariji, 
Kulingana na ahadi yako uliyonipa” mimi mtumishi wako. 
77 Nionyeshe rehema ili niendelee kuishi, 

Kwa maana ninaipenda sana sheria yako. 

78 Wenye kimbelembele na waaibishwe, 

Kwa maana wananikosea bila sababu.” 

Lakini nitayatafakari” maagizo yako. 


79 Acha wale wanaokuogopa warudi kwangu, 


Wale wanaojua vikumbusho vyako. 

80 Moyo wangu na uwe bila lawama katika kufuata masharti yako, 
Ili nisiaibishwe. 

> [Kaph] 

81 Ninautamani sana wokovu wako, 

Kwa maana neno lako ni tumaini langu.” 

82 Macho yangu yanatamani sana neno lako 

Huku nikisema: “Utanifariji lini?” 


83 Kwa maana mimi ni kama kiriba cha ngozi kilichokaushwa na 
moshi, 


Lakini siyasahau masharti yako. 

84 Mimi mtumishi wako nisubiri kwa siku ngapi? 
Ni lini utakapowahukumu wale wanaonitesa? 

85 Wenye kimbelembele wananichimbia mashimo, 
Wale wanaoasi sheria yako. 

86 Amri zako zote zinategemeka. 

Watu wananitesa bila sababu; nisaidie! 

87 Karibu waniangamize kutoka duniani, 

Lakini sikuyaacha maagizo yako. 


88 Nihifadhi hai kwa sababu ya upendo wako mshikamanifu, 


Ili nishike vikumbusho ulivyosema. 

7 [Lamed] 

89 Milele, Ee Yehova, 

Neno lako litadumu mbinguni. 

90 Uaminifu wako umekuwepo kwa vizazi vyote. 
Umeiimarisha kabisa dunia, ili idumu. 

91 Kwa sababu ya hukumu zako zinadumu” mpaka leo, 
Kwa maana zote ni watumishi wako. 

92 Kama singeipenda sana sheria yako, 
Ningekuwa nimeangamia katika mateso yangu. 
93 Sitayasahau kamwe maagizo yako, 

Kwa sababu kupitia hayo umenihifadhi hai. 

94 Mimi ni wako; niokoe, 

Kwa sababu nimeyatafuta maagizo yako. 

95 Waovu wanasubiri kuniangamiza, 

Lakini ninavikazia sana fikira vikumbusho vyako. 
96 Nimeona mwisho wa ukamilifu wote, 

Lakini amri yako haina mpaka.” 


n [Mem] 


97 Jinsi ninavyoipenda sana sheria yako! 

Ninaitafakari” mchana kutwa. 

98 Amri yako hunifanya niwe na hekima kuliko maadui wangu, 
Kwa sababu ninayo milele. 

99 Nina ufahamu mwingi kuliko walimu wangu wote, 

Kwa sababu ninavitafakari” vikumbusho vyako. 

100 Ninatenda kwa uelewaji mwingi kuliko wanaume wazee, 
Kwa sababu ninayatii maagizo yako. 

101 Ninakataa kutembea kwenye njia yoyote ya uovu, 

Ili nishike neno lako. 

102 Sigeuki kando kutoka katika hukumu zako, 

Kwa maana umenifundisha. 

103 Jinsi maneno yako yalivyo matamu kwenye kaakaa langu, 
Kuliko asali kinywani mwangu! 

104 Kwa sababu ya maagizo yako ninatenda kwa uelewaji. 
Ndiyo sababu ninaichukia kila njia ya uwongo. 

32 [Nun] 

105 Neno lako ni taa ya mguu wangu, 


Na nuru ya njia yangu. 


106 Nimeweka kiapo, nami nitakitimiza, 

Kwamba nitazishika hukumu zako za uadilifu. 
107 Nimeteseka sana. 

Ee Yehova, nihifadhi hai kulingana na neno lako. 


108 Tafadhali yafurahie matoleo yangu ya hiari ya kukusifu,” Ee 
Yehova, 


Na unifundishe hukumu zako. 

109 Uhai wangu umo hatarini daima,” 

Lakini sijaisahau sheria yako. 

110 Waovu wamenitegea mtego, 

Lakini sijakengeuka kutoka katika maagizo yako. 

111 Ninavichukua vikumbusho vyako kuwa mali yangu ya kudumu,” 
Kwa maana hivyo ni shangwe ya moyo wangu. 

112 Nimeazimia” kuyatii masharti yako 

Nyakati zote, mpaka mwisho. 

o [Samekh] 

113 Ninawachukia watu wenye moyo nusunusu,” 
Lakini ninaipenda sheria yako. 

114 Wewe ni mahali pangu pa kujificha na ngao yangu, 


Kwa maana neno lako ni tumaini langu.” 


115 Kaeni mbali nami, enyi waovu, 

Ili nizishike amri za Mungu wangu. 

116 Nitegemeze kama ulivyoahidi,” 

Ili niendelee kuishi; 

Usiache tumaini langu libadilike na kunikatisha tamaa.” 

117 Nitegemeze ili niokolewe; 

Kisha nitayakazia uangalifu daima masharti yako. 

118 Unawakataa wote wanaokengeuka kutoka katika masharti yako, 
Kwa maana ni waongo na wadanganyifu. 


119 Unawatupilia mbali waovu wote walio duniani kana kwamba ni 
takataka.” 


Ndiyo sababu ninavipenda vikumbusho vyako. 

120 Mwili wangu unatetemeka kwa sababu ya kukuhofu; 
Ninaogopa hukumu zako. 

y [Ayin] 

121 Nimetenda yaliyo ya haki na uadilifu. 

Usiniache mikononi mwa wale wanaonikandamiza! 

122 Nihakikishie hali njema mimi mtumishi wako; 
Wenye kimbelembele wasinikandamize. 


123 Macho yangu yamechoka nikiungojea wokovu wako 


Na ahadi yako ya” uadilifu. 

124 Nitendee mimi mtumishi wako kwa upendo mshikamanifu, 
Na unifundishe masharti yako. 

125 Mimi ni mtumishi wako; nipe uelewaji, 

Ili nijue vikumbusho vyako. 

126 Wakati umefika wa Yehova kutenda, 

Kwa maana wameivunja sheria yako. 

127 Ndiyo sababu ninazipenda amri zako 

Kuliko dhahabu, hata dhahabu bora.” 


128 Kwa hiyo, ninayaona mafundisho” yote yanayotoka kwako kuwa 
yanafaa; 


Ninaichukia kila njia ya uwongo. 

D [Pe] 

129 Vikumbusho vyako ni vizuri sana. 

Ndiyo sababu ninavishika. 

130 Kufunuliwa kwa maneno yako huleta nuru, 

Na humpa uelewaji mtu asiye na uzoefu. 

131 Ninakifumbua wazi kinywa changu na kutweta,* 
Kwa sababu ninazitamani sana amri zako. 


132 Nigeukie na kunionyesha kibali, 


Kama unavyowatendea* wale wanaolipenda jina lako. 

133 Ziongoze hatua zangu kwa usalama” kupitia neno lako; 
Jambo lolote ovu lisinitawale. 

134 Niokoe” kutoka kwa wanadamu wanaokandamiza, 
Nami nitayatii maagizo yako. 

135 Ufanye uso wako uniangazie” mimi mtumishi wako, 
Na unifundishe masharti yako. 

136 Macho yangu yanatiririkwa na machozi 

Kwa sababu watu hawatii sheria yako. 

x [Tsade] 

137 Wewe ni mwadilifu, Ee Yehova, 

Na hukumu zako ni za haki. 

138 Vikumbusho unavyotoa ni vya uadilifu 

Navyo vinategemeka kabisa. 

139 Bidii yangu inanila, 

Kwa sababu maadui wangu wameyasahau maneno yako. 
140 Neno lako ni safi kabisa, 

Nami mtumishi wako ninalipenda. 


141 Mimi ni duni na mwenye kudharauliwa; 


Hata hivyo, sijayasahau maagizo yako. 

142 Uadilifu wako ni uadilifu wa milele, 

Na sheria yako ni kweli. 

143 Hata nikipatwa na taabu na shida, 

Nitaendelea kuzipenda sana amri zako. 

144 Uadilifu wa vikumbusho vyako ni wa milele. 

Nipe uelewaji, ili niendelee kuishi. 

r [Qoph] 

145 Ninakuita kwa moyo wangu wote. Nijibu, Ee Yehova. 
Nitayashika masharti yako. 

146 Ninakulilia wewe; niokoe! 

Nitashika vikumbusho vyako. 

147 Nimeamka kabla ya mapambazuko” ili nililie msaada, 
Kwa maana maneno yako ni tumaini langu.” 

148 Macho yangu hufunguka kabla ya makesha ya usiku, 
Ili nitafakari” neno lako. 

149 |sikie sauti yangu kwa sababu ya upendo wako mshikamanifu. 
Ee Yehova, nihifadhi hai kulingana na haki yako. 


150 Watu wenye mwenendo wa aibu” hunikaribia; 


Wako mbali sana na sheria yako. 

151 Wewe uko karibu nami, Ee Yehova, 

Na amri zako zote ni kweli. 

152 Zamani za kale nilijifunza kuhusu vikumbusho vyako, 
Ambavyo umeviweka vidumu milele. 

2 [Resh] 

153 Yatazame mateso yangu na uniokoe, 

Kwa maana sijaisahau sheria yako. 

154 Nitetee” na uniokoe; 

Nihifadhi hai kulingana na ahadi yako.” 

155 Wokovu uko mbali sana na waovu, 

Kwa maana hawajayatafuta masharti yako. 

156 Rehema zako ni nyingi, Ee Yehova. 

Nihifadhi hai kulingana na haki yako. 

157 Wanaonitesa na pia maadui wangu ni wengi; 
Lakini sijakengeuka kutoka katika vikumbusho vyako. 
158 Ninawatazama wenye hila kwa chuki kali, 

Kwa sababu hawalishiki neno lako. 


159 Tazama jinsi ninavyoyapenda sana maagizo yako! 


Ee Yehova, nihifadhi hai kwa sababu ya upendo wako 
mshikamanifu. 


160 Kiini hasa cha neno lako ni kweli, 

Na hukumu zako zote za uadilifu zinadumu milele. 

w [Sin] au [Shin] 

161 Wakuu wananitesa bila sababu, 

Lakini moyo wangu unayahofu maneno yako. 

162 Ninashangilia kwa sababu ya neno lako 

Kama mtu anayepata nyara nyingi. 

163 Nauchukia uwongo—nauchukia sana— 
Ninaipenda sheria yako. 

164 Mara saba kwa siku ninakusifu wewe 

Kwa sababu ya hukumu zako za uadilifu. 

165 Wale wanaoipenda sheria yako wana amani nyingi; 
Hakuna chochote kinachoweza kuwakwaza.* 

166 Ninayatazamia matendo yako ya wokovu, Ee Yehova, 
Nami ninazishika amri zako. 

167 Ninavishika vikumbusho vyako, 

Nami navipenda sana. 


168 Ninayatii maagizo yako na vikumbusho vyako, 


Kwa maana unajua mambo yote ninayotenda. 

n [Taw] 

169 Kilio changu cha kuomba msaada na kikufikie wewe, Ee Yehova. 
Nifanye nielewe, kulingana na neno lako. 

170 Ombi langu la kutaka kibali na lifike mbele zako. 
Niokoe, kama ulivyoahidi.* 

171 Midomo yangu na ifurikwe na sifa, 

Kwa maana wewe hunifundisha masharti yako. 

172 Ulimi wangu na uimbe kuhusu neno lako, 

Kwa maana amri zako zote ni za uadilifu. 

173 Mkono wako na uwe tayari kunisaidia, 

Kwa sababu nimechagua kutii maagizo yako. 

174 Ninautamani sana wokovu wako, Ee Yehova, 
Nami ninaipenda sana sheria yako. 

175 Acha niishi ili nikusifu; 

Hukumu zako na ziwe msaada wangu. 


176 Nimetangatanga kama kondoo aliyepotea. Nitafute mimi 
mtumishi wako, 


Kwa maana sijazisahau amri zako. 


^ Zab. 119:1 Au “wanaoshika utimilifu.” 


^ Zab. 119:5 Tnn., “Laiti njia zangu zingekuwa zimeimarishwa 
kabisa.” 


^ Zab. 119:15 Au “Nitajifunza.” 

^ Zab. 119:20 Au “Nafsi yangu inapondeka.” 
^ Zab. 119:22 Tnn., “Vingirisha mbali nami.” 
^ Zab. 119:23 Au “ninajifunza.” 

A Zab. 119:27 Tnn., “njia.” 

A Zab. 119:27 Au “kujifunza.” 

A Zab. 119:31 Au “niaibishwe.” 

A Zab. 119:32 Tnn., “Nitakimbia katika.” 

A Zab. 119:32 Au labda, “huufanya moyo wangu uwe na ujasiri.” 
A Zab. 119:35 Au “Nitembeze.” 

A Zab. 119:36 Au “kwa faida za.” 

A Zab. 119:38 Au “neno lako.” 


A Zab. 119:38 Au labda, “Ambayo hutolewa kwa wale 
wanaokuogopa.” 


^ Zab. 119:41 Au “neno lako.” 
^ Zab. 119:43 Au “ninangojea.” 


^ Zab. 119:45 Au “mahali penye nafasi kubwa.” 


. 119:48 Au “nitajifunza.” 


^ Zab 


^ Zab 


.119:49 Au “Kumbuka ahadi yako uliyompa.” 


^ Zab 


. 119:49 Au “Ambalo ulinifanya nisubiri.” 


^ Zab 


_119:54 Au “Katika nyumba ninamoishi kama mgeni.” 


^ Zab 


.119:58 Au “Ninautuliza (ninatafuta tabasamu ya) uso wako.” 


_119:58 Au “neno lako.” 


^ Zab 


_119:67 Au “nilikuwa nikitenda dhambi bila kukusudia.” 


^ Zab 


^ Zab 


_119:70 Tnn., “hauna hisia, ni kama mafuta.” 


^ Zab 


. 119:74 Au “ninalingojea neno lako.” 


^ Zab 


. 119:76 Au “neno lako ulilonipa.” 


^ Zab 


.119:78 Au labda, “kwa kusema uwongo.” 


^ Zab 


. 119:78 Au “nitajifunza.” 


^ Zab 


. 119:81 Au “ninalingojea neno lako.” 


^ Zab 


.119:91 Yaani, kazi zake zote za uumbaji. 


^ Zab 


. 119:96 Tnn., “ni pana sana.” 


. 119:97 Au “Ninajifunza kuihusu.” 


^ Zab 


_119:99 Au “ninajifunza.” 


^ Zab 


^ Zab 


.119:108 Tnn., “matoleo ya hiari ya kinywa changu.” 


^ Zab 


. 119:109 Au “Nafsi yangu imo mikononi mwangu daima.” 


^ Zab. 119:111 Au “urithi wangu wa milele.” 

^ Zab. 119:112 Tnn., “Nimeuelekeza moyo wangu.” 
A Zab. 119:113 Au “moyo uliogawanyika.” 

A Zab. 119:114 Au “Ninalingojea neno lako.” 

A Zab. 119:116 Au “kulingana na neno lako.” 

^ Zab. 119:116 Au “liaibishwe.” 


A Zab. 119:119 Neno la Kiebrania linalotafsiriwa “takataka” katika 
mstari huu linarejelea uchafu unaotoka katika fedha au dhahabu 
inapoyeyushwa. 


A Zab. 119:123 Au “neno lako la.” 

A Zab. 119:127 Au “iliyosafishwa.” 

A Zab. 119:128 Au “maagizo.” 

^ Zab. 119:131 Tnn., “kuhemahema.” 

^ Zab. 119:132 Tnn., “Kulingana na uamuzi wako kuwaelekea.” 
^ Zab. 119:133 Au “Zifanye hatua zangu ziwe imara.” 

^ Zab. 119:134 Tnn., “Nikomboe.” 

^ Zab. 119:135 Au “utabasamu kunielekea.” 

^ Zab. 119:147 Au “alfajiri.” 

^ Zab. 119:147 Au “Ninayangojea maneno yako.” 


^ Zab. 119:148 Au “nijifunze.” 


^ Zab. 119:150 Au “mwenendo mpotovu.” 

^ Zab. 119:154 Au “lendeshe kesi yangu.” 

A Zab. 119:154 Au “neno lako.” 

A Zab. 119:165 Au “Hakuna cha kuwakwaza.” 


A Zab. 119:170 Au “kulingana na neno lako.” 


Zaburi 120 :1-7 


Wimbo wa Safari za Kupanda.” 

120 Nilimwita Yehova nilipokuwa nikitaabika, 

Naye akanijibu. 

2 Ee Yehova, niokoe kutoka kwa midomo inayosema uwongo 
Na kutoka kwa ulimi mdanganyifu. 

3 Mungu atakufanya nini, Naye atakuadhibu jinsi gani,” 
Ewe ulimi mdanganyifu? 

4 Kwa mishale mikali ya shujaa 

Na makaa yanayowaka moto ya miretemu. 

> Ole wangu, kwa maana nimeishi kama mgeni Mesheki! 
Nimekuwa nikiishi kati ya mahema ya Kedari. 

6 Nimekuwa nikiishi mbali kwa muda mrefu 

Pamoja na watu wanaochukia amani. 

7 Mimi ni mtu wa amani, lakini ninapoongea, 


Wao wanataka vita. 


A Zab. 120:1 Angalia Kamusi. 


A Zab. 120:3 Tnn., “Naye atakuongezea nini?” 


Zaburi 121:1-8 


Wimbo wa Safari za Kupanda. 

121 Ninayainua macho yangu nitazame milimani. 
Msaada wangu utatoka wapi? 

2 Msaada wangu hutoka kwa Yehova, 

Muumba wa mbingu na dunia. 

3 Hataruhusu kamwe mguu wako uteleze.” 

Yeye anayekulinda hatasinzia kamwe. 

4 Tazama! Hatasinzia kamwe wala kulala usingizi, 
Yeye anayelinda Israeli. 

> Yehova anakulinda. 

Yehova ni kivuli kwenye mkono wako wa kulia. 

6 Mchana, jua halitakuchoma, 

Wala mwezi usiku. 

7 Yehova atakulinda dhidi ya madhara yote. 
Ataulinda uhai wako.” 

8 Yehova atakulinda katika mambo yote unayofanya” 


Kuanzia sasa mpaka milele. 


^ Zab. 121:3 Au “uyumbe.” 


A Zab. 121:7 Au “Atailinda nafsi yako.” 


A Zab. 121:8 Tnn., “unapotoka nje na unapoingia ndani.” 


Zaburi 122:1-9 


Wimbo wa Safari za Kupanda. Wa Daudi. 

122 Nilishangilia waliponiambia: 

“Na twende katika nyumba ya Yehova.” 

2 Na sasa miguu yetu imesimama 

Ndani ya malango yako, Ee Yerusalemu. 

3 Yerusalemu limejengwa kama jiji 

Ambalo limeunganishwa pamoja kama kitu kimoja. 
4 Makabila yamepanda kwenda humo, 

Makabila ya Yah,” 

Kulingana na kikumbusho walichopewa Waisraeli, 
Ili walishukuru jina la Yehova. 

> Kwa maana viti vya ufalme vya hukumu viliwekwa huko, 
Viti vya ufalme vya nyumba ya Daudi. 

6 Ombeni ili Yerusalemu liwe na amani. 

Wale wanaokupenda, Ee jiji, watakuwa salama. 

7 Amani na idumu ndani ya maboma yako,” 
Usalama ndani ya minara yako yenye ngome. 


8 Kwa ajili ya ndugu zangu na rafiki zangu nitasema: 


“Amani na iwe ndani yako.” 


9 Kwa ajili ya nyumba ya Yehova Mungu wetu, 


Nitakutakia mema. 


A Zab. 122:4 “Yah” ni ufupisho wa jina Yehova. 


A Zab. 122:7 Au “kuta zako zenye ngome.” 


Zaburi 123:1-4 


Wimbo wa Safari za Kupanda. 
123 Nayainua macho yangu kukuelekea wewe, 
Wewe unayeketi kwenye kiti cha ufalme mbinguni. 


2 Kama macho ya watumishi yanavyoutazama mkono wa bwana 
wao, 


Na macho ya kijakazi yanavyoutazama mkono wa bimkubwa wake, 


Ndivyo macho yetu yanavyokutazama wewe, Ee Yehova Mungu 
wetu 


Mpaka utakapotuonyesha kibali. 

3 Tuonyeshe kibali, Ee Yehova, tuonyeshe kibali, 

Kwa maana tumedharauliwa vya kutosha. 

4 Tumedhihakiwa vya kutosha na?” watu wanaojitumaini 


Na kudharauliwa na wenye kiburi. 


A Zab. 123:4 Au “Nafsi yetu imechoshwa na dhihaka nyingi za.” 


Zaburi 124:1-8 


Wimbo wa Safari za Kupanda. Wa Daudi. 
124 “Kama Yehova hangekuwa pamoja nasi” 
—Watu wa Israeli na waseme sasa— 

2 “Kama Yehova hangekuwa pamoja nasi 
Watu walipokuja kutushambulia, 

3 Basi wangetumeza tukiwa hai 

Hasira yao ilipokuwa ikiwaka dhidi yetu. 

4 Kisha maji yangetufagilia mbali, 

Mafuriko yangetufunika. 

> Maji yenye nguvu yangetulemea. 

6 Yehova na asifiwe, 

Kwa maana hakututia katika meno yao kama mawindo. 
7 Sisi” ni kama ndege aliyeponyoka 

Kutoka katika mtego wa mwindaji; 

Mtego ulivunjika, 

Nasi tukaponyoka. 

8 Msaada wetu uko katika jina la Yehova, 


Muumba wa mbingu na dunia.” 


A Zab. 124:7 Au “Nafsi yetu.” 


Zaburi 125:1-5 


Wimbo wa Safari za Kupanda. 

125 Wale wanaomtumaini Yehova 

Ni kama Mlima Sayuni, ambao hauwezi kutikiswa 
Bali hudumu milele. 

2 Kama milima inavyozunguka Yerusalemu, 
Ndivyo Yehova anavyowazunguka watu wake 
Kuanzia sasa mpaka milele. 


3 Fimbo ya ufalme ya uovu haitadumu katika nchi waliyogawiwa 
waadilifu, 


Ili waadilifu wasije wakatenda” jambo baya. 

4 Ee Yehova, watendee mema walio wema, 

Walio wanyoofu moyoni mwao. 

> Lakini wale wanaogeuka na kufuata njia zao zilizopotoka, 
Yehova atawaondoa pamoja na watenda maovu. 


Amani na iwe juu ya Israeli. 


A Zab. 125:3 Au “wasiielekeze mikono yao kutenda.” 


Zaburi 126:1-6 


Wimbo wa Safari za Kupanda. 

126 Yehova alipowakusanya na kuwarudisha mateka wa Sayuni, 
Tulifikiri tunaota ndoto. 

2 Wakati huo kinywa chetu kilijaa kicheko 

Na ulimi wetu kelele za shangwe. 

Wakati huo ilisemwa miongoni mwa mataifa: 

“Yehova amewatendea mambo makuu.” 

3 Yehova ametutendea mambo makuu, 

Nasi tuna shangwe nyingi sana. 

4 Wakusanye na kuwarudisha watu wetu waliotekwa, Ee Yehova, 
Kama vijito vya Negebu.” 

> Wale wanaopanda mbegu kwa machozi 

Watavuna kwa kelele za shangwe. 

6 Yule anayetoka kwenda nje, ingawa analia, 

Akiwa amebeba mfuko wake uliojaa mbegu, 

Kwa hakika atarudi kwa kelele za shangwe, 


Akiwa amebeba masuke yake. 


A Zab. 126:4 Au “makorongo ya kusini.” 


Zaburi 127 :1-5 


Wimbo wa Safari za Kupanda. Wa Sulemani. 

127 Yehova asipoijenga nyumba, 

Wale wanaoijenga wanafanya kazi ngumu ya bure. 

Yehova asipolilinda jiji, 

Mlinzi anakesha bure. 

2 Mnajisumbua bure kuamka mapema, 

Na kuchelewa kulala, 

Mkitaabika kupata chakula, 

Kwa maana yeye huwaandalia anaowapenda na kuwapa usingizi. 
3 Tazama! Watoto” ni urithi kutoka kwa Yehova; 

Uzao wa tumbo ni thawabu. 

4 Kama mishale mkononi mwa mwanamume hodari, 

Ndivyo walivyo watoto ambao mtu anawazaa akiwa kijana. 

5 Mwenye furaha ni mwanamume anayelijaza podo lake watoto. 
Hawataaibishwa, 


Kwa maana watazungumza na maadui katika lango la jiji. 


^ Zab. 127:3 Au “Wana.” 


Zaburi 128:1-6 


Wimbo wa Safari za Kupanda. 
128 Mwenye furaha ni kila mtu anayemwogopa Yehova, 
Anayetembea katika njia Zake. 


2 Utakula mazao ambayo mkono wako ulifanya kazi ngumu 
kuyapata. 


Utakuwa na furaha na kufurahia ufanisi. 


3 Mke wako atakuwa kama mzabibu unaozaa matunda mengi 
nyumbani mwako; 


Watoto wako watakuwa kama machipukizi ya mzeituni kuzunguka 
meza yako. 


4 Tazama! Hivyo ndivyo mwanamume anayemwogopa Yehova 
Atakavyobarikiwa. 

> Yehova atakubariki kutoka Sayuni. 

Na uone Yerusalemu likipata ufanisi sikuzote za maisha yako 

6 Na uone watoto wa watoto wako. 


Na amani iwe juu ya Israeli. 


Zaburi 129:1-8 


Wimbo wa Safari za Kupanda. 

129 “Wamenishambulia daima tangu nilipokuwa kijana” 
—Watu wa Israeli na waseme sasa— 

2 “Wamenishambulia daima tangu nilipokuwa kijana; 
Lakini hawajanishinda. 

3 Wale wanaolima kwa jembe la plau wamelima mgongoni mwangu; 
Wameirefusha mitaro yao.” 

4 Lakini Yehova ni mwadilifu; 

Amezikatakata kamba za waovu. 

5 Wataaibishwa na kukimbia kwa fedheha, 

Wale wote wanaolichukia Sayuni. 

6 Watakuwa kama majani juu ya paa 

Yanayonyauka kabla hayajang'olewa, 

7 Ambayo hayawezi kujaa mkononi mwa mvunaji 
Wala mikononi mwa yule anayekusanya masuke. 

8 Wale wanaopita karibu nao hawatasema: 

“Baraka ya Yehova na iwe juu yenu; 


Tunawabariki katika jina la Yehova.” 


Zaburi 130 :1-8 


Wimbo wa Safari za Kupanda. 

130 Kutoka vilindini ninakulilia, Ee Yehova. 

2 Ee Yehova, isikie sauti yangu. 

Masikio yako na yasikilize sihi zangu za kuomba msaada. 
3 Ikiwa ungekuwa unatazama?” tu makosa, Ee Yah,” 

Basi ni nani, Ee Yehova, angeweza kusimama? 

4 Kwa maana wewe hutoa msamaha wa kweli, 

Ili watu wakuhofu.” 

5 Ninamtumaini Yehova, nafsi yangu yote inamtumaini; 
Ninangoja neno lake. 

6 Ninamngojea Yehova kwa hamu, 

Kuliko walinzi wanavyoingojea asubuhi, 

Naam, kuliko walinzi wanavyoingojea asubuhi. 

7 Watu wa Israeli na waendelee kumngojea Yehova, 
Kwa maana Yehova ni mshikamanifu katika upendo wake, 
Naye ana nguvu nyingi za kukomboa. 


8 Atawakomboa watu wa Israeli kutoka katika makosa yao yote. 


A Zab. 130:3 Au “unafuatilia.” 


A Zab. 130:3 “Yah” ni ufupisho wa jina Yehova. 


A Zab. 130:4 Tnn., “Ili uogopwe.” 


Zaburi 131:1-3 


Wimbo wa Safari za Kupanda. Wa Daudi. 

131 Ee Yehova, moyo wangu hauna kiburi, 

Wala macho yangu hayana majivuno; 

Wala sijitafutii mambo makubwa sana, 

Wala mambo yanayopita uwezo wangu. 

2 Hasha, badala yake nimeituliza na kuinyamazisha nafsi yangu” 
Kama mtoto aliyeachishwa kunyonya aliye na mama yake; 
Nimeridhika kama mtoto aliyeachishwa kunyonya. 

3 Watu wa Israeli na wamngojee Yehova 


Kuanzia sasa mpaka milele. 


^ Zab. 131:2 Au “nimejituliza na kujinyamazisha mwenyewe.” Angalia 
Kamusi. 


Zaburi 132 :1-18 


Wimbo wa Safari za Kupanda. 

132 Ee Yehova, mkumbuke Daudi 

Na mateso yake yote; 

2 Jinsi alivyomwapia Yehova, 

Jinsi alivyomwekea nadhiri hii Mwenye Nguvu wa Yakobo: 
3 “Sitaingia katika hema langu, nyumbani mwangu. 
Sitalala kwenye kochi langu, kitandani mwangu; 

4 Sitayaruhusu macho yangu yalale usingizi, 

Wala kope zangu kusinzia 

> Mpaka nitakapopata mahali kwa ajili ya Yehova, 
Makao bora” kwa ajili ya Mwenye Nguvu wa Yakobo.” 
6 Tazama! Tulisikia habari hizo huko Efratha; 
Tulizipata katika mashamba yaliyo msituni. 

7 Na tuingie katika makao yake;” 

Na tuiname chini kwenye kiti cha miguu yake. 

8 Inuka, Ee Yehova, uje mahali pako pa kupumzikia, 
Wewe na Sanduku la nguvu zako. 


9 Makuhani wako na wavae uadilifu, 


Washikamanifu wako na wapaze sauti kwa shangwe. 
10 Kwa ajili ya Daudi mtumishi wako, 

Usimkatae” mtiwa-mafuta wako. 

11 Yehova amemwapia Daudi; 

Kwa hakika hatakosa kutimiza neno lake: 

“Mmoja wa wazao wako,” 

Nitamfanya aketi kwenye kiti chako cha ufalme. 

12 Wana wako wakilishika agano langu 

Na vikumbusho vyangu ninavyowafundisha, 

Wana wao pia 

Wataketi kwenye kiti chako cha ufalme milele.” 

13 Kwa maana Yehova amelichagua Sayuni; 
Amelitamani liwe makao yake: 

14 “Hapa ndipo mahali pangu pa kupumzikia milele; 
Nitakaa hapa, kwa maana nimepatamani. 

15 Nitapabariki sana kwa vyakula; 

Nitawashibisha maskini wake kwa mikate. 

16 Makuhani wake nitawavisha wokovu, 


Na washikamanifu wake watapaza sauti kwa shangwe. 


17 Huko nitazifanya nguvu za Daudi zikue.” 
Nimemtayarishia taa mtiwa-mafuta wangu. 
18 Nitawavisha aibu maadui wake, 


Lakini taji lililo kwenye kichwa chake litasitawi.” 


^ Zab. 132:5 Au “Hema tukufu la ibada.” 
^ Zab. 132:7 Au “hema lake tukufu la ibada.” 
A Zab. 132:10 Tnn., “Usiugeuze nyuma uso wa.” 


A Zab. 132:11 Tnn., “Mmoja kutoka katika uzao wa tumbo lako. 


A Zab. 132:17 Tnn., “nitaifanya pembe ya Daudi ikue.” 


Zaburi 133 :1-3 


Wimbo wa Safari za Kupanda. Wa Daudi. 

133 Tazama! Jinsi ilivyo vema na jinsi inavyopendeza 
Ndugu kukaa pamoja kwa umoja! 

2 Ni kama mafuta bora yanayomiminwa kichwani 
Yanayotiririka kwenye ndevu, 

Ndevu za Haruni, 

Na kutiririka mpaka kwenye ukosi wa mavazi yake. 

3 Ni kama umande wa Hermoni 

Unaoshuka kwenye milima ya Sayuni. 

Huko ndiko Yehova alikoamuru baraka yake 


—Uzima wa milele. 


Zaburi 134 :1-3 


Wimbo wa Safari za Kupanda. 

134 Msifuni Yehova, 

Enyi nyote watumishi wa Yehova, 

Ninyi mnaosimama katika nyumba ya Yehova nyakati za usiku. 
2 Inueni mikono yenu katika utakatifu” 

Na mumsifu Yehova. 

3 Yehova, Muumba wa mbingu na dunia, 


Na awabariki kutoka Sayuni. 


A Zab. 134:2 Au labda, “mahali patakatifu.” 


Zaburi 135 :1-21 


135 Msifuni Yah!” 

Lisifuni jina la Yehova; 

Msifuni, enyi watumishi wa Yehova, 

2 Ninyi mnaosimama katika nyumba ya Yehova, 

Katika nyua za nyumba ya Mungu wetu. 

3 Msifuni Yah, kwa maana Yehova ni mwema. 

Liimbieni sifa” jina lake, kwa maana linapendeza. 

4 Kwa maana Yah amemchagua Yakobo kwa ajili yake mwenyewe, 
Israeli awe mali yake ya pekee.” 

> Kwa maana ninajua vizuri kwamba Yehova ni mkuu; 

Bwana wetu ni mkuu kuliko miungu mingine yote. 

6 Yehova hufanya kila jambo apendalo 

Mbinguni na duniani, baharini na katika vilindi vyote. 

7 Huyafanya mawingu yapande?” kutoka kwenye miisho ya dunia; 
Hutengeneza radi” kwa ajili ya mvua; 

Huutoa upepo katika maghala yake. 

8 Aliwaua wazaliwa wa kwanza wa Misri, 


Wanadamu na wanyama pia. 


9 Alipeleka ishara na miujiza kati yako, Ee Misri, 
Dhidi ya Farao na watumishi wake wote. 

10 Aliyaangamiza mataifa mengi 

Na kuwaua wafalme hodari 

11 —Sihoni mfalme wa Waamori, 

Ogu mfalme wa Bashani, 

Na falme zote za Kanaani. 

12 Aliitoa nchi yao kuwa urithi, 

Urithi kwa watu wake Waisraeli. 

13 Ee Yehova, jina lako linadumu milele. 

Ee Yehova, umaarufu wako unadumu?” katika vizazi vyote. 
14 Kwa maana Yehova atawatetea” watu wake, 
Naye atawahurumia” watumishi wake. 

15 Sanamu za mataifa ni fedha na dhahabu, 
Kazi ya mikono ya mwanadamu. 

16 Zina kinywa, lakini haziwezi kuongea; 

Zina macho, lakini haziwezi kuona; 

17 Zina masikio, lakini haziwezi kusikia. 


Hazina pumzi vinywani mwake. 


18 Watu wanaozitengeneza watakuwa kama sanamu hizo, 
Na pia wote wanaozitumaini. 

19 Ee nyumba ya Israeli, msifuni Yehova. 

Ee nyumba ya Haruni, msifuni Yehova. 

20 Ee nyumba ya Lawi, msifuni Yehova. 

Enyi mnaomwogopa Yehova, msifuni Yehova. 

21 Yehova na asifiwe kutoka Sayuni, 

Yeye anayekaa Yerusalemu. 


Msifuni Yah! 


^ Zab. 135:1 Au “Haleluya!” “Yah” ni ufupisho wa jina Yehova. 
A Zab. 135:3 Au “Lipigieni muziki.” 

A Zab. 135:4 Au “mali yake anayothamini sana.” 

A Zab. 135:7 Au “Huufanya mvuke upande.” 

^ Zab. 135:7 Au labda, “malango.” 


^ Zab. 135:13 Au “jina lako linadumu.” Tnn., “ukumbusho wako 
unadumu.” 


A Zab. 135:14 Au “ataamua kesi ya.” 


A Zab. 135:14 Au “ataghairi kuwahusu.” 


Zaburi 136 : 1-26 


136 Mshukuruni Yehova, kwa maana ni mwema; 

Upendo wake mshikamanifu unadumu milele. 

2 Mshukuruni Mungu wa miungu, 

Kwa maana upendo wake mshikamanifu unadumu milele. 
3 Mshukuruni Bwana wa mabwana, 

Kwa maana upendo wake mshikamanifu unadumu milele. 


4 Yeye peke yake ndiye anayetenda mambo makuu 
yanayostaajabisha, 


Kwa maana upendo wake mshikamanifu unadumu milele. 
5 Aliziumba mbingu kwa ustadi,* 

Kwa maana upendo wake mshikamanifu unadumu milele. 
6 Aliitandaza dunia juu ya maji, 

Kwa maana upendo wake mshikamanifu unadumu milele. 
7 Aliumba ile mianga mikubwa, 

Kwa maana upendo wake mshikamanifu unadumu milele, 
8 Jua litawale mchana, 

Kwa maana upendo wake mshikamanifu unadumu milele, 
9 Mwezi na nyota zitawale usiku, 


Kwa maana upendo wake mshikamanifu unadumu milele. 


10 Aliwaua wazaliwa wa kwanza wa Misri, 

Kwa maana upendo wake mshikamanifu unadumu milele. 
11 Aliwatoa Waisraeli kutoka kati yao, 

Kwa maana upendo wake mshikamanifu unadumu milele, 
12 Kwa mkono wenye nguvu na mkono ulionyooshwa, 
Kwa maana upendo wake mshikamanifu unadumu milele. 
13 Aliigawa Bahari Nyekundu sehemu mbili,” 

Kwa maana upendo wake mshikamanifu unadumu milele. 
14 Aliwavusha Waisraeli katikati yake, 

Kwa maana upendo wake mshikamanifu unadumu milele. 
15 Alimkung'uta Farao na jeshi lake ndani ya Bahari Nyekundu, 
Kwa maana upendo wake mshikamanifu unadumu milele. 
16 Aliwaongoza watu wake kupitia nyikani, 

Kwa maana upendo wake mshikamanifu unadumu milele. 
17 Aliwaua wafalme wakuu, 

Kwa maana upendo wake mshikamanifu unadumu milele. 
18 Aliwaua wafalme hodari, 

Kwa maana upendo wake mshikamanifu unadumu milele. 


19 Sihoni mfalme wa Waamori, 


Kwa maana upendo wake mshikamanifu unadumu milele, 
20 Na Ogu mfalme wa Bashani, 

Kwa maana upendo wake mshikamanifu unadumu milele. 
21 Aliitoa nchi yao kuwa urithi, 

Kwa maana upendo wake mshikamanifu unadumu milele. 
22 Urithi kwa Israeli mtumishi wake, 

Kwa maana upendo wake mshikamanifu unadumu milele. 
23 Alitukumbuka tulipokuwa wanyonge, 

Kwa maana upendo wake mshikamanifu unadumu milele. 
24 Alituokoa tena na tena kutoka kwa maadui wetu, 

Kwa maana upendo wake mshikamanifu unadumu milele. 
25 Huwapa chakula viumbe wote walio hai,” 

Kwa maana upendo wake mshikamanifu unadumu milele. 
26 Mshukuruni Mungu wa mbinguni, 


Kwa maana upendo wake mshikamanifu unadumu milele. 


A Zab. 136:5 Au “kwa uelewaji.” 
A Zab. 136:13 Tnn., “Sehemu sehemu.” 


A Zab. 136:25 Tnn., “Huipa chakula miili yote.” 


Zaburi 137 :1-9 


137 Kando ya mito ya Babiloni, hapo ndipo tulipoketi. 
Tulilia tulipokumbuka Sayuni. 

2 Juu ya miti ya mierebi iliyo ndani yake,” 
Tulitundika vinubi vyetu. 

3 Kwa maana huko, waliotuteka walitaka tuwaimbie, 
Waliotudhihaki walitaka tuwatumbuize: 

“Tuimbieni mojawapo ya nyimbo za Sayuni.” 

4 Tunawezaje kuimba wimbo wa Yehova 

Katika nchi ya kigeni? 

> Ikiwa nitakusahau wewe, Ee Yerusalemu, 

Mkono wangu wa kulia na uwe msahaulifu.” 

6 Ulimi wangu na ushikamane na kaakaa langu 
Nisipokukumbuka, 

Nisipoliweka Yerusalemu juu ya 

Sababu zangu kuu zaidi za kushangilia. 

7 Kumbuka, Ee Yehova, 


Mambo ambayo Waedomu walisema siku ambayo Yerusalemu 
lilianguka: 


“Libomoeni! Libomoeni mpaka kwenye misingi yake!” 


8 Ee binti ya Babiloni, uliye karibu kuangamizwa, 
Mwenye furaha ni yule atakayekupa thawabu yako 


Kwa maovu uliyotutendea. 


9 Mwenye furaha ni yule atakayewakamata kwa nguvu watoto wako 


Na kuwaponda juu ya miamba. 


A Zab. 137:2 Yaani, Babilioni. 


^ Zab. 137:5 Au labda, “unyauke.” 


138 Nitakusifu kwa moyo wangu wote. 

Mbele ya miungu mingine, 

Nitaimba sifa.” 

2 Nitainama chini kuelekea hekalu lako takatifu,” 
Nami nitalisifu jina lako 


Kwa sababu ya upendo wako mshikamanifu na uaminifu wako. 


Kwa maana umelitukuza neno lako na jina lako juu ya vitu vingine 
vyote.” 


3 Siku niliyokuita, ulinijibu; 

Ulinifanya niwe jasiri” na mwenye nguvu. 

4 Wafalme wote wa dunia watakusifu wewe, Ee Yehova, 
Kwa maana watakuwa wamesikia ahadi ulizotoa. 

5 Wataimba kuhusu njia za Yehova, 

Kwa maana utukufu wa Yehova ni mkuu. 

6 Ingawa Yehova yuko juu, yeye huwaona wanyenyekevu, 
Lakini anajitenga mbali na wenye kiburi. 

7 Hata nikitembea katikati ya hatari, utanihifadhi hai. 


Unaunyoosha mkono wako dhidi ya hasira ya maadui wangu; 


Mkono wako wa kuume utaniokoa. 
8 Yehova atayatimiza mambo yote kwa niaba yangu. 
Ee Yehova, upendo wako mshikamanifu unadumu milele; 


Usiziache kazi za mikono yako. 


A Zab. 138:1 Au labda, “Nitaipinga miungu mingine kwa kukupigia 
muziki.” 
A Zab. 138:2 Au “mahali pake patakatifu.” 


A Zab. 138:2 Au labda, “umelitukuza neno lako juu ya jina lako lote. 


A Zab. 138:3 Au “niwe na ujasiri katika nafsi yangu.” 


Zaburi 139:1-24 


Kwa kiongozi. Muziki wa Daudi. 

139 Ee Yehova, umenichunguza kabisa, nawe unanijua. 
2 Unajua wakati ninapoketi na wakati ninaposimama. 
Unatambua mawazo yangu kutoka mbali. 

3 Unanichunguza?” ninaposafiri na ninapolala; 
Unazijua njia zangu zote. 

4 Kabla sijatamka neno lolote kwa ulimi wangu, 
Tazama! Ee Yehova, tayari unalijua vizuri. 

> Unanizingira nyuma na mbele; 

Nawe unauweka mkono wako juu yangu. 

6 Ujuzi huo unazidi ufahamu wangu.” 

Uko juu sana nisiweze kuufikia.” 

7 Ninaweza kujificha wapi mbali na roho yako, 

Na ni wapi ninapoweza kukimbia mbali na uso wako? 
8 Kama ningepanda mbinguni, ungekuwa huko, 


Na kama ningetandika kitanda changu Kaburini,” tazama! ungekuwa 
huko. 


9 Kama ningeruka kwa mabawa ya mapambazuko 


Ili niishi kando ya bahari iliyo mbali zaidi, 


10 Hata huko mkono wako ungeniongoza 

Na mkono wako wa kuume ungenishika. 

11 Nikisema: “Hakika giza litanificha!” 

Basi usiku unaonizunguka utakuwa nuru. 

12 Hata giza halitakuwa zito mno kwako, 

Lakini usiku utakuwa mwangavu kama mchana; 
Kwako giza ni sawa na nuru. 

13 Kwa maana uliziumba figo zangu; 

Ulinisitiri* katika tumbo la mama yangu. 


14 Ninakusifu kwa sababu nimeumbwa kwa njia inayoogopesha na 
kustaajabisha. 


Kazi zako zinastaajabisha, 

Ninajua” vizuri sana jambo hilo. 

15 Mifupa yangu haikufichwa kwako 

Nilipoumbwa sirini, 

Nilipofumwa katika sehemu zenye kina za dunia. 
16 Macho yako hata yaliniona nikiwa kiinitete; 
Sehemu zake zote ziliandikwa katika kitabu chako 
Kuhusiana na siku ambazo zingeumbwa, 


Kabla sehemu yoyote haijakuwepo. 


17 Kwa hiyo kwangu mimi, mawazo yako ni yenye thamani sana! 
Ee Mungu, jinsi jumla yake ilivyo kubwa sana! 

18 Nikijaribu kuyahesabu, ni mengi kuliko chembe za mchanga. 
Nikiamka, bado nipo pamoja nawe.” 

19 Ee Mungu, laiti ungewaua waovu! 

Ndipo watu wakatili” wangeniondokea, 

20 Wale wanaosema mambo mabaya kukuhusu kwa nia ovu;” 
Wao ni maadui wako wanaolitumia jina lako kwa njia isiyofaa. 
21 Je, siwachukii wale wanaokuchukia wewe, Ee Yehova, 

Na kuwachukia kabisa wale wanaokuasi? 

22 Ninawachukia kwelikweli; 

Hakika wamekuwa maadui wangu. 

23 Nichunguze kabisa, Ee Mungu, uujue moyo wangu. 

Nipime, uyajue mawazo yangu yanayonihangaisha.” 

24 Angalia ikiwa kuna njia yoyote yenye madhara ndani yangu, 


Uniongoze katika njia ya milele. 


A Zab. 139:3 Tnn., “Unanipima.” 
^ Zab. 139:6 Au “ni wa ajabu sana kwangu.” 


^ Zab. 139:6 Au “Umezidi kabisa uelewaji wangu.” 


. 139:8 Au “Sheoli.” Angalia Kamusi. 


^ Zab 


^ Zab 


. 139:13 Au labda, “Ulinifuma pamoja.” 


^ Zab 


. 139:14 Au “Nafsi yangu inajua.” 


^ Zab 


_139:18 Au labda, “nitakuwa bado ninayahesabu.” 


^ Zab 


.139:19 Au “wenye hatia ya damu.” 


^ Zab 


. 139:20 Au “kulingana na mawazo yao.” 


. 139:23 Au “yanayonifadhaisha.” 


^ Zab 


Zaburi 140 :1-13 


Kwa kiongozi. Muziki wa Daudi. 

140 Niokoe, Ee Yehova, kutoka kwa watu waovu; 
Nilinde kutoka kwa watu wakatili, 

2 Wale wanaopanga njama za uovu mioyoni mwao 
Na kuchochea vita mchana kutwa. 

3 Wanaunoa ulimi wao kama wa nyoka; 

Sumu ya nyoka vipiri iko nyuma ya midomo yao. (Sela) 
4 Nilinde, Ee Yehova, kutoka mikononi mwa waovu; 
Nilinde kutoka kwa watu wakatili, 

Wale wanaopanga njama ya kunitega miguu. 

5 Wenye kiburi huuficha mtego ili uninase; 

Kwa kamba wanautandaza wavu kando ya njia. 
Wanatega mitego ya kuninasa. (Sela) 

6 Ninamwambia Yehova: “Wewe ni Mungu wangu. 
Sikiliza, Ee Yehova, sihi zangu za kuomba msaada.” 


7 Ee Yehova Bwana Mwenye Enzi Kuu, Mwokozi wangu mwenye 
nguvu, 


Wewe hukinga kichwa changu katika siku ya vita. 


8 Ee Yehova, usitosheleze tamaa za waovu. 


Usiruhusu njama zao zifanikiwe, ili wasijikweze. (Sela) 

9 Vichwa vya wale wanaonizingira 

Na vifunikwe na uovu unaosemwa na midomo yao. 

10 Makaa ya mawe yanayowaka na yawanyeshee kama mvua. 
Na watupwe motoni, 

Ndani ya mashimo yenye kina,” wasiinuke tena kamwe. 

11 Mchongezi na asipate makao duniani.” 

Uovu na uwafuatie watu wakatili na kuwaangamiza. 

12 Ninajua kwamba Yehova atawatetea watu wa hali ya chini 
Na kuwatendea haki maskini. 

13 Hakika waadilifu watalishukuru jina lako; 


Wanyoofu watakaa mbele za uso wako.” 


^ Zab. 140:10 Au “Mashimo yenye umajimaji.” 
A Zab. 140:11 Au “nchini.” 


A Zab. 140:13 Au “katika uwepo wako.” 


Zaburi 141:1-10 


Muziki wa Daudi. 

141 Ee Yehova, ninakulilia wewe. 

Njoo haraka unisaidie. 

Sikiliza ninapokulilia. 

2 Sala yangu na itayarishwe kama uvumba mbele zako, 
Mikono yangu iliyoinuliwa na iwe kama toleo la jioni la nafaka. 

3 Weka mlinzi wa kinywa changu, Ee Yehova, 

Weka ulinzi kwenye mlango wa midomo yangu. 

4 Usiache moyo wangu uelekee kwenye jambo lolote ovu, 
Nisishirikiane na watu waovu kutenda mambo mapotovu; 

Nisile kamwe vyakula vyao vitamu. 

5 Mwadilifu akinipiga, hilo litakuwa tendo la upendo mshikamanifu; 
Akinikaripia, hilo litakuwa kama mafuta kwenye kichwa changu, 
Ambayo kichwa changu hakiwezi kamwe kukataa. 

Nitaendelea kusali hata wanapopatwa na misiba. 

6 Ingawa waamuzi wao wanatupwa chini kutoka kwenye jabali, 
Watu watayasikiliza maneno yangu, kwa maana yanapendeza. 


7 Kama mtu anavyolima na kuuvunja-vunja udongo, 


Ndivyo mifupa yetu ilivyotawanywa kwenye mlango wa Kaburi.” 


8 Lakini macho yangu yanakutazama wewe, Ee Bwana Mwenye 
Enzi Kuu Yehova. 


Nimekukimbilia wewe. 

Usiniue.” 

9 Nilinde dhidi ya mataya ya mtego walionitegea, 

Dhidi ya mitego ya watenda maovu. 

10 Waovu wote wataanguka pamoja ndani ya nyavu zao wenyewe 


Huku nikipitia karibu nazo kwa usalama. 


A Zab. 141:7 Au “Sheoli.” Angalia Kamusi. 


^ Zab. 141:8 Au “Usiimwage chini nafsi yangu.” 


Zaburi 142 :1-7 


Maskili.* Wa Daudi, alipokuwa pangoni. Sala. 

142 Kwa sauti yangu ninamlilia Yehova anisaidie; 
Kwa sauti yangu ninamsihi Yehova anionyeshe kibali. 
2 Ninamwaga mahangaiko yangu mbele zake; 
Mbele zake ninaeleza taabu yangu 

3 Roho yangu inapozimia ndani yangu.” 

Ndipo unapoitazama barabara yangu. 

Katika njia ninayotembea, 

Wanaficha mtego wa kuninasa. 

4 Tazama upande wa mkono wangu wa kulia uone 
Kwamba hakuna yeyote anayenijali.” 

Sina mahali popote pa kukimbilia; 

Hakuna yeyote anayenihangaikia. 

> Ninakulilia unisaidie, Ee Yehova. 

Ninasema: “Wewe ni kimbilio langu, 

Ni wewe tu niliye nawe?” katika nchi ya walio hai.” 

6 Sikiliza kilio changu cha kuomba msaada, 


Kwa maana nimeshushwa chini sana. 


Niokoe kutoka kwa wale wanaonitesa, 
Kwa maana wana nguvu kuliko mimi. 

7 Nitoe katika gereza lililo chini ya ardhi 
Ili nilisifu jina lako. 

Waadilifu na wakusanyike kunizunguka 


Kwa sababu unanitendea kwa fadhili. 


A Zab. 142:1 Angalia Kamusi. 


^ Zab. 142:3 Au “Ninapoishiwa na nguvu.’ 
^ Zab. 142:4 Tnn., “anayenitambua.” 


^ Zab. 142:5 Tnn., “Fungu langu.” 


Zaburi 143 :1-12 


Muziki wa Daudi. 

143 Ee Yehova, isikie sala yangu; 

Sikiliza sihi yangu ya kuomba msaada. 

Nijibu katika uaminifu wako na katika uadilifu wako. 
2 Usinihukumu mimi mtumishi wako, 


Kwa maana hakuna yeyote aliye hai anayeweza kuwa mwadilifu 
mbele zako. 


3 Kwa maana adui ananifuatia; 

Ameuponda uhai wangu ardhini. 

Amenifanya nikae gizani kama wale waliokufa zamani za kale. 
4 Roho yangu inazimia;” 

Moyo wangu umekufa ganzi. 

> Ninazikumbuka siku za kale; 

Ninatafakari utendaji wako wote; 

Ninatafakari” kwa bidii kazi ya mikono yako. 

6 Ninakunyooshea mikono yangu; 

Mimi ni kama nchi iliyokauka yenye kiu kwa ajili yako. (Sela) 
7 Nijibu haraka, Ee Yehova; 


Nguvu zangu zimefikia” mwisho. 


Usinifiche uso wako, 

La sivyo nitakuwa kama wale wanaoshuka shimoni.” 
8 Acha nisikie upendo wako mshikamanifu asubuhi, 
Kwa maana ninakutumaini wewe. 

Nijulishe njia ninayopaswa kutembea ndani yake, 
Kwa maana ninakugeukia wewe.” 

9 Niokoe kutoka kwa maadui wangu, Ee Yehova. 
Ninatafuta ulinzi wako. 

10 Nifundishe kufanya mapenzi yako, 

Kwa maana wewe ni Mungu wangu. 

Roho yako ni nzuri; 

Na iniongoze kwenye nchi tambarare.” 

11 Ee Yehova, nihifadhi hai kwa ajili ya jina lako. 
Katika uadilifu wako, niokoe kutoka katika taabu. 

12 Katika upendo wako mshikamanifu, waangamize” maadui wangu; 
Waangamize wote wanaoninyanyasa, 


Kwa maana mimi ni mtumishi wako. 


A Zab. 143:4 Au “Ninaishiwa na nguvu.” 


^ Zab. 143:5 Au “Ninajifunza.” 


A Zab. 143:7 Tnn., “Roho yangu imefikia.” 

A Zab. 143:7 Au “kaburini.” 

^ Zab. 143:8 Au “Kwa maana ninakuinulia nafsi yangu.” 
A Zab. 143:10 Au “katika nchi ya unyoofu.” 


A Zab. 143:12 Tnn., “wanyamazishe.” 


Zaburi 144 :1-15 


Wa Daudi. 

144 Yehova, Mwamba wangu, na asifiwe, 

Anayeizoeza mikono yangu kwa ajili ya vita, 

Vidole vyangu kwa ajili ya kupigana. 

2 Yeye ni upendo wangu mshikamanifu na ngome yangu, 
Kimbilio langu salama” na mwokozi wangu, 

Ngao yangu na Yule ambaye nimejificha ndani yake, 

Yule anayeyatiisha mataifa chini yangu. 

3 Ee Yehova, mwanadamu ni nini hata umtambue, 
Mwana wa mtu anayeweza kufa ni nini hata umkazie uangalifu? 
4 Mwanadamu ni kama pumzi tu; 

Siku zake ni kama kivuli kinachopita. 

> Ee Yehova, shusha” mbingu zako uteremke; 

Iguse milima na uifanye ifuke moshi. 

6 Ifanye radi imweke na kuwatawanya maadui; 

Piga mishale yako uwavuruge. 

7 Inyooshe mikono yako kutoka juu; 


Niokoe na kuninusuru kutoka katika maji mengi, 


Kutoka katika mkono” wa wageni, 

8 Ambao kinywa chao kinasema uwongo 

Na ambao wanainua juu mkono wao wa kulia ili kuapa kwa uwongo.” 
9 Ee Mungu, nitakuimbia wimbo mpya. 

Nitakuimbia sifa” kwa kinanda cha nyuzi kumi, 

10 Wewe unayewapa wafalme ushindi,” 


Wewe unayemwokoa mtumishi wako Daudi kutokana na upanga 
hatari. 


11 Niokoe na kuninusuru kutoka katika mkono wa wageni, 
Ambao vinywa vyao husema uwongo 
Na ambao wanainua mkono wao wa kulia ili kuapa kwa uwongo. 


12 Ndipo wana wetu watakuwa kama mimea michanga inayokua 
haraka, 


Mabinti wetu kama nguzo za pembeni zilizochongwa kwa ajili ya 
jumba la mfalme. 


13 Maghala yetu yatafurika mazao ya kila aina; 


Makundi yetu ya kondoo yataongezeka kwa maelfu, kwa makumi ya 
maelfu. 


14 Ng'ombe wetu, wakiwa na mimba, hawatapatwa na jambo baya” 
wala mimba kuharibika, 


Hakutakuwa na kilio cha kuteseka katika viwanja vyetu vya mji. 


15 Wenye furaha ni watu wenye hali hizo! 


Wenye furaha ni watu ambao Mungu wao ni Yehova! 


A Zab. 144:2 Au “Kilele changu salama.” 
A Zab. 144:5 Au “kunja.” 
A Zab. 144:7 Au “udhibiti.” 


A Zab. 144:8 Tnn., “Na mkono wao wa kulia ni mkono wa kulia wa 
uwongo.” 


A Zab. 144:9 Au “Nitakupigia muziki.” 
^ Zab. 144:10 Au “wokovu.” 


^ Zab. 144:14 Au “hawatapasukiwa na mimba.” 


Zaburi 145 :1-21 


Sifa ya Daudi. 

X [Aleph] 

145 Nitakukweza, Ee Mungu wangu Mfalme, 
Nitalisifu jina lako milele na milele. 

2 [Beth] 

2 Nitakusifu mchana kutwa; 

Nitalisifu jina lako milele na milele. 

a [Gimel] 

3 Yehova ni mkuu na anastahili kabisa kusifiwa; 
Ukuu wake hauchunguziki.* 

17 [Daleth] 

4 Kizazi baada ya kizazi kitasifu kazi zako; 
Watasimulia matendo yako yenye nguvu. 

n [He] 

5 Watasema kuhusu fahari tukufu ya ukuu wako 
Nami nitatafakari kazi zako zinazostaajabisha. 

ı [Waw] 


6 Watasema kuhusu matendo yako yanayoogopesha,* 


Nami nitautangaza ukuu wako. 

t [Zayin] 

7 Watabubujikwa na maneno wanapokumbuka wema wako mwingi, 
Nao watapaza sauti kwa shangwe kwa sababu ya uadilifu wako. 
n [Heth] 

8 Yehova ni mwenye huruma” na rehema, 

Si mwepesi wa hasira, naye ana upendo mwingi mshikamanifu. 
u [Teth] 

9 Yehova ni mwema kwa wote, 

Na rehema zake zinaonekana katika kazi zake zote. 

' [Yoa] 

10 Kazi zako zote zitakutukuza, Ee Yehova, 

Na washikamanifu wako watakusifu. 

> [Kaph] 

11 Watatangaza utukufu wa ufalme wako 

Na kusema kuhusu nguvu zako, 

7 [Lamed] 

12 Ili kuwajulisha wanadamu matendo yako yenye nguvu 


Na fahari yenye utukufu ya ufalme wako. 


n [Mem] 

13 Ufalme wako ni ufalme wa milele, 

Na mamlaka yako hudumu katika vizazi vyote. 
o [Samekh] 

14 Yehova huwategemeza wote wanaoanguka 
Na kuwainua juu wote walioinama chini. 

y [Ayin] 

15 Macho yote yanakutazama yakiwa na tumaini; 
Unawapa chakula chao katika majira yake. 

9 [Pe] 

16 Unaufumbua mkono wako 

Na kutosheleza tamaa ya kila kitu kilicho hai. 

v [Tsade] 

17 Yehova ni mwadilifu katika njia zake zote 
Na mshikamanifu katika kila jambo analotenda. 
r [Qoph] 

18 Yehova yuko karibu na wote wanaomwitia, 
Wote wanaomwitia yeye katika ukweli.” 


2 [Resh] 


19 Hutosheleza tamaa ya wale wanaomwogopa; 

Husikia kilio chao cha kuomba msaada, naye huwaokoa. 
w [Shin] 

20 Yehova huwalinda wale wote wanaompenda, 

Lakini atawaangamiza waovu wote. 

n [Taw] 

21 Kinywa changu kitatangaza sifa za Yehova; 


Kila kitu kilicho hai na kilisifu” jina lake takatifu milele na milele. 


^ Zab. 145:3 Au “hauwezi kueleweka.” 
^ Zab. 145:6 Au “nguvu zako.” 

^ Zab. 145:8 Au “neema.” 

^ Zab. 145:18 Au “kwa unyoofu.” 


^ Zab. 145:21 Tnn., “Miili yote na isifu.” 


Zaburi 146 :1-10 


146 Msifuni Yah!” 

Nafsi yangu yote na imsifu Yehova. 

2 Nitamsifu Yehova maisha yangu yote. 
Nitamwimbia sifa” Mungu wangu maadamu ninaishi. 
3 Msiwatumaini wakuu” 

Wala mwanadamu, ambaye hawezi kuleta wokovu. 
4 Roho” yake hutoka, naye hurudi ardhini; 

Siku hiyohiyo mawazo yake hupotea. 


5 Mwenye furaha ni yule ambaye Mungu wa Yakobo ni msaidizi 
wake, 


Ambaye anamtumaini Yehova Mungu wake, 

6 Muumba wa mbingu na dunia, 

Wa bahari, na vyote vilivyomo, 

Yeye ambaye ni mwaminifu daima, 

7 Yeye anayetekeleza haki kwa ajili ya waliopunjwa, 
Yeye anayewapa chakula” wenye njaa. 

Yehova anawaachilia huru wafungwa.” 

8 Yehova anafungua macho ya vipofu; 


Yehova anawainua juu wale walioinama chini; 


Yehova anawapenda waadilifu. 


9 Yehova anawalinda wakaaji wageni; 


Humtegemeza yatima na mjane, 


Lakini huivuruga mipango ya waovu.” 


10 Yehova atakuwa Mfalme milele, 


Mungu wako, Ee Sayuni, kizazi baada ya kizazi. 


Msifuni Yah!” 

^ Zab. 146:1 Au “Haleluya!” “Yah” ni ufupisho wa jina Yehova. 
A Zab. 146:2 Au “Nitampigia muziki.” 

A Zab. 146:3 Au “viongozi.” 

A Zab. 146:4 Au “Pumzi.” 

^ Zab. 146:7 Tnn., “mkate.” 

^ Zab. 146:7 Tnn., “waliofungwa.” 

^ Zab. 146:9 Au “huipotosha njia ya waovu.” 

^ Zab. 146:10 Au “Haleluya!” “Yah” ni ufupisho wa jina Yehova. 


Zaburi 147 : 1-20 


147 Msifuni Yah!* 

Ni vema kumwimbia sifa” Mungu wetu; 

Jinsi inavyopendeza na jinsi inavyofaa sana kumsifu yeye! 
2 Yehova analijenga Yerusalemu; 

Huwakusanya pamoja watu wa Israeli waliotawanywa. 
3 Huwaponya waliovunjika moyo; 

Huyafunga majeraha yao. 

4 Huhesabu idadi ya nyota; 

Zote anaziita kwa majina. 

5 Bwana wetu ni mkuu naye ana nguvu nyingi; 
Uelewaji wake haupimiki. 

6 Yehova huwainua wapole, 

Lakini huwatupa chini waovu. 

7 Mwimbieni Yehova kwa shukrani; 

Mwimbieni sifa Mungu wetu kwa kinubi, 

8 Yeye anayezifunika mbingu kwa mawingu, 
Yeye anayeiletea dunia mvua, 


Yeye anayechipusha majani milimani. 


9 Anawapa wanyama chakula, 

Kunguru wachanga wanaokililia. 

10 Hapendezwi na nguvu za farasi; 

Wala havutiwi na miguu yenye nguvu ya mwanamume. 

11 Yehova anafurahishwa na wale wanaomwogopa, 

Wale wanaongojea upendo wake mshikamanifu. 

12 Mtukuze Yehova, Ee Yerusalemu. 

Msifu Mungu wako, Ee Sayuni. 

13 Huyafanya makomeo ya malango ya jiji lako yawe imara; 
Huwabariki wana wako walio ndani yako. 

14 Huleta amani katika eneo lako; 

Hukushibisha kwa ngano bora kabisa.” 

15 Huituma amri yake duniani; 

Neno lake hukimbia upesi sana. 

16 Hutoa theluji kama sufu; 

Hutawanya theluji nyembamba kama majivu tu. 

17 Huyatupa chini mawe yake ya mvua” kama chembe za mkate. 
Ni nani anayeweza kustahimili baridi yake? 


18 Hulituma neno lake, nayo inayeyuka. 


Huufanya upepo wake uvume, maji yanatiririka. 
19 Anamtangazia Yakobo neno lake, 

Na Israeli masharti yake na hukumu zake. 

20 Hajalifanyia hivyo taifa lingine lolote; 
Hawajui lolote kuhusu hukumu zake. 


Msifuni Yah!” 


^ Zab. 147:1 Au “Haleluya!” “Yah” ni ufupisho wa jina Yehova. 
A Zab. 147:1 Au “kumpigia muziki.” 

^ Zab. 147:14 Tnn., “mafuta ya ngano.” 

^ Zab. 147:17 Au “Huitupa chini barafu yake.” 


A Zab. 147:20 Au “Haleluya!” “Yah” ni ufupisho wa jina Yehova. 


Zaburi 148: 1-14 


148 Msifuni Yah!* 

Msifuni Yehova kutoka mbinguni, 

Msifuni katika vilele. 

2 Msifuni, enyi malaika wake wote. 

Msifuni, enyi jeshi lake lote. 

3 Msifuni, enyi jua na mwezi. 

Msifuni, enyi nyota zote zinazong'aa. 

4 Msifuni, enyi mbingu zilizo juu kabisa” 

Na maji yaliyo juu ya mbingu. 

5 Na vilisifu jina la Yehova, 

Kwa maana aliamuru, navyo vikaumbwa. 

6 Huvifanya viendelee kuwa imara milele na milele; 
Ametoa agizo ambalo halitapitilia mbali. 

7 Msifuni Yehova kutoka duniani, 

Enyi viumbe wakubwa wa baharini na pia vilindi vyote vya maji, 
8 Enyi radi na mvua ya mawe, theluji na mawingu mazito, 
Ewe kimbunga, unayetekeleza neno lake, 


9 Enyi milima na vilima vyote, 


Enyi miti ya matunda na mierezi yote, 

10 Enyi wanyama wa mwituni na wanyama wote wa kufugwa, 
Enyi viumbe mnaotambaa na ndege wenye mabawa, 

11 Enyi wafalme wa dunia, nanyi mataifa yote, 

Enyi wakuu na waamuzi wote wa dunia, 

12 Enyi vijana wa kiume na wa kike,” 

Wazee pamoja na watoto.” 

13 Na walisifu jina la Yehova, 

Kwa maana jina lake peke yake liko juu sana lisiweze kufikiwa. 
Ukuu wake uko juu ya dunia na mbingu. 

14 Ataikweza nguvu” ya watu wake, 

Kwa sifa ya washikamanifu wake wote, 

Ya wana wa Israeli, watu walio karibu naye. 


Msifuni Yah!” 


^ Zab. 148:1 Au “Haleluya!” “Yah” ni ufupisho wa jina Yehova. 
A Zab. 148:4 Tnn., “mbingu za mbingu.” 

A Zab. 148:12 Tnn., “mabikira.” 

A Zab. 148:12 Au “Wakubwa kwa wadogo.” 


^ Zab. 148:14 Tnn., “pembe.” 


^ Zab. 148:14 Au “Haleluya!” “Yah” ni ufupisho wa jina Yehova. 


Zaburi 149:1-9 


149 Msifuni Yah!” 
Mwimbieni Yehova wimbo mpya; 
Msifuni katika kutaniko la washikamanifu. 


2 Watu wa Israeli na washangilie kwa sababu ya Muumba wao 
Mkuu; 


Wana wa Sayuni na washangilie kwa sababu ya Mfalme wao. 
3 Na walisifu jina lake kwa kucheza dansi 

Na wamwimbie sifa” kwa tari na kinubi. 

4 Kwa maana Yehova anawafurahia watu wake. 
Anawapamba wapole kwa wokovu. 

5 Washikamanifu na washangilie kwa utukufu; 

Na wapaze sauti kwa shangwe vitandani mwao. 

6 Nyimbo zinazomsifu Mungu na ziwe kooni mwao, 

Na upanga wenye makali pande mbili uwe mkononi mwao, 
7 Ili kuyalipiza kisasi mataifa 

Na kuyaadhibu mataifa, 

8 Ili kuwafunga wafalme wao kwa pingu 

Na viongozi wao kwa pingu za chuma, 


9 Ili kutekeleza hukumu iliyoandikwa kuwahusu. 


Heshima hii ni ya washikamanifu wake wote. 


Msifuni Yah!” 


^ Zab. 149:1 Au “Haleluya!” “Yah” ni ufupisho wa jina Yehova. 
A Zab. 149:3 Au “wampigie muziki.” 


^ Zab. 149:9 Au “Haleluya!” “Yah” ni ufupisho wa jina Yehova. 


Zaburi 150 :1-6 


150 Msifuni Yah!” 

Msifuni Mungu katika mahali pake patakatifu. 
Msifuni katika anga la” nguvu zake. 

2 Msifuni kwa kazi zake zenye nguvu. 
Msifuni kwa ukuu wake usio na kifani. 

3 Msifuni kwa kupiga pembe. 

Msifuni kwa kinanda na kinubi. 

4 Msifuni kwa tari na kwa dansi ya mzunguko. 
Msifuni kwa nyuzi na filimbi.” 

> Msifuni kwa matoazi yanayolia. 

Msifuni kwa matoazi yanayogonganishwa. 

6 Kila kitu kinachopumua—na kimsifu Yah. 


Msifuni Yah!” 


A Zab. 150:1 Au “Haleluya!” “Yah” ni ufupisho wa jina Yehova. 
^ Zab. 150:1 Au “anga linalotoa ushahidi kuhusu.” 
A Zab. 150:4 Au “zumari.” 


A Zab. 150:6 Au “Haleluya!” “Yah” ni ufupisho wa jina Yehova. 


METHALI 


YALIYOMO 


Kusudi la methali (1-7) 

Hatari za marafiki wabaya (8-19) 

Hekima ya kweli hupaza sauti hadharani (20-33) 
2 


Thamani ya hekima (1-22) 


Tafuta hekima kama hazina zilizofichika (4) 
Uwezo wa kufikiri ni ulinzi (11) 


Uasherati huleta msiba (16-19) 


Uwe na hekima na umtumaini Yehova (1-12) 


Mheshimu Yehova kwa vitu vyenye thamani (9) 
Hekima huleta furaha (13-18) 
Hekima huleta usalama (19-26) 


Mambo mema ya kuwatendea wengine (27-35) 


Watendee wengine mema inapowezekana (27) 


4 
Mafundisho ya baba yenye hekima (1-27) 
Zaidi ya yote, pata hekima (7) 
Epuka vijia vya uovu (14, 15) 
Kijia cha waadilifu huzidi kung'aa (18) 
“Ulinde moyo wako” (23) 
5 
Onyo dhidi ya wanawake waasherati (1-14) 


Shangilia pamoja na mke wako (15-23) 


Jihadhari kuhusiana na kutoa dhamana ya mkopo (1-5) 
“Mwendee chungu, ewe mvivu” (6-11) 

Mtu mwovu asiyefaa kitu (12-15) 

Vitu saba ambavyo Yehova anachukia (16-19) 


Jilinde dhidi ya mwanamke mwovu (20-35) 


Zishike amri za Mungu uishi (1-5) 


Kijana mjinga atongozwa (6-27) 


“Kama ng'ombe dume anayeenda machinjioni” (22) 


Hekima yaongea kama mtu (1-36) 


‘Mimi ni mwanzo kabisa wa kazi za Mungu’ (22) 
‘Nilikuwa kando ya Mungu nikiwa mfanyakazi stadi’ (30) 


“Niliwapenda sana wanadamu” (31) 


Hekima ya kweli inatoa mwaliko (1-12) 
“Nitafanya siku zako ziwe nyingi” (11) 
Mwanamke mpumbavu awaalika watu (13-18) 


“Maji yaliyoibwa ni matamu” (17) 


METHALI ZA SULEMANI (10:1—24:34) 
10 


Mwana mwenye hekima humfanya baba yake ashangilie (1) 
Mikono yenye bidii huleta utajiri (4) 

Kusema maneno mengi husababisha makosa (19) 

Baraka ya Yehova hutajirisha (22) 

Kumwogopa Yehova hurefusha maisha (27) 


11 


Wenye kiasi wana hekima (2) 

Mwasi imani huwaangamiza wengine (9) 
“Washauri wengi huleta mafanikio” (14) 
Mtu mkarimu atapata ufanisi (25) 
Anayeutumaini utajiri wake ataanguka (28) 


12 


Anayechukia karipio hana akili (1) 


“Maneno yanayosemwa bila kufikiri huchoma kama 
upanga” (18) 


Kusitawisha amani huleta shangwe (20) 
Midomo inayosema uwongo humchukiza Yehova (22) 
Mahangaiko huulemea moyo (25) 


13 


Wanaotafuta ushauri wana hekima (10) 
Tumaini likikawia huufanya moyo uwe mgonjwa (12) 
Mjumbe mwaminifu huleta maponyo (17) 


Kutembea na wenye hekima humfanya mtu awe na 
hekima (20) 


Nidhamu huonyesha upendo (24) 


14 


Moyo hujua uchungu wake wenyewe (10) 

Njia inayoonekana kuwa sawa inaweza kusababisha kifo (12) 
Mjinga huamini kila neno (15) 

Tajiri ana marafiki wengi (20) 

Moyo mtulivu huupa mwili uzima (30) 


15 


Jibu la upole hutuliza hasira (1) 

Macho ya Yehova yako kila mahali (3) 

Sala ya mtu mnyoofu humfurahisha Mungu (8) 
Mipango huvunjika watu wasiposhauriana (22) 
Tafakari kabla ya kujibu (28) 


16 


Yehova huchunguza nia (2) 

Mkabidhi Yehova kazi zako (3) 

Mizani ya unyoofu hutoka kwa Yehova (11) 
Kiburi hutangulia kuanguka kwa kishindo (18) 
Mvi ni taji la umaridadi (31) 


17 


Usilipe uovu kwa wema (13) 

Ondoka kabla ugomvi haujaanza (14) 

Rafiki wa kweli hupenda nyakati zote (17) 

“Moyo wenye shangwe ni dawa nzuri” (22) 

Mtu mwenye utambuzi huyazuia maneno yake (27) 


18 


Kujitenga na wengine ni jambo la kichoyo lisilo la hekima (1) 
Jina la Yehova ni mnara wenye nguvu (10) 

Mali ni ulinzi wa kuwaziwa tu (11) 

Hekima ya kusikiliza pande zote mbili (17) 

Rafiki hushikamana na mtu kwa ukaribu kuliko ndugu (24) 


19 


Ufahamu hutuliza hasira (11) 

Mke mgomvi ni kama paa linalovuja (13) 

Mke mwenye busara hutoka kwa Yehova (14) 

Mtie mtoto nidhamu wakati bado kuna tumaini (18) 
Hekima ya kusikiliza mashauri (20) 


20 
Divai ni mdhihaki (1) 


Mvivu halimi katika majira ya baridi kali (4) 
Mawazo ya mtu ni kama maji yenye kina (5) 
Onyo dhidi ya kuapa haraka-haraka (25) 
Utukufu wa vijana ni nguvu zao (29) 

Yehova huuelekeza moyo wa mfalme (1) 
Haki ni bora kuliko dhabihu (3) 
Bidii huleta mafanikio (5) 
Asiyemsikiliza mtu wa hali ya chini hatasikilizwa (13) 
Hakuna hekima katika kumpinga Yehova (30) 
22 
Jina jema ni bora kuliko mali nyingi (1) 
Mazoezi ya mapema ya mtoto yatadumu maisha yake yote (6) 
Mvivu huogopa kwamba simba yuko nje (13) 
Nidhamu huondoa ujinga (15) 
Mfanyakazi stadi huwatumikia wafalme (29) 

Uwe na busara unapokubali mwaliko (2) 


Usifuatie utajiri (4) 


Utajiri unaweza kuruka mbali nawe (5) 
Usiwe miongoni mwa walevi (20) 
Kileo huuma kama nyoka (32) 


24 


Usiwaonee wivu waovu (1) 

Nyumba hujengwa kwa hekima (3) 

Mwadilifu anaweza kuanguka lakini atainuka (16) 
Usilipize kisasi (29) 


Kusinzia huleta umaskini (33, 34) 


METHALI ZA SULEMANI ZILIZONAKILIWA NA WATU WA 
MFALME HEZEKIA (25:1—29:27) 

Kutunza siri (9) 

Maneno yaliyochaguliwa vizuri (11) 

Kuheshimu faragha ya wengine (17) 

Kukusanya makaa ya mawe juu ya kichwa cha adui (21, 22) 
Habari njema ni kama maji baridi (25) 

Ufafanuzi kuwahusu watu wavivu (13-16) 


Epuka ugomvi usiokuhusu (17) 

Epuka mizaha inayodhuru (18, 19) 

Pasipo na kuni, moto huzimika (20, 21) 

Maneno ya mchongezi ni kama matonge matamu (22) 

Karipio kutoka kwa rafiki hunufaisha (5, 6) 
Mwanangu, ufanye moyo wangu ushangilie (11) 
Chuma hunoa chuma (17) 

Lijue kundi lako (23) 

Mali haidumu milele (24) 

Sala ya mtu asiyesikiliza inachukiza (9) 
Anayeungama huonyeshwa rehema (13) 
Anayeharakisha kupata utajiri hatakosa hatia (20) 
Karipio ni bora kuliko kusifusifu (23) 

Mtu mkarimu hakosi chochote (27) 

Mtoto aliyeachiliwa huleta aibu (15) 


Bila maono, watu hutenda wapendavyo (18) 


Mtu mwenye hasira huchochea ugomvi (22) 

Mtu mnyenyekevu hupata utukufu (23) 

Kuwaogopa wanadamu ni mtego (25) 
30 

MANENO YA AGURI (1-33) 

Usinipe umaskini wala utajiri (8) 

Vitu visivyotosheka kamwe (15, 16) 

Vitu visivyoacha alama (18, 19) 

Mwanamke mzinzi (20) 

Wanyama wenye hekima ya kisilika (24) 
31 


MANENO YA MFALME LEMUELI (1-31) 


Ni nani anayeweza kumpata mke mwema? (10) 
Hufanya kazi kwa bidii na jitihada (17) 

Fadhili ziko kwenye ulimi wake (26) 

Watoto wake na mume wake humsifu (28) 


Sura nzuri na urembo hutoweka upesi (30) 


Methali 1:1-33 


METHALI 


1 Methali za Sulemani mwana wa Daudi, mfalme wa Israeli: 
2 Ili mtu ajifunze” hekima na nidhamu; 

Ili aelewe maneno ya hekima; 

3 Ili apate nidhamu inayoleta ufahamu, 

Uadilifu, busara,” na unyoofu;” 

4 Ili kumfanya mjinga awe mwerevu; 

Ili kumpa kijana ujuzi na uwezo wa kufikiri. 

5 Mtu mwenye hekima husikiliza na kujifunza zaidi; 
Mtu mwenye uelewaji hupata mwelekezo stadi” 

6 Ili kuelewa methali na fumbo,” 

Maneno ya wenye hekima na vitendawili vyao. 

7 Kumwogopa” Yehova ndio mwanzo wa ujuzi. 

Ni wapumbavu tu wanaodharau hekima na nidhamu. 
8 Mwanangu, sikiliza nidhamu ya baba yako, 
Wala usiyaache mafundisho” ya mama yako. 

9 Ni shada linalovutia kwenye kichwa chako 


Na pambo maridadi shingoni mwako. 


10 Mwanangu, watenda dhambi wakijaribu kukushawishi, usikubali. 
11 Wakisema: “Njoo twende. 

Acha tuvizie ili kumwaga damu. 

Tutajificha na kuwashambulia bila sababu watu wasio na hatia. 

12 Tutawameza wakiwa hai kama Kaburi” linavyomeza, 
Wazima-wazima, kama wale wanaoshuka shimoni. 

13 Na tunyakue mali zao zote zenye thamani; 

Nyumba zetu tutazijaza nyara. 

14 Unapaswa kujiunga nasi,” 

Nasi sote tutagawana sawasawa vitu tunavyoiba.”* 

15 Mwanangu, usiwafuate. 

lepushe miguu yako na njia yao. 

16 Kwa maana miguu yao hukimbilia kutenda uovu; 

Wanaenda haraka kumwaga damu. 

17 Kwa kweli ni kazi bure kutandaza wavu huku ndege akitazama. 
18 Ndio sababu wanavizia ili kumwaga damu; 

Wanajificha ili wawaue” wengine. 

19 Hizo ndizo njia za wale wanaotafuta faida isiyo ya haki, 


Ambayo itawaangamiza wale wanaoipata. 


20 Hekima ya kweli hupaza sauti kubwa barabarani. 
Huendelea kuinua sauti yake katika viwanja vya jiji. 

21 Hupaza sauti kwenye makutano ya barabara zenye watu wengi. 
Nayo husema hivi kwenye malango ya jiji: 

22 “Ninyi wajinga mtaendelea kuupenda ujinga mpaka lini? 
Nanyi wadhihaki mtaendelea kufurahia dhihaka mpaka lini? 
Nanyi wapumbavu mtaendelea kuchukia ujuzi mpaka lini? 
23 Sikilizeni karipio langu.” 

Ndipo nitakapowamiminia roho yangu; 

Nitawajulisha maneno yangu. 

24 Kwa sababu niliwaita, lakini mkaendelea kukataa, 
Niliunyoosha mkono wangu, lakini hakuna yeyote aliyejali, 
25 Mliendelea kupuuza ushauri wangu wote 

Na kukataa karipio langu, 

26 Mimi pia nitawacheka mtakapopatwa na msiba; 
Nitawadhihaki jambo mnaloogopa litakapokuja, 

27 Jambo mnaloogopa litakapokuja kama dhoruba, 

Na msiba wenu utakapofika kama upepo wa dhoruba, 


Wakati dhiki na taabu zitakapowapata. 


28 Wakati huo wataendelea kuniita, lakini sitajibu; 
Watanitafuta kwa bidii, lakini hawatanipata, 

29 Kwa sababu walichukia ujuzi, 

Nao hawakuchagua kumwogopa Yehova. 

30 Walikataa ushauri wangu; 

Waliyadharau makaripio yangu yote. 

31 Basi watapata matokeo” ya njia yao, 

Nao watashiba kabisa mashauri yao” wenyewe. 
32 Kwa maana upotovu wa wajinga utawaua, 

Na kutojali kwa wapumbavu kutawaangamiza. 

33 Lakini yule anayenisikiliza ataishi kwa usalama 


Naye hatahangaishwa na woga wa msiba.” 


A Met. 1:2 Au “ajue.” 

A Met. 1:3 Au “jambo lililo la haki.” 

A Met. 1:3 Au “kutokuwa na ubaguzi.” 

A Met. 1:5 Au “mwongozo wenye hekima.” 
A Met. 1:6 Au “mfano.” 

A Met. 1:7 Au “Kumheshimu.” 


A Met. 1:8 Au “usiiache sheria.” 


A Met. 1:12 Au “Sheoli.” Angalia Kamusi. 

A Met. 1:14 Au “Liweke fungu lako pamoja na letu.” 

A Met. 1:14 Au “tutakuwa na mfuko mmoja (kibeti kimoja).” 
A Met. 1:18 Au “waangamize nafsi za.” 

A Met. 1:23 Au “Geukeni ninapowakaripia.” 

^ Met. 1:31 Tnn., “watakula matunda.” 


A Met. 1:31 Au “njama zao; mipango yao.” 


Methali 2:1-22 

2 Mwanangu, ukiyakubali maneno yangu 

Na kuhifadhi amri zangu kama hazina, 

2 Kwa kutega sikio lako usikilize hekima 

Na kuuelekeza moyo wako upate utambuzi; 

3 Pia, ukiuita uelewaji kwa sauti 

Na kupaza sauti yako upate utambuzi; 

4 Ukiendelea kuutafuta kama fedha,” 

Na kuendelea kuutafuta sana kama hazina zilizofichika; 
> Ndipo utakapoelewa kumwogopa Yehova, 

Nawe utapata ujuzi kumhusu Mungu. 

6 Kwa maana Yehova mwenyewe hutoa hekima; 

Na kinywani mwake hutoka ujuzi na utambuzi. 

7 Huwahifadhia wanyoofu hekima inayotumika; 

Yeye ni ngao kwa wanaotembea kwa utimilifu. 

8 Huvilinda vijia vya haki, 

Naye atailinda njia ya washikamanifu wake. 

9 Ndipo utakapoelewa lililo la uadilifu na la haki na lililo sawa, 


Njia yote ya lililo jema. 


10 Hekima inapoingia moyoni mwako 

Na ujuzi kupendeza nafsi” yako, 

11 Uwezo wa kufikiri utakukinga, 

Na utambuzi utakulinda, 

12 Ili kukuokoa kutoka kwenye njia mbaya, 

Kutoka kwa mtu anayesema mambo mapotovu, 

13 Kutoka kwa wale wanaoviacha vijia vya unyoofu 

Ili watembee katika njia za giza, 

14 Kutoka kwa wale wanaoshangilia kutenda mabaya, 
Wanaofurahia upotovu wa uovu, 

15 Wale ambao vijia vyao vimepinda 

Na ambao mwenendo wao wote ni wenye hila. 

16 Utakuokoa kutoka kwa mwanamke aliyepotoka,” 
Kutoka kwa maneno laini” ya mwanamke mwasherati,” 
17 Anayemwacha rafiki wa karibu” wa ujana wake 

Na kusahau agano la Mungu wake; 

18 Kwa maana nyumba yake huzama katika kifo, 


Na vijia vyake” huongoza kwa wale waliokufa ambao hawana 
uwezo. 


19 Hakuna yeyote anayelala naye” atakayerudi, 


Wala hawatarudi kwenye vijia vya uzima. 

20 Basi fuata njia ya watu wema 

Na ubaki kwenye vijia vya waadilifu, 

21 Kwa maana ni wanyoofu tu watakaokaa duniani, 
Na wasio na lawama” ndio watakaobaki ndani yake. 
22 Lakini waovu, wataangamizwa kutoka duniani, 


Na wenye hila watang'olewa kutoka ndani yake. 


A Met. 2:4 Yaani, madini ya fedha. 


A Met. 2:10 Angalia Kamusi. 


A Met. 2:16 Tnn., “mgeni.” Ni wazi kwamba ni mgeni machoni pa 
Mungu kwa sababu ya upotovu wa maadili. 


A Met. 2:16 Au “maneno yenye ushawishi.” 


A Met. 2:16 Tnn., “mgeni.” Ni wazi kwamba ni mgeni machoni pa 
Mungu kwa sababu ya upotovu wa maadili. 


^ Met. 2:17 Au “mume.” 
^ Met. 2:18 Tnn., “mapito yake.” 
^ Met. 2:19 Tnn., “anayeingia kwake.” 


^ Met. 2:21 Au “wanaoshika utimilifu.” 


Methali 3:1-35 

3 Mwanangu, usisahau mafundisho” yangu, 

Na moyo wako ushike amri zangu, 

2 Kwa sababu zitakuongezea siku nyingi 

Na miaka ya uhai na amani. 

3 Usiruhusu upendo mshikamanifu na uaminifu” zikuache. 
Zifunge shingoni mwako; 

Ziandike kwenye kibao cha moyo wako; 

4 Ndipo utakapopata kibali na ufahamu mzuri 
Machoni pa Mungu na wanadamu. 

> Mtumaini Yehova kwa moyo wako wote, 

Wala usitegemee” uelewaji wako mwenyewe. 

6 Katika njia zako zote mtambue yeye, 

Naye atavinyoosha vijia vyako. 

7 Usiwe mwenye hekima machoni pako mwenyewe. 
Mwogope Yehova na ujiepushe na uovu. 

8 Hilo litaponya mwili wako” 

Na kuiburudisha mifupa yako. 


9 Mheshimu Yehova kwa vitu vyako vyenye thamani, 


Kwa mavuno ya kwanza ya” mazao?” yako yote; 

10 Ndipo maghala yako yatakapojazwa kabisa, 

Na mitungi yako itafurika” divai mpya. 

11 Mwanangu, usikatae nidhamu ya Yehova, 

Wala usichukie karipio lake, 

12 Kwa maana Yehova huwakaripia wale anaowapenda, 
Kama baba anavyomkaripia mwana anayempenda. 

13 Mwenye furaha ni mtu anayepata hekima 

Na mtu anayepata utambuzi; 

14 Kupata hekima ni bora kuliko kupata fedha, 

Na kuipata kama faida ni bora kuliko kupata dhahabu. 

15 Ni yenye thamani kuliko marijani;* 

Hakuna chochote unachotamani kinachoweza kulinganishwa nayo. 
16 Maisha marefu yako katika mkono wake wa kulia; 

Na katika mkono wake wa kushoto kuna utajiri na utukufu. 
17 Njia zake zinapendeza, 

Na vijia vyake vyote vina amani. 

18 Ni mti wa uzima kwa wale wanaoishika, 


Na wale wanaoishika kwa nguvu wataitwa wenye furaha. 


19 Yehova aliuweka msingi wa dunia kwa hekima. 
Aliziimarisha kabisa mbingu kwa utambuzi. 

20 Kwa ujuzi wake vilindi vya maji vilitenganishwa 

Na anga zenye mawingu zilidondosha umande. 

21 Mwanangu, zisiondoke machoni pako.” 

Ilinde hekima inayotumika na uwezo wa kufikiri; 

22 Zitakupa uzima 

Na kuwa pambo shingoni mwako; 

23 Ndipo utakapotembea kwa usalama katika njia yako, 

Na mguu wako hautajikwaa kamwe.” 

24 Unapolala, hutaogopa; 

Utalala, na usingizi wako utakuwa mtamu. 

25 Hutaogopa tisho lolote la ghafla 

Wala dhoruba inayowajia waovu. 

26 Kwa maana Yehova atathibitika kuwa chanzo cha uhakika wako; 
Ataulinda mguu wako usinaswe. 

27 Usiwanyime mema wale unaopaswa kuwatendea mema” 
Ikiwa una uwezo wa kuwasaidia.” 


28 Usimwambie jirani yako, “Nenda; rudi baadaye! Nitakupa kesho,” 


Ikiwa unaweza kumpa kitu hicho sasa. 

29 Usipange kumdhuru jirani yako 

Anayejihisi akiwa salama mkiwa pamoja. 

30 Usigombane na mtu bila sababu 

Ikiwa hajakutendea jambo lolote baya. 

31 Usimwonee wivu mtu mkatili 

Wala kuchagua yoyote kati ya njia zake, 

32 Kwa maana Yehova humchukia mtu mwenye hila, 
Lakini ana urafiki wa karibu na watu wanyoofu. 

33 Laana ya Yehova iko juu ya nyumba ya mwovu, 
Lakini huyabariki makao ya mwadilifu. 

34 Kwa maana yeye huwadhihaki wale wanaodhihaki, 
Lakini huwaonyesha kibali wapole. 

35 Wenye hekima watarithi heshima, 


Lakini wapumbavu hutukuza aibu. 


A Met. 3:1 Au “sheria.” 
A Met. 3:3 Au “ukweli.” 
^ Met. 3:5 Tnn., “usiegemee.” 


^ Met. 3:8 Tnn., “kitovu chako.” 


^ Met. 3:9 Au “vitu vilivyo bora vya.” 
A Met. 3:9 Au “mapato.” 
A Met. 3:10 Au “mashinikizo yako ya divai yatafurika.” 


A Met. 3:15 Angalia Kamusi. 


A Met. 3:21 Ni wazi kwamba mstari huu unarejelea sifa za Mungu 
zinazotajwa katika mistari iliyotangulia. 


A Met. 3:23 Au “hautagonga kamwe kitu chochote.” 
A Met. 3:27 Au “wale wanaostahili.” 


A Met. 3:27 Au “Ikiwa mkono wako una nguvu za kusaidia.” 


Methali 4:1-27 

4 Wanangu, sikilizeni nidhamu ya baba; 
Sikilizeni kwa makini ili mpate uelewaji, 

2 Kwa maana nitawapa mafundisho mema; 
Msiache mafundisho” yangu. 

3 Nilikuwa mwana halisi wa baba yangu 
Na mama yangu alinipenda sana. 


4 Baba alinifundisha na kusema: “Moyo wako na ushike kabisa 
maneno yangu. 


Shika amri zangu, uendelee kuishi. 

> Jipatie hekima, jipatie uelewaji. 

Usisahau, wala usiache ninayosema. 

6 Usiiache, nayo itakukinga. 

Ipende, nayo itakulinda. 

7 Hekima ndilo jambo muhimu zaidi,” kwa hiyo jipatie hekima, 
Pamoja na vyote unavyojipatia, jipatie uelewaji. 

8 Ithamini sana, nayo itakukweza. 

Itakuheshimu kwa sababu unaikumbatia. 

9 Itakuvika shada lenye kuvutia kichwani; 


Iitakupamba kwa taji maridadi.” 


10 Mwanangu, sikiliza maneno yangu na uyakubali, 
Na miaka ya maisha yako itakuwa mingi. 

11 Nitakufundisha katika njia ya hekima; 
Nitakuongoza katika vijia vya unyoofu. 

12 Unapotembea, hatua zako hazitazuiwa; 

Na ukikimbia, hutajikwaa. 

13 Shika kabisa nidhamu; usiiache. 

Ilinde, kwa maana ni uzima wako. 

14 Usiingie katika kijia cha waovu, 

Wala usitembee katika njia ya watu wabaya. 

15 lepuke, usiifuate; 

Jiepushe nayo, pita mbali nayo. 

16 Kwa maana hawawezi kulala wasipotenda uovu. 
Hawapati usingizi wasipomwangusha mtu. 

17 Wanajilisha mkate wa uovu, 

Na kunywa divai ya ukatili. 

18 Lakini kijia cha waadilifu ni kama nuru nyangavu ya asubuhi 
Inayong'aa zaidi na zaidi mpaka mchana kamili. 


19 Njia ya waovu ni kama giza; 


Hawajui ni nini kinachowafanya wajikwae. 

20 Mwanangu, sikiliza maneno yangu; 

Sikiliza kwa makini” ninayokwambia. 

21 Yasiondoke machoni pako; 

Yaweke ndani kabisa moyoni mwako, 

22 Kwa maana ni uzima kwa wale wanaoyapata 

Na afya kwa mwili wao wote. 

23 Ulinde moyo wako kuliko vitu vyote unavyolinda, 

Kwa maana humo ndimo zinamotoka chemchemi za uzima. 
24 Jiepushe kabisa na maneno yaliyopotoka, 

Na ujitenge mbali na mazungumzo yenye hila. 

25 Macho yako yanapaswa kutazama mbele moja kwa moja, 
Naam, yakaze macho yako” moja kwa moja mbele yako. 

26 Lainisha” mapito ya miguu yako, 

Na njia zako zote zitakuwa thabiti. 

27 Usielekee kulia wala kushoto. 


lepushe miguu yako na lililo ovu. 


A Met. 4:2 Au “sheria.” 


A Met. 4:7 Au “la msingi.” 


^ Met. 4:20 Tnn., “Yategee sikio.” 
^ Met. 4:25 Au “macho yako yanayong'aa.” 


A Met. 4:26 Au labda, “Chunguza kwa makini.” 


Methali 5:1-23 

5 Mwanangu, sikiliza hekima yangu. 

Sikiliza kwa makini” utambuzi wangu, 

2 Ili uweze kuulinda uwezo wako wa kufikiri 
Na kuulinda ujuzi kwa midomo yako. 


3 Kwa maana midomo ya mwanamke aliyepotoka” inadondoka 
kama sega la asali, 


Na kinywa chake ni laini kuliko mafuta. 

4 Lakini mwishowe ni mchungu kama pakanga 

Na mwenye makali kama upanga unaokata kwa pande zote mbili. 
> Miguu yake hushuka kwenye kifo. 

Hatua zake huongoza moja kwa moja Kaburini.” 

6 Hakazii fikira kijia cha uzima. 

Huyumbayumba katika njia yake, lakini hajui inakoelekea. 
7 Sasa, wanangu, nisikilizeni 

Nanyi msiache ninayosema. 

8 Kaeni mbali naye; 

Msiukaribie mlango wa nyumba yake, 

9 Ili msiwape wengine heshima yenu 


Wala kuvuna miaka ya ukatili; 


10 Ili wageni wasimalize mali” zenu 

Na vitu mlivyopata kwa jasho viende katika nyumba ya mgeni. 
11 La sivyo, mtalia kwa uchungu mwishoni mwa maisha yenu 
Nyama na mwili wenu vitakapodhoofika 

12 Nanyi mseme: “Jinsi nilivyochukia nidhamu! 

Jinsi moyo wangu ulivyodharau karipio! 

13 Sikusikiliza sauti ya wakufunzi wangu 

Wala kuwasikiliza kwa makini walimu wangu. 


14 Nimefika ukingoni mwa maangamizi kamili 


Ni 


Katikati ya kutaniko lote. 
15 Kunywa maji ya tangi lako mwenyewe 

Na maji yanayotiririka” kutoka katika kisima chako mwenyewe. 
16 Je, chemchemi zako zitawanywe nje, 

Na vijito vyako vya maji katika viwanja vya jiji? 

17 Na yawe yako peke yako, 

Wala si ya wageni pamoja nawe. 

18 Chemchemi yako na ibarikiwe,” 

Na ushangilie pamoja na mke wa ujana wako, 


19 Paa jike anayependeza, mbuzi wa mlimani” anayevutia. 


Matiti yake na yakuridhishe” nyakati zote. 

Upendo wake na ukusisimue daima. 

20 Basi mwanangu, kwa nini usisimuliwe na mwanamke aliyepotoka” 
Au kukikumbatia kifua cha mwanamke mwasherati?” 

21 Kwa maana njia za mwanadamu ziko mbele ya macho ya Yehova; 
Yeye huvichunguza vijia vyake vyote. 

22 Mwovu hunaswa na makosa yake mwenyewe, 

Naye atashikwa na kamba za dhambi yake mwenyewe. 

23 Atakufa kwa sababu ya utovu wa nidhamu 


Na kupotea njia kwa sababu ya upumbavu wake uliopita kiasi. 


A Met. 5:1 Tnn., “Utegee sikio.” 

A Met. 5:3 Tnn., “mgeni.” Angalia Met 2:16. 

A Met. 5:5 Au “Sheoli.” Angalia Kamusi. 

A Met. 5:10 Au “nguvu.” 

^ Met. 5:14 Tnn., “Katikati ya kusanyiko na kutaniko.” 
^ Met. 5:15 Au “baridi.” 

^ Met. 5:18 Au “Chanzo chako cha maji na kibarikiwe.” 
^ Met. 5:19 Au “mbuzi mwitu.” 


^ Met. 5:19 Au “yakuleweshe.” 


A Met. 5:20 Tnn., “mgeni.” Angalia Met 2:16. 


A Met. 5:20 Tnn., “mgeni.” Angalia Met 2:16. 


Methali 6:1-35 

6 Mwanangu, ikiwa umemdhamini” jirani yako, 

Ikiwa umempa mkono?” mtu usiyemjua, 

2 Ikiwa umenaswa na ahadi yako, 

Ukakamatwa na maneno ya kinywa chako, 

3 Mwanangu, fanya hivi ili ujiokoe, 

Kwa maana umeanguka mikononi mwa jirani yako: 
Nenda ujinyenyekeze mwenyewe na kumsihi haraka jirani yako. 
4 Usiruhusu macho yako yapate usingizi, 

Wala kope zako kusinzia. 

> Jiokoe kama swala kutoka mikononi mwa mwindaji, 
Kama ndege kutoka mikononi mwa mwindaji wa ndege. 
6 Mwendee chungu, ewe mvivu; 
Zichunguze njia zake uwe na hekima. 

7 Ingawa hana kamanda, ofisa, au mtawala, 

8 Yeye hutayarisha chakula chake wakati wa kiangazi, 
Na kukusanya chakula chake wakati wa mavuno. 

9 Ewe mvivu, utaendelea kulala hapo mpaka lini? 


Utaamka lini kutoka katika usingizi wako? 


10 Lala kidogo, sinzia kidogo, 

Kunja mikono kidogo ili upumzike, 

11 Na umaskini wako utakuja kama jambazi, 

Na uhitaji wako kama mwanamume mwenye silaha. 


12 Mtu mwovu asiyefaa kitu huzurura-zurura akisema maneno 
mapotovu; 


13 Hukonyeza jicho lake, hutoa ishara kwa mguu wake, na kuashiria 
kwa vidole vyake. 


14 Kwa moyo uliopotoka, 

Sikuzote anapanga njama za uovu na kueneza ugomvi. 
15 Kwa hiyo, msiba wake utakuja ghafla; 

Atavunjwa mara moja naye hataweza kupona. 

16 Kuna vitu sita ambavyo Yehova anachukia; 

Naam, vitu saba vinavyomchukiza: 


17 Macho ya kiburi, ulimi wa uwongo, na mikono inayomwaga damu 
isiyo na hatia, 


18 Moyo unaopanga njama za uovu, na miguu inayokimbilia haraka 
UOVU, 


19 Shahidi wa uwongo anayesema uwongo kila anapopumua, 
Na mtu yeyote anayepanda ugomvi miongoni mwa ndugu. 


20 Mwanangu, shika amri ya baba yako, 


Wala usiyaache mafundisho” ya mama yako. 

21 Zifunge daima kuzunguka moyo wako; 

Zifunge shingoni mwako. 

22 Unapotembea huku na huku, itakuongoza; 
Unapolala, itakulinda; 

Na unapoamka, itaongea nawe.” 

23 Kwa maana amri hiyo ni taa, 

Na sheria ni nuru, 

Na makaripio ya nidhamu ndiyo njia ya uzima. 

24 Yatakulinda dhidi ya mwanamke mwovu, 

Dhidi ya ulimi unaoshawishi wa mwanamke mwasherati.” 
25 Usiutamani urembo wake moyoni mwako 

Wala kukubali akunase kwa macho yake yanayovutia, 


26 Kwa maana kahaba humfanya mtu abaki tu na kipande cha 
mkate, 


Lakini mke wa mwanamume mwingine huuwinda uhai wenye” 
thamani. 


27 Je, mtu anaweza kukusanya moto kwenye kifua chake na mavazi 
yake yasiungue? 


28 Au je, mtu anaweza kutembea juu ya makaa yanayowaka moto 
na miguu yake isiungue? 


29 Ndivyo ilivyo kwa mtu yeyote anayelala na mke wa jirani yake; 


Hakuna yeyote anayemgusa mwanamke huyo atakayekosa 
kuadhibiwa. 


30 Watu hawamdharau mwizi 

Akiiba ili ajishibishe” anapokuwa na njaa. 

31 Lakini akipatikana, atalipa mara saba; 

Atatoa vitu vyote vyenye thamani vya nyumba yake. 
32 Mtu yeyote anayefanya uzinzi na mwanamke hana busara;” 
Yule anayefanya hivyo anajiangamiza mwenyewe. 
33 Atapata tu majeraha na kuvunjiwa heshima, 

Na aibu yake haitafutiliwa mbali. 

34 Kwa maana wivu humfanya mume awake hasira; 
Hataonyesha huruma anapolipiza kisasi. 

35 Hatakubali fidia” yoyote; 


Hutamtuliza, hata ukimpa zawadi kubwa kadiri gani. 


^ Met. 6:1 Tnn., “umemwekea dhamana.” 
A Met. 6:1 Yaani, Unapomdhamini. 
A Met. 6:20 Au “usiiache sheria.” 


^ Met. 6:22 Au “itakufundisha.” 


A Met. 6:24 Tnn., “mgeni.” Angalia Met 2:16. 
A Met. 6:26 Au “huiwinda nafsi yenye.” 

A Met. 6:30 Au “aijaze nafsi yake.” 

A Met. 6:32 Tnn., “amepungukiwa moyoni.” 


A Met. 6:35 Au “ridhaa.” 


Methali 7:1-27 

7 Mwanangu, shika maneno yangu, 

Na uzihifadhi amri zangu kama hazina. 

2 Shika amri zangu uishi; 

Linda mafundisho” yangu kama mboni ya jicho lako. 
3 Zifunge juu ya vidole vyako; 

Ziandike kwenye kibao cha moyo wako. 

4 lambie hekima, “Wewe ni dada yangu,” 

Na uuite uelewaji “mtu wangu wa ukoo,” 

5 Ili vikulinde dhidi ya mwanamke aliyepotoka,* 
Dhidi ya mwanamke mwasherati” na maneno yake laini.” 
6 Kutoka kwenye dirisha la nyumba yangu, 
Nilitazama chini kupitia viunzi vya dirisha langu, 

7 Na nilipokuwa nikiwachunguza wajinga,” 


Nilitambua miongoni mwa vijana, kijana fulani mwanamume asiye na 
busara.” 


8 Alipita barabarani karibu na njia panda anapoishi mwanamke 
huyo, 


Naye akashika njia inayoelekea nyumbani kwa mwanamke huyo 


9 Jioni wakati wa gizagiza, 


Usiku na giza linapoingia. 

10 Kisha nikamwona mwanamke akija kukutana naye, 

Akiwa amevaa kama” kahaba, mwenye moyo mjanja. 

11 Mwanamke mwenye kelele na mkaidi. 

Hakaiž kamwe nyumbani mwake. 

12 Mara yuko nje, mara yuko katika viwanja vya jiji, 
Ananyemelea karibu na kila njia panda. 

13 Kisha anamkamata kwa nguvu kijana huyo na kumpiga busu; 
Bila aibu, mwanamke huyo anamwambia: 

14 “Nililazimika kutoa dhabihu za ushirika. 

Leo nilitimiza nadhiri zangu. 

15 Ndiyo sababu nimekuja kukupokea, 

Kukutafuta, nami nimekupata! 

16 Nimetandika matandiko bora kitandani mwangu, 

Kitani cha Misri chenye rangi mbalimbali. 

17 Nimenyunyiza manemane, udi, na mdalasini kitandani mwangu. 
18 Njoo, tunywe na kushiba upendo mpaka asubuhi; 

Na tujifurahishe kwa mahaba, 


19 Kwa maana mume wangu hayuko nyumbani; 


Amesafiri mbali. 

20 Alibeba mfuko wa pesa, 

Naye hatarudi mpaka siku ya mwezi mpevu.” 
21 Anampotosha kwa ushawishi mkubwa. 
Anamtongoza kwa maneno laini. 


22 Ghafla kijana huyo anamfuata, kama ng'ombe dume anayeenda 
machinjioni, 


Kama mjinga anayeenda kuadhibiwa katika mikatale,” 
23 Mpaka mshale unapochoma ini lake; 


Kama ndege anayekimbia kuingia mtegoni, hajui kwamba hilo 
litamgharimu uhai wake.” 


24 Na sasa, wanangu, nisikilizeni; 

Sikilizeni kwa makini maneno ninayosema. 

25 Msiruhusu moyo wenu ugeuke na kufuata njia zake. 
Msipotee njia na kufuata vijia vyake, 

26 Kwa maana amewaangamiza wengi, 

Na wale aliowaua ni wengi sana. 

27 Nyumba yake huongoza Kaburini;* 


Hushuka chini kwenye vyumba vya ndani vya kifo. 


- 1:2 Au “sheria.” 


A Met 


A Met 


- 7:5 Tnn., “mgeni.” Angalia Met 2:16. 


A Met 


- 7:5 Tnn., “mgeni.” Angalia Met 2:16. 


^ Met 


- 7:5 Au “yenye ushawishi.” 


A Met 


_ {7:7 Au “wasio na uzoefu.” 


^ Met 


- 7:7 Tnn., “aliyepungukiwa moyoni.” 


A Met 


-1:10 Au “Akiwa na mavazi ya.” 


A Met 


.- 7:11 Tnn., “Miguu yake haikai.” 


A Met 


. 7:22 Au “pingu.” 


A Met 


A Met 


_ 7:23 Au “nafsi yake.” 


_ 7:27 Au “Sheoli.” Angalia Kamusi. 


Methali 8:1-36 

8 Je, hekima haipazi sauti? 

Je, utambuzi hauinui sauti yake? 

2 Kwenye sehemu zilizoinuka pembeni mwa barabara, 
Husimama kwenye makutano ya barabara. 

Kwenye njia zinazoelekea milangoni, 

Huendelea kulia kwa sauti kubwa: 

4 “Ninawaita, enyi watu, ninawaita; 

Ninampazia sauti kila mtu.* 

> Enyi wajinga, jifunzeni werevu; 

Enyi wapumbavu, jipatieni moyo wenye uelewaji.” 

6 Sikilizeni, kwa maana ninayosema ni muhimu, 
Midomo yangu husema yaliyo sawa; 

7 Kwa maana kinywa changu husema ukweli kwa sauti ya chini, 
Na midomo yangu huchukia jambo ovu. 

8 Maneno yote ya kinywa changu ni ya uadilifu. 
Hakuna neno hata moja lililopinda wala kupotoka. 


9 Yote yako wazi kabisa kwa mtu mwenye utambuzi 


Nayo ni sawa kwa wale ambao wamepata ujuzi. 

10 Chukueni nidhamu yangu badala ya fedha, 

Na ujuzi badala ya dhahabu bora zaidi, 

11 Kwa maana hekima ni bora kuliko marijani;” 

Vitu vingine vyote vinavyotamanika haviwezi kulinganishwa nayo. 
12 Mimi, hekima, ninakaa pamoja na werevu; 

Nimepata ujuzi na uwezo wa kufikiri. 

13 Kumwogopa Yehova humaanisha kuchukia uovu. 


Ninachukia kujikweza na kiburi na njia ya uovu na maneno 
mapotovu. 


14 Nina ushauri mzuri na hekima inayotumika; 
Uelewaji na nguvu ni vyangu. 

15 Kwa msaada wangu wafalme huendelea kutawala, 
Na maofisa wakuu hutunga sheria za uadilifu. 

16 Kwa msaada wangu wakuu huendelea kutawala, 
Na viongozi huhukumu kwa uadilifu. 

17 Ninawapenda wale wanaonipenda, 

Na wale wanaonitafuta watanipata. 

18 Nina utajiri na utukufu, 


Mali inayodumu?” na uadilifu. 


19 Tunda langu ni bora kuliko dhahabu, hata kuliko dhahabu safi, 
Na mazao yangu ni bora kuliko fedha bora kabisa. 

20 Mimi hutembea katika kijia cha uadilifu, 

Katikati ya vijia vya haki; 

21 Mimi huwapa urithi mwingi wale wanaonipenda, 

Nami huyajaza maghala yao. 

22 Yehova aliniumba mwanzoni mwa njia yake, 

Mwanzo kabisa wa kazi zake za zamani za kale. 

23 Niliimarishwa tangu nyakati za kale,” 

Tangu mwanzoni, nyakati za mapema kabla ya dunia kuwepo. 
24 Wakati ambapo hakukuwa na vilindi vya maji, nilizaliwa,” 
Wakati ambapo hakukuwa na chemchemi zilizofurika maji. 

25 Kabla milima haijawekwa mahali pake, 

Kabla ya vilima, nilizaliwa, 

26 Wakati ambapo hakuwa ameiumba dunia na mashamba yake 
Wala mabonge ya kwanza ya udongo. 

27 Alipozitayarisha mbingu, nilikuwepo; 

Alipouweka upeo” juu ya maji, 


28 Alipoyafanya imara mawingu yaliyo juu, 


Alipojenga msingi wa chemchemi za vilindini, 

29 Alipoiwekea bahari sheria 

Kwamba maji yake yasipite agizo lake, 

Alipoiweka” misingi ya dunia, 

30 Wakati huo nilikuwa kando yake nikiwa mfanyakazi stadi. 
Mimi ndiye aliyenipenda sana siku baada ya siku; 
Nilishangilia mbele zake wakati wote; 

31 Nilishangilia dunia yake inayokaliwa, 

Nami niliwapenda sana wanadamu. 

32 Na sasa, wanangu, nisikilizeni; 

Naam, wenye furaha ni wale wanaoshika njia zangu. 

33 Sikilizeni nidhamu muwe na hekima, 

Msiipuuze kamwe. 

34 Mwenye furaha ni mtu anayenisikiliza 

Kwa kuja mapema?” milangoni pangu siku baada ya siku, 
Kwa kusubiri karibu na miimo ya milango yangu; 

35 Kwa maana anayenipata mimi atapata uzima, 

Naye hupata kibali kutoka kwa Yehova. 


36 Lakini anayenipuuza anajidhuru mwenyewe,” 


Na wale wanaonichukia wanapenda kifo.” 


A Met. 8:4 Au “kila mwanadamu.” 

^ Met. 8:5 Tnn., “eleweni moyo.” 

^ Met. 8:11 Angalia Kamusi. 

^ Met. 8:18 Au “Kanuni zilizorithiwa.” 

^ Met. 8:23 Au “zamani za kale.” 

^ Met. 8:24 Au “nilizaliwa kana kwamba kwa uchungu wa kuzaa.” 
^ Met. 8:27 Tnn., “Alipopiga duara.” 

^ Met. 8:29 Au “Alipotunga sheria kuhusu.” 

^ Met. 8:34 Au “Kwa kukesha.” 


^ Met. 8:36 Au “anaidhuru nafsi yake.” 


Methali 9:1-18 

9 Hekima ya kweli imejenga nyumba yake; 

Imechonga nguzo zake saba. 

2 Imetayarisha kabisa nyama yake;* 

Imechanganya divai yake; 

Imepanga pia meza yake. 

3 Imewatuma vijakazi wake 

Ili waite kwa sauti kutoka vileleni juu ya jiji: 

4 “Yeyote ambaye ni mjinga, na aje humu.” 
Humwambia yule asiye na busara:” 

> “Njoo, ule mkate wangu 

Na unywe divai niliyochanganya. 

6 Acha ujinga wako” uishi; 
Tembea moja kwa moja katika njia ya uelewaji.” 

7 Anayemrekebisha mtu mwenye dhihaka hualika aibu, 
Na yeyote anayemkaripia mtu mwovu ataumia. 

8 Usimkaripie mtu mwenye dhihaka, kwa maana atakuchukia. 
Mkaripie mwenye hekima, naye atakupenda. 


9 Mfundishe mwenye hekima, naye atazidi kuwa na hekima. 


Mfundishe mwadilifu, naye atazidi kuelimika. 

10 Kumwogopa Yehova ndio mwanzo wa hekima, 

Na kumjua Aliye Mtakatifu Zaidi ni uelewaji. 

11 Kwa maana nitafanya siku zako ziwe nyingi, 

Na miaka ya maisha yako itaongezwa. 

12 Ukipata hekima, unapata hekima kwa faida yako mwenyewe, 
Lakini ukiwa mwenye dhihaka, utaibeba dhihaka hiyo peke yako. 
13 Mwanamke mpumbavu ana kelele. 

Yeye ni mjinga na hajui chochote. 

14 Huketi kwenye mlango wa nyumba yake 

15 Akiwaita kwa sauti wale wanaopita karibu naye, 

Waendao moja kwa moja kwenye njia yao: 

16 “Yeyote ambaye ni mjinga, aje hapa.” 

Huwaambia wale wasio na busara:* 

17 “Maji yaliyoibwa ni matamu, 

Na chakula kinacholiwa sirini kinapendeza.” 


18 Lakini hawajui kwamba wale waliokufa ambao hawana uwezo 
wako hapo, 


Na kwamba wageni wake wamo katika vina vya Kaburi.” 


A Met. 9:2 Tnn., “Amechinja nyama yake.” 
A Met. 9:4 Tnn., “aliyepungukiwa moyoni.” 
A Met. 9:6 Au “Waache wajinga.” 


^ Met. 9:16 Tnn., “waliopungukiwa moyoni.’ 


A Met. 9:18 Au “Sheoli.” Angalia Kamusi. 


Methali 10 : 1- 32 


10 Methali za Sulemani. 

Mwana mwenye hekima humfanya baba yake ashangilie, 
Lakini mwana mpumbavu ni huzuni kwa mama yake. 

2 Hazina zilizopatikana kwa uovu hazitakuwa na faida yoyote, 
Lakini uadilifu ndio unaookoa kutoka katika kifo. 

3 Yehova hatamwacha mwadilifu akae njaa, 

Lakini atawanyima waovu wanachotamani. 

4 Mikono milegevu italeta umaskini, 

Lakini mikono yenye bidii huleta utajiri. 


5 Mwana anayetenda kwa ufahamu hukusanya mazao wakati wa 
kiangazi, 


Lakini mwana anayetenda kwa aibu analala usingizi mzito wakati wa 
mavuno. 


6 Baraka ziko juu ya kichwa cha mwadilifu, 
Lakini kinywa cha mwovu hufunika ukatili. 
7 Kumbukumbuž* ya mwadilifu itabarikiwa, 
Lakini jina la mwovu litaoza. 


8 Mwenye hekima moyoni atakubali mafundisho,” 


Lakini mtu anayezungumza maneno ya upumbavu 
atakanyagiwa chini. 


9 Anayetembea kwa utimilifu atatembea kwa usalama, 

Lakini anayepotosha njia zake atajulikana. 

10 Anayekonyeza jicho lake kwa hila husababisha huzuni, 

Na yule anayezungumza maneno ya upumbavu atakanyagiwa chini. 
11 Kinywa cha mwadilifu ni chemchemi ya uzima, 

Lakini kinywa cha mwovu hufunika ukatili. 

12 Chuki ndiyo inayochochea ugomvi, 

Lakini upendo hufunika makosa yote. 

13 Hekima hupatikana kwenye midomo ya mtu mwenye utambuzi, 
Lakini fimbo ni kwa ajili ya mgongo wa mtu asiye na busara.” 

14 Watu wenye hekima huhifadhi ujuzi kama hazina, 

Lakini kinywa cha mpumbavu hualika maangamizi. 

Ufukara wa maskini ndio unaowaangamiza. 

16 Kazi ya mwadilifu huongoza kwenye uzima; 

Lakini mazao ya mwovu huongoza kwenye dhambi. 

17 Anayetii nidhamu ni kijia kinachoelekea kwenye uzima,” 


Lakini anayepuuza karipio huwapotosha wengine. 


18 Anayeficha chuki yake husema uwongo, 

Na yule anayeeneza habari zinazodhuru” ni mpumbavu. 

19 Maneno yanapokuwa mengi, makosa hayawezi kuepukwa, 
Lakini yeyote anayedhibiti midomo yake anatenda kwa busara. 
20 Ulimi wa mwadilifu ni kama fedha bora kabisa, 

Lakini moyo wa mwovu una thamani ndogo. 

21 Midomo ya mwadilifu huwalisha” wengi, 

Lakini wapumbavu hufa kwa sababu ya kukosa ufahamu. 

22 Baraka ya Yehova ndiyo inayomtajirisha mtu, 

Naye haichanganyi na maumivu.” 

23 Kutenda mambo ya aibu ni kama mchezo kwa mpumbavu, 
Lakini hekima ni ya mtu mwenye utambuzi. 

24 Anachoogopa mwovu kitamjia; 

Lakini tamaa ya mwadilifu itatoshelezwa. 

25 Dhoruba ikipita, mwovu hatakuwepo tena, 

Lakini mwadilifu ni msingi milele. 

26 Kama siki kwenye meno na moshi machoni, 

Ndivyo alivyo mtu mvivu kwa yule anayemtuma.” 


27 Kumwogopa Yehova hurefusha maisha, 


Lakini miaka ya waovu itafupishwa. 

28 Matarajio ya” waadilifu huleta shangwe, 

Lakini tumaini la waovu litatokomea. 

29 Njia ya Yehova ni ngome kwa mtu asiye na lawama, 
Lakini ni maangamizi kwa watenda maovu. 

30 Mwadilifu hataangushwa kamwe, 

Lakini waovu hawataendelea kukaa duniani. 

31 Kinywa cha mwadilifu huzaa” hekima, 

Lakini ulimi uliopotoka utaangamizwa. 

32 Midomo ya mwadilifu inajua mambo yanayopendeza, 


Lakini kinywa cha waovu kimepotoka. 


A Met. 10:7 Au “Sifa.” 

^ Met. 10:8 Tnn., “amri.” 

A Met. 10:13 Tnn., “aliyepungukiwa moyoni.” 
A Met. 10:15 Au “Kitu chenye thamani cha.” 


A Met. 10:17 Au labda, “yuko kwenye kijia kinachoelekea kwenye 
uzima.” 


A Met. 10:18 Au “uvumi unaodhuru.” 


A Met. 10:21 Au “huwaongoza.” 


A Met. 10:22 Au “huzuni; dhiki.” 
A Met. 10:26 Au “mwajiri wake.” 
A Met. 10:28 Au “Tumaini la.” 


A Met. 10:31 Au “huzaa tunda la.” 


11 Mizani ya uwongo” humchukiza Yehova, 

Lakini kipimo sahihi” humfurahisha. 

2 Kimbelembele kinapokuja, aibu itafuata, 

Lakini wenye kiasi wana hekima. 

3 Utimilifu wa wanyoofu ndio unaowaongoza, 

Lakini ujanja wa wenye hila utawaangamiza. 

4 Mali haitakuwa?” na faida yoyote siku ya ghadhabu, 

Lakini uadilifu ndio utakaookoa kutoka katika kifo. 

> Uadilifu wa mtu asiye na lawama hukinyoosha kijia chake, 
Lakini mwovu ataanguka kwa sababu ya uovu wake mwenyewe. 
6 Uadilifu wa wanyoofu utawaokoa, 

Lakini wenye hila watanaswa na tamaa zao wenyewe. 

7 Mtu mwovu anapokufa, tumaini lake hutokomea; 


Na matarajio aliyokuwa nayo kwa kutegemea nguvu zake 
hutokomea pia. 


8 Mwadilifu huokolewa kutoka katika taabu, 
Na mwovu huingia humo badala yake. 
9 Kwa kinywa chake mwasi imani” humwangamiza jirani yake, 


Lakini kwa ujuzi waadilifu huokolewa. 


Na waovu wanapoangamia, kunakuwa na kelele za shangwe. 
11 Jiji hukwezwa kwa sababu ya baraka ya mtu mnyoofu, 
Lakini kinywa cha waovu hulibomoa. 

12 Mtu yeyote asiye na busara” humdharau jirani yake, 

Lakini mtu mwenye utambuzi wa kweli hukaa kimya. 

13 Mchongezi huzurura-zurura akifunua mazungumzo ya Siri, 
Lakini mtu anayeaminika” hutunza siri.” 

14 Mwelekezo stadi” unapokosekana, watu huanguka, 

Lakini washauri wengi huleta mafanikio.” 


15 Yeyote anayemwekea dhamana ya mkopo” mtu asiyemjua hakika 
ataumia, 


Lakini yeyote anayeepuka* kumpa mkono ili kumdhamini atakuwa 
salama. 


16 Mwanamke mwenye fadhili” hupata utukufu, 
Lakini watu wasio na huruma hujitwalia utajiri. 

17 Mtu mwenye fadhili” hujinufaisha,” 

Lakini mtu mkatili hujiletea shida.” 

18 Mtu mwovu hupata mshahara wa udanganyifu, 


Lakini mtu anayepanda uadilifu hupata thawabu ya kweli. 


19 Anayetetea uadilifu kwa uthabiti atapata uzima, 

Lakini anayefuatia uovu anaelekea kwenye kifo. 

20 Waliopotoka moyoni wanamchukiza Yehova, 

Lakini wale ambao njia yao haina lawama humfurahisha. 

21 Uwe na hakika kuhusu hili: Mtu mwovu hatakosa kuadhibiwa, 
Lakini watoto wa mwadilifu wataponyoka. 

22 Kama pete ya dhahabu katika pua ya nguruwe 

Ndivyo alivyo mwanamke mrembo anayekataa busara. 

23 Tamaa ya waadilifu huongoza kwenye mema, 

Lakini tumaini la waovu huongoza kwenye ghadhabu. 

24 Mtu mmoja hutoa kwa ukarimu?” na kupata vitu vingi zaidi; 


Mtu mwingine huwanyima wengine wanachostahili, lakini anakuwa 
maskini. 


25 Mtu mkarimu atapata ufanisi,” 


Na yule anayewaburudisha wengine” yeye mwenyewe 
ataburudishwa. 


26 Watu watamlaani anayeficha nafaka, 
Lakini watambariki anayeiuza. 
27 Anayetafuta kwa bidii kutenda mema hutafuta kibali, 


Lakini anayetafuta uovu—kwa hakika atapatwa na uovu. 


28 Anayeutumaini utajiri wake ataanguka, 
Lakini waadilifu watasitawi kama majani. 


29 Yeyote anayewaletea taabu” watu wa nyumbani mwake atarithi 
upepo, 


Na mpumbavu atakuwa mtumishi wa mtu mwenye hekima moyoni. 
30 Tunda la mwadilifu ni mti wa uzima, 

Na yule anayeziteka” nafsi” ni mwenye hekima. 

31 Ikiwa, kwa hakika, mtu mwadilifu duniani huthawabishwa, 


Sembuse mwovu na mtenda dhambi! 


A Met. 11:1 Au “udanganyifu.” 

^ Met. 11:1 Au “jiwe kamili la kupimia.” 

A Met. 11:4 Au “Vitu vyenye thamani havitakuwa.” 
A Met. 11:9 Au “mtu anayemkataa Mungu.” 

^ Met. 11:12 Tnn., “aliyepungukiwa moyoni.” 

A Met. 11:13 Tnn., “mwaminifu rohoni.” 

A Met. 11:13 Tnn., “hufunika jambo.” 

^ Met. 11:14 Au “Mwongozo wenye hekima.” 

A Met. 11:14 Au “wokovu.” 


A Met. 11:15 Au “rehani.” 


A Met. 11:15 Tnn., “anayechukia.” 

A Met. 11:16 Au “anayevutia.” 

A Met. 11:17 Au “Mtu mwenye upendo mshikamanifu.” 
A Met. 11:17 Au “huitendea mema nafsi yake.” 

A Met. 11:17 Au “aibu.” 

A Met. 11:21 Tnn., “Mkono kwa mkono.” 

^ Met. 11:24 Tnn., “hutawanya.” 

A Met. 11:25 Tnn., “atanenepeshwa.” 

A Met. 11:25 Tnn., “anayewanywesha wengine kwa ukarimu.” 
A Met. 11:29 Au “aibu.” 

A Met. 11:30 Au “anayezishawishi.” 


A Met. 11:30 Angalia Kamusi. 


Methali 12:1-28 


12 Anayependa nidhamu anapenda ujuzi, 

Lakini anayechukia karipio hana akili.” 

2 Mtu mwema hupata kibali cha Yehova, 

Lakini Yeye humhukumu mtu anayepanga njama za uovu. 
3 Hakuna mtu anayekuwa salama kwa kutenda uovu, 
Lakini waadilifu hawatang'olewa kamwe. 

4 Mke mwema” ni taji kwa mume wake, 


Lakini mke anayetenda kwa aibu ni kama uozo katika mifupa ya 
mume wake. 


> Mawazo ya waadilifu ni ya haki, 

Lakini mwongozo wa waovu hudanganya. 

6 Maneno ya waovu huvizia ili kuua,” 

Lakini kinywa cha wanyoofu huwaokoa. 

7 Waovu wanapoangamizwa, hawako tena, 

Lakini nyumba ya mwadilifu itaendelea kusimama. 

8 Mtu husifiwa kwa sababu ya busara ya kinywa chake, 
Lakini mtu aliye na moyo uliopotoka atatendewa kwa dharau. 
9 Ni afadhali usiheshimiwe sana lakini uwe na mtumishi 


Kuliko kujitukuza mwenyewe na ukose chakula.” 


10 Mwadilifu huwatunza wanyama anaowafuga,* 

Lakini hata rehema ya waovu ni ukatili. 

11 Anayelima shamba lake atakuwa na chakula tele, 
Lakini anayefuatia vitu visivyo na maana hana busara.” 


12 Mtu mwovu hutamani kitu kilichokamatwa na watu wengine 
waovu, 


Lakini mzizi wa waadilifu huzaa matunda. 

13 Mwovu hunaswa na mazungumzo yake ya dhambi, 

Lakini mwadilifu huokoka kutoka katika taabu. 

14 Mtu hushiba mema kwa sababu ya matunda ya maneno yake,” 
Na kazi ya mikono yake itamthawabisha. 

15 Njia ya mpumbavu ni sawa machoni pake mwenyewe, 
Lakini mwenye hekima hukubali ushauri.” 

16 Mjinga huonyesha papo hapo” kwamba ameudhika, 

Lakini mtu mwerevu hupuuza” matusi. 

17 Anayetoa ushahidi kwa uaminifu atasema ukweli,” 

Lakini shahidi wa uwongo husema mambo ya udanganyifu. 

18 Maneno yanayosemwa bila kufikiri huchoma kama upanga, 
Lakini ulimi wa mwenye hekima huponya. 


19 Midomo inayosema ukweli itadumu milele, 


Lakini ulimi unaosema uwongo utadumu kwa muda mfupi tu. 


20 Udanganyifu umo moyoni mwa wale wanaopanga njama 
zinazodhuru, 


Lakini wale wanaositawisha” amani wana shangwe. 

21 Hakuna madhara yatakayompata mwadilifu, 

Lakini waovu watapatwa na misiba mingi. 

22 Midomo inayosema uwongo humchukiza Yehova, 
Lakini wanaotenda kwa uaminifu humfurahisha. 

23 Mtu mwerevu hufunika mambo anayojua, 

Lakini moyo wa mjinga hububujika ujinga. 

24 Mkono wa wenye bidii utatawala, 

Lakini mikono milegevu italazimishwa kufanya kazi za utumwa. 
25 Mahangaiko yaliyo moyoni mwa mtu huulemea moyo,” 
Lakini neno jema huuchangamsha. 

26 Mwadilifu hutafuta malisho yake, 

Lakini njia ya waovu huwapotosha. 

27 Watu wavivu hawakimbizi mawindo, 

Lakini bidii ni hazina ya mtu yenye thamani. 

28 Kijia cha uadilifu huongoza kwenye uzima; 


Kando ya kijia hicho hakuna kifo. 


12:1 Au “hana ufahamu.” 


A Met. 


A Met. 


12:4 Au “mwenye uwezo.” 


^ Met. 


12:6 Tnn., “huvizia ili kumwaga damu.” 


^ Met. 


12:9 Tnn., “mkate.” 


^ Met. 


12:10 Au “huitunza nafsi ya mnyama anayemfuga.” 


^ Met. 


12:11 Tnn., “amepungukiwa moyoni.” 


A Met. 


12:14 Tnn., “kinywa chake.” 


A Met. 


12:15 Au “mashauri.” 


A Met. 


12:16 Au “siku hiyohiyo.” 


^ Met. 


12:16 Tnn., “hufunika.” 


A Met. 


12:17 Tnn., “mambo ya uadilifu.” 


A Met. 


12:20 Tnn., “Lakini washauri wa.” 


A Met. 


12:25 Au “humfanya ashuke moyo.” 


Methali 13:1-25 


13 Mwana mwenye hekima hukubali nidhamu ya baba yake, 
Lakini mwenye dhihaka hasikilizi kemeo.” 

2 Mtu atakula mema kwa sababu ya matunda ya maneno yake,” 
Lakini tamaa hasa” ya wenye hila ni ukatili. 

3 Anayelinda kinywa chake anaulinda uhai wake,” 

Lakini anayefungua wazi midomo yake ataangamia. 

4 Kuna vitu anavyotamani sana mtu mvivu, ingawa hana chochote, 
Lakini mwenye bidii atatoshelezwa kikamili.” 

5 Mwadilifu huchukia uwongo, 

Lakini matendo ya waovu huleta aibu na fedheha. 

6 Uadilifu humlinda mtu ambaye njia yake haina hatia, 

Lakini uovu humshusha mtenda dhambi. 

7 Kuna mtu anayejifanya tajiri ingawa hana chochote; 

Kuna mtu anayejifanya maskini ingawa ana mali nyingi. 

8 Utajiri ni fidia ya uhai wa mtu, 

Lakini maskini hata hawatishwi.* 

9 Nuru ya waadilifu hung'aa kwa uangavu,” 


Lakini taa ya waovu itazimwa. 


10 Kimbelembele husababisha mzozo tu, 

Lakini hekima ni ya wale wanaotafuta ushauri.” 

11 Mali inayopatikana haraka” itapungua, 

Lakini mali ya yule anayeikusanya kidogo kidogo” itaongezeka. 
12 Matarajio yaliyoahirishwa” hufanya moyo uwe mgonjwa, 
Lakini tamaa inayotoshelezwa ni mti wa uzima. 

13 Yeyote anayedharau mafundisho” atalipia adhabu yake, 
Lakini anayeheshimu amri atathawabishwa. 

14 Mafundisho” ya mwenye hekima ni chemchemi ya uzima 
Humwepusha mtu na mitego ya kifo. 

15 Ufahamu ulio makini huleta kibali, 

Lakini njia ya wenye hila ni ngumu sana. 

16 Mtu mwerevu hutenda kwa ujuzi, 

Lakini mjinga hufunua ujinga wake mwenyewe. 

17 Mjumbe mwovu huanguka taabani, 

Lakini mjumbe mwaminifu huleta maponyo. 

18 Yeyote anayepuuza nidhamu huwa maskini na kupata aibu, 
Lakini anayekubali kurekebishwa” atatukuzwa. 


19 Tamaa inapotoshelezwa ni tamu kwa mtu,” 


Lakini wapumbavu huchukia kuacha uovu. 

20 Anayetembea na wenye hekima atakuwa na hekima, 
Lakini anayeshirikiana na wapumbavu ataumia. 

21 Msiba huwafuatia watenda dhambi, 

Lakini ufanisi huwathawabisha waadilifu. 

22 Mtu mwema huwaachia urithi wajukuu wake, 

Lakini mali ya mtenda dhambi itawekwa akiba kwa ajili ya mwadilifu. 
23 Shamba la maskini lililolimwa huzaa chakula kingi, 
Lakini linaweza” kufagiliwa mbali na ukosefu wa haki. 

24 Yeyote anayeizuia fimbo yake” anamchukia mwanawe, 
Lakini yule anayempenda humtia nidhamu kwa bidii.” 

25 Mwadilifu hula na kutosheleza hamu?” yake, 


Lakini tumbo la waovu liko tupu. 


A Met. 13:1 Au “rekebisho.” 

A Met. 13:2 Tnn., “kinywa chake.” 

A Met. 13:2 Au “Lakini nafsi hasa.” 

^ Met. 13:3 Au “anailinda nafsi yake.” 
^ Met. 13:4 Tnn., “atanenepeshwa.” 


A Met. 13:8 Tnn., “hawasikii kemeo lolote.” 


A Met. 


13:9 Tnn., “hushangilia.” 


^ Met. 


13:10 Au “wanaoshauriana.” 


^ Met. 


13:11 Au “Mali inayotokana na ubatili.” 


^ Met. 


13:11 Tnn., “anayekusanya kwa mkono.” 


13:12 Au “Tumaini lililoahirishwa.” 


^ Met. 


^ Met. 


13:13 Au “neno.” 


13:14 Au “Sheria.” 


^ Met. 


^ Met. 


13:18 Au “karipio.” 


13:19 Au “nafsi.” 


^ Met. 


^ Met. 


13:23 Au “anaweza.” 


^ Met. 


13:24 Au “asiyetoa nidhamu; adhabu.” 


^ Met. 


13:24 Au labda, “bila kukawia.” 


13:25 Au “nafsi.” 


^ Met. 


Methali 14 : 1-35 


14 Mwanamke ambaye kwa kweli ana hekima huijenga nyumba 
yake, 


Lakini aliye mpumbavu huibomoa kwa mikono yake mwenyewe. 
2 Mtu anayetembea kwa unyoofu wake anamwogopa Yehova, 
Lakini yule ambaye njia zake ni zenye hila” humdharau Yeye. 
3 Fimbo ya kiburi imo kinywani mwa mpumbavu, 

Lakini midomo ya wenye hekima itawalinda. 

4 Mahali pasipo na ng'ombe, hori ni safi, 

Lakini nguvu za ng'ombe dume huleta mavuno mengi. 

> Shahidi mwaminifu hatasema uwongo, 

Lakini shahidi wa uwongo husema uwongo kila anapopumua. 
6 Mtu mwenye dhihaka hutafuta hekima lakini haipati kamwe, 
Lakini ujuzi humjia kwa urahisi mtu aliye na uelewaji. 

7 Kaa mbali na mtu mpumbavu, 

Kwa maana hutapata ujuzi katika midomo yake. 

8 Kwa hekima, mtu mwerevu huelewa njia anayofuata, 

Lakini wapumbavu hudanganywaž na ujinga wao. 

9 Wajinga hufanyia mzaha hatia,” 


Lakini wanyoofu wako tayari kufanya mapatano.” 


10 Moyo hujua uchungu wake wenyewe,” 

Na hakuna mgeni yeyote anayeweza kushiriki shangwe yake. 
11 Nyumba ya mwovu itaharibiwa, 

Lakini hema la mnyoofu litasitawi. 

12 Kuna njia inayoonekana kuwa sawa machoni pa mtu, 
Lakini mwishowe inaongoza kwenye kifo. 

13 Hata katika kicheko moyo unaweza kuhisi maumivu, 
Na shangwe inaweza kuishia katika huzuni. 

14 Mtu aliyepotoka moyoni atavuna matokeo ya njia zake, 
Lakini mtu mwema huvuna thawabu ya matendo yake. 

15 Mjinga” huamini kila neno, 

Lakini mwerevu hutafakari kila hatua. 

16 Mwenye hekima hujihadhari na kuepuka uovu, 

Lakini mpumbavu hajali,” naye anajiamini kupita kiasi. 

17 Yule anayekasirika upesi hutenda kipumbavu, 

Lakini mtu anayechanganua mambo” huchukiwa. 

18 Mjinga?” atarithi upumbavu, 

Lakini werevu huvikwa ujuzi kama taji. 


19 Watu wabaya watalazimika kuinama chini mbele ya watu wema, 


Na waovu watainama katika malango ya waadilifu. 
20 Maskini huchukiwa hata na majirani zake, 
Lakini tajiri ana marafiki wengi. 

21 Anayemdharau jirani yake anatenda dhambi, 


Lakini yeyote anayewahurumia watu wa hali ya chini ni mwenye 
furaha. 


22 Je, wale wanaopanga njama zinazodhuru hawatapotea njia? 


Lakini wanaokusudia kutenda mema watapata upendo 
mshikamanifu na uaminifu. 


23 Kila aina ya kazi ngumu ina faida, 

Lakini maneno matupu huleta umaskini. 

24 Taji la wenye hekima ni mali yao; 

Lakini ujinga wa wapumbavu ni ujinga tu. 

25 Shahidi wa kweli huokoa uhai,” 

Lakini shahidi mdanganyifu husema uwongo kila anapopumua. 
26 Anayemwogopa Yehova humtumaini kwa uthabiti, 

Na woga huo utakuwa kimbilio kwa watoto wake. 

27 Kumwogopa Yehova ni chemchemi ya uzima, 

Humwepusha mtu na mitego ya kifo. 


28 Umati wa watu ni fahari ya mfalme, 


Lakini mtawala asiye na raia huangamia. 

29 Mtu asiyekasirika upesi ana utambuzi mwingi, 

Lakini asiye na subira hudhihirisha upumbavu. 

30 Moyo mtulivu huupa mwili uzima,” 

Lakini wivu huozesha mifupa. 

31 Anayempunja mtu wa hali ya chini anamtukana Muumba wake, 
Lakini yeyote anayewahurumia maskini humtukuza Mungu. 

32 Mtu mwovu ataangamizwa na uovu wake mwenyewe, 

Lakini mwadilifu atapata kimbilio katika utimilifu wake. 

33 Hekima hutulia katika moyo wa mtu mwenye uelewaji, 

Lakini miongoni mwa wapumbavu ni lazima ijitangaze. 

34 Uadilifu hulikweza taifa, 

Lakini dhambi hulifedhehesha taifa. 

35 Mfalme hufurahishwa na mtumishi anayetenda kwa ufahamu, 


Lakini hasira yake huwaka dhidi ya yule anayetenda kwa aibu. 


A Met. 14:2 Au “zimepotoka.” 
A Met. 14:8 Au labda, “wapumbavu huwadanganya wengine.” 


A Met. 14:9 Au “hufanya mzaha wanapoambiwa wafanye 
marekebisho.” 


^ Met. 


14:9 Au “Lakini kuna nia njema kati ya wanyoofu.” 


^ Met. 


14:10 Au “uchungu wa nafsi yake.” 


^ Met. 


14:15 Au “Asiye na uzoefu.” 


^ Met. 


14:16 Au “ana hasira kali.” 


^ Met. 


14:17 Au “mwenye uwezo wa kufikiri.” 


A Met. 


14:18 Au “Asiye na uzoefu.” 


14:25 Au “nafsi.” 


A Met. 


^ Met. 


14:30 Au “afya.” 


Methali 15: 1-33 


15 Jibu la upole” hutuliza hasira, 

Lakini neno kali” huchochea hasira. 

2 Ulimi wa mwenye hekima hutumia vizuri ujuzi, 
Lakini kinywa cha mpumbavu hububujika ujinga. 
3 Macho ya Yehova yako kila mahali, 
Yakiwaangalia waovu na wema. 

4 Ulimi mtulivu” ni mti wa uzima, 

Lakini maneno yaliyopotoka hukatisha tamaa.” 
> Mjinga hudharau nidhamu ya baba yake, 
Lakini mwerevu hukubali kurekebishwa.” 

6 Nyumba ya mwadilifu ina hazina tele, 

Lakini mazao” ya mwovu humletea taabu. 

7 Midomo ya wenye hekima hueneza ujuzi, 
Lakini moyo wa mpumbavu haufanyi hivyo. 

8 Dhabihu ya waovu humchukiza Yehova, 
Lakini sala ya wanyoofu humfurahisha Yeye. 

9 Yehova huchukia njia ya mwovu, 


Lakini humpenda mtu anayefuatia uadilifu. 


10 Nidhamu huonekana kuwa mbaya?” kwa mtu anayeiacha njia, 
Lakini yeyote anayechukia karipio atakufa. 


11 Kaburi” na mahali pa maangamizi” viko wazi kabisa machoni pa 
Yehova. 


Sembuse mioyo ya wanadamu! 

12 Mtu mwenye dhihaka hampendi anayemrekebisha.” 
Hatatafuta ushauri kutoka kwa wenye hekima. 

13 Moyo wenye shangwe hufanya uso uchangamke, 

Lakini maumivu ya moyo huiponda roho. 

14 Moyo wenye uelewaji hutafuta ujuzi, 

Lakini kinywa cha wapumbavu hula” ujinga. 

15 Siku zote za mtu anayeteseka ni mbaya, 

Lakini mtu aliye na moyo mchangamfu” huwa na karamu daima. 
16 Ni afadhali kuwa na vichache na kumwogopa Yehova 

Kuliko kuwa na mali nyingi pamoja na mahangaiko.” 

17 Ni afadhali kula mboga za majani mahali penye upendo 
Kuliko kula ng'ombe dume aliyenoneshwa” mahali penye chuki. 
18 Mtu mwenye hasira kali huchochea mzozo, 

Lakini mtu asiyekasirika upesi hutuliza ugomvi. 


19 Njia ya mvivu ni kama uzio wa miiba, 


Lakini kijia cha wanyoofu ni kama barabara iliyosawazika. 
20 Mwana mwenye hekima humfanya baba yake ashangilie, 
Lakini mtu mpumbavu humdharau mama yake. 

21 Mtu asiye na busara” hufurahia ujinga, 

Lakini mtu mwenye utambuzi huenda mbele moja kwa moja. 
22 Mipango huvunjika watu wasiposhauriana,” 

Lakini mambo hufanikiwa kupitia washauri wengi. 

23 Mtu hushangilia anapotoa jibu linalofaa,” 

Na neno linalosemwa wakati unaofaa—ni jema sana! 

24 Kwa mwenye ufahamu kijia cha uzima huelekea juu, 

Ili kumwepusha na Kaburi” lililo chini. 

25 Yehova ataibomoa nyumba ya mtu mwenye kiburi, 

Lakini ataulinda mpaka wa mjane. 

26 Yehova huchukia njama za mtu mwovu, 

Lakini maneno yanayopendeza ni safi Kwake. 


27 Mtu anayepata faida isiyo ya haki huwaletea taabu” watu wa 
nyumba yake mwenyewe, 


Lakini anayechukia rushwa ataendelea kuishi. 
28 Moyo wa mwadilifu hutafakari kabla ya kujibu,” 


Lakini kinywa cha waovu hububujika mambo mabaya. 


29 Yehova yuko mbali sana na waovu, 

Lakini huisikia sala ya waadilifu. 

30 Macho yanayong'aa” huufanya moyo ushangilie; 
Habari njema huitia nguvu mifupa.” 

31 Mtu anayesikiliza karipio la uzima 

Hutulia miongoni mwa wenye hekima. 

32 Yeyote anayekataa nidhamu anaudharau uhai wake,” 
Lakini yeyote anayesikiliza karipio hupata uelewaji.” 

33 Kumwogopa Yehova ni mazoezi ya kupata hekima, 


Na kabla ya utukufu kuna unyenyekevu. 


A Met. 15:1 Au “tulivu.” 

A Met. 15:1 Au “linaloumiza.” 

A Met. 15:4 Au “Ulimi unaoponya.” 

A Met. 15:4 Tnn., “huiponda roho.” 

A Met. 15:5 Au “karipio.” 

A Met. 15:6 Au “mapato.” 

A Met. 15:10 Au “kali.” 

A Met. 15:11 Au “Sheoli.” Angalia Kamusi. 


A Met. 15:11 Au “na Abadoni.” 


^ Met. 


15:12 Au “anayemkaripia.” 


^ Met. 


15:14 Au “hufuatia.” 


15:15 Au “mzuri.” 


A Met. 


A Met. 


15:16 Au “vurugu.” 


^ Met. 


15:17 Tnn., “aliyelishwa kwenye hori.” 


^ Met. 


15:21 Tnn., “aliyepungukiwa moyoni.” 


^ Met. 


15:22 Au “watu wasipokuwa na mazungumzo ya Siri.” 


^ Met. 


^ Met. 


15:23 Tnn., “hushangilia jibu la kinywa chake.” 


15:24 Au “Sheoli.” Angalia Kamusi. 


A Met. 


15:27 Au “aibu.” 


A Met. 
ya kuongea.” 


15:28 Au “hufikiria kwa uangalifu jinsi ya kujibu; hufikiria kabla 


A Met. 


15:30 Au “Kumtupia mtu jicho kwa uchangamfu.” 


A Met. 


15:30 Tnn., “huinenepesha mifupa.” 


A Met. 


15:32 Au “anaidharau nafsi yake.” 


^ Met. 


15:32 Tnn., “moyo.” 


Methali 16:1-33 


* 


J — 


16 Mtu huyatayarisha mawazo ya moyo wake 
Lakini jibu analotoa” hutoka kwa Yehova. 

2 Njia zote za mwanadamu huonekana kuwa sawa” machoni pake, 
Lakini Yehova huchunguza nia.” 

3 Mkabidhi Yehova lolote unalofanya,” 

Na mipango yako itafanikiwa. 

4 Yehova amefanya kila kitu kitimize kusudi lake, 

Hata waovu kwa ajili ya siku ya msiba. 

5 Kila mtu mwenye kiburi moyoni humchukiza Yehova. 

Uwe na hakika kwamba” hatakosa kuadhibiwa. 

6 Kwa upendo mshikamanifu na uaminifu, kosa husamehewa, 

Na kwa kumwogopa Yehova mtu hujiepusha na uovu. 

7 Yehova anapofurahia njia za mtu, 

Huwafanya hata maadui wake wawe na amani naye. 

8 Afadhali kuwa na kidogo pamoja na uadilifu 

Kuliko kuwa na mapato mengi pasipo haki. 

9 Mtu anaweza kupanga njia yake moyoni mwake, 


Lakini Yehova ndiye anayezielekeza hatua zake. 


10 Uamuzi ulioongozwa na roho” unapaswa kuwa katika midomo ya 
mfalme; 


Hapaswi kamwe kusaliti haki. 

11 Mizani na vipimo vya unyoofu hutoka kwa Yehova; 
Mawe yote ya kupimia yaliyo katika mfuko ni kazi yake. 
12 Matendo maovu huwachukiza wafalme, 

Kwa maana kiti cha ufalme huimarishwa kabisa kwa uadilifu. 
13 Maneno ya uadilifu huwafurahisha wafalme. 
Wanampenda mtu anayeongea kwa unyoofu. 

14 Ghadhabu ya mfalme ni kama mjumbe wa kifo, 

Lakini mtu mwenye hekima huituliza.” 

15 Katika nuru ya uso wa mfalme kuna uzima; 

Kibali chake ni kama wingu la mvua wakati wa masika. 
16 Jinsi lilivyo jambo bora kupata hekima kuliko dhahabu! 
Ni bora kuchagua uelewaji kuliko fedha. 

17 Barabara kuu ya wanyoofu huepuka uovu. 

Yeyote anayelinda njia yake huhifadhi uhai wake.” 

18 Kiburi hutangulia kuanguka kwa kishindo, 

Na roho ya majivuno hutangulia kujikwaa. 


19 Ni afadhali kuwa mnyenyekevu” miongoni mwa wapole 


Kuliko kugawana nyara na watu wenye kiburi. 

20 Mtu anayeonyesha ufahamu katika jambo atapata mafanikio,” 
Na mwenye furaha ni yule anayemtumaini Yehova. 

21 Watu wenye hekima moyoni wataitwa watu wenye uelewaji, 
Na mtu anayeongea kwa fadhili” huongeza ushawishi. 

22 Ufahamu ni chemchemi ya uzima kwa walio nao, 

Lakini wajinga hutiwa nidhamu kwa ujinga wao wenyewe. 

23 Moyo wa mwenye hekima hukipatia kinywa chake ufahamu 
Na huongeza ushawishi kwenye maneno yake. 

24 Maneno yanayopendeza ni sega la asali, 

Ni matamu kwa nafsi” nayo huponya mifupa. 

25 Kuna njia inayoonekana kuwa sawa machoni pa mtu, 

Lakini mwishowe inaongoza kwenye kifo. 

26 Hamu ya chakula” ya mfanyakazi humfanya afanye kazi kwa bidii 
Kwa sababu njaa yake” humchochea kuendelea kufanya kazi. 

27 Mtu asiyefaa kitu huchimbua lililo ovu; 

Na maneno yake ni kama moto unaounguza. 

28 Mfanya fujo” husababisha mgawanyiko, 


Na mchongezi huwatenganisha marafiki wa karibu. 


29 Mtu mkatili humshawishi jirani yake 

Na kumwongoza katika njia isiyofaa. 

30 Hukonyeza jicho lake anapopanga njama zinazodhuru. 
Huibanabana midomo yake pamoja anapotekeleza hila. 
31 Mvi ni taji la umaridadi” 

Zinapopatikana katika njia ya uadilifu. 


32 Mtu asiyekasirika upesi ni bora kuliko mwanamume mwenye 
nguvu, 


Na mtu anayedhibiti hasira yake” ni bora kuliko mtu anayelishinda 
jiji. 
33 Kura hupigwa mapajani, 


Lakini kila uamuzi unaofanywa kwa kura hiyo hutoka kwa Yehova. 


^ Met. 16:1 Tnn., “Mipangilio ya moyo ni ya mtu.” 
^ Met. 16:1 Au "jibu linalofaa.” Tnn., “jibu la ulimi.” 
^ Met. 16:2 Tnn., “safi.” 

^ Met. 16:2 Tnn., “huzichunguza roho.” 

^ Met. 16:3 Tnn., “Mvingirishie Yehova kazi zako.” 
^ Met. 16:5 Tnn., “Mkono kwa mkono.” 


^ Met. 16:10 Au “Uamuzi ulioongozwa na Mungu.” 


A Met. 16:14 Au “huiepuka.” 

A Met. 16:17 Au “nafsi yake.” 

A Met. 16:19 Tnn., “na roho ya upole.” 
A Met. 16:20 Tnn., “mema.” 


A Met. 16:21 Au “Na maneno yanayovutia.” Tnn., “Na utamu wa 
midomo.” 


A Met. 16:24 Au “Yana ladha tamu.” Angalia Kamusi. 
A Met. 16:26 Au “Nafsi.” 

A Met. 16:26 Tnn., “mdomo wake.” 

A Met. 16:28 Au “Mpanga njama.” 

A Met. 16:31 Au “utukufu.” 


A Met. 16:32 Tnn., “anayetawala roho yake.” 


Methali 17 : 1-28 


17 Ni afadhali kipande kikavu cha mkate mahali penye amani” 
Kuliko nyumba iliyojaa karamu” pamoja na ugomvi. 


2 Mtumishi mwenye ufahamu atamtawala mwana anayetenda kwa 
aibu; 


Atapokea urithi kama ndugu za mwana huyo. 


3 Chungu cha kusafishia ni kwa ajili ya fedha na tanuru ni kwa ajili 
ya dhahabu, 


Lakini Yehova ndiye mchunguzaji wa mioyo. 

4 Mtu mwovu husikiliza maneno yanayoumiza, 

Na mtu mdanganyifu husikiliza ulimi unaodhuru. 

5 Yeyote anayemdhihaki maskini anamtukana Muumba wake, 
Na yeyote anayeshangilia msiba wa mwingine hatakosa kuadhibiwa. 
6 Wajukuu ni taji kwa waliozeeka, 

Na akina baba?” ni utukufu wa wana” wao. 

7 Maneno manyoofu” hayamfai mpumbavu. 

Sembuse maneno ya uwongo kwa mtawala!” 

8 Zawadi ni kama kito chenye thamani kwa” aliye nayo; 
Humletea mafanikio, kila mahali anapoenda. 


9 Yeyote anayesamehe?” kosa hutafuta upendo, 


Lakini yule anayeendelea kuongea kuhusu jambo huwatenganisha 
marafiki wa karibu. 


10 Kemeo humgusa moyo zaidi mtu mwenye uelewaji 

Kuliko kumpiga mpumbavu mara mia moja. 

11 Mtu mwovu hutafuta uasi tu, 

Lakini mjumbe mkatili atatumwa kumwadhibu. 

12 Ni afadhali kukutana na dubu aliyenyang'anywa watoto wake 
Kuliko kukutana na mtu mpumbavu katika ujinga wake. 

13 Mtu yeyote akilipa uovu kwa wema, 

Uovu hautaondoka katika nyumba yake. 

14 Kuanzisha vita ni kama kufungua lango la mafuriko;” 

Kabla ugomvi haujalipuka, ondoka. 


15 Yeyote anayetangaza kwamba mwovu hana hatia na yeyote 
anayemshutumu mwadilifu 


—Wote wawili wanamchukiza Yehova. 


16 Kuna faida gani kwa mpumbavu kuwa na uwezo wa kupata 
hekima 


Ilhali hana moyo wa kuipata?” 
17 Rafiki wa kweli hupenda nyakati zote, 


Naye ni ndugu ambaye amezaliwa kwa ajili ya nyakati za taabu. 


18 Mtu ambaye hana busara” humpa mwingine mkono na kukubali 
Kuweka dhamana mbele ya jirani yake. 

19 Mtu anayependa ugomvi anapenda dhambi. 

Yeyote anayeliinua juu lango lake anaalika msiba. 

20 Mtu aliyepotoka moyoni hatapata mafanikio,” 


Na yule anayesema maneno ya udanganyifu ataanguka kwenye 
maangamizi. 


21 Baba anayezaa mtoto mpumbavu atahuzunika; 

Na baba ya mtoto asiye na akili hana shangwe. 

22 Moyo wenye shangwe ni dawa nzuri,” 

Lakini roho iliyopondeka humfyonza mtu nguvu.” 

23 Mtu mwovu atachukua rushwa kwa Siri” 

Ili apotoshe njia ya haki. 

24 Hekima iko mbele kabisa ya uso wa mtu mwenye utambuzi, 


Lakini macho ya mpumbavu hutangatanga mpaka kwenye miisho ya 
dunia. 


25 Mwana mpumbavu humletea huzuni baba yake 
Na kumletea maumivu ya moyo” yule aliyemzaa. 
26 Si vema kumwadhibu” mwadilifu, 


Na kuwapiga viboko watu wanaoheshimiwa si jambo linalofaa. 


27 Mtu mwenye ujuzi huyazuia maneno yake, 
Na mtu mwenye utambuzi atabaki mtulivu.” 
28 Hata mjinga anayekaa kimya ataonwa kuwa mwenye hekima, 


Na yule anayefunga midomo yake, ataonwa kuwa mwenye 
utambuzi. 


A Met. 17:1 Au “utulivu.” 

A Met. 17:1 Tnn., “dhabihu.” 

A Met. 17:6 Au “wazazi.” 

A Met. 17:6 Au “watoto.” 

A Met. 17:7 Au “mazuri.” 

A Met. 17:7 Au “kiongozi.” 

A Met. 17:8 Au “ni kito kinachomletea kibali.” 
A Met. 17:9 Tnn., “anayefunika.” 

A Met. 17:14 Au “kufungulia maji bwawani.” Tnn., “kufungulia maji.” 
^ Met. 17:16 Au “Ilhali hana busara?” 

^ Met. 17:18 Tnn., “aliyepungukiwa moyoni.” 
^ Met. 17:20 Tnn., “mema.” 

A Met. 17:22 Au “humsaidia mtu kupona.” 


A Met. 17:22 Au “huikausha kabisa mifupa.” 


A Met. 17:23 Tnn., “rushwa kutoka kifuani.” 
A Met. 17:25 Tnn., “Na kumletea uchungu.” 
A Met. 17:26 Au “kumtoza faini.” 


^ Met. 17:27 Tnn., “atabaki na roho iliyotulia.” 


Methali 18:1-24 


18 Yeyote anayejitenga na wengine anafuatia tamaa zake 
mwenyewe za kichoyo; 


Hukataa* hekima yote inayotumika. 

2 Mtu mpumbavu hapendezwi na uelewaji; 
Anaona ni afadhali afunue yaliyo moyoni mwake. 

3 Mtu mwovu anapokuja, dharau huja pia, 

Na aibu huja pamoja na fedheha. 

4 Maneno ya kinywa cha mtu ni maji yenye kina. 
Chemchemi ya hekima ni kijito kinachobubujika. 

> Si vema kumpendelea mwovu 

Wala kumnyima haki mtu mwadilifu. 

6 Maneno ya mpumbavu husababisha ugomvi, 

Na kinywa chake hualika kipigo. 

7 Kinywa cha mpumbavu ndicho kinachomwangamiza, 
Na midomo yake ni mtego kwa uhai wake.” 

8 Maneno ya mchongezi ni kama matonge matamu;” 
Humezwa na kushuka tumboni moja kwa moja. 

9 Yeyote aliye mvivu katika kazi yake 


Ni ndugu ya mtu mharibifu. 


10 Jina la Yehova ni mnara wenye nguvu. 

Mwadilifu hukimbilia humo na kupata ulinzi.” 

Ni kama ukuta wa ulinzi katika mawazo yake. 

12 Kabla ya kuanguka kwa kishindo moyo wa mtu huwa na kiburi, 
Na kabla ya utukufu kuna unyenyekevu. 

13 Yeyote anayejibu kabla ya kusikia ukweli wa mambo, 

Huo ni upumbavu na aibu kwake. 

14 Roho ya mtu inaweza kumtegemeza anapokuwa mgonjwa, 
Lakini ni nani anayeweza kustahimili roho iliyopondeka?” 

15 Moyo wa mtu mwenye uelewaji hupata ujuzi, 

Na sikio la mwenye hekima hujitahidi kupata ujuzi. 

16 Zawadi ya mwanadamu humfungulia njia; 

Humwezesha kufika mbele ya watu mashuhuri. 

17 Mtu wa kwanza kuwasilisha kesi yake huonekana kuwa sahihi, 
Mpaka mwingine anapokuja na kumuuliza maswali.” 

18 Kupiga kura hukomesha mizozo 

Na kukata maneno kati ya” wapinzani wenye nguvu. 


19 Ndugu aliyekosewa ni mgumu kuliko jiji lenye ngome, 


Na kuna mizozo ambayo ni kama makomeo ya ngome. 
20 Tumbo la mtu litajazwa matunda ya maneno yake;* 
Atashiba mazao ya midomo yake. 

21 Kifo na uhai viko katika nguvu za ulimi; 

Wale wanaopenda kuutumia watakula matunda yake. 
22 Anayepata mke mwema amepata kitu chema, 

Naye hupata kibali cha” Yehova. 

23 Maskini husihi anapoongea, 

Lakini tajiri hujibu kwa ukali. 

24 Kuna marafiki walio tayari kuangamizana, 


Lakini kuna rafiki anayeshikamana na mtu kwa ukaribu kuliko ndugu. 


A Met. 18:1 Au “Hudharau.” 
A Met. 18:7 Au “nafsi yake.” 
^ Met. 18:8 Au “vitu vinavyomezwa kwa pupa.” 


A Met. 18:10 Tnn., “na kuinuliwa juu,” yaani, hawezi kufikiwa, yuko 
salama. 


A Met. 18:14 Au “iliyokata tamaa kabisa?” 
A Met. 18:17 Au “kumhoji.” 


A Met. 18:18 Tnn., “Na kuwatenganisha.” 


A Met. 18:20 Tnn., “kinywa chake.” 


A Met. 18:22 Au “nia njema ya.” 


Methali 19 : 1-29 


19 Ni afadhali kuwa maskini na kutembea kwa utimilifu 
Kuliko kuwa mpumbavu na kusema uwongo. 

2 Mtu asiye na ujuzi si mtu mzuri, 

Na mtu anayetenda bila kufikiri” anatenda dhambi. 

3 Ujinga wa mtu ndio unaopotosha njia yake, 

Kisha moyo wake unamkasirikia vikali Yehova. 

4 Mali huwavuta marafiki wengi, 

Lakini maskini ataachwa hata na rafiki yake. 

> Shahidi anayesema uwongo hatakosa kuadhibiwa, 

Na yule anayesema uwongo kila anapopumua hataponyoka. 
6 Wengi hujipendekeza kwa mtu maarufu,* 

Na kila mtu ni rafiki ya yule anayetoa zawadi. 

7 Ndugu wote wa mtu maskini humchukia; 

Marafiki zake humwepuka hata zaidi! 

Huwafuatia ili awasihi, lakini hakuna yeyote anayemsikiliza. 
8 Yeyote anayepata busara” anajipenda mwenyewe.” 
Yeyote anayethamini utambuzi kama hazina atapata mafanikio.” 


9 Shahidi anayesema uwongo hatakosa kuadhibiwa, 


Na yule anayesema uwongo kila anapopumua ataangamia. 
10 Mjinga hastahili kuishi maisha ya anasa; 

Sembuse mtumishi kuwatawala wakuu! 

11 Ufahamu wa mtu hakika hutuliza hasira yake, 

Na ni fahari kwake kuachilia” kosa. 

12 Ghadhabu ya mfalme ni kama mngurumo wa simba,” 
Lakini kibali chake ni kama umande juu ya majani. 

13 Mwana mpumbavu humletea shida baba yake, 

Na mke mgomvi” ni kama paa ambalo haliachi kamwe kuvuja. 
14 Nyumba na mali hurithiwa kutoka kwa akina baba, 
Lakini mke mwenye busara hutoka kwa Yehova. 

15 Uvivu huleta usingizi mzito, 

Na mtu mzembe atakaa njaa. 

16 Anayeshika amri anaulinda uhai wake;” 

Asiyejali njia zake atakufa. 


17 Anayemwonyesha kibali mtu wa hali ya chini anamkopesha 
Yehova, 


Naye Atamlipa” kwa anayotenda. 
18 Mtie nidhamu mtoto” wako wakati bado kuna tumaini, 


Nawe usiwajibike kwa?” kifo chake. 


19 Mtu mwenye hasira kali atalipia adhabu; 

Ukijaribu kumwokoa, utalazimika kufanya hivyo tena na tena. 
20 Sikiliza mashauri na ukubali nidhamu, 

Ili uwe na hekima wakati wako ujao. 

21 Moyo wa mwanadamu una mipango mingi, 

Lakini shauri” la Yehova ndilo litakalodumu. 


22 Kinachomfanya mtu awe mwenye kutamanika ni upendo wake 
mshikamanifu; 


Na ni afadhali kuwa maskini kuliko kuwa mwongo. 
23 Kumwogopa Yehova huongoza kwenye uzima; 


Yule aliye na woga huo atakuwa na pumziko jema, hatapatwa na 
madhara. 


24 Mvivu huutumbukiza” mkono wake katika bakuli la karamu, 
Lakini hata hashughuliki kuurudisha kinywani mwake. 

25 Mpige mwenye dhihaka, ili mjinga awe mwerevu, 

Mkaripie mwenye uelewaji ili aongeze ujuzi wake. 

26 Yule anayemtendea vibaya baba yake na kumfukuza mama yake 
Ni mwana anayeleta aibu na fedheha. 

27 Mwanangu, ukiacha kusikiliza nidhamu, 


Utatangatanga mbali na maneno ya ujuzi. 


28 Shahidi asiyefaa kitu hudhihaki haki, 
Na kinywa cha waovu hubugia uovu. 
29 Hukumu inawangojea wadhihaki, 


Na mgongo wa wapumbavu unangojea mapigo. 


A Met. 19:2 Tnn., “anayetembea haraka.” 
A Met. 19:6 Au “mkarimu.” 

A Met. 19:8 Tnn., “moyo.” 

A Met. 19:8 Au “anaipenda nafsi yake.” 

^ Met. 19:8 Tnn., “mema.” 

^ Met. 19:11 Tnn., “kupita.” 

A Met. 19:12 Au “mwanasimba mwenye manyoya marefu shingoni.” 
A Met. 19:13 Au “msumbufu.” 

A Met. 19:16 Au “anailinda nafsi yake.” 

A Met. 19:17 Au “Atamthawabisha.” 

A Met. 19:18 Au “mwana.” 

A Met. 19:18 Au “usitamani.” 

A Met. 19:21 Au “kusudi.” 


A Met. 19:24 Tnn., “huuzika.” 


Methali 20:1-30 


20 Divai ni mdhihaki, kileo ni vurugu; 

Yeyote anayepotoshwa navyo hana hekima. 

2 Kutisha” kwa mfalme ni kama mngurumo wa simba;* 
Yeyote anayemkasirisha anauhatarisha uhai wake mwenyewe. 
3 Ni heshima kwa mtu kujiepusha na ugomvi, 

Lakini kila mjinga atajitumbukiza humo. 

4 Mvivu halimi katika majira ya baridi kali, 


Kwa hiyo atakuwa akiombaomba wakati wa mavuno, wakati hana 
chochote.” 


5 Mawazo?” yaliyo moyoni mwa mtu ni kama maji yenye kina, 
Lakini mtu mwenye utambuzi huyateka. 

6 Watu wengi hutangaza upendo wao mshikamanifu, 

Lakini ni nani anayeweza kumpata mtu mwaminifu? 

7 Mwadilifu anatembea kwa utimilifu wake. 

Watoto” wake wanaokuja baada yake watakuwa na furaha. 

8 Mfalme anapoketi kwenye kiti cha ufalme ili kuhukumu, 
Hupepeta uovu wote kwa macho yake. 

9 Ni nani anayeweza kusema: “Nimeusafisha moyo wangu; 


Mimi ni safi kutokana na dhambi yangu”? 


10 Vipimo vya udanganyifu na mizani za uwongo” 
—Vyote viwili humchukiza Yehova. 

11 Hata mtoto” hujulikana kwa matendo yake, 
Kama tabia yake ni safi na ya unyoofu. 

12 Sikio linalosikia na jicho linaloona 

—Yehova ameviumba vyote viwili. 

13 Usipende usingizi, la sivyo utakuwa maskini. 
Fungua macho yako, nawe utashiba mkate. 

14 “Si kizuri, si kizuri!” asema mnunuzi; 

Kisha anaenda zake na kujigamba. 

15 Kuna dhahabu, pia kuna marijani” kwa wingi, 
Lakini midomo ya ujuzi ni kitu chenye thamani. 

16 Chukua vazi la mtu ikiwa amemwekea dhamana mtu asiyemjua; 


Chukua dhamana kutoka kwake ikiwa alimfanyia hivyo mwanamke 
mgeni.” 


17 Mkate uliopatikana kwa udanganyifu ni mtamu kwa mtu, 
Lakini baadaye kinywa chake kitajaa changarawe. 

18 Kwa mashauriano,” mipango itafanikiwa,” 

Na kwa mwelekezo stadi” pigana vita vyako. 


19 Mchongezi huzurura-zurura akifunua mazungumzo ya Siri; 


Usishirikiane na mtu anayependa kupiga porojo.” 

20 Yeyote anayemlaani baba yake na mama yake, 

Taa yake itazimwa giza litakapoingia. 

21 Urithi unaopatikana kwa pupa mwanzoni 

Hautakuwa baraka mwishoni. 

22 Usiseme: “Nitalipiza uovu!” 

Mtumaini Yehova, naye atakuokoa. 

23 Vipimo vya udanganyifu vinamchukiza” Yehova, 

Na mizani za uwongo si nzuri. 

24 Hatua za mtu huongozwa na Yehova; 

Mwanadamu anawezaje kuelewa njia yake mwenyewe?” 
25 Ni mtego kwa mtu kutangaza haraka-haraka, “Ni kitakatifu!” 
Kisha anachunguza baadaye alichoweka nadhiri. 

26 Mfalme mwenye hekima huwapepeta waovu 

Na kuwakanyaga kwa gurudumu la kupuria. 

27 Pumzi ya mtu ni taa ya Yehova, 

Inayochunguza kikamili utu wake wa ndani kabisa. 

28 Upendo mshikamanifu na uaminifu humlinda mfalme; 


Kwa upendo mshikamanifu anadumisha kiti chake cha ufalme. 


29 Utukufu wa vijana ni nguvu zao, 
Na fahari ya wazee ni mvi zao. 
30 Michubuko na majeraha huondolea mbali” uovu, 


Na mapigo husafisha utu wa ndani kabisa wa mtu. 


A Met. 20:2 Au “Kuogopesha.” 
A Met. 20:2 Au “mwanasimba mwenye manyoya marefu shingoni.” 


A Met. 20:4 Au labda, “Watatazama wakati wa mavuno lakini 
hawatapata chochote.” 


A Met. 20:5 Au “Makusudio.” Tnn., “Mashauri.” 
A Met. 20:7 Tnn., “Wana.” 


A Met. 20:10 Au “Mawe mawili ya kupimia yaliyo tofauti na vyombo 
viwili vya kupimia vilivyo tofauti.” 


A Met. 20:11 Au “mvulana.” 

A Met. 20:15 Angalia Kamusi. 

A Met. 20:16 Au “mgeni.” 

A Met. 20:18 Au “mashauri.” 

A Met. 20:18 Au “itaimarishwa.” 

A Met. 20:18 Au “mwongozo wenye hekima.” 


A Met. 20:19 Au “anayeshawishi kwa midomo yake.” 


A Met. 20:23 Au “Mawe mawili ya kupimia yaliyo tofauti 
yanamchukiza.” 


A Met. 20:24 Au “njia ya kufuata.” 


A Met. 20:30 Au “husugua na kuondoa.” 


21 Moyo wa mfalme ni kama vijito vya maji mkononi mwa Yehova. 
Yeye huuelekeza mahali popote anapopenda. 

2 Njia zote za mwanadamu huonekana kuwa sawa machoni pake, 
Lakini Yehova huichunguza mioyo.” 

3 Kutenda mambo manyoofu na ya haki 

Humpendeza Yehova zaidi kuliko dhabihu. 

4 Macho ya kiburi na moyo wenye majivuno 

— Taa inayowaongoza waovu ni dhambi. 

> Mipango ya wenye bidii hakika huleta mafanikio,” 

Lakini wote walio na haraka kwa hakika watakuwa maskini. 

6 Kupata hazina kwa ulimi unaosema uwongo 

Ni kama ukungu unaotoweka, mtego unaoangamiza.” 

7 Ukatili wa waovu utawafagilia mbali, 

Kwa maana wanakataa kutenda haki. 

8 Njia ya mtu mwenye hatia imepinda, 

Lakini matendo ya mtu safi yamenyooka. 

9 Ni afadhali kuishi pembeni juu ya paa 


Kuliko kuishi katika nyumba moja na mke mgomvi.” 


10 Mtu mwovu hutamani maovu; 
Hamtendei kwa fadhili jirani yake. 


11 Mwenye dhihaka anapoadhibiwa, asiye na uzoefu hupata hekima 
zaidi, 


Na mtu mwenye hekima anapopata ufahamu, anapata ujuzi.” 

12 Aliye Mwadilifu huichunguza nyumba ya mwovu; 

Huwapindua waovu na kuwaangamiza. 

13 Yeyote anayeziba sikio lake asisikie kilio cha mtu wa hali ya chini 
Yeye mwenyewe ataita naye hatajibiwa. 

14 Zawadi ya siri hutuliza hasira, 

Na rushwa iliyofichwa” hutuliza ghadhabu kali. 

15 Mwadilifu hushangilia kutenda haki, 

Lakini hilo ni jambo baya sana kwa watenda maovu. 

16 Mtu anayetangatanga kutoka kwenye njia ya ufahamu 
Atapumzika katika kundi la wale waliokufa ambao hawana uwezo. 
17 Anayependa raha” atakuwa maskini; 

Anayependa divai na mafuta hatakuwa tajiri. 

18 Mwovu ni fidia ya mwadilifu, 

Na mwenye hila atachukuliwa badala ya mnyoofu. 


19 Ni afadhali kuishi nyikani 


Kuliko kuishi na mke mgomvi” anayekasirika haraka. 


20 Hazina yenye thamani na mafuta hupatikana katika nyumba ya 
mwenye hekima, 


Lakini mtu mpumbavu atatumia vibaya?” vitu alivyo navyo. 
21 Yeyote anayefuatia uadilifu na upendo mshikamanifu 
Atapata uzima, uadilifu, na utukufu. 


22 Mtu mwenye hekima anaweza kupanda katika” jiji la watu wenye 
nguvu 


Na kudhoofisha nguvu wanazotumaini. 
23 Anayelinda kinywa chake na ulimi wake 
Anajiepusha na taabu. 


24 Mtu mwenye kimbelembele, mwenye kiburi, hivyo ndivyo 
unavyomwita 


Mtu anayetenda kwa kimbelembele bila kujali. 

25 Anachotamani mtu mvivu kitamuua, 

Kwa maana mikono yake inakataa kufanya kazi. 

26 Anatamani kwa pupa mchana kutwa, 

Lakini mwadilifu hutoa, hawanyimi wengine chochote. 
27 Dhabihu ya mwovu inachukiza. 


Sembuse anapoitoa akiwa na nia ovu!” 


28 Shahidi anayesema uwongo ataangamia, 

Lakini mtu anayesikiliza atatoa ushahidi kwa mafanikio.” 
29 Mtu mwovu huvaa uso wa ushupavu, 

Lakini njia ya mtu mnyoofu ni hakika.” 


30 Hakuna hekima, wala utambuzi wowote, wala shauri katika 
kumpinga Yehova. 


31 Farasi hutayarishwa kwa ajili ya siku ya vita, 


Lakini wokovu ni wa Yehova. 


A Met. 21:2 Au “huzichunguza nia.” 

A Met. 21:5 Au “manufaa.” 

^ Met. 21:6 Au labda, “kwa wale wanaotafuta kifo.” 
A Met. 21:9 Au “msumbufu.” 

A Met. 21:11 Au “anajua la kufanya.” 

^ Met. 21:14 Tnn., “iliyo kifuani.” 

A Met. 21:17 Au “anasa.” 

A Met. 21:19 Au “msumbufu.” 

A Met. 21:20 Tnn., “atavimeza.” 

A Met. 21:22 Au “kulishinda.” 


A Met. 21:27 Au “akiwa na mwenendo wa aibu!” 


A Met. 21:28 Tnn., “atazungumza milele.” 


A Met. 21:29 Au “mtu mnyoofu huifanya njia yake iwe hakika.” 


Methali 22 : 1-29 


22 Ni afadhali kuchagua jina jema?” kuliko mali nyingi; 
Kuheshimiwa?” ni bora kuliko fedha na dhahabu. 

2 Matajiri na maskini wanafanana katika jambo hili:* 
Yehova aliwaumba wote. 

3 Mtu mwerevu huona hatari na kujificha, 

Lakini wajinga husonga mbele na kupata madhara.” 

4 Unyenyekevu na kumwogopa Yehova huleta 

Utajiri na utukufu na uzima. 

5 Miiba na mitego iko kwenye njia ya mtu aliyepotoka, 
Lakini yeyote anayethamini uhai wake” hukaa mbali nayo. 
6 Mzoeze mvulana” njia anayopaswa kuifuata; 

Hata atakapozeeka hataiacha. 

7 Tajiri humtawala maskini, 

Na mkopaji ni mtumwa wa mkopeshaji. 

8 Yeyote anayepanda uovu atavuna msiba, 

Na fimbo ya ghadhabu yake itaangamia. 

9 Mtu mkarimu” atabarikiwa, 


Kwa maana chakula chake humgawia maskini. 


10 Mfukuze mtu mwenye dhihaka, 
Na ugomvi utatoweka; 
Mizozo” na matusi yatakoma. 


11 Mtu anayependa moyo safi na ambaye husema maneno yenye 
fadhili 


Atakuwa rafiki ya mfalme. 

12 Macho ya Yehova huulinda ujuzi, 

Lakini Yeye huyapindua maneno ya wenye hila. 

13 Mvivu anasema: “Kuna simba nje! 

Nitauawa katikati ya uwanja wa jiji!” 

14 Kinywa cha wanawake waliopotoka” ni shimo refu. 
Anayeshutumiwa na Yehova ataanguka ndani yake. 
15 Ujinga umefungwa katika moyo wa mvulana,” 
Lakini fimbo ya nidhamu ndiyo itakayouondolea mbali. 
16 Anayempunja maskini ili aongeze mali yake 

Na yule anayewapa zawadi matajiri 

Mwishowe watakuwa maskini. 

17 Tega sikio lako usikie maneno ya wenye hekima, 
Ili uufanye moyo wako uzingatie ujuzi wangu, 


18 Kwa maana inapendeza kuyahifadhi ndani yako kabisa, 


Ili yote yawe midomoni mwako daima. 

19 Ili umtegemee Yehova, 

Ninakupa ujuzi leo. 

20 Je, tayari sijakuandikia, 

Na kukupa mashauri na ujuzi, 

21 |li nikufundishe maneno ya kweli yanayotegemeka, 
Uweze kumpelekea habari sahihi yule aliyekutuma? 
22 Usimwibie mtu maskini kwa kuwa ni maskini, 

Wala usimkandamize mtu wa hali ya chini katika lango la jiji, 
23 Kwa maana Yehova mwenyewe atawatetea 

Naye atawaangamiza wanaowapunja. 

24 Usiwe na urafiki na mtu mwenye hasira kali 

Wala kushirikiana na mtu anayekasirika upesi, 

25 Ili usijifunze kamwe njia zake 

Na kujitia mtegoni. 


26 Usiwe miongoni mwa wale wanaopeana mikono wanapotoa 
dhamana, 


Wanaoweka dhamana kwa ajili ya mikopo. 
27 |kiwa huna kitu cha kulipa, 


Kitanda chako kitavutwa na kuchukuliwa ukiwa umekilalia! 


28 Usiisogeze alama ya kale ya mpaka 

iliyowekwa na mababu zako. 

29 Je, umemwona mtu aliye stadi katika kazi yake? 
Atasimama mbele ya wafalme; 


Hatasimama mbele ya watu wa kawaida. 


^ Met. 22:1 Au “sifa njema.” Tnn., “jina.” 
^ Met. 22:1 Tnn., “Kibali.” 

A Met. 22:2 Tnn., “hukutana.” 

A Met. 22:3 Au “adhabu.” 

^ Met. 22:5 Au “nafsi yake.” 

A Met. 22:6 Au “mtoto; kijana.” 

^ Met. 22:9 Tnn., “Aliye na jicho zuri.” 

A Met. 22:10 Au “Kesi.” 

A Met. 22:14 Tnn., “wageni.” 


A Met. 22:15 Au “mtoto; kijana.” 


Methali 23:1-35 


23 Ukiketi kula pamoja na mfalme, 
Chunguza kwa makini kilicho mbele yako; 
2 Tia kisu kwenye koo lako” 

Ikiwa una hamu kubwa ya chakula.” 

3 Usivitamani vyakula vyake vitamu, 
Kwa maana ni vyakula vya udanganyifu. 
4 Usijichoshe kupata utajiri. 

Acha, na uonyeshe uelewaji.” 

> Ukiutupia jicho, haupo, 


Kwa maana hakika utaota mabawa kama ya tai na kuruka mbali 
angani. 


6 Usile chakula cha mtu mchoyo;* 

Usivitamani vyakula vyake vitamu, 

7 Kwa maana yeye ni kama mtu anayeweka hesabu.” 

“Kula na kunywa,” anakuambia, lakini sivyo anavyomaanisha.” 
8 Utatapika matonge uliyokula 

Nawe utakuwa umepoteza maneno yako ya kumsifu. 

9 Usiongee masikioni mwa mpumbavu, 


Kwa maana ataidharau hekima ya maneno yako. 


10 Usiisogeze alama ya kale ya mpaka 

Wala kuingia katika shamba la mayatima. 

11 Kwa maana Mtetezi” wao ana nguvu; 
Atawatetea dhidi yako. 

12 Ufanye moyo wako uzingatie nidhamu 

Na sikio lako maneno ya ujuzi. 

13 Usimnyime mvulana” nidhamu. 

Ukimpiga kwa fimbo, hatakufa. 

14 Unapaswa kumpiga kwa fimbo, 

Ili umwokoe asiingie Kaburini.” 

15 Mwanangu, ikiwa moyo wako utakuwa na hekima, 
Basi moyo wangu mimi utashangilia. 

16 Utu wangu wa ndani utashangilia 

Midomo yako inaposema mambo yaliyo sawa. 

17 Moyo wako usiwaonee wivu watenda dhambi, 
Bali mwogope Yehova mchana kutwa, 

18 Kwa maana ndipo utakapokuwa na wakati ujao 
Na tumaini lako halitafutiliwa mbali. 


19 Mwanangu, sikiliza uwe na hekima, 


Na uuelekeze moyo wako katika njia inayofaa. 

20 Usiwe miongoni mwa watu wanaokunywa divai nyingi mno, 
Miongoni mwa wale wanaokula nyama kwa pupa, 

21 Kwa maana mlevi na mlafi watakuwa maskini, 

Na kusinzia kutamvika mtu matambara. 

22 Msikilize baba yako aliyekuzaa, 

Wala usimdharau mama yako kwa sababu tu amezeeka. 
23 Inunue?” kweli wala usiiuze kamwe, 

Pia hekima na nidhamu na uelewaji. 

24 Baba ya mtu mwadilifu hakika atakuwa na shangwe; 

Na baba anayemzaa mwana mwenye hekima atamfurahia. 
25 Baba yako na mama yako watafurahi, 

Na mama aliyekuzaa atakuwa na shangwe. 

26 Mwanangu, nipe moyo wako, 

Na macho yako yapendezwe na njia zangu. 

27 Kwa maana kahaba ni shimo refu, 

Na mwanamke mwasherati” ni kisima chembamba. 

28 Hunyemelea kama mnyang'anyi; 


Huongeza idadi ya wanaume wasio waaminifu. 


29 Ni nani mwenye ole? Ni nani aliye na wasiwasi? 
Ni nani mwenye ugomvi? Ni nani anayelalamika? 


Ni nani aliye na majeraha bila sababu? Ni nani aliye na macho 
mazito?” 


30 Ni wale wanaoshinda kwenye divai; 

Wale wanaotafuta” divai iliyochanganywa. 

31 Usiitazame rangi nyekundu ya divai 

Inapong'aa katika kikombe na kushuka taratibu, 

32 Kwa maana mwishowe huuma kama nyoka, 
Nayo hutoa sumu kama nyoka kipiri. 

33 Macho yako yataona mambo ya ajabu, 

Na moyo wako utasema mambo yaliyopotoka. 

34 Nawe utakuwa kama mtu anayelala katikati ya bahari, 
Kama mtu anayelala juu ya mlingoti wa meli. 

35 Utasema: “Wamenipiga, lakini sikuhisi chochote.” 
Walinipiga, lakini sikujua. 

Nitaamka lini? 


Nahitaji kinywaji kingine.” 


A Met. 23:2 Au “Jizuie.” 


^ Met. 


23:2 Au “una nafsi iliyojaa tamaa.” 


^ Met. 


23:4 Au labda, “Acha kufuata uelewaji wako mwenyewe.” 


A Met. 


23:6 Au “cha yeyote mwenye jicho ovu.” 


A Met. 


23:7 Au “anayehesabu katika nafsi yake.” 


^ Met. 


23:7 Tnn., “moyo wake hauko pamoja nawe.” 


.- 23:11 Tnn., “Mkombozi.” 


A Met 


A Met 


.23:13 Au “mtoto; kijana.” 


^ Met. 


A Met 


23:14 Au “Sheoli.” Angalia Kamusi. 


. 23:23 Au “Jipatie.” 


. 23:27 Tnn., “mgeni.” Angalia Met 2:16. 


A Met 


^ Met. 


A Met 


23:29 Au “macho yaliyochoka.” 


. 23:30 Au “wanaokusanyika ili kuonjaonja.” 


^ Met 


. 23:35 Au “sikuhisi uchungu.” 


. 23:35 Au “Nitaitafuta divai tena.” 


A Met 


Methali 24:1-34 


24 Usiwaonee wivu waovu, 

Wala usitamani kushirikiana nao, 

2 Kwa maana moyo wao hutafakari ukatili, 

Na midomo yao huongea kuhusu kuwataabisha wengine. 
3 Nyumba?” hujengwa kwa hekima, 

Na kwa utambuzi hufanywa iwe salama. 

4 Kwa ujuzi vyumba hujazwa 

Kila aina ya hazina zenye thamani na zinazopendeza. 
> Mtu mwenye hekima ana nguvu, 

Na kwa ujuzi mtu huzidisha nguvu zake. 

6 Kwa mwelekezo stadi” utapigana vita vyako, 

Na kupitia washauri wengi kuna ushindi.” 

7 Mjinga hawezi kupata hekima ya kweli; 

Hana lolote la kusema katika lango la jiji. 

8 Yeyote anayepanga njama ya uovu 

Ataitwa stadi wa kupanga hila. 

9 Njama za upumbavu?” ni dhambi, 


Na watu humchukia mwenye dhihaka. 


10 Ukivunjika moyo siku ya taabu,” 

Nguvu zako zitakuwa chache. 

11 Waokoe wale wanaopelekwa kwenye kifo, 

Na uwazuie wale wanaopepesuka wakielekea kuchinjwa. 
12 Ukisema: “Lakini hatukujua jambo hili,” 

Je, Yule anayeichunguza mioyo” hatatambua hilo? 
Naam, Yule anayekutazama atajua 

Naye atamlipa kila mwanadamu kulingana na matendo yake. 
13 Mwanangu, kula asali, kwa sababu ni njema; 

Asali ya sega ni tamu kinywani. 

14 Vivyo hivyo, jua kwamba hekima ina manufaa kwako.” 
Ukiipata, utakuwa na wakati ujao 

Na tumaini lako halitafutiliwa mbali. 

15 Usivizie kwa uovu karibu na makao ya mtu mwadilifu; 
Usiharibu mahali pake pa kupumzikia. 


16 Kwa maana mwadilifu anaweza kuanguka mara saba, lakini 
atainuka tena, 


Lakini waovu watakwazwa na msiba. 
17 Adui yako akianguka, usishangilie, 


Na akijikwaa, usiruhusu moyo wako uwe na shangwe; 


18 La sivyo, Yehova ataona jambo hilo naye hatafurahi, 
Naye ataiondoa hasira yake kumwelekea.” 

19 Usifadhaike” kwa sababu ya waovu; 

Usiwaonee wivu watu waovu, 

20 Kwa maana mtu yeyote mwovu hana wakati ujao; 

Taa ya waovu itazimwa. 

21 Mwanangu, mwogope Yehova na mfalme. 

Nawe usishirikiane na waasi,” 

22 Kwa maana msiba wao utatokea ghafla. 

Ni nani anayejua jinsi wote wawili” watakavyowaangamiza? 
23 Haya pia ni maneno ya wenye hekima: 

Kuonyesha upendeleo katika hukumu si jambo zuri. 

24 Yeyote anayemwambia mtu mwovu, “Wewe ni mwadilifu,” 
Atalaaniwa na watu na kushutumiwa na mataifa. 

25 Lakini mambo yatawaendea vema wale wanaomkaripia; 
Watapata baraka ya vitu vyema. 

26 Watu wataibusu midomo ya mtu anayejibu kwa unyoofu.” 
27 Tayarisha kazi yako ya nje, na utayarishe kila kitu shambani; 


Kisha uijenge nyumba?” yako. 


28 Usitoe ushahidi dhidi ya jirani yako pasipo msingi. 
Usiitumie midomo yako kuwadanganya wengine. 


29 Usiseme: “Nitamtendea kama tu alivyonitendea; 


NJ 


Nitamlipiza kwa sababu ya mambo aliyonitendea. 
30 Nilipita karibu na shamba la mtu mvivu, 

Karibu na shamba la mizabibu la mtu asiye na busara.” 
31 Niliona limejaa magugu; 

Ardhi ilifunikwa na miiba, 

Na ukuta wake wa mawe ulikuwa umebomoka. 

32 Nilitazama hilo na kulitia moyoni; 

Nililiona na kujifunza somo hili:* 

33 Lala kidogo, sinzia kidogo, 

Kunja mikono kidogo ili upumzike, 

34 Na umaskini wako utakuja kama jambazi, 


Na uhitaji wako kama mwanamume mwenye silaha. 


A Met. 24:3 Au “Familia.” 
A Met. 24:6 Au “mwongozo wenye hekima.” 
A Met. 24:6 Au “wokovu.” 


A Met. 24:9 Au “Njama za mpumbavu.” 


A Met. 24:10 Au “nyakati za taabu.” 

A Met. 24:12 Au “anayechunguza nia.” 

A Met. 24:14 Au “ni tamu kwa nafsi yako.” 

A Met. 24:18 Yaani, yule adui. 

A Met. 24:19 Au “Usiwake hasira.” 

A Met. 24:21 Au “wale wanaotaka mabadiliko.” 

A Met. 24:22 Yaani, Yehova na mfalme. 

A Met. 24:26 Au labda, “Kujibu kwa unyoofu ni kama kumbusu mtu.” 
A Met. 24:27 Au “familia.” 

A Met. 24:29 Au “Nitamlipa sawasawa na matendo yake.” 
A Met. 24:30 Tnn., “aliyepungukiwa moyoni.” 


A Met. 24:32 Tnn., “Nilipokea nidhamu.” 


Methali 25:1-28 


25 Hizi pia ni methali za Sulemani zilizonakiliwa” na watu wa 
Hezekia mfalme wa Yuda: 


2 Ni utukufu wa Mungu kutunza jambo likiwa siri, 

Na utukufu wa wafalme ni kulichunguza jambo kabisa. 

3 Kama mbingu zilivyo juu na kama dunia ilivyo na kina, 
Ndivyo moyo wa wafalme usivyochunguzika. 

4 Ondoa takataka katika fedha, 

Nayo itakuwa safi kabisa. 

5 Mwondoe mtu mwovu mbele ya mfalme, 

Na kiti chake cha ufalme kitaimarishwa kabisa katika uadilifu. 
6 Usijiheshimu mwenyewe mbele ya mfalme, 

Wala usijiingize miongoni mwa watu mashuhuri, 

7 Kwa maana ni afadhali yeye akuambie, “Njoo hapa juu,” 
Kuliko akuaibishe mbele ya mkuu. 

8 Usiharakishe kupeleka kesi mahakamani, 

Kwa maana utafanya nini baadaye jirani yako akikuaibisha? 
9 Suluhisha jambo hilo na jirani yako, 

Lakini usifunue uliyoambiwa sirini,” 


10 Ili anayesikiliza asikuaibishe 


Nawe ueneze habari mbaya ambayo haiwezi” kubatilishwa. 


11 Kama matofaa ya dhahabu yaliyonakshiwa kwenye vyombo vya 
fedha 


Ndivyo lilivyo neno linalosemwa wakati unaofaa. 

12 Kama kipuli cha dhahabu na pambo la dhahabu bora 
Ndivyo alivyo mkaripiaji mwenye hekima kwa sikio linalosikia. 
13 Kama baridi ya theluji siku ya mavuno 

Ndivyo alivyo mjumbe mwaminifu kwa wale wanaomtuma, 
Kwa maana yeye humburudisha bwana wake. 

14 Kama mawingu na upepo usioleta mvua 


Ndivyo alivyo mtu anayejigamba kwamba atatoa zawadi lakini haitoi 
kamwe.” 


15 Kwa subira kamanda hushawishiwa, 

Na ulimi laini” unaweza kuvunja mfupa. 

16 Ukipata asali, kula kiasi kinachokutosha, 

Kwa maana ukiila kupita kiasi, huenda ukaitapika. 

17 Mguu wako na uwe haba katika nyumba ya jirani yako, 
Ili asikuchoke na kukuchukia. 

18 Kama rungu la vita na upanga na mshale mkali 


Ndivyo alivyo mtu anayetoa ushahidi wa uwongo dhidi ya jirani yake. 


19 Kama jino lililovunjika au mguu unaochechemea 

Ndivyo ilivyo kumtumaini mtu asiyetegemeka* nyakati za taabu. 
20 Kama mtu anayevua nguo siku ya baridi 

Na kama siki iliyomwagwa kwenye magadi 

Ndivyo alivyo mtu anayeuimbia nyimbo moyo wenye huzuni. 

21 Ikiwa adui yako” ana njaa, mpe mkate ale; 

Ikiwa ana kiu, mpe maji anywe, 


22 Kwa maana utakuwa unakusanya makaa ya mawe yanayowaka 
juu ya kichwa chake,” 


Na Yehova atakuthawabisha. 

23 Upepo wa kaskazini huleta mvua, 

Na ulimi unaopiga porojo huleta uso wenye hasira. 

24 Ni afadhali kuishi pembeni juu ya paa 

Kuliko kuishi katika nyumba moja na mke mgomvi.” 

25 Kama maji baridi kwa nafsi” iliyochoka 

Ndivyo ilivyo habari njema kutoka nchi ya mbali. 

26 Kama chemchemi yenye matope na kisima kilichochafuliwa 
Ndivyo alivyo mtu mwadilifu anayekubali kumfuata” mtu mwovu. 
27 Si vizuri kula asali nyingi mno, 


Wala si utukufu kujitafutia utukufu wako mwenyewe. 


28 Kama jiji lililobomolewa, lisilo na ukuta, 


Ndivyo alivyo mtu asiyeweza kuidhibiti hasira yake.” 


^ Met. 


25:1 Au “zilizonakiliwa na kukusanywa.” 


A Met. 


A Met 


25:9 Au “usifunue siri za wengine.” 


_25:10 Au “uvumi unaodhuru ambao hauwezi.” 


A Met. 


25:14 Tnn., “kuhusu zawadi ya uwongo.” 


.25:15 Au “mpole.” 


A Met 


A Met 


. 25:19 Au labda, “mtu mwenye hila.” 


A Met. 


A Met 


25:21 Tnn., “anayekuchukia.” 


. 25:22 Yaani, kupunguza uadui wake na kuyeyusha ugumu 


wake. 


A Met. 


A Met 


25:24 Au “msumbufu.” 


. 25:25 Angalia Kamusi. 


A Met 


. 25:26 Au “anayekubaliana na.” Tnn., “anayepepesuka mbele 


” 


ya. 
A Met 


. 25:28 Au “asiyeweza kuizuia roho yake.” 


Methali 26:1-28 


26 Kama theluji wakati wa kiangazi na mvua wakati wa mavuno, 
Ndivyo heshima isivyomfaa mpumbavu. 


2 Kama ndege alivyo na sababu ya kukimbia na mbayuwayu 
kuruka, 


Ndivyo laana isivyokuja bila sababu nzuri.” 

3 Mjeledi ni wa farasi, lijamu ni ya punda, 

Na fimbo ni ya mgongo wa watu wapumbavu. 

4 Usimjibu mpumbavu kulingana na ujinga wake, 

Ili usiwe kama yeye.” 

5 Mjibu mpumbavu kulingana na ujinga wake, 

Ili asifikiri kwamba ana hekima. 

6 Kama mtu anayeilemaza miguu yake na kujidhuru mwenyewe” 
Ndivyo alivyo mtu anayemkabidhi mambo mpumbavu. 
7 Kama miguu inayochechemea?” ya walemavu, 
Ndivyo ilivyo methali kinywani mwa watu wapumbavu. 
8 Kama jiwe linavyofungwa kwenye kombeo, 

Ndivyo ilivyo kumpa utukufu mtu mpumbavu. 

9 Kama mmea wa miiba mkononi mwa mlevi, 


Ndivyo ilivyo methali kinywani mwa watu wapumbavu. 


10 Kama mpiga mishale anayemjeruhi yeyote yule,” 

Ndivyo alivyo mtu anayemwajiri mpumbavu au wapita njia. 

11 Kama mbwa anayerudia matapishi yake, 

Ndivyo mpumbavu anavyorudia ujinga wake. 

12 Je, umemwona mtu anayefikiri ana hekima? 

Kuna tumaini zaidi kwa mpumbavu kuliko kwa mtu huyo. 

13 Mvivu anasema: “Kuna mwanasimba barabarani, 

Kuna simba katika uwanja wa jiji!” 

14 Mlango huzunguka-zunguka katika bawaba zake,” 

Na mvivu hugeuka-geuka kitandani mwake. 

15 Mvivu huutumbukiza” mkono wake katika bakuli la karamu, 
Lakini amechoka sana kuurudisha kinywani mwake. 

16 Mvivu hufikiri kwamba ana hekima zaidi 

Kuliko watu saba wanaojibu kwa busara. 

17 Kama mtu anayemkamata mbwa masikio 

Ndivyo alivyo mpita njia anayekasirishwa na” ugomvi usiomhusu. 


18 Kama mwenda wazimu anayetupa vishale vinavyowaka moto, 
mishale, na kifo” 


19 Ndivyo alivyo mtu anayemhadaa jirani yake na kusema, “Nilikuwa 
nikifanya mzaha tu!” 


20 Pasipo na kuni moto huzimika, 
Na pasipo na mchongezi, ugomvi hukoma. 


21 Kama makaa yanavyoongezwa kwenye makaa yanayozimika na 
kuni zinavyoongezwa motoni, 


Ndivyo mtu mgomvi anavyochochea ugomvi. 

22 Maneno ya mchongezi ni kama matonge matamu;” 

Humezwa na kushuka tumboni moja kwa moja. 

23 Kama fedha inayopakwa juu ya chombo cha udongo 

Ndivyo yalivyo maneno ya upendo yanayotoka katika” moyo mwovu. 
24 Anayewachukia wengine huficha chuki hiyo kwa midomo yake, 
Lakini ndani amesitiri udanganyifu. 

25 Ingawa anaongea kwa fadhili, usimwamini, 

Kwa maana kuna mambo saba yanayochukiza moyoni mwake.” 
26 Ingawa chuki yake imefichwa kwa udanganyifu, 

Uovu wake utafunuliwa kutanikoni. 

27 Anayechimba shimo ataanguka ndani yake, 

Na yeyote anayebingirisha jiwe—litamrudia. 

28 Ulimi unaosema uwongo huwachukia watu uliowaponda, 


Na kinywa kinachosifusifu huleta uharibifu. 


A Met. 


26:2 Au labda, “Ndivyo laana isiyostahiliwa isivyompata mtu.” 


^ Met. 


26:4 Au “Ili usilingane naye.” 


^ Met. 


26:6 Tnn., “kunywa ukatili.” 


^ Met. 


A Met 


26:7 Au “inayoning'inia.” 


. 26:10 Au “anayemjeruhi kila mtu.” 


A Met 


. 26:14 Au “maegemeo yake.” 


A Met. 


A Met 


26:15 Tnn., “huuzika.” 


. 26:17 Au labda, “anayejiingiza katika.” 


A Met 


. 26:18 Au “mishale inayoua.” 


A Met. 


A Met 


26:22 Au “vitu vinavyomezwa kwa pupa.” 


. 26:23 Tnn., “Ndivyo ilivyo midomo yenye shauku pamoja na.” 


A Met 


. 26:25 Au “Kwa maana moyo wake unachukiza kabisa.” 


Methali 27 : 1-27 


27 Usijigambe kuhusu kesho, 

Kwa maana hujui siku italeta nini.” 

2 Acha mtu mwingine?” akusifu, wala si kinywa chako mwenyewe; 
Wengine,” wala si midomo yako mwenyewe. 

3 Jiwe ni zito na mchanga ni mzito sana, 


Lakini usumbufu unaosababishwa na mjinga ni mzito kuliko vyote 
viwili. 


4 Kuna ukatili wa ghadhabu na mafuriko ya hasira, 

Lakini ni nani anayeweza kustahimili wivu? 

5 Karipio la wazi ni afadhali kuliko upendo uliofichwa. 

6 Majeraha yanayosababishwa na rafiki ni ya uaminifu, 

Lakini mabusu ya adui ni mengi.” 

7 Yule aliyetosheleza hamu yake hukataa” asali ya sega, 

Lakini kwa mwenye njaa, hata kilicho kichungu ni kitamu. 

8 Kama ndege anayeenda” mbali kutoka kwenye kiota chake 
Ndivyo alivyo mtu anayetangatanga mbali kutoka nyumbani kwake. 
9 Mafuta na uvumba huufanya moyo ushangilie; 


Ndivyo ulivyo urafiki mtamu unaochipuka kutokana na shauri la 
unyoofu.” 


10 Usimwache rafiki yako au rafiki ya baba yako, 

Wala usiingie katika nyumba ya ndugu yako siku ya msiba wako; 

Ni afadhali jirani aliye karibu kuliko ndugu aliye mbali. 

11 Uwe na hekima, mwanangu, na kuufanya moyo wangu ushangilie, 
Ili niweze kumjibu yule anayenidhihaki. 

12 Mtu mwerevu huona hatari na kujificha, 

Lakini wajinga husonga mbele na kupata madhara.” 

13 Chukua vazi la mtu ikiwa amemdhamini mtu asiyemjua; 


Chukua dhamana kutoka kwake ikiwa alimfanyia hivyo mwanamke 
mgeni.” 


14 Mtu akimbariki jirani yake kwa sauti kubwa asubuhi na mapema, 
Itaonwa kuwa laana. 

15 Mke mgomvi” ni kama paa linalovuja maji mfululizo siku ya mvua. 
16 Yeyote anayeweza kumzuia anaweza kuuzuia upepo 

Naye anaweza kuyakamata mafuta kwa mkono wake wa kulia. 

17 Kama chuma kinavyonoa chuma, 

Ndivyo mtu anavyomnoaž rafiki yake. 

18 Anayeutunza mtini atakula matunda yake, 

Na anayemtunza bwana wake ataheshimiwa. 


19 Kama maji yanavyoonyesha” uso wa mtu, 


Ndivyo moyo wa mtu unavyoonyesha” moyo wa mwingine. 
20 Kaburi na mahali pa maangamizi” havitosheki kamwe, 
Wala macho ya mwanadamu hayatosheki kamwe. 


21 Chungu cha kusafishia ni kwa ajili ya fedha na tanuru ni kwa ajili 
ya dhahabu, 


Vivyo hivyo mtu hupimwa kwa sifa anayopokea.” 
22 Hata ukimtwanga mpumbavu kwa mchi” 
Kama nafaka iliyopondwa katika kinu, 
Upumbavu wake hautamtoka. 

23 Unapaswa kujua vizuri hali ya kundi lako. 
Watunze vizuri” kondoo wako, 

24 Kwa maana mali haidumu milele, 

Wala taji halidumu vizazi vyote. 

25 Majani mabichi hutoweka, na majani mapya huchipuka, 
Na majani ya milimani yanakusanywa. 

26 Wanakondoo dume hukupatia mavazi yako, 
Na mbuzi dume hukupatia malipo ya shamba. 


27 Nawe utakuwa na maziwa ya mbuzi yanayotosha kukulisha 
wewe, 


Kuilisha familia yako, na kuwategemeza vijakazi wako. 


A Met. 


27:1 Tnn., “itazaa nini.” 


A Met. 


27:2 Tnn., “mtu asiyekujua.” 


A Met. 


27:2 Tnn., “Wageni.” 


^ Met. 


27:6 Au labda, “si ya unyoofu; ni ya kulazimishwa.” 


^ Met. 


27:7 Tnn., “huikanyagia chini.” 


A Met. 


27:8 Au “anayekimbia.” 


^ Met. 


27:9 Au “shauri la nafsi.” 


_27:12 Au “adhabu.” 


^ Met 


. 21:13 Au “mgeni.” 


^ Met 


^ Met. 


^ Met 


27:15 Au “msumbufu.” 


- 27:17 Tnn., “anavyounoa uso wa.” 


^ Met 


. 27:19 Au “yanavyoakisi.” 


^ Met 


. 27:19 Au “unavyoakisi.” 


_27:20 Au “Sheoli na Abadoni.” 


^ Met 


^ Met. 


^ Met 


27:21 Au “Vivyo hivyo mtu hulingana na sifa yake.” 


. 27:22 Au “mtwangio.” 


^ Met 


. 21:23 Au “Uweke moyo kwa; Wakazie uangalifu.” 


Methali 28 : 1-28 


28 Waovu hukimbia ingawa hakuna yeyote anayewakimbiza, 
Lakini waadilifu wana ujasiri kama simba.” 


2 Kunapokuwa na uovu” nchini, nchi inakuwa na kiongozi mmoja 
baada ya mwingine, 


Lakini kwa msaada wa mtu mwenye utambuzi na ujuzi, kiongozi 
atadumu kwa muda mrefu. 


3 Mtu maskini anayempunja mtu wa hali ya chini 

Ni kama mvua inayofagilia mbali chakula chote. 

4 Wale wanaoiacha sheria humsifu mtu mwovu, 
Lakini wale wanaoishika sheria huwakasirikia. 

5 Waovu hawawezi kuelewa haki, 

Lakini wale wanaomtafuta Yehova wanaweza kuelewa mambo yote. 
6 Ni afadhali maskini anayetembea kwa utimilifu wake 
Kuliko tajiri ambaye njia zake zimepotoka. 

7 Mwana mwenye uelewaji hushika sheria, 

Lakini rafiki ya walafi humwaibisha baba yake. 

8 Anayezidisha mali zake kwa faida na riba 
Humkusanyia yule anayemtendea maskini kwa fadhili. 


9 Anayekataa kusikiliza sheria 


—Hata sala yake inachukiza. 


10 Anayempotosha mnyoofu afuate njia ya uovu ataanguka katika 
shimo lake mwenyewe, 


Lakini wasio na lawama watarithi kilicho chema. 

11 Tajiri hujiona mwenyewe kuwa mwenye hekima, 

Lakini mtu maskini aliye na utambuzi anaweza kumchunguza kabisa. 
12 Waadilifu wanaposhinda, kuna utukufu mwingi, 

Lakini waovu wanapopata mamlaka, watu hujificha. 

13 Anayefunika makosa yake hatafanikiwa, 

Lakini yeyote anayeyaungama na kuyaacha ataonyeshwa rehema. 
14 Mwenye furaha ni mtu aliye chonjo sikuzote,” 


Lakini yeyote anayeufanya moyo wake kuwa mgumu ataanguka 
katika msiba. 


15 Kama simba anayenguruma na dubu anayeshambulia 


Ndivyo alivyo mtawala mwovu anayewatawala watu wasio na 
uwezo. 


16 Kiongozi asiye na utambuzi hutumia vibaya mamlaka yake, 
Lakini mtu anayechukia faida isiyo ya haki atarefusha maisha yake. 


17 Mtu aliyelemewa na hatia ya damu kwa sababu ya kumuua 
mwingine” ataendelea kukimbia mpaka kaburini.” 


Mtu yeyote asimsaidie. 


18 Anayetembea bila kosa ataokolewa, 
Lakini yule ambaye njia zake zimepotoka ataanguka ghafla. 
19 Anayelima ardhi yake atakuwa na chakula kingi,” 


Lakini anayefuatia vitu visivyo na thamani atakuwa na umaskini wa 
kutosha. 


20 Mtu mwaminifu atapata baraka nyingi, 

Lakini anayeharakisha kupata utajiri hatabaki bila hatia. 

21 Si vema kuonyesha upendeleo; 

Lakini mtu anaweza kukosea kwa sababu ya kipande cha mkate. 
22 Mtu mwenye wivu” hujitahidi sana kupata mali, 

Lakini hajui kwamba umaskini utamkumba. 

23 Yeyote anayemkaripia mwingine hatimaye atapata kibali zaidi 
Kuliko mtu anayesifusifu kwa ulimi wake. 


24 Yeyote anayemwibia baba yake na mama yake na kusema, “Si 
kosa,” 


Ni rafiki ya mtu anayesababisha uharibifu. 

25 Mtu mwenye pupa” huchochea mgawanyiko, 

Lakini yeyote anayemtegemea Yehova atapata ufanisi.” 

26 Yeyote anayeutumaini moyo wake mwenyewe ni mpumbavu, 


Lakini anayetembea kwa hekima ataponyoka. 


27 Yeyote anayewapa maskini hatakosa chochote, 
Lakini yule anayewafumbia macho atapata laana nyingi. 
28 Waovu wanapopata mamlaka, mtu hujificha, 


Lakini wanapoangamia, waadilifu huongezeka. 


A Met. 28:1 Au “mwanasimba.” 

A Met. 28:2 Au “uasi.” 

A Met. 28:14 Au “anayeogopa nyakati zote.” 

A Met. 28:17 Au “aliyelemewa na damu ya nafsi.” 
A Met. 28:17 Au “shimoni.” 

A Met. 28:19 Tnn., “mkate mwingi.” 

A Met. 28:22 Au “pupa.” 

A Met. 28:25 Au labda, “Nafsi yenye kiburi.” 


A Met. 28:25 Tnn., “atanenepeshwa.” 


Methali 29:1-27 


29 Mtu anayeifanya shingo yake kuwa ngumu baada ya kukaripiwa 
sana 


Atavunjwa kwa ghafla, naye hataweza kupona. 

2 Waadilifu wanapokuwa wengi, watu hushangilia, 
Lakini mwovu anapotawala, watu hulia kwa maumivu. 

3 Mtu anayependa hekima humfanya baba yake ashangilie, 
Lakini rafiki ya makahaba hutumia vibaya mali yake. 

4 Kwa haki mfalme huleta uthabiti nchini, 

Lakini mtu anayetafuta rushwa huiharibu. 

> Mtu anayemsifusifu jirani yake 

Anautandaza wavu wa kuinasa miguu yake. 

6 Kosa la mtu mbaya humnasa yeye mwenyewe, 
Lakini mwadilifu hupaza sauti kwa shangwe na kufurahi. 
7 Mwadilifu hujali haki za kisheria za maskini, 

Lakini mwovu hajali kamwe. 

8 Watu wanaojigamba huuwasha moto mji, 

Lakini wenye hekima hutuliza hasira. 

9 Mtu mwenye hekima anapobishana na mpumbavu, 


Kutakuwa na kelele na dhihaka, lakini hawataridhika. 


10 Watu wenye kiu ya damu humchukia mtu yeyote asiye na hatia,” 
Nao hujaribu kumuua mnyoofu.” 

11 Mtu mpumbavu humwaga hisia zake zote,” 

Lakini mwenye hekima huzizuia kwa utulivu. 

12 Mtawala anaposikiliza uwongo, 

Watumishi wake wote watakuwa waovu. 

13 Maskini na mkandamizaji wanafanana katika jambo hili:* 
Yehova huyapa nuru macho ya wote wawili.” 

14 Mfalme anapowahukumu maskini kwa haki, 

Kiti chake cha ufalme kitakuwa salama daima. 

15 Fimbo” na karipio hufunza hekima, 

Lakini mtoto aliyeachiliwa humwaibisha mama yake. 

16 Waovu wanapoongezeka, uovu huongezeka, 

Lakini waadilifu watawaona wakianguka. 

17 Mtie nidhamu mwana wako naye atakupumzisha; 
Atakufurahisha sana. 

18 Wakati hakuna maono,” watu hufanya wapendavyo, 
Lakini wenye furaha ni wale wanaoishika sheria. 


19 Mtumishi hatakubali kurekebishwa kwa maneno, 


Kwa maana ingawa anaelewa, hatii. 

20 Je, umemwona mtu anayeongea bila kufikiri? 

Kuna tumaini zaidi kwa mjinga kuliko yeye. 

21 Mtumishi akibembelezwa tangu ujana wake, 

Baadaye atakuwa mtu asiye na shukrani. 

22 Mtu anayekasirika upesi huchochea ugomvi; 

Yeyote aliye mwepesi wa ghadhabu hufanya makosa mengi. 
23 Kiburi cha mtu kitamnyenyekeza, 

Lakini yeyote aliye mnyenyekevu rohoni atapata utukufu. 

24 Rafiki ya mwizi hujichukia mwenyewe. 


Huenda akasikia tangazo la kutoa ushahidi,” lakini hatoi habari 
yoyote. 


25 Kuwaogopa” wanadamu ni mtego, 

Lakini yule anayemtumaini Yehova atalindwa. 
26 Watu wengi hutaka kukutana na” mfalme, 
Lakini mtu hupata haki kutoka kwa Yehova. 

27 Mtu asiyetenda haki humchukiza mwadilifu, 


Lakini yule ambaye njia yake imenyooka humchukiza mwovu. 


^ Met. 29:10 Au “lawama.” 


A Met 


. 29:10 Au labda, “Lakini mnyoofu hujaribu kuulinda uhai wake.” 


A Met 


. 29:11 Tnn., “roho yake yote.” 


A Met. 


^ Met 


29:13 Tnn., “hukutana pamoja.” 


. 29:13 Yaani, Huwapa uhai. 


A Met 


. 29:15 Au “Nidhamu; Adhabu.” 


A Met 


. 29:18 Au “maono ya kinabii; ufunuo.” 


^ Met 


. 29:24 Au “kiapo kinachohusisha laana.” 


^ Met. 


A Met 


29:25 Au “Kutetemeshwa na.” 


. 29:26 Au labda, “kutafuta kibali cha.” Tnn., “kuutafuta uso wa.” 


Methali 30 : 1-33 


30 Ujumbe mzito wa Aguri mwana wa Yake, aliomwambia Ithieli, 
naam, Ithieli na Ukali. 


2 Mimi ni mjinga kuliko mtu yeyote yule, 

Nami sina uelewaji ambao mwanadamu anapaswa kuwa nao. 
3 Sijajifunza hekima, 

Nami sina ujuzi kumhusu Aliye Mtakatifu Zaidi. 

4 Ni nani amepanda mbinguni kisha akashuka? 

Ni nani ameukusanya upepo katika viganja vyake viwili? 

Ni nani ameyafunga maji katika vazi lake? 

Ni nani ameimarisha” miisho yote ya dunia? 

Jina lake ni nani nalo jina la mwana wake ni nani—ikiwa unajua? 
5 Kila neno la Mungu ni safi. 

Yeye ni ngao kwa wale wanaomkimbilia. 

6 Usiongeze chochote katika maneno yake, 

La sivyo atakukaripia, 

Nawe utathibitika kuwa mwongo. 

7 Ninakuomba mambo mawili. 

Usininyime mambo hayo kabla sijafa. 


8 Yaondolee mbali nami mambo yasiyo ya kweli na ya uwongo. 


Usinipe umaskini wala utajiri. 
Acha nile tu fungu langu la chakula, 
9 Ili nisishibe na kukukana na kusema, “Yehova ni nani?” 


Wala usiruhusu niwe maskini, niibe na kuliaibisha” jina la Mungu 
wangu. 


10 Usimchongee mtumishi kwa bwana wake, 

La sivyo atakulaani, nawe utapatikana na hatia. 

11 Kuna kizazi kinachomlaani baba yao 

Nacho hakimbariki mama yao. 

12 Kuna kizazi kinachojiona kuwa safi 

Lakini hakijasafishwa uchafu wake.” 

13 Kuna kizazi chenye macho yaliyojaa kiburi 

Na ambacho macho yake yanatazama kwa majivuno mengi! 
14 Kuna kizazi ambacho meno yake ni mapanga 

Na ambacho mataya yake ni visu vya kuchinjia; 
Wanawanyafua watu wa hali ya chini duniani 

Na maskini kutoka miongoni mwa wanadamu. 

15 Ruba wana mabinti wawili wanaolia, “Nipe! Nipe!” 
Kuna vitu vitatu visivyotosheka, 


Vinne ambavyo havisemi kamwe, “Inatosha!” 


16 —Kaburi” na tumbo lisiloweza kuzaa, 

Nchi iliyonyimwa maji, 

Na moto ambao kamwe hausemi, “Inatosha!” 

17 Jicho linalomdhihaki baba na kudharau kumtii mama 
—Kunguru wa bondeni” wataling'oa, 

Na tai wachanga watalila. 

18 Kuna mambo matatu yanayozidi ufahamu wangu,” 
Na manne ambayo siyaelewi: 

19 Njia ya tai angani, 

Njia ya nyoka juu ya mwamba, 

Njia ya meli baharini, 

Na njia ya mwanamume pamoja na mwanamwali. 

20 Hii ndiyo njia ya mwanamke mzinzi: 

Anakula, anajipangusa kinywa; 

Kisha anasema, “Sijafanya kosa lolote.” 

21 Kuna mambo matatu yanayoitetemesha dunia 

Na mambo manne ambayo haiwezi kuvumilia: 

22 Mtumwa anapotawala akiwa mfalme, 


Mjinga anaposhiba kupita kiasi, 


23 Mwanamke anayechukiwa” anapoolewa, 
Na kijakazi anapochukua nafasi ya bimkubwa wake. 


24 Kuna vitu vinne duniani ambavyo ni miongoni mwa vitu vidogo 
zaidi, 


Lakini vina hekima ya kisilika:” 

25 Chungu si viumbe wenye nguvu,” 

Lakini wanatayarisha chakula chao wakati wa kiangazi. 
26 Wibari* si viumbe wenye nguvu,” 

Lakini wanajenga nyumba zao kwenye majabali. 

27 Nzige hawana mfalme, 

Lakini wote husonga mbele kwa mpangilio.” 

28 Mjusi hushika kwa miguu yake, 

Naye huingia katika jumba la mfalme. 

29 Kuna viumbe watatu wenye mwendo unaovutia, 
Wanne wenye mwendo wa madaha: 

30 Simba, mnyama mwenye nguvu zaidi kuliko wanyama wote, 
Ambaye hamkimbii yeyote; 

31 Mbwa mwindaji; mbuzi dume; 

Na mfalme aliye pamoja na jeshi lake. 


32 Ikiwa umejikweza kwa ujinga 


Au ikiwa umepanga kufanya hivyo, 

Funika kinywa chako kwa mkono wako. 

33 Kwa maana kama vile kusukasuka maziwa kunavyotokeza siagi 
Na kufinya pua kunavyofanya damu itoke, 


Ndivyo kuchochea hasira kunavyotokeza ugomvi. 


A Met. 30:4 Tnn., “ameinua.” 

A Met. 30:9 Au “kulishambulia.” 

A Met. 30:12 Tnn., “kinyesi chake.” 

A Met. 30:16 Au “Sheoli.” Angalia Kamusi. 
A Met. 30:17 Au “korongoni.” 

A Met. 30:18 Au “ambayo ni ya ajabu sana kwangu.” 
A Met. 30:23 Au “ambaye hapendwi.” 

A Met. 30:24 Au “hekima kupindukia.” 

A Met. 30:25 Tnn., “si taifa lenye nguvu.” 
^ Met. 30:26 Au “Pelele.” 

^ Met. 30:26 Tnn., “si taifa lenye nguvu.” 


^ Met. 30:27 Au “vikundi-vikundi.” 


Methali 31:1-31 


31 Maneno ya Mfalme Lemueli, ujumbe mzito ambao mama yake 
alimpa ili kumfundisha: 


2 Nikwambie nini, ewe mwanangu, 

Niseme nini, ewe mwana wa tumbo langu, 
Nikwambie nini, ewe mwana wa nadhiri zangu? 
3 Usiwape wanawake nguvu zako, 

Wala kufuata njia zinazowaangamiza wafalme. 
4 Si vema kwa wafalme, ewe Lemueli, 

Si vema kwa wafalme kunywa divai 

Wala watawala kuuliza, “Kiko wapi kinywaji changu?” 
5 Ili wasinywe na kusahau maagizo 

Na kupotosha haki za watu wa hali ya chini. 

6 Wape kileo watu wanaoangamia 

Na divai wale wanaoteseka vikali.” 

7 Acha wanywe na kusahau umaskini wao; 

Na wasikumbuke tena taabu yao. 

8 Watetee wasioweza kuzungumza; 

Tetea haki za wote wanaoangamia. 


9 Sema waziwazi na uhukumu kwa uadilifu; 


Tetea haki za” watu wa hali ya chini na maskini. 

x [Aleph] 

10 Ni nani anayeweza kumpata mke mwema?” 
Thamani yake inazidi kabisa thamani ya marijani.” 
2 (Beth) 

11 Mume wake humwamini kutoka moyoni, 

Na mume huyo hakosi chochote chenye thamani. 

a [Gimel] 

12 Humthawabisha mume wake kwa mema, wala si kwa mabaya, 
Sikuzote za maisha yake. 

17 [Daleth] 

13 Hujipatia sufu na kitani; 

Hufurahia kufanya kazi kwa mikono yake. 

n [He] 

14 Yeye ni kama meli za mfanyabiashara, 

Huleta chakula chake kutoka mbali. 

ı [Waw] 

15 Pia yeye huamka kabla ya mapambazuko, 


Na kuwaandalia chakula watu wa nyumbani mwake 


Na kuwapa mafungu vijakazi wake. 

t [Zayin] 

16 Hulikazia fikira shamba na kulinunua; 
Hupanda shamba la mizabibu kwa jasho lake.* 
n [Heth] 

17 Hujitayarisha kwa ajili ya kazi ngumu,” 

Naye huitia nguvu mikono yake. 

u [Teth] 

18 Huhakikisha kwamba biashara yake ina faida; 
Taa yake haizimiki usiku. 

' [Yoa] 

19 Mikono yake hushika kijiti cha kusokotea uzi, 
Na mikono yake hushika gurudumu la mfumaji. 
> [Kaph] 

20 Humnyooshea mkono mtu wa hali ya chini, 
Huwafumbulia maskini mikono yake. 

7 [Lamed] 


21 Wakati wa theluji hana wasiwasi kuhusu watu wa nyumbani 
mwake, 


Kwa sababu watu wote wa nyumbani mwake wamevaa mavazi 
yenye joto.” 


n [Mem] 

22 Hujitengenezea matandiko ya kufunika kitanda. 
Mavazi yake ni ya kitani na sufu ya zambarau. 

2 [Nun] 

23 Mume wake anajulikana sana kwenye malango ya jiji, 
Ambapo huketi pamoja na wazee wa nchi. 

o [Samekh] 

24 Hufuma nguo za kitani” na kuziuza 

Na kuwauzia mishipi wafanyabiashara. 

y [Ayin] 

25 Amevaa nguvu na fahari, 

Naye huutazamia wakati ujao kwa uhakika.” 

5 [Pe] 

26 Hufumbua kinywa chake kwa hekima; 

Sheria ya fadhili iko” kwenye ulimi wake. 

x [Tsade] 

27 Huangalia shughuli za nyumbani mwake, 


Naye hali mkate wa uvivu. 


r [Qoph] 

28 Watoto wake husimama na kumtangaza kuwa mwenye furaha; 
Mume wake husimama na kumsifu. 

2 [Resh] 

29 Kuna wanawake wengi walio wema,” 

Lakini wewe—wewe umewapita wote hao. 

w [Shin] 


30 Sura nzuri inaweza kudanganya, na huenda urembo ukatoweka 
upesi,* 


Lakini mwanamke anayemwogopa Yehova atasifiwa. 
n [Taw] 
31 Mpeni thawabu kwa mambo anayofanya,” 


Kazi zake na zimsifu kwenye malango ya jiji. 


^ Met. 31:6 Au “wenye uchungu nafsini.’ 
^ Met. 31:9 Au “Tetea kesi ya.” 
^ Met. 31:10 Au “mwenye uwezo; bora.” 


^ Met. 31:10 Angalia Kamusi. 


^ Met. 31:16 Au “kwa mapato yake.” Tnn., “kutokana na matunda ya 
mikono yake.” 


A Met. 31:17 Tnn., “Hufunga nguvu kiunoni mwake.” 
A Met. 31:21 Tnn., “mavazi mawili-mawili.” 

A Met. 31:24 Au “nguo za ndani.” 

A Met. 31:25 Au “huucheka wakati ujao.” 


A Met. 31:26 Au “Mafundisho ya upendo yako; Sheria ya upendo 
mshikamanifu iko.” 


A Met. 31:29 Au “mwenye uwezo; bora.” 
^ Met. 31:30 Au “ukawa ubatili.” 


A Met. 31:31 Tnn., “Mpeni baadhi ya matunda ya mikono yake.” 

Mhubiri 1:1-18 


MHUBIRI 


1 Maneno ya mkutanishaji,” mwana wa Daudi, mfalme wa 
Yerusalemu. 


2 “Ubatili mkubwa kupita wote!” asema mkutanishaji, 

“Ubatili mkubwa kupita wote! Kila kitu ni ubatili!” 

3 Mtu hupata faida gani kutokana na kazi yake yote ngumu 
Anayofanya kwa jasho chini ya jua? 

4 Kizazi huenda, na kizazi huja, 

Lakini dunia inadumu” milele. 

5 Jua huchomoza,” na jua hutua; 

Kisha hurudi haraka” mahali linapochomozea tena. 

6 Upepo huelekea kusini na kuzungukazunguka hadi kaskazini; 


Huendelea kuzungukazunguka; upepo huendelea na mizunguko 
yake. 


7 Vijito vyote” hutiririka kuingia baharini, lakini bado bahari haijai. 
Mahali vijito vinakotoka, huko ndiko vinakorudi ili vitiririke tena. 

8 Mambo yote yanachosha sana; 

Hakuna yeyote anayeweza hata kueleza jambo hilo. 


Jicho halitosheki kuona; 


Wala sikio halishibi kusikia. 

9 Jambo ambalo limekuwako, ndilo litakalokuwako, 
Na jambo ambalo limefanywa, litafanywa tena; 
Hakuna jambo jipya chini ya jua. 


10 Je, kuna jambo lolote ambalo mtu anaweza kusema, “Tazama 
jambo hili—ni jipya”? 


Tayari lilikuwako tangu zamani za kale; 

Lilikuwako kabla ya wakati wetu. 

11 Hakuna yeyote anayewakumbuka watu wa zamani; 

Wala hakuna yeyote atakayewakumbuka watakaokuja baadaye; 
Wala hawatakumbukwa na wale watakaokuja hata baadaye. 


12 Mimi, mkutanishaji, nimekuwa mfalme wa Israeli huko 
Yerusalemu. 13 Niliazimia moyoni mwangu kujifunza na kuchunguza 
kwa hekima kila jambo ambalo limefanywa chini ya mbingu—kazi ya 
kusikitisha ambayo Mungu amewapa wanadamu inayofanya 
waendelee kushughulika. 


14 Niliona kazi zote zilizofanywa chini ya jua, 
Na, tazama! kila jambo lilikuwa ubatili, kukimbiza upepo. 
15 Kilichopinda hakiwezi kunyooshwa, 


Na kisichokuwapo huenda kisiweze kuhesabiwa. 


16 Kisha nikasema moyoni mwangu: “Tazama! Nimepata hekima 
nyingi, kuliko mtu yeyote aliyenitangulia Yerusalemu, na moyo 
wangu ulipata hekima nyingi sana na ujuzi.” 17 Nilijitahidi sana ili 
moyo wangu ujue hekima na kujua wazimu” na kujua ujinga, na hilo 
pia ni kukimbiza upepo. 


18 Kwa maana hekima nyingi humfanya mtu azidi kukata tamaa, 


Hivi kwamba yeyote anayeongeza ujuzi anaongeza maumivu. 


A Mhu. 1:1 Au “yule anayewakusanya watu; mhubiri.” 
^ Mhu. 1:4 Tnn., “inasimama.” 

^ Mhu. 1:5 Au “huangaza.” 

^ Mhu. 1:5 Au “hurudi likihemahema.” 


^ Mhu. 1:7 Au “Vijito vyote vya majira ya baridi kali; Vijito vyote vya 
majira.” 


^ Mhu. 1:17 Au “upumbavu wa kupindukia.” 


Mhubiri 2 : 1-26 


* 


J — 


2 Kisha nikasema moyoni mwangu: “Haya, acha nijaribu starehe 
nione ni jambo gani jema litakalokuja.” Lakini tazama! hilo pia 
lilikuwa ubatili. 


2 Nilisema hivi kuhusu kicheko: “Ni wazimu!” 


% t 


Na kuhusu starehe,” “Ina faida gani?” 


3 Nilijaribu kuufurahisha moyo wangu kwa divai, huku nikiendelea 
kuwa na hekima yangu; hata nilikumbatia ujinga ili nione jambo bora 
ambalo wanadamu wanapaswa kufanya katika siku chache 
wanazoishi chini ya mbingu. 4 Nilianza kufanya mambo makubwa. 
Nikajijengea nyumba; Nikajipandia mashamba ya mizabibu. 

5 Nikajitengenezea mashamba na bustani, na humo nikapanda miti 
ya matunda ya kila aina. 6 Nikajichimbia mabwawa ya maji, ili 
kumwagilia maji msitu wenye miti iliyokuwa ikisitawi. 7 Nikapata 
watumishi wa kiume na wa kike, na watumishi wengine walizaliwa 
nyumbani mwangu.” Pia, nilipata mifugo mingi—ng'ombe na kondoo 
na mbuzi—kuliko mtu yeyote aliyenitangulia Yerusalemu. 

8 Nikajikusanyia fedha na dhahabu, hazina za” wafalme na za 
mikoa. Nikajikusanyia waimbaji wa kiume na wa kike, na pia chanzo 
cha raha tele kwa wanaume—mwanamke, naam, wanawake wengi. 
9 Basi nikawa mkuu, nikamzidi mtu yeyote aliyenitangulia 
Yerusalemu. Nami nikaendelea kuwa na hekima yangu. 


10 Sikujinyima chochote nilichotamani.* Sikuunyima moyo wangu 
raha* yoyote ile, kwa maana moyo wangu ulishangilia kwa sababu 
ya kazi yangu yote ngumu, na hiyo ndiyo iliyokuwa thawabu yangu” 
kwa sababu ya kazi yangu yote ngumu. 11 Lakini nilipofikiria kazi 


zote nilizofanya kwa mikono yangu mwenyewe na kazi yangu yote 
ngumu niliyofanya kwa jasho ili kuitimiza, niliona kwamba kila kitu 
kilikuwa ubatili, kukimbiza upepo; hakukuwa na kitu chochote 
chenye thamani ya kweli” chini ya jua. 


12 Basi nikaanza kuchunguza hekima na wazimu na ujinga. (Kwa 
maana mtu anayekuja baada ya mfalme anaweza kufanya nini? 
Anaweza kufanya tu jambo ambalo tayari limefanywa.) 13 Nami 
nikaona kwamba hekima ina faida kuliko ujinga, kama tu nuru ilivyo 
na faida kuliko giza. 


14 Mtu mwenye hekima ana macho kichwani mwake;” lakini 
mpumbavu anatembea gizani. Pia nimegundua kwamba wote wana 
mwisho uleule. “ 15 Kisha nikasema moyoni mwangu: 
“Kinachompata mpumbavu ndicho kitakachonipata mimi pia.” Sasa, 
basi, nilipata faida gani kwa kuwa na hekima kupita kiasi? Basi 
nikasema moyoni mwangu: “Hili pia ni ubatili.” 16 Kwa maana 
hakuna atakayekumbukwa daima, iwe ni mwenye hekima au 
mpumbavu. Siku zijazo, kila mtu atasahauliwa. Na mwenye hekima 
atakufa jinsi gani? Pamoja na mpumbavu. 


17 Basi nikachukia maisha, kwa sababu kila jambo linalofanywa chini 
ya jua lilionekana kwangu kuwa lenye kuhuzunisha, kwa sababu kila 
jambo lilikuwa ubatili, kukimbiza upepo. 18 Nikachukia vitu vyote 
nilivyokuwa nimefanya kazi ngumu chini ya jua ili kuvipata, kwa 
sababu ni lazima nimwachie mtu atakayekuja baada yangu. 19 Na ni 
nani anayejua ikiwa atakuwa mwenye hekima au mjinga? Lakini 
bado atamiliki vitu vyote nilivyotafuta kwa jitihada nyingi na hekima 
chini ya jua. Hilo pia ni ubatili. 20 Basi nikaanza kukata tamaa 
moyoni mwangu kwa sababu ya kazi yangu yote ngumu niliyofanya 


kwa jasho chini ya jua. 21 Kwa maana mtu anaweza kufanya kazi 
kwa bidii, akiongozwa na hekima na ujuzi na ustadi, lakini ni lazima 
amwachie fungu lake mtu ambaye hakulifanyia kazi.” Hili pia ni 
ubatili na ni msiba mkubwa.” 


22 Kwa kweli mtu hupata faida gani kutokana na kazi yake yote 
ngumu na tamaa inayomchochea” kufanya kazi kwa bidii chini ya 
jua? 23 Kwa maana siku zake zote, kazi yake humletea maumivu na 
kumkatisha tamaa, na hata usiku moyo wake haupumziki. Hili pia ni 
ubatili. 


24 Hakuna jambo bora analoweza kufanya mtu kuliko kula na 
kunywa na kufurahia” kazi yake ngumu. Hili pia nimegundua 
kwamba linatoka mkononi mwa Mungu wa kweli, 25 kwa maana ni 
nani anayekula na ni nani anayekunywa vizuri kuliko mimi? 


26 Yeye humpa mtu anayempendeza hekima na ujuzi na shangwe, 
lakini humpa mtenda dhambi kazi ya kukusanya na kurundika tu, ili 
ampe yule anayempendeza Mungu wa kweli. Hili pia ni ubatili, 
kukimbiza upepo. 


A Mhu. 2:1 Au “kushangilia.” 

A Mhu. 2:2 Yaani, kushangilia. 

A Mhu. 2:7 Tnn., “na nilikuwa na wana wa nyumba.” 

A Mhu. 2:8 Au “mali ambazo kwa kawaida ni za.” 

A Mhu. 2:10 Tnn., “ambacho macho yangu yaliomba.” 


A Mhu. 2:10 Au “shangwe.” 


A Mhu 


- 2:10 Au “na hilo ndilo lililokuwa fungu langu.” 


A Mhu 


_2:11 Au “manufaa.” 


^ Mhu 


. 2:14 Au “anafungua macho yake.” 


^ Mhu 


_2:14 Au “hatima ileile.” 


^ Mhu 


. 2:21 Au “ampe vitu vyote mtu ambaye hakuvifanyia kazi.” 


^ Mhu 


. 2:21 Au “janga kubwa.” 


A Mhu 


- 2:22 Tnn., “jitihada za moyo wake za.” 


A Mhu 


. 2:24 Au “kuifanya nafsi yake ione mema kwa sababu ya.” 


3 Kuna wakati uliowekwa wa kila jambo, 

Wakati wa kila shughuli chini ya mbingu: 

2 Wakati wa kuzaliwa na wakati wa kufa; 

Wakati wa kupanda na wakati wa kung'oa kilichopandwa; 

3 Wakati wa kuua na wakati wa kuponya; 

Wakati wa kubomoa na wakati wa kujenga; 

4 Wakati wa kulia na wakati wa kucheka; 

Wakati wa kuomboleza kwa sauti na wakati wa kucheza dansi;” 
5 Wakati wa kutupa mawe na wakati wa kukusanya mawe; 
Wakati wa kukumbatia na wakati wa kuacha kukumbatia; 

6 Wakati wa kutafuta na wakati wa kuacha kutafuta kilichopotea; 
Wakati wa kuhifadhi na wakati wa kutupa; 

7 Wakati wa kurarua na wakati wa kushona, 

Wakati wa kunyamaza na wakati wa kuongea; 

8 Wakati wa kupenda na wakati wa kuchukia; 

Wakati wa vita na wakati wa amani. 


9 Mfanyakazi hupata faida gani kutokana na jitihada zake zote? 
10 Nimeona kazi ambayo Mungu amewapa wanadamu 
wajishughulishe nayo. 11 Amefanya kila kitu kipendeze” kwa wakati 


wake. Hata ameweka umilele katika moyo wao; lakini bado 
wanadamu hawatajua kamwe kazi ambayo Mungu wa kweli 
amefanya tangu mwanzo mpaka mwisho. 


12 Nimefikia mkataa kwamba hakuna jambo bora wanaloweza 
kufanya kuliko kushangilia na kufanya mema maishani mwao, 13 na 
kwamba kila mtu anapaswa kula na kunywa na kufurahia kazi yake 
yote ngumu. Ni zawadi kutoka kwa Mungu. 


14 Sasa nimejua kwamba kazi zote za Mungu wa kweli zitadumu 
milele. Hakuna chochote kinachoweza kuongezwa wala chochote 
kinachoweza kupunguzwa kwenye kazi zake. Mungu wa kweli 
amezifanya ziwe hivyo, ili watu wamwogope. 


15 Jambo lolote linalotukia limewahi kutukia, na litakalokuja limewahi 
kuwepo; lakini Mungu wa kweli hutafuta kilichofuatiwa.” 


16 Pia nimeona jambo hili chini ya jua: Badala ya haki kulikuwa na 
uovu, na badala ya uadilifu kulikuwa na uovu. 17 Basi nikasema 
moyoni mwangu: “Mungu wa kweli atawahukumu waadilifu na 
waovu, kwa maana kuna wakati kwa ajili ya kila kazi na kila tendo.” 


18 Pia nikasema moyoni mwangu kwamba Mungu wa kweli 
atawajaribu wanadamu na kuwaonyesha kwamba wao ni kama 
wanyama, 19 kwa maana kuna mwisho wa” wanadamu na mwisho 
wa wanyama; wote wana mwisho uleule. Anavyokufa huyu, ndivyo 
anavyokufa huyu; na wote wana roho ileile. Kwa hiyo mwanadamu si 
bora kuliko wanyama, kwa maana kila kitu ni ubatili. 20 Wote 
wanaenda mahali palepale. Wote wanatoka mavumbini, na wote 
wanarudi mavumbini. 21 Kwa kweli ni nani anayejua ikiwa roho ya 
wanadamu hupanda kwenda juu, na ikiwa roho ya wanyama 


hushuka chini ardhini? 22 Nami nikaona kwamba hakuna jambo bora 
kwa mwanadamu kuliko kufurahia kazi yake, kwa sababu hiyo ndiyo 
zawadi yake;” kwa maana ni nani anayeweza kumwezesha aone 
yatakayotukia baada ya kifo chake? 


A Mhu. 3:4 Tnn., “kuruka; kurukaruka.” 

A Mhu. 3:11 Au “kiwe na mpangilio mzuri; kifae.” 
A Mhu. 3:15 Au labda, “kilichopitilia mbali.” 

A Mhu. 3:19 Au “hatima ya.” 


A Mhu. 3:22 Au “hilo ndilo fungu lake.” 


Mhubiri 4:1-16 


4 Tena, nikakazia uangalifu matendo yote ya ukandamizaji 
yanayofanywa chini ya jua. Nikaona machozi ya wanaokandamizwa, 
na hakukuwa na mtu yeyote wa kuwafariji. Na wale 
waliowakandamiza walikuwa na nguvu, lakini waliokandamizwa 
hawakuwa na mtu yeyote wa kuwafariji. 2 Nami nikawapongeza 
wafu ambao tayari walikuwa wamekufa badala ya walio hai ambao 
bado walikuwa hai. 3 Na yule ambaye hajazaliwa ni afadhali kuliko 
hao wawili, kwa kuwa hajaona mambo yenye kuhuzunisha 
yanayofanywa chini ya jua. 


4 Nami nimeona jinsi ambavyo ushindani kati ya watu 
unavyowafanya wajitahidi sana” na kufanya kazi kwa ustadi; hili pia 
ni ubatili, kukimbiza upepo. 


> Mpumbavu hukunja mikono yake huku mwili wake ukiendelea 
kudhoofika.” 


6 Ni afadhali konzi moja ya pumziko kuliko konzi mbili za kazi ngumu 
na kukimbiza upepo. 


7 Nilikazia uangalifu mfano mwingine wa ubatili chini ya jua: 8 Kuna 
mtu aliye peke yake, asiye na rafiki yeyote; hana mwana wala 
ndugu, lakini kazi yake yote ngumu haina mwisho. Macho yake 
hayatosheki kamwe na utajiri. Lakini je, yeye hujiuliza, 'Ninafanya 
kazi kwa bidii na kujinyima?” vitu vyema kwa ajili ya nani? Hili pia ni 
ubatili na ni kazi inayosikitisha. 


9 Wawili ni afadhali kuliko mmoja kwa sababu wanapata thawabu 
njema?” kwa kazi yao ngumu. 10 Kwa maana mmoja wao akianguka, 


mwenzake anaweza kumwinua. Lakini itakuwaje kwa yule 
atakayeanguka naye hana mtu wa kumwinua? 


11 Tena, wawili wakilala pamoja, watapata joto, lakini mtu mmoja tu 
atapataje joto? 12 Na mtu anaweza kumzidi nguvu aliye peke yake, 
lakini wawili walio pamoja wanaweza kukabiliana naye. Na kamba ya 
nyuzi tatu haikatiki upesi.” 


13 Ni afadhali mtoto maskini lakini mwenye hekima kuliko mfalme 
mzee lakini mpumbavu, ambaye hana tena ufahamu wa kutosha wa 
kutii onyo. 14 Kwa maana alitoka” gerezani ili awe mfalme, ingawa 
alizaliwa maskini katika utawala wa mfalme huyo. 15 Niliwafikiria 
wote walio hai wanaotembeatembea chini ya jua, na pia hali ya yule 
mtawala kijana anayechukua mahali pa yule mfalme. 16 Ingawa idadi 
ya wafuasi wake wote haina mwisho, wale watakaokuja baadaye 
hawatafurahishwa naye. Hili pia ni ubatili, kukimbiza upepo. 


A Mhu. 4:4 Au “wajitahidi kufanya kazi ya jasho.” 

A Mhu. 4:5 Tnn., “naye anakula mwili wake mwenyewe.” 
A Mhu. 4:8 Au “kuinyima nafsi yangu.” 

A Mhu. 4:9 Au “faida kubwa zaidi.” 

A Mhu. 4:12 Au “kwa urahisi.” 


A Mhu. 4:14 Labda ni yule mtoto mwenye hekima. 


Mhubiri 5:1-20 


5 Uwe mwangalifu” wakati wowote unapoenda katika nyumba ya 
Mungu wa kweli; ni afadhali ukaribie ili kusikiliza badala ya kutoa 
dhabihu kama wanavyofanya wapumbavu, kwa maana hawajui 
kwamba jambo wanalofanya ni baya. 


2 Usifungue kinywa chako haraka, wala usiruhusu moyo wako 
uzungumze bila kufikiri mbele za Mungu wa kweli, kwa maana 
Mungu wa kweli yuko mbinguni lakini wewe uko duniani. Ndiyo 
sababu maneno yako yanapaswa kuwa machache. 3 Kwa maana 
ndoto huja kwa sababu ya shughuli nyingi sana,” na mpumbavu 
huropoka kwa sababu ya kuwa na maneno mengi sana. 4 Wakati 
wowote unapoweka nadhiri kwa Mungu, usikawie kuitimiza, kwa 
maana hapendezwi na wapumbavu. Unapoweka nadhiri, itimize. 

5 Ni afadhali usiweke nadhiri kuliko kuweka nadhiri na kukosa 
kuitimiza. $ Usiruhusu kinywa chako kikufanye” utende dhambi, wala 
usiseme mbele ya malaika” kwamba nilikosea. Kwa nini umkasirishe 
Mungu wa kweli kwa yale unayosema hivi kwamba alazimike 
kuiharibu kazi ya mikono yako? 7 Kwa maana kama vile shughuli 
nyingi zinavyomfanya mtu aote ndoto, vivyo hivyo, maneno mengi 
huongoza kwenye ubatili. Lakini mwogope Mungu wa kweli. 


8 Ukiona maskini wakikandamizwa kwa njia yoyote ile na haki na 
uadilifu zikikiukwa katika wilaya yenu, usishangazwe na jambo hilo. 
Kwa maana ofisa huyo mkuu anatazamwa na yule aliye juu zaidi 
yake, na kuna wengine walio juu zaidi yao. 


9 Pia, faida ya nchi hugawanywa miongoni mwao wote; hata mfalme 
huhudumiwa kutokana na shamba hilo. 


10 Anayependa fedha hatatosheka na fedha, wala anayependa mali 
hatatosheka na mapato. Hili pia ni ubatili. 


11 Vitu vizuri vinapoongezeka, walaji huongezeka. Na mwenye vitu 
hivyo hupata faida gani, ila kuviangalia tu kwa macho yake? 


12 Usingizi wa mtumishi ni mtamu, iwe anakula kidogo au kingi, 
lakini wingi alionao tajiri haumruhusu kulala usingizi. 


13 Kuna msiba mkubwa ambao?” nimeona chini ya jua: utajiri 
uliorundikwa na mtu na kumdhuru yeye mwenyewe. 14 Utajiri huo 
ulipotea kwa sababu ya mradi ambao haukufanikiwa,” na 
anapomzaa mwana, habaki na kitu chochote. 


15 Kama mtu alivyotoka katika tumbo la mama yake akiwa uchi, 
ndivyo atakavyoenda, kama alivyokuja. Naye hawezi kwenda na 
chochote alichopata kutokana na kazi yake yote ngumu. 


16 Huu pia ni msiba mkubwa: Kama tu alivyokuja, ndivyo 
atakavyoenda; na mtu ambaye anafanya kazi kwa bidii daima kwa 
ajili ya upepo anapata faida gani? 17 Pia, yeye hula gizani kila siku, 
akiwa amekata tamaa kabisa na akiwa mgonjwa na akiwa 
amekasirika kabisa. 


18 Hili ndilo jambo ambalo nimeona ni jema na linafaa: kwamba mtu 
anapaswa kula na kunywa na kufurahia kazi yote ngumu anayofanya 
kwa jasho chini ya jua katika siku chache za maisha alizopewa na 
Mungu wa kweli, kwa maana hiyo ndiyo thawabu yake.” 19 Pia, 
Mungu wa kweli anapompa mtu utajiri na mali pamoja na uwezo wa 
kufurahia vitu hivyo, anapaswa kuchukua thawabu yake?” na 
kushangilia katika kazi yake ngumu. Hiyo ndiyo zawadi kutoka kwa 
Mungu. 20 Kwa maana hataona” kwa urahisi jinsi siku za maisha 


yake zinavyopita, kwa sababu Mungu wa kweli humshughulisha na 
shangwe ya moyo wake. 


A Mhu. 5:1 Au “Chunga hatua zako.” 

A Mhu. 5:3 Au “mahangaiko mengi sana.” 
A Mhu. 5:6 Tnn., “mwili wako ukufanye.” 
A Mhu. 5:6 Au “mjumbe.” 

^ Mhu. 5:13 Au “janga kubwa ambalo.” 

A Mhu. 5:14 Tnn., “kazi ya msiba.” 

A Mhu. 5:16 Au “Hili pia ni janga kubwa.” 
A Mhu. 5:18 Au “hilo ndilo fungu lake.” 

A Mhu. 5:19 Au “fungu lake.” 


A Mhu. 5:20 Au “hatakumbuka.” 


Mhubiri 6:1-12 


6 Kuna msiba mwingine” ambao nimeona chini ya jua, nao ni wa 
kawaida miongoni mwa wanadamu: 2 Mungu wa kweli humpa mtu 
utajiri na mali na utukufu, hivi kwamba hakosi chochote 
anachotamani;* lakini Mungu wa kweli hamwezeshi kuvifurahia, 
ingawa mgeni anaweza kuvifurahia. Hili ni ubatili na ni mateso 
makali. 3 Mtu akizaa watoto mia moja, aishi miaka mingi na 
kuzeeka, lakini hafurahii vitu vyake vizuri kabla hajaingia kaburini, 
sina budi kusema kwamba mtoto aliyefia tumboni ni afadhali kuliko 
mtu huyo. 4 Kwa maana mtoto huyo alikuja bure na kwenda zake 
gizani, na jina lake limetokomea gizani. > Hata ingawa hakuwahi 
kuliona jua wala kujua kitu chochote, yeye bado ni afadhali” kuliko 
mtu huyo. 6 Kuna faida gani ya kuishi miaka elfu moja mara mbili 
lakini bila furaha? Je, wote hawaendi mahali palepale? 


7 Kazi yote ngumu ambayo mtu hufanya ni kwa ajili ya kujaza 
kinywa chake; na bado hamu” yake haitoshelezwi kamwe. 8 Kwa 
maana mwenye hekima anamzidi mpumbavu kwa njia gani, au 
maskini hupata faida gani akijua jinsi ya kukabiliana na maisha?* 
9 Ni afadhali mtu afurahie mambo ambayo macho yanaona kuliko 
kutangatanga akifuatia tamaa zake.* Hili pia ni ubatili, kukimbiza 
upepo. 


10 Chochote ambacho kimekuwapo, tayari kimepewa jina, na 
mwanadamu anajulikana alivyo; naye hawezi kuzozana na” yule 
aliye na nguvu zaidi yake. 11 Kadiri manenož yalivyo mengi, ndivyo 
ubatili ulivyo mwingi; nayo humnufaishaje mwanadamu? 12 Ni nani 
anayejua ni jambo gani lililo bora kwa mwanadamu kufanya 
maishani katika siku chache za maisha yake ya ubatili, anazotumia 


kama kivuli? Kwa maana ni nani anayeweza kumwambia 
mwanadamu yatakayotukia chini ya jua baada ya kifo chake? 


^ Mhu. 6:1 Au “janga lingine.” 

^ Mhu. 6:2 Au “hakosi chochote kwa ajili ya nafsi yake.” 
^ Mhu. 6:5 Tnn., “ana pumziko zaidi.” 

^ Mhu. 6:7 Au “nafsi.” 

^ Mhu. 6:8 Tnn., “kutembea mbele ya walio hai.” 

^ Mhu. 6:9 Tnn., “kutangatanga kwa nafsi.” 

^ Mhu. 6:10 Au “kujitetea mbele ya.” 


^ Mhu. 6:11 Au labda, “mambo.” 


Mhubiri 7 : 1-29 


7 Jina zuri” ni bora kuliko mafuta mazuri, na siku ya kufa ni bora 
kuliko siku ya kuzaliwa. 2 Ni afadhali kwenda katika nyumba yenye 
maombolezo kuliko kwenda katika nyumba yenye karamu, kwa 
sababu huo ndio mwisho wa kila mwanadamu, na walio hai 
wanapaswa kuweka moyoni jambo hilo. 3 Ni afadhali huzuni kuliko 
kicheko, kwa maana uso wenye huzuni huboresha moyo. 4 Moyo wa 
mwenye hekima uko katika nyumba yenye maombolezo, lakini moyo 
wa mpumbavu uko katika nyumba yenye nderemo.” 


5 Ni afadhali kusikiliza karipio la mtu mwenye hekima kuliko 
kusikiliza wimbo wa wajinga. 6 Kwa maana kicheko cha mjinga ni 
kama mlio wa miiba inayoteketea chini ya chungu; na hili pia ni 
ubatili. 7 Lakini ukandamizaji unaweza kumfanya mtu mwenye 
hekima ashikwe na wazimu, na rushwa huupotosha moyo. 


8 Ni afadhali mwisho wa jambo kuliko mwanzo wake. Ni bora kuwa 
na subira kuliko kuwa na roho ya kiburi. 9 Usikasirike haraka,” kwa 
maana hasira hukaa katika kifua cha wajinga.” 


10 Usiulize: “Mbona siku za zamani zilikuwa bora kuliko hizi?” kwa 
maana hukuuliza hivyo kwa hekima. 


11 Hekima pamoja na urithi ni jambo jema na huwanufaisha wale 
wanaoona mwanga wa mchana.” 12 Kwa maana hekima ni ulinzi 
kama pesa zilivyo ulinzi, lakini hii ndiyo faida ya ujuzi: Hekima 
humhifadhi hai yule aliye nayo. 


13 Tafakari kazi ya Mungu wa kweli, kwa maana ni nani anayeweza 
kunyoosha kitu ambacho amekipinda? 14 Siku iliyo njema, tafakari 
wema huu, lakini katika siku ya taabu,” zingatia kwamba Mungu 


ameifanya hii na hiyo nyingine, ili wanadamu wasiweze kuwa na 
uhakika kuhusu” jambo lolote litakalowapata wakati ujao. 


15 Katika maisha yangu ya ubatili nimeona kila jambo—nimemwona 
mwadilifu akiangamia katika uadilifu wake na mwovu akiishi maisha 
marefu licha ya uovu wake. 


16 Usiwe mwadilifu kupita kiasi, wala kujifanya mwenye hekima 
kupita kiasi. Kwa nini ujiangamize? 17 Usiwe mwovu kupita kiasi, 
wala kuwa mjinga. Kwa nini ufe kabla ya wakati wako? 18 Ni bora 
kushika kabisa onyo moja bila kuachilia lingine; kwa maana 
anayemwogopa Mungu atatii yote mawili. 


19 Hekima humfanya mtu mwenye hekima awe na nguvu zaidi kuliko 
mwadilifu duniani anayefanya mema sikuzote na hatendi dhambi 
kamwe. 


21 Pia, usitie moyoni kila neno linalosemwa na watu; la sivyo, 
huenda ukamsikia mtumishi wako akisema mambo maovu 
kukuhusu;” 22 kwa maana unajua vema moyoni mwako kwamba 
wewe mwenyewe umesema mambo maovu kuwahusu wengine. 


23 Niliyapima mambo hayo yote kwa hekima, nikasema: “Nitakuwa 
na hekima.” Lakini ilikuwa mbali nami. 24 Lile ambalo limekuja 
kuwapo halifikiki nalo ni lenye kina kirefu sana. Ni nani anayeweza 
kulielewa? 25 Niliuongoza moyo wangu kujua na kuchunguza na 
kutafuta hekima na maana ya mambo, na kuelewa uovu wa 
upumbavu na ujinga wa kuwa wazimu. 26 Kisha nikagundua hili: 
Mwanamke ambaye ni kama wavu wa mwindaji anatia uchungu 
kuliko kifo, ambaye moyo wake ni kama nyavu za kukokotwa, na 


ambaye mikono yake ni kama minyororo ya gereza. Mtu 
anayempendeza Mungu wa kweli atamkwepa mwanamke 
huyo, lakini mtenda dhambi hunaswa naye. 


27 “Tazama, hili ndilo nililogundua,” asema mkutanishaji. 
“Nilichunguza jambo moja baada ya lingine ili nifikie mkataa wangu, 
28 lakini jambo nililoendelea” kutafuta, sijalipata. Nimempata 
mwanamume mmoja” kati ya elfu moja, lakini sijampata mwanamke 
miongoni mwao. 29 Hili ndilo jambo pekee nililopata: Mungu wa kweli 
aliwaumba wanadamu wakiwa wanyoofu, lakini wao wenyewe 
wamejitafutia mipango mingi.” 


^ Mhu. 7:1 Au “Sifa nzuri.” Tnn., “Kuwa na jina.” 

^ Mhu. 7:4 Au “burudani.” 

^ Mhu. 7:9 Tnn., “Usiwe mwepesi kukasirika rohoni mwako.” 
^ Mhu. 7:9 Au labda, “ni dalili ya mjinga.” 

^ Mhu. 7:11 Yaani, walio hai. 

^ Mhu. 7:14 Au “majanga.” 

^ Mhu. 7:14 Au “kugundua.” 

^ Mhu. 7:21 Tnn., “akikulaani.” 

^ Mhu. 7:28 Au “ambalo nafsi yangu iliendelea.” 


^ Mhu. 7:28 Au “mwanamume mmoja mnyoofu.” 


Mhubiri 8:1-17 


8 Ni nani aliye kama mwenye hekima? Ni nani anayejua suluhisho la 
tatizo?* Hekima ya mtu huutia nuru uso wake na kuilainisha sura 
yake ngumu. 


2 Nasema: “Tii maagizo ya mfalme kwa sababu ya kiapo chako kwa 
Mungu. 3 Usifanye haraka kuondoka mbele ya mfalme. Usitetee 
jambo lolote baya; kwa kuwa anaweza kufanya jambo lolote 
apendalo, 4 kwa sababu neno la mfalme ni uamuzi wa mwisho; ni 
nani anayeweza kumuuliza: ‘Unafanya nini?” 


5 Mtu anayeshika amri hatapata madhara, na moyo wenye hekima 
utajua wakati unaofaa na utaratibu unaofaa.* 6 Kwa maana kila 
jambo lina wakati wake na utaratibu wake,* kwa sababu matatizo ya 
wanadamu ni mengi sana. 7 Kwa kuwa hakuna mtu anayejua 
litakalotukia, ni nani anayeweza kumwambia jinsi litakavyotukia? 


8 Kama vile ambavyo hakuna mtu aliye na nguvu juu ya roho” au 
anayeweza kuizuia roho, vivyo hivyo hakuna yeyote aliye na nguvu 
juu ya siku ya kufa. Kama vile ambavyo hakuna yeyote 
anayeruhusiwa kurudi nyumbani wakati wa vita, vivyo hivyo uovu 
hautawaruhusu wale wanaozoea kuutenda waponyoke.” 


9 Hayo yote nimeyaona, nami nimetafakari moyoni mwangu kila kazi 
ambayo imefanywa chini ya jua, wakati ambapo mwanadamu 
amemtawala mwanadamu mwenzake kwa kumuumiza.” 10 Nami 
nikaona waovu wakizikwa, wale waliokuwa wakiingia na kutoka 
mahali patakatifu, lakini walisahauliwa upesi katika jiji ambalo 
walitenda hivyo. Hili pia ni ubatili. 


11 Kwa sababu hukumu dhidi ya tendo ovu haijatekelezwa upesi, 
moyo wa wanadamu hupata ujasiri wa kutenda uovu. 12 Ingawa 
huenda mwovu akatenda uovu mara mia moja na bado aishi kwa 
muda mrefu, hata hivyo ninajua kwamba mambo yatawaendea 
vyema wale wanaomwogopa Mungu wa kweli, kwa sababu 
wanamwogopa. 13 Lakini mambo hayatamwendea vyema mwovu, 
wala hatarefusha siku zake zilizo kama kivuli, kwa sababu 
hamwogopi Mungu. 


14 Kuna jambo la ubatili” ambalo hutukia duniani: Kuna watu 
waadilifu wanaotendewa kana kwamba walikuwa wametenda uovu, 
na kuna watu waovu wanaotendewa kana kwamba walikuwa 
wametenda uadilifu. Nasema kwamba hili pia ni ubatili. 


15 Basi nikapendekeza kushangilia, kwa sababu hakuna jambo bora 
kwa mwanadamu chini ya jua kuliko kula na kunywa na kushangilia; 
mambo hayo yanapaswa kufuatana naye anapofanya kazi kwa bidii 
sikuzote za maisha yake, ambazo Mungu wa kweli anampa chini ya 
jua. 


* 


16 Nilijitahidi sana ili moyo wangu upate hekima na ili nione shughuli” 
zote zinazofanywa duniani, hata nilikosa usingizi usiku na mchana.” 
17 Kisha nikatafakari kazi yote ya Mungu wa kweli, nikatambua 
kwamba wanadamu hawawezi kufahamu kinachotukia chini ya jua. 
Hata wanadamu wakijitahidi kadiri gani, hawawezi kuifahamu. Hata 
wakidai kwamba wana hekima ya kutosha kujua, kwa kweli 
hawawezi kuifahamu. 


A Mhu. 8:1 Au “maana ya jambo.” 


A Mhu 


. 8:5 Au “hukumu inayofaa.” 


A Mhu 


.- 8:6 Au “hukumu yake.” 


A Mhu 


. 8:8 Au “pumzi, upepo.” 


A Mhu 


. 8:8 Au labda, “uovu hauwezi kuwaokoa waovu.” 


A Mhu 


_ 8:9 Au “kumdhuru; kumletea hasara.” 


A Mhu 


. 8:14 Au “linalovunja moyo.” 


_8:16 Au “kazi.” 


A Mhu 


A Mhu 


_8:16 Au labda, “kwamba watu hawalali mchana wala usiku.” 


Mhubiri 9:1-18 


9 Kwa hiyo nikatia moyoni mambo hayo yote na kufikia mkataa wa 
kwamba waadilifu na wenye hekima, na pia kazi zao, zimo mikononi 
mwa Mungu wa kweli. Wanadamu hawajui upendo na chuki 
iliyokuwepo kabla yao. 2 Wote huwa na mwisho uleule,” waadilifu na 
waovu, watu wema na safi na wale wasio safi, wale wanaotoa 
dhabihu na wale wasiotoa dhabihu. Mtu mwema ni sawa na mtenda 
dhambi; mtu anayeapa ni sawa na yule anayejihadhari kuhusu 
kuapa. 3 Jambo hili linalohuzunisha hutukia chini ya jua: Kwa kuwa 
wote wana mwisho uleule,” moyo wa wanadamu umejaa pia uovu; 
na kuna wazimu moyoni mwao muda wote wa maisha yao, kisha 
wanakufa!” 


4 Kuna tumaini kwa yeyote aliye miongoni mwa walio hai, kwa 
sababu mbwa aliye hai ni afadhali kuliko simba aliyekufa. 5 Kwa 
maana walio hai wanajua” kwamba watakufa, lakini waliokufa 
hawajui jambo lolote kamwe, wala hawana thawabu?” tena, kwa 
sababu kumbukumbu lote kuwahusu limesahauliwa. 6 Pia, upendo 
wao na chuki yao na wivu wao tayari umetoweka, na hawana tena 
fungu lolote katika mambo yanayofanywa chini ya jua. 


7 Nenda, ule chakula chako kwa shangwe, na unywe divai yako kwa 
moyo mchangamfu, kwa kuwa tayari Mungu wa kweli amefurahia 
kazi zako. $ Mavazi yako na yawe meupe daima,” na usikose 
kupaka kichwa chako mafuta. 9 Furahia maisha pamoja na mke 
wako mpendwa sikuzote za maisha yako ya ubatili, ambazo Mungu 
amekupa chini ya jua, sikuzote za ubatili wako, kwa maana hilo ndilo 
fungu lako maishani na katika kazi yako ngumu unayofanya kwa 
jasho chini ya jua. 10 Jambo lolote unalofanya kwa mkono wako, 


lifanye kwa nguvu zako zote, kwa sababu hakuna kazi wala mipango 
wala ujuzi wala hekima Kaburini,” mahali unapokwenda. 


11 Nimeona jambo lingine chini ya jua, ya kwamba sikuzote si wenye 
mbio wanaoshinda mbio, wala wenye nguvu hawashindi vita, wala 
wenye hekima hawapati chakula sikuzote, wala werevu hawawi na 
utajiri sikuzote, wala wenye ujuzi hawafanikiwi sikuzote, kwa sababu 
wakati na matukio yasiyotarajiwa” huwapata wote. 12 Kwa maana 
mwanadamu hajui wakati wake. Kama samaki wanavyonaswa na 
wavu mwovu na ndege wanavyonaswa na mtego, ndivyo wanadamu 
wanavyonaswa wakati wa msiba, unapowapata kwa ghafla. 


13 Niliona pia jambo hili kuhusu hekima chini ya jua—nalo likanivutia: 
14 Kulikuwa na jiji dogo lenye wanaume wachache; na mfalme 
mwenye nguvu akaja, akalizingira, na kujenga ukuta mkubwa Ili 
kulishambulia. 15 Mtu fulani maskini lakini mwenye hekima 
alipatikana katika jiji hilo, naye akaliokoa kwa hekima yake. Lakini 
hakuna aliyemkumbuka maskini huyo. 16 Basi nikajiambia: ‘Hekima 
ni bora kuliko nguvu; hata hivyo hekima ya maskini hudharauliwa, na 
maneno yake hayasikilizwi.' 


17 Ni afadhali kusikiliza maneno matulivu ya wenye hekima kuliko 
kelele za yule anayetawala miongoni mwa wajinga. 


18 Hekima ni bora kuliko silaha za vita, lakini mtenda dhambi mmoja 
tu anaweza kuharibu mambo mengi mazuri. 


^ Mhu. 9:2 Au “hatima ileile.” 


^ Mhu. 9:3 Au “hatima ileile.” 


^ Mhu. 9:3 Tnn., “baada ya hilo wanaenda kwa waliokufa!” 
A Mhu. 9:5 Au “wanatambua.” 
^ Mhu. 9:5 Au “malipo.” 


A Mhu. 9:8 Yaani, mavazi yanayong'aa yanayoashiria uchangamfu, 
si mavazi ya maombolezo. 


A Mhu. 9:10 Au “Sheoli.” Angalia Kamusi. 


^ Mhu. 9:11 Au “tukio lisilotazamiwa.” 


Mhubiri 10 : 1-20 


10 Kama nzi waliokufa wanavyofanya mafuta ya mtengenezaji wa 
marashi yanuke na kutoa povu, ndivyo ujinga kidogo unavyozidi 
hekima na utukufu. 


2 Moyo wa mwenye hekima humwongoza katika njia inayofaa,” 
lakini moyo wa mpumbavu humwongoza katika njia isiyofaa.* 

3 Katika njia yoyote ambayo mjinga anatembea, hana busara,” naye 
huacha kila mtu ajue kwamba yeye ni mjinga. 


4 Hasira” ya mtawala ikiwaka dhidi yako, usiondoke mahali pako, 
kwa maana utulivu huzuia dhambi kubwa. 


> Kuna jambo linalohuzunisha ambalo nimeona chini ya jua, aina ya 
kosa linalofanywa na watawala: 6 Ujinga huwekwa katika vyeo vingi 
vya juu, lakini matajiri” hubaki kwenye vyeo vya chini. 


7 Nimeona watumishi wakiwa wamepanda farasi lakini wakuu 
wakitembea kwa miguu kama watumishi tu. 


8 Anayechimba shimo huenda akaanguka ndani yake; na 
anayebomoa ukuta wa mawe huenda akaumwa na nyoka. 


9 Anayechimbua mawe huenda yakamuumiza, na yule anayepasua 
magogo huenda yakamuumiza.” 


10 |kiwa kifaa cha chuma hakina makali na mtu hakinoi, atahitaji 
kutumia nguvu nyingi. Lakini hekima husaidia kuleta mafanikio. 


11 Nyoka akiuma kabla hajachezeshwa, mtu anayemchezesha kwa 
ustadi” hapati faida yoyote. 


12 Maneno yanayotoka kwenye kinywa cha mwenye hekima huleta 
kibali, lakini midomo ya mpumbavu ndiyo inayomwangamiza. 

13 Maneno ya kwanza yanayotoka katika kinywa chake ni ujinga, na 
maneno yake ya mwisho ni wazimu unaoleta msiba. 14 Lakini mjinga 
huendelea kuongea. 


Mwanadamu hajui yatakayotukia; ni nani anayeweza kumwambia 
yatakayotukia baada yake? 


15 Kazi ngumu ya mpumbavu humchosha kabisa, kwa sababu hata 


16 Ole kwa nchi ambayo mfalme wake ni mvulana na wakuu wake 
huanza karamu asubuhi! 17 Yenye furaha ni nchi ambayo mfalme 
wake ni mwana wa watu mashuhuri na wakuu wake hula wakati 
unaofaa ili wapate nguvu, si walewe! 


18 Kwa sababu ya uvivu unaopita kiasi paa hubonyea, na kwa 
sababu ya mikono milegevu nyumba huvuja. 


19 Mkate umekusudiwa?” kuleta kicheko, na divai hufanya maisha 
yafurahishe; lakini pesa ni jawabu la mahitaji yote. 


20 Usimtukane” mfalme hata katika mawazo yako,” na usiwatukane 
matajiri katika chumba chako cha kulala; kwa sababu huenda 
ndege” akapeleka habari zako,” au huenda kiumbe mwenye 
mabawa akarudia lililosemwa. 


A Mhu. 10:2 Tnn., “uko kwenye mkono wake wa kulia.” 


A Mhu. 10:2 Tnn., “uko kwenye mkono wake wa kushoto.” 


A Mhu. 


10:3 Tnn., “moyo wake umepungukiwa.” 


A Mhu. 


10:4 Tnn., “Roho, Pumzi.” 


A Mhu. 


10:6 Au “wanaostahili.” 


A Mhu. 


10:9 Au labda, “anapaswa kujihadhari nayo.” 


A Mhu. 


10:11 Tnn., “stadi wa ulimi.” 


A Mhu. 


10:19 Au “Chakula kimekusudiwa.” 


A Mhu. 


10:20 Au “Usimlaani.” 


A Mhu. 


10:20 Au labda, “kitandani mwako.” 


A Mhu. 


10:20 Tnn., “kiumbe anayeruka angani.” 


A Mhu. 


10:20 Tnn., “sauti yako.” 


Mhubiri 11:1-10 


11 Tupa” mkate wako juu ya maji, kwa maana baada ya siku nyingi 
utaupata tena. 2 Wagawie watu saba au hata wanane, kwa maana 
hujui ni msiba gani utakaotokea” duniani. 


3 Mawingu yakijaa maji, mvua itanyesha duniani; na mti ukianguka 
kuelekea kusini au kaskazini, utabaki mahali ulipoanguka. 


4 Anayeangalia upepo hatapanda mbegu, na anayetazama mawingu 
hatavuna. 


5 Kama usivyojua jinsi roho inavyofanya kazi ndani ya mifupa ya 
mtoto aliye tumboni mwa mama yake, vivyo hivyo hujui kazi ya 
Mungu wa kweli, anayefanya mambo yote. 


6 Panda mbegu zako asubuhi na usipumzishe mkono wako mpaka 
jioni; kwa maana hujui ni mbegu gani itakayofanikiwa, hii au ile, au 
ikiwa zote mbili zitafanikiwa. 


7 Mwangaza ni mtamu, na ni vizuri macho yaone jua. 8 Kwa maana 
ikiwa mwanadamu ataishi miaka mingi, na aifurahie yote. Lakini 
anapaswa kukumbuka kwamba huenda siku za giza zikawa nyingi; 
yote yatakayokuja ni ubatili. 


9 Shangilia, ewe kijana, wakati ungali kijana, na moyo wako 
ushangilie siku za ujana wako. Fuata njia za moyo wako na uende 
mahali ambapo macho yako yanakuongoza; lakini ujue kwamba 
Mungu wa kweli atakuhukumu?” kwa sababu ya mambo hayo yote. 
10 Kwa hiyo ondoa mahangaiko moyoni mwako, na ujiepushe na 
mambo yanayodhuru mwili wako, kwa maana ujana na upeo wa 
maisha ni ubatili. 


A Mhu. 11:1 Au “Sambaza.” 
^ Mhu. 11:2 Au “janga gani litakalotokea.” 


^ Mhu. 11:9 Au “atakufanya uwajibike.” 


Mhubiri 12:1-14 


12 Basi, mkumbuke Muumba wako Mkuu katika siku za ujana wako, 
kabla hazijaja siku za taabu” wala haijafika miaka utakaposema: 
“Siifurahii”; 2 kabla jua na mwangaza na mwezi na nyota hazijawa 
na giza, na mawingu kurudi baada ya” mvua kubwa; 3 siku ambayo 
walinzi” wa nyumba wanatetemeka,* na wanaume wenye nguvu 
wanainama, na wanawake wanaacha kusaga kwa sababu 
wamekuwa wachache, na mabibi wanaochungulia madirishani 
wanaona giza; 4 milango inayoelekea barabarani inapokuwa 
imefungwa, sauti ya jiwe la kusagia inapopungua, mtu 
anapoamshwa na mlio wa ndege, na mabinti wote wanaoimba 
wanapofifia. > Pia, mtu anapoogopa sehemu zilizo juu, na vitisho 
vinapokuwa barabarani. Na mti wa mlozi unapochanua, na panzi 
anapojikokota, na pilipili inapopasuka, kwa sababu mwanadamu 
anatembea kwenda kwenye nyumba yake ya kudumu na 
waombolezaji wanatembeatembea barabarani; $ kabla kamba ya 
fedha haijaondolewa, na bakuli la dhahabu kuvunjwa, na mtungi ulio 
kwenye chemchemi kuvunjika, na gurudumu la tangi la maji 
kuvunjwa. 7 Kisha mavumbi hurudi ardhini, mahali yalikotoka, na 
roho” hurudi kwa Mungu wa kweli aliyewapa wanadamu. 


8 “Ubatili mkubwa kupita wote!” asema mkutanishaji. “Kila kitu ni 
ubatili.” 


9 Mkutanishaji hakupata tu hekima bali pia aliendelea kuwafundisha 
watu mambo aliyojua, naye alitafakari na kufanya uchunguzi kamili ili 
atunge” methali nyingi. 10 Mkutanishaji alijitahidi kutafuta maneno 
yanayopendeza na kuandika maneno sahihi ya kweli. 


11 Maneno ya wenye hekima ni kama michokoo ya kuongozea 


ng'ombe, na misemo yao iliyokusanywa ni kama misumari 


iliyopigiliwa ikawa imara; yametolewa na mchungaji mmoja. 


12 Kuhusu jambo lingine lolote zaidi ya hayo, mwanangu, jihadhari: 
Hakuna mwisho wa kutunga vitabu vingi, na kuvisoma sana 


huuchosha sana mwili. 


13 Huu ndio umalizio, baada ya mambo yote kusikiwa: Mwogope 


Mungu wa kweli na ushike amri zake, kwa maana huu ndio wajibu 
wote wa mwanadamu. 14 Kwa maana Mungu wa kweli atahukumu 


kila tendo, kutia ndani kila jambo lililofichwa, kuwa jema au baya. 


12:1 Au “msiba.” 


A Mhu. 


^ Mhu. 


12:2 Au labda, “yakiwa na.” 


^ Mhu. 


12:3 Au “watunzaji.” 


^ Mhu. 


12:3 Au “wanatikisika.” 


^ Mhu. 


12:7 Au “nguvu ya uhai.” 


^ Mhu. 


12:9 Au “apange kwa utaratibu.” 

Wimbo wa Sulemani 


Wimbo wa Sulemani 1:1-17 


WIMBO WA SULEMANI 


1 Wimbo wa nyimbo,” ambao ni wa Sulemani: 

2 “Unibusu” kwa mabusu ya kinywa chako, 

Kwa maana maonyesho yako ya mapenzi ni bora kuliko divai. 
3 Manukato ya mafuta yako mbalimbali yanapendeza. 

Jina lako ni kama mafuta yaliyomiminwa yenye manukato. 
Ndiyo sababu wasichana wanakupenda. 

4 Nichukue;* acha tukimbie. 

Mfalme amenileta katika vyumba vyake vya ndani! 

Na tufurahi na kukushangilia. 

Na tusifu” maonyesho yako ya mapenzi kuliko divai. 

Wana?” haki ya kukupenda. 

5 Mimi ni mweusi, lakini napendeza, enyi mabinti wa Yerusalemu, 


Kama mahema ya Kedari, kama vitambaa vya mahema ya 
Sulemani. 


6 Msinikodolee macho kwa sababu mimi ni mweusi, 
Kwa sababu jua limenichoma. 


Wana wa mama yangu walinikasirikia; 


Walinifanya kuwa mlinzi wa mashamba ya mizabibu, 

Lakini sikulinda shamba langu mwenyewe la mizabibu. 

7 Niambie, wewe ninayekupendaž sana, 

Mahali unapochunga mifugo yako, 

Mahali unapoipumzisha wakati wa adhuhuri. 

Kwa nini niwe kama mwanamke aliyefunikwa shela” 

Kati ya makundi ya wenzako?” 

8 “Ikiwa hujui, ewe mwanamke mrembo kuliko wote, 

Nenda ufuate nyayo za mifugo 

Na uchunge wanambuzi wako karibu na mahema ya wachungaji.” 


9 “Ewe mpenzi wangu, nakufananisha na farasi jike” kati ya magari 
ya Farao. 


10 Mashavu yako yanavutia kwa mapambo,” 

Shingo yako kwa mikufu ya shanga. 

11 Tutakutengenezea mapambo” ya dhahabu 

Yaliyotiwa vifungo vya fedha.” 

12 “Mfalme anapokuwa ameketi kwenye meza yake ya mviringo, 
Marashi” yangu hunukia. 


13 Mpenzi wangu ni kama mfuko wa manemane unaonukia 
manukato 


Unaokaa usiku kucha katikati ya matiti yangu. 

14 Mpenzi wangu kwangu mimi ni kama kishada cha maua ya hina 
Kati ya mashamba ya mizabibu ya En-gedi.” 

15 “Tazama! Wewe ni mrembo, mpenzi wangu. 

Tazama! Wewe ni mrembo. Macho yako ni macho ya njiwa.” 

16 “Tazama! Wewe ni mrembo,” mpenzi wangu, na unapendeza. 
Kitanda chetu kiko kati ya majani mabichi. 

17 Maboriti ya nyumba yetu?” ni mierezi, 


Mapau yetu ni miberoshi. 


A Wim. 1:1 Au “Wimbo ulio bora.” 

A Wim. 1:2 Anayeongea ni msichana. 

A Wim. 1:4 Tnn., “Nivute nikufuate.” 

A Wim. 1:4 Au “tusimulie.” 

^ Wim. 1:4 Yaani, wale wasichana. 

A Wim. 1:7 Au “ambaye nafsi yangu inakupenda.” 
^ Wim. 1:7 Tnn., “shela ya maombolezo.” 

^ Wim. 1:9 Au “farasi jike wangu.” 


^ Wim. 1:10 Au labda, “kati ya nywele zilizosukwa.” 


^ Wim. 1:11 Au “mapambo ya duara ya kichwani.” 


A Wim. 1:12 Tnn., “Nardo.” 
A Wim. 1:16 Au “una sura nzuri.” 


A Wim. 1:17 Au “nyumba yetu kubwa.” 


Wimbo wa Sulemani 2:1-17 

2 “Mimi ni ua la zafarani tu la mwambao wa pwani, 
Yungiyungi la mabondeni.” 

2 “Kama yungiyungi katikati ya miiba 

Ndivyo alivyo mpenzi wangu kati ya mabinti.” 

3 “Kama mtofaa kati ya miti ya msituni, 

Ndivyo alivyo mpenzi wangu miongoni mwa wana. 
Natamani sana kukaa katika kivuli chake, 

Na tunda lake ni tamu kinywani mwangu. 

4 Alinileta katika nyumba ya karamu,” 

Na bendera aliyoweka juu yangu ilikuwa upendo. 
> Niburudishe kwa keki za zabibu kavu; 

Nilishe matofaa, 

Kwa maana naugua kwa mapenzi. 

6 Amenishika shingoni kwa mkono wake wa kushoto, 
Na mkono wake wa kulia unanikumbatia. 

7 Nawaapisha, enyi mabinti wa Yerusalemu, 

Kwa swala na paa jike wa porini: 


Msijaribu kuamsha au kuchochea upendo ndani yangu mpaka 
utakapoamka wenyewe. 


8 Sauti ya mpenzi wangu! 

Tazama! Ndiye yule anakuja, 

Akipanda milima, akirukaruka juu ya vilima. 

9 Mpenzi wangu ni kama swala, kama paa dume mchanga. 
Yule pale, amesimama nyuma ya ukuta wetu, 
Akichungulia madirishani, 

Akitazama kupitia viunzi vya madirisha. 

10 Mpenzi wangu anaongea, ananiambia: 

“Inuka, mpenzi wangu, 

Mrembo wangu, njoo twende zetu. 

11 Angalia, majira ya baridi” yamepita. 

Mvua zimekwisha na kwenda zake. 

12 Maua yamechanua nchini, 

Wakati wa kupunguza matawi umefika, 

Na wimbo wa njiwa tetere unasikiwa katika nchi yetu. 
13 Mtini unaivisha tini zake za mapema; 
Mizabibu inachanua na kunukia manukato. 
Inuka, mpenzi wangu, njoo. 


Mrembo wangu, njoo twende zetu. 


14 Ewe njiwa wangu, kwenye mapango ya miamba, 
Kwenye mashimo ya mlimani, 

Acha nikuone na kusikia sauti yako, 

Kwa maana sauti yako inavutia na umbo lako linapendeza.” 
15 “Tukamatieni mbweha, 

Mbweha wadogo wanaoharibu mashamba ya mizabibu, 
Kwa maana mashamba yetu ya mizabibu yamechanua.” 

16 “Mpenzi wangu ni wangu mimi, na mimi ni wake. 
Anachunga kondoo kati ya mayungiyungi. 

17 Mpaka upepo uanze kuvuma” na vivuli kukimbia, 


Rudi haraka, ewe mpenzi wangu, 


Kama swala au paa dume mchanga juu ya milima 
inayotutenganisha.” 


A Wim. 2:4 Tnn., “nyumba ya divai.” 
A Wim. 2:11 Au “majira ya mvua.” 
A Wim. 2:17 Tnn., “siku ianze kupumua.” 


A Wim. 2:17 Au labda, “milima yenye nyufa.” Au “milima ya Betheri.” 


Wimbo wa Sulemani 3:1-11 

3 “Nyakati za usiku nikiwa kitandani mwangu, 
Nilimtafuta ninayempenda.” 

Nilimtafuta mwanamume huyo lakini sikumpata. 
Barabarani na katika viwanja vya mji, 

Acheni nimtafute ninayempenda.” 

Nilimtafuta mwanamume huyo, lakini sikumpata. 
Nikawauliza, Mmemwona ninayempenda?” 

4 Mara tu baada ya kuwapita 

Nilimpata ninayempenda.” 

Nikamshika na sikumwacha aende 

Mpaka nilipomleta ndani ya nyumba ya mama yangu, 
Katika chumba cha ndani cha aliyenizaa. 

> Nawaapisha, enyi binti za Yerusalemu, 

Kwa swala na paa jike wa porini: 


Msijaribu kuamsha au kuchochea upendo ndani yangu mpaka 
utakapoamka wenyewe.” 


6 “Ni nini hiki kinachokuja kutoka nyikani kama nguzo za moshi, 


Kilicho na manukato ya manemane na ubani, 

Na manukato yote ya ungaunga yanayouzwa na wafanyabiashara?” 
7 “Tazameni! Ni kochi la Sulemani. 

Wanaume sitini mashujaa wanalizunguka, 

Miongoni mwa wanaume mashujaa wa Israeli, 

8 Wote wamejihami kwa upanga, 

Wote wamezoezwa kwa ajili ya vita, 

Kila mmoja wao ana upanga kiunoni 

Ili akabiliane na mambo yanayotisha wakati wa usiku.” 
9 “Ni kochi la kifahari” la Mfalme Sulemani 
Alilojitengenezea kwa mbao za Lebanoni. 

10 Alitengeneza nguzo zake kwa fedha, 

Viegemeo vyake kwa dhahabu. 

Kiti chake kwa sufu ya zambarau; 

Sehemu yake ya ndani ilipambwa kwa upendo 

Na mabinti wa Yerusalemu.” 

11 “Tokeni nje, enyi binti za Sayuni, 

Mtazameni Mfalme Sulemani 


Amevaa taji la harusi” ambalo mama yake alimtengenezea 


Siku yake ya harusi, 


Siku ambayo moyo wake ulishangilia.” 


A Wim. 3:1 Au “yule ambaye nafsi yangu inampenda.” 
A Wim. 3:2 Au “yule ambaye nafsi yangu inampenda.” 
A Wim. 3:3 Au “yule ambaye nafsi yangu inampenda?” 
A Wim. 3:4 Au “yule ambaye nafsi yangu inampenda.” 


^ Wim. 3:9 Kochi lililofunikwa ambalo lilitumiwa kuwabeba watu 
mashuhuri. 


^ Wim. 3:11 Au “shada; koja la maua.” 


Wimbo wa Sulemani 4:1-16 

4 “Tazama! Wewe ni mrembo, mpenzi wangu. 
Tazama! Wewe ni mrembo. 

Macho yako ni macho ya njiwa nyuma ya shela yako. 
Nywele zako ni kama kundi la mbuzi 

Washukao chini kwenye milima ya Gileadi. 


2 Meno yako ni kama kundi la kondoo waliokatwa manyoya sasa 
hivi 


Ambao wametoka kuoshwa, 

Wote wamezaa mapacha, 

Na hakuna yeyote aliyepoteza watoto wake. 

3 Midomo yako ni kama uzi mwekundu, 

Na maneno yako yanapendeza. 

Kama kipande cha komamanga 

Ndivyo yalivyo mashavu yako nyuma ya shela yako. 
4 Shingo yako ni kama mnara wa Daudi, 
Uliojengwa kwa safu za mawe 

Na ngao elfu zimetundikwa juu yake, 

Ngao zote za mviringo za wanaume mashujaa. 


5 Matiti yako mawili ni kama paa wawili wachanga, 


Mapacha wa paa, 

Wanaolisha kwenye mayungiyungi.” 

6 “Mpaka upepo uanze kuvuma?” na vivuli kukimbia, 
Nitakwenda zangu kwenye mlima wa manemane 

Na kwenye kilima cha ubani.” 

7 “Wewe ni mrembo kabisa, mpenzi wangu, 

Huna kasoro yoyote. 

8 Njoo, bibi harusi wangu, tuondoke Lebanoni, 

Njoo tuondoke Lebanoni. 

Shuka kutoka kilele cha Amana,” 

Kutoka kilele cha Seniri, kilele cha Hermoni, 

Kutoka kwenye mapango ya simba, kutoka kwenye milima ya chui. 
9 Umeuteka moyo wangu, dada yangu, bibi harusi wangu, 
Umeuteka moyo wangu kwa kunitupia jicho mara moja tu, 
Kwa kidani kimoja cha mkufu wako. 


10 Maonyesho yako ya upendo yanavutia kwelikweli, dada yangu, 
bibi harusi wangu! 


Maonyesho yako ya upendo ni bora zaidi kuliko divai, 
Na manukato ya marashi yako yananukia kuliko kiungo chochote! 


11 Midomo yako, bibi harusi wangu, inadondosha asali ya sega. 


Chini ya ulimi wako kuna asali na maziwa, 

Na manukato ya mavazi yako ni kama manukato ya Lebanoni. 
12 Dada yangu, bibi harusi wangu, ni kama bustani iliyofungwa, 
Bustani iliyofungwa, chemchemi iliyofunikwa kabisa. 

13 Machipukizi” yako ni paradiso” ya makomamanga 

Yenye matunda bora kabisa, mimea ya hina na ya nardo, 

14 Nardo na zafarani, kane” na mdalasini, 

Iliyo na miti ya kila aina ya ubani, manemane, na udi, 

Pamoja na marashi yote yaliyo bora kabisa. 

15 Wewe ni chemchemi ya bustani, kisima cha maji safi, 

Na vijito vinavyotiririka kutoka Lebanoni. 

16 Amka, ewe upepo wa kaskazini; 

Ingia, ewe upepo wa kusini. 

Pumueni” kwenye bustani yangu. 

Manukato yake na yaenee.” 

“Mpenzi wangu na aje kwenye bustani yake 


Ale matunda yake yaliyo bora kabisa.” 


^ Wim. 4:6 Tnn., “siku ianze kupumua.” 


A Wim. 4:8 Au “Milima iliyo ng'ambo ya milima ya Lebanoni.” 


A Wim. 4:13 Au labda, “Ngozi.” 
^ Wim. 4:13 Au “bustani.” 
A Wim. 4:14 Utete wenye harufu nzuri. 


A Wim. 4:16 Au “Vumeni taratibu.” 


Wimbo wa Sulemani 5:1-16 

5 “Nimeingia katika bustani yangu, 

Ewe dada yangu, bibi harusi wangu. 

Nimekusanya manemane yangu na viungo” vyangu. 
Nimekula sega langu na asali yangu; 

Nimekunywa divai yangu na maziwa yangu.” 
“Kuleni, rafiki zangu wapendwa! 

Kunyweni, mlewe maonyesho ya upendo!” 

2 “Nimelala usingizi, lakini moyo wangu uko macho. 
Ndiyo hiyo sauti ya mpenzi wangu akipiga hodi!” 
“Nifungulie, ewe dada yangu, mpenzi wangu, 

Njiwa wangu, mpenzi wangu asiye na kasoro! 

Kwa maana kichwa changu kimelowa umande, 
Mashungi ya nywele zangu yamejaa unyevu wa usiku.” 
3 “Nimevua kanzu yangu. 

Ni lazima niivae tena? 

Nimeosha miguu yangu. 

Ni lazima niichafue tena?’ 


4 Mpenzi wangu aliondoa mkono wake kwenye tundu la mlango, 


Hisia zangu kumwelekea zikasisimka. 

5 Niliinuka ili nimfungulie mpenzi wangu; 

Mikono yangu ikadondosha manemane, 

Na vidole vyangu manemane ya maji, 

Ikadondoka kwenye vitasa vya mlango. 

6 Nilimfungulia mpenzi wangu, 

Lakini mpenzi wangu alikuwa ameondoka, alikuwa ameenda zake. 
Nilitamaukaž alipoenda. 

Nilimtafuta, lakini sikumpata. 

Nikamwita, lakini hakuitika. 

Wakanipiga na kunijeruhi. 

Walinzi wa kuta wakanivua mtandio wangu.” 

8 Nawaapisha, enyi binti za Yerusalemu: 

Mkimpata mpenzi wangu, 

Mwambieni naugua kwa mapenzi.” 

9 “Mpenzi wako ni bora kuliko wapenzi wengine wote jinsi gani, 
Ewe mwanamke mrembo kuliko wote? 


Mpenzi wako ni bora kuliko mpenzi mwingine yeyote jinsi gani, 


Hivi kwamba unatuapisha hivyo?” 

10 “Mpenzi wangu anang’aa tena ni mwekundu; 
Anavutia zaidi miongoni mwa wanaume elfu kumi. 
11 Kichwa chake ni dhahabu, dhahabu bora zaidi. 


Mashungi ya nywele zake ni kama majani ya mtende 
yanayotikisika.” 


Nywele zake ni nyeusi kama kunguru. 

12 Macho yake ni kama njiwa kando ya vijito vya maji, 
Wanaooga ndani ya maziwa, 

Wakiwa wameketi kando ya dimbwi lililojaa maji. 

13 Mashavu yake ni kama kitalu cha viungo, 

Vilima vya mimea yenye manukato. 


Midomo yake ni mayungiyungi, yanayodondosha manemane ya 
maji. 
14 Mikono yake ni fito za dhahabu, zilizopambwa kwa krisolito. 


Tumbo lake ni pembe ya tembo iliyong'arishwa na kufunikwa kwa 
yakuti. 


15 Miguu yake ni nguzo za marumaru Zilizowekwa kwenye vikalio 
vya dhahabu bora zaidi. 


Sura yake ni kama Lebanoni, kama mierezi isiyo na kifani. 


16 Kinywa chake” ni utamu mtupu, 


Na kila kitu kumhusu kinatamanika. 


Huyu ndiye mpenzi wangu, huyu ndiye mpendwa wangu, enyi binti 
za Yerusalemu.” 


A Wim. 5:1 Yaani, vikolezo. 

A Wim. 5:6 Au “Nafsi yangu ilizimia.” 

A Wim. 5:7 Au “shela yangu.” 

A Wim. 5:11 Au labda, “vishada vya tende.” 


A Wim. 5:16 Tnn., “Kaakaa lake.” 


Wimbo wa Sulemani 6:1-13 

6 “Mpenzi wako ameenda wapi, 

Ewe mwanamke mrembo kuliko wote? 

Mpenzi wako amegeuka na kufuata njia gani? 
Acha tukamtafute pamoja nawe.” 

2 “Mpenzi wangu ameshuka kwenda kwenye bustani yake, 
Kwenye kitalu cha mimea ya viungo, 

Kuchunga kondoo kwenye bustani 

Na kuchuma mayungiyungi. 

3 Mimi ni wa mpenzi wangu, 

Na mpenzi wangu ni wangu mimi. 

Anachunga kondoo kati ya mayungiyungi.” 

4 “Wewe ni mrembo, kama Tirsa,” mpenzi wangu, 
Unapendeza kama Yerusalemu, 


Unavutia sana kama majeshi yaliyokusanyika kuzunguka bendera 
zao. 


5 Usinitazame, 
Ukinitazama nahangaika. 
Nywele zako ni kama kundi la mbuzi 


Linaloshuka kwenye miteremko ya Gileadi. 


6 Meno yako ni kama kundi la kondoo 

Ambao wametoka kuoshwa, 

Wote wamezaa mapacha, 

Na hakuna yeyote aliyepoteza watoto wake. 

7 Kama kipande cha komamanga 

Ndivyo yalivyo mashavu yako nyuma ya shela yako. 
8 Hata kukiwa na malkia 60 

Na masuria 80 

Na wasichana wasiohesabika. 


9 Lakini kuna mmoja tu ambaye ni njiwa wangu, mpenzi wangu 
asiye na kasoro. 


Binti pekee kwa mama yake. 

Yeye ni kipenzi cha mama yake.” 

Mabinti wanapomwona, humtangaza kuwa mwenye furaha; 
Malkia na masuria humsifu. 

10 “Ni mwanamke gani anayeng'aa” kama mapambazuko, 
Mrembo kama mwezi mpevu, 

Aliye mwangavu kama nuru ya jua, 


Mwenye kuvutia sana kama majeshi yaliyokusanyika kuzunguka 
bendera zao?” 


11 “Nilishuka kwenye bustani ya miti yenye kokwa 
Ili nione machipukizi bondeni, 

Nione ikiwa mzabibu umechipua 

Ikiwa mikomamanga imechanua. 

12 Bila kutarajia, 

Tamaa yangu ilinifikisha 

Kwenye magari ya watu wangu waungwana.” 
13 “Rudi, rudi, ewe Mshulami! 

Rudi, rudi, 

Ili tukutazame!” 

“Kwa nini mnamkodolea macho Mshulami?” 


“Yeye ni kama dansi ya kambi mbili!”” 


A Wim. 6:4 Au “Jiji Linalopendeza.” 

A Wim. 6:9 Tnn., “ndiye aliye safi sana kwa yule aliyemzaa.” 
A Wim. 6:10 Tnn., “anayetazama chini.” 

A Wim. 6:12 Au “watu wangu walio tayari kusaidia.” 


A Wim. 6:13 Au “dansi ya Mahanaimu.” 


Wimbo wa Sulemani 7:1-13 

7 “Miguu yako inapendeza kwelikweli katika viatu vyako, 
Ewe binti unayeheshimika! 

Umbo la mapaja yako ni kama mapambo, 

Kazi ya mikono ya fundi. 

2 Kitovu chako ni bakuli la mviringo. 

Kisikose kamwe divai iliyotiwa vikolezo. 

Tumbo lako ni rundo la ngano, 

Lililozungukwa na mayungiyungi. 

3 Matiti yako mawili ni kama paa wawili wachanga, 
Mapacha wa paa. 

4 Shingo yako ni kama mnara wa pembe ya tembo. 
Macho yako ni kama vidimbwi kule Heshboni, 

Karibu na lango la Bath-rabimu. 

Pua yako ni kama mnara wa Lebanoni, 

Unaoelekea Damasko. 

> Kichwa chako kinakuvika taji kama Karmeli, 

Na mashungi ya nywele zako” ni kama sufu ya zambarau. 


Mfalme ameduwazwa?” na nywele zako ndefu. 


6 Wewe ni mrembo kwelikweli, nawe unapendeza sana, 
Ewe msichana mpendwa, unazidi vyote vinavyopendeza! 
7 Kimo chako ni kama cha mtende, 

Na matiti yako ni kama vishada vya tende. 

8 Nilisema, 'Nitapanda juu ya mtende 

Nishike vitawi vyake vyenye tende.’ 

Matiti yako na yawe kama vishada vya mizabibu, 

Na pumzi yako inanukia kama matofaa, 

9 Na kinywa chako* kama divai bora kabisa.” 

“Na ishuke taratibu kwa ajili ya mpenzi wangu, 

Itiririke taratibu juu ya midomo ya mpenzi wangu.” 

10 Mimi ni wa mpenzi wangu, 

Naye ananitamani. 

11 Njoo, ewe mpenzi wangu, 

Twende mashambani; 

Twende tukapumzike kati ya mimea ya hina. 

12 Tuamke mapema twende kwenye mashamba ya mizabibu 
Tuone ikiwa mzabibu umechipuka, 


Ikiwa maua yamechanua, 


Ikiwa mikomamanga imechanua. 

Huko nitakuonyesha upendo wangu. 

13 Dudai hutoa harufu yake nzuri; 

Kwenye milango yetu kuna matunda bora ya kila aina. 
Mapya na pia ya zamani, 


Ewe mpenzi wangu, nimekuhifadhia. 


A Wim. 7:5 Tnn., “kichwa chako.” 
A Wim. 7:5 Au “ametekwa.” 
^ Wim. 7:9 Tnn., “kaakaa lako.” 


^ Wim. 7:9 Tnn., “midomo ya wanaolala usingizi.” 


Wimbo wa Sulemani 8:1-14 

8 “Laiti ungekuwa kama ndugu yangu, 
Aliyenyonya matiti ya mama yangu! 
Ningekukuta nje, ningekubusu. 

Na hakuna mtu angenidharau. 

2 Ningekuongoza; 

Ningekuleta ndani ya nyumba ya mama yangu, 
Aliyenifundisha. 

Ningekupa divai iliyotiwa vikolezo unywe, 

Maji matamu ya makomamanga. 

3 Angenishika shingoni kwa mkono wake wa kushoto, 
Na mkono wake wa kulia ungenikumbatia. 

4 “Nawaapisha, enyi binti za Yerusalemu: 


Msijaribu kuamsha au kuchochea upendo ndani yangu mpaka 
utakapoamka wenyewe.” 


> “Ni nani huyu anayekuja kutoka nyikani, 

Akiwa amemwegemea mpenzi wake?” 

“Chini ya mtofaa nilikuamsha. 

Hapo ndipo mama yako alipopata uchungu wa kukuzaa. 


Hapo ndipo mama yako alipokuzaa kwa uchungu. 


6 Niweke kama muhuri juu ya moyo wako, 

Kama muhuri juu ya mkono wako, 

Kwa maana upendo una nguvu kama kifo, 

Na kama Kaburi,” ujitoaji kamili haukubali kushindwa. 
Miale yake ni moto mkali, mwali wa Yah.” 

7 Maji yenye nguvu hayawezi kuuzima upendo, 
Wala mito haiwezi kuufagilia mbali. 


Kama mtu angejaribu kuuza mali yote nyumbani mwake kwa ajili ya 
upendo, 


Mali hiyo ingedharauliwa” kabisa.” 

8 “Tuna dada mdogo, 

Ambaye hana matiti. 

Tutamfanyia nini dada yetu 

Siku atakapoposwa?” 

9 “Akiwa ukuta, 

Tutajenga juu yake mnara wa fedha, 
Lakini akiwa mlango, 

Tutamziba kwa ubao mpana wa mwerezi.” 
10 “Mimi ni ukuta, 


Na matiti yangu ni kama minara. 


Kwa hiyo machoni pake nimekuwa 

Kama mtu anayepata amani. 

11 Sulemani alikuwa na shamba la mizabibu kule Baal-hamoni. 
Aliwakabidhi watunzaji shamba hilo la mizabibu. 


Kila mmoja wao alikuwa akileta vipande elfu moja vya fedha kwa ajili 
ya matunda yake. 


12 Nina shamba langu mwenyewe la mizabibu. 
Hivyo vipande elfu moja vya fedha ni vyako, Ee Sulemani, 


Na vipande mia mbili ni vya wale wanaotunza matunda ya shamba 
hilo.” 


13 “Wewe unayekaa katika bustani, 
Rafiki zako wanasikiliza sauti yako. 
Acha niisikie.” 

14 “Kimbia, mpenzi wangu, 

Kimbia mbio kama swala 

Au paa dume mchanga 


Juu ya milima yenye viungo.” 


A Wim. 8:6 Au “Sheoli.” Angalia Kamusi. 


A Wim. 8:6 “Yah” ni ufupisho wa jina Yehova. 


A Wim. 8:7 Au labda, “Angedharauliwa.” 


A Wim. 8:14 Au “vikolezo.” 

ISAYA 


1 Maono ambayo Isaya” mwana wa Amozi aliona kuhusu Yuda na 
Yerusalemu katika siku za Uzia, Yothamu, Ahazi, na Hezekia, 
wafalme wa Yuda: 


Isaya 1:1-31 


2 Sikieni, enyi mbingu, na usikilize, ewe dunia, 
Kwa maana Yehova amesema: 

“Nimelea wana wakakua, 

Lakini wameniasi. 

3 Ng'ombe anamjua vizuri aliyemnunua, 

Na punda anaijua vizuri hori ya mmiliki wake; 
Lakini Israeli hanijui,” 

Watu wangu mwenyewe hawatendi kwa uelewaji.” 
4 Ole kwa taifa lenye dhambi, 

Watu waliolemewa na dhambi, 

Uzao wa watu waovu, watoto waliopotoka! 
Wamemwacha Yehova; 

Wamemvunjia heshima Mtakatifu wa Israeli; 
Wamemgeuzia migongo yao. 


5 Ni wapi mtakapopigwa tena kwa kuwa mnazidi kuasi? 


Kichwa chote ni kigonjwa, 
Na moyo wote ni mgonjwa. 


6 Kuanzia wayo wa mguu mpaka kichwani, hakuna sehemu yenye 
afya. 


Kuna majeraha na michubuko na vidonda vilivyo wazi 
—Havijatibiwa” wala kufungwa wala kulainishwa kwa mafuta. 
7 Nchi yenu ni ukiwa. 

Majiji yenu yameteketezwa kwa moto. 

Wageni wanaila nchi yenu mbele ya macho yenu. 

Ni kama nchi iliyo ukiwa iliyoharibiwa kabisa na wageni. 


8 Binti ya Sayuni ameachwa kama kibanda katika shamba la 
mizabibu, 


Kama nyumba ya msonge katika shamba la matango, 

Kama jiji lililozingirwa. 

9 Kama Yehova wa majeshi hangetuachia waokokaji wachache, 
Tungekuwa kama Sodoma, 

Na tungefanana na Gomora. 

10 Sikieni neno la Yehova, enyi madikteta” wa Sodoma. 
Sikilizeni sheria” ya Mungu wetu, enyi watu wa Gomora. 


11 “Dhabihu zenu nyingi zina faida gani kwangu?” asema Yehova. 


“Nimetosheka na dhabihu zenu za kuteketezwa za kondoo dume na 
mafuta ya wanyama waliolishwa vizuri, 


Nami sipendezwi na damu ya ng'ombe dume wachanga na 
wanakondoo na mbuzi. 


12 Mnapokuja kusimama mbele zangu, 

Ni nani ambaye amewataka mfanye hivyo, 
Mzikanyage-kanyage nyua zangu? 

13 Acheni kuleta matoleo zaidi ya nafaka yasiyo na thamani. 
Uvumba wenu unanichukiza. 

Miezi mipya, sabato, kuita makusanyiko 


—Siwezi kuvumilia matumizi ya nguvu za uchawi pamoja na 
kusanyiko lenu takatifu. 


14 Nimechukia” miezi yenu mipya na sherehe zenu. 
Zimekuwa mzigo kwangu; 

Nimechoka kuzibeba. 

15 Na mnaponyoosha mikono yenu, 

Mimi huficha macho yangu nisiwaone. 

Ingawa mnatoa sala nyingi, 

Mimi sisikilizi; 


Mikono yenu imejaa damu. 


16 Jiosheni, jisafisheni; 

Ondoeni matendo yenu maovu mbele za macho yangu; 
Acheni kutenda mabaya. 

17 Jifunzeni kutenda mema, tafuteni haki, 

Mrekebisheni mkandamizaji, 

Teteeni haki za yatima, 

Nanyi mteteeni mjane.” 

18 “Sasa, njooni, na tunyooshe mambo kati yetu,” asema Yehova. 
“Ingawa dhambi zenu ni kama rangi nyekundu, 
Zitafanywa kuwa nyeupe kama theluji; 

Ingawa ni nyekundu kama kitambaa chekundu, 
Zitakuwa kama sufu. 

19 Mkionyesha utayari na kusikiliza, 

Mtakula vitu vyema vya nchi. 

20 Lakini mkikataa na kuasi, 

Mtaliwa na upanga, 

Kwa maana kinywa cha Yehova kimesema hayo.” 

21 Jinsi mji mwaminifu umekuwa kahaba! 


Ulikuwa umejaa haki; 


Uadilifu ulikuwa ukikaa ndani yake, 

Lakini sasa wauaji wanakaa ndani yake. 

22 Fedha yako imekuwa takataka, 

Na pombe yako” imechanganywa na maji. 

23 Wakuu wako ni wakaidi na wanashirikiana na wezi. 
Kila mmoja wao anapenda rushwa na kutafuta zawadi kwa bidii. 
Hawawatendei kwa haki mayatima, 

Na kesi ya mjane haiwafikii kamwe. 

24 Kwa hiyo Bwana wa kweli, Yehova wa majeshi, 
Mwenye Nguvu wa Israeli, anasema: 

“Ah! Nitawaondoa wapinzani wangu, 

Nami nitalipiza kisasi dhidi ya maadui wangu. 

25 Nitaugeuza mkono wangu dhidi yako, 

Nitayeyusha takataka yako kama kwa sabuni, 

Nami nitauondoa uchafu wako wote. 

26 Nitawarudisha waamuzi wenu kama mwanzoni 

Na washauri wenu kama awali. 

Kisha wewe utaitwa Jiji la Uadilifu, Mji Mwaminifu. 


27 Sayuni atakombolewa kwa haki, 


Na watu wake wanaorudi, kwa uadilifu. 
28 Waasi na watenda dhambi watavunjwa pamoja, 
Na wale wanaomwacha Yehova watafikia mwisho wao. 


29 Kwa maana wataona aibu kwa sababu ya miti mikubwa ambayo 
mlitamani, 


Nanyi mtafedheheka kwa sababu ya bustani” ambazo mlichagua. 


30 Kwa maana mtakuwa kama mti mkubwa ambao majani yake 
yananyauka, 


Na kama bustani isiyo na maji. 


* 


31 Mwanamume mwenye nguvu atakuwa kitani 
Na kazi yake itakuwa cheche ya moto; 
Atateketea motoni pamoja na kazi yake, 


Na hapatakuwa na yeyote wa kuwazima.” 


^ Isa. 1:1 Maana yake “Wokovu wa Yehova.” 

^ Isa. 1:3 Au “hamjui bwana wake.” 

^ Isa. 1:6 Tnn., “Havijafinywa; Havijatumbuliwa.” 
^ Isa. 1:10 Au “watawala.” 

^ Isa. 1:10 Au “mafundisho.” 


^ Isa. 1:14 Au “Nafsi yangu imechukia.” 


^ Isa. 1:22 Au “pombe yako ya ngano.” 


A Isa. 1:29 Inaonekana ni miti na bustani zilizohusiana na ibada ya 
sanamu. 


A Isa. 1:31 Nyuzi zinazoshika moto kwa urahisi ambazo zinafanana 
na kamba. 


Isaya 2:1-22 


2 Hili ndilo jambo ambalo Isaya mwana wa Amozi aliona katika 
maono kuhusu Yuda na Yerusalemu: 


2 Katika siku za mwisho,” 

Mlima wa nyumba ya Yehova 

Utaimarishwa kabisa juu ya vilele vya milima, 

Nao utainuliwa juu ya vilima, 

Na mataifa yote yatamiminika kwenye mlima huo. 
3 Na watu wa mataifa mengi wataenda na kusema: 
“Njooni, twendeni juu kwenye mlima wa Yehova, 
Kwenye nyumba ya Mungu wa Yakobo. 

Naye atatufundisha njia zake, 

Nasi tutatembea katika vijia vyake.” 

Kwa maana sheria itatoka” Sayuni, 

Na neno la Yehova litatoka Yerusalemu. 

4 Atatekeleza hukumu miongoni mwa mataifa 

Na kunyoosha” mambo kuhusiana na watu wengi. 
Watafua panga zao ziwe majembe ya plau 

Na mikuki yao iwe miundu. 


Taifa halitainua upanga dhidi ya taifa lingine, 


Wala hawatajifunza vita tena kamwe. 

> Enyi nyumba ya Yakobo, njooni, 

Na tutembee katika nuru ya Yehova. 

6 Kwa maana umewaacha watu wako, nyumba ya Yakobo, 
Kwa sababu wamejaa vitu vya kutoka Mashariki; 
Wanafanya uchawi kama Wafilisti, 

Nao wana watoto wengi wa wageni. 

7 Nchi yao imejaa fedha na dhahabu, 

Na hazina zao hazina kikomo. 

Nchi yao imejaa farasi, 

Na magari yao hayana idadi. 

8 Nchi yao imejaa miungu ya ubatili. 

Wao huinamia kazi ya mikono yao wenyewe, 

Kile ambacho vidole vyao vimetengeneza. 

9 Basi mtu huinama chini, hujishusha chini, 
Nawe huwezi kuwasamehe. 

10 Ingia ndani ya mwamba, ujifiche mavumbini 
Kwa sababu ya uwepo wa Yehova unaoogopesha 


Na fahari yake kuu. 


11 Macho ya mwanadamu yenye majivuno yatashushwa, 
Na kiburi cha wanadamu kitainama chini.” 

Yehova peke yake ndiye atakayekwezwa siku hiyo. 

12 Kwa maana hiyo ni siku ya Yehova wa majeshi. 

Itakuja dhidi ya kila mtu mwenye majivuno na anayejiinua, 
Itakuja dhidi ya kila mtu, aliyekwezwa au aliye chini, 

13 Dhidi ya mierezi yote ya Lebanoni ambayo ni mirefu na iliyo juu 
Na dhidi ya mialoni yote ya Bashani, 

14 Dhidi ya milima yote mirefu 

Na dhidi ya vilima vyote virefu, 

15 Dhidi ya kila mnara mrefu na kila ukuta wenye ngome, 
16 Dhidi ya meli zote za Tarshishi 

Na dhidi ya mashua zote zinazotamanika. 

17 Majivuno ya mwanadamu yatashushwa, 

Na kiburi cha wanadamu kitainama chini.” 

Yehova peke yake ndiye atakayekwezwa siku hiyo. 

18 Miungu ya ubatili itatoweka kabisa. 

19 Na watu wataingia ndani ya mapango ya miamba 


Na ndani ya mashimo ardhini, 


Kwa sababu ya uwepo wa Yehova unaoogopesha 
Na fahari yake kuu, 
Anapoinuka ili kuifanya dunia itetemeke kwa hofu. 


20 Siku hiyo wanadamu watachukua miungu yao ya ubatili ya fedha 
na dhahabu 


Ambayo walijitengenezea ili waiinamie 

Nao watawatupia panya” na popo, 

21 Ili kuingia katika mashimo yaliyo kwenye miamba 

Na ndani ya mipasuko ya majabali, 

Kwa sababu ya uwepo wa Yehova unaoogopesha 

Na fahari yake kuu, 

Anapoinuka ili kuifanya dunia itetemeke kwa hofu. 

22 Kwa faida yenu wenyewe, acheni kumtumaini mwanadamu, 
Ambaye ni pumzi tu iliyo katika mianzi ya pua yake.” 


Kwa nini afikiriwe? 


^ Isa. 2:2 Au “Katika kipindi cha mwisho cha zile siku.” 
^ Isa. 2:3 Au “mafundisho yatatoka.” 
^ Isa. 2:4 Au “kurekebisha.” 


^ Isa. 2:11 Au “kitanyenyekezwa.” 


^ Isa. 2:17 Au “kitanyenyekezwa.” 
A Isa. 2:20 Au “wanyama wanaoguguna ambao hula sana.” 


A Isa. 2:22 Au “Ambaye pumzi yake iko katika mianzi ya pua yake.” 


Isaya 3:1-26 

3 Kwa maana tazama! Bwana wa kweli, Yehova wa majeshi, 
Anaondoa Yerusalemu na Yuda kila aina ya tegemeo na msaada, 
Tegemeo lote la kupata mkate na maji, 

2 Mwanamume hodari na shujaa, 

Mwamuzi na nabii, mbashiri” na mzee, 

3 Mkuu wa 50, mwanamume mwenye kuheshimiwa, na mshauri, 
Mchawi hodari na mlozi stadi. 

4 Nitawafanya wavulana kuwa wakuu wao, 

Na watu wanaoyumbayumba?” watawatawala. 

5 Watu watakandamizana, 

Kila mmoja atamkandamiza mwenzake. 

Mvulana atamshambulia mwanamume mzee, 


Na mtu asiyeheshimiwa sana atamdharau yule anayeheshimiwa. 


6 Kila mmoja atamshika ndugu yake katika nyumba ya baba yake, 
na kusema: 


“Wewe una joho—uwe kamanda wetu. 
Lisimamie rundo hili la magofu.” 
7 Lakini siku hiyo atakataa akisema: 


“Mimi sitakuwa mfunga-majeraha* wenu; 


Sina chakula wala nguo katika nyumba yangu. 

Msiniweke kuwa kamanda juu ya watu.” 

8 Kwa maana watu wa Yerusalemu wamejikwaa, 

Na watu wa Yuda wameanguka, 

Kwa sababu wanampinga Yehova kwa maneno na matendo; 
Wanatenda kwa ukaidi mbele za uwepo wake mtukufu.” 

9 Hali ya nyuso zao inatoa ushahidi dhidi yao, 

Nazo zinatangaza dhambi yao kama Sodoma; 

Hawajaribu kuificha. 

Ole wao,” kwa maana wanajiletea msiba! 

10 Waambie waadilifu kwamba mambo yatawaendea vema; 
Watathawabishwa kwa yale wanayotenda.” 

11 Ole wake mtu mwovu! 

Atapatwa na msiba, 

Atatendewa yale ambayo mikono yake imetenda! 

12 Na kuhusu watu wangu, wasimamizi wao wa kazi wanawatesa, 
Na wanawake huwatawala. 

Watu wangu, viongozi wenu wanawafanya mtangetange, 


Nao wanavuruga mwelekeo wa njia zenu. 


13 Yehova anachukua nafasi yake ili kutoa mashtaka; 
Anasimama ili kuwahukumu watu. 

14 Yehova atawahukumu wazee na wakuu wa watu wake. 
“Mmeliteketeza kabisa shamba la mizabibu, 

Na vitu mlivyowaibia maskini vimo ndani ya nyumba zenu. 
15 Mnawezaje kuwaponda watu wangu 


Na kusaga nyuso za maskini mavumbini?” asema Bwana Mwenye 
Enzi Kuu, Yehova wa majeshi. 


16 Yehova anasema: “Kwa sababu mabinti wa Sayuni ni wenye 
majivuno, 


Nao wanatembea wakiwa wameinua vichwa vyao juu,” 


Wakipepesa-pepesa macho kwa utongozi, wakitembea kwa hatua 
fupifupi, 


Wakiwa na vikuku vinavyotoa milio kwenye vifundo vya miguu, 

17 Yehova pia atawapiga mabinti wa Sayuni kwa upele kichwani, 
Na Yehova atafunua wazi paji la uso wao. 

18 Siku hiyo Yehova ataondoa umaridadi wa bangili zao, 

Tepe za kichwani na mapambo yenye umbo la mwezi mwandamo, 
19 Herini,* vikuku, na shela, 


20 Vitambaa vya kichwani, mafurungu, na mavazi ya kifuani,” 


Chupa za marashi” na hirizi,” 

21 Pete za vidole na pete za puani, 

22 Kanzu za sherehe, kanzu fupi za nje, majoho, na mikoba, 
23 Vioo vya mkononi na mavazi ya kitani,” 

Vilemba na shela. 

24 “Badala ya mafuta ya zeri, kutakuwa na harufu ya uozo; 
Badala ya mshipi, kamba; 

Badala ya mtindo maridadi wa nywele, upara; 

Badala ya vazi lenye thamani, nguo ya magunia; 

Na alama iliyotiwa mwilini badala ya urembo. 

25 Wanaume wako watauawa kwa upanga, 

Na wanaume wako hodari watauawa vitani. 

26 Milango yake italia na kuomboleza, 


Naye ataketi ardhini katika hali ya ukiwa.” 


^ Isa. 3:2 Au “mwaguzi.” 

A Isa. 3:4 Au “wasio na msimamo.” 

A Isa. 3:7 Au “tabibu.” 

A Isa. 3:8 Tnn., “machoni pa utukufu wake.” 


^ Isa. 3:9 Au “Ole wa nafsi zao.” 


^ Isa. 


3:10 Tnn., “Watakula matunda ya matendo yao.” 


^ Isa. 


3:16 Tnn., “wakiwa wamerefusha shingo (koo) zao.” 


Nsa. 


3:19 Au “Kigwe.” 


3:20 Au “ukumbuu.” 


^ Isa. 


^ Isa. 


3:20 Tnn., “nyumba za nafsi.” 


Nsa. 


3:20 Au “kauri zinazovuma zinazotumiwa kama mapambo.” 


^ Isa. 


3:23 Au “nguo za ndani.” 


Isaya 4:1-6 


4 Siku hiyo, wanawake saba watamkamata mwanamume mmoja, 
wakisema: 


“Tutakula mkate wetu wenyewe 
Na kuvaa nguo zetu wenyewe; 


Lakini turuhusu tu tuitwe kwa jina lako 


Wi 


Ili kuondoa aibu yetu. 


2 Siku hiyo kile ambacho Yehova atachipusha kitakuwa kizuri sana 
na chenye utukufu, na mazao ya nchi yatakuwa kitu cha kujivunia na 
urembo kwa ajili ya waokokaji wa Israeli. 3 Yeyote atakayebaki 
Sayuni na kuachwa Yerusalemu ataitwa mtakatifu, wale wote walio 
Yerusalemu walioandikwa kwa ajili ya uzima. 


4 Yehova atakapoosha uchafu wa” mabinti wa Sayuni na kusafisha 
umwagaji wa damu wa Yerusalemu kutoka ndani yake kwa roho ya 
hukumu na kwa roho ya kuteketeza,” > Yehova pia ataumba juu ya 
eneo lote la Mlima Sayuni na juu ya mahali pa makusanyiko yake 
wingu na moshi wakati wa mchana na moto mwangavu unaowaka 
wakati wa usiku; kwa maana juu ya utukufu wote kutakuwa na 
mahali pa kujificha. 6 Na kutakuwa na kibanda chenye kivuli cha 
kujikinga na joto wakati wa mchana, nacho kitakuwa kimbilio na 
ulinzi wakati wa dhoruba na mvua. 


^ Isa. 4:1 Yaani, aibu ya kutoolewa na kutokuwa na watoto. 


^ Isa. 4:4 Tnn., “kinyesi cha.” 


^ Isa. 4:4 Au “kuondoa.” 


Isaya 5:1-30 
5 Tafadhali, acha nimwimbie mpenzi wangu 
Wimbo kuhusu mpenzi wangu na shamba lake la mizabibu. 


Mpenzi wangu alikuwa na shamba la mizabibu kwenye kilima 
kinachozaa sana. 


2 Akalilima na kuondoa mawe ndani yake. 

Akapanda mzabibu bora mwekundu, 

Akajenga mnara katikati yake, 

Naye akachimba shinikizo la divai ndani yake. 

Kisha akaendelea kutumaini kwamba litazaa zabibu, 

Lakini lilizaa zabibu za mwituni peke yake. 

3 “Na sasa, enyi wakaaji wa Yerusalemu na watu wa Yuda, 
Tafadhali hukumuni kati yangu na shamba langu la mizabibu. 
4 Ningelifanyia nini kingine shamba langu la mizabibu 
Ambacho bado sijafanya? 

Kwa nini, nilipotumaini kwamba litazaa zabibu, 

Lilizaa zabibu za mwituni peke yake? 

> Sasa, tafadhali, acheni niwaambie 

Kile nitakacholifanyia shamba langu la mizabibu: 


Nitaondoa uzio wake, 


Nalo litateketezwa kabisa. 

Nitaubomoa ukuta wake wa mawe, 

Nalo litakanyagwa-kanyagwa. 

6 Nami nitalifanya liwe ukiwa; 

Halitapunguzwa matawi wala kulimwa. 

Litamea vichaka vya miiba na magugu, 

Nami nitayaamuru mawingu yasinyeshe mvua yoyote juu yake. 


7 Kwa maana shamba la mizabibu la Yehova wa majeshi ni nyumba 
ya Israeli; 


Watu wa Yuda ndilo shamba alilolipenda sana. 
Aliendelea kutumaini haki itendwe, 

Lakini tazama! kulikuwa na ukosefu wa haki; 
Alitumaini uadilifu ufanywe, 

Lakini tazama! kulikuwa na kilio cha huzuni.” 

8 Ole wao wanaounganisha nyumba moja na nyingine 
Na wanaounganisha shamba moja na lingine 

Mpaka nafasi inapokosekana kabisa 

Nanyi mnaishi peke yenu nchini! 

9 Yehova wa majeshi ameapa masikioni mwangu 


Kwamba nyumba nyingi, ingawa ni kubwa na maridadi, 


Zitakuwa kitu cha kutisha, 
Bila mkaaji. 


10 Kwa maana ekari kumi za” shamba la mizabibu zitazaa kipimo 
kimoja tu cha bathi,” 


Na kipimo kimoja cha homeri* ya mbegu kitazaa efa” moja tu. 
11 Ole wao wanaoamka asubuhi na mapema ili wanywe kileo, 
Wanaokawia hadi giza linapoingia jioni mpaka divai inapowawasha! 
12 Wana kinubi na kinanda, 

Tari, filimbi, na divai katika karamu zao; 

Lakini hawafikirii utendaji wa Yehova, 

Wala hawaioni kazi ya mikono yake. 

13 Kwa hiyo watu wangu wataenda uhamishoni 

Kwa sababu ya kukosa ujuzi; 

Wanaume wao wenye utukufu watakuwa na njaa, 

Na watu wao wote watakauka kwa kiu. 

14 Kwa hiyo Kaburi” limejipanua” 

Nalo limefungua kinywa chake bila kikomo; 


Na fahari yake,” umati wake wenye kelele, na watu wake 
wanaosherehekea 


Hakika watashuka na kuingia ndani yake. 


15 Na mwanadamu atainama, 

Mwanadamu atashushwa, 

Na macho ya wenye majivuno yatashushwa. 

16 Yehova wa majeshi atakwezwa kupitia hukumu yake;* 


Mungu wa kweli, Aliye Mtakatifu, atajitakasa mwenyewe kupitia 
uadilifu. 


17 Na wanakondoo watalisha kama katika malisho yao; 


Wakaaji wageni watakula katika maeneo yenye ukiwa ya wanyama 
waliolishwa vizuri. 


18 Ole wao wanaokokota hatia yao kwa kamba za udanganyifu 
Na dhambi yao kwa kamba za gari la kukokotwa; 

19 Wale wanaosema: “Na aharakishe kazi yake; 

Na ije upesi ili tuione. 

Kusudi la” Mtakatifu wa Israeli na litimizwe 

Ili tulijue!” 

20 Ole wao wanaosema kwamba wema ni uovu na uovu ni wema, 
Wale wanaoweka giza badala ya nuru na nuru badala ya giza, 


Wale wanaoweka uchungu badala ya utamu na utamu badala ya 
uchungu! 


21 Ole wao walio na hekima katika macho yao wenyewe 


Na walio na busara machoni pao wenyewe! 

22 Ole wao walio hodari katika kunywa divai 

Na wanaume walio stadi katika kuchanganya vileo, 

23 Wale wanaomwondolea mwovu hatia kwa rushwa 

Na wanaomnyima haki mwadilifu! 

24 Kwa hiyo, kama mwali wa moto unavyoteketeza majani makavu 
Na majani makavu yanavyonyauka katika moto, 

Mizizi yao wenyewe itaoza, 

Na maua yao yatatawanyika kama ungaunga, 

Kwa sababu walikataa sheria” ya Yehova wa majeshi, 

Na kulidharau neno la Mtakatifu wa Israeli. 

25 Ndiyo sababu hasira ya Yehova inawaka dhidi ya watu wake, 
Naye ataunyoosha mkono wake dhidi yao na kuwapiga. 

Milima itatetemeka, 

Na maiti zao zitakuwa kama takataka barabarani. 

Kwa sababu ya hayo yote, hasira yake haijapoa, 

Lakini mkono wake bado umenyooshwa ili kupiga. 

26 Ameliinulia ishara?” taifa lililo mbali; 


Amewapigia mluzi waje kutoka miisho ya dunia; 


Na tazama! wanakuja upesi sana. 

27 Hakuna yeyote kati yao aliyechoka wala kujikwaa. 
Hakuna yeyote anayesinzia au kulala. 

Mshipi ulio kwenye kiuno chao haujalegezwa, 

Wala kamba za viatu vyao hazijakatika. 

28 Mishale yao yote ni mikali, 

Na pinde zao zote zimepindika.” 

Kwato za farasi wao ni kama jiwe gumu lenye makali, 
Na magurudumu yao kama upepo wa dhoruba. 

29 Mngurumo wao ni kama wa simba; 

Wananguruma kama wanasimba.” 

Watanguruma na kukamata mawindo 

Na kuyabeba bila mtu wa kuyaokoa. 

30 Siku hiyo watanguruma juu yake 

Kama mngurumo wa bahari. 

Mtu yeyote anayeitazama nchi ataona giza lenye kutaabisha; 


Hata nuru imetiwa giza kwa sababu ya mawingu. 


^ Isa. 5:10 Tnn., “viganja kumi vya” 


^ Isa. 5:10 Angalia Nyongeza B14. 


^ Isa. 5:10 Angalia Nyongeza B14. 


^ Isa. 5:10 Angalia Nyongeza B14. 


^ Isa. 5:14 Au “Sheoli.” Angalia Kamusi. 

^ Isa. 5:14 Au “limepanua nafsi yake.” 

^ Isa. 5:14 Au “wakuu wake.” 

^ Isa. 5:16 Au “haki yake.” 

^ Isa. 5:19 Au “Uamuzi wa; Shauri la.” 

^ Isa. 5:24 Au “mafundisho.” 

^ Isa. 5:26 Au “nguzo ya ishara.” 

^ Isa. 5:28 Au “ziko tayari kupiga mshale.” 


^ Isa. 5:29 Au “wanasimba wenye manyoya marefu shingoni.” 


Isaya 6:1-13 


6 Katika mwaka ambao Mfalme Uzia alikufa, nilimwona Yehova 
akiwa ameketi kwenye kiti cha ufalme kilicho juu na kilichoinuliwa, na 
pindo za kanzu yake zilijaa hekaluni. 2 Maserafi walikuwa 
wamesimama juu yake; kila mmoja wao alikuwa na mabawa sita. 
Kila mmoja aliufunika uso wake kwa mabawa mawili na alifunika 
miguu yake kwa mawili, na kila mmoja wao aliruka huku na huku 
kwa mawili. 


3 Na kila mmoja alimwambia mwenzake: 
“Mtakatifu, mtakatifu, mtakatifu ni Yehova wa majeshi. 
Dunia yote imejaa utukufu wake.” 


4 Na viegemeo vya milango vikatetemeka kwa sababu ya ile sauti 
kubwa,” na nyumba ikajaa moshi. 


5 Kisha nikasema: “Ole wangu! 

Kwa maana ni kama nimekufa,” 

Kwa maana mimi ni mtu asiye na midomo safi, 
Nami ninaishi kati ya watu wasio na midomo safi; 


Kwa maana macho yangu yamemwona Mfalme, Yehova wa majeshi 
mwenyewe!” 


6 Ndipo mmoja wa maserafi akaruka kunijia, na mkononi mwake 
alikuwa na kaa linalowaka alilokuwa amechukua kwa koleo kutoka 
kwenye madhabahu. 7 Akakigusa kinywa changu na kusema: 


“Tazama! Hili limeigusa midomo yako. 


Hatia yako imeondolewa, 
Na dhambi yako imefunikwa.” 


8 Kisha nikasikia sauti ya Yehova ikiuliza: “Nimtume nani, na ni nani 
atakayeenda kwa ajili yetu?” Nami nikasema: “Mimi hapa! Nitume 
mimi!” 


9 Ndipo akasema, “Nenda, uwaambie hivi watu hawa: 
‘Mtasikia tena na tena, 

Lakini hamtaelewa; 

Mtaona tena na tena, 

Lakini hamtapata ujuzi wowote.’ 

10 Ufanye moyo wa watu hawa uwe mgumu, 

Yafanye masikio yao yawe mazito, 

Na uyafunge kabisa macho yao, 

Ili wasione kwa macho yao 

Na wasisikie kwa masikio yao, 

Ili moyo wao usielewe 

Nao wasigeuke na kuponywa.” 

11 Ndipo nikauliza: “Ni mpaka lini, Ee Yehova?” Kisha akasema: 
“Mpaka majiji yabomoke yawe magofu bila mkaaji 


Na nyumba zisiwe na watu 


Na nchi iharibiwe na kubaki ukiwa; 
12 Mpaka Yehova awaondoe watu na kuwapeleka mbali 
Na hali ya ukiwa ya nchi ienee sana. 


13 “Lakini bado kutakuwa na sehemu ya kumi ndani yake, nayo 
itateketezwa tena, kama mti mkubwa na kama mwaloni, ambayo 
inapokatwa huacha kisiki; mbegu takatifu itakuwa? kisiki chake.” 


^ Isa. 6:4 Tnn., “sauti ya yule aliyekuwa akiita.” 
^ Isa. 6:5 Tnn., “nimenyamazishwa.” 


^ Isa. 6:13 Au “uzao mtakatifu utakuwa.” 


Isaya 7:1-25 


7 Sasa katika siku za Ahazi mwana wa Yothamu mwana wa Uzia, 
mfalme wa Yuda, Mfalme Resini wa Siria na Peka mwana wa 
Remalia, mfalme wa Israeli, walipanda ili kuja kupigana vita dhidi ya 
Yerusalemu, lakini alishindwa?” kuliteka. 2 Habari ikapelekwa kwa 
nyumba ya Daudi: “Siria imeungana na Efraimu.” 


Na moyo wa Ahazi na moyo wa watu wake ukaanza kutetemeka, 
kama miti ya msituni inavyotikiswa na upepo. 


3 Kisha Yehova akamwambia Isaya: “Tafadhali ondoka, wewe na 
mwana wako Shear-yashubu,” uende kukutana na Ahazi, kwenye 
mwisho wa mfereji” wa kidimbwi cha juu karibu na barabara kuu ya 
uwanja wa mfuaji wa nguo. 4 Umwambie, ‘Jitahidi kuwa mtulivu. 
Usiogope, na usivunjike moyo kwa sababu ya haya magogo mawili 
yanayotoa moshi, kwa sababu ya hasira kali ya Resini na Siria na 
mwana wa Remalia. > Kwa maana Siria pamoja na Efraimu na 
mwana wa Remalia wamepanga njama ya kukudhuru, wakisema: 
6 “Na tupande dhidi ya Yuda na kuirarua” na kuishinda” iwe yetu, 
nasi tumweke mwana wa Tabeeli kuwa mfalme wake.” 


7 “Bwana Mwenye Enzi Kuu Yehova anasema hivi: 
“Haitafanikiwa, 

Wala haitatimia. 

8 Kwa maana kichwa cha Siria ni Damasko, 


Na kichwa cha Damasko ni Resini. 


Katika muda wa miaka 65 tu 


Efraimu litavunjwa kabisa na halitakuwa taifa tena. 
9 Kichwa cha Efraimu ni Samaria, 
Na kichwa cha Samaria ni mwana wa Remalia. 


Msipokuwa na imani thabiti, 


3333) 


Hamtakuwa imara. 


10 Yehova akaendelea kumwambia Ahazi: 11 “Mwombe Yehova 
Mungu wako ishara; inaweza kuwa yenye kina kama Kaburi” au iwe 
juu kama anga.” 12 Lakini Ahazi akasema: “Sitaomba, wala 
sitamjaribu Yehova.” 


13 Kisha Isaya akasema: “Tafadhali, sikilizeni, enyi nyumba ya 
Daudi. Je, haitoshi kwamba mnaijaribu subira ya wanadamu? Je, ni 
lazima pia muijaribu subira ya Mungu? 14 Kwa hiyo Yehova 
mwenyewe atawapa ishara: Tazama! Mwanamke kijana” atapata 
mimba naye atazaa mwana, na kumwita jina Imanueli.” 15 Atakula 
siagi na asali kufikia wakati atakapojua jinsi ya kukataa lililo baya na 
kuchagua lililo jema. 16 Kwa maana kabla ya mvulana huyo kujua 
jinsi ya kukataa lililo baya na kuchagua lililo jema, nchi ya wale 
wafalme wawili mnaowahofu itaachwa kabisa. 17 Yehova ataleta 
dhidi yako na dhidi ya watu wako na dhidi ya nyumba ya baba yako 
wakati ambao haujawahi kuonekana tangu Efraimu lilipojitenga na 
Yuda, kwa maana Yeye atamleta mfalme wa Ashuru. 


18 “Siku hiyo Yehova atawapigia mluzi nzi kutoka katika vijito vya 
mbali vya Mto Nile wa Misri na nyuki kutoka katika nchi ya Ashuru, 
19 nao wote watakuja na kutua kwenye mabonde yenye mteremko 


mkali,” kwenye mipasuko ya miamba, kwenye vichaka vyote vya 
miiba, na sehemu zote za kunyweshea. 


20 “Siku hiyo, kwa kutumia wembe uliokodiwa kutoka eneo la ule 
Mto,” kwa kumtumia mfalme wa Ashuru, Yehova atanyoa kichwa na 
nywele za miguu, nao utafagilia mbali ndevu pia. 


21 “Siku hiyo mtu atamhifadhi hai ng'ombe mchanga aliye kundini na 
kondoo wawili. 22 Na kwa sababu ya wingi wa maziwa, atakula siagi, 
kwa maana kila mtu anayebaki katika nchi atakula siagi na asali. 


23 “Siku hiyo mahali popote palipokuwa na mizabibu 1,000 yenye 
thamani ya vipande 1,000 vya fedha, patakuwa na vichaka vya miiba 
na magugu peke yake. 24 Watu wataenda huko wakiwa na mishale 
na upinde, kwa sababu nchi yote itakuwa vichaka vya miiba na 
magugu. 25 Na milima yote iliyokuwa ikilimwa kwa jembe, 
hutaikaribia kwa kuogopa vichaka vya miiba na magugu; itakuwa 
mahali pa kulisha ng'ombe na mahali pa kukanyagwa na kondoo.” 


^ Isa. 7:1 Au labda, “walishindwa.” 

A Isa. 7:3 Maana yake “Ni Mabaki tu Watakaorudi.” 
^ Isa. 7:3 Au “mtaro wa maji.” 

^ Isa. /:6 Au labda, “kuishambulia.” 

^ Isa. 7:6 Au “bomoa kuta zake.” Tnn., “kulipasua.” 


^ Isa. 7:11 Au “Sheoli.” Angalia Kamusi. 


^ Isa. 7:14 Au “Mwanamwali.” 


^ Isa. 7:14 Maana yake “Mungu Yuko Pamoja Nasi.” 
^ Isa. 7:19 Au “makorongo.” 


^ Isa. 7:20 Yaani, Mto Efrati. 


Isaya 8:1-22 


8 Yehova akaniambia: “Chukua bamba kubwa na uandike juu yake 
kwa kalamu ya kawaida,” 'Maher-shalal-hash-bazi.'” 2 Nami 
nihakikishe kwamba limethibitishwa kwa maandishi” na mashahidi 
waaminifu, kuhani Uria na Zekaria mwana wa Yeberekia.” 


3 Ndipo nikalala na” yule nabii wa kike,” naye akapata mimba na 
baada ya muda akazaa mwana. Kisha Yehova akaniambia: “Mwite 
jina Maher-shalal-hash-bazi, 4 kwa maana kabla mvulana huyo 
hajajua jinsi ya kuita, Baba yangu! na 'Mama yangu!' mali za 
Damasko na nyara za Samaria zitachukuliwa mbele ya mfalme wa 
Ashuru.” 


5 Yehova akaniambia tena: 


6 “Kwa sababu watu hawa wamekataa maji ya Shiloa” yanayotiririka 
polepole 


Nao wanamshangilia Resini na mwana wa Remalia, 
7 Kwa hiyo tazama! Yehova ataleta dhidi yao 

Maji yenye nguvu na yaliyo mengi ya ule Mto,” 
Mfalme wa Ashuru na utukufu wake wote. 

Atakuja juu ya sakafu zake zote za vijito 

Na kufurika kwenye kingo zake zote 

8 Na kupita katika nchi yote ya Yuda. 


Atafurika na kuvuka, na kufika shingoni; 


Mabawa yake yaliyonyooshwa yatajaza upana wa nchi yako, 


PE 


Ewe Imanueli 


9 Sababisheni madhara, enyi watu, lakini mtavunjwa 
vipandevipande. 


Sikilizeni, nyote mnaotoka sehemu za mbali za dunia! 
Jitayarisheni kwa ajili ya vita,” lakini mtavunjwa vipandevipande! 
Jitayarisheni kwa ajili ya vita, lakini mtavunjwa vipandevipande! 
10 Fanyeni mpango, lakini utavunjwa! 

Semeni mnachotaka, lakini hakitafanikiwa, 


Kwa maana Mungu yuko pamoja nasi!” 


11 Kwa mkono wake wenye nguvu ulio juu yangu, Yehova aliniambia 


hivi ili kunionya nisifuate njia ya watu hawa: 

12 “Usikiite njama kitu ambacho watu hawa wanakiita njama! 
Usiogope kitu wanachoogopa; 

Usitetemeshwe nacho. 


13 Yehova wa majeshi—Yeye ndiye mnayepaswa kumwona kuwa 
mtakatifu, 


Yeye ndiye mnayepaswa kumwogopa, 
Na Yeye ndiye anayepaswa kuwatetemesha ninyi.” 


14 Atakuwa kama mahali patakatifu, 


Lakini kama jiwe la kujigonga juu yake 

Na kama mwamba wa kujikwaa juu yake 

Kwa nyumba zote mbili za Israeli, 

Kama mtego na kama kitu kinachonasa 

Kwa wakaaji wa Yerusalemu. 

15 Wengi wao watajikwaa na kuanguka na kuvunjwa; 
Watanaswa na kukamatwa. 

16 Funga ule uthibitisho ulioandikwa,” 

Tia muhuri sheria” kati ya wanafunzi wangu! 


17 Nitaendelea kumtarajia” Yehova, ambaye anauficha uso wake 
kutoka kwa nyumba ya Yakobo, nami nitamtumainia. 


18 Tazama! Mimi na watoto ambao Yehova amenipa ni kama ishara 
na kama miujiza katika Israeli kutoka kwa Yehova wa majeshi, 
anayekaa kwenye Mlima Sayuni. 


19 Nao wakiwaambia: “Tafuteni habari kutoka kwa wale 
wanaowasiliana na roho au wabashiri wanaonong'oneza na kutoa 
sauti za chini,” je, watu hawapaswi kutafuta habari kutoka kwa 
Mungu wao? Je, wanapaswa kutafuta habari kutoka kwa wafu kwa 
ajili ya walio hai? 20 Badala yake, wanapaswa kutafuta habari katika 
sheria na uthibitisho ulioandikwa!” 


Wasiposema kulingana na neno hili, hawana nuru.” 21 Na kila mtu 
atapita katika nchi akiteseka na akiwa na njaa; na kwa sababu ana 
njaa na ghadhabu, atamtukana mfalme wake na Mungu wake huku 


akitazama juu. 22 Kisha ataiangalia dunia na kuona taabu na giza 
peke yake, gizagiza na nyakati ngumu, na utusitusi bila mwangaza. 


^ Isa. 8:1 Tnn., “kalamu ya mwanadamu anayeweza kufa.” 


^ Isa. 8:1 Huenda jina hili linamaanisha “Kuharakisha Kwenda 
Kwenye Nyara, Kuja Upesi Kwenye Nyara.” 


^ Isa. 8:2 Au “limeshuhudiwa.” 

^ Isa. 8:3 Tnn., “nikamkaribia.” 

^ Isa. 8:3 Yaani, mke wa Isaya. 

^ Isa. 8:6 Shiloa ulikuwa mfereji wa maji. 
^ Isa. 8:7 Yaani, Mto Efrati. 


^ Isa. 8:8 Angalia Isa Isa 7:14. 


^ Isa. 8:9 Au “Jifungeni viuno.” 


^ Isa. 8:10 Katika Kiebrania maana ya neno Imanueli ni “Mungu yuko 
pamoja nasi.” Angalia Isa 7:14; 8:8. 


^ Isa. 8:16 Au “ushahidi.” 

^ Isa. 8:16 Au “mafundisho.” 

^ Isa. 8:17 Au “kumsubiri kwa hamu.” 
^ Isa. 8:20 Au “ushahidi.” 


^ Isa. 8:20 Tnn., “mapambazuko.” 


Isaya 9:1-21 


9 Hata hivyo, utusitusi huo hautakuwa kama nchi ilipokuwa na taabu, 
kama nyakati za zamani nchi ya Zabuloni na nchi ya Naftali 
zilipodharauliwa. Lakini baadaye Yeye ataifanya iheshimiwe—njia 
iliyo kando ya bahari, katika eneo la Yordani, Galilaya ya mataifa. 


2 Watu waliokuwa wakitembea gizani 

Wameona nuru kuu. 

Na wale wanaokaa katika nchi ya kivuli kizito, 

Nuru imewaangazia. 

3 Umelifanya taifa hilo liwe na watu wengi; 

Umefanya shangwe yake iwe kubwa 

Wanashangilia mbele zako 

Kama watu wanavyoshangilia wakati wa mavuno, 

Kama wale wanaogawana nyara kwa shangwe. 

4 Kwa maana umeivunjavunja nira ya mzigo wao, 

Fimbo iliyo kwenye mabega yao, gongo la msimamizi wa kazi, 
Kama katika siku ya Midiani. 

5 Kila kiatu cha askari kinachotikisa dunia kinapopiga mwendo 
Na kila vazi lililoloweshwa katika damu 


Litakuwa kuni kwa ajili ya moto. 


6 Kwa maana mtoto amezaliwa kwetu, 
Tumepewa mwana 
Na utawala” utakaa juu ya bega lake. 


Jina lake litakuwa Mshauri wa Ajabu, Mungu Mwenye Nguvu, Baba 
wa Milele, Mkuu wa Amani. 


7 Kwa wingi wa utawala wake” 

Na amani, hakutakuwa na mwisho, 

Kwenye kiti cha ufalme cha Daudi na juu ya ufalme wake 
Ili kuuimarisha kabisa na kuutegemeza 

Kupitia haki na uadilifu, 

Kuanzia sasa mpaka milele. 

Bidii ya Yehova wa majeshi itafanya hayo. 

8 Yehova alituma neno dhidi ya Yakobo, 

Nalo limekuja dhidi ya Israeli. 

9 Na watu wote watalijua 

—Efraimu na wakaaji wa Samaria— 

Ambao wanasema kwa kiburi chao na mioyo yao yenye dharau: 
10 “Matofali yameanguka, 

Lakini tutajenga kwa mawe yaliyochongwa. 


Mikuyu imekatwa, 


Lakini tutaweka mierezi badala yake.” 

11 Yehova atawainua wapinzani wa Resini dhidi yake 

Naye atawachochea maadui wake wachukue hatua, 

12 Siria kutoka mashariki na Wafilisti kutoka magharibi,” 
Watamnyafua Israeli kwa vinywa vilivyo wazi. 

Kwa sababu ya hayo yote, hasira yake haijapoa, 

Lakini mkono wake bado umenyooshwa ili kupiga. 

13 Kwa maana watu hawajarudi kwa Yule anayewapiga; 
Hawajamtafuta Yehova wa majeshi. 

14 Yehova atakata kabisa kutoka Israeli 

Kichwa na mkia, chipukizi na utete,” katika siku moja. 

15 Mzee na anayeheshimiwa sana ndiye kichwa, 

Na nabii anayetoa mafundisho ya uwongo ndiye mkia. 

16 Wale wanaowaongoza watu hawa wanawafanya watangetange; 
Na wale wanaoongozwa wamevurugika. 

17 Ndiyo sababu Yehova hatawashangilia vijana wao, 

Naye hatawaonyesha rehema mayatima wao na wajane wao; 
Kwa sababu wote ni waasi imani na watenda maovu 


Na kila kinywa kinasema kwa upumbavu. 


Kwa sababu ya hayo yote, hasira yake haijapoa, 
Lakini mkono wake bado umenyooshwa ili kupiga. 
18 Kwa maana uovu unawaka kama moto, 
Ukiteketeza vichaka vya miiba na magugu. 
Utawasha moto vichaka vya msitu, 

Navyo vitapanda juu katika mawingu ya moshi. 

19 Katika ghadhabu ya Yehova wa majeshi 

Nchi imewashwa moto, 

Na watu watakuwa kuni kwa ajili ya huo moto. 
Hakuna yeyote atakayemhurumia hata ndugu yake. 
20 Mtu atakata upande wa kulia 

Lakini bado atakuwa na njaa, 

Na mtu atakula upande wa kushoto 

Lakini hatashiba. 

Kila mtu atainyafua nyama ya mkono wake mwenyewe, 
21 Manase atamnyafua Efraimu, 

Na Efraimu atamnyafua Manase. 

Wote pamoja watapigana na Yuda. 


Kwa sababu ya hayo yote, hasira yake haijapoa, 


Lakini mkono wake bado umenyooshwa ili kupiga. 


^ Isa. 9:6 Au “serikali; utawala wa kifalme.” 
^ Isa. 9:7 Au “serikali yake; utawala wake wa kifalme.” 
A Isa. 9:12 Tnn., “kutoka nyuma.” 


^ Isa. 9:14 Au labda, “tawi la mtende na tete.” 


Isaya 10:1-34 

10 Ole wao wanaotunga sheria zinazodhuru,” 

Ambao sikuzote huandika amri zinazokandamiza, 

2 Ili kuwanyima maskini haki zao za kisheria, 

Ili kuwanyang'anya haki watu wa hali ya chini kati ya watu wangu, 
Kuwafanya wajane kuwa nyara yao 

Na kuwapora mayatima! 

3 Mtafanya nini katika siku ya kuadhibiwa,” 

Uharibifu utakapokuja kutoka mbali? 

Mtamkimbilia nani ili kupata msaada 

Nanyi mtauacha wapi utajiri” wenu? 

4 Hakuna kinachobaki isipokuwa kujikunyata kati ya wafungwa 
Au kuanguka kati ya waliouawa. 

Kwa sababu ya hayo yote, hasira yake haijapoa, 

Lakini mkono wake bado umenyooshwa ili kupiga. 

> “Aha! Mwashuru, 

Fimbo ya kuonyesha hasira yangu, 

Na gongo lililo mkononi mwao kwa ajili ya shutuma yangu! 


6 Nitamtuma yeye dhidi ya taifa lililoasi imani, 


Dhidi ya watu walionikasirisha, 

Nitamwamuru achukue nyara nyingi na kupora mali nyingi 
Na kuzikanyaga kama matope barabarani. 

7 Lakini hatataka kufanya hivyo 

Na moyo wake hautapanga hila kwa njia hiyo; 

Kwa maana moyo wake umeazimia kuangamiza 
Kuangamiza kabisa mataifa mengi, si machache. 

8 Kwa maana anasema, 

'Je, wakuu wangu wote si wafalme? 

9 Je, Kalno si kama tu Karkemishi? 

Je, Hamathi si kama Arpadi? 

Je, Samaria si kama Damasko? 

10 Mkono wangu umeziteka falme za miungu ya ubatili, 


Ambazo sanamu zao za kuchongwa zilikuwa nyingi kuliko zile za 
Yerusalemu na Samaria! 


11 Je, sitaitendea pia Yerusalemu na sanamu zake 
Kama vile nilivyoitendea Samaria na miungu yake ya ubatili?’ 


12 “Yehova atakapomaliza kazi yake yote kwenye Mlima Sayuni na 
Yerusalemu, atamwadhibu” mfalme wa Ashuru kwa sababu ya moyo 
wake wenye dharau na macho yake yanayotazama kwa kiburi na 
majivuno. 13 Kwa maana anasema, 


‘Nitafanya hivyo kwa nguvu za mkono wangu 

Na kwa hekima yangu, kwa maana nina hekima. 
Nitaiondoa mipaka ya mataifa 

Na kupora hazina zao, 

Nami nitawatiisha wakaaji kama mwenye nguvu. 
14 Kama mtu anayeingiza mkono katika kiota, 
Mkono wangu utateka mali za mataifa; 

Na kama mtu anayekusanya mayai yaliyoachwa, 
Nitaikusanya dunia nzima! 


Hakuna atakayepiga mabawa yake au kufungua kinywa chake wala 
kunong'oneza.” 


15 Je, shoka litajikweza juu ya yule anayelitumia kukata? 
Je, msumeno utajikweza juu ya yule anayeutumia kukata? 
Je, gongo linaweza kumtikisa yule anayeliinua? 


Au je, fimbo inaweza kumwinua yule ambaye hajatengenezwa kwa 
mbao? 


16 Kwa hiyo Bwana wa kweli, Yehova wa majeshi, 
Atawafanya watu wake walionenepa wakonde, 
Na chini ya utukufu wake atawasha moto mkubwa unaoteketeza. 


17 Nuru ya Israeli itakuwa moto, 


Na Mtakatifu wake mwali wa moto; 


Utawaka na kuteketeza magugu yake na vichaka vyake vya miiba 
kwa siku moja. 


18 Ataondoa kabisa” utukufu wa msitu wake na shamba lake la 
matunda; 


Itakuwa kama mtu mgonjwa anavyodhoofika. 

19 Miti itakayobaki katika msitu wake 

Itakuwa michache sana hivi kwamba mvulana ataweza kuihesabu. 
20 Siku hiyo watu wa Israeli waliobaki 

Na waliookoka wa nyumba ya Yakobo 

Hawatamtegemea tena yule aliyewapiga; 

Bali watamtegemea Yehova, 

Mtakatifu wa Israeli, kwa uaminifu. 

21 Ni watu wachache tu waliobaki watakaorudi, 

Watu wa Yakobo waliobaki, watarudi kwa Mungu Mwenye Nguvu. 
22 Kwa maana ingawa watu wako, ewe Israeli, 

Ni kama chembe za mchanga wa bahari, 

Ni watu wachache tu waliobaki watakaorudi. 

Maangamizi yameamuliwa, 


Na haki” itawafunika. 


23 Naam, maangamizi yaliyoamuliwa na Bwana Mwenye Enzi Kuu, 
Yehova wa majeshi, 


Yatatekelezwa katika nchi yote. 


24 Kwa hiyo Bwana Mwenye Enzi Kuu, Yehova wa majeshi, 
anasema: “Msiogope, watu wangu mnaokaa Sayuni, kwa sababu ya 
Mwashuru, aliyekuwa akiwapiga kwa fimbo na kuinua gongo lake 
dhidi yenu kama Misri ilivyofanya. 25 Kwa maana kwa muda mfupi 
sana shutuma itafika mwisho; hasira yangu itaelekezwa kwenye 
maangamizi yao. 26 Yehova wa majeshi atatikisa mjeledi dhidi yake, 
kama aliposhinda Midiani kando ya mwamba wa Orebu. Na gongo 
lake litakuwa juu ya bahari, naye ataliinua kama alivyoitendea Misri. 


27 “Siku hiyo mzigo wake utaondoka juu ya bega lako, 
Na nira yake itaondoka kwenye shingo yako, 

Na nira itavunjwa kwa sababu ya mafuta.” 

28 Amekuja Aiathi; 

Amepitia Migroni; 

Ameweka mizigo yake huko Mikmashi. 

29 Wamevuka kivuko; 

Wamekaa Geba usiku kucha; 

Rama inatetemeka, Gibea ya Sauli imekimbia. 

30 Paza sauti yako na upige mayowe, Ee binti ya Galimu! 


Sikiliza, Ee Laisha! 


Ewe maskini Anathothi! 

31 Madmena amekimbia. 

Wakaaji wa Gebimu wametafuta mahali pa kujificha. 
32 Leo hiihii atasimama Nobu. 

Anautikisia ngumi mlima wa binti ya Sayuni, 

Kilima cha Yerusalemu. 

33 Tazama! Bwana wa kweli, Yehova wa majeshi, 
Anakata matawi kwa kishindo kikubwa sana; 

Miti mirefu zaidi inakatwa, 


Na walio juu wanashushwa. 


* 


J — 


34 Anapiga vichaka vya msitu kwa kifaa cha chuma 


Na Lebanoni utaangushwa na mwenye nguvu. 


^ Isa. 10:1 Au “masharti yanayodhuru.” 

^ Isa. 10:3 Au “kuwajibishwa.” 

^ Isa. 10:3 Au “utukufu.” 

^ Isa. 10:12 Tnn., “nitamwadhibu.” 

^ Isa. 10:18 Au “Kuanzia kwenye nafsi hadi kwenye mwili ataondoa.” 
^ Isa. 10:22 Au “adhabu.” 


^ Isa. 10:34 Au “shoka.” 


Isaya 11:1-16 

11 Na tawi litakua kutoka kwenye kisiki cha Yese, 

Na chipukizi kutoka kwenye mizizi yake litazaa matunda. 
2 Na roho ya Yehova itatua juu yake, 

Roho ya hekima na ya uelewaji, 

Roho ya shauri na ya nguvu, 

Roho ya ujuzi na ya kumwogopa Yehova. 

3 Naye atafurahia kumwogopa Yehova. 

Hatahukumu kwa mambo anayoona kwa macho yake, 


Wala kukaripia kulingana tu na mambo anayosikia kwa masikio 
yake. 


4 Atawahukumu kwa haki” watu wa hali ya chini, 

Na kwa unyoofu atakaripia kwa ajili ya wapole wa dunia. 

Ataipiga dunia kwa fimbo ya kinywa chake 

Na kuwaua waovu kwa pumzi” ya midomo yake. 

> Uadilifu utakuwa mshipi kiunoni mwake, 

Na uaminifu mshipi wa kiuno chake. 

6 Mbwamwitu atakaa pamoja na mwanakondoo kwa muda fulani, 


Na chui atalala pamoja na mwanambuzi, 


Na ndama na simba” na mnyama aliyenoneshwa wote watakuwa 
pamoja;” 


Na mvulana mdogo atawaongoza. 

7 Ng'ombe na dubu watakula pamoja, 

Na watoto wao watalala pamoja. 

Simba atakula majani kama ng'ombe dume. 

8 Na mtoto anayenyonya atacheza juu ya shimo la swila, 


Na mtoto aliyeachishwa kunyonya atatia mkono wake juu ya shimo 
la nyoka mwenye sumu. 


9 Hawatasababisha madhara yoyote 

Wala uharibifu wowote katika mlima wangu wote mtakatifu, 
Kwa maana kwa hakika dunia itajaa ujuzi kumhusu Yehova 
Kama maji yanavyoifunika bahari. 


10 Siku hiyo mzizi wa Yese utasimama kama ishara” kwa ajili ya 
mataifa. 


Mataifa yatatafuta mwongozo kutoka kwake,” 
Na mahali pake pa kupumzikia patakuwa na utukufu. 


11 Siku hiyo Yehova ataunyoosha tena mkono wake, mara ya pili, ili 
kuwakomboa watu wake waliobaki kutoka Ashuru, kutoka Misri, 
kutoka Pathrosi, kutoka Kushi, kutoka Elamu, kutoka Shinari,” 
kutoka Hamathi, na kutoka katika visiwa vya bahari. 12 Atainua 
ishara” kwa ajili ya mataifa na kuwakusanya watu wa Israeli 


waliotawanywa, na watu wa Yuda waliotawanywa atawakusanya 
pamoja kutoka katika pembe nne za dunia. 


13 Wivu wa Efraimu utakuwa umetoweka, 

Na wale wanaomwonyesha Yuda uadui wataangamizwa. 
Efraimu hatamwonea Yuda wivu, 

Wala Yuda hatamwonyesha Efraimu uadui. 


14 Nao watashuka chini kwa ghafla kwenye miteremko ya” Wafilisti 
upande wa magharibi; 


Wakiwa pamoja watawapora watu wa Mashariki. 

Wataunyoosha mkono wao dhidi ya” Edomu na Moabu, 

Na Waamoni watakuwa raia wao. 

15 Yehova ataigawanya” ghuba ya” bahari ya Misri 

Na kuutikisa mkono wake juu ya ule Mto.” 

Kwa pumzi” yake inayounguza ataipiga katika vijito vyake saba,” 


Naye atawafanya watu watembee na kuvuka wakiwa wamevaa viatu 
vyao. 


16 Na kutakuwa na barabara kuu kutoka Ashuru kwa ajili ya watu 
wake waliobaki, 


Kama ilivyokuwa kwa ajili ya Israeli siku aliyotoka nchini Misri. 


^ Isa. 11:4 Au “uadilifu.” 


^ Isa. 11:4 Au “roho.” 

^ Isa. 11:6 Au “mwanasimba mwenye manyoya marefu shingoni.” 
^ Isa. 11:6 Au labda, “Na ndama na simba watakula pamoja.” 
^ Isa. 11:10 Au “nguzo ya ishara.” 

^ Isa. 11:10 Au “Mataifa yatamtafuta.” 

^ Isa. 11:11 Yaani, Babilonia. 

^ Isa. 11:12 Au “nguzo ya ishara.” 

^ Isa. 11:14 Tnn., “bega la.” 

A Isa. 11:14 Au “Mamlaka yao itafika juu ya.” 

^ Isa. 11:15 Au labda, “ataikausha.” 

^ Isa. 11:15 Tnn., “ulimi wa.” 

^ Isa. 11:15 Yaani, Mto Efrati. 

^ Isa. 11:15 Au “roho.” 


^ Isa. 11:15 Au labda, “ataipiga iwe mito saba.” 


Isaya 12:1-6 

12 Siku hiyo hakika utasema: 

“Ninakushukuru, Ee Yehova, 

Kwa maana ingawa ulinikasirikia, 

Hasira yako ilipoa hatua kwa hatua, nawe ukanifariji. 

2 Tazama! Mungu ni wokovu wangu. 

Nitamtumaini nami sitaogopa; 

Kwa maana Yah” Yehova ni nguvu zangu na uwezo wangu, 
Naye amekuwa wokovu wangu.” 

3 Mtateka maji kwa kushangilia 

Kutoka kwenye chemchemi za wokovu. 

4 Na siku hiyo mtasema: 

“Mshukuruni Yehova, liitieni jina lake, 

Yajulisheni mataifa matendo yake! 

Tangazeni kwamba jina lake limekwezwa. 

> Mwimbieni sifa” Yehova kwa maana ametenda mambo makuu. 


Jambo hilo na litangazwe duniani kote. 


6 “Paza sauti na upige kelele kwa shangwe, ewe mkaaji” wa 
Sayuni, 


Kwa maana Mtakatifu wa Israeli ni mkuu katikati yako.” 


A Isa. 12:2 “Yah” ni ufupisho wa jina Yehova. 
A Isa. 12:5 Au “Mpigieni muziki.” 


^ Isa. 12:6 Tnn., “mkaaji wa kike.” Usemi huu unarejelea wakaaji 
wote kuwa kama mwanamke. 


Isaya 13:1-22 


13 Tangazo dhidi ya Babiloni, ambalo Isaya mwana wa Amozi aliona 
katika maono: 


2 “Simamisheni ishara” juu ya mlima wa miamba isiyo na kitu. 
Wapazieni sauti, wapungieni mkono, 

Ili waingie katika milango ya watu wenye vyeo. 

3 Nimewapa amri wale ambao nimewaweka rasmi.” 
Nimewaita mashujaa wangu ili kuonyesha hasira yangu, 

Watu wangu wanaoshangilia kwa majivuno. 

4 Sikilizeni! Umati milimani; 

Ni kama sauti ya watu wengi sana! 

Sikilizeni! Ghasia za falme, 

Za mataifa yaliyokusanyika pamoja! 

Yehova wa majeshi anakusanya jeshi kwa ajili ya vita. 

> Wanakuja kutoka nchi ya mbali, 

Kutoka mwisho wa mbingu, 

Yehova na silaha za ghadhabu yake, 

Ili kuiangamiza dunia yote. 

6 Ombolezeni kwa sauti, kwa maana siku ya Yehova iko karibu! 


Itakuja kama maangamizi kutoka kwa Mweza-Yote. 


7 Ndiyo maana mikono yote italegea, 

Na moyo wa kila mwanadamu utayeyuka kwa woga. 

8 Watu wameshikwa na wasiwasi. 

Wanafurukuta na kushikwa na uchungu, 

Kama mwanamke anayezaa. 

Wanatazamana kwa hofu, 

Wakiwa na nyuso zinazowaka kwa maumivu. 

9 Tazama! Siku ya Yehova inakuja, 

Ikiwa na ukali na ghadhabu na hasira inayowaka, 

Ili kuifanya nchi iwe kitu cha kutisha, 

Na kuwaangamiza watenda dhambi wa nchi kutoka ndani yake. 
10 Kwa maana nyota za mbinguni na makundi yake ya nyota” 
Hazitatoa nuru yake; 

Jua litakuwa na giza linapochomoza, 

Nao mwezi hautatoa mwanga wake. 

11 Nitaiadhibu” dunia inayokaliwa kwa sababu ya ubaya wake, 
Na waovu kwa sababu ya uovu wao. 

Nitakikomesha kiburi cha wenye kimbelembele, 


Nami nitayashusha majivuno ya waonevu. 


12 Nitamfanya mwanadamu anayeweza kufa kuwa haba kuliko 
dhahabu safi, 


Na wanadamu kuwa haba kuliko dhahabu ya Ofiri. 
13 Ndiyo maana nitazifanya mbingu zitetemeke 
Na dunia itatikiswa itoke mahali pake 


Kwa sababu ya ghadhabu ya Yehova wa majeshi katika siku ya 
hasira yake inayowaka. 


14 Kama swala anayewindwa na kama kondoo wasio na mtu wa 
kuwakusanya 


Kila mtu atarudi kwa watu wake mwenyewe; 

Kila mtu atakimbilia nchi yake mwenyewe. 

15 Yeyote atakayepatikana atachomwa kwa silaha, 

Na yeyote atakayekamatwa atauawa kwa upanga. 

16 Watoto wao watavunjwa vipandevipande mbele ya macho yao, 
Nyumba zao zitaporwa, 

Na wake zao watabakwa. 

17 Tazama, ninawainua Wamedi dhidi yao, 

Ambao hawaioni fedha kuwa kitu 

Na ambao hawapendezwi na dhahabu. 


18 Pinde zao zitawavunjavunja vijana; 


Hawatausikitikia uzao wa tumbo 

Wala kuwahurumia watoto. 

19 Na Babiloni, ufalme wenye utukufu zaidi,” 

Uzuri na fahari ya Wakaldayo, 

Litakuwa kama Sodoma na Gomora yalipoangamizwa na Mungu. 
20 Halitakaliwa kamwe, 

Wala halitakuwa makao ya watu kwa vizazi vyote. 

Hakuna Mwarabu atakayepiga hema lake huko, 

Na hakuna wachungaji watakaopumzisha mifugo yao huko. 
21 Viumbe wa jangwani watalala huko; 

Nyumba zao zitajaa bundi-tai. 

Mbuni watakaa huko, 

Mbuzi wa mwituni” watarukaruka huko. 


22 Wanyama wanaopiga mayowe watalia kwa sauti katika minara 
yake, 


Na mbwamwitu katika majumba yake ya kifahari. 


Wakati wake umekaribia, na siku zake hazitarefushwa.” 


A Isa. 13:2 Au “nguzo ya ishara.” 


A Isa. 13:3 Tnn., “watu wangu waliotakaswa.” 


A Isa. 13:10 Tnn., “na Kesili zao,” labda maneno haya yanarejelea 
kundi la nyota la Orioni na makundi mengine ya nyota yaliyo karibu. 


A Isa. 13:11 Au “Nitaiwajibisha.” 
^ Isa. 13:19 Au “pambo la falme.” 


^ Isa. 13:21 Au labda, “Na roho waovu walio kama mbuzi.” 


Isaya 14:1-32 


14 Kwa maana Yehova atamwonyesha rehema Yakobo, naye 
atawachagua tena Waisraeli. Atawafanya waishi” katika nchi yao, na 
wakaaji wageni watajiunga nao na kushikamana na nyumba ya 
Yakobo. 2 Na watu watawachukua na kuwaleta mahali pao 
wenyewe, na nyumba ya Israeli itawamiliki katika nchi ya Yehova 
wakiwa watumishi wa kiume na wa kike; nao watawateka wale 
waliokuwa wamewateka, nao watawatiisha wale waliokuwa 
wakiwalazimisha kufanya kazi.” 


3 Siku ambayo Yehova atakupumzisha kutokana na uchungu wako 
na kutokana na msukosuko wako na kutokana na utumwa mgumu 
uliowekwa chini yake, 4 utaisema methali” hii dhidi ya mfalme wa 
Babiloni: 


“Jinsi yule anayewalazimisha wengine kufanya kazi” alivyofikia 
mwisho wake! 


Jinsi ukandamizaji ulivyokwisha! 

> Yehova ameivunja fimbo ya waovu, 

Gongo la watawala, 

6 Yule anayewapiga watu kwa hasira kwa mapigo yasiyokoma, 
Yule anayeyatiisha mataifa kwa hasira kwa mateso yasiyoisha. 
7 Dunia nzima imepumzika sasa, haina usumbufu. 

Watu wanapaza sauti kwa shangwe. 


8 Hata miberoshi inakushangilia, 


Pamoja na mierezi ya Lebanoni. 

Inasema, ‘Tangu ulipoanguka, 

Hakuna mkataji wa miti anayekuja kutukata.’ 
9 Hata Kaburi” chini limevurugika 

Ili likupokee utakapoingia. 


Kwa sababu yako, linawaamsha wale waliokufa ambao hawana 
uwezo, 


Viongozi wote wa dunia wanaokandamiza.” 


Linawafanya wafalme wote wa mataifa wasimame kutoka kwenye 
viti vyao vya ufalme. 


10 Wote wanaanza kusema na kukuambia, 

'Je, wewe pia umedhoofika kama sisi? 

Je, umekuwa kama sisi? 

11 Kiburi chako kimeshushwa chini mpaka Kaburini,” 
Sauti ya vinanda vyako. 

Funza wametandikwa chini yako kama kitanda, 

Na blanketi lako ni minyoo.’ 

12 Jinsi ulivyoanguka kutoka mbinguni, 

Ewe unayeng'aa, mwana wa mapambazuko! 


Jinsi ulivyokatwa ukaangushwa duniani, 


Wewe uliyeyashinda mataifa! 

13 Ulisema moyoni mwako, 'Nitapanda juu mbinguni. 
Nitakiinua kiti changu cha ufalme juu ya nyota za Mungu, 
Nami nitaketi juu ya mlima wa mkutano, 

Katika sehemu za mbali zaidi za kaskazini. 

14 Nitaenda juu ya mawingu; 

Nitajifananisha na Aliye Juu Zaidi.’ 

15 Badala yake, utashushwa chini mpaka Kaburini,” 
Katika sehemu zenye kina zaidi za shimo. 

16 Wale wanaokuona watakukodolea macho; 
Watakuchunguza kwa makini, wakisema, 

'Je, huyu ndiye yule mtu aliyekuwa akiitikisa dunia, 
Aliyekuwa akizitetemesha falme, 

17 Aliyeifanya dunia inayokaliwa iwe kama nyika 

Na kuyapindua majiji yake, 

Aliyekataa kuwaruhusu wafungwa wake waende nyumbani?’ 
18 Wafalme wengine wote wa mataifa, 

Naam, wote, wamelala chini katika utukufu, 


Kila mmoja katika kaburi lake” mwenyewe. 


19 Lakini wewe, umetupwa bila kaburi, 

Kama chipukizi” lililochukiwa, 

Ukiwa umevishwa watu waliouawa kwa kuchomwa upanga, 
Wanaoshuka chini kwenye mawe ya shimoni, 

Kama mzoga uliokanyagiwa chini kwa miguu. 

20 Hutaungana nao kaburini, 

Kwa maana uliiharibu nchi yako mwenyewe, 
Uliwaua watu wako mwenyewe. 

Uzao wa watenda maovu hautatajwa tena kamwe. 
21 Tayarisheni ubao wa kuwachinjia wanawe 

Kwa sababu ya hatia ya mababu zao, 

Ili wasiinuke na kuimiliki dunia 

Na kuyajaza majiji yao katika nchi.” 

22 “Nitainuka dhidi yao,” asema Yehova wa majeshi. 


“Nami nitafuta kabisa kutoka Babiloni jina na watu waliobaki na 
watoto na wazao,” asema Yehova. 


23 “Nami nitamfanya kuwa makao ya nungunungu na eneo lenye 
umajimaji, nami nitamfagia kwa ufagio wa maangamizi,” asema 
Yehova wa majeshi. 


24 Yehova wa majeshi ameapa hivi: 


“Kama nilivyokusudia, ndivyo itakavyotukia, 

Na kama nilivyoamua, ndivyo itakavyotimia. 

25 Nitamponda Mwashuru katika nchi yangu 

Nami nitamkanyaga-kanyaga kwenye milima yangu. 

Nira yake itaondolewa juu yao, 

Na mzigo wake utaondolewa juu ya bega lao.” 

26 Hili ndilo jambo lililoamuliwa?” dhidi ya dunia yote, 

Na huu ndio mkono ulionyooshwaž dhidi ya mataifa yote. 

27 Kwa maana Yehova wa majeshi ameamua, 

Na ni nani anayeweza kulizuia? 

Mkono wake umenyooshwa, 

Ni nani anayeweza kuurudisha nyuma? 

28 Katika mwaka ambao Mfalme Ahazi alikufa, tangazo hili lilitolewa: 
29 “Usishangilie, ewe Ufilisti, yeyote kati yenu, 

Kwa sababu tu gongo la yule anayewapiga limevunjwa. 

Kwa maana kwenye mzizi wa nyoka atatoka nyoka mwenye sumu, 
Na uzao wake utakuwa nyoka wa moto arukaye.” 

30 Huku wazaliwa wa kwanza wa watu wa hali ya chini wakila 


Na maskini wakilala kwa usalama, 


Nitauua mzizi wako kwa njaa kali, 


Na kile kitakachobaki kwako kitauawa. 


31 Omboleza kwa sauti, ewe lango! Paza kilio, ewe jiji! 


Ninyi nyote mtavunjika moyo, ewe Ufilisti! 


Kwa maana moshi unakuja kutoka kaskazini, 


Na hakuna wavivu katika vikosi vyake.” 


32 Watawajibuje wajumbe wa taifa lile? 


Kwamba Yehova ameuweka msingi wa Sayuni, 


Na kwamba watu wa hali ya chini kati ya watu wake watakimbilia 


ndani yake. 


A Isa. 


14:1 Au “Atawapumzisha.” 


14:2 Au “wasimamizi wao wa kazi.” 


^ |sa. 


14:4 Au “dhihaka.” 


^ Isa. 


14:4 Au “msimamizi wa kazi.” 


^ Isa. 


Asa. 


14:9 Au “Sheoli.” Angalia Kamusi. 


14:9 Tnn., “Mbuzi dume wote wa dunia wanaokandamiza.” 


^ Isa. 


Nsa. 


14:11 Au “Sheoli.” Angalia Kamusi. 


^ Isa 


. 14:15 Au “Sheoli.” Angalia Kamusi. 


^ İsa 


. 14:18 Tnn., “nyumba yake.” 


. 14:19 Au “tawi.” 


^ İsa 


^ Isa 


. 14:26 Tnn., “Hili ndilo shauri lililotolewa.” 


Nisa 


. 14:26 Au “ulio tayari kupiga.” 


^ Isa 


. 14:29 Au “nyoka mwenye sumu anayerukaruka.” 


Isaya 15:1-9 

15 Tangazo dhidi ya Moabu: 

Kwa sababu limeharibiwa kwa usiku mmoja, 

Jiji la Ari la Moabu limenyamazishwa. 

Kwa sababu limeharibiwa kwa usiku mmoja, 

Jiji la Kiri la Moabu limenyamazishwa. 

2 Amepanda mpaka kwenye Nyumba” na mpaka Diboni, 
Kwenye mahali pa juu ili kulia. 

Moabu inaombolezea Nebo na Medeba. 

Kila kichwa kimenyolewa upara, ndevu zote zimenyolewa. 
3 Wamevaa nguo za magunia katika barabara zake. 


Kwenye paa zao na katika viwanja vyao vya jiji, wote wanaomboleza 
kwa sauti; 


Wanashuka chini wakilia. 
4 Heshboni na Eleale wanalia kwa sauti; 
Sauti yao inasikika mpaka Yahazi. 


Ndiyo sababu watu wenye silaha wa Moabu wanaendelea kupaza 
sauti. 


Anatetemeka.” 


5 Moyo wangu unamlilia Moabu. 


Wakimbizi wake wamekimbia mpaka Soari na Eglath-shelishiya. 
Kwenye njia inayopanda kwenda Luhithi wanalia wakipanda; 


Kwenye njia ya kwenda Horonaimu wanalia kwa sauti kwa sababu 
ya msiba. 


6 Kwa maana maji ya Nimrimu yamekuwa ukiwa; 
Majani mabichi yamekauka, 
Majani yamekwisha na hakuna chochote kibichi kilichobaki. 


7 Ndiyo sababu wanabeba kilichobaki katika maghala yao na utajiri 
wao; 


Wanavuka bonde” la mierebi. 

8 Kwa maana kilio kinasikika katika eneo lote la Moabu. 
Maombolezo yanafika Eglaimu; 

Maombolezo yanafika Beer-elimu. 

9 Kwa maana maji ya Dimoni yamejaa damu, 

Nami nina mengi zaidi kwa ajili ya Dimoni: 

Simba kwa ajili ya watu wa Moabu wanaoponyoka 


Na kwa ajili ya wale wanaobaki nchini. 


^ Isa. 15:2 Au “Hekalu.” 


^ Isa. 15:4 Au “Nafsi yake inatetemeka.” 


^ Isa. 15:7 Au “korongo.” 


Isaya 16:1-14 

16 Pelekeni kondoo dume kwa mtawala wa nchi, 
Kutoka Sela kupitia nyikani 

Mpaka kwenye mlima wa binti ya Sayuni. 

2 Kama ndege aliyefukuzwa kwenye kiota chake, 


Ndivyo mabinti wa Moabu watakavyokuwa kwenye vivuko vya 
Arnoni. 


3 “Toeni shauri, tekelezeni uamuzi. 

Fanya kivuli chako cha adhuhuri kiwe kama usiku. 

Wafiche waliotawanyika na usiwasaliti wale wanaokimbia. 

4 Watu wangu waliotawanyika na wakae ndani yako, Ee Moabu. 
Uwe maficho kwao kwa sababu ya mwangamizaji. 

Mkandamizaji ataufikia mwisho wake, 

Uharibifu utafikia mwisho, 

Na wale wanaowakanyaga wengine wataangamia kutoka duniani. 


5 Kisha kiti cha ufalme kitaimarishwa kabisa katika upendo 
mshikamanifu. 


Yule anayekikalia katika hema la Daudi atakuwa mwaminifu; 
Atahukumu kwa haki na kutekeleza uadilifu upesi.” 


6 Tumesikia kuhusu kiburi cha Moabu—ana kiburi sana— 


Majivuno yake na kiburi chake na ghadhabu yake; 
Lakini maneno yake matupu yatakuwa ya bure. 

7 Basi Moabu atamwombolezea Moabu; 

Wote wataomboleza. 


Wale waliopigwa wataomboleza kwa sababu ya keki za zabibu kavu 
za Kir-haresethi. 


8 Kwa maana matuta ya Heshboni yamenyauka. 
Mzabibu wa Sibma, 


Watawala wa mataifa wameyakanyaga matawi yake mekundu 
sana;” 


Walikuwa wamefika mpaka Yazeri; 
Walikuwa wameenea mpaka nyikani. 
Machipukizi yake yalikuwa yameenea mpaka baharini. 


9 Hiyo ndiyo sababu nitaulilia mzabibu wa Sibma kama ninavyolilia 
Yazeri. 


Machozi yangu yatakulowesha ewe Heshboni na Eleale, 


Kwa sababu vigelegele vya matunda yako ya kiangazi na vya 
mavuno yako vimekoma.” 


10 Furaha na shangwe zimeondolewa katika shamba la matunda, 


Na hakuna nyimbo za shangwe au vigelegele katika mashamba ya 
mizabibu. 


Anayekanyaga hakanyagi tena divai katika mashinikizo, 

Kwa maana nimekomesha vigelegele. 

11 Ndiyo sababu nina msukosuko ndani yangu kwa ajili ya Moabu, 
Kama kinubi kinapopigwa, 

Na sehemu yangu ya ndani kabisa kwa ajili ya Kir-haresethi. 


12 Hata Moabu akijichosha mahali pa juu na kwenda kusali katika 
patakatifu pake, hatatimiza lolote. 


13 Hilo ndilo neno ambalo Yehova alisema awali kuhusu Moabu. 

14 Na sasa Yehova anasema: “Katika muda wa miaka mitatu, kama 
miaka ya kibarua,” utukufu wa Moabu utafedheheshwa kwa vurugu 
nyingi za kila aina, na wale watakaobaki watakuwa wachache sana 
na wanyonge.” 


A Isa. 16:8 Au “matawi yake yaliyojaa zabibu nyekundu.” 


^ Isa. 16:9 Au labda, “Kwa sababu kelele za vita zimeshuka juu ya 
matunda yako ya kiangazi na mavuno yako.” 


^ Isa. 16:14 Au “iliyohesabiwa kwa uangalifu kama kibarua 
anavyofanya”; yaani, kwa miaka mitatu kamili. 


Isaya 17:1-14 

17 Tangazo dhidi ya Damasko: 

“Tazama! Damasko halitakuwa jiji tena, 
Nalo litakuwa rundo la magofu. 

2 Majiji ya Aroeri yataachwa; 

Yatakuwa mahali ambapo mifugo italala 
Na hakuna yeyote atakayeiogopesha. 

3 Majiji yenye ngome yatatoweka Efraimu, 
Na ufalme kutoka Damasko; 


Na wale wanaobaki wa Siria 


JK 


Watakuwa kama utukufu wa Waisraeli,” asema Yehova wa majeshi. 
4 “Siku hiyo utukufu wa Yakobo utafifia, 

Na mwili wake wenye afya utakonda.” 

5 Itakuwa kama mvunaji anapovuna nafaka iliyo shambani 

Na mkono wake unapovuna masuke ya nafaka, 

Kama mtu anayeokota masalio ya nafaka katika Bonde la” Refaimu. 
6 Ni masalio tu yatakayobaki, 


Kama mzeituni unapopigwa: 


Ni zeituni mbili au tatu tu zilizoiva zinazobaki kwenye tawi refu zaidi, 


Ni nne au tano tu kwenye matawi yanayozaa matunda,” asema 
Yehova Mungu wa Israeli. 


7 Siku hiyo mwanadamu atamtazama Muumba wake, na macho 
yake yatamtazama Mtakatifu wa Israeli. 8 Hatazitazama 
madhabahu, kazi ya mikono yake; naye hatatazama kile ambacho 
vidole vyake vimetengeneza, iwe ni miti mitakatifu” au vinara vya 
uvumba. 


9 Siku hiyo majiji yake yenye ngome yatakuwa kama mahali 
palipoachwa mwituni, 


Kama tawi lililoachwa mbele ya Waisraeli; 

Litakuwa ukiwa. 

10 Kwa maana umemsahau Mungu wa wokovu wako; 
Hukumkumbuka Mwamba wa ngome yako. 

Ndiyo sababu unapanda mashamba makubwa maridadi” 
Na kupanda humo chipukizi la mgeni.” 

11 Mchana unalizungushia shamba lako ua kwa uangalifu, 


Asubuhi unachipusha mbegu zako, 


Lakini mavuno yatatoweka katika siku ya ugonjwa na maumivu 
yasiyoweza kuponywa. 


12 Sikilizeni! Kuna vurugu za watu wengi, 
Walio na msukosuko kama wa bahari! 


Kuna kelele za mataifa, 


Ambao sauti yao ni kama mngurumo wa maji yenye nguvu! 
13 Mataifa yatatoa sauti kama mngurumo wa maji mengi. 
Atayakemea, nayo yatakimbia mbali sana, 

Yakifukuzwa kama makapi ya milima mbele ya upepo 

Kama mchongoma unaopeperushwa na” upepo wa dhoruba. 
14 Jioni kuna tisho la ghafla. 

Kabla ya asubuhi hayapo tena. 

Hilo ndilo fungu la wale wanaotupora 


Na kura ya wale wanaotunyang'anya mali zetu. 


^ Isa. 17:3 Tnn., “wana wa Israeli.” 

^ Isa. 17:4 Tnn., “mafuta ya nyama yake yatapungua.” 
^ Isa. 17:5 Au “Nchi Tambarare ya Chini ya.” 

^ Isa. 17:8 Angalia Kamusi. 

^ Isa. 17:10 Au “yanayopendeza.” 

^ Isa. 17:10 Au “mungu wa kigeni.” 


^ Isa. 17:13 Au “mbaruti katika.” 


Isaya 18:1-7 

18 Ole wa nchi ya wadudu wenye mabawa yanayovuma 
Katika eneo la mito ya Ethiopia! 

2 Inatuma wajumbe kupitia baharini, 

Wanaovuka maji katika vyombo vya mafunjo, ikisema: 
“Nendeni, enyi wajumbe wenye mbio, 

Kwa taifa lenye watu warefu na walio na ngozi laini,” 
Kwa watu wanaoogopwa kila mahali, 

Kwa taifa lenye nguvu, linaloshinda,” 

Ambalo nchi yake imefagiliwa na mito.” 

3 Enyi wakaaji wote wa nchi nanyi wakaaji wa dunia, 
Mtakachoona kitakuwa kama ishara” iliyoinuliwa juu ya milima, 
Nanyi mtasikia sauti kama ya pembe inapopigwa. 

4 Kwa maana Yehova aliniambia hivi: 


“Nitaendelea kutulia na kutazama” mahali pangu palipofanywa 
imara, 


Kama joto linalometameta pamoja na mwangaza wa jua, 
Kama wingu la umande katika joto la mavuno. 
> Kwa maana kabla ya mavuno, 


Ua linapokamilika na kuwa zabibu inayoiva, 


Machipukizi yake yatakatwa kwa miundu 

Vikonyo vitakatwa na kuondolewa. 

6 Wote wataachwa waliwe na ndege wanaowinda wa milimani 
Na wanyama wa duniani. 

Ndege wanaowinda watawala wakati wa kiangazi, 

Na wanyama wote wa dunia watawala wakati wa mavuno. 

7 Wakati huo zawadi italetwa kwa Yehova wa majeshi, 
Kutoka kwa taifa lenye watu warefu na walio na ngozi laini,” 
Kutoka kwa watu wanaoogopwa kila mahali, 

Kutoka kwa taifa lenye nguvu, linaloshinda,” 

Ambalo nchi yake imefagiliwa na mito, 


Mpaka mahali pa jina la Yehova wa majeshi, Mlima Sayuni.” 


A Isa. 18:2 Tnn., “taifa lenye watu waliochomoza juu na kusuguliwa.” 


^ Isa. 18:2 Au “taifa lenye nguvu nyingi linaloyakanyaga mataifa 
mengine.” 


A Isa. 18:3 Au “nguzo ya ishara.” 
A Isa. 18:4 Au labda, “kutazama kutoka.” 


^ Isa. 18:7 Tnn., “taifa lenye watu waliochomoza juu na kusuguliwa.” 


^ Isa. 18:7 Au “taifa lenye nguvu nyingi linaloyakanyaga mataifa 
mengine.” 


Isaya 19:1-25 
19 Tangazo dhidi ya Misri: 


Tazama! Yehova amepanda juu ya wingu linaloenda kwa kasi, naye 
anakuja Misri. 


Miungu ya ubatili ya Misri itatetemeka mbele zake, 

Na moyo wa Misri utayeyuka ndani yake. 

2 “Nitawachochea Wamisri dhidi ya Wamisri, 

Nao watapigana, 

Kila mmoja atapigana na ndugu yake na jirani yake, 
Jiji litapigana na jiji, ufalme utapigana na ufalme. 

3 Naroho ya Misri itakuwa na msukosuko ndani yake, 
Nami nitavuruga mipango yake. 

Watatafuta msaada kutoka kwa miungu ya ubatili, 
Kwa wachawi na kwa wanaowasiliana na roho na kwa wabashiri. 
4 Nitaitia Misri mikononi mwa bwana aliye katili, 


Na mfalme mkali atawatawala,” asema Bwana wa kweli, Yehova wa 
majeshi. 


5 Na maji ya bahari yatakaushwa, 
Na mto utakauka na kuwa mkavu. 


6 Na mito itanuka; 


Mifereji ya Nile ya Misri itapungua na kukauka. 

Matete na mafunjo yataoza. 

7 Mimea iliyo kandokando ya Mto Nile, kwenye kinywa cha Mto Nile, 
Na ardhi yote iliyopandwa mbegu kandokando ya Nile itakauka. 
Iitapeperushwa mbali, nayo haitakuwepo tena. 

8 Na wavuvi wataomboleza, 

Wale wanaotupa ndoano ndani ya Mto Nile wataomboleza, 

Na wale wanaotandaza nyavu zao juu ya maji watapungua. 

9 Mafundi wa kitani kilichochambuliwa 

Na wafumaji wa vitambaa vyeupe wataaibishwa. 

10 Wafumaji wake watapondwa; 

Vibarua wote watahuzunika.* 

11 Wakuu wa Soani ni wapumbavu. 


Washauri wenye hekima zaidi wa Farao wanatoa ushauri usio wa 
busara. 


Mnawezaje kumwambia Farao: 
“Mimi ni mzao wa watu wenye hekima, 
Mzao wa wafalme wa kale”? 


12 Basi, wako wapi watu wenu wenye hekima? 


Acheni wawaambie kama wanajua kile ambacho Yehova wa majeshi 
ameamua kuhusu Misri. 


13 Wakuu wa Soani wametenda kwa upumbavu; 
Wakuu wa Nofu* wamedanganywa; 

Wakuu wa makabila yake wameipotosha Misri. 

14 Yehova amemmwagia roho ya mvurugo; 

Nao wameipotosha Misri katika kila jambo inalofanya, 
Kama mlevi anavyogaagaa kwenye matapishi yake. 
15 Na Misri haitakuwa na kazi yoyote ya kufanya, 

Iwe ni kwa ajili ya kichwa au mkia, chipukizi au utete.” 


16 Siku hiyo Misri itakuwa kama wanawake, itatetemeka na kuogopa 
kwa sababu ya mkono wenye kutisha ambao Yehova wa majeshi 
anainua dhidi yake. 17 Na nchi ya Yuda itaifanya Misri iogope. 
Watahofu kila mara Yuda inapotajwa kwa sababu ya uamuzi ambao 
Yehova wa majeshi amefanya dhidi yao. 


18 Siku hiyo kutakuwa na majiji matano katika nchi ya Misri 
yanayozungumza lugha ya Kanaani na kuapa kuwa washikamanifu 
kwa Yehova wa majeshi. Jiji moja litaitwa Jiji la Kubomoa. 


19 Siku hiyo kutakuwa na madhabahu kwa ajili ya Yehova katikati ya 
nchi ya Misri na nguzo kwa ajili ya Yehova kwenye mpaka wake. 

20 Itakuwa ishara na ushahidi kwa Yehova wa majeshi nchini Misri; 
kwa maana watamlilia Yehova kwa sauti kwa sababu ya 
wakandamizaji, naye atawapelekea mwokozi, aliye mkuu, ambaye 


atawaokoa. 21 Na Yehova atajulikana kwa Wamisri, na Wamisri 
watamjua Yehova siku hiyo, nao watatoa dhabihu na zawadi na 
kuweka nadhiri kwa Yehova na kuitimiza. 22 Yehova ataipiga Misri, 
ataipiga na kuiponya; nao watamrudia Yehova, naye atasikiliza 
maombi yao ya kusihi na kuwaponya. 


23 Siku hiyo kutakuwa na barabara kuu kutoka Misri kwenda Ashuru. 
Kisha Ashuru itakuja Misri, na Misri itaenda Ashuru; na Misri 
itamtumikia Mungu pamoja na Ashuru. 24 Siku hiyo Israeli itakuwa ya 
tatu pamoja na Misri na pamoja na Ashuru, baraka katikati ya dunia, 
25 kwa maana Yehova wa majeshi atakuwa amewabariki, akisema: 
“Wabarikiwe watu wangu, Misri, na kazi ya mikono yangu, Ashuru, 
na urithi wangu, Israeli.” 


^ Isa. 19:10 Au “watahuzunika katika nafsi.” 
^ Isa. 19:13 Au “Memfisi.” 


^ Isa. 19:15 Au labda, “tawi la mtende au tete.” 


Isaya 20:1-6 


* 


20 Mwaka ambao Mfalme Sargoni wa Ashuru alimtuma Tartani 
aende Ashdodi, alipigana na Ashdodi na kuliteka. 2 Wakati huo 
Yehova alisema hivi kupitia Isaya mwana wa Amozi: “Nenda ukavue 
nguo ya magunia kutoka kiunoni mwako, na uvue viatu vilivyo 
miguuni mwako.” Naye akafanya hivyo, akatembea akiwa uchi* na 
bila viatu. 


3 Kisha Yehova akasema: “Kama mtumishi wangu Isaya 
alivyotembea akiwa uchi na bila viatu kwa miaka mitatu ili kuwa 
ishara na dalili dhidi ya Misri na dhidi ya Ethiopia, 4 hivyo ndivyo 
mfalme wa Ashuru atakavyowaongoza mateka wa Misri na 
wahamishwa wa Ethiopia, wavulana na wanaume wazee, wakiwa 
uchi na bila viatu na matako yakiwa wazi, uchi wa” Misri. > Nao 
wataogopa na kuona aibu kwa ajili ya Ethiopia tumaini lao na kwa 
ajili ya Misri fahari yao.” 6 Wakaaji wa eneo hili la pwani watasema 
siku hiyo, ‘Tazama kilicholipata tumaini letu, tulilolikimbilia ili kupata 
msaada na kuokolewa kutoka kwa mfalme wa Ashuru! Tutaokokaje 
sasa?” 


^ Isa. 20:1 Au “kamanda.” 
^ Isa. 20:2 Au “akiwa amevaa mavazi machache.” 
^ Isa. 20:4 Au “aibu ya.” 


^ Isa. 20:5 Au “Misri ambayo walivutiwa na urembo wake.” 


Isaya 21:1-17 

21 Tangazo dhidi ya nyika ya bahari:” 

Msiba unakuja kama pepo za dhoruba zinazovuma kusini, 
Kutoka nyikani, kutoka katika nchi inayotisha. 

2 Nimeambiwa maono ya kutisha: 

Mwenye hila anatenda kwa hila, 

Na mwangamizaji, anaangamiza. 

Nenda juu, ewe Elamu! Zingira, ewe Umedi! 
Nitakomesha kilio chote cha uchungu alichosababisha. 

3 Ndiyo sababu nina maumivu makali.” 

Ninafurukuta kwa uchungu, 

Uchungu kama wa mwanamke anayezaa. 

Nimetaabika sana hivi kwamba siwezi kusikia; 
Nimesumbuka sana hivi kwamba siwezi kuona. 

4 Moyo wangu unadundadunda; ninatetemeka kwa hofu. 
Gizagiza la jioni nililotamani sana linanifanya nitetemeke. 
> Andaeni meza na mpange viti! 

Mle na mnywe! 


Simameni, enyi wakuu, itieniž ngao mafuta. 


6 Kwa maana Yehova aliniambia hivi: 

“Nenda, mweke mlinzi na umwambie aseme yale anayoyaona.” 
7 Naye akaona gari la vita pamoja na kundi la farasi, 

Gari la vita la punda, 

Gari la vita la ngamia. 

Alitazama kwa makini, akiwa amekaza fikira sana. 

8 Kisha akaita kwa sauti kama simba: 


“Ee Yehova, ninasimama daima juu ya mnara wa mlinzi wakati wa 
mchana, 


Nami ninasimama katika kituo changu cha ulinzi kila usiku. 

9 Tazama kinachokuja: 

Wanaume wakiwa katika gari la vita na kundi la farasi wa vita!” 
Kisha akasema: 

“Ameanguka! Babiloni ameanguka! 


Sanamu zake zote za kuchongwa za miungu yake amezivunjavunja 
na kuziangusha chini!” 


10 Enyi watu wangu waliopurwa, 
Mazao ya” uwanja wangu wa kupuria, 


Nimewaambia yale niliyosikia kutoka kwa Yehova wa majeshi, 
Mungu wa Israeli. 


11 Tangazo dhidi ya Duma:” 

Kuna mtu anayeniita kutoka Seiri: 

“Mlinzi, kuna habari gani za usiku? 

Mlinzi, kuna habari gani za usiku?” 

12 Mlinzi akasema: 

“Asubuhi inakuja, na usiku pia. 

Ikiwa mnataka kuuliza, ulizeni. 

Njooni tena!” 

13 Tangazo dhidi ya jangwa tambarare: 
Mtakaa usiku kucha msituni katika nchi tambarare ya jangwani, 
Enyi misafara ya Dedani. 

14 Leteni maji ili mkampokee mwenye kiu, 
Enyi wakaaji wa nchi ya Tema, 

Mleteeni mkate yule anayekimbia. 


15 Kwa maana wamekimbia kwa sababu ya panga, kwa sababu ya 
upanga uliochomolewa, 


Kwa sababu ya upinde uliopindwa, na kwa sababu ya ukatili wa vita. 


16 Kwa maana Yehova aliniambia hivi: “Katika muda wa mwaka 
mmoja, kulingana na miaka ya kibarua,” utukufu wote wa Kedari 
utafikia mwisho. 17 Wapiga upinde waliobaki kati ya mashujaa wa 


Kedari watakuwa wachache, kwa maana Yehova Mungu wa Israeli 
amesema hivyo.” 


A Isa. 21:1 Inaonekana kwamba usemi huu unarejelea eneo la 
Babilonia ya kale. 


A Isa. 21:3 Tnn., “kiuno changu kimejaa maumivu.” 
A Isa. 21:5 Au “ipakeni.” 

^ Isa. 21:10 Tnn., “Mwana wa.” 

^ Isa. 21:11 Maana yake “Kimya.” 


A Isa. 21:16 Au “iliyohesabiwa kwa uangalifu kama kibarua 
anavyofanya”; yaani, kwa mwaka mmoja kamili. 


Isaya 22:1-25 


22 Tangazo kuhusu Bonde la Maono:* 


Una tatizo gani hivi kwamba watu wako wote wamepanda juu ya 
paa? 


2 Ulijaa machafuko, 

Jiji lenye msukosuko, mji wenye furaha. 

Watu wako waliouawa hawakuuawa kwa upanga, 

Wala hawakufa vitani. 

3 Madikteta wako wote wamekimbia pamoja. 
Walichukuliwa kuwa wafungwa bila kutumia upinde. 

Wote waliopatikana walichukuliwa kuwa wafungwa, 

Ingawa walikuwa wamekimbilia mbali sana. 

4 Ndiyo sababu nilisema: “Msinitazame, 

Nami nitalia kwa uchungu. 

Msisisitize kunifariji 

Kwa sababu ya kuangamizwa kwa binti ya” watu wangu. 

> Kwa maana ni siku ya mvurugo na ya kushindwa na ya wasiwasi, 
Kutoka kwa Bwana Mwenye Enzi Kuu, Yehova wa majeshi, 
Katika Bonde la Maono. 


Ukuta unabomolewa 


Na kuna kilio kwenye mlima. 

6 Elamu inachukua podo 

Pamoja na magari ya vita yenye watu na farasi,” 
Na Kiri inafunua” ngao. 

7 Mabonde yako yaliyo mazuri zaidi 

Yatajaa magari ya vita, 

Na farasi” watajipanga langoni, 

8 Na pazia la Yuda litaondolewa.” 


“Siku hiyo utatazama kuelekea ghala la silaha la Nyumba ya Msitu, 
9 nanyi mtayaona yale mashimo mengi yaliyo katika ukuta wa Jiji la 
Daudi. Nanyi mtayakusanya maji ya kidimbwi cha chini. 

10 Mtazihesabu nyumba za Yerusalemu, nanyi mtazibomoa nyumba 
hizo ili kuimarisha ukuta. 11 Nanyi mtatengeneza beseni kati ya hizo 
kuta mbili kwa ajili ya maji ya kidimbwi cha zamani, lakini 
hamtamtegemea Muumba” wake Mkuu, nanyi hamtamwona Yule 
aliyeibuni zamani. 


12 Siku hiyo Bwana Mwenye Enzi Kuu, Yehova wa majeshi, 
Atawaambia watu walie na kuomboleza, 

Wanyee vichwa na kuvaa nguo za magunia. 

13 Lakini badala yake, kuna sherehe na kushangilia, 
Kuchinja ng'ombe na kuchinja kondoo, 


Kula nyama na kunywa divai. 


‘Acheni tule na tunywe, kwa maana kesho tutakufa. 


14 Kisha Yehova wa majeshi akajifunua masikioni mwangu: “Uovu 
huu hautafunikwa kwa ajili yenu mpaka ninyi watu mtakapokufa, 


asema Bwana Mwenye Enzi Kuu, Yehova wa majeshi.” 


15 Bwana Mwenye Enzi Kuu, Yehova wa majeshi, anasema hivi: 
“Ingia kwa huyu msimamizi-nyumba, kwa Shebna, anayesimamia 
nyumba,” na umwambie, 16 ‘Una masilahi gani hapa, na je, una mtu 
wako hapa hivi kwamba umejichimbia kaburi hapa?’ Anachimba 
kaburi lake mahali palipoinuka; anajichongea mahali pa kupumzika” 
katika jabali. 17 ‘Tazama! Yehova atakutupa chini kwa nguvu, ewe 
mwanamume, na kukukamata kwa nguvu. 18 Hakika atakufunga kwa 
nguvu na kukurusha kama mpira katika nchi pana. Utafia huko, na 
huko magari yako yenye utukufu yatakuwa fedheha kwa nyumba ya 
bwana wako. 19 Nami nitakung'oa madarakani na kukufukuza kutoka 
katika cheo chako. 


20 “Siku hiyo nitamwita mtumishi wangu Eliakimu mwana wa Hilkia, 
21 nami nitamvisha kanzu yako na kumfunga kwa nguvu ukumbuu 
wako, nami nitatia mamlaka yako” mkononi mwake. Naye atakuwa 
baba kwa wakaaji wa Yerusalemu na nyumba ya Yuda. 22 Nami 
nitauweka ufunguo wa nyumba ya Daudi juu ya bega lake. 
Atafungua na hakuna yeyote atakayefunga; naye atafunga na 
hakuna yeyote atakayefungua. 23 Nitampigilia kama kigingi mahali 
panapodumu, naye atakuwa kama kiti cha ufalme cha utukufu kwa 
nyumba ya baba yake. 24 Nao watauning’iniza juu yake utukufu” 
wote wa nyumba ya baba yake, wazao na watoto,” vyombo vyote 
vidogo, vyombo vyenye umbo la bakuli, na pia mitungi yote 
mikubwa. 


25 “Siku hiyo, asema Yehova wa majeshi, 'kigingi kilichopigiliwa 


mahali panapodumu kitang'olewa, nacho kitakatwa na kuanguka, na 


mzigo ulio juu yake utaanguka na kuharibika, kwa maana Yehova 


mwenyewe amesema hayo.” 


Asa. 


22:1 Inaonekana maneno haya yanarejelea Yerusalemu. 


asa. 


22:4 Tashihisi ya kishairi, ambayo labda inaonyesha sikitiko au 


huruma. 


Asa. 


22:6 Au “wapanda farasi.” 


^ Isa. 


22:6 Au “inatayarisha.” 


^ |sa. 


22:7 Au “wapanda farasi.” 


22:8 Au “ulinzi wa Yuda utaondolewa.” 


Asa. 


^ Isa 


. 22:11 Au “Mtengenezaji.” 


^ |sa. 


22:15 Au “jumba la mfalme.” 


. 22:16 Tnn., “makao.” 


^ İsa 


„22:21 Au “milki yako.” 


^ Isa 


.- 22:24 Tnn., “uzito.” 


^ Isa 


„22:24 Au “machipukizi.” 


^ İsa 


Isaya 23:1-18 

23 Tangazo kuhusu Tiro: 

Ombolezeni kwa sauti, enyi meli za Tarshishi! 

Kwa maana bandari imeharibiwa; haiwezi kuingiwa. 
Wamefunuliwa habari kutoka katika nchi ya Kitimu. 
2 Nyamazeni, enyi wakaaji wa pwani. 
Wafanyabiashara kutoka Sidoni wanaovuka bahari wamekujaza. 
3 Nafaka” ya Shihoriž ilienda juu ya maji mengi, 
Mavuno ya Nile, mapato yake, 

Yalileta faida ya mataifa. 

4 Ona aibu, Ee Sidoni, ngome ya bahari, 


Kwa sababu bahari imesema: 


“Sijapata uchungu wa kuzaa, nami sijazaa, 


ND 


Wala sijalea vijana wa kiume wala wa kike. 
5 Kama wakati waliposikia habari kuhusu Misri, 
Watu watateseka kwa sababu ya habari kuhusu Tiro. 
6 Vukeni mpaka Tarshishi! 

Ombolezeni kwa sauti, enyi wakaaji wa pwani! 


7 Je, hili ndilo jiji lenu lililokuwa na furaha tangu kale, tangu nyakati 
zake za zamani? 


Miguu yake ilikuwa ikimpeleka nchi za mbali ili akae huko. 
8 Ni nani ambaye ameamua jambo hili dhidi ya Tiro, 
Anayewavika watu mataji, 

Ambaye wafanyabiashara wake walikuwa wakuu, 
Ambaye wafanyabiashara wake waliheshimiwa duniani kote? 
9 Yehova wa majeshi mwenyewe ameamua hivi, 

Kutia unajisi kiburi chake kwenye uzuri wake wote, 
Kuwafedhehesha wote walioheshimiwa duniani kote. 

10 Vuka nchi yako kama Mto Nile, ewe binti ya Tarshishi. 
Hakuna tena kiwanda cha meli.” 

11 Ameunyoosha mkono wake juu ya bahari; 

Amezitikisa falme. 

Yehova ameamuru ngome za Foinike ziangamizwe. 

12 Naye anasema: “Hutafurahi tena, 

Ewe uliyekandamizwa, binti bikira wa Sidoni. 

Simama, vuka mpaka Kitimu. 

Hata huko hutapata utulivu.” 

13 Tazama! Nchi ya Wakaldayo. 


Hawa ndio watu—haikuwa Ashuru— 


Walimfanya kuwa mahali pa wale wanaokaa jangwani. 
Wamesimamisha minara yao ya kuzingira; 

Wameivua minara yake yenye ngome; 

Na kumfanya awe magofu yanayoporomoka. 

14 Ombolezeni kwa sauti, enyi meli za Tarshishi, 

Kwa maana ngome yenu imeharibiwa. 


15 Siku hiyo Tiro litasahauliwa kwa miaka 70, sawa na muda wa” 
maisha ya mfalme mmoja. Mwishoni mwa miaka 70, Tiro litakuwa 
kama wimbo huu wa kahaba unavyosema: 


16 “Chukua kinubi, lizunguke jiji, ewe kahaba uliyesahauliwa. 
Piga kinubi chako kwa ustadi; 

Imba nyimbo nyingi, 

Ili wakukumbuke.” 


17 Mwishoni mwa miaka 70, Yehova atalikazia fikira Tiro, nalo 
litarudia malipo yake na kufanya ukahaba na falme zote za 
ulimwengu zilizo duniani. 18 Lakini faida yake na malipo yake 
yatakuwa kitu kitakatifu kwa Yehova. Hayatahifadhiwa wala 
kuwekwa akiba, kwa sababu malipo yake yatakuwa kwa ajili ya wale 
wanaokaa mbele za Yehova, ili wale na kushiba na kuvaa mavazi ya 
kifahari. 


A Isa. 23:3 Tnn., “Mbegu.” 


A Isa. 23:3 Yaani, kijito cha Mto Nile. 
^ Isa. 23:4 Tnn., “mabikira.” 
^ Isa. 23:10 Au labda, “bandari.” 


^ Isa. 23:15 Tnn., “siku za.” 


Isaya 24:1-23 

24 Tazama! Yehova anaifanya nchi” kuwa tupu na ukiwa. 
Anaigeuza juu chini” na kuwatawanya wakaaji wake. 
2 Kila mtu atapatwa na hali ileile: 

Watu na pia kuhani, 

Mtumishi na bwana wake, 

Kijakazi na bimkubwa wake, 

Mnunuzi na muuzaji, 

Mkopeshaji na mkopaji, 

Anayedai na anayedaiwa. 

3 Nchi itafanywa kuwa tupu kabisa, 

Iitaporwa kabisa, 

Kwa maana Yehova amesema neno hilo. 

4 Nchi inaomboleza;” inadhoofika. 

Nchi inayozaa inanyauka; inafifia. 

Watu mashuhuri wa nchi wananyauka. 

5 Nchi imechafuliwa na wakaaji wake, 

Kwa maana wamezivunja sheria, 


Wamebadili amri, 


Na kuvunja agano linalodumu.” 

6 Ndiyo sababu laana inaimeza nchi, 

Na wakaaji wake wamehesabiwa kuwa na hatia. 

Ndiyo sababu wakaaji wa nchi wamepungua, 

Na watu wachache sana wamebaki. 

7 Divai mpya inaomboleza,* mzabibu unanyauka, 

Na wote walio wachangamfu moyoni wanalia kwa uchungu. 
8 Furaha ya matari imekoma; 

Kelele za wanaosherehekea zimekoma; 

Sauti ya furaha ya kinubi imekoma. 

9 Wanakunywa divai bila wimbo, 

Na kileo ni kichungu kwa wale wanaokinywa. 

10 Mji uliohamwa umebomolewa kabisa; 

Kila nyumba imefungwa ili mtu yeyote asiweze kuingia. 
11 Wanalilia divai barabarani. 

Kushangilia kote kumetoweka; 

Shangwe ya nchi imetokomea. 

12 Jiji limeachwa likiwa magofu; 


Lango limevunjwavunjwa na kuwa rundo la kifusi. 


13 Kwa maana hivi ndivyo itakavyokuwa katika nchi, miongoni mwa 
mataifa: 


Kama mzeituni unapopigwa, 


Kama masalio yanavyokusanywa baada ya mavuno ya zabibu 
kuisha. 


14 Watapaza sauti zao, 

Watapiga vigelegele kwa shangwe. 

Kutoka baharini” watatangaza ukuu wa Yehova. 

15 Ndiyo sababu watamtukuza Yehova katika eneo la nuru;” 


Katika visiwa vya bahari watalitukuza jina la Yehova Mungu wa 
Israeli. 


16 Kutoka miisho ya dunia tunasikia nyimbo: 

“Utukufu” kwa Aliye Mwadilifu!” 

Lakini ninasema: “Ninadhoofika, ninadhoofika! 

Ole wangu! Wenye hila wametenda kwa hila; 

Kwa hila wenye hila wametenda kwa hila.” 

17 Hofu na mashimo na mitego inakusubiri, mkaaji wa nchi. 

18 Yeyote anayeikimbia sauti inayotia hofu ataanguka shimoni, 
Na yeyote anayetoka shimoni atanaswa na mtego. 


Kwa maana malango ya mafuriko yaliyo juu yatafunguliwa, 


Na misingi ya nchi itatetemeka. 

19 Nchi imepasuka; 

Nchi imetikiswa; 

Nchi inafurukuta kwa fujo. 

20 Nchi inapepesuka kama mlevi, 

Nayo inayumbayumba kama kibanda katika upepo. 
Makosa yake yameilemea sana, 

Nayo itaanguka, hivi kwamba haitasimama tena. 

21 Siku hiyo Yehova atalielekezea fikira zake jeshi lililo juu 
Na wafalme wa dunia walio duniani. 

22 Nao watakusanywa pamoja 

Kama wafungwa waliokusanywa shimoni, 

Nao watafungiwa katika gereza lililo chini ya ardhi; 
Baada ya siku nyingi watakaziwa uangalifu. 

23 Mwezi mpevu utafedheheshwa, 

Na jua linalong'aa litaaibishwa, 


Kwa maana Yehova wa majeshi amekuwa Mfalme katika Mlima 
Sayuni na Yerusalemu 


Akiwa na utukufu mbele ya wazee wa watu wake.” 


24:1 Au “dunia.” 


^ Isa. 


24:1 Au “Anausokota uso wa dunia.” 


^ |sa. 


24:4 Au labda, “inakauka.” 


^ Isa. 


24:5 Au “la kale.” 


^ Isa. 


24:7 Au labda, “inakauka.” 


Alsa: 


„24:14 Au “magharibi.” 


^ Isa 


24:15 Au “mashariki.” 


^ |sa. 


„24:16 Au “Pambo.” 


^ İsa 


^ İsa 


. 24:23 Tnn., “mbele ya wazee wake.” 


Isaya 25:1-12 

25 Ee Yehova, wewe ni Mungu wangu. 
Ninakukweza, ninalisifu jina lako, 

Kwa maana umetenda mambo yanayostaajabisha, 
Mambo yaliyokusudiwa” tangu nyakati za kale, 
Kwa uaminifu, kwa kutegemeka. 

2 Kwa maana umelifanya jiji kuwa rundo la mawe, 
Mji wenye ngome kuwa magofu yanayoporomoka. 
Halitajengwa tena kamwe. 

3 Ndiyo sababu watu wenye nguvu watakutukuza; 
Jiji la mataifa yenye uonevu litakuogopa. 

4 Kwa maana umekuwa ngome kwa mtu wa hali ya chini, 
Ngome kwa maskini katika taabu yake, 

Kimbilio kutokana na dhoruba ya mvua, 

Na kivuli wakati wa joto. 


Wakati mlipuko wa waonevu ni kama dhoruba ya mvua inayopiga 
ukuta, 


> Kama joto katika nchi iliyokauka, 


Unazikomesha ghasia za wageni. 


Kama joto linavyokomeshwa na kivuli cha wingu, 
Ndivyo wimbo wa waonevu unavyonyamazishwa. 


6 Katika mlima huu Yehova wa majeshi atawaandalia watu wa 
mataifa yote 


Karamu ya vyakula vinono, 

Karamu ya divai bora,” 

Ya vyakula vinono vilivyojazwa urojorojo, 

Ya divai bora, iliyochujwa. 

7 Katika mlima huu ataondoa?” kifuniko kinachowafunika watu wote 
Na kifuniko kilichosokotwaž juu ya mataifa yote. 

8 Atameza* kifo milele, 


Na Bwana Mwenye Enzi Kuu Yehova atafuta kabisa machozi katika 
nyuso zote. 


Shutuma ya watu wake ataiondoa katika dunia yote, 
Kwa maana Yehova mwenyewe amesema hayo. 

9 Siku hiyo watasema: 

“Tazama! Huyu ndiye Mungu wetu! 

Tumemtumaini yeye, 

Naye atatuokoa. 


Huyu ndiye Yehova! 


Tumemtumaini yeye. 

Na tufurahi na kushangilia katika wokovu wake.” 

10 Kwa maana mkono wa Yehova utatulia juu ya mlima huu, 
Na Moabu itakanyagwa-kanyagwa mahali pake 

Kama nyasi zinavyokanyagwa-kanyagwa na kuwa rundo la mbolea. 
11 Atapigapiga mikono yake ndani yake 

Kama mwogeleaji anavyopigapiga mikono yake ili kuogelea, 
Naye atakishusha kiburi chake 

Kwa mwendo stadi wa mikono yake. 

12 Na jiji lenye ngome, pamoja na kuta zako ndefu za usalama, 
Ataziangusha chini; 


Atazibomoa na kuziangusha ardhini, mpaka mavumbini kabisa. 


^ Isa. 25:1 Au “Mashauri ya.” 

A Isa. 25:6 Au “divai iliyowekwa kwenye machicha.” 
^ Isa. 25:7 Tnn., “atameza.” 

^ Isa. 25:7 Au “shela iliyosokotwa.” 


^ Isa. 25:8 Au “Ataondoa.” 


Isaya 26:1-21 


26 Siku hiyo wimbo huu utaimbwa katika nchi ya Yuda: 
Anaufanya wokovu uwe kuta zake na maboma yake. 

2 Fungueni malango ili taifa la uadilifu liingie, 

Taifa linalodumisha mwenendo wa uaminifu. 

3 Utawalinda wale wanaokutegemea kikamili;” 
Utawapa amani inayodumu, 

Kwa sababu wanakutumaini wewe. 

4 Mtumainini Yehova milele, 

Kwa maana Yah” Yehova ni Mwamba wa milele. 


5 Kwa maana amewashusha chini wale wanaokaa juu, jiji 
lililoinuliwa. 


Analiangusha chini, 
Analiangusha chini duniani; 
Analitupa chini mavumbini. 
6 Mguu utalikanyaga-kanyaga, 
Miguu ya wanaoteseka, nyayo za watu wa hali ya chini.” 
7 Njia ya mwadilifu imenyooka.” 


Kwa sababu wewe ni mnyoofu, 


Utailainisha njia ya mwadilifu. 

8 Tunapofuata njia ya hukumu zako, Ee Yehova, 
Tumaini letu liko kwako. 

Tunatamani” sana jina lako na ukumbusho wako.” 

9 Usiku ninakutamani sana kwa nafsi yangu yote, 

Naam, roho yangu inaendelea kukutafuta; 

Kwa maana hukumu zinapotoka kwako kwa ajili ya dunia, 
Wakaaji wa nchi hujifunza kuhusu uadilifu. 

10 Hata mwovu akionyeshwa kibali, 

Hatajifunza uadilifu. 

Hata katika nchi ya unyoofu, atatenda uovu, 

Naye hatauona ukuu wa Yehova. 

11 Ee Yehova, mkono wako umeinuliwa, lakini hawauoni. 
Wataona bidii yako kwa ajili ya watu wako na kuaibishwa. 
Naam, moto uliokusudiwa maadui wako utawateketeza. 
12 Ee Yehova, utatupatia amani, 

Kwa sababu kila kitu ambacho tumefanya 

Ni wewe uliyetutimizia. 


13 Ee Yehova Mungu wetu, mabwana wengine mbali na wewe 
wametutawala, 


Lakini tunalitaja jina lako peke yake. 

14 Wamekufa; hawataishi. 

Hawana uwezo katika kifo, hawataamka. 

Kwa maana umewaelekezea fikira 

Ili uwaangamize na kufutilia mbali kabisa majina yao. 

15 Umeongeza ukubwa wa taifa, Ee Yehova, 

Umeongeza ukubwa wa taifa; 

Umejitukuza mwenyewe. 

Umepanua sana mipaka yote ya nchi. 

16 Ee Yehova, wakati wa taabu walikutafuta; 

Walikumwagia sala yao kwa kunong'ona ulipowatia nidhamu. 
17 Kama vile mwanamke mwenye mimba aliye karibu kuzaa 
Anavyopata maumivu na kulia kwa uchungu, 

Ndivyo hali yetu ilivyo kwa sababu yako, Ee Yehova. 

18 Tulipata mimba, tulikuwa na maumivu ya kuzaa, 

Lakini ni kama tumezaa upepo. 

Hatujaleta wokovu nchini, 

Na hakuna mtu aliyezaliwa ili aishi nchini. 


19 “Wafu wako wataishi. 


Maiti zangu zitaamka.” 

Amkeni na mpige vigelegele kwa shangwe, 

Enyi mnaokaa mavumbini! 

Kwa maana umande wako ni kama umande wa asubuhi,” 


Na dunia itawaacha wale waliokufa ambao hawana uwezo wawe hai 
tena.” 


20 Nendeni, watu wangu, ingieni katika vyumba vyenu vya ndani, 
Na mfunge milango nyuma yenu. 

Jificheni kwa muda mfupi 

Mpaka ghadhabu?” itakapopita. 

21 Kwa maana tazama! Yehova anakuja kutoka mahali pake 

Ili kuwaita wakaaji wa nchi wawajibike kwa sababu ya uovu wao, 
Na nchi itafunua umwagaji wake wa damu 


Nayo haitawafunika tena watu wake waliouawa.” 


^ Isa. 26:3 Au labda, “wale ambao mwelekeo wao hautikisiki.” 
^ Isa. 26:4 “Yah” ni ufupisho wa jina Yehova. 
^ Isa. 26:7 Au “ni tambarare.” 


^ Isa. 26:8 Au “Kwa nafsi zetu tunatamani.” 


^ Isa. 26:8 Yaani, kwamba Mungu na jina lake likumbukwe, 
litangazwe. 


A Isa. 26:19 Tnn., “Maiti yangu itaamka.” 
^ Isa. 26:19 Au labda, “umande wa mimea (miholi).” 
^ Isa. 26:19 Au “itawazaa wale waliokufa ambao hawana uwezo.” 


^ Isa. 26:20 Au “shutuma.” 


Isaya 27:1-13 


27 Siku hiyo Yehova, akiwa na upanga wake mkali na mkubwa na 
wenye nguvu, 


Atamwelekezea fikira Lewiathani,” yule nyoka anayenyiririka, 
Lewiathani, yule nyoka anayepindapinda, 

Naye atamuua mnyama mkubwa sana aliye baharini. 

2 Siku hiyo mwimbieni hivi huyo mwanamke:” 

“Shamba la mizabibu la divai inayotoa povu! 

3 Mimi, Yehova, ninamlinda. 

Kila wakati ninammwagilia maji. 

Ninamlinda usiku na mchana, 

Ili mtu yeyote asimdhuru. 

4 Mimi sina ghadhabu. 


Ni nani atakayenikabili kwa vichaka vya miiba na magugu katika 
vita? 


Nitavikanyaga-kanyaga na kuvichoma moto vyote pamoja. 
5 La sivyo, na ashikilie ngome yangu kwa nguvu, 

Na afanye amani pamoja nami; 

Acheni afanye amani pamoja nami.” 


6 Siku zinazokuja Yakobo atatia mizizi, 


Israeli atachanua maua na kuchipuka, 

Nao watajaza mazao katika nchi. 

7 Je, ni lazima apigwe kwa pigo la yule anayempiga? 

Au, je, ni lazima auawe kama watu wake walivyouawa? 

8 Utashindana naye kwa mlio wa kushtua utakapokuwa ukimfukuza. 


Atamfukuza kwa mlipuko wake mkali katika siku ya upepo wa 
mashariki. 


9 Basi kwa njia hii uovu wa Yakobo utafunikwa, 


Na haya ndiyo yatakayokuwa mazao kamili dhambi yake 
itakapoondolewa: 


Atayafanya mawe yote ya madhabahu 

Yawe kama mawe ya chokaa yaliyopondwa na kuwa ungaunga, 
Na hakuna miti mitakatifu” au vinara vya uvumba vitakavyobaki. 
10 Kwa maana jiji lenye ngome litaachwa tupu; 

Malisho yataachwa na kubaki kama nyika. 

Ndama atalisha humo na kulala humo 

Naye atakula matawi yake. 

11 Vitawi vyake vitakapokauka, 

Wanawake watakuja kuvivunja, 


Na kuvitumia kuwasha moto. 


Kwa maana watu hawa hawana uelewaji. 
Ndiyo sababu Muumba wao hatawaonyesha rehema, 
Na Yule aliyewaumba hatawaonyesha kibali. 


12 Siku hiyo Yehova atayapiga kabisa matunda kuanzia kijito 
kinachotiririka cha ule Mto” mpaka kwenye Korongo” la Misri, nanyi 
mtakusanywa mmoja baada ya mwingine, enyi watu wa Israeli. 

13 Siku hiyo pembe kubwa itapigwa, na wale wanaoangamia katika 
nchi ya Ashuru na wale waliotawanywa katika nchi ya Misri watakuja 
na kumwinamia Yehova kwenye mlima mtakatifu huko Yerusalemu. 


A Isa. 27:1 Angalia Kamusi. 


A Isa. 27:2 Inaonekana ni Israeli, hapa anarejelewa kuwa 
mwanamke na kufananishwa na shamba la mizabibu. 


^ Isa. 27:9 Angalia Kamusi. 
^ Isa. 27:12 Yaani, Mto Efrati. 


^ Isa. 27:12 Angalia Kamusi. 


Isaya 28:1-29 
28 Ole kwa taji” la kujionyesha?” la walevi wa Efraimu 
Na ua linalonyauka la uzuri wake wenye utukufu, 


Lililo kwenye kichwa cha bonde lenye rutuba la wale waliolemewa na 
divai! 


2 Tazama! Yehova ana mtu mwenye nguvu na hodari. 


Kama dhoruba ya mvua ya mawe yenye mngurumo, dhoruba ya 
upepo inayoharibu, 


Kama dhoruba yenye mngurumo ya mafuriko yenye nguvu, 
Atalitupa chini kwa nguvu duniani. 

3 Mataji ya kujionyesha?” ya walevi wa Efraimu 
Yatakanyagiwa chini kwa miguu. 

4 Na ua linalonyauka la uzuri wake wenye utukufu 

Lililo juu ya kichwa cha bonde lenye rutuba, 

Litakuwa kama tini ya mapema kabla ya wakati wa kiangazi. 
Mtu anapoiona, huimeza mara tu inapokuwa mkononi mwake. 


> Siku hiyo Yehova wa majeshi atakuwa taji la utukufu na shada 
maridadi kwa watu wake waliobaki. 6 Naye atakuwa roho ya haki 
kwa yule anayeketi katika hukumu na chanzo cha nguvu kwa wale 
wanaozuia mashambulizi langoni. 


7 Na hawa pia wanapotea njia kwa sababu ya divai; 


Wanapepesuka kwa sababu ya vileo vyao. 

Kuhani na nabii wanapotea njia kwa sababu ya kileo; 
Divai inawavuruga, 

Nao wanapepesuka kwa sababu ya kileo chao; 
Maono yao yanawafanya wapotee njia, 

Nao wanajikwaa wanapohukumu. 

8 Kwa maana meza zao zimejaa matapishi machafu 
—Yamejaa kila mahali. 

9 Mtu atamfundisha nani ujuzi, 

Na mtu atamfafanulia nani ujumbe? 

Je, ni wale walioachishwa kunyonya hivi karibuni, 
Wale walioondolewa kwenye matiti hivi karibuni? 

10 Kwa maana ni “amri baada ya amri, amri baada ya amri, 
Mstari kwa mstari, mstari kwa mstari,” 

Hapa kidogo, pale kidogo.” 


11 Kwa maana atazungumza na watu hawa kupitia watu wenye 
kigugumizi” na kwa lugha ya kigeni. 12 Alikuwa amewaambia: “Hapa 
ndipo mahali pa kupumzika. Yule aliyechoka na apumzike; hapa 
ndipo mahali pa kuburudika,” lakini walikataa kusikiliza. 13 Basi neno 
la Yehova litakuwa kwao: 


“Amri baada ya amri, amri baada ya amri, 


Mstari kwa mstari, mstari kwa mstari,” 

Hapa kidogo, pale kidogo,” 

Ili wanapotembea, 

Wajikwae na kuanguka nyuma 

Na wavunjike na kunaswa na kukamatwa. 

14 Basi sikieni neno la Yehova, ninyi mnaojigamba, 

Enyi watawala wa watu hawa wa Yerusalemu, 

15 Kwa maana ninyi watu mnasema: 

“Tumefanya agano na Kifo, 

Na tumefanya mapatano?” na Kaburi.” 

Mafuriko makubwa ya ghafla yatakapopita, 

Hayatatufikia, 

Kwa maana tumeufanya uwongo kuwa kimbilio letu 

Nasi tumejificha katika udanganyifu.” 

16 Kwa hiyo Bwana Mwenye Enzi Kuu Yehova anasema hivi: 
“Tazama, ninaweka jiwe lililojaribiwa liwe msingi katika Sayuni, 
Jiwe la pembeni lenye thamani la msingi imara. 

Hakuna yeyote anayeonyesha imani atakayeshikwa na wasiwasi. 


17 Nami nitaifanya haki kuwa kamba ya kupimia 


Na uadilifu utakuwa kifaa cha kusawazishia;* 

Na mvua ya mawe itafagilia mbali kimbilio la uwongo, 
Na maji yatafurika mahali pa kujificha. 

18 Agano mlilofanya na Kifo litavunjwa, 

Na mapatano yenu na Kaburi” hayatasimama. 
Mafuriko makubwa ya ghafla yatakapopita, 
Yatawaponda ninyi. 

19 Kila mara yanapopita, 

Yatawafagilia mbali; 

Kwa maana yatapita asubuhi baada ya asubuhi, 
Mchana na usiku. 

Ni hofu tu itakayowafanya waelewe walichosikia.”” 


20 Kwa maana kitanda ni kifupi sana mtu asiweze kujinyoosha juu 
yake, 


Na shuka iliyofumwa ni nyembamba sana isiweze kumfunika mtu. 
21 Kwa maana Yehova atasimama kama katika Mlima Perasimu, 
Atainuka kama katika bonde lililo” karibu na Gibeoni, 

Ili afanye tendo lake —tendo lake la ajabu— 

Na ili afanye kazi yake—kazi yake isiyo ya kawaida. 


22 Sasa msidhihaki, 


Ili vifungo vyenu visikazwe zaidi, 


Kwa maana nimesikia kutoka kwa Bwana Mwenye Enzi Kuu, Yehova 
wa majeshi, 


Kwamba maangamizi yamekusudiwa kuipata nchi yote.” 
23 Tegeni sikio, muisikilize sauti yangu; 
Kazeni fikira na msikilize ninachosema. 


24 Je, mkulima huendelea kulima mchana kutwa kabla hajapanda 
mbegu? 


Je, huendelea kuyagongagonga mabonge ya udongo na 
kusawazisha shamba lake? 


25 Baada ya kusawazisha ardhi, 

Je, hatawanyi jira na kupanda bizari, 

Na je, hapandi ngano, mtama, na shayiri mahali pake 

Na kusemethi kwenye mipaka? 

26 Kwa maana Yeye humfundisha?” njia inayofaa; 

Mungu wake humfundisha. 

27 Kwa maana jira haisagwi kwa kifaa cha kupuria, 

Na gurudumu la gari la kukokotwa halizungushwi juu ya bizari. 
Badala yake, jira hupigwa kwa fimbo, 


Na bizari kwa gongo. 


28 Je, mtu huiponda nafaka ili apate mkate? 
Hapana, haendelei kuipura mfululizo; 


Na anapozungusha gurudumu la gari lake la kukokotwa juu yake 
akiwa na farasi wake, 


Yeye haipondi. 
29 Na haya pia yanatoka kwa Yehova wa majeshi, 
Ambaye shauri” lake linastaajabisha 


Na ambaye ametimiza mambo makuu.” 


A Isa. 28:1 Inaonekana neno hili linarejelea jiji kuu, Samaria. 
A Isa. 28:1 Au “majivuno; kiburi.” 
A Isa. 28:3 Au “majivuno; kiburi.” 


A Isa. 28:10 Au “Kamba ya kupimia juu ya kamba ya kupimia, kamba 
ya kupimia juu ya kamba ya kupimia.” 


^ Isa. 28:11 Tnn., “midomo yenye kigugumizi.” 


A Isa. 28:13 Au “Kamba ya kupimia juu ya kamba ya kupimia, kamba 
ya kupimia juu ya kamba ya kupimia.” 


^ Isa. 28:15 Au labda, “tumetekeleza maono.” 


^ Isa. 28:15 Au “Sheoli.” Angalia Kamusi. 


^ Isa. 28:17 Au “timazi.” 


^ Isa. 28:18 Au “Sheoli.” Angalia Kamusi. 


^ Isa 


. 28:19 Au labda, “Watakapoelewa, watashikwa na hofu kubwa.” 


^ Isa 


. 28:21 Au “nchi tambarare ya chini iliyo.” 


^ jsa 


. 28:22 Au “kuipata dunia yote.” 


^ İsa 


. 28:26 Au “humtia nidhamu kwa; humwadhibu kwa.” 


^ Isa 


. 28:29 Au “kusudi.” 


^ Isa 


. 28:29 Au “ambaye hekima yake inayotumika ni kuu.” 


Isaya 29:1-24 

29 “Ole kwa Arieli,” Arieli, jiji ambalo Daudi alipiga kambi ndani yake! 
Endelea mwaka baada ya mwaka; 

Mzunguko wa sherehe na uendelee. 

2 Lakini nitaliletea taabu Arieli, 

Na kutakuwa na kilio na maombolezo, 

Nalo litakuwa kwangu kama jiko la madhabahu ya Mungu. 
3 Nitapiga kambi pande zote dhidi yako, 

Nami nitakuzingira kwa ngome 

Na kujenga maboma dhidi yako. 

4 Utashushwa chini; 

Utazungumza kutoka ardhini, 


Na mambo utakayosema yatakuwa mnong'ono kwa sababu ya 
mavumbi. 


Sauti yako itatoka ardhini 

Kama sauti ya mtu anayewasiliana na roho, 

Na maneno yako yatatoka mavumbini kama sauti ya ndege. 
5 Umati wa maadui wako” utakuwa kama ungaunga laini, 
Umati wa waonevu kama tu makapi yanayopeperuka. 


Na jambo hilo litatokea haraka, ghafla. 


6 Yehova wa majeshi atawakazia fikira 

Kwa mngurumo na tetemeko la ardhi na kelele kubwa, 

Kwa upepo wa dhoruba na tufani na miali ya moto unaoteketeza.” 
7 Kisha umati wa mataifa yote yanayopigana vita na Arieli 
—Wale wote wanaopigana vita naye, 

Minara inayomzingira, 

Na wale wanaomsababishia taabu— 


Watakuwa kama ndoto, maono ya usiku. 


8 Naam, itakuwa kama mtu aliye na njaa anayeota kwamba 
anakula, 


Lakini anaamka akiwa na njaa,” 

Na kama mtu mwenye kiu anayeota kwamba anakunywa, 
Lakini anaamka akiwa amechoka na akiwa na kiu.” 

Hivyo ndivyo itakavyokuwa kwa umati wa mataifa yote 
Yanayopigana vita dhidi ya Mlima Sayuni. 

9 Pigweni na butwaa na mshangae; 

Jipofusheni na mpofushwe. 

Wamelewa, lakini si kwa divai; 

Wanapepesuka, lakini si kwa sababu ya kileo. 


10 Kwa maana Yehova amewamwagia roho ya usingizi mzito; 


Ameyafunga macho yenu, enyi manabii, 
Naye amefunika vichwa vyenu, enyi waonaji. 


11 Maono yote yamekuwa kwenu kama maneno ya kitabu ambacho 
kimefungwa kwa muhuri. Wakimpa mtu anayejua kusoma na 
kumwambia: “Tafadhali, kisome kwa sauti,” atasema: “Siwezi, kwa 
maana kimefungwa kwa muhuri.” 12 Na wakimpa kitabu hicho mtu 
asiyejua kusoma na kumwambia: “Tafadhali, kisome kitabu hiki,” 
atasema: “Sijui kusoma hata kidogo.” 


13 Yehova anasema: “Watu hawa hunikaribia kwa vinywa vyao 
Nao huniheshimu kwa midomo yao, 
Lakini mioyo yao iko mbali sana nami; 


Na hofu yao kunielekea inategemea amri za wanadamu ambazo 
wamefundishwa. 


14 Kwa hiyo, mimi Ndiye nitakayewatendea tena watu hawa mambo 
ya ajabu, 


Maajabu juu ya maajabu; 

Na hekima ya watu wao wenye hekima itatoweka, 

Na uelewaji wa watu wao wenye busara utafichwa.” 

15 Ole wao wanaojitahidi sana kumficha Yehova mipango yao.” 
Wanatenda matendo yao mahali penye giza, 

Huku wakisema: “Ni nani anayetuona? 


Ni nani anayejua kutuhusu?” 


16 Jinsi mnavyopotosha mambo!” 
Je, mfinyanzi anapaswa kuonwa kuwa sawa na udongo? 


Je, kitu kilichotengenezwa kinapaswa kusema kuhusu yule 
aliyekitengeneza: 


“Hakunitengeneza?” 


Na je, kitu kilichotengenezwa kinasema kuhusu yule 
aliyekitengeneza: 


“Hana uelewaji”? 


17 Katika muda mfupi, Lebanoni itageuzwa kuwa shamba la 
matunda, 


Na shamba hilo la matunda litaonwa kuwa msitu. 

18 Siku hiyo viziwi watasikia maneno ya kile kitabu, 

Na kutoka katika utusitusi na giza macho ya vipofu yataona. 
19 Wapole watashangilia sana katika Yehova, 


Na maskini miongoni mwa watu watashangilia katika Mtakatifu wa 
Israeli. 


20 Kwa maana mwonevu hatakuwapo tena, 
Anayejigamba ataangamia, 


Na wote wanaokaa macho ili kusababisha madhara 
wataangamizwa, 


21 Wale ambao kwa neno la udanganyifu wanawafanya wengine 
wawe na hatia, 


Wanaotega mitego ili kumnasa mtetezi” katika lango la jiji, 


Na wale ambao kwa mashtaka yasiyo na msingi humnyima haki 
mwadilifu. 


22 Basi Yehova, aliyemkomboa Abrahamu, anaiambia hivi nyumba 
ya Yakobo: 


“Yakobo hataona aibu tena, 

Na uso wake hautabadilika rangi tena.” 

23 Kwa maana anapowaona watoto wake, 
Ambao ni kazi ya mikono yake, katikati yake, 
Watalitakasa jina langu; 

Naam, watamtakasa Mtakatifu wa Yakobo, 
Nao watamwogopa Mungu wa Israeli. 

24 Wale waliopotoka rohoni watapata uelewaji, 


Na wale wanaolalamika watakubali mafundisho.” 


^ Isa. 29:1 Huenda jina hili linamaanisha “Jiko la Madhabahu ya 
Mungu,” inaelekea ni Yerusalemu. 


^ Isa. 29:5 Tnn., “wageni wako.” 


^ Isa. 29:8 Au “nafsi yake ikiwa tupu.” 


^ İsa 


. 29:8 Au “nafsi yake ikiwa imekauka.” 


.29:15 Au “shauri lao.” 


^ Isa 


^ jsa 


. 29:16 Au “Jinsi mlivyopotoka!” 


^ İsa 


. 29:21 Tnn., “anayekaripia.” 


^ Isa 


. 29:22 Yaani, kwa sababu ya aibu na kukata tamaa. 


Isaya 30:1-33 

30 “Ole wao wana wakaidi,” asema Yehova, 
“Wanaotekeleza mipango ambayo si yangu, 

Wanaofanya miungano,” lakini si kwa roho yangu, 

Ili kuongeza dhambi juu ya dhambi. 

2 Wanashuka kwenda Misri bila kuniomba ushauri,” 

Ili kupata usalama chini ya ulinzi wa Farao” 

Na kupata kimbilio katika kivuli cha Misri! 

3 Lakini ulinzi wa Farao utawaletea aibu, 

Na kukimbilia katika kivuli cha Misri kutawaletea fedheha. 
4 Kwa maana wakuu wake wako Soani, 

Na wajumbe wake wamefika Hanesi. 

5 Wote wataaibishwa 

Na watu ambao hawawezi kuwanufaisha, 

Ambao hawawapi msaada wowote wala manufaa yoyote, 
Isipokuwa aibu na fedheha.” 

6 Tangazo dhidi ya wanyama wa kusini: 

Katika nchi ya taabu na hali ngumu, 


Ya simba, simba anayenguruma, 


Ya nyoka kipiri na nyoka wa moto arukaye,” 

Wanabeba mali zao juu ya migongo ya punda 

Na mizigo yao juu ya nundu za ngamia. 

Lakini vitu hivyo havitawanufaisha watu. 

7 Kwa maana msaada wa Misri haufai kitu. 

Kwa hiyo nimemwita huyu: “Rahabu, anayeketi tuli.” 

8 “Sasa nenda, iandike juu ya bamba mbele yao, 

Na uiandike katika kitabu, 

Ili itumike siku ya baadaye 

Kama ushahidi wa kudumu. 

9 Kwa maana wao ni watu waasi, wana wadanganyifu, 

Wana wasiotaka kusikia sheria” ya Yehova. 

10 Wanawaambia waonaji, ‘Msione,’ 

Na wale wanaopata maono, 'Msituambie maono ya kweli. 

Tuambieni mambo yanayotupendeza;* oneni maono ya udanganyifu. 
11 Tokeni kwenye njia; ondokeni kwenye kijia. 
Acheni kumweka Mtakatifu wa Israeli mbele yetu.” 
12 Kwa hiyo Mtakatifu wa Israeli anasema hivi: 


“Kwa kuwa mnalikataa neno hili 


Nanyi mnatumaini ulaghai na udanganyifu 

Na mnayategemea mambo hayo, 

13 Kwa hiyo uovu huu utakuwa kwenu kama ukuta uliobomoka, 
Kama ukuta mrefu uliofura unaokaribia kuanguka. 

Utaanguka ghafla, mara moja. 

14 Utavunjwa kama mtungi mkubwa wa mfinyanzi, 


Utapondwapondwa kabisa hivi kwamba hakuna kigae chochote 
kitakachobaki 


Ili kitumiwe kukusanya moto jikoni 
Au kuchota maji kutoka kwenye kidimbwi.”* 


15 Kwa maana Bwana Mwenye Enzi Kuu Yehova, Mtakatifu wa 
Israeli, anasema hivi: 


“Mkirudi kwangu na kupumzika, mtaokolewa; 

Mtakuwa na nguvu mkiendelea kuwa watulivu na kuwa na tumaini.” 
Lakini hamkutaka. 

16 Badala yake, mlisema: “Hapana, tutakimbia kwa farasi!” 

Basi mtakimbia. 

“Nasi tutapanda farasi wenye mbio!” 

Kwa hiyo wale wanaowafuatia watakuwa na mbio. 


17 Watu elfu moja watatetemeka wakitishwa na mtu mmoja; 


Mtakapotishwa na watu watano mtakimbia 

Mpaka mbaki kama mlingoti juu ya mlima, 

Kama nguzo ya ishara juu ya kilima. 

18 Lakini Yehova anangoja kwa subira” ili kuwaonyesha kibali, 
Naye atainuka ili kuwaonyesha rehema. 

Kwa maana Yehova ni Mungu wa haki. 

Wenye furaha ni wote wanaoendelea kumtarajia.” 


19 Watu watakapokaa Sayuni, Yerusalemu, hamtalia kamwe. Kwa 
hakika atawaonyesha kibali mara tu atakaposikia kilio chenu cha 
kuomba msaada; atawajibu mara tu atakaposikia kilio chenu. 

20 Ingawa Yehova atawapa taabu kama mkate na ukandamizaji 
kama maji, Mfundishaji wako Mkuu hatajificha tena, nawe utamwona 
Mfundishaji wako Mkuu kwa macho yako mwenyewe. 21 Na masikio 
yako mwenyewe yatasikia neno nyuma yako likisema, “Hii ndiyo njia. 
Tembeeni ndani yake,” ikiwa mtaenda upande wa kulia au mtaenda 
upande wa kushoto. 


22 Nanyi mtaitia unajisi fedha inayofunika sanamu zenu za 
kuchongwa na dhahabu inayofunika sanamu zenu za chuma.” 
Mtazitupa mbali kama kitambaa cha hedhi na kuziambia, “Potelea 
mbali!”” 23 Naye ataleta mvua kwa ajili ya mbegu mtakazopanda 
ardhini, na chakula” kitakachotoka ardhini kitakuwa kingi na chenye 
lishe.” Siku hiyo mifugo yenu italisha katika malisho makubwa. 24 Na 
ng'ombe na punda wanaolima mashamba watakula chakula cha 
mifugo kilichokolezwa kwa mboga chungu, kilichopepetwa kwa 
sepetu na kwa uma. 25 Na juu ya kila mlima mrefu na juu ya kila 


kilima kirefu kutakuwa na vijito na mitaro ya maji, katika siku ya 
mauaji makubwa wakati ambapo minara itaanguka. 26 Na 
mwangaza wa mwezi mpevu utakuwa kama mwangaza wa jua; na 
mwangaza wa jua utaongezeka mara saba, kama mwangaza wa 
siku saba, katika siku ambayo Yehova atalifunga jeraha” la watu 
wake na kuponya kidonda kikubwa kilichosababishwa na pigo 
alilowaletea. 


27 Tazama! Jina la Yehova linakuja kutoka mbali sana, 

Likiwaka kwa hasira yake na kwa mawingu mazito. 

Midomo yake imejaa ghadhabu, 

Na ulimi wake ni kama moto unaoteketeza. 

28 Roho” yake ni kama mto unaofurika unaofika mpaka shingoni, 
Ili kuyatikisa mataifa katika chujio la maangamizi;” 


Na mataifa yatakuwa na lijamu katika mataya yao ambayo 
inawapotosha. 


29 Lakini wimbo wenu utakuwa kama wimbo unaoimbwa usiku 
Mnapojitayarisha” kwa ajili ya sherehe, 

Na moyo wenu utashangilia kama mtu 

Anayetembea na filimbi 

Akielekea kwenye mlima wa Yehova, kwa Mwamba wa Israeli. 
30 Yehova atafanya sauti yake kuu isikiwe 


Naye ataonyesha mkono wake unaposhuka kwa hasira kali, 


Ukiwa na mwali wa moto unaoteketeza, 
Tufani ya mvua na dhoruba yenye ngurumo na mvua ya mawe. 


31 Kwa maana kwa sababu ya sauti ya Yehova, Ashuru itashikwa na 
hofu; 


Ataipiga kwa fimbo. 

32 Na kila pigo la fimbo yake ya adhabu 

Ambalo Yehova ataleta juu ya Ashuru 

Litaambatana na matari na vinubi 

Anapoutikisa mkono wake dhidi yao vitani. 

33 Kwa maana tayari Tofethi* yake imetayarishwa; 

Pia imetayarishwa kwa ajili ya mfalme. 

Amefanya rundo la kuni liwe na kina kirefu na liwe pana, 
Kwa wingi wa moto na kuni. 

Pumzi ya Yehova, kama mto wa kiberiti, 


Itaiwasha moto. 


^ Isa. 30:1 Tnn., “wanaomwaga sadaka ya kinywaji,” inaonekana 
inarejelea kufanya mapatano. 


A Isa. 30:2 Au “bila kutafuta ushauri kutoka katika kinywa changu.” 


A Isa. 30:2 Tnn., “katika ngome ya Farao.” 


A Isa. 30:6 Au “nyoka mwenye sumu anayerukaruka.” 
^ Isa. 30:9 Au “mafundisho.” 

^ Isa. 30:10 Tnn., “mambo laini.” 

A Isa. 30:14 Au labda, “tangi la maji.” 

A Isa. 30:18 Au “anaendelea kuwatarajia.” 

^ Isa. 30:18 Au “wanaomngoja kwa hamu.” 

A Isa. 30:22 Au “sanamu za kuyeyushwa.” 

A Isa. 30:22 Au labda, “na kuziita uchafu.” 

A Isa. 30:23 Au “mkate.” 

A Isa. 30:23 Tnn., “mnono na wenye mafuta.” 
^ Isa. 30:26 Au “jeraha la kuvunjika.” 

^ Isa. 30:28 Au “Pumzi.” 

A Isa. 30:28 Tnn., “chujio la ubatili.” 

A Isa. 30:29 Au “mnapojitakasa.” 

^ Isa. 30:29 Au “akisikia sauti ya.” 


A Isa. 30:33 Hapa neno “Tofethi” linatumiwa kurejelea mahali pa 
mfano pa kuteketezea vitu, panafananisha maangamizi. 


Isaya 31:1-9 

31 Ole wao wanaoshuka kwenda Misri kutafuta msaada, 
Wanaotegemea farasi, 

Wanaotumaini magari ya vita kwa sababu ni mengi, 
Na farasi wa vita” kwa sababu wana nguvu. 

Lakini hawamtegemei Mtakatifu wa Israeli, 

Na hawamtafuti Yehova. 

2 Lakini yeye pia ana hekima na ataleta msiba, 

Naye hatayabatilisha maneno yake. 

Atainuka dhidi ya nyumba ya watenda maovu 

Na dhidi ya wale wanaowasaidia wakosaji. 

3 Hata hivyo, Wamisri ni wanadamu tu, wao si Mungu; 
Farasi wao ni nyama wala si roho. 

Yehova atakapounyoosha mkono wake, 

Yeyote atakayetoa msaada atajikwaa 

Na yeyote atakayesaidiwa ataanguka; 

Wote wataangamia wakati mmoja. 

4 Kwa maana Yehova ameniambia hivi: 


“Kama simba anavyonguruma, mwanasimba mwenye nguvu,” juu ya 
mawindo yake, 


Kundi lote la wachungaji linapokusanywa kupigana naye, 
Naye haogopi sauti yao 

Au kutishwa na kelele zao, 

Ndivyo Yehova wa majeshi atakavyoshuka ili kupigana vita 
Juu ya Mlima Sayuni na juu ya kilima chake. 


> Kama ndege wanaoshuka kwa ghafla, ndivyo Yehova wa majeshi 
atakavyolilinda Yerusalemu. 


Atalilinda na kuliokoa. 
Atalihifadhi na kuliokoa.” 


6 “Rudini kwa Yule ambaye mmemwasi bila aibu, enyi watu wa 
Israeli. 7 Kwa maana siku hiyo kila mmoja ataikataa miungu yake ya 
ubatili ya fedha na miungu yake ya dhahabu ambayo haina thamani, 
ambayo mikono yenu wenyewe ilitenda dhambi kwa kuitengeneza. 


8 Na Mwashuru atauawa kwa upanga, lakini si wa mwanadamu; 
Na upanga, usio wa mwanadamu, utamwangamiza. 
Atakimbia kwa sababu ya upanga, 


Na wanaume wake vijana watalazimishwa kufanya kazi za 
kulazimishwa. 


9 Jabali lake litapitilia mbali kwa sababu ya woga mwingi, 


Na wakuu wake wataogopa kwa sababu ya nguzo ya ishara,” asema 
Yehova, 


Ambaye nuru yake iko” Sayuni na ambaye tanuru lake liko 
Yerusalemu. 


^ Isa. 31:1 Au “wapanda farasi.” 
^ Isa. 31:4 Au “mwanasimba mwenye manyoya marefu shingoni.” 


^ Isa. 31:9 Au “moto wake uko.” 


Isaya 32:1-20 
32 Tazama! Mfalme atatawala kwa uadilifu, 
Na wakuu watatawala kwa haki. 


2 Na kila mmoja atakuwa kama mahali pa kujificha” kutokana na 
upepo, 


Na mahali pa kujisitiri” kutokana na dhoruba ya mvua, 

Kama vijito vya maji katika nchi isiyo na maji, 

Kama kivuli cha jabali kubwa katika nchi iliyokauka. 

3 Kisha macho ya wale wanaoona hayatafungwa tena, 

Na masikio ya wale wanaosikia yatasikiliza. 

4 Moyo wa wale wanaofanya mambo bila kufikiri utatafakari ujuzi, 


Na ulimi wa wenye kigugumizi utazungumza kwa ufasaha na 
waziwazi. 


> Mtu mpumbavu hataitwa tena mkarimu, 

Na mtu asiye na msimamo hataitwa mheshimiwa; 

6 Kwa maana mtu mpumbavu atazungumza upumbavu, 
Na moyo wake utatunga mambo yanayodhuru, 


Ili kuendeleza uasi imani” na kusema mambo mapotovu dhidi ya 
Yehova, 


Kusababisha mwenye njaa akae njaa 


Na kumnyima mwenye kiu maji ya kunywa. 

7 Mipango ya mtu asiye na msimamo ni mibaya; 
Anaendeleza mwenendo wa aibu 

Ili kumwangamiza kwa uwongo mtu anayeteseka, 
Hata maskini anaposema jambo lililo sawa. 

8 Lakini mtu mkarimu ana nia ya ukarimu, 

Naye huendelea kutenda matendo ya ukarimu.” 


9 “Enyi wanawake mnaopuuza mambo, simameni msikilize sauti 
yangu! 


Enyi mabinti msiojali, sikilizeni ninachosema! 


10 Katika muda unaozidi mwaka mmoja hivi, ninyi msiojali 
mtatetemeka, 


Kwa sababu hakuna matunda yatakayokuwa yamekusanywa 
mavuno ya zabibu yatakapokwisha. 


11 Tetemekeni, ninyi wanawake mnaopuuza mambo! 
Tetemekeni, ninyi msiojali! 

Vueni nguo mbaki uchi, 

Na mvae nguo za magunia viunoni. 

12 Pigeni vifua vyenu kwa kuomboleza 


Kwa sababu ya mashamba yanayotamanika na mzabibu unaozaa 
matunda mengi. 


13 Kwa maana ardhi ya watu wangu itafunikwa kwa miiba na 
michongoma; 


Itazifunika nyumba zote zenye furaha, 

Naam, jiji la shangwe. 

14 Kwa maana mnara wenye ngome umeachwa; 
Jiji lenye kelele limeachwa. 

Ofeli na mnara wa mlinzi vimebaki ukiwa daima, 
Mahali panapopendwa na punda wa mwituni, 
Malisho ya mifugo, 

15 Mpaka roho itakapomiminwa juu yetu kutoka juu, 
Na nyika iwe shamba la matunda, 

Na shamba la matunda lionwe kuwa msitu. 

16 Kisha haki itakaa nyikani, 

Na uadilifu utakaa katika shamba la matunda. 

17 Matokeo ya uadilifu wa kweli yatakuwa amani, 


Na mazao ya uadilifu wa kweli yatakuwa utulivu wa kudumu na 
usalama wa kudumu. 


18 Watu wangu watakaa katika makao ya kudumu yenye amani, 
Katika makao salama na mahali pa kupumzika penye utulivu. 


19 Lakini mvua ya mawe itauangusha chini msitu, 


20 Wenye furaha ni ninyi mnaopanda mbegu kando ya maji yote, 


Mnaowatoa nje” ng'ombe dume na punda.” 


A Isa. 32:2 Au “kibanda cha kujificha.” 

A Isa. 32:2 Au “mahali pa kukimbilia.” 

A Isa. 32:6 Au “kutenda kwa kutomwogopa Mungu.” 
^ Isa. 32:8 Au “matendo mema.” 


^ Isa. 32:20 Au “Mnaowafungua.” 


Isaya 33:1-24 

33 Ole wako wewe, mwangamizaji ambaye hujaangamizwa; 
Ewe msaliti ambaye hujasalitiwa! 

Utakapomaliza kuangamiza, utaangamizwa. 

Utakapomaliza kusaliti, utasalitiwa. 

2 Ee Yehova, tuonyeshe kibali. 

Tunakutumaini wewe. 

Uwe mkono wetu” kila asubuhi, 

Naam, wokovu wetu wakati wa taabu. 

3 Watu wanakimbia kwa sababu ya sauti ya ghasia. 


Unapoinuka, mataifa yanatawanyika. 


4 Kama nzige wanaokula sana wanavyokusanyika, ndivyo nyara 
zako zitakavyokusanywa; 


Watu watazikimbilia kama makundi ya nzige. 

> Yehova atakwezwa, 

Kwa maana anakaa katika vilele vilivyo juu. 

Ataijaza Sayuni haki na uadilifu. 

6 Yeye ndiye tegemeo imara la nyakati zako; 

Wingi wa wokovu, hekima, ujuzi, na kumwogopa Yehova 


—Hiyo ndiyo hazina yake. 


7 Tazama! Mashujaa wao wanalia kwa sauti barabarani; 
Wajumbe wa amani wanalia kwa uchungu. 

8 Barabara kuu zimebaki tupu; 

Hakuna mtu anayesafiri kwenye vijia. 

Amelivunja” agano; 

Ameyakataa majiji; 

Hamheshimu mwanadamu anayeweza kufa. 

9 Nchi inaomboleza?” na kunyauka kabisa. 
Lebanoni imeaibika; imeoza. 

Sharoni imekuwa kama jangwa, 

Na Bashani na Karmeli zinapukutisha majani yake. 
10 “Sasa nitainuka,” asema Yehova, 

“Sasa nitajikweza mwenyewe; 

Sasa nitajitukuza mwenyewe. 


11 Mnachukua mimba ya majani yaliyokauka na kuzaa majani 
makavu. 


Roho yenu wenyewe itawateketeza kama moto. 
12 Na watu watakuwa kama chokaa iliyoteketea. 
Watawashwa moto kama miiba iliyokatwa. 


13 Ninyi mlio mbali sana, sikieni jambo nitakalofanya! 


Nanyi mlio karibu, tambueni uwezo wangu! 
14 Watenda dhambi walio Sayuni wanaogopa; 
Waasi imani wanatetemeka: 


‘Ni nani kati yetu anayeweza kuishi mahali palipo na moto 
unaoteketeza? 


Ni nani kati yetu anayeweza kuishi na miale isiyoweza kuzimwa?’ 
15 Yule anayetembea katika uadilifu wa daima, 

Anayesema mambo manyoofu, 

Anayekataa faida isiyo ya haki, ya ulaghai, 


Ambaye mikono yake inakataa rushwa badala ya kuichukua kwa 
nguvu, 


Anayeziba sikio lake ili lisisikilize mazungumzo ya umwagaji wa 
damu, 


Na anayefunga macho yake ili yasione maovu 

16 —Atakaa katika vilele; 

Kimbilio lake salama?” litakuwa katika ngome zilizo kwenye miamba, 
Atapewa mkate wake, 

Naye maji yake hayataisha kamwe.” 

17 Macho yako yatamwona mfalme katika fahari yake; 


Yataona nchi iliyo mbali sana. 


18 Moyoni mwako utakumbuka?” jambo linaloogopesha: 
“Yuko wapi mwandishi? 

Yuko wapi yule aliyepima ushuru? 

Yuko wapi yule aliyeihesabu minara?” 

19 Hutawaona tena watu wenye dharau, 

Watu ambao lugha yao ni ngumu sana kueleweka,” 
Ambao huwezi kuelewa ulimi wao wenye kigugumizi. 
Macho yako yataona Yerusalemu kama makao matulivu, 
Hema ambalo halitaondolewa. 

Vigingi vyake vya mahema havitang'olewa kamwe, 

Na hakuna kamba yake yoyote itakayokatwa. 

21 Lakini huko, yule Aliye Mkuu, Yehova, 

Atakuwa kwetu eneo la mito, la mifereji mipana, 
Ambako hakuna kundi la merikebu litakaloenda huko 
Na hakuna meli za kifahari zitakazopita huko. 

22 Kwa maana Yehova ni Mwamuzi wetu, 

Yehova ni Mpaji-sheria wetu, 


Yehova ni Mfalme wetu; 


Yeye Ndiye atakayetuokoa. 


23 Kamba zako zitalegea na kuning'inia; 


Haziwezi kushika mlingoti usimame imara wala kutandaza tanga. 


Wakati huo nyara nyingi zitagawanywa; 


Hata mtu mlemavu atachukua nyara nyingi. 


24 Na hakuna mkaaji” atakayesema: “Mimi ni mgonjwa.” 


Watu wanaokaa katika nchi watasamehewa dhambi yao. 


^ Isa. 


33:2 Au “nguvu zetu.” 


33:8 Yaani, adui. 


^ |sa. 


33:9 Au labda, “inakauka.” 


^ Isa. 


33:16 Au “kilele salama.” 


^ İsa 


^ Isa 


_33:18 Au “utatafakari.” 


A isa 


- 33:19 Tnn., “ina kina kirefu isiweze kueleweka.” 


Alsa 


_33:24 Au “mwenyeji.” 


Isaya 34:1-17 


34 Njooni karibu ili msikie, enyi mataifa, 

Na msikilize, enyi watu. 

Dunia na vyote vinavyoijaza na visikilize, 

Nchi na mazao yake yote. 

2 Kwa maana hasira ya Yehova inawaka dhidi ya mataifa yote, 
Na ghadhabu yake dhidi ya jeshi lao lote. 
Atawaangamiza; 

Atawachinja. 

3 Watu wao waliouawa watatupwa nje, 

Na uvundo wa maiti zao utapaa; 

Milima itayeyuka kwa sababu ya” damu yao. 

4 Jeshi lote la mbinguni litaoza kabisa, 

Na mbingu zitakunjwa kama kitabu cha kukunjwa. 

Jeshi lake lote litanyauka kabisa, 

Kama jani lililonyauka linavyoanguka kutoka kwenye mzabibu 
Na tini iliyonyauka kutoka kwenye mtini. 

> “Kwa maana upanga wangu utaloweshwa mbinguni. 


Utashuka juu ya Edomu katika hukumu, 


Juu ya watu ambao niliamua kuwaangamiza. 
6 Yehova ana upanga; utafunikwa kwa damu. 
Utafunikwa kwa mafuta, 

Kwa damu ya wanakondoo dume na mbuzi, 
Kwa mafuta ya figo za kondoo dume. 

Kwa maana Yehova ana dhabihu kule Bosra, 
Machinjo makubwa katika nchi ya Edomu. 

7 Fahali mwitu watashuka pamoja nao, 
Ng'ombe dume wachanga watashuka pamoja na wenye nguvu. 
Nchi yao itajaa damu, 

Na mavumbi yao yatalowa mafuta.” 

8 Kwa maana Yehova ana siku ya kisasi, 
Mwaka wa malipo ya kesi dhidi ya Sayuni. 

9 Vijito vyake” vitabadilishwa kuwa lami, 

Na mavumbi yake kuwa kiberiti, 

Na nchi yake itakuwa kama lami inayowaka. 
10 Haitazimwa usiku wala mchana; 

Moshi wake utaendelea kupaa milele. 


itabaki ukiwa kizazi baada ya kizazi; 


Hakuna yeyote atakayepita katikati yake milele na milele. 

11 Mwari na nungunungu wataimiliki, 

Na bundi wenye masikio marefu na kunguru watakaa ndani yake. 
Atanyoosha juu yake kamba ya kupimia ya utupu 

Na timazi” ya ukiwa. 


12 Hakuna yeyote kati ya watu wake mashuhuri atakayepewa 
ufalme, 


Na wakuu wake wote watakuwa si kitu. 

13 Miiba itaota katika minara yake yenye ngome, 
Upupu na magugu yenye miiba katika ngome yake. 
Nchi hiyo itakuwa makao ya mbwamwitu, 

Boma la mbuni. 


14 Viumbe wa jangwani watakutana na wanyama wanaopiga 
mayowe, 


Na mbuzi wa mwituni” atamwita mwenzake. 

Naam, huko babewatoto atakaa na kupata mahali pa kupumzika. 
15 Nyoka-pili atatengeneza kiota chake huko na kutaga mayai, 
Naye atayaangua na kuyakusanya katika kivuli chake. 

Naam, vipanga watakusanyika huko, kila mmoja na mwenzake. 


16 Tafuteni katika kitabu cha Yehova na mkisome kwa sauti: 


Hakuna hata mmoja wao atakayekosekana; 

Hakuna hata mmoja wao atakayekosa mwenzake, 

Kwa maana kinywa cha Yehova ndicho kimeamuru, 

Na roho yake ndiyo imewakusanya pamoja. 

17 Yeye Ndiye amewapigia kura, 

Na mkono wake mwenyewe umewapimia mahali walipogawiwa.” 
Wataimiliki daima; 


Watakaa ndani yake kwa vizazi vyote. 


A Isa. 34:3 Au “itatiririka.” 

A Isa. 34:9 Inaonekana vinarejelea Bosra, jiji kuu la Edomu. 
^ Isa. 34:11 Tnn., “mawe.” 

^ Isa. 34:14 Au labda, “Na roho waovu walio kama mbuzi.” 


^ Isa. 34:17 Tnn., “umewagawia kwa kamba ya kupimia.” 


Isaya 35:1-10 
35 Nyika na nchi iliyokauka zitafurahi, 


Na jangwa tambarare litashangilia na kuchanua maua kama 
zafarani. 


2 Hakika itachanua maua; 

Itashangilia na kupiga vigelegele vya shangwe. 
itapewa utukufu wa Lebanoni, 

Fahari ya Karmeli na ya Sharoni. 

Watauona utukufu wa Yehova, fahari ya Mungu wetu. 
3 Itieni nguvu mikono iliyo dhaifu, 

Na myaimarishe magoti yanayotetemeka. 

4 Waambieni wale wanaohangaika moyoni: 
“Iweni na nguvu. Msiogope. 

Tazameni! Mungu wenu atakuja na kisasi, 
Mungu atakuja na malipo. 

Atakuja na kuwaokoa ninyi.” 

5 Wakati huo macho ya vipofu yatafunguliwa, 
Na masikio ya viziwi yatazibuliwa. 

6 Wakati huo kilema ataruka kama paa, 


Na ulimi wa bubu utapiga vigelegele vya shangwe. 


Kwa maana maji yatabubujika nyikani, 

Na vijito katika jangwa tambarare. 

7 Na ardhi iliyokaushwa na joto itakuwa kama dimbwi lenye matete, 
Na ardhi yenye kiu itakuwa kama mabubujiko ya maji. 

Katika makao ambamo mbwamwitu walipumzika, 

Kutakuwa na majani mabichi na matete na mafunjo. 

8 Na huko kutakuwa na barabara kuu, 

Naam, njia inayoitwa Njia ya Utakatifu. 

Mtu asiye safi hatasafiri kwenye njia hiyo. 

Imetengwa kwa ajili ya yule anayetembea katika njia hiyo; 


Hakuna mtu yeyote mpumbavu atakayepotea na kuingia katika njia 
hiyo. 


9 Hakuna simba atakayekuwa huko, 


Na hakuna wanyama hatari wa mwituni watakaokuja kwenye njia 
hiyo. 


Hawatapatikana huko; 
Wale waliokombolewa tu ndio watakaotembea katika njia hiyo. 


10 Wale waliokombolewa na Yehova watarudi na kuja Sayuni kwa 
kilio cha shangwe. 


Shangwe isiyo na kikomo itakuwa taji la vichwa vyao. 


Watapata shangwe na furaha, 


Na huzuni na kilio cha uchungu vitatoweka. 


Isaya 36:1-22 


36 Katika mwaka wa 14 wa utawala wa Mfalme Hezekia, Senakeribu 
mfalme wa Ashuru alipanda kuja kuyashambulia majiji yote yenye 
ngome ya Yuda na kuyateka. 2 Kisha mfalme wa Ashuru akamtuma 
Rabshake” pamoja na jeshi kubwa kutoka Lakishi kwenda kwa 
Mfalme Hezekia kule Yerusalemu. Wakajipanga karibu na mfereji wa 
kidimbwi cha juu, kwenye barabara kuu ya uwanja wa mfuaji wa 
nguo. 3 Ndipo Eliakimu mwana wa Hilkia, aliyekuwa msimamizi wa 
nyumba,” Shebna aliyekuwa mwandishi, na Yoa mwana wa Asafu 
aliyefanya kazi ya kuweka kumbukumbu wakaenda nje kukutana 
naye. 


4 Basi Rabshake akawaambia: “Tafadhali, mwambieni hivi Hezekia: 
“Mfalme mkuu, mfalme wa Ashuru, anauliza, “Ujasiri wako 
unategemea msingi gani? 5 Unasema, ‘Nina mbinu na nguvu za 
kupigana vita, lakini hayo ni maneno matupu. Unamtumaini nani, 
hivi kwamba unathubutu kuniasi? 6 Tazama! Unautumaini msaada 
wa utete huu uliopondeka, Misri, ambao mtu yeyote akiuegemea 
utamchoma kiganja na kukitoboa. Hivyo ndivyo Farao mfalme wa 
Misri alivyo kwa wote wanaomtumaini. 7 Nawe ukiniambia, 
“Tunamtumaini Yehova Mungu wetu, je, si yeye ndiye ambaye 
mahali pake pa juu na madhabahu zake zimeondolewa na Hezekia, 
huku akiwaambia watu wa Yuda na Yerusalemu, 'Mnapaswa 
kuinama mbele ya madhabahu hii'?” 8 Basi sasa, tafadhali, fanya 
mkataba huu pamoja na bwana wangu mfalme wa Ashuru: nitakupa 
farasi 2,000 ikiwa unaweza kupata wapanda farasi wa kutosha idadi 
hiyo. 9 Basi, unawezaje kumzuia hata gavana mmoja aliye mdogo 
zaidi kati ya watumishi wa bwana wangu, huku ukiitumaini nchi ya 
Misri ili upate magari ya vita na wapanda farasi? 10 Sasa je, 


nimepanda kuja kuishambulia nchi hii ili kuiharibu bila kupewa idhini 
na Yehova? Yehova mwenyewe aliniambia, 'Panda uende 
kuishambulia nchi hii na kuiharibu.” 


11 Ndipo Eliakimu na Shebna na Yoa wakamwambia Rabshake: 
“Tafadhali, zungumza nasi watumishi wako kwa lugha ya Kiaramu” 
kwa maana tunaweza kuielewa; usizungumze nasi kwa lugha ya 
Wayahudi huku watu walio ukutani wakisikia.” 12 Lakini Rabshake 
akasema: “Je, bwana wangu amenituma niwaambie ninyi na bwana 
wenu tu maneno haya? Je, sipaswi kuwaambia pia wanaume 
wanaoketi ukutani, wale watakaokula kinyesi chao wenyewe na 
kunywa mkojo wao wenyewe pamoja nanyi?” 


13 Kisha Rabshake akasimama na kusema hivi kwa sauti kubwa kwa 
lugha ya Wayahudi: “Sikieni neno la mfalme mkuu, mfalme wa 
Ashuru. 14 Mfalme anasema hivi, 'Msikubali Hezekia awadanganye, 
kwa maana hawezi kuwaokoa. 15 Na msikubali Hezekia awafanye 
mumtumaini Yehova mkisema: “Kwa hakika Yehova atatuokoa, na jiji 
hili halitatiwa mikononi mwa mfalme wa Ashuru.” 16 Msimsikilize 
Hezekia, kwa maana mfalme wa Ashuru anasema hivi: “Fanyeni 
amani pamoja nami na mjisalimishe,* na kila mmoja wenu atakula 
matunda ya mzabibu wake mwenyewe na matunda ya mtini wake 
mwenyewe na kunywa maji kutoka katika tangi lake mwenyewe, 

17 mpaka nitakapokuja na kuwapeleka katika nchi iliyo kama nchi 
yenu wenyewe, nchi yenye nafaka na divai mpya, nchi yenye mikate 
na mashamba ya mizabibu. 18 Msikubali Hezekia awapotoshe 
akisema, 'Yehova atatuokoa.' Je, kuna mungu yeyote kati ya miungu 
ya mataifa ambaye amewahi kuiokoa nchi yake kutoka mikononi 
mwa mfalme wa Ashuru? 19 Iko wapi miungu ya Hamathi na Arpadi? 
Iko wapi miungu ya Sefarvaimu? Na je, imeokoa Samaria kutoka 


mikononi mwangu? 20 Ni mungu yupi kati ya miungu yote ya nchi 
hizi ambaye ameokoa nchi yake kutoka mikononi mwangu, hivi 
kwamba Yehova aokoe Yerusalemu kutoka mikononi mwangu?” 


21 Lakini walikaa kimya, hawakumjibu neno lolote, kwa maana 
mfalme aliwaagiza hivi: “Msimjibu.” 22 Lakini Eliakimu mwana wa 
Hilkia, aliyekuwa msimamizi wa nyumba,” Shebna aliyekuwa 
mwandishi, na Yoa mwana wa Asafu aliyekuwa akifanya kazi ya 
kuweka kumbukumbu wakaja kwa Hezekia mavazi yao yakiwa 
yameraruliwa, wakamwambia maneno ya Rabshake. 


^ Isa. 36:2 Au “msimamizi mkuu wa vinywaji vya mfalme.” 
^ Isa. 36:3 Au “jumba la mfalme.” 
^ Isa. 36:11 Au “Kisiria.” 


^ Isa. 36:16 Tnn., “Fanyeni baraka pamoja nami na mtoke nje na 
kuja kwangu.” 


^ Isa. 36:22 Au “jumba la mfalme.” 


Isaya 37:1-38 


37 Mara tu Mfalme Hezekia aliposikia hilo, akayararua mavazi yake 
na kuvaa nguo za magunia na kuingia katika nyumba ya Yehova. 

2 Kisha akamtuma Eliakimu, aliyekuwa msimamizi wa nyumba,” 
Shebna aliyekuwa mwandishi, na wazee miongoni mwa makuhani, 
wakiwa wamevaa nguo za magunia, waende kwa nabii Isaya, 
mwana wa Amozi. 3 Wakamwambia: “Hezekia anasema hivi: 'Leo ni 
siku ya taabu, ya kemeo,” na ya aibu; kwa maana watoto wako 
tayari kuzaliwa” lakini hakuna nguvu za kuwazaa. 4 Huenda Yehova 
Mungu wako atayasikia maneno ya Rabshake, aliyetumwa na 
bwana wake mfalme wa Ashuru ili amdhihaki Mungu aliye hai, naye 
atamfanya awajibike kwa sababu ya maneno ambayo Yehova 
Mungu wako amesikia. Basi toa sala kwa niaba ya watu waliobaki 
ambao wameokoka.” 


> Kwa hiyo watumishi wa Mfalme Hezekia wakaenda kwa Isaya, 

6 naye Isaya akawaambia: “Mwambieni hivi bwana wenu, 'Yehova 
anasema hivi: “Usiogope kwa sababu ya maneno uliyosikia, maneno 
ambayo watumishi wa mfalme wa Ashuru waliyasema na kunikufuru. 
7 Sasa ninatia wazo fulani akilini mwake,” naye atasikia habari na 
kurudi katika nchi yake mwenyewe; nami nitamuua kwa upanga 


3333) 


katika nchi yake mwenyewe. 


8 Baada ya Rabshake kusikia kwamba mfalme wa Ashuru 
ameondoka Lakishi, alirudi na kumkuta akipigana vita na Libna. 

9 Ndipo mfalme akasikia maneno haya yakisemwa kumhusu Tirhaka 
mfalme wa Ethiopia: “Amekuja ili kupigana nawe.” Aliposikia hivyo, 
akawatuma tena wajumbe kwa Hezekia, akisema: 10 “Mwambieni 
hivi Mfalme Hezekia wa Yuda, ‘Usikubali Mungu wako 


unayemtumaini akudanganye akisema: “Yerusalemu halitatiwa 
mikononi mwa mfalme wa Ashuru.” 11 Tazama! Umesikia mambo 
ambayo wafalme wa Ashuru walizitendea nchi zote kwa 
kuziangamiza. Je, ni wewe peke yako utakayeokolewa? 12 Je, 
miungu ya mataifa yaliyoangamizwa na mababu zangu iliyaokoa 
mataifa hayo? Gozani, Harani, Resefu, na watu wa Edeni waliokuwa 
Tel-asari wako wapi? 13 Yuko wapi mfalme wa Hamathi, mfalme wa 
Arpadi, na mfalme wa majiji ya Sefarvaimu, na wa Hena, na wa 
Iva?” 


14 Hezekia akachukua barua hizo kutoka mikononi mwa wajumbe na 
kuzisoma. Kisha Hezekia akapanda kwenda katika nyumba ya 
Yehova, akazitandaza” mbele za Yehova. 15 Hezekia akaanza kusali 
kwa Yehova akisema: 16 “Ee Yehova wa majeshi, Mungu wa Israeli, 
unayeketi kwenye kiti cha ufalme juu ya” makerubi, wewe peke yako 
ndiye Mungu wa kweli wa falme zote za dunia. Uliumba mbingu na 
dunia. 17 Tega sikio lako, Ee Yehova, usikie! Fungua macho yako, 
Ee Yehova, uone! Sikia maneno yote ambayo Senakeribu amesema 
ili kukudhihaki wewe Mungu uliye hai. 18 Ee Yehova, ni kweli 
kwamba wafalme wa Ashuru wameharibu nchi zote, na pia nchi yao. 
19 Nao wameitupa miungu yao motoni, kwa sababu haikuwa miungu 
bali kazi ya mikono ya wanadamu, miti na mawe. Ndiyo sababu 
waliweza kuiangamiza. 20 Lakini sasa, Ee Yehova Mungu wetu, 
tuokoe kutoka mikononi mwake, ili falme zote duniani zijue kwamba 
wewe peke yako ndiye Mungu, Ee Yehova.” 


21 Kisha Isaya mwana wa Amozi akatuma ujumbe huu kwa Hezekia: 
“Yehova Mungu wa Israeli anasema, ‘Kwa sababu ulisali kwangu 
kuhusu Mfalme Senakeribu wa Ashuru, 22 Hili ndilo neno ambalo 
Yehova amesema dhidi yake: 


“Binti bikira wa Sayuni anakudharau, anakudhihaki. 

Binti ya Yerusalemu anakutikisia kichwa. 

23 Umemdhihaki na kumkufuru nani? 

Umepaza sauti yako dhidi ya nani 

Na kuinua macho yako yenye kiburi? 

Ni dhidi ya Mtakatifu wa Israeli! 

24 Kupitia watumishi wako umemdhihaki Yehova ukisema, 
‘Kwa wingi wa magari yangu ya vita 

Nitapanda vilele vya milima, 

Sehemu za mbali sana za Lebanoni. 

Nitakata mierezi yake mirefu sana, miberoshi yake iliyo bora. 


Nitaingia mahali pake palipo juu zaidi, misitu yake yenye miti mingi 
sana. 


25 Nitachimba visima na kunywa maji; 

Nitavikausha vijito vya” Misri kwa nyayo za miguu yangu.’ 
26 Je, hujasikia? Tangu zamani za kale liliamuliwa.” 
Tangu siku zilizopita nimelitayarisha.” 

Sasa nitalitimiza. 


Utayabadili majiji yenye ngome yawe marundo ya magofu yenye 
ukiwa. 


27 Wakaaji wake hawatakuwa na uwezo; 
Wataogopeshwa na kuaibishwa. 
Watakuwa kama mimea ya shambani na nyasi mbichi, 


Kama nyasi zilizo kwenye paa zinazokaushwa na upepo wa 
mashariki. 


28 Lakini ninajua vizuri unapoketi, unapotoka nje, unapoingia, 
Na unapokuwa na ghadhabu dhidi yangu, 


29 Kwa sababu ghadhabu yako dhidi yangu na mngurumo wako 
umefika masikioni mwangu. 


Basi nitatia kulabu yangu puani mwako na lijamu yangu katikati ya 
midomo yako, 


Nami nitakurudisha kupitia njia uliyotumia kuja.” 


30 “Na hii ndiyo itakayokuwa ishara kwako:* Mwaka huu utakula 
mimea inayoota yenyewe;” na katika mwaka wa pili utakula nafaka 
inayochipuka kutoka katika mimea hiyo; lakini katika mwaka wa tatu 
utapanda mbegu na kuvuna, nawe utapanda mashamba ya 
mizabibu na kula matunda yake. 31 Watu wa nyumba ya Yuda 
watakaoponyoka, wale wanaobaki, watatia mizizi chini na kuzaa 
matunda kwenda juu. 32 Kwa maana waliobaki watatoka Yerusalemu 
na waokokaji watatoka katika Mlima Sayuni. Bidii ya Yehova wa 
majeshi itatenda hayo. 


33 “Kwa hiyo Yehova anasema hivi kuhusu mfalme wa Ashuru: 


“Hataingia katika jiji hili 


Wala hatapiga mshale humo 

Wala kulikabili kwa ngao 

Wala kujenga boma la kulizingira.” 

34 “Atarudi kupitia njia aliyotumia kuja; 

Hataingia katika jiji hili, asema Yehova. 

35 ‘Nitalilinda jiji hili na kuliokoa kwa ajili yangu mwenyewe 
Na kwa ajili ya Daudi mtumishi wangu.” 


36 Na malaika wa Yehova akaenda na kuwaua wanaume 185,000 
katika kambi ya Waashuru. Watu walipoamka asubuhi na mapema, 
waliona maiti zote hizo. 37 Basi Mfalme Senakeribu wa Ashuru 
akaondoka, akarudi Ninawi na kukaa huko. 38 Na alipokuwa 
akiinama katika nyumba ya” Nisroki mungu wake, watoto wake 
mwenyewe wa kiume Adrameleki na Shareza, walimuua kwa 
upanga na kutorokea nchi ya Ararati. Na Esar-hadoni mwanawe 
akawa mfalme baada yake. 


^ Isa. 37:2 Au “jumba la mfalme.” 

^ Isa. 37:3 Au “matusi.” 

^ Isa. 37:3 Tnn., “wamefika kwenye mlango wa tumbo la uzazi.” 
^ Isa. 37:7 Tnn., “ninatia roho fulani ndani yake.” 

^ Isa. 37:14 Tnn., “akaitandaza.” 


^ Isa. 37:16 Au labda, “katikati ya.” 


^ İsa 


. 37:25 Au “Nitaikausha mifereji ya Nile ya.” 


-37:26 Tnn., “lilifanywa.” 


^ Isa 


^ jsa 


- 37:26 Au “nimelitengeneza.” 


. 37:30 Yaani, Hezekia. 


^ İsa 


^ Isa 


. 37:30 Au “nafaka zilizoanguka na kuota zenyewe.” 


. 37:38 Au “hekalu la.” 


^ Isa 


Isaya 38:1-22 


38 Katika siku hizo Hezekia akawa mgonjwa karibu afe. Nabii Isaya 
mwana wa Amozi akaja na kumwambia, “Yehova anasema hivi: 
'Wape maagizo watu wa nyumba yako, kwa maana utakufa; 
hutapona.” 2 Ndipo Hezekia akaugeuza uso wake kuelekea ukutani, 
akaanza kusali hivi kwa Yehova: 3 “Nakusihi, Ee Yehova, tafadhali, 
kumbuka jinsi ambavyo nimetembea mbele zako kwa uaminifu na 
kwa moyo kamili, nami nimetenda mambo mema machoni pako.” 
Kisha Hezekia akaanza kulia sana na kububujikwa na machozi. 


4 Kisha neno la Yehova likamjia Isaya, likisema: 5 “Rudi 
ukamwambie Hezekia, 'Yehova, Mungu wa Daudi babu yako 
anasema hivi: “Nimesikia sala yako. Nimeona machozi yako. Sasa 
ninakuongezea miaka 15 ya kuishi,” 6 nami nitakuokoa wewe na jiji 
hili kutoka mikononi mwa mfalme wa Ashuru, nami nitalilinda jiji hili. 
7 Hii ndiyo ishara kutoka kwa Yehova itakayokuonyesha kwamba 
Yehova atatimiza neno alilosema: 8 Nitafanya kivuli cha jua 
kinachoshuka kwenye ngazi” ya Ahazi kirudi nyuma hatua kumi.” 
Basi jua likarudi nyuma hatua kumi kwenye ngazi ambayo tayari 
lilikuwa limeshuka. 


9 Haya ni maandishi ya” Mfalme Hezekia wa Yuda, aliposhikwa na 
ugonjwa na kupona ugonjwa wake. 


10 Nilisema: “Katikati ya maisha yangu 
Lazima niingie katika malango ya Kaburi.” 
Nitanyimwa miaka yangu iliyobaki.” 


11 Nilisema: “Sitamwona Yah,” Yah katika nchi ya walio hai. 


Sitawaona tena wanadamu 


Nitakapokuwa pamoja na wakaaji wa mahali ambapo kila kitu 
hukoma. 


12 Makao yangu yameng'olewa na kuondolewa kwangu 
Kama hema la mchungaji. 

Nimeukunja uhai wangu kama mfumaji wa nguo; 

Ananikata kabisa kama nyuzi za mtande. 

Kuanzia mapambazuko mpaka usiku unaendelea kunimaliza. 
13 Nimejituliza mpaka asubuhi. 

Kama simba, anaendelea kuivunja mifupa yangu yote; 
Kuanzia mapambazuko mpaka usiku unaendelea kunimaliza. 
14 Ninaendelea kulia kama mbayuwayu au teleka;* 
Ninaendelea kulia kama njiwa. 

Macho yangu yanatazama kileleni kwa uchovu: 

‘Ee Yehova, ninataabika sana; 

Uwe msaada wangu!” 

15 Niseme nini? 

Amezungumza nami na kutenda. 

Nitatembea kwa unyenyekevu” miaka yangu yote 


Kwa sababu ya mateso yangu makali.” 


16 ‘Ee Yehova, kila mwanadamu anaishi kwa mambo haya,” 
Na katika mambo hayo kuna uhai wa roho yangu. 
Utaniponya na kunihifadhi hai. 

17 Tazama! Badala ya amani, nilikuwa na uchungu mwingi; 
Lakini kwa sababu ulinipenda sana,” 

Uliniokoa kutokana na shimo la maangamizi. 

Umezitupa dhambi zangu zote nyuma ya mgongo wako.” 

18 Kwa maana Kaburi” haliwezi kukutukuza, 

Kifo hakiwezi kukusifu. 

Wale wanaoshuka shimoni hawawezi kuutumaini uaminifu wako. 
19 Walio hai, walio hai wanaweza kukusifu, 

Kama ninavyoweza leo hii. 

Baba anaweza kuwapa wanawe ujuzi kuhusu uaminifu wako. 
20 Ee Yehova, niokoe, 

Nasi tutapiga nyimbo zangu kwa vinanda 

Siku zote za maisha yetu katika nyumba ya Yehova.” 


21 Ndipo Isaya akasema: “Leteni keki ya tini kavu zilizoshinikizwa 
mlipake jipu hilo, ili apone.” 22 Hezekia alikuwa ameuliza: “Ni ishara 
gani itakayonionyesha kwamba nitapanda kwenda katika nyumba ya 
Yehova?” 


^ Isa. 38:5 Tnn., “katika siku zako.” 


A Isa. 38:8 Labda hatua hizo za ngazi zilitumiwa kuhesabu muda, 
kama saa ya kivuli. 


^ Isa. 38:9 Au “Huu ni utungo wa.” 

A Isa. 38:10 Au “Sheoli.” Angalia Kamusi. 

^ Isa. 38:11 “Yah” ni ufupisho wa jina Yehova. 

A Isa. 38:14 Au labda, “korongo.” 

A Isa. 38:14 Tnn., “Uwe dhamana yangu.” 

A Isa. 38:15 Au “kimyakimya.” 

A Isa. 38:15 Au “uchungu wa nafsi yangu.” 

A Isa. 38:16 Yaani, maneno na matendo ya Mungu. 
^ Isa. 38:17 Au “uliipenda sana nafsi yangu.” 


A Isa. 38:17 Au “Umeziondoa dhambi zangu zote kutoka mbele ya 
macho yako.” 


A Isa. 38:18 Au “Sheoli.” Angalia Kamusi. 


Isaya 39:1-8 


39 Wakati huo mfalme wa Babiloni, Merodak-baladani mwana wa 
Baladani alimtumia Hezekia barua na zawadi, kwa maana alisikia 
kwamba alikuwa mgonjwa na sasa amepona. 2 Hezekia 
akawakaribisha kwa furaha” na kuwaonyesha nyumba yake yenye 
hazina—fedha, dhahabu, mafuta ya zeri na mafuta mengine yenye 
thamani, ghala lake lote la silaha, na kila kitu kilichokuwa katika 
hazina zake. Hakuna kitu chochote ambacho Hezekia 
hakuwaonyesha katika nyumba yake mwenyewe” na katika milki 
yake yote. 


3 Kisha nabii Isaya akaenda kwa Mfalme Hezekia na kumuuliza: 
“Watu hawa walisema nini, nao walitoka wapi?” Hezekia akajibu: 
“Walitoka katika nchi ya mbali, kutoka Babiloni.” 4 Kisha akauliza: 
“Waliona nini katika nyumba yako?”” Hezekia akajibu: “Waliona kila 
kitu katika nyumba yangu.” Hakuna chochote ambacho 
sikuwaonyesha katika hazina zangu.” 


5 Sasa Isaya akamwambia Hezekia: “Sikia neno la Yehova wa 
majeshi, $ ‘Tazama! Siku zinakuja, na vitu vyote vilivyo katika 
nyumba yako” na vitu vyote ambavyo mababu zako wamehifadhi 
mpaka leo hii vitapelekwa Babiloni. Hakuna chochote kitakachobaki,’ 
asema Yehova. 7 ‘Na baadhi ya wana wako mwenyewe 
utakaowazaa watachukuliwa na kuwa maofisa wa makao ya mfalme 
katika jumba la mfalme wa Babiloni.” 


8 Ndipo Hezekia akamwambia Isaya: “Neno la Yehova ambalo 
umesema ni jema.” Kisha akasema: “Kwa sababu kutakuwa na 
amani na utulivu” wakati wa maisha yangu.” 


Nsa. 


39:2 Tnn., “akawashangilia.” 


^ |sa. 


39:2 Au “jumba lake mwenyewe la mfalme.” 


^ Isa. 


39:4 Au “jumba lako la mfalme?” 


^ Isa. 


39:4 Au “jumba langu la mfalme.” 


^ Isa. 


39:6 Au “jumba lako la mfalme.” 


39:8 Au “ukweli.” 


^ Isa. 


^ |sa. 


39:8 Tnn., “katika siku zangu.” 


Isaya 40:1-31 
40 “Wafarijini, wafarijini watu wangu,” asema Mungu wenu. 
2 “Zungumzeni na moyo wa” Yerusalemu, 


Na kulitangazia kwamba utumishi wake wa kulazimishwa 
umetimizwa, 


Kwamba hatia yake imelipwa. 


Limepokea kutoka mkononi mwa Yehova malipo kamili” kwa ajili ya 
dhambi zake zote.” 


3 Kuna mtu anayepaza sauti nyikani: 
“Fungueni” njia ya Yehova! 


Tengenezeni barabara kuu iliyonyooka inayopitia jangwani kwa ajili 
ya Mungu wetu. 


4 Kila bonde na liinuliwe, 

Na kila mlima na kilima kishushwe. 

Na ardhi yenye mashimo-mashimo itasawazishwa, 

Na ardhi yenye mawemawe itakuwa bonde tambarare. 
> Utukufu wa Yehova utafunuliwa, 

Na wote wenye mwili” watauona pamoja, 

Kwa maana kinywa cha Yehova kimesema hayo.” 


6 Sikilizeni! Kuna mtu anayesema: “Tangaza!” 


Mwingine anauliza: “Nitangaze nini?” 

“Wote wenye mwili” ni majani mabichi. 

Upendo wao wote mshikamanifu ni kama ua la shambani. 
7 Majani mabichi hukauka, 

Ua hunyauka, 

Kwa sababu pumzi” ya Yehova hupuliza juu yake. 

Kwa hakika watu ni majani mabichi tu. 

8 Majani mabichi hukauka, 

Ua hunyauka, 

Lakini neno la Mungu wetu linadumu milele.” 

9 Panda juu ya mlima mrefu, 

Ewe mwanamke unayeletea Sayuni habari njema. 

Paza sauti yako kwa nguvu, 

Ewe mwanamke unayeliletea Yerusalemu habari njema. 
Ipaze, usiogope. 

Yatangazie majiji ya Yuda: “Tazameni Mungu wenu.” 

10 Tazameni! Bwana Mwenye Enzi Kuu Yehova atakuja kwa nguvu, 
Na mkono wake utatawala kwa ajili yake. 


Tazameni! Anakuja na thawabu yake, 


Na malipo anayotoa yako mbele zake. 

11 Atalitunza” kundi lake kama mchungaji. 

Atawakusanya pamoja wanakondoo kwa mkono wake, 

Naye atawabeba kwenye kifua chake. 

Atawaongoza kwa upole wale wanaonyonyesha watoto wao. 
12 Ni nani amepima maji katika konzi ya mkono wake 

Na kupima vipimo vya” mbingu kwa shubiri” ya mkono wake? 
Ni nani ameyakusanya mavumbi ya dunia katika kipimio 

Au kupima milima katika mizani 

Na vilima katika mizani? 

13 Ni nani ambaye ameipima” roho ya Yehova, 

Na ni nani anayeweza kumfundisha akiwa mshauri wake? 

14 Alishauriana na nani ili apate uelewaji, 

Au ni nani anayemfundisha njia ya haki, 

Au kumfundisha ujuzi, 

Au kumwonyesha njia ya uelewaji wa kweli? 

15 Tazameni! Mataifa ni kama tone kutoka katika ndoo, 

Naye huyaona kuwa kama mavumbi membamba juu ya mizani. 


Tazameni! Anaviinua visiwa kama mavumbi laini. 


16 Hata Lebanoni haitoshi kufanya moto uendelee kuwaka,” 


Na wanyama wake wa mwituni hawatoshi kwa ajili ya dhabihu ya 
kuteketezwa. 


17 Mbele zake mataifa yote ni kama kitu kisichokuwepo; 
Anayaona kuwa si kitu, kama ubatili. 

18 Mnaweza kumlinganisha Mungu na nani? 

Mnaweza kumfananisha na nini? 

19 Fundi hutengeneza sanamu,” 

Mfua chuma huifunika kwa dhahabu, 

Naye huitengenezea mikufu ya fedha. 

20 Huchagua mti fulani uwe mchango wake, 

Mti ambao hautaoza. 

Humtafuta fundi stadi 

Ili atengeneze sanamu ya kuchongwa ambayo haitaanguka. 
21 Je, hamjui? 

Je, hamjasikia? 

Je, hamkuambiwa tangu mwanzoni? 

Je, hamjaelewa tangu misingi ya dunia ilipowekwa? 

22 Kuna Yule anayekaa juu ya duara ya” dunia, 


Na wakaaji wake ni kama panzi. 


Anazitandaza mbingu kama wavu laini, 

Naye huzitandaza kama hema la kuishi. 

23 Huwafanya maofisa wakuu kuwa si kitu 

Na kuwafanya waamuzi” wa dunia wawe ubatili. 

24 Bado hawajapandwa, 

Bado hawajatiwa ardhini, 

Bado shina lao halijatia mizizi ardhini, 

Nao hupuliziwa na kukauka, 

Na upepo huwapeperusha mbali kama majani makavu. 


25 “Mnaweza kunifananisha na nani ili niwe sawa naye?” auliza Yule 
Mtakatifu. 


26 “Inueni macho yenu mbinguni mwone. 

Ni nani aliyeviumba vitu hivi? 

Ni Yule anayelileta nje jeshi lao kwa hesabu; 
Huziita zote kwa majina. 


Kwa sababu ya nguvu zake nyingi Zenye msukumo na nguvu zake 
zenye kuogopesha, 


Hakuna hata moja inayokosekana. 


27 Ewe Yakobo, kwa nini unasema, na ewe Israeli, kwa nini 
unatangaza, 


‘Njia yangu imefichwa kutoka kwa Yehova, 

Nami sipati haki kutoka kwa Mungu’? 

28 Je, hujui? Je, hujasikia? 

Yehova, Muumba wa miisho ya dunia, ni Mungu kwa umilele wote. 
Yeye hachoki kamwe wala haishiwi na nguvu. 

Uelewaji wake hauchunguziki.* 

29 Yeye humpa nguvu mtu aliyechoka 

Na kuwapa uwezo kamili wale wasio na nguvu.” 

30 Wavulana watachoka na kuishiwa na nguvu, 

Na vijana watajikwaa na kuanguka, 

31 Lakini wale wanaomtumaini Yehova watapata nguvu tena. 
Watapaa juu kwa mabawa kama tai. 

Watakimbia na hawataishiwa na nguvu; 


Watatembea na hawatachoka.” 


^ Isa. 40:2 Au “Lifarijini.” 

^ Isa. 40:2 Au “malipo maradufu.” 
^ Isa. 40:3 Au “Tayarisheni.” 

A Isa. 40:5 Au “wanadamu wote.” 


^ Isa. 40:6 Au “Wanadamu wote.” 


^ Isa. 40:7 Au “roho.” 
^ Isa. 40:11 Au “Atalichunga.” 
^ Isa. 40:12 Au “ukubwa wa.” 


A Isa. 40:12 Ni urefu kuanzia kidole gumba hadi kidole kidogo, 
kiganja kikiwa kimepanuliwa. Angalia Nyongeza B14. 


^ Isa. 40:13 Au labda, “ameielewa.” 

^ Isa. 40:16 Au “haiwezi kuandaa kuni za kutosha.” 
A Isa. 40:19 Au “sanamu ya kuyeyushwa.” 

^ Isa. 40:22 Au “tufe la.” 

^ Isa. 40:23 Au “watawala.” 

^ Isa. 40:28 Au “hauwezi kueleweka.” 


A Isa. 40:29 Au “nguvu zenye msukumo.” 


Isaya 41:1-29 

41 “Nisikilizeni mkiwa kimya,” enyi visiwa; 

Mataifa na yapate nguvu tena. 

Na yakaribie; kisha yaongee. 

Na tukutane pamoja kwenye hukumu. 

2 Ni nani amemwinua mtu kutoka mashariki,” 

Akimwita katika uadilifu aje miguuni Pake,” 

Ili amkabidhi mataifa 

Na kumfanya awatiishe wafalme? 

Ambaye anawafanya wawe mavumbi mbele ya upanga wake, 


Kama majani makavu yanayopeperushwa na upepo mbele ya 
upinde wake? 


3 Anawafuatia, anapita bila kuzuiwa 

Kwenye njia ambazo miguu yake haijawahi kupita. 
4 Ni nani ametenda na kufanya jambo hili, 

Kuviita vizazi tangu mwanzoni? 

Mimi, Yehova, Ndiye wa Kwanza; 

Na kwa wale wa mwisho mimi ni yuleyule.” 

> Visiwa vimeona hivyo na kuogopa. 


Miisho ya dunia ilianza kutetemeka. 


Wanakaribia na kuja mbele. 

6 Kila mmoja anamsaidia mwenzake 

Na kumwambia ndugu yake: “Uwe imara.” 

7 Kwa hiyo fundi anamwimarisha mfua chuma; 

Yule anayelainisha kwa nyundo ya chuma 
Anamwimarisha yule agongaye kwenye fuawe. 
Anasema hivi kuhusu lehemu: “Ni nzuri.” 

Kisha inapigiliwa misumari ili isianguke. 

8 “Lakini wewe ni mtumishi wangu, Ee Israeli, 

Wewe niliyekuchagua, Ee Yakobo, 

Uzao wa” rafiki yangu Abrahamu, 

9 Wewe, niliyekuchukua kutoka kwenye miisho ya dunia, 
Na wewe, niliyekuita kutoka sehemu zake za mbali zaidi. 
Nilikuambia, 'Wewe ni mtumishi wangu; 

Nimekuchagua wewe; sijakukataa. 

10 Usiogope, kwa maana mimi niko pamoja nawe. 
Usihangaike, kwa maana mimi ni Mungu wako. 

Nitakutia nguvu, naam, nitakusaidia, 


Nitakushika kwelikweli kwa mkono wangu wa kuume wa uadilifu.’ 


11 Tazama! Wale wote wanaowaka hasira dhidi yako wataaibishwa 
na kufedheheshwa. 


Wale wanaopigana nawe watafanywa kuwa si kitu na wataangamia. 
12 Utawatafuta watu wanaopambana nawe, lakini hutawapata; 


Watu wanaopigana nawe watakuwa kama kitu kisichokuwepo, 
watakuwa si kitu kabisa. 


13 Kwa maana mimi, Yehova Mungu wako, ninaushika kwa nguvu 
mkono wako wa kulia, 


Mimi ninayekuambia, ‘Usiogope. Nitakusaidia.’ 
14 Usiogope, wewe mnyoo” Yakobo, 


Ninyi watu wa Israeli, nitawasaidia,” asema Yehova, Mkombozi 
wenu, Mtakatifu wa Israeli. 


15 “Tazama! Nimekufanya uwe kifaa cha kupuria, 

Kifaa kipya cha kupuria chenye meno yenye makali pande mbili. 
Utaikanyaga-kanyaga milima na kuipondaponda 

Na kuvifanya vilima viwe kama makapi. 

16 Utawapepeta, 

Na upepo utawapeperusha mbali; 

Dhoruba ya upepo itawatawanya. 

Utashangilia katika Yehova, 


Nawe utajigamba katika Mtakatifu wa Israeli.” 


17 “Wenye uhitaji na maskini wanatafuta maji, lakini hayapo. 
Ulimi wao umekauka kwa sababu ya kiu. 

Mimi, Yehova, nitawajibu. 

Mimi, Mungu wa Israeli, sitawaacha. 

18 Nitafanya mito itiririke kwenye vilima visivyo na kitu 
Na chemchemi katika mabonde tambarare. 
Nitaigeuza nyika kuwa dimbwi la maji lenye matete 
Na nchi isiyo na maji kuwa chemchemi za maji. 

19 Nitapanda mwerezi jangwani, 

Mshita na mhadasi na msonobari, 

Nitapanda mberoshi katika jangwa tambarare, 
Pamoja na mtidhari na mvinje, 

20 |li watu wote waone na kujua 

Wakaze fikira na kuelewa 

Kwamba mkono wa Yehova umetenda hayo, 

Na Mtakatifu wa Israeli ameliumba jambo hilo.” 

21 “Leteni kesi yenu,” asema Yehova. 

“Toeni hoja zenu,” asema Mfalme wa Yakobo. 


22 “Leteni ushahidi na mtuambie mambo yatakayotendeka. 


Tuambieni kuhusu mambo ya zamani,” 

Ili tuyatafakari” na kujua matokeo yake 

Au mtutangazie mambo yanayokuja. 

23 Tuambieni mambo yatakayotokea wakati ujao, 

Ili tujue kwamba ninyi ni miungu. 

Naam, fanyeni jambo, zuri au baya, 

Ili tushangae tutakapoliona. 

24 Tazameni! Ninyi ni kitu kisichokuwepo, 

Na mafanikio yenu si kitu. 

Mtu yeyote anayewachagua ninyi anachukiza. 

25 Nimemwinua mtu kutoka kaskazini, naye atakuja, 

Kutoka upande wa mapambazuko ya jua,” atakayeliitia jina langu. 
Atawakanyaga-kanyaga watawala” kana kwamba wao ni udongo, 
Kama mfinyanzi anayeukanyaga-kanyaga udongo wenye maji. 

26 Ni nani aliyesema jambo hilo tangu mwanzoni, ili tulijue, 

Au kutoka nyakati za zamani, ili tuseme, ‘Yeye anasema kweli’? 
Kwa kweli, hakuna mtu aliyelitangaza! 

Hakuna mtu aliyelisema! 


Hakuna mtu aliyesikia lolote kutoka kwenu!” 


27 Nilikuwa wa kwanza kumwambia Sayuni: “Tazama! Wako hapa!” 
Na kwa Yerusalemu nitamtuma mtu anayepeleka habari njema. 

28 Lakini niliendelea kutazama, na hapakuwa na mtu; 

Hakukuwa na mtu yeyote kati yao ambaye angetoa ushauri. 

Nami niliendelea kuwaomba wanijibu. 

29 Tazameni! Wote ni udanganyifu.” 

Kazi zao si kitu. 


Sanamu zao za chuma” ni upepo na ubatili. 


A Isa. 41:1 Au “Nyamazeni mbele zangu.” 

A Isa. 41:2 Au “upande wa mapambazuko ya jua.” 

A Isa. 41:2 Yaani, ili amtumikie Yeye. 

A Isa. 41:8 Tnn., “Mbegu ya.” 

^ Isa. 41:14 Yaani, mtu wa hali ya chini asiye na ulinzi. 
^ Isa. 41:22 Tnn., “kwanza.” 

^ Isa. 41:22 Au “tuyaelekezee moyo wetu.” 

^ Isa. 41:25 Au “mashariki.” 

^ Isa. 41:25 Au “watawala wasaidizi.” 


^ Isa. 41:29 Au “kitu kisichokuwepo.” 


^ Isa. 41:29 Au “Sanamu zao za kuyeyushwa.” 


Isaya 42:1-25 
42 Tazama! Mtumishi wangu, ninayemtegemeza! 
Mchaguliwa wangu, ambaye nimemkubali!” 

Nimeitia roho yangu ndani yake; 
Atayaletea mataifa haki. 

2 Hatalia kwa sauti wala kupaza sauti yake, 

Naye hatafanya sauti yake isikike barabarani. 

3 Hataponda tete lililovunjika, 

Wala hatazima utambi unaofifia. 

Ataleta haki kwa uaminifu. 

4 Hatafifia wala kupondwa mpaka atakapoimarisha haki duniani; 
Na visiwa vinaendelea kungojea sheria” yake. 

5 Hivi ndivyo anavyosema Mungu wa kweli, Yehova, 
Muumba wa mbingu na Mkuu aliyezitandaza, 

Yule aliyeitandaza dunia na mazao yake, 

Yule anayewapa pumzi watu waliomo 

Na kuwapa roho wale wanaotembea humo: 

6 “Mimi, Yehova, nimekuita katika uadilifu; 


Nimekushika mkono wako. 


Nitakulinda na kukutoa uwe agano kwa ajili ya watu 
Na kama nuru kwa mataifa, 

7 Ili uyafungue macho yaliyopofuka, 

Ili umtoe mfungwa katika gereza lililo chini ya ardhi 
Na wale wanaoketi gizani kutoka gerezani. 

8 Mimi ni Yehova. Hilo ndilo jina langu; 

Simpi yeyote utukufu wangu,” 

Wala kuzipa sanamu za kuchongwa sifa yangu. 

9 Tazameni, mambo ya kwanza yametokea; 

Sasa ninatangaza mambo mapya. 

Kabla hayajatokea, ninawaambia kuyahusu.” 

10 Mwimbieni Yehova wimbo mpya, 

Sifa yake kutoka kwenye miisho ya dunia, 

Ninyi mnaoshuka baharini na pia vyote vinavyoijaza, 
Ninyi visiwa na wakaaji wake. 

11 Nyika na majiji yake na yapaze sauti yao, 

Makao ambamo Kedari anaishi. 

Wale wanaokaa kwenye jabali na wapige vigelegele kwa shangwe; 


Na wapaze sauti kutoka kwenye vilele vya milima. 


12 Na wamtukuze Yehova 

Na watangaze sifa zake katika visiwa. 

13 Yehova atatoka kama mwanamume hodari. 

Ataamsha bidii yake kama shujaa. 

Atapaza sauti, naam, atapiga kelele za vita; 

Ataonyesha kwamba ana nguvu kuliko maadui wake. 

14 “Nimenyamaza kwa muda mrefu. 

Niliendelea kukaa kimya na kujizuia. 

Kama mwanamke anayezaa, 

Nitalia kwa uchungu, nitahemahema, na kutweta wakati uleule. 
15 Nitaiharibu milima na vilima 

Na kukausha kabisa majani yake yote. 

Nitaibadili mito iwe visiwa” 

Na kuyakausha kabisa madimbwi ya maji yenye matete. 
16 Nitawaongoza vipofu kwenye njia wasiyoijua 

Na kuwafanya watembee kwenye vijia wasivyovijua. 
Nitabadili giza lililo mbele yao liwe nuru 

Na kubadili eneo lenye mawemawe kuwa nchi tambarare. 


Hivyo ndivyo nitakavyowatendea, nami sitawaacha.” 


17 Watarudishwa nyuma na kuaibishwa kabisa, 


Wale wanaotumaini sanamu za kuchongwa, 


Ka 


Wale wanaoziambia sanamu za chuma:” “Ninyi ni miungu yetu.” 
18 Sikilizeni, ninyi viziwi; 

Tazameni na mwone, ninyi vipofu. 

19 Ni nani aliye kipofu isipokuwa mtumishi wangu, 

Aliye kiziwi sana kama mjumbe ninayemtuma? 

Ni nani aliye kipofu sana kama yule ambaye amethawabishwa, 
Aliye kipofu sana kama mtumishi wa Yehova? 

20 Unaona mambo mengi, lakini huendelei kukaa macho. 
Unafungua masikio yako, lakini husikilizi. 

21 Kwa sababu ya uadilifu wake, 

Yehova amependezwa kuitukuza sheria” na kuifanya iwe na utukufu. 
22 | akini watu hawa ni watu walioporwa na kutekwa nyara; 
Wote wamenaswa katika mashimo na kufichwa magerezani. 


Wamepoma na hakuna yeyote wa kuwaokoa, 


Nao wametekwa nyara na hakuna yeyote wa kusema: 
“Warudisheni!” 


23 Ni nani kati yenu atakayesikia jambo hili? 


Ni nani atakayetega sikio na kusikiliza kwa ajili ya wakati ujao? 


24 Ni nani aliyemtia Yakobo mikononi mwa watekaji nyara 


Na Israeli mikononi mwa waporaji? 


Je, si Yehova, Yule ambaye tumemtendea dhambi? 


Walikataa kutembea katika njia Zake, 


Nao hawakutii sheria” Yake. 


25 Basi Yeye akaendelea kummwagia ghadhabu, 


Hasira yake na ghadhabu ya vita. 


Iliteketeza kila kitu kumzunguka, lakini hakulikazia jambo hilo fikira. 


Iliwaka dhidi yake, lakini hakulitia jambo hilo moyoni. 


Asa. 


42:1 Au “nafsi yangu imemkubali.” 


42:4 Au “mafundisho.” 


Asa: 


A Isa. 


^ isa 


42:8 Au “Sishiriki utukufu wangu na yeyote.” 


. 42:15 Au “maeneo ya pwani.” 


^ İsa 


. 42:17 Au “sanamu za kuyeyushwa.” 


Alsa 


„42:21 Au “mafundisho.” 


^ Isa 


„42:24 Au “mafundisho.” 


Isaya 43:1-28 


43 Sasa hivi ndivyo anavyosema Yehova, 

Muumba wako, Ee Yakobo, Yule aliyekuumba, Ee Israeli: 
“Usiogope, kwa maana nimekukomboa. 

Nimekuita kwa jina lako. 

Wewe ni mali yangu. 

2 Unapopita katika maji, nitakuwa pamoja nawe, 

Na unapopita katika mito, haitafurika na kukufunika. 
Unapotembea katika moto, hutateketea, 

Wala mwali wa moto hautakuunguza. 

3 Kwa maana mimi ni Yehova Mungu wako, 

Mtakatifu wa Israeli, Mwokozi wako. 

Nimeitoa Misri kuwa fidia kwa ajili yako, 

Ethiopia na Seba badala yako. 

4 Kwa sababu ulikuwa mwenye thamani machoni pangu, 
Uliheshimiwa, nami nimekupenda. 

Basi nitawatoa watu badala yako 

Na mataifa badala ya uhai wako.” 


> Usiogope, kwa maana nipo pamoja nawe. 


Nitauleta uzao wako” kutoka mashariki 
Na kukukusanya kutoka magharibi. 

6 Nitaiambia kaskazini, ‘Watoe! 

Na kusini, 'Usiwazuie. 


Walete wanangu kutoka mbali, na mabinti wangu kutoka kwenye 
miisho ya dunia, 


7 Kila mtu anayeitwa kwa jina langu 

Na niliyemuumba kwa ajili ya utukufu wangu, 

Ambaye nimemuumba na kumtokeza.' 

8 Waleteni watu walio vipofu, ingawa wana macho, 

Na walio viziwi, ingawa wana masikio. 

9 Mataifa yote na yakusanyike mahali pamoja, 

Na watu wakusanyike pamoja. 

Ni nani kati yao anayeweza kutangaza haya? 

Au, je, wanaweza kutufanya tusikie mambo ya kwanza?” 
Na watoe mashahidi wao ili kuthibitisha kwamba wanasema ukweli, 
Au acha wasikie na kusema, ‘Ni ukweli!” 

10 “Ninyi ni mashahidi wangu,” asema Yehova, 

“Naam, mtumishi wangu ambaye nimemchagua, 


Ili mjue na kuwa na imani kwangu” 


Na mwelewe kwamba mimi ni yuleyule. 

Kabla yangu hakuna Mungu aliyefanyizwa, 

Na baada yangu hakutakuwa na mwingine. 

11 Mimi—mimi ni Yehova, na zaidi yangu hakuna mwokozi.” 

12 “Mimi ndiye niliyetangaza na kuokoa na kujulisha 

Kulipokuwa hakuna mungu wa kigeni miongoni mwenu. 

Basi ninyi ni mashahidi wangu,” asema Yehova, “nami ni Mungu. 
13 Pia, mimi ni yuleyule sikuzote; 


Na hakuna yeyote anayeweza kunyakua chochote kutoka mkononi 
mwangu. 


Ninapotenda, ni nani anayeweza kunizuia?” 
14 Yehova, Mkombozi wenu, Mtakatifu wa Israeli, anasema hivi: 


“Nitatuma ujumbe huko Babiloni kwa ajili yenu na kuyashusha 
makomeo yote ya malango, 


Na Wakaldayo, katika meli zao, watalia kwa sababu ya mateso. 


15 Mimi ni Yehova, Mtakatifu wenu, Muumba wa Israeli, Mfalme 
wenu.” 


16 Yehova anasema hivi: 
Yule anayetengeneza njia baharini 


Na mahali pa kupita hata katika maji yenye msukosuko, 


17 Yule anayelivuta gari la vita na farasi, 

Jeshi pamoja na mashujaa hodari: 

“Watalala chini na hawataamka. 

Watazimwa, watazimwa mara moja kama utambi unaowaka.” 
18 “Msikumbuke mambo ya kwanza, 

Wala msifikirie sana mambo ya zamani. 

19 Tazameni! Ninatenda jambo jipya; 

Hata sasa linachipuka. 

Je, hamlitambui? 

Nitatengeneza njia nyikani 

Na mito jangwani. 

20 Mnyama wa mwituni ataniheshimu, 

Mbwamwitu na mbuni, 

Kwa maana ninatokeza maji nyikani, 

Mito jangwani, 

Ili watu wangu wanywe, naam, mchaguliwa wangu, 
21 Watu niliojiumbia 

Ili watangaze sifa zangu. 


22 Lakini hujaniita mimi, Ee Yakobo, 


Kwa sababu ulichoshwa nami, Ee Israeli. 


23 Hujaniletea kondoo kwa ajili ya dhabihu zako nzima za 
kuteketezwa 


Wala kunitukuza kwa dhabihu zako. 

Sijakulazimisha uniletee zawadi, 

Wala sijakuchosha kwa kudai ubani. 

24 Hukuninunulia utete wenye manukato kwa pesa zako, 
Wala hukuniridhisha kwa mafuta ya dhabihu zako. 
Badala yake, umenilemea kwa dhambi zako 

Na kunichosha kwa maovu yako. 


25 Mimi, mimi ndiye ninayeyafuta kabisa makosa” yako kwa ajili 
yangu, 


Nami sitazikumbuka dhambi zako. 

26 Nikumbushe; na tukutane ili tufanye kesi; 

Toa hoja zako ili kuthibitisha kwamba unasema ukweli. 

27 Babu yako wa kwanza alitenda dhambi, 

Na wasemaji” wako mwenyewe wameniasi. 

28 Kwa hiyo nitawatia unajisi wakuu wa mahali patakatifu, 
Nami nitamtoa Yakobo aangamizwe 


Na kumfanya Israeli atukanwe. 


^ İsa 


_43:4 Au “nafsi yako.” 


^ Isa 


_43:5 Tnn., “Nitaileta mbegu yako.” 


^ Isa 


. 43:9 Labda ni mambo yatakayotokea kwanza wakati ujao. 


^ İsa 


43:10 Au “na kunitumaini.” 


^ |sa 


_43:25 Au “matendo yako ya uasi.” 


^ Isa 


. 43:27 Labda hawa ni walimu wa Sheria. 


Isaya 44:1-28 
44 “Sasa sikiliza, Ee Yakobo mtumishi wangu, 

Nawe, Ee Israeli, ambaye nimekuchagua. 

2 Hivi ndivyo anavyosema Yehova, 

Muumba wako, Yule aliyekutokeza, 
Ambaye amekusaidia tangu ulipokuwa tumboni:” 
‘Usiogope, mtumishi wangu Yakobo, 

Na wewe, Yeshuruni,* ambaye nimekuchagua. 

3 Kwa maana nitammiminia maji mwenye kiu” 

Na kumimina vijito vinavyotiririka kwenye ardhi iliyokauka. 
Nitaimimina roho yangu juu ya uzao wako” 

Na baraka yangu juu ya wazao wako. 

4 Nao watachipuka kama majani mabichi, 

Kama mierebi kando ya vijito vya maji. 

> Mtu mmoja atasema: “Mimi ni mali ya Yehova.” 
Mwingine atajiita kwa jina la Yakobo, 

Na mwingine ataandika kwenye mkono wake: “Mali ya Yehova.” 
Naye atalichukua jina la Israeli.’ 


6 Yehova, Mfalme wa Israeli na Mkombozi wake, 


Yehova wa majeshi, anasema hivi: 

‘Mimi ndiye wa kwanza na mimi ndiye wa mwisho. 
Hakuna Mungu ila mimi. 

7 Ni nani aliye kama mimi? 

Na aseme kwa sauti, atangaze, na kunithibitishia! 
Tangu nilipowatokeza watu wa zamani za kale, 
Na waseme mambo yatakayokuja 

Na yale yatakayotokea. 

8 Msiogope, 

Wala msilemazwe na woga. 


Je, sikumwambia kila mmoja wenu mapema na kutangaza jambo 
hilo? 


Ninyi ni mashahidi wangu. 
Je, kuna Mungu zaidi yangu? 
Hapana, hakuna Mwamba mwingine; simjui mwingine.” 


9 Wale wote wanaotengeneza sanamu za kuchongwa hawana 
thamani yoyote, 


Na vitu wanavyovipenda sana havitakuwa na faida yoyote. 


Vikiwa kama mashahidi wao, havioni” chochote wala havijui 
chochote, 


Basi waliovitengeneza vitu hivyo wataaibishwa. 

10 Ni nani anayeweza kutengeneza mungu au sanamu ya chuma” 
Ambayo haina faida yoyote? 

11 Tazameni! Wenzake wote wataaibishwa! 

Mafundi ni wanadamu tu. 

Wote na wakusanyike na kusimama. 

Watashikwa na hofu na kuaibishwa pamoja. 


12 Mhunzi hutengeneza sanamu ya chuma kwenye makaa kwa kifaa 
chake.” 


Anaiunda kwa nyundo, 

Anaitengeneza kwa mkono wake wenye nguvu. 
Kisha anahisi njaa na kuishiwa na nguvu; 
Hanywi maji na anachoka. 


13 Mchongaji wa mbao huinyoosha kamba ya kupimia, huchora 
umbo akitumia chokaa nyekundu. 


Huchonga sanamu kwa patasi na kuchora kwa bikari. 
Anaichonga kwa umbo la mwanadamu, 

Kwa uzuri wa mwanadamu, 

Ili ikae katika nyumba.” 


14 Kuna mtu ambaye kazi yake ni kukata mierezi. 


Huchagua mti wa aina fulani, mwaloni, 
Naye huuacha uwe imara kati ya miti ya msituni. 
Hupanda mlaurusi, na mvua huufanya ukue. 


15 Kisha unakuwa kuni zinazotumiwa na mwanadamu kuwasha 
moto. 


Huchukua baadhi yake ili aote moto; 

Huwasha moto na kuoka mkate. 

Lakini pia hutengeneza mungu na kumwabudu. 
Huutengeneza kuwa sanamu ya kuchongwa, na kuiinamia. 
16 Nusu yake huiteketeza motoni; 

Kwa nusu hiyo huchoma nyama anayokula, naye hushiba. 
Pia huota moto na kusema: 

“Aha! Ninahisi joto ninapotazama moto.” 


17 Lakini sehemu inayobaki anaifanya kuwa mungu, kuwa sanamu 
yake ya kuchongwa. 


Anaiinamia na kuiabudu. 

Anasali kwake na kusema: 

“Niokoe, kwa maana wewe ni mungu wangu.” 
18 Hawajui chochote, hawaelewi chochote, 


Kwa sababu macho yao yamefungwa kabisa na hayawezi kuona, 


Na moyo wao hauna ufahamu. 

19 Hakuna mtu anayetafakari moyoni mwake 
Wala aliye na ujuzi na uelewaji, anayesema: 
“Nusu yake niliiteketeza motoni, 


Nami nimeoka mkate juu ya makaa yake na kuchoma nyama ya 
kula. 


Basi, je, ninapaswa kutumia sehemu inayobaki kutengeneza kitu 
kinachochukiza? 


Je, ninapaswa kuabudu kipande cha mbao?”” 

20 Anakula majivu. 

Moyo wake mwenyewe uliodanganyika umempotosha. 
Hawezi kujiokoa,” wala hasemi: 

“Je, hamna uwongo katika mkono wangu wa kulia?” 

21 “Kumbuka mambo haya, Ee Yakobo, na wewe, Ee Israeli, 
Kwa maana wewe ni mtumishi wangu. 

Nilikutokeza, nawe ni mtumishi wangu. 

Ee Israeli, sitakusahau. 

22 Nitayafuta kabisa makosa yako kama kwa wingu 
Na dhambi zako kama kwa wingu zito. 


Rudi kwangu, kwa maana nitakukomboa. 


23 Pigeni vigelegele kwa shangwe, enyi mbingu, 

Kwa maana Yehova ametenda! 

Pazeni sauti kwa ushindi, enyi sehemu zenye kina za dunia! 
Pazeni sauti kwa shangwe, enyi milima, 

Ewe msitu, na miti yako yote! 

Kwa maana Yehova amemkomboa Yakobo, 

Na juu ya Israeli anaonyesha fahari yake.” 

24 Yehova, Mkombozi wako, 

Aliyekuumba tangu ulipokuwa tumboni, anasema hivi: 

“Mimi ni Yehova, niliyeumba kila kitu. 

Nilizitandaza mbingu mimi mwenyewe, 

Na kuitandaza dunia. 

Ni nani aliyekuwa pamoja nami? 

25 Ninazivuruga ishara za wale wanaoongea maneno matupu,” 
Na mimi ndiye ninayewafanya wabashiri watende kama wapumbavu; 
Ninayewavuruga watu wenye hekima 

Na kubadili ujuzi wao kuwa upumbavu; 

26 Ni mimi ninayefanya neno la mtumishi wangu litimie 


Na kutimiza kikamili utabiri wa wajumbe wangu; 


Ninayesema kuhusu Yerusalemu, 'Litakaliwa,' 


Na kuhusu majiji ya Yuda, 'Yatajengwa upya, 


Nami nitajenga upya magofu yake’; 


27 Ninayeviambia vilindi vya maji, 'Kauka, 


Nami nitaikausha mito yako yote’; 


28 Ninayesema kumhusu Koreshi, 'Yeye ni mchungaji wangu, 


Naye atatimiza kikamili mapenzi yangu yote’; 


Ninayesema kuhusu Yerusalemu, 'Litajengwa upya,’ 


Na kuhusu hekalu, 'Msingi wako utawekwa.” 


^ Isa. 


44:2 Au “tangu ulipozaliwa.” 


Asa. 


44:2 Maana yake “Mnyoofu,” jina la heshima la Israeli. 


^ Isa. 


44:3 Au “nitaimiminia maji nchi yenye kiu.” 


^ Isa. 


44:3 Tnn., “mbegu yako.” 


44:9 Yaani, sanamu. 


^ |sa. 


Alsa 


. 44:10 Au “sanamu ya kuyeyushwa.” 


^ Isa 


44:12 Au “tezo yake.” 


^ Isa. 44:13 Au “madhabahu.” 


Alsa. 


^ İsa 


_44:19 Au “ubao uliokauka.” 


. 44:20 Au “kuiokoa nafsi yake.” 


A Isa 


^ Isa. 44:25 Au “manabii wa uwongo.” 


Isaya 45:1-25 


45 Hivi ndivyo Yehova anavyomwambia mtiwa-mafuta wake, 
Koreshi, 


Ambaye nimeushika mkono wake wa kulia 

Ili kuyatiisha mataifa mbele yake, 
Kuwanyang'anya silaha” wafalme, 

Kufungua mbele yake milango yenye pande mbili, 
Hivi kwamba malango hayatafungwa: 

2 “Mimi nitaenda mbele yako, 

Nami nitavisawazisha vilima. 

Nitaivunja milango ya shaba vipandevipande, 
Nami nitayakata makomeo ya chuma. 

3 Nitakupa hazina zilizo gizani 

Na hazina zilizofichwa mafichoni, 

Ili ujue kwamba mimi ni Yehova, 

Mungu wa Israeli, anayekuita kwa jina lako. 

4 Kwa ajili ya mtumishi wangu Yakobo na Israeli niliyemchagua, 
Ninakuita kwa jina. 

Ninakupa jina la heshima, ingawa hukunijua. 


5 Mimi ni Yehova, na hakuna mwingine yeyote. 


Hakuna Mungu ila mimi. 

Nitakuimarisha,” ingawa hukunijua, 

6 Ili watu wajue 

Kutoka mashariki hadi magharibi” 

Kwamba hakuna mwingine ila mimi. 

Mimi ni Yehova, na hakuna mwingine yeyote. 

7 Ninatengeneza nuru na kuumba giza, 

Ninatokeza amani na kuumba msiba; 

Mimi, Yehova, ninafanya mambo hayo yote. 

8 Enyi mbingu, leteni mvua kutoka juu; 

Mawingu na yamwage uadilifu. 

Dunia na ifunguke na kuzaa wokovu kwa wingi, 

Na ichipushe uadilifu wakati uleule. 

Mimi, Yehova, nimeiumba.” 

9 Ole wake yule anayeshindana” na Muumba wake,” 
Kwa maana yeye ni kigae cha udongo tu 

Kati ya vigae vingine vya udongo vilivyo ardhini! 

Je, udongo unapaswa kumuuliza Mfinyanzi:” “Unatengeneza nini?” 


Au kitu ulichokitengeneza kinapaswa kuuliza: “Yeye hana mikono”?* 


10 Ole wake anayemwambia baba: “Unazaa nini?” 

Na kumwambia mwanamke: “Unajifungua nini?”” 

11 Yehova, Mtakatifu wa Israeli na Muumba wake, anasema hivi: 
“Je, mnathubutu kuniuliza kuhusu mambo yanayokuja 

Na kuniamuru kuhusu wanangu na kuhusu kazi za mikono yangu? 
12 Niliumba dunia na kumuumba mwanadamu juu yake. 
Nilizitandaza mbingu kwa mikono yangu mwenyewe, 

Nami ninaliamuru jeshi lake lote.” 

13 “Nimemwinua mtu katika uadilifu, 

Nami nitazinyoosha njia zake zote. 

Yeye ndiye atakayelijenga jiji langu 


Na kuwaweka huru bila bei au rushwa watu wangu waliotekwa,” 
asema Yehova wa majeshi. 


14 Yehova anasema hivi: 

“Faida ya” Misri na bidhaa za” Ethiopia na Wasabea, watu warefu, 
Watakuja kwako na kuwa wako. 

Watatembea nyuma yako wakiwa na minyororo. 

Watakuja na kukuinamia. 

Watasali kwako wakisema, 'Kwa hakika Mungu yuko pamoja nawe, 


Na hakuna mwingine yeyote; hakuna Mungu mwingine.” 


15 Kwa kweli wewe ni Mungu anayejificha, 

Ee Mungu wa Israeli, Mwokozi. 

16 Wote wataaibishwa na kufedheheshwa; 

Watengenezaji wote wa sanamu wataenda zao kwa aibu. 

17 Lakini Israeli ataokolewa na Yehova kwa wokovu wa milele. 
Hamtaaibishwa wala kufedheheshwa kwa umilele wote. 

18 Kwa maana Yehova, 

Muumba wa mbingu, Mungu wa kweli, 


Yule aliyeiumba dunia, Yule aliyeitengeneza na kuifanya imara 
kabisa, 


* 


Ambaye hakuiumba tu bila sababu,” lakini aliiumba ili ikaliwe, 
anasema hivi: 


“Mimi ni Yehova, wala hakuna mwingine. 

19 Sikusema nikiwa mafichoni, katika nchi yenye giza; 
Sikuuambia uzao wa” Yakobo, 

'Nitafuteni tu bila sababu.” 


Mimi ni Yehova, ninayesema mambo ya uadilifu na kutangaza 
mambo manyoofu. 


20 Kusanyikeni pamoja mje. 


Karibieni pamoja, ninyi mlioponyoka kutoka kwa mataifa. 


Wale wanaobeba sanamu zilizochongwa hawajui chochote 
Na wanasali kwa mungu ambaye hawezi kuwaokoa. 

21 Toeni taarifa yenu, leteni kesi yenu. 

Na washauriane pamoja kwa umoja. 

Ni nani aliyetabiri jambo hili zamani za kale 

Na kulitangaza tangu nyakati zilizopita? 

Je, si mimi, Yehova? 

Hakuna Mungu mwingine ila mimi; 

Mungu mwadilifu na Mwokozi, hakuna mwingine isipokuwa mimi. 
22 Geukeni mje kwangu mwokolewe, miisho yote ya dunia, 
Kwa maana mimi ni Mungu, na hakuna mwingine. 

23 Nimeapa kwa nafsi yangu; 

Neno limetoka kinywani mwangu katika uadilifu, 

Nalo halitarudi: 

Kila goti litapigwa mbele zangu, 

Kila ulimi utaapa kuwa mshikamanifu 


24 Na useme, ‘Kwa hakika katika Yehova kuna uadilifu wa kweli na 
nguvu. 


Wale wote wenye ghadhabu dhidi yake watakuja mbele zake kwa 
aibu. 


25 Katika Yehova uzao” wote wa Israeli utathibitika kuwa sawa, 


Nao watajigamba katika yeye.” 


^ Isa. 


45:1 Tnn., “Kuvifungua viuno vya.” 


^ Isa. 


45:5 Tnn., “Nitakufunga kiuno kwa nguvu.” 


45:6 Au “Kutoka mawio hadi machweo.” 


Asa. 


^ |sa. 


45:9 Au “anayebishana.” 


^ Isa. 


45:9 Au “na yule aliyemtengeneza.” 


^ Isa. 


45:9 Au “yule aliyeutengeneza.” 


^ |sa. 
haina vishikio’?” 


^ Isa 


45:9 Au labda, “Je, udongo unapaswa kusema: ‘Kazi yako 


. 45:10 Au “Una uchungu wa kuzaa nini?” 


45:14 Au labda, “Wafanyakazi wa.” 


^ |sa. 


Alsa 


_45:14 Au labda, “wafanyabiashara wa.” 


„45:18 Au labda, “ili iwe tupu.” 


^ Isa 


^ Isa 


-45:19 Tnn., “Sikuiambia mbegu ya.” 


.-45:19 Au “Nitafuteni bure.” 


^ İsa 


-45:25 Tnn., “mbegu.” 


^ Isa 


Isaya 46:1-13 
46 Beli anainama chini, Nebo anainama. 


Sanamu zao zimewekwa juu ya wanyama, juu ya wanyama 
wanaobeba mizigo, 


Kama mizigo inayowalemea wanyama waliochoka. 
2 Wanainama na kujiinamisha pamoja; 

Hawawezi kuiokoa mizigo,” 

Nao wenyewe wanaenda utekwani. 


3 “Nisikilize mimi, Ee nyumba ya Yakobo, nanyi nyote mnaobaki wa 
nyumba ya Israeli, 


Ninyi niliowategemeza tangu mlipozaliwa na kuwabeba tangu 
tumboni. 


4 Hata utakapozeeka nitakuwa yuleyule; 
Hata kichwa chako kikiwa na mvi nitaendelea kukubeba. 
Kama nilivyofanya, nitakubeba na kukuchukua na kukuokoa. 


5 Mtanifananisha na nani au kunifanya niwe sawa na nani au 
kunilinganisha na nani, 


Ili tufanane naye? 


6 Kuna wale wanaomwaga dhahabu kwa wingi kutoka kwenye 
mikoba yao; 


Wanapima fedha katika mizani. 


Wanamwajiri mfua chuma, naye huitengeneza kuwa mungu. 
Kisha wanasujudu, naam, wanaiabudu.” 

7 Wanaiinua na kujitwika mabegani; 

Wanaibeba na kuiweka mahali pake, nayo husimama papo hapo. 
Haiondoki mahali pake. 

Wanaipazia sauti, lakini haiwajibu; 

Haiwezi kumwokoa yeyote kutoka katika taabu yake. 

8 Kumbukeni hilo, na mjipe ujasiri. 

Litieni moyoni, ninyi wakosaji. 

9 Kumbukeni mambo ya kwanza?” ya zamani za kale, 
Kwamba mimi ni Mungu, na hakuna mwingine. 

Mimi ni Mungu, na hakuna aliye kama mimi. 

10 Tangu mwanzo ninatabiri matokeo, 

Na tangu zamani za kale mambo ambayo bado hayajafanywa. 
Ninasema, 'Uamuzi” wangu utasimama, 

Nami nitafanya jambo lolote ninalopenda.’ 

11 Ninamwita kutoka mashariki” ndege anayewinda, 

Kutoka nchi ya mbali mtu atakayetekeleza uamuzi” wangu. 


Nimesema, nami nitalitimiza. 


Nimekusudia, nami pia nitalitekeleza. 


12 Nisikilizeni, ninyi mlio na moyo mkaidi,” 


Ninyi mlio mbali sana na uadilifu. 


13 Nimeuleta karibu uadilifu wangu; 


Hauko mbali sana, 


Na wokovu wangu hautakawia. 


Nitaleta wokovu katika Sayuni, na fahari yangu kwa Israeli. 


” 


^ Isa. 


46:2 Yaani, sanamu zilizobebwa na wanyama. 


46:6 Tnn., “wanaiinamia.” 


^ |sa. 


46:9 Au “awali.” 


^ Isa. 


_46:10 Au “kusudi; shauri.” 


^ İsa 


^ Isa 


. 46:11 Au “upande wa mapambazuko ya jua.” 


_46:11 Au “kusudi; shauri.” 


^ Isa 


^ |sa. 


46:12 Tnn., “moyo wenye nguvu.” 


Isaya 47:1-15 

47 Shuka uje uketi mavumbini, 

Ewe binti ya Babiloni uliye bikira. 

Keti ardhini ambapo hakuna kiti cha ufalme, 
Ewe binti ya Wakaldayo, 

Kwa maana watu hawatakuita tena wewe mwororo na aliyedekezwa. 
2 Chukua jiwe la kusagia na usage unga. 
Vua shela yako. 

Vua rinda lako, funua miguu yako. 

Vuka mito. 

3 Uchi wako utafunuliwa. 


Aibu yako itaonekana. 


ya 


Nitalipiza kisasi, na hakuna mtu atakayenizuia. 
4 “Yule anayetukomboa 

—Yehova wa majeshi ndilo jina lake— 

Ndiye Mtakatifu wa Israeli.” 

> Keti hapo kimya na uingie gizani, 

Ewe binti ya Wakaldayo; 


Hawatakuita tena Bimkubwa?” wa Falme. 


6 Nilikuwa na ghadhabu kuwaelekea watu wangu. 

Niliutia unajisi urithi wangu, 

Nami nikawatia mkononi mwako. 

Lakini hukuwaonyesha rehema. 

Hata juu ya wazee uliweka nira nzito. 

7 Ulisema: “Sikuzote nitakuwa Bimkubwa,” milele.” 

Hukutia mambo haya moyoni mwako; 

Hukufikiria mwisho wa jambo hilo. 

8 Sasa sikia jambo hili, ewe mpenda raha, 

Unayeketi kwa usalama, unayesema moyoni mwako: 

“Mimi ndiye, na hakuna mwingine. 

Sitakuwa mjane. 

Sitajua kamwe inavyokuwa kupoteza watoto.” 

9 Lakini mambo haya mawili yatakupata ghafla, kwa siku moja: 
Kupoteza watoto na ujane. 

Yatakupata kwa kipimo kamili 

Kwa sababu ya” ulozi wako mwingi na uchawi wako wenye nguvu. 
10 Uliutumaini uovu wako. 


Ulisema: “Hakuna anayeniona.” 


Hekima na ujuzi wako ndivyo vilivyokupotosha, 

Nawe unasema moyoni mwako: “Mimi ndiye, na hakuna mwingine.” 
11 Lakini utapatwa na msiba, 

Na hakuna hirizi yako yoyote itakayouzuia.” 

Utapatwa na shida; nawe hutaweza kuizuia. 

Utakumbwa na uharibifu wa ghafla ambao hujawahi kamwe kuona. 
12 Basi, endelea kufanya uchawi na ulozi wako mwingi, 

Ambao umeutaabikia tangu ujana wako. 

Labda utafaidika; 

Labda utawatisha watu. 

13 Umechoka kwa wingi wa washauri wako. 

Na wasimame sasa na kukuokoa, 

Wale wanaoabudu mbingu,” wanaotazama nyota, 

Wale wanaotoa ujuzi wakati wa miezi mipya 

Kuhusu mambo yatakayokupata. 

14 Tazameni! Wao ni kama majani makavu. 

Moto utawateketeza kabisa. 

Hawawezi kujiokoa” kutoka kwenye nguvu za mwali wa moto. 


Hawa si makaa ya kujipasha moto, 


Na huu si moto wa kuota. 


15 Ndivyo wachawi wako watakavyokuwa kwako, 


Wale ambao ulitaabika nao tangu ujana wako. 


Watatangatanga, kila mmoja kuelekea upande wake. 


* 


Hakutakuwa na yeyote wa kukuokoa. 


^ |sa. 


47:3 Au labda, “sitakutana na yeyote kwa fadhili.” 


47:5 Au “Malkia.” 


^ Isa. 


47:7 Au “Malkia.” 


^ Isa. 


^ |sa. 


^ Isa 


47:9 Au labda, “Licha ya.” 


47:11 Au “Nawe hutajua jinsi ya kuuzuia kwa hirizi.” 


^ İsa 


_47:13 Au labda, “Wale wanaozigawa mbingu; Wanajimu.’ 


^ |sa 


.47:14 Au “kuziokoa nafsi zao.” 


^ Isa 


.47:15 Tnn., “kuelekea eneo lake.” 


Isaya 48:1-22 

48 Sikieni hili, enyi watu wa nyumba ya Yakobo, 
Ninyi mnaojiita kwa jina la Israeli 

Na ambao mmetoka katika maji ya Yuda,” 

Ninyi mnaoapa kwa jina la Yehova 

Na mnaomwitia Mungu wa Israeli, 

Ingawa si katika kweli na uadilifu. 

2 Kwa maana wanajiita kwa jina la jiji takatifu 
Na kutafuta msaada wa Mungu wa Israeli, 
Ambaye jina lake ni Yehova wa majeshi. 

3 “Mambo ya kwanza?” niliwaambia zamani za kale. 
Yalitoka kinywani mwangu, 

Nami niliyatangaza. 

Kwa ghafla nilichukua hatua, nayo yakatokea. 

4 Kwa sababu nilijua jinsi ulivyo mkaidi 


—Kwamba shingo yako ni kano ya chuma na paji la uso wako ni 
shaba— 


5 Nilikuambia zamani za kale. 
Kabla halijatukia, nilikufanya ulisikie, 


Hivi kwamba hungeweza kusema, 'Sanamu yangu ilifanya hivi; 


Sanamu yangu ya kuchongwa na sanamu yangu ya chuma” 
ziliamuru jambo hili.’ 


6 Umesikia na kuona mambo haya yote. 

Je, hutayatangaza? 

Kuanzia sasa na kuendelea ninakutangazia mambo mapya, 
Siri zilizofichwa ambazo hujazijua. 

7 Ni sasa yanapoumbwa, si zamani za kale, 

Mambo ambayo kabla ya leo hukuwahi kuyasikia, 

Hivi kwamba huwezi kusema, ‘Tazama! Tayari ninayajua.’ 
8 Hapana, hujasikia, hujajua, 

Na zamani masikio yako hayakuwa yamefunguliwa. 

Kwa maana ninajua kwamba wewe ni mwenye hila sana, 
Nawe umeitwa mkosaji tangu ulipozaliwa. 

9 Lakini kwa sababu ya jina langu nitaizuia hasira yangu; 
Kwa ajili ya sifa yangu mwenyewe nitajizuia, 

Nami sitakuangamiza. 

10 Tazama! Nimekusafisha, lakini si kama fedha. 
Nimekujaribu” katika tanuru la kuyeyushia la mateso. 


11 Nitatenda kwa ajili yangu mwenyewe, kwa ajili yangu mwenyewe 
nitatenda, 


Ninawezaje kukubali nitiwe unajisi? 

Simpi yeyote utukufu wangu.” 

12 Nisikilize mimi, Ee Yakobo, na Israeli, ambaye nimemwita. 
Mimi ni yuleyule. Mimi ndiye wa kwanza; mimi pia ndiye wa mwisho. 
13 Mkono wangu mwenyewe uliuweka msingi wa dunia, 

Na mkono wangu wa kuume ulizitandaza mbingu. 
Ninapoziita, zinasimama pamoja. 

14 Kusanyikeni pamoja, ninyi nyote, msikilize. 

Ni nani kati yao ameyatangaza mambo haya? 

Yehova amempenda. 

Atatekeleza mapenzi yake dhidi ya Babiloni, 

Na mkono wake utawashambulia Wakaldayo. 

15 Mimi mwenyewe nimesema, nami nimemwita. 

Nimemleta, na njia yake itafanikiwa. 

16 Nikaribieni, msikie jambo hili. 

Tangu mwanzoni kabisa sijasema kwa siri. 

Tangu lilipotokea nilikuwapo.” 


Na sasa Bwana Mwenye Enzi Kuu Yehova amenituma, na” roho 
yake. 


17 Yehova, Mkombozi wako, Mtakatifu wa Israeli, anasema hivi: 


“Mimi, Yehova, ni Mungu wako, 

Ninayekufundisha ili ujifaidi mwenyewe,” 
Ninayekuongoza katika njia unayopaswa kutembea. 
18 Laiti ungesikiliza amri zangu! 

Ndipo amani yako ingekuwa kama mto 

Na uadilifu wako kama mawimbi ya bahari. 

19 Uzao wako ungekuwa mwingi” kama mchanga 
Na wazao wako kama chembe zake. 


Jina lao halingefutiliwa mbali kamwe wala kuangamizwa kutoka 
mbele zangu.” 


20 Tokeni Babiloni! 

Kimbieni kutoka kwa Wakaldayo! 

Litangazeni kwa vigelegele vya shangwe! Litangazeni! 

Lijulisheni mpaka kwenye miisho ya dunia. 

Semeni: “Yehova amemkomboa mtumishi wake Yakobo. 

21 Hawakupata kiu alipowaongoza katika maeneo yaliyoharibiwa. 
Alifanya maji yatiririke kutoka kwenye mwamba kwa ajili yao; 
Aliupasua mwamba maji yakabubujika.” 


22 “Hakuna amani kwa waovu,” asema Yehova. 


48:1 Au labda, “mnaotoka Yuda.” 


Nsa 


48:3 Au “awali.” 


Asa. 


^ Isa. 


^ İsa 


48:5 Au “sanamu yangu ya kuyeyushwa.” 


„48:10 Au “Nimekuchunguza.” Au labda, “Nimekuchagua.” 


^ |sa 


. 48:11 Au “Sishiriki utukufu wangu na yeyote.” 


^ Isa 


.-48:16 Au “pamoja na.” 


48:17 Au “kwa faida yako.” 


^ |sa. 


Nisa 


- 48:19 Tnn., “Mbegu yako ingekuwa nyingi.” 


Isaya 49:1-26 

49 Nisikilizeni, enyi visiwa, 

Kazeni fikira, enyi mataifa yaliyo mbali. 

Yehova aliniita kabla sijazaliwa.” 

Tangu nilipokuwa katika tumbo la mama yangu amelitaja jina langu. 
2 Alikifanya kinywa changu kuwa kama upanga mkali; 
Amenificha katika kivuli cha mkono wake. 

Alinifanya kuwa mshale uliosuguliwa;” 

Alinisitiri katika podo lake. 

3 Aliniambia: “Wewe ni mtumishi wangu, Ee Israeli, 

Ambaye kupitia kwake nitaonyesha fahari yangu.” 

4 Lakini nilisema: “Nimejitaabisha bure. 

Nilitumia nguvu zangu kwa ajili ya jambo lisilo halisi, kwa ubatili. 
Lakini kwa hakika hukumu yangu iko na Yehova,” 

Na malipo yangu yako” na Mungu wangu.” 


5 Na sasa Yehova, Yule aliyeniumba tangu tumboni niwe mtumishi 
wake, 


Amesema kwamba nimrudishe Yakobo kwake, 
Ili watu wa Israeli wakusanyike kwake. 


Nitatukuzwa machoni pa Yehova, 


Na Mungu wangu tayari atakuwa nguvu zangu. 

6 Naye akasema: “Haitoshi tu wewe kuwa mtumishi wangu 
Ili kuyainua makabila ya Yakobo 

Na kuwarudisha wale waliohifadhiwa wa Israeli. 

Nimekutoa pia ili uwe nuru ya mataifa, 

Ili wokovu wangu ufike kwenye miisho ya dunia.” 


7 Yehova, Mkombozi wa Israeli, Mtakatifu wake, anamwambia hivi 
yule anayedharauliwa, yule anayechukiwa na taifa, mtumishi wa 
watawala: 


“Wafalme wataona na kusimama, 

Na wakuu watainama chini 

Kwa sababu ya Yehova, ambaye ni mwaminifu, 

Mtakatifu wa Israeli, ambaye amekuchagua.” 

8 Yehova anasema hivi: 

“Wakati wa kibali” nilikujibu, 

Na katika siku ya wokovu nilikusaidia; 

Niliendelea kukulinda ili nikutoe uwe agano kwa ajili ya watu, 
Ili kuitengeneza upya nchi, 

Ili kuwafanya wamiliki urithi wao ulio ukiwa, 


9 Ili kuwaambia wafungwa, ‘Tokeni nje! 


Na wale walio gizani, 'Tokeni nje mwonekane!' 

Watalisha kando ya barabara, 

Malisho yao yatakuwa kando ya njia zilizokanyagwa.” 

10 Hawatakuwa na njaa, wala hawatakuwa na kiu, 

Wala joto kali wala jua halitawachoma. 

Kwa maana Yule anayewaonyesha rehema atawaongoza, 
Naye atawaongoza kando ya chemchemi za maji. 

11 Nitaifanya milima yangu yote kuwa barabara, 

Na barabara zangu kuu zitainuliwa. 

12 Tazameni! Hawa wanakuja kutoka mbali sana, 

Na tazameni! hawa wanatoka kaskazini na kutoka magharibi, 
Na hawa kutoka nchi ya Sinimu.” 


13 Pigeni vigelegele vya shangwe, enyi mbingu, na ushangilie, Ee 
dunia. 


Milima na ichangamke kwa kilio cha shangwe. 

Kwa maana Yehova amewafariji watu wake, 

Naye huwaonyesha rehema watu wake mwenyewe wanaoteseka. 
14 Lakini Sayuni aliendelea kusema: 

“Yehova ameniacha, na Yehova amenisahau.” 


15 Je, mwanamke anaweza kumsahau mtoto wake anayenyonya 


Au asimhurumie mwana wa tumbo lake? 

Hata wanawake hawa wakisahau, mimi siwezi kamwe kukusahau. 
16 Tazama! Nimekuchonga kwenye viganja vyangu. 

Kuta zako ziko mbele zangu daima. 

17 Wana wako wanarudi haraka. 

Wale waliokubomoa na kukuharibu wataondoka kwako. 
18 Inua macho yako utazame pande zote. 

Wote wanakusanyika pamoja. 

Wanakuja kwako. 

“Kwa hakika kama ninavyoishi,” asema Yehova, 
“Utajivika hao wote kana kwamba ni mapambo, 

Nawe utajifunga watu hao kama bibi harusi anavyofanya. 


19 Ingawa maeneo yako yaliharibiwa na kuwa ukiwa na nchi yako 
ikawa magofu, 


Sasa itakuwa ndogo sana kwa wale wanaokaa humo, 

Na wale waliokumeza watakuwa mbali sana. 

20 Wana waliozaliwa ulipokuwa umefiwa watasema hivi ukisikia, 
‘Mahali hapa ni padogo sana kwangu. 

Nipeni nafasi zaidi hapa nikae.’ 


21 Nawe utasema moyoni mwako, 


'Ni baba gani aliyenizalia watoto hawa, 

Kwa kuwa mimi ni mwanamke niliyefiwa na watoto, nami ni tasa, 
Nami nilipelekwa uhamishoni na kufungwa? 

Ni nani aliyewalea hawa? 

Tazameni! Nilibaki peke yangu, 

Sasa hawa wametoka wapi?” 

22 Bwana Mwenye Enzi Kuu Yehova anasema hivi: 

“Tazameni! Nitayainulia mataifa mkono wangu, 

Nami nitawainulia watu ishara yangu.” 

Watawaleta wana wako wakiwa wamewabeba mikononi mwao” 
Na kuwabeba mabinti wako kwenye mabega yao. 

23 Wafalme watakuwa watunzaji wako, 

Na mabinti wao wa kifalme watakuwa walezi wako. 
Watakuinamia kifudifudi 

Na kuyaramba mavumbi ya miguu yako, 

Nawe utalazimika kujua kwamba mimi ni Yehova; 

Wale wanaonitumaini hawataaibika.” 


24 Je, wale waliotekwa wanaweza kuchukuliwa kutoka kwa mtu 
mwenye nguvu, 


Au, je, mateka wa mtu mkatili wanaweza kuokolewa? 


25 Lakini Yehova anasema hivi: 

“Hata mateka wa mtu mwenye nguvu watachukuliwa, 

Na wale waliotekwa na mtu mkatili wataokolewa. 

Nitawapinga wale wanaokupinga, 

Nami nitawaokoa wana wako mwenyewe. 

26 Nitawafanya wale wanaokutesa wale nyama yao wenyewe, 


Nao watalewa kwa damu yao wenyewe kana kwamba ni kwa divai 
tamu. 


Na watu wote” watalazimika kujua kwamba mimi ni Yehova, 
Mwokozi wako na Mkombozi wako, 


Mwenye Nguvu wa Yakobo.” 


^ Isa. 49:1 Tnn., “kutoka katika tumbo la uzazi.” 
^ Isa. 49:2 Au “uliong'arishwa.” 

^ Isa. 49:4 Au “Yehova atanitendea kwa haki.” 
^ Isa. 49:4 Au “thawabu yangu iko.” 

^ Isa. 49:8 Au “nia njema.” 

^ Isa. 49:9 Au labda, “vilima visivyo na kitu.” 

^ Isa. 49:22 Au “nguzo yangu ya ishara.” 


^ Isa. 49:22 Tnn., “kifuani.” 


A Isa. 49:26 Tnn., “wote wenye mwili.” 


Isaya 50:1-11 

50 Yehova anasema hivi: 

“Kiko wapi cheti cha talaka cha mama yenu, ambaye nilimfukuza? 
Au niliwauza kwa yupi kati ya wakopeshaji wangu? 

Tazameni! Mliuzwa kwa sababu ya uovu wenu, 

Na mama yenu alifukuzwa kwa sababu ya makosa yenu wenyewe. 
2 Basi, kwa nini nilipokuja, hapakuwa na mtu yeyote mahali hapa? 
Kwa nini hakuna aliyejibu nilipoita? 

Je, mkono wangu ni mfupi usiweze kukomboa, 

Auje, sina nguvu za kuokoa? 

Tazameni! Mimi huikausha bahari kwa kemeo langu; 

Ninaifanya mito kuwa jangwa. 

Samaki waliomo huoza kwa kukosa maji, 

Nao hufa kwa sababu ya kiu. 

3 Mimi hulivisha mbingu giza, 

Nami huzifunika kwa nguo za magunia.” 


4 Bwana Mwenye Enzi Kuu Yehova amenipa ulimi wa 
waliofundishwa,” 


Ili nijue jinsi ya kumjibu” aliyechoka kwa neno linalofaa.” 


Yeye huniamsha asubuhi baada ya asubuhi; 


Huliamsha sikio langu ili lisikilize kama wale waliofundishwa. 
5 Bwana Mwenye Enzi Kuu Yehova amelifungua sikio langu, 
Nami sikuwa mwasi. 

Sikugeuka upande ulio kinyume. 

6 Niliwapa mgongo wangu wale waliokuwa wakinipiga 

Na mashavu yangu wale waliozing'oa ndevu zangu. 


Sikuuficha uso wangu kutoka kwa mambo yenye kufedhehesha na 
kutoka kwa mate. 


7 Lakini Bwana Mwenye Enzi Kuu Yehova atanisaidia. 
Ndiyo sababu sitafedheheka. 

Ndiyo sababu nimeufanya uso wangu uwe kama jiwe gumu, 
Nami ninajua kwamba sitaaibika. 

8 Yule anayenitangaza kuwa mwadilifu yu karibu. 

Ni nani anayeweza kunishtaki?” 

Na tusimame pamoja.” 

Ni nani aliye na kesi dhidi yangu? 

Na anikaribie. 

9 Tazameni! Bwana Mwenye Enzi Kuu Yehova atanisaidia. 
Ni nani atakayenitangaza kuwa na hatia? 


Tazameni! Wote watachakaa kama vazi. 


Nondo” atawala. 

10 Ni nani kati yenu anayemwogopa Yehova 

Na kusikiliza sauti ya mtumishi wake? 

Ambaye ametembea katika giza zito, bila mwangaza wowote? 

Na alitumaini jina la Yehova na kujitegemeza juu ya” Mungu wake. 
11 “Tazameni! Ninyi nyote mnaowasha moto, 

Mnaorusha cheche, 

Tembeeni katika nuru ya moto wenu, 

Kati ya cheche ambazo mmewasha. 

Hili ndilo mtakalopata kutoka mkononi mwangu: 


Mtalala kwa maumivu makali. 


A Isa. 50:4 Au “ulimi uliozoezwa vizuri.” 

A Isa. 50:4 Au labda, “kumwimarisha.” 

^ Isa. 50:4 Tnn., “kwa neno.” 

^ Isa. 50:8 Au “kushindana nami?” 

^ Isa. 50:8 Au “tutazamane.” 

^ Isa. 50:9 Aina fulani ya mdudu mharibifu. 


^ Isa. 50:10 Au “kumtegemea.” 


Isaya 51:1-23 

51 “Nisikilizeni mimi, ninyi mnaofuatia uadilifu, 

Ninyi mnaomtafuta Yehova. 

Uangalieni mwamba ambao mlichongwa kutoka kwake 
Na machimbo ambamo mlichimbwa kutoka ndani yake. 
2 Mwangalieni Abrahamu baba yenu 

Na Sara aliyewazaa.” 

Kwa maana Abrahamu alikuwa mmoja tu nilipomwita, 
Nami nilimbariki na kumfanya kuwa wengi. 

3 Kwa maana Yehova atalifariji Sayuni. 

Ataleta faraja kwa magofu yake yote, 

Naye ataifanya nyika yake kuwa kama Edeni 

Na jangwa lake tambarare kama bustani ya Yehova. 
Kutakuwa na furaha na shangwe ndani yake, 

Kutoa shukrani na nyimbo tamu. 

4 Nisikilizeni, enyi watu wangu, 

Na mnitegee sikio, taifa langu. 

Kwa maana sheria itatoka kwangu, 


Nami nitaifanya haki yangu kuwa nuru kwa watu. 


> Uadilifu wangu unakaribia. 

Wokovu wangu utatoka, 

Na mikono yangu itayahukumu mataifa. 

Visiwa vitanitumaini mimi, 

Navyo vitaungojea mkono wangu.” 

6 Inueni macho yenu mbinguni, 

Na mtazame chini duniani. 

Kwa maana mbingu zitatawanyika vipandevipande kama moshi; 
Nayo dunia itachakaa kama vazi, 

Na wakaaji wake watakufa kama mbu.” 

Lakini wokovu wangu utadumu milele, 

Na uadilifu wangu hautashindwa kamwe.” 

7 Nisikilizeni mimi, ninyi mnaoujua uadilifu, 

Watu walio na sheria” yangu moyoni mwao. 
Msiogope dhihaka za wanadamu wanaoweza kufa, 
Na msiogopeshwe na matusi yao. 

8 Kwa maana nondo atawala kabisa kama vazi; 
Nondo” alaye nguo atawala kabisa kama sufu. 


Lakini uadilifu wangu utadumu milele, 


Na wokovu wangu kwa vizazi vyote.” 
9 Amka! Amka! Jivike nguvu, 
Ee mkono wa Yehova! 


Amka kama katika siku za zamani za kale, kama katika vizazi 
vilivyopita. 


Je, si wewe uliyemvunja Rahabu” vipandevipande, 
Uliyemchoma kwa silaha yule mnyama mkubwa sana wa baharini? 
10 Je, si wewe uliyeikausha bahari, maji ya kilindi kikubwa? 


Uliyevifanya vilindi vya bahari kuwa njia ili watu waliokombolewa 
wavuke? 


11 Watu wa Yehova waliokombolewa watarudi. 

Watakuja Sayuni kwa vigelegele vya shangwe, 

Na shangwe isiyokoma itakuwa taji lao.” 

Watakuwa na furaha na shangwe. 

Huzuni na kilio cha uchungu vitakimbia. 

12 “Mimi mwenyewe Ndiye ninayewafariji. 

Kwa nini umwogope mwanadamu anayeweza kufa ambaye atakufa 
Na mwana wa binadamu atakayenyauka kama majani mabichi? 

13 Kwa nini unamsahau Yehova Muumba wako, 


Yule aliyezitandaza mbingu na kuweka msingi wa dunia? 


Mchana kutwa uliendelea kuhofu ghadhabu ya mkandamizaji,” 
Kana kwamba angeweza kukuangamiza. 

Iko wapi sasa ghadhabu ya mkandamizaji? 

14 Yule aliyejikunja katika minyororo atawekwa huru hivi karibuni; 
Hatakufa na kuingia shimoni, 

Wala hatakosa mkate. 

15 Lakini mimi ni Yehova Mungu wako, 

Ninayeitibua bahari na kuyavuruga mawimbi yake 

—Yehova wa majeshi ndilo jina lake. 

16 Nitayaweka maneno yangu katika kinywa chako, 

Nami nitakufunika kwa kivuli cha mkono wangu, 

Ili kuzipanda mbingu na kuuweka msingi wa dunia 

Na kuwaambia watu wa Sayuni, ‘Ninyi ni watu wangu.’ 

17 Amka! Amka! Simama, Ee Yerusalemu, 


Wewe ambaye umekunywa kutoka mkononi mwa Yehova kikombe 
chake cha ghadhabu. 


Umekunywa bilauri; 
Umemaliza kabisa kikombe kinachofanya watu wapepesuke. 


18 Kati ya wana wote aliowazaa hakuna hata mmoja aliye hapo ili 
kumwongoza, 


Na kati ya wana wote aliowalea hakuna hata mmoja ambaye 
anamshika mkono. 


19 Mambo hayo mawili yamekupata. 

Ni nani atakayekusikitikia? 

Maangamizi na uharibifu, njaa na upanga! 

Ni nani atakayekufariji? 

20 Wana wako wamezimia. 

Wanalala chini katika kila pembe ya barabara 

Kama kondoo mwitu katika wavu. 

Wamejaa ghadhabu ya Yehova, kemeo la Mungu wako.” 
21 Kwa hiyo tafadhali sikiliza jambo hili, 

Ewe mwanamke uliyeteseka na kulewa, lakini si kwa divai. 


22 Bwana wako Yehova, Mungu wako anayewatetea watu wake 
anasema hivi: 


“Tazama! Nitakichukua kutoka mkononi mwako kile kikombe 
kinachofanya watu wapepesuke, 


Ile bilauri, kikombe changu cha ghadhabu; 
Hutakinywa tena. 
23 Nitakitia mkononi mwa wale wanaokutesa, 


Wale waliokuambia, ‘Inama chini ili tutembee juu yako! 


Basi ukaufanya mgongo wako kama ardhi, 


Kama barabara yao ya kutembea juu yake.” 


Asa. 


51:2 Au “aliyewazaa kwa uchungu wa kuzaa.” 


Asa. 


51:5 Au “vitangojea nguvu zangu.” 


Asa: 


51:6 Aina ya mbu anayeitwa hak:kin:nam' katika Kiebrania. 


^ |sa. 


51:6 Au “hautavunjwa.” 


51:7 Au “mafundisho.” 


^ Isa. 


^ Isa. 


^ |sa. 


^ İsa 


. 51:11 Tnn., “juu ya vichwa vyao.’ 


^ İsa 


51:8 Au labda, “Mnyoo.” 


51:9 Angalia Kamusi. 


51:13 Au “yule anayekubana.” 


Isaya 52:1-15 
52 Amka! Amka! Jivike nguvu, ewe Sayuni! 
Vaa mavazi yako maridadi, ewe Yerusalemu, jiji takatifu! 


Kwa maana mtu ambaye hajatahiriwa na mtu asiye safi hawataingia 
ndani yako tena. 


2 Yakung'ute mavumbi, inuka na uketi, ewe Yerusalemu. 


Fungua pingu zilizo shingoni mwako, ewe binti ya Sayuni uliye 
mateka. 


3 Kwa maana Yehova anasema hivi: 

“Ninyi mliuzwa bila malipo, 

Na mtakombolewa bila pesa.” 

4 Kwa maana Bwana Mwenye Enzi Kuu Yehova anasema hivi: 


“Mwanzoni watu wangu walishuka kwenda Misri ili waishi huko 
wakiwa wageni; 


Kisha Ashuru ikawakandamiza bila sababu.” 
5 “Basi nifanye nini hapa?” auliza Yehova. 
“Kwa maana watu wangu walichukuliwa bila malipo. 


Wale wanaowatawala wanaendelea kupiga mayowe ya ushindi,” 
asema Yehova, 


“Na daima, mchana kutwa, jina langu linavunjiwa heshima. 


6 Kwa sababu hiyo watu wangu watalijua jina langu; 


Kwa sababu hiyo watajua siku hiyo kwamba mimi Ndiye 
ninayesema. 


Tazama, ni mimi!” 


7 Jinsi inavyopendeza juu ya milima, miguu ya yule anayeleta 
habari njema, 


Anayetangaza amani, 

Anayeleta habari njema za jambo bora, 

Anayetangaza wokovu, 

Anayeambia Sayuni: “Mungu wako amekuwa Mfalme!” 
8 Sikiliza! Walinzi wako wanapaza sauti. 

Wanapiga vigelegele kwa shangwe pamoja, 


Kwa maana wataona waziwazi” Yehova atakapokusanya Sayuni 
tena. 


9 Changamkeni, pigeni pamoja vigelegele kwa shangwe, enyi 
magofu ya Yerusalemu, 


Kwa maana Yehova amewafariji watu wake; amekomboa 
Yerusalemu. 


10 Yehova ameufunua wazi mkono wake mtakatifu mbele ya macho 
ya mataifa yote; 


Miisho yote ya dunia itayaona matendo ya wokovu ya” Mungu wetu. 


11 Ondokeni, ondokeni, tokeni humo, msiguse kitu chochote kichafu! 


Tokeni kati yake, iweni safi, 

Ninyi mnaobeba vyombo vya Yehova. 

12 Kwa maana hamtaondoka kwa wasiwasi, 

Wala hamtahitaji kukimbia, 

Kwa maana Yehova atawatangulia, 

Na Mungu wa Israeli atakuwa mlinzi nyuma yenu. 

13 Tazameni! Mtumishi wangu atatenda kwa ufahamu. 
Atainuliwa juu, 

Atainuliwa na kukwezwa sana. 

14 Kama alivyotazamwa na wengi kwa mshangao 


—Kwa maana sura yake ilikuwa imeharibiwa kuliko ya mwanadamu 
mwingine yeyote 


Na umbo lake lenye fahari kuliko la binadamu— 

15 Ndivyo atakavyoyashtua mataifa mengi. 

Wafalme watafunga vinywa vyao” mbele yake, 

Kwa sababu wataona mambo ambayo hawakuwa wameambiwa 


Na kufikiria mambo ambayo hawakuwa wamesikia. 


^ Isa. 52:8 Au "jicho kwa jicho.” 


^ Isa. 52:10 Au “itaona ushindi wa.” 


^ Isa. 52:15 Au “hawatakuwa na la kusema.” 


Isaya 53:1-12 
53 Ni nani ambaye ameamini jambo alilosikia kutoka kwetu?” 
Na mkono wa Yehova, umefunuliwa kwa nani? 


2 Atapanda kama tawi mbele yake,” kama mzizi kutoka katika nchi 
iliyokauka. 


Hana umbo la kifahari, wala utukufu wowote; 

Na tunapomwona, sura yake haituvutii.” 

3 Alidharauliwa na kuepukwa na wanadamu, 

Mtu aliyekusudiwa kupata” maumivu na aliyezoea magonjwa. 
Ilikuwa kana kwamba uso wake ulifichwa kutoka kwetu.” 
Alidharauliwa, nasi tulimwona kuwa asiye na maana. 

4 Kwa kweli yeye mwenyewe aliyabeba magonjwa yetu, 

Na kujitwika maumivu yetu. 


Lakini tulimwona kama mtu aliyepata mapigo, aliyepigwa na Mungu 
na kuteswa. 


> Lakini alichomwa?” kwa sababu ya makosa yetu; 
Alipondwa kwa sababu ya dhambi zetu. 

Aliibeba adhabu ili tupate amani, 

Na kwa sababu ya majeraha yake tuliponywa. 


6 Sisi sote tumetangatanga kama kondoo, 


Kila mmoja ameifuata njia yake mwenyewe, 

Na Yehova amefanya dhambi yetu sote ikutane naye. 

7 Alikandamizwa na alikubali kuteswa, 

Lakini hakuthubutu kufungua kinywa chake. 

Aliletwa kama kondoo machinjioni, 

Kama kondoo jike aliye kimya mbele ya wanaomkata manyoya, 
Na hakuthubutu kufungua kinywa chake. 

8 Kwa sababu ya kizuizi” na hukumu alichukuliwa; 

Na ni nani atakayejishughulisha na habari za kizazi chake?” 
Kwa maana aliondolewa katika nchi ya walio hai; 

Alipata pigo” kwa sababu ya makosa ya watu wangu. 

9 Naye alipewa kaburi” pamoja na waovu, 

Na pamoja na matajiri” katika kifo chake, 

Ingawa hakuwa amefanya kosa” 

Na hakukuwa na udanganyifu kinywani mwake. 


10 Lakini yalikuwa mapenzi ya Yehova” kumponda, naye aliruhusu 
awe mgonjwa. 


Ukitoa uhai wake?” uwe dhabihu ya hatia, 
Atauona uzao wake,” ataongeza siku zake, 


Na kupitia kwake mapenzi” ya Yehova yatafanikiwa. 


11 Kwa sababu ya mateso” yake, ataona na kuridhika. 
Kupitia ujuzi wake, yule mwadilifu, mtumishi wangu, 
Atawaletea watu wengi msimamo wa uadilifu, 

Na dhambi zao atazibeba. 

12 Kwa sababu hiyo nitampa fungu kati ya wengi, 
Naye atagawa nyara pamoja na wenye nguvu, 

Kwa sababu aliumwaga uhai wake” mpaka kifo 

Naye alihesabiwa miongoni mwa wakosaji; 

Aliibeba dhambi ya watu wengi, 


Naye aliwatetea wakosaji. 


A Isa. 53:1 Au labda, “jambo ambalo tulisikia?” 


A Isa. 53:2 Maneno “mbele yake” huenda yanarejelea mtazamaji 
yeyote au Mungu. 


A Isa. 53:2 Au “hana sura ya pekee hivi kwamba tumtamani.” 
^ Isa. 53:3 Au “aliyeelewa.” 


A Isa. 53:3 Au labda, “Alikuwa kama mtu ambaye watu waligeuza 
mbali nyuso zao ili wasimtazame.” 


^ Isa. 53:5 Au “alichomwa kwa silaha.” 


A Isa. 53:8 Au “ukandamizaji.” 


^ Isa. 


53:8 Au “njia yake ya maisha.” 


53:8 Au “Aliuawa.” 


^ Isa. 


53:9 Au “Na mtu atatoa kaburi lake.” 


^ |sa. 


^ Isa. 


53:9 Tnn., “mtu tajiri.” 


53:9 Au “ukatili.” 


^ Isa. 


. 53:10 Au “Yehova alifurahia.” 


^ Isa 


^ İsa 


. 53:10 Au “nafsi yake.” 


^ |sa. 


53:10 Tnn., “Ataiona mbegu yake.” 


^ Isa 


. 53:10 Au “mapendezi.” 


Asa 


. 53:11 Au “maumivu ya nafsi.” 


^ Isa 


. 53:12 Au “aliimwaga nafsi yake.” 


Isaya 54:1-17 


54 “Piga vigelegele kwa shangwe, wewe mwanamke tasa ambaye 
hujazaa! 


Changamka na upaze sauti kwa shangwe, wewe ambaye hukuwahi 
kupata uchungu wa kuzaa, 
Kwa maana wana?” wa aliye ukiwa ni wengi 


Ik 


Kuliko wana wa mwanamke aliye na mume,”* asema Yehova. 
2 “Pafanye mahali pa hema lako pawe na nafasi kubwa zaidi. 
Vitandaze vitambaa vya hema lako tukufu la ibada. 

Usizuie, refusha kamba za hema lako, 

Na uviimarishe vigingi vya hema lako. 

3 Kwa maana utaenea kulia na kushoto. 

Uzao wako utayamiliki mataifa, 

Nao watakaa katika majiji yaliyoachwa ukiwa. 

4 Usiogope, kwa maana hutaaibishwa; 

Usifedheheke, kwa maana hutakatishwa tamaa. 

Kwa maana utaisahau aibu ya ujana wako, 

Nawe hutaikumbuka tena fedheha ya ujane wako.” 


5 “Kwa maana Muumba?” wako Mkuu ni kama mume?” wako, 


Yehova wa majeshi ndilo jina lake, 


Na Mtakatifu wa Israeli ni Mkombozi wako. 
Ataitwa Mungu wa dunia yote. 


6 Kwa maana Yehova alikuita kana kwamba wewe ni mke 
aliyeachwa na aliye na huzuni,” 


Kama mke aliyeolewa wakati wa ujana kisha akakataliwa,” asema 
Mungu wako. 


7 “Kwa maana nilikuacha kwa muda mfupi, 
Lakini nitakukusanya tena kwa rehema nyingi. 


8 Kwa furiko la hasira niliuficha uso wangu kutoka kwako kwa muda 
mfupi, 


Lakini nitakuonyesha rehema kwa upendo mshikamanifu wa milele,” 
asema Mkombozi wako, Yehova. 


9 “Jambo hili kwangu ni kama siku za Noa. 
Kama nilivyoapa kwamba maji ya Noa hayataifunika tena dunia, 


Ndivyo ninavyoapa kwamba sitawaka hasira tena kukuelekea wewe 
wala kukukemea. 


10 Kwa maana huenda milima ikaondolewa 
Na huenda vilima vikatikiswa, 
Lakini upendo wangu mshikamanifu hautaondolewa kwako, 


Wala agano langu la amani halitatikiswa,” asema Yehova, Yule 
anayekuonyesha rehema. 


11 “Ee mwanamke uliyeteseka, uliyerushwa na dhoruba, ambaye 
hajafarijiwa, 


Ninayaweka mawe yako kwa saruji ngumu 

Na msingi wako kwa yakuti. 

12 Nitatengeneza minara yako kwa zabarijadi, 

Na malango yako kwa mawe yanayong'aa,” 

Na mipaka yako yote kwa mawe yenye thamani. 

13 Na wana” wako wote watafundishwa na Yehova, 

Na amani ya wana” wako itakuwa nyingi. 

14 Utaimarishwa kabisa katika uadilifu. 

Utakuwa mbali sana na ukandamizaji, 

Hutaogopa chochote na hutakuwa na sababu yoyote ya kuhofu, 
Kwa maana haitakukaribia. 

15 Mtu yeyote akikushambulia, 

Haitakuwa kwa maagizo yangu. 

Yeyote anayekushambulia ataanguka kwa sababu yako.” 
16 “Tazama! Mimi mwenyewe nilimuumba fundi, 
Anayefukuta moto wa makaa, 


Naye hutengeneza silaha kwa kazi yake. 


Mimi mwenyewe pia nilimuumba yule mtu mharibifu ili alete 
uharibifu. 


17 Hakuna silaha yoyote itakayotokezwa dhidi yako itakayofanikiwa, 


Nawe utauhukumu ulimi wowote utakaoinuka dhidi yako katika 
hukumu. 


Huu ndio urithi wa watumishi wa Yehova, 


Na uadilifu wao unatoka kwangu,” asema Yehova. 


^ Isa. 54:1 Au “watoto.” 

^ Isa. 54:1 Au “bwana mkubwa.” 

^ Isa. 54:5 Au “Mtengenezaji.” 

^ Isa. 54:5 Au “bwana mkubwa.” 

A Isa. 54:6 Tnn., “aliyeumizwa rohoni.” 
^ Isa. 54:12 Au “mawe ya moto.” 


^ Isa. 54:13 Au “watoto.” 


^ Isa. 54:13 Au “watoto.” 


Isaya 55:1-13 

55 Njooni, ninyi nyote mlio na kiu, njooni kwenye maji! 

Ninyi msio na pesa, njooni, nunueni na mle! 

Naam, njooni, mnunue divai na maziwa bila pesa na bila gharama. 


2 Kwa nini mnaendelea kulipa pesa kwa ajili ya kitu ambacho si 
mkate, 


Na kwa nini mtumie mapato yenu” kwa ajili ya kitu ambacho 
hakishibishi? 


Nisikilizeni kwa makini, mle kilicho chema, 

Nanyi mtafurahia sana vitu vyenye lishe kwelikweli.” 

3 Tegeni sikio na mje kwangu. 

Sikilizeni, nanyi mtaendelea” kuwa hai, 

Nami nitafanya agano la milele pamoja nanyi bila kusita 


Kulingana na matendo ya upendo mshikamanifu kwa Daudi, ambayo 
ni ya uaminifu.” 


4 Tazameni! Nilimfanya awe shahidi kwa mataifa, 
Kiongozi na kamanda kwa mataifa. 

5 Tazama! Utaliita taifa ambalo hulijui, 

Na watu wa taifa ambao hawajakujua watakukimbilia 


Kwa ajili ya Yehova Mungu wako, Mtakatifu wa Israeli, 


Kwa sababu atakutukuza. 

6 Mtafuteni Yehova wakati bado anapatikana. 

Mwiteni maadamu yuko karibu. 

7 Mtu mwovu na aiache njia yake 

Na mtu mbaya mawazo yake; 

Na arudi kwa Yehova, ambaye atamwonyesha rehema, 
Kwa Mungu wetu, kwa maana atasamehe kwa njia kubwa.” 
8 “Kwa maana mawazo yangu si mawazo yenu, 

Na njia zenu si njia zangu,” asema Yehova. 

9 “Kwa maana kama mbingu zilivyo juu kuliko dunia, 
Ndivyo njia zangu zilivyo juu kuliko njia zenu 

Na mawazo yangu kuliko mawazo yenu. 


10 Kwa maana kama mvua na theluji inavyomwagika kutoka 
mbinguni 


Nayo hairudi huko mpaka iiloweshe dunia na kuifanya izae na 
kuchipuka, 


Na kumpa mbegu mpandaji na mkate yule anayekula, 


11 Hivyo ndivyo neno langu linalotoka katika kinywa changu 
litakavyokuwa.” 


Halitarudi kwangu bila matokeo, 


Bali hakika litatimiza jambo lolote linalonipendeza,” 
Na hakika litafanikiwa katika yale ambayo nimelituma. 
12 Kwa maana ninyi mtatoka nje kwa shangwe, 

Nanyi mtarudishwa kwa amani. 


Milima na vilima vitachangamka mbele yenu kwa vigelegele vya 
shangwe, 


Na miti yote ya msituni itapiga makofi. 
13 Badala ya vichaka vya miiba, mberoshi utakua, 
Na badala ya upupu unaowasha, mhadasi utakua. 
Na jambo hilo litamletea Yehova sifa,” 


Ishara ya milele ambayo haitatoweka kamwe.” 


A Isa. 55:2 Au “pesa mlizopata kwa shida.” 

^ Isa. 55:2 Tnn., “mtafurahia sana unono.” 

A Isa. 55:3 Au “nafsi yenu itaendelea.” 

A Isa. 55:3 Au “yenye kuaminika; kutegemeka.” 
^ Isa. 55:7 Au “kwa hiari.” 

^ Isa. 55:11 Au “litathibitika kuwa.” 


^ Isa. 55:11 Au “mapenzi yangu.” 


^ Isa. 55:13 Au “litamjengea jina Yehova.” 


Isaya 56:1-12 

56 Yehova anasema hivi: 

“Tekelezeni haki, na mtende uadilifu, 

Kwa maana wokovu wangu utakuja hivi karibuni 

Na uadilifu wangu utafunuliwa. 

2 Mwenye furaha ni mtu anayefanya jambo hili 

Na mwana wa mtu anayeendelea kulishika kabisa, 
Anayeishika Sabato na asiyeitia unajisi 

Na ambaye anauzuia mkono wake usitende uovu wowote. 
3 Mgeni anayejiunga na Yehova asiseme, 

‘Bila shaka Yehova atanitenga na watu wake.’ 

Naye towashi asiseme, ‘Tazama! Mimi ni mti uliokauka.” 


4 Kwa maana mimi Yehova ninawaambia hivi matowashi 
wanaozishika sabato zangu na kuchagua mambo yanayonipendeza 
na kulishika kabisa agano langu: 


5 “Nitawapa mnara wa ukumbusho na jina katika nyumba yangu na 
katika kuta zangu, 


Jambo bora kuliko wana na mabinti. 
Nitawapa jina linalodumu milele, 


Ambalo halitaangamia. 


6 Na wageni wanaojiunga nami Yehova ili kunihudumia, 
Kulipenda jina langu mimi Yehova 

Na kuwa watumishi wangu, 

Wote wanaoishika Sabato na wasioitia unajisi 

Na wanaolishika kabisa agano langu, 

7 Nitawaleta pia kwenye mlima wangu mtakatifu 

Na kuwafanya washangilie ndani ya nyumba yangu ya sala. 


Dhabihu zao nzima za kuteketezwa na matoleo yao yatakubaliwa 
kwenye madhabahu yangu. 


Kwa maana nyumba yangu itaitwa nyumba ya sala kwa ajili ya 
mataifa yote.” 


8 Bwana Mwenye Enzi Kuu Yehova, anayewakusanya 
waliotawanyika wa Israeli, anasema hivi: 


“Nitawakusanya wengine wajiunge naye mbali na wale ambao tayari 
wamekusanywa.” 


9 Ninyi nyote wanyama wa mwituni, njooni mle, 

Ninyi nyote wanyama wa mwituni mlio msituni. 

10 Walinzi wake ni vipofu, hakuna hata mmoja ambaye ameona. 
Wote ni mbwa walio bubu, wasioweza kubweka. 
Wanahemahema na kulala chini; wanapenda kulala. 


11 Wao ni mbwa walafi;” 


Hawashibi kamwe. 

Wao ni wachungaji wasio na uelewaji. 

Wote wamefuata njia yao wenyewe; 

Kila mmoja wao anatafuta faida isiyo ya haki na kusema: 
12 “Njooni, acheni nichukue divai, 

Na acheni tunywe kileo kingi. 


Na kesho itakuwa kama leo, itakuwa bora hata zaidi!” 


^ Isa. 56:11 Au “wenye nafsi yenye nguvu.” 


Isaya 57:1-21 

57 Mwadilifu ameangamia, 

Lakini hakuna yeyote anayetia jambo hilo moyoni. 

Watu washikamanifu wanaondolewa,” 

Na hakuna mtu anayetambua kwamba mwadilifu ameondolewa 
Kwa sababu ya” msiba. 

2 Yeye huingia katika amani. 

Wanapumzika vitandani mwao,” wote wanaotembea kwa unyoofu. 
3 “Lakini ninyi karibieni, 

Enyi wana wa mwanamke mlozi, 

Ninyi watoto wa mzinzi na kahaba: 

4 Mnamkejeli nani? 

Ni nani mnayemfungulia kinywa wazi na kumtolea ulimi? 

Je, ninyi si watoto wa ukosaji, 

Watoto wa udanganyifu, 

> Wale wanaowaka tamaa kati ya miti mikubwa, 

Chini ya kila mti wenye majani mengi, 

Wanaowachinja watoto kwenye mabonde,” 


Chini ya mipasuko ya majabali? 


6 Mawe laini ya bondeni” ndilo fungu lako. 

Naam, hayo ndiyo fungu lako. 

Hata unayamiminia matoleo ya kinywaji na kutoa zawadi juu yake. 
Je, niridhike* na mambo hayo? 

7 Ulikitayarisha kitanda chako juu ya mlima mrefu ulioinuka, 
Nawe ukapanda huko ili kutoa dhabihu. 


8 Uliweka ukumbusho wako nyuma ya mlango na nyuma ya mwimo 
wa mlango. 


Uliniacha nawe ukajifunua; 

Ulipanda huko na kukipanua kitanda chako. 
Nawe ukafanya agano pamoja nao. 
Ulipenda kulala nao kitandani mwao, 
Nawe ulikitazama kiungo cha kiume.” 

9 Ulishuka kwa Melekiž ukiwa na mafuta 
Na ukiwa na manukato mengi. 

Uliwatuma wajumbe wako mbali, 

Hivi kwamba ukashuka Kaburini.” 

10 Umejitaabisha ukifuata njia zako nyingi, 
Lakini hukusema, ‘Hakuna matumaini! 


Ulipata nguvu mpya. 


Ndiyo sababu hukati tamaa.” 

11 Ulimhofu na kumwogopa nani 

Hivi kwamba ukaanza kusema uwongo? 
Hukunikumbuka mimi. 

Hukutia jambo lolote moyoni mwako. 

Je, sijakaa kimya na kujiondoa?” 

Kwa hiyo hukuniogopa mimi. 

12 Nitatangaza 'uadilifu' wako na kazi zako, 

Nazo hazitakunufaisha. 

13 Unapolilia msaada, 

Sanamu ulizojikusanyia hazitakuokoa. 

Upepo utazipeperusha zote mbali sana, 
Zitapeperushwa na pumzi tu, 

Lakini yule anayenikimbilia atairithi nchi 

Naye ataumiliki mlima wangu mtakatifu. 

14 Itasemwa, ‘Tengenezeni, tengenezeni barabara! Tayarisheni njia! 
Ondoeni kizuizi chochote katika njia ya watu wangu.” 
15 Kwa maana Yule Aliye Juu na Aliyetukuka Sana, 


Anayeishi” milele na ambaye jina lake ni takatifu anasema hivi: 


“Ninaishi mahali palipo juu na patakatifu, 


Lakini ninaishi pia na wale waliopondwa na wenye roho ya 
unyenyekevu, 


Ili kuihuisha roho ya watu wa hali ya chini 

Na kuuhuisha moyo wa wale wanaopondwa. 

16 Kwa maana sitawapinga milele 

Wala kuwa na hasira daima; 

Kwa sababu roho ya mwanadamu itadhoofika kwa sababu yangu, 
Hata viumbe wanaopumua ambao niliwaumba. 


17 Nilikasirika kwa sababu alitenda dhambi kwa kufuatilia faida isiyo 
ya haki, 


Basi nikampiga, nikauficha uso wangu, nami nikashikwa na hasira. 
Lakini aliendelea kuwa mwasi akifuata njia ya moyo wake. 

18 Nimeziona njia zake, 

Lakini nitamponya na kumwongoza 

Na kumrudishia” faraja yeye na watu wake wanaoomboleza.” 

19 “Ninaumba matunda ya midomo. 


Yule aliye mbali sana atapewa amani ya kudumu na pia yule aliye 
karibu,” asema Yehova, 


“Nami nitamponya.” 


20 “Lakini waovu ni kama bahari iliyochafuka ambayo haiwezi 
kutulia, 


Na maji yake yanaendelea kurusharusha juu magugu ya baharini na 
matope. 


21 Hakuna amani kwa waovu,” asema Mungu wangu. 


^ Isa. 57:1 Yaani, katika kifo. 

^ Isa. 57:1 Au labda, “Kutokana na.” 

^ Isa. 57:2 Yaani, kaburini. 

^ Isa. 57:5 Au “makorongo.” 

^ Isa. 57:6 Au “korongoni.” 

^ Isa. 57:6 Au “Je, nijifariji.” 

^ Isa. 57:8 Huenda maneno hayo yanarejelea ibada ya sanamu. 
^ Isa. 57:9 Au labda, “mfalme.” 

^ Isa. 57:9 Au “Sheoli.” Angalia Kamusi. 
^ Isa. 57:10 Tnn., “huchoki.” 

^ Isa. 57:11 Au “kuficha mambo.” 

^ Isa. 57:15 Au “Anayekaa.” 


^ Isa. 57:18 Au “kufidia kwa kumpa.” 


Isaya 58:1-14 

58 “Ita kwa sauti yote kutoka kooni; usijizuie! 
Paza sauti yako kama pembe. 

Watangazie watu wangu uasi wao, 

Na nyumba ya Yakobo dhambi zao. 

2 Wananitafuta siku baada ya siku, 

Nao wanafurahia kuzijua njia zangu, 

Kana kwamba walikuwa taifa lililotenda uadilifu 
Na ambalo halikuacha haki ya Mungu wao. 
Wananiomba hukumu za uadilifu, 
Wakifurahia kumkaribia Mungu: 

3 “Kwa nini huoni, tunapofunga? 

Na kwa nini hutambui tunapojitesa?’* 


Kwa sababu siku mnayofunga mnafuatia mapendezi yenu 
wenyewe,” 


Nanyi mnawakandamiza wafanyakazi wenu. 
4 Kufunga kwenu huishia kwenye ugomvi na vita, 
Nanyi mnashambulia kwa ngumi ya uovu. 


Hamwezi kufunga kama mnavyofanya leo na sauti yenu isikiwe 
mbinguni. 


> Je, kufunga ambako ninachagua kunapaswa kuwa hivi, 
Siku ya mtu kujitesa,” 

Kuinamisha chini kichwa chake kama utete, 

Na kufanya nguo za magunia na majivu yawe kitanda chake? 
Je, huko ndiko unakoita kufunga na siku inayompendeza Yehova? 
6 Hapana, huku ndiko kufunga ambako ninachagua: 
Kuondoa pingu za uovu, 

Kufungua vifungo vya nira, 

Kuwaachilia huru waliokandamizwa, 

Na kuivunja kila nira mara mbili; 

7 Ni kumgawia aliye na njaa mkate wako, 

Kuwaleta maskini na wasio na makao nyumbani mwako, 
Kumvisha aliye uchi unapokutana naye, 

Na kutowageuzia mgongo watu wako wa ukoo. 

8 Ndipo nuru yako itakapochomoza kama mapambazuko, 
Na uponyaji wako utatokea upesi. 

Uadilifu wako utakutangulia, 

Na utukufu wa Yehova utakuwa ulinzi nyuma yako. 


9 Kisha utaita, na Yehova atakujibu; 


Utalilia msaada, naye atasema, ‘Mimi hapa! 
Ukiiondoa nira kati yako 


Ukiacha kunyoosha kidole chako na kuacha kuongea mambo 
yanayodhuru, 


10 Ukimpa mwenye njaa kile ambacho wewe mwenyewe unatamani” 
Na kuwashibisha wale wanaoteseka,” 

Ndipo nuru yako itakapong'aa hata gizani, 

Na giza lako litakuwa kama adhuhuri. 

11 Yehova atakuongoza daima 

Na kukushibishaž hata katika nchi iliyokauka; 

Ataitia nguvu mifupa yako, 

Nawe utakuwa kama bustani iliyonyweshwa maji vizuri, 
Kama chemchemi ambayo maji yake hayakauki kamwe. 
12 Watajenga upya magofu ya kale kwa sababu yako, 
Nawe utairudisha misingi ya vizazi vilivyopita. 

Utaitwa mrekebishaji wa kuta zilizobomoka,” 
Mrekebishaji wa barabara zinazopita kwenye makao. 


13 Ikiwa kwa sababu ya Sabato unaacha kufuatilia” mapendezi yako 
mwenyewe” katika siku yangu takatifu 


Nawe uiite Sabato kuwa ni furaha tele, siku takatifu ya Yehova, siku 


ya kutukuzwa, 


Nawe uitukuze badala ya kufuatilia mapendezi yako mwenyewe na 


kusema maneno ya upuuzi, 


14 Ndipo utakapopata furaha tele katika Yehova, 


Nami nitakufanya upande sehemu za juu za dunia. 


Nitakufanya ule kutokana na? urithi wa Yakobo babu yako, 


Kwa maana kinywa cha Yehova kimesema hivyo.” 


^ Isa. 


58:3 Au “tunapozitesa nafsi zetu?” 


A Jsa. 


58:3 Au “mambo mnayofurahia.” 


^ |sa. 


^ jsa. 


58:5 Au “kuitesa nafsi yake.” 


58:10 Au “tamaa za nafsi yako.” 


^ Isa 


_58:10 Au “kuzishibisha nafsi zinazoteseka.” 


. 58:11 Au “kuishibisha nafsi yako.” 


^ İsa 


^ |sa. 


58:12 Tnn., “wa mashimo yaliyo katika ukuta.” 


^ Isa 


. 58:13 Tnn., “unaugeuza mguu wako usifuatilie.” 


Alsa 


. 58:13 Au “mambo unayofurahia.” 


. 58:14 Au “ufurahie.” 


^ Isa 


Isaya 59:1-21 
59 Tazama! Mkono wa Yehova si mfupi usiweze kuokoa, 
Wala sikio lake si zito lisiweze kusikia. 


2 Hapana, makosa yenu wenyewe yamewatenganisha na Mungu 
wenu. 


Dhambi zenu zimemfanya aufiche uso wake kutoka kwenu, 
Naye anakataa kuwasikiliza. 

3 Kwa maana viganja vyenu vimechafuliwa kwa damu 

Na vidole vyenu kwa kosa. 


Midomo yenu inasema uwongo, na ulimi wenu unanong'ona ukosefu 
wa uadilifu. 


4 Hakuna yeyote anayedai uadilifu utendeke, 
Na hakuna anayeenda mahakamani akiwa na ukweli. 


Wanatumaini mambo ambayo si halisi” na kusema mambo yasiyo na 
maana. 


Wanatunga mimba ya taabu na kuzaa madhara. 
> Wanaangua mayai ya nyoka mwenye sumu, 
Nao wanafuma utando wa buibui. 

Yeyote anayekula mayai yao atakufa, 


Na yai linalovunjwa linaangua nyoka kipiri. 


6 Utando wao wa buibui hautatumika kama vazi, 

Wala hawatajifunika kwa wanachotengeneza. 

Kazi zao zinadhuru, 

Na matendo ya ukatili yamo mikononi mwao. 

7 Miguu yao hukimbilia kutenda maovu, 

Nao wanafanya haraka kumwaga damu isiyo na hatia. 
Mawazo yao ni mawazo yanayodhuru; 

Njia zao zina uharibifu na maumivu. 

8 Hawajaijua njia ya amani, 

Na hakuna haki katika vijia vyao. 

Wanazipotosha barabara zao; 

Hakuna yeyote anayetembea humo atakayejua amani. 

9 Ndiyo sababu haki iko mbali sana nasi, 

Na uadilifu hautufikii na kututangulia. 

Tunaendelea kutumainia nuru, lakini, tazama! kuna giza; 
Kutumainia mwangaza, lakini tunaendelea kutembea katika utusitusi. 
10 Tunapapasa-papasa tukiutafuta ukuta kama vipofu; 
Tunaendelea kupapasa-papasa kama watu wasio na macho. 


Tunajikwaa wakati wa adhuhuri kama wakati wa giza la jioni; 


Miongoni mwa wenye nguvu sisi ni kama tu watu waliokufa. 
11 Sote tunaendelea kunguruma kama dubu 

Na kulia kwa huzuni kama njiwa. 

Tunatumaini kupata haki, lakini hakuna haki yoyote; 
Kupata wokovu, lakini uko mbali sana nasi. 

12 Kwa maana maasi yetu ni mengi mbele zako; 
Kila moja ya dhambi zetu inashuhudia dhidi yetu. 
Kwa maana maasi yetu yako pamoja nasi; 
Tunayajua vema makosa yetu. 

13 Tumemkosea na kumkana Yehova; 
Tumemgeuzia mgongo Mungu wetu. 

Tumesema kuhusu ukandamizaji na maasi; 


Tumetunga uwongo na kunong'ona maneno ya uwongo kutoka 
moyoni. 


14 Haki imerudishwa nyuma, 

Na uadilifu unasimama mbali sana; 

Kwa maana ukweli” umejikwaa katika kiwanja cha jiji, 
Na jambo la unyoofu haliwezi kuingia. 

15 Ukweli” umetoweka, 


Na yeyote anayeacha ubaya anaporwa. 


Yehova aliona jambo hilo naye akachukizwa,” 

Kwa maana hakukuwa na haki. 

16 Aliona kwamba hakuna mtu, 

Naye akashangaa kwamba hakuna yeyote aliyeingilia kati, 
Basi mkono wake mwenyewe ukaleta wokovu,” 

Na uadilifu wake mwenyewe ukamtegemeza. 

17 Kisha akavaa uadilifu kama koti la vita 

Na kofia ya chuma ya wokovu?” juu ya kichwa chake. 
Alivaa nguo za kisasi kama mavazi yake 

Na kujifunga bidii kama koti.” 

18 Atawathawabisha kulingana na matendo yao: 
Ghadhabu kwa wapinzani wake, kisasi kwa maadui wake. 
Naye atavilipa visiwa kile kinachostahili. 

19 Wataliogopa jina la Yehova kuanzia magharibi 

Na kuanzia mashariki watauogopa utukufu wake, 

Kwa maana ataingia kama mto unaoenda kasi, 

Ambao unaendeshwa na roho ya Yehova. 

20 “Mkombozi atakuja Sayuni, 


Kwa wale wa Yakobo wanaoacha makosa yao,” asema Yehova. 


21 “Lakini mimi, hili ndilo agano langu pamoja nao,” asema Yehova. 


“Roho yangu iliyo juu yako na maneno yangu niliyoweka kinywani 
mwako—hayataondolewa kutoka kinywani mwako, kutoka kinywani 


mwa watoto wako,” au kutoka kinywani mwa wajukuu wako,”* 


asema Yehova, “kuanzia sasa mpaka milele.” 


59:4 Au “ubatili.” 


^ Isa. 


^ İsa 


. 59:14 Au “unyoofu.” 


. 59:15 Au “Unyoofu.” 


^ Isa 


^ Isa 


. 59:15 Tnn., “na jambo hilo lilikuwa baya machoni pake.” 


59:16 Au “ukamletea ushindi.” 


^ |sa. 


. 59:17 Au “ushindi.” 


Asa 


^ Isa 


_59:17 Au “koti lisilo na mikono.” 


^ |sa. 


59:21 Tnn., “mbegu yako.” 


Asa 


. 59:21 Tnn., “mbegu ya mbegu yako.” 


Isaya 60:1-22 


60 “Inuka, Ee mwanamke, angaza nuru, kwa maana nuru yako 
imekuja. 


Utukufu wa Yehova unakuangazia. 

2 Kwa maana tazama! giza litaifunika dunia 

Na utusitusi mzito utayafunika mataifa; 

Lakini Yehova atakuangazia, 

Na utukufu wake utaonekana juu yako. 

3 Mataifa yataenda kwenye nuru yako 

Na wafalme kwenye fahari yako inayong'aa.” 

4 Inua macho yako utazame pande zote kukuzunguka! 
Wote wamekusanywa; wanakuja kwako. 

Wana wako wanaendelea kuja kutoka mbali sana, 
Na mabinti wako wakiwa wametegemezwa viunoni. 
> Wakati huo utaona na kung'aa, 

Na moyo wako utadundadunda na kufurika, 

Kwa sababu utajiri wa bahari utaelekezwa kwako; 
Mali za mataifa zitakuja kwako. 

6 Makundi ya ngamia yataifunika nchi yako,” 


Ngamia dume wachanga wa Midiani na Efa. 


Wote kutoka Sheba—watakuja; 

Watabeba dhahabu na ubani. 

Watatangaza sifa za Yehova. 

7 Makundi yote ya Kedari yatakusanywa kwako. 
Kondoo dume wa Nebayothi watakutumikia. 

Watakuja kwenye madhabahu yangu wakiwa na kibali, 
Nami nitairembesha nyumba yangu yenye utukufu.” 

8 Ni nani hawa wanaokuja wakiruka kama mawingu, 
Kama njiwa kwenye viota vyao?” 

9 Kwa maana visiwa vitanitumaini; 

Meli za Tarshishi zinaongoza,” 

Kuwaleta wana wako kutoka mbali sana, 

Pamoja na fedha yao na dhahabu yao, 

Kwa sifa ya jina la Yehova Mungu wako na ya Mtakatifu wa Israeli, 
Kwa maana atakutukuza.” 

10 Wageni watazijenga kuta zako, 

Na wafalme wao watakuhudumia, 

Kwa maana nilikupiga kwa hasira yangu, 


Lakini kwa kibali changu” nitakuonyesha rehema. 


11 Malango yako yatakuwa wazi daima; 
Hayatafungwa mchana wala usiku, 

Ili kukuletea mali za mataifa, 

Na wafalme wao wataongoza. 


12 Kwa maana taifa lolote na ufalme wowote ambao hautakutumikia 
utaangamia, 


Nayo mataifa yataharibiwa kabisa. 

13 Utukufu wa Lebanoni utakuja kwako, 
Mberoshi, mtidhari, na mvinje pamoja, 

Ili kuparembesha mahali pangu patakatifu; 
Nitapatukuza mahali pa miguu yangu. 


14 Wana wa wale waliokukandamiza watakuja na kuinama chini 
mbele yako; 


Wote wanaokudharau watainama chini miguuni pako, 
Nao watalazimika kukuita jiji la Yehova, 
Sayuni la Mtakatifu wa Israeli. 


15 Badala ya kuwa aliyeachwa na kuchukiwa, bila yeyote kupita 
ndani yako, 


Nitakufanya uwe chanzo cha fahari ya milele, 


Chanzo cha shangwe kwa vizazi vyote. 


16 Nawe kwa kweli utakunywa maziwa ya mataifa, 
Utanyonya matiti ya wafalme; 

Nawe hakika utajua kwamba mimi, Yehova, ni Mwokozi wako, 
Na Mwenye Nguvu wa Yakobo ni Mkombozi wako. 

17 Badala ya shaba nitaleta dhahabu, 

Na badala ya chuma nitaleta fedha, 

Badala ya mbao, shaba, 

Na badala ya mawe, chuma; 

Nitaweka amani kuwa waangalizi wako 

Na uadilifu kuwa watu wako wanaogawa kazi. 

18 Ukatili hautasikiwa tena katika nchi yako 

Wala maangamizi na uharibifu katika mipaka yako. 

Nawe utaziita kuta zako Wokovu na malango yako Sifa. 

19 Kwa maana jua halitakuwa tena nuru ya mchana kwako, 
Wala nuru ya mwezi haitakuangazia, 

Kwa maana Yehova atakuwa nuru ya milele kwako, 

Na Mungu wako atakuwa urembo wako. 

20 Jua lako halitatua tena, 


Wala mwezi wako hautafifia, 


Kwa maana Yehova atakuwa nuru yako ya milele, 
Na siku zako za kuomboleza zitakuwa zimekwisha. 
21 Na watu wako wote watakuwa waadilifu; 
Wataimiliki nchi milele. 

Wao ndio chipukizi nililopanda, 

Kazi ya mikono yangu, ili nirembeshwe. 

22 Mdogo atakuwa elfu 

Na mnyonge atakuwa taifa lenye nguvu. 


Mimi mwenyewe, Yehova, nitaliharakisha jambo hilo kwa wakati 
wake.” 


^ Isa. 60:3 Au “kwenye mwangaza wa mapambazuko yako.” 
A Isa. 60:6 Tnn., “yatakufunika.” 

^ Isa. 60:7 Au “nyumba yangu ya urembo.” 

A Isa. 60:8 Au “matundu katika nyumba ya ndege?” 

^ Isa. 60:9 Au “kama zilivyokuwa awali.” 

^ Isa. 60:9 Au “atakurembesha.” 


^ Isa. 60:10 Au “kwa nia yangu njema.” 


Isaya 61:1-11 
61 Roho ya Bwana Mwenye Enzi Kuu Yehova iko juu yangu, 


Kwa sababu Yehova alinitia mafuta niwatangazie wapole habari 
njema. 


Alinituma kuyafunga majeraha ya waliovunjika moyo, 
Kuwatangazia mateka uhuru 

Na kutangaza kwamba macho ya wafungwa yatafunguliwa kabisa, 
2 Kutangaza mwaka wa nia njema ya” Yehova 

Na siku ya kisasi ya Mungu wetu, 

Kuwafariji wote wanaoomboleza, 

3 Kuwaandalia mahitaji wale wanaoombolezea Sayuni, 
Kuwapa vazi la kichwani badala ya majivu, 

Mafuta ya furaha badala ya maombolezo, 

Vazi la sifa badala ya roho iliyovunjika. 

Nao wataitwa miti mikubwa ya uadilifu, 

Bustani ya Yehova, ili kumtukuza.” 

4 Watajenga upya magofu ya kale; 

Watasimamisha sehemu zilizoachwa ukiwa za zamani, 
Nao watajenga upya majiji yaliyoharibiwa, 


Sehemu zilizoachwa ukiwa kizazi baada ya kizazi. 


> “Wageni watakuja na kuichunga mifugo yenu, 


Nao watu wa nchi nyingine watakuwa wakulima wenu na watunzaji 
wa mizabibu yenu. 


6 Nanyi mtaitwa makuhani wa Yehova; 
Watawaita wahudumu wa Mungu wetu. 

Mtakula mali za mataifa, 

Nanyi mtajivunia utukufu” wao. 

7 Badala ya aibu mtakuwa na fungu mara mbili, 


Na badala ya fedheha watapiga vigelegele kwa shangwe kwa 
sababu ya fungu lao. 


Naam, watamiliki fungu mara mbili katika nchi yao. 
Watakuwa na shangwe milele. 

8 Kwa maana mimi, Yehova, ninapenda haki; 
Ninachukia unyang'anyi na ukosefu wa uadilifu. 
Nitawapa malipo yao kwa uaminifu, 

Nami nitafanya agano la milele pamoja nao. 

9 Uzao wao utajulikana” miongoni mwa mataifa 
Na wazao wao miongoni mwa watu. 

Wote wanaowaona watawatambua, 


Kwamba wao ni uzao ambao” Yehova amebariki.” 


10 Nitashangilia sana katika Yehova. 

Nafsi yangu yote itashangilia katika Mungu wangu. 

Kwa maana amenivisha mavazi ya wokovu; 

Amenifunika kwa joho” la uadilifu, 

Kama bwana harusi anayevaa kilemba kama cha kuhani, 
Na kama bibi harusi anayejipamba kwa mapambo yake. 

11 Kwa maana kama dunia inavyochipusha mimea 

Na kama bustani inavyochipusha vitu vilivyopandwa humo, 
Ndivyo Bwana Mwenye Enzi Kuu Yehova 


Atakavyofanya uadilifu na sifa zichipuke mbele ya mataifa yote. 


A Isa. 61:2 Au “kibali cha.” 

A Isa. 61:3 Au “kumrembesha.” 

A Isa. 61:6 Au “utajiri.” 

A Isa. 61:9 Tnn., “Mbegu yao itajulikana.” 
A Isa. 61:9 Tnn., “mbegu ambayo.” 


^ Isa. 61:10 Au “joho lisilo na mikono.” 


Isaya 62:1-12 


62 Sitanyamaza kwa ajili ya Sayuni, 
Nami sitatulia kwa ajili ya Yerusalemu 
Mpaka uadilifu wake ung'ae kama mwangaza mkali 
Na wokovu wake uwake kama mwenge. 

2 “Mataifa yatauona uadilifu wako, ewe mwanamke, 
Na wafalme wote utukufu wako. 

Nawe utaitwa kwa jina jipya, 
Ambalo kinywa cha Yehova mwenyewe kitalichagua. 
3 Utakuwa taji la urembo mkononi mwa Yehova, 
Kilemba cha kifalme mkononi mwa Mungu wako. 

4 Hutaitwa tena mwanamke aliyeachwa, 

Na nchi yako haitaitwa tena ukiwa. 

Lakini utaitwa Furaha Yangu Imo Ndani Yake, 

Na nchi yako itaitwa Aliyeolewa. 

Kwa maana Yehova atafurahishwa nawe, 

Na nchi yako itakuwa kama aliyeolewa. 

> Kwa maana kama kijana wa kiume anavyomwoa msichana bikira, 


Ndivyo wana wako watakavyokuoa. 


Kama bwana harusi anavyomfurahia bibi harusi 

Ndivyo Mungu wako atakavyokufurahia. 

6 Nimeweka walinzi juu ya kuta zako, Ee Yerusalemu. 
Hawapaswi kukaa kimya daima, mchana kutwa na usiku kucha. 
Ninyi mnaomtaja Yehova, 

Msipumzike, 


7 Na msiache kamwe apumzike mpaka aliimarishe kabisa 
Yerusalemu, 


Naam, mpaka alifanye kuwa sifa ya dunia.” 


8 Yehova ameapa kiapo kwa mkono wake wa kuume, kwa mkono 
wake wenye nguvu: 


“Sitawapa tena maadui wako nafaka yako iwe chakula chao, 


Wala wageni hawatakunywa divai yako mpya, ambayo umetaabika 
kuipata. 


9 Lakini wale wanaoikusanya wataila nao watamsifu Yehova; 
Na wale wanaoikusanya watainywa katika nyua zangu takatifu.” 
10 Piteni humo, piteni katika malango. 

Watayarishieni watu njia. 

Tengenezeni, tengenezeni barabara kuu. 


Ondoeni mawe juu yake. 


Inueni ishara” kwa ajili ya watu. 

11 Tazama! Yehova ametangaza mpaka kwenye miisho ya dunia: 
“Mwambieni binti ya Sayuni, 

“Tazama! Wokovu wako unakuja. 
Tazama! Anakuja na thawabu yake, 
Na malipo anayotoa yako mbele zake.” 


12 Wataitwa watu watakatifu, wale waliokombolewa na Yehova, 


Nawe utaitwa Aliyetafutwa, Jiji Ambalo Halikuachwa. 


^ Isa. 62:10 Au “nguzo ya ishara.” 


Isaya 63:1-19 

63 Ni nani huyu anayekuja kutoka Edomu, 

Kutoka Bosra akiwa na mavazi yenye rangi Zinazong'aa,” 
Huyu aliye na mavazi ya kifahari, 

Anayetembea kwa nguvu zake nyingi? 

“Ni mimi, Yule anayesema kwa uadilifu, 

Yule aliye na nguvu nyingi za kuokoa.” 

2 Kwa nini mavazi yako ni mekundu, 


Na kwa nini mavazi yako ni kama ya mtu anayekanyaga shinikizo la 
divai? 


3 “Nimelikanyaga pipa la divai nikiwa peke yangu. 

Hakuna mtu yeyote kutoka katika mataifa aliyekuwa pamoja nami. 
Niliendelea kuwakanyaga kwa hasira yangu, 

Nami niliendelea kuwakanyaga kwa ghadhabu yangu. 

Mavazi yangu yalijaa madoa ya damu yao, 

Nami nimezichafua nguo zangu zote. 

4 Kwa maana siku ya kisasi imo moyoni mwangu, 

Na mwaka wa watu wangu waliokombolewa umefika. 

> Nilitazama, lakini hapakuwa na yeyote wa kunisaidia; 


Nilishangaa kwamba hakuna yeyote aliyenitegemeza. 


Basi mkono wangu ukaniletea wokovu,” 

Na ghadhabu yangu mwenyewe ikanitegemeza. 

6 Niliwakanyaga watu kwa hasira yangu, 

Niliwalewesha kwa ghadhabu yangu 

Nilimwaga damu yao ardhini.” 

7 Nitayataja matendo ya Yehova ya upendo mshikamanifu, 
Matendo ya Yehova yanayostahili sifa, 

Kwa sababu ya mambo yote ambayo Yehova ametutendea, 
Mambo mengi mema ambayo ameitendea nyumba ya Israeli, 


Kulingana na rehema zake na upendo wake mshikamanifu ulio 
mwingi. 


8 Kwa maana alisema: “Kwa hakika hawa ni watu wangu, wana 


NK 


ambao hawatakosa kuwa washikamanifu. 
Basi akawa Mwokozi wao. 

9 Katika taabu zao zote, yeye alitaabika. 
Na mjumbe wake binafsi” akawaokoa. 
Kwa upendo na huruma yake aliwakomboa, 

Naye aliwainua na kuwabeba siku zote za zamani. 
10 Lakini waliasi na kuihuzunisha roho yake takatifu. 


Naye akageuka na kuwa adui yao, 


Naye akawapiga vita. 
11 Nao wakazikumbuka siku za zamani, 
Siku za Musa mtumishi wake: 


“Yuko wapi Yule aliyewapandisha kutoka katika bahari pamoja na 
wachungaji wa kundi lake? 


Yuko wapi Yule aliyetia ndani yake roho Yake takatifu, 


12 Yule aliyeufanya mkono Wake mtukufu uende pamoja na mkono 
wa kulia wa Musa, 


Yule aliyeyatenganisha maji mbele yao 
Ili kujifanyia jina la milele, 


13 Yule aliyewafanya watembee katika maji yenye mawimbi 
makubwa,” 


Hivi kwamba wakatembea bila kujikwaa, 

Kama farasi katika nchi iliyo wazi?” 

14 Kama mifugo wanavyoteremka katika bonde tambarare, 
Ndivyo roho ya Yehova ilivyowapumzisha.” 

Hivyo ndivyo ulivyowaongoza watu wako, 

Ili ujijengee jina kuu.” 

15 Tazama kutoka mbinguni uone 


Kutoka kwenye makao yako yaliyoinuliwa ya utakatifu na utukufu.” 


Iko wapi bidii yako na nguvu zako, 

Shauku ya huruma?” na rehema yako? 
Zimeondolewa kwangu. 

16 Kwa maana wewe ni Baba yetu; 

Ingawa huenda Abrahamu asitujue 

Na huenda Israeli asitutambue, 

Wewe, Ee Yehova, ni Baba yetu. 

Mkombozi wetu wa zamani za kale ndilo jina lako. 


17 Kwa nini, Ee Yehova, unaruhusu?” tutangetange kutoka kwenye 
njia zako? 


Kwa nini unaruhusu?” mioyo yetu iwe migumu ili tusikuogope? 
Rudi, kwa ajili ya watumishi wako, 

Makabila ya urithi wako. 

18 Watu wako watakatifu waliimiliki kwa muda mfupi. 

Maadui wetu walipakanyaga-kanyaga mahali pako patakatifu. 


19 Kwa muda mrefu sana tumekuwa kama watu ambao 
hukuwatawala kamwe, 


Kama watu ambao hawakuitwa kamwe kwa jina lako. 


^ Isa. 63:1 Au labda, “nyekundu nyangavu.” 


63:5 Au “ushindi.” 


^ Isa. 


^ Isa. 


63:8 Au “ambao hawatakuwa waongo.” 


Nsa. 


^ Isa 


63:9 Au “malaika wa uwepo wake.” 


. 63:13 Au “maji yenye kina kirefu.” 


^ Isa 


. 63:13 Au “nyikani.” 


. 63:14 Au “zuri.” 


^ Isa 


^ İsa 


63:15 Au “uzuri.” 


^ |sa. 


63:15 Tnn., “Msukosuko wa sehemu zako za ndani.” 


^ Isa 


.63:17 Au “unatufanya.” 


A Isa 


. 63:17 Tnn., “unafanya.” 


Isaya 64:1-12 

64 Laiti ungezipasua mbingu ushuke chini, 
Ili milima itetemeke kwa sababu yako, 

2 Kama moto unavyoteketeza vichaka, 

Na moto huo unachemsha maji, 

Basi jina lako litajulikana kwa maadui wako, 
Na mataifa yatatetemeka mbele zako! 


3 Ulipofanya mambo yanayoogopesha ambayo hatungeweza 
kuyatazamia, 


Ulishuka, nayo milima ikatetemeka mbele zako. 

4 Tangu zamani hakuna mtu aliyesikia wala kutega sikio, 

Wala hakuna jicho lililomwona Mungu, isipokuwa wewe, 

Yule anayetenda kwa ajili ya wale wanaoendelea kumtarajia.” 

> Umekutana na wale wanaoshangilia kutenda mambo yanayofaa, 
Wale wanaokukumbuka na kufuata njia zako. 


Tazama! Ulikuwa na ghadhabu, huku sisi tukiendelea kutenda 
dhambi, 


Tulifanya hivyo kwa muda mrefu. 
Je, sasa tuokolewe? 


6 Na sisi sote tumekuwa kama mtu asiye safi, 


Na matendo yetu yote ya uadilifu ni kama kitambaa cha hedhi. 
Sisi sote tutanyauka kama jani, 

Na makosa yetu yatatupeperusha kama upepo. 

7 Hakuna yeyote anayeliitia jina lako, 

Hakuna yeyote anayejichochea kukushika, 

Kwa maana umeuficha uso wako kutoka kwetu, 

Nawe unatufanya tudhoofike” kwa sababu ya?” kosa letu. 
8 Lakini sasa, Ee Yehova, wewe ni Baba yetu. 

Sisi ni udongo, nawe ni Mfinyanzi wetu;” 

Sisi sote ni kazi ya mkono wako. 

9 Usiwe na ghadhabu nyingi, Ee Yehova, 

Nawe usilikumbuke kosa letu milele. 

Tafadhali, tutazame, kwa maana sisi sote ni watu wako. 
10 Majiji yako matakatifu yamekuwa nyika. 

Sayuni imekuwa nyika, 

Yerusalemu limekuwa ukiwa. 

11 Nyumba yetu ya?” utakatifu na utukufu,” 

Ambamo mababu zetu walikusifu, 


Imeteketezwa kwa moto, 


Na vitu vyote tulivyovithamini sana vimeharibiwa. 
12 Baada ya hayo yote, je, bado utajizuia, Ee Yehova? 


Je, utaendelea kunyamaza na kuacha tuteseke kupita kiasi? 


^ Isa. 64:4 Au “kumngojea kwa subira.” 
A Isa. 64:7 Tnn., “tuyeyuke.” 

^ Isa. 64:7 Tnn., “kwa mkono wa.” 

^ Isa. 64:8 Au “Muumba wetu.” 

^ Isa. 64:11 Au “Hekalu letu la.” 


^ Isa. 64:11 Au “uzuri.” 


Isaya 65:1-25 
65 “Nimeruhusu wale ambao hawakuuliza kunihusu wanitafute; 
Nimeruhusu wale ambao hawakunitafuta wanipate. 


Nililiambia taifa ambalo halikuwa linaliitia jina langu, ‘Nipo hapa, nipo 
hapa!' 


2 Mchana kutwa nimewanyooshea mikono yangu watu wakaidi, 
Wale wanaotembea katika njia isiyo nzuri, 

Wanaofuata mawazo yao wenyewe; 

3 Watu wanaonikasirisha daima mbele za uso wangu, 


Wanaotoa dhabihu katika bustani na kufukiza moshi wa dhabihu 
kwenye matofali. 


4 Wanaketi kati ya makaburi, 

Nao wanakaa usiku kucha mafichoni,” 

Wakila nyama ya nguruwe, 

Na mchuzi wa vitu vichafu” umo katika vyombo vyao. 
5 Wanasema, ‘Kaa peke yako; usinikaribie, 

Kwa maana mimi ni mtakatifu kuliko wewe.” 


Hawa ni moshi katika mianzi ya pua yangu, moto unaowaka mchana 
kutwa. 


6 Tazama! Imeandikwa mbele zangu; 


Sitasimama tuli, 
Lakini nitawalipa, 
Nitawalipa kikamili” 


7 Kwa ajili ya makosa yao na kwa ajili ya makosa ya mababu zao 
pia,” asema Yehova. 


“Kwa sababu wamefukiza moshi wa dhabihu juu ya milima 


Nao wamenishutumu juu ya vilima, 

Kwanza nitawapimia malipo yao kamili. 
8 Yehova anasema hivi: 
“Kama divai mpya inapopatikana katika kishada cha zabibu 


Kisha mtu anasema, 'Usikiharibu, kwa sababu kuna kitu kizuri” ndani 
yake,’ 


Ndivyo nitakavyofanya kwa ajili ya watumishi wangu; 
Sitawaangamiza wote. 

9 Nitatoa uzao” katika Yakobo 

Na katika Yuda mrithi wa milima yangu; 

Watu wangu niliowachagua wataumiliki, 

Na watumishi wangu watakaa huko. 

10 Sharoni itakuwa malisho ya kondoo 


Na Bonde la” Akori mahali pa kupumzika pa ng'ombe, 


Kwa ajili ya watu wangu wanaonitafuta. 

11 Lakini ninyi ni kati ya wale wanaomwacha Yehova, 
Wanaousahau mlima wangu mtakatifu, 

Wanaoandaa meza kwa ajili ya mungu wa Bahati Njema, 


Na wale wanaovijaza vikombe divai iliyochanganywa kwa ajili ya 
mungu wa Majaliwa. 


12 Basi nitawaamulia muuawe kwa upanga, 

Nanyi nyote mtainama chini ili mchinjwe, 

Kwa sababu niliita, lakini hamkuitika, 

Nilizungumza lakini hamkusikiliza; 

Mliendelea kutenda maovu machoni pangu, 

Nanyi mkachagua mambo yaliyonichukiza.” 

13 Kwa hiyo Bwana Mwenye Enzi Kuu Yehova anasema hivi: 
“Tazama! Watumishi wangu watakula, lakini ninyi mtakuwa na njaa. 
Tazama! Watumishi wangu watakunywa, lakini ninyi mtakuwa na kiu. 
Tazama! Watumishi wangu watashangilia, lakini ninyi mtaona aibu. 


14 Tazama! Watumishi wangu watapiga vigelegele kwa shangwe 
kwa sababu ya hali nzuri ya moyo, 


Lakini ninyi mtalia kwa sababu ya maumivu ya moyo 


Nanyi mtaomboleza kwa sababu ya roho iliyovunjika. 


15 Mtaacha jina ambalo watu wangu niliowachagua watalitumia 
kama laana, 


Na Bwana Mwenye Enzi Kuu Yehova atamuua kila mmoja wenu, 
Lakini atawaita watumishi wake mwenyewe kwa jina lingine; 

16 Ili kila mtu anayejitafutia baraka duniani 

Abarikiwe na Mungu wa kweli,” 

Na yeyote anayeapa kiapo duniani 

Aape kwa Mungu wa kweli;” 

Kwa maana taabu za zamani zitasahauliwa;” 

Zitafichwa kutoka machoni pangu. 

17 Kwa maana, tazama! ninaumba mbingu mpya na dunia mpya; 
Na mambo ya zamani hayataingia tena akilini,” 

Wala hayataingia tena moyoni. 


18 Basi furahini na kushangilia milele kwa sababu ya vitu 
ninavyoumba. 


Kwa maana tazama! ninaumba Yerusalemu kuwa sababu ya 
shangwe 


Na watu wake kuwa sababu ya furaha. 


19 Nami nitashangilia kwa sababu ya Yerusalemu na kufurahi kwa 
sababu ya watu wangu; 


Sauti ya kulia na ya maombolezo kwa sababu ya taabu haitasikika 
tena ndani yake.” 


20 “Hakutakuwemo tena ndani yake mtoto mchanga anayeishi siku 
chache tu, 


Wala mzee asiyetimiza siku zake. 


Kwa maana mtu anayekufa akiwa na miaka mia moja ataonwa kuwa 
mvulana tu, 


Na mtenda dhambi atalaaniwa, hata ingawa ana umri wa miaka mia 
moja.” 


21 Watajenga nyumba na kuishi ndani yake, 

Nao watapanda mashamba ya mizabibu na kula matunda yake. 
22 Hawatajenga na mtu mwingine akae ndani yake, 

Wala hawatapanda na watu wengine wale. 

Kwa maana siku za watu wangu zitakuwa kama siku za mti, 


Na watu wangu niliowachagua watafurahia kikamili kazi ya mikono 
yao. 


23 Hawatafanya kazi” ya bure, 

Wala hawatazaa watoto ili wataabike, 

Kwa sababu wao ni uzao wa” watu waliobarikiwa na Yehova, 
Na wazao wao pamoja nao. 


24 Hata kabla hawajaita, nitajibu; 


Wakiwa bado wanasema, nitasikia. 


25 Mbwamwitu na mwanakondoo watalisha pamoja, 


Simba atakula majani kama ng'ombe dume, 


Na chakula cha nyoka kitakuwa mavumbi. 


Hawatadhuru wala kusababisha uharibifu wowote katika mlima 


wangu wote mtakatifu,” asema Yehova. 


^ Isa. 


65:4 Au labda, “katika vibanda vya kukesha.” 


^ Isa. 


65:4 Au “visivyo safi.” 


^ jsa: 


65:5 Au labda, “Kwa maana nitakupa utakatifu wangu.” 


sa. 


65:6 Tnn., “katika vifua vyao.” 


^ Isa. 


65:7 Tnn., “katika vifua vyao.” 


65:8 Tnn., “kina baraka.” 


^ |sa. 


^ |sa. 


65:9 Tnn., “mbegu.” 


65:10 Au “Nchi Tambarare ya Chini ya.” 


^ Isa 


^ Isa 


. 65:16 Au “uaminifu.” Tnn., “Amina.” 


^ Isa 


.65:16 Au “uaminifu.” Tnn., “Amina.” 


^ |sa. 


65:16 Au “matatizo ya zamani yatasahauliwa.” 


. 65:17 Au “hayatakumbukwa.” 


^ Isa 


A Isa. 65:20 Au labda, “Na mtu yeyote asiyetimiza miaka mia moja 
ataonwa kuwa amelaaniwa.” 


^ Isa. 65:23 Au “kazi ngumu.” 


A Isa. 65:23 Tnn., “mbegu ya.” 


Isaya 66:1-24 

66 Yehova anasema hivi: 

“Mbingu ni kiti changu cha ufalme, na dunia ni kiti cha miguu yangu. 
Hivyo basi, iko wapi nyumba mnayoweza kunijengea, 

Na pako wapi mahali pangu pa kupumzikia?” 

2 “Sasa mkono wangu mwenyewe uliumba vitu hivi vyote, 

Na vitu vyote vilikuja kuwapo kwa njia hiyo,” asema Yehova. 

“Basi, nitamtazama huyu, 


Yule aliye mnyenyekevu na aliyevunjika rohoni na anayelitetemekea” 


neno langu. 


3 Anayemchinja ng'ombe dume ni kama yule anayemuua 
mwanadamu. 


Anayemchinja kondoo ni kama yule anayevunja shingo ya mbwa. 
Anayetoa zawadi—kama damu ya nguruwe! 


Anayetoa toleo la ubani la ukumbusho ni kama yule anayebariki kwa 
maneno ya uchawi.” 


Wamechagua njia zao wenyewe, 
Nao wanapenda” mambo yanayochukiza. 
4 Basi nitachagua njia za kuwaadhibu, 


Nami nitawaletea mambo yaleyale wanayoogopa sana. 


Kwa sababu nilipoita, hakuna aliyejibu; 

Nilipozungumza, hakuna aliyesikiliza. 

Waliendelea kutenda maovu machoni pangu, 

Nao wakachagua kufanya mambo yaliyonichukiza.” 

> Sikieni neno la Yehova, ninyi mnaolitetemekea” neno lake: 


“Ndugu zenu wanaowachukia na kuwatenga kwa sababu ya jina 
langu, walisema, ‘Yehova na atukuzwe!' 


Lakini atatokea na kuwaletea shangwe, 

Nao ndio watakaoaibishwa.” 

Ni sauti ya Yehova akiwalipa maadui wake kile wanachostahili. 
7 Kabla hajawa na uchungu wa kuzaa, alizaa. 


Kabla ya kushikwa na uchungu wa kuzaa, alijifungua mtoto wa 
kiume. 


8 Ni nani amewahi kusikia jambo kama hilo? 
Ni nani ameona mambo kama hayo? 

Je, nchi itazaliwa katika siku moja? 

Au, je, taifa lote litazaliwa mara moja? 


Hata hivyo, mara tu Sayuni aliposhikwa na uchungu wa kuzaa, 
aliwazaa wanawe. 


9 “Je, nimfanye mtoto akaribie kuzaliwa kisha nifanye asizaliwe?” 
asema Yehova. 


“Au, je, nisababishe afikie hatua ya kuzaliwa kisha nifunge tumbo la 
uzazi?” asema Mungu wako. 


10 Shangilieni pamoja na Yerusalemu na mfurahi pamoja naye, ninyi 
nyote mnaompenda. 


Furahini sana pamoja naye, ninyi nyote mnaomwombolezea, 


11 Kwa maana mtanyonya na kushiba kabisa maziwa ya titi lake la 
faraja, 


Nanyi mtakunywa sana na kufurahia utukufu wake mwingi. 
12 Kwa maana Yehova anasema hivi: 

“Tazama, ninampa amani kama mto 

Na utukufu wa mataifa kama mto unaofurika. 
Mtanyonya na kubebwa kiunoni, 

Nanyi mtachezeshwa kwenye magoti yake. 

13 Kama mama anavyomfariji mwanawe, 

Ndivyo nitakavyoendelea kuwafariji; 

Nanyi mtafarijiwa kwa sababu ya Yerusalemu. 

14 Mtaona jambo hilo, na moyo wenu utashangilia, 
Mifupa yenu itanawiri kama majani mabichi. 


Na mkono wa Yehova utajulikana” kwa watumishi wake, 


Lakini atawashutumu maadui wake.” 

15 “Kwa maana Yehova atakuja kama moto, 

Na magari yake ya vita kama upepo wa dhoruba, 

Ili kulipa kwa hasira kali, 

Ili kukemea kwa miali ya moto. 

16 Kwa maana Yehova atatekeleza hukumu kwa moto, 
Naam, kwa upanga wake, dhidi ya wote wenye mwili;” 
Na watakaouawa na Yehova watakuwa wengi. 


17 “Wale wanaojitakasa na kujisafisha ili waingie kwenye bustani” 
wakimfuata yule aliye katikati, wale wanaokula nyama ya nguruwe 
na vitu vinavyochukiza na panya, wote watafikia mwisho wao 
pamoja,” asema Yehova. 18 “Kwa kuwa ninajua kazi zao na mawazo 
yao, ninakuja kuwakusanya watu wa mataifa yote na lugha zote, nao 
watakuja na kuuona utukufu wangu.” 


19 “Nitaweka ishara miongoni mwao, nami nitawapeleka baadhi ya 
wale wanaoponyoka waende kwa mataifa—waende Tarshishi, Pulu, 
na Ludi, wale wanaouvuta upinde, waende Tubali na Yavani, na 
kwenye visiwa vilivyo mbali sana—mataifa ambayo hayajasikia 
habari kunihusu wala kuuona utukufu wangu; nao watatangaza 
utukufu wangu miongoni mwa mataifa. 20 Watawaleta ndugu zenu 
wote kutoka katika mataifa yote wawe zawadi kwa Yehova, wakiwa 
juu ya farasi, ndani ya magari ya vita, ndani ya magari ya kukokotwa 
yaliyofunikwa, juu ya nyumbu, juu ya ngamia wenye kasi, mpaka 
kwenye mlima wangu mtakatifu, Yerusalemu,” asema Yehova, “kama 


watu wa Israeli wanavyoleta zawadi zao ndani ya nyumba ya Yehova 
zikiwa katika chombo safi.” 


21 “Pia nitawachukua baadhi yao wawe makuhani na Walawi,” 
asema Yehova. 


22 “Kwa maana kama vile mbingu mpya na dunia mpya ninazoumba 
zitakavyoendelea kusimama mbele zangu,” asema Yehova, “ndivyo 
uzao wenu” na jina lenu litakavyoendelea kudumu.” 


23 “Na kutoka mwezi mpya mpaka mwezi mpya na kutoka sabato 
mpaka sabato, 


Wote wenye mwili” wataingia ili kuinama chini” mbele zangu,” asema 
Yehova. 


24 “Nao watatoka nje na kuzitazama maiti za watu walioniasi; 
Kwa maana funza walio juu yao hawatakufa, 
Na moto wao hautazimwa, 


Nao watakuwa kitu cha kuchukiza sana kwa watu wote.”* 


^ Isa. 66:2 Au “anayelihangaikia.” 

^ Isa. 66:3 Au labda, “yule anayeisifu sanamu.” 
^ Isa. 66:3 Au “Na nafsi zao zinapenda.” 

^ Isa. 66:5 Au “mnaolihangaikia.” 


^ Isa. 66:14 Au “nguvu za Yehova zitajulikana.” 


^ Isa. 66:16 Au “wanadamu wote.” 


^ Isa. 66:17 Yaani, bustani za pekee zilizotumiwa kwa ajili ya ibada 
ya sanamu. 


^ Isa. 66:22 Tnn., “mbegu yenu.” 
^ Isa. 66:23 Au “Wanadamu wote.” 
^ Isa. 66:23 Au “kuabudu.” 


^ Isa. 66:24 Tnn., “wote wenye mwili.” 


YEREMIA 


YALIYOMO 


Yeremia awekwa kuwa nabii (1-10) 

Maono ya mti wa mlozi (11, 12) 

Maono ya chungu cha kupikia (13-16) 

Yeremia atiwa nguvu kwa ajili ya utume wake (17-19) 

Waisraeli wamwacha Yehova na kuanza kuabudu miungu 
mingine (1-37) 


Israeli ni kama mzabibu wa kigeni (21) 


Pindo za nguo zake zina madoa ya damu (34) 


Kina cha uasi imani wa Israeli (1-5) 
Israeli na Yuda wana hatia ya uzinzi (6-11) 
Mwito wa kutubu (12-25) 
4 
Kutubu kunaleta baraka (1-4) 


Msiba utakuja kutoka kaskazini (5-18) 


Uchungu wa Yeremia kuhusu msiba unaokuja (19-31) 
5 

Watu wakataa nidhamu ya Yehova (1-13) 

Wataharibiwa lakini hawataangamizwa kabisa (14-19) 


Yehova awaadhibu watu (20-31) 


Kuzingirwa kwa Yerusalemu kunakaribia (1-9) 


Ghadhabu ya Yehova dhidi ya Yerusalemu (10-21) 


Wanasema “Kuna amani!” wakati hakuna amani (14) 
Watavamiwa kikatili kutoka kaskazini (22-26) 


Yeremia atakuwa mpimaji wa madini (27-30) 


Tumaini la uwongo katika hekalu la Yehova (1-11) 
Hekalu litakuwa kama Shilo (12-15) 


Ibada ya kidesturi yashutumiwa (16-34) 


“Malkia wa Mbinguni” aabudiwa (18) 


Kutoa watoto dhabihu huko Hinomu (31) 


Watu wachagua njia inayopendwa na wengi (1-7) 
Kuna hekima gani bila neno la Yehova? (8-17) 


Yeremia aomboleza kwa sababu ya kuvunjika kwa Yuda (18-22) 


“Je, hakuna zeri kule Gileadi?” (22) 


Yeremia ahuzunika sana (1-3a) 

Yehova aiadhibu Yuda (3b-16) 

Nchi ya Yuda yaombolezewa (17-22) 

Jigambe kuhusu kumjua Yehova (23-26) 
10 

Mungu aliye hai atofautishwa na miungu ya mataifa (1-16) 

Uharibifu na uhamisho unaokuja (17, 18) 

Yeremia aomboleza (19-22) 

Sala ya nabii (23-25) 

Mwanadamu hawezi kuongoza hatua yake mwenyewe (23) 

Yuda avunja agano lake pamoja na Mungu (1-17) 


Miungu mingi kama majiji (13) 


Yeremia afananishwa na mwanakondoo anayepelekwa 
machinjioni (18-20) 


Yeremia apingwa na watu wa mji wa nyumbani kwao (21-23) 
12 

Yeremia alalamika (1-4) 

Jibu la Yehova (5-17) 
13 

Mshipi wa kitani ulioharibika (1-11) 

Mitungi ya divai itavunjwavunjwa (12-14) 


Watu wa Yuda wasioweza kubadilika watapelekwa 
uhamishoni (15-27) 


“Je, Mkushi anaweza kuibadili ngozi yake?” (23) 
14 
Ukame, njaa kali, na upanga (1-12) 

Yeremia 1:1-19 


YEREMIA 


1 Haya ndiyo maneno ya Yeremia” mwana wa Hilkia, mmoja wa 
makuhani wa Anathothi katika nchi ya Benjamini. 2 Neno la Yehova 
lilimjia katika siku za Yosia mwana wa Amoni, mfalme wa Yuda, 
katika mwaka wa 13 wa utawala wake. 3 Pia lilikuja katika siku za 
Yehoyakimu mwana wa Yosia, mfalme wa Yuda, hadi mwishoni mwa 
mwaka wa 11 wa utawala wa Sedekia mwana wa Yosia, mfalme wa 
Yuda, mpaka Yerusalemu lilipoenda uhamishoni katika mwezi wa 
tano. 


4 Neno la Yehova lilinijia, likisema: 

5 “Kabla sijakuumba tumboni nilikujua,” 
Na kabla hujazaliwa” nilikutakasa.” 
Nilikufanya uwe nabii kwa mataifa.” 


6 Lakini nikasema: “Ole wangu, Ee Bwana Mwenye Enzi Kuu 
Yehova! 


Mimi sijui kuzungumza, kwa maana mimi ni mvulana” tu.” 

7 Kisha Yehova akaniambia: 

“Usiseme, ‘Mimi ni mvulana tu.’ 

Kwa maana ni lazima uende kwa wote nitakaokutuma kwao, 
Nawe unapaswa kusema kila jambo nitakalokuamuru. 


8 Usiogope kwa sababu ya jinsi wanavyoonekana, 


Kwa maana ‘mimi niko pamoja nawe ili nikuokoe,’ asema Yehova.” 


9 Kisha Yehova akaunyoosha mkono wake na kugusa kinywa 
changu. Na Yehova akaniambia: “Nimeyatia maneno yangu kinywani 
mwako. 10 Tazama, nimekutuma leo hii ili uwe juu ya mataifa na juu 
ya falme, ili kung'oa na kubomoa, ili kuangamiza na kuangusha, ili 
kujenga na kupanda.” 


11 Neno la Yehova likanijia tena, likisema: “Unaona nini, Yeremia?” 
Basi nikasema: “Ninaona tawi la mti wa mlozi.”* 


12 Yehova akaniambia: “Uko sahihi, kwa maana niko macho kabisa 
kuhusu neno langu ili kulitimiza.” 


13 Neno la Yehova likanijia mara ya pili, likisema: “Unaona nini?” 
Basi nikasema: “Ninaona chungu?” kinachochemka,* na mdomo 
wake umeinama kutoka kaskazini.” 14 Kisha Yehova akaniambia: 


“Msiba utafunguliwa kutoka kaskazini 
Dhidi ya wakaaji wote wa nchi. 


15 Kwa maana 'ninaziita familia zote za falme za kaskazini, asema 
Yehova, 


‘Nao watakuja; kila mmoja ataweka kiti chake cha ufalme 
Kwenye malango ya Yerusalemu, 

Dhidi ya kuta zake pande zote 

Na dhidi ya majiji yote ya Yuda. 


16 Nami nitatangaza hukumu zangu dhidi yao kwa sababu ya uovu 
wao wote, 


Kwa sababu wameniacha, 

Nao wanaifukizia miungu mingine moshi wa dhabihu 
Na kuziinamia kazi za mikono yao wenyewe.’ 

17 Lakini unapaswa kuwa tayari kuchukua hatua,” 


Nawe unapaswa kusimama na kuwaambia kila jambo 
ninalokuamuru. 


Usiwaogope, 

Ili nisikuogopeshe mbele yao. 

18 Kwa maana leo nimekufanya uwe jiji lenye ngome, 
Nguzo ya chuma, na kuta za shaba dhidi ya nchi yote, 
Kuelekea wafalme wa Yuda na wakuu wake, 
Kuelekea makuhani wake na watu wa nchi. 

19 Nao hakika watapigana nawe, 

Lakini hawatakushinda, 


Kwa maana ‘Mimi niko pamoja nawe,’ asema Yehova, 'ili nikuokoe.” 


A Yer. 1:1 Huenda jina hili linamaanisha “Yehova Huinua.” 
A Yer. 1:5 Au “nilikuchagua.” 
^ Yer. 1:5 Tnn., “kabla hujatoka tumboni.” 


A Yer. 1:5 Au “nilikuweka kando.” 


A Yer. 1:6 Au “kijana.” 
^ Yer. 1:11 Tnn., “yule anayeamka.” 
A Yer. 1:13 Au “chungu cha kupikia chenye mdomo mpana.” 


A Yer. 1:13 Tnn., “kinachopuliziwa,” kuonyesha moto unaochochewa 
chini yake. 


A Yer. 1:17 Tnn., “kujifunga kiuno.” 


Yeremia 2:1-37 


2 Neno la Yehova likanijia, likisema: 2 “Nenda ukatangaze masikioni 
mwa watu wa Yerusalemu, ‘Yehova anasema hivi: 


“Ninakumbuka vema bidii yako” ulipokuwa kijana, 
Upendo ulioonyesha ulipochumbiwa ili kuolewa, 
Jinsi ulivyonifuata nyikani, 

Katika nchi ambayo haipandwi mbegu. 


3 Israeli alikuwa mtakatifu kwa Yehova, mavuno ya kwanza ya 
mazao yake.” 


‘Yeyote aliyemrarua alikuwa na hatia. 

Msiba ulimpata, asema Yehova.” 

4 Sikieni neno la Yehova, enyi watu wa nyumba ya Yakobo, 
Nanyi familia zote za nyumba ya Israeli. 

> Yehova anasema hivi: 

“Mababu zenu waliona kosa gani kwangu, 

Hivi kwamba wakatangatanga mbali sana nami, 

Wakazifuata sanamu za ubatili, nao wenyewe wakawa ubatili? 
6 Hawakuuliza, 'Yehova yuko wapi, 

Yule aliyetutoa nchini Misri, 


Aliyetuongoza kupitia nyikani, 


Kupitia nchi yenye majangwa na mashimo, 

Kupitia nchi yenye ukame na kivuli kizito, 

Kupitia nchi ambayo hakuna mtu anayesafiri humo 

Na ambamo hakuna mwanadamu anayeishi?’ 

7 Kisha nikawaleta ninyi katika nchi yenye mashamba ya matunda, 
Ili mle matunda yake na vitu vyake vyema. 

Lakini mliingia humo na kuitia unajisi nchi yangu; 

Mkaufanya urithi wangu kuwa kitu kinachochukiza. 

8 Makuhani hawakuuliza, ‘Yehova yuko wapi?’ 

Wale wanaoshughulika na Sheria hawakunijua, 

Wachungaji waliniasi, 

Manabii walitabiri kupitia Baali, 

Nao wakawafuata wale ambao hawangewafaidi hata kidogo. 
9 ‘Basi nitapambana zaidi nanyi, asema Yehova, 

‘Nami nitapambana na wana wa wana wenu.’ 

10 “Lakini vukeni mpaka nchi za pwani za” Kitimu mwone. 
Naam, tumeni watu Kedari nanyi mfikirie kwa uangalifu; 
Mwone ikiwa jambo kama hili limewahi kutendeka. 


11 Je, taifa limewahi kubadili miungu yake kwa ajili ya miungu 
ambayo si miungu? 


Lakini watu wangu mwenyewe wamebadili utukufu wangu kwa 
ajili ya kitu kisicho na maana. 


12 Tazameni jambo hili kwa mshangao, enyi mbingu; 

Tetemekeni kwa hofu kubwa,' asema Yehova, 

13 “Kwa sababu watu wangu wamefanya mambo mawili mabaya: 
Wameniacha mimi, chemchemi ya maji yaliyo hai, 

Na kujichimbia” matangi ya maji, 

Matangi yaliyovunjika, ambayo hayawezi kuhifadhi maji.’ 

14 ‘Je, Israeli ni mtumishi, au ni mtumwa aliyezaliwa nyumbani? 
Basi kwa nini amekuwa kitu cha kuporwa? 

15 Wanasimba” wananguruma dhidi yake; 

Wameinua sauti zao. 

Waliifanya nchi yake kuwa kitu cha kutisha. 

Majiji yake yameteketezwa, hivi kwamba hakuna mkaaji. 

16 Watu wa Nofu” na Tahpanesi wanakula utosi wa kichwa chako. 
17 Je, hukujiletea jambo hilo 

Kwa kumwacha Yehova Mungu wako 

Alipokuwa akikuongoza njiani? 

18 Sasa kwa nini unatamani njia ya kwenda Misri 


Ili kunywa maji ya Shihori?” 


Kwa nini unatamani njia ya kwenda Ashuru 

Ili kunywa maji ya ule Mto?” 

19 Uovu wako unapaswa kukurekebisha, 

Na ukosefu wako wa uaminifu unapaswa kukukaripia. 

Jua na utambue ubaya na uchungu wa 

Kumwacha Yehova Mungu wako; 

Hujaniogopa,’ asema Bwana Mwenye Enzi Kuu, Yehova wa majeshi. 
20 'Kwa maana zamani niliivunja nira yako 

Na kuzikata pingu zako. 

Lakini ulisema: “Mimi sitatumikia,” 


Kwa maana juu ya kila kilima kirefu na chini ya kila mti wenye majani 
mengi 


Ulilala ukiwa umejinyoosha, ukifanya ukahaba. 


21 Nilikupanda kama mzabibu bora mwekundu, wote ukiwa mbegu 
safi; 


Basi umebadilikaje na kuwa machipukizi yaliyoharibika ya mzabibu 
wa kigeni mbele zangu?’ 


22 “Hata ukioga kwa magadi na kutumia sabuni nyingi, 


Bado hatia yako itakuwa doa mbele zangu, asema Bwana Mwenye 
Enzi Kuu Yehova. 


23 Unawezaje kusema, 'Sijajichafua. 


Sijafuata Mabaali? 

Angalia njia yako bondeni. 

Fikiria ulichofanya. 

Wewe ni kama ngamia jike mchanga anayekimbia kasi, 
Anayekimbia huku na huku bila mwelekeo katika njia zake, 
24 Punda wa mwituni aliyezoea nyika, 

Anayenusa upepo katika tamaa yake.” 

Ni nani anayeweza kumzuia anaposhikwa na nyege? 


Hakuna yeyote kati ya wale wanaomtafuta atakayelazimika 
kujichosha. 


Watampata katika majira yake.” 

25 |zuie miguu yako isitembee bila viatu 

Na koo lako lisiwe na kiu. 

Lakini ulisema, “Hakuna tumaini lolote! 

Hakuna! Nimewapenda wageni,” 

Nami nitawafuata.’ 

26 Kama aibu ya mwizi anapokamatwa, 

Ndivyo watu wa nyumba ya Israeli walivyoaibishwa, 
Wao, wafalme wao na wakuu wao, 


Makuhani wao na manabii wao. 


27 Wanauambia mti, ‘Wewe ni baba yangu,’ 

Na jiwe, ‘Wewe ulinizaa.’ 

Lakini wamenigeuzia mimi mgongo wao badala ya uso wao. 
Watakapopatwa na msiba watasema, 

‘Simama utuokoe! 

28 Sasa iko wapi miungu yako uliyojitengenezea? 

Na isimame ikiwa inaweza kukuokoa unapopatwa na msiba. 
Kwa maana miungu yako imekuwa mingi kama majiji yako, Ee Yuda. 
29 “Kwa nini unaendelea kushindana nami? 

Kwa nini nyote mmeniasi?' asema Yehova. 

30 Nimewapiga wana wenu bila matokeo. 

Hawakukubali nidhamu yoyote; 

Upanga wenu wenyewe uliwaangamiza manabii wenu, 
Kama simba anayeshambulia. 

31 Enyi kizazi hiki, fikirieni wenyewe neno la Yehova. 

Je, nimekuwa kama nyika kwa Israeli 

Au nchi yenye giza linalokandamiza? 


Kwa nini watu hawa, watu wangu, wamesema, 'Tunazurura kwa 
uhuru. 


Hatutakuja kwako tena’? 


32 Je, bikira anaweza kuyasahau mapambo yake, 
Na bibi harusi mavazi yake ya kifuani?” 
Lakini watu wangu wamenisahau mimi kwa siku zisizohesabika. 


33 Ewe mwanamke, jinsi unavyotayarisha njia yako kwa ustadi ili 
kutafuta upendo! 


Umejizoeza katika njia za uovu. 


34 Hata pindo za nguo zako zina madoa ya damu ya maskini” wasio 
na hatia, 


Ingawa sikuwapata wakivunja ili kuingia; 

Imejaa kwenye pindo zako zote. 

35 Lakini unasema, 'Sina hatia. 

Hakika hasira yake imeniondokea.’ 

Sasa ninaleta hukumu dhidi yako 

Kwa sababu unasema, 'Sijatenda dhambi.’ 

36 Kwa nini unaiona njia yako isiyo thabiti kuwa jambo dogo? 
Utaona aibu kwa sababu ya Misri pia, 

Kama vile ulivyoona aibu kwa sababu ya Ashuru. 


37 Kwa sababu hiyo pia utatoka mikono yako ikiwa juu ya kichwa 
chako, 


Kwa maana Yehova amewakataa wale unaowategemea; 


Hawatakuletea mafanikio.” 


A Yer. 2:2 Au “upendo wako mshikamanifu.” 

A Yer. 2:10 Au “visiwa vya.” 

A Yer. 2:13 Au “kuchonga,” inaelekea kwenye mwamba. 
A Yer. 2:15 Au “Wanasimba wenye manyoya marefu shingoni.” 
^ Yer. 2:16 Au “Memfisi.” 

^ Yer. 2:18 Yaani, kijito cha Mto Nile. 

^ Yer. 2:18 Yaani, Mto Efrati. 

^ Yer. 2:24 Au “katika tamaa ya nafsi yake.” 

^ Yer. 2:24 Tnn., “mwezi wake.” 

^ Yer. 2:25 Au “Nimeipenda miungu ya kigeni.” 

^ Yer. 2:32 Au “ukumbuu wake wa harusi?” 


^ Yer. 2:34 Au “nafsi za maskini.” 


Yeremia 3:1-25 


3 Watu huuliza: “Mtu akimfukuza mke wake naye aondoke na 
kuchukuliwa na mwanamume mwingine, je, mtu huyo anapaswa 
kumrudia tena?” 


Je, nchi hiyo haijachafuliwa kabisa? 
“Umefanya ukahaba na marafiki wengi, 
Na je, sasa unapaswa kurudi kwangu?” asema Yehova. 
2 “Inua macho yako kuelekea vilima vitupu uone. 
Ni wapi ambapo hukubakwa? 
Ulikaa kando ya barabara kwa ajili yao, 
Kama mtu anayehamahamaž nyikani. 
Unaendelea kuichafua nchi 
Kwa ukahaba wako na uovu wako. 
3 Kwa hiyo manyunyu ya mvua yamezuiwa, 
Na hakuna mvua ya masika. 
Una uso wenye” ushupavu kama mwanamke anayefanya ukahaba; 
Umekataa kuona aibu. 
4 Lakini sasa unaniambia kwa sauti kubwa, 
'Baba yangu, wewe ni rafiki yangu tangu ujana wangu! 


> Je, mtu anapaswa kuendelea kuwa na uchungu milele, 


Au kuwa na kinyongo sikuzote?’ 
Unasema hivyo, 


Lakini unaendelea kufanya mambo yote maovu unayoweza 
kufanya.” 


1111 


6 Katika siku za mfalme Yosia, Yehova aliniambia: “Je, umeona 
mambo ambayo Israeli asiye mwaminifu ametenda? Amepanda juu 
ya kila mlima mrefu na kwenda chini ya kila mti wenye majani mengi 
ili afanye ukahaba. 7 Hata baada ya kufanya mambo hayo yote, 
niliendelea kumwambia arudi kwangu, lakini hakurudi; na Yuda 
akaendelea kumtazama dada yake mwenye hila. 8 Nilipoona hivyo, 
nikamfukuza Israeli asiye mwaminifu akiwa na cheti kamili cha talaka 
kwa sababu ya uzinzi wake. Lakini Yuda dada yake mwenye hila 
hakuogopa; yeye pia alienda na kufanya ukahaba. 9 Aliona ukahaba 
wake kuwa jambo dogo, naye akaendelea kuichafua nchi na kufanya 
uzinzi na mawe na miti. 10 Licha ya hayo yote, Yuda dada yake 
mwenye hila hakurudi kwangu kwa moyo wake wote, bali kwa 
kujifanya tu, asema Yehova.” 


11 Kisha Yehova akaniambia: “Israeli asiye mwaminifu amekuwa 
mwadilifu kuliko Yuda mwenye hila. 12 Nenda uitangazie kaskazini 
maneno haya: 


J GGG 


““Rudi, Ee Israeli mwasi,” asema Yehova.’ “Sitakutazama kwa 
hasira,* kwa maana mimi ni mshikamanifu,” asema Yehova.’ 
“Sitaendelea kuwa na kinyongo milele. 13 Ila tu ukubali hatia yako, 
kwa maana umemwasi Yehova Mungu wako. Uliendelea kutawanya 
wema wako” kwa wageni” chini ya kila mti wenye majani mengi, 


lakini hukuitii sauti yangu,” asema Yehova.” 


14 “Rudini, enyi wana waasi,” asema Yehova. “Kwa maana 
nimekuwa bwana wenu” wa kweli; nami nitawachukua, mmoja 
kutoka katika jiji moja na wawili kutoka katika familia moja, nami 
nitawaleta Sayuni. 15 Nami nitawapa wachungaji wanaoupendeza 
moyo wangu, nao watawalisha kwa ujuzi na ufahamu. 16 Mtakuwa 
wengi nanyi mtazaa matunda nchini siku hizo,” asema Yehova. 
“Hawatasema tena, ‘Sanduku la agano la Yehova! Halitaingia 
moyoni, wala hawatalikumbuka au kulitamani, nalo halitatengenezwa 
tena. 17 Wakati huo wataliita Yerusalemu kiti cha ufalme cha Yehova; 
na mataifa yote yatakusanywa pamoja kwa jina la Yehova katika 
Yerusalemu, nao hawataufuata tena kwa ukaidi moyo wao mwovu.” 


18 “Siku hizo watatembea pamoja, nyumba ya Yuda kando ya 
nyumba ya Israeli, na pamoja watatoka katika nchi ya kaskazini na 
kuingia katika nchi niliyowapa mababu zenu kuwa urithi. 19 Nami 
nilifikiri, ‘Jinsi nilivyokuweka kati ya wana na kukupa nchi 
inayotamanika, urithi maridadi zaidi kati ya mataifa!* Pia nilifikiri 
mtaniita ‘Baba yangu! na kwamba hamtageuka na kuacha 
kunifuata.’ 20 “Kwa kweli kama mke anavyomwacha mume wake” 
kwa hila, ninyi pia, enyi watu wa nyumba ya Israeli, mmenitendea 
kwa hila, asema Yehova.” 


21 Sauti imesikika kwenye vilima vilivyo vitupu, 
Kulia na kusihi kwa watu wa Israeli, 
Kwa maana wameipotosha njia yao; 
Wamemsahau Yehova Mungu wao. 


22 “Rudini, ninyi wana waasi. 


Nitaiponya hali yenu ya uasi.” 

“Tupo hapa! Tumekuja kwako, 

Kwa maana wewe, Ee Yehova, ni Mungu wetu. 

23 Kwa kweli vilima na machafuko juu ya milima ni udanganyifu. 
Kwa kweli wokovu wa Israeli uko kwa Yehova Mungu wetu. 


24 Lakini jambo la aibu limekula” kazi ngumu ya mababu zetu tangu 
ujana wetu, 


Makundi yao na mifugo yao, 

Wana wao na mabinti wao. 

25 Na tulale chini katika aibu yetu, 

Fedheha yetu na itufunike, 

Kwa maana tumemtendea dhambi Yehova Mungu wetu, 
Sisi na baba zetu tangu ujana wetu mpaka leo hii, 


Nasi hatujaitii sauti ya Yehova Mungu wetu.” 


A Yer. 3:2 Tnn., “Mwarabu.” 
A Yer. 3:3 Tnn., “paji lenye.” 
A Yer. 3:12 Tnn., “Sitaufanya uso wangu uanguke juu yako.” 
A Yer. 3:13 Tnn., “njia zako.” 


A Yer. 3:13 Au “miungu ya kigeni.” 


A Yer. 3:14 Au labda, “mume wenu.” 
A Yer. 3:19 Tnn., “majeshi ya mataifa.” 
A Yer. 3:20 Tnn., “mwenzake.” 


A Yer. 3:24 Au “mungu wa aibu amekula.” 


Yeremia 4:1-31 

4 “Ukirudi, Ee Israeli,” asema Yehova, 

“Ukirudi kwangu 

Na ukiondoa sanamu zako zenye kuchukiza kutoka mbele zangu, 
Basi hutakuwa mkimbizi. 

2 Nawe ukiapa, 

‘Kwa hakika kama Yehova anavyoishi! katika kweli, haki, na uadilifu, 
Ndipo mataifa yatakapojipatia baraka kupitia yeye, 

Nayo yatajigamba kwa sababu yake.” 


3 Kwa maana Yehova anawaambia hivi watu wa Yuda na 
Yerusalemu: 


“Jilimieni shamba linalofaa kwa kilimo, 

Nanyi msiendelee kupanda kati ya miiba. 

4 Jitahirini kwa ajili ya Yehova, 

Na kuondoa magovi ya mioyo yenu, 

Ninyi watu wa Yuda na wakaaji wa Yerusalemu, 
Ili ghadhabu yangu isiwake kama moto 

Na iteketeze bila yeyote wa kuizima, 

Kwa sababu ya matendo yenu maovu.” 


> Tangazeni jambo hilo Yuda, na kulihubiri Yerusalemu. 


Pazeni sauti na kupiga pembe katika nchi yote. 

Iteni kwa sauti na kusema: “Kusanyikeni pamoja, 

Nasi tukimbilie katika majiji yenye ngome. 

6 Inueni ishara” kuelekea Sayuni. 

Tafuteni kimbilio, na msisimame tuli,” 

Kwa maana ninaleta msiba kutoka kaskazini, kishindo kikubwa. 
7 Ametokea kama simba kutoka kwenye kichaka chake; 

Yule anayeyaangamiza mataifa ametoka. 

Ametoka mahali pake ili kuifanya nchi yako kuwa kitu cha kutisha. 
Majiji yako yatakuwa magofu, bila mkaaji. 

8 Kwa hiyo, vaeni nguo za magunia, 

Ombolezeni” na kupiga mayowe, 

Kwa sababu hasira ya Yehova inayowaka haijaondoka juu yetu. 
9 “Siku hiyo,” asema Yehova, “mfalme atakufa moyo,” 

Pia wakuu watakufa moyo;* 

Makuhani watashikwa na hofu, nao manabii watashangaa.” 


10 Kisha nikasema: “Ole wangu, Ee Bwana Mwenye Enzi Kuu 
Yehova! Kwa kweli umewadanganya kabisa watu hawa na 
Yerusalemu, kwa kusema, ‘Mtakuwa na amani,’ wakati upanga uko 
kwenye koo zetu.”* 


11 Wakati huo watu hawa na Yerusalemu wataambiwa: 
“Upepo unaokausha kutoka kwenye vilima vitupu vya jangwani 
Utavuma juu ya binti ya” watu wangu; 

Hauji kupepeta wala kusafisha. 


12 Upepo unaovuma kwa nguvu zote unatoka sehemu hizo kwa amri 
yangu. 


Sasa nitatangaza hukumu dhidi yao. 

13 Tazameni! Atakuja kama mawingu ya mvua, 
Na magari yake ni kama upepo wa dhoruba. 
Farasi wake wanakimbia kwa kasi kuliko tai. 
Ole wetu, kwa sababu tumeangamia! 


14 Usafishe moyo wako uwe safi kutokana na uovu, Ee Yerusalemu, 
ili uokolewe. 


Utafikiria mambo maovu mpaka lini? 

15 Kwa maana sauti inaleta habari kutoka Dani, 

Nayo inatangaza msiba kutoka kwenye milima ya Efraimu. 
16 Tangazeni jambo hilo, naam, kwa mataifa; 

Litangazeni dhidi ya Yerusalemu.” 

“Walinzi” wanakuja kutoka nchi ya mbali, 


Nao watapaza sauti zao dhidi ya majiji ya Yuda. 


17 Wanamshambulia kutoka pande zote kama walinzi wa shamba 
ambalo halijazingirwa na ukuta, 


Kwa sababu ameniasi,” asema Yehova. 

18 “Njia zako mwenyewe na matendo yako yataletwa juu yako. 
Jinsi msiba wako ulivyo mchungu, 

Kwa maana umefika mpaka moyoni mwako!” 

19 Jamani maumivu yangu,” maumivu yangu! 

Ninahisi uchungu mwingi moyoni mwangu.” 

Moyo wangu unapigapiga ndani yangu. 

Siwezi kunyamaza, 

Kwa maana nimesikia” sauti ya pembe, 

King'ora cha vita.” 

20 Msiba baada ya msiba umetangazwa, 

Kwa maana nchi yote imeharibiwa. 

Kwa ghafla, mahema yangu mwenyewe yameharibiwa, 
Kwa muda mfupi, vitambaa vya mahema yangu. 

21 Nitaendelea kuona ishara” mpaka lini, 

Na kuendelea kusikia sauti ya pembe? 

22 Kwa maana watu wangu ni wajinga; 


Hawanitambui. 


Wao ni wana wapumbavu, wasio na uelewaji. 

Ni werevu” sana katika kutenda maovu, 

Lakini hawajui kutenda mema. 

23 Niliiona nchi, na tazama! ilikuwa tupu na ukiwa. 

Nilitazama mbingu, na nuru yake haikuwepo. 

24 Niliiona milima, na tazama! ilikuwa ikitetemeka, 

Na vilima vilikuwa vikitikisika. 

25 Niliona, na tazama! hapakuwa na mtu yeyote, 

Na ndege wote wa angani walikuwa wamekimbia. 

26 Niliona, na tazama! sasa shamba la matunda lilikuwa nyika, 
Na majiji yake yote yalikuwa yamebomolewa. 

Ilikuwa kwa sababu ya Yehova, 

Kwa sababu ya hasira yake inayowaka. 

27 Kwa maana Yehova anasema hivi: “Nchi yote itaachwa ukiwa, 
Lakini sitaiangamiza kabisa. 

28 Kwa sababu hiyo nchi itaomboleza, 

Na juu mbingu zitakuwa na giza. 

Ni kwa sababu nimesema, nami nimeamua, 


Nami sitabadili nia yangu,” wala sitaliacha jambo hilo. 


29 Kwa sababu ya sauti ya wapanda farasi na wapiga-mishale, 
Jiji zima linakimbia. 

Wanaingia vichakani, 

Nao wanapanda kwenye miamba. 

Na hakuna mtu anayeishi humo.” 

30 Sasa kwa kuwa umeangamizwa, utafanya nini? 

Ulikuwa ukivaa nguo nyekundu, 

Ukijipamba kwa mapambo ya dhahabu, 

Na kupanua macho yako kwa kuyapaka rangi nyeusi.” 

Lakini ulijirembesha bure, 

Kwa maana waliokutamani wamekukataa; 

Sasa wanataka kukuua. 

31 Kwa maana nimesikia sauti kama ya mwanamke mgonjwa, 
Maumivu kama ya mwanamke anayezaa mtoto wake wa kwanza, 


Sauti ya binti ya Sayuni ambaye anaendelea kuhemahema kwa 
nguvu. 


Anasema hivi akiinyoosha mikono yake: 


“Ole wangu, kwa maana nimechoka” kwa sababu ya wauaji!” 


A Yer. 4:6 Au “nguzo ya ishara.” 

A Yer. 4:8 Au “Pigeni vifua vyenu.” 

A Yer. 4:9 Au “atakosa ujasiri.” 

A Yer. 4:9 Au “watakosa ujasiri.” 

A Yer. 4:10 Au “upanga umefikia nafsi zetu.” 


^ Yer. 4:11 Tashihisi ya kishairi, ambayo labda inaonyesha sikitiko au 
huruma. 


A Yer. 4:16 Yaani, wale wanaolitazama jiji ili wajue wakati wa 
kushambulia. 


A Yer. 4:19 Tnn., “matumbo yangu.” 

^ Yer. 4:19 Tnn., “katika kuta za moyo wangu.” 
^ Yer. 4:19 Au “nafsi yangu imesikia.” 

^ Yer. 4:19 Au labda, “sauti ya kelele za vita.” 
^ Yer. 4:21 Au “nguzo ya ishara.” 

^ Yer. 4:22 Au “Wana hekima.” 

^ Yer. 4:28 Au “sitaghairi.” 

^ Yer. 4:30 Au “wanja.” 


A Yer. 4:31 Au “nafsi yangu imechoka.” 


Yeremia 5:1-31 

5 Tembeeni huku na huku katika barabara za Yerusalemu. 
Tazameni pande zote mwone. 

Tafuteni katika viwanja vyake vya jiji 

Ikiwa mnaweza kumpata mtu anayetenda haki, 

Yeyote anayejitahidi kuwa mwaminifu, 

Nami nitalisamehe jiji hilo. 

2 Hata wakisema: “Kwa hakika kama Yehova anavyoishi!” 
Bado wataapa kwa uwongo. 

3 Ee Yehova, je, macho yako hayatafuti uaminifu? 
Uliwapiga, lakini hawakusikia.” 

Uliwaangamiza, lakini walikataa kukubali nidhamu. 
Walizifanya nyuso zao kuwa ngumu kuliko mwamba, 

Nao wakakataa kugeuka. 


4 Lakini nilisema moyoni: “Kwa hakika hawa ni watu wa hali ya 
chini. 


Wanatenda kwa upumbavu, kwa sababu hawajijui njia ya Yehova, 
Hukumu ya Mungu wao. 
> Nitaenda kwa watu mashuhuri na kuzungumza nao, 


Kwa maana lazima wameijua njia ya Yehova, 


Hukumu ya Mungu wao. 

Lakini wote walikuwa wameivunja nira 

Na kuvikata vizuizi.” 

6 Ndiyo sababu simba kutoka msituni anawashambulia, 
Mbwamwitu wa majangwa tambarare anaendelea kuwararua, 
Chui anakaa macho kwenye majiji yao. 

Kila mtu anayetoka humo anararuliwa vipandevipande. 
Kwa maana makosa yao ni mengi; 

Matendo yao ya ukosefu wa uaminifu ni mengi sana. 

7 Ninawezaje kukusamehe kwa jambo hili? 

Wana wako wameniacha, 

Nao wanaapa kwa kitu ambacho si Mungu. 
Nilitosheleza mahitaji yao, 

Lakini waliendelea kufanya uzinzi, 

Na kukusanyika katika nyumba ya kahaba. 

8 Wao ni kama farasi wenye tamaa na uchu, 

Kila mmoja anamlilia mke wa mwenzake. 


9 “Je, sipaswi kuwafanya wawajibike kwa sababu ya mambo haya?” 
asema Yehova. 


“Je, sipaswi” kujilipizia kisasi dhidi ya taifa kama hili?” 


10 “Pandeni mshambulie matuta yake ya mizabibu na kuyaharibu, 
Lakini msiyaharibu kabisa. 

Ondoeni machipukizi yake yanayoenea, 

Kwa maana si ya Yehova. 


11 Kwa sababu watu wa nyumba ya Israeli na watu wa nyumba ya 
Yuda 


Wamenitendea kwa hila kabisa,” asema Yehova. 

12 “Wamemkana Yehova, nao wanaendelea kusema, 
“Hatafanya chochote.” 

Hatutapatwa na msiba wowote; 

Hatutaona upanga wala njaa kali.’ 

13 Manabii wamejaa upepo, 

Na neno” halimo ndani yao. 

Na iwe hivyo kwao!” 

14 Kwa hiyo, Yehova, Mungu wa majeshi, anasema hivi: 
“Kwa sababu watu hawa wanasema jambo hilo, 
Ninayafanya maneno yangu kuwa moto kinywani mwako, 
Na watu hawa ndio kuni, 


Nao utawateketeza.” 


15 “Tazameni, ninaleta dhidi yenu taifa kutoka mbali, Enyi watu wa 
nyumba ya Israeli,” asema Yehova. 


“Ni taifa linalodumu. 

Ni taifa la zamani za kale, 

Taifa ambalo lugha yake hamwijui, 

Na hamwezi kuelewa wanachosema. 

16 Podo lao ni kama kaburi lililo wazi; 
Wote ni mashujaa. 

17 Watakula mavuno yenu na mkate wenu. 
Watawala wana wenu na mabinti wenu. 
Watayala makundi yenu na mifugo yenu. 
Wataila mizabibu yenu na mitini yenu. 


Watayaangamiza kwa upanga majiji yenu yenye ngome 
mnayoyatumaini.” 


18 “Lakini hata katika siku hizo,” asema Yehova, “sitawaangamiza 
kabisa. 19 Na wakiuliza, 'Kwa nini Yehova Mungu wetu ametutendea 
mambo haya yote?’ mtawajibu, ‘Kama mlivyoniacha ili kumtumikia 
mungu wa kigeni katika nchi yenu, ndivyo mtakavyowatumikia 
wageni katika nchi isiyo yenu.” 


20 Tangazeni jambo hili katika nyumba ya Yakobo, 


Na kulitangaza Yuda, mkisema: 


21 “Sikieni jambo hili, ninyi watu wajinga na wasio na akili:” 
Wana macho lakini hawawezi kuona; 

Wana masikio lakini hawawezi kusikia. 

22 ‘Je, hamniogopi mimi?’ asema Yehova, 

'Je, hampaswi kutetemeka mbele zangu? 

Mimi ndiye niliyeweka mchanga kuwa mpaka wa bahari, 
Sheria inayodumu isiyoweza kukiukwa na bahari. 

Ingawa mawimbi yake yanasukasuka, hayawezi kushinda; 
Ingawa yananguruma, bado hayawezi kuvuka. 

23 Lakini watu hawa wana moyo mgumu unaoasi; 
Wamegeuka kando na kuifuata njia yao wenyewe. 

24 Nao hawasemi moyoni mwao: 

“Sasa na tumwogope Yehova Mungu wetu, 

Yule anayeleta mvua katika majira yake, 

Mvua ya vuli na mvua ya masika, 

Yule anayetulindia majuma yaliyowekwa ya mavuno.” 

25 Makosa yenu wenyewe yalizuia mambo haya yasije; 
Dhambi zenu wenyewe zimewanyima mambo mema. 


26 Kwa maana kati ya watu wangu kuna watu waovu. 


Wanaendelea kuchungulia, kama wawindaji wa ndege 
wanapochutama. 


Wanatega mtego hatari. 

Wanawanasa watu. 

27 Kama kizimba kilichojaa ndege, 

Ndivyo nyumba zao zilivyojaa udanganyifu. 

Ndiyo sababu wamekuwa wenye nguvu na matajiri. 
28 Wamenenepa na kuwa laini; 

Wanafurika uovu. 

Hawawatetei mayatima katika kesi, 

Wanatafuta mafanikio yao wenyewe; 

Nao wanawanyima haki maskini.” 


29 “Je, sipaswi kuwafanya wawajibike kwa sababu ya mambo haya,” 
asema Yehova. 


“Je, sipaswi” kujilipizia kisasi dhidi ya taifa kama hili? 

30 Jambo la kutisha na kuchukiza limetokea nchini: 

31 Manabii wanatabiri uwongo, 

Nao makuhani wanakandamiza kwa mamlaka yao wenyewe. 
Na watu wangu wanapenda mambo yawe hivyo. 


Lakini mtafanya nini mwisho ukifika?” 


^ Yer. 5:3 Tnn., “hawakudhoofika.” 

^ Yer. 5:5 Tnn., “vifungo.” 

^ Yer. 5:9 Au “nafsi yangu haipaswi.” 
^ Yer. 5:12 Au labda, “Hayuko.” 

^ Yer. 5:13 Yaani, neno la Mungu. 


^ Yer. 5:21 Tnn., “ninyi watu wajinga msio na moyo.’ 


^ Yer. 5:29 Au “nafsi yangu haipaswi.” 


Yeremia 6:1-30 


6 Kimbilieni usalama, enyi wana wa Benjamini, mbali na 
Yerusalemu. 


Pigeni pembe huko Tekoa; 

Washeni ishara ya moto Beth-hakeremu! 

Kwa maana msiba unakuja kutoka kaskazini, msiba mkubwa. 
2 Binti ya Sayuni anafanana na mwanamke mrembo na mwororo. 
3 Wachungaji watakuja na mifugo yao. 

Watapiga mahema yao kumzunguka pande zote, 

Kila mmoja akilisha mifugo anayotunza. 

4 “Jitayarisheni kupigana vita naye!” 

Simameni, tumshambulie wakati wa adhuhuri!” 

“Ole wetu, kwa maana siku inakwisha, 

Kwa maana vivuli vya jioni vinarefuka!” 

> “Simameni, tumshambulie usiku 

Na kuiharibu minara yake yenye ngome.” 

6 Kwa maana Yehova wa majeshi anasema hivi: 

“Kateni miti na mjenge boma la kuzingira Yerusalemu. 


Hamna lolote ndani yake isipokuwa ukandamizaji. 


7 Kama tangi linavyohifadhi maji yake yakiwa baridi, 

Ndivyo anavyohifadhi uovu wake ukiwa baridi. 

Ukatili na maangamizi yanasikiwa ndani yake; 

Ugonjwa na tauni viko mbele zangu daima. 

8 Nakuonya, Ee Yerusalemu, la sivyo nitakuacha” kwa chuki; 
Nitakufanya uwe ukiwa, nchi isiyo na wakaaji.” 

9 Yehova wa majeshi anasema hivi: 


“Watawaokota kikamilifu Waisraeli watakaobaki kama zabibu za 
mwisho zilizo kwenye mzabibu. 


Pitisha mkono wako tena kama mtu anayekusanya zabibu kwenye 
mizabibu.” 


10 “Nitazungumza na nani na kumwonya? 

Ni nani atakayesikiliza? 

Tazama! Masikio yao yamezibwa* hivi kwamba hawawezi kusikiliza. 
Tazama! Neno la Yehova limekuwa kitu wanachokidharau; 
Hawapendezwi nalo. 

11 Basi nimejawa na ghadhabu ya Yehova, 

Nami nimechoka kuizuia ndani yangu.” 

“Imwage juu ya mtoto aliye barabarani, 


Juu ya vikundi vya vijana waliokusanyika pamoja. 


Wote watakamatwa, mwanamume pamoja na mke wake, 
Wazee pamoja na waliozeeka sana.” 

12 Watu wengine watapewa nyumba zao, 

Pamoja na mashamba yao na wake zao. 


Kwa maana nitaunyoosha mkono wangu dhidi ya wakaaji wa nchi,” 
asema Yehova. 


13 “Kwa maana kuanzia mdogo zaidi mpaka mkubwa zaidi, kila 
mmoja anajipatia faida isiyo ya haki; 


Kuanzia nabii mpaka kuhani, kila mmoja anatenda kwa ulaghai. 


14 Nao wanajaribu kuponya kijuujuu jeraha” la watu wangu, 
wakisema, 


‘Kuna amani! Kuna amani! 
Wakati hakuna amani. 


15 Je, wanaona aibu kwa sababu ya mambo yanayochukiza 
waliyotenda? 


Hawaoni aibu hata kidogo! 

Hata hawajui jinsi ya kufedheheka! 

Basi wataanguka miongoni mwa wale walioanguka. 
Nitakapowaadhibu watajikwaa,” asema Yehova. 

16 Yehova anasema hivi: 


“Simameni kwenye makutano ya barabara mwone. 


Ulizeni kuhusu barabara za zamani za kale, 

Ulizeni mahali ilipo njia nzuri, nanyi mtembee ndani yake, 
Nanyi mtajipumzisha.”” 

Lakini wanasema: “Hatutatembea kwenye njia hiyo.” 
17 “Nami nikawaweka walinzi waliosema, 

sikilizeni sauti ya pembe!” 

Lakini wakasema: “Hatutaisikiliza.” 

18 “Kwa hiyo sikieni, enyi mataifa! 

Nawe ujue, Ee kusanyiko, 

Jambo litakalowapata. 

19 Sikiliza, Ee dunia! 

Ninawaletea msiba watu hawa 

Kama matunda ya mipango yao, 

Kwa maana hawakuyasikiliza maneno yangu 

Nao waliikataa sheria” yangu.” 

20 “Ninafaidikaje mnapoleta ubani kutoka Sheba 

Na utete wenye manukato kutoka nchi ya mbali? 
Dhabihu zenu nzima za kuteketezwa hazikubaliki, 


Na dhabihu zenu hazinipendezi.” 


21 Kwa hiyo Yehova anasema hivi: 

“Ninawawekea watu hawa vikwazo, 

Nao watajikwaa juu yake, 

Akina baba na wana pia, 

Jirani na mwenzake, 

Nao wataangamia wote.” 

22 Yehova anasema hivi: 

“Tazama! Watu wanakuja kutoka nchi ya kaskazini, 
Na taifa kubwa litaamshwa kutoka sehemu za mbali zaidi za dunia. 
23 Watashika upinde na mkuki. 

Ni wakatili na hawatakuwa na huruma. 

Sauti yao itanguruma kama bahari, 

Nao wanapanda farasi. 


Wanajipanga kivita dhidi yako kama mwanamume wa vita, Ee binti 
ya Sayuni.” 


24 Tumesikia habari zake. 

Mikono yetu imelegea. 

Taabu imetushika, 

Maumivu kama ya” mwanamke anayezaa. 


25 Usiende shambani, 


Wala usitembee barabarani, 

Kwa maana adui ana upanga; 

Kuna hofu kila upande. 

26 Ee binti ya watu wangu, 

Vaa nguo za magunia na ugaegae katika majivu. 


Omboleza kana kwamba unamwombolezea mwana wa pekee, kwa 
kilio cha uchungu, 


Kwa maana mwangamizaji atatushambulia kwa ghafla. 


27 “Nimekufanya wewe?” kuwa mpimaji wa madini miongoni mwa 
watu wangu, 


Mtu anayefanya uchunguzi kamili; 

Unapaswa kuangalia na kuchunguza njia yao. 

28 Wote ni watu wakaidi kabisa, 

Wanaotembea huku na huku wakichongea. 

Wao ni kama shaba na chuma; 

Wote wamepotoka. 

29 Vifaa vya kuvukuta vimeunguzwa. 

Risasi inatoka kwenye moto wao. 

Mtu anaendelea kuwasafisha sana lakini anafanya kazi ya bure, 


Na wale wabaya hawajatengwa. 


30 Hakika watu watawaita fedha iliyokataliwa, 


Kwa maana Yehova amewakataa.” 


A Yer. 6:4 Tnn., “Takaseni vita dhidi yake.” 

^ Yer. 6:6 Au “liwajibishwe.” 

A Yer. 6:8 Au “nafsi yangu itakuacha.” 

A Yer. 6:10 Tnn., “Sikio lao halijatahiriwa.” 

A Yer. 6:11 Tnn., “wale waliojaa siku.” 

^ Yer. 6:14 Au “jeraha la kuvunjika.” 

A Yer. 6:16 Au “mtazipumzisha nafsi zenu.” 

A Yer. 6:19 Au “waliyakataa mafundisho.” 

A Yer. 6:24 Tnn., “Uchungu wa kuzaa kama wa.” 


A Yer. 6:27 Yaani, Yeremia. 


Yeremia 7:1-34 


7 Hili ndilo neno lililomjia Yeremia kutoka kwa Yehova, likisema: 

2 “Simama katika lango la nyumba ya Yehova nawe utangaze hapo 
ujumbe huu, 'Sikieni neno la Yehova ninyi watu wote wa Yuda 
mnaoingia katika malango haya ili kumwinamia Yehova. 3 Yehova 
wa majeshi, Mungu wa Israeli, anasema hivi: “Rekebisheni njia zenu 
na matendo yenu, nami nitawaruhusu mwendelee kukaa mahali 
hapa. 4 Msiyatumaini maneno ya udanganyifu na kusema, ‘Hili niž 
hekalu la Yehova, hekalu la Yehova, hekalu la Yehova! 

5 Mkirekebisha kikweli njia zenu na matendo yenu; mkitekeleza haki 
kikweli kati ya mtu na jirani yake; 6 msipowakandamiza wakaaji 
wageni, mayatima,” na wajane; msipomwaga damu isiyo na hatia 
mahali hapa; na msipoifuata miungu mingine na kujiletea madhara; 
7 basi nitawaruhusu mwendelee kukaa mahali hapa, katika nchi 


JI 


niliyowapa mababu zenu daima. 


8 “Lakini mnayatumaini maneno ya udanganyifu—hayatawaletea 
faida yoyote. 9 Je, mnaweza kuiba, kuua, kufanya uzinzi, kuapa kwa 
uwongo, kumtolea dhabihu” Baali, na kuifuata miungu mingine 
ambayo hamkuijua, 10 kisha mje na kusimama mbele zangu katika 
nyumba hii inayoitwa kwa jina langu na kusema, 'Tutaokolewa, ilhali 
mnafanya mambo hayo yote yanayochukiza? 11 Je, nyumba hii 
inayoitwa kwa jina langu imekuwa pango la wanyang'anyi machoni 
penu? Nimejionea jambo hilo,” asema Yehova. 


12 “Hata hivyo, sasa nendeni mahali pangu huko Shilo, ambapo 
mwanzoni nilifanya jina langu likae, na kuona nilivyopafanya kwa 
sababu ya uovu wa watu wangu Waisraeli. 13 Lakini mliendelea 
kufanya mambo hayo yote, asema Yehova, ‘na ingawa nilizungumza 


nanyi tena na tena,” hamkusikiliza. Niliendelea kuwaita, lakini 
hamkujibu. 14 Ndivyo nitakavyoitendea nyumba inayoitwa kwa jina 
langu, ambayo mnaitumaini, na mahali hapa ambapo niliwapa ninyi 
na mababu zenu, kama nilivyoitendea Shilo. 15 Nitawatupa kutoka 
mbele za macho yangu, kama nilivyowatupa ndugu zenu wote, 
wazao wote wa Efraimu.” 


16 “Lakini wewe, usisali kwa ajili ya watu hawa. Usipaze kilio wala 
kusali wala kunisihi kwa ajili yao, kwa maana sitakusikiliza. 

17 Je, huoni mambo wanayofanya katika majiji ya Yuda na kwenye 
barabara za Yerusalemu? 18 Wana wanakusanya kuni, akina baba 
wanawasha moto, na wake wanakanda unga ili kumwokea Malkia 
wa Mbinguni” keki za dhabihu, nao wanaimiminia miungu mingine 
matoleo ya kinywaji ili wanikasirishe. 19 ‘Lakini je, ni mimi 
wanayeniumiza?”” auliza Yehova. ‘Je, hawajiumizi wao wenyewe, 
kwa aibu yao wenyewe?’ 20 Kwa hiyo Bwana Mwenye Enzi Kuu 
Yehova anasema, ‘Tazama! Hasira yangu na ghadhabu yangu 
zitamwagwa mahali hapa, juu ya mwanadamu na mnyama, juu ya 
miti ya shambani na mazao ya ardhi; itateketeza na haitazimwa.' 


21 “Yehova wa majeshi, Mungu wa Israeli, anasema, ‘Endeleeni, 
ongezeni dhabihu zenu nzima za kuteketezwa kwenye dhabihu zenu 
nyingine, na mle nyama hizo ninyi wenyewe. 22 Kwa maana siku 
niliyowatoa mababu zenu nchini Misri, sikuwaambia wala 
kuwaamuru kuhusu dhabihu nzima za kuteketezwa na dhabihu 
nyingine. 23 Lakini niliwaamuru hivi: “Tiini sauti yangu, nami 
nitakuwa Mungu wenu, nanyi mtakuwa watu wangu. Ni lazima 
mtembee katika njia yote ninayowaamuru, ili mambo yawaendee 
vema.” 24 Lakini hawakusikiliza wala kutega sikio lao; badala yake 
walitembea katika mipango yao” wenyewe, wakifuata kwa ukaidi 


moyo wao mwovu, nao wakarudi nyuma, badala ya kwenda mbele, 
25 tangu siku ambayo mababu zenu walitoka nchini Misri mpaka leo 
hii. Basi nikaendelea kuwatuma kwenu watumishi wangu wote 
manabii, nilikuwa nikiwatuma kila siku, tena na tena.” 26 Lakini 
walikataa kunisikiliza, nao hawakutega sikio lao. Badala yake, 
walikuwa wakaidi,” nao walitenda mambo mabaya zaidi kuliko 
mababu zao! 


27 “Utawaambia maneno haya yote, lakini hawatakusikiliza; utawaita, 
lakini hawatakujibu. 28 Nawe utawaambia, ‘Hili ndilo taifa ambalo 
halikuitii sauti ya Yehova Mungu wao, nao walikataa kukubali 
nidhamu. Uaminifu umetoweka na hata hautajwi miongoni mwao. * 


29 “Nyoa nywele zako ambazo hazijanyolewa,” nawe uzitupe, na 
uimbe wimbo wa huzuni” juu ya vilima vitupu, kwa maana Yehova 
amekikataa na atakiacha kizazi hiki ambacho kimemkasirisha. 

30 ‘Kwa maana watu wa Yuda wametenda maovu machoni pangu, 
asema Yehova. 'Wameziweka sanamu zao zinazochukiza katika 
nyumba ambayo imeitwa kwa jina langu, ili kuitia unajisi. 

31 Wamejenga mahali pa juu pa Tofethi, palipo katika Bonde la 
Mwana wa Hinomu,” ili kuwateketeza motoni wana wao na mabinti 
wao, jambo ambalo sikuamuru na ambalo hata halijawahi kamwe 
kuingia moyoni mwangu.” 


32 “Kwa hiyo tazama! siku zinakuja, asema Yehova, 'wakati ambapo 
bonde hilo halitaitwa tena Tofethi au Bonde la Mwana wa Hinomu” 
bali Bonde la Mauaji. Watawazika wafu katika Tofethi hivi kwamba 
hakutakuwa na nafasi zaidi. 33 Na maiti za watu hawa zitakuwa 
chakula cha ndege wa angani na cha wanyama wa duniani, na 
hakuna mtu atakayewafukuza. 34 Nitaikomesha sauti ya furaha na 


sauti ya shangwe, sauti ya bwana harusi na sauti ya bibi harusi, 
katika majiji ya Yuda na katika barabara za Yerusalemu, kwa maana 


LEHI 


nchi itakuwa magofu. 


^ Yer. 7:4 Tnn., “Haya ni,” yaani majengo yote ya hekalu. 
^ Yer. 7:6 Au “watoto wasio na baba.” 

A Yer. 7:7 Au “tangu milele mpaka milele.” 

^ Yer. 7:9 Au “moshi wa dhabihu.” 

A Yer. 7:13 Tnn., “niliamka mapema na kuzungumza.” 


A Yer. 7:18 Jina la mungu wa kike aliyeabudiwa na Waisraeli waasi 
imani; huenda ni mungu wa kike wa uzazi. 


A Yer. 7:19 Au “wanayenikasirisha; wanayenichokoza.” 

^ Yer. 7:24 Au “ushauri wao.” 

A Yer. 7:25 Tnn., “kila siku niliamka mapema na kuwatuma.” 
A Yer. 7:26 Tnn., “waliifanya shingo yao iwe ngumu.” 

A Yer. 7:28 Tnn., “umekatwa kutoka kinywani mwao.” 

^ Yer. 7:29 Au “ambazo zimewekwa wakfu.” 

^ Yer. 7:29 Au “wimbo wa maombolezo.” 


^ Yer. 7:31 Angalia Kamusi, “Gehena.” 


^ Yer. 7:31 Au “sijawahi kamwe kulifikiria.” 


^ Yer. 7:32 Angalia Kamusi, “Gehena.” 


Yeremia 8: 1-22 


8 “Wakati huo,” asema Yehova, “mifupa ya wafalme wa Yuda, mifupa 
ya wakuu wake, mifupa ya makuhani, mifupa ya manabii, na mifupa 
ya wakaaji wa Yerusalemu itatolewa katika makaburi yao. 

2 Itatandazwa juani na mbele ya mwezi na kwa jeshi lote la mbinguni 
ambalo wamelipenda na kulitumikia na kulifuata na kulitafuta na 
kuliinamia. Haitakusanywa, wala haitazikwa. Itakuwa kama mbolea 
juu ya ardhi.” 


3 “Na wale watakaobaki na kuokoka wa familia hii yenye uovu 
watachagua kifo badala ya uhai katika sehemu zote ambazo 
nitawatawanya,” asema Yehova wa majeshi. 


4 “Nawe unapaswa kuwaambia, 'Yehova anasema hivi: 
“Je, wataanguka na wasisimame tena? 
Mtu akigeuka, je, yule mwingine hatageuka pia? 


5 Kwa nini watu hawa, Yerusalemu, wanakosa uaminifu kwa 
ukosefu wa uaminifu unaodumu? 


Wanashika kwa nguvu udanganyifu; 
Wanakataa kugeuka. 


6 Nilitega sikio na kuendelea kusikiliza, lakini mazungumzo yao 
hayakuwa mazuri. 


Hakuna mtu aliyetubu uovu wake au kuuliza, ‘Nimefanya nini?’ 


Kila mmoja anarudi tena na tena kwenye njia inayopendwa na 
wengi, kama farasi anayekimbia kasi kuingia vitani. 


7 Hata korongo angani anajua majira yake;” 
Njiwa tetere na mbayuwayu na teleka” hawachelewi kurudi.” 
Lakini watu wangu hawaelewi hukumu ya Yehova.” 


8 'Mnawezaje kusema: “Tuna hekima, nasi tuna sheria” ya 
Yehova”? 


Kwa hakika, kalamu ya uwongo?” ya waandishi imetumiwa kuandika 
uwongo tu. 


9 Wenye hekima wameaibishwa. 

Wameogopa nao watashikwa. 

Tazama! Wamelikataa neno la Yehova, 

Nao wana hekima gani? 

10 Basi nitawapa wanaume wengine wake zao, 
Na mashamba yao nitawapa wamiliki wengine; 


Kwa maana kuanzia mdogo zaidi mpaka mkubwa zaidi, kila mmoja 
anajipatia faida isiyo ya haki; 


Kuanzia nabii mpaka kuhani, kila mmoja anatenda kwa ulaghai. 


11 Nao wanajaribu kuponya kijuujuu jeraha” la binti ya watu wangu, 
wakisema, 


“Kuna amani! Kuna amani!” 


Wakati hakuna amani. 


12 Je, wanaona aibu kwa sababu ya mambo yenye kuchukiza 
waliyotenda? 


Hawaoni aibu hata kidogo! 

Hata hawajui jinsi ya kufedheheka! 

Basi wataanguka kati ya wale walioanguka. 
Nitakapowaletea adhabu watajikwaa,” asema Yehova. 
13 ‘Nitakapowakusanya, nitawamaliza, asema Yehova. 


“Hakutakuwa na zabibu zitakazobaki kwenye mzabibu, wala tini 
kwenye mtini, na majani yatanyauka. 


Nao watapoteza kile nilichowapa.” 
14 “Kwa nini tunaketi hapa? 


Tukusanyikeni pamoja tuingie katika majiji yenye ngome na 
kuangamia humo. 


Kwa maana Yehova Mungu wetu atatuangamiza, 
Naye anatupatia maji yenye sumu tunywe, 
Kwa sababu tumemtendea Yehova dhambi. 


15 Tulitumaini kupata amani, lakini hakuna jambo lolote jema 
lililokuja, 


Wakati wa kuponywa, lakini kuna hofu! 
16 Mikoromo ya farasi wake inasikika kutoka Dani. 


Kwa sababu ya mlio wa farasi dume wake, 


Nchi nzima inatetemeka. 

Wanaingia na kuinyafua nchi na kila kitu kilichomo, 

Jiji na wakaaji wake.” 

17 “Kwa maana ninawatuma nyoka kati yenu, 

Nyoka wenye sumu wasioweza kuchezeshwa, 

Nao hakika watawauma,” asema Yehova. 

18 Huzuni yangu haiwezi kuponywa; 

Moyo wangu ni mgonjwa. 

19 Kutoka nchi ya mbali kuna kilio cha kuomba msaada 
Kutoka kwa binti ya watu wangu: 

“Je, Yehova hayuko Sayuni? 

Au je, mfalme wake hayuko ndani yake?” 

“Kwa nini wamenikasirisha kwa sanamu zao za kuchongwa, 
Kwa miungu yao ya kigeni ya ubatili?” 

20 “Mavuno yamepita, kiangazi kimeisha, 

Lakini hatujaokolewa!” 


21 Nimevunjwavunjwa kwa sababu ya jeraha” la binti ya watu 
wangu; 


Nimehuzunika. 


Nimepatwa na mshtuko. 


22 Je, hakuna zeri” kule Gileadi? 
Au, je, hakuna mponyaji” huko? 


Kwa nini binti ya watu wangu hajaponywa? 


A Yer. 8:7 Au “nyakati zake zilizowekwa.” 
A Yer. 8:7 Au labda, “korongo.” 

A Yer. 8:7 Au “kuhama.” 

A Yer. 8:8 Au “mafundisho.” 

A Yer. 8:8 Au “udanganyifu.” 

^ Yer. 8:11 Au “jeraha la kuvunjika.” 

^ Yer. 8:21 Au “jeraha la kuvunjika.” 

A Yer. 8:22 Au “mafuta yanayotuliza.” 


A Yer. 8:22 Au “tabibu.” 


Yeremia 9:1-26 

9 Laiti kichwa changu kingekuwa maji, 

Na macho yangu chemchemi ya machozi! 

Ndipo ningelia usiku na mchana 

Kwa ajili ya watu wangu waliouawa. 

2 Laiti ningepata mahali ambapo wasafiri hulala nyikani! 
Ndipo ningewaacha watu wangu na kwenda mbali nao, 
Kwa maana wote ni wazinzi, 

Kundi la watu wenye hila. 

3 Wanaupinda ulimi wao kama upinde; 

Uwongo, badala ya uaminifu, umeenea nchini. 
“Wanatoka uovu hadi uovu zaidi, 

Nao hawanisikilizi,” asema Yehova. 

4 “Kila mtu, jihadhari na jirani yako, 

Wala usimwamini hata ndugu yako. 

Kwa maana kila ndugu ni msaliti, 

Na kila jirani ni mchongezi. 

5 Kila mtu anamdanganya jirani yake, 


Na hakuna yeyote anayesema ukweli. 


Wameufundisha ulimi wao kusema uwongo. 

Wanajichosha kwa kufanya makosa. 

6 Unaishi katikati ya udanganyifu. 

Katika udanganyifu wao walikataa kunijua mimi,” asema Yehova. 
7 Kwa hiyo Yehova wa majeshi anasema hivi: 

“Nitawayeyusha na kuwajaribu, 


Kwa maana ni nini kingine ninachoweza kumtendea binti ya watu 
wangu? 


8 Ulimi wao ni mshale unaoua na kusema udanganyifu. 
Kwa kinywa chake mtu anazungumza na jirani yake kuhusu amani, 
Lakini ndani anamvizia.” 


9 “Je, sipaswi kuwafanya wawajibike kwa sababu ya mambo haya?” 
asema Yehova. 


“Je, sipaswi” kujilipizia kisasi dhidi ya taifa kama hili? 
10 Nitalia na kuiombolezea milima 
Na kuimba wimbo wa huzuni” kwa ajili ya malisho ya nyikani, 


Kwa maana yameteketezwa hivi kwamba hakuna mwanadamu 
anayepita humo, 


Na sauti ya mifugo haisikiwi. 


Ndege wa angani na wanyama wamekimbia; wametoweka. 


11 Nitalifanya Yerusalemu kuwa rundo la mawe, mapango ya 
mbwamwitu, 


Nami nitayafanya majiji ya Yuda yawe ukiwa, bila mkaaji. 

12 Ni nani mwenye hekima ya kutosha kuelewa jambo hili? 

Kinywa cha Yehova kimezungumza na nani, ili atangaze jambo hilo? 
Kwa nini nchi imeangamia? 

Kwa nini imeteketezwa kama nyika, 

Hivi kwamba hakuna mtu anayepita humo?” 


13 Yehova akajibu: “Kwa sababu wameikataa sheria” yangu 
niliyowapa, na kwa sababu hawajaifuata na kutii sauti yangu. 

14 Badala yake, walifuata kwa ukaidi mioyo yao wenyewe, na 
kuzifuata sanamu za Baali, kama baba zao walivyowafundisha 
kufanya. 15 Kwa hiyo, Yehova wa majeshi, Mungu wa Israeli, 
anasema hivi: 'Tazama, ninawafanya watu hawa wale pakanga, 
nami nitawafanya wanywe maji yenye sumu. 16 Nitawatawanya kati 
ya mataifa ambayo wao na baba zao hawajayajua, nami nitatuma 
upanga uwafuate mpaka nitakapowaangamiza kabisa.’ 


17 Yehova wa majeshi anasema hivi: 

“Tendeni kwa uelewaji. 

Waiteni wanawake wanaoimba nyimbo za huzuni,” 
Nanyi waiteni wanawake stadi waje, 


18 Ili waje haraka na kutuombolezea, 


Ili macho yetu yabubujike machozi 

Na kope zetu zitiririke maji. 

19 Kwa maana sauti ya maombolezo imesikika kutoka Sayuni: 
“Jinsi tulivyoangamizwa! 

Jinsi aibu yetu ilivyo nyingi! 

Kwa maana tumeiacha nchi, nao wamezibomoa nyumba zetu.” 
20 Enyi wanawake, sikieni neno la Yehova. 

Sikio lenu na lipokee neno la kinywa chake. 

Wafundisheni mabinti wenu maombolezo haya, 

Na mfundishane wimbo huu wa huzuni.” 

21 Kwa maana kifo kimeingia kupitia madirisha yetu; 

Kimeingia ndani ya minara yetu yenye ngome 

Ili kuwaondoa watoto barabarani 

Na vijana kwenye viwanja vya jiji.’ 

22 Sema, 'Yehova anasema hivi: 

“Maiti za watu zitaanguka kama mbolea juu ya ardhi shambani, 
Kama safu ya miganda ya nafaka iliyotoka kukatwa na mvunaji, 
Bila mtu wa kuikusanya.”” 


23 Yehova anasema hivi: 


“Mtu mwenye hekima asijigambe kwa sababu ya hekima yake; 
Mtu mwenye nguvu asijigambe kwa sababu ya nguvu zake; 
Na tajiri asijigambe kwa sababu ya utajiri wake.” 

24 “Lakini yule anayejigamba na ajigambe” kwa jambo hili: 
Kwamba ana ufahamu na ujuzi kunihusu, 


Kwamba mimi ni Yehova, Ninayetenda kwa upendo mshikamanifu, 
haki, na uadilifu duniani, 


Kwa maana ninapendezwa na mambo hayo,” asema Yehova. 


25 “Tazama! Siku zinakuja,” asema Yehova, “nami nitamwadhibu” 
kila mtu aliyetahiriwa lakini bado hajatahiriwa, 26 yaani, Misri na 
Yuda na Edomu na Waamoni na Moabu na wale wote wanaonyoa 
nywele pembeni mwa vichwa vyao ambao wanakaa nyikani; kwa 
maana mataifa yote hayajatahiriwa, na watu wote wa nyumba ya 
Israeli hawajatahiriwa moyoni.” 


^ Yer. 9:9 Au “nafsi yangu haipaswi.” 

^ Yer. 9:10 Au “wimbo wa maombolezo.” 

A Yer. 9:13 Au “wameyakataa mafundisho.” 
^ Yer. 9:17 Au “nyimbo za maombolezo.” 

A Yer. 9:20 Au “wimbo huu wa maombolezo.” 
A Yer. 9:24 Au “anayejisifu na ajisifu.” 


A Yer. 9:25 Au “nitamfanya awajibike.” 


Yeremia 10:1-25 


10 Sikieni neno ambalo Yehova amesema dhidi yenu, enyi watu wa 
nyumba ya Israeli. 2 Yehova anasema hivi: 


“Msijifunze njia ya mataifa, 

Wala msihofu ishara za mbinguni 

Kwa sababu mataifa yanazihofu. 

3 Kwa maana desturi za mataifa ni udanganyifu.” 
Ni mti tu wa msituni uliokatwa, 

Uliochongwa kwa mikono ya fundi kwa kifaa chake.” 
4 Wanaupamba kwa fedha na dhahabu 
Wanaupigilia misumari kwa nyundo ili usianguke. 


5 Kama sanamu ya kufukuza ndege katika shamba la matango, 
haziwezi kuzungumza; 


Lazima zibebwe, kwa maana haziwezi kutembea. 
Msiziogope kwa maana haziwezi kuwadhuru, 
Wala haziwezi kufanya jambo lolote jema.” 

6 Hakuna yeyote aliye kama wewe, Ee Yehova. 
Wewe ni mkuu, najina lako ni kuu na lenye nguvu. 


7 Ni nani asiyepaswa kukuogopa, Ee Mfalme wa mataifa, kwa 
maana ni jambo linalofaa; 


Kwa sababu kati ya watu wote wenye hekima wa mataifa na kati ya 
falme zao zote, 


Hakuna yeyote yule aliye kama wewe. 
8 Wote hawatumii akili nao ni wajinga. 
Mafundisho kutoka kwa mti ni udanganyifu” mtupu. 


9 Mabamba ya fedha huletwa kutoka Tarshishi na dhahabu kutoka 
Ufazi, 


Kazi ya fundi, ya mikono ya mhunzi. 

Mavazi yao ni nyuzi za bluu na sufu ya zambarau. 
Vyote hutengenezwa na wafanyakazi stadi. 

10 Lakini kwa kweli Yehova ni Mungu. 

Yeye ndiye Mungu aliye hai na Mfalme wa milele. 
Kwa sababu ya ghadhabu yake dunia itatetemeka, 
Na hakuna taifa litakalostahimili shutuma yake. 

11 * Waambieni hivi: 

“Miungu ambayo haikuumba mbingu na dunia 
Iitaangamia kutoka duniani na kutoka chini ya hizi mbingu.” 
12 Yeye ndiye Muumba wa dunia kwa nguvu zake, 
Yule aliyeiimarisha ardhi inayozaa kwa hekima yake 


Na aliyezitandaza mbingu kwa uelewaji wake. 


13 Anapofanya sauti yake isikike, 

Maji yaliyo mbinguni husukasuka, 

Naye huyafanya mawingu yapande?” kutoka kwenye miisho ya dunia. 
Hutengeneza radi” kwa ajili ya mvua, 

Naye huutoa upepo katika maghala yake. 

14 Kila mtu anatenda bila kutumia akili na bila ujuzi. 


Kila fundi wa chuma ataaibishwa kwa sababu ya sanamu ya 
kuchongwa; 


Kwa maana sanamu yake ya chuma?” ni uwongo, 
Nazo hazina roho” ndani yake. 

15 Sanamu hizo ni udanganyifu,” kazi ya mzaha. 
Siku yao ya hukumu itakapofika, zitaangamia. 

16 Fungu la Yakobo si kama vitu hivyo, 

Kwa maana Yeye ndiye aliyeumba kila kitu, 

Na Israeli ndiyo fimbo ya urithi wake. 

Yehova wa majeshi ndilo jina lake. 

17 Kusanya mzigo wako kutoka ardhini, 

Ewe mwanamke uliyezingirwa. 

18 Kwa maana Yehova anasema hivi: 


“Tazama, ninawatupa?” nje wakaaji wa dunia wakati huu, 


Nami nitawafanya wataabike.” 
19 Ole wangu kwa sababu ya jeraha langu!” 
Kidonda changu hakiwezi kupona. 


Nami nilisema: “Kwa hakika huu ni ugonjwa wangu, na lazima 
niuvumilie. 


20 Hema langu limeharibiwa, na kamba zangu zote za mahema 
zimekatwa. 


Wanangu wameniacha na hawapo tena. 


Hakuna yeyote aliyebaki wa kulitandaza hema langu au kuviinua 
vitambaa vyangu vya mahema. 


21 Kwa maana wachungaji wametenda kwa upumbavu, 

Wala hawajatafuta ushauri kutoka kwa Yehova. 

Ndiyo sababu hawajatenda kwa ufahamu, 

Na kondoo wao wote wametawanyika.” 

22 Sikiliza! Habari! Inakuja! 

Kishindo kikubwa kutoka nchi ya kaskazini, 

Ili kuyafanya majiji ya Yuda yawe ukiwa, mapango ya mbwamwitu. 


23 Ninajua vema, Ee Yehova, kwamba njia ya mwanadamu haimo 
katika uwezo wake. 


Mwanadamu anayetembea hana uwezo wa kuongoza hatua yake. 


24 Nirekebishe, Ee Yehova, kulingana na hukumu, 


Lakini si katika hasira yako, usije ukanimaliza. 


25 Yamwagie ghadhabu yako mataifa yanayokupuuza 


Na familia ambazo haziliitii jina lako. 


Kwa maana wamemnyafua Yakobo, 


Naam, wamemnyafua na kumwangamiza kabisa, 


Nao wameifanya nchi yake ukiwa. 


A Yer. 


10:3 Au “ubatili.” 


A Yer. 


10:3 Au “tezo yake.” 


A Yer. 


A Yer 


10:8 Au “ubatili.” 


_10:11 Mwanzoni, mstari wa 11 uliandikwa katika Kiaramu. 


A Yer 


. 10:13 Au “Huufanya mvuke upande.’ 


A Yer 


. 10:13 Au labda, “malango.” 


A Yer 


. 10:14 Au “sanamu ya kuyeyushwa.” 


A Yer. 


10:14 Au “pumzi.” 


. 10:15 Au “ubatili.” 


^ Yer 


A Yer 


.- 10:18 Au “ninawarusha.” 


A Yer 


. 10:19 Au “jeraha langu la kuvunjika.” 


Yeremia 11:1-23 


11 Hili ndilo neno lililomjia Yeremia kutoka kwa Yehova, likisema: 
2 “Enyi watu, sikieni maneno ya agano hili! 


“Watangazie” maneno haya watu wa Yuda na wakaaji wa 
Yerusalemu, 3 nawe uwaambie, 'Yehova Mungu wa Israeli anasema 
hivi: “Amelaaniwa mtu asiyetii maneno ya agano hili, 

4 niliyowaamuru mababu zenu siku niliyowatoa nchini Misri, kutoka 
katika tanuru la kuyeyushia chuma, nikisema, 'Tiini sauti yangu, 
nanyi mfanye mambo yote ninayowaamuru; nanyi mtakuwa watu 
wangu nami nitakuwa Mungu wenu, 5 ili nitimize kiapo nilichowaapia 
mababu zenu, kwamba nitawapa nchi inayotiririka maziwa na asali, 
kama ilivyo leo hii.””” 


Nami nikajibu: “Amina,” Ee Yehova.” 


6 Kisha Yehova akaniambia: “Tangaza maneno haya yote katika 
majiji ya Yuda na kwenye barabara za Yerusalemu: 'Sikieni maneno 
ya agano hili, na myatekeleze. 7 Kwa maana niliwaonya vikali 
mababu zenu siku niliyowatoa nchini Misri na mpaka leo hii, 


wala kutega sikio lao; badala yake, kila mmoja wao aliendelea 


niliwaonya tena na tena:* “Tiini sauti yangu.” 8 Lakini hawakusikiliza 


kuufuata kwa ukaidi moyo wake mwovu. Basi nikawaadhibu 
kulingana na maneno yote ya agano hili niliyowaamuru wafuate, 
lakini walikataa kuyatekeleza.” 


9 Kisha Yehova akaniambia: “Kuna njama kati ya watu wa Yuda na 
wakaaji wa Yerusalemu. 10 Wameyarudia makosa ya mababu zao 
wa zamani, waliokataa kutii maneno yangu. Wao pia wameifuata 
miungu mingine na kuiabudu. Watu wa nyumba ya Israeli na wa 


nyumba ya Yuda wamevunja agano langu nililofanya pamoja na 
mababu zao. 11 Kwa hiyo Yehova anasema hivi: ‘Ninawaletea msiba 
ambao hawataweza kuuepuka. Watakaponiomba msaada, 
sitawasikiliza. 12 Kisha majiji ya Yuda na wakaaji wa Yerusalemu 
wataenda kwa miungu wanayoitolea dhabihu” na kuomba msaada, 
lakini kwa vyovyote vile haitawaokoa watakapopatwa na msiba. 

13 Kwa maana miungu yenu imekuwa mingi kama majiji yenu, enyi 
watu wa Yuda, nanyi mmekitengenezea kitu cha aibu” madhabahu 
nyingi kama barabara zilizo Yerusalemu, madhabahu za kumtolea 
dhabihu Baali.’ 


14 “Lakini wewe,” usisali kwa ajili ya watu hawa. Usipaze kilio au 
kusali kwa ajili yao, kwa maana sitasikiliza watakaponililia kwa 
sababu ya msiba wao. 


15 Mpendwa wangu ana haki gani ya kuwa katika nyumba yangu 
Wakati watu wengi wametekeleza njama nyingi za uovu? 

Je, kwa nyama takatifu” watauzuia msiba utakapokujia? 

Je, utafurahi wakati huo? 

16 Wakati fulani Yehova alikuita mzeituni unaositawi, 

Maridadi na wenye matunda mazuri. 


Kwa sauti yenye mngurumo mkubwa, ameuwasha moto mzeituni 
huo, 


Nao wamevunja matawi yake. 


17 “Yehova wa majeshi, Aliyekupanda, ametangaza kwamba msiba 
utakujia wewe kwa sababu ya uovu uliotendwa na watu wa nyumba 


ya Israeli na wa nyumba ya Yuda, ambao wamenikasirisha kwa 
kumtolea dhabihu Baali.” 


18 Yehova alinijulisha Ili nijue; 

Wakati huo ulinionyesha mambo waliyokuwa wakitenda. 
19 Nilikuwa kama mwanakondoo mtulivu anayepelekwa machinjioni. 
Sikujua kwamba walikuwa wakipanga njama dhidi yangu: 
“Na tuuangamize ule mti na matunda yake, 

Na tumkate kabisa kutoka kwenye nchi ya walio hai, 

Ili jina lake lisikumbukwe kamwe.” 

20 Lakini Yehova wa majeshi huhukumu kwa uadilifu; 
Huchunguza mawazo ya ndani kabisa” na pia moyo. 
Acha nione ukiwalipiza kisasi, 

Kwa maana nimeileta kesi yangu kwako. 


21 Kwa hiyo Yehova anasema hivi dhidi ya watu wa Anathothi 
wanaotaka kukuua” na wanaosema: “Usitabiri katika jina la Yehova, 
la sivyo tutakuua kwa mikono yetu”; 22 kwa hiyo Yehova wa majeshi 
anasema hivi: “Tazama, nitawaadhibu.” Vijana watakufa kwa 
upanga, na wana wao na mabinti wao watakufa kwa njaa kali. 

23 Hakuna yeyote atakayebaki kati yao, kwa maana nitawaletea 
msiba watu wa Anathothi katika mwaka wao wa kuadhibiwa.”” 


^ Yer. 11:2 Inaonekana Yeremia ndiye anayeambiwa. 


A Yer. 11:5 Au “Na iwe hivyo!” 

^ Yer. 11:7 Tnn., “nilikuwa nikiamka mapema na kuwaonya.” 
^ Yer. 11:12 Au “moshi wa dhabihu.” 

A Yer. 11:13 Au “mungu wa aibu.” 

A Yer. 11:14 Yaani, Yeremia. 

^ Yer. 11:15 Yaani, dhabihu zilizotolewa hekaluni. 

A Yer. 11:20 Au “hisia za ndani kabisa.” Tnn., “figo.” 

^ Yer. 11:21 Au “wanaoitafuta nafsi yako.” 

^ Yer. 11:22 Au “nitawafanya wawajibike.” 


^ Yer. 11:23 Au “kuwajibishwa.” 


Yeremia 12:1-17 


12 Wewe ni mwadilifu, Ee Yehova, ninapokuletea malalamishi 
yangu, 


Ninapozungumza nawe kuhusu mambo ya haki. 
Lakini kwa nini njia ya waovu imefanikiwa, 

Na kwa nini watu wenye hila hawana wasiwasi? 
2 Uliwapanda, nao wametia mizizi. 

Wamekua na kuzaa matunda. 


Wewe uko kwenye midomo yao, lakini uko mbali na mawazo yao ya 
ndani kabisa.” 


3 Lakini unanijua vema, Ee Yehova, unaniona; 


Umeuchunguza moyo wangu na kuupata ukiwa katika muungano 
nawe. 


Waweke kando kama kondoo wa kuchinjwa, 

Na uwatenge kwa ajili ya siku ya kuuawa. 

4 Nchi itaendelea kunyauka mpaka lini 

Na majani ya kila uwanja kukauka? 

Kwa sababu ya uovu wa wale wanaokaa ndani yake, 
Wanyama na ndege wamefagiliwa mbali. 


Kwa maana wamesema: “Haoni kitakachotupata.” 


5 Ikiwa unachoka unapokimbia pamoja na watu waendao kwa 
miguu, 


Unawezaje kushindana mbio na farasi? 
Hata kama una uhakika katika nchi ya amani, 
Itakuwaje kwako kati ya vichaka vikubwa kando ya Yordani? 


6 Kwa maana hata ndugu zako mwenyewe, nyumba ya baba yako 
mwenyewe, 


Wamekutendea kwa hila. 

Wamelia kwa sauti kubwa dhidi yako. 

Usiwe na imani nao, 

Hata wakikuambia mambo mema. 

7 “Nimeiacha nyumba yangu; nimeuacha urithi wangu. 


Mpendwa wangu nimpendaye sana” nimemtia mikononi mwa 
maadui wake. 


8 Urithi wangu umekuwa kwangu kama simba msituni. 
Amenguruma dhidi yangu. 

Kwa hiyo nimemchukia. 

9 Urithi wangu ni kama ndege anayewinda mwenye rangi nyingi;” 
Ndege wengine wanaowinda wanamzunguka na kumshambulia. 


Njooni, kusanyikeni pamoja, ninyi nyote wanyama wa mwituni, 


Njooni mle. 

10 Wachungaji wengi wameliharibu shamba langu la mizabibu; 
Wamelikanyaga-kanyaga shamba langu. 

Wameligeuza shamba langu linalotamanika kuwa nyika yenye ukiwa. 
11 Limekuwa ukiwa; 

Limenyauka;” 

Limekuwa mahame mbele zangu. 

Nchi yote imefanywa kuwa mahame, 

Lakini hakuna mtu anayelitia jambo hilo moyoni. 


12 Waangamizaji wamekuja kwenye vijia vyote vya nyikani 
vilivyokanyagwa sana, 


Kwa maana upanga wa Yehova unanyafua kuanzia mwisho mmoja 
wa nchi mpaka mwisho wa pili. 


Hakuna amani kwa yeyote.” 

13 Wamepanda ngano, lakini wamevuna miiba. 
Wamejichosha wenyewe, lakini hawajapata faida yoyote. 
Wataona aibu kwa sababu ya mazao yao 

Kwa sababu ya hasira ya Yehova inayowaka.” 


14 Yehova anasema hivi dhidi ya majirani wangu wote waovu, 
wanaogusa urithi niliowamilikisha watu wangu Waisraeli: “Tazama, 
ninawang'oa kutoka kwenye nchi yao, nami nitawang'oa watu wa 


nyumba ya Yuda kutoka kati yao. 15 Lakini baada ya kuwang'oa, 
nitawaonyesha tena rehema na kumrudisha kila mmoja wao kwenye 
urithi wake na kwenye ardhi yake.” 


16 “Na wakihakikisha kwamba wanajifunza njia za watu wangu na 
kuapa kwa jina langu, ‘Kwa hakika kama Yehova anavyoishi! kama 
walivyowafundisha watu wangu kuapa kwa jina la Baali, ndipo 
watakapojengwa miongoni mwa watu wangu. 17 Lakini wakikataa 
kutii, mimi pia nitaling'oa taifa hilo, nitaling'oa na kuliangamiza,” 
asema Yehova. 


A Yer. 12:2 Au “hisia zao za ndani kabisa.” Tnn., “figo zao.” 
A Yer. 12:7 Au “Mpendwa wa nafsi yangu.” 

A Yer. 12:9 Au “mwenye madoadoa.” 

A Yer. 12:11 Au labda, “Linaomboleza.” 


A Yer. 12:12 Tnn., “wote wenye mwili.” 


Yeremia 13:1-27 


13 Yehova aliniambia hivi: “Nenda ukajinunulie mshipi wa kitani 
ujifunge kiunoni, lakini usiutie ndani ya maji.” 2 Basi nikanunua 
mshipi kulingana na neno la Yehova nikajifunga kiunoni. 3 Na neno 
la Yehova likanijia mara ya pili likisema: 4 “Uchukue mshipi 
ulionunua ambao umejifunga, nawe uinuke na kwenda kwenye Mto 
Efrati, uufiche huko katika mpasuko wa jabali.” 5 Basi nikaenda, 
nikauficha kando ya Mto Efrati, kama Yehova alivyoniamuru. 


6 Lakini baada ya siku nyingi Yehova akaniambia: “Inuka, nenda 
kwenye Mto Efrati, uchukue kutoka huko ule mshipi niliokuamuru 
uufiche huko.” 7 Basi nikaenda kwenye Mto Efrati, nikachimba na 
kuuchukua ule mshipi kutoka mahali nilipouficha, nami nikaona 
kwamba mshipi huo ulikuwa umeharibika; haukufaa kabisa. 


8 Kisha neno la Yehova likanijia likisema: 9 “Yehova anasema hivi, 
‘Hivyo ndivyo nitakavyokiharibu kiburi cha Yuda na kiburi kingi cha 
Yerusalemu. 10 Watu hawa waovu wanaokataa kutii maneno yangu, 
wanaofuata kwa ukaidi moyo wao wenyewe, na wanaofuata miungu 
mingine, wakiiabudu na kuiinamia, watakuwa kama mshipi huu 
usiofaa kabisa.’ 11 'Kwa maana kama vile mshipi unavyoshikamana 
na kiuno cha mtu, ndivyo nilivyowafanya watu wote wa nyumba ya 
Israeli na watu wote wa nyumba ya Yuda washikamane nami, 
asema Yehova, 'ili wawe watu wangu, jina, sifa, na kitu maridadi 
kwangu. Lakini hawakutii.” 


12 “Nawe unapaswa pia kuwapa ujumbe huu: 'Yehova Mungu wa 
Israeli anasema hivi: “Kila mtungi mkubwa unapaswa kujazwa divai.” 
Nao watakujibu, 'Je, tayari hatujui kwamba kila mtungi mkubwa 
unapaswa kujazwa divai? 13 Kisha uwaambie, ‘Yehova anasema 


hivi: “Tazama, ninawajaza ulevi wakaaji wote wa nchi hii, wafalme 
wanaoketi kwenye kiti cha ufalme cha Daudi, makuhani na manabii, 
na wakaaji wote wa Yerusalemu. 14 Nami nitawaponda kwa 
kuwagonganisha mtu na mwenzake, baba na wana pia,” asema 
Yehova. “Sitawahurumia wala kuwasikitikia kamwe wala 
kuwaonyesha rehema yoyote; hakuna kitakachonizuia 
nisiwaangamize.” 


15 Sikieni na mtege sikio. 

Msiwe na kiburi, kwa maana Yehova amesema. 

16 Mtukuzeni Yehova Mungu wenu 

Kabla hajaleta giza 

Na kabla miguu yenu haijajikwaa kwenye milima jioni. 
Mtatumaini kupata nuru, 

Lakini ataleta kivuli kizito; 

Ataigeuza nuru iwe giza zito. 

17 Nanyi mkikataa kusikiliza, 

Nitalia” kisiri kwa sababu ya kiburi chenu. 

Nitatoa machozi mengi, na macho yangu yatabubujika machozi, 
Kwa sababu kondoo wa Yehova wamechukuliwa mateka. 

18 Mwambie mfalme na mama malkia, 'Ketini mahali pa chini, 


Kwa maana taji lenu maridadi litaanguka kutoka kwenye vichwa 
vyenu.’ 


19 Majiji ya kusini yamefungwa,” na hakuna mtu wa kuyafungua. 


Watu wote wa Yuda wamepelekwa uhamishoni, wamepelekwa 
kabisa uhamishoni. 


20 |nua macho yako uwaone wale wanaokuja kutoka kaskazini. 

Liko wapi kundi ulilopewa, kondoo wako maridadi? 

21 Utasema nini adhabu yako itakapofika 

Kutoka kwa marafiki wako wa karibu uliowafundisha tangu mwanzo? 


Je, hutashikwa na uchungu wa kuzaa, kama wa mwanamke 
anayezaa? 


22 Nawe ukijiuliza moyoni mwako, 'Kwa nini nimepatwa na mambo 
haya?’ 


Umevuliwa nguo yako kwa sababu ya kosa lako kubwa 

Na visigino vyako vimetendewa kikatili. 

23 Je, Mkushi” anaweza kuibadili ngozi yake, au chui madoa yake? 
Kama inawezekana, basi mnaweza kutenda mema, 

Ninyi mliozoezwa kutenda uovu. 


24 Basi nitawatawanya kama nyasi kavu zinazopeperushwa na 
upepo wa jangwani. 


25 Hii ndiyo kura yako, fungu nililokupimia,” asema Yehova, 
“Kwa sababu umenisahau nawe unautumaini uwongo. 


26 Kwa hiyo, nitainua nguo yako juu ya uso wako, 


Na aibu yako itaonekana, 

27 Matendo yako ya uzinzi na kilio chako cha uchu, 
Ukahaba wako uliopotoka.” 

Juu ya vilima, katika mashamba, 

Nimeyaona matendo yako yanayochukiza. 

Ole wako, Ee Yerusalemu! 


Utaendelea kuwa mchafu mpaka lini?” 


A Yer. 13:17 Au “Nafsi yangu italia.” 
A Yer. 13:19 Au “yamezingirwa.” 
A Yer. 13:23 Au “Mwethiopia.” 


A Yer. 13:27 Au “wa aibu.” 


Yeremia 14:1-22 

14 Hili ndilo neno la Yehova lililomjia Yeremia kuhusu ukame: 
2 Yuda inaomboleza, na malango yake yamefifia. 
Yamehuzunika na kuzama ardhini, 

Na kilio kinapanda juu kutoka Yerusalemu. 

3 Na mabwana wao wanawatuma watumishi wao” walete maji. 
Wanaenda kwenye visima” lakini hawapati maji. 

Wanarudi vyombo vyao vikiwa vitupu. 

Wameaibika na kukata tamaa, 

Nao wanavifunika vichwa vyao. 

4 Kwa sababu udongo umepasuka, 

Kwa maana hakuna mvua nchini, 

Wakulima wametamauka na kuvifunika vichwa vyao. 

> Hata paa jike aliye porini anamwacha mtoto wake mchanga 
Kwa sababu hakuna nyasi. 

6 Punda wa mwituni wanasimama kwenye vilima vitupu. 
Wanahemahema kama mbwamwitu; 

Macho yao yanadhoofika kwa sababu hakuna majani. 


7 Ingawa makosa yetu yanatushtaki, 


Ee Yehova, tenda kwa ajili ya jina lako. 

Kwa maana matendo yetu ya ukosefu wa uaminifu ni mengi, 
Nasi tumekutendea dhambi. 

8 Ee tumaini la Israeli, Mwokozi wake wakati wa taabu, 
Kwa nini wewe ni kama mgeni nchini, 

Kama msafiri alalaye usiku mmoja tu? 

9 Kwa nini wewe ni kama mtu anayeshangaa, 

Kama mwanamume mwenye nguvu asiyeweza kuokoa? 
Kwa maana uko miongoni mwetu, Ee Yehova, 

Nasi tumeitwa kwa jina lako. 

Usituache. 


10 Yehova anasema hivi kuhusu watu hawa: “Wanapenda 
kutangatanga; hawajaizuia miguu yao. Basi Yehova hafurahishwi 
nao. Sasa atalikumbuka kosa lao, naye atawaadhibu” kwa sababu 
ya dhambi zao.” 


11 Kisha Yehova akaniambia: “Usisali kwamba watu hawa wapate 
mema. 12 Wanapofunga, sisikilizi sihi zao, na wanapotoa dhabihu 
nzima za kuteketezwa na matoleo ya nafaka, siyafurahii, kwa maana 
nitawaangamiza kwa upanga, kwa njaa kali, na kwa ugonjwa hatari.” 


13 Ndipo nikasema: “Ole wangu, Ee Bwana Mwenye Enzi Kuu 
Yehova! Tazama, manabii wanawaambia, ‘ʻHamtaona upanga, wala 


hamtakumbwa na njaa kali, bali nitawapa amani ya kweli mahali 
hapa.” 


14 Kisha Yehova akaniambia: “Manabii wanatabiri uwongo katika jina 
langu. Sikuwatuma wala kuwaamuru wala kuzungumza nao. 
Wanawatabiria ninyi maono ya uwongo na uaguzi” usiofaa kitu na 
udanganyifu wa moyo wao wenyewe. 15 Kwa hiyo mimi Yehova 
ninasema hivi kuhusu manabii wanaotabiri katika jina langu ingawa 
sikuwatuma, na wanaosema hakuna upanga wala njaa kali 
itakayokuja katika nchi hii: 'Manabii hao wataangamia kwa upanga 
na kwa njaa kali. 16 Na watu wanaotabiriwa mambo hayo watatupwa 
katika barabara za Yerusalemu kwa sababu ya njaa kali na upanga, 
na hakuna yeyote atakayewazika—wao, wake zao, wana wao, au 
mabinti wao— kwa maana nitawamwagia msiba wanaostahili.' 


17 “Unapaswa kuwaambia neno hili, 
‘Macho yangu na yabubujike machozi usiku na mchana, yasiishe, 


Kwa maana bikira, binti ya watu wangu amepondwa kabisa na 
kuvunjwa, 


Kwa jeraha baya sana. 

18 Nikienda shambani na kutazama, 
Ninawaona wale waliouawa kwa upanga! 
Ninayaona magonjwa yaliyoletwa na njaa kali! 


Kwa maana nabii na kuhani wamezunguka katika nchi wasiyoijua.” 


19 Je, umeikataa Yuda kabisa, au, je, umelichukia” Sayuni kabisa? 
Kwa nini umetupiga, hivi kwamba hatuwezi kupona? 

Tulitumaini kupata amani, lakini hakuna jambo lolote jema lililokuja, 
Wakati wa kuponywa, lakini kuna hofu! 

20 Tunatambua uovu wetu, Ee Yehova, 

Na kosa la mababu zetu, 

Kwa maana tumekutendea dhambi. 

21 Kwa ajili ya jina lako, usitukatae; 

Usikidharau kiti chako cha ufalme chenye utukufu. 

Kumbuka, nawe usivunje agano lako pamoja nasi. 


22 Je, kuna sanamu yoyote kati ya sanamu za ubatili za mataifa 
inayoweza kuleta mvua, 


Au, je, hata mbingu zinaweza kuleta mvua zenyewe? 
Je, si Wewe peke yako, Ee Yehova Mungu wetu? 
Nasi tunakutumaini, 


Kwa maana wewe peke yako ndiye uliyefanya mambo hayo yote. 


A Yer. 14:3 Au “walio wadogo nchini.” 
A Yer. 14:3 Au “mitaro; matangi.” 


A Yer. 14:10 Au “atawafanya wawajibike.” 


A Yer. 14:14 Au “ubashiri.” 


A Yer. 14:19 Au “nafsi yako imelichukia.” 


Yeremia 15:1-21 


15 Kisha Yehova akaniambia: “Hata kama Musa na Samweli 
wangekuwa wamesimama mbele zangu, singewaonyesha kibali” 
watu hawa. Wafukuze kutoka mbele zangu. Waache waende. 2 Nao 
wakikuuliza, ‘Twende wapi?’ unapaswa kuwaambia, ‘Yehova 
anasema hivi: 


“Yeyote aliyekusudiwa kufa kwa ugonjwa unaoua, na afe kwa 
ugonjwa unaoua! 


Yeyote aliyekusudiwa kufa kwa upanga, na afe kwa upanga! 
Yeyote aliyekusudiwa kufa kwa njaa kali, na afe kwa njaa kali! 
Na yeyote aliyekusudiwa kwenda utekwani, na aende utekwani!” 


3 “Nami nitawaletea misiba minne,” asema Yehova, ‘upanga ili 
kuua, mbwa ili kukokota, na ndege wa angani na wanyama wa 
duniani ili kula na kuharibu. 4 Nami nitawafanya wawe kitu cha 
kutisha kwa falme zote za dunia kwa sababu ya Manase mwana wa 
Hezekia, mfalme wa Yuda, kwa sababu ya mambo aliyofanya 
Yerusalemu. 


5 Ni nani atakayekuhurumia, Ee Yerusalemu, 

Ni nani atakayekusikitikia, 

Na ni nani atakayesimama ili kuuliza kuhusu hali yako?’ 
6 'Umeniacha mimi, asema Yehova. 

‘Unaendelea kunigeuzia mgongo.” 


Basi nitaunyoosha mkono wangu dhidi yako na kukuangamiza. 


Nimechoka kukuhurumia.” 

7 Nami nitawapepeta kwa uma kwenye malango ya nchi. 
Nitawaua watoto wao. 

Nitawaangamiza watu wangu, 

Kwa sababu wanakataa kuziacha njia zao. 


8 Wajane wao watakuwa wengi mbele zangu kuliko mchanga wa 
bahari. 


Nitaleta mwangamizaji dhidi yao wakati wa adhuhuri, dhidi ya akina 
mama na vijana. 


Nitawaletea wasiwasi na hofu kwa ghafla. 

9 Mwanamke aliyezaa watoto saba amedhoofika; 
Anapumua?” kwa shida. 

Jua lake limetua wakati bado ni mchana, 

Na kusababisha aibu na fedheha.” 

‘Na wachache waliobaki kati yao 


Nitawaacha waangamizwe kwa upanga na maadui wao, asema 
Yehova.” 


10 Ole wangu, ewe mama yangu, kwa sababu ulinizaa, 
Mtu anayegombana na kuzozana daima na nchi yote. 


Sijamkopesha mtu wala kukopeshwa; 


Lakini wote wananilaani. 

11 Yehova alisema: “Kwa hakika nitakuhudumia ili upate mema; 
Kwa hakika nitakusaidia wakati wa msiba, 

Wakati wa taabu dhidi ya adui. 

12 Je, kuna yeyote anayeweza kuvunja chuma vipandevipande, 
Chuma kutoka kaskazini, na shaba? 

13 Nitatoa mali zako na hazina zako ili ziporwe, 


Bila malipo, kwa sababu ya dhambi zako zote katika maeneo yako 
yote. 


14 Nitawapatia maadui wenu 

Wazipeleke katika nchi msiyoijua. 

Kwa maana moto umewashwa kwa hasira yangu. 

Nao unawaka dhidi yenu.” 

15 Wewe unajua, Ee Yehova, 

Nikumbuke na unikazie fikira. 

Nilipizie kisasi wanaonitesa. 

Usiache niangamie” kwa sababu wewe hukasiriki upesi. 
Ujue kwamba ninabeba shutuma hii kwa sababu yako. 
16 Maneno yako yalipatikana, nami nikayala; 


Na neno lako likawa furaha na shangwe ya moyo wangu, 


Kwa maana nimeitwa kwa jina lako, Ee Yehova Mungu wa majeshi. 
17 Siketi pamoja na watu wanaopenda raha na kushangilia. 

Kwa sababu mkono wako uko juu yangu, ninaketi peke yangu, 
Kwa maana umenijaza ghadhabu.” 

18 Kwa nini maumivu yangu ni ya kudumu na jeraha langu haliponi? 
Linakataa kupona. 

Je, utakuwa kwangu kama chanzo cha maji cha udanganyifu, 
Ambacho hakiwezi kutegemeka? 

19 Kwa hiyo Yehova anasema hivi: 

“Ukirudi, basi nitakurudisha, 

Nawe utasimama mbele zangu. 


Ikiwa utatenganisha kilicho na thamani kutoka kwa kisicho na 
thamani, 


Utakuwa kama kinywa changu mwenyewe.” 
Watalazimika kuja kwako, 
Lakini wewe hutaenda kwao.” 


20 “Ninakufanya kuwa ukuta wa shaba wenye ngome kwa watu 
hawa. 


Kwa hakika watapigana nawe, 


Lakini hawatakushinda, 


Kwa maana mimi niko pamoja nawe, ili nikuokoe na kukukomboa,’ 
asema Yehova. 


21 “Nami nitakuokoa kutoka mikononi mwa watu waovu 


Na kukukomboa kutoka mikononi mwa watu wakatili.” 


A Yer. 15:1 Au “nafsi yangu haingewaelekea.” 

A Yer. 15:3 Au labda, “aina nne za hukumu.” Tnn., “familia nne.” 
A Yer. 15:6 Au labda, “Unatembea ukirudi nyuma.” 

A Yer. 15:6 Au “kughairi.” 

A Yer. 15:9 Au “Nafsi yake inapumua.” 

^ Yer. 15:9 Au labda, “Limeaibishwa na kufedheheshwa.” 

^ Yer. 15:15 Tnn., “Usiniondolee mbali.” 

A Yer. 15:17 Au “ujumbe wa shutuma.” 


A Yer. 15:19 Au “utakuwa msemaji wangu.” 


Yeremia 16:1-21 


16 Na neno la Yehova likanijia tena, likisema: 2 “Usioe mke, wala 
usiwe na wana na mabinti mahali hapa. 3 Kwa maana Yehova 
anasema hivi kuhusu wana na mabinti wanaozaliwa hapa na kuhusu 
mama zao wanaowazaa na kuhusu baba zao wanaowazaa katika 
nchi hii: 4 'Watakufa kwa magonjwa hatari, lakini hakuna 
atakayewaombolezea wala kuwazika; watakuwa kama mbolea 
kwenye ardhi. Wataangamia kwa upanga na kwa njaa kali, na maiti 
zao zitakuwa chakula cha ndege wa angani na wanyama wa 
duniani.’ 


5 “Kwa maana Yehova anasema hivi: 
‘Usiingie katika nyumba ambamo waombolezaji wanafanya karamu, 
Wala usiende kuomboleza au kuwapa pole,’ 


‘Kwa maana nimewaondolea watu hawa amani yangu, asema 
Yehova, 


‘Pamoja na upendo wangu mshikamanifu na rehema. 

6 Wakubwa kwa wadogo watakufa katika nchi hii. 

Hawatazikwa, 

Hakuna mtu atakayewaombolezea, 

Wala hakuna mtu atakayejikatakata wala kujitia upara kwa ajili yao.” 
7 Na hakuna mtu atakayewapa chakula wale wanaoomboleza, 


Ili kuwafariji baada ya kufiwa; 


Wala hakuna yeyote atakayewapa kikombe cha faraja 

Ili wanywe kwa sababu ya kumpoteza baba yao au mama yao. 
8 Nawe usiingie katika nyumba ya karamu 

Kuketi pamoja nao ili kula na kunywa.’ 


9 “Kwa maana Yehova wa majeshi, Mungu wa Israeli, anasema hivi: 
‘Mahali hapa, katika siku zenu na mbele ya macho yenu wenyewe, 
nitazikomesha sauti za furaha na shangwe, sauti ya bwana harusi na 
sauti ya bibi harusi.’ 


10 “Utakapowaambia watu hawa maneno haya yote, watakuuliza, 

‘Kwa nini Yehova amesema kwamba tutapatwa na msiba wote huu 
mkubwa? Tumemtendea Yehova Mungu wetu kosa gani na dhambi 
gani?’ 11 Utawajibu, 
Yehova, “nao waliendelea kuifuata miungu mingine na kuiabudu na 


ATI 


Kwa sababu mababu zenu waliniacha,” asema 


kuiinamia. Lakini waliniacha mimi, nao hawakuishika sheria yangu. 
12 Nanyi mmetenda mambo mabaya zaidi kuliko mababu zenu, na 
kila mmoja wenu anaufuata ukaidi wa moyo wake mwovu badala ya 
kunitii. 13 Basi nitawatupa nje ya nchi hii mpaka kwenye nchi 
ambayo wala ninyi wala mababu zenu hawakuijua, na huko 
mtalazimika kuiabudu miungu mingine mchana na usiku, kwa 

sababu sitawaonyesha kibali. 


14 “Hata hivyo, siku zinakuja, asema Yehova, ‘wakati ambapo 
hawatasema tena: “Kwa hakika kama Yehova anavyoishi, aliyewatoa 
watu wa Israeli nchini Misri!” 15 badala yake watasema: “Kwa hakika 
kama Yehova anavyoishi, aliyewatoa watu wa Israeli katika nchi ya 
kaskazini na katika nchi zote ambako alikuwa amewatawanya!” nami 
nitawarudisha katika nchi yao, niliyowapa mababu zao.’ 


16 “Tazama, ninawaita wavuvi wengi, asema Yehova, 

‘Nao watawavua. 

Na baada ya hapo nitawaita wawindaji wengi, 

Nao watawawinda kwenye kila mlima na kila kilima 

Na kutoka kwenye mipasuko ya majabali. 

17 Kwa maana macho yangu yanaona kila kitu wanachofanya.” 
Hawajafichwa kutoka mbele zangu, 

Wala kosa lao halijafichwa kutoka mbele ya macho yangu. 


18 Kwanza, nitalipa kiwango kamili kinachostahili kosa lao na dhambi 
yao, 


Kwa maana wameitia unajisi nchi yangu kwa mifano isiyo hai ya” 
sanamu zao zinazochukiza 


Nao wameujaza urithi wangu mambo yao yanayochukiza.” 
19 Ee Yehova, nguvu zangu na ngome yangu, 

Kimbilio langu katika siku ya taabu, 

Mataifa yatakuja kwako kutoka kwenye miisho ya dunia, 
Nayo yatasema: “Mababu zetu walirithi uwongo mtupu, 
Ubatili na vitu visivyofaa kitu ambavyo havina faida yoyote.” 
20 Je, mwanadamu anaweza kujitengenezea miungu 


Wakati kwa kweli hiyo si miungu? 


21 “Basi nitawafanya wajue, 
Wakati huu nitawafanya wajue nguvu zangu na uwezo wangu, 


Nao watalazimika kujua kwamba jina langu ni Yehova.” 


A Yer. 16:6 Desturi za kipagani za kuomboleza ambazo inaelekea 
zilifanywa katika nchi ya Israeli iliyoasi imani. 


A Yer. 16:17 Au “yanatazama njia zao zote.” 


A Yer. 16:18 Tnn., “maiti za.” 


Yeremia 17:1-27 
17 “Dhambi ya Yuda imeandikwa kwa kalamu ya chuma. 
Imechongwa kwa ncha ya almasi juu ya bamba la moyo wao 


Na juu ya pembe za madhabahu zao, 


2 Huku wana wao wakikumbuka madhabahu zao na miti yao 
mitakatifu” 


Kando ya mti wenye majani mengi, juu ya vilima virefu, 
3 Juu ya milima katika maeneo yaliyo wazi ya mashambani. 
Mali zako, hazina zako zote, nitazitoa ili ziporwe 


—Naam, mahali pako pa juu kwa sababu ya dhambi katika maeneo 
yako yote. 


4 Utauacha kwa kupenda urithi wako niliokupa. 

Nami nitakufanya uwatumikie maadui wako katika nchi usiyoijua, 
Kwa maana umeiwasha hasira yangu kama moto.” 

Itaendelea kuwaka daima.” 

5 Yehova anasema hivi: 

“Amelaaniwa mtu” anayewatumaini wanadamu, 

Anayetegemea nguvu za wanadamu,” 

Na ambaye moyo wake unamwacha Yehova. 


6 Atakuwa kama mti ulio peke yake jangwani. 


Hataona mema yatakapokuja, 
Lakini atakaa mahali pakavu nyikani, 


Katika nchi yenye chumvi ambayo hakuna mtu anayeweza kuishi 
ndani yake. 


7 Amebarikiwa mtu” anayemtumaini Yehova, 

Ambaye uhakika wake uko katika Yehova. 

8 Atakuwa kama mti uliopandwa kando ya maji, 
Unaopeleka mizizi yake kwenye kijito. 

Hatatambua joto linapokuja, 

Bali majani yake yatasitawi sikuzote. 

Naye hatakuwa na mahangaiko katika mwaka wa ukame, 


Wala hataacha kuzaa matunda. 


* 


9 Moyo ni wenye hila* kuliko kitu kingine chochote nao ni hatari. 
Ni nani anayeweza kuujua? 

10 Mimi, Yehova, ninauchunguza moyo, 

Ninakagua mawazo ya ndani kabisa,” 

Ili kumpa kila mmoja kulingana na njia zake, 

Kulingana na matunda ya matendo yake. 

11 Kama kwale anayekusanya kile ambacho hakutaga, 


Ndivyo alivyo mtu anayekusanya utajiri kwa udanganyifu.” 


Atauacha katikati ya maisha yake, 

Na mwishowe ataonekana hana akili.” 

12 Kiti cha ufalme chenye utukufu, kilichokwezwa tangu mwanzo, 
Ndicho mahali petu patakatifu. 

13 Ee Yehova, tumaini la Israeli, 

Wote wanaokuacha wataaibishwa. 

Wale wanaokuasi” wataandikwa mavumbini, 

Kwa sababu wamemwacha Yehova, chanzo cha maji yaliyo hai. 
14 Niponye, Ee Yehova, nami nitapona. 

Niokoe, nami nitaokoka, 

Kwa maana ninakusifu wewe. 

15 Tazama! Kuna wale wanaoniambia: 

“Neno la Yehova liko wapi? 

Na lije, tafadhali!” 

16 Lakini mimi, sikukimbia na kuacha kukufuata ukiwa mchungaji, 
Wala sikutamani siku ya msiba. 

Unajua vema mambo yote ambayo midomo yangu imesema; 
Yote yalitendeka mbele za uso wako! 


17 Usiwe tisho kwangu. 


Wewe ni kimbilio langu katika siku ya msiba. 
18 Wale wanaonitesa na waaibishwe, 

Lakini usiruhusu niaibishwe. 

Waache washikwe na hofu, 

Lakini usiruhusu nishikwe na hofu. 

Ilete siku ya msiba juu yao, 

Nawe uwaponde na kuwaangamiza kabisa.” 


19 Yehova aliniambia hivi: “Nenda usimame katika lango la wana wa 
watu ambalo wafalme wa Yuda huingilia na kutokea, na katika 
malango yote ya Yerusalemu. 20 Nawe unapaswa kuwaambia hivi: 
'Sikieni neno la Yehova, ninyi wafalme wa Yuda, watu wote wa Yuda, 
na wakaaji wote wa Yerusalemu, mnaoingia kupitia malango haya. 
21 Yehova anasema hivi: “Jihadharini, nanyi msibebe mzigo wowote 
siku ya Sabato wala kuuingiza kupitia malango ya Yerusalemu. 

22 Hampaswi kutoa mzigo wowote katika nyumba zenu siku ya 
Sabato; nanyi hampaswi kufanya kazi yoyote. Endeleeni kuishika 
siku ya Sabato ikiwa siku takatifu, kama nilivyowaamuru mababu 
zenu. 23 Lakini hawakusikiliza wala kutega sikio lao, nao wakakataa 
kwa ukaidi” kutii au kukubali nidhamu.” 


24 ““Hata hivyo, mkinitii kabisa,” asema Yehova, “nanyi msiingize 
mzigo wowote kupitia malango ya jiji hili siku ya Sabato, nanyi 
mwendelee kuishika siku ya Sabato ikiwa siku takatifu kwa 
kutofanya kazi yoyote siku hiyo, 25 ndipo wafalme na wakuu 
wanaoketi kwenye kiti cha ufalme cha Daudi wataingia pia kupitia 
malango ya jiji hili, wakipanda gari na farasi, wao pamoja na wakuu 


wao, watu wa Yuda na wakaaji wa Yerusalemu; na jiji hili litaendelea 
kuwa na watu daima. 26 Na watu watakuja kutoka katika majiji ya 
Yuda, kutoka maeneo yanayozunguka Yerusalemu, kutoka nchi ya 
Benjamini, maeneo ya chini, kutoka eneo lenye milima, na kutoka 
Negebu;* wataleta dhabihu nzima za kuteketezwa, dhabihu nyingine, 
matoleo ya nafaka, ubani, na dhabihu za shukrani ndani ya nyumba 
ya Yehova. 


27 ““Lakini msiponitii kwa kutoshika siku ya Sabato ikiwa siku 
takatifu na mkibeba mizigo na kuileta kupitia malango ya Yerusalemu 
katika siku ya Sabato, nitayawasha moto malango yake, nao hakika 
utaiteketeza minara yenye ngome ya Yerusalemu nao 

hautazimwa. 


^ Yer. 17:2 Angalia Kamusi. 

^ Yer. 17:4 Au labda, “Kwa hasira yangu umewashwa kama moto.” 
^ Yer. 17:5 Au “mtu mwenye nguvu.” 

^ Yer. 17:5 Tnn., “Anayefanya mwili wa nyama kuwa mkono wake.” 
^ Yer. 17:7 Au “mtu mwenye nguvu.” 

A Yer. 17:9 Au “ ni mdanganyifu.” 

A Yer. 17:9 Au labda, “hauwezi kuponywa.” 

A Yer. 17:10 Au “hisia za ndani kabisa.” Tnn., “figo.” 

A Yer. 17:11 Au “lakini si kwa haki.” 


A Yer. 17:13 Tnn., “wanaoniasi,” inaelekea wanamwasi Yehova. 


A Yer. 17:18 Au “uwaangamize mara mbili zaidi.” 
^ Yer. 17:23 Tnn., “wakazifanya shingo zao kuwa ngumu.” 


A Yer. 17:26 Au “kusini.” 


Yeremia 18:1-23 


18 Hili ndilo neno lililomjia Yeremia kutoka kwa Yehova: 2 “Inuka na 
ushuke mpaka kwenye nyumba ya mfinyanzi, na huko nitakuambia 
maneno yangu.” 


3 Basi nikashuka mpaka kwenye nyumba ya mfinyanzi, naye alikuwa 
akifanya kazi kwenye magurudumu ya mfinyanzi. 4 Lakini chombo 
alichokuwa akitengeneza kikaharibika mikononi mwake. Basi 
mfinyanzi akakitengeneza upya kuwa chombo kingine, kama 
alivyopenda.” 


5 Kisha neno la Yehova likanijia likisema: 6 “Je, siwezi kuwatendea 
kama mfinyanzi huyu alivyotenda, enyi watu wa nyumba ya Israeli?’ 
asema Yehova. ‘Tazama! Kama udongo mikononi mwa mfinyanzi, 
ndivyo mlivyo mikononi mwangu, enyi watu wa nyumba ya Israeli. 

7 Wakati wowote nitakaposema kuhusu kung'oa na kubomoa na 
kuharibu taifa au ufalme, 8 na taifa hilo liache uovu wake 
niliotangaza dhidi yake, mimi pia nitabadili nia yangu” kuhusu msiba 
niliokusudia kuuleta dhidi yake. 9 Lakini wakati wowote ninaposema 
kuhusu kujenga na kupanda taifa au ufalme, 10 na taifa hilo litende 
maovu machoni pangu na kukosa kuitii sauti yangu, mimi pia 
nitabadili nia yangu” kuhusu mema niliyokusudia kulitendea.’ 


11 “Sasa, tafadhali, waambie watu wa Yuda na wakaaji wa 
Yerusalemu, ‘Yehova anasema hivi: “Ninatayarisha” msiba na 
kupanga njama dhidi yenu. Geukeni, tafadhali, kutoka kwenye njia 


zenu mbaya, na mrekebishe njia zenu na matendo yenu. 


12 Lakini wakasema: “Hakuna tumaini lolote! Kwa maana tutafuata 
mawazo yetu wenyewe, na kila mmoja wetu atatenda kulingana na 


ukaidi wa moyo wake mwovu.” 

13 Kwa hiyo Yehova anasema hivi: 

“Ulizeni wenyewe, tafadhali, kati ya mataifa. 

Ni nani amesikia jambo kama hili? 

Bikira wa Israeli ametenda jambo linalochukiza sana. 


14 Je, theluji ya Lebanoni inatoweka kwenye miamba iliyo kwenye 
miteremko yake? 


Au, je, maji baridi yanayotiririka kutoka mbali yatakauka? 

15 Lakini watu wangu wamenisahau. 

Kwa maana wanakitolea dhabihu” kitu cha ubatili, 

Nao wanawafanya watu wajikwae katika njia zao, vijia vya kale, 


Ili wapite kwenye barabara za vichochoroni ambazo 
hazijasawazishwa na ambazo si tambarare,” 


16 Ili kuifanya nchi yao kuwa kitu cha kutisha 
Na kitu cha kupigiwa mluzi milele. 


Kila mtu atakayepita kando yake atatazama kwa mshtuko na kutikisa 
kichwa chake. 


17 Kama upepo wa mashariki, nitawatawanya mbele ya adui. 
Nitawaonyesha mgongo, si uso wangu, siku ya msiba wao.” 


18 Nao wakasema: “Njooni, tupange njama dhidi ya Yeremia, kwa 
maana sheria haitatoweka” kutoka kwa makuhani wetu au shauri 


kutoka kwa watu wenye hekima au neno kutoka kwa manabii. Njooni 
tumshambulie kwa maneno,” nasi tusisikilize anachosema.” 


19 Nitegee sikio, Ee Yehova, 

Nawe usikilize wanachosema wapinzani wangu. 
20 Je, wema unapaswa kulipwa kwa uovu? 

Kwa maana wameuchimbia shimo uhai wangu.” 


Kumbuka jinsi nilivyosimama mbele zako ili kusema mema 
kuwahusu, 


Ili kuwaondolea ghadhabu yako. 

21 Basi waache wana wao wapatwe na njaa kali, 
Na uwatie mikononi mwa nguvu za upanga. 
Wake zao na wafiwe na watoto na kuwa wajane. 
Wanaume wao na wauawe kwa ugonjwa unaoua, 
Vijana wao wauawe kwa upanga vitani. 

22 Kilio na kisikiwe kutoka katika nyumba zao 
Utakapowaletea wavamizi kwa ghafla. 

Kwa maana wamechimba shimo ili kunikamata 
Nao wametega mitego ya kuinasa miguu yangu. 
23 Lakini wewe, Ee Yehova, 


Unajua vema njama zao zote za kuniua. 


Usilifunike kosa lao, 
Wala usiifute dhambi yao kutoka mbele zako. 
Na wakwazike mbele zako 


Utakapowachukulia hatua kwa hasira yako. 


A Yer. 18:4 Tnn., “kama ilivyokuwa sawa machoni pa mfinyanzi 
kukitengeneza.” 


A Yer. 18:8 Au “nitaghairi.” 

A Yer. 18:10 Au “nitaghairi.” 

A Yer. 18:11 Tnn., “ninatengeneza.” 

A Yer. 18:15 Au “moshi wa dhabihu.” 

A Yer. 18:15 Au “ambazo hazijatengenezwa.” 
A Yer. 18:18 Au “mafundisho hayatatoweka.” 
^ Yer. 18:18 Tnn., “tumpige kwa ulimi.” 


^ Yer. 18:20 Au “wameichimbia shimo nafsi yangu.” 


Yeremia 19:1-15 


19 Yehova alisema hivi: “Nenda ukanunue chupa ya udongo kwa 
mfinyanzi. Uwachukue baadhi ya wazee wa watu na baadhi ya 
wazee wa makuhani, 2 nawe uende katika Bonde la Mwana wa 
Hinomu, kwenye njia inayoelekea kwenye Lango la Vigae. Na huko 
utangaze maneno ninayokuambia. 3 Utasema, 'Sikieni neno la 
Yehova, enyi wafalme wa Yuda na wakaaji wa Yerusalemu. Yehova 
wa majeshi, Mungu wa Israeli, anasema hivi: 


LALI 


Niko karibu kuleta msiba mahali hapa, na masikio ya yeyote 
anayesikia kuuhusu yatawasha. 4 Ni kwa sababu waliniacha na 
kufanya mahali hapa pasitambuliwe. Hapa wanaitolea dhabihu 
miungu mingine ambayo wao na mababu zao na wafalme wa Yuda 
hawakuijua, nao wamepajaza mahali hapa damu ya watu wasio na 
hatia. > Walijenga mahali pa juu pa Baali ili kuwateketeza motoni 
wana wao kuwa dhabihu nzima za kuteketezwa kwa Baali, jambo 
ambalo sikuamuru wala kusema na ambalo hata halijawahi kamwe 


I% 


kuingia moyoni mwangu. 


6 ““Kwa hiyo tazameni! siku zinakuja,” asema Yehova, “wakati 
mahali hapa hapataitwa tena Tofethi au Bonde la Mwana wa Hinomu 
bali Bonde la Mauaji. 7 Nitavunja mipango ya Yuda na Yerusalemu 
mahali hapa, nami nitawaacha maadui wao wawaangamize kwa 
upanga na pia wataangamizwa kwa mkono wa wale wanaotaka 
kuwaua.” Nami nitawapa ndege wa angani na wanyama wa duniani 
maiti zao kuwa chakula chao. 8 Nitalifanya jiji hili kuwa kitu cha 
kutisha na kitu cha kupigiwa mluzi. Kila mtu atakayepita kando yake 
atatazama kwa mshtuko na kupiga mluzi kwa sababu ya mapigo 
yake yote. 9 Nami nitawafanya wale nyama ya wana wao na ya 


mabinti wao, nao watakula kila mmoja nyama ya mwenzake, kwa 
sababu ya kuzingirwa na kukata tamaa watakapobanwa na maadui 


JI 


wao wanaotaka kuwaua. 


10 “Kisha uivunje ile chupa mbele ya macho ya wanaume 
watakaoenda pamoja nawe, 11 nawe uwaambie, ‘Yehova wa majeshi 
anasema hivi: “Hivi ndivyo nitakavyowavunja watu hawa na jiji hili, 
kama mtu anavyovunja chombo cha mfinyanzi hivi kwamba hakiwezi 
kurekebishwa kamwe; nao watawazika wafu katika Tofethi hivi 

kwamba hakutakuwa na nafasi zaidi ya kuwazika. 


12 “Hivyo ndivyo nitakavyopatendea mahali hapa, asema Yehova, 
‘na wakaaji wake, ili kulifanya jiji hili liwe kama Tofethi. 13 Na nyumba 
za Yerusalemu na nyumba za wafalme wa Yuda zitakuwa chafu 
kama mahali hapa, Tofethi, naam, nyumba zote ambazo juu ya paa 
zake walilitolea dhabihu jeshi lote la mbinguni na ambako 
waliimiminia miungu mingine matoleo ya kinywaji.” 


14 Yeremia aliporudi kutoka Tofethi ambako Yehova alikuwa 
amemtuma ili atabiri huko, akasimama katika ua wa nyumba ya 
Yehova na kuwaambia hivi watu wote: 15 “Yehova wa majeshi, 
Mungu wa Israeli, anasema hivi: ‘Tazameni, ninaliletea jiji hili na miji 
yake yote msiba wote ambao nimetangaza dhidi yake, kwa sababu 
walikataa kwa ukaidi kuyatii” maneno yangu.” 


A Yer. 19:5 Au “sijawahi kamwe kulifikiria.” 
A Yer. 19:7 Au “wanaotafuta nafsi yao.” 


A Yer. 19:9 Au “wanaotafuta nafsi yao.” 


A Yer. 19:15 Tnn., “walizifanya shingo zao kuwa ngumu ili wasitii.” 


Yeremia 20:1-18 


20 Sasa Pashuri mwana wa Imeri, kuhani, ambaye pia alikuwa 
msimamizi mkuu katika nyumba ya Yehova, alikuwa akisikiliza 
Yeremia alipokuwa akitabiri mambo hayo. 2 Kisha Pashuri akampiga 
nabii Yeremia na kumweka katika mikatale iliyokuwa kwenye Lango 
la Juu la Benjamini, lililokuwa katika nyumba ya Yehova. 3 Lakini 
siku iliyofuata Pashuri alipomtoa Yeremia katika ile mikatale, Yeremia 
akamwambia: 


“Yehova hatakuita tena Pashuri, bali Hofu Kila Upande. 4 Kwa 
maana Yehova anasema hivi: ‘Nitakufanya uwe kitu cha kutia hofu 
kwako mwenyewe na kwa marafiki wako wote, nao watauawa kwa 
upanga wa maadui wao huku macho yako yakitazama; nami 
nitawatia watu wote wa Yuda mikononi mwa mfalme wa Babiloni, 
naye atawapeleka uhamishoni kule Babiloni na kuwaua kwa upanga. 
5 Nami nitatia mikononi mwa maadui wao utajiri wote wa jiji hili, mali 
zake zote, vitu vyake vyote vyenye thamani, na hazina zote za 
wafalme wa Yuda. Nao watapora vitu hivyo na kuvichukua na 
kuvipeleka Babiloni. 6 Lakini wewe, Pashuri, na wote wanaoishi 
katika nyumba yako, mtapelekwa utekwani. Utapelekwa Babiloni na 
kufia huko, nawe utazikwa huko pamoja na marafiki wako wote, kwa 
sababu umewatabiria uwongo.” 


7 Umenipumbaza, Ee Yehova, nami nikapumbazika. 
Ulizitumia nguvu zako kunipinga, nawe ukashinda. 
Nimekuwa kitu cha kuchekwa mchana kutwa; 


Kila mtu ananidhihaki. 


8 Kwa maana kila mara ninapozungumza, lazima nipaze sauti na 
kutangaza, 


“Ukatili na uharibifu!” 


Kwa maana neno la Yehova limesababisha nitukanwe na 
kudhihakiwa siku nzima. 


9 Basi nikasema: “Sitamtaja tena, 
Wala sitasema tena katika jina lake.” 


Lakini moyoni mwangu neno hilo lilikuwa kama moto unaowaka 
uliofungiwa mifupani mwangu, 


Nami nikachoka kulizuia ndani yangu; 

Singeweza tena kuvumilia. 

10 Kwa maana nilisikia uvumi mwingi wa uovu; 

Hofu ilinizunguka. 

“Mshutumuni; na tumshtumu!” 

Kila mtu aliyenitakia amani alisubiri nianguke: 

“Labda atafanya kosa la kipumbavu, 

Nasi tutamshinda na kujilipizia kisasi dhidi yake.” 

11 Lakini Yehova alikuwa pamoja nami kama shujaa anayetisha. 
Ndiyo sababu wale wanaonitesa watajikwaa nao hawatashinda. 


Wataaibishwa sana, kwa maana hawatafanikiwa. 


Fedheha yao ya milele haitasahauliwa. 

12 Lakini wewe, Ee Yehova wa majeshi, unamchunguza mwadilifu; 
Unaona mawazo ya ndani kabisa” na pia moyo. 

Acha nione ukiwalipiza kisasi, 

Kwa maana nimeileta kesi yangu kwako. 

13 Mwimbieni Yehova! Msifuni Yehova! 


Kwa maana amemwokoa maskini” kutoka mikononi mwa watenda 
maovu. 


14 Ilaaniwe siku niliyozaliwa! 

Isibarikiwe siku ambayo mama yangu alinizaa! 

15 Alaaniwe mtu aliyemletea baba yangu habari njema, akisema: 
“Umepata mwana, mvulana!” 

Na kumfanya ashangilie sana. 


16 Mtu huyo na awe kama majiji ambayo Yehova aliyaangamiza bila 
kughairi. 


Na asikie kilio asubuhi na sauti ya king'ora adhuhuri. 
17 Kwa nini hakuniua ndani ya tumbo la uzazi, 

Ili mama yangu awe kaburi langu 

Na tumbo lake liwe na mimba sikuzote? 


18 Kwa nini nilitoka tumboni 


Ili kuona taabu na huzuni, 


Na kumaliza siku zangu kwa aibu? 


^ Yer. 20:12 Au “hisia za ndani kabisa.” Tnn., “figo. 


A Yer. 20:13 Au “ameiokoa nafsi ya maskini.” 


Yeremia 21:1-14 


21 Yeremia alipokea neno kutoka kwa Yehova wakati Mfalme 
Sedekia alipomtuma kwake Pashuri mwana wa Malkiya na Sefania 
mwana wa Maaseya, kuhani, akiomba hivi: 2 “Tafadhali mwombe 
Yehova ushauri kwa ajili yetu, kwa sababu Mfalme Nebukadneza” 
wa Babiloni anapigana vita dhidi yetu. Labda Yehova atatutendea 
mojawapo ya matendo yake yanayostaajabisha, ili mfalme huyo 
atuache na kwenda zake.” 


3 Yeremia akawaambia, “Mwambieni Sedekia hivi: 4 “Yehova Mungu 
wa Israeli anasema hivi: “Tazama, ninazigeuza dhidi yenu” silaha za 
vita zilizo mikononi mwenu, mnazotumia kupigana na mfalme wa 
Babiloni na Wakaldayo wanaowazingira nje ya ukuta. Nami 
nitawakusanya katikati ya jiji hili. 5 Na mimi mwenyewe nitapigana 
nanyi kwa mkono ulionyooshwa na kwa mkono wenye nguvu, kwa 
hasira na kwa ghadhabu na kwa ukali mwingi. 6 Nitawapiga wakaaji 
wa jiji hili, mwanadamu na mnyama pia. Watakufa kwa ugonjwa 
hatari sana.” 


7 ““Baada ya hayo,” asema Yehova, “Nitamtia Mfalme Sedekia wa 
Yuda na watumishi wake na watu wa jiji hili—wale watakaookoka 
ugonjwa hatari, upanga, na njaa kali—mikononi mwa Mfalme 
Nebukadneza” wa Babiloni, mikononi mwa maadui wao na mikononi 
mwa wale wanaotaka kuwaua.” Atawaua kwa upanga. 
Hatawasikitikia wala kuwahurumia wala kuwaonyesha rehema 

yoyote. 


8 “Nawe utawaambia watu hawa, ‘Yehova anasema hivi: “Tazameni, 
ninaweka mbele yenu njia ya uzima na njia ya kifo. 9 Wale 
watakaobaki katika jiji hili watakufa kwa upanga, kwa njaa kali, na 


kwa ugonjwa hatari. Lakini yeyote atakayetoka na kujisalimisha kwa 
Wakaldayo wanaowazingira ataendelea kuishi, naye atapata uhai 


5I% 


wake” kama nyara. 


10 ““Kwa maana nimelikataaž jiji hili nalo litapata msiba wala si 
mema,” asema Yehova. “Litatiwa mikononi mwa mfalme wa Babiloni, 
naye ataliteketeza kwa moto.” 


11 “Utawaambia watu wa nyumba ya mfalme wa Yuda: Sikieni neno 
la Yehova. 12 Enyi watu wa nyumba ya Daudi, Yehova anasema hivi: 


“Tekelezeni haki kila asubuhi, 


Na mtu anayenyang'anywa, mwokoeni kutoka mikononi mwa mtu 
laghai, 


Ili ghadhabu yangu isiwake kama moto 

Na kuteketeza bila mtu wa kuuzima 

Kwa sababu ya matendo yenu maovu.” 

13 “Tazama, niko dhidi yako, ewe mkaaji wa bondeni,” 

Ewe mwamba wa nchi tambarare,' asema Yehova. 

‘Na wewe unayeuliza: “Ni nani atakayeshuka kupigana nasi? 
Na ni nani atakayevamia makao yetu?” 

14 Nitakufanya uwajibike” 

Kulingana na matendo yenu, asema Yehova. 


“Nami nitawasha moto katika msitu wake, 

Nao utateketeza vitu vyote vinavyomzunguka. 


^ Yer. 21:2 Tnn., “Nebukadreza,” njia nyingine ya kuandika jina hili. 
^ Yer. 21:4 Au “ninawageuzia.” 

^ Yer. 21:7 Tnn., “Nebukadreza,” njia nyingine ya kuandika jina hili. 
^ Yer. 21:7 Au “wanaotafuta nafsi yao.” 

^ Yer. 21:9 Au “nafsi yake.” 

^ Yer. 21:9 Au “ataponyoka na uhai wake.” 

^ Yer. 21:10 Tnn., “nimeukaza uso wangu dhidi ya.” 

^ Yer. 21:13 Au “nchi tambarare ya chini.” 


^ Yer. 21:14 Au “Nitakuadhibu.” 


Yeremia 22:1-30 


22 Yehova anasema hivi: “Shuka nyumbani kwa” mfalme wa Yuda, 
upeleke ujumbe huu. 2 Utasema, ‘Sikia neno la Yehova, ewe mfalme 
wa Yuda unayeketi juu ya kiti cha ufalme cha Daudi, wewe pamoja 
na watumishi wako na watu wako, wale wanaoingia kupitia malango 
haya. 3 Yehova anasema hivi: “Tekelezeni haki na uadilifu. Na mtu 
anayenyang'anywa, mwokoeni kutoka mikononi mwa mtu laghai. 
Msimtese mkaaji yeyote mgeni, na msimdhuru yatima yeyote au 
mjane. Nanyi msimwage damu yoyote isiyo na hatia mahali hapa. 

4 Kwa maana mkijitahidi kufuata neno hili, basi wafalme wanaoketi 
kwenye kiti cha ufalme cha Daudi wataingia kupitia malango ya 
nyumba hii, wakiwa wamepanda magari na farasi, wao pamoja na 
watumishi wao na watu wao.” 


5 “Lakini msipoyatii maneno haya, ninaapa kwa nafsi yangu 
mwenyewe, asema Yehova, ‘kwamba nyumba hii itakuwa ukiwa.’ 


6 “Kwa maana Yehova anasema hivi kuhusu nyumba ya mfalme wa 
Yuda, 


‘Wewe ni kama Gileadi kwangu, 

Kama kilele cha Lebanoni. 

Lakini nitakufanya uwe nyika; 

Hakuna jiji lako hata moja litakalokaliwa. 

7 Nami nitawaweka* waangamizaji dhidi yako, 
Kila mmoja akiwa na silaha zake. 


Wataikata mierezi yako iliyo bora zaidi 


Na kuiangusha ndani ya moto. 


8 Na mataifa mengi yatapita kando ya jiji hili na kila mmoja 
atamwambia mwenzake: “Kwa nini Yehova alilitendea hivi jiji hili 
kuu?” 9 Nao watajibu: “Kwa sababu waliliacha agano la Yehova 
Mungu wao na kuiinamia miungu mingine na kuitumikia.” 


10 “Msimlilie aliyekufa, 

Na msimsikitikie. 

Badala yake, mlilieni sana yule anayeondoka, 

Kwa maana hatarudi tena kuiona nchi alimozaliwa. 


11 “Kwa maana Yehova anasema hivi kumhusu Shalumu” mwana wa 
Yosia, mfalme wa Yuda anayetawala badala ya Yosia baba yake, 
ambaye ameondoka mahali hapa: ‘Hatarudi hapo tena. 12 Kwa 
maana atakufa mahali walipompeleka uhamishoni, naye hataiona 
tena nchi hii.” 


13 Ole wake anayejenga nyumba yake bila uadilifu 

Na vyumba vyake vya juu bila haki, 

Anayemfanya mwanadamu mwenzake amtumikie bure, 

Na ambaye anakataa kumlipa malipo yake; 

14 Yule anayesema, ‘Nitajijengea nyumba yenye nafasi kubwa 
Yenye vyumba vya juu vyenye nafasi kubwa. 


Nitaiwekea madirisha 


Nami nitazifunika kuta zake kwa mbao za mierezi na kuipaka rangi 
nyekundu.’ 


15 Je, utaendelea kutawala kwa sababu unawashinda wengine kwa 
kutumia mierezi? 


Baba yako pia alikula na kunywa, 

Lakini alitenda haki na uadilifu, 

Naye alifanikiwa. 

16 Alitetea haki halali ya mwenye kuteseka na maskini, 
Basi akafanikiwa. 

‘Hiyo ndiyo maana ya kunijua, sivyo?’ asema Yehova. 


17 ‘Lakini macho yako na moyo wako unakazia tu faida yako isiyo ya 
haki, 


Kumwaga damu isiyo na hatia, 
Na kufanya ulaghai na unyang'anyi.” 


18 “Kwa hiyo Yehova anasema hivi kumhusu Yehoyakimu mwana wa 
Yosia, mfalme wa Yuda, 


“Hawatamwombolezea: 

“Aa! ndugu yangu! Aa! dada yangu!” 
Hawatamwombolezea: 

“Aa! Ewe bwana! Aa! mfalme!” 


19 Atazikwa kama anavyozikwa punda, 


Kwa kukokotwa na kutupwa, 

Nje ya malango ya Yerusalemu.’ 

20 Panda mpaka Lebanoni na upaze kilio, 
Paza sauti yako huko Bashani. 

Na upaze kilio kutoka Abarimu, 

Kwa maana wapenzi wako wamepondwa. 
21 Nilisema nawe ulipokuwa salama. 
Lakini ulisema, 'Sitatii.' 

Hii imekuwa njia yako tangu ujana wako, 
Kwa maana hujaitii sauti yangu. 

22 Upepo utawachunga wachungaji wako wote, 
Na wapenzi wako wataenda utekwani. 


Kisha utaaibishwa na kufedheheshwa kwa sababu ya msiba wako 
wote. 


23 Ewe unayekaa Lebanoni, 

Uliye na kiota kati ya mierezi, 

Jinsi utakavyougua uchungu utakapokupata, 
Maumivu” kama ya mwanamke anayezaa!” 


24 “Kwa hakika kama ninavyoishi, asema Yehova, ‘hata kama 
Konia” mwana wa Yehoyakimu, mfalme wa Yuda, angekuwa pete ya 


muhuri kwenye mkono wangu wa kuume, ningekung'oa kutoka 
hapo! 25 Nami nitakutia mkononi mwa wale wanaotaka kukuua,” 
mkononi mwa wale unaowaogopa, mkononi mwa Mfalme 
Nebukadneza?” wa Babiloni, na mkononi mwa Wakaldayo. 26 Nami 
nitakutupa wewe pamoja na mama yako aliyekuzaa katika nchi 
nyingine ambako hamkuzaliwa, nanyi mtakufa huko. 27 Nao 
hawatarudi kamwe katika nchi wanayoitamani.” 


28 Je, mtu huyu Konia ni chungu tu kilichodharauliwa na kuvunjika, 
Chombo ambacho hakuna mtu anayekitaka? 

Kwa nini yeye na wazao wake wameangushwa chini 

Na kutupwa katika nchi wasiyoijua?’ 

29 Ewe dunia,” dunia, dunia, sikia neno la Yehova. 

30 Yehova anasema hivi: 

‘Andikeni kwamba mtu huyu hana mtoto, 

Kama mtu ambaye hatafanikiwa katika maisha yake,” 

Kwa maana hakuna yeyote kati ya wazao wake atakayefanikiwa 


Kuketi kwenye kiti cha ufalme cha Daudi na kutawala tena katika 
Yuda.” 


A Yer. 22:1 Au “kwenye jumba la kifalme la.” 
A Yer. 22:7 Tnn., “nitawatakasa.” 


A Yer. 22:11 Pia anaitwa Yehoahazi. 


A Yer. 22:23 Tnn., “Uchungu wa kuzaa.” 

A Yer. 22:24 Pia anaitwa Yehoyakini na Yekonia. 

A Yer. 22:25 Au “wanaotafuta nafsi yako.” 

A Yer. 22:25 Tnn., “Nebukadreza,” njia nyingine ya kuandika jina hili. 
^ Yer. 22:27 Au “kwenye nchi ambayo wanaiinulia nafsi yao.” 

^ Yer. 22:29 Au “nchi.” 


A Yer. 22:30 Tnn., “siku zake.” 


Yeremia 23:1-40 


23 “Ole wao wachungaji wanaowaangamiza na kuwatawanya 
kondoo wa malisho yangu!” asema Yehova. 


2 Kwa hiyo Yehova Mungu wa Israeli anasema hivi dhidi ya 
wachungaji wanaowachunga watu wangu: “Mmewatawanya kondoo 
wangu; mliendelea kuwatawanya, nanyi hamjawakazia fikira.” 


“Basi nitawakazia ninyi fikira kwa sababu ya matendo yenu maovu,” 
asema Yehova. 


3 “Kisha nitawakusanya kondoo wangu waliobaki kutoka katika nchi 
zote ambako nilikuwa nimewatawanya, nami nitawarudisha kwenye 
malisho yao, nao watazaana na kuwa wengi. 4 Nami nitaweka 
wachungaji juu yao ambao kwa kweli watawachunga. Hawataogopa 
tena wala kuwa na hofu, na hakuna yeyote atakayekosekana,” 
asema Yehova. 


5 “Tazameni! Siku zinakuja,” asema Yehova, “nitakapomwinulia 
Daudi chipukizi adilifu.” Na mfalme atatawala na kuwa na ufahamu 
na kutekeleza haki na uadilifu katika nchi. 6 Katika siku zake Yuda 
ataokolewa, na Israeli atakaa kwa usalama. Naye ataitwa jina hili: 
Yehova Ni Uadilifu Wetu.” 


7 “Hata hivyo, siku zinakuja,” asema Yehova, “wakati ambapo 
hawatasema tena, 'Kwa hakika kama Yehova anavyoishi, aliyewatoa 
watu wa Israeli nchini Misri! 8 badala yake watasema, 'Kwa hakika 
kama Yehova anavyoishi, aliyewatoa na kuwarudisha wazao wa 
nyumba ya Israeli kutoka katika nchi ya kaskazini na kutoka katika 
nchi zote nilizowatawanya,' nao watakaa katika nchi yao wenyewe.” 


9 Kuhusu manabii: 

Moyo wangu umevunjika ndani yangu. 

Mifupa yangu yote inatetemeka. 

Mimi ni kama mtu aliyelewa 

Na kama mtu aliyelemewa na divai, 

Kwa sababu ya Yehova na kwa sababu ya maneno yake matakatifu. 
10 Kwa maana nchi imejaa wazinzi; 

Kwa sababu ya laana nchi inaomboleza 

Na malisho ya nyikani yamekauka. 

Njia yao ni ya uovu, nao wanatumia vibaya nguvu zao. 
11 “Nabii pamoja na kuhani wamechafuliwa.” 


Hata katika nyumba yangu mwenyewe nimeupata uovu wao,” asema 
Yehova. 


12 “Basi kijia chao kitakuwa na utelezi na giza, 

Watasukumwa na kuanguka. 

Kwa maana nitawaletea msiba 

Katika mwaka wa kuwaadhibu,” asema Yehova. 

13 “Na kwa manabii wa Samaria nimeona jambo linalochukiza sana. 
Unabii wao unachochewa na Baali, 


Nao wanawapotosha watu wangu Waisraeli. 


14 Na kwa manabii wa Yerusalemu nimeona mambo mabaya sana. 
Wanafanya uzinzi na kutembea katika uwongo; 

Wanawatia moyo” watenda maovu, 

Nao hawageuki na kuuacha uovu wao. 

Wote ni kama Sodoma kwangu, 

Na wakaaji wake ni kama Gomora.” 

15 Kwa hiyo Yehova wa majeshi anasema hivi dhidi ya manabii hao: 
“Tazama, ninawafanya wale pakanga 

Na kuwapa maji yenye sumu wanywe. 


Kwa maana kutoka kwa manabii wa Yerusalemu uasi imani 
umeenea katika nchi yote.” 


16 Yehova wa majeshi anasema hivi: 

“Msiyasikilize maneno ya manabii wanaowatabiria ninyi. 
Wanawadanganya.” 

Wanasema maono ya moyo wao wenyewe, 

Si kutoka katika kinywa cha Yehova. 

17 Wanawaambia tena na tena wale wasioniheshimu, 
‘Yehova amesema hivi: “Mtakuwa na amani.” 

Nao wanamwambia kila mtu anayefuata moyo wake mkaidi, 


“Hutapatwa na msiba wowote.’ 


18 Kwa maana ni nani amesimama katika kikundi cha marafiki wa 
karibu wa Yehova 


Ili aone na kulisikia neno lake? 
Ni nani amelikazia fikira neno lake ili alisikie? 
19 Tazameni! Dhoruba ya upepo ya Yehova italipuka kwa ghadhabu; 


Kama tufani inayozunguka, itazunguka ikishuka juu ya kichwa cha 
waovu. 


20 Hasira ya Yehova haitapoa 

Mpaka atakapotekeleza na kutimiza makusudi ya moyo wake. 
Mtaelewa jambo hilo waziwazi katika siku za mwisho. 

21 Sikuwatuma manabii, lakini walikimbia. 

Sikuongea nao, lakini walitabiri. 


22 Lakini ikiwa wangesimama katika kikundi changu cha marafiki wa 
karibu, 


Wangewafanya watu wangu wayasikie maneno yangu 


Nao wangewarudisha kutoka kwenye njia yao mbaya na matendo 
yao maovu.” 


23 “Je, mimi ni Mungu nikiwa karibu tu,” auliza Yehova, “ na si Mungu 
nikiwa mbali pia?” 


24 “Je, mtu yeyote anaweza kujificha mahali pa siri ambapo siwezi 
kumwona?” auliza Yehova. 


“Je, mimi sizijazi mbingu na dunia?” auliza Yehova. 


25 “Nimewasikia manabii wanaotabiri uwongo katika jina langu 
wakisema, ‘Niliota ndoto! Niliota ndoto! 26 Jambo hili litaendelea 
mpaka lini katika moyo wa manabii hao, kutabiri uwongo? Wao ni 
manabii wa udanganyifu wa moyo wao wenyewe. 27 Wanakusudia 
kuwafanya watu wangu walisahau jina langu kupitia ndoto 
wanazosimuliana, kama baba zao walivyolisahau jina langu kwa 
sababu ya Baali. 28 Nabii aliye na ndoto na asimulie ndoto hiyo, 
lakini yule aliye na neno langu anapaswa kulisema neno langu kwa 
ukweli.” 


“Nyasi ina uhusiano gani na nafaka?” auliza Yehova. 


29 “Je, neno langu si kama moto,” auliza Yehova, “na kama nyundo 
ya chuma inayopasua-pasua jabali?” 


30 “Basi nitawaadhibu manabii,” asema Yehova, “wanaoibiana 
maneno yangu.” 


31 “Nitawaadhibu manabii,” asema Yehova, “wanaotumia ulimi wao 
kusema, ‘Anasema hivi!” 


32 “Nitawaadhibu manabii wa ndoto za uwongo,” asema Yehova, 
“wanaozisimulia na kuwapotosha watu wangu kwa sababu ya 
uwongo wao na kujigamba kwao.” 


“Lakini sikuwatuma wala kuwaamuru. Basi hawatawafaidi watu hawa 
hata kidogo,” asema Yehova. 


33 “Na watu hawa au nabii au kuhani akiwauliza, 'Mzigo” wa Yehova 
ni nini?’ mtawajibu hivi: “Ninyi watu ndio mzigo! Nami nitawatupa,” 


asema Yehova.’ 34 Naye nabii au kuhani au mtu anayesema, ‘Huu 


ndio mzigo” wa Yehova! Nitamkazia fikira mtu huyo na nyumba 
yake. 35 Hivi ndivyo kila mmoja wenu anavyomwambia mwenzake 
na pia ndugu yake, 'Yehova ametoa jibu gani? Na Yehova amesema 
nini? 36 Lakini msiutaje tena mzigo” wa Yehova, kwa maana mzigo” 
ni neno la kila mtu binafsi, nanyi mmeyabadili maneno ya Mungu 
aliye hai, Yehova wa majeshi, Mungu wetu. 


37 “Utamuuliza nabii huyo hivi: 'Yehova amekupa jibu gani? Na 
Yehova amesema nini? 38 Nanyi mkiendelea kusema, “Mzigo” wa 
Yehova!” Yehova anasema hivi: “Kwa sababu mnasema, ‘Hili neno 
ndilo mzigo” wa Yehova, baada ya mimi kuwaambia, ‘Msiseme: 
“Mzigo” wa Yehova!” 39 tazameni! Nitawainua juu na kuwatupa 
kutoka mbele zangu, ninyi pamoja na jiji nililowapa ninyi na mababu 
zenu. 40 Nami nitawaletea aibu ya milele na fedheha ya milele, 

ambayo haitasahauliwa. 


^ Yer. 23:5 Au “mrithi mwadilifu.” 

^ Yer. 23:11 Au “wameasi imani.” 

^ Yer. 23:14 Tnn., “Wanaitia nguvu mikono ya.” 

^ Yer. 23:16 Au “Wanawajaza matumaini ya uwongo.” 


^ Yer. 23:33 Au “Ujumbe unaochosha.” Neno hilo la Kiebrania lina 
maana mbili: “ujumbe mzito kutoka kwa Mungu” au “kitu 
kinachochosha.” 


A Yer. 23:34 Au “ujumbe unaochosha.” 


A Yer. 23:36 Au “ujumbe unaochosha.” 


A Yer. 23:36 Au “ujumbe unaochosha.” 
A Yer. 23:38 Au “Ujumbe unaochosha.” 
A Yer. 23:38 Au “ujumbe unaochosha.” 


A Yer. 23:38 Au “Ujumbe unaochosha.” 


Yeremia 24:1-10 


24 Kisha Yehova akanionyesha vikapu viwili vya tini vilivyowekwa 
mbele ya hekalu la Yehova, baada ya Mfalme Nebukadneza” wa 
Babiloni kumpeleka uhamishoni Yekonia” mwana wa Yehoyakimu, 
mfalme wa Yuda, pamoja na wakuu wa Yuda, mafundi, na wahunzi;” 
aliwatoa Yerusalemu na kuwapeleka Babiloni. 2 Kikapu kimoja 
kilikuwa na tini nzuri sana, kama tini za mapema, lakini kile kikapu 
kingine kilikuwa na tini mbaya sana, zilikuwa mbaya sana hivi 
kwamba hazingeweza kuliwa. 


3 Kisha Yehova akaniuliza: “Unaona nini, Yeremia?” Basi nikasema: 
“Tini; tini nzuri ni nzuri sana, na tini mbaya ni mbaya sana, hivi 
kwamba haziwezi kuliwa.” 


4 Ndipo neno la Yehova likanijia likisema: 5 “Yehova Mungu wa 
Israeli anasema hivi: 'Kama hizi tini nzuri, ndivyo nitakavyowaona 
kwa njia nzuri wale watu wa Yuda waliohamishwa, ambao 
nimewatoa mahali hapa na kuwapeleka katika nchi ya Wakaldayo. 
6 Jicho langu litaendelea kuwatazama kwa faida yao, nami 
nitawarudisha katika nchi hii. Nitawajenga, nami sitawabomoa; 
nitawapanda, nami sitawang'oa. 7 Nami nitawapa moyo wa kunijua, 
kwamba mimi ni Yehova. Watakuwa watu wangu, nami nitakuwa 
Mungu wao, kwa maana watarudi kwangu kwa moyo wao wote. 


8 “Lakini kuhusu tini mbaya ambazo ni mbaya sana hivi kwamba 
haziwezi kuliwa, Yehova anasema hivi: “Ndivyo nitakavyomwona 
Mfalme Sedekia wa Yuda, wakuu wake, wakaaji wa Yerusalemu 
waliobaki katika nchi hii, na wale wanaokaa nchini Misri. 

9 Nitawafanya wawe kitu cha kutisha na msiba kwa falme zote za 
dunia, shutuma, methali, kitu cha kudhihakiwa, na laana kila mahali 


nitakapowatawanya. 10 Nami nitawaletea upanga, njaa kali, na 
ugonjwa hatari, mpaka waangamie kutoka katika nchi niliyowapa 

wao na mababu zao. 


^ Yer. 24:1 Tnn., “Nebukadreza,” njia nyingine ya kuandika jina hili. 
^ Yer. 24:1 Pia anaitwa Yehoyakini na Yekonia. 


^ Yer. 24:1 Au labda, “wajenzi wa maboma ya ulinzi.” 


Yeremia 25:1-38 


25 Neno lililomjia Yeremia kuhusu watu wote wa Yuda katika mwaka 
wa nne wa utawala wa Yehoyakimu mwana wa Yosia, mfalme wa 
Yuda, ambao ulikuwa mwaka wa kwanza wa Mfalme Nebukadneza” 
wa Babiloni. 2 Nabii Yeremia alisema hivi kuhusu” watu wote wa 
Yuda na wakaaji wote wa Yerusalemu: 


3 “Tangu mwaka wa 13 wa utawala wa Yosia mwana wa Amoni, 
mfalme wa Yuda, mpaka leo hii, miaka hii 23, neno la Yehova 
limenijia, nami niliendelea kuwaambia tena na tena,” lakini 
hamkusikiliza. 4 Na Yehova aliwatuma kwenu watumishi wake wote 
manabii, aliwatuma tena na tena,” lakini hamkusikiliza, wala kutega 
sikio lenu ili msikie. 5 Walikuwa wakisema, ‘Tafadhali, geukeni kila 
mmoja wenu kutoka katika njia zenu za uovu na matendo yenu 
maovu; nanyi mtaendelea kukaa kwa muda mrefu katika nchi 
ambayo Yehova aliwapa ninyi na mababu zenu zamani. 6 Msiifuate 
miungu mingine na kuiabudu na kuiinamia, na kunikasirisha kwa kazi 
ya mikono yenu; la sivyo nitawaletea msiba.’ 


7 “Lakini hamkunisikiliza, asema Yehova, 'Badala yake 
mlinikasirisha kwa kazi ya mikono yenu, na kujiletea msiba.’ 


ATA 


8 “Kwa hiyo Yehova wa majeshi anasema hivi: “Kwa sababu 
hamkuyatii maneno yangu, 9 ninaziita familia zote za kaskazini,” 
asema Yehova, “ninamwita Mfalme Nebukadneza” wa Babiloni, 
mtumishi wangu, nami nitawaleta dhidi ya nchi hii na dhidi ya 
wakaaji wake na dhidi ya mataifa haya yote yanayozunguka. 
Nitawaangamiza na kuwafanya kuwa kitu cha kutisha na kitu cha 
kupigiwa mluzi na magofu ya kudumu. 10 Nitakomesha sauti ya 


furaha na sauti ya shangwe ndani yao, sauti ya bwana harusi na 


sauti ya bibi harusi, sauti ya jiwe la kusagia na nuru ya taa. 11 Na 
nchi hii yote itakuwa magofu na kitu cha kutisha, na mataifa haya 

yatalazimika kumtumikia mfalme wa Babiloni kwa miaka 70. 


12 “Lakini miaka 70 itakapotimia, nitamfanya mfalme wa Babiloni 
awajibike” na pia taifa hilo kwa sababu ya kosa lao, asema Yehova, 
‘nami nitaifanya nchi ya Wakaldayo kuwa mahame na ukiwa daima. 
13 Nitatimiza maneno yangu yote niliyosema dhidi ya nchi hiyo, yote 
yaliyoandikwa katika kitabu hiki ambayo Yeremia ametabiri dhidi ya 
mataifa yote. 14 Kwa maana mataifa mengi na wafalme wakuu 
watawafanya kuwa watumwa, nami nitawalipa kulingana na matendo 
yao na kazi ya mikono yao wenyewe.” 


15 Kwa maana Yehova Mungu wa Israeli aliniambia hivi: “Chukua 
kikombe hiki cha divai ya ghadhabu kutoka mkononi mwangu, nawe 
uyanyweshe mataifa yote ambayo ninakutuma kwao. 16 Nao 
watakunywa na kupepesuka na kutenda kama wendawazimu kwa 
sababu ya upanga ninaotuma miongoni mwao.” 


17 Basi nikakichukua kile kikombe kutoka mkononi mwa Yehova na 
kuyanywesha mataifa yote ambayo Yehova alinituma kwao: 

18 kuanzia Yerusalemu na majiji ya Yuda, wafalme wake na wakuu 
wake, ili kuyafanya kuwa magofu, kitu cha kutisha, kitu cha kupigiwa 
mluzi na laana, kama ilivyo leo; 19 kisha mfalme Farao wa Misri na 
watumishi wake, wakuu wake, na watu wake wote, 20 na watu wa 
mataifa mbalimbali waliochangamana nao; wafalme wote wa nchi ya 
Usi; wafalme wote wa nchi ya Wafilisti, Ashkeloni, Gaza, Ekroni, na 
watu waliobaki wa Ashdodi; 21 Edomu, Moabu, na Waamoni; 

22 wafalme wote wa Tiro, wafalme wote wa Sidoni, na wafalme wa 
kisiwa kilicho baharini; 23 Dedani, Tema, Buzi, na wale wote 


wanaonyoa nywele pembeni mwa vichwa vyao; 24 wafalme wote wa 
Waarabu na wafalme wote wa watu wa mataifa mbalimbali 
wanaokaa nyikani; 25 wafalme wote wa Zimri, wafalme wote wa 
Elamu, na wafalme wote wa Wamedi; 26 na wafalme wote wa 
kaskazini walio karibu na walio mbali, mmoja baada ya mwingine, na 
falme nyingine zote za dunia zilizo juu ya ardhi; na mfalme wa 
Sheshaki” atakunywa baada yao. 


27 “Nawe unapaswa kuwaambia, 'Yehova wa majeshi, Mungu wa 
Israeli, anasema hivi: “Kunyweni, mlewe, mtapike na kuanguka hivi 
kwamba msiweze kusimama kwa sababu ya upanga ninaotuma 
miongoni mwenu.” 28 Nao wakikataa kukichukua kikombe kutoka 
mkononi mwako ili wanywe, waambie, 'Yehova wa majeshi 
anasema hivi: “Lazima mnywe! 29 Kwa maana tazama! ikiwa 


pia hampaswi kuadhibiwa?” 


(111 


Hamtakosa kuadhibiwa, kwa maana ninauita upanga dhidi ya 
wakaaji wote wa dunia, asema Yehova wa majeshi. 


30 “Nawe unapaswa kuwatabiria maneno haya yote, uwaambie, 
‘Yehova atanguruma kutoka juu, 

Kutoka katika makao yake matakatifu atafanya sauti yake isikike. 
Atanguruma kwa sauti kubwa dhidi ya makao yake yanayodumu. 
Atapaza sauti kama watu wanaokanyaga shinikizo la divai, 
Ataimba kwa ushindi dhidi ya wakaaji wote wa dunia.’ 


31 ‘Kelele zitasikika mpaka kwenye miisho ya dunia, 


Kwa maana Yehova ana kesi dhidi ya mataifa. 

Yeye binafsi atawahukumu wanadamu wote.” 

Naye atawaangamiza waovu kwa upanga, asema Yehova. 

32 Yehova wa majeshi anasema hivi: 

“Tazameni! Msiba unaenea kutoka taifa mpaka taifa, 

Na tufani kubwa itaachiliwa kutoka sehemu za mbali zaidi za dunia. 


33 “Na wale ambao Yehova atawaua siku hiyo watatapakaa kutoka 
mwisho mmoja wa dunia mpaka mwisho wa pili wa dunia. 
Hawataombolezewa, wala kukusanywa wala kuzikwa. Watakuwa 
kama mbolea juu ya ardhi.’ 


34 “Ombolezeni, enyi wachungaji, na mlie kwa sauti! 

Mgaegae, enyi watu mashuhuri wa kundi, 

Kwa sababu wakati wenu wa kuchinjwa na kutawanywa umefika, 
Nanyi mtaanguka kama chombo chenye thamani! 

35 Wachungaji hawana mahali pa kukimbilia, 

Na watu mashuhuri wa kundi hawawezi kuponyoka. 

36 Sikilizeni! Kilio cha wachungaji 

Na kuomboleza kwa watu mashuhuri wa kundi, 

Kwa maana Yehova anaharibu malisho yao. 


37 Na makao yenye amani yamefanywa yasiwe na uhai 


Kwa sababu ya hasira ya Yehova inayowaka. 
38 Ametoka katika pango 

lake kama mwanasimba,* 

Kwa maana nchi yao imekuwa kitu cha kutisha 
Kwa sababu ya upanga wenye ukatili 


Na kwa sababu ya hasira yake inayowaka.” 


^ Yer. 25:1 Tnn., “Nebukadreza,” njia nyingine ya kuandika jina hili. 
^ Yer. 25:2 Au “aliwaambia hivi.” 

^ Yer. 25:3 Tnn., “kuamka mapema na kusema.” 

^ Yer. 25:4 Tnn., “akiamka mapema na kuwatuma.” 

^ Yer. 25:9 Tnn., “Nebukadreza,” njia nyingine ya kuandika jina hili. 
^ Yer. 25:12 Au “nitamwadhibu mfalme wa Babiloni.” 

^ Yer. 25:26 Inaonekana hili ni jina la siri la Babeli (Babiloni). 

^ Yer. 25:31 Tnn., “wote wenye mwili wa nyama.” 


^ Yer. 25:38 Au “mwanasimba mwenye manyoya marefu shingoni.” 


Yeremia 26 : 1 -24 


26 Mwanzoni mwa utawala wa Yehoyakimu mwana wa Yosia, 
mfalme wa Yuda, neno hili lilikuja kutoka kwa Yehova: 2 “Yehova 
anasema hivi: ‘Simama katika ua wa nyumba ya Yehova useme 
kuhusu” watu wote wa majiji ya Yuda wanaoingia ili kuabudu” katika 
nyumba ya Yehova. Waambie kila kitu ninachokuamuru; usiondoe 
hata neno moja. 3 Labda watasikiliza na kila mmoja ataiacha njia 
yake ovu, nami nitabadili nia yangu” kuhusu msiba ninaokusudia 
kuwaletea kwa sababu ya matendo yao maovu. 4 Waambie, “Yehova 
anasema hivi: ‘Ikiwa hamtanisikiliza kwa kufuata sheria” yangu 
niliyoweka mbele yenu, > kwa kuyasikiliza maneno ya watumishi 
wangu manabii, ninaowatuma kwenu tena na tena,” ambao 
hamjawasikiliza, 6 basi nitaifanya nyumba hii kama Shilo, nami 
nitalifanya jiji hili kuwa kitu cha kulaaniwa na mataifa yote ya 
dunia.” 


7 Na makuhani na manabii na watu wote wakamsikia Yeremia 
akisema maneno hayo ndani ya nyumba ya Yehova. 8 Yeremia 
alipomaliza kusema mambo yote ambayo Yehova alimwamuru 
awaambie watu wote, ndipo makuhani na manabii na watu wote 
wakamkamata na kusema: “Hakika utakufa. 9 Kwa nini umetabiri 
katika jina la Yehova, ukisema, ‘Nyumba hii itakuwa kama Shilo, na 
jiji hili litaangamizwa na kuachwa bila mkaaji?” Na watu wote 
wakakusanyika kumzunguka Yeremia ndani ya nyumba ya Yehova. 


10 Wakuu wa Yuda waliposikia maneno hayo, wakapanda kutoka 
katika nyumba ya” mfalme wakaenda katika nyumba ya Yehova na 
kuketi kwenye njia inayoelekea kwenye lango jipya la Yehova. 

11 Makuhani na manabii wakawaambia hivi wakuu na watu wote: 


“Mtu huyu anastahili hukumu ya kifo, kwa sababu ametabiri dhidi ya 
jiji hili kama mlivyosikia kwa masikio yenu wenyewe.” 


12 Ndipo Yeremia akawaambia wakuu wote na watu wote: “Yehova 
ndiye aliyenituma kutabiri dhidi ya nyumba hii na dhidi ya jiji hili 
maneno yote ambayo mmeyasikia. 13 Basi sasa rekebisheni njia 
zenu na matendo yenu nanyi mtii sauti ya Yehova Mungu wenu, 
naye Yehova atabadili nia yake” kuhusu msiba aliotangaza dhidi 
yenu. 14 Lakini mimi niko mikononi mwenu. Nitendeeni jambo lolote 
mnaloona kuwa jema na sawa machoni penu. 15 Ila tu mjue kwa 
hakika kwamba mkiniua, mtajiletea damu isiyo na hatia juu yenu na 
juu ya jiji hili na juu ya wakaaji wake, kwa maana kwa kweli Yehova 
alinituma kwenu ili niseme maneno haya mkiyasikia.” 


16 Ndipo wakuu na watu wote wakawaambia makuhani na manabii: 
“Mtu huyu hastahili hukumu ya kifo, kwa maana alizungumza nasi 
katika jina la Yehova Mungu wetu.” 


17 Zaidi ya hayo, baadhi ya wazee wa nchi wakasimama na kuanza 
kuliambia hivi kutaniko lote la watu: 18 “Mika wa Moreshethi alikuwa 
akitabiri katika siku za utawala wa Mfalme Hezekia wa Yuda, 

akawaambia watu wote wa Yuda, 'Yehova wa majeshi anasema hivi: 


“Sayuni litalimwa kama shamba, 


Yerusalemu litakuwa marundo ya magofu, 

Na mlima wa Nyumba?” utakuwa kama vilima msituni. 


19 “Je, Mfalme Hezekia wa Yuda na watu wote wa Yuda walimuua? 
Je, hakumwogopa Yehova na kumwomba Yehova kibali,” hivi 


kwamba Yehova akabadili nia yake” kuhusu msiba aliotangaza dhidi 
yao? Basi tuko karibu kujiletea msiba mkubwa. 


20 “Na kulikuwa na mtu mwingine aliyetabiri katika jina la Yehova, 
Uriya mwana wa Shemaya kutoka Kiriath-yearimu, aliyetabiri dhidi 
ya jiji hili na dhidi ya nchi hii kwa maneno kama ya Yeremia. 

21 Mfalme Yehoyakimu na wanaume wake wote hodari na wakuu 
wote wakayasikia maneno yake, na mfalme alitaka kumuua. Uriya 
aliposikia jambo hilo, mara moja akaogopa na kukimbilia Misri. 

22 Kisha Mfalme Yehoyakimu akamtuma Elnathani mwana wa Akbori 
pamoja na watu wengine kwenda Misri. 23 Wakamchukua Uriya 
kutoka Misri na kumpeleka kwa Mfalme Yehoyakimu, naye akamuua 
kwa upanga na kuitupa maiti yake katika makaburi ya watu wa 
kawaida.” 


24 Lakini Ahikamu mwana wa Shafani alimsaidia Yeremia, ili asitiwe 
mikononi mwa watu na kuuawa. 


^ Yer. 26:2 Au “uwaambie.” 

^ Yer. 26:2 Au “kuinama.” 

^ Yer. 26:3 Au “nitaghairi.” 

A Yer. 26:4 Au “mafundisho.” 

A Yer. 26:5 Tnn., “ambao ninaamka mapema na kuwatuma.” 
^ Yer. 26:10 Au “jumba la.” 

^ Yer. 26:13 Au “ataghairi.” 


^ Yer. 26:18 Au “mlima wa hekalu.” 


A Yer. 26:18 Au “kilima chenye msitu.” 
A Yer. 26:19 Au “hakujaribu kuutuliza uso wa Yehova.” 


A Yer. 26:19 Au “akaghairi.” 


Yeremia 27 : 1-22 


27 Mwanzoni mwa utawala wa Yehoyakimu mwana wa Yosia, 
mfalme wa Yuda, neno hili lilimjia Yeremia kutoka kwa Yehova: 

2 “Yehova ameniambia hivi: ‘Jitengenezee mikanda na nira, nawe 
uziweke kwenye shingo yako. 3 Kisha upeleke vitu hivyo kwa 
mfalme wa Edomu, mfalme wa Moabu, mfalme wa Waamoni, 
mfalme wa Tiro, na kwa mfalme wa Sidoni kwa mkono wa wajumbe 
waliokuja Yerusalemu kwa Mfalme Sedekia wa Yuda. 4 Uwape amri 
hii kwa ajili ya mabwana wao: 

Yehova wa majeshi, Mungu wa Israeli, anasema; waambieni hivi 
mabwana wenu: > ‘Mimi ndiye niliyeiumba dunia, wanadamu, na 
wanyama walio duniani kwa nguvu zangu kuu na kwa mkono wangu 
ulionyooshwa; nami nimempa yeyote ninayetaka.* 6 Na sasa mimi 
mwenyewe nimezitia nchi hizi zote mikononi mwa mtumishi wangu 
Mfalme Nebukadneza wa Babiloni; nimempa hata wanyama wa 
mwituni ili wamtumikie. 7 Mataifa yote yatamtumikia yeye na 
mwanawe na mjukuu wake mpaka wakati wa nchi yake utakapofika, 
wakati ambapo mataifa mengi na wafalme wakuu watamfanya kuwa 
mtumwa wao.’ 


8 “Ikiwa taifa lolote au ufalme utakataa kumtumikia Mfalme 
Nebukadneza wa Babiloni na kukataa kuweka shingo yake chini ya 
nira ya mfalme wa Babiloni, nitaliadhibu taifa hilo kwa upanga, kwa 
njaa kali, na kwa ugonjwa hatari, asema Yehova, ‘mpaka 
nitakapowaangamiza kwa mkono wake.’ 


9 ““Kwa hiyo, msiwasikilize manabii wenu, waaguzi” wenu, waota- 
ndoto wenu, wachawi wenu, na walozi wenu, wanaowaambia: 
“Hamtamtumikia mfalme wa Babiloni.” 10 Kwa maana wanawatabiria 


uwongo, ili mpelekwe mbali na nchi yenu, nami nitawatawanya ninyi, 
nanyi mtaangamia. 


1 ““Lakini taifa litakaloweka shingo yake chini ya nira ya mfalme wa 
Babiloni na kumtumikia, nitaliruhusu libaki” kwenye nchi yake,’ 
asema Yehova, 'ili kuilima na kukaa ndani yake.” 


12 Pia nilimwambia Mfalme Sedekia wa Yuda maneno hayohayo, 
nikisema: “Wekeni shingo zenu chini ya nira ya mfalme wa Babiloni 
na mumtumikie yeye na watu wake, nanyi mtaendelea kuishi. 

13 Kwa nini wewe na watu wako mfe kwa upanga, kwa njaa kali, na 
kwa ugonjwa hatari, kama Yehova alivyosema kuhusu taifa ambalo 
halitamtumikia mfalme wa Babiloni? 14 Msiyasikilize maneno ya 
manabii wanaowaambia, 'Hamtamtumikia mfalme wa Babiloni, kwa 
sababu wanawatabiria uwongo. 


15 “Kwa maana sijawatuma, asema Yehova, ‘lakini wanatabiri 
uwongo katika jina langu, ili mwishowe niwatawanye na mwangamie, 
ninyi na manabii wanaowatabiria ninyi.” 


16 Nami nikawaambia makuhani na watu hawa wote, “Yehova 
anasema hivi: ‘Msiyasikilize maneno ya manabii wenu 
wanaowatabiria wakisema: “Tazameni! Vyombo vya nyumba ya 
Yehova vitarudishwa kutoka Babiloni hivi karibuni!” kwa maana 
wanawatabiria uwongo. 17 Msiwasikilize. Mtumikieni mfalme wa 
Babiloni nanyi mtaendelea kuishi. Kwa nini jiji hili liwe magofu? 

18 Lakini ikiwa wao ni manabii na ikiwa wana neno la Yehova, 
tafadhali acheni wamwombe Yehova wa majeshi kwamba vyombo 
vilivyobaki katika nyumba ya Yehova, katika nyumba ya” mfalme wa 
Yuda, na Yerusalemu visipelekwe Babiloni.’ 


19 “Kwa maana Yehova wa majeshi anasema hivi kuhusu zile nguzo, 
ile Bahari,” yale magari, na vyombo vilivyobaki vilivyoachwa katika jiji 
hili, 20 ambavyo Mfalme Nebukadneza wa Babiloni hakuvichukua 
alipompeleka uhamishoni Yekonia mwana wa Yehoyakimu, mfalme 
wa Yuda, kutoka Yerusalemu hadi Babiloni, pamoja na watu wote 
wenye vyeo wa Yuda na Yerusalemu; 21 naam, Yehova wa majeshi, 
Mungu wa Israeli anasema hivi kuhusu vyombo vilivyobaki katika 
nyumba ya Yehova, katika nyumba ya” mfalme wa Yuda, na 
Yerusalemu: 22 “Vitapelekwa Babiloni, navyo vitabaki huko mpaka 
siku nitakapovikazia fikira,” asema Yehova. “Kisha nitavileta na 


TATA 

kuvirudisha mahali hapa. 


^ Yer. 27:5 Tnn., “yule anayefaa machoni pangu.” 
^ Yer. 27:9 Au “wabashiri.” 

^ Yer. 27:11 Tnn., “lipumzike.” 

^ Yer. 27:18 Au “jumba la.” 

^ Yer. 27:19 Yaani, Bahari ya shaba ya hekalu. 


^ Yer. 27:21 Au “jumba la.” 


Yeremia 28:1-17 


28 Mwaka huohuo, mwanzoni mwa utawala wa Mfalme Sedekia wa 
Yuda, katika mwaka wa nne, mwezi wa tano, nabii Hanania mwana 
wa Azuri kutoka Gibeoni aliniambia hivi katika nyumba ya Yehova 
mbele ya makuhani na watu wote: 2 “Yehova wa majeshi, Mungu wa 
Israeli, anasema hivi, ‘Nitaivunja nira ya mfalme wa Babiloni. 

3 Katika muda wa miaka miwili” nitavirudisha mahali hapa vyombo 
vyote vya nyumba ya Yehova ambavyo Mfalme Nebukadneza wa 
Babiloni alivichukua mahali hapa na kuvipeleka Babiloni.” 4 “Nami 
nitamrudisha mahali hapa Yekonia mwana wa Yehoyakimu, mfalme 
wa Yuda, na watu wote wa Yuda waliohamishwa na kupelekwa 
Babiloni, asema Yehova, ‘kwa maana nitaivunja nira ya mfalme wa 
Babiloni.” 


> Kisha nabii Yeremia akazungumza na nabii Hanania mbele ya 
makuhani na watu wote waliokuwa wamesimama katika nyumba ya 
Yehova. 6 Nabii Yeremia akasema: “Amina!” Yehova na afanye 
hivyo! Yehova na atimize maneno yako uliyotabiri kwa kuvirudisha 
mahali hapa vyombo vya nyumba ya Yehova kutoka Babiloni na pia 
watu wote waliopelekwa uhamishoni! 7 Hata hivyo, tafadhali sikia 
ujumbe huu ninaosema masikioni mwako na masikioni mwa watu 
wote. 8 Zamani za kale manabii walionitangulia mimi na 
waliokutangulia wewe walikuwa wakitabiri kuhusu nchi nyingi na 
falme kubwa, kuhusu vita, misiba, na magonjwa hatari. 9 Nabii 
akitabiri amani na neno la nabii huyo litimie, basi itajulikana kwamba 
kwa kweli Yehova amemtuma nabii huyo.” 


10 Ndipo nabii Hanania akaichukua Ile nira kutoka shingoni mwa 
nabii Yeremia na kuivunja. 11 Kisha Hanania akasema mbele ya 


watu wote: “Yehova anasema hivi: “Hivyo ndivyo nitakavyoivunja nira 
ya Mfalme Nebukadneza wa Babiloni kutoka shingoni mwa mataifa 
yote katika muda wa miaka miwili.” 
zake. 


Kisha nabii Yeremia akaenda 


12 Baada ya nabii Hanania kuivunja ile nira kutoka shingoni mwa 
nabii Yeremia, ujumbe huu wa Yehova ukamjia Yeremia: 13 “Nenda 
umwambie Hanania, 'Yehova anasema hivi: “Umevunja nira za 
mbao, lakini badala yake utatengeneza nira za chuma.” 14 Kwa 
maana Yehova wa majeshi, Mungu wa Israeli, anasema hivi: 
“Nitaweka nira ya chuma juu ya shingo ya mataifa haya yote, ili 
yamtumikie Mfalme Nebukadneza wa Babiloni, nayo lazima 
yamtumikie. Nitampa hata wanyama wa mwituni.”” 


15 Kisha nabii Yeremia akamwambia nabii Hanania: “Tafadhali, 
sikiliza, ewe Hanania! Yehova hakukutuma wewe, bali umewafanya 
watu hawa wautumaini uwongo. 16 Kwa hiyo Yehova anasema hivi: 
“Tazama! Ninakuondoa katika uso wa nchi. Utakufa mwaka huu, kwa 
maana umewachochea watu wamwasi Yehova.” 


17 Basi nabii Hanania akafa mwaka huo, katika mwezi wa saba. 


^ Yer. 28:3 Tnn., “miaka miwili ya siku.” 


^ Yer. 28:6 Au “Na iwe hivyo!” 


Yeremia 29:1-32 


29 Haya ndiyo maneno ya barua ambayo nabii Yeremia aliwatumia 
kutoka Yerusalemu wazee waliobaki miongoni mwa watu 
waliopelekwa uhamishoni, makuhani, manabii, na watu wote, ambao 
Nebukadneza alikuwa amewatoa Yerusalemu na kuwapeleka 
uhamishoni Babiloni, 2 baada ya Mfalme Yekonia na mama malkia, 
maofisa wa makao ya mfalme, wakuu wa Yuda na Yerusalemu, na 
mafundi na wahunzi” kuondoka Yerusalemu. 3 Aliituma barua hiyo 
kwa mkono wa Elasa mwana wa Shafani na Gemaria mwana wa 
Hilkia, ambao Mfalme Sedekia wa Yuda aliwatuma kwenda Babiloni 
kwa Mfalme Nebukadneza wa Babiloni. Barua hiyo ilisema hivi: 


4 “Yehova wa majeshi, Mungu wa Israeli, anawaambia hivi watu 
wote waliohamishwa, ambao aliwafanya wapelekwe uhamishoni 
Babiloni kutoka Yerusalemu, > 'Jengeni nyumba mkae ndani yake. 
Pandeni bustani na mle matunda yake. $ Oeni wake mzae wana na 
mabinti; wachukulieni wana wenu wake na kuwaoza mabinti wenu, ili 
wao pia wazae wana na mabinti. Muwe wengi huko, msipungue. 

7 Nanyi tafuteni amani kwa ajili ya jiji ambamo nimewapeleka 
uhamishoni, nanyi msali kwa Yehova kwa ajili ya jiji hilo, kwa maana 
jiji hilo likiwa na amani mtakuwa na amani. 8 Kwa maana Yehova wa 
majeshi, Mungu wa Israeli, anasema hivi: “Msiwaruhusu manabii 
wenu na waaguzi” wenu walio miongoni mwenu wawadanganye, 
nanyi msisikilize ndoto wanazoota. 9 Kwa maana ‘wanawatabiria 
uwongo katika jina langu. Mimi sijawatuma,' asema Yehova.”” 


10 “Kwa maana Yehova anasema hivi: ‘Miaka 70 itakapotimia huko 
Babiloni nitawakazia ninyi fikira, nami nitatimiza ahadi yangu kwa 
kuwarudisha mahali hapa.’ 


11 “Kwa maana ninajua vizuri mawazo ninayofikiria kuwaelekea 
ninyi, asema Yehova, 'mawazo ya amani, wala si ya msiba, ili 
niwape ninyi wakati ujao na tumaini. 12 Nanyi mtaniita na kuja na 
kusali kwangu, nami nitawasikiliza.’ 


13 “Mtanitafuta na kunipata, kwa maana mtanitafuta kwa moyo wenu 
wote. 14 Nami nitawaruhusu mnipate, asema Yehova. ‘Nami 
nitawakusanya mateka wenu na kuwakusanya ninyi pamoja kutoka 
katika mataifa yote na sehemu zote nilizowatawanya, asema 
Yehova. ‘Nami nitawarudisha mahali nilipowatoa nikawapeleka 
uhamishoni.’ 


15 “Lakini ninyi mmesema, ‘Yehova ametuinulia manabii katika 
Babiloni.’ 


16 “Kwa maana Yehova anamwambia hivi mfalme anayeketi kwenye 
kiti cha ufalme cha Daudi na watu wote wanaokaa katika jiji hili, 
ndugu zenu ambao hawakwenda pamoja nanyi uhamishoni, 

17 “Yehova wa majeshi anasema hivi: “Tazameni, ninatuma dhidi yao 
upanga, njaa kali, na ugonjwa hatari, nami nitawafanya kuwa kama 
tini zilizooza” ambazo ni mbaya sana hivi kwamba haziwezi kuliwa.” 


18 “Nami nitawafuatia kwa upanga, kwa njaa kali, na kwa ugonjwa 
hatari, nami nitawafanya wawe kitu cha kutisha kwa falme zote za 
dunia, na laana, na kitu cha kushangaza, kitu cha kupigiwa mluzi, na 
shutuma miongoni mwa mataifa yote ambako nitawatawanya, 

19 kwa sababu hawakuyasikiliza maneno yangu niliyowapa kupitia 
watumishi wangu manabii, asema Yehova, ‘ambao niliwatuma tena 
na tena.” 


(111 


Lakini hamkusikiliza, asema Yehova. 


20 “Kwa hiyo, sikieni neno la Yehova, ninyi nyote mliopelekwa 
uhamishoni, niliowatoa Yerusalemu na kuwapeleka Babiloni. 

21 Yehova wa majeshi, Mungu wa Israeli, anasema hivi kuhusu 
Ahabu mwana wa Kolaya na kuhusu Sedekia mwana wa Maaseya, 
wanaowatabiria uwongo katika jina langu: ‘Nitawatia mikononi mwa 
Mfalme Nebukadneza?” wa Babiloni, naye atawaua mbele ya macho 
yenu. 22 Na kile kitakachowapata kitakuwa laana itakayosemwa na 
watu wote wa Yuda walio uhamishoni Babiloni: “Yehova na 
akutendee kama Sedekia na kama Ahabu, ambao mfalme wa 
Babiloni aliwateketeza motoni!” 23 kwa maana wametenda kwa aibu 
katika Israeli, wakifanya uzinzi na wake za majirani wao na kusema 
maneno ya uwongo katika jina langu, maneno ambayo 
sikuwaamuru. 


LALI 


Mimi Ndiye ninayejua, nami ni shahidi,” asema Yehova.” 


24 “Nawe utamwambia hivi Shemaya wa Nehelamu: 25 ‘Yehova wa 
majeshi, Mungu wa Israeli, anasema hivi: “Kwa sababu ulituma 
barua katika jina lako kwa watu wote walio Yerusalemu, kwa Sefania 
mwana wa Maaseya, kuhani, na kwa makuhani wote, ukisema, 

26 ‘Yehova amekuweka kuwa kuhani badala ya kuhani Yehoyada, ili 
uwe mwangalizi wa nyumba ya Yehova, uwe msimamizi wa 
mwendawazimu yeyote anayetenda kama nabii na kumweka katika 
mikatale na katika kongwa;” 27 basi, kwa nini hujamkemea Yeremia 
wa Anathothi, anayetenda kama nabii wenu? 28 Kwa maana hata 
alitutumia ujumbe Babiloni, akisema: “Muda mrefu utapita! Jengeni 
nyumba na mkae ndani yake. Pandeni bustani na mle matunda 
yake,—””” 


29 Kuhani Sefania alipoisoma barua hiyo mbele ya nabii Yeremia, 

30 Neno la Yehova likamjia Yeremia likisema: 31 “Watumie ujumbe 
watu wote waliopelekwa uhamishoni, ukisema, ‘Yehova anasema 
hivi kumhusu Shemaya wa Nehelamu: “Kwa sababu Shemaya 
aliwatabiria, ingawa sikumtuma, naye akajaribu kuwafanya mtumaini 
uwongo, 32 kwa hiyo Yehova anasema hivi: 'Ninamkazia fikira 
Shemaya wa Nehelamu na wazao wake. Hakuna yeyote miongoni 
mwa watu wake atakayeokoka kati ya watu hawa, naye hataona 
mema nitakayowatendea watu wangu, asema Yehova, ‘kwa maana 

amewachochea watu wamwasi Yehova. 


^ Yer. 29:2 Au labda, “wajenzi wa maboma ya ulinzi.” 

^ Yer. 29:8 Au “wabashiri.” 

^ Yer. 29:17 Au labda, “zilizopasuka.” 

^ Yer. 29:19 Tnn., “nikiamka mapema na kuwatuma.” 

^ Yer. 29:21 Tnn., “Nebukadreza,” njia nyingine ya kuandika jina hili. 


^ Yer. 29:26 Au “vyuma vya shingoni.” 


Yeremia 30 : 1 -24 


30 Neno hili lilimjia Yeremia kutoka kwa Yehova, likisema: 2 “Yehova 
Mungu wa Israeli anasema hivi: ‘Andika katika kitabu maneno yote 
ninayokuambia. 3 Kwa maana “tazama! siku zinakuja,” asema 
Yehova, “nitakapowakusanya watu wangu waliotekwa, Israeli na 
Yuda,” asema Yehova, “nami nitawarudisha katika nchi niliyowapa 

mababu zao, nao wataimiliki tena. 


4 Haya ndiyo maneno ambayo Yehova aliwaambia watu wa Israeli 
na Yuda. 


5 Yehova anasema hivi: 

“Tumesikia sauti za kutetemeka; 

Kuna hofu, na hakuna amani. 

6 Ulizeni, tafadhali, ikiwa mwanamume anaweza kujifungua mtoto. 


Hivyo basi, kwa nini ninamwona kila mwanamume mwenye nguvu 
akishika tumbo lake” 


Kama mwanamke anayejifungua? 

Kwa nini kila uso umegeuka rangi? 

7 Ole wangu! Kwa maana siku hiyo inatisha sana.” 
Hakuna nyingine kama hiyo, 

Wakati wa taabu kwa Yakobo. 


Lakini ataokolewa kutokana nayo.” 


8 “Na siku hiyo,” asema Yehova wa majeshi, “nitaivunja nira kutoka 
shingoni mwako, na mikanda yako nitaikata” vipande viwili; na 

wageni” hawatamfanya” tena kuwa mtumwa wao. 9 Watamtumikia 
Yehova Mungu wao na Daudi mfalme wao, ambaye nitamweka juu 


” 


yao. 

10 “Nawe, mtumishi wangu Yakobo, usiogope,” asema Yehova, 
“Wala usihofu, Ee Israeli. 

Kwa maana nitakuokoa kutoka mbali 

Na uzao wako kutoka katika nchi waliyopelekwa utekwani. 
Yakobo atarudi na kuwa na utulivu bila usumbufu, 

Na hakuna yeyote atakayewaogopesha.” 


11 “Kwa maana mimi niko pamoja nawe,” asema Yehova, “ili 
nikuokoe. 


Lakini nitaleta maangamizi katika mataifa yote ambako 
nilikutawanya; 


Lakini wewe, sitakuangamiza. 

Nitakutia nidhamu?” kwa kiwango kinachofaa, 
Nami sitakuacha kamwe bila kukuadhibu.” 
12 Kwa maana Yehova anasema hivi: 
“Hakuna matibabu kwa ajili ya jeraha lako.” 


Kidonda chako hakiwezi kupona. 


13 Hakuna mtu wa kukutetea, 

Hakuna njia ya kukiponya kidonda chako. 

Hakuna dawa ya kukuponya. 

14 Wapenzi wako wote wamekusahau. 

Hawakutafuti tena. 

Kwa maana nimekupiga kwa pigo la adui, 

Kwa adhabu ya mtu mkatili, 

Kwa sababu ya hatia yako kubwa na dhambi zako nyingi. 
15 Kwa nini unapaza kilio kwa sababu ya jeraha lako?” 
Maumivu yako hayawezi kupona! 

Kwa sababu ya hatia yako kubwa na dhambi zako nyingi 
Nimekutendea hivyo. 

16 Kwa hiyo wale wote wanaokumeza, watamezwa, 

Na maadui wako wote watapelekwa pia utekwani. 

Wale wanaokupora wataporwa, 

Nami nitawatia mikononi mwa waporaji wale wote wanaokupora.” 


17 “Lakini nitakurudishia afya yako na kuyaponya majeraha yako,” 
asema Yehova, 
“Ingawa walikuita mtu aliyetengwa: 


3” 


‘Sayuni, asiyetafutwa na yeyote. 


18 Yehova anasema hivi: 

“Ninawakusanya mateka wa mahema ya Yakobo, 

Nami nitayahurumia makao yake. 

Jiji litajengwa upya juu ya kilima chake, 

Na mnara wenye ngome utasimama mahali pake panapofaa. 
19 Na kutoka kwao kutakuwa na shukrani na sauti za kicheko. 
Nitawazidisha, nao hawatakuwa wachache; 

Nitawafanya kuwa wengi,” 

Nao hawatakuwa duni. 

20 Wanawe watakuwa kama walivyokuwa zamani, 

Na kusanyiko lake litaimarishwa kabisa mbele zangu. 
Nitakabiliana na wote wanaomkandamiza. 

21 Mtu wake mashuhuri atatoka kati yake, 

Na mtawala wake atatoka kati yake. 

Nitamfanya akaribie, naye atanikaribia.” 


“La sivyo, ni nani anayeweza kuthubutu kunikaribia?”” asema 
Yehova. 


22 “Nanyi mtakuwa watu wangu, nami nitakuwa Mungu wenu.” 


23 Tazameni! Dhoruba ya Yehova ya upepo italipuka kwa ghadhabu, 


Tufani inayofagia ambayo inazunguka ikishuka juu ya kichwa cha 
waovu. 


24 Hasira inayowaka ya Yehova haitapoa 
Mpaka atakapotekeleza na kutimiza makusudi ya moyo wake. 


Mtaelewa jambo hilo katika siku za mwisho. 


A Yer. 30:6 Au “kiuno chake.” 

A Yer. 30:7 Tnn., “ni kuu.” 

A Yer. 30:8 Tnn., “pingu zako nitazikata.” 

A Yer. 30:8 Au “wageni kutoka nchi nyingine.” 
A Yer. 30:8 Au “hawatawafanya.” 

^ Yer. 30:11 Au “Nitakurekebisha.” 

^ Yer. 30:12 Au “jeraha lako la kuvunjika.” 

^ Yer. 30:15 Au “jeraha lako la kuvunjika.” 

^ Yer. 30:19 Au labda, “waheshimiwe.” 


^ Yer. 30:21 Tnn., “kutoa moyo wake kuwa rehani ili anikaribie?” 


Yeremia 31:1-40 


31 “Wakati huo,” asema Yehova, “Nitakuwa Mungu wa familia zote 
za Israeli, nao watakuwa watu wangu.” 


2 Yehova anasema hivi: 

“Watu waliookoka upanga walipata kibali nyikani 

Israeli alipokuwa akitembea kwenda mahali pake pa kupumzika.” 

3 Kutoka mbali Yehova alinitokea na kusema: 

“Nimekupenda kwa upendo wa milele. 

Ndiyo sababu nimekuvuta kwangu kwa upendo mshikamanifu.” 

4 Kwa mara nyingine tena nitakujenga upya nawe utajengwa upya. 
Ewe bikira wa Israeli, utachukua tena matari yako 

Na kwenda ukicheza dansi kwa shangwe.” 


> Utapanda tena mashamba ya mizabibu kwenye milima ya 
Samaria; 


Wanaopanda watapanda na kufurahia matunda yake. 


6 Kwa maana siku itafika ambayo walinzi walio kwenye milima ya 
Efraimu watapaza sauti wakisema: 


“Inukeni, twendeni juu Sayuni, kwa Yehova Mungu wetu.” 
7 Kwa maana Yehova anasema hivi: 


“Mlilieni Yakobo kwa shangwe. 


Pigeni vigelegele vya shangwe kwa sababu mko juu ya mataifa. 
Tangazeni jambo hilo; sifuni na kusema, 

‘Ee Yehova, waokoe watu wako, Waisraeli wanaobaki.’ 

8 Ninawarudisha kutoka nchi ya kaskazini. 

Nitawakusanya pamoja kutoka sehemu za mbali zaidi za dunia. 
Miongoni mwao kutakuwa na vipofu na vilema, 

Mwanamke mwenye mimba na yule anayezaa, wote pamoja. 
Watarudi hapa wakiwa kutaniko kubwa. 

9 Watakuja wakilia. 

Nitawaongoza huku wakiomba kibali. 

Nitawaongoza kwenye vijito vya” maji, 

Kwenye kijia tambarare ambacho hakitawafanya wajikwae. 


Kwa maana mimi ni Baba ya Israeli, naye Efraimu ni mzaliwa wangu 
wa kwanza.” 


10 Sikieni neno la Yehova, enyi mataifa, 

Na mlitangaze kati ya visiwa vilivyo mbali sana: 

“Yule aliyemtawanya Israeli atamkusanya pamoja. 
Atamlinda kama mchungaji anavyochunga kundi lake. 
11 Kwa maana Yehova atamkomboa Yakobo 


Na kumwokoa” kutoka mikononi mwa yule aliye na nguvu zaidi yake. 


12 Watakuja na kupiga vigelegele vya shangwe juu ya kilele cha 
Sayuni 


Na kung'aa kwa sababu ya wema wa” Yehova, 

Kwa sababu ya nafaka na divai mpya na mafuta, 

Na kwa sababu ya wanakondoo na ndama. 

Watakuwa?” kama bustani iliyonyweshwa maji vizuri, 

Nao hawatadhoofika tena.” 

13 “Wakati huo bikira atacheza dansi kwa shangwe, 

Pia wanaume vijana na wanaume wazee pamoja. 
Nitayageuza maombolezo yao yawe furaha. 

Nitawafariji na kuwafanya washangilie badala ya kuhuzunika. 
14 Nami nitawashibisha makuhani kwa vitu vingi,” 

Na watu wangu watashiba wema wangu,” asema Yehova. 

15 “Yehova anasema hivi: 

‘Sauti inasikika kule Rama, maombolezo na kilio cha uchungu: 
Raheli anawalilia wanawe.” 

Amekataa kufarijiwa kuhusiana na wanawe, 

Kwa sababu hawako tena.” 

16 Yehova anasema hivi: 

Zuia sauti yako usilie na macho yako yasitokwe na machozi, 


Kwa maana utapata thawabu kwa ajili ya kazi yako,’ asema Yehova. 
'Watarudi kutoka nchi ya adui.’ 

17 ‘Na kuna tumaini kwa ajili ya wakati wako ujao, asema Yehova. 
'Wana wako watarudi kwenye eneo lao wenyewe.” 

18 “Hakika nimemsikia Efraimu akiomboleza, 

'Umenirekebisha, nami nimerekebishwa, 

Kama ndama ambaye hajazoezwa. 

Nirudishe, nami nitageuka bila kusita, 

Kwa maana wewe ni Yehova Mungu wangu. 

19 Kwa maana baada ya kugeuka nilijuta; 

Baada ya kusaidiwa kuelewa nilipiga paja langu kwa huzuni. 
Niliaibika na kufedheheka, 

Kwa maana nilibeba shutuma ya ujana wangu.” 


20 “Je, Efraimu si mwana mwenye thamani kwangu, au mtoto 
mpendwa? 


Kwa maana kila mara ninapomshutumu, bado ninamkumbuka. 
Ndiyo sababu hisia zangu zimechochewa* kwa ajili yake. 
Nami hakika nitamhurumia,” asema Yehova. 

21 “Jiwekee alama za barabara, 


Na uweke vibao vya ishara. 


Kazia fikira barabara kuu, njia ambayo unapaswa kupitia. 
Rudi, ewe bikira wa Israeli, rudi kwenye majiji haya yako. 


22 Utaendelea kuyumbayumba mpaka lini, ewe binti usiye 
mwaminifu? 


Kwa maana Yehova ameumba jambo jipya duniani: 
Mwanamke atamtafuta mwanamume kwa bidii.” 


23 Yehova wa majeshi, Mungu wa Israeli, anasema hivi: “Watasema 
tena maneno haya katika nchi ya Yuda na katika majiji yake 
nitakapowakusanya na kuwarudisha mateka wao: 'Yehova na 
akubariki, Ee makao ya uadilifu, Ee mlima mtakatifu.' 24 Na watu wa 
Yuda na majiji yake yote watakaa pamoja ndani yake, wakulima na 
wale wanaochunga kondoo. 25 Kwa maana nitamshibisha 
aliyechoka na kumjaza kila mtu aliyedhoofika.” 


26 Ndipo nikaamka na kufungua macho yangu, na usingizi wangu 
ulikuwa mtamu. 


27 “Tazama! Siku zinakuja,” asema Yehova, “nitakapoipanda nyumba 
ya Israeli na nyumba ya Yuda kwa mbegu ya” mwanadamu na kwa 
mbegu ya mifugo.” 


28 “Na kama nilivyowakazia uangalifu ili kuwang'oa, kuwabomoa, 
kuwaangusha, kuwaharibu, na kuwadhuru, ndivyo nitakavyowakazia 
uangalifu ili kuwajenga na kuwapanda,” asema Yehova. 29 “Katika 
siku hizo hawatasema tena, ‘Akina baba walikula zabibu chachu, 
lakini meno ya wana ndiyo yaliyotiwa ukakasi.” 30 Lakini wakati huo 
kila mtu atakufa kwa sababu ya kosa lake mwenyewe. Mtu yeyote 


atakayekula zabibu chachu, atatiwa ukakasi kwenye meno yake 
mwenyewe.” 


31 “Tazama! Siku zinakuja,” asema Yehova, “nitakapofanya agano 
jipya pamoja na nyumba ya Israeli na nyumba ya Yuda. 

32 Halitakuwa kama agano nililofanya pamoja na mababu zao siku 
niliyowashika mkono na kuwaongoza kutoka nchini Misri, 'agano 
langu ambalo walilivunja, ingawa nilikuwa bwana” wao wa kweli,’ 
asema Yehova.” 


33 “Kwa maana hili ndilo agano nitakalofanya pamoja na nyumba ya 
Israeli baada ya siku hizo,” asema Yehova. “Nitaitia sheria yangu 
ndani yao, nami nitaiandika katika moyo wao. Nami nitakuwa Mungu 
wao, nao watakuwa watu wangu.” 


34 “Nao hawatafundishana tena kila mtu na jirani yake na kila mtu na 
ndugu yake, wakisema, 'Mjue Yehova!' kwa maana wote watanijua, 

kuanzia mdogo zaidi mpaka mkubwa zaidi kati yao,” asema Yehova. 
“Kwa maana nitalisamehe kosa lao, nami sitaikumbuka tena dhambi 


” 


yao. 

35 Yehova, 

Ambaye hutoa jua ili liangaze wakati wa mchana, 
Sheria za” mwezi na nyota ili ziangaze usiku, 
Anayeitibua bahari na kuyavuruga mawimbi yake, 
Ambaye jina lake ni Yehova wa majeshi, anasema hivi: 
36 “Ikiwa sheria hizo zitakoma, asema Yehova, 


‘Basi uzao wa Israeli utakoma daima kuwa taifa mbele zangu.” 


37 Yehova anasema hivi: “Ikiwa mbingu zilizo juu zinaweza kupimwa 
na misingi ya dunia iliyo chini kuchunguzwa, basi ninaweza kuukataa 
uzao wote wa Israeli kwa sababu ya yote ambayo wamefanya, 


asema Yehova.” 


kwa ajili ya Yehova kutoka Mnara wa Hananeli mpaka Lango la 
Pembeni. 39 Nayo kamba ya kupimia itaenda moja kwa moja mpaka 
kwenye kilima cha Garebu, nayo itageuka na kuelekea Goa. 40 Na 
bonde lote la mizoga na la” majivu,” na matuta yote mpaka Bonde la 
Kidroni, mpaka kwenye pembe ya Lango la Farasi kuelekea 
mashariki, litakuwa kitu kitakatifu kwa Yehova. Halitang'olewa tena 
kamwe wala kubomolewa.” 


A Yer. 31:3 Au “nimeendelea kukutendea kwa upendo 
mshikamanifu.” 


A Yer. 31:4 Au “utaenda kucheza dansi ya wale wanaocheka.” 
A Yer. 31:9 Au “makorongo ya.” 

A Yer. 31:11 Au “kumkomboa.” 

^ Yer. 31:12 Au “vitu vizuri kutoka kwa.” 

^ Yer. 31:12 Au “Nafsi yao itakuwa.” 

A Yer. 31:14 Tnn., “mafuta.” 

A Yer. 31:15 Au “watoto wake.” 


A Yer. 31:20 Tnn., “matumbo yangu yamechochewa.” 


A Yer. 31:27 Au “uzao wa.” 

A Yer. 31:29 Au “yaliyotiwa ganzi.” 

A Yer. 31:32 Au labda, “mume.” 

A Yer. 31:35 Au “Amri za.” 

A Yer. 31:40 Au “nchi yote tambarare ya chini ya mizoga na ya.” 


A Yer. 31:40 Au “majivu yenye mafuta,” yaani, majivu yaliyojaa 
mafuta ya dhabihu. 


Yeremia 32 : 1 -44 


32 Neno lililomjia Yeremia kutoka kwa Yehova katika mwaka wa 10 
wa utawala wa Mfalme Sedekia wa Yuda, yaani, mwaka wa 18 wa 
utawala wa Nebukadneza.” 2 Wakati huo majeshi ya mfalme wa 
Babiloni yalikuwa yakizingira Yerusalemu, naye nabii Yeremia 
alikuwa amezuiliwa katika Ua wa Walinzi katika nyumba ya” mfalme 
wa Yuda. 3 Kwa maana Mfalme Sedekia wa Yuda alikuwa 
amemzuilia, akisema: “Kwa nini unatabiri hivi? Unasema, ‘Yehova 
anasema hivi: “Nitalitia jiji hili mikononi mwa mfalme wa Babiloni, 
naye ataliteka, 4 na Mfalme Sedekia wa Yuda hataponyoka kutoka 
kwa Wakaldayo, kwa maana hakika atatiwa mikononi mwa mfalme 
wa Babiloni, naye atazungumza naye uso kwa uso na kumwona 
jicho kwa jicho.” 5 'Atampeleka Sedekia Babiloni, naye atakaa huko 
mpaka nitakapomkazia fikira, asema Yehova. ‘Ingawa mnaendelea 
kupigana na Wakaldayo, hamtafanikiwa.” 


6 Yeremia akasema: “Neno la Yehova limenijia likisema, 7 'Hanameli 
mwana wa Shalumu ndugu ya baba yako atakuja kwako na 
kukuambia: “Nunua shamba langu lililo Anathothi, kwa sababu una 
haki ya kwanza ya kulikomboa.”” 


8 Hanameli mwana wa ndugu ya baba yangu akaja kwangu, kama 
Yehova alivyosema, katika Ua wa Walinzi, naye akaniambia: 
“Tafadhali nunua shamba langu lililo Anathothi, katika nchi ya 
Benjamini, kwa maana una haki ya kulimiliki na kulikomboa. Linunue 
liwe lako.” Ndipo nikajua kwamba hilo lilikuwa neno la Yehova. 


9 Basi nikalinunua shamba lililokuwa Anathothi kutoka kwa Hanameli 
mwana wa ndugu ya baba yangu. Nikampimia pesa, shekeli saba” 
na vipande kumi vya fedha. 10 Kisha nikaandika katika hati, nikaitia 


muhuri, nikawaita mashahidi, nami nikapima pesa kwa mizani. 

11 Nikaichukua ile hati ya ununuzi, iliyotiwa muhuri kulingana na amri 
na masharti ya kisheria, na pia hati ambayo haikuwa na muhuri, 

12 kisha nikampa hati hiyo ya ununuzi Baruku mwana wa Neria 
mwana wa Mahseya mbele ya Hanameli mwana wa ndugu ya baba 
yangu, wale mashahidi walioandika kwenye hati ya ununuzi, na 
Wayahudi wote waliokuwa wameketi katika Ua wa Walinzi. 


13 Sasa nikamwamuru Baruku mbele yao, nikisema: 14 “Yehova wa 
majeshi, Mungu wa Israeli, anasema hivi: 'Chukua hati hizi, hati hii 
ya ununuzi, iliyotiwa muhuri na ile hati nyingine isiyo na muhuri, 
nawe uziweke katika chombo cha udongo, ili zihifadhiwe kwa muda 
mrefu.' 15 Kwa maana Yehova wa majeshi, Mungu wa Israeli, 
anasema hivi: ‘Nyumba na mashamba na mashamba ya mizabibu 

yatanunuliwa tena katika nchi hii. 


16 Kisha nikasali kwa Yehova baada ya kumpa Baruku mwana wa 
Neria ile hati ya ununuzi, nikisema: 17 “Ole wangu, Ee Bwana 
Mwenye Enzi Kuu Yehova! Tazama! Uliumba mbingu na dunia kwa 
nguvu zako kuu na kwa mkono wako ulionyooshwa. Hakuna jambo 
la ajabu sana kwako, 18 Wewe unayewatendea kwa upendo 
mshikamanifu maelfu ya watu, lakini unawaadhibu wana kwa sababu 
ya makosa ya baba zao, Mungu wa kweli, uliye mkuu na Mwenye 
nguvu, ambaye jina lako ni Yehova wa majeshi. 19 Wewe ni mkuu 
katika kutoa mashauri” na matendo yako ni yenye nguvu, wewe 
ambaye macho yako huchunguza njia zote za wanadamu, ili kumlipa 
kila mtu kulingana na njia zake na matendo yake. 20 Umefanya 
ishara na miujiza katika nchi ya Misri, nayo inajulikana mpaka leo hii, 
na hivyo umejijengea jina katika Israeli na kati ya wanadamu, kama 
ilivyo leo. 21 Nawe uliwatoa watu wako Waisraeli nchini Misri, kwa 


ishara, kwa miujiza, kwa mkono wenye nguvu, kwa mkono 
ulionyooshwa, na kwa matendo yanayoogopesha. 


22 “Baada ya muda ukawapa nchi hii ambayo uliapa kwamba 
utawapa mababu zao, nchi inayotiririka maziwa na asali. 23 Nao 
wakaingia na kuimiliki, lakini hawakuitii sauti yako wala kutembea 
katika sheria yako. Hawakufanya lolote kati ya mambo uliyowaamuru 
wafanye, hivi kwamba ukawaletea msiba huu wote. 24 Tazama! 
Watu wamekuja na maboma ya kuzingira ili kuliteka jiji hili, na kwa 
mikononi mwa Wakaldayo wanaolishambulia; mambo uliyosema 
yametimia yote, kama unavyoona sasa. 25 Lakini umeniambia, Ee 
Bwana Mwenye Enzi Kuu Yehova, ‘Nunua shamba kwa pesa na 


Wakaldayo.” 


26 Ndipo neno la Yehova likamjia Yeremia likisema: 27 “Mimi ndimi, 
Yehova, Mungu wa wanadamu wote.” Je, kuna jambo lolote ambalo 
ni la ajabu sana kwangu? 28 Basi Yehova anasema hivi: ‘Tazama, 
ninalitia jiji hili mikononi mwa Wakaldayo na mikononi mwa Mfalme 
Nebukadneza” wa Babiloni, naye ataliteka. 29 Na Wakaldayo 
wanaolishambulia jiji hili wataingia na kulichoma moto jiji hili na 
kuliteketeza pamoja na nyumba ambazo juu ya paa zake watu 
walimtolea dhabihu Baali na kuitolea miungu mingine matoleo ya 
kinywaji ili kunikasirisha.’ 


30 “Kwa maana watu wa Israeli na wa Yuda wametenda maovu tu 
machoni pangu, tangu ujana wao; watu wa Israeli wanaendelea 
kunikasirisha kwa kazi ya mikono yao, asema Yehova. 31 ‘Kwa 
maana jiji hili, tangu siku walipolijenga mpaka leo hii, limekuwa tu 


likinikasirisha na kunitia ghadhabu, hivi kwamba ni lazima liondolewe 
mbele za uso wangu, 32 kwa sababu ya uovu wote ambao watu wa 
Israeli na wa Yuda walifanya ili kunikasirisha—wao, wafalme wao, 
wakuu wao, makuhani wao, manabii wao, na watu wa Yuda na 
wakaaji wa Yerusalemu. 33 Waliendelea kunigeuzia migongo yao, Si 
nyuso zao; ingawa nilijaribu kuwafundisha tena na tena,” hakuna 
hata mmoja wao aliyesikiliza ili kupokea nidhamu. 34 Nao waliweka 
sanamu zao Zinazochukiza katika nyumba inayoitwa kwa jina langu, 
ili kuitia unajisi. 39 Isitoshe, walijenga mahali pa juu pa Baali katika 
Bonde la Mwana wa Hinomu,” ili kuwateketeza” motoni wana wao 
na mabinti wao kwa ajili ya Moleki, jambo ambalo sikuwaamuru, na 
ambalo halijawahi kamwe kuingia moyoni mwangu,” kufanya jambo 
kama hilo linalochukiza, na kusababisha watu wa Yuda watende 
dhambi.” 


36 “Kwa hiyo Yehova Mungu wa Israeli anasema hivi kuhusu jiji hili 
ambalo mnasema litatiwa mikononi mwa mfalme wa Babiloni kwa 
upanga, kwa njaa kali, na kwa ugonjwa hatari, 37 “Nitawakusanya 
pamoja kutoka katika nchi zote ambako niliwatawanya kwa hasira 
yangu na kwa ghadhabu yangu na kwa ukali mwingi, nami 
nitawarudisha mahali hapa na kufanya wakae kwa usalama. 38 Nao 
watakuwa watu wangu, nami nitakuwa Mungu wao. 39 Nami 
nitawapa moyo mmoja na njia moja ili waniogope sikuzote, kwa faida 
yao wenyewe na kwa faida ya watoto wao baada yao. 40 Nami 
nitafanya pamoja nao agano linalodumu milele, kwamba sitaacha 
kuwatendea mema; nami nitatia hofu yangu katika mioyo yao, hivi 
kwamba hawataniacha. 41 Nitafurahia kuwatendea mema, nami 
nitawapanda kwa uthabiti katika nchi hii, kwa moyo wangu wote na 
kwa nafsi” yangu yote.” 


42 “Kwa maana Yehova anasema hivi: 'Kama nilivyowaletea watu 
hawa msiba huu mkubwa, ndivyo nitakavyowaletea mema yote 
ninayowaahidi.” 43 Na mashamba yatanunuliwa tena katika nchi hii, 
ingawa mnasema: “Ni nchi yenye ukiwa isiyo na mwanadamu wala 
mnyama, nayo imetiwa mikononi mwa Wakaldayo.” 


44 “Mashamba yatanunuliwa kwa pesa, hati za ununuzi zitaandikwa 
na kutiwa muhuri, nao mashahidi wataitwa katika nchi ya Benjamini, 
katika maeneo yanayozunguka Yerusalemu, katika majiji ya Yuda, 
katika majiji ya eneo lenye milima, na katika majiji ya eneo la chini, 
na katika majiji ya kusini, kwa sababu nitawarudisha mateka wao,’ 
asema Yehova.” 


A Yer. 32:1 Tnn., “Nebukadreza,” njia nyingine ya kuandika jina hili. 
A Yer. 32:2 Au “jumba la.” 


A Yer. 32:9 Shekeli moja ilikuwa na uzito wa gramu 11.4. Angalia 
Nyongeza B14. 


A Yer. 32:19 Au “mkuu kuhusiana na makusudi yako.” 

A Yer. 32:27 Tnn., “wote wenye mwili wa nyama.” 

A Yer. 32:28 Tnn., “Nebukadreza,” njia nyingine ya kuandika jina hili. 
A Yer. 32:33 Tnn., “kuamka mapema na kuwafundisha.” 


A Yer. 32:35 Angalia Kamusi, “Gehena.” 


A Yer. 32:35 Tnn., “kuwapitisha.” 


A Yer. 32:35 Au “sijawahi kamwe kulifikiria.” 


A Yer. 32:41 Angalia Kamusi. 


^ Yer. 32:42 Au “vitu vyote vizuri ninavyowaahidi.” 


Yeremia 33:1-26 


33 Neno la Yehova likamjia Yeremia mara ya pili, alipokuwa bado 
amezuiliwa katika Ua wa Walinzi, na kusema: 2 “Yehova, Muumba 
wa dunia, anasema hivi, Yehova aliyeiumba na kuifanya imara 
kabisa; Yehova ndilo jina lake, 3 ‘Niite, nami nitakujibu na kukuambia 
kwa utayari mambo makubwa na yasiyoeleweka ambayo 
hujayajua.” 


4 “Kwa maana Yehova Mungu wa Israeli anasema hivi kuhusu 
nyumba za jiji hili na kuhusu nyumba za wafalme wa Yuda ambazo 
zimebomolewa kwa sababu ya maboma ya kuzingira na kwa sababu 
ya upanga, > na kuhusu wale wanaokuja kupigana na Wakaldayo, 
na kujaza maeneo haya mizoga ya wale niliowaua katika hasira 
yangu na katika ghadhabu yangu, wale ambao uovu wao 
umenifanya niufiche uso wangu kutoka kwenye jiji hili: 

6 ‘Ninamponya na kumpa afya, nami nitawaponya na kuwafunulia 
wingi wa amani na kweli. 7 Nami nitawarudisha mateka wa Yuda na 
mateka wa Israeli, nami nitawajenga kama nilivyofanya mwanzoni. 

8 Nami nitawatakasa kutokana na hatia yote ya dhambi 
walizonitendea, nami nitasamehe hatia yote ya dhambi zao na 
makosa waliyonikosea. 9 Naye atakuwa kwangu jina la furaha, sifa, 
na uzuri mbele ya mataifa yote ya dunia yatakayosikia kuhusu wema 
wote nitakaowapa. Nao wataogopa na kutetemeka kwa sababu ya 
wema na amani ninayompa.” 


10 “Yehova anasema hivi, 'Mahali hapa ambapo mtasema ni nchi 
iliyo ukiwa, isiyo na wanadamu wala mifugo, katika majiji ya Yuda na 
katika barabara za Yerusalemu zilizo tupu, bila wanadamu wala 
wakaaji wala mifugo, itasikika tena 11 sauti ya furaha na sauti ya 


shangwe, sauti ya bwana harusi na sauti ya bibi harusi, sauti ya wale 
wanaosema: “Mshukuruni Yehova wa majeshi, kwa maana Yehova 
ni mwema; upendo wake mshikamanifu unadumu milele!” 

Wataleta matoleo ya shukrani katika nyumba ya Yehova, kwa 
maana nitawarudisha mateka wa nchi, kama hapo mwanzoni,’ 
asema Yehova.” 


12 “Yehova wa majeshi anasema hivi, ‘Katika eneo hili lenye ukiwa, 
lisilo na mtu au mifugo, na katika majiji yake yote kutakuwa tena na 
malisho kwa ajili ya wachungaji kupumzisha makundi yao.’ 


13 “Katika majiji ya eneo lenye milima, katika majiji ya eneo la chini, 
katika majiji ya kusini, katika nchi ya Benjamini, katika maeneo 
yanayozunguka Yerusalemu na katika majiji ya Yuda, makundi 
yatapita tena chini ya mikono ya mtu anayeyahesabu, asema 
Yehova.” 


14 “Tazama! Siku zinakuja, asema Yehova, 'nitakapotimiza ahadi 
nzuri niliyotoa kuhusu nyumba ya Israeli na nyumba ya Yuda. 

15 Siku hizo na wakati huo nitamchipushia Daudi chipukizi adilifu,” 
naye atatenda haki na uadilifu katika nchi. 16 Siku hizo Yuda 
ataokolewa na Yerusalemu litakaa katika usalama. Naye ataitwa: 
Yehova Ni Uadilifu Wetu.” 


17 “Kwa maana Yehova anasema hivi, ‘ʻHutakosa kamwe 
mwanamume wa ukoo wa Daudi atakayeketi kwenye kiti cha ufalme 
cha nyumba ya Israeli, 18 wala makuhani Walawi hawatakosa mtu 
wa kusimama mbele zangu ili kutoa dhabihu nzima za kuteketeza, 
kuchoma matoleo ya nafaka, na kutoa dhabihu.” 


19 Nalo neno la Yehova likamjia Yeremia tena, na kusema: 

20 “Yehova anasema hivi, ‘Ikiwa mngeweza kulivunja agano langu 
kuhusu mchana na agano langu kuhusu usiku, ili kuzuia mchana na 
usiku usije kwa wakati wake, 21 hapo ndipo agano langu pamoja na 
mtumishi wangu Daudi lingeweza kuvunjwa, ili asiwe na mwana 
anayetawala akiwa mfalme kwenye kiti chake cha ufalme, na pia 
agano langu pamoja na makuhani, Walawi, wahudumu wangu. 

22 Kama jeshi la mbinguni lisivyoweza kuhesabiwa wala mchanga 
wa bahari usivyoweza kupimwa, ndivyo nitakavyouzidisha uzao wa” 
mtumishi wangu Daudi na Walawi wanaonihudumia.” 


23 Nalo neno la Yehova likamjia tena Yeremia, na kusema: 24 “Je, 
hujasikia yale ambayo watu hawa wanasema, 'Yehova atazikataa 
familia mbili alizozichagua'? Nao wanawavunjia heshima watu 
wangu, na hawawatambui tena kuwa taifa. 


25 “Yehova anasema hivi: 'Kwa hakika kama nilivyoweka imara 
agano langu kuhusu mchana na usiku, sheria za” mbingu na dunia, 
26 vivyo hivyo sitaukataa kamwe uzao wa” Yakobo na wa mtumishi 
wangu Daudi, hivi kwamba nisichukue kutoka kwa uzao wake” 
watawala wa wazao wa” Abrahamu, Isaka, na Yakobo. Kwa maana 
nitawakusanya mateka wao na kuwahurumia.” 


A Yer. 33:15 Au “mrithi mwadilifu.” 
A Yer. 33:22 Tnn., “mbegu ya.” 
A Yer. 33:25 Au “amri za.” 


A Yer. 33:26 Tnn., “mbegu ya.” 


A Yer. 33:26 Tnn., “mbegu yake.” 


A Yer. 33:26 Tnn., “mbegu ya.” 


Yeremia 34 :1-22 


34 Neno lililomjia Yeremia kutoka kwa Yehova, Mfalme 
Nebukadneza?” wa Babiloni na jeshi lake lote na falme zote za dunia 
chini ya mamlaka yake na mataifa yote yalipokuwa yakishambulia 
Yerusalemu na majiji yake yote: 


2 “Yehova Mungu wa Israeli anasema hivi: ‘Nenda uzungumze na 
Mfalme Sedekia wa Yuda nawe umwambie hivi: “Yehova anasema, 
‘Ninalitia jiji hili mikononi mwa mfalme wa Babiloni, naye 
ataliteketeza kwa moto. 3 Nawe hutaponyoka kutoka mikononi 
mwake, kwa maana kwa hakika utakamatwa na kutiwa mikononi 
mwake. Nawe utamwona Mfalme wa Babiloni jicho kwa jicho, naye 
atazungumza nawe uso kwa uso, nawe utapelekwa Babiloni. 4 Hata 
hivyo, sikia neno la Yehova, ewe Mfalme Sedekia wa Yuda, 'Yehova 
anasema hivi kukuhusu wewe: “Hutakufa kwa upanga. > Utakufa 
kwa amani, nao watakufanyia sherehe ya kufukiza manukato kama 
walivyowafanyia baba zako, wafalme wa zamani waliokutangulia, 
nao watakuombolezea wakisema, ‘Ole, ewe bwana! kwa maana 

‘nimelisema neno hilo, asema Yehova. 


6 Kisha nabii Yeremia akamwambia maneno haya yote Mfalme 
Sedekia wa Yuda huko Yerusalemu, 7 majeshi ya mfalme wa 
Babiloni yalipokuwa yakishambulia Yerusalemu na majiji yote ya 
Yuda yaliyobaki, yakishambulia Lakishi na Azeka; kwa maana hayo 
ndiyo majiji pekee ya Yuda yenye ngome yaliyobaki. 


8 Neno lililomjia Yeremia kutoka kwa Yehova baada ya Mfalme 
Sedekia kufanya agano pamoja na watu wote waliokuwa 
Yerusalemu ili kuwatangazia uhuru, 9 kwamba kila mtu awaachilie 
huru watumwa wake Waebrania, wa kiume na wa kike, ili mtu yeyote 


asimfanye Myahudi mwenzake kuwa mtumwa. 10 Basi wakuu wote 
na watu wote wakatii. Walikuwa wamefanya agano kwamba kila mtu 
awaachilie huru watumwa wake wa kiume na wa kike na asiwafanye 
tena kuwa watumwa. Wakatii na kuwaruhusu waende zao. 11 Hata 
hivyo, baadaye waliwarudisha watumwa wao wa kiume na wa kike 
ambao walikuwa wamewaachilia huru, nao wakawalazimisha tena 
kuwa watumwa. 12 Basi neno la Yehova likamjia Yeremia kutoka kwa 
Yehova likisema: 


13 “Yehova Mungu wa Israeli anasema hivi: ‘Nilifanya agano pamoja 
na mababu zenu siku niliyowatoa nchini Misri, kutoka katika nyumba 
ya utumwa, nikisema: 14 “Mwishoni mwa miaka saba, kila mmoja 
wenu anapaswa kumwachilia huru ndugu yake Mwebrania aliyeuzwa 
kwake na ambaye amemtumikia miaka sita; lazima umwachilie 
huru.” Lakini mababu zenu hawakunisikiliza wala kunitegea masikio 
yao. 15 Na hivi karibuni” ninyi wenyewe mligeuka na kufanya yaliyo 
sawa machoni pangu kwa kuwatangazia uhuru wenzenu, nanyi 
mkafanya agano mbele zangu katika nyumba inayoitwa kwa jina 
langu. 16 Lakini mligeuka tena na kulichafua jina langu kwa 
kuwarudisha watumwa wenu wa kiume na wa kike ambao mlikuwa 
mmewaachilia huru kama walivyotaka, nanyi mkawalazimisha tena 
kuwa watumwa.’ 


17 “Kwa hiyo Yehova anasema hivi: “Hamjanitii kwa sababu kila mtu 
hajamtangazia uhuru ndugu yake na mwenzake. Basi sasa 
ninawatangazia uhuru, asema Yehova, 'kwa upanga, ugonjwa 
hatari, na njaa kali, nami nitawafanya muwe kitu cha kutisha kwa 
falme zote za dunia. 18 Na hivi ndivyo itakavyokuwa kwa watu 
waliolivunja agano langu kwa kutofuata maneno ya agano 
walilofanya mbele zangu walipomkata ndama vipande viwili na 


kupita kati ya vile vipande viwili, 19 yaani, wakuu wa Yuda, wakuu wa 
Yerusalemu, maofisa wa makao ya mfalme, makuhani, na watu wote 
wa nchi waliopita kati ya vile vipande viwili vya ndama: 20 Nitawatia 
mikononi mwa maadui wao na mikononi mwa wale wanaotaka 
kuwaua,” na maiti zao zitakuwa chakula cha ndege wa angani na 
cha wanyama wa dunia. 21 Nami nitamtia Mfalme Sedekia wa Yuda 
na wakuu wake mikononi mwa maadui wao na mikononi mwa wale 
wanaotaka kuwaua” na mikononi mwa majeshi ya mfalme wa 
Babiloni, ambao wanaondoka na kuacha kuwashambulia.’ 


22 “Nitatoa agizo, asema Yehova, ‘nami nitawarudisha katika jiji hili, 
nao watalishambulia na kuliteka na kuliteketeza kwa moto; nami 
nitayafanya majiji ya Yuda yawe ukiwa, bila mkaaji.” 


A Yer. 34:1 Tnn., “Nebukadreza,” njia nyingine ya kuandika jina hili. 
^ Yer. 34:15 Tnn., “leo.” 
^ Yer. 34:20 Au “wanaotafuta nafsi zao.” 


^ Yer. 34:21 Au “wanaotafuta nafsi zao.” 


Yeremia 35:1-19 


35 Neno lililomjia Yeremia kutoka kwa Yehova katika siku za 
Yehoyakimu mwana wa Yosia, mfalme wa Yuda likisema: 2 “Nenda 
katika nyumba ya Warekabu na uzungumze nao na kuwaleta katika 
nyumba ya Yehova, katika mojawapo ya vyumba vya kulia chakula;” 
nawe uwape divai wanywe.” 


3 Basi nikampeleka Yaazania mwana wa Yeremia mwana wa 
Habasinia, ndugu zake, wanawe wote, na nyumba yote ya 
Warekabu 4 kwenye nyumba ya Yehova. Niliwapeleka katika 
chumba cha kulia chakula cha wana wa Hanani mwana wa Igdalia, 
mtu wa Mungu wa kweli, kilichokuwa kando ya chumba cha kulia 
chakula cha wakuu ambacho kilikuwa juu ya chumba cha kulia 
chakula cha Maaseya mwana wa Shalumu mlinzi wa mlango. 

> Kisha nikaweka vikombe na bilauri zilizojaa divai mbele ya watu 
wa nyumba ya Warekabu na kuwaambia: “Kunyweni divai.” 


6 Lakini wakasema: “Hatutakunywa divai, kwa sababu Yehonadabu” 
mwana wa Rekabu, babu yetu, alituamuru hivi: ‘Ninyi wala wana 
wenu hampaswi kamwe kunywa divai. 7 Nanyi hampaswi kujenga 
nyumba, kupanda mbegu, au kupanda shamba la mizabibu au 
kulimiliki. Badala yake, mnapaswa kukaa katika mahema sikuzote, ili 
mwishi kwa muda mrefu katika nchi mnayoishi ndani yake mkiwa 
wageni.' $ Basi tunaendelea kuitii sauti ya Yehonadabu mwana wa 
Rekabu babu yetu kuhusu mambo yote aliyotuamuru, kwa 
kutokunywa kamwe divai—sisi, wake zetu, wana wetu, na mabinti 
wetu. 9 Nasi hatujengi nyumba za kuishi humo, wala hatuna 
mizabibu wala mashamba wala mbegu. 10 Tunaendelea kuishi 
katika mahema na kutii mambo yote ambayo babu yetu 


Yehonadabuž alituamuru. 11 Lakini Mfalme Nebukadneza” wa 
Babiloni alipoishambulia nchi, tukasema, ‘Njooni, tuingie ndani ya 
Yerusalemu ili kuepuka jeshi la Wakaldayo na la Wasiria, na sasa 
tunaishi Yerusalemu.” 


12 Na neno la Yehova likamjia Yeremia likisema: 13 “Yehova wa 
majeshi, Mungu wa Israeli, anasema hivi: 'Nenda uwaambie watu wa 
Yuda na wakaaji wa Yerusalemu: “Je, hamkuendelea kuhimizwa 
myatii maneno yangu?” asema Yehova. 14 “Yehonadabu mwana wa 
Rekabu aliwaamuru wazao wake wasinywe divai, nao wamefuata 
maneno yake kwa kutokunywa divai mpaka leo hii, na hivyo wametii 
amri ya babu yao. Hata hivyo, nimezungumza nanyi tena na tena,” 
lakini hamjatii. 15 Nami niliendelea kuwatuma kwenu watumishi 
wangu wote manabii, nikiwatuma tena na tena,” na kusema, 
“Tafadhali geukeni, kila mmoja wenu kutoka kwenye njia zenu za 
uovu, nanyi mfanye yaliyo sawa! Msifuate miungu mingine na 
kuiabudu. Ndipo mtakapoendelea kukaa katika nchi niliyowapa ninyi 
na mababu zenu.’ Lakini hamkutega sikio lenu wala hamkunisikiliza. 
16 Wazao wa Yehonadabu mwana wa Rekabu wamefuata agizo 

ambalo babu yao aliwapa, lakini watu hawa hawajanisikiliza. 


17 “Kwa hiyo Yehova, Mungu wa majeshi, Mungu wa Israeli, 
anasema hivi: ‘Ninawaletea watu wa Yuda na wakaaji wote wa 
Yerusalemu msiba wote niliowaonya kuuhusu, kwa maana 
nimezungumza nao, lakini walikataa kusikiliza, nami nikaendelea 
kuwaita, lakini walikataa kujibu.” 


18 Naye Yeremia akawaambia hivi watu wa nyumba ya Warekabu: 
“Yehova wa majeshi, Mungu wa Israeli, anasema hivi: ‘Kwa sababu 
mmetii agizo la babu yenu Yehonadabu nanyi mnaendelea kufuata 


maagizo yake yote, na kufanya sawasawa na alivyowaagiza, 
19 Yehova wa majeshi, Mungu wa Israeli, anasema hivi: 
“Hatakosekana kamwe mzao wa Yehonadabu” mwana wa Rekabu 

atakayetumikia mbele zangu. 


^ Yer. 35:2 Au “vile vyumba.” 

^ Yer. 35:6 Tnn., “Yonadabu,” ufupisho wa jina Yehonadabu. 

^ Yer. 35:10 Tnn., “Yonadabu,” ufupisho wa jina Yehonadabu. 

^ Yer. 35:11 Tnn., “Nebukadreza,” njia nyingine ya kuandika jina hili. 
^ Yer. 35:14 Tnn., “niliamka mapema na kuzungumza nanyi.” 

^ Yer. 35:15 Tnn., “nikiamka mapema na kuwatuma.” 


^ Yer. 35:19 Tnn., “Yonadabu,” ufupisho wa jina Yehonadabu. 


Yeremia 36:1-32 


36 Sasa katika mwaka wa nne wa utawala wa Yehoyakimu mwana 
wa Yosia, mfalme wa Yuda, neno hili lilimjia Yeremia kutoka kwa 
Yehova likisema: 2 “Chukua kitabu cha kukunjwa na uandike ndani 
yake maneno yote ambayo nimekuambia dhidi ya Israeli na Yuda na 
mataifa yote, tangu siku ya kwanza niliyozungumza nawe katika siku 
za utawala wa Yosia mpaka leo hii. 3 Labda watu wa nyumba ya 
Yuda watakaposikia kuhusu msiba wote ninaokusudia kuwaletea, 
wataziacha njia zao za uovu, ili niwasamehe kosa lao na dhambi 


” 


yao. 


4 Kisha Yeremia akamwita Baruku mwana wa Neria, naye Yeremia 
akamwambia maneno yote ambayo Yehova alikuwa amemwambia, 
naye Baruku akayaandika maneno hayo katika kitabu cha kukunjwa 
Yeremia alipokuwa akiyasema. > Kisha Yeremia akamwamuru 
Baruku: “Nimezuiliwa, siwezi kuingia katika nyumba ya Yehova. 

6 Basi wewe ndiye utakayeingia na kusoma kwa sauti maneno ya 
Yehova yaliyo katika kitabu cha kukunjwa ulichoandika nilipokuwa 
nikiyasema. Yasome watu wakisikia katika nyumba ya Yehova siku 
ya kufunga; basi utawasomea watu wote wa Yuda wanaokuja kutoka 
katika majiji yao. 7 Labda ombi lao la kutaka kibali litamfikia Yehova, 
nao watageuka, kila mtu kutoka katika njia zake za uovu, kwa 
maana Yehova amewatangazia watu hawa hasira na ghadhabu 
kubwa.” 


8 Basi Baruku mwana wa Neria akafanya yote ambayo nabii 
Yeremia alimwamuru; akasoma kwa sauti maneno ya Yehova 
yaliyokuwa katika kile kitabu cha kukunjwa kwenye nyumba ya 
Yehova. 


9 Katika mwaka wa tano wa utawala wa Yehoyakimu mwana wa 
Yosia, mfalme wa Yuda, katika mwezi wa tisa, watu wote wa 
Yerusalemu na watu wote waliokuja Yerusalemu kutoka katika majiji 
ya Yuda wakatangaza watu wafunge mbele za Yehova. 10 Kisha 
Baruku akasoma kwa sauti maneno ya Yeremia yaliyokuwa katika 
kile kitabu cha kukunjwa kwenye nyumba ya Yehova, katika 
chumba” cha Gemaria mwana wa Shafani mwandishi,” katika ua wa 
juu, kwenye njia inayoelekea kwenye lango jipya la nyumba ya 
Yehova, watu wote wakisikia. 


11 Mikaya mwana wa Gemaria mwana wa Shafani alipoyasikia 
maneno yote ya Yehova kutoka katika kile kitabu cha kukunjwa, 

12 akashuka kwenda kwenye nyumba ya” mfalme, katika chumba 
cha mwandishi. Wakuu wote” walikuwa wameketi humo: mwandishi 
Elishama, Delaya mwana wa Shemaya, Elnathani mwana wa Akbori, 
Gemaria mwana wa Shafani, Sedekia mwana wa Hanania, na 
wakuu wengine wote. 13 Mikaya akawaambia maneno yote 
aliyokuwa ameyasikia Baruku aliposoma kile kitabu cha kukunjwa 
mbele ya watu. 


14 Ndipo wakuu wote wakamtuma Yehudi mwana wa Nethania 
mwana wa Shelemia mwana wa Kushi kwa Baruku, wakisema: “Njoo 
na kitabu cha kukunjwa ulichosoma mbele ya watu.” Baruku mwana 
wa Neria akabeba kile kitabu cha kukunjwa mkononi mwake na 
kuingia walimokuwa. 15 Wakamwambia: “Tafadhali keti, nawe 
utusomee kitabu hicho kwa sauti.” Basi Baruku akawasomea kitabu 
hicho. 


16 Sasa mara tu walipoyasikia maneno hayo yote, wakaangaliana 
kwa hofu, nao wakamwambia Baruku: “Lazima tumwambie mfalme 


maneno haya yote.” 17 Nao wakamuuliza Baruku: “Tafadhali tuambie 
jinsi ulivyoandika maneno haya yote. Je, aliyasema huku ukiandika?” 
18 Baruku akawajibu: “Aliniambia maneno haya yote, nami 
nikayaandika kwa wino katika kitabu hiki cha kukunjwa.” 19 Wakuu 
wakamwambia Baruku: “Nenda ujifiche, wewe pamoja na Yeremia, 
na msiache mtu yeyote ajue mahali mlipo.” 


20 Kisha wakaingia kwa mfalme, kwenye ua, na kukiweka kitabu 
hicho cha kukunjwa kwenye chumba cha mwandishi Elishama, nao 
wakamwambia mfalme kila kitu walichosikia. 


21 Basi mfalme akamtuma Yehudi aende kuleta kitabu hicho cha 
kukunjwa, naye akakileta kutoka katika chumba cha mwandishi 
Elishama. Yehudi akaanza kukisoma mbele ya mfalme na wakuu 
wote waliokuwa wamesimama karibu na mfalme. 22 Mfalme alikuwa 
ameketi katika nyumba ya majira ya baridi kali, katika mwezi wa 
tisa,” huku jiko la makaa likiwaka mbele yake. 23 Kila mara Yehudi 
aliposoma safu tatu au nne, mfalme aliikata sehemu hiyo kwa kisu 
cha mwandishi na kuitupa ndani ya moto katika jiko la makaa, 
mpaka kitabu chote cha kukunjwa kilipoteketea katika jiko hilo. 

24 Nao hawakushikwa na hofu yoyote; wala mfalme wala watumishi 
wake wote waliosikia maneno hayo hawakuyararua mavazi yao. 

25 Ingawa Elnathani, Delaya, na Gemaria walimsihi mfalme 
asikiteketeze kitabu hicho cha kukunjwa, hakuwasikiliza. 26 Isitoshe, 
mfalme akawaamuru Yerahmeeli mwana wa mfalme, Seraya mwana 
wa Azrieli, na Shelemia mwana wa Abdeeli wamkamate mwandishi 
Baruku na nabii Yeremia, lakini Yehova akaendelea kuwaficha. 


27 Na neno hili la Yehova likamjia Yeremia tena baada ya mfalme 
kukiteketeza kile kitabu cha kukunjwa kilichokuwa na maneno 


ambayo Baruku aliyaandika Yeremia alipokuwa akiyasema: 

28 “Chukua kitabu kingine cha kukunjwa nawe uandike ndani yake 
maneno yaleyale yaliyokuwa kwenye kile kitabu cha kwanza cha 
kukunjwa, ambacho Mfalme Yehoyakimu wa Yuda alikiteketeza. 

29 Nawe unapaswa kusema hivi dhidi ya Mfalme Yehoyakimu wa 
Yuda: ‘Yehova anasema hivi: “Umekiteketeza kitabu hiki cha 
kukunjwa na kusema, ‘Kwa nini umeandika ndani yake, “Mfalme wa 
Babiloni atakuja hakika na kuiharibu nchi hii na kumwangamiza 
mwanadamu na mnyama kutoka humu”?' 30 Kwa hiyo Yehova 
anasema hivi dhidi ya Mfalme Yehoyakimu wa Yuda, ‘Hatakuwa na 
mtu yeyote atakayeketi kwenye kiti cha ufalme cha Daudi, na maiti 
yake itaachwa nje kwenye joto wakati wa mchana na baridi kali 
wakati wa usiku. 31 Nitamwadhibu yeye na wazao wake” na 
watumishi wake kwa sababu ya kosa lao, nami nitawaletea wao na 
wakaaji wa Yerusalemu na watu wa Yuda msiba wote niliotangaza 

dhidi yao, lakini hawakusikiliza. 


32 Kisha Yeremia akachukua kitabu kingine cha kukunjwa na kumpa 
Baruku mwana wa Neria, mwandishi, naye akaandika maneno yote 
aliyoambiwa na Yeremia ambayo yalikuwa katika kile kitabu cha 
kukunjwa ambacho Mfalme Yehoyakimu wa Yuda alikuwa 
amekiteketeza motoni. Na maneno mengine mengi kama hayo 
yakaongezwa. 


^ Yer. 36:10 Au “chumba cha kulia chakula.” 
^ Yer. 36:10 Au “aliyenakili maandishi.” 


^ Yer. 36:12 Au “jumba la.” 


A Yer. 36:12 Au “Maofisa wote wa makao ya mfalme.” 


A Yer. 36:22 Nusu ya pili ya Novemba na nusu ya kwanza ya 
Desemba. Angalia Nyongeza B15. 


A Yer. 36:31 Tnn., “mbegu yake.” 


Yeremia 37:1-21 


37 Na Mfalme Sedekia mwana wa Yosia akaanza kutawala baada ya 
Konia” mwana wa Yehoyakimu, kwa maana Mfalme Nebukadneza” 
wa Babiloni alikuwa amemweka kuwa mfalme katika nchi ya Yuda. 

2 Lakini yeye na watumishi wake na watu wa nchi hawakuyasikiliza 
maneno ya Yehova yaliyosemwa kupitia nabii Yeremia. 


3 Na Mfalme Sedekia akamtuma Yehukali mwana wa Shelemia na 
Sefania mwana wa kuhani Maaseya kwa nabii Yeremia, akisema: 
“Tafadhali sali kwa ajili yetu kwa Yehova Mungu wetu.” 4 Yeremia 
alikuwa akitembea kwa uhuru miongoni mwa watu, kwa maana bado 
hakuwa ametiwa gerezani. > Sasa jeshi la Farao lilikuwa limeondoka 
Misri, na Wakaldayo waliokuwa wakizingira Yerusalemu wakasikia 
habari kulihusu. Basi wakaondoka Yerusalemu. $ Kisha neno la 
Yehova likamjia nabii Yeremia likisema: 7 “Yehova Mungu wa Israeli 
anasema hivi: 'Mnapaswa kumwambia hivi mfalme wa Yuda, 
aliyewatuma kwangu kutafuta habari: “Tazama! Jeshi la Farao 
linalokuja kuwasaidia litalazimika kurudi nchini kwao, Misri. 8 Na 
Wakaldayo watarudi tena na kulishambulia jiji hili na kuliteka na 
kuliteketeza kwa moto.” 9 Yehova anasema hivi: “Msijidanganye” 
kwa kusema, 'Hakika Wakaldayo wataondoka na kutuacha, kwa 
sababu hawataondoka. 10 Hata kama mngeliangamiza jeshi lote la 
Wakaldayo wanaopigana nanyi na wabaki tu wale waliojeruhiwa, 
bado wangetoka katika mahema yao na kuliteketeza jiji hili kwa 


moto. 


11 Jeshi la Wakaldayo lilipoondoka Yerusalemu kwa sababu ya jeshi 
la Farao, 12 Yeremia akaondoka Yerusalemu na kwenda kwenye 
nchi ya Benjamini ili apate fungu lake huko miongoni mwa watu 


wake. 13 Lakini alipofika kwenye Lango la Benjamini, ofisa 
aliyesimamia walinzi, aliyeitwa Iriya mwana wa Shelemia mwana wa 
Hanania, akamkamata nabii Yeremia na kumwambia: “Unakimbia 
kwenda kwa Wakaldayo!” 14 Lakini Yeremia akasema: “Si kweli! 
Mimi sikimbii kwenda kwa Wakaldayo.” Lakini hakumsikiliza. Basi 
Iriya akamkamata Yeremia na kumpeleka kwa wakuu. 15 Wakuu 
wakamkasirikia vikali Yeremia, nao wakampiga na kumfunga?” katika 
nyumba ya mwandishi Yehonathani, iliyokuwa imefanywa kuwa 
gereza. 16 Yeremia alitiwa katika gereza lililo chini ya ardhi,” kwenye 
vyumba vyenye ngome, naye akakaa humo kwa siku nyingi. 


17 Kisha Mfalme Sedekia akaagiza aletwe, naye mfalme akaanza 
kumuuliza maswali kisiri katika nyumba yake.” Akamuuliza, “Je, kuna 
neno lolote kutoka kwa Yehova?” Yeremia akasema: “Lipo!” naye 
akaendelea kusema: “Utatiwa mikononi mwa mfalme wa Babiloni!” 


18 Pia Yeremia akamwambia hivi Mfalme Sedekia: “Nimekutendea 
dhambi gani wewe na watumishi wako na watu hawa, hivi kwamba 
mmenifunga gerezani? 19 Wako wapi sasa manabii wenu 
waliowatabiria kwamba ‘Mfalme wa Babiloni hatakushambulia wewe 
wala nchi hii? 20 Sasa sikiliza, tafadhali, ewe bwana wangu mfalme. 
Tafadhali, kubali ombi langu la kupata kibali. Usinirudishe katika 
nyumba ya mwandishi Yehonathani, la sivyo nitafia humo.” 21 Basi 
Mfalme Sedekia akaamuru Yeremia awekwe kifungoni katika Ua wa 
Walinzi, naye alipewa mkate wa mviringo kila siku kutoka kwenye 


akaendelea kukaa katika Ua wa Walinzi. 


A Yer. 37:1 Pia anaitwa Yehoyakini na Yekonia. 


A Yer. 37:1 Tnn., “Nebukadreza,” njia nyingine ya kuandika jina hili. 
A Yer. 37:9 Au “msizidanganye nafsi zenu.” 

A Yer. 37:15 Tnn., “wakamtia katika nyumba ya pingu.” 

A Yer. 37:16 Tnn., “nyumba ya tangi.” 


A Yer. 37:17 Au “jumba lake la mfalme.” 


Yeremia 38:1-28 


38 Sasa Shefatia mwana wa Matani, Gedalia mwana wa Pashuri, 
Yukali mwana wa Shelemia, na Pashuri mwana wa Malkiya 
wakasikia maneno ambayo Yeremia alikuwa akiwaambia watu wote, 
akisema: 2 “Yehova anasema hivi: 'Yule atakayebaki katika jiji hili 
atakufa kwa upanga, kwa njaa kali, na kwa ugonjwa hatari. Lakini 
yule atakayejisalimisha” kwa Wakaldayo ataendelea kuishi naye 
atapata uhai wake” kama nyara” na kuendelea kuishi.’ 3 Yehova 

mfalme wa Babiloni, naye ataliteka. 


4 Wakuu wakamwambia mfalme: “Tafadhali agiza mtu huyu auawe, 
kwa maana hivyo ndivyo anavyoidhoofisha mioyo” ya wanajeshi 
waliobaki jijini, na pia ya watu wote, kwa kuwaambia maneno hayo. 
Kwa maana mtu huyu hawatakii amani watu hawa, bali msiba.” 

5 Mfalme Sedekia akajibu: “Tazama! Yuko mikononi mwenu, kwa 
maana mfalme hawezi kufanya jambo lolote ili kuwazuia.” 


6 Basi wakamchukua Yeremia na kumtupa ndani ya tangi la maji la 
Malkiya mwana wa mfalme, lililokuwa katika Ua wa Walinzi. 
Wakamshusha Yeremia ndani kwa kamba. Basi hapakuwa na maji 
ndani ya tangi hilo, ila matope tu, naye Yeremia akaanza kuzama 
ndani ya matope. 


7 Ebed-meleki Mwethiopia, towashi” aliyekuwa katika nyumba ya” 
mfalme, akasikia kwamba wamemtia Yeremia ndani ya tangi. Sasa 
mfalme alikuwa ameketi katika Lango la Benjamini, 8 basi Ebed- 
meleki akatoka katika nyumba ya” mfalme na kuzungumza na 
mfalme, akisema: 9 “Ee bwana wangu mfalme, watu hawa 
wamemtendea Yeremia uovu! Wamemtupa ndani ya tangi, naye 


atafia humo kwa sababu ya njaa kali, kwa maana hakuna mkate 
uliobaki jijini.” 

10 Ndipo mfalme akamwamuru hivi Ebed-meleki Mwethiopia: 
“Chukua watu 30 kutoka mahali hapa, nawe umvute nabii Yeremia 
kutoka katika tangi hilo kabla hajafa.” 11 Basi Ebed-meleki 
akawachukua wale watu na kwenda kwenye nyumba ya” mfalme 
sehemu iliyokuwa chini ya hazina, naye akachukua kutoka sehemu 
hiyo matambara yaliyochakaa na vipande vya nguo vilivyochakaa na 
kumshushia Yeremia ndani ya tangi hilo kwa kamba. 12 Ndipo Ebed- 
meleki Mwethiopia akamwambia Yeremia: “Tafadhali weka 
matambara na vipande hivyo vya nguo kati ya makwapa yako na 
kamba.” Yeremia akafanya hivyo, 13 nao wakamvuta Yeremia nje 
kwa zile kamba na kumtoa ndani ya tangi hilo. Na Yeremia 
akaendelea kukaa katika Ua wa Walinzi. 


14 Mfalme Sedekia akaagiza Yeremia aletwe kwake kwenye mlango 
wa tatu, ulio katika nyumba ya Yehova, naye mfalme akamwambia 
Yeremia: “Ningependa kukuuliza jambo fulani. Usinifiche jambo 
lolote.” 15 Ndipo Yeremia akamwambia Sedekia: “Nikikuambia, kwa 
kweli utaniua. Nami nikikushauri, hutanisikiliza.” 16 Basi Mfalme 
Sedekia akamwapia Yeremia kisiri, akisema: “Kwa hakika kama 
Yehova anavyoishi, ambaye ametupatia uhai huu, sitakuua, nami 
sitakutia mikononi mwa watu hawa wanaotaka kukuua.” 


17 Kisha Yeremia akamwambia Sedekia: “Yehova, Mungu wa 
majeshi, Mungu wa Israeli, anasema hivi: 'Ukijisalimisha” kwa wakuu 
wa mfalme wa Babiloni, uhai wako utaokoka,” na jiji hili 
halitateketezwa kwa moto, na wewe na watu wa nyumba yako 
mtaokoka. 18 Lakini usipojisalimisha” kwa wakuu wa mfalme wa 


kwa moto, nawe hutaponyoka mikononi mwao.” 


19 Kisha Mfalme Sedekia akamwambia Yeremia: “Ninawaogopa 
Wayahudi ambao wamekimbia kwenda kwa Wakaldayo, kwa maana 
nikitiwa mikononi mwao watanitendea ukatili.” 20 Lakini Yeremia 
akasema: “Hutatiwa mikononi mwao. Tafadhali, itii sauti ya Yehova 
kuhusiana na yale ninayokuambia, na mambo yatakuendea vema, 
nawe utaendelea kuishi. 21 Lakini ukikataa kujisalimisha,” Yehova 
amenifunulia jambo hili: 22 Tazama! Wanawake wote waliobaki 
katika nyumba ya” mfalme wa Yuda wanatolewa nje kwa wakuu wa 
mfalme wa Babiloni, nao wanasema, 


‘Watu uliowatumaini* wamekudanganya na kukushinda. 
Wamefanya mguu wako uzame kwenye matope. 
Sasa wamegeuka na kurudi nyuma.’ 


23 Nao wanawatoa nje wake zako wote na wanao wote na 
kuwapeleka kwa Wakaldayo, nawe hutaponyoka mikononi mwao, 
lakini utakamatwa na mfalme wa Babiloni, na kwa sababu yako, jiji 
hili litateketezwa kwa moto.” 


24 Kisha Sedekia akamwambia Yeremia: “Usimwambie mtu yeyote 
mambo haya, ili usife. 25 Na wakuu wakisikia kwamba 
nimezungumza nawe nao waje na kukuambia, ‘Tafadhali, tuambie 
ulichomwambia mfalme. Usitufiche jambo lolote, nasi hatutakuua. 
Mfalme alikuambia nini?’ 26 utawajibu hivi: ‘Nilikuwa nikimwomba 
mfalme asinirudishe katika nyumba ya Yehonathani ili nisifie humo.” 


27 Baadaye wakuu wote wakamjia Yeremia na kumuuliza maswali. 
Akawaambia mambo yote ambayo mfalme alimwamuru aseme. Basi 
hawakumwambia jambo lolote zaidi, kwa maana hakuna mtu 
aliyesikia mazungumzo hayo. 28 Mpaka siku ambayo Yerusalemu 
lilitekwa, Yeremia alikaa katika Ua wa Walinzi; bado alikuwa humo 
Yerusalemu lilipotekwa. 


^ Yer. 38:2 Tnn., “atakayeenda.” 

A Yer. 38:2 Au “nafsi yake.” 

A Yer. 38:2 Au “ataponyoka na uhai wake.” 
A Yer. 38:4 Tnn., “mikono.” 

A Yer. 38:7 Au “ofisa wa makao ya mfalme.” 
A Yer. 38:7 Au “jumba la.” 

A Yer. 38:8 Au “jumba la.” 

A Yer. 38:11 Au “jumba la.” 

A Yer. 38:16 Au “wanaotafuta nafsi yako.” 

A Yer. 38:17 Tnn., “ukienda nje.” 

A Yer. 38:17 Au “nafsi yako itaendelea kuishi.” 
A Yer. 38:18 Tnn., “usipoenda nje.” 

A Yer. 38:21 Tnn., “kwenda nje.” 


^ Yer. 38:22 Au “jumba la.” 


A Yer. 38:22 Tnn., “Watu wa amani yako.” 


Yeremia 39:1-18 


39 Katika mwaka wa tisa wa utawala wa Mfalme Sedekia wa Yuda, 
katika mwezi wa kumi, Mfalme Nebukadneza?” wa Babiloni alikuja 
Yerusalemu na jeshi lake lote, na kulizingira jiji hilo. 


2 Katika mwaka wa 11 wa utawala wa Sedekia, mwezi wa nne, siku 
ya tisa ya mwezi huo, walibomoa sehemu ya ukuta wa jiji. 3 Na 
wakuu wote wa mfalme wa Babiloni wakaingia na kuketi katika 
Lango la Kati, yaani, Nergal-shareza yule Samgari, Nebo-Sarsekimu 
yule Rabsarisi,” Nergal-shareza yule Rabmagi,” na wakuu wengine 
wote wa mfalme wa Babiloni. 


4 Mfalme Sedekia wa Yuda na wanajeshi wote walipowaona 
mfalme, kupitia lango lililokuwa kati ya kuta mbili, nao wakafuata njia 
inayoelekea Araba. > Lakini jeshi la Wakaldayo likawafuatia, nao 
wakamfikia Sedekia katika jangwa tambarare la Yeriko. 
Wakamkamata na kumleta kwa Mfalme Nebukadneza” wa Babiloni 
kule Ribla katika nchi ya Hamathi, ambako alimhukumu. 6 Mfalme 
wa Babiloni akaagiza wana wa Sedekia wachinjwe mbele ya macho 
yake kule Ribla, na mfalme wa Babiloni akaagiza wakuu wote wa 
Yuda wachinjwe. 7 Ndipo akayapofusha macho ya Sedekia, kisha 
akamfunga kwa pingu za shaba ili ampeleke Babiloni. 


8 Halafu Wakaldayo wakaiteketeza nyumba ya” mfalme na nyumba 
za watu, nao wakazibomoa kabisa kuta za Yerusalemu. 

9 Nebuzaradani mkuu wa walinzi akawapeleka uhamishoni kule 
Babiloni watu waliobaki jijini, na wale waliojisalimisha kwake, na 
yeyote aliyebaki. 


10 Lakini Nebuzaradani mkuu wa walinzi aliwaacha katika nchi ya 
Yuda baadhi ya watu maskini kabisa, wale ambao hawakuwa na 
chochote. Siku hiyo aliwapatia pia mashamba ya mizabibu na 
mashamba mengine ili wayalime.” 


11 Ndipo Mfalme Nebukadneza” wa Babiloni akamwagiza hivi 
Nebuzaradani mkuu wa walinzi kumhusu Yeremia: 12 “Mchukue 
nawe umtunze; usimdhuru, na umpe chochote atakachokuomba.” 


13 Basi Nebuzaradani mkuu wa walinzi, Nebushazbani yule 
Rabsarisi,” Nergal-shareza yule Rabmagi,” na wakuu wote wa 
mfalme wa Babiloni wakawatuma watu 14 wamtoe Yeremia katika Ua 
wa Walinzi na kumkabidhi kwa Gedalia mwana wa Ahikamu mwana 
wa Shafani ili apelekwe nyumbani kwake. Basi akaishi pamoja na 
watu wengine. 


15 Yeremia alipokuwa amefungiwa katika Ua wa Walinzi, neno la 
Yehova lilimjia likisema: 16 “Nenda umwambie Ebed-meleki 
Mwethiopia, ‘Yehova wa majeshi, Mungu wa Israeli, anasema hivi: 
“Ninayatimiza maneno yangu kuhusu jiji hili ili kuleta msiba wala si 
mema, na siku hiyo utayaona yakitimia.” 


17 “Lakini nitakuokoa siku hiyo,' asema Yehova, ‘nawe hutatiwa 
mikononi mwa watu unaowaogopa.’ 


18 “Kwa maana hakika nitakuokoa, nawe hutakufa kwa upanga. 
Uhai wako utakuwa?” kama nyara,” kwa sababu ulinitumaini, asema 
Yehova.” 


^ Yer. 39:1 Tnn., “Nebukadreza,” njia nyingine ya kuandika jina hili. 


A Yer. 39:3 Au kulingana na mpangilio tofauti wa maandishi ya 
Kiebrania, “Nergal-shareza, Samgari-nebo, Sarsekimu, Rabsarisi.” 


A Yer. 39:3 Au “mchawi mkuu (mnajimu).” 

A Yer. 39:5 Tnn., “Nebukadreza,” njia nyingine ya kuandika jina hili. 
A Yer. 39:8 Au “jumba la.” 

A Yer. 39:10 Au labda, “wafanye utumishi wa lazima.” 

A Yer. 39:11 Tnn., “Nebukadreza,” njia nyingine ya kuandika jina hili. 
A Yer. 39:13 Au “ofisa mkuu wa makao ya mfalme.” 

A Yer. 39:13 Au “mchawi mkuu (mnajimu).” 

A Yer. 39:18 Au “nafsi yako itakuwa.” 


A Yer. 39:18 Au “Utaponyoka na uhai wako.” 


Yeremia 40:1-16 


40 Neno lililomjia Yeremia kutoka kwa Yehova baada ya 
Nebuzaradani mkuu wa walinzi kumwachilia huru kutoka Rama. 
Alikuwa amempeleka huko akiwa amefungwa pingu mikononi, naye 
alikuwa miongoni mwa watu wote waliohamishwa kutoka 
Yerusalemu na Yuda waliokuwa wakipelekwa uhamishoni Babiloni. 
2 Kisha mkuu wa walinzi akamchukua Yeremia na kumwambia: 
“Yehova Mungu wako alitabiri msiba huu dhidi ya mahali hapa, 3 na 
Yehova ameuleta msiba huo kama alivyosema, kwa sababu ninyi 
watu mlimtendea dhambi Yehova na hamkuitii sauti yake. Ndiyo 
sababu jambo hili limewapata. 4 Sasa ninakufungua pingu zilizo 
mikononi mwako. Ikiwa unaona ni vema kwako kwenda pamoja nami 
Babiloni, njoo, nami nitakutunza. Lakini ikiwa hutaki kwenda pamoja 
nami Babiloni, usije. Angalia! Nchi nzima iko mbele yako. Nenda 
popote unapotaka.” 


> Hata kabla Yeremia hajageuka kuondoka, Nebuzaradani 
akamwambia: “Rudi kwa Gedalia mwana wa Ahikamu mwana wa 
Shafani, ambaye mfalme wa Babiloni amemweka juu ya majiji ya 
Yuda, nawe ukae pamoja naye miongoni mwa watu; au uende 
popote unapotaka.” 


Ndipo mkuu wa walinzi akampa posho ya chakula na zawadi, 
akamruhusu aende zake. $ Basi Yeremia akaenda kwa Gedalia 
mwana wa Ahikamu kule Mispa na kukaa pamoja naye miongoni 
mwa watu waliobaki nchini. 


7 Baadaye wakuu wote wa majeshi waliokuwa uwanjani pamoja na 
watu wao wakasikia kwamba mfalme wa Babiloni amemweka 
Gedalia mwana wa Ahikamu awe msimamizi wa nchi na kwamba 


alikuwa amemweka awe msimamizi wa wanaume, wanawake, na 
watoto, watu maskini nchini ambao hawakuwa wamepelekwa 
uhamishoni Babiloni. 8 Basi wakaenda kwa Gedalia huko Mispa. 
Wakuu hao ni Ishmaeli mwana wa Nethania, Yohanani na Yonathani 
wana wa Karea, Seraya mwana wa Tanhumethi, wana wa Efai 
Mnetofa, na Yezania mwana wa Mmaakathi, pamoja na wanajeshi 
wao. 9 Gedalia mwana wa Ahikamu mwana wa Shafani akawaapia 
wao pamoja na wanajeshi wao, akisema: “Msiogope kuwatumikia 
Wakaldayo. Kaeni katika nchi hii na kumtumikia mfalme wa Babiloni, 
na mambo yatawaendea vema. 10 Lakini mimi, nitakaa Mispa, ili 
niwawakilishe kwa” Wakaldayo watakaokuja kwetu. Lakini ninyi 
mnapaswa kukusanya divai, matunda ya wakati wa kiangazi, na 
mafuta na kuviweka vitu hivyo katika vyombo vyenu vya kuhifadhia 
na mkae katika majiji mliyoyachukua.” 


11 Na Wayahudi wote waliokuwa Moabu, Amoni, na Edomu, na wale 
waliokuwa katika nchi nyingine zote, wakasikia pia kwamba mfalme 
wa Babiloni alikuwa amewaacha watu fulani wabaki Yuda na 
kwamba alikuwa amemweka Gedalia mwana wa Ahikamu mwana 
wa Shafani awe msimamizi wao. 12 Basi Wayahudi wote wakaanza 
kurudi kutoka kila mahali ambako walikuwa wametawanywa, nao 
wakaja katika nchi ya Yuda, kwa Gedalia huko Mispa. Nao 
wakakusanya divai na matunda ya wakati wa kiangazi kwa wingi 
sana. 


13 Yohanani mwana wa Karea na wakuu wote wa jeshi waliokuwa 
uwanjani wakaja kwa Gedalia huko Mispa. 14 Wakamwambia: “Je, 
hujui kwamba Baalisi mfalme wa Waamoni, amemtuma Ishmaeli 
mwana wa Nethania akuue?”” Lakini Gedalia mwana wa Ahikamu 
hakuwaamini. 


15 Kisha Yohanani mwana wa Karea akamwambia kisiri Gedalia 
huko Mispa: “Ninataka kwenda kumuua Ishmaeli mwana wa 
Nethania, na hakuna mtu atakayejua. Kwa nini akuue,* na kwa nini 
watu wote wa Yuda waliokusanyika kwako watawanyike na watu wa 
Yuda waliobaki waangamie?” 16 Lakini Gedalia mwana wa Ahikamu 
akamwambia Yohanani mwana wa Karea: “Usifanye hivyo, kwa 
maana unasema uwongo kumhusu Ishmaeli.” 


^ Yer. 40:10 Tnn., “nisimame mbele ya.” 
^ Yer. 40:14 Au “aiue nafsi yako.” 


^ Yer. 40:15 Au “aiue nafsi yako.” 


Yeremia 41:1-18 


41 Katika mwezi wa saba, Ishmaeli mwana wa Nethania mwana wa 
Elishama, aliyekuwa wa uzao wa kifalme” na mmoja kati ya wakuu 
wa mfalme, akaja pamoja na wanaume wengine kumi kwa Gedalia 
mwana wa Ahikamu huko Mispa. Walipokuwa wakila chakula pamoja 
huko Mispa, 2 Ishmaeli mwana wa Nethania na wale watu kumi 
waliokuwa pamoja naye wakasimama na kumpiga kwa upanga 
Gedalia mwana wa Ahikamu mwana wa Shafani. Kwa hiyo akamuua 
mtu ambaye mfalme wa Babiloni alikuwa amemweka kuwa 
msimamizi nchini. 3 Ishmaeli aliwaua pia Wayahudi wote waliokuwa 
pamoja na Gedalia huko Mispa, na pia wanajeshi Wakaldayo 
waliokuwa huko. 


4 Siku ya pili baada ya Gedalia kuuawa, kabla mtu yeyote hajajua 
jambo hilo, > wakaja watu 80 kutoka Shekemu, kutoka Shilo, na 
kutoka Samaria. Ndevu zao zilikuwa zimenyolewa, mavazi yao 
yalikuwa yameraruka, walikuwa wamejikatakata, nao walikuwa na 
matoleo ya nafaka na uvumba mikononi mwao ili wavilete vitu hivyo 
katika nyumba ya Yehova. $ Basi Ishmaeli mwana wa Nethania 
akatoka Mispa ili kuwapokea, naye alikuwa akitembea huku akilia. 
Alipokutana nao, akawaambia: “Njooni kwa Gedalia mwana wa 


watu wake wakawachinja na kuwatupa ndani ya tangi la maji. 


8 Lakini kulikuwa na watu kumi kati yao waliomwambia Ishmaeli: 
“Usituue, kwa maana shambani tuna maghala yaliyofichwa ya 
ngano, shayiri, mafuta, na asali.” Basi hakuwaua pamoja na ndugu 
zao. 9 Sasa Ishmaeli akazitupa maiti zote za watu aliowaua ndani ya 
tangi kubwa la maji, tangi ambalo Mfalme Asa alitengeneza kwa 


sababu ya Mfalme Baasha wa Israeli. Hilo ndilo tangi ambalo 
Ishmaeli mwana wa Nethania alilijaza maiti za watu waliouawa. 


10 Ishmaeli akawachukua mateka watu wote waliobaki huko Mispa, 
kutia ndani mabinti wa mfalme na watu wote waliobaki Mispa, 
ambao Nebuzaradani mkuu wa walinzi alikuwa amewaweka chini ya 
ulinzi wa Gedalia mwana wa Ahikamu. Ishmaeli mwana wa Nethania 
aliwachukua mateka na kuvuka kwenda kwa Waamoni. 


11 Yohanani mwana wa Karea na wakuu wote wa jeshi waliokuwa 
pamoja naye waliposikia uovu wote ambao Ishmaeli mwana wa 
Nethania alikuwa ametenda, 12 wakawachukua wanaume wote na 
kwenda kupigana na Ishmaeli mwana wa Nethania, nao wakamkuta 
kando ya maji mengi” kule Gibeoni. 


13 Watu wote waliokuwa pamoja na Ishmaeli wakashangilia 
walipomwona Yohanani mwana wa Karea na wakuu wote wa jeshi 
waliokuwa pamoja naye. 14 Ndipo watu wote ambao Ishmaeli 
alikuwa amewachukua mateka kutoka Mispa wakageuka na kurudi 
pamoja na Yohanani mwana wa Karea. 15 Lakini Ishmaeli mwana wa 
Nethania pamoja na wanaume wanane kati ya watu wake 
wakamtoroka Yohanani, na kwenda kwa Waamoni. 


16 Yohanani mwana wa Karea na wakuu wote wa jeshi waliokuwa 
pamoja naye wakawachukua watu waliobaki Mispa ambao walikuwa 
wamewaokoa kutoka kwa Ishmaeli mwana wa Nethania baada ya 
kumuua Gedalia mwana wa Ahikamu. Wakawaleta wanaume, 
wanajeshi, wanawake, watoto, na maofisa wa makao ya mfalme 
kutoka Gibeoni. 17 Basi wakaenda na kukaa mahali pa kulala pa 
Kimhamu kando ya Bethlehemu, wakikusudia kwenda Misri, 18 kwa 
sababu ya Wakaldayo. Kwa maana waliwaogopa, kwa sababu 


Ishmaeli mwana wa Nethania alikuwa amemuua Gedalia mwana wa 
Ahikamu, ambaye mfalme wa Babiloni alikuwa amemweka kuwa 
msimamizi wa nchi. 


A Yer. 41:1 Tnn., “wa mbegu ya ufalme.” 


A Yer. 41:12 Au labda, “dimbwi kubwa.” 


Yeremia 42:1-22 


42 Kisha wakuu wote wa jeshi, na Yohanani mwana wa Karea, 
Yezania mwana wa Hoshaya, na watu wote, kuanzia mdogo zaidi 
mpaka mkubwa zaidi, wakakaribia 2 na kumwambia nabii Yeremia: 
“Tafadhali, sikia ombi letu la kutaka kibali nawe usali kwa ajili yetu 
kwa Yehova Mungu wako, kwa ajili ya watu hawa wote waliobaki, 
kwa maana kati ya watu wengi, wachache ndio waliobaki, kama 
unavyoona. 3 Yehova Mungu wako na atuambie njia tunayopaswa 
kuifuata na jambo tunalopaswa kufanya.” 


4 Nabii Yeremia akawajibu: “Nimewasikia, nami ninasali kwa Yehova 
Mungu wenu kulingana na ombi lenu; na kila neno ambalo Yehova 
atawajibu, nitawaambia. Sitawaficha neno lolote.” 


> Wakamjibu Yeremia: “Yehova na awe shahidi wa kweli na 
mwaminifu dhidi yetu ikiwa hatutafanya sawasawa kama 
anavyotuagiza Yehova Mungu wako kupitia wewe. 6 Iwe ni jambo 
jema au baya, tutaitii sauti ya Yehova Mungu wetu ambaye 
tunakutuma kwake, ili mambo yatuendee vema kwa sababu tunaitii 
sauti ya Yehova Mungu wetu.” 


7 Baada ya siku kumi neno la Yehova likamjia Yeremia. 8 Basi 
akamwita Yohanani mwana wa Karea na wakuu wote wa jeshi 
waliokuwa pamoja naye na watu wote, kuanzia mdogo zaidi mpaka 
mkubwa zaidi. 9 Akawaambia: “Yehova Mungu wa Israeli, ambaye 
mlinituma kwake ili kupeleka ombi lenu la kutaka kibali mbele zake, 
anasema hivi: 10 “Ikiwa kwa kweli mtakaa katika nchi hii, basi 
nitawajenga nami sitawabomoa, nitawapanda nami sitawang'oa, kwa 
maana nitaghairi* kuhusu msiba ambao nimewaletea. 

11 Msimwogope mfalme wa Babiloni, mnayemwogopa.’ 


1111 


Msimwogope,' asema Yehova, ‘kwa maana niko pamoja nanyi, ili 
kuwaokoa na kuwakomboa kutoka mikononi mwake. 12 Nami 
nitawaonyesha rehema, naye atawaonyesha rehema na 
kuwarudisha kwenye nchi yenu wenyewe. 


13 “Lakini mkisema, “Hapana, hatutakaa katika nchi hii!” nanyi 
mkose kuitii sauti ya Yehova Mungu wenu 14 kwa kusema: “Hapana, 
badala yake tutaenda katika nchi ya Misri, ambako hatutaona vita 
wala kusikia sauti ya pembe wala kuwa na njaa kwa kukosa mkate; 
huko ndiko tutakakoishi,” 15 basi sikieni neno la Yehova, enyi watu 
wa Yuda mliobaki. Yehova wa majeshi, Mungu wa Israeli, anasema 
hivi: “Ikiwa mmeazimia kabisa kwenda Misri nanyi mwende kukaa 
huko,” 16 ndipo upanga uleule ambao mnaogopa utawafikia huko 
katika nchi ya Misri, na njaa ileile ambayo mnaogopa itawafuata 
huko Misri, nanyi mtafia huko. 17 Na watu wote walioazimia kwenda 
Misri ili kukaa huko watakufa kwa upanga, kwa njaa kali, na kwa 
ugonjwa hatari. Hakuna yeyote kati yao atakayeokoka au kuponyoka 
msiba nitakaowaletea.” 


18 “Kwa maana Yehova wa majeshi, Mungu wa Israeli, anasema hivi: 
‘Kama hasira yangu na ghadhabu yangu ilivyomwagwa juu ya 
wakaaji wa Yerusalemu, ndivyo ghadhabu yangu itakavyomwagwa 
juu yenu ikiwa mtaenda Misri, nanyi mtakuwa laana, kitu cha kutisha, 
matusi, na shutuma, nanyi hamtapaona tena kamwe mahali hapa.’ 


19 “Yehova amewakataza, enyi watu wa Yuda mliobaki. Msiende 
Misri. Mnapaswa kujua kwa hakika kwamba nimewaonya leo, 

20 kwamba kosa lenu litawagharimu uhai wenu.” Kwa maana 
mlinituma kwa Yehova Mungu wenu, mkisema, 'Sali kwa ajili yetu 
kwa Yehova Mungu wetu, nawe utuambie kila jambo ambalo Yehova 


Mungu wetu anasema, nasi tutalifanya. 21 Nami nimewaambia leo, 
lakini hamtaitii sauti ya Yehova Mungu wenu wala kufanya jambo 
lolote alilonituma niwaambie. 22 Kwa hiyo, jueni kwa hakika kwamba 
mtakufa kwa upanga, kwa njaa kali, na kwa ugonjwa hatari mahali 
mnapotamani kwenda kuishi.” 


A Yer. 42:10 Au “nitahuzunika.” 
A Yer. 42:15 Au “mwende kukaa huko kwa muda.” 


A Yer. 42:20 Au “nafsi zenu.” 


Yeremia 43:1-13 


43 Yeremia alipomaliza kuwaambia watu wote maneno hayo yote 
kutoka kwa Yehova Mungu wao, kila neno ambalo Yehova Mungu 
wao alikuwa amemtuma awaambie, 2 Azaria mwana wa Hoshaya, 
Yohanani mwana wa Karea, na watu wote wenye kimbelembele 
wakamwambia Yeremia: “Unasema uwongo! Yehova Mungu wetu 
hakukutuma useme, ‘Msiende kukaa Misri.' 3 Lakini Baruku mwana 
wa Neria anakuchochea dhidi yetu ili kututia mikononi mwa 
Wakaldayo, ili watuue au kutupeleka uhamishoni Babiloni.” 


4 Basi Yohanani mwana wa Karea na wakuu wote wa jeshi na watu 
wote hawakuitii sauti ya Yehova kwamba wabaki katika nchi ya 
Yuda. > Badala yake, Yohanani mwana wa Karea na wakuu wote wa 
jeshi wakawachukua watu wote wa Yuda waliobaki ambao walikuwa 
wamerudi kuishi katika nchi ya Yuda kutoka katika mataifa yote 
ambako walikuwa wametawanywa. 6 Wakawachukua wanaume, 
wanawake, watoto, mabinti wa mfalme, na kila mtu ambaye 
Nebuzaradani mkuu wa walinzi alikuwa amemwacha pamoja na 
Gedalia mwana wa Ahikamu mwana wa Shafani, na pia nabii 
Yeremia na Baruku mwana wa Neria. 7 Nao wakaingia nchini Misri, 
kwa maana hawakuitii sauti ya Yehova, wakaenda mpaka 
Tahpanhesi. 


8 Kisha neno la Yehova likamjia Yeremia huko Tahpanhesi likisema: 
9 “Beba mkononi mwako mawe makubwa, nawe uyafiche katika 
saruji kwenye ngazi ya matofali iliyo kwenye mlango wa nyumba ya 
Farao huko Tahpanhesi, huku wanaume Wayahudi wakitazama. 

10 Kisha uwaambie, ‘Yehova wa majeshi, Mungu wa Israeli, 
anasema hivi: “Tazameni, ninamwita Nebukadneza” mfalme wa 


Babiloni, mtumishi wangu, nami nitakiweka kiti chake cha ufalme juu 
ya mawe haya ambayo nimeyaficha, naye atalitandaza hema lake la 
kifalme juu yake. 11 Naye ataingia na kuipiga nchi ya Misri. Yeyote 
aliyekusudiwa kufa kwa ugonjwa hatari atakufa kwa ugonjwa hatari, 
na yeyote aliyekusudiwa kwenda utekwani ataenda utekwani, na 
yeyote aliyekusudiwa kufa kwa upanga atakufa kwa upanga. 

12 Nami nitaziwasha moto nyumba za?” miungu ya Misri, naye 
ataiteketeza na kuichukua mateka. Atajifunika kwa nchi ya Misri 
kama mchungaji anavyojifunika kwa vazi lake, naye ataondoka huko 
kwa amani.” 13 Naye atazivunja vipandevipande nguzo za” Beth- 
shemeshi” katika nchi ya Misri, naye ataziteketeza kwa moto 


nyumba za” miungu ya Misri. 


^ Yer. 43:10 Tnn., “Nebukadreza,” njia nyingine ya kuandika jina hili. 
^ Yer. 43:12 Au “atayawasha moto mahekalu ya.” 

^ Yer. 43:12 Au “bila madhara.” 

^ Yer. 43:13 Au “minara ya.” 

^ Yer. 43:13 Au “Nyumba (Hekalu la) ya Jua,” yaani, Heliopolisi. 


^ Yer. 43:13 Au “mahekalu ya.” 


Yeremia 44:1-30 


44 Neno lililomjia Yeremia kwa ajili ya Wayahudi wote waliokuwa 
wakiishi katika nchi ya Misri, wale waliokuwa wakiishi Migdoli, 
Tahpanhesi, Nofu,* na katika nchi ya Pathrosi, likisema: 2 “Yehova 
wa majeshi, Mungu wa Israeli, anasema hivi: 'Mmeona msiba wote 
nilioleta dhidi ya Yerusalemu na dhidi ya majiji yote ya Yuda, na leo 
yamebaki magofu, bila mkaaji. 3 Ni kwa sababu ya mambo maovu 
waliyofanya ili kunikasirisha kwa kwenda kutoa dhabihu na kuiabudu 
miungu mingine ambayo hawakuijua, wala ninyi wala mababu zenu. 
4 Niliendelea kuwatuma kwenu watumishi wangu wote manabii, 
niliwatuma tena na tena” nikisema: “Tafadhali msifanye jambo hili 
lenye kuchukiza ninalochukia.” > Lakini hawakusikiliza wala kutega 
sikio lao na kuacha uovu wao na kuacha kuitolea dhabihu miungu 
mingine. 6 Basi ghadhabu yangu na hasira yangu ilimwagwa na 
kuwaka katika majiji ya Yuda na kwenye barabara za Yerusalemu, 
na majiji hayo yakawa magofu na ukiwa, kama ilivyo leo.’ 


7 “Na sasa Yehova, Mungu wa majeshi, Mungu wa Israeli, anasema 
hivi: ‘Kwa nini mnajiletea msiba mkubwa, ili kila mwanamume na 
mwanamke, mtoto mdogo na mtoto anayenyonya, waangamie 
kutoka Yuda, asibaki yeyote? 8 Kwa nini mnikasirishe kwa kazi za 
mikono yenu kwa kuitolea dhabihu miungu mingine katika nchi ya 
Misri, ambako mmeenda kukaa? Mtaangamia na kuwa kitu cha 
kulaaniwa na shutuma miongoni mwa mataifa yote ya dunia. 9 Je, 
mmeyasahau matendo maovu ya mababu zenu na matendo maovu 
ya wafalme wa Yuda na matendo maovu ya wake zao, na pia 
matendo yenu maovu na matendo maovu ya wake zenu, 
yaliyofanywa katika nchi ya Yuda na kwenye barabara za 
Yerusalemu? 10 Mpaka leo hii hawajajinyenyekeza,* hawajaogopa, 


wala hawajafuata sheria yangu na amri zangu nilizoweka mbele 
yenu na mbele ya mababu zenu.’ 


11 “Kwa hiyo Yehova wa majeshi, Mungu wa Israeli, anasema hivi: 
“Tazameni, nimeazimia kuwaletea msiba, kuiangamiza nchi yote ya 
Yuda. 12 Nami nitawachukua watu wa Yuda waliobaki walioazimia 
kwenda nchini Misri kukaa huko, na wote wataangamia nchini Misri. 
Watauawa kwa upanga na kuangamia kwa njaa kali; kuanzia mdogo 
zaidi mpaka mkubwa zaidi, watakufa kwa upanga na kwa njaa kali. 
Nao watakuwa laana, kitu cha kutisha, matusi, na shutuma. 

13 Nitawaadhibu wale wanaoishi nchini Misri kama nilivyoliadhibu 
Yerusalemu, kwa upanga, kwa njaa kali, na kwa ugonjwa hatari. 

14 Na watu wa Yuda waliobaki ambao wameenda kukaa nchini Misri 
hawataponyoka wala kuokoka na kurudi kwenye nchi ya Yuda. 
Watatamani kurudi na kukaa huko, lakini hawatarudi, isipokuwa 
wachache watakaoponyoka.” 


15 Wanaume wote waliojua kwamba wake zao walikuwa wakiitolea 
miungu mingine dhabihu na wake wote waliokuwa wamesimama 
hapo, wakiwa kundi kubwa, na watu wote waliokuwa wakiishi nchini 
Misri, kule Pathrosi, wakamjibu hivi Yeremia: 16 “Hatutasikiliza neno 
ulilotuambia katika jina la Yehova. 17 Badala yake, hakika tutafanya 
kila neno ambalo vinywa vyetu vimesema, tutamtolea dhabihu 
Malkia wa Mbinguni” na kummiminia matoleo ya kinywaji, kama vile 
sisi, mababu zetu, wafalme wetu, na wakuu wetu walivyofanya 
katika majiji ya Yuda na kwenye barabara za Yerusalemu tulipokuwa 
tumeshiba mkate na tulipokuwa na hali njema, wakati ambapo 
hatukuona msiba wowote. 18 Tangu tulipoacha kumtolea dhabihu 
Malkia wa Mbinguni” na kummiminia matoleo ya kinywaji, tumekosa 
kila kitu nasi tumeangamia kwa upanga na kwa njaa kali.” 


19 Wanawake wakasema: “Na tulipokuwa tukimtolea dhabihu Malkia 
wa Mbinguni” na kummiminia matoleo ya kinywaji, je, tulitengeneza 
keki za dhabihu zinazofanana naye na kummiminia matoleo ya 
kinywaji bila idhini ya waume zetu?” 


20 Kisha Yeremia akawaambia hivi watu wote, wanaume na wake 
zao na watu wote waliokuwa wakizungumza naye: 21 “Dhabihu 
ambazo ninyi, mababu zenu, wafalme wenu, wakuu wenu, na watu 
wa nchi walitoa katika majiji ya Yuda na kwenye barabara za 
Yerusalemu—Yehova alizikumbuka nazo zikaingia moyoni mwake! 
22 Mwishowe Yehova hangeweza tena kuvumilia matendo yenu 
maovu na mambo yenye kuchukiza mliyokuwa mmefanya, nayo nchi 
yenu ikawa ukiwa, kitu cha kutisha na laana, bila mkaaji, kama ilivyo 
leo. 23 Ni kwa sababu mmetoa dhabihu hizi na kwa sababu 
mmemtendea dhambi Yehova, kwa kutotii sauti ya Yehova na 
kutofuata sheria yake, amri zake, na vikumbusho vyake, ndiyo 
sababu msiba huu umewapata, kama ilivyo leo.” 


24 Yeremia akaendelea kuwaambia hivi watu wote na wanawake 
wote: “Sikieni neno la Yehova, ninyi nyote watu wa Yuda mlio nchini 
Misri. 25 Yehova wa majeshi, Mungu wa Israeli, anasema hivi: 
‘Mambo ambayo ninyi na wake zenu mmesema kwa vinywa vyenu, 
mmeyatimiza kwa mikono yenu, kwa maana mlisema: “Hakika 
tutatimiza nadhiri zetu za kumtolea dhabihu Malkia wa Mbinguni” na 
kummiminia matoleo ya kinywaji.” Hakika ninyi wanawake 
mtatekeleza nadhiri zenu na kuzitimiza nadhiri zenu.’ 


26 “Kwa hiyo sikieni neno la Yehova, ninyi nyote watu wa Yuda 


mnaoishi nchini Misri: “Ninaapa kwa jina langu mwenyewe lililo kuu,’ 


asema Yehova, “kwamba jina langu halitatajwa tena katika kiapo na 


mtu yeyote wa Yuda katika nchi yote ya Misri anayesema, ‘Kwa 
hakika kama anavyoishi Bwana Mwenye Enzi Kuu Yehova!' 27 Sasa 
ninawatazama ili kuwaletea msiba bali si mema; watu wote wa Yuda 
walio nchini Misri wataangamia kwa upanga na kwa njaa kali, mpaka 
watakapokwisha kabisa. 28 Ni wachache tu watakaoponyoka upanga 
nchini Misri na kurudi katika nchi ya Yuda. Kisha watu wote wa Yuda 
waliobaki ambao walienda kukaa nchini Misri watajua ni neno la nani 
lililotimia, langu au lao!” 


29 “Na hii ndiyo ishara kwenu, asema Yehova, ‘kwamba 
nitawaadhibu mahali hapa, ili mjue kwamba maneno niliyosema 
kuhusu kuwaletea msiba hakika yatatimia. 30 Yehova anasema hivi: 
“Ninamtia Farao Hofra, mfalme wa Misri, mikononi mwa maadui 
wake na wale wanaotaka kumuua,” kama nilivyomtia Mfalme 
Sedekia wa Yuda mikononi mwa Mfalme Nebukadneza” wa Babiloni, 


3333) 


aliyekuwa adui yake na ambaye alitaka kumuua. 


^ Yer. 44:1 Au “Memfisi.” 
^ Yer. 44:4 Tnn., “nikiamka mapema na kuwatuma.” 
^ Yer. 44:10 Au “hawajahisi wamepondeka.” 


^ Yer. 44:17 Jina la mungu wa kike aliyeabudiwa na Waisraeli waasi 
imani; huenda ni mungu wa kike wa uzazi. 


^ Yer. 44:18 Jina la mungu wa kike aliyeabudiwa na Waisraeli waasi 
imani; huenda ni mungu wa kike wa uzazi. 


^ Yer. 44:19 Jina la mungu wa kike aliyeabudiwa na Waisraeli waasi 
imani; huenda ni mungu wa kike wa uzazi. 


^ Yer. 44:25 Jina la mungu wa kike aliyeabudiwa na Waisraeli waasi 
imani; huenda ni mungu wa kike wa uzazi. 


A Yer. 44:30 Au “wanaoitafuta nafsi yake.” 


A Yer. 44:30 Tnn., “Nebukadreza,” njia nyingine ya kuandika jina hili. 


Yeremia 45:1-5 


45 Hili ndilo neno ambalo nabii Yeremia alimwambia Baruku mwana 
wa Neria alipoandika katika kitabu maneno haya aliyoambiwa na 
Yeremia katika mwaka wa nne wa utawala wa Yehoyakimu mwana 
wa Yosia, mfalme wa Yuda: 


2 “Yehova Mungu wa Israeli anasema hivi kukuhusu wewe, Baruku, 
3 ‘Umesema: “Ole wangu, kwa maana Yehova ameongeza huzuni 
kwenye maumivu yangu! Nimechoka kwa sababu ya kulia kwa 


maumivu, nami sijapata mahali pa kupumzika. 


4 “Mwambie, 'Yehova anasema hivi: “Tazama! Kile ambacho 
nimekijenga ninakibomoa, na kile nilichokipanda ninaking'oa—nchi 
yote. 5 Lakini unajitafutia* mambo makuu. Acha kuyatafuta mambo 
hayo.” 

Kwa maana, niko karibu kuleta msiba dhidi ya wote wenye mwili,” 
asema Yehova, 'na popote utakapoenda, nitakupa uhai wako” kuwa 


LELET 


nyara.”* 


^ Yer. 45:5 Au “unatarajia.” 
^ Yer. 45:5 Au “watu wote.” 
^ Yer. 45:5 Au “nafsi yako.” 


^ Yer. 45:5 Au “nitaacha uponyoke na uhai wako.” 


Yeremia 46:1-28 


46 Hili ndilo neno la Yehova kwa nabii Yeremia kuhusu mataifa: 

2 Kuhusu Misri, kuhusu jeshi la Farao Neko mfalme wa Misri, 
aliyekuwa kando ya Mto Efrati na aliyeshindwa huko Karkemishi na 
Mfalme Nebukadneza” wa Babiloni katika mwaka wa nne wa 
utawala wa Yehoyakimu mwana wa Yosia, mfalme wa Yuda: 


3 “Tayarisheni ngao ndogo” na ngao kubwa, 

Na mwende kupigana. 

4 Wafungeni farasi lijamu na mpande juu yake, enyi wapanda farasi. 
Shikeni nafasi zenu na mvae kofia zenu. 

Sugueni mikuki na mvae makoti yenu ya vita. 

> “Kwa nini ninawaona wameshikwa na hofu? 

Wanarudi nyuma, mashujaa wao wamepondwa-pondwa. 
Wamekimbia kwa woga, mashujaa wao hawakugeuka. 

Kuna hofu kila mahali, asema Yehova. 


6 'Wenye mbio hawawezi kukimbia, na mashujaa hawawezi 
kuponyoka. 


Kule kaskazini, kwenye ukingo wa Mto Efrati, 
Wamejikwaa na kuanguka.’ 
7 Ni nani huyu anayepanda kama Mto Nile, 


Kama mito iliyofurika maji? 


8 Misri inakuja kama Mto Nile, 

Kama mito iliyofurika maji, 

Nayo inasema, 'Nitapanda na kuifunika dunia. 
Nitaliangamiza jiji na wale wanaokaa humo.’ 

9 Pandeni, enyi farasi! 

Nendeni kiwazimu, enyi magari! 

Acheni mashujaa wasonge mbele, 

Kushi na Putu, wanaobeba ngao, 

Na Ludimu, wanaobeba na kuupinda” upinde. 


10 “Siku hiyo ni ya Bwana Mwenye Enzi Kuu, Yehova wa majeshi, 
siku ya kisasi ya kulipiza kisasi dhidi ya maadui wake. Na upanga 
utanyafua na kujishibisha na kunywa damu yao mpaka ushibe, kwa 
maana Bwana Mwenye Enzi Kuu, Yehova wa majeshi, ana dhabihu” 
katika nchi ya kaskazini kando ya Mto Efrati. 


11 Panda mpaka Gileadi uchukue zeri, 
Ewe bikira, binti ya Misri. 

Umezidisha matibabu yako bure tu, 
Kwa maana hakuna tiba kwa ajili yako. 
12 Mataifa yamesikia kuhusu aibu yako, 
Na kilio chako kimejaa nchini. 


Kwa maana shujaa anajikwaa juu ya shujaa, 


Na wote wawili wanaanguka pamoja.” 


13 Hili ndilo neno ambalo Yehova alimwambia nabii Yeremia kuhusu 
kuja kwa Mfalme Nebukadneza” wa Babiloni kuishambulia nchi ya 
Misri: 

14 “Lisemeni katika Misri, litangazeni huko Migdoli. 

Litangazeni huko Nofu” na Tahpanhesi. 

Semeni, 'Shikeni nafasi zenu na mjitayarishe, 

Kwa maana upanga utanyafua pande zote kuwazunguka. 

15 Kwa nini watu wako wenye nguvu wamefagiliwa mbali? 
Walishindwa kusimama imara, 

Kwa maana Yehova amewasukuma na kuwaangusha chini. 

16 Wanajikwaa na kuanguka kwa wingi. 

Wanaambiana: 

“Inukeni! Acheni turudi kwa watu wetu na kwenye nchi yetu 

Kwa sababu ya upanga ulio katili.” 

17 Huko wametangaza, 

‘Farao mfalme wa Misri ni kelele isiyo na maana 
Ambaye ameacha nafasi impite.” 


18 “Kwa hakika kama ninavyoishi, asema Mfalme, ambaye jina lake 
ni Yehova wa majeshi, 


'Ataingia” kama Tabori kati ya milima 

Na kama Karmeli kando ya bahari. 

19 Tayarisha mzigo wako kwa ajili ya uhamisho, 

Ewe binti unayekaa Misri. 

Kwa maana Nofu” itakuwa kitu cha kutisha; 

Itawashwa moto” na kuachwa bila mkaaji. 

20 Misri ni kama ndama jike anayependeza, 

Lakini wadudu wanaouma watamvamia kutoka kaskazini. 


21 Hata wanajeshi wake waliokodiwa walio kati yake ni kama ndama 
waliononeshwa, 


Lakini wao pia wamegeuka na kukimbia pamoja. 
Walishindwa kusimama imara, 

Kwa maana siku yao ya msiba imewajia, 

Wakati wao wa kuadhibiwa.’ 

22 “Sauti yake ni kama ya nyoka anayenyiririka, 

Kwa maana wanamfuata kwa nguvu, wakiwa na mashoka, 
Kama wanaume wanaokata miti.” 


23 Wataukata msitu wake, asema Yehova, ‘ingawa ulionekana 
hauwezi kupenywa. 


Kwa maana ni wengi sana kuliko nzige, nao hawahesabiki. 


24 Hakika binti ya Misri ataaibishwa. 
Atatiwa mikononi mwa watu wa kaskazini.’ 


25 “Yehova wa majeshi, Mungu wa Israeli, anasema hivi: 'Sasa 
ninamkazia fikira Amoni kutoka No,” Farao, Misri, miungu yake, 
wafalme wake—naam, Farao na wote wanaomtumaini.’ 


26 “Nami nitawatia mikononi mwa wale wanaotaka kuwaua, 
mikononi mwa Mfalme Nebukadneza” wa Babiloni na watumishi 
wake. Lakini baadaye watu watakaa ndani yake kama zamani,’ 
asema Yehova. 


27 ‘Lakini wewe, mtumishi wangu Yakobo, usiogope, 
Usiwe na hofu, Ee Israeli. 

Kwa maana, nitakuokoa kutoka mbali sana 

Na uzao wako?” kutoka katika nchi walikopelekwa utekwani. 
Yakobo atarudi na kuwa na utulivu bila usumbufu, 

Bila mtu wa kuwaogopesha. 


28 Basi usiogope, mtumishi wangu Yakobo, asema Yehova, ‘kwa 
maana niko pamoja nawe. 


Nitayaangamiza kabisa mataifa yote ambako nilikutawanya, 
Lakini wewe sitakuangamiza. 
Nitakutia nidhamu?” kwa kiwango kinachofaa, 


Lakini sitakuacha kamwe bila kukuadhibu.” 


^ Yer. 46:2 Tnn., “Nebukadreza,” njia nyingine ya kuandika jina hili. 
A Yer. 46:3 Kwa kawaida ilibebwa na wapiga mishale. 

A Yer. 46:9 Tnn., “kuukanyaga.” 

A Yer. 46:10 Au “mauaji.” 

A Yer. 46:13 Tnn., “Nebukadreza,” njia nyingine ya kuandika jina hili. 
^ Yer. 46:14 Au “Memfisi.” 

^ Yer. 46:17 Tnn., “wakati uliowekwa umpite.” 

A Yer. 46:18 Yaani, yule atakayeishinda Misri. 

A Yer. 46:19 Au “Memfisi.” 

^ Yer. 46:19 Au labda, “Itakuwa mahame.” 

A Yer. 46:21 Au “kuwajibishwa.” 

A Yer. 46:22 Au “wanaokusanya kuni.” 

A Yer. 46:25 Yaani, Thebesi. 

^ Yer. 46:26 Tnn., “Nebukadreza,” njia nyingine ya kuandika jina hili. 
A Yer. 46:27 Tnn., “mbegu yako.” 


A Yer. 46:28 Au “Nitakurekebisha.” 


Yeremia 47:1-7 


47 Hili ndilo neno la Yehova kwa nabii Yeremia kuwahusu Wafilisti, 
kabla ya Farao kushambulia Gaza. 2 Yehova anasema hivi: 


“Tazama! Maji yanakuja kutoka kaskazini. 

Yatakuwa mto unaofurika. 

Nayo yataifunika nchi na kila kitu kilichomo, 

Jiji na wale wanaokaa humo. 

Wanaume watalia kwa sauti, 

Na kila mtu anayeishi katika nchi ataomboleza. 

3 Watakaposikia sauti ya kishindo cha kwato za farasi dume wake, 
Watakaposikia kelele za magari yake ya vita 

Na mvumo wa magurudumu yake, 

Akina baba hata hawatageuka kuwatazama wana wao, 
Kwa maana mikono yao italegea, 

4 Kwa sababu siku inayokuja itawaangamiza Wafilisti wote; 


Itamwangamiza kabisa kutoka Tiro na kutoka Sidoni kila msaidizi 
aliyebaki. 


Kwa maana Yehova atawaangamiza Wafilisti, 
Ambao wamebaki wa kisiwa cha Kattori.” 


> Upara” utakuja Gaza. 


Ashkeloni limenyamazishwa. 

Ewe uliyebaki katika bonde lao tambarare,” 
Utaendelea kujikatakata mpaka lini? 

6 Aha! Upanga wa Yehova! 

Utanyamaza mpaka lini? 

Rudi ndani ya ala yako. 

Pumzika na unyamaze. 

7 Upanga unawezaje kukaa kimya 

Wakati Yehova ameuamuru? 

Ushambulie Ashkeloni na pwani ya bahari, 


Hapo ndipo alipoupa kazi.” 


A Yer. 47:4 Yaani, Krete. 


A Yer. 47:5 Yaani, watanyoa vichwa vyao kwa kuomboleza na kwa 
aibu. 


A Yer. 47:5 Au “nchi yao tambarare ya chini.” 


Yeremia 48:1-47 


48 Kuhusu Moabu, Yehova wa majeshi, Mungu wa Israeli, anasema 
hivi: 


“Ole wake Nebo, kwa maana ameangamizwa! 
Kiriathaimu ameaibishwa na kutekwa. 

Kimbilio salama limeaibishwa” na kuvunjwavunjwa. 
2 Hawamsifu tena Moabu. 

Kule Heshboni wamepanga njama ya kumwangusha: 
‘Njooni, tumkomeshe asiwe taifa.’ 

Wewe pia, ewe Madmeni, unapaswa kukaa kimya, 
Kwa maana upanga unakufuata. 

3 Kuna sauti ya kilio kutoka Horonaimu, 

Ya uharibifu na anguko kubwa. 

4 Moabu amevunjwa. 
Watoto wake wanalia kwa sauti. 


5 Kwenye njia inayopanda kwenda Luhithi wanaendelea kulia huku 
wakipanda. 


Na kwenye njia inayoshuka kutoka Horonaimu wanasikia vilio vya 
taabu kwa sababu ya msiba. 


6 Kimbieni, okoeni uhai wenu!* 


Ni lazima muwe kama mberoshi nyikani. 

7 Kwa sababu unatumaini kazi zako na hazina zako, 
Wewe pia utatekwa. 

Na Kemoshi atapelekwa uhamishoni, 

Pamoja na makuhani wake na wakuu wake. 

8 Mwangamizaji atakuja katika kila jiji, 

Hakika bonde litaangamia,” 

Na nchi tambarare itaharibiwa,* kama alivyosema Yehova. 
9 Mwekeeni Moabu alama, 

Kwa maana atakapoanguka na kuwa magofu atakimbia, 
Na majiji yake yatakuwa kitu cha kutisha, 

Bila mkaaji. 

10 Alaaniwe mtu anayefanya kazi ya Yehova kwa uzembe! 
Alaaniwe mtu anayeuzuia upanga wake usimwage damu! 
11 Wamoabu hawajasumbuliwa tangu ujana wao, 

Kama divai iliyotulia kwenye machicha. 

Hawajamiminwa kutoka katika chombo kimoja kwenda kingine, 


Nao hawajawahi kamwe kupelekwa uhamishoni. 


Ndiyo sababu ladha yao imebaki vilevile, 
Na harufu yao haijabadilika. 


12 “Kwa hiyo tazama! siku zinakuja, asema Yehova, 
‘nitakapowatuma watu wawapindue. Watawapindua na kumwaga 
kabisa kile kilicho ndani ya vyombo vyao, nao wataivunja mitungi 
yao mikubwa vipandevipande. 13 Na Wamoabu wataona aibu kwa 
sababu ya Kemoshi, kama watu wa nyumba ya Israeli walivyoona 
aibu kwa sababu ya Betheli, iliyokuwa tegemeo lao. 


14 Mnawezaje kuthubutu kusema: “Sisi ni mashujaa hodari, walio 
tayari kwa vita”? 


15 ‘Moabu ameangamizwa, 

Majiji yake yamevamiwa, 

Na vijana wao walio bora wamechinjwa,’ 

Asema Mfalme, ambaye jina lake ni Yehova wa majeshi. 
16 Msiba wa Wamoabu unakuja hivi karibuni, 

Na anguko lao linakaribia upesi. 

17 Wote wanaowazunguka watawasikitikia, 

Wote wanaolijua jina lao. 


Waambieni hivi: ‘Jinsi fimbo yenye nguvu ilivyovunjwa, fimbo ya 
urembo! 


18 Shuka chini kutoka kwenye utukufu wako, 


Nawe uketi katika kiu,* ewe binti unayekaa Diboni, 


Kwa maana mwangamizaji wa Moabu amekuja kukushambulia, 
Ataziharibu sehemu zako zenye ngome. 
19 Simama kando ya barabara utazame, wewe mkaaji wa Aroeri. 


Muulize mwanamume anayekimbia na mwanamke anayeponyoka. 
‘Ni nini ambacho kimetokea?’ 


20 Moabu ameaibishwa na kushikwa na hofu. 
Omboleza na ulie kwa sauti. 
Tangazeni kule Arnoni kwamba Moabu ameangamizwa. 


21 “Hukumu imekuja kwenye nchi tambarare,” dhidi ya Holoni, 
Yahazi, na Mefaathi; 22 dhidi ya Diboni, Nebo, na Beth-diblathaimu; 
23 dhidi ya Kiriathaimu, Beth-gamuli, na Beth-meoni; 24 dhidi ya 
Keriothi na Bosra; na dhidi ya majiji yote ya nchi ya Moabu, yaliyo 
mbali na yaliyo karibu. 


25 “Nguvu za” Moabu zimekatwa; 

Na mkono wake umevunjwa, asema Yehova. 

26 ‘Mlewesheni, kwa maana amejikweza dhidi ya Yehova. 
Moabu anagaagaa katika matapishi yake, 

Naye ni kitu cha kudhihakiwa. 

27 Je, kwako Israeli hakuwa kitu cha kudhihakiwa? 

Je, alipatikana kati ya wezi, 


Hivi kwamba utikise kichwa chako na kumshutumu? 


28 Ondokeni katika majiji, mkae kwenye jabali, ninyi wakaaji wa 
Moabu, 


Na muwe kama njiwa anayejenga kiota kwenye kuta za korongo.” 
29 “Tumesikia kuhusu kiburi cha Moabu—ana majivuno sana— 


Kuhusu kujisifu kwake, kiburi chake, majivuno yake, na jinsi moyo 
wake ulivyotutumuka.” 


30 “Ninajua ghadhabu yake, asema Yehova, 

‘Lakini maneno yake matupu yatakuwa ya bure. 

Hayatafanya chochote. 

31 Ndiyo sababu nitaiombolezea Moabu, 

Nitalia kwa sauti kwa ajili ya Moabu yote 

Na kuwaombolezea wanaume wa Kir-heresi. 

32 Nitakulilia kwa kilio kinachoshinda kilio cha Yazeri, 

Nitakulilia, ewe mzabibu wa Sibma. 

Machipukizi yako yanayositawi yamevuka bahari. 

Yamefika mpaka baharini, mpaka Yazeri. 

Mwangamizaji ameshuka kwenye 

Matunda yako ya wakati wa kiangazi na mavuno yako ya zabibu. 
33 Furaha na shangwe vimeondolewa katika shamba la matunda 


Na katika nchi ya Moabu. 


Nimefanya divai iache kutiririka kutoka kwenye shinikizo la divai. 


Hakuna mtu atakayelikanyaga shinikizo la divai kwa vigelegele vya 
shangwe. 


Watapaza sauti lakini si kwa shangwe.” 

34 “Kuna kilio kikubwa kutoka Heshboni mpaka Eleale. 
Wanapaza sauti yao mpaka Yahazi, 

Kutoka Soari mpaka Horonaimu, mpaka Eglath-shelishiya. 

Hata maji ya Nimrimu yatabaki ukiwa. 

35 Nitamwondoa kabisa katika Moabu,' asema Yehova, 

‘Mtu anayeleta toleo mahali pa juu 

Na mtu anayemtolea dhabihu mungu wake. 

36 Ndiyo sababu moyo wangu utaiombolezea” Moabu kama filimbi,” 
Na moyo wangu utawaombolezea” wanaume wa Kir-heresi kama 
filimbi.” 

Kwa kuwa utajiri aliopata utaangamia. 

37 Kwa maana kila kichwa kina upara, 

Na ndevu zote zimenyolewa. 

Kila mkono umekatwakatwa, 

Nao wamevaa nguo za magunia kiunoni!” 


38 “Juu ya paa zote za Moabu 


Na katika viwanja vyake vyote vya jiji, 

Hakuna kitu kingine ila maombolezo. 

Kwa maana nimemvunja Moabu 

Kama chombo kilichotupwa, asema Yehova. 

39 'Jinsi alivyo na hofu! Ombolezeni! 

Jinsi Moabu alivyougeuza mgongo wake kwa aibu! 
Moabu amekuwa kitu cha kudhihakiwa, 

Kitu cha kutisha kwa wote wanaomzunguka.” 

40 “Kwa maana Yehova anasema hivi: 

“Tazama! Kama tai anayeshuka chini kwa ghafla, 
Atanyoosha mabawa yake juu ya Moabu. 

41 Miji itatekwa, 

Na ngome zake zitachukuliwa. 

Siku hiyo moyo wa mashujaa wa Moabu 
Utakuwa kama moyo wa mwanamke anayezaa.” 
42 “Na Moabu ataangamizwa asiwe taifa, 

Kwa maana amejikweza dhidi ya Yehova. 

43 Hofu na shimo na mtego viko mbele yako, 


Ewe mkaaji wa Moabu,’ asema Yehova. 


44 “Yeyote anayekimbia hofu ataanguka shimoni, 
Na yeyote anayetoka shimoni atanaswa na mtego.’ 


‘Kwa maana nitawaletea watu wa Moabu mwaka wao wa adhabu, 
asema Yehova. 


45 ‘Katika kivuli cha Heshboni, wale wanaokimbia wanasimama 
wakiwa wameishiwa na nguvu. 


Kwa maana moto utatoka Heshboni 

Na mwali wa moto utatoka katikati ya Sihoni. 
Utateketeza kabisa paji la uso wa Moabu 

Na fuvu la wana wa ghasia.’ 

46 “Ole wako, ewe Moabu! 

Watu wa Kemoshi wameangamia. 

Kwa maana wana wako wamechukuliwa mateka, 
Na mabinti zako wamepelekwa uhamishoni. 


47 Lakini siku za mwisho nitawakusanya watu wa Moabu 
waliotekwa, asema Yehova. 


“Hukumu ya Moabu imefikia hapa.” 


A Yer. 48:1 Au “Kilele salama kimeaibishwa.” 
A Yer. 48:6 Au “nafsi zenu.” 


A Yer. 48:8 Au “nchi tambarare ya chini itaangamia.” 


A Yer. 48:8 Au “uwanda utaharibiwa.” 

A Yer. 48:18 Au labda, “kwenye ardhi kavu.” 

^ Yer. 48:21 Au “uwanda.” 

A Yer. 48:25 Tnn., “Pembe ya.” 

A Yer. 48:36 Au “utakuwa na msukosuko kwa ajili ya.” 


A Yer. 48:36 Yaani, filimbi iliyopigwa wakati wa kuomboleza kwenye 
mazishi. 


A Yer. 48:36 Au “utakuwa na msukosuko kwa ajili ya.” 


A Yer. 48:36 Yaani, filimbi iliyopigwa wakati wa kuomboleza kwenye 
mazishi. 


Yeremia 49:1-39 

49 Kuhusu Waamoni, Yehova anasema hivi: 

“Je, Israeli hana wana: 

Je, hana mrithi? 

Kwa nini Malkamu amemiliki Gadi? 

Na kwa nini watu wake wanaishi katika majiji ya Israeli?” 
2 “Kwa hiyo tazameni! siku zinakuja, asema Yehova, 


'Nitakapofanya king'ora cha vita kisikike* dhidi ya jiji la Raba la 
Waamoni. 


Atakuwa kilima chenye ukiwa, 

Na miji yake itawashwa moto.’ 

‘Na Israeli atawamiliki wale walioichukua nchi yake, asema Yehova. 
3 'Omboleza, ewe Heshboni, kwa maana Ai ameharibiwa! 

Lieni kwa sauti, enyi miji ya Raba. 

Vaeni nguo za magunia. 

Ombolezeni na mzungukezunguke kati ya mazizi ya mawe,” 

Kwa maana Malkamu atapelekwa uhamishoni, 

Pamoja na makuhani wake na wakuu wake. 


4 Kwa nini unajigamba kuhusu mabonde,” 


Kuhusu eneo lako tambarare linalotiririka, ewe binti usiye 
mwaminifu, 


Unayezitumaini hazina zako 
Na unayesema: “Ni nani atakayenishambulia?”” 


chg 


> “Tazama, ninakuletea jambo la kutisha, asema Bwana Mwenye 
Enzi Kuu, Yehova wa majeshi, 


‘Kutoka kwa wale wote wanaokuzunguka. 
Utatawanywa kila upande, 
Na hakuna atakayewakusanya wale wanaokimbia.” 


6 “Lakini baadaye nitawakusanya Waamoni waliotekwa, asema 
Yehova.” 


7 Kuhusu Edomu, Yehova wa majeshi anasema hivi: 

“Je, hakuna tena hekima yoyote huko Temani? 

Je, ushauri mzuri umetoweka kwa wale walio na uelewaji? 
Je, hekima yao imeoza? 

8 Kimbieni, geukeni! 


Nendeni mkakae katika sehemu za chini zenye kina, enyi wakaaji wa 
Dedani! 


Kwa maana nitamletea Esau msiba 
Wakati wangu wa kumkazia fikira utakapofika. 


9 Ikiwa wavunaji wa zabibu wangekuvamia, 


Je, hawangeacha zabibu chache za kuokotwa? 
Kama wezi wangekuja usiku, 

Wangesababisha uharibifu kadiri wapendavyo. 
10 Lakini nitamvua Esau awe uchi. 

Nitafichua maficho yake, 

Ili asiweze kujificha. 

Watoto wake na ndugu zake na majirani zake wataangamizwa, 
Naye hatakuwepo tena. 

11 Waache mayatima wako, 

Nami nitawahifadhi hai, 

Na wajane wako watanitumaini.” 


12 Kwa maana Yehova anasema hivi: “Tazama! Ikiwa wale ambao 
hawajahukumiwa kunywa kikombe lazima wakinywe, je, wewe 
utaachwa kabisa bila kuadhibiwa? Hutaachwa bila kuadhibiwa, kwa 
maana lazima ukinywe.” 


13 “Kwa maana nimeapa kwa nafsi yangu mwenyewe,” asema 
Yehova, “kwamba Bosra litakuwa kitu cha kutisha, shutuma, 
uharibifu, na laana; na majiji yake yote yatakuwa magofu ya 
kudumu.” 


14 Nimesikia habari kutoka kwa Yehova, 


Mjumbe ametumwa kati ya mataifa aseme hivi: 


“Jikusanyeni pamoja na mumshambulie; 
Jitayarisheni ili kupigana.” 


15 “Kwa maana tazama! Nimekufanya uwe mdogo sana kati ya 
mataifa, 


Umedharauliwa kati ya wanadamu. 

16 Mtetemeko uliosababisha umekudanganya, 
Kimbelembele cha moyo wako, 

Ewe unayekaa katika mapango ya jabali, 
Unayekaa kwenye kilima kirefu zaidi. 

Ingawa unajenga kiota chako juu kama tai, 
Nitakushusha chini kutoka huko,” asema Yehova. 


17 “Na lazima Edomu awe kitu cha kutisha. Kila mtu anayepita kando 
yake atatazama kwa hofu na kupiga mluzi kwa sababu ya mapigo 
ilivyoangamizwa,” Yehova anasema, “hakuna mtu atakayekaa huko, 
na hakuna mtu atakayeishi huko. 


19 “Tazameni! Kama simba anayetoka kwenye vichaka vikubwa 
kando ya Yordani, mtu fulani atayashambulia malisho yaliyo salama, 
lakini kwa muda mfupi nitamfanya Edomu akimbie kutoka nchini. 
Nami nitaweka juu ya nchi hiyo yule aliyechaguliwa. Kwa maana ni 
nani aliye kama mimi, na ni nani atakayenipinga? Ni mchungaji gani 
anayeweza kusimama mbele zangu? 20 Kwa hiyo sikieni, enyi watu, 


uamuzi ambao” Yehova amefanya dhidi ya Edomu na mawazo yake 
dhidi ya wakaaji wa Temani: 


Hakika walio wadogo katika kundi watakokotwa. 
Atayafanya makao yao yawe ukiwa kwa sababu yao. 
21 Dunia imetetemeka kwa sauti ya kuanguka kwao. 
Kuna kilio kikubwa! 

Sauti imesikika mpaka kwenye Bahari Nyekundu. 

22 Tazameni! Atateremka na kushuka kwa ghafla kama tai, 
Naye atanyoosha mabawa yake juu ya Bosra. 

Siku hiyo moyo wa mashujaa wa Edomu 

Utakuwa kama moyo wa mwanamke anayezaa.” 

23 Kuhusu Damasko: 

“Hamathi na Arpadi wameaibishwa, 

Kwa maana wamssikia habari mbaya. 

Wanayeyuka kwa woga. 

Kuna msukosuko baharini ambao hauwezi kutulizwa. 
24 Damasko amekufa moyo. 

Amegeuka ili kukimbia, lakini ameshikwa na hofu. 
Amepatwa na taabu na uchungu, 


Kama mwanamke anayezaa. 


25 Kwa nini jiji lenye sifa halijaachwa, 
Mji wa furaha? 
26 Kwa maana vijana wake wataanguka katika viwanja vyake vya jiji, 


Na wanajeshi wote wataangamia siku hiyo,” asema Yehova wa 
majeshi. 


27 “Nitauwasha moto ukuta wa Damasko, 
Nao utaiteketeza kabisa minara yenye ngome ya Ben-hadadi.” 


28 Kuhusu Kedari na falme za Hasori, ambazo Mfalme 
Nebukadneza” wa Babiloni alizishambulia na kuzishinda, Yehova 
anasema hivi: 


“Inukeni, pandeni mwende Kedari, 

Na muwaangamize wana wa Mashariki. 

29 Mahema yao na mifugo yao itachukuliwa, 
Vitambaa vyao vya mahema na mali zao zote. 
Ngamia wao watachukuliwa, 

Nao watawalilia, 'Kuna hofu kila mahali!” 

30 “Kimbieni, nendeni mbali sana! 


Nendeni mkae katika sehemu za chini zenye kina, enyi wakaaji wa 
Hasori,” asema Yehova. 


“Kwa maana Mfalme Nebukadneza” wa Babiloni ametunga mbinu 
dhidi yenu, 


Naye amefanya mpango wa kuwashambulia.” 

31 “Inukeni, shambulieni taifa lililo na amani, 

Linalokaa kwa usalama!” asema Yehova. 

“Halina milango wala makomeo; wanaishi peke yao. 

32 Ngamia wao wataporwa, 

Na mifugo yao mingi itakuwa nyara. 

Nitawatawanya kwa kila upepo,” 

Wale ambao wananyoa nywele pembeni mwa vichwa vyao, 
Nami nitaleta msiba wao kutoka kila upande,” asema Yehova. 
33 “Na Hasori atakuwa pango la mbwamwitu, 

Ukiwa wa kudumu. 

Hakuna mtu atakayekaa huko, 

Na hakuna mtu atakayeishi ndani yake.” 


34 Hili ndilo neno la Yehova lililomjia nabii Yeremia kuhusu Elamu 
mwanzoni mwa utawala wa Mfalme Sedekia wa Yuda: 35 “Yehova 
wa majeshi anasema hivi: 'Ninauvunja upinde wa Elamu, chanzo 
cha” nguvu zao. 36 Nitaleta juu ya Elamu zile pepo nne kutoka 
kwenye miisho minne ya mbingu, nami nitawatawanya kwenye pepo 
hizi zote. Hakuna taifa ambako watu wa Elamu waliotawanywa 
hawataenda.” 


37 “Nitawavunjavunja Waelamu mbele ya maadui wao na mbele ya 
wale wanaotaka kuwaua; nami nitawaletea msiba, hasira yangu 


inayowaka,” asema Yehova. “Nami nitautuma upanga uwafuate 
mpaka nitakapowaangamiza kabisa.” 


38 “Nami nitaweka kiti changu cha ufalme huko Elamu, na huko 
nitamwangamiza mfalme na wakuu,” asema Yehova. 


39 “Lakini siku za mwisho, nitawakusanya watu wa Elamu 
waliotekwa,” asema Yehova. 


A Yer. 49:2 Au labda, “kelele za vita zisikike.” 

A Yer. 49:3 Au “mazizi ya kondoo.” 

A Yer. 49:4 Au “maeneo tambarare ya chini.” 

^ Yer. 49:20 Au “shauri ambalo.” 

A Yer. 49:28 Tnn., “Nebukadreza,” njia nyingine ya kuandika jina hili. 
^ Yer. 49:30 Tnn., “Nebukadreza,” njia nyingine ya kuandika jina hili. 
A Yer. 49:32 Au “kila upande.” 


A Yer. 49:35 Tnn., “mwanzo wa.” 


Yeremia 50:1-46 


50 Neno ambalo Yehova alisema kuhusu Babiloni, kuhusu nchi ya 
Wakaldayo, kupitia nabii Yeremia: 


2 “Semeni jambo hili kati ya mataifa na mlitangaze. 
Inueni ishara” na mlitangaze. 

Msifiche jambo lolote! 

Semeni, ‘Babiloni ametekwa. 

Beli ameaibishwa. 

Merodaki ameshikwa na hofu. 

Sanamu zake zimeaibishwa. 

Sanamu zake zinazochukiza” zimeshikwa na hofu.’ 
3 Kwa maana taifa limemshambulia kutoka kaskazini. 
Linaifanya nchi yake kuwa kitu cha kutisha; 
Hakuna mtu anayekaa ndani yake. 

Mwanadamu na pia mnyama wamekimbia; 
Wameenda zao.” 


4 “Siku hizo na wakati huo,” asema Yehova, “watu wa Israeli na 
watu wa Yuda watakuja pamoja. Watatembea wakilia, na pamoja 
watamtafuta Yehova Mungu wao. 5 Watauliza njia ya kwenda 
Sayuni, nyuso zao zikiwa zimeelekezwa upande huo, wakisema, 
‘Njooni, tujiunge na Yehova katika agano la milele ambalo 


halitasahauliwa.' 6 Watu wangu wamekuwa kundi la kondoo 
waliopotea. Wachungaji wao wenyewe waliwafanya wapotee. 
Waliwapeleka kwenye milima, wakitangatanga kutoka mlima mpaka 
kilima. Wamepasahau mahali pao pa kupumzika. 7 Wale wote 
wanaowapata wamewanyafua, na maadui wao wamesema, ‘Hatuna 
hatia, kwa sababu walimtendea dhambi Yehova, walimtendea 
dhambi Yehova ambaye ni makao ya uadilifu na tumaini la mababu 


LERI 


zao. 

8 “Kimbieni kutoka Babiloni, 

Tokeni katika nchi ya Wakaldayo, 

Na muwe kama wanyama wanaolitangulia kundi. 

9 Kwa maana sasa ninaamsha na kuleta dhidi ya Babiloni 
Kusanyiko la mataifa makubwa kutoka katika nchi ya kaskazini. 
Watamshambulia wakiwa wamejipanga kivita; 

Kutoka hapo atatekwa. 

Mishale yao ni kama ya shujaa 

inayosababisha wazazi wafiwe na watoto; 

Hairudi bila matokeo. 

10 Ukaldayo itakuwa nyara. 


Wale wote wanaochukua nyara kutoka kwake watashiba kabisa,” 
asema Yehova. 


11 “Kwa maana mliendelea kushangilia, mliendelea kufurahi 


Mlipokuwa mkiupora urithi wangu mwenyewe. 


Kwa maana mliendelea kukanyagakanyaga kama ndama jike 
kwenye nyasi, 


Nanyi mkaendelea kulia kama farasi dume. 

12 Mama yenu ameaibishwa. 

Yule aliyewazaa amekata tamaa. 

Tazameni! Yeye ndiye mdogo zaidi kati ya mataifa, 
Nyika isiyo na maji na ambayo ni jangwa. 

13 Kwa sababu ya ghadhabu ya Yehova hatakaliwa; 
Atakuwa ukiwa kabisa. 

Yeyote anayepita kando ya Babiloni atatazama kwa hofu 
Na kupiga mluzi kwa sababu ya mapigo yake yote. 

14 Mshambulieni Babiloni mkiwa mmejipanga kivita kila upande, 
Ninyi nyote mnaoupinda” upinde. 

Mpigeni mishale, msiuache mshale wowote, 

Kwa maana amemtendea dhambi Yehova. 

15 Mpigieni kelele za vita kila upande. 

Amejisalimisha.” 

Nguzo zake zimeanguka, kuta zake zimebomolewa, 


Kwa maana ni kisasi cha Yehova. 


Jilipizieni kisasi dhidi yake. 

Mtendeeni kama alivyotenda. 

16 Mkatilieni mbali mpandaji wa mbegu kutoka Babiloni 
Na yule anayebeba mundu wakati wa mavuno. 


Kwa sababu ya upanga ulio katili, kila mtu atarudi kwa watu wake 
mwenyewe, 


Kila mtu atakimbilia nchi yake mwenyewe. 


17 “Watu wa Israeli ni kondoo waliotawanyika. Simba 
wamewatawanya. Kwanza mfalme wa Ashuru aliwanyafua; kisha 
Mfalme Nebukadneza?” wa Babiloni akaguguna mifupa yao. 18 Kwa 
hiyo Yehova wa majeshi, Mungu wa Israeli, anasema hivi: 
'Nitamtendea mfalme wa Babiloni na nchi yake kama nilivyomtendea 
mfalme wa Ashuru. 19 Nami nitamrudisha Israeli kwenye malisho 
yake, naye atalisha juu ya Karmeli na juu ya Bashani, naye atashiba 


13) 


kwenye milima ya Efraimu na ya Gileadi. 
20 “Siku hizo na wakati huo,” asema Yehova, 

“Hatia ya Israeli itatafutwa, 

Lakini hakutakuwa na hatia yoyote, 

Na dhambi za Yuda hazitapatikana, 

Kwa maana nitawasamehe wale nitakaowaacha wabaki.” 

21 “Panda ukashambulie nchi ya Merathaimu na wakaaji wa Pekodi. 


Acha wauawe na kuangamizwa?” kabisa,” asema Yehova. 


“Fanya yote niliyokuamuru. 

22 Kuna sauti ya vita nchini, 

Msiba mkubwa. 

23 Jinsi nyundo ya chuma ya dunia yote ilivyokatwa na kuvunjwa! 
Jinsi ambavyo Babiloni amekuwa kitu cha kutisha kati ya mataifa! 
24 Nimekutegea mtego, nawe umenaswa, Ee Babiloni, 

Nawe hukujua. 

Ulipatikana na kukamatwa, 

Kwa maana ulimpinga Yehova. 

25 Yehova amefungua ghala lake, 

Naye anatoa silaha za ghadhabu yake. 

Kwa maana Bwana Mwenye Enzi Kuu, Yehova wa majeshi, ana kazi 
Katika nchi ya Wakaldayo. 

26 Mshambulieni kutoka sehemu za mbali. 

Fungueni maghala yake. 

Mrundikeni kama marundo ya nafaka. 

Mwangamizeni kabisa. 

Naye asiwe na mtu yeyote anayebaki. 


27 Waueni ng'ombe dume wake wote wachanga; 


Na washuke kwenda machinjioni. 

Ole wao, kwa maana siku yao imefika, 

Wakati wao wa kuadhibiwa!” 

28 Kuna sauti ya wale wanaokimbia, 

Wale wanaoponyoka kutoka nchi ya Babiloni, 

Ili kutangaza katika Sayuni kisasi cha Yehova Mungu wetu, 
Kisasi kwa ajili ya hekalu lake. 

29 Waiteni wapiga-mishale dhidi ya Babiloni, 

Wote wanaoupinda” upinde. 

Pigeni kambi kumzunguka; msiache yeyote aponyoke. 
Mlipeni kulingana na matendo yake. 

Mtendeeni kama alivyotenda, 

Kwa maana ametenda kwa kiburi dhidi ya Yehova, 

Dhidi ya Mtakatifu wa Israeli. 

30 Basi vijana wake wataanguka katika viwanja vyake vya jiji, 
Na wanajeshi wake wote wataangamia” siku hiyo,” asema Yehova. 


31 “Tazama! Niko dhidi yako, ewe mkaidi,” asema Bwana Mwenye 
Enzi Kuu, Yehova wa majeshi, 


“Kwa maana lazima siku yako itakuja, wakati ambapo nitakufanya 
uwajibike.” 


32 Wewe, ewe mkaidi, utajikwaa na kuanguka, 
Hakutakuwa na mtu wa kukuinua. 

Nami nitayawasha moto majiji yako, 

Nao utateketeza kabisa kila kitu kinachokuzunguka.” 
33 Yehova wa majeshi anasema hivi: 

“Watu wa Israeli na Yuda wamekandamizwa, 

Na wale wote wanaowachukua mateka wamewazuilia. 
Wamekataa kuwaachilia waende. 

34 Lakini Mkombozi wao ana nguvu. 

Yehova wa majeshi ndilo jina lake. 

Bila shaka atatetea kesi yao, 

Ili kuipumzisha nchi 

Na kuwafadhaisha wakaaji wa Babiloni.” 

35 “Kuna upanga dhidi ya Wakaldayo,” asema Yehova, 


“Dhidi ya wakaaji wa Babiloni na dhidi ya wakuu wake na dhidi ya 
watu wake wenye hekima. 


36 Kuna upanga dhidi ya wale wanaoongea maneno matupu,” nao 
watatenda kipumbavu. 


Kuna upanga dhidi ya mashujaa wake, nao watashikwa na hofu. 


37 Kuna upanga dhidi ya farasi wao na magari yao ya vita, 


Na dhidi ya watu wa mataifa mbalimbali waliochangamana nao, 
Nao watakuwa kama wanawake. 

Kuna upanga dhidi ya hazina zake, nazo zitaporwa. 

38 Kuna uharibifu dhidi ya maji yake, nayo yatakaushwa. 

Kwa maana ni nchi ya sanamu za kuchongwa, 


Na kwa sababu ya maono yao yanayotisha wanaendelea kutenda 
kiwazimu. 


39 Kwa hiyo, viumbe wa jangwani watakaa pamoja na wanyama 
wanaopiga mayowe, 


Na mbuni watakaa ndani yake. 
Hakutakuwa na wakaaji tena ndani yake, 


Wala watu hawataishi humo kwa vizazi vyote.” 


asema Yehova, “hakuna mtu atakayekaa huko, na hakuna mtu 
atakayeishi huko. 


41 Tazama! Watu wanakuja kutoka kaskazini; 
Taifa kubwa na wafalme wakuu watainuliwa 
Kutoka sehemu za mbali zaidi za dunia. 

42 Wanatumia upinde na mkuki. 

Ni wakatili na hawataonyesha rehema. 


Sauti yao ni kama bahari inayovuma, 


Wakiwa wamepanda farasi wao. 


Wamejipanga kivita kama mtu mmoja dhidi yako, ewe binti ya 
Babiloni. 


43 Mfalme wa Babiloni amesikia habari kuwahusu, 
Na mikono yake imelegea. 

Amepata maumivu, 

Uchungu kama wa mwanamke anayezaa. 


44 “Tazama! Kama simba anayetoka kwenye vichaka vikubwa kando 
ya Yordani, mtu fulani atayashambulia malisho yaliyo salama, lakini 
kwa muda mfupi nitawafanya Waedomu wakimbie kutoka nchini. 
Nami nitaweka juu ya nchi hiyo yule aliyechaguliwa. Kwa maana ni 
nani aliye kama mimi, na ni nani atakayenipinga? Ni mchungaji gani 
anayeweza kusimama mbele zangu? 45 Kwa hiyo sikieni, enyi watu, 
uamuzi ambao” Yehova amefanya dhidi ya Babiloni na mawazo yake 
dhidi ya nchi ya Wakaldayo. 


Hakika walio wadogo katika kundi watakokotwa. 
Atayafanya makao yao yabaki ukiwa kwa sababu yao. 
46 Sauti ya kutekwa kwa Babiloni itafanya dunia itetemeke, 


Na kilio kitasikika kati ya mataifa.” 


A Yer. 50:2 Au “nguzo ya ishara.” 


A Yer. 50:2 Huenda neno la Kiebrania linahusiana na neno “mavi,” 
nalo hutumiwa kuonyesha dharau. 


A Yer. 50:14 Tnn., “mnaoukanyaga.” 

A Yer. 50:15 Tnn., “Amempa mkono wake.” 

A Yer. 50:17 Tnn., “Nebukadreza,” njia nyingine ya kuandika jina hili. 
A Yer. 50:21 Au “uwaangamize.” 

A Yer. 50:27 Au “kuwajibishwa.” 

A Yer. 50:29 Tnn., “wanaoukanyaga.” 

^ Yer. 50:30 Tnn., “watanyamazishwa.” 

^ Yer. 50:31 Au “wakati ambao nitakuadhibu.” 

A Yer. 50:36 Au “manabii wa uwongo.” 


A Yer. 50:45 Au “shauri ambalo.” 


Yeremia 51:1-64 
51 Yehova anasema hivi: 


“Tazameni, ninaleta upepo unaoharibu 


* 


Dhidi ya Babiloni na dhidi ya wakaaji wa Leb-kamai. 
2 Nitawatuma wapepetaji Babiloni, 

Nao watampepeta na kuifanya nchi yake kuwa tupu; 
Watamshambulia kutoka pande zote siku ya msiba. 

3 Anayepiga mishale asiupinde” upinde wake. 

Na yeyote asisimame akiwa amevaa koti lake la vita. 
Msiwahurumie vijana wake. 

Angamizeni jeshi lake lote. 

4 Nao watauawa katika nchi ya Wakaldayo, 

Wakiwa wamechomwa kwa silaha katika barabara zake. 


5 Kwa maana Mungu wa Israeli na Yuda, Yehova wa majeshi, 
hajawaacha wakiwa wajane. 


Lakini nchi yao* imejaa hatia machoni pa Mtakatifu wa Israeli. 
6 Kimbieni kutoka Babiloni, 

Kimbieni ili mwokoe uhai wenu.” 

Msiangamie kwa sababu ya kosa lake. 


Kwa maana ni wakati wa kisasi cha Yehova. 


Anamlipa kulingana na matendo yake. 

7 Babiloni amekuwa kikombe cha dhahabu mkononi mwa Yehova; 
Aliilewesha dunia yote. 

Mataifa yamekunywa divai yake; 

Ndiyo sababu mataifa yameshikwa na wazimu. 

8 Babiloni ameanguka ghafla, naye amevunjika. 
Mwombolezeeni! 

Leteni zeri kwa ajili ya maumivu yake; labda atapona.” 

9 “Tulijaribu kumponya Babiloni, lakini hakupona. 
Mwacheni, twendeni kila mmoja kwenye nchi yake. 

Kwa maana hukumu yake imefika mbinguni; 

Iko juu kama mawingu. 

10 Yehova ametutendea haki. 

Njooni, tusimulie katika Sayuni kazi ya Yehova Mungu wetu.” 
11 “Isugueni mishale; chukueni ngao za mviringo.” 

Yehova ameichochea roho ya wafalme wa Wamedi, 

Kwa sababu anakusudia kuiangamiza Babiloni. 


Kwa maana hiki ndicho kisasi cha Yehova, kisasi kwa ajili ya hekalu 
lake. 


12 Inueni ishara” dhidi ya kuta za Babiloni. 


Imarisheni ulinzi, wekeni walinzi. 

Watayarisheni wale wanaovizia. 

Kwa maana Yehova ametunga mbinu, 

Naye atatekeleza alichoahidi dhidi ya wakaaji wa Babiloni.” 
13 “Ewe mwanamke unayekaa juu ya maji mengi, 

Mwenye hazina nyingi, 

Mwisho wako umefika, kikomo” chako cha kupata faida. 

14 Yehova wa majeshi ameapa kwa nafsi yake, 

‘Nitakujaza wanaume wengi kama nzige, 

Nao watapiga kelele za ushindi juu yako.’ 

15 Yeye ndiye Muumba wa dunia kwa nguvu zake, 

Yule aliyeiimarisha ardhi inayozaa kwa hekima yake 

Na aliyezitandaza mbingu kwa uelewaji wake. 

16 Anapofanya sauti yake isikike, 

Maji yaliyo mbinguni huwa na msukosuko, 

Naye huyafanya mawingu yapande?” kutoka kwenye miisho ya dunia. 
Hutengeneza radi” kwa ajili ya mvua, 

Naye huutoa upepo katika maghala yake. 


17 Kila mtu anatenda bila kutumia akili na bila ujuzi. 


Kila fundi wa chuma ataaibishwa kwa sababu ya sanamu ya 
kuchongwa; 


Kwa maana sanamu yake ya chuma” ni uwongo, 

Nazo hazina roho” ndani yake. 

18 Sanamu hizo ni udanganyifu,” kazi ya mzaha. 

Siku yao ya hukumu itakapofika, zitaangamia. 

19 Fungu la Yakobo si kama vitu hivyo, 

Kwa maana Yeye ndiye aliyeumba kila kitu, 

Hata fimbo ya urithi wake. 

Yehova wa majeshi ndilo jina lake.” 

20 “Wewe ni rungu langu la vita, silaha ya vita, 

Kwa maana nitakutumia kuyavunjavunja mataifa. 
Nitakutumia kuziangamiza falme. 

21 Nitakutumia kumvunjavunja farasi na mpandaji wake. 
Nitakutumia kulivunjavunja gari la vita na mwendeshaji wake. 
22 Nitakutumia kumvunjavunja mwanamume na mwanamke. 
Nitakutumia kumvunjavunja mzee na mvulana. 

Nitakutumia kumvunjavunja mwanamume na mwanamke kijana. 
23 Nitakutumia kumvunjavunja mchungaji na mifugo yake. 


Nitakutumia kumvunjavunja mkulima na kundi lake la wanyama. 


Nitakutumia kuwavunjavunja magavana na watawala wasaidizi. 
24 Nami nitamlipa Babiloni na wakaaji wote wa Ukaldayo 


Kwa sababu ya uovu wote ambao wametenda huko Sayuni mbele 
ya macho yenu,” asema Yehova. 


25 “Tazama, niko dhidi yako, ewe mlima wa uharibifu,” asema 
Yehova, 


“Wewe unayeiharibu dunia yote. 


Nitaunyoosha mkono wangu dhidi yako na kukubingirisha kutoka 
kwenye majabali 


Na kukufanya uwe mlima ulioteketezwa kabisa.” 


26 “Watu hawatachukua kutoka kwako jiwe la pembeni wala jiwe la 
msingi, 


Kwa sababu utabaki ukiwa milele,” asema Yehova. 
27 “Inueni ishara” katika nchi. 

Pigeni pembe kati ya mataifa. 

Wekeni” mataifa ya kumshambulia. 

Iteni dhidi yake falme za Ararati, Mini, na Ashkenazi. 
Wekeni juu yake ofisa mwandikishaji. 

Wafanyeni farasi waje kama nzige wenye miiba. 


28 Wekeni” mataifa ya kumshambulia, 


Wafalme wa Umedi, magavana wake na watawala wake wote 
wasaidizi 


Na nchi zote wanazozitawala. 

29 Nayo dunia itatetemeka na kutikisika, 

Kwa maana mawazo ya Yehova dhidi ya Babiloni yatatekelezwa 
Ili kuifanya nchi ya Babiloni kuwa kitu cha kutisha, bila mkaaji. 
30 Mashujaa wa Babiloni wameacha kupigana. 

Wanaketi kwenye ngome zao. 

Nguvu zao zimekwisha. 

Wamekuwa kama wanawake. 

Nyumba zake zimewashwa moto. 

Makomeo yake yamevunjwa. 


31 Mleta habari mmoja anakimbia kukutana na mleta habari 
mwingine, 


Na mjumbe mmoja kukutana na mjumbe mwingine, 


Ili kumjulisha mfalme wa Babiloni kwamba jiji lake limetekwa kila 
upande, 


32 Kwamba vivuko vimetekwa, 
Kwamba mashua za mafunjo zimeteketezwa kwa moto, 


Na kwamba wanajeshi wana hofu.” 


33 Kwa maana Yehova wa majeshi, Mungu wa Israeli, anasema hivi: 
“Binti ya Babiloni ni kama uwanja wa kupuria. 

Ni wakati wa kumkanyagia chini awe mgumu. 

Hivi karibuni wakati wake wa mavuno utafika.” 

34 “Mfalme Nebukadneza” wa Babiloni ameninyafua; 

Amenivuruga. 

Ameniweka chini kama chombo kitupu. 

Amenimeza kama nyoka mkubwa; 

Amelijaza tumbo lake kwa vitu vyangu vizuri. 

Amenioshea mbali. 


35 ‘Babiloni na alipizwe kwa sababu ya ukatili niliotendewa mimi na 
mwili wangu! asema mkaaji wa Sayuni. 


‘Na wakaaji wa Ukaldayo na walipizwe kwa sababu ya damu yangu! 
asema Yerusalemu.” 


36 Kwa hiyo Yehova anasema hivi: 

“Ninaitetea kesi yako, 

Nami nitakulipizia kisasi. 

Nitaikausha bahari yake na kuvikausha visima vyake. 
37 Na Babiloni atakuwa marundo ya mawe, 


Pango la mbwamwitu, 


Kitu cha kutisha na kitu cha kupigiwa mluzi, 

Bila mkaaji. 

38 Wote pamoja watanguruma kama wanasimba.” 
Watanguruma kama watoto wa simba.” 


39 “Watakapokuwa wamesisimka, nitaandaa karamu yao na 
kuwalewesha, 


Ili wafurahi; 

Kisha watalala usingizi wa kudumu, 

Nao hawataamka kutoka katika usingizi huo,” asema Yehova. 

40 “Nitawashusha chini kama wanakondoo kwenda machinjioni, 
Kama kondoo dume pamoja na mbuzi.” 

41 “Jinsi Sheshaki* alivyotekwa, 

Jinsi Sifa ya dunia yote ilivyokamatwa! 

Jinsi ambavyo Babiloni amekuwa kitu cha kutisha kati ya mataifa! 
42 Bahari imekuja juu ya Babiloni. 

Mawimbi yake mengi yamemfunika. 


43 Majiji yake yamekuwa kitu cha kutisha, nchi isiyo na maji na 
jangwa. 


Nchi ambayo hakuna mtu atakayeishi wala kupitia humo. 


44 Nitamkazia fikira Beli huko Babiloni, 


Nami nitatoa kinywani mwake kile alichomeza. 
Mataifa hayatamiminika kwake tena. 

Na ukuta wa Babiloni utaanguka. 

45 Tokeni kati yake, watu wangu! 


Kimbieni ili mwokoe uhai wenu?” kutoka kwa hasira ya Yehova 
inayowaka! 


46 Msife moyo wala msiogope kwa sababu ya habari itakayosikiwa 
nchini. 


Katika mwaka mmoja habari itakuja, 
Na mwaka unaofuata habari nyingine, 


Kuhusu ukatili nchini na kuhusu mtawala akimshambulia mtawala 
mwingine. 


47 Kwa hiyo tazama! siku zinakuja 

Nitakapozikazia fikira sanamu za kuchongwa za Babiloni. 
Nchi yake yote itaaibishwa, 

Na watu wake wote waliouawa wataanguka ndani yake. 
48 Mbingu na dunia na vyote vilivyomo 

Vitapiga vigelegele vya shangwe kwa sababu ya Babiloni, 


Kwa maana waangamizaji watamvamia kutoka kaskazini,” asema 
Yehova. 


49 “Babiloni hakusababisha tu kuuawa kwa Waisraeli walioanguka 


Bali pia huko Babiloni watu waliouawa wa dunia yote wameanguka. 


50 Ninyi mnaoponyoka upanga, endeleeni kupiga mwendo, 
msisimame tuli! 


Mkumbukeni Yehova kutoka mbali, 

Yerusalemu na aingie moyoni mwenu.” 

51 “Tumeaibishwa, kwa maana tumesikia dhihaka. 
Nyuso zetu zimefunikwa kwa fedheha, 


Kwa maana watu wa nchi ya kigeni” wameshambulia mahali 
patakatifu pa nyumba ya Yehova.” 


52 “Kwa hiyo tazameni! siku zinakuja,” asema Yehova, 
“Nitakapozikazia fikira sanamu zake za kuchongwa, 

Na katika nchi yake yote waliojeruhiwa watalia kwa maumivu.” 
53 “Hata Babiloni akipanda juu mbinguni, 

Hata akiimarisha ngome zake ndefu, 

Watakaomwangamiza watakuja kutoka kwangu,” asema Yehova. 
54 “Sikilizeni! Kuna kilio kikubwa kutoka Babiloni, 

Sauti ya msiba mkubwa kutoka nchi ya Wakaldayo, 

55 Kwa maana Yehova analiangamiza Babiloni, 

Atainyamazisha sauti yake kubwa, 


Na mawimbi yao yatavuma kama maji mengi. 


Kelele ya sauti yao itasikika. 

56 Kwa maana mwangamizaji ataishambulia Babiloni; 

Mashujaa wake watakamatwa, 

Pinde zao zitavunjwavunjwa, 

Kwa maana Yehova ni Mungu wa kisasi. 

Bila shaka atalipa kisasi. 

57 Nitawalewesha wakuu wake na watu wake wenye hekima, 
Magavana wake na watawala wake wasaidizi na mashujaa wake, 
Nao watalala usingizi wa kudumu, 


Nao hawataamka kutoka katika usingizi huo,” asema Mfalme, 
ambaye jina lake ni Yehova wa majeshi. 


58 Yehova wa majeshi anasema hivi: 

“Ingawa ukuta wa Babiloni ni mpana, utabomolewa kabisa, 
Na ingawa malango yake ni marefu, yatawashwa moto. 
Watu watafanya kazi ya bure; 

Mataifa yatajichosha ili tu kuuchochea moto.” 


59 Hili ndilo neno ambalo nabii Yeremia alimwamuru Seraya mwana 
wa Neria mwana wa Mahseya alipoenda na Mfalme Sedekia wa 
Yuda huko Babiloni katika mwaka wa nne wa utawala wake; Seraya 
alikuwa msimamizi wa makao. 60 Yeremia aliandika katika kitabu 
kimoja msiba wote ambao ungepata Babiloni, maneno hayo yote 


yaliyoandikwa dhidi ya Babiloni. 61 Isitoshe, Yeremia akamwambia 
Seraya: “Utakapofika Babiloni na kuliona jiji hilo, lazima uyasome 
kwa sauti kubwa maneno haya yote. 62 Kisha useme, ‘Ee Yehova, 
umesema dhidi ya mahali hapa kwamba pataangamizwa na kubaki 
bila mkaaji, mwanadamu au mnyama, na kwamba patabaki ukiwa 
milele.' 63 Na utakapomaliza kukisoma kitabu hiki, utakifunga 
kwenye jiwe na kukitupa katikati ya Mto Efrati. 64 Kisha useme, ‘Hivi 
ndivyo Babiloni atakavyozama naye hatainuka tena kamwe kwa 
sababu ya msiba ambao ninamletea; nao watachoka.” 


Maneno ya Yeremia yamefikia hapa. 


^ Yer. 51:1 Inaonekana hili ni jina la siri la Ukaldayo. 
^ Yer. 51:3 Tnn., “asiukanyage.” 

^ Yer. 51:5 Yaani, nchi ya Wakaldayo. 

^ Yer. 51:6 Au “nafsi yenu.” 

^ Yer. 51:11 Au labda, “jazeni podo.” 

^ Yer. 51:12 Au “nguzo ya ishara.” 

^ Yer. 51:13 Tnn., “kipimo.” 

^ Yer. 51:16 Au “huufanya mvuke upande.” 

^ Yer. 51:16 Au labda, “malango.” 

^ Yer. 51:17 Au “sanamu yake ya kuyeyushwa.” 


^ Yer. 51:17 Au “pumzi.” 


A Yer. 51:18 Au “ubatili.” 

A Yer. 51:27 Au “nguzo ya ishara.” 

^ Yer. 51:27 Tnn., “Takaseni.” 

^ Yer. 51:28 Tnn., “Takaseni.” 

A Yer. 51:34 Tnn., “Nebukadreza,” njia nyingine ya kuandika jina hili. 
A Yer. 51:38 Au “wanasimba wenye manyoya marefu shingoni.” 

^ Yer. 51:41 Inaonekana hili ni jina la siri la Babeli (Babiloni). 

A Yer. 51:45 Au “nafsi zenu.” 


A Yer. 51:51 Au “wageni.” 


Yeremia 52:1-34 


52 Sedekia alikuwa na umri wa miaka 21 alipoanza kutawala, naye 
alitawala kwa miaka 11 huko Yerusalemu. Mama yake aliitwa 
Hamutali binti ya Yeremia kutoka Libna. 2 Aliendelea kutenda maovu 
machoni pa Yehova, alitenda mambo yote ambayo Yehoyakimu 
alitenda. 3 Mambo hayo yalitukia Yerusalemu na Yuda kwa sababu 
ya hasira ya Yehova, mpaka alipowatupa mbali kutoka machoni 
pake. Na Sedekia akamwasi mfalme wa Babiloni. 4 Katika mwaka 
wa tisa wa utawala wa Sedekia, katika mwezi wa kumi, siku ya kumi 
ya mwezi huo, Mfalme Nebukadneza” wa Babiloni alikuja na jeshi 
lake lote kushambulia Yerusalemu. Walipiga kambi na kujenga ukuta 
kulizingira jiji hilo pande zote. > Nao walilizingira jiji hilo mpaka 
mwaka wa 11 wa utawala wa Mfalme Sedekia. 


6 Katika mwezi wa nne, siku ya tisa ya mwezi huo, njaa ilikuwa kali 


kati ya kuta mbili karibu na bustani ya mfalme, wakati Wakaldayo 
walipokuwa wakilizingira jiji; nao wakafuata njia inayoelekea Araba. 
8 Lakini jeshi la Wakaldayo likamfuatia mfalme, nalo likamfikia 
Sedekia katika jangwa tambarare la Yeriko, na wanajeshi wake wote 
wakatawanyika na kumwacha. 9 Kisha wakamkamata mfalme na 
kumpeleka mpaka kwa mfalme wa Babiloni kule Ribla katika nchi ya 
Hamathi, naye akamhukumu. 10 Na mfalme wa Babiloni akawachinja 
wana wa Sedekia huku Sedekia akitazama, na pia akawachinja 
wakuu wote wa Yuda huko Ribla. 11 Kisha mfalme wa Babiloni 
akampofusha macho Sedekia, akamfunga kwa pingu za shaba, 
akampeleka Babiloni, na kumfunga gerezani mpaka siku aliyokufa. 


12 Katika mwezi wa tano, siku ya kumi ya mwezi huo, yaani, mwaka 
wa 19 wa utawala wa Mfalme Nebukadneza” wa Babiloni, 
Nebuzaradani mkuu wa walinzi, aliyekuwa mhudumu wa mfalme wa 
Babiloni, aliingia Yerusalemu. 13 Akateketeza kabisa nyumba ya 
Yehova, nyumba ya” mfalme, na nyumba zote za Yerusalemu; 
aliteketeza pia kila nyumba kubwa. 14 Na jeshi lote la Wakaldayo 
lililokuwa pamoja na mkuu wa walinzi lilibomoa kuta zilizozunguka 
Yerusalemu. 


15 Nebuzaradani mkuu wa walinzi akawapeleka uhamishoni baadhi 
ya watu wa hali ya chini na watu wengine waliobaki jijini. Pia 
aliwachukua watu waliojisalimisha kwa mfalme wa Babiloni na pia 
mafundi stadi waliobaki. 16 Lakini Nebuzaradani mkuu wa walinzi 
aliwaacha baadhi ya watu maskini kabisa nchini ili watunze 
mashamba ya mizabibu na kufanya kazi za kulazimishwa. 


17 Pia Wakaldayo walivunja vipandevipande nguzo za shaba za 
nyumba ya Yehova na magari na Bahari ya shaba, vitu vilivyokuwa 
katika nyumba ya Yehova, nao wakaipeleka shaba yote hiyo 
Babiloni. 18 Walichukua pia ndoo za kuondolea majivu, sepetu, 
mikasi ya kukatia tambi za taa, mabakuli, vikombe, na vyombo vyote 
vya shaba vilivyotumiwa katika utumishi wa hekaluni. 19 Mkuu wa 
walinzi alichukua mabeseni, vyetezo, mabakuli, ndoo za kuondolea 
majivu, vinara vya taa, vikombe, na mabakuli yaliyotengenezwa kwa 
dhahabu na fedha halisi. 20 Shaba yote iliyotumiwa kutengeneza zile 
nguzo mbili, wale ng'ombe dume 12 wa shaba waliokuwa chini ya ile 
Bahari, na yale magari ambayo Mfalme Sulemani alitengeneza kwa 
ajili ya nyumba ya Yehova, haingeweza kupimwa uzito. 


21 Kuhusu nguzo, kila nguzo ilikuwa na kimo cha mikono 18,” na 
kamba ya kupimia yenye urefu wa mikono 12 ingeweza kuizunguka; 
unene wake ulikuwa upana wa vidole vinne,” na ndani ilikuwa wazi. 
22 Na kifuniko cha nguzo kilikuwa cha shaba; na urefu wa kila 
kifuniko ulikuwa mikono mitano; na wavu pamoja na makomamanga 
yote yaliyozunguka kifuniko hicho yalitengenezwa kwa shaba. Nguzo 
ya pili ilifanana na nguzo ya kwanza, pia yale makomamanga. 

23 Kulikuwa na makomamanga 96 kandokando; jumla, kulikuwa na 
makomamanga 100 kuzunguka ule wavu. 


24 Mkuu wa walinzi alimchukua pia Seraya mkuu wa makuhani, 
Sefania kuhani wa pili, na walinzi watatu wa milango. 29 Pia 


walioshirikiana kwa ukaribu na mfalme, na pia mwandishi wa mkuu 
wa jeshi, aliyewaandikisha watu jeshini, na wanaume 60 kutoka 

26 Nebuzaradani mkuu wa walinzi aliwachukua na kuwapeleka kwa 
mfalme wa Babiloni kule Ribla. 27 Mfalme wa Babiloni aliwapiga na 
kuwaangamiza huko Ribla katika nchi ya Hamathi. Hivyo watu wa 
Yuda wakapelekwa uhamishoni kutoka katika nchi yao. 


28 Hawa ndio watu ambao Nebukadneza?” aliwapeleka uhamishoni: 
katika mwaka wa 7, Wayahudi 3,023. 


29 Katika mwaka wa 18 wa utawala wa Nebukadneza,” watu 832 
walichukuliwa kutoka Yerusalemu. 


30 Katika mwaka wa 23 wa utawala wa Nebukadneza,” 
Nebuzaradani mkuu wa walinzi aliwapeleka Wayahudi uhamishoni, 
watu 745. 


Jumla ya watu 4,600 walipelekwa uhamishoni. 


31 Kisha katika mwaka wa 37 tangu Mfalme Yehoyakini wa Yuda 
alipopelekwa uhamishoni, katika mwezi wa 12, siku ya 25 ya mwezi 
huo, Mfalme Evil-merodaki wa Babiloni, katika mwaka alioanza 
kutawala, alimwachilia huru Mfalme Yehoyakini wa Yuda na kumtoa 
gerezani. 32 Alizungumza naye kwa fadhili na kukikweza kiti chake 
cha ufalme juu zaidi kuliko viti vya wafalme wengine waliokuwa 
pamoja naye Babiloni. 33 Basi Yehoyakini akavua mavazi yake ya 
gerezani, na sikuzote za maisha yake alikuwa akila kwenye meza ya 
mfalme. 34 Naye alipewa chakula kwa ukawaida kutoka kwa mfalme 
wa Babiloni, siku baada ya siku, mpaka siku aliyokufa, siku zote za 
maisha yake. 


A Yer. 52:4 Tnn., “Nebukadreza,” njia nyingine ya kuandika jina hili. 
A Yer. 52:12 Tnn., “Nebukadreza,” njia nyingine ya kuandika jina hili. 
A Yer. 52:13 Au “jumba la.” 


^ Yer. 52:21 Mkono mmoja ulilingana na sentimita 44.5 (inchi 17.5). 
Angalia Nyongeza B14. 


A Yer. 52:21 Upana wa kidole ulilingana na sentimita 1.85 (inchi 
0.73). Angalia Nyongeza B14. 


A Yer. 52:28 Tnn., “Nebukadreza,” njia nyingine ya kuandika jina hili. 
A Yer. 52:29 Tnn., “Nebukadreza,” njia nyingine ya kuandika jina hili. 


A Yer. 52:30 Tnn., “Nebukadreza,” njia nyingine ya kuandika jina hili. 

Sayuni lakataliwa na Mungu (12-15) 


Hakuna wa kulifariji Sayuni (17) 

Hakulihurumia (2) 

Yehova ni kama adui yake (5) 

Machozi yamwagwa kwa ajili ya Sayuni (11-13) 

Wapita njia walidharau jiji lililokuwa maridadi awali (15) 


Maadui washangilia kuanguka kwa Sayuni (17) 


Yeremia aeleza hisia na matumaini yake 


“Nitaonyesha mtazamo wa kungojea” (21) 


Rehema za Mungu ni mpya kila asubuhi (22, 23) 


Mungu ni mwema kwa wale wanaomtumaini (25) 

Ni jambo jema kwa vijana kubeba nira (27) 

Matokeo mabaya ya kuzingirwa kwa Yerusalemu 


Ukosefu wa chakula (4, 5, 9) 
Wanawake wawachemsha watoto wao wenyewe (10) 
Yehova amemwaga hasira yake (11) 

Watu wasali warudishwe 


‘Kumbuka yale ambayo yametupata' (1) 
‘Ole wetu; tumetenda dhambi’ (16) 
‘Turudishe, Ee Yehova’ (21) 


“Zifanye siku zetu ziwe mpya” (21) 


Maombolezo 


Maombolezo 1:1-22 


MAOMBOLEZO 


x [Aleph]} 
1 Lo! Jiji lililokuwa limejaa watu sasa limebaki ukiwa! 


Limekuwa kama mjane, jiji lililokuwa na watu wengi miongoni mwa 
mataifa! 


Jiji lililokuwa binti ya mfalme kati ya mikoa” limefanywa kuwa 
mtumwa! 


2 [Beth] 


2 Binti huyo analia sana usiku, na machozi yake yamefunika 
mashavu yake. 


Miongoni mwa wapenzi wake wote hakuna yeyote wa kumfariji. 
Marafiki zake wote wamemsaliti; wamekuwa maadui wake. 

a [Gimel] 

3 Yuda amepelekwa uhamishoni kwa mateso na utumwa wa kikatili. 
Ni lazima akae miongoni mwa mataifa; hana mahali pa kupumzika. 
Wote waliokuwa wakimtesa wamemkabili katika mateso yake. 

T [Daleth] 


4 Barabara zinazoelekea Sayuni zinaomboleza, kwa sababu 
hakuna yeyote anayekuja kwenye sherehe. 


Malango yake yote yamebaki ukiwa; makuhani wake wanalia kwa 
uchungu. 


Mabikira” wake wanaomboleza, naye analia kwa maumivu makali. 
n [He] 


5 Wapinzani wake sasa ni mabwana wakubwa wake; maadui wake 
hawajali. 


Kwa maana Yehova amemletea huzuni kwa sababu ya dhambi zake 
nyingi. 

Adui amewapeleka watoto wake utekwani. 

ı [Waw] 

6 Fahari yote ya binti ya Sayuni imetoweka. 

Wakuu wake ni kama paa dume waliokosa malisho, 

Nao wanatembea kwa uchovu mbele ya yule anayewafuatia. 

T [Zayin] 


7 Katika siku za mateso yake na za kukosa makao, Yerusalemu 
hukumbuka 


Vitu vyote vyenye thamani vilivyokuwa vyake siku za zamani za kale. 


Watu wake walipotiwa mikononi mwa adui, naye hakuwa na 
msaidizi, 


Maadui walimwona na kumcheka” alipoanguka. 


n [Heth] 


8 Yerusalemu ametenda dhambi nzito sana. 
Ndiyo sababu amekuwa kitu kinachochukiza sana. 


Wote waliokuwa wakimheshimu sasa wanamtendea kama kitu 
kinachodharauliwa, kwa maana wameuona uchi wake. 


Yeye mwenyewe analia kwa maumivu na kujificha kwa aibu. 

u [Teth] 

9 Uchafu wake umo ndani ya mavazi yake. 

Hakufikiria wakati wake ujao. 

Alianguka kwa njia ya kushangaza; hana yeyote wa kumfariji. 
Ee Yehova, yaangalie mateso yangu, kwa sababu adui amejitukuza. 
' [Yoa] 

10 Adui amechukua hazina zake zote. 

Kwa maana ameona” mataifa yakiingia mahali pake patakatifu, 
Watu ulioamuru wasiingie katika kutaniko lako. 

> [Kaph] 

11 Watu wake wote wanalia kwa uchungu; wanatafuta mkate. 


Wamewapa vitu vyao vyenye thamani ili wapate kitu cha kula, 
angalau waendelee kuishi.* 


Tazama, Ee Yehova, uone kwamba nimekuwa kama mwanamke 
asiyefaa kitu.* 


7 [Lamed] 

12 Enyi nyote mnaopita njiani, mateso yangu kwenu si kitu? 
Tazameni mwone! 

Je, kuna maumivu kama maumivu niliyoletewa, 

Ambayo Yehova aliniletea katika siku ya hasira yake kali? 
n [Mem] 


13 Kutoka juu sana ameushusha moto mifupani mwangu, naye 
anautiisha kila mfupa. 


Ametandaza wavu wa kunasa miguu yangu; amenilazimisha nirudi 
nyuma. 


Amenifanya kuwa mwanamke aliye ukiwa. 
Mchana kutwa mimi ni mgonjwa. 
2 [Nun] 


14 Dhambi zangu zimefungwa kama nira, mkono wake umezifunga 
pamoja. 


Zimewekwa shingoni mwangu, nami nimeishiwa na nguvu. 

Yehova amenitia mikononi mwa watu ambao siwezi kuwapinga. 

o [Samekh] 

15 Yehova amewatupa pembeni watu wote wenye nguvu kati yangu. 


Ameukusanya umati wa watu dhidi yangu ili kuwaponda vijana 
wangu wa kiume. 


Yehova amemkanyaga binti bikira wa Yuda katika shinikizo la divai. 
y [Ayin] 


16 Ninalia kwa sababu ya mambo haya; macho yangu yanatiririka 
machozi. 


Kwa maana yeyote ambaye angenifariji au kuniburudisha yuko mbali 
sana nami. 


Wanangu wamebaki ukiwa, kwa maana adui ameshinda. 
5 [Pe] 
17 Sayuni amenyoosha mikono yake; hana wa kumfariji. 


Yehova amewaagiza maadui wote wanaomzunguka Yakobo 
wamshambulie. 


Yerusalemu limekuwa kitu cha kuchukiza sana kwao. 

x [Tsade] 

18 Yehova ni mwadilifu, kwa kuwa nimeasi amri zake.” 

Sikilizeni, enyi mataifa yote, mwone maumivu yangu. 

Mabikira” wangu na vijana wangu wa kiume wamepelekwa utekwani. 
r? [Qoph] 

19 Nimewaita wapenzi wangu, lakini wamenisaliti. 


Walipokuwa wakitafuta chakula ili waendelee kuishi.* 


2 [Resh] 
20 Tazama, Ee Yehova, kwa maana ninateseka sana. 
Matumbo yangu yanasukasuka. 


Moyo wangu umepinduka ndani yangu, kwa maana nimekuwa 
mwasi kabisa. 


Nje, upanga unaangamiza; ndani ya nyumba, ni kama kifo. 
w [Shin] 


21 Watu wamesikia kilio changu cha uchungu; hakuna yeyote wa 
kunifariji. 


Maadui wangu wote wamesikia kuhusu msiba wangu. 
Wanashangilia, kwa sababu uliuleta. 

Lakini utaleta siku uliyotangaza, wakati huo watakuwa kama mimi. 
n [Taw] 

22 Uovu wao wote na uje mbele zako, na uwatese vikali, 

Kama tu ulivyonitesa vikali kwa sababu ya dhambi zangu zote. 


Kwa maana vilio vyangu vya uchungu ni vingi, na moyo wangu ni 
mgonjwa. 


^ Omb. 1:1 Sura ya 1-4 ni nyimbo za maombolezo zilizoandikwa kwa 
kufuata alfabeti ya Kiebrania au mpangilio wa kishairi. 


^ Omb. 1:1 Au “wilaya za utawala.” 


^ Omb. 1:4 


1:4 Au “Wanawali.” 


Omb. 17 


1:7 Au “kumdhihaki.” 


1:10 Yaani, watu wa Yerusalemu. 


“Omb 110 


2 Omb. 1:11 


1:11 Au “wahuishe nafsi.” 


Omb CH 


1:11 Jiji la Yerusalemu linafananishwa na mwanamke. 


^ Omb. 1:18 


1:18 Tnn., “nimekiasi kinywa chake.” 


1:18 Au “Wanawali.” 


^ Omb. 1:18 


Omb. 1:19 


1:19 Au “waihuishe nafsi.” 


Maombolezo 2:1-22 
x [Aleph] 


2 Jinsi Yehova alivyomfunika binti ya Sayuni katika wingu la hasira 
yake! 


Ameutupa chini urembo wa Israeli kutoka mbinguni mpaka duniani. 
Hajakumbuka kiti cha miguu yake katika siku ya hasira yake. 

2 [Beth] 

2 Yehova ameyameza makao yote ya Yakobo bila huruma. 

Katika hasira yake amebomoa ngome za binti ya Yuda. 
Ameushusha chini ardhini na kuuchafua ufalme na wakuu wake. 

a [Gimel] 

3 Kwa hasira kali amezikata nguvu zote za” Israeli. 

Aliuondoa mkono wake wa kuume adui alipokaribia, 


Na katika Yakobo aliendelea kuwaka kama moto ulioteketeza kila 
kitu kilicho karibu. 


1 [Daleth] 


4 Ameukunja” upinde wake kama adui; mkono wake wa kuume uko 
tayari kama adui; 


Aliendelea kuwaua wote wanaotamanika machoni. 


Naye aliimwaga ghadhabu yake kama moto katika hema la binti ya 
Sayuni. 


n [He] 

> Yehova amekuwa kama adui; 

Ameimeza Israeli. 

Ameimeza minara yake yote; 

Ameziharibu ngome zake zote. 

Na katika binti ya Yuda anafanya maombolezo na kilio kiwe kingi. 
ı [Waw] 


6 Anakitendea kwa ukatili kibanda chake, kama kibanda kilicho 
katika bustani. 


Amekomesha* sherehe yake. 

Yehova amesababisha sherehe na sabato zisahauliwe Sayuni, 
Na kwa ghadhabu yake kali hamheshimu mfalme na kuhani. 

T [Zayin] 

7 Yehova ameikataa madhabahu yake; 

Amedharau mahali pake patakatifu. 


Amesalimisha kuta za minara yake yenye ngome mikononi mwa 
adui. 


Wameinua sauti yao ndani ya nyumba ya Yehova, kama inavyokuwa 
siku ya sherehe. 


n [Heth] 


8 Yehova ameazimia kuuharibu ukuta wa binti ya Sayuni. 
Ameinyoosha kamba ya kupimia. 

Hajauzuia mkono wake usilete maangamizi.” 

Naye husababisha maboma na kuta ziomboleze. 

Zote pamoja zimedhoofishwa. 

v [Teth] 

9 Malango yake yamezama chini ardhini. 

Ameyaharibu na kuyavunja makomeo yake. 

Mfalme wake na wakuu wake wako miongoni mwa mataifa. 


Hakuna sheria;” hata manabii wake hawapati maono kutoka kwa 
Yehova. 


' [Yoa] 

10 Wazee wa binti ya Sayuni wanaketi ardhini wakiwa kimya. 
Wanarusha mavumbi vichwani mwao na kuvaa nguo za magunia. 
Mabikira wa Yerusalemu wameinamisha vichwa vyao mpaka ardhini. 
> [Kaph] 


11 Macho yangu yamechoka kabisa kwa sababu ya kumwaga 
machozi. 


Matumbo yangu yanasukasuka. 


Ini langu limemwagika ardhini, kwa sababu ya kuanguka kwa binti 
ya” watu wangu, 


Kwa sababu ya watoto wadogo na watoto wanaonyonya wanaozimia 
kwenye viwanja vya mji. 


7 [Lamed] 

12 Wanaendelea kuwauliza mama zao, “Iko wapi nafaka na divai?” 
Wanapozimia kama mtu aliyejeruhiwa katika viwanja vya mji, 

Huku uhai wao ukitoka polepole wakiwa mikononi mwa mama zao. 
n [Mem] 

13 Ninaweza kutumia nini kama ushahidi, 

Au ninaweza kukufananisha na nini, Ee binti ya Yerusalemu? 


Ninaweza kukulinganisha na nini, ili nikufariji, Ee bikira binti ya 
Sayuni? 


Kwa maana jeraha lako” ni kubwa kama bahari. Ni nani anayeweza 
kukuponya? 


2 [Nun] 


14 Maono ambayo manabii wako waliona kwa ajili yako yalikuwa ya 
uwongo na yasiyofaa kitu, 


Nao hawakufunua kosa lako ili kuzuia usipelekwe utekwani, 


Bali waliendelea kukupa maono yenye ujumbe wa uwongo na 
unaopotosha. 


o [Samekh] 
15 Wote wanaopita barabarani wanakupigia makofi kwa dharau. 


Wanapiga mluzi kwa mshangao na kumtikisia vichwa vyao binti ya 
Yerusalemu, wakisema: 


“Je, hili ndilo jiji walilosema hivi kulihusu: ‘Lina urembo mkamilifu, ni 
shangwe ya dunia yote?” 


9 [Pe] 

16 Maadui wako wote wamefungua kinywa chao dhidi yako. 
Wanapiga mluzi na kusaga meno yao wakisema: “Tumemmeza. 
Hii ndiyo siku tuliyokuwa tukiingojea! Imefika, nasi tumeiona!” 

y [Ayin] 

17 Yehova ametenda alilokusudia; ametekeleza neno lake, 
Aliloamuru zamani za kale. 

Amebomoa bila huruma. 


Amemruhusu adui ashangilie msiba wako; amezikweza nguvu za” 
wapinzani wako. 


x [Tsade] 


18 Moyo wao unamlilia Yehova kwa sauti, Ee ukuta wa binti ya 
Sayuni. 


Machozi na yatiririke kama mto mchana na usiku. 


Usipumzike, macho yako yasiache kulia.* 


r [Qoph] 


19 Inuka! Lia kwa sauti wakati wa usiku, mwanzoni mwa makesha ya 
usiku. 


Umwage moyo wako kama maji mbele za uso wa Yehova. 
Mwinulie mikono yako kwa ajili ya uhai wa” watoto wako, 


Wanaozimia kwenye kila pembe ya barabara kwa sababu ya njaa 
kali. 


2 [Resh] 
20 Tazama, Ee Yehova, umwone yule uliyemtesa vikali. 


Je, wanawake wanapaswa kuendelea kula uzao wao wenyewe, 
watoto wao wenyewe waliokomaa, 


Au, je, makuhani na manabii wanapaswa kuuawa mahali patakatifu 
pa Yehova? 


w [Shin] 


21 Mvulana na mwanamume mzee wamelala chini barabarani 
wakiwa wamekufa. 


Mabikira” wangu na vijana wangu wa kiume wameuawa kwa 
upanga. 


Umeua katika siku ya hasira yako; umechinja bila huruma. 
n [Taw] 


22 Unakusanya vitisho kutoka kila upande kana kwamba ni siku ya 
sherehe. 


Katika siku ya ghadhabu ya Yehova, hakuna yeyote aliyeponyoka 
wala kuokoka; 


Wale niliowazaa” na kuwalea, adui yangu aliwaangamiza kabisa. 


A Omb. 2:3 Tnn., “ameikata kila pembe ya.” 
^ Omb. 2:4 Tnn., “Ameukanyaga.” 

^ Omb. 2:6 Au “Ameharibu.” 

^ Omb. 2:8 Tnn., “usimeze.” 

^ Omb. 2:9 Au “mafundisho.” 


^ Omb. 2:11 Mfano wa kishairi ambao huenda unaonyesha huruma 
au sikitiko. 


^ Omb. 2:13 Au “jeraha lako la kuvunjika.” 

^ Omb. 2:17 Tnn., “ameikweza pembe ya.” 

^ Omb. 2:18 Tnn., “binti ya jicho lako asipumzike.” 
^ Omb. 2:19 Au “nafsi za.” 

^ Omb. 2:21 Au “Wanawali.” 


^ Omb. 2:22 Au “niliowazaa wakiwa na afya.” 


Maombolezo 3:1-66 
x [Aleph] 


3 Mimi ndiye mwanamume aliyepata mateso kwa sababu ya fimbo 
ya ghadhabu yake. 


2 Amenifukuza, naye hunifanya nitembee gizani, si nuruni. 


3 Kwa kweli, yeye huniadhibu tena na tena kwa mkono wake 
mchana kutwa. 


2 [Beth] 

4 Ameudhoofisha mwili wangu na ngozi yangu; 
Ameivunja mifupa yangu. 

5 Amenizingira; amenizungushia sumu kali na taabu. 


6 Amenilazimisha niketi katika sehemu zenye giza, kama watu 
waliokufa zamani za kale. 


a [Gimel] 

7 Amenizungushia ukuta, hivi kwamba siwezi kutoroka; 
Amenifunga kwa pingu nzito za shaba. 

8 Na ninapolilia sana msaada, yeye hukataa” sala yangu. 
9 Ameviziba vijia vyangu kwa mawe yaliyochongwa; 
Amezifanya barabara zangu zipinde. 


1 [Daleth] 


10 Anangojea kunivizia kama dubu, kama simba aliye mafichoni. 


a% 


Ja 


11 Amenisukuma kutoka kwenye vijia na kunirarua vipandevipande 
Amenifanya nibaki ukiwa. 


12 Ameukunja” upinde wake, naye hunifanya niwe shabaha ya 
mshale wake. 


n [He] 
13 Amezichoma figo zangu kwa mishale ya* podo lake. 


14 Nimekuwa kichekesho kwa mataifa yote, kichwa cha wimbo wao 
mchana kutwa. 


15 Amenijaza mambo machungu na kunikoleza kwa pakanga. 
ı [Waw] 

16 Huyavunja meno yangu kwa changarawe; 

Hunifanya nijikunyate kwa woga katika majivu. 

17 Unaninyima amani; nimesahau lililo jema. 


18 Kwa hiyo ninasema: “Fahari yangu imetoweka, na pia matarajio 
yangu kwa Yehova.” 


T [Zayin] 


19 Kumbuka mateso yangu na hali yangu ya kukosa makao, 
pakanga na sumu kali. 


20 Kwa hakika utakumbuka na kuinama juu yangu. 


21 Ninakumbuka hili moyoni mwangu; ndiyo sababu nitaonyesha 
mtazamo wa kungojea. 


n [Heth] 

22 Hatujaangamia kwa sababu ya upendo mshikamanifu wa Yehova, 
Kwa maana rehema zake hazikomi kamwe. 

23 Ni mpya kila asubuhi; uaminifu wako ni mwingi sana. 


k í 


24 Nimesema,* “Yehova ni fungu langu ndiyo sababu nitaonyesha 


mtazamo wa kumngojea yeye.” 
v [Teth] 


25 Yehova ni mwema kwa yule anayemtumaini, kwa mtu 
anayeendelea kumtafuta. 


26 Ni jambo jema kuungojea kimyakimya” wokovu wa Yehova. 
27 Ni jambo jema kwa mwanamume kubeba nira wakati wa ujana. 
' [Yod] 


28 Acha akae peke yake na kunyamaza Mungu anapoiweka juu 
yake. 


29 Acha atie kinywa chake mavumbini; huenda ikawa bado kuna 
tumaini. 


30 Acha ampe shavu lake yule anayempiga; acha atukanwe vya 
kutosha. 


> [Kaph] 


31 Kwa maana Yehova hatatutupa mbali milele. 


32 Ingawa amesababisha huzuni, ataonyesha pia rehema kulingana 
na upendo wake mwingi sana mshikamanifu. 


33 Kwa maana moyo wake haupendi kuwatesa au kuwahuzunisha 
wanadamu. 


7 [Lamed] 

34 Kuwaponda chini ya nyayo wafungwa wote wa dunia, 
35 Kumnyima mtu haki yake mbele za Aliye Juu Zaidi, 
36 Kumlaghai mtu katika kesi yake 

—Yehova havumilii mambo kama hayo. 

n [Mem] 


37 Kwa hiyo basi, ni nani anayeweza kusema na jambo likatendeka 
Yehova asipoamuru? 


38 Kutoka katika kinywa cha Aliye Juu Zaidi, 
Mambo mabaya na mema hayatoki pamoja. 


39 Kwa nini mtu aliye hai alalamike kuhusu matokeo ya dhambi 
yake? 


2 [Nun] 


40 Acheni tuzikague na kuzichunguza kwa makini njia zetu, na 
acheni tumrudie Yehova. 


41 Acheni tuinue mioyo yetu pamoja na mikono yetu kwa Mungu 
mbinguni: 


42 “Tumetenda dhambi na kuasi, nawe hujatusamehe. 

o [Samekh] 

43 Kwa hasira umeziba njia tusikukaribie; 

Umetufuatia na kutuua bila huruma. 

44 Umeziba kwa wingu njia ya kukukaribia, ili sala yetu isipenye. 
45 Unatufanya kuwa takataka na uchafu miongoni mwa mataifa.” 
9 [Pe] 

46 Maadui wetu wote wanafungua vinywa vyao dhidi yetu. 

47 Hofu na mitego vimekuwa fungu letu, ukiwa na maangamizi. 


48 Vijito vya maji vinatiririka kutoka katika macho yangu kwa sababu 
ya maangamizi ya binti ya watu wangu. 


y [Ayin] 
49 Macho yangu yanamwaga machozi bila kikomo, hayapumziki, 
50 Mpaka Yehova atakapoangalia na kuona kutoka mbinguni. 


51 Macho yangu yameniletea huzuni kwa sababu ya mabinti wote wa 
jiji langu. 


x [Tsade] 


52 Maadui wangu wameniwinda sana kama ndege bila sababu. 


53 Wameunyamazisha uhai wangu shimoni; waliendelea kunitupia 
mawe. 


54 Maji yalitiririka juu ya kichwa changu, nami nikasema: 
“Nimekwisha!” 


r [Qoph] 
55 Nililiita jina lako kwa sauti, Ee Yehova, kutoka chini shimoni. 


56 |Isikie sauti yangu; usizibe sikio lako ninapolilia msaada, 
ninapoomba kitulizo. 


57 Ulinikaribia siku niliyokuita. Ulisema: “Usiogope.” 

2 [Resh] 

58 Umenitetea,* Ee Yehova, umeukomboa uhai wangu. 

59 Umeona, Ee Yehova, uovu niliotendewa; tafadhali nitendee haki. 


60 Umeona kisasi chao chote, njama zao zote walizopanga dhidi 
yangu. 


w [Sin] au [Shin] 


61 Umesikia dhihaka zao, Ee Yehova, njama zao zote walizopanga 
dhidi yangu, 


62 Midomo ya wapinzani wangu na mambo wanayonong'ona dhidi 
yangu mchana kutwa. 


63 Watazame; wananidhihaki kwa nyimbo zao wakiwa wameketi au 
wamesimama! 


n [Taw] 


64 Utawalipa, Ee Yehova, kulingana na matendo yao. 
65 Utaifanya mioyo yao kuwa migumu, kama laana kwao. 


66 Utawafuatia kwa hasira yako na kuwaangamiza chini ya mbingu 
zako, Ee Yehova. 


^ Omb. 3:8 Au “huizuia; huifungia nje.” 


A Omb. 3:11 Au labda, “ananiacha kama shamba ambalo 
halijapandwa mbegu.” 


A Omb. 3:12 Tnn., “Ameukanyaga.” 

^ Omb. 3:13 Tnn., “wana wa.” 

^ Omb. 3:24 Au “Nafsi yangu inasema.” 
^ Omb. 3:26 Au “kuungojea kwa subira.” 


A Omb. 3:58 Au “Umezitetea kesi za nafsi yangu.” 


Maombolezo 4:1-22 
x [Aleph] 


4 Jinsi dhahabu inayong'aa ilivyopoteza mng'ao wake, dhahabu 
bora! 


Jinsi mawe matakatifu yalivyotapakaa kwenye kila pembe ya 
barabara! 


2 [Beth] 


2 Na wana wa Sayuni wenye thamani, ambao walipimwa kwa uzito 
wa” dhahabu safi, 


Sasa wanaonwa kuwa kama magudulia ya udongo, 

Kazi ya mikono ya mfinyanzi! 

a [Gimel] 

3 Hata mbwamwitu huwapa watoto wao matiti wanyonye, 

Lakini binti ya watu wangu amekuwa mkatili, kama mbuni nyikani. 
17 [Daleth] 


4 Ulimi wa mtoto anayenyonya hushikamana na kaakaa lake kwa 
sababu ya kiu. 


Watoto wadogo wanaombaomba mikate, lakini hakuna anayewapa. 
n [He] 


5 Wale waliokuwa wakila vyakula vitamu wanalala barabarani kwa 
sababu ya njaa kali. 


Wale waliolelewa wakivaa mavazi mekundu wamekumbatia 
marundo ya majivu. 


ı [Waw] 


6 Adhabuž ya binti ya watu wangu ni kubwa kuliko adhabu 
iliyotolewa kwa sababu ya dhambi ya Sodoma, 


Lililopinduliwa haraka, na hakukuwa na mtu wa kulisaidia.” 
T [Zayin] 
7 Wanadhiri wake walikuwa safi kuliko theluji, weupe kuliko maziwa. 


Walikuwa wekundu kuliko marijani; walikuwa kama vito vya yakuti 
vilivyong'arishwa. 


n [Heth] 
8 Wamekuwa weusi kuliko masizi;* 
Hawatambuliwi barabarani. 


Ngozi yao imenyauka juu ya mifupa yao; imekuwa kama ukuni 
uliokauka. 


v [Teth] 
9 Waliouawa kwa upanga ni afadhali kuliko waliokufa kwa njaa kali, 


Wale wanaokonda, wanaochomwa kana kwamba kwa upanga kwa 
sababu ya kukosa chakula kutoka shambani. 


' [Yod] 


10 Mikono ya wanawake wenye huruma imewachemsha watoto wao 
wenyewe. 


Wamekuwa chakula chao cha maombolezo wakati wa kuangamia 
kwa binti ya watu wangu. 


> [Kaph] 

11 Yehova ameonyesha ghadhabu yake; 
Amemwaga hasira yake kali. 

Anawasha moto Sayuni unaoteketeza misingi yake. 
7 [Lamed] 


12 Wafalme wa dunia na wakaaji wote wa ardhi inayozaa 
hawakuamini 


Kwamba mpinzani na adui wangeingia katika malango ya 
Yerusalemu. 


n [Mem] 


13 Hilo lilitokea kwa sababu ya dhambi za manabii wake, makosa ya 
makuhani wake, 


Waliomwaga damu ya waadilifu waliokuwa katika jiji hilo. 
2 [Nun] 

14 Wametangatanga kama vipofu barabarani. 
Wamechafuliwa na damu, 


Hivi kwamba hakuna yeyote anayeweza kuyagusa mavazi yao. 


o [Samekh] 


15 “Nendeni zenu! Wachafu!” watu wanawaambia kwa sauti. 
“Nendeni zenu! Nendeni zenu! Msituguse!” 


Kwa maana hawana makao, nao wanatangatanga. 


Miongoni mwa mataifa watu wamesema: “Hawawezi kukaa hapa 
pamoja nasi.” 


d [Pe] 
16 Uso wa Yehova umewatawanya; 
Hatawaonyesha tena kibali chake. 


Watu hawatawaheshimu makuhani, hawatawatendea wazee kwa 
fadhili.” 


y [Ayin] 


17 Hata sasa macho yetu yamechoka kabisa tukitarajia kupata 
msaada bila mafanikio. 


Tulitarajia na kutarajia kupata msaada kutoka kwa taifa ambalo 
halingeweza kutuokoa. 


x [Tsade] 


18 Wametuwinda katika kila hatua hivi kwamba hatungeweza 
kutembea kwenye viwanja vya jiji letu. 


Mwisho wetu umekaribia; siku zetu zimekwisha, kwa maana mwisho 
wetu umefika. 


r [Qoph] 


19 Waliotufuatia walikwenda kasi kuliko tai wa angani. 
Walitukimbiza milimani; walituvamia nyikani. 
2 [Resh] 


20 Pumzi ya mianzi ya pua zetu, mtiwa-mafuta wa Yehova, 
amenaswa katika shimo lao kubwa, 


Yule tuliyesema hivi kumhusu: “Tutaishi chini ya kivuli chake 
miongoni mwa mataifa.” 


w [Sin] 


21 Furahi na kushangilia, Ee binti ya Edomu, unayekaa katika nchi 
ya Usi. 


Lakini wewe pia utapitishiwa kikombe, nawe utalewa na kufunua 
uchi wako. 


n [Taw] 

22 Adhabu ya dhambi yako, Ee binti ya Sayuni, imekwisha. 
Hatakupeleka tena uhamishoni. 

Lakini ataukazia uangalifu uovu wako, Ee binti ya Edomu. 


Atafunua dhambi zako. 


^ Omb. 4:2 Au “waliokuwa na thamani kama.” 
^ Omb. 4:6 Tnn., “Dhambi.” 


^ Omb. 4:6 Tnn., “bila mkono wa kulisaidia.” 


^ Omb. 4:8 Tnn., “weusi.” 


^ Omb. 4:15 Au “kuishi hapa wakiwa wageni.” 


Maombolezo 5:1-22 

5 Kumbuka, Ee Yehova, yale ambayo yametupata. 

Tazama na uone aibu yetu. 

2 Wageni wamepewa urithi wetu, wageni wamepewa nyumba zetu. 
3 Tumekuwa mayatima, hatuna baba; mama zetu ni kama wajane. 


4 Ni lazima tulipe ili tunywe maji yetu wenyewe, na kuni zetu 
wenyewe tunazinunua. 


5 Wale wanaotufuatia wamekaribia shingo zetu; 
Tumechoka, lakini haturuhusiwi kupumzika. 


6 Tunainyooshea mkono Misri na Ashuru, ili tupate chakula cha 
kutosha.* 


7 Mababu zetu waliotenda dhambi hawapo tena, lakini ni lazima 
tuubebe uovu wao. 


8 Sasa watumishi wanatutawala; hakuna yeyote wa kutunasua 
kutoka mikononi mwao. 


9 Tunapata chakula chetu” kwa kuhatarisha uhai wetu,” kwa sababu 
ya upanga wa nyikani. 


10 Ngozi yetu imekuwa moto kama tanuru, kwa sababu ya makali ya 
njaa. 


11 Wamewafedhehesha” wake walio Sayuni, mabikira walio katika 
majiji ya Yuda. 


12 Wakuu walitundikwa kwa mikono yao, na wazee 
hawakuheshimiwa. 


13 Vijana wa kiume wanabeba jiwe la kusagia, na wavulana 
wanajikwaa kwa sababu ya kubeba mizigo ya kuni. 


14 Wazee wametoweka kwenye lango la jiji; vijana wa kiume 
hawapigi muziki wao. 


15 Shangwe imetoweka mioyoni mwetu; dansi zetu zimegeuka kuwa 
maombolezo. 


16 Taji limeanguka kutoka kwenye kichwa chetu. Ole wetu, kwa 
sababu tumetenda dhambi! 


17 Kwa sababu hiyo moyo wetu ni mgonjwa, 
Na kwa sababu ya mambo haya macho yetu yamefifia, 


18 Kwa sababu ya Mlima Sayuni, ambao umeachwa ukiwa; sasa 
mbweha wanatangatanga juu yake. 


19 Lakini wewe, Ee Yehova, umeketi kwenye kiti chako cha ufalme 
milele. 


Kiti chako kinadumu kizazi baada ya kizazi. 


20 Kwa nini unatusahau milele na kutuacha kwa muda mrefu sana 
hivyo? 


21 Turudishe kwako, Ee Yehova, nasi tutakurudia bila kusita. 
Zifanye siku zetu ziwe mpya kama siku za zamani. 


22 Hata hivyo, umetukataa kabisa. 


Unaendelea kutukasirikia vikali sana. 


^ Omb. 5:6 Tnn., “mikate ya kutosha ya kula.’ 
^ Omb. 5:9 Tnn., “mikate yetu.” 
^ Omb. 5:9 Au “nafsi zetu.” 


^ Omb. 5:11 Au “Wamewabaka.” 

Ezekieli 1:1-28 


EZEKIELI 


1 Katika mwaka wa 30, siku ya tano ya mwezi wa nne, nilipokuwa 
kando ya mto Kebari miongoni mwa watu waliohamishwa, mbingu 
zilifunguliwa nami nikaanza kuona maono ya Mungu. 2 Katika siku 
ya tano ya mwezi huo—yaani, katika mwaka wa tano wa uhamisho 
wa mfalme Yehoyakini— 3 neno la Yehova lilimjia Ezekieli” mwana 
wa Buzi kuhani akiwa kando ya mto Kebari katika nchi ya 
Wakaldayo. Na huko, mkono wa Yehova ukaja juu yake. 


4 Nilipokuwa nikitazama, nikaona tufani ya upepo ikija kutoka 
kaskazini, na kulikuwa na wingu kubwa na moto unaowakawaka” 
uliozungukwa na nuru nyangavu, na katikati ya ule moto kulikuwa na 
kitu kilichong'aa kama mchanganyiko wa dhahabu na fedha. 

5 Katikati yake kulikuwa na mfano wa viumbe hai wanne, na kila 
mmoja wao alifanana na mwanadamu. 6 Kila mmoja wao alikuwa na 
nyuso nne na mabawa manne. 7 Miguu yao ilikuwa imenyooka, na 
nyayo za miguu yao zilikuwa kama nyayo za ndama, nayo ilikuwa 
iking'aa kama shaba iliyong'arishwa. 8 Walikuwa na mikono ya 
mwanadamu chini ya mabawa yao pande zote nne, na wote wanne 
walikuwa na nyuso na mabawa. 9 Mabawa yao yaligusana. 
Hawakugeuka walipokuwa wakienda; kila mmoja wao alikuwa 
akienda mbele moja kwa moja. 


10 Nyuso zao zilionekana hivi: Kila mmoja wa viumbe hao wanne 
alikuwa na uso wa mwanadamu na uso wa simba upande wa kulia, 
na uso wa ng'ombe dume upande wa kushoto, na kila mmoja wa 
viumbe hao wanne alikuwa na uso wa tai. 11 Hivyo ndivyo nyuso zao 


zilivyokuwa. Mabawa yao yalikuwa yamenyooshwa juu yao. Kila 
mmoja wao alikuwa na mabawa mawili yaliyogusana na mabawa 
mawili yaliyofunika miili yao. 


12 Kila mmoja wao alikuwa akienda mbele moja kwa moja, walienda 
popote ambapo roho iliwaelekeza kwenda. Hawakugeuka 
walipokuwa wakienda. 13 Na wale viumbe hai walionekana kama 
makaa ya moto yanayowaka, na kitu kilichofanana na mienge ya 
moto mwangavu kilikuwa kikisonga mbele na nyuma katikati ya hao 
viumbe hai, na radi ilikuwa ikiwakawaka kutoka katika ule moto. 

14 Na hao viumbe hai walipoenda na kurudi, mwendo wao 
ulionekana kama radi inayowakawaka. 


15 Nilipoendelea kuwatazama hao viumbe hai, niliona gurudumu 
moja duniani kando ya kila mmoja wa hao viumbe hai wenye nyuso 
nne. 16 Magurudumu hayo na muundo wake yalionekana yaking'aa 
kama krisolito, na yote manne yalifanana. Na mwonekano wake na 
muundo wake ni kama gurudumu lililokuwa ndani ya gurudumu.” 

17 Yaliposonga, yangeweza kwenda upande wowote kati ya zile 
pande nne bila kugeuka yalipokuwa yakienda. 18 Mizingo yake 
ilikuwa juu sana hivi kwamba iliogopesha, na mizingo ya 
magurudumu yote manne ilikuwa imejaa macho kuizunguka. 

19 Wakati wowote viumbe hai waliposonga, yale magurudumu 
yalisonga pamoja nao, na wale viumbe hai walipoinuliwa kutoka 
duniani, yale magurudumu yaliinuliwa juu pia. 20 Walienda popote 
ambapo roho iliwaelekeza kwenda, popote roho ilipoenda. 
Magurudumu yaliinuliwa pamoja nao, kwa maana roho iliyokuwa 
ikitenda katika wale viumbe hai?” ilikuwa pia katika yale magurudumu. 
21 Waliposonga, magurudumu hayo yalisonga; na waliposimama tuli, 
nayo yalisimama tuli; na walipoinuliwa juu kutoka duniani, 


magurudumu yaliinuliwa juu pamoja nao, kwa maana roho iliyokuwa 
ikitenda katika wale viumbe hai ilikuwa pia katika yale magurudumu. 


22 Juu ya vichwa vya wale viumbe hai kulikuwa na mfano wa anga 
lililometameta kama barafu inayotisha, lililotanda juu ya vichwa vyao. 
23 Chini ya anga hilo mabawa yao yalikuwa yamenyooka,” moja 
kuelekea lingine. Kila mmoja alikuwa na mabawa mawili ya kufunika 
upande mmoja wa mwili wake na mawili ya kufunika upande 
mwingine. 24 Niliposikia sauti ya mabawa yao, ilikuwa kama sauti ya 
maji yenye kishindo, kama sauti ya Mweza-Yote. Waliposonga, 
ilikuwa kama sauti ya jeshi. Waliposimama tuli, waliyashusha 
mabawa yao. 


25 Kulikuwa na sauti juu ya anga lililokuwa juu ya vichwa vyao. 
(Waliposimama tuli, waliyashusha mabawa yao.) 26 Juu ya anga 
lililokuwa juu ya vichwa vyao kulikuwa na kitu kilichoonekana kama 
jiwe la yakuti, na kilifanana na kiti cha ufalme. Kwenye kiti hicho cha 
ufalme aliketi mmoja aliyeonekana kama mwanadamu. 27 Nami 
nikaona kitu kinachong'aa kama mchanganyiko wa dhahabu na 
fedha, kilichokuwa kama moto unaong'aa kutoka kwenye kile 
kilichoonekana kuwa kiuno chake kwenda juu; na kutoka kwenye 
kiuno chake kwenda chini, nikaona kitu kilichofanana na moto. 
Kulikuwa na mwangaza mkali kumzunguka pande zote 28 kama wa 
upinde wa mvua katika mawingu siku ya mvua. Hivyo ndivyo 
mwangaza uliozunguka pande zote ulivyoonekana. Ulikuwa kama 
mwonekano wa utukufu wa Yehova. Nilipouona, nikaanguka chini 
kifudifudi na kuanza kusikia sauti ya mtu akizungumza. 


A Eze. 1:3 Maana yake “Mungu Huimarisha.” 


^ Eze. 1:4 Au “na radi.” 


^ Eze. 1:16 Labda yalikutana katikati kwenye mhimili mmoja katika 
pembe mraba. 


^ Eze. 1:20 Tnn., “roho ya yule kiumbe hai.” 


^ Eze. 1:23 Au labda, “yalinyooka moja kwa moja.” 


Ezekieli 2:1-10 


2 Kisha akaniambia: “Mwana wa binadamu,” simama kwa miguu 
yako ili nizungumze nawe.” 2 Alipozungumza nami, roho ikaingia 
ndani yangu na kunifanya nisimame kwa miguu yangu ili niweze 
kumsikia Yule anayezungumza nami. 


3 Naye akaendelea kuniambia: “Mwana wa binadamu, ninakutuma 
kwa watu wa Israeli, kwa mataifa yenye kuasi ambayo yameniasi. 
Wao na mababu zao wamenikosea mpaka leo hii. 4 Ninakutuma kwa 
wana wakaidi” na wenye moyo mgumu, nawe lazima uwaambie, 
‘Hivi ndivyo Bwana Mwenye Enzi Kuu Yehova anavyosema.’ 5 Nao, 
iwe watasikiliza au watakataa kusikiliza—kwa maana wao ni nyumba 
ya uasi—watajua kwa hakika kwamba nabii alikuwa miongoni mwao. 


6 “Lakini wewe, mwana wa binadamu, usiwaogope, na usiogope 
maneno yao, ingawa umezungukwa na michongoma na miiba” na 
unakaa katikati ya nge. Usiogope maneno yao na usitishwe na 
nyuso zao, kwa maana wao ni nyumba ya uasi. 7 Ni lazima 
uwaambie maneno yangu, iwe watasikiliza au la, kwa maana wao ni 
waasi. 


8 “Lakini wewe, mwana wa binadamu, sikiliza ninalokuambia. Usiwe 
mwasi kama nyumba hii ya uasi. Fungua kinywa chako ule 
ninachokupa.” 


9 Nilipotazama, niliona mkono ulionyooshwa kunielekea, na katika 
mkono huo niliona kitabu cha kukunjwa kilichoandikwa. 

10 Alipokikunjua mbele yangu, kilikuwa kimeandikwa mbele na 
nyuma. Nyimbo za huzuni na maombolezo na vilio vilikuwa 
vimeandikwa kwenye kitabu hicho. 


A Eze. 2:1 “Mwana wa binadamu”; maneno haya yanapatikana mara 
93 katika Ezekieli na hapa ndipo yanapopatikana kwa mara ya 
kwanza. 


A Eze. 2:4 Au “wenye uso mgumu.” 


A Eze. 2:6 Au labda, “ingawa watu ni wakaidi, nao ni kama vitu 
vinavyokudunga.” 


Ezekieli 3:1-27 


3 Kisha akaniambia: “Mwana wa binadamu, kula kilicho mbele 
yako.” Kula kitabu hiki cha kukunjwa, na uende ukazungumze na 
watu wa nyumba ya Israeli.” 


2 Kwa hiyo nikafungua kinywa changu, naye akanipa kitabu hicho 
nile. 3 Naye akaendelea kuniambia: “Mwana wa binadamu, kula 
kitabu hiki ninachokupa, ukijaze tumboni mwako.” Basi nikaanza 
kukila, nacho kilikuwa kitamu kama asali kinywani mwangu. 


4 Akaniambia: “Mwana wa binadamu, nenda miongoni mwa watu wa 
nyumba ya Israeli uwaambie maneno yangu. > Kwa maana hutumwi 
kwenda kwa watu wanaozungumza lugha isiyoeleweka au lugha 
isiyojulikana, bali kwa watu wa nyumba ya Israeli. $ Hutumwi kwa 
watu wengi wanaozungumza lugha isiyoeleweka au lugha 
isiyojulikana, ambao maneno yao huwezi kuelewa. Ikiwa 
ningekutuma kwao, wangekusikiliza. 7 Lakini watu wa nyumba ya 
Israeli watakataa kukusikiliza, kwa maana hawataki kunisikiliza mimi. 
Watu wote wa nyumba ya Israeli wana vichwa vigumu na mioyo 
migumu. $ Tazama! Nimeufanya uso wako uwe mgumu kama nyuso 
zao na paji la uso wako liwe gumu kama mapaji ya nyuso zao. 

9 Nimelifanya paji la uso wako kuwa kama almasi, gumu kuliko jiwe 
gumu. Usiwaogope, wala usitishwe na nyuso zao, kwa maana wao 
ni nyumba ya uasi.” 


10 Naye akaendelea kuniambia: “Mwana wa binadamu, yatie moyoni 
mwako na kuyasikiliza maneno yangu yote nitakayokuambia. 

11 Nenda miongoni mwa watu wako waliohamishwa” uzungumze 
nao. Waambie, ‘Hivi ndivyo Bwana Mwenye Enzi Kuu Yehova 
anavyosema,’ iwe watasikiliza au watakataa kusikiliza.” 


12 Ndipo roho ikanibeba nami nikasikia nyuma yangu sauti ya 
mngurumo mkubwa iliyosema: “Utukufu wa Yehova na usifiwe katika 
mahali pake.” 13 Nilisikia sauti ya mabawa ya wale viumbe hai 
yalipokuwa yakigusana, na sauti ya magurudumu kando yao, na 
sauti ya mngurumo mkubwa. 14 Nayo roho ikanibeba na kunichukua, 
nami nikaenda kwa uchungu na kwa ghadhabu ya roho yangu, na 
mkono wa Yehova ukatulia juu yangu kwa nguvu. 15 Basi nikaenda 
Tel-abibu kwa watu waliohamishwa, waliokuwa wakikaa kando ya 
mto Kebari, nami nikakaa huko walipokuwa wakikaa; nikakaa 
miongoni mwao kwa siku saba nikiwa nimepigwa na bumbuazi. 


16 Mwishoni mwa siku saba neno la Yehova likanijia: 


17 “Mwana wa binadamu, nimekuweka kuwa mlinzi wa watu wa 
nyumba ya Israeli; nawe unaposikia neno kutoka katika kinywa 
changu, lazima uwape onyo langu. 18 Ninapomwambia mtu mwovu, 
‘Hakika utakufa, lakini wewe usimwonye, nawe ukatae kumwambia 
mtu huyo mwovu aiache njia yake ya uovu ili aendelee kuwa hai, 
yeye atakufa kwa sababu ya kosa lake kwa sababu yeye ni mwovu, 
lakini damu yake nitaidai kutoka kwako.” 19 Lakini ukimwonya mtu 
mwovu naye asiuache uovu wake na njia yake ya uovu, yeye 
atakufa kwa sababu ya kosa lake, lakini wewe kwa hakika utauokoa 
uhai wako.” 20 Lakini mtu mwadilifu anapoacha uadilifu wake na 
kutenda kosa,” nitaweka kikwazo mbele yake, naye atakufa. Ikiwa 
hukumwonya, atakufa kwa sababu ya dhambi yake na matendo 
yake ya uadilifu hayatakumbukwa, lakini damu yake nitaidai kutoka 
kwako.” 21 Lakini ikiwa umemwonya mtu mwadilifu asitende dhambi, 
naye asitende dhambi, kwa hakika ataendelea kuwa hai kwa sababu 


Ja 


alionywa, na wewe utauokoa uhai wako. 


22 Nikiwa huko mkono wa Yehova ukanijia, naye akaniambia: 
“Ondoka, nenda kwenye bonde tambarare, nami nitazungumza 
nawe huko.” 23 Basi nikaondoka na kwenda kwenye bonde 
tambarare, na tazama! utukufu wa Yehova ulikuwa huko, kama 
utukufu niliokuwa nimeuona kando ya mto Kebari, nami nikaanguka 
chini kifudifudi. 24 Kisha roho ikaingia ndani yangu na kunifanya 
nisimame kwa miguu yangu, naye akaniambia: 


“Nenda, jifungie ndani ya nyumba yako. 29 Lakini wewe mwana wa 
binadamu, wataweka kamba juu yako na kukufunga nazo ili usiweze 
kuondoka miongoni mwao. 26 Nami nitaufanya ulimi wako 
ushikamane na kaakaa la kinywa chako, nawe utakuwa bubu, 
usiweze kuwakaripia, kwa sababu wao ni nyumba ya uasi. 27 Lakini 
ninapozungumza nawe nitafungua kinywa chako, nawe lazima 
uwaambie, ‘Hivi ndivyo Bwana Mwenye Enzi Kuu Yehova 
anavyosema.' Anayesikiliza na asikilize, na anayekataa kusikiliza na 
akatae, kwa sababu wao ni nyumba ya uasi. 


^ Eze. 3:1 Tnn., “kula utakachopata.” 

A Eze. 3:11 Tnn., “wana wa watu wako.” 

A Eze. 3:18 Au “nitakufanya uwajibike kwa sababu ya damu yake.” 
^ Eze. 3:19 Au “utaiokoa nafsi yako.” 

A Eze. 3:20 Au “kutenda jambo lisilo la haki.” 

A Eze. 3:20 Au “nitakufanya uwajibike kwa sababu ya damu yake.” 


A Eze. 3:21 Au “utaiokoa nafsi yako.” 


Ezekieli 4:1-17 


4 “Na wewe, mwana wa binadamu, chukua tofali na uliweke mbele 
ukuta wa kulizingira, utengeneze boma la kulizingira, upige kambi 
kulizunguka, na kulizungushia mitambo ya kubomolea. 3 Chukua 
kiokeo cha chuma, na ukiweke kuwa ukuta wa chuma kati yako na 
jiji hilo. Kisha ukaze uso wako dhidi yake, nalo litazingirwa; nawe 
utalizingira. Hiyo ni ishara kwa watu wa nyumba ya Israeli. 


4 “Kisha ulalie upande wako wa kushoto na uweke hatia ya watu wa 
nyumba ya Israeli juu yako.” Utabeba hatia yao kwa idadi ya siku 
utakazolalia upande wako wa kushoto. 5 Na mimi nitakupa wewe 
siku 390, zinazolingana na miaka ya hatia yao, nawe utaibeba hatia 
ya watu wa nyumba ya Israeli. $ Nawe lazima uzitimize. 


“Kisha kwa mara ya pili utalala chini, utalalia upande wako wa kulia, 
nawe utaibeba hatia ya watu wa nyumba ya Yuda kwa siku 40. 
Nimekupa wewe siku moja kwa mwaka mmoja, siku moja kwa 
mwaka mmoja. 7 Nawe utauelekeza uso wako kwa jiji la Yerusalemu 
lililozingirwa, mkono wako ukiwa wazi, nawe utatabiri dhidi ya jiji hilo. 


8 “Tazama! Nitakufunga kwa kamba ili usiweze kugeuka kutoka 
upande mmoja kwenda upande mwingine, mpaka utakapotimiza siku 
zako za kulizingira. 


9 “Na uchukue ngano, shayiri, maharagwe mapana, dengu, mtama, 
na kusemethi, nawe uvitie katika chombo kimoja na ujitengenezee 
mkate. Kwa idadi ya siku unazolalia upande wako, siku 390, utaula. 
10 Utapima na kula shekeli 20” za chakula kwa siku. Utaula nyakati 
hususa. 


11 “Na utakunywa maji kwa kipimo, sehemu ya sita ya hini.” 
Utayanywa nyakati hususa. 


12 “Utaula kama ambavyo ungekula mkate wa mviringo wa shayiri; 
utauoka mbele ya macho yao, ukitumia mavi ya wanadamu 
yaliyokauka.” 13 Na Yehova akaendelea kusema: “Hivyo ndivyo 
Waisraeli watakavyoula mkate wao—usio safi—kati ya mataifa 
ambako nitawatawanya.” 


14 Ndipo nikasema: “Isiwe hivyo, Bwana Mwenye Enzi Kuu Yehova! 

Tangu ujana wangu mpaka sasa sijatiwa” unajisi kwa kula nyama ya 
mnyama ambaye amepatikana amekufa wala mnyama aliyeraruliwa, 
na nyama isiyo safi” haijawahi kuingia kinywani mwangu.” 


15 Basi akaniambia: “Sawa, nitakuruhusu utumie mavi ya ng'ombe 
badala ya mavi ya wanadamu, nawe utaoka mkate wako juu yake.” 
16 Naye akaniambia: “Mwana wa binadamu, nitafanya chakula 
kikosekane” Yerusalemu, na kwa wasiwasi mwingi watakula mkate 
wao kwa kipimo, na kwa hofu nyingi watakunywa maji yao kwa 
kipimo. 17 Hili litatukia ili wakose mkate na maji, nao waangaliane 
kwa mshtuko na kudhoofika kwa sababu ya kosa lao. 


^ Eze. 4:4 Tnn., “juu yake,” yaani, upande wa kushoto wa Ezekieli. 
^ Eze. 4:10 Karibu gramu 230. Angalia Nyongeza B14. 

^ Eze. 4:11 Karibu lita 0.6. Angalia Nyongeza B14. 

^ Eze. 4:14 Au “nafsi yangu haijatiwa.” 


^ Eze. 4:14 Au “mbaya.” 


A Eze. 4:16 Tnn., “nitazivunja fito za mikate.” Labda ni fito 
zilizotumiwa kuhifadhia mikate. 


Ezekieli 5:1-17 


5 “Lakini wewe, mwana wa binadamu, chukua upanga mkali ili 
uutumie kama wembe wa kinyozi. Nyoa kichwa chako na ndevu 
zako, nawe uchukue mizani, uzipime nywele hizo na kuzigawa katika 
mafungu. 2 Utaiteketeza theluthi moja ya nywele hizo katika moto 
theluthi nyingine nawe utaipiga kwa upanga kulizunguka jiji pande 
zote, na theluthi ya mwisho utaitawanya kwenye upepo, nami 
nitauchomoa upanga ili kuwakimbiza. 


3 “Pia utachukua nywele chache na kuzifunga katika pindo za?” vazi 
lako. 4 Na uchukue nyingine na kuzitupa motoni na kuziteketeza. 
Moto utatokea humo na kuenea katika nyumba yote ya Israeli. 


> “Bwana Mwenye Enzi Kuu Yehova anasema hivi: "Huyu ni 
Yerusalemu. Nimemweka katikati ya mataifa, na nchi zinamzunguka 
pande zote. $ Lakini aliasi sheria zangu” na amri zangu, akatenda 
uovu zaidi kuliko mataifa na nchi zinazomzunguka pande zote. Kwa 
maana wamekataa sheria zangu, nao hawakutembea katika amri 
zangu.’ 


7 “Kwa hiyo, Bwana Mwenye Enzi Kuu Yehova anasema hivi: ‘Kwa 
sababu mlikuwa wasumbufu kuliko mataifa yote yanayowazunguka 
na hamkutembea katika amri zangu au kutenda kulingana na sheria 
zangu, badala yake mkafuata sheria za mataifa yanayowazunguka 
pande zote, 8 Bwana Mwenye Enzi Kuu Yehova anasema hivi: 
“Sasa niko dhidi yako, Ee jiji, na mimi mwenyewe nitatekeleza 
hukumu katikati yako mbele ya mataifa. 9 Nami nitafanya ndani yako 
mambo ambayo sijawahi kufanya, na ambayo sitafanya tena kwa 
sababu ya mazoea yako yote yanayochukiza. 


10 ““Kwa hiyo akina baba miongoni mwenu watawala wana wao, 
nao wana watawala baba zao, nami nitatekeleza hukumu kati yenu 
na kuwatawanya kila upande?” wale waliobaki kati yenu.” 


11 “Kwa hiyo, kwa hakika, kama ninavyoishi, asema Bwana 
Mwenye Enzi Kuu Yehova, 'kwa sababu mlipachafua mahali pangu 
patakatifu kwa sanamu zenu zote zinazochukiza na mazoea yenu 
yote yanayochukiza, mimi pia nitawakataa;* jicho langu halitasikitika, 
nami sitawahurumia. 12 Theluthi yenu moja watakufa kwa ugonjwa 
hatari au kuangamia kwa njaa kali miongoni mwenu. Na theluthi 
nyingine watauawa kwa upanga kuwazunguka pande zote. Nami 
nitaitawanya theluthi ya mwisho kila upande,” nami nitauchomoa 
upanga ili kuwakimbiza. 13 Ndipo hasira yangu itakapokoma, na 
ghadhabu yangu dhidi yao itatulia, nami nitaridhika. Nitakapomaliza 
kuwamwagia ghadhabu yangu, watalazimika kujua kwamba mimi, 
Yehova, ninasisitiza watu waniabudu mimi peke yangu. 


14 “Nitakufanya kuwa ukiwa na kitu cha kushutumiwa kati ya mataifa 
yanayokuzunguka na mbele ya macho ya kila mpita njia. 15 Utakuwa 
kitu cha kushutumiwa na kudharauliwa, mfano wa kuonya na tisho 
kwa mataifa yanayokuzunguka, nitakapotekeleza hukumu dhidi yako 
kwa hasira na ghadhabu na kwa adhabu kali. Mimi, Yehova, 
nimesema. 


16 “Nitawaletea mishale hatari ya njaa kali ili iwaangamize. Mishale 
nitakayowaletea itawaangamiza ninyi. Nitaifanya njaa iwe kali zaidi 
kwenu kwa kufanya chakula chenu kisipatikane.” 17 Nitawaletea njaa 
kali na wanyama wakali wa mwituni, nao watawaua watoto wenu. 
Ugonjwa hatari na umwagaji wa damu utawalemea, nami nitaleta 
upanga dhidi yenu. Mimi, Yehova, nimesema.” 


^ Eze. 5:3 Au “marinda ya.” 

A Eze. 5:6 Tnn., “maamuzi yangu ya hukumu.” 
A Eze. 5:10 Tnn., “kuelekea kila upepo.” 

A Eze. 5:11 Au “nitawapunguza.” 

A Eze. 5:12 Tnn., “kuelekea kila upepo.” 


A Eze. 5:16 Tnn., “kwa kuvunja fito zenu za mikate.” Labda ni fito 
zilizotumiwa kuhifadhia mikate. 


Ezekieli 6:1-14 


6 Neno la Yehova likanijia tena likisema: 2 “Mwana wa binadamu, 
uelekeze uso wako kwenye milima ya Israeli na utabiri dhidi yake. 

3 Nawe utasema, 'enyi milima ya Israeli, sikieni neno la Bwana 
Mwenye Enzi Kuu Yehova: Hivi ndivyo Bwana Mwenye Enzi Kuu 
Yehova anavyoiambia milima, vilima, vijito na mabonde: “Tazameni! 
Ninaleta upanga dhidi yenu, nami nitaharibu mahali penu pa juu. 

4 Madhabahu zenu zitabomolewa na vinara vyenu vya uvumba 
vitavunjwa, na waliouawa kati yenu nitawatupa chini mbele ya 
sanamu zenu zinazochukiza.* 5 Nami nitazitupa maiti za watu wa 
Israeli mbele ya sanamu zao zinazochukiza, nami nitaitawanya 
mifupa yenu kuzunguka pande zote za madhabahu zenu. $ Katika 
makao yenu yote, majiji yataharibiwa na mahali pa juu 
patabomolewa na kuachwa ukiwa. Madhabahu zenu zitaharibiwa na 
kuvunjwa vipandevipande, sanamu Zenu Zinazochukiza zitaharibiwa, 
vinara vyenu vya uvumba vitakatwakatwa, na kazi zenu zitafutiliwa 
mbali. 7 Na wale waliouawa wataanguka katikati yenu, nanyi 
mtalazimika kujua kwamba mimi ni Yehova. 


8 ““Lakini nitaacha wengine wabaki, kwa maana baadhi yenu 
wataponyoka upanga miongoni mwa mataifa mtakapotawanywa 
katika nchi mbalimbali. 9 Na wale watakaoponyoka watanikumbuka 
kati ya mataifa ambamo watapelekwa mateka. Watatambua kwamba 
nilikuwa nimevunjika moyo kwa sababu ya moyo wao usio na 
uaminifu” ulioniacha na macho yao ambayo yanatamani sana” 
sanamu zao zinazochukiza. Wataaibika na kuchukizwa na mambo 
yote maovu na yenye kuchukiza ambayo wametenda. 10 Nao 
watalazimika kujua kwamba mimi ni Yehova na kwamba vitisho 
vyangu vya kuwaletea msiba huu havikuwa vya bure.” 


11 “Bwana Mwenye Enzi Kuu Yehova anasema hivi: ‘Piga makofi na 
upige mguu chini, na uomboleze kwa sababu ya mambo yote maovu 
na yanayochukiza yaliyofanywa na watu wa nyumba ya Israeli, kwa 
maana watakufa kwa upanga, kwa njaa kali na kwa ugonjwa hatari. 
12 Yule aliye mbali sana atakufa kwa ugonjwa hatari, na yule aliye 
karibu atauawa kwa upanga, na yeyote anayeponyoka mambo hayo 
na kubaki atakufa kwa njaa kali; nami nitawamwagia kikamili 
ghadhabu yangu. 13 Nanyi mtalazimika kujua kwamba mimi ni 
Yehova wakati waliouawa miongoni mwao watakapotapakaa kati ya 
sanamu zao zinazochukiza kuzunguka pande zote za madhabahu 
zao, juu ya kila kilima kirefu, juu ya vilele vyote vya milima, na chini 
ya kila mti wenye majani mengi, na chini ya matawi ya miti mikubwa, 
mahali ambapo wametoa dhabihu zenye harufu nzuri” ili kuzituliza 
sanamu zao zote zinazochukiza. 14 Nami nitaunyoosha mkono 
wangu dhidi yao na kuifanya nchi iwe ukiwa, na makao yao yote 
yatakuwa ukiwa kuliko nyika iliyo karibu na Dibla. Nao watalazimika 


kujua kwamba mimi ni Yehova. 


^ Eze. 6:4 Huenda neno la Kiebrania linahusiana na neno “mavi,” 
nalo hutumiwa kuonyesha dharau. 


^ Eze. 6:9 Au “uliopotoka kimaadili; wa ukahaba.” 
^ Eze. 6:9 Au “yanayofuatilia kwa upotovu wa kimaadili.” 


^ Eze. 6:13 Au “wametoa harufu zinazovutia.” 


Ezekieli 7:1-27 


7 Neno la Yehova likanijia tena likisema: 2 “Nawe Mwana wa 
binadamu, hivi ndivyo Bwana Mwenye Enzi Kuu Yehova 
anavyoiambia nchi ya Israeli: 'Mwisho! Mwisho umezifikia pembe 
nne za nchi. 3 Sasa mwisho umekufikia, nami nitakumwagia hasira 
yangu, nami nitakuhukumu kulingana na njia zako na kukuadhibu” 
kwa sababu ya matendo yako yote yanayochukiza. 4 Jicho langu 
halitakusikitikia; wala sitakuhurumia, kwa maana nitakuletea 
matokeo ya njia zako mwenyewe, nawe utapatwa na madhara ya 
matendo yako yanayochukiza. Nanyi mtalazimika kujua kwamba 
mimi ni Yehova.’ 


5 “Bwana Mwenye Enzi Kuu Yehova anasema hivi: ‘Tazama! Msiba, 
msiba wa pekee, unakuja. 6 Mwisho unakuja; mwisho utakuja; 
utainuka” wenyewe dhidi yako. Tazama! Unakuja. 7” Zamu yako 
imefika,* wewe unayekaa nchini. Wakati unakuja, siku hiyo iko 
karibu. Kuna vurugu, wala si kelele za shangwe milimani. 


8 “Hivi karibuni nitakumwagia ghadhabu yangu, nami nitakumwagia 
hasira yangu yote, nami nitakuhukumu kulingana na njia zako na 
kukuadhibu* kwa sababu ya matendo yako yote yanayochukiza. 

9 Jicho langu halitakusikitikia; wala sitakuhurumia. Kwa maana 
nitakuletea matokeo ya njia zako mwenyewe, nawe utapatwa na 
madhara ya matendo yako mwenyewe yanayochukiza. Nanyi 
mtalazimika kujua kwamba mimi, Yehova, ndiye ninayewapiga. 


10 “Tazama, ile siku! Tazama, inakuja! Zamu yako imefika;* fimbo 
imechanua na kimbelembele kimechipuka. 11 Ukatili umesitawi na 
kuwa fimbo ya uovu. Wao wenyewe, mali yao, umati wao, wala 
umashuhuri wao hautaokoka. 12 Wakati utakuja, siku hiyo itafika. 


Mnunuzi asishangilie, na muuzaji asiomboleze, kwa maana kuna 
ghadhabu dhidi ya umati wao wote.” 13 Kwa maana muuzaji 
hatakirudia kitu alichouza, hata uhai wake ukiokolewa, kwa maana 
maono hayo yanahusu umati wote. Hakuna atakayerudi, na kwa 
sababu ya kosa lake,” hakuna atakayeokoa uhai wake. 


14 “Wamepiga tarumbeta na kila mtu yuko tayari, lakini hakuna 
anayeenda vitani, kwa sababu nina ghadhabu dhidi ya umati wote. 
15 Upanga uko nje, na ugonjwa hatari na njaa kali zimo ndani. 
Yeyote aliye uwanjani atakufa kwa upanga, na njaa kali na ugonjwa 
kuponyoka wataenda milimani, na kama njiwa wa mabondeni, kila 
mmoja ataomboleza kwa sababu ya kosa lake. 17 Mikono yao yote 
italegea, na magoti yao yote yatadondosha maji.” 18 Wamevaa nguo 
za magunia, nao wanatetemeka.” Kila mtu ataaibishwa, na kila 
kichwa kitakuwa na upara.” 


19 “Watatupa fedha yao barabarani, nayo dhahabu yao 
itawachukiza. Wala fedha yao wala dhahabu yao haitaweza 
kuwaokoa katika siku ya ghadhabu ya Yehova. Hawatashiba,” wala 
kuyajaza matumbo yao, kwa maana vitu hivyo” vimekuwa kikwazo 
kinachosababisha kosa lao. 20 Walijivunia urembo wa mapambo 
yao, nao wakayatumia” kutengeneza mifano yao inayochukiza, 
sanamu zao Zinazochukiza. Ndiyo sababu nitaifanya fedha na 
dhahabu yao kuwa chukizo kwao. 21 Nami nitaitia” mikononi mwa 
wageni ili waipore na kuwapa waovu wa dunia kuwa nyara, nao 
wataitia unajisi. 


22 “Nami nitaugeuza uso wangu kutoka kwao, nao watapatia unajisi 
mahali pangu palipofichika,* na wanyang'anyi wataingia mahali hapo 


na kupatia unajisi. 


23 “Tengeneza mnyororo,” kwa maana nchi imejaa hukumu yenye 


mabaya kabisa, nayo yatamiliki nyumba zao, nami nitakikomesha 
kiburi cha wenye nguvu, na mahali pao patakatifu patatiwa unajisi. 
25 Maumivu yao yatakapokuja, watatafuta amani lakini haitakuwepo. 
26 Msiba utakuja juu ya msiba, na habari baada ya habari, na watu 
watatafuta maono kutoka kwa nabii, lakini sheria itatoweka” kutoka 
kwa kuhani na ushauri” kutoka kwa wazee. 27 Mfalme ataomboleza, 
naye mkuu atavaa kukata tamaa,” na mikono ya watu wa nchi 
itatetemeka kwa hofu. Nitawatendea kulingana na njia zao, nami 
nitawahukumu kama walivyohukumu. Nao watalazimika kujua 
kwamba mimi ni Yehova.” 


^ Eze. 7:3 Au “kukufanya uwajibike.” 

A Eze. 7:6 Tnn., “utaamka.” 

^ Eze. 7:7 Au labda, “Shada lako la maua limefika.” 
^ Eze. 7:8 Au “kukufanya uwajibike.” 

^ Eze. 7:10 Au labda, “Shada lako la maua limefika.” 


A Eze. 7:12 Yaani, wale wanaonunua mali na pia wale wanaouza 
hawatafaidika, kwa maana wote wataangamizwa. 


^ Eze. 7:13 Au labda, “kwa kosa lao.” 
A Eze. 7:17 Yaani, watajikojolea kwa sababu ya woga. 


^ Eze. 7:18 Tnn., “wamefunikwa na hofu.” 


A Eze. 7:18 Yaani, vichwa vyao vitanyolewa kwa sababu ya 
maombolezo. 


^ Eze. 7:19 Au “Nafsi zao hazitashiba.” 
^ Eze. 7:19 Yaani, fedha yao na dhahabu yao. 
^ Eze. 7:20 Yaani, mapambo ya dhahabu na fedha. 


^ Eze. 7:21 Yaani, fedha yao na dhahabu yao waliyotumia 
kutengeneza sanamu. 


^ Eze. 7:22 Inaonekana ni sehemu ya ndani zaidi ya mahali 
patakatifu pa Yehova. 


^ Eze. 7:23 Yaani, minyororo ya utekwa. 
^ Eze. 7:26 Au “mafundisho yatatoweka.” 
^ Eze. 7:26 Au “mashauri.” 


^ Eze. 7:27 Au “ukiwa.” 


Ezekieli 8:1-18 


8 Na katika mwaka wa sita, mwezi wa sita, siku ya tano ya mwezi 
huo, nilipokuwa nimeketi nyumbani mwangu na wazee wa Yuda 
walipokuwa wameketi mbele yangu, mkono wa Bwana Mwenye Enzi 
Kuu Yehova ulinishika nikiwa hapo. 2 Nilipokuwa nikitazama, niliona 
umbo lililoonekana kama moto; kulikuwa na moto chini ya kitu 
kilichoonekana kama kiuno chake, na kuanzia kiuno chake kwenda 
juu, mwonekano wake uling'aa kama mchanganyiko wa dhahabu na 
fedha. 3 Kisha akanyoosha kitu kilichoonekana kama mkono na 
kuniinua kwa kishungi cha nywele za kichwa changu, na roho 
ikanibeba katikati ya dunia na mbingu na kunileta Yerusalemu kupitia 
maono kutoka kwa Mungu, kwenye njia inayoelekea kwenye lango la 
ndani linalotazama kaskazini, mahali ilipokuwa ishara ya” ibada ya 
sanamu inayochochea wivu. 4 Na tazama! utukufu wa Mungu wa 
Israeli ulikuwa hapo, kama mwonekano niliokuwa nimeuona katika 
bonde tambarare. 


> Kisha akaniambia: “Mwana wa binadamu, tafadhali inua macho 
yako kuelekea kaskazini.” Basi nikainua macho yangu kuelekea 
kaskazini, na huko, upande wa kaskazini wa lango la madhabahu 
kulikuwa na ishara hii ya” wivu langoni. $ Naye akaniambia: “Mwana 
wa binadamu, je, unaona mambo mabaya sana na yenye kuchukiza 
ambayo watu wa nyumba ya Israeli wanafanya hapa, mambo 
yanayonifanya niende mbali sana na mahali pangu patakatifu? 
Lakini utaona mambo yanayochukiza yaliyo mabaya hata zaidi.” 


7 Kisha akanileta kwenye mlango wa ua, nami nilipotazama, niliona 
tundu ukutani. 8 Akaniambia: “Mwana wa binadamu, tafadhali toboa 
ukuta.” Nami nikautoboa ukuta na kuona mlango. 9 Akaniambia: 


“Ingia ndani uone mambo maovu na yenye kuchukiza wanayofanya 
hapa.” 10 Basi nikaingia na kutazama, nikaona mifano mbalimbali ya 
viumbe wanaotambaa na wanyama wanaochukiza na sanamu zote 
zinazochukiza” za watu wa nyumba ya Israeli; zilikuwa zimechongwa 
ukutani kuzunguka pande zote. 11 Na wazee 70 wa nyumba ya 
Israeli walikuwa wamesimama mbele ya vitu hivyo, naye Yaazania 
mwana wa Shafani alikuwa amesimama miongoni mwao. Kila 
mmoja wao alikuwa na chetezo chake mkononi mwake, na wingu la 
uvumba lenye manukato lilikuwa likipanda juu. 12 Akaniambia: 
“Mwana wa binadamu, je, umeona mambo ambayo wazee wa 
nyumba ya Israeli wanafanya gizani, kila mmoja akiwa katika 
vyumba vya ndani ambamo sanamu zake za kuchongwa 
zimewekwa ili zionekane?” Kwa maana wanasema, 'Yehova hatuoni. 
Yehova ameiacha nchi hii.” 


13 Naye akaendelea kuniambia: “Utaona mambo yanayochukiza 
yaliyo mabaya hata zaidi ambayo wanafanya.” 14 Basi akanileta 
kwenye njia inayoelekea kwenye lango la kaskazini la nyumba ya 
Yehova, na huko nikaona wanawake wameketi wakimlilia mungu 
Tamuzi. 


15 Naye akaendelea kuniambia: “Je, unaona mambo haya, ewe 
mwana wa binadamu? Utaona mambo yanayochukiza ambayo ni 
mabaya hata zaidi kuliko haya.” 16 Basi akanileta katika ua wa ndani 
wa nyumba ya Yehova. Hapo kwenye mlango wa hekalu la Yehova, 
katikati ya ukumbi na madhabahu, kulikuwa na wanaume 25 hivi 
ambao migongo yao ilielekea hekalu la Yehova na nyuso zao 
zilitazama mashariki; nao walikuwa wakiliinamia jua kuelekea 
mashariki. 


17 Akaniambia: “Mwana wa binadamu, je, unaona hili? Je, ni jambo 
dogo sana kwa watu wa nyumba ya Yuda kufanya mambo haya 
yanayochukiza, kuijaza nchi ukatili na kuendelea kunikasirisha? 
Tazama, wanaidunga pua yangu kwa lile tawi.” 18 Basi nitatenda 
kwa ghadhabu. Jicho langu halitasikitika; wala sitawahurumia. Hata 
wakilia kwa sauti kubwa masikioni mwangu, sitawasikia.” 


^ Eze. 8:3 Au “mfano wa.” 
^ Eze. 8:5 Au “mfano huu wa.” 


^ Eze. 8:10 Huenda neno la Kiebrania linahusiana na neno “mavi,” 
nalo hutumiwa kuonyesha dharau. 


^ Eze. 8:12 Au “katika vyumba vya ndani vya sanamu yake bora?” 


^ Eze. 8:17 Inaonekana ni tawi lililotumiwa katika ibada ya sanamu. 


Ezekieli 9:1-11 


9 Kisha nikamsikia akisema hivi kwa sauti kubwa: “Waiteni wale 
watakaoliadhibu jiji hili, kila mmoja wao akiwa na silaha yake ya 
kuangamiza mkononi mwake!” 


2 Nikaona wanaume sita wakija kutoka upande wa lango la juu 
linalotazama kaskazini, kila mmoja akiwa na silaha yake ya kuponda 
mkononi mwake; na kulikuwa na mwanamume mmoja kati yao 
aliyevaa kitani, akiwa na kidau cha wino cha mwandishi kiunoni,” 
nao wakaingia ndani na kusimama kando ya madhabahu ya shaba. 


3 Kisha utukufu wa Mungu wa Israeli ukainuka kutoka mahali 
ulipokuwa umetulia juu ya makerubi na kwenda kwenye kizingiti cha 
mlango wa nyumba hiyo, naye akaanza kumwita kwa sauti yule 
mwanamume aliyevaa kitani, ambaye alikuwa na kidau cha wino cha 
katika jiji lote la Yerusalemu, nawe uyatie alama mapaji ya nyuso za 
watu wanaolia kwa uchungu na kwa maumivu makali kwa sababu ya 


huruma hata kidogo. 6 Mnapaswa kuwaua wote kabisa, mzee, 
kijana, bikira, mtoto mdogo, na wanawake. Lakini msimkaribie mtu 
yeyote aliye na ile alama. Mnapaswa kuanzia mahali pangu 
patakatifu.” Kwa hiyo wakaanza na wale wazee waliokuwa mbele ya 
ile nyumba. 7 Kisha akawaambia: “Itieni nyumba unajisi na kuzijaza 
nyua wale waliouawa. Nendeni!” Basi wakaenda na kuwaua watu 


8 Walipokuwa wakiwaua, nilibaki mimi peke yangu, nikaanguka 
kifudifudi na kupaza sauti: “Ole wangu, Ee Bwana Mwenye Enzi Kuu 
Yehova! Je, utawaangamiza Waisraeli wote wanaobaki 
unapolimwagia ghadhabu yako jiji la Yerusalemu?” 


9 Basi akaniambia: “Kosa la watu wa nyumba ya Israeli na Yuda ni 
kubwa sana, kubwa kwelikweli. Nchi imejaa umwagaji wa damu, 
nchi hii, na Yehova haoni.' 10 Lakini mimi, jicho langu halitasikitika; 
wala sitawahurumia. Nitawaletea madhara ya njia yao juu ya kichwa 
chao wenyewe.” 


11 Ndipo nikamwona yule mwanamume aliyevaa kitani, ambaye 
alikuwa na kidau cha wino kiunoni, akirudi na kuleta habari akisema: 
“Nimefanya kama ulivyoniamuru.” 


A Eze. 9:2 Au “chombo cha kuwekea wino cha mwandishi.” 


Ezekieli 10 : 1-22 


10 Nilipokuwa nikitazama, niliona juu ya anga lililokuwa juu ya 
vichwa vya makerubi kitu kama jiwe la yakuti kikitokea juu yao, 
nacho kilifanana na kiti cha ufalme. 2 Kisha akamwambia yule 
mwanamume aliyevaa kitani: “Ingia katikati ya magurudumu 
yanayozunguka, chini ya makerubi, na ujaze mikono yako miwili 
makaa yanayowaka kutoka katikati ya makerubi na kuyarusha juu ya 
jiji.” Basi akaingia huku nikitazama. 


3 Makerubi walikuwa wamesimama upande wa kulia wa ile nyumba 
mwanamume huyo alipoingia, nalo wingu likajaa katika ua wa ndani. 
4 Na utukufu wa Yehova ukainuka kutoka kwa makerubi mpaka 
kwenye kizingiti cha mlango wa nyumba hiyo, na hatua kwa hatua 
nyumba hiyo ikajaa wingu, na ua ulikuwa umejaa mwangaza wa 
utukufu wa Yehova. > Na sauti ya mabawa ya makerubi ilisikika 
katika ua wa nje, kama sauti ya Mungu Mweza-Yote 
anapozungumza. 


6 Kisha akamwamuru hivi yule mwanamume aliyevaa kitani: 
“Chukua moto kutoka katikati ya magurudumu yanayozunguka, 
kutoka katikati ya makerubi,” naye akaingia na kusimama kando ya 
gurudumu. 7 Kisha mmoja wa makerubi akaunyoosha mkono wake 
kuelekea moto uliokuwa katikati ya makerubi. Akachukua kiasi fulani 
na kukiweka kwenye mikono miwili ya yule aliyevaa kitani, naye 
akauchukua na kwenda nje. 8 Makerubi walikuwa na kitu 
kilichofanana na mikono ya mwanadamu chini ya mabawa yao. 


9 Nilipokuwa nikitazama, niliona magurudumu manne kando ya 
makerubi, gurudumu moja kando ya kila kerubi, na magurudumu 
hayo yalionekana yaking'aa kama jiwe la krisolito. 10 Kuhusu 


mwonekano wake, yote manne yalifanana, yalionekana kama 
gurudumu moja likiwa katikati ya gurudumu lingine. 11 Yaliposonga, 
yaliweza kwenda upande wowote kati ya zile pande nne bila 
kugeuka, kwa maana yalikuwa yakienda upande ambao kichwa 
kilitazama nayo yalienda bila kugeuka. 12 Miili yao yote, migongo 
yao, mikono yao, mabawa yao, na yale magurudumu, magurudumu 
ya wote wanne, yalijaa macho kila mahali. 13 Kuhusu yale 
magurudumu, nilisikia sauti ikiyaita, “Magurudumu yanayozunguka!” 


14 Kila mmoja wao” alikuwa na nyuso nne. Uso wa kwanza ulikuwa 
uso wa kerubi, uso wa pili ulikuwa uso wa mwanadamu, wa tatu 
ulikuwa uso wa simba, na wa nne ulikuwa uso wa tai. 


15 Na wale makerubi walikuwa wakiinuka—walikuwa viumbe hai 
walewale niliowaona” kwenye mto Kebari— 16 na wale makerubi 
waliposonga, magurudumu yalikuwa yakisonga kando yao; na wale 
makerubi walipoinua juu mabawa yao ili yawe juu sana ya dunia, 
magurudumu hayo hayakuwa yakigeuka au kuondoka kando yao. 
17 Waliposimama tuli, nayo yalisimama tuli; nao walipoinuka, 
yaliinuka pamoja nao, kwa maana roho iliyokuwa ikitenda katika 
wale viumbe hai” ilikuwa ndani ya magurudumu. 


18 Kisha utukufu wa Yehova ukaondoka kwenye kizingiti cha mlango 
wa nyumba na kusimama tuli juu ya makerubi. 19 Sasa makerubi 
wakainua juu mabawa yao na kuinuka kutoka duniani huku 
nikitazama. Yale magurudumu pia yalikuwa kando yao 
walipoondoka. Wakasimama katika kizingiti cha lango la mashariki la 
nyumba ya Yehova, na utukufu wa Mungu wa Israeli ulikuwa juu yao. 


20 Hao ndio viumbe hai niliokuwa” nimeona chini ya Mungu wa 
Israeli kwenye mto Kebari, basi nikajua kwamba walikuwa makerubi. 


21 Wote wanne walikuwa na nyuso nne, mabawa manne, na kitu 

kilichoonekana kama mikono ya mwanadamu chini ya mabawa yao. 
22 Na nyuso zao zilikuwa kama nyuso nilizokuwa nimeona kando ya 
mto Kebari. Kila mmoja wao alikuwa akienda mbele moja kwa moja. 


A Eze. 10:14 Yaani, kila kerubi. 
A Eze. 10:15 Tnn., “kilikuwa kile kiumbe hai nilichoona.” 
A Eze. 10:17 Tnn., “roho ya yule kiumbe hai.” 


A Eze. 10:20 Tnn., “Huyu ndiye kiumbe hai niliyekuwa.” 


Ezekieli 11:1-25 


11 Na roho ikaniinua juu na kunileta kwenye lango la mashariki la 
nyumba ya Yehova, lango linalotazama mashariki. Hapo langoni 
niliona wanaume 25, na miongoni mwao kulikuwa na Yaazania 
mwana wa Azuri na Pelatia mwana wa Benaya, wakuu wa watu. 
2 Kisha Yeye akaniambia: “Mwana wa binadamu, hawa ndio 
wanaume wanaopanga uovu na kutoa ushauri wa uovu katika” jiji 
hili. 3 Wanasema, ‘Je, huu si wakati wa kujenga nyumba? Jiji” ni 
chungu cha kupikia,” na sisi ni nyama.’ 


4 “Basi tabiri dhidi yao. Tabiri, mwana wa binadamu.” 


> Ndipo roho ya Yehova ikaja juu yangu, naye akaniambia: 
“Waambie, 'Yehova anasema hivi: “Mambo mliyosema ni sahihi, enyi 
watu wa nyumba ya Israeli, nami ninajua mnachofikiria.” 

6 Mmewafanya wengi wafe katika jiji hili, nanyi mmezijaza barabara 
zake watu waliokufa.”” 7 “Kwa hiyo Bwana Mwenye Enzi Kuu 


33) 


ni chungu cha kupikia. Lakini ninyi wenyewe mtatolewa ndani yake. 


8 “Mmeuogopa upanga, nami nitauleta upanga dhidi yenu, asema 
Bwana Mwenye Enzi Kuu Yehova. 9 ‘Nitawatoa ninyi ndani yake na 
kuwatia mikononi mwa watu wa nchi ya kigeni na kutekeleza 
hukumu dhidi yenu. 10 Mtauawa kwa upanga. Nitawahukumu 
kwenye mpaka wa Israeli, nanyi mtalazimika kujua kwamba mimi ni 
Yehova. 11 Jiji halitakuwa chungu chenu cha kupikia, nanyi 
hamtakuwa nyama iliyo ndani yake; nitawahukumu ninyi kwenye 
mpaka wa Israeli, 12 nanyi mtalazimika kujua kwamba mimi ni 
Yehova. Kwa maana hamkutembea katika masharti yangu wala 


kutenda hukumu zangu, bali mmetenda kulingana na hukumu za 
mataifa yanayowazunguka.” 


13 Mara tu nilipotabiri, Pelatia mwana wa Benaya akafa, nami 
nikaanguka chini kifudifudi na kulia kwa sauti: “Ole wangu, Ee 
Bwana Mwenye Enzi Kuu Yehova! Je, utawaangamiza Waisraeli 
wanaobaki?” 


14 Neno la Yehova likanijia tena likisema: 15 “Mwana wa binadamu, 
ndugu zako, ndugu zako walio na haki ya kukomboa, pamoja na 
watu wote wa nyumba ya Israeli, wameambiwa na wakaaji wa 
Yerusalemu, 'Msimkaribie Yehova. Nchi ni yetu; tumepewa ili 
tuimiliki.” 16 Kwa hiyo waambie, ‘Bwana Mwenye Enzi Kuu Yehova 
anasema hivi: “Ingawa nimewapeleka mbali sana miongoni mwa 
mataifa, nami nimewatawanya katika nchi hizo, baada ya muda 
mfupi nitakuwa kwao mahali patakatifu katika nchi ambazo 
wameenda.” 


17 “Kwa hiyo waambie, 'Bwana Mwenye Enzi Kuu Yehova anasema 
hivi: “Pia nitawakusanya ninyi kutoka kwa mataifa na kuwakusanya 
kutoka katika nchi ambazo mmetawanywa, nami nitawapa nchi ya 
Israeli. 18 Nao watarudi huko na kuondoa humo vitu vyote 
vinavyochukiza na mazoea yote yanayochukiza. 19 Nami nitawapa 
moyo wenye umoja,” nami nitatia roho mpya ndani yao; nami 
nitauondoa moyo wa jiwe katika miili yao na kuwapa moyo wa 
nyama,” 20 ili watembee katika sheria zangu na kushika hukumu 
zangu na kuzitii. Kisha watakuwa watu wangu, nami nitakuwa 
Mungu wao.” 


21 ““Lakini kwa wale ambao mioyo yao imeazimia kuendelea 
kufanya mambo yao yanayochukiza na mazoea yao yanayochukiza, 


nitawaletea madhara ya njia yao juu ya kichwa chao,” asema Bwana 
Mwenye Enzi Kuu Yehova.” 


22 Sasa wale makerubi wakayainua juu mabawa yao, na yale 
magurudumu yalikuwa karibu nao, na utukufu wa Mungu wa Israeli 


ukasimama juu ya mlima ulio upande wa mashariki wa jiji hilo. 

24 Kisha roho ikaniinua juu—katika maono kupitia roho ya Mungu— 
na kunileta kwa watu walio uhamishoni huko Ukaldayo. Kisha maono 
niliyokuwa nimeyaona yakatoweka. 25 Nami nikaanza kuwaambia 
watu walio uhamishoni mambo yote ambayo Yehova alikuwa 
amenionyesha. 


^ Eze. 11:2 Au “dhidi ya.” 


watalindwa. 

A Eze. 11:3 Au “chungu cha kupikia chenye mdomo mpana.” 
^ Eze. 11:5 Au “mambo yanayokuja katika roho yenu.” 

A Eze. 11:19 Tnn., “moyo mmoja.” 


A Eze. 11:19 Yaani, moyo ulio mwepesi kutii mwongozo wa Mungu. 


Ezekieli 12:1-28 


12 Neno la Yehova likanijia tena likisema: 2 “Mwana wa binadamu, 
unaishi katika nyumba ya uasi. Wana macho ya kuona, lakini 
hawaoni, na masikio ya kusikia, lakini hawasikii, kwa maana wao ni 
nyumba ya uasi. 3 Nawe, mwana wa binadamu, jitayarishie mizigo 
ya kwenda uhamishoni. Kisha, mchana wakiwa wanatazama, 
unapaswa kwenda uhamishoni. Toka nyumbani kwako uende 
uhamishoni mahali pengine huku wakitazama. Labda wataona, 
ingawa wao ni nyumba ya uasi. 4 Wakati wa mchana toa mizigo 
yako iliyofungwa kwa ajili ya kwenda uhamishoni huku wakitazama, 
kisha jioni huku wakitazama, uondoke kama mtu anayepelekwa 
uhamishoni. 


> “Toboa shimo ukutani huku wakitazama, nawe ubebe mizigo yako 
na kupitia humo. $ Beba mizigo yako begani huku wakikutazama, 
nawe uende nayo gizani. Ufunike uso wako ili usiweze kuona chini, 
kwa maana ninakufanya uwe ishara kwa watu wa nyumba ya 
Israeli.” 


7 Nikafanya kama nilivyoamriwa. Nikaitoa mizigo yangu nje mchana 
kama mizigo ya kwenda uhamishoni, na jioni nikatoboa shimo 
ukutani kwa mkono. Na kulipokuwa na giza, nikachukua mizigo 
yangu, nikaibeba begani mbele ya macho yao. 


8 Asubuhi neno la Yehova likanijia tena likisema: 9 “Mwana wa 
binadamu, je, watu wa nyumba ya Israeli, nyumba ya uasi, 
hawakukuuliza, ‘Unafanya nini? 10 Waambie, ‘Bwana Mwenye Enzi 
Kuu Yehova anasema hivi: “Tangazo hili linamhusu mkuu huko 


11 “Waambie, ‘Mimi ni ishara kwenu. Kama vile nilivyotenda, ndivyo 
watakavyotendewa. Watapelekwa uhamishoni, utekwani. 12 Mkuu 
aliye miongoni mwao atabeba mizigo yake begani na kuondoka 
kukiwa na giza. Atatoboa shimo ukutani na kuibeba mizigo yake 
kupitia humo. Ataufunika uso wake ili asione chini.' 13 Nitautandaza 
wavu wangu juu yake, naye atakamatwa katika wavu wangu wa 
kuwindia. Kisha nitampeleka Babiloni, kwenye nchi ya Wakaldayo, 
lakini hataiona; naye atafia huko. 14 Na wote wanaomzunguka, 
wasaidizi wake na wanajeshi wake, nitawatawanya pande zote; nami 
nitauchomoa upanga ili kuwakimbiza. 15 Nao watalazimika kujua 
kwamba mimi ni Yehova nitakapowatawanya miongoni mwa mataifa 
na kuwatawanya katika nchi hizo. 16 Lakini nitawalinda watu 
wachache kati yao wasife kwa upanga, njaa kali, na ugonjwa hatari, 
ili wasimulie kuhusu mazoea yao yote yanayochukiza miongoni mwa 
mataifa ambamo watapelekwa; nao watalazimika kujua kwamba 
mimi ni Yehova.” 


17 Nalo neno la Yehova likanijia tena likisema: 18 “Mwana wa 
binadamu, unapaswa kula mkate wako ukitetemeka na kunywa maji 
yako ukifadhaika na kuhangaika. 19 Waambie watu wa nchi, ‘Bwana 
Mwenye Enzi Kuu Yehova anawaambia hivi wakaaji wa Yerusalemu 
katika nchi ya Israeli: “Watakula mkate wao kwa wasiwasi na kunywa 
maji yao kwa hofu, kwa maana nchi yao itakuwa ukiwa kabisa kwa 
sababu ya ukatili wa wale wote wanaokaa ndani yake. 20 Majiji 
yanayokaliwa yataharibiwa, na nchi itakuwa ukiwa; nanyi 
mtalazimika kujua kwamba mimi ni Yehova.”” 


21 Nalo neno la Yehova likanijia tena likisema: 22 “Mwana wa 
binadamu, ni methali gani hii mliyo nayo katika Israeli, inayosema, 
‘Siku zinapita, na maono yote hayatimii'? 23 Kwa hiyo waambie, 


‘Bwana Mwenye Enzi Kuu Yehova anasema hivi: “Nitafanya msemo 
huo ukome, nao hawatautumia tena kama methali katika Israeli.” 
Lakini waambie, 'Siku zimekaribia, na maono yote yatatimia.' 24 Kwa 
maana hakutakuwa tena na maono ya uwongo au uaguzi” wa 
udanganyifu katika nyumba ya Israeli. 25 “Kwa maana mimi, 
Yehova, nitasema. Neno lolote nitakalosema litafanywa bila kukawia 
zaidi. Katika siku zenu, enyi nyumba ya uasi, nitasema neno na 


kulitimiza,” asema Bwana Mwenye Enzi Kuu Yehova.” 


26 Neno la Yehova likanijia tena likisema: 27 “Mwana wa binadamu, 
hivi ndivyo watu wa” Israeli wanavyosema, ‘Maono anayoona ni ya 
muda mrefu kutoka sasa, naye anatabiri kuhusu wakati ujao ulio 
mbali.' 28 Kwa hiyo waambie, 'Bwana Mwenye Enzi Kuu Yehova 
Hakuna neno langu lolote litakalokawia; jambo lolote 


1111 


anasema hivi: 
nitakalosema litafanywa, asema Bwana Mwenye Enzi Kuu 


3333) 


Yehova. 


^ Eze. 12:24 Au “ubashiri.” 


^ Eze. 12:27 Tnn., “nyumba ya.” 


Ezekieli 13:1-23 


13 Na neno la Yehova likanijia tena likisema: 2 “Mwana wa 
binadamu, tabiri dhidi ya manabii wa Israeli, nawe uwaambie hivi 
wale wanaotunga unabii wao wenyewe:* ‘Sikieni neno la Yehova. 

3 Bwana Mwenye Enzi Kuu Yehova anasema hivi: “Ole wao manabii 
wapumbavu, wanaofuata roho yao wenyewe, ingawa hawajaona 
chochote! 4 Ewe Israeli, manabii wako wamekuwa kama mbweha 
katika magofu. > Hamtaenda mahali palipobomoka katika kuta za 
mawe ili kuzijenga upya kwa ajili ya watu wa nyumba ya Israeli, ili 
Waisraeli waendelee kusimama vitani katika siku ya Yehova.” 

6 “Wameona maono ya uwongo na kutabiri uwongo, wale 
wanaosema, ‘Neno la Yehova ni, wakati ambapo Yehova 
mwenyewe hajawatuma, nao wamengoja neno lao litimie. 7 Je, ninyi 
hamkuona maono ya uwongo, na kutabiri uwongo, mnaposema, 
‘Neno la Yehova ni, wakati ambapo sijasema lolote?” 

8 “Kwa hiyo Bwana Mwenye Enzi Kuu Yehova anasema hivi: “Kwa 
sababu mmesema uwongo na maono yenu ni ya uwongo, mimi niko 
dhidi yenu, asema Bwana Mwenye Enzi Kuu Yehova.” 9 Mkono 
wangu uko dhidi ya manabii ambao maono yao ni ya uwongo na 
wanaotabiri uwongo. Nao hawatakuwa miongoni mwa watu 
ninaowaambia siri zangu; wala hawataandikwa katika orodha ya 
watu wa nyumba ya Israeli; wala hawatarudi katika nchi ya Israeli; 
nanyi mtalazimika kujua kwamba mimi ndiye Bwana Mwenye Enzi 
Kuu Yehova. 10 Hayo yote ni kwa sababu wamewapotosha watu 
wangu wakisema, “Kuna amani!” wakati hakuna amani. Ukuta dhaifu 


unapojengwa, wanaupiga lipu kwa chokaa.” 


11 “Waambie wale wanaopiga lipu kwa chokaa kwamba ukuta huo 
utaanguka. Mvua kubwa ya mafuriko itakuja, mvua ya mawe 
itanyesha,” na dhoruba kali za upepo zitaubomoa. 12 Na ukuta huo 
utakapoanguka mtaulizwa, ‘Chokaa mliyopaka iko wapi?’ 


13 “Kwa hiyo, Bwana Mwenye Enzi Kuu Yehova anasema hivi: 
'Nitasababisha dhoruba kali za upepo zilipuke kwa ghadhabu yangu, 
na mvua kubwa ya mafuriko kwa hasira yangu, na mvua ya mawe 
kwa ghadhabu inayoangamiza. 14 Nitaubomoa ukuta ambao 
mmeupiga lipu kwa chokaa na kuuangusha chini ardhini, na msingi 
wake utafunuliwa. Jiji litakapoanguka, mtaangamia ndani yake; nanyi 
mtalazimika kujua kwamba mimi ni Yehova.’ 


15 “Nitakapoumwagia ukuta huo ghadhabu yangu yote na 
kuwamwagia wale walioupiga lipu kwa chokaa, nitawaambia ninyi: 
“Ukuta haupo tena, na wale wanaoupiga lipu hawapo tena. 

16 Manabii wa Israeli hawapo tena, wale wanaowatabiria watu wa 
Yerusalemu na kuona maono ya amani kwa ajili yao, wakati hakuna 
amani,” asema Bwana Mwenye Enzi Kuu Yehova. 


17 “Nawe, mwana wa binadamu, uelekeze uso wako dhidi ya mabinti 
wa watu wako wanaotunga unabii wao wenyewe, nawe utabiri dhidi 
yao. 18 Waambie, 'Bwana Mwenye Enzi Kuu Yehova anasema hivi: 
“Ole wao wanawake wanaoshona pamoja tepe kwa ajili ya mikono 
yote” na kutengeneza shela kwa ajili ya vichwa vya kila ukubwa ili 
kuwinda uhai wa” watu! Je, mnawinda uhai wa” watu wangu na 
kujaribu kuhifadhi uhai wenu” wenyewe? 19 Je, mtanitia unajisi 
miongoni mwa watu wangu kwa ajili ya makonzi ya shayiri na kwa 
ajili ya makombo ya mkate, mkiwaua watu wasiostahili kufa na 


kuwaacha hai watu wasiostahili kuishi, kwa kuwadanganya watu 
wangu, wanaosikiliza uwongo wenu?” 


20 “Kwa hiyo, Bwana Mwenye Enzi Kuu Yehova anasema hivi: ‘Niko 
dhidi ya tepe zenu enyi wanawake, mnazotumia kuwinda watu” kana 
kwamba wao ni ndege, nami nitazirarua kutoka mikononi mwenu na 
kuwafungua watu mnaowawinda kama ndege. 21 Nitazirarua shela 
zenu na kuwaokoa watu wangu kutoka mikononi mwenu, nao 
hawatakuwa tena windo lenu; nanyi mtalazimika kujua kwamba mimi 
ni Yehova. 22 Kwa sababu mmemvunja moyo aliye mwadilifu kwa 
uwongo wenu ingawa mimi mwenyewe sikuwa nimemsababishia 
taabu,” nanyi mmeiimarisha mikono ya mwovu ili asiiache njia yake 
ya uovu na kuendelea kuishi. 23 Kwa hiyo, ninyi wanawake 
hamtaona tena maono ya uwongo na kufanya uaguzi;” nami 
nitawaokoa watu wangu kutoka mikononi mwenu, nanyi mtalazimika 
kujua kwamba mimi ni Yehova.” 


A Eze. 13:2 Au “wanaotabiri kutoka moyoni mwao wenyewe.” 


A Eze. 13:10 Yaani, wanajenga ukuta wa ndani ulio dhaifu na 
kujaribu kuufanya uonekane imara kwa chokaa. 


A Eze. 13:11 Tnn., “nanyi, enyi mawe ya mvua mtanyesha.” 


A Eze. 13:18 Yaani, tepe za uchawi zinazovaliwa kwenye viwiko au 
mkononi. 


^ Eze. 13:18 Au “nafsi za.” 
^ Eze. 13:18 Au “nafsi za.” 


^ Eze. 13:18 Au “nafsi zenu.” 


A Eze. 13:20 Au “nafsi.” 
A Eze. 13:22 Au “maumivu.” 


A Eze. 13:23 Au “ubashiri.” 


Ezekieli 14:1-23 


14 Na baadhi ya wazee wa Israeli wakaja na kuketi mbele yangu. 

2 Kisha neno la Yehova likanijia likisema: 3 “Mwana wa binadamu, 
wanaume hawa wameazimia kufuata sanamu zao zinazochukiza,” 
nao wameweka kikwazo kinachowafanya watu watende dhambi. Je, 
niwaruhusu waniombe ushauri? 4 Sasa zungumza nao uwaambie, 
‘Bwana Mwenye Enzi Kuu Yehova anasema hivi: “Ikiwa Mwisraeli 
ameazimia kufuata sanamu zake zinazochukiza na kuweka kikwazo 
kinachowafanya watu watende dhambi kisha anaenda kuomba 
ushauri kutoka kwa nabii, mimi, Yehova, nitamjibu ipasavyo 
kulingana na sanamu zake nyingi zinazochukiza. > Kwa maana 
nitatia hofu katika mioyo ya watu wa nyumba ya Israeli” kwa sababu 
wote wameniacha na kuzifuata sanamu zao zinazochukiza.” 


6 “Basi waambie watu wa nyumba ya Israeli, ‘Bwana Mwenye Enzi 
Kuu Yehova anasema hivi: “Rudini na mziache sanamu zenu 
zinazochukiza na mgeuze nyuso zenu kutoka kwenye mazoea yenu 
yanayochukiza. 7 Kwa maana ikiwa Mwisraeli yeyote au mgeni 
anayeishi Israeli anajitenga nami na kuazimia kufuata sanamu zake 
zinazochukiza na kuweka kikwazo kinachowafanya watu watende 
dhambi, kisha aje kuomba ushauri kutoka kwa nabii wangu, mimi, 
Yehova, nitamjibu mimi mwenyewe. 8 Nitamkataa” mtu huyo na 
kumfanya awe ishara ya kuonya na methali, nami nitamwangamiza 
kabisa kutoka kati ya watu wangu; nanyi mtalazimika kujua kwamba 
mimi ni Yehova.” 


9 “Lakini nabii akipumbazwa naye atoe ushauri, ni mimi, Yehova, 
ambaye nimempumbaza nabii huyo. Ndipo nitakapounyoosha 
mkono wangu dhidi yake na kumwangamiza kutoka kwa watu wangu 


Waisraeli. 10 Nao lazima wataibeba hatia yao; hatia ya mwenye 
kuomba ushauri itakuwa sawa na hatia ya nabii, 11 ili watu wa 
nyumba ya Israeli waache kutangatanga mbali nami na kuacha 
kujichafua kwa makosa yao yote. Nao watakuwa watu wangu, nami 
nitakuwa Mungu wao,’ asema Bwana Mwenye Enzi Kuu Yehova.” 


12 Na neno la Yehova likanijia tena likisema: 13 “Mwana wa 
binadamu, ikiwa nchi itanitendea dhambi kwa kukosa uaminifu, 
nitaunyoosha mkono wangu dhidi yake na kufanya chakula 
kisipatikane” na kuleta njaa kali nchini na kuwaangamiza kabisa 
wanadamu na wanyama kutoka humo.” 14 “Hata ikiwa watu hawa 
watatu—Noa, Danieli, na Ayubu—wangekuwa humo, wangejiokoa 
wao wenyewe” tu kwa sababu ya uadilifu wao, asema Bwana 
Mwenye Enzi Kuu Yehova.” 


15 “Au nikifanya wanyama hatari wa mwituni wapite kotekote nchini 
na kuwaua watu wengi” na kuifanya nchi iwe ukiwa hivi kwamba 
hakuna mtu atakayepita humo kwa sababu ya wanyama wa mwituni, 
16 kama ninavyoishi, asema Bwana Mwenye Enzi Kuu Yehova, 
'hata ikiwa watu hao watatu wangekuwa humo, hawangewaokoa 
wana wao wala mabinti wao; wangejiokoa wao wenyewe tu, na nchi 
ingekuwa ukiwa.” 


17 “Au kama nikileta upanga dhidi ya nchi hiyo na kusema: “Upanga 
na upite kotekote nchini,” na kuwaangamiza wanadamu na 
wanyama kutoka humo, 18 hata ikiwa watu hao watatu wangekuwa 
humo, kwa hakika kama ninavyoishi, asema Bwana Mwenye Enzi 
Kuu Yehova, 'hawangewaokoa wana wao wala mabinti wao; 
wangejiokoa wao wenyewe tu.” 


19 “Au nikileta ugonjwa hatari katika nchi hiyo na kuimwagia 
ghadhabu yangu kwa umwagaji wa damu ili kuwaangamiza 
wanadamu na wanyama kutoka humo, 20 hata ikiwa Noa, Danieli, na 
Ayubu wangekuwa humo, kwa hakika kama ninavyoishi, asema 
Bwana Mwenye Enzi Kuu Yehova, ‘hawangewaokoa wana wao wala 
mabinti wao; wangejiokoa wao wenyewe tu kwa sababu ya uadilifu 

wao. 


21 “Kwa maana Bwana Mwenye Enzi Kuu Yehova anasema hivi: 
‘Ndivyo itakavyokuwa nitakapoleta adhabu zangu nne*—upanga, 
njaa kali, wanyama hatari wa mwituni, na ugonjwa hatari—dhidi ya 
jiji la Yerusalemu ili kuwaangamiza kabisa wanadamu na wanyama 
kutoka humo. 22 Lakini, baadhi ya watu waliobaki humo 
wataponyoka na kutolewa nje, wana na mabinti. Wanakuja kwenu, 
nanyi mtakapoona njia zao na matendo yao, kwa hakika mtafarijiwa 
kuhusiana na msiba ambao nilileta dhidi ya Yerusalemu, kuhusu kila 
jambo ambalo nilitenda dhidi ya jiji hilo.” 


23 “Watawafariji mtakapoona njia zao na matendo yao, nanyi mtajua 
kwamba sikutenda bila sababu yale niliyolazimika kulitendea jiji hilo,’ 
asema Bwana Mwenye Enzi Kuu Yehova.” 


A Eze. 14:3 Huenda neno la Kiebrania linahusiana na neno “mavi,” 
nalo hutumiwa kuonyesha dharau. 


A Eze. 14:5 Tnn., “nitawakamata watu wa nyumba ya Israeli katika 
moyo wao.” 


A Eze. 14:8 Tnn., “Nitaukaza uso wangu dhidi ya.” 


A Eze. 14:13 Tnn., “kuvunja fito zake za mikate.” Labda ni fito 
zilizotumiwa kuhifadhia mikate. 


A Eze. 14:14 Au “wangeokoa nafsi zao.” 
A Eze. 14:15 Au “na kuwaua watoto.” 


A Eze. 14:21 Au “matendo yangu manne ya hukumu yanayodhuru.” 


Ezekieli 15:1-8 


15 Neno la Yehova likanijia tena likisema: 2 “Mwana wa binadamu, 
mbao za mzabibu hutofautianaje na za mti mwingine wowote au tawi 
la miti ya msituni? 3 Je, ufito wake unaweza kutumiwa kufanyia 
kazi? Au je, watu huutumia kutengeneza kijiti cha kuning'nizia 
vyombo? 4 Tazama! Hutupwa motoni uwe kuni, na moto huchoma 
miisho yote miwili na kuunguza katikati. Je, sasa unafaa kwa kazi 
yoyote? 5 Hata ulipokuwa mzima, haungetumiwa kwa chochote. Je, 
utakuwa na thamani yoyote baada ya kuchomwa na kuunguzwa na 
moto?” 


6 “Kwa hiyo Bwana Mwenye Enzi Kuu Yehova anasema hivi: ‘Kama 
mbao za mzabibu kati ya miti ya msituni, ambazo nimezitoa ziwe 
kuni kwa ajili ya moto, ndivyo nitakavyoshughulika na wakaaji wa 
Yerusalemu. 7 Nimewakataa.* Wameponyoka kutoka motoni, lakini 
moto utawateketeza. Nanyi mtalazimika kujua kwamba mimi ni 

Yehova nitakapowakataa. 


8 “Nami nitaifanya nchi iwe ukiwa kwa sababu wametenda kwa 
ukosefu wa uaminifu, asema Bwana Mwenye Enzi Kuu Yehova.” 


^ Eze. 15:7 Tnn., “Nimeukaza uso wangu dhidi yao.” 


^ Eze. 15:7 Tnn., “nitakapoukaza uso wangu dhidi yao.” 


Ezekieli 16:1-63 


16 Neno la Yehova likanijia tena likisema: 2 “Mwana wa binadamu, 
lijulishe Yerusalemu mazoea yake yanayochukiza. 

3 Nawe utaliambia, ‘Bwana Mwenye Enzi Kuu Yehova anakuambia 
hivi Yerusalemu: “Asili yako na kuzaliwa kwako ni katika nchi ya 
Mkanaani. Baba yako alikuwa Mwamori, na mama yako alikuwa 
Mhiti. 4 Kuhusu kuzaliwa kwako, siku uliyozaliwa, kitovu chako 
hakikukatwa, hukuoshwa kwa maji uwe safi, hukusuguliwa kwa 
chumvi, wala hukufungwa kwa vitambaa. 5 Hakuna mtu 
aliyekusikitikia vya kutosha hivi kwamba akakufanyia lolote kati ya 
mambo hayo. Hakuna mtu aliyekuhurumia. Badala yake, ulitupwa 
uwanjani kwa sababu ulichukiwaž siku uliyozaliwa. 


6 ““Nilipokuwa nikipita, nilikuona ukitupatupa mateke katika damu 
yako, nawe ulipokuwa umelala hapo katika damu yako, nikasema: 
‘Endelea kuishi! Naam, nilikuambia ukiwa umelala hapo katika damu 
yako: ‘Endelea kuishi! 7 Nilikufanya uwe umati mkubwa sana, kama 
mimea inayochipuka shambani, nawe ukakua, ukakomaa na kuvaa 
mapambo bora sana. Matiti yako yakakomaa, na nywele zako 

zikakua; lakini bado ulikuwa uchi, bila chochote. 


8 “Nilipokuwa nikipita na kukuona, nilitambua kwamba ulikuwa na 
umri wa kutosha kuonyeshwa upendo. Basi nikatandaza vazi langu 
juu yako na kuufunika uchi wako, nami nikaapa na kufanya agano 
pamoja nawe, asema Bwana Mwenye Enzi Kuu Yehova, ‘nawe 
ukawa wangu. 9 Isitoshe, nilikuosha kwa maji na kuiondoa damu 
iliyokuwa juu yako na kukupaka mafuta. 10 Kisha nikakuvika vazi 
lililotariziwa na kukupa viatu vya ngozi bora” na kukufunika kwa 
kitani bora, nami nikakuvika mavazi ya bei ghali. 11 Nikakupamba 


kwa vito na kutia bangili kwenye mikono yako na mkufu shingoni 
mwako. 12 Pia nikatia pete ya puani kwenye pua yako na vipuli 
kwenye masikio yako na taji maridadi kwenye kichwa chako. 

13 Ukaendelea kujipamba kwa dhahabu na fedha, na mavazi yako 
yalikuwa kitani bora, kitambaa cha bei ghali, na vazi lililotariziwa. 
Ulikula unga laini, asali, na mafuta, nawe ukawa mrembo 

kupindukia, ukastahili kuwa malkia. 


14 “Sifa zako zikaanza” kuenea kati ya mataifa kwa sababu ya 
urembo wako, kwa maana urembo wako ulikuwa kamili kwa sababu 
niliweka fahari yangu mwenyewe juu yako, asema Bwana Mwenye 
Enzi Kuu Yehova.” 


15 “Lakini ulianza kuutumaini urembo wako, nawe ukawa kahaba 
kwa sababu ya sifa zako. Ulimmwagia kila mpita-njia matendo yako 
ya ukahaba, na urembo wako ukawa wake. 16 Ukachukua baadhi ya 
mavazi yako na kutengeneza mahali pa juu penye rangi mbalimbali 
ambapo ulifanyia ukahaba—mambo hayo hayapaswi kufanywa, 
wala hayapaswi kutendeka kamwe. 17 Pia, ulichukua vito vyako 
maridadi vilivyotengenezwaž kwa dhahabu na fedha ambayo 
nilikupatia nawe ukajitengenezea sanamu za kiume na kufanya 
nazo ukahaba. 18 Nawe ukachukua mavazi yako yaliyotariziwa na 
kuzifunika,* nawe ukazitolea mafuta yangu na uvumba wangu. 19 Na 
mkate wangu niliokuwa nimekupa—uliotengenezwa kwa unga laini, 
mafuta, na asali niliyokupa ule—uliutoa pia kwa sanamu hizo ukiwa 
harufu inayopendeza.” Hivyo ndivyo ilivyokuwa, asema Bwana 
Mwenye Enzi Kuu Yehova.” 


20 “Uliwachukua wana na mabinti wako uliokuwa umenizalia, nawe 
ukawatoa dhabihu kwa sanamu hizo ili waangamizwe—je, matendo 


yako ya ukahaba hayajatosha? 21 Uliwachinja wanangu, nawe 
ukawatoa wawe dhabihu kwa kuwateketeza” motoni. 22 Ulipokuwa 
ukitenda mambo yako yote yanayochukiza na matendo ya ukahaba, 
hukukumbuka siku za ujana wako ulipokuwa uchi, bila chochote, 
ukitupatupa mateke katika damu yako. 23 Baada ya uovu wako 
wote, ole, ole wako, asema Bwana Mwenye Enzi Kuu Yehova. 

24 “Ulijijengea kilima na kujitengenezea mahali pa juu katika kila 
kiwanja cha jiji. 25 Ulijenga mahali pako pa juu sehemu 
zinazoonekana zaidi za kila barabara, nawe ukaugeuza urembo 
wako kuwa kitu kinachochukiza kwa kuutoa mwili wako” kwa kila 
mpita-njia, nawe ukazidisha matendo yako ya ukahaba. 26 Ulifanya 
ukahaba na wana wa Misri, majirani wako wenye uchu,” nawe 
ulinikasirisha kwa matendo yako yasiyohesabika ya ukahaba. 

27 Sasa nitauleta mkono wangu dhidi yako na kupunguza posho 
yako ya chakula na kukutia mikononi mwa mapenzi” ya wanawake 
wanaokuchukia, mabinti wa Wafilisti, wanawake walioshtushwa na 
mwenendo wako mchafu. 


28 “Kwa kuwa hungeweza kutoshelezwa, ulifanya pia ukahaba na 
wana wa Ashuru, lakini baada ya kufanya nao ukahaba, bado 
hukutosheka. 29 Basi ukazidisha ukahaba wako kuelekea nchi ya 
wafanyabiashara” na kuelekea kwa Wakaldayo, lakini bado 
hukutosheka. 30 Jinsi moyo wako ulivyokuwa mgonjwa,” asema 
Bwana Mwenye Enzi Kuu Yehova, 'ulipofanya mambo hayo yote, 
ukitenda kama kahaba mwenye ushupavu! 31 Lakini ulipojenga 
kilima chako katika sehemu zinazoonekana zaidi za kila barabara na 
kutengeneza mahali pako pa juu katika kila kiwanja cha jiji, hukuwa 
kama kahaba, kwa sababu ulikataa malipo yoyote. 32 Wewe ni mke 
mzinzi anayewachukua wageni badala ya mume wake mwenyewe! 


33 Watu huwapa zawadi makahaba wote, lakini wewe ndiye 
unayewapa zawadi wote walio na uchu kukuelekea, nawe unawapa 
rushwa ili waje kwako kutoka pande zote ili kufanya ukahaba. 

34 Wewe ni tofauti kabisa na wanawake wengine wanaofanya 
ukahaba. Hakuna mtu anayefanya ukahaba kama wewe! Unawalipa 
watu, nao hawakulipi. Unatenda tofauti kabisa.’ 


35 “Kwa hiyo, ewe kahaba, sikia neno la Yehova. 36 Bwana Mwenye 
Enzi Kuu Yehova anasema hivi: ‘Kwa sababu uchu wako 
umemwagwa na uchi wako umefunuliwa ulipokuwa ukifanya 
ukahaba na wapenzi wako na sanamu zako zote zinazoudhi na 
kuchukiza” ambazo hata ulizitolea dhabihu ya damu ya wanao, 

37 kwa hiyo ninawakusanya pamoja wapenzi wote ambao umewapa 
raha, wote uliowapenda na wote uliowachukia. Nitawakusanya 
pamoja dhidi yako kutoka pande zote na kuwafunulia uchi wako, nao 
watakuona ukiwa uchi kabisa. 


38 “Nami nitakuadhibu kwa hukumu wanayostahili wanawake 
wazinzi na wanawake wanaomwaga damu, na damu yako 
itamwagwa kwa ghadhabu na wivu. 39 Nitakutia mikononi mwao, 
nao watavibomoa vilima vyako, na mahali pako pa juu 
patabomolewa; nao watakuvua mavazi yako na kuchukua vito 
vyako” maridadi na kukuacha uchi, bila chochote. 40 Wataleta umati 
dhidi yako, nao watakupiga mawe na kukuchinja kwa panga zao. 

41 Wataziteketeza nyumba zako kwa moto na kutekeleza hukumu 
dhidi yako mbele ya macho ya wanawake wengi; nami nitakomesha 
ukahaba wako, nawe utaacha kutoa malipo. 42 Nitaitosheleza 
ghadhabu yangu dhidi yako, na hasira yangu itakuacha; nami 
nitatulia na sitaendelea kukasirika.’ 


43 “Kwa sababu hukuzikumbuka siku za ujana wako nawe 
umenikasirisha kwa kufanya mambo hayo yote, sasa nitakuletea 
madhara ya njia zako juu ya kichwa chako mwenyewe, asema 
Bwana Mwenye Enzi Kuu Yehova, 'nawe hutaendelea tena na 
mwenendo wako mchafu na mazoea yako yote yanayochukiza. 


44 “Tazama! Kila mtu anayetumia methali ataitumia methali hii 
kukuhusu: “Kama mama alivyo, ndivyo binti alivyo!” 45 Wewe ni binti 
ya mama yako, aliyemdharau mume wake na watoto wake. Nawe ni 
dada ya dada zako, waliowadharau waume zao na watoto wao. 
Mama yenu alikuwa Mhiti, na baba yenu alikuwa Mwamori.” 


46 “Dada yako mkubwa ni Samaria, anayekaa upande wako wa 
kaskazini” pamoja na mabinti zake,” na dada yako mdogo, anayekaa 
upande wako wa kusini,” ni Sodoma pamoja na mabinti zake. 

47 Hukutembea tu katika njia zao na kufuata mazoea yao 
yanayochukiza, bali pia kwa muda mfupi mwenendo wako ulikuwa 
mpotovu hata zaidi kuliko mwenendo wao. 48 Kwa hakika kama 
ninavyoishi, asema Bwana Mwenye Enzi Kuu Yehova, 'Sodoma 
dada yako na mabinti zake hawajatenda yale ambayo wewe na 
mabinti zako mmetenda. 49 Tazama! Hili ndilo lililokuwa kosa la 
Sodoma dada yako: Yeye pamoja na mabinti zake walikuwa na 
kiburi, nao walikuwa na chakula kingi na utulivu mwingi; hata hivyo 
hawakuwasaidia walioteseka na maskini. 50 Waliendelea kuwa na 
majivuno na kuzidi kutenda mambo yanayochukiza machoni pangu, 
basi nikalazimika kuwaondoa. 


51 “Samaria hata hakutenda nusu ya dhambi zako. Uliendelea 
kuzidisha mazoea yako yanayochukiza kuliko yao, hivi kwamba 
dada zako wakaonekana kuwa waadilifu kwa sababu ya mazoea 


yako yote yanayochukiza. 32 Lazima sasa ubebe fedheha yako kwa 
kuwa umetetea” tabia za dada zako. Kwa sababu ya dhambi yako ya 
kutenda mambo yanayochukiza kuliko wao, wao ni waadilifu kuliko 
wewe. Basi sasa, na uaibike na kubeba fedheha ya kuwafanya dada 
zako waonekane kuwa waadilifu.’ 


53 “Nami nitawakusanya watu wao waliotekwa, watu waliotekwa wa 
Sodoma pamoja na mabinti zake na watu waliotekwa wa Samaria 
pamoja na mabinti zake; na pamoja nao nitawakusanya pia watu 
wako waliotekwa, 54 ili uibebe fedheha yako; nawe utafedheheka 
kwa sababu ya yale ambayo umefanya kwa kuwafariji. 55 Na dada 
zako wewe mwenyewe, Sodoma na mabinti zake, watarudia hali yao 
ya mwanzoni, na Samaria na mabinti zake watarudia hali yao ya 
mwanzoni, na wewe pamoja na mabinti zako mtarudia hali yenu ya 
mwanzoni. 56 Dada yako Sodoma hakustahili kutajwa nawe katika 
siku ya fahari yako, 97 kabla uovu wako mwenyewe haujafunuliwa. 
Sasa mabinti wa Siria na majirani zake wanakushutumu, na mabinti 
wa Wafilisti, wote wanaokuzunguka, wanakudharau. 58 Utayabeba 
madhara ya mwenendo wako mchafu na mazoea yako 
yanayochukiza, asema Yehova.” 


59 “Kwa maana Bwana Mwenye Enzi Kuu Yehova anasema hivi: 
‘Sasa nitakutendea kama ulivyotenda, kwa maana ulikidharau kiapo 
kwa kuvunja agano langu. $0 Lakini mimi mwenyewe nitalikumbuka 
agano nililofanya pamoja nawe katika siku za ujana wako, nami 
nitafanya agano la kudumu pamoja nawe. 861 Utakumbuka tabia yako 
na kufedheheka utakapowakaribisha dada zako, waliokuzidi umri na 
pia walio na umri mdogo kuliko wako, nami nitakupa wawe mabinti 
zako, lakini si kwa sababu ya agano lako.’ 


62 “Na mimi mwenyewe nitafanya agano langu pamoja nawe; nawe 


utalazimika kujua kwamba mimi ni Yehova. 63 Kisha utakumbuka na 


kuaibika sana usiweze kuufungua mdomo wako kwa sababu ya 


kufedheheka, nitakapofunika dhambi zako licha ya mambo yote 
ambayo umefanya, asema Bwana Mwenye Enzi Kuu Yehova.” 


^ Eze. 


A Eze. 


16:5 Au “nafsi yako ilichukiwa.” 


16:10 Au “ngozi ya sili.” 


^ Eze. 


^ Eze. 


16:13 Au “ukastahili cheo cha kifalme.” 


16:14 Au “Jina lako likaanza.” 


^ Eze. 


^ Eze. 


^ Eze. 


16:17 Au “mapambo yako maridadi yaliyotengenezwa.” 
16:18 Yaani, sanamu za kiume. 


16:19 Au “inayotuliza.” 


^ Eze. 


^ Eze. 


16:21 Tnn., “kuwapitisha.” 


16:25 Tnn., “kupanua miguu yako.” 


^ Eze. 


^ Eze. 


16:26 Tnn., “majirani wako wenye mwili mkubwa.” 


16:27 Au “nafsi.” 


^ Eze. 


16:29 Tnn., “nchi ya Kanaani.” 


^ Eze. 


16:30 Au “Jinsi moyo wako ulivyokuwa dhaifu.” Au labda, 


“Jinsi nilivyojawa na ghadhabu dhidi yako.” 


^ Eze. 


16:36 Huenda neno la Kiebrania linahusiana na neno “mavi,” 


nalo hutumiwa kuonyesha dharau. 


A Eze 


. 16:39 Au “mapambo yako.” 


^A Eze 


. 16:46 Tnn., “upande wako wa kushoto.” 


A Eze 


. 16:46 Labda ni miji ya jiji hilo. 


^A Eze 


. 16:46 Tnn., “upande wako wa kulia.” 


^A Eze 


. 16:52 Au “umeunga mkono.” 


Ezekieli 17 : 1-24 


17 Neno la Yehova likanijia tena likisema: 2 “Mwana wa binadamu, 
tega kitendawili na useme methali kuhusu watu wa nyumba ya 
Israeli. 3 Nawe utasema, ‘Bwana Mwenye Enzi Kuu Yehova 
anasema hivi: “Tai mkubwa, mwenye mabawa makubwa, na 
manyoya marefu, na aliyejaa manyoya yenye rangi mbalimbali, 
alikuja Lebanoni na kuchukua sehemu ya juu ya mwerezi. 

4 Aliling'oa chipukizi lake lililo juu zaidi na kulileta kwenye nchi ya 
wafanyabiashara” na kuliweka katika jiji la wafanyabiashara. > Kisha 
akachukua baadhi ya mbegu za nchi hiyo na kuziweka katika 
shamba lenye rutuba. Akaipanda mbegu moja kama mti wa mvinje 
kando ya maji mengi. 6 Basi ikachipuka na kuwa mzabibu mfupi, 
unaotambaa, wenye majani yanayotazama ndani na mizizi inayokua 
chini yake. Kwa hiyo ukawa mzabibu, ukatokeza machipukizi na 
kuota matawi. 


7 ““Akaja tai mwingine mkubwa, mwenye mabawa makubwa na 
manyoya makubwa. Kisha mzabibu huo ukasambaza mizizi yake 
kwa bidii kumwelekea, mbali na bustani mahali ambapo ulipandwa, 
nao ukaelekeza majani yake kwake ili aumwagilie maji. $ Ulikuwa 
tayari umepandwa katika shamba zuri karibu na maji mengi, ili 
utokeze matawi, uzae matunda, na uwe mzabibu mkubwa.” 


9 “Sema, 'Bwana Mwenye Enzi Kuu Yehova anasema hivi: “Je, 
utasitawi? Je, mtu fulani hataing'oa mizizi yake na kufanya matunda 
yake yaoze na machipukizi yake yanyauke? Utakauka sana hivi 
kwamba hautahitaji mkono wenye nguvu wala watu wengi ili 
kuung'oa pamoja na mizizi yake. 10 Ingawa umepandikizwa, je, 


utasitawi? Je, hautakauka kabisa, utakapopigwa na upepo wa 
mashariki? Utakauka katika bustani ulikochipuka.”” 


11 Na neno la Yehova likanijia tena likisema: 12 “Tafadhali iambie 
nyumba ya uasi, 'Je, hamtambui maana ya mambo haya?' Sema, 
“Tazama! Mfalme wa Babiloni alikuja Yerusalemu, akamchukua 
mfalme wake na wakuu wake na kurudi pamoja nao Babiloni. 

13 Isitoshe, alimchukua mmoja aliyekuwa wa uzao wa?” kifalme, 
akafanya naye agano na kumwapisha. Kisha akawachukua watu 
mashuhuri wa nchi, 14 ili ufalme huo ushushwe, usiweze kuinuka, ili 
uendelee kuwapo ikiwa tu utashika agano lake. 15 Lakini mwishowe 
mfalme huyo alimwasi kwa kutuma wajumbe wake Misri ili apate 
farasi na jeshi kubwa kutoka huko. Je, atafanikiwa? Je, yule 
anayefanya mambo hayo ataponyoka adhabu? Je, anaweza 
kuvunja agano na bado aponyoke?’ 


16 ““Kwa hakika kama ninavyoishi,” asema Bwana Mwenye Enzi 
Kuu Yehova, “atafia huko Babiloni, mahali ambapo anaishi mfalme” 
aliyemweka” kuwa mfalme, ambaye alikidharau kiapo chake na 
ambaye alilivunja agano lake. 17 Na lile jeshi kubwa na wanajeshi 
wengi wa Farao hawatamsaidia kamwe vitani, wakati boma la 
kuzingira litakapojengwa na kuta za kuzingira zitakapojengwa ili 
kuangamiza uhai wa” watu wengi. 18 Amedharau kiapo na kuvunja 
agano. Hata ingawa alitoa ahadi,” amefanya mambo hayo yote, 


33 


naye hataponyoka. 


19 “Kwa hiyo, Bwana Mwenye Enzi Kuu Yehova anasema hivi: “Kwa 
hakika kama ninavyoishi, nitamletea juu ya kichwa chake madhara 
ya kudharau kiapo changu na kuvunja agano langu. 20 Nitautandaza 
wavu wangu juu yake, naye atakamatwa katika wavu wangu wa 


kuwindia. Nitamleta Babiloni na kumhukumu huko kwa sababu ya 
ukosefu wa uaminifu alionitendea. 21 Wakimbizi wote kati ya 
wanajeshi wake watauawa kwa upanga, na wale wanaobaki 
watatawanyika kila upande.” Ndipo mtakapolazimika kujua kwamba 
mimi mwenyewe, Yehova, nimesema.” 


22 “Bwana Mwenye Enzi Kuu Yehova anasema hivi: “Nitachukua 
chipukizi kutoka katika kilele cha mwerezi mkubwa na kulipanda, 
kutoka juu ya matawi yake nitakata chipukizi changa, nami 
mwenyewe nitalipanda juu ya mlima mrefu na ulio juu sana. 

23 Nitalipanda juu ya mlima mrefu wa Israeli; na matawi yake 
yatakua, nalo litazaa matunda na kuwa mwerezi mkubwa. Na ndege 
wa kila aina wataishi chini yake na kukaa kwenye kivuli cha majani 
yake. 24 Na miti yote ya shambani italazimika kujua kwamba mimi 
mwenyewe, Yehova, nimeushusha ule mti mrefu na kuukweza ule 
mti mfupi; nimeukausha ule mti mbichi na kuufanya mti uliokauka 
usitawi. Mimi mwenyewe, Yehova, nimesema nami nimefanya 


3333) 


hivyo. 


^ Eze. 17:4 Tnn., “nchi ya Kanaani.” 
^ Eze. 17:13 Tnn., “mbegu ya.” 

^ Eze. 17:16 Yaani, Nebukadneza. 
^ Eze. 17:16 Yaani, Sedekia. 

^ Eze. 17:17 Au “nafsi za.” 


^ Eze. 17:18 Tnn., “aliutoa mkono wake. 


^ Eze. 17:21 Tnn., “kwa kila upepo.” 


Ezekieli 18 : 1-32 


18 Na neno la Yehova likanijia tena likisema: 2 “Methali hii 
mnayoisema katika nchi ya Israeli inamaanisha nini, ‘Akina baba 
wamekula zabibu chachu, lakini meno ya wana ndiyo yanayotiwa 
ukakasi’? 


3 “Kwa hakika kama ninavyoishi, asema Bwana Mwenye Enzi Kuu 
Yehova, ‘ʻhamtaendelea kuutaja msemo huo katika Israeli. 4 Tazama! 
Nafsi zote—ni zangu.* Kama nafsi ya baba ilivyo yangu ndivyo ilivyo 
nafsi ya mwana—ni zangu. Nafsi” inayotenda dhambi ndiyo 
itakayokufa.” 


5 “Ikiwa mtu ni mwadilifu na anatenda haki na uadilifu, 6 naye hali 
dhabihu zinazotolewa kwa sanamu kwenye milima; hazitumaini 
sanamu zinazochukiza” za watu wa nyumba ya Israeli; hamnajisi 
mke wa jirani yake au kulala na mwanamke aliye katika hedhi; 

7 hamtesi mtu yeyote, bali hurudisha rehani aliyopewa na mtu 
mwenye deni lake; hamnyang'anyi yeyote, bali humpa mwenye njaa 
chakula chake na kumfunika kwa vazi aliye uchi; 8 hatozi faida wala 
kutoza riba, lakini anajizuia asitende isivyo haki; anatekeleza haki ya 
kweli kati ya mtu na mwenzake; 9 naye anaendelea kutembea katika 
amri zangu na kushika sheria zangu?” ili atende kwa uaminifu. Mtu 
huyo ni mwadilifu na kwa hakika ataendelea kuishi, asema Bwana 
Mwenye Enzi Kuu Yehova. 


10 “Lakini ikiwa yeye ni baba ya mwana ambaye ni mnyang'anyi 
au muuaji” au anayefanya lolote kati ya mambo haya mengine 
11 (ingawa baba yake hajafanya lolote kati ya mambo hayo)— 
anakula dhabihu zilizotolewa kwa sanamu kwenye milima, 
anamnajisi mke wa jirani yake, 12 anawatesa wenye uhitaji na 


maskini, anawanyang'anya watu vitu vyao, harudishi kitu 
kilichowekwa rehani; anatumaini sanamu zinazochukiza, 
anajihusisha na mazoea yanayochukiza, 13 ametoza riba na kutoza 
faida—basi mwana huyo hataendelea kuishi. Kwa sababu ya 
mambo hayo yote yanayochukiza aliyofanya, kwa hakika atauawa. 
Damu yake mwenyewe itakuwa juu yake. 


14 “Lakini ikiwa baba ana mwana anayeona dhambi zote 
anazofanya baba yake, na ingawa anaziona, hafanyi mambo kama 
hayo, 15 hali dhabihu zilizotolewa kwa sanamu kwenye milima; 
hazitumaini sanamu zinazochukiza za watu wa nyumba ya Israeli; 
hamnajisi mke wa jirani yake; 16 hamtesi mtu yeyote; habaki na kitu 
kilichowekwa rehani; hamnyang'anyi mtu kitu chochote; chakula 
chake mwenyewe anampa mwenye njaa na kumfunika kwa vazi 
aliye uchi; 17 anaepuka kuwakandamiza maskini; hatozi riba wala 
kutoza faida; naye anafuata sheria zangu;* ametembea katika amri 
zangu. Mtu huyo hatakufa kwa sababu ya kosa la baba yake. Kwa 
hakika ataendelea kuishi. 18 Lakini kwa kuwa baba yake alifanya 
ulaghai, akamnyang’anya ndugu yake, na kufanya mambo mabaya 
kati ya watu wake, atakufa kwa sababu ya kosa lake. 


19 “Nanyi mtasema: “Kwa nini mwana hana hatia kwa sababu ya 
kosa la baba yake?” Kwa kuwa mwana ametenda mambo ya haki na 
ya uadilifu, amezishika amri zangu zote na kuzitenda, kwa hakika 
ataendelea kuishi. 20 Nafsi inayotenda dhambi ndiyo itakayokufa.” 
Mwana hatakuwa na hatia kwa sababu ya kosa la baba yake, na 
baba hatakuwa na hatia kwa sababu ya kosa la mwanawe. Mwadilifu 
atathawabishwa kwa sababu ya uadilifu wake mwenyewe, na 
mwovu ataadhibiwa kwa sababu ya uovu wake mwenyewe. 


21 “Sasa mtu mwovu akiziacha dhambi zote alizofanya na kushika 
amri zangu na kutenda mambo ya haki na ya uadilifu, kwa hakika 
ataendelea kuishi. Hatakufa. 22 Hatahukumiwa kwa kosa lolote 
alilotenda.” Ataendelea kuishi kwa kutenda uadilifu.’ 


23 “Je, ninafurahia hata kidogo kifo cha mtu mwovu?’ asema Bwana 
Mwenye Enzi Kuu Yehova. ‘Je, sipendelei kwamba aziache njia zake 
naye aendelee kuishi?’ 


24 “Lakini mtu mwadilifu akiacha uadilifu wake na kutenda kosa,” na 
kufanya mambo yote yanayochukiza wanayofanya waovu, je, 
ataishi? Hakuna jambo lolote litakalokumbukwa kati ya matendo ya 
uadilifu aliyotenda. Atakufa kwa sababu ya ukosefu wake wa 
uaminifu na dhambi aliyotenda. 


25 “Lakini mtasema: “Njia ya Yehova si ya haki.” Tafadhali sikilizeni, 
enyi watu wa nyumba ya Israeli! Je, ni njia yangu isiyo ya haki? Je, 
si njia zenu ambazo si za haki? 


26 “Mtu mwadilifu akiuacha uadilifu wake na kutenda kosa, naye afe 
kwa sababu ya kosa hilo, atakufa kwa sababu ya kosa lake 
mwenyewe. 


27 “Na mtu mwovu akiacha uovu ambao ametenda na kuanza 
kutenda mambo ya haki na ya uadilifu, atauhifadhi uhai wake” 
mwenyewe. 28 Akitambua na kuacha makosa yote ambayo 
ametenda, kwa hakika ataendelea kuishi. Hatakufa. 


29 “Lakini watu wa nyumba ya Israeli watasema: “Njia ya Yehova si 
ya haki.” Je, ni kweli kwamba ni njia zangu ambazo si za haki, enyi 
watu wa nyumba ya Israeli? Je, si njia zenu ambazo si za haki?’ 


30 “Kwa hiyo, nitamhukumu kila mmoja wenu kulingana na njia 
zake, enyi watu wa nyumba ya Israeli, asema Bwana Mwenye Enzi 
Kuu Yehova. “Acheni, naam, acheni kabisa makosa yenu yote, ili 
yasiwe kikwazo kinachowaletea hatia. 31 Jiondoleeni makosa yenu 
yote mliyofanya na mjipatie” moyo mpya na roho mpya, kwa nini 
mfe, enyi watu wa nyumba ya Israeli?’ 


32 “Mimi sifurahii kifo cha mtu yeyote, asema Bwana Mwenye Enzi 


Kuu Yehova. 'Kwa hiyo geukeni na kuishi. 


A Eze. 18:4 Au “Uhai wote—ni wangu.” Angalia Kamusi. 


A Eze. 18:4 Angalia Kamusi. 
A Eze. 18:4 Au “Mtu anayetenda dhambi ndiye atakayekufa.” 


^ Eze. 18:6 Huenda neno la Kiebrania linahusiana na neno “mavi,” 
nalo hutumiwa kuonyesha dharau. 


A Eze. 18:9 Tnn., “maamuzi yangu ya hukumu.” 

A Eze. 18:10 Tnn., “mtu anayemwaga damu.” 

A Eze. 18:17 Tnn., “maamuzi yangu ya hukumu.” 

A Eze. 18:20 Au “Mtu anayetenda dhambi ndiye atakayekufa.” 
^ Eze. 18:22 Tnn., “Kosa lolote alilotenda halitakumbukwa.” 

A Eze. 18:24 Au “kutenda jambo lisilo la haki.” 

A Eze. 18:27 Au “ataihifadhi nafsi yake.” Angalia Kamusi. 


A Eze. 18:31 Tnn., “mjitengenezee.” 


Ezekieli 19:1-14 


19 “Nawe lazima uimbe wimbo wa huzuni” kuhusu wakuu wa Israeli, 
2 useme, 


‘Mama yako alikuwa nani? Simba jike kati ya simba. 


Alilala kati ya wanasimba wenye nguvu” naye akawalea watoto 
wake. 


3 Alimlea mmoja wa watoto wake, akawa mwanasimba mwenye 
nguvu. 


Naye akajifunza jinsi ya kurarua mawindo, 

Akamnyafua hata mwanadamu. 

4 Mataifa yalisikia kumhusu na wakamkamata katika shimo lao, 
Nao wakamleta kwa kulabu nchini Misri. 


5 Mama huyo alisubiri na hatimaye akaona hakuna tumaini kwamba 
atarudi. 


Basi akamchukua mwingine kati ya watoto wake na kumtuma akiwa 
mwanasimba mwenye nguvu. 


6 Yeye pia alitembea huku na huku kati ya simba, naye akawa 
mwanasimba mwenye nguvu. 


Akajifunza jinsi ya kurarua mawindo, na hata akawanyafua 
wanadamu. 


7 Akazungukazunguka katika minara yao yenye ngome na 
kuyaharibu majiji yao, 


Hivi kwamba nchi iliyo ukiwa ikajaa sauti ya mngurumo wake. 


8 Mataifa ya wilaya jirani yalikuja dhidi yake ili kuutandaza wavu 
wao juu yake, 


Naye akanaswa katika shimo lao. 


9 Wakamweka katika kizimba kwa kulabu na kumpeleka kwa 
mfalme wa Babiloni. 


Wakamfunga huko ili sauti yake isisikike tena kwenye milima ya 
Israeli. 


10 Mama yako alikuwa kama mzabibu katika damu yako,” 
uliopandwa kando ya maji. 


Ukazaa matunda na kujaa matawi kwa sababu ya maji mengi. 


11 Nao ukatokeza matawi yenye nguvu,” yanayofaa kuwa fimbo za 
ufalme za watawala. 


Ukakua, ukawa mrefu kuliko miti mingine, 


Nao ukaonekana kwa sababu ya urefu wake na wingi wa majani 
yake. 


12 Lakini aling'olewa kwa ghadhabu na kutupwa chini ardhini, 
Na upepo wa mashariki ukayakausha matunda yake. 


Matawi yake yenye nguvu yalikatwa yakakauka, na moto 
ukayateketeza. 


13 Sasa amepandwa nyikani, 


Katika nchi isiyo na maji na yenye kiu. 


14 Moto ukaenea kutoka kwenye matawi yake?” na kuteketeza 
machipukizi yake na matunda yake, 


Na hakuna tawi lenye nguvu lililobaki, hakuna fimbo ya mfalme ya 
kutawala. 


Huo ni wimbo wa huzuni, nao utatumiwa kama wimbo wa huzuni.” 


A Eze. 19:1 Au “wimbo wa maombolezo.” 
A Eze. 19:2 Au “wanasimba wenye manyoya marefu shingoni.” 


A Eze. 19:10 Au labda, “kama mzabibu katika shamba lako la 
mizabibu.” 


^ Eze. 19:11 Au “fimbo zenye nguvu.” 


^ Eze. 19:14 Au “fimbo zake.” 


Ezekieli 20 : 1-49 


20 Katika mwaka wa saba, mwezi wa tano, siku ya kumi ya mwezi 
huo, baadhi ya wazee wa Israeli walikuja na kuketi mbele yangu ili 
kuniomba ushauri kutoka kwa Yehova. 2 Ndipo neno la Yehova 
likanijia likisema: 3 “Mwana wa binadamu, zungumza na wazee wa 
Israeli uwaambie, ‘Bwana Mwenye Enzi Kuu Yehova anasema hivi: 
“Je, mnakuja kuniomba ushauri? ‘Kwa hakika kama ninavyoishi, 
sitawajibu, asema Bwana Mwenye Enzi Kuu Yehova.” 


4 “Je, uko tayari kuwahukumu?” Mwana wa binadamu je, uko tayari 
kuwahukumu? Wajulishe mambo yanayochukiza ambayo mababu 
zao walifanya. > Waambie, ‘Bwana Mwenye Enzi Kuu Yehova 
anasema hivi: “Siku nilipoichagua Israeli, pia niliuapia” uzao wa” 
nyumba ya Yakobo, na kujijulisha kwao nchini Misri. Naam, 
niliwaapia na kusema, ‘Mimi ni Yehova Mungu wenu.’ 6 Siku hiyo 
niliapa kwamba nitawatoa nchini Misri na kuwapeleka katika nchi 
niliyokuwa nimeichunguza* kwa ajili yao, nchi inayotiririka maziwa na 
asali. Nchi hiyo ilikuwa nzuri sana kuliko” nchi zote. 7 Kisha 
nikawaambia, 'Lazima kila mmoja wenu atupe vitu vinavyochukiza 
vilivyo mbele ya macho yake; msijitie unajisi kwa sanamu 
zinazochukiza?” za Misri. Mimi ni Yehova Mungu wenu.’ 


8 ““Lakini wakaniasi nao hawakutaka kunisikiliza. Hawakuvitupa vitu 
vinavyochukiza vilivyokuwa mbele yao, nao walikataa kuziacha 
sanamu zinazochukiza za Misri. Basi nikaahidi kuwamwagia 
ghadhabu yangu na kuwaletea hasira yangu yote nchini Misri. 

9 Lakini nilichukua hatua kwa ajili ya jina langu ili lisichafuliwe mbele 


hayo nilipowatoa” nchini Misri. 10 Kwa hiyo nikawatoa nchini Misri na 
kuwaongoza kuingia nyikani. 


1 “Kisha nikawapa amri zangu na kuwajulisha sheria zangu,” ili 
mtu anayezifuata apate uzima kupitia hizo. 12 Pia nikawapa sabato 
zangu, Ziwe ishara kati yangu nao, ili wajue kwamba mimi, Yehova, 
ndiye ninayewatakasa. 


13 ““Lakini watu wa nyumba ya Israeli waliniasi nyikani. 
Hawakutembea katika amri zangu, nao wakakataa sheria zangu,” 
ambazo mtu akizifuata, atapata uzima kupitia hizo. Walizitia unajisi 
kabisa sabato zangu. Basi nikaahidi kuwamwagia ghadhabu yangu 
nyikani ili niwaangamize kabisa. 14 Nilichukua hatua kwa ajili ya jina 
langu mwenyewe Ili lisichafuliwe mbele ya mataifa, walioona 
nikiwatoa” huko. 15 Pia nikawaapia wakiwa nyikani kwamba 
sitawapeleka katika nchi niliyowapa—nchi inayotiririka maziwa na 
asali, nchi nzuri sana kuliko” nchi zote— 16 kwa sababu walizikataa 
sheria zangu” na hawakutembea katika amri zangu, nao wakazitia 
unajisi sabato zangu, kwa maana mioyo yao ilikuwa ikifuata sanamu 
zao zinazochukiza. 


17 ““Lakini niliwasikitikia,” nami sikuwaharibu; sikuwaangamiza 
kabisa nyikani. 18 Niliwaambia wana wao nyikani, 'Msitembee katika 
masharti ya mababu zenu wala kushika hukumu zao wala kujichafua 
kwa sanamu zao zinazochukiza. 19 Mimi ni Yehova Mungu wenu. 
Tembeeni katika amri zangu, na kuzishika sheria zangu,” na 
kuzifuata. 20 Nanyi zitakaseni sabato zangu, nazo zitakuwa ishara 
kati yangu nanyi ili mjue kwamba mimi ni Yehova Mungu wenu.’ 


21 ““| akini wana hao wakaanza kuniasi. Hawakutembea katika amri 
zangu, nao hawakushika wala kufuata sheria zangu,” ambazo mtu 


akizifuata, atapata uzima kupitia hizo. Walizitia unajisi sabato zangu. 
Basi nikaahidi kuwamwagia ghadhabu yangu, na kuwaletea hasira 
yangu yote nyikani. 22 Lakini nilijizuia na kuchukua hatua kwa ajili ya 
jina langu mwenyewe, ili lisichafuliwe mbele ya mataifa, walioona 
nikiwatoa* huko. 23 Pia, niliwaapia nyikani kwamba nitawatawanya 
miongoni mwa mataifa na kuwatawanya katika nchi mbalimbali, 

24 kwa sababu hawakufuata sheria zangu” na walikataa amri zangu, 
walizitia unajisi sabato zangu, nao wakafuata” sanamu 
zinazochukiza za mababu zao. 25 Pia, niliwaruhusu wafuate 
masharti ambayo hayakuwa mazuri na sheria” ambazo 
hazingewasaidia kupata uzima. 26 Nami nikawaacha watiwe unajisi 
kwa dhabihu zao wenyewe—walipomteketeza” motoni kila mzaliwa 
wa kwanza—ili kuwafanya wawe ukiwa, ili wajue kwamba mimi ni 
Yehova.” 


27 “Basi zungumza na watu wa nyumba ya Israeli, ewe mwana wa 
binadamu, nawe uwaambie, ‘Bwana Mwenye Enzi Kuu Yehova 
anasema hivi: “Kwa njia hii pia, mababu zenu walinikufuru kwa 
kunitendea kwa ukosefu wa uaminifu. 28 Niliwaleta katika nchi 
niliyoapa kwamba ningewapatia. Walipoona vilima vyote virefu na 
miti yenye majani mengi, walianza kutoa dhabihu zao na matoleo 
yao yanayochukiza. Walitoa harufu inayopendeza” ya dhabihu zao 
na kumwaga matoleo yao ya vinywaji hapo. 29 Basi nikawauliza, 
‘Mahali hapa pa juu mnapoenda panamaanisha nini? (Bado 


panaitwa Mahali pa Juu mpaka leo hii.) 


30 “Sasa waambie watu wa nyumba ya Israeli, Bwana Mwenye Enzi 
Kuu Yehova anasema hivi: “Je, mnajichafua kama mababu zenu 
walivyofanya kwa kuzifuata sanamu zao zinazochukiza ili kufanya 
nazo ukahaba wa kiroho? 31 Na je, bado mnajichafua mpaka leo hii 


kwa kuzitolea dhabihu sanamu zenu zote zinazochukiza, 
mkiwateketeza” motoni wana wenu? Je, wakati huohuo ninapaswa 
kujibu maombi yenu, enyi watu wa nyumba ya Israeli?” 

Kwa hakika kama ninavyoishi, asema Bwana Mwenye Enzi Kuu 
Yehova, 'Sitajibu maombi yenu. 32 Na jambo mnalofikiria 
mnaposema, “Na tuwe kama mataifa, kama familia za nchi nyingine, 
wanaoabudu” miti na mawe,” jambo hilo halitatimia kamwe.” 


33 “Kwa hakika kama ninavyoishi, asema Bwana Mwenye Enzi Kuu 
Yehova, ‘Nitawatawala nikiwa mfalme kwa mkono wenye nguvu, kwa 
mkono ulionyooshwa, na kwa ghadhabu kali. 34 Kwa mkono wenye 
nguvu, kwa mkono ulionyooshwa, na kwa ghadhabu kali nitawatoa 
kati ya mataifa na kuwakusanya pamoja kutoka katika nchi ambazo 
mmetawanywa. 35 Nitawapeleka katika nyika ya mataifa na 

huko nitawahukumu uso kwa uso. 


36 “Kama nilivyowahukumu mababu zenu katika nyika ya nchi ya 
Misri, ndivyo nitakavyowahukumu ninyi, asema Bwana Mwenye Enzi 
Kuu Yehova. 37 ‘Nitawafanya mpite chini ya fimbo ya mchungaji na 
kuwaleta chini ya wajibu wa” agano. 38 Lakini nitawaondoa waasi 
kati yenu na wale wanaonitendea dhambi. Kwa maana nitawatoa 
katika nchi wanayokaa wakiwa wageni, lakini hawataingia katika nchi 
ya Israeli; nanyi mtalazimika kujua kwamba mimi ni Yehova.’ 


39 “Nanyi, enyi watu wa nyumba ya Israeli, Bwana Mwenye Enzi Kuu 
Yehova anasema hivi: 'Kila mmoja wenu na aende kuziabudu 
sanamu zake zinazochukiza. Lakini baadaye ikiwa hamtanisikiliza, 
hamtaweza tena kulichafua jina langu takatifu kwa dhabihu zenu na 
kwa sanamu zenu zinazochukiza.’ 


40 “Kwa maana katika mlima wangu mtakatifu, kwenye mlima mrefu 
wa Israeli, asema Bwana Mwenye Enzi Kuu Yehova, ‘ndiko watu 
wote wa nyumba ya Israeli, wote, watanitumikia nchini. 
Nitafurahishwa nao huko, nami nitadai mnipe michango yenu na 
matunda ya kwanza ya matoleo yenu, vitu vyenu vyote vitakatifu. 

41 Kwa sababu ya harufu inayopendeza,” nitafurahishwa nanyi 
nitakapowatoa kati ya mataifa na kuwakusanya pamoja kutoka 
katika nchi ambazo mmetawanywa; nami nitatakaswa kati yenu 
mbele ya macho ya mataifa.’ 


42 “Nanyi mtalazimika kujua kwamba mimi ni Yehova 
nitakapowapeleka katika nchi ya Israeli, katika nchi ambayo niliapa 
kwamba nitawapa mababu zenu. 43 Na huko mtakumbuka 
mwenendo wenu na matendo yenu yote ambayo mlijichafua kupitia 
hayo, nanyi mtajichukia” kwa sababu ya mambo yote mabaya 
mliyotenda. 44 Ndipo mtakapolazimika kujua kwamba mimi ni 
Yehova nitakaposhughulika nanyi kwa ajili ya jina langu, si kulingana 
na mwenendo wenu mwovu au kulingana na matendo yenu 
yaliyopotoka, enyi watu wa nyumba ya Israeli, asema Bwana 
Mwenye Enzi Kuu Yehova.” 


45 Na neno la Yehova likanijia tena likisema: 46 “Mwana wa 
binadamu, uelekeze uso wako upande wa eneo la kusini na 
utangaze kuelekea kusini, na uutabirie msitu wa uwanja wa kusini. 
47 Uambie msitu wa kusini, 'Sikia neno la Yehova. Bwana Mwenye 
Enzi Kuu Yehova anasema hivi: “Ninawasha moto dhidi yako, nao 
utateketeza kila mti mbichi na kila mti uliokauka ndani yako. Moto 
huo unaowaka hautazimwa, nao utachoma kila uso, kuanzia kusini 
mpaka kaskazini. 48 Na kila mwili utaona” kwamba Mimi mwenyewe, 

Yehova, nimeuwasha moto, ili usizimwe. 


49 Nami nikasema: “Ole wangu, Ee Bwana Mwenye Enzi Kuu 
Yehova! Wanasema kunihusu, ‘Je, hazungumzi kwa vitendawili?””” 


A Eze. 20:4 Au “kuwatangazia hukumu.” 

A Eze. 20:5 Tnn., “niliinua mkono wangu kwa.” 
A Eze. 20:5 Tnn., “mbegu ya.” 

^ Eze. 20:6 Au “nimeipeleleza.” 

A Eze. 20:6 Au “pambo la.” 


A Eze. 20:7 Huenda neno la Kiebrania linahusiana na neno “mavi,” 
nalo hutumiwa kuonyesha dharau. 


A Eze. 20:9 Yaani, Waisraeli. 

A Eze. 20:9 Yaani, Waisraeli. 

A Eze. 20:11 Tnn., “maamuzi yangu ya hukumu.” 

A Eze. 20:13 Tnn., “maamuzi yangu ya hukumu.” 

A Eze. 20:14 Yaani, Waisraeli. 

A Eze. 20:15 Au “pambo la.” 

A Eze. 20:16 Tnn., “waliyakataa maamuzi yangu ya hukumu.” 
A Eze. 20:17 Tnn., “jicho langu liliwasikitikia.” 

A Eze. 20:19 Tnn., “kuyashika maamuzi yangu ya hukumu.” 


A Eze. 20:21 Tnn., “maamuzi yangu ya hukumu.” 


A Eze. 20:22 Yaani, Waisraeli. 

A Eze. 20:24 Tnn., “maamuzi yangu ya hukumu.” 
A Eze. 20:24 Tnn., “macho yao yakafuata.” 

A Eze. 20:25 Tnn., “maamuzi ya hukumu.” 

A Eze. 20:26 Tnn., “walipompitisha.” 

A Eze. 20:28 Au “inayotuliza.” 

A Eze. 20:31 Tnn., “mkiwapitisha.” 

^ Eze. 20:32 Au “wanaohudumia; wanaotumikia.” 
A Eze. 20:37 Tnn., “katika kifungo cha.” 

A Eze. 20:41 Au “inayotuliza.” 

A Eze. 20:43 Tnn., “mtazichukia nyuso zenu.” 

^ Eze. 20:48 Au “watu wote wataona.” 


A Eze. 20:49 Au “methali?” 


Ezekieli 21 : 1-32 


21 Neno la Yehova likanijia tena likisema: 2 “Mwana wa binadamu, 
uelekeze uso wako Yerusalemu, na utoe tangazo dhidi ya mahali 
patakatifu, na utabiri dhidi ya nchi ya Israeli. 3 lambie nchi ya Israeli, 
‘Yehova anasema hivi: “Niko dhidi yako, nami nitauchomoa upanga 
wangu kutoka katika ala yake na kumkatilia mbali mwadilifu na 
mwovu kutoka kati yako. 4 Kwa kuwa nitamkatilia mbali kutoka kati 
yako mwadilifu na mwovu, upanga wangu utachomolewa kutoka 
katika ala yake dhidi ya wote wenye mwili,” kutoka kusini mpaka 
kaskazini. > Watu wote watalazimika kujua kwamba mimi 
mwenyewe, Yehova, nimeuchomoa upanga wangu kutoka katika ala 
yake. Hautarudi tena kamwe.” 


6 “Nawe, mwana wa binadamu, lia kwa maumivu huku ukitetemeka,” 
naam, lia kwa uchungu mbele yao. 7 Na wakikuuliza, ‘Kwa nini 
unalia kwa maumivu?’ utasema, ‘Kwa sababu ya habari fulani.’ Kwa 
maana hakika itakuja, na kila moyo utayeyuka kwa woga na kila 
mkono utalegea na kila roho itahuzunika na kila goti litadondosha 
maji.” ‘Tazama! Hakika itakuja—itatokea, asema Bwana Mwenye 
Enzi Kuu Yehova.” 


8 Neno la Yehova likanijia tena likisema: 9 “Mwana wa binadamu, 
tabiri, Yehova anasema hivi: “Sema, 'Upanga! Upanga umenolewa, 
nao umesuguliwa. 10 Umenolewa kwa ajili ya uchinjaji mkubwa; 
umesuguliwa ili uwakewake kama radi.” 

“Je, hatupaswi kushangilia?” 

“Je, utakataa” fimbo ya ufalme ya mwana wangu mwenyewe, kama 
unavyokataa kila mti? 


11 “Umetolewa ili usuguliwe na kushikwa mkononi. Upanga huo 
umenolewa na kusuguliwa, ili utiwe mkononi mwa muuaji. 


12 “Mwana wa binadamu, lia kwa sauti na uomboleze, kwa maana 
upanga umekuja dhidi ya watu wangu; uko dhidi ya wakuu wote wa 
Israeli. Na upanga huo utawaangamiza pamoja na watu wangu. Kwa 
hiyo piga paja lako kwa huzuni. 13 Kwa maana uchunguzi 
umefanywa, na itakuwaje ikiwa upanga utaikataa fimbo ya ufalme? 
Haitaendelea” kuwapo,’ asema Bwana Mwenye Enzi Kuu Yehova. 


14 “Nawe, mwana wa binadamu, tabiri na upige makofi na kusema 
mara tatu, 'Upanga! Ni upanga wa wale waliouawa, upanga wa 
uchinjaji mkubwa, unaowazunguka. 15 Mioyo yao itayeyuka kwa 
woga na wengi wataanguka katika malango ya jiji lao; nitawachinja 
kwa upanga. Naam, unawakawaka kama radi na umesuguliwa ili 
kuchinja! 16 Kata kwa makali upande wa kulia! Geukia upande wa 
kushoto! Nenda popote ambapo makali yako yanaelekezwa! 17 Nami 
pia nitapiga makofi na kuiridhisha ghadhabu yangu. Mimi 
mwenyewe, Yehova, nimesema.” 


18 Na neno la Yehova likanijia tena likisema: 19 “Nawe, mwana wa 
binadamu, chora njia mbili ambazo upanga wa mfalme wa Babiloni 
utapitia. Zote mbili zitaanzia nchi ileile, na ishara iwekwe” mahali 
ambapo barabara inatengana ili kuingia katika yale majiji mawili. 

20 Unapaswa kuchora njia moja ili upanga ushambulie jiji la Raba la 
Waamoni, na njia nyingine ili ushambulie jiji la Yerusalemu lenye 
ngome, nchini Yuda. 21 Kwa maana mfalme wa Babiloni amesimama 
ili kufanya uaguzi” kwenye njia panda, mahali ambapo zile barabara 
mbili zinatengana. Anaitikisa mishale. Anaomba ushauri kutoka kwa 
sanamu?” zake; anachunguza ini. 22 Uaguziž ulio katika mkono wake 


wa kulia umeelekezwa Yerusalemu, ili kuweka mitambo ya 
kubomolea, ili kutoa agizo la kuchinja, ili kupiga kelele za vita, 
kuweka kwenye malango mitambo ya kubomolea, kujenga boma la 
kuzingira, kujenga ukuta wa kuzingira. 23 Lakini utaonekana kama 
uaguzi” wa uwongo machoni pa wale” waliowaapia. Lakini 
anakumbuka hatia yao naye atawakamata. 


24 “Kwa hiyo, Bwana Mwenye Enzi Kuu Yehova anasema hivi: 
‘Mmefanya hatia yenu wenyewe ikumbukwe kwa kuyafunua makosa 
yenu na kufanya dhambi zenu zionekane katika matendo yenu yote. 
Kwa kuwa sasa mmekumbukwa, mtachukuliwa kwa nguvu.” 


25 “Lakini siku yako imefika, ewe uliyejeruhiwa vibaya, mkuu mwovu 
wa Israeli, wakati wa adhabu yako ya mwisho. 26 Bwana Mwenye 
Enzi Kuu Yehova anasema hivi: 'Kiondoe kilemba, na ulivue taji. Hili 
halitabaki kama lilivyo. Mwinue aliye chini, na umshushe aliye juu. 
27 Nitaliharibu, nitaliharibu, nitaliharibu. Nalo halitakuwa la mtu 
yeyote mpaka yule aliye na haki ya kisheria atakapokuja, nami 
nitampa yeye.’ 


28 “Nawe, mwana wa binadamu, tabiri, ‘Bwana Mwenye Enzi Kuu 
Yehova anasema hivi kuhusu Waamoni na kuhusu matusi yao.’ 
Sema, 'Upanga! Upanga umechomolewa kwa ajili ya kuchinja; 
umesuguliwa ili kunyafua na kuwakawaka kama radi. 29 Licha ya 
maono ya uwongo na uaguzi” wa uwongo kuwahusu ninyi, 
mtarundikwa juu ya waliouawa,” watu waovu ambao siku yao 
imefika, wakati wa adhabu yao ya mwisho. 30 Urudishe upanga 
katika ala yake. Nitakuhukumia mahali ulipoumbwa, katika nchi 
uliyozaliwa. 31 Nitakumwagia ghadhabu yangu. Nitakupulizia moto 
wa hasira yangu, nami nitakutia mikononi mwa watu wakatili, 


mafundi wa maangamizi. 32 Utakuwa kuni kwa ajili ya moto; damu 
yako mwenyewe itamwagwa nchini, nawe hutakumbukwa tena, kwa 
maana mimi mwenyewe, Yehova, nimesema.” 


A Eze. 21:4 Au “watu wote.” 

A Eze. 21:6 Tnn., “kiuno chako kikitetemeka.” 

A Eze. 21:7 Yaani, watajikojolea kwa sababu ya woga. 
A Eze. 21:10 Yaani, upanga wa Yehova. 

A Eze. 21:13 Au “Fimbo ya ufalme haitaendelea.” 
^ Eze. 21:19 Tnn., “mkono uwekwe.” 

^ Eze. 21:21 Au “ubashiri.” 

A Eze. 21:21 Tnn., “terafimu.” 

^ Eze. 21:22 Au “Ubashiri.” 

A Eze. 21:23 Au “ubashiri.” 

A Eze. 21:23 Yaani, wakaaji wa Yerusalemu. 

A Eze. 21:24 Tnn., “kwa mkono.” 

^ Eze. 21:29 Au “ubashiri.” 


A Eze. 21:29 Tnn., “juu ya shingo za waliouawa.” 


Ezekieli 22:1-31 


22 Na neno la Yehova likanijia tena likisema: 2 “Nawe, mwana wa 
binadamu, je, uko tayari kulitangazia hukumu” jiji lenye hatia ya 
damu na kulijulisha mambo yake yote yanayochukiza? 3 Nawe 
utasema, 'Bwana Mwenye Enzi Kuu Yehova anasema hivi: “Ewe jiji 
linalomwaga damu ndani yake, ambalo wakati wake unakuja, 
linalotengeneza sanamu zinazochukizaž ili kujichafua, 4 umwagaji 
wako wa damu umekufanya uwe na hatia, na sanamu zako 
zinazochukiza zimekufanya usiwe safi. Umeharakisha mwisho wa 
siku zako, na mwisho wa miaka yako umefika. Ndiyo sababu 
nitakufanya uwe kitu cha kushutumiwa na mataifa na kitu cha 
kudhihakiwa na nchi zote. > Nchi zilizo karibu nawe na zile zilizo 
mbali nawe zitakudhihaki, wewe ambaye jina lako si safi na ambaye 
umejaa msukosuko. 6 Tazama! Kila mkuu wa Israeli aliye miongoni 
mwako anatumia mamlaka yake kumwaga damu.” Ndani yako 
wanamdharau baba yao na mama yao. Wanampunja mkaaji mgeni, 
na kumtesa yatima na mjane.”” 


8 “Unapadharau mahali pangu patakatifu, nawe unazitia unajisi 
sabato zangu. 9 Ndani yako kuna wachongezi wanaokusudia 
kumwaga damu. Ndani yako wanakula dhabihu milimani na 
kuendeleza mwenendo mchafu ndani yako. 10 Ndani yako 
wanakidharau kitanda cha baba yao,” nao wanamnajisi mwanamke 
asiye safi aliye katika hedhi. 11 Ndani yako mwanamume mmoja 
anatenda kwa njia inayochukiza na mke wa jirani yake, mwingine 
anamnajisi binti mkwe wake mwenyewe kwa mwenendo mchafu, na 
mwingine anamnajisi dada yake, binti ya baba yake mwenyewe. 

12 Ndani yako wanapokea rushwa ili kumwaga damu. Unakopesha 
kwa riba au kwa faida,” nawe unachukua pesa kwa nguvu kutoka 


kwa majirani zako. Naam, umenisahau kabisa, asema Bwana 
Mwenye Enzi Kuu Yehova. 


13 “Tazama! Ninapiga makofi kwa kuwa nimechukizwa na faida isiyo 
ya haki ambayo umepata na kwa sababu ya matendo yako ya 
kumwaga damu yaliyo ndani yako. 14 Je, ujasiri” wako utadumu na 
mikono yako itaendelea kuwa imara katika siku nitakapokuchukulia 
hatua? Mimi mwenyewe, Yehova, nimesema, nami nitachukua 
hatua. 15 Nitakutawanya miongoni mwa mataifa na kukutawanya 
katika nchi hizo, nami nitakomesha uchafu wako. 16 Nawe 
utadharauliwa na mataifa, na utalazimika kujua kwamba mimi ni 
Yehova.” 


17 Na neno la Yehova likanijia tena likisema: 18 “Mwana wa 
binadamu, watu wa nyumba ya Israeli wamekuwa kama takataka 
isiyo na thamani kwangu. Wote ni shaba na bati na chuma na risasi 
katika tanuru. Wamekuwa takataka ya fedha. 


19 “Kwa hiyo, Bwana Mwenye Enzi Kuu Yehova anasema hivi: “Kwa 
kuwa ninyi nyote mmekuwa kama takataka isiyo na thamani, 
ninawakusanya pamoja ndani ya Yerusalemu. 20 Kama watu 
wanavyokusanya fedha na shaba na chuma na risasi na bati katika 
tanuru ili kuyapulizia moto madini hayo na kuyayeyusha, ndivyo 
nitakavyowakusanya ninyi kwa hasira yangu na kwa ghadhabu 
yangu, nami nitawapuliza na kuwayeyusha. 21 Nitawakusanya na 
kuwapuliza kwa moto wa ghadhabu yangu, nanyi mtayeyushwa 
ndani yake. 22 Kama fedha inavyoyeyushwa katika tanuru, ndivyo 
mtakavyoyeyushwa ndani yake; nanyi mtalazimika kujua kwamba 
mimi mwenyewe, Yehova, nimewamwagia ghadhabu yangu.” 


23 Na neno la Yehova likanijia tena likisema: 24 “Mwana wa 
binadamu, iambie hivi nchi hiyo: ‘Wewe ni nchi ambayo 
haitasafishwa au kunyeshewa mvua katika siku ya ghadhabu. 

25 Ndani yake manabii wake wamepanga njama, kama simba 
anayenguruma akirarua mawindo. Wanawanyafua watu. 
Wanachukua hazina na vitu vyenye thamani. Wamewafanya wengi 
kuwa wajane ndani yake. 26 Makuhani wake wamevunja sheria 
yangu, nao wanaendelea kupatia unajisi mahali pangu patakatifu. 
Hawatofautishi kati ya kitu kitakatifu na cha kawaida, hawawajulishi 
watu kisicho safi na kilicho safi, na wanakataa kushika sabato 
zangu, nami nimechafuliwa kati yao. 27 Wakuu wake walio kati yake 
ni kama mbwamwitu wanaorarua mawindo; wanamwaga damu na 
kuua watu?” ili wapate faida isiyo ya haki. 28 Lakini manabii wake 
wamepiga lipu matendo yao kwa kutumia chokaa. Wanaona maono 
ya uwongo na kufanya uaguzi” wa uwongo, nao wanasema: “Bwana 
Mwenye Enzi Kuu Yehova anasema hivi,” wakati ambapo Yehova 
mwenyewe hajasema. 29 Watu wa nchi wamewapunja watu na 
kuwanyang'anya vitu vyao, wamewatesa wenye uhitaji na maskini, 
nao wamempunja mkaaji mgeni na kumnyima haki.’ 


30 “Nilikuwa nikitafuta kati yao mtu ambaye angeurekebisha ukuta 
wa mawe au asimame mbele yangu katika shimo ukutani kwa ajili ya 
nchi, ili nisiiangamize, lakini sikumpata yeyote. 31 Basi 
nitawamwagia ghadhabu yangu na kuwaangamiza kabisa kwa moto 
wa ghadhabu yangu. Nitawaletea madhara ya njia yao juu ya kichwa 
chao wenyewe,’ asema Bwana Mwenye Enzi Kuu Yehova.” 


^ Eze. 22:2 Tnn., “je, utalihukumu, je, utalihukumu.” 


A Eze. 22:3 Huenda neno la Kiebrania linahusiana na neno “mavi,” 
nalo hutumiwa kuonyesha dharau. 


A Eze. 22:10 Tnn., “wanaufunua uchi wa baba yao.” 
A Eze. 22:12 Au “kutoza riba ya juu sana.” 

A Eze. 22:14 Tnn., “moyo.” 

A Eze. 22:27 Au “nafsi.” 


A Eze. 22:28 Au “ubashiri.” 


Ezekieli 23:1-49 


23 Neno la Yehova likanijia tena likisema: 2 “Mwana wa binadamu, 
kulikuwa na wanawake wawili waliokuwa mabinti za mama mmoja. 
3 Wakawa makahaba huko Misri; tangu ujana wao walifanya 
ukahaba. Huko matiti yao yalitomaswa, na vifua vyao vya ubikira 
vilipapaswa-papaswa. 4 Yule mkubwa aliitwa Ohola,” na dada yake 
Oholiba.” Wakawa wangu nao wakazaa wana na mabinti. Kuhusu 
majina yao, Ohola ni Samaria, na Oholiba ni Yerusalemu. 


5 “Ohola akaanza kufanya ukahaba alipokuwa wangu. Aliwatamani 
kwa uchu wapenzi wake, majirani zake Waashuru. $ Walikuwa 
magavana waliovaa mavazi ya bluu na watawala wasaidizi—wote 
walikuwa vijana wanaovutia waliopanda farasi wao. 7 Akaendelea 
kufanya ukahaba na wana wote bora wa Ashuru, naye akajichafua 
kwa sanamu zinazochukiza* za wale aliowatamani kwa uchu. 

8 Hakuacha ukahaba aliofanya huko Misri, kwa maana walilala naye 
alipokuwa kijana, nao walipapasa-papasa kifua chake cha ubikira na 
kummwagia uchu wao.” 9 Basi nikamtia mikononi mwa wapenzi 
wake, wana wa Ashuru, ambao aliwatamani kwa uchu. 

10 Waliufunua uchi wake na kuwakamata wanawe na mabinti zake, 
naye wakamuua kwa upanga. Akawa na sifa mbaya kati ya 
wanawake, nao wakatekeleza hukumu dhidi yake. 


11 “Dada yake Oholiba alipoona jambo hilo, akawa na uchu mbaya 
zaidi, na ukahaba wake ulikuwa mbaya kuliko wa dada yake. 

12 Aliwatamani kwa uchu majirani zake wana wa Ashuru, magavana 
na watawala wasaidizi waliovaa mavazi ya kifahari na waliopanda 
farasi—wote walikuwa vijana wanaovutia. 13 Alipojichafua, 

niliona kwamba wote wawili walikuwa wamefuata njia ileile. 14 Lakini 


alizidisha matendo yake ya ukahaba. Aliwaona wanaume 
waliochongwa ukutani, sanamu za Wakaldayo zilizochongwa na 
kupakwa rangi nyekundu, 15 wakiwa wamevaa mishipi kiunoni, na 
vilemba vikubwa kwenye vichwa vyao, nao walikuwa na sura kama 
za mashujaa, wote walifanana na Wababiloni, waliozaliwa katika 
nchi ya Wakaldayo. 16 Akaanza kuwatamani kwa uchu mara tu 
alipowaona, naye akawatuma wajumbe kwao huko Ukaldayo. 

17 Basi wana wa Babiloni wakaendelea kuja kwenye kitanda chake 
cha mapenzi, nao wakamchafua kwa uchu wao.” Baada ya 
kuchafuliwa nao, akawaacha akiwa amechukizwa. 


18 “Alipoendelea kufanya ukahaba kwa ushupavu na kufunua uchi 
wake, nilimwacha nikiwa nimechukizwa, kama nilivyomwacha dada 
yake nikiwa nimechukizwa. 19 Naye akaendelea kuzidisha matendo 
yake ya ukahaba, akizikumbuka siku za ujana wake alipofanya 
ukahaba nchini Misri. 20 Aliwatamani kwa uchu kama masuria wa 
wanaume ambao kiungo chao cha kiume ni kama cha punda na 
ambao viungo vyao vya uzazi ni kama vya farasi. 21 Ulitamani 
mwenendo wako mchafu uliokuwa nao ulipokuwa kijana kule Misri 
walipopapasa-papasa kifua chako, matiti ya ujana wako. 


22 “Kwa hiyo, ewe Oholiba, Bwana Mwenye Enzi Kuu Yehova 
anasema hivi: 'Ninawachochea wale waliokupenda ambao 
uliwaacha ukiwa umechukizwa, nami nitawaleta ili 

wakushambulie kutoka kila upande, 23 wana wa Babiloni na 
Wakaldayo wote, wanaume wa Pekodi na Shoa na Koa, pamoja na 
wana wote wa Ashuru. Wote ni vijana wanaovutia, magavana na 
watawala wasaidizi, mashujaa waliochaguliwa moja kwa moja,” wote 
wakiwa wamepanda farasi. 24 Watakushambulia kwa magari ya vita 
na magurudumu yenye kelele pamoja na umati mkubwa wa 


wanajeshi, pamoja na ngao kubwa na ngao ndogo” na kofia. 
Watajipanga kukuzunguka, nami nitawapa mamlaka ya kuhukumu, 
nao lazima wakuhukumu wapendavyo. 25 Nitakumwagia ghadhabu 
yangu, nao watakutendea kwa hasira kali. Watakata pua yako na 
masikio yako, na watu wako waliobaki watauawa kwa upanga. 
Watawachukua wana na mabinti zako, na watu wako wanaobaki 
watateketezwa kabisa kwa moto. 26 Watakuvua mavazi yako na 
kuchukua vito vyako” maridadi. 27 Nitaukomesha mwenendo wako 
mchafu na ukahaba wako ulioanza nchini Misri. Utaacha 
kuwatazama, na hutaikumbuka Misri tena.’ 


28 “Kwa maana Bwana Mwenye Enzi Kuu Yehova anasema hivi: 
'Niko karibu kukutia mikononi mwa wale unaowachukia, wale 
uliowaacha ukiwa umechukizwa. 29 Watakutendea kwa chuki na 
kuchukua kila kitu ulichofanyia kazi kwa jasho nao watakuacha 
ukiwa uchi, bila chochote. Uchi unaoaibisha wa uasherati wako na 
mwenendo wako mchafu na ukahaba wako utafunuliwa. 

30 Utatendewa mambo hayo kwa sababu uliyafuata mbio mataifa 
kama kahaba, kwa sababu ulijichafua kwa sanamu zao 
zinazochukiza. 31 Umeifuata njia ileile aliyoifuata dada yako, nami 
nitakiweka kikombe chake mkononi mwako.’ 


32 “Bwana Mwenye Enzi Kuu Yehova anasema hivi: 
‘Utakunywa kikombe kipana na chenye kina cha dada yako, 


Nawe utakuwa kitu cha kuchekwa na kudhihakiwa, na kikombe hicho 
kina mambo hayo kwa wingi. 


33 Utalemewa naž ulevi na huzuni, 


Kikombe cha hofu na ukiwa, 


Kikombe cha dada yako, Samaria. 


34 Utalazimika kukinywa na kukimaliza kabisa na kuviguguna vigae 
vyake 


Kisha utayang'oa matiti yako. 


“Kwa maana mimi mwenyewe nimesema,” asema Bwana Mwenye 
Enzi Kuu Yehova.’ 


35 “Kwa hiyo Bwana Mwenye Enzi Kuu Yehova anasema hivi: 'Kwa 
kuwa umenisahau nawe umenipuuza kabisa,” utapata madhara ya 
mwenendo wako mchafu na matendo yako ya ukahaba.” 


36 Kisha Yehova akaniambia: “Mwana wa binadamu, je, utatangaza 
hukumu dhidi ya Ohola na Oholiba na kuwaonyesha waziwazi 
mazoea yao yanayochukiza? 37 Wamefanya uzinzi,” na mikono yao 
ina damu. Hawajafanya uzinzi tu na sanamu zao zinazochukiza, bali 
pia wamewateketeza” motoni wana wao walionizalia, kama chakula 
cha sanamu zao. 38 Isitoshe, hili ndilo wamenifanyia: Walipatia 
unajisi mahali pangu patakatifu siku hiyo, nao wakazitia unajisi 
sabato zangu. 39 Baada ya kuwachinja wana wao kama dhabihu 
kwa sanamu zao zinazochukiza, walikuja mahali pangu patakatifu ili 
kupatia unajisi siku hiyohiyo. Hivyo ndivyo walivyofanya ndani ya 
nyumba yangu mwenyewe. 40 Hata walimtuma mjumbe ili awaite 
wanaume waje kutoka mbali. Walipokuwa wakija, ulioga na kujipaka 
rangi machoni na kujipamba kwa mapambo. 41 Nawe ukaketi 
kwenye kochi la kifahari ambalo mbele yake kuna meza 
iliyoandaliwa, na juu yake uliweka uvumba wangu na mafuta yangu. 
42 Sauti ya umati wa watu waliostarehe ilisikika huko, na miongoni 
mwao kulikuwa na walevi walioletwa kutoka nyikani. Waliwavisha 


wanawake bangili kwenye mikono na mataji maridadi kwenye vichwa 
vyao. 


43 “Ndipo nikasema kumhusu yule aliyechakazwa na uzinzi: 'Sasa 
ataendelea kufanya ukahaba wake.' 44 Basi wakaendelea kuingia 
kwake, kama mtu anavyoenda kwa kahaba. Hivyo ndivyo 
walivyoenda kwa Ohola na kwa Oholiba, wanawake wenye 
mwenendo mchafu. 45 Lakini watu waadilifu watamhukumu kwa 
hukumu ambayo uzinzi na umwagaji wa damu unastahili; kwa 
maana wao ni wanawake wazinzi na mikono yao ina damu. 


46 “Kwa maana Bwana Mwenye Enzi Kuu Yehova anasema hivi: 
'Jeshi litaletwa liwashambulie na kuwafanya kuwa kitu cha kutisha 
na kitu cha kuporwa. 47 Jeshi hilo litawapiga mawe na kuwakatakata 
kwa panga zao. Watawaua wana wao na mabinti wao na 
kuziteketeza nyumba zao kwa moto. 48 Nitakomesha mwenendo 
wako mchafu nchini, na wanawake wote watajifunza somo nao 
hawataiga mwenendo wenu mchafu. 49 Watawaletea madhara ya 
mwenendo wenu mchafu na ya dhambi zenu kuhusiana na sanamu 
zenu zinazochukiza; nanyi mtalazimika kujua kwamba mimi ni 
Bwana Mwenye Enzi Kuu Yehova.” 


A Eze. 23:4 Maana yake “Hema Lake.” 
A Eze. 23:4 Maana yake “Hema Langu Limo Ndani Yake.” 


A Eze. 23:7 Huenda neno la Kiebrania linahusiana na neno “mavi,” 
nalo hutumiwa kuonyesha dharau. 


A Eze. 23:8 Au “kufanya naye uasherati.” 


^A Eze 


_23:17 Au “kwa uasherati wao.” 


^A Eze 


. 23:23 Tnn., “walioitwa.” 


A Eze. 


^A Eze 


23:24 Kwa kawaida ilibebwa na wapiga mishale. 


. 23:26 Au “mapambo yako.” 


^A Eze 


. 23:33 Au “Utajawa na.” 


^ Eze 


. 23:35 Tnn., “umenitupa nyuma ya mgongo wako.” 


^ Eze 


. 23:37 Yaani, uzinzi wa kiroho. 


^A Eze 


. 23:37 Tnn., “wamewapitisha.” 


Ezekieli 24:1-27 


24 Neno la Yehova likanijia tena katika mwaka wa tisa, mwezi wa 
kumi, siku ya kumi ya mwezi huo, likisema: 2 “Mwana wa binadamu, 
andika tarehe hii,” siku hiihii ya leo. Mfalme wa Babiloni ameanza 
kulishambulia Yerusalemu siku hiihii ya leo. 3 Na useme methali” 
kuhusu nyumba ya uasi, sema hivi kuwahusu: 


“Bwana Mwenye Enzi Kuu Yehova anasema hivi: 


“Weka motoni chungu cha kupikia;” kiweke motoni na utie maji ndani 
yake. 


4 Weka vipande vya nyama ndani yake, kila kipande kizuri, 
Paja na bega; kijaze kwa mifupa bora zaidi. 


> Chukua kondoo bora zaidi katika kundi, na urundike kuni chini ya 
chungu kuzunguka pande zote. 

Chemsha vipande hivyo, na upike mifupa iliyo ndani yake.” 

6 “Kwa hiyo Bwana Mwenye Enzi Kuu Yehova anasema hivi: 


‘Ole wake jiji la umwagaji wa damu, chungu cha kupikia chenye kutu, 
ambacho kutu yake haijaondolewa! 


Toeni nyama ndani yake, kipande kwa kipande; msizipigie kura. 


7 Kwa maana damu yake imo ndani yake; aliimwaga juu ya 
mwamba ulio wazi. 


Hakuimwaga ardhini, ili kuifunika kwa mavumbi. 


8 Ili kuchochea ghadhabu ya kulipiza kisasi, 


Nimeiweka damu yake juu ya mwamba ulio wazi, unaong'aa 
Ili isifunikwe.’ 

9 “Kwa hiyo Bwana Mwenye Enzi Kuu Yehova anasema hivi: 
Nitarundika rundo kubwa la kuni. 

10 Rundika kuni na uwashe moto, 


Chemsha nyama kabisa, umwage mchuzi mzito, na uiache mifupa 
iungue. 


11 Kiweke chungu kisicho na kitu kwenye makaa ili kiwe moto 
Ili shaba yake iwe moto kabisa. 

Uchafu wake utayeyuka ndani yake, na kutu yake itateketezwa. 
12 Ni jambo linalokatisha tamaa na kuchosha, 

Kwa maana kutu yake nyingi haitatoka. 

Kitupeni motoni pamoja na kutu yake! 


13 “Uchafu wako ulisababishwa na mwenendo wako mchafu. 
Nilijaribu kukusafisha lakini hungeweza kuwa safi kutokana na 
uchafu wako. Hutakuwa safi mpaka ghadhabu yangu dhidi yako 
itakapotulia. 14 Mimi mwenyewe, Yehova, nimesema. Itatendeka. 
Nitatenda bila kujizuia, bila huruma, bila kughairi. Watakuhukumu 
kulingana na njia zako na matendo yako, asema Bwana Mwenye 
Enzi Kuu Yehova.” 


15 Na neno la Yehova likanijia tena likisema: 16 “Mwana wa 
binadamu, kwa pigo moja niko karibu kumwondoa mpenzi wako 
kutoka kwako. Hupaswi kuomboleza;* wala hupaswi kulia wala 
kutokwa na machozi. 17 Lia kimyakimya kwa maumivu, wala 
usifanye desturi za kuwaombolezea waliokufa. Jifunge kilemba 
chako, na uvae viatu vyako. Hupaswi kufunika masharubu yako,” na 


Jk 


usile mkate ulioletewa na watu wengine. 


18 Nami nikazungumza na watu asubuhi, na mke wangu akafa jioni. 
Basi asubuhi nikafanya kama nilivyoamriwa. 19 Watu walikuwa 
wakiniuliza: “Je, hutatuambia jinsi mambo haya unayofanya 
yanavyotuhusu?” 20 Nikawajibu: “Neno la Yehova limenijia likisema, 
21 ‘Waambie watu wa nyumba ya Israeli, “Bwana Mwenye Enzi Kuu 
Yehova anasema hivi: ‘Niko karibu kupatia unajisi mahali pangu 
patakatifu, chanzo cha fahari yenu kubwa, kitu mnachokipenda sana 
na tamaa ya moyo wenu.” Wana na mabinti wenu mliowaacha 
watauawa kwa upanga. 22 Nanyi mtalazimika kufanya kama 
nilivyofanya. Hamtafunika masharubu yenu, nanyi hamtakula mkate 
mlioletewa na watu wengine. 23 Vilemba vyenu vitakuwa kwenye 
vichwa vyenu na viatu vyenu kwenye miguu yenu. Hamtaomboleza 
wala kulia. Badala yake mtaoza katika makosa yenu, na kila mmoja 
wenu atamlilia mwenzake kwa maumivu. 24 Ezekieli amekuwa 
ishara kwenu. Mtatenda kama alivyotenda. Jambo hilo litakapotukia, 
mtalazimika kujua kwamba mimi ndiye Bwana Mwenye Enzi Kuu 

Yehova. 


25 “Nawe, mwana wa binadamu, siku nitakapoondoa ngome yao 
kutoka kwao—kitu maridadi kinachowaletea shangwe, kitu 
wanachokipenda sana, tamaa ya moyo wao”—pamoja na wana wao 
na mabinti wao, 26 utajulishwa jambo hilo na yule aliyeponyoka. 


27 Siku hiyo utafungua kinywa chako na kuzungumza na yule 
aliyeponyoka, nawe hutakuwa tena bubu. Utakuwa ishara kwao, nao 
watalazimika kujua kwamba mimi ni Yehova.” 


^ Eze. 24:2 Tnn., “jina la siku.” 

^ Eze. 24:3 Au “istiari.” 

A Eze. 24:3 Au “chungu cha kupikia chenye mdomo mpana.” 
A Eze. 24:16 Au “kukipigapiga kifua chako.” 

A Eze. 24:17 Au “mdomo wako wa juu.” 

A Eze. 24:17 Tnn., “mkate wa wanadamu.” 

^ Eze. 24:21 Au “kitu ambacho nafsi yenu inakihurumia.” 


^ Eze. 24:25 Au “nafsi zao.” 


Ezekieli 25:1-17 


25 Neno la Yehova likanijia tena likisema: 2 “Mwana wa binadamu, 
uelekeze uso wako kwa Waamoni, na utabiri dhidi yao. 3 Unapaswa 
kusema hivi kuhusu Waamoni, 'Sikieni neno la Bwana Mwenye Enzi 
Kuu Yehova. Bwana Mwenye Enzi Kuu Yehova anasema hivi: “Kwa 
sababu ulisema ‘Aha! dhidi ya mahali pangu patakatifu wakati 
palipotiwa unajisi, na dhidi ya nchi ya Israeli ilipofanywa ukiwa, na 
dhidi ya watu wa nyumba ya Yuda, walipopelekwa uhamishoni, 

4 kwa hiyo, ninakutia mikononi mwa Watu wa Mashariki uwe mali 
yao. Watapiga kambi zao” ndani yako na kusimamisha mahema yao 
kati yako. Watakula matunda yako, na kunywa maziwa yako. 

5 Nitalifanya jiji la Raba liwe malisho ya ngamia, na nchi ya 
Waamoni iwe mahali pa kupumzika kwa ajili ya mifugo; nanyi 

mtalazimika kujua kwamba mimi ni Yehova. 


6 “Kwa maana Bwana Mwenye Enzi Kuu Yehova anasema hivi: ‘Kwa 
sababu ulipiga makofi na kupiga miguu yako chini nawe ukashangilia 
kwa dharau kubwa dhidi ya nchi ya Israeli, 7 kwa hiyo nitaunyoosha 
mkono wangu dhidi yako ili nikutie mikononi mwa mataifa uwe kitu 
cha kuporwa. Nitakukatilia mbali kutoka kati ya mataifa na 
kukuharibu kutoka katika nchi hizi. Nitakuangamiza, nawe 
utalazimika kujua kwamba mimi ni Yehova.’ 


8 “Bwana Mwenye Enzi Kuu Yehova anasema hivi: 'Kwa sababu 
watu wa Moabu na Seiri wamesema, “Tazama! Nyumba ya Yuda ni 
kama mataifa mengine yote,” 9 ninauacha wazi mpaka” wa Moabu 
kwenye majiji yake ya mpakani, uzuri wa” nchi yake, Beth- 
yeshimothi, Baal-meoni, hadi Kiriathaimu. 10 Nitaitoa pamoja na 
Waamoni kuwa mali ya watu wa Mashariki, ili Waamoni 


wasikumbukwe kati ya mataifa. 11 Nami nitatekeleza hukumu katika 
Moabu, nao watalazimika kujua kwamba mimi ni Yehova.’ 


12 “Bwana Mwenye Enzi Kuu Yehova anasema hivi: ‘Nchi ya Edomu 
imelipiza kisasi dhidi ya nyumba ya Yuda nayo imepata hatia kubwa 
kwa kulipiza kisasi dhidi yake; 13 kwa hiyo Bwana Mwenye Enzi Kuu 
Yehova anasema hivi: “Pia nitaunyoosha mkono wangu dhidi ya 
Edomu na kuwaangamiza wanadamu na wanyama waliomo, nami 
nitaifanya kuwa ukiwa. Kuanzia Temani mpaka Dedani, watauawa 
kwa upanga. 14 ‘Nitalipiza kisasi dhidi ya Edomu kwa mkono wa 
watu wangu Waisraeli. Watawaletea watu wa Edomu hasira yangu 
na ghadhabu yangu, ili wapatwe na kisasi changu mwenyewe,’ 
asema Bwana Mwenye Enzi Kuu Yehova.” 


15 “Bwana Mwenye Enzi Kuu Yehova anasema hivi: “Kwa sababu ya 
chuki yao isiyo na mwisho, Wafilisti wamejaribu kwa nia ovu” kulipiza 
kisasi na kuleta maangamizi. 16 Kwa hiyo Bwana Mwenye Enzi Kuu 
Yehova anasema hivi: “Ninaunyoosha mkono wangu dhidi ya 
Wafilisti, nami nitawakatilia mbali Wakerethi na kuwaangamiza 
wakaaji wanaobaki wa pwani ya bahari. 17 Nitatekeleza matendo 
makubwa ya kisasi dhidi yao kwa adhabu kali, nao watalazimika 
kujua kwamba mimi ni Yehova nitakapoleta kisasi changu dhidi 

yao. 


^ Eze. 25:4 Au “kambi zao zenye ukuta.” 
^ Eze. 25:9 Au “mteremko.” 
^ Eze. 25:9 Au “pambo la.” 


^ Eze. 25:15 Au “kwa dharau iliyo katika nafsi yao.” 


Ezekieli 26:1-21 


26 Katika mwaka wa 11, siku ya kwanza ya mwezi, neno la Yehova 
lilinijia likisema: 2 “Mwana wa binadamu, kwa sababu Tiro amesema 
kuhusu Yerusalemu, ‘Aha! Lango la mataifa limevunjwa! Kila kitu 
kitakuja kwangu, nami nitakuwa tajiri kwa sababu ameangamizwa'; 

3 kwa hiyo Bwana Mwenye Enzi Kuu Yehova anasema hivi: ‘Niko 
dhidi yako, Ee Tiro, nami nitayainua mataifa mengi dhidi yako, kama 
vile bahari inavyoinua mawimbi yake. 4 Wataziharibu kuta za Tiro na 
kuibomoa minara yake, nami nitakwangua udongo na kumfanya awe 
mwamba ulio wazi, unaong'aa. > Atakuwa uwanja wa kukaushia 
nyavu za kukokotwa katikati ya bahari.” 

Kwa maana mimi mwenyewe nimesema, asema Bwana Mwenye 
vilivyo mashambani vitachinjwa kwa upanga, na watu watalazimika 
kujua kwamba mimi ni Yehova.’ 


7 “Kwa maana Bwana Mwenye Enzi Kuu Yehova anasema hivi: 
‘Ninamleta Mfalme Nebukadneza?” wa Babiloni dhidi ya Tiro kutoka 
kaskazini; yeye ni mfalme wa wafalme, akiwa na farasi, magari ya 
vita, wapanda farasi, na jeshi lenye wanajeshi” wengi. 

atajenga ukuta wa kuzingira na kujenga dhidi yako boma la kuzingira 
na kuinua ngao kubwa dhidi yako. 9 Ataponda kuta zako kwa 
mtambo wake wa kubomolea,” na kubomoa minara yako kwa 
mashoka yake.” 10 Farasi wake watakuwa wengi sana hivi kwamba 
watakufunika kwa mavumbi, na sauti ya wapanda farasi, 
magurudumu, na magari ya vita itafanya kuta zako zitikisike 
anapoingia kwenye malango yako, kama wanaume wanaovamia jiji 


lenye kuta zilizobomolewa. 11 Kwato za farasi wake zitakanyaga- 
kanyaga barabara zako zote; atawaua watu wako kwa upanga, na 
nguzo zako kubwa zitaporomoka ardhini. 12 Wataiba mali zako, 
watapora bidhaa zako, watabomoa kuta zako, na kubomoa nyumba 
zako nzuri; kisha watayatupa mawe yako na mbao zako na udongo 
wako katika maji.’ 


13 “Nitakomesha kelele za nyimbo zako, na sauti ya vinubi vyako 
haitasikika tena. 14 Nami nitakufanya uwe jiwe lililo wazi, linalong'aa, 
nawe utakuwa uwanja wa kukaushia nyavu za kukokotwa. 
Hutajengwa tena kamwe, kwa maana mimi mwenyewe, Yehova, 
nimesema, asema Bwana Mwenye Enzi Kuu Yehova. 


15 “Bwana Mwenye Enzi Kuu Yehova anamwambia Tiro hivi: 'Je, 
visiwa havitatetemeka vitakaposikia sauti ya kuanguka kwako, 
wanaokaribia kufa” watakapokuwa wakilia kwa maumivu makali, na 
uchinjaji utakapokuwa ukiendelea ndani yako? 16 Wakuu wote wa 
bahari hakika watashuka kutoka kwenye viti vyao vya ufalme na 
kuvua kanzu zao” na mavazi yao yaliyotariziwa, nao wataanza” 
kutetemeka. Wataketi chini na kuendelea kutetemeka na 
kukuangalia kwa mshangao. 17 Nao watakuimbia wimbo wa huzuni” 
na kukuambia: 


“Jinsi ulivyoangamia, wewe uliyekuwa na wakaaji kutoka baharini, jiji 
lililosifiwa; 


Wewe na wakaaji wako mlikuwa wenye nguvu baharini, 
Ukieneza hofu kwa wakaaji wote wa dunia! 


18 Visiwa vitatetemeka siku utakapoanguka, 


JI 


Visiwa vya bahari vitakuwa na wasiwasi utakapoondoka. 


19 “Kwa maana Bwana Mwenye Enzi Kuu Yehova anasema hivi: 
‘Nitakapokufanya ukiwa kama majiji yasiyokaliwa, nitakapokulemea 
kwa mawimbi makubwa nawe ufunikwe kwa maji mengi, 

20 nitakushusha wewe pamoja na wale wanaoshuka shimoni,” kwa 
watu wa zamani za kale; nitakufanya ukae mahali pa chini zaidi, 
kama mahali pa zamani palipoachwa ukiwa, pamoja na wale 
wanaoshuka shimoni, ili usikaliwe. Kisha nitaitukuza” nchi ya walio 
hai. 


21 “Nitakuletea hofu ya ghafla, nawe hutakuwapo tena. 
Watakutafuta, lakini hutapatikana tena kamwe, asema Bwana 
Mwenye Enzi Kuu Yehova.” 


A Eze. 26:6 Tnn., “mabinti zake.” 

A Eze. 26:7 Tnn., “Nebukadreza,” njia nyingine ya kuandika jina hili. 
A Eze. 26:7 Tnn., “watu.” 

^ Eze. 26:9 Au “mtambo wake wa kushambulia.” 

A Eze. 26:9 Au “panga zake.” 

A Eze. 26:15 Tnn., “waliouawa.” 

A Eze. 26:16 Au “majoho yasiyo na mikono.” 

A Eze. 26:16 Tnn., “watavikwa.” 

^ Eze. 26:17 Au “wimbo wa maombolezo.” 


^ Eze. 26:20 Au “kaburini.” 


A Eze. 26:20 Au “nitaipamba.” 


Ezekieli 27 : 1- 36 


27 Neno la Yehova likanijia tena likisema: 2 “Nawe, mwana wa 
binadamu, mwimbie Tiro wimbo wa huzuni,* 3 nawe umwambie Tiro, 


‘Wewe unayekaa katika malango ya bahari, 

Mfanyabiashara wa mataifa ya visiwa vingi, 

Bwana Mwenye Enzi Kuu Yehova anasema hivi: 

“Ee Tiro, wewe mwenyewe umesema, ‘Nina urembo mkamilifu.’ 

4 Maeneo yako yamo katikati ya bahari, 

Na wajenzi wako wameukamilisha urembo wako. 

5 Walitengeneza mbao zako zote kutokana na miberoshi ya Seniri, 


Nao waliuchukua mwerezi kutoka Lebanoni ili kukutengenezea 
mlingoti. 


6 Walitengeneza makasia yako kutokana na mialoni ya Bashani, 


Na omo yako ilitengenezwa kwa mvinje na kupambwa ndani kwa 
pembe za tembo kutoka visiwa vya Kitimu. 


7 Kitani chenye rangi mbalimbali kutoka Misri ndicho kilichokuwa 
tanga lako, 


Na sitaha yako ilifunikwa kwa nyuzi za bluu na sufu ya zambarau 
kutoka visiwa vya Elisha. 


8 Wakaaji wa Sidoni na Arvadi walikuwa wapiga makasia wako. 


Watu wako mwenyewe wenye ustadi, Ee Tiro, walikuwa mabaharia 
wako. 


9 Wanaume wa Gebali wenye uzoefu” na ustadi waliziba nyufa zako 
kwa kalafati. 


Meli zote za baharini na wanamaji wake walikuja kwako 
kubadilishana bidhaa. 


10 Wanaume wa Uajemi, Ludi, na Putu walikuwa katika jeshi lako, 
wanaume wako wa vita. 


Walitundika ngao na kofia zao ndani yako, nao walikuletea fahari. 


11 Wanaume wa Arvadi katika jeshi lako walisimama juu ya kuta 
zako pande zote, 


Na wanaume jasiri walilinda minara yako. 
Walitundika ngao zao za mviringo kuzunguka kuta zako 
Nao wakaukamilisha urembo wako. 


12 ““Watu wa Tarshishi walifanya biashara nawe kwa sababu ya 
utajiri wako mwingi. Walibadilisha fedha, chuma, bati, na risasi kwa 
ajili ya bidhaa zako. 13 Watu wa Yavani, Tubali, na Mesheki 
walifanya nawe biashara, wakibadilisha watumwa na vitu vya shaba 
kwa ajili ya bidhaa zako. 14 Watu wa nyumba ya Togarma 
walibadilisha farasi na farasi wa vita na nyumbu kwa ajili ya bidhaa 
zako. 15 Watu wa Dedani walifanya nawe biashara; uliwaajiri 
wafanyabiashara kwenye visiwa vingi; walitoa pembe za tembo na 
mbao za mpingo kama ushuru wako. 16 Watu wa Edomu walifanya 
biashara nawe kwa sababu ya wingi wa bidhaa zako. Walitoa feruzi, 


sufu ya zambarau, vitambaa vyenye rangi mbalimbali vilivyotariziwa, 
vitambaa bora, marijani, na zabarijadi ili kubadilishana na bidhaa 
zako. 


17 ““Watu wa Yuda na wa nchi ya Israeli walifanya nawe biashara, 
wakitoa ngano ya Minithi, vyakula bora, asali, mafuta, na zeri ili 
kubadilishana na bidhaa zako. 


18 ““Watu wa Damasko walifanya nawe biashara kwa sababu ya 
wingi wa bidhaa zako na utajiri wako wote, wakibadilishana divai ya 
Helboni na sufu ya Zahari.* 19 Watu wa Vedani na Yavani kutoka 
Uzali walitoa chuma kilichofuliwa, kida,” na kane?” ili kubadilishana na 
bidhaa zako. 20 Watu wa Dedani walifanya nawe biashara kwa 
kukupa matandiko ya farasi.” 21 Uliwaajiri Waarabu na wakuu wote 
wa Kedari, waliokuwa wafanyabiashara wa wanakondoo na kondoo 
dume na mbuzi. 22 Wafanyabiashara wa Sheba na Raama 
walibadilishana nawe bidhaa; walitoa kila aina ya manukato bora, 
mawe yenye thamani, na dhahabu, ili kubadilishana na bidhaa zako. 
23 Watu wa Harani, Kane, Edeni, wafanyabiashara wa Sheba, 
Asihuru, na Kilmadi walibadilishana nawe bidhaa. 24 Katika soko 
lako walibadilishana nawe mavazi maridadi, majoho 
yaliyotengenezwa kwa kitambaa cha bluu na vitambaa vyenye rangi 
mbalimbali vilivyotariziwa, na mazulia ya rangi mbalimbali, yote 
yakiwa yamefungwa kabisa kwa kamba. 


25 Meli za Tarshishi zilisafirisha bidhaa zako katika misafara, 
Hivi kwamba ukajaa na kulemewa na mzigo?” katikati ya bahari kuu. 
26 Wapiga makasia wako wamekuleta katika bahari kuu; 


Upepo wa mashariki umekuvunjavunja katikati ya bahari kuu. 


27 Utajiri wako, bidhaa zako, mali zako, wanamaji wako, na 
mabaharia wako, 


Wale wanaoziba nyufa zako kwa kalafati, wale wanaofanya biashara 
ya kubadilishana bidhaa zako, na wanaume wote wa vita 


—Umati wote ulio” ndani yako— 
Wote watazama katikati ya bahari kuu siku utakayoanguka. 


28 Mabaharia wako watakapolia kwa sauti, maeneo ya pwani 
yatatetemeka. 


29 Wapiga makasia wote, wanamaji, na mabaharia 

Watashuka kutoka kwenye meli zao na kusimama kwenye nchi kavu. 
30 Watapaza sauti zao na kukulilia kwa uchungu 

Huku wakijirushia mavumbi vichwani na kugaagaa kwenye majivu. 

31 Watajitia upara na kuvaa nguo za magunia; 

Watakulilia kwa uchungu” na kukuombolezea sana. 


32 Katika maombolezo yao watakuimbia wimbo wa huzuni na 
kukuombolezea wakisema: 


'Ni nani aliye kama Tiro, ambaye sasa amenyamazishwa katikati ya 
bahari? 


33 Bidhaa zako zilipofika kutoka kwenye bahari kuu, uliyashibisha 
mataifa mengi. 


Utajiri wako mwingi na bidhaa zako ziliwatajirisha wafalme wa dunia. 


34 Sasa umevunjwavunjwa katika bahari kuu, katika vilindi vya 
bahari, 


Na bidhaa zako zote na watu wako wamezama pamoja nawe. 
35 Wakaaji wote wa visiwani watakutazama kwa mshangao, 


Nao wafalme wao watatetemeka kwa hofu—nyuso zao zitakuwa na 
wasiwasi. 


36 Wafanyabiashara miongoni mwa mataifa watapiga mluzi kwa 
sababu ya yale yatakayokupata. 


Mwisho wako utafika ghafla nao utakuwa mbaya sana, 

Nawe hutakuwapo tena kamwe. 


^ Eze. 27:2 Au “wimbo wa maombolezo.” 

^ Eze. 27:9 Tnn., “wanaume wazee.” 

^ Eze. 27:18 Au “sufu ya rangi nyekundu na kijivu.” 
^ Eze. 27:19 Mti wa jamii ya mdalasini. 

^ Eze. 27:19 Utete wenye harufu nzuri. 


^ Eze. 27:20 Au “matandiko yaliyotengenezwa kwa vitambaa 
vilivyofumwa.” 


A Eze. 27:25 Au labda, “na utukufu.” 
^ Eze. 27:27 Tnn., “Kutaniko lolote lililo.” 


^ Eze. 27:31 Au “kwa uchungu wa nafsi.” 


Ezekieli 28 : 1-26 


28 Neno la Yehova likanijia tena likisema: 2 “Mwana wa binadamu, 
mwambie kiongozi wa Tiro, ‘Bwana Mwenye Enzi Kuu Yehova 
anasema hivi: 


“Kwa sababu moyo wako umekuwa na majivuno, unaendelea 
kusema, ‘Mimi ni mungu. 


Ninaketi kwenye kiti cha ufalme cha mungu katikati ya bahari.’ 
Lakini wewe ni mwanadamu tu, wewe si mungu, 

Ingawa moyoni mwako unahisi kwamba wewe ni mungu. 

3 Tazama! Una hekima kuliko Danieli. 

Hujafichwa siri yoyote. 

4 Umejitajirisha kwa hekima yako na utambuzi wako, 

Nawe unaendelea kukusanya dhahabu na fedha katika hazina zako. 
5 Ustadi wako katika biashara ulikuletea utajiri mwingi, 

Nao moyo wako ukawa na majivuno kwa sababu ya utajiri wako.” 
6 “Kwa hiyo Bwana Mwenye Enzi Kuu Yehova anasema hivi: 


“Kwa sababu katika moyo wako unahisi wewe ni mungu, 


7 Ninawaleta wageni wakushambulie, walio wakatili zaidi kati ya 
mataifa, 


Nao watachomoa panga zao na kuuharibu uzuri wa hekima yako 


Na kuitia unajisi fahari yako yenye utukufu. 


8 Watakushusha shimoni,” 
Nawe utakufa kifo cha kikatili katikati ya bahari kuu. 
9 Je, bado utamwambia yule anayekuua, ‘Mimi ni mungu?’ 


Utakuwa mwanadamu tu, wala si mungu, mikononi mwa wale 
wanaokutia unajisi.” 


10 “Kwa mkono wa wageni, utakufa kifo cha watu ambao 
hawajatahiriwa, 


Kwa maana mimi mwenyewe nimesema,’ asema Bwana Mwenye 
Enzi Kuu Yehova.” 


11 Na neno la Yehova likanijia tena likisema: 12 “Mwana wa 
binadamu, mwimbie mfalme wa Tiro wimbo wa huzuni,” nawe 
umwambie, ‘Bwana Mwenye Enzi Kuu Yehova anasema hivi: 


“Ulikuwa mfano wa ukamilifu,” 

Ulijaa hekima nawe ulikuwa na urembo mkamilifu. 

13 Ulikuwa katika Edeni, bustani ya Mungu. 

Ulipambwa kwa kila jiwe lenye thamani 

—Zabarijadi, topazi, na yaspi; 

krisolito, shohamu, na yashefi; yakuti, feruzi, na zumaridi; 
Na vifuko na vishikizi vyake vilikuwa vya dhahabu. 
Vilitayarishwa siku uliyoumbwa. 


14 Nilikuweka kuwa kerubi anayefunika aliyetiwa mafuta. 


Ulikuwa kwenye mlima mtakatifu wa Mungu, nawe ulitembea- 
tembea kati ya mawe yenye moto. 


15 Hukuwa na kosa katika njia zako tangu siku uliyoumbwa 
Mpaka uovu” ulipopatikana ndani yako. 

16 Kwa sababu ya biashara zako nyingi, 

Ulijaa ukatili, nawe ukaanza kutenda dhambi. 


Basi nitakufukuza kutoka kwenye mlima wa Mungu kama kitu kilicho 
najisi na kukuangamiza, 


Mbali kutoka kwenye mawe ya moto, ewe kerubi unayefunika. 

17 Moyo wako ulikuwa na majivuno kwa sababu ya urembo wako. 
Uliipotosha hekima yako kwa sababu ya fahari yako yenye utukufu. 
Nitakutupa chini duniani. 

Nitakufanya uwe kitu cha kutazamwa na wafalme. 


18 Kwa sababu ya hatia yako kubwa na ukosefu wako wa unyoofu 
katika biashara, umepatia unajisi mahali pako patakatifu. 


Nitatokeza moto katikati yako, nao utakuteketeza kabisa. 


Nitakufanya uwe majivu juu ya dunia mbele ya wote 
wanaokutazama. 


19 Wale wote waliokujua kati ya mataifa watakutazama kwa 
mshangao. 


Mwisho wako utafika ghafla nao utakuwa mbaya sana, 

Hutakuwapo tena kamwe. 


20 Na neno la Yehova likanijia tena likisema: 21 “Mwana wa 
binadamu, uelekeze uso wako Sidoni, nawe utabiri dhidi yake. 
22 Nawe utasema, ‘Bwana Mwenye Enzi Kuu Yehova anasema hivi: 


“Niko dhidi yako, Ee Sidoni, nami nitatukuzwa katikati yako; 


Na watu watalazimika kujua kwamba mimi ni Yehova 
nitakapotekeleza hukumu dhidi yake na kutakaswa ndani yake. 


23 Nitapeleka ugonjwa hatari humo na damu itatiririka kwenye 
barabara zake. 


Waliouawa wataanguka katikati yake upanga utakapokuja 
kumshambulia kutoka kila upande; 


Nao watalazimika kujua kwamba mimi ni Yehova. 


24 ““Na watu wa nyumba ya Israeli hawatazungukwa tena na 
michongoma inayodhuru na miiba mikali, wale wanaowadhihaki; na 
watu watalazimika kujua kwamba mimi ni Bwana Mwenye Enzi Kuu 
Yehova.” 


25 “Bwana Mwenye Enzi Kuu Yehova anasema hivi: 
“Nitakapowakusanya tena watu wa nyumba ya Israeli kutoka 
miongoni mwa mataifa walikotawanywa, nitatakaswa kati yao 
machoni pa mataifa. Nao watakaa katika nchi yao niliyompa 
mtumishi wangu Yakobo. 26 Wataishi huko kwa usalama na 
watajenga nyumba na kupanda mashamba ya mizabibu na watakaa 
kwa usalama nitakapotekeleza hukumu dhidi ya wote 
wanaowazunguka ambao wanawadhihaki; nao watalazimika kujua 

kwamba mimi ni Yehova Mungu wao. 


A Eze. 28:8 Au “kaburini.” 
A Eze. 28:12 Au “wimbo wa maombolezo.” 
A Eze. 28:12 Tnn., “Ulikuwa ukifunga kielelezo kwa muhuri.” 


A Eze. 28:15 Au “ukosefu wa uadilifu.” 


Ezekieli 29:1-21 


29 Katika mwaka wa kumi, mwezi wa kumi, siku ya 12 ya mwezi 
huo, neno la Yehova lilinijia likisema: 2 “Mwana wa binadamu, 
uelekeze uso wako kwa Farao mfalme wa Misri, na utabiri dhidi yake 
na dhidi ya nchi yote ya Misri. 3 Sema maneno haya: 'Bwana 
Mwenye Enzi Kuu Yehova anasema hivi: 


“Niko dhidi yako, Farao mfalme wa Misri, 


Mnyama mkubwa sana wa baharini anayelala kati ya vijito vya mto 
wake Nile,” 


Ambaye amesema, “Mto wangu Nile ni wangu. 
Niliutengeneza kwa ajili yangu.’ 


4 Lakini nitatia kulabu katika mataya yako na kufanya samaki wa 
mto wako Nile washikamane na magamba yako. 


Nitakutoa katika mto wako Nile pamoja na samaki wa mto wako Nile 
wanaoshikamana na magamba yako. 


> Nitakuacha jangwani, wewe na samaki wote wa mto wako Nile. 
Utaanguka uwanjani, nawe hutakusanywa wala kuokotwa. 


Nitakufanya uwe chakula cha wanyama wa mwituni wa dunia na 
ndege wa angani. 


6 Ndipo wakaaji wote wa Misri watalazimika kujua kwamba mimi ni 
Yehova, 


Kwa sababu kwa watu wa nyumba ya Israeli walikuwa kama unyasi” 
tu, hawakuwategemeza. 


7 Walipokushika mkono, ulipondwa, 
Nawe ukafanya wavunjike bega. 


Walipojitegemeza kwako, ulivunjika, 


JK 


Nawe ukafanya miguu yao ipepesuke. 


8 “Kwa hiyo Bwana Mwenye Enzi Kuu Yehova anasema hivi: 
“Ninaleta upanga ukushambulie, nami nitamwangamiza 
mwanadamu na mnyama kutoka ndani yako. 9 Nchi ya Misri itakuwa 
ukiwa na mahali palipoharibiwa; nao watalazimika kujua kwamba 
mimi ni Yehova, kwa maana umesema,” ‘Mto Nile ni wangu; mimi 
ndiye niliyeutengeneza.’ 10 Basi niko dhidi yako na dhidi ya mto 
wako Nile, nami nitaifanya nchi ya Misri iwe mahali palipoharibiwa na 
palipokauka, mahame na ukiwa, kutoka Migdoli hadi Siene hadi 
kwenye mpaka wa Ethiopia. 11 Hakuna mwanadamu wala mnyama 
wa kufugwa atakayepitia humo kwa miguu, nayo haitakaliwa kwa 
miaka 40. 12 Nitaifanya nchi ya Misri iwe nchi yenye ukiwa kuliko 
nchi zote, na majiji yake yatakuwa majiji yenye ukiwa kuliko majiji 
yote kwa miaka 40; nami nitawatawanya Wamisri miongoni mwa 
mataifa na kuwatawanya katika nchi mbalimbali.” 


13 “Kwa maana Bwana Mwenye Enzi Kuu Yehova anasema hivi: 
“Baada ya miaka 40 nitawakusanya Wamisri kutoka katika mataifa 
ambako walitawanywa; 14 Wamisri waliotekwa nitawarudisha katika 
nchi ya Pathrosi, katika nchi waliyozaliwa, na huko watakuwa ufalme 
duni. 15 Misri itakuwa chini kuliko zile falme nyingine nayo 
haitayatawala tena yale mataifa mengine, nitawafanya wawe 
wadogo sana hivi kwamba hawataweza kuyatiisha mataifa mengine. 
16 Nchi ya Misri haitakuwa tena tegemeo kwa watu wa nyumba ya 


Israeli, bali itawakumbusha tu kosa walilofanya kwa kutafuta msaada 
kutoka kwa Wamisri. Nao watalazimika kujua kwamba mimi ndiye 


3333) 


Bwana Mwenye Enzi Kuu Yehova. 


17 Sasa katika mwaka wa 27, mwezi wa kwanza, siku ya kwanza ya 
mwezi huo, neno la Yehova lilinijia likisema: 18 “Mwana wa 
binadamu, Mfalme Nebukadneza?” wa Babiloni aliamuru jeshi lake 
lifanye kazi kubwa ya kushambulia Tiro. Kila kichwa kilitiwa upara, 
na kila bega lilisuguliwa na kuchubuka ngozi. Lakini yeye na jeshi 
lake hawakupata malipo yoyote kwa ajili ya kazi kubwa aliyofanya ya 
kuishambulia Tiro. 


19 “Kwa hiyo Bwana Mwenye Enzi Kuu Yehova anasema hivi: 
‘Ninampa Mfalme Nebukadneza* wa Babiloni nchi ya Misri, naye 
atabeba utajiri wake na kuchukua nyara kwa wingi na kuipora; na 
vitu hivyo vitakuwa malipo ya jeshi lake.’ 


20 “Kama malipo ya kazi kubwa aliyofanya ya kushambulia Tiro, 
nitampa nchi ya Misri kwa sababu walitenda kwa ajili yangu, asema 
Bwana Mwenye Enzi Kuu Yehova. 


21 “Siku hiyo nitaichipusha pembe kwa ajili ya watu wa nyumba ya 
Israeli,” nami nitakupa” nafasi ya kuzungumza kati yao; nao 
watalazimika kujua kwamba mimi ni Yehova.” 


A Eze. 29:3 Kuanzia mstari huu, neno “Nile” linarejelea mto huo na 
mifereji yake ya kumwagilia mimea maji. 


A Eze. 29:6 Tnn., “utete.” 


^ Eze. 29:7 Tnn., “viuno vyao vipepesuke.” 


^A Eze 


^A Eze 


-29:9 Tnn., “amesema.” 


. 29:18 Tnn., “Nebukadreza,” njia nyingine ya kuandika jina hili. 


^ Eze 


. 29:19 Tnn., “Nebukadreza,” njia nyingine ya kuandika jina hili. 


A Eze 


. 29:21 Au “nitawapa nguvu watu wa nyumba ya Israeli.” 


^A Eze 


. 29:21 Yaani, Ezekieli. 


Ezekieli 30 : 1-26 


30 Neno la Yehova likanijia tena likisema: 2 “Mwana wa binadamu, 
tabiri, Bwana Mwenye Enzi Kuu Yehova anasema hivi: 


“Ombolezeni, ‘Ole, ile siku inakuja! 
3 Kwa maana siku hiyo iko karibu, naam, siku ya Yehova iko karibu. 
Itakuwa siku ya mawingu, wakati uliowekwa wa mataifa. 


4 Upanga utaishambulia Misri, na Ethiopia itakumbwa na hofu 
wakati waliouawa watakapoanguka huko Misri; 


Utajiri wake umechukuliwa na misingi yake imebomolewa kabisa. 
> Ethiopia, Putu, Ludi na watu wote wa mataifa mbalimbali,” 

Na Kubu, pamoja na wana wa nchi ya agano,” 

Wote watauawa kwa upanga.” 

6 Yehova anasema hivi: 

‘Wale wanaoiunga mkono Misri wataangamia pia, 

Na nguvu zake zenye kiburi zitashushwa.’ 


“Kuanzia Migdoli mpaka Siene watauawa kwa upanga nchini,’ 
asema Bwana Mwenye Enzi Kuu Yehova. 7 ‘Watafanywa kuwa nchi 
yenye ukiwa zaidi, na majiji yake yatakuwa majiji yaliyoharibiwa 
kabisa. 8 Nao watalazimika kujua kwamba mimi ni Yehova 
nitakapowasha moto huko Misri na wote walioungana 

naye watakapopondwa. 9 Siku hiyo nitawatuma wajumbe katika meli 


ili kuifanya Ethiopia inayojitumaini itetemeke; watashikwa na hofu 
katika siku hiyo inayokuja dhidi ya Misri, kwa maana hakika itakuja.’ 


10 “Bwana Mwenye Enzi Kuu Yehova anasema hivi: ‘Nitauangamiza 
umati wa Misri kwa mkono wa Mfalme Nebukadneza” wa Babiloni. 
11 Yeye na wanajeshi wake, taifa katili zaidi kati ya mataifa, 
wataletwa ili kuiangamiza nchi. Watachomoa panga zao na 
kuishambulia Misri na kuijaza nchi watu waliouawa. 12 Nitaigeuza 
mifereji ya Nile iwe nchi kavu na kuiuza nchi mikononi mwa watu 
waovu. Nitaifanya nchi na kila kitu kilichomo kiwe ukiwa kwa mkono 
wa wageni. Mimi mwenyewe, Yehova, nimesema.’ 


13 “Bwana Mwenye Enzi Kuu Yehova anasema hivi: ‘Nitaziangamiza 
pia sanamu zinazochukiza” na kuiharibu miungu ya ubatili ya Nofu.” 
Hakutakuwa tena na mkuu” anayetoka katika nchi ya Misri, nami 
nitaweka hofu katika nchi ya Misri. 14 Nitalifanya jiji la Pathrosi liwe 
ukiwa na kuwasha moto katika jiji la Soani na kutekeleza hukumu 
dhidi ya jiji la No.” 15 Nitalimwagia ghadhabu yangu jiji la Sini, 
ngome ya Misri, na kuwaangamiza wakaaji wa jiji la No. 

16 Nitawasha moto nchini Misri; na jiji la Sini litashikwa na hofu na jiji 
la No litapenywa kwa nguvu na Nofu” litashambuliwa kweupe kabisa 
wakati wa mchana! 17 Wanaume vijana wa Oni” na Pibesethi 
watauawa kwa upanga, na majiji yatapelekwa utekwani. 18 Kule 
Tehafnehesi mchana utakuwa na giza nitakapovunja nira za Misri 
huko. Nguvu zake zenye kiburi zitakwisha, mawingu yatamfunika, na 
miji yake itapelekwa utekwani. 19 Nitatekeleza hukumu dhidi ya 
Misri, nao watalazimika kujua kwamba mimi ni Yehova.” 


20 Na katika mwaka wa 11, mwezi wa kwanza, siku ya saba ya 
mwezi huo, neno la Yehova lilinijia likisema: 21 “Mwana wa 


binadamu, nimeuvunja mkono wa mfalme Farao wa Misri; 
hautafungwa upone au kufungwa kwa kitambaa uwe na nguvu za 
kushika upanga.” 


22 “Kwa hiyo Bwana Mwenye Enzi Kuu Yehova anasema hivi: “Niko 
dhidi ya mfalme Farao wa Misri, nami nitaivunja mikono yake, mkono 
wenye nguvu na ule uliovunjika, nami nitaufanya upanga uanguke 
kutoka mkononi mwake. 23 Kisha nitawatawanya Wamisri miongoni 
mwa mataifa na kuwatawanya katika nchi mbalimbali. 24 Nitaitia 
nguvu mikono ya” mfalme wa Babiloni na kuutia upanga wangu 
mkononi mwake, nami nitaivunja mikono ya Farao, naye atalia kwa 
sauti na kwa maumivu makali kama mtu anayekufa mbele yake.” 

25 Nitaitia nguvu mikono ya mfalme wa Babiloni, lakini mikono ya 
Farao italegea; nao watalazimika kujua kwamba mimi ni Yehova 
nitakapoutia upanga wangu mkononi mwa mfalme wa Babiloni naye 
aunyooshe dhidi ya nchi ya Misri. 26 Nami nitawatawanya Wamisri 
miongoni mwa mataifa na kuwatawanya katika nchi mbalimbali, nao 
watalazimika kujua kwamba mimi ni Yehova.” 


A Eze. 30:5 Au “wote waliotoka katika mataifa mengine.” 
A Eze. 30:5 Huenda inarejelea Waisraeli walioungana na Misri. 
A Eze. 30:10 Tnn., “Nebukadreza,” njia nyingine ya kuandika jina hili. 


A Eze. 30:13 Huenda neno la Kiebrania linahusiana na neno “mavi,” 
nalo hutumiwa kuonyesha dharau. 


^ Eze. 30:13 Au “Memfisi.” 


^ Eze. 30:13 Au “kiongozi.” 


. 30:14 Yaani, Thebesi. 


^A Eze 


30:16 Au “Memfisi.” 


^A Eze 


^ Eze 


. 30:17 Yaani, Heliopolisi. 


A Eze 


. 30:24 Au “nitaongeza nguvu za.” 


^A Eze 


. 30:24 Yaani, mbele ya mfalme wa Babiloni. 


Ezekieli 31:1-18 


31 Katika mwaka wa 11, mwezi wa tatu, siku ya kwanza ya mwezi 
huo, neno la Yehova lilinijia likisema: 2 “Mwana wa binadamu, 
mwambie mfalme Farao wa Misri na umati wake, 


'Unafanana na nani katika ukuu wako? 
3 Kulikuwa na Mwashuru, mwerezi kule Lebanoni, 


Uliokuwa na matawi maridadi kama kichaka chenye kivuli, na 
uliokuwa mrefu, 


Kilele chake kilikuwa mawinguni. 


4 Maji yaliufanya uwe mkubwa, chemchemi zenye maji mengi 
ziliufanya uwe mrefu. 


Vijito vilizunguka mahali ulipopandwa; 

Mifereji yake iliinywesha maji miti yote ya shambani. 

5 Ndiyo sababu ulikuwa mrefu kuliko miti mingine yote ya shambani. 
Na vitawi vyake viliongezeka, na matawi yake yakawa marefu 

Kwa sababu ya maji mengi ya vijito vyake. 

6 Ndege wote wa angani walitengeneza viota kwenye vitawi vyake, 
Wanyama wote wa mwituni walizaa chini ya matawi yake, 

Na mataifa yote yenye watu wengi yaliishi chini ya kivuli chake. 

7 Ukapendeza katika uzuri na urefu wa matawi yake, 


Kwa maana mizizi yake ilipenya chini kwenye maji mengi. 


8 Hakuna mwerezi mwingine katika bustani ya Mungu uliofanana 
nao. 


Hakuna mberoshi uliokuwa na vitawi kama vyake, 
Na hakuna mwaramoni uliokuwa na matawi yaliyofanana na yake. 


Hakuna mti mwingine katika bustani ya Mungu uliokaribia uzuri 
wake. 


9 Niliufanya upendeze, kwa majani mengi, 


Na miti mingine yote ya Edeni, bustani ya Mungu wa kweli, iliuonea 
wivu.’ 


10 “Kwa hiyo Bwana Mwenye Enzi Kuu Yehova anasema hivi: ‘Kwa 
sababu ulikuwa” mrefu sana, ukainua kilele chake mawinguni, nao 
moyo wake ukawa na kiburi kwa sababu ya kimo chake, 11 nitautia 
mikononi mwa mtawala mwenye nguvu wa mataifa. Hakika 
atauadhibu, nami nitaukataa kwa sababu ya uovu wake. 12 Na 
wageni, wakatili zaidi kati ya mataifa, wataukata, nao watauacha 
milimani, nayo majani yake yataanguka katika mabonde yote, na 
matawi yake yatavunjika na kusambaa katika vijito vyote vya nchi. 
Mataifa yote ya dunia yataondoka kwenye kivuli chake na kuuacha. 
13 Ndege wote wa angani wataishi kwenye shina lake lililoanguka, 
na wanyama wote wa mwituni kwenye matawi yake. 14 Itakuwa 
hivyo ili mti wowote ulio karibu na maji usiwe mrefu sana au usiinue 
kilele chake mawinguni na kusiwe na mti ulionyweshwa maji mengi 
utakaofikia kimo chao. Kwa maana mitti yote itatiwa mikononi mwa 
kifo, kwenye nchi iliyo chini, pamoja na wana wa binadamu, 
wanaoshuka shimoni.” 


15 “Bwana Mwenye Enzi Kuu Yehova anasema hivi: ‘Siku 
utakaposhuka kuingia Kaburini” nitasababisha maombolezo. Kwa 
hiyo, nitayafunika maji yenye kina na kuvizuia vijito vyake ili maji 
yake mengi yazuiwe. Nitatia giza Lebanoni kwa sababu yake, nayo 
miti yote ya shambani itanyauka. 16 Nitayafanya mataifa yatetemeke 
kwa sauti ya kuanguka kwake nitakapoushusha Kaburini” pamoja na 
wote wanaoshuka shimoni,” na miti yote ya Edeni, miti iliyo bora na 
iliyo mizuri kabisa ya Lebanoni, miti yote iliyonyweshwa maji mengi, 
itafarijiwa katika nchi iliyo chini. 17 Wameshuka Kaburini” pamoja 
naye, kwa wale waliouawa kwa upanga, pamoja na wale 
waliomsaidia” ambao waliishi katika kivuli chake kati ya mataifa.’ 


18 “Ni mti gani katika Edeni uliofanana nawe kwa utukufu na ukuu? 
Lakini kwa hakika utashushwa pamoja na miti ya Edeni katika nchi 
iliyo chini. Utalala kati ya wale ambao hawajatahiriwa, pamoja na 
wale waliouawa kwa upanga. Itakuwa hivyo kwa Farao na umati 
wake wote, asema Bwana Mwenye Enzi Kuu Yehova.” 


^ Eze. 31:10 Tnn., “wewe ulikuwa.” 
A Eze. 31:14 Au “kaburini.” 
^ Eze. 31:15 Au “Sheoli.” Angalia Kamusi. 


^ Eze. 31:16 Au “Sheoli.” Angalia Kamusi. 


^ Eze. 31:16 Au “kaburini.” 


^ Eze. 31:17 Au “Sheoli.” Angalia Kamusi. 


^ Eze. 31:17 Tnn., “mkono wake.” 


Ezekieli 32:1-32 


32 Na katika mwaka wa 12, mwezi wa 12, siku ya kwanza ya mwezi 
huo, neno la Yehova lilinijia tena likisema: 2 “Mwana wa binadamu, 
mwimbie wimbo wa huzuni” mfalme Farao wa Misri, nawe 
umwambie, 


‘Ulikuwa kama mwanasimba” mwenye nguvu wa mataifa, 
Lakini umenyamazishwa. 


Ulikuwa kama mnyama mkubwa sana wa baharini, ukitibua maji 
katika mito yako, 


Ukivuruga maji kwa miguu yako na kuchafua mito.” 
3 Bwana Mwenye Enzi Kuu Yehova anasema hivi: 


‘Nitautumia umati wa mataifa mengi kutandaza wavu wangu juu 
yako, 


Nao watakukokota katika wavu wangu wa kukokotwa. 
4 Nitakuacha nchini; 

Nitakutupa uwanjani. 

Nitawafanya ndege wote wa angani watue juu yako, 


Nami nitawashibisha wanyama wa mwituni wa dunia nzima kwa 
nyama yako. 


> Nitaitupa nyama yako juu ya milima 


Na kuyajaza mabonde mabaki yako. 


6 Nitailowesha nchi kwa damu yako inayobubujika, mpaka juu ya 
milima, 


Nayo itajaa kwenye vijito.” 

7 ‘Na utakapozimwa nitazifunika mbingu na kuzitia giza nyota zake. 
Nitalifunika jua kwa mawingu, 

Na mwezi hautatoa nuru yake. 

8 Kwa sababu yako, nitaitia giza mianga yote inayong'aa mbinguni, 


Nami nitaifunika nchi yako kwa giza, asema Bwana Mwenye Enzi 
Kuu Yehova. 


9 ‘Nitaitaabisha mioyo ya mataifa mengi nitakapowapeleka watu 
wako waliotekwa katika mataifa mengine, 


Katika nchi ambazo huzijui. 
10 Nitayafanya mataifa mengi yashikwe na hofu, 


Na wafalme wao watatetemeka kwa woga kwa sababu yako 
nitakapoutikisa upanga wangu mbele yao. 


Wataendelea kutetemeka, kila mmoja akihofia uhai wake, 

Siku utakayoanguka.' 

11 Kwa maana Bwana Mwenye Enzi Kuu Yehova anasema hivi: 
'Upanga wa mfalme wa Babiloni utakushambulia. 

12 Nitaufanya umati wako uuawe kwa panga za mashujaa hodari, 


Walio wakatili zaidi kati ya mataifa, wote. 


Watashusha chini kiburi cha Misri, na umati wake wote 
utaangamizwa. 


13 Nitaiangamiza mifugo yake yote kando ya maji yake mengi, 


Na hakuna mguu wa mwanadamu au ukwato wa mnyama wa 
kufugwa utakaoyachafua tena.’ 


14 “Wakati huo nitayasafisha kabisa maji yao, 


Nami nitafanya mito yao itiririke kama mafuta, asema Bwana 
Mwenye Enzi Kuu Yehova. 


15 ‘Nitakapoifanya nchi ya Misri iwe mahame na ukiwa, nchi 
iliyoporwa vitu vyote vilivyoijaza, 


Nitakapowaua wakaaji wote walio ndani yake, 
Watalazimika kujua kwamba mimi ni Yehova. 

16 Huu ni wimbo wa huzuni, na hakika watu watauimba; 
Mabinti wa mataifa watauimba. 


Wataiimbia nchi ya Misri na umati wake wote,’ asema Bwana 
Mwenye Enzi Kuu Yehova.” 


17 Kisha katika mwaka wa 12, siku ya 15 ya mwezi huo, neno la 
Yehova lilinijia likisema: 18 “Mwana wa binadamu, uombolezee umati 
wa Misri nawe umshushe kwenye nchi iliyo chini, yeye na mabinti wa 
mataifa yenye nguvu, pamoja na wale wanaoshuka chini shimoni.” 


19 “Unamzidi nani kwa urembo? Shuka chini, ulale na watu ambao 
hawajatahiriwa!' 


20 “Wataanguka miongoni mwa wale waliouawa kwa upanga. 
Ametiwa mikononi mwa upanga; mkokote pamoja na umati wake 
wote. 


21 “Kutoka kwenye vina vya Kaburi” mashujaa hodari zaidi 
watazungumza naye na wasaidizi wake. Hakika watashuka chini na 
kulala kama watu ambao hawajatahiriwa, waliouawa kwa upanga. 
22 Ashuru yuko huko pamoja na umati wake wote. Makaburi yao 
yamemzunguka, wote wameuawa kwa upanga. 23 Makaburi yake 
yamo katika vina vya shimo,” na umati wake umezunguka kaburi 
lake, wote wameuawa kwa upanga, kwa sababu walisababisha hofu 
katika nchi ya walio hai. 


24 “Elamu yuko huko pamoja na umati wake wote kulizunguka 
kaburi lake, wote wakiwa wameuawa kwa upanga. Wameshuka chini 
bila kutahiriwa katika nchi iliyo chini, wale waliosababisha hofu katika 
nchi ya walio hai. Sasa watabeba aibu yao pamoja na wale 
wanaoshuka chini shimoni.” 25 Wamemtengenezea kitanda kati ya 
watu waliouawa, pamoja na umati wake wote kuzunguka makaburi 
yake. Wote hawajatahiriwa, na waliuawa kwa upanga, kwa sababu 
walisababisha hofu katika nchi ya walio hai; nao watabeba aibu yao 
pamoja na wale wanaoshuka chini shimoni.” Amewekwa miongoni 
mwa wale waliouawa. 


26 “Watu wa Mesheki na Tubali na umati wao” wote wako huko. 
Makaburi yake yamemzunguka. Wote hawajatahiriwa, 
wamechomwa kwa upanga, kwa sababu walisababisha hofu katika 
nchi ya walio hai. 27 Je, hawatalala pamoja na mashujaa hodari 
waliouawa ambao hawajatahiriwa, ambao walishuka Kaburini” 
wakiwa na silaha zao za vita? Nao wataweka panga zao chini ya 


vichwa vyao” na dhambi zao kwenye mifupa yao, kwa sababu 
mashujaa hawa hodari walisababisha hofu katika nchi ya walio hai. 
28 Lakini wewe, utapondwa miongoni mwa watu ambao 
hawajatahiriwa, nawe utalala pamoja na wale waliouawa kwa 
upanga. 


29 “Edomu yuko huko, wafalme wake na wakuu wake wote, ambao 
ingawa walikuwa hodari, walilazwa miongoni mwa wale waliouawa 
kwa upanga; wao pia watalala na watu ambao hawajatahiriwa na 
pamoja na wale wanaoshuka chini shimoni.” 


30 “Wakuu” wote wa kaskazini wako huko, pamoja na Wasidoni 
wote, ambao wameshuka kwa aibu pamoja na waliouawa, ingawa 
walisababisha hofu kwa nguvu zao. Watalala wakiwa hawajatahiriwa 
pamoja na wale waliouawa kwa upanga nao watabeba aibu yao 
pamoja na wale wanaoshuka chini shimoni.” 


31 “Farao atawaona hao wote, naye atafarijiwa kwa sababu ya 
mambo yote yaliyoupata umati wake; Farao na jeshi lake lote 
watauawa kwa upanga,’ asema Bwana Mwenye Enzi Kuu Yehova. 


32 “Kwa kuwa alisababisha hofu katika nchi ya walio hai, Farao na 
umati wake wote watalazwa ili wapumzike pamoja na watu ambao 
hawajatahiriwa, pamoja na wale waliouawa kwa upanga, asema 
Bwana Mwenye Enzi Kuu Yehova.” 


A Eze. 32:2 Au “wimbo wa maombolezo.” 
^ Eze. 32:2 Au “mwanasimba mwenye manyoya marefu shingoni.” 


A Eze. 32:2 Tnn., “mito yao.” 


^ Eze. 


32:6 Tnn., “Nawe utazijaza sakafu za vijito.” 


_32:18 Au “kaburini.” 


^A Eze 


A Eze. 


32:21 Au “Sheoli.” Angalia Kamusi. 


_32:23 Au “kaburi.” 


^A Eze 


32:24 Au “kaburini.” 


^A Eze 


_32:25 Au “kaburini.” 


^ Eze 


- 32:26 Tnn., “wake.” 


A Eze 


^ Eze. 


^A Eze 


32:27 Au “Sheoli.” Angalia Kamusi. 


- 32:27 Huenda inarejelea mashujaa waliozikwa wakiwa na 


panga zao, kwa heshima ya kijeshi. 


^ Eze. 


32:29 Au “kaburini.” 


^ Eze. 


32:30 Au “Viongozi.” 


^ Eze. 


32:30 Au “kaburini.” 


Ezekieli 33:1-33 


33 Na neno la Yehova likanijia likisema: 2 “Mwana wa binadamu, 
zungumza na wana wa watu wako, uwaambie, 

Ikiwa nitaleta upanga uishambulie nchi, na watu wote wa nchi hiyo 
wamchukue mtu fulani na kumfanya awe mlinzi wao, 3 naye aone 
upanga ukija kuishambulia nchi, kisha apige pembe na kuwaonya 
watu, 4 ikiwa mtu atasikia sauti ya pembe lakini asitii onyo, nao 
upanga uje na kumuua,” damu yake itakuwa juu ya kichwa chake 
mwenyewe. > Aliisikia sauti ya pembe, lakini hakutii onyo. Damu 
yake itakuwa juu yake mwenyewe. Kama angetii onyo, angeokoa 
uhai wake.” 


6 “Lakini mlinzi akiuona upanga ukija naye asipige pembe na watu 
wasipate onyo nao upanga uje na kumuua mmoja wao, mtu huyo 
atakufa kwa sababu ya kosa lake mwenyewe, lakini nitaidai damu 
yake kutoka kwa mlinzi.” 


7 “Na wewe, mwana wa binadamu, nimekuweka kuwa mlinzi wa 
watu wa nyumba ya Israeli; unaposikia neno kutoka katika kinywa 
changu lazima uwape onyo langu. 8 Ninapomwambia mtu mwovu, 
‘Wewe mwovu, hakika utakufa! lakini wewe humwonyi waziwazi mtu 
huyo mwovu ili abadili njia yake, yeye kwa kuwa ni mwovu atakufa 
kwa sababu ya kosa lake mwenyewe, lakini damu yake nitaidai 
kutoka kwako. 9 Lakini ukimwonya mtu mwovu aiache njia yake 
naye akatae kubadili njia yake, atakufa kwa sababu ya kosa lake, 
lakini wewe kwa hakika utauokoa uhai wako.* 


10 “Na wewe, mwana wa binadamu, waambie hivi watu wa nyumba 
ya Israeli: ‘Ninyi mmesema hivi: “Maasi yetu na dhambi zetu 


zinatulemea sana na kutufanya tudhoofike; basi tunawezaje 
kuendelea kuishi?” 11 Waambie, “Kwa hakika kama ninavyoishi,” 
asema Bwana Mwenye Enzi Kuu Yehova, “Mimi sifurahishwi na kifo 
cha mwovu, bali kwamba mtu mwovu abadili njia yake na kuendelea 
kuishi. Geukeni, geukeni mziache njia zenu mbaya, kwa nini mfe, 


enyi watu wa nyumba ya Israeli?” 


12 “Na wewe, mwana wa binadamu, waambie wana wa watu wako, 
“Uadilifu wa mtu mwadilifu hautamwokoa akiasi; wala uovu wa 
mwovu hautamkwaza akiacha uovu wake; wala hakuna mtu yeyote 
mwadilifu atakayeendelea kuishi kwa sababu ya uadilifu wake siku 
atakayotenda dhambi. 13 Ninapomwambia mtu mwadilifu: “Hakika 
utaendelea kuishi,” naye autumaini uadilifu wake mwenyewe na 
kutenda kosa,” hakuna tendo lolote la uadilifu alilotenda 
litakalokumbukwa, lakini atakufa kwa sababu ya kosa alilotenda. 


14 “Ninapomwambia mtu mwovu: “Hakika utakufa,” naye aiache 
dhambi yake na kutenda mambo ya haki na ya uadilifu, 15 na mtu 
huyo mwovu arudishe kitu kilichowekwa rehani na kulipa vitu 
alivyomnyang'anya mwingine, naye atembee katika sheria za uzima 
kwa kutotenda kosa, hakika ataendelea kuishi. Hatakufa. 

16 Hataadhibiwa kwa sababu ya dhambi yoyote aliyotenda.” Kwa 
hakika ataendelea kuishi kwa sababu ya kutenda mambo ya haki na 
ya uadilifu.' 


17 “Lakini watu wako wamesema, ‘Njia ya Yehova si ya haki, ingawa 
kwa kweli ni njia yao isiyo ya haki. 


18 “Mtu mwadilifu akiacha uadilifu wake na kutenda kosa, lazima afe 
kwa sababu ya kosa hilo. 19 Lakini mtu mwovu akiacha uovu wake 


na kutenda mambo ya haki na ya uadilifu, ataendelea kuishi kwa 
sababu ya kufanya hivyo. 


20 “Lakini ninyi mnasema, ‘Njia ya Yehova si ya haki.’ Nitamhukumu 
kila mmoja wenu kulingana na njia zake, enyi watu wa nyumba ya 
Israeli.” 


21 Mwishowe katika mwaka wa 12, mwezi wa kumi, siku ya tano ya 
mwezi wa uhamisho wetu, mtu aliyetoroka Yerusalemu alinijia na 
kusema: “Jiji limeangamizwa!” 


22 Basi, jioni ya siku iliyokuwa imetangulia kabla ya mtu huyo 
aliyetoroka kuja, mkono wa Yehova ulinijia naye akakifungua kinywa 
changu kabla ya mtu huyo kunijia asubuhi. Kinywa changu 
kilifunguliwa, nami sikuwa bubu tena. 


23 Kisha neno la Yehova likanijia likisema: 24 “Mwana wa binadamu, 
wakaaji wa magofu haya wanasema hivi kuhusu nchi ya Israeli: 
‘Abrahamu alikuwa mtu mmoja tu, hata hivyo aliimiliki nchi hii. Lakini 
sisi ni wengi; kwa hakika tumepewa nchi hii iwe mali yetu.’ 


25 “Kwa hiyo waambie, 'Bwana Mwenye Enzi Kuu Yehova anasema 
hivi: “Mnakula chakula pamoja na damu, nanyi mnayainua macho 
yenu kwa sanamu zenu zinazochukiza* na kuendelea kumwaga 
damu. Basi kwa nini mwimiliki nchi hii? 26 Mmeutegemea upanga 
wenu. Mmetenda mambo yanayochukiza, na kila mmoja wenu 
amemchafua mke wa jirani yake. Basi kwa nini mwimiliki nchi hii?” 


27 “Unapaswa kuwaambia, 'Bwana Mwenye Enzi Kuu Yehova 
anasema hivi: “Kwa hakika kama ninavyoishi, wale wanaoishi katika 
magofu watauawa kwa upanga; na wale walio uwanjani nitawafanya 
wawe chakula cha wanyama wa mwituni; na wale walio katika 


ngome na mapango watakufa kwa ugonjwa. 28 Nitaifanya nchi iwe 
mahame na ukiwa kabisa, na kiburi chake chenye majivuno 
kitakomeshwa, na milima ya Israeli itafanywa ukiwa, na hakuna 
yeyote atakayepitia humo. 29 Nao watalazimika kujua kwamba mimi 
ni Yehova nitakapoifanya nchi iwe mahame na ukiwa kabisa kwa 
sababu ya mambo yote yanayochukiza ambayo wamefanya.” 


30 “Na wewe, mwana wa binadamu, watu wako wanaongea 
kukuhusu kando ya kuta na kwenye vizingiti vya milango ya nyumba. 
Kila mtu anamwambia ndugu yake, ‘Hebu njoo tusikie neno 
linalotoka kwa Yehova.’ 31 Watakusanyika na kuketi mbele yako 
kama watu wangu; nao watasikia maneno yako lakini 
hawatayatenda. Kwa maana wanakusifusifu kwa vinywa vyao” lakini 
moyo wao una pupa ya kupata faida isiyo ya haki. 32 Tazama! Kwao, 
wewe ni kama wimbo wa mapenzi, unaoimbwa kwa sauti tamu na 
kuchezwa kwa ustadi kwa kinanda. Watasikia maneno yako, lakini 
hakuna yeyote atakayeyatenda. 33 Na yatakapotimia—kwa maana 
yatatimia—watalazimika kujua kwamba nabii alikuwa miongoni 
mwao.” 


A Eze. 33:4 Tnn., “kumwondoa.” 
A Eze. 33:5 Au “nafsi yake.” 


A Eze. 33:6 Au “nitamfanya mlinzi awajibike kwa sababu ya damu ya 
mtu huyo.” 


A Eze. 33:9 Au “utaiokoa nafsi yako.” 


A Eze. 33:13 Au “kutenda jambo lisilo la haki.” 


A Eze. 33:16 Tnn., “Hakuna dhambi yoyote aliyotenda 
itakayokumbukwa.” 


A Eze. 33:25 Huenda neno la Kiebrania linahusiana na neno “mavi,” 
nalo hutumiwa kuonyesha dharau. 


A Eze. 33:31 Au “wanazungumza kwa tamaa sana.” 


Ezekieli 34:1-31 


34 Neno la Yehova likanijia tena likisema: 2 “Mwana wa binadamu, 
tabiri dhidi ya wachungaji wa Israeli. Tabiri, na uwaambie wachungaji 
hao, 'Bwana Mwenye Enzi Kuu Yehova anasema hivi: “Ole wao 
wachungaji wa Israeli, ambao wamekuwa wakijilisha wenyewe! Je, 
wachungaji hawapaswi kulilisha kundi? 3 Mnakula mafuta, mnajivika 
wenyewe sufu, nanyi mnamchinja mnyama aliyenona zaidi, lakini 
hamlilishi kundi. 4 Hamjawatia nguvu walio dhaifu au kuwaponya 
wagonjwa au kuwafunga waliojeruhiwa au kuwarudisha 
waliotangatanga au kuwatafuta waliopotea; badala yake, 
mmewatawala kwa ukali na kwa uonevu. > Kwa hiyo walitawanyika 
kwa sababu hakukuwa na mchungaji; walitawanyika na kuwa 
chakula cha kila mnyama wa mwituni. $ Kondoo wangu waliendelea 
kutangatanga kwenye milima yote na kwenye kila kilima kirefu; 
kondoo wangu walitawanyika kotekote duniani, na hakuna 
aliyewatafuta au kujitahidi kuwapata. 


ATI 


7 ““Kwa hiyo, ninyi wachungaji, lisikieni neno la Yehova: 8 “Kwa 
hakika kama ninavyoishi,” asema Bwana Mwenye Enzi Kuu Yehova, 
“kwa sababu kondoo wangu wamekuwa windo, chakula cha kila 
mnyama wa mwituni, kwa sababu hapakuwa na mchungaji, nao 
wachungaji wangu hawakuwatafuta kondoo wangu; badala yake 
waliendelea kujilisha wenyewe, nao hawakuwalisha kondoo wangu,” 
9 basi, ninyi wachungaji, lisikieni neno la Yehova. 10 Bwana Mwenye 
Enzi Kuu Yehova anasema hivi: ‘Niko dhidi ya wachungaji, nami 
nitafanya wawajibike kwa sababu ya kondoo wangu,” nami 
nitawafukuza ili wasiwalishe* kondoo wangu, nao wachungaji 
hawatajilisha tena. Nitawaokoa kondoo wangu kutoka kinywani 
mwao, nao hawatakuwa chakula chao tena.” 


11 “Kwa maana Bwana Mwenye Enzi Kuu Yehova anasema hivi: 
“Mimi nipo hapa, na mimi mwenyewe nitawatafuta kondoo wangu na 
kuwatunza. 12 Nitawatunza kondoo wangu kama mchungaji ambaye 
amewapata kondoo wake waliotawanyika na kuwalisha. Nitawaokoa 
kutoka katika maeneo yote walikotawanyika siku ya mawingu na 
giza zito. 13 Nitawatoa katika mataifa na kuwakusanya pamoja 
kutoka katika nchi hizo na kuwaleta katika nchi yao na kuwalisha 
kwenye milima ya Israeli, kando ya vijito na kando ya makao yote 
nchini. 14 Nitawalisha kwenye malisho mazuri, na nchi ambamo 
watalisha itakuwa kwenye milima mirefu ya Israeli. Huko watalala 
katika nchi yenye malisho mazuri, nao watakula kwenye malisho 
bora juu ya milima ya Israeli.” 


15 ““Mimi mwenyewe nitawalisha kondoo wangu, na mimi 
mwenyewe nitawalaza,” asema Bwana Mwenye Enzi Kuu Yehova. 
16 “Aliyepotea nitamtafuta, anayetangatanga nitamrudisha, 
aliyejeruhiwa nitamfunga, na aliye dhaifu nitamtia nguvu; lakini 
aliyenona na aliye na nguvu nitamwangamiza. Huyo nitamlisha 
hukumu.” 


17 “Kuwahusu ninyi kondoo wangu, Bwana Mwenye Enzi Kuu 
Yehova anasema hivi: “Niko karibu kuhukumu kati ya kondoo mmoja 
na kondoo mwingine, kati ya kondoo dume na mbuzi dume. 18 Je, 
hamtosheki kujilisha kwenye malisho yaliyo bora zaidi? Je, ni lazima 
myakanyage-kanyage kwa miguu yenu malisho yenu mengine? Na 
baada ya kunywa maji yaliyo safi zaidi, je, ni lazima myachafue kwa 
kuyakanyaga-kanyaga kwa miguu yenu? 19 Je, kondoo wangu 
wanapaswa kujilisha kwa malisho mliyoyakanyaga-kanyaga kwa 
miguu yenu na kunywa maji yaliyochafuliwa kwa kukanyagwa- 
kanyagwa kwa miguu yenu?” 


20 “Kwa hiyo Bwana Mwenye Enzi Kuu Yehova anawaambia hivi: 
“Mimi nipo hapa, na mimi mwenyewe nitahukumu kati ya kondoo 
aliyenona na kondoo aliyekonda, 21 kwa maana kwa ubavu wenu na 
kwa bega lenu mliendelea kuwasukuma, na kwa pembe zenu 
mliendelea kuwasukuma wote waliokuwa wagonjwa mpaka 
mkawatawanya maeneo ya mbali. 22 Nami nitawaokoa kondoo 
wangu, nao hawataendelea kuwa windo; nami nitahukumu kati ya 
kondoo mmoja na kondoo mwingine. 23 Nami nitamweka mchungaji 
mmoja juu yao, mtumishi wangu Daudi, naye atawalisha. Yeye 
mwenyewe atawalisha na kuwa mchungaji wao. 24 Na mimi, Yehova, 
nitakuwa Mungu wao, na mtumishi wangu Daudi atakuwa kiongozi 
wao. Mimi mwenyewe, Yehova, nimesema. 


25 ““Nitafanya agano la amani pamoja nao, na kuwaondoa kabisa 
nchini wanyama hatari wa mwituni, ili wakae kwa usalama nyikani na 
kulala misituni. 26 Nitawafanya wao na eneo linalozunguka kilima 
changu kuwa baraka, nami nitaifanya mvua inyeshe kwa wakati 
unaofaa. Baraka zitamwagika kama mvua. 27 Miti ya shambani 
itazaa matunda yake, na udongo utatoa mazao yake, nao wataishi 
kwa usalama nchini. Nao watalazimika kujua kwamba mimi ni 
Yehova nitakapozivunja nira zao na kuwaokoa kutoka mikononi mwa 
wale waliowafanya kuwa watumwa. 28 Hawatakuwa windo la mataifa 
tena, na wanyama wa mwituni wa dunia hawatawanyafua, nao 
wataishi kwa usalama, na hakuna mtu atakayewaogopesha. 


29 ““Nitawatayarishia shamba maarufu,” nao hawatakufa tena kwa 
njaa kali nchini, na hawatafedheheshwa tena na mataifa. 30 “Nao 
watalazimika kujua kwamba mimi, Yehova Mungu wao, niko pamoja 
nao na kwamba wao, watu wa nyumba ya Israeli, ni watu wangu,’ 
asema Bwana Mwenye Enzi Kuu Yehova.” 


31 “Nanyi kondoo wangu, kondoo ninaowatunza, ninyi ni wanadamu 
tu, nami ni Mungu wenu, asema Bwana Mwenye Enzi Kuu Yehova.” 


A Eze. 34:10 Au “nitadai kondoo wangu kutoka mikononi mwao.” 
A Eze. 34:10 Au “wasiwachunge.” 


A Eze. 34:29 Tnn., “ili wapate jina.” 


Ezekieli 35:1-15 


35 Neno la Yehova likanijia tena likisema: 2 “Mwana wa binadamu, 
uelekeze uso wako kwenye eneo lenye milima la Seiri, na utabiri 
dhidi yake. 3 Uliambie, ‘Bwana Mwenye Enzi Kuu Yehova anasema 
hivi: “Niko dhidi yako, ewe eneo lenye milima la Seiri, nami 
nitaunyoosha mkono wangu dhidi yako na kukufanya uwe mahame 
na ukiwa. 4 Nitayafanya majiji yako kuwa magofu, nawe utakuwa 
mahame na ukiwa; nawe utalazimika kujua kwamba mimi ni Yehova. 
5 Kwa maana ulikuwa na chuki isiyo na mwisho, nawe uliwatia 
Waisraeli mikononi mwa upanga wakati wa msiba wao, wakati wa 
adhabu yao ya mwisho.” 


6 “Kwa hiyo, kwa hakika kama ninavyoishi, asema Bwana Mwenye 
Enzi Kuu Yehova, 'nitakutayarisha kwa ajili ya umwagaji wa damu, 
na umwagaji wa damu utakufuatia. Kwa maana uliichukia damu, 
umwagaji wa damu utakufuatia. 7 Nitalifanya eneo lenye milima la 
Seiri kuwa mahame na ukiwa, nami nitamwangamiza mtu yeyote 
anayepitia humo na yeyote anayerudi. 8 Nitaijaza milima yake watu 
waliouawa; na wale waliouawa kwa upanga wataanguka kwenye 
vilima vyako, katika mabonde yako, na katika vijito vyako vyote. 

9 Nitakufanya uwe ukiwa wa kudumu, na majiji yako hayatakaliwa; 
nanyi mtalazimika kujua kwamba mimi ni Yehova.’ 


10 “Kwa sababu ulisema, ‘Mataifa haya mawili na nchi hizi mbili 
zitakuwa zangu, nasi tutazimiliki zote mbili, hata ingawa Yehova 
mwenyewe alikuwa humo, 11 “kwa hiyo kwa hakika kama 
ninavyoishi, asema Bwana Mwenye Enzi Kuu Yehova, 'nitakutendea 
kulingana na hasira ileile na wivu uleule ulioonyesha ulipowachukia; 
nami nitajijulisha miongoni mwao nitakapokuhukumu. 12 Kisha 


utalazimika kujua kwamba mimi mwenyewe, Yehova, nimesikia 
mambo yote ya dharau uliyosema kuhusu milima ya Israeli, 
uliposema, “Imefanywa ukiwa nasi tumepewa ili tuinyafue.”* 13 Nanyi 
mlizungumza kwa kiburi dhidi yangu, na kuzidisha maneno yenu 
dhidi yangu. Niliyasikia yote.’ 


14 “Bwana Mwenye Enzi Kuu Yehova anasema hivi: 'Dunia yote 
itashangilia nitakapokufanya uwe mahame na ukiwa. 15 Kama 
ulivyoshangilia urithi wa watu wa nyumba ya Israeli ulipofanywa 
ukiwa, hivyo ndivyo nitakavyokutendea. Utakuwa magofu yaliyo 
ukiwa, ewe eneo lenye milima la Seiri, naam, Edomu yote; nao 
watalazimika kujua kwamba mimi ni Yehova.” 


^ Eze. 35:12 Tnn., “tumepewa kama chakula.” 


Ezekieli 36:1-38 


36 “Nawe, mwana wa binadamu, tabiri kuhusu milima ya Israeli, 
nawe useme, ‘Enyi milima ya Israeli, lisikieni neno la Yehova. 

2 Bwana Mwenye Enzi Kuu Yehova anasema hivi: “Adui amesema 
hivi dhidi yenu, 'Aha! Hata mahali pa juu pa zamani pamekuwa mali 
yetu!” 


3 “Basi tabiri, ‘Bwana Mwenye Enzi Kuu Yehova anasema hivi: “Kwa 
sababu wamekufanya uwe ukiwa na kukushambulia kutoka kila 
upande, ili uwe mali ya wale waliookoka” kutoka kati ya mataifa na 
watu wanaendelea kuzungumza kukuhusu na kukuchongea, 4 kwa 
hiyo, enyi milima ya Israeli, sikieni neno la Bwana Mwenye Enzi Kuu 
Yehova! Hivi ndivyo Bwana Mwenye Enzi Kuu Yehova anavyoiambia 
milima na vilima, vijito na mabonde, magofu yaliyofanywa ukiwa, na 
majiji yaliyoachwa ambayo yameporwa na kudhihakiwa na wale 
waliookoka kutoka katika mataifa yanayowazunguka; > Bwana 
Mwenye Enzi Kuu Yehova anawaambia hivi: 'Katika moto wa bidii 
yangu nitawakemea wale waliookoka kutoka katika mataifa na nchi 
yote ya Edomu, wale ambao kwa shangwe nyingi na kwa dharau 
kubwa” wamechukua nchi yangu na kuifanya kuwa mali yao, ili 
wachukue malisho yake na kuipora. 


LELEI 


6 “Basi tabiri kuhusu nchi ya Israeli, nawe uiambie milima na vilima, 
vijito na mabonde, ‘Bwana Mwenye Enzi Kuu Yehova anasema hivi: 
“Tazama! Nitazungumza kwa bidii yangu na kwa ghadhabu yangu, 
kwa sababu mmefedheheshwa na mataifa.” 


7 “Kwa hiyo Bwana Mwenye Enzi Kuu Yehova anasema hivi: ‘Mimi 
mwenyewe ninainua mkono wangu na kuapa kwamba 
mataifa yanayozunguka yatabeba aibu yao wenyewe. 8 Lakini ninyi, 


enyi milima ya Israeli, mtachipusha matawi na kuzaa matunda yenu 
kwa ajili ya watu wangu Waisraeli, kwa maana watarudi hivi karibuni. 
9 Kwa maana niko pamoja nanyi, nami nitawageukia, nanyi 
mtalimwa na kupandwa mbegu. 10 Nitazidisha idadi ya watu wako— 
nyumba yote ya Israeli, yote—nayo majiji yatakaliwa na magofu 
yatajengwa upya. 11 Naam, nitazidisha idadi ya watu wako na 
mifugo yako; wataongezeka na kuzaana. Nami nitafanya ukaliwe 
kama ilivyokuwa zamani, nami nitakufanya usitawi kuliko mwanzoni; 
nanyi mtalazimika kujua kwamba mimi ni Yehova. 12 Nitawafanya 
watu—watu wangu Waisraeli—watembee juu yako, nao 
watakumiliki. Utakuwa urithi wao, nawe hutawafanya wakose watoto 
tena kamwe.” 


13 “Bwana Mwenye Enzi Kuu Yehova anasema hivi: ‘Kwa kuwa 
wanawaambia ninyi, “Wewe ni nchi inayowameza watu na kuwaua 
watoto wa mataifa yako,” 14 “kwa hiyo, hutawameza tena watu wala 
kuyafanya mataifa yako yakose watoto, asema Bwana Mwenye Enzi 
Kuu Yehova. 15 'Sitaruhusu tena utukanwe na mataifa au udhihakiwe 
na watu, nawe hutafanya tena mataifa yako yakwazike, asema 
Bwana Mwenye Enzi Kuu Yehova.” 


16 Na neno la Yehova likanijia tena likisema: 17 “Mwana wa 
binadamu, watu wa nyumba ya Israeli walipokuwa wakiishi katika 
nchi yao, waliichafua kwa njia zao na matendo yao. Njia zao zilikuwa 
kama uchafu wa hedhi kwangu. 18 Basi nikawamwagia ghadhabu 
yangu kwa sababu ya damu waliyoimwaga juu ya nchi na kwa 
sababu waliichafua nchi kwa sanamu zao zinazochukiza.” 19 Basi 
nikawatawanya miongoni mwa mataifa na kuwatawanya katika nchi 
mbalimbali. Niliwahukumu kulingana na njia yao na kulingana na 
matendo yao. 20 Lakini walipoingia katika mataifa hayo, watu 


walilichafua jina langu takatifu kwa kusema hivi kuwahusu: “Hawa 
ndio watu wa Yehova, lakini walilazimika kutoka katika nchi yake.’ 
21 Basi nitalihangaikia jina langu takatifu, ambalo watu wa nyumba 
ya Israeli walilichafua miongoni mwa mataifa ambako walienda.” 


22 “Kwa hiyo, waambie watu wa nyumba ya Israeli, Bwana Mwenye 
Enzi Kuu Yehova anasema hivi: “Sifanyi jambo hili kwa ajili yenu, 
enyi watu wa nyumba ya Israeli, bali kwa ajili ya jina langu takatifu, 
ambalo ninyi mmelichafua miongoni mwa mataifa ambako mlienda.” 
23 “Kwa hakika nitalitakasa jina langu kuu, ambalo lilichafuliwa 
miongoni mwa mataifa, ambalo mlilichafua miongoni mwao; nayo 
mataifa yatalazimika kujua kwamba mimi ni Yehova, asema Bwana 
Mwenye Enzi Kuu Yehova, 'nitakapotakaswa miongoni mwenu 
mbele ya macho yao. 24 Nitawatoa kutoka kwa mataifa na 
kuwakusanya kutoka katika nchi zote na kuwaleta katika nchi yenu. 
25 Nitawanyunyizia maji safi, nanyi mtakuwa safi; nami nitawatakasa 
kutokana na uchafu wenu wote na kutokana na sanamu zenu zote 
zinazochukiza. 26 Nitawapa moyo mpya na kutia roho mpya ndani 
yenu. Nitauondoa moyo wa jiwe kutoka mwilini mwenu na kuwapa 
moyo wa nyama.” 27 Nitaitia roho yangu ndani yenu, nami 
nitawafanya mtembee katika masharti yangu, nanyi mtashika na 
kufuata sheria zangu.” 28 Kisha mtakaa katika nchi niliyowapa 
mababu zenu, nanyi mtakuwa watu wangu nami nitakuwa Mungu 
wenu.’ 


29 “Nitawaokoa kutokana na uchafu wenu wote na kuiita nafaka na 
kuifanya iwe tele, nami sitawaletea njaa kali. 30 Nitayafanya 
matunda ya mti na mazao ya shamba yawe tele, ili msipatwe tena na 
aibu ya njaa kali miongoni mwa mataifa. 31 Kisha mtakumbuka njia 
zenu ovu na matendo yenu mabaya, nanyi mtajichukia kwa sababu 


ya hatia yenu na matendo yenu yanayochukiza. 32 Lakini jueni 
jambo hili: Sifanyi hivyo kwa ajili yenu, asema Bwana Mwenye Enzi 
Kuu Yehova. 'Badala yake, aibikeni na kufedheheka kwa sababu ya 
njia zenu, enyi watu wa nyumba ya Israeli.’ 


33 “Bwana Mwenye Enzi Kuu Yehova anasema hivi: ‘Siku 
nitakayowatakasa kutokana na hatia yenu yote, nitayafanya majiji 
yakaliwe na magofu yajengwe upya. 34 Nchi yenye ukiwa, iliyokuwa 
ukiwa ili kila mtu anayepita aione, italimwa. 35 Na watu watasema: 
“Nchi iliyokuwa ukiwa imekuwa kama bustani ya Edeni, na majiji 
yaliyokuwa magofu na yaliyokuwa ukiwa na kubomolewa sasa yana 
ngome na yanakaliwa na watu.” 36 Na mataifa yaliyobaki 
kukuzunguka yatalazimika kujua kwamba mimi mwenyewe, Yehova, 
nimejenga kilichobomolewa, nami nimepanda kilichofanywa ukiwa. 
Mimi mwenyewe, Yehova, nimesema, nami nimelitenda.’ 


37 “Bwana Mwenye Enzi Kuu Yehova anasema hivi: ‘Nitawaruhusu 
pia watu wa nyumba ya Israeli waniombe niwatendee jambo hili: 
Nitazidisha idadi ya watu wao kama kundi. 38 Kama kundi la watu 
watakatifu, kama kundi la Yerusalemu” wakati wa sherehe zake, 
majiji yaliyokuwa magofu yatajaa makundi ya watu; nao 
watalazimika kujua kwamba mimi ni Yehova.” 


A Eze. 36:3 Tnn., “waliobaki.” 
A Eze. 36:5 Au “dharau katika nafsi.” 


A Eze. 36:18 Huenda neno la Kiebrania linahusiana na neno “mavi,” 
nalo hutumiwa kuonyesha dharau. 


A Eze. 36:26 Yaani, moyo ulio mwepesi kutii mwongozo wa Mungu. 


A Eze. 36:27 Tnn., “maamuzi yangu ya hukumu.” 


A Eze. 36:38 Au labda, “Kama makundi ya kondoo wa dhabihu huko 
Yerusalemu.” 


Ezekieli 37 : 1-28 


37 Mkono wa Yehova ulikuwa juu yangu, naye Yehova akanichukua 
kwa roho yake na kuniweka chini katikati ya bonde tambarare, nalo 
lilikuwa limejaa mifupa. 2 Akanizungusha kwenye mifupa hiyo yote, 
nami nikaona kwamba kulikuwa na mifupa mingi sana katika bonde 
hilo tambarare, nayo ilikuwa mikavu sana. 3 Akaniuliza: “Mwana wa 
binadamu, je, mifupa hii inaweza kuwa hai?” Nikajibu: “Bwana 
Mwenye Enzi Kuu Yehova, wewe ndiye unayejua.” 4 Basi 
akaniambia: “Itabirie mifupa hii, uiambie, ‘Enyi mifupa mikavu, 
lisikieni neno la Yehova: 


5 “Bwana Mwenye Enzi Kuu Yehova ameiambia hivi mifupa hii: 

“Nitatia pumzi ndani yenu, nanyi mtakuwa hai. 6 Nitaweka kano na 
nyama juu yenu, nami nitawafunika kwa ngozi na kutia pumzi ndani 
yenu, nanyi mtakuwa hai; nanyi mtalazimika kujua kwamba mimi ni 

Yehova. 


7 Kisha nikatabiri kama nilivyoamriwa. Mara tu nilipotabiri, nikasikia 
sauti, sauti ya vitu vinavyogongana, nayo mifupa ikaanza 
kukaribiana, mfupa kwa mfupa. 8 Kisha nikaona kano na nyama 
zikija juu yake, na ngozi ikazifunika. Lakini bado hakukuwa na pumzi 
ndani yake. 


9 Kisha akaniambia: “Utabirie upepo. Tabiri, mwana wa binadamu, 
nawe uuambie upepo, ‘Bwana Mwenye Enzi Kuu Yehova anasema 
hivi: “Njoo kutoka kwenye zile pepo nne, ewe upepo,* nawe 

uwapulizie watu waliouawa, ili wawe hai. 


10 Basi nikatabiri kama alivyoniamuru, nayo pumzi” ikaingia ndani 
yao, nao wakaanza kuishi na kusimama kwa miguu yao; walikuwa 


jeshi kubwa ajabu. 


11 Kisha akaniambia: “Mwana wa binadamu, mifupa hii ni watu wote 
wa nyumba ya Israeli. Wanasema, 'Mifupa yetu imekauka, nalo 
tumaini letu limepotea. Tumeangamizwa kabisa.’ 12 Basi tabiri 
uwaambie, 'Bwana Mwenye Enzi Kuu Yehova anasema hivi: 
“Nitayafungua makaburi yenu na kuwainua kutoka katika makaburi 
yenu, watu wangu, na kuwaleta katika nchi ya Israeli. 13 Nanyi 
mtalazimika kujua kwamba mimi ni Yehova nitakapoyafungua 
makaburi yenu na nitakapowainua kutoka katika makaburi yenu, enyi 
watu wangu.” 14 ‘Nitaitia roho yangu ndani yenu, nanyi mtakuwa hai, 
nami nitawafanya mwishi katika nchi yenu; nanyi mtalazimika kujua 
kwamba mimi mwenyewe, Yehova, nimesema nami nimelitenda,’ 
asema Yehova.” 


15 Neno la Yehova likanijia tena likisema: 16 “Nawe, mwana wa 
binadamu, chukua kijiti nawe uandike juu yake, 'Kwa ajili ya Yuda na 
kwa ajili ya watu wa Israeli walio pamoja naye.” Kisha uchukue kijiti 
kingine na kuandika juu yake, 'Kwa ajili ya Yosefu, kijiti cha Efraimu, 
na watu wote wa nyumba ya Israeli walio pamoja naye.” 17 Kisha 
viunganishe ili viwe kijiti kimoja tu mkononi mwako. 18 Watu wako” 
watakapokuuliza, 'Je, hutatuambia mambo haya yanamaanisha 
nini? 19 waambie, 'Bwana Mwenye Enzi Kuu Yehova anasema hivi: 
“Nitakichukua kijiti cha Yosefu, kilicho mkononi mwa Efraimu, na 
makabila ya Israeli yaliyo pamoja naye, nami nitakiunganisha na kijiti 
cha Yuda; nami nitavifanya viwe kijiti kimoja, navyo vitakuwa kijiti 
kimoja mkononi mwangu.” 20 Vijiti utakavyoandika juu yake 
vinapaswa kuwa mkononi mwako ili wavione. 


21 “Kisha uwaambie, ‘Bwana Mwenye Enzi Kuu Yehova anasema 
hivi: “Nitawachukua Waisraeli kutoka katika mataifa ambako 
walienda, nami nitawakusanya pamoja kutoka kila upande na 
kuwaleta katika nchi yao. 22 Nitawafanya kuwa taifa moja katika nchi 
hiyo, kwenye milima ya Israeli, na mfalme mmoja atawatawala wote, 
nao hawatakuwa tena mataifa mawili; wala hawatagawanyika tena 
kuwa falme mbili. 23 Hawatajitia unajisi tena kwa sanamu zao 
zinazochukiza” na kwa matendo yao yanayochukiza na kwa makosa 
yao yote. Nitawaokoa kutoka katika ukosefu wao wote wa uaminifu 
ambao umewafanya watende dhambi, nami nitawatakasa. 
Watakuwa watu wangu, nami mwenyewe nitakuwa Mungu wao. 


24 ““Mtumishi wangu Daudi atakuwa mfalme wao, na wote 
watakuwa na mchungaji mmoja. Watatembea katika sheria zangu” 
na kuzishika amri zangu kwa uangalifu. 25 Wataishi katika nchi 
niliyompa mtumishi wangu, Yakobo, ambamo mababu zenu waliishi, 
nao watakaa humo milele, wao na watoto” wao na watoto wa watoto 
wao; na mtumishi wangu Daudi atakuwa kiongozi” wao milele. 


26 ““Nami nitafanya agano la amani pamoja nao; litakuwa agano la 
milele pamoja nao. Nitawaimarisha na kuwafanya wawe wengi na 
kupaweka mahali pangu patakatifu miongoni mwao milele. 27 Hema 
langu litakuwa” pamoja nao,” nami nitakuwa Mungu wao, nao 
watakuwa watu wangu. 28 Na mataifa yatalazimika kujua kwamba 
mimi, Yehova, ninawatakasa Waisraeli mahali pangu patakatifu 
patakapokuwa kati yao milele.”” 


^ Eze. 37:9 Au “pumzi; roho.” 


^ Eze. 37:10 Au “roho.” 


A Eze. 37:16 Au “wanaoshirikiana naye.” 
A Eze. 37:16 Au “wanaoshirikiana naye.” 
A Eze. 37:18 Tnn., “wana wa watu wako.” 


A Eze. 37:23 Huenda neno la Kiebrania linahusiana na neno “mavi,” 
nalo hutumiwa kuonyesha dharau. 


A Eze. 37:24 Tnn., “maamuzi yangu ya hukumu.” 

A Eze. 37:25 Tnn., “wana.” 

A Eze. 37:25 Au “mkuu.” 

A Eze. 37:27 Au “Makao yangu yatakuwa; Nyumba yangu itakuwa.” 


A Eze. 37:27 Au 'juu yao.” 


Ezekieli 38 : 1-23 


38 Neno la Yehova likanijia tena likisema: 2 “Mwana wa binadamu, 
uelekeze uso wako dhidi ya Gogu wa nchi ya Magogu, kiongozi 
mkuu” wa Mesheki na Tubali, na utabiri dhidi yake. 3 Sema, ‘Bwana 
Mwenye Enzi Kuu Yehova anasema hivi: “Tazama, niko dhidi yako, 
ewe Gogu, kiongozi mkuu” wa Mesheki na Tubali. 4 Nitakugeuza na 
kutia kulabu katika mataya yako na kukutoa pamoja na jeshi lako 
lote, farasi na wapanda farasi, wote wakiwa wamevaa mavazi ya 
kifahari, kusanyiko kubwa sana lenye ngao kubwa na ngao ndogo,” 
wote wakiwa na mapanga; > Uajemi, Ethiopia, na Putu wako pamoja 
nao, wote wakiwa na ngao ndogo na kofia; 6 Gomeri na wanajeshi 
wake wote, watu wa nyumba ya Togarma kutoka sehemu za mbali 
zaidi za kaskazini, pamoja na wanajeshi wake wote—mataifa mengi 
yako pamoja nawe. 


7 ““Uwe tayari, ujitayarishe, wewe pamoja na majeshi yako yote 
yaliyokusanyika pamoja nawe, nawe utakuwa kamanda?” wao. 


8 ““Utakaziwa fikira” baada ya siku nyingi. Katika miaka ya mwisho 
utaishambulia nchi ambayo watu wake wamerudishwa kutoka 
kwenye uharibifu wa upanga, waliokusanywa pamoja kutoka katika 
mataifa mengi, na kuletwa kwenye milima ya Israeli, ambayo kwa 
muda mrefu ilikuwa imebaki ukiwa. Wakaaji wa nchi hii walirudishwa 
kutoka katika mataifa, na wote wanakaa kwa usalama. 

9 Utawashambulia kama dhoruba nawe utaifunika nchi kama 
mawingu, wewe na wanajeshi wako wote na mataifa mengi pamoja 
nawe.” 


10 “Bwana Mwenye Enzi Kuu Yehova anasema hivi: ‘Siku hiyo 
mawazo yataingia moyoni mwako, nawe utapanga njama ya uovu. 


malango.” 12 Ili kupora na kuchukua nyara nyingi, ili kushambulia 
maeneo yaliyoharibiwa ambayo sasa yanakaliwa na watu 
waliokusanywa kutoka katika mataifa, ambao wanajikusanyia utajiri 
na mali, wale wanaoishi katikati ya dunia. 


13 “Sheba na Dedani, wafanyabiashara wa Tarshishi na mashujaa” 
wake wote watakuuliza: “Je, unavamia ili upore na kupata nyara 
nyingi? Je, umekusanya majeshi yako ili kubeba fedha na dhahabu, 
kuchukua utajiri na mali, ili kuteka nyara nyingi sana?” 


14 “Basi tabiri, mwana wa binadamu, nawe umwambie Gogu, 
‘Bwana Mwenye Enzi Kuu Yehova anasema hivi: “Siku ambayo watu 
wangu Waisraeli watakapokuwa wakiishi kwa usalama, je, hutajua 
jambo hilo? 15 Utakuja kutoka mahali pako, kutoka sehemu za mbali 
zaidi za kaskazini, wewe pamoja na mataifa mengi, wote wakiwa 
wamepanda farasi, kusanyiko kubwa, jeshi kubwa sana. 16 Kama 
mawingu yanayoifunika nchi, utawashambulia watu wangu Waisraeli. 
Katika kipindi cha mwisho cha zile siku, nitakuleta uishambulie nchi 
yangu ili mataifa yanijue nitakapojitakasa mwenyewe kupitia wewe 
mbele ya macho yao, ewe Gogu.” 


17 “Bwana Mwenye Enzi Kuu Yehova anasema hivi: 'Je, wewe si 
yuleyule niliyesema kumhusu katika siku za zamani kupitia 
watumishi wangu manabii wa Israeli, waliotabiri kwa miaka mingi 
kwamba utaletwa ili kuwashambulia?’ 


18 “Siku hiyo, siku ambayo Gogu ataishambulia nchi ya Israeli,’ 
asema Bwana Mwenye Enzi Kuu Yehova, 'ghadhabu yangu kali 


itawaka. 19 Kwa bidii yangu, kwa moto wa ghadhabu yangu, 
nitazungumza; na siku hiyo kutakuwa na tetemeko kubwa la ardhi 
katika nchi ya Israeli. 20 Kwa sababu yangu, samaki wa baharini, 
ndege wa angani, wanyama wa mwituni, wanyama wote 
wanaotambaa juu ya nchi, na wanadamu wote walio duniani 
watatetemeka, nayo milima itaangushwa chini, na miamba 
itaanguka, na kila ukuta utaporomoka.' 


21 “Nitauita upanga umshambulie kwenye milima yangu yote,’ 
asema Bwana Mwenye Enzi Kuu Yehova. 'Upanga wa kila mtu 
utamshambulia ndugu yake mwenyewe. 22 Nitamletea hukumu 
yangu” kwa ugonjwa hatari na kwa umwagaji wa damu; nami nitaleta 
dhidi yake mvua kubwa ya mafuriko na mawe ya mvua na moto na 
kiberiti na dhidi ya wanajeshi wake na dhidi ya mataifa mengi yaliyo 
pamoja naye. 23 Nami hakika nitajitukuza na kujitakasa na kujijulisha 
mwenyewe mbele ya macho ya mataifa mengi; nao watalazimika 
kujua kwamba mimi ni Yehova.’ 


A Eze. 38:2 Au “mkuu wa wakuu.” 

A Eze. 38:3 Au “mkuu wa wakuu.” 

A Eze. 38:4 Kwa kawaida ilibebwa na wapiga mishale. 
A Eze. 38:7 Tnn., “mlinzi.” 

^ Eze. 38:8 Au “Utaitwa.” 

^ Eze. 38:11 Au “eneo lililo wazi la mashambani.” 


^ Eze. 38:13 Au “wanasimba wenye manyoya marefu shingoni.” 


A Eze. 38:22 Au “Nitamhukumu.” 


Ezekieli 39:1-29 


39 “Nawe, mwana wa binadamu, tabiri dhidi ya Gogu, umwambie, 
‘Bwana Mwenye Enzi Kuu Yehova anasema hivi: “Niko dhidi yako, 
Gogu, kiongozi mkuu” wa Mesheki na Tubali. 2 Nitakugeuza na 
kukuongoza na kukufanya uje kutoka sehemu za mbali zaidi za 
kaskazini na kukuleta kwenye milima ya Israeli. 3 Nitaupiga upinde 
wako utoke kwenye mkono wako wa kushoto na kufanya mishale 
yako ianguke kutoka kwenye mkono wako wa kulia. 4 Utaanguka 
kwenye milima ya Israeli, wewe na wanajeshi wako wote na mataifa 
yatakayokuwa pamoja nawe. Nitakufanya uwe chakula cha kila aina 
ya ndege wanaowinda na wanyama wa mwituni.” 


> “Utaanguka uwanjani, kwa maana mimi mwenyewe nimesema,' 
asema Bwana Mwenye Enzi Kuu Yehova. 


6 “Nami nitatuma moto dhidi ya Magogu na dhidi ya wale wanaokaa 
visiwani kwa usalama, nao watalazimika kujua kwamba mimi ni 
Yehova. 7 Nitalifanya jina langu takatifu lijulikane miongoni mwa 
watu wangu Waisraeli, nami sitaruhusu jina langu takatifu lichafuliwe 
tena; na mataifa yatalazimika kujua kwamba mimi ni Yehova, 
Mtakatifu katika Israeli.’ 


8 “Naam, jambo hilo linakuja, nalo litatendeka, asema Bwana 
Mwenye Enzi Kuu Yehova. 'Hiyo ndiyo siku ambayo nimesema 
kuihusu. 9 Kwa hakika wakaaji wa majiji ya Israeli watatoka nje na 
kuwasha moto kwa silaha—ngao ndogo” na ngao kubwa, pinde na 
mishale, rungu za vita” na mikuki. Nao watazitumia kuwasha moto 
kwa miaka saba. 10 Hawatahitaji kukusanya kuni shambani wala 
kuokota kuni misituni, kwa sababu watatumia silaha hizo kuwasha 
mioto.’ 

Watawateka nyara wale waliowateka nyara na kuwapora wale 
waliokuwa wakiwapora, asema Bwana Mwenye Enzi Kuu Yehova. 


11 “Siku hiyo, nitampa Gogu kaburi katika Israeli, kwenye bonde la 
wale wanaosafiri upande wa mashariki wa bahari, nalo litazuia njia 
ya wale wanaopitia humo. Hapo ndipo watakapomzika Gogu na 
umati wake wote, nao wataliita Bonde la Hamon-Gogu.” 12 Kwa 
miezi saba watu wa nyumba ya Israeli watawazika ili kuitakasa nchi. 
13 Watu wote wa nchi watafanya kazi ya kuwazika, na hilo 
litawaletea umaarufu siku nitakayojitukuza, asema Bwana Mwenye 
Enzi Kuu Yehova. 


14 Watu watapewa kazi ya kupitapita nchini daima na kuizika miili 
iliyobaki juu ya dunia, ili kuitakasa dunia. Wataendelea kutafuta kwa 
miezi hiyo saba. 15 Wale wanaopitapita nchini watakapoona mfupa 
wa mwanadamu, wataweka alama kando yake. Kisha wale 
waliopewa kazi ya kuzika watauzika mfupa huo katika Bonde la 


Nao wataitakasa nchi.’ 


17 “Nawe, mwana wa binadamu, Bwana Mwenye Enzi Kuu Yehova 
anasema hivi: 'Waambie ndege wa kila aina na wanyama wote wa 
mwituni, “Kusanyikeni pamoja na mje. Kusanyikeni kuzunguka 
dhabihu yangu ninayowatayarishia, dhabihu kubwa kwenye milima 
ya Israeli. Mtakula nyama na kunywa damu. 18 Mtakula nyama ya 
wenye nguvu na kunywa damu ya viongozi wa dunia—kondoo 
dume, wanakondoo, mbuzi, na ng'ombe dume—wanyama wote 
waliononeshwa wa Bashani. 19 Mtakula mafuta kwa pupa mpaka 
mshibe na kunywa damu mpaka mlewe kutokana na dhabihu 
nitakayowatayarishia.” 


20 “Mtashibishwa mezani pangu kwa farasi na waendeshaji wa 
magari, watu wenye nguvu na kila aina ya mashujaa, asema Bwana 
Mwenye Enzi Kuu Yehova. 


21 “Nitauonyesha wazi utukufu wangu kati ya mataifa, nayo mataifa 
yote yataona hukumu ambayo nimetekeleza na nguvu 
nilizoonyesha?” kati yao. 22 Kuanzia siku hiyo, watu wa nyumba ya 
Israeli watalazimika kujua kwamba mimi ni Yehova Mungu wao. 

23 Nayo mataifa yatalazimika kujua kwamba watu wa nyumba ya 
Israeli walipelekwa uhamishoni kwa sababu ya kosa lao, kwa 
sababu hawakuwa waaminifu kwangu. Basi niliwaficha uso wangu 
na kuwatia mikononi mwa maadui wao, na wote wakauawa kwa 
upanga. 24 Niliwatendea kulingana na uchafu wao na makosa yao, 
nami nikawaficha uso wangu.’ 


25 “Kwa hiyo Bwana Mwenye Enzi Kuu Yehova anasema hivi: 
‘Nitawarudisha watu wa Yakobo waliotekwa na kuwaonyesha 
rehema watu wote wa nyumba ya Israeli; nami nitalitetea jina langu 
takatifu kwa bidii.” 26 Baada ya kufedheheshwa kwa sababu ya 
ukosefu wao wote wa uaminifu kunielekea, watakaa kwa usalama 
katika nchi yao, na hakuna mtu atakayewaogopesha. 

27 Nitakapowarudisha kutoka katika mataifa na kuwakusanya 
pamoja kutoka katika nchi za maadui wao, mimi pia nitajitakasa 
miongoni mwao mbele ya macho ya mataifa mengi.’ 


28 “Watalazimika kujua kwamba mimi ni Yehova Mungu wao 
nitakapowapeleka uhamishoni miongoni mwa mataifa na 
kuwarudisha katika nchi yao, bila kumwacha yeyote kati yao huko. 
29 Sitawaficha uso wangu tena, kwa maana nitawamiminia roho 


yangu watu wa nyumba ya Israeli, asema Bwana Mwenye Enzi Kuu 
Yehova.” 


^ Eze. 


39:1 Au “mkuu wa wakuu.” 


^ Eze. 


39:9 Kwa kawaida ilibebwa na wapiga mishale. 


^ Eze. 


39:9 Au labda, “silaha zenye ncha kali zilizovaliwa mkononi.” 


^ Eze. 


^A Eze 


39:11 Au “Bonde la Umati wa Gogu.” 


. 39:16 Maana yake “Umati.” 


^A Eze 


- 39:21 Tnn., “mkono nilioonyesha.” 


A Eze 


. 39:25 Tnn., “nitajitoa kikamili kwa ajili ya jina langu takatifu.” 


Ezekieli 40:1-49 


40 Katika mwaka wa 25 wa uhamisho wetu, mwanzoni mwa mwaka, 
siku ya 10 ya mwezi, katika mwaka wa 14 baada ya jiji kuanguka, 
siku hiyohiyo mkono wa Yehova ulikuwa juu yangu, naye 

nchi ya Israeli na kuniweka juu ya mlima mrefu sana, na juu yake 
kulikuwa na jengo lililoonekana kama jiji, upande wa kusini. 


3 Aliponipeleka huko, niliona mtu fulani ambaye alionekana kama 
shaba. Alikuwa na kamba ya kitani na utete wa kupimia” mkononi 
mwake, naye alikuwa amesimama langoni. 4 Mtu huyo akaniambia: 
“Mwana wa binadamu, tazama kwa uangalifu, sikiliza kwa makini, na 
ukazie fikira” kila kitu ninachokuonyesha, kwa maana uliletwa hapa 
kwa sababu hiyo. Waambie watu wa nyumba ya Israeli kila kitu 
unachoona.” 


> Nikaona ukuta uliozunguka nje ya hekalu.” Mkononi mwa mtu huyo 
kulikuwa na utete wa kupimia wenye urefu wa mikono sita (kila 
mkono ulikuwa umeongezwa urefu wa kiganja kimoja).” Akaanza 
kupima ukuta, nao ulikuwa na unene wa utete mmoja na urefu wake 
ulikuwa utete mmoja. 


6 Kisha akaja kwenye lango lililotazama mashariki na kupanda ngazi 
zake. Alipopima kizingiti cha lango hilo, upana wake ulikuwa utete 
mmoja, na upana wa kile kizingiti kingine ulikuwa utete mmoja pia. 

7 Kila chumba cha walinzi kilikuwa na urefu wa utete mmoja na 
upana wa utete mmoja, na kulikuwa na kipimo cha mikono mitano 
kati ya vyumba vya walinzi. Kipimo cha kizingiti cha lango kando ya 
ukumbi wa lango linalotazama upande wa ndani kilikuwa utete 
mmoja. 


8 Alipima ukumbi wa lango kuelekea ndani, nao ulikuwa utete 
mmoja. 9 Kisha akapima ukumbi wa lango, nao ulikuwa mikono 
minane; na akapima nguzo zake za pembeni, nazo zilikuwa mikono 
miwili; na ukumbi wa lango ulikuwa upande uliotazama ndani. 


10 Kulikuwa na vyumba vitatu vya walinzi katika kila upande wa 
lango la mashariki. Vyumba hivyo vitatu vilikuwa na ukubwa uleule, 
nazo nguzo za pembeni zilizokuwa pande zote mbili zilikuwa na 
ukubwa uleule. 


11 Kisha akapima upana wa lango, nao ulikuwa mikono 10; na urefu 
wa lango ulikuwa mikono 13. 


12 Eneo lililogawanywa lililokuwa mbele ya vyumba vya walinzi kila 
upande lilikuwa na kipimo cha mkono mmoja. Vyumba vya walinzi 
pande zote mbili vilikuwa mikono sita kila kimoja. 


13 Kisha akapima lango kutoka kwenye paa la chumba kimoja cha 
mlinzi” mpaka kwenye paa la kile kingine, na upana wake ulikuwa 
mikono 25; mlango mmoja ulitazamana na mlango mwingine. 

14 Kisha akapima nguzo za pembeni, ambazo zilikuwa na urefu wa 
mikono 60, pia nguzo za pembeni katika malango kuzunguka ua. 

15 Urefu kutoka upande wa mbele wa lango mpaka mbele ya ukumbi 
upande wa ndani wa lango ulikuwa mikono 50. 


16 Ndani ya lango, kila upande kwenye vyumba vya walinzi na pia 
kwenye nguzo zake za pembeni kulikuwa na madirisha yenye viunzi 
ambavyo ukubwa wake ulipungua kutoka nje kwenda ndani. Upande 
wa ndani wa kumbi ulikuwa pia na madirisha kila upande, na 
kulikuwa na michongo ya mitende kwenye nguzo za pembeni. 


17 Kisha akanileta kwenye ua wa nje, nami nikaona vyumba vya 
kulia chakula,” na sakafu iliyozunguka ua. Kulikuwa na vyumba 30 
vya kulia chakula kwenye ile sakafu. 18 Urefu wa sakafu iliyokuwa 
kando ya malango ulikuwa sawa na urefu wa malango—hiyo ilikuwa 
sakafu ya chini. 


19 Kisha akapima umbali” kutoka mbele ya lango la chini mpaka 
kwenye uzio wa ua wa ndani. Ulikuwa mikono 100 upande wa 
mashariki na wa kaskazini. 


20 Ua wa nje ulikuwa na lango lililotazama kaskazini, naye akapima 
urefu wake na upana wake. 21 Kulikuwa na vyumba vitatu vya 
walinzi kila upande. Nguzo zake za pembeni na ukumbi wake 
ulikuwa na vipimo sawa na lile lango la kwanza. Urefu wake ulikuwa 
mikono 50 na upana wake mikono 25. 22 Madirisha yake, ukumbi 
wake, na michongo yake ya mitende yalikuwa na ukubwa ulio sawa 
na yale ya lango la mashariki. Watu wangeweza kuyafikia kwa 
kupanda ngazi saba, na ukumbi wake ulikuwa mbele yake. 


23 Kulikuwa na lango katika ua wa ndani lililotazamana na lango la 
kaskazini na lingine lililotazamana na lango la mashariki. Alipima 
urefu kutoka lango moja hadi lingine, nao ulikuwa mikono 100. 


24 Kisha akanileta upande wa kusini, nami nikaona lango upande wa 
kusini. Akapima nguzo zake za pembeni na ukumbi wake, nazo 
zilikuwa na ukubwa ulio sawa na zile nyingine. 25 Kila upande na pia 
katika ukumbi wake kulikuwa na madirisha, kama madirisha yale 
mengine. Urefu wake ulikuwa mikono 50 na upana wa mikono 25. 

26 Kulikuwa na ngazi saba zilizoelekea langoni, na ukumbi wake 
ulikuwa mbele yake. Nalo lilikuwa na michongo ya mitende kwenye 
nguzo zake za pembeni, mmoja kila upande. 


27 Ua wa ndani ulikuwa na lango lililotazama upande wa kusini, 
akapima kuelekea kusini kutoka lango moja mpaka lingine, na urefu 
wake ulikuwa mikono 100. 28 Kisha akanileta kwenye ua wa ndani 
kupitia lango la kusini; alipolipima lango la kusini, lilikuwa na ukubwa 
sawa na yale malango mengine. 29 Vyumba vyake vya walinzi, 
nguzo zake za pembeni, na ukumbi wake ulikuwa na ukubwa sawa 
na malango mengine. Kulikuwa na madirisha kila upande na pia 
kwenye ukumbi. Urefu wake ulikuwa mikono 50 na upana wake 
mikono 25. 30 Kulikuwa na kumbi pande zote; zilikuwa na urefu wa 
mikono 25 na upana wa mikono 5. 31 Ukumbi wake ulitazama ua wa 
nje, na kulikuwa na michongo ya mitende kwenye nguzo zake za 
pembeni, na ngazi nane zilielekea kwenye lango hilo. 


32 Aliponileta kwenye ua wa ndani kutoka mashariki, alilipima lango, 
nalo lilikuwa na ukubwa sawa na malango mengine. 33 Vyumba 
vyake vya walinzi, nguzo zake za pembeni, na ukumbi wake ulikuwa 
na ukubwa sawa na malango mengine, na kulikuwa na madirisha 
kila upande na pia kwenye ukumbi. Urefu wake ulikuwa mikono 50 
na upana wake mikono 25. 34 Ukumbi wake ulitazama ua wa nje, na 
kulikuwa na michongo ya mitende kwenye nguzo zake mbili za 
pembeni, na ngazi nane zilielekea kwenye lango hilo. 


35 Kisha akanileta kwenye lango la kaskazini naye akalipima; 
ukubwa wake ulikuwa sawa na malango mengine. 36 Vyumba vyake 
vya walinzi, nguzo zake za pembeni, na ukumbi wake ulikuwa sawa 
na malango mengine. Lango hilo lilikuwa na madirisha kila upande. 
Urefu wake ulikuwa mikono 50 na upana wa mikono 25. 37 Nguzo 
zake za pembeni zilitazama ua wa nje na kulikuwa na michongo ya 
mitende kwenye nguzo zake mbili za pembeni, na ngazi nane 
zilielekea kwenye lango hilo. 


38 Kulikuwa na chumba cha kulia chakula pamoja na mlango wake 
karibu na nguzo za pembeni za malango, mahali ambapo dhabihu 
nzima za kuteketezwa zilioshewa. 


39 Kulikuwa na meza mbili kila upande wa ukumbi wa lango ambapo 
wanyama wa dhabihu nzima za kuteketezwa walichinjiwa, na wa 
dhabihu za dhambi, na wa dhabihu za hatia. 40 Kwenye njia 
inayopanda kuelekea katika lango la kaskazini, kulikuwa na meza 
mbili nje ya lango. Kulikuwa pia na meza mbili ndani, kwenye ukumbi 
wa lango. 41 Kulikuwa na meza nne kila upande wa lango—meza 
nane kwa ujumla—ambapo wanyama wa dhabihu walichinjiwa. 

42 Zile meza nne za dhabihu nzima za kuteketezwa zilitengenezwa 
kwa mawe yaliyochongwa. Zilikuwa na urefu wa mkono mmoja na 
nusu, upana wa mkono mmoja na nusu, na kimo cha mkono mmoja. 
Juu yake waliweka vifaa vilivyotumiwa kuwachinjia wanyama wa 
dhabihu za kuteketezwa na dhabihu nyingine. 43 Rafu zenye upana 
wa kiganja kimoja, zilifungwa kuzunguka pande zote za kuta za 
ndani; na nyama za dhabihu za zawadi ziliwekwa kwenye zile meza. 


44 Kulikuwa na vyumba vya kulia chakula vya waimbaji nje ya lango 
la ndani; vilikuwa katika ua wa ndani karibu na lango la kaskazini, 
vikitazama upande wa kusini. Kulikuwa na chumba kingine cha kulia 
chakula karibu na lango la mashariki, kilitazama kaskazini. 


45 Akaniambia: “Chumba hiki cha chakula kinachotazama upande 
wa kusini ni cha makuhani walio na jukumu la kutimiza utumishi wa 
hekaluni. 46 Chumba cha kulia chakula kinachotazama upande wa 
kaskazini ni cha makuhani walio na jukumu la kutimiza utumishi wa 
madhabahu. Hao ni wana wa Sadoki, Walawi waliopewa kazi ya 
kumkaribia Yehova ili kumhudumia.” 


47 Kisha akapima ua wa ndani. Ulikuwa na urefu wa mikono 100 na 
upana wa mikono 100, mraba. Madhabahu ilikuwa mbele ya hekalu. 


48 Kisha akanileta kwenye ukumbi wa hekalu, naye akapima nguzo 
ya pembeni ya ukumbi, nayo ilikuwa mikono mitano upande mmoja 
na mikono mitano upande wa pili. Upana wa lango ulikuwa mikono 
mitatu upande mmoja na mikono mitatu upande wa pili. 


49 Ukumbi ulikuwa na urefu wa mikono 20 na upana wa mikono 11.” 
Watu walipanda ngazi ili kufika kwenye ukumbi huo. Kulikuwa na 
nguzo kwenye miimo ya pembeni, nguzo moja kila upande. 


A Eze. 40:3 Angalia Nyongeza B14. 
A Eze. 40:4 Tnn., “uweke moyo wako kwa.” 


A Eze. 40:5 Tnn., “nyumba.” Neno “hekalu” linatumiwa katika sura ya 
40-48 wakati ambapo linarejelea majengo ya hekalu au hekalu 
lenyewe. 


A Eze. 40:5 Tnn., “utete wa kupimia wa mikono sita, mkono mmoja 
na kiganja kimoja.” Hiki ni kipimo cha mikono mirefu. Angalia 
Nyongeza B14. 


A Eze. 40:13 Labda inarejelea sehemu ya juu ya ukuta wa chumba 
cha mlinzi. 


A Eze. 40:17 Au “nikaona vyumba.” 
^ Eze. 40:19 Tnn., “upana.” 


^ Eze. 40:49 Au labda, “12.” 


Ezekieli 41:1-26 


41 Kisha akanileta kwenye sehemu ya nje ya patakatifu,” naye 
akapima nguzo za pembeni; zilikuwa na upana wa mikono sita” 
upande mmoja na mikono sita upande mwingine. 2 Mlango ulikuwa 
na upana wa mikono kumi, na kuta za pembeni za mlango zilikuwa 
mikono mitano upande mmoja na mikono mitano upande wa pili. 
Akapima urefu wake, ambao ulikuwa mikono 40, na upana wake, 
mikono 20. 


3 Kisha akaingia ndani” na kupima nguzo ya pembeni ya mlango, 
nayo ilikuwa na unene wa mikono miwili, na mlango ulikuwa na 
upana wa mikono sita. Kuta za pembeni za mlango zilikuwa” mikono 
saba. 4 Kisha akapima chumba kilichotazamana na sehemu ya nje 
ya patakatifu, na urefu wake ulikuwa mikono 20, na upana wake 
mikono 20. Naye akaniambia: “Hapa ndipo Patakatifu Zaidi.” 


> Kisha akapima ukuta wa hekalu, na unene wake ulikuwa mikono 
sita. Na vyumba vya kando kuzunguka hekalu vilikuwa na upana wa 
mikono minne. 6 Vyumba vya kando vilikuwa na ghorofa tatu, moja 
juu ya nyingine, na kila ghorofa ilikuwa na vyumba 30. Kulikuwa na 
vidato kuzunguka pande zote za ukuta wa hekalu ambavyo 
vilishikilia vyumba vya kando, ili vishikio visiguse ukuta wa hekalu 
lenyewe. 7 Pande zote mbili za hekalu zilikuwa na njia 
iliyopindapinda” ambayo ilipanuka kadiri ilivyopanda kuelekea 
vyumba vya juu. Upana uliongezeka kutoka ghorofa moja hadi 
nyingine kadiri mtu alivyopanda kutoka ghorofa ya chini hadi ya juu 
akipitia ghorofa ya katikati. 


8 Nikaona kwamba kulikuwa na jukwaa lililoinuliwa kuzunguka 
hekalu, na misingi ya vyumba vya kando ilikuwa na urefu wa utete 


mmoja wa mikono sita mpaka kwenye pembe. 9 Upana wa ukuta wa 
nje wa vyumba vya kando ulikuwa mikono mitano. Kulikuwa na eneo 
lililo wazi” kando ya vyumba vya kando vilivyokuwa sehemu ya 
hekalu. 


10 Kati ya hekalu na vile vyumba vya kulia chakula” kulikuwa na 
eneo lenye upana wa mikono 20 kila upande. 11 Kulikuwa na mlango 
kati ya vyumba vya kando na eneo lililo wazi lililokuwa upande wa 
kaskazini na mlango mwingine upande wa kusini. Upana wa eneo 
lililo wazi ulikuwa mikono mitano pande zote. 


12 Jengo lililokuwa magharibi likitazama eneo lililo wazi lilikuwa na 
upana wa mikono 70 na urefu wa mikono 90; ukuta wa jengo hilo 
ulikuwa na unene wa mikono mitano pande zote. 


13 Akapima hekalu, nalo lilikuwa na urefu wa mikono 100. Lile eneo 
lililo wazi, jengo,” na kuta zake zilikuwa pia na urefu wa mikono 100. 
14 Upana wa upande wa mbele wa hekalu uliotazama mashariki na 
pia wa eneo lililo wazi ulikuwa mikono 100. 


15 Akapima urefu wa jengo lililotazama eneo lililo wazi upande wa 
nyuma, pamoja na mabaraza yake pande zote mbili, na urefu wake 
ulikuwa mikono 100. 


Pia akapima sehemu ya nje ya patakatifu, sehemu ya ndani ya 
patakatifu, na zile kumbi za ua, 16 pia vizingiti, madirisha yenye 
viunzi ambavyo ukubwa wake ulipungua kutoka nje kwenda ndani, 
na mabaraza yaliyokuwa katika sehemu hizo tatu. Karibu na kizingiti 
kulikuwa na mbao zilizofunika kuta kuanzia sakafuni mpaka kwenye 
madirisha; nayo madirisha yalikuwa yamefunikwa. 17 Pia alipima 
sehemu ya juu ya mlango na sehemu ya ndani ya hekalu na nje na 


kuzunguka ukuta wote. 18 Kulikuwa na michongo ya makerubi na pia 
michongo ya mitende, kila mtende ulikuwa kati ya makerubi wawili, 
na kila kerubi alikuwa na nyuso mbili. 19 Uso wa mwanadamu 
ulitazama mtende upande mmoja, na uso wa simba?” ulitazama 
mtende upande wa pili. Ilichongwa hivyo katika hekalu lote. 

20 Kuanzia sakafuni mpaka sehemu iliyo juu ya mlango kulikuwa na 
michongo ya makerubi na michongo ya mitende kwenye ukuta wa 
patakatifu. 


21 Miimo ya milango” ya patakatifu ilikuwa mraba. Mbele ya mahali 
patakatifu” kulikuwa na kitu kama 22 madhabahu ya mbao iliyokuwa 
na kimo cha mikono mitatu, na urefu wa mikono miwili. Ilikuwa na 
nguzo za pembeni, na sehemu yake ya chini” na kuta zake 
zilitengenezwa kwa mbao. Kisha akaniambia: “Hii ndiyo meza iliyo 
mbele za Yehova.” 


23 Kulikuwa na milango miwili katika sehemu ya nje ya patakatifu na 
pia mahali patakatifu. 24 Milango ilikuwa na bawaba mbili 
zilizozunguka, bawaba mbili kwa kila mlango. 25 Kulikuwa na 
michongo ya makerubi na michongo ya mitende kwenye milango ya 
patakatifu, kama ile iliyokuwa ukutani. Pia kulikuwa na kifuniko” cha 
mbao juu ya upande wa mbele wa ukumbi kwa nje. 26 Pia kulikuwa 
na madirisha yenye viunzi ambavyo ukubwa wake ulipungua kutoka 
nje kwenda ndani na michongo ya mitende pande zote mbili za 
ukumbi, pia kwenye vyumba vya kando vya hekalu na vifuniko. 


^ Eze. 41:1 Tnn., “hekalu.” Katika sura ya 41 na 42, neno hili 
linamaanisha sehemu ya nje ya mahali patakatifu (Patakatifu) au 


sehemu yote ya mahali patakatifu (hekalu kutia ndani Patakatifu na 
Patakatifu Zaidi). 

^ Eze. 41:1 Hiki ni kipimo cha mikono mirefu. Angalia Nyongeza 
B14. 


^ Eze. 41:3 Yaani, kwenye sehemu ya ndani ya mahali patakatifu, au 
Patakatifu Zaidi. 


^ Eze. 41:3 Tnn., “upana wa mlango ulikuwa.” 

^ Eze. 41:7 Inaonekana inarejelea ngazi za duara. 

^ Eze. 41:9 Inaonekana ni njia nyembamba iliyozunguka hekalu. 
^ Eze. 41:10 Au ‘vile vyumba.” 


^ Eze. 41:13 Yaani, jengo la upande wa magharibi wa mahali 
patakatifu. 


^ Eze. 41:19 Au “mwanasimba mwenye manyoya marefu shingoni.” 


^ Eze. 41:21 Tnn., “Mwimo wa mlango.” Inaonekana maneno haya 
yanarejelea njia ya kuingia Patakatifu. 


^ Eze. 41:21 Inaonekana inarejelea Patakatifu Zaidi. 
^ Eze. 41:22 Tnn., “urefu wake.” 


^ Eze. 41:25 Au “paa dogo.” 


Ezekieli 42:1-20 


42 Kisha akanipeleka kwenye ua wa nje kuelekea kaskazini. Naye 
akanileta kwenye jengo lenye vyumba vya kulia chakula lililopakana 
na eneo lililo wazi, upande wa kaskazini wa jengo linalofuata. 

2 Urefu wake katika mlango wa kaskazini ulikuwa mikono 100,” na 
upana wake mikono 50. 3 Lilikuwa kati ya ua wa ndani, ambao 
ulikuwa na upana wa mikono 20, na sakafu ya ua wa nje. Mabaraza 
yake yalitazamana na yalikuwa na urefu wa ghorofa tatu. 4 Mbele ya 
vyumba vya kulia chakula” kulikuwa na njia ya ndani yenye upana 
wa mikono 10 na urefu wa mikono 100,” na milango yake ilitazama 
kaskazini. > Vyumba vya kulia chakula vilivyokuwa juu katika jengo 
hilo vilikuwa vyembamba kuliko vile vya chini na vya katikati, kwa 
sababu mabaraza yalichukua nafasi kubwa ya vyumba hivyo. 6 Kwa 
maana mabaraza yalikuwa na urefu wa ghorofa tatu, lakini 
hayakuwa na nguzo kama nguzo za nyua. Ndiyo sababu nafasi 
kubwa zaidi ya vyumba vilivyokuwa juu ilichukuliwa na mabaraza 
kuliko katika ghorofa ya chini na ya katikati. 


7 Ukuta wa nje wa mawe uliokuwa karibu na vyumba vya kulia 
chakula kuelekea ua wa nje uliotazama vile vyumba vingine vya 
kulia chakula ulikuwa na urefu wa mikono 50. 8 Kwa maana urefu 
wa vyumba vya kulia chakula vilivyotazama ua wa nje ulikuwa 
mikono 50, lakini vile vilivyotazama patakatifu vilikuwa na urefu wa 
mikono 100. 9 Kulikuwa na njia iliyoelekea kwenye vyumba vya kulia 
chakula upande wa mashariki kutoka kwenye ua wa nje. 


10 Kulikuwa pia na vyumba vya kulia chakula katika” ukuta wa mawe 
wa ua upande wa mashariki, karibu na eneo lililo wazi na pia jengo. 
11 Mbele ya vyumba hivyo kulikuwa na njia kama ile ya vyumba vya 


kulia chakula vya kaskazini. Vyumba hivyo vilikuwa na urefu na 
upana uleule, na milango yake ya kutokea na ramani yake ililingana 
na ya vyumba vya kaskazini vya kulia chakula. Milango yake 

12 ilikuwa kama milango ya vyumba vya kusini vya kulia chakula. 
Kulikuwa na mlango mahali ambapo njia ilianzia, kabla ya ukuta wa 
mawe uliokuwa upande wa mashariki, mahali ambapo mtu 
angeweza kuingilia. 


13 Kisha akaniambia: “Vyumba vya kulia chakula vya kaskazini na 
vyumba vya kulia chakula vya kusini vinavyopakana na eneo lililo 
wazi ndivyo vyumba vya kulia chakula vilivyo vitakatifu ambamo 
makuhani wanaomkaribia Yehova hula matoleo matakatifu zaidi. 
Matoleo matakatifu zaidi, toleo la nafaka, dhabihu ya dhambi, na 
dhabihu ya hatia huwekwa humo, kwa sababu mahali hapo ni 
patakatifu. 14 Makuhani wanapoingia, hawapaswi kutoka mahali 
patakatifu na kwenda kwenye ua wa nje kabla hawajavua mavazi 
wanayovaa wanapohudumu, kwa sababu ni matakatifu. Watavaa 
mavazi mengine ili waende katika maeneo ambayo watu 
wanaruhusiwa kuingia.” 


15 Alipomaliza kupima sehemu ya ndani ya hekalu,” akanipeleka nje 
kupitia lango linalotazama mashariki, naye akapima eneo hilo lote. 


16 Akapima upande wa mashariki kwa ule utete wa kupimia.” 
Ulikuwa na urefu wa tete 500 kutoka upande mmoja hadi mwingine, 
kulingana na utete wa kupimia. 


17 Akapima upande wa kaskazini, nao ulikuwa na urefu wa tete 500, 
kulingana na utete wa kupimia. 


18 Akapima upande wa kusini, nao ulikuwa na urefu wa tete 500, 
kulingana na utete wa kupimia. 


19 Akazunguka upande wa magharibi. Akapima urefu wa tete 500 
kwa utete wa kupimia. 


20 Akapima pande nne za eneo hilo. Lilikuwa na ukuta uliolizunguka 
pande zote uliokuwa na urefu wa tete 500 na upana wa tete 500, ili 
kutenganisha kitu kitakatifu na kitu cha matumizi ya kawaida. 


A Eze. 42:2 Hiki ni kipimo cha mikono mirefu. Angalia Nyongeza 
B14. 


^ Eze. 42:4 Au “vile vyumba.” 


^ Eze. 42:4 Kulingana na Septuajinti ya Kigiriki ni “urefu wa mikono 
100.” Maandishi ya Kiebrania yanasema hivi: “Njia ya mkono 
mmoja.” Angalia Nyongeza B14. 


^ Eze. 42:10 Tnn., “katika upana wa.” 
^ Eze. 42:15 Tnn., “nyumba ya ndani.” 


^ Eze. 42:16 Angalia Nyongeza B14. 


Ezekieli 43:1-27 


43 Kisha akanipeleka kwenye lango linalotazama mashariki. 2 Hapo 
nikaona utukufu wa Mungu wa Israeli ukija kutoka mashariki, na 
sauti yake ilikuwa kama sauti ya maji yenye kishindo; nayo dunia 
iling'aa kwa utukufu wake. 3 Mambo niliyoona yalikuwa kama maono 
niliyoona nilipokuja” kuliangamiza jiji, na yalionekana kama mambo 
niliyoona karibu na mto Kebari; nami nikaanguka kifudifudi. 


4 Kisha utukufu wa Yehova ukaingia hekaluni” kupitia lango 
lililotazama mashariki. 5 Ndipo roho ikaniinua na kuniingiza kwenye 
ua wa ndani, nami nikaona kwamba hekalu lilikuwa limejaa utukufu 
wa Yehova. $ Kisha nikasikia mtu akizungumza nami kutoka katika 
lile hekalu, na mtu huyo akaja na kusimama kando yangu. 

7 Akaniambia: 


“Mwana wa binadamu, hapa ndipo mahali pa kiti changu cha ufalme 
na mahali pa nyayo za miguu yangu, ambapo nitakaa kati ya watu 
wa Israeli milele. Watu wa nyumba ya Israeli hawatalichafua tena 
jina langu takatifu, wao na wafalme wao, kwa ukahaba wao wa 
kiroho na kwa maiti za wafalme wao wanapokufa. 8 Kwa kuweka 
kizingiti chao kando ya kizingiti changu na mwimo wa mlango wao 
kando ya mwimo wa mlango wangu, kukiwa na ukuta tu kati yangu 
nao, walilichafua jina langu takatifu kwa mambo yanayochukiza 
waliyotenda hivi kwamba nikawaangamiza kabisa kwa hasira yangu. 
9 Basi sasa na wauweke mbali nami ukahaba wao wa kiroho na 
maiti za wafalme wao, nami nitakaa miongoni mwao milele. 


10 “Na wewe, mwana wa binadamu, waeleze watu wa nyumba ya 
Israeli kuhusu hekalu ili waaibike kwa sababu ya makosa yao, nao 
wanapaswa kuichunguza ramani yake.” 11 |kiwa wataaibika kwa 


sababu ya mambo yote ambayo wamefanya, unapaswa 
kuwaonyesha ramani ya hekalu, mpangilio wake, na njia zake za 
kutokea, na za kuingilia. Waonyeshe ramani zake zote na maagizo 
yake, ramani zake na sheria zake, nawe uziandike mbele ya macho 
yao, ili waone ramani zake zote na kufuata maagizo yake. 12 Hii 
ndiyo sheria ya hekalu. Eneo lote kuzunguka juu ya mlima ni takatifu 
zaidi. Tazama! Hii ndiyo sheria ya hekalu. 


13 “Hivi ndivyo vipimo vya madhabahu kwa kipimo cha mikono (kila 
mkono uliongezwa kiganja kimoja).* Sehemu yake ya chini ni mkono 
mmoja na upana wake mkono mmoja. Ina ukingo ambao upana 
wake ni shubiri” moja kuzunguka pembeni. Hiyo ndiyo sehemu ya 
chini ya madhabahu. 14 Kuanzia sehemu ya chini ya sakafu mpaka 
kwenye kidato cha chini kinachozunguka pande zote ni mikono 
miwili, na upana wake ni mkono mmoja. Kuanzia kidato kidogo 
kinachozunguka pande zote mpaka kwenye kidato kikubwa 
kinachozunguka pande zote ni mikono minne, na upana wake ni 
mkono mmoja. 15 Jiko la madhabahu lina urefu wa mikono minne, 
na kutoka kwenye jiko la madhabahu kuelekea juu kuna zile pembe 
nne. 16 Jiko la madhabahu ni la mraba, urefu wake ni mikono 12 na 
upana wake ni mikono 12. 17 Pande nne za kidato kinachozunguka 
zina urefu wa mikono 14 na upana wa mikono 14; na ukingo 
unaozunguka ni nusu mkono, na sehemu yake ya chini ni mkono 
mmoja pande zote. 


“Na ngazi zake zinatazama upande wa mashariki.” 


18 Kisha akaniambia: “Mwana wa binadamu, Bwana Mwenye Enzi 
Kuu Yehova anasema hivi: ‘Hii ndiyo miongozo ya kufuata 


madhabahu inapotengenezwa, ili dhabihu nzima za kuteketezwa 
zitolewe na damu inyunyizwe juu yake.’ 


19 “Utawapa makuhani Walawi wazao wa Sadoki wanaonikaribia ili 
kunihudumia ng'ombe dume mchanga wa kundi kwa ajili ya dhabihu 
ya dhambi, asema Bwana Mwenye Enzi Kuu Yehova. 20 ‘Unapaswa 
kuchukua kiasi fulani cha damu yake na kuitia kwenye zile pembe 
nne za madhabahu, juu ya ncha nne za kidato kinachozunguka 
pande zote, na juu ya ukingo unaozunguka pande zote, ili kuitakasa 
kutokana na dhambi na kufunika dhambi yake. 21 Kisha utamchukua 
yule ng'ombe dume mchanga, ile dhabihu ya dhambi, ili umteketeze 
mahali palipochaguliwa pa hekalu, nje ya patakatifu. 22 Katika siku 
ya pili utatoa mbuzi dume ambaye hana kasoro kwa ajili ya dhabihu 
ya dhambi; nao wataitakasa madhabahu kutokana na dhambi kama 
walivyoitakasa kutokana na dhambi kwa kutumia yule ng'ombe 
dume mchanga.’ 


23 “Utakapomaliza kuitakasa kutokana na dhambi, utatoa ng'ombe 
dume mchanga wa kundi ambaye hana kasoro na kondoo dume wa 
kundi ambaye hana kasoro. 24 Nawe utawaleta kwa Yehova, na 
makuhani watawanyunyizia chumvi na kuwatoa kwa Yehova wakiwa 
dhabihu nzima ya kuteketezwa. 25 Kwa siku saba utamtoa mbuzi 
dume kwa ajili ya dhabihu ya dhambi kila siku, pia ng'ombe dume 
mchanga wa mifugo, na kondoo dume kutoka katika kundi; utawatoa 
wanyama ambao hawana kasoro.” 26 Kwa siku saba watafunika 
dhambi ya madhabahu, nao wataitakasa na kuiweka tayari. 

27 Baada ya siku hizo kwisha, siku ya nane na kuendelea, kuhani 
atatoa dhabihu zenu” nzima za kuteketezwa na dhabihu za ushirika 
kwenye madhabahu; nami nitafurahishwa nanyi, asema Bwana 
Mwenye Enzi Kuu Yehova.” 


A Eze. 43:3 Au labda, “alipokuja.” 
A Eze. 43:4 Tnn., “kwenye ile nyumba.” 
A Eze. 43:10 Tnn., “kupima kielelezo chake.” 


A Eze. 43:13 Hiki ni kipimo cha mikono mirefu. Angalia Nyongeza 
B14. 


A Eze. 43:13 Yaani, upana wa kiganja cha mkono kuanzia kidole 
gumba hadi kidole kidogo, karibu sentimita 22.2 ( inchi 8.75). Angalia 
Nyongeza B14. 


A Eze. 43:25 Au “walio kamili.” 


A Eze. 43:27 Yaani, za watu. 


Ezekieli 44:1-31 


44 Akanirudisha kupitia lango la nje la patakatifu lililotazama 
mashariki, nalo lilikuwa limefungwa. 2 Ndipo Yehova akaniambia: 
“Lango hili litabaki likiwa limefungwa. Halipaswi kufunguliwa, na 
hakuna mwanadamu yeyote atakayelitumia kuingia; kwa maana 
mimi Yehova, Mungu wa Israeli, nimeingia kupitia lango hilo, basi 
linapaswa kubaki likiwa limefungwa. 3 Hata hivyo, kiongozi ataketi 
humo ili ale mkate mbele zangu mimi Yehova, kwa maana yeye 

ni kiongozi. Ataingia kupitia ukumbi wa lango, naye atatoka kupitia 
lango hilo.” 


4 Kisha akanileta kupitia lango la kaskazini mpaka mbele ya hekalu. 
Nilipotazama nikaona kwamba utukufu wa Yehova ulikuwa umejaa 
katika hekalu la Yehova. Basi nikaanguka chini kifudifudi. 5 Ndipo 
Yehova akaniambia: “Mwana wa binadamu, kaza fikira,” angalia, na 
usikilize kwa makini nitakayokuambia kuhusu maagizo na sheria za 
hekalu la Yehova. Tazama kwa makini sana njia ya kuingia hekaluni 
na njia zote za kutokea patakatifu. $ Utawaambia hivi watu wa 
nyumba ya Israeli walioasi: ‘Bwana Mwenye Enzi Kuu Yehova 
anasema hivi: “Matendo yenu yanayochukiza yametosha, enyi watu 
wa nyumba ya Israeli. 7 Mnapowaleta patakatifu pangu wageni 
ambao hawajatahiriwa moyoni na mwilini, wanalitia unajisi hekalu 
langu. Mnatoa mkate wangu, mafuta, na damu, huku agano langu 
likivunjwa kwa sababu ya matendo yenu yote yanayochukiza. 

8 Hamjavitunza vitu vyangu vitakatifu. Badala yake mnawapa 

wengine majukumu ya kuhudumu mahali pangu patakatifu. 


9 “Bwana Mwenye Enzi Kuu Yehova anasema hivi: “Hakuna mgeni 
yeyote anayeishi Israeli ambaye hajatahiriwa moyoni na mwilini 

atakayeingia mahali pangu patakatifu. 


10 “Lakini Walawi waliotangatanga na kwenda mbali nami Waisraeli 
waliponiacha ili kufuata sanamu zao zinazochukizaž watapata 
madhara ya kosa lao. 11 Nao watakuwa wahudumu wa mahali 
pangu patakatifu ili kusimamia malango ya hekalu na kuhudumu 
hekaluni. Watawachinja wanyama wa dhabihu nzima za kuteketezwa 
na dhabihu kwa ajili ya watu, nao watasimama mbele ya watu ili 
kuwahudumia. 12 Kwa sababu waliwahudumia mbele ya sanamu 
zao zinazochukiza nao wakawa kikwazo na kuwafanya watu wa 
nyumba ya Israeli watende dhambi, ndiyo sababu nimeinua mkono 
wangu dhidi yao na kuapa, asema Bwana Mwenye Enzi Kuu 
Yehova, ‘nao watapata madhara ya kosa lao. 13 Hawatanikaribia ili 
kunitumikia wakiwa makuhani wangu wala kukaribia kitu chochote 
kati ya vitu vyangu vitakatifu au vitu vitakatifu kabisa, nao watabeba 
aibu yao kwa sababu ya mambo yenye kuchukiza waliyofanya. 

14 Lakini nitawapa kazi ya kushughulikia majukumu ya hekalu, 
kushughulikia utumishi wa hekaluni na mambo yote yanayopaswa 
kufanywa humo.’ 


15 “Nao makuhani Walawi, wana wa Sadoki, walioshughulikia 
majukumu ya mahali pangu patakatifu Waisraeli waliponiacha, 
watanikaribia ili kunihudumia, nao watasimama mbele zangu ili 
kunitolea mafuta na damu, asema Bwana Mwenye Enzi Kuu 
Yehova. 16 “Hao ndio watakaoingia mahali pangu patakatifu, nao 
wataikaribia meza yangu ili kunihudumia, nao watatimiza majukumu 
yangu. 


17 “Wanapoingia kwenye malango ya ua wa ndani, wanapaswa 
kuvaa mavazi ya kitani. Hawapaswi kuvaa vazi lolote la sufu 


wanapohudumu katika malango ya ua wa ndani au wakiwa ndani. 
18 Wanapaswa kuvaa vilemba vya kitani kichwani, nao wanapaswa 
kuvaa suruali fupi za kitani viunoni mwao. Hawapaswi kuvaa 
chochote kitakachofanya watokwe na jasho. 19 Kabla ya kwenda 
kwenye ua wa nje—ua wa nje mahali palipo na watu—wanapaswa 
kuyavua mavazi waliyokuwa wamevaa walipokuwa wakihudumu na 
kuyaweka katika vyumba vitakatifu vya kulia chakula.” Kisha 
watavaa mavazi mengine, ili wasije wakawapitishia watu utakatifu” 
kwa mavazi hayo. 20 Hawapaswi kunyoa kichwa chao au kuacha 
nywele za kichwa chao ziwe ndefu. Wanapaswa kupunguza nywele 
za vichwa vyao. 21 Makuhani hawapaswi kunywa divai wanapoingia 
kwenye ua wa ndani. 22 Hawapaswi kumwoa mjane au mwanamke 
aliyetalikiwa; lakini wanaweza kumwoa bikira wa uzao wa Israeli au 
mjane wa kuhani.’ 


23 “Wanapaswa kuwafundisha watu wangu tofauti kati ya kitu 
kitakatifu na kitu cha kawaida; nao watawafundisha tofauti kati ya 
kitu kisicho safi na kitu kilicho safi. 24 Wanapaswa kuwa waamuzi 
katika kesi; ni lazima wahukumu kulingana na sheria zangu.” 
Wanapaswa kufuata sheria zangu na amri zangu zinazohusu 
sherehe zangu zote na kuzitakasa sabato zangu. 25 Hawapaswi 
kumkaribia mwanadamu yeyote aliyekufa, la sivyo hawatakuwa safi. 
Hata hivyo, wanaweza kujichafua kwa ajili ya baba, mama, mwana, 
binti, au dada yao ambaye hajaolewa. 26 Na baada ya kuhani 
kutakaswa, wanapaswa kumhesabia siku saba. 27 Siku anayoingia 
katika mahali patakatifu, katika ua wa ndani, ili kuhudumu katika 
mahali patakatifu anapaswa kutoa dhabihu yake ya dhambi,' asema 
Bwana Mwenye Enzi Kuu Yehova. 


28 “Na huu ndio utakaokuwa urithi wao: Mimi ndiye urithi wao. 
Msiwape mali yoyote katika Israeli, kwa maana mimi ndiye mali yao. 
29 Wao ndio watakaokula toleo la nafaka, dhabihu ya dhambi, na 
dhabihu ya hatia, na kila kitu kilichotolewa katika Israeli kitakuwa 
chao. 30 Matunda yote ya kwanza yaliyo bora na kila aina ya 
mchango mtakaotoa utakuwa wa makuhani. Nanyi mnapaswa 
kumpatia kuhani mavuno ya kwanza ya unga wenu ambao 
haujakobolewa. Hilo litafanya baraka ikae juu ya nyumba zenu. 

31 Makuhani hawapaswi kula ndege yeyote au mnyama yeyote 
aliyepatikana amekufa au kuraruliwa vipandevipande.’ 


^ Eze. 44:5 Tnn., “elekeza moyo wako.” 


^ Eze. 44:10 Huenda neno la Kiebrania linahusiana na neno “mavi,” 
nalo hutumiwa kuonyesha dharau. 


^ Eze. 44:19 Au “vile vyumba vitakatifu.” 
^ Eze. 44:19 Tnn., “wasije wakawatakasa watu.” 


^ Eze. 44:24 Tnn., “maamuzi yangu ya hukumu.” 


Ezekieli 45:1-25 


45 “Mtakapoigawa nchi iwe urithi, mnapaswa kumtolea Yehova 
sehemu takatifu ya nchi kuwa mchango. Inapaswa kuwa na urefu wa 
mikono 25,000,” na upana wa mikono 10,000. Eneo hilo lote 
litakuwa” sehemu takatifu. 2 Ndani yake kutakuwa na eneo la mraba 
la mahali patakatifu lenye urefu wa mikono 500 na upana wa mikono 
500,” na kila upande litakuwa na malisho yenye kipimo cha mikono 
50. 3 Na kutoka katika kipimo hicho utapima urefu wa 25,000 na 
upana wa 10,000, na ndani yake kutakuwa na mahali patakatifu, kitu 
kitakatifu kabisa. 4 Litakuwa sehemu takatifu ya nchi kwa ajili ya 
makuhani, wahudumu wa mahali patakatifu, wanaokaribia ili 
kumhudumia Yehova. Patakuwa mahali kwa ajili ya nyumba zao, na 
mahali patakatifu kwa ajili ya patakatifu. 


5 “Walawi, wahudumu wa hekaluni, watakuwa na sehemu yenye 
urefu wa mikono 25,000 na upana wa mikono 10,000, nao watamiliki 
vyumba 20 vya kulia chakula.” 


6 “Mnapaswa kutoa sehemu ya jiji yenye urefu wa mikono 25,000 
(inayolingana na mchango mtakatifu) na upana wa mikono 5,000. 
Itakuwa ya watu wote wa nyumba ya Israeli. 


7 “Na kwa ajili ya kiongozi kutakuwa na ardhi pande zote mbili za 
ule mchango mtakatifu na eneo lililogawiwa jiji. Itapakana na ule 
mchango mtakatifu na eneo la jiji. Itakuwa upande wa magharibi na 
upande wa mashariki. Urefu wake kuanzia mpaka wa magharibi hadi 
mpaka wa mashariki utakuwa sawa na mojawapo ya sehemu za 
makabila. 8 Ardhi hii itakuwa mali yake katika Israeli. Nao viongozi 
wangu hawatawatesa tena watu wangu, nao watawapa nchi watu wa 
nyumba ya Israeli kulingana na makabila yao.’ 


9 “Bwana Mwenye Enzi Kuu Yehova anasema hivi: "Imetosha, enyi 
viongozi wa Israeli! 

Acheni ukatili na ukandamizaji, na mtende mambo ya haki na ya 
uadilifu. Acheni kuchukua kwa nguvu mali ya watu wangu, asema 
Bwana Mwenye Enzi Kuu Yehova. 10 ‘Mnapaswa kutumia mizani 
sahihi na kipimo sahihi cha efa” na kipimo sahihi cha bathi.” 

11 Kunapaswa kuwa na kipimo hususa cha efa na cha bathi. Kipimo 
cha bathi kinapaswa kuwa sehemu ya kumi ya homeri* na kipimo 
cha efa kinapaswa kuwa sehemu ya kumi ya homeri. Homeri ndiyo 
itakayokuwa kiwango cha kupimia. 12 Shekeli” inapaswa kuwa gera 
20.” Na shekeli 20 ukijumlisha na shekeli 25 na pia shekeli 15, jumla 
yake itakuwa mane?” moja kwako.’ 


13 “Huu ndio mchango unaopaswa kutoa: sehemu ya sita ya efa 
kutoka katika kila homeri ya ngano, na sehemu ya sita ya efa kutoka 
katika kila homeri ya shayiri. 14 Posho ya mafuta inapaswa kupimwa 
kwa kipimo cha bathi. Bathi ni sehemu ya kumi ya kori” na bathi 
kumi ni homeri moja, kwa sababu bathi kumi zinalingana na homeri 
moja. 15 Na kutoka katika kundi la mifugo ya Waisraeli, kondoo 
mmoja anapaswa kutolewa kwa kila kondoo 200. Hawa watatolewa 
kwa ajili ya toleo la nafaka, dhabihu nzima ya kuteketezwa, na 
dhabihu za ushirika, ili kufunika dhambi za watu,' asema Bwana 
Mwenye Enzi Kuu Yehova. 


16 “Watu wote nchini watatoa mchango huu kwa kiongozi wa Israeli. 
17 Lakini kiongozi atakuwa na wajibu wa kushughulikia dhabihu 
nzima za kuteketezwa, toleo la nafaka, na toleo la kinywaji wakati wa 
sherehe, miezi mipya, Sabato, na sherehe zote zilizoamriwa za 
nyumba ya Israeli. Yeye ndiye atakayetoa dhabihu ya dhambi, toleo 


la nafaka, dhabihu nzima ya kuteketezwa, na dhabihu za ushirika, ili 
kufunika dhambi za watu wa nyumba ya Israeli. 


18 “Bwana Mwenye Enzi Kuu Yehova anasema hivi: ‘Katika mwezi 
wa kwanza, siku ya kwanza ya mwezi huo, unapaswa kumchukua 
ng'ombe dume mchanga asiye na kasoro kutoka katika mifugo, 
nawe utapatakasa mahali patakatifu kutokana na dhambi. 19 Kuhani 
atachukua sehemu ya damu ya dhabihu ya dhambi na kuiweka 
kwenye mwimo wa mlango wa hekalu, juu ya zile pembe nne za 
ukingo unaozunguka madhabahu, na juu ya mwimo wa lango la ua 
wa ndani. 20 Hivyo ndivyo utakavyofanya katika siku ya saba ya 
mwezi kwa sababu ya mtu yeyote anayefanya dhambi bila 
kukusudia au bila kujua; nanyi mtatoa dhabihu ya kufunika dhambi 
ya hekalu. 


21 “Katika mwezi wa kwanza, siku ya 14 ya mwezi huo, mtafanya 
sherehe ya Pasaka. Kwa siku saba mnapaswa kula mikate isiyo na 
chachu. 22 Siku hiyo kiongozi atatoa ng'ombe dume mchanga awe 
dhabihu ya dhambi kwa ajili yake mwenyewe na kwa ajili ya watu 
wote nchini. 23 Kwa siku saba za sherehe atamtolea Yehova dhabihu 
nzima ya kuteketezwa ya ng'ombe dume saba wachanga wasio na 
kasoro na kondoo dume saba wasio na kasoro kila siku kwa siku 
hizo saba, atatoa pia mbuzi dume kila siku awe dhabihu ya dhambi. 
24 Pia anapaswa kutoa toleo la nafaka la efa moja kwa ajili ya kila 
ng'ombe dume mchanga na efa moja kwa ajili ya kila kondoo dume, 
vilevile hini” moja ya mafuta kwa kila efa. 


25 “Katika mwezi wa saba, siku ya 15 ya mwezi huo, kwa siku saba 
wakati wa sherehe, anapaswa kutoa dhabihu ileile ya dhambi, 

dhabihu nzima ya kuteketezwa, toleo la nafaka, na mafuta. 


.-45:1 Hiki ni kipimo cha mikono mirefu. Angalia Nyongeza 


-45:1 Au “Sehemu yote iliyo ndani ya mipaka hiyo itakuwa.” 


. 45:2 Tnn., “500 kwa 500.” 


45:5 Au “vyumba 20.” 


.- 45:10 Angalia Nyongeza B14. 


. 45:10 Angalia Nyongeza B14. 


. 45:11 Angalia Nyongeza B14. 


. 45:12 Angalia Nyongeza B14. 


. 45:12 Angalia Nyongeza B14. 


.-45:12 Au “mina.” Angalia Nyongeza B14. 


. 45:14 Angalia Nyongeza B14. 


. 45:24 Angalia Nyongeza B14. 


Ezekieli 46:1-24 


46 “Bwana Mwenye Enzi Kuu Yehova anasema hivi: 'Lango la ua wa 
ndani linalotazama mashariki linapaswa kubaki likiwa limefungwa 
kwa siku sita za kazi, lakini siku ya Sabato na siku ya mwezi mpya 
linapaswa kufunguliwa. 2 Kiongozi ataingia ndani kupitia njia ya 
ukumbi wa lango, naye atasimama kando ya mwimo wa lango. 
Makuhani watatoa dhabihu yake nzima ya kuteketezwa na dhabihu 
zake za ushirika, naye atainama chini kwenye kizingiti cha lango na 
kutoka nje. Lakini lango linapaswa kubaki wazi mpaka jioni. 3 Watu 
wa nchi watainama chini pia mbele za Yehova kwenye kizingiti cha 
lango hilo siku za Sabato na wakati wa miezi mipya. 


4 “Siku ya Sabato kiongozi atamtolea Yehova dhabihu nzima ya 
kuteketezwa ya wanakondoo dume sita wasio na kasoro na kondoo 
dume asiye na kasoro. > Toleo la nafaka litakuwa efa moja” kwa ajili 
ya yule kondoo dume na chochote anachoweza kutoa kwa ajili ya 
wale wanakondoo dume, pamoja na hini moja” ya mafuta kwa kila 
efa. 6 Siku ya mwezi mpya atatoa ng'ombe dume mchanga wa kundi 
asiye na kasoro, wanakondoo sita dume, na kondoo dume mmoja; 
hawapaswi kuwa na kasoro. 7 Atatoa toleo la nafaka la efa moja kwa 
ajili ya yule ng'ombe dume mchanga, na efa moja kwa ajili ya yule 
kondoo dume, na chochote anachoweza kutoa kwa ajili ya wale 
wanakondoo dume. Naye anapaswa kutoa hini moja ya mafuta kwa 
kila efa. 


8 “Kiongozi anapoingia, anapaswa kuingia kupitia njia ya ukumbi wa 
lango, naye anapaswa kutoka kupitia njia hiyohiyo. 9 Na watu wa 
nchi wanapoingia mbele za Yehova wakati wa sherehe, wale 
wanaoingia kupitia lango la kaskazini ili kuabudu, wanapaswa kutoka 


kupitia lango la kusini, na wale wanaoingia kupitia lango la kusini 
wanapaswa kutoka kupitia lango la kaskazini. Mtu yeyote asirudi 
kupitia lango aliloingilia, kwa maana wanapaswa kutoka kupitia 
lango lililo upande mwingine. 10 Naye kiongozi aliye miongoni mwao, 
anapaswa kuingia wanapoingia, na kutoka wanapotoka. 11 Wakati 
wa sherehe na majira ya sherehe anapaswa kutoa toleo la nafaka la 
efa moja kwa ajili ya yule ng'ombe dume mchanga, efa moja kwa ajili 
ya yule kondoo dume, na chochote anachoweza kutoa kwa ajili ya 
wale wanakondoo dume, pamoja na hini moja ya mafuta kwa kila 
efa. 


12 “Ikiwa kiongozi atatoa dhabihu nzima ya kuteketezwa au dhabihu 
za ushirika ziwe toleo la hiari kwa Yehova, atafunguliwa lango 
linalotazama mashariki, naye atatoa dhabihu yake nzima ya 
kuteketezwa na dhabihu zake za ushirika kama anavyofanya siku ya 
Sabato. Baada ya kutoka nje, lango linapaswa kufungwa. 


13 “Kila siku unapaswa kumtoa mwanakondoo dume asiye na 
kasoro aliye katika mwaka wake wa kwanza awe dhabihu nzima ya 
kuteketeza kwa Yehova. Unapaswa kufanya hivyo kila asubuhi. 

14 Pamoja na mwanakondoo huyo, kila asubuhi unapaswa kutoa 
sehemu ya sita ya efa iwe toleo la nafaka, pamoja na sehemu ya 
tatu ya hini ya mafuta ili inyunyizwe juu ya unga laini kama toleo la 
kawaida la nafaka kwa Yehova. Hii ni sheria ya kudumu. 

15 Wanapaswa kumtoa mwanakondoo dume, toleo la nafaka, na 
mafuta kila asubuhi kama dhabihu nzima ya kuteketezwa ya 
kawaida.’ 


16 “Bwana Mwenye Enzi Kuu Yehova anasema hivi: ‘Kiongozi 
akimpa zawadi kila mmoja wa wanawe iwe urithi, itakuwa mali ya 


wanawe. Hiyo ni miliki yao waliyorithi. 17 Lakini akimpa mmoja wa 
watumishi wake zawadi kutoka katika urithi wake, itakuwa yake 
mpaka mwaka wa uhuru; kisha itarudi kwa kiongozi. Urithi wa 
wanawe tu ndio utakaokuwa wao daima. 18 Kiongozi hapaswi 
kuchukua urithi wowote wa watu kwa kuwalazimisha waondoke 
katika mali yao. Anapaswa kuwapa wanawe urithi kutoka kwenye 
mali yake mwenyewe, ili mtu yeyote miongoni mwa watu wangu 
asiondolewe kwa lazima katika mali yake.” 


19 Kisha akaniingiza kupitia njia iliyokuwa kando ya lango 
linaloelekea kwenye vyumba vitakatifu vya kulia chakula” vya 
makuhani, vilivyotazama kaskazini, na hapo nikaona mahali upande 
wa nyuma kuelekea magharibi. 20 Akaniambia: “Hapa ndipo mahali 
ambapo makuhani watachemshia dhabihu ya hatia na dhabihu ya 
dhambi na mahali ambapo wataokea toleo la nafaka, ili wasibebe 
chochote na kukipeleka kwenye ua wa nje na kuwapitishia watu 

utakatifu. 


21 Akanitoa nje kwenye ua wa nje na kuniongoza kupitia zile pembe 
nne za ua, nami nikaona ua kando ya kila pembe ya ua wa nje. 

22 Kwenye hizo pembe nne za ua kulikuwa na nyua ndogo, zenye 
urefu wa mikono 40” na upana wa mikono 30. Nyua zote nne 
zilikuwa na ukubwa uleule.” 23 Kulikuwa na vidato” kuzunguka nyua 
zote nne, na chini ya vidato hivyo walijenga sehemu za kuchemshia 
dhabihu. 24 Kisha akaniambia: “Hizi ndizo nyumba ambamo 
wahudumu wa hekalu huchemshia dhabihu zinazoletwa na watu.” 


A Eze. 46:5 Angalia Nyongeza B14. 


A Eze. 46:5 Angalia Nyongeza B14. 


A Eze. 46:19 Au “vyumba vitakatifu.” 
A Eze. 46:20 Tnn., “kuwatakasa watu.” 


A Eze. 46:22 Hiki ni kipimo cha mikono mirefu. Angalia Nyongeza 
B14. 


A Eze. 46:22 Au “Zote nne na nyua zake za pembeni zilikuwa na 
ukubwa uleule.” 


A Eze. 46:23 Au “safu.” 


Ezekieli 47 : 1-23 


47 Kisha akanirudisha kwenye mlango wa hekalu, na hapo nikaona 
maji yakitiririka kuelekea mashariki kutoka chini ya kizingiti cha 
hekalu, kwa maana upande wa mbele wa hekalu ulitazama 
mashariki. Maji hayo yalikuwa yakitiririka kutoka chini upande wa 
kulia wa hekalu, upande wa kusini wa madhabahu. 


2 Kisha akaniongoza nje kupitia lango la kaskazini na kunizungusha 
nje mpaka kwenye lango la nje linalotazama upande wa mashariki, 
nikaona maji yakitiririka kutoka upande wa kulia. 


3 Mtu huyo alipotoka nje kuelekea mashariki akiwa na kamba ya 
kupimia mkononi mwake, alipima mikono 1,000ž na kunipitisha 
katika maji; maji hayo yalifika kwenye vifundo vya miguu. 


4 Kisha akapima mikono mingine 1,000 na kunipitisha katika maji, 
nayo yalifika mpaka kwenye magoti. 


Akapima mikono mingine 1,000 na kunipitisha humo, na maji hayo 
yalifika kiunoni. 


5 Alipopima mikono mingine 1,000, maji yalikuwa mengi sana hivi 
kwamba singeweza kuvuka, kwa maana maji hayo yalikuwa na kina 
kirefu hivi kwamba mtu angelazimika kuogelea, maji mengi sana 
ambayo mtu hangeweza kuvuka kwa miguu. 


6 Akaniuliza: “Mwana wa binadamu, je, umeona hili?” 


Kisha akanitembeza na kunirudisha kwenye ukingo wa kile kijito. 

7 Niliporudi, nikaona miti mingi sana pande zote za ukingo wa kile 
kijito. 8 Ndipo akaniambia: “Maji haya yanatiririka kuelekea eneo la 
mashariki na yanashuka kupitia Araba” na kuingia baharini. Yakiingia 


baharini, maji ya bahari yataponywa. 9 Kila mahali ambapo maji 
hayo yanapita, makundi makubwa ya viumbe walio” hai yataishi. 
Kutakuwa na samaki wengi, kwa sababu maji hayo yatatiririka” huko. 
Maji ya baharini yataponywa, na mahali ambapo kijito hicho kinapita, 
kila kitu kitaishi. 


10 “Wavuvi watasimama kando yake kutoka En-gedi mpaka En- 
eglaimu ambako kutakuwa na uwanja wa kukaushia nyavu za 
kukokotwa. Kutakuwa na samaki wengi wa aina nyingi, kama samaki 
wa ile Bahari Kuu.” 


11 “Kutakuwa na sehemu zenye majimaji na matope, nazo 
hazitaponywa. Zitabaki zikiwa sehemu za chumvi. 


12 “Aina zote za miti ya chakula zitakua kwenye kingo zote mbili za 
hicho kijito. Majani yake hayatanyauka; wala miti hiyo haitakosa 
kuzaa matunda. Kila mwezi itazaa matunda mapya, kwa sababu 
maji yake yanatiririka kutoka patakatifu. Matunda yake yatakuwa 
chakula na majani yake yatatumiwa kuponya.” 


13 Bwana Mwenye Enzi Kuu Yehova anasema hivi: “Hili ndilo eneo 
ambalo mtayagawia yale makabila 12 ya Israeli kuwa urithi wao wa 
ardhi, na Yosefu atapata sehemu mbili. 14 Nanyi mtairithi na kuigawa 
kwa usawa.” Niliapa kuwapatia mababu zenu nchi hii, na sasa 
mmegawiwaž ili iwe urithi wenu. 


15 “Huu ndio mpaka wa kaskazini wa nchi: Unaanzia ile Bahari Kuu 
kupitia njia ya Hethloni kuelekea Sedadi, 16 Hamathi, Berotha, na 
Sibraimu, kati ya eneo la Damasko na eneo la Hamathi, hadi Haser- 
hatikoni, karibu na mpaka wa Haurani. 17 Basi mpaka utaanzia 
baharini hadi Hasar-enoni, kwenye mpaka wa Damasko kuelekea 


kaskazini, pamoja na mpaka wa Hamathi. Huo ndio mpaka wa 
kaskazini. 


18 “Upande wa mashariki mpaka huo unapita kati ya Haurani na 
Damasko na kando ya Yordani kati ya Gileadi na nchi ya Israeli. 
Mnapaswa kupima kutoka mpakani hadi kwenye bahari ya 
mashariki.” Huo ndio mpaka wa mashariki. 


19 “Mpaka wa kusini” utaanzia Tamari hadi kwenye maji ya Meribath- 
kadeshi, kisha utaelekea kwenye lile Korongo” hadi kwenye ile 
Bahari Kuu. Huo ndio mpaka wa kusini.” 


20 “Bahari Kuu iko upande wa magharibi, kuanzia kwenye mpaka 
hadi kwenye eneo lililo ng'ambo ya Lebo-hamathi.” Huo ndio mpaka 
wa magharibi.” 


21 “Mnapaswa kugawana nchi hii miongoni mwenu, miongoni mwa 
makabila 12 ya Israeli. 22 Mnapaswa kuigawa iwe urithi miongoni 
mwenu wenyewe na kuwagawia wageni wanaoishi pamoja nanyi 
ambao wamezaa watoto wakati wanaishi miongoni mwenu; nao 
watakuwa kwenu kama Waisraeli wenyeji. Watapokea urithi pamoja 
nanyi miongoni mwa makabila ya Israeli. 23 Mnapaswa kumpa 
mkaaji mgeni urithi katika eneo la kabila analoishi ndani yake,” 
asema Bwana Mwenye Enzi Kuu Yehova. 


^ Eze. 47:3 Hiki ni kipimo cha mikono mirefu. Angalia Nyongeza 
B14. 


^ Eze. 47:8 Au “jangwa tambarare.” 


^ Eze. 47:9 Au “nafsi zilizo.” 


^ Eze. 47:9 Tnn., “vijito hivyo viwili vitatiririka.” 

A Eze. 47:10 Yaani, Bahari ya Mediterania. 

A Eze. 47:14 Tnn., “mtairithi, kila mtu kama ndugu yake.” 
^ Eze. 47:14 Tnn., “inawaangukia.” 

A Eze. 47:18 Yaani, Bahari ya Chumvi. 

A Eze. 47:19 Tnn., “upande wa kusini kuelekea kusini.” 
A Eze. 47:19 Yaani, Korongo la Misri. 

A Eze. 47:19 Tnn., “upande wa kusini kuelekea kusini.” 


A Eze. 47:20 Au “njia ya kuingia Hamathi.” 


Ezekieli 48:1-35 


48 “Haya ndiyo majina ya makabila hayo, kuanzia mpaka wa 
kaskazini: Sehemu ya Dani inapita kwenye njia ya Hethloni hadi 
Lebo-hamathi” hadi Hasar-enani, kwenye mpaka wa Damasko 
kuelekea kaskazini kando ya Hamathi; nayo inaanzia mpaka wa 
mashariki hadi mpaka wa magharibi. 2 Sehemu ya Asheri iko 
kwenye mpaka wa Dani, kuanzia mpaka wa mashariki hadi mpaka 
wa magharibi. 3 Sehemu ya Naftali iko kwenye mpaka wa Asheri, 
kuanzia mpaka wa mashariki hadi mpaka wa magharibi. 4 Sehemu 
ya Manase iko kwenye mpaka wa Naftali, kuanzia mpaka wa 
mashariki hadi mpaka wa magharibi. > Sehemu ya Efraimu iko 
kwenye mpaka wa Manase, kuanzia mpaka wa mashariki hadi 
mpaka wa magharibi. $ Sehemu ya Rubeni iko kwenye mpaka wa 
Efraimu, kuanzia mpaka wa mashariki hadi mpaka wa magharibi. 

7 Sehemu ya Yuda iko kwenye mpaka wa Rubeni, kuanzia mpaka 
wa mashariki hadi mpaka wa magharibi. 8 Kwenye mpaka wa Yuda, 
kuanzia mpaka wa mashariki hadi mpaka wa magharibi, mchango 
mtakaoweka kando unapaswa kuwa na upana wa mikono 25,000,” 
nao unapaswa kulingana na urefu wa zile sehemu nyingine za 
makabila kuanzia mpaka wa mashariki hadi mpaka wa magharibi. 
Patakatifu patakuwa katikati yake. 


9 “Mchango mtakaoweka kando kwa ajili ya Yehova utakuwa na 
urefu wa mikono 25,000 na upana wa mikono 10,000. 10 Huu ndio 
utakaokuwa mchango mtakatifu kwa ajili ya makuhani. Upande wa 
kaskazini utakuwa mikono 25,000, upande wa magharibi 10,000, na 
upande wa mashariki 10,000, na upande wa kusini 25,000. 
Patakatifu pa Yehova patakuwa katikati yake. 11 Patakuwa pa 
makuhani waliotakaswa kutoka kwa wana wa Sadoki, wale 


walioshughulikia majukumu niliyowapa na ambao hawakuniacha 
wakati Waisraeli na Walawi waliponiacha. 12 Watapokea sehemu ya 
mchango wa nchi hiyo iliyowekwa kando kuwa kitu kitakatifu kabisa, 
kwenye mpaka wa Walawi. 


13 “Kando tu ya eneo la makuhani, Walawi watakuwa na sehemu 
yenye urefu wa mikono 25,000, na upana wa mikono 10,000. (Urefu 
wote utakuwa 25,000 na upana 10,000.) 14 Hawapaswi kuuza, 
kubadilisha, au kumpa mtu mwingine eneo lolote la sehemu hii bora 
ya nchi, kwa maana ni kitu kitakatifu kwa Yehova. 


15 “Eneo linalobaki lenye upana wa mikono 5,000 lililo kando ya 
mpaka wenye urefu wa mikono 25,000 litakuwa la matumizi ya 
kawaida ya jiji, kwa ajili ya makao na malisho. Jiji litakuwa katikati 
yake. 16 Hivi ndivyo vipimo vya jiji: Mpaka wa kaskazini mikono 
4,500, mpaka wa kusini 4,500, mpaka wa mashariki 4,500, na 
mpaka wa magharibi 4,500. 17 Malisho ya jiji yatakuwa mikono 250 
upande wa kaskazini, 250 upande wa kusini, 250 upande wa 
mashariki, na 250 upande wa magharibi. 


18 “Urefu wa sehemu inayobaki utalingana na mchango mtakatifu, 
upande wa mashariki mikono 10,000, na upande wa magharibi 
10,000. Italingana na mchango mtakatifu na mazao yake yatakuwa 
chakula cha wale wanaolitumikia jiji. 19 Wale wanaolitumikia jiji 
kutoka katika makabila yote ya Israeli watailima sehemu hiyo. 


20 “Mchango mzima ni mikono 25,000 mraba. Mnapaswa kuuweka 
kando uwe mchango mtakatifu pamoja na miliki ya jiji. 


21 “Sehemu itakayobaki pande zote za mchango mtakatifu na wa 


yenye urefu wa mikono 25,000 iliyo upande wa mashariki na 
magharibi wa ule mchango. Italingana na sehemu zinazopakana, na 
itakuwa ya kiongozi. Mchango mtakatifu na patakatifu pa hekalu 
patakuwa katikati yake. 


Eneo la kiongozi litakuwa kati ya mpaka wa Yuda na Benjamini. 


23 “Na kuhusu makabila yanayobaki, sehemu ya Benjamini inaanzia 
mpaka wa mashariki hadi mpaka wa magharibi. 24 Sehemu ya 
Simeoni iko kando ya mpaka wa Benjamini, kuanzia mpaka wa 
mashariki hadi mpaka wa magharibi. 25 Sehemu ya Isakari iko 
kando ya mpaka wa Simeoni, kuanzia mpaka wa mashariki hadi 
mpaka wa magharibi. 26 Sehemu ya Zabuloni iko kando ya mpaka 
wa Isakari, kuanzia mpaka wa mashariki hadi mpaka wa magharibi. 
27 Sehemu ya Gadi iko kando ya mpaka wa Zabuloni, kuanzia 
mpaka wa mashariki hadi mpaka wa magharibi. 28 Mpaka wa kusini 
ulio kando ya mpaka wa Gadi utaanzia Tamari hadi kwenye maji ya 
Meribath-kadeshi, hadi kwenye lile Korongo” na kwenda hadi 
kwenye ile Bahari Kuu.” 


29 “Hii ndiyo nchi ambayo mnapaswa kuigawa iwe urithi wa makabila 
ya Israeli, na hizo ndizo zitakazokuwa sehemu zao,” asema Bwana 
Mwenye Enzi Kuu Yehova. 


30 “Hizi ndizo zitakazokuwa njia za kutokea za jiji: Kipimo cha 
upande wa kaskazini kitakuwa mikono 4,500. 


31 Malango ya jiji yatapewa majina ya makabila ya Israeli. Kati ya 
malango matatu ya kaskazini, kuna lango moja la Rubeni, moja la 
Yuda, na moja la Lawi. 


32 Upande wa mashariki utakuwa na urefu wa mikono 4,500, na 
malango matatu: lango moja la Yosefu, lango moja la Benjamini, na 
lango moja la Dani. 


33 Upande wa kusini utakuwa na urefu wa mikono 4,500, nao 
utakuwa na malango matatu: lango moja la Simeoni, lango moja la 
Isakari, na lango moja la Zabuloni. 


34 Upande wa magharibi utakuwa na urefu wa mikono 4,500, nao 
utakuwa na malango matatu: lango moja la Gadi, lango moja la 
Asheri, na lango moja la Naftali. 


35 “Urefu kuzunguka jiji lote utakuwa mikono 18,000. Na jina la jiji 
hilo kuanzia siku hiyo na kuendelea litakuwa, Yehova Yupo Hapo.” 


^ Eze. 48:1 Au “njia ya kuingia Hamathi.” 


^ Eze. 48:8 Hiki ni kipimo cha mikono mirefu. Angalia Nyongeza 
B14. 


A Eze. 48:28 Yaani, Korongo la Misri. 


A Eze. 48:28 Yaani, Bahari ya Mediterania. 

Mungu asifiwa kwa kufunua siri (19-23) 

Mfalme Dario amheshimu Mungu wa Danieli (25-28) 


Maono ya wanyama wanne (1-8) 


Pembe ndogo yenye majivuno yatokea (8) 


Mzee wa Siku afanya kikao (9-14) 


Mwana wa binadamu apewa ufalme (13, 14) 


Danieli ajulishwa maana ya maono (15-28) 


Wanyama wanne ni wafalme wanne (17) 

Pembe ndogo yajitukuza (9-12) 

Danieli atembelewa na mjumbe wa Mungu (1-21) 

“Wakati wa mwisho” na baadaye (1-13) 


Mikaeli atenda (1) 
Wenye ufahamu watang’aa (3) 
Kuenea kwa ujuzi wa kweli (4) 


Danieli ataamka na kupokea fungu lake (13) 


Danieli 1:1-21 


DANIELI 


1 Katika mwaka wa tatu wa utawala wa Mfalme Yehoyakimu wa 
Yuda, Mfalme Nebukadneza wa Babiloni alikuja na kuzingira 
Yerusalemu. 2 Baada ya muda Yehova akamtia Mfalme Yehoyakimu 
wa Yuda mikononi mwake, pamoja na baadhi ya vyombo vya 
nyumba ya” Mungu wa kweli, akavileta katika nchi ya Shinari” katika 
nyumba ya” mungu wake. Akaviweka katika hazina ya mungu wake. 


3 Kisha Mfalme Nebukadneza akamwagiza Ashpenazi ofisa mkuu 
wa makao yake ya kifalme awalete baadhi ya Waisraeli,” kutia ndani 
wale wanaotoka katika uzao wa kifalme na wa watu mashuhuri. 

4 Walipaswa kuwa vijana” wasio na kasoro yoyote, wazuri kwa 
umbo, waliobarikiwa kuwa na hekima, ujuzi, na utambuzi, na 
wanaoweza kutumikia katika jumba la mfalme. Alipaswa 
kuwafundisha maandishi na lugha ya Wakaldayo. > Pia, mfalme 
aliagiza wapewe kila siku vyakula bora ambavyo yeye mwenyewe 
alikula na divai ambayo alikunywa. Walipaswa kuzoezwa” kwa miaka 
mitatu, na baada ya muda huo wangeanza kumtumikia mfalme. 


6 Sasa baadhi ya vijana hao walikuwa wa kabila la” Yuda: Danieli,” 
Hanania,” Mishaeli,” na Azaria.” 7 Na ofisa mkuu wa makao ya 
mfalme akawapa majina;” alimpa Danieli jina Belteshaza, akampa 
Hanania jina Shadraki, akampa Mishaeli jina Meshaki, na kumpa 
Azaria jina Abednego. 


8 Lakini Danieli aliazimia moyoni mwake kwamba hatajichafua kwa 
vyakula bora vya mfalme wala divai yake. Basi akamwomba ofisa 
mkuu wa makao ya mfalme ruhusa ya kutojichafua kwa njia hiyo. 


9 Na Mungu wa kweli akamfanya ofisa mkuu wa makao ya mfalme 
amtendee Danieli kwa fadhili” na rehema. 10 Lakini ofisa mkuu wa 
makao ya mfalme akamwambia Danieli: “Ninamwogopa bwana 
wangu mfalme, ambaye ametoa maagizo kuhusu vyakula na 
vinywaji vyenu. Itakuwaje akiona kwamba afya yenu ni mbaya kuliko 
ya vijana” wengine wa rika lenu? Mtanifanya niwe na” hatia mbele 
ya mfalme.” 11 Lakini Danieli akamwambia mtu aliyeteuliwa na ofisa 
mkuu wa makao ya mfalme ili kumtunza yeye, Hanania, Mishaeli, na 
Azaria: 12 “Tafadhali, tujaribu sisi watumishi wako kwa siku kumi, 
tupe mboga za majani na maji ya kunywa; 13 kisha linganisha sura 
zetu na sura za vijana” wanaokula vyakula bora vya mfalme, halafu 
ututendee sisi watumishi wako kulingana na jinsi tunavyoonekana 
machoni pako.” 


14 Basi akakubali pendekezo lao na kuwajaribu kwa siku kumi. 

15 Baada ya siku kumi sura yao ilikuwa nzuri zaidi na yenye afya 
zaidi” kuliko ya vijana” wote waliokuwa wakila vyakula bora vya 
mfalme. 16 Kwa hiyo mtu aliyewatunza alikuwa akichukua vyakula 
vyao bora na divai yao na kuwapa mboga za majani. 17 Na Mungu 
wa kweli aliwapa vijana” hao wanne ujuzi na ufahamu wa kila aina 
ya maandishi na hekima; naye Danieli alipewa uwezo wa kuelewa 
maono na ndoto za kila aina. 


18 Mwishoni mwa kipindi ambacho mfalme aliagiza vijana wote 
waletwe ndani, ofisa mkuu wa makao ya mfalme aliwaleta mbele ya 
Nebukadneza. 19 Mfalme alipozungumza nao, hakuna kijana yeyote 
katika kikundi chote aliyekuwa kama Danieli, Hanania, Mishaeli, na 
Azaria; nao wakaendelea kumtumikia mfalme. 20 Katika kila jambo 
lililohitaji hekima na uelewaji ambalo mfalme aliwauliza, aliona 
kwamba walikuwa bora mara kumi kuliko makuhani wote wachawi 


na watu waliofanya mazingaombwe katika milki yake yote. 21 Danieli 
alibaki huko mpaka mwaka wa kwanza wa Mfalme Koreshi. 


A Dan. 1:2 Au “hekalu la.” 

A Dan. 1:2 Yaani, Babilonia. 

A Dan. 1:2 Au “hekalu la.” 

A Dan. 1:3 Tnn., “wana wa Israeli.” 

A Dan. 1:4 Tnn., “watoto.” 

A Dan. 1:5 Au labda, “kulishwa.” 

A Dan. 1:6 Tnn., “wana wa.” 

A Dan. 1:6 Maana yake “Mwamuzi Wangu Ni Mungu.” 
A Dan. 1:6 Maana yake “Yehova Ameonyesha Kibali.” 


^ Dan. 1:6 Huenda jina hili linamaanisha “Ni Nani Aliye Kama 
Mungu?” 


A Dan. 1:6 Maana yake “Yehova Amesaidia.” 

A Dan. 1:7 Yaani, majina ya Kibabiloni. 

A Dan. 1:9 Tnn., “amwonyeshe Danieli kibali.” 

A Dan. 1:10 Tnn., “watoto.” 

A Dan. 1:10 Tnn., “Mtakifanya kichwa changu kiwe na.” 


A Dan. 1:13 Tnn., “watoto.” 


^ Dan. 1:15 Tnn., “miili yao ilinenepa.” 
A Dan. 1:15 Tnn., “watoto.” 


A Dan. 1:17 Tnn., “watoto.” 


Danieli 2 : 1-49 


2 Katika mwaka wa pili wa utawala wake, Nebukadneza aliota ndoto 
kadhaa, akahangaikaž sana hivi kwamba akashindwa kulala. 2 Basi 
mfalme akaagiza makuhani wachawi, watu wanaofanya 
mazingaombwe, walozi, na Wakaldayo” waitwe ili wamwambie 
mfalme ndoto zake. Kwa hiyo wakaja na kusimama mbele ya 
mfalme. 3 Kisha mfalme akawaambia: “Nimeota ndoto, nami 
ninahangaika” kwa sababu ninataka kujua nilichoota.” 4 Wakaldayo 
wakamjibu mfalme kwa lugha ya Kiaramu:* “Ee mfalme, na uishi 
milele. Tusimulie ndoto yako sisi watumishi wako, nasi tutakuambia 
maana yake.” 


5 Mfalme akawajibu Wakaldayo: “Nimeamua hivi: Msiponiambia 
ndoto yangu na kunieleza maana yake, mtakatwa vipandevipande, 
na nyumba zenu zitageuzwa kuwa vyoo vya umma.” 6 Lakini 
mkiniambia ndoto yangu na kunieleza maana yake, nitawapa zawadi 
na tuzo na heshima kubwa. Basi niambieni ndoto hiyo na maana 
yake.” 


7 Wakamjibu kwa mara ya pili: “Ee mfalme, tuambie ndoto yako, sisi 
watumishi wako, nasi tutakueleza maana yake.” 


8 Mfalme akawajibu: “Najua vema kwamba mnajaribu kujipatia 
muda, kwa kuwa mnajua uamuzi wangu. 9 Msiponiambia ndoto 
yangu, adhabu yenu nyote ni moja tu. Lakini mmekubaliana 
kunidanganya na kunihadaa, mkitumaini kwamba hali itabadilika. 
Basi niambieni ndoto hiyo, nami nitajua kwamba mnaweza kueleza 
maana yake.” 


10 Wakaldayo wakamjibu mfalme: “Hakuna mtu yeyote duniani” 
anayeweza kufanya jambo ambalo wewe mfalme unaagiza, kwa 
sababu hakuna mfalme yeyote mkuu wala gavana aliyewahi 
kumwomba kuhani yeyote mchawi, au mtu yeyote anayefanya 
mazingaombwe, au Mkaldayo afanye jambo kama hili. 11 Jambo 
ambalo wewe mfalme unaomba ni gumu, na hakuna yeyote 
anayeweza kukwambia jambo hilo isipokuwa miungu, ambao 
hawaishi miongoni mwa wanadamu.”” 


12 Ndipo mfalme akashikwa na ghadhabu kali, akaagiza wanaume 
wote wenye hekima wa Babiloni waangamizwe. 13 Agizo hilo 
lilipotolewa na wakati ulipokaribia wa kuwaua wanaume hao wenye 
hekima, walimtafuta pia Danieli na wenzake ili wawaue. 


14 Wakati huo, kwa busara na tahadhari Danieli alizungumza na 
Arioko mkuu wa walinzi wa mfalme, alipokuwa akienda kuwaua 
wanaume wenye hekima wa Babiloni. 15 Akamuuliza Arioko ofisa wa 
mfalme: “Kwa nini mfalme ametoa agizo kali hivyo?” Ndipo Arioko 
akamweleza Danieli jambo hilo. 16 Basi Danieli akaenda na 
kumwomba mfalme ampe muda ili amweleze maana ya ndoto yake. 


17 Kisha Danieli akarudi nyumbani kwake na kuwajulisha wenzake, 
Hanania, Mishaeli, na Azaria kuhusu jambo hilo. 18 Akawaambia 
wasali ili Mungu wa mbinguni awaonyeshe rehema na kuwajulisha 
siri hiyo, ili yeye Danieli, na wenzake wasiangamizwe pamoja na 
wale wanaume wengine wenye hekima wa Babiloni. 


19 Kisha Danieli akafunuliwa siri hiyo katika maono wakati wa usiku. 
Basi Danieli akamsifu Mungu wa mbinguni. 20 Danieli akasema: 


“Jina la Mungu na lisifiwe kwa umilele wote,” 


Kwa maana hekima na uwezo ni wake peke yake. 
21 Yeye hubadili nyakati na majira, 
Huwaondoa wafalme na kuwaweka wafalme, 


Huwapa hekima walio na hekima na kuwapa ujuzi wale walio na 
utambuzi. 


22 Yeye hufunua mambo yenye kina na mambo yaliyofichika, 
Anajua yaliyo gizani, 

Na nuru hukaa pamoja naye. 

23 Ee Mungu wa mababu zangu, ninakushukuru na kukusifu, 
Kwa sababu umenipa hekima na nguvu. 

Na sasa umenijulisha tulichokuomba; 

Umetujulisha jambo linalomhangaisha mfalme.” 


24 Kisha Danieli akaenda kwa Arioko, ambaye alikuwa ameteuliwa 
na mfalme kuwaangamiza wanaume wenye hekima wa Babiloni, 
akamwambia: “Usimwangamize mwanamume yeyote mwenye 
hekima wa Babiloni. Nipeleke mbele ya mfalme, nami nitamweleza 
mfalme maana ya ndoto yake.” 


25 Mara moja Arioko akampeleka Danieli mbele ya mfalme na 
kumwambia: “Nimempata mwanamume fulani miongoni mwa watu 
waliohamishwa kutoka Yuda anayeweza kukueleza maana ya ndoto 
yako.” 26 Mfalme akamuuliza Danieli, aliyeitwa Belteshaza: “Je, kweli 
unaweza kuniambia ndoto niliyoota, na maana yake?” 27 Danieli 
akamjibu mfalme: “Hakuna mwanamume yeyote mwenye hekima, 


wala mtu anayefanya mazingaombwe, wala kuhani yeyote mchawi, 
wala mnajimu yeyote anayeweza kukufunulia wewe mfalme siri 
unayoomba ifunuliwe. 28 Lakini kuna Mungu mbinguni ambaye ni 
Mfunuaji wa siri, naye amekujulisha wewe Mfalme Nebukadneza 
mambo yatakayotukia katika kipindi cha mwisho cha zile siku. Hii 
ndiyo ndoto yako, na haya ndiyo maono yaliyokujia kichwani 
ulipokuwa umelala kitandani: 


29 “Ee mfalme, ulipokuwa kitandani uliona katika mawazo yako 
mambo yatakayotukia wakati ujao, na Mfunuaji wa siri amekujulisha 
mambo yatakayotukia. 30 Lakini siri hii imefunuliwa kwangu si kwa 
sababu nina hekima nyingi zaidi kuliko mtu yeyote anayeishi, bali 
ilifunuliwa kwangu ili nikueleze wewe mfalme maana ya ndoto yako 
ili ujue mawazo yaliyo moyoni mwako. 


31 “Wewe, Ee mfalme, ulitazama na kuona sanamu kubwa sana. 
Sanamu hiyo, iliyokuwa kubwa sana na iliyong'aa kupita kiasi, 
ilisimama mbele yako, nayo ilikuwa yenye kutisha. 32 Kichwa cha 
sanamu hiyo kilikuwa cha dhahabu bora, kifua chake na mikono 
yake ilikuwa ya fedha, tumbo na mapaja yake yalikuwa ya shaba, 
33 miguu yake ilikuwa ya chuma, na kwa sehemu, nyayo zake 
zilikuwa za chuma na kwa sehemu zilikuwa za udongo wa 
mfinyanzi.” 34 Uliendelea kutazama hadi jiwe likakatwa, si kwa 
mikono, nalo likaipiga sanamu hiyo kwenye nyayo zake za chuma na 
za udongo wa mfinyanzi na kuzipondaponda. 35 Wakati huo kile 
chuma, ule udongo wa mfinyanzi, ile shaba, ile fedha, na ile 
dhahabu, vyote pamoja, vikapondwapondwa na kuwa kama makapi 
kutoka kwenye uwanja wa kupuria wakati wa kiangazi, kisha upepo 
ukavipeperusha mbali hivi kwamba hakuna chembe yoyote ya vitu 


hivyo ingeweza kupatikana. Lakini lile jiwe lililoipiga ile sanamu 
likawa mlima mkubwa, nalo likaijaza dunia yote. 


36 “Hiyo ndiyo ndoto yako, na sasa tutakueleza maana yake. 

37 Wewe, Ee mfalme—mfalme wa wafalme ambaye Mungu wa 
mbinguni amekupa ufalme, uwezo, nguvu, na utukufu, 38 na 
kuwaweka mikononi mwako wanadamu mahali popote ambapo 
huenda wanaishi, na pia wanyama wa mwituni na ndege wa angani, 
na kukufanya kuwa mtawala juu ya hao wote—wewe mwenyewe 
ndiye kichwa cha dhahabu. 


39 “Lakini baada yako ufalme mwingine utainuka, ulio dhaifu kwako; 
kisha ufalme mwingine, wa tatu, wa shaba, ambao utaitawala dunia 
yote. 


40 “Ufalme wa nne utakuwa wenye nguvu kama chuma. Kwa maana 
kama vile chuma kinavyopondaponda na kusagasaga vitu vingine 
vyote, naam, kama chuma kinachovunjavunja, ufalme huo 
utapondaponda na kuzivunjavunja falme hizo zote. 


41 “Na kama tu ulivyoona kwamba nyayo na vidole vya miguu kwa 
sehemu vilikuwa vya udongo wa mfinyanzi na kwa sehemu vilikuwa 
vya chuma, ufalme huo utagawanyika, lakini ugumu fulani wa chuma 
utakuwa ndani yake, kama tu ulivyoona chuma kikiwa 
kimechanganyika na udongo laini wa mfinyanzi. 42 Na kama vile 
vidole vyake vya miguu vilikuwa kwa sehemu vya chuma na kwa 
sehemu vya udongo wa mfinyanzi, ndivyo ufalme huo utakavyokuwa 
na nguvu kwa sehemu na kuwa dhaifu kwa sehemu. 43 Kama tu 
ulivyoona chuma kikiwa kimechanganyika na udongo laini wa 
mfinyanzi, sehemu hizo zitachanganyika na wanadamu;” lakini 


J — 


hazitashikamana na wanadamu, kama tu chuma kisivyochanganyika 
na udongo wa mfinyanzi. 


44 “Katika siku za wafalme hao Mungu wa mbinguni atausimamisha 
ufalme ambao hautaangamizwa kamwe. Na ufalme huo 
hautakabidhiwa watu wengine wowote. Utazipondaponda na 
kuzikomesha falme hizi zote, nao pekee utasimama milele, 45 kama 
tu ulivyoona kwamba jiwe ambalo halikukatwa kwa mikono lilitoka 
kwenye mlima, na kwamba lilipondaponda kile chuma, ile shaba, ule 
udongo wa mfinyanzi, ile fedha, na ile dhahabu. Mungu Mtukufu 
amemjulisha mfalme mambo yatakayotukia wakati ujao. Ndoto hiyo 
ni ya kweli, na maana yake inategemeka.” 


46 Ndipo Mfalme Nebukadneza akaanguka chini kifudifudi mbele ya 
Danieli na kumpa heshima kubwa. Naye akaagiza apewe zawadi na 
kufukiziwa uvumba. 47 Mfalme akamwambia Danieli: “Kwa kweli 
Mungu wako ni Mungu wa miungu na Bwana wa wafalme na 
Mfunuaji wa siri, kwa sababu uliweza kufunua siri hii.” 48 Kisha 
mfalme akampandisha cheo Danieli na kumpa zawadi nyingi bora, 
naye akamfanya kuwa mtawala wa mkoa wote wa” Babiloni na 
msimamizi mkuu wa wanaume wote wenye hekima wa Babiloni. 

49 Na kwa ombi la Danieli, mfalme akawaweka Shadraki, Meshaki, 
na Abednego kuwa wakuu wa usimamizi wa mkoa wa” Babiloni, 
lakini Danieli alifanya kazi katika makao ya mfalme. 


A Dan. 2:1 Tnn., “roho yake ikahangaika.” 


A Dan. 2:2 Yaani, kikundi kilichokuwa stadi katika ubashiri na 
unajimu. 


A Dan. 2:3 Tnn., “roho yangu inahangaika.” 

A Dan. 2:4 Sehemu ya Da 2:4b hadi 7:28 iliandikwa kwa Kiaramu. 
A Dan. 2:5 Au labda, “maeneo ya takataka; marundo ya mavi.” 

A Dan. 2:10 Au “katika nchi kavu.” 

A Dan. 2:11 Tnn., “wenye mwili wa nyama.” 

A Dan. 2:20 Au “milele hata milele.” 

A Dan. 2:33 Au “udongo wa mfinyanzi (uliofinyangwa) uliochomwa.” 
A Dan. 2:43 Au “uzao wa wanadamu,” yaani, watu wa kawaida. 

A Dan. 2:48 Au “wilaya yote ya utawala ya.” 


A Dan. 2:49 Au “wilaya ya utawala ya.” 


Danieli 3:1-30 


3 Mfalme Nebukadneza alitengeneza sanamu ya dhahabu yenye 
urefu wa mikono 60” na upana wa mikono 6.” Akaisimamisha 
kwenye nchi tambarare ya Dura katika mkoa wa?” Babiloni. 2 Kisha 
Mfalme Nebukadneza akatuma ujumbe ili kuwakusanya maliwali, 
wasimamizi, magavana, washauri, watunza-hazina, waamuzi, 
mahakimu, na wasimamizi wote wa mikoa” waje kwenye sherehe ya 
kuzindua sanamu ambayo Mfalme Nebukadneza alikuwa 
amesimamisha. 


3 Basi maliwali, wasimamizi, magavana, washauri, watunza-hazina, 
waamuzi, mahakimu, na wakuu wote wa mikoa” wakakusanyika kwa 
ajili ya sherehe ya kuzindua sanamu ambayo Mfalme Nebukadneza 
alikuwa amesimamisha. Nao wakasimama mbele ya sanamu 
iliyosimamishwa na Nebukadneza. 4 Mpiga mbiu akatangaza hivi 
kwa sauti kubwa: “Enyi watu wa makabila, mataifa, na lugha zote, 
mnaamriwa kwamba, > wakati mtakaposikia sauti ya pembe, zumari, 
zeze, kinubi cha pembe tatu, kinanda, zumari-tete, na ala nyingine 
zote za muziki, lazima mwanguke chini na kuabudu sanamu ya 
dhahabu ambayo Mfalme Nebukadneza amesimamisha. 6 Yeyote 
ambaye hataanguka chini na kuabudu atatupwa mara moja katika 
tanuru lenye moto mkali.” 7 Basi watu wote waliposikia sauti ya 
pembe, zumari, zeze, kinubi cha pembe tatu, kinanda, zumari-tete, 
na ala nyingine zote za muziki, watu wa makabila, mataifa, na lugha 
zote wakaanguka chini na kuiabudu sanamu ya dhahabu ambayo 
Mfalme Nebukadneza alikuwa amesimamisha. 


8 Wakati huo Wakaldayo fulani wakajitokeza na kuwashtaki” 
Wayahudi. 9 Wakamwambia Mfalme Nebukadneza: “Ee mfalme, na 


uishi milele. 10 Wewe, Ee mfalme, ulitoa amri kwamba kila mtu 
anayesikia sauti ya pembe, zumari, Zeze, kinubi cha pembe tatu, 
kinanda, zumari-tete, na ala nyingine zote za muziki, anapaswa 
kuanguka chini na kuiabudu ile sanamu ya dhahabu; 11 na kwamba 
yeyote ambaye hataanguka chini na kuiabudu anapaswa kutupwa 
katika tanuru lenye moto mkali. 12 Lakini kuna Wayahudi fulani 
uliowaweka kuwa wasimamizi wa mkoa wa” Babiloni: Shadraki, 
Meshaki, na Abednego. Wanaume hawa hawajakuheshimu wewe, 
Ee mfalme. Hawaabudu miungu yako, na wanakataa kuabudu 
sanamu ya dhahabu ambayo umesimamisha.” 


13 Ndipo Nebukadneza, kwa hasira kali sana, akaagiza Shadraki, 
Meshaki, na Abednego waletwe mbele yake. Basi wanaume hao 
wakaletwa mbele ya mfalme. 14 Nebukadneza akawauliza: 
“Shadraki, Meshaki, na Abednego, je, ni kweli kabisa kwamba 
hamwabudu miungu yangu na kwamba mnakataa kuabudu sanamu 
ya dhahabu ambayo nimesimamisha? 15 Basi mtakaposikia sauti ya 
pembe, zumari, zeze, kinubi cha pembe tatu, kinanda, zumari-tete, 
na ala nyingine zote za muziki, mkiwa tayari kuanguka chini na 
kuabudu sanamu ambayo nimeitengeneza, ni sawa. Lakini mkikataa 
kuabudu, mtatupwa mara moja katika tanuru lenye moto mkali. Na ni 
mungu gani anayeweza kuwaokoa kutoka mikononi mwangu?” 


16 Shadraki, Meshaki, na Abednego wakamjibu mfalme: “Ee 
Nebukadneza, hatuhitaji kukujibu kuhusiana na jambo hili. 17 Ikiwa ni 
lazima iwe hivyo, Mungu wetu tunayemtumikia anaweza kutuokoa 
kutoka katika tanuru hilo lenye moto mkali, Ee mfalme, na kutuokoa 
kutoka mikononi mwako. 18 Lakini hata asipotuokoa, Ee mfalme, 
ujue kwamba hatutaiabudu miungu yako wala kuabudu sanamu ya 
dhahabu uliyosimamisha.” 


19 Ndipo Nebukadneza akawakasirikia vikali Shadraki, Meshaki, na 
Abednego hivi kwamba sura yake ikabadilika * kuwaelekea, 
akaagiza tanuru liongezwe moto mara saba kuliko kawaida. 

20 Akawaagiza wanaume fulani hodari katika jeshi lake wawafunge 
Shadraki, Meshaki, na Abednego na kuwatupa katika tanuru hilo 
lenye moto mkali. 


21 Basi wanaume hao wakafungwa wakiwa na majoho yao, mavazi, 
kofia, na nguo zao nyingine, nao wakatupwa katika tanuru hilo lenye 
moto mkali. 22 Kwa sababu amri ya mfalme ilikuwa kali sana na 
tanuru lilikuwa na moto mkali isivyo kawaida, miali ya moto huo 
iliwaua wanaume waliowapeleka Shadraki, Meshaki, na Abednego. 
23 Lakini wanaume hao watatu, Shadraki, Meshaki, na Abednego, 
wakaanguka ndani ya tanuru hilo lenye moto mkali wakiwa 
wamefungwa. 


24 Ndipo Mfalme Nebukadneza akaogopa, akainuka haraka na 
kuwauliza maofisa wake wakuu: “Je, hatukuwafunga wanaume 
watatu na kuwatupa ndani ya moto?” Wakamjibu mfalme: “Naam, Ee 
mfalme.” 25 Mfalme akasema: “Tazama! Naona wanaume wanne 
wakitembeatembea katikati ya moto wakiwa huru, nao hawajapatwa 
na madhara, na yule wa nne anaonekana kama mwana wa miungu.” 


26 Nebukadneza akaukaribia mlango wa lile tanuru lenye moto mkali 
na kusema: “Shadraki, Meshaki, na Abednego, ninyi watumishi wa 
Mungu Aliye Juu Zaidi, tokeni nje, mje hapa!” Shadraki, Meshaki, na 
Abednego wakatoka katikati ya moto. 27 Na maliwali, wasimamizi, 
magavana, na maofisa wakuu wa mfalme waliokuwa 
wamekusanyika mahali hapo wakaona kwamba moto 
haukuwadhuru” wanaume hao; hakuna unywele hata mmoja wa 


vichwa vyao uliokuwa umeungua, majoho yao hayakuwa 
yamebadilika, na miili yao haikuwa hata na harufu ya moto. 


28 Ndipo Nebukadneza akatangaza hivi: “Na asifiwe Mungu wa 
Shadraki, Meshaki, na Abednego, aliyemtuma malaika wake na 
kuwaokoa watumishi wake. Walimtegemea yeye na kutenda 
kinyume cha amri ya mfalme na walikuwa tayari kufa” badala ya 
kumtumikia au kumwabudu mungu mwingine yeyote isipokuwa 
Mungu wao wenyewe. 29 Kwa hiyo ninaagiza kwamba watu wa 
kabila lolote, taifa, au lugha ambao watasema jambo lolote dhidi ya 
Mungu wa Shadraki, Meshaki, na Abednego, wanapaswa kukatwa 
vipandevipande, na nyumba zao zinapaswa kugeuzwa kuwa vyoo 
vya umma;” kwa maana hakuna mungu mwingine yeyote 
anayeweza kuokoa kama huyu.” 


30 Kisha mfalme akawapandisha vyeo” Shadraki, Meshaki, na 
Abednego katika mkoa wa” Babiloni. 


^ Dan. 3:1 Mita 27 hivi (futi 88). Angalia Nyongeza B14. 
A Dan. 3:1 Mita 2.7 hivi (futi 8.8). Angalia Nyongeza B14. 
A Dan. 3:1 Au “wilaya ya utawala ya.” 

A Dan. 3:2 Au “wilaya za utawala.” 

A Dan. 3:3 Au “wilaya za utawala.” 

A Dan. 3:8 Au “kuwachongea.” 

A Dan. 3:12 Au “wilaya ya utawala ya.” 


A Dan. 3:19 Au “mtazamo wake ukabadilika kabisa.” 


A Dan. 3:27 Au “haukuwazidi nguvu.” 

A Dan. 3:28 Au “na kutoa miili yao.” 

A Dan. 3:29 Au labda, “maeneo ya takataka; marundo ya mavi.” 
^ Dan. 3:30 Tnn., “akawafanikisha.” 


^ Dan. 3:30 Au “wilaya ya utawala ya.” 


Danieli 4: 1-37 


4 “Mimi Mfalme Nebukadneza, nawaandikia watu wa makabila yote, 
mataifa, na lugha zote duniani: Amani yenu na iongezeke! 

2 Ninafurahi kuwatangazia ishara na maajabu ambayo Mungu Aliye 
Juu Zaidi amenifanyia. 3 Jinsi ishara zake zilivyo kuu, na jinsi 
maajabu yake yalivyo yenye nguvu! Ufalme wake ni ufalme wa 
milele, na utawala wake unadumu kizazi hata kizazi. 


4 “Mimi, Nebukadneza, nilikuwa nikistarehe nyumbani mwangu na 
kufurahia ufanisi katika jumba langu la kifalme. 5 Niliota ndoto 
iliyoniogopesha. Nilipokuwa nimelala kitandani mwangu, njozi na 
maono ya kichwa changu yalinitisha. 6 Basi nikaagiza wanaume 
wote wenye hekima wa Babiloni waletwe mbele yangu ili wanieleze 
maana ya ndoto hiyo. 


7 “Wakati huo makuhani wachawi, watu wanaofanya 
mazingaombwe, Wakaldayo,* na wanajimu wakaja mbele yangu. 
Nilipowasimulia ndoto hiyo, walishindwa kunieleza maana yake. 

8 Mwishowe Danieli akaja mbele yangu, anayeitwa pia Belteshaza, 
jina la mungu wangu, na ambaye ana roho ya miungu mitakatifu, 
nami nikamwambia ndoto hiyo: 


9 “Ee Belteshaza mkuu wa makuhani wachawi, ninajua vema 
kwamba roho ya miungu mitakatifu imo ndani yako, na hakuna siri 
yoyote iliyo ngumu sana kwako. Basi nieleze maono niliyoona katika 
ndoto yangu na maana yake. 


10 “Katika maono ya kichwa changu nilipokuwa kitandani mwangu, 
niliona mti katikati ya dunia, nao ulikuwa mrefu kwelikweli. 11 Mti huo 
ulikua na kuimarika, na kilele chake kikafika mbinguni, nao 


ulionekana hadi kwenye miisho ya dunia nzima. 12 Majani yake 
yalipendeza, na matunda yake yalikuwa mengi, nao ulikuwa na 
chakula kwa ajili ya wote. Wanyama wa mwituni walitafuta kivuli chini 
yake, na ndege wa angani walikaa kwenye matawi yake, na viumbe 
wote” walipata chakula kutoka katika mti huo. 


13 “Nilipokuwa nikitazama maono ya kichwa changu nikiwa 
kitandani mwangu, nilimwona mlinzi, mtakatifu, akishuka kutoka 
mbinguni. 14 Akasema hivi kwa sauti kubwa: “Ukateni na 
kuuangusha mti huu, yakateni matawi yake, yapukutisheni majani 
yake, na kutawanya matunda yake! Wanyama na wakimbie kutoka 
chini yake, na ndege kutoka kwenye matawi yake. 15 Lakini kiacheni 
kisiki na mizizi yake ardhini kati ya majani ya shambani, kikiwa na 
pingu ya chuma na ya shaba. Acheni umande wa mbinguni 
ukiloweshe, na acheni fungu lake liwe pamoja na wanyama, kati ya 
majani ya dunia. 16 Moyo wake na ubadilishwe usiwe wa 
mwanadamu, nacho kipewe moyo wa mnyama, na acheni nyakati 
saba zipite. 17 Hilo ni kwa agizo la walinzi, na ombi hilo ni kwa neno 
la watakatifu, ili watu walio hai wajue kwamba Aliye Juu Zaidi ni 
Mtawala katika ufalme wa wanadamu na kwamba yeye humpa 
ufalme huo yeyote anayetaka kumpa, naye humweka juu ya ufalme 
huo hata mwanadamu wa hali ya chini zaidi.” 


18 “Hiyo ndiyo ndoto ambayo mimi, Mfalme Nebukadneza, niliota; 
sasa, Ee Belteshaza, nieleze maana ya ndoto hiyo, kwa maana 
wanaume wengine wote wenye hekima katika ufalme wangu 
wameshindwa kunieleza maana yake. Lakini wewe unaweza 
kufanya hivyo, kwa sababu roho ya miungu mitakatifu imo ndani 
yako.’ 


19 “Wakati huo Danieli, anayeitwa Belteshaza, akaduwaa kwa muda, 
na mawazo yake yakaanza kumtisha. 


“Mfalme akasema, 'Ee Belteshaza, usiruhusu ndoto hii na maana 
yake ikutishe.’ 


“Belteshaza akamwambia, 'Ee bwana wangu, ndoto hii na iwahusu 
wale wanaokuchukia, na maana ya ndoto hiyo itimie kwa maadui 
wako. 


20 “Mti ulioona ambao ulikua mkubwa na kuimarika, ambao kilele 
chake kilifika mbinguni na ambao ulionekana duniani pote, 

21 uliokuwa na majani yanayopendeza, matunda mengi, na chakula 
kwa ajili ya wote, na ambao chini yake wanyama wa mwituni waliishi 
na ndege wa angani kukaa kwenye matawi yake, 22 ni wewe, Ee 
mfalme, kwa sababu umekuwa mkuu na umeimarika, na utukufu 
wako umeongezeka na kufika mbinguni, na utawala wako kwenye 
miisho ya dunia. 


23 “Wewe mfalme ulimwona mlinzi, mtakatifu, akishuka kutoka 
mbinguni, aliyekuwa akisema: “Ukateni na kuuangusha chini mti huu 
na kuuharibu, lakini kiacheni kisiki na mizizi yake ardhini kikiwa na 
pingu ya chuma na ya shaba, katikati ya majani ya shambani. Na 
acheni umande wa mbinguni ukiloweshe, na acheni fungu lake liwe 
pamoja na wanyama wa mwituni mpaka nyakati saba zipite.” 24 Ee 
mfalme, hii ndiyo maana yake; ni agizo la Aliye Juu Zaidi ambalo 
lazima litimie kwako bwana wangu mfalme. 25 Utafukuzwa mbali 
kutoka miongoni mwa wanadamu, utaishi na wanyama wa mwituni, 
nawe utapewa majani ule kama ng'ombe dume; na utalowa kwa 
umande wa mbinguni, na nyakati saba zitapita, mpaka utakapojua 


kwamba Aliye Juu Zaidi ni Mtawala katika ufalme wa wanadamu na 
kwamba yeye humpa ufalme huo yeyote anayetaka kumpa. 


26 “Lakini kwa sababu walisema kisiki cha mti huo kiachwe pamoja 
na mizizi yake, utarudishiwa tena ufalme wako baada ya kujua 
kwamba mbingu zinatawala. 27 Kwa hiyo, Ee mfalme, shauri langu 
na likubalike kwako. Geuka uziache dhambi zako kwa kutenda yaliyo 
sawa, na uache uovu wako kwa kuwaonyesha maskini rehema. 
Huenda muda wa ufanisi wako ukarefushwa.” 


28 Hayo yote yalimpata Mfalme Nebukadneza. 


29 Miezi kumi na miwili baadaye alikuwa akitembea kwenye paa la 
jumba lake la kifalme la Babiloni. 30 Mfalme alikuwa akisema: “Je, hii 
si Babiloni Kubwa ambayo nimeijenga mimi mwenyewe kuwa makao 
ya kifalme kwa nguvu zangu mwenyewe na uwezo wangu na kwa 
ajili ya utukufu wa ukuu wangu?” 


31 Mfalme alipokuwa akiendelea kusema maneno hayo, sauti 
ikasema hivi kutoka mbinguni: “Unaambiwa hivi, Ee Mfalme 
Nebukadneza, 'Ufalme umekuponyoka, 32 nawe unafukuzwa mbali 
kutoka kati ya wanadamu. Utaishi na wanyama wa mwituni, nawe 
utapewa majani ule kama ng'ombe dume, na nyakati saba zitapita, 
mpaka utakapojua kwamba Aliye Juu Zaidi ni Mtawala katika ufalme 
wa wanadamu na yeye humpa ufalme huo yeyote anayetaka 
kumpa.” 


33 Papo hapo, maneno hayo yakatimia kwa Nebukadneza. 
Akafukuzwa mbali kutoka kati ya wanadamu, akaanza kula majani 
kama ng'ombe dume, na mwili wake ukalowa kwa umande wa 


mbinguni, mpaka nywele zake zikawa ndefu kama manyoya ya tai 
na kucha zake zikawa kama kucha za ndege. 


34 “Mwishoni mwa kipindi hicho, mimi, Nebukadneza, nilitazama juu 
mbinguni, na ufahamu wangu ukanirudia; nami nikamsifu Aliye Juu 
Zaidi, nikamsifu na kumtukuza Yeye anayeishi milele, kwa sababu 
utawala wake ni utawala wa milele na ufalme wake ni wa kizazi 
baada ya kizazi. 35 Wakaaji wote wa dunia wanaonwa kuwa si kitu, 
naye hufanya kulingana na mapenzi yake mwenyewe miongoni mwa 
jeshi la mbinguni na wakaaji wa dunia. Na hakuna yeyote 
anayeweza kumzuia” au kumuuliza, ‘Umefanya nini? 


36 “Wakati huo ufahamu wangu ukanirudia, nami nikarudiwa na 
utukufu wa ufalme wangu, ukuu wangu, na fahari yangu. Maofisa 
wangu wakuu na watu mashuhuri walinitafuta kwa bidii, nami 
nikarudishwa kwenye ufalme wangu, na hata nikaongezewa ukuu 
mwingi zaidi. 

37 “Sasa mimi, Nebukadneza, ninamsifu na kumkweza na 
kumtukuza Mfalme wa mbinguni, kwa sababu kazi zake zote ni kweli 
na njia zake ni haki, na kwa sababu anaweza kuwaaibisha wale 
wanaotembea katika kiburi.” 


A Dan. 4:7 Yaani, wabashiri na wanajimu hodari. 
^ Dan. 4:12 Tnn., “wote wenye mwili.” 


A Dan. 4:35 Au “kuuzuia mkono wake.” 


Danieli 5:1-31 


5 Basi Mfalme Belshaza alifanya karamu kubwa kwa ajili ya wakuu 
wake elfu moja, naye alikuwa akinywa divai mbele yao. 2 Alipokuwa 
amelewa, Belshaza akaagiza vyombo vya dhahabu na vya fedha 
ambavyo Nebukadneza baba yake alikuwa amevichukua kutoka 
katika hekalu la Yerusalemu viletwe, ili avitumie kunywea divai 
pamoja na wakuu wake, masuria wake, na wake zake wadogo. 

3 Basi wakaleta vyombo vya dhahabu vilivyochukuliwa kutoka katika 
hekalu la Mungu kule Yerusalemu, na mfalme pamoja na wakuu 
wake, masuria wake na wake zake wadogo wakavitumia kunywea 
divai. 4 Wakanywa divai, nao wakaisifu miungu ya dhahabu na 
fedha, ya shaba, chuma, miti, na mawe. 


5 Wakati huohuo, vidole vya mkono wa mwanadamu vikatokea na 
kuanza kuandika kwenye lipu ya ukuta wa jumba la mfalme 
unaoelekeana na kinara cha taa, na mfalme aliweza kuona sehemu 
ya nyuma ya mkono huo ulipokuwa ukiandika. 6 Ndipo uso wa 
mfalme ukabadilika rangi” na mawazo yake yakamwogopesha, kiuno 
chake kikalegea na magoti yake yakaanza kugongana. 


7 Mfalme akawaita kwa sauti kubwa watu wanaofanya 
mazingaombwe, Wakaldayo,” na wanajimu. Mfalme akawaambia 
wanaume hao wenye hekima wa Babiloni: “Mtu yeyote atakayesoma 
maandishi haya na kuniambia maana yake atavishwa mavazi ya 
zambarau na mkufu wa dhahabu shingoni mwake, naye atakuwa 
mtawala wa tatu katika ufalme.” 


8 Basi wanaume wote wenye hekima wa mfalme wakaja, lakini 
hawakuweza kusoma maandishi hayo wala kumwambia mfalme 
maana yake. 9 Kwa hiyo Mfalme Belshaza akaogopa sana na uso 


wake ukazidi kubadilika rangi; na wakuu wake wakapigwa na 
bumbuazi. 


10 Malkia aliposikia maneno ya mfalme na wakuu wake, akaingia 
kwenye ukumbi wa karamu. Malkia akasema: “Ee mfalme, uishi 
milele. Usiruhusu mawazo yako yakuogopeshe, wala usiruhusu uso 
wako ubadilike rangi. 11 Kuna mwanamume fulani” katika ufalme 
wako aliye na roho ya miungu mitakatifu. Katika siku za baba yako, 
mwanamume huyo alithibitika kuwa na ujuzi na ufahamu na hekima 
kama hekima ya miungu. Baba yako Mfalme Nebukadneza 
alimweka kuwa mkuu wa makuhani wachawi, watu wanaofanya 
mazingaombwe, Wakaldayo,” na wanajimu; hivyo ndivyo alivyofanya 
baba yako, Ee mfalme. 12 Kwa maana Danieli, ambaye mfalme 
alimwita Belteshaza, alikuwa na roho isiyo ya kawaida na ujuzi na 
ufahamu wa kueleza maana ya ndoto, kufumbua mafumbo, na 
kutatua matatizo magumu.” Basi agiza Danieli aitwe, atakwambia 
maana ya maandishi haya.” 


13 Kwa hiyo Danieli akaletwa mbele ya mfalme. Mfalme akamuuliza 
Danieli: “Je, wewe ndiye Danieli, mmojawapo wa watu 
waliohamishwa na baba yangu mfalme kutoka Yuda? 14 Nimesikia 
kukuhusu kwamba roho ya miungu imo ndani yako na kwamba una 
ujuzi na ufahamu na hekima isiyo ya kawaida. 15 Sasa wanaume 
wenye hekima na watu wanaofanya mazingaombwe waliletwa mbele 
yangu ili wasome maandishi haya na kuniambia maana yake, lakini 
wameshindwa kuniambia maana ya ujumbe huu. 16 Lakini nimesikia 
kukuhusu kwamba unaweza kueleza maana ya mafumbo na kutatua 
matatizo magumu.” Sasa, ukifaulu kusoma maandishi haya na 
kuniambia maana yake, utavishwa mavazi ya zambarau na mkufu 


wa dhahabu shingoni mwako, nawe utakuwa mtawala wa tatu katika 
ufalme.” 


17 Ndipo Danieli akamwambia mfalme: “Si lazima unipe zawadi 
zako, unaweza kuwapa wengine zawadi hizo. Hata hivyo, 
nitakusomea maandishi haya na kukuambia maana yake. 18 Ee 
mfalme, Mungu Aliye Juu Zaidi alimpa baba yako Nebukadneza 
ufalme na ukuu na heshima na fahari. 19 Kwa sababu ya ukuu 
ambao Mungu alimpa, watu wa makabila yote, mataifa, na lugha 
walitetemeka kwa woga mbele yake. Yeyote ambaye mfalme alitaka 
kumuua, alimuua, yeyote aliyetaka kumwacha hai, alimwacha hai, 
yeyote aliyetaka kumkweza, alimkweza, na yeyote aliyetaka 
kumwaibisha, alimwaibisha. 20 Lakini moyo wake ulipokuwa na 
kiburi na roho yake kuwa ngumu hivi kwamba akatenda kwa 
kimbelembele, alishushwa chini kutoka kwenye kiti chake cha 
ufalme, naye akanyang'anywa heshima yake. 21 Alifukuzwa mbali 
kutoka kati ya wanadamu, na moyo wake ukafanywa kuwa kama wa 
mnyama, akaishi na punda mwitu. Alipewa majani ale kama ng'ombe 
dume, na mwili wake ukalowa umande wa mbinguni, mpaka alipojua 
kwamba Mungu Aliye Juu Zaidi ni Mtawala katika ufalme wa 
wanadamu na kwamba yeye humweka yeyote amtakaye juu ya 
ufalme huo. 


22 “Lakini wewe Belshaza, mwanawe, hujaunyenyekeza moyo wako, 
ingawa ulijua hayo yote. 23 Badala yake, ulijikweza mwenyewe dhidi 
ya Bwana wa mbinguni, ukawaamuru wakuletee vyombo vya 
nyumba yake. Kisha wewe pamoja na wakuu wako, masuria wako, 
na wake zako wadogo mkavitumia kunywea divai na kuisifu miungu 
ya fedha na ya dhahabu, ya shaba, chuma, miti, na mawe, miungu 
ambayo haioni chochote na haisikii chochote na haijui chochote. 


Lakini hujamtukuza Mungu ambaye pumzi yako na njia zako zote 
zimo mikononi mwake. 24 Kwa hiyo yeye ndiye aliyeutuma mkono 
huo, na maandishi haya yakaandikwa ukutani. 25 Na haya ndiyo 
maandishi yaliyoandikwa: MENE, MENE, TEKELI, na PARSINI. 


26 “Hii ndiyo maana ya maneno hayo: MENE, Mungu amehesabu 
siku za ufalme wako na kuukomesha. 


27 “TEKELI, umepimwa katika mizani na kuonekana umepungukiwa. 


28 “PERESI, ufalme wako umegawanywa wakapewa Wamedi na 
Waajemi.” 


29 Ndipo Belshaza akatoa amri, nao wakamvisha Danieli mavazi ya 
zambarau na mkufu wa dhahabu shingoni mwake; wakatangaza 
kwamba atakuwa mtawala wa tatu katika ufalme. 


30 Usiku huohuo Belshaza mfalme wa Wakaldayo aliuawa. 31 Na 
Dario Mmedi akaupokea ufalme; alikuwa na umri wa miaka 62 hivi. 


A Dan. 5:6 Au “sura ya mfalme ikabadilika.” 

A Dan. 5:7 Yaani, wabashiri na wanajimu hodari. 
A Dan. 5:11 Au “mwanamume mwenye uwezo.” 

^ Dan. 5:11 Yaani, wabashiri na wanajimu hodari. 
A Dan. 5:12 Tnn., “kufungua mafundo.” 


A Dan. 5:16 Tnn., “kufungua mafundo.” 


Danieli 6:1-28 


6 Mfalme Dario aliona vema kuwaweka maliwali 120 kusimamia 
ufalme wake wote. 2 Juu yao kulikuwa na maofisa watatu wakuu, 
Danieli alikuwa mmoja wao; na maliwali walikuwa wakiwapelekea 
habari, ili mfalme asipate hasara. 3 Sasa, Danieli alijidhihirisha kuwa 
tofauti na wale maofisa wengine wakuu na maliwali, kwa maana 
roho isiyo ya kawaida ilikuwa ndani yake, na mfalme alikusudia 
kumkweza juu ya ufalme wote. 


4 Wakati huo maofisa wakuu na maliwali walikuwa wakitafuta msingi 
fulani wa kumshtaki Danieli kuhusiana na mambo ya serikali,” lakini 
hawakuweza kupata msingi wowote wa kumshtaki wala ufisadi 
wowote, kwa sababu alikuwa mwenye kutegemeka, naye 
hakupatikana kamwe akiwa mzembe wala mfisadi. 5 Ndipo 
wanaume hao wakasema: “Hatutapata msingi wowote wa kumshtaki 
huyu Danieli, isipokuwa tutafute msingi wa kumshtaki kuhusiana na 
sheria ya Mungu wake.” 


6 Basi maofisa hao wakuu na maliwali wakaenda wakiwa kikundi 
kwa mfalme na kumwambia: “Ee Mfalme Dario, uishi milele. 

7 Maofisa wote wa mfalme, wasimamizi, maliwali, maofisa wakuu wa 
mfalme, na magavana, wameshauriana ili mfalme atoe amri na 
kutangaza marufuku, kwamba kwa siku 30 mtu yeyote 
atakayemwomba mungu yeyote au mwanadamu isipokuwa wewe, 
Ee mfalme, anapaswa kutupwa ndani ya shimo la simba. 8 Na sasa, 
Ee mfalme, itoe amri hiyo na kuitia sahihi, ili isiweze kubadilishwa 
kulingana na sheria ya Wamedi na Waajemi, ambayo haiwezi 
kufutwa.” 


9 Kwa hiyo Mfalme Dario akatia sahihi amri hiyo na marufuku hayo. 


10 Lakini mara tu Danieli alipojua kwamba amri hiyo imetiwa sahihi 
alienda nyumbani kwake, na madirisha ya chumba chake 
kilichokuwa darini yalikuwa yamefunguliwa kuelekea Yerusalemu. Na 
mara tatu kwa siku alipiga magoti na kusali na kumsifu Mungu wake, 
kama alivyokuwa akifanya kwa ukawaida kabla ya mambo hayo. 

11 Wakati huo wanaume hao wakaingia kwa kishindo na kumkuta 
Danieli akimwomba na kumsihi Mungu wake apate kibali mbele 
zake. 


12 Kwa hiyo wakaenda kwa mfalme na kumkumbusha kuhusu 
marufuku aliyotangaza: “Je, hukutia sahihi marufuku ukisema 
kwamba kwa siku 30 mtu yeyote atakayemwomba mungu yeyote au 
mwanadamu yeyote isipokuwa wewe, Ee mfalme, anapaswa 
kutupwa ndani ya shimo la simba?” Mfalme akasema: “Hivyo ndivyo 
ilivyo kulingana na sheria ya Wamedi na Waajemi, isiyoweza 
kufutwa.” 13 Mara moja wakamwambia mfalme: “Danieli, mmoja wa 
watu waliohamishwa kutoka Yuda hajakuheshimu wewe, Ee mfalme, 
wala marufuku uliyotia sahihi, badala yake anasali mara tatu kwa 
siku.” 14 Mara tu mfalme aliposikia hivyo, alihuzunika sana, akajaribu 
kutafuta njia ya kumwokoa Danieli; alifanya kila jitihada ya 
kumwokoa mpaka jua likatua. 15 Mwishowe wanaume hao 
wakaenda mbele ya mfalme wakiwa kikundi na kumwambia: “Ee 
mfalme, zingatia kwamba sheria ya Wamedi na Waajemi inasema 
kwamba marufuku yoyote au amri yoyote iliyowekwa na mfalme 
haiwezi kubadilishwa.” 


16 Basi mfalme akatoa agizo, nao wakamleta Danieli na kumtupa 
ndani ya shimo la simba. Mfalme akamwambia Danieli: “Mungu 
wako unayemtumikia daima, atakuokoa.” 17 Kisha jiwe likaletwa na 
kuwekwa kwenye mwingilio” wa shimo hilo, naye mfalme akalitia 


muhuri kwa pete yake ya muhuri na kwa pete ya muhuri ya wakuu 
wake ili uamuzi kumhusu Danieli usibadilishwe hata kidogo. 


18 Kisha mfalme akaenda kwenye jumba lake la kifalme. Akafunga 
usiku kucha na kukataa kutumbuizwa kwa njia yoyote,” naye 
akashindwa kulala usingizi.” 19 Hatimaye, alfajiri na mapema, 
mfalme aliondoka na kwenda haraka kwenye lile shimo la simba. 
20 Alipokaribia shimo hilo, akamwita Danieli kwa sauti ya huzuni. 
Mfalme akamuuliza Danieli: “Ee Danieli, mtumishi wa Mungu aliye 
hai, je, Mungu wako unayemtumikia daima ameweza kukuokoa 
kutoka kwa simba hao?” 21 Mara moja Danieli akamjibu mfalme: “Ee 
mfalme, uishi milele. 22 Mungu wangu alimtuma malaika wake 
akafunga vinywa vya simba, nao hawajanidhuru, kwa sababu 
sikupatikana na hatia mbele zake; wala sijakutendea jambo lolote 
baya, Ee mfalme.” 


23 Mfalme akafurahi sana, akaamuru Danieli atolewe ndani ya lile 
shimo. Danieli alipotolewa shimoni, hakuwa amepatwa na madhara 
yoyote, kwa sababu alikuwa amemtumaini Mungu wake. 


24 Kisha mfalme akatoa agizo, na wanaume waliokuwa 
wamemsthtaki” Danieli wakaletwa, nao wakatupwa ndani ya lile 
shimo la simba, pamoja na wake zao na watoto wao. Kabla 
hawajafika chini shimoni, simba waliwashinda nguvu na 
kuvunjavunja mifupa yao yote. 


25 Kisha Mfalme Dario akawaandikia watu wa makabila yote, 
mataifa, na lugha wanaokaa katika dunia yote: “Muwe na amani tele! 
26 Ninatoa agizo kwamba katika kila eneo la ufalme wangu, watu 
wanapaswa kutetemeka kwa woga mbele za Mungu wa Danieli. Kwa 
maana yeye ndiye Mungu aliye hai naye huishi milele. Ufalme wake 


hautaangamizwa kamwe, na utawala wake ni wa” milele. 27 Yeye 
huokoa, naye hufanya ishara na maajabu mbinguni na duniani, kwa 
sababu alimwokoa Danieli kutoka katika makucha ya simba.” 


28 Basi Danieli huyo akafanikiwa katika ufalme wa Dario na katika 
ufalme wa Koreshi Mwajemi. 


^ Dan. 6:4 Tnn., “ufalme.” 

A Dan. 6:17 Tnn., “mdomo.” 

^ Dan. 6:18 Au labda, “hakuna wanamuziki walioletwa.” 
A Dan. 6:18 Tnn., “usingizi ulimkimbia.” 

A Dan. 6:24 Au “waliomchongea.” 


A Dan. 6:26 Au “enzi yake ni ya.” 


Danieli 7:1-28 


7 Katika mwaka wa kwanza wa utawala wa Mfalme Belshaza wa 
Babiloni, Danieli aliota ndoto na kuona maono akiwa amelala 
kitandani mwake. Kisha akaandika ndoto hiyo; akaandika masimulizi 
kamili ya mambo hayo. 2 Danieli akasema: 


“Nilikuwa nikitazama katika maono yangu wakati wa usiku, na 
tazama! pepo nne za mbingu, zilikuwa zikivuruga bahari kubwa 
sana. 3 Na wanyama wanne wakubwa sana wakatoka katika bahari 
hiyo, kila mmoja alikuwa tofauti na wenzake. 


4 “Wa kwanza alikuwa kama simba, naye alikuwa na mabawa ya tai. 
Nikatazama mpaka mabawa yake yakang'olewa, akainuliwa kutoka 
duniani na kusimamishwa kwa miguu miwili kama mwanadamu, 
naye akapewa moyo wa mwanadamu. 


5 “Na tazama! mnyama mwingine, wa pili, kama dubu. Aliinuliwa 
upande mmoja, na mbavu tatu zilikuwa kinywani mwake kati ya 
meno yake; naye akaambiwa, ‘Simama, kula nyama nyingi.’ 


6 “Baada ya hayo nikaendelea kuangalia, na tazama! mnyama 
mwingine, kama chui, lakini mgongoni mwake alikuwa na mabawa 
manne kama ya ndege. Na mnyama huyo alikuwa na vichwa vinne, 
naye alipewa mamlaka ya kutawala. 


7 “Baada ya hayo nikaendelea kutazama katika maono ya usiku, 
nikaona mnyama wa nne, mwenye kuogopesha na mwenye kutisha, 
na mwenye nguvu isivyo kawaida, naye alikuwa na meno makubwa 
ya chuma. Alikuwa akinyafua na kuvunjavunja, na kilichobaki 
alikikanyaga-kanyaga chini kwa miguu yake. Alikuwa tofauti na 
wanyama wote waliomtangulia, naye alikuwa na pembe kumi. 


8 Nilipokuwa nikiangalia pembe hizo, tazama! pembe nyingine, 
ndogo, ikajitokeza miongoni mwa pembe hizo, na pembe tatu kati ya 
zile za kwanza zikang'olewa mbele yake. Na, tazama! pembe hiyo 
ilikuwa na macho kama ya mwanadamu, na ilikuwa na kinywa 
kinachozungumza kwa kiburi.” 


9 “Nikaendelea kutazama mpaka viti vya ufalme vikawekwa na Mzee 
wa Siku akaketi. Mavazi yake yalikuwa meupe kama theluji, na 
nywele za kichwa chake zilikuwa kama sufu safi. Kiti chake cha 
ufalme kilikuwa miali ya moto; magurudumu yake yalikuwa moto 
unaowaka. 10 Mto wa moto ulikuwa ukitiririka kutoka mbele zake. 
Elfu kwa maelfu waliendelea kumhudumia, na elfu kumi mara elfu 
kumi walisimama mbele zake. Mahakama ikaketi, na vitabu 
vikafunguliwa. 


11 “Nikaendelea kutazama wakati huo kwa sababu ya mvumo wa 
maneno ya kiburi” yaliyokuwa yakisemwa na pembe hiyo; nilitazama 
mpaka mnyama huyo alipouawa na mwili wake ukaharibiwa na 
kutolewa ili uchomwe moto. 12 Lakini wale wanyama wengine 
walinyang'anywa tawala zao, na maisha yao yakarefushwa kwa 
wakati mmoja na majira. 


13 “Nikaendelea kuangalia katika maono ya usiku, na tazama! mtu 
fulani kama mwana wa binadamu alikuwa akija na mawingu ya 
mbinguni; naye akaja mbele za Mzee wa Siku, nao wakamleta 
karibu Naye. 14 Naye akapewa utawala, heshima, na ufalme, ili watu 
wa makabila, mataifa, na lugha zote wamtumikie. Utawala wake ni 
utawala wa milele ambao hautapitilia mbali, na ufalme wake 
hautaangamizwa. 


15 “Basi, mimi Danieli, roho yangu ilifadhaika kwa sababu maono ya 
kichwa changu yaliniogopesha. 16 Nikamkaribia mmoja wa wale 
waliokuwa wamesimama pale ili nimuulize maana halisi ya mambo 
hayo. Basi akanijibu na kunieleza maana ya mambo hayo. 


17 “Wanyama hawa wakubwa, wanne, ni wafalme wanne ambao 
watasimama kutoka duniani. 18 Lakini watakatifu wa Aliye Mkuu 
Zaidi watapokea ule ufalme, nao wataumiliki ufalme huo milele, 
naam, milele na milele.” 


19 “Kisha nikataka kujua mengi zaidi kuhusu yule mnyama wa nne, 
ambaye alikuwa tofauti na wale wengine; alikuwa mwenye 
kuogopesha isivyo kawaida; alikuwa na meno ya chuma na 
makucha ya shaba, naye alikuwa akinyafua na kuvunjavunja, na 
kukanyaga-kanyaga chini kwa miguu yake kilichobaki; 20 na pia 
kuhusu zile pembe kumi zilizokuwa kichwani mwake, na ile pembe 
nyingine iliyojitokeza na ambayo mbele yake pembe tatu zilianguka, 
pembe iliyokuwa na macho na kinywa kilichozungumza kwa kiburi” 
na ambayo umbo lake lilikuwa kubwa kuliko umbo la zile pembe 
nyingine. 


21 “Nikaendelea kutazama pembe hiyo ilipokuwa ikiwapiga vita 
watakatifu, nayo ilikuwa ikiwashinda, 22 mpaka Mzee wa Siku 
alipokuja na kuhukumu kwa faida ya watakatifu wa Aliye Mkuu Zaidi, 
na wakati uliowekwa ukafika wa watakatifu kuumiliki ufalme. 


23 “Alisema hivi: 'Kuhusu yule mnyama wa nne, kuna ufalme wa nne 
utakaotokea duniani. Utakuwa tofauti na falme nyingine zote, nao 
utainyafua dunia yote na kuikanyaga-kanyaga chini na 
kuivunjavunja. 24 Kuhusu zile pembe kumi, wafalme kumi watainuka 
kutoka katika ufalme huo; na bado kuna mwingine atakayeinuka 


baada yao, atakuwa tofauti na wale wa kwanza, naye atawaaibisha 
wafalme watatu. 25 Atasema maneno dhidi ya Aliye Juu Zaidi, naye 
ataendelea kuwanyanyasa watakatifu wa Aliye Mkuu Zaidi. 
Atakusudia kubadili nyakati na sheria, nao watatiwa mikononi 
mwake kwa wakati, nyakati, na nusu wakati.” 26 Lakini ile 
Mahakama ikaketi, nao wakamnyang'anya utawala wake, ili 
wamwangamize na kumharibu kabisa. 


27 “Na ufalme na utawala na utukufu wa falme chini ya mbingu zote 
ulikabidhiwa watu ambao ni watakatifu wa Aliye Mkuu Zaidi. Ufalme 
wao ni ufalme wa milele, na tawala zote zitawatumikia na kuwatii 


wao. 


28 “Huu ndio mwisho wa jambo hilo. Basi mimi, Danieli, mawazo 


vp 


yangu yaliniogopesha sana, hivi kwamba uso wangu ukabadilika 
rangi; lakini niliweka jambo hilo katika moyo wangu mwenyewe.” 


^ Dan. 7:8 Au “kujigamba.” 

A Dan. 7:11 Au “kiburi.” 

A Dan. 7:20 Au “kwa kujigamba.” 

A Dan. 7:25 Yaani, nyakati tatu na nusu. 


A Dan. 7:28 Au “sura yangu ikabadilika.” 


Danieli 8:1-27 


8 Katika mwaka wa tatu wa utawala wa Mfalme Belshaza, mimi, 
Danieli, niliona maono, baada ya yale niliyoona mwanzoni. 2 Niliona 
maono hayo, na nilipokuwa nikiyaona nilikuwa katika ngome yaž 
Shushani,” iliyo katika mkoa wa” Elamu; niliona maono hayo, nami 
nilikuwa kando ya mfereji wa maji wa Ulai. 3 Nilipoinua macho 
yangu, tazama! kulikuwa na kondoo dume aliyesimama mbele ya 
mfereji huo wa maji, naye alikuwa na pembe mbili. Pembe hizo mbili 
zilikuwa ndefu, lakini moja ilikuwa ndefu kuliko nyingine, na pembe 
hiyo ndefu ilitokea baadaye. 4 Nikamwona huyo kondoo dume 
akisonga mbele kwa nguvu kuelekea magharibi, kaskazini, na kusini, 
na hakuna mnyama yeyote wa mwituni aliyeweza kusimama mbele 
yake, wala hakukuwa na yeyote aliyeweza kuokoa kutoka katika 
nguvu zake.” Alifanya apendavyo na kujikweza. 


> Nilipokuwa nikiendelea kuangalia, tazama! kulikuwa na mbuzi 
dume aliyekuwa akija kutoka magharibi” akivuka dunia yote bila 
kugusa ardhi. Na mbuzi huyo alikuwa na pembe iliyoonekana 
waziwazi kati ya macho yake. $ Alikuwa akija kumwelekea yule 
kondoo dume mwenye pembe mbili ambaye nilimwona amesimama 
mbele ya ule mfereji wa maji; alikuwa akikimbia kumwelekea kwa 
ghadhabu kubwa. 


7 Nikamwona akimkaribia yule kondoo dume, naye alikuwa amejawa 
na uchungu mwingi kumwelekea. Akampiga na kumwangusha chini 
huyo kondoo dume na kuzivunja pembe zake mbili, na kondoo dume 
huyo hakuwa na nguvu za kustahimili. Basi akamwangusha ardhini 
kondoo dume huyo na kumkanyaga-kanyaga, na hakukuwa na 
yeyote wa kumwokoa kutoka katika nguvu zake.” 


8 Kisha huyo mbuzi dume akajikweza kupita kiasi, lakini mara tu 
alipokuwa na nguvu, ile pembe kubwa ikavunjika; kisha mahali pake 
zikatokea pembe nne zilizokuwa zikionekana waziwazi, kuelekea zile 
pepo nne za mbingu. 


9 Pembe nyingine ndogo ilitokea katika mojawapo ya pembe hizo, 
nayo ikakua ikawa kubwa sana kuelekea kusini na kuelekea 
mashariki” na kuelekea lile Pambo.” 10 Ikawa kubwa sana hivi 
kwamba ikalifikia jeshi la mbinguni, nayo ikasababisha sehemu ya 
jeshi hilo na baadhi ya nyota zianguke duniani, nayo ikazikanyaga- 
kanyaga. 11 Ikajikweza hata dhidi ya Mkuu wa jeshi hilo, na ile 
dhabihu inayotolewa daima ikaondolewa” kutoka kwake, na mahali 
pake patakatifu palipo imara pakatupwa chini. 12 Na kwa sababu ya 
uasi, jeshi likatiwa mikononi mwa pembe hiyo, pamoja na ile dhabihu 
inayotolewa daima,” nayo iliendelea kuutupa ukweli duniani, 
ikatenda na kufanikiwa. 


13 Nami nikamsikia mtakatifu akizungumza, na mtakatifu mwingine 
akamuuliza mtakatifu aliyekuwa akizungumza: “Maono ya dhabihu 
inayotolewa daima” na ya uasi unaosababisha ukiwa yataendelea 
kwa muda gani kufanya mahali patakatifu na lile jeshi kuwa vitu 
vya kukanyagwa-kanyagwa?” 14 Basi akaniambia: “Kwa muda wa 
jioni na asubuhi 2,300; na hakika mahali patakatifu patarudishwa 
katika hali yake inayofaa.” 


15 Mimi, Danieli, nilipokuwa nikiona maono hayo na kujaribu 
kuyaelewa, kwa ghafla nikamwona mtu fulani aliyeonekana kama 
mwanamume amesimama mbele yangu. 16 Kisha nikasikia sauti ya 
mwanamume katikati ya mfereji wa Ulai, akaita kwa sauti kubwa: 
“Gabrieli, mweleweshe mtu huyo mambo aliyoona.” 17 Kwa hiyo 


akakaribia mahali nilipokuwa nimesimama, lakini alipokuja niliogopa 
sana hivi kwamba nikaanguka chini kifudifudi. Akaniambia: “Elewa, 
Ee mwana wa binadamu, kwamba maono hayo ni ya wakati wa 
mwisho.” 18 Lakini alipokuwa akizungumza nami, nilishikwa na 
usingizi mzito huku nikiwa nimeanguka chini kifudifudi. Basi 
akanigusa na kunisimamisha mahali nilipokuwa nimesimama 
mwanzoni. 19 Kisha akasema: “Ninakujulisha yatakayotokea katika 
sehemu ya mwisho ya shutuma, kwa sababu maono hayo yanahusu 
wakati uliowekwa wa mwisho. 


20 “Yule kondoo dume mwenye pembe mbili uliyemwona 
anafananisha wafalme wa Umedi na Uajemi. 21 Yule mbuzi dume 
mwenye manyoya anafananisha mfalme wa Ugiriki; na ile pembe 
kubwa iliyokuwa kati ya macho yake, inafananisha mfalme wa 
kwanza. 22 Kuhusu ile pembe iliyovunjika, kisha pembe nne 
zikatokea badala yake, kuna falme nne kutoka katika taifa lake 
zitakazosimama, lakini hazitakuwa na nguvu kama zake. 


23 “Na katika kipindi cha mwisho cha ufalme wao, waasi 
watakapofikia kilele cha kutenda maovu, mfalme mwenye uso mkali 
anayeelewa mafumbo; atatokea. 24 Atakuwa na nguvu nyingi, lakini 
si kwa uwezo wake mwenyewe. Ataleta uharibifu kwa njia isiyo ya 
kawaida,” naye atafanikiwa katika kila analotenda. Atawaangamiza 
wenye nguvu, na pia watu watakatifu. 25 Na kwa ujanja wake 
atatumia udanganyifu kufanikiwa; na katika moyo wake atajikweza; 
na atawaangamiza watu wengi wakati wa usalama.” Hata 
atasimama dhidi ya Mkuu wa wakuu, lakini atavunjwa si kwa mkono 
wa mwanadamu. 


26 “Mambo yaliyosemwa katika maono kuhusu jioni na asubuhi hizo 


ni ya kweli, lakini ni lazima uyaweke siri maono hayo, kwa sababu 


yanahusu kipindi cha siku nyingi kutoka sasa. 


Ik 


27 Basi mimi, Danieli, nilichoka sana nikawa mgonjwa kwa siku 
kadhaa. Kisha nikaamka na kufanya kazi ya mfalme; lakini mambo 


niliyokuwa nimeona yalifanya nife ganzi, na hakuna yeyote 


aliyeweza kuelewa maono hayo. 


^ Dan. 


8:2 Au “jumba la mfalme la.” 


^ Dan. 


8:2 Au “Susa.” 


^ Dan. 


8:2 Au “wilaya ya utawala ya.” 


^ Dan. 


8:4 Tnn., “mkono wake.” 


^ Dan. 


8:5 Au “machweo ya jua.” 


^ Dan. 


8:7 Tnn., “mkono wake.” 


^ Dan. 


8:9 Au “mawio ya jua.” 


^ Dan. 


8:9 Au “ule Urembo.” 


^ Dan. 


8:11 Au “kile kitu kinachotolewa kila siku kikaondolewa.” 


^ Dan. 


8:12 Au “kile kitu kinachotolewa kila siku.” 


^ Dan. 


8:13 Au “kile kitu kinachotolewa kila siku.” 


^ Dan. 


8:23 Au “aliye stadi wa hila.” 


^ Dan. 


8:24 Au “Ataleta uharibifu wa kutisha.” 


A Dan. 8:25 Au labda, “bila onyo.” 


A Dan. 8:26 Au “wakati ujao ulio mbali.” 


Danieli 9:1-27 


9 Katika mwaka wa kwanza wa utawala wa Dario mwana wa 
Ahasuero—mzao wa Wamedi aliyekuwa amewekwa kuwa mfalme 
wa ufalme wa Wakaldayo— 2 katika mwaka wa kwanza wa utawala 
wake, mimi, Danieli, nilitambua kutokana na vitabu” idadi ya miaka 
iliyokuwa imetajwa katika neno la Yehova kwa nabii Yeremia ili 
kutimiza ukiwa wa Yerusalemu, yaani, miaka 70. 3 Basi nikageuza 
uso wangu kumwelekea Yehova Mungu wa kweli, nikimsihi katika 
sala, pamoja na kufunga na kuvaa nguo za magunia na kujimwagia 
majivu. 4 Nilisali kwa Yehova Mungu wangu, nikaungama na 
kusema: 


“Ee Yehova Mungu wa kweli, Mungu mkuu na Mwenye kuogopesha, 
unayeshika agano lako na kuwatendea kwa upendo mshikamanifu 
wale wanaokupenda na kushika amri zako, > tumetenda dhambi na 
tumekosea na tumetenda uovu na kuasi; nasi tumegeuka na kuacha 
amri zako na sheriaž zako. 6 Hatujawasikiliza watumishi wako 
manabii, ambao kwa jina lako walizungumza na wafalme wetu, 
wakuu wetu, mababu zetu, na watu wote nchini. 7 Ee Yehova, 
uadilifu ni wako, lakini aibu ni yetu kama ilivyo leo, sisi watu wa 
Yuda, wakaaji wa Yerusalemu, na Waisraeli wote, wale walio karibu 
na walio mbali, katika nchi zote ambazo uliwatawanya kwa sababu 
hawakutenda kwa uaminifu kukuelekea. 


8 “Ee Yehova, aibu ni yetu, wafalme wetu, wakuu wetu, na mababu 
zetu, kwa sababu tumekutendea dhambi. 9 Rehema na msamaha ni 
zako Yehova Mungu wetu, kwa maana tumekuasi. 10 Hatujaitii sauti 
yako Yehova Mungu wetu kwa kufuata sheria zako ulizotupatia 
kupitia watumishi wako manabii. 11 Waisraeli wote wamekiuka 


Sheria yako na kukuacha kwa kutotii sauti yako, hivi kwamba 
ukatumwagia laana na kiapo kilichoandikwa katika Sheria ya Musa 
mtumishi wa Mungu wa kweli, kwa maana tumekutendea Wewe 
dhambi. 12 Umetimiza maneno uliyosema dhidi yetu na dhidi ya 
watawala wetu waliotutawala,* kwa kutuletea msiba mkubwa; 
hakuna jambo lililowahi kufanywa chini ya mbingu zote kama jambo 
lililofanywa Yerusalemu. 13 Kama tu ilivyoandikwa katika Sheria ya 
Musa, msiba huu wote umetujia, lakini hatujamwomba kibali” Yehova 
Mungu wetu kwa kuacha uovu wetu na kwa kuonyesha ufahamu 
katika ukweli” wako. 


14 “Basi Yehova ukakaa macho na kutuletea msiba, kwa maana 
wewe Yehova Mungu wetu ni mwadilifu katika kazi zote ambazo 
umefanya; hata hivyo sisi hatujaitii sauti yako. 


15 “Sasa, Ee Yehova Mungu wetu, Wewe uliyewatoa watu wako 
nchini Misri kwa mkono wenye nguvu, na kujijengea jina hadi leo hii, 
tumefanya dhambi na kutenda uovu. 16 Ee Yehova, kulingana na 
matendo yako yote ya uadilifu, tafadhali, iondoe hasira na ghadhabu 
yako kutoka katika jiji lako Yerusalemu, mlima wako mtakatifu; kwa 
maana dhambi zetu na makosa ya mababu zetu yamefanya 
Yerusalemu na watu wako wawe kitu cha kushutumiwa na watu wote 
wanaotuzunguka. 17 Na sasa sikiliza, Ee Mungu wetu, sala yangu 
mimi mtumishi wako na maombi yangu, na ufanye uso wako 
uangaze juu ya mahali pako patakatifu palipo ukiwa, kwa ajili yako 
mwenyewe, Ee Yehova. 18 Tega sikio lako, Ee Mungu wangu, usikie! 
Fungua macho yako uone hali yetu ya ukiwa na jiji ambalo limeitwa 
kwa jina lako; kwa maana hatukuombi kwa sababu ya matendo yetu 
ya uadilifu bali kwa sababu ya rehema yako kuu. 19 Ee Yehova, 
sikia. Ee Yehova, samehe. Ee Yehova, sikiliza kwa makini na 


uchukue hatua. Usikawie, kwa ajili yako mwenyewe, Ee Mungu 
wangu, kwa maana jiji lako na watu wako wameitwa kwa jina lako 
mwenyewe.” 


20 Nilipokuwa bado nikiongea na kusali na kuungama dhambi yangu 
na dhambi ya watu wangu Waisraeli na kuomba kibali mbele za 
Yehova Mungu wangu kuhusu mlima mtakatifu wa Mungu wangu, 

21 naam, nilipokuwa bado nikisali, mwanamume Gabrieli, niliyekuwa 
nimemwona awali katika maono, alinijia nilipokuwa nimechoka 
kwelikweli karibu wakati ambao zawadi ya jioni hutolewa. 22 Naye 
akanipa uelewaji akisema: 


“Ee Danieli, sasa nimekuja kukupa ufahamu na uelewaji. 

23 Ulipoanza kusali jibu lilitolewa, nami nimekuja kukujulisha jibu 
hilo, kwa sababu wewe ni mtu mwenye thamani sana.” Basi zingatia 
ujumbe huu na kuelewa maono haya. 


24 “Kuna majuma 70” ambayo yameamuliwa kwa ajili ya watu wako 
na kwa ajili ya jiji lako takatifu, ili kukomesha uasi, kumaliza kabisa 
dhambi, kufunika makosa, kuleta uadilifu wa milele, kutia muhuri 
maono na unabii,” na kutia mafuta Patakatifu pa Patakatifu.” 

25 Unapaswa kujua na kuelewa kwamba tangu kutolewa kwa lile 
neno la kurudisha na kujenga upya Yerusalemu mpaka 
atakapotokea Masihi” aliye Kiongozi, kutakuwa na majuma 7, na pia 
majuma 62. Yerusalemu litarudishwa na kujengwa upya, pamoja na 
uwanja wa jiji na handaki, lakini katika nyakati za taabu. 


26 “Na baada ya hayo majuma 62, Masihi atauawa,” hatabaki na 
chochote. 


“Na watu wa kiongozi anayekuja wataliharibu jiji na mahali 
patakatifu. Na mwisho wake utakuwa kwa mafuriko. Na mpaka ule 
mwisho kutakuwa na vita; kilichoamuliwa ni ukiwa. 


27 “Naye atalitendesha agano kwa ajili ya wengi kwa juma moja; na 
katika nusu ya juma hilo atakomesha dhabihu na toleo la zawadi. 


“Na juu ya bawa la vitu vyenye kuchukiza sana kutakuwa na yule 
anayesababisha ukiwa; na mpaka wakati wa maangamizi, 
kilichoamuliwa kitamwagwa pia juu ya yule anayekaa ukiwa.” 


A Dan. 9:2 Yaani, vitabu vitakatifu. 

A Dan. 9:5 Au “hukumu.” 

A Dan. 9:12 Tnn., “waamuzi wetu waliotuhukumu.” 

A Dan. 9:13 Au “hatujautuliza uso wa.” 

A Dan. 9:13 Au “uaminifu.” 

A Dan. 9:23 Au “anayependwa sana; anayeheshimiwa sana.” 
A Dan. 9:24 Yaani, majuma 70 ya miaka. 

^ Dan. 9:24 Tnn., “nabii.” 

A Dan. 9:24 Au “Patakatifu Zaidi.” 

A Dan. 9:25 Au “Mtiwa-Mafuta.” 


A Dan. 9:26 Tnn., “atakatiliwa mbali.” 


Danieli 10 : 1-21 


10 Katika mwaka wa tatu wa utawala wa Koreshi mfalme wa Uajemi, 
Danieli ambaye pia aliitwa Belteshaza alipewa ufunuo; na ujumbe 

wake ulikuwa wa kweli, nao ulihusu pambano kubwa. Naye alielewa 
ujumbe huo na kupewa uelewaji kuhusu mambo aliyokuwa ameona. 


2 Siku hizo, mimi, Danieli, nilikuwa nikiomboleza kwa majuma 
matatu kamili. 3 Sikula kamwe chakula kizuri, sikula nyama wala 
kunywa divai, nami sikujipaka kamwe mafuta kwa majuma matatu 
kamili. 4 Katika siku ya 24 ya mwezi wa kwanza, nilipokuwa kwenye 
ukingo wa ule mto mkubwa, Mto Tigri,” 5 niliinua macho yangu 
nikamwona mwanamume aliyevaa mavazi ya kitani, na kiunoni 
mwake alikuwa na mshipi wa dhahabu kutoka Ufazi. $ Mwili wake 
ulikuwa kama krisolito, uso wake ulionekana kama radi, macho yake 
yalikuwa kama mienge inayowaka moto, mikono yake na miguu 
yake ilionekana kama shaba iliyong'arishwa, na mvumo wa maneno 
yake ulikuwa kama mvumo wa umati wa watu. 7 Ni mimi Danieli, 
peke yangu, niliyeona maono hayo; wanaume waliokuwa pamoja 
nami hawakuyaona. Hata hivyo, walishikwa na hofu kubwa, 
wakakimbia na kujificha. 


8 Kisha nikabaki peke yangu, na nilipoona maono hayo makubwa 
nguvu ziliniishia na sura yangu ya heshima ikatoweka, nikapoteza 
nguvu zote. 9 Kisha nikasikia sauti yake akizungumza; lakini 
nilipomsikia akizungumza, nikalala kifudifudi ardhini na kushikwa na 
usingizi mzito. 10 Lakini mkono ukanigusa, ukanitikisa ili niinuke kwa 
mikono na magoti yangu. 11 Kisha akaniambia: 


“Ee Danieli, wewe mtu mwenye thamani sana,” sikiliza kwa makini 
maneno ninayotaka kukwambia. Sasa simama mahali ulipo, kwa 


maana nimetumwa kwako.” 
Aliponiambia maneno hayo, nikasimama nikitetemeka. 


12 Kisha akaniambia: “Usiogope, Ee Danieli. Maneno yako 
yamesikiwa tangu siku ya kwanza ulipoukaza moyo wako kupata 
uelewaji na kujinyenyekeza mbele za Mungu wako, nami nimekuja 
kwa sababu ya maneno yako. 13 Lakini mkuu wa ufalme wa Uajemi 
alinipinga kwa siku 21. Lakini Mikaeli,” mmoja wa wakuu wenye vyeo 
vya juu zaidi,” akaja kunisaidia; nami nikabaki huko kando ya 
wafalme wa Uajemi. 14 Nimekuja kukuelewesha mambo 
yatakayowapata watu wako katika kipindi cha mwisho cha zile siku, 
kwa maana ni maono yanayohusu siku zijazo.” 


15 Sasa aliponiambia maneno hayo, niliuinamisha uso wangu chini 
nikashindwa kuongea. 16 Ndipo mmoja aliyeonekana kama 
mwanadamu akaigusa midomo yangu, nami nikafungua kinywa 
changu na kumwambia yule aliyesimama mbele yangu: “Bwana 
wangu ninaogopa kwa sababu ya maono hayo, nami sina nguvu. 

17 Sasa bwana wangu, mimi mtumishi wako, ninawezaje 
kuzungumza nawe bwana wangu? Kwa maana sasa sina nguvu, na 
pumzi imeniishia.” 


18 Yule aliyeonekana kama mwanadamu akanigusa tena na kunitia 
nguvu. 19 Kisha akasema: “Usiogope, Ee mtu mwenye thamani 
sana.” Uwe na amani. Uwe na nguvu, naam, uwe na nguvu.” 
Alipokuwa akizungumza nami nilitiwa nguvu na kusema: “Bwana 
wangu, sema, kwa maana umenitia nguvu.” 


20 Ndipo akasema: “Je, unajua kwa nini nimekuja? Sasa nitarudi 
kupigana na mkuu wa Uajemi. Nitakapoondoka, mkuu wa Ugiriki 


atakuja. 21 Hata hivyo, nitakwambia mambo yaliyoandikwa katika 
kitabu cha kweli. Hakuna yeyote anayeniunga mkono kwa uthabiti 
katika mambo haya isipokuwa Mikaeli, mkuu wako. 


^ Dan. 10:4 Tnn., “Hidekeli.” 

^ Dan. 10:11 Au “anayependwa sana; anayeheshimiwa sana.” 
^ Dan. 10:13 Maana yake “Ni Nani Aliye Kama Mungu?” 

^ Dan. 10:13 Au “mkuu wa cheo cha kwanza.” 


^ Dan. 10:19 Au “anayependwa sana; anayeheshimiwa sana.” 


Danieli 11:1-45 


11 “Mimi, katika mwaka wa kwanza wa utawala wa Dario Mmedi, 
nilisimama ili kumtia nguvu na kumwimarisha.” 2 Nitakayokwambia 
sasa ndiyo kweli: 


“Tazama! Wafalme watatu zaidi watasimama?” kwa ajili ya Uajemi, na 
wa nne atajikusanyia utajiri mwingi zaidi kuliko wengine wote. Na 
atakapokuwa na nguvu kupitia utajiri wake, atachochea kila kitu dhidi 
ya ufalme wa Ugiriki. 


3 “Na mfalme mwenye nguvu atasimama na kutawala kwa mamlaka 
kubwa sana na kufanya apendavyo. 4 Na atakapokuwa amesimama, 
ufalme wake utavunjwa na kugawanywa kuelekea pepo nne za 
mbinguni, lakini si kwa wazao wake” na si kwa mamlaka aliyotawala 
nayo; kwa maana ufalme wake utang'olewa na kuchukuliwa na 
wengine zaidi ya hao. 


5 “Na mfalme wa kusini atakuwa na nguvu, yaani, mmoja wa wakuu 
wake; lakini kuna mmoja atakayemshinda na kutawala kwa mamlaka 
kubwa sana, kubwa kuliko mamlaka yake. 


6 “Baada ya miaka kadhaa wataungana, na binti ya mfalme wa 
kusini atakuja kwa mfalme wa kaskazini ili kufanya makubaliano. 
Lakini nguvu za mkono wa binti huyo hazitadumu; na mfalme huyo 
hatasimama, wala mkono wake; na binti huyo atatiwa mikononi mwa 
wengine, yeye pamoja na wale wanaomleta, na yule aliyemzaa, na 
yule atakayemtia nguvu nyakati hizo. 7 Na mmoja kutoka katika 
chipukizi la mizizi yake atasimama katika cheo cha mfalme huyo, na 
mfalme huyo atalijia jeshi na kushambulia ngome ya mfalme wa 
kaskazini naye atachukua hatua dhidi yao na kushinda. $ Mfalme 


huyo atakuja Misri pamoja na miungu yao, sanamu zao za chuma,” 
na vitu vyao vinavyotamanika?” vya fedha na vya dhahabu, pamoja 
na mateka. Kwa miaka kadhaa hatamshambulia mfalme wa 
kaskazini, 9 ambaye ataushambulia ufalme wa mfalme wa kusini, 
lakini atarudi katika nchi yake mwenyewe. 


10 “Na wanawe watajitayarisha kwa ajili ya vita na kukusanya jeshi 
kubwa sana. Naye hakika atasonga mbele na kupita kama mafuriko. 
Lakini atarudi, naye atapigana vita mpaka kwenye ngome yake. 


11 “Na mfalme wa kusini atakasirika, naye atatoka na kwenda 
kupigana naye, yaani, na mfalme wa kaskazini, ambaye atakusanya 
umati mkubwa wa watu, lakini umati huo utatiwa mikononi mwa 
mfalme huyo.” 12 Na umati huo utachukuliwa. Moyo wake 
utajikweza, naye atasababisha makumi ya maelfu waanguke; lakini 
hatatumia nafasi aliyopata ya ushindi. 


13 “Na mfalme wa kaskazini atarudi na kukusanya umati mkubwa 
zaidi kuliko ule wa kwanza; na mwishoni mwa zile nyakati, baada ya 
miaka kadhaa, kwa hakika atakuja na jeshi kubwa na mali nyingi. 

14 Nyakati hizo wengi watampinga mfalme wa kusini. 


“Na watu wakatili” miongoni mwa watu wako watashawishiwa 
kujaribu kutimiza maono; lakini watajikwaa. 


15 “Na mfalme wa kaskazini atakuja na kujenga boma la kuzingira na 
kuteka jiji lenye ngome. Na majeshi ya kusini hayatasimama,” wala 
wanaume wake mashujaa; nao hawatakuwa na nguvu za kusimama. 
16 Yule anayekuja kupigana naye atafanya apendavyo, na hakuna 
yeyote atakayesimama mbele yake. Atasimama katika nchi ya lile 
Pambo,” na uwezo wa kuangamiza utakuwa mikononi mwake. 


17 Naye ataazimia kabisa” kuja na nguvu kamili za ufalme wake, 
atafanya makubaliano pamoja na mfalme huyo; naye atatenda kwa 
mafanikio. Na kumhusu yule binti wa wanawake, mfalme huyo 
atapewa ruhusa ya kumwangamiza. Na binti huyo hatasimama, wala 
hataendelea kuwa wake. 18 Mfalme huyo ataugeuza uso wake na 
kurudi kwenye nchi za pwani, naye atateka maeneo mengi. Na 
kamanda fulani atakomesha kwa faida yake mwenyewe ufidhuli 
kutoka kwa mfalme huyo, hivi kwamba ufidhuli huo hautakuwepo. 
Ataufanya umrudie mfalme huyo. 19 Kisha” ataugeuza uso wake 
kurudi kwenye ngome za nchi yake mwenyewe, naye atajikwaa na 
kuanguka, na hatapatikana. 


20 “Na katika cheo chake atasimama mtu anayemfanya mtozaji” 
apite katika ufalme wenye fahari, lakini katika siku chache 
atavunjwa, ingawa si kwa hasira wala vitani. 


21 “Na katika cheo chake atasimama mtu anayedharauliwa,* nao 
hawatampa fahari ya ufalme huo; naye atakuja wakati wa usalama” 
na kuchukua ufalme kwa ujanja.” 22 Na majeshi yaliyo kama 
mafuriko yatafagiliwa” mbali kwa sababu yake, nayo 
yataangamizwa; kama itakavyokuwa kwa Kiongozi wa lile agano. 
23 Na kwa sababu ya muungano waliofanya naye, ataendeleza 
udanganyifu na kuinuka na kuwa mwenye nguvu kupitia taifa dogo. 
24 Wakati wa usalama,” atavamia maeneo ya mkoa?” yenye utajiri 
mwingi zaidi” na kufanya mambo ambayo baba zake na mababu 
zake hawakufanya. Atawagawia watu wake vitu alivyopora na nyara 
na mali; naye atapanga njama zake dhidi ya mahali penye ngome, 
lakini kwa muda tu. 


25 “Akiwa na jeshi kubwa, atakusanya nguvu zake na moyo wake 
dhidi ya mfalme wa kusini, naye mfalme wa kusini atajitayarisha kwa 
ajili ya vita hivyo akiwa na jeshi kubwa kupita kiasi, tena lenye 
nguvu. Naye hatasimama, kwa sababu watapanga njama dhidi yake. 
26 Na wale wanaokula vyakula vyake bora watasababisha aanguke. 


“Na jeshi lake litafagiliwa mbali, na wengi watauawa. 


27 “Kuhusu wafalme hawa wawili, moyo wao utakuwa na mwelekeo 
wa kufanya maovu, nao wataketi kwenye meza moja wakiambiana 
uwongo. Lakini hakuna lolote litakalofanikiwa, kwa maana mwisho 
utakuja kwa wakati uliowekwa. 


28 “Na mfalme wa kaskazini atarudi katika nchi yake akiwa na mali 
nyingi, na moyo wake utapinga lile agano takatifu. Atatenda kwa 
mafanikio na kurudi katika nchi yake. 


29 “Kwa wakati uliowekwa atarudi na kushambulia kusini. Lakini 
wakati huo mambo hayatakuwa kama yalivyokuwa mwanzoni, 
30 kwa maana meli za Kitimu zitamshambulia, naye 
atanyenyekezwa. 


“Atarudi na kumwaga shutuma?” dhidi ya lile agano takatifu, naye 
atatenda kwa mafanikio; atarudi na kuwakazia fikira wale 
wanaoliacha agano takatifu. 31 Na majeshi yatasimama, kutoka 
kwake; nayo yatachafua patakatifu, ile ngome, na kuondoa ile 
dhabihu inayotolewa daima.” 


“Nao watasimamisha kile kitu chenye kuchukiza sana 
kinachosababisha ukiwa. 


32 “Na wale wanaotenda uovu dhidi ya lile agano, atawaongoza kwa 
maneno ya ujanja” waingie katika uasi imani. Lakini watu 
wanaomjua Mungu wao watakuwa imara na kutenda kwa mafanikio. 
33 Na wale walio na ufahamu miongoni mwa watu watawasaidia 
wengi kupata uelewaji. Nao” watakwazwa kwa upanga na kwa mwali 
wa moto, kwa kutekwa na kwa kuporwa, kwa siku kadhaa. 34 Lakini 
watakapokwazwa, watapokea msaada kidogo; na wengi watajiunga 
nao kwa maneno ya ujanja.” 39 Na baadhi ya wale wenye ufahamu 
watakwazwa, ili kazi ya kuwasafisha watu ifanywe kwa sababu yao 
na kazi ya kuwatakasa na kuwafanya kuwa weupe mpaka wakati wa 
mwisho; kwa maana bado ni ya wakati uliowekwa. 


36 “Mfalme huyo atafanya apendavyo, naye atajikweza na kujitukuza 
juu ya kila mungu; naye atasema mambo ya kushangaza dhidi ya 
Mungu wa miungu. Naye atafanikiwa mpaka shutuma itakapofikia 
mwisho; kwa sababu kilichoamuliwa lazima kitendeke. 37 Hatamjali 
Mungu wa baba zake; wala hatajali tamaa ya wanawake wala 
hatajali mungu mwingine yeyote, lakini atajitukuza mwenyewe juu ya 
kila mtu. 38 Badala ya Mungu wa baba zake atampa utukufu mungu 
wa ngome; na kwa kutumia dhahabu na fedha na mawe yenye 
thamani na vitu vinavyotamanika,* atampa utukufu mungu ambaye 
baba zake hawakumjua. 39 Naye atashinda ngome zilizoimarishwa 
kabisa akiwa pamoja na” mungu wa kigeni. Atawapa utukufu mwingi 
wale wanaomtambua,” naye atawafanya wawatawale watu wengi; 
na ataigawa ardhi kwa malipo. 


40 “Wakati wa mwisho mfalme wa kusini atasukumana?” naye, na 
mfalme wa kaskazini atamshambulia vikali kwa kutumia magari ya 
vita na wapanda farasi na meli nyingi; naye ataingia katika nchi hizo 
na kupita humo kama mafuriko. 41 Ataingia pia katika nchi ya lile 


Pambo,” na nchi nyingi zitakwazwa. Lakini hizi ndizo nchi 
zitakazoponyoka mikononi mwake: Edomu na Moabu na sehemu 
kuu ya Waamoni. 42 Naye ataendelea kuunyoosha mkono wake kwa 
nguvu dhidi ya nchi hizo; na nchi ya Misri haitaponyoka. 43 Naye 
atatawala hazina zilizofichwa za dhahabu na fedha na vitu vyote 
vinavyotamanika* vya Misri. Na Walibya na Waethiopia watafuata 
nyayo zake.” 


44 “Lakini habari kutoka mashariki” na kutoka kaskazini 
zitamhangaisha, naye atatoka kwa hasira kali ili kuwaangamiza na 
kuwaua wengi. 45 Naye atapiga mahema yake ya kifalme?” kati ya 
bahari kuu na mlima mtakatifu wa lile Pambo;” naye atasonga kufikia 
mwisho wake, na hakuna atakayemsaidia. 


A Dan. 11:1 Au “kuwa kama ngome kwake.” 

A Dan. 11:2 Au “watainuka.” 

A Dan. 11:4 Au “kizazi chake kijacho.” 

A Dan. 11:8 Au “sanamu zao za kuyeyushwa.” 

A Dan. 11:8 Au “vyenye thamani.” 

A Dan. 11:11 Inaonekana ni mfalme wa kusini. 

^ Dan. 11:14 Au “wana wa wanyang'anyi.” 

^ Dan. 11:15 Tnn., “mikono ya kusini haitasimama.” 


A Dan. 11:16 Au “ule Urembo.” 


^ Dan. 11:17 Tnn., “atakaza uso wake kabisa.” 


A Dan. 11:19 Inaonekana ni mfalme wa kaskazini. 
A Dan. 11:20 Huenda ni “mtoza ushuru.” Au “msimamizi wa kazi.” 
A Dan. 11:21 Au “anayechukiza.” 

A Dan. 11:21 Au labda, “bila onyo.” 

A Dan. 11:21 Au “hila.” 

A Dan. 11:22 Tnn., “mikono ya mafuriko itafagiliwa.” 
A Dan. 11:24 Au labda, “Bila onyo.” 

A Dan. 11:24 Au “wilaya ya utawala.” 

A Dan. 11:24 Tnn., “unono.” 

A Dan. 11:30 Au “kuelekeza ghadhabu yake.” 

A Dan. 11:31 Au “kile kitu kinachotolewa kila siku.” 
A Dan. 11:32 Au “kurairai; yasiyo ya unyoofu.” 

A Dan. 11:33 Yaani, walio na ufahamu. 

A Dan. 11:34 Au “kurairai; yasiyo ya unyoofu.” 

A Dan. 11:38 Au “vyenye thamani.” 

A Dan. 11:39 Au “akisaidiwa na.” 


A Dan. 11:39 Au labda, “Atampa utukufu mwingi yeyote 
anayemtambua.” 


A Dan. 11:40 Au “atamenyana.” 


A Dan. 11:41 Au “ule Urembo.” 


^ Dan 


. 11:43 Au “vyenye thamani.” 


^ Dan 


.- 11:43 Au “watamfuata.” 


^ Dan 


. 11:44 Au “mawio ya jua.” 


. 11:45 Au “ya kifahari.” 


^ Dan 


A Dan 


. 11:45 Au “ule Urembo.” 


Danieli 12:1-13 


12 “Wakati huo Mikaeli” atasimama,” yule mkuu anayesimama kwa 
ajili ya watu wako.” Na kutakuwa na wakati wa taabu ambao 
haujawahi kamwe kutokea tangu kuanzishwa kwa taifa lolote mpaka 
wakati huo. Na wakati huo watu wako wataponyoka, kila mtu 
atakayepatikana ameandikwa katika kile kitabu. 2 Na wengi kati ya 
wale wanaolala usingizi katika mavumbi ya dunia wataamka, baadhi 
yao watapata uzima wa milele na wengine watapata shutuma na 
chuki ya milele. 


3 “Na wale walio na ufahamu watang'aa sana kama anga la mbingu, 
na wale wanaowaleta wengi kwenye uadilifu watang'aa kama nyota, 
milele na milele. 


4 “Lakini wewe, Danieli, yaweke siri maneno haya, na ukifunge kwa 
muhuri kitabu hiki mpaka wakati wa mwisho. Wengi watazunguka 
huku na huku,” na ujuzi wa kweli utakuwa mwingi.” 


> Kisha mimi, Danieli, nikatazama na kuwaona wengine wawili 
wamesimama mahali hapo, mmoja kwenye ukingo huu wa kijito na 
yule mwingine kwenye ukingo wa pili wa kijito. $ Kisha mmoja 
akamuuliza yule mwanamume aliyevaa mavazi ya kitani, aliyekuwa 
juu ya maji ya kijito: “Itachukua muda gani kufikia mwisho wa mambo 
haya ya kustaajabisha?” 7 Kisha nikamsikia yule mwanamume 
aliyevaa mavazi ya kitani, aliyekuwa juu ya maji ya kijito, alipokuwa 
akiinua mkono wake wa kulia na mkono wake wa kushoto kuelekea 
mbinguni na kuapa hivi kwajina la Yule anayeishi milele: “Itakuwa ni 
kwa wakati uliowekwa, nyakati zilizowekwa, na nusu ya wakati.” 
Mara tu kuvunjwavunjwa kwa nguvu za watu watakatifu 
kutakapofikia mwisho, mambo haya yote yatafikia mwisho wake.” 


8 Basi mimi, nilisikia, lakini sikuweza kuelewa; kwa hiyo nikauliza: 
“Ee bwana wangu, matokeo ya mambo haya yote yatakuwa nini?” 


9 Akajibu: “Nenda, Danieli, kwa sababu maneno haya yanapaswa 
kuwekwa yakiwa siri na kutiwa muhuri mpaka wakati wa mwisho. 

10 Wengi watajitakasa na kujifanya weupe nao watasafishwa. Na 

waovu watatenda uovu, na hakuna mwovu yeyote atakayeelewa; 

lakini wale walio na ufahamu wataelewa. 


11 “Na tangu wakati wa kuondolewa kwa ile dhabihu inayotolewa 
daima” na kusimamishwa kwa kile kitu kinachochukiza sana 
kinachosababisha ukiwa, kutakuwa na siku 1,290. 


12 “Mwenye furaha ni yule anayeendelea kutarajia” na anayefika 
kwenye zile siku 1,335! 


13 “Lakini wewe, endelea mpaka mwisho. Utapumzika, lakini 
utasimama kwa ajili ya fungu lako” mwishoni mwa zile siku.” 


A Dan. 12:1 Maana yake “Ni Nani Aliye Kama Mungu?” 

A Dan. 12:1 Au “atainuka.” 

^ Dan. 12:1 Tnn., “wana wa watu wako.” 

^ Dan. 12:4 Au “watakichunguza [yaani, kitabu hiki] kwa makini.” 
^ Dan. 12:7 Yaani, nyakati tatu na nusu. 

^ Dan. 12:11 Au “kile kitu kinachotolewa kila siku.” 


^ Dan. 12:12 Au “anayengojea kwa hamu kubwa.” 


A Dan. 12:13 Au “mahali pako ulipogawiwa.” 


HOSEA 


YALIYOMO 


Mke wa Hosea na watoto anaozaa (1-9) 


Yezreeli (4), Lo-ruhama (6), na Lo-ami (9) 
Tumaini la kurudishwa na kuwa na umoja (10, 11) 
2 
Waisraeli wasio waaminifu waadhibiwa (1-13) 


Wamrudia Yehova akiwa kama mume wao (14-23) 


“Utaniita mume Wangu” (16) 


Hosea amkomboa mke wake mzinzi (1-3) 
Waisraeli watamrudia Yehova (4, 5) 
4 


Kesi ya Yehova dhidi ya Waisraeli (1-8) 


Watu hawamjui Mungu nchini (1) 


Waisraeli waabudu sanamu na kufanya ukahaba (9-19) 


Wapotoshwa na roho ya ukahaba (12) 


5 


Waefraimu na watu wa Yuda wahukumiwa (1-15) 


Wasihiwa wamrudie Yehova (1-3) 


Upendo mshikamanifu usiodumu wa Waisraeli (4-6) 


Upendo mshikamanifu ni bora kuliko dhabihu (6) 


Mwenendo wa aibu wa Waisraeli (7-11) 


Uovu wa Waefraimu (1-16) 


Hawataepuka wavu wa Mungu (12) 


Matokeo ya kuabudu sanamu (1-14) 


Kupanda upepo, kuvuna kimbunga (7) 


Waisraeli wamemsahau Muumba wao (14) 


Mungu awakataa Waefraimu kwa sababu ya dhambi zao (1-17) 


Wajiweka wakfu kwa mungu anayechukiza (10) 


10 


Waisraeli ni mzabibu ulioharibika, wataangamizwa (1-15) 


Kupanda na kuvuna (12, 13) 


11 
Mungu ampenda Israeli tangu utotoni (1-12) 


“Nikamwita mwanangu atoke Misri” (1) 


12 
Waefraimu wanapaswa kumrudia Yehova (1-14) 


Yakobo alishindana na Mungu (3) 
Yakobo alimlilia Mungu ili ambariki (4) 
13 


Waefraimu waabudu sanamu na kumsahau Yehova (1-16) 


“Ewe Kifo, yako wapi maumivu yako makali?” (14) 


14 
Wasihiwa wamrudie Yehova (1-3) 


Kutoa sifa ya midomo (2) 


Waisraeli waponywa, hawatakosa uaminifu tena (4-9) 


Hosea 


1 Neno la Yehova lililomjia Hosea” mwana wa Beeri katika siku za 
Uzia, Yothamu, Ahazi, na Hezekia, wafalme wa Yuda, na katika siku 
za Yeroboamu mwana wa Yoashi, mfalme wa Israeli. 2 Yehova 
alipoanza kusema neno lake kupitia Hosea, Yehova alimwambia hivi 
Hosea: “Nenda, muoe mwanamke kahaba” na uzae watoto wa 
ukahaba,” kwa sababu nchi imeacha kabisa kumfuata Yehova kwa 
sababu ya ukahaba.”* 


3 Basi akaenda na kumwoa Gomeri binti ya Diblaimu, na Gomeri 
akapata mimba na kumzalia mwana. 


4 Kisha Yehova akamwambia Hosea: “Mpe mwana huyo jina 
Yezreeli,” kwa sababu baada ya muda mfupi tu nitaifanya nyumba 
ya Yehu iwajibike kwa sababu ya matendo ya umwagaji wa damu ya 
Yezreeli, nami nitaukomesha utawala wa wafalme wa Israeli. 5 Siku 
hiyo nitavunja upinde wa Israeli katika Bonde la” Yezreeli.” 


6 Gomeri akapata mimba tena na kuzaa binti. Mungu akamwambia 
Hosea: “Mpe binti huyo jina Lo-ruhama,” kwa maana sitaionyesha 
tena rehema nyumba ya Israeli, kwa sababu kwa hakika 
nitawafukuza. 7 Lakini nitaionyesha rehema nyumba ya Yuda, nami 
nitawaokoa kwa nguvu za Yehova Mungu wao; sitawaokoa kwa 
upinde au kwa upanga au kwa vita au kwa farasi au kwa wapanda 
farasi.” 


8 Baada ya kumwachisha Lo-ruhama kunyonya, Gomeri alipata 
mimba na kuzaa mwana. 9 Kisha Mungu akasema: “Mpe mwana 


huyo jina Lo-ami,” kwa sababu ninyi si watu wangu nami sitakuwa 
Mungu wenu. 


10 “Na Waisraeli” watakuwa wengi kama chembe za mchanga wa 
bahari, ambao hauwezi kupimwa wala kuhesabiwa. Na mahali 
ambapo Mungu aliwaambia, ‘Ninyi si watu wangu, atawaita, ‘Wana 
wa Mungu aliye hai.' 11 Na watu wa Yuda na wa Israeli 
watakusanywa pamoja ili wawe na umoja nao watajichagulia 
kiongozi mmoja na kupanda kutoka nchini, kwa maana siku ya 
Yezreeli itakuwa kuu. 


A Hos. 1:1 Ufupisho wa jina Hoshaya, linalomaanisha “Aliyeokolewa 
na Yah; Yah Ameokoa.” 


A Hos. 1:2 Au “malaya.” 

A Hos. 1:2 Au “umalaya.” 

A Hos. 1:2 Au “umalaya.” 

^ Hos. 1:4 Maana yake “Mungu Atapanda Mbegu.” 
A Hos. 1:5 Au “Nchi Tambarare ya Chini ya.” 

A Hos. 1:6 Maana yake “Hajaonyeshwa Rehema.” 


A Hos. 1:9 Maana yake “Si Watu Wangu.” 


A Hos. 1:10 Yaani, wana wa Israeli. 


Hosea 2:1-23 

2 “Waambieni ndugu zenu, ‘Ninyi ni watu wangu!” 

Na dada zenu, ‘Enyi wanawake mlioonyeshwa rehema!” 

2 Mshtakini mama yenu; mshtakini, 

Kwa maana yeye si mke wangu nami si mume wake. 
Anapaswa kuacha ukahaba” 

Na uzinzi kutoka kati ya matiti yake, 

3 La sivyo nitamvua nguo abaki uchi kama alivyozaliwa, 
Nitamfanya awe kama nyika, 

Nitamfanya awe nchi isiyo na maji, 

Na kusababisha afe kwa kiu. 

4 Nami sitawaonyesha rehema wanawe, 

Kwa maana ni wana wa ukahaba.” 

> Kwa maana mama yao amefanya ukahaba.” 
Aliyewachukua mimba ametenda kwa aibu, kwa kuwa alisema, 
‘Nitawafuatia wapenzi wangu, 
Wanaonipa mkate wangu?” na maji yangu, 
Sufu yangu na kitani changu, mafuta yangu na kinywaji changu.’ 


6 Basi nitaziba njia yako kwa uzio wa miiba; 


Nami nitajenga ukuta wa mawe ili kumzuia, 

Ili asiweze kupata njia za kutokea. 

7 Atawafuatia wapenzi wake, lakini hatawapata; 

Atawatafuta, lakini hatawapata. 

Kisha atasema, ‘Nitarudi kwa mume wangu wa kwanza, 

Kwa maana nilikuwa na hali njema zaidi wakati huo kuliko sasa.’ 


8 Hakutambua kwamba mimi ndiye niliyempa nafaka, divai mpya, 
na mafuta, 


Na mimi ndiye niliyempa fedha nyingi 

Na dhahabu, waliyotumia kumtumikia Baali. 

9 ‘Kwa hiyo, nitarudi na kuchukua nafaka yangu itakapokomaa 
Na divai yangu mpya katika majira yake, 


Nami nitampokonya sufu yangu na kitani changu kilichokusudiwa 
kufunika uchi wake. 


10 Naam, nitafunua sehemu zake za siri ili wapenzi wake wazione 
waziwazi, 


Na hakuna mtu yeyote atakayemwokoa kutoka mikononi mwangu. 
11 Nitakomesha shangwe yake yote, 


Sherehe zake, miezi yake mipya, sabato zake, na misimu yake yote 
ya sherehe. 


12 Nami nitaharibu mizabibu yake na mitini yake, ambayo amesema 
hivi kuihusu: 


“Haya ni malipo yangu, niliyopewa na wapenzi wangu”; 
Nitaifanya iwe misitu, 
Na wanyama wa mwituni wataila kwa pupa. 


13 Nitamfanya awajibike kwa sababu ya siku alizotumia kutoa 
dhabihu kwa sanamu za Baali, 


Alipokuwa akijipamba kwa pete zake na mapambo yake na 
kuwafuatia wapenzi wake, 


Na mimi ndiye aliyenisahau, asema Yehova. 

14 “Kwa hiyo nitamshawishi, 

Nitampeleka nyikani, 

Nami nitazungumza naye ili kuuteka moyo wake. 


15 Nitamrudishia mashamba yake ya mizabibu kuanzia wakati huo 
na kuendelea, 


Na Bonde la” Akori liwe lango la tumaini; 

Atanijibu huko kama alivyofanya alipokuwa kijana, 
Kama siku aliyotoka katika nchi ya Misri. 

16 Na siku hiyo, asema Yehova, 

‘Utaniita mume Wangu, hutaniita tena bwana Wangu.” 


17 “Nitaondoa majina ya sanamu za Baali katika kinywa chake, 


Na majina yake hayatakumbukwa tena. 


18 Siku hiyo nitafanya agano na wanyama wa mwituni kwa ajili ya 
watu wangu, 


Pia na ndege wa angani na viumbe wa ardhini wanaotambaa; 
Nitaondoa upinde na upanga na vita nchini, 

Nami nitawafanya waishi” kwa usalama. 

19 Nitakuchumbia ili uwe wangu milele; 

Nitakuchumbia kwa uadilifu na kwa haki, 

Kwa upendo mshikamanifu na kwa rehema. 

20 Nitakuchumbia kwa uaminifu, 

Nawe hakika utanijua mimi, Yehova.’ 

21 “Siku hiyo nitajibu, asema Yehova, 

‘Nitazijibu mbingu, 

Nazo zitaijibu dunia; 

22 Nayo dunia itajibu nafaka na divai mpya na mafuta; 

Navyo vitajibu Yezreeli.* 

23 Nitampanda kama mbegu kwa ajili yangu duniani, 

Nami nitamwonyesha rehema yule ambaye hakuonyeshwa rehema;* 


aK t 


Nitawaambia wale ambao si watu wangu:” “Ninyi ni watu wangu,” 


3333) 


Nao watasema: “Wewe ni Mungu wetu. 


A Hos. 2:1 Angalia maelezo ya chini ya Hosea 1:9. 
^ Hos. 2:1 Angalia maelezo ya chini ya Hosea 1:6. 
A Hos. 2:2 Au “umalaya.” 

A Hos. 2:4 Au “umalaya.” 

A Hos. 2:5 Au “umalaya.” 

A Hos. 2:5 Au “chakula changu.” 

^ Hos. 2:15 Au “Nchi Tambarare ya Chini ya.” 

A Hos. 2:16 Au “Baali Wangu.” 

^ Hos. 2:18 Tnn., “walale chini.” 

^ Hos. 2:22 Maana yake “Mungu Atapanda Mbegu.” 
^ Hos. 2:23 Angalia maelezo ya chini ya Hosea 1:6. 


^ Hos. 2:23 Angalia maelezo ya chini ya Hosea 1:9. 


Hosea 3:1-5 


3 Kisha Yehova akaniambia: “Nenda tena, mpende mwanamke 
anayependwa na mwanamume mwingine na ambaye anafanya 
uzinzi, mpende kama Yehova anavyowapenda Waisraeli ingawa 
wanaabudu miungu mingine na kupenda keki za zabibu kavu.”* 


2 Basi nikamnunua ili awe wangu kwa vipande 15 vya fedha na 
homeri moja na nusuž ya shayiri. 3 Kisha nikamwambia: “Utaendelea 
kuwa wangu kwa siku nyingi. Usifanye ukahaba,” na usifanye ngono 
na mwanamume mwingine, nami pia sitafanya ngono nawe.” 


4 Kwa maana Waisraeli watakaa kwa muda mrefu” bila mfalme, bila 
mkuu, bila dhabihu, bila nguzo, na bila efodi na sanamu za 
terafimu.” 5 Baadaye Waisraeli watarudi na kumtafuta Yehova 
Mungu wao na Daudi mfalme wao, nao watamjia Yehova 
wakitetemeka na kutafuta wema wake katika kipindi cha mwisho cha 
zile siku. 


A Hos. 3:1 Yaani, keki zilizotumiwa katika ibada ya uwongo. 


A Hos. 3:2 Homeri ni kipimo sawa na lita 220. Angalia Nyongeza 
B14. 


A Hos. 3:3 Au “umalaya.” 
^ Hos. 3:4 Tnn., “siku nyingi.” 


A Hos. 3:4 Au “miungu ya familia; sanamu.” 


Hosea 4:1-19 
4 Lisikieni neno la Yehova, enyi Waisraeli, 
Kwa maana Yehova ana kesi dhidi ya wakaaji wa nchi, 


Kwa sababu hakuna ukweli wala upendo mshikamanifu wala ujuzi 
kumhusu Mungu nchini. 


2 Viapo vya uwongo na udanganyifu na mauaji 
Na wizi na uzinzi umeenea sana, 


Na tendo moja la umwagaji wa damu linafuata tendo lingine la 
umwagaji wa damu. 


3 Ndiyo sababu nchi itaomboleza 

Na kila mkaaji nchini atadhoofika; 

Wanyama wa mwituni na ndege wa angani, 

Hata samaki wa baharini, wataangamia. 

4 “Hata hivyo, mtu yeyote asibishane nanyi wala kuwakaripia, 
Kwa maana watu wenu ni kama wale wanaobishana na kuhani. 
> Basi mtajikwaa kweupe kabisa wakati wa mchana, 

Na nabii atajikwaa pamoja nanyi, kana kwamba ni usiku. 

Nami nitamnyamazisha” mama yenu. 

6 Watu wangu watanyamazishwa,” kwa sababu hawana ujuzi. 


Kwa sababu mmekataa ujuzi, 


Nitawakataa pia msinitumikie mkiwa makuhani wangu; 

Na kwa sababu mmesahau sheria” ya Mungu wenu, 

Mimi mwenyewe nitawasahau wana wenu. 

7 Kadiri walivyoongezeka,* ndivyo walivyozidi kunitendea dhambi. 
Nitabadili utukufu wao uwe aibu.” 

8 Wanajilisha dhambi ya watu wangu, 

Nao wana pupa ya kuona watu wangu wakikosea. 

9 Yatakayowapata watu ndiyo yatakayompata kuhani; 
Nitawafanya wawajibike kwa sababu ya njia zao, 

Nami nitawaletea matokeo ya matendo yao. 

10 Watakula lakini hawatashiba. 

Watafanya ngono ovyovyo,* lakini hawataongezeka, 

Kwa sababu hawajamheshimu Yehova. 

11 Ukahaba?” na divai na divai mpya 

Huondoa kichocheo cha kutenda lililo jema.” 

12 Watu wangu hutafuta ushauri kutoka kwa sanamu zao za miti, 
Wakifanya mambo wanayoambiwa na fimbo yao;* 

Kwa sababu roho ya ukahaba” huwapotosha, 


Na kwa ukahaba” wao wanakataa kujinyenyekeza kwa Mungu wao. 


13 Wanatoa dhabihu juu ya vilele vya milima, 
Na juu ya vilima wanafukiza moshi wa dhabihu, 
Chini ya mialoni na milubna na kila mti mkubwa, 


Kwa sababu vivuli vyake ni vizuri. 


* 


Ndiyo sababu mabinti wenu wanafanya ukahaba 
Na mabinti wakwe zenu wanafanya uzinzi. 


14 Sitawafanya mabinti wenu wawajibike kwa sababu ya ukahaba” 
wao, 


Wala mabinti wakwe zenu kwa sababu ya uzinzi wao. 

Kwa maana wanaume huwatafuta makahaba 

Nao hutoa dhabihu pamoja na makahaba wa hekaluni; 
Watu kama hao wasio na uelewaji wataangamia. 

15 Ingawa mnafanya ukahaba,” enyi Waisraeli, 

Watu wa Yuda wasiwe na hatia. 

Msije Gilgali wala Beth-aveni, 

Na msiape mkisema, ‘Kwa hakika kama Yehova anavyoishi! 
16 Waisraeli wamekuwa wakaidi kama ng'ombe mkaidi. 


Je, sasa Yehova atawachunga kama mwanakondoo dume 
malishoni?* 


17 Waefraimu wameshikamana na sanamu. 


Waacheni! 

18 Pombe yao” inapomalizika, 

Wanafanya ngono ovyovyo.” 

Na watawala wao” hupenda sana aibu. 

19 Upepo utawafunga katika mabawa yake,” 


Nao watazionea aibu dhabihu zao.” 


A Hos. 4:5 Tnn., “nitamwangamiza.” 

A Hos. 4:6 Tnn., “wataangamizwa.” 

A Hos. 4:6 Au “mafundisho.” 

A Hos. 4:7 Yaani, makuhani. 

A Hos. 4:7 Au labda, “Wameniaibisha badala ya kunitukuza.” 


A Hos. 4:10 Au “Watakuwa waasherati kupindukia; Watafanya 
umalaya.” 


A Hos. 4:11 Au “Umalaya.” 

^ Hos. 4:11 Tnn., “Huondoa moyo.” 

A Hos. 4:12 Au “fimbo yao ya ubashiri.” 
A Hos. 4:12 Au “umalaya.” 

A Hos. 4:12 Au “umalaya.” 


A Hos. 4:13 Au “umalaya.” 


A Hos. 4:14 Au “umalaya.” 

A Hos. 4:15 Au “umalaya.” 

A Hos. 4:16 Tnn., “mahali penye nafasi ya kutosha.” 
^ Hos. 4:18 Au “Pombe yao ya ngano.” 


^ Hos. 4:18 Au “Wanafanya uasherati kupindukia; Wanafanya 
ukahaba.” 


^ Hos. 4:18 Tnn., “ngao zao.” 


^ Hos. 4:19 Au “utawafagilia mbali.” 


Hosea 5:1-15 

5 “Sikieni jambo hili, enyi makuhani, 

Sikiliza kwa makini, Ee nyumba ya Israeli, 

Sikiliza, Ee nyumba ya mfalme, 

Kwa maana hukumu inawahusu ninyi; 

Kwa sababu ninyi ni mtego kwa Mispa 

Na wavu uliotandazwa juu ya Tabori. 

2 Na wale wanaoanguka” wamezama ndani kabisa” katika mauaji, 
Nami ninawaonya” wote. 

3 Ninawajua Waefraimu, 

Na Waisraeli hawajafichika mbele zangu. 

Kwa maana sasa, enyi Waefraimu, mmefanya ngono ovyoovyo;” 
Waisraeli wamejichafua wenyewe. 

4 Shughuli zao haziwaruhusu wamrudie Mungu wao, 

Kwa sababu kuna roho ya ukahaba” miongoni mwao; 

Nao hawamtambui Yehova. 

> Kiburi cha Waisraeli kimetoa ushahidi dhidi yao;” 

Waisraeli na Waefraimu wamejikwaa katika kosa lao, 


Na watu wa Yuda wamejikwaa pamoja nao. 


6 Walienda kumtafuta Yehova wakiwa na kundi lao la kondoo na 
kundi lao la ng'ombe, 


Lakini hawakuweza kumpata. 

Alikuwa amejitenga mbali nao. 

7 Wamemsaliti Yehova, 

Kwa sababu wamekuwa baba za wana wa kigeni. 

Sasa mwezi mmoja utawanyafua” pamoja na mafungu?” yao. 
8 Pigeni pembe huko Gibea, tarumbeta huko Rama! 


Pigeni kelele za vita huko Beth-aveni—tunawafuata, enyi 
Wabenjamini! 


9 Enyi Waefraimu, mtakuwa kitu cha kutisha katika siku ya adhabu. 


Nimetangaza jambo ambalo hakika litatukia miongoni mwa makabila 
ya Israeli. 


10 Wakuu wa Yuda ni kama wale wanaosogeza mpaka. 
Nitawamwagia ghadhabu yangu kama maji. 

11 Waefraimu wamekandamizwa, wamepondwa na hukumu, 
Kwa maana waliazimia kumfuata adui yao. 

12 Kwa hiyo nilikuwa kama nondo” kwa Waefraimu 

Na kama uozo kwa nyumba ya Yuda. 


13 Waefraimu walipoona ugonjwa wao, na watu wa Yuda kidonda 
chao, 


Waefraimu walienda Ashuru na kutuma wajumbe kwa mfalme mkuu. 
Lakini hakuweza kuwaponya, 

Wala hakuweza kuponya kidonda chenu. 

14 Kwa maana nitakuwa kama mwanasimba kwa Waefraimu, 

Na kama simba mwenye nguvu” kwa nyumba ya Yuda. 

Mimi mwenyewe nitawararua vipandevipande na kwenda zangu; 
Nitawabeba na kwenda nao, na hakuna yeyote atakayewaokoa. 

15 Nitaenda na kurudi mahali pangu mpaka watakapolipia hatia yao, 
Na kisha watatafuta kibali changu.” 


Watakapokuwa wakiteseka, watanitafuta.” 


A Hos. 5:2 Au “waasi.” 

A Hos. 5:2 Au “wamejitumbukiza kabisa.” 

A Hos. 5:2 Au “nitawatia nidhamu.” 

A Hos. 5:3 Au “mmefanya uasherati; mmefanya umalaya.” 
A Hos. 5:4 Au “umalaya.” 

A Hos. 5:5 Tnn., “mbele za uso wao.” 

A Hos. 5:7 Au labda, “Watanyafuliwa katika mwezi mmoja.” 
A Hos. 5:7 Au “mashamba yao.” 


A Hos. 5:12 Aina fulani ya wadudu waharibifu. 


A Hos. 5:14 Au “mwanasimba mwenye manyoya marefu shingoni.” 


A Hos. 5:15 Tnn., “uso wangu.” 


Hosea 6:1-11 

6 “Njooni, tumrudie Yehova, 

Kwa maana ameturarua vipandevipande, lakini atatuponya. 
Alitupiga, lakini atafunga majeraha yetu. 

2 Atatuhuisha baada ya siku mbili. 

Siku ya tatu atatuinua, 

Nasi tutaishi mbele zake. 

3 Tutamjua, tutajitahidi kumjua Yehova. 
Kuja kwake ni hakika kama mapambazuko; 
Atakuja kwetu kama mvua kubwa, 

Kama mvua ya masika inayolowesha dunia.” 
4 “Niwafanyie nini, enyi Waefraimu? 
Niwafanyie nini, enyi watu wa Yuda, 


Kwa maana upendo wenu mshikamanifu ni kama ukungu wa 
asubuhi, 


Kama umande unaotoweka haraka. 

> Ndiyo sababu nitawakatakata kabisa kwa kutumia manabii; 
Nitawaua kwa maneno ya kinywa changu. 

Na hukumu zangu dhidi yenu zitang'aa kama mwangaza. 


6 Kwa maana ninapendezwa na upendo mshikamanifu,” si dhabihu, 


Na kumjua Mungu, badala ya dhabihu nzima za kuteketezwa. 
7 Lakini wao, kama wanadamu tu, wamevunja agano. 
Wamenisaliti katika nchi yao. 

8 Gileadi ni mji wa watenda maovu, 

Umefunikwa kwa nyayo za damu. 


9 Magenge ya makuhani ni kama makundi ya wavamizi 
yanayomvizia mtu. 


Wanawaua watu barabarani kule Shekemu, 

Kwa maana mwenendo wao ni wa aibu. 

10 Nimeona jambo la kuchukiza sana katika nyumba ya Israeli. 
Huko Waefraimu hufanya ukahaba; 

Waisraeli wamejichafua wenyewe. 


11 Zaidi ya hayo, enyi watu wa Yuda, wakati wa mavuno umetengwa 
kwa ajili yenu, 


Nitakapowakusanya watu wangu waliotekwa.” 


A Hos. 6:6 Au “rehema.” 


Hosea 7:1-16 

7 “Ninapotaka kuwaponya Waisraeli, 
Kosa la Waefraimu hufunuliwa pia, 
Na uovu wa Samaria. 

Kwa maana wamezoea udanganyifu; 


Wezi huvunja na kuingia ndani na makundi ya wavamizi 
hushambulia nje. 


2 Lakini hawasemi moyoni mwao kwamba mimi nitakumbuka uovu 
wao wote. 


Sasa wamezungukwa kabisa na shughuli zao; 

Ziko mbele kabisa ya uso wangu. 

3 Wanamfanya mfalme ashangilie kwa uovu wao, 
Na wakuu kwa udanganyifu wao. 

4 Wote ni wazinzi, 

Wanawaka kama jiko lililowashwa moto na mwokaji, 


Ambaye huacha kuchochea moto baada ya kukanda unga na 
kuuacha uumuke. 


5 Katika siku ya mfalme wetu, wakuu wamekuwa wagonjwa 
—Wana ghadhabu kwa sababu ya divai. 


Amewanyooshea mkono wadhihaki. 


6 Kwa maana wanakaribia kwa mioyo inayowaka kama jiko.” 
Mwokaji hulala usiku kucha; 

Asubuhi jiko huwaka kama miali ya moto. 

7 Wote wanawaka moto kama jiko, 

Nao wanawanyafua watawala” wao. 

Wafalme wao wote wameanguka; 

Hakuna yeyote kati yao anayenililia. 

8 Waefraimu huchangamana na mataifa. 


Waefraimu ni kama keki ya mviringo ambayo haijaokwa upande 
mmoja. 


9 Wageni wamenyonya nguvu zao, lakini hawajui. 
Na mvi zimejaa kichwani, lakini hawana habari. 

10 Kiburi cha Waisraeli kimetoa ushahidi dhidi yao, 
Lakini hawajamrudia Yehova Mungu wao, 

Wala hawajamtafuta licha ya hayo yote. 

11 Waefraimu ni kama njiwa mjinga, asiye na akili.” 
Wameomba msaada Misri; wameenda Ashuru. 

12 Popote waendapo, nitatandaza wavu wangu juu yao. 


Nitawaangusha kama ndege wa angani. 


Nitawatia nidhamu kulingana na onyo ambalo kusanyiko lao lilipewa. 


13 Ole wao, kwa sababu wamenikimbia! 

Wataangamia, kwa maana wameniasi! 

Nilikuwa tayari kuwakomboa, lakini wamesema uwongo dhidi yangu. 
14 Hawakuniomba msaada kutoka moyoni mwao, 

Ingawa waliendelea kulia kwa sauti kubwa vitandani mwao. 
Walijikatakata kwa sababu ya nafaka na divai yao mpya; 
Wananigeuka. 

15 Ingawa niliwatia nidhamu na kuimarisha mikono yao, 
Wananipinga, wakipanga njama ya kutenda uovu. 

16 Walibadili njia yao, lakini hawakufuata chochote kilichokwezwa;* 
Walikuwa wasiotegemeka kama upinde uliolegea. 


Wakuu wao wataangamizwa kwa upanga kwa sababu ya ndimi zao 
za ukaidi. 


Kwa sababu hiyo watadhihakiwa katika nchi ya Misri.” 


A Hos. 7:6 Au labda, “Mioyo yao ni kama jiko wanapokaribia kwa 
hila.” 


^ Hos. 7:7 Tnn., “waamuzi.” 
^ Hos. 7:11 Tnn., “asiye na moyo.” 


^ Hos. 7:16 Yaani, hawakufuata ibada iliyokwezwa. 


Hosea 8:1-14 

8 “Pigeni pembe! 

Adui anakuja kama tai kuivamia nyumba ya Yehova, 

Kwa sababu wamelivunja agano langu na kuasi sheria yangu. 
2 Wananililia wakisema, ‘Mungu wetu, sisi, Waisraeli, tunakujua! 
3 Waisraeli wamekataa mema. 

Adui na awafuatie. 

4 Wamejichagulia wafalme, lakini bila kibali changu. 
Wamejichagulia wakuu, lakini sikuwatambua. 
Wametengeneza sanamu kwa fedha yao na dhahabu yao, 
Wakajiletea maangamizi. 

5 Ndama wenu amekataliwa, enyi watu wa Samaria. 

Hasira yangu inawaka dhidi yao. 

Wataendelea mpaka lini kushindwa kuwa bila hatia?* 

6 Kwa maana ndama huyu ametoka Israeli. 

Fundi ndiye aliyemtengeneza, si Mungu; 

Ndama wa Samaria atavunjwa na kubaki vipandevipande. 

7 Kwa maana wanapanda upepo, 


Nao watavuna kimbunga. 


Hakuna bua linalozaa nafaka iliyokomaa; 

Bua lolote linalochipuka halitokezi unga. 

Unga wowote wanaopata, utamezwa na wageni. 
8 Waisraeli watamezwa. 

Sasa watakuwa miongoni mwa mataifa, 

Kama chombo ambacho hakitakikani. 


9 Kwa maana wamepanda kwenda Ashuru, kama punda mwitu aliye 
peke yake. 


Waefraimu wamekodi wapenzi. 
10 Ingawa wanawakodi kutoka miongoni mwa mataifa, 
Sasa mimi nitawazingira; 


Wataanza kuteseka kwa sababu ya mzigo waliotwikwa na mfalme na 
wakuu. 


11 Kwa maana Waefraimu wamezidisha madhabahu ili watende 
dhambi. 


Zikawa madhabahu walizotumia kutenda dhambi. 

12 Niliwaandikia mambo mengi ya sheria” yangu, 

Lakini waliyaona kuwa mambo ya ajabu. 

13 Wananitolea zawadi za dhabihu, nao wanakula nyama, 


Lakini mimi Yehova sipendezwi nazo. 


Sasa nitakumbuka kosa lao na kuwaadhibu kwa sababu ya dhambi 
zao. 


Wamegeuka na kurudi” Misri. 

14 Waisraeli wamemsahau Muumba wao na kujenga mahekalu, 
Na watu wa Yuda wamezidisha majiji yenye ngome. 

Lakini nitashusha moto kwenye majiji yao, 


Nao utateketeza minara iliyo katika kila jiji.” 


A Hos. 8:5 Au “kushindwa kuwa safi?” 
A Hos. 8:12 Au “mafundisho.” 


A Hos. 8:13 Au labda, “Watarudi.” 


Hosea 9:1-17 
9 “Msishangilie, enyi Waisraeli, 
Msishangilie kama mataifa. 


Kwa maana kwa ukahaba” wenu mmetangatanga na kumwacha 
Mungu wenu. 


Mmependa malipo ya kahaba katika kila kiwanja cha kupuria nafaka. 
2 Lakini uwanja wa kupuria na shinikizo la divai havitawalisha, 
Na divai mpya itawaishia. 

3 Hawataendelea kukaa katika nchi ya Yehova; 

Badala yake, Waefraimu watarudi Misri, 

Nao watakula vitu visivyo safi kule Ashuru. 

4 Hawatammiminia tena Yehova matoleo ya divai; 

Dhabihu zao hazitampendeza. 

Dhabihu hizo ni kama mkate wa maombolezo; 

Wote wanaoula watajichafua. 

Kwa maana mkate wao ni wao peke yao;* 

Hautaletwa katika nyumba ya Yehova. 

> Mtafanya nini katika siku ya mkutano,” 


Katika siku ya sherehe ya Yehova? 


6 Kwa maana tazama! watalazimika kukimbia kwa sababu ya 
maangamizi. 


Misri itawakusanya pamoja, na Memfisi itawazika. 
Upupu utamiliki vitu vyao vya fedha vyenye thamani, 
Na vichaka vya miiba vitakuwa katika mahema yao. 
7 Siku za kuwajibika zitakuja, 

Siku za kulipiza kisasi zitakuja, 

Na Waisraeli watajua jambo hilo. 


Nabii wao atakuwa mjinga, na mtu anayeongozwa na roho 
atashikwa na wazimu; 


Kwa sababu makosa yenu ni mengi, uhasama dhidi yenu ni 
mkubwa.” 


8 Mlinzi wa Efraimu alikuwa na Mungu wangu. 


Lakini sasa njia zote za manabii wake ni kama mitego ya mwindaji 
wa ndege; 


Kuna uhasama katika nyumba ya Mungu wake. 


9 Wamezama ndani sana katika maangamizi, kama ilivyokuwa kule 
Gibea. 


Atakumbuka kosa lao na kuwaadhibu kwa sababu ya dhambi zao. 
10 “Niliwapata Waisraeli kama zabibu nyikani. 


Kama matunda ya kwanza ya tini niliwaona mababu zenu. 


Lakini walienda kwa Baali wa Peori; 

Walijiweka wakfu kwa kile kitu cha aibu,” 

Wakawa chukizo kama kitu walichokipenda. 

11 Utukufu wa Waefraimu unaruka mbali kama ndege; 
Hakuna kuzaa, hakuna mimba, na hakuna kushika mimba. 
12 Hata wakiwalea watoto, 

Nitawaangamiza asibaki mtu yeyote; 

Naam, ole wao nitakapowaacha! 

13 Waefraimu, waliopandwa malishoni, walikuwa kama Tiro kwangu; 
Sasa lazima Waefraimu wawalete wana wao ili wachinjwe.” 
14 Ee Yehova, wape unachopaswa kuwapa; 

Tumbo la uzazi linaloharibu mimba na matiti yaliyokauka.” 


15 “Walifanya uovu wao wote kule Gilgali, kwa maana nilianza 
kuwachukia huko. 


Nitawafukuza katika nyumba yangu kwa sababu ya matendo yao 
maovu. 


Sitawapenda tena; 
Wakuu wao wote ni wakaidi. 
16 Waefraimu wataangushwa chini. 


Mzizi wao utakauka, nao hawatazaa tunda lolote. 


Hata wakizaa, nitawaua wazao wao wanaowapenda.’ 
17 Mungu wangu atawakataa, 
Kwa maana hawajamsikiliza, 


Nao watakuwa wakimbizi miongoni mwa mataifa. 


^ Hos. 9:1 Au “umalaya.” 

^ Hos. 9:4 Au “ni wa nafsi yao wenyewe.” 
^ Hos. 9:5 Au “karamu yenu iliyoamriwa.” 
^ Hos. 9:10 Au “mungu wa aibu.” 


^ Hos. 9:14 Au “yaliyonyauka.” 


Hosea 10:1-15 


10 “Waisraeli ni mzabibu ulioharibika” unaozaa matunda. 


Kadiri matunda yao yanavyoongezeka, ndivyo wanavyozidisha 
madhabahu zao; 


Kadiri nchi yao inavyozaa vizuri, ndivyo fahari ya nguzo zao takatifu 
inavyozidi kuongezeka. 


2 Moyo wao una unafiki;” 

Sasa watapatikana na hatia. 

Kuna yule atakayebomoa madhabahu zao na kuharibu nguzo zao. 

3 Watasema, ‘Hatuna mfalme, kwa sababu hatujamwogopa Yehova. 
Na mfalme atatufanyia nini?’ 


4 Wanasema maneno matupu, wanatoa viapo vya uwongo, na 
kufanya maagano; 


Basi maamuzi wanayofanya ni kama magugu yenye sumu kwenye 
mitaro iliyo shambani. 


> Wakaaji wa Samaria wataogopa kwa sababu ya sanamu ya 
ndama ya Beth-aveni. 


Watu wake wataiombolezea, 


Na pia makuhani wa mungu huyo wa kigeni waliokuwa 
wakiishangilia pamoja na utukufu wake, 


Kwa maana itachukuliwa na kupelekwa uhamishoni. 


6 itapelekwa Ashuru kama zawadi kwa mfalme mkuu. 
Waefraimu wataaibishwa, 

Na Waisraeli wataaibika kwa sababu ya ushauri waliofuata. 

7 Watu wa Samaria na mfalme wao hakika wataangamizwa,” 
Kama kijiti kilichokwanyuliwa kinachoelea juu ya maji. 


8 Mahali pa juu pa Beth-aveni, dhambi ya Waisraeli, pataharibiwa 
kabisa. 


Miiba na michongoma itamea juu ya madhabahu zao. 
Watu wataiambia milima, ‘Tufunikeni! 

Na vilima, 'Tuangukieni!' 

9 Enyi Waisraeli, mmetenda dhambi tangu kule Gibea. 
Nao wanaendelea kutenda dhambi huko. 


Vita havikuwaangamiza kabisa wana wa ukosefu wa uadilifu kule 
Gibea. 


10 Pia nitawatia nidhamu wakati ninaopenda. 
Na mataifa yatakusanyika dhidi yao, 
Makosa yao mawili yatakapofungiliwa juu yao.” 


11 Waefraimu walikuwa kama ndama jike aliyezoezwa aliyependa 
kupura, 


Basi niliihurumia shingo yake nzuri. 


Sasa nitamfanya mtu fulani apande juu ya Waefraimu na 
kuwaendesha.” 


Watu wa Yuda watalima; watu wa Yakobo watamlimia. 
12 Jipandieni mbegu kwa uadilifu na mvune upendo mshikamanifu. 
Jilimieni shamba linalofaa kwa kilimo 

Maadamu wakati upo wa kumtafuta Yehova, 

Mpaka atakapokuja na kuwafundisha uadilifu. 

13 Lakini mmelima uovu, 

Mmevuna ukosefu wa uadilifu, 

Nanyi mmekula matunda ya udanganyifu; 

Kwa sababu mmetumaini njia yenu wenyewe, 
Mmewatumaini mashujaa wenu wengi. 

14 Fujo itatokea dhidi ya watu wenu, 

Na majiji yenu yenye ngome yataharibiwa yote, 

Kama Shalmani alivyoharibu kabisa nyumba ya Arbeli, 


Katika siku ya vita, akina mama walipondwapondwa pamoja na 
watoto wao. 


15 Hivyo ndivyo mtakavyotendewa, enyi wakaaji wa Betheli, kwa 
sababu ya uovu wenu uliozidi. 


Kwa hakika mfalme wa Israeli ataangamizwa” wakati wa 
mapambazuko.” 


^ Hos. 


10:1 Au labda, “unaoenea.” 


^ Hos. 


10:2 Au “hila; udanganyifu.” 


^ Hos. 


10:7 Tnn., “watanyamazishwa.” 


^ Hos. 


10:10 Yaani, watakapobeba adhabu yao kama nira. 


^ Hos. 


10:11 Au “kuwafunga nira.” 


^ Hos. 


10:15 Tnn., “atanyamazishwa.” 


Hosea 11:1-12 

11 “Israeli alipokuwa mvulana, nilimpenda, 
Nikamwita mwanangu atoke Misri. 

2 Kadiri walivyowaita,” 

Ndivyo walivyoenda mbali nao. 

Waliendelea kutoa dhabihu kwa sanamu za Baali 
Na kutoa dhabihu kwa sanamu za kuchongwa. 


3 Lakini mimi ndiye niliyewafundisha Waefraimu kutembea, 
nikawabeba mikononi mwangu; 


Lakini hawakutambua kwamba niliwaponya. 


4 Niliendelea kuwavuta kwa kamba za wanadamu,” kwa kamba za 
upendo; 


Nami nilikuwa kwao kama mtu anayeinua nira kutoka kwenye 
mataya yao, 


Na kwa upole nikamletea kila mmoja wao chakula. 

> Hawatarudi katika nchi ya Misri, lakini watatawaliwa na Ashuru, 
Kwa sababu walikataa kunirudia. 

6 Na upanga utavuma dhidi ya majiji yao 


Na kuharibu makomeo yao na kuwanyafua kwa sababu ya njama 
zao. 


7 Watu wangu wana mwelekeo wa kutokuwa waaminifu kwangu. 


Ingawa waliwaita wapande juu,” hakuna yeyote anayeinuka. 

8 Enyi Waefraimu, kwa nini niwaache? 

Enyi Waisraeli, kwa nini niwatie mikononi mwa maadui wenu? 
Kwa nini niwatendee kama Adma? 

Kwa nini niwafanye kama Seboiimu? 

Moyo wangu umebadilika; 

Na pia nimechochewa kuwahurumia. 

9 Sitamwaga hasira yangu inayowaka. 

Sitawaangamiza tena Waefraimu, 

Kwa maana mimi ni Mungu, mimi si mwanadamu, 

Mtakatifu aliye miongoni mwenu; 

Nami sitawashambulia kwa hasira. 

10 Watatembea wakimfuata Yehova, naye atanguruma kama simba; 


Atakaponguruma, wanawe watakuja wakitetemeka kutoka 
magharibi. 


11 Watatoka Misri wakitetemeka kama ndege, 


Kama njiwa kutoka nchi ya Ashuru; 


1k 


Nami nitawapa makao katika nyumba zao,”* asema Yehova. 
12 “Waefraimu wamenizingira wakisema uwongo, 


Na nyumba ya Israeli kwa udanganyifu. 


Lakini watu wa Yuda bado wanazunguka huku na huku” pamoja na 
Mungu, 


Nao ni waaminifu kwangu mimi, niliye Mtakatifu Zaidi.” 


A Hos. 11:2 Yaani, manabii na watu wengine waliotumwa 
kuwafundisha Waisraeli. 


A Hos. 11:4 Au “kamba za fadhili,” kama zile zinazotumiwa na mzazi. 
A Hos. 11:7 Yaani, kwenye ibada iliyokwezwa. 
A Hos. 11:11 Tnn., “nitafanya wakae katika nyumba zao.” 


A Hos. 11:12 Au “wanatembea.” 


Hosea 12:1-14 


12 “Waefraimu wanakula upepo. 

Wanaukimbiza upepo wa mashariki siku nzima. 
Wanazidisha uwongo na ukatili. 

Wanafanya agano na Ashuru na kupeleka mafuta Misri. 

2 Yehova ana kesi dhidi ya watu wa Yuda; 

Atawafanya wazao wa Yakobo wawajibike kulingana na njia zao, 
Naye atawalipa kulingana na matendo yao. 

3 Wakiwa tumboni, Yakobo alimshika kisigino ndugu yake, 
Na kwa nguvu zake alishindana na Mungu. 

4 Aliendelea kushindana na malaika na kumshinda. 

Alilia na kumsihi apate kibali chake.” 

Alimkuta Yakobo kule Betheli, na huko akazungumza nasi, 
> Yehova Mungu wa majeshi, 

Yehova ndilo jina lake la ukumbusho.” 

6 “Basi mrudieni Mungu wenu, 

Dumisheni upendo mshikamanifu na haki, 

Na sikuzote mumtumaini Mungu wenu. 


7 Lakini mfanyabiashara ana mizani ya udanganyifu mkononi 
mwake; 


Anapenda kuwapunja watu. 
8 Waefraimu husema, 'Kwa kweli, tumetajirika; 
Tumepata utajiri. 


Na katika kazi zetu zote za jasho, hawatapata kosa au dhambi 
yoyote.’ 


9 Lakini mimi ni Yehova Mungu wenu kuanzia” mlipokuwa nchini 
Misri. 


Nitawafanya mkae tena katika mahema 

Kama ilivyokuwa katika siku za kipindi kilichoamriwa.” 

10 Niliongea na manabii, 

Nikazidisha maono yao, 

Nami nikasimulia mifano kupitia manabii. 

11 Kule Gileadi watu wametenda kwa udanganyifu” na uwongo. 
Huko Gilgali wametoa dhabihu za ng'ombe dume, 


Na madhabahu zao ni kama marundo ya mawe katika mitaro iliyo 
shambani. 


12 Yakobo alikimbilia eneo” la Aramu;” 
Israeli alitumikia huko ili apate mke, 
Na ili apate mke, alichunga kondoo. 


13 Na kupitia nabii, Yehova aliwapandisha Waisraeli kutoka Misri, 


Na kupitia nabii, walilindwa. 
14 Waefraimu wamemchukiza sana Mungu; 
Wataendelea kuwa na hatia ya damu; 


Bwana wao atawaadhibu kwa sababu ya kumwaibisha.’ 


A Hos. 12:5 Au “anakumbukwa kwa jina hilo.” 

^ Hos. 12:9 Au “tangu.” 

A Hos. 12:9 Au labda, “sherehe.” 

A Hos. 12:11 Au “wametenda uchawi; mazingaombwe.” 
A Hos. 12:12 Tnn., “shamba.” 


^ Hos. 12:12 Au “Siria.” 


Hosea 13:1-16 


13 “Waefraimu walipoongea, watu walitetemeka; 

Walikuwa maarufu miongoni mwa Waisraeli. 

Lakini wakawa na hatia kuhusiana na Baali, nao wakafa. 

2 Sasa wanazidisha dhambi yao 

Na kutengeneza sanamu za madini” kwa fedha yao; 
Wanatengeneza sanamu kwa ustadi, hizo zote ni kazi za mafundi. 


Wanasema hivi mbele ya sanamu hizo: ‘Watu wanaotoa dhabihu na 
wabusu ndama hawa.’ 


3 Kwa hiyo watakuwa kama ukungu wa asubuhi, 
Kama umande unaotoweka mapema, 


Kama makapi yanayopeperushwa na dhoruba kutoka kwenye 
uwanja wa kupuria, 


Na kama moshi unaotoka katika bomba la moshi paani. 


4 Lakini mimi ni Yehova Mungu wenu kuanzia” mlipokuwa nchini 
Misri; 


Hamkumjua Mungu mwingine yeyote isipokuwa mimi, 
Na hakuna mwokozi mwingine yeyote ila mimi. 
> Niliwajua mlipokuwa nyikani, katika nchi yenye ukame. 


6 Walitosheka na malisho yao, 


Walitosheka moyo wao ukawa na kiburi. 

Na kwa hiyo wakanisahau. 

7 Nitakuwa kama mwanasimba kwao, 

Kama chui anayevizia njiani. 

8 Nitawarukia kama dubu aliyepoteza watoto wake, 
Nami nitavirarua vifua vyao.” 

Na huko nitawanyafua kama simba; 

Mnyama wa mwituni atawararua vipandevipande. 

9 Atawaangamiza, enyi Waisraeli, 

Kwa sababu mmenigeuka, mmemgeuka msaidizi wenu. 
10 Yuko wapi sasa mfalme wenu ili awaokoe katika majiji yenu yote, 
Na watawala” wenu ambao mlisema kuwahusu, 

“Tupe mfalme na wakuu’? 

11 Kwa hasira nikawapa mfalme, 

Nami nitamwondoa kwa ghadhabu. 

12 Kosa la Waefraimu limefungwa kabisa;” 

Dhambi yao imewekwa akiba. 

13 Watashikwa na uchungu wa kuzaa. 


Lakini wao ni mtoto asiye na hekima; 


Hatoki tumboni wakati wa kuzaliwa ufikapo. 

14 Nitawakomboa kutoka katika nguvu za Kaburi;* 
Nitawaokoa kutoka katika kifo. 

Ewe Kifo, yako wapi maumivu yako makali?” 

Ewe Kaburi, yako wapi maangamizi yako? 

Macho yangu yatazuiwa yasione huruma. 

15 Hata wakisitawi kati ya matete, 

Upepo wa mashariki utakuja, upepo wa Yehova, 

Utakuja kutoka jangwani, kukausha kisima chao na chemchemi yao. 


Huyo atapora hazina ya vitu vyao vyote vyenye thamani. 


16 Watu wa Samaria watahesabiwa kuwa na hatia, kwa sababu 
wamemwasi Mungu wao. 


Watauawa kwa upanga, 
Watoto wao watapondwapondwa, 


Na wanawake wao wenye mimba watapasuliwa tumbo.” 


A Hos. 13:2 Tnn., “za kuyeyushwa.” 
^ Hos. 13:4 Au “tangu.” 
^ Hos. 13:8 Tnn., “chumba cha moyo wao.” 


^ Hos. 13:10 Tnn., “waamuzi.” 


A Hos. 13:12 Au “limehifadhiwa.” 


A Hos. 13:14 Au “Sheoli.” Angalia Kamusi. 


A Hos. 13:14 Au “iko wapi michomo yako?” 


Hosea 14:1-9 


14 “Enyi Waisraeli, mrudieni Yehova Mungu wenu, 

Kwa maana mmejikwaa kwa sababu ya kosa lenu. 

2 Mrudieni Yehova kwa maneno haya, 

Mwambieni, 'Tusamehe kosa letu na ukubali yaliyo mema, 


Nasi tutatoa sifa ya midomo yetu kama vile ambavyo tungetoa 
ng'ombe dume wachanga.” 


3 Ashuru haitatuokoa. 

Hatutapanda farasi, 

Na hatutaziambia tena kazi za mikono yetu, “Ee Mungu wetu!” 
Kwa sababu ni wewe unayemwonyesha yatima rehema.’ 
4 Nitauponya ukosefu wao wa uaminifu. 

Nitawapenda kwa hiari yangu mwenyewe, 

Kwa sababu hasira yangu imegeuka na kuwaacha. 

5 Nitakuwa kama umande kwa Waisraeli; 

Watachanua kama yungiyungi 

Nao wataipenyeza chini mizizi yao kama miti ya Lebanoni. 
6 Vitawi vyao vitasambaa, 

Fahari yao itakuwa kama ya mzeituni, 


Na manukato yao kama ya Lebanoni. 


7 Watakaa tena chini ya kivuli chake. 

Watapanda nafaka na kutokeza matumba kama mzabibu. 
Umaarufu” wao utakuwa kama wa divai ya Lebanoni. 

8 Waefraimu watasema, ‘Tunahitaji tena sanamu za nini?’ 
Nitawajibu na kuwalinda. 

Nitakuwa kama mberoshi unaositawi. 

Mtapata matunda yenu kutoka kwangu.” 

9 Ni nani aliye na hekima? Na aelewe mambo haya. 

Ni nani aliye na busara? Na ayajue mambo hayo. 

Kwa maana njia za Yehova zimenyooka, 

Na waadilifu watatembea katika njia hizo; 


Lakini watenda dhambi watajikwaa humo. 


^ Hos. 14:2 Tnn., “nasi tutakutolea ng'ombe dume wachanga wa 
midomo yetu.” 


A Hos. 14:7 Tnn., “Ukumbusho.” 


YOELI 


YALIYOMO 


Shambulizi kali la wadudu (1-14) 


“Siku ya Yehova iko karibu” (15-20) 


Nabii amlilia Yehova (19, 20) 


Siku ya Yehova na jeshi lake kubwa (1-11) 


Wasihiwa wamrudie Yehova (12-17) 
“Irarueni mioyo yenu” (13) 
Yehova awajibu watu wake (18-32) 
“Nitaimimina roho yangu” (28) 
Maajabu mbinguni na duniani (30) 
Wale wanaoliitia jina la Yehova wataokolewa (32) 
3 


Yehova ahukumu mataifa yote (1-17) 


Bonde la Yehoshafati (2, 12) 
Bonde la uamuzi (14) 


Yehova, ngome kwa Israeli (16) 


Yehova awabariki watu wake (18-21) 


Yoeli 1:1-20 


YOELI 


1 Neno la Yehova lililomjia Yoeli” mwana wa Pethueli: 

2 “Sikilizeni jambo hili, enyi wazee, 

Sikilizeni kwa makini, enyi wakaaji wote wa nchi.* 

Je, jambo kama hili limewahi kutokea katika siku zenu 
Au katika siku za mababu zenu? 

3 Wasimulieni wana wenu jambo hilo, 

Na acheni wana wenu wawasimulie wana wao kulihusu, 
Na wana wao wasimulie kizazi kitakachofuata. 


4 Kilichoachwa na nzige wanaokula sana, kimeliwa na nzige 
wanaoruka katika makundi; 


Na kilichoachwa na nzige wanaoruka katika makundi, kimeliwa na 
tunutu; 


Na kilichoachwa na tunutu, kimeliwa na parare* wanaokula sana. 
> Enyi walevi, amkeni mlie! 

Pigeni mayowe, ninyi nyote mnaokunywa divai, 

Kwa sababu divai tamu imeondolewa vinywani mwenu. 


6 Kwa maana taifa limeivamia nchi yangu, lenye nguvu na lisilo na 
idadi. 


Meno yake ni meno ya simba, na mataya yake ni ya simba. 

7 Limeharibu mzabibu wangu na kuacha mtini wangu ukiwa kisiki, 
Limebambua magamba yote na kuyatupa pembeni, 

Na kuacha matawi yake yakiwa meupe. 

8 Ombolezeni kwa sauti kama bikira” aliyevaa nguo za magunia 
Anayeomboleza kwa ajili ya bwana harusi” wa ujana wake. 


9 Toleo la nafaka na toleo la kinywaji hayapo tena kwenye nyumba 
ya Yehova; 


Makuhani, wahudumu wa Yehova, wanaomboleza. 
10 Mashamba yameharibiwa, ardhi inaomboleza; 


Kwa kuwa nafaka imeharibiwa, divai mpya imekauka, mafuta 
yametoweka. 


11 Wakulima wamefadhaika, watunzaji wa mizabibu wanapiga 
mayowe, 


Kwa sababu ya ngano na shayiri; 

Kwa maana mavuno ya shambani yameharibika. 
12 Mzabibu umekauka, 

Mtini umenyauka. 

Mkomamanga, mtende, na mtofaa, 


Miti yote shambani imekauka; 


Kwa maana badala ya kuwa na shangwe, watu wameshikwa na 
aibu. 


13 Vaeni” nguo za magunia na kuomboleza,” enyi makuhani; 
Pigeni mayowe, enyi wahudumu wa madhabahu. 


Ingieni na kulala hekaluni usiku kucha mkiwa mmevaa nguo za 
magunia, enyi wahudumu wa Mungu wangu; 


Kwa maana matoleo ya nafaka na matoleo ya vinywaji hayaletwi 
tena katika nyumba ya Mungu wenu. 


14 Tangazeni watu wafunge;” waiteni watu kwenye kusanyiko 
takatifu. 


Wakusanyeni wazee, pamoja na wakaaji wote wa nchi, 


Kwenye nyumba ya Yehova Mungu wenu, nanyi mlilieni Yehova 
awasaidie. 


15 Ole kwa sababu ya ile siku! 

Kwa maana siku ya Yehova iko karibu, 

Nayo itakuja kama maangamizi kutoka kwa Mweza-Yote! 

16 Je, chakula hakijaondolewa mbele ya macho yetu wenyewe, 
Na shangwe na furaha kutoka katika nyumba ya Mungu wetu? 
17 Mbegu” zimenyauka chini ya sepetu zao. 

Maghala yamebaki ukiwa. 


Maghala ya nafaka yamebomolewa, kwa maana nafaka imekauka. 


18 Hata mifugo inalia kwa uchungu! 


Makundi ya ng'ombe yanatangatanga huku na huku, kwa maana 
hayana malisho! 


Na hata makundi ya kondoo yamepata adhabu. 

19 Nitakuita wewe, Ee Yehova; 

Kwa maana moto umeteketeza kabisa malisho nyikani, 

Na mwali wa moto umeteketeza miti yote shambani. 

20 Hata wanyama wa mwituni wanasubiri kwa hamu uwasaidie, 
Kwa sababu vijito vya maji vimekauka 


Na moto umeteketeza kabisa malisho nyikani.” 


A Yoe. 1:1 Maana yake “Yehova Ni Mungu.” 
A Yoe. 1:2 Au “dunia.” 

A Yoe. 1:4 Au “panzi.” 

A Yoe. 1:8 Au “mwanamwali.” 

^ Yoe. 1:8 Au “mume.” 

A Yoe. 1:13 Tnn., “Jifungeni.” 

A Yoe. 1:13 Tnn., “kujipiga vifua.” 

A Yoe. 1:14 Tnn., “Takaseni mfungo.” 


A Yoe. 1:17 Au labda, “Tini zilizokaushwa.” 


Yos 2-1-22 

2 “Pigeni pembe Sayuni! 

Pigeni kelele za vita katika mlima wangu mtakatifu. 

Wakaaji wote wa nchi” na watetemeke, 

Kwa maana siku ya Yehova inakuja! Iko karibu! 

2 Ni siku ya giza na utusitusi, 

Siku ya mawingu na utusitusi mzito, 

Giza hilo litaenea kama nuru ya mapambazuko juu ya milima. 
Kuna taifa lenye watu wengi na lenye nguvu; 

Halijawahi kamwe kuwepo taifa kama hilo, 

Na halitakuwepo tena kamwe taifa lingine kama hilo 

Katika miaka yote ya vizazi vyote. 

3 Moto unateketeza kila kitu kilicho mbele yake, 

Na vitu vilivyo nyuma yake vinateketezwa na mwali wa moto. 
Kabla halijapita nchi huwa kama bustani ya Edeni, 

Lakini baada ya kupita nchi inabaki nyika iliyo ukiwa, 

Na hakuna chochote kinachoweza kuponyoka. 

4 Linafanana na farasi, 


Nao hukimbia kama farasi wa vita. 


> Wanaporuka juu ya vilele vya milima, sauti yao ni kama ya magari 
ya vita, 


Kama sauti ya moto mkali unaoteketeza majani makavu. 
Wao ni kama taifa lenye nguvu lililojipanga kivita. 

6 Kwa sababu yao, mataifa yatakuwa na maumivu makali. 
Kila uso utageuka na kuwa mwekundu kwa sababu yao. 

7 Wanashambulia kama mashujaa, 

Wanapanda ukuta kama wanajeshi, 

Kila mmoja wao anaendelea kufuata mwendo wake mwenyewe, 
Nao hawatoki katika njia zao. 

8 Hawasukumani; 

Kila mtu hupiga mwendo kwenye njia yake. 

Baadhi yao wakiuawa kwa silaha, 

Wengine hawavunji safu zao. 

Hupanda juu ya nyumba, na kuingia kama mwizi madirishani. 
10 Nchi inatetemeka mbele yao na mbingu kutikisika. 

Jua na mwezi vimekuwa na giza, 


Na nyota zimepoteza mwangaza wake. 


11 Yehova atapaza sauti mbele ya jeshi lake, kwa maana jeshi lake 
ni kubwa sana. 


Kwa maana anayetekeleza neno Lake ni mwenye nguvu; 

Kwa maana siku ya Yehova ni kuu na inaogopesha sana. 

Ni nani anayeweza kuistahimili?” 

12 “Hata sasa,” asema Yehova, “rudini kwangu kwa mioyo yenu yote, 
Kwa kufunga na kulia na kuomboleza. 

13 Irarueni mioyo yenu, wala si mavazi yenu, 

Nanyi mrudi kwa Yehova Mungu wenu, 


Kwa maana ni mwenye huruma?” na rehema, si mwepesi wa hasira, 
naye ana upendo mwingi mshikamanifu, 


Naye atafikiria upya” msiba aliokusudia kuleta. 
14 Ni nani ajuaye ikiwa hatabadili nia na kuufikiria upya” 
Na kuwaachia baraka, 


Ili mweze kumtolea Yehova Mungu wenu toleo la nafaka na toleo la 
kinywaji? 


15 Pigeni pembe Sayuni! 
Tangazeni watu wafunge;” waiteni watu kwenye kusanyiko takatifu. 
16 Wakusanyeni watu; litakaseni kutaniko. 


Wakusanyeni wanaume wazee;* wakusanyeni watoto wadogo na pia 
watoto wanaonyonya. 


Bwana harusi na atoke katika chumba chake cha ndani, na bibi 
harusi atoke katika chumba chake cha bibi harusi. 


17 Kati ya ukumbi na madhabahu 

Acheni makuhani, wahudumu wa Yehova, walie na kusema: 
‘Ee Yehova, wahurumie watu wako; 

Usifanye urithi wako uwe kitu cha kudharauliwa, 

Kwa kuacha mataifa yawatawale. 

Kwa nini mataifa yaseme: “Yuko wapi Mungu wao?” 

18 Kwa hiyo Yehova atakuwa na bidii kwa ajili ya nchi yake 
Na kuwahurumia watu wake. 

19 Yehova atawajibu hivi watu wake: 

“Tazama, ninawaletea nafaka na divai mpya na mafuta, 
Nanyi mtatosheka kabisa; 

Sitafanya tena mshutumiwe miongoni mwa mataifa. 

20 Nitamfukuza mbali nanyi mkaaji wa kaskazini; 
Nitamtawanya katika nchi kavu iliyo ukiwa, 

Walinzi wake wa mbele kuelekea bahari ya mashariki” 

Na walinzi wake wa nyuma kuelekea bahari ya magharibi.” 
Na harufu yake mbaya itapanda juu, 


Na uvundo wake utaendelea kupanda juu; 


Kwa maana Atafanya mambo makuu.’ 
21 Usiogope, Ee nchi. 


Uwe na shangwe na furaha, kwa maana Yehova atafanya mambo 
makuu. 


22 Msiogope, enyi wanyama wa mwituni, 

Kwa maana malisho ya nyikani yatakuwa kijani kibichi, 
Na miti itazaa matunda; 

Mitini na mizabibu itazaa kwa wingi.” 


23 Enyi wana wa Sayuni, iweni na shangwe na kumshangilia Yehova 
Mungu wenu; 


Kwa maana atawapa kiasi kinachofaa cha mvua ya vuli, 
Naye atawaletea mvua kubwa, 

Mvua ya vuli na mvua ya masika, kama ilivyokuwa awali. 
24 Viwanja vya kupuria vitajaa nafaka safi, 

Na mashinikizo yatafurika divai mpya na mafuta. 

25 Nami nitafidia miaka ambayo 


Mazao yenu yaliliwa na nzige wanaoruka katika makundi, tunutu, 
parare wanaokula sana, na nzige” wanaokula sana, 


Jeshi langu kubwa ambalo nililituma miongoni mwenu. 


26 Kwa hakika mtakula na kutosheka, 


Nanyi mtalisifu jina la Yehova Mungu wenu, 

Ambaye ametenda mambo yenye kustaajabisha kwa niaba yenu; 
Watu wangu hawataaibishwa tena kamwe. 

27 Nanyi mtalazimika kujua kwamba nimo miongoni mwa Waisraeli 
Na kwamba mimi ni Yehova Mungu wenu—hakuna mwingine! 
Watu wangu hawataaibishwa tena kamwe. 

28 Kisha nitaimimina roho yangu juu ya kila aina ya mwili, 

Na wana wenu na mabinti wenu watatoa unabii, 

Na wanaume wenu wazee wataota ndoto, 

Na wanaume wenu vijana wataona maono. 

29 Na hata juu ya watumwa wangu wa kiume na watumwa wa kike 
Nitaimimina roho yangu siku hizo. 

30 Nami nitafanya mambo ya ajabu” mbinguni na duniani, 

Damu na moto na nguzo za moshi. 

31 Jua litatiwa giza na mwezi utatiwa damu 

Kabla ya kuja kwa ile siku ya Yehova iliyo kuu na yenye kuogopesha. 
32 Na kila mtu anayeliitia jina la Yehova ataokolewa; 


Kwa maana kwenye Mlima Sayuni na katika Yerusalemu kutakuwa 
na wale wanaosalimika, kama Yehova alivyosema, 


Waokokaji wanaoitwa na Yehova.” 


_2:1 Au “dunia.” 


^ Yoe 


^ Yoe 


_2:13 Au “neema.” 


^ Yoe 


. 2:13 Au “ataghairi kuhusu.” 


. 2:14 Au “kughairi.” 


^ Yoe 


^ Yoe 


. 2:15 Tnn., “Takaseni mfungo.” 


^ Yoe 


_2:16 Au “wazee.” 


^ Yoe 


. 2:20 Yaani, Bahari ya Chumvi. 


^ Yoe 


. 2:20 Yaani, Bahari ya Mediterania. 


„2:22 Tnn., “kikamili.” 


^ Yoe 


„2:25 Au “panzi.” 


^ Yoe 


. 2:30 Au “miujiza.” 


^ Yoe 


Yoeli 3,121 

3 “Kwa maana tazama! katika siku hizo na wakati huo, 
Nitakapowarudisha mateka wa Yuda na Yerusalemu, 

2 Nitakusanya pia mataifa yote 

Na kuyaleta chini kwenye Bonde la” Yehoshafati.” 

Na humo nitawahukumu 

Kwa ajili ya watu wangu na urithi wangu Israeli, 

Kwa maana waliwatawanya miongoni mwa mataifa, 
Nao waligawana nchi yangu miongoni mwao. 

3 Nao waligawana watu wangu kwa kura; 

Walimuuza mvulana ili wamlipe kahaba 

Na kumuuza msichana ili wanunue divai wanywe. 

4 Pia, kwa nini mnanitendea hivi, 

Enyi watu wa Tiro na Sidoni na maeneo yote ya Ufilisti? 
Je, mnanilipiza kisasi kwa sababu ya jambo fulani? 
Ikiwa mnanilipiza kisasi, 

Nitawalipiza kisasi haraka, naam, upesi.” 

5 Kwa sababu mmechukua fedha na dhahabu yangu, 


Nanyi mmepeleka hazina zangu bora kabisa kwenye mahekalu 
yenu; 


6 Na watu wa Yuda na Yerusalemu mmewauza kwa Wagiriki, 
Mkawaondoa na kuwapeleka mbali na eneo lao; 

7 Tazameni, nitawachochea watoke mahali mlipowauza, 

Nami nitawalipiza kisasi.” 

8 Nitawauza wana wenu na mabinti wenu kwa watu wa Yuda, 

Nao watawauza kwa wanaume wa Sheba, kwa taifa lililo mbali sana; 
Kwa maana Yehova mwenyewe amesema hilo. 

9 Tangazeni hili miongoni mwa mataifa: 

'Jitayarisheni kwa ajili ya” vita! Wachocheeni wanaume hodari! 
Wanajeshi wote na wakaribie, acheni wapige mwendo! 


10 Yafueni majembe yenu yawe mapanga na miundu yenu iwe 
mikuki. 


Aliye dhaifu na aseme: “Nina nguvu.” 

11 Njooni msaidie, enyi mataifa yote jirani, kusanyikeni pamoja!” 
Ee Yehova, wateremshe mahali hapo wenye nguvu” wako. 

12 “Mataifa na yachochewe na kuja kwenye Bonde la” Yehoshafati; 
Kwa maana nitaketi huko ili kuyahukumu mataifa yote jirani. 

13 Tieni mundu, kwa maana mavuno yamekomaa. 

Teremkeni na kuyakanyaga, kwa maana shinikizo la divai limejaa. 


Mitungi inafurika, kwa sababu uovu wao ni mwingi. 


14 Umati, umati umo katika bonde la” uamuzi, 

Kwa maana siku ya Yehova iko karibu katika bonde la” uamuzi. 
15 Jua na mwezi vitakuwa giza, 

Na nyota zitapoteza mwangaza wake. 

16 Na Yehova atanguruma kutoka Sayuni, 

Atapaza sauti yake kutoka Yerusalemu. 

Na mbingu na dunia zitatikisika; 

Lakini Yehova atakuwa kimbilio kwa watu wake, 

Ngome kwa watu wa Israeli. 


17 Nanyi mtalazimika kujua kwamba mimi ni Yehova Mungu wenu, 
ninayekaa Sayuni, mlima wangu mtakatifu. 


Yerusalemu litakuwa mahali patakatifu, 

Na wageni hawatapita tena humo. 

18 Siku hiyo milima itadondosha divai tamu, 
Vilima vitatiririka maziwa, 

Na vijito vyote vya Yuda vitatiririka maji. 

Kutoka katika nyumba ya Yehova kijito kitatiririka, 
Nacho kitanywesha Bonde la” Miti ya Mishita. 

19 Lakini Misri itakuwa ukiwa, 


Na Edomu itakuwa nyika iliyo ukiwa, 


Kwa sababu ya ukatili waliowatendea watu wa Yuda, 


Katika nchi yao walimwaga damu isiyo na hatia. 


20 Lakini Yuda itakaliwa daima, 


Na Yerusalemu kizazi baada ya kizazi. 


21 Damu yao niliyoiona kuwa na hatia nitaiona kuwa isiyo na hatia; 


Na Yehova atakaa Sayuni.” 


A Yoe 


3:2 Au “Nchi Tambarare ya Chini ya.” 


^ Yoe 


- 3:2 Maana yake “Yehova Ni Mwamuzi.” 


^ Yoe 


-3:4 Tnn., “Nitaleta kisasi haraka, upesi juu ya vichwa vyenu.’ 


^ Yoe 


- 3:7 Tnn., “Nitaleta kisasi juu ya vichwa vyenu.” 


^ Yoe 


-3:9 Tnn., “Takaseni.” 


^ Yoe 


^ Yoe 


. 3:11 Au “mashujaa.” 


3:12 Au “Nchi Tambarare ya Chini ya.” 


^ Yoe 


3:14 Au “nchi tambarare ya chini ya.” 


A Yoe 


3:14 Au “nchi tambarare ya chini ya.” 


^ Yoe 


. 3:18 Au “Nchi Tambarare ya Chini ya.” 


AMOSI 


YALIYOMO 


1 


Amosi apokea ujumbe kutoka kwa Yehova (1, 2) 
Wahukumiwa kwa sababu ya kuasi tena na tena (3-15) 


Siria (3-5), Ufilisti (6-8), Tiro (9, 10), Edomu (11, 12), Amoni (13-15) 


2 
Wahukumiwa kwa sababu ya kuasi tena na tena (1-16) 


Moabu (1-3), Yuda (4, 5), Israeli (6-16) 


Kutangaza hukumu ya Yehova (1-8) 


Mungu afunua siri yake (7) 
Ujumbe dhidi ya Samaria (9-15) 
4 
Ujumbe dhidi ya ng'ombe wa Bashani (1-3) 
Yehova adhihaki ibada ya uwongo ya Waisraeli (4, 5) 


Waisraeli wakataa nidhamu (6-13) 


“Jitayarishe kukutana na Mungu wako” (12) 


‘Mungu humwambia mwanadamu mawazo Yake’ (13) 


5 


Waisraeli ni kama bikira aliyeanguka (1-3) 


Mtafuteni Yehova, mwendelee kuishi (4-17) 


Chukieni maovu, pendeni mema (15) 


Siku ya Yehova itakuwa siku ya giza (18-27) 


Dhabihu za Waisraeli zakataliwa (22) 


Ole wao wasiojali! (1-14) 


Vitanda vya pembe za tembo; mabakuli ya divai (4, 6) 


Maono yanayoonyesha mwisho wa Israeli unakaribia (1-9) 
Nzige (1-3), moto (4-6), timazi (7-9) 


Amosi aambiwa aache kutabiri (10-17) 


Maono ya kikapu kilichojaa matunda ya wakati wa kiangazi (1-3) 


Wakandamizaji washutumiwa (4-14) 


Njaa ya kiroho (11) 


Hukumu za Mungu haziepukiki (1-10) 


Kibanda cha Daudi kitainuliwa (11-15) 


1 Maneno ya Amosi,” aliyekuwa mmoja wa wafugaji wa kondoo 
kutoka Tekoa, aliyapokea katika maono kuhusu Israeli katika siku za 
utawala wa Mfalme Uzia wa Yuda na katika siku za utawala wa 
Yeroboamu mwana wa Yoashi, mfalme wa Israeli, miaka miwili kabla 
ya tetemeko la ardhi. 2 Alisema: 


“Yehova atanguruma kutoka Sayuni, 

Naye atapaza sauti yake kutoka Yerusalemu. 
Malisho ya wachungaji yataomboleza, 

Na kilele cha Karmeli kitakauka.” 

3 “Yehova anasema hivi: 


ATA 


Kwa sababu ya maasi matatu” ya Damasko, na hata manne, 
sitabadili uamuzi wangu, 


Kwa sababu walipura Gileadi kwa vifaa vya chuma vya kupuria. 
4 Kwa hiyo nitaishushia moto nyumba ya Hazaeli, 

Nao utateketeza kabisa minara ya Ben-hadadi yenye ngome. 

> Nitavunja makomeo ya Damasko; 

Nitawaangamiza wakaaji wa Bikath-aveni 


Na yule anayetawala” Beth-edeni; 


Na watu wa Siria watapelekwa uhamishoni kule Kiri,” asema 
Yehova.’ 


6 Yehova anasema hivi: 


CGG 


Kwa sababu ya maasi matatu ya Gaza, na hata manne, sitabadili 
uamuzi wangu, 


Kwa sababu walichukua kundi lote la mateka na kuwatia mikononi 
mwa Edomu. 


7 Basi nitaushushia moto ukuta wa Gaza, 

Nao utateketeza kabisa minara yake yenye ngome. 
8 Nitawaangamiza wakaaji wa Ashdodi, 

Na mtawala” wa Ashkeloni; 

Nitaugeuza mkono wangu dhidi ya Ekroni, 


Na Wafilisti wanaobaki wataangamia,” asema Bwana Mwenye Enzi 
Kuu Yehova.’ 


9 Yehova anasema hivi: 


‘Kwa sababu ya maasi matatu ya Tiro, na hata manne, sitabadili 
uamuzi wangu, 


Kwa sababu walilitia mikononi mwa Edomu kundi lote la watu 
waliohamishwa, 


Na kwa sababu hawakukumbuka agano la ndugu. 


10 Basi nitaushushia moto ukuta wa Tiro, 


Nao utateketeza kabisa minara yake yenye ngome.’ 
11 Yehova anasema hivi: 


‘Kwa sababu ya maasi matatu ya Edomu, na hata manne, sitabadili 
uamuzi wangu, 


Kwa sababu alimfuatia kwa upanga ndugu yake mwenyewe, 
Na kwa sababu alikataa kuonyesha rehema; 

Katika hasira yake anaendelea kuwararuararua bila huruma, 
Na bado anaendelea kuwakasirikia vikali. 

12 Basi nitaishushia moto Temani, 

Nao utateketeza kabisa minara ya Bosra yenye ngome.’ 

13 Yehova anasema hivi: 


ATI 


Kwa sababu ya maasi matatu ya Waamoni, na hata manne, 
sitabadili uamuzi wangu, 


Kwa sababu waliwapasua tumbo wanawake wenye mimba wa 
Gileadi ili wapanue eneo lao wenyewe. 


14 Basi nitaushushia moto ukuta wa Raba, 

Nao utateketeza kabisa ngome zake zenye minara, 
Kwa kelele za vita katika siku ya mapigano, 

Kwa tufani katika siku ya kimbunga. 


15 Na mfalme wao atapelekwa uhamishoni pamoja na wakuu wake,” 
asema Yehova.’ 


^ Amo 


. 1:1 Maana yake “Kuwa Mzigo” au “Kubeba Mzigo.” 


^ Amo 


. 1:3 Au “matendo matatu ya uhalifu.” 


^ Amo 


. 1:5 Tnn., “yule anayeshika fimbo ya ufalme.” 


^ Amo 


. 1:8 Tnn., “yule anayeshika fimbo ya ufalme.” 


Amosi 2:1-16 
2 “Yehova anasema hivi: 


ATI 


Kwa sababu ya maasi matatu” ya Moabu, na hata manne, sitabadili 
uamuzi wangu, 


Kwa sababu aliiteketeza mifupa ya mfalme wa Edomu kwa ajili ya 
chokaa. 


2 Kwa hiyo nitaishushia moto Moabu, nao utateketeza kabisa 
minara ya Keriothi yenye ngome; 


Moabu itakufa katika ghasia, 

Kwa kelele za vita, kwa mlio wa pembe. 

3 Nitamwondoa mtawala” miongoni mwake 

Na kuwaua wakuu wake wote pamoja naye,” asema Yehova.’ 
4 Yehova anasema hivi: 


'Kwa sababu ya maasi matatu ya Yuda, na hata manne, sitabadili 
uamuzi wangu, 


Kwa sababu walikataa sheria” ya Yehova, 

Na kwa sababu hawakufuata masharti yake; 

Lakini uwongo uleule ambao mababu zao walifuata umewapotosha. 
> Kwa hiyo nitaishushia moto Yuda, 

Nao utateketeza kabisa minara ya Yerusalemu yenye ngome.’ 


6 Yehova anasema hivi: 


‘Kwa sababu ya maasi matatu ya Israeli, na hata manne, sitabadili 
uamuzi wangu, 


Kwa sababu wanamuuza mwadilifu ili wapate fedha, 
Na maskini kwa jozi ya viatu. 


7 Wanavikanyaga-kanyaga vichwa vya watu wa hali ya chini katika 
mavumbi ya dunia, 


Nao wanaziba njia ya wapole. 
Mtu na baba yake wanalala na msichana yuleyule, 
Na hivyo kulichafua jina langu takatifu. 


8 Wanajinyoosha kando ya kila madhabahu juu ya nguo 
walizochukua kwa nguvu kutoka kwa maskini kama dhamana ya 
mkopo;” 


Na divai wanayokunywa katika nyumba ya” miungu yao waliipata 
kutoka kwa wale waliowatoza faini.’ 


9 ‘Lakini ni mimi niliyemwangamiza Mwamori mbele yao, 
Aliyekuwa mrefu kama mierezi na mwenye nguvu kama mialoni; 
Niliyaharibu matunda yake juu na mizizi yake chini. 

10 Nilikupandisha kutoka nchini Misri, 

Nami nikakufanya utembee kupitia nyikani kwa miaka 40, 

Ili umiliki nchi ya Mwamori. 


11 Niliwainua baadhi ya wana wako kuwa manabii 


Na baadhi ya vijana wako wa kiume kuwa Wanadhiri. 

Je, sivyo ilivyo, enyi watu wa Israeli?' asema Yehova. 

12 ‘Lakini uliendelea kuwapa Wanadhiri divai wanywe, 
Nawe ukawaamuru hivi manabii: “Hampaswi kutoa unabii.” 
13 Basi nitakupondaponda mahali pako, 


Kama vile ambavyo gari la kukokotwa lililojazwa miganda ya nafaka 
iliyotoka kuvunwa linavyopondaponda kilicho njiani. 


14 Mwenye mbio hatakuwa na mahali pa kukimbilia, 
Mwenye nguvu hatabaki na nguvu zake, 

Na hakuna shujaa atakayeokoa uhai wake.” 

15 Mwanamume anayeshika upinde hatasimama, 
Mtu anayekimbia kwa kasi” hataponyoka, 

Na mpanda farasi hataokoa uhai wake.” 

16 Hata mashujaa wenye ujasiri” zaidi 


Watakimbia uchi siku hiyo, asema Yehova.’ 


^ Amo. 2:1 Au “matendo matatu ya uhalifu.” 
A Amo. 2:3 Tnn., “mwamuzi.” 
^ Amo. 2:4 Au “mafundisho.” 


^ Amo. 2:8 Au “rehani.” 


^ Amo 


.2:8 Au “hekalu la.” 


^ Amo 


. 2:14 Au “nafsi yake.” 


^ Amo 


.- 2:15 Tnn., “mwenye miguu myepesi.” 


^ Amo 


. 2:15 Au “nafsi yake.” 


^ Amo 


. 2:16 Au “wenye moyo mkuu.” 


Amosi 3:1-15 


3 “Sikieni neno hili ambalo Yehova amesema kuwahusu ninyi, enyi 
watu wa Israeli, kuhusu familia nzima niliyoipandisha kutoka nchini 
Misri: 


2 ‘Ni ninyi peke yenu niliowajua kati ya familia zote duniani. 


Ndiyo sababu nitawafanya muwajibike” kwa sababu ya makosa yenu 
yote. 


3 Je, watu wawili watatembea pamoja ikiwa hawajakubaliana 
kukutana?” 


4 Je, simba atanguruma mwituni ikiwa hana mawindo? 


Je, mwanasimba” atanguruma pangoni mwake ikiwa hajakamata 
chochote? 


> Je, ndege ataanguka kwenye mtego ardhini ikiwa hakuna mtego 
wa kumnasa?” 


Je, mtego hufyatuka ardhini ikiwa haujanasa chochote? 
6 Pembe ikipigwa jijini, je, watu hawatetemeki? 
Msiba ukitokea jijini, je, si Yehova aliyetenda? 


7 Kwa maana Bwana Mwenye Enzi Kuu Yehova hatafanya jambo 
lolote 


Kabla hajawafunulia watumishi wake manabii siri yake. 


8 Simba amenguruma! Ni nani ambaye hataogopa? 


Bwana Mwenye Enzi Kuu Yehova amesema! Ni nani ambaye 
hatatoa unabii?’ 


9 'Tangazeni jambo hilo kwenye minara ya Ashdodi yenye ngome 
Na kwenye minara yenye ngome katika nchi ya Misri. 

Semeni: “Kusanyikeni pamoja dhidi ya milima ya Samaria; 
Tazameni machafuko yaliyo ndani yake 

Na ulaghai ulio ndani yake. 

10 Kwa maana hawajui kufanya yaliyo sawa,” asema Yehova, 


“Wale wanaojikusanyia ukatili na maangamizi katika minara yao 
yenye ngome.” 


11 Kwa hiyo Bwana Mwenye Enzi Kuu Yehova anasema hivi: 
‘Adui ataizingira nchi, 

Atakuvua nguvu zako, 

Na minara yako yenye ngome itaporwa.’ 

12 Yehova anasema hivi: 


‘Kama mchungaji anavyompokonya simba miguu miwili au kipande 
cha sikio kutoka kinywani mwake, 


Hivyo ndivyo watu wa Israeli watakavyookolewa, 


Wale ambao sasa wanaketi kwenye vitanda vya kifahari na kwenye 
makochi bora” kule Samaria.’ 


13 “Sikieni na kuionya” nyumba ya Yakobo, asema Bwana Mwenye 
Enzi Kuu Yehova, Mungu wa majeshi. 


14 “Kwa maana siku nitakapowafanya Waisraeli wawajibike” kwa 
sababu ya maasi yao yote,” 


Pia nitawafanya wawajibike kwa sababu ya madhabahu za Betheli; 
Pembe za madhabahu zitakatwa na kuanguka ardhini. 


15 Nitaibomoa nyumba ya majira ya baridi kali pamoja na nyumba ya 
majira ya kiangazi.’ 


‘Nyumba za pembe za tembo zitatoweka, 


Na majumba makubwa hayatasalia,* asema Yehova.” 


^ Amo. 3:2 Au “nitawaadhibu.” 

^ Amo. 3:3 Au “hawajakutana kama walivyokubaliana.” 

^ Amo. 3:4 Au “mwanasimba mwenye manyoya marefu shingoni.” 
^ Amo. 3:5 Au labda, “ikiwa hauna chambo?” 

^ Amo. 3:12 Au “makochi ya Damasko.” 

^ Amo. 3:13 Au “kutoa ushahidi dhidi ya.” 

^ Amo. 3:14 Au “nitakapowaadhibu Waisraeli.” 

^ Amo. 3:14 Au “matendo yao yote ya uhalifu.” 


^ Amo. 3:15 Au labda, “nyumba nyingi hazitasalia.” 


Amosi 4:1-13 
4 “Sikieni neno hili, enyi ng'ombe wa Bashani, 
Mlio kwenye mlima wa Samaria, 


Ninyi wanawake mnaowalaghai watu wa hali ya chini na 
kuwakandamiza maskini, 


Mnaowaambia waume zenu,” ‘Tuleteeni kinywaji! 
2 Bwana Mwenye Enzi Kuu Yehova ameapa kwa utakatifu wake, 


ATI 


Tazameni! Siku zinakuja wakati ambapo atawainua juu kwa kulabu 
za mchinjaji wa wanyama 


Na wale watakaobaki kati yenu kwa ndoano za samaki. 


3 Kila mmoja wenu atatoka nje moja kwa moja kupitia sehemu 
zilizobomolewa ukutani; 


Nanyi mtatupwa kule Harmoni,” asema Yehova.’ 

4 ‘Njooni Betheli mtende dhambi,” 

Njooni Gilgali mzidi kutenda dhambi! 

Leteni dhabihu zenu asubuhi, 

Na sehemu zenu za kumi katika siku ya tatu. 

> Teketezeni dhabihu ya shukrani ya mikate iliyotiwa chachu; 
Tangazeni kwa sauti matoleo yenu ya hiari! 


Kwa maana hivyo ndivyo mnavyopenda kufanya, enyi watu wa 
Israeli, asema Bwana Mwenye Enzi Kuu Yehova. 


6 'Lakini mimi niliyafanya meno yenu yawe safi bila chakula” katika 
majiji yenu yote 


Nikasababisha mkose mikate katika nyumba zenu zote; 
Lakini hamkunirudia, asema Yehova. 

7 ‘Pia niliwanyima mvua miezi mitatu kabla ya mavuno; 
Shamba moja lilipata mvua, 

Lakini shamba lingine lilikauka kwa sababu halikupata mvua. 


8 Watu wa majiji mawili au matatu walipepesuka kwenda kwenye jiji 
moja kunywa maji, 


Nao hawakutosheka; 

Lakini hamkunirudia, asema Yehova. 

9 ‘Niliwapiga kwa joto linalounguza na kuvu. 

Mlizidisha bustani zenu na mashamba yenu ya mizabibu, 
Lakini nzige walitafuna mitini yenu na mizeituni yenu; 

Na bado hamkunirudia,' asema Yehova. 

10 ‘Niliwaletea ugonjwa hatari kama ule wa” Misri. 


Niliwaua vijana wenu wa kiume kwa upanga na kuwateka farasi 
wenu. 


Nilifanya uvundo wa kambi zenu upande katika mianzi ya pua zenu; 


Lakini hamkunirudia,' asema Yehova. 

11 “Niliwaangamiza 

Kama Mungu alivyoangamiza Sodoma na Gomora. 

Nanyi mlikuwa kama gogo lililochomolewa haraka motoni; 
Lakini hamkunirudia, asema Yehova. 

12 Basi hivyo ndivyo nitakavyokutendea, Ee Israeli. 

Kwa kuwa nitakutendea hivyo, 

Jitayarishe kukutana na Mungu wako, Ee Israeli. 


13 Kwa maana tazama! yeye Ndiye aliyeumba milima na kuumba 
upepo; 


Humwambia mwanadamu mawazo Yake, 
Hubadili mapambazuko kuwa giza, 
Naye hukanyaga vilele vya dunia; 


” 


Yehova Mungu wa majeshi ndilo jina lake. 


^ Amo. 4:1 Au “mabwana wenu wakubwa.” 
^ Amo. 4:4 Au “mfanye uasi.” 
^ Amo. 4:6 Au “sikuwapa chakula chochote.” 


^ Amo. 4:10 Au “tauni kama ile ya.” 


Amosi 5:1-27 


5 “Sikieni neno hili ninalosema dhidi yenu kama wimbo wa huzuni,” 
Ee nyumba ya Israeli: 


2 ‘Bikira, Israeli, ameanguka; 

Hawezi kuinuka tena. 

Ameachwa peke yake katika ardhi yake mwenyewe; 

Hakuna yeyote wa kumwinua.’ 

3 “Kwa maana Bwana Mwenye Enzi Kuu Yehova anasema hivi: 


‘Jiji linaloenda vitani likiwa na watu elfu moja litabaki na watu mia 
moja; 


Na lile linaloenda vitani na watu mia moja litabaki na watu kumi, hili 
linahusu nyumba ya Israeli.’ 


4 “Kwa maana Yehova anaiambia hivi nyumba ya Israeli: 
'Nitafuteni mimi mwendelee kuishi. 

5 Msitafute Betheli, 

Msiende Gilgali wala msivuke kwenda Beer-sheba, 

Kwa maana Gilgali hakika litapelekwa uhamishoni, 

Na Betheli litaangamizwa.* 

6 Mtafuteni Yehova, mwendelee kuishi, 


Ili asilipuke kama moto kwenye nyumba ya Yosefu, 


Na kuteketeza kabisa Betheli, hivi kwamba hakuna mtu 
atakayeweza kuuzima moto huo. 


7 Mnabadili haki kuwa pakanga,” 
Nanyi mnautupa uadilifu ardhini. 


8 Yule aliyeumba kundi la nyota la Kima” na kundi la nyota la 
Kesili,” 


Yule anayebadili kivuli kizito kuwa asubuhi, 

Yule anayefanya mchana uwe na giza kama usiku, 

Yule anayeyaita maji ya bahari 

Ili ayamwage kwenye nchi kavu 

—Yehova ndilo jina lake. 

9 Atasababisha maangamizi yawajie kwa ghafla wenye nguvu, 
Na kuharibu ngome. 

10 Wanawachukia wale wanaotoa karipio kwenye lango la jiji, 
Na kuwachukia sana watu wanaosema ukweli. 

11 Kwa sababu mnamdai maskini kodi ya” shamba 

Nanyi mnachukua nafaka yake kama ushuru, 


Hamtaendelea kuishi katika nyumba mlizojenga kwa mawe 
yaliyochongwa 


Wala hamtakunywa divai kutoka katika mashamba bora ya mizabibu 
mliyopanda. 


12 Kwa maana ninajua jinsi maasi yenu” yalivyo mengi 
Na jinsi dhambi zenu zilivyo kubwa 

—Mnawanyanyasa waadilifu, 

Mnapokea rushwa,” 

Nanyi mnawanyima maskini haki zao kwenye lango la jiji. 


13 Kwa hiyo, wale walio na ufahamu watanyamaza kimya wakati 
huo, 


Kwa sababu utakuwa wakati wa msiba. 

14 Tafuteni yaliyo mema, na wala si maovu, 

Ili mwendelee kuishi. 

Ndipo huenda Yehova Mungu wa majeshi atakuwa pamoja nanyi, 
Kama mnavyosema yuko pamoja nanyi. 

15 Chukieni maovu, pendeni yaliyo mema, 

Acheni haki itawale kwenye lango la jiji. 

Huenda Yehova Mungu wa majeshi 

Atawaonyesha kibali wazao waliobaki wa Yosefu.’ 

16 “Kwa hiyo Yehova Mungu wa majeshi, Yehova, anasema hivi: 
'Watu watalia kwa sauti katika viwanja vyote vya jiji, 

Katika barabara zote watasema, “Ole! Ole!” 


Watawaita wakulima waomboleze 


Na waombolezaji wa kulipwa walie kwa sauti.’ 

17 ‘Kutakuwa na kilio katika kila shamba la mizabibu; 
Kwa maana nitapita katikati yenu, asema Yehova. 

18 “Ole wao wanaoitamani siku ya Yehova! 

Basi, siku ya Yehova itamaanisha nini kwenu? 
Itakuwa giza, wala si nuru. 


19 Itakuwa kama mtu anayemkimbia simba, kisha anakutana na 
dubu, 


Na anapoingia nyumbani mwake na kuuegemeza mkono wake 
ukutani, anaumwa na nyoka. 


20 Je, siku ya Yehova haitakuwa giza, wala si nuru; 

Je, haitakuwa na utusitusi, wala si mwangaza? 

21 Nazichukia, nazidharau sherehe zenu, 

Nami sifurahii harufu tamu ya makusanyiko yenu matakatifu. 


22 Hata mkinitolea dhabihu nzima za kuteketezwa na matoleo ya 
zawadi, 


Sitazifurahia; 


Nami sitapendezwa na dhabihu zenu za ushirika za wanyama 
waliononeshwa. 


23 Niondoleeni kelele za nyimbo zenu; 


Na sitaki kusikia miziki ya vinanda vyenu. 


Na uadilifu kama kijito kinachotiririka daima. 

25 Je, uliniletea dhabihu na matoleo ya zawadi 

Kwa miaka 40 uliyokuwa nyikani, Ee nyumba ya Israeli? 

26 Sasa mtalazimika kumchukua Sakuthi mfalme wenu na Kaiwani,” 
Sanamu zenu, nyota ya mungu wenu ambaye mlijitengenezea, 


27 Nami nitawapeleka uhamishoni mbali kupita Damasko, anasema 
yeye ambaye jina lake ni Yehova Mungu wa majeshi.” 


^ Amo. 5:1 Au “wimbo wa maombolezo.” 
^ Amo. 5:5 Au labda, “litakuwa kitu cha uchawi.” 
^ Amo. 5:7 Au “uchungu.” 


^ Amo. 5:8 Labda ni nyota zinazoitwa Pleiadesi katika kundi la nyota 
la Taurusi, au Ng'ombe. 


A Amo. 5:8 Labda ni kundi la nyota la Orioni. 
^ Amo. 5:11 Au “ushuru wa.” 

^ Amo. 5:12 Au “matendo yenu ya uhalifu.” 
^ Amo. 5:12 Au “hongo.” 


^ Amo. 5:26 Huenda miungu hiyo miwili inarejelea sayari ya Zohali, 
ambayo iliabudiwa kama mungu. 


Amosi 6:1-14 

6 “Ole wao wanaojitumaini” huko Sayuni, 
Wale wanaojiona wakiwa salama katika mlima wa Samaria, 
Wanaume maarufu wa taifa kuu zaidi kati ya mataifa, 
Wale ambao nyumba ya Israeli huwaendea!” 

2 Vukeni mwende Kalne mkaone. 

Tokeni huko mwende katika Jiji Kubwa la Hamathi, 
Na mteremke mpaka jiji la Gathi la Wafilisti. 

Je, majiji hayo ni bora kuliko falme hizi,” 

Auje, eneo lao ni kubwa kuliko lenu? 

3 Je, mnaiondoa akilini mwenu ile siku ya msiba 

Na kuukaribisha utawala wa” ukatili? 


4 Wanalalia vitanda vya pembe za tembo na kujinyoosha kwenye 
makochi, 


Wakila kondoo dume wa kundi na ndama” waliononeshwa; 

> Wanatunga nyimbo papo hapo kupatana na sauti ya kinubi,” 
Na kama Daudi, wanabuni ala za muziki; 

6 Wanakunywa divai iliyojazwa kwenye mabakuli 

Na kujitia wenyewe mafuta yaliyo bora. 


Lakini hawajali” msiba wa Yosefu. 


7 Basi watakuwa mstari wa mbele kupelekwa uhamishoni, 


Na karamu zenye shamrashamra za wanaojinyoosha kwa starehe 
zitakoma. 


8 ‘Bwana Mwenye Enzi Kuu Yehova ameapa kwa nafsi yake 
mwenyewe, asema Yehova Mungu wa majeshi, 


“Nakichukia sana kiburi cha Yakobo, 
Naichukia minara yake yenye ngome, 


Nami nitawapa wengine jiji lao na vyote vilivyomo. 


9 ““Na watu kumi wakibaki katika nyumba moja, wao pia watakufa. 
10 Mtu wa ukoo” atakuja na kuwatoa nje na kuwachoma mmoja 
baada ya mwingine. Ataitoa mifupa yao ndani ya nyumba hiyo; kisha 
atamuuliza yeyote aliye katika vyumba vya ndani vya nyumba hiyo, 
‘Je, kuna wengine pamoja nawe?’ Naye atajibu, ‘Hakuna yeyote!’ 
Kisha atasema, ‘Nyamaza kimya! Kwa maana huu si wakati wa 
kutaja kwa vyovyote vile jina la Yehova.” 


11 Kwa maana ni Yehova anayetoa amri hiyo, 

Naye ataibomoa ile nyumba kubwa ibaki rundo la mawe, 

Na nyumba ndogo ibaki kifusi. 

12 Je, farasi hukimbia kwenye mwamba, 

Au je, mtu anaweza kulima kwa ng'ombe kwenye mwamba? 
Kwa maana mmebadili haki kuwa mmea wenye sumu, 


Na tunda la uadilifu kuwa pakanga.” 


13 Mnashangilia jambo lisilo na manufaa yoyote, 


Nanyi mnasema, “Je, hatujapata nguvu” kwa uwezo wetu 
wenyewe?” 


14 Kwa hiyo, Ee nyumba ya Israeli, nitaleta taifa dhidi yenu, asema 
Yehova Mungu wa majeshi, 


‘Nao litawakandamiza kuanzia Lebo-hamathi* mpaka kwenye 
Korongo” la Araba.” 


^ Amo. 6:1 Au “wasiojali.” 

^ Amo. 6:1 Tnn., “nyumba ya Israeli.” 

^ Amo. 6:2 Inaonekana falme hizo ni Yuda na Israeli. 
^ Amo. 6:3 Tnn., “kukikaribisha kiti cha.” 

^ Amo. 6:4 Au “ng'ombe dume wachanga.” 

^ Amo. 6:5 Au “kinanda.” 

^ Amo. 6:6 Tnn., “hawakuwa wagonjwa kwa sababu ya.” 
^ Amo. 6:10 Tnn., “Ndugu ya baba yake.” 

^ Amo. 6:12 Au “uchungu.” 

^ Amo. 6:13 Tnn., “hatukujitwalia pembe.” 

^ Amo. 6:14 Au “njia ya kuingia Hamathi.” 


^ Amo. 6:14 Angalia Kamusi. 


Amosi 7:1-17 


7 Bwana Mwenye Enzi Kuu Yehova alinionyesha mambo haya: 
Tazama! Alileta kundi la nzige mimea ya mwisho” ilipokuwa ikianza 
kuchipuka. Mimea hiyo ilipandwa baada ya nyasi za mfalme 
kukatwa. 2 Kundi hilo la nzige lilipomaliza kula mimea nchini, 
nikasema: “Ee Bwana Mwenye Enzi Kuu Yehova, tafadhali samehe! 
Yakobo ataendeleaje kuishi?” Kwa maana yuko dhaifu!” 


3 Basi Yehova akafikiria upya” jambo hilo. Yehova akasema, “Hilo 
halitatokea.” 


4 Bwana Mwenye Enzi Kuu Yehova alinionyesha mambo haya: 
Tazama! Bwana Mwenye Enzi Kuu Yehova aliamuru moto uje 
kuwaadhibu. Ukateketeza vilindi vikubwa vya maji, na kuteketeza 
sehemu ya nchi. > Kisha nikasema: “Ee Bwana Mwenye Enzi Kuu 
Yehova, tafadhali lizuie jambo hili lisitendeke. Yakobo ataendeleaje 
kuishi?” Kwa maana yuko dhaifu!” 


6 Basi Yehova akafikiria upya” jambo hilo. Bwana Mwenye Enzi Kuu 
Yehova akasema, “Hilo pia halitatokea.” 


7 Alinionyesha mambo haya: Tazama! Yehova alikuwa amesimama 
juu ya ukuta uliojengwa kwa timazi,” na timazi ilikuwa mkononi 
mwake. 8 Kisha Yehova akaniuliza: “Unaona nini, Amosi?” 
Nikamjibu: “Timazi.” Ndipo Yehova akasema: “Tazama naweka 
timazi kati ya watu wangu Waisraeli. Sitawasamehe tena. 9 Sehemu 
za juu za Isaka zitaachwa ukiwa, na mahali patakatifu pa Waisraeli 
pataharibiwa kabisa; nami nitaishambulia nyumba ya Yeroboamu 
kwa upanga.” 


10 Kuhani Amazia wa Betheli akatuma ujumbe huu kwa Mfalme 
Yeroboamu wa Israeli: “Amosi anapanga njama dhidi yako katikati 
kabisa ya nyumba ya Israeli. Nchi haiwezi kuvumilia maneno yake 
yote. 11 Kwa maana Amosi anasema hivi: 'Yeroboamu atauawa kwa 
upanga; na kwa hakika Waisraeli watapelekwa uhamishoni kutoka 
katika nchi yao.” 


12 Kisha Amazia akamwambia Amosi: “Ee mwonaji, nenda, kimbia 
uende katika nchi ya Yuda, jitafutie mkate wako” huko, nawe 
unaweza kutoa unabii wako huko. 13 Lakini usiendelee kutoa unabii 
hapa Betheli, kwa maana ni mahali patakatifu pa mfalme na nyumba 
ya ufalme.” 


14 Ndipo Amosi akamjibu hivi Amazia: “Mimi sikuwa nabii wala 
mwana wa nabii; bali nilikuwa mchungaji wa mifugo, nami nilitunza 
mitini ya mikuyu.” 15 Lakini Yehova aliniondoa katika kazi ya 
kuchunga kundi, kisha Yehova akaniambia, ‘Nenda, toa unabii kwa 
watu wangu Waisraeli. 16 Basi sasa sikia neno la Yehova: ‘Wewe 
unasema: “Usitoe unabii dhidi ya Israeli, na usihubiri dhidi ya 
nyumba ya Isaka.” 17 Kwa hiyo Yehova anasema hivi: “Mke wako 
upanga. Ardhi yako itagawanywa kwa wengine kwa kamba ya 
kupimia, na wewe mwenyewe utafia katika nchi isiyo safi; na kwa 


3333) 


hakika Waisraeli watapelekwa uhamishoni kutoka katika nchi yao. 


^ Amo. 7:1 Yaani, mwezi wa Januari na Februari. 
^ Amo. 7:2 Tnn., “atainukaje?” 


^ Amo. 7:3 Au “akaghairi kuhusu.” 


^ Amo 


- 7:5 Tnn., “atainukaje?” 


^ Amo 


-1:6 Au “akaghairi kuhusu.” 


7:7 Au “chubwi; bildi.” 


^ Amo 


^ Amo 


. 1:12 Au “kula mkate.” 


^ Amo 


-1:14 Au “nilichanja tini za mikuyu.” 


Amosi 8:1-14 


8 Bwana Mwenye Enzi Kuu Yehova alinionyesha mambo haya: 
Tazama! Kulikuwa na kikapu chenye matunda ya wakati wa kiangazi. 
2 Kisha akaniuliza, “Unaona nini, Amosi?” Nikajibu, “Kikapu chenye 
matunda ya wakati wa kiangazi.” Kisha Yehova akaniambia: “Mwisho 
wa watu wangu Waisraeli umefika. Sitawasamehe tena. 3 ‘Siku hiyo 
nyimbo za hekalu zitabadilika kuwa kilio kikubwa, asema Bwana 
Mwenye Enzi Kuu Yehova. ‘Kutakuwa na mizoga mingi iliyotupwa 
kila mahali—kimya cha ajabu! 


4 Sikieni hili, ninyi mnaowakandamiza maskini 
Na kuwaangamiza wapole nchini, 


5 Mnaosema, ‘Sherehe ya mwezi mpya itakwisha lini, ili tuuze 
nafaka yetu, 


Na Sabato itakwisha lini, tukauze nafaka? 
Ili tupunguze kipimo cha efa” 

Na kuongeza uzito wa shekeli,” 
Kuipotosha mizani yetu ya udanganyifu; 

6 Ili tuwanunue wenye uhitaji kwa fedha 
Na maskini kwa jozi ya viatu, 

Na kuuza makapi ya nafaka.’ 

7 Yehova ameapa kwa Fahari ya Yakobo, 


'Sitasahau kamwe matendo yao yote. 


8 Kwa sababu hiyo nchi” itatetemeka, 

Na kila mkaaji nchini ataomboleza. 

Je, nchi yote haitapanda kama Mto Nile, 

Na kuinuka na kushuka chini kama Mto Nile wa Misri?’ 

9 ‘Siku hiyo,” asema Bwana Mwenye Enzi Kuu Yehova, 

'Nitalifanya jua litue wakati wa adhuhuri, 

Nami nitaitia nchi giza siku nyangavu. 

10 Nitabadili sherehe zenu ziwe maombolezo 

Na nyimbo zenu zote ziwe nyimbo za huzuni.” 

Nitavisha nyonga zote nguo za magunia na kukitia kila kichwa upara; 


Nitafanya wakati huo uwe kama wakati wa kumwombolezea mwana 
wa pekee, 


Na mwisho wake kama siku yenye uchungu.’ 


11 “Tazama! Siku zinakuja, asema Bwana Mwenye Enzi Kuu 
Yehova, 


'Nitakapoleta njaa kali nchini, 

Si njaa kali ya chakula” au kiu ya maji, 

Bali ya kusikia maneno ya Yehova. 

12 Watapepesuka kutoka bahari mpaka bahari 


Na kutoka kaskazini mpaka mashariki.” 


Watatangatanga wakitafuta neno la Yehova, lakini hawatalipata. 
13 Siku hiyo mabikira warembo watazimia, 

Na pia vijana wa kiume, kwa sababu ya kiu; 

14 Wale wanaoapa kwa hatia ya Samaria na kusema, 

“Kwa hakika kama mungu wako anavyoishi, Ee Dani!” 

Na, “Kwa hakika kama inavyoishi njia ya Beer-sheba!” 


Wataanguka, na hawatainuka tena.” 


A Amo. 8:5 Angalia Nyongeza B14. 
^ Amo. 8:5 Angalia Nyongeza B14. 
^ Amo. 8:8 Au “dunia.” 

^ Amo. 8:10 Au “maombolezo.” 

^ Amo. 8:11 Tnn., “mkate.” 


^ Amo. 8:12 Au “mawio ya jua.” 


Amosi 9:1-15 


9 Nilimwona Yehova akiwa juu ya madhabahu, naye akasema: “Piga 
kichwa cha nguzo, na vizingiti vitatikisika. Kata vichwa vya nguzo, 
nami nitamuua wa mwisho kwa upanga. Hakuna yeyote 
anayekimbia atakayeponyoka, na hakuna yeyote anayejaribu 
kutoroka atakayefanikiwa. 


2 Wakichimba chini kuingia Kaburini,” 

Mkono wangu utawatoa humo; 

Na wakipanda juu mbinguni, 

Nitawashusha chini kutoka huko. 

3 Nao wakijificha kwenye kilele cha Karmeli, 
Nitawasaka na kuwatoa huko. 

Wakijificha chini ya bahari ili macho yangu yasiwaone, 
Huko nitamwamuru nyoka awaume. 

4 Wakipelekwa utekwani na maadui wao, 

Huko nitauamuru upanga, nao utawaua; 

Nitawakazia macho kwa mabaya, wala si kwa mema. 


> Kwa maana Bwana Mwenye Enzi Kuu, Yehova wa majeshi, Ndiye 
anayeigusa nchi,” 


Hivi kwamba inayeyuka, na wakaaji wake wote wataomboleza; 


Na nchi yote itapanda kama Mto Nile, 


Na kushuka chini kama Mto Nile wa Misri. 
6 'Yule anayejenga ngazi zake mbinguni 
Na kujenga jengo?” lake juu ya dunia; 
Yule anayeyaita maji ya bahari, 

Ili ayamwage duniani 

—Yehova ndilo jina lake.’ 


7 ‘Je, ninyi si kama wana wa Wakushi kwangu, enyi watu wa 
Israeli?' asema Yehova. 


'Je, sikuwapandisha Waisraeli kutoka nchini Misri, 
Na Wafilisti kutoka Krete, na Wasiria kutoka Kiri?’ 


8 ‘Tazameni! Macho ya Bwana Mwenye Enzi Kuu Yehova 
yanautazama ufalme huu wenye dhambi, 


Naye atauangamiza kabisa kutoka nchini. 

Lakini sitaiangamiza kabisa nyumba ya Yakobo, asema Yehova. 

9 ‘Kwa maana tazameni! Ninatoa amri, 

Nami nitaichekecha nyumba ya Israeli miongoni mwa mataifa yote, 
Kama mtu anavyochekecha nafaka kwa chujio, 

Na hakuna kijiwe hata kimoja kinachoanguka chini. 

10 Watu wangu wote wanaotenda dhambi watauawa kwa upanga, 


Wale wanaosema: “Msiba hautatukaribia wala kutufikia.” 


11 ‘Siku hiyo nitakiinua kibanda cha Daudi kilichoanguka,” 
Nitarekebisha sehemu” zilizoharibika, 

Na kujenga upya magofu yake; 

Nitakijenga upya kama kilivyokuwa siku za kale, 

12 |li wamiliki sehemu zilizobaki za Edomu, 


Na mataifa yote yanayoitwa kwa jina langu, asema Yehova, 
anayefanya hayo. 


13 “Tazameni! Siku zinakuja, asema Yehova, 

'Wakati ambapo mtu anayelima kwa plau atampita anayevuna, 
Na anayekanyaga zabibu atampita anayepanda mbegu; 

Na milima itadondosha divai tamu, 

Na vilima vyote vitatiririka divai.” 


14 Nitawakusanya na kuwarudisha watu wangu Waisraeli walio 
utekwani, 


Nao watajenga upya majiji yaliyoachwa ukiwa na kuishi humo; 
Watapanda mashamba ya mizabibu na kunywa divai yake, 
Nao watalima bustani za matunda na kula matunda yake.’ 

15 ‘Nitawapanda katika nchi yao, 


Nao hawatang'olewa tena kamwe 


Kutoka katika nchi yao ambayo nimewapa, asema Yehova Mungu 
wenu.” 


^ Amo. 9:2 Au “Sheoli.” Angalia Kamusi. 

^ Amo. 9:5 Au “dunia.” 

^ Amo. 9:6 Au “kuba.” 

^ Amo. 9:11 Au “hema la Daudi lililoanguka.” 
^ Amo. 9:11 Au “sehemu zao.” 


^ Amo. 9:13 Tnn., “vitayeyuka.” 


OBADIA 


YALIYOMO 


Kunyenyekezwa kwa taifa la Edomu lenye kiburi (1-9) 
Taifa la Edomu lamtendea Yakobo ukatili (10-14) 
Siku ya Yehova ya kuhukumu mataifa yote (15, 16) 


Kurudishwa kwa nyumba ya Yakobo (17-21) 


Edomu kuangamizwa na Yakobo (18) 


Ufalme utakuwa wa Yehova (21) 


Obadia 1-21 


OBADIA 


1 Maono ya Obadia:” 

Bwana Mwenye Enzi Kuu Yehova anasema hivi kuhusu Edomu: 
“Tumesikia habari kutoka kwa Yehova, 

Mjumbe ametumwa kati ya mataifa: 

‘Inukeni, tujitayarishe kupigana na Edomu.” 

2 “Tazama! Nimekufanya uwe mdogo sana kati ya mataifa; 
Unadharauliwa kabisa. 

3 Kimbelembele cha moyo wako kimekudanganya, 

Wewe unayeishi katika mapango ya mwamba, 

Unayekaa juu, ukisema moyoni mwako, 

‘Ni nani atakayenishusha chini duniani?’ 

4 Hata ukijenga makao yako juu” kama tai, 

Au ukiweka kiota chako kati ya nyota, 

Nitakushusha chini kutoka huko,” asema Yehova. 

> “Ikiwa wezi wangekuvamia, ikiwa wanyang'anyi wangekuja usiku, 
Je, hawangeiba tu wanachotaka? 


Au ikiwa wavunaji wa zabibu wangekuja kwako, 


Je, hawangeacha zabibu chache? 

Lakini wewe utaangamizwa kabisa! 

6 Lo! Jinsi ambavyo Esau ametafutwa! 

Jinsi hazina zake zilizofichwa zilivyotafutwa! 

7 Wamekufukuza hadi mpakani. 

Washirika wako wote” wamekudanganya. 

Watu walio na amani pamoja nawe wamekushinda. 

Wale wanaokula mkate pamoja nawe wataweka wavu chini yako, 
Lakini hutatambua. 

8 Katika siku hiyo,” asema Yehova, 

“Je, sitawaangamiza wenye hekima kutoka Edomu 

Na wenye utambuzi walio katika eneo lenye milima la Esau? 
9 Na mashujaa wako wataogopa, Ee Temani, 


Kwa kuwa kila mtu aliye katika eneo lenye milima la Esau atauawa 
kwa upanga. 


10 Kwa sababu ya ukatili uliomtendea ndugu yako Yakobo, 
Aibu itakufunika, 

Nawe utaangamia milele. 

11 Siku uliyosimama kando, 


Siku ambayo wageni walichukua jeshi lake na kulipeleka utekwani, 


Wageni walipoingia katika lango lake na kugawana Yerusalemu kwa 
kura, 


Ulitenda kama wao. 

12 Hupaswi kucheka siku ambayo ndugu yako anapatwa na maafa, 
Hupaswi kushangilia siku ambayo watu wa Yuda wanaangamia, 
Nawe hupaswi kujigamba sana siku wanayotaabika. 


13 Hupaswi kuingia katika lango la watu wangu siku wanayopatwa 
na msiba, 


Hupaswi kuwacheka siku wanayopatwa na msiba, 
Nawe hupaswi kuchukua mali yao siku wanayopatwa na msiba. 


14 Hupaswi kusimama kwenye makutano ya barabara ili kuwachinja 
watu wake wanaokimbia, 


Nawe hupaswi kuwakabidhi waokokaji kwa maadui wao siku 
wanayopatwa na taabu. 


15 Kwa maana siku ya Yehova ya kuhukumu mataifa yote inakaribia. 
Kama ulivyofanya, ndivyo utakavyofanyiwa. 
Utatendewa kama ulivyowatendea wengine. 


16 Kwa maana kama mlivyokunywa divai kwenye mlima wangu 
mtakatifu, 


Ndivyo mataifa yote yatakavyoendelea kunywa hasira yangu kama 
divai. 


Yatakunywa na kumeza hasira yangu, 

Nayo yatatoweka kana kwamba hayajawahi kuwepo. 

17 Lakini wale watakaookoka watakuwa juu ya Mlima Sayuni, 
Nao utakuwa mtakatifu; 

Na nyumba ya Yakobo itamiliki mali yao. 

18 Nyumba ya Yakobo itakuwa moto, 

Nyumba ya Yosefu itakuwa mwali wa moto, 

Na nyumba ya Esau itakuwa kama majani makavu; 
Watayachoma moto na kuyateketeza, 

Na hakuna atakayeokoka katika nyumba ya Esau, 

Kwa maana Yehova mwenyewe amesema. 

19 Watamiliki Negebu na eneo lenye milima la Esau, 

Shefela na nchi ya Wafilisti. 

Watamiliki shamba la Efraimu na shamba la Samaria, 

Na Benjamini atamiliki Gileadi. 

20 Waliohamishwa kutoka katika boma hili,” 

Naam, Waisraeli, watamiliki nchi ya Wakanaani mpaka Sarefathi. 


Na waliohamishwa kutoka Yerusalemu, waliokuwa Sefaradi, 
watamiliki majiji ya Negebu. 


21 Na waokoaji watapanda Mlima Sayuni 


Ili kuhukumu eneo lenye milima la Esau, 


Na ufalme utakuwa wa Yehova.” 


^ Oba. 1 Maana yake “Mtumishi wa Yehova.” 
^ Oba. 4 Au labda, “ukiruka juu.” 


^ Oba. 7 Au “Wale wote waliofanya agano pamoja nawe.’ 


^ Oba. 20 Au “ngome hii.” 


YONA 


YALIYOMO 


Yona ajaribu kumkimbia Yehova (1-3) 
Yehova aleta dhoruba kali (4-6) 
Yona ndiye chanzo cha taabu (7-13) 
Yona atupwa ndani ya bahari iliyochafuka (14-16) 
Samaki mkubwa ammeza Yona (17) 
2 
Yona asali akiwa ndani ya tumbo la samaki (1-9) 


Yona atapikwa kwenye nchi kavu (10) 


Yona amtii Mungu na kwenda Ninawi (1-4) 
Waninawi watubu baada ya kusikia ujumbe wa Yona (5-9) 
Mungu aamua kutoangamiza Ninawi (10) 
4 
Yona akasirika, atamani kufa (1-3) 


Yehova amfundisha Yona kuhusu rehema (4-11) 


“Je, una sababu nzuri ya kuwaka hasira?” (4) 


Somo la mmung'unye (6-10) 


1 Neno hili la Yehova lilimjia Yona” mwana wa Amitai: 2 “Inuka, 
nenda Ninawi lile jiji kubwa, ukatangaze hukumu dhidi ya jiji hilo kwa 
sababu nimeona uovu wao.” 


3 Lakini Yona akainuka na kwenda Tarshishi ili amkimbie Yehova; 
akashuka kwenda Yopa, akakuta meli inayokwenda Tarshishi. Basi 
akalipa nauli na kupanda meli ili asafiri nao kwenda Tarshishi, 
amkimbie Yehova. 


4 Ndipo Yehova akavumisha upepo mkali baharini, dhoruba” kali 
sana ikatokea baharini hivi kwamba meli ikawa karibu kuvunjika- 
vunjika. > Mabaharia wakaogopa sana hivi kwamba kila mmoja wao 
akaanza kumlilia mungu wake amsaidie. Nao wakaanza kutupa 
baharini vitu vilivyokuwa melini ili kupunguza uzito wa meli. Lakini 
Yona alikuwa ameshuka chini ndani ya meli,” ambamo alikuwa 
amelala na kushikwa na usingizi mzito. $ Nahodha wa meli 
akamkaribia na kumuuliza: “Kwa nini unalala? Amka, mwombe 
mungu wako! Huenda Mungu wa kweli atatuhurumia, nasi 
hatutaangamia.” 


7 Ndipo mabaharia wakaambiana: “Njooni, tupige kura ili tujue 
chanzo cha taabu hii.” Basi wakapiga kura, na kura zikamwangukia 
Yona. $ Wakamuuliza: “Tafadhali tuambie, ni nani anayetusababishia 
taabu hii? Unafanya kazi gani, na unatoka wapi? Unatoka nchi gani, 
na wewe ni mtu wa kabila gani?” 


9 Akawajibu: “Mimi ni Mwebrania, nami namwogopa” Yehova Mungu 
wa mbinguni, Aliyeumba bahari na nchi kavu.” 


10 Waliposikia hayo, wanaume hao wakazidi kuogopa, wakamuuliza: 
“Umefanya nini?” (Watu hao wakagundua kwamba alikuwa 
akimkimbia Yehova, kwa sababu Yona aliwaambia.) 11 Basi 
wakamuuliza: “Tukufanye nini ili bahari itulie kwa ajili yetu?” Kwa 
sababu bahari ilizidi kuchafuka. 12 Akawajibu: “Nibebeni mnitupe 
baharini, na bahari itatulia kwa ajili yenu; kwa maana najua kwamba 
dhoruba hii kali imewapata kwa sababu yangu.” 13 Hata hivyo, 
wanaume hao wakapiga makasia kwa nguvu; ili kuirudisha meli 
kwenye nchi kavu, lakini wakashindwa kwa sababu dhoruba ilizidi 
kuwa kali. 


14 Kisha wakamlilia Yehova wakisema: “Jamani, sasa, Ee Yehova, 
tafadhali, tunakusihi usituangamize kwa sababu ya mtu huyu!” 
Usituadhibu kwa sababu ya damu isiyo na hatia, kwa kuwa 
umefanya upendavyo, Ee Yehova!” 15 Basi wakambeba Yona na 
kumtupa baharini; na bahari ikatulia. 16 Kisha wanaume hao 
wakamwogopa sana Yehova, nao wakamtolea Yehova dhabihu na 
kumwekea nadhiri. 


17 Kisha Yehova akamtuma samaki mkubwa ammeze Yona, basi 
Yona akakaa ndani ya tumbo la samaki huyo kwa siku tatu, mchana 
na usiku. 


A Yona 1:1 Maana yake “Njiwa.” 
A Yona 1:4 Au “tufani.” 


A Yona 1:5 Au “chombo chenye sitaha.” 


^ Yona 1:9 Au “namwabudu.” 
^ Yona 1:13 Au “wakajitahidi kutafuta njia.” 


^ Yona 1:14 Au “kwa sababu ya nafsi ya mtu huyu.” 


Yona 2:1-10 


2 Ndipo Yona akiwa ndani ya tumbo la samaki akasali kwa Yehova 
Mungu wake, 2 na kusema: 


“Katika taabu yangu nilimlilia Yehova, naye akanijibu. 
Nikiwa ndani ya” Kaburi” nilililia msaada. 

Uliisikia sauti yangu. 

3 Uliponitupa katika vilindi, katikati ya” bahari, 

Ndipo mikondo ya maji ikanifunika. 


Mawimbi yako yote makubwa na yale yanayoishia ufuoni 
yakanifunika. 


4 Nami nikasema, ‘Nimefukuzwa kutoka mbele za macho yako! 
Nitalikaziaje macho tena hekalu lako takatifu?’ 

> Maji yalinifunika na kuhatarisha uhai wangu;” 

Kilindi cha maji kilinizunguka. 

Kichwa changu kilisokotwa na magugu maji. 

6 Nilizama sehemu za chini za milima. 

Milango ya dunia ilikuwa ikija kunifungia milele. 

Lakini uliutoa uhai wangu shimoni, Ee Yehova Mungu wangu. 


7 Uhai wangu ulipokuwa ukitoka polepole, Yehova Ndiye 
niliyemkumbuka. 


Ndipo sala yangu ikakufikia, ndani ya hekalu lako takatifu. 


8 Wale wanaoabudu sanamu ambazo ni ubatili huacha chanzo chao 
cha upendo mshikamanifu.” 


9 Lakini mimi, kwa sauti ya shukrani nitakutolea dhabihu. 
Nadhiri nilizoweka, nitazitimiza. 
Wokovu unatoka kwa Yehova.” 


10 Baadaye Yehova akamwamuru huyo samaki, naye akamtapika 
Yona kwenye nchi kavu. 


A Yona 2:2 Tnn., “katika tumbo la.” 

^ Yona 2:2 Au “Sheoli.” Angalia Kamusi. 

A Yona 2:3 Tnn., “katika moyo wa.” 

A Yona 2:5 Au “Maji yaliizunguka nafsi yangu.” 


A Yona 2:8 Au labda, “cha ushikamanifu.” 


Yona 3:1-10 


3 Ndipo neno la Yehova likamjia Yona mara ya pili likisema: 2 “Inuka, 
nenda Ninawi lile jiji kubwa, ukalitangazie ujumbe ninaokuambia.” 


3 Basi Yona akatii neno la Yehova, akainuka na kwenda Ninawi. 
Sasa Ninawi lilikuwa jiji kubwa sana”—mtu anayetembea kwa miguu 
akatembea safari ya siku moja akitangaza hivi: “Bado siku 40 tu, jiji 
la Ninawi litaangamizwa.” 


5 Watu wa Ninawi wakamwamini Mungu, nao wakatangaza watu 
wafunge na kuvaa magunia, kuanzia aliye mkubwa zaidi hadi aliye 
mdogo zaidi. $ Ujumbe huo ulipomfikia mfalme wa Ninawi, aliinuka 
kutoka kwenye kiti chake cha ufalme, akavua vazi lake la kifalme, 
akavaa nguo za magunia, na kuketi katika majivu. 7 Pia, akaamuru 
tangazo hili litolewe katika jiji lote la Ninawi: 


“Kwa agizo la mfalme na wakuu wake: Hakuna mwanadamu yeyote 
wala mnyama yeyote wa kufugwa anayepaswa kula kitu chochote. 
Hawapaswi kula chakula wala hawapaswi kunywa maji. $ Wote 
wavae magunia, mwanadamu na mnyama; na wamwite Mungu kwa 
bidii na kuacha njia zao ovu na matendo yao ya ukatili. 9 Ni nani 
anayejua ikiwa Mungu wa kweli hatafikiria upya” jambo analokusudia 
kufanya na kuacha hasira yake inayowaka, ili tusiangamie?” 


10 Mungu wa kweli alipoona waliyofanya, jinsi walivyoacha njia zao 
ovu, akafikiria upya kuhusu” msiba aliosema kwamba angewaletea, 
naye hakuuleta. 


^ Yona 3:3 Tnn., “jiji kubwa mbele za Mungu.” 


A Yona 3:9 Au “hataghairi kuhusu.” 


A Yona 3:10 Au “akaghairi kuhusu.” 


Yona 4:1-11 


4 Lakini jambo hilo lilimchukiza sana Yona, akakasirika sana. 2 Basi 
akasali hivi kwa Yehova: “Ee Yehova, je, sikujua utafanya jambo hili 
nilipokuwa katika nchi yangu? Ndiyo sababu tangu awali nilijaribu 
kukimbilia Tarshishi; kwa maana nilijua kwamba wewe ni Mungu 
mwenye huruma?” na rehema, hukasiriki upesi, una upendo mwingi 
mshikamanifu, na unahuzunishwa na msiba. 3 Sasa, Ee Yehova, 
nakusihi uniue, kwa maana afadhali nife badala ya kuishi.” 


4 Yehova akamuuliza: “Je, una sababu nzuri ya kuwaka hasira?” 


Akajenga kibanda hapo na kuketi kivulini ili aone jambo litakalolipata 
jiji hilo. 6 Kisha Yehova Mungu akaotesha mmung'unye?” ili Yona 
apate kivuli kwa ajili ya kichwa chake na ili kupunguza taabu yake. 
Basi Yona akaufurahia sana mmung'unye huo. 


7 Lakini siku iliyofuata, wakati wa mapambazuko, Mungu wa kweli 
akamwamuru kiwavi aushambulie mmung'unye huo, nao ukanyauka. 
8 Joto la jua lilipoanza kuongezeka, Mungu akaleta pia upepo wa 
mashariki wenye joto kali, na jua likamchoma Yona kichwani, karibu 
azimie. Akaendelea kuomba afe,” na kuendelea kusema: “Afadhali 
nife badala ya kuishi.” 


9 Mungu akamuuliza Yona: “Je, una sababu nzuri ya kuwaka hasira 
kwa sababu ya mmung'unye?” 


Ndipo Yona akasema: “Nina sababu nzuri ya kukasirika, 
nimekasirika sana hivi kwamba natamani kufa.” 10 Lakini Yehova 
akamwambia: “Uliuhurumia mmung'unye ambao hukuufanyia kazi 
yoyote wala kuukuza; uliota na kukua usiku mmoja na kunyauka 


usiku uliofuata. 11 Je, mimi pia sipaswi kulihurumia jiji kubwa la 
Ninawi, ambalo lina watu zaidi ya 120,000 ambao hata hawajui 
kutofautisha jema na baya,” na kuwahurumia pia wanyama wao 
wengi?” 


A Yona 4:2 Au “neema.” 
A Yona 4:6 Au labda, “mbarika; mnyoyo; mbono.” 
A Yona 4:8 Au “kuomba nafsi yake ife.” 


A Yona 4:11 Au “tofauti kati ya mkono wao wa kulia na wa kushoto.” 


MIKA 


YALIYOMO 


Hukumu dhidi ya Samaria na Yuda (1-16) 


Matatizo yasababishwa na dhambi na uasi (5) 


Ole kwa wakandamizaji! (1-11) 


Waisraeli wakusanywa na kuunganishwa (12, 13) 


Nchi itakuwa na kelele za watu (12) 


Viongozi na manabii washutumiwa (1-12) 


Mika apata nguvu nyingi kwa sababu ya roho ya Yehova (8) 
Makuhani wafundisha ili wapate pesa (11) 
Yerusalemu litabaki marundo ya magofu (12) 

4 


Mlima wa Yehova wainuliwa (1-5) 


Panga zitakuwa majembe (3) 
“Tutatembea katika jina la Yehova” (5) 


Sayuni lajengwa upya na kuimarishwa (6-13) 


Mtawala atakayekuwa mkuu katika dunia yote (1-6) 


Mtawala atatoka Bethlehemu (2) 
Watu waliobaki watakuwa kama umande na kama simba (7-9) 


Nchi itatakaswa (10-15) 


Mungu ana kesi dhidi ya Waisraeli (1-5) 


Yehova anataka nini? (6-8) 


Haki, ushikamanifu, kiasi (8) 


Hatia na adhabu ya Waisraeli (9-16) 


Maadili mapotovu ya Waisraeli (1-6) 


Adui watakuwa watu wa nyumbani (6) 
“Nitaonyesha mtazamo wa kumngojea Mungu” (7) 
Watu wa Mungu watetewa (8-13) 


Mika asali na kumsifu Mungu (14-20) 


Jibu la Yehova (15-17) 


‘Ni Mungu gani aliye kama Yehova?’ (18) 


Mika 1:1-16 


MIKA 


1 Neno la Yehova lililomjia Mika” wa Moreshethi, katika siku za 
utawala wa Yothamu, Ahazi, na Hezekia, wafalme wa Yuda, na 
ambalo alilipokea katika maono kuhusu Samaria na Yerusalemu: 


2 “Sikieni, enyi mataifa yote! 

Sikiliza, Ee dunia na vitu vyote vinavyokujaza, 

Acha Bwana Mwenye Enzi Kuu Yehova awe shahidi dhidi yako 
—Yehova kutoka katika hekalu lake takatifu. 

3 Kwa maana tazama! Yehova anatoka mahali pake; 
Atashuka chini na kukanyaga sehemu za juu za dunia. 
4 Milima itayeyuka chini yake, 

Na mabonde yatagawanyikaž 

Kama nta mbele ya moto, 

Kama maji yanayomwagwa kwenye mteremko mkali. 
> Hayo yote kwa sababu ya uasi wa Yakobo, 

Kwa sababu ya dhambi za nyumba ya Israeli. 

Uasi wa Yakobo ni nini? 

Je, si Samaria? 


Na mahali pa juu pa Yuda ni nini? 


Je, si Yerusalemu? 

6 Nitafanya Samaria kuwa rundo la magofu la shambani, 
Mahali pa kupanda mizabibu; 

Nitayatupa” mawe yake chini bondeni, 

Nami nitaichimbua misingi yake. 

7 Sanamu zake zote za kuchongwa zitavunjwa vipandevipande, 


Na zawadi zote alizopewa kwa sababu ya ukahaba wake 
zitateketezwa motoni.” 


Nitaharibu kabisa sanamu zake zote. 

Kwa sababu alizikusanya kwa kutumia malipo ya ukahaba, 
Nazo zitakuwa tena malipo ya makahaba.” 

8 Kwa sababu hiyo nitalia kwa sauti na kupiga mayowe; 
Nitatembea bila viatu nikiwa uchi. 

Nitalia kwa sauti kama mbwamwitu wanavyolia, 

Na kuomboleza kama mbuni wanavyoomboleza. 

9 Kwa sababu jeraha lake haliwezi kuponywa; 

Limefika mpaka Yuda. 


Pigo limeenea mpaka kwenye lango la watu wangu, mpaka 
Yerusalemu. 


10 “Msitangaze hilo kule Gathi; 


Msilie hata kidogo. 

Kule Beth-afra” mgaegae mavumbini. 

11 Vukeni mkiwa uchi na wenye aibu, enyi wakaaji” wa Shafiri. 
Wakaaji wa Saanani hawajatoka nje. 

Kutakuwa na kilio kikubwa kule Beth-ezeli, nacho hakitawasaidia. 
12 Kwa maana wakaaji wa Marothi wamengojea mema, 


Lakini mabaya yameshuka kutoka kwa Yehova mpaka kwenye lango 
la Yerusalemu. 


13 Fungeni kundi la farasi kwenye gari la vita, enyi wakaaji wa 
Lakishi. 


Mlikuwa chanzo cha dhambi kwa binti ya Sayuni, 
Kwa maana maasi ya Israeli yalipatikana ndani yako. 
14 Kwa hiyo mtampa Moresheth-gathi zawadi za kumuaga.” 


Nyumba za Akzibu zilikuwa kitu cha udanganyifu kwa wafalme wa 
Israeli. 


15 Bado nitawaletea mshindi,” enyi wakaaji wa Maresha. 
Utukufu wa Israeli utafika mpaka Adulamu. 


16 Nyoeni upara na kuzikata kabisa nywele zenu kwa ajili ya watoto 
wenu wapendwa. 


Nyoeni upara kama wa tai, 


Kwa maana wamechukuliwa kutoka kwenu na kupelekwa 
uhamishoni.” 


A Mika 1:1 Ufupisho wa jina Mikaeli au Mikaya linalomaanisha “Ni 
Nani Aliye Kama Yehova?” 


A Mika 1:4 Au “nchi tambarare za chini zitagawanyika.” 

A Mika 1:6 Tnn., “Nitayamwaga.” 

A Mika 1:7 Au “malipo yote ya ukahaba wake yatateketezwa motoni.” 
A Mika 1:10 Au “Katika nyumba ya Afra.” 

A Mika 1:11 Tnn., “ewe mkaaji wa kike.” 


A Mika 1:14 Au “za kwaheri.” 


A Mika 1:15 Au “mnyang'anyi.” 


Mika 2:1-13 
2 “Ole wao wanaopanga njama yenye kudhuru, 
Wanaotunga maovu vitandani mwao! 
Kunapopambazuka wanayatekeleza, 

Kwa sababu wana uwezo wa kuyatekeleza. 

2 Wanatamani mashamba na kuyanyakua; 
Pia nyumba, na kuzichukua; 

Wanamlaghai mtu na kuchukua nyumba yake, 
Wanachukua urithi wa mtu. 


3 Kwa hiyo Yehova anasema hivi: 


‘Sasa basi nakusudia kuiletea familia hii msiba ambao hamtaweza 
kuuepuka.” 


Hamtatembea tena kwa kiburi, kwa sababu utakuwa wakati wa 
msiba. 


4 Siku hiyo watu watatunga methali kuwahusu, 
Nao watawaombolezea kwa uchungu. 
Watasema: “Tumeangamizwa kabisa! 


Alisababisha fungu la watu wangu lichukuliwe na wengine—Lo! 
Amenipokonya! 


Amemgawia yule asiye mwaminifu mashamba yetu.” 


5 Kwa hiyo hamtakuwa na mtu wa kunyoosha kamba ya kupimia, 
Wa kuigawa ardhi katika kutaniko la Yehova. 

6 Wanahubiri wakisema, “Acheni kuhubiri!” 

“Hawapaswi kuhubiri mambo haya; 

Hatutapatwa na aibu!” 

7 Je, inasemwa, Ee nyumba ya Yakobo, kwamba 

“Roho ya Yehova imekosa subira? 

Je, haya ndiyo matendo yake?” 


Je, maneno yangu mwenyewe hayawanufaishi wale wanaotembea 
kwa unyoofu? 


8 Lakini hivi karibuni watu wangu mwenyewe wameinuka kama 
adui. 


Mnalivua hadharani pambo la kifahari pamoja na” vazi 


Kutoka kwa watu wanaopita bila wasiwasi, kama watu wanaorudi 
kutoka vitani. 


9 Mnawafukuza wanawake wa watu wangu kutoka katika nyumba 
zao zenye kupendeza; 


Mnaondoa fahari yangu milele kutoka kwa watoto wao. 
10 Inukeni mwende zenu, kwa sababu hapa si mahali pa kupumzika. 
Kwa sababu ya uchafu, kuna maangamizi, maangamizi makubwa. 


11 Mtu akifuata upepo na udanganyifu na kusema uwongo huu: 


“Nitawahubiria kuhusu divai na pombe,” 

Basi atakuwa mhubiri anayewafaa kabisa watu hawa! 

12 Kwa hakika nitawakusanya ninyi nyote, enyi watu wa Yakobo; 
Kwa kweli nitawakusanya pamoja wale wanaobaki wa Israeli. 
Kwa umoja nitawaweka kama kondoo zizini, 

Kama kundi la kondoo katika malisho yake; 

Litakuwa na kelele za watu.’ 

13 Yule anayevunja lango na kutoka atawatangulia; 

Nao watavunja lango na kupitia langoni kwenda nje. 

Mfalme wao atapitia humo akiwatangulia, 


Huku Yehova akiwaongoza.” 


^ Mika 2:3 Tnn., “hamtauondoa kwenye shingo zenu.” 


A Mika 2:8 Au labda, “kutoka kwenye.” 


Mika 3:1-12 
3 Nilisema: “Sikieni, tafadhali, enyi viongozi wa Yakobo 
Nanyi makamanda wa nyumba ya Israeli. 

Je, hampaswi kujua jambo lililo la haki? 


2 Lakini mnachukia mema na kupenda maovu; 


Mnawachuna ngozi watu wangu na kuondoa nyama kutoka kwenye 
mifupa yao. 


3 Pia mnakula nyama ya watu wangu 
Na kuwachuna ngozi, 
Mnapasua mifupa yao, na kuivunja vipandevipande, 


Kama kitu kinachopikwa ndani ya chungu,” kama nyama ndani ya 
chungu cha kupikia. 


4 Wakati huo watamlilia Yehova awasaidie, 
Lakini hatawajibu. 

Atauficha uso wake kutoka kwao wakati huo, 
Kwa sababu ya matendo yao maovu. 


> Yehova anasema hivi kuhusu manabii wanaowapotosha watu 
wake, 


Wanaotangaza ‘Amani! huku wakitafuna* kwa meno yao 


Lakini wanaotangaza? vita dhidi ya yule asiyeweka kitu vinywani 
mwao: 


6 ‘Mtakuwa na usiku; hakutakuwa na maono; 

Mtakuwa na giza tu, hakutakuwa na uaguzi.” 

Jua litatua kwa manabii, 

Na mchana utageuka kuwa giza kwao. 

7 Watu wanaoona maono wataaibishwa, 

Na wabashiri watakata tamaa. 

Wote watalazimika kufunika masharubu,” 

Kwa maana hakuna jibu kutoka kwa Mungu.” 

8 Lakini mimi, nimejazwa nguvu kwa roho ya Yehova, 
Nimejazwa haki na uwezo, 

Ili nimwambie Yakobo uasi wake na Israeli dhambi yake. 

9 Sikieni jambo hili, tafadhali, enyi viongozi wa nyumba ya Yakobo 
Nanyi makamanda wa nyumba ya Israeli, 

Mnaochukia haki na kupotosha mambo yote yaliyonyooka, 


10 Mnaojenga Sayuni kwa umwagaji wa damu na Yerusalemu kwa 
ukosefu wa uadilifu. 


11 Viongozi” wake huhukumu ili wapate rushwa, 
Makuhani wake hufundisha ili wapate malipo, 
Na manabii wake hufanya uaguzi” ili wapate pesa.” 


Na bado wanamwegemea Yehova,” wakisema: 


“Je, Yehova hayuko pamoja nasi? 
Hakuna msiba utakaotupata.” 

12 Basi kwa sababu yenu, 

Sayuni litalimwa kama shamba, 
Yerusalemu litakuwa marundo ya magofu, 


Na mlima wa Nyumba” utakuwa kama vilima msituni.” 


A Mika 3:3 Au “chungu cha kupikia chenye mdomo mpana.” 
A Mika 3:5 Au labda, “wanapokuwa na kitu cha kutafuna.” 

^ Mika 3:5 Tnn., “wanaotakasa.” 

^ Mika 3:6 Au “ubashiri.” 

^ Mika 3:7 Au “watafumba vinywa vyao.” 

^ Mika 3:11 Tnn., “Vichwa.” 

^ Mika 3:11 Au “hubashiri.” 

^ Mika 3:11 Au “fedha.” 

^ Mika 3:11 Au “wanadai wanamwegemea Yehova.” 

^ Mika 3:12 Au “mlima wa hekalu.” 


^ Mika 3:12 Au “kilima chenye msitu.” 


4 Katika siku za mwisho,” 

Mlima wa nyumba ya Yehova 

Utaimarishwa kabisa juu ya vilele vya milima, 
Nao utainuliwa juu ya vilima, 

Na mataifa yatamiminika kwenye mlima huo. 

2 Na mataifa mengi yataenda na kusema: 
“Njooni, twendeni juu kwenye mlima wa Yehova 
Na kwenye nyumba ya Mungu wa Yakobo. 
Naye atatufundisha njia zake, 

Nasi tutatembea katika vijia vyake.” 

Kwa maana sheria itatoka” Sayuni, 

Na neno la Yehova litatoka Yerusalemu. 

3 Atatekeleza hukumu miongoni mwa mataifa mengi 


Na kunyoosha” mambo kuhusiana na mataifa yenye nguvu yaliyo 
mbali. 


Watafua panga zao ziwe majembe ya plau 
Na mikuki yao iwe miundu. 
Taifa halitainua upanga juu ya taifa lingine, 


Wala hawatajifunza vita tena kamwe. 


4 Wataketi,” kila mtu chini ya mzabibu wake na chini ya mtini wake, 
Na hakuna yeyote atakayewaogopesha, 
Kwa maana kinywa cha Yehova wa majeshi kimesema hayo. 


5 Kwa maana mataifa yote yatatembea, kila taifa katika jina la 
mungu wake, 


Lakini sisi tutatembea katika jina la Yehova Mungu wetu milele na 
milele. 


6 “Siku hiyo,” asema Yehova, 

“Nitamkusanya yule aliyekuwa akichechemea, 

Na kumkusanya pamoja yule aliyetawanyika, 

Pamoja na wale niliowatesa. 

7 Nitamfanya yule aliyekuwa akichechemea abaki, 

Na yule aliyepelekwa mbali kuwa taifa lenye nguvu; 

Na Yehova atawatawala akiwa mfalme katika Mlima Sayuni, 
Kuanzia sasa mpaka milele. 

8 Lakini wewe, Ee mnara wa kundi, 

Kilima cha binti ya Sayuni, 

Kwako wewe utakuja, naam, utawala wa kwanza?” utakuja, 
Ufalme ambao ni wa binti ya Yerusalemu. 


9 Sasa kwa nini unapiga kelele? 


Je, huna mfalme, 

Au je, mshauri wako ameangamia, 

Hivi kwamba umeshikwa na uchungu kama mwanamke anayezaa? 
10 Gaagaa na kulia kwa uchungu, Ee binti ya Sayuni, 

Kama mwanamke anayezaa, 

Utaenda mpaka Babiloni, 

Na huko utaokolewa; 

Huko Yehova atakununua tena kutoka mikononi mwa maadui wako. 
11 Sasa mataifa mengi yatakusanyika dhidi yako; 

Yatasema, ‘Acheni achafuliwe, 

Macho yetu na yaone Sayuni likipatwa na jambo hili. 

12 Lakini hawajui mawazo ya Yehova, 

Hawaelewi kusudi” lake; 


Kwa maana atawakusanya kwenye uwanja wa kupuria kama safu ya 
miganda ya nafaka iliyotoka kukatwa. 


13 Inuka upure, Ee binti ya Sayuni; 
Kwa sababu nitabadili pembe zako ziwe chuma, 
Nami nitabadili kwato zako ziwe shaba, 


Nawe utapondaponda kabisa mataifa mengi. 


Faida yao isiyo ya haki utamtolea Yehova, 


Na mali zao utampa Bwana wa kweli wa dunia yote.” 


” 


A Mika 4:1 Au “Katika kipindi cha mwisho cha zile siku. 
A Mika 4:2 Au “mafundisho yatatoka.” 

A Mika 4:3 Au “kurekebisha.” 

A Mika 4:4 Au “Wataishi.” 

A Mika 4:8 Au “awali.” 


A Mika 4:12 Au “shauri.” 


Mika 5:1-15 
5 “Sasa unajikatakata, 

Ee binti unayeshambuliwa; 

Tumezingirwa. 

Wanampiga mwamuzi wa Israeli shavuni kwa fimbo. 
2 Na wewe, Ee Bethlehemu Efratha, 


Uliye mdogo sana usiweze kuwa miongoni mwa maelfu ya” Yuda, 


Kutoka kwako atatoka kwa ajili yangu yule atakayekuwa mtawala 
katika Israeli, 


Ambaye asili yake ni ya tangu nyakati za kale, tangu siku za zamani 
za kale. 


3 Kwa hiyo atawaacha 

Mpaka wakati ambapo mwanamke anayepaswa kuzaa atakapozaa. 
Na wale ndugu zake wengine watarudi kwa watu wa Israeli. 

4 Atasimama na kuchunga katika nguvu za Yehova, 

Katika ukuu wa jina la Yehova Mungu wake. 

Nao watakaa kwa usalama, 

Kwa maana sasa ukuu wake utafika kwenye miisho ya dunia. 


> Naye ataleta amani. 


Mwashuru akiivamia nchi yetu na kukanyaga-kanyaga minara yetu 
yenye ngome, 


Tutawainua wachungaji saba dhidi yake, naam, wakuu” wanane 
wanadamu. 


6 Wataichunga nchi ya Ashuru kwa upanga, 

Na nchi ya Nimrodi kwenye malango yake. 

Naye atatuokoa kutoka kwa Mwashuru, 
Anapoivamia nchi yetu na kulikanyaga-kanyaga eneo letu. 
7 Waliobaki wa Yakobo watakuwa miongoni mwa mataifa mengi 
Kama umande kutoka kwa Yehova, 

Kama manyunyu ya mvua juu ya mimea 

Ambayo hayamtumaini mwanadamu 

Wala kuwangojea wana wa wanadamu. 

8 Waliobaki wa Yakobo watakuwa miongoni mwa mataifa, 
Miongoni mwa mataifa mengi, 

Kama simba miongoni mwa wanyama wa mwituni, 

Kama mwanasimba” miongoni mwa makundi ya kondoo, 
Ambaye hupita na kurukia na kurarua vipandevipande; 
Wala hakuna yeyote wa kuwaokoa. 


9 Mkono wako utainuliwa juu ya maadui wako, 


Na maadui wako wote wataangamizwa.” 
10 “Siku hiyo,” asema Yehova, 


“Nitawaangamiza kabisa farasi wako na kuharibu magari yako ya 
vita. 


11 Nitaharibu majiji yaliyo katika nchi yako 

Na kubomoa ngome zako zote. 

12 Nitakomesha ulozi wako,” 

Na hakuna mchawi yeyote atakayebaki miongoni mwako. 
13 Nitaharibu sanamu zako za kuchongwa na nguzo zako, 
Nawe hutaiinamia tena kazi ya mikono yako. 

14 Nitang'oa miti yako mitakatifu” 

Na kuharibu kabisa majiji yako. 

15 Kwa hasira na ghadhabu nitalipiza kisasi 


Dhidi ya mataifa ambayo hayajatii.” 


A Mika 5:2 Au “koo za.” 

A Mika 5:5 Au “viongozi.” 

^ Mika 5:8 Au “mwanasimba mwenye manyoya marefu shingoni.” 
A Mika 5:12 Tnn., “kutoka mkononi mwako.” 


A Mika 5:14 Angalia Kamusi. 


6 Sikieni, tafadhali, jambo analosema Yehova. 
Simameni, pelekeni kesi mbele ya milima, 
Vilima na visikie sauti yenu. 

2 Sikieni kesi ya Yehova, enyi milima, 

Enyi misingi imara ya dunia, 

Kwa maana Yehova ana kesi dhidi ya watu wake; 
Atateta dhidi ya Israeli: 

3 “Watu wangu, nimewafanya nini? 
Nimewachoshaje? 

Toeni ushahidi dhidi yangu. 

4 Kwa maana niliwapandisha kutoka nchini Misri, 
Kutoka katika nyumba ya utumwa niliwakomboa; 
Nilimtuma Musa, Haruni, na Miriamu mbele yenu. 


5 Watu wangu, tafadhali, kumbukeni pendekezo la Mfalme Balaki 
wa Moabu, 


Na jibu ambalo Balaamu mwana wa Beori alimpa 
—Kile kilichotukia kuanzia Shitimu mpaka Gilgali— 
Ili mjue matendo ya uadilifu ya Yehova.” 


6 Nitakuja mbele za Yehova nikiwa na nini? 


Nitainama mbele za Mungu aliye juu nikiwa na nini? 

Je, nitakuja mbele zake nikiwa na dhabihu nzima za kuteketezwa, 
Nikiwa na ndama wenye umri wa mwaka mmoja? 

7 Je, Yehova atapendezwa na maelfu ya kondoo dume, 

Na makumi ya maelfu ya mito ya mafuta? 

Je, nitamtoa mwanangu mzaliwa wa kwanza kwa ajili ya uasi wangu, 
Uzao wa mwili wangu kwa ajili ya dhambi yangu?” 

8 Ee mwanadamu, amekuambia yaliyo mema. 

Na Yehova anataka” nini kutoka kwako? 

Anataka tu utekeleze haki,” uthamini sana ushikamanifu,” 

Na utembee kwa kiasi na Mungu wako! 

9 Sauti ya Yehova inaliita jiji; 

Wale walio na hekima inayotumika wataliogopa jina lako. 
Isikilizeni fimbo na yule aliyeichagua. 

10 Je, bado kuna hazina za uovu katika nyumba ya mwovu 

Na kipimo kilichopunguka cha efa” kinachochukiza? 

11 Je, ninaweza kuwa safi kimaadili” nikiwa na mizani ya uovu, 
Nikiwa na mfuko wenye mawe ya kupimia ya udanganyifu? 


12 Kwa maana matajiri wake wamejaa ukatili, 


Na wakaaji wake husema uwongo; 

Ulimi wao ni mdanganyifu kinywani mwao. 

13 “Kwa hiyo, nitakupiga na kukujeruhi, 

Na kukuacha katika hali ya ukiwa kwa sababu ya dhambi zako. 
14 Utakula lakini hutashiba; 

Utahisi njaa. 

Vitu utakavyotoa, hutaenda navyo kwa usalama, 

Na utakavyoenda navyo, nitaviharibu kwa upanga. 

15 Utapanda mbegu, lakini hutavuna. 

Utakanyaga-kanyaga zeituni, lakini hutatumia mafuta yake; 
Nawe utatengeneza divai mpya, lakini hutakunywa divai hata kidogo. 


16 Kwa maana unashika sheria za Omri na matendo yote ya nyumba 
ya Ahabu, 


Nawe unafuata ushauri wao. 
Ndiyo sababu nitakufanya kuwa kitu cha kutisha 
Na wakaaji wake kuwa kitu cha kupigiwa mluzi; 


Nawe utabeba dharau za mataifa.” 


A Mika 6:7 Au “dhambi ya nafsi yangu?” 


^ Mika 6:8 Au “anadai.” 


A Mika 6:8 Au “uwe mwenye haki; bila upendeleo.” 


A Mika 6:8 Au “uwe mwenye fadhili na mshikamanifu katika upendo 
wako.” Tnn., “upende upendo mshikamanifu.” 


A Mika 6:10 Angalia Nyongeza B14. 


A Mika 6:11 Au “bila hatia.” 


Mika 7:1-20 
7 Ole wangu! Mimi ni kama mtu ambaye, 

Baada ya matunda ya kiangazi kukusanywa 

Na masalio kuokotwa baada ya mavuno ya zabibu, 
Hapati kishada chochote cha zabibu za kula, 

Wala tini inayoiva mapema ninayotamani kula.” 

2 Mtu mshikamanifu ameangamia” duniani; 

Miongoni mwa wanadamu hakuna yeyote aliye mnyoofu. 


Wote huvizia ili wamwage damu. 


Kila mmoja anamwinda ndugu yake mwenyewe kwa wavu wa 
kukokotwa. 


3 Mikono yao ni stadi katika kutenda maovu; 

Mkuu anadai vitu, 

Hakimu anaomba zawadi, 

Mtu maarufu anasema vitu anavyotamani,” 

Nao hupanga njama pamoja.” 

4 Aliye bora zaidi kati yao ni kama miiba, 

Na mnyoofu zaidi kati yao ni mbaya zaidi kuliko uzio wa miiba. 
Siku ya walinzi wako na siku utakayowajibishwa itakuja. 


Sasa watashikwa na wasiwasi. 


5 Usimwamini mwenzako 
Wala usimtumaini rafiki wa karibu. 


Uwe mwangalifu kuhusu mambo unayomwambia yule unayelala 
ukiwa umemkumbatia. 


6 Kwa maana mwana anamdharau baba yake, 

Binti anashindana na mama yake, 

Na binti mkwe anampinga mama mkwe wake; 

Maadui wa mtu ni watu wa nyumbani mwake. 

7 Lakini mimi, nitaendelea kumtazamia Yehova. 

Nitaonyesha mtazamo wa kumngojea” Mungu wa wokovu wangu. 
Mungu wangu atanisikia. 

8 Usishangilie juu yangu, ewe adui yangu.” 

Ingawa nimeanguka, nitasimama; 

Ingawa ninakaa gizani, Yehova atakuwa nuru yangu. 

9 Ghadhabu ya Yehova nitaivumilia 

—Kwa maana nimemtendea dhambi— 

Mpaka atakapoitetea kesi yangu na kutekeleza haki kwa ajili yangu. 
Atanileta nje kwenye nuru; 

Nitautazama uadilifu wake. 


10 Adui yangu pia ataona, 


Na aibu itamfunika yule aliyeniambia: 

“Yuko wapi Yehova Mungu wako?” 

Macho yangu yatamtazama adui yangu. 

Sasa atakanyagwa-kanyagwa kama matope barabarani. 

11 Itakuwa siku ya kujenga kuta zako za mawe; 

Siku hiyo mipaka itapanuliwa.” 

12 Siku hiyo watakuja kwako 

Watatoka mbali kule Ashuru na katika majiji ya Misri, 
Kutoka Misri hadi kufika Mto Efrati; 

Kutoka bahari mpaka bahari na kutoka mlima mpaka mlima. 


13 Na nchi itakuwa katika hali ya ukiwa kwa sababu ya wakaaji 
wake, 


Kwa sababu ya mambo waliyotenda.” 
14 Wachunge watu wako kwa fimbo yako, kundi la urithi wako, 


Yule aliyekuwa akiishi peke yake msituni—katika shamba la 
matunda. 


Waache wale Bashani na Gileadi kama ilivyokuwa siku za kale. 
15 “Kama ilivyokuwa katika siku ulizotoka nchini Misri, 
Nitamwonyesha yeye mambo ya ajabu. 


16 Mataifa yataona na kuaibika licha ya nguvu zote walizo nazo. 


Watafunika kinywa chao kwa mkono wao; 
Masikio yao yatakuwa kiziwi. 
17 Wataramba mavumbi kama nyoka; 


Kama wanyama wanaotambaa wa duniani watatoka katika ngome 
zao wakitetemeka. 


Watakuja kwa Yehova Mungu wetu wakiwa na hofu, 
Nao watakuogopa wewe.” 
18 Ni Mungu gani aliye kama wewe, 


Unayesamehe dhambi na kuachilia makosa ya watu waliobaki wa 
urithi wako? 


Hutaendelea kuwa na hasira milele, 

Kwa maana unapendezwa na upendo mshikamanifu. 

19 Utatuonyesha tena rehema; utazishinda” dhambi zetu. 
Utazitupa dhambi zao zote katika vilindi vya bahari. 

20 Utamtendea Yakobo kwa uaminifu, 

Na Abrahamu kwa upendo mshikamanifu, 


Kama ulivyowaapia mababu zetu tangu siku za kale. 


^ Mika 7:1 Au “ambayo nafsi yangu inatamani.” 


^ Mika 7:2 Au “ametoweka.” 


A Mika 7:3 Au “tamaa ya nafsi yake.” 

A Mika 7:3 Tnn., “huisokota pamoja.” 

A Mika 7:7 Au “Nitamngojea kwa subira.” 

A Mika 7:8 Katika Kiebrania, neno “adui” liko katika jinsia ya kike. 
A Mika 7:11 Au labda, “amri itakuwa mbali sana.” 

A Mika 7:13 Tnn., “kwa sababu ya matokeo ya matendo yao.” 


A Mika 7:19 Au “utazikanyaga-kanyaga chini; utazitiisha.” 


NAHUMU 


YALIYOMO 


1 
Mungu awalipiza kisasi maadui wake (1-7) 
Mungu anataka watu wamwabudu yeye peke yake (2) 
Yehova huwajali wanaomkimbilia (7) 
Ninawi kuangamizwa (8-14) 
Taabu haitatokea tena mara ya pili (9) 


Taifa la Yuda latangaziwa habari njema (15) 


Ninawi kuangamizwa (1-13) 


“Malango ya mto yatafunguliwa” (6) 


“Ole kwa jiji la umwagaji wa damu.” (1-19) 
Sababu za kuihukumu Ninawi (1-7) 
Ninawi litaangamizwa kama No-amoni (8-12) 


Ninawi halitaepuka kuangamizwa (13-19) 


NAHUMU 


1 Tangazo dhidi ya Ninawi: Kitabu cha maono ya Nahumu” 


Mwelkoshi: 


2 Yehova ni Mungu anayetaka watu wamwabudu yeye peke yake 
naye hulipiza kisasi; 


Yehova hulipiza kisasi naye yuko tayari kuonyesha ghadhabu yake. 
Yehova hulipiza kisasi dhidi ya maadui wake, 

Naye hukusanya ghadhabu kwa ajili ya maadui wake. 

3 Yehova si mwepesi wa hasira, naye ana nguvu nyingi, 

Lakini hatasita kamwe kutoa adhabu inayostahiliwa. 


Kijia chake kimo katika upepo unaosababisha uharibifu na katika 
dhoruba, 


Na mawingu ni mavumbi ya miguu yake. 
4 Hukemea bahari, naye huikausha; 
Naye huifanya mito yote ikauke. 
Bashani na Karmeli hunyauka, 

Na maua ya Lebanoni hunyauka. 

5 Milima hutetemeka kwa sababu yake, 


Na vilima huyeyuka. 


Dunia itasukasuka kwa sababu ya uso wake, 

Pamoja na nchi na wote wanaoishi humo. 

6 Ni nani anayeweza kusimama mbele ya hasira yake kali? 
Na ni nani anayeweza kustahimili joto la hasira yake? 
Ghadhabu yake itamwagwa kama moto, 

Na miamba itavunjika-vunjika kwa sababu yake. 

7 Yehova ni mwema, ni ngome katika siku ya taabu. 
Anawakazia fikira” wale wanaotafuta kimbilio kwake. 

8 Kwa mafuriko makubwa atapaangamiza kabisa mahali pake,” 
Na giza litawafuatia maadui wake. 

9 Mtapanga njama gani dhidi ya Yehova? 
Anasababisha maangamizi kamili. 
Taabu haitatokea tena mara ya pili. 

10 Kwa maana wamesokotana kama miiba, 

Nao ni kama watu waliolewa pombe;” 

Lakini watateketezwa kabisa kama nyasi kavu. 


11 Kutoka kwako atatoka yule anayepanga njama ya uovu dhidi ya 
Yehova, 


Akitoa ushauri usiofaa. 


12 Yehova anasema hivi: 


“Ingawa walikuwa na nguvu nyingi na walikuwa wengi, 
Hata hivyo, wataangamizwa na kutoweka.” 
Nimekutesa wewe,” lakini sitakutesa tena. 

13 Na sasa nitavunja nira yake na kuiondoa juu yako, 
Nami nitazikata pingu zako vipande viwili. 

14 Yehova ameamuru hivi kukuhusu,” 

'Jina lako halitaendelezwa tena. 


* 


Nitaziharibu sanamu zako za kuchongwa na sanamu za chuma” 
kutoka katika nyumba ya” miungu yako. 


Nitakuchimbia kaburi, kwa sababu unachukiza.’ 

15 “Tazama! Miguu ya yule anayeleta habari njema iko milimani, 
Yule anayetangaza amani. 

Fanya sherehe zako, Ee Yuda, timiza nadhiri zako, 

Kwa maana mtu asiyefaa hatapita tena kati yako. 


Ataangamizwa kabisa.” 


^ Nah. 1:1 Maana yake “Mfariji.” 
^ Nah. 1:7 Au “Anawatunza.” Tnn., “Anawajua.” 
^ Nah. 1:8 Yaani, Ninawi. 


^ Nah. 1:10 Au “pombe ya ngano.” 


A Nah. 1:12 Au labda, “naye atapita katikati yake.” 
A Nah. 1:12 Yaani, watu wa Yuda. 

A Nah. 1:14 Yaani, Ashuru. 

A Nah. 1:14 Au “sanamu za kuyeyushwa.” 


A Nah. 1:14 Au “hekalu la.” 


Nahumu 2:1-13 

2 Yule anayetawanya amekuvamia.” 

Linda ngome. 

Linda njia. 

Jitayarisheni” na mkusanye nguvu zenu zote. 

2 Kwa maana Yehova atarudisha fahari ya Yakobo, 

Pamoja na fahari ya Israeli, 

Kwa sababu waangamizaji wamewaangamiza; 

Nao wameharibu machipukizi yao. 

3 Ngao za wanaume wake hodari zimetiwa rangi nyekundu, 
Mashujaa wake wamevaa nguo nyekundu. 

Vyuma vya magari yake ya vita vinawakawaka kama moto 
Katika siku anayojitayarisha kwa ajili ya vita, 

Na mikuki ya miberoshi inapotikiswa. 

4 Magari ya vita yanaendeshwa kwa kasi sana barabarani. 
Yanakimbia huku na huku katika viwanja vya mji. 
Yanang'aa kama mienge inayowaka na kumweka kama radi. 
> Atawaita maofisa wake. 


Watajikwaa wanaposonga mbele. 


Wanakimbilia haraka kwenye ukuta wake; 
Wanaweka kizuizi. 

6 Malango ya mto yatafunguliwa, 

Na jumba la mfalme litayeyushwa.” 

7 |Imeamriwa:” Amefunuliwa, 

Amechukuliwa, na vijakazi wake wanalia kwa huzuni; 
Wanalia kama njiwa huku wakijipigapiga vifua.” 

8 Katika siku zake zote jiji la Ninawi lilikuwa kama dimbwi la maji, 
Lakini sasa wanakimbia. 

“Simameni tuli! Simameni tuli!” 

Lakini hakuna yeyote anayegeuka nyuma. 

9 Poreni fedha, poreni dhahabu! 

Hazina zake haziishi. 

Zimejazwa kila aina ya vitu vyenye thamani. 

10 Jiji liko tupu, liko ukiwa, na limeharibiwa kabisa! 


Mioyo yao inayeyuka kwa woga, magoti yao yanalegea, viuno vyao 
vinatetemeka; 


Nyuso zao zote zimebadilika rangi. 
11 Liko wapi pango la simba, mahali ambapo wanasimba” wanakula, 


Mahali ambapo simba anatoka akimwongoza mtoto wake, 


Na hakuna yeyote wa kuwaogopesha? 

12 Simba aliwararulia watoto wake mawindo ya kutosha, 
Akayakaba pumzi mawindo kwa ajili ya majike yake. 
Alijaza mawindo katika mapango yake, 

Makao yake akayajaza wanyama walioraruliwa. 

13 “Tazama! Niko dhidi yako,” asema Yehova wa majeshi, 
“Nitayateketeza kwa moto magari yake ya vita, 

Na upanga utawachinja wanasimba wako.” 
Nitayaangamiza kabisa mawindo yako duniani, 


Na sauti ya wajumbe wako haitasikika tena.” 


A Nah. 2:1 Yaani, Ninawi. 

A Nah. 2:1 Tnn., “Imarisheni viuno.” 

^ Nah. 2:6 Au “litaporomoka.” 

^ Nah. 2:7 Au “Imeagizwa.” 

^ Nah. 2:7 Tnn., “mioyo.” 

^ Nah. 2:11 Au “wanasimba wenye manyoya marefu shingoni.” 


^ Nah. 2:13 Au “wanasimba wako wenye manyoya marefu shingoni.” 


Nahumu 3:1-19 

3 Ole kwa jiji la umwagaji wa damu! 

Limejaa kabisa udanganyifu na unyang'anyi. 

Halikosi kamwe mawindo! 

2 Kuna sauti ya mjeledi na mlio wa magurudumu, 
Farasi anayekimbia kasi na gari la vita linalorukaruka. 


3 Mpanda farasi aliye juu ya farasi, upanga unaomweka, na mkuki 
unaometameta, 


Umati wa watu waliouawa na marundo ya maiti 
—Maiti hazihesabiki. 
Wanaendelea kujikwaa juu ya maiti. 


4 Yote hayo ni kwa sababu ya matendo mengi ya ukahaba 
yaliyotendwa na huyo kahaba, 


Aliye mrembo na mwenye kuvutia, bimkubwa wa uchawi, 


Anayeyanasa mataifa kwa ukahaba wake na familia kwa uchawi 
wake. 


5 “Tazama! Niko dhidi yako,”* asema Yehova wa majeshi, 
“Nitainua nguo yako juu na kufunika uso wako; 
Nitayafanya mataifa yaone uchi wako, 


Na falme zione aibu yako. 


6 Nitatupa uchafu juu yako 

Na kukufanya udharauliwe; 

Nitakufanya uwe kioja.” 

7 Kila mtu atakayekuona atakukimbia na kusema, 
‘Jiji la Ninawi limeangamizwa! 

Ni nani atakayelihurumia?' 

Nitakutafutia wapi wafariji? 


8 Je, wewe ni bora kuliko jiji la No-amoni,” lililoketi kando ya mifereji 
ya Nile? 


Maji yalilizunguka; 

Utajiri wake ulikuwa bahari na ukuta wake ulikuwa bahari. 

9 Nchi ya Ethiopia ilikuwa chanzo cha nguvu zake zisizo na mipaka, 
pia Misri. 

Putu na Walibya walikusaidia. 

10 Lakini hata yeye alipelekwa uhamishoni; 

Alienda utekwani. 


Watoto wake pia walipondwa-pondwa katika kila pembe ya 
barabara. 


Walipiga kura ili kuwauza wanaume wake wanaoheshimiwa, 


Na wanaume wake wote wakuu wamefungwa kwa pingu. 


11 Wewe pia utalewa; 

Utaenda mafichoni. 

Utatafuta kimbilio kutoka kwa adui. 

12 Ngome zako zote ni kama mitini yenye tini za kwanza zilizoiva; 
Zikitikiswa, zitaanguka kinywani mwa walaji walafi. 

13 Tazama! Wanajeshi wako ni kama wanawake kati yako. 


Malango ya nchi yako yatakuwa wazi kabisa kwa ajili ya maadui 
wako. 


Moto utateketeza kabisa makomeo ya malango yako. 
14 Teka maji kabla hujazingirwa! 
Imarisha ngome zako. 


Shuka chini kwenye matope na kukanyagakanyaga udongo wa 
mfinyanzi; 


Chukua chombo cha kufyatulia matofali. 

15 Hata huko moto utakuteketeza kabisa. 

Upanga utakukatakata. 

Utakutafuna kama nzige wachanga wanavyofanya. 
Ongezeka sana kama nzige wachanga! 

Naam, ongezeka sana kama nzige! 


16 Umezidisha wafanyabiashara wako kuliko nyota za mbinguni. 


Nzige mchanga hujivua ngozi kisha huruka na kwenda zake. 
17 Walinzi wako ni kama nzige, 

Na maofisa wako ni kama kundi la nzige. 

Wanapiga kambi katika mazizi ya mawe siku yenye baridi, 
Lakini jua linapowaka, wao huruka na kwenda zao; 

Na hakuna yeyote anayejua mahali walipo. 

18 Wachungaji wako wanasinzia, Ee mfalme wa Ashuru; 
Wakuu wako wanakaa katika makao yao. 

Watu wako wametawanyika milimani, 

Na hakuna yeyote anayewakusanya pamoja. 

19 Msiba wako hauna kitulizo. 

Jeraha lako haliwezi kuponywa. 

Wale wote wanaosikia habari zako watapiga makofi; 


Kwa maana ni nani ambaye hajateseka kwa sababu ya ukatili wako 
usio na mwisho?” 


A Nah. 3:5 Yaani, Ninawi. 
A Nah. 3:6 Au “kitu cha kuchekesha.” 


A Nah. 3:8 Yaani, Thebesi. 


HABAKUKI 


YALIYOMO 


Nabii alilia msaada (1-4) 

‘Ee Yehova, mpaka lini?” (2) 

“Kwa nini unavumilia ukandamizaji?” (3) 
Wakaldayo, watumiwa na Mungu kutekeleza hukumu (5-11) 
Nabii amsihi Yehova (12-17) 

‘Mungu wangu, wewe huf (12) 


‘Wewe ni safi sana usiweze kutazama uovu’ (13) 


‘Nitakaa macho kuhusu atakalosema' (1) 
Yehova amjibu nabii (2-20) 
‘Endelea kutarajia maono’ (3) 
Mwadilifu ataishi kwa uaminifu (4) 
Ole tano kwa Wakaldayo (6-20) 


Dunia yote itajaa ujuzi kumhusu Yehova (14) 


Nabii asali ili Yehova achukue hatua (1-19) 


Mungu atawaokoa watiwa-mafuta wake (13) 


Nitashangilia katika Yehova (17, 18) 


Habakuki 


Ia 


Habakuki 1:1-17 


HABAKUKI 


1 Tangazo ambalo nabii Habakuki” alipokea katika maono: 
2 Ee Yehova, nililie msaada mpaka lini, lakini wewe hunisikii? 


Nitaomba msaada kwa sababu ya ukatili mpaka lini, lakini huingilii 
kati?” 


3 Kwa nini unanifanya nione mambo mabaya? 
Na kwa nini unavumilia ukandamizaji? 

Kwa nini uharibifu na ukatili uko mbele yangu? 
Na kwa nini ugomvi na mizozo inaongezeka? 

4 Kwa hiyo sheria haifanyi kazi, 

Na haki haitekelezwi kamwe. 

Kwa maana mwovu amemzingira mwadilifu; 
Ndiyo sababu haki imepotoshwa. 

5 “Tazameni miongoni mwa mataifa, kazeni uangalifu! 
Tazameni kwa mshangao na kustaajabu; 

Kwa maana jambo fulani litatukia katika siku zenu 
Ambalo hamtaamini hata mkiambiwa. 


6 Kwa maana tazama, ninawainua Wakaldayo, 


Taifa katili na linalotenda haraka-haraka, 

Wanasambaa upesi katika maeneo makubwa sana ya dunia 
Ili wachukue kwa nguvu makao ambayo si yao. 

7 Wanatisha na kuogopesha. 

Wanaweka sheria” yao wenyewe na mamlaka” yao wenyewe. 
8 Farasi wao wanakimbia kasi kuliko chui, 

Nao ni wakali kuliko mbwamwitu wakati wa usiku. 

Farasi wao wa vita hukimbia mbele kwa kasi; 

Farasi wao hutoka mbali sana. 

Wanashuka chini kwa kasi kama tai anayekimbilia chakula. 
9 Wote huja wakikusudia kutenda ukatili. 

Nyuso zao kwa pamoja ni kama upepo wa mashariki, 

Nao huchota mateka kama mchanga. 

10 Wanawadhihaki wafalme 

Na kuwacheka maofisa wakuu. 

Wanaicheka kila ngome; 

Wanatengeneza daraja kwa rundo la udongo na kuiteka. 

11 Kisha wanasonga mbele kama upepo na kupita humo, 


Lakini watakuwa na hatia, 


Kwa sababu wanasema nguvu zao zinatoka kwa mungu wao.”” 
12 Je, wewe si wa tangu milele, Ee Yehova? 

Ee Mungu wangu, Mtakatifu wangu, wewe hufi.” 

Ee Yehova, uliwachagua ili watekeleze hukumu; 

Mwamba wangu, uliwaweka ili watekeleze adhabu.” 

13 Macho yako ni safi sana yasiweze kutazama uovu, 

Nawe huwezi kuvumilia uovu. 

Basi, kwa nini unawavumilia wenye hila 


Na kunyamaza mtu mwovu anapommeza mtu mwadilifu kuliko 
yeye? 


14 Kwa nini unamfanya mwanadamu awe kama samaki wa baharini, 
Kama viumbe wanaotambaa ambao hawana mtawala? 

15 Hao wote yeye” huwavua kwa ndoano. 

Huwakamata kwa wavu wake wa kukokotwa, 

Naye huwakusanya katika wavu wake wa kuvulia samaki. 

Ndiyo sababu anashangilia sana. 


16 Ndiyo sababu anatoa dhabihu kwa ajili ya wavu wake wa 
kukokotwa 


Na kutoa dhabihu” kwa ajili ya wavu wake wa kuvulia samaki; 


Kwa maana nyavu hizo zimemletea utajiri,” 


Na chakula chake ni bora. 
17 Je, ataendelea kutoa samaki katika wavu wake wa kukokotwa?” 


Je, ataendelea kuyaangamiza mataifa bila huruma? 


^ Hab. 1:1 Huenda jina hili linamaanisha “Kumbatio Changamfu.” 
A Hab. 1:2 Au “huniokoi.” 

^ Hab. 1:7 Au “haki.” 

A Hab. 1:7 Au “heshima.” 

^ Hab. 1:11 Au labda, “nguvu zao ni mungu wao.” 

A Hab. 1:12 Au labda, “sisi hatutakufa.” 

A Hab. 1:12 Au “wakaripie.” 

A Hab. 1:15 Yaani, jeshi la Wakaldayo. 

^ Hab. 1:16 Au “kufukiza moshi wa dhabihu.” 


A Hab. 1:16 Tnn., “Kwa maana kupitia hizo fungu lake limetiwa 
mafuta mengi.” 


A Hab. 1:17 Au labda, “kuchomoa upanga wake.” 


Habakuki 2:1-20 

2 Nitaendelea kusimama katika kituo changu cha ulinzi, 

Nami nitasimama juu ya boma. 

Nitaendelea kukaa macho ili nione atakalosema kupitia kwangu 
Na lile nitakalojibu nitakapokaripiwa. 

2 Kisha Yehova akanijibu: 

“Andika maono haya, na uyaandike waziwazi kwenye mabamba, 
Ili anayeyasoma kwa sauti, ayasome kwa urahisi.” 


3 Kwa maana maono hayo bado yatatimia kwa wakati wake 
uliowekwa, 


Nayo yanasonga haraka kuelekea mwisho” wake, nayo hayatasema 
uwongo. 


Hata yakikawia,* endelea kuyatarajia!” 

Kwa maana hakika yatatimia. 
Hayatachelewa! 

4 Mwangalie mtu mwenye kiburi;* 

Hana unyoofu ndani yake. 

Lakini mwadilifu ataishi kwa uaminifu wake.” 
5 Kwa kweli, kwa sababu divai ina hila, 


Mtu mwenye kiburi hatatimiza lengo lake. 


Hufanya hamu?” yake iwe kubwa kama Kaburi;” 
Yeye ni kama kifo na hawezi kutoshelezwa. 
Huendelea kuyakusanya mataifa yote 

Na kujikusanyia watu wa mataifa yote. 


6 Je, hao wote hawatasema methali, fumbo, na vitendawili 
kumshutumu? 


Watasema: 

'Ole wake anayejirundikia vitu visivyo vyake 

—Mpaka lini?— 

Na kufanya deni lake mwenyewe liwe kubwa hata zaidi! 
7 Je, wanaokudai hawatainuka kwa ghafla? 
Wataamka na kukutikisa kwa fujo, 

Nawe utakuwa kitu cha kuporwa nao. 

8 Kwa sababu ulipora mataifa mengi, 

Mataifa mengine yote yatakupora, 

Kwa sababu ulimwaga damu ya wanadamu 

Na kwa sababu ya ukatili ulioitendea dunia, 

Majiji na wale wanaoishi humo. 

9 Ole wake anayeitafutia nyumba yake faida ya uovu, 


Ili aweke kiota chake juu, 


Aepuke kunaswa na msiba! 
10 Umepanga njama ya aibu dhidi ya nyumba yako. 


Kwa kuyaangamiza mataifa mengi unatenda dhambi dhidi yako 
mwenyewe.” 


11 Kwa maana jiwe litapaza sauti kutoka ukutani, 

Na kutoka kwenye mbao za paa, boriti italijibu jiwe hilo. 
12 Ole wake anayejenga jiji kwa umwagaji wa damu, 
Na kuusimamisha mji kwa ukosefu wa uadilifu! 


13 Tazama! Je, si Yehova wa majeshi anayesababisha mataifa 
yafanye kazi kwa bidii ili kuulisha moto, 


Na kusababisha mataifa yajichoshe bure? 

14 Kwa maana dunia itajaa ujuzi wa utukufu wa Yehova 
Kama maji yanavyoifunika bahari. 

15 Ole wake anayewapa wenzake kinywaji, 

Na kuongeza ghadhabu na hasira ndani yake ili awaleweshe, 
Kusudi atazame uchi wao! 

16 Utajaa kabisa aibu badala ya utukufu. 

Wewe pia—kunywa na kufunua hali yako ya kutotahiriwa.” 


Kikombe kilicho kwenye mkono wa kuume wa Yehova kitazunguka 
na kufika kwako, 


Na fedheha itafunika kabisa utukufu wako; 

17 Kwa sababu ukatili ulioitendea Lebanoni utakufunika, 

Na maangamizi yaliyowatisha wanyama yatakujia, 

Kwa sababu ulimwaga damu ya wanadamu 

Na kwa sababu ya ukatili ulioitendea dunia, 

Uliyoyatendea majiji na wale wanaoishi humo. 

18 Sanamu ya kuchongwa ina faida gani 

Na mtu ndiye aliyeichonga? 

Sanamu ya chuma” na mwalimu wa uwongo ana faida gani, 
Hata ingawa yule aliyeitengeneza anaitumaini, 
Akitengeneza miungu ya ubatili ambayo haiwezi kuongea? 
19 Ole wake anayekiambia kipande cha ubao, “Amka!” 

Au anayeliambia jiwe lisiloweza kuongea, “Amka! Tufundishe!” 
Tazama! Sanamu hiyo imefunikwa kwa dhahabu na fedha, 
Nayo haina pumzi yoyote ndani yake. 

20 Lakini Yehova yuko katika hekalu lake takatifu. 


Dunia yote na inyamaze mbele zake!” 


^ Hab. 2:2 Au “kwa ufasaha.” 


^ Hab. 2:3 Au “utimizo.” 


A Hab. 2:3 Au “Hata ikionekana kwamba yanakawia.” 
A Hab. 2:3 Au “kuyangojea kwa hamu!” 

A Hab. 2:4 Au “Tazama! Nafsi yake imefutuka. 

A Hab. 2:4 Au labda, “imani yake; itikadi yake.” 

A Hab. 2:5 Au “nafsi.” 


A Hab. 2:5 Au “Sheoli.” Angalia Kamusi. 


A Hab. 2:10 Au “dhidi ya nafsi yako.” 
A Hab. 2:16 Au labda, “na kupepesuka.” 


^ Hab. 2:18 Au “sanamu ya kuyeyushwa.” 


Habakuki 3:1-19 

3 Sala ya nabii Habakuki, aliyoitoa kama nyimbo za huzuni:* 
2 Ee Yehova, nimesikia habari kukuhusu. 

Ninaogopa matendo yako, Ee Yehova. 

Uyafufue kati ya ile miaka!” 

Uyafanye yajulikane kati ya hiyo miaka.” 

Nawe ukumbuke kuonyesha rehema wakati wa msukosuko. 
3 Mungu alikuja kutoka Temani, 

Yeye Aliye Mtakatifu kutoka Mlima Parani. (Sela)” 

Utukufu wake ulifunika mbingu; 

Na dunia ikajaa sifa yake. 

4 Aling'aa kama nuru. 

Miale miwili ilimweka kutoka mkononi mwake, 

Ambamo nguvu zake zilikuwa zimefichika. 

> Ugonjwa hatari ulitangulia mbele zake, 

Na homa kali ilimfuata miguuni. 

6 Alisimama tuli na kuitikisa dunia. 

Alitazama mara moja tu, akayafanya mataifa yaruke. 


Milima ya milele ikavunjwavunjwa, 


Na vilima vya kale vikainama chini. 

Vijia vya zamani za kale ni vyake. 

7 Niliona taabu katika mahema ya Kushani. 

Vitambaa vya mahema ya nchi ya Midiani vilitetemeka. 
8 Je, umeikasirikia mito, Ee Yehova, 

Je, hasira yako inawaka dhidi ya mito? 

Au unaikasirikia vikali bahari? 

Kwa sababu ulipanda farasi wako; 

Magari yako ya vita yalishinda.” 

9 Upinde wako umefunuliwa na uko tayari. 

Fito zimepewa?” kazi kwa kiapo.” (Sela) 

Unaipasua dunia kwa mito. 

10 Milima ilipindapinda kwa maumivu ilipokuona. 

Mvua kubwa ilinyesha nchini. 

Kilindi cha maji kilinguruma kwa sauti yake. 

Kikainua mikono yake juu. 

11 Jua na mwezi vilisimama tuli kwenye makao yake yaliyo juu sana. 
Mishale yako ilitoka kama nuru. 


Radi ya mkuki wako ilikuwa nyangavu. 


12 Ulipiga mwendo duniani kwa ghadhabu. 
Ukayakanyaga-kanyaga” mataifa kwa hasira. 

13 Ulitoka ili kuwaokoa watu wako, kumwokoa mtiwa-mafuta wako. 
Ulimpondaponda kiongozi wa” nyumba ya waovu. 

Ilifunuliwa wazi kuanzia kwenye msingi hadi juu.” (Sela) 

14 Uliwachoma vichwa mashujaa wake kwa silaha” zake mwenyewe 
Walipoondoka kwa kishindo ili kunitawanya. 

Walishangilia sana kumnyafua kisiri mtu anayeteseka. 

15 Ulivuka bahari kwa farasi wako, 

Katikati ya mawimbi yaliyoinuka ya maji mengi. 

16 Nilisikia nikatetemeka kwa ndani;” 

Niliposikia sauti hiyo midomo yangu ilitetemeka. 

Uozo ukaingia mifupani mwangu; 

Miguu yangu ikatetemeka. 

Lakini nangojea kimyakimya ile siku ya taabu, 

Kwa sababu inawajia watu wanaotushambulia. 

17 Ingawa huenda mtini usichanue, 

Na huenda mizabibu isiwe na matunda; 


Ingawa huenda mizeituni isizae, 


Na mashamba yasiwe na mazao yoyote; 


Ingawa huenda mazizi yasiwe na kondoo, 


Na mabanda yasiwe na ng'ombe; 


18 Lakini mimi nitashangilia katika Yehova; 


Nitakuwa na shangwe katika Mungu wa wokovu wangu. 


19 Bwana Mwenye Enzi Kuu Yehova ni nguvu zangu; 


Ataifanya miguu yangu iwe kama ya paa 


Na kuniwezesha kutembea mahali palipoinuka. 


Kwa kiongozi; kwa kutumia vinanda vyangu. 


^ Hab. 


3:1 Au “nyimbo za maombolezo.” 


^ Hab. 


3:2 Au labda, “wakati wetu!” 


^ Hab. 


^ Hab. 


3:2 Au labda, “wakati wetu!” 


3:3 Angalia Kamusi. 


A Hab. 


3:8 Au “yalikuwa wokovu.” 


^ Hab. 


^ Hab. 


3:9 Au labda, “Mishale imepewa.” 


3:9 Au labda, “Viapo vya makabila vimesemwa.’ 


^ Hab. 


3:12 Tnn., “Ukayapura.” 


^ Hab. 


3:13 Tnn., “Ulikipondaponda kichwa cha.” 


A Hab. 3:13 Tnn., “Shingoni.” 
^ Hab. 3:14 Tnn., “fito.” 


^ Hab. 3:16 Tnn., “na tumbo langu likatetemeka.” 


SEFANIA 


YALIYOMO 


1 
Siku ya Yehova ya hukumu iko karibu (1-18) 


Siku ya Yehova inakuja haraka sana (14) 


Fedha na dhahabu haviwezi kuokoa (18) 


Mtafuteni Yehova kabla ya siku yake ya hasira (1-3) 


Tafuteni uadilifu na upole (3) 
“Huenda mtafichwa” (3) 


Mataifa jirani yahukumiwa (4-15) 


Yerusalemu, jiji lenye uasi na upotovu (1-7) 


Kuhukumiwa na kurudishwa (8-20) 


Wapewa lugha safi (9) 
Wanyenyekevu na wapole wataokolewa (12) 


Yehova atashangilia kwa sababu ya Sayuni (17) 


Sefania 


Ia 


Sefania 1:1-18 


SEFANIA 


1 Neno la Yehova lililomjia Sefania” mwana wa Kushi mwana wa 
Gedalia mwana wa Amaria mwana wa Hezekia katika siku za Yosia 
mwana wa Amoni mfalme wa Yuda: 


2 “Nitafagilia mbali kabisa kila kitu kutoka katika nchi,” asema 
Yehova. 


3 “Nitamfagilia mbali mwanadamu na mnyama. 

Nitamfagilia mbali ndege wa angani na samaki wa baharini, 

Na pia vitu vinavyokwaza” pamoja na waovu; 

Nami nitawaondoa wanadamu kutoka katika nchi,” asema Yehova. 
4 “Nitaunyoosha mkono wangu dhidi ya watu wa Yuda 

Na dhidi ya wakaaji wote wa Yerusalemu, 


Nami nitafutilia mbali kutoka mahali hapa kila kitu kinachohusiana 
na” Baali, 


Jina la makuhani wa miungu ya kigeni pamoja na makuhani 
wenyewe, 


5 Na wale wanaoliinamia jeshi la mbinguni wakiwa juu ya paa, 


Na wale wanaoinama chini na kuapa kwamba watakuwa 
washikamanifu kwa Yehova 


Na wakati uleule wakiapa kwamba watakuwa washikamanifu kwa 
Malkamu; 


6 Na wale wanaogeuka na kuacha kumfuata Yehova 
Na wale wasiomtafuta Yehova wala kuomba ushauri wake.” 


7 Nyamazeni mbele za Bwana Mwenye Enzi Kuu Yehova, kwa 
maana siku ya Yehova iko karibu. 


Yehova ametayarisha dhabihu; amewatakasa wale aliowaalika. 

8 “Katika siku ya dhabihu ya Yehova nitawafanya wakuu wawajibike, 
Wana wa mfalme, na wote wanaovaa mavazi ya kigeni. 

9 Siku hiyo nitamfanya kila mtu anayepanda jukwaani” awajibike, 
Wale wanaojaza nyumba ya bwana wao ukatili na udanganyifu. 
10 Siku hiyo,” asema Yehova, 

“Kutakuwa na sauti ya kilio kwenye Lango la Samaki, 

Mayowe katika wilaya ya pili ya jiji, 

Na mshindo mkubwa vilimani. 

11 Pigeni mayowe, enyi wakaaji wa Makteshi,” 

Kwa maana wafanyabiashara wote wameangamizwa;” 

Wote wanaopima fedha wameuawa. 

12 Wakati huo nitatumia taa kupekua Yerusalemu kwa makini, 


Nami nitawafanya wasiojali” wawajibike, wanaosema moyoni mwao, 


‘Yehova hatatenda mema, wala hatatenda mabaya.’ 
13 Utajiri wao utaporwa na nyumba zao zitaharibiwa kabisa. 
Watajenga nyumba, lakini hawatakaa ndani yake; 


Nao watapanda mashamba ya mizabibu, lakini hawatakunywa divai 
yake. 


14 Ile siku kuu ya Yehova iko karibu! 

Iko karibu, nayo inakuja haraka sana!” 

Sauti ya siku ya Yehova ni chungu. 

Siku hiyo shujaa atalia kwa sauti. 

15 Siku hiyo ni siku ya ghadhabu, 

Siku ya taabu na maumivu makali, 

Siku ya dhoruba na ukiwa, 

Siku ya giza na utusitusi, 

Siku ya mawingu na utusitusi mzito, 

16 Siku ya pembe na ya kelele za vita, 

Dhidi ya majiji yenye ngome na dhidi ya minara mirefu ya pembeni. 
17 Nitawataabisha wanadamu, 

Nao watatembea kama vipofu, 

Kwa sababu wamemtendea Yehova dhambi. 


Damu yao itamwagwa kama mavumbi, 


Na nyama?” yao kama mavi. 


18 Fedha yao wala dhahabu yao haitaweza kuwaokoa katika siku ya 
ghadhabu ya Yehova; 


Kwa maana dunia yote itateketezwa kwa moto wa bidii yake, 


Kwa sababu atawaangamiza kabisa wakaaji wote wa dunia, kwa 
kweli yatakuwa maangamizi yenye kutisha.” 


A Sef. 1:1 Maana yake “Yehova Ameficha (Amesitiri Kama Hazina).” 


A Sef. 1:3 Inaonekana kwamba ni vitu au mambo yanayohusiana na 
ibada ya sanamu. 


^ Sef. 1:4 Au “dalili yoyote ya.” 
^ Sef. 1:9 Au “kwenye kizingiti.” Labda ni jukwaa la kiti cha mfalme. 


A Sef. 1:11 Inaonekana ni eneo la Yerusalemu lililokuwa karibu na 
Lango la Samaki. 


A Sef. 1:11 Tnn., “wamenyamazishwa.” 


A Sef. 1:12 Tnn., “wanaoganda juu ya machicha yao,” kana kwamba 
wamo ndani ya mtungi wa kushinikizia divai. 


A Sef. 1:14 Au “inakuja kwa kasi sana!” 


A Sef. 1:17 Tnn., “matumbo.” 


Sefania 2:1-15 

2 Kusanyikeni pamoja, naam, jikusanyeni, 

Ewe taifa lisiloona aibu. 

2 Kabla amri haijatekelezwa, 

Kabla siku hiyo haijapeperuka kama makapi, 

Kabla hasira inayowaka ya Yehova haijaja juu yenu, 
Kabla siku ya hasira ya Yehova haijaja juu yenu, 

3 Mtafuteni Yehova, ninyi nyote mlio wapole” wa dunia, 
Mnaoshika amri zake za uadilifu.” 

Utafuteni uadilifu, utafuteni upole.” 

Huenda?” mtafichwa katika siku ya hasira ya Yehova. 

4 Kwa maana Gaza litakuwa jiji lililoachwa mahame; 
Na Ashkeloni litafanywa ukiwa. 

Waashdodi watafukuzwa kweupe kabisa wakati wa mchana,” 
Na Ekroni litang'olewa. 

5 “Ole kwa wale wanaokaa pwani, taifa la Wakerethi! 
Neno la Yehova liko dhidi yenu. 

Ee Kanaani, nchi ya Wafilisti, nitakuangamiza, 


Hivi kwamba hakuna mkaaji atakayebaki. 


6 Na eneo la pwani litakuwa eneo la malisho, 


Lenye visima kwa ajili ya wachungaji na mazizi ya mawe kwa ajili ya 
kondoo. 


7 Litakuwa eneo la watu waliobaki wa nyumba ya Yuda; 
Watalisha huko. 

Jioni watalala chini katika nyumba za Ashkeloni. 

Kwa maana Yehova Mungu wao atawaelekezea uangalifu,” 
Naye atawakusanya na kuwarudisha mateka wao.” 

8 “Nimesikia shutuma za Moabu na matusi ya Waamoni, 


Ambao wamewadhihaki watu wangu na kujigamba kwa vitisho dhidi 
ya eneo lao. 


9 Kwa hiyo, kwa hakika kama ninavyoishi,” asema Yehova wa 
majeshi, Mungu wa Israeli, 


“Moabu itakuwa tu kama Sodoma, 
Na Waamoni kama Gomora, 


Mahali penye upupu, shimo la chumvi, na nchi iliyoachwa ukiwa 
milele. 


Watu wangu waliobaki watawapora, 
Na watu waliobaki wa taifa langu watamiliki nchi yao. 


10 Hayo ndiyo watakayopata badala ya kiburi chao, 


Kwa sababu waliwadhihaki na kujikweza dhidi ya watu wa Yehova 
wa majeshi. 


11 Yehova atawaogopesha sana;” 

Kwa maana ataiharibu kabisa” miungu yote ya dunia, 
Na visiwa vyote vya mataifa vitamwinamia,” 

Kila kisiwa kikiwa mahali pake. 

12 Ninyi Waethiopia mtauawa pia kwa upanga wangu. 


13 Ataunyoosha mkono wake kuelekea kaskazini na kuangamiza 
Ashuru, 


Naye atalifanya Ninawi liwe ukiwa, liwe kavu kama jangwa. 
14 Mifugo italala ndani yake, kila aina ya wanyama wa mwituni.” 


Mwari na nungunungu watalala usiku kati ya nguzo zake 
zilizoanguka. 


Sauti itaimba dirishani. 

Kutakuwa na uharibifu kwenye kizingiti; 

Kwa maana atafunua mbao za mierezi zinazopamba kuta. 
15 Hili ndilo jiji lenye kiburi lililokuwa likikaa kwa usalama, 


Lililokuwa likisema moyoni mwake, ‘Mimi ndiye, na hakuna mwingine 
yeyote.’ 


Jinsi ambavyo limekuwa kitu chenye kutisha, 


Mahali ambapo wanyama wa mwituni wanalala! 


Kila mtu anayepita karibu nalo atapiga mluzi na kutikisa ngumi 


yake.” 


^ Sef. 2: 


A Sef. 2:3 
A Sef. 2:3 


2:3 Au “wanyenyekevu.” 
2:3 Tnn., “hukumu yake.” 
2:3 Au “unyenyekevu.” 


2:3 Au “Inaelekea.” 


^ Sef. 2: 


^ Sef. 2:4 


2:4 Au “adhuhuri.” 


2:7 Au “atawatunza.” 


^ Sef. 2: 


^ Sef. 211 


2:11 Au “atawatisha.” 


^ Sef. 2: 


2:11 Au “ataidhoofisha.” 


^ Sef. 2: 


2:11 Au “vitamwabudu.” 


Soot zla 


2:14 Tnn., “kila mnyama wa mwituni katika taifa.” 


Sefania 3:1-20 

3 Ole kwa jiji lenye uasi, lenye uchafu, lenye ukandamizaji! 

2 Halijatii sauti yoyote; halijakubali nidhamu yoyote. 
Halijamtumaini Yehova; halijamkaribia Mungu wake. 

3 Wakuu wake walio ndani yake ni simba wanaonguruma. 
Waamuzi wake ni mbwamwitu wakati wa usiku; 

Hawaachi hata mfupa mmoja wa kuguguna mpaka asubuhi. 

4 Manabii wake ni wakaidi, wanaume wenye hila. 

Makuhani wake wanachafua kilicho kitakatifu; 

Wanaitendea sheria kikatili. 

> Yehova ni mwadilifu miongoni mwake; hatendi kosa lolote. 
Asubuhi baada ya asubuhi hutangaza hukumu zake, 

Kama nuru ya mchana isivyokosa kuangaza. 

Lakini asiye mwadilifu haoni aibu hata kidogo. 

6 “Niliyaangamiza mataifa; minara yao ya pembeni iliachwa ukiwa. 
Niliharibu barabara zao, hivi kwamba hakuna yeyote aliyepita. 
Majiji yao yaliachwa magofu, bila mtu yeyote, bila mkaaji yeyote. 
7 Nikasema, 'Hakika mtaniogopa na kukubali nidhamu,” 


Ili makao yake yasiweze kuharibiwa 


—Ni lazima nilifanye liwajibike* kwa sababu ya mambo hayo yote. 
Lakini walitamani hata zaidi kutenda kwa upotovu. 

8 ‘Kwa hiyo endeleeni kunitarajia,” asema Yehova, 

“Mpaka siku nitakapoinuka ili kuchukua nyara,” 


Kwa maana uamuzi wangu wa hukumu ni kuyakusanya mataifa, 
kuzikusanya falme, 


Niwamwagie ghadhabu yangu, hasira yangu yote inayowaka; 

Kwa maana dunia yote itateketezwa kwa moto wa bidii yangu. 

9 Kwa maana wakati huo nitabadili lugha ya mataifa iwe lugha safi, 
Ili wote waweze kuliitia jina la Yehova, 

Wamtumikie bega kwa bega.” 

10 Kutoka eneo la mito ya Ethiopia, 


Wale wanaonisihi, binti ya watu wangu waliotawanywa, wataniletea 
zawadi. 


11 Siku hiyo hamtaaibishwa 
Kwa sababu ya matendo yenu yote ya uasi mliyonitendea, 


Kwa maana wakati huo nitawaondoa kati yenu watu wenye kiburi 
wanaojigamba; 


Nanyi hamtakuwa tena na kiburi katika mlima wangu mtakatifu. 


12 Nitawaruhusu watu wanyenyekevu na wapole wabaki miongoni 
mwenu, 


Nao watapata kimbilio katika jina la Yehova. 
13 Waisraeli watakaobaki hawatatenda mambo yasiyo ya uadilifu; 


Hawatasema uwongo, wala hawatakuwa na ndimi za udanganyifu 
vinywani mwao; 


Watakula* na kulala, na hakuna yeyote atakayewaogopesha.” 
14 Paza sauti kwa shangwe, Ee binti ya Sayuni! 

Paza sauti kwa ushindi, Ee Israeli! 

Shangilia na kufurahi kwa moyo wako wote, Ee binti ya Yerusalemu! 
15 Yehova ameondoa hukumu ulizokabili. 

Amemfukuza adui yako. 

Mfalme wa Israeli, Yehova, yuko katikati yako. 

Hutaogopa msiba tena. 

16 Siku hiyo jiji la Yerusalemu litaambiwa: 

“Usiogope, Ee Sayuni. 

Usilegeze mikono yako. 

17 Yehova Mungu wako yuko katikati yako. 

Akiwa Mwenye nguvu, ataokoa. 

Atakushangilia kwa shangwe kubwa. 

Atakaa kimya?” katika upendo wake. 


Atakushangilia kwa kelele za shangwe. 


18 Nitawakusanya pamoja wale wanaohuzunika kwa sababu ya 
kukosa sherehe zako; 


Hawakuwa pamoja nawe kwa sababu ya kubeba shutuma yake. 


19 Tazama! Wakati huo nitawachukulia hatua wote 
wanaokukandamiza; 


Nami nitamwokoa yule anayechechemea, 
Nitawakusanya pamoja waliotawanyika. 
Nitawafanya kuwa kitu cha sifa na umaarufu” 
Katika kila nchi ambamo waliaibishwa. 

20 Wakati huo nitawaleta ndani, 

Wakati nitakapowakusanya pamoja. 


Kwa maana nitawafanya kuwa kitu cha umaarufu” na sifa miongoni 
mwa mataifa yote duniani, 


Nitakapowakusanya mateka wenu mbele ya macho yenu,” asema 
Yehova. 


A Sef. 3:7 Au “kurekebishwa.” 
A Sef. 3:7 Au “niliadhibu.” 
A Sef. 3:8 Au “kuningojea kwa subira.” 


A Sef. 3:8 Au labda, “nitakapoinuka nikiwa shahidi.” 


A Sef. 3:9 Au “wamwabudu kwa umoja.” 

A Sef. 3:13 Au “Watajilisha malishoni.” 

A Sef. 3:17 Au “Atanyamaza; Atatulia; Ataridhika.” 
A Sef. 3:19 Tnn., “jina.” 


A Sef. 3:20 Tnn., “jina.” 


HAGAI 


YALIYOMO 


Wakemewa kwa kutojenga hekalu (1-11) 


'Je, ni wakati wa kukaa katika nyumba zilizopambwa kwa 
mbao? (4) 


“Kazieni mioyo yenu juu ya njia zenu” (5) 
Kupanda kwa wingi kuvuna kidogo (6) 


Watu wasikiliza sauti ya Yehova (12-15) 


Hekalu la pili kujaa utukufu (1-9) 


Kutikiswa kwa mataifa yote (7) 

Kukusanywa kwa vitu vyenye thamani vya mataifa (7) 
Kujenga upya hekalu kwaleta baraka (10-19) 

Utakatifu hauwezi kupitishwa kwa mwingine (10-14) 
Ujumbe kwa Zerubabeli (20-23) 


“Nitakufanya kuwa kama pete ya muhuri” (23) 


1 Katika mwaka wa pili wa utawala wa Mfalme Dario, katika mwezi 
wa sita, siku ya kwanza ya mwezi huo, neno la Yehova lilikuja kupitia 
nabii Hagai” kwa Zerubabeli mwana wa Shealtieli, gavana wa Yuda, 
na kwa Yoshua mwana wa Yehosadaki, kuhani mkuu, likisema: 


2 “Yehova wa majeshi anasema hivi: 'Watu hawa wanasema, 


“Wakati wa kujenga nyumba ya” Yehova bado haujafika. 


3 Na neno la Yehova likaja tena kupitia nabii Hagai, likisema: 4 “Je, 
ni wakati wa ninyi kukaa katika nyumba zilizopambwa kwa mbao, 
huku nyumba hii ikiwa magofu? > Sasa hivi ndivyo anavyosema 
Yehova wa majeshi, 'Kazieni mioyo yenu juu ya” njia zenu. 

6 Mmepanda mbegu nyingi, lakini mnavuna kidogo. Mnakula, lakini 
hamshibi. Mnakunywa, lakini hamtosheki. Mnavaa nguo, lakini 
hakuna yeyote anayepata joto. Kibarua huweka mshahara wake 
katika mfuko uliojaa mashimo.” 


7 “Yehova wa majeshi anasema hivi: 'Kazieni mioyo yenu juu ya” njia 
zenu.’ 


8 “Pandeni juu mlimani mkalete miti. Jengeni nyumba hii, ili 
niifurahie na ili nitukuzwe, asema Yehova.” 


9 “Mlitazamia mavuno mengi lakini mlipata kidogo; na mlipoyaleta 
katika nyumba hii, niliyapeperusha mbali. Kwa nini?’ auliza Yehova 
wa majeshi. ‘Kwa sababu nyumba yangu ni magofu, huku kila 
mmoja wenu akikimbia huku na huku ili kuitunza nyumba yake 
mwenyewe. 10 Kwa hiyo mbingu zilizo juu yenu zikazuia umande 


wake, na dunia ikazuia mazao yake. 11 Nami niliendelea kuuita 
ukame uje duniani, milimani, kwenye nafaka, kwenye divai mpya, 
kwenye mafuta, kwenye mimea inayoota ardhini, juu ya wanadamu 
na mifugo, na juu ya kazi yote ya mikono yenu.” 


12 Zerubabeli mwana wa Shealtieli na Yoshua mwana wa 
Yehosadaki, kuhani mkuu, na watu wengine wote wakaisikiliza sauti 
ya Yehova Mungu wao na maneno ya nabii Hagai, kwa sababu 
Yehova Mungu wao alikuwa amemtuma; na watu wakaanza 
kuogopa kwa sababu ya Yehova. 


13 Kisha Hagai, mjumbe wa Yehova, akawapa watu ujumbe huu 


kulingana na utume wake kutoka kwa Yehova: “Niko pamoja nanyi,’ 
asema Yehova.” 


14 Basi Yehova akaichochea roho ya Zerubabeli mwana wa 
Shealtieli, gavana wa Yuda, na roho ya Yoshua mwana wa 
Yehosadaki, kuhani mkuu, na roho ya watu wengine wote; nao 
wakaja na kuanza kujenga nyumba ya Yehova wa majeshi, Mungu 
wao. 15 Ilikuwa siku ya 24 ya mwezi wa sita, katika mwaka wa pili wa 
Mfalme Dario. 


^ Hag. 1:1 Maana yake “Aliyezaliwa Wakati wa Sherehe.” 


> 
SE 


ag. 1:2 


“kujenga upya hekalu la.” 


> 
SE 


> 


Au 
ag. 1:5 Au “Fikirieni kwa makini.” 
Hag. 1:7 Au “Fikirieni kwa makini.” 


Hagai 2:1-23 


2 Katika mwezi wa saba, siku ya 21 ya mwezi huo, neno la Yehova 
lilikuja kupitia nabii Hagai, likisema: 2 “Tafadhali muulize hivi 
Zerubabeli mwana wa Shealtieli, gavana wa Yuda, na Yoshua 
mwana wa Yehosadaki, kuhani mkuu, na watu wengine wote: 3 ‘Ni 
nani aliyebaki miongoni mwenu ambaye aliiona nyumba hii” katika 
utukufu wake wa mwanzoni? Sasa mnaionaje? Je, hamwoni 
kwamba ni duni ikilinganishwa na ilivyokuwa?’ 


4 “Lakini sasa jipe moyo Zerubabeli, asema Yehova, ‘jipe moyo 
Yoshua mwana wa Yehosadaki, kuhani mkuu.’ 


(111 


Nanyi watu wote wa nchi, jipeni moyo, asema Yehova, ‘na mfanye 
kazi.’ 


(111 


Kwa maana niko pamoja nanyi, asema Yehova wa majeshi. 
5 ‘Kumbukeni ahadi niliyowapa mlipotoka Misri, na roho yangu bado 
imo miongoni mwenu.” Msiogope.” 


6 “Kwa maana Yehova wa majeshi anasema hivi: ‘Kwa mara 
nyingine tena—baada ya muda mfupi—nitatikisa mbingu na dunia na 
bahari na nchi kavu.’ 


7 “Nami nitayatikisa mataifa yote, na vitu vyenye thamani” vya 
mataifa yote vitaingia katika nyumba hii; nami nitaijaza nyumba hii 
utukufu, asema Yehova wa majeshi. 


8 “Fedha ni yangu, na dhahabu ni yangu, asema Yehova wa 
majeshi. 


9 “Utukufu wa wakati ujao wa nyumba hii utakuwa mkubwa zaidi 
kuliko ule wa mwanzoni, asema Yehova wa majeshi. 


(111 


Na mahali hapa nitawapa amani,' asema Yehova wa majeshi.” 


10 Katika siku ya 24 ya mwezi wa 9, mwaka wa pili wa utawala wa 
Dario, neno la Yehova lilimjia nabii Hagai, likisema: 11 “Yehova wa 
majeshi anasema hivi: 'Tafadhali, waulize hivi makuhani kuhusu 
sheria: 12 “Mtu akibeba nyama takatifu ndani ya upindo wa vazi lake, 
na vazi lake liguse mkate au mchuzi au divai au mafuta au chakula 
cha aina yoyote, je, kitakuwa kitakatifu?”” 


Makuhani wakajibu: “Hapana!” 


13 Kisha Hagai akawauliza: “Mtu asiye safi kwa sababu ya kugusa 
maiti,” akigusa chochote kati ya vitu hivyo, je, kitu hicho kitakuwa 
kichafu?” 


Makuhani wakajibu: “Kitakuwa kichafu.” 


(111 


14 Basi Hagai akasema: “Hivyo ndivyo watu hawa walivyo, na hivyo 
ndivyo taifa hili lilivyo mbele zangu, asema Yehova, ‘na hivyo ndivyo 
kazi yote ya mikono yao ilivyo; chochote wanachotoa huko ni 


kichafu.’ 


15 “Lakini sasa, tafadhali, kazeni moyo wenu juu ya” jambo hili 
kuanzia leo na kuendelea: Kabla jiwe halijawekwa juu ya jiwe katika 
hekalu la Yehova, 16 hali ilikuwaje wakati huo? Mtu alipoenda 
kwenye rundo la nafaka akitarajia kupata vipimo 20, alipata vipimo 
10 tu; na mtu alipoenda kwenye mtungi wa kushinikizia divai kuchota 
vipimo 50 kutoka kwenye pipa la divai, alipata vipimo 20 tu; 

17 niliwapiga ninyi—kazi zote za mikono yenu—kwa upepo 
unaochoma na kuvu na mvua ya mawe, lakini hakuna hata mmoja 
wenu aliyenirudia, asema Yehova. 


18 “Tafadhali, kazeni moyo wenu juu ya” jambo hili kuanzia leo na 
kuendelea, kuanzia siku ya 24 ya mwezi wa 9, kuanzia siku ambayo 
msingi wa hekalu la Yehova uliwekwa; kazeni moyo wenu juu ya 
jambo hili: 19 Je, bado kuna mbegu katika ghala?” Mzabibu, mtini, 
mkomamanga, na mzeituni—haijazaa matunda, au je, imezaa? 


3” 


Kuanzia leo nitawaletea baraka. 


20 Neno la Yehova likamjia Hagai mara ya pili katika siku ya 24 ya 
mwezi huo, likisema: 21 “Mwambie Zerubabeli, gavana wa Yuda, 
'Nitazitikisa mbingu na dunia. 22 Nitapindua kiti cha ufalme cha falme 
na kuharibu kabisa nguvu za falme za mataifa; nami nitayapindua 
magari ya vita na wale wanaoyaendesha, na farasi na wapanda 


LEHI 


farasi watauawa, kila mmoja kwa upanga wa ndugu yake. 


23 “Siku hiyo, asema Yehova wa majeshi, ‘nitakuchukua, mtumishi 
wangu Zerubabeli mwana wa Shealtieli, asema Yehova, 
‘nitakufanya kuwa kama pete ya muhuri, kwa sababu nimekuchagua 
wewe, asema Yehova wa majeshi.” 


> 


Hag. 2:3 Au “hekalu hili.” 


^ Hag. 2:5 Au labda, “na roho yangu ilipokuwa ikisimama miongoni 
mwenu.” 


A Hag. 2:7 Au “kutamanika.” 


^ Hag. 2:13 Au “nafsi iliyokufa.” Angalia Kamusi. 


^ Hag. 2:15 Au “fikirieni kwa makini.” 


> 


Hag. 2:18 Au 'fikirieni kwa makini.” 


^ Hag. 2:19 Au “shimo la nafaka?” 


ZEKARIA 


YALIYOMO 


Mwito wa kumrudia Yehova (1-6) 
‘Nirudieni nami nitawarudia' (3) 
Maono ya 1: Wapanda farasi katikati ya mihadasi (7-17) 


“Yehova atalifariji tena Sayuni” (17) 


Maono ya 2: Pembe nne na mafundi wanne (18-21) 


Maono ya 3: Mtu mwenye kamba ya kupimia (1-13) 


Yerusalemu litapimwa (2) 
Yehova, “ukuta wa moto kulizunguka pande zote” (5) 
Kugusa mboni ya jicho la Mungu (8) 


Watu wa mataifa mengi watajiunga na Yehova (11) 


Maono ya 4: Kuhani mkuu avishwa mavazi mengine (1-10) 


Shetani ampinga Kuhani Mkuu Yoshua (1) 


‘Nitamleta mtumishi wangu anayeitwa Chipukizi! (8) 


Maono ya 5: Kinara cha taa na mizeituni miwili (1-14) 


“Si kwa nguvu, bali kwa roho yangu” (6) 


Usidharau siku inayoanza kwa mambo madogo (10) 


Maono ya 6: Kitabu cha kukunjwa kinachopaa angani (1-4) 
Maono ya 7: Kikapu cha kupimia (5-11) 
Kina mwanamke anayefananisha Uovu (8) 


Kikapu hicho chapelekwa Shinari (9-11) 


Maono ya 8: Magari manne (1-8) 


Chipukizi atakuwa mfalme na kuhani (9-15) 


Yehova awashutumu wanaofunga kwa unafiki (1-14) 
“Je, kweli mlifunga kwa ajili yangu?” (5) 
‘Mtendeane kwa haki, upendo mshikamanifu, na huruma’ (9) 

Yehova aleta amani na ukweli Sayuni (1-23) 


Yerusalemu, "jiji la ukweli” (3) 


“Kila mtu amwambie mwenzake ukweli” (16) 
Siku za kufunga zitakuwa siku za sherehe (18, 19) 
“Twendeni kwa bidii kumtafuta Yehova' (21) 


Watu kumi watashika joho la Myahudi (23) 


Mungu ayahukumu mataifa jirani (1-8) 
Kuja kwa mfalme wa Sayuni (9, 10) 
Mfalme mnyenyekevu apanda juu ya punda (9) 


Watu wa Yehova watawekwa huru (11-17) 


10 


Mwombeni Yehova awape mvua, msiombe miungu ya 
uwongo (1, 2) 


Yehova awaunganisha watu wake (3-12) 


Kiongozi kutoka katika nyumba ya Yuda (3, 4) 


11 


Madhara ya kumkataa mchungaji wa kweli aliyetumwa na 
Mungu (1-17) 


“Lichunge kundi la kondoo wanaopaswa kuchinjwa” (4) 


Fimbo mbili: Uzuri na Muungano (7) 


Mshahara wa mchungaji: vipande 30 vya fedha (12) 
Fedha hizo zatupwa kwenye hazina (13) 
12 


Yehova atalinda Yuda na Yerusalemu (1-9) 


Yerusalemu, “jiwe zito” (3) 
Wamlilia waliyemdunga (10-14) 
13 


Sanamu na manabii wa uwongo waondolewa (1-6) 


Manabii wa uwongo wataaibika (4-6) 
Mchungaji atapigwa (7-9) 
Theluthi ya watu kusafishwa (9) 
14 


Ibada ya kweli yashinda kabisa (1-21) 


Mlima wa Mizeituni utagawanyika katikati (4) 


Yehova atakuwa Mungu pekee, na jina lake litakuwa ndilo jina 
pekee (9) 


Ugonjwa utakaowapata wanaopigana na Yerusalemu (12-15) 
Sherehe ya Vibanda (16-19) 


Kila chungu kitakuwa kitakatifu kwa Yehova (20, 21) 


Zekaria 


Zekaria 1:1-21 


ZEKARIA 


1 Katika mwezi wa nane, mwaka wa pili wa utawala wa Dario, neno 
la Yehova lilimjia nabii Zekaria” mwana wa Berekia mwana wa Ido, 
likisema: 2 “Yehova aliwakasirikia vikali baba zenu. 


1111 


3 “Waambie, 'Yehova wa majeshi anasema hivi: “Nirudieni, asema 
Yehova wa majeshi, "nami nitawarudia ninyi, asema Yehova wa 


majeshi.” 


4 “Msiwe kama baba zenu walioambiwa hivi na manabii wa kale: 
“Yehova wa majeshi anasema, ‘Tafadhali, geukeni* kutoka katika njia 


zenu ovu na matendo yenu maovu. 

Lakini hawakusikiliza, wala hawakunikazia uangalifu, asema 
Yehova. 


5 “Baba zenu wako wapi sasa? Na je, manabii wanaishi milele? 

6 Hata hivyo, je, maneno yangu na maagizo yangu niliyowaamuru 
watumishi wangu, manabii, hayakutimia kwa baba zenu?’ Basi 
wakanirudia na kusema: 'Yehova wa majeshi ametutendea 
kulingana na njia zetu na matendo yetu, kama alivyokusudia 
kututendea.” 


7 Katika siku ya 24 ya mwezi wa 11, yaani, mwezi wa Shebati,” 
katika mwaka wa pili wa utawala wa Dario, neno la Yehova lilimjia 
nabii Zekaria mwana wa Berekia mwana wa Ido, likisema: 8 “Niliona 
maono wakati wa usiku. Nilimwona mtu akiendesha farasi 
mwekundu, akasimama tuli bondeni katikati ya miti ya mihadasi; na 
nyuma yake kulikuwa na farasi wekundu, wa kahawia, na weupe.” 


9 Basi nikauliza: “Hawa ni nani, bwana wangu?” 


Malaika aliyekuwa akizungumza nami akanijibu: “Nitakuonyesha 
hawa ni nani.” 


10 Kisha mtu huyo aliyesimama tuli katikati ya mihadasi akasema: 
“Hawa ndio wale ambao Yehova amewatuma watembee huku na 
huku duniani.” 11 Nao wakamwambia malaika huyo wa Yehova 
aliyekuwa amesimama katikati ya mihadasi: “Tumetembea huku na 
huku duniani, na tazama! dunia yote imetulia na haina vurugu.” 


12 Basi malaika wa Yehova akauliza: “Ee Yehova wa majeshi, 
utaendelea hadi lini kukataa kuwaonyesha rehema wakaaji wa 
Yerusalemu na wa majiji ya Yuda, ambao umewakasirikia kwa miaka 
hii 70?” 


13 Yehova akamjibu kwa maneno ya fadhili na yenye kufariji malaika 
huyo aliyekuwa akizungumza nami. 14 Kisha malaika huyo 
aliyekuwa akizungumza nami akaniambia: “Tangaza hivi kwa sauti, 
'Yehova wa majeshi anasema hivi: “Nina bidii kwa ajili ya 
Yerusalemu na Sayuni, bidii nyingi. 15 Kwa hasira kali 
nimeyakasirikia mataifa yanayostarehe, kwa sababu niliwakasirikia 
kidogo watu wangu, lakini yalizidisha msiba wao.” 


ATI 


16 “Basi Yehova anasema hivi: “Nitarudi Yerusalemu kwa rehema, 
na nyumba yangu mwenyewe itajengwa humo,” asema Yehova wa 


majeshi, “na kamba ya kupimia itanyooshwa juu ya Yerusalemu.” 


17 “Tangaza tena hivi kwa sauti: 'Yehova wa majeshi anasema, 
“Majiji yangu yatafurika wema tena; na Yehova atalifariji tena Sayuni 
na kulichagua tena Yerusalemu.” 


18 Kisha nikatazama juu na kuona pembe nne. 19 Kwa hiyo 
nikamuuliza malaika aliyekuwa akizungumza nami: “Pembe hizi 
zinamaanisha nini?” Akanijibu: “Pembe hizi ndizo zilizowatawanya 
watu wa Yuda, Israeli, na Yerusalemu.” 


20 Kisha Yehova akanionyesha mafundi wanne. 21 Nikauliza: “Hawa 
wanakuja kufanya nini?” 


Akajibu: “Hizi ndizo pembe zilizowatawanya watu wa Yuda hivi 
kwamba hakuna yeyote aliyeweza kuinua kichwa chake. Mafundi 
hawa watakuja kuzitisha, kuziangusha chini pembe za mataifa 
yaliyoinua pembe zao dhidi ya nchi ya Yuda, ili kuwatawanya 
wakaaji wake.” 


^ Zek. 1:1 Maana yake “Yehova Amekumbuka.” 
^ Zek. 1:4 Au “rudini.” 


^ Zek. 1:7 Angalia Nyongeza B15. 


Zekaria 2:1-13 


2 Nami nikatazama juu na kumwona mtu akiwa na kamba ya 
kupimia mkononi mwake. 2 Kwa hiyo nikamuuliza: “Unaenda wapi?” 


Akanijibu: “Naenda kupima jiji la Yerusalemu, ili nijue upana wake na 
urefu wake.” 


3 Na tazama! malaika aliyekuwa akizungumza nami akaondoka, na 
malaika mwingine akaja kukutana naye. 4 Kisha akamwambia: 
“Kimbia ukamwambie yule kijana, “Yerusalemu litakaliwa kama eneo 
la mashambani lililo wazi,” kwa sababu ya watu wengi na mifugo 
mingi iliyomo. > Nitakuwa ukuta wa moto kulizunguka pande zote,” 

asema Yehova, “nami nitakuwa utukufu ndani yake. 


6 “Njooni! Njooni! Kimbieni kutoka nchi ya kaskazini,” asema 
Yehova. 


Ik 


“Kwa maana nimewatawanya kuelekea pepo nne za mbinguni, 
asema Yehova. 


7 “Njoo, Ee Sayuni! Kimbia, wewe unayekaa na binti ya Babiloni. 

8 Kwa maana hivi ndivyo anavyosema Yehova wa majeshi, ambaye 
baada ya kutukuzwa” amenituma kwa mataifa yaliyokuwa 
yakiwapora ninyi: 'Yeyote anayewagusa ninyi anaigusa mboni ya 
jicho langu.” 9 Kwa maana sasa nitaupunga mkono wangu dhidi yao, 
nao watakuwa nyara kwa watumwa wao wenyewe.’ Na hakika 
mtajua kwamba Yehova wa majeshi amenituma. 


10 “Paza sauti kwa shangwe, Ee binti ya Sayuni; kwa maana 
ninakuja, nami nitakaa kati yako,” asema Yehova. 11 “Mataifa mengi 
yatajiunga na Yehova siku hiyo, nao watakuwa watu wangu; nami 


nitakaa kati yenu.” Nanyi mtalazimika kujua kwamba Yehova wa 
majeshi amenituma kwenu. 12 Yehova atamiliki Yuda kama fungu 
lake katika ardhi takatifu, naye atalichagua tena jiji la Yerusalemu. 
13 Nyamazeni, enyi nyote wenye mwili,” mbele za Yehova, kwa 
maana anachukua hatua kutoka katika makao yake matakatifu. 


A Zek. 2:4 Yaani, ambalo halijazingirwa na kuta. 
A Zek. 2:6 Tnn., “kwenye pande nne za mbingu.” 
A Zek. 2:8 Tnn., “baada ya utukufu.” 

A Zek. 2:8 Au “analigusa jicho langu.” 


^ Zek. 2:13 Au “wanadamu.” 


Zekaria 3:1-10 


3 Naye akanionyesha kuhani mkuu Yoshua akiwa amesimama 
mbele ya malaika wa Yehova, na Shetani alikuwa amesimama 
kwenye mkono wa kulia wa Yoshua ili kumpinga. 2 Kisha malaika wa 
Yehova akamwambia Shetani: “Yehova na akukemee, ewe Shetani, 
naam, Yehova, ambaye amechagua Yerusalemu, na akukemee! Je, 
mtu huyu si gogo lililochomolewa motoni?” 


3 Sasa Yoshua alikuwa amevaa mavazi machafu akiwa amesimama 
mbele ya malaika. 4 Malaika akawaambia wale waliokuwa 
wamesimama mbele yake, “Mvueni mavazi yake machafu.” Kisha 
akamwambia Yoshua, “Tazama! Nimefuta kosa lako,” nawe 
utavishwa mavazi bora.”” 


5 Basi nikasema: “Na avikwe kilemba safi kichwani.” Nao wakamvika 
kilemba safi kichwani na kumvisha mavazi; na malaika wa Yehova 
alikuwa amesimama karibu. 6 Kisha malaika wa Yehova 
akamwambia Yoshua: 7 “Yehova wa majeshi anasema hivi, ‘Ikiwa 
utatembea katika njia zangu na kutekeleza majukumu niliyokupa, 
utakuwa mwamuzi nyumbani mwangu na kuzitunza” nyua zangu; 
nami nitakuruhusu ufike mbele zangu, pamoja na hawa 
wanaosimama hapa.’ 


8 “Tafadhali sikiliza, Ee Kuhani Mkuu Yoshua, wewe pamoja na 
wenzako wanaoketi mbele yako, kwa maana wanaume hawa ni 
ishara; tazama! ninamleta mtumishi wangu anayeitwa Chipukizi! 
9 Tazama jiwe ambalo nimeweka mbele ya Yoshua! Jiwe hili moja 
lina macho saba; nami ninachonga maandishi juu yake, asema 
Yehova wa majeshi, "nami nitaondoa hatia ya nchi hiyo kwa siku 
moja.’ 


10 “Siku hiyo, asema Yehova wa majeshi, ‘Kila mmoja wenu 
atamwalika jirani yake aje chini ya mzabibu wake na chini ya mtini 
wake.” 


A Zek. 3:4 Au “hatia yako.” 
A Zek. 3:4 Au “majoho ya kifahari.” 


A Zek. 3:7 Au “kusimamia; kulinda.” 


Zekaria 4:1-14 


4 Malaika aliyekuwa akizungumza nami akarudi na kuniamsha, 
kama mtu anavyoamshwa kutoka usingizini. 2 Kisha akaniuliza: 
“Unaona nini?” 


Nikamjibu: “Tazama! ninaona kinara cha taa cha dhahabu tupu, na 
juu yake kuna bakuli. Kina taa saba juu yake, naam, saba, na taa 
hizo zilizo juu yake zina mirija saba. 3 Na kando yake kuna mizeituni 
miwili, mmoja upande wa kulia wa bakuli na mwingine upande wa 
kushoto.” 


4 Kisha nikamuuliza malaika aliyekuwa akizungumza nami: “Bwana 
wangu, vitu hivi vinamaanisha nini?” 5 Kwa hiyo malaika aliyekuwa 
akizungumza nami akaniuliza: “Hujui maana ya vitu hivi?” 


Nikamjibu: “Sijui, bwana wangu.” 


6 Ndipo akaniambia: “Hili ndilo neno la Yehova kwa Zerubabeli: “Si 
kwa jeshi, wala si kwa nguvu, bali kwa roho yangu,” asema Yehova 
wa majeshi. 7 Wewe ni nani, Ee mlima mkubwa? Mbele ya 
Zerubabeli utakuwa nchi tambarare.” Naye ataleta nje jiwe la juu 
kabisa la hekalu huku watu wakishangilia: “Ni zuri ajabu! Ni zuri 
ajabu!” 


8 Neno la Yehova likanijia tena, likisema: 9 “Mikono ya Zerubabeli 
imeweka msingi wa nyumba hii, na mikono yake mwenyewe 
itaikamilisha. Nanyi mtalazimika kujua kwamba Yehova wa majeshi 
amenituma kwenu. 10 Kwa maana ni nani ameidharau siku 
inayoanza kwa mambo madogo?” Kwa maana watashangilia na 
kuona timazi” mkononi mwa Zerubabeli. Na haya macho saba ni 
macho ya Yehova, ambayo yanazunguka duniani kote.” 


11 Kisha nikamuuliza: “Mizeituni hii miwili iliyo upande wa kulia na wa 
kushoto wa kinara cha taa inamaanisha nini?” 12 Nikamuuliza mara 
ya pili: “Mafungu haya mawili ya matawi ya mizeituni” yanayomimina 
mafuta ya dhahabu kupitia mirija miwili ya dhahabu yanamaanisha 
nini?” 


13 Basi akaniuliza: “Hujui maana ya vitu hivi?” 
Nikamjibu: “Sijui, bwana wangu.” 


14 Akasema: “Hawa ndio wale watiwa-mafuta wawili wanaosimama 
kando ya Bwana wa dunia yote.” 


A Zek. 4:7 Au “uwanda.” 
A Zek. 4:10 Tnn., “vitu vidogo.” 
^ Zek. 4:10 Tnn., “jiwe, mkebe.” 


^ Zek. 4:12 Yaani, matawi yaliyojaa zeituni. 


Zekaria 5:1-11 


5 Nikatazama juu tena, nikaona kitabu cha kukunjwa kikipaa. 
2 Akaniuliza: “Unaona nini?” 


Nikamjibu: “Ninaona kitabu cha kukunjwa chenye urefu wa mikono 
20” na upana wa mikono 10 kikipaa.” 


3 Kisha akaniambia: “Hii ndiyo laana inayotoka kwenda juu ya dunia 
yote, kwa sababu kila mtu anayeiba, kama ilivyoandikwa upande 
mmoja, hajaadhibiwa; na kila mtu anayeapa kwa uwongo, kama 
ilivyoandikwa upande wa pili, hajaadhibiwa. 4 “Nimeituma laana 
hiyo, asema Yehova wa majeshi, ‘nayo itaingia katika nyumba ya 
mwizi na katika nyumba ya mtu anayeapa kwa uwongo katika jina 
langu; nayo itakaa katika nyumba hiyo na kuiharibu kabisa na pia 
mbao zake na mawe yake.” 


5 Ndipo malaika aliyekuwa akizungumza nami akaja na kuniambia: 
“Tafadhali, tazama juu, uone kitu kinachotoka.” 


6 Kwa hiyo nikamuuliza: “Ni kitu gani hicho?” 


Akanijibu: “Ni chombo cha efa kinachotoka.”* Kisha akaniambia: 
“Hivyo ndivyo wanavyoonekana duniani kote.” 7 Nami nikaona 
kwamba kifuniko chake cha mviringo cha madini ya risasi kilikuwa 
kimeinuliwa, na kulikuwa na mwanamke aliyekuwa ameketi ndani ya 
chombo hicho. 8 Kwa hiyo malaika akasema: “Huu ni Uovu.” Kisha 
akamsukuma mwanamke huyo ndani ya chombo hicho cha efa na 
kukifunika kwa nguvu kwa kile kifuniko kizito cha madini ya risasi. 


9 Halafu nikatazama juu na kuwaona wanawake wawili wakija, nao 
walikuwa wakipaa katika upepo. Walikuwa na mabawa kama ya 


korongo. Nao wakakiinua kile chombo na kuruka nacho kati ya dunia 
na mbingu. 10 Basi nikamuuliza malaika aliyekuwa akizungumza 
nami: “Wanakipeleka wapi chombo cha efa?” 


11 Akanijibu: “Katika nchi ya Shinari” ili wamjengee nyumba 
mwanamke huyo; na itakapokuwa tayari, atawekwa humo mahali 
panapomfaa.” 


A Zek. 5:2 Mkono mmoja ulilingana na sentimita 44.5 (inchi 17.5). 
Angalia Nyongeza B14. 


A Zek. 5:6 Tnn., “Ni efa inayotoka.” Efa inatumiwa hapa kurejelea 
chombo au kikapu kilichotumiwa kupima kipimo cha efa. Efa ya 
nafaka ilikuwa karibu kilogramu 13. Angalia Nyongeza B14. 


A Zek. 5:11 Yaani, Babilonia. 


Zekaria 6:1-15 


6 Kisha nikatazama juu tena na kuona magari manne ya vita 
yakitoka katikati ya milima miwili, na milima hiyo ilikuwa ya shaba. 
2 Gari la kwanza lilikokotwa na farasi wekundu, na gari la pili, farasi 
weusi. 3 Gari la tatu lilikokotwa na farasi weupe, na gari la nne, 
farasi wenye madoadoa na mabaka. 


4 Nikamuuliza malaika aliyekuwa akizungumza nami: “Magari haya 
yanamaanisha nini bwana wangu?” 


> Malaika huyo akanijibu: “Hizi ni zile roho nne za mbinguni 
zinazotoka baada ya kusimama mbele ya Bwana wa dunia yote. 

6 Gari linalokokotwa na farasi weusi linaenda katika nchi ya 
kaskazini; farasi weupe wanaenda kuvuka bahari; na wale wenye 
madoadoa wanaenda katika nchi ya kusini. 7 Na farasi wenye 
mabaka walitamani sana kwenda kutembea kotekote duniani.” Kisha 
akasema: “Nendeni, tembeeni kotekote duniani.” Nao wakaanza 
kutembea kotekote duniani. 


8 Kisha akaniita kwa sauti na kuniambia: “Tazama, farasi 
wanaoenda katika nchi ya kaskazini wameifanya roho ya Yehova 
itulie katika nchi ya kaskazini.” 


9 Neno la Yehova likanijia tena, likisema: 10 “Chukua vitu ambavyo 
Heldai, Tobaya, na Yedaya walileta kutoka kwa watu walio 
uhamishoni; na siku hiyo, ni lazima uende katika nyumba ya Yosia 
mwana wa Sefania ukiwa pamoja na watu hawa waliotoka Babiloni. 
11 Unapaswa kuchukua fedha na dhahabu, utengeneze taji” na 
kumvika kichwani Yoshua mwana wa Yehosadaki, kuhani mkuu. 

12 Nawe umwambie, 


(111 


Yehova wa majeshi anasema hivi: “Ndiye huyu mwanamume 
anayeitwa Chipukizi. Atachipuka kutoka mahali pake mwenyewe, 
naye atalijenga hekalu la Yehova. 13 Yeye ndiye atakayelijenga 
hekalu la Yehova, na ndiye atakayepokea utukufu. Ataketi kwenye 
kiti chake cha ufalme na kutawala, naye atakuwa pia kuhani kwenye 
kiti chake cha ufalme, na kutakuwa na mapatano ya amani kati ya 
hivyo viwili.” 14 Na taji hilo” litakuwa kumbukumbu” kwa Helemu, 
Tobaya, Yedaya, na Heni mwana wa Sefania, katika hekalu la 
Yehova. 15 Na wale walio mbali sana watakuja na kushiriki katika 
ujenzi wa hekalu la Yehova.” Nanyi mtalazimika kujua kwamba 
Yehova wa majeshi amenituma kwenu. Na itakuwa hivyo—ikiwa 
hamtakosa kuisikiliza sauti ya Yehova Mungu wenu.” 


^ Zek. 6:11 Au “taji lenye utukufu.” 


A Zek. 6:13 Yaani, kati ya cheo chake akiwa mtawala na cheo chake 
akiwa kuhani. 


^ Zek. 6:14 Au “taji lenye utukufu.” 


^ Zek. 6:14 Au “ukumbusho.” 


Zekaria 7:1-14 


7 Na katika mwaka wa nne wa utawala wa Mfalme Dario, neno la 
Yehova lilimjia Zekaria siku ya nne ya mwezi wa tisa, yaani, mwezi 
wa Kislevu.” 2 Watu wa Betheli walimtuma Shareza na Regem- 
meleki na wanaume wake ili wamwombe Yehova kibali,” 

3 wawaulize hivi makuhani wa nyumba ya” Yehova wa majeshi na 
pia manabii: “Je, nilie katika mwezi wa tano na kujinyima chakula, 
kama vile ambavyo nimekuwa nikifanya kwa miaka mingi sana?” 


4 Neno la Yehova wa majeshi likanijia tena, likisema: 5 “Waambie 
watu wote nchini na makuhani, 'Mlipofunga na kulia kwa sauti katika 
mwezi wa tano na mwezi wa saba kwa miaka 70, je, kweli mlifunga 
kwa ajili yangu? 6 Na mlipokuwa mkila na kunywa, je, hamkuwa 
mkila na kunywa kwa ajili yenu wenyewe? 7 Je, hampaswi kutii 
maneno ambayo Yehova alitangaza kupitia manabii wa kale, wakati 
jiji la Yerusalemu na majiji yaliyolizunguka yalipokuwa na wakaaji na 
yalipokuwa na amani, na watu walipokaa Negebu na Shefela?”” 


8 Neno la Yehova likamjia tena Zekaria, likisema: 9 “Yehova wa 
majeshi anasema hivi: 'Hukumuni kwa haki ya kweli, na mtendeane 
kwa upendo mshikamanifu na rehema. 10 Msimpunje mjane wala 
yatima,” mgeni wala maskini; na katika mioyo yenu msipangiane 
njama za kutendeana uovu.’ 11 Lakini waliendelea kukataa kusikiliza, 
wakageuza migongo yao kwa ukaidi, na kuziba masikio yao ili 
wasisikie. 12 Waliifanya mioyo yao iwe kama almasi” nao walikataa 
kutii sheria” na maneno ambayo Yehova wa majeshi aliwapa kwa 
roho yake kupitia manabii wa kale. Kwa hiyo Yehova wa majeshi 
akakasirika sana.” 


13 “Kama vile ambavyo hawakunisikiliza nilipowaita, mimi pia 
sikuwasikiliza waliponiita, asema Yehova wa majeshi. 14 “Nami 
niliwatawanya kwa kimbunga kotekote katika mataifa yote ambayo 
hawakuyajua, na nchi ikaachwa ukiwa nyuma yao, hivi kwamba 
hakuna yeyote aliyeingia wala kutoka; kwa maana waliibadili nchi 
yenye kutamanika ikawa kitu cha kutisha.” 


A Zek. 7:1 Angalia Nyongeza B15. 

A Zek. 7:2 Tnn., “wautulize uso wa Yehova.” 

A Zek. 7:3 Au “hekalu la.” 

A Zek. 7:10 Tnn., “mtoto asiye na baba.” 

A Zek. 7:12 Au labda, “jiwe gumu,” kama vile jiwe la msasa. 


^ Zek. 7:12 Au “mafundisho.” 


Zekaria 8:1-23 


8 Neno la Yehova wa majeshi lilinijia tena, likisema: 2 “Yehova wa 
majeshi anasema hivi: ‘Nitakuwa na bidii kwa ajili ya Sayuni, bidii 
nyingi, na kwa hasira kali nitakuwa na bidii kwa ajili yake.” 


3 “Yehova anasema hivi: ‘Nitarudi Sayuni na kukaa Yerusalemu; na 
Yerusalemu litaitwa jiji la ukweli,” na mlima wa Yehova wa majeshi 

utaitwa mlima mtakatifu. 


4 “Yehova wa majeshi anasema hivi: ‘Wanaume wazee na 
wanawake wazee wataketi tena katika viwanja vya jiji la Yerusalemu, 
kila mmoja wao akiwa na mkongojo wake mkononi kwa sababu ya 
umri wake mkubwa.” > Na viwanja vya jiji vitajaa wavulana na 
wasichana wanaocheza.” 


6 “Yehova wa majeshi anasema hivi: ‘Ingawa jambo hilo huenda 
likaonekana kuwa gumu kwa watu wa taifa hili watakaobaki siku 
hizo, je, linaweza kuwa gumu sana machoni pangu pia?' asema 
Yehova wa majeshi.” 


7 “Yehova wa majeshi anasema hivi: ‘Tazama, ninawaokoa watu 
wangu kutoka katika nchi ya mashariki na nchi ya magharibi.” 

8 Nami nitawaleta ndani, nao wataishi Yerusalemu; watakuwa watu 
wangu, nami nitakuwa Mungu wao katika ukweli” na katika uadilifu.” 


9 “Yehova wa majeshi anasema hivi: 'Mikono yenu na iwe na 
nguvu,” ninyi ambao sasa mnasikia maneno haya yanayotoka katika 
kinywa cha manabii, maneno yaleyale yaliyosemwa siku ambayo 
msingi wa nyumba ya Yehova wa majeshi uliwekwa ili hekalu 
lijengwe. 10 Kwa maana kabla ya wakati huo, mshahara haukulipwa 
kwa ajili ya mwanadamu wala kwa ajili ya mnyama; na haikuwa 


salama kuingia wala kutoka kwa sababu ya maadui, kwa maana 
nilisababisha uadui kati ya watu wote.’ 


11 “Lakini sasa sitawatendea watu waliobaki wa taifa hili kama 
nilivyowatendea zamani, asema Yehova wa majeshi. 12 ‘Kwa maana 
mbegu ya amani itapandwa; mzabibu utazaa matunda yake na dunia 
itatoa mazao yake, na mbingu zitatoa umande wake; nami nitawapa 
watu waliobaki wa taifa hili vitu hivi vyote viwe urithi wao. 13 Na 
kama mlivyokuwa kitu cha kulaaniwa miongoni mwa mataifa, Ee 
nyumba ya Yuda na nyumba ya Israeli, vivyo hivyo nitawaokoa, 
nanyi mtakuwa baraka. Msiogope! Mikono yenu na iwe na nguvu.” 


(A 


14 “Kwa maana Yehova wa majeshi anasema hivi: “Kama 
nilivyokusudia kuwaletea msiba kwa sababu mababu zenu 
walinikasirisha,” asema Yehova wa majeshi, “nami sikughairi, 

15 ndivyo nilivyokusudia sasa kulitendea mema jiji la Yerusalemu na 


nyumba ya Yuda. Msiogope 


pa 


16 “Haya ndiyo mambo mnayopaswa kufanya: Kila mtu amwambie 
mwenzake ukweli, na hukumu mnazotoa katika malango yenu 
zinapaswa kutetea ukweli na amani. 17 Msipangiane njama za msiba 
mioyoni mwenu, nanyi msipende kiapo chochote cha uwongo; kwa 
maana hayo yote ni mambo ninayochukia, asema Yehova.” 


18 Neno la Yehova wa majeshi lilinijia tena, likisema: 19 Yehova wa 
majeshi anasema hivi: ‘Mfungo wa mwezi wa nne, mfungo wa mwezi 
wa tano, mfungo wa mwezi wa saba, na mfungo wa mwezi wa kumi 
zitakuwa pindi za shangwe na kushangilia kwa ajili ya nyumba ya 
Yuda—sherehe za kushangilia. Kwa hiyo pendeni ukweli na amani.’ 


20 “Yehova wa majeshi anasema hivi: ‘Itatukia kwamba mataifa na 
wakaaji wa majiji mengi watakuja; 21 na wakaaji wa jiji moja 


bidii tukamsihi Yehova atupe kibali chake” na kumtafuta Yehova wa 
majeshi. Mimi pia nitaenda.” 22 Na mataifa mengi na mataifa yenye 
nguvu yatakuja Yerusalemu kumtafuta Yehova wa majeshi na 
kumsihi Yehova awape kibali chake.” 


23 “Yehova wa majeshi anasema hivi: 'Siku hizo watu kumi kutoka 
katika lugha zote za mataifa watashika, naam, watashika kwa nguvu 
joho” la Myahudi,” wakisema: “Tunataka kwenda pamoja nanyi, kwa 


3333) 


maana tumesikia kwamba Mungu yupo pamoja nanyi. 


^ Zek. 8:3 Au “uaminifu.” 

^ Zek. 8:4 Tnn., “kwa sababu ya wingi wa siku.” 

^ Zek. 8:7 Au “nchi ya mawio ya jua na nchi ya machweo ya jua.” 
^ Zek. 8:8 Au “uaminifu.” 

^ Zek. 8:9 Au “Iweni jasiri.” 

^ Zek. 8:13 Au “Iweni jasiri.” 

^ Zek. 8:21 Tnn., “tukautulize uso wa Yehova.” 

^ Zek. 8:22 Tnn., “kuutuliza uso wa Yehova.” 

^ Zek. 8:23 Au “upindo wa vazi.” 


^ Zek. 8:23 Tnn., “mwanamume Myahudi.” 


Zekaria 9:1-17 

9 Tangazo: 

“Neno la Yehova liko dhidi ya nchi ya Hadraki, 

Nalo linalenga” Damasko 

—Kwa maana macho ya Yehova yanawaangalia wanadamu 
Na makabila yote ya Israeli— 

2 Na dhidi ya Hamathi, inayopakana nayo, 

Na dhidi ya majiji ya Tiro na Sidoni, kwa maana yana hekima nyingi. 
Lilirundika fedha kama mavumbi 

Na dhahabu kama mavumbi barabarani. 

4 Tazama! Yehova atachukua mali za jiji hilo, 

Naye ataliangamiza jeshi lake baharini; 

Na jiji hilo litateketezwa motoni. 

5 Jiji la Ashkeloni litaona jambo hilo na kuogopa; 

Gaza litahisi maumivu makali sana, 

Ekroni pia, kwa sababu tumaini lake limeaibishwa. 

Mfalme wa Gaza ataangamizwa, 


Na Ashkeloni halitakaliwa na watu. 


6 Mwanaharamu ataishi Ashdodi, 

Nami nitakikomesha kiburi cha Mfilisti. 

7 Nitaondoa vitu vyenye damu kutoka kinywani mwake 
Na vitu vyenye kuchukiza kutoka katikati ya meno yake, 
Naye atabaki kwa ajili ya Mungu wetu; 

Naye atakuwa kama shehe?” nchini Yuda, 

Na Ekroni kama Myebusi. 

8 Nitapiga kambi nikiwa mlinzi wa nyumba yangu, 


Hivi kwamba hakuna yeyote atakayeingia na hakuna yeyote 
atakayetoka; 


Na hakuna msimamizi wa watumwa?” atakayeingia humo tena, 
Kwa maana sasa nimeyaona” kwa macho yangu. 

9 Shangilia sana, Ee binti ya Sayuni. 

Paza sauti kwa ushindi, Ee binti ya Yerusalemu. 

Tazama! Mfalme wako anakuja kwako. 

Yeye ni mwadilifu, analeta wokovu,” 

Ni mnyenyekevu na amepanda punda, 

Amepanda mwanapunda dume,” mwana wa punda jike. 

10 Nitaondoa gari la vita Efraimu 


Na farasi kutoka Yerusalemu. 


Upinde wa vita utachukuliwa. 

Naye atatangaza amani kwa mataifa; 

Utawala wake utaenea kutoka bahari mpaka bahari 

Na kutoka Mto Efrati mpaka kwenye miisho ya dunia. 

11 Lakini wewe, Ee mwanamke, kwa damu ya agano lako, 
Nitawatoa wafungwa wako katika shimo lisilo na maji. 

12 Rudini katika ngome, enyi wafungwa wenye tumaini. 
Leo ninakwambia, 

‘Nitakulipa fungu maradufu, ewe mwanamke. 

13 Kwa maana nitampinda” Yuda kama upinde wangu. 
Nitamjaza Efraimu kwenye upinde,” 

Nami nitawaamsha wana wako, Ee Sayuni, 

Dhidi ya wana wako, Ee Ugiriki, 

Nami nitakufanya uwe kama upanga wa shujaa.’ 

14 Itaonekana kwamba Yehova yupo pamoja nao, 

Na mshale wake utafyatuka kama radi. 

Bwana Mwenye Enzi Kuu Yehova atapiga pembe, 

Naye atasonga mbele pamoja na dhoruba za upepo za kusini. 


15 Yehova wa majeshi atawalinda, 


Nao watayameza na kuyatiisha mawe ya kombeo. 

Watakunywa na kupiga kelele, kana kwamba wamekunywa divai; 
Nao watajazwa kama bakuli, 

Kama pembe za madhabahu. 

16 Yehova Mungu wao atawaokoa siku hiyo 

Wakiwa kundi la watu wake; 


Kwa maana watakuwa kama vito vya taji vinavyong'aa kwenye ardhi 
yake. 


17 Jinsi wema wake ulivyo mwingi kwelikweli, 
Na jinsi uzuri wake unavyovutia ajabu! 
Nafaka itawafanya vijana wanaume wanawiri, 


Na divai mpya itawafanya mabikira wanawiri.” 


A Zek. 9:1 Tnn., “litapumzika.” 

A Zek. 9:3 Au “ngome.” 

A Zek. 9:7 Shehe alikuwa mkuu wa kabila. 

A Zek. 9:8 Au “mkandamizaji.” 

A Zek. 9:8 Inaonekana ni mateso ya watu wake. 
^ Zek. 9:9 Au “naye ni mshindi; na ameokolewa.” 


^ Zek. 9:9 Au “punda dume.” 


A Zek. 9:13 Tnn., “nitamkanyaga.” 


A Zek. 9:13 Yaani, kama mshale. 


Zekaria 10:1-12 


10 “Mwombeni Yehova mvua wakati wa mvua ya masika. 
Yehova ndiye anayetengeneza mawingu ya dhoruba, 
Ndiye anayewaletea mvua, 

Na kumpa kila mtu mimea ya shambani. 

2 Kwa maana sanamu za terafimu” zimesema uwongo;” 
Na wabashiri” wameona maono ya uwongo. 

Husimulia ndoto zisizo na faida, 

Na kwa ubatili wao hujaribu kufariji. 

Ndiyo sababu watatangatanga kama kondoo. 
Watateseka, kwa maana hakuna mchungaji. 

3 Hasira yangu inawaka dhidi ya wachungaji, 
Nitawaadhibu viongozi” wanaowakandamiza watu; 


Kwa maana Yehova wa majeshi amelielekezea uangalifu kundi lake, 
ameielekezea uangalifu nyumba ya Yuda, 


Naye amewafanya wawe kama farasi wake mwenye fahari vitani. 
4 Mtu mkuu anatoka kwake,” 

Mtawala anayemtegemeza anatoka kwake,” 

Upinde wa vita unatoka kwake; 


Na kila mwangalizi” hutoka kwake, wote pamoja. 


5 Nao watakuwa kama mashujaa, 

Wanaokanyaga matope barabarani wakiwa vitani. 
Watapigana vita, kwa maana Yehova yupo pamoja nao; 

Na wapanda farasi wataaibishwa. 

6 Nitaifanya nyumba ya Yuda iwe kuu sana, 

Nami nitaiokoa nyumba ya Yosefu. 

Nitawarudisha, 

Kwa maana nitawaonyesha rehema; 

Nao watakuwa kama watu ambao sijawahi kuwatupa; 

Kwa maana mimi ni Yehova Mungu wao, nami nitawajibu. 

7 Ni lazima watu wa Efraimu wawe kama shujaa hodari, 

Na moyo wao utashangilia kana kwamba wamekunywa divai. 
Wana wao wataona jambo hilo na kushangilia; 

Moyo wao utashangilia katika Yehova. 

8 ‘Nitawapigia mluzi na kuwakusanya pamoja; 

Kwa maana nitawakomboa, nao watakuwa wengi, 

Na kuendelea kuongezeka. 

9 Ingawa ninawatawanya kama mbegu miongoni mwa mataifa, 


Watanikumbuka wakiwa katika maeneo ya mbali; 


Watahuishwa na kurudi pamoja na wana wao. 
10 Nitawarudisha kutoka nchini Misri 

Na kuwakusanya kutoka Ashuru; 

Nitawaleta katika nchi ya Gileadi na Lebanoni, 
Na hakutakuwa na nafasi zaidi ya kuwatosha. 
11 Ni lazima apite baharini kwa msukosuko; 
Na humo baharini atayapiga mawimbi yatulie; 
Vilindi vyote vya Mto Nile vitakauka. 

Kiburi cha Ashuru kitashushwa, 

Na fimbo ya mfalme wa Misri itaondoka. 

12 Nitawafanya wawe wakuu sana katika jina langu Yehova, 


Nao watatembea huku na kule katika jina langu,' asema Yehova.’ 


A Zek. 10:2 Au “miungu ya familia; sanamu.” 

A Zek. 10:2 Au “zimesema mambo ya uchawi; mazingaombwe.” 
A Zek. 10:2 Au “waaguzi.” 

^ Zek. 10:3 Tnn., “mabeberu.” 


^ Zek. 10:4 Tnn., “Mnara wa pembeni unatoka kwake,” unafananisha 
mtu muhimu au wa maana sana; kiongozi. 


^ Zek. 10:4 Tnn., “Kigingi kinatoka kwake,” kinafananisha 
mtegemezaji; mtawala.” 


A Zek. 10:4 Au “msimamizi wa watumwa.” 


Zekaria 11:1-17 
11 “Fungua milango yako, Ee Lebanoni, 
Ili moto uteketeze mierezi yako. 


2 Omboleza kwa sauti, ewe mberoshi, kwa maana mwerezi 
umeanguka; 


Miti mikubwa imeharibiwa! 

Ombolezeni kwa sauti, enyi mialoni ya Bashani, 
Kwa maana msitu mnene umefyekwa! 

3 Sikilizeni! Maombolezo ya wachungaji, 

Kwa maana fahari yao imeharibiwa. 

Sikilizeni! Mingurumo ya wanasimba,” 


Kwa maana mapori makubwa yaliyo kwenye kingo za Yordani 
yameharibiwa. 


4 “Yehova Mungu wangu anasema hivi: 'Lichunge kundi la kondoo 
wanaopaswa kuchinjwa, > ambao wanachinjwa na wanunuzi wao 
lakini wanunuzi hao hawahesabiwi kuwa na hatia. Na wale 
wanaowauza husema, “Yehova na asifiwe, kwa maana nitakuwa 
tajiri.” Na wachungaji wao hawawahurumii.’ 


6 “Kwa maana sitawahurumia tena wakaaji wa nchi, asema Yehova. 
‘Kwa hiyo nitamtia kila mtu mikononi mwa jirani yake na mfalme 
wake; nao wataipondaponda nchi, nami sitawaokoa kutoka mikononi 
mwao.” 


7 Nami nikaanza kulichunga kundi la kondoo wanaopaswa 
kuchinjwa, kwa faida yenu, enyi kondoo mnaoteseka. Kwa hiyo 
nikachukua fimbo mbili, moja nikaiita Uzuri, na nyingine Muungano, 
nikaanza kulichunga kundi hilo la kondoo. 8 Nami nikawafukuza 
wachungaji watatu katika mwezi mmoja, kwa maana nilichoshwa 
nao, nao pia wakachukizwa nami. 9 Kisha nikasema: “Sitaendelea 
kuwachunga ninyi. Yule anayekufa na afe, na yule anayeangamia na 
aangamie. Na wale wanaobaki, kila mmoja wao amle mwenzake.” 
10 Basi nikachukua fimbo yangu inayoitwa Uzuri na kuikatakata, na 
hivyo nikavunja agano langu nililokuwa nimefanya na mataifa yote. 
11 Basi likavunjika siku hiyo, na kondoo walioteseka waliokuwa 
wakinitazama walijua kwamba hilo lilikuwa neno la Yehova. 


12 Kisha nikawaambia: “Ikiwa mnaona ni vema, nipeni mshahara 
wangu; kama sivyo, msinipe.” Basi wakanilipa” mshahara wangu, 
vipande 30 vya fedha. 


13 Ndipo Yehova akaniambia: “Vitupe katika hazina—thamani kubwa 
waliyonikadiria.” Kwa hiyo nikavichukua vipande hivyo 30 vya fedha 
na kuvitupa katika hazina ya nyumba ya Yehova. 


14 Kisha nikaikatakata fimbo yangu ya pili, inayoitwa Muungano, na 
hivyo nikauvunja undugu kati ya Yuda na Israeli. 


15 Na Yehova akaniambia: “Sasa vichukue vifaa vya mchungaji 
asiyefaa. 16 Kwa maana ninamruhusu mchungaji ainuke nchini. 
Hatawatunza kondoo wanaoangamia; hatawatafuta walio wachanga 
au kuwaponya waliojeruhiwa au kuwalisha wanaoweza kusimama. 
Badala yake, atamla kondoo aliyenona na kuwang'oa kwato kondoo. 


17 Ole wake mchungaji wangu asiyefaa, anayeliacha kundi! 


Upanga utakata mkono wake na jicho lake la kulia. 
Mkono wake utapooza kabisa, 


Na jicho lake la kulia litapofuka” kabisa.” 


^ Zek. 11:3 Au “wanasimba wenye manyoya marefu shingoni.’ 
A Zek. 11:12 Tnn., “wakanipimia.” 


^ Zek. 11:17 Tnn., “litafifia.” 


Zekaria 12:1-14 


12 Tangazo: 

“Neno la Yehova kuhusu Israeli,” asema Yehova, 
Yule aliyezitandaza mbingu, 

Aliyeweka msingi wa dunia, 

Na kuumba roho” iliyo ndani ya mwanadamu. 


2 “Tazama, ninafanya jiji la Yerusalemu liwe kikombe 
kinachosababisha” mataifa yote jirani yapepesuke; na jiji la Yuda 
litazingirwa, na pia Yerusalemu. 3 Siku hiyo nitafanya Yerusalemu 
liwe jiwe zito” kwa mataifa yote. Kwa hakika wote watakaolinyanyua 
watajeruhiwa vibaya; na mataifa yote duniani yatakusanyika 
kupigana na jiji hilo. 4 Siku hiyo,” asema Yehova, “nitamtia hofu kila 
farasi na kumtia wazimu yule anayempanda. Nitaikazia macho 
nyumba ya Yuda, lakini nitampofusha kila farasi wa mataifa. 5 Na 
mashehe?” wa Yuda watasema moyoni mwao, ‘Wakaaji wa 
Yerusalemu ni nguvu kwetu kwa sababu ya Yehova wa majeshi 
Mungu wao.’ $ Siku hiyo nitawafanya mashehe wa Yuda wawe kama 
chungu cha moto kati ya kuni na kama mwenge unaowaka kati ya 
safu ya miganda iliyokatwa ya nafaka, nao watayateketeza mataifa 
yote jirani yaliyo upande wa kulia na wa kushoto; na jiji la 
Yerusalemu litakuwa tena na wakaaji mahali pake,” huko 
Yerusalemu. 


7 “Na Yehova atayaokoa kwanza mahema ya Yuda, ili umaridadi wa” 


nyumba ya Daudi na umaridadi wa” wakaaji wa Yerusalemu usizidi 
sana ule wa Yuda. 8 Siku hiyo Yehova atakuwa ulinzi kuwazunguka 


wakaaji wa Yerusalemu; siku hiyo yule anayejikwaaž kati yao 
atakuwa kama Daudi, na nyumba ya Daudi itakuwa kama Mungu, 
kama malaika wa Yehova anayetangulia mbele yao. 9 Na siku hiyo, 
kwa hakika nitayaangamiza mataifa yote yatakayokuja kushambulia 
Yerusalemu. 


10 “Nitamimina roho ya kibali na dua juu ya nyumba ya Daudi na juu 
ya wakaaji wa Yerusalemu, nao watamtazama yule waliyemchoma, 
watamwombolezea kwa sauti kama ambavyo wangemwombolezea 
mwana wa pekee; watamhuzunikia sana kama ambavyo 
wangemhuzunikia mwana mzaliwa wa kwanza. 11 Siku hiyo 
kutakuwa na maombolezo makubwa Yerusalemu, kama 
maombolezo ya Hadadrimoni katika Nchi Tambarare ya Megido. 

12 Na nchi itaomboleza kwa sauti, kila ukoo peke yake; ukoo wa 
nyumba ya Daudi peke yake, na wanawake wao peke yao; ukoo wa 
nyumba ya Nathani peke yake, na wanawake wao peke yao; 13 ukoo 
wa nyumba ya Lawi peke yake, na wanawake wao peke yao; ukoo 
wa Washimei peke yake, na wanawake wao peke yao; 14 na koo 
zote zinazobaki, kila ukoo peke yake, na wanawake wao peke yao. 


A Zek. 12:1 Au “pumzi.” 

A Zek. 12:2 Au “bakuli linalosababisha.” 

A Zek. 12:3 Au “lenye kulemea.” 

A Zek. 12:5 Shehe alikuwa mkuu wa kabila. 
A Zek. 12:6 Au “mahali pake panapostahili.” 


^ Zek. 12:7 Au “fahari ya.” 


A Zek. 12:7 Au “fahari ya.” 


A Zek. 12:8 Au “aliye dhaifu zaidi.” 


Zekaria 13:1-9 


13 “Siku hiyo kisima kitafunguliwa kwa ajili ya nyumba ya Daudi na 
wakaaji wa Yerusalemu ili kuwasafisha dhambi na uchafu. 


2 “Siku hiyo,” asema Yehova wa majeshi, “nitafuta majina ya sanamu 
kutoka nchini, nayo hayatakumbukwa tena; nami nitawaondoa 
kabisa manabii na pia roho ya uchafu kutoka nchini. 3 Na mtu akitoa 
unabii tena, baba yake na mama yake waliomzaa watamwambia, 
‘Hutaishi, kwa sababu umesema uwongo katika jina la Yehova.’ Na 
baba yake na mama yake waliomzaa watamchoma kisu kwa sababu 
ya unabii wake. 


4 “Siku hiyo kila nabii ataonea aibu maono yake anapotabiri; nao 
hawatavaa vazi rasmi la manyoya ili kudanganya. > Naye atasema, 
‘Mimi si nabii. Mimi ni mkulima, kwa sababu mtu fulani alininunua 
nilipokuwa kijana.’ 6 Na mtu akimuuliza, ‘Majeraha haya uliyo nayo 
katikati ya mabega yako” yametoka wapi?’ atajibu, ‘Nilijeruhiwa 
katika nyumba ya rafiki zangu.” 


7 “Ee upanga, amka umshambulie mchungaji wangu, 
Mshambulie rafiki yangu,” asema Yehova wa majeshi. 

“Mpige mchungaji, acha kondoo watawanyike;” 

Nami nitaugeuza mkono wangu dhidi ya watu wa hali ya chini.” 
8 “Na katika nchi yote,” asema Yehova, 


“Theluthi mbili za watu zitaangamizwa na kutoweka;” 


Na theluthi moja itaachwa humo. 


9 Na theluthi hiyo moja nitaipitisha motoni; 
Nami nitawasafisha kama fedha inavyosafishwa, 
Na kuwajaribu kama dhahabu inavyojaribiwa. 
Wataliitia jina langu, 

Nami nitawajibu. 

Nitasema, ‘Wao ni watu wangu,’ 

Nao watasema, ‘Yehova ni Mungu wetu. 


^ Zek. 13:6 Tnn., “katikati ya mikono yako.” Yaani, kifuani au 
mgongoni. 


^ Zek. 13:6 Au “wale wanaonipenda.” 
^ Zek. 13:7 Au “kundi la kondoo litawanyike.” 


^ Zek. 13:8 Au “zitakufa.” 


Zekaria 14:1-21 


14 “Tazama! Siku inakuja, siku ya Yehova, wakati ambapo nyara 
yenu” itagawanywa miongoni mwenu. 2 Nitayakusanya mataifa yote 
ili yapigane vita na Yerusalemu; na jiji hilo litatekwa na nyumba 
zitaporwa na wanawake watabakwa. Na nusu ya wakaaji wa jiji hilo 
watapelekwa uhamishoni, lakini watakaobaki jijini 
hawataangamizwa. 


3 “Yehova atatoka na kupigana vita na mataifa hayo kama 
anavyopigana katika siku ya vita. 4 Siku hiyo miguu yake itasimama 
kwenye Mlima wa Mizeituni, unaotazamana na jiji la Yerusalemu 
upande wa mashariki; na Mlima wa Mizeituni utagawanyika katikati, 
kuanzia mashariki” mpaka magharibi,” na bonde kubwa sana 
litatokea; na nusu ya mlima huo itaelekea kaskazini, na nusu 
nyingine kusini. > Mtakimbilia kwenye bonde la milima yangu, kwa 
maana bonde la milima hiyo litafika mpaka Aseli. Mtalazimika 
kukimbia kama mlivyokimbia kwa sababu ya tetemeko la ardhi katika 
siku za utawala wa Mfalme Uzia wa Yuda. Na Yehova Mungu wangu 
atakuja, na watakatifu wote watakuwa pamoja naye. 


6 “Siku hiyo hakutakuwa na nuru yenye thamani—vitu 
vitagandishwa.” 7 Nayo itakuwa siku inayojulikana kuwa siku ya 
Yehova. Haitakuwa mchana, wala haitakuwa usiku; na jioni 
kutakuwa na nuru. 8 Siku hiyo maji yaliyo hai yatatiririka kutoka 
Yerusalemu, nusu yataelekea kwenye bahari ya mashariki” na nusu 
yataelekea kwenye bahari ya magharibi.” Hilo litatukia wakati wa 
kiangazi na wa baridi kali. 9 Na Yehova atakuwa Mfalme juu ya 
dunia yote. Siku hiyo Yehova atakuwa Mungu pekee, na jina lake 
litakuwa ndilo jina pekee. 


10 “Nchi yote itakuwa kama Araba, kuanzia Geba mpaka Rimoni 
upande wa kusini wa Yerusalemu; na jiji la Yerusalemu litainuka na 
kukaliwa na watu, kuanzia Lango la Benjamini mpaka kwenye Lango 
la Kwanza, mpaka kwenye Lango la Pembeni, na kuanzia Mnara wa 
Hananeli mpaka kwenye mashinikizo ya divai” ya mfalme. 11 Na 


watu watakaa Yerusalemu kwa usalama. 


12 “Na huu ndio ugonjwa hatari ambao Yehova atawaletea watu wote 
wanaopigana vita na Yerusalemu: Miili yao itaoza wakiwa 
wamesimama, macho yao yataoza yakiwa kwenye matundu yake, 
na ndimi zao zitaoza vinywani mwao. 


13 “Siku hiyo msukosuko kutoka kwa Yehova utaenea sana miongoni 
mwao; na kila mtu ataukamata mkono wa mwenzake, na mkono 
wake utaushambulia mkono wa mwenzake.” 14 Watu wa Yuda pia 
watashiriki katika vita huko Yerusalemu; na utajiri wa mataifa yote 
jirani utakusanywa, dhahabu na fedha na mavazi kwa wingi sana. 


15 “Na ugonjwa hatari wa aina hiyo utawashambulia pia farasi, 
nyumbu, ngamia, punda, na mifugo yote iliyo katika kambi hizo. 


16 “Kila mtu atakayebaki kutoka katika mataifa yote 
yatakayoshambulia Yerusalemu atapanda mwaka baada ya mwaka 
kwenda Yerusalemu kumwinamia” Mfalme, Yehova wa majeshi, na 
kusherehekea Sherehe ya Vibanda.” 17 Lakini ikiwa taifa lolote 
miongoni mwa mataifa yaliyo duniani halitapanda kwenda 
Yerusalemu kumwinamia Mfalme, Yehova wa majeshi, mvua 
haitanyesha katika taifa hilo. 18 Na ikiwa taifa la Misri halitapanda 
kwenda Yerusalemu na kuingia humo, halitapata mvua. Badala yake, 
litashambuliwa na ugonjwa hatari ambao Yehova anauleta kwa 


mataifa ambayo hayapandi kwenda kusherehekea Sherehe ya 
Vibanda. 19 Hiyo ndiyo itakayokuwa adhabu kwa sababu ya dhambi 
ya Misri na dhambi ya mataifa yote ambayo hayatapanda kwenda 
kusherehekea Sherehe ya Vibanda. 


20 “Siku hiyo maneno 'Utakatifu ni wa Yehova!' yataandikwa kwenye 
kengele za farasi. Na vyungu vya kupikia” vilivyo katika nyumba ya 
Yehova vitakuwa kama mabakuli yaliyo mbele ya madhabahu. 21 Na 
kila chungu cha kupikia” kilicho Yerusalemu na Yuda kitakuwa 
kitakatifu na kitakuwa cha Yehova wa majeshi, na wale wote 
wanaotoa dhabihu wataingia na kutumia baadhi ya vyungu hivyo 
kuchemshia. Siku hiyo hakutakuwa tena na Mkanaani” katika 
nyumba ya Yehova wa majeshi.” 


A Zek. 14:1 Yaani, jiji linalotajwa katika mstari wa 2. 
A Zek. 14:4 Au “mawio ya jua.” 
A Zek. 14:4 Tnn., “kwenye ile bahari.” 


A Zek. 14:6 Au “vitakakamazwa,” kana kwamba vimekakamazwa na 
baridi. 


A Zek. 14:8 Yaani, Bahari ya Chumvi. 

A Zek. 14:8 Yaani, Bahari ya Mediterania. 

A Zek. 14:10 Au “mitungi ya kushinikizia divai.” 

A Zek. 14:13 Au “mtu atamshambulia mwenzake.” 


A Zek. 14:16 Au “kumwabudu.” 


A Zek. 14:16 Au “Vibanda vya Muda.” 
A Zek. 14:20 Au “vyungu vya kupikia vyenye mdomo mpana.” 
A Zek. 14:21 Au “chungu cha kupikia chenye mdomo mpana.” 


A Zek. 14:21 Au labda, “mfanyabiashara.” 


MALAKI 


YALIYOMO 


Yehova anawapenda watu wake (1-5) 


Makuhani watoa dhabihu zisizofaa (6-14) 


Jina la Mungu litakuwa kuu miongoni mwa mataifa (11) 


Makuhani washindwa kuwafundisha watu (1-9) 


Midomo ya kuhani inapaswa kulinda ujuzi (7) 


Watu wawataliki wake zao bila msingi (10-17) 

Ninachukia talaka, asema Yehova” (16) 


Bwana wa kweli aja kutakasa hekalu lake (1-5) 


Mjumbe wa agano (1) 


Washauriwa wamrudie Yehova (6-12) 


Yehova habadiliki (6) 
“Nirudieni, nami nitawarudia” (7) 


‘Leteni sehemu yote ya kumi, na Yehova atawamwagia 
baraka’ (10) 


Mwadilifu na mwovu (13-18) 


Majina yaandikwa katika kitabu cha kumbukumbu cha 
Mungu (16) 


Tofauti kati ya mwadilifu na mwovu (18) 

Kuja kwa Eliya kabla ya siku ya Yehova (1-6) 


“Jua la uadilifu litawaangazia” (2) 


MALAKI 


1 Tangazo: 


Malaki 1:1-14 


Neno la Yehova kwa Waisraeli kupitia Malaki:” 
2 “Nimewaonyesha ninyi watu upendo,” asema Yehova. 
Lakini mnauliza: “Umetuonyeshaje upendo?” 


“Je, Esau hakuwa ndugu ya Yakobo?” asema Yehova. “Lakini 
nilimpenda Yakobo, 3 nami nikamchukia Esau; nikafanya milima 
yake kuwa ukiwa na urithi wake nikawaachia mbwamwitu wa 
nyikani.” 


4 “Ingawa Waedomu wanasema, ‘Tumevunjwavunjwa, lakini tutarudi 
na kujenga tena magofu, Yehova wa majeshi anasema hivi: 
'Watajenga, lakini nitabomoa, nao wataitwa “eneo la uovu” na “watu 
ambao Yehova amewahukumu milele.” 5 Macho yenu wenyewe 
yataona hilo, nanyi mtasema: “Yehova na atukuzwe katika eneo la 

Israeli. 


6 “Mwana humheshimu baba yake, na mtumishi bwana wake. Basi 
ikiwa mimi ni baba, iko wapi heshima ninayostahili? Na ikiwa mimi ni 
bwana,” iko wapi hofu” ninayostahili? Mimi Yehova wa majeshi 
ninawauliza ninyi makuhani mnaolidharau jina langu. 

Lakini mnauliza: “Tumelidharau jina lako kwa njia gani?” 


(111 


7 “Kwa kutoa chakula kilichochafuliwa” juu ya madhabahu yangu.’ 


(111 


Nanyi mnauliza: “Tumekuchafua jinsi gani?” 


(111 


Kwa kusema: “Meza ya Yehova ni kitu cha kudharauliwa.” 8 Na 
mnapomtoa mnyama kipofu kuwa dhabihu, mnasema: “Si vibaya.” 
Na mnapomtoa mnyama kilema au mgonjwa mnasema: “Si 

vibaya. 


“Tafadhali, jaribuni kumtolea gavana wenu vitu hivyo. Je, 
atapendezwa nanyi au kuwapokea ninyi kwa kibali?” asema Yehova 
wa majeshi. 


9 “Na sasa, tafadhali, msihini” Mungu ili atuonyeshe kibali. Mkitoa 
dhabihu za aina hiyo kwa mikono yenu, je, atampokea yeyote kati 
yenu kwa kibali?” auliza Yehova wa majeshi. 


10 “Na ni nani miongoni mwenu aliye tayari kufunga milango?” Kwa 
maana hata hamtawasha moto kwenye madhabahu yangu bila 
malipo. Sipendezwi nanyi,” asema Yehova wa majeshi, “nami 
sipendezwi na zawadi yoyote kutoka mikononi mwenu.” 


11 “Kwa maana tangu jua linapochomoza mpaka linapotua,” jina 
langu litakuwa kuu miongoni mwa mataifa. Kila mahali dhabihu 
zitafukizwa moshi, na matoleo yatatolewa kwa jina langu, yakiwa 
zawadi safi; kwa sababu jina langu litakuwa kuu miongoni mwa 
mataifa,” asema Yehova wa majeshi. 


12 “Lakini ninyi mnalitia unajisi” kwa kusema, ‘Meza ya Yehova 
imechafuliwa, matunda yake, chakula chake, ni kitu cha 
kudharauliwa.’ 13 Pia mnasema, ‘Tazama! Inachosha kwelikweli! na 
kwa pua zenu mnaishushia pumzi kwa dharau,” asema Yehova wa 
majeshi. “Nanyi mnaleta wanyama walioibwa, vilema, na wagonjwa. 
Naam, mnaleta vitu hivyo kuwa zawadi! Je, niikubali kutoka mikononi 
mwenu?” auliza Yehova. 


14 “Amelaaniwa mtu mjanja aliye na mnyama asiye na kasoro katika 
kundi lake, lakini anaapa na kumtolea Yehova dhabihu ya mnyama 
mwenye kasoro.” Kwa maana mimi ni Mfalme mkuu,” asema Yehova 
wa majeshi, “na jina langu litakuwa lenye kuogopesha miongoni 
mwa mataifa.” 


A Mal. 1:1 Maana yake “Mjumbe Wangu.” 

A Mal. 1:6 Au “bwana mkubwa.” 

A Mal. 1:6 Au “heshima.” 

A Mal. 1:7 Tnn., “mkate uliotiwa unajisi.” 

^ Mal. 1:9 Tnn., “utulizeni uso wa.” 

A Mal. 1:10 Inaonekana ni wajibu wa kufunga milango ya hekalu. 
A Mal. 1:11 Au “kutoka mashariki mpaka magharibi.” 

A Mal. 1:12 Au labda, “mnanitia unajisi.” 


A Mal. 1:14 Au “dosari.” 


Malaki 2:1-17 


2 “Na sasa, enyi makuhani, amri hii inawahusu. 2 Mkikataa kusikiliza 
na kuitia moyoni mwenu ili kulitukuza jina langu,” asema Yehova wa 
majeshi, “nitawaletea laana, nami nitabadili baraka zenu ziwe laana. 
Naam, nimebadili baraka ziwe laana, kwa sababu hamwitii moyoni 
mwenu.” 


3 “Tazameni! Nitaharibu” mbegu zenu zilizopandwa kwa sababu 
yenu, nami nitawapaka kinyesi cha wanyama usoni, kinyesi cha 
sherehe zenu; nanyi mtabebwa na kupelekwa kwenye kinyesi 
hicho.” 4 Ndipo mtakapojua kwamba nimewapa amri hii ili agano 
langu pamoja na Lawi liendelee,” asema Yehova wa majeshi. 


> “Agano langu pamoja naye lilikuwa la uzima na amani, ambalo 
nilimpa, pamoja na hofu.” Aliniogopa, naam, aliliheshimu jina langu. 
6 Sheria ya kweli ilikuwa” kinywani mwake, na ukosefu wa uadilifu 
haukupatikana midomoni mwake. Alitembea pamoja nami kwa 
amani na kwa unyoofu, naye aliwageuza wengi kutoka katika uovu. 
7 Kwa maana midomo ya kuhani inapaswa kulinda ujuzi, na watu 
wanapaswa kutafuta sheria” kutoka kinywani mwake, kwa sababu 
yeye ni mjumbe wa Yehova wa majeshi. 


8 “Lakini ninyi wenyewe mmegeuka na kuiacha njia. Mmewafanya 
wengi wajikwae kuhusiana na sheria.” Mmeliharibu agano la Lawi,” 
asema Yehova wa majeshi. 9 “Kwa hiyo nitawafanya ninyi 
mdharauliwe na kuwa duni mbele ya watu wote, kwa sababu 
hamkushika njia zangu badala yake mliitekeleza sheria kwa 
upendeleo. 

10 “Je, sisi sote hatuna baba mmoja? Je, hatukuumbwa na Mungu 
yuleyule? Basi kwa nini tunatendeana kwa hila, na kulitia 

unajisi agano la mababu zetu? 11 Yuda ametenda kwa hila, na 
jambo fulani lenye kuchukiza limetendwa Israeli na Yerusalemu; kwa 
maana Yuda ameutia unajisi utakatifu wa” Yehova, Anaoupenda, 
naye amemchukua binti ya mungu wa kigeni kuwa bibi harusi. 

12 Yehova atamwangamiza kutoka katika mahema ya Yakobo mtu 
yeyote anayefanya hivyo, mtu yeyote yule,” hata ingawa anamtolea 
zawadi Yehova wa majeshi.” 


13 “Na kuna jambo lingine” mnalotenda linalofanya madhabahu ya 
Yehova ifunikwe kwa machozi na kilio na maombolezo, hivi kwamba 
hakazii tena uangalifu zawadi mnayomtolea wala kutazama kwa 
kibali kitu chochote kinachotoka mikononi mwenu. 14 Nanyi 
mnauliza, ‘Kwa sababu gani?’ Ni kwa sababu Yehova amekuwa 
shahidi kati yako na mke wa ujana wako, ambaye umemtendea kwa 
hila, ingawa yeye ni mwenzi wako na mke wako kupitia agano.” 

15 Lakini kuna mtu ambaye hakufanya hivyo, kwa sababu ya roho 
iliyobaki ndani yake. Na mtu huyo alikuwa akitafuta nini? Uzao wa” 
Mungu. Basi jilindeni kuhusiana na roho yenu, na usimtendee kwa 
hila mke wa ujana wako. 16 Kwa maana ninachukia” talaka,” asema 
Yehova Mungu wa Israeli, “na pia yule anayefunika vazi lake kwa 
ukatili,” asema Yehova wa majeshi. “Nanyi jilindeni wenyewe 
kuhusiana na roho yenu, na hampaswi kutenda kwa hila. 


17 “Mmemchosha Yehova kwa maneno yenu. Lakini mnauliza, 
“Tumemchoshaje?' Kwa kusema, ‘Kila mtu anayetenda maovu ni 
mwema machoni pa Yehova, naye hupendezwa na mtu huyo, au 
kwa kuuliza, 'Yuko wapi Mungu wa haki?” 


A Mal. 2:3 Tnn., “Nitakemea.” 


A Mal. 2:3 Yaani, mahali ambapo kinyesi cha wanyama wa dhabihu 
kilitupwa. 


A Mal. 2:5 Au “heshima, adhama.” 

A Mal. 2:6 Au “Mafundisho ya kweli yalikuwa.” 

A Mal. 2:7 Au “mafundisho.” 

A Mal. 2:8 Au labda, “kwa mafundisho yenu.” 

A Mal. 2:9 Au “ubaguzi.” 

A Mal. 2:11 Au labda, “ametia unajisi mahali patakatifu pa.” 
A Mal. 2:12 Tnn., “yule aliye macho na yule anayejibu.” 
^ Mal. 2:13 Tnn., “la pili.” 

^ Mal. 2:14 Au “mke wako halali.” 

^ Mal. 2:15 Tnn., “Mbegu ya.” 

^ Mal. 2:16 Tnn., “anachukia.” 


^ Mal. 2:16 Tnn., “anayetenda ukatili.” 


Malaki 3:1-18 


3 “Tazama! Ninamtuma mjumbe wangu, naye atafungua” njia mbele 
yangu. Na ghafla Bwana wa kweli, mnayemtafuta, atakuja katika 
hekalu lake; na mjumbe wa agano atakuja, mnayependezwa naye. 
Tazama! Kwa hakika atakuja,” asema Yehova wa majeshi. 


2 “Lakini ni nani atakayestahimili siku atakayokuja, na ni nani 
atakayeweza kusimama atakapotokea? Kwa maana atakuwa kama 
moto wa msafishaji wa madini na kama sabuni ya wafuaji wa nguo. 
3 Naye ataketi kama msafishaji na mtakasaji wa fedha, naye 
atawatakasa wana wa Lawi; atawasafisha kama dhahabu na kama 
fedha, nao hakika watakuwa watu wanaomtolea Yehova zawadi kwa 
uadilifu. 4 Na kwa kweli zawadi ya Yuda na Yerusalemu 
itampendeza” Yehova, kama ilivyokuwa katika siku za kale na kama 
ilivyokuwa katika miaka ya zamani za kale. 


5 “Nitawakaribia ili niwahukumu, nami nitakuwa shahidi asiyesita” 
dhidi ya walozi, dhidi ya wazinzi, dhidi ya watu wanaotoa viapo vya 
uwongo, dhidi ya wale wanaomlaghai kibarua, mjane, na yatima,” na 
dhidi ya wale wanaokataa kumsaidia” mgeni. Watu hao 
hawaniogopi,” asema Yehova wa majeshi. 


6 “Kwa maana mimi ni Yehova; sibadiliki.” Nanyi ni wana wa Yakobo; 
bado hamjaangamia. 7 Tangu siku za mababu zenu mmegeuka na 
kuacha masharti yangu nanyi hamjayashika. Nirudieni, nami 
nitawarudia,” asema Yehova wa majeshi. 


Lakini mnauliza: “Tukurudie jinsi gani?” 


8 “Je, mwanadamu anaweza kumwibia Mungu? Lakini ninyi 
mnaniibia.” 


Nanyi mnauliza: “Tumekuibia jinsi gani?” 


“Katika sehemu za kumi na michango. 9 Kwa hakika mmelaaniwa,” 
kwa maana mnaniibia—naam , taifa zima linafanya hivyo. 10 Leteni 
ghalani sehemu yote ya” kumi, ili kuwe na chakula nyumbani 
mwangu; tafadhali, nijaribuni kwa njia hii,” asema Yehova wa 
majeshi, “mwone kama sitawafungulia malango ya mbinguni ya 
mafuriko na kuwamwagia baraka hivi kwamba hamtakosa chochote.” 


11 “Na kwa ajili yenu nitamkemea yule anayenyafua,” naye 
hataharibu mazao ya nchi yenu, wala mzabibu wa shamba lenu 
hautakosa matunda,” asema Yehova wa majeshi. 


12 “Mataifa yote yatalazimika kuwatangaza ninyi kuwa wenye furaha, 
kwa maana mtakuwa nchi ya kupendeza,” asema Yehova wa 
majeshi. 


13 “Maneno yenu dhidi yangu yamekuwa makali,” asema Yehova. 


Nanyi mnauliza: “Ni katika njia gani tumesema maneno makali dhidi 
yako miongoni mwetu?” 


14 “Mnasema, 'Hakuna faida yoyote ya kumtumikia Mungu. 
Tumefaidikaje kwa kutimiza wajibu wetu kwake na kutembea kwa 
huzuni mbele za Yehova wa majeshi? 15 Sasa tunawaona watu 
wenye kimbelembele kuwa wenye furaha. Pia, watu wanaotenda 
maovu wanafanikiwa. Wanathubutu kumjaribu Mungu, nao 
hawaadhibiwi.” 


16 Wakati huo wale wanaomwogopa Yehova walizungumza kila 
mmoja na mwenzake, na Yehova akaendelea kuwakazia uangalifu 
na kusikiliza. Na kitabu cha kumbukumbu kikaandikwa mbele zake 


kwa ajili ya wale wanaomwogopa Yehova na wale wanaolitafakari” 
jina lake. 


17 “Nao watakuwa wangu,” asema Yehova wa majeshi, “siku 
nitakayotokeza mali ya pekee.” Nitawahurumia, kama mwanamume 
anavyomhurumia mwana wake anayemtumikia. 18 Nanyi mtaona 
tena tofauti kati ya mtu mwadilifu na mtu mwovu, kati ya yule 
anayemtumikia Mungu na yule asiyemtumikia.” 


^ Mal. 3:1 Au “atatayarisha.” 

^ Mal. 3:4 Au “itamridhisha.” 

A Mal. 3:5 Tnn., “mwepesi.” 

^ Mal. 3:5 Tnn., “mtoto asiye na baba.” 

A Mal. 3:5 Au “wanaomnyima haki.” 

A Mal. 3:6 Au “sijabadilika.” 

A Mal. 3:9 Au labda, “Kwa laana mnanilaani.” 

A Mal. 3:10 Au “sehemu zote za.” 

A Mal. 3:11 Inaonekana ni pigo la wadudu. 

^ Mal. 3:16 Au “wanaolifikiria.” Au labda, “wanaolithamini.” 


A Mal. 3:17 Au “mali ninayothamini sana.” 


Malaki 4:1-6 


4 “Kwa maana tazama! siku inakuja inayowaka kama tanuru, wakati 
ambapo wote wenye kimbelembele na wote wanaotenda uovu 
watakuwa kama majani makavu. Siku hiyo inayokuja kwa hakika 
itawateketeza,” asema Yehova wa majeshi, “nayo haitawaachia 
mzizi wala tawi. 2 Lakini ninyi mnaoliheshimuž jina langu, jua la 
uadilifu litawaangazia likiwa na miale inayoponya;” nanyi mtaruka 
huku na huku kama ndama waliononeshwa.” 


3 “Nanyi mtawakanyaga-kanyaga waovu chini ya miguu yenu, kwa 
sababu watakuwa kama mavumbi chini ya nyayo zenu siku 
nitakayochukua hatua,” asema Yehova wa majeshi. 


4 “Kumbukeni Sheria ya Musa mtumishi wangu, masharti na 
maamuzi niliyoamuru kule Horebu ili Waisraeli wote wayatii. 


> “Tazama! Namtuma kwenu nabii Eliya kabla haijaja ile siku kuu ya 
Yehova yenye kuogopesha. 6 Naye ataigeuza mioyo ya akina baba 
iwarudie wana, na mioyo ya wana iwarudie akina baba, ili nisije na 
kuipiga dunia, na hivyo kuiangamiza.” 


(Mwisho wa tafsiri ya Maandiko ya Kiebrania na Kiaramu. Ifuatayo ni 
tafsiri ya Maandiko ya Kigiriki ya Kikristo) 


^ Mal. 4:2 Tnn., “mnaoliogopa.” 


^ Mal. 4:2 Tnn., “mabawa yanayoponya.” 


MATHAYO 


YALIYOMO 


Ukoo wa Yesu Kristo (1-17) 


Yesu azaliwa (18-25) 


Wanajimu wamtembelea Yesu (1-12) 
Kukimbilia Misri (13-15) 
Herode awaua wavulana wadogo (16-18) 


Kurudi Nazareti (19-23) 


Yohana Mbatizaji ahubiri (1-12) 


Yesu abatizwa (13-17) 


Ibilisi amjaribu Yesu (1-11) 
Yesu aanza kuhubiri Galilaya (12-17) 
Wanafunzi wa kwanza wachaguliwa (18-22) 


Yesu ahubiri, afundisha, na kuponya (23-25) 


MAHUBIRI YA MLIMANI (1-48) 


Yesu aanza kufundisha mlimani (1, 2) 
Mambo tisa yanayoleta furaha (3-12) 
Chumvi na nuru (13-16) 

Yesu alikuja kutimiza Sheria (17-20) 


Mashauri kuhusu hasira (21-26), uzinzi (27-30), talaka (31, 32), 
viapo (33-37), kulipiza kisasi (38-42), kupenda adui (43-48) 


MAHUBIRI YA MLIMANI (1-34) 
Msijionyeshe kuwa waadilifu (1-4) 
Jinsi ya kusali (5-15) 

Sala ya mfano (9-13) 
Kufunga (16-18) 
Hazina duniani na mbinguni (19-24) 


Acheni kuhangaika (25-34) 


Endeleeni kuutafuta kwanza Ufalme (33) 


MAHUBIRI YA MLIMANI (1-27) 


Acheni kuhukumu (1-6) 

Endeleeni kuomba, kutafuta, kupiga hodi (7-11) 
Kanuni Bora (12) 

Lango jembamba (13, 14) 

Watajulikana kwa matunda yao (15-23) 


Nyumba iliyo juu ya mwamba, nyumba iliyo juu ya 
mchanga (24-27) 


Umati washangazwa na njia ya Yesu ya kufundisha (28, 29) 


Mtu mwenye ukoma aponywa (1-4) 

Ofisa wa jeshi mwenye imani (5-13) 

Yesu aponya wengi Kapernaumu (14-17) 

Jinsi ya kumfuata Yesu (18-22) 

Yesu atuliza dhoruba (23-27) 

Yesu awaruhusu roho waovu waingie katika nguruwe (28-34) 

Yesu amponya mtu aliyepooza (1-8) 

Yesu amwita Mathayo (9-13) 


Swali kuhusu kufunga (14-17) 


Binti ya Yairo; mwanamke agusa vazi la nje la Yesu (18-26) 

Yesu aponya vipofu na mabubu (27-34) 

Mavuno ni mengi lakini wafanyakazi ni wachache (35-38) 
10 

Mitume 12 (1-4) 

Maagizo kwa ajili ya huduma (5-15) 

Wanafunzi watateswa (16-25) 

Mwogope Mungu, si wanadamu (26-31) 

Sikuleta amani, bali upanga (32-39) 

Kuwakaribisha wanafunzi wa Yesu (40-42) 
11 

Yohana Mbatizaji asifiwa (1-15) 

Kizazi kisicho na imani chashutumiwa (16-24) 


Yesu amsifu Baba yake kwa kuwafunulia mambo 
wanyenyekevu (25-27) 


Nira ya Yesu inaburudisha (28-30) 


12 


Yesu ndiye “Bwana wa Sabato” (1-8) 


Mtu mwenye mkono uliopooza aponywa (9-14) 
Mtumishi mpendwa wa Mungu (15-21) 
Atumia roho takatifu kuwafukuza roho waovu (22-30) 
Dhambi isiyosamehewa (31, 32) 
Mti hujulikana kwa matunda yake (33-37) 
Ishara ya Yona (38-42) 
Roho mwovu anaporudi (43-45) 
Mama na ndugu za Yesu (46-50) 
13 
MIFANO KUHUSU UFALME (1-52) 
Mpandaji (1-9) 
Kwa nini Yesu alitumia mifano? (10-17) 
Mfano wa mpandaji wafafanuliwa (18-23) 
Ngano na magugu (24-30) 
Mbegu ya haradali na chachu (31-33) 
Yesu atumia mifano, atimiza unabii (34, 35) 
Mfano wa ngano na magugu wafafanuliwa (36-43) 


Hazina iliyofichwa na lulu nzuri (44-46) 


Wavu wa kukokota (47-50) 
Hazina mpya na za zamani (51, 52) 
Yesu akataliwa katika eneo la nyumbani kwao (53-58) 
14 
Yohana Mbatizaji akatwa kichwa (1-12) 
Yesu alisha wanaume 5,000 (13-21) 
Yesu atembea juu ya maji (22-33) 
Yesu awaponya watu huko Genesareti (34-36) 
15 
Yesu afunua mapokeo ya wanadamu (1-9) 
Mtu huchafuliwa na kinachotoka moyoni (10-20) 
Imani kubwa ya mwanamke Mfoinike (21-28) 
Yesu aponya magonjwa mengi (29-31) 
Yesu alisha wanaume 4,000 (32-39) 
16 
Waomba ishara (1-4) 
Chachu ya Mafarisayo na Masadukayo (5-12) 


Funguo za Ufalme (13-20) 


Kutaniko lajengwa juu ya mwamba (18) 

Kifo cha Yesu chatabiriwa (21-23) 

Wanafunzi wa kweli (24-28) 
17 

Yesu ageuka sura (1-13) 

Imani kama mbegu ya haradali (14-21) 

Kifo cha Yesu chatabiriwa tena (22, 23) 

Walipa kodi kwa sarafu iliyotolewa kinywani mwa samaki (24-27) 
18 

Aliye mkuu zaidi katika Ufalme (1-6) 

Vikwazo (7-11) 

Mfano wa kondoo aliyepotea (12-14) 

Jinsi ya kumpata ndugu yako (15-20) 

Mfano wa mtumwa aliyekosa kusamehe (21-35) 
19 

Ndoa na talaka (1-9) 

Zawadi ya useja (10-12) 


Yesu awabariki watoto (13-15) 


Swali la mwanamume kijana tajiri (16-24) 
Kujidhabihu kwa ajili ya Ufalme (25-30) 


20 


Wafanyakazi katika shamba la mizabibu wapokea mshahara 
unaolingana (1-16) 


Kifo cha Yesu chatabiriwa tena (17-19) 


Ombi la kupewa vyeo katika Ufalme (20-28) 


Yesu atoa fidia kwa ajili ya wengi (28) 
Wanaume wawili vipofu waponywa (29-34) 
21 
Yesu aingia kwa kishindo (1-11) 
Yesu asafisha hekalu (12-17) 
Mtini walaaniwa (18-22) 
Wataka kujua chanzo cha mamlaka ya Yesu (23-27) 
Mfano wa wana wawili (28-32) 
Mfano wa wakulima wauaji (33-46) 


Jiwe kuu la pembeni lakataliwa (42) 


22 


Mfano wa karamu ya ndoa (1-14) 


Mungu na Kaisari (15-22) 
Swali kuhusu ufufuo (23-33) 
Amri mbili zilizo kuu zaidi (34-40) 
Je, Kristo ni mwana wa Daudi? (41-46) 
23 
Msiwaige waandishi na Mafarisayo (1-12) 
Ole kwa waandishi na Mafarisayo (13-36) 
Yesu aombolezea Yerusalemu (37-39) 
24 


ISHARA YA KUWAPO KWA KRISTO (1-51) 


Vita, njaa, matetemeko ya ardhi (7) 
Habari njema itahubiriwa (14) 

Dhiki kuu (21, 22) 

Ishara ya Mwana wa binadamu (30) 
Mtini (32-34) 

Kama siku za Noa (37-39) 
Endeleeni kukesha (42-44) 


Mtumwa mwaminifu na mtumwa mwovu (45-51) 


25 
ISHARA YA KUWAPO KWA KRISTO (1-46) 


Mfano wa mabikira kumi (1-13) 
Mfano wa talanta (14-30) 
Kondoo na mbuzi (31-46) 
26 
Makuhani wapanga njama ya kumuua Yesu (1-5) 
Yesu amiminiwa mafuta yenye manukato (6-13) 
Pasaka ya mwisho na kusalitiwa (14-25) 
Mlo wa Jioni wa Bwana waanzishwa (26-30) 
Yesu atabiri kwamba Petro atamkana (31-35) 
Yesu asali huko Gethsemane (36-46) 
Yesu akamatwa (47-56) 
Kesi mbele ya Sanhedrini (57-68) 
Petro amkana Yesu (69-75) 
27 
Yesu akabidhiwa kwa Pilato (1, 2) 


Yuda ajinyonga (3-10) 


Yesu mbele ya Pilato (11-26) 
Adhihakiwa hadharani (27-31) 
Atundikwa kwenye mti huko Golgotha (32-44) 
Yesu afa (45-56) 
Yesu azikwa (57-61) 
Kaburi lawekewa ulinzi mkali (62-66) 
28 
Yesu afufuliwa (1-10) 
Askari wapewa rushwa ili waseme uwongo (11-15) 


Agizo la kufanya watu kuwa wanafunzi (16-20) 


Mathayo 1:1-25 


KULINGANA NA MATHAYO 


1 Kitabu cha historia ya” Yesu Kristo,” mwana wa Daudi, mwana wa 
Abrahamu: 


2 Abrahamu akawa baba ya Isaka; 

Isaka akawa baba ya Yakobo; 

Yakobo akawa baba ya Yuda na ndugu zake; 

3 Yuda akawa baba ya Perezi na Zera kupitia Tamari; 
Perezi akawa baba ya Hezroni; 

Hezroni akawa baba ya Ramu; 

4 Ramu akawa baba ya Aminadabu; 
Aminadabu akawa baba ya Nashoni; 

Nashoni akawa baba ya Salmoni; 

5 Salmoni akawa baba ya Boazi kupitia Rahabu; 
Boazi akawa baba ya Obedi kupitia Ruthu; 
Obedi akawa baba ya Yese; 

6 Yese akawa baba ya Mfalme Daudi. 
Daudi akawa baba ya Sulemani kupitia mke wa Uria; 


7 Sulemani akawa baba ya Rehoboamu; 


Rehoboamu akawa baba ya Abiya; 
Abiya akawa baba ya Asa; 

8 Asa akawa baba ya Yehoshafati; 
Yehoshafati akawa baba ya Yehoramu; 
Yehoramu akawa baba ya Uzia; 

9 Uzia akawa baba ya Yothamu; 
Yothamu akawa baba ya Ahazi; 
Ahazi akawa baba ya Hezekia; 

10 Hezekia akawa baba ya Manase; 
Manase akawa baba ya Amoni; 
Amoni akawa baba ya Yosia; 


11 Yosia akawa baba ya Yekonia na ndugu zake, wakati wa 
kupelekwa uhamishoni Babiloni. 


12 Baada ya kupelekwa uhamishoni Babiloni, Yekonia akawa baba 
ya Shealtieli; 


Shealtieli akawa baba ya Zerubabeli; 
13 Zerubabeli akawa baba ya Abiudi; 
Abiudi akawa baba ya Eliakimu; 
Eliakimu akawa baba ya Azori; 


14 Azori akawa baba ya Sadoki; 


Sadoki akawa baba ya Akimu; 
Akimu akawa baba ya Eliudi; 

15 Eliudi akawa baba ya Eleazari; 
Eleazari akawa baba ya Mathani; 
Mathani akawa baba ya Yakobo; 


16 Yakobo akawa baba ya Yosefu mume wa Maria, aliyemzaa Yesu, 
aitwaye Kristo. 


17 Kuanzia Abrahamu mpaka Daudi kulikuwa na vizazi 14; kuanzia 
Daudi mpaka wakati wa kupelekwa uhamishoni Babiloni, vizazi 14; 
kuanzia wakati wa kupelekwa uhamishoni Babiloni mpaka Kristo, 
vizazi 14. 


18 Basi kuzaliwa kwa Yesu Kristo kulikuwa hivi: Maria mama ya Yesu 
alichumbiwa na Yosefu, lakini kabla hawajafunga ndoa akapata 
mimba kupitia roho takatifu.” 19 Hata hivyo, kwa sababu Yosefu 
mume wake alikuwa mwadilifu na hakutaka kumwaibisha hadharani, 
alikusudia kumtaliki kisiri. 20 Lakini baada ya kufikiria mambo hayo, 
tazama! malaika wa Yehova” alimtokea katika ndoto na kumwambia: 
“Yosefu, mwana wa Daudi, usiogope kumpeleka Maria mke wako 
nyumbani, kwa sababu amepata mimba kupitia roho takatifu. 

21 Atamzaa mwana, nawe utamwita jina Yesu,” kwa maana 
atawaokoa watu wake kutoka katika dhambi zao.” 22 Kwa kweli, yote 
hayo yalitukia ili kutimiza maneno haya yaliyosemwa na Yehova” 
kupitia nabii wake: 23 “Tazama! Bikira atapata mimba naye atazaa 
mwana, nao watamwita jina Imanueli,” ambalo linapotafsiriwa 
linamaanisha, “Mungu Yuko Pamoja Nasi.” 


24 Ndipo Yosefu akaamka kutoka usingizini na kufanya kama 
alivyoambiwa na malaika wa Yehova,” akampeleka mke wake 
nyumbani. 25 Lakini hakufanya ngono naye mpaka alipozaa mwana, 
kisha Yosefu akamwita jina Yesu. 


^ Mt. 1:1 Au “ukoo wa.” 
^ Mt. 1:1 Au “Masihi; Mtiwa-mafuta.” 
^ Mt._1:18 Au “nguvu ya utendaji.” 


^ Mt. 1:20 Hii ndiyo mara ya kwanza, kati ya mara 237 katika 
Maandiko ya Kigiriki ya Kikristo ambapo jina la Mungu, Yehova, 
linapatikana katika toleo hili. Angalia Nyongeza A5. 


^ Mt. 1:21 Linafanana na jina la Kiebrania Yeshua, au Yoshua, 
linalomaanisha “Yehova Ni Wokovu.” 


^ Mt. 1:22 Angalia Nyongeza A5. 


^ Mt. 1:24 Angalia Nyongeza A5. 


Mathayo 2:1-23 


2 Baada ya Yesu kuzaliwa huko Bethlehemu ya Yudea katika siku za 
Mfalme Herode,” tazama! wanajimu” kutoka Mashariki walikuja 
Yerusalemu, 2 wakisema: “Yuko wapi yule aliyezaliwa awe mfalme 
wa Wayahudi? Kwa maana tuliiona nyota yake tulipokuwa Mashariki, 
nasi tumekuja kumsujudia.”* 3 Mfalme Herode aliposikia jambo hilo, 
yeye na watu wote huko Yerusalemu wakafadhaika. 

4 Akawakusanya wakuu wote wa makuhani na waandishi wa watu 
na kuwauliza mahali ambapo Kristo” alipaswa kuzaliwa. 

5 Wakamwambia: “Katika Bethlehemu ya Yudea; kwa maana nabii 
aliandika hivi: 6 ‘Na wewe, ewe Bethlehemu ya nchi ya Yuda, wewe 
si mji mdogo zaidi miongoni mwa magavana wa Yuda, kwa maana 
kutoka kwako atakuja kiongozi, atakayewachunga watu wangu 
Israeli.” 


7 Ndipo Herode akawaita wale wanajimu kwa siri na kuhakikisha 
kwa uangalifu kutoka kwao wakati ambapo ile nyota ilionekana. 

8 Akawatuma Bethlehemu na kuwaambia: “Nendeni mkamtafute 
kwa uangalifu huyo mtoto, na baada ya kumpata mniletee habari, ili 
mimi pia niende kumsujudia.” 9 Baada ya kumsikiliza mfalme, 
wakaondoka, na tazama! nyota waliyokuwa wameona walipokuwa 
Mashariki ikawaongoza mpaka iliposimama juu ya mahali alipokuwa 
yule mtoto. 10 Walipoiona ile nyota wakashangilia sana. 

11 Walipoingia ndani ya nyumba wakamwona yule mtoto pamoja na 
Maria mama yake, wakapiga magoti na kumsujudia” mtoto. Pia, 
wakafungua hazina zao na kumpa yule mtoto zawadi—dhahabu, 
ubani, na manemane. 12 Hata hivyo, kwa sababu Mungu aliwaonya 
kupitia ndoto wasirudi kwa Herode, wakarudi nchini kwao kupitia njia 
nyingine. 


13 Baada ya kuondoka, tazama! malaika wa Yehova” akamtokea 
Yosefu katika ndoto na kumwambia: “Simama, mchukue huyo mtoto 
na mama yake mkimbilie Misri, mkae huko mpaka nitakapokwambia, 
kwa maana Herode yuko karibu kumtafuta huyo mtoto ili amuue.” 

14 Basi Yosefu akaamka usiku, akamchukua Maria pamoja na yule 
mtoto wakaenda Misri. 15 Wakakaa huko mpaka Herode alipokufa. 
Basi yakatimia maneno haya yaliyosemwa na Yehova” kupitia nabii 
wake: “Nikamwita mwanangu atoke Misri.” 


16 Herode alipoona ameshindwa akili na wale wanajimu, akakasirika 
sana, akaamuru wavulana wote huko Bethlehemu na wilaya zake 
zote wauawe, kuanzia umri wa miaka miwili kwenda chini, kulingana 
na wakati aliokuwa amehakikisha kwa uangalifu kutoka kwa wale 
wanajimu. 17 Ndipo yakatimia maneno haya yaliyosemwa kupitia 
nabii Yeremia: 18 “Sauti ilisikika kule Rama, kilio na kuomboleza 
kwingi. Raheli akiwalilia watoto wake, naye hakutaka kufarijiwa, kwa 
sababu hawako tena.” 


19 Herode alipokufa, tazama! malaika wa Yehova” akamtokea 
Yosefu katika ndoto huko Misri 20 akamwambia: “Simama, 
umchukue mtoto na mama yake, nanyi mrudi katika nchi ya Israeli, 
kwa sababu wale waliotaka kumuua” mtoto wamekufa.” 21 Basi 
akaamka akamchukua mtoto na mama yake, wakarudi katika nchi ya 
Israeli. 22 Lakini aliposikia kwamba Arkelao alikuwa akitawala Yudea 
baada ya Herode baba yake, akaogopa kwenda huko. Zaidi ya hayo, 
alionywa na Mungu kupitia ndoto, basi akaenda katika eneo la 


Ni 


maneno haya yaliyosemwa kupitia manabii: “Ataitwa Mnazareti. 


“MUZI 
A Mezi 
AML A2 


^ Mt. 2:4 


2:1 Angalia Kamusi. 
2:1 Au “wataalamu wa nyota.” 
2:2 Au “kumwinamia.” 


2:4 Au “Masihi; Mtiwa-mafuta.” 


^ Mt 2: 


^ Mt 


2:11 Au “kumwinamia.” 


. 2:13 Angalia Nyongeza A5. 


^ Mt. 2: 


^ Mt 


2:15 Angalia Nyongeza A5. 


. 2:19 Angalia Nyongeza A5. 


^ Mt 


. 2:20 Au “wakiitafuta nafsi ya.” 


^ Mt 


. 2:23 Inaelekea ni kutokana na neno la Kiebrania “chipukizi.” 


Mathayo 3:1-17 


3 Siku hizo Yohana Mbatizaji alikuja kuhubiri katika nyika ya Yudea, 
2 akisema: “Tubuni, kwa maana Ufalme wa mbinguni umekaribia.” 

3 Kwa kweli, huyu ndiye anayezungumziwa kupitia nabii Isaya kwa 
maneno haya: “Kuna mtu anayepaza sauti nyikani: 'Tayarisheni njia 
ya Yehova!” Nyoosheni barabara zake.” 4 Yohana alivaa mavazi 
yaliyofumwa kwa manyoya ya ngamia na alijifunga mshipi wa ngozi 
kiunoni. Chakula chake kilikuwa nzige na asali ya mwituni. > Basi 
watu kutoka Yerusalemu na Yudea yote na maeneo yote yaliyokuwa 
karibu na Yordani walikuwa wakimwendea, 6 naye akawabatiza” 
katika Mto Yordani, nao wakaungama dhambi zao waziwazi. 


7 Alipoona Mafarisayo na Masadukayo wengi wakija kwenye 
ubatizo, akawaambia: “Enyi uzao wa nyoka,” ni nani amewaonya ili 
mkimbie ghadhabu inayokuja? 8 Basi zaeni matunda 
yanayoonyesha toba. 9 Msithubutu kujiambia, ‘Abrahamu ndiye 
baba yetu.’ Kwa maana ninawaambia, Mungu anaweza kumwinulia 
Abrahamu watoto kutoka kwenye mawe haya. 10 Tayari shoka 
limewekwa kwenye mzizi wa miti. Basi, kila mti usiozaa matunda 
mazuri utakatwa na kutupwa motoni. 11 Mimi ninawabatiza kwa maji 
kwa sababu mmetubu, lakini yule anayekuja baada yangu ana 
nguvu kuliko mimi, nami sistahili kuvivua viatu vyake. Yeye 
atawabatiza ninyi kwa roho takatifu na kwa moto. 12 Sepetu yake ya 
kupepetea imo mkononi mwake, naye atausafisha kabisa uwanja 
wake wa kupuria, na kukusanya ngano yake katika ghala, lakini 
atayateketeza makapi kwa moto usioweza kuzimwa.” 


13 Ndipo Yesu akatoka Galilaya na kwenda Yordani ili abatizwe na 
Yohana. 14 Lakini Yohana akajaribu kumzuia, akisema: “Mimi ndiye 


ninayehitaji kubatizwa na wewe, nawe unakuja kwangu?” 15 Yesu 
akamjibu: “Acha iwe hivyo wakati huu, kwa maana kwa njia hiyo 
inafaa tufanye yote yaliyo ya uadilifu.” Ndipo Yohana akaacha 
kumzuia. 16 Baada ya kubatizwa, mara moja Yesu akainuka kutoka 
katika maji; na tazama! mbingu zikafunguliwa, naye akaona roho ya 
Mungu ikishuka kama njiwa, ikija juu yake. 17 Tazama! Pia, sauti 
ikasikika kutoka mbinguni ikisema: “Huyu ni Mwanangu, mpendwa, 
ambaye nimemkubali.” 


^ Mt. 3:3 Angalia Nyongeza A5. 


^ Mt. 3:6 Au “akawatumbukiza; akawazamisha.” 


^ Mt. 3:7 Au “nyoka-vipiri.” 


Mathayo 4:1-25 


4 Ndipo Yesu akaongozwa na roho kuingia nyikani ili akajaribiwe na 
Ibilisi. 2 Baada ya kufunga kwa siku 40, mchana na usiku, akahisi 
njaa. 3 Naye Mjaribu akaja na kumwambia: “Ikiwa wewe ni mwana 
wa Mungu, yaambie mawe haya yawe mikate.” 4 Lakini akajibu: 
“Imeandikwa: 'Mwanadamu hataishi kwa mkate tu, bali kwa kila neno 
linalotoka katika kinywa cha Yehova.””” 


> Ndipo Ibilisi akampeleka kwenye lile jiji takatifu, akamsimamisha 
juu ya mnara” wa hekalu 6 na kumwambia: “Ikiwa wewe ni mwana 
wa Mungu, jitupe chini, kwa maana imeandikwa: 'Atawaagiza 
malaika zake kukuhusu wewe,’ nao 'Watakubeba mikononi mwao, ili 
mguu wako usigonge jiwe.” 7 Yesu akamwambia: “Tena 


13) 


imeandikwa: 'Usimjaribu Yehova” Mungu wako. 


8 Tena Ibilisi akampeleka Yesu kwenye mlima mrefu sana, 
akamwonyesha falme zote za ulimwengu na utukufu wazo. 9 Naye 
akamwambia: “Nitakupa vitu hivi vyote ukianguka chini na kunifanyia 
tendo la ibada.” 10 Ndipo Yesu akamwambia: “Nenda zako, Shetani! 
Kwa maana imeandikwa: 'Yehova” Mungu wako ndiye unayepaswa 
kumwabudu, na yeye peke yake ndiye unayepaswa kumtolea 
utumishi mtakatifu.” 11 Ndipo Ibilisi akamwacha, na tazama! malaika 
wakaja na kuanza kumhudumia. 


12 Yesu aliposikia kwamba Yohana alikuwa amekamatwa, akaenda 
Galilaya. 13 Isitoshe, baada ya kuondoka Nazareti, akaenda kukaa 
Kapernaumu kando ya bahari katika wilaya za Zabuloni na Naftali, 
14 ili kutimiza maneno haya yaliyosemwa kupitia nabii Isaya, 
aliyesema: 15 “Ewe nchi ya Zabuloni na nchi ya Naftali, kando ya 
barabara ya bahari, ng'ambo ya Yordani, katika Galilaya ya mataifa! 


16 Watu wanaokaa katika giza waliona nuru kuu, na wale wanaokaa 
katika eneo la kivuli cha kifo, nuru iliwaangazia.” 17 Tangu wakati 
huo, Yesu alianza kuhubiri na kusema: “Tubuni, kwa maana Ufalme 
wa mbinguni umekaribia.” 


18 Alipokuwa akitembea kando ya bahari ya Galilaya aliwaona 
ndugu wawili, Simoni, anayeitwa Petro, na Andrea ndugu yake, 
wakishusha wavu baharini, kwa maana walikuwa wavuvi. 

19 Akawaambia: “Nifuateni, nami nitawafanya muwe wavuvi wa 
watu.” 20 Mara moja wakaziacha nyavu zao na kumfuata. 

21 Alipoenda mbele kidogo akawaona ndugu wengine wawili, 
Yakobo na Yohana wana wa Zebedayo. Walikuwa kwenye mashua 
pamoja na baba yao Zebedayo wakitengeneza nyavu zao, naye 
akawaita. 22 Mara moja wakaacha ile mashua na baba yao, 
wakamfuata. 


23 Kisha akaenda katika Galilaya yote, akifundisha katika 
masinagogi yao na kuhubiri habari njema ya Ufalme na kuwaponya 
watu kila aina ya ugonjwa na kila aina ya udhaifu. 24 Na habari 
kumhusu zikaenea katika Siria yote, nao wakamletea wote 
waliokuwa na magonjwa mbalimbali na walioteseka, wenye roho 
waovu na wenye kifafa na watu waliopooza, naye akawaponya. 

25 Kwa hiyo, umati mkubwa ukamfuata kutoka Galilaya, Dekapoli,” 
Yerusalemu, Yudea, na ng'ambo ya Yordani. 


^ Mt. 4:4 Angalia Nyongeza A5. 
^ Mt. 4:5 Au “ukuta wa ukingoni; sehemu ya juu zaidi.” 


^ Mt. 4:7 Angalia Nyongeza A5. 


^ Mt. 4:10 Angalia Nyongeza A5. 


^ Mt. 4:25 Au “Eneo lenye Majiji Kumi.” 


Mathayo 5:1-48 


5 Alipouona umati, akapanda mlimani; na baada ya kuketi wanafunzi 
wake wakamjia. 2 Kisha akafungua kinywa chake akaanza 
kuwafundisha, akisema: 


3 “Wenye furaha ni wale wanaotambua uhitaji wao wa kiroho,” kwa 
kuwa Ufalme wa mbinguni ni wao. 


4 “Wenye furaha ni wale wanaoomboleza, kwa kuwa watafarijiwa. 
5 “Wenye furaha ni wale walio wapole, kwa kuwa watairithi dunia. 


6 “Wenye furaha ni wale walio na njaa na kiu ya uadilifu, kwa kuwa 
watashibishwa.” 


7 “Wenye furaha ni wale wenye rehema, kwa kuwa wataonyeshwa 
rehema. 


8 “Wenye furaha ni wale walio safi moyoni, kwa kuwa watamwona 
Mungu. 


9 “Wenye furaha ni wale wanaofanya amani, kwa kuwa wataitwa 
wana wa Mungu. 


10 “Wenye furaha ni wale ambao wameteswa kwa ajili ya uadilifu, 
kwa kuwa Ufalme wa mbinguni ni wao. 


11 “Wenye furaha ni ninyi, watu wanapowashutumu na kuwatesa na 
kuwasingizia kila aina ya uovu kwa sababu yangu. 12 Furahini na 
kushangilia sana, kwa kuwa thawabu yenu ni kubwa mbinguni, kwa 
maana hivyo ndivyo walivyowatesa manabii waliokuwapo kabla 
yenu. 


13 “Ninyi ndio chumvi ya dunia, lakini chumvi ikipoteza nguvu yake, 
ladha yake itarudishwaje? Haifai tena, inapaswa kutupwa nje na 
kukanyagwa-kanyagwa na watu. 


14 “Ninyi ndio nuru ya ulimwengu. Jiji lililo mlimani haliwezi kufichwa. 
15 Watu hawawashi taa na kuiweka chini ya kikapu” bali huiweka 
kwenye kinara cha taa ili iwaangazie wote walio ndani ya nyumba. 
16 Vivyo hivyo, acheni nuru yenu iangaze mbele ya watu, ili waone 
matendo yenu mema na kumtukuza Baba yenu aliye mbinguni. 


17 “Msifikiri nilikuja kuharibu Sheria au Manabii. Sikuja kuharibu, bali 
kutimiza. 18 Kwa kweli ninawaambia ni rahisi zaidi kwa mbingu na 
dunia kupitilia mbali, kuliko herufi moja iliyo ndogo zaidi au sehemu 
yoyote ya herufi kuondolewa katika Sheria mpaka mambo yote 
yatimie. 19 Kwa hiyo, yeyote anayevunja mojawapo ya amri hizi 
ndogo na kufundisha wengine kufanya hivyo, ataitwa mdogo 
kuhusiana na Ufalme wa mbinguni. Lakini yeyote anayeshika na 
kufundisha amri hizi ataitwa mkubwa kuhusiana na Ufalme wa 
mbinguni. 20 Kwa maana ninawaambia ikiwa uadilifu wenu hauzidi 
ule wa waandishi na Mafarisayo, hamtaingia kamwe katika Ufalme 
wa mbinguni. 


21 “Mlisikia kwamba zamani watu waliambiwa: 'Usiue, lakini yeyote 
anayeua atawajibika mahakamani.' 22 Hata hivyo, ninawaambia kila 
mtu anayeendelea kumkasirikia ndugu yake atawajibika 
mahakamani; na yeyote anayemtukana ndugu yake kwa neno la 
dharau atawajibika katika Mahakama Kuu; na yeyote anayesema, 
‘Wewe mpumbavu usiyefaa kitu! atastahili moto wa Gehena.” 


23 “Basi, ikiwa unaleta zawadi yako kwenye madhabahu na hapo 
unakumbuka kwamba ndugu yako ana jambo fulani dhidi yako, 


24 jache zawadi yako hapo mbele ya madhabahu, uende zako. 
Kwanza fanya amani na ndugu yako, kisha urudi na kutoa zawadi 
yako. 


25 “Suluhisha mambo upesi na mtu anayekushtaki, ukiwa naye njiani 
kwenda mahakamani, ili asikupeleke kwa hakimu, naye hakimu kwa 
mtumishi wa mahakama, nawe utupwe gerezani. 26 Hakika 
ninakuambia hutatoka humo mpaka utakapolipa sarafu yako ndogo 
ya mwisho.” 


27 “Mlisikia kwamba ilisemwa: ‘Usifanye uzinzi. 28 Lakini 
ninawaambia kila mtu anayeendelea kumtazama mwanamke na 
kumtamani tayari amefanya uzinzi naye moyoni mwake. 29 Basi, 
ikiwa jicho lako la kulia linafanya ujikwae, ling'oe na kulitupilia mbali. 
Kwa maana ni afadhali upoteze kiungo kimoja kuliko mwili wako 
wote utupwe katika Gehena.” 30 Pia, ikiwa mkono wako wa kulia 
unakufanya ujikwae, ukate na kuutupilia mbali. Kwa maana ni 
afadhali upoteze kiungo kimoja kuliko mwili wako wote utupwe katika 
Gehena.” 


31 “Zaidi ya hayo, ilisemwa: 'Yeyote anayemtaliki mke wake, 
anapaswa kumpa cheti cha talaka.' 32 Hata hivyo, ninawaambia kila 
mtu anayemtaliki mke wake kwa sababu nyingine isipokuwa 
uasherati,” anamweka katika kishawishi cha kufanya uzinzi, na 
yeyote anayemwoa mwanamke aliyetalikiwa anafanya uzinzi. 


33 “Tena mlisikia kwamba zamani watu waliambiwa: 'Usikose 
kutimiza kiapo chako, unapaswa kutimiza nadhiri zako kwa Yehova.’* 
34 Hata hivyo, ninawaambia: Msiape kamwe kwa mbingu kwa 
sababu ni kiti cha ufalme cha Mungu; 35 wala kwa dunia kwa sababu 
ni mahali pake pa kuwekea miguu; wala kwa Yerusalemu kwa 


sababu huwezi kugeuza unywele mmoja kuwa mweupe au mweusi. 
37 Acheni ‘Ndiyo’ yenu imaanishe ndiyo, na ‘Siyo’ yenu, siyo, kwa 
maana linalozidi hayo linatoka kwa yule mwovu. 


38 “Mlisikia kwamba ilisemwa: ‘Jicho kwa jicho na jino kwa jino.’ 

39 Hata hivyo, ninawaambia: Msimzuie mtu mwovu, bali yeyote 
anayekupiga kofi kwenye shavu la kulia, mgeuzie pia shavu la 
kushoto. 40 Na ikiwa mtu anataka kukupeleka mahakamani ili 
alichukue vazi lako la ndani, mwachie pia vazi lako la nje; 41 na mtu 
mwenye mamlaka akikulazimisha uingie katika utumishi wa kilomita 
moja,” nenda naye kilomita mbili. 42 Mpe yule anayekuomba, wala 
usimpe kisogo yule anayetaka umkopeshe.” 


43 “Mlisikia kwamba ilisemwa: 'Lazima umpende jirani yako na 
kumchukia adui yako.' 44 Hata hivyo, ninawaambia: Endeleeni 
kuwapenda adui zenu na kusali kwa ajili ya wale wanaowatesa ninyi, 
45 ili mpate kuwa wana wa Baba yenu aliye mbinguni, kwa kuwa 
yeye huwaangazia jua lake waovu na wema, na hunyesha mvua juu 
ya waadilifu na wasio waadilifu. 46 Kwa maana mkiwapenda wale 
wanaowapenda, mnapata thawabu gani? Je, wakusanya kodi 
hawafanyi vivyo hivyo? 47 Na mkiwasalimu ndugu zenu tu, 
mnafanya jambo gani lisilo la kawaida? Je, watu wa mataifa 
hawafanyi vivyo hivyo? 48 Basi lazima muwe wakamilifu” kama Baba 
yenu wa mbinguni alivyo mkamilifu. 


^ Mt. 5:3 Au “walio na kiu au njaa ya kiroho; ombaomba wa kiroho.” 


^ Mt. 5:6 Au “watatoshelezwa.” 


^ Mt. 5:15 Au “kikapu cha kupimia.” 


A Mt. 5:22 Mahali pa kuteketezea takataka nje ya Yerusalemu. 
Angalia Kamusi. 


A Mt. 5:26 Tnn., “kwadrani ya mwisho.” Angalia Nyongeza B14. 


A Mt. 5:29 Angalia Kamusi. 


A Mt. 5:30 Angalia Kamusi. 


^ Mt. 5:32 Neno la Kigiriki, por:nei'a. Angalia Kamusi. 


^ Mt. 5:33 Angalia Nyongeza A5. 


^ Mt. 5:41 Tnn., “maili moja.” Angalia Nyongeza B14. 
^ Mt. 5:42 Yaani, umkopeshe bila faida au riba. 


^ Mt. 5:48 Au “kamili.” 


Mathayo 6:1-34 


6 “Iweni waangalifu msionyeshe uadilifu wenu mbele ya watu ili 
wawaone; la sivyo hamtapata thawabu kutoka kwa Baba yenu aliye 
mbinguni. 2 Basi unapotoa zawadi za rehema,” usipige tarumbeta 
mbele yako kama wanavyofanya wanafiki katika masinagogi na 
barabarani, ili wasifiwe na watu. Kwa kweli ninawaambia, wanapata 
thawabu yao kikamili. 3 Lakini wewe, unapotoa zawadi za rehema, 
usiache mkono wako wa kushoto ujue kile ambacho mkono wako wa 
kulia unafanya, 4 ili utoe zawadi za rehema kwa siri. Naye Baba 
yako anayetazama akiwa mahali pa siri atakulipa. 


5 “Pia, mnaposali msifanye kama wanafiki, kwa maana wanapenda 
kusali wakiwa wamesimama katika masinagogi na kwenye kona za 
barabara kuu ili watu wawaone. Kwa kweli ninawaambia, wanapata 
thawabu yao kikamili. 6 Lakini unaposali, ingia ndani ya chumba 
chako faraghani, baada ya kufunga mlango wako, sali kwa Baba 
yako aliye mahali pa siri. Naye Baba yako anayetazama akiwa 
mahali pa siri atakulipa. 7 Mnaposali msiseme mambo yaleyale tena 
na tena, kama vile watu wa mataifa wanavyofanya, kwa maana wao 
hufikiri watasikiwa kwa kutumia maneno mengi. 8 Kwa hiyo, msiwe 
kama wao, kwa sababu Baba yenu anajua kile mnachohitaji hata 
kabla hamjamwomba. 


9 “Basi, salini hivi: 

Baba yetu uliye mbinguni, jina lako na litakaswe.” 10 Ufalme wako 
na uje. Mapenzi yako na yatendeke duniani kama ilivyo mbinguni. 
11 Utupatie leo mkate wetu kwa ajili ya siku hii; 12 na utusamehe 
madeni yetu, kama vile tunavyowasamehe wadeni wetu. 13 Na 


usituingize katika majaribu, bali utukomboe?” kutoka kwa yule 
mwovu.’ 


14 “Kwa maana mkiwasamehe watu makosa yao, Baba yenu wa 
mbinguni atawasamehe ninyi pia; 15 lakini msipowasamehe watu 
makosa yao, naye Baba yenu hatawasamehe makosa yenu. 


16 “Mnapofunga, msiwe na nyuso zenye huzuni kama wanafiki, kwa 
maana wao hukunja nyuso zao” ili watu waone kwamba wanafunga. 
Kwa kweli ninawaambia, wanapata thawabu yao kikamili. 17 Lakini 
wewe unapofunga, paka kichwa chako mafuta na unawe uso, 18 ili 
usionekane kwamba unafunga kwa wanadamu bali kwa Baba yako 
aliye mahali pa siri. Naye Baba yako anayeona akiwa mahali pa siri 
atakulipa. 


19 “Acheni kujiwekea hazina duniani, ambako nondož na kutu hula 
na ambako wezi huvunja na kuiba. 20 Badala yake, jiwekeeni hazina 
mbinguni, ambako hazitaliwa na nondož wala kutu, na ambako wezi 
hawatavunja na kuiba. 21 Kwa maana mahali ilipo hazina yako, 
ndipo moyo wako utakapokuwa pia. 


22 “Taa ya mwili ni jicho. Basi, ikiwa jicho lako linakazia jambo 
hususa,” mwili wako wote utakuwa mwangavu.” 23 Lakini ikiwa jicho 
lako lina wivu,* mwili wako wote utakuwa na giza. Ikiwa nuru iliyo 
ndani yako kwa kweli ni giza, basi giza hilo ni kubwa sana! 


24 “Hakuna anayeweza kuwatumikia mabwana wawili; kwa maana 
atamchukia mmoja na kumpenda mwingine, au atashikamana na 
mmoja na kumdharau mwingine. Hamwezi kutumikia Mungu na 
Utajiri. 


25 “Kwa hiyo ninawaambia: Acheni kuhangaikia uhai wenu” kuhusu 
kile mtakachokula au kunywa, au juu ya miili yenu kuhusu kile 
mtakachovaa. Je, uhai” si zaidi ya chakula na mwili zaidi ya mavazi? 
26 Waangalieni kwa makini ndege wa angani; hawapandi mbegu, 
hawavuni, wala kukusanya ghalani, na bado Baba yenu wa mbinguni 
huwalisha. Je, ninyi si wenye thamani kuliko wao? 2? Ni nani kati 
yenu ambaye kwa kuhangaika anaweza kurefusha uhai wake kwa 
mkono mmoja?” 28 Pia, kwa nini mnahangaika kuhusu mavazi? 
Jifunzeni kutoka kwa mayungiyungi” ya shambani, jinsi yanavyokua; 
hayafanyi kazi, wala hayasokoti; 29 lakini ninawaambia hata 
Sulemani katika utukufu wake wote hakupambwa kama maua hayo. 
30 Basi, ikiwa Mungu huivika hivyo mimea ya shambani, ambayo ipo 
hapa leo na kesho hutupwa ndani ya jiko, je, hatawavika vizuri zaidi 
ninyi wenye imani ndogo? 31 Kwa hiyo msihangaike kamwe na 
kusema, 'Tutakula nini?’ au, 'Tutakunywa nini?’ au, 'Tutavaa nini?’ 

32 Kwa maana mataifa yanatafuta vitu hivi vyote kwa bidii. Baba 
yenu wa mbinguni anajua kwamba mnahitaji vitu hivi vyote. 


33 “Basi, endeleeni kuutafuta kwanza Ufalme na uadilifu wake,” 
nanyi mtaongezewa hivi vitu vingine vyote. 34 Basi, msihangaike 
kamwe kuhusu kesho, kwa maana kesho itakuwa na mahangaiko 
yake yenyewe. Kila siku ina matatizo yake ya kutosha. 


^ Mt. 6:2 Au “unapowapa maskini zawadi.” Angalia Kamusi. 


^ Mt. 6:9 Au “litukuzwe; lionwe kuwa takatifu.” 
^ Mt. 6:13 Au “utuokoe.” 


A Mt. 6:16 Au “hawatunzi sura au mwonekano wao.” 


^ Mt 


. 6:19 Aina ya wadudu. 


^ Mt 


. 6:20 Aina ya wadudu. 


^ Mt 


. 6:22 Au “linaona vizuri.” Tnn., “ni rahisi.” 


^ Mt 


. 6:22 Au “utajawa na nuru.” 


^ Mt 


. 6:23 Tnn., “ni bovu; lina uovu.” 


^ Mt 


. 6:25 Au “nafsi zenu.” 


.6:25 Au “nafsi.” 


^ Mt 


^ Mt 


. 6:27 Angalia Nyongeza B14. 


^ Mt 


. 6:28 Aina ya maua. 


^ Mt 


. 6:33 Yaani, uadilifu wa Mungu. 


Mathayo 7:1-29 


7 “Acheni kuhukumu ili msihukumiwe; 2 kwa maana kwa hukumu 
mnayohukumu, mtahukumiwa, na kwa kipimo mnachowapimia watu, 
ndicho watakachowapimia. 3 Basi, kwa nini unautazama unyasi ulio 
katika jicho la ndugu yako lakini huoni boriti lililo katika jicho lako 
mwenyewe? 4 Au unawezaje kumwambia ndugu yako, ‘Niruhusu 
niutoe unyasi ulio katika jicho lako, na huku tazama! una boriti katika 
jicho lako? 9 Mnafiki! Kwanza toa boriti katika jicho lako, kisha 
utaona vizuri jinsi ya kuutoa unyasi katika jicho la ndugu yako. 


6 “Msiwape mbwa kitu kitakatifu, wala msiwatupie nguruwe lulu 
zenu, wasije wakazikanyaga-kanyaga chini ya miguu yao, kisha 
wageuke na kuwararua ninyi. 


7 “Endeleeni kuomba, nanyi mtapewa; endeleeni kutafuta, nanyi 
mtapata; endeleeni kupiga hodi, nanyi mtafunguliwa; $ kwa maana 
kila mtu anayeomba hupokea, na kila mtu anayetafuta hupata, na 
kila mtu anayepiga hodi, atafunguliwa. 9 Kwa kweli, ni nani miongoni 
mwenu ambaye mwanawe akimwomba mkate, atampa jiwe? 10 Au 
akimwomba samaki, je, atampa nyoka? 11 Kwa hiyo, ingawa ninyi ni 
waovu, mnajua jinsi ya kuwapa watoto wenu zawadi nzuri, je, Baba 
yenu aliye mbinguni hatawapa hata zaidi vitu vyema wale 
wanaomwomba? 


12 “Basi, mambo yote mnayotaka watu wawatendee ninyi, lazima 
ninyi pia mwatendee vivyo hivyo. Kwa kweli, hiyo ndiyo maana ya 
Sheria na Manabii. 


13 “Ingieni kupitia lango jembamba, kwa sababu lango ni pana, na 
barabara inayoongoza kwenye uharibifu ina nafasi kubwa, na ni 


wengi wanaoipitia; 14 lakini lango ni jembamba na barabara 
inayoongoza kwenye uzima ina nafasi ndogo, na ni wachache 
wanaoipata. 


15 “Jihadharini na manabii wa uwongo ambao huja kwenu katika 
mavazi ya kondoo, lakini ndani wao ni mbwamwitu wakali. 16 Kwa 
matunda yao mtawatambua. Je, watu huchuma zabibu kwenye 
miiba au tini kwenye michongoma? 17 Vivyo hivyo, kila mti mzuri 
huzaa matunda mazuri, lakini kila mti uliooza huzaa matunda 
mabaya. 18 Mti mzuri hauwezi kuzaa matunda mabaya, wala mti 
uliooza hauwezi kuzaa matunda mazuri. 19 Kila mti usiozaa matunda 
mazuri hukatwa na kutupwa ndani ya moto. 20 Kwa kweli, 
mtawatambua watu hao kwa matunda yao. 


21 “Si kila mtu anayeniambia, ‘Bwana, Bwana,’ atakayeingia katika 
Ufalme wa mbinguni, bali yule anayefanya mapenzi ya Baba yangu 
aliye mbinguni ndiye atakayeingia. 22 Wengi wataniambia siku hiyo: 
'Bwana, Bwana, je, hatukutoa unabii katika jina lako, na kufukuza 
roho waovu katika jina lako, na kufanya matendo mengi yenye 
nguvu katika jina lako?’ 23 Ndipo nitakapowaambia: 'Sikuwajua ninyi 
kamwe! Ondokeni kwangu, ninyi mnaotenda uasi sheria! 


24 “Kwa hiyo, kila mtu anayesikia haya maneno yangu na kuyatenda 
ni kama mtu mwenye busara aliyejenga nyumba yake kwenye 
mwamba. 25 Kisha mvua ikanyesha, mafuriko yakaja, upepo 
ukavuma na kuipiga nyumba hiyo, lakini haikuporomoka, kwa maana 
msingi wake ulikuwa umejengwa kwenye mwamba. 26 Zaidi ya hayo, 
kila mtu anayesikia haya maneno yangu lakini hayatendi ni kama 
mtu mpumbavu, aliyejenga nyumba juu ya mchanga. 27 Kisha mvua 


ikanyesha, mafuriko yakaja, upepo ukavuma na kuipiga nyumba 
hiyo, nayo ikaporomoka na kuharibika kabisa.” 


28 Yesu alipomaliza kusema maneno hayo, umati ukashangazwa na 
njia yake ya kufundisha, 29 kwa maana alikuwa akiwafundisha kama 
mtu mwenye mamlaka, na si kama waandishi wao. 


Mathayo 8:1-34 


8 Yesu aliposhuka kutoka mlimani, umati mkubwa ukamfuata. 2 Na 
tazama! mtu fulani mwenye ukoma akaja na kumsujudia” 
akimwambia: “Bwana, ikiwa tu unataka, unaweza kunitakasa.” 3 Basi 
akaunyoosha mkono wake, akamgusa na kusema: “Ninataka! 
Takasika.” Mara moja ukoma wake ukatakasika. 4 Kisha Yesu 
akamwambia: “Usimwambie mtu yeyote, bali nenda, ukajionyeshe 
kwa kuhani, na utoe zawadi ambayo Musa aliagiza, ili kuwa ushahidi 
kwao.” 


> Alipoingia Kapernaumu, ofisa mmoja wa jeshi alimjia, akamsihi 

6 na kusema: “Bwana, mtumishi wangu amelala nyumbani na ana 
ugonjwa wa kupooza, naye anateseka sana.” 7 Akamwambia: 
“Nikifika huko, nitamponya.” 8 Ofisa huyo akamjibu: “Bwana, sistahili 
uingie ndani ya nyumba yangu, lakini sema tu neno na mtumishi 
wangu atapona. 9 Kwa maana mimi pia niko chini ya mamlaka, na 
nina wanajeshi walio chini yangu, nami humwambia mmoja, ‘Nenda! 
naye huenda, na mwingine, ‘Njoo! naye huja, na mtumwa wangu, 
‘Fanya hili! naye hulifanya.” 10 Yesu aliposikia hayo, akashangaa na 
kuwaambia wale waliomfuata: “Ninawaambia ukweli, sijaona mtu 
yeyote katika Israeli mwenye imani kubwa kama hii. 11 Lakini 
ninawaambia kwamba wengi watakuja kutoka mashariki na 
magharibi na kuketi mezani pamoja na Abrahamu, Isaka, na Yakobo 
katika Ufalme wa mbinguni; 12 lakini wana wa Ufalme watatupwa nje 
gizani. Huko ndiko watalia na kusaga meno yao.” 13 Kisha Yesu 
akamwambia yule ofisa wa jeshi: “Nenda. Na iwe kama ulivyoamini.” 
Na yule mtumishi akapona saa ileile. 


14 Yesu alipoingia nyumbani kwa Petro, alimwona mama mkwe wa 
Petro akiwa amelala akiugua homa. 15 Basi Yesu akamgusa mkono, 
naye akapona homa, akasimama na kuanza kumhudumia. 16 Lakini 
ilipofika jioni, watu walimletea watu wengi wenye roho waovu; 
akawafukuza hao roho kwa kusema neno moja, naye akawaponya 
wote waliokuwa wakiteseka, 17 ili yatimie maneno haya yaliyosemwa 
kupitia nabii Isaya: “Yeye mwenyewe aliyachukua magonjwa yetu na 
kuyabeba maradhi yetu.” 


18 Yesu alipoona umati umemzunguka, akaagiza wavuke kwenda 
ng'ambo ya bahari. 19 Mwandishi fulani akaja na kumwambia: 
“Mwalimu, nitakufuata popote utakapoenda.” 20 Lakini Yesu 
akamwambia: “Mbweha wana mapango na ndege wa angani wana 
viota, lakini Mwana wa binadamu hana mahali pa kulaza kichwa 
chake.” 21 Kisha mwanafunzi mwingine akamwambia: “Bwana, 
niruhusu kwanza niende nikamzike baba yangu.” 22 Yesu 
akamwambia: “Endelea kunifuata, waache wafu wawazike wafu 


” 


wao. 


23 Alipopanda kwenye mashua, wanafunzi wake wakamfuata. 24 Na 
tazama! dhoruba kubwa ikatokea baharini, hata mawimbi yakaanza 
kuifunika mashua; lakini Yesu alikuwa amelala usingizi. 25 Wakaja 
na kumwamsha wakisema: “Bwana, tuokoe, tuko karibu kuangamia!” 
26 Lakini akawauliza: “Kwa nini mnaogopa sana, ninyi wenye imani 
ndogo?” Kisha akasimama na kuukemea upepo na bahari, kukawa 
shwari kabisa. 27 Basi wanafunzi wakashangaa na kusema: “Huyu ni 
mtu wa aina gani? Hata upepo na bahari vinamtii.” 


28 Alipofika upande ule mwingine na kuingia katika eneo la 
Wagadarene, alikutana na wanaume wawili waliokuwa na roho 


waovu wakitoka makaburini.” Walikuwa wakali sana, hivi kwamba 
hakuna mtu aliyekuwa na ujasiri wa kupita katika barabara hiyo. 
29 Na tazama! wakapiga mayowe wakisema: “Kwa nini 
unatusumbua, Mwana wa Mungu? Je, umekuja kututesa kabla ya 
wakati uliowekwa?” 30 Lakini kule mbali nao kulikuwa na kundi la 
nguruwe wengi wakila. 31 Kwa hiyo wale roho waovu wakaanza 
kumsihi: “Ukitufukuza, turuhusu tuingie katika lile kundi la nguruwe.” 
32 Basi akawaambia: “Nendeni!” Ndipo wakatoka na kuingia ndani 
ya wale nguruwe, na tazama! kundi zima likatimua mbio, likaruka 
poromoko” likazama baharini na kufa maji. 33 Lakini wachungaji 
ndani habari kuhusu wale watu waliokuwa na roho waovu. 34 Na 
tazama! watu wote katika jiji hilo wakaenda kukutana na Yesu, na 
walipomwona, wakamsihi aondoke katika eneo lao. 


A Mt. 8:2 Au “kumwinamia.” 
A Mt. 8:28 Au “makaburi ya ukumbusho.” 


A Mt. 8:32 Au “ukingo wenye mteremko mkali.” 


Mathayo 9:1-38 


9 Basi akapanda mashua, akavuka bahari na kwenda katika jiji lake. 
2 Na tazama! wakamletea mtu aliyepooza, akiwa amelala kwenye 
kitanda.” Alipoona imani yao, Yesu akamwambia yule mtu 
aliyepooza: “Jipe moyo mwanangu! Umesamehewa dhambi zako.” 
3 Sasa baadhi ya waandishi wakaambiana: “Mtu huyu anakufuru.” 

4 Yesu, akijua fikira zao, akasema: “Kwa nini mnawaza mambo 
maovu katika mioyo yenu? > Kwa mfano, ni jambo gani rahisi zaidi 
kusema, ‘Umesamehewa dhambi zako, au kusema, ‘Simama 
utembee’? 6 Hata hivyo, ili mjue kwamba Mwana wa binadamu ana 
mamlaka ya kusamehe dhambi duniani—” kisha akamwambia yule 
mtu aliyepooza: “Simama, chukua kitanda chako, uende nyumbani.” 
7 Ndipo akasimama, akaenda nyumbani. 8 Umati ulipoona hivyo 
ukaogopa, nao wakamtukuza Mungu aliyewapa wanadamu 
mamlaka ya namna hiyo. 


9 Yesu alipokuwa akiondoka mahali hapo akamwona mtu aliyeitwa 
Mathayo akiwa ameketi kwenye ofisi ya kodi, akamwambia: “Njoo 
uwe mfuasi wangu.” Mara moja akasimama na kumfuata. 

10 Baadaye alipokuwa akila” katika nyumba, tazama! wakusanya 
kodi wengi na watenda dhambi wakaja na kuanza kula” pamoja na 
Yesu na wanafunzi wake. 11 Lakini Mafarisayo walipoona hivyo 
wakawauliza wanafunzi wake: “Kwa nini mwalimu wenu anakula 
pamoja na wakusanya kodi na watenda dhambi?” 12 Yesu 
alipowasikia, akasema: “Watu wenye afya hawahitaji daktari, lakini 
wagonjwa wanamhitaji. 13 Nendeni, basi, mkajifunze maana ya 
maneno haya: ‘Ninataka rehema, si dhabihu.’ Kwa maana sikuja 
kuwaita waadilifu, bali watenda dhambi.” 


14 Kisha wanafunzi wa Yohana wakaja na kumuuliza: “Kwa nini sisi 
na Mafarisayo hufunga lakini wanafunzi wako hawafungi?” 15 Ndipo 
Yesu akawaambia: “Rafiki za bwana harusi hawahitaji kuomboleza 
bwana harusi anapokuwa pamoja nao, sivyo? Lakini siku zitakuja 
ambapo bwana harusi ataondolewa kwao, ndipo watakapofunga. 

16 Hakuna mtu anayeshona kiraka cha kitambaa kipya juu ya vazi la 
nje la zamani; kwa maana hicho kitambaa kipya kitatoka kwenye hilo 
vazi nalo litararuka vibaya zaidi. 17 Wala watu hawaweki divai mpya 
katika viriba vya divai vilivyochakaa. Wakifanya hivyo, viriba hivyo 
vitapasuka na divai itamwagika navyo viriba vitaharibika. Lakini watu 
huweka divai mpya katika viriba vipya vya divai, na vitu vyote viwili 
huhifadhiwa.” 


18 Alipokuwa akiwaambia mambo hayo, tazama! mtawala fulani 
aliyekuwa amekaribia, akaja na kumsujudia” akisema: “Kufikia sasa 
binti yangu atakuwa amekufa; lakini njoo uweke mkono wako juu 
yake naye atakuwa hai.” 


19 Ndipo Yesu akasimama, akamfuata pamoja na wanafunzi wake. 
20 Na tazama! mwanamke aliyekuwa na mtiririko wa damu kwa 
miaka 12 akaja kutoka nyuma na kugusa upindo wa vazi lake la nje, 
21 kwa maana alikuwa akijiambia: “Nikigusa tu vazi lake la nje, 
nitapona.” 22 Yesu akageuka, na alipomwona, akamwambia: “Binti, 
usiogope! Imani yako imekuponya.” Na kutoka saa hiyo, yule 
mwanamke akapona. 


23 Basi alipoingia katika nyumba ya yule mtawala na kuwaona watu 
waliokuwa wakipiga filimbi na umati uliokuwa na vurugu, 24 Yesu 
akasema: “Ondokeni hapa, kwa maana msichana huyu mdogo 
hajafa bali amelala usingizi.” Ndipo wakaanza kumcheka kwa 


dharau. 25 Mara tu umati ulipoondolewa, Yesu akaingia na kumshika 
mkono, kisha yule msichana mdogo akainuka. 26 Bila shaka, habari 
hiyo ilienea katika eneo hilo lote. 


27 Yesu alipokuwa akitoka huko, wanaume wawili vipofu 
wakamfuata, wakipaza sauti: “Tuhurumie,” Mwana wa Daudi.” 

28 Alipoingia ndani ya nyumba, wale wanaume vipofu wakamjia, 
Yesu akawauliza: “Je, mna imani kwamba ninaweza kufanya hivyo?” 
Wakamjibu: “Ndiyo Bwana.” 29 Kisha akayagusa macho yao, 
akasema: “Na itendeke kwenu kulingana na imani yenu.” 30 Na 
macho yao yakaanza kuona. Zaidi ya hayo, Yesu akawaonya vikali: 
“Msimwambie yeyote jambo hili.” 31 Lakini walipotoka nje, 
wakaeneza habari kumhusu katika eneo hilo lote. 


32 Walipokuwa wakiondoka, tazama! watu wakamletea bubu 
aliyekuwa na roho mwovu; 33 baada ya yule roho mwovu kufukuzwa, 
yule bubu akaongea. Basi, umati ukashangaa na kusema: “Jambo 
kama hili halijawahi kuonekana katika Israeli.” 34 Lakini Mafarisayo 
walikuwa wakisema: “Anawafukuza roho waovu kwa nguvu za 
mtawala wa roho waovu.” 


katika masinagogi yao na kuhubiri habari njema ya Ufalme na 
kuponya kila aina ya ugonjwa na kila aina ya udhaifu. 36 Alipoona 
umati akausikitikia, kwa sababu walikuwa wamechunwa ngozi na 
kutupwa huku na huku kama kondoo wasio na mchungaji. 37 Ndipo 
akawaambia wanafunzi wake: “Ndiyo, mavuno ni mengi, lakini 
wafanyakazi ni wachache. 38 Kwa hiyo, mwombeni Bwana wa 
mavuno awatume wafanyakazi katika mavuno yake.” 


^ Mt. 9:2 Au “machela.” 
^ Mt. 9:10 Au “akiwa ameketi mezani.” 
^ Mt. 9:10 Au “kuketi mezani.” 


^ Mt. 9:18 Au “kumwinamia.” 


^ Mt. 9:27 Au “Tuonyeshe rehema.” 


Mathayo 10:1-42 


10 Basi akawaita wanafunzi wake 12 na kuwapa mamlaka ya 
kuwafukuza roho waovu na kuponya kila aina ya ugonjwa na kila 
aina ya udhaifu. 


2 Haya ndiyo majina ya wale mitume 12: Simoni, aitwaye Petro, na 
Andrea ndugu yake; Yakobo na Yohana wana wa Zebedayo; 3 Filipo 
na Bartholomayo; Tomasi na Mathayo mkusanya kodi; Yakobo 
mwana wa Alfayo; Thadayo; 4 Simoni Mkananayo;” na Yuda 
Iskariote, ambaye baadaye alimsaliti. 


5 Yesu akawatuma hao 12 na kuwaagiza: “Msiende katika barabara 
ya mataifa, wala msiingie katika jiji lolote la Wasamaria; $ badala 
yake, nendeni kwa kondoo waliopotea wa nyumba ya Israeli. 

7 Mnapoenda, hubirini mkisema: ‘Ufalme wa mbinguni umekaribia.’ 
8 Ponyeni wagonjwa, fufueni wafu, takaseni wenye ukoma, fukuzeni 
roho waovu. Mlipokea bure, toeni bure. 9 Msichukue dhahabu, 
fedha, wala shaba kwenye mishipi yenu ya pesa, 10 wala mfuko wa 
chakula kwa ajili ya safari, wala mavazi mawili,” wala viatu, wala 
fimbo, kwa maana mfanyakazi anastahili chakula chake. 


anayestahili, na mkae humo mpaka mtakapoondoka. 12 Mnapoingia 
katika nyumba, wasalimuni watu wa nyumba hiyo. 13 Ikiwa nyumba 
hiyo inastahili, amani mnayoitakia na iwe juu yake; lakini kama 
haistahili, amani yenu na iwarudie ninyi. 14 Popote pale ambapo mtu 
hawakaribishi au kusikiliza maneno yenu, mnapotoka katika nyumba 
hiyo au jiji hilo, kung'uteni mavumbi yaliyo kwenye miguu yenu. 

15 Kwa kweli ninawaambia, katika Siku ya Hukumu itakuwa afadhali 
zaidi kwa Sodoma na Gomora kuliko kwa jiji hilo. 


16 “Tazama! Ninawatuma kama kondoo katikati ya mbwamwitu; kwa 
hiyo iweni waangalifu” kama nyoka na wasio na hatia kama njiwa. 

17 Jihadharini na watu, kwa maana watawapeleka mahakamani na 
kuwapiga mijeledi katika masinagogi yao. 18 Nanyi mtapelekwa 
mbele ya magavana na wafalme kwa ajili yangu, ili kuwa ushahidi 
kwao na kwa mataifa. 19 Hata hivyo, mtakapopelekwa, msihangaike 
kuhusu jambo mtakalosema au jinsi mtakavyolisema, kwa sababu 
mtapewa jambo la kusema katika saa hiyo; 20 kwa maana si ninyi tu 
mnaosema, bali ni roho ya Baba yenu inayosema kupitia ninyi. 

21 Zaidi ya hayo, mtu atamtoa ndugu yake auawe, na baba 

atamtoa mtoto wake, na watoto watainuka dhidi ya wazazi na 
kufanya wauawe. 22 Nanyi mtachukiwa na watu wote kwa sababu ya 
jina langu, lakini yule atakayevumilia” mpaka mwisho ndiye 
atakayeokolewa. 23 Mnapoteswa katika jiji moja, kimbilieni jiji lingine; 
kwa kweli ninawaambia, hamtamaliza kamwe kuzunguka majiji ya 
Israeli kabla ya Mwana wa binadamu kufika. 


24 “Mwanafunzi hamzidi mwalimu wake, wala mtumwa hamzidi 
bwana wake. 25 Inatosha mwanafunzi kuwa kama mwalimu wake, 
na mtumwa kuwa kama bwana wake. Ikiwa watu wamemwita bwana 
wa nyumba Beelzebuli,” namna gani watu wa nyumbani mwake? 

26 Basi msiwaogope, kwa maana hakuna jambo lolote lililofunikwa 
ambalo halitafunuliwa, na hakuna siri yoyote ambayo haitafichuliwa. 
27 Jambo ninalowaambia gizani, lisemeni nuruni, na jambo 
mnalosikia likinong'onwa, lihubirini juu ya paa za nyumba. 28 Na 
msiwaogope wale wanaoua mwili lakini hawawezi kuua nafsi;” 
badala yake, mwogopeni yule anayeweza kuangamiza nafsi na mwili 
katika Gehena.” 29 Shore wawili huuzwa kwa sarafu ya thamani 
ndogo,” sivyo? Lakini hakuna hata mmoja wao atakayeanguka chini 


bila Baba yenu kujua. 30 Lakini hata nywele zote za vichwa vyenu 
zimehesabiwa. 31 Kwa hiyo msiogope; ninyi ni wenye thamani kuliko 
shore wengi. 


32 “Basi kila mtu anayenikiri mbele ya watu, mimi pia nitamkiri mbele 
za Baba yangu aliye mbinguni. 33 Lakini yeyote anayenikana mbele 
ya watu, mimi pia nitamkana mbele za Baba yangu aliye mbinguni. 
34 Msifikiri nilikuja kuleta amani duniani, sikuja kuleta amani, bali 
upanga. 35 Kwa maana nilikuja kuleta mgawanyiko, mtu dhidi ya 
baba yake, binti dhidi ya mama yake, na binti mkwe dhidi ya mama 
mkwe wake. 36 Kwa kweli, adui za mtu watakuwa watu wa nyumbani 
mwake. 37 Yeyote anayempenda baba au mama kuliko 
anavyonipenda hanistahili; na yeyote anayempenda mwana au binti 
kuliko anavyonipenda hanistahili. 38 Na yeyote asiyechukua mti 
wake wa mateso” na kunifuata hanistahili. 39 Yeyote anayeipata 
nafsi yake” ataipoteza, na yeyote anayeipoteza nafsi yake” kwa ajili 
yangu ataipata. 


40 “Yeyote anayewapokea ninyi ananipokea mimi pia, na yeyote 
anayenipokea mimi anampokea pia Yule aliyenituma. 41 Yeyote 
anayempokea nabii kwa sababu ni nabii atapata thawabu ya nabii, 
na yeyote anayempokea mtu mwadilifu kwa sababu ni mwadilifu 
atapata thawabu ya mtu mwadilifu. 42 Na yeyote anayempa mmoja 
wa hawa wadogo kikombe tu cha maji baridi ya kunywa kwa sababu 
ni mwanafunzi wangu, kwa kweli ninawaambia, hatapoteza kamwe 
thawabu yake.” 


A Mt. 10:4 Au “mwenye bidii.” 


A Mt. 10:10 Au “vazi la ziada.” 


A Mt. 10:16 Au “iweni wenye kujihadhari.” 
^ Mt. 10:22 Au “anayevumilia.” 


A Mt. 10:25 Jina lingine la Shetani, mkuu, au mtawala, wa roho 
waovu. 


A Mt. 10:28 Au “uhai,” yaani, tumaini la kuishi. 


A Mt. 10:28 Angalia Kamusi. 


A Mt. 10:29 Tnn., “kwa sarafu moja ya asarioni. ” Angalia Nyongeza 
B14. 


A Mt. 10:38 Angalia Kamusi, “Mti wa mateso.” 


^ Mt. 10:39 Au “uhai wake.” 


^ Mt. 10:39 Au “uhai wake.” 


Mathayo 11:1-30 


11 Yesu alipomaliza kuwapa wanafunzi wake 12 maagizo, 
akaondoka huko na kwenda kufundisha na kuhubiri katika majiji yao. 


2 Lakini Yohana akiwa jela alisikia mambo ambayo Kristo alikuwa 
akifanya, akawatuma wanafunzi wake 3 wamuulize: “Je, wewe ndiye 
Yule Anayekuja, au tumtarajie mwingine?” 4 Yesu akawajibu: 
“Nendeni mkamwambie Yohana mambo mnayosikia na kuona: 

5 Vipofu wanaona, viwete wanatembea, wenye ukoma 
wanatakaswa, viziwi wanasikia, wafu wanafufuliwa, na maskini 
wanahubiriwa habari njema. $ Mwenye furaha ni mtu ambaye hapati 
ndani yangu sababu ya kukwaza.” 


7 Hao walipoondoka, Yesu akaanza kuuambia umati kumhusu 
Yohana: “Mlienda nyikani kuona nini? Tete likitikiswa na upepo? 

8 Basi, mlienda kuona nini? Mtu aliyevaa mavazi laini?” Kwa maana 
wale wanaovaa mavazi laini wamo katika nyumba za wafalme. 

9 Basi kwa kweli, kwa nini mlienda? Kumwona nabii? Ndiyo, 
ninawaambia, mtu aliye zaidi ya nabii. 10 Huyu ndiye ambaye 
imeandikwa hivi kumhusu: 'Tazama! Ninamtuma mjumbe wangu 
mbele yako,” ili akutayarishie njia mbele yako! 11 Kwa kweli 
ninawaambia, kati ya wale waliozaliwa na wanawake hajatokea mtu 
mkuu kuliko Yohana Mbatizaji, lakini mtu mdogo zaidi katika Ufalme 
wa mbinguni ni mkuu kuliko yeye. 12 Tangu siku za Yohana Mbatizaji 
mpaka sasa, Ufalme wa mbinguni ndio mradi ambao watu 
wanajitahidi kuufikia, na wale wanaojitahidi sana wanaupata. 13 Kwa 
maana, maneno yote ya Manabii na Sheria yalitabiri hadi wakati wa 
Yohana; 14 na mkitaka kukubali, yeye ndiye ‘Eliya anayepaswa kuja.’ 
15 Aliye na masikio na asikilize. 


16 “Nitakifananisha kizazi hiki na nani? Ni kama watoto walioketi 
sokoni wakiwapazia wenzao sauti, 17 wakisema: 'Tuliwapigia filimbi, 
lakini hamkucheza dansi; tuliomboleza, lakini hamkujipiga-piga kwa 
huzuni.’ 18 Vivyo hivyo, Yohana hakuja akila wala kunywa, lakini 
watu wanasema, ‘Ana roho mwovu.’ 19 Mwana wa binadamu alikuja 
akila na kunywa, lakini watu wanasema, 'Tazama! Yeye ni mlafi na 
mwenye mazoea ya kunywa divai, rafiki ya wakusanya kodi na 
watenda dhambi.' Hata hivyo, hekima huthibitishwa kuwa yenye 
uadilifu” kupitia kazi zake.” 


20 Kisha Yesu akaanza kuyakemea majiji ambako alifanya matendo 
mengi yenye nguvu, kwa sababu hawakutubu: 21 “Ole wako, 
Korazini! Ole wako, Bethsaida! kwa sababu kama matendo yenye 
nguvu yaliyofanywa kwenu yangefanywa huko Tiro na Sidoni, watu 
wa majiji hayo wangekuwa wametubu zamani katika nguo za 
magunia na katika majivu. 22 Lakini ninawaambia, katika Siku ya 
Hukumu, itakuwa afadhali zaidi kwa Tiro na Sidoni kuliko kwenu. 
23 Nawe Kapernaumu, je, utainuliwa mpaka mbinguni? Utashuka 
mpaka Kaburini;* kwa sababu kama matendo yenye nguvu 
yaliyofanywa ndani yako yangefanywa huko Sodoma, jiji hilo 
lingekuwepo mpaka leo hii. 24 Lakini ninawaambia, katika Siku ya 
Hukumu itakuwa afadhali zaidi kwa nchi ya Sodoma kuliko kwenu.” 


25 Ndipo Yesu akasema: “Ninakusifu hadharani, Baba, Bwana wa 
mbingu na dunia, kwa sababu umewaficha mambo haya wenye 
hekima na wenye elimu nawe umeyafunua kwa watoto wadogo. 

26 Ndiyo, Ee Baba, kwa sababu umekubali iwe hivyo. 27 Baba yangu 
amenikabidhi vitu vyote, na hakuna mtu anayemjua Mwana kikamili 
isipokuwa Baba; wala hakuna anayemjua Baba kikamili isipokuwa 
Mwana, na yeyote ambaye Mwana anapenda kumfunulia. 28 Njooni 


kwangu, nyote mnaotaabika na kulemewa na mizigo, nami 
nitawaburudisha. 29 Chukueni nira yangu na mjifunze kutoka 
kwangu, kwa maana mimi ni mpole na mnyenyekevu moyoni, nanyi 
mtapata burudisho kwa ajili yenu.” 30 Kwa maana nira yangu ni 
laini,” na mzigo wangu ni mwepesi.” 


A Mt. 11:8 Au “mavazi bora.” 

^ Mt. 11:10 Tnn., “mbele ya uso wako.” 
^ Mt. 11:19 Au “hutetewa.” 

^ Mt. 11:19 Au “kwa matokeo yake.” 


^ Mt. 11:23 Au “Hadesi.” Angalia Kamusi. 


A Mt. 11:29 Au “kwa ajili ya nafsi zenu.” 


A Mt. 11:30 Au “rahisi.” 


Mathayo 12:1-50 


12 Wakati huo, Yesu alipitia katikati ya mashamba ya nafaka siku ya 
Sabato. Wanafunzi wake wakahisi njaa wakaanza kukata masuke ya 
nafaka na kula. 2 Mafarisayo walipoona hilo, wakamwambia: 
“Tazama! Wanafunzi wako wanafanya jambo lisilo halali siku ya 
Sabato.” 3 Yesu akawaambia: “Je, hamjasoma alilofanya Daudi 
wakati yeye na wanaume waliokuwa pamoja naye walipohisi njaa? 

4 Jinsi alivyoingia katika nyumba ya Mungu, nao wakala mikate ya 
toleo,* kitu ambacho hakikuwa halali kwake au kwa wale waliokuwa 
pamoja naye kula, ila makuhani tu? 5 Au, je, hamjasoma katika 
Sheria kwamba siku ya Sabato makuhani huvunja Sabato na 
wanabaki bila hatia? 6 Lakini ninawaambia, hapa pana mtu mkuu 
kuliko hekalu. 7 Hata hivyo, kama mngeelewa maana ya maneno 
haya, ‘Ninataka rehema si dhabihu, hamngewalaumu watu wasio na 
hatia. 8 Kwa maana Mwana wa binadamu ndiye Bwana wa Sabato.” 


9 Baada ya kutoka hapo, akaingia ndani ya sinagogi lao, 10 na 
tazama! kulikuwa na mtu aliyepooza mkono! Basi, ili wapate sababu 
ya kumshtaki wakamuuliza, “Je, ni halali kumponya mtu siku ya 
Sabato?” 11 Akawaambia: “Ukiwa na kondoo mmoja, naye kondoo 
huyo atumbukie shimoni siku ya Sabato, je, kuna yeyote kati yenu 
ambaye hatamshika na kumtoa humo? 12 Kwa kweli, mwanadamu ni 
mwenye thamani sana kuliko kondoo! Basi ni halali kutenda mema 
siku ya Sabato.” 13 Kisha akamwambia mtu huyo: “Nyoosha mkono 
wako.” Akaunyoosha, nao ukawa mzima kama ule mkono mwingine. 
14 Lakini Mafarisayo wakaenda nje na kupanga njama ili wamuue. 
15 Yesu alipojua jambo hilo, akaondoka hapo. Watu wengi 
wakamfuata, naye akawaponya wote, 16 lakini akawaagiza kwa 


kusisitiza wasimtangaze, 17 ili kutimiza maneno haya yaliyosemwa 
kupitia nabii Isaya: 


18 “Tazama! Mtumishi wangu niliyemchagua, mpendwa wangu, 
ambaye nimemkubali!” Nitaweka roho yangu juu yake, naye 
atayatangazia mataifa haki. 19 Hatagombana wala kupiga kelele, 
wala yeyote hatasikia sauti yake kwenye barabara kuu. 

20 Hataponda tete lililovunjika, wala hatazima utambi unaofifia, hadi 
atakapofanikiwa kuleta haki. 21 Kwa kweli, mataifa yatalitumainia jina 
lake.” 


22 Kisha wakamletea mwanamume kipofu aliyekuwa bubu kwa 
sababu alikuwa na roho mwovu, Yesu akamponya, na yule bubu 
akaanza kuongea na kuona. 23 Basi, umati wote ukashangaa na 
kusema: “Je, inawezekana kwamba huyu ndiye Mwana wa Daudi?” 
24 Mafarisayo waliposikia jambo hilo wakasema: “Mtu huyu 
anawafukuza roho waovu kwa nguvu za Beelzebuli,” mtawala wa 
roho waovu.” 25 Akijua fikira zao, akawaambia: “Kila ufalme 
uliogawanyika dhidi yake wenyewe utaangamia, na kila jiji au 
nyumba iliyogawanyika dhidi yake yenyewe haitasimama. 26 Vivyo 
hivyo, ikiwa Shetani anamfukuza Shetani, amegawanyika dhidi yake 
mwenyewe; basi, ufalme wake utawezaje kusimama? 2? Zaidi ya 
hayo, ikiwa ninawafukuza roho waovu kupitia Beelzebuli, wana wenu 
wanawafukuza kupitia nani? Hiyo ndiyo sababu watakuwa waamuzi 
wenu. 28 Lakini ikiwa ninawafukuza roho waovu kupitia roho ya 
Mungu, kwa kweli Ufalme wa Mungu umewafikia ninyi ghafla. 29 Au 
yeyote anawezaje kuivamia nyumba ya mtu mwenye nguvu na 
kuchukua mali zake isipokuwa kwanza amfunge mtu huyo? Hapo 
ndipo anaweza kuipora nyumba yake. 30 Yeyote asiye upande 


wangu ananipinga, na yeyote asiyekusanya pamoja nami 
anatawanya. 


31 “Kwa hiyo mimi ninawaambia, watu watasamehewa kila aina ya 
dhambi na makufuru, lakini yeyote anayekufuru roho takatifu 
hatasamehewa. 32 Kwa mfano, yeyote anayesema neno baya dhidi 
ya Mwana wa binadamu, atasamehewa; lakini yeyote anayesema 
vibaya dhidi ya roho takatifu, hatasamehewa, hapana, si katika 
mfumo huu wa mambo” wala ule utakaokuja. 


33 “Ufanyeni mti kuwa mzuri na matunda yake yawe mazuri, au 
muufanye mti uoze na matunda yake yaoze, kwa maana mti 
hujulikana kwa matunda yake. 34 Uzao wa nyoka,” mnawezaje 
kusema mambo mema, wakati ninyi ni waovu? Kwa maana kinywa 
husema mambo yaliyojaa moyoni. 39 Mtu mwema hutoa mambo 
mema katika hazina yake njema, lakini mtu mwovu hutoa mambo 
mabaya katika hazina yake mbovu. 36 Ninawaambia kwamba katika 
Siku ya Hukumu watu watatoa hesabu kuhusu kila neno lisilofaa 
wanalosema; 37 kwa maneno yako utatangazwa kuwa mwadilifu, na 
kwa maneno yako utahukumiwa.” 


38 Ndipo baadhi ya waandishi na Mafarisayo wakamjibu kwa 
kumwambia: “Mwalimu, tunataka kuona ishara kutoka kwako.” 

39 Akawajibu: “Kizazi kiovu na chenye uzinzi” kinaendelea kutafuta 
ishara, lakini hakitapewa ishara yoyote isipokuwa ishara ya nabii 
Yona. 40 Kwa maana kama vile Yona alivyokuwa katika tumbo la 
samaki mkubwa kwa siku tatu mchana na usiku, ndivyo Mwana wa 
binadamu atakavyokuwa katika moyo wa ardhi siku tatu mchana na 
usiku. 41 Watu wa Ninawi watasimama katika hukumu pamoja na 
kizazi hiki nao watakihukumu, kwa sababu walitubu Yona 


alipowahubiria. Lakini tazama! hapa pana mtu mkuu kuliko Yona. 

42 Malkia wa kusini atasimamishwa katika hukumu pamoja na kizazi 
hiki naye atakihukumu, kwa sababu alikuja kutoka miisho ya dunia ili 
asikie hekima ya Sulemani. Lakini tazama! hapa pana mtu mkuu 
kuliko Sulemani. 


43 “Roho mwovu anapomtoka mtu, yeye hupitia maeneo yasiyo na 
maji akitafuta mahali pa kupumzika, lakini hapati. 44 Kisha anasema, 
‘Nitarudi kwenye nyumba yangu niliyoihama’; naye anapofika, 
anakuta haijakaliwa lakini imefagiwa ikawa safi na kupambwa. 

45 Naye huenda na kuwaleta roho wengine saba walio waovu kuliko 
yeye, na baada ya kuingia ndani, wao hukaa humo; na hali ya 
mwisho ya mtu huyo huwa mbaya zaidi kuliko ya kwanza. Hivyo 
ndivyo itakavyokuwa pia kwa kizazi hiki kiovu.” 


46 Alipokuwa bado akizungumza na umati, mama yake na ndugu 
zake walikuwa wamesimama nje, wakitaka kuongea naye. 47 Basi 
mtu fulani akamwambia: “Tazama! Mama yako na ndugu zako 
wamesimama nje, wanataka kuongea nawe.” 48 Yesu akamjibu mtu 
huyo: “Mama yangu ni nani, na ndugu zangu ni nani?” 

49 Akinyoosha mkono wake kuelekea wanafunzi wake, akasema: 
“Tazama! Mama yangu na ndugu zangu! 50 Kwa maana yeyote 
anayefanya mapenzi ya Baba yangu aliye mbinguni, huyo ndiye 
ndugu yangu, dada yangu, na mama yangu.” 


A Mt. 12:4 Au “mikate iliyowekwa mbele za Mungu.” 
A Mt. 12:18 Au “nafsi yangu imemkubali.” 


A Mt. 12:24 Jina lingine la Shetani. 


A Mt. 12:32 Angalia Kamusi, “Mfumo wa mambo.” 


^ Mt. 12:34 Au “nyoka-vipiri.” 


^ Mt. 12:39 Au “kisicho na uaminifu.” 


Mathayo 13:1-58 


13 Siku hiyo Yesu akatoka ndani ya nyumba na kuketi kando ya 
bahari. 2 Na umati mkubwa sana ukakusanyika karibu naye hivi 
kwamba akapanda ndani ya mashua na kuketi, na umati wote 
ulikuwa umesimama ufuoni. 3 Ndipo akawaambia mambo mengi 
kwa kutumia mifano, akisema: “Tazama! Mpandaji alienda kupanda 
mbegu. 4 Alipokuwa akipanda, mbegu fulani zikaanguka kando ya 
barabara, ndege wakaja na kuzila. > Nyingine zikaanguka kwenye 
miamba, mahali pasipo na udongo mwingi, na mara moja 
zikachipuka kwa sababu udongo haukuwa na kina. 6 Lakini jua 
lilipochomoza, ziliungua na kunyauka kwa sababu hazikuwa na 
mizizi. ” Nyingine zikaanguka kwenye miiba, nayo miiba ikakua na 
kuzisonga. $ Mbegu nyingine zikaanguka kwenye udongo mzuri 
nazo zikaanza kuzaa matunda, nyingine mara 100 zaidi, nyingine 
60, na nyingine 30. 9 Aliye na masikio na asikilize.” 


10 Basi wanafunzi wakaja na kumuuliza: “Kwa nini unazungumza 
nao kwa kutumia mifano?” 11 Akawajibu: “Ninyi mmepewa uwezo wa 
kuzielewa siri takatifu za Ufalme wa mbinguni, lakini wao 
hawajapewa. 12 Kwa maana yeyote aliye na kitu ataongezewa, naye 
atazidishiwa; lakini yeyote asiye na kitu, hata kile alicho nacho 
kitachukuliwa. 13 Ndiyo maana ninazungumza nao kwa kutumia 
mifano, kwa sababu, wanatazama lakini hawaoni, wanasikiliza lakini 
hawasikii, wala hawaelewi. 14 Na unabii wa Isaya unatimia kwao 
unaosema: ‘Kwa kweli mtasikia lakini hamtaelewa, nanyi kwa kweli 
mtatazama lakini hamtaona. 15 Kwa maana mioyo ya watu hawa 
imekuwa migumu, nao wamesikia kwa masikio yao bila kuitikia, nao 
wamefunga macho yao, ili wasione kamwe kwa macho yao na 


kusikia kwa masikio yao na kuelewa kwa mioyo yao, kisha wageuke 
nami niwaponye.’ 


16 “Hata hivyo, macho yenu ni yenye furaha kwa sababu yanaona na 
masikio yenu kwa sababu yanasikia. 17 Kwa kweli ninawaambia, 
manabii wengi na watu waadilifu walitamani kuona mambo 
mnayoona lakini hawakuyaona, na kusikia mambo mnayosikia lakini 
hawakuyasikia. 


18 “Basi, sikilizeni maana ya mfano wa yule mtu aliyepanda mbegu. 
19 Mtu yeyote anaposikia neno la Ufalme lakini halielewi, yule 
mwovu huja na kunyakua kilichopandwa moyoni mwake; hiyo ndiyo 
mbegu iliyopandwa kando ya barabara. 20 Na mbegu iliyopandwa 
kwenye miamba, ni yule anayelisikia neno na kulipokea mara moja 
kwa shangwe. 21 Lakini hana mizizi ndani yake bali anaendelea kwa 
wakati fulani, hata hivyo dhiki au mateso yakitokea kwa sababu ya 
lile neno mara moja anakwazika. 22 Na mbegu iliyopandwa kwenye 
miiba, ni yule anayelisikia neno, lakini mahangaiko ya mfumo huu wa 
mambo” na nguvu za udanganyifu za utajiri hulisonga neno, nalo 
halizai matunda. 23 Na mbegu iliyopandwa kwenye udongo mzuri ni 
wale wanaosikia neno na kulielewa, ambao kwa kweli huzaa 
matunda, mmoja huzaa mara 100 zaidi, mwingine 60, na mwingine 
30.” 


24 Akawatolea mfano mwingine, akisema: “Ufalme wa mbinguni ni 
kama mtu aliyepanda mbegu nzuri katika shamba lake. 25 Watu 
walipokuwa wamelala usingizi, adui yake akaja na kupanda magugu 
kati ya ngano kisha akaondoka. 26 Ngano ilipoota na kuzaa 
matunda, magugu pia yalionekana. 27 Kwa hiyo watumwa wa bwana 
wa nyumba wakaja na kumwambia, 'Bwana, je, hukupanda mbegu 


nzuri katika shamba lako? Basi magugu yametoka wapi?’ 

28 Akawaambia, ‘Adui, mtu fulani, ndiye aliyefanya hivyo.’ Watumwa 
wakamuuliza, ‘Basi, je, unataka twende tukayang'oe?' 29 Akasema, 
‘Hapana, ili mnapong'oa magugu, msije mkang'oa ngano pia. 

30 Acheni vikue pamoja mpaka wakati wa mavuno, na katika majira 
ya mavuno nitawaambia wavunaji: Kusanyeni magugu kwanza na 
kuyafunga matita-matita ili yateketezwe motoni; kisha mkusanye 
ngano ghalani mwangu.” 


31 Akawatolea mfano mwingine akisema: “Ufalme wa mbinguni ni 
kama mbegu ya haradali ambayo mtu aliichukua na kuipanda katika 
shamba lake. 32 Kwa kweli, mbegu hiyo ni ndogo kuliko mbegu zote, 
lakini inapokua huwa kubwa kuliko mimea yote ya mboga na huwa 
mti, hivi kwamba ndege wa angani huja na kupata makao katika 
matawi yake.” 


33 Akawaambia mfano mwingine: “Ufalme wa mbinguni ni kama 
chachu” ambayo mwanamke aliichukua na kuchanganya na vipimo 
vikubwa vitatu vya unga, mpaka unga wote ukachacha.”” 


34 Yesu alizungumza mambo hayo yote na umati kwa kutumia 
mifano. Kwa kweli, hakuwa akizungumza nao bila mfano, 3? ili 
kutimiza maneno haya yaliyosemwa kupitia nabii: “Nitafungua 
kinywa changu kwa mifano; nitatangaza mambo yaliyofichwa tangu 
kuwekwa msingi.” 


36 Baada ya kuuaga umati, akaingia ndani ya nyumba. Wanafunzi 
wake wakaja na kumwambia: “Tufafanulie ule mfano wa magugu 
katika shamba.” 37 Akawajibu: “Mpandaji aliyepanda mbegu nzuri ni 
Mwana wa binadamu; 38 lile shamba ni ulimwengu. Nazo mbegu 
nzuri ni wana wa Ufalme, lakini magugu ni wana wa yule mwovu, 


39 na adui aliyepanda magugu ni Ibilisi. Mavuno ni umalizio wa 
mfumo wa mambo,” na wavunaji ni malaika. 40 Kwa hiyo, kama vile 
magugu hukusanywa na kuteketezwa kwa moto, ndivyo 
itakavyokuwa katika umalizio wa mfumo wa mambo.” 41 Mwana wa 
binadamu atawatuma malaika zake, nao watakusanya kutoka katika 
Ufalme wake vitu vyote vinavyosababisha kukwazika na watu wenye 
mazoea ya kuasi sheria, 42 nao watawatupa ndani ya tanuru la 
moto. Humo ndimo watalia na kusaga meno yao. 43 Wakati huo 
waadilifu watang'aa kwa uangavu kama jua katika Ufalme wa Baba 
yao. Aliye na masikio na asikilize. 


44 “Ufalme wa mbinguni ni kama hazina iliyofichwa katika shamba, 
ambayo mtu fulani aliipata na kuificha; na kwa sababu ya shangwe 
aliyo nayo, anaenda na kuuza kila kitu alicho nacho na kununua 
shamba hilo. 


45 “Tena Ufalme wa mbinguni ni kama mfanyabiashara anayesafiri 
akitafuta lulu nzuri. 46 Alipopata lulu moja yenye thamani kubwa, 
alienda na mara moja akauza vitu vyote alivyokuwa navyo na 
kuinunua. 


47 “Tena Ufalme wa mbinguni ni kama wavu wa kukokotwa 
ulioshushwa baharini, ukavua samaki wa kila aina. 48 Ulipojaa 
waliuvuta hadi ufuoni, nao wakaketi na kuwaweka samaki wazuri 
ndani ya vyombo, lakini wakawatupa wale wasiofaa. 49 Hivyo ndivyo 
itakavyokuwa katika umalizio wa mfumo wa mambo.” Malaika 
wataenda kuwatenganisha waovu kutoka kwa waadilifu. 50 Nao 
watawatupa waovu ndani ya tanuru la moto. Humo ndimo watalia na 
kusaga meno yao. 


51 “Je, mmeelewa mambo hayo yote?” Wakamjibu: “Ndiyo.” 52 Ndipo 
akawaambia: “Ikiwa ni hivyo, kila mwalimu wa watu wote, 
anapofundishwa kuhusu Ufalme wa mbinguni ni kama bwana wa 
nyumba, ambaye hutoa katika hazina yake vitu vipya na pia vya 
zamani.” 


53 Yesu alipomaliza kutoa mifano hiyo akaondoka hapo. 54 Baada ya 
kuingia katika eneo lake la nyumbani, akaanza kuwafundisha katika 
sinagogi lao, hivi kwamba wakashangaa na kuuliza: “Mtu huyu 
alipata wapi hekima hii na matendo haya yenye nguvu? 55 Je, huyu 
si mwana wa yule seremala? Je, mama yake haitwi Maria, na ndugu 
zake Yakobo, Yosefu, Simoni, na Yuda? 56 Na dada zake, je, wote 
hawako pamoja nasi? Basi, alipata wapi mambo haya yote?” 57 Kwa 
hiyo, wakaanza kukwazika kwa sababu yake. Lakini Yesu 
akawaambia: “Nabii anaheshimiwa kila mahali isipokuwa katika eneo 
lake la nyumbani na katika nyumba yake mwenyewe.” 58 Naye 
hakufanya matendo mengi yenye nguvu huko kwa sababu 
hawakuwa na imani. 


A Mt. 13:22 Angalia Kamusi, “Mfumo wa mambo.” 


A Mt. 13:33 Au “hamira.” 
A Mt. 13:33 Au “ukaumuka.” 
A Mt. 13:35 Au labda, “kuumbwa kwa ulimwengu.” 


A Mt. 13:39 Angalia Kamusi. 


A Mt. 13:40 Angalia Kamusi. 


A Mt. 13:49 Angalia Kamusi. 


Mathayo 14:1-36 


14 Wakati huo Herode, mtawala wa wilaya,” akasikia habari 
kumhusu Yesu. 2 Akawaambia watumishi wake: “Huyu ni Yohana 
Mbatizaji. Alifufuliwa kutoka kwa wafu na ndiyo sababu anafanya 
matendo yenye nguvu.” 3 Herode” alikuwa amemkamata Yohana 
akamfunga na kumtia gerezani kwa sababu ya Herodia, mke wa 
Filipo ndugu yake. 4 Kwa maana Yohana alikuwa akimwambia: “Si 
halali kwako kuwa na mwanamke huyo.” > Hata hivyo, ingawa 
Herode alitaka kumuua, aliuogopa umati, kwa sababu walimwona 
kuwa nabii. 6 Lakini wakati wa sherehe ya sikukuu ya kuzaliwa kwa 
Herode, binti ya Herodia alicheza dansi na kumfurahisha sana 
Herode 7 hivi kwamba akaahidi kwa kiapo kumpa chochote 
ambacho angeomba. 8 Ndipo yule binti, akichochewa na mama 
yake, akasema: “Nipe kwenye sinia kichwa cha Yohana Mbatizaji.” 
9 Mfalme akahuzunika, lakini kwa sababu ya viapo alivyotoa mbele 
ya wageni” wake, akaamuru apewe kichwa hicho. 10 Basi 
akawatuma watu gerezani, nao wakamkata Yohana kichwa. 

11 Kichwa chake kikaletwa kwenye sinia akapewa yule msichana, 
naye akampelekea mama yake. 12 Baadaye wanafunzi wake wakaja 
wakaondoa maiti hiyo na kuizika, kisha wakaenda kumjulisha Yesu. 
13 Yesu aliposikia hilo, akaondoka hapo kwa mashua, akaenda 
mahali pasipo na watu ili awe peke yake. Lakini umati ulipopata 
habari, ukamfuata kwa miguu kutoka katika majiji. 


14 Alipofika ufuoni, akaona umati mkubwa, akawasikitikia na 
kuwaponya wagonjwa wao. 15 Lakini ilipofika jioni, wanafunzi wake 
wakaja na kumwambia: “Mahali hapa hapana watu na muda 


wakajinunulie chakula.” 16 Hata hivyo, Yesu akawaambia: “Si lazima 


waondoke; ninyi wapeni chakula.” 17 Wakamwambia: “Hatuna kitu 
hapa isipokuwa mikate mitano na samaki wawili tu.” 18 Akasema: 
“Nileteeni hapa.” 19 Akauagiza umati uketi kwenye nyasi. Kisha 
akachukua ile mikate mitano na wale samaki wawili, akatazama 
mbinguni, akatoa baraka na baada ya kuimega mikate, akawapa 
wanafunzi, nao wanafunzi wakaugawia umati. 20 Basi wote wakala 
wakashiba, nao wakakusanya vipande vilivyobaki, wakajaza vikapu 
12.21 Sasa wale waliokula walikuwa wanaume karibu 5,000, na pia 
wanawake na watoto wadogo. 22 Kisha, bila kukawia, akawaagiza 
wanafunzi wake wapande mashua na kumtangulia kwenda ng'ambo 
ya bahari, huku yeye akiuaga umati. 


23 Baada ya kuuaga umati, akapanda mlimani akiwa peke yake ili 
kusali. Ilipofika jioni, alikuwa peke yake huko. 24 Kufikia sasa 
mashua ilikuwa mamia ya mita” kutoka kwenye nchi kavu, 
ikitaabishwa na mawimbi kwa sababu upepo ulikuwa ukivuma 
kinyume chao. 25 Lakini katika kesha la nne la usiku” akawajia, 
akitembea juu ya bahari. 26 Wanafunzi walipomwona akitembea juu 
ya bahari, wakahangaika na kusema: “Ni mzuka!” Wakapaza sauti 
kwa hofu. 27 Lakini mara moja Yesu akawaambia: “Jipeni moyo! Ni 
mimi; msiogope.” 28 Petro akamjibu: “Bwana, ikiwa ni wewe, 
niamuru nije kwako nikitembea juu ya maji.” 29 Akamwambia: “Njoo!” 
Ndipo Petro akatoka kwenye mashua, akatembea juu ya maji 
kumwelekea Yesu. 30 Lakini alipoitazama ile dhoruba ya upepo 
akaogopa. Alipoanza kuzama, akapaza sauti: “Bwana, niokoe!” 

31 Mara moja Yesu akaunyoosha mkono wake, akamshika na 
kumwambia: “Wewe mwenye imani ndogo, kwa nini umekuwa na 
shaka?” 32 Walipopanda kwenye mashua, ile dhoruba ikatulia. 

33 Ndipo wale waliokuwa ndani ya mashua wakamsujudia” 


wakisema: “Kwa kweli wewe ni Mwana wa Mungu.” 34 Basi 
wakavuka na kufika kwenye nchi kavu huko Genesareti. 


35 Watu wa huko walipomtambua, wakaeneza habari katika maeneo 
yote yaliyokuwa karibu, basi watu wakamletea wagonjwa wote. 

36 Nao wakamsihi awaruhusu waguse tu upindo wa vazi lake la nje, 
na wote waliougusa wakaponywa kabisa. 


^ Mt. 14:1 Tnn., “tetraki.” 


A Mt. 14:3 Yaani, Herode Antipa. Angalia Kamusi. 


^ Mt. 14:9 Au “wale waliokuwa wameketi mezani.” 


^ Mt. 14:24 Tnn., “stadia nyingi.” Stadiamu moja ilikuwa sawa na 
mita 185 (futi 606.95). 


A Mt. 14:25 Yaani, karibu saa 9 usiku hadi saa 12 asubuhi. 


A Mt. 14:33 Au “wakamwinamia.” 


Mathayo 15:1-39 


15 Ndipo Mafarisayo na waandishi kutoka Yerusalemu wakamjia 
Yesu wakisema: 2 “Kwa nini wanafunzi wako huvunja mapokeo ya 
mababu zetu? Kwa mfano, hawanawi” mikono kabla ya kula.” 


3 Akawajibu: “Kwa nini ninyi pia huvunja amri ya Mungu kwa sababu 
ya mapokeo yenu? 4 Kwa mfano, Mungu alisema, 'Mheshimu baba 
yako na mama yako, na, 'Yeyote anayemtukana” baba yake au 
mama yake anapaswa kuuawa.’ 5 Lakini ninyi mnasema, ‘Yeyote 
anayemwambia baba yake au mama yake: “Chochote nilicho nacho 
ambacho kingekusaidia ni zawadi iliyowekwa wakfu kwa Mungu,” 

6 anakosa kabisa kumheshimu baba yake.’ Kwa hiyo, mmelibatilisha 
neno la Mungu kwa sababu ya mapokeo yenu. 7 Ninyi wanafiki, kwa 
kufaa Isaya alitabiri kuwahusu aliposema: 8 ‘Watu hawa 
huniheshimu kwa midomo yao, lakini mioyo yao iko mbali nami. 

9 Wao huniabudu bure, kwa maana wanafundisha amri za 
wanadamu kuwa mafundisho.” 10 Ndipo akauita umati ukaribie na 
kuwaambia: “Sikilizeni na kuelewa maneno haya: 11 Mtu hachafuliwi 
na kile kinachoingia kinywani mwake, bali huchafuliwa na kile 
kinachotoka kinywani mwake.” 


12 Ndipo wanafunzi wakaja na kumwambia: “Unajua kwamba 
Mafarisayo walikwazika waliposikia mambo uliyosema?” 

13 Akawajibu: “Kila mmea ambao Baba yangu wa mbinguni 
hakuupanda utang'olewa. 14 Waacheni. Wao ni viongozi vipofu. 
Basi, kipofu akimwongoza kipofu, wote wawili watatumbukia ndani 
ya shimo.” 15 Petro akamwambia: “Tufafanulie mfano huo.” 16 Ndipo 
akasema: “Je, ninyi pia bado hamwelewi? 17 Je, hamjui kwamba 
chochote kinachoingia kinywani hupita tumboni kisha hutoka na 


kuingia chooni? 18 Hata hivyo, mambo yanayotoka kinywani hutoka 
moyoni, nayo ndiyo yanayomchafua mtu. 19 Kwa mfano, moyoni 
hutoka mawazo mabaya, mauaji, uzinzi, uasherati,” wizi, ushahidi 
wa uwongo, na makufuru. 20 Hayo ndiyo mambo yanayomchafua 
mtu; lakini kula bila kunawa” mikono hakumchafui mtu.” 


21 Yesu akatoka hapo na kwenda katika eneo la Tiro na Sidoni. 

22 Na tazama! mwanamke fulani Mfoinike kutoka eneo hilo akamjia, 
akapaza sauti: “Nihurumie,” Bwana, Mwana wa Daudi. Binti yangu 
anasumbuliwa kikatili na roho mwovu.” 23 Lakini Yesu hakumjibu 
mwanamke huyo. Kwa hiyo wanafunzi wake wakaja na kumwambia: 
“Mwambie aende, kwa sababu anaendelea kutufuata akipaza sauti.” 
24 Yesu akajibu: “Sikutumwa kwa yeyote isipokuwa kwa kondoo 
waliopotea wa nyumba ya Israeli.” 25 Lakini mwanamke huyo akaja 
na kumsujudia” akisema: “Bwana, nisaidie!” 26 Yesu akamjibu: 
“Haifai kuuchukua mkate wa watoto na kuwatupia mbwa wadogo.” 
27 Mwanamke huyo akasema: “Ndiyo Bwana, lakini hata hao mbwa 
wadogo hula makombo yanayoanguka kutoka kwenye meza ya 
mabwana wao.” 28 Ndipo Yesu akamwambia: “Ewe mwanamke, 
imani yako ni kubwa; na itendeke kama unavyotaka.” Na kuanzia 
saa hiyo binti yake akapona. 


29 Yesu akaondoka hapo na kwenda karibu na Bahari ya Galilaya, 
kisha akapanda mlimani, akaketi huko. 30 Ndipo umati mkubwa 
ukamjia, na kuwaleta watu waliokuwa viwete, vilema, vipofu, 
mabubu, na wengine wengi, nao wakawaweka miguuni pake, naye 
akawaponya. 31 Basi umati ukashangaa ulipoona mabubu 
wakiongea, vilema wakiponywa, viwete wakitembea, na vipofu 
wakiona, nao wakamsifu Mungu wa Israeli. 


32 Lakini Yesu akawaita wanafunzi wake na kuwaambia: 
“Ninausikitikia umati, kwa sababu tayari wamekaa pamoja nami siku 
tatu nao hawajala chochote. Sitaki kuwaacha waende wakiwa na 
njaa,” wasije wakazimia njiani.” 33 Hata hivyo, wanafunzi 
wakamwambia: “Tutapata wapi mikate ya kutosha kuushibisha umati 
huu mkubwa mahali hapa pasipo na watu?” 34 Ndipo Yesu 
akawauliza: “Mna mikate mingapi?” Wakajibu: “Saba, na samaki 
wachache wadogo.” 35 Kwa hiyo, baada ya kuuagiza umati uketi 
chini, 36 akachukua ile mikate saba na wale samaki, na baada ya 
kutoa shukrani, akamega na kuanza kuwagawia wanafunzi, nao 
wanafunzi wakaugawia umati. 37 Na wote wakala wakashiba, kisha 
wakakusanya vipande vilivyobaki, wakajaza vikapu saba vikubwa. 
38 Sasa wale waliokula walikuwa wanaume 4,000, na pia wanawake 
na watoto wadogo. 39 Mwishowe, baada ya kuuaga umati, akaingia 
kwenye mashua na kwenda katika eneo la Magadani. 


A Mt. 15:2 Yaani, hawajisafishi kisherehe. 

^ Mt. 15:4 Au “anayesema mambo mabaya kumhusu.” 

^ Mt. 15:19 Wingi wa neno la Kigiriki pornei'a. Angalia Kamusi. 
A Mt. 15:20 Yaani, bila kujisafisha kisherehe. 

A Mt. 15:22 Au “Nionyeshe rehema.” 

A Mt. 15:25 Au “kumwinamia.” 


A Mt. 15:32 Au “wamefunga.” 


Mathayo 16:1-28 


16 Mafarisayo na Masadukayo wakamjia Yesu, na ili kumjaribu 
wakamwomba awaonyeshe ishara kutoka mbinguni. 2 Akawajibu: 
“Inapofika jioni ninyi husema, ‘Hali ya hewa itakuwa nzuri kwa 
maana anga ni jekundu, 3 na asubuhi mnasema: ‘Leo kutakuwa na 
baridi kali na mvua, kwa maana anga ni jekundu na lina mawingu 
mazito.' Mnajua jinsi ya kufafanua hali ya anga, lakini hamwezi 
kufafanua ishara za nyakati. 4 Kizazi kiovu na chenye uzinzi” 
kinaendelea kutafuta ishara, lakini hakitapewa ishara yoyote 
isipokuwa ishara ya Yona.” Ndipo akawaacha, akaenda zake. 


> Sasa wanafunzi wakavuka kwenda ng'ambo ya bahari lakini 
wakasahau kuchukua mikate. 6 Yesu akawaambia: “Muwe macho na 
mjihadhari na chachu ya Mafarisayo na Masadukayo.” 7 Basi 
wakaanza kujadiliana, wakisema: “Hatukubeba mikate yoyote.” 

8 Akijua hilo, Yesu akawauliza: “Ninyi wenye imani ndogo, kwa nini 
mnajadiliana kati yenu kuhusu kutokuwa na mikate? 9 Je, bado 
hamwelewi, au je, hamkumbuki ile mikate mitano kuhusiana na wale 
watu 5,000, na ni vikapu vingapi mlivyokusanya? 10 Au ile mikate 
saba kuhusiana na wale watu 4,000 na ni vikapu vingapi vikubwa 
mlivyokusanya? 11 Kwa nini hamwelewi kwamba sikuongea nanyi 
kuhusu mikate? Bali jihadharini na chachu” ya Mafarisayo na 
Masadukayo.” 12 Ndipo wakaelewa kwamba hakuwa akizungumza 
kuhusu chachu ya mikate, bali kujihadhari na mafundisho ya 
Mafarisayo na Masadukayo. 


13 Alipofika katika eneo la Kaisaria Filipi, Yesu akawauliza wanafunzi 
wake: “Watu wanasema Mwana wa binadamu ni nani?” 14 Wakajibu: 
“Baadhi yao husema Yohana Mbatizaji, wengine Eliya, na bado 


wengine Yeremia au mmoja wa manabii.” 15 Akawauliza: “Hata 
hivyo, ninyi mnasema mimi ni nani?” 16 Simoni Petro akajibu: “Wewe 
ndiye Kristo, Mwana wa Mungu aliye hai.” 17 Yesu akamwambia: 
“Mwenye furaha ni wewe, Simoni mwana wa Yona, kwa sababu 
mwili na damu havikukufunulia* hilo, bali Baba yangu aliye mbinguni 
ndiye aliyekufunulia. 18 Pia, ninakuambia: Wewe ni Petro, na juu ya 
mwamba huu nitajenga kutaniko langu, na malango ya Kaburi” 
hayatalishinda. 19 Nitakupa funguo za Ufalme wa mbinguni, na lolote 
utakalofunga duniani tayari litakuwa limefungwa mbinguni, na lolote 
utakalofungua duniani tayari litakuwa limefunguliwa mbinguni.” 

20 Ndipo akawaagiza wanafunzi kwa kusisitiza wasimwambie yeyote 
kwamba yeye ndiye Kristo. 


21 Tangu wakati huo, Yesu akaanza kuwafafanulia wanafunzi wake 
kwamba ni lazima aende Yerusalemu na kuteswa sana na wazee, 
wakuu wa makuhani, na waandishi, kisha atauawa, na siku ya tatu 
afufuliwe. 22 Ndipo Petro akampeleka kando na kuanza kumkemea, 
akisema: “Bwana jihurumie;* hutapatwa kamwe na mambo hayo.” 
23 Lakini Yesu akamgeuzia mgongo, akamwambia Petro: “Nenda 
nyuma yangu, Shetani! Wewe ni kikwazo kwangu, kwa sababu 
hufikirii mawazo ya Mungu, bali ya wanadamu.” 


24 Kisha Yesu akawaambia wanafunzi wake: “Mtu yeyote akitaka 
kunifuata, lazima ajikane mwenyewe, aubebe mti wake wa mateso” 
na aendelee kunifuata. 25 Kwa maana yeyote anayetaka kuuokoa 
uhai wake” ataupoteza, lakini yeyote anayeupoteza uhai wake” kwa 
ajili yangu ataupata. 26 Kwa kweli mtu atapata faida gani akiupata 
ulimwengu wote lakini apoteze uhai wake?” Au mtu atatoa nini ili 
abadilishane na uhai wake?” 27 Kwa maana Mwana wa binadamu 
atakuja katika utukufu wa Baba yake pamoja na malaika zake, kisha 


atamlipa kila mtu kulingana na mwenendo wake. 28 Kwa kweli 


ninawaambia kwamba kuna baadhi ya wale waliosimama hapa 


ambao hawataonja kifo kamwe kabla ya kumwona Mwana wa 


binadamu akija katika Ufalme wake.” 


^ Mt. 


^ Mt 


16:4 Au “kisicho na uaminifu.” 


. 16:11 Au “hamira.” 


^ Mt. 


16:17 Au “kwa sababu mwanadamu hakukufunulia.” 


^ Mt 


. 16:18 Au “Hadesi.” Angalia Kamusi. 


^ Mt 


. 16:22 Au 'jitendee kwa fadhili.” 


^ Mt. 


16:24 Angalia Kamusi, “Mti wa mateso.” 


AMi 


. 16:25 Au “nafsi yake.” 


^ Mt 


. 16:25 Au “nafsi yake.” 


^ Mt 


. 16:26 Au “nafsi yake.” 


^ Mt 


. 16:26 Au “nafsi yake.” 


Mathayo 17:1-27 


17 Siku sita baadaye, Yesu alienda pamoja na Petro, Yakobo na 
Yohana ndugu yake kwenye mlima mrefu wakiwa peke yao. 2 Sura 
yake ikageuka mbele yao; uso wake ukang'aa kama jua, na mavazi 
yake ya nje yakang'aa” kama nuru. 3 Tazama! wakaona Musa na 
Eliya wakizungumza na Yesu. 4 Ndipo Petro akamwambia Yesu: 
“Bwana, ni vizuri sisi tuwe hapa. Ukitaka, nitasimamisha mahema 
matatu hapa, moja lako, moja la Musa, na moja la Eliya.” 

> Alipokuwa bado akizungumza, tazama! wingu jangavu 
likawafunika, na tazama! sauti kutoka katika lile wingu ikasema: 
“Huyu ni Mwanangu, mpendwa, ambaye nimemkubali. Msikilizeni.” 
6 Wanafunzi waliposikia hilo wakaanguka kifudifudi, wakaogopa 
sana. 7 Ndipo Yesu akawakaribia, akawagusa na kuwaambia: 
“Simameni. Msiogope.” 8 Walipotazama juu, hawakumwona mtu 
yeyote ila Yesu tu. 9 Walipokuwa wakishuka kutoka mlimani, Yesu 
akawaamuru: “Msimwambie mtu yeyote maono hayo mpaka Mwana 
wa binadamu atakapofufuliwa kutoka kwa wafu.” 


10 Hata hivyo, wanafunzi wakamuuliza: “Kwa nini basi waandishi 
husema kwamba lazima Eliya aje kwanza?” 11 Akawajibu: “Kwa 
kweli Eliya anakuja naye atarudisha mambo yote. 12 Hata hivyo, 
ninawaambia kwamba tayari Eliya amekuja lakini hawakumtambua 
bali walimtendea kama walivyotaka. Vivyo hivyo, Mwana wa 
binadamu atateseka mikononi mwao.” 13 Ndipo wanafunzi 
wakatambua kwamba alikuwa akiwaeleza kumhusu Yohana 
Mbatizaji. 


14 Walipofika karibu na umati, mtu fulani akamkaribia Yesu, akapiga 
magoti, na kusema: 15 “Bwana, mhurumie” mwanangu, kwa sababu 


ana kifafa na ni mgonjwa sana. Yeye huanguka ndani ya moto na 
ndani ya maji mara nyingi. 16 Nilimleta kwa wanafunzi wako, lakini 
walishindwa kumponya.” 17 Yesu akajibu: “Enyi kizazi kisicho na 
imani na kilichopotoka, nitaendelea kuwa pamoja nanyi mpaka lini? 
Nitawavumilia mpaka lini? Mleteni hapa.” 18 Kisha Yesu akamkemea 
yule roho mwovu, naye akamtoka, na yule mvulana akapona 
kuanzia saa hiyo. 19 Ndipo wanafunzi wakamjia Yesu faraghani na 
kumuuliza: “Kwa nini tulishindwa kumfukuza?” 20 Akawaambia: “Ni 
kwa sababu ya imani yenu ndogo. Kwa kweli ninawaambia, mkiwa 
na imani inayolingana na mbegu ya haradali, mtauambia mlima huu, 
‘Ondoka hapa uende pale,' nao utaondoka, na hakuna jambo 
litakalowashinda.” 217 —— 


22 Walipokuwa wamekusanyika huko Galilaya, Yesu akawaambia: 
“Mwana wa binadamu atasalitiwa mikononi mwa watu, 23 nao 
watamuua, na siku ya tatu atafufuliwa.” Kwa hiyo wakahuzunika 
sana. 


24 Baada ya kufika Kapernaumu watu wanaokusanya kodi ya 
drakma* mbili wakaja na kumuuliza Petro: “Je, mwalimu wenu hulipa 
kodi ya drakma mbili?” 25 Akajibu: “Ndiyo.” Hata hivyo, mara tu 
alipoingia ndani ya nyumba Yesu akamuuliza: “Unaonaje Simoni? 
Wafalme wa dunia hupokea ushuru au kodi” kutoka kwa nani? 
Kutoka kwa wana wao au kutoka kwa wageni?” 25 Alipojibu: “Kutoka 
kwa wageni,” Yesu akamwambia: “Basi, kwa kweli wana hawalipi 
kodi. 27 Lakini ili tusiwakwaze, nenda baharini utupe ndoano na 
uchukue samaki wa kwanza atakayetokea, na utakapofungua 
kinywa chake, utapata sarafu ya fedha.” Ichukue nawe uwape kwa 
ajili yangu na kwa ajili yako.” 


^ Mt. 17:2 Au “yakawa meupe.” 

^ Mt. 17:15 Au “mwonyeshe rehema.” 
A Mt. 17:21 Angalia Nyongeza A3. 

A Mt. 17:24 Angalia Nyongeza B14. 

^ Mt. 17:25 Au “kodi ya kichwa.” 


A Mt. 17:27 Tnn., “sarafu ya stateri,” inadhaniwa kuwa ndiyo 
tetradrakma. Angalia Nyongeza B14. 


Mathayo 18:1-35 


18 Katika saa hiyo wanafunzi wakamkaribia Yesu na kumuuliza: 
“Kwa kweli ni nani aliye mkuu zaidi katika Ufalme wa mbinguni?” 
2 Basi akamwita mtoto mdogo, akamsimamisha katikati yao 3 na 
kusema: “Kwa kweli ninawaambia, msipogeukaž na kuwa kama 
watoto wadogo, hamtaingia kamwe katika Ufalme wa mbinguni. 

4 Kwa hiyo, yeyote atakayejinyenyekeza kama mtoto huyu mdogo 
ndiye mkuu zaidi katika Ufalme wa mbinguni; 5 na yeyote 
anayempokea mtoto mdogo kama huyu kwa msingi wa jina langu 
ananipokea mimi pia. 6 Lakini yeyote anayemkwaza mmoja wa 
hawa wadogo wanaoniamini, ingekuwa afadhali afungiwe shingoni 
jiwe la kusagia ambalo huzungushwa na punda, kisha azamishwe 
baharini. 


7 “Ole kwa ulimwengu kwa sababu ya vikwazo! Bila shaka, lazima 
vikwazo vije, lakini ole wake mtu ambaye kikwazo kitakuja kupitia 
kwake! 8 Basi, ikiwa mkono wako au mguu wako unakufanya 
ukwazike, ukate na kuutupa mbali nawe. Ni afadhali uingie katika 
uzima ukiwa kilema au kiwete kuliko kutupwa ndani ya moto wa 
milele ukiwa na mikono miwili au miguu miwili. 9 Pia, ikiwa jicho lako 
linakufanya ukwazike, ling'oe na kulitupa mbali nawe. Afadhali uingie 
katika uzima ukiwa na jicho moja kuliko kutupwa katika Gehena” ya 
moto ukiwa na macho mawili. 10 Angalieni msimdharau mmoja wa 
hawa wadogo, kwa maana ninawaambia kwamba malaika zao 
mbinguni sikuzote huutazama uso wa Baba yangu aliye mbinguni. 


Ti * = 


12 “Mnaonaje? Mtu akiwa na kondoo 100 na mmoja apotee, je, 
hatawaacha wale 99 mlimani na kwenda kumtafuta yule aliyepotea? 


13 Naye akimpata, hakika ninawaambia, yeye humshangilia huyo 
kuliko wale 99 ambao hawakupotea. 14 Vivyo hivyo, Baba yangu” 
aliye mbinguni hapendi hata mmoja wa hawa wadogo aangamie. 


15 “Zaidi ya hayo, ndugu yako akitenda dhambi, nenda ufunue kosa 
lake” kati yako na yeye peke yenu. Akikusikiliza, umempata ndugu 
yako. 16 Lakini asipokusikiliza, nenda pamoja na mtu mmoja 

au wawili, ili kwa ushahidi wa” mashahidi wawili au watatu kila jambo 
lithibitishwe. 17 Asipowasikiliza hao, liambie kutaniko. Asipolisikiliza 
kutaniko pia, na awe kwako kama mtu wa mataifa na kama 
mkusanya kodi. 


18 “Kwa kweli ninawaambia, mambo yoyote mtakayofunga duniani 
tayari yatakuwa yamefungwa mbinguni, na mambo yoyote 
mtakayofungua duniani tayari yatakuwa yamefunguliwa mbinguni. 
19 Tena kwa kweli ninawaambia, wawili kati yenu duniani 
wakikubaliana kuomba jambo lolote muhimu, litatendeka kwa ajili 
yao kwa sababu ya Baba yangu aliye mbinguni. 20 Kwa maana 
mahali wanapokusanyika wawili au watatu katika jina langu, nipo 
hapo kati yao.” 


21 Ndipo Petro akaja na kumuuliza: “Bwana, ndugu yangu 
atanitendea dhambi mara ngapi nami nimsamehe? Mpaka mara 
saba?” 22 Yesu akamwambia: “Ninakuambia, si mpaka mara saba, 
bali mpaka mara 77. 


23 “Ndiyo sababu Ufalme wa mbinguni ni kama mfalme aliyetaka 
kufanya hesabu pamoja na watumwa wake. 24 Alipoanza kufanya 
hesabu, akaletewa mtu aliyekuwa na deni lake la talanta 10,000.” 

25 Lakini kwa sababu hakuwa na uwezo wa kulipa, bwana wake 
akaamuru wamuuze mtumwa huyo, mke wake, watoto wake, na mali 


zake zote ili kulipa deni. 26 Ndipo mtumwa huyo akaanguka chini na 
kumsujudia,” akisema, ‘Naomba univumilie, nitakulipa kila kitu.’ 

27 Bwana wake akamsikitikia mtumwa huyo, akamwachilia na 
kulifuta deni lake. 28 Lakini mtumwa huyo alipotoka akamkuta mmoja 
wa watumwa wenzake aliyekuwa na deni lake la dinari” 100, 
akamshika na kumkaba koo, akisema, ‘Nilipe ninachokudai.’ 29 Basi 
mtumwa mwenzake akaanguka chini na kuanza kumsihi, ‘Naomba 
univumilie, nami nitakulipa.’ 30 Hata hivyo, akakataa, akaenda na 
kuagiza atupwe gerezani mpaka alipe deni lake. 31 Watumwa 
wenzake walipoona jambo hilo, wakahuzunika sana, wakaenda 
kumweleza bwana wao mambo yote yaliyokuwa yametendeka. 

32 Ndipo bwana wake akamwita na kumwambia: ‘Mtumwa mwovu, 
nilifuta deni lako lote uliponisihi. 33 Je, hukupaswa pia kumwonyesha 
rehema mtumwa mwenzako kama nilivyokuonyesha rehema?’ 

34 Ndipo bwana wake akiwa amekasirika sana, akamkabidhi kwa 
walinzi wa jela mpaka alipe deni lake lote. 35 Baba yangu wa 
mbinguni atawatendea ninyi vivyo hivyo ikiwa kila mmoja wenu 
hatamsamehe ndugu yake kutoka moyoni.” 


^ Mt. 18:3 Au “msipobadilika.” 


^ Mt. 18:9 Angalia Kamusi. 


^ Mt. 18:11 Angalia Nyongeza A3. 


^ Mt. 18:14 Au labda, “yenu.” 
^ Mt. 18:15 Tnn., “na umkaripie.” 


^ Mt. 18:16 Tnn., “kinywa cha.” 


A Mt. 18:24 Talanta 10,000 za fedha zilikuwa sawa na dinari 
60,000,000. Angalia Nyongeza B14. 


A Mt. 18:26 Au “kumwinamia.” 


A Mt. 18:28 Angalia Nyongeza B14. 


Mathayo 19:1-30 


19 Yesu alipomaliza kusema maneno hayo, akaondoka Galilaya na 
kwenda kwenye mipaka ya” Yudea ng'ambo ya Yordani. 2 Pia, umati 
mkubwa ukamfuata, naye akawaponya huko. 


3 Mafarisayo wakaja wakikusudia kumjaribu Yesu, wakamuuliza: “Je, 
ni halali mwanamume kumtaliki mke wake kwa sababu yoyote ile?” 

4 Akawajibu: “Je, hamkusoma kwamba yule aliyewaumba tangu 
mwanzo aliwaumba mwanamume na mwanamke >? na kusema: 
‘Kwa sababu hiyo mwanamume atamwacha baba yake na mama 
yake naye atashikamana na mke wake, na hao wawili watakuwa 
mwili mmoja’? 6 Basi wao si wawili tena, bali mwili mmoja. Kwa hiyo, 
kile ambacho Mungu ameunganisha mtu yeyote asikitenganishe.” 

7 Wakamuuliza: “Basi, kwa nini Musa aliagiza kutoa cheti cha 
kumfukuza na kumtaliki?” 8 Akawajibu: “Musa aliwaruhusu kuwataliki 
wake zenu kwa sababu ya ugumu wa mioyo yenu, lakini haikuwa 
hivyo tangu mwanzo. 9 Ninawaambia kwamba mtu yeyote 
anayemtaliki mke wake isipokuwa kwa sababu ya uasherati,” na 
kumwoa mwingine, anafanya uzinzi.” 


10 Wanafunzi wakamwambia: “Ikiwa hali iko hivyo kati ya mtu na 
mke wake, ni afadhali mtu asioe.” 11 Yesu akawaambia: “Si watu 
wote wanaolipa nafasi jambo hilo, ila tu wale walio na zawadi. 

12 Kwa maana kuna wale waliozaliwa wakiwa matowashi, wengine 
wamefanywa matowashi na watu, na wengine wamejifanya 
wenyewe kuwa matowashi kwa ajili ya Ufalme wa mbinguni. Yule 
anayeweza kulipa nafasi jambo hilo na afanye hivyo.” 


13 Ndipo watu wakamletea watoto wadogo ili aweke mikono yake juu 
yao na kusali, lakini wanafunzi wakawakemea. 14 Hata hivyo, Yesu 


akawaambia: “Waacheni watoto wadogo waje kwangu, na msijaribu 
kuwazuia, kwa maana Ufalme wa mbinguni ni wa wale walio kama 
wao.” 15 Naye akaweka mikono yake juu yao kisha akaondoka hapo. 


16 Sasa tazama! mtu fulani akamjia na kumuuliza: “Mwalimu, 
ninapaswa kufanya mambo gani mema ili nipate uzima wa milele?” 
17 Yesu akamwambia: “Kwa nini unaniuliza kuhusu mambo mema? 
Kuna Mmoja tu aliye mwema. Hata hivyo, ikiwa unataka kuingia 
katika uzima, zishike amri sikuzote.” 18 Akamuuliza: “Amri gani?” 
Yesu akajibu: “Usiue, usifanye uzinzi, usiibe, usitoe ushahidi wa 
uwongo, 19 mheshimu baba yako na mama yako, na lazima 
umpende jirani yako kama unavyojipenda mwenyewe.” 20 Yule 
mwanamume kijana akamwambia: “Nimeyashika yote hayo; nifanye 
nini zaidi?” 21 Yesu akamwambia: “Ikiwa unataka kuwa mkamilifu,” 
nenda ukauze mali zako na uwape maskini, nawe utakuwa na 
hazina mbinguni; kisha uje uwe mfuasi wangu.” 22 Yule 
mwanamumŒe kijana aliposikia hivyo, akaenda zake akiwa na huzuni, 
kwa maana alikuwa na mali nyingi. 23 Ndipo Yesu akawaambia 
wanafunzi wake: “Kwa kweli ninawaambia, itakuwa vigumu kwa tajiri 
kuingia katika Ufalme wa mbinguni. 24 Tena ninawaambia, ni rahisi 
zaidi kwa ngamia kupita katika tundu la sindano kuliko tajiri kuingia 
katika Ufalme wa Mungu.” 


25 Wanafunzi waliposikia hilo, wakashangaa sana na kumuuliza: “Ni 
nani kwa kweli anayeweza kuokolewa?” 26 Yesu akawatazama kwa 
makini na kusema: “Kwa wanadamu jambo hilo haliwezekani, lakini 
kwa Mungu mambo yote yanawezekana.” 


27 Ndipo Petro akamwambia: “Tazama! Tumeacha kila kitu na 
kukufuata; basi tutapata nini?” 28 Yesu akasema: “Kwa kweli 


ninawaambia, katika uumbaji mpya, Mwana wa binadamu 
atakapoketi katika kiti chake cha ufalme chenye utukufu, ninyi 
ambao mmenifuata mtaketi katika viti vya ufalme 12, mkiyahukumu 
makabila 12 ya Israeli. 29 Na kila mtu ambaye ameacha nyumba au 
ndugu au dada au baba au mama au watoto au mashamba kwa ajili 
ya jina langu atapokea mara 100 zaidi, naye ataurithi uzima wa 
milele. 


30 “Lakini wengi walio wa kwanza watakuwa wa mwisho na wa 
mwisho watakuwa wa kwanza. 


^ Mt. 19:1 Au “karibu na mipaka ya.” 


^ Mt. 19:9 Neno la Kigiriki, por:nei'a. Angalia Kamusi. 


^ Mt. 19:21 Au “kamili.” 


Mathayo 20:1-34 


20 “Kwa maana Ufalme wa mbinguni ni kama bwana mwenye 
nyumba aliyetoka asubuhi na mapema kwenda kuajiri wafanyakazi 
kwa ajili ya shamba lake la mizabibu. 2 Baada ya kukubaliana na 
wafanyakazi hao awalipe dinari” moja kwa siku, akawatuma katika 
shamba lake la mizabibu. 3 Akatoka pia karibu saa tatu,” akaona 
wengine wamesimama sokoni bila kazi; 4 akawaambia, ‘Ninyi pia, 
nendeni katika shamba la mizabibu, nami nitawalipa haki yenu.’ 

5 Basi wakaenda. Tena akatoka karibu saa sita” na saa tisa” na 
kufanya vivyo hivyo. 6 Mwishowe, akatoka karibu saa kumi na 
moja,” akakuta wengine wakiwa wamesimama tu, naye akawauliza, 
‘Mbona mmesimama hapa mchana kutwa bila kazi?’ 7 Wakamjibu, 
‘Kwa sababu hakuna mtu aliyetuajiri. Akawaambia, ‘Ninyi pia 
nendeni katika shamba la mizabibu.’ 


8 “Ilipofika jioni, mwenye shamba la mizabibu akamwambia 
msimamizi wake, 'Waite wafanyakazi uwalipe mshahara wao, 
ukianza na wa mwisho na kumalizia na wa kwanza.' 9 Wale watu wa 
saa 11 walipokuja, wakapokea kila mmoja dinari” moja. 10 Basi, wale 
wa kwanza walipokuja, walidhani wangepokea zaidi; lakini wao pia 
wakalipwa dinari” moja. 11 Walipoipokea wakaanza kumlalamikia 
bwana mwenye nyumba 12 na kusema, ‘Watu hawa wa mwisho 
walifanya kazi kwa saa moja tu; na bado umewalipa sawa na sisi 
tuliofanya kazi ngumu mchana kutwa kwenye jua kali! 13 Lakini 
akamjibu mmoja wao, akasema, 'Mwenzangu, sijakukosea. 
Tulikubaliana dinari” moja, sivyo? 14 Chukua mshahara wako uende. 
Ninataka kumpa huyu wa mwisho sawa na wewe. 15 Je, sina haki ya 
kufanya kile ninachotaka na vitu vyangu? Au jicho lako lina wivu” 


kwa sababu mimi ni mwema?” 16 Vivyo hivyo, wa mwisho watakuwa 
wa kwanza, na wa kwanza watakuwa wa mwisho.” 


17 Alipokuwa akipanda kwenda Yerusalemu, Yesu akawaita 
faraghani wale wanafunzi 12 na kuwaambia wakiwa barabarani: 

18 “Tazama! Tunapanda kwenda Yerusalemu, na Mwana wa 
binadamu atatiwa mikononi mwa wakuu wa makuhani na waandishi. 
Nao watamhukumia kifo 19 na kumtia mikononi mwa watu wa 
mataifa ili wamdhihaki, wampige mijeledi, na kumuua kwenye mti; na 
siku ya tatu atafufuliwa.” 


20 Ndipo mama ya wana wa Zebedayo akamjia akiwa na wanawe, 
akamsujudia” na kumwomba jambo fulani. 21 Yesu akamuuliza: 
“Unataka nini?” Akamjibu: “Toa agizo kwamba hawa wanangu wawili 
waketi mmoja upande wako wa kuume na mwingine upande wako 
wa kushoto, katika Ufalme wako.” 22 Yesu akajibu: “Hamjui kile 
mnachoomba. Je, mnaweza kunywa kikombe ambacho niko karibu 
kukinywa?” Wakamwambia: “Tunaweza.” 23 Akawaambia: “Kwa 
kweli mtakunywa kikombe changu, lakini kuketi upande wangu wa 
kuume na upande wangu wa kushoto si haki yangu kutoa, bali 
wataketi wale ambao Baba yangu amewatayarishia.” 


24 Wale wengine kumi waliposikia jambo hilo, wakawakasirikia hao 
ndugu wawili. 25 Lakini Yesu akawaita, akawaambia: 

“Mnajua kwamba watawala wa mataifa hupiga ubwana juu yao na 
wakuu hutumia mamlaka juu yao. 26 Haipaswi kuwa hivyo kati yenu; 
bali yeyote anayetaka kuwa mkubwa kati yenu lazima awe 
mhudumu wenu, 27 na yeyote anayetaka kuwa wa kwanza kati yenu 
lazima awe mtumwa wenu. 28 Kama vile Mwana wa binadamu 


alivyokuja, si kuhudumiwa, bali kuhudumu na kutoa uhai wake” uwe 
fidia badala ya wengi.” 


29 Walipokuwa wakitoka Yeriko umati mkubwa ukamfuata. 30 Na 
tazama! wanaume wawili vipofu waliokuwa wameketi kando ya 
barabara waliposikia kwamba Yesu anapitia hapo, wakapaza sauti: 
“Bwana, Mwana wa Daudi, tuhurumie!”” 31 Hata hivyo, umati 
ukawakemea na kuwaambia wanyamaze; lakini wakapaza sauti hata 
zaidi, wakisema: “Bwana, Mwana wa Daudi, tuhurumie!”” 32 Basi 
Yesu akasimama, akawaita na kuwauliza: “Mnataka niwafanyie 
nini?” 33 Wakamjibu: “Bwana, tunaomba macho yetu yafunguliwe.” 
34 Yesu akawasikitikia, akayagusa macho yao, na mara moja 
wakaanza kuona, nao wakamfuata. 


A Mt. 20:2 Angalia Nyongeza B14. 

A Mt. 20:3 Yaani, karibu saa 3 asubuhi. 
^ Mt. 20:5 Yaani, karibu saa 6 mchana. 
A Mt. 20:5 Yaani, karibu saa 9 alasiri. 

A Mt. 20:6 Yaani, karibu saa 11 jioni. 

A Mt. 20:9 Angalia Nyongeza B14. 

A Mt. 20:10 Angalia Nyongeza B14. 

A Mt. 20:13 Angalia Nyongeza B14. 

A Mt. 20:15 Tnn., “ni baya; lina uovu.” 


A Mt. 20:15 Au “mkarimu.” 


^ Mt. 20:20 Au, “akamwinamia.” 
^ Mt. 20:28 Au “nafsi yake.” 
^ Mt. 20:30 Au “tuonyeshe rehema!” 


^ Mt. 20:31 Au “tuonyeshe rehema!” 


Mathayo 21:1-46 


21 Walipokaribia Yerusalemu na kufika Bethfage kwenye Mlima wa 
Mizeituni, Yesu akawatuma wanafunzi wawili, 2 akawaambia: 
punda amefungwa, na mwanapunda akiwa pamoja naye. 
Wafungueni na kuniletea. 3 Mtu yeyote akiwauliza, semeni, ‘Bwana 
anawahitaji. Na mara moja atawaruhusu mwachukue.” 


4 Kwa kweli hilo lilitukia ili kutimiza maneno haya yaliyosemwa 
kupitia nabii: 5 “Mwambieni binti ya Sayuni, ‘Tazama! Mfalme wako 
anakuja kwako, naye ni mpole na amepanda juu ya punda, naam, 
juu ya mwanapunda, uzao wa mnyama wa kubeba mizigo.” 


6 Kwa hiyo wale wanafunzi wakaenda na kufanya kama Yesu 
alivyowaagiza. 7 Wakamleta huyo punda na mwanapunda wake, 
kisha wakatandika juu yao mavazi yao ya nje, naye akayakalia. 

8 Wengi katika umati wakatandaza mavazi yao ya nje barabarani, na 
wengine wakakata matawi ya miti na kuyatandaza barabarani. 

9 Isitoshe umati uliomtangulia na wale waliomfuata waliendelea 
kupaza sauti: “Tunaomba umwokoe, Mwana wa Daudi! Amebarikiwa 
yule anayekuja katika jina la Yehova!” Tunaomba umwokoe, katika 
vilele vilivyo juu!” 


10 Alipoingia Yerusalemu, jiji lote likawa na msukosuko, na 
kuulizana: “Ni nani huyu?” 11 Umati ukaendelea kusema: “Huyu 
ndiye nabii Yesu, kutoka Nazareti ya Galilaya!” 


12 Yesu akaingia hekaluni na kuwafukuza wote waliokuwa wakiuza 
na kununua hekaluni, akazipindua meza za wale waliokuwa 
wakibadili pesa na viti vya wale waliokuwa wakiuza njiwa. 


13 Akawaambia: “Imeandikwa, ‘Nyumba yangu itaitwa nyumba ya 
sala, lakini ninyi mnaifanya kuwa pango la wanyang'anyi.” 14 Pia, 
vipofu na vilema wakamwendea hekaluni, naye akawaponya. 


15 Wakuu wa makuhani na waandishi walipoona mambo ya 
kustaajabisha aliyofanya na pia wavulana waliokuwa wakipaza sauti 
hekaluni wakisema: “Tunaomba umwokoe, Mwana wa Daudi!” 
wakakasirika 16 na kumwambia: “Je, unasikia wanachosema?” Yesu 
akajibu: “Ndiyo. Je, hamkusoma jambo hili, 'Kutoka katika vinywa 
vya watoto wadogo na wanaonyonya, umetoa sifa'?” 17 Kisha 
akawaacha, akatoka nje ya jiji na kwenda Bethania, akalala huko. 


18 Alipokuwa akirudi jijini asubuhi na mapema, akahisi njaa. 

19 Akaona mtini kando ya barabara, akaukaribia lakini hakupata 
chochote ila majani tu, akauambia: “Usizae matunda tena kamwe.” 
Mara moja ule mtini ukanyauka. 20 Wanafunzi walipoona hilo, 
wakashangaa na kusema: “Kwa nini mtini huu umenyauka mara 
moja?” 21 Yesu akawajibu: “Kwa kweli ninawaambia, mkiwa na imani 
nanyi msiwe na shaka, hamtafanya tu nilichoufanyia mtini huo, bali 
hata mkiuambia mlima huu, ‘Ng'oka, ukatupwe baharini,’ jambo hilo 
litatendeka. 22 Na mambo yote mnayoomba katika sala, mkiwa na 
imani, mtapokea.” 


23 Baada ya kuingia hekaluni, wakuu wa makuhani na wazee wa 
watu wakaja alipokuwa akifundisha, wakamuuliza: “Unafanya 
mambo haya kwa mamlaka gani? Na ni nani aliyekupa mamlaka 
hayo?” 24 Yesu akawajibu: “Nami nitawauliza swali. Mkinijibu basi 
nitawaambia ninafanya mambo haya kwa mamlaka gani: 25 Ubatizo 
wa Yohana, ulitoka wapi? Ulitoka mbinguni au kwa wanadamu?”* 
Lakini wakaanza kujadiliana kati yao wakisema: “Tukisema, ‘Ulitoka 


mbinguni, atatuuliza, ‘Kwa nini hamkumwamini?’ 26 Lakini tukisema, 
‘Ulitoka kwa wanadamu,’ tunaogopa umati, kwa maana wote 
wanamwona Yohana kuwa nabii.” 27 Basi wakamjibu: “Hatujui.” Naye 
Yesu akawaambia: “Nami siwaambii ninafanya mambo haya kwa 
mamlaka gani. 


28 “Mnaonaje? Mtu fulani alikuwa na watoto wawili. Akamwendea wa 
kwanza, akamwambia, 'Mwanangu, leo nenda ukafanye kazi katika 
shamba la mizabibu.’ 29 Akamjibu, ‘Sitaenda, lakini baadaye akajuta 
na akaenda. 30 Akamwendea wa pili na kumwambia jambo hilohilo. 
Naye akamjibu, ‘Nitaenda Baba, lakini hakwenda. 31 Kati ya hao 
wawili ni yupi aliyefanya mapenzi ya baba yake?” Wakasema: “Yule 
wa kwanza.” Yesu akasema: “Kwa kweli ninawaambia wakusanya 
kodi na makahaba wanawatangulia ninyi kuingia katika Ufalme wa 
Mungu. 32 Kwa maana Yohana alikuja kwenu katika njia ya uadilifu, 
lakini hamkumwamini. Hata hivyo, wakusanya kodi na makahaba 
walimwamini, nanyi, ijapokuwa mliona hilo, hamkujuta na 
kumwamini. 


33 “Sikilizeni mfano mwingine: Kulikuwa na mtu aliyemiliki shamba, 
akapanda shamba la mizabibu na kulizungushia ua, akachimba 
shinikizo la divai” ndani yake, akajenga mnara; kisha akalikodisha 
kwa wakulima, naye akasafiri kwenda ng'ambo. 34 Majira ya 
matunda yalipofika, akawatuma watumwa wake kwa wakulima ili 
wakachukue matunda yake. 35 Hata hivyo, wakulima hao 
wakawakamata wale watumwa, mmoja wakampiga, mwingine 
wakamuua, na mwingine wakampiga mawe. 36 Akawatuma tena 
watumwa wengine, wengi zaidi ya wale wa kwanza, lakini 
wakawatendea vivyo hivyo. 37 Mwishowe akamtuma mwana wake 
kwao, akisema, 'Watamheshimu mwanangu.’ 


38 Wakulima walipomwona yule mwana wakaambiana, ‘Huyu ndiye 
mrithi. Njooni tumuue ili tuuchukue urithi wake! 39 Kwa hiyo 
wakamkamata, wakamtupa nje ya shamba la mizabibu na kumuua. 
40 Basi, mwenye shamba la mizabibu atakapokuja, atawatendea nini 
wakulima hao?” 41 Wakamwambia: “Kwa sababu ni waovu, 
atawaangamiza kabisa na kulikodisha shamba la mizabibu kwa 
wakulima wengine, ambao watampa matunda yatakapoiva.” 


42 Yesu akawaambia: “Je, hamkusoma kamwe katika Maandiko 
kwamba 'Jiwe ambalo wajenzi walilikataa limekuwa jiwe kuu la 
pembeni.” Hili limetoka kwa Yehova,” na ni lenye kustaajabisha 
machoni petu’? 43 Ndiyo sababu ninawaambia, Ufalme wa Mungu 
utaondolewa kwenu na kupewa taifa linalozaa matunda yake. 44 Pia, 
mtu atakayeanguka kwenye jiwe hilo atavunjika vipandevipande. Na 
litamponda yeyote litakayemwangukia.” 


45 Wakuu wa makuhani na Mafarisayo waliposikia mifano ya Yesu, 
wakajua kwamba alikuwa akizungumza kuwahusu. 46 Ingawa 
walitaka kumkamata, waliogopa umati, kwa sababu walimwona 
kuwa nabii. 


A Mt. 21:9 Angalia Nyongeza A5. 


A Mt. 21:25 Au “chanzo chake ni wanadamu?” 
A Mt. 21:33 Au “mahali pa kukamulia zabibu.” 
A Mt. 21:42 Tnn., “kichwa cha pembeni.” 


A Mt. 21:42 Angalia Nyongeza A5. 


Mathayo 22:1-46 


22 Yesu akasema tena nao akitumia mifano, akawaambia: 2 “Ufalme 
wa mbinguni ni kama mfalme aliyemwandalia mwanawe karamu ya 
ndoa. 3 Akawatuma watumwa wake wawaite wale walioalikwa 
kwenye karamu ya ndoa, lakini hawakutaka kuja. 4 Tena akawatuma 
watumwa wengine, akasema, ‘Waambieni wale walioalikwa: 
“Tazameni! Nimetayarisha chakula changu cha mchana, ng'ombe 
dume wangu na wanyama waliononeshwa wamechinjwa, na vitu 
vyote viko tayari. Njooni kwenye karamu ya ndoa.” 5 Lakini 
wakapuuza na kwenda zao, wengine kwenye mashamba yao, na 
wengine kwenye biashara zao; $ lakini wengine wakawakamata 
wale watumwa wakawatendea kwa dharau na kuwaua. 


7 “Mfalme akakasirika sana, akatuma majeshi yake yakawaue 
wauaji hao na kulichoma jiji lao. 8 Kisha akawaambia watumwa 
wake, 'Karamu ya ndoa iko tayari, lakini walioalikwa hawakustahili. 
kumwalika kwenye karamu ya ndoa mtu yeyote mtakayemwona.’ 
10 Basi watumwa wakaenda barabarani na kuwaalika wote 
waliowaona, waovu na wema; na chumba cha sherehe za harusi 
kikajaa wageni.” 


11 “Mfalme alipoingia kuwakagua wageni, akamwona mtu ambaye 
hakuwa amevaa vazi la ndoa. 12 Basi akamuuliza, ‘Mwenzangu, 
umeingiaje humu bila vazi la ndoa?' Akakosa la kusema. 13 Ndipo 
mfalme akawaambia watumishi wake, 'Mfungeni mikono na miguu, 
kisha mmtupe nje gizani. Huko ndiko atalia na kusaga meno yake.’ 


14 “Kwa maana kuna wengi walioalikwa, lakini waliochaguliwa ni 
wachache.” 


15 Ndipo Mafarisayo wakaenda kupanga njama pamoja ili wamtege 
Yesu kwa maneno yake. 16 Basi wakawatuma wanafunzi wao 
kwake, pamoja na wafuasi wa chama cha Herode. Wakamwambia: 
“Mwalimu, tunajua wewe husema ukweli nawe hufundisha njia ya 
Mungu katika kweli, na hutafuti kibali cha yeyote, kwa maana 
huangalii sura ya nje ya mtu. 17 Basi tuambie, unaonaje? Je, ni 
halali” au si halali kumlipa Kaisari kodi?”* 18 Lakini Yesu akijua uovu 
wao, akasema: “Kwa nini mnanijaribu, ninyi wanafiki? 

19 Nionyesheni sarafu ya kodi.” Wakamletea dinari.” 20 Akawauliza: 
“Sura hii na maandishi haya ni ya nani?” 21 Wakajibu: “Ni ya 
Kaisari.” Ndipo akawaambia: “Basi, mlipeni Kaisari vitu vya Kaisari, 
na Mungu vitu vya Mungu.” 22 Waliposikia hilo, wakashangaa, 
wakamwacha na kwenda zao. 


23 Siku hiyo, Masadukayo ambao husema hakuna ufufuo, wakaja na 
kumuuliza: 24 “Mwalimu, Musa alisema: ‘Mtu yeyote akifa bila kupata 
watoto, ndugu yake anapaswa kumwoa mke wake ili kumwinulia 
ndugu yake uzao.' 25 Basi kulikuwa na ndugu saba kati yetu. Wa 
kwanza akaoa kisha akafa, na kwa sababu hakuwa na watoto, 
akamwachia ndugu yake mke wake. 26 Ikawa vivyo hivyo kwa yule 
wa pili na wa tatu, na kwa wote saba. 27 Mwishowe, yule mwanamke 
akafa. 28 Basi, katika ufufuo, atakuwa mke wa nani kati ya wale 
saba? Kwa maana aliolewa na wote.” 


29 Yesu akawajibu: “Ninyi mmekosea, kwa sababu hamjui Maandiko 
wala nguvu za Mungu; 30 kwa maana katika ufufuo, wanaume 
hawaoi, wala wanawake hawaolewi, bali wao ni kama malaika 
mbinguni. 31 Kuhusu ufufuo wa wafu, je, hamkusoma mliloambiwa 
na Mungu, aliposema: 32 “Mimi ni Mungu wa Abrahamu na Mungu 
wa Isaka na Mungu wa Yakobo’? Yeye si Mungu wa wafu, bali wa 


walio hai.” 33 Umati uliposikia hilo, ukashangazwa na mafundisho 
yake. 


34 Mafarisayo waliposikia kwamba Yesu amewanyamazisha 
Masadukayo, wakaja wakiwa kikundi kimoja. 35 Na mmoja wao 
aliyekuwa na ujuzi wa Sheria, akamuuliza swali ili kumjaribu: 
36 “Mwalimu, ni amri gani iliyo kuu zaidi katika Sheria?” 

37 Akamwambia: “Lazima umpende Yehova” Mungu wako kwa 
moyo wako wote na kwa nafsi” yako yote na kwa akili yako yote.’ 

38 Hii ndiyo amri ya kwanza na iliyo kuu zaidi. 39 Ya pili, kama hiyo, 
ni hii, Lazima umpende jirani yako kama unavyojipenda mwenyewe.’ 


40 Sheria yote na Manabii hutegemea amri hizo mbili.” 


41 Basi Mafarisayo walipokuwa wamekusanyika, Yesu akawauliza: 
42 “Mna maoni gani kuhusu Kristo? Ni mwana wa nani?” 
Wakamwambia: “Wa Daudi.” 43 Akawauliza: “Basi, kwa nini Daudi 
akiongozwa na roho anamwita Bwana, akisema, 44 “Yehova” 
alimwambia Bwana wangu: “Keti kwenye mkono wangu wa kuume 
mpaka niwaweke maadui wako chini ya miguu yako”? 45 Basi ikiwa 
Daudi anamwita Bwana, anawezaje kuwa mwanawe?” 46 Na hakuna 
mtu aliyeweza kumjibu neno, na tangu siku hiyo hakuna mtu 
aliyethubutu tena kumuuliza swali. 


A Mt. 22:10 Au “wale waliokuwa wameketi mezani.” 
^ Mt. 22:17 Au “sawa.” 
^ Mt. 22:17 Au “kodi ya kichwa.” 


^ Mt. 22:19 Angalia Nyongeza B14. 


A Mt. 22:37 Angalia Nyongeza A5. 


A Mt. 22:37 Angalia Kamusi. 


^ Mt. 22:44 Angalia Nyongeza A5. 


Mathayo 23:1-39 


23 Ndipo Yesu akauambia umati pamoja na wanafunzi wake: 

2 “Waandishi na Mafarisayo wamejiketisha kwenye kiti cha Musa. 
3 Kwa hiyo, fanyeni mambo yote wanayowaambia, lakini msitende 
kama wao, kwa maana wao husema lakini hawatendi mambo 
wanayosema. 4 Wao hufunga mizigo mizito na kuiweka kwenye 
mabega ya watu, lakini wao wenyewe hawataki kuisogeza hata kwa 
kidole chao. > Kazi zote wanazofanya, wanazifanya ili waonwe na 
watu, kwa maana wanapanua visanduku vyenye maandiko 
wanavyovaa kama ulinzi,” na kurefusha pindo zenye nyuzi za 
mavazi yao. $ Wao hupenda mahali penye heshima zaidi kwenye 
milo ya jioni na viti vya mbele” katika masinagogi 7 na kusalimiwa 
sokoni na kuitwa Rabi” na watu. 8 Lakini ninyi, msiitwe Rabi, kwa 
maana Mwalimu wenu ni mmoja, nanyi nyote ni ndugu. 9 Zaidi ya 
hayo, msimwite mtu yeyote baba yenu duniani, kwa maana Baba 
yenu ni mmoja, Yule aliye mbinguni. 10 Wala msiitwe viongozi, kwa 
maana Kiongozi wenu ni mmoja, Kristo. 11 Lakini aliye mkuu zaidi 
kati yenu lazima awe mhudumu wenu. 12 Yeyote anayejiinua 
atanyenyekezwa, na yeyote anayejinyenyekeza atainuliwa. 


13 “Ole wenu, waandishi na Mafarisayo, wanafiki! kwa sababu 
mnawafungia watu Ufalme wa mbinguni; kwa maana ninyi wenyewe 
hamwingii, na mnawazuia wale wanaotaka kuingia. 147 —— 


15 “Ole wenu, waandishi na Mafarisayo wanafiki! kwa sababu 
mnasafiri baharini na kwenye nchi kavu ili kumgeuza imani mtu 
mmoja, na anapogeuka, mnamfanya astahili Gehena” mara mbili 
zaidi yenu. 


16 “Ole wenu, viongozi vipofu mnaosema, 'Yeyote akiapa kwa 
hekalu, si kitu; lakini yeyote akiapa kwa dhahabu ya hekalu, yuko 
chini ya wajibu.’ 17 Wapumbavu na vipofu! Kwa kweli, ni kipi kilicho 
kikubwa zaidi, dhahabu au hekalu linaloitakasa dhahabu hiyo? 

18 Isitoshe, 'Yeyote akiapa kwa madhabahu, si kitu; lakini yeyote 
akiapa kwa zawadi iliyo kwenye madhabahu, yuko chini ya wajibu.’ 
19 Ninyi vipofu! Kwa kweli, ni kipi kilicho kikubwa zaidi, zawadi au 
madhabahu ambayo huitakasa zawadi hiyo? 20 Kwa hiyo yeyote 
anayeapa kwa madhabahu anaapa kwa madhabahu na kwa kila kitu 
kilicho juu yake; 21 na yeyote anayeapa kwa hekalu anaapa kwa 
hekalu na kwa Yule anayekaa ndani yake; 22 na yeyote anayeapa 
kwa mbingu anaapa kwa kiti cha ufalme cha Mungu na kwa Yule 
anayeketi juu yake. 


23 “Ole wenu, waandishi na Mafarisayo wanafiki! kwa sababu 
mnatoa sehemu ya kumi ya mnanaa na dili na bizari, lakini 
mmepuuza mambo mazito zaidi ya Sheria, yaani, haki, rehema, na 
uaminifu. Mlipaswa kufanya mambo hayo, bila kupuuza yale 
mengine. 24 Viongozi vipofu, ambao huchuja mbu lakini hummeza 
ngamia! 


25 “Ole wenu, waandishi na Mafarisayo wanafiki! kwa sababu 
mnasafisha upande wa nje wa kikombe na wa sahani, lakini ndani 
vimejaa pupa” na kutojizuia. 26 Farisayo kipofu, safisha kwanza 
ndani ya kikombe na sahani ili upande wa nje uwe safi pia. 


27 “Ole wenu, waandishi na Mafarisayo wanafiki! kwa sababu 
mnafanana na makaburi yaliyopakwa chokaa, ambayo kwa nje 
yanapendeza lakini ndani yamejaa mifupa ya wafu na kila namna ya 


uchafu. 28 Vivyo hivyo, kwa nje mnaonekana waadilifu kwa watu, 
lakini ndani mmejaa unafiki na uasi sheria. 


29 “Ole wenu, waandishi na Mafarisayo wanafiki! kwa sababu 
mnajenga makaburi ya manabii na kuyarembesha makaburi” ya 
waadilifu, 30 nanyi mnasema, 'Kama tungeishi katika siku za 
mababu zetu, hatungeshirikiana nao kumwaga damu ya manabii.’ 
31 Kwa hiyo, mnashuhudia dhidi yenu wenyewe kwamba ninyi ni 
wana wa wale waliowaua manabii. 32 Basi, kijazeni kipimo cha 
mababu zenu. 


33 “Ninyi nyoka, wana wa nyoka,” mtaikimbiaje hukumu ya Gehena? 
* 34 Kwa sababu hiyo, ninawatuma kwenu manabii na watu wenye 
hekima na walimu wa watu wote. Baadhi yao mtawaua na 
kuwatundika kwenye miti, na baadhi yao mtawapiga mijeledi katika 
masinagogi yenu na kuwatesa katika jiji baada ya jiji, 35 ili damu yote 
ya waadilifu iliyomwagwa duniani ije juu yenu, kuanzia damu ya 
Abeli mwadilifu mpaka damu ya Zekaria mwana wa Barakia, ambaye 
mlimuua kati ya patakatifu na madhabahu. 36 Kwa kweli 
ninawaambia, mambo yote haya yatakipata kizazi hiki. 


37 “Yerusalemu, Yerusalemu, muuaji wa manabii na aliyewapiga 
mawe wale waliotumwa kwake— nilijaribu mara ngapi kuwakusanya 
watoto wako, kama vile kuku anavyokusanya vifaranga wake chini 
ya mabawa yake! Lakini hamkutaka. 38 Tazama! Mmeachiwa 
nyumba yenu.” 39 Kwa maana ninawaambia, tangu sasa 
hamtaniona tena mpaka mtakaposema, ‘Amebarikiwa yule 
anayekuja katika jina la Yehova!”* 


A Mt. 23:5 Au “wanapanua vibweta vyao.” 


A Mt. 23:6 Au “bora.” 
A Mt. 23:7 Au “Mwalimu.” 
^ Mt. 23:14 Angalia Nyongeza A3. 


^ Mt. 23:15 Angalia Kamusi. 


^ Mt. 23:25 Au “vitu vilivyoporwa.” 
^ Mt. 23:29 Au “makaburi ya ukumbusho.” 
^ Mt. 23:33 Au “nyoka-vipiri.” 


^ Mt. 23:33 Angalia Kamusi. 


^ Mt. 23:38 Au labda, “Mmeachiwa nyumba yenu ukiwa.” 


^ Mt. 23:39 Angalia Nyongeza A5. 


Mathayo 24:1-51 


24 Yesu alipokuwa akitoka hekaluni, wanafunzi wake wakamkaribia 
na kumwonyesha majengo ya hekalu. 2 Akawaambia: “Je, mnaona 
vitu hivi vyote? Kwa kweli ninawaambia, hakuna jiwe litakaloachwa 
hapa juu ya jiwe lingine bila kuangushwa chini.” 


3 Alipokuwa ameketi kwenye Mlima wa Mizeituni, wanafunzi 
wakamkaribia faraghani, wakamuuliza: “Tuambie, mambo haya 
yatatukia lini, na ni nini itakayokuwa ishara ya kuwapo” kwako na ya 
umalizio wa mfumo wa mambo?”” 


4 Yesu akawajibu: “Jihadharini ili mtu yeyote asiwapotoshe, 5 kwa 
maana wengi watakuja kwa msingi wa jina langu, wakisema, ‘Mimi 
ndiye Kristo, nao watawapotosha wengi. 6 Mtasikia kuhusu vita na 
habari za vita. Msishtuke kwa maana lazima mambo hayo yatukie, 
lakini ule mwisho bado. 


7 “Kwa maana taifa litapigana na taifa na ufalme kupigana na 
ufalme, kutakuwa na upungufu wa chakula na matetemeko ya ardhi 
sehemu mbalimbali. 8 Mambo hayo yote ni mwanzo wa maumivu ya 
taabu. 


9 “Kisha watu watawakabidhi kwenye dhiki na kuwaua ninyi, nanyi 
mtachukiwa na mataifa yote kwa sababu ya jina langu. 10 Pia, wengi 
watakwazika, nao watasalitiana na kuchukiana. 11 Manabii wengi wa 
uwongo watatokea na kuwapotosha wengi; 12 na kwa sababu ya 
kuongezeka kwa uasi sheria, upendo wa wengi utapoa. 13 Lakini 
yule atakayevumilia” mpaka mwisho ndiye atakayeokolewa. 14 Na hii 
habari njema ya Ufalme itahubiriwa katika dunia yote inayokaliwa ili 
kuwa ushahidi kwa mataifa yote, na ndipo ule mwisho utakapokuja. 


15 “Kwa hiyo, mtakapoona kile kitu chenye kuchukiza sana 
kinachosababisha ukiwa, kama alivyosema nabii Danieli, kikiwa 
kimesimama mahali patakatifu (msomaji na atumie utambuzi), 

16 ndipo wale walio Yudea waanze kukimbilia milimani. 17 Mtu aliye 
juu ya paa la nyumba asishuke kuchukua mali ndani ya nyumba 
yake; 18 na mtu aliye shambani asirudi kuchukua vazi lake la nje. 
19 Ole wao wanawake wenye mimba na wale wanaonyonyesha 
mtoto katika siku hizo! 20 Endeleeni kusali ili mtakapokimbia isiwe 
wakati wa majira ya baridi kali wala siku ya Sabato; 21 kwa maana 
wakati huo kutakuwa na dhiki kuu ambayo haijawahi kutokea tangu 
mwanzo wa ulimwengu mpaka sasa, hapana, wala haitatokea tena. 
22 Kwa kweli, kama siku hizo hazingefupishwa, hakuna mwili 
wowote ambao ungeokolewa; lakini kwa sababu ya wale 
waliochaguliwa, siku hizo zitafupishwa. 


23 “Na ikiwa mtu yeyote atawaambia, ‘Tazama! Kristo yuko hapa,’ 
au, ‘Yuko pale! msiamini. 24 Kwa maana Kristo wengi wa uwongo na 
manabii wa uwongo watatokea na kufanya ishara kubwa na maajabu 
ili kuwapotosha, ikiwezekana, hata wale waliochaguliwa. 25 Tazama! 
Nimewaonya mapema. 26 Basi, watu wakiwaambia, ‘Tazama! Yuko 
nyikani, msiende; ‘Tazama! Yumo katika vyumba vya ndani,’ 
msiamini. 27 Kwa maana kama radi inavyotokea mashariki na 
kuangaza mpaka magharibi, ndivyo kuwapo” kwa Mwana wa 
binadamu kutakavyokuwa. 28 Popote palipo na mzoga, hapo ndipo 
tai watakapokusanyika. 


29 “Mara tu baada ya dhiki ya siku hizo jua litatiwa giza, mwezi 
hautatoa nuru yake, nyota zitaanguka kutoka mbinguni, na nguvu za 
mbingu zitatikiswa. 30 Ndipo ishara ya Mwana wa binadamu 
itakapoonekana mbinguni, na makabila yote ya dunia yatajipigapiga 


kwa huzuni, nayo yatamwona Mwana wa binadamu akija juu ya 
mawingu ya mbinguni akiwa na nguvu na utukufu mwingi. 31 Kisha 
atawatuma malaika zake pamoja na sauti kubwa ya tarumbeta, nao 
watawakusanya watu wake waliochaguliwa kutoka kwenye zile pepo 
nne za dunia, kuanzia mwisho mmoja wa mbingu mpaka mwisho 
mwingine. 


32 “Basi jifunzeni mfano huu kutokana na mtini: Mara tu matawi yake 
machanga yanapokuwa laini na kuchipua majani, mnajua kwamba 
kiangazi kinakaribia. 33 Vivyo hivyo, ninyi pia mtakapoona mambo 
yote hayo, jueni kwamba yuko karibu milangoni. 34 Kwa kweli 
ninawaambia kizazi hiki hakitapitilia mbali kamwe mpaka mambo 
haya yote yatukie. 35 Mbingu na dunia zitapitilia mbali, lakini maneno 
yangu hayatapitilia mbali kamwe. 


36 “Kuhusu siku hiyo na saa hiyo, hakuna mtu anayejua, hata 
malaika wa mbinguni wala Mwana, ila Baba tu. 37 Kwa maana 
kama siku za Noa zilivyokuwa, ndivyo kuwapo” kwa Mwana wa 
binadamu kutakavyokuwa. 38 Kwa maana kama walivyokuwa katika 
siku hizo kabla ya Gharika, wakila na kunywa, wanaume wakioa na 
wanawake wakiolewa, mpaka siku ambayo Noa aliingia ndani ya 
safina, 39 nao hawakujali mpaka Gharika ikaja na kuwafagilia mbali 
wote, ndivyo kuwapo kwa Mwana wa binadamu kutakavyokuwa. 

40 Kisha wanaume wawili watakuwa shambani; mmoja atachukuliwa 
na mwingine ataachwa. 41 Wanawake wawili watakuwa wakisaga 
kwenye jiwe la kusagia; mmoja atachukuliwa na mwingine ataachwa. 
42 Kwa hiyo, endeleeni kukesha kwa sababu hamjui Bwana wenu 
atakuja siku gani. 


43 “Lakini jueni jambo hili: Ikiwa mwenye nyumba angejua mwizi 
atakuja katika kesha gani,” angekaa macho na hangeruhusu 
nyumba yake ivunjwe. 44 Kwa hiyo ninyi pia iweni tayari, kwa sababu 
Mwana wa binadamu atakuja saa msiyotazamia. 


45 “Kwa kweli ni nani mtumwa mwaminifu na mwenye busara” 
ambaye bwana wake alimweka rasmi asimamie watumishi wake wa 
nyumbani na kuwapa chakula chao kwa wakati unaofaa? 46 Mwenye 
furaha ni mtumwa huyo ikiwa bwana wake atakapokuja atamkuta 
akifanya hivyo! 47 Kwa kweli ninawaambia, atamweka rasmi 
asimamie mali zake zote. 


48 “Lakini ikiwa mtumwa huyo mwovu atasema moyoni mwake, 
‘Bwana wangu anakawia, 49 naye aanze kuwapiga watumwa 
wenzake na kula na kunywa pamoja na walevi wa kupindukia, 

50 bwana wa mtumwa huyo atakuja siku asiyotazamia na katika saa 
asiyoijua, 51 naye atamwadhibu kwa ukali sana na kumweka pamoja 
na wanafiki. Huko ndiko atalia na kusaga meno yake. 


A Mt. 24:3 Angalia Kamusi. 


A Mt. 24:3 Angalia Kamusi. 


A Mt. 24:13 Au “anayevumilia.” 


A Mt. 24:27 Angalia Kamusi. 


A Mt. 24:37 Angalia Kamusi. 
A Mt. 24:43 Au “wakati gani wa usiku.” 


A Mt. 24:45 Au “hekima.” 


Mathayo 25:1-46 


25 “Basi Ufalme wa mbinguni ni kama mabikira kumi waliochukua 
taa zao na kwenda kumpokea bwana harusi. 2 Watano kati yao 
walikuwa wapumbavu, na watano walikuwa wenye busara.” 3 Wale 
wapumbavu walibeba taa zao lakini hawakubeba mafuta, 4 lakini 
wale wenye busara walibeba mafuta kwenye chupa zao pamoja na 
taa zao. > Bwana harusi alipokawia kuja, wote walisinzia na kulala. 
6 Katikati ya usiku kukatokea mwito, ‘Huyu hapa Bwana harusi! 
Nendeni mkamlaki.’ 7 Ndipo mabikira wote wakasimama na 
kuzitayarisha taa zao. 8 Wale wapumbavu wakawaambia wenye 
busara, ‘Tugawieni mafuta yenu, kwa sababu taa zetu zinakaribia 
kuzimika.’ 9 Wale wenye busara wakawajibu: ‘Labda hayatatutosha 
sisi sote. Nendeni kwa wauzaji mkajinunulie.' 10 Walipokuwa 
wakienda kununua mafuta, bwana harusi akaja. Mabikira waliokuwa 
tayari wakaingia pamoja naye kwenye karamu ya ndoa, na mlango 
ukafungwa. 11 Baadaye wale mabikira wengine pia wakaja, 
wakisema, ‘Bwana, Bwana, tufungulie! 12 Akawajibu, ‘Kwa kweli 
ninawaambia, siwajui ninyi.’ 


13 “Kwa hiyo, endeleeni kukesha kwa sababu hamjui ile siku wala 
saa. 


14 “Kwa maana ni kama mtu aliye karibu kusafiri ng'ambo, aliyewaita 
watumwa wake na kuwakabidhi mali zake. 15 Akampa mmoja 
talanta” tano, mwingine mbili, na mwingine moja, kila mtumwa 
kulingana na uwezo wake, kisha akaenda ng'ambo. 16 Mara moja 
yule aliyepokea talanta tano akaenda kufanya biashara nazo, 
akapata talanta tano zaidi. 17 Vivyo hivyo, yule aliyepokea mbili 
akapata talanta mbili zaidi. 18 Lakini mtumwa aliyepokea moja tu 


akaenda akachimba shimo ardhini na kuficha zile pesa” za bwana 
wake. 


19 “Baada ya muda mrefu, bwana wa watumwa hao akarudi na 
kufanya hesabu nao. 20 Basi, yule aliyepokea talanta tano akaja na 
kuleta talanta tano zaidi, akisema, 'Bwana, ulinikabidhi talanta tano, 
ona, nimepata talanta tano zaidi. 21 Bwana wake akamwambia: 
Vema, mtumwa mwema na mwaminifu! Umekuwa mwaminifu katika 
mambo machache. Nitakuweka juu ya mambo mengi. Ingia katika 
shangwe ya bwana wako.’ 22 Kisha yule aliyepokea talanta mbili 
akaja na kusema, 'Bwana, ulinikabidhi talanta mbili, ona, nimepata 
talanta mbili zaidi. 23 Bwana wake akamwambia: ‘Vema, mtumwa 
mwema na mwaminifu! Umekuwa mwaminifu katika mambo 
machache. Nitakuweka juu ya mambo mengi. Ingia katika shangwe 
ya bwana wako.’ 


24 “Mwishowe mtumwa aliyepokea talanta moja akaja na kusema: 
‘Bwana nilijua wewe ni mtu mgumu, ambaye huvuna mahali ambapo 
hukupanda na kukusanya mahali ambapo hukupepeta. 25 Kwa hiyo, 
niliogopa nikaenda na kuficha talanta yako ardhini. Chukua mali 
yako.’ 26 Bwana wake akamjibu: ‘Mtumwa mwovu na mvivu, ulijua 
kwamba nilivuna mahali ambapo sikupanda na kukusanya mahali 
ambapo sikupepeta, sivyo? 27 Basi, ungeweka pesa” zangu benki, ili 
nitakaporudi nizichukue pamoja na faida. 


28 “Kwa hiyo, ichukueni talanta hiyo kutoka kwake mkampe yule 
mwenye talanta kumi. 29 Kwa maana kila mtu aliye na kitu 
ataongezewa, naye atakuwa na vitu vingi. Lakini mtu asiye na kitu, 
hata kile alicho nacho kitachukuliwa. 30 Basi mtupeni nje gizani 


mtumwa huyo asiyefaa kitu. Huko ndiko atalia na kusaga meno 
yake.” 


31 “Mwana wa binadamu atakapokuja katika utukufu wake, pamoja 
na malaika wote, ataketi kwenye kiti chake cha ufalme chenye 
utukufu. 32 Mataifa yote yatakusanyika mbele yake, naye 
atawatenganisha watu mmoja kutoka kwa mwenzake, kama vile 
mchungaji anavyotenganisha kondoo na mbuzi. 33 Naye atawaweka 
kondoo kwenye mkono wake wa kuume, lakini mbuzi kwenye mkono 
wake wa kushoto. 


34 “Ndipo Mfalme atawaambia wale walio kwenye mkono wake wa 
kuume: ‘Njooni, ninyi ambao mmebarikiwa na Baba yangu, urithini 
Ufalme uliotayarishwa kwa ajili yenu tangu kuwekwa msingi wa 
ulimwengu. 35 Kwa maana nilikuwa na njaa mkanipa chakula; 
nilikuwa na kiu mkanipa kinywaji. Nilikuwa mgeni mkanikaribisha 
vizuri; 36 nilikuwa uchi,” mkanivika nguo. Nilikuwa mgonjwa 
mkanitunza. Nilikuwa gerezani mkanitembelea.' 37 Ndipo waadilifu 
watamuuliza: 'Bwana, ni lini tulipokuona ukiwa na njaa tukakulisha, 
au ukiwa na kiu tukakupa kinywaji? 38 Ni lini tulipokuona ukiwa 
mgeni tukakukaribisha, au ukiwa uchi tukakuvika? 39 Ni lini 
tulipokuona ukiwa mgonjwa au ukiwa gerezani tukakutembelea?’ 
40 Mfalme atawajibu, 'Kwa kweli ninawaambia, kwa kadiri ambavyo 
mlimtendea aliye mdogo zaidi kati ya hawa ndugu zangu, 
mlinitendea mimi.’ 


41 “Kisha atawaambia wale walio kwenye mkono wake wa kushoto: 
‘Ondokeni kwangu ninyi mliolaaniwa, nendeni katika moto wa milele 
aliotayarishiwa Ibilisi na malaika zake. 42 Kwa maana nilikuwa na 
njaa, lakini hamkunipa chakula, nilikuwa na kiu, lakini hamkunipa 


kinywaji. 43 Nilikuwa mgeni, lakini hamkunikaribisha; nilikuwa uchi, 
lakini hamkunivika nguo; nilikuwa mgonjwa na nilikuwa gerezani 
lakini hamkunitunza.’ 44 Nao pia watamuuliza: ‘Bwana, ni lini 
tulipokuona ukiwa na njaa au ukiwa na kiu au ukiwa mgeni au ukiwa 
uchi au ukiwa mgonjwa au ukiwa gerezani tukakosa kukuhudumia?’ 
45 Ndipo atawajibu: ‘Kwa kweli ninawaambia, kwa kadiri ambavyo 
hamkumtendea mmoja wa hawa wadogo zaidi, hamkunitendea 
mimi.’ 46 Hao watakatiliwa mbali milele,” lakini waadilifu watapata 
uzima wa milele.” 


A Mt. 25:2 Au “hekima.” 


A Mt. 25:15 Talanta ya Wagiriki ilikuwa sawa na kilogramu 20.4. 
Angalia Nyongeza B14. 


^ Mt. 25:18 Tnn., “fedha.” 
^ Mt. 25:27 Tnn., “fedha.” 
A Mt. 25:36 Au “sikuwa na mavazi ya kutosha.” 


A Mt. 25:46 Yaani, kutoka kwa uhai. Tnn., “kukata matawi; 
kupogolewa.” 


Mathayo 26:1-75 


26 Basi Yesu alipomaliza kusema hayo yote, akawaambia wanafunzi 
wake: 2 “Mnajua kwamba baada ya siku mbili kutakuwa na Pasaka, 
naye Mwana wa binadamu atatolewa ili auawe kwenye mti.” 


3 Ndipo wakuu wa makuhani na wazee wa watu wakakusanyika 
katika ua wa kuhani mkuu aliyeitwa Kayafa, 4 nao wakapanga njama 
pamoja ili kumkamata Yesu kwa hila” na kumuua. > Hata hivyo, 
walikuwa wakisema: “Si kwenye sherehe, ili watu wasifanye ghasia.” 


6 Yesu alipokuwa Bethania katika nyumba ya Simoni mwenye 
ukoma, 7 mwanamke fulani aliyekuwa na chupa ya alabasta yenye 
mafuta ghali yenye marashi akamkaribia, akaanza kuyamimina juu 
ya kichwa cha Yesu alipokuwa akila.” 8 Walipoona hilo wanafunzi 
wakakasirika na kusema: “Hasara hii ni ya nini? 9 Kwa maana 
mafuta haya yangeuzwa kwa kiasi kikubwa cha pesa na kupewa 
maskini.” 10 Akijua jambo hilo, Yesu akawaambia: “Kwa nini mnataka 
kumsumbua mwanamke huyu? Amenitendea jambo jema. 11 Kwa 
maana maskini mnao sikuzote, lakini mimi hamtakuwa nami 
sikuzote. 12 Alipomimina mafuta haya yenye marashi kwenye mwili 
wangu, alifanya hivyo ili kunitayarisha kwa ajili ya mazishi. 13 Kwa 
kweli ninawaambia, popote ambapo hii habari njema itahubiriwa 
ulimwenguni, jambo alilofanya mwanamke huyu litatajwa pia Ili 
kumkumbuka.” 


14 Ndipo mmoja wa wale 12, aliyeitwa Yuda Iskariote, akaenda kwa 
wakuu wa makuhani 15 na kuwauliza: “Mtanipa nini ili nimsaliti 
kwenu?” Wakakubaliana naye vipande 30 vya fedha. 16 Basi tangu 
wakati huo akaanza kutafuta nafasi nzuri ya kumsaliti. 


17 Siku ya kwanza ya Sherehe ya Mikate Isiyo na Chachu wanafunzi 
wakaja kumuuliza Yesu: “Unataka tukutayarishie wapi mlo wa 
Pasaka?” 18 Akawaambia: “Nendeni jijini kwa mwanamume fulani 
mkamwambie, ‘Mwalimu anasema: “Wakati wangu uliowekwa 
umekaribia; nitasherehekea Pasaka pamoja na wanafunzi wangu 
nyumbani kwako.”” 19 Basi, wanafunzi wakafanya kama Yesu 
alivyowaagiza, wakaandaa Pasaka. 


20 Ilipofika jioni, Yesu alikuwa ameketi mezani pamoja na wale 
wanafunzi 12. 21 Walipokuwa wakila, akasema: “Kwa kweli 
ninawaambia, mmoja wenu atanisaliti.” 22 Wakiwa wamehuzunishwa 
sana na jambo hilo, kila mmoja wao akaanza kumuuliza: “Bwana, je, 
ni mimi?” 23 Akawajibu: “Anayechovya mkono wake pamoja nami 
katika bakuli ndiye atakayenisaliti. 24 Kwa kweli, Mwana wa 
binadamu anaenda zake, kama ilivyoandikwa kumhusu, lakini ole 
wake mtu atakayemsaliti Mwana wa binadamu! Ingekuwa afadhali 
kama mtu huyo hangezaliwa.” 25 Yuda, aliyekuwa karibu kumsaliti 
akauliza: “Je, ni mimi, Rabi?” Yesu akamjibu: “Wewe mwenyewe 
umesema.” 


26 Walipokuwa wakiendelea kula, Yesu akachukua mkate, na baada 
ya kutoa baraka, akaumega, akawapa wanafunzi wake, akasema: 
“Chukueni mle. Huu unamaanisha mwili wangu.” 27 Kisha 
akachukua kikombe, akashukuru na kuwapa akisema: “Kunyweni 
ninyi nyote, 28 kwa maana hii inamaanisha ‘damu yangu ya agano, 
ambayo itamwagwa kwa ajili ya wengi ili wasamehewe dhambi. 

29 Lakini ninawaambia: sitakunywa tena kamwe divai yoyote ya 
mzabibu mpaka siku nitakapoinywa ikiwa mpya pamoja nanyi katika 
Ufalme wa Baba yangu.” 30 Mwishowe, baada ya kuimba sifa,” 
wakaenda kwenye Mlima wa Mizeituni. 


31 Ndipo Yesu akawaambia: “Ninyi nyote mtakwazika kuhusiana 
nami usiku wa leo, kwa maana imeandikwa: 'Nitampiga mchungaji, 
nao kondoo wa kundi watatawanyika.’ 32 Lakini baada ya kufufuliwa 
nitawatangulia kuingia Galilaya.” 33 Lakini Petro akajibu: “Hata 
wengine wote wakikwazika kuhusiana nawe, mimi sitakwazika 
kamwe!” 34 Yesu akamwambia: “Kwa kweli ninakuambia, usiku huu, 
kabla jogoo hajawika, utanikana mara tatu.” 39 Petro akamwambia: 
“Hata nikilazimika kufa pamoja nawe, sitakukana kamwe.” Wale 
wanafunzi wengine wote wakasema vivyo hivyo. 


36 Ndipo Yesu akaja pamoja nao mpaka mahali panapoitwa 
Gethsemane, akawaambia wanafunzi: “Ketini hapa, mimi naenda 
pale kusali.” 37 Akamchukua Petro na wale wana wawili wa 
Zebedayo, naye akaanza kuhuzunika na kutaabika sana. 38 Ndipo 
akawaambia: “Nimehuzunika” sana, kiasi cha kufa. Kaeni hapa na 
mwendelee kukesha pamoja nami.” 39 Akasonga mbele kidogo, 
akaanguka kifudifudi, akasali: “Baba yangu, ikiwa inawezekana, 
niondolee kikombe hiki. Lakini, si kama ninavyopenda, bali kama 
unavyopenda.” 


40 Akarudi na kuwakuta wanafunzi wakiwa wamelala usingizi, 
akamuuliza Petro: “Je, hamngeweza kukesha pamoja nami hata kwa 
saa moja? 41 Endeleeni kukesha na kusali bila kuacha, ili msiingie 
katika majaribu. Bila shaka, roho inataka?” lakini mwili ni dhaifu.” 

42 Akaenda tena mara ya pili na kusali: “Baba yangu, ikiwa siwezi 
kuepuka kunywa kikombe hiki, acha mapenzi yako yatendeke.” 

43 Akaja tena na kuwakuta wakiwa wamelala usingizi, kwa maana 
macho yao yalikuwa mazito. 44 Basi akawaacha, akaenda tena 
kusali mara ya tatu, akisema tena jambo lilelile. 45 Kisha akarudi na 
kuwaambia wanafunzi: “Mnalala na kupumzika wakati kama huu! 


Tazama! Saa imekaribia ya Mwana wa binadamu kusalitiwa 
mikononi mwa watenda dhambi. 46 Simameni twende. Tazama! 
Msaliti wangu amekaribia.” 47 Alipokuwa bado akizungumza, 
tazama! Yuda, mmoja wa wale 12, akaja pamoja na umati mkubwa 
wakiwa na mapanga na marungu, walikuwa wametumwa na wakuu 
wa makuhani na wazee wa watu. 


48 Basi msaliti wake alikuwa amewapa ishara, akisema: “Yule 
nitakayembusu, huyo ndiye; mkamateni.” 49 Akaenda moja kwa 
moja kwa Yesu akasema: “Salamu, Rabi!” kisha akambusu kwa 
wororo. 50 Lakini Yesu akamuuliza: “Mwenzangu, umekuja kufanya 
nini?” Ndipo wakaja na kumkamata Yesu na kumtia nguvuni. 

51 Lakini tazama! mmoja wa wale waliokuwa pamoja na Yesu 
akanyoosha mkono wake, akauchomoa upanga wake, akampiga 
mtumwa wa kuhani mkuu na kumkata sikio. 52 Ndipo Yesu 
akamwambia: “Rudisha upanga wako mahali pake, kwa maana wote 
wanaochukua upanga wataangamia kwa upanga. 33 Au unafikiri 
siwezi kumwomba Baba yangu anipe sasa hivi vikosi zaidi ya 12 vya 
malaika? 54 Hata hivyo, Maandiko yanayosema lazima itendeke hivi 
yatatimizwaje?” 55 Saa hiyo, Yesu akauambia umati: “Je, mmekuja 
kunikamata mkiwa na mapanga na marungu kana kwamba mimi ni 
mwizi? Siku baada ya siku nilikuwa nikiketi hekaluni nikifundisha 
lakini hamkunikamata. 56 Lakini yote haya yametokea ili kutimiza 
mambo yaliyoandikwa” na manabii.” Ndipo wanafunzi wote 
wakamwacha na kukimbia. 


57 Wale waliomkamata Yesu wakampeleka kwa Kayafa kuhani 
mkuu, ambako waandishi na wazee walikuwa wamekusanyika. 
58 Lakini Petro akaendelea kumfuata kwa mbali, mpaka katika ua wa 


kuhani mkuu, na baada ya kuingia ndani, akaketi pamoja na 
watumishi wa nyumbani ili aone itakavyokuwa. 


59 Sasa wakuu wa makuhani na Sanhedrini yote walikuwa 
wakitafuta ushahidi wa uwongo dhidi ya Yesu ili wamuue. 60 Lakini 
hawakupata, ingawa mashahidi wengi wa uwongo walijitokeza. 
Baadaye, mashahidi wawili wakajitokeza 61 na kusema: “Mtu huyu 
alisema, ‘Ninaweza kuliangusha chini hekalu la Mungu na kulijenga 
kwa siku tatu.” 62 Ndipo kuhani mkuu akasimama na kumuuliza: 
“Kwa nini hujibu? Watu hawa wanashuhudia nini kukuhusu?” 

63 Lakini Yesu akakaa kimya. Basi kuhani mkuu akamwambia: 
“Ninakuapisha mbele za Mungu aliye hai utuambie kama wewe 
ndiye Kristo, Mwana wa Mungu!” 64 Yesu akamjibu: “Wewe 
mwenyewe umesema. Lakini ninawaambia: Tangu sasa mtamwona 
Mwana wa binadamu akiwa ameketi kwenye mkono wa kuume wa 
nguvu, akija juu ya mawingu ya mbinguni.” 65 Ndipo kuhani mkuu 
akayararua mavazi yake ya nje, akisema: “Amekufuru! Tunahitaji 
mashahidi wengine wa nini? Tazama! Sasa mmemsikia akikufuru. 
66 Mnaonaje?” Wakamjibu: “Anastahili kufa.” 67 Kisha wakamtemea 
mate usoni na kumpiga ngumi. Wengine wakampiga makofi usoni, 
68 wakisema: “Tutolee unabii, wewe Kristo. Ni nani aliyekupiga?” 


69 Basi Petro alikuwa ameketi nje katika ua, kijakazi akamjia na 
kumwambia: “Hata wewe ulikuwa pamoja na Yesu Mgalilaya!” 

70 Lakini akakana mbele yao wote, akisema: “Sijui unachosema.” 

71 Alipoenda kwenye chumba kilicho langoni, msichana mwingine 
akamwona na kuwaambia wale waliokuwa hapo: “Mtu huyu alikuwa 
pamoja na Yesu Mnazareti.” 72 Akakana tena akiapa: “Simjui mtu 
huyo!” 73 Baada ya muda mfupi wale waliokuwa wamesimama hapo 
wakaja na kumwambia Petro: “Hakika wewe pia ni mmoja wao, kwa 


maana matamshi” yako yanakutambulisha.” 74 Ndipo akaanza 
kulaani na kuapa: “Simjui mtu huyo!” Na mara moja jogoo akawika. 
75 Naye Petro akakumbuka maneno aliyosema Yesu, yaani: “Kabla 
jogoo hajawika, utanikana mara tatu.” Naye akaenda nje akalia kwa 
uchungu. 


A Mt. 26:4 Au “kwa ujanja.” 

A Mt. 26:7 Au “alipokuwa ameketi mezani.” 
A Mt. 26:30 Au “zaburi.” 

A Mt. 26:38 Au “nafsi yangu inahuzunika.” 
^ Mt. 26:41 Au “inapenda.” 

^ Mt. 26:56 Au “maandiko.” 


^ Mt. 26:73 Au “lafudhi.” 


Mathayo 27:1-66 


27 Ilipofika asubuhi, wakuu wote wa makuhani na wazee wa watu 
wakashauriana pamoja kumhusu Yesu ili auawe. 2 Baada ya 
kumfunga, wakampeleka na kumkabidhi kwa Pilato, gavana. 


3 Ndipo Yuda, ambaye alimsaliti, alipoona Yesu amehukumiwa, 
akajuta na kuwarudishia wakuu wa makuhani na wazee vile vipande 
30 vya fedha, 4 akisema: “Nilitenda dhambi niliposaliti damu isiyo na 
hatia.” Wakamwambia: “Hilo linatuhusuje? Shauri yako!”” 5 Basi 
akavitupa vile vipande vya fedha hekaluni. Kisha akaenda zake 
akajinyonga. $ Lakini wakuu wa makuhani wakachukua pesa hizo 
wakasema: “Si halali kuziweka katika hazina takatifu, kwa sababu ni 
bei ya damu.” 7 Baada ya kushauriana, wakatumia pesa hizo 
kununua shamba la mfinyanzi liwe mahali pa kuzika wageni. 8 Kwa 
hiyo, shamba hilo limeitwa Shamba la Damu hadi leo hii. 9 Ndipo 
yakatimia maneno haya yaliyosemwa kupitia nabii Yeremia: “Nao 
wakavichukua vile vipande 30 vya fedha, bei iliyoamuliwa juu ya mtu 
huyo, ambaye bei yake iliamuliwa na baadhi ya wana wa Israeli, 

10 nao wakavitoa ili kununua shamba la mfinyanzi, kama Yehova” 
alivyoniamuru.” 


11 Sasa Yesu akasimama mbele ya gavana, naye gavana 
akamuuliza: “Je, wewe ndiye Mfalme wa Wayahudi?” Yesu akajibu: 
“Wewe mwenyewe umesema.” 12 Lakini alipokuwa akishtakiwa na 
wakuu wa makuhani na wazee, hakujibu. 13 Ndipo Pilato 
akamwambia: “Je, husikii ni mambo mangapi wanayoshuhudia dhidi 
yako?” 14 Lakini hakumjibu hata neno moja, hivi kwamba gavana 
akashangaa sana. 


15 Sasa kila sherehe ya pasaka, gavana alikuwa na desturi ya 
kumfungua mfungwa yeyote ambaye umati ulimtaka. 16 Wakati huo 
walikuwa wamemkamata mhalifu sugu aitwaye Baraba. 17 Basi 
walipokuwa wamekusanyika, Pilato akawauliza: “Mnataka 
niwafungulie nani, Baraba au Yesu anayeitwa Kristo?” 18 Kwa 
maana Pilato alijua kwamba walikuwa wamemkabidhi Yesu kwake 
kwa sababu ya wivu. 19 Zaidi ya hayo, alipokuwa ameketi kwenye 
kiti cha hukumu, mke wake akampelekea ujumbe huu: “Mwache mtu 
huyo mwadilifu, kwa maana niliteseka sana leo katika ndoto kwa 
sababu yake.” 20 Lakini wakuu wa makuhani na wazee 
wakaushawishi umati uombe Baraba afunguliwe, lakini Yesu auawe. 
21 Gavana akawauliza: “Mnataka niwafungulie nani kati ya hawa 
wawili?” Wakasema: “Baraba.” 22 Pilato akawaambia: “Basi, nifanye 
nini na Yesu anayeitwa Kristo?” Wote wakasema: “Atundikwe mtini!”” 
23 Akawauliza: “Kwa nini? Amefanya kosa gani?” Wakaendelea 
kusema kwa sauti kubwa hata zaidi: “Atundikwe mtini!” 


24 Pilato alipoona jitihada zake hazifaulu, na badala yake ghasia 
zilikuwa zikitokea, akachukua maji akanawa mikono mbele ya umati, 
akisema: “Mimi sina hatia ya damu ya mtu huyu. Shauri yenu.” 

25 Ndipo watu wote wakajibu: “Damu yake na iwe juu yetu na juu ya 
watoto wetu.” 26 Ndipo akawafungulia Baraba, lakini akaagiza Yesu 
apigwe mijeledi na kumtoa ili auawe kwenye mti. 


27 Ndipo wanajeshi wa gavana wakampeleka Yesu katika makao ya 
gavana, wakakusanya kikosi chote cha wanajeshi kumzunguka. 

28 Wakamvua kanzu yake na kumvisha joho jekundu, 29 kisha 
wakasokota taji la miiba na kumvisha kichwani na kutia utete kwenye 
mkono wake wa kuume. Wakampigia magoti, wakamdhihaki 
wakisema: “Salamu,” ewe Mfalme wa Wayahudi!” 30 Wakamtemea 


mate na kuuchukua ule utete, wakaanza kumpiga kichwani. 
31 Mwishowe, baada ya kumdhihaki, wakamvua lile joho 
wakamvisha mavazi yake ya nje, wakampeleka akatundikwe mtini. 


32 Walipokuwa wakitoka wakakutana na mwanamume kutoka Kirene 
aitwaye Simoni. Wakamlazimisha aubebe mti wa mateso” wa Yesu. 
33 Na walipofika mahali panapoitwa Golgotha, yaani, Mahali pa Fuvu 
la Kichwa, 34 wakampa divai iliyochanganywa na nyongo” anywe; 
lakini alipoionja, akakataa kuinywa. 35 Baada ya kumtundika kwenye 
mti, wakagawana mavazi yake ya nje kwa kupiga kura, 36 kisha 
wakaketi hapo wakimlinda. 37 Pia, wakabandika juu ya kichwa chake 
mashtaka dhidi yake, yalikuwa yameandikwa: “Huyu ni Yesu Mfalme 
wa Wayahudi.” 


38 Ndipo wezi wawili wakatundikwa kwenye mti kando yake, mmoja 
upande wake wa kuume na mwingine upande wake wa kushoto. 

39 Na wale waliokuwa wakipita hapo wakamtukana, huku wakitikisa 
vichwa vyao 40 wakisema: “Wewe uliyetaka kuliangusha chini hekalu 
na kulijenga kwa siku tatu, jiokoe mwenyewe! Ikiwa wewe ni mwana 
wa Mungu, shuka kutoka kwenye mti wa mateso!”* 41 Vivyo hivyo, 
wakuu wa makuhani, waandishi, na wazee wakaanza kumdhihaki 
wakisema: 42 “Aliwaokoa wengine lakini hawezi kujiokoa 
mwenyewe! Yeye ni Mfalme wa Israeli; acheni sasa ashuke kutoka 
kwenye mti wa mateso” nasi tutamwamini. 43 Amemtegemea 
Mungu; acheni Mungu amwokoe ikiwa anamtaka, kwa maana 
alisema, ‘Mimi ni Mwana wa Mungu.” 44 Vivyo hivyo, hata wezi 
waliotundikwa mtini kando yake walikuwa wakimshutumu. 


45 Kukawa na giza katika nchi yote kuanzia saa sita” mpaka saa 
tisa.” 46 Karibu saa tisa, Yesu akapaza sauti, akisema: “Eli, Eli, lama 


sabakthani?” yaani, “Mungu wangu, Mungu wangu, kwa nini 
umeniacha?” 47 Waliposikia hilo, baadhi ya wale waliokuwa 
wamesimama hapo wakaanza kusema: “Mtu huyu anamwita Eliya.” 
48 Mara moja, mmoja wao akakimbia, akachukua sifongo 
akailowesha katika divai kali akaiweka kwenye utete akampa anywe. 
49 Lakini wengine wakasema: “Mwacheni! Acheni tuone kama Eliya 
atakuja kumwokoa.” 50 Yesu akapaza tena sauti kisha akafa.” 


51 Na tazama! pazia la patakatifu likapasuka vipande viwili, kuanzia 
juu mpaka chini, dunia ikatetemeka, na miamba ikapasuka. 

52 Makaburi” yakafunguka na miili mingi ya watakatifu waliokuwa 
wamelala usingizi ikainuliwa 23 (na watu waliokuwa wakitoka 
makaburini baada ya kufufuliwa kwake wakaingia katika jiji takatifu), 
nayo ikaonwa na watu wengi. 54 Lakini yule ofisa wa jeshi na wale 
waliokuwa pamoja naye wakimlinda Yesu walipoona tetemeko la 
ardhi na mambo yaliyokuwa yakitokea, wakaogopa sana na kusema: 
“Hakika huyu alikuwa Mwana wa Mungu.” 


55 Na wanawake wengi ambao walikuwa wamemfuata Yesu kutoka 
Galilaya ili kumhudumia walikuwa wakitazama kwa mbali; 

56 miongoni mwao kulikuwa na Maria Magdalene, Maria mama ya 
Yakobo na Yose, na pia mama ya wana wa Zebedayo. 


57 Sasa kwa kuwa ilikuwa jioni, akaja tajiri mmoja wa Arimathea, 
aitwaye Yosefu, ambaye pia alikuwa mwanafunzi wa Yesu. 58 Mtu 
huyu alienda kwa Pilato akaomba apewe mwili wa Yesu. Naye Pilato 
akaamuru apewe. 59 Yosefu akauchukua mwili huo, akaufunga kwa 
kitani bora kilicho safi, 60 akaulaza katika kaburi lake jipya,” 
alilokuwa amechimba katika mwamba. Kisha akaviringisha jiwe 
kubwa kwenye mwingilio wa lile kaburi,” akaondoka. $1 Lakini Maria 


Magdalene na yule Maria mwingine wakabaki hapo, wakiwa 
wameketi mbele ya kaburi. 


62 Siku iliyofuata, baada ya Matayarisho, wakuu wa makuhani na 
Mafarisayo wakakusanyika mbele ya Pilato, 6 wakisema: “Bwana, 
tumekumbuka mjanja huyo alipokuwa hai alisema, ‘Nitafufuliwa 
baada ya siku tatu.’ 64 Kwa hiyo, amuru kaburi lilindwe mpaka siku 
ya tatu, ili wanafunzi wake wasije wakamwiba na kuwaambia watu, 
‘Alifufuliwa kutoka kwa wafu! Kisha udanganyifu huu wa mwisho 
utakuwa mbaya zaidi kuliko ule wa kwanza.” 65 Pilato akawaambia: 
“Mnaweza kuweka walinzi. Nendeni mkalilinde jinsi mnavyotaka.” 
66 Basi wakaenda na kulilinda kaburi kwa kulitia jiwe muhuri na 
kuweka walinzi. 


^ Mt. 27:4 Au “Utajua utakachofanya.” 
^ Mt. 27:10 Angalia Nyongeza A5. 

^ Mt. 27:22 Au “Auawe kwenye mti!” 
^ Mt. 27:29 Au “Usifiwe.” 


^ Mt. 27:32 Angalia Kamusi. 


^ Mt. 27:34 Kinywaji kichungu. 


^ Mt. 27:40 Angalia Kamusi. 


^ Mt. 27:42 Angalia Kamusi. 
^ Mt. 27:45 Yaani, karibu saa 6 mchana. 


^ Mt. 27:45 Yaani, karibu saa 9 alasiri. 


^ Mt. 27:50 Tnn., “akaitoa roho yake.” Au “akakata pumzi.” 
^ Mt. 27:52 Au “makaburi ya ukumbusho.” 
^ Mt. 27:60 Au “kaburi lake jipya la ukumbusho.” 


^ Mt. 27:60 Au “kaburi la ukumbusho.” 


Mathayo 28:1-20 


28 Baada ya Sabato, kulipokuwa kukipambazuka siku ya kwanza ya 
juma, Maria Magdalene na yule Maria mwingine wakaenda 
kulitazama kaburi. 


2 Na tazama! tetemeko kubwa la ardhi lilikuwa limetokea, kwa 
maana malaika wa Yehova” alikuwa ameshuka kutoka mbinguni 
akaja na kuliviringisha lile jiwe, naye alikuwa amelikalia. 3 Alikuwa 
aking'aa kama radi, na mavazi yake yalikuwa meupe kama theluji. 
4 Ndiyo, wale walinzi wakatetemeka, wakawa kama wafu kwa 
sababu ya kumwogopa. 


> Lakini malaika akawaambia wale wanawake: “Msiogope, kwa 
maana ninajua mnamtafuta Yesu aliyeuawa kwenye mti. $ Hayupo 
hapa, kwa maana amefufuliwa kama alivyosema. Njooni, tazameni 
mahali alipokuwa amelala. 7 Basi nendeni upesi mkawaambie 
wanafunzi wake kwamba alifufuliwa kutoka kwa wafu, na tazama! 
anawatangulia kwenda Galilaya. Mtamwona huko. Tazama! 
Nimewaambia ninyi.” 


8 Basi, wakaondoka upesi kwenye kaburi la ukumbusho wakiwa na 
hofu na shangwe kubwa. Wakakimbia kwenda kuwajulisha 
wanafunzi wake. 9 Na tazama! Yesu akakutana nao na kuwaambia: 
“Siku njema!” Wakamkaribia, wakamshika miguu na kumsujudia.” 
10 Ndipo Yesu akawaambia: “Msiogope! Nendeni, mkawajulishe 
ndugu zangu ili waende Galilaya, na huko wataniona.” 


kuwajulisha wakuu wa makuhani mambo yote yaliyotokea. 12 Baada 
ya wakuu wa makuhani na wazee kukutana na kushauriana, 


wakawapa wale wanajeshi kiasi kikubwa cha fedha 

13 wakawaambia: “Semeni, ‘Wanafunzi wake walikuja usiku 
wakamwiba tulipokuwa tumelala usingizi.' 14 Na gavana akisikia, sisi 
tutamwelezea jambo hilo,” nanyi hamtahitaji kuwa na wasiwasi.” 

15 Basi wakachukua zile fedha na kufanya kama walivyoagizwa, na 
hadithi hiyo imeenea miongoni mwa Wayahudi mpaka leo hii. 


16 Hata hivyo, wale wanafunzi 11 wakaenda Galilaya kwenye mlima 
ambao Yesu alikuwa amepanga kukutana nao. 17 Walipomwona 
wakasujudu,” lakini baadhi yao walikuwa na shaka. 18 Yesu 
akakaribia na kuwaambia: “Nimepewa mamlaka yote mbinguni na 
duniani. 19 Basi, nendeni mkafanye wanafunzi kutoka kwa watu wa 
mataifa yote, mkiwabatiza katika jina la Baba na la Mwana na la 
roho takatifu, 20 na kuwafundisha kushika mambo yote 
niliyowaamuru. Na tazama! mimi nipo pamoja nanyi sikuzote mpaka 
umalizio wa mfumo wa mambo.”” 


A Mt. 28:2 Angalia Nyongeza A5. 
A Mt. 28:9 Au “kumwinamia.” 

A Mt. 28:14 Tnn., “tutamshawishi.” 
^ Mt. 28:17 Au “wakamwinamia.” 


^ Mt. 28:20 Angalia Kamusi. 

Marko 1:1-45 


KULINGANA NA MARKO 


1 Mwanzo wa habari njema kumhusu Yesu Kristo, Mwana wa 
Mungu: 2 Kama ilivyoandikwa katika nabii Isaya: “(Tazama! 
Ninamtuma mjumbe wangu mbele yako,” ili akutayarishie njia.) 

3 Kuna mtu anayepaza sauti nyikani: 'Tayarisheni njia ya Yehova!” 
Nyoosheni barabara zake.” 4 Yohana Mbatizaji alikuwa nyikani, 
akiwahubiria watu wabatizwe ili kuonyesha kwamba wametubu na 
hivyo wasamehewe dhambi zao. > Watu katika eneo lote la Yudea 
na wakaaji wote wa Yerusalemu walimwendea, naye akawabatiza” 
katika Mto Yordani, nao wakaungama dhambi zao waziwazi. 

6 Yohana alikuwa akivaa mavazi yaliyofumwa kwa manyoya ya 
ngamia na alijifunga mshipi wa ngozi kiunoni, na alikula nzige na 
asali ya mwituni. 7 Naye alihubiri akisema: “Baada yangu, kuna mtu 
mwenye nguvu kuliko mimi anayekuja, nami sistahili kuinama ili 
kufungua kamba za viatu vyake. 8 Niliwabatiza ninyi kwa maji, lakini 
yeye atawabatiza kwa roho takatifu.” 


9 Siku hizo Yesu alikuja kutoka Nazareti ya Galilaya, na Yohana 
akambatiza katika Yordani. 10 Mara tu alipotoka katika maji akaona 
mbingu zikifunguka na roho takatifu ikishuka juu yake kama njiwa. 
11 Sauti ikasikika kutoka mbinguni ikisema: “Wewe ni Mwanangu, 
mpendwa; nimekukubali.” 


12 Mara moja roho ikamchochea kuingia nyikani. 13 Basi akakaa 
nyikani kwa siku 40, akijaribiwa na Shetani. Aliishi kati ya wanyama 
wa mwituni, lakini malaika walikuwa wakimhudumia. 


14 Baada ya Yohana kukamatwa, Yesu alienda Galilaya akihubiri 
habari njema ya Mungu 15 akisema: “Wakati uliowekwa umefika, na 
Ufalme wa Mungu umekaribia. Tubuni na muwe na imani katika 
habari njema.” 


16 Alipokuwa akitembea kando ya Bahari ya Galilaya alimwona 
Simoni na Andrea ndugu yake wakishusha nyavu zao baharini, kwa 
maana walikuwa wavuvi. 17 Basi Yesu akawaambia: “Nifuateni, nami 
nitawafanya muwe wavuvi wa watu.” 18 Mara moja wakaziacha 
nyavu zao na kumfuata. 19 Yesu aliposonga mbele kidogo akawaona 
Yakobo na Yohana, wana wa Zebedayo, kwenye mashua 
wakitengeneza nyavu zao, 20 na bila kukawia akawaita. Nao 
wakamwacha baba yao Zebedayo katika mashua pamoja na 
wafanyakazi, kisha wakamfuata Yesu. 21 Wakaenda Kapernaumu. 


Mara tu Sabato ilipoanza, akaingia katika sinagogi, akaanza 
kufundisha. 22 Nao wakashangazwa na njia yake ya kufundisha, kwa 
maana alikuwa akiwafundisha kama mtu mwenye mamlaka, si kama 
waandishi. 23 Wakati huohuo, kulikuwa na mtu katika sinagogi lao 
aliyekuwa na roho mwovu, naye akasema kwa sauti kubwa: 24 “Kwa 
nini unatusumbua, wewe Yesu Mnazareti? Je, umekuja 
kutuangamiza? Ninajua wewe ni nani, Mtakatifu wa Mungu!” 

25 Lakini Yesu akamkemea, akisema: “Nyamaza, na umtoke!” 26 Na 
yule roho mwovu, baada ya kumfanya mtu huyo agaegae na kupiga 
kelele kwa sauti kubwa, akamtoka. 27 Basi, watu wote wakashangaa 
sana na kuulizana: “Ni jambo gani hili? Ni fundisho jipya! Hata 
anawaamuru roho waovu kwa mamlaka, nao wanamtii!” 28 Basi 
habari kumhusu zikaenea upesi kila mahali katika eneo lote la 
Galilaya. 


29 Ndipo wakatoka kwenye sinagogi na kwenda nyumbani kwa 
Simoni na Andrea wakiwa na Yakobo na Yohana. 30 Sasa mama 
mkwe wa Simoni alikuwa amelala akiugua homa, na mara moja 
wakamwambia Yesu kumhusu. 31 Yesu akamkaribia, akamshika 
mkono na kumwinua. Akapona homa, naye akaanza kuwahudumia. 


32 Ilipofika jioni, jua lilipotua, watu wakaanza kumletea wote 
waliokuwa wagonjwa na waliokuwa na roho waovu; 33 na jiji lote 
lilikuwa limekusanyika mlangoni. 34 Basi akawaponya watu wengi 
waliokuwa na magonjwa mbalimbali, akafukuza roho wengi waovu, 
lakini hakuwaruhusu hao roho waovu waseme, kwa maana walijua 
yeye ni Kristo.” 


35 Asubuhi na mapema, kulipokuwa bado na giza, akaamka na 
kutoka nje, akaenda mahali pasipo na watu, naye akaanza kusali. 
36 Hata hivyo, Simoni na wenzake wakamtafuta sana, 37 na 
walipompata wakamwambia: “Kila mtu anakutafuta.” 38 Lakini 
akawaambia: “Twendeni mahali pengine, katika miji iliyo karibu, ili 
nihubiri huko pia, kwa maana nilikuja kwa kusudi hilo.” 39 Naye 
akaenda akihubiri katika masinagogi yao katika Galilaya yote na 
kuwafukuza roho waovu. 


40 Mtu fulani mwenye ukoma akamjia, akapiga magoti na 
kumwomba: “Ikiwa tu unataka, unaweza kunitakasa.” 41 Ndipo 
akamsikitikia, akanyoosha mkono wake, akamgusa na kumwambia: 
“Ninataka! Takasika.” 42 Mara moja ule ukoma ukaisha, akawa safi. 
43 Kisha akampa maagizo thabiti na mara moja akamwacha aende, 
44 akamwambia: “Usimwambie jambo lolote mtu yeyote, bali nenda 
ukajionyeshe kwa kuhani na utoe vitu alivyoagiza Musa kwa ajili ya 
kutakaswa kwako, ili kuwa ushahidi kwao.” 45 Hata hivyo, baada ya 


kuondoka, mtu huyo akaanza kueneza habari hizo kila mahali, hivi 
kwamba Yesu hakuweza kuingia katika jiji lolote waziwazi, bali alikaa 
nje mahali pasipo na watu. Lakini watu walizidi kumjia kutoka kila 
upande. 


^ Marko 1:2 Tnn., “mbele ya uso wako.” 


A Marko 1:3 Angalia Nyongeza A5. 


A Marko 1:5 Au “akawatumbukiza; akawazamisha.” 


A Marko 1:34 Au labda, “walijua yeye ni nani.” 


Marko 2:1-28 


2 Hata hivyo, baada ya siku kadhaa Yesu akarudi tena Kapernaumu 
na watu wakasikia kwamba yuko nyumbani. 2 Basi watu wengi sana 
wakaja hivi kwamba hapakuwa na nafasi tena, hata mlangoni, naye 
akaanza kuwahubiria. 3 Wakamletea mtu aliyepooza, akiwa 
amebebwa na watu wanne. 4 Lakini kwa sababu ya umati, 
hawakuweza kumleta moja kwa moja kwa Yesu, basi baada ya 
kutoboa sehemu ya paa lililokuwa juu ya Yesu, wakamteremsha yule 
mtu aliyepooza, akiwa amelala juu ya kitanda.* 5 Yesu alipoona 
imani yao, akamwambia yule mtu aliyepooza: “Mwanangu, 
umesamehewa dhambi zako.” 6 Sasa baadhi ya waandishi 
waliokuwa wameketi hapo wakaanza kuwaza mioyoni mwao: 7 “Kwa 
nini mtu huyu anasema hivyo? Anakufuru. Ni nani anayeweza 
kusamehe dhambi isipokuwa Mungu peke yake?” 8 Lakini mara 
moja Yesu akatambua rohoni mwake kwamba walikuwa wakiwaza 
hivyo, basi akawaambia: “Kwa nini mnawaza mambo hayo katika 
mioyo yenu? 9 Ni jambo gani rahisi zaidi, kumwambia mtu huyu 
aliyepooza, ‘Umesamehewa dhambi zako, au kusema, ‘Simama, 
uchukue kitanda chako utembee’? 10 Lakini ili mjue kwamba Mwana 
wa binadamu ana mamlaka ya kusamehe dhambi duniani—” 
akamwambia yule mtu aliyepooza: 11 “Ninakuambia, Simama, 
chukua kitanda chako, uende nyumbani.” 12 Ndipo akasimama, na 
mara moja akachukua kitanda chake akatembea mbele yao wote 

na kwenda nje. Basi, wote wakashangaa, na kumtukuza Mungu 
wakisema: “Hatujawahi kamwe kuona jambo kama hilo.” 


13 Akaenda tena kando ya bahari; na umati ukamjia, naye akaanza 
kuwafundisha. 14 Alipokuwa akipita, akamwona Lawi mwana wa 
Alfayo akiwa ameketi kwenye ofisi ya kodi, akamwambia: “Njoo uwe 


mfuasi wangu.” Mara moja akasimama na kumfuata. 15 Baadaye 
alipokuwa akila” katika nyumba ya Lawi, wakusanya kodi wengi na 
watenda dhambi walikuwa wakila” pamoja na Yesu na wanafunzi 
wake, kwa maana wengi wao walikuwa wakimfuata. 16 Lakini 
waandishi wa Mafarisayo, walipoona akila na watenda dhambi na 
wakusanya kodi, wakaanza kuwauliza wanafunzi wake: “Je, yeye 
hula pamoja na wakusanya kodi na watenda dhambi?” 17 Aliposikia 
hilo, Yesu akawaambia: “Watu wenye nguvu hawahitaji daktari, lakini 
wagonjwa wanamhitaji. Sikuja kuwaita waadilifu, bali watenda 
dhambi.” 


18 Wanafunzi wa Yohana na Mafarisayo walikuwa na zoea la 
kufunga. Basi wakaja na kumuuliza Yesu: “Kwa nini wanafunzi wa 
Yohana na wanafunzi wa Mafarisayo hufunga, lakini wanafunzi wako 
hawafungi?” 19 Yesu akawajibu: “Rafiki za bwana harusi hawahitaji 
kufunga wanapokuwa naye, sivyo? Bwana harusi akiwa pamoja nao 
hawawezi kufunga. 20 Lakini siku zitakuja ambapo bwana harusi 
ataondolewa kwao, ndipo watakapofunga siku hiyo. 21 Hakuna mtu 
anayeshona kiraka cha kitambaa kipya juu ya vazi la nje la zamani. 
Akifanya hivyo, kitambaa kipya kitatoka kwenye vazi la zamani, nalo 
litararuka vibaya zaidi. 22 Pia, hakuna mtu anayeweka divai mpya 
katika viriba vya divai vilivyochakaa. Akifanya hivyo, divai itapasua 
ngozi ya viriba naye atapoteza divai pamoja na ngozi. Lakini divai 
mpya huwekwa katika viriba vipya vya divai.” 


23 Alipokuwa akipita kwenye mashamba ya nafaka siku ya Sabato, 
wanafunzi wake wakaanza kukata masuke ya nafaka huku 
wakitembea. 24 Hivyo, Mafarisayo wakamwambia: “Tazama sasa! 
Kwa nini wanafanya jambo lisilo halali siku ya Sabato?” 25 Lakini 
akawaambia: “Je, hamjasoma alilofanya Daudi, wakati alipokuwa na 


uhitaji na yeye na wanaume waliokuwa pamoja naye walipohisi 
njaa? 26 Jinsi katika simulizi kuhusu mkuu wa makuhani Abiathari, 
Daudi alivyoingia katika nyumba ya Mungu na kula mikate ya toleo 


* 


ambayo si halali kwa mtu yeyote kula isipokuwa makuhani, naye 
akawapa pia watu waliokuwa pamoja naye?” 27 Kisha akawaambia: 
“Sabato iliwekwa kwa ajili ya mwanadamu, bali si mwanadamu kwa 
ajili ya Sabato. 28 Basi, Mwana wa binadamu pia ndiye Bwana wa 
Sabato.” 


^ Marko 2:4 Au “machela.” 
^ Marko 2:15 Au “alipokuwa ameketi mezani.” 
^ Marko 2:15 Au “walikuwa wameketi mezani.” 


^ Marko 2:26 Au “mikate iliyowekwa mbele za Mungu.” 


Marko 3:1-35 


3 Yesu akaingia tena ndani ya sinagogi, na palikuwa na mtu 
aliyepooza mkono. 2 Basi walikuwa wakimwangalia sana waone 
kama atamponya mtu huyo siku ya Sabato, ili wamshtaki. 

3 Akamwambia yule mtu aliyepooza mkono: “Simama uje hapa 
katikati.” 4 Kisha akawauliza: “Je, ni halali kufanya mema au kufanya 
mabaya siku ya Sabato, kuokoa uhai” au kuua?” Lakini 
wakanyamaza. > Akawatazama kwa hasira na kuhuzunika sana kwa 
sababu mioyo yao ilikuwa migumu, akamwambia mtu huyo: 
“Nyoosha mkono wako.” Akaunyoosha mkono wake, nao ukapona. 

6 Ndipo Mafarisayo wakaenda nje na mara moja wakafanya 
mkutano pamoja na wafuasi wa chama cha Herode ili wamuue Yesu. 


7 Lakini Yesu na wanafunzi wake wakaelekea baharini, na umati 
mkubwa kutoka Galilaya na Yudea ukamfuata. 8 Hata kutoka 
Yerusalemu, Idumea, ng'ambo ya Yordani, na maeneo ya Tiro na 
Sidoni, umati mkubwa ukamjia uliposikia kuhusu mambo mengi 
aliyokuwa akifanya. 9 Naye akawaambia wanafunzi wake wamletee 
mashua ndogo ili umati usimsonge. 10 Kwa sababu aliwaponya watu 
wengi, wote waliokuwa wagonjwa sana walikuwa wakimkaribia ili 
wamguse. 11 Hata roho waovu, kila mara walipomwona, walianguka 
mbele yake na kupaza sauti wakisema: “Wewe ndiye Mwana wa 
Mungu.” 12 Lakini mara nyingi aliwaagiza kwa kusisitiza 
wasimtangaze. 


13 Akapanda mlimani na kuwaita wale aliowataka, nao wakaja. 
14 Akaanzisha* kikundi cha wanaume 12, ambao pia aliwaita 
mitume, nao wangefuatana naye, na angewatuma kuhubiri 15 na 
wangekuwa na mamlaka ya kufukuza roho waovu. 


16 Kile kikundi cha wanaume 12 alichoanzisha” kilikuwa na Simoni, 
ambaye pia alimwita Petro, 17 Yakobo na Yohana wana wa 
Zebedayo (ambao pia aliwaita Boanerge, jina linalomaanisha “Wana 
wa Ngurumo”), 18 Andrea, Filipo, Bartholomayo, Mathayo, Tomasi, 
Yakobo mwana wa Alfayo, Thadayo, Simoni Mkananayo,” 19 na 
Yuda Iskariote, ambaye baadaye alimsaliti. 


Kisha Yesu akaingia ndani ya nyumba, 20 na umati ukakusanyika 
tena, hivi kwamba hata hawakupata nafasi ya kula. 21 Lakini watu 
wake wa ukoo waliposikia hilo, wakaenda kumkamata, kwa maana 
walikuwa wakisema: “Amerukwa na akili.” 22 Pia, waandishi 
walioshuka kutoka Yerusalemu walikuwa wakisema: “Ana 
Beelzebuli,” naye anawafukuza roho waovu kwa nguvu za mtawala 
wa roho waovu.” 23 Kisha akawaita na kuzungumza nao kwa mifano: 
“Shetani anawezaje kumfukuza Shetani? 24 Ufalme ukigawanyika 
dhidi yake wenyewe, hauwezi kusimama; 25 na nyumba 
ikigawanyika dhidi yake yenyewe, haiwezi kusimama. 26 Pia, ikiwa 
Shetani anajipinga mwenyewe na amegawanyika, hawezi 
kusimama, bali ataangamia. 27 Kwa kweli, hakuna yeyote 
anayeweza kuingia ndani ya nyumba ya mtu mwenye nguvu na 
kuiba mali zake isipokuwa kwanza amfunge mtu huyo. Hapo ndipo 
atakapoweza kuipora nyumba yake. 28 Kwa kweli ninawaambia 
kwamba wanadamu watasamehewa mambo yote, hata ziwe dhambi 
gani au maneno ya kukufuru wanayosema. 29 Lakini yeyote 
anayekufuru roho takatifu hatasamehewa milele, bali atakuwa na 
hatia ya dhambi ya milele.” 30 Alisema hivyo kwa sababu walikuwa 
wakisema: “Ana roho mwovu.” 


31 Mama yake na ndugu zake wakaja na kusimama nje, wakamtuma 
mtu akamwite. 32 Kwa kuwa umati ulikuwa umeketi kumzunguka, 


wakamwambia: “Tazama! Mama yako na ndugu zako wako nje 
wanakuita.” 33 Lakini akawauliza: “Mama yangu na ndugu zangu ni 
nani?” 34 Akawatazama watu walioketi kumzunguka, akasema: 
“Tazama, mama yangu na ndugu zangu! 35 Yeyote anayefanya 
mapenzi ya Mungu, huyo ndiye ndugu yangu, dada yangu, na mama 
yangu.” 


A Marko 3:4 Au “nafsi.” 

A Marko 3:14 Au “Akachagua.” 

A Marko 3:16 Au “alichochagua.” 
A Marko 3:18 Au “mwenye bidii.” 


A Marko 3:22 Jina lingine la Shetani. 


Marko 4:1-41 


4 Yesu akaanza tena kufundisha kando ya bahari, na umati mkubwa 
sana ukakusanyika karibu naye. Basi akapanda ndani ya mashua na 
kuketi humo mbali kidogo na ufuo, lakini umati wote ulikuwa kando 
ya bahari, ufuoni. 2 Naye akaanza kuwafundisha mambo mengi kwa 
mifano, na alipokuwa akifundisha akasema: 3 “Sikilizeni. Tazama! 
Mpandaji alienda kupanda mbegu. 4 Alipokuwa akipanda, mbegu 
fulani zikaanguka kando ya barabara, ndege wakaja na kuzila. 

5 Nyingine zikaanguka kwenye miamba, mahali pasipo na udongo 
mwingi, na mara moja zikachipuka kwa sababu udongo haukuwa na 
kina. ê Lakini jua lilipochomoza, ziliungua na kunyauka kwa sababu 
hazikuwa na mizizi. ” Mbegu nyingine zikaanguka kwenye miiba, 
nayo miiba ikakua na kuzisonga, nazo hazikuzaa matunda. 8 Lakini 
nyingine zikaanguka kwenye udongo mzuri, nazo zikakua na 
kuongezeka, zikaanza kuzaa matunda, mara 30, 60, na 100 zaidi.” 

9 Kisha akaongezea kusema: “Yule aliye na masikio ya kusikiliza, na 
asikilize.” 


10 Alipokuwa peke yake, wale waliokuwa karibu naye pamoja na 
wale 12 wakaanza kumuuliza kuhusu mifano hiyo. 11 Akawaambia: 
“Ninyi mmepewa siri takatifu ya Ufalme wa Mungu, lakini kwa wale 
walio nje mambo yote yako katika mifano, 12 ili, ingawa 
wanatazama, watazame lakini wasione, na ingawa wanasikia, 
wasikie lakini wasielewe; wala wasigeuke na kusamehewa.” 13 Tena 
akawaambia: “Ikiwa hamwelewi mfano huo, basi mtaelewaje mifano 
mingine yote? 


14 “Mpandaji hupanda neno. 15 Basi, hawa ndio wale walio kando ya 
barabara ambapo neno hupandwa; lakini mara tu wanapolisikia, 


Shetani huja na kuliondoa neno lililopandwa ndani yao. 16 Vivyo 
hivyo, hawa ndio wale waliopandwa kwenye miamba; mara tu 
wanapolisikia neno, wanalikubali kwa shangwe. 17 Hata hivyo, 
hawana mizizi ndani yao, bali wanaendelea kwa muda fulani; kisha 
mara tu wanapopata taabu au mateso kwa sababu ya lile neno, 
wanakwazika. 18 Bado kuna wengine ambao wamepandwa kwenye 
miiba. Hawa ndio wale wanaolisikia neno, 19 lakini mahangaiko ya 
mfumo huu wa mambo” na nguvu za udanganyifu za utajiri na tamaa 
za mambo mengine yote huingia na kulisonga neno, nalo halizai 
matunda. 20 Mwishowe, wale waliopandwa kwenye udongo mzuri ni 
wale wanaolisikiliza neno na kulipokea vizuri na kuzaa matunda— 
mara 30, 60, au 100 zaidi.” 


21 Akaendelea kuwaambia: “Je, taa huletwa na kuwekwa chini ya 
kikapu” au chini ya kitanda? Je, hailetwi na kuwekwa juu ya kinara 
cha taa? 22 Kwa maana hakuna jambo lolote lililofichwa ambalo 
halitafichuliwa; hakuna jambo lolote lililofunikwa kwa uangalifu 
ambalo halitafunuliwa. 23 Yeyote aliye na masikio ya kusikiliza, na 
asikilize.” 


24 Tena akawaambia: “Sikilizeni kwa makini mambo mnayosikia. 
Kwa kipimo mnachopima, ndicho mtakachopimiwa, ndiyo, 
mtaongezewa hata zaidi. 25 Kwa maana aliye na kitu ataongezewa, 
lakini yule asiye na kitu, hata kile alicho nacho kitachukuliwa.” 


26 Basi akaendelea kusema: “Kwa hiyo Ufalme wa Mungu ni kama 
vile mtu anapopanda mbegu kwenye udongo. 27 Yeye hulala usiku 
na kuamka mchana, nazo mbegu huota na kuwa ndefu—naye hajui 
jinsi zinavyokua. 28 Udongo wenyewe hutokeza mazao hatua kwa 
hatua, kwanza jani, kisha suke, mwishowe nafaka iliyokomaa ndani 


ya suke. 29 Lakini mimea inapokuwa tayari, yeye hutumia mundu, 
kwa sababu wakati wa kuvuna umefika.” 


30 Akaendelea kusema: “Tutaufananisha Ufalme wa Mungu na nini, 
au tutatumia mfano gani kuufafanua? 31 Ni kama mbegu ya haradali, 
ambayo ilipopandwa katika udongo ilikuwa ndogo kuliko mbegu zote 
duniani. 32 Lakini baada ya kupandwa, humea na kuwa kubwa kuliko 
mboga nyingine zote na kutokeza matawi makubwa, hivi kwamba 
ndege wa angani hupata makao chini ya kivuli chake.” 


33 Akitumia mifano mingi kama hiyo, aliwafundisha neno kwa kadiri 

walivyoweza kusikiliza. 34 Kwa kweli, hakuwa akizungumza nao bila 
mfano, lakini alipokuwa na wanafunzi wake faraghani aliwafafanulia 
mambo yote. 


35 Ilipofika jioni siku hiyo, akawaambia wanafunzi wake: “Tuvuke 
twende ng'ambo ya bahari.” 36 Baada ya kuuaga umati, wakaenda 
pamoja na Yesu katika mashua, kama alivyokuwa, na kulikuwa na 
mashua nyinginezo pamoja naye. 37 Dhoruba kali ya upepo ikaanza 
kuvuma, mawimbi yakaipiga mashua, hivi kwamba ikakaribia 
kuzama. 38 Lakini Yesu alikuwa kwenye tezi, akiwa amelalia mto. 
Basi wakamwamsha na kumwambia: “Mwalimu, je, hujali kwamba 
tunakaribia kuangamia?” 39 Ndipo akasimama, akaukemea upepo 
na kuiambia bahari: “Nyamaza! Tulia!” Upepo ukakoma, kukawa 
shwari kabisa. 40 Basi akawauliza: “Kwa nini mnaogopa sana?” Je, 
bado hamna imani?” 41 Lakini wakaogopa sana, nao wakaulizana: 
“Kwa kweli, mtu huyu ni nani, hivi kwamba upepo na bahari 
vinamtii?” 


A Marko 4:19 Angalia Kamusi, “Mfumo wa mambo.” 


A Marko 4:21 Au “kikapu cha kupimia.” 


A Marko 4:40 Au “kwa nini mna hofu?” 


Marko 5:1-43 


5 Basi, wakafika ng'ambo ya bahari na kuingia katika eneo la 
Wagerasene. 2 Mara tu Yesu alipotoka kwenye mashua akakutana 
na mtu mwenye roho mwovu akitoka makaburini.” 3 Alikuwa akikaa 
makaburini, na kufikia wakati huo hakuna mtu yeyote aliyeweza 
kumfunga kabisa hata kwa mnyororo. 4 Alikuwa amefungwa mara 
nyingi kwa pingu na minyororo, lakini aliikata minyororo na kuzivunja 
pingu; na hakuna mtu aliyeweza kumzuia. > Sikuzote, usiku na 
mchana alikuwa akipaza sauti makaburini na milimani na 
kujikatakata kwa mawe. 6 Lakini alipomwona Yesu kwa mbali, 
alimkimbilia na kumwinamia. 7 Kisha akapaza sauti na kusema: 
“Kwa nini unanisumbua, Yesu, Mwana wa Mungu Aliye Juu Zaidi? 
Ninakuapisha kwa Mungu usinitese.” 8 Kwa maana Yesu alikuwa 
akimwambia: “Mtoke mtu huyu, wewe roho mwovu.” 9 Lakini Yesu 
akamuuliza: “Unaitwa nani?” Naye akamwambia: “Jina langu ni 
Kikosi, kwa sababu tuko wengi.” 10 Naye akamsihi sana Yesu 
asiwafukuze roho hao kutoka katika nchi hiyo. 


11 Sasa kulikuwa na nguruwe wengi wakila hapo mlimani. 12 Basi 
hao roho waovu wakamsihi: “Turuhusu tuingie ndani ya wale 
nguruwe.” 13 Naye akawaruhusu. Ndipo wale roho waovu wakatoka 
na kuingia ndani ya wale nguruwe, kisha lile kundi likatimua mbio, 
likaruka poromokož na kuzama baharini. Walikuwa karibu 2,000, nao 
wakafa maji baharini. 14 Lakini wachungaji wa nguruwe hao 
wakakimbia wakapeleka habari jijini na mashambani, watu wakaja 
kuona kilichotukia. 15 Basi wakamjia Yesu, wakamwona yule mtu 
aliyekuwa na roho waovu, ambaye mwanzoni alikuwa na kile Kikosi, 
akiwa ameketi, amevaa nguo, na akiwa na akili timamu, nao 
wakaogopa. 16 Pia, wale walioona tukio hilo wakawasimulia mambo 


yaliyompata mtu huyo aliyekuwa na roho waovu na kuhusu wale 
nguruwe. 17 Basi wakaanza kumsihi Yesu aondoke katika eneo lao. 


18 Alipokuwa akipanda mashua, yule mtu aliyekuwa na roho waovu 
akaanza kumsihi aende pamoja naye. 19 Hata hivyo, hakumruhusu, 
bali alimwambia: “Nenda nyumbani kwa watu wako wa ukoo, 
ukawaambie mambo yote ambayo Yehova” amekufanyia na jinsi 
alivyokuonyesha rehema.” 20 Mtu huyo akaenda zake akaanza 
kutangaza katika Dekapoli” mambo yote ambayo Yesu alimfanyia, 
na watu wote wakashangaa. 


21 Baada ya Yesu kuvuka tena ng'ambo ya bahari kwa mashua, 
umati mkubwa ukakusanyika karibu naye alipokuwa kando ya 
bahari. 22 Sasa mmoja wa maofisa wasimamizi wa sinagogi, 
aliyeitwa Yairo akaja, na alipomwona Yesu, akaanguka miguuni 
pake.” 23 Akamsihi mara nyingi, akisema: “Binti yangu mdogo ni 
mgonjwa sana.” Tafadhali njoo uweke mikono yako juu yake Ili 
apone na kuishi.” 24 Ndipo Yesu akaenda pamoja naye, na umati 
mkubwa ulikuwa ukimfuata na kumsonga. 


25 Sasa kuna mwanamke aliyekuwa na mtiririko wa damu kwa miaka 
12.26 Alikuwa ameteseka sana” mikononi mwa madaktari wengi 

na alikuwa ametumia mali yake yote, na hakuwa amepona, badala 
yake hali yake ilizidi kuwa mbaya. 27 Aliposikia kumhusu Yesu, 
akapenya katika umati nyuma ya Yesu na kuligusa vazi lake la nje, 
28 kwa maana alikuwa akisema: “Nikiyagusa tu mavazi yake ya nje, 
nitapona.” 29 Papo hapo mtiririko wake wa damu ukakoma, naye 
akahisi mwilini mwake kwamba alikuwa amepona ule ugonjwa 
mbaya. 


30 Mara moja Yesu akahisi ndani yake kwamba nguvu zimemtoka, 
akaugeukia umati na kuuliza: “Ni nani aliyegusa mavazi yangu 

ya nje?” 31 Lakini wanafunzi wake wakamwambia: “Unaona jinsi 
umati unavyokusonga, na unauliza, ‘Ni nani aliyenigusa?”” 32 Hata 
hivyo, alikuwa akitazama ili aone mtu aliyekuwa amefanya hivyo. 
33 Yule mwanamke akijua lililompata, akaja akitetemeka kwa hofu 
akaanguka chini mbele yake, akamwambia ukweli wote. 34 Yesu 
akamwambia: “Binti yangu, imani yako imekuponya. Nenda kwa 
amani, umepona ugonjwa wako mbaya.” 


35 Alipokuwa bado anazungumza, watu fulani kutoka nyumbani kwa 
yule ofisa msimamizi wa sinagogi wakaja na kusema: “Binti yako 
amekufa! Kwa nini uendelee kumsumbua Mwalimu?” 36 Lakini Yesu 
akasikia maneno yao naye akamwambia yule ofisa msimamizi wa 
sinagogi: “Usiogope, uwe tu na imani.” 37 Hakumruhusu mtu yeyote 
amfuate isipokuwa Petro, Yakobo, na Yohana ndugu ya Yakobo. 


38 Wakafika kwenye nyumba ya yule ofisa msimamizi wa sinagogi, 
Yesu akaona mvurugo wa watu waliokuwa wakilia na kuomboleza 
kwa sauti kubwa. 39 Baada ya kuingia, akawaambia: “Kwa nini 
mnaomboleza na kuleta mvurugo? Mtoto hajafa bali amelala 
usingizi.” 40 Ndipo wakaanza kumcheka kwa dharau. Lakini baada 
ya kuwatoa wote nje, akamchukua baba na mama ya yule mtoto 
pamoja na wanafunzi wake, akaingia mahali alipokuwa huyo mtoto. 
41 Kisha akaushika mkono wa msichana huyo na kumwambia: 
“Talitha kumi,” maneno ambayo yanapotafsiriwa, yanamaanisha: 
“Msichana mdogo, ninakuambia, ‘Inuka!” 42 Mara moja yule 
msichana akasimama akaanza kutembea. (Alikuwa na umri wa 
miaka 12.) Ndipo wakawa na shangwe kubwa sana. 43 Lakini 


akawaagiza tena na tena” wasimwambie mtu yeyote kuhusu jambo 
hilo, naye akawaambia wampe mtoto huyo chakula. 


A Marko 5:2 Au “makaburi ya ukumbusho.” 
A Marko 5:13 Au “ukingo wenye mteremko mkali.” 


^ Marko 5:19 Angalia Nyongeza A5. 


A Marko 5:20 Au “Eneo lenye Majiji Kumi.” 

A Marko 5:22 Au “akapiga magoti mbele yake.” 
A Marko 5:23 Au “anakaribia kufa.” 

A Marko 5:26 Au “alikuwa ameumizwa sana.” 
A Marko 5:36 Au “onyesha tu imani.” 


A Marko 5:43 Au “akawaamuru kwa uthabiti.” 


Marko 6:1-56 


6 Akaondoka huko na kwenda kwenye eneo lake la nyumbani, na 
wanafunzi wake wakamfuata. 2 Ilipofika siku ya Sabato, akaanza 
kufundisha katika sinagogi, na wengi waliomsikiliza wakashangaa na 
kusema: “Mtu huyu alitoa wapi mambo haya? Kwa nini alipewa 
hekima hii, na kwa nini matendo haya yenye nguvu yafanywe kupitia 
mikono yake? 3 Je, huyu si yule seremala mwana wa Maria na 
ndugu ya Yakobo, Yosefu, Yuda, na Simoni? Na dada zake wapo 
hapa pamoja nasi, sivyo?” Basi wakaanza kukwazika kwa sababu 
yake. 4 Lakini Yesu akawaambia: “Nabii anaheshimiwa kila mahali 
isipokuwa katika eneo lake la nyumbani na kati ya watu wake wa 
ukoo, na katika nyumba yake mwenyewe.” 5 Basi, hakuweza 
kufanya matendo yoyote yenye nguvu huko isipokuwa kuweka 
mikono yake juu ya wagonjwa wachache na kuwaponya. 6 Kwa 
kweli, alishangaa sana kwa sababu hawakuwa na imani. Naye 


7 Sasa akawaita wale 12 akaanza kuwatuma wawili wawili, naye 
akawapa mamlaka juu ya roho waovu. 8 Pia, akawaagiza wasibebe 
chochote kwa ajili ya safari isipokuwa fimbo—wasibebe mkate, 
mfuko wa chakula, wala pesa” kwenye mishipi yao— 9 bali wavae 
viatu lakini wasivae mavazi mawili.” 10 Pia, akawaambia: 
“Mtakapoingia katika nyumba yoyote, kaeni humo mpaka 
mtakapoondoka huko. 11 Na mahali popote ambapo watu 
hawatawakaribisha wala kuwasikiliza, mnapoondoka kung'uteni 
mavumbi yaliyo kwenye miguu yenu ili kuwa ushahidi kwao.” 12 Basi 
wakaondoka na kuhubiri kwamba watu wanapaswa kutubu, 13 pia 
wakafukuza roho wengi waovu na kuwapaka mafuta wagonjwa 
wengi na kuwaponya. 


14 Mfalme Herode akasikia habari hizo, kwa maana jina la Yesu 
lilijulikana sana na watu walikuwa wakisema: “Yohana Mbatizaji 
amefufuliwa kutoka kwa wafu, ndiyo sababu anafanya matendo 
yenye nguvu.” 15 Lakini wengine walikuwa wakisema: “Ni Eliya.” Pia, 
wengine wakasema: “Ni nabii kama manabii wa kale.” 16 Lakini 
Herode alipopata habari hizo akasema: “Yule Yohana niliyemkata 
kichwa, amefufuliwa.” 17 Kwa maana Herode alikuwa ameagiza 
Yohana akamatwe na kufungwa gerezani kwa sababu ya Herodia, 
mke wa Filipo ndugu yake. Kwa sababu Herode alikuwa amemwoa. 
18 Kwa maana Yohana alikuwa akimwambia Herode: “Si halali 
kwako kuwa na mke wa ndugu yako.” 19 Basi Herodia alikuwa na 
kinyongo kumwelekea Yohana na alitaka kumuua, lakini hakuweza. 
20 Kwa maana Herode alimwogopa Yohana kwa kuwa alijua ni mtu 
mwadilifu na mtakatifu, naye alikuwa akimlinda. Baada ya 
kumsikiliza, hakujua la kufanya, lakini bado aliendelea kumsikiliza 
kwa furaha. 


21 Nafasi ilipatikana Herode alipoandaa mlo wa jioni kwenye 
sherehe ya sikukuu yake ya kuzaliwa. Akawaalika maofisa wake wa 
cheo cha juu, makamanda wa jeshi, na watu mashuhuri zaidi wa 
Galilaya. 22 Binti ya Herodia akaingia, akacheza dansi na 
kumfurahisha Herode na wageni wake.” Mfalme akamwambia 
msichana huyo: “Niombe chochote unachotaka, nami nitakupa.” 

23 Ndiyo, akamwapia: “Chochote utakachoomba nitakupa, hata ikiwa 
ni nusu ya ufalme wangu.” 24 Akaondoka na kwenda kumuuliza 
mama yake: “Niombe nini?” Akamwambia: “Kichwa cha Yohana 
Mbatizaji.” 25 Akarudi haraka mbele ya mfalme na kutoa ombi lake, 
akisema: “Nataka unipe sasa hivi kwenye sinia kichwa cha Yohana 
Mbatizaji.” 26 Ingawa mfalme alihuzunika sana, hakutaka kupuuza 


ombi lake, kwa sababu ya viapo vyake na wageni wake.” 27 Mara 
moja mfalme akamtuma mlinzi na kumwamuru alete kichwa cha 
Yohana. Basi akaenda gerezani na kumkata kichwa, 28 akakileta 
kwenye sahani. Akampa yule msichana, na huyo msichana akampa 
mama yake. 29 Wanafunzi wake waliposikia jambo hilo, wakaja na 
kuuchukua mwili wake wakaulaza kaburini.” 


30 Mitume wakamzunguka Yesu na kumwambia mambo yote 
waliyokuwa wamefanya na kufundisha. 31 Naye akawaambia: 
“Twendeni faraghani mahali pasipo na watu ili mpumzike kidogo.” 
Kwa maana wengi walikuwa wakija na kwenda, nao hawakuwa na 
wakati hata wa kula. 32 Basi wakapanda mashua na kwenda mahali 
pasipo na watu ili wawe peke yao. 33 Lakini watu wakawaona 
wakienda na wengi wakajua jambo hilo. Watu kutoka majiji yote 
wakakimbia kwa miguu wakafika huko mbele yao. 34 Basi, 
aliposhuka, akaona umati mkubwa, akawasikitikia, kwa sababu 
walikuwa kama kondoo wasio na mchungaji. Naye akaanza 
kuwafundisha mambo mengi. 


35 |Ilipokaribia jioni wanafunzi wake wakaja na kumwambia: “Mahali 
hapa hapana watu, na muda umesonga sana. 36 Waambie 
waondoke, waende wakajinunulie chakula katika maeneo ya 
chakula.” Nao wakamwambia: “Je, twende tukanunue mikate ya 
dinari” 200 na kuwapa watu wale?” 38 Akawaambia: “Mna mikate 
mingapi? Nendeni mkaangalie!” Baada ya kuhakikisha, wakasema: 
“Mikate mitano na samaki wawili.” 39 Akawaagiza watu wote waketi 
katika vikundi kwenye nyasi. 40 Basi wakaketi katika vikundi vya 
watu 100 na vya watu 50.41 Akachukua ile mikate mitano na wale 
samaki wawili, akatazama mbinguni akatoa baraka. Kisha akaimega 


mikate na kuanza kuwapa wanafunzi ili wawape watu, naye 
akawagawanya wale samaki wawili kwa ajili ya watu wote. 42 Basi 
wote wakala wakashiba, 43 nao wakakusanya vipande vilivyobaki na 
kujaza vikapu 12, bila kuhesabu samaki. 44 Wale waliokula mikate 
hiyo walikuwa wanaume 5,000. 


45 Kisha, bila kukawia, akawaagiza wanafunzi wake wapande 
mashua watangulie kuelekea Bethsaida ng'ambo ya bahari, huku 
yeye akiuaga umati. 46 Lakini baada ya kuwaaga, akaenda mlimani 
kusali. 47 Ilipofika jioni, mashua ilikuwa katikati ya bahari, lakini yeye 
alikuwa peke yake kwenye nchi kavu. 48 Alipowaona wanafunzi 
wake wakitaabika kupiga makasia kwa kuwa upepo ulikuwa ukivuma 
kinyume chao, usiku karibu kesha la nne” akawaendea akitembea 
juu ya bahari; lakini alitaka” kuwapita. 49 Walipomwona akitembea 
juu ya bahari wakafikiri: “Ni mzuka!” Nao wakapaza sauti. 50 Kwa 
maana wote walimwona, wakahangaika. Lakini mara moja 
akawaambia: “Jipeni moyo! Ni mimi; msiogope.” 51 Kisha akapanda 
kwenye mashua, na upepo ukatulia. Nao wakashangaa sana, 52 kwa 
maana hawakuwa wamefahamu maana ya ule muujiza wa mikate, 
bado mioyo yao ilikuwa mizito isiweze kuelewa. 


53 Walipovuka bahari, wakafika Genesareti na kutia nanga hapo 
karibu. 54 Lakini mara tu waliposhuka kutoka kwenye mashua, watu 
wakamtambua. 55 Wakakimbia katika eneo hilo lote na kuanza 
kuleta wagonjwa wakiwa kwenye vitanda” mahali waliposikia Yesu 
mashambani watu waliwaweka wagonjwa sokoni, na kumsihi 
waguse tu upindo wa vazi lake la nje. Na wote waliougusa 
wakapona. 


A Marko 6:8 Tnn., “shaba.” 

^ Marko 6:9 Au “vazi la ziada.” 

A Marko 6:22 Au “wale waliokuwa wameketi mezani.” 

A Marko 6:26 Au “wale waliokuwa wameketi mezani.” 

A Marko 6:29 Au “katika kaburi la ukumbusho.” 

A Marko 6:37 Angalia Nyongeza B14. 

A Marko 6:48 Yaani, karibu saa 9 usiku hadi karibu saa 12 asubuhi. 
A Marko 6:48 Au “alikuwa karibu.” 


A Marko 6:55 Au “machela.” 


Marko 7:1-37 


7 Sasa Mafarisayo na baadhi ya waandishi waliotoka Yerusalemu 
wakakusanyika kumzunguka Yesu. 2 Wakaona baadhi ya wanafunzi 
wake wakila chakula kwa mikono isiyo safi, yaani, bila kunawa.” 

3 (Kwa maana kabla ya kula, Mafarisayo na Wayahudi wote hunawa 
mikono yao mpaka kwenye kiwiko, kwa kuyashika mapokeo ya 
mababu zao, 4 na wanapotoka sokoni, hawali chakula kabla ya 
kujisafisha. Kuna mapokeo mengine mengi ambayo wamepokea na 
kuyashika, kama vile kubatiza” vikombe, mitungi, na vyombo vya 
shaba.) > Basi Mafarisayo na waandishi hao wakamuuliza: “Kwa nini 
wanafunzi wako hawafuati mapokeo ya mababu zetu, bali wanakula 
kwa mikono isiyo safi?” 6 Akawaambia: “Isaya kwa kufaa alitoa 
unabii kuwahusu ninyi wanafiki, kama ilivyoandikwa, 'Watu hawa 
huniheshimu kwa midomo yao, lakini mioyo yao iko mbali nami. 

7 Wao huniabudu bure, kwa maana wanafundisha amri za 
wanadamu kuwa mafundisho.’ 8 Mnaiacha amri ya Mungu, na 
kuyashika mapokeo ya wanadamu.” 


9 Akaendelea kuwaambia: “Mnapuuza amri ya Mungu kwa ujanja ili 
mfuate mapokeo yenu. 10 Kwa mfano, Musa alisema, ‘Mheshimu 
baba yako na mama yako, na, 'Yeyote anayemtukana” baba yake 
au mama yake anapaswa kuuawa.’ 11 Lakini ninyi mnasema, ‘Mtu 
akimwambia baba yake au mama yake: “Chochote nilicho nacho 
ambacho kingekusaidia ni korbani, (yaani, zawadi iliyowekwa wakfu 
kwa Mungu),” 12 hivyo mnamzuia kumsaidia kwa chochote baba 
yake au mama yake. 13 Kwa hiyo, mnalibatilisha neno la Mungu kwa 
mapokeo yenu ambayo mlipewa. Nanyi mnafanya mambo mengine 
mengi kama hayo.” 14 Basi Yesu akauita tena umati, akawaambia: 
“Nisikilizeni, ninyi nyote, na mwelewe maana yake. 15 Mtu hawezi 


kuchafuliwa na kitu kinachoingia ndani yake; bali huchafuliwa na 
mambo yanayotoka ndani yake.” 16 * — 


17 Alipouacha umati, Yesu aliingia ndani ya nyumba, na wanafunzi 
wake wakaanza kumuuliza kuhusu mfano huo. 18 Basi akawaambia: 
“Je, ninyi pia hamwelewi kama wao? Je, hamjui kwamba mtu hawezi 
kuchafuliwa na kitu kinachoingia ndani yake, 19 kwa kuwa hakiingii 
moyoni mwake bali huingia tumboni, kisha hutoka na kuingia 
chooni?” Kwa hiyo akatangaza vyakula vyote kuwa safi. 20 Tena 
akasema: “Kile kinachotoka ndani ya mtu ndicho humchafua. 21 Kwa 
maana kutoka ndani, moyoni mwa watu, hutoka mawazo mabaya, 
uasherati,* wizi, mauaji, 22 uzinzi, pupa, uovu, udanganyifu, 
mwenendo mpotovu,* jicho lenye wivu, makufuru, majivuno, na 
ukosefu wa akili. 23 Mambo hayo yote maovu hutoka ndani, nayo 
humchafua mtu.” 


24 Akatoka huko na kwenda kwenye maeneo ya Tiro na Sidoni. 
Akaingia katika nyumba na hakutaka mtu yeyote ajue, lakini 
hakuweza kuepuka kutambuliwa. 25 Mara moja mwanamke ambaye 
binti yake mdogo alikuwa na roho mwovu akasikia kumhusu Yesu, 
akaja na kuanguka miguuni pake. 26 Mwanamke huyo alikuwa 
Mgiriki, wa taifa la” Sirofoinike; naye aliendelea kumsihi sana Yesu 
amfukuze roho mwovu aliyekuwa ndani ya binti yake. 27 Lakini Yesu 
akamwambia: “Kwanza acha watoto washibe, kwa maana haifai 
kuchukua mkate wa watoto na kuwatupia mbwa wadogo.” 28 Hata 
hivyo, yule mwanamke akamjibu: “Ndiyo, bwana, lakini hao mbwa 
wadogo walio chini ya meza hula makombo ya watoto wadogo.” 

29 Ndipo Yesu akamwambia: “Kwa sababu umesema hivyo, nenda; 
yule roho mwovu amemtoka binti yako.” 30 Basi akaenda nyumbani 


akamkuta yule mtoto akiwa amelala kitandani, na yule roho mwovu 
alikuwa amemtoka. 


31 Yesu aliporudi kutoka eneo la Tiro akapitia Sidoni, Dekapoli,” na 
kufika Bahari ya Galilaya. 32 Basi wakamletea mtu aliye kiziwi na 
mwenye tatizo la kuzungumza, nao wakamsihi aweke mkono juu 
yake. 33 Kisha akampeleka faraghani, mbali na umati. Halafu 
akamtia vidole masikioni, baada ya kutema mate, akamgusa ulimi. 
34 Yesu akatazama mbinguni, akavuta pumzi kwa nguvu na 
kumwambia: “Efatha,” yaani, “Funguka.” 35 Ndipo masikio yake 
yakafunguliwa, na tatizo lake la kuzungumza likaisha, naye akaanza 
kuzungumza vizuri. 36 Kisha akawaamuru wasimwambie mtu 
yeyote, lakini kadiri alivyowakataza, ndivyo walivyozidi kutangaza 
jambo hilo. 37 Kwa kweli, walishangaa sana wakasema: “Amefanya 
mambo yote vema. Hata anafanya viziwi wasikie na wasio na uwezo 
wa kusema, wazungumze.” 


A Marko 7:2 Yaani, haikuwa imesafishwa kisherehe. 
A Marko 7:4 Au “kuzamisha.” 

A Marko 7:10 Au “Anayesema vibaya kumhusu.” 

A Marko 7:16 Angalia Nyongeza A3. 


^ Marko 7:21 Wingi wa neno la Kigiriki, por:nei'a. Angalia Kamusi. 


A Marko 7:22 Au “ufidhuli; matendo ya kuchukiza yanayofanywa bila 
aibu.” Kigiriki, a:sel'gei-a. Angalia Kamusi. 


A Marko 7:26 Au “aliyezaliwa huko.” 


A Marko 7:31 Au “Eneo lenye Majiji Kumi.” 


Marko 8:1-38 


8 Siku hizo umati mkubwa ukakusanyika tena, na hawakuwa na 
chakula. Basi, akawaita wanafunzi na kuwaambia: 2 “Ninausikitikia 
umati, kwa sababu tayari wamekaa pamoja nami siku tatu nao 
hawana chakula. 3 Nikiwaacha waende nyumbani wakiwa na njaa,* 
watazimia njiani, na baadhi yao wametoka mbali.” 4 Lakini wanafunzi 
wake wakamjibu: “Tutapata wapi mikate ya kuwatosha watu hawa 
mahali hapa pasipo na watu?” 5 Ndipo akawauliza: “Mna mikate 
mingapi?” Wakajibu: “Saba.” 6 Naye akauagiza umati uketi chini. 
Kisha akachukua ile mikate saba, akatoa shukrani, akaimega, na 
kuanza kuwapa wanafunzi wake waigawe, nao wakaugawia umati. 
7 Walikuwa pia na samaki wachache wadogo, naye akawabariki, 
kisha akawaambia wawagawe hao pia. 8 Basi wakala wakashiba, 
kisha wakakusanya vipande vilivyobaki wakajaza vikapu saba 
vikubwa. 9 Kulikuwa na wanaume 4,000 hivi. Kisha Yesu akawaaga. 


10 Mara moja akapanda mashua pamoja na wanafunzi wake 
akaenda eneo la Dalmanutha. 11 Akiwa huko Mafarisayo wakaja na 
kuanza kubishana naye, wakimtaka afanye ishara kutoka mbinguni, 
ili wamjaribu. 12 Kwa hiyo akahuzunika sana rohoni na kusema: 
“Kwa nini kizazi hiki kinatafuta ishara? Kwa kweli nasema, kizazi hiki 
hakitapewa ishara yoyote.” 13 Ndipo akawaacha, akapanda mashua 
tena na kuvuka ng'ambo ya bahari. 


14 Hata hivyo, walisahau kuchukua mikate na walikuwa na mkate 
mmoja tu katika mashua. 15 Naye akawaonya akisema: “Endeleeni 
kuwa macho; jihadharini na chachu” ya Mafarisayo na ya Herode.” 
16 Basi wakaanza kubishana kati yao kwa sababu hawakuwa na 
mikate. 17 Yesu alipojua hilo, akawaambia: “Kwa nini mnabishana 


kuhusu kutokuwa na mikate? Je, bado hamjafahamu wala kuelewa? 
Je, bado mioyo yenu ni mizito isiweze kuelewa? 18 ‘Ingawa mna 
macho, kwa nini hamwoni; na ingawa mna masikio, kwa nini 
hamsikii?’ Je, hamkumbuki 19 nilipoimega ile mikate mitano kwa ajili 
ya wale wanaume 5,000, mlikusanya vipande vilivyobaki mkajaza 
vikapu vingapi?” Wakamwambia: “Kumi na viwili.” 20 “Nilipoimega ile 
mikate saba kwa ajili ya wale wanaume 4,000, mlikusanya vipande 
vilivyobaki mkajaza vikapu vikubwa vingapi?” Wakamwambia: 
“Saba.” 21 Ndipo akawauliza: “Je, bado hamjaelewa?” 


22 Sasa wakafika Bethsaida. Watu wakamletea mwanamume aliye 
kipofu, wakamsihi amguse. 23 Yesu akamshika mkono yule kipofu, 
mikono juu yake na kumuuliza: “Je, unaona kitu chochote?” 24 Yule 
mtu akatazama juu na kusema: “Ninaona watu, lakini wanaonekana 
kama miti inayotembea.” 25 Akaweka tena mikono yake juu ya 
macho ya mtu huyo, naye akaona vizuri. Akawa tena na uwezo wa 
kuona, naye alikuwa akiona kila kitu waziwazi. 26 Basi akamwacha 


Filipi, na wakiwa njiani, Yesu akaanza kuwauliza wanafunzi wake: 
“Watu wanasema mimi ni nani?” 28 Wakamjibu: “Yohana Mbatizaji, 
lakini wengine Eliya, na bado wengine mmoja wa manabii.” 29 Naye 
akawauliza: “Hata hivyo, ninyi mnasema mimi ni nani?” Petro 
akajibu: “Wewe ndiye Kristo.” 30 Ndipo akawaamuru wasimwambie 
mtu yeyote kumhusu. 31 Pia, akaanza kuwafundisha kwamba 
Mwana wa binadamu lazima apatwe na mateso mengi na kukataliwa 
na wazee, wakuu wa makuhani, na waandishi, kisha atauawa, na 
baada ya siku tatu atafufuliwa. 32 Kwa kweli, alisema mambo hayo 


waziwazi. Lakini Petro akampeleka kando na kuanza kumkemea. 
33 Yesu akageuka na kuwatazama wanafunzi wake, akamkemea 
Petro, akisema: “Nenda nyuma yangu, Shetani! kwa sababu hufikirii 
mawazo ya Mungu, bali ya wanadamu.” 


34 Sasa akauita umati na wanafunzi wake, akawaambia: “Mtu yeyote 
akitaka kunifuata, lazima ajikane mwenyewe, aubebe mti wake wa 
mateso” na aendelee kunifuata. 35 Kwa kuwa yeyote anayetaka 
kuokoa uhai wake ataupoteza,” lakini yeyote anayeupoteza uhai 
wake” kwa ajili yangu na kwa ajili ya habari njema atauokoa. 36 Kwa 
kweli, mtu atapata faida gani akiupata ulimwengu wote kisha 
apoteze uhai wake?” 37 Kwa kweli, mtu anaweza kutoa nini Ili 
abadilishane na uhai wake?” 38 Kwa maana yeyote atakayenionea 
aibu mimi na maneno yangu katika kizazi hiki chenye uzinzi “ na 
chenye dhambi, Mwana wa binadamu atamwonea aibu pia 
atakapokuja katika utukufu wa Baba yake pamoja na malaika 
watakatifu.” 


A Marko 8:3 Au “wakiwa wamefunga.” 
A Marko 8:15 Au “hamira.” 


A Marko 8:34 Angalia Kamusi, “Mti wa mateso.” 


A Marko 8:35 Au “nafsi yake ataipoteza.” 
A Marko 8:35 Au “nafsi yake.” 
A Marko 8:36 Au “nafsi yake.” 


A Marko 8:37 Au “nafsi yake.” 


A Marko 8:38 Au “kisicho na uaminifu.” 


Marko 9:1-50 


9 Yesu akaendelea kusema: “Kwa kweli ninawaambia kwamba kuna 
baadhi ya wale waliosimama hapa ambao hawataonja kifo kamwe 
kabla ya kuona Ufalme wa Mungu ukiwa tayari umekuja katika 
nguvu.” 2 Siku sita baadaye Yesu akaenda pamoja na Petro, 
Yakobo, na Yohana kwenye mlima mrefu wakiwa peke yao. Sura 
yake ikageuka mbele yao; 3 mavazi yake ya nje yakaanza 
kumetameta, yakawa meupe kuliko vile mfuaji nguo yeyote duniani 
angeweza kuyasafisha. 4 Pia, wakaona Eliya na Musa, 
wakizungumza na Yesu. > Kisha Petro akamwambia Yesu: “Rabi, ni 
vizuri sisi tuwe hapa. Basi, tutasimamisha mahema matatu, moja 
lako, moja la Musa, na moja la Eliya.” 6 Kwa kweli, hakujua afanye 
nini, kwa maana walikuwa wameogopa sana. 7 Wingu likatokea na 
kuwafunika, na sauti ikasikika kutoka katika lile wingu ikisema: “Huyu 
ni Mwanangu, mpendwa. Msikilizeni.” 8 Kisha ghafla wakatazama 
huku na huku na hawakumwona tena mtu yeyote isipokuwa Yesu. 


9 Walipokuwa wakishuka kutoka mlimani, akawaamuru 
wasimwambie mtu yeyote kile walichoona, hadi Mwana wa 
binadamu atakapofufuliwa kutoka kwa wafu. 10 Wakayaweka 
maneno hayo moyoni,” lakini wakazungumza kati yao wenyewe 
kuhusu maana ya huko kufufuliwa kutoka kwa wafu. 11 Wakaanza 
kumuuliza: “Kwa nini waandishi husema kwamba lazima Eliya aje 
kwanza?” 12 Akawaambia: “Eliya anakuja kwanza na kurudisha 
mambo yote; lakini kwa nini imeandikwa kwamba lazima Mwana wa 
binadamu apatwe na mateso mengi na atendewe kwa dharau? 

13 Lakini ninawaambia kwamba kwa kweli, Eliya amekuja nao 
walimtendea kama walivyotaka, kama ilivyoandikwa kumhusu.” 


14 Walipowakaribia wale wanafunzi wengine, wakaona umati 
mkubwa umewazunguka, na kulikuwa na waandishi waliokuwa 
wakibishana nao. 15 Lakini mara tu umati wote ulipomwona, 
ukashangaa, ukamkimbilia ili kumsalimu. 16 Basi akawauliza: 
“Mnabishania nini?” 17 Mtu mmoja katika umati akamjibu: “Mwalimu, 
nilimleta mwanangu kwako kwa sababu ana roho anayemfanya awe 
bubu. 18 Kila mara anapomshambulia humwangusha chini, naye 
hutoa povu mdomoni na kusaga meno yake na kuishiwa nguvu. 
Niliwaambia wanafunzi wako wamfukuze, lakini hawakuweza.” 

19 Yesu akajibu: “Enyi kizazi kisicho na imani, nitaendelea kuwa 
pamoja nanyi mpaka lini? Nitawavumilia mpaka lini? Mleteni hapa.” 
20 Basi wakamleta yule mvulana kwa Yesu, lakini yule roho mwovu 
alipomwona, mara moja akamfanya yule mtoto agaegae. Baada ya 
kuanguka chini, akaendelea kujiviringisha, akitoa povu mdomoni. 

21 Yesu akamuuliza baba yake: “Jambo hili limekuwa likitokea kwa 
muda gani?” Akasema: “Tangu utotoni, 22 naye humwangusha ndani 
ya moto na ndani ya maji ili amuue. Lakini ikiwa unaweza kufanya 
chochote, tuhurumie na utusaidie.” 23 Yesu akamwambia: “Maneno 
hayo, ‘Ikiwa unaweza’! Mambo yote yanawezekana kwa mtu 
mwenye imani.” 24 Mara moja baba ya yule mtoto akasema kwa 
sauti kubwa: “Nina imani! Nisaidie mahali ambapo ninahitaji imani!” 


25 Yesu alipoona umati ukikusanyika haraka, akamkemea yule roho 
mwovu, akamwambia: “Wewe roho bubu na kiziwi, ninakuagiza 
umtoke mtoto huyu na usimwingie tena!” 26 Baada ya kupaza sauti 
na kugaagaa sana, roho huyo akamtoka, na yule mtoto akaonekana 
ni kama amekufa, hivi kwamba watu wengi wakasema: “Amekufa!” 
27 Lakini Yesu akamshika mkono na kumwinua, naye akasimama. 

28 Baada ya kuingia ndani ya nyumba, wanafunzi wake wakamuuliza 


faraghani: “Kwa nini tulishindwa kumfukuza?” 29 Akawaambia: 
“Roho wa aina hii hawezi kutoka isipokuwa kwa sala.” 


30 Wakatoka huko wakapitia Galilaya, lakini hakutaka mtu yeyote 
ajue. 31 Kwa sababu alikuwa akiwafundisha wanafunzi wake na 
kuwaambia: “Mwana wa binadamu atasalitiwa mikononi mwa watu, 
nao watamuua, na ingawa atauawa, atafufuka baada ya siku tatu.” 
32 Hata hivyo, hawakuelewa maneno aliyosema, nao waliogopa 
kumuuliza. 


33 Nao wakaingia Kapernaumu. Alipokuwa ndani ya nyumba 
akawauliza: “Mlikuwa mkibishania nini barabarani?” 34 Wakakaa 
kimya, kwa maana barabarani walikuwa wakibishana kuhusu aliye 
mkuu kati yao. 35 Basi akaketi na kuwaita wale 12 akawaambia: 
“Yeyote anayetaka kuwa wa kwanza, lazima awe wa mwisho kati ya 
wote na mhudumu wa wote.” 36 Kisha akamchukua mtoto mdogo, 
akamsimamisha katikati yao; akamkumbatia na kuwaambia: 

37 “Yeyote anayempokea mtoto mdogo kama huyu kwa msingi wa 
jina langu ananipokea mimi pia; na yeyote anayenipokea mimi 
hanipokei mimi tu, bali pia Yule aliyenituma.” 


38 Yohana akamwambia: “Mwalimu, tulimwona mtu fulani akifukuza 
roho waovu kwa kutumia jina lako, tukajaribu kumzuia, kwa sababu 
hakuwa akitufuata.” 39 Lakini Yesu akasema: “Msijaribu kumzuia, 
kwa maana hakuna yeyote atakayefanya matendo yenye nguvu kwa 
msingi wa jina langu atakayeweza kusema mambo mabaya 
kunihusu. 40 Kwa maana yeyote ambaye hatupingi yuko upande 
wetu. 41 Na yeyote anayewapa kikombe cha maji ya kunywa kwa 
sababu ninyi ni wa Kristo, kwa kweli ninawaambia hatapoteza 
kamwe thawabu yake. 42 Lakini yeyote anayemkwaza mmoja wa 


hawa wadogo walio na imani, ingekuwa afadhali ikiwa jiwe la 
kusagia ambalo huzungushwa na punda lingefungwa shingoni 
mwake kisha atupwe baharini. 


43 “Ikiwa mkono wako unakufanya ukwazike, ukate. Ni afadhali 
uingie katika uzima ukiwa kilema kuliko kuingia ukiwa na mikono 
miwili katika Gehena,” katika moto usioweza kuzimwa. 44 * —— 
45 Na ikiwa mguu wako unakufanya ukwazike, ukate. Ni afadhali 
uingie katika uzima ukiwa kilema kuliko kutupwa katika Gehena” 
ukiwa na miguu miwili. 46 * —— 47 Na ikiwa jicho lako linakufanya 
ukwazike, litupe mbali. Ni afadhali uingie katika Ufalme wa Mungu 
ukiwa na jicho moja kuliko kutupwa katika Gehena ukiwa na macho 


mawili,” 48 mahali ambapo funza hawafi na moto hauzimwi. 


49 “Kwa maana kila mtu lazima atiwe chumvi kwa moto. 50 Chumvi 
ni nzuri, lakini ikipoteza ladha yake, mtaikoleza na nini? Iweni na 
chumvi ndani yenu, na mdumishe amani kati yenu.” 


A Marko 9:10 Au labda, “-hawakumwambia mtu yeyote. 
A Marko 9:43 Angalia Kamusi. 


A Marko 9:44 Angalia Nyongeza A3. 


A Marko 9:45 Angalia Kamusi. 
A Marko 9:46 Angalia Nyongeza A3. 


A Marko 9:47 Angalia Kamusi. 


Marko 10:1-52 


10 Alipotoka hapo akaenda kwenye mipaka?” ya Yudea, ng'ambo ya 
Yordani, na umati ukakusanyika tena karibu naye. Kama kawaida 
yake, akaanza tena kuwafundisha. 2 Mafarisayo wakaja, 
wakikusudia kumjaribu, wakamuuliza kama ni halali kwa 
mwanamume kumtaliki mke wake. 3 Akawajibu: “Musa aliwapa amri 
gani?” 4 Wakasema: “Musa aliruhusu kumwandikia cheti cha 
kumfukuza na kumtaliki.” 5 Lakini Yesu akawaambia: “Aliwaandikia 
amri hiyo kwa sababu ya ugumu wa mioyo yenu. $ Hata hivyo, tangu 
mwanzo wa uumbaji 'Aliwaumba mwanamume na mwanamke. 

7 Kwa sababu hiyo, mwanamume atamwacha baba yake na mama 
yake, 8 na hao wawili watakuwa mwili mmoja,’ basi wao si wawili 
tena, bali mwili mmoja. 9 Kwa hiyo, kile ambacho Mungu 
ameunganisha, mtu yeyote asikitenganishe.” 10 Walipoingia tena 
ndani ya nyumba wanafunzi wakaanza kumuuliza kuhusu jambo 
hilo. 11 Akawaambia: “Yeyote anayemtaliki mke wake na kumwoa 
mwingine anafanya uzinzi dhidi yake, 12 na ikiwa mwanamke baada 
ya kumtaliki mume wake anaolewa na mwingine, anafanya uzinzi.” 


13 Watu wakaanza kumletea watoto wadogo ili awaguse, lakini 
wanafunzi wakawakemea. 14 Alipoona hivyo, Yesu akakasirika na 
kuwaambia: “Waacheni watoto wadogo waje kwangu; msijaribu 
kuwazuia, kwa maana Ufalme wa Mungu ni wa wale walio kama 
hao. 15 Kwa kweli ninawaambia, yeyote asiyeupokea Ufalme wa 
Mungu kama mtoto mdogo hataingia kamwe ndani yake.” 

16 Akawachukua watoto akawakumbatia na kuanza kuwabariki, 
akiweka mikono yake juu yao. 


17 Alipokuwa akiondoka, mwanamume fulani akamkimbilia, akapiga 
magoti mbele yake na kumuuliza: “Mwalimu Mwema, ninapaswa 
kufanya nini ili niurithi uzima wa milele?” 18 Yesu akamwambia: “Kwa 
nini unaniita mwema? Hakuna aliye mwema, isipokuwa mmoja, 
Mungu. 19 Unazijua amri hizi: ‘Usiue, usifanye uzinzi, usiibe, usitoe 
ushahidi wa uwongo, usipunje, mheshimu baba yako na mama 
yako.” 20 Mtu huyo akamwambia: “Mwalimu, nimeyashika mambo 
hayo yote tangu nilipokuwa kijana.” 21 Yesu akamtazama, 
akampenda na kumwambia: “Bado unahitaji kufanya jambo moja: 
Nenda ukauze vitu ulivyo navyo, uwape maskini, nawe utakuwa na 
hazina mbinguni; kisha uje uwe mfuasi wangu.” 22 Lakini 
akasikitishwa na jibu hilo, akaenda zake akiwa na huzuni, kwa 
maana alikuwa na mali nyingi. 


23 Yesu akatazama huku na huku na kuwaambia wanafunzi wake: 
“Itakuwa vigumu sana kwa wale walio na pesa kuingia katika Ufalme 
wa Mungu!” 24 Lakini wanafunzi wakashangazwa na maneno yake. 
Naye Yesu akawaambia: “Wanangu, ni vigumu sana kuingia katika 
Ufalme wa Mungu! 25 Ni rahisi zaidi kwa ngamia kupita katika tundu 
la sindano kuliko tajiri kuingia katika Ufalme wa Mungu.” 26 Wakazidi 
kushangaa wakamwambia:” “Ni nani anayeweza kuokolewa?” 

27 Akawatazama moja kwa moja na kusema: “Kwa wanadamu 
haiwezekani, lakini sivyo ilivyo kwa Mungu, kwa maana mambo yote 
yanawezekana kwa Mungu.” 28 Petro akaanza kumwambia: 
“Tazama! Tumeacha kila kitu na kukufuata.” 29 Yesu akasema: “Kwa 
kweli ninawaambia, hakuna mtu aliyeacha nyumba au ndugu au 
dada au mama au baba au watoto au mashamba kwa ajili yangu na 
kwa ajili ya habari njema 30 ambaye hatapata mara 100 sasa katika 
kipindi hiki—nyumba, ndugu, dada, mama, watoto, mashamba, 


pamoja na mateso—na katika mfumo wa mambo” unaokuja, uzima 
wa milele. 31 Lakini wengi walio wa kwanza watakuwa wa mwisho, 
na wa mwisho watakuwa wa kwanza.” 


32 Sasa walikuwa barabarani wakipanda kwenda Yerusalemu, Yesu 
alikuwa akiwatangulia, nao walikuwa wameshangaa, lakini wale 
waliofuata wakaanza kuogopa. Akawapeleka kando tena wale 12 na 
kuanza kuwaambia mambo yaliyokuwa karibu kumpata: 33 “Tazama! 
Tunapanda kwenda Yerusalemu, na Mwana wa binadamu atatiwa 
mikononi mwa wakuu wa makuhani na waandishi. Nao 
watamhukumia kifo na kumtia mikononi mwa watu wa mataifa, 

34 nao watamdhihaki, watamtemea mate, watampiga mijeledi na 
kumuua, lakini baada ya siku tatu atafufuka.” 


35 Yakobo na Yohana, wana wa Zebedayo, wakaenda na 
kumwambia: “Mwalimu, tunataka utufanyie chochote 
tutakachokuomba.” 36 Akawauliza: “Mnataka niwafanyie nini?” 

37 Wakamwambia: “Turuhusu tuketi, mmoja upande wako wa kuume 
na mwingine upande wako wa kushoto, katika utukufu wako.” 

38 Lakini Yesu akawaambia: “Hamjui kile mnachoomba. Je, 
mnaweza kunywa kikombe ambacho ninakunywa au kubatizwa kwa 
ubatizo ninaobatizwa?” 39 Wakamwambia: “Tunaweza.” Ndipo Yesu 
akawaambia: “Kikombe ninachokunywa mtakunywa, na ubatizo 
ninaobatizwa mtabatizwa. 40 Hata hivyo, kuketi upande wangu wa 
kuume au wa kushoto sina haki ya kutoa, bali wataketi wale ambao 
wametayarishiwa.” 


41 Wale wengine kumi waliposikia jambo hilo, wakawakasirikia 
Yakobo na Yohana. 42 Lakini Yesu akawaita akawaambia: “Mnajua 
kwamba wale wanaotawala” mataifa hupiga ubwana juu yao na 


wakuu wao hutumia mamlaka juu yao. 43 Haipaswi kuwa hivyo kati 
yenu; lakini yeyote anayetaka kuwa mkubwa kati yenu lazima awe 
mhudumu wenu, 44 na yeyote anayetaka kuwa wa kwanza kati yenu 
lazima awe mtumwa wa wote. 45 Kwa maana hata Mwana wa 
binadamu alikuja, si kuhudumiwa, bali kuhudumu na kutoa uhai 
wake uwe” fidia badala ya wengi.” 


46 Kisha wakafika Yeriko. Lakini yeye na wanafunzi wake na umati 
mkubwa walipokuwa wakitoka Yeriko, Bartimayo (mwana wa 
Timayo), kipofu aliyekuwa akiombaomba, alikuwa ameketi kando ya 
barabara. 47 Aliposikia kwamba ni Yesu Mnazareti, akaanza kusema 
kwa sauti kubwa: “Mwana wa Daudi, Yesu, nihurumie!”* 48 Ndipo 
wengi wakaanza kumkemea, wakimwambia anyamaze, lakini akazidi 
kusema kwa sauti kubwa: “Mwana wa Daudi, nihurumie!” 49 Basi 
Yesu akasimama na kusema: “Mwiteni.” Nao wakamwita yule kipofu, 
wakamwambia: “Jipe moyo! Simama; anakuita.” 50 Akatupa vazi 
lake la nje, akasimama haraka na kumwendea Yesu. 51 Kisha Yesu 
akamwuliza: “Unataka nikufanyie nini?” Yule kipofu akamwambia: 
“Raboni,” naomba niweze kuona tena.” 52 Yesu akamwambia: 
“Nenda, imani yako imekuponya.” Na mara moja akaanza kuona, 
naye akaanza kumfuata barabarani. 


A Marko 10:1 Au “karibu na mipaka.” 
A Marko 10:26 Au labda, “wakaambiana.” 


A Marko 10:30 Angalia Kamusi. 


A Marko 10:42 Au “wanaoonwa kuwa watawala wa.” 


A Marko 10:45 Au “nafsi yake iwe.” 


A Marko 10:47 Au “nionyeshe rehema!” 
A Marko 10:48 Au “nionyeshe rehema!” 


A Marko 10:51 Maana yake “Mwalimu.” 


Marko 11:1-33 


11 Walipokuwa wakikaribia Yerusalemu, Bethfage na Bethania 
kwenye Mlima wa Mizeituni, akawatuma wawili kati ya wanafunzi 
tu mtakapoingia mtamwona mwanapunda akiwa amefungwa, 
ambaye hakuna mtu amewahi kuketi juu yake. Mfungueni na 
kumleta. 3 Mtu yeyote akiwauliza, ‘Kwa nini mnamfungua?’ 
mwambieni, ‘Bwana anamhitaji, na atamrudisha hapa mara moja.” 
4 Basi wakaenda na kumpata mwanapunda akiwa amefungwa 
kwenye mlango, karibu na barabara, nao wakamfungua. > Lakini 
watu waliokuwa wamesimama hapo wakawauliza: “Kwa nini 
mnamfungua mwanapunda huyu?” 6 Wakajibu kama Yesu 
alivyowaambia, nao wakawaacha waende. 


7 Wakampelekea Yesu huyo mwanapunda, wakatandika mavazi yao 
ya nje juu yake, naye akaketi juu yake. $ Pia, wengi wakatandaza 
mavazi yao ya nje barabarani, lakini wengine wakatandaza matawi 
ya miti waliyokata katika mashamba. 9 Watu waliokuwa mbele na 
wale waliofuata nyuma wakaendelea kupaza sauti: “Tunaomba 
umwokoe! Amebarikiwa yule anayekuja katika jina la Yehova!” 

10 Umebarikiwa Ufalme unaokuja wa baba yetu Daudi! 

Tunaomba umwokoee, katika vilele vilivyo juu!” 11 Akaingia 
Yerusalemu na kwenda hekaluni, akatazama vitu vyote huku na 
huku, lakini kwa kuwa muda ulikuwa umesonga sana, akaenda 
Bethania pamoja na wale 12. 


12 Siku iliyofuata, walipokuwa wakitoka Bethania, akahisi njaa. 
13 Akaona kwa mbali mtini wenye majani, akaenda kuona kama 
angepata chochote. Lakini, alipoufikia, hakupata chochote ila majani, 


kwa maana hayakuwa majira ya tini. 14 Basi akauambia: “Mtu yeyote 
asile matunda yako tena kamwe.” Nao wanafunzi wake walikuwa 
wakisikiliza. 


15 Wakafika Yerusalemu. Akaingia hekaluni akaanza kuwafukuza 
wale waliokuwa wakiuza na kununua hekaluni, naye akazipindua 
meza za wale waliokuwa wakibadili pesa na viti vya wale waliokuwa 
wakiuza njiwa, 16 na hakumruhusu mtu yeyote apite hekaluni akiwa 
amebeba chombo. 17 Alikuwa akiwafundisha akisema: “Je, 
haikuandikwa, ‘Nyumba yangu itaitwa nyumba ya sala kwa ajili ya 
mataifa yote’? Lakini mmeifanya kuwa pango la wanyang'anyi.” 

18 Wakuu wa makuhani na waandishi waliposikia hayo, wakaanza 
kutafuta njia ya kumuua; kwa maana walimwogopa, kwa sababu 
umati wote ulishangazwa na mafundisho yake. 


asubuhi na mapema, wakaona ule mtini ukiwa umenyauka kuanzia 
kwenye mizizi. 21 Petro, akaukumbuka na kumwambia: “Rabi, ona! 
ule mtini ulioulaani umenyauka.” 22 Yesu akawaambia: “Iweni na 
imani katika Mungu. 23 Kwa kweli ninawaambia mtu yeyote 
anayeuambia mlima huu, ‘Ng'oka, ukatupwe baharini, bila kuwa na 
shaka moyoni mwake lakini awe na imani kwamba yale anayosema 
yatatukia, itakuwa hivyo. 24 Ndiyo sababu ninawaambia, mambo 
yote mnayosali na kuomba, iweni na imani kwamba mmeyapokea, 
nanyi mtayapata. 25 Na mnaposimama kusali, wasameheni watu 
makosa waliyowatendea; ili Baba yenu aliye mbinguni awasamehe 
ninyi makosa yenu pia.” 26 * — 


27 Wakaja tena Yerusalemu. Na alipokuwa akitembea hekaluni, 
wakuu wa makuhani, waandishi, na wazee wakaja 28 na kumuuliza: 


“Unafanya mambo haya kwa mamlaka gani? Au ni nani aliyekupa 
mamlaka ya kufanya mambo haya?” 29 Yesu akawaambia: 
“Nitawauliza swali moja. Mkinijibu, nitawaambia ninafanya mambo 
haya kwa mamlaka gani. 30 Je, ubatizo wa Yohana ulitoka mbinguni 
au kwa wanadamu?” Nijibuni.” 31 Basi wakaanza kujadiliana kati 
yao, wakisema: “Tukisema, ‘Ulitoka mbinguni,’ atatuuliza, ‘Basi, kwa 
nini hamkumwamini?’ 32 Lakini je, tutathubutu kusema, ‘Ulitoka kwa 
wanadamu'?” Kwa kuwa waliogopa umati, kwa maana umati wote 
uliamini kwa kweli Yohana alikuwa nabii. 33 Basi wakamjibu Yesu: 
“Hatujui.” Naye Yesu akawaambia: “Nami siwaambii ninafanya 
mambo haya kwa mamlaka gani.” 


^ Marko 11:9 Angalia Nyongeza A5. 


A Marko 11:26 Angalia Nyongeza A3. 


A Marko 11:30 Au “chanzo chake ni wanadamu?” 


Marko 12:1-44 


12 Akaanza kusema nao kwa mifano: “Mtu fulani alipanda shamba la 
mizabibu akalizungushia ua, akachimba shinikizo la divai, akajenga 
mnara, kisha akalikodisha kwa wakulima, naye akasafiri kwenda 
ng'ambo. 2 Majira yalipofika akamtuma mtumwa kwa wakulima ili 
achukue kutoka kwao baadhi ya matunda ya shamba la mizabibu. 

3 Lakini wakamkamata, wakampiga na kumfukuza mikono mitupu. 
4 Akamtuma tena mtumwa mwingine kwao, na huyo wakampiga 
kichwani na kumwaibisha. > Akamtuma mwingine, na huyo 
wakamuua, akawatuma wengine wengi, wakawapiga baadhi yao na 
kuwaua wengine. $ Alikuwa na mmoja zaidi, mwana wake 
mpendwa. Mwishowe akamtuma kwao akisema: 'Watamheshimu 
mwanangu.’ 7 Lakini wakulima wakaambiana, ‘Huyu ndiye mrithi. 
Njooni tumuue, na urithi utakuwa wetu.' 8 Kwa hiyo wakamkamata, 
wakamuua na kumtupa nje ya shamba la mizabibu. 9 Mwenye 
shamba la mizabibu atafanya nini? Atakuja na kuwaua wakulima 
hao, kisha atawapa watu wengine shamba hilo la mizabibu. 10 Je, 
hamkusoma kamwe andiko hili: 'Jiwe ambalo wajenzi walilikataa, 
limekuwa jiwe kuu la pembeni.” 11 Hili limetoka kwa Yehova,” na ni 
lenye kustaajabisha machoni petu’?” 


12 Ndipo wakataka kumkamata, lakini waliuogopa umati, kwa maana 
walijua kwamba mfano aliosema uliwahusu. Basi wakamwacha na 
kwenda zao. 


13 Kisha wakawatuma baadhi ya Mafarisayo na wafuasi wa chama 
cha Herode ili wamnase kwa maneno yake. 14 Walipofika 
wakamwambia: “Mwalimu, tunajua wewe husema ukweli na hutafuti 
kibali cha yeyote, kwa maana huangalii sura ya nje ya mtu, bali 


unafundisha njia ya Mungu kupatana na kweli. Je, ni halali” au si 
halali kumlipa Kaisari kodi?” 15 Je, tunapaswa kulipa, au hatupaswi 
kulipa?” Akagundua unafiki wao, akawaambia: “Kwa nini 
mnanijaribu? Nileteeni dinari” niitazame.” 16 Wakaleta dinari moja, 
akawauliza: “Sura hii na maandishi haya ni ya nani?” Wakajibu: “Ni 
ya Kaisari.” 17 Ndipo Yesu akasema: “Mlipeni Kaisari vitu vya 
Kaisari, na Mungu vitu vya Mungu.” Nao wakashangazwa naye. 


18 Sasa Masadukayo, ambao husema hakuna ufufuo, wakaja na 
kumuuliza: 19 “Mwalimu, Musa alituandikia kwamba mtu akifa na 
kuacha mke lakini hakuacha mtoto, ndugu yake anapaswa 
kumchukua mke huyo ili kumwinulia ndugu yake uzao. 20 Kulikuwa 
na ndugu saba. Wa kwanza alioa mwanamke, lakini alipokufa 
hakuacha uzao wowote. 21 Wa pili akamwoa, lakini akafa bila 
kuacha uzao, na wa tatu vivyo hivyo. 22 Na wote saba hawakuacha 
uzao. Mwishowe pia yule mwanamke akafa. 23 Katika ufufuo 
atakuwa mke wa nani? Kwa maana wote saba walikuwa 
wamemwoa.” 24 Yesu akawaambia: “Ninyi mmekosea kwa sababu 
hamjui Maandiko wala nguvu za Mungu. 25 Kwa maana 
wanapofufuliwa kutoka kwa wafu, wanaume hawaoi wala wanawake 
hawaolewi, bali wao ni kama malaika mbinguni. 26 Lakini kuhusu 
kufufuliwa kwa wafu, je, hamkusoma katika kitabu cha Musa, simulizi 
kuhusu kile kichaka cha miiba kwamba Mungu alimwambia: ‘Mimi ni 
Mungu wa Abrahamu na Mungu wa Isaka na Mungu wa Yakobo’? 

27 Yeye si Mungu wa wafu, bali wa walio hai. Mmekosea sana.” 


28 Mmoja kati ya waandishi waliokuwa wamekuja na kusikia 
wakibishana, akijua kwamba alikuwa amewajibu vizuri, akamuuliza: 
“Ni amri gani iliyo ya kwanza?” kati ya zote?” 29 Yesu akajibu: “Ya 
kwanza ni hii, 'Sikilizeni, enyi Waisraeli, Yehova” Mungu wetu ni 


Yehova” mmoja, 30 nawe lazima umpende Yehova” Mungu wako 
kwa moyo wako wote na kwa nafsi” yako yote na kwa akili yako yote 
na kwa nguvu zako zote.’ 31 Ya pili ni hii, ‘Lazima umpende jirani 
yako kama unavyojipenda mwenyewe.’ Hakuna amri nyingine iliyo 
kubwa kuliko amri hizi.” 32 Yule mwandishi akamwambia: “Mwalimu, 
umesema vema kupatana na kweli, ‘Yeye ni Mmoja, na hakuna 
mwingine isipokuwa yeye’; 33 na kumpenda Mungu kwa moyo wote 
na kwa uelewaji wote na kwa nguvu zote na pia mtu kumpenda jirani 
yake kama anavyojipenda mwenyewe ni bora kuliko matoleo yote 
mazima ya kuteketezwa na dhabihu.” 34 Yesu alipotambua kwamba 
amejibu kwa kutumia akili, akamwambia: “Wewe huko mbali na 
Ufalme wa Mungu.” Lakini hakuna mtu aliyethubutu tena kumuuliza 
swali. 


35 Hata hivyo, Yesu akiendelea kufundisha hekaluni, akawauliza: 
“Kwa nini waandishi husema kwamba Kristo ni mwana wa Daudi? 
36 Kupitia roho takatifu Daudi mwenyewe alisema, 'Yehova” 
alimwambia Bwana wangu: “Keti kwenye mkono wangu wa kuume 
mpaka niwaweke maadui wako chini ya miguu yako.” 37 Daudi 
mwenyewe anamwita Bwana, basi Kristo anawezaje kuwa 
mwanawe?” 


Na umati mkubwa ulikuwa ukimsikiliza kwa furaha. 38 Akaendelea 
kufundisha akisema: “Jihadharini na waandishi kwa kuwa 
wanapenda kutembea wakiwa wamevaa kanzu na wanapenda 
kusalimiwa sokoni 39 na viti vya mbele” katika masinagogi na mahali 
penye heshima zaidi kwenye milo ya jioni. 40 Wao ndio wanaomaliza 
nyumba? za wajane na kutoa sala ndefu ili waonekane.” Hao 


Ik 


watapata hukumu kali zaidi. 


41 Kisha akaketi akitazama masanduku” ya hazina na kuanza 
kuangalia jinsi umati ulivyokuwa ukitumbukiza pesa katika 
masanduku hayo, na matajiri wengi walikuwa wakitumbukiza sarafu 
nyingi. 42 Mjane fulani maskini akaja akatumbukiza sarafu mbili 
ndogo zenye thamani ndogo sana.” 43 Basi akawaita wanafunzi 
wake na kuwaambia: “Kwa kweli ninawaambia mjane huyu maskini 
ametumbukiza zaidi ya wote waliotumbukiza pesa ndani 

ya masanduku ya hazina. 44 Kwa maana wote walitumbukiza 
kutokana na ziada yao, lakini yeye, ingawa ni maskini,” alitumbukiza 
kila kitu alichokuwa nacho, riziki yake yote.” 


A Marko 12:10 Tnn., “kichwa cha pembeni.” 
A Marko 12:11 Angalia Nyongeza A5. 

A Marko 12:14 Au “ni sawa.” 

A Marko 12:14 Au “kodi ya kichwa.” 

A Marko 12:15 Angalia Nyongeza B14. 

A Marko 12:28 Au “muhimu zaidi.” 


A Marko 12:29 Angalia Nyongeza A5. 


A Marko 12:29 Angalia Nyongeza A5. 
A Marko 12:30 Angalia Nyongeza A5. 


A Marko 12:30 Angalia Kamusi. 


A Marko 12:36 Angalia Nyongeza A5. 


A Marko 12:39 Au “mahali bora.” 


A Marko 12:40 Au “mali.” 

A Marko 12:40 Au “kujifanya.” 

A Marko 12:40 Au “watapokea hukumu nzito.” 
A Marko 12:41 Au “makasha.” 


^ Marko 12:42 Tnn., “leptoni mbili, ambazo ni kwadrani moja.” 
Angalia Nyongeza B14. 


A Marko 12:44 Au “ana uhitaji.” 


Marko 13:1-37 


13 Alipokuwa akitoka hekaluni mmoja wa wanafunzi wake 
akamwambia: “Mwalimu, ona! jinsi mawe na majengo haya yalivyo 
maridadi!” 2 Hata hivyo, Yesu akamwambia: “Unayaona majengo 
haya makubwa? Hakuna jiwe litakaloachwa hapa juu ya jiwe lingine 
bila kuangushwa chini.” 


3 Alipokuwa ameketi kwenye Mlima wa Mizeituni, huku hekalu likiwa 
linaonekana, Petro, Yakobo, Yohana, na Andrea wakamuuliza 
faraghani: 4 “Tuambie, mambo haya yatatukia lini, na nini 
itakayokuwa ishara ya wakati ambapo mambo haya yatafikia 
mwisho?” 5 Basi Yesu akaanza kuwaambia: “Jihadharini ili mtu 
yeyote asiwapotoshe. 6 Wengi watakuja kwa msingi wa jina langu, 
wakisema, ‘Mimi ndiye,' nao watawapotosha wengi. 7 Zaidi ya hayo, 
mtakaposikia kuhusu vita na habari za vita, msiogope; lazima 
mambo hayo yatukie, lakini ule mwisho bado. 


8 “Kwa maana taifa litapigana na taifa na ufalme kupigana na 
ufalme; kutakuwa na matetemeko ya ardhi sehemu mbalimbali; pia 
kutakuwa na upungufu wa chakula. Mambo hayo ni mwanzo wa 
maumivu ya taabu. 


9 “Lakini ninyi jihadharini. Watu watawapeleka mahakamani, nanyi 
mtapigwa katika masinagogi na kusimamishwa mbele ya magavana 
na wafalme kwa ajili yangu, ili kuwa ushahidi kwao. 10 Pia, katika 
mataifa yote, lazima habari njema ihubiriwe kwanza. 11 Na 
watakapokuwa wakiwapeleka kuwashtaki, msihangaike kuhusu 
jambo mtakalosema; bali semeni jambo mtakalopewa saa hiyo, kwa 
maana si ninyi mnaosema, bali ni roho takatifu. 12 Isitoshe, ndugu 
atamtoa ndugu yake ili auawe, na baba atamtoa mtoto, na watoto 


watainuka dhidi ya wazazi na kufanya wauawe. 13 Nanyi 
mtachukiwa na watu wote kwa sababu ya jina langu. Lakini yule 
atakayevumilia” mpaka mwisho ndiye atakayeokolewa. 


14 “Hata hivyo, mtakapoona kile kitu chenye kuchukiza sana 
kinachosababisha ukiwa kikiwa kimesimama mahali ambapo 
hakipaswi kuwa (msomaji na atumie utambuzi), ndipo wale walio 
Yudea waanze kukimbilia milimani. 15 Mtu aliye juu ya paa la 
nyumba asishuke wala asiingie kuchukua kitu chochote ndani ya 
nyumba yake; 16 na mtu aliye shambani asirudi kwenye vitu vilivyo 
nyuma ili kuchukua vazi lake la nje. 17 Ole wao wanawake wenye 
mimba na wale wanaonyonyesha mtoto katika siku hizo! 

18 Endeleeni kusali kwamba isitukie wakati wa majira ya baridi kali; 
19 kwa maana siku hizo zitakuwa za dhiki ambayo haijawahi kutokea 
tangu mwanzo wa uumbaji ambao Mungu aliumba mpaka wakati 
huo, na haitatokea tena. 20 Kwa kweli, kama Yehova” 
hangezifupisha siku hizo, hakuna mwili wowote ambao 
ungeokolewa. Lakini kwa sababu ya wale waliochaguliwa ambao 
amewachagua, amezifupisha siku hizo. 


21 “Pia, mtu yeyote akiwaambia, ‘Tazama! Kristo yuko hapa,’ 
‘Tazama! yuko pale, msiamini. 22 Kwa maana Kristo wengi wa 
uwongo na manabii wa uwongo watatokea na kufanya ishara na 
maajabu ili kuwapotosha, ikiwezekana, hata wale waliochaguliwa. 
23 Basi, jihadharini. Nimewaambia mambo yote mapema. 


24 “Lakini katika siku hizo, baada ya dhiki hiyo, jua litatiwa giza, na 
mwezi hautatoa nuru yake, 25 nazo nyota zitakuwa zikianguka 
kutoka mbinguni na nguvu zilizo katika mbingu zitatikiswa. 26 Ndipo 
watakapomwona Mwana wa binadamu akija katika mawingu akiwa 


na nguvu nyingi na utukufu. 27 Kisha atawatuma malaika 
wawakusanye watu wake waliochaguliwa kutoka kwenye zile pepo 
nne, kuanzia mwisho wa dunia mpaka mwisho wa mbingu. 


28 “Basi jifunzeni mfano huu kutokana na mtini: Mara tu matawi yake 
machanga yanapokuwa laini na kuchipua majani, mnajua kwamba 
kiangazi kinakaribia. 29 Vivyo hivyo, ninyi pia mtakapoona mambo 
hayo yakitukia, jueni kwamba yuko karibu, yuko mlangoni. 30 Kwa 
kweli ninawaambia kizazi hiki hakitapitilia mbali kamwe mpaka 
mambo haya yote yatukie. 31 Mbingu na dunia zitapitilia mbali, lakini 
maneno yangu hayatapitilia mbali kamwe. 


32 “Kuhusu siku hiyo au saa hiyo hakuna mtu anayejua, wala 
malaika mbinguni wala Mwana, ila Baba. 33 Endeleeni 
kutazama, endeleeni kukaa macho, kwa maana hamjui wakati 
uliowekwa ni lini. 34 Ni kama mtu anayesafiri ng'ambo ambaye 
aliacha nyumba yake na kuwapa watumwa wake mamlaka, kila 
mmoja kazi yake, na kumwamuru mlinzi wa mlango aendelee 
kukesha. 35 Kwa hiyo, endeleeni kukesha, kwa maana hamjui 
bwana wa nyumba anakuja wakati gani, iwe ni jioni, usiku wa 
manane, kabla ya alfajiri,” au asubuhi na mapema, 36 ili anapofika 
ghafla, asiwakute mkiwa mmelala usingizi. 37 Lakini 
ninachowaambia ninyi, ninawaambia pia watu wote: Endeleeni 
kukesha.” 


^ Marko 13:13 Au “anayevumilia.” 
A Marko 13:20 Angalia Nyongeza A5. 


A Marko 13:35 Tnn., “jogoo anapowika.” 


Marko 14:1-72 


14 Sasa ilikuwa siku mbili kabla ya Pasaka na Sherehe ya Mikate 
Isiyo na Chachu. Nao wakuu wa makuhani na waandishi walikuwa 
wakitafuta njia ya kumkamata Yesu kwa hila” na kumuua; 2 kwa 
maana walikuwa wakisema: “Si kwenye sherehe; huenda watu 
wakafanya ghasia.” 


3 Alipokuwa Bethania akila” katika nyumba ya Simoni mwenye 
ukoma, mwanamke fulani akaja na chupa ya alabasta iliyokuwa na 
mafuta yenye marashi, nardo halisi, ghali sana. Akaifungua na 
kuanza kuyamimina juu ya kichwa cha Yesu. 4 Ndipo baadhi yao 
wakakasirika na kuambiana: “Kwa nini mafuta haya ya marashi 
yapotezwe bure? 5 Kwa maana mafuta haya yangeuzwa kwa zaidi 
ya dinari” 300 na maskini wapewe pesa hizo!” Nao wakamkasirikia” 
sana mwanamke huyo. 6 Lakini Yesu akaawaambia: “Mwacheni. 
Kwa nini mnataka kumsumbua? Amenitendea jambo jema. 7 Kwa 
maana maskini mnao sikuzote, na mnaweza kuwasaidia wakati 
wowote mnaotaka, lakini mimi hamtakuwa nami sikuzote. 

8 Amefanya alichoweza; ameupaka mwili wangu mafuta yenye 
marashi ili kuutayarisha kwa ajili ya mazishi. 9 Kwa kweli 
ninawaambia, popote ambapo habari njema itahubiriwa 
ulimwenguni, jambo alilofanya mwanamke huyu litatajwa ili 
kumkumbuka.” 


10 Yuda Iskariote, mmoja wa wale 12, akaenda kwa wakuu wa 
makuhani ili amsaliti kwao. 11 Waliposikia hilo, wakafurahi na kuahidi 
kumpa fedha. Basi akaanza kutafuta nafasi ya kumsaliti. 


12 Sasa siku ya kwanza ya Sherehe ya Mikate Isiyo na Chachu, 
wakati ambapo walikuwa na desturi ya kutoa dhabihu ya Pasaka, 


wanafunzi wake wakamwuliza: “Unataka twende tukutayarishie wapi 
mlo wa Pasaka?” 13 Ndipo akawatuma wawili kati ya wanafunzi 
wake akawaambia: “Nendeni jijini, nanyi mtakutana na mwanamume 
akiwa amebeba mtungi wa maji. Mfuateni, 14 na popote 
atakapoingia, mwambieni mwenye nyumba, ‘Mwalimu anasema: 
“Kiko wapi chumba cha wageni ambamo ninaweza kula Pasaka 
pamoja na wanafunzi wangu?” 15 Naye atawaonyesha chumba 
kikubwa cha juu, chenye vifaa na kilichotayarishwa. Tuandalieni 


alivyowaambia, nao wakaandaa Pasaka. 


17 Ilipofika jioni akaja pamoja na wale 12. 18 Walipokuwa wameketi 
mezani wakila, Yesu akasema: “Kwa kweli ninawaambia, mmoja 
wenu anayekula pamoja nami atanisaliti.” 19 Wakaanza kuhuzunika 
na kumuuliza mmoja baada ya mwingine: “Je, ni mimi?” 

20 Akawaambia: “Ni mmoja kati yenu 12, anayechovya pamoja nami 
katika bakuli. 21 Kwa maana Mwana wa binadamu anaenda zake, 
kama ilivyoandikwa kumhusu, lakini ole wake mtu atakayemsaliti 
Mwana wa binadamu! Ingekuwa afadhali kama mtu huyo 
hangezaliwa.” 


22 Walipokuwa wakiendelea kula, akachukua mkate, akatoa baraka, 
akaumega, akawapa, na kusema: “Chukueni; huu unamaanisha 
mwili wangu.” 23 Kisha akachukua kikombe, akashukuru na kuwapa, 
wote wakanywa kutoka kwenye kikombe hicho. 24 Akawaambia: “Hii 
inamaanisha ‘damu yangu ya agano, ambayo itamwagwa kwa ajili 
ya wengi. 25 Kwa kweli ninawaambia, sitakunywa tena kamwe divai 
ya mzabibu mpaka siku nitakapokunywa ikiwa mpya katika Ufalme 
wa Mungu.” 26 Mwishowe, baada ya kuimba sifa,” wakaenda 
kwenye Mlima wa Mizeituni. 


27 Yesu akawaambia: “Ninyi nyote mtakwazika, kwa maana 
imeandikwa: ‘Nitampiga mchungaji, nao kondoo watatawanyika.’ 
28 Lakini baada ya kufufuliwa, nitawatangulia kuingia Galilaya.” 
29 Lakini Petro akamwambia: “Hata wengine wote wakikwazika, 
mimi sitakwazika.” 30 Ndipo Yesu akamwambia: “Kwa kweli 
ninakuambia kwamba leo, ndiyo, usiku huu, kabla jogoo hajawika 
mara mbili, utanikana mara tatu.” 31 Lakini akaendelea kusisitiza: 
“Hata nikilazimika kufa pamoja nawe, sitakukana kamwe.” Pia, 
wengine wote wakaanza kusema vivyo hivyo. 


32 Basi wakafika mahali panapoitwa Gethsemane, akawaambia 
wanafunzi wake: “Ketini hapa ninaposali.” 33 Akaondoka pamoja na 
Petro, Yakobo, na Yohana, naye akaanza kufadhaika” na kutaabika 
sana. 34 Akawaambia: “Nimehuzunika” sana, kiasi cha kufa. Kaeni 
hapa na mwendelee kukesha.” 35 Akasonga mbele kidogo, 
akaanguka chini na kuanza kusali kwamba ikiwezekana, saa hiyo 
ipitilie mbali kutoka kwake. 36 Naye akasema: “Abba,” Baba, mambo 
yote yanawezekana kwako; niondolee kikombe hiki. Lakini si kama 
ninavyotaka, bali unavyotaka.” 37 Aliporudi akawakuta wakiwa 
wamelala usingizi, akamwuliza Petro: “Simoni, unalala? Hukuwa na 
nguvu za kukesha hata kwa saa moja? 38 Endeleeni kukesha na 
kusali bila kuacha, ili msiingie katika majaribu. Bila shaka, roho 
inataka,” lakini mwili ni dhaifu.” 39 Naye akaenda zake tena, akasali, 
akirudia maneno yaleyale. 40 Akaja tena na kuwakuta wakiwa 
wamelala usingizi, kwa maana macho yao yalikuwa yamelemewa, 
nao hawakujua la kumjibu. 41 Akarudi mara ya tatu akawaambia: 
“Mnalala na kupumzika wakati kama huu! Imetosha! Saa imefika! 
Tazama! Mwana wa binadamu anasalitiwa mikononi mwa watenda 
dhambi. 42 Simameni twende. Tazama! Msaliti wangu amekaribia.” 


43 Na mara moja, alipokuwa bado akizungumza, Yuda, mmoja wa 
wale 12, akafika pamoja na umati wenye mapanga na marungu, 
walikuwa wametumwa na wakuu wa makuhani, waandishi, na 
wazee. 44 Basi msaliti wake alikuwa amewapa ishara 
waliyokubaliana akisema: “Yule nitakayembusu, huyo ndiye; 
mkamateni na kuondoka naye akiwa chini ya ulinzi.” 45 Akaja moja 
kwa moja akamkaribia na kusema, “Rabi!” kisha akambusu kwa 
wororo. 46 Basi wakamkamata na kumtia nguvuni. 47 Hata hivyo, 
mmoja wa wale waliokuwa wamesimama hapo akauchomoa upanga 
wake, akampiga mtumwa wa kuhani mkuu na kumkata sikio. 

48 Lakini Yesu akawaambia: “Je, mmekuja kunikamata mkiwa na 
mapanga na marungu kana kwamba mimi ni mwizi? 49 Siku baada 
ya siku nilikuwa nanyi nikifundisha hekaluni, lakini hamkunikamata. 
Hata hivyo, ni ili Maandiko yatimizwe.” 


50 Ndipo wote wakamwacha na kukimbia. 51 Hata hivyo, kijana fulani 
aliyevaa vazi la kitani bora juu ya mwili wake ulio uchi akaanza 
kumfuata kwa karibu, nao wakajaribu kumkamata, 52 lakini akaliacha 
vazi lake la kitani, akakimbia akiwa uchi.” 


53 Kisha wakampeleka Yesu kwa kuhani mkuu, nao wakuu wote wa 
makuhani, wazee, na waandishi wakakusanyika. 54 Lakini Petro 
akamfuata kwa mbali mpaka kwenye ua wa kuhani mkuu; akaketi 
pamoja na watumishi wa nyumbani akiota moto mwangavu. 55 Sasa 
wakuu wa makuhani na Sanhedrini yote walikuwa wakitafuta 
ushahidi dhidi ya Yesu ili wamuue, lakini hawakupata. 56 Kwa kweli, 
wengi walikuwa wakitoa ushahidi wa uwongo kumhusu, lakini 
ushahidi wao haukupatana. 27 Pia, wengine walikuwa wakisimama 
na kutoa ushahidi wa uwongo kumhusu, wakisema: 58 “Tulimsikia 
akisema, ‘Nitaliangusha chini hekalu hili lililojengwa kwa mikono, na 


kwa siku tatu nitajenga lingine ambalo halijajengwa kwa mikono.” 
59 Lakini hata kwa misingi hiyo, ushahidi wao haukupatana. 


60 Kisha kuhani mkuu akasimama katikati yao, akamuuliza Yesu: 
“Kwa nini hujibu? Watu hawa wanashuhudia nini kukuhusu?” 

61 Lakini akakaa kimya na hakujibu. Tena kuhani mkuu akaanza 
kumuuliza: “Je, wewe ndiye Kristo Mwana wa Yule Mbarikiwa?” 

62 Ndipo Yesu akasema: “Mimi ndiye; nanyi mtamwona Mwana wa 
binadamu akiwa ameketi kwenye mkono wa kuume wa nguvu, akija 
pamoja na mawingu ya mbinguni.” $3 Ndipo kuhani mkuu 
akayararua mavazi yake na kusema: “Tunahitaji mashahidi wengine 
wa nini? 64 Mmemsikia akikufuru. Uamuzi wenu ni nini?”” Wote 
wakaamua kwamba anastahili kufa. 6€ Wengine wakaanza 
kumtemea mate, wakamfunika uso, wakampiga ngumi na 
kumwambia: “Toa unabii!” Walinzi wa mahakama wakampiga makofi 
usoni na kumchukua. 


66 Sasa Petro alipokuwa chini katika ua, mmoja wa wajakazi wa 
kuhani mkuu akaja. 6 Alipomwona Petro akiota moto, akamtazama 
moja kwa moja na kusema: “Hata wewe ulikuwa pamoja na Yesu 
Mnazareti.” 6 Lakini akakana, akisema: “Simjui wala sielewi 
unachosema.” Kisha akatoka na kuelekea langoni.” 69 Yule kijakazi 
alipomwona akaanza tena kuwaambia wale waliosimama hapo: 
“Huyu ni mmoja wao.” 70 Petro akakana tena. Baada ya muda mfupi, 
wale waliosimama hapo wakaanza tena kumwambia: “Hakika wewe 
ni mmoja wao, kwa maana, wewe ni Mgalilaya.” 71 Lakini akaanza 
kulaani na kuapa: “Simjui mtu huyu mnayezungumza kumhusu!” 

72 Papo hapo jogoo akawika mara ya pili, naye Petro akakumbuka 
maneno ambayo Yesu alimwambia: “Kabla jogoo hajawika mara 
mbili, utanikana mara tatu.” Naye akalemewa akaanza kulia. 


A Marko 14:1 Au “kwa ujanja.” 

A Marko 14:3 Au “akiwa ameketi mezani.” 

A Marko 14:5 Angalia Nyongeza B14. 

A Marko 14:5 Au “wakamkemea.” 

A Marko 14:26 Au “zaburi.” 

A Marko 14:33 Au “kuhisi mshtuko.” 

A Marko 14:34 Au “Nafsi yangu imehuzunika.” 


A Marko 14:36 Neno la Kiebrania au Kiaramu linalomaanisha “Ee 
Baba!” 


A Marko 14:38 Au “inapenda.” 


A Marko 14:52 Au “akiwa amevaa mavazi machache; akiwa na vazi 
la ndani tu.” 


A Marko 14:64 Au “Mnaonaje?” 


A Marko 14:68 Au “sebuleni.” 


Marko 15:1-47 


15 Mara tu kulipopambazuka wakuu wa makuhani, wazee, na 
waandishi, yaani, Sanhedrini yote, wakashauriana pamoja na 
kumfunga Yesu, kisha wakampeleka na kumkabidhi kwa Pilato. 

2 Basi Pilato akamuuliza: “Je, wewe ndiye Mfalme wa Wayahudi?” 
Akamjibu: “Wewe mwenyewe umesema.” 3 Lakini wakuu wa 
makuhani walikuwa wakimshtaki kwa mambo mengi. 4 Pilato 
akaanza kumuuliza tena: “Je, huna jibu lolote? Ona ni mashtaka 
mangapi wanayoleta dhidi yako.” 5 Lakini Yesu hakujibu tena, hivi 
kwamba Pilato akashangaa. 


6 Basi, kila sherehe ya Pasaka, alikuwa na desturi ya kuwafungulia 
mfungwa ambaye waliomba. 7 Wakati huo mtu aliyeitwa Baraba 
alikuwa amefungwa pamoja na wachochezi ambao katika uchochezi 
wao walikuwa wameua. 8 Basi umati ukaja na kuanza kumwomba 
Pilato awafanyie kama ilivyokuwa desturi yake. 9 Akawauliza: “Je, 
mnataka niwafungulie Mfalme wa Wayahudi?” 10 Kwa maana Pilato 
alijua kwamba wakuu wa makuhani walikuwa wamemkabidhi Yesu 
kwake kwa sababu ya wivu. 11 Lakini wakuu wa makuhani 
wakauchochea umati umwombe awafungulie Baraba badala yake. 
12 Pilato akawauliza tena: “Basi, nifanye nini na mtu huyu 
mnayemwita Mfalme wa Wayahudi?” 13 Kwa mara nyingine tena 
wakapaza sauti: “Atundikwe mtini!”” 14 Lakini Pilato akawaambia: 
“Kwa nini? Amefanya kosa gani?” Hata hivyo, wakaendelea kupaza 
sauti hata zaidi: “Atundikwe mtini!”” 15 Basi Pilato akitaka 
kuuridhisha umati, akawafungulia Baraba; akaagiza Yesu apigwe 
mijeledi, kisha akamtoa ili auawe kwenye mti. 


16 Sasa wanajeshi wakampeleka kwenye ua, katika makao ya 
gavana, nao wakakusanya kikosi chote cha wanajeshi. 

17 Wakamvika Yesu vazi la zambarau, wakasokota taji la miiba na 
kumvisha; 18 nao wakaanza kumwambia kwa sauti kubwa: 
“Salamu,” ewe Mfalme wa Wayahudi!” 19 Pia, walikuwa wakimpiga 
kichwani kwa utete na kumtemea mate, nao wakapiga magoti na 
kumsujudia.” 20 Mwishowe, baada ya kumdhihaki, wakamvua lile 
vazi la zambarau na kumvisha mavazi yake ya nje. Kisha 
wakampeleka ili kumtundika mtini. 21 Pia, wakamlazimisha mpita njia 
afanye utumishi, mtu fulani aitwaye Simoni wa Kirene, baba ya 
Aleksanda na Rufo, aliyekuwa akitoka mashambani, aubebe mti wa 
mateso” wa Yesu. 


22 Basi wakampeleka mahali panapoitwa Golgotha, neno ambalo 
linapotafsiriwa linamaanisha, “Mahali pa Fuvu la Kichwa.” 23 Hapa 
wakajaribu kumpa divai iliyotiwa kileo cha manemane, lakini 
hakuinywa. 24 Nao wakamtundika kwenye mti na wakagawana 
mavazi yake kwa kuyapigia kura ili kuamua ni nini ambacho kila mtu 
angechukua. 25 Ilikuwa saa tatu,” nao wakamtundika kwenye mti. 
26 Na maandishi ya mashtaka dhidi yake yalikuwa yameandikwa: 
“Mfalme wa Wayahudi.” 27 Pia, wakawatundika wezi wawili kwenye 
mti kando yake, mmoja upande wake wa kuume na mwingine 
upande wake wa kushoto. 28 * — 29 Wale waliokuwa wakipita 
hapo wakamtukana huku wakitikisa vichwa vyao wakisema: “Aha! 
Wewe uliyetaka kuliangusha chini hekalu na kulijenga kwa siku tatu, 
30 jiokoe mwenyewe kwa kushuka kutoka kwenye mti wa mateso.”* 
31 Vivyo hivyo, wakuu wa makuhani na waandishi walikuwa 
wakimdhihaki kati yao wakisema: “Aliwaokoa wengine lakini hawezi 
kujiokoa mwenyewe! 32 Acheni Kristo, Mfalme wa Israeli, ashuke 


sasa kutoka kwenye mti wa mateso,” ili tuone na kuamini.” Hata 
wale waliotundikwa mtini kando yake walikuwa wakimshutumu. 


33 Ilipofika saa sita” kukawa na giza katika nchi yote mpaka saa 
tisa.” 34 Na saa tisa Yesu akapaza sauti: “Eli, Eli, lama sabakthani?” 
maneno hayo yanapotafsiriwa yanamaanisha, “Mungu wangu, 
Mungu wangu, kwa nini umeniacha?” 35 Na baadhi ya wale 
waliokuwa wamesimama karibu walipomsikia wakaanza kusema: 
“Sikia! Anamwita Eliya.” 36 Kisha mtu fulani akakimbia, akalowesha 
sifongo katika divai kali, akaiweka kwenye utete, akampa anywe, 
akisema: “Mwacheni! Acheni tuone kama Eliya atakuja kumshusha.” 
37 Lakini Yesu akalia kwa sauti kubwa, akakata pumzi.” 38 Na pazia 
la patakatifu likapasuka vipande viwili kuanzia juu mpaka chini. 

39 Sasa ofisa wa jeshi aliyekuwa amesimama kando yake 
akimtazama, alipoona amekufa katika hali hizo, akasema: “Hakika 
mtu huyu alikuwa Mwana wa Mungu.” 


40 Kulikuwa pia na wanawake wakitazama kwa mbali, miongoni 
mwao kulikuwa na Maria Magdalene, Salome, na Maria mama ya 
Yakobo Mdogo na Yose, 41 walikuwa wakifuatana na Yesu na 
kumhudumia alipokuwa Galilaya, pia wanawake wengine wengi 
waliokuwa wamekuja Yerusalemu pamoja naye. 


42 Sasa kwa kuwa ilikuwa jioni, siku ya Matayarisho, yaani, siku 
moja kabla ya Sabato, 43 akaja Yosefu wa Arimathea, mshiriki wa 
Baraza aliyeheshimiwa, ambaye pia alikuwa akiungojea Ufalme wa 
Mungu. Akajipa moyo na kwenda kwa Pilato, akaomba apewe mwili 
wa Yesu. 44 Lakini Pilato akataka kujua kama tayari alikuwa 
amekufa, akamwita yule ofisa wa jeshi, akamuuliza ikiwa Yesu 
alikuwa amekufa. 45 Baada ya kuhakikisha kutoka kwa huyo ofisa 


wa jeshi, akamruhusu Yosefu auchukue mwili huo. 46 Baada ya 
kununua kitani bora, akamshusha na kumfunga kwa kile kitani bora 
na kumlaza katika kaburi” lililokuwa limechimbwa katika mwamba; 
kisha akaviringisha jiwe kwenye mwingilio wa lile kaburi. 47 Lakini 
Maria Magdalene na Maria mama ya Yose wakaendelea kutazama 
mahali alipokuwa amelazwa. 


A Marko 15:13 Au “Auawe kwenye mti!” 

A Marko 15:14 Au “Auawe kwenye mti!” 

A Marko 15:18 Au “Usifiwe.” 

A Marko 15:19 Au “kumwinamia.” 

A Marko 15:21 Angalia Kamusi. 

A Marko 15:25 Yaani, karibu saa tatu asubuhi. 
A Marko 15:28 Angalia Nyongeza A3. 


A Marko 15:30 Angalia Kamusi. 


A Marko 15:32 Angalia Kamusi. 

A Marko 15:33 Yaani, karibu saa 6 mchana. 

A Marko 15:33 Yaani, karibu saa 9 alasiri. 

A Marko 15:37 Au “akapumua mara ya mwisho.” 


A Marko 15:46 Au “kaburi la ukumbusho.” 


Marko 16:1-20 


16 Baada ya Sabato kupita, Maria Magdalene, Maria mama ya 
Yakobo, na Salome wakanunua manukato ili wakaupake mwili wa 
Yesu. 2 Asubuhi na mapema siku ya kwanza ya juma, jua lilipokuwa 
limechomoza, wakaenda kwenye kaburi.” 3 Walikuwa wakiulizana: 
“Ni nani atakayetuviringishia lile jiwe kutoka kwenye mwingilio wa 
kaburi?” 4 Lakini walipotazama, wakaona lile jiwe lilikuwa 
limeondolewa, ingawa lilikuwa kubwa sana. > Walipoingia ndani ya 
kaburi, wakaona mwanamume kijana akiwa ameketi upande wa 
kulia akiwa amevaa kanzu nyeupe, nao wakashtuka. 6 Akawaambia: 
“Msishtuke. Mnamtafuta Yesu Mnazareti, aliyeuawa kwenye mti. 
Amefufuliwa. Hayupo hapa. Tazama, hapa ndipo walipomlaza. 

7 Lakini nendeni mkawaambie wanafunzi wake na Petro, 'Yesu 
anawatangulia kwenda Galilaya. Mtamwona huko, kama vile 
alivyowaambia.” 8 Basi walipotoka kaburini, wakakimbia 
wakitetemeka huku wakiwa wamelemewa na hisia. Nao 
hawakumwambia mtu yeyote jambo lolote, kwa sababu waliogopa.” 


A Marko 16:2 Au “kwenye kaburi la ukumbusho.” 


A Marko 16:8 Kulingana na hati za kale zinazotegemeka, Injili ya 
Marko inafikia mwisho kwa maneno yaliyo kwenye mstari wa 8. 
Angalia Nyongeza A3.. 


LUKA 


YALIYOMO 


Ujumbe kwa Theofilo (1-4) 

Gabrieli atabiri kuzaliwa kwa Yohana Mbatizaji (5-25) 
Gabrieli atabiri kuzaliwa kwa Yesu (26-38) 

Maria amtembelea Elisabeti (39-45) 

Maria amtukuza Yehova (46-56) 

Yohana azaliwa na kupewa jina (57-66) 


Unabii wa Zekaria (67-80) 


Yesu azaliwa (1-7) 

Malaika wawatokea wachungaji (8-20) 
Tohara na kutakaswa (21-24) 

Simeoni amwona Kristo (25-35) 

Ana azungumza kumhusu mtoto (36-38) 
Warudi Nazareti (39, 40) 


Yesu aenda hekaluni akiwa na miaka 12 (41-52) 


Yohana aanza kazi yake (1, 2) 
Yohana ahubiri kuhusu ubatizo (3-20) 
Yesu abatizwa (21, 22) 


Ukoo wa Yesu Kristo (23-38) 


Ibilisi amjaribu Yesu (1-13) 

Yesu aanza kuhubiri huko Galilaya (14, 15) 

Yesu akataliwa huko Nazareti (16-30) 

Yesu akiwa katika sinagogi huko Kapernaumu (31-37) 


Mama mkwe wa Simoni na wagonjwa wengine waponywa (38- 
41) 


Umati wampata Yesu katika eneo lisilo na watu (42-44) 


Wavua samaki kimuujiza; wanafunzi wa kwanza (1-11) 
Mtu mwenye ukoma aponywa (12-16) 

Yesu amponya mtu aliyepooza (17-26) 

Yesu amwita Lawi (27-32) 


Swali kuhusu kufunga (33-39) 


Yesu ndiye “Bwana wa Sabato” (1-5) 
Mtu aliyepooza mkono aponywa (6-11) 
Mitume 12 (12-16) 

Yesu afundisha na kuponya (17-19) 
Furaha na ole (20-26) 

Kuwapenda adui (27-36) 

Acheni kuhukumu (37-42) 

Mti hujulikana kwa matunda yake (43-45) 


Nyumba iliyojengwa vizuri; nyumba isiyo na msingi imara (46-49) 


Ofisa wa jeshi mwenye imani (1-10) 

Yesu amfufua mwana wa mjane huko Naini (11-17) 
Yohana Mbatizaji asifiwa (18-30) 

Kizazi kisicho na imani chashutumiwa (31-35) 


Mwanamke mwenye dhambi asamehewa (36-50) 


Mfano wa watu wenye madeni (41-43) 


Wanawake waliomfuata Yesu (1-3) 

Mfano wa mpandaji (4-8) 

Kwa nini Yesu alitumia mifano? (9, 10) 

Mfano wa mpandaji wafafanuliwa (11-15) 

Taa haipaswi kufunikwa (16-18) 

Mama na ndugu za Yesu (19-21) 

Yesu atuliza dhoruba (22-25) 

Yesu awaruhusu roho waovu waingie ndani ya nguruwe (26-39) 


Binti ya Yairo; mwanamke agusa mavazi ya nje ya Yesu (40-56) 


Wale 12 wapewa maagizo kuhusu huduma (1-6) 
Herode ashangazwa na Yesu (7-9) 

Yesu awalisha wanaume 5,000 (10-17) 

Petro amtambua Kristo (18-20) 

Kifo cha Yesu chatabiriwa (21, 22) 

Wanafunzi wa kweli (23-27) 

Yesu ageuka sura (28-36) 


Mvulana aliyekuwa na roho mwovu aponywa (37-43a) 


Kifo cha Yesu chatabiriwa tena (43b-45) 
Wanafunzi wabishana kuhusu cheo (46-48) 
Asiyetupinga yuko upande wetu (49, 50) 
Jinsi ya kumfuata Yesu (57-62) 

10 
Yesu awatuma wale 70 (1-12) 
Ole kwa miji isiyotubu (13-16) 
Wale 70 warudi (17-20) 


Yesu amsifu Baba yake kwa kuwafunulia mambo 
wanyenyekevu (21-24) 


Mfano wa Msamaria mwema (25-37) 
Yesu awatembelea Martha na Maria (38-42) 
11 
Jinsi ya kusali (1-13) 
Sala ya mfano (2-4) 
Roho waovu wafukuzwa kwa nguvu za Mungu (14-23) 
Roho mwovu arudi (24-26) 


Furaha ya kweli (27, 28) 


Ishara ya Yona (29-32) 
Taa ya mwili (33-36) 
Ole kwa wanafiki wa kidini (37-54) 

12 
Chachu ya Mafarisayo (1-3) 
Mwogope Mungu, si wanadamu (4-7) 
Kukiri muungano na Kristo (8-12) 
Mfano wa tajiri mpumbavu (13-21) 
Acheni kuhangaika (22-34) 

Kundi dogo (32) 

Kukesha (35-40) 
Msimamizi mwaminifu na msimamizi asiye mwaminifu (41-48) 
Si amani, bali mgawanyiko (49-53) 
Uhitaji wa kuchunguza nyakati (54-56) 
Kutatua mizozo (57-59) 

13 
Tubuni au muangamizwe (1-5) 


Mfano wa mtini usiozaa (6-9) 


Mwanamke mlemavu aponywa siku ya Sabato (10-17) 
Mfano wa mbegu ya haradali na wa chachu (18-21) 
Jitihada zinahitajika ili kupitia mlango mwembamba (22-30) 
Herode, “mbweha huyo” (31-33) 

Yesu aombolezea Yerusalemu (34, 35) 


14 


Mtu mwenye ugonjwa wa kuvimba aponywa siku ya Sabato (1- 
6) 


Uwe mgeni mnyenyekevu (7-11) 
Waalike watu wasio na uwezo wa kukulipa (12-14) 
Mfano wa wageni waliotoa visingizio (15-24) 
Gharama ya kuwa mwanafunzi (25-33) 
Chumvi inapopoteza nguvu yake (34, 35) 
15 
Mfano wa kondoo aliyepotea (1-7) 
Mfano wa sarafu iliyopotea (8-10) 


Mfano wa mwana mpotevu (11-32) 


16 


Mfano wa msimamizi asiye mwadilifu (1-13) 


‘Mtu mwaminifu katika dogo ni mwaminifu katika kubwa’ (10) 
Sheria na Ufalme wa Mungu (14-18) 
Mfano wa tajiri na Lazaro (19-31) 
17 
Kukwazika, msamaha, na imani (1-6) 
Watumwa wasiofaa kitu (7-10) 
Watu kumi wenye ukoma waponywa (11-19) 


Kuja kwa Ufalme wa Mungu (20-37) 


“Ufalme wa Mungu uko katikati yenu.” (21) 
“Mkumbukeni mke wa Loti” (32) 
18 

Mfano wa mjane aliyeendelea kuomba (1-8) 

Farisayo na mkusanya kodi (9-14) 

Yesu na watoto (15-17) 

Mtawala tajiri auliza swali (18-30) 

Kifo cha Yesu chatabiriwa tena (31-34) 


Kipofu aliyekuwa akiombaomba aponywa (35-43) 


19 


Yesu amtembelea Zakayo (1-10) 
Mfano wa mina kumi (11-27) 
Yesu aingia kwa kishindo (28-40) 
Yesu alililia jiji la Yerusalemu (41-44) 
Yesu asafisha hekalu (45-48) 

20 
Wataka kujua chanzo cha mamlaka ya Yesu (1-8) 
Mfano wa wakulima wauaji (9-19) 
Mungu na Kaisari (20-26) 
Swali kuhusu ufufuo (27-40) 
Je, Kristo ni mwana wa Daudi? (41-44) 
Onyo dhidi ya waandishi (45-47) 

21 
Sarafu mbili za mjane maskini (1-4) 


ISHARA YA MAMBO YATAKAYOKUJA (5-36) 


Vita, matetemeko makubwa ya ardhi, magonjwa, upungufu 
wa chakula (10, 11) 


Yerusalemu lazingirwa na majeshi (20) 


Nyakati zilizowekwa za mataifa (24) 

Kuja kwa Mwana wa binadamu (27) 

Mfano wa mtini (29-33) 

Endeleeni kukesha (34-36) 
Yesu afundisha hekaluni (37, 38) 

22 

Makuhani wapanga njama ya kumuua Yesu (1-6) 
Matayarisho ya Pasaka ya mwisho (7-13) 
Mlo wa Jioni wa Bwana waanzishwa (14-20) 
‘Msaliti wangu yuko pamoja nami mezani’ (21-23) 
Wabishana vikali kuhusu aliye mkuu zaidi (24-27) 
Yesu afanya agano kwa ajili ya ufalme (28-30) 
Yesu atabiri Petro atamkana (31-34) 
Uhitaji wa kuwa tayari; panga mbili (35-38) 
Yesu asali kwenye Mlima wa Mizeituni (39-46) 
Yesu akamatwa (47-53) 
Petro amkana Yesu (54-62) 


Yesu adhihakiwa (63-65) 


Kesi mbele ya Sanhedrini (66-71) 
23 
Yesu mbele ya Pilato na Herode (1-25) 


Yesu na wahalifu wawili watundikwa kwenye mti (26-43) 


“Utakuwa pamoja nami katika Paradiso” (43) 
Yesu afa (44-49) 
Yesu azikwa (50-56) 
24 
Yesu afufuliwa (1-12) 
Wakiwa njiani kuelekea Emau (13-35) 
Yesu awatokea wanafunzi (36-49) 


Yesu apaa mbinguni (50-53) 


Luka 1:1-80 


KULINGANA NA LUKA 


1 Kwa kuwa watu wengi wamejitahidi kukusanya habari kuhusu 
mambo ambayo tunayasadiki kabisa, 2 kama tulivyoyapokea kutoka 
kwa wale waliokuwa mashahidi wa kujionea tangu mwanzo na 
wahudumu wa ujumbe, 3 mheshimiwa Theofilo, mimi pia nimefuatilia 
mambo yote kwa usahihi tangu mwanzo, nami nimeamua 
kukuandikia mambo hayo kwa utaratibu mzuri, 4 ili ujue kikamili 
uhakika wa mambo uliyofundishwa kwa mdomo. 


5 Katika siku za Herode,” mfalme wa Yudea, kulikuwa na kuhani 
aliyeitwa Zekaria wa kikundi cha Abiya. Mke wake aliitwa Elisabeti 
na alikuwa wa ukoo wa Haruni. 6 Wote wawili walikuwa waadilifu 
mbele za Mungu na walitembea bila lawama kulingana na amri na 
sheria zote za Yehova.” 7 Lakini hawakuwa na mtoto, kwa sababu 
Elisabeti alikuwa tasa, na wote wawili walikuwa wamezeeka. 


8 Alipokuwa akihudumu akiwa kuhani mbele za Mungu wakati wa 
zamu ya kikundi chake, 9 kulingana na desturi ya” ukuhani zamu 
yake ikafika ya kuingia patakatifu pa Yehova” ili kufukiza uvumba. 
10 Umati wote ulikuwa nje ukisali saa hiyo ya kufukiza uvumba. 

11 Malaika wa Yehova” akamtokea, akiwa amesimama upande wa 
kulia wa madhabahu ya uvumba. 12 Lakini Zekaria alihangaishwa na 
jambo aliloona, akaogopa sana. 13 Hata hivyo, malaika 
akamwambia: “Usiogope, Zekaria, kwa sababu dua yako imesikiwa 
vema, na mke wako Elisabeti atakuzalia mwana, nawe utamwita 
Yohana. 14 Utakuwa na shangwe na furaha nyingi, na wengi 
watashangilia atakapozaliwa, 15 kwa maana atakuwa mkuu mbele 


za Yehova.” Lakini hapaswi kamwe kunywa divai wala kileo, naye 
atajazwa roho takatifu hata kabla ya kuzaliwa,” 16 naye 
atawarudisha wana wengi wa Israeli kwa Yehova” Mungu wao. 

17 Pia, atamtangulia kwa roho na nguvu za Eliya, ili kurudisha mioyo 
ya akina baba kwa watoto na wale wasiotii kwenye hekima ya 
waadilifu, na kumwandalia Yehova” watu waliotayarishwa.” 


18 Zekaria akamuuliza malaika: “Ninawezaje kuwa na uhakika 
kuhusu jambo hili? Kwa maana nimezeeka, nao umri wa mke wangu 
pia umesonga.” 19 Malaika akamjibu: “Mimi ni Gabrieli, 
ninayesimama karibu mbele za Mungu, nami nilitumwa nizungumze 
nawe na kukutangazia habari hii njema. 20 Lakini tazama! utakaa 
kimya, hutaweza kuongea mpaka siku ambayo mambo hayo 
yatatendeka, kwa sababu hukuamini maneno yangu ambayo 
yatatimizwa katika wakati uliowekwa.” 21 Watu wakaendelea 
kumsubiri Zekaria, nao wakashangaa kwa sababu alikuwa 
amekawia sana katika patakatifu. 22 Alipotoka hakuweza 
kuzungumza nao, basi wakajua kwamba alikuwa ameona jambo la 
kustaajabisha” katika patakatifu. Akaendelea kuwafanyia ishara 
lakini hakuweza kuongea. 23 Siku zake za utumishi mtakatifu” 
zilipokwisha, akarudi nyumbani. 


24 Baada ya siku chache Elisabeti mke wake akapata mimba, naye 
hakutoka nyumbani kwa miezi mitano. Alikuwa akisema: 25 “Yehova” 
amenitendea hivi katika siku hizi. Amenikumbuka ili kuniondolea aibu 
kati ya watu.” 


26 Katika mwezi wake wa sita, malaika Gabrieli akatumwa na Mungu 
aende katika jiji la Nazareti huko Galilaya, 27 kwa bikira aliyeitwa 
Maria, mchumba wa mwanamume aliyeitwa Yosefu wa nyumba ya 


Daudi. 28 Malaika akaja na kumwambia: “Salamu, wewe 
uliyebarikiwa sana, Yehova” yuko pamoja nawe.” 29 Lakini Maria 
akahangaishwa sana na maneno aliyoambiwa, naye akaanza 
kufikiria maana ya salamu hizo. 30 Basi malaika akamwambia: 
“Usiogope, Maria, kwa maana umepata kibali cha Mungu. 

31 Tazama! utapata mimba” na kuzaa mwana nawe utamwita Yesu. 
32 Huyo atakuwa mkuu naye ataitwa Mwana wa Aliye Juu Zaidi, na 
Yehova” Mungu atampa kiti cha ufalme cha Daudi baba yake, 

33 naye atatawala akiwa Mfalme juu ya nyumba ya Yakobo milele, 
na Ufalme wake hautakuwa na mwisho.” 


34 Lakini Maria akamuuliza malaika: “Hilo litawezekanaje, kwa kuwa 
sina uhusiano wa kingono na mwanamume?” 35 Malaika akamjibu: 
“Roho takatifu itakuja juu yako, na nguvu za Aliye Juu Zaidi 
zitakufunika. Kwa hiyo yule atakayezaliwa ataitwa mtakatifu, Mwana 
wa Mungu. 36 Tazama! Hata Elisabeti mtu wako wa ukoo, ingawa 
amezeeka ana mimba ya miezi sita, yule anayejulikana kuwa tasa; 
37 kwa sababu kwa Mungu hakuna tangazo” lisilowezekana.” 

38 Ndipo Maria akasema: “Tazama! Kijakazi wa Yehova!” Na 
itendeke kwangu kulingana na tangazo lako.” Kisha malaika 
akaondoka. 


39 Basi siku hizo, Maria akafunga safari haraka kwenda kwenye 
eneo lenye milima, mpaka jiji fulani la Yuda, 40 naye akaingia 
nyumbani kwa Zekaria na kumsalimu Elisabeti. 41 Elisabeti aliposikia 
salamu za Maria, mtoto aliyekuwa tumboni mwake akaruka, naye 
Elisabeti akajazwa roho takatifu 42 na kusema kwa sauti kubwa: 
“Umebarikiwa kati ya wanawake, na uzao wa tumbo lako 
umebarikiwa! 43 Imekuwaje nimependelewa hivi kwamba mama ya 
Bwana wangu amenitembelea? 44 Kwa maana tazama! niliposikia 


salamu zako, mtoto aliye tumboni mwangu aliruka kwa shangwe. 
45 Mwenye furaha pia ni yule aliyeamini, kwa sababu atatimiziwa 
kikamili mambo aliyoambiwa kutoka kwa Yehova.”” 


46 Naye Maria akasema: “Nafsi” yangu inamtukuza Yehova,” 47 na 
roho yangu haitaacha kumshangilia Mungu Mwokozi wangu, 48 kwa 
sababu ametazama hali ya chini ya kijakazi wake. Tazama! tangu 
sasa vizazi vyote vitanitangaza kuwa mwenye furaha, 49 kwa 
sababu Mwenye nguvu amenitendea mambo makuu, nalo jina lake 
ni takatifu, 50 naye huwaonyesha rehema wale wanaomwogopa, 
kizazi baada ya kizazi. 51 Amefanya mambo makuu kwa mkono 
wake, amewatawanya wenye majivuno katika nia ya mioyo yao. 

52 Amewashusha watu wenye nguvu kutoka kwenye viti vya ufalme 
na kuwainua watu wa hali ya chini; 5 amewashibisha kabisa wenye 
njaa kwa vitu vyema na kuwafukuza mikono mitupu wale waliokuwa 
na mali. 54 Amekuja kumsaidia Israeli mtumishi wake, amekumbuka 
rehema zake, >> kama alivyowaahidi mababu zetu, Abrahamu na 
uzao wake,” milele.” 56 Maria akakaa na Elisabeti kwa karibu miezi 
mitatu, kisha akarudi nyumbani kwake. 


57 Wakati wa Elisabeti wa kujifungua ukafika, naye akazaa mtoto wa 
kiume. 58 Majirani na watu wake wa ukoo wakasikia kwamba 
Yehova” amemwonyesha rehema nyingi, wakafurahi pamoja naye. 
59 Siku ya nane wakaja kumtahiri huyo mtoto, nao walitaka kumpa 
jina la baba yake, Zekaria. 60 Lakini mama yake akajibu: “Hapana! 
ataitwa Yohana.” $1 Wakamwambia: “Hakuna mtu wenu wa ukoo 
anayeitwa jina hilo.” 6 Kisha wakamuuliza baba yake wakitumia 
ishara jina alilotaka kumpa. 63 Basi akaomba kibao akaandika: 
“Yohana ndilo jina lake.” Ndipo wote wakashangaa. 64 Mara moja 
kinywa chake kikafunguliwa na ulimi wake ukawekwa huru, 


akaanza kuongea, akimsifu Mungu. 65 Majirani wao wote 
wakaogopa, na mambo yote hayo yakaanza kuzungumziwa katika 
eneo lote la milimani la Yudea. 66 Wote waliosikia mambo hayo 
wakayaweka moyoni, wakisema: “Mtoto huyu atakuwa mtu wa aina 
gani?” Kwa maana mkono wa Yehova?” ulikuwa pamoja naye. 


67 Kisha Zekaria baba yake akajazwa roho takatifu, naye akatoa 
unabii huu: 68 “Asifiwe Yehova” Mungu wa Israeli, kwa sababu 
amewakumbuka watu wake na kuwaletea ukombozi. 69 Naye 
ametuinulia pembe ya wokovu” katika nyumba ya Daudi mtumishi 
wake, 70 kama alivyosema kupitia kinywa cha manabii wake 
watakatifu tangu zamani, 71 kwamba atatuokoa kutoka kwa adui 
zetu na kutoka mikononi mwa wote wanaotuchukia; 72 ili kuonyesha 
rehema kuhusiana na mababu zetu na kulikumbuka agano lake 
takatifu, 73 kama alivyomwapia Abrahamu babu yetu, 74 kwamba 
atatukomboa kutoka mikononi mwa adui, na kutupatia pendeleo la 
kumtolea utumishi mtakatifu bila woga 75 kwa ushikamanifu na 
uadilifu mbele zake siku zetu zote. 76 Lakini wewe, mtoto mchanga, 
utaitwa nabii wa Aliye Juu Zaidi, kwa maana utaenda mbele za 
Yehova* ili kutayarisha njia zake, 77 kuwapa watu wake ujuzi wa 
wokovu kupitia kusamehewa dhambi zao, 78 kwa sababu ya huruma 
nyororo za Mungu wetu. Kwa huruma hizo tutapata mapambazuko 
kutoka juu, 79 ili kuwapa nuru wale wanaokaa gizani na katika kivuli 
cha kifo na kuongoza hatua zetu kwenye njia ya amani.” 


80 Yule mtoto akakua na kupata nguvu katika roho, naye aliishi 
jangwani mpaka siku aliyojionyesha waziwazi kwa Israeli. 


A Luka 1:5 Angalia Kamusi. 


^ Luka 1:6 Angalia Nyongeza A5. 
A Luka 1:9 Au “zoea la.” 
^ Luka 1:9 Angalia Nyongeza A5. 


A Luka 1:11 Angalia Nyongeza A5. 


^ Luka 1:15 Angalia Nyongeza A5. 

A Luka 1:15 Au “tangu akiwa katika tumbo la mama yake.” 
^ Luka 1:16 Angalia Nyongeza A5. 

^ Luka 1:17 Angalia Nyongeza A5. 

A Luka 1:22 Au “maono.” 

^ Luka 1:23 Au “utumishi wake wa watu wote.” 


^ Luka 1:25 Angalia Nyongeza A5. 


^ Luka 1:28 Angalia Nyongeza A5. 

A Luka 1:31 Au “utachukua mimba katika tumbo lako la uzazi.” 
^ Luka 1:32 Angalia Nyongeza A5. 

A Luka 1:37 Au “jambo lolote.” 


^ Luka 1:38 Angalia Nyongeza A5. 


A Luka 1:45 Angalia Nyongeza A5. 


A Luka 1:46 Angalia Kamusi. 


A Luka 1:46 Angalia Nyongeza A5. 


A Luka 1:55 Tnn., “mbegu yake.” 


^ Luka 1:58 Angalia Nyongeza A5. 


^ Luka 1:66 Angalia Nyongeza A5. 


^ Luka 1:68 Angalia Nyongeza A5. 


A Luka 1:69 Au “mwokozi mwenye nguvu.” Angalia Kamusi, 
“Pembe.” 


A Luka 1:76 Angalia Nyongeza A5. 


Luka 2:1-52 


2 Basi katika siku hizo Kaisari Augusto alitoa amri kwamba watu 
wote wa dunia inayokaliwa waandikishwe. 2 (Uandikishaji huo wa 
kwanza ulifanyika Kirenio alipokuwa gavana wa Siria.) 3 Na watu 
wote wakaenda kuandikishwa kila mmoja katika jiji lake. 4 Yosefu pia 
akatoka jiji la Nazareti huko Galilaya akapanda kwenda Yudea katika 
jiji la Daudi, linaloitwa Bethlehemu, kwa sababu alikuwa wa nyumba 
na familia ya Daudi. 5 Alienda kuandikishwa pamoja na Maria 
ambaye alikuwa amemwoa kama ilivyoahidiwa, naye alikuwa karibu 
kuzaa. 6 Wakiwa huko, wakati wake wa kuzaa ukafika. 7 Naye 
akamzaa mwana, mzaliwa wake wa kwanza, akamfunga kwa 
vitambaa na kumlaza katika hori, kwa sababu hawakupata nafasi 
katika nyumba za wageni. 


8 Kulikuwa pia na wachungaji katika eneo hilo ambao waliishi nje 
wakichunga makundi yao usiku. 9 Ghafla malaika wa Yehova” 
akawatokea, na utukufu wa Yehova” ukawaangazia pande zote, nao 
wakaogopa sana. 10 Lakini malaika akawaambia: “Msiogope, kwa 
maana tazama! ninawatangazia habari njema ya shangwe kubwa 
ambayo watu wote watakuwa nayo. 11 Kwa sababu leo katika jiji la 
Daudi, amezaliwa mwokozi ambaye ni Kristo, Bwana. 12 Na hii ndiyo 
ishara kwenu: Mtamkuta mtoto aliyefungwa kwa vitambaa akiwa 
amelala katika hori.” 13 Ghafla wakaona umati wa jeshi la mbinguni 
ukiwa pamoja na yule malaika, wakimsifu Mungu wakisema: 

14 “Utukufu kwa Mungu katika vilele vilivyo juu, na amani duniani 
kwa watu wenye nia njema.”” 


15 Baada ya malaika kurudi mbinguni, wachungaji wakaanza 
kuambiana: “Twendeni Bethlehemu tukaone jambo hili ambalo 


Yehova” ametujulisha.” 16 Wakaenda haraka wakamkuta Maria na 
Yosefu, na yule mtoto mchanga akiwa amelala katika hori. 

17 Walipoona jambo hilo, wakawaeleza ujumbe walioambiwa kuhusu 
mtoto huyo mchanga. 18 Wote waliosikia wakashangazwa na 
mambo waliyoambiwa na wachungaji, 19 lakini Maria akaanza 
kuyahifadhi maneno hayo yote, na kukata kauli moyoni mwake. 

20 Basi wachungaji wakarudi, wakimtukuza na kumsifu Mungu kwa 
sababu ya mambo yote waliyosikia na kuona, kama tu walivyokuwa 
wameambiwa. 


21 Baada ya siku nane, wakati ulipofika wa kumtahiri, wakampa jina 
Yesu, jina alilopewa na malaika kabla ya Maria kupata mimba. 


22 Pia, wakati ulipofika wa kuwatakasa kulingana na Sheria ya 
Musa, wakamleta Yerusalemu ili kumtoa kwa Yehova,” 23 kama 
ilivyoandikwa katika Sheria ya Yehova:* “Kila mzaliwa wa kwanza” 
wa kiume lazima ataitwa mtakatifu kwa Yehova.”* 24 Wakatoa 
dhabihu kama ilivyoandikwa katika Sheria ya Yehova:* “njiwa tetere 


wawili au hua wawili wachanga.” 


25 Na tazama! kulikuwa na mtu fulani Yerusalemu aliyeitwa Simeoni, 
alikuwa mwadilifu na alimwogopa Mungu, naye alikuwa akisubiri 
faraja ya Israeli, na roho takatifu ilikuwa juu yake. 26 Zaidi ya hayo, 
Mungu alikuwa amemfunulia kupitia roho takatifu kwamba 
hangekufa kabla ya kumwona Kristo wa Yehova.” 27 Akaja hekaluni 
akiongozwa na roho, na wazazi wa yule mtoto Yesu walipomleta Ili 
kufanya kulingana na desturi ya Sheria, 23 akambeba yule mtoto 
mikononi mwake akamsifu Mungu akisema: 29 “Sasa, Bwana 
Mwenye Enzi Kuu, unaruhusu mtumwa wako aende kwa amani 
kulingana na tangazo lako, 30 kwa sababu macho yangu yameona 


njia yako ya kuleta wokovu 31 ambayo umetayarisha machoni pa 
watu wote, 32 nuru ya kuondoa kitambaa” kwa mataifa na utukufu 
wa watu wako Israeli.” 33 Baba na mama ya yule mtoto wakaendelea 
kushangazwa na mambo yaliyokuwa yakisemwa kumhusu. 34 Pia, 
Simeoni akawabariki na kumwambia Maria, mama ya yule mtoto: 
“Tazama! Mtoto huyu amewekwa rasmi kwa ajili ya kuanguka na 
kuinuka tena kwa wengi katika Israeli na kuwa ishara itakayosemwa 
vibaya 35 (ndiyo, upanga mrefu utakuchomaž), ili mawazo ya mioyo 
mingi yafunuliwe.” 


36 Kulikuwa na nabii wa kike aliyeitwa Ana, binti ya Fanueli, wa 
kabila la Asheri, ambaye alikuwa amezeeka. Alikuwa ameishi na 
mume wake kwa miaka saba baada ya kuolewa,” 37 na sasa alikuwa 
mjane mwenye umri wa miaka 84. Hakukosa kamwe hekaluni, akitoa 
utumishi mtakatifu usiku na mchana, akifunga na kutoa dua. 

38 Wakati huohuo, akaja na kuanza kumshukuru Mungu akiwaambia 
kuhusu mtoto huyo wale wote waliokuwa wakisubiri ukombozi wa 
Yerusalemu. 


39 Basi, baada ya kufanya mambo yote kulingana na Sheria ya 
Yehova,” wakarudi huko Galilaya kwenye jiji la kwao la Nazareti. 

40 Yule mtoto akaendelea kukua na kupata nguvu, akazidi kuwa na 
hekima, na akaendelea kuwa na kibali cha Mungu. 


41 Wazazi wake walikuwa na desturi ya kwenda Yerusalemu kila 
mwaka kwa ajili ya sherehe ya Pasaka. 42 Na alipokuwa na umri wa 
miaka 12, wakapanda kwenda kulingana na desturi ya sherehe. 

43 Siku za sherehe zilipokwisha wakaanza kurudi nyumbani, lakini 
mvulana Yesu akabaki Yerusalemu, hata hivyo, wazazi wake 
hawakujua. 44 Walisafiri umbali wa siku moja wakidhani Yesu 


alikuwa miongoni mwa wasafiri, kisha wakaanza kumtafuta kati ya 
watu wao wa ukoo na watu waliowafahamu. 45 Walipomkosa 
wakarudi mpaka Yerusalemu na kumtafuta kwa bidii. 46 Baada ya 
siku tatu wakampata hekaluni akiwa ameketi katikati ya walimu 
akiwasikiliza na kuwauliza maswali. 4” Lakini wote waliomsikiliza 
walikuwa wakishangazwa na majibu yake na uwezo wake wa 
kuelewa. 48 Wazazi wake walipomwona wakashangaa, mama yake 
akamwambia: “Mwanangu, kwa nini umetutendea hivi? Mimi na 
baba yako tumekuwa tukikutafuta tukiwa na wasiwasi mwingi.” 

49 Lakini akawaambia: “Kwa nini mlikuwa mkinitafuta? Je, hamkujua 
kwamba ninapaswa kuwa katika nyumba ya Baba yangu?” 50 Hata 
hivyo, hawakuelewa mambo aliyokuwa akiwaambia. 


51 Yesu akashuka pamoja nao kurudi Nazareti, akaendelea kuwatii.” 
Naye mama yake akayahifadhi kwa uangalifu mambo hayo yote 
moyoni mwake. 52 Yesu akaendelea kukua na kupata hekima zaidi, 
pia akazidi kupata kibali cha Mungu na wanadamu. 


^ Luka 2:9 Angalia Nyongeza A5. 
^ Luka 2:9 Angalia Nyongeza A5. 
A Luka 2:14 Au “watu wenye kibali chake.” 


A Luka 2:15 Angalia Nyongeza A5. 


^ Luka 2:22 Angalia Nyongeza A5. 


A Luka 2:23 Angalia Nyongeza A5. 


A Luka 2:23 Tnn., “anayefungua tumbo la uzazi.” 


A Luka 2:23 Angalia Nyongeza A5. 


^ Luka 2:24 Angalia Nyongeza A5. 


^ Luka 2:26 Angalia Nyongeza A5. 

A Luka 2:32 Au “utaji.” 

A Luka 2:35 Au “utakuchoma nafsi yako.” 
A Luka 2:36 Tnn., “tangu alipokuwa bikira.” 
^ Luka 2:39 Angalia Nyongeza A5. 


A Luka 2:51 Au “akabaki mtiifu.” 


Luka 3:1-38 


3 Katika mwaka wa 15 wa utawala wa Kaisari Tiberio, Pontio Pilato 
alipokuwa gavana wa Yudea, Herode” alipokuwa mtawala wa 

wilaya ” ya Galilaya, Filipo ndugu yake alipokuwa mtawala wa wilaya 
ya Iturea na Trakoniti, naye Lisania alipokuwa mtawala wa wilaya ya 
Abilene, 2 katika siku za Kayafa na mkuu wa makuhani Anasi, 
Yohana mwana wa Zekaria akiwa nyikani, alipokea ujumbe kutoka 
kwa Mungu. 


3 Basi akaenda katika maeneo yote yaliyokuwa karibu na Yordani, 
akiwahubiria watu wabatizwe ili kuonyesha kwamba wametubu na 
hivyo wasamehewe dhambi zao, 4 kama ilivyoandikwa katika kitabu 
cha maneno ya nabii Isaya: “Kuna mtu anayepaza sauti nyikani: 
‘Tayarisheni njia ya Yehova!” Nyoosheni barabara zake. > Lazima 
kila bonde lijazwe, na kila mlima na kilima visawazishwe; lazima 
barabara zilizopinda zinyooshwe, na barabara zenye miparuzo 
zilainishwe; 6 na wote wenye mwili” wataona wokovu wa Mungu. ”* 


7 Basi akaanza kuuambia umati uliokuja kwake ili awabatize: “Enyi 
uzao wa nyoka,” ni nani amewaonya mkimbie ghadhabu inayokuja? 
8 Basi zaeni matunda yanayoonyesha toba. Wala msijiambie, 
‘Abrahamu ndiye baba yetu.’ Kwa maana ninawaambia, Mungu 
anaweza kumwinulia Abrahamu watoto kutoka kwenye mawe haya. 
9 Kwa kweli, tayari shoka limewekwa kwenye mzizi wa miti. Basi, 
kila mti usiozaa matunda mazuri utakatwa na kutupwa motoni.” 


10 Umati ulikuwa ukimuuliza: “Basi, tufanye nini?” 11 Akawajibu: “Mtu 
aliye na mavazi mawili” ampe vazi moja yule ambaye hana, na aliye 
na chakula afanye vivyo hivyo.” 12 Hata wakusanya kodi wakaja ili 
wabatizwe, wakamuuliza: “Mwalimu, tufanye nini?” 13 Akawaambia: 


“Msidai” zaidi ya kiwango kilichowekwa cha kodi.” 14 Pia, wale walio 
katika utumishi wa jeshi walikuwa wakimuuliza: “Tufanye nini?” 
Akawaambia: “Msimsumbue?” mtu yeyote wala kumshtaki mtu yeyote 
kwa uwongo, bali mtosheke na posho yenu.”” 


15 Kwa kuwa watu walikuwa wakitarajia, wote walikuwa wakijiuliza 
moyoni mwao kuhusu Yohana, “Je, labda huyu ndiye Kristo?” 

16 Yohana akawajibu: “Mimi ninawabatiza kwa maji, lakini anakuja 
mwenye nguvu kuliko mimi, ambaye sistahili kufungua kamba za 
viatu vyake. Yeye atawabatiza kwa roho takatifu na moto. 17 Sepetu 
yake ya kupepetea imo mkononi mwake ili kuusafisha kabisa uwanja 
wake wa kupuria, na kukusanya ngano katika ghala lake, lakini 
atayateketeza makapi kwa moto usioweza kuzimwa.” 


18 Pia, aliwahimiza kwa maneno mengine mengi na akaendelea 
kuwatangazia watu habari njema. 19 Yohana alikuwa amemkaripia 
Herode mtawala wa wilaya kwa kumchukua Herodia mke wa ndugu 
yake na kwa sababu ya matendo yote maovu ambayo Herode 
alikuwa amefanya, 20 aliongeza hili pia kwenye matendo hayo yote: 
Alimfunga Yohana gerezani. 


21 Baada ya watu wote kubatizwa, Yesu pia akabatizwa. Alipokuwa 
akisali, mbingu zikafunguka, 22 roho takatifu ikashuka juu yake ikiwa 
na umbo kama la njiwa, na sauti ikasikika kutoka mbinguni ikisema: 
“Wewe ni Mwanangu, mpendwa; nimekukubali.” 


23 Yesu alikuwa na umri wa miaka 30 hivi alipoanza kazi yake, akiwa 
mwana, kama alivyoonwa, 


wa Yosefu, 


mwana wa Heli, 


24 mwana wa Mathati, 
mwana wa Lawi, 
mwana wa Melki, 
mwana wa Yanai, 
mwana wa Yosefu, 

25 mwana wa Matathia, 
mwana wa Amosi, 
mwana wa Nahumu, 
mwana wa Esli, 
mwana wa Nagai, 

26 mwana wa Maathi, 
mwana wa Matathia, 
mwana wa Semei, 
mwana wa Yoseki, 
mwana wa Yoda, 

27 mwana wa Yoanani, 
mwana wa Resa, 
mwana wa Zerubabeli, 


mwana wa Shealtieli, 


mwana wa Neri, 

28 mwana wa Melki, 
mwana wa Adi, 
mwana wa Kosamu, 
mwana wa Elmadamu, 
mwana wa Eri, 

29 mwana wa Yesu, 
mwana wa Eliezeri, 
mwana wa Yorimu, 
mwana wa Mathati, 
mwana wa Lawi, 

30 mwana wa Simioni, 
mwana wa Yuda, 
mwana wa Yosefu, 
mwana wa Yonamu, 
mwana wa Eliakimu, 
31 mwana wa Melea, 
mwana wa Mena, 


mwana wa Matatha, 


mwana wa Nathani, 
mwana wa Daudi, 

32 mwana wa Yese, 
mwana wa Obedi, 
mwana wa Boazi, 
mwana wa Salmoni, 
mwana wa Nashoni, 
33 mwana wa Aminadabu, 
mwana wa Arni, 
mwana wa Hezroni, 
mwana wa Perezi, 
mwana wa Yuda, 

34 mwana wa Yakobo, 
mwana wa Isaka, 
mwana wa Abrahamu, 
mwana wa Tera, 
mwana wa Nahori, 

35 mwana wa Serugi, 


mwana wa Reu, 


mwana wa Pelegi, 
mwana wa Eberi, 
mwana wa Shela, 

36 mwana wa Kainani, 
mwana wa Arpakshadi, 
mwana wa Shemu, 
mwana wa Noa, 
mwana wa Lameki, 

37 mwana wa Methusela, 
mwana wa Enoko, 
mwana wa Yaredi, 
mwana wa Mahalaleeli, 
mwana wa Kainani, 

38 mwana wa Enoshi, 
mwana wa Sethi, 
mwana wa Adamu, 


mwana wa Mungu. 


A Luka 3:1 Yaani, Herode Antipa. Angalia Kamusi. 


^ Luka 3:1 Tnn., “tetraki.” 


^ Luka 3:4 Angalia Nyongeza A5. 

A Luka 3:6 Au “wanadamu wote.” 

A Luka 3:6 Au “njia ya Mungu ya kuokoa.” 
^ Luka 3:7 Au “nyoka-vipiri.” 

^ Luka 3:11 Au “vazi la ziada.” 

^ Luka 3:13 Au “Msikusanye.” 

^ Luka 3:14 Au “Msimdhulumu.” 


A Luka 3:14 Au “mishahara yenu.” 


Luka 


> 


14-44 


4 Basi Yesu, akiwa amejaa roho takatifu, akaondoka Yordani, naye 
akaongozwa na roho kwenda nyikani 2 kwa siku 40, akijaribiwa na 
Ibilisi. Kipindi hicho chote hakula chakula, basi muda huo 
ulipokwisha, akahisi njaa. 3 Ndipo Ibilisi akamwambia: “Ikiwa wewe 
ni mwana wa Mungu, liambie jiwe hili liwe mkate.” 4 Lakini Yesu 
akamjibu: “Imeandikwa, 'Mwanadamu hataishi kwa mkate tu.” 


> Basi akampeleka juu na kumwonyesha mara moja falme zote za 
dunia inayokaliwa. $ Kisha Ibilisi akamwambia: “Nitakupa mamlaka 
yote hii na utukufu wake, kwa sababu nimepewa, nami humpa 
yeyote ninayetaka. 7 Kwa hiyo, ukifanya tendo la ibada mbele 
yangu, yote itakuwa yako.” 8 Yesu akamjibu: “Imeandikwa, 'Yehova” 
Mungu wako ndiye unayepaswa kumwabudu na yeye peke yake 


ndiye unayepaswa kumtolea utumishi mtakatifu. 


9 Kisha akampeleka Yerusalemu, akamsimamisha juu ya mnara wa” 
hekalu na kumwambia: “Ikiwa wewe ni mwana wa Mungu, jitupe 
chini kutoka hapa, 10 kwa maana imeandikwa, 'Atawaagiza malaika 
zake kukuhusu wewe, ili wakulinde, 11 nao, 'Watakubeba mikononi 
mwao, ili mguu wako usigonge jiwe.” 12 Yesu akamjibu: “Imesemwa, 
'Usimjaribu Yehova” Mungu wako.” 13 Kwa hiyo Ibilisi, alipomaliza 
majaribu yote, akamwacha mpaka wakati mwingine unaofaa. 


14 Basi Yesu akarudi Galilaya katika nguvu za roho. Na habari nzuri 
kumhusu zikaenea katika maeneo yote yaliyo karibu. 15 Pia, 
akaanza kufundisha katika masinagogi yao, naye akaheshimiwa na 
watu wote. 


16 Kisha akaenda Nazareti, mahali alipolelewa, na kulingana na 
desturi yake siku ya Sabato, akaingia katika sinagogi naye 
akasimama ili kusoma. 17 Basi akapewa kitabu cha kukunjwa cha 
nabii Isaya, akakifungua na kupata mahali palipoandikwa: 18 “Roho 
ya Yehova” iko juu yangu, kwa sababu alinitia mafuta ili 
niwatangazie maskini habari njema. Alinituma niwatangazie mateka 
uhuru na vipofu kuona tena, kuwaweka huru waliopondeka, 

19 kuhubiri mwaka wa Yehova” unaokubalika.” 20 Ndipo akakikunja 
kitabu hicho na kumrudishia mtumishi, kisha akaketi; na wote katika 
sinagogi walikuwa wakimtazama kwa makini. 21 Akaanza 
kuwaambia: “Leo andiko hili ambalo mmetoka kusikia limetimia.” 


22 Wote wakaanza kutoa ushahidi unaofaa kumhusu na 
kushangazwa na maneno yenye neema yaliyokuwa yakitoka 
kinywani mwake, nao wakawa wakiambiana: “Huyu ni mwana wa 
Yosefu, sivyo?” 23 Ndipo akawaambia: “Bila shaka mtautumia mfano 
huu kwangu, 'Daktari, jiponye mwenyewe. Fanya pia katika eneo la 
nyumbani kwenu mambo tuliyosikia yamefanywa huko 
Kapernaumu.” 24 Basi akawaambia: “Kwa kweli ninawaambia 
hakuna nabii anayekubaliwa katika eneo la nyumbani kwao. 25 Kwa 
mfano, kwa kweli ninawaambia: Kulikuwa na wajane wengi Israeli 
siku za Eliya, mbingu zilipofungwa kwa miaka mitatu na miezi sita, 
kukawa na njaa kubwa katika nchi yote. 26 Lakini Eliya hakutumwa 
kwa yeyote kati ya wanawake hao, bali kwa mjane mmoja huko 
Sarefathi katika nchi ya Sidoni. 27 Pia, kulikuwa na wenye ukoma 
wengi Israeli siku za nabii Elisha; lakini hakuna hata mmoja wao 
aliyetakaswa,” ila Naamani Msiria.” 28 Ndipo wote katika sinagogi 
waliokuwa wakisikia mambo hayo wakajawa na hasira, 

29 wakasimama na kumtoa haraka nje ya jiji mpaka kwenye ukingo 


wa mlima ambao jiji lao lilikuwa limejengwa, ili wamtupe chini. 
30 Lakini akapita katikati yao na kwenda zake. 


31 Kisha akashuka kwenda jiji la Kapernaumu, huko Galilaya. Naye 
alikuwa akiwafundisha siku ya Sabato, 32 nao wakashangazwa na 
njia yake ya kufundisha, kwa sababu alikuwa akizungumza kwa 
mamlaka. 33 Basi katika sinagogi kulikuwa na mtu mwenye roho 
mwovu, naye akapiga kelele akisema: 34 “Ah! Kwa nini 
unatusumbua, wewe Yesu Mnazareti? Je, umekuja kutuangamiza? 
Ninajua wewe ni nani, Mtakatifu wa Mungu.” 35 Lakini Yesu 
akamkemea, akisema: “Nyamaza na umtoke.” Basi baada ya 
kumwangusha mtu huyo mbele yao, yule roho mwovu akamtoka bila 
kumuumiza. 36 Wote wakashangaa na kuanza kuambiana: 
“Anazungumza kwa mamlaka sana! Anawaagiza roho waovu kwa 
mamlaka na nguvu, nao wanatoka!” 37 Basi habari kumhusu zikazidi 
kuenea kila mahali katika maeneo yaliyokuwa karibu. 


38 Alipotoka katika sinagogi akaenda nyumbani kwa Simoni. Mama 
mkwe wa Simoni alikuwa na homa kali, wakamwomba Yesu 
amponye. 39 Yesu akasimama kando yake, akaikemea ile homa, 
ikaisha. Papo hapo akasimama na kuanza kuwahudumia. 


40 Jua lilipokuwa likitua, wote waliokuwa na watu wenye magonjwa 
mbalimbali wakawaleta kwake. Akawaponya kwa kuweka mikono 
yake juu ya kila mgonjwa. 41 Roho waovu pia wakawatoka watu 
wengi, wakipaza sauti na kusema: “Wewe ndiye Mwana wa Mungu.” 
Lakini aliwakemea na hakuwaruhusu waseme, kwa maana walijua 
yeye ni Kristo. 


42 Hata hivyo, kulipopambazuka, akaenda mahali pasipo na watu. 
Lakini umati ukaanza kumtafuta” na walipofika mahali alipokuwa, 


wakajaribu kumzuia asiondoke. 43 Lakini akawaambia: “Ni lazima pia 
nitangaze habari njema ya Ufalme wa Mungu katika majiji mengine, 
kwa sababu nilitumwa kufanya hivyo.” 44 Basi akaendelea 

kuhubiri katika masinagogi ya Yudea. 


^ Luka 4:8 Angalia Nyongeza A5. 

A Luka 4:9 Au “ukuta wa ukingoni wa; sehemu ya juu zaidi ya.” 
^ Luka 4:12 Angalia Nyongeza A5. 

A Luka 4:18 Angalia Nyongeza A5. 

^ Luka 4:19 Angalia Nyongeza A5. 

^ Luka 4:27 Au “aliyeponywa.” 


^ Luka 4:42 Au “kumwinda” 


Luka 5:1-39 


5 Pindi moja, Yesu alikuwa amesimama kando ya ziwa la 
Genesareti” na umati ulikuwa umemsonga ili kusikiliza neno la 
Mungu. 2 Akaona mashua mbili zikiwa zimeegeshwa kando ya ziwa, 
lakini wavuvi walikuwa wametoka na walikuwa wakiosha nyavu zao. 
3 Akaingia katika mashua moja iliyokuwa ya Simoni, akamwomba 
aivute mbali kidogo na nchi kavu. Kisha akaketi na kuanza 
kuwafundisha watu akiwa kwenye mashua. 4 Alipoacha 
kuzungumza, akamwambia Simoni: “Peleka mashua mahali penye 
kina, kisha mshushe nyavu zenu, mvue samaki.” 5 Simoni akamjibu: 
“Mwalimu, tumejitahidi kuvua samaki usiku wote na hatukupata 
chochote, lakini nitazishusha nyavu kama ulivyoniagiza.” $ Basi 
walipofanya hivyo, wakavua” samaki wengi sana hivi kwamba nyavu 
zao zikaanza kukatika. 7 Wakawaita wenzao waliokuwa katika ile 
mashua nyingine waje kuwasaidia, wakaja na kujaza mashua zote 
mbili, nazo zikaanza kuzama. 8 Simoni Petro alipoona hivyo, 
akaanguka magotini pa Yesu na kusema: “Bwana ondoka kwangu, 
kwa sababu mimi ni mtu mwenye dhambi.” 9 Kwa maana yeye na 
wenzake walishangazwa sana na samaki wengi waliovua. 10 Pia, 
Yakobo na Yohana, wana wa Zebedayo, ambao walishirikiana na 
Simoni wakashangaa. Lakini Yesu akamwambia Simoni: “Acha 
kuogopa. Kuanzia sasa utakuwa ukiwavua watu wakiwa hai.” 11 Basi 
wakazirudisha mashua kwenye nchi kavu, wakaacha kila kitu na 
kumfuata. 


12 Pindi nyingine alipokuwa katika jiji fulani, tazama! kulikuwa na 
mwanamume aliyejaa ukoma! Alipomwona Yesu, akajiangusha 
kifudifudi na kumwomba: “Bwana, ikiwa tu unataka, unaweza 
kunitakasa.” 13 Basi Yesu akanyoosha mkono wake akamgusa na 


kusema: “Ninataka! Takasika.” Mara moja ule ukoma ukaisha. 

14 Kisha akamwagiza mtu huyo asimwambie mtu yeyote: “Bali 
nenda ukajionyeshe kwa kuhani, kisha utoe toleo la kutakaswa 
kwako, kama alivyoagiza Musa, ili kuwa ushahidi kwao.” 15 Lakini 
habari kumhusu zikazidi kuenea, na umati mkubwa ulikuwa 
ukikusanyika ili kumsikiliza na kuponywa magonjwa yao. 16 Hata 
hivyo, mara kwa mara alienda mahali pasipo na watu ili kusali. 


17 Siku moja alipokuwa akifundisha, Mafarisayo na walimu wa sheria 
walikuwa wameketi hapo; na Yehova” alikuwa amempa nguvu za 
kuponya. 18 Na tazama! kulikuwa na wanaume waliombeba kwenye 
kitanda” mtu aliyepooza, nao wakajaribu kumwingiza ndani na 
kumweka mbele ya Yesu. 19 Waliposhindwa kumwingiza kwa 
sababu ya umati, wakapanda kwenye paa, wakaondoa vigae na 
kumshusha akiwa kwenye kitanda kati ya wale waliokuwa mbele ya 
Yesu. 20 Alipoona imani yao, akamwambia yule mtu: “Ewe mtu, 
umesamehewa dhambi zako.” 21 Ndipo waandishi na Mafarisayo 
wakaanza kujadiliana: “Huyu ni nani anayesema makufuru? Ni nani 
anayeweza kusamehe dhambi isipokuwa Mungu peke yake?” 

22 Lakini Yesu, akifahamu mawazo yao akawauliza: “Mnawaza nini 
katika mioyo yenu? 23 Ni jambo gani rahisi zaidi kusema, 
‘Umesamehewa dhambi zako, au kusema, ‘Simama utembee’? 

24 Lakini ili mjue kwamba Mwana wa binadamu ana mamlaka ya 
kusamehe dhambi duniani—” akamwambia yule mtu aliyepooza: 
“Ninakuambia, Simama, uchukue kitanda chako, uende nyumbani.” 
25 Ndipo akasimama mbele yao, akachukua kitanda chake, akaenda 
nyumbani, akimtukuza Mungu. 26 Kisha wote wakashangaa 


wakaanza kumtukuza Mungu, wakastaajabu na kusema: “Leo 
tumeona mambo ya ajabu!” 


27 Baada ya mambo hayo akaenda nje na kumwona mkusanya kodi 
anayeitwa Lawi akiwa ameketi kwenye ofisi ya kodi, akamwambia: 
“Njoo uwe mfuasi wangu.” 28 Naye akasimama, akaacha kila kitu na 
kuanza kumfuata. 29 Kisha Lawi akamwandalia Yesu karamu kubwa 
nyumbani kwake, na kulikuwa na umati mkubwa wa wakusanya kodi 
na wengine waliokuwa wakila” pamoja nao. 30 Ndipo Mafarisayo na 
waandishi wao wakaanza kuwalalamikia wanafunzi wake, wakisema: 
“Kwa nini mnakula na kunywa pamoja na wakusanya kodi na 
watenda dhambi?” 31 Yesu akawajibu: “Watu wenye afya hawahitaji 
daktari, lakini wagonjwa wanamhitaji. 32 Sikuja kuwaita waadilifu, 
bali kuwahimiza watenda dhambi watubu.” 


33 Wakamwambia: “Wanafunzi wa Yohana hufunga mara nyingi na 
kutoa dua, na pia wanafunzi wa Mafarisayo, lakini wanafunzi wako 
hula na kunywa.” 34 Yesu akawaambia: “Hamwezi kuwafanya rafiki 
za bwana harusi wafunge bwana harusi akiwa pamoja nao, sivyo? 
35 Lakini siku zitakuja ambapo kwa kweli bwana harusi ataondolewa 
kwao; ndipo watakapofunga siku hizo.” 


36 Pia, akawapa mfano: “Hakuna mtu anayekata kiraka cha vazi 
jipya la nje na kukishona kwenye vazi la zamani. Akifanya hivyo, 
kiraka kipya hurarua vazi la zamani na kiraka kipya hakilingani na 
vazi la zamani. 37 Pia, hakuna mtu anayeweka divai mpya katika 
viriba vya divai vilivyochakaa. Akifanya hivyo, divai mpya itavipasua 
viriba, nayo itamwagika na viriba vitaharibika. 38 Lakini divai mpya 
lazima iwekwe katika viriba vipya vya divai. 39 Mtu anapokunywa 


divai ya zamani hapendi divai mpya, kwa maana husema, ‘Ile ya 
zamani ndiyo nzuri.” 


A Luka 5:1 Yaani, Bahari ya Galilaya. 
A Luka 5:6 Tnn., “wakazingira.” 


^ Luka 5:17 Angalia Nyongeza A5. 


A Luka 5:18 Au “machela.” 


A Luka 5:29 Au “walikuwa wameketi mezani.” 


Luka 6:1-49 


6 Siku moja ya Sabato Yesu alipokuwa akipita katika mashamba ya 
nafaka, wanafunzi wake walikuwa wakivunja na kula masuke ya 
nafaka, wakiyapukusa kwa mikono yao. 2 Ndipo baadhi ya 
Mafarisayo wakauliza: “Kwa nini mnafanya jambo lisilo halali siku ya 
Sabato?” 3 Lakini Yesu akawajibu: “Je, hamjasoma alilofanya Daudi 
wakati yeye na wanaume waliokuwa pamoja naye walipohisi njaa? 
4 Jinsi alivyoingia katika nyumba ya Mungu akapokea mikate ya 
toleo,” akala na pia akawapa wanaume waliokuwa pamoja naye, 
mikate ambayo si halali kwa yeyote kula ila makuhani tu?” 5 Kisha 
akawaambia: “Mwana wa binadamu ndiye Bwana wa Sabato.” 


6 Siku nyingine ya Sabato aliingia katika sinagogi, akaanza 
kufundisha. Kulikuwa na mtu aliyepooza mkono wa kulia. 

7 Waandishi na Mafarisayo walikuwa wakimwangalia Yesu kwa 
makini ili waone kama angeponya katika siku ya Sabato, ili wapate 
sababu ya kumshtaki. 8 Hata hivyo, alijua mawazo yao, basi 
akamwambia yule mtu aliyepooza mkono: “Inuka usimame hapa 
katikati.” Naye akainuka na kusimama hapo. 9 Kisha Yesu 
akawauliza: “Je, ni halali kufanya mema au kufanya mabaya siku ya 
Sabato, kuokoa uhai” au kuuangamiza?” 10 Baada ya kuwatazama 
wote waliokuwapo, Yesu akamwambia mtu huyo: “Nyoosha mkono 
wako.” Akaunyoosha, nao ukapona. 11 Lakini wakakasirika sana, 
wakaanza kushauriana kuhusu jambo ambalo wangemtendea Yesu. 


12 Siku moja, Yesu alienda mlimani kusali, naye akasali kwa Mungu 
usiku wote. 13 Kulipokucha akawaita wanafunzi wake na kuchagua 
12 kati yao, ambao pia aliwaita mitume: 14 Simoni, ambaye pia 
alimwita jina Petro, Andrea ndugu yake, Yakobo, Yohana, Filipo, 


Bartholomayo, 15 Mathayo, Tomasi, Yakobo mwana wa Alfayo, 
Simoni anayeitwa “mwenye bidii,” 16 Yuda mwana wa Yakobo, na 
Yuda Iskariote, aliyegeuka kuwa msaliti. 


17 Yesu akashuka pamoja nao akasimama mahali tambarare, na 
kulikuwa na umati mkubwa wa wanafunzi wake, na umati mkubwa 
wa watu kutoka Yudea yote na Yerusalemu na eneo la pwani la Tiro 
na Sidoni, waliokuja kumsikiliza na kuponywa magonjwa. 18 Hata 
aliwaponya wale waliosumbuliwa na roho waovu. 19 Umati wote 
ulikuwa ukijaribu kumgusa, kwa sababu nguvu zilikuwa zikimtoka na 
kuwaponya wote. 


20 Akainua macho na kuwatazama wanafunzi wake na kusema: 


“Wenye furaha ni ninyi maskini, kwa sababu Ufalme wa Mungu ni 
wenu. 


21 “Wenye furaha ni ninyi mlio na njaa sasa, kwa sababu mtashiba. 
“Wenye furaha ni ninyi mnaolia sasa, kwa sababu mtacheka. 


22 “Wenye furaha ni ninyi watu wanapowachukia, wanapowatenga, 
wanapowashutumu, na kuwachafulia jina” kwa ajili ya Mwana wa 
binadamu. 23 Siku hiyo shangilieni na kuruka kwa shangwe, kwa 
maana tazama! thawabu yenu ni kubwa mbinguni, kwa kuwa 
mababu zao waliwatendea manabii mambo hayohayo. 


24 “Lakini ole wenu ninyi matajiri, kwa sababu mnapata faraja yenu 
kikamili. 


25 “Ole wenu ninyi mlioshiba sasa, kwa sababu mtakuwa na njaa. 


“Ole wenu ninyi mnaocheka sasa, kwa sababu mtaomboleza na 
kulia. 


26 “Ole wenu watu wote wanapowasifu, kwa maana hivyo ndivyo 
mababu zao walivyowatendea manabii wa uwongo. 


27 “Lakini ninawaambia ninyi mnaosikiliza: Endeleeni kuwapenda 
adui zenu na kuwatendea mema wale wanaowachukia, 

28 kuwabariki wale wanaowalaani, na kusali kwa ajili ya wale 
wanaowatukana. 29 Anayekupiga kwenye shavu moja, mgeuzie pia 
shavu lingine; na anayechukua vazi lako la nje, usimzuilie hata vazi 
la ndani. 30 Mpe kila mtu anayekuomba, na yule anayechukua vitu 
vyako, usimwombe akurudishie. 


31 “Pia, kama vile mnavyotaka watu wawatendee ninyi, watendeeni 
vivyo hivyo. 


32 “Mkiwapenda wale wanaowapenda, mnapata faida gani? Kwa 
maana hata watenda dhambi huwapenda wale wanaowapenda. 

33 Na mkiwatendea mema wale wanaowatendea mema, mnapata 
faida gani? Hata watenda dhambi hufanya vivyo hivyo. 34 Pia, 
mkiwakopesha?” wale tu ambao mnatumaini watawalipa, mnapata 
faida gani? Hata watenda dhambi huwakopesha watenda dhambi ili 
warudishiwe kiasi kilekile. 35 Badala yake, endeleeni kuwapenda 
adui zenu, kutenda mema, na kukopesha bila kutumaini kurudishiwa; 
nanyi mtapata thawabu kubwa, na mtakuwa wana wa Aliye Juu 
Zaidi, kwa sababu yeye huwaonyesha fadhili hata watu wasio na 
shukrani na waovu. 36 Endeleeni kuwa wenye rehema, kama Baba 
yenu alivyo mwenye rehema. 


37 “Zaidi ya hayo, acheni kuhukumu, nanyi hamtahukumiwa kamwe; 
na acheni kulaumu, nanyi hamtalaumiwa kamwe. Endeleeni 
kusamehe,” nanyi mtasamehewa.” 38 Muwe na mazoea ya kuwapa 
watu, nanyi mtapewa. Watawamwagia kwenye mfuko wa nguo zenu 
kipimo kizuri, kilichoshindiliwa, kilichotikiswa, na kufurika. Kwa 
maana kwa kipimo mnachowapimia watu, ndicho 
watakachowapimia.” 


39 Kisha akawaambia mfano huu: “Je, kipofu anaweza kumwongoza 
kipofu mwenzake? Wote watatumbukia shimoni, sivyo? 

40 Mwanafunzi hampiti mwalimu wake, lakini kila mtu aliyefundishwa 
kikamili atakuwa kama mwalimu wake. 41 Basi, kwa nini unautazama 
unyasi ulio katika jicho la ndugu yako lakini hutambui boriti lililo 
katika jicho lako mwenyewe? 42 Unawezaje kumwambia ndugu 
yako, ‘Ndugu, niruhusu niutoe unyasi ulio katika jicho lako,' wakati 
wewe mwenyewe huoni boriti lililo katika jicho lako? Mnafiki! Kwanza 
toa boriti katika jicho lako, kisha utaona vizuri jinsi ya kuutoa unyasi 
ulio katika jicho la ndugu yako. 


43 “Kwa maana hakuna mti mzuri unaozaa matunda yaliyooza, wala 
hakuna mti uliooza unaozaa matunda mazuri. 44 Kwa maana kila mti 
hujulikana kwa matunda yake. Kwa mfano, watu hawachumi tini 
kwenye miiba, wala kukata zabibu kwenye miti ya miiba. 45 Mtu 
mwema hutoa mambo mema kwenye hazina njema ya moyo wake, 
lakini mtu mwovu hutoa maovu kwenye hazina yake mbovu; kwa 
maana kinywa husema mambo yaliyojaa moyoni. 


46 “Basi kwa nini mnaniita ‘Bwana! Bwana! lakini hamfanyi mambo 
ninayosema? 47 Nitawaonyesha jinsi alivyo kila mtu anayekuja 
kwangu na kusikia maneno yangu na kisha kuyatenda: 48 Ni kama 


mtu aliyejenga nyumba kwa kuchimba kina kirefu na kuweka msingi 
kwenye mwamba. Baadaye, mafuriko yalipotokea, mto ukaipiga 
nyumba hiyo, lakini haikutikisika, kwa sababu ilikuwa imejengwa 
vizuri. 49 Kwa upande mwingine, yule anayesikia na hatendi, ni 
kama mtu aliyejenga nyumba juu ya udongo, bila msingi. Mto 
ukaipiga nyumba hiyo, nayo ikaporomoka mara moja, na kuharibika 
kabisa.” 


A Luka 6:4 Au “mikate ya wonyesho.” 

A Luka 6:9 Au “nafsi.” 

A Luka 6:22 Au “kukataa jina lenu.” 

A Luka 6:34 Yaani, mkiwakopesha bila faida. 
A Luka 6:37 Au “kuachilia.” 


A Luka 6:37 Au “mtaachiliwa.” 


Luka 7:1-50 


7 Alipomaliza kuzungumza na watu, akaingia Kapernaumu. 2 Ofisa 
fulani wa jeshi alikuwa na mtumwa aliyempenda sana, na ambaye 
alikuwa mgonjwa sana karibu kufa. 3 Aliposikia kuhusu Yesu, 
akawatuma wazee fulani wa Wayahudi wamwombe Yesu aje 
kumponya mtumwa wake. 4 Walipofika kwa Yesu wakamsihi sana 
wakisema: “Mfanyie jambo hilo, anastahili 5 kwa maana analipenda 
taifa letu na yeye ndiye aliyetujengea sinagogi.” 6 Basi Yesu 
akaenda pamoja nao. Alipokaribia nyumba hiyo, yule ofisa wa jeshi 
alikuwa tayari amewatuma rafiki zake wamwambie: “Bwana, 
usijisumbue, kwa maana mimi sistahili uingie ndani ya nyumba 
yangu. 7 Ndiyo sababu niliona sistahili kuja kwako. Lakini sema tu 
neno, na mtumishi wangu atapona. 8 Kwa maana mimi pia niko chini 
ya mamlaka, na nina wanajeshi walio chini yangu, nami humwambia 
mmoja, ‘Nenda!’ naye huenda, na mwingine, ‘Njoo!’ naye huja, na 
mtumwa wangu, ‘Fanya hili! naye hulifanya.” 9 Yesu aliposikia 
maneno hayo alishangazwa naye, akaugeukia umati uliokuwa 
ukimfuata na kusema: “Ninawaambia, hata katika Israeli sijaona 
imani kubwa kama hii.” 10 Na wale waliokuwa wametumwa 
waliporudi nyumbani, wakamkuta yule mtumwa amepona. 


11 Muda mfupi baadaye, Yesu akasafiri pamoja na wanafunzi wake 
jiji, tazama! kulikuwa na watu waliokuwa wamebeba maiti 
wakiipeleka nje, yule aliyekufa alikuwa mwana pekee,” na mama 
yule mwanamke. 13 Bwana alipomwona yule mjane akamsikitikia na 
kumwambia: “Acha kulia.” 14 Akakaribia na kuligusa jeneza,” nao 
wale waliolibeba wakasimama. Akasema: “Kijana, ninakuambia, 


inuka!” 15 Yule mfu akaketi akaanza kuongea, naye Yesu 
akamkabidhi kwa mama yake. 16 Basi wote wakaogopa, wakaanza 
kumtukuza Mungu wakisema: “Nabii mkuu ameinuliwa kati yetu,” na, 
“Mungu amewakumbuka watu wake.” 17 Habari hizo kumhusu Yesu 
zikaenea katika Yudea yote na maeneo jirani. 


18 Basi wanafunzi wa Yohana wakamjulisha mambo hayo yote. 

19 Ndipo Yohana akawaita wawili kati ya wanafunzi wake 
akawatuma kwa Bwana wamuulize: “Je, wewe ndiye Yule 
Anayekuja, au tumtarajie mwingine?” 20 Walipofika kwa Yesu 
wakamwambia: “Yohana Mbatizaji alitutuma kwako tukuulize: 'Je, 
wewe ndiye Yule Anayekuja au tumtarajie mwingine?” 21 Wakati 
huohuo, Yesu akawaponya watu wenye magonjwa, maradhi hatari, 
na wenye roho waovu, na pia akawapa vipofu wengi zawadi ya 
kuona. 22 Kisha akawajibu: “Nendeni mkamwambie Yohana mambo 
mliyoona na kusikia. Vipofu wanaona, viwete wanatembea, wenye 
ukoma wanatakaswa, viziwi wanasikia, wafu wanafufuliwa, na 
maskini wanahubiriwa habari njema. 23 Mwenye furaha ni mtu 
ambaye hapati ndani yangu sababu ya kukwaza.” 


24 Wajumbe wa Yohana walipoondoka, Yesu akaanza kuuambia 
umati kumhusu Yohana: “Mlienda nyikani kuona nini? Tete likitikiswa 
na upepo? 25 Basi, mlienda kuona nini? Mtu aliyevaa mavazi laini?” 
Kwa maana wale wanaovaa mavazi maridadi na kuishi maisha ya 
anasa hukaa katika nyumba za kifalme. 26 Basi kwa kweli, mlienda 
kuona nini? Nabii? Ndiyo, ninawaambia, mtu aliye zaidi ya nabii. 

27 Huyu ndiye ambaye imeandikwa hivi kumhusu, 'Tazama! 
Ninamtuma mjumbe wangu mbele yako,” ili akutayarishie njia mbele 
yako.’ 28 Ninawaambia, kati ya wale waliozaliwa na wanawake 
hakuna aliye mkuu kuliko Yohana, lakini mtu mdogo zaidi katika 


Ufalme wa Mungu, ni mkuu kuliko Yohana.” 29 (Watu wote na 
wakusanya kodi waliposikia jambo hilo, wakamtangaza Mungu kuwa 
mwadilifu, kwa sababu walikuwa wamebatizwa kwa ubatizo wa 
Yohana. 30 Lakini Mafarisayo na wale wenye ujuzi wa Sheria 
walilipuuza shauri la” Mungu, kwa sababu hawakuwa wamebatizwa 
na Yohana.) 


31 “Basi, nitawalinganisha watu wa kizazi hiki na nani, wanafanana 
na nani? 32 Wao ni kama watoto walioketi sokoni ambao 
wanaambiana kwa sauti kubwa, wakisema: 'Tuliwapigia filimbi, lakini 
hamkucheza dansi; tuliomboleza, lakini hamkulia.' 33 Vivyo hivyo, 
Yohana Mbatizaji hakuja akila mkate wala kunywa divai, lakini 
mnasema: ‘Ana roho mwovu.’ 34 Mwana wa binadamu amekuja akila 
na kunywa, lakini mnasema: 'Tazama! yeye ni mlafi na mwenye 
mazoea ya kunywa divai, rafiki ya wakusanya kodi na watenda 
dhambi! 35 Hata hivyo, hekima huthibitishwa” kuwa yenye uadilifu 


NK 


kupitia watoto wake wote. 


36 Mmoja wa Mafarisayo alikuwa akimwomba Yesu ale pamoja naye. 
Basi akaenda katika nyumba ya Farisayo huyo na akaketi mezani. 
akapata habari kwamba Yesu alikuwa akila” katika nyumba ya 
Farisayo, naye akaja na chupa ya alabasta yenye mafuta ya 
marashi. 38 Akaketi miguuni pa Yesu, akalia na kulowesha miguu 
yake kwa machozi na kuifuta kwa nywele za kichwa chake. Pia, 
akaibusu kwa wororo miguu ya Yesu na kuipaka mafuta ya marashi. 
39 Alipoona hivyo, yule Farisayo aliyemwalika akajiambia: “Kama 
kweli mtu huyu angekuwa nabii, angejua ni nani na ni mwanamke 
wa aina gani anayemgusa, kwamba ni mtenda dhambi.” 40 Lakini 


Yesu akamwambia: “Simoni, ninataka kukuambia jambo.” Akasema: 
“Sema, mwalimu!” 


41 “Mtu fulani aliwakopesha watu wawili pesa, mmoja alikuwa na 
deni la dinari” 500, na mwingine 50. 42 Waliposhindwa kumlipa, 
akawasamehe kwa hiari wote wawili. Kwa hiyo, ni nani kati yao 
atakayempenda zaidi?” 43 Simoni akajibu: “Nadhani ni yule 
aliyesamehewa zaidi.” Akamwambia: “Umejibu vizuri.” 44 Ndipo 
akamgeukia yule mwanamke na kumwambia Simoni: “Unamwona 
mwanamke huyu? Niliingia katika nyumba yako; hukunipa maji ya 
kuosha miguu yangu. Lakini mwanamke huyu aliiosha miguu yangu 
kwa machozi yake na kuifuta kwa nywele zake. 45 Wewe 
hukunibusu, lakini mwanamke huyu hajaacha kuibusu miguu yangu 
kwa wororo tangu nilipoingia. 46 Hukunipaka mafuta kichwani, lakini 
mwanamke huyu ameipaka miguu yangu mafuta yenye marashi. 

47 Kwa hiyo, ninakuambia ingawa dhambi zake ni nyingi,” 
amesamehewa, kwa sababu amependa sana. Lakini 
anayesamehewa kidogo, hupenda kidogo.” 48 Ndipo akamwambia 
mwanamke huyo: “Umesamehewa dhambi zako.” 49 Wale walioketi 
mezani pamoja naye wakaanza kuulizana: “Mtu huyu ni nani 
ambaye hata anasamehe dhambi?” 50 Lakini akamwambia yule 
mwanamke: “Imani yako imekuokoa; nenda kwa amani.” 


A Luka 7:12 Tnn., “mwana mzaliwa pekee.” 
A Luka 7:14 Au “machela ya kubebea maiti.” 
^ Luka 7:25 Au “mavazi bora?” 


A Luka 7:27 Tnn., “mbele ya uso wako.” 


A Luka 7:30 Au “mwongozo wa.” 

A Luka 7:35 Au “hutetewa.” 

A Luka 7:35 Au “kupitia matokeo yake.” 

A Luka 7:37 Au “alikuwa ameketi mezani.” 
A Luka 7:41 Angalia Nyongeza B14. 


A Luka 7:47 Au “kubwa.” 


Luka 8:1-56 


Mungu. Wale 12 walikuwa pamoja naye, 2 na pia wanawake fulani 
waliotolewa roho waovu na kuponywa magonjwa, yaani: Maria 
aitwaye Magdalene, ambaye alitolewa roho waovu saba; 3 Yoana 
mke wa Kuza, msimamizi wa nyumba ya Herode; Susana; na 
wanawake wengine wengi waliokuwa wakiwahudumia kwa mali zao. 


4 Umati mkubwa na pia watu waliokuja kutoka majiji mbalimbali 
walipokusanyika, Yesu akawaambia mfano huu: > “Mpandaji alienda 
kupanda mbegu. Alipokuwa akipanda, mbegu fulani zikaanguka 
kando ya barabara zikakanyagwa-kanyagwa, na ndege wa angani 
wakazila. 6 Nyingine zikaanguka kwenye mwamba, na baada ya 
kuchipuka, zikakauka kwa kukosa maji. 7 Nyingine zikaanguka 
kwenye miiba, nayo miiba ikakua pamoja nazo na kuzisonga. 

8 Lakini nyingine zikaanguka kwenye udongo mzuri, zikachipuka na 
kuzaa matunda mara 100 zaidi.” Baada ya kusema hayo, akasema 
kwa sauti kubwa: “Yule aliye na masikio ya kusikiliza, na asikilize.” 


9 Lakini wanafunzi wake wakamuuliza maana ya mfano huo. 

10 Akawaambia: “Ninyi mmepewa uwezo wa kuelewa siri takatifu za 
Ufalme wa Mungu, lakini ninazungumza na wale wengine kwa 
mifano, ili ingawa wanatazama, watazame lakini wasione, na ingawa 
wanasikia, wasielewe. 11 Basi mfano huo unamaanisha hivi: Mbegu 
ni neno la Mungu. 12 Mbegu zilizoanguka kando ya barabara ni wale 
ambao husikia, kisha Ibilisi huja na kuliondoa lile neno mioyoni 
mwao ili wasiamini na kuokolewa. 13 Mbegu zilizoanguka kwenye 
mwamba ni wale ambao wanapolisikia neno hulipokea kwa 


shangwe, lakini hawana mizizi. Wanaamini kwa muda, hata hivyo 
wanapojaribiwa wanaanguka. 14 Mbegu zilizoanguka kwenye miiba, 
ni wale ambao wamssikia, lakini wanakengeushwa na mahangaiko, 
utajiri, na raha za maisha. Wao husongwa kabisa na hawakomai. 

15 Nazo mbegu zilizoanguka kwenye udongo mzuri, ni wale wenye 
moyo mzuri na mwema, ambao baada ya kulisikia neno hulihifadhi 
na kuzaa matunda kwa uvumilivu. 


16 “Hakuna mtu anayewasha taa na kuifunika kwa chombo au 
kuiweka chini ya kitanda, bali huiweka kwenye kinara cha taa, ili 
iwaangazie wale wanaoingia. 17 Kwa maana hakuna jambo lolote 
lililofichwa ambalo halitafunuliwa, wala jambo lolote lililofunikwa kwa 
uangalifu ambalo halitajulikana na kuwa wazi. 18 Kwa hiyo, kazieni 
uangalifu jinsi mnavyosikiliza, kwa maana yule aliye na kitu 
ataongezewa, lakini yule asiye na kitu, hata kile anachowazia 
kwamba anacho kitachukuliwa.” 


19 Sasa mama yake na ndugu zake wakaja, lakini hawakuweza 
kumfikia Yesu kwa sababu ya umati. 20 Basi akaambiwa: “Mama 
yako na ndugu zako wamesimama nje, wanataka kukuona.” 

21 Akawajibu: “Mama yangu na ndugu zangu ni hawa wanaosikia 
neno la Mungu na kulitenda.” 


22 Siku moja, Yesu na wanafunzi wake walipanda mashua, naye 
akawaambia: “Tuvuke twende ng'ambo ya ziwa.” Basi wakaondoka. 
23 Walipokuwa wakisafiri akalala usingizi. Dhoruba kali ya upepo 
ikatokea kwenye ziwa na mashua yao ikaanza kujaa maji ikakaribia 
kuzama. 24 Basi wakaenda kumwamsha na kusema: “Mwalimu, 
Mwalimu, tuko karibu kuangamia!” Ndipo akasimama, akaukemea 
upepo na mawimbi ya maji, nayo dhoruba ikatulia, kukawa shwari. 


25 Kisha akawauliza: “Kwa nini hamna imani?” Lakini wakaogopa na 
kushangaa, wakaambiana: “Kwa kweli, mtu huyu ni nani? Kwa 
maana anaamuru upepo na maji, navyo vinamtii.” 


26 Wakafika pwani ya eneo la Wagerasene, lililo ng'ambo ya 
Galilaya. 27 Yesu alipotoka kwenye mashua akakutana na 

amevaa nguo kwa muda mrefu, na hakuwa akiishi katika nyumba 
bali aliishi makaburini.” 28 Alipomwona Yesu, akapaza kilio na 
kuanguka chini mbele yake, akasema kwa sauti kubwa: “Kwa nini 
unanisumbua, Yesu, Mwana wa Mungu Aliye Juu Zaidi? 
Ninakuomba, usinitese.” 29 (Kwa maana Yesu alikuwa akimwagiza 
huyo roho mwovu amtoke. Kwa sababu alikuwa amemshika mtu 
huyo mara nyingi,” naye alifungwa mara kwa mara kwa minyororo 
na pingu na kuwekwa chini ya ulinzi, lakini alivunja vifungo hivyo na 
yule roho mwovu akampeleka mahali pasipo na watu.) 30 Yesu 
akamuuliza: “Jina lako ni nani?” Akajibu: “Kikosi,” kwa sababu 
alikuwa ameingiwa na roho wengi waovu. 31 Nao wakaendelea 
kumsihi asiwaamuru waende katika shimo refu lisilo na mwisho.” 

32 Sasa kulikuwa na kundi kubwa la nguruwe waliokuwa wakila 
mlimani, basi wakamsihi awaruhusu waingie ndani ya nguruwe hao, 
naye akawaruhusu. 33 Ndipo wale roho waovu wakamtoka mtu huyo 
na kuingia ndani ya wale nguruwe, kisha lile kundi likatimua mbio, 
likaruka poromoko,” likazama ndani ya ziwa na kufa maji. 

34 Wachungaji walipoona kilichotokea, wakakimbia na kupeleka 


35 Ndipo watu wakaenda kuona kilichotokea. Wakamjia Yesu na 
kumkuta yule mtu aliyetokwa na roho waovu ameketi miguuni pa 
Yesu, akiwa amevaa nguo na akiwa na akili timamu, nao 


wakaogopa. 36 Wale walioona jambo hilo wakawasimulia jinsi yule 
mtu aliyekuwa na roho waovu alivyoponywa. 37 Kisha watu wengi 
kutoka nchi ya Wagerasene wakamwomba Yesu aondoke, kwa 
sababu walikuwa wameogopa sana. Ndipo akapanda mashua ili 
aondoke. 38 Hata hivyo, yule mwanamume aliyetokwa na roho 
waovu akaendelea kumsihi aende pamoja naye, lakini Yesu 
hakumruhusu, akamwambia: 39 “Rudi nyumbani na uendelee 
kusimulia mambo ambayo Mungu amekutendea.” Basi akarudi, 
akitangaza katika jiji lote mambo ambayo Yesu alimtendea. 


40 Yesu aliporudi, umati ukampokea kwa fadhili, kwa maana wote 
walikuwa wakimtarajia. 41 Lakini tazama! mwanamume anayeitwa 
Yairo akaja, alikuwa ofisa msimamizi wa sinagogi. Akajiangusha 
miguuni pa Yesu akaanza kumsihi aende nyumbani kwake, 42 kwa 
sababu binti yake wa pekee,” mwenye umri wa miaka 12 hivi, 
alikuwa karibu kufa. 


Yesu alipokuwa akienda umati ukamsonga. 43 Kulikuwa na 
mwanamke aliyekuwa na mtiririko wa damu kwa miaka 12, na 
hakuwa amepata mtu wa kumponya. 44 Akaja kutoka nyuma na 
kugusa upindo wa vazi lake la nje, na mara moja akaacha kutokwa 
damu. 45 Ndipo Yesu akauliza: “Ni nani aliyenigusa?” Wote 
walipokuwa wakikana, Petro akasema: “Mwalimu, umati 
umekuzunguka na kukusonga.” 46 Lakini Yesu akasema: “Mtu fulani 
amenigusa, kwa maana ninajua nguvu zimenitoka.” 47 Yule 
mwanamke alipoona kwamba hakuepuka kutambuliwa, akaja 
akitetemeka na kuanguka chini mbele yake, akaeleza mbele ya watu 
wote sababu iliyomfanya amguse na jinsi alivyoponywa mara moja. 
48 Lakini Yesu akamwambia: “Binti yangu, imani yako imekuponya. 
Nenda kwa amani.” 


49 Alipokuwa bado akizungumza, mwakilishi wa yule ofisa 
msimamizi wa sinagogi akaja na kusema: “Binti yako amekufa, 
usiendelee kumsumbua Mwalimu.” 50 Yesu aliposikia hilo 
akamwambia: “Usiogope, uwe tu na imani, naye ataokolewa.” 

51 Alipofika kwenye nyumba hiyo, hakumruhusu yeyote aingie 
pamoja naye ila Petro, Yohana, Yakobo, na wazazi wa yule 
msichana. 52 Lakini watu wote walikuwa wakilia na kujipigapiga kwa 
huzuni kwa sababu ya yule msichana. Basi akawaambia: “Acheni 
kulia, kwa maana hajafa bali amelala usingizi.” 53 Ndipo wakaanza 
kumcheka kwa dharau, kwa sababu walijua amekufa. 54 Lakini 


* 


akamshika mkono na kumwita: “Mtoto, inuka!” 55 Roho yake ikarudi 
naye akasimama mara moja, kisha Yesu akaagiza apewe chakula. 
56 Basi, wazazi wake wakafurahi sana, lakini Yesu akawaagiza 
wasimwambie mtu yeyote kilichotukia. 


^ Luka 8:27 Au “makaburi ya ukumbusho.” 

^ Luka 8:29 Au labda, “alikuwa amemshika kwa muda mrefu.” 
^ Luka 8:31 Au “abiso.” Angalia Kamusi. 

^ Luka 8:33 Au “ukingo wenye mteremko mkali.” 

^ Luka 8:42 Tnn., “mzaliwa pekee.” 


^ Luka 8:55 Au “nguvu za uhai zikarudi.” 


Luka 9:1-62 


9 Ndipo akawaita pamoja wale 12, akawapa nguvu na mamlaka ya 
kufukuza roho wote waovu na kuponya magonjwa. 2 Kisha 
akawatuma kuhubiri kuhusu Ufalme wa Mungu na kuponya, 

3 akawaambia: “Msibebe chochote kwa ajili ya safari, wala fimbo 
wala mfuko wa chakula wala mkate wala pesa;* wala msiwe na 
mavazi mawili.” 4 Lakini mtakapoingia katika nyumba yoyote, kaeni 
humo mpaka mtakapoondoka huko. > Popote ambapo watu 
hawatawakaribisha, mnapotoka katika jiji hilo kung'uteni mavumbi 
yaliyo kwenye miguu yenu ili uwe ushahidi dhidi yao.” $ Kisha 


habari njema na kuponya wagonjwa kila mahali. 


7 Basi Herode” mtawala wa wilaya” aliposikia kuhusu mambo 
yaliyokuwa yakitukia, akashikwa na wasiwasi sana kwa sababu watu 
walikuwa wakisema Yohana alikuwa amefufuliwa kutoka kwa wafu, 

8 lakini wengine walikuwa wakisema Eliya alikuwa ametokea, na 
wengine mmoja wa manabii wa kale alikuwa amefufuliwa. 9 Herode 
akasema: “Yohana nilimkata kichwa. Basi, ni nani huyu ninayesikia 
habari hizi kumhusu?” Kwa hiyo alitamani kumwona. 


10 Mitume waliporudi, wakamsimulia Yesu mambo yote waliyokuwa 
wamefanya. Ndipo akaondoka nao na kwenda faraghani katika jiji 
linaloitwa Bethsaida. 11 Lakini umati ulipojua, ukamfuata. Yesu 
akawapokea kwa fadhili na kuanza kuwaambia kuhusu Ufalme wa 
Mungu, naye akawaponya wale waliohitaji kuponywa. 12 Ilipokaribia 
jioni, wale 12 wakaja na kumwambia Yesu: “Uambie umati uondoke, 


kulala, kwa sababu mahali hapa hapana watu.” 13 Lakini 


akawaambia: “Ninyi wapeni chakula.” Wakasema: “Tuna mikate 
mitano tu na samaki wawili, labda twende tukawanunulie watu hawa 
wote chakula.” 14 Kwa kweli, kulikuwa na karibu wanaume 5,000. 
Lakini akawaambia wanafunzi wake: “Waambieni waketi katika 
vikundi vya watu hamsini hamsini.” 15 Wakafanya hivyo, na kila mtu 
akaketi. 16 Akachukua ile mikate mitano na wale samaki wawili, 
akatazama mbinguni na kuvibariki. Kisha akavimega, akaanza 
kuwapa wanafunzi ili wawape watu. 17 Basi wote wakala wakashiba, 
nao wakakusanya chakula kilichobaki na kujaza vikapu 12. 


18 Baadaye, alipokuwa akisali akiwa peke yake, wanafunzi wakaja, 
naye akawauliza: “Umati unasema mimi ni nani?” 19 Wakamjibu: 
“Yohana Mbatizaji, lakini wengine wanasema Eliya, na bado wengine 
husema mmoja wa manabii wa kale amefufuliwa.” 20 Ndipo 
akawauliza: “Hata hivyo, ninyi mnasema mimi ni nani?” Petro 
akajibu: “Kristo wa Mungu.” 21 Ndipo akawaagiza kwa uthabiti 
wasimwambie mtu yeyote jambo hilo, 22 lakini akasema: “Lazima 
Mwana wa binadamu apatwe na mateso mengi, akataliwe na wazee, 
wakuu wa makuhani, na waandishi, kisha atauawa, na siku ya tatu 
atafufuliwa.” 


23 Ndipo akawaambia wote: “Mtu yeyote akitaka kunifuata, lazima 
ajikane mwenyewe, aubebe mti” wake wa mateso siku baada ya 
siku na aendelee kunifuata. 24 Kwa maana yeyote 

anayetaka kuuokoa uhai wake?” ataupoteza, lakini yeyote 
anayeupoteza uhai wake?” kwa ajili yangu ndiye atakayeuokoa. 

25 Kwa kweli, mtu atapata faida gani akiupata ulimwengu wote lakini 
apoteze uhai wake au apate hasara? 26 Kwa maana yeyote 
atakayenionea aibu mimi na maneno yangu, Mwana wa binadamu 
atamwonea aibu mtu huyo, atakapokuja katika utukufu wake, na wa 


Baba, na wa malaika watakatifu. 27 Lakini kwa kweli ninawaambia, 
kuna baadhi ya wale waliosimama hapa ambao hawataonja kifo 
kamwe kabla ya kuuona Ufalme wa Mungu.” 


28 Kwa hakika, karibu siku nane baada ya Yesu kusema maneno 
hayo, alienda mlimani na Petro, Yohana, na Yakobo ili kusali. 

29 Alipokuwa akisali uso wake ukabadilika, mavazi yake yakawa 
meupe na kuanza kumetameta. 30 Na tazama! wanaume wawili 
walikuwa wakizungumza naye; walikuwa Musa na Eliya. 

31 Walitokea wakiwa na utukufu na wakaanza kuongea kuhusu 
kuondoka kwake, ambako kungetimizwa huko Yerusalemu. 32 Petro 
na wenzake walikuwa wamelemewa na usingizi, lakini walipoamka 
kabisa waliuona utukufu wa Yesu na wanaume wawili waliokuwa 
wamesimama pamoja naye. 33 Wale wanaume wawili walipokuwa 
wakiondoka, Petro akamwambia Yesu: “Mwalimu, ni vizuri sisi tuwe 
hapa. Basi, tutasimamisha mahema matatu, moja lako, moja la 
Musa, na moja la Eliya.” Hakujua alichokuwa akisema. 34 Lakini 
alipokuwa akisema mambo haya, wingu likatokea na kuanza 
kuwafunika. Walipokuwa wakifunikwa na wingu, wakaogopa. 

35 Kisha sauti ikasikika katika lile wingu ikisema: “Huyu ni 
Mwanangu aliyechaguliwa. Msikilizeni.” 36 Walipokuwa wakisikia ile 
sauti, wakamwona Yesu akiwa peke yake. Lakini wakakaa kimya na 
katika siku hizo hawakumwambia mtu yeyote lolote kati ya mambo 
waliyoona. 


37 Siku iliyofuata, waliposhuka kutoka mlimani, Yesu alikutana na 
umati mkubwa. 38 Na tazama! mtu fulani katika umati akasema kwa 
sauti kubwa: “Mwalimu, ninakuomba umwangalie mwanangu, kwa 
sababu yeye ni mwanangu wa pekee. 39 Tazama! roho mwovu 
humshika, naye hupiga kelele ghafla, na humfanya agaegae na 


kutokwa na povu mdomoni, naye hamtoki upesi mpaka 
anapomjeruhi. 40 Niliwaomba wanafunzi wako wamfukuze, lakini 
wakashindwa.” 41 Yesu akajibu: “Enyi kizazi kisicho na imani na 
kilichopotoka, nitaendelea kuwa pamoja nanyi na kuwavumilia 
mpaka lini? Mlete mwanao hapa.” 42 Lakini alipokuwa akikaribia, 
yule roho mwovu akamwangusha na kumfanya agaegae sana. Hata 
hivyo, Yesu akamkemea yule roho mwovu na kumponya mvulana 
huyo, kisha akamkabidhi kwa baba yake. 43 Wote wakashangazwa 
na ukuu wa nguvu za Mungu. 


Walipokuwa bado wanashangaa kuhusu mambo yote aliyokuwa 
akifanya, akawaambia wanafunzi wake: 44 “Sikilizeni kwa makini na 
mkumbuke maneno haya, kwa maana Mwana wa binadamu 
atasalitiwa mikononi mwa watu.” 45 Lakini hawakuelewa maneno 
hayo. Kwa kweli, yalifichwa ili wasiyafahamu, nao waliogopa 
kumuuliza kuhusu maneno hayo. 


46 Kisha wanafunzi wakaanza kubishana kuhusu aliyekuwa mkuu 
zaidi kati yao. 47 Yesu, akijua mawazo ya mioyo yao, akachukua 
mtoto na kumsimamisha kando yake, 48 akawaambia: “Yeyote 
anayempokea mtoto huyu kwa msingi wa jina langu ananipokea 
mimi pia, na yeyote anayenipokea, anampokea pia Yule aliyenituma. 
Kwa maana anayejiendesha kama mdogo zaidi kati yenu nyote 
ndiye mkuu.” 


49 Yohana akasema: “Mwalimu, tulimwona mtu fulani akifukuza roho 
waovu kwa kutumia jina lako, tukajaribu kumzuia, kwa sababu 
hafuatani nasi.” 50 Lakini Yesu akamwambia: “Msijaribu kumzuia, 
kwa maana yeyote asiyewapinga yuko upande wenu.” 


51 Wakati ulipokuwa ukikaribia” wa Yesu kwenda mbinguni, 
akaazimia kwenda Yerusalemu. 52 Basi akawatuma wajumbe 
wafanye matayarisho kwa ajili yake. 5 Lakini hawakumpokea, kwa 
sababu alikuwa ameazimia” kwenda Yerusalemu. 24 Wanafunzi 
Yakobo na Yohana walipoona hilo wakauliza: “Bwana unataka 
tuagize moto utoke mbinguni uwaangamize?” 55 Lakini Yesu 


57 Wakiwa njiani, mtu fulani akamwambia Yesu: “Nitakufuata popote 
utakapoenda.” 58 Lakini Yesu akamwambia: “Mbweha wana 
mapango na ndege wa angani wana viota, lakini Mwana wa 
binadamu hana mahali pa kulaza kichwa chake.” 59 Kisha 
akamwambia mtu mwingine: “Njoo, uwe mfuasi wangu.” Mtu huyo 
akasema: “Bwana, niruhusu kwanza niende nikamzike baba yangu.” 
60 Yesu akamwambia: “Waache wafu wawazike wafu wao, lakini 
wewe nenda ukatangaze Ufalme wa Mungu kila mahali.” 61 Mtu 
mwingine akamwambia: “Bwana nitakufuata, lakini niruhusu kwanza 
nikawaage watu wa nyumbani kwangu.” 62 Yesu akamwambia: 
“Yeyote anayeshika jembe la ng'ombe na kutazama vitu vilivyo 
nyuma hastahili Ufalme wa Mungu.” 


A Luka 9:3 Tnn., “fedha.” 
A Luka 9:3 Au “vazi la ziada.” 


A Luka 9:7 Yaani, Herode Antipa. Angalia Kamusi. 


^ Luka 9:7 Tnn., “tetraki.” 


A Luka 9:23 Angalia Kamusi. 


A Luka 9:24 Au “nafsi yake.” 
A Luka 9:24 Au “nafsi yake.” 
^ Luka 9:51 Tnn., “ulipotimia.” 


^ Luka 9:53 Tnn., “alikuwa ameelekeza uso wake.” 


Luka 10:1-42 


10 Baada ya mambo hayo Bwana akachagua wengine 70, 
akawatuma wawili wawili wamtangulie katika kila jiji na kila 

mahali ambako yeye mwenyewe angeenda. 2 Kisha akawaambia: 
“Ndiyo, mavuno ni mengi, lakini wafanyakazi ni wachache. Kwa hiyo 
mwombeni Bwana wa mavuno awatume wafanyakazi katika mavuno 
yake. 3 Nendeni! Tazama! Ninawatuma kama wanakondoo katikati 
ya mbwamwitu. 4 Msibebe mkoba wa pesa wala mfuko wa chakula 
wala viatu, na msimsalimu” mtu yeyote njiani. 5 Mkiingia katika 
nyumba yoyote, kwanza semeni: ‘Nyumba hii na iwe na amani.’ 6 Na 
kama humo kuna rafiki wa amani, amani yenu itakaa naye. Lakini 
ikiwa hakuna, itawarudia. 7 Basi kaeni katika nyumba hiyo, na mle 
na kunywa watakachowaandalia, kwa maana mfanyakazi anastahili 
mshahara wake. Msihame kutoka nyumba mpaka nyumba. 


8 “Pia, mkiingia katika jiji nanyi mkaribishwe, kuleni watakachowapa, 
9 na mponye wagonjwa walio huko na kuwaambia: ‘Ufalme wa 
Mungu umekuja karibu nanyi.’ 10 Lakini mkiingia katika jiji nao 
wasiwakaribishe, nendeni kwenye barabara zake kuu na kusema: 

11 “Hata mavumbi ya jiji lenu yaliyo kwenye miguu yetu tunayafuta 
dhidi yenu. Hata hivyo jueni kwamba Ufalme wa Mungu umekaribia.’ 
12 Ninawaambia kwamba katika siku hiyo, itakuwa afadhali zaidi kwa 
Sodoma kuliko kwa jiji hilo. 


13 “Ole wako, Korazini! Ole wako, Bethsaida! kwa sababu kama 
matendo yenye nguvu yaliyofanywa kwenu yangefanywa huko Tiro 
na Sidoni, wangekuwa wametubu zamani, wakiwa wamevaa nguo 
za magunia na kuketi kwenye majivu. 14 Kwa hiyo, wakati wa 
hukumu itakuwa afadhali zaidi kwa Tiro na Sidoni kuliko kwenu. 


15 Nawe Kapernaumu, je, utainuliwa mpaka mbinguni? Utashuka 
mpaka Kaburini!” 


16 “Yeyote anayewasikiliza ninyi ananisikiliza mimi pia. Na yeyote 
anayewapuuza ninyi ananipuuza mimi pia. Isitoshe, yeyote 
anayenipuuza mimi anampuuza pia Yule aliyenituma.” 


17 Ndipo wale 70 wakarudi wakiwa na shangwe, wakisema: “Bwana, 
hata tunawatiisha roho waovu kwa kutumia jina lako.” 18 Ndipo 
akawaambia: “Ninamwona Shetani akiwa tayari ameanguka kutoka 
mbinguni kama radi. 19 Tazama! Nimewapa mamlaka ya kukanyaga 
nyoka na nge, na juu ya nguvu zote za adui, na hakuna kitu 
chochote kitakachowadhuru. 20 Hata hivyo, msishangilie kwa 
sababu mnawatiisha roho waovu, bali shangilieni kwa sababu majina 
yenu yameandikwa mbinguni.” 21 Saa ileile akawa na shangwe 
kubwa kupitia roho takatifu na kusema: “Ninakusifu hadharani, Baba, 
Bwana wa mbingu na dunia, kwa sababu umewaficha kwa uangalifu 
mambo haya wenye hekima na wenye akili nawe umeyafunua kwa 
watoto wadogo. Ndiyo, Ee Baba, kwa sababu umekubali iwe hivyo. 
22 Baba yangu amenikabidhi vitu vyote, na hakuna mtu anayemjua 
Mwana isipokuwa Baba, wala hakuna anayemjua Baba isipokuwa 
Mwana, na yeyote ambaye Mwana anapenda kumfunulia.” 


23 Ndipo akawageukia wanafunzi wake faraghani na kuwaambia: 
“Yenye furaha ni macho yanayoona mambo mnayoona. 24 Kwa 
maana ninawaambia, manabii na wafalme wengi walitamani kuona 
mambo mnayoona lakini hawakuyaona, na kusikia mambo 
mnayosikia lakini hawakuyasikia.” 


25 Tazama! mtu fulani mwenye ujuzi wa Sheria akasimama Ili 
amjaribu, akamuuliza: “Mwalimu, nifanye nini ili niurithi uzima wa 


milele?” 26 Yesu akamuuliza: “Ni mambo gani yameandikwa katika 

Sheria? Wewe unasomaje?” 27 Akajibu: “Lazima umpende Yehova” 
Mungu wako kwa moyo wako wote kwa nafsi” yako yote kwa nguvu 
zako zote na kwa akili yako yote’ na "umpende jirani yako kama 
unavyojipenda mwenyewe.” 28 Akamwambia: “Umejibu vizuri; 


endelea kufanya hivyo nawe utapata uzima.” 


29 Lakini, akitaka kujionyesha kuwa mwadilifu, mtu huyo akamuuliza 
Yesu: “Kwa kweli jirani yangu ni nani?” 30 Yesu akamjibu: “Mtu fulani 
alikuwa akishuka kutoka Yerusalemu kwenda Yeriko akavamiwa na 
wezi, wakamvua nguo, wakampiga, kisha wakamwacha akiwa karibu 
kufa. 31 Ikatukia kwamba kuhani fulani alikuwa akishuka katika 
barabara hiyo, lakini alipomwona yule mtu akapita upande mwingine 
wa barabara. 32 Vivyo hivyo, Mlawi alipofika mahali hapo na 
kumwona, akapita upande mwingine wa barabara. 33 Lakini 
Msamaria fulani aliyekuwa akisafiri kwenye barabara hiyo 
alipomwona, akamsikitikia. 34 Basi akamkaribia akayamwagia 
majeraha yake mafuta na divai, kisha akayafunga. Akampandisha 
kwenye punda wake akampeleka kwenye nyumba ya wageni na 
kumtunza. 35 Siku iliyofuata akamlipa msimamizi wa nyumba hiyo 
dinari” mbili, akamwambia: ‘Mtunze, nami nitakulipa gharama zozote 
za ziada nitakaporudi. 36 Kati ya watu hao watatu, unafikiri ni nani 
aliyekuwa jirani ya mtu aliyevamiwa na wezi?” 37 Akajibu: “Ni yule 
aliyemtendea kwa rehema.” Ndipo Yesu akamwambia: “Nenda 
ukafanye vivyo hivyo.” 


aliyeitwa Martha akamkaribisha Yesu nyumbani kwake. 39 Martha 
alikuwa na dada aliyeitwa Maria, ambaye aliketi miguuni pa Bwana 
akisikiliza alichokuwa akisema.” 40 Lakini Martha alikengeushwa na 


kazi nyingi. Basi, akaja na kusema: “Bwana, hujali kwamba dada 
yangu ameniacha nishughulike peke yangu? Mwambie aje 
anisaidie.” 41 Bwana akamjibu: “Martha, Martha, unasumbuka na 
kuhangaikia mambo mengi. 42 Ni vitu vichache tu vinavyohitajiwa au 
kimoja tu. Maria alichagua fungu zuri,” nalo halitaondolewa kwake.” 


A Luka 10:4 Au “kumsalimu kwa kumkumbatia” 
A Luka 10:15 Au “Hadesi.” Angalia Kamusi. 


^ Luka 10:27 Angalia Nyongeza A5. 


A Luka 10:27 Angalia Kamusi. 
A Luka 10:35 Angalia Nyongeza B14. 
A Luka 10:39 Tnn., “neno lake.” 


A Luka 10:42 Au “fungu bora.” 


Luka 11:1-54 


11 Sasa alikuwa mahali fulani akisali, alipomaliza, mmoja wa 
wanafunzi wake akamwambia: “Bwana, tufundishe jinsi ya kusali, 
kama vile Yohana alivyowafundisha wanafunzi wake.” 


2 Basi akawaambia: “Mnaposali, semeni, 'Baba, jina lako na 
litakaswe.” Ufalme wako na uje. 3 Kila siku utupatie mkate wetu 
kulingana na mahitaji yetu. 4 Na utusamehe dhambi zetu, kwa 
maana sisi pia humsamehe kila mtu aliye na deni letu; na usituingize 
katika majaribu.” 


> Kisha akawaambia: “Ikiwa mmoja wenu ana rafiki, naye aende 
kwake katikati ya usiku na kumwambia, 'Rafiki, nikopeshe mikate 
mitatu, 6 kwa sababu rafiki yangu amekuja kwangu kutoka safarini 
nami sina kitu cha kumpa.’ 7 Lakini yule aliye ndani amjibu: ‘Acha 
kunisumbua. Tayari mlango umefungwa, nami na watoto wangu 
tumelala. Siwezi kuamka nikupe chochote.’ 8 Ninawaambia ingawa 
hataamka na kumpa chochote kwa sababu yeye ni rafiki yake, kwa 
hakika ataamka na kumpa kwa sababu anaendelea kumwomba. 

9 Basi ninawaambia, endeleeni kuomba, nanyi mtapewa; endeleeni 
kutafuta, nanyi mtapata; endeleeni kupiga hodi, nanyi mtafunguliwa. 
10 Kwa maana kila mtu anayeomba hupokea, na kila mtu 
anayetafuta hupata, na kila mtu anayepiga hodi atafunguliwa. 

11 Kwa kweli, ni baba gani kati yenu ambaye mwana wake akiomba 
samaki, atampa nyoka? 12 Au pia akiomba yai, atampa nge? 13 Kwa 
hiyo, ingawa ninyi ni waovu, mnajua jinsi ya kuwapa watoto wenu 
zawadi nzuri, je, Baba aliye mbinguni hatawapa hata zaidi roho 
takatifu wale wanaomwomba!” 


14 Baadaye alimfukuza roho mwovu aliye bubu. Roho huyo mwovu 
alipotoka, yule bubu akazungumza. Nao umati ukashangaa. 

15 Lakini baadhi yao wakasema: “Anawafukuza roho waovu kwa 
nguvu za Beelzebuli,” mtawala wa roho waovu.” 16 Na wengine, ili 
kumjaribu, wakamwomba afanye ishara kutoka mbinguni. 17 Akijua 
mawazo yao, akawaambia: “Kila ufalme uliogawanyika dhidi yake 
wenyewe utaangamia, na nyumba iliyogawanyika dhidi yake 
yenyewe itaanguka. 18 Vivyo hivyo, ikiwa Shetani amegawanyika 
dhidi yake mwenyewe, ufalme wake utawezaje kusimama? Kwa 
maana mnasema ninafukuza roho waovu kupitia Beelzebuli. 19 Ikiwa 
ninawafukuza roho waovu kupitia Beelzebuli, wana wenu 
wanawafukuza kupitia nani? Hiyo ndiyo sababu watakuwa waamuzi 
wenu. 20 Lakini ikiwa ninawafukuza roho waovu kupitia kidole cha 
Mungu, kwa kweli Ufalme wa Mungu umewafikia ninyi ghafla. 21 Mtu 
mwenye nguvu aliye na silaha, anapolinda jumba lake, mali yake 
huwa salama. 22 Lakini mtu mwingine mwenye nguvu zaidi yake 
anapomshambulia na kumshinda, humnyang'anya silaha zake zote 
alizotegemea, naye hugawa vitu alivyompora. 23 Yeyote asiye 
upande wangu ananipinga, na yeyote asiyekusanya pamoja nami 
anatawanya. 


24 “Roho mwovu anapomtoka mtu, yeye hupitia maeneo yasiyo na 
maji akitafuta mahali pa kupumzika, lakini anapokosa yeye husema, 
‘Nitarudi kwenye nyumba yangu niliyoihama.' 25 Anapofika hukuta 
nyumba ikiwa imefagiwa ikawa safi na kupambwa. 26 Kisha huenda 
na kuwaleta roho wengine saba walio waovu kuliko yeye, na baada 
ya kuingia ndani, wao hukaa humo. Basi hali ya mwisho ya mtu huyo 
huwa mbaya zaidi kuliko ya kwanza.” 


27 Alipokuwa akisema mambo hayo mwanamke fulani katika umati 
akasema kwa sauti kubwa: “Lenye furaha ni tumbo lililokubeba 
wewe na matiti uliyonyonya!” 28 Lakini Yesu akasema: “Hapana, 
badala yake, wenye furaha ni wale wanaolisikia neno la Mungu na 
kulishika!” 


29 Umati ulipozidi kuongezeka, akaanza kusema: “Kizazi hiki ni 
kiovu; kinatafuta ishara, lakini hakitapewa ishara yoyote isipokuwa 
ishara ya Yona. 30 Kwa maana kama vile Yona alivyokuwa ishara 
kwa Waninawi, ndivyo Mwana wa binadamu atakavyokuwa kwa 
kizazi hiki. 31 Malkia wa kusini atasimamishwa katika hukumu 
pamoja na watu wa kizazi hiki naye atakihukumu kwa sababu alikuja 
kutoka miisho ya dunia ili asikie hekima ya Sulemani. Lakini tazama! 
hapa pana mtu mkuu kuliko Sulemani. 32 Watu wa Ninawi 
watasimama katika hukumu pamoja na kizazi hiki nao 
watakihukumu, kwa sababu walitubu Yona alipowahubiria. Lakini 
tazama! hapa pana mtu mkuu kuliko Yona. 33 Hakuna mtu 
anayewasha taa na kuificha au kuiweka chini ya kikapu,” bali 
huiweka kwenye kinara cha taa, ili iwaangazie wale wanaoingia. 

34 Taa ya mwili ni jicho lako. Ikiwa jicho lako linakazia jambo 
hususa,” mwili wako wote utakuwa mwangavu;” lakini ikiwa lina 
wivu,” mwili wako utakuwa na giza. 35 Basi, uwe mwangalifu ili nuru 
iliyo ndani yako isiwe ni giza. 36 Kwa hiyo, ikiwa mwili wako wote ni 
mwangavu bila giza lolote, utakuwa mwangavu kama taa 
inapokuangazia kwa mwanga wake.” 


37 Baada ya kusema hayo, Farisayo mmoja alimwomba ale pamoja 
naye. Basi Yesu akaingia na kuketi mezani. 38 Hata hivyo, Farisayo 
huyo akashangaa kuona kwamba Yesu hakunawa* kabla ya kula. 

39 Lakini Bwana akamwambia: “Ninyi Mafarisayo, husafisha upande 


wa nje wa kikombe na sahani, lakini ndani yenu mmejaa pupa na 
uovu. 40 Enyi wapumbavu! Yule aliyetengeneza nje ndiye 
aliyetengeneza ndani pia, sivyo? 41 Lakini toeni vitu vilivyo ndani 
viwe zawadi za rehema,” na tazama! mtakuwa safi katika mambo 
mengine yote. 42 Lakini ole wenu Mafarisayo, kwa sababu mnatoa 
sehemu ya kumi ya mnanaa na mchicha na kila aina ya mboga, 
lakini mnapuuza haki na kumpenda Mungu! Mlipaswa kufanya 
mambo hayo, bila kupuuza yale mengine. 43 Ole wenu Mafarisayo, 
kwa sababu mnapenda viti vya mbele” katika masinagogi na 
kusalimiwa sokoni! 44 Ole wenu, kwa sababu ninyi ni kama 
makaburi” yasiyoonekana,” ambayo watu hutembea juu yake bila 
kujua!” 


45 Mtu fulani mwenye ujuzi wa Sheria akamwambia: “Mwalimu, 
unaposema mambo hayo, unatutukana sisi pia.” 46 Ndipo akasema: 
“Ole wenu pia ninyi mlio na ujuzi wa Sheria, kwa sababu 
mnawatwika watu mizigo mizito, lakini ninyi wenyewe hamwigusi 
hata kwa kidole kimoja! 


47 “Ole wenu, kwa sababu mnajenga makaburi” ya manabii ambao 
mababu zenu waliwaua! 48 Hakika ninyi ni mashahidi wa matendo 
ya mababu zenu nanyi mnakubaliana nao, kwa sababu waliwaua 
manabii nanyi mnajenga makaburi yao. 49 Kwa sababu hiyo hekima 
ya Mungu ilisema: ‘Nitawatuma manabii na mitume kwao, lakini 
watawaua na kuwatesa baadhi yao, 50 ili damu ya manabii wote 
iliyomwagwa tangu kuwekwa msingi wa ulimwengu idaiwe kutoka 
kwa kizazi hiki, 51 kuanzia damu ya Abeli mpaka damu ya Zekaria, 
aliyeuawa kati ya madhabahu na ile nyumba.” Ndiyo, ninawaambia, 
kizazi hiki kitadaiwa* damu hiyo. 


52 “Ole wenu ninyi wenye ujuzi wa Sheria, kwa sababu mliuondoa 
ufunguo wa ujuzi. Ninyi hamkuingia, na mnawazuia wale 
wanaoingia!” 


53 Basi alipotoka hapo, waandishi na Mafarisayo wakaanza 
kumsonga sana na kumuuliza maswali mengi, 54 wakimtega ili 
wamnase kwa maneno yake. 


A Luka 11:2 Au “litukuzwe; lionwe kuwa takatifu.” 
A Luka 11:15 Jina lingine la Shetani. 

A Luka 11:33 Au “kikapu cha kupimia.” 

A Luka 11:34 Au “linaona vizuri.” Tnn., “ni rahisi.” 
A Luka 11:34 Au “utajawa na nuru.” 

A Luka 11:34 Tnn., “ni baya; lina uovu.” 

A Luka 11:38 Yaani, hakujisafisha kisherehe. 

A Luka 11:41 Au “ili kuwapa maskini zawadi.” Angalia Kamusi. 
^ Luka 11:43 Au “vilivyo bora.” 

A Luka 11:44 Au “makaburi ya ukumbusho.” 

A Luka 11:44 Au “makaburi yasiyo na alama.” 

A Luka 11:47 Au “makaburi ya ukumbusho.” 

A Luka 11:51 Au “hekalu.” 


A Luka 11:51 Au “kitashtakiwa.” 


Luka 12:1-59 


12 Wakati huo, maelfu ya watu walikusanyika hata wakawa 
wanakanyagana, Yesu akaanza kuzungumza kwanza na wanafunzi 
wake: “Jihadharini na chachu ya Mafarisayo, ambayo ni unafiki. 

2 Lakini hakuna jambo lolote lililofunikwa kwa uangalifu ambalo 
halitafunuliwa, na hakuna siri yoyote ambayo haitafichuliwa. 3 Kwa 
hiyo, mambo mnayosema gizani yatasikiwa nuruni, na mambo 
mnayonong'ona katika vyumba vya faragha yatahubiriwa juu ya paa 
za nyumba. 4 Isitoshe, ninawaambia ninyi, rafiki zangu, msiwaogope 
wale wanaoua mwili na baada ya hilo hawawezi kufanya jambo 
lolote zaidi. > Lakini nitawaonyesha yule mnayepaswa kumwogopa: 
Mwogopeni yule ambaye baada ya kuua ana mamlaka ya kutupa 
ndani ya Gehena.” Ndiyo, ninawaambia, mwogopeni Huyo. 6 Shore 
watano huuzwa kwa sarafu mbili za thamani ndogo,” sivyo? Na bado 
Mungu hamsahau” hata mmoja. 7 Lakini hata nywele zote za vichwa 
vyenu zimehesabiwa. Msiogope; ninyi ni wenye thamani kuliko shore 
wengi. 


8 “Ninawaambia, kila mtu anayenikiri mbele ya watu, Mwana wa 
binadamu pia atamkiri mbele ya malaika wa Mungu. 9 Lakini yeyote 
anayenikana mbele ya watu atakanwa mbele ya malaika wa Mungu. 
10 Na kila mtu anayesema neno baya kumhusu Mwana wa 
binadamu atasamehewa, lakini yeyote anayeikufuru roho takatifu 
hatasamehewa. 11 Mtakapopelekwa mbele ya makusanyiko ya watu 
wote,” maofisa wa serikali, na mamlaka, msihangaike kuhusu jinsi 
mtakavyojitetea au jambo mtakalosema, 12 kwa maana saa hiyohiyo 
roho takatifu itawafundisha mambo mnayopaswa kusema.” 


13 Kisha mtu fulani katika umati akamwambia: “Mwalimu, mwambie 
ndugu yangu tugawane urithi.” 14 Akamwambia: “Ni nani aliyeniweka 
niwe mwamuzi au mpatanishi kati yenu wawili?” 15 Ndipo 
akawaambia: “Endeleeni kufungua macho yenu na mjilinde na kila 
aina ya pupa,” kwa sababu hata mtu anapokuwa na vitu vingi, uhai 
wake hautokani na vitu alivyo navyo.” 16 Ndipo akawaambia mfano 
huu: “Shamba la tajiri fulani lilizaa vizuri. 17 Basi akaanza kuwaza 
moyoni, ‘Nitafanya nini kwa sababu sina mahali pa kuhifadhi mazao 
yangu?’ 18 Kisha akasema, ‘Nitafanya hivi: Nitabomoa maghala 
yangu na kujenga makubwa zaidi, kisha nitahifadhi humo nafaka 
yangu na vitu vyangu vyote, 19 kisha nitajiambia:” “Una?” vitu vingi 
vizuri ulivyokusanya kwa miaka mingi; starehe, ule, unywe, na 
ujifurahishe.” 20 Lakini Mungu akamwambia, 'Wewe mpumbavu, 
usiku huu wanautaka uhai wako.” Basi, vitu ulivyohifadhi vitakuwa 
vya nani?’ 21 Hivyo ndivyo huwa kwa mtu anayejiwekea hazina lakini 
si tajiri kwa Mungu.” 


22 Kisha akawaambia wanafunzi wake: “Ndiyo sababu ninawaambia, 
acheni kuhangaikia uhai wenu” kuhusu kile mtakachokula au miili 
yenu kuhusu kile mtakachovaa. 23 Kwa maana uhai una?” thamani 
kuliko chakula na mwili kuliko mavazi. 24 Waangalieni kunguru: 
Hawapandi mbegu wala hawavuni; hawana bohari wala ghala; lakini 
Mungu huwalisha. Je, ninyi si wenye thamani kuliko ndege? 25 Ni 
nani kati yenu ambaye kwa kuhangaika anaweza kurefusha uhai 
wake kwa mkono” mmoja? 26 Basi, kama hamwezi kufanya jambo 
dogo kama hilo, kwa nini mhangaikie yale mambo mengine? 

27 Angalieni jinsi mayungiyungi” yanavyokua: Hayafanyi kazi wala 
hayasokoti; lakini ninawaambia hata Sulemani katika utukufu wake 
wote hakupambwa kama maua hayo. 28 Basi, ikiwa Mungu huivika 


hivyo mimea ya shambani, ambayo ipo leo na kesho hutupwa ndani 
yajiko, je, hatawavika vizuri zaidi ninyi wenye imani ndogo? 29 Basi 
acheni kutafuta kile mtakachokula au mtakachokunywa, na acheni 
kuhangaika kwa wasiwasi; 30 kwa maana mataifa yanatafuta vitu hivi 
vyote kwa bidii, lakini Baba yenu anajua mnahitaji vitu hivi. 31 Badala 
yake, endeleeni kuutafuta Ufalme wake, nanyi mtaongezewa vitu 
hivyo. 


32 “Msiogope, ninyi kundi dogo, kwa sababu Baba yenu amekubali 
kuwapa Ufalme. 33 Uzeni mali zenu na kutoa zawadi za rehema.” 
Tengenezeni mikoba ya pesa isiyochakaa, hazina isiyopungua huko 
mbinguni, ambako mwizi hawezi kufika wala nondo” hali. 34 Kwa 
maana mahali ilipo hazina yenu, ndipo mioyo yenu itakapokuwa. 


35 “Vaeni mavazi, muwe tayari” na mwashe taa zenu, 36 nanyi muwe 
kama watu wanaomsubiri bwana wao arudi kutoka kwenye karamu 
ya ndoa, ili atakapokuja na kupiga hodi wamfungulie mara moja. 

37 Wenye furaha ni watumwa ambao bwana wao akija atawakuta 
wakikesha! Kwa kweli ninawaambia, atavaa vazi la mhudumu” na 
kuwaambia waketi mezani naye atakuja na kuwahudumia. 38 Akija 
katika kesha la pili,” au hata kesha la tatu,” na kuwakuta wakiwa 
tayari, watakuwa wenye furaha! 39 Lakini jueni jambo hili, ikiwa 
mwenye nyumba angejua saa ambayo mwizi angekuja, 
hangeruhusu nyumba yake ivunjwe. 40 Ninyi pia, endeleeni kuwa 
tayari, kwa sababu Mwana wa binadamu atakuja saa msiyotazamia.” 


41 Ndipo Petro akamuuliza: “Bwana, unatuambia sisi tu mfano huo 
au watu wote pia?” 42 Bwana akasema: “Kwa kweli ni nani 
msimamizi” mwaminifu, mwenye busara,” ambaye bwana wake 
atamweka asimamie watumishi” wake na kuendelea kuwapa kipimo 


chao cha chakula kwa wakati unaofaa? 43 Mwenye furaha ni 
mtumwa huyo, ikiwa bwana wake atakapokuja atamkuta akifanya 
hivyo! 44 Kwa kweli ninawaambia, atamweka rasmi asimamie mali 
zake zote. 45 Lakini ikiwa mtumwa huyo atasema moyoni mwake, 
‘Bwana wangu anakawia kuja,' naye aanze kuwapiga watumishi wa 
kiume na wa kike na kula na kunywa na kulewa, 46 bwana wa 
mtumwa huyo atakuja siku asiyomtazamia na katika saa asiyoijua, 
naye atamwadhibu kwa ukali na kumweka pamoja na wasio 
waaminifu. 47 Mtumwa huyo aliyeelewa mapenzi ya bwana wake 
lakini hakujitayarisha wala kufanya alichoambiwa” atapigwa sana. 
48 Lakini yule ambaye hakuelewa na hivyo akafanya mambo 
yanayostahili adhabu atapigwa kidogo. Kwa kweli, kila mtu ambaye 
alipewa mengi atadaiwa mengi, na yule aliyewekwa kusimamia 
mengi, atadaiwa mengi kuliko ilivyo kawaida. 


49 “Nilikuja kuwasha moto duniani, na kama tayari umewaka, 
ninahitaji nini kingine? 50 Kwa kweli, kuna ubatizo ninaopaswa 
kubatizwa, na ninataabika sana mpaka umalizike! 51 Je, mnafikiri 
nilikuja kuleta amani duniani? Hapana, si amani bali mgawanyiko. 
52 Kuanzia sasa kutakuwa na watu watano katika nyumba moja 
waliogawanyika, watatu dhidi ya wawili na wawili dhidi ya watatu. 
53 Watagawanyika, baba dhidi ya mwana, mwana dhidi ya baba, 
mama dhidi ya binti, binti dhidi ya mama, mama mkwe dhidi ya binti 
mkwe, na binti mkwe dhidi ya mama mkwe.” 


54 Kisha akauambia umati: “Mnapoona wingu likitokea magharibi, 
mara moja mnasema, ‘Kutakuwa na dhoruba, na inakuwa hivyo. 

55 Nanyi mnapoona upepo wa kusini ukivuma, ninyi husema, 
‘Kutakuwa na joto sana, na inakuwa hivyo. 56 Wanafiki, mnajua jinsi 
ya kuchunguza dunia na anga, lakini kwa nini hamjui jinsi ya 


kuchunguza kinachotendeka wakati huu? 5 Kwa nini hamtambui pia 
mambo yaliyo ya uadilifu? 58 Kwa mfano, unapoenda kwa mtawala 
pamoja na mtu anayekushtaki, anza kusuluhisha mambo pamoja 
naye mkiwa njiani, ili asikupeleke mbele ya hakimu, naye hakimu 
akukabidhi kwa ofisa wa mahakama, naye ofisa wa mahakama 
akutupe gerezani. 59 Ninakuambia, hakika hutatoka humo mpaka 
utakapolipa sarafu” yako ndogo ya mwisho.” 


A Luka 12:5 Angalia Kamusi. 


^ Luka 12:6 Tnn., “kwa sarafu mbili za asarioni. ” Angalia Nyongeza 
B14. 


^ Luka 12:6 Au “hampuuzi.” 

^ Luka 12:11 Au “masinagogi.” 

^ Luka 12:15 Au “tamaa.” 

^ Luka 12:19 Au “nitaiambia nafsi yangu.” 
A Luka 12:19 Au “Nafsi, una” 

A Luka 12:20 Au “nafsi yako.” 

A Luka 12:22 Au “nafsi zenu.” 

A Luka 12:23 Au “nafsi ina.” 

A Luka 12:25 Angalia Nyongeza B14. 

A Luka 12:27 Aina ya maua. 


A Luka 12:33 Au “kuwapa maskini zawadi.” Angalia Kamusi. 


A Luka 12:33 Aina ya wadudu. 

A Luka 12:35 Tnn., “Jifungeni mishipi viunoni.” 

A Luka 12:37 Au “atajifunga kiunoni.” 

A Luka 12:38 Kuanzia saa 3 usiku mpaka saa 6 usiku. 
A Luka 12:38 Kuanzia saa 6 usiku mpaka saa 9 usiku. 
A Luka 12:42 Au “msimamizi wa nyumba.” 

A Luka 12:42 Au “mwenye hekima.” 

A Luka 12:42 Au “watumishi wa nyumbani.” 

A Luka 12:47 Au “kufanya mapenzi yake.” 


^ Luka 12:59 Tnn., “leptoni ya mwisho.” Angalia Nyongeza B14. 


Luka 13:1-35 


13 Wakati huo, watu fulani waliokuwa hapo walimwambia Yesu 
kuhusu Wagalilaya ambao Pilato alikuwa amechanganya damu yao 
na dhabihu zao. 2 Akawaambia: “Je, mnafikiri Wagalilaya hao 
walikuwa watenda dhambi wabaya zaidi kuliko Wagalilaya wengine 
wote kwa sababu walipatwa na mambo hayo? 3 Hapana. 
Ninawaambia msipotubu, nyote mtaangamizwa vivyo hivyo. 4 Au 
wale 18 walioangukiwa na mnara huko Siloamu wakafa, je, mnafikiri 
walikuwa na hatia kuliko watu wengine wote wanaoishi Yerusalemu? 
5 Hapana, ninawaambia; msipotubu, ninyi pia mtaangamizwa kama 


” 


wao. 


6 Kisha akawaambia mfano huu: “Mtu fulani alikuwa na mtini 
uliopandwa katika shamba lake la mizabibu, akaenda kutafuta 
matunda kwenye mti huo lakini hakupata. 7 Ndipo akamwambia 
mtunza-mizabibu, ‘Kwa miaka mitatu nimekuwa nikija kutafuta 
matunda kwenye mtini huu, lakini sijayapata. Ukate! Kwa nini 
uendelee kuharibu ardhi?’ 8 Akamjibu, ‘Bwana, uache kwa mwaka 
mwingine mmoja niupalilie na kuutia mbolea. 9 Ukizaa matunda 
wakati ujao, vema; la sivyo, utaukata.” 


10 Sasa Yesu alikuwa akifundisha katika sinagogi siku ya Sabato. 

11 Na tazama! hapo palikuwa na mwanamke aliyekuwa na roho ya 
udhaifu” kwa miaka 18, mwili wake ulikuwa umepindika na 
hangeweza kusimama wima. 12 Yesu alipomwona, akamwambia: 
“Mwanamke, umefunguliwa kutoka kwa udhaifu wako.” 13 Yesu 
akaweka mikono juu ya yule mwanamke na mara moja akanyooka 
na kuanza kumtukuza Mungu. 14 Lakini ofisa msimamizi wa sinagogi 
akakasirika kwa sababu Yesu aliponya siku ya Sabato, akauambia 


umati: “Kuna siku sita za kufanya kazi; basi, njooni mponywe katika 
siku hizo, bali si siku ya Sabato.” 15 Hata hivyo, Bwana akajibu: 
“Wanafiki, je, kila mmoja wenu hamfungui ng'ombe au punda wake 
kutoka kwenye kibanda siku ya Sabato na kumpeleka akanywe 
maji? 16 Je, haifai kwa mwanamke huyu, binti ya Abrahamu, ambaye 
Shetani alikuwa amemfunga kwa miaka 18 afunguliwe kutoka 
kwenye kifungo hicho siku ya Sabato?” 17 Aliposema mambo hayo, 
wapinzani wake wote wakaanza kuaibika, lakini umati wote ukaanza 
kushangilia ulipoona mambo yenye utukufu aliyofanya. 


18 Basi akaendelea kusema: “Ufalme wa Mungu unafanana na nini, 
nitaulinganisha na nini? 19 Ni kama mbegu ya haradali ambayo mtu 
alichukua na kuipanda katika shamba lake, ikasitawi na kuwa mti, 
nao ndege wa angani wakajenga viota kwenye matawi yake.” 


20 Akauliza tena: “Nitaulinganisha Ufalme wa Mungu na nini? 21 Ni 
kama chachu” ambayo mwanamke alichukua na kuichanganya na 
vipimo” vitatu vikubwa vya unga mpaka unga wote ukachacha.”* 


22 Alipokuwa akisafiri kwenda Yerusalemu, Yesu alipita kutoka jiji 
mtu fulani akamuuliza: “Bwana, je, wale watakaookolewa ni 
wachache?” Yesu akawaambia: 24 “Jitahidini sana ili mwingie kupitia 
mlango mwembamba, kwa sababu ninawaambia wengi watajaribu 
kuingia lakini hawataweza. 25 Mwenye nyumba atakaposimama na 
kuufunga mlango, mtakuwa nje mkibisha mlangoni, mkisema, 
‘Bwana, tufungulie.' Lakini atawajibu: ‘Sijui mnatoka wapi.’ 26 Kisha 
mtamjibu, ‘Tulikula na kunywa pamoja nawe, nawe ulifundisha katika 
barabara zetu kuu.’ 27 Lakini atawaambia, ‘Sijui mnatoka wapi. 
Ondokeni kwangu, ninyi nyote watenda maovu! 28 Hapo ndipo 


mtalia na kusaga meno yenu mtakapoona Abrahamu, Isaka, Yakobo, 
na manabii wote katika Ufalme wa Mungu, lakini ninyi mkiwa 
mmetupwa nje. 29 Isitoshe, watu watakuja kutoka mashariki na 
magharibi, na kutoka kaskazini na kusini, nao wataketi mezani katika 
Ufalme wa Mungu. 30 Tazama! kuna wale wa mwisho watakaokuwa 
wa kwanza, na kuna wale wa kwanza watakaokuwa wa mwisho.” 


31 Saa ileile baadhi ya Mafarisayo wakaja na kumwambia: “Ondoka 
hapa uende mahali pengine, kwa sababu Herode anataka kukuua.” 
32 Akawaambia: “Nendeni mkamwambie mbweha huyo, 'Tazama! 
Ninawafukuza roho waovu na kuwaponya watu leo na kesho, na siku 
ya tatu nitakuwa nimemaliza.' 33 Hata hivyo, lazima niendelee leo, 
kesho, na keshokutwa, kwa sababu haiwezekani” nabii kuuawa nje 
ya Yerusalemu. 34 Yerusalemu, Yerusalemu, muuaji wa manabii na 
aliyewapiga mawe wale waliotumwa kwake—nilijaribu mara ngapi 
kuwakusanya watoto wako, kama vile kuku anavyokusanya 
vifaranga wake chini ya mabawa yake! Lakini hamkutaka. 

35 Tazama! Mmeachiwa nyumba yenu. Ninawaambia, hamtaniona 
tena mpaka mtakaposema, ‘Amebarikiwa yule anayekuja katika jina 
la Yehova!”* 


^ Luka 13:11 Au “roho mwovu aliyemlemaza.” 
^ Luka 13:21 Au “hamira.” 


^ Luka 13:21 Tnn., “vipimo vya sea.” Sea moja ilikuwa sawa na 
kilogramu 3.3 au lita 7.33. Angalia Nyongeza B14. 


^ Luka 13:21 Au “ukaumuka.” 


^ Luka 13:33 Au “ni jambo lisilowaziwa.” 


^ Luka 13:35 Angalia Nyongeza A5. 


Luka 14:1-35 


14 Siku moja ya Sabato, Yesu alienda kula chakula katika nyumba 
ya kiongozi mmoja wa Mafarisayo, nao walikuwa wakimtazama 
sana. 2 Tazama! mbele yake kulikuwa na mtu mwenye ugonjwa wa 
kuvimba mwili.” 3 Basi Yesu akawauliza wale wenye ujuzi wa Sheria 
na Mafarisayo: “Je, ni halali au si halali kumponya mtu siku ya 
Sabato?” 4 Lakini wakanyamaza. Basi akamshika mtu huyo, 
akamponya na kumwambia aende zake. > Kisha akawauliza: “Ni 
nani kati yenu ambaye mwana wake au ng'ombe wake akianguka 
ndani ya kisima siku ya Sabato, hatamtoa humo mara moja?” 

6 Wakashindwa kumjibu. 


7 Kisha akawapa mfano watu walioalikwa, alipoona jinsi 
walivyokuwa wakichagua kuketi mahali pa heshima zaidi. 
Akawaambia: 8 “Mtu akikualika kwenye karamu ya ndoa, usiketi 
mahali pa heshima zaidi. Huenda pia amemwalika mtu mashuhuri 
kuliko wewe. 9 Naye aliyewaalika atakuja kukuambia, ‘Mwachie mtu 
huyu mahali ulipoketi.' Kisha utaondoka kwa aibu na kuketi mahali 
pa chini kabisa. 10 Lakini unapoalikwa, nenda uketi mahali pa chini 
kabisa, ili mtu aliyekualika akija akuambie, 'Rafiki yangu, nenda uketi 
mahali pa heshima zaidi.' Kisha utakuwa na heshima mbele ya 
wageni wenzako wote. 11 Kwa maana kila mtu anayejiinua 
atanyenyekezwa, na yeyote anayejinyenyekeza atainuliwa.” 


12 Kisha akamwambia yule mtu aliyemwalika: “Unapoandaa mlo wa 
mchana au wa jioni, usiwaite rafiki zako, ndugu zako, watu wako wa 
ukoo, au jirani zako walio matajiri. Huenda wao pia wakakualika, na 
hivyo kukulipa ulichowafanyia. 13 Lakini unapoandaa karamu, 
waalike maskini, viwete, vilema, na vipofu; 14 nawe utakuwa 


mwenye furaha, kwa sababu hawana kitu cha kukulipa. Kwa maana 
utalipwa katika ufufuo wa waadilifu.” 


15 Aliposikia mambo hayo, mmoja wa wageni akamwambia: 
“Mwenye furaha ni yule anayekula” katika Ufalme wa Mungu.” 


16 Yesu akamwambia: “Mtu fulani alikuwa akiandaa mlo mkubwa wa 
jioni, naye akawaalika watu wengi. 17 Saa ya mlo wa jioni ilipofika, 
akamtuma mtumwa wake awaambie walioalikwa, ‘Njooni, kwa 
sababu kila kitu kiko tayari.’ 18 Lakini wote wakaanza kutoa 
visingizio. Mmoja akasema, ‘Nilinunua shamba, ninahitaji kwenda 
kuliona; tafadhali, niwie radhi.’ 19 Mwingine akasema, ‘Nimenunua 
jozi tano za ng'ombe,” ninaenda kuwakagua; tafadhali, niwie radhi.’ 
20 Na bado mwingine akasema, ‘Nimetoka tu kuoa, kwa hiyo siwezi 
kuja. 21 Basi yule mtumwa akarudi na kumwambia bwana wake 
mambo hayo. Kisha yule bwana wa nyumba akakasirika na 
kumwambia mtumwa wake, ‘Nenda upesi kwenye barabara kuu na 
vichochoro vya jiji, uwalete maskini, viwete, vipofu, na vilema.’ 

22 Baada ya muda yule mtumwa akasema, ‘Bwana, nimefanya 
ulivyoniagiza, lakini bado kuna nafasi.’ 23 Basi yule bwana 
akamwambia mtumwa, ‘Nenda barabarani na kwenye vijia 
uwahimize watu waje, ili nyumba yangu ijae. 24 Kwa maana 
ninawaambia, hakuna hata mmoja wa watu waliokuwa wamealikwa 
atakayeonja mlo wangu wa jioni.” 


25 Basi Yesu alikuwa akisafiri pamoja na umati mkubwa, kisha 
akageuka na kuwaambia: 26 “Yeyote akija kwangu naye hamchukii” 
baba yake na mama yake na mke wake na watoto wake na ndugu 
na dada zake, ndiyo, hata uhai wake* mwenyewe, hawezi kuwa 
mwanafunzi wangu. 2” Yeyote asipouchukua mti wake wa mateso” 


na kunifuata hawezi kuwa mwanafunzi wangu. 28 Kwa mfano, ni 
nani kati yenu anayetaka kujenga mnara ambaye haketi kwanza na 
kuhesabu gharama, ili aone kama ana kiasi cha kutosha 
kuukamilisha? 29 La sivyo, ataweka msingi lakini ashindwe kumaliza, 
na wote wanaomtazama wataanza kumdhihaki, 30 wakisema: ‘Mtu 
huyu alianza kujenga lakini akashindwa kumaliza.’ 31 Au mfalme 
akienda kupigana vita na mfalme mwingine, je, haketi kwanza na 
kufikiri iwapo akiwa na wanajeshi 10,000 anaweza kumshinda yule 
anayekuja akiwa na wanajeshi 20,000? 32 Ikiwa hawezi, basi yule 
mfalme mwingine akiwa bado yuko mbali sana, yeye huwatuma 
mabalozi ili kufanya amani. 33 Vivyo hivyo, kwa hakika yeyote kati 
yenu asipoaga” mali zake zote hawezi kuwa mwanafunzi wangu. 


34 “Kwa kweli chumvi ni nzuri. Lakini ikipoteza nguvu yake, 
itakolezwa na nini? 35 Haifai kuchanganywa na udongo wala 
mbolea. Watu huitupa nje. Yule aliye na masikio ya kusikiliza na 
asikilize.” 


A Luka 14:2 Uvimbe unaosababishwa na umajimaji kuongezeka 
mwilini. 

A Luka 14:15 Tnn., “anayekula mkate.” 

A Luka 14:19 Au “ng'ombe kumi.” 

A Luka 14:26 Au “hampendi kwa kiwango kidogo zaidi.” 

A Luka 14:26 Au “nafsi yake.” 


A Luka 14:27 Angalia Kamusi, “Mti wa mateso.” 


^ Luka 14:33 Au “asipoacha.” 


Luka 15:1-32 


15 Basi wakusanya kodi wote na watenda dhambi walikuwa 
wakikusanyika karibu naye ili kumsikiliza. 2 Mafarisayo na waandishi 
wakaendelea kunung'unika wakisema: “Mtu huyu huwakaribisha 
watenda dhambi na kula pamoja nao.” 3 Ndipo akawaambia mfano 
huu: 4 “Ikiwa mmoja wenu ana kondoo 100, naye ampoteze mmoja, 
je, hatawaacha wale 99 nyikani aende kumtafuta yule aliyepotea 
mpaka ampate? 5 Na baada ya kumpata, anambeba mabegani na 
kushangilia. 6 Na anapofika nyumbani anawaita rafiki zake na jirani 
zake, na kuwaambia, ‘Shangilieni pamoja nami, kwa kuwa 
nimempata kondoo wangu aliyekuwa amepotea.’ 7 Vivyo hivyo, 
ninawaambia kwamba kutakuwa na shangwe nyingi mbinguni kwa 
sababu ya mtenda dhambi mmoja anayetubu kuliko kwa waadilifu 99 
ambao hawahitaji kutubu. 


8 “Au mwanamke aliye na sarafu kumi za drakma akipoteza 
drakmaž* moja, je, hatawasha taa, afagie nyumba yake na kuitafuta 
kwa makini mpaka aipate? 9 Na baada ya kuipata, anawaita rafiki 
zake” na jirani zake na kuwaambia, ‘Shangilieni pamoja nami, kwa 
kuwa nimeipata sarafu ya drakma” niliyokuwa nimepoteza.’ 10 Vivyo 
hivyo, ninawaambia kwamba malaika wa Mungu hushangilia mtenda 
dhambi mmoja anapotubu.” 


11 Kisha akasema: “Mtu fulani alikuwa na wana wawili. 12 Yule 
mdogo akamwambia baba yake, 'Baba, nipe sehemu ya urithi 
ambayo ni yangu.' Basi akawagawia wanawe mali yake. 13 Baada 
ya siku chache, yule mwana mdogo akakusanya vitu vyake vyote 
akasafiri kwenda nchi ya mbali, akiwa huko akatumia vibaya mali 
yake kwa kuishi maisha ya anasa.” 14 Alipokuwa ametumia kila kitu, 


njaa kali sana ikatokea katika nchi hiyo yote, naye hakuwa na 

chochote. 15 Hata alienda kuajiriwa na raia mmoja wa nchi hiyo, 
ambaye alimpeleka kwenye mashamba yake akalishe nguruwe. 
16 Naye alitamani kujishibisha kwa maganda ya karuba ambayo 
nguruwe walikuwa wakila, lakini hakuna mtu aliyempa chochote. 


17 “Aliporudiwa na fahamu akasema, 'Baba yangu ameajiri 
wafanyakazi wengi nao wana mkate kwa wingi, lakini mimi ninakufa 
njaa! 18 Nitafunga safari kwenda kwa baba yangu na kumwambia: 
“Baba, nimetenda dhambi dhidi ya mbingu na dhidi yako. 19 Sistahili 
tena kuitwa mwanao. Naomba niwe mmoja wa wafanyakazi wako.” 
20 Basi akaondoka na kwenda kwa baba yake. Akiwa mbali, baba 
yake akamwona na kumsikitikia, akakimbia, akamkumbatia” na 
kumbusu kwa wororo. 21 Kisha yule mwana akamwambia, 'Baba, 
nimetenda dhambi dhidi ya mbingu na dhidi yako. Sistahili tena 
kuitwa mwanao.’ 22 Lakini baba yake akawaambia watumwa, ‘Leteni 
upesi kanzu bora zaidi na kumvika, pia mvisheni pete mkononi na 
viatu miguuni. 23 Vilevile, leteni ndama aliyenoneshwa, mchinjeni, 
nasi tule na tusherehekee, 24 kwa sababu huyu mwanangu alikuwa 
amekufa na sasa yuko hai; alikuwa amepotea naye amepatikana.’ 
Basi wakaanza kusherehekea. 


25 “Sasa mwanawe mkubwa alikuwa shambani, alipokuwa akirudi na 
kukaribia nyumba, akasikia sauti ya muziki na dansi. 26 Basi 
akamwita mtumishi mmoja akamuuliza kilichokuwa kikiendelea. 

27 Akamjibu, ‘Ndugu yako amerudi, kwa hiyo baba yako amechinja 
ndama aliyenoneshwa kwa sababu amerudi akiwa na afya njema.” 
28 Lakini akakasirika na kukataa kuingia ndani. Basi baba yake 
akatoka nje akaanza kumbembeleza. 29 Akamjibu baba yake, 


“Tazama! nimekutumikia kwa miaka mingi na sijawahi kuvunja amri 


yako hata mara moja, lakini hujawahi kunipa hata mara moja 
mwanambuzi ili nijifurahishe pamoja na rafiki zangu. 30 Lakini mara 
tu alipofika huyu mwanao aliyetumia vibaya” mali yako na 
makahaba, ulimchinjia ndama aliyenoneshwa.' 31 Baba yake 
akamjibu, 'Mwanangu, umekuwa pamoja nami sikuzote, na vitu 
vyangu vyote ni vyako. 32 Lakini ilibidi tusherehekee na kushangilia, 
kwa maana ndugu yako alikuwa amekufa lakini sasa yuko hai; 
alikuwa amepotea naye amepatikana.” 


A Luka 15:8 Angalia Nyongeza B14. 

A Luka 15:8 Angalia Nyongeza B14. 

A Luka 15:9 Au “wanawake ambao ni rafiki zake.” 
A Luka 15:9 Angalia Nyongeza B14. 

^ Luka 15:13 Au “upotovu; bila kujali.” 

^ Luka 15:20 Tnn., “akamwangukia shingoni.” 

^ Luka 15:27 Au “amerudi salama.” 


^ Luka 15:30 Tnn., “aliyekula; aliyeharibu.” 


Luka 16:1-31 


16 Pia, Yesu akawaambia wanafunzi wake: “Tajiri fulani alikuwa na 
msimamizi” ambaye alishtakiwa kwamba anatumia vibaya mali yake. 
2 Basi akamwita na kumwambia, ‘Ni mambo gani haya ninayosikia 
kukuhusu? Lete rekodi za usimamizi kwa sababu huwezi tena 
kusimamia nyumba yangu.’ 3 Kisha yule msimamizi akajiambia, 
‘Nitafanya nini kwa kuwa bwana wangu ananiondoa kazini? Sina 
nguvu za kulima na ninaona aibu kuombaomba. 4 Aha! Najua 
nitakachofanya, ili nitakapoachishwa kazi, watu wanikaribishe 
nyumbani mwao.' > Akawaita mmoja mmoja wale waliokuwa na 
madeni ya bwana wake, akamuuliza wa kwanza, 'Unadaiwa kiasi 
gani na bwana wangu?’ 8 Akajibu, 'Vipimo” 100 vya mafuta ya 
zeituni. Akamwambia, 'Chukua hati yako ya mapatano, uketi na 
upesi uandike 50.' 7 Kisha akamuuliza mwingine, ‘Na wewe, 
unadaiwa kiasi gani?’ Akasema, ‘Vipimo vikubwa 100?” vya ngano.’ 
Akamwambia, ‘Chukua hati yako ya mapatano uandike 80.8 Bwana 
wake akamsifu yule msimamizi kwa sababu ingawa hakuwa 
mwadilifu, alitenda kwa hekima inayotumika;* kwa maana wana wa 
mfumo huu wa mambo” wana hekima zaidi katika kizazi chao kuliko 
walivyo wana wa nuru. 


9 “Pia, ninawaambia: Jifanyieni marafiki kupitia mali zisizo za 
uadilifu, ili zitakapokwisha wawapokee katika makao ya milele. 

10 Mtu aliye mwaminifu katika lililo dogo ni mwaminifu katika lililo 
kubwa pia, na mtu asiye mwaminifu katika lililo dogo si mwaminifu 
katika lililo kubwa pia. 11 Kwa hiyo, msipokuwa waaminifu kuhusu 
mali zisizo za uadilifu, ni nani atakayewakabidhi kilicho cha kweli? 
12 Na msipokuwa waaminifu kuhusu mali ya mtu mwingine, ni nani 
atakayewapa mali yenu wenyewe? 13 Hakuna mtumishi anayeweza 


kuwatumikia mabwana wawili, kwa maana atamchukia mmoja na 
kumpenda mwingine, au atashikamana na mmoja na kumdharau 
mwingine. Hamwezi kuwa watumwa wa Mungu na wa Utajiri.” 


14 Sasa Mafarisayo, waliopenda pesa, walikuwa wakisikiliza mambo 
hayo yote, nao wakaanza kumdhihaki. 15 Basi akawaambia: 
“Mnajitangaza kuwa waadilifu mbele ya wanadamu, lakini Mungu 
anaijua mioyo yenu. Kwa maana kitu kinachoheshimiwa sana na 
wanadamu kinamchukiza Mungu. 


16 “Sheria na Manabii walikuwa mpaka Yohana. Tangu wakati huo 
habari njema za Ufalme wa Mungu zinatangazwa, na watu wa 
namna zote wanajitahidi kuufikia. 17 Kwa kweli, ni rahisi zaidi kwa 
mbingu na dunia kupitilia mbali kuliko sehemu yoyote ya herufi ya 
Sheria kukosa kutimia. 


18 “Kila mtu anayempa talaka mke wake na kuoa mwingine 
anafanya uzinzi, na yeyote anayemwoa mwanamke aliyepewa 
talaka na mumewe anafanya uzinzi. 


19 “Kulikuwa na tajiri ambaye alikuwa akivaa mavazi ya zambarau 
na kitani, na alifurahia maisha ya kifahari siku kwa siku. 20 Lakini 
mtu fulani aliyekuwa akiombaomba aliyeitwa Lazaro, alikuwa 
akiletwa kwenye lango lake. Alikuwa na vidonda mwili mzima, 

21 naye alikuwa akitamani kula mabaki yaliyoanguka kutoka kwenye 
meza ya yule tajiri. Ndiyo, pia, mbwa walikuwa wakija na kuramba 
vidonda vyake. 22 Baada ya muda yule mtu aliyekuwa akiombaomba 
akafa, malaika wakambeba na kumpeleka kando ya Abrahamu.” 


“Pia, yule tajiri akafa na kuzikwa. 23 Akiwa Kaburini” akatazama juu, 
akiteseka sana, akamwona Abrahamu kwa mbali na Lazaro akiwa 


kando yake.” 24 Kwa hiyo akamwita, 'Baba Abrahamu, nihurumie, 
umtume Lazaro achovye ncha ya kidole chake katika maji aupoze 
ulimi wangu, kwa maana ninateseka sana katika moto huu mkali.’ 

25 Lakini Abrahamu akamwambia, 'Mwanangu, kumbuka wewe 
ulikuwa na vitu vingi vizuri maishani, naye Lazaro aliteseka sana. 
Hata hivyo, sasa anafarijika lakini wewe unateseka. 26 Isitoshe, kuna 
shimo kubwa kati yetu nanyi, hivi kwamba wale wanaotaka kuvuka 
kutoka hapa kuja kwenu hawawezi, wala watu hawawezi kuvuka 
kutoka huko na kuja kwetu.' 27 Kisha akasema, 'Basi kama ni hivyo 
ninakuomba, baba, umtume kwenye nyumba ya baba yangu, 28 ili 
awatolee ushahidi kamili ndugu zangu watano wasije wakaingia 
mahali hapa pa mateso.’ 29 Lakini Abrahamu akasema, ‘Wana Musa 
na Manabii; waache wawasikilize hao.’ 30 Kisha akasema, ‘Hapana, 
Baba Abrahamu, hawatasikiliza, lakini mtu fulani kutoka kwa wafu 
akienda kwao, watatubu.’ 31 Lakini akamwambia, ‘Kama 
hawamsikilizi Musa na Manabii, hawataamini hata mtu fulani 
akifufuliwa kutoka kwa wafu.” 


^ Luka 16:1 Au “msimamizi wa nyumba.” 


^ Luka 16:6 Au “vipimo vya bathi.” Bathi moja ilikuwa sawa na lita 22. 
Angalia Nyongeza B14. 


^ Luka 16:7 Au “vipimo 100 vya kori.” Kori moja ilikuwa sawa na 
kilogramu 170. Angalia Nyongeza B14. 


^ Luka 16:8 Au “kwa busara; kwa werevu.” 


^ Luka 16:8 Angalia Kamusi, “Mfumo wa mambo.” 


^ Luka 16:22 Tnn., “kwenye kifua cha Abrahamu.” 


A Luka 16:23 Au “Hadesi.” Angalia Kamusi. 


A Luka 16:23 Tnn., “kwenye kifua chake.” 


Luka 17:1-37 


17 Ndipo akawaambia wanafunzi wake: “Lazima vikwazo vije. Hata 
hivyo, ole wake mtu atakayevisababisha! 2 Ingekuwa afadhali kwake 
kama angefungiwa shingoni jiwe la kusagia kisha atupwe baharini 
kuliko amkwaze mmoja wa hawa wadogo. 3 Jiangalieni ninyi 
wenyewe. Ndugu yako akitenda dhambi mkemee, na akitubu, 
msamehe. 4 Hata akikutendea dhambi mara saba kwa siku, naye 
anarudi kwako mara saba akisema, 'ninatubu,' unapaswa 
kumsamehe.” 


> Mitume wakamwambia Bwana: “Tusaidie tuwe na imani zaidi.” 
6 Bwana akasema: “Kama mngekuwa na imani inayolingana na 
mbegu ya haradali, mngeuambia mti huu wa mforsadi, 'Ng'oka 
ukapandwe baharini! nao ungewatii. 


7 “Ni nani kati yenu aliye na mtumwa anayelima shamba au 
kuchunga wanyama, ambaye akirudi kutoka shambani, atamwambia 
‘Njoo upesi, keti ule chakula’? 8 Hapana. Badala yake atamwambia, 
‘Nitayarishie chakula cha jioni, na ujifunge vazi la kazi ili unihudumie 
mpaka nitakapomaliza kula na kunywa, kisha unaweza kula na 
kunywa.’ 9 Je, utamshukuru mtumwa huyo kwa sababu alifanya 
mambo uliyomwagiza? 10 Vivyo hivyo, baada ya kufanya mambo 
mliyoagizwa, semeni: ‘Sisi ni watumwa wasiofaa kitu. Tumefanya kile 
tulichopaswa kufanya.” 


11 Alipokuwa akienda Yerusalemu, alipita kati ya Samaria na 
wanaume kumi wenye ukoma, lakini walisimama mbali naye. 

13 Kisha wakasema kwa sauti kubwa: “Yesu, Mwalimu, tuhurumie!”” 
14 Alipowaona, akawaambia: “Nendeni mkajionyeshe kwa 


makuhani.” Basi walipokuwa wakienda wakatakaswa. 15 Mmoja wao 
alipoona amepona, akarudi akimtukuza Mungu kwa sauti kubwa. 

16 Akaanguka kifudifudi miguuni pa Yesu na kumshukuru. Isitoshe, 
alikuwa Msamaria. 17 Yesu akauliza: “Wote kumi walitakaswa, 
sivyo? Basi, wako wapi wale wengine tisa? 18 Je, hakuna mwingine 
aliyerudi ili kumtukuza Mungu isipokuwa mtu huyu wa taifa lingine?” 
19 Kisha akamwambia: “Simama uende; imani yako imekuponya.” 


20 Mafarisayo walipomuuliza Ufalme wa Mungu utakuja lini, 
aliwajibu: “Ufalme wa Mungu hautakuja ukionekana waziwazi; 

21 wala watu hawatasema, ‘Tazama! uko hapa! au, ‘Uko pale! Kwa 
maana tazama! Ufalme wa Mungu uko katikati yenu.”” 


22 Kisha akawaambia wanafunzi: “Siku zitafika ambapo mtatamani 
kuona moja kati ya siku za Mwana wa binadamu lakini hamtaiona. 
23 Na watu watawaambia, ‘Angalia pale! au, ‘Angalia hapa! 
Msiende wala msiwafuate. 24 Kwa maana kama radi inavyong'aa 
kutoka sehemu moja ya mbingu mpaka sehemu nyingine, ndivyo 
Mwana wa binadamu atakavyokuwa katika siku yake. 25 Hata hivyo, 
kwanza lazima apatwe na mateso mengi na kukataliwa na kizazi 
hiki. 26 Isitoshe, kama ilivyokuwa katika siku za Noa, ndivyo 
itakavyokuwa katika siku za Mwana wa binadamu: 27 walikuwa 
wakila, walikuwa wakinywa, wanaume walikuwa wakioa na 
wanawake wakiolewa, mpaka siku ambayo Noa aliingia ndani ya 
safina, na Gharika ikaja na kuwaangamiza wote. 28 Vivyo hivyo, 
kama ilivyokuwa katika siku za Loti: walikuwa wakila, walikuwa 
wakinywa, walikuwa wakinunua, walikuwa wakiuza, walikuwa 
wakipanda, na walikuwa wakijenga. 29 Lakini siku ambayo Loti 
alitoka Sodoma, kulinyesha mvua ya moto na kiberiti kutoka 


mbinguni na wote wakaangamizwa. 30 Ndivyo itakavyokuwa siku 
ambayo Mwana wa binadamu atafunuliwa. 


31 “Siku hiyo mtu aliye kwenye paa la nyumba asishuke kuchukua 
mali iliyo ndani ya nyumba yake, vivyo hivyo mtu aliye shambani, 
asirudi kwenye vitu vilivyo nyuma. 32 Mkumbukeni mke wa Loti. 
33 Yeyote anayetaka kuuokoa uhai wake” ataupoteza, lakini yeyote 
anayeupoteza atauokoa. 34 Ninawaambia, usiku huo watu wawili 
watakuwa katika kitanda kimoja; mmoja atachukuliwa, lakini 
mwingine ataachwa. 35 Wanawake wawili watakuwa wakisaga 
kwenye jiwe moja la kusagia; mmoja atachukuliwa na mwingine 
ataachwa.” 36 * —— 37 Basi wakamuuliza: “Wapi, Bwana?” 
Akawajibu: “Mahali palipo na mzoga, hapo ndipo tai 
watakapokusanyika.” 


^ Luka 17:13 Au “tuonyeshe rehema!” 
^ Luka 17:21 Au “uko miongoni mwenu.” 
^ Luka 17:33 Au “nafsi yake.” 


^ Luka 17:36 Angalia Nyongeza A3. 


Luka 18:1-43 


18 Kisha akawaambia mfano ili kuwaonyesha umuhimu wa 
kuendelea kusali bila kukata tamaa. 2 Akasema: “Katika jiji fulani 
kulikuwa na mwamuzi ambaye hakumwogopa Mungu wala 
hakumheshimu mtu yeyote. 3 Pia, katika jiji hilo kulikuwa na mjane 
ambaye alikuwa akienda kwake na kumwomba, ‘Hakikisha kwamba 
kesi yangu itaamuliwa kwa haki.’ 4 Kwa muda fulani yule mwamuzi 
alikataa, lakini baadaye akajiambia, ‘Ingawa simwogopi Mungu wala 
simheshimu mtu yeyote, > kwa sababu huyu mjane anaendelea 
kunisumbua, nitahakikisha amepata haki ili asiendelee kuja 
kunichosha na maombi yake.”* 6 Kisha Bwana akasema: “Sikieni 
alichosema mwamuzi huyo ingawa si mwadilifu! 7 Kwa hakika, je, 
Mungu hatawatendea haki watu wake waliochaguliwa ambao 
wanamlilia mchana na usiku, huku akiwaonyesha subira? 

8 Ninawaambia, atawatendea haki upesi. Hata hivyo, Mwana wa 
binadamu atakapofika, je, kweli ataipata imani hii” duniani?” 


9 Pia, aliwaambia mfano huu wale waliojiona kuwa waadilifu na 
kuwadharau wengine: 10 “Watu wawili walipanda kwenda hekaluni 
kusali, mmoja alikuwa Farisayo na mwingine mkusanya kodi. 11 Yule 
Farisayo akasimama na kuanza kusali akisema moyoni, 'Ee Mungu, 
ninakushukuru kwa sababu mimi si kama watu wengine— 
wanyang'anyi, wasio waadilifu, wazinzi—au hata kama mkusanya 
kodi huyu. 12 Mimi hufunga mara mbili kwa juma; ninatoa sehemu ya 
kumi ya mapato yangu yote.’ 13 Lakini yule mkusanya kodi alikuwa 
amesimama mbali kidogo na hata hakutaka kutazama mbinguni, bali 
alijipigapiga kifuani akisema, ‘Ee Mungu, nihurumie” mimi mtenda 
dhambi.’ 14 Ninawaambia, mtu huyu alishuka kwenda nyumbani 
akiwa mwadilifu mbele za Mungu kuliko yule Farisayo. Kwa sababu 


kila mtu anayejiinua atafedheheshwa, lakini yeyote 
anayejinyenyekeza atainuliwa.” 


15 Sasa watu wakamletea Yesu watoto wao wadogo ili awaguse, 
lakini wanafunzi walipoona hivyo wakaanza kuwakemea. 16 Lakini 
Yesu akawaita wale watoto, akisema: “Waacheni watoto wadogo 
waje kwangu, na msijaribu kuwazuia, kwa maana Ufalme wa Mungu 
ni wa wale walio kama wao. 17 Kwa kweli ninawaambia, yeyote 
asiyeupokea Ufalme wa Mungu kama mtoto mdogo hataingia 
kamwe ndani yake.” 


18 Mtawala fulani akamuuliza: “Mwalimu Mwema, ninapaswa 
kufanya nini ili niurithi uzima wa milele?” 19 Yesu akamwambia: “Kwa 
nini unaniita mwema? Hakuna aliye mwema, isipokuwa mmoja, 
Mungu. 20 Unazijua amri hizi: 'Usifanye uzinzi, usiue, usiibe, usitoe 
ushahidi wa uwongo, mheshimu baba yako na mama yako.” 

21 Ndipo akasema: “Nimeyashika hayo yote tangu nilipokuwa 
kijana.” 22 Baada ya kusikia hilo, Yesu akamwambia, “Bado kuna 
jambo unalokosa: Uza kila kitu ulicho nacho na uwagawie maskini 
pesa hizo, nawe utakuwa na hazina mbinguni; kisha uje uwe mfuasi 
wangu.” 23 Aliposikia hivyo, akahuzunika sana, kwa sababu alikuwa 
tajiri sana. 


24 Yesu akamtazama na kusema: “Itakuwa vigumu sana kwa wale 
walio na pesa kuingia katika Ufalme wa Mungu! 25 Kwa kweli, ni 
rahisi zaidi kwa ngamia kupita katika tundu la sindano ya kushonea 
kuliko tajiri kuingia katika Ufalme wa Mungu.” 26 Wale waliosikia hilo 
wakauliza: “Ni nani anayeweza kuokolewa?” 27 Akasema: “Mambo 
yasiyowezekana kwa wanadamu yanawezekana kwa Mungu.” 

28 Lakini Petro akamwambia: “Tazama! Tumeacha vitu vyetu na 


kukufuata.” 29 Akawaambia: “Kwa kweli ninawaambia, hakuna 
yeyote ambaye ameacha nyumba, au mke, au ndugu, au wazazi, au 
watoto kwa ajili ya Ufalme wa Mungu 30 ambaye hatapata mara 
nyingi zaidi wakati huu, na katika mfumo wa mambo” unaokuja, 
uzima wa milele.” 


31 Ndipo akawaita kando wale 12 na kuwaambia: “Tazama! 
Tunapanda kwenda Yerusalemu, na mambo yote yaliyoandikwa 
kupitia manabii kuhusu Mwana wa binadamu yatatimia.” 32 Kwa 
mfano, atatiwa mikononi mwa watu wa mataifa naye atadhihakiwa, 
atatendewa kwa dharau, na kutemewa mate. 33 Watampiga mijeledi, 
kisha watamuua, lakini siku ya tatu atafufuka.” 34 Hata hivyo, 
hawakuelewa maana ya mambo hayo, kwa sababu walikuwa 
wamefichwa maneno hayo, nao hawakuelewa mambo yaliyosemwa. 


35 Yesu alipokaribia Yeriko kipofu mmoja alikuwa ameketi kando ya 
barabara akiombaomba. 36 Aliposikia umati ukipita, akaanza kuuliza 
kilichokuwa kikiendelea. 37 Wakamjibu: “Yesu Mnazareti ndiye 
anayepita!” 38 Ndipo akasema kwa sauti kubwa: “Yesu, Mwana wa 
Daudi, nihurumie!”” 39 Wale waliokuwa mbele wakaanza kumkemea 
wakimwambia anyamaze, lakini akazidi kusema kwa sauti kubwa: 
“Mwana wa Daudi, nihurumie!”” 40 Kisha Yesu akasimama na 
kuagiza mtu huyo aletwe kwake. Alipokaribia, Yesu akamuuliza: 

41 “Unataka nikufanyie nini?” Akasema: “Bwana, naomba niweze 
kuona tena.” 42 Basi Yesu akamwambia: “Ona tena; imani yako 
imekuponya.” 43 Mara moja akaanza kuona tena, naye akaanza 
kumfuata Yesu huku akimtukuza Mungu. Pia, watu wote walipoona 
hayo, wakamsifu Mungu. 


A Luka 18:5 Au “kunishambulia mpaka animalize.” 
^ Luka 18:8 Au “imani kama hii.” Tnn., “ile imani.” 
A Luka 18:13 Au “nitendee kwa neema.” 


A Luka 18:30 Angalia Kamusi. 


A Luka 18:31 Au “yatakamilika.” 
A Luka 18:38 Au “nionyeshe rehema!” 


A Luka 18:39 Au “nionyeshe rehema!” 


Luka 19:1-48 


19 Yesu akaingia Yeriko, naye alikuwa akipita katika jiji hilo. 

2 Kulikuwa na mwanamume aliyeitwa Zakayo; alikuwa mkuu wa 
wakusanya kodi, na alikuwa tajiri. 3 Basi, alitamani sana kumwona 
Yesu, lakini hakuweza kwa sababu ya umati, kwa maana alikuwa 
mfupi. 4 Basi akakimbia mbele na kupanda juu ya mti wa mkuyu” ili 
amwone Yesu, kwa maana alikuwa karibu kupitia njia hiyo. 5 Yesu 
alipofika hapo, akatazama juu akamwambia: “Zakayo, shuka haraka, 
kwa maana leo lazima nikae nyumbani kwako.” $ Basi akashuka 
haraka na kumkaribisha kwa shangwe awe mgeni wake. 7 Wote 
walipoona hivyo, wakaanza kunung'unika wakisema: “Ameenda 
kumtembelea mtenda dhambi.” 8 Lakini Zakayo akasimama na 
kumwambia Bwana: “Tazama! Nitawapa maskini nusu ya mali 
zangu, Bwana, na chochote nilichomnyang'anya mtu,” nitamrudishia 
mara nne.” 9 Ndipo Yesu akamwambia: “Leo wokovu umekuja katika 
nyumba hii, kwa sababu yeye pia ni mwana wa Abrahamu. 10 Kwa 
maana Mwana wa binadamu alikuja kutafuta na kuokoa 
kilichopotea.” 


11 Walipokuwa wakisikiliza mambo hayo, akawaambia mfano 
mwingine, kwa sababu alikuwa karibu na Yerusalemu nao walifikiri 
Ufalme wa Mungu ungetokea ghafla. 12 Basi akasema: “Mtu fulani 
wa familia mashuhuri alitaka kusafiri kwenda nchi ya mbali ili apokee 
mamlaka ya kifalme kisha arudi. 13 Akawaita kumi kati ya watumwa 
wake akawapa mina?” kumi na kuwaambia, ‘Fanyeni nazo biashara 
mpaka nitakaporudi.’ 14 Lakini raia zake walimchukia, nao wakatuma 
mabalozi wamfuate na kusema, 'Hatutaki mtu huyu awe mfalme 
wetu.’ 


15 “Mwishowe aliporudi baada ya kupokea mamlaka ya kifalme,” 
aliwaita watumwa aliokuwa amewapa pesa,” ili ajue faida waliyopata 
kwa kufanya biashara. 16 Basi wa kwanza akaja na kusema, 
‘Bwana, mina yako moja imeleta faida ya mina kumi.’ 

17 Akamwambia, 'Umefanya vema, mtumwa mwema! Kwa kuwa 
umekuwa mwaminifu katika jambo dogo sana, utatawala majiji kumi.’ 
18 Kisha wa pili akaja na kusema, 'Bwana, mina yako moja, imeleta 
faida ya mina tano.’ 19 Vilevile akamwambia, ‘Wewe pia, utatawala 
majiji matano.’ 20 Lakini mwingine akaja, akasema, ‘Bwana, hii hapa 
mina yako, nilifunga kwa kitambaa nikaificha. 21 Nilikuogopa kwa 
sababu wewe ni mtu mkali; wewe huchukua kile ambacho hukuweka 
akiba, na kuvuna kile ambacho hukupanda.’ 22 Akamwambia, 
‘Ninakuhukumu kwa maneno yako mwenyewe, mtumwa mwovu. 
Ulijua, sivyo, kwamba mimi ni mtu mkali, ambaye huchukua kile 
ambacho sikuweka akiba na kuvuna kile ambacho sikupanda? 

23 Basi kwa nini hukuziweka pesa” zangu benki? Kisha baada ya 
kurudi, ningezichukua zikiwa na faida.’ 


24 “Ndipo akawaambia wale waliokuwa wamesimama hapo, 
‘Chukueni mina hiyo mkampe yule aliye na mina kumi.’ 25 Lakini 
wakamwambia, ‘Bwana, tayari huyo ana mina kumi! — 

26 ‘Ninawaambia, kila mtu aliye na kitu, ataongezewa, lakini yule 
asiye na kitu, hata kile alicho nacho kitachukuliwa. 27 Isitoshe, 
waleteni adui zangu ambao hawakutaka niwe mfalme wao, muwaue 
mbele yangu.” 


28 Baada ya Yesu kusema hayo, akapanda kuelekea Yerusalemu. 
29 Alipokaribia Bethfage na Bethania kwenye Mlima wa Mizeituni, 
akawatuma wawili kati ya wanafunzi, 30 akisema: Nendeni katika 


akiwa amefungwa, ambaye hakuna mtu amewahi kuketi juu yake. 
Mfungueni na kumleta. 31 Lakini mtu akiwauliza, ‘Kwa nini 
mnamfungua?' Mwambieni, ‘Bwana anamhitaji.” 32 Basi wale 
waliotumwa wakaenda na kupata sawasawa na vile Yesu 
alivyowaambia. 33 Lakini walipokuwa wakimfungua mwanapunda 
huyo, wenyewe wakawauliza: “Mbona mnamfungua huyo 
mwanapunda?” 34 Wakajibu: “Bwana anamhitaji.” 35 Wakampeleka 
kwa Yesu, nao wakaweka mavazi yao ya nje juu ya huyo 
mwanapunda na kumketisha Yesu juu yake. 


36 Alipokuwa akienda walikuwa wakitandaza mavazi yao ya nje 
barabarani. 3” Alipokaribia tu barabara ya kushuka Mlima wa 
Mizeituni umati wote wa wanafunzi ukaanza kushangilia na kumsifu 
Mungu kwa sauti kubwa kwa sababu ya matendo yote yenye nguvu 
ambayo walikuwa wameona, 38 na kusema: “Amebarikiwa yule 
anayekuja akiwa Mfalme katika jina la Yehova!” Amani mbinguni, na 
utukufu katika vilele vilivyo juu!” 39 Hata hivyo, baadhi ya Mafarisayo 
waliokuwa kwenye umati wakamwambia: “Mwalimu, wakemee 
wanafunzi wako.” 40 Lakini akajibu: “Ninawaambia, hata hawa 
wakinyamaza, mawe yatapaza sauti.” 


41 Alipokaribia jiji la Yerusalemu, akalitazama na kulililia, 42 akisema: 
“Kama wewe, naam wewe, ungefahamu leo mambo yanayokuletea 
amani—lakini sasa yamefichwa kutoka machoni pako. 43 Kwa 
sababu siku zitakuja, adui zako watakapojenga ngome yenye miti 
iliyochongoka kukuzunguka, nao watakuzingira” kila upande. 

44 Watakuangusha chini wewe na watoto wako walio ndani yako, 
nao hawataacha jiwe juu ya jiwe lingine, kwa sababu hukutambua 
wakati wa kukaguliwa kwako.” 


45 Kisha akaingia hekaluni na kuanza kuwafukuza wale waliokuwa 
wakiuza, 46 akiwaambia: “Imeandikwa, ‘Nyumba yangu itakuwa 
nyumba ya sala, lakini mmeifanya kuwa pango la wanyang'anyi.” 


47 Akaendelea kufundisha kila siku hekaluni. Lakini wakuu wa 
makuhani, waandishi na viongozi wa watu walikuwa wakitaka 
kumuua; 48 hata hivyo hawakufanikiwa, kwa maana watu wote 
walikuwa wakimfuata sana ili wamsikilize. 


A Luka 19:4 Au “mforsadi-tini.” 
A Luka 19:8 Au “nilichomnyang'anya kwa shtaka la uwongo.” 


A Luka 19:13 Mina ya Ugiriki ilikuwa na uzito wa gramu 340 na 
ilikuwa na thamani ya drakma 100. Angalia Nyongeza B14. 


A Luka 19:15 Au “ufalme.” 

A Luka 19:15 Tnn., “fedha.” 

A Luka 19:23 Tnn., “fedha.” 

^ Luka 19:38 Angalia Nyongeza A5. 


A Luka 19:43 Au “watakutaabisha.” 


Luka 20:1-47 


20 Siku moja alipokuwa akifundisha watu hekaluni na kutangaza 
habari njema, wakuu wa makuhani, waandishi na wazee wakaja, 

2 nao wakasema: “Tuambie, unafanya mambo haya kwa mamlaka 
gani? Au ni nani aliyekupa mamlaka hayo?” 3 Akawajibu: “Mimi pia 
nitawauliza swali, nanyi mnijibu: 4 Je, ubatizo wa Yohana ulitoka 
mbinguni au kwa wanadamu?”” 5 Wakaanza kujadiliana kati yao 
wakisema: “Tukisema, ‘Ulitoka mbinguni,’ atatuuliza, 'Kwa nini 
hamkumwamini?’ 6 Lakini tukisema, ‘Ulitoka kwa wanadamu, watu 
wote watatupiga mawe, kwa sababu wanaamini Yohana alikuwa 
nabii.” 7 Basi wakamjibu kwamba hawajui chanzo chake. 8 Yesu 
akawaambia: “Nami siwaambii ninafanya mambo haya kwa 
mamlaka gani.” 


9 Yesu akaanza kuwaambia watu mfano huu: “Mtu fulani alipanda 
shamba la mizabibu akalikodisha kwa wakulima, kisha akasafiri 
kwenda ng'ambo, akakaa huko muda mrefu. 10 Majira yalipofika 
akamtuma mtumwa kwa wakulima ili wampe baadhi ya matunda ya 
shamba la mizabibu. Hata hivyo, wale wakulima wakampiga na 
kumfukuza mikono mitupu. 11 Lakini akamtuma mtumwa mwingine. 
Huyo pia wakampiga, wakamwaibisha,* na kumfukuza mikono 
mitupu. 12 Bado tena akamtuma wa tatu; huyo pia walimjeruhi na 
kumtupa nje. 13 Ndipo mwenye shamba la mizabibu akasema, 
‘Nifanye nini? Nitamtuma mwanangu mpendwa. Labda 
watamheshimu.’ 14 Wakulima walipomwona wakaambiana, “Huyu 
ndiye mrithi. Basi tumuue, ili urithi wake uwe wetu.’ 15 Wakamtupa 
nje ya shamba la mizabibu na kumuua. Kwa hiyo, mwenye shamba 
la mizabibu atawafanya nini? 16 Atakuja na kuwaua wakulima hao, 
kisha atawapa watu wengine shamba hilo la mizabibu.” 


Waliposikia hivyo wakasema: “Jambo hilo lisitukie kamwe!” 17 Lakini 
akawatazama moja kwa moja na kusema: “Basi, andiko hili 
linamaanisha nini: 'Jiwe ambalo wajenzi walilikataa, limekuwa jiwe 
kuu la pembeni'?” 18 Kila mtu anayeanguka kwenye jiwe hilo 
atavunjika vipandevipande. Na litamponda yeyote 
litakayemwangukia.” 


19 Waandishi na wakuu wa makuhani walitambua kwamba mfano 
aliosema uliwahusu, basi walitaka kumkamata saa hiyo hiyo, lakini 
waliwaogopa watu. 20 Baada ya kumtazama kwa makini, wakatuma 
watu waliowakodi kisiri wajifanye kuwa waadilifu ili wamnase Yesu 
kwa maneno yake na kumkabidhi kwa serikali na kwa mamlaka ya 
gavana. 21 Nao wakamuuliza: “Mwalimu, tunajua wewe husema na 
kufundisha kwa usahihi na huna ubaguzi, bali unafundisha njia ya 
Mungu kupatana na kweli: 22 Je, ni halali” au si halali kwetu kumlipa 
Kaisari kodi?”* 23 Lakini alitambua ujanja wao na kuwaambia: 

24 “Nionyesheni dinari.” Ina sura na maandishi ya nani?” Wakajibu: 
“Kaisari.” 25 Akawaambia: “Basi mlipeni Kaisari vitu vya Kaisari, na 
Mungu vitu vya Mungu.” 26 Kwa hiyo, wakashindwa kumnasa kwa 
maneno yake mbele ya watu, nao wakanyamaza wakiwa 
wameshangazwa na jibu lake. 


27 Hata hivyo, baadhi ya Masadukayo, ambao husema hakuna 
ufufuo, wakaja na kumuuliza: 28 “Mwalimu, Musa alituandikia, 
“Ndugu ya mtu akifa na kumwacha mke, lakini hakuwa na mtoto, 
ndugu yake anapaswa kumchukua mke huyo ili kumwinulia ndugu 
yake uzao.' 29 Basi kulikuwa na ndugu saba. Wa kwanza alioa 
mwanamke lakini akafa bila mtoto. 30 Na wa pili 31 na wa tatu, 
wakamwoa mwanamke huyo. Vivyo hivyo wote saba; walikufa bila 
kupata watoto. 32 Mwishowe pia yule mwanamke akafa. 33 Kwa 


hiyo, katika ufufuo, atakuwa mke wa nani? Kwa maana wote saba 
walikuwa wamemwoa.” 


34 Yesu akawaambia: “Watoto wa mfumo huu wa mambo” huoa na 
kuolewa, 35 lakini wale waliohesabiwa kuwa wanastahili kuupata 
mfumo huo wa mambo na kufufuliwa kutoka kwa wafu hawaoi wala 
kuolewa. 36 Kwa kweli, hawawezi kufa tena kamwe, kwa maana wao 
ni kama malaika, nao ni watoto wa Mungu kwa kuwa watoto wa 
ufufuo. 37 Lakini hata Musa alifunua kwamba wafu watafufuliwa, 
katika masimulizi kuhusu kichaka cha miiba, anapomwita Yehova” 
‘Mungu wa Abrahamu na Mungu wa Isaka na Mungu wa Yakobo.’ 
38 Yeye si Mungu wa wafu, bali wa walio hai, kwa maana kwake,” 
wote wako hai.” 39 Baadhi ya waandishi wakasema: “Mwalimu, 
umesema vema.” 40 Kwa maana hawakuwa tena na ujasiri wa 


kumuuliza hata swali moja. 


41 Naye akawauliza: “Kwa nini watu husema kwamba Kristo ni 
mwana wa Daudi? 42 Kwa maana Daudi mwenyewe anasema katika 
kitabu cha Zaburi, 'Yehova” alimwambia Bwana wangu: “Keti 
kwenye mkono wangu wa kuume 43 mpaka niwaweke maadui wako 
kuwa kiti cha miguu yako.” 44 Basi, Daudi anamwita Bwana; kwa 
hiyo anawezaje kuwa mwanawe?” 


45 Watu wote walipokuwa wakimsikiliza, akawaambia wanafunzi 
wake: 46 “Jihadharini na waandishi wanaopenda kutembea wakiwa 
wamevaa kanzu na wanaopenda kusalimiwa sokoni, na viti vya 
mbele” katika masinagogi na mahali penye heshima zaidi kwenye 
milo ya jioni, 47 na ambao humaliza nyumba?” za wajane na kutoa 
sala ndefu ili waonekane.” Hao watapata hukumu kali” zaidi.” 


^ Luka 20:4 Au “chanzo chake ni wanadamu?” 
A Luka 20:11 Au “wakamvunjia heshima.” 

A Luka 20:17 Tnn., “kichwa cha pembeni.” 

A Luka 20:22 Au “sawa.” 

A Luka 20:22 Au “kodi ya kichwa.” 

A Luka 20:24 Angalia Nyongeza B14. 


A Luka 20:34 Angalia Kamusi, “Mfumo wa mambo.” 


^ Luka 20:37 Angalia Nyongeza A5. 
A Luka 20:38 Au “kwa maoni yake.” 
^ Luka 20:42 Angalia Nyongeza A5. 
^ Luka 20:46 Au “vilivyo bora.” 

A Luka 20:47 Au “mali.” 

A Luka 20:47 Au “kuwa kisingizio.” 


A Luka 20:47 Au “nzito.” 


Luka 21:1-38 


21 Yesu alipotazama, aliwaona matajiri wakitumbukiza zawadi zao 
katika masanduku” ya hazina. 2 Ndipo akamwona mjane mmoja 
maskini akitumbukiza sarafu mbili ndogo zenye thamani ndogo 
sana,” 3 naye akasema: “Kwa kweli ninawaambia, mjane huyu 
maskini ametumbukiza zaidi ya wote. 4 Kwa maana wote hao 
walitumbukiza zawadi kutokana na ziada yao, lakini mwanamke 
huyu ingawa ni maskini” alitumbukiza riziki yake yote.” 


> Baadaye, watu fulani walipokuwa wakisema jinsi hekalu 
lilivyopambwa kwa mawe mazuri na vitu vilivyowekwa wakfu, 

6 akawaambia: “Vitu hivi mnavyoona, siku zitakuja ambapo hakuna 
jiwe litakaloachwa juu ya jiwe lingine bila kuangushwa chini.” 7 Ndipo 
wakamuuliza: “Mwalimu, kwa kweli mambo haya yatatukia lini, na ni 
ishara gani itakayoonyesha kwamba mambo haya yanakaribia 
kutokea?” 8 Akasema: “Jihadharini msipotoshwe, kwa maana wengi 
watakuja kwa msingi wa jina langu, wakisema, ‘Mimi ndiye, na, 
'Wakati unaofaa umekaribia.' Msiwafuate. 9 Pia, mtakaposikia 
kuhusu vita na machafuko” msiogope. Kwa maana lazima mambo 
hayo yatukie kwanza, lakini ule mwisho hautatokea mara moja.” 


10 Kisha akawaambia: “Taifa litapigana na taifa, na ufalme kupigana 
na ufalme. 11 Kutakuwa na matetemeko makubwa ya ardhi, na 
magonjwa na upungufu wa chakula katika sehemu mbalimbali; pia 
kutakuwa na mambo yenye kuogopesha na ishara kubwa kutoka 
mbinguni. 


12 “Lakini kabla ya mambo hayo yote kutokea, watu watawakamata 
ninyi na kuwatesa na kuwakabidhi kwenye masinagogi na 
magereza. Mtapelekwa mbele ya wafalme na magavana kwa 


sababu ya jina langu. 13 Hivyo, mtapata nafasi ya kutoa ushahidi. 

14 Kwa hiyo, azimieni mioyoni mwenu kwamba hamtafanya mazoezi 
mapema kuhusu jinsi mtakavyojitetea, 15 kwa maana nitawapa 
maneno na hekima, ambayo wapinzani wenu wote kwa pamoja 
hawataweza kushindana nayo wala kubisha. 16 Zaidi ya hayo, 
mtakabidhiwa?” hata na wazazi, ndugu, watu wa ukoo, na rafiki zenu, 
nao watawaua baadhi yenu, 17 nanyi mtachukiwa na watu wote kwa 
sababu ya jina langu. 18 Lakini hakuna hata unywele mmoja wa 
vichwa vyenu utakaoangamia. 19 Mkivumilia, mtauokoa uhai wenu.” 


20 “Hata hivyo, mtakapoona Yerusalemu limezingirwa na majeshi 
yaliyopiga kambi, jueni kwamba linakaribia kuharibiwa. 21 Ndipo 
wale walio Yudea waanze kukimbilia milimani, na wale walio 
Yerusalemu waondoke, nao wale walio mashambani wasiingie ndani 
yake, 22 kwa sababu hizi ni siku za kutekeleza haki,” ili mambo yote 
yaliyoandikwa yatimizwe. 23 Ole wao wanawake wenye mimba na 
wale wanaonyonyesha mtoto katika siku hizo! Kwa maana kutakuwa 
na mateso mengi katika nchi na ghadhabu dhidi ya watu hawa. 

24 Nao wataangamizwa kwa upanga na watapelekwa utekwani 
katika mataifa yote; na Yerusalemu litakanyagwa-kanyagwa na 
mataifa,” mpaka nyakati zilizowekwa za mataifa” zitimie. 


25 “Pia, kutakuwa na ishara katika jua na mwezi na nyota, na duniani 
mataifa yatakuwa na maumivu makali bila kujua cha kufanya kwa 
sababu ya mngurumo na msukosuko wa bahari. 26 Watu watazimia 
kwa woga wakitarajia mambo yatakayotokea juu ya dunia 
inayokaliwa, kwa maana nguvu za mbingu zitatikiswa. 27 Ndipo 
watakapomwona Mwana wa binadamu akija katika mawingu akiwa 
na nguvu na utukufu mwingi. 28 Lakini mambo hayo yatakapoanza 


kutukia, simameni wima na kuinua vichwa vyenu, kwa sababu 
ukombozi wenu unakaribia.” 


29 Ndipo akawaambia mfano huu: “Angalieni mtini na miti mingine 
yote. 30 Inapochipua, mnaona na kujua kwamba kiangazi 
kinakaribia. 31 Vivyo hivyo, ninyi pia mtakapoona mambo hayo 
yakitukia, jueni kwamba Ufalme wa Mungu umekaribia. 32 Kwa kweli 
ninawaambia, kizazi hiki hakitapitilia mbali kamwe mpaka mambo 
yote yatukie. 33 Mbingu na dunia zitapitilia mbali, lakini maneno 
yangu hayatapitilia mbali kamwe. 


34 “Lakini jiangalieni wenyewe ili mioyo yenu isilemewe kamwe na 
kula na kunywa kupita kiasi na mahangaiko ya maisha, na siku ile 
iwakute ghafla 35 kama mtego. Kwa maana itakuja juu ya wale wote 
wanaoishi juu ya uso wa dunia. 36 Basi, endeleeni kukesha sikuzote 
mkiomba dua ili mfanikiwe kuponyoka mambo yote hayo ambayo 
lazima yatukie, na kusimama mbele ya Mwana wa binadamu.” 


37 Yesu alikuwa akifundisha hekaluni mchana, lakini usiku alienda 
kukaa kwenye Mlima wa Mizeituni. 38 Watu wote walikuwa wakija 
hekaluni asubuhi na mapema ili wamsikilize. 


A Luka 21:1 Au “makasha.” 

^ Luka 21:2 Tnn., “leptoni mbili.” Angalia Nyongeza B14. 
^ Luka 21:4 Au, “mwenye uhitaji.” 

^ Luka 21:9 Au “misukosuko.” 


^ Luka 21:16 Au “mtasalitiwa.” 


A Luka 21:19 Au “mtapata nafsi zenu.” 
A Luka 21:22 Au “siku za kisasi.” 
A Luka 21:24 Au “Watu wa mataifa.” 


A Luka 21:24 Au “Watu wa mataifa.” 


Luka 22:1-71 


22 Sasa Sherehe ya Mikate Isiyo na Chachu, inayoitwa, Pasaka, 
ilikuwa imekaribia. 2 Nao wakuu wa makuhani na waandishi 
walikuwa wakitafuta njia bora ya kumuua, kwa sababu waliwaogopa 
watu. 3 Ndipo Shetani akamwingia Yuda, aliyeitwa Iskariote, ambaye 
alikuwa mmoja wa wale 12, 4 naye akaenda kuongea na wakuu wa 
makuhani na makapteni wa hekalu kuhusu jinsi atakavyomsaliti 
kwao. > Wakafurahishwa na jambo hilo, nao wakakubaliana kumpa 
fedha. 6 Basi akakubali na kuanza kutafuta nafasi nzuri ya kumsaliti 
kwao bila umati kuwapo. 


7 Siku ya Sherehe ya Mikate Isiyo na Chachu ikafika, siku ambayo 
dhabihu ya Pasaka hutolewa; 8 basi Yesu akawatuma Petro na 
Yohana, akawaambia: “Nendeni mkatutayarishie Pasaka tule.” 

9 Wakamuuliza: “Unataka tuitayarishe wapi?” 10 Akawaambia: 
amebeba mtungi wa maji. Mfuateni mwingie katika nyumba 
atakayoingia. 11 Mwambieni mwenye nyumba hiyo, ‘Mwalimu 
anasema: “Kiko wapi chumba cha wageni ambamo ninaweza kula 
Pasaka pamoja na wanafunzi wangu?” 12 Mtu huyo atawaonyesha 
chumba kikubwa cha juu chenye vifaa. Tayarisheni humo.” 13 Basi 
wakaenda na kupata kama alivyokuwa amewaambia, nao 
wakaandaa Pasaka. 


14 Wakati ulipofika, akaketi mezani pamoja na mitume. 

15 Akawaambia: “Nimetamani sana kula Pasaka hii pamoja nanyi 
kabla sijateseka; 16 kwa maana ninawaambia, sitakula tena Pasaka 
mpaka itakapotimizwa katika Ufalme wa Mungu.” 17 Yesu akapokea 
kikombe, akashukuru na kusema: “Chukueni kikombe hiki na 


mkipitishe kutoka kwa mmoja mpaka kwa mwingine kati yenu, 
18 kwa maana ninawaambia, kuanzia sasa sitakunywa tena divai ya 
mzabibu mpaka Ufalme wa Mungu utakapokuja.” 


19 Pia, akachukua mkate, akashukuru na kuumega, akawapa 
akisema: “Huu unamaanisha mwili wangu, ambao utatolewa kwa ajili 
yenu. Endeleeni kufanya hivi kwa kunikumbuka.” 20 Pia, akafanya 
vivyo hivyo na kile kikombe baada ya wao kula mlo wa jioni, 
akisema: “Kikombe hiki kinamaanisha agano jipya kwa msingi wa 
damu yangu, ambayo itamwagwa kwa ajili yenu. 


21 “Lakini tazameni! mkono wa msaliti wangu uko pamoja nami 
mezani. 22 Kwa kweli, Mwana wa binadamu anaenda zake kama 
ilivyotabiriwa; lakini ole wake mtu atakayemsaliti!” 23 Kwa hiyo 
wakaanza kuulizana ni nani kati yao ambaye angemsaliti. 


24 Hata hivyo, pia kukatokea bishano kali kuhusu ni nani aliyekuwa 
mkuu zaidi kati yao. 25 Lakini akawaambia: “Wafalme wa mataifa 
hupiga ubwana juu yao, na wale walio na mamlaka juu yao huitwa 
Wafadhili. 26 Hata hivyo, ninyi hampaswi kuwa hivyo. Lakini yule 
aliye mkuu zaidi kati yenu anapaswa kuwa mdogo zaidi, na yule 
anayeongoza awe kama anayehudumu. 27 Kwa maana ni nani aliye 
mkuu zaidi, yule anayekula” au yule anayehudumu??” Ni yule 
anayekula,” sivyo? Lakini mimi ni kama mtu anayehudumuž kati 
yenu. 


28 “Hata hivyo, ninyi ndio mmeshikamana nami katika majaribu 
yangu; 29 nami ninafanya agano pamoja nanyi, kama Baba yangu 
alivyofanya agano pamoja nami, kwa ajili ya ufalme, 30 ili mle na 
kunywa mezani pangu katika Ufalme wangu, na kuketi kwenye viti 
vya ufalme ili kuyahukumu makabila 12 ya Israeli. 


31 “Simoni, Simoni, tazama! Shetani anataka kuwapata ninyi nyote ili 
awapepete kama ngano. 32 Lakini nimeomba dua kwa ajili yako ili 
imani yako isidhoofike; nawe utakaporudi, watie nguvu ndugu zako.” 
33 Petro akasema: “Bwana, niko tayari kwenda nawe gerezani na 
hata kufa nawe.” 34 Lakini akamwambia: “Petro ninakuambia, leo 
kabla jogoo hajawika utanikana mara tatu.” 


35 Akawauliza: “Nilipowatuma bila mkoba wa pesa, mfuko wa 
chakula, na viatu, je, mlikosa chochote?” Wakajibu: “Hapana!” 

36 Kisha akawaambia: “Lakini sasa yule aliye na mkoba wa pesa au 
mfuko wa chakula aubebe, na yule asiye na upanga, auze vazi lake 
la nje anunue upanga. 37 Kwa maana ninawaambia mambo 
yaliyoandikwa kunihusu yatatimia, yaani, 'Naye alihesabiwa pamoja 
na waasi sheria.’ Kwa maana hilo linatimia kunihusu.” 38 Kisha 
wakasema: “Bwana, tazama! hapa pana panga mbili.” Akawaambia: 
“Inatosha.” 


39 Alipoondoka, kama kawaida yake alienda kwenye Mlima wa 
Mizeituni, nao wanafunzi pia wakamfuata. 40 Walipofika huko 
akawaambia: “Endeleeni kusali ili msiingie katika majaribu.” 

41 Akawaacha na kwenda umbali wa mtupo wa jiwe, akapiga magoti 
na kuanza kusali, 42 akisema: “Baba, ukipenda, niondolee kikombe 
hiki. Hata hivyo, si kama ninavyopenda, bali mapenzi yako na 
yatendeke.” 43 Ndipo malaika kutoka mbinguni akaja na kumtia 
nguvu. 44 Lakini alikuwa na maumivu makali hivi kwamba 
akaendelea kusali kwa bidii zaidi; na jasho lake likawa kama matone 
ya damu yakidondoka chini. 45 Baada ya kusali, akawaendea 
wanafunzi, akawakuta wakiwa wamelala usingizi, wakiwa 
wamechoka kwa sababu ya huzuni. 46 Akawaambia: “Kwa nini 
mnalala? Amkeni mwendelee kusali, ili msiingie katika majaribu.” 


47 Alipokuwa bado akizungumza, tazama! umati ukaja ukiongozwa 
na Yuda, mmoja wa wale 12, naye akamkaribia Yesu ili ambusu. 

48 Lakini Yesu akamuuliza: “Yuda, unamsaliti Mwana wa binadamu 
kwa busu?” 49 Wale waliomzunguka walipoona jambo lililokuwa 
karibu kutukia, wakasema: “Bwana, tuwashambulie kwa upanga?” 
50 Mmoja wao hata akampiga mtumwa wa kuhani mkuu na kumkata 
sikio la kulia. 51 Lakini Yesu akasema: “Inatosha.” Akaligusa sikio la 
yule mtumwa akamponya. 52 Kisha Yesu akawauliza wakuu wa 
makuhani na makapteni wa hekalu na wazee waliokuja kumkamata: 
“Je, mmekuja kunikamata mkiwa na mapanga na marungu kana 
kwamba mimi ni mwizi? 53 Nilipokuwa pamoja nanyi hekaluni siku 
baada ya siku, hamkunikamata. Lakini huu ndio wakati wenu na 
mamlaka ya giza.” 


54 Ndipo wakamkamata, na kumpeleka nyumbani kwa kuhani mkuu; 
lakini Petro alikuwa akiwafuata kwa mbali. 55 Walipowasha moto 
katikati ya ua na kuketi chini pamoja, Petro alikuwa ameketi 
miongoni mwao. 56 Lakini kijakazi mmoja akamwona Petro akiwa 
ameketi kando ya moto, akamtazama kwa makini na kusema: “Mtu 
huyu pia alikuwa pamoja naye.” 5 Lakini Petro akakana, akisema: 
“Wewe mwanamke, mimi simjui.” 28 Baadaye kidogo mtu mwingine 
akamwona na kusema: “Wewe pia ni mmoja wao.” Lakini Petro 
akasema: “Mimi si mmoja wao.” 59 Baada ya saa moja hivi kupita 
mwanamume mwingine akaanza kusisitiza kwa nguvu: “Kwa hakika 
mtu huyu pia alikuwa pamoja naye, kwa maana, yeye ni Mgalilaya!” 
60 Lakini Petro akasema: “Wewe mtu, mimi sielewi unachosema.” 
Mara tu alipokuwa akisema, jogoo akawika. 61 Ndipo Bwana 
akageuka, akamtazama Petro moja kwa moja, naye Petro 
akakumbuka maneno ambayo Bwana alimwambia: “Kabla jogoo 


hajawika leo, utanikana mara tatu.” 6 Naye akaenda nje akalia kwa 
uchungu. 


63 Sasa wale wanaume waliokuwa wamemkamata Yesu wakaanza 
kumdhihaki na kumpiga; 64 na baada ya kumfunika uso wakawa 
wakisema: “Toa unabii! Ni nani aliyekupiga?” 65 Nao wakasema 
mambo mengine mengi ya kumkufuru. 


66 Kulipokuwa mchana, kikundi cha wazee wa watu, yaani, wakuu 
wa makuhani na waandishi, wakakusanyika pamoja, nao 
wakampeleka katika jumba lao la Sanhedrini, na kumwambia: 

67 “| kiwa wewe ndiye Kristo, tuambie.” Lakini akasema: “Hata 
nikiwaambia, hamtaamini hata kidogo. 68 Isitoshe, ikiwa 
ningewauliza, hamngenijibu. 69 Hata hivyo, tangu sasa Mwana wa 
binadamu ataketi kwenye mkono wa kuume wenye nguvu wa 
Mungu.” 70 Ndipo wote wakasema: “Kwa hiyo, je, wewe ndiye 
Mwana wa Mungu?” Akawajibu: “Ninyi wenyewe mnasema kwamba 
mimi ndiye.” 71 Wakasema: “Kwa nini tutafute ushahidi zaidi? Kwa 
maana sisi wenyewe tumesikia kutoka kinywani mwake.” 


A Luka 22:27 Au “anayeketi mezani.” 
A Luka 22:27 Au “mtumishi.” 
A Luka 22:27 Au “anayeketi mezani.” 


A Luka 22:27 Au “mtumishi.” 


Luka 23:1-56 


23 Kisha umati huo wote ukasimama na kumpeleka Yesu kwa Pilato. 
2 Ndipo wakaanza kumshtaki, wakisema: “Tulimkuta mtu huyu 
akipindua taifa letu na kuwakataza watu wasimlipe Kaisari kodi, 
akisema kwamba yeye mwenyewe ni Kristo mfalme.” 3 Sasa Pilato 
akamuuliza: “Je, wewe ndiye Mfalme wa Wayahudi?” Akamjibu: 
“Wewe mwenyewe unasema hivyo.” 4 Ndipo Pilato akawaambia 
wakuu wa makuhani na ule umati: “Sioni mtu huyu akiwa na kosa 
lolote.” 5 Lakini wakasisitiza wakisema: “Anawachochea watu kwa 
kufundisha katika Yudea yote, kuanzia Galilaya mpaka hapa.” 

6 Pilato aliposikia hivyo akauliza ikiwa Yesu alikuwa Mgalilaya. 

7 Baada ya kuhakikisha kwamba alitoka katika eneo lililotawaliwa na 
Herode, akaagiza apelekwe kwa Herode, ambaye pia siku hizo 
alikuwa Yerusalemu. 


8 Herode alipomwona Yesu alifurahi sana. Kwa maana kwa muda 
mrefu alitaka kumwona Yesu kwa sababu alikuwa amesikia mengi 
kumhusu, na alitamani kumwona akifanya miujiza. 9 Basi akaanza 
kumuuliza maswali mengi, lakini Yesu hakumjibu. 10 Hata hivyo, 
wakuu wa makuhani na waandishi wakaendelea kusimama na 
kumshtaki kwa ukali. 11 Ndipo Herode na wanajeshi wake 
wakamtendea kwa dharau, naye Herode akamdhihaki kwa kumvika 
vazi la kifahari na kuagiza arudishwe kwa Pilato. 12 Siku hiyo Herode 
na Pilato wakawa marafiki, kwa maana kabla ya hapo walikuwa 
maadui. 


13 Ndipo Pilato akawaita wakuu wa makuhani, watawala, na watu, 
14 akawaambia: “Mliniletea mtu huyu mkisema anachochea watu 
kuasi. Tazama! Nilimhoji mbele yenu lakini sikupata msingi wa 


mashtaka yenu dhidi yake. 15 Kwa kweli, hata Herode hakupata, 
ndiyo maana alimrudisha kwetu, tazama! ni wazi hajafanya jambo 


lolote linalostahili kifo. 16 Kwa hiyo nitamwadhibu na kumfungua.” 
17? 


18 Lakini umati wote ukasema kwa sauti kubwa: “Muue mtu 
huyu,” na utufungulie Baraba!” 19 (Mtu huyo alikuwa amefungwa 
gerezani kwa sababu ya mauaji na uchochezi uliokuwa umetokea 
kumfungua Yesu. 21 Ndipo wakaanza kupiga kelele, wakisema: 
“Atundikwe mtini! Atundikwe mtini!”” 22 Akawaambia mara ya tatu: 
“Kwa nini? Amefanya kosa gani? Mimi sikuona jambo lolote 
linalofanya astahili kifo; kwa hiyo nitamwadhibu kisha nimfungue.” 
23 Lakini wakazidi kusisitiza, wakidai kwa sauti kubwa, kwamba 
auawe,” na sauti zao zikashinda. 24 Basi Pilato akaamua kutimiza 
dai lao. 25 Akamfungua yule mtu waliyemtaka, ambaye alikuwa 
amefungwa gerezani kwa sababu ya uchochezi na mauaji, lakini 
akamkabidhi Yesu mikononi mwao ili wamtendee wanavyopenda. 


26 Walipokuwa wakienda naye, wakamshika Simoni wa Kirene, 
aliyekuwa akitoka mashambani, nao wakamtwika mti wa mateso” 
aubebe na kumfuata Yesu. 27 Watu wengi walikuwa wakimfuata, 
kutia ndani wanawake waliokuwa wakijipigapiga kwa huzuni na 
kumwombolezea. 28 Yesu akawageukia wanawake hao na 
kuwaambia: “Binti za Yerusalemu, acheni kunililia. Bali jililieni ninyi 
Wenyewe na watoto wenu; 29 kwa maana tazama! siku zinakuja 
ambapo watu watasema, 'Wenye furaha ni wanawake walio tasa, na 
matiti ambayo hayakunyonyesha!' 30 Ndipo wataanza kuiambia 
milima, 'Tuangukieni! na vilima, ‘Tufunikeni! 31 Ikiwa wanafanya 
mambo haya wakati mti ni mbichi, itakuwaje utakapokauka?” 


32 Wanaume wengine wawili, wahalifu, walikuwa pia wakipelekwa 
wakauawe pamoja naye. 33 Walipofika mahali panapoitwa Fuvu la 
Kichwa, wakamtundika Yesu kwenye mti pamoja na wale wahalifu, 
mmoja upande wake wa kuume na mwingine upande wake wa 
kushoto. 34 Lakini Yesu alikuwa akisema: “Baba, wasamehe, kwa 
maana hawajui wanachofanya.” Isitoshe, wakapiga kura ili 
wagawane mavazi yake. 35 Watu walikuwa wamesimama hapo 
wakitazama. Lakini wale viongozi walikuwa wakimdhihaki na 
kusema: “Aliwaokoa wengine; mwacheni ajiokoe mwenyewe, ikiwa 
yeye ndiye Yule Aliyechaguliwa, Kristo wa Mungu.” 36 Hata wale 
wanajeshi wakamdhihaki, wakamkaribia na kumpa divai kali 

37 wakisema: “Ikiwa wewe ndiye Mfalme wa Wayahudi, jiokoe.” 

38 Kulikuwa pia na maandishi haya juu yake: “Huyu ndiye Mfalme wa 
Wayahudi.” 


39 Ndipo mmoja wa wale wahalifu waliotundikwa akaanza 
kumtukana akisema: “Wewe ndiye Kristo, sivyo? Jiokoe na utuokoe 
sisi pia!” 40 Yule mwingine akamkemea akisema: “Je, wewe 
humwogopi Mungu hata kidogo, kwa kuwa umepata hukumu ileile? 
41 Sisi tunastahili kuteseka kwa sababu ya makosa tuliyofanya; lakini 
mtu huyu hakufanya kosa lolote.” 42 Kisha akasema: “Yesu, 
unikumbuke utakapoingia katika Ufalme wako.” 43 Yesu 
akamwambia: “Kwa kweli ninakuambia leo, utakuwa pamoja nami 
katika Paradiso.” 


44 Sasa, karibu saa sita,” kukawa na giza katika nchi yote mpaka 
saa tisa,” 45 kwa sababu hakukuwa na nuru ya jua; kisha pazia la 
patakatifu likapasuka katikati. 46 Naye Yesu akapaza sauti na 
kusema: “Baba, naiweka roho yangu mikononi mwako.” Baada ya 
kusema hayo akafa.” 47 Alipoona mambo yaliyotokea, ofisa wa jeshi 


akaanza kumtukuza Mungu, akisema: “Kwa kweli mtu huyu alikuwa 
mwadilifu.” 48 Na watu wote waliokuwa wamekusanyika hapo ili 
kuona tukio hilo, walipoona mambo yaliyotukia, wakarudi nyumbani 
wakijipigapiga vifua. 49 Wale wote waliomfahamu walikuwa 
wamesimama mbali kidogo. Pia, wanawake waliokuwa wamefuatana 
naye kutoka Galilaya, walikuwa hapo na waliona mambo hayo. 


50 Na tazama! kulikuwa na mwanamume aliyeitwa Yosefu, mshiriki 
wa Baraza, ambaye alikuwa mtu mwema na mwadilifu. 51 (Mtu huyo 
hakupiga kura kuunga mkono njama na kitendo chao.) Alikuwa wa 
kutoka Arimathea, jiji la Wayudea, naye alikuwa akiungojea Ufalme 
wa Mungu. 52 Mtu huyo alienda kwa Pilato akaomba apewe mwili wa 
Yesu. 53 Naye akaushusha na kuufunga kwa kitani bora, akaulaza 
katika kaburi” lililochongwa kwenye mwamba, ambamo hakuna mtu 
aliyewahi kulazwa. 54 Ilikuwa siku ya Matayarisho, na Sabato ilikuwa 
inakaribia kuanza. 55 Lakini wanawake waliokuja naye kutoka 
Galilaya, wakaenda kutazama kaburi” na jinsi mwili wake 
ulivyolazwa, 56 kisha wakarudi kutayarisha manukato na mafuta 
yenye marashi. Lakini, bila shaka, walipumzika siku ya Sabato 
kulingana na Sheria. 


A Luka 23:17 Angalia Nyongeza A3. 

A Luka 23:18 Tnn., “Mwondoe mtu huyu.” 

A Luka 23:21 Au “Auawe kwenye mti! Auawe kwenye mti!” 
A Luka 23:23 Au “auawe kwenye mti.” 


A Luka 23:26 Angalia Kamusi. 


A Luka 23:44 Yaani, karibu saa 6 mchana. 
A Luka 23:44 Yaani, karibu saa 9 alasiri. 

A Luka 23:46 Au “akakata pumzi.” 

A Luka 23:53 Au “kaburi la ukumbusho.” 


A Luka 23:55 Au “kaburi la ukumbusho.” 


Luka 24:1-53 


24 Hata hivyo, siku ya kwanza ya juma asubuhi na mapema, 
walienda kwenye kaburi,” wakiwa na manukato waliyotayarisha. 

2 Lakini wakakuta jiwe limeviringishwa kutoka kwenye kaburi,” 3 nao 
walipoingia, hawakuupata mwili wa Bwana Yesu. 4 Wakiwa 
wameshangazwa na jambo hilo, tazama! wanaume wawili waliovaa 
mavazi yanayong'aa wakasimama kando yao. > Wanawake hao 
wakaogopa sana wakainamisha nyuso zao, basi wale wanaume 
wakawaambia: “Kwa nini mnamtafuta yule aliye hai kati ya wafu? 

6 Hayupo hapa, amefufuliwa. Kumbukeni jinsi alivyowaambia 
alipokuwa Galilaya, 7 kwamba Mwana wa binadamu lazima atiwe 
mikononi mwa wenye dhambi na kuuawa kwenye mti na siku ya tatu 
afufuliwe.” 8 Ndipo wakakumbuka maneno yake, 9 wakarudi kutoka 
kaburini,” wakawaambia mambo hayo yote wale 11 na wengine 
wote. 10 Walikuwa Maria Magdalene, Yoana, na Maria mama ya 
Yakobo. Pia, wanawake wengine waliokuwa pamoja nao 
waliwaambia mitume mambo hayo. 11 Hata hivyo, waliyaona 
maneno hayo kama upuuzi, nao hawakuwaamini wanawake hao. 


12 Lakini Petro akatoka, akakimbia hadi kwenye kaburi,” na 
alipoinama mbele, akaona vile vitambaa vya kitani peke yake. Kwa 
hiyo akaondoka akiwa ameshangazwa na mambo yaliyotokea. 


13 Lakini tazama! siku hiyohiyo wanafunzi wawili walikuwa wakisafiri 


Yerusalemu, 14 nao walikuwa wakizungumza kuhusu mambo hayo 
yote yaliyotukia. 


15 Sasa walipokuwa wakiongea na kujadiliana kuhusu mambo hayo, 
Yesu akakaribia na kuanza kutembea pamoja nao, 16 lakini macho 


yao yalizuiwa wasiweze kumtambua. 17 Akawauliza: “Ni mambo gani 
haya mnayojadiliana huku mkitembea?” Nao wakasimama tuli, 
wakiwa na huzuni. 18 Yule aliyeitwa Kleopa akamjibu: “Je, wewe ni 
mgeni anayekaa peke yake Yerusalemu hivi kwamba hujui” mambo 
ambayo yametukia huko siku hizi?” 19 Akawauliza: “Mambo gani?” 
Wakamjibu: “Kuhusu Yesu Mnazareti, yule nabii aliyefanya miujiza 
na kusema maneno yenye nguvu mbele za Mungu na watu wote; 
20 na jinsi wakuu wa makuhani wetu na watawala walivyomtoa ili 
ahukumiwe kifo, kisha wakamtundika kwenye mti. 21 Tulitazamia 
kwamba yeye ndiye angekomboa Israeli. Ndiyo, isitoshe hii ni siku 
ya tatu tangu mambo hayo yatokee. 22 Pia, wanawake fulani 
miongoni mwetu walitushangaza, kwa sababu walienda mapema 
kwenye kaburi” 23 na walipokosa kuuona mwili wake, wakarudi 
wakisema pia waliona maono yasiyo ya kawaida ya malaika 
waliowaambia kwamba Yesu yuko hai. 24 Kisha baadhi ya wenzetu 
wakaenda kwenye kaburi,” wakalikuta kama vile wale wanawake 
walivyosema, lakini hawakumwona.” 


25 Basi akawaambia: “Enyi wasio na akili na wagumu kuamini 
mambo yote yaliyosemwa na manabii! 26 Je, haikuwa lazima Kristo 
kupatwa na mateso haya kisha aingie kwenye utukufu wake?” 

27 Naye akawafafanulia kuanzia Musa na Manabii wote, mambo 
yote ambayo Maandiko yalisema kumhusu. 


akajifanya kana kwamba anaendelea na safari. 29 Lakini wakamsihi 
asiende, wakisema: “Kaa pamoja nasi, kwa sababu ni jioni, na siku 
inakaribia kwisha.” Basi akaingia ili akae pamoja nao. 30 Naye 
alipokuwa akila” pamoja nao akauchukua mkate, akaubariki, 
akaumega na kuanza kuwapa. 31 Ndipo macho yao yakafunguliwa 


kikamili nao wakamtambua; lakini akatoweka. 32 Wakaambiana: “Je, 
mioyo yetu haikuwa ikiwaka alipokuwa akizungumza nasi 
barabarani, na alipokuwa akitufungulia” Maandiko waziwazi?” 33 Saa 
hiyohiyo wakaondoka na kurudi Yerusalemu, wakawakuta wale 11 

na watu waliokusanyika pamoja nao, 34 wakasema: “Kwa kweli 
Bwana alifufuliwa naye alimtokea Simoni!” 35 Kisha wakasimulia 
mambo yaliyotokea barabarani na jinsi walivyomtambua alipoumega 
mkate. 


36 Walipokuwa wakisema mambo hayo Yesu akasimama katikati yao 
na kuwaambia: “Na muwe na amani.” 37 Lakini kwa sababu 
walikuwa wameshtuka na kuogopa, walidhani kwamba wanaona 
roho. 38 Basi akawauliza: “Kwa nini mnahangaika, na kwa nini mna 
shaka mioyoni mwenu? 39 Angalieni mikono na miguu yangu, 
kwamba ni mimi; niguseni mwone, kwa maana roho haina nyama na 
mifupa kama vile mnavyoona nilivyo.” 40 Alipokuwa akisema hayo, 
akawaonyesha mikono yake na miguu yake. 41 Wakiwa bado 
hawaamini kwa sababu ya shangwe nyingi na mshangao, 
akawauliza: “Mna chakula chochote hapa?” 42 Basi wakampa 
kipande cha samaki wa kuchomwa, 43 akakichukua, akala 
wakimtazama. 


44 Kisha akawaambia: “Haya ndiyo maneno niliyowaambia 
nilipokuwa bado pamoja nanyi, kwamba mambo yote yaliyoandikwa 
kunihusu katika Sheria ya Musa, Manabii, na Zaburi lazima 
yatimizwe.” 45 Ndipo akafungua akili zao ili waelewe kabisa maana 
ya Maandiko, 46 naye akawaambia: “Imeandikwa kwamba Kristo 
atateseka na kufufuliwa kutoka kwa wafu siku ya tatu, 47 na kwa 
msingi wa jina lake, toba kwa msamaha wa dhambi ingehubiriwa 
katika mataifa yote—kuanzia Yerusalemu. 48 Ninyi mtakuwa 


mashahidi wa mambo haya. 49 Na tazama! Nitawatumia kile 
ambacho Baba yangu ameahidi. Hata hivyo, kaeni jijini mpaka 
mtakapovikwa nguvu kutoka juu.” 


50 Kisha akawaongoza mpaka Bethania, naye akainua mikono yake 
na kuwabariki. 51 Alipokuwa akiwabariki akatenganishwa nao, 
akaanza kuchukuliwa juu mbinguni. 52 Wakamsujudia” na kurudi 
Yerusalemu wakiwa na shangwe kubwa. 53 Nao walikuwa hekaluni 
kila siku wakimsifu Mungu. 


A Luka 24:1 Au “kaburi la ukumbusho.” 

A Luka 24:2 Au “kaburi la ukumbusho.” 

A Luka 24:9 Au “kwenye kaburi la ukumbusho.” 
A Luka 24:12 Au “kaburi la ukumbusho.” 


A Luka 24:13 Tnn., “stadia 60.” Stadia moja ilikuwa sawa na mita 185 
(futi 606.95). Angalia Nyongeza B14. 


^ Luka 24:18 Au labda, “Je, wewe ni mgeni pekee katika Yerusalemu 
ambaye hajui?” 


^ Luka 24:22 Au “kaburi la ukumbusho.” 

^ Luka 24:24 Au “kaburi la ukumbusho.” 

^ Luka 24:30 Au “alipokuwa ameketi mezani.” 
^ Luka 24:32 Au “akitufafanulia.” 


^ Luka 24:52 Au “Wakamwinamia.” 


YOHANA 


YALIYOMO 


Neno akawa mwili (1-18) 

Ushahidi uliotolewa na Yohana Mbatizaji (19-28) 
Yesu, Mwanakondoo wa Mungu (29-34) 
Wanafunzi wa kwanza wa Yesu (35-42) 


Filipo na Nathanaeli (43-51) 


Harusi huko Kana; abadili maji kuwa divai (1-12) 
Yesu asafisha hekalu (13-22) 


Yesu anajua kilicho ndani ya mwanadamu (23-25) 


Yesu na Nikodemo (1-21) 


Kuzaliwa tena (3-8) 
Mungu aliupenda ulimwengu (16) 
Yohana atoa ushahidi wa mwisho kumhusu Yesu (22-30) 


Yule aliyetoka juu (31-36) 


4 
Yesu na mwanamke Msamaria (1-38) 


Mwabudu Mungu “kwa roho na kweli” (23, 24) 
Wasamaria wengi wamwamini Yesu (39-42) 


Yesu amponya mwana wa Ofisa (43-54) 


Mwanamume mgonjwa aponywa Bethzatha (1-18) 
Yesu apewa mamlaka na baba yake (19-24) 
Wafu watasikia sauti ya Yesu (25-30) 


Ushahidi kumhusu Yesu (31-47) 


Yesu alisha wanaume 5,000 (1-15) 
Yesu atembea juu ya maji (16-21) 
Yesu ndiye “mkate wa uzima” (22-59) 


Wengi wakwazwa na maneno ya Yesu (60-71) 


Yesu akiwa kwenye Sherehe ya Vibanda (1-13) 


Yesu afundisha kwenye sherehe (14-24) 


Maoni mbalimbali kumhusu Yesu (25-52) 


Baba hutoa ushahidi kumhusu Yesu (12-30) 


Yesu ndiye “nuru ya ulimwengu” (12) 


Watoto wa Abrahamu (31-41) 


“Kweli itawaweka ninyi huru” (32) 
Watoto wa Ibilisi (42-47) 
Yesu na Abrahamu (48-59) 
9 
Yesu amponya mwanamume aliyezaliwa kipofu (1-12) 


Mafarisayo wamuuliza maswali mwanamume aliyeponywa (13- 
34) 


Upofu wa Mafarisayo (35-41) 
10 


Mchungaji na kondoo (1-21) 


Yesu ndiye mchungaji mwema (11-15) 
“Nina kondoo wengine” (16) 


Wayahudi wakutana na Yesu kwenye Sherehe ya Wakfu (22-39) 


Wayahudi wengi wakataa kuamini (24-26) 


“Kondoo wangu husikiliza sauti yangu” (27) 
Mwana yuko katika muungano na Baba (30, 38) 
Watu wengi ng'ambo ya Yordani waamini (40-42) 
11 
Kifo cha Lazaro (1-16) 
Yesu awafariji Martha na Maria (17-37) 
Yesu amfufua Lazaro (38-44) 
Njama ya kumuua Yesu (45-57) 
12 
Maria ammiminia Yesu mafuta miguuni (1-11) 
Yesu aingia kwa kishindo (12-19) 
Yesu atabiri kifo chake (20-37) 
Ukosefu wa imani wa Wayahudi watimiza unabii (38-43) 
Yesu alikuja kuuokoa ulimwengu (44-50) 
13 
Yesu aosha miguu ya wanafunzi wake (1-20) 
Yesu amtambulisha Yuda kuwa msaliti (21-30) 


Amri mpya (31-35) 


“Mkiwa na upendo miongoni mwenu” (35) 


Yesu atabiri Petro atamkana (36-38) 


14 
Yesu ndiye njia pekee ya kumkaribia Mungu (1-14) 
‘Mimi ndiye njia, kweli, na uzima’ (6) 
Yesu awaahidi wanafunzi roho takatifu (15-31) 
“Baba ni mkuu kuliko mimi” (28) 
15 
Mfano wa mzabibu wa kweli (1-10) 


Amri ya kuonyesha upendo kama wa Kristo (11-17) 


“Hakuna aliye na upendo mkuu kuliko huu’ (13) 
Ulimwengu unawachukia wanafunzi wa Yesu (18-27) 
16 
Wanafunzi wa Yesu watakabili kifo (1-4a) 
Kazi ya roho takatifu (4b-16) 
Huzuni ya wanafunzi itageuka kuwa shangwe (17-24) 


Yesu aushinda Ulimwengu (25-33) 


17 


Yesu asali mara ya mwisho akiwa na wanafunzi wake (1-26) 


Uzima wa milele ndio huu, kumjua Mungu (3) 
Wakristo si sehemu ya ulimwengu (14-16) 
“Neno lako ni kweli” (17) 
“Nimewajulisha jina lako” (26) 
18 
Yuda amsaliti Yesu (1-9) 
Petro atumia upanga (10, 11) 
Yesu apelekwa kwa Anasi (12-14) 
Petro amkana Yesu mara ya kwanza (15-18) 
Yesu mbele ya Anasi (19-24) 
Petro amkana Yesu mara ya pili na ya tatu (25-27) 
Yesu mbele ya Pilato (28-40) 
“Ufalme wangu si sehemu ya ulimwengu huu” (36) 
19 
Yesu apigwa na kudhihakiwa (1-7) 
Pilato amuuliza tena Yesu maswali (8-16a) 


Yesu atundikwa kwenye mti huko Golgotha (16b-24) 


Yesu amfanyia mama yake maandalizi (25-27) 
Yesu afa (28-37) 
Yesu azikwa (38-42) 

20 
Kaburi tupu (1-10) 
Yesu amtokea Maria Magdalene (11-18) 
Yesu awatokea wanafunzi wake (19-23) 
Tomasi awa na shaka lakini baadaye asadikishwa (24-29) 
Kusudi la kitabu hiki cha kukunjwa (30, 31) 

21 
Yesu awatokea wanafunzi wake (1-14) 


Petro amhakikishia Yesu kwamba anampenda (15-19) 


“Lisha kondoo wangu wadogo” (17) 
Wakati ujao wa mwanafunzi aliyependwa na Yesu (20-23) 


Umalizio (24, 25) 


Yohana 1:1-51 


KULINGANA NA YOHANA 


1 Hapo mwanzo Neno alikuwako, naye Neno alikuwa pamoja na 
Mungu, na Neno alikuwa mungu.” 2 Mwanzoni yeye alikuwa pamoja 
na Mungu. 3 Vitu vyote vilikuja kuwako kupitia kwake, na bila yeye 
hakuna hata kitu kimoja kilichokuja kuwako. 


Kile ambacho kimekuja kuwako 4 kupitia kwake kilikuwa uzima, na 
uzima ulikuwa nuru ya wanadamu. > Nuru inang'aa gizani, lakini giza 
halijaishinda. 


6 Kuna mtu aliyetumwa akiwa mwakilishi wa Mungu; jina lake 
lilikuwa Yohana. 7 Mtu huyo alikuja akiwa shahidi, ili atoe ushahidi 
kuhusu nuru, ili watu wa namna zote waamini kupitia kwake. 8 Yeye 
hakuwa nuru hiyo, bali alikuja kutoa ushahidi kuhusu nuru hiyo. 


9 Nuru ya kweli inayowaangazia watu wa aina zote ilikuwa karibu 
kuja ulimwenguni. 10 Alikuwa ulimwenguni, nao ulimwengu ulikuja 
kuwako kupitia kwake, lakini ulimwengu haukumjua. 11 Alikuja 
nyumbani kwake mwenyewe, lakini watu wake mwenyewe 
hawakumkubali. 12 Hata hivyo, wale wote waliompokea, aliwapa 
mamlaka ya kuwa watoto wa Mungu, kwa sababu walikuwa na 
imani” katika jina lake. 13 Nao hawakuzaliwa kutokana na damu, 
wala mapenzi ya mwili au mapenzi ya mwanadamu, bali kutokana 
na Mungu. 


14 Kwa hiyo Neno akawa mwili, akakaa kati yetu, nasi tukauona 
utukufu wake, utukufu ulio kama wa mwana mzaliwa pekee kutoka 
kwa baba; naye alikuwa amejaa kibali cha Mungu” na kweli. 


15 (Yohana alitoa ushahidi kumhusu, ndiyo, alisema kwa sauti 
kubwa: “Huyu ndiye niliyesema kumhusu, 'Yule anayekuja nyuma 
yangu amenitangulia, kwa maana alikuwapo kabla yangu.”) 16 Kwa 
maana sote tulipokea kutokana na wingi alio nao, hata fadhili 
zisizostahiliwa juu ya fadhili zisizostahiliwa. 17 Kwa sababu Sheria 
ilitolewa kupitia Musa, lakini fadhili zisizostahiliwa na kweli zilikuja 
kupitia Yesu Kristo. 18 Hakuna mwanadamu ambaye amemwona 
Mungu wakati wowote; mungu mzaliwa pekee aliye kando ya Baba,” 
ndiye ameeleza kumhusu. 


19 Huu ndio ushahidi aliotoa Yohana, Wayahudi walipowatuma 
makuhani na Walawi kutoka Yerusalemu wakamuulize: “Wewe ni 
nani?” 20 Naye akakiri na hakukana, akisema: “Mimi siye Kristo.” 

21 Nao wakamuuliza: “Basi, wewe ni nani? Je, wewe ndiye Eliya?” 
Je, wewe ndiye yule Nabii?” Akajibu: “Hapana!” 
22 Kwa hiyo wakamwambia: “Wewe ni nani? Tuambie ili tupate jibu 


33 ce 


Akajibu: “Mimi siye. 


la kuwapa wale waliotutuma. Unasema nini juu yako mwenyewe?” 
23 Akasema: “Mimi ni mtu anayepaza sauti nyikani, 'Nyoosheni njia 
ya Yehova,” kama alivyosema nabii Isaya.” 24 Sasa wale 
waliotumwa walitoka kwa Mafarisayo. 25 Basi wakamuuliza: “Kwa 
nini unabatiza ikiwa wewe si Kristo au Eliya au yule Nabii?” 

26 Yohana akawajibu: “Mimi ninabatiza katika maji. Kuna mtu 
aliyesimama miongoni mwenu msiyemjua, 2” yule anayekuja nyuma 
yangu, ambaye sistahili kufungua kamba za viatu vyake.” 28 Mambo 
hayo yalifanyika huko Bethania ng'ambo ya Yordani, ambako 
Yohana alikuwa akibatiza watu. 


29 Siku iliyofuata alimwona Yesu akimjia, naye akasema: “Ona, 
Mwanakondoo wa Mungu ambaye huondoa dhambi ya ulimwengu! 
30 Huyu ndiye niliyesema kumhusu: ‘Nyuma yangu anakuja 


mwanamume ambaye amenitangulia, kwa sababu alikuwapo kabla 
yangu. 31 Hata mimi sikumjua, lakini nilikuja kubatiza katika maji ili 
afunuliwe kwa Israeli.” 32 Yohana pia alitoa ushahidi akisema: 
“Niliona roho ikishuka kama njiwa kutoka mbinguni, nayo ikakaa juu 
yake. 33 Hata mimi sikumjua, bali Yule aliyenituma nikabatize katika 
maji aliniambia: ‘Yeyote ambaye utaona roho ikishuka na kukaa juu 
yake, huyo ndiye anayebatiza kwa roho takatifu.' 34 Mimi nimeona, 
nami nimetoa ushahidi kwamba huyo ndiye Mwana wa Mungu.” 


35 Tena siku iliyofuata, Yohana alikuwa amesimama pamoja na 
wawili kati ya wanafunzi wake. 36 Alipomtazama Yesu akipita 
akasema: “Ona, Mwanakondoo wa Mungu!” 37 Wanafunzi hao wawili 
walipomsikia akisema hivyo, wakamfuata Yesu. 38 Ndipo Yesu 
akageuka na alipowaona wakimfuata, akawauliza: “Mnatafuta nini?” 
Wakamwambia: “Rabi (neno ambalo linapotafsiriwa linamaanisha, 
“Mwalimu”), unakaa wapi?” 39 Akawaambia: “Njooni, nanyi mtaona.” 
Basi wakaenda na kuona mahali alipokuwa akikaa, nao wakakaa 
pamoja naye siku hiyo; ilikuwa karibu saa kumi.” 40 Andrea, ndugu 
ya Simoni Petro alikuwa mmoja wa wale wawili waliosikia mambo 
aliyosema Yohana na kumfuata Yesu. 41 Kwanza alimpata Simoni 
ndugu yake na kumwambia: “Tumempata Masihi” (neno ambalo 
linapotafsiriwa linamaanisha, “Kristo”), 42 kisha akampeleka kwa 
Yesu. Yesu akamtazama na kumwambia: “Wewe ni Simoni mwana 
wa Yohana; utaitwa Kefa” (linalotafsiriwa kuwa, “Petro”). 


43 Siku iliyofuata Yesu alitaka kwenda Galilaya. Basi akamkuta Filipo 
na kumwambia: “Njoo uwe mfuasi wangu.” 44 Filipo alitoka 
Bethsaida, jiji walilotoka Andrea na Petro. 45 Filipo akamkuta 
Nathanaeli na kumwambia: “Tumempata yule ambaye Musa, katika 
Sheria, na Manabii waliandika kumhusu: Yesu, mwana wa Yosefu, 


kutoka Nazareti.” 46 Lakini Nathanaeli akamuuliza: “Je, kitu chochote 
kizuri kinaweza kutoka Nazareti?” Filipo akamjibu: “Njoo uone.” 

47 Yesu alipomwona Nathanaeli akija, akasema hivi kumhusu: “Ona, 
Mwisraeli kwa hakika ambaye hamna udanganyifu ndani yake.” 

48 Nathanaeli akamuuliza: “Umenijuaje?” Yesu akamjibu: “Nilikuona 
ulipokuwa chini ya mtini, kabla ya Filipo kukuita.” 49 Nathanaeli 
akamwambia: “Rabi, wewe ni Mwana wa Mungu, wewe ni Mfalme 
wa Israeli.” 50 Yesu akasema: “Je, unaamini kwa sababu 
nimekuambia nilikuona chini ya mtini? Utaona mambo makubwa 
kuliko haya.” 51 Kisha akamwambia: “Kwa kweli ninawaambia, 
mtaona mbingu imefunguliwa na malaika wa Mungu wakipanda na 
kushuka kwa Mwana wa binadamu.” 


A Yoh. 1:1 Au “alikuwa wa kimungu.” 
A Yoh. 1:12 Au “walionyesha imani.” 
^ Yoh. 1:14 Au “alijaa fadhili zisizostahiliwa.” 


A Yoh. 1:18 Au “kifuani pa Baba.” Inamaanisha mahali pa heshima ya 
pekee au pendeleo.” 


^ Yoh. 1:23 Angalia Nyongeza A5. 


A Yoh. 1:39 Yaani, karibu saa 10 jioni. 


Yohana 2:1-25 


2 Basi siku ya tatu kulikuwa na karamu ya ndoa katika Kana ya 
Galilaya, na mama ya Yesu alikuwa huko. 2 Yesu na wanafunzi wake 
pia walikuwa wamealikwa kwenye karamu hiyo ya ndoa. 


3 Divai ilipopungua mama ya Yesu akamwambia: “Hawana divai.” 

4 Lakini Yesu akamjibu: “Mwanamke, jambo hilo linatuhusuje mimi 
na wewe?” Bado saa yangu haijafika.” > Mama yake akawaambia 
wahudumu: “Fanyeni lolote atakalowaambia.” 6 Kulikuwa na mitungi 
sita ya maji hapo kulingana na sheria za utakaso za Wayahudi, kila 
mmoja ulikuwa na uwezo wa kuchukua vipimo” viwili au vitatu vya 
maji. 7 Yesu akawaambia: “Ijazeni mitungi hiyo maji.” Nao wakaijaza 
pomoni. $ Akawaambia: “Choteni kidogo na kumpelekea msimamizi 
wa karamu.” Basi wakampelekea. 9 Msimamizi wa karamu alipoonja 
maji yaliyokuwa yamegeuzwa kuwa divai, bila kujua divai ilitoka wapi 
(lakini wahudumu waliokuwa wamechota maji hayo walijua), 
akamwita bwana harusi 10 akamwambia: “Kila mtu hutoa divai nzuri 
kwanza, kisha hutoa divai hafifu wakati ambapo watu wameingiwa 
na kileo. Lakini wewe umehifadhi divai nzuri mpaka sasa.” 11 Yesu 
alifanya muujiza huo wake wa kwanza katika Kana ya Galilaya, kwa 
hiyo akaonyesha utukufu wake, na wanafunzi wake wakamwamini. 


12 Baada ya hayo, Yesu, mama yake, ndugu zake, na wanafunzi 
wake wakashuka kwenda Kapernaumu, lakini hawakukaa huko siku 
nyingi. 

13 Pasaka ya Wayahudi ilikuwa imekaribia, basi Yesu akapanda 
kwenda Yerusalemu. 14 Alipoingia hekaluni akakuta watu wakiuza 
ng'ombe, kondoo, na njiwa, pia, wale waliobadili pesa walikuwa 
kwenye viti vyao. 15 Basi akatengeneza mjeledi wa kamba na 


kuwafukuza hekaluni wote waliokuwa na kondoo na ng'ombe, 
akamwaga sarafu za wale waliobadili pesa na kupindua meza zao. 
16 Akawaambia wale waliokuwa wakiuza njiwa: “Ondoeni vitu hivi 
hapa! Acheni kuifanya nyumba ya Baba yangu kuwa nyumba ya 
biashara!”” 17 Wanafunzi wake wakakumbuka kwamba imeandikwa: 
“Bidii kwa ajili ya nyumba yako itanila.” 


18 Kwa hiyo, Wayahudi wakamuuliza: “Utatuonyesha ishara gani, 
kwa maana unafanya mambo haya?” 19 Yesu akawajibu: “Libomoeni 
hekalu hili, na kwa siku tatu nitalisimamisha.” 20 Kisha Wayahudi 
wakasema: “Hekalu hili lilijengwa kwa miaka 46, je, wewe 
utalisimamisha kwa siku tatu?” 21 Lakini alikuwa akizungumza 
kuhusu hekalu la mwili wake. 22 Hata hivyo, alipofufuliwa kutoka kwa 
wafu, wanafunzi wake wakakumbuka alikuwa akisema jambo hilo, 
nao wakaamini andiko na maneno ambayo Yesu alikuwa amesema. 


23 Hata hivyo, alipokuwa Yerusalemu kwenye sherehe ya Pasaka, 
watu wengi wakamwamini, kwa sababu waliona miujiza aliyokuwa 
akifanya. 24 Lakini Yesu alijihadhari nao kwa sababu aliwajua wote 
25 na hakuhitaji mtu yeyote atoe ushahidi kuhusu mwanadamu, kwa 
maana alijua kilicho ndani ya mwanadamu. 


A Yoh. 2:4 Tnn., “Nina nini nawe, mwanamke?” Hii ni nahau au 
msemo unaoonyesha kukataa jambo. Matumizi ya neno 
“mwanamke” hayaonyeshi ukosefu wa heshima. 


A Yoh. 2:6 Yaelekea kipimo hicho kilikuwa bathi iliyokuwa sawa na 
lita 22. Angalia Nyongeza B14. 


^ Yoh. 2:16 Au “soko.” 


Yohana 3:1-36 


3 Kulikuwa na Farisayo aliyeitwa Nikodemo, mtawala wa Wayahudi. 
2 Alienda kwa Yesu usiku na kumwambia: “Rabi, tunajua kwamba 
wewe ni mwalimu na umetoka kwa Mungu, kwa maana hakuna 
anayeweza kufanya miujiza kama unayofanya isipokuwa Mungu awe 
pamoja naye.” 3 Yesu akamwambia: “Kwa kweli ninakuambia, mtu 
asipozaliwa tena,” hawezi kuuona Ufalme wa Mungu.” 4 Nikodemo 
akamuuliza: “Mtu akiwa mzee anawezaje kuzaliwa tena? Hawezi 
kuingia tumboni mwa mama yake mara ya pili na kuzaliwa, sivyo?” 

> Yesu akajibu: “Kwa kweli ninakuambia, mtu asipozaliwa kwa maji 
na roho, hawezi kuingia katika Ufalme wa Mungu. $ Kile ambacho 
kimezaliwa kwa mwili ni mwili, na kile ambacho kimezaliwa kwa roho 
ni roho. 7 Usishangae kwa sababu nimekuambia: Lazima ninyi 
mzaliwe tena. $ Upepo huvuma mahali unapotaka, nawe unasikia 
ukivuma, lakini hujui mahali unapotoka wala mahali unapoenda. 
Ndivyo alivyo kila mtu ambaye amezaliwa kwa roho.” 


9 Nikodemo akamuuliza: “Mambo haya yanawezekanaje?” 10 Yesu 
akamjibu: “Je, wewe ni mwalimu wa Israeli na bado hujui mambo 
haya? 11 Kwa kweli ninakuambia, yale tunayojua tunayasema, na 
yale ambayo tumeyaona tunatoa ushahidi kuyahusu, lakini ninyi 
hampokei ushahidi tunaotoa. 12 Ikiwa nimewaambia mambo ya 
duniani na bado hamyaamini, mtawezaje kuamini nikiwaambia 
mambo ya mbinguni? 13 Isitoshe, hakuna mtu aliyepanda kwenda 
mbinguni ila yule aliyeshuka kutoka mbinguni, yaani, Mwana wa 
binadamu. 14 Kama vile Musa alivyoinua nyoka nyikani, ndivyo 
Mwana wa binadamu atakavyoinuliwa, 15 ili kila mtu anayemwamini 
apate uzima wa milele. 


16 “Kwa maana, Mungu aliupenda ulimwengu sana hivi kwamba 
akamtoa Mwana wake mzaliwa pekee, ili kila mtu anayemwamini” 
asiangamizwe bali awe na uzima wa milele. 17 Kwa maana Mungu 
hakumtuma Mwanawe ulimwenguni ili auhukumu ulimwengu, bali 
ulimwengu uokolewe kupitia kwake. 18 Yeyote anayemwamini” 
hatahukumiwa. Yeyote ambaye hamwamini amehukumiwa tayari, 
kwa sababu hana imani” katika jina la Mwana mzaliwa pekee wa 
Mungu. 19 Basi huu ndio msingi wa hukumu: kwamba nuru imekuja 
ulimwenguni, lakini watu wamependa giza badala ya nuru, kwa 
maana matendo yao yalikuwa maovu. 20 Kwa maana yeyote 
ambaye huzoea kutenda mambo maovu huchukia nuru na haji 
kwenye nuru, ili matendo yake yasikaripiwe.” 21 Lakini yeyote 
ambaye hufanya yaliyo ya kweli huja kwenye nuru, ili matendo yake 
yafunuliwe kwamba yamefanywa kulingana na Mungu.” 


22 Baada ya mambo haya, Yesu na wanafunzi wake wakaenda 
katika maeneo ya mashambani ya Yudea, naye akakaa pamoja nao 
huko kwa muda fulani, akiwabatiza watu. 23 Lakini Yohana pia 
alikuwa akibatiza huko Ainoni karibu na Salimu, kwa sababu 
kulikuwa na maji mengi huko, na watu walikuwa wakija na 
kubatizwa; 24 kwa maana bado Yohana hakuwa amefungwa 
gerezani. 


25 Wanafunzi wa Yohana walibishana na Myahudi fulani kuhusu 
utakaso. 26 Kwa hiyo wakaja kwa Yohana na kumwambia: “Rabi, 
mtu aliyekuwa pamoja nawe ng'ambo ya Yordani, ambaye ulitoa 
ushahidi kumhusu, anabatiza na watu wote wanaenda kwake.” 
27 Yohana akawaambia: “Mtu hawezi kupokea kitu chochote 
isipokuwa awe amepewa kutoka mbinguni. 28 Ninyi wenyewe 
mlishuhudia kwamba nilisema, 'Mimi si Kristo, bali, nimetumwa 


nimtangulie.' 29 Yule aliye na bibi harusi ndiye bwana harusi. Hata 
hivyo, rafiki ya bwana harusi, anaposimama na kumsikia, 
anashangilia sana kwa sababu ya sauti ya bwana harusi. Kwa hiyo 
shangwe yangu imekamilishwa. 30 Huyo lazima aendelee 
kuongezeka, lakini mimi lazima niendelee kupungua.” 


31 Yule anayetoka juu yuko juu ya watu wote. Yule anayetoka 
duniani, ni wa kutoka duniani na husema kuhusu mambo ya duniani. 
Yule anayetoka mbinguni, yuko juu ya watu wote. 32 Yeye hutoa 
ushahidi kuhusu mambo aliyoona na kusikia, lakini hakuna mtu 
anayekubali ushahidi wake. 33 Yeyote ambaye ameukubali ushahidi 
wake ametia muhuri wake” kwamba Mungu ni wa kweli. 34 Yule 
ambaye Mungu amemtuma husema maneno ya Mungu, kwa maana 
Mungu hutoa roho yake kwa wingi.” 35 Baba anampenda Mwana 
naye amekabidhi vitu vyote mkononi mwake. 36 Yule anayemwamini 
Mwana ana uzima wa milele; yule asiyemtii Mwana hataona uzima, 
bali ghadhabu ya Mungu hukaa juu yake. 


A Yoh. 3:3 Au labda, “asipozaliwa kutoka juu.” 

A Yoh. 3:16 Au “anayeonyesha kwamba anamwamini.” 
^ Yoh. 3:18 Au “anayeonyesha imani.” 

A Yoh. 3:18 Au “haonyeshi imani.” 

A Yoh. 3:20 Au “yasifunuliwe.” 

^ Yoh. 3:33 Au “amethibitisha.” 


A Yoh. 3:34 Au “hatoi roho kwa kipimo.” 


Yohana 4:1-54 


4 Bwana alipojua kwamba Mafarisayo walikuwa wamesikia kuwa 
Yesu alikuwa akifanya na kubatiza wanafunzi wengi kuliko Yohana— 
2 ingawa Yesu hakubatiza bali wanafunzi wake ndio waliokuwa 
wakibatiza— 3 akaondoka Yudea na kuelekea tena Galilaya. 4 Lakini 
alipaswa kupitia Samaria. > Basi akafika katika jiji moja la Samaria 
linaloitwa Sikari, lililokuwa karibu na shamba ambalo Yakobo alimpa 
Yosefu mwana wake. $ Kisima cha Yakobo kilikuwa hapo. Basi Yesu, 
kwa kuwa alikuwa amechoka kwa sababu ya safari, akaketi kando 
ya kisima hicho.” Ilikuwa karibu saa sita.” 


7 Mwanamke Msamaria akaja kuteka maji. Yesu akamwambia: 
“Naomba maji ninywe.” 8 (Kwa maana wanafunzi wake walikuwa 
Msamaria akamuuliza: “Wewe ni Myahudi, nami ni mwanamke 
Msamaria, unawezaje kuniomba maji ya kunywa?” (Kwa maana 
Wayahudi hawashirikiani na Wasamaria.) 10 Yesu akamjibu: “Kama 
ungejua zawadi ya bure inayotoka kwa Mungu na ni nani ambaye 
anakuambia, ‘Naomba maji ninywe, ungemwomba, naye angekupa 
maji yaliyo hai.” 11 Akamwambia: “Bwana, huna hata ndoo ya 
kutekea maji, na kisima ni kirefu. Basi, umeyatoa wapi hayo maji 
yaliyo hai? 12 Je, wewe ni mkuu kuliko babu yetu Yakobo, 
aliyetupatia kisima hiki ambacho yeye pamoja na wanawe na mifugo 
yake walikunywa maji yake?” 13 Yesu akamjibu: “Kila mtu 
anayekunywa maji haya atakuwa na kiu tena. 14 Yeyote 
atakayekunywa maji nitakayompa hatakuwa na kiu kamwe, kwa 
sababu maji ambayo nitampa yatakuwa kama chemchemi ya maji 
ndani yake, inayobubujika ili kumpa uzima wa milele.” 15 Yule 


mwanamke akamwambia: “Bwana, nipe maji hayo ili nisiwe na kiu 
tena wala nisiendelee kuja hapa kuteka maji.” 


16 Yesu akamwambia: “Nenda ukamwite mume wako uje naye 
hapa.” 17 Mwanamke huyo akajibu: “Sina mume.” Yesu 
akamwambia: “Umesema kweli kwamba huna mume. 18 Kwa maana 
umekuwa na waume watano, na mwanamume uliye naye sasa Si 
mume wako. Hapo umesema kweli.” 19 Yule mwanamke 
akamwambia: “Bwana, ninaona kwamba wewe ni nabii. 2? Mababu 
zetu waliabudu katika mlima huu, lakini ninyi mnasema tunapaswa 
kumwabudu Mungu huko Yerusalemu.” 21 Yesu akamwambia: 
“Mwanamke, niamini, saa inakuja ambayo hamtamwabudu Baba 
katika mlima huu wala kule Yerusalemu. 22 Ninyi mnaabudu 
msichokijua; sisi tunaabudu tunachokijua, kwa sababu wokovu 
huanza kwa Wayahudi. 23 Hata hivyo, saa inakuja, nayo ipo sasa, 
ambayo waabudu wa kweli watamwabudu Baba kwa roho na kweli, 
kwa maana kwa kweli, Baba anawatafuta watu wa namna hiyo 
wamwabudu. 24 Mungu ni Roho, na wale wanaomwabudu lazima 
wamwabudu kwa roho na kweli.” 25 Huyo mwanamke akamwambia: 
“Ninajua kwamba Masihi anakuja, anayeitwa Kristo. Atakapokuja, 
atatutangazia mambo yote waziwazi.” 26 Yesu akamwambia: “Mimi 
ninayezungumza nawe, ndiye.” 


27 Ndipo wanafunzi wake wakaja, wakashangaa kwa sababu 
alikuwa akiongea na mwanamke. Hata hivyo, hakuna yeyote 
aliyemuuliza: “Unatafuta nini?” au, “Kwa nini unaongea naye?” 

28 Basi, yule mwanamke akauacha mtungi wake wa maji akaenda 


31 Wakati huohuo wanafunzi walikuwa wakimhimiza: “Rabi, kula.” 
32 Lakini akawaambia: “Nina chakula ambacho hamkijui.” 33 Kwa 
hiyo wanafunzi wakaambiana: “Hakuna mtu aliyemletea chakula, 
sivyo?” 34 Yesu akawaambia: “Chakula changu ni kufanya mapenzi 
ya yule aliyenituma na kuimaliza kazi yake. 35 Je, ninyi hamsemi 
kwamba bado kuna miezi minne kabla ya mavuno? Tazama! 
Ninawaambia: Inueni macho yenu mtazame mashamba, kwamba ni 
meupe kwa ajili ya kuvunwa. Tayari 36 mvunaji anapokea mshahara 
na anakusanya matunda kwa ajili ya uzima wa milele, ili mpandaji na 
mvunaji washangilie pamoja. 37 Basi, maneno haya ni ya kweli: 
Mmoja ni mpandaji na mwingine ni mvunaji. 38 Niliwatuma mkavune 
kile ambacho hamkufanyia kazi. Wengine wamefanya kazi, nanyi 
mmefaidika kutokana na kazi yao.” 


39 Wasamaria wengi kutoka jiji hilo wakamwamini Yesu kwa sababu 
yule mwanamke alitoa ushahidi kwa kusema: “Aliniambia mambo 
yote niliyofanya.” 40 Basi Wasamaria walipomjia, wakamwomba 
akae pamoja nao, naye akakaa huko siku mbili. 41 Kwa hiyo, wengi 
zaidi wakaamini waliposikia mambo aliyosema , 42 nao 
wakamwambia yule mwanamke: “Hatuamini kwa sababu tu ya 
maneno yako; kwa maana sisi wenyewe tumesikia, na tunajua 
kwamba kwa hakika mtu huyu ndiye mwokozi wa ulimwengu.” 


43 Baada ya siku hizo mbili akaondoka na kwenda Galilaya. 44 Hata 
hivyo, Yesu alitoa ushahidi kwamba nabii haheshimiwi katika nchi 
yake. 45 Kwa hiyo, alipofika Galilaya, Wagalilaya wakamkaribisha, 
kwa sababu walikuwa wameona mambo yote aliyofanya huko 
Yerusalemu kwenye sherehe, kwa maana wao pia walikuwa 
wameenda kwenye sherehe. 


46 Kisha Yesu akaja tena Kana ya Galilaya, ambako alikuwa 
amegeuza maji kuwa divai. Basi kulikuwa na ofisa fulani wa mfalme 
ambaye mwana wake alikuwa mgonjwa huko Kapernaumu. 47 Mtu 
huyu aliposikia kwamba Yesu ametoka Yudea na kuja Galilaya, 
akamwendea na kumwomba ashuke kwenda kumponya mwanawe, 
kwa maana alikuwa karibu kufa. 48 Lakini, Yesu akamwambia: 
“Msipoona ishara na maajabu, hamtaamini kamwe.” 49 Yule ofisa wa 
mfalme akamwambia: “Bwana, twende kabla mwanangu hajafa.” 

50 Yesu akamwambia: “Rudi nyumbani; mwanao yuko hai.” Yule mtu 
akaamini maneno ambayo Yesu alimwambia, akaondoka. 51 Lakini 
akiwa njiani akakutana na watumwa wake, wakamwambia kwamba 
mwanawe yuko hai.” 52 Kwa hiyo akawauliza saa ambayo alipata 
nafuu. Wakamjibu: “Alipona homa jana saa saba.”* 5 Kwa hiyo yule 
baba akajua ilikuwa saa ileile ambayo Yesu alimwambia: “Mwanao 
yuko hai.” Basi yeye na watu wote wa nyumbani kwake wakaamini. 
54 Huo ulikuwa muujiza wa pili ambao Yesu alifanya alipotoka Yudea 
na kwenda Galilaya. 


^ Yoh. 4:6 Au “chemchemi hiyo; au mabubujiko hayo.” 
A Yoh. 4:6 Yaani, karibu saa 6 mchana. 
^ Yoh. 4:51 Au “alikuwa anapata nafuu.” 


^ Yoh. 4:52 Yaani, karibu saa 7 mchana. 


Yohana 5:1-47 


5 Baada ya hayo kulikuwa na sherehe ya Wayahudi, na Yesu 
akapanda kwenda Yerusalemu. 2 Huko Yerusalemu kwenye Lango 
la Kondoo kulikuwa na dimbwi lililoitwa kwa Kiebrania Bethzatha, 
lenye safu tano za nguzo. 3 Wagonjwa wengi, vipofu, vilema, na 
wenye viungo vilivyopooza walikuwa wamelala hapo. 4” —— 

> Lakini hapo palikuwa na mtu fulani aliyekuwa mgonjwa kwa miaka 
38. 6 Yesu alipomwona mtu huyo amelala hapo, na akijua kwamba 
alikuwa mgonjwa kwa muda mrefu, akamuuliza: “Je, unataka 
kupona?” 7 Mgonjwa huyo akamjibu: “Bwana, sina mtu wa kuniweka 
ndani ya dimbwi maji yanapotibuliwa, lakini ninapotaka kuingia, mtu 
mwingine huingia kabla yangu.” $ Yesu akamwambia: “Simama! 
Chukua mkeka wako,” utembee.” 9 Mtu huyo akapona mara moja, 
akabeba mkeka wake?” na kuanza kutembea. 


Hiyo ilikuwa siku ya Sabato. 10 Basi Wayahudi wakaanza 
kumwambia mtu huyo aliyeponywa: “Ni Sabato, hupaswi kubeba 
mkeka.” 11 Lakini akawajibu: “Yule aliyeniponya aliniambia, ‘Beba 
mkeka?” wako utembee.” 12 Wakamuuliza: “Ni nani huyo 
aliyekuambia, ‘Beba mkeka wako utembee”'?” 13 Lakini mwanamume 
huyo aliyeponywa hakujua ni nani, kwa maana Yesu alikuwa 
ameingia katika umati uliokuwa hapo. 


14 Baadaye, Yesu alimkuta hekaluni akamwambia: “Ona, sasa 
umepona. Usifanye dhambi tena, ili usipatwe na jambo baya zaidi.” 
15 Yule mtu akaenda na kuwaambia Wayahudi kwamba Yesu ndiye 
aliyemponya. 16 Kwa hiyo Wayahudi walikuwa wakimtesa Yesu, kwa 
sababu alikuwa akifanya mambo hayo siku ya Sabato. 17 Lakini 
akawajibu: “Baba yangu anaendelea kufanya kazi mpaka sasa, nami 


ninaendelea kufanya kazi.” 18 Basi Wayahudi wakazidi kutafuta njia 
ya kumuua, kwa sababu hakuwa tu akivunja Sabato bali pia alikuwa 
akimwita Mungu Baba yake, akijifanya kuwa sawa na Mungu. 


19 Kwa hiyo, Yesu akawajibu: “Kwa kweli ninawaambia, Mwana 
hawezi kufanya hata jambo moja kwa uamuzi wake mwenyewe, ila 
tu lile analomwona Baba akifanya. Kwa maana mambo yote ambayo 
Baba hufanya, vivyo hivyo Mwana hufanya mambo hayo. 20 Kwa 
maana Baba anampenda Mwana na humwonyesha mambo yote 
anayofanya, naye atamwonyesha kazi kubwa kuliko hizi, ili ninyi 
mshangae. 21 Kwa maana kama vile Baba anavyowafufua wafu na 
kuwafanya kuwa hai, ndivyo Mwana pia anavyowafanya kuwa hai 
wale anaotaka. 22 Kwa maana Baba hamhukumu mtu yeyote 
kamwe, bali amemkabidhi Mwana kazi yote ya kuhukumu, 23 ili wote 
wamheshimu Mwana kama vile wanavyomheshimu Baba. Yeyote 
ambaye hamheshimu Mwana hamheshimu Baba aliyemtuma. 

24 Kwa kweli ninawaambia, yeyote ambaye husikia neno langu na 
kumwamini Yule aliyenituma ana uzima wa milele, naye hahukumiwi 
bali amevuka kutoka katika kifo na kuingia kwenye uzima. 


25 “Kwa kweli ninawaambia, saa inakuja, nayo imefika, ambapo wafu 
wataisikia sauti ya Mwana wa Mungu, na wale ambao wamesikiliza 
wataishi. 26 Kwa maana kama vile Baba alivyo na uzima ndani yake 
mwenyewe,” ndivyo pia amemruhusu Mwana awe na uzima ndani 
yake mwenyewe. 27 Naye amempa mamlaka ya kuhukumu, kwa 
sababu yeye ndiye Mwana wa binadamu. 28 Msishangazwe na 
jambo hili, kwa maana saa inakuja ambayo wote walio katika 
makaburi ya ukumbusho wataisikia sauti yake 29 na kutoka, wale 
waliotenda mema kwenye ufufuo wa uzima, na wale waliozoea 
kutenda maovu kwenye ufufuo wa hukumu. 30 Siwezi kufanya jambo 


lolote kwa uamuzi wangu mwenyewe. Kama vile ninavyosikia, 
ndivyo ninavyohukumu; na hukumu yangu ni ya uadilifu kwa sababu 
sitafuti mapenzi yangu mwenyewe, bali mapenzi ya yule aliyenituma. 


31 “Ikiwa mimi peke yangu ndiye ninayetoa ushahidi juu yangu 
mwenyewe, ushahidi wangu si wa kweli. 32 Kuna mwingine 
anayetoa ushahidi kunihusu, nami ninajua ushahidi anaotoa 
kunihusu ni wa kweli. 33 Mmewatuma watu kwa Yohana, naye 
ametoa ushahidi kuhusu kweli. 34 Hata hivyo, sikubali ushahidi wa 
mwanadamu, bali ninasema mambo haya ili mwokolewe. 35 Mtu 
huyo alikuwa taa inayowaka na kung'aa, na kwa wakati mfupi 
mlikuwa tayari kufurahia sana mwangaza wake. 36 Lakini nina 
ushahidi mkubwa kuliko wa Yohana, kwa maana kazi ambazo Baba 
yangu alinipa nitimize, yaani, kazi hizi ninazofanya zinatoa ushahidi 
kwamba Baba alinituma. 37 Naye Baba aliyenituma ametoa ushahidi 
kunihusu. Ninyi hamjasikia sauti yake wakati wowote wala kuona 
umbo lake, 38 nanyi hamna neno lake ndani yenu, kwa sababu 
hammwamini yule ambaye alimtuma. 


39 “Mnayachunguza Maandiko mkifikiri mtapata uzima wa milele 
kupitia Maandiko hayo; nayo” ndiyo yanayotoa ushahidi kunihusu. 
40 Hata hivyo, hamtaki kuja kwangu ili mpate uzima. 41 Mimi sikubali 
utukufu kutoka kwa wanadamu, 42 lakini ninajua kwamba hamna 
upendo wa Mungu ndani yenu. 43 Nimekuja katika jina la Baba 
yangu, lakini hamnikubali. Ikiwa mtu mwingine angekuja kwa jina 
lake mwenyewe, mngemkubali. 44 Mnawezaje kuniamini, huku 
mkipeana utukufu ninyi wenyewe lakini hamtafuti utukufu unaotoka 
kwa Mungu wa pekee? 45 Msifikiri kwamba nitawashtaki kwa Baba. 
Kuna yule anayewashtaki, Musa, ambaye mmeweka tumaini lenu 
kwake. 46 Kwa kweli, ikiwa mngemwamini Musa mngeniamini pia, 


kwa sababu aliandika kunihusu. 47 Lakini ikiwa hamwamini mambo 
aliyoandika, mnawezaje kuamini mambo ninayosema?” 


A Yoh. 5:4 Angalia Nyongeza A3. 

A Yoh. 5:8 Au “kitanda chako.” 

A Yoh. 5:9 Au “kitanda chake.” 

^ Yoh. 5:10 Au “kitanda.” 

^ Yoh. 5:11 Au “kitanda.” 

^ Yoh. 5:26 Au “alivyo na zawadi ya uhai ndani yake mwenyewe.” 


^ Yoh. 5:39 Yaani, Maandiko. 


Yohana 6:1-71 


6 Baada ya hapo Yesu akavuka Bahari ya Galilaya, au Tiberia. 2 Na 
umati mkubwa sana ulikuwa ukimfuata, kwa sababu walikuwa 
wakiona ishara za miujiza alizokuwa akifanya kwa kuwaponya 
wagonjwa. 3 Basi Yesu akapanda mlimani, akaketi huko pamoja na 
wanafunzi wake. 4 Sasa Pasaka, ile Sherehe ya Wayahudi, ilikuwa 
imekaribia. 5 Yesu alipoinua macho yake na kuona umati mkubwa 
ukija, akamuuliza Filipo: “Tutanunua wapi mikate ili watu hawa 
wale?” 6 Hata hivyo, aliuliza swali hilo ili kumjaribu, kwa maana 
alijua jambo alilokuwa karibu kufanya. 7 Filipo akamjibu: “Mikate ya 
dinari” 200 haiwezi kutosha hata tukimpa kila mmoja wao kipande 
kidogo.” 8 Mmoja wa wanafunzi wake aitwaye Andrea, ndugu ya 
Simoni Petro, akamwambia: 9 “Hapa kuna mvulana mdogo aliye na 
mikate mitano ya shayiri na samaki wawili wadogo. Je, hivi 
vitawatosha watu wengi hivi?” 


10 Yesu akasema: “Waambieni watu waketi.” Basi mahali hapo 
palikuwa na nyasi nyingi, nao watu wakaketi, karibu wanaume 5,000. 
11 Yesu akaichukua ile mikate, akatoa shukrani, kisha akawagawia 
wale waliokuwa wameketi hapo; pia akafanya vivyo hivyo na wale 
samaki wadogo, watu wote wakala na kushiba. 12 Waliposhiba 
akawaambia wanafunzi wake: “Kusanyeni vipande vilivyobaki, ili 
chochote kisipotee.” 13 Basi wakakusanya vipande vilivyobaki 
wakajaza vikapu 12 baada ya watu kula kutokana na ile mikate 
mitano ya shayiri. 


14 Watu walipoona muujiza aliofanya, wakaanza kusema: “Kwa kweli 
huyu ndiye Nabii aliyepaswa kuja ulimwenguni.” 15 Kisha Yesu akijua 


walitaka kuja kumkamata wamfanye awe mfalme, akaondoka tena 
akaenda mlimani akiwa peke yake. 


16 Ilipofika jioni, wanafunzi wake wakashuka kwenda baharini, 

17 wakapanda mashua ili wavuke bahari kwenda Kapernaumu. Sasa 
giza lilikuwa limeingia na bado Yesu hakuwa pamoja nao. 18 Pia, 
bahari ikaanza kuchafuka kwa sababu upepo mkali ulikuwa ukivuma. 
19 Hata hivyo, walipokuwa wamepiga makasia umbali wa karibu 
kilomita tano au sita,” wakamwona Yesu akitembea juu ya bahari 
akiikaribia mashua, nao wakaogopa. 20 Lakini akawaambia: “Ni 
mimi; msiogope!” 21 Basi walitaka kumbeba Yesu kwenye mashua, 
na mara moja mashua ikafika kwenye nchi kavu mahali walipokuwa 
wakienda. 


22 Siku iliyofuata umati wa watu waliokuwa wamebaki ng'ambo ya 
bahari hawakuona mashua nyingine hapo ila mashua moja tu ndogo, 
na kwamba Yesu hakuwa amepanda kwenye mashua pamoja na 
wanafunzi wake, bali wanafunzi walikuwa wameondoka peke yao. 

23 Hata hivyo, mashua kutoka Tiberia zikafika karibu na mahali 
ambapo walikula mikate baada ya Bwana kutoa shukrani. 24 Basi 
umati ulipoona kwamba Yesu na wanafunzi wake hawapo, 
wakapanda mashua zao wakaenda Kapernaumu kumtafuta Yesu. 


25 Walipompata ng'ambo ya bahari wakamuuliza: “Rabi, ulifika hapa 
wakati gani?” 26 Yesu akawajibu: “Kwa kweli ninawaambia, 
hamnitafuti kwa sababu mliona ishara, bali kwa sababu mlikula 
mikate mkashiba. 27 Msifanye kazi kwa ajili ya chakula 
kinachoharibika, bali kwa ajili ya chakula kinachodumu kufikia uzima 
wa milele, ambacho Mwana wa binadamu atawapa ninyi; kwa 
maana Baba, Mungu mwenyewe, amemtia muhuri wake wa kibali.” 


28 Basi wakamuuliza: “Tufanye nini ili tutimize kazi za Mungu?” 

29 Yesu akawajibu: “Hii ndiyo kazi ya Mungu, kwamba mmwamini” 
yule aliyemtuma.” 30 Basi wakamwambia: “Utafanya ishara gani, ili 
tuone na kukuamini? Unafanya kazi gani? 31 Mababu zetu walikula 
mana nyikani, kama ilivyoandikwa: 'Aliwapa mkate kutoka mbinguni 
ili wale.” 32 Kisha Yesu akawaambia: “Kwa kweli ninawaambia, 
Musa hakuwapa mkate kutoka mbinguni, lakini Baba yangu 
anawapa mkate wa kweli kutoka mbinguni. 33 Kwa maana mkate wa 
Mungu ni yule anayeshuka kutoka mbinguni na kuupa ulimwengu 
uzima.” 34 Kwa hiyo wakamwambia: “Bwana, tupe mkate huo 
sikuzote.” 


35 Yesu akawaambia: “Mimi ndio mkate wa uzima. Yeyote anayekuja 
kwangu hatapata njaa kamwe, na yeyote anayeniamini hatapata kiu 
kamwe. 36 Lakini kama nilivyowaambia, mmeniona na bado 
hamwamini. 37 Wote anaonipa Baba watakuja kwangu, nami 
sitamfukuza kamwe yeyote anayekuja kwangu; 38 kwa maana 
sikushuka kutoka mbinguni kufanya mapenzi yangu, bali mapenzi ya 
yule aliyenituma. 39 Haya ndiyo mapenzi ya yule aliyenituma, 
kwamba nisipoteze yeyote kati ya wote alionipa, bali niwafufue 
katika siku ya mwisho. 40 Kwa maana haya ndiyo mapenzi ya Baba 
yangu, kwamba kila mtu anayemtambua Mwana na kumwamini awe 
na uzima wa milele, nami nitamfufua siku ya mwisho.” 


41 Kisha Wayahudi wakaanza kunung'unika kwa sababu alisema: 
“Mimi ndio mkate ulioshuka kutoka mbinguni.” 42 Nao wakaanza 
kusema: “Je, huyu si Yesu mwana wa Yosefu, ambaye baba yake na 
mama yake tunawajua? Sasa anawezaje kusema, ‘Nimeshuka 
kutoka mbinguni'?” 43 Yesu akawaambia: “Acheni kunung'unika 
miongoni mwenu. 44 Hakuna mtu anayeweza kuja kwangu 


isipokuwa Baba aliyenituma amvute, nami nitamfufua siku ya 
mwisho. 45 Imeandikwa katika Manabii: ‘Wote watafundishwa na 
Yehova.” Kila mtu ambaye amemsikiliza Baba na kujifunza huja 
kwangu. 46 Hakuna mwanadamu yeyote ambaye amemwona Baba, 
ila yule aliyetoka kwa Mungu; huyo amemwona Baba. 47 Kwa kweli 
ninawaambia, yeyote anayeamini ana uzima wa milele. 


48 “Mimi ndio mkate wa uzima. 49 Mababu zenu walikula mana 
nyikani na bado wakafa. 50 Huu ndio mkate unaoshuka kutoka 
mbinguni, ili yeyote anayeula asife. 51 Mimi ndio mkate ulio hai 
ambao ulishuka kutoka mbinguni. Yeyote akila mkate huu ataishi 
milele; na kwa kweli, mkate nitakaotoa ni mwili wangu kwa ajili ya 
uzima wa ulimwengu.” 


52 Kisha Wayahudi wakaanza kubishana wakiulizana: “Mtu huyu 
anawezaje kutupatia mwili wake tule?” 5 Basi Yesu akawaambia: 
“Kwa kweli ninawaambia, msipokula mwili wa Mwana wa binadamu 
na kunywa damu yake, hamna uzima ndani yenu. 54 Yeyote akila 
mwili wangu na kunywa damu yangu ana uzima wa milele, nami 
nitamfufua siku ya mwisho; 55 kwa maana mwili wangu ni chakula 
cha kweli na damu yangu ni kinywaji cha kweli. 56 Yeyote anayekula 
mwili wangu na kunywa damu yangu hubaki katika muungano nami, 
nami katika muungano naye. 5 Kama vile Baba aliye hai 
alivyonituma nami ninaishi kwa sababu ya Baba, vivyo hivyo yule 
anayekula mwili wangu, ataishi kwa sababu yangu. 58 Huu ndio 
mkate ulioshuka kutoka mbinguni. Si kama vile walivyokula mababu 
zenu na bado wakafa. Yeyote anayekula mkate huu ataishi milele.” 
59 Alisema mambo haya alipokuwa akifundisha katika sinagogi” 
huko Kapernaumu. 


60 Waliposikia hivyo, wengi kati ya wanafunzi wake wakasema: 
“Maneno hayo yanashtua; ni nani anayeweza kuyasikiliza?” 61 Lakini 
Yesu, akitambua kwamba wanafunzi wake walikuwa wakinung'unika 
kuhusu hilo, akawaambia: “Je, jambo hili limewakwaza? 62 Basi, 
itakuwaje mtakapomwona Mwana wa binadamu akipanda kurudi 
kule alikotoka? 63 Roho ndiyo inayotokeza uzima; mwili hauna faida 
hata kidogo. Maneno niliyowaambia ni roho na ni uzima. 64 Lakini 
kuna wengine kati yenu ambao hawaamini.” Kwa maana tangu 
mwanzo Yesu aliwajua wale ambao hawakuamini na yule ambaye 
angemsaliti. 65 Akaendelea kusema: “Ndiyo sababu nimewaambia, 
hakuna mtu anayeweza kuja kwangu isipokuwa aruhusiwe na Baba.” 


66 Kwa sababu hiyo, wengi kati ya wanafunzi wake wakarudi kwenye 
mambo yaliyo nyuma nao hawakumfuata tena. 6 Basi Yesu 
akawauliza wale 12: “Je, ninyi pia mnataka kwenda?” 68 Simoni 
Petro akamjibu: “Bwana, tutaenda kwa nani? Wewe una maneno ya 
uzima wa milele. 69 Tumeamini na tumejua kwamba wewe ndiye 
Mtakatifu wa Mungu.” 70 Yesu akawaambia: “Niliwachagua ninyi 12, 
sivyo? Lakini mmoja wenu ni mchongezi.”* 71 Kwa kweli, alikuwa 
akizungumza kumhusu Yuda mwana wa Simoni Iskariote, ambaye 
angemsaliti, ingawa alikuwa mmoja wa wale 12. 


^ Yoh. 6:7 Angalia Nyongeza B14. 

^ Yoh. 6:19 Tnn., “karibu stadia 25 au 30.” Angalia Nyongeza B14. 
^ Yoh. 6:29 Au “mwonyeshe imani katika.” 

^ Yoh. 6:45 Angalia Nyongeza A5. 


^ Yoh. 6:59 Au “kusanyiko la watu wote.” 


^ Yoh. 6:70 Au “ibilisi.” 


Yohana 7:1-53 


7 Baada ya mambo hayo Yesu aliendelea kusafiri” huko Galilaya, 
kwa maana hakutaka kwenda Yudea kwa sababu Wayahudi walitaka 
kumuua. 2 Hata hivyo, Sherehe ya Vibanda ya Wayahudi, ilikuwa 
imekaribia. 3 Basi ndugu zake wakamwambia: “Ondoka hapa uende 
Yudea, ili wanafunzi wako pia waone kazi unazofanya. 4 Kwa maana 
mtu yeyote anayetaka kujulikana hadharani hafanyi jambo lolote 
kisiri. Ikiwa unafanya mambo haya jionyeshe kwa ulimwengu.” 

5 Kwa kweli, ndugu zake hawakuwa wakimwamini.* 6 Basi Yesu 
akawaambia: “Bado wakati wangu haujafika, lakini wakati wenu upo 
sikuzote. 7 Ulimwengu hauna sababu ya kuwachukia ninyi, lakini 
unanichukia mimi kwa sababu ninatoa ushahidi kuuhusu kwamba 
matendo yake ni maovu. 8 Ninyi nendeni kwenye sherehe; mimi 
bado siendi kwenye sherehe hiyo, kwa sababu bado wakati wangu 
haujafika kikamili.” 9 Basi baada ya kuwaambia mambo hayo, 
akabaki Galilaya. 


10 Lakini ndugu zake walipopanda kwenda kwenye sherehe, yeye 
pia alienda, lakini kisiri. 11 Basi Wayahudi wakaanza kumtafuta 
kwenye sherehe wakiuliza: “Yuko wapi yule mtu?” 12 Kulikuwa na 
minong'ono mingi kumhusu katika umati. Baadhi yao walisema: 
“Yeye ni mtu mwema.” Nao wengine wakasema: “Hapana. 
Anaupotosha umati.” 13 Bila shaka, hakuna mtu aliyesema waziwazi 
kumhusu kwa sababu waliwaogopa Wayahudi. 


14 Sherehe ilipofika katikati, Yesu akapanda kuingia hekaluni na 
kuanza kufundisha. 15 Wayahudi wakashangaa na kuulizana: “Mtu 
huyu alipataje ujuzi wa Maandiko,” ingawa hajafundishwa shuleni?”” 
16 Naye Yesu akawaambia: “Mambo ninayofundisha si yangu, bali ni 


ya yule aliyenituma. 17 Mtu yeyote anayetamani kufanya mapenzi ya 
Mungu, atajua kama mafundisho haya yanatoka kwa Mungu au 
ninasema mambo niliyojitungia. 18 Mtu anayesema mambo 
aliyojitungia anajitafutia utukufu; lakini mtu anayetafuta utukufu wa 
yule aliyemtuma, huyo ni wa kweli, na hana ukosefu wowote wa 
uadilifu ndani yake. 19 Musa aliwapa Sheria, sivyo? Lakini hakuna 
yeyote kati yenu anayetii Sheria. Kwa nini mnataka kuniua?” 

20 Umati ukamwambia: “Wewe una roho mwovu. Ni nani anayetaka 
kukuua?” 21 Yesu akawajibu: “Nilifanya jambo moja tu, nyote 
mkashangaa. 22 Kwa hiyo Musa aliwapa tohara—si kwamba inatoka 
kwa Musa, bali inatoka kwa mababu—nanyi mnamtahiri mtu siku ya 
sabato. 23 Ikiwa mtu hutahiriwa siku ya sabato ili Sheria ya Musa 
isivunjwe, mbona mnanikasirikia sana kwa sababu nilimponya mtu 
siku ya sabato naye akapona kabisa? 24 Acheni kuhukumu kwa 
kutazama sura ya nje tu, bali hukumuni kwa uadilifu.” 


25 Kisha baadhi ya wakaaji wa Yerusalemu wakaanza kusema: 
“Huyu ndiye mtu wanayetaka kumuua, sivyo? 26 Na bado oneni! 
anazungumza hadharani, na hawamwambii chochote. Je, kweli 
watawala wametambua kwa hakika kwamba huyu ndiye Kristo? 

27 Hata hivyo, tunajua mtu huyu ametoka wapi; lakini Kristo 
atakapokuja, hakuna mtu atakayejua alikotoka.” 28 Kisha Yesu 
alipokuwa akifundisha hekaluni akasema kwa sauti kubwa: “Ninyi 
mnanijua na pia mnajua nilikotoka. Nami sikuja kwa uamuzi wangu 
mwenyewe, lakini Yule aliyenituma ni halisi, nanyi hammjui. 29 Mimi 
ninamjua, kwa sababu mimi ni mwakilishi kutoka kwake, naye Ndiye 
aliyenituma.” 30 Basi wakaanza kutafuta njia ya kumkamata, lakini 
hakuna aliyeweza kumkamata, kwa sababu saa yake haikuwa 
imefika. 31 Hata hivyo, wengi katika umati walimwamini, nao 


wakaanza kusema: “Kristo atakapokuja, je, atafanya ishara nyingi 
kuliko alizofanya mtu huyu?” 


32 Mafarisayo walisikia umati ukinong'onezana mambo hayo 
kumhusu, nao wakuu wa makuhani na Mafarisayo wakawatuma 
maofisa wamkamate. 33 Kisha Yesu akasema: “Nitakuwa pamoja 
nanyi kwa muda mfupi kisha nitarudi kwa Yule aliyenituma. 

34 Mtanitafuta lakini hamtanipata, na mahali nilipo hamwezi kuja.” 
35 Kwa hiyo, Wayahudi wakaanza kuulizana: “Mtu huyu anakusudia 
kwenda wapi, hivi kwamba hatutampata? Je, anakusudia kwenda 
kwa Wayahudi waliotawanyika kati ya Wagiriki ili awafundishe 
Wagiriki? 36 Anamaanisha nini anaposema, ‘Mtanitafuta, lakini 
hamtanipata, na mahali nilipo hamwezi kuja’ ?” 


37 Katika siku ya mwisho, siku kuu ya sherehe, Yesu alisimama na 
kusema kwa sauti kubwa: “Ikiwa yeyote ana kiu, na aje kwangu 
anywe maji. 38 Yeyote anayeniamini, kama andiko linavyosema: 
‘Vijito vya maji ya uzima vitatiririka kutoka ndani yake.” 39 Hata 
hivyo, alikuwa akizungumza kuhusu roho, ambayo wale 
waliomwamini walikuwa karibu kupokea; kwa maana kufikia wakati 
huo hawakuwa wamepokea roho, kwa sababu bado Yesu hakuwa 
ametukuzwa. 40 Baadhi ya watu katika umati waliosikia maneno 
hayo wakaanza kusema: “Kwa kweli huyu ndiye Nabii.” 41 Wengine 
walikuwa wakisema: “Huyu ndiye Kristo.” Lakini wengine wakasema: 
“Kristo hatakuja kutoka Galilaya, sivyo? 42 Je, andiko halisemi 
kwamba Kristo atatoka katika uzao wa Daudi na atatoka 

kumhusu katika umati. 44 Hata hivyo, baadhi yao walitaka 
kumkamata, lakini hakuna yeyote aliyemkamata. 


45 Kisha wale maofisa wakarudi kwa wakuu wa makuhani na 
Mafarisayo. Wakawauliza: “Kwa nini hamkumleta?” 46 Maofisa 
wakajibu: “Hakuna mtu mwingine yeyote ambaye amewahi 
kuzungumza hivyo.” 47 Nao Mafarisayo wakawauliza: “Je, ninyi pia 
mmepotoshwa? 48 Je, kuna yeyote kati ya watawala au Mafarisayo 
ambaye amemwamini? 49 Lakini umati huu usiojua Sheria ni watu 
waliolaaniwa.” 50 Nikodemo, aliyekuwa amemwendea hapo 
mwanzoni, na ambaye pia alikuwa mmoja wao akawaambia: 

51 “Kulingana na Sheria yetu, kabla ya kumhukumu mtu, tunapaswa 
kumsikiliza ili tujue anachofanya, sivyo?” 52 Wakamjibu: “Je, wewe 
pia umetoka Galilaya? Chunguza uone kwamba hakuna nabii 
atakayeinuliwa kutoka Galilaya.”* 


^ Yoh. 7:1 Au “kutembea.” 

^ Yoh. 7:5 Au “wakionyesha kwamba wanamwamini.” 
^ Yoh. 7:15 Tnn., “maandishi.” 

^ Yoh. 7:15 Yaani, shule za kirabi. 


^ Yoh. 7:52 Baadhi ya hati za kale zinazoaminika hazina mstari wa 
53 hadi sura ya 8 mstari wa 11. 


Yohana 8:1-59 


8 12 Kisha Yesu akawaambia tena: “Mimi ndiye nuru ya ulimwengu. 
Yeyote anayenifuata hatatembea kamwe gizani, bali atakuwa na 
nuru ya uzima.” 13 Basi Mafarisayo wakamwambia: “Wewe unatoa 
ushahidi juu yako mwenyewe; ushahidi wako si wa kweli.” 14 Yesu 
akawajibu: “Hata ikiwa ninatoa ushahidi juu yangu mwenyewe, 
ushahidi wangu ni wa kweli, kwa sababu ninajua nilikotoka na 
ninakoenda. Lakini ninyi hamjui nilikotoka wala ninakoenda. 15 Ninyi 
mnahukumu kulingana na mwili; mimi simhukumu mtu yeyote 
kamwe. 16 Hata nikihukumu, hukumu yangu ni ya kweli, kwa sababu 
siko peke yangu, bali Baba aliyenituma yuko pamoja nami. 17 Pia, 
katika Sheria yenu imeandikwa: 'Ushahidi wa watu wawili ni wa 
kweli.' 18 Mimi ninatoa ushahidi juu yangu mwenyewe, na Baba 
aliyenituma hutoa ushahidi kunihusu.” 19 Kisha wakamuuliza: “Baba 
yako yuko wapi?” Yesu akajibu: “Ninyi hamnijui mimi wala Baba 
yangu. Kama mngenijua mimi, mngemjua Baba yangu pia.” 

20 Alisema maneno hayo katika chumba cha hazina alipokuwa 
akifundisha hekaluni. Lakini hakuna mtu aliyemkamata, kwa sababu 
saa yake haikuwa imefika. 


21 Kwa hiyo, akawaambia tena: “Ninaenda zangu, nanyi mtanitafuta, 
na bado mtakufa katika dhambi zenu. Ninakoenda hamwezi kuja.” 

22 Basi Wayahudi wakaanza kuulizana: “Je, atajiua? Kwa sababu 
anasema, ‘Ninakoenda hamwezi kuja.” 23 Akaendelea kuwaambia: 
“Ninyi mnatoka katika makao ya chini; mimi ninatoka katika makao 
ya juu. Ninyi mnatoka katika ulimwengu huu; mimi sitoki katika 
ulimwengu huu. 24 Ndiyo maana niliwaambia: Mtakufa katika dhambi 
zenu. Kwa maana msipoamini kwamba mimi ndiye, mtakufa katika 
dhambi zenu.” 25 Kwa hiyo wakaanza kumuuliza: “Wewe ni nani?” 


Yesu akawajibu: “Kwa nini hata ninazungumza nanyi? 26 Nina 
mambo mengi ya kusema kuwahusu na mengi ya kuhukumu. Kwa 
hakika, Yule aliyenituma ni wa kweli, na mambo niliyoyasikia kutoka 
kwake ninayasema ulimwenguni.” 27 Hawakuelewa kwamba alikuwa 
akiwaambia kumhusu Baba. 28 Kisha Yesu akasema: “Baada ya 
kumwinua Mwana wa binadamu, ndipo mtakapojua kwamba mimi 
ndiye na kwamba sifanyi jambo lolote kwa uamuzi wangu 
mwenyewe; bali mambo ambayo Baba amenifundisha, ndiyo 
ninayosema. 29 Na Yule aliyenituma yuko pamoja nami; naye 
hakuniacha peke yangu, kwa sababu sikuzote mimi hufanya mambo 
yanayompendeza.” 30 Alipokuwa akisema mambo hayo, wengi 
wakamwamini. 


31 Basi Yesu akawaambia Wayahudi waliokuwa wamemwamini: 
“Mkikaa katika neno langu, ninyi kwa kweli ni wanafunzi wangu, 

32 nanyi mtaijua kweli, nayo kweli itawaweka ninyi huru.” 

33 Wakamjibu: “Sisi ni uzao wa Abrahamu na hatujawahi kuwa 
watumwa wa mtu yeyote. Kwa nini basi unasema tutakuwa huru?” 
34 Yesu akawajibu: “Kwa kweli ninawaambia, kila mtu anayetenda 
dhambi ni mtumwa wa dhambi. 35 Isitoshe, mtumwa habaki 
nyumbani milele; lakini mwana hubaki milele. 36 Kwa hiyo, Mwana 
akiwaweka ninyi huru, kwa kweli mtakuwa huru. 37 Ninajua kwamba 
ninyi ni uzao wa Abrahamu. Lakini mnataka kuniua, kwa sababu 
neno langu halifanyi maendeleo kati yenu. 38 Ninasema mambo 
niliyoona nilipokuwa na Baba yangu, lakini ninyi mnafanya mambo 
mliyosikia kutoka kwa baba yenu.” 39 Wakamwambia: “Baba yetu ni 
Abrahamu.” Yesu akawaambia: “Kama mngekuwa watoto wa 
Abrahamu, mngefanya kazi za Abrahamu. 40 Lakini sasa mnataka 
kuniua, mimi ambaye nimewaambia kweli niliyosikia kutoka kwa 


Mungu. Abrahamu hakufanya hivyo. 41 Mnafanya kazi za baba 
yenu.” Wakamwambia: “Hatukuzaliwa kutokana na uasherati;” tuna 
Baba mmoja tu, Mungu.” 


42 Yesu akawaambia: “Kama Mungu angekuwa Baba yenu, 
mngenipenda, kwa maana nilitoka kwa Mungu nami nipo hapa. 
Sikuja kwa uamuzi wangu mwenyewe, bali Yeye ndiye aliyenituma. 
43 Kwa nini hamwelewi mambo ninayosema? Kwa sababu hamwezi 
kusikiliza neno langu. 44 Ninyi mmetoka kwa baba yenu Ibilisi, nanyi 
mnataka kufanya tamaa za baba yenu. Alikuwa muuaji alipoanza,” 
naye hakusimama imara katika kweli, kwa sababu kweli haimo ndani 
yake. Anaposema uwongo, yeye husema kulingana na mwelekeo 
wake mwenyewe, kwa sababu yeye ni mwongo na ndiye baba ya 
uwongo. 45 Lakini kwa sababu mimi ninawaambia kweli, hamniamini. 
46 Ni nani kati yenu anayeweza kunihukumu kwamba nina dhambi? 
Ikiwa ninasema kweli, kwa nini hamniamini? 47 Yule anayetoka kwa 
Mungu husikiliza maneno ya Mungu. Kwa sababu hiyo, ninyi 
hamsikilizi, kwa kuwa hamtoki kwa Mungu.” 


48 Wayahudi wakamjibu: “Je, hatusemi kweli tunaposema, ‘Wewe ni 
Msamaria na una roho mwovu'?” 49 Yesu akajibu: “Mimi sina roho 
mwovu bali ninamheshimu Baba yangu, lakini ninyi mnanivunjia 
heshima. 50 Hata hivyo, mimi sijitafutii utukufu; kuna Yule 
anayetafuta na kuhukumu. 51 Kwa kweli ninawaambia, yeyote 
akishika maneno yangu, hataona kifo kamwe.” 52 Wayahudi 
wakamwambia: “Sasa tunajua una roho mwovu. Abrahamu alikufa, 
na manabii vilevile, lakini wewe unasema, 'Yeyote akishika maneno 
yangu hataonja kifo kamwe.’ 5 Wewe si mkuu kuliko Abrahamu 
baba yetu ambaye alikufa, sivyo? Manabii pia walikufa. Unafikiri 
wewe ni nani?” 54 Yesu akajibu: “Nikijitukuza mwenyewe, utukufu 


wangu si kitu. Baba yangu ambaye mnasema ni Mungu wenu, ndiye 
anayenitukuza. 55 Ninyi bado hamjamjua, lakini mimi ninamjua. 
Kama ningesema simjui, ningekuwa mwongo kama ninyi. Lakini 
mimi ninamjua, na ninalishika neno lake. 56€ Baba yenu Abrahamu 
alishangilia sana tazamio la kuona siku yangu, naye aliiona na 
kushangilia.” 37 Kisha Wayahudi wakamuuliza: “Wewe hujafika umri 
wa miaka 50, na bado umemwona Abrahamu?” 58 Yesu 
akawaambia: “Kwa kweli ninawaambia, mimi nimekuwapo kabla 
Abrahamu hajakuwapo.” 59 Ndipo wakaokota mawe ili wampige, 
lakini Yesu akajificha na kuondoka hekaluni. 


^ Yoh. 8:15 Au “kwa viwango vya wanadamu.” 
^ Yoh. 8:41 Neno la Kigiriki, por:nei'a. Angalia Kamusi. 


^ Yoh. 8:44 Au “tangu mwanzoni.” 


Yohana 9:1-41 


9 Yesu alipokuwa akipita alimwona mtu aliyekuwa kipofu tangu 
kuzaliwa. 2 Kisha wanafunzi wake wakamuuliza: “Rabi, ni nani 
aliyetenda dhambi, ni mtu huyu au ni wazazi wake, hivi kwamba 
akazaliwa kipofu?” 3 Yesu akajibu: “Mtu huyu hakutenda dhambi 
wala wazazi wake, bali ilikuwa hivyo ili kazi za Mungu zifunuliwe 
katika kisa chake. 4 Lazima tufanye kazi za Yule aliyenituma kukiwa 
bado mchana; usiku unakuja ambapo hakuna mtu atakayeweza 
kufanya kazi. 5 Maadamu nimo ulimwenguni, mimi ndiye nuru ya 
ulimwengu.” 6 Baada ya kusema mambo hayo, akatema mate chini 
akafanyiza tope kwa mate, na kumpaka mtu huyo kwenye macho 

7 na kumwambia: “Nenda ukanawe katika dimbwi la Siloamu” 
(linalotafsiriwa kuwa “Aliyetumwa”). Naye akaenda na kunawa, 
akarudi akiwa anaona. 


8 Basi majirani na watu waliokuwa wakimwona akiombaomba 
wakaanza kuulizana: “Je, huyu si yule mtu aliyekuwa akiketi 
akiombaomba?” 9 Baadhi yao walikuwa wakisema: “Ni yeye.” 
Wengine walikuwa wakisema: “Hapana, lakini anafanana naye.” Yule 
mtu akaendelea kusema: “Ni mimi.” 10 Basi wakamuuliza: “Macho 
yako yalifunguliwaje?” 11 Akajibu: “Mtu anayeitwa Yesu alifanyiza 
tope akanipaka kwenye macho kisha akaniambia, 'Nenda mpaka 
Siloamu ukanawe.' Basi nikaenda, nikanawa, nikaanza kuona.” 

12 Ndipo wakamuuliza: “Yuko wapi mtu huyo?” Akasema: “Sijui.” 


13 Wakampeleka kwa Mafarisayo mtu huyo ambaye zamani alikuwa 
kipofu. 14 Ikawa kwamba siku ambayo Yesu alifanyiza tope na 
kuyafungua macho ya mtu huyo ilikuwa Sabato. 15 Basi wakati huo 
Mafarisayo wakaanza kumuuliza jinsi alivyoanza kuona. 


Akawaambia: “Alinipaka tope kwenye macho yangu, nami nikanawa, 
sasa ninaona.” 16 Kisha baadhi ya Mafarisayo wakaanza kusema: 
“Mtu huyo hatoki kwa Mungu, kwa sababu hashiki Sabato.” Wengine 
wakasema: “Mtenda dhambi anawezaje kufanya ishara kama hizo?” 
Basi kukawa na mgawanyiko kati yao. 17 Wakamuuliza tena yule 
mtu aliyekuwa kipofu: “Unasemaje kumhusu kwa kuwa wewe ndiye 
uliyefunguliwa macho?” Akajibu: “Yeye ni nabii.” 


18 Hata hivyo, Wayahudi hawakuamini kwamba alikuwa kipofu na 
sasa alikuwa anaona. Basi wakawaita wazazi wake 19 wakawauliza: 
“Je, huyu ni mwana wenu ambaye mnasema alizaliwa kipofu? Basi, 
imekuwaje kwamba sasa anaona?” 20 Wazazi wake wakajibu: 
“Tunajua kwamba huyu ni mwana wetu na alizaliwa akiwa kipofu. 

21 Lakini hatujui jinsi alivyoanza kuona, wala hatujui mtu 
aliyemfungua macho. Muulizeni. Yeye ni mtu mzima. Anaweza 
kujieleza.” 22 Wazazi wake walisema hivyo kwa sababu waliogopa 
Wayahudi, kwa maana tayari Wayahudi walikuwa wamekubaliana 
kwamba mtu yeyote ambaye angemkiri kuwa ndiye Kristo, 
angefukuzwa katika sinagogi. 23 Ndiyo maana wazazi wake 
walisema: “Yeye ni mtu mzima, muulizeni.” 


24 Basi wakamwita mara ya pili yule mtu aliyekuwa kipofu na 
kumwambia: “Mpe Mungu utukufu; tunajua mtu huyu ni mtenda 
dhambi.” 25 Akawajibu: “Kama yeye ni mtenda dhambi mimi sijui. 
Ninachojua ni kwamba nilikuwa kipofu, lakini sasa ninaona.” 26 Kisha 
wakamuuliza: “Alikufanyia nini? Aliyafunguaje macho yako?” 

27 Akawajibu: “Tayari nimewaambia, lakini hamkusikiliza. Kwa nini 
mnataka kusikia tena? Je, ninyi pia mnataka kuwa wanafunzi wake?” 
28 Ndipo wakamwambia kwa dharau: “Wewe ni mwanafunzi wa mtu 
huyo, lakini sisi ni wanafunzi wa Musa. 29 Tunajua kwamba Mungu 


alizungumza na Musa; lakini mtu huyu, hatujui alikotoka.” 30 Yule 
mtu akawajibu: “Kwa kweli inashangaza kwamba hamjui alikotoka, 
ingawa ndiye aliyefungua macho yangu. 31 Tunajua kwamba Mungu 
hawasikilizi watenda dhambi, lakini humsikiliza mtu yeyote 
anayemwogopa na kufanya mapenzi yake. 32 Tangu zamani 
haijasikiwa kamwe mtu yeyote ameyafungua macho ya mtu 
aliyezaliwa kipofu. 33 Kama mtu huyu hakutoka kwa Mungu, 
hangeweza kufanya lolote.” 34 Wakamwambia: “Wewe ulizaliwa 
katika dhambi, na bado unajaribu kutufundisha?” Kwa hiyo, 
wakamfukuza! 


35 Yesu akasikia kwamba walikuwa wamemfukuza mtu huyo. Basi 
alipompata akamuuliza: “Je, unamwamini Mwana wa binadamu?” 
36 Yule mtu akauliza: “Bwana, huyo ni nani, niambie ili nimwamini?” 
37 Yesu akamwambia: “Tayari umemwona, na kwa kweli, yeye ndiye 
anayezungumza nawe.” 38 Akasema: “Ninamwamini, Bwana.” Naye 
akamsujudia.” 39 Kisha Yesu akasema: “Nilikuja ulimwenguni kwa 
ajili ya hukumu hii, ili wale wasioona waweze kuona na wale 
wanaoona wawe vipofu.” 40 Baadhi ya Mafarisayo waliokuwa 
pamoja naye waliposikia mambo hayo wakamuuliza: “Je, sisi pia ni 
vipofu?” 41 Yesu akawaambia: “Kama mngekuwa vipofu, 
hamngekuwa na dhambi. Lakini sasa mnasema, 'Tunaona.' Dhambi 
yenu inabaki.” 


A Yoh. 9:38 Au “akamwinamia.” 


Yohana 10:1-42 


10 “Kwa kweli ninawaambia, mtu asiyeingia katika zizi la kondoo 
kupitia mlango, bali anapanda na kuingia kupitia njia nyingine, ni 
mwizi na mporaji. 2 Lakini yule anayeingia kupitia mlango ndiye 
mchungaji wa kondoo. 3 Mlinzi wa mlango humfungulia, nao kondoo 
huisikiliza sauti yake. Naye huwaita kondoo wake kwa majina na 
kuwatoa nje. 4 Baada ya kuwatoa kondoo wake wote nje, yeye 
huwatangulia, nao kondoo humfuata kwa sababu wanaijua sauti 
yake. > Hawatamfuata mgeni kamwe bali watamkimbia, kwa sababu 
hawajui sauti ya wageni.” $ Yesu aliwaambia mfano huo, lakini 
hawakuelewa alichokuwa akiwaambia. 


7 Basi Yesu akasema tena: “Kwa kweli ninawaambia, mimi ndiye 
mlango wa kondoo. 8 Wote ambao wamekuja wakidai kwamba wao 
ni mimi, ni wezi na waporaji; lakini kondoo hawakuwasikiliza. 9 Mimi 
ndiye mlango; yeyote anayeingia kupitia kwangu ataokolewa, naye 
ataingia na kutoka na kupata malisho. 10 Mwizi huja kuiba, kuua, na 
kuangamiza. Mimi nimekuja ili wapate uzima na waupate kwa wingi. 
11 Mimi ndiye mchungaji mwema; mchungaji mwema huutoa uhai 
wake?” kwa ajili ya kondoo. 12 Mtu wa kuajiriwa, ambaye si mchungaji 
na ambaye kondoo si wake, anapomwona mbwamwitu akija yeye 
huwaacha kondoo na kukimbia—naye mbwamwitu huwanyakua na 
kuwatawanya— 13 kwa sababu yeye ni mtu wa kuajiriwa naye 
hawajali kondoo. 14 Mimi ndiye mchungaji mwema. Ninawajua 
kondoo wangu nao kondoo wangu wananijua, 15 kama Baba 
anavyonijua mimi, nami ninavyomjua Baba; na ninatoa uhai wangu” 
kwa ajili ya kondoo. 


16 “Nami nina kondoo wengine, ambao si wa zizi hili; hao pia 
nitawaleta, nao wataisikiliza sauti yangu, nao watakuwa kundi moja, 
mchungaji mmoja. 17 Kwa sababu hiyo, Baba ananipenda, kwa 
kuwa ninautoa uhai wangu; ili niupate tena. 18 Hakuna mtu 
anayeuchukua kutoka kwangu, bali ninautoa kwa hiari yangu. Nina 
mamlaka ya kuutoa, nami nina mamlaka ya kuupokea tena. 
Nilipokea amri hii kutoka kwa Baba yangu.” 


19 Kisha mgawanyiko ukatokea tena kati ya Wayahudi kwa sababu 
ya maneno hayo. 20 Wengi wao walikuwa wakisema: “Ana roho 
mwovu naye ana wazimu. Kwa nini mnamsikiliza?” 21 Wengine 
wakasema: “Haya si maneno ya mtu mwenye roho mwovu. Je, roho 
mwovu anaweza kufungua macho ya vipofu?” 


22 Wakati huo kulikuwa na Sherehe ya Wakfu huko Yerusalemu. 
Ulikuwa wakati wa majira ya baridi kali, 23 na Yesu alikuwa 
akitembea hekaluni kwenye safu ya nguzo za Sulemani. 24 Kisha 
Wayahudi wakamzunguka na kuanza kumwambia: “Utaendelea 
kutuhangaisha” mpaka lini? Kama wewe ndiye Kristo, tuambie 
waziwazi.” 25 Yesu akawajibu: “Niliwaambia, na bado hamwamini. 
Kazi ninazofanya katika jina la Baba yangu, zinatoa ushahidi 
kunihusu. 26 Lakini hamwamini, kwa sababu ninyi si kondoo wangu. 
27 Kondoo wangu husikiliza sauti yangu, nami ninawajua, nao 
hunifuata. 28 Mimi ninawapa uzima wa milele, nao hawataharibiwa 
kamwe, wala hakuna atakayewanyakua kutoka mkononi mwangu. 
29 Kile ambacho Baba yangu amenipa ni chenye thamani kuliko vitu 
vingine vyote, na hakuna anayeweza kuwanyakua kutoka mkononi 
mwa Baba. 30 Mimi na Baba ni kitu kimoja.” 


31 Wayahudi wakaokota mawe tena ili wampige. 32 Yesu akawajibu: 
“Niliwaonyesha kazi nyingi nzuri kutoka kwa Baba. Kati ya kazi hizo, 
ni ipi inayofanya mtake kunipiga mawe?” 33 Wayahudi wakamjibu: 
“Tunakupiga mawe, si kwa sababu ya kazi njema, bali umekufuru; 
kwa maana ingawa wewe ni mwanadamu, unajifanya mungu.” 

34 Yesu akawajibu: “Je, haijaandikwa katika Sheria yenu, ‘Mimi 
nilisema: “Ninyi ni miungu”?” 35 Ikiwa aliwaita ‘miungu’ wale ambao 
neno la Mungu lilikuja dhidi yao—na bado andiko haliwezi 
kubatilishwa— 36 je, mnaniambia mimi ambaye Baba alinitakasa na 
kunituma ulimwenguni, ‘Unakufuru, kwa sababu nilisema, ‘Mimi ni 
Mwana wa Mungu’? 37 Kama sifanyi kazi za Baba yangu, 
msiniamini. 38 Lakini ikiwa ninazifanya, hata ingawa hamniamini 
mimi, basi iweni na imani katika kazi hizo, ili mjue na kuendelea 
kujua kwamba Baba yuko katika muungano nami, nami niko katika 
muungano na Baba.” 39 Basi wakajaribu tena kumkamata; lakini 
akawakwepa. 


40 Kisha akaenda tena ng'ambo ya Yordani mpaka mahali ambapo 
mwanzoni Yohana alikuwa akibatiza watu, naye akakaa huko. 

41 Watu wengi wakamjia na kuanza kusema: “Yohana hakufanya 
ishara hata moja, lakini mambo yote aliyosema kumhusu mtu huyu 
yalikuwa ya kweli.” 42 Na watu wengi hapo wakamwamini Yesu. 


^ Yoh. 10:11 Au “nafsi yake.” 
A Yoh. 10:15 Au “nafsi yangu.” 
^ Yoh. 10:17 Au “nafsi yangu.” 


^ Yoh. 10:24 Au “kuhangaisha nafsi zetu.” 


A Yoh. 10:30 Au “tuna umoja.” 


A Yoh. 10:34 Au “ni kama mungu.” 


Yohana 11:1-57 


cha Maria na Martha dada yake. 2 Huyo Maria ndiye aliyempaka 
Bwana mafuta yenye marashi na kufuta miguu yake kwa nywele 
zake; Lazaro, ndugu yake ndiye aliyekuwa mgonjwa. 3 Basi dada 
zake wakamtumia Yesu ujumbe wakisema: “Bwana, ona! yule 
unayempenda ni mgonjwa.” 4 Lakini Yesu aliposikia hilo akasema: 
“Lengo la ugonjwa huu si kusababisha kifo, bali ni kwa ajili ya 
utukufu wa Mungu, ili Mwana wa Mungu atukuzwe kupitia huo.” 


5 Basi Yesu aliwapenda Martha na dada yake na Lazaro. $ Hata 
hivyo, aliposikia kwamba Lazaro ni mgonjwa, Yesu aliendelea kukaa 
mahali alipokuwa kwa siku mbili zaidi. 7 Baada ya hayo, 
akawaambia wanafunzi: “Twendeni tena Yudea.” $ Wanafunzi 
wakamwambia: “Rabi, juzijuzi tu Wayudea walitaka kukupiga mawe, 
nawe unarudi huko tena?” 9 Yesu akajibu: “Kuna saa 12 za mchana, 
sivyo? Yeyote akitembea mchana hatajikwaa, kwa sababu anaona 
mwangaza wa ulimwengu huu. 10 Lakini ikiwa yeyote anatembea 
usiku, atajikwaa kwa sababu hana nuru ndani yake.” 


11 Baada ya kusema hayo, akawaambia: “Rafiki yetu Lazaro amelala 
usingizi, lakini ninasafiri kwenda huko ili kumwamsha.” 12 Kisha 
wanafunzi wakamwambia: “Bwana, ikiwa amelala usingizi, atapona.” 
13 Hata hivyo, Yesu alikuwa akizungumza kuhusu kifo cha Lazaro. 
Lakini walifikiri anasema kuhusu kupumzika katika usingizi. 14 Ndipo 
Yesu akawaambia waziwazi: “Lazaro amekufa, 15 nami ninashangilia 
kwa ajili yenu kwamba sikuwapo, ili mwamini. Lakini twendeni 
kwake.” 16 Kwa hiyo Tomasi, aliyeitwa Pacha, akawaambia 
wanafunzi wenzake: “Sisi pia, twendeni tukafe pamoja naye.” 


17 Yesu alipofika, alikuta kwamba tayari Lazaro alikuwa kaburini” 
kwa siku nne. 18 Bethania ilikuwa karibu na Yerusalemu, umbali wa 
kilomita tatu hivi.” 19 Wayahudi wengi walikuwa wamekuja kwa 
Martha na Maria ili kuwafariji kwa sababu ya kufiwa na ndugu yao. 
20 Martha aliposikia Yesu anakuja, alienda kumlaki; lakini Maria 
alibaki nyumbani. 21 Kisha Martha akamwambia Yesu: “Bwana, 
kama ungekuwa hapa ndugu yangu hangekufa. 22 Lakini hata sasa 
ninajua kwamba chochote utakachomwomba Mungu, Mungu 
atakupa.” 23 Yesu akamwambia: “Ndugu yako atafufuka.” 24 Martha 
akamwambia: “Ninajua atafufuka katika ufufuo siku ya mwisho.” 

25 Yesu akamwambia: “Mimi ndiye ufufuo na uzima. Yule 
anayeniamini, hata akifa, ataishi tena; 26 na kila mtu aliye hai na 
ananiamini hatakufa kamwe. Je, unaamini hilo?” 27 Akamwambia: 
“Ndiyo Bwana, ninaamini kwamba wewe ndiye Kristo, Mwana wa 
Mungu, yule anayekuja ulimwenguni.” 28 Baada ya kusema hayo, 
Martha akaenda kumwita Maria dada yake, akamwambia faraghani: 
“Mwalimu amefika naye anakuita.” 29 Aliposikia hilo, akasimama 
upesi, akamwendea. 


na Martha. 31 Wayahudi waliokuwa pamoja na Maria nyumbani 
wakimfariji, walipomwona akisimama upesi na kuondoka, 
wakamfuata wakidhani kwamba alikuwa akienda kulia kwenye 
kaburi.” 32 Maria alipofika mahali alipokuwa Yesu na kumwona, 
akaanguka miguuni pake na kumwambia: “Bwana, kama ungekuwa 
hapa, ndugu yangu hangekufa.” 33 Yesu alipomwona akilia na 
Wayahudi waliokuja pamoja naye wakilia pia, akaugua moyoni” na 
kutaabika. 34 Akauliza: “Mmemlaza wapi?” Wakamjibu: “Bwana, njoo 
uone.” 35 Yesu akatokwa na machozi. 36 Ndipo Wayahudi wakaanza 


kusema: “Ona jinsi alivyompenda!” 37 Lakini baadhi yao wakauliza: 
“Je, mtu huyu aliyemfungua macho yule kipofu hangeweza kuzuia 
huyu asife?” 


38 Kisha baada ya Yesu kuugua tena moyoni, akaja kwenye lile 
kaburi.” Kwa kweli, lilikuwa pango lililofunikwa kwa jiwe. 39 Yesu 
akasema: “Liondoeni jiwe.” Martha, dada ya yule aliyekufa 
akamwambia: “Bwana, kufikia sasa lazima awe ananuka, kwa 
maana ni siku nne.” 40 Yesu akamwambia: “Je, sikukuambia 
kwamba ukiamini utauona utukufu wa Mungu?” 41 Basi wakaliondoa 
lile jiwe. Kisha Yesu akatazama mbinguni na kusema: “Baba, 
ninakushukuru kwa sababu umenisikia. 42 Kwa kweli, ninajua 
kwamba sikuzote wewe hunisikia; lakini nilisema kwa ajili ya umati 
waliosimama kunizunguka, ili waamini kwamba ulinituma.” 43 Baada 
ya kusema hayo, akaita kwa sauti kubwa: “Lazaro, njoo huku nje!” 
44 Mtu huyo aliyekuwa amekufa akatoka, miguu na mikono yake 
ikiwa imefungwa kwa vitambaa, na uso wake ukiwa umefungwa kwa 
kitambaa. Yesu akawaambia: “Mfungueni, mmwache aende.” 


45 Kwa hiyo, Wayahudi wengi waliokuwa wamekuja kwa Maria, 
wakamwamini Yesu walipoona alichofanya, 46 lakini baadhi yao 
wakaenda kwa Mafarisayo na kuwaambia jambo ambalo Yesu 
alikuwa amefanya. 47 Basi wakuu wa makuhani na Mafarisayo 
wakakusanya Sanhedrini na kusema: “Tutafanya nini, kwa kuwa mtu 
huyu anafanya ishara nyingi? 48 Tukimwacha aendelee, watu wote 
watamwamini, nao Waroma watakuja na kuchukua mahali petu” na 
taifa letu.” 49 Lakini mmoja wao aitwaye Kayafa, aliyekuwa kuhani 
mkuu mwaka huo, akawaambia: “Ninyi hamjui chochote, 50 na 
hamwelewi kwamba ni kwa faida yenu mtu mmoja afe kwa ajili ya 
watu kuliko taifa lote liangamizwe.” 51 Lakini hakusema hivyo kwa 


kujitungia; bali kwa sababu alikuwa kuhani mkuu mwaka huo, alitoa 
unabii kwamba Yesu angekufa kwa ajili ya taifa, 52 na si kwa ajili ya 
taifa tu, bali pia ili awakusanye watoto wa Mungu waliotawanyika 
kotekote. 33 Basi tangu siku hiyo wakapanga njama ili kumuua. 


54 Kwa hiyo, Yesu hakutembea tena hadharani kati ya Wayahudi, 


Efraimu, naye akakaa huko pamoja na wanafunzi. 55 Sasa Pasaka 
ya Wayahudi ilikuwa karibu na watu wengi kutoka mashambani 
walipanda kwenda Yerusalemu kabla ya Pasaka ili wajitakase 
kisherehe. 56 Walikuwa wakimtafuta Yesu, nao wakawa wakiulizana 
wakiwa wamesimama hekaluni: “Mnaonaje? Je, kweli atakuja 
kwenye sherehe?” 5 Lakini wakuu wa makuhani na Mafarisayo 
walikuwa wametoa agizo kwamba ikiwa mtu yeyote angejua mahali 
alipo Yesu, alipaswa kuwajulisha ili wamkamate. 


^ Yoh. 11:17 Au “kwenye kaburi la ukumbusho.” 

A Yoh. 11:18 Tnn., “stadia 15 hivi.” Angalia Nyongeza B14. 
A Yoh. 11:31 Au “kaburi la ukumbusho.” 

A Yoh. 11:33 Tnn., “rohoni.” 

A Yoh. 11:38 Au “kaburi la ukumbusho.” 


A Yoh. 11:48 Yaani, hekalu. 


Yohana 12:1-50 


12 Siku sita kabla ya Pasaka, Yesu akafika Bethania, alikoishi 
Lazaro ambaye Yesu alikuwa amemfufua kutoka kwa wafu. 

2 Basi, wakamwandalia mlo wa jioni huko, na Martha alikuwa 
akiwahudumia, lakini Lazaro alikuwa miongoni mwa wale waliokuwa 
wakila” pamoja na Yesu. 3 Kisha Maria akachukua ratili” moja ya 
mafuta yenye marashi, nardo halisi, ghali sana, akammiminia Yesu 
miguuni na kuifuta kwa nywele zake. Nyumba ikajaa harufu ya 
mafuta yenye marashi. 4 Lakini Yuda Iskariote, mmoja wa wanafunzi 
wake aliyekuwa karibu kumsaliti akasema: 5 “Kwa nini mafuta haya 
yenye marashi hayangeuzwa kwa dinari” 300 na maskini wapewe 
pesa hizo?” 6 Hakusema hivyo kwa sababu aliwahangaikia maskini, 
bali kwa sababu alikuwa mwizi, naye ndiye aliyetunza sanduku la 
pesa na alikuwa akiiba pesa zilizowekwa humo. 7 Kisha Yesu 
akawaambia: “Mwacheni afanye hivyo kwa ajili ya matayarisho ya 
siku ya mazishi yangu. 8 Kwa maana maskini mnao sikuzote, lakini 
mimi hamtakuwa nami sikuzote.” 


9 Wakati huohuo, umati mkubwa wa Wayahudi ukajua kwamba 
alikuwa huko, nao ukaja, si kwa sababu ya Yesu tu, bali pia ili 
kumwona Lazaro aliyekuwa amefufuliwa kutoka kwa wafu. 10 Sasa 
wakuu wa makuhani wakapanga njama ili kumuua Lazaro pia, 

11 kwa kuwa Wayahudi wengi walikuwa wakienda huko na 
kumwamini Yesu kwa sababu ya Lazaro. 


12 Siku iliyofuata umati mkubwa uliokuwa umekuja kwenye sherehe, 
ukasikia kwamba Yesu alikuwa akija Yerusalemu. 13 Basi 
wakachukua matawi ya mitende na kutoka nje kwenda kumlaki, nao 
wakaanza kusema kwa sauti kubwa: “Tunaomba umwokoe! 


Amebarikiwa yule anayekuja katika jina la Yehova,” Mfalme wa 
Israeli!” 14 Yesu alipompata mwanapunda, akaketi juu yake, kama 
ilivyoandikwa: 15 “Usiogope binti ya Sayuni. Tazama! Mfalme wako 
anakuja, akiwa ameketi juu ya mwanapunda.” 16 Mwanzoni, 
wanafunzi wake hawakuelewa mambo hayo, lakini Yesu 
alipotukuzwa, wakakumbuka kwamba mambo hayo yalikuwa 
yameandikwa kumhusu na kwamba walimtendea mambo hayo. 


17 Umati uliokuwa pamoja naye alipomwita Lazaro kutoka kaburini” 
na kumfufua kutoka kwa wafu ukaendelea kutoa ushahidi. 18 Kwa 
sababu hiyo pia, umati ukaenda kumlaki kwa sababu ulisikia alikuwa 
amefanya muujiza huo. 19 Basi Mafarisayo wakaambiana: “Mnaona, 
hamjafaulu hata kidogo. Tazama! Ulimwengu wote umemfuata.” 


20 Sasa kulikuwa na baadhi ya Wagiriki miongoni mwa wale 
waliokuja kuabudu kwenye sherehe. 21 Basi, wakamjia Filipo 
aliyetoka Bethsaida ya Galilaya, wakaanza kumwomba: “Bwana, 
tunataka kumwona Yesu.” 22 Filipo akaenda kumwambia Andrea, 
kisha wote wawili wakaja na kumwambia Yesu. 


23 Lakini Yesu akawajibu: “Saa imefika ya Mwana wa binadamu 
kutukuzwa. 24 Kwa kweli ninawaambia, mbegu ya ngano 
isipoanguka kwenye udongo na kufa, hubaki ikiwa mbegu moja tu; 
lakini ikifa, huzaa matunda mengi. 25 Yeyote anayeupenda sana 
uhai wake” huuangamiza, lakini yeyote anayeuchukia uhai wake” 
katika ulimwengu huu ataulinda kwa ajili ya uzima wa milele. 26 Ikiwa 
yeyote anataka kunihudumia, basi anifuate na mahali nilipo ndipo 
mhudumu wangu atakapokuwa pia. Ikiwa yeyote anataka 
kunihudumia, Baba atamheshimu. 2” Sasa ninataabika,” nami 
niseme nini? Baba, niokoe kutoka katika saa hii. Hata hivyo, ndiyo 


sababu nimekuja kwenye saa hii. 28 Baba, litukuze jina lako.” Ndipo 
sauti ikasikika kutoka mbinguni ikisema: “Nimelitukuza nami 
nitalitukuza tena.” 


29 Umati uliokuwa umesimama hapo ulisikia sauti hiyo ukaanza 
kusema kumekuwa na mngurumo. Nao wengine wakasema: 
“Malaika ameongea naye.” 30 Yesu akajibu: “Sauti hii imesikika, si 
kwa ajili yangu, bali kwa ajili yenu. 31 Sasa ulimwengu huu 
unahukumiwa; sasa mtawala wa ulimwengu huu atatupwa nje. 32 Na 
bado mimi, nikiinuliwa kutoka duniani, nitawavuta watu wa namna 
zote kwangu.” 33 Kwa kweli alisema hivyo ili kuonyesha ni kifo cha 
aina gani alikuwa karibu kufa. 34 Kisha umati ukamwambia: “Tulisikia 
kutoka katika Sheria kwamba Kristo hudumu milele. Kwa nini 
unasema kwamba lazima Mwana wa binadamu ainuliwe? Huyo 
Mwana wa binadamu ni nani?” 35 Basi Yesu akawaambia: “Nuru 
itakuwa miongoni mwenu kwa muda kidogo zaidi. Tembeeni wakati 
bado mna nuru, ili giza lisiwazidi nguvu; yeyote anayetembea katika 
giza hajui anakoenda. 36 Wakati mna nuru, iweni na imani” katika 
nuru ili muwe wana wa nuru.” 


Yesu alisema mambo hayo, kisha akaenda kujificha mbali nao. 

37 Ingawa alikuwa amefanya ishara nyingi sana mbele yao, 
hawakuwa wakimwamini, 38 ili maneno haya aliyosema nabii Isaya 
yatimizwe: “Yehova,” ni nani ambaye ameamini jambo alilosikia 
kutoka kwetu?” Na mkono wa Yehova,” umefunuliwa kwa nani?” 

39 Wao hawakuamini kwa sababu pia Isaya alisema: 

40 “Ameyapofusha macho yao naye ameifanya mioyo yao iwe 
migumu, ili wasione kwa macho yao na kuelewa kwa mioyo yao na 
kugeuka nami niwaponye.” 41 Isaya alisema mambo haya kwa 
sababu aliona utukufu wake, naye alisema kumhusu. 42 Hata hivyo, 


watawala wengi kwa kweli walimwamini, lakini hawakumkiri kwa 
sababu waliwaogopa Mafarisayo, ili wasifukuzwe katika sinagogi; 
43 kwa maana waliupenda utukufu wa wanadamu kuliko utukufu wa 
Mungu. 


44 Hata hivyo, Yesu akasema kwa sauti kubwa: “Yeyote 
anayeniamini, haniamini mimi tu bali pia Yule aliyenituma; 45 na 
yeyote anayeniona mimi anamwona pia Yule aliyenituma. 

46 Nimekuja nikiwa nuru ulimwenguni, ili kila mtu anayeniamini 
asibaki gizani. 47 Lakini ikiwa yeyote anasikia maneno yangu na 
hayashiki, simhukumu; kwa maana sikuja kuuhukumu ulimwengu, 
bali kuuokoa. 48 Yeyote anayenipuuza na hapokei maneno yangu, 
ana wa kumhukumu. Neno ambalo nimesema ndilo litakalomhukumu 
katika siku ya mwisho. 49 Kwa maana sijasema kwa uamuzi wangu 
mwenyewe, bali Baba aliyenituma amenipa amri kuhusu jambo la 
kutangaza na la kusema. 50 Pia, ninajua kwamba amri yake 
inamaanisha uzima wa milele. Kwa hiyo, mambo ninayosema, 
ninasema kama Baba alivyoniambia.” 


A Yoh. 12:2 Au “wameketi mezani.” 


A Yoh. 12:3 Yaani, ratili ya Kiroma, karibu gramu 327. Angalia 
Nyongeza B14. 


A Yoh. 12:5 Angalia Nyongeza B14. 
A Yoh. 12:13 Angalia Nyongeza A5. 
^ Yoh. 12:17 Au “kwenye kaburi la ukumbusho.” 


^ Yoh. 12:25 Au “anayeipenda sana nafsi yake.” 


A Yoh 


. 12:25 Au “anayeichukia nafsi yake.” 


^ Yoh 


. 12:27 Au “nafsi yangu inataabika.” 


A Yoh. 


A Yoh 


12:36 Au “onyesheni imani.” 


. 12:38 Angalia Nyongeza A5. 


A Yoh 


. 12:38 Au “ujumbe wetu?” 


^ Yoh 


. 12:38 Angalia Nyongeza A5. 


Yohana 13:1-38 


13 Sasa, kwa sababu alijua kabla ya sherehe ya Pasaka kwamba 
saa yake ya kuondoka ulimwenguni na kwenda kwa Baba ilikuwa 
imefika, Yesu akiwa amewapenda walio wake ulimwenguni, 
aliwapenda mpaka mwisho. 2 Walipokuwa wakila mlo wa jioni, tayari 
Ibilisi alikuwa ameweka wazo la kumsaliti Yesu ndani ya moyo wa 
Yuda Iskariote, mwana wa Simoni. 3 Basi, Yesu akijua kwamba 
Baba alikuwa ameviweka vitu vyote mikononi mwake na kwamba 
alikuja kutoka kwa Mungu na alikuwa akienda kwa Mungu, 

4 akasimama kutoka kwenye mlo wa jioni na kuyaweka kando 
mavazi yake ya nje. Naye akachukua taulo, akajifunga kiunoni. 

> Akatia maji kwenye beseni, akaanza kuiosha miguu ya wanafunzi 
na kuikausha kwa taulo aliyokuwa amejifunga kiunoni. 6 Kisha 
akamfikia Simoni Petro. Petro akamuuliza: “Bwana, unaosha miguu 
yangu?” 7 Yesu akamjibu: “Ninalofanya huelewi sasa, lakini utaelewa 
baada ya mambo haya.” 8 Petro akamwambia: “Hutaosha kamwe 
miguu yangu.” Yesu akamjibu: “Nisipokuosha, wewe huna sehemu 
pamoja nami.” 9 Simoni Petro akamwambia: “Bwana, usioshe miguu 
yangu tu, bali pia mikono na kichwa changu.” 10 Yesu akamwambia: 
“Yeyote ambaye ameoga hahitaji kuoshwa zaidi ya miguu yake, yuko 
safi kabisa. Nanyi mko safi, lakini sio nyote.” 11 Kwa maana alimjua 
mtu aliyekuwa akimsaliti. Ndiyo sababu alisema: “Sio nyote mlio 
safi.” 


12 Baada ya kuosha miguu yao na kuvaa mavazi yake ya nje, 
akaketi mezani tena akawaambia: “Je, mnaelewa jambo ambalo 
nimewafanyia? 13 Ninyi huniita, ‘Mwalimu, na, ‘Bwana,’ nanyi 
hamjakosea, kwa maana ndivyo nilivyo. 14 Kwa hiyo, ingawa mimi ni 
Bwana na Mwalimu, niliiosha miguu yenu, basi ninyi pia mnapaswa” 


kuoshana miguu. 15 Kwa maana nimewawekea kielelezo, ili mfanye 
kama nilivyowafanyia. 16 Kwa kweli ninawaambia, mtumwa si mkuu 
kuliko bwana wake, wala yule aliyetumwa si mkuu kuliko yule 
aliyemtuma. 17 Ikiwa mnajua mambo haya, mtakuwa wenye furaha 
mkiyatenda. 18 Sisemi kuwahusu ninyi nyote; ninawajua wale ambao 
nimewachagua. Lakini ilikuwa hivyo ili andiko hili litimizwe: “Yule 
aliyekuwa akila mkate wangu amekiinua kisigino chake dhidi 
yangu.” 19 Kuanzia sasa na kuendelea ninawaambia kabla jambo 
hilo halijatokea, ili litakapotokea mwamini kwamba mimi ndiye. 

20 Kwa kweli ninawaambia, yeyote anayempokea yule ninayemtuma 
ananipokea mimi pia, na yeyote anayenipokea, anampokea pia Yule 
aliyenituma.” 


21 Baada ya kusema mambo hayo, Yesu akataabika rohoni, naye 
akatoa ushahidi akisema: “Kwa kweli ninawaambia, mmoja wenu 
atanisaliti.” 22 Wanafunzi wakaanza kutazamana, bila kujua alikuwa 
akisema kuhusu nani. 23 Mmoja wa wanafunzi ambaye Yesu 
alimpenda, alikuwa ameketi mezani karibu na” Yesu. 24 Kwa hiyo, 
Simoni Petro akamwonyesha huyo ishara kwa kichwa na 
kumwambia: “Tuambie anasema kuhusu nani.” 25 Basi mwanafunzi 
huyo akaegemea nyuma kifuani pa Yesu na kumuuliza: “Bwana, ni 
nani?” 26 Yesu akajibu: “Ni yule ambaye nitampa kipande cha mkate 
ninachochovya.” Basi, akachovya kipande cha mkate, kisha akampa 
Yuda, mwana wa Simoni Iskariote. 27 Baada ya Yuda kuchukua 
kipande hicho cha mkate, Shetani akamwingia. Kwa hiyo, Yesu 
akamwambia: “Kile unachofanya, kifanye upesi zaidi.” 28 Lakini 
hakuna hata mmoja kati ya wale waliokuwa wameketi mezani 
aliyejua kwa nini alimwambia hivyo. 29 Kwa kuwa Yuda alikuwa 
akitunza sanduku la pesa, baadhi yao walifikiri Yesu alikuwa 


akimwambia, “Nunua vitu tunavyohitaji kwa ajili ya sherehe,” au 
kwamba anapaswa kuwapa maskini kitu fulani. 30 Kwa hiyo, baada 
ya kupokea kipande cha mkate, mara moja akatoka nje. Ilikuwa 
usiku. 


31 Kwa hiyo alipoondoka, Yesu akasema: “Sasa Mwana wa 
binadamu ametukuzwa, na Mungu ametukuzwa kuhusiana naye. 
32 Mungu mwenyewe atamtukuza, naye atamtukuza mara moja. 

33 Watoto wadogo, nipo pamoja nanyi muda kidogo zaidi. 
Mtanitafuta; na kama nilivyowaambia Wayahudi, ninawaambia ninyi 
pia, 'Ninakoenda hamwezi kuja.' 34 Ninawapa ninyi amri mpya, 
kwamba mpendane; kama vile ambavyo nimewapenda, nanyi 
mpendane vivyo hivyo. 35 Kwa jambo hili wote watajua kwamba 
ninyi ni wanafunzi wangu—mkiwa na upendo miongoni mwenu.” 


36 Simoni Petro akamuuliza: “Bwana, unaenda wapi?” Yesu akajibu: 
“Ninakoenda huwezi kunifuata sasa, lakini utanifuata baadaye.” 

37 Petro akamwambia: “Bwana, kwa nini siwezi kukufuata sasa? 
Nitatoa uhai wangu” kwa ajili yako.” 38 Yesu akajibu: “Je, utatoa uhai 
wako” kwa ajili yangu? Kwa kweli ninakuambia, kabla ya jogoo 
kuwika utanikana mara tatu.” 


A Yoh. 13:14 Au “mna wajibu wa.” 
^ Yoh. 13:18 Au “amenigeuka.” 
A Yoh. 13:23 Tnn., “kifuani pa.” 
A Yoh. 13:37 Au “nafsi yangu.” 


A Yoh. 13:38 Au “nafsi yako.” 


Yohana 14:1-31 


14 “Mioyo yenu isitaabike. Iweni na imani” katika Mungu; iweni na 
imani pia katika mimi. 2 Katika nyumba ya Baba yangu mna makao 
mengi. Kama sivyo, ningewaambia kwa maana ninaenda zangu 
kuwatayarishia mahali. 3 Pia, nikienda na kuwatayarishia mahali, 
nitakuja tena nami nitawapokea nyumbani kwangu, ili mahali nilipo, 
ninyi pia muwe hapo. 4 Nanyi mnajua njia ya mahali ninakoenda.” 


5 Tomasi akamwambia: “Bwana, sisi hatujui unakoenda. Tunawezaje 
kuijua njia?” 


6 Yesu akamwambia: “Mimi ndiye njia na kweli na uzima. Hakuna 
mtu anayekuja kwa Baba bila kupitia kwangu. 7 Kama ninyi 
mngenijua, mngemjua Baba yangu pia; tangu sasa na kuendelea 
ninyi mnamjua na mmemwona.” 


8 Filipo akamwambia: “Bwana, tuonyeshe Baba na hilo linatutosha.” 


9 Yesu akamwambia: “Je, hata baada ya kuwa pamoja nanyi kwa 
muda mrefu hivyo, bado Filipo hujanijua? Yeyote ambaye ameniona 
mimi amemwona Baba pia. Kwa nini unasema, ‘Tuonyeshe Baba’? 
10 Je, huamini kwamba mimi nimo katika muungano pamoja na 
Baba, naye Baba yumo katika muungano pamoja nami? Mambo 
ninayowaambia sisemi kwa kujitungia, bali Baba ambaye hukaa 
katika muungano pamoja nami anafanya kazi zake. 11 Iweni na 
imani kwamba nimo katika muungano pamoja na Baba na Baba 
yumo katika muungano pamoja nami; kama sivyo, iweni na imani 
kwa sababu ya kazi zenyewe. 12 Kwa kweli ninawaambia, yeyote 
anayeniamini atafanya pia kazi ambazo mimi hufanya; naye 
atafanya kazi kubwa kuliko hizi, kwa sababu ninaenda zangu kwa 


Baba. 13 Pia, lolote mtakaloomba katika jina langu nitalifanya, ili 
Baba atukuzwe kuhusiana na Mwana. 14 Mkiomba jambo lolote 
katika jina langu, nitalifanya. 


15 “Ikiwa mnanipenda, mtazishika amri zangu. 16 Nami nitamwomba 
Baba, naye atawapa msaidizi” mwingine awe pamoja nanyi milele, 
17 roho ya ile kweli, ambayo ulimwengu hauwezi kuipokea, kwa 
sababu hauioni wala kuijua. Ninyi mnaijua, kwa sababu hiyo hukaa 
pamoja nanyi na imo ndani yenu. 18 Sitawaacha ninyi mayatima. 
Ninakuja kwenu. 19 Bado muda kidogo nao ulimwengu hautaniona 
tena, lakini ninyi mtaniona, kwa sababu ninaishi, nanyi mtaishi. 

20 Siku hiyo mtajua kwamba nimo katika muungano pamoja na Baba 
yangu nanyi mumo katika muungano pamoja nami, nami nimo katika 
muungano pamoja nanyi. 21 Yeyote aliye na amri zangu na 
kuzishika, huyo ndiye anayenipenda. Na yeyote anayenipenda 
atapendwa na Baba yangu, nami nitampenda na kujionyesha 
waziwazi kwake.” 


22 Yuda, sio Yuda Iskariote, akamuuliza: “Bwana, imekuwaje 
kwamba unakusudia kujionyesha waziwazi kwetu bali si kwa 
ulimwengu?” 


23 Yesu akamjibu: “Ikiwa yeyote ananipenda, atalishika neno langu, 
naye Baba yangu atampenda, nasi tutakuja kwake na kukaa pamoja 
naye. 24 Yeyote asiyenipenda hayashiki maneno yangu. Neno 
mnalolisikia si langu, bali ni la Baba aliyenituma. 


25 “Nimewaambia mambo haya nikiwa bado pamoja nanyi. 26 Lakini 
msaidizi, roho takatifu, ambayo Baba ataituma katika jina langu, hiyo 
itawafundisha mambo yote na kuwakumbusha mambo yote 
niliyowaambia. 27 Ninawaachia amani; ninawapa amani yangu. 


Siwapi amani kwa njia ile ambayo ulimwengu huitoa. Mioyo yenu 
isitaabike wala kuogopa. 28 Mlisikia nikiwaambia, ‘Ninaenda, nami 
nitakuja tena kwenu.' Kama mngenipenda, mngeshangilia kwamba 
ninaenda kwa Baba, kwa maana Baba ni mkuu kuliko mimi. 29 Kwa 
hiyo sasa nimewaambia kabla jambo hilo halijatokea, ili 
litakapotokea mwamini. 30 Sitasema nanyi tena mambo mengi, kwa 
maana mtawala wa ulimwengu anakuja, naye hana uwezo juu 
yangu.” 31 Lakini, ili ulimwengu ujue kwamba ninampenda Baba, 
ninafanya kama vile Baba alivyoniamuru. Simameni tuondoke hapa. 


^ Yoh. 14:1 Au “Onyesheni imani.” 
^ Yoh. 14:16 Au “mfariji.” 


^ Yoh. 14:30 Au “hana nguvu juu yangu.” 


Yohana 15:1-27 


15 “Mimi ndiye mzabibu wa kweli, naye Baba yangu ndiye mkulima. 
2 Yeye huliondoa kila tawi ndani yangu lisilozaa matunda, naye 
hulisafisha kila tawi linalozaa matunda, ili lizae matunda zaidi. 

3 Tayari ninyi ni safi kwa sababu ya neno ambalo nimewaambia. 

4 Kaeni katika muungano pamoja nami, nami nitakaa katika 
muungano pamoja nanyi. Kama vile tawi lisivyoweza kuzaa matunda 
likiwa peke yake lisipobaki katika mzabibu, vivyo hivyo hamwezi 
kuzaa matunda msipokaa katika muungano pamoja nami. 5 Mimi 
ndiye mzabibu; nanyi ndio matawi. Yeyote anayekaa katika 
muungano pamoja nami, nami katika muungano pamoja naye, huyo 
huzaa matunda mengi; kwa maana bila mimi hamwezi kufanya lolote 
kamwe. 6 Ikiwa yeyote hakai katika muungano pamoja nami, 
atatupwa kama tawi kisha atakauka. Nao watu hukusanya matawi 
hayo na kuyatupa ndani ya moto, nayo huteketea. 7 Mkikaa katika 
muungano pamoja nami, na maneno yangu yakae ndani yenu, 
ombeni chochote mnachotaka nanyi mtapewa. $ Baba yangu 
hutukuzwa kwa jambo hili, kwamba mwendelee kuzaa matunda 
mengi na kujithibitisha kuwa wanafunzi wangu. 9 Kama vile Baba 
alivyonipenda, ndivyo nimewapenda ninyi; kaeni katika upendo 
wangu. 10 Mkishika amri zangu, mtakaa katika upendo wangu, kama 
vile ambavyo nimeshika amri za Baba na kukaa katika upendo wake. 


11 “Nimewaambia mambo haya, ili shangwe yangu iwe ndani yenu 
na shangwe yenu ijae. 12 Hii ndiyo amri yangu, kwamba mpendane 
kama vile nilivyowapenda. 13 Hakuna mtu aliye na upendo mkuu 
kuliko huu, kwamba mtu atoe uhai wake?” kwa ajili ya rafiki zake. 

14 Ninyi ni rafiki zangu ikiwa mnafanya mambo ninayowaamuru. 

15 Siwaiti ninyi tena watumwa, kwa sababu mtumwa hajui mambo 


ambayo bwana wake hufanya. Lakini nimewaita rafiki, kwa sababu 
nimewajulisha mambo yote niliyosikia kutoka kwa Baba yangu. 

16 Ninyi hamkunichagua, bali mimi niliwachagua na kuwaweka rasmi 
mwende na kuendelea kuzaa matunda na kwamba matunda yenu 
yadumu, ili hata mkimwomba Baba jambo lolote katika jina langu, 
awape. 


17 “Mambo haya ninawaamuru, kwamba mpendane. 18 Ikiwa 
ulimwengu unawachukia, kumbukeni kwamba umenichukia 

mimi kabla ya kuwachukia ninyi. 19 Kama mngekuwa sehemu ya 
ulimwengu, ulimwengu ungependa kilicho chake. Sasa kwa sababu 
ninyi si sehemu ya ulimwengu, bali nimewachagua kutoka 
ulimwenguni, kwa sababu hiyo ulimwengu unawachukia. 

20 Kumbukeni neno nililowaambia: Mtumwa si mkuu kuliko bwana 
wake. Ikiwa wamenitesa mimi, watawatesa ninyi pia; ikiwa 
wamelishika neno langu, watalishika lenu pia. 21 Lakini 
watawatendea mambo yote haya kwa ajili ya jina langu, kwa sababu 
hawamjui Yule aliyenituma. 22 Kama singekuja na kuzungumza nao, 
hawangekuwa na dhambi. Lakini sasa hawana kisingizio kwa ajili ya 
dhambi yao. 23 Anayenichukia mimi anamchukia Baba yangu pia. 
24 Kama singefanya kati yao kazi ambazo hakuna mwingine 
aliyezifanya, hawangekuwa na dhambi; lakini sasa wameniona, nao 
wamenichukia mimi na pia Baba yangu. 25 Lakini hilo lilifanyika ili 
kutimiza neno lililoandikwa katika Sheria yao: 'Walinichukia bila 
sababu.' 26 Atakapokuja msaidizi ambaye nitawatumia kutoka kwa 
Baba, roho ya ile kweli, inayotoka kwa Baba, huyo atatoa ushahidi 
kunihusu; 2” nanyi, mtatoa ushahidi, kwa sababu mmekuwa pamoja 
nami tangu mwanzoni. 


A Yoh. 15:13 Au “nafsi yake.” 


Yohana 16:1-33 


16 “Nimewaambia mambo haya ili msikwazike. 2 Watu 
watawafukuza katika masinagogi. Kwa kweli, saa inakuja ambayo 
kila mtu atakayewaua atafikiri kwamba amemtolea Mungu utumishi 
mtakatifu. 3 Lakini watafanya mambo haya kwa sababu hawamjui 
Baba wala mimi. 4 Hata hivyo, nimewaambia mambo haya ili saa 
yake itakapofika, mkumbuke kwamba niliwaambia. 


“Sikuwaambia mambo haya mwanzoni, kwa sababu nilikuwa pamoja 
nanyi. > Lakini sasa ninaenda kwa Yule aliyenituma; na bado hakuna 
hata mmoja wenu anayeniuliza, ‘Unaenda wapi? $ Lakini kwa 
sababu nimewaambia mambo haya, mioyo yenu imejaa huzuni. 

7 Hata hivyo, ninawaambia ukweli, ninaenda zangu kwa faida yenu. 
Kwa maana nisipoenda, msaidizi hatakuja kwenu; lakini nikienda, 
nitamtuma kwenu. 8 Naye atakapokuja atauthibitishia waziwazi 
ulimwengu kuhusu dhambi na kuhusu uadilifu na kuhusu hukumu: 

9 kwanza kuhusu dhambi, kwa sababu hawaniamini;” 10 kisha 
kuhusu uadilifu, kwa sababu ninaenda kwa Baba nanyi hamtaniona 
tena; 11 pia kuhusu hukumu, kwa sababu mtawala wa ulimwengu 
huu amehukumiwa. 


12 “Bado nina mambo mengi ya kuwaambia, lakini hamwezi 
kuyastahimili kwa sasa. 13 Hata hivyo, huyo” atakapokuja, roho ya 
ile kweli, atawaongoza ninyi kwenye kweli yote, kwa maana 
hatasema kwa uamuzi wake mwenyewe, bali atasema mambo 
anayosikia, naye atawatangazia mambo yanayokuja. 14 Huyo 
atanitukuza, kwa sababu atawatangazia mambo aliyopokea kutoka 
kwangu. 15 Vitu vyote alivyo navyo Baba ni vyangu. Ndiyo sababu 
nilisema huyo atawatangazia mambo aliyopokea kutoka kwangu. 


16 Baada ya muda kidogo hamtaniona tena, na baada ya muda 
kidogo mtaniona.” 


17 Ndipo baadhi ya wanafunzi wake wakaulizana: “Anamaanisha nini 
anapotuambia, ‘Baada ya muda kidogo hamtaniona, na tena, baada 
ya muda kidogo mtaniona,’ na, ‘kwa sababu ninaenda kwa Baba'?” 
18 Basi walikuwa wakisema: “Anamaanisha nini anaposema, ‘muda 
kidogo'? Hatuelewi anachozungumzia.” 19 Yesu alijua kwamba 
walitaka kumuuliza, basi akawaambia: “Je, mnaulizana hivyo kwa 
sababu nilisema: 'Baada ya muda kidogo hamtaniona, na tena, 
baada ya muda kidogo mtaniona'? 20 Kwa kweli ninawaambia, 
mtalia na kuomboleza, lakini ulimwengu utashangilia; mtahuzunika, 
lakini huzuni yenu itageuka kuwa shangwe. 21 Mwanamke 
anapokuwa akizaa anahisi huzuni kwa sababu saa yake imefika, 
lakini baada ya kumzaa mtoto hakumbuki tena dhiki hiyo kwa 
sababu anashangilia kwamba mtu amezaliwa ulimwenguni. 22 Basi, 
ninyi pia mnahuzunika sasa; lakini nitawaona tena na mioyo yenu 
itashangilia na hakuna mtu atakayeondoa shangwe yenu. 23 Siku 
hiyo hamtaniuliza swali lolote. Kwa kweli ninawaambia, mkimwomba 
Baba jambo lolote, atawapa katika jina langu. 24 Kufikia sasa 
hamjaomba hata jambo moja katika jina langu. Ombeni nanyi 
mtapewa, ili shangwe yenu iwe kamili. 


25 “Nimewaambia mambo haya kwa mifano. Saa inakuja ambapo 
sitazungumza nanyi tena kwa mifano, bali nitawaeleza waziwazi 
kumhusu Baba. 26 Siku hiyo mtamwomba Baba katika jina langu; 
ninaposema hivyo, simaanishi kwamba nitawaombea ninyi. 27 Kwa 
maana Baba mwenyewe anawapenda ninyi, kwa sababu 
mmenipenda na mmeamini kwamba nilikuja nikiwa mwakilishi wa 
Mungu. 28 Nilikuja nikiwa mwakilishi wa Baba, nami nimekuja 


ulimwenguni. Sasa ninaondoka ulimwenguni, nami ninarudi kwa 
Baba.” 


29 Wanafunzi wake wakamwambia: “Ona! Sasa unazungumza 
waziwazi, nawe hutumii mifano. 30 Sasa tunafahamu kwamba 
unajua mambo yote na huhitaji kuulizwa swali na mtu yeyote. Kwa 
hiyo, tunaamini kwamba ulitoka kwa Mungu.” 31 Yesu akawajibu: 
“Je, sasa mnaamini? 32 Tazama! Saa inakuja, na kwa kweli imefika, 
wakati kila mmoja wenu atatawanyika na kwenda nyumbani kwake, 
nanyi mtaniacha peke yangu. Lakini siko peke yangu, kwa sababu 
Baba yuko pamoja nami. 33 Nimewaambia mambo haya ili kupitia 
kwangu muwe na amani. Ulimwenguni mtapata dhiki, lakini jipeni 
moyo! Mimi nimeushinda ulimwengu.” 


A Yoh. 16:9 Au “hawaonyeshi kwamba wananiamini.” 


A Yoh. 16:13 Maneno “huyo” na “naye” katika mstari wa 13 na 14 
yanarejelea “msaidizi” aliyetajwa katika mstari wa 7. Yesu alitumia 
neno “msaidizi” (ambalo lina jinsia ya kiume katika Kigiriki) alipoipa 
roho takatifu sifa ya mtu ingawa ni nguvu isiyo na utu, na katika 
Kigiriki haina jinsia ya kiume wala ya kike. 


Yohana 17:1-26 


17 Yesu akasema mambo hayo, kisha akatazama mbinguni na 
kusema: “Baba, saa imefika. Mtukuze mwana wako ili mwana wako 
akutukuze, 2 kama vile ulivyompa mamlaka juu ya wote wenye 
mwili,” ili awape uzima wa milele wote ambao umempa. 3 Uzima wa 
milele ndio huu, wakujue wewe,” Mungu wa pekee wa kweli, na yule 
uliyemtuma, Yesu Kristo. 4 Nimekutukuza duniani, kwa kuwa 
nimemaliza kazi uliyonipa nifanye. > Sasa Baba, nitukuze kando 
yako kwa utukufu niliokuwa nao kando yako kabla ya ulimwengu 
kuwako. 


6 “Nimelifunuaž jina lako kwa watu ulionipa kutoka ulimwenguni. 
Walikuwa wako, nawe ukanipa, nao wamelishika” neno lako. 7 Sasa 
wamejua kwamba vitu vyote ulivyonipa vimetoka kwako; 8 kwa 
sababu nimewapa maneno uliyonipa, nao wameyakubali na kwa 
hakika wamejua kwamba nilikuja nikiwa mwakilishi wako, nao 
wameamini kwamba ulinituma. 9 Ninaomba kwa ajili yao; siombi kwa 
ajili ya ulimwengu, bali ninawaombea wale ulionipa, kwa sababu ni 
wako; 10 na vitu vyangu vyote ni vyako na vyako ni vyangu, nami 
nimetukuzwa kati yao. 


11 “Mimi simo tena ulimwenguni, bali wao wamo ulimwenguni, nami 
ninakuja kwako. Baba Mtakatifu, walinde kwa sababu ya jina lako 
ambalo umenipa, ili wawe kitu kimoja” kama vile sisi tulivyo kitu 
kimoja.” 12 Nilipokuwa pamoja nao nilikuwa nikiwatunza kwa sababu 
ya jina lako ambalo umenipa; nami nimewalinda na hakuna hata 
mmoja wao aliyeangamizwa ila yule mwana wa maangamizi, ili 
andiko litimizwe. 13 Lakini sasa ninakuja kwako, nami ninasema 
mambo haya ulimwenguni ili wapate kikamili shangwe niliyo nayo. 


14 Nimewapa neno lako, lakini ulimwengu umewachukia, kwa 
sababu wao si sehemu ya ulimwengu, kama vile ambavyo mimi si 
sehemu ya ulimwengu. 


15 “Sikuombi uwatoe ulimwenguni, bali uwalinde kwa sababu ya yule 
mwovu. 16 Wao si sehemu ya ulimwengu, kama vile ambavyo mimi 
si sehemu ya ulimwengu. 17 Watakase* kupitia ile kweli; neno lako ni 
kweli. 18 Kama ulivyonituma ulimwenguni, mimi pia nimewatuma 
ulimwenguni. 19 Nami ninajitakasa kwa ajili yao, ili wao pia 
watakaswe kupitia ile kweli. 


20 “Ninaomba si kwa ajili ya hawa tu, bali pia wale wanaoniamini 
kupitia neno lao, 21 ili wote wawe kitu kimoja, kama vile ambavyo 
wewe Baba umo katika muungano nami, nami nimo katika 
muungano nawe, ili wao pia wawe katika muungano nasi, ili 
ulimwengu uamini kwamba ulinituma. 22 Nimewapa utukufu ambao 
umenipa, ili wawe kitu kimoja kama vile sisi tulivyo kitu kimoja. 

23 Mimi katika muungano nao nawe katika muungano nami, ili 
wakamilishwe wawe kitu kimoja,” ili ulimwengu ujue kwamba 
ulinituma na uliwapenda wao kama vile ulivyonipenda. 24 Baba, 
ninataka wale ambao umenipa wawe pamoja nami mahali nilipo, ili 
waone utukufu wangu ambao umenipa, kwa sababu ulinipenda 
kabla ya kuwekwa msingi wa ulimwengu. 25 Baba Mwadilifu, kwa 
kweli, ulimwengu haujakujua wewe, lakini mimi ninakujua, na hawa 
wamejua kwamba ulinituma. 26 Nimewajulisha jina lako nami 
nitalijulisha, ili upendo ulionipenda uwe ndani yao nami katika 
muungano pamoja nao.” 


A Yoh. 17:2 Au “wanadamu wote; watu wote.” 


A Yoh. 


17:3 Au “waendelee kupata ujuzi juu yako wewe.” 


A Yoh. 


17:6 Au “Nimelijulisha.” 


17:6 Au “wamelitii.” 


A Yoh. 


A Yoh. 


17:11 Au “wawe na umoja.” 


A Yoh. 


^ Yoh 


17:11 Au “tulivyo na umoja.” 


. 17:17 Au “Uwaweke kando; Uwafanye wawe watakatifu.” 


^ Yoh 


. 17:23 Au “waunganishwe kikamili.” 


Yohana 18:1-40 


18 Baada ya kusema mambo hayo, Yesu akaenda pamoja na 
wanafunzi wake, wakavuka Bonde la Kidroni” na kufika kwenye 
bustani, naye akaingia humo pamoja nao. 2 Sasa Yuda msaliti wake 
alijua mahali hapo, kwa sababu mara nyingi Yesu alikutana hapo na 
wanafunzi wake. 3 Basi Yuda akaja na kikosi cha wanajeshi, maofisa 
wa wakuu wa makuhani na wa Mafarisayo, wakafika hapo wakiwa 
na mienge, taa, na silaha. 4 Kisha Yesu akijua mambo yote ambayo 
yangempata, akawakaribia na kuwauliza: “Mnamtafuta nani?” 

> Wakamjibu: “Yesu Mnazareti.” Akawaambia: “Ni mimi.” Basi Yuda 
msaliti wake, alikuwa pia amesimama pamoja nao. 


6 Hata hivyo, Yesu alipowaambia, “Ni mimi,” wakarudi nyuma na 
kuanguka chini. 7 Basi akawauliza tena: “Mnamtafuta nani?” 
Wakasema: “Yesu Mnazareti.” 8 Yesu akajibu: “Niliwaambia ni mimi. 
Basi, ikiwa mnanitafuta mimi, waacheni wanaume hawa waende.” 

9 Hilo lilitimiza maneno aliyokuwa amesema: “Kati ya wale ulionipa, 
sikumpoteza hata mmoja.” 


10 Simoni Petro alikuwa na upanga, basi akauchomoa na kumpiga 
mtumwa wa kuhani mkuu na kumkata sikio la kulia. Jina la mtumwa 
huyo lilikuwa Malko. 11 Hata hivyo, Yesu akamwambia Petro: 
“Rudisha upanga ndani ya ala yake. Je, sipaswi kukinywa kikombe 
ambacho Baba amenipa?” 


12 Ndipo wanajeshi na kamanda wa jeshi na maofisa wa Wayahudi 
wakamkamata Yesu na kumfunga. 13 Kwanza wakampeleka kwa 

Anasi, kwa maana alikuwa baba mkwe wa Kayafa, ambaye alikuwa 
kuhani mkuu mwaka huo. 14 Kwa kweli, Kayafa ndiye aliyewashauri 


Wayahudi kwamba ilikuwa kwa faida yao mtu mmoja afe kwa ajili ya 
watu. 


15 Sasa Simoni Petro na mwanafunzi mwingine wakamfuata Yesu. 
Mwanafunzi huyo alijulikana na kuhani mkuu, naye akaingia pamoja 
na Yesu ndani ya ua wa kuhani mkuu, 16 lakini Petro alikuwa 
amesimama nje kwenye mlango.” Basi yule mwanafunzi mwingine, 
aliyejulikana na kuhani mkuu, akatoka nje na kuzungumza na mlinzi 
wa mlango, akamwingiza Petro ndani. 17 Basi kijakazi, aliyekuwa 
mlinzi wa mlango, akamuuliza Petro: “Wewe pia ni mmoja wa 
wanafunzi wa mtu huyu, sivyo?” Petro akajibu: “Hapana.” 18 Sasa 
wale watumwa na maofisa walikuwa wamesimama kuzunguka moto 
wa makaa waliokuwa wameuwasha, kwa sababu kulikuwa na baridi 
nao walikuwa wakiota moto. Petro pia alikuwa amesimama pamoja 
nao akiota moto. 


19 Basi mkuu wa makuhani akamuuliza Yesu kuhusu wanafunzi 
wake na kuhusu mafundisho yake. 20 Yesu akamjibu: 
“Nimezungumza na ulimwengu hadharani. Sikuzote nilifundisha 
katika sinagogi na hekaluni, ambapo Wayahudi wote hukusanyika, 
nami sikusema jambo lolote kwa siri. 21 Kwa nini unaniuliza? 
Waulize wale waliosikia nilichowaambia. Ona! Hawa wanajua 
nilichosema.” 22 Baada ya kusema hivyo, mmoja wa maofisa 
aliyekuwa amesimama hapo karibu akampiga Yesu kofi usoni na 
kusema: “Je, hivyo ndivyo unavyomjibu mkuu wa makuhani?” 

23 Yesu akamjibu: “Ikiwa nimesema vibaya, toa ushahidi kuhusu 
kosa hilo; lakini ikiwa nimesema jambo lililo sawa, kwa nini 
unanipiga?” 24 Kisha Anasi akaagiza Yesu apelekwe kwa kuhani 
mkuu Kayafa, akiwa amefungwa. 


25 Sasa Simoni Petro alikuwa amesimama hapo akiota moto. Ndipo 
wakamwambia: “Wewe pia ni mmoja wa wanafunzi wake, sivyo?” 
Akakana na kusema: “Hapana.” 26 Mmoja wa watumwa wa kuhani 
mkuu, aliyekuwa mtu wa ukoo wa yule aliyekatwa sikio na Petro, 
akasema: “Nilikuona katika bustani pamoja naye, sivyo?” 27 Hata 
hivyo, Petro akakana tena, na papo hapo jogoo akawika. 


28 Kisha wakamtoa Yesu kwa Kayafa na kumpeleka kwenye makao 
ya gavana. Ilikuwa asubuhi mapema. Lakini wao hawakuingia ndani 
ya makao ya gavana, ili wasitiwe unajisi kwa sababu walitaka kula 
mlo wa Pasaka. 29 Basi Pilato akatoka nje na kuwauliza: “Mna 
mashtaka gani kumhusu mtu huyu?” 30 Wakamjibu: “Kama mtu huyu 
hangekuwa mkosaji,” hatungemkabidhi kwako.” 31 Basi Pilato 
akawaambia: “Mchukueni mkamhukumu kulingana na sheria yenu.” 
Wayahudi wakamwambia: “Si halali kwetu kumuua mtu yeyote.” 

32 Hilo lilitimiza maneno aliyosema Yesu ili kuonyesha angekufa kifo 
cha aina gani. 


33 Basi Pilato akaingia tena ndani ya makao ya gavana, akamwita 
Yesu na kumuuliza: “Je, wewe ndiye Mfalme wa Wayahudi?” 

34 Yesu akajibu: “Je, unauliza hivyo kwa kujitungia, au uliambiwa na 
watu wengine kunihusu?” 35 Pilato akajibu: “Mimi si Myahudi, sivyo? 
Taifa lako na wakuu wa makuhani wamekukabidhi kwangu. Ulifanya 
nini?” 36 Yesu akajibu: “Ufalme wangu si sehemu ya ulimwengu huu. 
Kama Ufalme wangu ungekuwa sehemu ya ulimwengu huu, 
watumishi wangu wangenipigania ili nisitiwe mikononi mwa 
Wayahudi. Lakini, kama ilivyo, Ufalme wangu hautoki katika chanzo 
hiki.” 37 Basi Pilato akamuuliza: “Kwa hiyo, wewe ni mfalme?” Yesu 
akajibu: “Wewe mwenyewe unasema kwamba mimi ni mfalme. 
Nimezaliwa kwa ajili ya hili, na kwa ajili ya hili nimekuja ulimwenguni, 


ili nitoe ushahidi kuhusu kweli. Kila mtu aliye upande wa kweli 
huisikiliza sauti yangu.” 38 Pilato akamuuliza: “Kweli ni nini?” 


Baada ya kusema hivyo, akatoka nje tena na kuwaambia Wayahudi: 
“Sijampata na kosa lolote. 39 Isitoshe, mna desturi kwamba 
niwafungulie mtu siku ya Pasaka. Basi, mnataka niwafungulie 
Mfalme wa Wayahudi?” 40 Wakasema tena kwa sauti kubwa: “Si mtu 
huyu, bali Baraba!” Baraba alikuwa mwizi. 


^ Yoh. 18:1 Au “bonde la majira ya baridi kali la Kidroni.” 
^ Yoh. 18:16 Au “mwingilio.” 


^ Yoh. 18:30 Au “mhalifu.” 


Yohana 19:1-42 


19 Kisha Pilato akamchukua Yesu, akampiga mijeledi. 2 Nao 
wanajeshi wakasokota taji la miiba kisha wakamvisha kichwani, pia 
wakamvisha joho la zambarau, 3 nao walikuwa wakija na 
kumwaambia: “Salamu,* ewe Mfalme wa Wayahudi!” Pia walikuwa 
wakimpiga makofi usoni. 4 Pilato akatoka nje tena na kuwaambia: 
“Ona! Namtoa nje kwenu ili mjue kwamba sijampata na kosa lolote.” 
5 Basi Yesu akatoka nje, akiwa amevaa taji la miiba na joho la 
zambarau. Naye Pilato akawaambia: “Tazama! Mwanamume!” 

6 Hata hivyo, wakuu wa makuhani na maofisa walipomwona, 
wakasema kwa sauti kubwa: “Atundikwe mtini! Atundikwe mtini!”” 
Pilato akawaambia: “Mchukueni mkamuuež ninyi wenyewe, kwa 
maana mimi sijampata na kosa lolote.” 7 Wayahudi wakamjibu: “Sisi 
tuna sheria, na kulingana na sheria anapaswa kufa, kwa sababu 
alijifanya kuwa mwana wa Mungu.” 


8 Pilato aliposikia maneno yao, akaogopa hata zaidi, 9 akaingia tena 
ndani ya makao ya gavana akamuuliza Yesu: “Umetoka wapi?” 
Lakini Yesu hakumjibu. 10 Basi Pilato akamuuliza: “Unakataa 
kuzungumza nami? Je, hujui kwamba nina mamlaka ya kukufungua 
na mamlaka ya kukuua?” 11 Yesu akamjibu: “Wewe hungekuwa na 
mamlaka yoyote juu yangu kama hungepewa kutoka juu. Ndiyo 
maana mtu aliyenitia mikononi mwako ana dhambi kubwa zaidi.” 


12 Kwa sababu hiyo, Pilato akaendelea kutafuta njia ya kumfungua, 
lakini Wayahudi wakasema kwa sauti kubwa: “Ukimfungua mtu huyu, 
wewe si rafiki ya Kaisari. Kila mtu anayejifanya mfalme anasema 
vibaya kumhusu” Kaisari.” 13 Baada ya kusikia maneno hayo, Pilato 
akamtoa Yesu nje, naye akaketi kwenye kiti cha hukumu mahali 


panapoitwa Sakafu ya Jiwe, au katika Kiebrania, Gabatha. 14 Sasa 
ilikuwa siku ya Matayarisho ya Pasaka; karibu saa sita.” Naye 
akawaambia Wayahudi: “Oneni! Mfalme wenu!” 15 Hata hivyo, 
wakasema kwa sauti kubwa: “Mwondoe! Mwondoe! Atundikwe 
mtini!”” Pilato akawaambia: “Je, mnataka nimuue mfalme wenu?” 
Wakuu wa makuhani wakajibu: “Sisi hatuna mfalme ila Kaisari.” 

16 Kisha akamkabidhi kwao ili auawe kwenye mti. 


Basi wakamchukua Yesu. 17 Yesu akabeba mti wake wa mateso,” 
akaenda mahali panapoitwa Fuvu la Kichwa, au Golgotha katika 
Kiebrania. 18 Hapo wakamtundika mtini, na watu wawili kando yake, 
mmoja kulia na mwingine kushoto, naye Yesu katikati yao. 19 Pilato 
akaandika pia tangazo na kuliweka juu ya huo mti wa mateso.” 
Liliandikwa: “Yesu Mnazareti Mfalme wa Wayahudi.” 20 Wayahudi 
wengi walilisoma tangazo hilo, kwa sababu mahali ambapo Yesu 
alitundikwa mtini palikuwa karibu na jiji, nalo liliandikwa katika 
Kiebrania, Kilatini, na Kigiriki. 21 Hata hivyo, wakuu wa makuhani wa 
Wayahudi wakamwambia Pilato: “Usiandike, ‘Mfalme wa Wayahudi,’ 
andika kwamba alisema, ‘Mimi ni Mfalme wa Wayahudi.’ ” 22 Pilato 
akajibu: “Yale ambayo nimeandika, nimeandika.” 


23 Baada ya wanajeshi kumtundika Yesu kwenye mti, wakachukua 
mavazi yake ya nje na kuyagawanya vipande vinne, kila askari 
kipande kimoja, na pia wakachukua vazi la ndani. Lakini vazi la 
ndani halikuwa na mshono, lilikuwa limefumwa kutoka juu mpaka 
chini. 24 Basi wakaambiana: “Tusilirarue, badala yake tupige kura ili 
tuamue litakuwa la nani.” Hilo lilitimiza andiko linalosema: 
“Waligawana mavazi yangu, na wakalipigia kura vazi langu.” Kwa 
kweli, hivyo ndivyo walivyofanya wale wanajeshi. 


25 Hata hivyo, kando ya mti wa mateso” wa Yesu, walikuwa 
wamesimama mama yake na dada ya mama yake; Maria mke wa 
Klopa na Maria Magdalene. 26 Basi, Yesu alipomwona mama yake 
na mwanafunzi ambaye alimpenda wamesimama karibu, 
akamwambia mama yake: “Mwanamke, ona! Mwanao!” 27 Kisha 
akamwambia mwanafunzi huyo: “Ona! Mama yako!” Na tangu saa 
hiyo mwanafunzi huyo akamchukua Maria na kumpeleka nyumbani 
kwake. 


28 Baada ya hayo, Yesu alipojua kwamba kufikia sasa mambo yote 
yalikuwa yametimizwa, akasema: “Nina kiu,” na hivyo akatimiza 
andiko. 29 Hapo palikuwa na chombo kilichojaa divai kali. Basi 
wakaweka sifongo iliyojaa divai kali juu ya kijiti cha hisopo” na 
kukileta karibu na mdomo wake. 30 Baada ya kuipokea ile divai kali, 
Yesu akasema: “Imetimizwa!” akainamisha kichwa chake akakata 
pumzi.” 


31 Kwa kuwa ilikuwa siku ya Matayarisho, ili miili hiyo isibaki kwenye 
miti ya mateso siku ya Sabato, (kwa maana siku hiyo ya Sabato 
ilikuwa kuu), Wayahudi walimwomba Pilato aagize miguu yao 
ivunjwe na miili iondolewe. 32 Basi, wanajeshi wakaja na kuvunja 
miguu ya wale watu wawili waliokuwa wametundikwa mtini kando ya 
Yesu. 33 Lakini walipomfikia Yesu, waliona kwamba tayari amekufa, 
kwa hiyo hawakuivunja miguu yake. 34 Lakini mwanajeshi mmoja 
akauchoma ubavu wa Yesu kwa mkuki, na mara moja damu na maji 
vikatoka. 35 Na yule aliyeona hilo ametoa ushahidi huu, nao ushahidi 
wake ni wa kweli, na anajua kwamba anachosema ni kweli, ili ninyi 
pia mwamini. 36 Kwa kweli, mambo hayo yalitendeka ili kutimiza 
andiko linalosema: “Hakuna mfupa wake hata mmoja 


utakaovunjwa.”* 37 Pia, andiko lingine linasema: “Watamtazama yule 
waliyemchoma.” 


38 Baada ya mambo hayo Yosefu wa Arimathea, aliyekuwa 
mwanafunzi wa Yesu lakini kwa siri kwa sababu aliwaogopa 
Wayahudi, akamwomba ruhusa Pilato ili auondoe mwili wa Yesu, 
naye Pilato akamruhusu. Basi akaja na kuuondoa mwili huo. 

39 Nikodemo, yule mtu aliyemjia usiku mara ya kwanza, akaja pia 
akiwa amebeba mchanganyiko” wa manemane na udi, wenye uzito 
wa karibu ratili” mia moja. 40 Basi wakauchukua mwili wa Yesu na 
kuufunga kwa vitambaa vya kitani pamoja na manukato, kulingana 
na desturi ya mazishi ya Wayahudi. 41 Ilitukia kwamba kulikuwa na 
bustani mahali alipouawa,” na katika bustani hiyo kulikuwa na 
kaburi” jipya ambamo hakuna mtu alikuwa amewahi kulazwa. 

42 Kwa sababu ilikuwa siku ya Matayarisho ya Wayahudi na kaburi 
lilikuwa hapo karibu, wakamlaza Yesu humo. 


^ Yoh. 19:3 Au “Uheshimiwe.” 

^ Yoh. 19:6 Au “Auawe kwenye mti! Auawe kwenye mti!” 
A Yoh. 19:6 Au “mkamuue kwenye mti.” 

A Yoh. 19:10 Au “kukuua kwenye mti?” 

A Yoh. 19:12 Au “anampinga.” 

^ Yoh. 19:14 Yaani, karibu saa 6 mchana. 

^ Yoh. 19:15 Au “Auawe kwenye mti!” 


^ Yoh. 19:17 Angalia Kamusi, “Mti wa mateso.” 


^ Yoh 


. 19:19 Angalia Kamusi. 


^ Yoh 


. 19:25 Angalia Kamusi. 


A Yoh. 


19:29 Angalia Kamusi. 


. 19:30 Au “akafa.” 


A Yoh 


A Yoh 


. 19:36 Au “utakaopondwa.” 


A Yoh 


. 19:39 Au labda, “mchanganyiko uliosokotwa.” 


A Yoh 


. 19:39 Yaani, ratili ya Kiroma. Angalia Nyongeza B14. 


A Yoh. 


19:41 Au “alipouawa kwenye mti.” 


.- 19:41 Au “kaburi la ukumbusho.” 


A Yoh 


Yohana 20:1-31 


20 Siku ya kwanza ya juma, Maria Magdalene alienda mapema 
kwenye kaburi,” kulipokuwa bado na giza, naye akaona jiwe 
limeondolewa kwenye kaburi.* 2 Basi akakimbia kwenda kwa Simoni 
Petro na yule mwanafunzi mwingine, ambaye Yesu alimpenda, naye 
akawaambia: “Wamemwondoa Bwana kaburini, nasi hatujui 
wamemlaza wapi.” 


3 Ndipo Petro na yule mwanafunzi mwingine wakaelekea kaburini. 
4 Wote wawili wakaanza kukimbia pamoja, lakini yule mwanafunzi 
mwingine akakimbia upesi kuliko Petro akatangulia kufika kwenye 
kaburi. > Akainama, akaona vitambaa vya kitani hapo chini, lakini 
hakuingia ndani. 6 Ndipo Simoni Petro akaja akimfuata, akaingia 
kaburini. Naye akaona vile vitambaa vya kitani hapo chini. 

7 Kitambaa ambacho Yesu alikuwa amefungwa kichwani hakikuwa 
pamoja na vitambaa vingine bali kilikuwa kimekunjwa na kuwekwa 
kando. 8 Kisha yule mwanafunzi mwingine aliyetangulia kufika 
kwenye kaburi akaingia pia, naye akaona na kuamini. 9 Kwa maana 
bado hawakuwa wameelewa andiko linalosema kwamba lazima 
afufuliwe kutoka kwa wafu. 10 Basi wanafunzi hao wakarudi 
nyumbani kwao. 


11 Hata hivyo, Maria akaendelea kusimama nje ya kaburi akilia. 
Alipokuwa akilia, akainama kutazama ndani ya kaburi, 12 naye 
akaona malaika wawili waliovaa mavazi meupe wakiwa wameketi 
mahali ulipokuwa umelazwa mwili wa Yesu, mmoja kichwani na 
mwingine miguuni. 13 Nao wakamuuliza: “Mwanamke, kwa nini 
unalia?” Akawajibu: “Wamemwondoa Bwana wangu, nami sijui 
wamemlaza wapi.” 14 Baada ya kusema hayo, akageuka na 


kumwona Yesu akiwa amesimama hapo, lakini hakutambua kwamba 
ni Yesu. 15 Yesu akamuuliza: “Mwanamke, kwa nini unalia? 
Unamtafuta nani?” Maria, akifikiri kwamba ni mtunza-bustani, 
akamwambia: “Bwana, ikiwa umemchukua, niambie umemlaza wapi, 
nami nitamwondoa.” 16 Yesu akamwita: “Maria!” Alipogeuka 
akasema kwa Kiebrania: “Raboni!” (maana yake “Mwalimu!”) 

17 Yesu akamwambia: “Acha kuning'ang'ania, kwa maana bado 
sijapanda kwenda kwa Baba. Lakini nenda kwa ndugu zangu, nawe 
uwaambie, 'Ninapanda kwenda kwa Baba yangu na Baba yenu na 
kwa Mungu wangu na Mungu wenu.” 18 Maria Magdalene akaenda 
na kuwaambia wanafunzi: “Nimemwona Bwana!” Kisha akawaambia 
alichoambiwa na Yesu. 


19 Ilipofika jioni siku hiyo, siku ya kwanza ya juma, milango ikiwa 
imefungwa mahali ambapo wanafunzi walikuwa kwa sababu ya 
kuwaogopa Wayahudi, Yesu akaja na kusimama katikati yao na 
kuwaambia: “Na muwe na amani.” 20 Baada ya kusema hayo, 
akawaonyesha mikono yake na ubavu wake. Basi wanafunzi 
wakashangilia walipomwona Bwana. 21 Yesu akawaambia tena: “Na 
muwe na amani. Kama vile ambavyo Baba amenituma, mimi pia 
ninawatuma ninyi.” 22 Baada ya kusema hivyo akapuliza juu yao na 
kuwaambia: “Pokeeni roho takatifu. 23 Mkimsamehe mtu yeyote 
dhambi zake, atasamehewa; msipomsamehe mtu yeyote dhambi 
zake, hatasamehewa.” 


24 Lakini Tomasi, mmoja wa wale 12, aliyeitwa Pacha, hakuwa 
pamoja nao Yesu alipokuja. 25 Basi wale wanafunzi wengine 
walikuwa wakimwambia: “Tumemwona Bwana!” Lakini akawaambia: 
“Nisipoona alama za misumari kwenye mikono yake na kutia kidole 


changu katika alama hizo kisha niutie mkono wangu ubavuni 
mwake, sitaamini kamwe.” 


26 Basi, siku nane baadaye wanafunzi wake walikuwa tena ndani ya 
nyumba, na Tomasi alikuwa pamoja nao. Yesu akaja, ingawa 
milango ilikuwa imefungwa, naye akasimama katikati yao na 
kusema: “Na muwe na amani.” 27 Kisha akamwambia Tomasi: 
“Weka kidole chako hapa, uone mikono yangu, na ulete mkono wako 
uguse ubavu wangu, ili uache kuwa na shaka?” bali uamini.” 

28 Tomasi akamjibu: “Bwana wangu na Mungu wangu!” 29 Yesu 
akamwambia: “Je, umeamini kwa sababu umeniona? Wenye furaha 
ni wale ambao wanaamini ingawa bado hawajaona.” 


30 Kwa kweli, Yesu alifanya pia miujiza mingine mingi mbele ya 
wanafunzi, ambayo haijaandikwa katika kitabu hiki cha kukunjwa. 
31 Lakini mambo haya yameandikwa ili mwamini kwamba Yesu 
ndiye Kristo, Mwana wa Mungu, na kwa sababu ya kuamini, mpate 
uzima kupitia jina lake. 


A Yoh. 20:1 Au “kaburi la ukumbusho.” 
A Yoh. 20:1 Au “kaburi la ukumbusho.” 


^ Yoh. 20:27 Tnn., “kuwa asiyeamini.” 


Yohana 21:1-25 


21 Baada ya mambo hayo, Yesu alijifunua” tena kwa wanafunzi 
kwenye Bahari ya Tiberia. Alijifunua katika njia hii. 2 Simoni Petro, 
Tomasi (aliyeitwa Pacha), Nathanaeli kutoka Kana ya Galilaya, wana 
wa Zebedayo, na wanafunzi wake wengine wawili, walikuwa pamoja. 
3 Simoni Petro akawaambia: “Ninaenda kuvua samaki.” 
Wakamwambia: “Sisi pia tutaenda nawe.” Basi wakaenda, 
wakapanda mashua, lakini usiku huo hawakuvua chochote. 


4 Hata hivyo, kulipoanza kupambazuka, Yesu alisimama kando ya 
bahari, lakini wanafunzi hawakutambua ni Yesu. > Basi Yesu 
akawauliza: “Watoto, mna chakula chochote?”” Wakamjibu: 
“Hapana!” 6 Akawaambia: “Utupeni wavu upande wa kulia wa 
mashua, nanyi mtapata.” Basi wakautupa, lakini wakashindwa 
kuuvuta kwa sababu samaki walikuwa wengi sana. 7 Ndipo 
mwanafunzi ambaye Yesu alimpenda akamwambia Petro: “Ni 
Bwana!” Simoni Petro, aliposikia kwamba ni Bwana, akavaa” vazi 
lake la nje kwa maana alikuwa uchi,” akajitumbukiza baharini. 

8 Lakini wale wanafunzi wengine wakaja katika ile mashua ndogo, 
wakiukokota wavu wenye samaki wengi kwa maana hawakuwa 
mbali na nchi kavu, walikuwa umbali wa mita 907” hivi. 


9 Walipofika ufuoni wakaona moto wa makaa na juu yake palikuwa 
na samaki na mkate. 10 Yesu akawaambia: “Leteni baadhi ya samaki 
mliowavua sasa hivi.” 11 Basi Simoni Petro akapanda kwenye 
mashua na kuuvuta hadi ufuoni wavu uliojaa samaki wakubwa 153. 
Ingawa walikuwa wengi sana wavu haukupasuka. 12 Yesu 
akawaambia: “Njooni mpate kiamshakinywa.” Hakuna hata mmoja 
wa wanafunzi aliyekuwa na ujasiri wa kumuuliza: “Wewe ni nani?” 


kwa sababu walijua ni Bwana. 13 Yesu akaja, akachukua mkate na 
kuwapa, na samaki vilevile. 14 Sasa hiyo ilikuwa mara ya tatu Yesu 
kuwatokea wanafunzi baada ya kufufuliwa kutoka kwa wafu. 


15 Baada ya kupata kiamshakinywa, Yesu akamuuliza Simoni Petro: 
“Simoni mwana wa Yohana, je, unanipenda kuliko hawa?” Petro 
akamjibu: “Ndiyo, Bwana, unajua ninakupenda.” Yesu akamwambia: 
“Lisha wanakondoo wangu.” 16 Akamuuliza mara ya pili: “Simoni 
mwana wa Yohana, je, unanipenda?” Petro akamjibu: “Ndiyo, 
Bwana, unajua ninakupenda.” Yesu akamwambia: “Chunga kondoo 
wangu wadogo.” 17 Akamuuliza mara ya tatu: “Simoni mwana wa 
Yohana, je, unanipenda?” Petro akahuzunika kwamba alimuuliza 
mara ya tatu: “Je, unanipenda?” Kwa hiyo akamjibu: “Bwana, wewe 
unajua mambo yote; unajua kwamba ninakupenda.” Yesu 
akamwambia: “Lisha kondoo wangu wadogo. 18 Kwa kweli 
ninakuambia, ulipokuwa kijana, ulikuwa unavaa mwenyewe na 
kutembea kokote ulikotaka. Lakini utakapozeeka, utanyoosha 
mikono yako na mtu mwingine atakuvalisha na kukupeleka 
usikotaka.” 19 Alisema hivyo ili kuonyesha angemtukuza Mungu kwa 
kifo cha namna gani. Baada ya kusema hayo, akamwambia: 
“Endelea kunifuata.” 


20 Petro alipogeuka, akamwona mwanafunzi ambaye Yesu 
alimpenda akiwafuata, yule ambaye kwenye mlo wa jioni alikuwa 
ameegemea nyuma kifuani pa Yesu, akamuuliza: “Bwana, ni nani 
anayekusaliti?” 21 Basi alipomwona, Petro akamuuliza Yesu: 
“Bwana, namna gani kuhusu mtu huyu?” 22 Yesu akamwambia: 
“Ikiwa ni mapenzi yangu akae mpaka nije, hilo linakuhusuje? Wewe 
endelea kunifuata.” 23 Basi habari ikaenea miongoni mwa akina 
ndugu kwamba mwanafunzi huyo hatakufa. Hata hivyo, Yesu 


hakumwambia kwamba hatakufa, bali alisema: “Ikiwa ni mapenzi 
yangu akae mpaka nije, hilo linakuhusuje?” 


24 Huyo ndiye mwanafunzi anayetoa ushahidi huu kuhusu mambo 
haya, na ambaye aliyaandika mambo haya, nasi tunajua kwamba 
ushahidi wake ni wa kweli. 


25 Kwa kweli, pia kuna mambo mengine mengi aliyofanya Yesu, 
ambayo kama yangeandikwa kirefu, nadhani ulimwengu 
haungekuwa na nafasi ya kuviweka vitabu vya kukunjwa ambavyo 
vingeandikwa. 


^ Yoh. 21:1 Au “aliwatokea.” 

A Yoh. 21:5 Au “samaki wowote.” 

A Yoh. 21:7 Au “akajifunga.” 

A Yoh. 21:7 Au “alikuwa amevaa mavazi machache.” 


A Yoh. 21:8 Karibu futi 300. Tnn., “mikono 200 hivi.” Angalia 
Nyongeza B14. 


MATENDO 


YALIYOMO 


1 


Ujumbe kwa Theofilo (1-5) 
Mashahidi mpaka sehemu ya mbali ya dunia (6-8) 
Yesu apaa mbinguni (9-11) 
Wanafunzi wakusanyika kwa umoja (12-14) 
Mathia achaguliwa kuchukua mahali pa Yuda (15-26) 
2 
Wanafunzi wapokea roho takatifu siku ya Pentekoste (1-13) 
Hotuba ya Petro (14-36) 


Umati wakubaliana na hotuba ya Petro (37-41) 


Watu 3,000 wabatizwa (41) 


Ushirika wa Kikristo (42-47) 


Petro amponya kilema aliyekuwa akiombaomba (1-10) 


Hotuba ya Petro kwenye Safu ya Nguzo za Sulemani (11-26) 


“Kurudishwa kwa mambo yote” (21) 


Nabii kama Musa (22) 


Petro na Yohana wakamatwa (1-4) 


Idadi ya waamini yafikia wanaume 5,000 (4) 


Kesi mbele ya Sanhedrini (5-22) 


“Hatuwezi kuacha kusema” (20) 
Wasali ili wapate ujasiri (23-31) 


Wanafunzi washiriki vitu vyao pamoja (32-37) 


Anania na Safira (1-11) 
Mitume wafanya ishara nyingi (12-16) 
Wafungwa gerezani, kisha waachiliwa huru (17-21a) 


Washtakiwa mbele ya Sanhedrini tena (21b-32) 


‘Kumtii Mungu badala ya wanadamu’ (29) 
Ushauri wa Gamalieli (33-40) 


Kuhubiri nyumba kwa nyumba (41, 42) 


Wanaume saba wachaguliwa kuhudumu (1-7) 


Stefano ashtakiwa kwamba amekufuru (8-15) 


Hotuba ya Stefano mbele ya Sanhedrini (1-53) 


Nyakati za wazee wa ukoo (2-16) 
Uongozi wa Musa; Waisraeli waabudu sanamu (17-43) 


Mungu haishi kwenye mahekalu yaliyojengwa na 
wanadamu (44-50) 


Stefano apigwa mawe (54-60) 


Sauli mtesaji (1-3) 


Filipo apata matokeo mazuri katika huduma huko Samaria (4- 
13) 


Petro na Yohana watumwa Samaria (14-17) 
Simoni ajaribu kununua roho takatifu (18-25) 


Toashi Mwethiopia (26-40) 


Sauli akiwa njiani kuelekea Damasko (1-9) 
Anania atumwa kumsaidia Sauli (10-19a) 
Sauli ahuburi kumhusu Yesu huko Damasko (19b-25) 


Sauli atembelea Yerusalemu (26-31) 


Petro amponya Ainea (32-35) 
Dorkasi mkarimu afufuliwa (36-43) 
10 
Maono ya Kornelio (1-8) 
Maono ya Petro kuhusu wanyama waliotakaswa (9-16) 
Petro amtembelea Kornelio (17-33) 


Petro awatangazia habari njema watu wa mataifa (34-43) 


“Mungu hana ubaguzi” (34, 35) 
Watu wa mataifa wapokea roho takatifu na kubatizwa (44-48) 
11 
Petro atoa ripoti kwa mitume (1-18) 


Barnaba na Sauli huko Antiokia ya Siria (19-26) 


Wanafunzi waanza kuitwa Wakristo (26) 
Agabo atabiri kuhusu njaa (27-30) 
12 
Yakobo auawa; Petro afungwa gerezani (1-5) 
Petro awekwa huru kimuujiza (6-19) 


Malaika ampiga Herode (20-25) 


13 


Barnaba na Sauli watumwa wakiwa wamishonari (1-3) 
Huduma huko Kipro (4-12) 
Hotuba ya Paulo huko Antiokia ya Pisidia (13-41) 
Amri ya kinabii ya kuwageukia watu wa mataifa (42-52) 
14 
Ongezeko na upinzani huko Ikoniamu (1-7) 
Wadhaniwa kuwa miungu huko Listra (8-18) 
Paulo aokoka kufa baada ya kupigwa mawe (19, 20) 
Kuyaimarisha makutaniko (21-23) 
Kurudi huko Antiokia ya Siria (24-28) 
15 
Bishano kuhusu tohara huko Antiokia (1, 2) 
Suala lapelekwa Yerusalemu (3-5) 
Wazee na mitume wafanya mkutano (6-21) 


Barua kutoka baraza linaloongoza (22-29) 


Kujiepusha na damu (28, 29) 


Makutaniko yatiwa moyo kupitia barua (30-35) 


Paulo na Barnaba waachana (36-41) 


16 


Paulo amchagua Timotheo (1-5) 
Maono kuhusu mwanamume Mmakedonia (6-10) 
Lidia awa mwamini huko Filipi (11-15) 
Paulo na Sila wafungwa gerezani (16-24) 
Mlinzi wa jela na nyumba yake wabatizwa (25-34) 
Paulo ataka ombi rasmi la msamaha (35-40) 
17 
Paulo na Sila huko Thesalonike (1-9) 
Paulo na Sila huko Beroya (10-15) 
Paulo huko Athene (16-22a) 
Hotuba ya Paulo katika Areopago (22b-34) 
18 
Huduma ya Paulo huko Korintho (1-17) 
Kurudi Antiokia ya Siria (18-22) 
Paulo aenda Galatia na Frigia (23) 


Apolo mwenye ufasaha asaidiwa (24-28) 


19 


Paulo huko Efeso; baadhi ya watu wabatizwa tena (1-7) 
Paulo ajishughulisha na kazi ya kufundisha (8-10) 
Mafanikio licha ya roho waovu (11-20) 
Machafuko huko Efeso (21-41) 
20 
Paulo akiwa Makedonia na Ugiriki (1-6) 
Eutiko afufuliwa huko Troa (7-12) 
Kutoka Troa kwenda Mileto (13-16) 


Paulo akutana na wazee wa Efeso (17-38) 


Kufundisha nyumba kwa nyumba (20) 
“Kuna furaha zaidi katika kutoa” (35) 
21 
Safarini kwenda Yerusalemu (1-14) 
Kuwasili Yerusalemu (15-19) 
Paulo afuata ushauri wa wazee (20-26) 
Vurugu hekaluni; Paulo akamatwa (27-36) 


Paulo aruhusiwa kuhutubia umati (37-40) 


22 


Paulo ajitetea mbele ya umati (1-21) 
Paulo atumia uraia wake wa Roma (22-29) 
Baraza la Sanhedrini lakutana (30) 
23 
Paulo azungumza mbele ya Sanhedrini (1-10) 
Bwana amtia nguvu Paulo (11) 
Njama ya kumuua Paulo (12-22) 
Paulo apelekwa Kaisaria (23-35) 
24 
Mashtaka dhidi ya Paulo (1-9) 
Paulo ajitetea mbele ya Feliksi (10-21) 
Kesi ya Paulo yacheleweshwa kwa miaka miwili (22-27) 
25 


Kesi ya Paulo mbele ya Festo (1-12) 


“Ninakata rufaa kwa Kaisari!” (11) 
Festo ashauriana na Mfalme Agripa (13-22) 


Paulo mbele ya Agripa (23-27) 


26 


Paulo ajitetea mbele ya Agripa (1-11) 
Paulo aeleza jinsi alivyogeuka (12-23) 
Maoni ya Festo na Agripa (24-32) 

27 
Paulo asafiri baharini kwenda Roma (1-12) 
Meli yapigwa na dhoruba (13-38) 
Wavunjikiwa na meli (39-44) 

28 
Ufuoni huko Malta (1-6) 
Baba ya Publio aponywa (7-10) 
Kuelekea Roma (11-16) 
Paulo azungumza na Wayahudi huko Roma (17-29) 


Paulo ahubiri kwa ujasiri kwa miaka miwili (30, 31) 


Matendo 1:1-26 


MATENDO YA MITUME 


1 Lile simulizi la kwanza, ewe Theofilo, niliandika kuhusu mambo 
yote ambayo Yesu alianza kufanya na kufundisha 2 mpaka siku 
aliyochukuliwa kwenda juu, baada ya kuwapa mitume aliowachagua 
maagizo kupitia roho takatifu. 3 Baada ya kuteseka, alijionyesha 
kwao akiwa hai kupitia uthibitisho mwingi wenye kusadikisha. 
Walimwona kwa siku 40, naye alizungumza nao kuhusu Ufalme wa 
Mungu. 4 Alipokuwa akikutana nao aliwaagiza hivi: “Msiondoke 
Yerusalemu, bali endeleeni kusubiri kile ambacho Baba ameahidi, 
ambacho mlinisikia nikisema kukihusu; > kwa maana Yohana, kwa 
kweli, alibatiza kwa maji, lakini ninyi mtabatizwa kwa roho takatifu 
baada ya siku chache.” 


6 Basi, walipokusanyika, wakamuuliza: “Bwana, je, unaurudisha 
ufalme kwa Israeli wakati huu?” 7 Akawaambia: “Si juu yenu kujua 
nyakati au majira ambayo Baba ameweka katika mamlaka yake 
mwenyewe. 8 Lakini roho takatifu itakapokuja juu yenu mtapokea 
nguvu, nanyi mtakuwa mashahidi wangu katika Yerusalemu, katika 
Yudea yote na Samaria, na mpaka sehemu ya mbali zaidi” ya 
dunia.” 9 Baada ya kusema mambo hayo, wakiwa wanatazama, 
akainuliwa juu na wingu likamfunika nao hawakumwona tena. 

10 Nao walipokuwa wakitazama angani akiwa anaenda, ghafla 
wanaume wawili wenye mavazi meupe wakasimama kando yao 

11 na kusema: “Wanaume wa Galilaya, kwa nini mnasimama 
mkitazama angani? Huyu Yesu aliyechukuliwa kutoka kwenu 
kwenda angani atakuja vivyo hivyo kama vile ambavyo mmemwona 
akienda angani.” 


12 Kisha wakarudi Yerusalemu kutoka kwenye Mlima wa Mizeituni, 
ulio karibu na Yerusalemu, umbali wa safari ya siku ya sabato. 

13 Walipofika, walienda kwenye chumba cha juu, walipokuwa 
wakikaa. Walikuwa Petro, Yohana, Yakobo, Andrea, Filipo, Tomasi, 
Bartholomayo, Mathayo, Yakobo mwana wa Alfayo, Simoni mwenye 
bidii, na Yuda mwana wa Yakobo. 14 Wote hawa walidumu katika 
sala kwa kusudi moja, wakiwa pamoja na wanawake fulani na Maria 
mama ya Yesu, pamoja na ndugu za Yesu. 


15 Katika siku hizo Petro akasimama kati ya akina ndugu (kwa 
ujumla idadi ya” watu ilikuwa karibu 120) na kusema: 16 “Wanaume, 
akina ndugu, ilikuwa lazima andiko litimizwe, ambalo roho takatifu 
ilisema kinabii kupitia Daudi kumhusu Yuda, aliyewaongoza wale 
waliomkamata Yesu. 17 Kwa maana alihesabiwa miongoni mwetu 
naye alipata fungu katika huduma hii. 18 (Mtu huyo alinunua shamba 
kwa mshahara wa ukosefu wa uadilifu, akaanguka kichwa kwanza, 
mwili wake ukapasuka” na matumbo yake yote yakamwagika. 

19 Wakaaji wote wa Yerusalemu wakajua jambo hilo, hivi kwamba 
shamba hilo likaitwa kwa lugha yao Akeldama, yaani, “Shamba la 
Damu.”) 20 Kwa maana imeandikwa katika kitabu cha Zaburi, 
‘Makao yake yabaki ukiwa, na pasiwe na mkaaji yeyote humo, na, 
‘Mtu mwingine na achukue cheo chake cha uangalizi. 21 Kwa hiyo 
inafaa kwamba mmoja wa wanaume walioandamana nasi wakati 
wote ambao Bwana Yesu alifanya kazi zake” miongoni mwetu, 

22 kuanzia alipobatizwa na Yohana mpaka siku alipochukuliwa 
kutoka kwetu kwenda juu, mmoja wa wanaume hao anapaswa kuwa 
shahidi pamoja nasi kuhusu ufufuo wake.” 


23 Kwa hiyo wakapendekeza watu wawili, Yosefu aliyeitwa pia 
Barsaba au Yusto, na Mathia. 24 Ndipo wakasali wakisema: “Wewe, 


Ee Yehova,” unayejua mioyo ya wote, onyesha ni nani kati ya watu 
hawa wawili ambaye umemchagua 25 achukue mahali pa huduma 
na utume huu, ambao Yuda aliuacha na kwenda mahali pake 
mwenyewe.” 26 Basi wakawapigia kura, na kura ikamwangukia 
Mathia, naye akahesabiwa” pamoja na wale mitume 11. 


^ Mdo. 1:8 Au “miisho.” 

A Mdo. 1:15 Au “umati wa.” 

A Mdo. 1:18 Au “akapasuka katikati.” 

^ Mdo. 1:21 Au, “alipoingia na kutoka.” 


^ Mdo. 1:24 Angalia Nyongeza A5. 


^ Mdo. 1:26 Au “akajumlishwa,” yaani, akaonwa sawa na wale 
wengine 11. 


Matendo 2:1-47 


2 Basi siku ya Sherehe ya Pentekoste ilipokuwa ikiendelea, wote 
walikuwa pamoja mahali palepale. 2 Ghafla kukatokea kelele kutoka 
mbinguni, kama ya upepo wenye nguvu unaovuma, nao ukaijaza 
nyumba yote ambamo walikuwa wameketi. 3 Nao wakaona ndimi 
kama za moto, nazo zikagawanyika, na mmoja ukatua juu ya kila 
mmoja wao, 4 wote wakajazwa roho takatifu, wakaanza kusema 
katika lugha” mbalimbali, kama roho ilivyowawezesha kusema. 


5 Wakati huo Wayahudi waliomwogopa Mungu kutoka kila taifa lililo 
chini ya mbingu walikuwa wakikaa Yerusalemu. $ Basi sauti hiyo 
ilipotokea, umati ukakusanyika na kustaajabu, kwa sababu kila 
mmoja wao aliwasikia wakiongea katika lugha yake mwenyewe. 

7 Kwa kweli, walishangaa sana na kusema: “Tazama, hawa wote 
wanaoongea ni Wagalilaya, sivyo? 8 Inakuwaje kwamba kila mmoja 
wetu anasikia lugha yake ya asili?” 9 Waparthi, Wamedi, na 
Waelami, wakaaji wa Mesopotamia, Yudea na Kapadokia, Ponto na 
mkoa wa Asia, 10 Frigia, Pamfilia, Misri, na maeneo ya Libya karibu 
na Kirene, wakaaji wa muda wa kutoka Roma, Wayahudi na pia 
wageuzwa imani, 11 Wakrete, na Waarabu—tunawasikia wakisema 
katika lugha zetu kuhusu mambo makuu ya Mungu.” 12 Ndiyo, wote 
wakashangaa na kustaajabu, wakaulizana: “Jambo hili linamaanisha 
nini?” 13 Hata hivyo, wengine wakawadhihaki na kusema: “Wamejaa 
divai tamu.”” 


14 Lakini Petro akasimama pamoja na wale 11 na kuzungumza nao 
kwa sauti kubwa akisema: “Watu wa Yudea nanyi nyote wakaaji wa 
Yerusalemu, jueni jambo hili nanyi msikilize kwa makini maneno 
yangu. 15 Kwa kweli, watu hawa hawajalewa kama mnavyodhani, 


kwa maana ni saa tatu mchana.” 16 Badala yake, hili ndilo 


(ATA 


lililosemwa kupitia nabii Yoeli: 17 “Na katika siku za mwisho,” Mungu 
asema, “Nitaimimina sehemu ya roho yangu juu ya kila aina ya 
mwili, na wana wenu na mabinti wenu watatoa unabii, nao wanaume 
wenu vijana wataona maono, na wanaume wenu wazee wataota 
ndoto, 18 na hata juu ya watumwa wangu wa kiume na watumwa wa 
kike nitaimimina sehemu ya roho yangu siku hizo, nao watatoa 
unabii. 19 Nami nitafanya mambo ya ajabu” juu mbinguni na ishara 
chini duniani—damu na moto na mawingu ya moshi. 20 Jua litatiwa 
giza na mwezi utatiwa damu kabla ya kuja kwa ile siku ya Yehova” 
iliyo kuu na yenye utukufu. 21 Na kila mtu anayeliitia jina la Yehova” 


ataokolewa.” 


22 “Watu wa Israeli, sikieni maneno haya: Yesu Mnazareti alikuwa 
mwanamume ambaye Mungu alimwonyesha hadharani kwenu 
kupitia matendo yenye nguvu na mambo ya ajabu” na ishara 
ambazo Mungu alifanya kupitia kwake miongoni mwenu, kama 
mnavyojua. 23 Mwanamume huyu, aliyekabidhiwa kupitia mapenzi 
yaliyoamuliwaž na ujuzi wa awali wa Mungu, mlimfunga kwenye mti 
kupitia mkono wa waasi sheria, nanyi mkamuua. 24 Lakini Mungu 
alimfufua kwa kumfungua kutoka katika maumivu makali ya?” kifo, 
kwa sababu haingewezekana kifo kiendelee kumshika. 25 Kwa kuwa 
Daudi anasema hivi kumhusu: 'Nimemweka Yehova” mbele yangu” 
daima, kwa maana yuko mkono wangu wa kulia ili nisitikiswe 
kamwe. 26 Kwa hiyo moyo wangu ulichangamka na ulimi wangu 
ukashangilia sana. Nami nitaishi” katika tumaini; 27 kwa sababu 
hutaniacha” Kaburini,” wala hutamruhusu mshikamanifu wako aone 
uharibifu.” 28 Umenijulisha njia za uzima; utanijaza shangwe nyingi 
mbele zako.” 


29 “Wanaume, akina ndugu, inaruhusika nizungumze nanyi kwa 
uhuru wa kusema kumhusu Daudi kichwa cha familia, kwamba 
alikufa, akazikwa, na kaburi lake liko hapa kwetu mpaka leo. 30 Kwa 
sababu alikuwa nabii na alijua kwamba Mungu alikuwa amemwapia 
kwa kiapo kwamba angemfanya mmoja wa wazao wake?” aketi 
kwenye kiti chake cha ufalme, 31 aliona mapema na kusema kuhusu 
ufufuo wa Kristo, kwamba hakuachwa katika Kaburi” wala mwili 
wake haukuona uharibifu.” 32 Mungu alimfufua, Yesu huyu, na sisi 
sote ni mashahidi wa jambo hilo. 33 Kwa hiyo, kwa sababu aliinuliwa 
kwenye mkono wa kuume wa Mungu na kupokea roho takatifu 
iliyoahidiwa kutoka kwa Baba, amemimina hiki mnachoona na 
kusikia. 34 Kwa kuwa Daudi hakupanda mbinguni, bali yeye 
mwenyewe anasema, “Yehova” alimwambia Bwana wangu: “Keti 
kwenye mkono wangu wa kuume 35 mpaka niwaweke maadui wako 
kuwa kiti cha miguu yako.” 36 Kwa hiyo, nyumba yote ya Israeli na 
ijue kwa hakika kwamba Mungu alimfanya Bwana na pia Kristo, 
Yesu huyu ambaye ninyi mlimuua kwenye mti.” 


37 Basi waliposikia hilo, walichomwa moyoni, nao wakamwambia 
Petro na wale mitume wengine: “Wanaume, akina ndugu, tufanye 
nini?” 38 Petro akawaambia: “Tubuni, na kila mmoja wenu abatizwe 
katika jina la Yesu Kristo ili msamehewe dhambi zenu, nanyi 
mtapokea zawadi ya bure ya roho takatifu. 39 Kwa maana ahadi hii 
ni kwa ajili yenu na watoto wenu, na kwa wale wote walio mbali, kwa 
wote ambao huenda Yehova” Mungu wetu akawaita kwake.” 

40 Akaendelea kuwahimiza na kutoa ushahidi kamili kwa maneno 
mengine mengi, akisema: “Okoleweni kutoka katika kizazi hiki 
kilichopotoka.” 41 Basi wale waliokubali neno lake kwa furaha 
wakabatizwa, na siku hiyo karibu watu 3,000 wakaongezwa.” 42 Nao 


wakaendelea kujitoa kwa bidii kwa fundisho la mitume, kushirikiana 
pamoja,” kula milo, na kusali. 


43 Kwa kweli, kila mtu akawa” na hofu, nao mitume wakaanza 
kufanya mambo mengi ya ajabu” na ishara nyingi. 44 Wale wote 
ambao sasa walikuwa waamini walikusanyika pamoja na 
wakashirikiana katika mambo yote, 45 nao walikuwa wakiuza mali 
zao na vitu walivyomiliki na kuwagawia wote pesa walizopata, 
kulingana na uhitaji wa kila mtu. 46 Kila siku walihudhuria daima 
kwenye hekalu kwa kusudi moja, nao walikula milo yao katika 
nyumba mbalimbali na kushiriki chakula chao kwa shangwe nyingi 
na kwa moyo mweupe, 47 wakimsifu Mungu na kupata kibali kwa 
watu wote. Wakati uleule Yehova” akaendelea kuwaongezea kila 
siku watu waliokuwa wakiokolewa. 


A Mdo. 2:4 Au “ndimi.” 

A Mdo. 2:8 Au “lugha yake ya kuzaliwa.” 
A Mdo. 2:13 Au “divai mpya.” 

A Mdo. 2:15 Yaani, karibu saa 3 asubuhi. 
A Mdo. 2:19 Au “miujiza.” 


^ Mdo. 2:20 Angalia Nyongeza A5. 


A Mdo. 2:21 Angalia Nyongeza A5. 
A Mdo. 2:22 Au “miujiza.” 


A Mdo. 2:23 Au “shauri lililoamuliwa.” 


^ Mdo. 2:24 Au labda, “kamba za.” 


A Mdo. 2:25 Angalia Nyongeza A5. 


A Mdo. 2:25 Au “mbele ya macho yangu.” 
A Mdo. 2:26 Tnn., “mwili wangu utaishi.” 
A Mdo. 2:27 Au “hutaiacha nafsi yangu.” 


A Mdo. 2:27 Au “Hadesi.” Angalia Kamusi. 


A Mdo. 2:27 Au “hutaruhusu mwili wake uoze.” 

^ Mdo. 2:28 Au “mbele za uso wako.” 

A Mdo. 2:30 Tnn., “mmoja kati ya wazao wa kiuno chake.” 
^ Mdo. 2:31 Au “Hadesi.” Angalia Kamusi. 

^ Mdo. 2:31 Au “haukuoza.” 

^ Mdo. 2:34 Angalia Nyongeza A5. 


^ Mdo. 2:39 Angalia Nyongeza A5. 


^ Mdo. 2:41 Au “nafsi 3,000 zikaongezeka.” 
^ Mdo. 2:42 Au “kushiriki vitu na wengine.” 
^ Mdo. 2:43 Au “kila nafsi ikawa.” 

^ Mdo. 2:43 Au “miujiza mingi.” 


^ Mdo. 2:47 Angalia Nyongeza A5. 


Matendo 3:1-26 


3 Basi Petro na Yohana walikuwa wakipanda kwenda hekaluni 
wakati wa saa ya sala, yaani, saa tisa,” 2 na mwanamume fulani 
aliyekuwa kilema tangu kuzaliwa alikuwa amebebwa. Kila siku 
walimweka karibu na lango la hekalu lililoitwa Lango Zuri, ili aombe 
zawadi za rehema kutoka kwa wale waliokuwa wakiingia hekaluni. 

3 Alipowaona Petro na Yohana wakiwa karibu kuingia hekaluni, 
akaanza kuomba zawadi za rehema. 4 Lakini Petro, pamoja na 
Yohana, wakamtazama moja kwa moja na kumwambia: “Tuangalie.” 
5 Kwa hiyo akawaangalia, akitarajia kupata kitu kutoka kwao. 6 Hata 
hivyo, Petro akasema: “Sina fedha wala dhahabu, lakini kile nilicho 
nacho ndicho ninachokupa. Katika jina la Yesu Kristo Mnazareti, 
tembea!” 7 Ndipo akamshika mkono wa kulia na kumwinua. Papo 
hapo miguu yake na vifundo vya miguu yake vikafanywa imara; 

8 akasimama mara moja, akaanza kutembea na kuingia nao 
hekaluni, akitembea na kurukaruka akimsifu Mungu. 9 Watu wote 
wakamwona akitembea huku akimsifu Mungu. 10 Wakaanza 
kutambua kwamba huyu ndiye mtu aliyekuwa akiketi kwenye Lango 
Zuri la hekalu akisubiri zawadi za rehema, nao wakashangaa sana 
na kushangilia kuhusu jambo lililotokea. 


11 Mtu huyo akiwa bado amewashika Petro na Yohana, watu wote 
wakawakimbilia pamoja kwenye sehemu iliyoitwa Safu ya Nguzo za 
Sulemani, wakiwa wameshangaa sana. 12 Petro alipoona jambo 
hilo, akawaambia watu hao: “Watu wa Israeli, kwa nini 
mnastaajabishwa na jambo hili, na kwa nini mnatutazama kana 
kwamba tumemfanya atembee kwa nguvu zetu au kwa sababu ya 
ujitoaji-kimungu?” 13 Mungu wa Abrahamu na wa Isaka na wa 
Yakobo, Mungu wa mababu zetu, amemtukuza Mtumishi wake, 


Yesu, ambaye ninyi mlimkabidhi na kumkana mbele ya Pilato, 
ingawa alikuwa ameamua kumfungua. 14 Ndiyo, mlimkana huyo 
aliye mtakatifu na mwadilifu, nanyi mkaomba mpewe mwanamume 
aliyekuwa muuaji, 15 lakini mkamuua Wakili Mkuu wa uzima. Hata 
hivyo, Mungu alimfufua kutoka kwa wafu, nasi ni mashahidi wa 
jambo hilo. 16 Kupitia jina lake, na kwa imani yetu katika jina lake, 
mtu huyu mnayemwona na kumfahamu amefanywa awe mwenye 
nguvu. Imani kupitia kwake imemfanya mtu huyu awe mwenye afya 
kamili, mbele yenu nyote. 17 Na sasa, akina ndugu, ninajua kwamba 
mlitenda kwa kutojua, kama vile watawala wenu pia walivyotenda. 
18 Lakini kwa njia hiyo Mungu ametimiza mambo aliyotangaza 
mapema kupitia kinywa cha manabii wote, kwamba Kristo wake 
angeteseka. 


19 “Kwa hiyo, tubuni na mgeuke ili dhambi zenu zifutwe, ili majira 
yenye kuburudisha yaje kutoka kwa Yehova mwenyewe,” 20 naye 
amtume Kristo aliyewekwa rasmi kwa ajili yenu, yaani, Yesu. 

21 Naye lazima abaki mbinguni mpaka nyakati za kurudishwa kwa 
mambo yote ambayo Mungu alisema kupitia kinywa cha manabii 
wake watakatifu walioishi zamani. 22 Kwa kweli, Musa alisema: 
‘Yehova Mungu wenu atawainulia nabii kama mimi kutoka kati ya 
ndugu zenu. Ni lazima msikilize kile atakachowaambia. 23 Kwa 
kweli, yeyote” ambaye hatamsikiliza Nabii huyo ataangamizwa 
kutoka kati ya watu.' 24 Manabii wote kuanzia Samweli na wale 
waliofuata, wengi ambao wamesema, wametangaza waziwazi pia 
kuhusu siku hizi. 25 Ninyi ndio wana wa manabii na wa agano 
ambalo Mungu alifanya na mababu zenu, alipomwambia Abrahamu: 
‘Kupitia uzao wako,” familia zote za dunia zitabarikiwa.' 26 Baada ya 
Mungu kumwinua Mtumishi wake, alimtuma kwenu kwanza ili 


awabariki ninyi kwa kumgeuza kila mmoja wenu aache matendo 
yake maovu.” 


^ Mdo. 3:1 Yaani, karibu saa 9 alasiri. 


A Mdo. 3:12 Angalia Kamusi. 


A Mdo. 3:19 Tnn., “kutoka kwa uso wa Yehova.” Angalia Nyongeza 
A5. 


^ Mdo. 3:22 Angalia Nyongeza A5. 


^ Mdo. 3:23 Au “nafsi yoyote.” 


^ Mdo. 3:25 Tnn., “mbegu yako.” 


Matendo 4:1-37 


4 Hao wawili walipokuwa wakizungumza na watu, makuhani, kapteni 
wa hekalu, na Masadukayo wakawajia. 2 Walikuwa wameudhika 
kwa sababu mitume walikuwa wakiwafundisha watu na kutangaza 
waziwazi kwamba Yesu alikuwa amefufuliwa kutoka kwa wafu.” 

3 Basi wakawakamata na kuwaweka kizuizini mpaka siku iliyofuata, 
kwa maana tayari ilikuwa jioni. 4 Hata hivyo, wengi waliokuwa 
wamesikiliza maneno hayo wakaamini, na idadi ya wanaume ikawa 
karibu 5,000. 


5 Siku iliyofuata watawala wao, wazee, na waandishi wakakusanyika 
pamoja huko Yerusalemu $ pamoja na Anasi mkuu wa makuhani, 
Kayafa, Yohana, Aleksanda, na wote waliokuwa watu wa ukoo wa 
mkuu wa makuhani. 7 Wakawasimamisha Petro na Yohana katikati 
yao na kuanza kuwauliza: “Mlifanya jambo hilo kwa nguvu gani au 
katika jina la nani?” 8 Ndipo Petro, akiwa amejaa roho takatifu, 
akawaambia: 


“Watawala wa watu na wazee, 9 ikiwa tunahojiwa leo kuhusu tendo 
jema alilofanyiwa mtu huyu aliyekuwa kilema, na ikiwa mnataka 
kujua aliyemponya, 10 na ijulikane kwenu nyote na kwa watu wote 
wa Israeli kwamba katika jina la Yesu Kristo Mnazareti, ambaye 
mlimuua kwenye mti lakini Mungu akamfufua kutoka kwa wafu, 
kupitia kwake mtu huyu anasimama hapa mbele yenu akiwa 
ameponywa. 11 Hilo ndilo jiwe ambalo ninyi wajenzi mlilitendea kana 
kwamba halina maana nalo limekuwa jiwe kuu la pembeni.” 12 Zaidi 
ya hayo, hakuna wokovu katika mwingine yeyote, kwa maana 
hakuna jina lingine chini ya mbingu walilopewa wanadamu ambalo 
kupitia hilo tunaweza kuokolewa.” 


13 Walipoona Petro na Yohana wakizungumza kwa ujasiri, ingawa 
walikuwa watu wasio na elimu” na wa kawaida tu, wakashangaa. 
Nao wakatambua kwamba walikuwa pamoja na Yesu. 

14 Walipokuwa wakimtazama yule mtu aliyekuwa ameponywa, akiwa 
amesimama pamoja nao, hawakuwa na jambo la kusema. 15 Basi 
wakawaamuru waende nje ya jumba la Sanhedrini, kisha wakaanza 
kushauriana, 16 wakisema: “Tufanye nini na watu hawa? Kwa 
sababu kwa kweli ishara kubwa imetukia kupitia kwao ambayo 
imejulikana na wakaaji wote wa Yerusalemu, nasi hatuwezi kuikana. 
kuwaambia wasizungumze tena na mtu yeyote kwa msingi wa jina 
hilo.” 


18 Ndipo wakawaita na kuwaamuru wasiseme lolote wala kufundisha 
kwa msingi wa jina la Yesu. 19 Lakini Petro na Yohana wakawajibu: 
“Kama ni sawa machoni pa Mungu kuwasikiliza ninyi badala ya 
Mungu, hukumuni ninyi wenyewe. 20 Lakini sisi hatuwezi kuacha 
kusema kuhusu mambo ambayo tumeyaona na kuyasikia.” 21 Basi 
baada ya kuwatisha zaidi, wakawafungua, kwa vile hawakupata 
msingi wowote wa kuwaadhibu na kwa kuwa waliwaogopa watu, 
kwani wote walikuwa wakimtukuza Mungu kwa sababu ya jambo 
lililokuwa limetukia. 22 Kwa maana yule mtu ambaye alifanyiwa 
muujiza huo” wa kuponywa alikuwa na umri wa zaidi ya miaka 40. 


23 Baada ya kufunguliwa, wakaenda kwa watu wao na kuwaeleza 
mambo waliyoambiwa na wakuu wa makuhani na wazee. 

24 Waliposikia hayo, wote kwa pamoja wakasali kwa Mungu 
wakisema kwa sauti kubwa: 


“Bwana Mwenye Enzi Kuu, wewe Ndiye uliyeumba mbingu, dunia, 
bahari, na vitu vyote vilivyomo, 25 nawe ulisema kupitia roho takatifu 
kwa kinywa cha babu yetu Daudi, mtumishi wako: 'Kwa nini mataifa 
yalikuwa na msukosuko na watu wakatafakari mambo matupu? 

26 Wafalme wa dunia walijipanga nao watawala wakakusanyika 
pamoja kama kitu kimoja dhidi ya Yehova” na dhidi ya mtiwa-mafuta 
wake.” 27 Kwa kweli Herode na Pontio Pilato pamoja na watu wa 
mataifa na watu wa Israeli walikusanyika katika jiji hili dhidi ya 
mtumishi wako mtakatifu Yesu, ambaye ulimtia mafuta, 28 ili wafanye 
yale ambayo mkono na shauri lako liliazimia awali yatukie. 29 Na 
sasa, Yehova,” angalia vitisho vyao, nawe uwawezeshe watumwa 
wako waendelee kutangaza neno lako kwa ujasiri wote, 30 huku 
ukinyoosha mkono wako ili uponye, na huku ishara na mambo ya 
ajabu” yakitukia kupitia jina la mtumishi wako mtakatifu Yesu.” 


31 Na baada ya kutoa dua,” mahali walipokuwa wamekusanyika 
pakatikiswa, na kila mmoja wao akajazwa roho takatifu nao walikuwa 
wakitangaza neno la Mungu kwa ujasiri. 


32 Isitoshe, umati uliokuwa umeamini ulikuwa na moyo na nafsi” 
moja, na hakuna hata mmoja wao aliyeona vitu vyake kuwa mali 
yake mwenyewe, bali walishiriki pamoja vitu vyote walivyokuwa 
navyo. 33 Na kwa nguvu nyingi, mitume wakaendelea kutoa ushahidi 
kuhusu ufufuo wa Bwana Yesu, na fadhili zisizostahiliwa zilikuwa 
pamoja nao kwa kadiri kubwa. 34 Kwa kweli, hakuna yeyote kati yao 
aliyekuwa na uhitaji, kwa maana wote waliokuwa na mashamba au 
nyumba walikuwa wakiuza na kuleta thamani ya kile walichouza, 

35 na kukiweka miguuni pa mitume. Kisha kila mmoja aligawiwa 
kulingana na uhitaji wake. 36 Kwa hiyo Yosefu, ambaye pia mitume 
walimwita Barnaba (jina ambalo linapotafsiriwa linamaanisha, 


“Mwana wa Faraja”), Mlawi, mzaliwa wa Kipro, 37 alikuwa na 
shamba, akaliuza, akaleta pesa na kuziweka miguuni pa mitume. 


A Mdo. 4:2 Au “kufufuliwa kutoka kwa wafu katika kisa cha Yesu.” 
A Mdo. 4:11 Tnn., “kichwa cha pembeni.” 


A Mdo. 4:13 Yaani, hawakuwa na elimu ya shule za kirabi; 
haimaanishi hawakujua kusoma na kuandika. 


A Mdo. 4:22 Au “ishara hiyo.” 

A Mdo. 4:26 Angalia Nyongeza A5. 

^ Mdo. 4:26 Au “Kristo wake.” 

^ Mdo. 4:29 Angalia Nyongeza A5. 

^ Mdo. 4:30 Au “miujiza.” 

^ Mdo. 4:31 Au “waliposali kwa bidii.” 


^ Mdo. 4:32 Angalia Kamusi. 


Matendo 5: 1-42 


5 Hata hivyo, mwanamume fulani aliyeitwa Anania, pamoja na Safira 
mke wake, waliuza mali. 2 Lakini akajiwekea kisiri kiasi fulani, mke 
wake pia akijua jambo hilo, naye akaleta sehemu fulani tu na 
kuiweka miguuni pa mitume. 3 Lakini Petro akamuuliza: “Anania, 
kwa nini Shetani amekupa ujasiri wa kuidanganya roho takatifu 
ukajiwekea kisiri kiasi fulani cha bei ya shamba? 4 Kabla ya kuliuza, 
je, halikuwa mali yako? Na baada ya kuliuza, je, pesa hizo hazikuwa 
mikononi mwako? Kwa nini umewaza tendo kama hili moyoni 
mwako? Umedanganya si wanadamu, bali Mungu.” > Anania 
aliposikia maneno hayo, akaanguka chini akafa. Na wote waliosikia 
jambo hilo wakaogopa sana. $ Basi vijana wakasimama, 
wakamfunga kwa vitambaa, wakamtoa nje, na kumzika. 


7 Sasa baada ya muda wa saa tatu hivi, mke wake akaingia bila 
kujua kilichokuwa kimetokea. 8 Petro akamuuliza: “Niambie, je, ninyi 
wawili mliuza shamba kwa kiasi hiki?” Akajibu: “Ndiyo, kwa kiasi 
hicho.” 9 Kwa hiyo Petro akamwambia: “Kwa nini ninyi wawili 
mlikubaliana kuijaribu roho ya Yehova?” Tazama! Miguu ya wale 
waliomzika mume wako, ipo mlangoni, nao watakubeba na kukutoa 
nje.” 10 Papo hapo akaanguka chini miguuni pa Petro akafa. Wale 
vijana walipoingia walikuta amekufa, wakamtoa nje na kumzika 
kando ya mume wake. 11 Basi kutaniko lote na wote waliosikia 
kuhusu mambo hayo wakaogopa sana. 


12 Isitoshe, kupitia mikono ya mitume ishara nyingi na mambo ya 
ajabu” yakaendelea kutukia kati ya watu; na wote walikuwa 
wakikutana kwenye Safu ya Nguzo za Sulemani. 13 Kwa kweli, 
hakuna yeyote kati ya wale wengine aliyekuwa na ujasiri wa kujiunga 


nao; hata hivyo, watu walikuwa wakiwasifu. 14 Isitoshe, wale 
waliomwamini Bwana wakazidi kuongezeka, idadi kubwa ya 
wanaume na wanawake. 15 Hata wakawaleta wagonjwa kwenye njia 
kuu na kuwalaza kwenye vitanda vidogo na mikeka, ili Petro akipita 
hapo, angalau kivuli chake kiwaangukie baadhi yao. 16 Pia, umati 
kutoka kwenye majiji yaliyokuwa karibu na Yerusalemu ukazidi kuja, 
ukiwa umewabeba wagonjwa na wale waliosumbuliwa na roho 
waovu, nao wote wakaponywa. 


17 Lakini kuhani mkuu akasimama, na wote waliokuwa pamoja naye, 
ambao walikuwa wafuasi wa madhehebu ya Masadukayo, nao 
walikuwa wamejaa wivu. 18 Basi wakawakamata mitume na 
kuwafunga katika jela ya watu wote. 19 Lakini usiku, malaika wa 
Yehova” akaifungua milango ya gereza, akawatoa nje na 
kuwaambia: 20 “Nendeni mkasimame hekaluni, na mwendelee 
kuwaambia watu maneno yote kuhusu maisha haya.” 21 Baada ya 
kusikia hilo, wakaingia hekaluni wakati wa mapambazuko na kuanza 
kufundisha. 


Basi kuhani mkuu na wale waliokuwa pamoja naye walipofika, 
wakakusanya Sanhedrini na kusanyiko lote la wazee wa wana wa 
Israeli, nao wakawatuma watu kwenye jela ili wawalete mitume 
mbele yao. 22 Lakini wale maofisa walipofika huko, hawakuwakuta 
gerezani. Basi wakarudi na kutoa taarifa, 23 wakisema: “Tuliikuta jela 
ikiwa imefungwa kabisa na walinzi wakiwa wamesimama kwenye 
milango, lakini tulipoifungua hatukumkuta mtu yeyote ndani.” 24 Basi, 
kapteni wa hekalu na wakuu wa makuhani waliposikia maneno hayo, 
walifadhaika sana kwa kuwa hawakujua jambo hilo lingekuwa na 
matokeo gani. 25 Lakini mtu fulani akaja na kuwaambia: “Tazameni! 
Wale watu mliowafunga gerezani wako hekaluni, wakiwa 


wamesimama wakiwafundisha watu.” 26 Ndipo kapteni akaenda 
pamoja na maofisa wake na kuwaleta bila kutumia nguvu, kwa 
maana waliogopa watu watawapiga mawe. 


27 Basi wakawaleta na kuwasimamisha mbele ya Sanhedrini. Kisha 
kuhani mkuu akawahoji 28 akisema: “Tuliwakataza kabisa 
msifundishe kwa msingi wa jina hili, na bado tazama! mmejaza 
Yerusalemu fundisho lenu, nanyi mmeazimia kuileta damu ya mtu 
huyu juu yetu.” 29 Petro na wale mitume wengine wakajibu: “Lazima 
tumtii Mungu kuwa mtawala badala ya wanadamu. 30 Mungu wa 
mababu zetu alimfufua Yesu, ambaye ninyi mlimuua, kwa 
kumtundika kwenye mti. 31 Mungu alimwinua huyo kuwa Wakili 
Mkuu na Mwokozi kwenye mkono wake wa kuume, ili kuwapa Israeli 
toba na msamaha wa dhambi zao. 32 Nasi ni mashahidi wa mambo 
hayo, na pia roho takatifu, ambayo Mungu amewapa wale wanaomtii 
akiwa mtawala.” 


33 Waliposikia hayo, wakakasirika sana” nao wakataka 
kuwaangamiza. 34 Lakini Farisayo mmoja aitwaye Gamalieli 
akasimama katika Sanhedrini; alikuwa mwalimu wa Sheria 
aliyeheshimiwa na watu wote, naye akaamuru watu hao watolewe 
nje kwa muda mfupi. 35 Kisha akawaambia: “Wanaume wa Israeli, 
iweni waangalifu kuhusu jambo mnalokusudia kuwatendea watu 
hawa. 36 Kwa mfano, kabla ya siku hizi Theuda alisimama akidai 
kwamba yeye ni mtu wa maana, na wanaume kadhaa, karibu 400, 
wakajiunga na chama chake. Lakini aliangamizwa, na wafuasi wake 
wote wakatawanyika na kwisha. 37 Baada yake, Yuda Mgalilaya 
akainuka katika zile siku za uandikishaji, naye akawa na wafuasi. 
Mtu huyo pia aliangamia, na wafuasi wake wote wakatawanyika. 
38 Basi chini ya hali zilizopo, ninawaambia, msiingilie mambo ya 


watu hawa, bali waacheni. Kwa maana, ikiwa mpango huu au kazi 
hii ni ya wanadamu, itaangamizwa; 39 lakini ikiwa imetoka kwa 
Mungu, hamtaweza kuwaangamiza. La sivyo, huenda ikawa 
mnapigana na Mungu mwenyewe.” 40 Ndipo wakasikiliza ushauri 
wake, wakawaita mitume, wakawapiga viboko, na kuwaagiza 
waache kusema kwa msingi wa jina la Yesu, kisha wakawaacha 
waende. 


41 Basi wakatoka mbele ya Sanhedrini, wakishangilia kwa sababu 
walikuwa wamestahili kuvunjiwa heshima kwa ajili ya jina lake. 42 Na 
kila siku hekaluni na nyumba kwa nyumba wakaendelea kufundisha 
na kutangaza habari njema kumhusu Kristo Yesu bila kuacha. 


^ Mdo. 5:9 Angalia Nyongeza A5. 
A Mdo. 5:12 Au “miujiza.” 
^ Mdo. 5:19 Angalia Nyongeza A5. 


A Mdo. 5:33 Au “wakahisi wamechomwa.” 


Matendo 6:1-15 


6 Basi katika siku hizo, wanafunzi walipokuwa wakiongezeka, 
Wayahudi waliozungumza Kigiriki walianza kulalamika kuhusu 
Wayahudi waliozungumza Kiebrania, kwa sababu wajane wao 
walikuwa wakipuuzwa katika ugawaji wa kila siku. 2 Basi wale 12 
wakauita umati wa wanafunzi na kuwaambia: “Si vema” sisi tuache 
neno la Mungu ili kugawa chakula mezani. 3 Basi akina ndugu, 
jichagulieni kati yenu wanaume saba wenye sifa nzuri, waliojaa roho 
na hekima, ili tuwaweke rasmi wafanye kazi hii muhimu; 4 lakini sisi 
tutajitoa kwa sala na huduma ya neno.” 5 Wanafunzi wote 
wakakubaliana na jambo walilosema, nao wakamchagua Stefano, 
mwanamume aliyejaa imani na roho takatifu, vilevile Filipo, Prokoro, 
Nikanori, Timoni, Parmena, na Nikolao, mgeuzwa-imani wa Antiokia. 
6 Wakawaleta kwa mitume, na baada ya kusali, wakaweka mikono 
juu yao. 


7 Kwa hiyo, neno la Mungu likazidi kuenea, na idadi ya wanafunzi 
ikazidi kuongezeka sana huko Yerusalemu; na umati mkubwa wa 
makuhani wakawa waamini. 


8 Sasa Stefano, akiwa amejaa kibali cha Mungu na nguvu, alikuwa 
akifanya mambo makubwa ya ajabuž na ishara kati ya watu. 9 Lakini 
watu fulani wa Sinagogi la Watu Waliowekwa Huru wakaja mbele, 
pamoja na Wakirene na Waaleksandria, na wengine kutoka Kilikia 
na Asia, ili kubishana na Stefano. 10 Lakini hawakuweza kumshinda 
kwa sababu ya hekima yake na roho iliyomwongoza kusema. 

11 Ndipo wakawashawishi watu kwa siri waseme: “Tumemsikia 
akisema maneno ya kumkufuru Musa na Mungu.” 12 Nao 
wakawachochea watu, wazee, na waandishi, wakamjia ghafla, 


wakamkamata kwa nguvu na kumpeleka kwenye Sanhedrini. 

13 Wakawaleta mbele mashahidi wa uwongo, waliosema: “Mtu huyu 
haachi kusema mambo yasiyofaa kuhusu mahali hapa patakatifu na 
kuhusu Sheria. 14 Kwa mfano, tumemsikia akisema kwamba huyu 
Yesu Mnazareti atapaangusha mahali hapa na kuzibadili desturi 
ambazo Musa alitukabidhi.” 


15 Wote waliokuwa wameketi katika Sanhedrini wakamkazia macho, 
nao wakaona uso wake ukiwa kama uso wa malaika. 


^ Mdo. 6:2 Tnn., “Haipendezi.” 


A Mdo. 6:8 Au “miujiza.” 


Matendo 7:1-60 


7 Lakini kuhani mkuu akasema: “Je, mambo hayo ni ya kweli?” 

2 Stefano akajibu: “Wanaume, akina ndugu na akina baba, sikilizeni. 
Mungu wa utukufu alimtokea babu yetu Abrahamu alipokuwa 
Mesopotamia, kabla hajaanza kuishi Harani, 3 naye akamwambia: 
‘Ondoka katika nchi yako na kutoka kwa watu wako wa ukoo uje 
katika nchi nitakayokuonyesha.’ 4 Ndipo akaondoka katika nchi ya 
Wakaldayo, akaanza kuishi Harani. Na kutoka hapo, baada ya baba 
yake kufa, Mungu akamwagiza ahamie nchi hii ambayo mnaishi 
sasa. > Lakini hakumpa urithi wowote ndani yake, hapana, hata 
sehemu ya kutosha kukanyaga kwa mguu; bali aliahidi atampa 
aimiliki yeye na baada yake uzao wake,” ingawa bado hakuwa na 
mtoto. 6 Isitoshe, Mungu alimwambia kwamba wazao” wake 
wangekuwa wageni katika nchi ambayo si yao na kwamba watu wa 
nchi hiyo wangewafanya kuwa watumwa na kuwatesa” kwa miaka 
400.7 “Nami nitalihukumu taifa hilo ambalo watalitumikia, Mungu 
akasema, 'na baada ya mambo hayo watatoka na kunitolea utumishi 
mtakatifu mahali hapa.’ 


8 “Pia, alimpa agano la tohara, naye Abrahamu akawa baba ya 
Isaka na kumtahiri siku ya nane, na Isaka akawa baba ya” Yakobo, 
naye Yakobo akawa baba ya wale vichwa 12 vya familia.* 9 Na wale 
vichwa vya familia wakamwonea wivu Yosefu na kumuuza Misri. 
Lakini Mungu alikuwa pamoja naye, 10 akamkomboa kutoka katika 
dhiki zake zote, akampa kibali na hekima mbele ya Farao mfalme wa 
Misri. Naye Farao akamteua aongoze Misri na nyumba yake yote. 

11 Lakini kukawa na njaa kali katika nchi yote ya Misri na Kanaani, 
ndiyo, dhiki kuu, na mababu zetu hawakuweza kupata chakula 
chochote. 12 Lakini Yakobo akasikia kwamba kulikuwa na chakula” 


huko Misri, naye akawatuma mababu zetu mara ya kwanza. 

13 Walipoenda mara ya pili, Yosefu akajitambulisha kwa ndugu zake, 
naye Farao akaifahamu familia ya Yosefu. 14 Basi Yosefu 
akawatuma watu wamlete Yakobo baba yake na watu wake wote wa 
ukoo kutoka huko, jumla ya watu” 75. 15 Ndipo Yakobo akashuka 
kwenda Misri, naye akafa akiwa huko, na pia mababu zetu. 

16 Wakabebwa mpaka Shekemu na kulazwa katika kaburi ambalo 
Abrahamu alikuwa amenunua kwa kiasi fulani cha fedha kutoka kwa 
wana wa Hamori huko Shekemu. 


17 “Wakati ulipokuwa ukikaribia wa kutimizwa kwa ahadi ambayo 
Mungu alikuwa amempa Abrahamu, watu wakazidi kuongezeka 
huko Misri, 18 mpaka alipotokea mfalme mwingine huko Misri 
ambaye hakumjua Yosefu. 19 Mfalme huyo akaitendea jamii yetu 
kwa hila na kuwalazimisha kimakosa akina baba wawaache watoto 
wao wachanga ili wafe. 20 Wakati huo Musa akazaliwa, naye alikuwa 
mwenye sura nzuri machoni pa Mungu. Akanyonyeshwa” kwa miezi 
mitatu nyumbani mwa baba yake. 21 Lakini alipoachwa,” binti ya 
Farao akamchukua na kumlea kama mwana wake mwenyewe. 

22 Basi Musa akafundishwa hekima yote ya Wamisri. Kwa kweli, 
alikuwa mwenye nguvu katika maneno na matendo yake. 


23 “Sasa alipokuwa na umri wa miaka 40, wazo likaingia moyoni 
mwake” awatembelee * ndugu zake, wana wa Israeli. 24 Alipoona 
mmoja wao akitendewa isivyo haki, akamtetea na kulipiza kisasi kwa 
kumuua Mmisri. 25 Alidhani ndugu zake wangeelewa kwamba 
Mungu alikuwa akiwaokoa kupitia mkono wake, lakini hawakuelewa. 
26 Siku iliyofuata aliwakuta wakipigana, akajaribu kuwapatanisha 
kwa amani, akisema: 'Wanaume, ninyi ni ndugu. Kwa nini 
mnatendeana vibaya? 27 Lakini yule aliyekuwa akimtendea jirani 


yake vibaya akamsukuma Musa na kumwambia: ‘Ni nani 
aliyekuweka uwe mtawala na mwamuzi wetu? 28 Je, unataka kuniua 
kama ulivyomuua yule Mmisri jana?’ 29 Aliposikia maneno hayo, 
Musa akakimbia na kwenda kuishi akiwa mgeni katika nchi ya 
Midiani, na huko akawa baba ya wana wawili. 


30 “Baada ya miaka 40, malaika akamtokea kwenye nyika ya Mlima 
Sinai katika mwali wa moto wa kichaka cha miiba kilichokuwa 
kikiwaka. 31 Musa alipoona jambo hilo, akashangaa sana. Lakini 
alipokaribia ili kuchunguza, akasikia sauti ya Yehova” ikisema: 

32 ‘Mimi ni Mungu wa mababu zako, Mungu wa Abrahamu na wa 
Isaka na wa Yakobo.’ Musa akaanza kutetemeka na hakuthubutu 
kuchunguza zaidi. 33 Yehova” akamwambia, 'Vua viatu vyako, kwa 
maana mahali unaposimama ni ardhi takatifu. 34 Hakika nimeona 
jinsi watu wangu walio Misri wanavyokandamizwa, nimesikia kilio 
chao cha huzuni, nami nimeshuka ili kuwaokoa. Basi njoo, 
nitakutuma huko Misri.’ 35 Huyo Musa ambaye walimkana 
wakisema: ‘Ni nani aliyekuweka uwe mtawala na mwamuzi?’ ndiye 
ambaye Mungu alimtuma akiwa mtawala na mkombozi kupitia 
malaika aliyemtokea katika kichaka cha miiba. 36 Yeye ndiye 
aliyewaongoza watoke huko, akifanya mambo ya ajabu” na ishara 
huko Misri na kwenye Bahari Nyekundu na nyikani kwa miaka 40. 


37 “Huyo ndiye Musa aliyewaambia hivi wana wa Israeli: ‘Mungu 
atawainulia nabii kama mimi kutoka kati ya ndugu zenu.’ 38 Huyo 
ndiye aliyekuwa kati ya kutaniko huko nyikani pamoja na malaika 
aliyezungumza naye kwenye Mlima Sinai na mababu zetu, naye 
akapokea maneno matakatifu yaliyo hai ili atupatie. 39 Mababu zetu 
walikataa kumtii, badala yake wakampuuza na katika mioyo yao 
wakarudi Misri, 40 wakimwambia Haruni: ‘Tutengenezee miungu 


itakayotuongoza. Kwa sababu hatujui lililompata huyu Musa 
aliyetuongoza kutoka nchi ya Misri. 41 Ndipo wakatengeneza ndama 
siku hizo na kuiletea sanamu hiyo dhabihu nao wakaanza kufurahia 
kazi za mikono yao. 42 Basi Mungu akageuka na kuwaacha, 
akawakabidhi watoe utumishi mtakatifu kwa jeshi la mbinguni, kama 
vile ilivyoandikwa katika kitabu cha Manabii: ‘Enyi nyumba ya Israeli, 
je, mimi ndiye mliyetolea matoleo na dhabihu nyikani kwa miaka 40? 
43 Bali mlilichukua hema la Moloki na nyota ya mungu Refani, 
sanamu mlizotengeneza ili kuziabudu. Kwa hiyo nitawahamishia 
ng'ambo ya Babiloni.’ 


44 “Mababu zetu walikuwa na hema la ushahidi nyikani, 
lililotengenezwa kwa kufuata maagizo ambayo Mungu alimpa Musa 
kulingana na mfano aliokuwa amemwonyesha. 45 Nao mababu zetu 
wakalimiliki na kulileta pamoja na Yoshua kwenye nchi iliyomilikiwa 
na mataifa, ambayo Mungu aliyafukuza kutoka mbele ya mababu 
zetu. Nalo likakaa huko mpaka siku za Daudi. 46 Alipata kibali 
machoni pa Mungu naye akaomba pendeleo la kujenga makao kwa 
ajili ya Mungu wa Yakobo. 47 Lakini Sulemani ndiye aliyemjengea 
nyumba. 48 Hata hivyo, Aliye Juu Zaidi haishi katika nyumba 
zilizojengwa kwa mikono, kama vile nabii anavyosema: 49 “Mbingu ni 
kiti changu cha ufalme, nayo dunia ni kiti cha miguu yangu. 
Mtanijengea nyumba ya aina gani? Asema Yehova.” Au pako wapi 
mahali pangu pa kupumzikia? 50 Mkono wangu uliumba vitu hivi 
vyote, sivyo?’ 


51 “Ninyi watu wagumu na wasiotahiriwa katika mioyo na masikio, 
sikuzote mnaipinga roho takatifu; kama mababu zenu walivyofanya, 
ndivyo mnavyofanya pia. 52 Ni yupi kati ya manabii ambaye mababu 
zenu hawakumtesa? Ndiyo, waliwaua wale waliotangaza mapema 


kuhusu kuja kwa yule mwadilifu, ambaye ninyi mmemsaliti na 
kumuua, 53 ninyi mliopokea Sheria kupitia malaika lakini 
hamkuishika.” 


54 Basi, waliposikia mambo hayo wakawaka hasira” moyoni na 
kuanza kumsagia meno yao. 55 Lakini Stefano akiwa amejaa roho 
takatifu, akatazama mbinguni, akaona utukufu wa Mungu na wa 
Yesu akiwa amesimama kwenye mkono wa kuume wa Mungu, 

56 naye akasema: “Tazama! Ninaziona mbingu zimefunguka na 
Mwana wa binadamu akiwa amesimama kwenye mkono wa kuume 
wa Mungu.” 97 Ndipo wakapaza sauti ya juu na kuziba masikio kwa 
mikono yao, wote wakamrukia kwa pamoja. 38 Baada ya kumtupa 
nje ya jiji, wakaanza kumpiga mawe. Wale mashahidi wakaweka 
mavazi yao ya nje miguuni pa kijana aliyeitwa Sauli. 59 Walipokuwa 
wakimpiga mawe Stefano, akaomba hivi: “Bwana Yesu, pokea roho 
yangu.” 60 Kisha akapiga magoti, akasema kwa sauti kubwa: 
“Yehova,” usiwahesabie dhambi hii.” Na baada ya kusema hayo, 
akalala usingizi katika kifo. 


^ Mdo. 7:5 Tnn., “mbegu yake.” 

^ Mdo. 7:6 Tnn., “mbegu.” 

^ Mdo. 7:6 Au “kuwatendea vibaya.” 

^ Mdo. 7:8 Au labda, “akafanya vivyo hivyo na.” 
^ Mdo. 7:8 Au “wazee wetu wa ukoo.” 


^ Mdo. 7:12 Au “nafaka.” 


^ Mdo. 7:14 Au “nafsi.” 


^ Mdo. 


7:20 Au “Akalelewa.” 


^ Mdo. 


7:21 Au “alipotupwa.” 


^ Mdo. 


1:23 Au “akaamua.” 


^ Mdo. 


7:23 Au “awakague.” 


^ Mdo. 


^ Mdo. 


7:31 Angalia Nyongeza A5. 


7:33 Angalia Nyongeza A5. 


^ Mdo. 


7:36 Au “miujiza.” 


A Mdo. 


7:49 Angalia Nyongeza A5. 


^ Mdo. 


7:54 Au “wakachomwa.” 


^ Mdo. 


7:60 Angalia Nyongeza A5. 


Matendo 8:1-40 
8 Naye Sauli aliunga mkono kuuawa kwa Stefano. 


Kuanzia siku hiyo kutaniko lililokuwa Yerusalemu likaanza kuteswa 
sana; wanafunzi wote isipokuwa mitume wakatawanyika kotekote 
katika maeneo ya Yudea na Samaria. 2 Lakini wanaume 
waliomwogopa Mungu wakambeba Stefano ili wakamzike, nao 
wakamwombolezea sana. 3 Ndipo Sauli akaanza kulishambulia 
kutaniko. Alikuwa akivamia nyumba moja baada ya nyingine, 
akiwakokota nje wanaume na wanawake na kuwatupa gerezani. 


4 Hata hivyo, wale waliotawanyika wakapita katika nchi wakitangaza 
habari njema ya lile neno. > Sasa Filipo akashuka kwenda jiji la 
Samaria” akaanza kuwahubiria kumhusu Kristo. 6 Umati wote kwa 
pamoja ulikazia fikira mambo ambayo Filipo alikuwa akisema huku 
wakisikiliza na kutazama ishara alizokuwa akifanya. 7 Kwa maana 
wengi walikuwa na roho waovu, na roho hao walipaza sauti kubwa 
na kutoka. Isitoshe, wengi waliokuwa wamepooza na vilema 
waliponywa. 8 Basi kukawa na shangwe kubwa sana katika jiji hilo. 


9 Katika jiji hilo kulikuwa na mwanamume aliyeitwa Simoni, ambaye 
kabla ya hapo alikuwa akifanya uchawi na kulishangaza taifa la 
Samaria, akidai kwamba alikuwa mtu mkuu. 10 Watu wote, kuanzia 
mdogo zaidi mpaka mkubwa zaidi walimkazia fikira na kusema: “Mtu 
huyu ndiye Nguvu za Mungu, zinazoitwa Kuu.” 11 Basi walikuwa 
wakimsikiliza kwa sababu alikuwa amewashangaza kwa muda fulani 
kwa uchawi wake. 12 Lakini walipomwamini Filipo, aliyekuwa 
akitangaza habari njema ya Ufalme wa Mungu na kuhusu jina la 
Yesu Kristo, wanaume na pia wanawake wakabatizwa. 13 Simoni pia 
akawa mwamini na baada ya kubatizwa, akaandamana na Filipo; 


naye alishangaa kuona ishara na matendo yenye nguvu yaliyokuwa 
yakifanywa. 


14 Mitume huko Yerusalemu waliposikia kwamba Samaria imelikubali 
neno la Mungu, wakawatuma Petro na Yohana kwao; 15 nao 
wakashuka kwenda huko, wakasali kwa ajili yao ili wapate roho 
takatifu. 16 Kwa maana bado haikuwa imekuja juu ya yeyote kati 
yao, bali walikuwa wamebatizwa tu katika jina la Bwana Yesu. 

17 Ndipo wakaweka mikono juu yao, nao wakaanza kupokea roho 
takatifu. 


18 Simoni alipoona kwamba watu walipokea roho takatifu mitume 
walipoweka mikono juu yao, akawatolea pesa, 19 akawaambia: 
“Nipeni mimi pia mamlaka hii, ili yeyote nitakayeweka mikono juu 
yake apokee roho takatifu.” 20 Lakini Petro akamwambia: “Fedha 
yako na iangamie pamoja nawe, kwa sababu ulidhani utanunua 
zawadi ya bure ya Mungu kwa kutumia pesa. 21 Wewe huna 
sehemu wala fungu katika jambo hili, kwa maana moyo wako si 
mnyoofu machoni pa Mungu. 22 Basi tubu huu ubaya wako, na 
umwombe Yehova?” dua, ili ikiwezekana, usamehewe nia mbaya ya 
moyo wako; 23 kwa maana ninaona wewe ni sumu chungu” na 
mtumwa wa ukosefu wa uadilifu.” 24 Simoni akawaambia: 
“Mwombeni Yehova” dua kwa ajili yangu ili nisipatwe na lolote kati ya 
mambo mliyosema.” 


25 Kwa hiyo, baada ya kutoa ushahidi kamili na kulisema neno la 
Yehova,” wakaanza kurudi Yerusalemu, nao wakaenda wakitangaza 


26 Hata hivyo, malaika wa Yehova” akamwambia Filipo: “Ondoka 
uende kusini kwenye barabara inayoshuka kutoka Yerusalemu 


kwenda Gaza.” (Hii ni barabara ya jangwani.) 27 Ndipo akaondoka 
na kwenda, na tazama! akamwona towashi” Mwethiopia, 
mwanamume aliyekuwa na mamlaka chini ya Kandake, malkia wa 
Waethiopia, na ambaye alisimamia hazina yote ya malkia. Alikuwa 
ameenda Yerusalemu kuabudu, 28 naye alikuwa akirudi akiwa 
ameketi kwenye gari lake, akimsoma kwa sauti kubwa nabii Isaya. 
29 Basi roho ikamwambia Filipo: “Nenda ukaribie gari hilo.” 30 Filipo 
akakimbia kandokando na kumsikia akimsoma kwa sauti kubwa 
nabii Isaya, akamuuliza: “Je, kweli unajua” unayosoma?” 31 Akajibu: 
“Kwa kweli, ninawezaje kuyaelewa mtu fulani asiponiongoza?” Basi 
akamsihi Filipo apande aketi pamoja naye. 32 Alikuwa akisoma 
kifungu hiki cha Andiko: “Kama kondoo, alipelekwa machinjioni, na 
kama mwanakondoo aliye kimya mbele ya mtu anayemnyoa, vivyo 
hivyo yeye hafungui kinywa chake. 33 Alipokuwa akiaibishwa, 
hakutendewa kwa haki. Ni nani atakayeeleza habari za kizazi 
chake? Kwa sababu uhai wake unaondolewa duniani.” 


34 Ndipo yule towashi akamwambia Filipo: “Tafadhali niambie, nabii 
anasema hivyo kumhusu nani? Kuhusu yeye mwenyewe au mtu 
mwingine?” 35 Filipo akaanza kuzungumza, akianza na andiko hilo 
akamtangazia habari njema kumhusu Yesu. 36 Wakiwa kwenye ile 
barabara, wakafika mahali penye maji, na towashi akasema: 
“Tazama! Hapa kuna maji; ni nini kinachonizuia kubatizwa?” 37 * —— 
38 Ndipo akaamuru gari lisimame, na wote wawili Filipo na towashi 
wakaingia ndani ya maji, naye akambatiza. 39 Walipopanda kutoka 
ndani ya maji, roho ya Yehova” ikamwongoza Filipo upesi aondoke, 
na towashi hakumwona tena, bali aliendelea na safari yake 
akishangilia. 40 Hata hivyo, Filipo akajikuta huko Ashdodi, naye 


akapita katika eneo hilo, akaendelea kuyatangazia habari njema 
majiji yote mpaka alipofika Kaisaria. 


A Mdo. 8:5 Au labda, “mojawapo ya majiji ya Samaria.” 
^ Mdo. 8:22 Angalia Nyongeza A5. 

A Mdo. 8:23 Tnn., “nyongo ya uchungu.” 

^ Mdo. 8:24 Angalia Nyongeza A5. 


^ Mdo. 8:25 Angalia Nyongeza A5. 


^ Mdo. 8:26 Angalia Nyongeza A5. 

^ Mdo. 8:27 Au “ofisa wa makao ya mfalme.” 
^ Mdo. 8:30 Au “unaelewa.” 

^ Mdo. 8:37 Angalia Nyongeza A3. 


^ Mdo. 8:39 Angalia Nyongeza A5. 


Matendo 9:1-43 


9 Lakini Sauli aliendelea kuwatisha wanafunzi wa Bwana akitaka 
kuwaua, basi akamwendea kuhani mkuu 2 na kumwomba barua za 
kwenda kwenye masinagogi huko Damasko, ili awakamate 
wanaume na wanawake walioifuata lle Njia, na kuwaleta Yerusalemu 
wakiwa wamefungwa. 


3 Akiwa safarini karibu kufika Damasko, ghafla nuru kutoka mbinguni 
ikamulika kumzunguka, 4 naye akaanguka chini na kusikia sauti 
ikimwambia: “Sauli, Sauli, kwa nini unanitesa?” 5 Akauliza: “Wewe ni 
nani Bwana?” Akajibu: “Mimi ni Yesu, ambaye unamtesa. 6 Hata 

7 Wanaume waliokuwa wakisafiri pamoja naye walisimama wakiwa 
hawana la kusema, kwa kweli waliisikia sauti, lakini hawakumwona 
mtu yeyote. 8 Kisha Sauli akainuka, na ingawa macho yake yalikuwa 
yamefunguka, hangeweza kuona chochote. Basi wakamshika 
mkono na kumwongoza mpaka Damasko. 9 Na kwa siku tatu 
hakuona chochote, na hakula wala kunywa. 


10 Huko Damasko kulikuwa na mwanafunzi aliyeitwa Anania, naye 
Bwana akamwambia katika maono: “Anania!” Akajibu: “Mimi hapa, 
Bwana.” 11 Bwana akamwambia: “Ondoka, uende kwenye barabara 
inayoitwa Nyoofu, umtafute mwanamume anayeitwa Sauli, kutoka 
Tarso, kwenye nyumba ya Yuda. Kwa maana tazama! anasali, 12 na 
katika maono amemwona mwanamume anayeitwa Anania akiingia 
na kuweka mikono juu yake ili aweze kuona tena.” 13 Lakini Anania 
akajibu: “Bwana, nimesikia kutoka kwa watu wengi kuhusu mtu 
huyu, jinsi alivyowatesa watakatifu wako huko Yerusalemu. 14 Na 
sasa amepewa mamlaka na wakuu wa makuhani ili awakamate” 


wote wanaoliitia jina lako.” 15 Lakini Bwana akamwambia: “Nenda! 
kwa sababu mtu huyu ni chombo nilichokichagua ili kupeleka jina 
langu kwa mataifa na pia kwa wafalme na wana wa Israeli. 16 Kwa 
maana nitamwonyesha waziwazi mateso mengi yatakayompata kwa 
sababu ya jina langu.” 


17 Basi Anania akaenda na kuingia katika ile nyumba, naye akaweka 
mikono yake juu ya Sauli na kusema: “Sauli, ndugu, Bwana Yesu 
aliyekutokea barabarani ulipokuwa ukija, amenituma ili uweze kuona 
tena na ujazwe roho takatifu.” 18 Papo hapo, vitu kama magamba 
vikaanguka kutoka katika macho yake, naye akaanza kuona tena. 
Kisha akasimama na kubatizwa, 19 naye akala chakula na kupata 
nguvu. 


Akakaa kwa siku kadhaa pamoja na wanafunzi huko Damasko, 

20 na mara moja akaanza kuhubiri katika masinagogi kuhusu Yesu, 
kwamba huyo ndiye Mwana wa Mungu. 21 Wote waliomsikia 
wakashangaa na kusema: “Je, huyu si yule mtu aliyewashambulia 
wale wanaoliitia jina hilo huko Yerusalemu? Je, hakuja huku ili 
awakamate na kuwapeleka” kwa wakuu wa makuhani?” 22 Lakini 
Sauli akazidi kupata nguvu na kuwashangaza Wayahudi walioishi 
Damasko, akithibitisha kupatana na akili kwamba huyu ndiye Kristo. 


23 Baada ya siku nyingi kupita, Wayahudi wakapanga njama pamoja 
ili kumuua. 24 Hata hivyo, Sauli akagundua njama yao. Pia walikuwa 
wakilinda malango usiku na mchana ili wamuue. 25 Basi wanafunzi 
wake wakamchukua na kumshusha usiku kupitia shimo ukutani, 
akiwa ndani ya kapu. 


26 Alipofika Yerusalemu, akajaribu kujiunga na wanafunzi, lakini wote 
walimwogopa kwa sababu hawakuamini kwamba amekuwa 


mwanafunzi. 27 Ndipo Barnaba akamsaidia na kumpeleka kwa 
mitume, naye akawasimulia kirefu jinsi alivyokuwa amemwona 
Bwana barabarani, na kwamba alikuwa amezungumza naye, na jinsi 
alivyozungumza kwa ujasiri katika jina la Yesu huko Damasko. 

28 Basi akakaa pamoja nao, akitembea kwa uhuru” huko 
Yerusalemu, akizungumza kwa ujasiri katika jina la Bwana. 

29 Alikuwa akiongea na kubishana na Wayahudi waliozungumza 
Kigiriki, lakini hao walikuwa wakijaribu kumuua. 30 Akina ndugu 
walipogundua hilo, wakampeleka Kaisaria na kumtuma aende Tarso. 


31 Ndipo kutaniko katika eneo lote la Yudea, Galilaya, na Samaria 
likaingia katika kipindi cha amani, huku likijengwa; nalo lilipokuwa 
likitembea katika kumwogopa Yehova” na katika faraja ya roho 
takatifu, likaendelea kuongezeka. 


32 Petro alipokuwa akisafiri katika eneo hilo lote, akashuka pia kwa 
watakatifu walioishi Lida. 33 Huko akampata mwanamume aliyeitwa 
Ainea, ambaye alikuwa amelala kwenye kitanda chake kwa miaka 
minane, kwa maana alikuwa amepooza. 34 Petro akamwambia: 
“Ainea, Yesu Kristo anakuponya. Simama, utandike kitanda chako.” 
Naye akasimama mara moja. 35 Wote walioishi huko Lida na katika 
Nchi Tambarare ya Sharoni walipomwona, wakamgeukia Bwana. 


36 Huko Yopa kulikuwa na mwanafunzi aliyeitwa Tabitha, jina ambalo 
linapotafsiriwa linamaanisha “Dorkasi.”* Alikuwa akitenda matendo 
mema na kutoa zawadi za rehema. 37 Lakini siku hizo akawa 
mgonjwa, akafa. Basi wakamwosha na kumlaza katika chumba cha 
juu. 38 Kwa kuwa Lida ilikuwa karibu na Yopa, wanafunzi waliposikia 
kwamba Petro alikuwa katika jiji hilo wakatuma wanaume wawili 
wakamsihi: “Tafadhali njoo kwetu haraka iwezekanavyo.” 39 Ndipo 


Petro akainuka na kwenda pamoja nao. Alipofika, wakampeleka 
kwenye kile chumba cha juu; nao wajane wote wakaja kwake wakilia 
na kuonyesha mavazi mengi na majoho” ambayo Dorkasi alikuwa 
ametengeneza alipokuwa pamoja nao. 40 Petro akaagiza kila mtu 
aende nje, akapiga magoti na kusali. Kisha akaugeukia ule mwili, 
akasema: “Tabitha, inuka!” Akafungua macho yake, na alipomwona 
Petro, akaketi. 41 Petro akamshika mkono na kumwinua, akawaita 
watakatifu na wajane, akamkabidhi kwao akiwa hai. 42 Jambo hilo 
likajulikana kotekote huko Yopa, na wengi wakamwamini Bwana. 
43 Petro akakaa Yopa siku kadhaa pamoja na mtengenezaji wa 
ngozi aliyeitwa Simoni. 


^ Mdo. 9:14 Tnn., “awafunge; awatie vifungoni.” 
^ Mdo. 9:21 Tnn., “kuwaongoza wakiwa wamefungwa.” 
^ Mdo. 9:28 Tnn., “akiingia na kutoka.” 


^ Mdo. 9:31 Angalia Nyongeza A5. 


^ Mdo. 9:36 Jina la Kigiriki Dorkasi na jina la Kiaramu Tabitha, yote 
yanamaanisha “Swala.” 


^ Mdo. 9:39 Au “mavazi ya nje.” 


Matendo 10:1-48 


10 Sasa huko Kaisaria kulikuwa na mwanamume aliyeitwa Kornelio, 
ofisa wa jeshi” wa kikosi” cha Italia. 2 Alikuwa mtu aliyemheshimu na 
kumwogopa Mungu, yeye pamoja na watu wote wa nyumba yake, 
naye aliwapa watu zawadi nyingi za rehema na aliomba dua 
sikuzote kwa Mungu. 3 Karibu saa tisa mchana?” aliona waziwazi 
katika maono malaika wa Mungu akija na kumwita: “Kornelio!” 

4 Kornelio akamkazia macho, akiwa na hofu, na kumuuliza: “Kuna 
nini, Bwana?” Akamwambia: “Mungu amesikia sala zako na kuona 
zawadi zako za rehema, naye anazikumbuka. > Basi sasa tuma 
watu huko Yopa wakamwite Simoni anayeitwa Petro. 6 Mtu huyo ni 
mgeni wa Simoni, mtengenezaji wa ngozi, aliye na nyumba kando ya 
bahari.” 7 Mara tu yule malaika aliyezungumza naye alipoondoka, 
akawaita wawili kati ya watumishi wake na mmoja wa wanajeshi 
wake aliyemwogopa Mungu, $ naye akawasimulia mambo yote, 
kisha akawatuma waende Yopa. 


9 Siku iliyofuata, wakiwa safarini karibu kufika kwenye jiji hilo, Petro 
alipanda kwenye paa la nyumba karibu saa sita” ili kusali. 10 Lakini 
akahisi njaa sana na akatamani kula. Walipokuwa wakitayarisha mlo, 
akapata njozi 11 naye akaona mbingu imefunguliwa na kitu fulani” 
kikishuka kama shuka kubwa la kitani, kikiteremshwa duniani kwa 
ncha zake nne; 12 na ndani yake mlikuwa na kila aina ya wanyama 
wenye miguu minne, viumbe wanaotambaa wa dunia, na ndege wa 
angani. 13 Kisha sauti ikamwambia: “Petro, simama, chinja ule!” 

14 Lakini Petro akajibu: “Hapana Bwana, kwa maana sijawahi kula 
kitu chochote kilicho najisi na kisicho safi.” 15 Ile sauti ikamwambia 
mara ya pili: “Acha kuviita najisi vitu ambavyo Mungu amevitakasa.” 


16 Jambo hilo likatokea mara ya tatu, na papo hapo kile chombo 
kikarudishwa mbinguni. 


17 Petro akiwa bado anashangaa kuhusu maana ya maono hayo, 
wakati huohuo wale watu waliotumwa na Kornelio waliulizia nyumba 
ya Simoni nao walikuwa wamesimama langoni. 18 Nao wakaita kwa 
sauti na kuuliza ikiwa Simoni anayeitwa Petro alikuwa mgeni humo. 
19 Petro alipokuwa akiwaza kuhusu yale maono, roho ikasema: 
“Tazama! Wanaume watatu wanakutafuta. 20 Basi simama, ushuke 
na kwenda pamoja nao, usiwe na shaka kamwe, kwa sababu 
nimewatuma.” 21 Kisha Petro akashuka kutoka ghorofani 
akawaambia wale wanaume: “Mimi ndiye mnayenitafuta. Kwa nini 
mmekuja hapa?” 22 Wakajibu: “Kornelio, ofisa wa jeshi, 
mwanamume mwadilifu anayemwogopa Mungu na mwenye sifa 
njema katika taifa lote la Wayahudi, alipewa maagizo na Mungu 
kupitia malaika mtakatifu kwamba awatume watu wakuite uje 
nyumbani kwake ili wasikie mambo utakayosema.” 23 Basi 
akawakaribisha na kukaa nao. 


Siku iliyofuata Petro akaondoka pamoja nao, na baadhi ya akina 
ndugu wa huko Yopa wakaenda pamoja naye. 24 Kesho yake 
akafika Kaisaria. Bila shaka, Kornelio alikuwa akiwatarajia naye 
alikuwa amekusanya watu wake wa ukoo na rafiki zake wa karibu. 
25 Petro alipokuwa akiingia, Kornelio akamlaki, akapiga magoti 
miguuni pake, na kumsujudia.” 26 Lakini Petro akamwinua, akisema: 
“Simama; mimi pia ni mwanadamu tu.” 27 Alipokuwa akizungumza 
naye akaingia na kuwakuta watu wengi wamekusanyika. 

28 Akawaambia: “Mnajua jinsi ilivyo kinyume cha sheria kwa 
Myahudi kushirikiana au kumkaribia mtu wa jamii nyingine, lakini 
Mungu amenionyesha kwamba sipaswi kumwita mtu yeyote najisi au 


asiye safi. 29 Basi nilipoitwa nilikuja bila kupinga. Kwa hiyo 
ninawauliza: 'Kwa nini mmeniita?”” 


30 Ndipo Kornelio akasema: “Siku nne zilizopita wakati kama huu, 
nilikuwa nikisali katika nyumba yangu saa tisa;” wakati huohuo 
mwanamume aliyevaa mavazi yanayong'aa akasimama mbele 
yangu 31 na kusema: 'Kornelio, sala yako imesikiwa na kukubaliwa, 
naye Mungu amezikumbuka zawadi zako za rehema. 32 Kwa hiyo, 
tuma watu waende Yopa wakamwite Simoni anayeitwa Petro. Mtu 
huyu ni mgeni katika nyumba ya Simoni, mtengenezaji wa ngozi, 
kando ya bahari.' 33 Mara moja nikawatuma watu kwako, nawe 
umefanya vizuri kuja hapa. Basi sote tupo mbele za Mungu ili 
kuyasikia mambo yote ambayo Yehova” amekuamuru useme.” 


34 Ndipo Petro akaanza kuzungumza, akasema: “Kwa hakika 
ninaona kwamba Mungu hana ubaguzi, 35 lakini katika kila taifa mtu 
anayemwogopa na kutenda uadilifu anakubaliwa naye. 36 Alituma 
ujumbe kwa wana wa Israeli akiwatangazia habari njema ya amani 
kupitia Yesu Kristo—huyu ndiye Bwana wa wote. 37 Mnajua habari 
iliyozungumzwa kotekote huko Yudea, kuanzia Galilaya baada ya 
ubatizo aliohubiri Yohana: 38 kumhusu Yesu aliyetoka Nazareti, jinsi 
Mungu alivyomtia mafuta kwa roho takatifu na nguvu, naye akapita 
katika nchi akitenda mema na kuwaponya wote waliokandamizwa na 
Ibilisi, kwa sababu Mungu alikuwa pamoja naye. 39 Nasi ni 
mashahidi wa mambo yote aliyofanya katika nchi ya Wayahudi na 
huko Yerusalemu; lakini walimuua kwa kumtundika kwenye mti. 

40 Mungu alimfufua siku ya tatu na kumfunua,” 41 si kwa watu wote, 
bali kwa mashahidi waliochaguliwa awali na Mungu, kwetu sisi, 
tuliokula na kunywa pamoja naye baada ya kufufuliwa kutoka kwa 
wafu. 42 Pia, alituamuru tuwahubirie watu na kutoa ushahidi kamili 


kwamba yeye ndiye aliyeagizwa na Mungu kuwa mwamuzi wa walio 
hai na wafu. 43 Manabii wote walitoa ushahidi kumhusu, kwamba 
kila mtu anayemwamini hupokea msamaha wa dhambi kupitia jina 
lake.” 


44 Petro alipokuwa akizungumza kuhusu mambo hayo, roho takatifu 
ikaja juu ya wote waliokuwa wakisikia lile neno. 45 Nao waamini” 
waliotahiriwa ambao walikuwa wamekuja pamoja na Petro 
wakashangaa, kwa sababu zawadi ya bure ya roho takatifu ilikuwa 
ikimiminwa pia juu ya watu wa mataifa. 46 Kwa maana waliwasikia 
wakizungumza lugha?” za kigeni na kumtukuza Mungu. Ndipo Petro 
akauliza: 47 “Je, kuna yeyote anayeweza kuwazuia hawa waliopokea 
roho takatifu kama tulivyoipokea wasibatizwe kwa maji?” 48 Ndipo 
akawaamuru wabatizwe katika jina la Yesu Kristo. Kisha 
wakamwomba akae pamoja nao siku kadhaa. 


A Mdo. 10:1 Ofisa aliyesimamia wanajeshi 100. 

^ Mdo. 10:1 Kikosi cha jeshi la Roma chenye wanajeshi 600. 
A Mdo. 10:3 Yaani, karibu saa 9 alasiri. 

A Mdo. 10:9 Yaani, karibu saa 6 mchana. 

^ Mdo. 10:11 Tnn., “chombo cha aina fulani.” 

A Mdo. 10:25 Au “kumwinamia.” 

A Mdo. 10:30 Yaani, karibu saa 9 alasiri. 

^ Mdo. 10:33 Angalia Nyongeza A5. 


A Mdo. 10:40 Au “kumfanya aonekane.” 


A Mdo. 10:45 Au “waaminifu.” 


A Mdo. 10:46 Tnn., “ndimi.” 


Matendo 11:1-30 


11 Sasa mitume na ndugu waliokuwa Yudea wakasikia kwamba 
watu wa mataifa pia walikuwa wamelikubali neno la Mungu. 2 Basi 
Petro alipopanda kwenda Yerusalemu, wale waliounga mkono 
kutahiriwa wakaanza kumkosoa,” 3 wakisema: “Uliingia ndani ya 
nyumba ya watu ambao hawajatahiriwa nawe ukala pamoja nao.” 
4 Ndipo Petro akawafafanulia jambo hilo kwa kina, akisema: 


5 “Nilipokuwa nikisali katika jiji la Yopa, niliona maono katika njozi, 
kitu fulani” kikishuka kama shuka kubwa la kitani, kikiteremshwa 
kutoka mbinguni kwa ncha zake nne, nacho kikaja moja kwa moja 
mpaka mahali nilipokuwa. 6 Nilipotazama kwa makini ndani yake, 
nikaona wanyama wa dunia wenye miguu minne, wanyama wa 
mwituni, viumbe wanaotambaa, na ndege wa angani. 7 Pia nikasikia 
sauti ikiniambia: ‘Petro, simama, chinja ule! 8 Lakini nikasema, 
‘Hapana Bwana, kwa sababu kitu chochote najisi au kisicho safi 
hakijawahi kamwe kuingia kinywani mwangu.’ 9 Mara ya pili, ile sauti 
kutoka mbinguni ikajibu: ‘Wewe acha kuviita najisi vitu ambavyo 
Mungu amevitakasa.’ 10 Hilo likatokea mara ya tatu, na kila kitu 
kikavutwa juu kurudi mbinguni. 11 Wakati huohuo, wanaume watatu 
waliotumwa kwangu kutoka Kaisaria walikuwa wamesimama karibu 
na nyumba tuliyokuwa tukikaa. 12 Ndipo roho ikaniambia niende 
pamoja nao, bila kuwa na shaka hata kidogo. Lakini hawa ndugu sita 
pia walienda pamoja nami, nasi tukaingia ndani ya nyumba ya 
mwanamume huyo. 


13 “Alitueleza jinsi alivyomwona malaika akiwa amesimama katika 
nyumba yake na kumwambia, ‘Watume watu waende Yopa 
wakamwite Simoni anayeitwa Petro, 14 naye atakuambia mambo 


yatayokusaidia wewe na watu wote wa nyumba yako mwokolewe. 
15 Lakini nilipoanza kuzungumza, roho takatifu ikaja juu yao kama 
ilivyokuja juu yetu mwanzoni. 16 Ndipo nikakumbuka maneno 
aliyokuwa akisema Bwana: 'Yohana alibatiza kwa maji, lakini ninyi 
mtabatizwa kwa roho takatifu.' 17 Kwa hiyo, ikiwa Mungu aliwapa 
zawadi ileile ya bure kama alivyotupatia sisi ambao tumemwamini 
Bwana Yesu Kristo, mimi ni nani hata niweze kumzuia” Mungu?” 


18 Waliposikia mambo hayo, wakaacha kupinga,” nao wakamtukuza 
Mungu wakisema: “Kwa hiyo basi, Mungu pia ameruhusu watu wa 
mataifa watubu ili wapate uzima.” 


19 Sasa wale waliokuwa wametawanyika kwa sababu ya dhiki 
iliyotokea kuhusiana na Stefano, wakaenda mpaka Foinike, Kipro, 
na Antiokia, lakini walitangaza lile neno kwa Wayahudi tu. 20 Hata 
hivyo, wanaume fulani kati yao kutoka Kipro na Kirene walikuja 
Antiokia na kuanza kuongea na watu waliozungumza Kigiriki, 
wakitangaza habari njema ya Bwana Yesu. 21 Isitoshe, mkono wa 
Yehova” ulikuwa pamoja nao, na idadi kubwa wakawa waamini na 
kumgeukia Bwana. 


22 Kutaniko lililokuwa Yerusalemu likasikia kuwahusu, nao 
wakamtuma Barnaba mpaka Antiokia. 23 Alipofika na kuziona fadhili 
zisizostahiliwa za Mungu, akashangilia na kuanza kuwatia moyo 
wote waendelee kukaa katika Bwana wakiwa wameazimia moyoni; 
24 kwa maana alikuwa mtu mwema aliyejaa roho takatifu na imani. 
Na umati mkubwa ukaongezwa kwa Bwana. 25 Basi akaenda Tarso 
kumtafuta Sauli. 26 Baada ya kumpata, akamleta Antiokia. Basi kwa 
mwaka mzima wakakusanyika pamoja nao katika kutaniko na 


kufundisha umati mkubwa, na huko Antiokia ndiko kwa mara ya 
kwanza wanafunzi waliitwa Wakristo kupitia mwongozo wa Mungu. 


27 Katika siku hizo manabii walishuka kutoka Yerusalemu mpaka 
Antiokia. 28 Mmoja wao aitwaye Agabo akasimama na kutabiri 
kupitia roho kwamba njaa kubwa ilikuwa karibu kutokea juu ya dunia 
yote inayokaliwa, na kwa kweli ilitokea wakati wa Klaudio. 29 Basi 
wanafunzi wakaamua kila mmoja kulingana na uwezo wake, watume 
msaada” kwa akina ndugu walioishi Yudea; 30 nao walifanya hivyo, 
wakatuma msaada kwa wazee kwa mikono ya Barnaba na Sauli. 


A Mdo. 11:2 Au “kushindana naye.” 

A Mdo. 11:5 Tnn., “chombo cha aina fulani.” 
A Mdo. 11:17 Au “kumpinga.” 

^ Mdo. 11:18 Tnn., “wakanyamaza.” 


^ Mdo. 11:21 Angalia Nyongeza A5. 


^ Mdo. 11:29 Au “huduma ya msaada.” 


Matendo 12:1-25 


12 Karibu na wakati huo, Mfalme Herode akaanza kuwatesa baadhi 
ya watu katika kutaniko. 2 Alimuua kwa upanga Yakobo ndugu ya 
Yohana. 3 Alipoona Wayahudi wamefurahishwa na jambo hilo, 
akamkamata Petro pia. (Ulikuwa wakati wa Sherehe ya Mikate Isiyo 
na Chachu.) 4 Akamkamata na kumtia gerezani, chini ya ulinzi wa 
zamu nne za wanajeshi wanne kwa kila zamu, naye alikusudia 
kumtoa” mbele ya watu baada ya Pasaka. > Kwa hiyo, Petro alikuwa 
gerezani lakini kutaniko lilikuwa likisali kwa Mungu kwa bidii sana 
kwa ajili yake. 


6 Herode alipokuwa karibu kumtoa, usiku huo Petro alikuwa amelala 
akiwa amefungwa kwa minyororo miwili katikati ya wanajeshi wawili, 
na walinzi walikuwa mbele ya mlango wakilinda gereza. 7 Lakini 
tazama! malaika wa Yehova” alikuwa amesimama hapo, na nuru 
ikang'aa katika chumba cha gereza. Akamgonga Petro ubavuni, 
akamwamsha akisema: “Simama upesi!” Na minyororo ikaanguka 
kutoka kwenye mikono yake. 8 Malaika akamwambia: “Vaa nguo” na 
uvae viatu vyako.” Akafanya hivyo. Mwishowe akamwambia: “Vaa 
vazi lako la nje, uendelee kunifuata.” 9 Naye akatoka na kuendelea 
kumfuata, lakini hakujua kwamba mambo yaliyokuwa yakitendeka 
kupitia yule malaika yalikuwa halisi. Kwa kweli, alidhani anaona 
maono. 10 Wakampita mlinzi wa kwanza na wa pili, wakafika kwenye 
yao. Walipotoka nje wakapita kwenye barabara fulani, na mara moja 
yule malaika akamwacha. 11 Petro alipotambua kilichokuwa 
kikitendeka, akasema: “Sasa ninajua kwa hakika kwamba Yehova” 
alimtuma malaika wake na kunikomboa kutoka mkononi mwa 
Herode na mambo yote ambayo Wayahudi walitarajia.” 


12 Baada ya kutambua hivyo, akaenda kwenye nyumba ya Maria 
mama ya Yohana aliyeitwa Marko, ambamo watu wengi walikuwa 
wamekusanyika wakisali. 13 Alipopiga hodi kwenye mlango wa lango 
kuu, kijakazi anayeitwa Roda akaenda kuangalia. 14 Alipotambua 
sauti ya Petro, akashangilia sana hivi kwamba badala ya kufungua 
lango, akarudi ndani mbio na kuwaeleza kwamba Petro amesimama 
langoni. 15 Wakamwambia: “Umerukwa na akili.” Lakini akaendelea 
kusisitiza kwamba ni kweli. Wakaanza kusema: “Ni malaika wake.” 
16 Lakini Petro akaendelea kubisha. Walipofungua mlango, 
wakamwona nao wakashangaa. 17 Lakini akawapungia mkono 
wanyamaze na kuwaambia kirefu jinsi Yehova” alivyomtoa gerezani, 
naye akasema: “Waambieni Yakobo na akina ndugu mambo haya.” 
Ndipo akatoka, akasafiri kwenda mahali pengine. 


18 Basi kulipokucha, kukawa na mvurugo miongoni mwa wanajeshi 
kuhusu kilichompata Petro. 19 Herode akamtafuta kwa bidii, na 
aliposhindwa kumpata, akawahoji walinzi na kuamuru wapelekwe 
kuadhibiwa; basi akatoka Yudea na kushuka kwenda Kaisaria, 
akakaa huko kwa muda. 


20 Sasa alikuwa amewakasirikia” watu wa Tiro na Sidoni. Basi 
wakaja kwake wakiwa na kusudi moja, na baada ya kumshawishi 
Blasto, mwanamume aliyesimamia nyumba ya mfalme,” wakatoa 
ombi la amani, kwa sababu nchi yao ilipata chakula kutoka kwa nchi 
ya mfalme. 21 Siku moja iliyochaguliwa, Herode alivaa mavazi ya 
kifalme akaketi kwenye kiti cha hukumu na kuanza kuwahutubia 
watu wote. 22 Ndipo watu waliokusanyika wakaanza kusema kwa 
sauti kubwa: “Hii ni sauti ya mungu, si ya mwanadamu!” 23 Papo 
hapo, malaika wa Yehova” akampiga, kwa sababu hakumpa Mungu 
utukufu, naye akaliwa na wadudu akafa. 


24 Lakini neno la Yehova” likazidi kukua na kuenea. 


25 Nao Barnaba na Sauli, baada ya kutimiza kikamili kazi ya kutoa 
msaada huko Yerusalemu, wakarudi na kumchukua Yohana, 
ambaye pia aliitwa Marko, aende pamoja nao. 


A Mdo. 12:4 Au “kumtoa ili ahukumiwe.” 
^ Mdo. 12:7 Angalia Nyongeza A5. 

^ Mdo. 12:8 Au “Jifunge.” 

^ Mdo. 12:11 Angalia Nyongeza A5. 


^ Mdo. 12:17 Angalia Nyongeza A5. 


^ Mdo. 12:20 Au “alitaka kupigana na.” 
A Mdo. 12:20 Tnn., “chumba cha kulala cha mfalme.” 
A Mdo. 12:23 Angalia Nyongeza A5. 


^ Mdo. 12:24 Angalia Nyongeza A5. 


Matendo 13:1-52 


13 Basi katika kutaniko la huko Antiokia kulikuwa na manabii na 
walimu: Barnaba, Simioni aliyeitwa Nigeri, Lukio wa Kirene, Manaeni 
aliyeelimishwa pamoja na Herode mtawala wa wilaya, na Sauli. 

2 Walipokuwa wakimhudumia” Yehova” na kufunga, roho takatifu 
ikasema: “Wawekeni kando kwa ajili yangu Barnaba na Sauli kwa 
kazi ambayo nimewaitia.” 3 Baada ya kufunga na kusali, wakaweka 
mikono juu yao, na kuwaacha waende. 


4 Basi watu hao waliotumwa na roho takatifu, wakashuka kwenda 
Seleukia, na kutoka huko wakasafiri baharini kwenda Kipro. 

5 Walipofika Salami, wakaanza kulitangaza neno la Mungu katika 
masinagogi ya Wayahudi. Pia Yohana alikuwa pamoja nao 
akiwahudumia.” 


6 Walipokuwa wamepita katika kisiwa chote mpaka Pafo, 
wakakutana na mwanamume Myahudi aliyeitwa Bar-Yesu, ambaye 
alikuwa mlozi na nabii wa uwongo. 7 Alikuwa pamoja na liwali” 
Sergio Paulo, mwanamume mwenye akili. Akawaita Barnaba na 
Sauli, kwa kuwa alitamani kulisikia neno la Mungu. 8 Lakini Elima 
mlozi (kwa maana hivyo ndivyo jina lake linavyotafsiriwa) akaanza 
kuwapinga, akijaribu kumzuia yule liwali asiwe mwamini. 9 Ndipo 
Sauli, aitwaye pia Paulo, akiwa amejaa roho takatifu, akamtazama 
kwa makini 10 na kumwambia: “Ewe mtu uliyejaa kila aina ya 
upunjaji na kila aina ya ulaghai, wewe mwana wa Ibilisi, wewe adui 
wa kila jambo la uadilifu, je, hutaacha kuzipotosha njia za Yehova” 
zilizo sawa? 11 Tazama! mkono wa Yehova” uko juu yako, nawe 
utakuwa kipofu, hutaona nuru ya jua kwa kipindi fulani.” Mara moja 
akaangukiwa na ukungu mzito na giza, naye akazunguka akitafuta 


mtu wa kumshika mkono ili amwongoze. 12 Yule liwali alipoona 
jambo lililotokea, akawa mwamini kwa sababu alistaajabishwa na 
fundisho la Yehova.” 


13 Ndipo Paulo na wenzake wakasafiri baharini kutoka Pafo na 
kufika Perga huko Pamfilia. Lakini Yohana akawaacha na kurudi 
Yerusalemu. 14 Hata hivyo, wakaendelea na safari kutoka Perga 
hadi Antiokia huko Pisidia. Nao wakaingia ndani ya sinagogi siku ya 
Sabato, wakaketi. 15 Baada ya kusoma hadharani Sheria na 
Manabii, maofisa wasimamizi wa sinagogi wakawatuma watu kwao, 
wakisema: “Wanaume, akina ndugu, ikiwa mna neno lolote la 
kuwatia moyo watu, lisemeni.” 16 Basi Paulo akasimama, 
akawapungia mkono, akasema: 


“Wanaume, Waisraeli nanyi wengine mnaomwogopa Mungu, 
sikilizeni. 17 Mungu wa watu hawa Israeli aliwachagua mababu zetu, 
akawainua watu hao walipokuwa wakiishi wakiwa wageni katika nchi 
ya Misri na kuwatoa huko kwa mkono ulioinuliwa. 18 Na kwa kipindi 
cha karibu miaka 40, akawavumilia huko nyikani. 19 Baada ya 
kuyaangamiza mataifa saba katika nchi ya Kanaani, akawapa nchi 
yao iwe urithi wao. 20 Hayo yote yalifanyika kwa karibu miaka 450. 


“Baada ya hapo akawapa waamuzi hadi wakati wa nabii Samweli. 
21 Lakini baadaye wakaomba wapewe mfalme, na Mungu akawapa 
Sauli mwana wa Kishi, mwanamume wa kabila la Benjamini, kwa 
miaka 40. 22 Baada ya kumwondoa, akamwinua Daudi awe mfalme 
wao, na akatoa ushahidi kumhusu akisema: ‘Nimempata Daudi 
mwana wa Yese, mtu anayeupendeza moyo wangu; atafanya 
mambo yote ninayotamani.' 23 Kama alivyoahidi, kutoka katika uzao 
wa” mwanamume huyu, Mungu amewaletea Israeli mwokozi, yaani, 


Yesu. 24 Kabla ya huyo kufika, Yohana alikuwa amewahubiria 
hadharani watu wote wa Israeli wabatizwe ili kuonyesha kwamba 
wametubu. 25 Lakini Yohana alipokuwa akimalizia huduma yake, 
akawa akisema: ‘Mnadhani mimi ni nani? Mimi siye. Lakini tazameni! 
kuna Mtu anayekuja baada yangu ambaye sistahili kuvifungua viatu 
vya miguu yake.’ 


26 “Wanaume, akina ndugu, ninyi wazao wa familia ya Abrahamu na 
wengine kati yenu mnaomwogopa Mungu, neno la wokovu huu 
limeletwa kwetu. 27 Kwa maana wakaaji wa Yerusalemu na 
watawala wao hawakumtambua huyo, lakini walipomhukumu 
walitimiza mambo yaliyosemwa na Manabii, ambayo husomwa kwa 
sauti kila sabato. 28 Ingawa hawakupata sababu ya kumuua, 
walimtaka Pilato aamuru auawe. 29 Walipokuwa wametimiza mambo 
yote yaliyoandikwa kumhusu, walimshusha kutoka kwenye mti na 
kumlaza kaburini.” 30 Lakini Mungu akamfufua kutoka kwa wafu, 

31 na kwa siku nyingi akaonekana na wale waliokuwa wameenda 
naye kutoka Galilaya hadi Yerusalemu. Sasa hao ndio mashahidi 
wake kwa watu. 


32 “Basi tunawatangazia habari njema kuhusu ahadi iliyotolewa kwa 
mababu. 33 Mungu ameitimiza kikamili kwetu sisi, watoto wao, kwa 
kumfufua Yesu; kama ilivyoandikwa katika zaburi ya pili: Wewe ni 
mwanangu; leo nimekuwa Baba yako.' 34 Na uhakika wa kwamba 
Yeye alimfufua kutoka kwa wafu ili asirudi tena kwenye uharibifu, 
Yeye ameutaja kwa njia hii: 'Nitawaonyesha upendo mshikamanifu, 
ambao ni wa uaminifu,” alioahidiwa Daudi.’ 35 Pia, zaburi nyingine 
inasema: ‘ʻHutamruhusu mshikamanifu wako aone uharibifu.” 

36 Kwa upande wake, Daudi alimtumikia Mungu” katika kizazi chake 
mwenyewe, akalala usingizi katika kifo, akazikwa pamoja na 


mababu zake, naye akaona uharibifu.” 37 Kwa upande mwingine, 
yule ambaye Mungu alimfufua hakuona uharibifu.” 


38 “Kwa hiyo, acheni ijulikane kwenu, akina ndugu, kwamba kupitia 
mtu huyo mnatangaziwa msamaha wa dhambi, 39 na kwamba 
mambo yote ambayo hamngetangazwa kuwa bila hatia kulingana na 
Sheria ya Musa, kila mtu anayeamini anatangazwa kuwa bila hatia 
kupitia mtu huyu. 40 Kwa hiyo, jihadharini ili msipatwe na mambo 
haya yanayosemwa katika Manabii: 41 “Tazameni, ninyi wenye 
dharau, na mshangae na kuangamia, kwa sababu ninafanya kazi 
fulani katika siku zenu, kazi ambayo hamtaiamini kamwe hata 


3” 


mtu yeyote akiwaeleza kirefu. 


42 Basi walipokuwa wakiondoka, watu wakawasihi wazungumzie 
mambo hayo Sabato iliyofuata. 43 Baada ya kusanyiko la sinagogi 
kumalizika, Wayahudi wengi na wageuzwa imani waliomwabudu 
Mungu wakawafuata Paulo na Barnaba, ambao walisema nao na 
kuwahimiza waendelee kubaki katika fadhili zisizostahiliwa za 
Mungu. 


44 Sabato iliyofuata karibu jiji lote lilikusanyika ili kulisikia neno la 
Yehova.” 45 Wayahudi walipouona umati, walijawa na wivu 
wakaanza kupinga wakikufuru mambo ambayo Paulo alikuwa 
akisema. 46 Kisha Paulo na Barnaba wakawaambia hivi kwa ujasiri: 
“Ilikuwa lazima neno la Mungu lihubiriwe kwenu kwanza. Kwa kuwa 
mnalikataa na kujiona hamstahili uzima wa milele, tazameni! 
tunawageukia mataifa. 47 Kwa maana Yehova” ametuamuru kwa 
maneno haya: 'Nimewachagua muwe nuru ya mataifa, na muwe 
wokovu mpaka miisho ya dunia.” 


48 Watu wa mataifa waliposikia jambo hilo, wakaanza kushangilia na 
kulitukuza neno la Yehova,” na wote waliokuwa na mwelekeo 
unaofaa kwa ajili ya uzima wa milele wakawa waamini. 49 Zaidi ya 
hayo, neno la Yehova” lilikuwa likienezwa katika nchi yote. 50 Lakini 
Wayahudi wakawachochea wanawake mashuhuri waliomwogopa 
Mungu, na wakuu wa jiji, nao wakaanza kuwatesa Paulo na Barnaba 
na kuwatupa nje ya mipaka yao. 51 Basi wakawakung'utia mavumbi 
yaliyokuwa kwenye miguu yao na kwenda Ikoniamu. 52 Nao 
wanafunzi wakaendelea kujawa na shangwe na roho takatifu. 


A Mdo. 13:2 Au “wakimhudumia hadharani.” 


^ Mdo. 13:2 Angalia Nyongeza A5. 


A Mdo. 13:5 Au “akiwasaidia” 


A Mdo. 13:7 Gavana Mroma aliyesimamia mkoa. Angalia Kamusi. 


A Mdo. 13:10 Angalia Nyongeza A5. 

^ Mdo. 13:11 Angalia Nyongeza A5. 

A Mdo. 13:12 Angalia Nyongeza A5. 

A Mdo. 13:23 Tnn., “mbegu ya.” 

^ Mdo. 13:29 Au “kwenye kaburi la ukumbusho.” 
A Mdo. 13:34 Au “wenye kutegemeka.” 

^ Mdo. 13:35 Au “aoze.” 


^ Mdo. 13:36 Au “alifanya mapenzi ya Mungu.” 


A Mdo. 13:36 Au “na mwili wake ukaoza.” 
^ Mdo. 13:37 Au “hakuoza.” 
^ Mdo. 13:44 Angalia Nyongeza A5. 


A Mdo. 13:47 Angalia Nyongeza A5. 


^ Mdo. 13:48 Angalia Nyongeza A5. 


A Mdo. 13:49 Angalia Nyongeza A5. 


Matendo 14:1-28 


14 Basi huko Ikoniamu wakaingia pamoja katika sinagogi la 
Wayahudi, wakazungumza vizuri hivi kwamba umati mkubwa wa 
Wayahudi na pia Wagiriki wakawa waamini. 2 Lakini Wayahudi 
ambao hawakuamini wakawachochea watu” wa mataifa na 
kuwafanya wawachukie akina ndugu. 3 Basi wakatumia muda mrefu 
wakizungumza kwa ujasiri kwa mamlaka ya Yehova,” aliyetoa 
ushahidi kuhusu neno la fadhili zake zisizostahiliwa kwa kuwaruhusu 
wafanye ishara na mambo ya ajabu.” 4 Hata hivyo, umati wa jiji 
ulikuwa umegawanyika; baadhi yao walikuwa upande wa Wayahudi 
lakini wengine upande wa mitume. > Watu wa mataifa na Wayahudi, 
pamoja na watawala wao walipojaribu kuwatendea kwa dharau na 
kuwapiga mawe, $ wakajulishwa jambo hilo, nao wakakimbilia majiji 
ya Likaonia, Listra na Derbe, na maeneo yaliyokuwa karibu. 

7 Wakiwa huko, wakaendelea kutangaza habari njema. 


8 Huko Listra, kulikuwa na mwanamume aliyekuwa ameketi akiwa 
amelemaa miguu. Alikuwa kiwete tangu kuzaliwa na hakuwa 
ametembea kamwe. 9 Mtu huyo alikuwa akimsikiliza Paulo 
alipokuwa akizungumza. Paulo alipomtazama kwa makini na kuona 
kwamba ana imani ya kuponywa, 10 akasema kwa sauti kubwa: 
“Simama kwa miguu yako.” Ndipo yule mwanamume akaruka na 
kuanza kutembea. 11 Umati ulipoona jambo alilofanya Paulo, 
wakasema kwa sauti kubwa katika lugha ya Kilikaonia: “Miungu 
imekuwa kama wanadamu nayo imeshuka kwetu!” 12 Wakaanza 
kumwita Barnaba Zeu, naye Paulo wakamwita Herme, kwa kuwa 
ndiye aliyeongoza katika mazungumzo. 13 Naye kuhani wa Zeu, 
ambaye hekalu lake lilikuwa kwenye mwingilio wa jiji, akawaleta 


ng'ombe dume na mashada ya maua kwenye malango, naye alitaka 
kutoa dhabihu pamoja na umati. 


14 Hata hivyo, mitume Barnaba na Paulo waliposikia jambo hilo, 
wakayararua mavazi yao na kuruka ndani ya umati wakisema kwa 
sauti kubwa: 15 “Wanaume, kwa nini mnafanya mambo haya? Sisi 
pia ni wanadamu tulio na udhaifu kama wenu. Nasi tunawatangazia 
habari njema, ili mgeuke kutoka katika mambo haya ya bure mje 
kwa Mungu aliye hai, aliyeumba mbingu na dunia na bahari na vitu 
vyote vilivyomo. 16 Katika vizazi vilivyopita aliruhusu watu wa 
mataifa yote waendelee kutembea katika njia zao, 17 ingawa 
hakujiacha bila ushahidi kwa kuwa alitenda mema, akiwapa ninyi 
mvua kutoka mbinguni na majira ya mavuno, akiwashibisha kwa 
chakula na kuijaza mioyo yenu furaha.” 18 Na ingawa walisema 
mambo hayo, haikuwa rahisi kwao kuuzuia umati kuwatolea 
dhabihu. 


19 Lakini Wayahudi wakafika kutoka Antiokia na Ikoniamu 
wakaushawishi umati, nao wakampiga Paulo kwa mawe na 
kumkokota nje ya jiji, wakiwazia kwamba amekufa. 20 Hata hivyo, 
iliyofuata akaondoka pamoja na Barnaba kwenda Derbe. 21 Baada 
ya kulitangazia jiji hilo habari njema na kuwafanya watu wengi kuwa 
wanafunzi, wakarudi Listra, Ikoniamu, na Antiokia. 22 Wakiwa huko 
wakawatia nguvu wanafunzi” na kuwatia moyo wabaki katika imani 
wakisema: “Ni lazima tuingie katika Ufalme wa Mungu kupitia dhiki 
nyingi.” 23 Isitoshe, wakawaweka rasmi wazee kwa ajili yao katika 
kila kutaniko, wakatoa sala na kufunga, nao wakawakabidhi kwa 
Yehova” ambaye walikuwa wamemwamini. 


24 Kisha wakapitia Pisidia wakaingia Pamfilia, 25 na baada ya 
kulitangaza neno huko Perga, wakashuka kwenda Atalia. 26 Kutoka 
huko wakasafiri baharini kwenda Antiokia, ambako walikuwa 
wamekabidhiwa kwenye fadhili zisizostahiliwa za Mungu kwa ajili ya 
kazi ambayo sasa walikuwa wamemaliza. 


27 Walipofika na kulikusanya kutaniko pamoja, wakawasimulia 
mambo mengi ambayo Mungu alikuwa amefanya kupitia kwao, na 
kwamba alikuwa amewafungulia mataifa mlango wa kuingia kwenye 
imani. 28 Basi wakakaa pamoja na wanafunzi kwa muda mrefu. 


A Mdo. 14:2 Au “nafsi za watu.” 


^ Mdo. 14:3 Angalia Nyongeza A5. 


^ Mdo. 14:3 Au “miujiza.” 
^ Mdo. 14:22 Au “wakazitia nguvu nafsi za wanafunzi.” 


^ Mdo. 14:23 Angalia Nyongeza A5. 


Matendo 15:1-41 


15 Sasa watu fulani wakashuka kutoka Yudea na kuanza 
kuwafundisha akina ndugu: “Msipotahiriwa kulingana na desturi ya 
Musa, hamwezi kuokolewa.” 2 Baada ya Paulo na Barnaba 
kutoelewana na kubishana sana na watu hao, wakapanga Paulo na 
Barnaba na wengine wapande kwenda kwa mitume na wazee huko 
Yerusalemu kuuliza kuhusu jambo?” hilo. 


3 Basi, baada ya kusindikizwa umbali fulani na kutaniko, watu hao 
wakaenda wakapitia Foinike na Samaria, wakisimulia kirefu kuhusu 
kugeuka kwa watu wa mataifa, nao wakafanya akina ndugu 
washangilie sana. 4 Walipofika Yerusalemu, walikaribishwa kwa 
fadhili na kutaniko na mitume na wazee, nao wakawasimulia mambo 
mengi ambayo Mungu alifanya kupitia kwao. 5 Lakini baadhi ya wale 
wa madhehebu ya Mafarisayo ambao sasa walikuwa waamini 
wakasimama kutoka kwenye viti vyao na kusema: “Ni lazima 
watahiriwe na kuwaamuru washike Sheria ya Musa.” 


6 Basi, mitume na wazee wakakusanyika pamoja ili kulichunguza 
jambo hilo. 7 Baada ya kujadiliana sana,” Petro akasimama na 
kuwaambia: “Wanaume, akina ndugu, mnajua vema kwamba tangu 
siku za zamani Mungu alinichagua kati yenu ili kupitia kinywa 
changu watu wa mataifa wasikie neno la habari njema na kuamini. 
8 Pia, Mungu anayeujua moyo, alitoa ushahidi kwa kuwapa roho 
takatifu, kama vile alivyotupatia sisi. 9 Naye hakutofautisha hata 
kidogo kati yetu na wao, bali aliisafisha mioyo yao kwa imani. 10 Basi 
kwa nini sasa mnamjaribu Mungu kwa kuweka kwenye shingo za 
wanafunzi nira ambayo mababu zetu na sisi wenyewe tulishindwa 
kuibeba? 11 Badala yake, sisi tunaamini kwamba tunaokolewa 


kupitia fadhili zisizostahiliwa za Bwana Yesu katika njia ileile 
wanayookolewa.” 


12 Ndipo kikundi chote kikanyamaza na kuanza kuwasikiliza 
Barnaba na Paulo wakisimulia ishara nyingi na mambo ya 

ajabu” ambayo Mungu alifanya kupitia kwao miongoni mwa mataifa. 
13 Walipomaliza kuzungumza, Yakobo akasema: “Wanaume, akina 
ndugu, nisikilizeni. 14 Simioni amesimulia kikamili jinsi Mungu kwa 
mara ya kwanza alivyoelekeza uangalifu wake kwa mataifa Ili 
achukue kutoka kwao watu kwa ajili ya jina lake. 15 Na maneno ya 
Manabii yanaunga mkono jambo hilo, kama ilivyoandikwa: 16 'Baada 
ya mambo hayo nitarudi na kuliinua tena hema la” Daudi ambalo 
limeanguka chini; nitayajenga upya magofu yake na kulirudisha tena, 
17 ili watu wanaobaki wamtafute Yehova” kwa bidii, pamoja na watu 
wa mataifa yote, watu wanaoitwa kwa jina langu, asema Yehova,” 
anayefanya mambo haya, 18 yanayojulikana tangu zamani.’ 19 Kwa 
hiyo uamuzi wangu” ni kutowataabisha watu wa mataifa 
wanaomgeukia Mungu, 20 bali kuwaandikia wajiepushe na vitu 
vilivyochafuliwa na sanamu, na uasherati,” na vitu vilivyonyongwa,” 
na damu. 21 Kwa maana tangu nyakati za kale kuna watu ambao 
wamekuwa wakihubiri kumhusu Musa katika kila jiji, kwa sababu 
yeye husomwa kwa sauti kubwa katika masinagogi kila sabato.” 


22 Ndipo mitume na wazee, pamoja na kutaniko lote wakaamua 
kuwatuma wanaume waliochaguliwa kutoka miongoni mwao waende 
Antiokia pamoja na Paulo na Barnaba; waliwatuma Yuda aliyeitwa 
Barsaba, na Sila, wanaume waliokuwa wakiongoza kati ya akina 
ndugu. 23 Wakaandika maneno haya na kuyatuma kupitia kwao: 


“Mitume na wazee, ndugu zenu, kwa ndugu walio huko Antiokia, 
Siria, na Kilikia ambao ni wa kutoka kwa mataifa: Salamu! 24 Kwa 
kuwa tumesikia kwamba watu fulani walitoka miongoni mwenu na 
kuwataabisha kwa mambo waliyosema, wakijaribu kuwavuruga,” 
ingawa hatukuwapa maagizo yoyote, 25 tumefikia kauli moja 
kwamba tuwachague wanaume ili tuwatume kwenu pamoja na 
wapendwa wetu Barnaba na Paulo, 26 wanaume ambao wametoa 
uhai wao” kwa ajili ya jina la Bwana wetu Yesu Kristo. 27 Kwa hiyo, 
tunawatuma Yuda na Sila, ili wao pia waeleze mambo hayohayo kwa 
maneno. 28 Kwa maana roho takatifu na sisi wenyewe tumeona ni 
vizuri tusiwaongezee ninyi mzigo zaidi ila mambo haya ya lazima: 
29 kuendelea kujiepusha na vitu vilivyotolewa dhabihu kwa sanamu, 
na damu, na vitu vilivyonyongwa,” na uasherati.” Mkijiepusha 

kwa uangalifu na mambo haya, mtafanikiwa. Afya njema kwenu!”” 


30 Basi, watu hao walipoondoka wakashuka kwenda Antiokia, nao 
wakakusanya kundi lote pamoja na kuwapa barua hiyo. 31 Baada ya 
kuisoma, wakashangilia kwa sababu ya kutiwa moyo. 32 Nao Yuda 
na Sila, kwa sababu walikuwa manabii pia, wakawatia moyo akina 
ndugu kwa hotuba nyingi na kuwaimarisha. 33 Baada ya kukaa huko 
kwa muda fulani, ndugu hao wakawaacha warudi kwa amani kwa 
wale waliokuwa wamewatuma. 34” — 35 Lakini Paulo na Barnaba 
wakakaa Antiokia, wakifundisha na kutangaza habari njema ya neno 
la Yehova,” wakiwa pamoja na wengine wengi. 


36 Baada ya siku kadhaa, Paulo akamwambia Barnaba: “Turudi” 
tukawatembelee akina ndugu katika kila jiji ambalo tulitangaza neno 
la Yehova” tuone jinsi wanavyoendelea.” 37 Barnaba alikuwa 
ameazimia kwenda na Yohana, aliyeitwa Marko. 38 Lakini Paulo 
hakutaka waende pamoja naye, kwa sababu alikuwa amewaacha 


huko Pamfilia na hakuenda pamoja nao kwenye kazi. 39 Ndipo 
wakagombana kwa ukali hivi kwamba wakaachana; naye Barnaba 
akamchukua Marko na kusafiri pamoja naye baharini kwenda Kipro. 
40 Paulo akamchagua Sila na kuondoka baada ya akina ndugu 
kumkabidhi kwenye fadhili zisizostahiliwa za Yehova.” 41 Akapitia 
Siria na Kilikia, akiyaimarisha makutaniko. 


^ Mdo. 15:2 Au “bishano.” 

A Mdo. 15:7 Au “kubishana sana.” 

A Mdo. 15:12 Au “miujiza.” 

A Mdo. 15:16 Au “ kibanda cha; nyumba ya.” 
A Mdo. 15:17 Angalia Nyongeza A5. 


A Mdo. 15:17 Angalia Nyongeza A5. 


^ Mdo. 15:19 Au “maoni yangu.” 

^ Mdo. 15:20 Neno la Kigiriki pornei'a. Angalia Kamusi. 

A Mdo. 15:20 Au “wanyama waliouawa bila kutolewa damu.” 
A Mdo. 15:24 Au “kuzivuruga nafsi zenu.” 

A Mdo. 15:26 Au “nafsi zao.” 

A Mdo. 15:29 Au “wanyama waliouawa bila kutolewa damu.” 


^ Mdo. 15:29 Neno la Kigiriki pornei'a. Angalia Kamusi. 


A Mdo. 15:29 Au “Kwaherini.” 


A Mdo 


. 15:34 Angalia Nyongeza A3. 


^ Mdo 


. 15:35 Angalia Nyongeza A5. 


A Mdo 


. 15:36 Au labda, “Kwa vyovyote vile turudi.” 


A Mdo 


. 15:36 Angalia Nyongeza A5. 


A Mdo 


. 15:40 Angalia Nyongeza A5. 


Matendo 16:1-40 


16 Kwa hiyo akafika Derbe na pia Listra. Huko kulikuwa na 
mwanafunzi aliyeitwa Timotheo, mama yake alikuwa Myahudi 
aliyekuwa mwamini, lakini baba yake alikuwa Mgiriki, 2 na 
alishuhudiwa vema na akina ndugu huko Listra na Ikoniamu. 3 Paulo 
alitamani Timotheo aende pamoja naye, basi akamchukua na 
kumtahiri kwa sababu ya Wayahudi waliokuwa katika sehemu hizo, 
kwa maana wote walijua kwamba baba yake ni Mgiriki. 

4 Walipokuwa wakipita katika majiji, walikuwa wakiwapa maagizo 
yaliyokuwa yameamuliwa na mitume na wazee waliokuwa 
Yerusalemu ili wayashike. > Ndipo kwa kweli makutaniko 
yakaendelea kuimarishwa katika imani na kuongezeka idadi siku 
baada ya siku. 


6 Zaidi ya hayo, wakapitia Frigia na nchi ya Galatia, kwa sababu 
roho takatifu iliwakataza kuhubiri lile neno katika mkoa wa Asia. 

7 Vilevile, walipofika Misia wakajaribu kuingia Bithinia, lakini roho ya 
Yesu haikuwaruhusu. 8 Basi wakapita” Misia na kushuka mpaka 
Troa. 9 Naye Paulo akaona maono usiku—mwanamume 
Mmakedonia alikuwa amesimama hapo akimsihi: “Vuka uingie 
Makedonia utusaidie.” 10 Mara tu alipoona maono hayo, tukajaribu 
kuingia Makedonia, tukikata kauli kwamba Mungu alikuwa ametuita 
tuwatangazie habari njema. 


11 Basi tukatoka Troa na kusafiri moja kwa moja baharini hadi 
Samothrake, lakini kesho yake tukafika Neapoli; 12 na kutoka huko 
Tukakaa katika jiji hilo siku kadhaa. 13 Siku ya Sabato tukatoka nje 
ya lango kando ya mto, ambako tulifikiri kuna mahali pa sala, 


tukaketi na kuanza kuzungumza na wanawake waliokuwa 
wamekusanyika. 14 Na mwanamke aliyeitwa Lidia, muuzaji wa nguo 
za rangi ya zambarau, wa jiji la Thiatira aliyekuwa mwabudu wa 
Mungu, alikuwa akisikiliza, na Yehova” akaufungua moyo wake wazi 
ili asikilize kwa makini mambo ambayo Paulo alikuwa akisema. 

15 Basi yeye na watu wa nyumbani mwake walipobatizwa, akatusihi: 
“Ikiwa mmeniona kuwa mwaminifu kwa Yehova,” njooni mkae 
nyumbani kwangu.” Naye akatuhimiza sana twende. 


16 |katukia kwamba tulipokuwa tukienda mahali pale pa kusali, 
tulikutana na kijakazi fulani mwenye roho, roho mwovu wa uaguzi. 
Aliwapatia mabwana zake faida nyingi kwa kubashiri.” 17 Msichana 
huyo alikuwa akimfuata Paulo na sisi akisema kwa sauti kubwa: 
“Watu hawa ni watumwa wa Mungu Aliye Juu Zaidi nao 
wanawatangazia ninyi njia ya wokovu.” 18 Akaendelea kufanya hivyo 
kwa siku nyingi. Mwishowe Paulo akachoshwa, akageuka na 
kumwambia huyo roho: “Ninakuamuru katika jina la Yesu Kristo 
umtoke.” Naye akatoka saa hiyohiyo. 


19 Basi, mabwana zake walipoona kwamba wamepoteza tumaini lao 
la kupata faida, wakawakamata Paulo na Sila wakawakokota hadi 
sokoni kwa watawala. 20 Wakawapeleka kwa mahakimu wa raia, na 
kusema: “Watu hawa wanasumbua sana jiji letu. Wao ni Wayahudi, 
21 nao wanatangaza desturi ambazo si halali kwetu kuzikubali au 
kuzifuata, kwa kuwa sisi ni Waroma.” 22 Umati ukasimama pamoja 
dhidi yao, nao wale mahakimu wa raia, baada ya kuyararua mavazi 
yao, wakaamuru wapigwe kwa fimbo. 23 Baada ya kuwapiga sana, 
wakawatupa gerezani na kumwagiza mlinzi wa jela awalinde. 24 Kwa 
sababu alipewa agizo hilo, akawatupa katika gereza la ndani zaidi 
na kuifunga miguu yao katika mikatale. 


25 Lakini karibu katikati ya usiku, Paulo na Sila walikuwa wakisali na 
kumsifu Mungu kwa wimbo, nao wafungwa walikuwa wakiwasikiliza. 
26 Ghafla tetemeko kubwa la ardhi likatokea na misingi ya jela 
ikatikiswa. Isitoshe, milango yote ikafunguliwa mara moja, na vifungo 
vyao wote vikafunguka. 27 Mlinzi wa jela alipoamka na kuona 
milango ya gereza imefunguka, akauchomoa upanga wake naye 
karibu ajiue, akidhani wafungwa walikuwa wametoroka. 28 Lakini 
Paulo akamwambia kwa sauti kubwa: “Usijiumize, kwa maana sisi 
sote tupo hapa!” 29 Kwa hiyo akaomba taa akakimbia ndani, 
akitetemeka, akaanguka chini mbele ya Paulo na Sila. 30 Akawaleta 
nje na kusema: “Mabwana zangu, nifanye nini ili niokolewe?” 

31 Wakajibu: “Mwamini Bwana Yesu, nawe utaokolewa, wewe na 
watu wa nyumba yako.” 32 Nao wakamhubiria neno la Yehova” yeye 
pamoja na wote waliokuwa katika nyumba yake. 33 Naye 
akawachukua saa hiyo ya usiku, akaosha vidonda vyao. Kisha yeye 
na watu wote wa nyumba yake wakabatizwa bila kukawia. 

34 Akawaleta nyumbani kwake akaandaa meza mbele yao, naye 
akashangilia sana pamoja na watu wote wa nyumba yake kwa kuwa 
sasa alikuwa amemwamini Mungu. 


35 Ilipofika mchana, mahakimu wa raia wakawatuma maofisa wa 
polisi wakaseme: “Wafungueni wale watu.” 36 Mlinzi wa jela 
akamweleza Paulo maneno yao: “Mahakimu wa raia wamewatuma 
watu ili ninyi wawili mfunguliwe. Basi tokeni sasa mwende zenu kwa 
amani.” 37 Lakini Paulo akawaambia: “Walitupiga viboko hadharani 
bila kutuhukumu,” ingawa sisi ni Waroma, na wakatutupa gerezani. 
Je, sasa wanatufukuza kwa siri? Hapana, haiwezekani! Acha waje 
watutoe nje wao wenyewe.” 38 Wale maofisa wa polisi wakawaeleza 
mahakimu wa raia maneno hayo. Nao wakaogopa waliposikia 


kwamba watu hao walikuwa Waroma. 39 Basi wakaja na kuwasihi na 
baada ya kuwatoa nje, wakawaomba waondoke katika jiji hilo. 

40 Lakini wakatoka gerezani na kwenda nyumbani kwa Lidia; na 
walipowaona akina ndugu, wakawatia moyo kisha wakaondoka. 


^ Mdo. 16:8 Au “wakapitia.” 


A Mdo. 16:14 Angalia Nyongeza A5. 


A Mdo. 16:15 Angalia Nyongeza A5. 
^ Mdo. 16:16 Au “kupiga ramli.” 
A Mdo. 16:32 Angalia Nyongeza A5. 


A Mdo. 16:37 Au “bila uamuzi wa mahakama.” 


Matendo 17:1-34 


17 Sasa wakasafiri kupitia Amfipoli na Apolonia wakaenda hadi 
Thesalonike, ambako kulikuwa na sinagogi la Wayahudi. 2 Basi 
kulingana na desturi ya Paulo akaingia ndani ya sinagogi, na kwa 
sabato tatu akajadiliana nao akitumia Maandiko, 3 akieleza na 
kuthibitisha kwa marejeo kwamba ilikuwa lazima Kristo ateseke na 
kufufuliwa kutoka kwa wafu, akisema: “Huyu ndiye Kristo, Yesu huyu 
ninayewatangazia ninyi.” 4 Kwa hiyo, baadhi yao wakaamini na 
kujiunga na Paulo na Sila, pia umati mkubwa wa Wagiriki 
waliomwabudu Mungu, vilevile wanawake wengi mashuhuri. 


> Lakini Wayahudi wakawa na wivu, wakakusanya wanaume fulani 
waovu waliokuwa wakizurura sokoni, wakafanyiza kikundi chenye 
Yasoni wakitaka Paulo na Sila waletwe nje kwenye kile kikundi. 

6 Walipowakosa wakamkokota Yasoni na baadhi ya akina ndugu 
mpaka kwa watawala wa jiji, wakisema kwa sauti kubwa: “Watu 
hawa ambao wameipindua* dunia inayokaliwa wako hapa pia, 

7 naye Yasoni amewakaribisha. Watu hao wote wanapinga maagizo 
ya Kaisari, wakisema kuna mfalme mwingine, Yesu.” 8 Ule umati na 
watawala wa jiji waliposikia mambo hayo, wakashtuka; 9 baada ya 
kuchukua dhamana ya kutosha kutoka kwa Yasoni na wale wengine, 
wakawaacha waende zao. 


10 Mara tu ilipofika usiku, akina ndugu wakawatuma Paulo na Sila 
waende Beroya. Walipofika huko, wakaingia ndani ya sinagogi la 
Wayahudi. 11 Sasa watu hawa walikuwa wasikivu kuliko wale wa 
Thesalonike, kwa maana walilikubali neno kwa hamu kubwa ya akili, 
wakiyachunguza Maandiko kwa uangalifu kila siku ili kuona kama 


mambo hayo ndivyo yalivyo. 12 Kwa hiyo wengi wao wakawa 
waamini, vilevile wanawake wengi Wagiriki walioheshimiwa na pia 
baadhi ya wanaume. 13 Lakini Wayahudi kutoka Thesalonike 
waliposikia kwamba Paulo alikuwa akitangaza pia neno la Mungu 
huko Beroya, wakaja huko ili kuchochea na kuuvuruga umati. 

14 Mara moja akina ndugu wakamsindikiza Paulo mpaka baharini, 
lakini Sila na Timotheo wakabaki huko. 15 Hata hivyo, wale 
waliomsindikiza Paulo wakaenda naye mpaka Athene, kisha 
wakarudi baada ya kupokea maagizo kwamba Sila na Timotheo 
wamfuate Paulo haraka iwezekanavyo. 


16 Paulo alipokuwa akiwasubiri huko Athene, roho yake ikaudhika 
sana alipoona kwamba jiji hilo lilikuwa limejaa sanamu. 17 Basi 
akaanza kujadiliana katika sinagogi pamoja na Wayahudi na watu 
wengine waliomwabudu Mungu na kila siku pamoja na watu 
aliowakuta sokoni. 18 Lakini baadhi ya Waepikurea na wanafalsafa 
Wastoa wakaanza kubishana naye, wengine wao wakisema: 
“Mpigadomo huyu anataka kusema nini?” Nao wengine: 
“Inaonekana anatangaza miungu ya kigeni.” Kwa sababu alikuwa 
akihubiri habari njema ya Yesu na ufufuo. 19 Kwa hiyo wakamshika 
na kumpeleka Areopago, wakisema: “Je, tunaweza kujua ni fundisho 
gani hili jipya unalozungumzia? 20 Kwa maana unaanzisha mambo 
yaliyo mageni masikioni mwetu, na tunataka kujua yanamaanisha 
nini.” 21 Kwa kweli, Waathene wote na wageni waliokaa” huko 
walitumia muda wao wa starehe bila kufanya kitu kingine isipokuwa 
kuambiana au kusikiliza jambo jipya. 22 Basi Paulo akasimama 
katikati ya Areopago na kusema: 


“Wanaume wa Athene, ninaona kwamba katika mambo yote 
mnaonekana kuwa mnaogopa sana miungu” kuliko watu wengine. 


23 Kwa mfano, nilipokuwa nikipita na kutazama kwa uangalifu vitu 
vyenu vya ibada, niliona pia madhabahu iliyoandikwa, 'Kwa Mungu 
Asiyejulikana.' Kwa hiyo, kile mnachoabudu bila kujua, hicho ndicho 
ninachowatangazia. 24 Mungu aliyeumba ulimwengu na vitu vyote 
vilivyomo, akiwa, kama alivyo, Bwana wa mbingu na dunia, hakai 
katika mahekalu yaliyotengenezwa kwa mikono; 25 wala hatumikiwi 
kwa mikono ya binadamu kana kwamba anahitaji kitu chochote, kwa 
sababu yeye mwenyewe huwapa watu wote uhai na pumzi na vitu 
vyote. 26 Naye alifanyiza kila taifa la watu kutoka kwa mtu mmoja ili 
wakae juu ya uso wa dunia nzima, na akaamuru nyakati na kuweka 
mipaka ya makao ya watu, 2?” ili wamtafute Mungu, ikiwa 
watapapasa-papasa wakimtafuta na kwa kweli wampate, ingawa, 
kwa hakika, hayuko mbali na kila mmoja wetu. 28 Kwa maana kupitia 
kwake tuko hai, tunatembea, na tunaishi, hata kama vile ambavyo 
baadhi ya washairi wenu wamesema, 'Kwa maana sisi pia ni watoto” 
wake.’ 


29 “Kwa hiyo, kwa kuwa sisi ni watoto” wa Mungu, hatupaswi kufikiri 
kwamba Mungu ni kama dhahabu au fedha au jiwe, kama kitu 
kilichochongwa kwa ufundi na ubunifu wa wanadamu. 30 Ni kweli, 
Mungu ameachilia nyakati hizo za kutojua; lakini sasa 
anawatangazia wanadamu wote kila mahali kwamba wanapaswa 
kutubu. 31 Kwa sababu ameweka siku ambayo anakusudia 
kuihukumu kwa uadilifu dunia inayokaliwa kupitia mwanamume 
ambaye amemweka rasmi, naye ametoa uhakikisho kamili kwa watu 
wote kwa kuwa amemfufua kutoka kwa wafu.” 


32 Sasa waliposikia kuhusu ufufuo wa wafu, baadhi yao wakaanza 
kumdhihaki, huku wengine wakisema: “Tutakusikiliza kuhusu jambo 
hili wakati mwingine.” 33 Basi Paulo akawaacha, 34 lakini wanaume 


fulani wakajiunga naye na kuwa waamini. Miongoni mwao kulikuwa 
na Dionisio, aliyekuwa mwamuzi wa mahakama ya Areopago, na 
mwanamke aliyeitwa Damari, na wengineo. 


A Mdo. 17:6 Au “wameleta vurugu katika.” 
^ Mdo. 17:21 Au “waliotembelea.” 

A Mdo. 17:22 Au “mnapenda sana dini.” 

A Mdo. 17:28 Au “uzao.” 


^ Mdo. 17:29 Au “uzao.” 


Matendo 18:1-28 


18 Baada ya hayo, akatoka Athene na kwenda Korintho. 2 Naye 
akamkuta Myahudi aliyeitwa Akila, mzaliwa wa Ponto aliyekuwa 
amekuja hivi karibuni kutoka Italia na Prisila mke wake, kwa sababu 
Klaudio alikuwa ameagiza Wayahudi wote waondoke Roma. Basi 
akaenda kwao, 3 na kwa sababu walifanya kazi ileile, akakaa 
nyumbani kwao na kufanya kazi pamoja nao, kwa maana kazi yao 
ilikuwa ya kutengeneza mahema. 4 Alikuwa akitoa hotuba” katika 
sinagogi kila sabato na kuwashawishi Wayahudi na Wagiriki. 


> Basi, Sila na Timotheo waliposhuka kutoka Makedonia, Paulo 
akaanza kushughulika sana na lile neno, akiwatolea Wayahudi 
ushahidi ili kuthibitisha kwamba Yesu ndiye Kristo. 6 Lakini 
walipoendelea kumpinga na kumtukana, akayakung'uta mavazi yake 
na kuwaambia: “Damu yenu na iwe juu ya vichwa vyenu wenyewe. 
Mimi ni safi. Kuanzia sasa nitaenda kwa watu wa mataifa.” 7 Basi 
akatoka humo” na kuingia katika nyumba ya mwanamume aliyeitwa 
Titio Yusto, mwabudu wa Mungu, ambaye nyumba yake ilikuwa 
imeshikana na sinagogi. 8 Lakini Krispo, ofisa msimamizi wa 
sinagogi akamwamini Bwana, yeye pamoja na watu wote wa 
nyumba yake. Na Wakorintho wengi waliosikia wakaanza kuamini na 
kubatizwa. 9 Isitoshe, Bwana akamwambia Paulo katika maono 
usiku: “Usiogope, bali endelea kusema na usinyamaze, 10 kwa 
sababu niko pamoja nawe na hakuna mtu atakayekushambulia ili 
kukudhuru; kwa maana nina watu wengi katika jiji hili.” 11 Basi 
akakaa huko kwa mwaka mmoja na miezi sita, akifundisha neno la 
Mungu kati yao. 


12 Galio alipokuwa liwali” wa Akaya, Wayahudi wakaungana, 
wakamshambulia Paulo na kumpeleka kwenye kiti cha hukumu, 

13 wakisema: “Mtu huyu anawashawishi watu wamwabudu Mungu 
kwa njia iliyo kinyume cha sheria.” 14 Lakini Paulo alipokuwa karibu 
kuzungumza, Galio akawaambia Wayahudi: “Enyi Wayahudi, kama 
kweli lingekuwa kosa fulani au uhalifu mkubwa, ningekuwa na 
sababu ya kuwasikiliza kwa subira. 15 Lakini kama mnabishania 
maneno na majina na sheria yenu, amueni wenyewe. Mimi sitaki 
kuwa mwamuzi wa mambo hayo.” 16 Ndipo akawafukuza kutoka 
mbele ya kiti cha hukumu. 17 Basi wote wakamkamata Sosthene, 
ofisa msimamizi wa sinagogi na kuanza kumpiga mbele ya kiti cha 
hukumu. Lakini Galio hakujihusisha kamwe na mambo hayo. 


18 Hata hivyo, baada ya kukaa siku kadhaa, Paulo aliwaaga akina 
ndugu naye akasafiri baharini kwenda Siria, pamoja na Prisila na 
Akila. Alikuwa amekata nywele zake huko Kenkrea, kwa sababu 
alikuwa ameweka nadhiri. 19 Basi wakafika Efeso, akawaacha huko; 
lakini yeye akaingia ndani ya sinagogi na kujadiliana na Wayahudi. 
20 Ingawa waliendelea kumsihi akae kwa muda mrefu zaidi, 
hakukubali 21 bali aliwaaga na kuwaambia: “Nitarudi kwenu tena, 
Yehova” akipenda.” Naye akasafiri baharini kutoka Efeso 22 na 
kushuka mpaka Kaisaria. Akapanda kwenda na kulisalimia 
kutaniko,” kisha akashuka kwenda Antiokia. 


23 Baada ya kukaa huko kwa muda fulani, akaondoka na kwenda 
sehemu mbalimbali katika nchi ya Galatia na Frigia, akiwaimarisha 
wanafunzi wote. 


24 Sasa Myahudi aliyeitwa Apolo, mzaliwa wa Aleksandria akafika 
Efeso; alikuwa mwanamume mwenye ufasaha na ujuzi mwingi wa 


Maandiko. 25 Mwanamume huyu alikuwa amefundishwa?” njia ya 
Yehova,” na akiwa amewaka roho, alikuwa akizungumza na 
kufundisha kwa usahihi kumhusu Yesu, lakini alifahamu ubatizo wa 
Yohana tu. 26 Akaanza kuzungumza kwa ujasiri katika sinagogi, nao 
Prisila na Akila walipomsikia, wakamchukua na kumfafanulia kwa 
usahihi zaidi njia ya Mungu. 2? Pia, kwa sababu alitaka kuvuka 
kwenda Akaya, akina ndugu wakawaandikia wanafunzi 
wakiwahimiza wamkaribishe kwa fadhili. Basi alipofika huko, 
akawasaidia sana wale ambao kupitia fadhili zisizostahiliwa za 
Mungu walikuwa wameamini; 28 kwa maana alithibitisha kikamili 
hadharani na kwa juhudi nyingi kwamba Wayahudi walikuwa 
wamekosea, na kuwaonyesha kwa Maandiko kuwa Yesu ndiye 
Kristo. 


A Mdo. 18:4 Au “Alikuwa akijadiliana nao.” 
A Mdo. 18:7 Yaani, sinagogi. 


A Mdo. 18:12 Gavana Mroma aliyetawala mkoa. Angalia Kamusi. 


^ Mdo. 18:21 Angalia Nyongeza A5. 
A Mdo. 18:22 Inaonekana alienda Yerusalemu. 
A Mdo. 18:25 Au “amefundishwa kwa mdomo.” 


^ Mdo. 18:25 Angalia Nyongeza A5. 


Matendo 19:1-41 


19 Apolo alipokuwa Korintho, Paulo alipita bara na kushuka mpaka 
Efeso. Aliwakuta wanafunzi fulani huko 2 akawauliza: “Mlipoanza 
kuamini, je, mlipokea roho takatifu?” Wakamjibu: “Hata hatujasikia 
kwamba kuna roho takatifu.” 3 Basi akawauliza: “Mlibatizwa katika 
nini?” Wakajibu: “Katika ubatizo wa Yohana.” 4 Paulo akasema: 
“Yohana aliwabatiza watu ili kuonyesha kwamba wametubu, 
akiwaambia wamwamini yule ambaye angekuja baada yake, yaani, 
Yesu.” > Waliposikia hivyo, wakabatizwa katika jina la Bwana Yesu. 
6 Paulo alipoweka mikono juu yao, wakapokea roho takatifu, nao 
wakaanza kuzungumza kwa lugha za kigeni na kutoa unabii. 7 Wote 
walikuwa wanaume karibu 12. 


8 Akaingia katika sinagogi, na kwa miezi mitatu akazungumza kwa 
ujasiri, akitoa hotuba na kujadiliana kwa ushawishi kuhusu Ufalme 
wa Mungu. 9 Lakini baadhi yao wakawa wagumu” na wakakataa 
kuamini, huku wakizungumza vibaya kuhusu Ile Njia mbele ya umati. 
Basi akawaacha na kuwatenga wanafunzi kutoka kwao, na kila siku 
alikuwa akitoa hotuba katika ukumbi wa shule ya Tirano. 

10 Aliendelea kufanya hivyo kwa miaka miwili, hivi kwamba wote 
walioishi katika mkoa wa Asia wakasikia neno la Bwana, Wayahudi 
na Wagiriki pia. 


11 Na Mungu akaendelea kufanya matendo yenye nguvu yasiyo ya 
kawaida kupitia mikono ya Paulo, 12 hivi kwamba hata nguo na 
vitambaa vilivyogusa mwili wake vilipelekewa wagonjwa, nao 
wakaponywa magonjwa, na roho waovu wakatoka. 13 Lakini baadhi 
ya Wayahudi waliosafiri huku na huku wakifukuza roho waovu 
wakajaribu pia kutumia jina la Bwana Yesu kwa wale waliokuwa na 


roho waovu; wakisema: “Ninakuamuru kwa jina la Yesu ambaye 
Paulo humhubiri.” 14 Wana saba wa Skewa, mkuu wa makuhani wa 
Kiyahudi, walikuwa wakifanya hivyo. 15 Lakini yule roho mwovu 
akawaambia: “Ninamjua Yesu nami ninamfahamu Paulo; lakini ninyi 
ni nani?” 16 Ndipo mtu huyo aliyekuwa na roho mwovu akawarukia, 
akawazidi nguvu mmoja baada ya mwingine na kuwashinda, hivi 
kwamba wakatoka mbio katika nyumba hiyo wakiwa uchi na wakiwa 
wameumizwa. 17 Watu wote wakajua jambo hilo, Wayahudi na 
Wagiriki walioishi huko Efeso; na wote wakaogopa, nalo jina la 
Bwana Yesu likaendelea kutukuzwa. 18 Na wengi kati ya wale 
waliokuwa waamini walikuwa wakija na kuungama, wakieleza 
waziwazi kuhusu mazoea yao. 19 Kwa kweli, idadi kubwa ya wale 
waliozoea kufanya uchawi wakakusanya vitabu vyao pamoja na 
kuviteketeza mbele ya kila mtu. Nao wakafanya hesabu na kupata 
vitabu hivyo vilikuwa na thamani ya vipande 50,000 vya fedha. 

20 Hivyo kwa njia yenye nguvu, neno la Yehova” likazidi kukua na 
kusitawi. 


21 Baada ya mambo hayo kutukia, Paulo akaazimia katika roho yake 
kwamba baada ya kupitia Makedonia na Akaya, atasafiri kwenda 
Yerusalemu. Akasema: “Baada ya kwenda huko, lazima pia nione 
Roma.” 22 Basi akawatuma wawili kati ya wale waliomhudumia, 
Timotheo na Erasto, waende Makedonia lakini yeye akakaa kwa 
muda fulani katika mkoa wa Asia. 


23 Wakati huo kukatokea mvurugo mkubwa kuhusu Ile Njia. 24 Kwa 
maana mtu fulani aliyeitwa Demetrio, fundi wa fedha aliyetengeneza 
vihekalu vya fedha vya Artemi, aliwaletea mafundi faida kubwa. 

25 Akawakusanya pamoja na wengine waliofanya kazi kama hiyo na 
kuwaambia: “Wanaume, mnajua vema kwamba tunapata mafanikio 


yetu kutokana na biashara hii. 26 Sasa mnaona na kusikia kwamba 
si katika Efeso tu, bali pia katika karibu mkoa wote wa Asia, Paulo 
huyu ameushawishi umati mkubwa na kuwafanya wawe na maoni 
tofauti, akisema kwamba miungu iliyotengenezwa kwa mikono, kwa 
kweli si miungu. 2” Isitoshe, kuna hatari kwamba biashara yetu 
itapata sifa mbaya na pia hekalu la Artemi mungu mkuu wa kike 
litaonwa kuwa si kitu, naye anayeabudiwa katika mkoa wote wa Asia 
na dunia inayokaliwa atakosa utukufu.” 28 Waliposikia jambo hilo 
wakajawa na hasira, nao wakaanza kusema kwa sauti kubwa: 
“Artemi wa Waefeso ni mkuu!” 


29 Basi jiji likajaa mvurugo na wote pamoja wakakimbia na kuingia 
katika ukumbi wa maonyesho, wakiwakokota Gayo na Aristarko, 
Wamakedonia waliokuwa wakisafiri pamoja na Paulo. 30 Naye Paulo 
alitaka kuingia walimokuwa watu hao, lakini wanafunzi 
hawakumruhusu. 31 Hata baadhi ya wasimamizi wa sherehe na 
michezo waliomtendea kwa urafiki, wakamtumia ujumbe wakimsihi 
asijihatarishe kwa kuingia katika ukumbi wa maonyesho. 32 Kwa 
kweli, baadhi yao walikuwa wakisema kwa sauti kubwa jambo moja 
na wengine jambo tofauti; kwa maana kusanyiko hilo lilikuwa 
limevurugika, na wengi wao hawakujua kwa nini walikuwa 
wamekusanyika. 33 Basi wakamtoa Aleksanda kwenye umati, huku 
Wayahudi wakimsukuma mbele, naye Aleksanda akapunga mkono 
akitaka kujitetea mbele ya watu. 34 Lakini walipotambua kwamba 
alikuwa Myahudi, wote wakaanza kupaza sauti kwa pamoja kwa 
karibu saa mbili wakisema: “Artemi wa Waefeso ni mkuu!” 


35 Mwishowe, karani wa jiji akaunyamazisha umati, kisha akasema: 
“Watu wa Efeso, kwa kweli ni nani kati ya wanadamu ambaye hajui 
kwamba jiji la Efeso ndilo mlinzi wa hekalu la Artemi mkuu na 


sanamu iliyoanguka kutoka mbinguni? 36 Kwa kuwa mambo haya 
hayawezi kukanushwa, tulieni na msitende haraka haraka. 37 Kwa 
maana mmewaleta hapa watu hawa ambao hawaibi katika mahekalu 
wala kumkufuru mungu wetu wa kike. 38 Basi ikiwa Demetrio na 
mafundi walio pamoja naye wana kesi dhidi ya mtu fulani, siku za 
mahakama hufanywa na kuna maliwali;* wanaweza kushtakiana 
huko. 39 Lakini ikiwa mnatafuta jambo lingine zaidi ya hilo, linapaswa 
kuamuliwa katika kusanyiko la kawaida. 40 Kwa kweli tunakabili 
hatari ya kushtakiwa kwa uchochezi kuhusu tukio la leo, kwa sababu 
hatuna msingi wa kuwa na kikundi hiki chenye machafuko.” 

41 Baada ya kusema mambo hayo, akauagiza umati utawanyike. 


^ Mdo. 19:9 Au “wakawa wakaidi.” 
^ Mdo. 19:20 Angalia Nyongeza A5. 


^ Mdo. 19:38 Liwali alikuwa gavana Mroma aliyetawala mkoa. 
Angalia Kamusi. 


Matendo 20:1-38 


20 Baada ya ghasia kutulia, Paulo akatuma watu wawaite 
wanafunzi, akawatia moyo na kuwaaga, kisha akaanza safari yake 
ya kwenda Makedonia. 2 Baada ya kupitia maeneo hayo na kuwatia 
moyo kwa maneno mengi wale waliokuwa huko, akafika Ugiriki. 

3 Akakaa huko miezi mitatu, lakini kwa sababu Wayahudi walikuwa 
wametunga hila dhidi yake alipokuwa karibu kusafiri kwenda Siria, 
akaamua kurudi kupitia Makedonia. 4 Alienda pamoja na Sopatro 
mwana wa Piro wa Beroya, Aristarko na Sekundo wa Wathesalonike, 
Gayo wa Derbe, Timotheo na, kutoka wilaya ya Asia, Tikiko na 
Trofimo. > Wanaume hao wakatangulia na kutusubiri huko Troa; 

6 lakini sisi tukaanza kusafiri baharini kutoka Filipi baada ya Sherehe 
ya Mikate Isiyo na Chachu, siku tano baadaye tukawafikia huko 
Troa, tukakaa huko siku saba. 


7 Siku ya kwanza ya juma, tulipokuwa tumekusanyika ili kupata mlo, 
Paulo akaanza kuwahutubia, kwa sababu angeondoka kesho yake; 
naye akarefusha hotuba yake mpaka katikati ya usiku. 8 Basi 
kulikuwa na taa nyingi katika chumba cha juu tulimokuwa 
tumekusanyika. 9 Kijana aitwaye Eutiko alikuwa ameketi dirishani, 
naye akalala usingizi mzito Paulo alipokuwa akiongea, basi 
akalemewa na usingizi, akaanguka chini kutoka ghorofa ya tatu, 
akaokotwa akiwa amekufa. 10 Lakini Paulo akashuka kutoka 
ghorofani, akajitupa juu yake akamkumbatia na kusema: “Acheni 
kupiga kelele, kwa maana yuko hai.”* 11 Kisha akapanda ghorofani, 
akaanzisha mlo” na kula chakula. Akaendelea kuzungumza kwa 
muda mrefu, mpaka mapambazuko, kisha akaondoka. 12 Basi 
wakamchukua mvulana huyo akiwa hai, wakafarijika sana. 


13 Sasa tukaenda kwenye meli na kusafiri mpaka Aso, ambako 
tulikusudia kumchukua Paulo, kwa maana baada ya kutuagiza hivyo, 
alikusudia kwenda huko kwa miguu. 14 Basi alipotufikia huko Aso, 
akapanda kwenye meli tulimokuwa, tukaenda Mitilene. 

15 Tukaondoka huko kesho yake, tukafika karibu na Kio, lakini siku 
ya pili tukafika Samo, na siku iliyofuata tukafika Mileto. 16 Paulo 
alikuwa ameamua kuendelea na safari bila kupitia Efeso, ili asitumie 
muda wowote katika mkoa wa Asia, kwa maana alikuwa 
akiharakisha kufika Yerusalemu siku ya Sherehe ya Pentekoste 
kama ingewezekana. 


17 Hata hivyo, kutoka Mileto akatuma watu kwenda Efeso wawaite 
wazee wa kutaniko hilo waje. 18 Walipokuja akawaambia: “Mnajua 
vema jinsi nilivyotenda kati yenu tangu siku ya kwanza niliyokanyaga 
mkoa wa Asia, 19 nilivyomtumikia Bwana kwa unyenyekevu wote” na 
machozi na majaribu yaliyonipata kupitia hila za Wayahudi, 20 nami 
sikuepuka kuwaambia ninyi jambo lolote lenye faida” na 
kuwafundisha hadharani na nyumba kwa nyumba. 21 Lakini nilitoa 
ushahidi kikamili kwa Wayahudi na Wagiriki kuhusu toba kwa Mungu 
na kuwa na imani katika Bwana wetu Yesu. 22 Na sasa, tazameni! 
nikiwa nimefungwa katika” roho, ninasafiri kwenda Yerusalemu, 
ingawa sijui mambo yatakayonipata huko, 23 isipokuwa kutoka jiji 
mpaka jiji roho takatifu inanitolea ushahidi tena na tena, ikisema 
kwamba nitafungwa gerezani na kupatwa na dhiki. 24 Hata hivyo, 
sioni uhai wangu” kuwa muhimu kwangu,” mradi tu nimalize 
mwendo wangu na huduma niliyopokea kutoka kwa Bwana Yesu, 
kutoa ushahidi kamili kuhusu habari njema ya fadhili zisizostahiliwa 
za Mungu. 


25 “Na sasa, tazameni! ninajua kwamba hakuna yeyote kati yenu 
ninyi niliowahubiria kuhusu Ufalme atakayeona uso wangu tena. 
26 Basi ninawaita ili mshuhudie leo hii kwamba mimi sina hatia ya 
damu ya mtu yeyote, 27 kwa maana sikukosa kuwaambia mashauri 
yote ya” Mungu. 28 Jiangalieni wenyewe na kundi lote, ambalo kati 
yake roho takatifu imewaweka ninyi rasmi muwe waangalizi, 
mlichunge kutaniko la Mungu, ambalo alilinunua kwa damu ya 
Mwana wake mwenyewe. 29 Ninajua kwamba nitakapoondoka 
mbwamwitu wenye kukandamiza wataingia miongoni mwenu nao 
hawatalitendea kundi kwa wororo, 30 na kutoka miongoni mwenu 
watu watasimama na kusema mambo yaliyopotoka ili kuwavuta 
wanafunzi wawafuate wao wenyewe. 


31 “Kwa hiyo endeleeni kukesha, na kukumbuka kwamba kwa miaka 
mitatu, usiku na mchana, sikuacha kumwonya kila mmoja wenu kwa 
machozi. 32 Na sasa ninawakabidhi ninyi kwa Mungu na kwa neno la 
fadhili zake zisizostahiliwa, ambalo linaweza kuwajenga na kuwapa 
urithi kati ya wale wote waliotakaswa. 33 Sikutamani fedha, dhahabu, 
wala mavazi ya mtu yeyote. 34 Ninyi wenyewe mnajua kwamba 
nimefanya kazi kwa hii mikono yangu ili kupata mahitaji yangu na ya 
wale walio pamoja nami. 35 Nimewaonyesha ninyi katika mambo 
yote kwamba kwa kufanya kazi kwa bidii hivyo, ni lazima mwasaidie 
walio dhaifu, na kuyakumbuka maneno ya Bwana Yesu, aliposema: 
‘Kuna furaha zaidi katika kutoa kuliko ilivyo katika kupokea.” 


36 Baada ya kusema mambo haya, akapiga magoti pamoja nao wote 
na kusali. 37 Kwa kweli, wote wakalia sana, nao wakamkumbatia 
Paulo” na kumbusu kwa upendo,” 38 kwa maana waliumia sana 
aliposema kwamba hawangeuona uso wake tena. Kisha 
wakamsindikiza mpaka kwenye meli. 


A Mdo. 20:10 Au “nafsi yake imo ndani yake.” 

A Mdo. 20:11 Tnn., “akaumega mkate.” 

^ Mdo. 20:19 Au “unyenyekevu wa akili.” 

^ Mdo. 20:20 Au “kwa faida yenu.” 

^ Mdo. 20:22 Au “nimechochewa na.” 

^ Mdo. 20:24 Au “nafsi yangu.” 

^ Mdo. 20:24 Au “ukiwa na thamani yoyote kwangu.” 
^ Mdo. 20:27 Au “kusudi lote la.” 

^ Mdo. 20:37 Tnn., “wakamwangukia Paulo shingoni.” 


^ Mdo. 20:37 Au “wororo.” 


Matendo 21:1-40 


21 Tulipofaulu kuachana nao na kusafiri baharini, tulienda moja kwa 
moja mpaka Kosi, siku iliyofuata tukafika Rode, na kutoka huko 
tukaenda Patara. 2 Tulipopata meli iliyokuwa ikivuka kwenda 
Foinike, tukapanda na kuondoka. 3 Baada ya kufika mahali 
tulipoweza kuona kisiwa cha Kipro, tukakiacha upande wa kushoto 
tukasafiri mpaka Siria, tukafika Tiro ambako meli ilipaswa kushusha 
shehena. 4 Tukawatafuta wanafunzi na tulipowapata tukakaa huko 
siku saba. Lakini kupitia roho, wakamwambia Paulo tena na tena 
asikanyage Yerusalemu. > Baada ya muda wetu huko kwisha, 
tukaondoka na kuanza safari, lakini wote kutia ndani wanawake na 
watoto, wakatusindikiza mpaka nje ya jiji. Tukapiga magoti ufuoni, 
tukasali, 6 kisha tukaagana. Tukapanda meli, nao wakarudi 
nyumbani kwao. 


7 Ndipo tukakamilisha safari ya baharini kutoka Tiro tukafika Tolemai, 
tukawasalimu akina ndugu na kukaa nao siku moja. 8 Siku iliyofuata 
tukaondoka na kufika Kaisaria, tukaingia katika nyumba ya Filipo 
mweneza-injili, aliyekuwa mmoja wa wale wanaume saba, nasi 
tukakaa pamoja naye. 9 Mtu huyo alikuwa na binti wanne ambao 
hawakuwa wameolewa,” nao walitoa unabii. 10 Lakini baada ya 
kukaa huko kwa siku kadhaa, nabii aliyeitwa Agabo akashuka kutoka 
Yudea. 11 Akaja mahali tulipokuwa akachukua mshipi wa Paulo, 
akajifunga miguu na mikono na kusema: “Hivi ndivyo roho takatifu 
inavyosema, ‘Wayahudi kule Yerusalemu watamfunga hivi 
mwanamume ambaye mshipi huu ni wake, nao watamtia mikononi 
mwa watu wa mataifa.” 12 Tuliposikia hayo, sisi na wale waliokuwa 
hapo tukaanza kumsihi Paulo asipande kwenda Yerusalemu. 

13 Kisha Paulo akasema: “Kwa nini mnalia na kujaribu kunivunja 


moyo?” Muwe na hakika kwamba niko tayari si kufungwa tu bali pia 
kufa huko Yerusalemu kwa ajili ya jina la Bwana Yesu.” 

14 Tuliposhindwa kumshawishi, tukaacha kumkataza,” tukasema: 
“Mapenzi ya Yehova” na yatendeke.” 


15 Sasa baada ya siku hizo tukajitayarisha kwa ajili ya safari kisha 
tukaanza kuelekea Yerusalemu. 16 Baadhi ya wanafunzi kutoka 
Kaisaria wakaenda pamoja nasi, wakatupeleka kwa Mnasoni wa 
Kipro, mwanafunzi wa zamani ambaye tulipaswa kuwa wageni 
nyumbani kwake. 17 Tulipofika Yerusalemu, akina ndugu 
wakatukaribisha kwa furaha. 18 Lakini siku iliyofuata Paulo akaingia 
pamoja nasi kwa Yakobo, na wazee wote walikuwapo. 

19 Akawasalimu na kuanza kusimulia kirefu mambo ambayo Mungu 
alifanya miongoni mwa mataifa kupitia huduma yake. 


20 Baada ya kusikia jambo hilo, wakaanza kumtukuza Mungu, lakini 
wakamwambia: “Ndugu, unaona jinsi ambavyo maelfu ya Wayahudi 
wamekuwa waamini, na wote wanafuata Sheria kwa bidii. 21 Lakini 
wamesikia uvumi kukuhusu kwamba umekuwa ukiwafundisha 
Wayahudi wote kati ya mataifa kuiasi sheria ya Musa, ukiwaambia 
wasiwatahiri watoto wao wala kufuata desturi zilizowekwa. 22 Sasa 
tufanye nini? Kwa kweli watasikia kwamba umefika. 23 Basi fanya 
jambo tunalokuambia: Tuna wanaume wanne waliojiwekea nadhiri. 
24 Nenda pamoja na watu hawa ukajitakase kisherehe pamoja nao 
na kuwagharimia, ili wanyolewe vichwa vyao. Ndipo kila mtu atajua 
kwamba uvumi walioambiwa kukuhusu si wa kweli, bali unatembea 
kwa utaratibu, na pia unashika Sheria. 25 Kuhusu waamini kutoka 
kati ya mataifa, tumewatumia uamuzi wetu kwa maandishi kwamba 
wanapaswa kuepuka vitu vilivyotolewa dhabihu kwa sanamu na pia 


Na 


damu, na vitu vilivyonyongwa,” na uasherati. 


26 Ndipo Paulo akaenda pamoja na wanaume hao siku iliyofuata, 
akajitakasa kisherehe pamoja nao, naye akaingia hekaluni ili kutoa 
taarifa kuhusu wakati ambapo siku za kujitakasa zingekwisha na 
toleo litolewe kwa ajili ya kila mmoja wao. 


27 Sasa zile siku saba zilipokaribia kwisha, Wayahudi kutoka Asia 
walipomwona hekaluni, wakauchochea umati wote, nao 
wakamkamata, 28 wakisema kwa sauti kubwa: “Wanaume wa Israeli, 
tusaidieni! Huyu ndiye mwanamume anayewafundisha watu kila 
mahali dhidi ya watu wetu na Sheria yetu na mahali hapa. Isitoshe, 
hata aliwaingiza Wagiriki hekaluni naye amepatia unajisi mahali 
hapa patakatifu.” 22 Kwa maana mwanzoni walikuwa wamemwona 
alikuwa amemwingiza hekaluni. 30 Jiji lote likawa na machafuko, 
watu wakakimbia pamoja wakamkamata Paulo na kumkokota nje ya 
hekalu, na mara moja milango ikafungwa. 31 Walipokuwa wakijaribu 
kumuua, kamanda wa kikosi cha jeshi akapata habari kwamba 
Yerusalemu yote ilikuwa na vurugu; 32 mara moja akachukua 
wanajeshi na maofisa wa jeshi wakakimbia kwenda huko. 
Walipomwona kamanda wa jeshi na wanajeshi, wakaacha kumpiga 
Paulo. 


33 Ndipo yule kamanda wa jeshi akakaribia akamweka chini ya ulinzi 
na kuamuru afungwe kwa minyororo miwili; kisha akauliza huyo ni 
nani na alikuwa amefanya nini. 34 Lakini baadhi ya watu katika umati 
wakaanza kusema jambo moja kwa sauti kubwa na wengine jambo 
tofauti. Basi aliposhindwa kujua jambo lolote la hakika kwa sababu 
ya fujo hizo, akaamuru aletwe kwenye makao ya wanajeshi. 

35 Lakini alipofika kwenye ngazi, alilazimika kubebwa na wanajeshi 


kwa sababu umati ulitaka kumuumiza, 36 kwa maana umati wa watu 
uliendelea kuwafuata, ukisema kwa sauti kubwa: “Auawe!” 


37 Alipokuwa karibu kuingizwa katika makao ya wanajeshi, Paulo 
akamuuliza yule kamanda wa jeshi: “Je, ninaruhusiwa kukuambia 
jambo fulani?” Naye akamuuliza: “Je, unajua kuzungumza Kigiriki? 
38 Kwani wewe si yule Mmisri ambaye hivi majuzi alianzisha 
uchochezi na kuwaongoza wale wanaume 4,000 wenye visu hadi 
nyikani?” 39 Paulo akamjibu: “Mimi kwa kweli ni Myahudi, wa Tarso 
huko Kilikia, raia wa jiji maarufu. Basi nakuomba uniruhusu 
nizungumze na watu hawa.” 40 Baada ya kupewa ruhusa, Paulo, 
akiwa amesimama kwenye ngazi, akawapungia watu mkono. 
Waliponyamaza kabisa, akawahutubia kwa lugha ya Kiebrania, 
akisema: 


A Mdo. 21:9 Tnn., “walikuwa mabikira.” 

A Mdo. 21:13 Au “kuudhoofisha moyo wangu.” 

A Mdo. 21:14 Tnn., “tukakaa kimya.” 

^ Mdo. 21:14 Angalia Nyongeza A5. 

A Mdo. 21:25 Au “ vitu vilivyouawa bila kutolewa damu.” 


^ Mdo. 21:25 Neno la Kigiriki pornei'a. Angalia Kamusi. 


Matendo 22:1-30 


22 “Wanaume, akina ndugu na akina baba, nisikilizeni ninapojitetea 
mbele yenu sasa.” 2 Basi, waliposikia anazungumza nao kwa lugha 
ya Kiebrania, wakazidi kukaa kimya, naye akasema: 3 “Mimi ni 
Myahudi, aliyezaliwa huko Tarso ya Kilikia, nilielimishwa katika jiji hili 
miguuni pa Gamalieli, na kufundishwa kwa usahihi kabisa Sheria ya 
mababu, nikiwa na bidii kwa ajili ya Mungu kama nyote mlivyo leo. 
4 Niliitesa Njia hii kufikia kifo, nikiwafunga na kuwatia magerezani 
wanaume na wanawake pia, > kama vile kuhani mkuu na kusanyiko 
lote la wazee wanavyoweza kutoa ushahidi. Nilipata pia barua 
kutoka kwao ili nizipeleke kwa akina ndugu huko Damasko, nami 
nilikuwa ninaenda kuwakamata wale waliokuwa huko na kuwaleta 
Yerusalemu wakiwa wamefungwa ili waadhibiwe. 


6 “Lakini nilipokuwa safarini nikikaribia kufika Damasko, karibu 
katikati ya mchana, ghafla nuru kubwa kutoka mbinguni ikamulika 
kunizunguka, 7 nami nikaanguka chini na kusikia sauti ikiniuliza: 
‘Sauli, Sauli, kwa nini unanitesa?’ 8 Nikajibu: ‘Wewe ni nani Bwana?’ 
Naye akaniambia: ‘Mimi ni Yesu Mnazareti, ambaye unamtesa.’ 

9 Basi watu waliokuwa pamoja nami, waliiona ile nuru lakini 
hawakuisikia sauti ya yule aliyezungumza nami. 10 Ndipo 
nikamuuliza: ‘Nifanye nini Bwana?’ Bwana akaniambia: ‘Simama, 
uende Damasko, na huko utaambiwa kila kitu ambacho umepangiwa 
kufanya.’ 11 Lakini kwa kuwa sikuweza kuona chochote kwa sababu 
ya utukufu wa nuru hiyo, wale waliokuwa pamoja nami wakanishika 
mkono na kuniongoza mpaka Damasko. 


12 “Kisha mwanamume anayeitwa Anania, aliyemwogopa Mungu 
kulingana na Sheria, na kushuhudiwa vema na Wayahudi wote 


walioishi huko, 13 akaja nilipokuwa. Akasimama kando yangu, 
akaniambia, 'Sauli ndugu, anza kuona tena!' Papo hapo nikatazama 
juu nikamwona. 14 Akasema: ‘Mungu wa mababu zetu 
amekuchagua ujue mapenzi yake na umwone yule aliye mwadilifu 
na kuisikia sauti ya kinywa chake, 15 kwa sababu utakuwa shahidi 
wake kwa watu wote kuhusu mambo ambayo umeona na kusikia. 

16 Na sasa kwa nini unakawia? Simama, ubatizwe na uoshe dhambi 
zako kwa kuliitia jina lake.’ 


17 “Lakini niliporudi Yerusalemu, nikiwa ninasali hekaluni, nikapata 
njozi 18 na kumwona Bwana akiniambia: 'Fanya upesi uondoke 
Yerusalemu haraka, kwa sababu hawatakubali ushahidi wako 
kunihusu.' 19 Nami nikasema: 'Bwana, wao wenyewe wanajua vema 
kwamba nilikuwa nikiwatia gerezani na kuwapiga viboko katika 
sinagogi moja baada ya lingine wale waliokuamini; 20 na damu ya 
Stefano shahidi wako ilipokuwa ikimwagwa, nilikuwa nimesimama 
kando na kukubaliana na jambo hilo nikiyalinda mavazi ya nje ya 
wale waliokuwa wakimuua.’ 21 Na bado akaniambia: ‘Nenda kwa 


JI 


sababu nitakutuma kwa mataifa yaliyo mbali. 


22 Basi wakaendelea kumsikiliza mpaka aliposema maneno hayo. 
Kisha wakasema kwa sauti kubwa: “Mwondoeni duniani mtu kama 
huyu, hafai kuishi!” 23 Kwa sababu walikuwa wakipiga kelele na 
kutupa mavazi yao ya nje huku na huku na kurusha mavumbi 
hewani, 24 yule kamanda wa jeshi akaagiza Paulo aingizwe katika 
makao ya wanajeshi na kuamuru ahojiwe huku akipigwa mijeledi, ili 
ajue kwa nini hasa walikuwa wakimpigia Paulo kelele hivyo. 25 Lakini 
walipokuwa wamemnyoosha ili kumpiga mijeledi, Paulo akamuuliza 
ofisa wa jeshi aliyekuwa amesimama hapo: “Je, ni halali kwenu 
kumpiga mijeledi Mroma” ambaye hajahukumiwa?”” 26 Yule ofisa wa 


jeshi aliposikia hivyo, akaenda kwa kamanda wa jeshi na 
kumwambia: “Unakusudia kufanya nini? Kwa maana mtu huyu ni 
Mroma.” 27 Basi kamanda wa jeshi akakaribia na kumuuliza: 
“Niambie, wewe ni Mroma?” Akajibu: “Ndiyo.” 28 Kamanda wa jeshi 
akasema: “Mimi nilinunua haki hizo za kuwa raia kwa pesa nyingi.” 
Paulo akasema: “Lakini mimi nina haki hizo kwa kuzaliwa.” 


29 Kwa hiyo, mara moja watu waliokuwa karibu kumhoji kwa 
kumtesa wakamwacha; na kamanda wa jeshi akaogopa alipotambua 
kwamba Paulo ni Mroma na kwamba alikuwa amemfunga kwa 
minyororo. 


30 Basi siku iliyofuata, kwa kuwa alitaka kujua hasa sababu 
iliyowafanya Wayahudi wamshtaki, akamfungua na kuwaamuru 
wakuu wa makuhani na Sanhedrini yote wakusanyike. Kisha 
akamleta Paulo chini na kumsimamisha kati yao. 


A Mdo. 22:25 Au “raia Mroma.” 


A Mdo. 22:25 Au “bila uamuzi wa mahakama.” 


Matendo 23:1-35 


23 Paulo akaikazia macho Sanhedrini, akasema: “Wanaume, akina 
ndugu, nimetenda kwa dhamiri safi kabisa mbele za Mungu mpaka 
leo hii.” 2 Ndipo kuhani mkuu Anania akawaagiza wale waliosimama 
kando yake wampige kofi mdomoni. 3 Paulo akamwambia: “Mungu 
atakupiga wewe, ewe ukuta uliopakwa chokaa. Je, unaketi 
kunihukumu kulingana na Sheria na wakati uleule unaivunja Sheria 
hiyo kwa kuamuru nipigwe?” 4 Wale waliosimama kando 
wakamuuliza: “Je, unamtukana kuhani mkuu wa Mungu?” 5 Paulo 
akasema: “Akina ndugu, sikujua yeye ni kuhani mkuu. Kwa maana 


13) 


imeandikwa, ‘Usiseme vibaya kuhusu mtawala wa watu wako. 


6 Sasa Paulo, akijua kwamba sehemu moja ilikuwa Masadukayo na 
nyingine Mafarisayo, akasema kwa sauti kubwa katika Sanhedrini: 
“Wanaume, akina ndugu, mimi ni Farisayo, mwana wa Mafarisayo. 
Ninahukumiwa kwa sababu ya tumaini la ufufuo wa wafu.” 7 Baada 
ya kusema hivyo, kukatokea mtengano kati ya Mafarisayo na 
Masadukayo, na kusanyiko likagawanyika. 8 Kwa maana 
Masadukayo husema hakuna ufufuo wala malaika wala roho, lakini 
Mafarisayo huyakubali” hayo yote. 9 Basi kukawa na vurugu, na 
baadhi ya waandishi wa chama cha Mafarisayo wakasimama na 
kuanza kubishana kwa ukali, wakisema: “Hatuoni kosa lolote katika 
mtu huyu, lakini ikiwa roho au malaika alizungumza naye—.” 10 Basi 
mzozo ulipozidi kuongezeka, kamanda wa jeshi akaogopa kwamba 
watamrarua-rarua Paulo, akaamuru wanajeshi washuke wamnyakue 
kutoka kati yao kisha wamlete kwenye makao ya wanajeshi. 


11 Lakini usiku uliofuata Bwana akasimama kando yake na 
kumwambia: “Jipe moyo! Kwa maana kama vile ambavyo umekuwa 


ukitoa ushahidi kamili kunihusu katika Yerusalemu, ndivyo 
utakavyotoa ushahidi huko Roma pia.” 


12 Ilipofika mchana, Wayahudi wakafanya hila na kujifunga kwa 
kiapo cha laana, wakisema hawatakula wala kunywa mpaka 
watakapomuua Paulo. 13 Kulikuwa na watu zaidi ya 40 waliofanya 
hila hiyo iliyofungwa kwa kiapo. 14 Watu hao wakaenda kwa wakuu 
wa makuhani na wazee na kusema: “Tumejifunga kabisa kwa laana” 
kwamba hatutakula chochote mpaka tutakapomuua Paulo. 15 Basi 
ninyi pamoja na Sanhedrini mwambieni kamanda wa jeshi 
amshushe kwenu kana kwamba mnataka kuchunguza zaidi kesi 


yake. Lakini kabla hajafika, tutakuwa tayari kumuua.” 


16 Hata hivyo, mwana wa dada ya Paulo akasikia kuhusu mpango 
wao wa kumvizia, akaingia kwenye makao ya wanajeshi na 
kumjulisha Paulo. 17 Kisha Paulo akamwita mmoja wa maofisa wa 
jeshi na kumwambia: “Mpeleke kijana huyu kwa kamanda wa jeshi, 
kwa maana ana jambo la kumweleza.” 18 Basi akampeleka kwa 
kamanda wa jeshi na kusema: “Mfungwa Paulo aliniita na kuniomba 
nimlete kijana huyu kwako, kwa sababu ana jambo la kukuambia.” 
19 Kamanda wa jeshi akamshika mkono akampeleka faraghani na 
kumuuliza: “Unataka kuniambia nini?” 20 Akasema: “Wayahudi 
wamekubaliana kukuomba umshushe Paulo kwenye Sanhedrini 
kesho, kana kwamba wanataka kupata habari zaidi kuhusu kesi 
yake. 21 Lakini usikubali wakushawishi, kwa maana kuna wanaume 
zaidi ya 40 kati yao walio tayari kumvizia, nao wamejifunga kwa 
laana” kwamba hawatakula wala kunywa mpaka watakapomuua; na 
sasa wako tayari, wakisubiri ruhusa kutoka kwako.” 22 Basi yule 
kamanda wa jeshi akamwacha kijana huyo aende baada ya 


kumwagiza: “Usimwambie mtu yeyote kwamba umenijulisha jambo 
hili.” 


23 Akawaita maofisa wawili wa jeshi na kuwaambia: “Wekeni tayari 
wanajeshi 200 waende moja kwa moja mpaka Kaisaria, pia wapanda 
farasi 70 na watu 200 wenye mikuki, saa tatu usiku. 24 Pia, andaeni 
farasi kwa ajili ya Paulo ili asafiri salama mpaka kwa gavana Feliksi.” 
25 Naye akaandika barua yenye ujumbe huu: 


26 “Klaudio Lisia kwa Mtukufu, Gavana Feliksi: Salamu! 

27 Mwanamume huyu alikamatwa na Wayahudi nao walikuwa karibu 
kumuua, lakini nikaja haraka pamoja na wanajeshi wangu na 
kumwokoa, baada ya kujua kwamba ni Mroma. 28 Nilitaka kujua kwa 
nini walikuwa wakimshtaki, basi nikampeleka kwenye Sanhedrini 
yao. 29 Nikatambua kwamba ameshtakiwa kuhusu maswali ya 
Sheria yao, lakini hajashtakiwa kwa jambo lolote linalostahili kifo au 
kufungwa gerezani. 30 Lakini kwa sababu nimejulishwa njama 
iliyopangwa dhidi ya mwanamume huyu, ninamtuma kwako mara 
moja, na kuwaamuru wale wanaomshtaki wamshtaki mbele yako.” 


31 Basi wale wanajeshi wakamchukua Paulo usiku kama 
walivyoagizwa wakamleta mpaka Antipatri. 32 Siku iliyofuata 
wakawaruhusu wapanda farasi waende pamoja naye, nao wakarudi 
kwenye makao ya wanajeshi. 33 Wale wapanda farasi wakaingia 
Kaisaria, wakamkabidhi gavana ile barua na kumleta Paulo mbele 
yake. 34 Basi akaisoma na kuuliza ametoka mkoa gani, akajua 
kwamba alikuwa ametoka Kilikia. 35 Akasema: “Nitasikiliza kesi yako 
kwa makini wale wanaokushtaki watakapofika.” Naye akaamuru 
awekwe chini ya ulinzi katika jumba la kifalme la Herode. 


^ Mdo. 23:8 Au “huyatangaza hadharani.” 
^ Mdo. 23:14 Au “kiapo.” 


A Mdo. 23:21 Au “kiapo.” 


Matendo 24:1-27 


24 Siku tano baadaye kuhani mkuu Anania akashuka pamoja na 
baadhi ya wazee na msemaji wa hadharani” aliyeitwa Tertulo, nao 
wakawasilisha kesi yao dhidi ya Paulo mbele ya gavana. 2 Alipoitwa, 
Tertulo akaanza kumshtaki, akisema: 


“Kwa kuwa tunafurahia amani nyingi kupitia kwako, na kwa busara 
yako mabadiliko yanatokea katika taifa hili, 3 nyakati zote na kila 
mahali tunatambua jambo hilo kwa shukrani nyingi sana, ewe 
Mtukufu Feliksi. 4 Lakini ili nisitumie muda wako mwingi, 
ninakuomba kwa fadhili zako utusikilize kwa ufupi. > Kwa maana 
tumemwona mtu huyu kuwa msumbufu,” akichochea uasi miongoni 
mwa Wayahudi wote katika dunia yote inayokaliwa, naye ni kiongozi 
wa madhehebu ya Wanazareti. 6 Pia alijaribu kulichafua hekalu, basi 
tukamkamata. 7 * — 8 Wewe mwenyewe utakapombhoji, utagundua 
mambo haya yote ambayo tunamshtaki.” 


9 Ndipo Wayahudi pia wakajiunga katika shambulio hilo, wakisisitiza 
kwamba mambo hayo ni ya kweli. 10 Gavana alipomtolea Paulo 
ishara ili azungumze, akajibu: 


“Ninajua vema kwamba umekuwa mwamuzi wa taifa hili kwa miaka 
mingi, nami nafurahi kujitetea mbele yako. 11 Unaweza kujihakikishia 
kwamba hazijapita zaidi ya siku 12 tangu nilipopanda kwenda 
kuabudu huko Yerusalemu; 12 nao hawakunipata hekaluni 
nikibishana na mtu yeyote wala kuchochea kikundi chenye ghasia, 
kukuthibitishia mambo wanayonishtaki sasa hivi. 14 Lakini ninakiri 
jambo hili kwako, kwamba kulingana na njia wanayoiita 
‘madhehebu, hivyo ndivyo ninavyomtolea utumishi mtakatifu Mungu 


wa mababu zangu, kwa kuwa ninaamini mambo yote yaliyo katika 
Sheria na yaliyoandikwa katika Manabii. 19 Nami nina tumaini kwa 
Mungu, tumaini ambalo watu hawa pia wanatazamia, kwamba 
kutakuwa na ufufuo wa waadilifu na wasio waadilifu pia. 16 Kwa 
sababu hiyo sikuzote ninajitahidi kudumisha dhamiri safi” mbele za 
Mungu na wanadamu. 17 Sasa baada ya miaka kadhaa, nilirudi ili 
kuleta zawadi za rehema kwa taifa langu na kutoa matoleo. 

18 Nilipokuwa nikishughulikia mambo hayo, walinikuta hekaluni 
nikiwa nimetakaswa kisherehe, lakini sikuwa na umati wala sikuwa 
ninasababisha fujo. Lakini kulikuwa na Wayahudi fulani kutoka mkoa 
wa Asia 19 ambao wanapaswa kuwa hapa mbele yako ili wanishtaki 
ikiwa kwa kweli wana jambo lolote dhidi yangu. 20 Au uwaambie 
watu walio hapa waseme wenyewe kosa walilopata nilipokuwa 
nimesimama mbele ya Sanhedrini, 21 isipokuwa jambo hili moja 
nililosema kwa sauti kubwa nilipokuwa nimesimama kati yao: ‘Mimi 
ninahukumiwa leo mbele yenu kwa sababu ya ufufuo wa wafu!” 


22 Hata hivyo, Feliksi, akiwa anajua vizuri ukweli kuhusu Njia hii, 
akaahirisha kesi yao kwa kusema: “Lisia kamanda wa jeshi 
atakapokuja, nitaamua mambo haya yanayowahusu.” 23 Naye 
akamwagiza ofisa wa jeshi kwamba mtu huyo awekwe chini ya 
kizuizi lakini apewe uhuru fulani, na watu wake waruhusiwe 
kumhudumia. 


24 Siku kadhaa baadaye Feliksi akaja na Drusila mke wake, 
aliyekuwa Myahudi, akawatuma watu wamwite Paulo naye 
akamsikiliza akizungumza kuhusu imani katika Kristo Yesu. 25 Lakini 
Paulo alipokuwa akiongea kuhusu uadilifu na kujizuia” na hukumu 
itakayokuja, Feliksi akaogopa na kumwambia: “Kwa sasa unaweza 
kwenda, lakini nitakapopata nafasi nitakuita tena.” 26 Wakati huohuo 


alitumaini kwamba Paulo angempa pesa. Kwa hiyo, akamwita mara 
nyingi na kuzungumza naye. 2? Lakini miaka miwili ilipokwisha, 
Porkio Festo alichukua nafasi ya Feliksi; na kwa sababu Feliksi 
alitamani kukubaliwa na Wayahudi, akamwacha Paulo akiwa 
amefungwa. 


A Mdo. 24:1 Au “mwanasheria.” 
^ Mdo. 24:5 Tnn., “tauni.” 


A Mdo. 24:7 Angalia Nyongeza A3. 


A Mdo. 24:16 Au “dhamiri isiyo na lawama.” 


^ Mdo. 24:25 Au “kujidhibiti; kujiweza.” 


Matendo 25:1-27 


25 Kwa hiyo, baada ya Festo kufika katika mkoa na kuchukua 
mamlaka, siku tatu baadaye alipanda kwenda Yerusalemu kutoka 
Kaisaria. 2 Nao wakuu wa makuhani na watu mashuhuri kati ya 
Wayahudi wakamweleza mashtaka dhidi ya Paulo. Basi wakaanza 
kumwomba Festo 3 awaonyeshe kibali” kwa kumwita Paulo aje 
Yerusalemu. Lakini walikuwa wanapanga kumvizia Paulo na kumuua 
barabarani. 4 Hata hivyo, Festo akajibu kwamba Paulo alipaswa 
kuzuiliwa huko Kaisaria na kwamba baada ya muda mfupi yeye 
mwenyewe angerudi huko. > Akasema: “Basi wale walio na 
mamlaka kati yenu washuke pamoja nami na kumshtaki, ikiwa kwa 
kweli mtu huyu amefanya kosa lolote.” 


6 Kwa hiyo, baada ya kukaa kati yao siku zisizozidi nane au kumi, 
akashuka kwenda Kaisaria, na siku iliyofuata akaketi kwenye kiti cha 
hukumu na kuamuru Paulo aletwe. 7 Alipoingia, Wayahudi 
waliokuwa wameshuka kutoka Yerusalemu wakasimama 
kumzunguka, wakitoa mashtaka mengi mazito ambayo hawakuweza 
kuyathibitisha. 


8 Lakini Paulo akajitetea hivi: “Sijatenda dhambi yoyote dhidi ya 
Sheria ya Wayahudi wala dhidi ya hekalu wala dhidi ya Kaisari.” 

9 Festo akitamani kukubaliwa na Wayahudi, akamjibu Paulo: “Je, 
ungependa kupanda kwenda Yerusalemu ukahukumiwe huko mbele 
yangu kuhusu mambo haya?” 10 Lakini Paulo akasema: “Mimi 
nimesimama mbele ya kiti cha hukumu cha Kaisari, ambapo 
ninapaswa kuhukumiwa. Sijawakosea Wayahudi, nawe pia 
umegundua jambo hilo. 11 Ikiwa, kwa kweli mimi ni mkosaji na 
nimefanya jambo lolote linalostahili kifo, niko tayari kufa; lakini kama 


mashtaka ya watu hawa hayana msingi, hakuna mtu aliye na haki ya 
kunikabidhi kwao ili tu apate kibali chao. Ninakata rufaa kwa Kaisari!” 
12 Ndipo Festo, baada ya kuzungumza na baraza la washauri, 
akajibu: “Umekata rufaa kwa Kaisari; nawe utaenda kwa Kaisari.” 


13 Baada ya siku kadhaa, Agripa mfalme na Bernike wakafika 
Kaisaria kwa ajili ya ziara ya kumsalimia Festo. 14 Kwa kuwa 
wangekaa huko siku kadhaa, Festo akawasilisha kesi ya Paulo 
mbele ya mfalme, akisema: 


“Kuna mwanamume ambaye Feliksi alimwacha akiwa mfungwa, 

15 nami nilipokuwa Yerusalemu wakuu wa makuhani na wazee wa 
Wayahudi walileta habari kumhusu, wakiomba ahukumiwe hatia. 

16 Lakini nikawajibu kwamba si utaratibu wa Kiroma kumkabidhi mtu 
yeyote ili tu kupata kibali kabla ya mshtakiwa kukutana uso kwa uso 
na wale waliomshtaki na kupata nafasi ya kujitetea kuhusu 
mashtaka. 17 Basi walipofika hapa, sikukawia, bali kesho yake 
niliketi kwenye kiti cha hukumu na kuamuru mwanamume huyo 
aletwe. 18 Wale waliomshtaki waliposimama, hawakumshtaki kwa 
mambo maovu niliyotazamia. 19 Ila tu walikuwa wakibishana naye 
kuhusu ibada yao ya mungu” na kuhusu mtu fulani anayeitwa Yesu 
ambaye alikufa, lakini ambaye Paulo alikuwa akisisitiza kwamba 
yuko hai. 20 Sikujua jinsi ya kutatua mabishano haya, basi 
nikamuuliza kama angependa kwenda Yerusalemu ili akahukumiwe 
huko kuhusu mambo haya. 21 Lakini Paulo alipokata rufaa ili abaki 
kizuizini akisubiri uamuzi wa Augusto Mkuu,” nikaamuru azuiliwe 
mpaka nitakapomtuma kwa Kaisari.” 


22 Ndipo Agripa akamwambia Festo: “Mimi mwenyewe ningependa 
kumsikia mtu huyo.” Akasema: “Kesho utamsikia.” 23 Basi kesho 


yake, Agripa na Bernike wakaja kwa fahari nyingi na kuingia katika 
ukumbi wa baraza pamoja na viongozi wa jeshi na vilevile wanaume 
mashuhuri wa jiji; naye Festo alipotoa amri, Paulo akaletwa. 24 Festo 
akasema: “Mfalme Agripa na nyote mlio hapa pamoja nasi, 
mnamwona mtu huyu ambaye Wayahudi wote wameniomba huko 
Yerusalemu na huku pia, wakipaza sauti kwamba hapaswi 
kuendelea kuishi. 25 Lakini nikaona kwamba hakuwa amefanya 
jambo lolote linalostahili kifo. Basi mtu huyu alipokata rufaa kwa 
Augusto Mkuu, niliamua kumpeleka. 26 Lakini sina jambo hususa la 
kumwandikia Bwana wangu kumhusu. Basi nimemleta mbele yenu 
nyote, na hasa mbele yako wewe, Mfalme Agripa, ili baada ya 
kumchunguza kihukumu, nipate jambo la kuandika. 27 Kwa maana 
ninaona haifai kumpeleka mfungwa bila kuonyesha mashtaka 
yanayomkabili.” 


A Mdo. 25:3 Tnn., “kibali dhidi yake.” 
^ Mdo. 25:19 Au “dini yao.” 


A Mdo. 25:21 Jina la cheo la maliki Mroma. 


Matendo 26:1-32 


26 Agripa akamwambia Paulo: “Unaruhusiwa kujitetea.” Ndipo Paulo 
akanyoosha mkono wake na kuanza kujitetea: 


2 “Kuhusu mambo yote ninayoshtakiwa na Wayahudi, Mfalme 
Agripa, ninafurahi kwamba ninajitetea mbele yako leo, 3 hasa kwa 
sababu wewe una ujuzi mwingi kuhusu desturi zote na vilevile 
mabishano kati ya Wayahudi. Kwa hiyo, ninakuomba unisikilize kwa 
subira. 


4 “Kwa kweli, maisha niliyoishi tangu ujana miongoni mwa watu 
wangu?” na huko Yerusalemu yanajulikana vizuri na Wayahudi wote 
5 ambao mwanzoni walinifahamu, nao wakipenda wanaweza kutoa 
ushahidi kwamba niliishi nikiwa Farisayo kulingana na madhehebu 
yetu yenye msimamo mkali zaidi katika ibada yetu. 6 Lakini sasa, 
kwa sababu ya tumaini la ahadi iliyotolewa na Mungu kwa mababu 
zetu, nimeitwa kwenye hukumu; 7 makabila yetu 12 yanatumaini 
kuona ahadi hiyo ikitimizwa kwa kumtolea Mungu utumishi mtakatifu 
kwa bidii usiku na mchana. Wayahudi wananishtaki kwa sababu ya 
tumaini hili, ewe Mfalme. 


8 “Kwa nini mnafikiri” kwamba ni jambo lisilowezekana kwa Mungu 
kuwafufua wafu? 9 Mimi niliamini kwamba ninapaswa kufanya 
matendo mengi ili kulipinga jina la Yesu Mnazareti. 10 Hivyo ndivyo 
nilivyofanya huko Yerusalemu, niliwafunga gerezani watakatifu 
wengi, kwa maana nilikuwa nimepewa mamlaka na wakuu wa 
makuhani; na walipopaswa kuuawa, nilipiga kura yangu dhidi yao. 
11 Niliwaadhibu mara nyingi katika masinagogi yote, nikijaribu 
kuwalazimisha wakane imani yao; na kwa sababu nilikuwa 


nimewakasirikia sana, nilifikia hatua ya kuwatesa hata katika majiji 
yaliyo mbali. 


12 “Nilipokuwa nikifanya hivyo nikiwa safarini kwenda Damasko pia 
nikiwa na mamlaka na maagizo kutoka kwa wakuu wa makuhani, 
13 katikati ya mchana niliona barabarani, ewe Mfalme, nuru kutoka 
mbinguni inayozidi mwangaza wa jua ikimulika kunizunguka mimi na 
wale waliokuwa wakisafiri pamoja nami. 14 Sisi sote tulipoanguka 
chini, nikasikia sauti ikiniambia katika lugha ya Kiebrania: 'Sauli, 
Sauli, kwa nini unanitesa? Kuendelea kuipiga teke michokoo” 
kunafanya iwe vigumu kwako.’ 15 Lakini nikauliza: ‘Wewe ni nani 
Bwana?’ Naye Bwana akajibu: ‘Mimi ni Yesu, ambaye unamtesa. 

16 Hata hivyo, inuka usimame kwa miguu yako. Kwa sababu 
nimekutokea ili nikuchague uwe mtumishi na shahidi wa mambo 
ambayo umeona na pia mambo nitakayokuonyesha kunihusu. 

17 Nami nitakuokoa kutoka kwa watu hawa na kutoka kwa mataifa 
ambayo ninakutuma kwao 18 ili kuwafungua macho, kuwageuza 
watoke gizani waingie kwenye nuru na watoke kwenye mamlaka ya 
Shetani wamgeukie Mungu, ili wasamehewe dhambi zao na kupata 
urithi miongoni mwa wale waliotakaswa kwa kuniamini mimi.’ 


19 “Kwa hiyo, Mfalme Agripa, mimi sikukosa kutii maono hayo kutoka 
mbinguni, 20 lakini kwanza kwa wale walio huko Damasko kisha kwa 
wale walio Yerusalemu, na katika nchi yote ya Yudea, na pia kwa 
mataifa, nilikuwa nikipeleka ujumbe kwamba wanapaswa kutubu na 
kumgeukia Mungu kwa kufanya matendo yanayoonyesha toba. 

21 Hiyo ndiyo sababu Wayahudi walinikamata hekaluni na kujaribu 
kuniua. 22 Hata hivyo, kwa sababu nimepata msaada kutoka kwa 
Mungu, mpaka leo hii ninaendelea kutoa ushahidi kwa wadogo na 
wakubwa pia, bila kusema lolote zaidi ya yale ambayo Manabii na 


pia Musa walisema yatatukia— 23 kwamba Kristo atateseka na 
akiwa wa kwanza kufufuliwa kutoka kwa wafu, atawatangazia nuru 
watu hawa na pia mataifa.” 


24 Paulo alipokuwa akijitetea kwa kusema mambo hayo, Festo 
akasema kwa sauti kubwa: “Unarukwa na akili, Paulo! Kusoma 
kwingi kunafanya urukwe na akili!” 25 Lakini Paulo akasema: “Mimi 
sirukwi na akili, ewe Mtukufu Festo, bali ninasema maneno ya kweli 
na ya akili timamu. 26 Kwa kweli, mfalme ninayezungumza naye kwa 
uhuru anajua vizuri mambo haya; nina hakika kwamba hakuna hata 
moja kati ya mambo haya ambalo hajui, kwa maana hakuna jambo 
lolote lililofanywa kisiri. 27 Je, wewe, Mfalme Agripa, unawaamini 
Manabii? Ninajua unawaamini.” 28 Lakini Agripa akamwambia Paulo: 
“Kwa muda mfupi ungenishawishi niwe Mkristo.” 29 Ndipo Paulo 
akasema: “Ninamwomba Mungu kwamba iwe ni kwa muda mfupi au 
muda mrefu, si wewe tu bali pia wote wanaonisikia leo wawe kama 
mimi nilivyo, ila tu bila vifungo hivi vya gereza.” 


30 Ndipo mfalme akasimama, vilevile gavana na Bernike na watu 
walioketi pamoja nao. 31 Lakini walipokuwa wakiondoka wakaanza 
kuambiana: “Mtu huyu hafanyi lolote linalostahili kifo au vifungo vya 
gereza.” 32 Kisha Agripa akamwambia Festo: “Mtu huyu 
angefunguliwa kama hangekuwa amekata rufaa kwa Kaisari.” 


^ Mdo. 26:4 Au “taifa langu.” 
A Mdo. 26:8 Tnn., “mnahukumu.” 


A Mdo. 26:14 Mchokoo ni fimbo yenye ncha iliyochongoka 
inayotumiwa kumwelekeza mnyama. 


Matendo 27 : 1-44 


27 Basi kwa kuwa iliamuliwa tusafiri baharini kwenda Italia, 
wakamkabidhi Paulo na wafungwa wengine kwa ofisa wa jeshi 
anayeitwa Yulio, wa kikosi cha Augusto. 2 Tukapanda meli kutoka 
Adramitiamu iliyokuwa karibu kusafiri kwenda kwenye bandari zilizo 
kando ya pwani ya mkoa wa Asia, tukaanza safari; naye Aristarko 
Mmakedonia wa Thesalonike, alikuwa pamoja nasi. 3 Siku iliyofuata 
tukafika Sidoni, na Yulio akamtendea Paulo kwa fadhili” na 
kumruhusu aende kwa rafiki zake akatunzwe nao. 


4 Tulipotoka huko, tukasafiri karibu na Kipro ili kujikinga na pepo 
zilizokuwa zikivuma kinyume nasi. > Kisha tukapita kwenye bahari 
kuu kandokando ya Kilikia na Pamfilia na kutia nanga kwenye 
bandari ya Mira huko Likia. 6 Huko ofisa wa jeshi akapata meli 
kutoka Aleksandria iliyokuwa ikielekea Italia, naye akatuagiza 
tupande meli hiyo. 7 Kisha baada ya kusafiri polepole kwa siku 
kadhaa, tukafika kwa shida huko Kinido. Kwa sababu upepo 
ulituzuia kusonga mbele, tukasafiri chini ya Krete karibu na Salmone. 
8 Tukasafiri kwa shida kandokando ya pwani, tukafika mahali 
panapoitwa Bandari Nzuri, karibu na jiji la Lasea. 


9 Muda mrefu ulikuwa umepita na kufikia sasa ilikuwa hatari kusafiri 
baharini, kwa sababu hata kipindi cha kufunga kwa Siku ya Kufunika 
Dhambi tayari kilikuwa kimepita, basi Paulo akatoa pendekezo, 

10 akawaambia: “Ninaona kwamba safari hii itakuwa na madhara na 
hasara kubwa si kwa shehena na meli tu bali pia kwa uhai wetu.” 
11 Hata hivyo, ofisa wa jeshi akamsikiliza nahodha na mwenye meli 
badala ya kusikiliza alichokuwa akisema Paulo. 12 Kwa kuwa 


bandari hiyo haikufaa wakati wa majira ya baridi kali, wengi 


wakapendekeza kuendelea na safari, ili kuona kama wangefaulu 
kukaa wakati wa majira ya baridi kali huko Feniki, ambayo ni bandari 
ya Krete inayofunguka kuelekea kaskazini mashariki na kuelekea 
kusini mashariki. 


13 Upepo wa kusini ulipovuma kwa utulivu, walifikiri kwamba 
wametimiza kusudi lao, wakang'oa nanga na kuanza kusafiri 
kandokando ya Krete karibu na ufuo. 14 Hata hivyo, baada ya muda 
mfupi, upepo mkali unaoitwa Euroakilo* ukavuma kwa kasi juu yake. 
15 Kwa kuwa meli ilipigwa na upepo wenye nguvu na ikashindwa 
kuukabili, tukaiachilia nao upepo ukatusukuma. 16 Kisha tukapita 
chini ya kisiwa kidogo kinachoitwa Kauda, na bado ilikuwa vigumu 
kuiokoa mashua ndogo” iliyokuwa kwenye tezi ya meli. 17 Lakini 
baada ya kuiingiza ndani, wakaifunga ile mashua kwenye meli, na 
kwa kuwa waliogopa kukwama kwenye mchanga wa Sirti,” 
wakashusha vifaa vya kuendeshea na hivyo wakasukumwa na 
upepo. 18 Kwa sababu tulikuwa tukirushwarushwa kwa nguvu na 
dhoruba, siku iliyofuata wakaanza kupunguza uzito wa meli. 19 Siku 
ya tatu, wakatupa ayari za meli hiyo kwa mikono yao wenyewe. 


20 Tulipokosa kuona jua wala nyota kwa siku nyingi na kupigwa na 
dhoruba kali,” mwishowe tulianza kupoteza tumaini la kuokoka. 

21 Baada ya watu kukaa kwa muda mrefu bila kula, Paulo alisimama 
katikati yao na kusema: “Ikiwa mngefuata ushauri wangu 
hamngesafiri baharini kutoka Krete na hivyo hamngepatwa na 
madhara na hasara hii. 22 Hata hivyo, sasa ninawahimiza mjipe 
moyo, kwa maana hakuna hata mmoja wenu atakayepotea,” meli tu 
ndiyo itakayopotea. 23 Usiku huu malaika wa Mungu ambaye mimi ni 
mali yake na ambaye ninamtolea utumishi mtakatifu, alisimama 
kando yangu 24 akasema: 'Usiogope, Paulo. Utasimama mbele ya 


Kaisari, na tazama! Mungu amekupa wale wote wanaosafiri pamoja 
nawe.’ 25 Basi jipeni moyo, kwa maana ninamwamini Mungu 
kwamba itakuwa kama nilivyoambiwa. 26 Hata hivyo, ni lazima 
tutupwe kwenye ufuo wa kisiwa fulani.” 


27 Sasa usiku wa 14 ulipofika nasi tukawa tukirushwa huku na huku 
katika Bahari ya Adria, katikati ya usiku mabaharia walianza kuhisi 
kwamba walikuwa wakikaribia nchi kavu. 28 Wakapima kina kwa bildi 
na kupata pima 20,” basi wakasonga mbele kidogo wakapima tena 
na kupata pima 15.” 29 Wakiogopa kwamba tungekwama kwenye 
miamba, wakashusha nanga nne kutoka kwenye tezi na kuanza 
kutamani kupambazuke. 30 Lakini mabaharia walipojaribu kutoroka 
kutoka kwenye meli na kushusha mashua ndogo ndani ya bahari 
wakisingizia kwamba walikusudia kuzishusha nanga kutoka kwenye 
omo, 31 Paulo akamwambia ofisa wa jeshi na wanajeshi: “Watu 
hawa wasipobaki katika meli, ninyi hamwezi kuokoka.” 32 Ndipo 
wanajeshi wakakata kamba za ile mashua ndogo na kuiacha 
ianguke. 


33 Sasa kulipokaribia kupambazuka, Paulo akawahimiza wote wale 
chakula, akisema: “Kwa siku 14 mmekuwa mkisubiri kwa wasiwasi, 
bila kula chochote. 34 Basi ninawatia moyo mle chakula; kwa ajili ya 
usalama wenu, kwa maana hakuna hata unywele mmoja wa vichwa 
vyenu utakaopotea.” 35 Baada ya kusema hivyo, akachukua mkate, 
akamshukuru Mungu mbele yao wote, akaumega, na kuanza kula. 
36 Kwa hiyo wote wakajipa moyo, nao pia wakaanza kula. 37 Kwa 
ujumla, sote tulikuwa watu” 276 katika meli. 38 Walipokula chakula 
wakashiba, wakapunguza uzito wa meli kwa kutupa ngano baharini. 


39 Kulipopambazuka, hawakuitambua nchi hiyo, lakini waliona ghuba 
yenye ufuo, nao waliazimia kuipeleka meli ufuoni kama wangeweza. 
40 Basi wakazikata nanga na kuziacha zianguke baharini, wakati 
huohuo wakifungua kamba za makasia ya usukani; na baada ya 
kutweka tanga la mbele kwenye upepo, wakaelekea ufuoni. 

41 Wakagonga rundo kubwa la mchanga lililorundikwa na bahari 
pande zote, wakaendesha meli juu ya mchanga nayo omo ikakwama 
na kukaa bila kutikisika, lakini mawimbi yakaanza kuvunja tezi 
vipandevipande kwa nguvu. 42 Ndipo wanajeshi wakaamua kuwaua 
wafungwa ili yeyote asiogelee na kutoroka. 43 Lakini ofisa wa jeshi 
alikuwa ameazimia kumfikisha Paulo salama naye akawazuia ili 
wasitekeleze mpango wao. Akawaamuru wale ambao wangeweza 
kuogelea wajitupe baharini na watangulie kuogelea mpaka nchi 
kavu, 44 na wale wengine wangefuata, wengine wakiwa juu ya mbao 
na wengine juu ya vipande vya meli. Basi wote wakafika salama 
kwenye nchi kavu. 


A Mdo. 27:3 Au “fadhili za kibinadamu.” 

A Mdo. 27:10 Au “nafsi zetu.” 

^ Mdo. 27:14 Yaani, upepo wa kaskazini mashariki. 

^ Mdo. 27:16 Mashua ndogo inayotumiwa kuokoa uhai. 
A Mdo. 27:17 Angalia Kamusi. 

A Mdo. 27:20 Tnn., “isiyo ndogo.” 

A Mdo. 27:22 Au “nafsi itakayopotea.” 


A Mdo. 27:28 Karibu mita 36 (futi 120). Angalia Nyongeza B14. 


A Mdo. 27:28 Karibu mita 27 (futi 90). Angalia Nyongeza B14. 


A Mdo. 27:37 Au “nafsi.” 


Matendo 28:1-31 


28 Tulipofika salama ufuoni, tukajua kwamba kisiwa hicho kiliitwa 
Malta. 2 Na watu hao waliozungumza lugha ya kigeni” walitutendea 
kwa fadhili zinazopita za kawaida.” Wakawasha moto na 
kutukaribisha sote kwa fadhili kwa sababu mvua ilikuwa ikinyesha na 
kulikuwa na baridi. 3 Lakini Paulo alipokusanya tita la kuni na 
kuliweka juu ya moto, nyoka” akatoka kwa sababu ya joto na 
kujifunga kwenye mkono wake. 4 Watu hao waliozungumza lugha ya 
kigeni walipomwona nyoka huyo mwenye sumu akining'inia kwenye 
mkono wake, wakaanza kuambiana: “Hakika mtu huyu ni muuaji, na 
ingawa alifika salama kutoka baharini, Haki” haikumruhusu aendelee 
kuishi.” 5 Hata hivyo, akamkung'uta yule nyoka na kumtupa ndani ya 
moto, naye hakupatwa na madhara. $ Lakini walitarajia kwamba 
atavimba au aanguke na kufa ghafla. Baada ya kusubiri kwa muda 
mrefu na kuona hajapatwa na jambo lolote baya, wakabadili maoni 
yao na kuanza kusema yeye ni mungu. 


7 Sasa karibu na mahali hapo kulikuwa na mashamba ya mkuu wa 
kisiwa hicho, aliyeitwa Publio, ambaye alitukaribisha na kutuonyesha 
ukarimu kwa siku tatu. 8 Ikawa kwamba baba ya Publio alikuwa 
amelala kitandani akiugua homa na ugonjwa wa kuhara damu. Paulo 
akaingia alimokuwa na kusali, akaweka mikono juu yake, 
akamponya. 9 Baada ya tukio hilo, wote waliokuwa wagonjwa katika 
kisiwa hicho wakaanza pia kuja kwake na kuponywa. 10 Pia 
wakatupatia zawadi nyingi, na tulipokuwa tukianza safari, wakapakia 
melini vitu vyote tulivyohitaji. 


11 Miezi mitatu baadaye tukasafiri kwa meli ambayo upande wa 
mbele ilikuwa na sanamu ya “Wana wa Zeu.” Meli hiyo ilitoka 


Aleksandria na ilikuwa imekaa kwenye kisiwa hicho wakati wa majira 
ya baridi kali. 12 Tukatia nanga katika bandari ya Sirakusa tukakaa 
huko siku tatu; 13 kutoka hapo tukasafiri mpaka Regiamu. Siku moja 
baadaye, upepo wa kusini ukaanza kuvuma nasi tukaingia Puteoli 
siku ya pili. 14 Tukawakuta akina ndugu huko, wakatusihi tukae 
pamoja nao kwa siku saba, kisha tukaelekea Roma. 15 Kutoka huko, 
akina ndugu waliposikia habari zetu, wakaja mpaka Soko la Apio na 
Mikahawa Mitatu ili kutupokea. Paulo alipowaona, akamshukuru 
Mungu na kujipa moyo. 16 Mwishowe, tulipoingia Roma, Paulo 
aliruhusiwa kukaa peke yake akiwa na mwanajeshi aliyemlinda. 


17 Hata hivyo, baada ya siku tatu akawaita wanaume mashuhuri wa 
Wayahudi. Walipokuwa wamekusanyika, akawaambia: “Wanaume, 
akina ndugu, ingawa sikuwa nimefanya jambo lolote kinyume cha 
watu au desturi za mababu zetu, nilikabidhiwa nikiwa mfungwa 
kutoka Yerusalemu na kutiwa mikononi mwa Waroma. 18 Na baada 
ya kufanya uchunguzi, walitaka kuniacha huru, kwa maana 
hawakuwa na sababu yoyote ya kuniua. 19 Lakini Wayahudi 
walipopinga, nililazimika kukata rufaa kwa Kaisari, lakini si kwa 
sababu nilikuwa na shtaka lolote dhidi ya taifa langu. 20 Basi kwa 
sababu hii niliomba kuwaona na kuzungumza nanyi, kwa maana 
nimefungwa mnyororo huu kwa sababu ya tumaini la Israeli.” 

21 Wakamwambia: “Hatujapokea barua zozote kukuhusu kutoka 
Yudea, wala hakuna ndugu yeyote aliyekuja kutoka huko ambaye 
ametujulisha au kusema jambo lolote baya juu yako. 22 Lakini 
tunaona inafaa kusikia kutoka kwako maoni yako, kwa maana kwa 
kweli kuhusu madhehebu haya, tunajua yanasemwa vibaya kila 
mahali.” 


23 Basi wakapanga siku ya kukutana pamoja naye, nao wakaja 
wakiwa wengi hata zaidi mahali alipoishi. Na kuanzia asubuhi mpaka 
jioni, akawafafanulia jambo hilo na kutoa ushahidi kamili kuhusu 
Ufalme wa Mungu, ili kuwashawishi kumhusu Yesu kwa kutumia 
Sheria ya Musa na pia Manabii. 24 Baadhi yao wakaanza kuamini 
mambo aliyosema; lakini wengine hawakuamini. 25 Basi kwa sababu 
hawakukubaliana miongoni mwao, wakaanza kuondoka, naye Paulo 
akasema jambo hili moja: 


“Kwa kufaa roho takatifu ilisema kupitia Isaya nabii kwa mababu 
zenu, 26 ikisema, ‘Nenda kwa watu hawa uwaambie: “Kwa kweli 
mtasikia lakini hamtaelewa kamwe, na kwa kweli mtatazama, lakini 
hamtaona kamwe. 27 Kwa maana mioyo ya watu hawa imekuwa 
migumu, nao wamesikia kwa masikio yao bila kuitikia, nao 
wamefunga macho yao, ili wasione kamwe kwa macho yao na 
kusikia kwa masikio yao na kuelewa kwa mioyo yao, nao wageuke 
nami niwaponye.” 28 Basi jueni kwamba wokovu huu kutoka kwa 


Mungu umepelekwa kwa mataifa; nao kwa hakika watausikiliza.” 
ia 


30 Kwa hiyo akakaa huko kwa miaka miwili kamili katika nyumba 
yake ya kukodi, naye alikuwa akiwakaribisha kwa fadhili wale wote 
waliomtembelea, 31 akiwahubiria Ufalme wa Mungu na 
kuwafundisha kumhusu Bwana Yesu Kristo kwa uhuru mwingi wa 
kusema,” bila kizuizi. 


A Mdo. 28:2 Au “wenyeji wa nchi hiyo.” 


^ Mdo. 28:2 Au “fadhili za kibinadamu.” 


^ Mdo. 28:3 Au “nyoka-kipiri.” 


^ Mdo. 28:4 Neno la Kigiriki Di'ke, ambalo huenda linarejelea mungu 
wa kike wa kulipiza kisasi au wazo la haki ya kudhaniwa. 


^ Mdo. 28:29 Angalia Nyongeza A3. 


^ Mdo. 28:31 Au “kwa ujasiri wote.” 

Waroma 1:1-32 


KWA WAROMA 


1 Paulo, mtumwa wa Kristo Yesu aliyeitwa awe mtume na kuwekwa 
kando kwa ajili ya habari njema ya Mungu, 2 ambayo aliahidi 
mapema kupitia manabii wake katika Maandiko matakatifu, 3 kuhusu 
Mwana wake, aliyetokana na uzao wa” Daudi kulingana na mwili, 

4 lakini ambaye kwa nguvu alitangazwa kuwa Mwana wa Mungu 
kulingana na roho ya utakatifu kupitia ufufuo kutoka kwa wafu— 
ndiyo, Yesu Kristo Bwana wetu. > Kupitia yeye tulipokea fadhili 
zisizostahiliwa na utume ili watu wa mataifa yote wamtii na kuwa na 
imani na kulitukuza jina lake, $ ninyi pia mmeitwa kutoka kwa 
mataifa hayo ili muwe wa Yesu Kristo— 7 kwa ninyi nyote mlio huko 
Roma mkiwa wapendwa wa Mungu, walioitwa wawe watakatifu: 


Na muwe na fadhili zisizostahiliwa na amani kutoka kwa Mungu 
Baba yetu na Bwana Yesu Kristo. 


8 Kwanza kabisa, ninamshukuru Mungu wangu kupitia Yesu Kristo 
kuwahusu ninyi nyote, kwa sababu imani yenu inazungumzwa 
ulimwenguni kote. 9 Kwa maana Mungu, ambaye ninamtolea 
utumishi mtakatifu kwa roho yangu kuhusiana na ile habari njema 
kuhusu Mwana wake, ni shahidi wangu wa jinsi ninavyowataja 
sikuzote katika sala zangu bila kuacha, 10 nikiomba kwamba 
ikiwezekana, hatimaye nifanikiwe kuja kwenu kwa mapenzi ya 
Mungu. 11 Kwa maana ninatamani kuwaona ninyi ili niwape zawadi 
ya kiroho kusudi mfanywe imara; 12 au badala yake, tutiane moyo,” 
kila mmoja kupitia imani ya mwenzake, yenu na yangu pia. 


13 Lakini, akina ndugu, sitaki mkose kujua kwamba mara nyingi 
nilikusudia kuja kwenu ili nipate matunda kati yenu pia kama ilivyo 
katika mataifa mengine, lakini nimezuiwa mpaka sasa. 14 Mimi nina 
deni kwa Wagiriki na kwa watu wa mataifa ya kigeni,” kwa wenye 
hekima na wasio na akili pia: 15 kwa hiyo ninatamani kuwatangazia 
habari njema pia ninyi mlio huko Roma. 16 Kwa maana siionei aibu 
habari njema; kwa kweli, hiyo ni nguvu za Mungu kwa ajili ya wokovu 
kwa kila mtu aliye na imani, kwanza kwa Myahudi na pia kwa Mgiriki. 
17 Kwa sababu kupitia habari njema, uadilifu wa Mungu unafunuliwa 
kupitia imani na kwa ajili ya imani, kama ilivyoandikwa: “Lakini 
mwadilifu ataishi kupitia imani.” 


18 Kwa kuwa ghadhabu ya Mungu inafunuliwa kutoka mbinguni dhidi 
ya watu wote wasiomwogopa Mungu na wasio waadilifu ambao 
wanaikandamiza kweli kwa njia isiyo ya uadilifu, 19 kwa sababu 
mambo yanayoweza kujulikana kuhusu Mungu yako wazi kabisa kati 
yao, kwa maana Mungu aliyaweka wazi kwao. 20 Kwa maana sifa 
zake zisizoonekana, zinaonekana waziwazi tangu kuumbwa kwa 
ulimwengu na kuendelea, kwa sababu zinaeleweka kupitia vitu 
vilivyoumbwa, yaani, nguvu zake za milele na Uungu, hivi kwamba 
hawana sababu ya kujitetea. 21 Kwa maana ingawa walimjua 
Mungu, hawakumtukuza yeye akiwa Mungu wala hawakumshukuru, 
bali walikuwa wajinga katika fikira zao na mioyo yao isiyo na 
ufahamu ikawa na giza. 22 Ingawa walidai wana hekima, wakawa 
wapumbavu 23 na kuugeuza utukufu wa Mungu asiyeweza 
kuharibika kuwa kitu kama sanamu ya mwanadamu anayeweza 
kuharibika” na ya ndege na viumbe wenye miguu minne na viumbe 
wanaotambaa. 


24 Kwa hiyo, kwa kupatana na tamaa za mioyo yao, Mungu 
aliwaacha katika uchafu, ili miili yao ivunjiwe heshima kati yao. 

25 Waliibadili kweli ya Mungu kwa ajili ya uwongo, nao wakaabudu” 
uumbaji na kuutolea utumishi mtakatifu badala ya kumtolea 
Muumba, anayesifiwa milele. Amina. 26 Ndiyo sababu Mungu 
aliwaacha katika hamu isiyodhibitiwa ya ngono, kwa maana 
wanawake wao walibadili matumizi yao ya asili kuwa kinyume cha 
asili; 27 vivyo hivyo pia wanaume waliacha matumizi ya asili ya” 
mwanamke na kuwakiana tamaa kali za uchu wao kwa wao, 
wanaume kwa wanaume, wakitenda mambo machafu na kupokea 
ndani yao wenyewe adhabu?” kamili, kwa sababu ya kosa lao. 


28 Kwa sababu waliona haifai kumkubali Mungu,” Mungu aliwaacha 
katika hali ya akili isiyokubalika, ili wafanye mambo yasiyofaa. 

29 Nao wakajaa kila namna ya ukosefu wa uadilifu, uovu, pupa,” na 
ubaya, wakiwa wamejaa wivu, uuaji, mizozo, udanganyifu, na nia ya 
kuwaumiza wengine, wakiwa wanong'onezaji,” 30 wasengenyaji, 
wenye kumchukia Mungu, wenye dharau, wenye majivuno, wenye 
kujidai, wenye kutunga mambo mabaya,” wasiotii wazazi, 31 wasio 
na uelewaji, wanaovunja makubaliano, wasio na upendo wa asili, na 
wasio na rehema. 32 Ingawa wanajua vizuri amri ya uadilifu ya 
Mungu—kwamba wale wanaozoea kufanya mambo kama hayo 
wanastahili kifo—wanaendelea kuyafanya na pia wanakubaliana na 
wale wanaozoea kuyafanya. 


A Rom. 1:3 Tnn., “mbegu ya.” 
A Rom. 1:12 Au “kuwe na ubadilishanaji wa kitia moyo.” 


^ Rom. 1:14 Au “wasio Wagiriki.” Tnn., “wabaribari.” 


- 1:23 Au “kufa.” 


^ Rom 


- 1:25 Au “wakauheshimu sana.” 


^ Rom 


^ Rom 


. 1:27 Au “mahusiano ya asili pamoja na.” 


^ Rom 


1:27 Au “malipo.” 


^ Rom 


. 1:28 Au “hawakukubali kumjua Mungu katika ujuzi sahihi.” 


^ Rom 


. 1:29 Au “tamaa mbaya.” 


^ Rom 


. 1:29 Au “wadaku; wambeya.” 


^ Rom 


. 1:30 Au “yenye kudhuru.” 


Waroma 2:1-29 


2 Kwa hiyo huwezi kujitetea, ewe mwanadamu, hata uwe nani, ikiwa 
unahukumu; kwa maana unapomhukumu mwingine, unajihukumu 
wewe mwenyewe, kwa sababu wewe unayehukumu umezoea 
kufanya mambo hayohayo. 2 Sasa tunajua kwamba, hukumu ya 
Mungu inapatana na kweli, dhidi ya wale wanaozoea kufanya 
mambo hayo. 


3 Lakini ewe mwanadamu, unadhani utaponyoka hukumu ya Mungu 
unapowahukumu wale wanaozoea kufanya mambo hayo na bado 
wewe unayafanya? 4 Au je, wewe unadharau utajiri wa fadhili zake 
na uvumilivu* na subira, kwa sababu hujui kwamba Mungu kwa 
fadhili zake anajaribu kukuongoza wewe kwenye toba? 5 Lakini 
kulingana na ukaidi wako na moyo wako usiotubu, unajiwekea akiba 
ya ghadhabu katika siku ya ghadhabu na ya kufunuliwa kwa hukumu 
ya uadilifu ya Mungu. $ Naye atamlipa kila mmoja kulingana na 
matendo yake: 7 uzima wa milele kwa wale wanaotafuta utukufu na 
heshima na kutoharibika, kwa uvumilivu katika kazi iliyo njema; 

8 hata hivyo, kwa wale wenye ugomvi na wale wasioitii kweli lakini 
wanatii ukosefu wa uadilifu, kutakuwa na ghadhabu na hasira. 

9 Kutakuwa na dhiki na taabu kwa kila mtu” anayefanya mabaya, 
kwanza kwa Myahudi na pia kwa Mgiriki; 10 bali utukufu na heshima 
na amani kwa kila mtu anayefanya mema, kwanza kwa Myahudi na 
pia kwa Mgiriki. 11 Kwa maana Mungu hana ubaguzi. 


12 Kwa kuwa wote waliofanya dhambi bila sheria wataangamia pia 
bila sheria; bali wote waliofanya dhambi chini ya sheria 
watahukumiwa kwa sheria. 13 Kwa maana wale wanaosikia sheria 
sio waadilifu mbele za Mungu, bali wale wanaoshika sheria 


watatangazwa kuwa waadilifu. 14 Kwa maana watu wa mataifa 
wasio na sheria wanapofanya kwa asili mambo ya sheria, watu 
hawa, ingawa hawana sheria, wao ni sheria kwao wenyewe. 15 Wao 
wenyewe wanaonyesha kuwa yaliyomo katika sheria yameandikwa 
ndani ya mioyo yao, huku dhamiri yao ikiwatolea ushahidi, na kwa” 
fikira zao wenyewe wanashtakiwa au hata kutetewa. 16 Hili 
litatendeka siku ambayo Mungu kupitia Kristo Yesu atahukumu 
mambo ya siri ya wanadamu, kulingana na habari njema 
ninayoitangaza. 


17 Sasa, ikiwa wewe ni Myahudi kwa jina na unategemea sheria na 
kujivunia Mungu, 18 na unajua mapenzi yake na unakubali mambo 
yaliyo bora kabisa kwa sababu unafundishwa?” kutokana na Sheria, 
19 nawe unasadiki kwamba wewe ni kiongozi wa vipofu, nuru kwa 
walio gizani, 20 mrekebishaji wa wale wasio na akili, mwalimu wa 
watoto wadogo, na una picha ya ujuzi na ya ile kweli katika Sheria— 
21 hata hivyo, je, wewe unayemfundisha mtu mwingine, hujifundishi 
mwenyewe? Wewe unayehubiri, “Usiibe,” je, wewe huiba? 22 Wewe 
unayesema, “Usifanye uzinzi,” je, wewe hufanya uzinzi? Wewe 
unayechukia sanamu, je, wewe huiba katika mahekalu? 23 Wewe 
unayejivunia sheria, je, unamvunjia Mungu heshima kwa kuivunja 
Sheria? 24 Kwa maana “watu wanalikufuru jina la Mungu miongoni 
mwa mataifa kwa sababu yenu,” kama ilivyoandikwa. 


25 Kwa kweli, kutahiriwa kuna faida ikiwa tu umezoea kuifuata 
sheria; lakini ikiwa wewe huvunja sheria, kutahiriwa kwako 
kumekuwa kutotahiriwa. 26 Kwa hiyo, ikiwa mtu asiyetahiriwa 
huyashika matakwa ya uadilifu ya Sheria, kutotahiriwa kwake 
kutahesabiwa kuwa kutahiriwa, sivyo? 27 Na mtu asiyetahiriwa 
kimwili, akiishika Sheria, atakuhukumu wewe ambaye huvunja sheria 


ingawa una sheria zilizoandikwa na umetahiriwa. 28 Kwa kuwa yeye 
si Myahudi aliye hivyo kwa nje, wala kutahiriwa si kitu kilicho nje, juu 
ya mwili. 29 Bali yeye ni Myahudi aliye hivyo kwa ndani, na 
kutahiriwa kwake ni kule kwa moyo kupitia roho, wala si kupitia 
sheria zilizoandikwa. Sifa ya mtu huyo hutoka kwa Mungu, si kwa 
wanadamu. 


A Rom. 2:4 Au “ustahimilivu.” 
^ Rom. 2:9 Au “nafsi ya kila mtu.” 
A Rom. 2:15 Tnn., “katikati ya.” 


A Rom. 2:18 Au “unafundishwa kwa mdomo.” 


Waroma 3:1-31 


3 Basi, Myahudi ana ubora gani, au kutahiriwa kuna faida gani? 2 Ni 
nyingi katika kila njia. Kwanza kabisa, wao walikabidhiwa maneno 
matakatifu ya Mungu. 3 Basi, hali ikoje? Ikiwa wengine walikosa 
imani, je, ukosefu wao wa imani utaondoa uaminifu wa Mungu? 4 La 
hasha! Bali Mungu na aonekane kuwa wa kweli, hata ikiwa kila 
mwanadamu ataonekana kuwa mwongo, kama ilivyoandikwa: “Ili 
uthibitike kuwa mwadilifu katika maneno yako na ushinde wakati 
unapohukumiwa.” 5 Hata hivyo, ikiwa ukosefu wetu wa uadilifu 
unaonyesha wazi uadilifu wa Mungu, tuseme nini? Mungu hakosi 
kutenda kwa haki anapoonyesha ghadhabu yake, sivyo? (Ninaongea 
kama mwanadamu.) $ Hapana! Ikiwa hivyo, Mungu atauhukumu 
ulimwengu jinsi gani? 


7 Lakini ikiwa kupitia uwongo wangu kweli ya Mungu imeonekana 
wazi zaidi kwa utukufu wake, kwa nini mimi pia ninahukumiwa kuwa 
mtenda dhambi? 8 Na kwa nini tusiseme, kama watu fulani 
wanavyodai kwa uwongo kwamba tunasema, “Tufanye mambo 
mabaya ili mambo mema yaje”? Hukumu dhidi ya watu hao 
inapatana na haki. 


9 Tuseme nini basi? Je, sisi tuna hali bora zaidi? Sivyo hata kidogo! 
Kwa maana hapo juu tumefanya shtaka kwamba Wayahudi na 
vilevile Wagiriki wote wako chini ya dhambi; 10 kama ilivyoandikwa: 
“Hakuna mwanadamu mwadilifu, hakuna hata mmoja; 11 hakuna 
yeyote aliye na ufahamu; hakuna yeyote anayemtafuta Mungu. 

12 Watu wote wamegeuka kando, wote wamekuwa wasiofaa kitu; 
hakuna yeyote anayetenda kwa fadhili, hakuna hata mmoja.” 13 “Koo 


Jk 


lao ni kaburi lililo wazi, wamedanganya kwa ndimi zao.” “Sumu ya 


nyoka iko nyuma ya midomo yao.” 14 “Na kinywa chao kimejaa 
kulaani na uchungu.” 15 “Miguu yao inaharakisha kwenda kumwaga 
damu.” 16 “Njia zao zina uharibifu na maumivu, 17 nao hawajaijua 
njia ya amani.” 18 “Hakuna hofu ya Mungu mbele ya macho yao.” 


19 Sasa tunajua kwamba mambo yote ambayo Sheria inasema, 
inawaambia wale walio chini ya Sheria, ili kila kinywa kinyamazishwe 
na ulimwengu wote ustahili adhabu kutoka kwa Mungu. 20 Kwa hiyo, 
hakuna mtu yeyote atakayetangazwa” kuwa mwadilifu mbele zake 
kupitia matendo ya sheria, kwa maana kupitia sheria tunapata ujuzi 
sahihi kuhusu dhambi. 


21 Lakini sasa uadilifu wa Mungu umefunuliwa bila sheria, kama 
inavyoshuhudiwa na Sheria na Manabii, 22 ndiyo, uadilifu wa Mungu 
kupitia imani katika Yesu Kristo, kwa wote walio na imani. Kwa 
maana hakuna tofauti. 23 Kwa maana wote wamefanya dhambi na 
kupungukiwa na utukufu wa Mungu, 24 nayo ni zawadi ya bure 
kwamba wanatangazwa kuwa waadilifu kwa fadhili zake 
zisizostahiliwa kupitia kuachiliwa huru kwa njia ya fidia ambayo 
Kristo Yesu alilipa. 23 Mungu alimtoa kuwa dhabihu ya upatanisho” 
kupitia imani katika damu yake. Ilikuwa hivyo ili kuonyesha uadilifu 
wake mwenyewe, kwa sababu Mungu kwa uvumilivu” wake alikuwa 
akizisamehe dhambi zilizofanywa wakati uliopita. 25 Ilikuwa hivyo ili 
kuonyesha uadilifu wake katika majira haya, ili awe mwadilifu hata 
anapomtangaza kuwa mwadilifu mtu aliye na imani katika Yesu. 


27 Basi, je, tuna sababu ya kujisifu? Hatuna sababu. Kupitia sheria 
gani? Ile ya matendo? Hapana, bali kupitia sheria ya imani. 28 Kwa 
maana tunajua kwamba mtu hutangazwa kuwa mwadilifu kwa imani 
bila matendo ya sheria. 29 Au je, yeye ni Mungu wa Wayahudi peke 


yao? Je, yeye si Mungu wa watu wa mataifa pia? Ndiyo, pia wa watu 
wa mataifa. 30 Kwa kuwa Mungu ni mmoja, atawatangaza watu 
waliotahiriwa kuwa waadilifu kutokana na imani na watu 
wasiotahiriwa kuwa waadilifu kupitia imani yao. 3! Basi, je, tunaifuta 
sheria kupitia imani yetu? La hasha! Badala yake, tunaiunga mkono 
sheria. 


A Rom. 3:20 Tnn., “mwili wowote utakaotangazwa.” 
A Rom. 3:25 Au “dhabihu ya kufunika dhambi.” 


A Rom. 3:25 Au “ustahimilivu.” 


Waroma 4:1-25 


4 Ikiwa ni hivyo, tutasema alipata faida gani Abrahamu, babu yetu 
kulingana na mwili? 2 Kwa mfano, ikiwa Abrahamu alitangazwa 
kuwa mwadilifu kwa sababu ya matendo, angekuwa na sababu ya 
kujisifu, lakini si mbele za Mungu. 3 Kwani andiko linasema nini? 
“Abrahamu alikuwa na imani katika Yehova,” na hilo likahesabiwa 
kwake kuwa uadilifu.” 4 Basi kwa mtu anayefanya kazi, malipo yake 
hayahesabiwi kuwa fadhili zisizostahiliwa bali ni deni. > Kwa upande 
mwingine, mtu asiyefanya kazi bali anaweka imani katika Yule 
anayemtangaza kuwa mwadilifu mtu asiyemwogopa Mungu, imani 
yake inahesabiwa kuwa ni uadilifu. $ Kama vile Daudi pia 
anavyosema kuhusu furaha ya mtu ambaye Mungu humhesabu 
kuwa mwadilifu bila matendo: 7 “Wenye furaha ni wale ambao 
matendo yao ya kuasi sheria yamesamehewa na ambao dhambi zao 
zimefunikwa;” 8 mwenye furaha ni mtu ambaye Yehova” hatahesabu 
dhambi yake kamwe.” 


9 Basi, je, furaha hiyo huja tu kwa watu waliotahiriwa au pia kwa 
watu wasiotahiriwa? Kwa maana tunasema: “Imani ya Abrahamu 
ilihesabiwa kwake kuwa uadilifu.” 10 Basi, ilihesabiwa kuwa uadilifu 
chini ya hali gani? Alipokuwa ametahiriwa au kabla ya kutahiriwa? Ni 
kabla ya kutahiriwa. 11 Naye alipokea ishara—yaani, kutahiriwa— 
kuwa muhuri” wa uadilifu kwa imani aliyokuwa nayo alipokuwa katika 
hali yake ya kutotahiriwa, ili awe baba ya wale wote walio na imani 
ingawa hawajatahiriwa, kusudi wahesabiwe kuwa waadilifu; 12 na ili 
awe baba ya uzao uliotahiriwa, si kwa wale tu wanaoshikamana na 
kutahiriwa, bali pia kwa wale wanaotembea kwa utaratibu katika 
hatua za imani ambayo baba yetu Abrahamu alikuwa nayo katika 
hali ya kutotahiriwa. 


13 Kwa maana Abrahamu au uzao wake” hawakupata ahadi 
kwamba atakuwa mrithi wa ulimwengu kupitia sheria, bali kupitia 
uadilifu kwa imani. 14 Kwa maana ikiwa wale wanaoshika sheria ni 
warithi, imani inakuwa isiyofaa kitu na ahadi imefutwa. 15 Kwa kweli 
Sheria hutokeza ghadhabu, lakini pasipo na sheria, hakuna kosa 
lolote. 


16 Ndiyo sababu ni kupitia imani, ili iwe kulingana na fadhili 
zisizostahiliwa, kusudi ahadi iwe hakika kwa uzao wake?” wote, si 
kwa wale tu wanaoshika Sheria, bali pia kwa wale wanaoshika imani 
ya Abrahamu, ambaye ni baba yetu sote. 17 (Kama tu ilivyoandikwa: 
“Nimekuweka uwe baba ya mataifa mengi.”) Hili lilikuwa machoni pa 
Mungu, ambaye Abrahamu alimwamini, anayewafanya wafu kuwa 
hai na kuyaita mambo yasiyokuwako kana kwamba yako.” 18 Ingawa 
hakukuwa na tumaini, lakini kwa kutegemea tumaini, alikuwa na 
imani kwamba angekuwa baba ya mataifa mengi kulingana na yale 
yaliyokuwa yamesemwa: “Ndivyo utakavyokuwa uzao wako.” 19 Na 
ingawa imani yake haikudhoofika, alifikiria mwili wake mwenyewe, 
sasa ukiwa kama tayari umekufa (kwa kuwa alikuwa na umri wa 
karibu miaka 100), na pia hali ya kufa” ya tumbo la uzazi la Sara. 

20 Lakini kwa sababu ya ahadi ya Mungu, yeye hakusitasita kwa 
kukosa imani; bali alikuwa mwenye nguvu kwa imani yake, akimpa 
Mungu utukufu 21 na akiwa na uhakika kamili kwamba Mungu 
alikuwa na uwezo wa kutimiza kile alichoahidi. 22 Kwa hiyo 
“ikahesabiwa kwake kuwa uadilifu.” 


23 Hata hivyo, maneno “ilihesabiwa kwake” hayakuandikwa kwa ajili 
yake tu, 24 bali pia kwa ajili yetu ambao itahesabiwa, kwa sababu 
tunamwamini Yeye aliyemfufua Yesu Bwana wetu kutoka kwa wafu. 


25 Alitolewa kwa ajili ya makosa yetu na kufufuliwa kwa ajili ya 
kututangaza sisi kuwa waadilifu. 


A Rom. 4:3 Angalia Nyongeza A5. 
A Rom. 4:7 Au “zimesamehewa.” 


A Rom. 4:8 Angalia Nyongeza A5. 


A Rom. 4:11 Au “dhamana; uhakikisho.” 

^ Rom. 4:13 Tnn., “mbegu yake.” 

A Rom. 4:16 Tnn., “mbegu yake.” 

^ Rom. 4:17 Au labda, “anafanya vitu visivyokuwapo viwepo.” 
^ Rom. 4:18 Tnn., “mbegu yako.” 


^ Rom. 4:19 Au “hali ya kuwa tasa.” 


Waroma 5:1-21 


5 Basi, kwa kuwa sasa tumetangazwa kuwa waadilifu kutokana na 
imani, na tufurahie amani” pamoja na Mungu kupitia Bwana wetu 
Yesu Kristo, 2 ambaye kupitia kwake sisi pia tumepata fursa ya 
kuingia kwa imani katika fadhili hizi zisizostahiliwa ambamo sasa 
tunasimama; na tushangilie,” kwa kutegemea tumaini la utukufu wa 
Mungu. 3 Si hilo tu, bali na tushangilie” tukiwa katika dhiki, kwa kuwa 
tunajua kwamba dhiki hutokeza uvumilivu; 4 nao uvumilivu, hali 
yenye kukubaliwa; nayo hali yenye kukubaliwa, tumaini, > nalo 
tumaini halikatishi tamaa; kwa sababu upendo wa Mungu 
umemiminwa ndani ya mioyo yetu kupitia roho takatifu, ambayo 
tulipewa. 


6 Kwa maana, kwa kweli, tulipokuwa bado dhaifu, Kristo alikufa 
wakati uliowekwa kwa ajili ya watu wasiomwogopa Mungu. 7 Kwa 
maana ni vigumu kwa yeyote kufa kwa ajili ya mtu mwadilifu; hata 
hivyo labda mtu anaweza kuthubutu kufa kwa ajili ya mtu mwema. 

8 Lakini Mungu hupendekeza upendo wake kwetu kwa kuwa 
tulipokuwa bado watenda dhambi, Kristo alikufa kwa ajili yetu. 9 Kwa 
kuwa sasa tumetangazwa kuwa waadilifu kwa damu yake, 
tutaokolewa hata zaidi kutokana na ghadhabu kupitia yeye. 10 Kwa 
maana, ikiwa tulipokuwa adui tulipatanishwa na Mungu kupitia kifo 
cha Mwana wake, tutaokolewa hata zaidi kwa uhai wake, kwa kuwa 
sasa tumepatanishwa. 11 Si hilo tu, bali pia tunashangilia katika 
Mungu kupitia Bwana wetu Yesu Kristo, ambaye kupitia kwake sasa 
tumepokea upatanisho. 


12 Hiyo ndiyo sababu, kama vile kupitia mtu mmoja dhambi iliingia 
katika ulimwengu na kifo kupitia dhambi, basi kifo kikaenea kwa 


watu wote kwa sababu wote walikuwa wamefanya dhambi—. 13 Kwa 
maana dhambi ilikuwa katika ulimwengu kabla ya Sheria, lakini mtu 
yeyote hahesabiwi kuwa na dhambi ikiwa hakuna sheria. 14 Hata 
hivyo, kifo kilitawala kama mfalme tangu Adamu mpaka Musa, hata 
juu ya wale ambao hawakuwa wamefanya dhambi kama vile Adamu 
alivyofanya kosa, ambaye ni mfano wa yule aliyepaswa kuja. 


15 Lakini zawadi si kama lile kosa. Kwa maana ikiwa kwa kosa la 
mtu mmoja wengi walikufa, fadhili zisizostahiliwa za Mungu na 
zawadi yake ya bure kupitia fadhili zisizostahiliwa za mtu mmoja, 
Yesu Kristo, zilizidi” hata zaidi kwa wengi! 16 Pia, ile zawadi ya bure 
si sawa na jinsi mambo yalivyotendeka kupitia mtu mmoja aliyefanya 
dhambi. Kwa maana hukumu baada ya kosa moja ilikuwa hatia, 
lakini zawadi baada ya makosa mengi ilikuwa tangazo la uadilifu. 

17 Kwa maana ikiwa kwa kosa la mtu mmoja kifo kilitawala kama 
mfalme kupitia mtu huyo, wale wanaopokea wingi wa fadhili 
zisizostahiliwa na zawadi ya bure ya uadilifu watatawala hata zaidi 
wakiwa wafalme katika uzima kupitia mtu mmoja, Yesu Kristo! 


18 Kwa hiyo basi, kama vile kupitia kosa moja matokeo kwa watu wa 
namna zote yalikuwa kuhukumiwa hatia, vivyo hivyo kupitia tendo 
moja la kutetewa matokeo kwa watu wa namna zote ni wao 
kutangazwa kuwa waadilifu kwa ajili ya uzima. 19 Kwa maana kama 
vile kupitia kutotii kwa mtu mmoja wengi walifanywa kuwa watenda 
dhambi, vivyo hivyo pia kupitia kutii kwa mtu mmoja wengi 
watafanywa kuwa waadilifu. 20 Basi Sheria ilikuja ili makosa 
yaongezeke. Lakini mahali ambapo dhambi ilizidi, fadhili 
zisizostahiliwa zilizidi hata zaidi. 21 Kwa kusudi gani? Ili kama vile 
dhambi ilivyotawala kama mfalme pamoja na kifo, vivyo hivyo pia 


fadhili zisizostahiliwa zitawale kama mfalme kupitia uadilifu na kuleta 
uzima wa milele kupitia Yesu Kristo Bwana wetu. 


A Rom. 5:1 Au labda, “tuna amani.” 
A Rom. 5:2 Au labda, “tunashangilia.” 
A Rom. 5:3 Au labda, “tunashangilia.” 


^ Rom. 5:15 Au “zilifurika.” 


Waroma 6:1-23 


6 Basi tuseme nini? Je, tuendelee kuwa katika dhambi, ili fadhili 
zisizostahiliwa ziongezeke? 2 La hasha! Kwa kuwa tulikufa 
kuhusiana na dhambi, tunawezaje kuendelea kuishi tena katika 
dhambi? 3 Au je, hamjui kwamba sisi sote tuliobatizwa katika Kristo 
Yesu tulibatizwa katika kifo chake? 4 Basi tulizikwa pamoja naye 
kupitia ubatizo wetu katika kifo chake, ili kama vile Kristo 
alivyofufuliwa kutoka kwa wafu kupitia utukufu wa Baba, vivyo hivyo 
sisi pia tunapaswa tutembee katika hali mpya ya uzima. > Ikiwa 
tumeungana pamoja naye katika mfano wa kifo chake, hakika sisi 
pia tutaunganishwa pamoja naye katika mfano wa ufufuo wake. 

6 Kwa maana tunajua kwamba utu wetu wa zamani ulitundikwa mtini 
pamoja naye, ili mwili wetu wenye dhambi usiwe na nguvu, ili 
tusiendelee kuwa watumwa wa dhambi. 7 Kwa maana yule ambaye 
amekufa ameondolewa” hatia ya dhambi yake. 


8 Isitoshe, ikiwa tumekufa pamoja na Kristo, tunaamini kwamba 
tutaishi pia pamoja naye. 9 Kwa maana tunajua kwamba Kristo, kwa 
kuwa sasa amefufuliwa kutoka kwa wafu, hatakufa tena; kifo si 
bwana juu yake tena. 10 Kwa maana kifo alichokufa, alikufa 
kuhusiana na dhambi” mara moja kwa wakati wote, lakini uhai 
anaoishi, anaishi kuhusiana na Mungu. 11 Vivyo hivyo ninyi, 
mjihesabu kuwa wafu kuhusiana na dhambi lakini walio hai 
kuhusiana na Mungu kupitia Kristo Yesu. 


12 Kwa hiyo, msiruhusu dhambi iendelee kutawala kama mfalme 
katika miili yenu inayoweza kufa hivi kwamba mzitii tamaa zake. 

13 Wala msiendelee kuitoa miili yenu” kwa dhambi kuwa silaha za 
ukosefu wa uadilifu, bali jitoeni wenyewe kwa Mungu kama walio hai 


kutoka kwa wafu, pia toeni miili yenu” kwa Mungu kuwa silaha za 
uadilifu. 14 Kwa maana dhambi haipaswi kuwa bwana juu yenu, kwa 
kuwa ninyi hamko chini ya sheria bali chini ya fadhili zisizostahiliwa. 


15 Tuseme nini basi? Je, tufanye dhambi kwa sababu hatuko chini 
ya sheria bali chini ya fadhili zisizostahiliwa? La hasha! 16 Je, hamjui 
kwamba mkijitoa kwa yeyote kuwa watumwa watiifu, ninyi ni 
watumwa wa yule mnayemtii, ama watumwa wa dhambi inayotokeza 
kifo au wa utii unaotokeza uadilifu? 17 Lakini shukrani kwa Mungu 
kwamba ingawa wakati fulani mlikuwa watumwa wa dhambi, sasa 
mmekuwa watiifu kutoka moyoni kwa kielelezo cha fundisho 
mlilokabidhiwa. 18 Ndiyo, kwa kuwa mliwekwa huru kutoka katika 
dhambi, mmekuwa watumwa wa uadilifu. 19 Ninazungumza kwa 
maneno ya kibinadamu kwa sababu ya udhaifu wa miili yenu; kwa 
maana kama mlivyovitoa viungo vyenu kuwa watumwa wa mambo 
machafu na uasi sheria unaotokeza uasi sheria, basi sasa vitoeni 
viungo vyenu viwe watumwa wa uadilifu unaotokeza utakatifu. 

20 Kwa maana mlipokuwa watumwa wa dhambi, mlikuwa huru 
kuhusiana na uadilifu. 


21 Basi, mlikuwa mkizaa matunda gani wakati huo? Mambo ambayo 
sasa mnayaonea aibu. Kwa maana mwisho wa mambo hayo ni kifo. 
22 Hata hivyo, sasa, kwa vile mliwekwa huru kutoka katika dhambi 
na kuwa watumwa wa Mungu, mnazaa matunda katika utakatifu, na 
mwisho ni uzima wa milele. 23 Kwa maana mshahara ambao dhambi 
hulipa ni kifo, lakini zawadi ambayo Mungu hutoa ni uzima wa milele 
kupitia Kristo Yesu Bwana wetu. 


^ Rom. 6:7 Au “amefunguliwa; amesamehewa.” 


A Rom. 6:10 Yaani, kuondoa dhambi. 
^ Rom. 6:13 Tnn., “viungo vyenu.” 


^ Rom. 6:13 Tnn., “viungo vyenu.” 


Waroma 7:1-25 


7 Akina ndugu, je, inawezekana kwamba hamjui (kwa maana 
ninasema na wale wanaoijua sheria) kuwa Sheria ni bwana juu ya 
mtu anapokuwa hai? 2 Kwa mfano, mwanamke aliyeolewa 
amefungwa na sheria kwa mume wake akiwa hai; lakini mume wake 
akifa, yuko huru kutoka katika sheria ya mume wake. 3 Hivyo basi, 
mume wake akiwa hai, mwanamke huyo ataitwa mzinzi ikiwa 
atakuwa wa mwanamume mwingine. Lakini mume wake akifa, yuko 
huru kutoka kwa sheria ya mume, basi mwanamke huyo si mzinzi 
ikiwa ataolewa na mwanamume mwingine. 


4 Basi, ndugu zangu, ninyi pia mlifanywa wafu kuhusiana na Sheria 
kupitia mwili wa Kristo, ili muwe wa mwingine, yule aliyefufuliwa 
kutoka kwa wafu, ili tumzalie Mungu matunda. > Kwa maana 
tulipokuwa tukiishi kulingana na mwili, tamaa zenye dhambi 
zilizoamshwa na Sheria zilikuwa zikifanya kazi katika miili yetu?” ili 
kuzaa matunda ya kifo. 6 Lakini sasa tumewekwa huru kutoka katika 
Sheria, kwa sababu tumekufa kwa kile ambacho kilituzuia, ili tuwe 
watumwa katika maana mpya kwa roho, wala si katika maana ya 
zamani kwa sheria zilizoandikwa. 


7 Basi, tuseme nini? Je, Sheria ni dhambi? La hasha! Kwa kweli, 
singejua dhambi ikiwa Sheria haingekuwapo. Kwa mfano, mimi 
singejua tamaa ikiwa Sheria haingesema: “Usitamani.” 8 Lakini 
dhambi, kwa kutumia amri hiyo ilipata nafasi ya kutokeza ndani 
yangu tamaa ya kila aina, kwa maana bila sheria dhambi ilikuwa 
imekufa. 9 Kwa kweli, wakati mmoja nilikuwa hai bila sheria. Lakini 
amri ilipofika, dhambi ikawa hai tena, lakini mimi nikafa. 10 Na amri 
iliyokuwa ya kuongoza kwenye uzima, niliiona kuwa inaongoza 


kwenye kifo. 11 Kwa maana dhambi kwa kutumia amri hiyo ilipata 
nafasi ya kunishawishi na kuniua kupitia amri. 12 Basi Sheria 
yenyewe ni takatifu, na amri ni takatifu na yenye uadilifu na ni njema. 


13 Kwa hiyo, je, lililo jema lilinisababishia kifo? La hasha! Lakini 
dhambi ilifanya hivyo, ili ionyeshwe kuwa dhambi ndiyo inayoniletea 
kifo kupitia lile lililo jema, ili kupitia amri dhambi iwe mbaya zaidi. 

14 Kwa maana tunajua kwamba Sheria ni ya kiroho, lakini mimi ni wa 
kimwili, nimeuzwa kwenye dhambi. 15 Kwa kuwa sielewi kile 
ninachokifanya. Kwa maana sifanyi kile ninachotaka, bali ninafanya 
kile ninachochukia. 16 Hata hivyo, ikiwa ninafanya jambo nisilotaka, 
nakubali kwamba Sheria ni nzuri. 17 Lakini sasa si mimi tena 
ninayelifanya, bali ni dhambi inayokaa ndani yangu. 18 Kwa maana 
najua kwamba ndani yangu, yaani, katika mwili wangu, halikai jambo 
lolote jema; kwa kuwa nina tamaa ya kufanya mambo mema lakini 
sina uwezo wa kuyafanya. 19 Kwa maana sifanyi jambo jema 
ninalotaka, bali ninafanya jambo baya nisilotaka. 20 Basi, ikiwa 
ninafanya jambo nisilotaka, si mimi tena ninayelifanya, bali ni dhambi 
inayokaa ndani yangu. 


21 Basi, mimi naona sheria hii katika hali yangu: Ninapotaka kufanya 
yaliyo sawa, yaliyo mabaya yapo pamoja nami. 22 Kwa kweli 
naipenda sheria ya Mungu kulingana na mtu niliye kwa ndani, 

23 lakini ninaona ndani ya mwili wangu” sheria nyingine ikipigana na 
sheria ya akili yangu na kunichukua mateka kwa sheria ya dhambi 
iliyo ndani ya mwili wangu.” 24 Maskini mimi! Ni nani atakayeniokoa 
kutoka katika mwili unaopatwa na kifo hiki? 25 Shukrani kwa Mungu 
kupitia Yesu Kristo Bwana wetu! Basi, kwa akili yangu mimi ni 
mtumwa wa sheria ya Mungu, lakini kwa mwili wangu mimi ni 
mtumwa wa sheria ya dhambi. 


A Rom. 7:5 Tnn., “viungo vyetu.” 
A Rom. 7:23 Tnn., “viungo vyangu.” 


A Rom. 7:23 Tnn., “viungo vyangu.” 


Waroma 8:1-39 


8 Kwa hiyo, wale walio katika muungano na Kristo Yesu hawana 
hukumu ya hatia. 2 Kwa maana sheria ya roho ambayo hutokeza 
uzima katika muungano na Kristo Yesu imewaweka ninyi huru 
kutoka katika sheria ya dhambi na kifo. 3 Kile ambacho Sheria 
ilishindwa kufanya kwa sababu ilikuwa dhaifu kupitia mwili, Mungu 
alifanya kwa kumtuma Mwana wake mwenyewe akiwa katika mfano 
wa mwili wenye dhambi na kuhusu dhambi, akiihukumu dhambi 
katika mwili, 4 ili takwa la uadilifu la Sheria litimizwe ndani yetu sisi 
tunaotembea, si kulingana na mwili, bali kulingana na roho. > Kwa 
kuwa wale wanaoishi kulingana na mwili hukaza akili zao kwenye 
mambo ya mwili, lakini wale wanaoishi kulingana na roho kwenye 
mambo ya roho. 6 Kwa maana kukaza akili kwenye mwili 
humaanisha kifo, lakini kukaza akili kwenye roho humaanisha uzima 
na amani; 7 kwa sababu kukaza akili kwenye mwili humaanisha 
uadui na Mungu, kwa kuwa mwili haujitiishi kwa sheria ya Mungu, 
nao kwa kweli hauwezi kujitiisha. 8 Basi wale wanaopatana na mwili 
hawawezi kumpendeza Mungu. 


9 Hata hivyo, ninyi hampatani na mwili, bali mnapatana na roho, 
ikiwa kweli roho ya Mungu inakaa ndani yenu. Lakini ikiwa mtu 
yeyote hana roho ya Kristo, mtu huyo si wake. 10 Lakini ikiwa Kristo 
yuko katika muungano pamoja nanyi, mwili umekufa kwa sababu ya 
dhambi, bali roho ni uzima kwa sababu ya uadilifu. 11 Basi, ikiwa 
roho ya yule aliyemfufua Yesu kutoka kwa wafu inakaa ndani yenu, 
yule aliyemfufua Kristo Yesu kutoka kwa wafu ataifanya pia miili 
yenu inayoweza kufa iwe hai kupitia roho yake inayokaa ndani yenu. 


12 Basi, akina ndugu, sisi tuna wajibu, si kwa mwili ili tuishi kulingana 
na mwili; 13 kwa maana ikiwa mnaishi kulingana na mwili hakika 
ninyi mtakufa; bali mkiyaua mazoea ya mwili kwa roho, mtaishi. 

14 Kwa maana wote wanaoongozwa na roho ya Mungu, kwa kweli 
ndio wana wa Mungu. 15 Kwa maana hamkupokea roho ya utumwa 
inayosababisha woga tena, bali mlipokea roho ya kufanywa kuwa 
wana, roho ambayo kupitia hiyo tunapaza sauti: “Abba,” Baba!” 

16 Roho yenyewe hutoa ushahidi pamoja na roho yetu kwamba sisi 
ni watoto wa Mungu. 17 Basi, ikiwa sisi ni watoto, sisi pia ni warithi— 
warithi wa Mungu kwelikweli, lakini warithi pamoja na Kristo—mradi 
tu tunateseka pamoja ili pia tutukuzwe pamoja. 


18 Kwa maana ninaona kwamba mateso ya wakati huu si kitu 
yakilinganishwa na utukufu utakaofunuliwa ndani yetu. 19 Kwa kuwa 
uumbaji unangojea na kutazamia kwa hamu kufunuliwa kwa wana 
wa Mungu. 20 Kwa maana uumbaji ulitiishwa chini ya ubatili, si kwa 
mapenzi yake wenyewe bali kupitia yule aliyeutiisha, kwa msingi wa 
tumaini 21 kwamba uumbaji wenyewe pia utawekwa huru kutoka 
katika utumwa wa uharibifu na kuwa na uhuru wenye utukufu wa 
watoto wa Mungu. 22 Kwa maana tunajua kwamba uumbaji wote 
unaendelea kuugua pamoja na kuwa katika maumivu pamoja mpaka 
sasa. 23 Si hilo tu, bali sisi wenyewe pia tulio na matunda ya 
kwanza, yaani, ile roho, ndiyo, sisi wenyewe tunaugua ndani yetu 
wenyewe, huku tukingojea kwa hamu kufanywa kuwa wana, 
kuachiliwa huru kutoka kwenye miili yetu kupitia fidia. 24 Kwa maana 
tuliokolewa katika tumaini hili; lakini tumaini linaloonekana si tumaini, 
kwa kuwa mtu anapoona kitu, je, yeye hukitumainia? 25 Lakini 
tukitumainia kile ambacho hatuoni, sisi huendelea kukisubiri kwa 
hamu na uvumilivu. 


26 Vivyo hivyo, roho pia hutoa msaada kwa ajili ya udhaifu wetu; kwa 
maana tatizo ni kwamba hatujui kile tunachopaswa kusali kuhusu 
kama tunavyohitaji, lakini roho yenyewe hutuombea kwa kuugua 
kusikotamkwa.” 27 Lakini yule anayechunguza mioyo anajua maana 
ya roho, kwa sababu inaomba kupatana na Mungu kwa ajili ya 
watakatifu. 


28 Tunajua kwamba Mungu huzifanya kazi zake zote zishirikiane 
pamoja kwa ajili ya mema ya wale wanaompenda Mungu, wale 
ambao wameitwa kulingana na kusudi lake; 29 kwa sababu wale 
aliowatambua kwanza, aliwachagua awali pia wafananishwe na 
mfano wa Mwana wake, ili awe mzaliwa wa kwanza kati ya ndugu 
wengi. 30 Isitoshe, wale aliowachagua awali ndio aliowaita pia; na 
wale aliowaita ndio aliowatangaza kuwa waadilifu pia. Mwishowe 
wale aliowatangaza kuwa waadilifu ndio aliowatukuza pia. 


31 Basi, tuseme nini kuhusu mambo haya? Ikiwa Mungu yuko 
upande wetu, ni nani atakayekuwa dhidi yetu? 32 Kwa kuwa hakusita 
kumtoa hata Mwana wake mwenyewe bali alimkabidhi kwa ajili yetu 
sote, je, hatatupatia pia pamoja naye kwa fadhili vitu vingine vyote? 
33 Ni nani atakayewashtaki waliochaguliwa wa Mungu? Mungu 
Ndiye anayewatangaza kuwa waadilifu. 34 Ni nani 
atakayewahukumu? Kristo Yesu ndiye aliyekufa, ndiyo, isitoshe yeye 
ndiye aliyefufuliwa, aliye kwenye mkono wa kuume wa Mungu na 
ambaye pia hutuombea. 


35 Ni nani atakayetutenga na upendo wa Kristo? Je, ni dhiki au 
taabu au mateso au njaa au uchi au hatari au upanga? 36 Kama 
ilivyoandikwa: “Kwa ajili yako tunauawa mchana kutwa; 
tumehesabiwa kuwa kondoo wa kuchinjwa.” 37 Badala yake, katika 


mambo haya yote tunatoka tukiwa tumeshinda kabisa kupitia yule 
aliyetupenda. 38 Kwa maana nimesadiki kwamba wala kifo wala 
uzima wala malaika wala serikali wala mambo yaliyopo sasa wala 
mambo yatakayokuja wala nguvu 39 wala kimo wala kina wala 
uumbaji mwingine wowote havitaweza kututenga na upendo wa 
Mungu ulio katika Kristo Yesu Bwana wetu. 


A Rom. 8:15 Neno la Kiebrania au Kiaramu linalomaanisha “Ee 
Baba!” 


A Rom. 8:26 Au “kusikosemwa.” 


Waroma 9:1-33 


9 Ninasema kweli katika Kristo; sisemi uwongo, kama dhamiri yangu 
inavyonitolea ushahidi katika roho takatifu, 2 kwamba nina huzuni 
kubwa na maumivu yasiyoisha moyoni mwangu. 3 Kwa maana 
ningetamani mimi mwenyewe nitenganishwe na Kristo, niwe 
aliyelaaniwa kwa ajili ya ndugu zangu, watu wangu wa ukoo 
kulingana na mwili, 4 ambao ni Waisraeli. Wao ndio waliofanywa 
kuwa wana na kupewa utukufu na maagano na Sheria na utumishi 
mtakatifu na ahadi. 5 Wao ni uzao wa mababu, na Kristo alitoka 
kwao kulingana na mwili. Mungu, aliye juu ya wote, asifiwe milele. 
Amina. 


6 Hata hivyo, si kwamba neno la Mungu limeshindwa. Kwa maana si 
wote wanaotokana na Israeli ni “Israeli” kihalisi. 7 Wala si wote walio 
watoto kwa sababu wao ni uzao wa” Abrahamu; badala yake, “Ule 
utakaoitwa uzao wako” utapitia kwa Isaka.” 8 Yaani, watoto katika 
mwili si watoto wa Mungu kihalisi, lakini watoto kupitia ahadi ndio 
wanaohesabiwa kuwa uzao.” 9 Kwa maana neno la ahadi lilisema 
hivi: “Nitakuja wakati huuhuu, na Sara atakuwa na mwana.” 10 Lakini 
si wakati huo tu, bali pia Rebeka alipopata mimba ya mapacha 
kupitia yule mwanamume mmoja, Isaka babu yetu; 11 kwa maana 
walipokuwa bado hawajazaliwa wala kufanya jambo lolote jema au 
baya, ili kusudi la Mungu kuhusu kuchagua liendelee kutegemea, si 
matendo, bali Yule ambaye huita, 12 Rebeka aliambiwa: “Mkubwa 
atakuwa mtumwa wa mdogo.” 13 Kama ilivyoandikwa: “Nilimpenda 
Yakobo, lakini nikamchukia Esau.” 


14 Basi, tuseme nini? Je, Mungu ana ukosefu wa haki? La hasha! 
15 Kwa maana anamwambia Musa: “Nitamwonyesha rehema yeyote 


ninayetaka kumwonyesha rehema, nami nitamhurumia yeyote 
ninayetaka kumhurumia.” 16 Hivyo basi, haitegemei jinsi mtu 
anavyotamani au jitihada zake,” bali inategemea Mungu, aliye na 
rehema. 17 Kwa maana andiko linamwambia Farao: “Kwa sababu hii 
nimekuacha ubaki: ili nionyeshe nguvu zangu kuhusiana na wewe 
na ili jina langu litangazwe katika dunia yote.” 18 Hivyo basi, yeye 
humwonyesha rehema yeyote anayetaka, lakini yeye humwacha 
yeyote anayetaka awe mkaidi. 


19 Kwa hiyo utaniuliza: “Kwa nini bado analaumu? Kwa maana ni 
nani ambaye amepinga mapenzi yake?” 20 Lakini ewe mwanadamu 
wewe ni nani hata uthubutu kumjibu Mungu? Je, kitu 
kilichofinyangwa kitamwambia yule aliyekifinyanga: “Kwa nini 
ulinitengeneza hivi?” 21 Kwani, je, mfinyanzi hana mamlaka juu ya 
udongo kufanya kutokana na donge lilelile chombo kimoja kwa 
matumizi yenye kuheshimika, na kingine kwa matumizi yasiyo ya 
kuheshimika? 22 Inakuwaje basi, ikiwa Mungu, ingawa alikuwa na 
nia ya kuonyesha ghadhabu yake na kujulisha nguvu zake, alivumilia 
kwa subira nyingi vyombo vya ghadhabu vilivyo tayari kwa ajili ya 
uharibifu? 23 Na ikiwa hilo lilifanywa ili ajulishe utajiri wa utukufu 
wake kwa vyombo vya rehema, alivyotayarisha awali kwa ajili ya 
utukufu, 24 yaani, sisi, ambao alituita si kutoka kati ya Wayahudi 
peke yao bali pia kutoka kati ya mataifa, kuna ubaya gani? 25 Ni 
kama anavyosema pia katika Hosea: “Wale ambao si watu wangu 
nitawaita 'watu wangu, na mwanamke ambaye hakupendwa, 
nitamwita ‘mpendwa’; 26 na mahali ambapo waliambiwa, ‘Ninyi si 
watu wangu,’ hapo wataitwa ‘wana wa Mungu aliye hai.” 


27 Isitoshe, Isaya anapaza sauti kuhusu Israeli: “Ijapokuwa idadi ya 
wana wa Israeli huenda ikawa kama chembe za mchanga wa bahari, 


ni watu wachache tu waliobaki watakaookolewa. 28 Kwa maana 
Yehova” atatoza hesabu duniani, na kuimaliza na kuifupisha.”* 

29 Pia, kama Isaya alivyotabiri: “Kama Yehova” wa majeshi 
hangetuachia uzao,” tungekuwa kama Sodoma, na tungefanana na 
Gomora.” 


30 Basi, tuseme nini? Kwamba watu wa mataifa, ingawa hawakuwa 
wakiufuatilia uadilifu, waliufikia uadilifu, uadilifu unaotokana na imani; 
31 lakini Israeli, ingawa walikuwa wakiifuatilia sheria ya uadilifu, 
hawakuifikia sheria. 32 Kwa sababu gani? Kwa sababu waliifuatilia, 
si kwa imani, bali kama kwa matendo. Walijikwaa kwenye “jiwe la 
kukwaza”; 33 kama ilivyoandikwa: “Tazama! Ninaweka katika Sayuni 
jiwe la kukwaza na mwamba wa kuangusha, lakini yeye 
anayemwamini hatakata tamaa.” 


A Rom. 9:7 Tnn., “mbegu ya.” 

A Rom. 9:7 Tnn., “mbegu yako.” 

A Rom. 9:8 Tnn., “mbegu.” 

^ Rom. 9:16 Tnn., “yule anayetaka wala yule anayekimbia.” 
^ Rom. 9:28 Angalia Nyongeza A5. 

A Rom. 9:28 Au “kuifanya haraka.” 

^ Rom. 9:29 Angalia Nyongeza A5. 


A Rom. 9:29 Tnn., “mbegu.” 


Waroma 10:1-21 


10 Akina ndugu, nia njema ya moyo wangu na dua yangu kwa 
Mungu kwa ajili yao, kwa kweli, ni kwa ajili ya wokovu wao. 2 Kwa 
maana ninawatolea ushahidi kwamba wana bidii kwa ajili ya Mungu, 
lakini si kulingana na ujuzi sahihi. 3 Kwa sababu ya kutojua uadilifu 
wa Mungu bali wakijaribu kujiwekea uadilifu wao wenyewe, 
hawakujitiisha kwa uadilifu wa Mungu. 4 Kwa maana Kristo ndiye 
mwisho wa Sheria, ili kila mtu aliye na imani” awe na uadilifu. 


> Kwa kuwa Musa anaandika hivi kuhusu uadilifu kupitia Sheria: 
“Mtu anayefanya mambo hayo ataishi kupitia mambo hayo.” 6 Lakini 
uadilifu unaotokana na imani husema: “Usiseme moyoni mwako, ‘Ni 
nani atakayepanda juu mbinguni?’ yaani, kumleta Kristo chini, 7 au, 
‘Ni nani atakayeshuka katika shimo?’* yaani, kumleta Kristo juu 
kutoka kwa wafu.” 8 Lakini linasema nini? “Neno hilo liko karibu 
nawe, katika kinywa chako na katika moyo wako mwenyewe”; yaani, 
“neno” la imani, ambalo sisi tunahubiri. 9 Kwa maana ukitangaza 
waziwazi kwa kinywa chako kwamba Yesu ni Bwana, na kuwa na 
imani moyoni mwako kwamba Mungu alimfufua kutoka kwa wafu, 
utaokolewa. 10 Kwa sababu kwa moyo mtu huwa na imani ili apate 
uadilifu, lakini kwa kinywa mtu hufanya tangazo la hadharani ili apate 
wokovu. 


11 Kwa kuwa andiko linasema: “Yeyote anayemwamini hatakata 
tamaa.” 12 Kwa maana hakuna tofauti kati ya Myahudi na Mgiriki. 
Kuna Bwana yuleyule juu ya wote, aliye tajiri” kwa wote 
wanaomwitia. 13 Kwa maana “kila mtu anayeliitia jina la Yehova” 


ataokolewa.” 14 Hata hivyo, watawezaje kumwitia ikiwa 
hawajamwamini? Nao watamwaminije yule ambaye hawajamsikia? 


Nao watasikiaje bila mtu wa kuhubiri? 15 Nao watahubirije isipokuwa 
wawe wametumwa? Kama ilivyoandikwa: “Jinsi inavyopendeza 
miguu ya wale wanaotangaza habari njema ya mambo mema!” 


16 Hata hivyo, si wote waliotii habari njema. Kwa maana Isaya 
anasema: “Yehova,” ni nani ambaye ameamini jambo alilosikia 
kutoka kwetu?”* 17 Kwa hiyo imani hufuata jambo lililosikiwa. Nalo 
jambo lililosikiwa ni kupitia neno kumhusu Kristo. 18 Lakini ninauliza, 
je, walikosa kusikia? Kwa kweli, “sauti yao ilifika katika dunia yote, 
na ujumbe wao ulifika mpaka kwenye miisho ya dunia inayokaliwa.” 
19 Lakini ninauliza, je, kweli Israeli walikosa kujua? Kwanza Musa 
anasema: “Nitawachochea muwe na wivu kupitia lile ambalo si taifa; 
nitawachochea muwe na hasira kali kupitia taifa lenye ujinga.” 

20 Lakini Isaya anakuwa na ujasiri sana na kusema: “Wale ambao 
hawakuwa wakinitafuta walinipata; wale ambao hawakuwa wakiuliza 
juu yangu walinijua.” 21 Lakini anasema kuhusiana na Israeli: 
“Mchana kutwa nimewanyooshea mikono yangu watu wasiotii na 
wakaidi.” 


A Rom. 10:4 Au “anayeonyesha imani.” 
A Rom. 10:7 Au “abiso.” Angalia Kamusi. 
A Rom. 10:12 Au “mkarimu.” 

A Rom. 10:13 Angalia Nyongeza A5. 

A Rom. 10:16 Angalia Nyongeza A5. 


A Rom. 10:16 Au “ujumbe wetu.” 


Waroma 11:1-36 


11 Basi ninauliza, je, Mungu aliwakataa watu wake? La hasha! Kwa 
maana mimi pia ni Mwisraeli, wa uzao wa” Abrahamu, kutoka kabila 
la Benjamini. 2 Mungu hakuwakataa watu wake, aliowatambua 
kwanza. Je, hamjui andiko linavyosema kumhusu Eliya, anapomsihi 
Mungu dhidi ya Israeli? 3 “Yehova,” wamewaua manabii wako, 
wamezibomoa madhabahu zako, nami peke yangu nimebaki, na 
sasa wanajaribu kuniua.” 4 Lakini neno la Mungu linamwambia 
nini? “Nimeacha watu 7,000 kwa ajili yangu, watu ambao 
hawakumpigia goti Baali.” 5 Basi, kwa njia hiyohiyo, wakati huu pia, 
kuna mabaki kulingana na kuchaguliwa kupitia fadhili zisizostahiliwa. 
6 Basi ikiwa ni kupitia fadhili zisizostahiliwa, si kupitia matendo tena; 
la sivyo, fadhili zisizostahiliwa hazingekuwa tena fadhili 
zisizostahiliwa. 


7 Tuseme nini, basi? Jambo lilelile ambalo Israeli anatafuta kwa bidii 
hakulipata, lakini wale waliochaguliwa walilipata. Hisia za wale 
wengine zilifanywa kuwa nzito, 8 kama ilivyoandikwa: “Mungu 
amewapa roho ya usingizi mzito, macho yasiyoona na masikio 
yasiyosikia, mpaka leo hii.” 9 Pia, Daudi anasema: “Meza yao na iwe 
kitu kinachonasa na mtego na kikwazo na malipo kwao. 10 Acha 
macho yao yatiwe giza wasiweze kuona, na sikuzote uwafanye 
wainamishe migongo yao.” 


11 Basi ninauliza, Je, walijikwaa na kuanguka kabisa? La hasha! 
Lakini kwa kujikwaa kwao, kuna wokovu kwa watu wa mataifa, ili 
kuwachochea wawe na wivu. 12 Sasa ikiwa kujikwaa kwao 
humaanisha utajiri kwa ulimwengu, na kupungua kwao humaanisha 


utajiri kwa watu wa mataifa, je, idadi yao kamili haitamaanisha hivyo 
hata zaidi? 


13 Sasa ninazungumza nanyi mlio watu wa mataifa. Kwa kuwa mimi 
ni mtume kwa mataifa, ninaitukuza” huduma yangu, 14 ili kuona 
ikiwa ninaweza kwa njia fulani kuwachochea watu wangu wawe?” na 
wivu na kuwaokoa baadhi yao. 15 Kwa maana ikiwa kutupwa kwao 
humaanisha upatanisho kwa ulimwengu, kukubaliwa kwao 
kutamaanisha nini isipokuwa uzima kutoka kwa wafu? 16 Isitoshe, 
ikiwa sehemu ya donge inayochukuliwa iwe matunda ya kwanza ni 
takatifu, donge lote pia ni takatifu; na ikiwa mzizi ni mtakatifu, matawi 
pia yako hivyo. 


17 Hata hivyo, ikiwa baadhi ya matawi yalikatwa, na ingawa wewe ni 
mzeituni wa mwituni, ulipandikizwa kati yake na kuwa mshiriki wa 
utajiri wa mzizi wa mzeituni, 18 usijivune” dhidi ya matawi. Kama 
ukijivuna” dhidi yake, kumbuka kwamba, si wewe unayebeba mzizi, 
bali ni mzizi unaokubeba wewe. 19 Basi, utasema: “Matawi yalikatwa 
ili mimi nipandikizwe.” 20 Hilo ni kweli! Walikatwa kwa sababu 
walikosa imani, lakini wewe umesimama kwa imani. Usiwe na 
majivuno, bali uwe na woga. 21 Kwa maana ikiwa Mungu 
hakuyaacha matawi ya asili, vivyo hivyo hatakuacha wewe. 22 Kwa 
hiyo, fikiria fadhili na ukali wa Mungu. Kuna ukali kuwaelekea wale 
walioanguka, lakini kukuelekea wewe kuna fadhili za Mungu mradi tu 
ukae katika fadhili zake; la sivyo, wewe pia utakatwa. 23 Wao pia, 
ikiwa hawataendelea kukosa imani, watapandikizwa, kwa kuwa 
Mungu anaweza kuwapandikiza tena. 24 Kwa maana ikiwa wewe 
ulikatwa kutoka kwenye mzeituni wa mwituni na kupandikizwa 
kinyume cha asili kwenye mzeituni wa bustani, je, hawa walio wa 
asili hawatapandikizwa tena kwenye mzeituni wao wenyewe? 


25 Kwa maana sitaki ninyi, akina ndugu, mkose kuijua siri hii takatifu, 
ili msiwe wenye hekima machoni penu wenyewe: Hisia za Israeli 
zimetiwa uzito kwa kiasi fulani mpaka idadi kamili ya watu wa 
mataifa itakapoingia, 26 na kwa njia hii Israeli wote wataokolewa. 
Kama ilivyoandikwa: “Mkombozi” atakuja kutoka Sayuni na kuondoa 
mazoea ya kutomwogopa Mungu kutoka katika Yakobo. 27 Na hili 
ndilo agano langu pamoja nao, nitakapoondoa dhambi zao.” 28 Ni 
kweli, kuhusu habari njema wao ni adui kwa ajili yenu, lakini kuhusu 
uchaguzi wa Mungu wao ni wapendwa kwa ajili ya mababu zao. 

29 Kwa kuwa Mungu hataghairi kwa sababu ya zawadi na mwito 
anaotoa. 30 Kwa maana kama vile ninyi wakati fulani mlivyokuwa 
watu wasiomtii Mungu lakini sasa mmeonyeshwa rehema kwa 
sababu ya kutotii kwao, 31 ndivyo pia hawa sasa wamekuwa wasiotii 
na hivyo mkaonyeshwa rehema, ili wao wenyewe pia waonyeshwe 
rehema sasa. 32 Kwa maana Mungu amewaweka wote pamoja 
katika kutotii, ili awaonyeshe wote rehema. 


33 Lo! Jinsi kilivyo kina cha utajiri wa Mungu na hekima na ujuzi! 
Jinsi hukumu zake zisivyochunguzika na njia zake zisivyotafutika! 

34 Kwa maana “ni nani ameijua akili ya Yehova,” au ni nani 
amekuwa mshauri wake?” 35 Au, “Ni nani amempa yeye kwanza, 
hivi kwamba iwe lazima arudishiwe?” 36 Kwa sababu vitu vyote 
vimetoka kwake, kupitia yeye na kwa ajili yake. Kwake yeye na kuwe 
na utukufu milele. Amina. 


A Rom. 11:1 Tnn., “mbegu ya.” 
A Rom. 11:3 Angalia Nyongeza A5. 


A Rom. 11:3 Au “kuchukua uhai (nafsi) wangu.” 


^ Rom. 11:13 Au “ninaisifu.” 

A Rom. 11:14 Tnn., “mwili wangu uwe.” 
^ Rom. 11:18 Au “usijigambe.” 

^ Rom. 11:18 Au “ukijigamba.” 

^ Rom. 11:26 Au “Mwokozi.” 


^ Rom. 11:34 Angalia Nyongeza A5. 


Waroma 12:1-21 


12 Kwa hiyo akina ndugu, ninawasihi kwa huruma za Mungu, mtoe 
miili yenu iwe dhabihu iliyo hai, takatifu, na yenye kukubalika kwa 
Mungu, utumishi mtakatifu pamoja na nguvu zenu za kufikiri. 2 Na 
acheni kufinyangwa na mfumo huu wa mambo,” bali mgeuzwe kwa 
kufanya upya akili yenu, ili mjihakikishie wenyewe mapenzi ya 
Mungu yaliyo mema na yenye kukubalika na makamilifu. 


3 Kwa maana kupitia fadhili zisizostahiliwa nilizopewa ninamwambia 
kila mtu kati yenu asijifikirie mwenyewe kuliko ilivyo lazima kufikiri, 
bali afikiri ili awe na akili timamu, kila mmoja kama Mungu 
alivyompa” kipimo cha imani. 4 Kwa maana kama vile tulivyo na 
viungo vingi katika mwili mmoja, lakini viungo hivyo havifanyi kazi 
ileile, 5 ndivyo sisi, ingawa tuko wengi, ni mwili mmoja katika 
muungano na Kristo, lakini kila mmoja wetu ni kiungo cha mwingine. 
6 Basi, kwa kuwa tuna zawadi zinazotofautiana kulingana na fadhili 
zisizostahiliwa tulizopewa, kama ni ya unabii, na tutoe unabii 
kulingana na imani yetu; 7 au kama ni ya huduma, na tuwe katika 
huduma hii; au yule anayefundisha, na aendelee kufundisha; 8 au 
yule anayetia moyo,” na atie moyo; yule anayegawa,” na afanye 
hivyo kwa ukarimu; yule anayesimamia,” na afanye hivyo kwa bidii;* 
yule anayeonyesha rehema, na afanye hivyo kwa uchangamfu. 


9 Upendo wenu na uwe bila unafiki. Chukieni maovu; shikamaneni 
na mema. 10 Katika upendo wa kindugu iweni na upendo mwororo 
kwa mtu na mwenzake. Katika kuonyeshana heshima, iweni wa 
kwanza.” 11 Iweni wenye bidii,” msiwe wavivu.” Wakeni roho. 
Mtumikieni Yehova.” 12 Shangilieni katika tumaini. Vumilieni chini ya 
dhiki. Dumuni katika sala. 13 Shirikini pamoja na watakatifu 


kulingana na mahitaji yao. Iweni wakaribishaji wageni.” 14 Endeleeni 
kuwabariki wale wanaowatesa; muwe mkibariki msiwe mkilaani. 

15 Shangilieni na wale wanaoshangilia; lieni na wale wanaolia. 

16 Wafikirieni wengine kama mnavyojifikiria; msikazie akili zenu 
kwenye mambo makuu,” bali mwongozwe na mambo ya hali ya 
chini. Msiwe wenye hekima machoni penu wenyewe. 


17 Msimlipe yeyote uovu kwa uovu. Zingatieni mambo yaliyo mema 
kulingana na maoni ya” watu wote. 18 Ikiwezekana, kwa kadiri 
inavyowategemea ninyi, fanyeni amani na watu wote. 19 Wapendwa, 
msijilipizie kisasi bali iachieni nafasi ghadhabu;” kwa maana 
imeandikwa: “Kisasi ni changu; mimi nitalipa, asema Yehova.”” 

20 Lakini, “ikiwa adui yako ana njaa, mlishe; ikiwa ana kiu, mpe kitu 
anywe; kwa maana kwa kufanya hivyo utakusanya makaa ya mawe 
yanayowaka juu ya kichwa chake.”* 21 Usiache ushindwe na uovu, 
bali endelea kuushinda uovu kwa wema. 


^ Rom. 12:2 Angalia Kamusi, “Mfumo wa mambo.” 


^ Rom. 12:3 Au “alivyomgawia.” 
^ Rom. 12:8 Au “anayehimiza.” 
^ Rom. 12:8 Au “ahimize.” 

^ Rom. 12:8 Au “anayechangia.” 
^ Rom. 12:8 Au “anayeongoza.” 
^ Rom. 12:8 Au “juhudi.” 


^ Rom. 12:10 Au “chukueni hatua ya kwanza.” 


A Rom. 


12:11 Au “jitihada.” 


12:11 Au “msiwe wavivu katika kazi zenu.” 


^ Rom. 


A Rom. 


12:11 Angalia Nyongeza A5. 


12:13 Au “iweni wakarimu.” 


^ Rom. 


^ Rom. 


12:16 Au “msifikirie makuu.” 


A Rom. 


^ Rom. 


12:17 Au “machoni pa.” 


12:19 Yaani, ghadhabu ya Mungu. 


^ Rom. 


12:19 Angalia Nyongeza A5. 


^ Rom. 


wake. 


12:20 Yaani, kupunguza uadui wake na kuyeyusha ugumu 


Waroma 13:1-14 


13 Kila mtu na ajitiishe” kwa mamlaka zilizo kubwa, kwa maana 
hakuna mamlaka isipokuwa kupitia Mungu; mamlaka zilizopo 
zimewekwa na Mungu katika vyeo vyao vya kadiri. 2 Kwa hiyo, 
yeyote anayepinga mamlaka amechukua msimamo dhidi ya mpango 
wa Mungu; wale ambao wamechukua msimamo dhidi ya mpango 
huo, watajiletea hukumu wao wenyewe. 3 Kwa maana watawala ni 
kitu cha kuogopesha, si kwa tendo jema, bali kwa baya. Je, unataka 
usiogope hiyo mamlaka? Endelea kufanya mema, nayo itakusifu; 

4 kwa maana hiyo ni mhudumu wa Mungu kwako kwa faida yako. 
Lakini ikiwa unafanya mabaya, ogopa, kwa maana haichukui upanga 
bila kusudi. Hiyo ni mhudumu wa Mungu, nayo hulipiza kisasi ili 
kuonyesha ghadhabu” dhidi ya yule anayefanya mabaya. 


> Kwa hiyo kuna sababu ya lazima kwenu kujitiisha, si kwa sababu 
ya ghadhabu hiyo tu, bali pia kwa sababu ya dhamiri yenu. $ Ndiyo 
maana mnalipa kodi pia; kwa kuwa wao ni watumishi wa Mungu kwa 
watu wote wakitumikia daima kwa kusudi hili. 7 Wapeni wote haki 
zao: yule anayetaka kodi, kodi; yule anayetaka ushuru, ushuru; yule 
anayetaka woga, woga huo; yule anayetaka heshima, heshima hiyo. 


8 Msiwe na deni lolote kwa mtu yeyote, isipokuwa kupendana, kwa 
maana yeyote anayempenda mwanadamu mwenzake ameitimiza 
sheria. 9 Kwa maana sheria zinazosema, “Usifanye uzinzi, usiue, 
usiibe, usitamani,” na amri nyingine yoyote iliyopo, zimejumlishwa 
katika maneno haya: “Lazima umpende jirani yako kama 
unavyojipenda mwenyewe.” 10 Upendo haumfanyii uovu jirani; kwa 
hiyo, upendo ndio utimizo wa sheria. 


11 Nanyi fanyeni hivi kwa sababu mnayajua majira, kwamba tayari ni 
saa yenu ya kuamka kutoka usingizini, kwa maana sasa wokovu 
wetu uko karibu zaidi kuliko wakati tulipoanza kuamini. 12 Usiku 
umesonga sana; mchana umekaribia. Kwa hiyo, na tuyaache 
matendo ya giza na tuvae silaha za nuru. 13 Na tujiendeshe kwa 
adabu kama wakati wa mchana, si katika karamu zenye vurugu” na 
ulevi, si katika ngono isiyo halali na mwenendo mpotovu,” si katika 
mizozo na wivu. 14 Bali mvaeni Bwana Yesu Kristo, na msiwe 
mkipanga mapema kwa ajili ya tamaa za mwili. 


^ Rom. 13:1 Au “Kila nafsi na ijitiishe.” 
A Rom. 13:4 Au “kuleta adhabu.” 
A Rom. 13:13 Au “karamu za kupindukia.” 


A Rom. 13:13 Au “ufidhuli; matendo ya kuchukiza yanayofanywa bila 
aibu.” Wingi wa neno la Kigiriki a:se/'gei-a. Angalia Kamusi. 


Waroma 14:1-23 


14 Mkaribisheni mtu aliye na udhaifu katika imani yake, lakini 
msihukumu kuhusu maoni yanayotofautiana.” 2 Mtu mmoja ana 
imani ya kula kila kitu, lakini mtu aliye dhaifu hula mboga za majani 
tu. 3 Yule anayekula asimdharau yule asiyekula, na yule asiyekula 
asimhukumu yule anayekula, kwa maana Mungu amemkaribisha. 

4 Wewe ni nani ili umhukumu mtumishi wa mwingine? Kwa bwana 
wake yeye husimama au kuanguka. Kwa kweli, atasimamishwa, kwa 
maana Yehova” anaweza kumsimamisha. 


5 Mtu mmoja anahukumu siku moja kuwa muhimu kuliko nyingine; 
mwingine anahukumu siku moja kuwa sawa na nyingine zote; kila 
mtu na asadikishwe kikamili katika akili yake mwenyewe. 5 Yule 
anayeishika siku huishika kwa ajili ya Yehova.” Pia, yule anayekula, 
anakula kwa ajili ya Yehova,” kwa maana yeye humshukuru Mungu; 
na yule asiyekula, hali chakula kwa ajili ya Yehova,” na bado yeye 
humshukuru Mungu. 7 Hakuna hata mmoja wetu anayeishi kwa ajili 
yake mwenyewe tu, na hakuna yeyote anayekufa kwa ajili yake 
mwenyewe tu. 8 Kwa maana tukiishi, tunaishi kwa ajili ya Yehova,” 
na tukifa, tunakufa kwa ajili ya Yehova.” Basi tukiishi na tukifa, sisi ni 
wa Yehova.” 9 Kwa maana kwa kusudi hili Kristo alikufa na akawa 
hai tena, ili awe Bwana juu ya waliokufa na walio hai pia. 


10 Lakini kwa nini unamhukumu ndugu yako? Au kwa nini pia 
unamdharau ndugu yako? Kwa maana sisi sote tutasimama mbele 
ya kiti cha hukumu cha Mungu. 11 Kwa maana imeandikwa: “Kwa 
hakika kama ninavyoishi, asema Yehova,” 'kila goti litapigwa mbele 
zangu, na kila ulimi utakiri waziwazi kwa Mungu.” 12 Hivyo basi, kila 


mmoja wetu atatoa hesabu kwa Mungu kwa ajili yake mwenyewe. 


13 Kwa hiyo tusiwe tukihukumiana tena, badala yake tuazimie 
kutoweka kikwazo au kizuizi mbele ya ndugu. 14 Ninajua, nami 
ninaamini katika Bwana Yesu kwamba hakuna kitu ambacho ndani 
yake chenyewe ni kichafu; isipokuwa tu mtu anapokiona kitu kuwa 
kichafu, kwake yeye hicho huwa kichafu. 15 Kwa maana ikiwa 
unamkasirisha ndugu yako kwa sababu ya chakula, wewe hutembei 
tena kulingana na upendo. Kwa chakula chako usimwangamize” 
yule ambaye Kristo alikufa kwa ajili yake. 16 Kwa hiyo, msiache 
mema mnayofanya yasemwe vibaya. 17 Kwa maana Ufalme wa 
Mungu haumaanishi kula na kunywa, bali unamaanisha uadilifu na 
amani na shangwe pamoja na roho takatifu. 18 Kwa maana yeyote 
anayemtumikia Kristo kwa njia hii anakubalika kwa Mungu naye ana 
kibali cha wanadamu. 


19 Hivyo basi, na tufuatilie mambo yanayoleta amani na mambo ya 
kujengana. 20 Acheni kuibomoa kazi ya Mungu kwa ajili ya chakula 
tu. Ni kweli, vitu vyote ni safi, lakini ni vibaya” kwa mtu kula ikiwa 
itasababisha kikwazo. 21 Ni vema kutokula nyama au kunywa divai 
au kufanya jambo lolote ambalo litamkwaza ndugu yako. 22 Imani 
uliyo nayo, endelea kuwa nayo mbele za Mungu. Mwenye furaha ni 
mtu asiyejihukumu mwenyewe kwa yale anayokubali. 23 Lakini ikiwa 
ana shaka, yeye akila tayari atakuwa amehukumiwa kuwa mwenye 
hatia, kwa sababu hali kwa imani. Kwa kweli, kila kitu ambacho 
hakitokani na imani ni dhambi. 


^ Rom. 14:1 Au labda, “maswali ya ndani.” 
^ Rom. 14:4 Angalia Nyongeza A5. 


^ Rom. 14:6 Angalia Nyongeza A5. 


^ Rom. 


^ Rom. 


14:6 Angalia Nyongeza A5. 


14:6 Angalia Nyongeza A5. 


A Rom. 


^ Rom. 


14:8 Angalia Nyongeza A5. 


14:8 Angalia Nyongeza A5. 


^ Rom. 


A Rom. 


14:8 Angalia Nyongeza A5. 


14:11 Angalia Nyongeza A5. 


14:15 Au “usimharibu.” 


^ Rom. 


A Rom. 


14:20 Au “kosa.” 


Waroma 15:1-33 


15 Basi, sisi tulio na nguvu tunapaswa kubeba udhaifu wa wale 
wasio na nguvu, na tusiwe tukijipendeza wenyewe. 2 Kila mmoja 
wetu na ampendeze jirani yake kwa mema, ili kumjenga. 3 Kwa 
maana hata Kristo hakujipendeza mwenyewe, bali kama 
ilivyoandikwa: “Shutuma za wale wanaokushutumu zimeniangukia.” 
4 Kwa maana mambo yote yaliyoandikwa zamani yaliandikwa ili 
kutufundisha, ili kupitia uvumilivu wetu na kupitia faraja kutoka kwa 
Maandiko tuwe na tumaini. > Basi Mungu anayetoa uvumilivu na 
faraja na awawezeshe ninyi miongoni mwenu wenyewe kuwa na 
mtazamo uleule wa akili ambao Kristo Yesu alikuwa nao, £ ili kwa 
umoja na kwa sauti moja” mumtukuze Mungu na Baba ya Bwana 
wetu Yesu Kristo. 


7 Basi mkaribishane,* kama vile Kristo pia alivyowakaribisha, kwa 
kusudi la kumtukuza Mungu. $ Kwa maana ninawaambia kwamba 
Kristo alikuwa mhudumu wa wale waliotahiriwa kwa ajili ya ukweli wa 
Mungu, ili kuthibitisha ahadi ambazo Yeye aliwapa mababu zao, 9 na 
kwamba mataifa yamtukuze Mungu kwa sababu ya rehema yake. 
Kama ilivyoandikwa: “Ndiyo sababu nitakukiri wewe waziwazi kati ya 
mataifa nami nitakwimbia nyimbo za sifa.” 10 Tena anasema: 
“Furahini, enyi mataifa, pamoja na watu wake.” 11 Tena: “Msifuni 
Yehova,” enyi mataifa yote, na watu wote wamsifu yeye.” 12 Na tena 
Isaya anasema: “Kutakuwa na mzizi wa Yese, yule anayesimama ili 
kutawala mataifa; na mataifa yatamtumainia yeye.” 13 Mungu 
anayetoa tumaini na awajaze ninyi shangwe yote na amani kwa 
kumtegemea, ili tumaini lenu liongezeke” kwa nguvu za roho 
takatifu. 


14 Ndugu zangu, sasa mimi mwenyewe nimesadiki kuwahusu, 
kwamba ninyi pia mmejaa wema, mmejaa ujuzi wote, na kwamba 
mnaweza kuonyana.” 15 Hata hivyo, nimewaandikia waziwazi zaidi 
kuhusu mambo fulani, ili kuwakumbusha tena, kwa sababu ya fadhili 
zisizostahiliwa nilizopewa kutoka kwa Mungu 16 ili niwe mtumishi wa 
watu wote wa Kristo Yesu kwa mataifa. Ninafanya kazi takatifu ya 
habari njema ya Mungu, ili mataifa haya yawe toleo linalokubalika, 
lililotakaswa kwa roho takatifu. 


17 Basi nina sababu ya kufurahi katika Kristo Yesu kuhusu mambo 
yanayohusiana na Mungu. 18 Kwa maana sitathubutu kusema 
kuhusu chochote isipokuwa yale ambayo Kristo amefanya kupitia 
mimi ili mataifa yatii, kwa maneno na matendo yangu, 19 kwa nguvu 
za ishara na mambo ya ajabu,” kwa nguvu za roho ya Mungu, hivi 
kwamba kutoka Yerusalemu na kuzunguka mpaka llirikamu 
nimehubiri kikamili habari njema kuhusu Kristo. 20 Kwa kweli, katika 
njia hii, nilikusudia kwamba nisitangaze habari njema mahali 
ambapo jina la Kristo lilikuwa limetangazwa tayari, ili nisijenge juu ya 
msingi wa mtu mwingine; 21 bali, kama ilivyoandikwa: “Wale ambao 
hawajapata ujumbe wowote kumhusu wataona, na wale ambao 
hawajasikia wataelewa.” 


22 Pia hiyo ndiyo sababu nilizuiwa mara nyingi kuja kwenu. 23 Lakini 
sasa sina tena eneo ambalo halijaguswa katika maeneo haya, na 
kwa miaka mingi” nimetamani kuja kwenu. 24 Kwa hiyo, nikisafiri 
kwenda Uhispania, natumaini kwamba nitawaona na mtanisindikiza 
umbali fulani, baada ya mimi kufurahia ushirika wenu kwa muda. 

25 Lakini sasa ninakaribia kusafiri kwenda Yerusalemu kuwahudumia 
watakatifu. 26 Kwa maana wale walio Makedonia na Akaya 
wamependezwa kushiriki vitu vyao kwa kuwatolea mchango fulani 


walio maskini kati ya watakatifu huko Yerusalemu. 27 Kweli, 
wamependezwa kufanya hivyo, na kwa hakika walikuwa wadeni 
kwao; kwa maana ikiwa mataifa wameshiriki mambo yao ya kiroho, 
wao pia wana deni la kuwahudumia kwa vitu vyao vya kimwili. 

28 Basi nikimaliza jambo hili na kuwafikishia mchango huu” salama, 
nitaondoka na kupitia kwenu nikielekea Uhispania. 29 Isitoshe, najua 
kwamba nitakapokuja kwenu nitakuja nikiwa na kipimo kamili cha 
baraka kutoka kwa Kristo. 


30 Sasa ninawahimiza ninyi, akina ndugu, kupitia Bwana wetu Yesu 
Kristo na kupitia upendo wa roho, kwamba mjikaze pamoja nami 
katika kusali kwa Mungu kwa ajili yangu, 31 ili nikombolewe kutoka 
kwa wale wasio waamini huko Yudea na kwamba huduma yangu 
kwa ajili ya Yerusalemu ikubalike kwa watakatifu, 32 ili kwa mapenzi 
ya Mungu nije kwenu nikiwa na shangwe na kuburudishwa pamoja 
nanyi. 33 Mungu anayetoa amani na awe pamoja nanyi nyote. 
Amina. 


A Rom. 15:6 Tnn., “kinywa kimoja.” 

A Rom. 15:7 Au “muwakubali wengine.” 
^ Rom. 15:11 Angalia Nyongeza A5. 

^ Rom. 15:13 Au “lifurike.” 

^ Rom. 15:14 Au “kufundishana.” 

^ Rom. 15:19 Au “miujiza.” 


^ Rom. 15:23 Au labda, “kadhaa.” 


A Rom. 15:28 Tnn., “tunda hili.” 


Waroma 16:1-27 


16 Ninamtambulisha” kwenu Fibi dada yetu, ambaye ni mhudumu 
wa kutaniko lililo huko Kenkrea, 2 ili mumkaribishe katika Bwana kwa 
njia inayowastahili watakatifu, na kumpa msaada wowote ambao 
huenda akahitaji, kwa maana yeye pia alikuwa mtetezi wa wengi, 
kutia ndani mimi mwenyewe. 


3 Wapeni salamu zangu Priska na Akila, wafanyakazi wenzangu 
katika Kristo Yesu, 4 ambao wamehatarisha shingo zao kwa ajili 
yangu,” na si mimi tu ninayewashukuru bali pia makutaniko yote ya 
mataifa. > Pia salimuni kutaniko lililo katika nyumba yao. Msalimuni 
Epaineto mpendwa wangu, aliye matunda ya kwanza ya Asia kwa 
ajili ya Kristo. 6 Msalimuni Maria, ambaye amefanya kazi kwa bidii 
kwa ajili yenu. 7 Wasalimuni Androniko na Yunia, watu wangu wa 
ukoo na wafungwa wenzangu, ambao ni watu wanaojulikana kwa 
mitume na ambao wamekuwa katika muungano na Kristo muda 
mrefu zaidi yangu. 


8 Mpeni salamu zangu Ampliato, mpendwa wangu katika Bwana. 

9 Salimuni Urbano mfanyakazi mwenzetu katika Kristo, na Stako 
mpendwa wangu. 10 Msalimuni Apele, aliyekubaliwa katika Kristo. 
Wasalimuni wale wa nyumbani mwa Aristobulo. 11 Msalimuni 
Herodioni, mtu wangu wa ukoo. Wasalimuni wale wa nyumbani mwa 
Narkiso walio katika Bwana. 12 Wasalimuni Trifaina na Trifosa, 
wanawake wanaofanya kazi kwa bidii katika Bwana. Msalimuni 
Persisi mpendwa wetu, kwa maana mwanamke huyo amefanya kazi 
kwa bidii katika Bwana. 13 Salimuni Rufo aliyechaguliwa katika 
Bwana, na mama yake ambaye pia ni mama yangu. 14 Wasalimuni 
Asinkrito, Flegoni, Hermesi, Patroba, Hermasi, na akina ndugu walio 


pamoja nao. 15 Wasalimuni Filologo na Yulia, Nerea na dada yake, 
na Olimpa, na watakatifu wote walio pamoja nao. 16 Salimianeni kwa 
busu takatifu. Makutaniko yote ya Kristo yanawasalimu ninyi. 


17 Sasa ninawahimiza ninyi, akina ndugu, waangalieni wale 
wanaosababisha migawanyiko na kuweka vikwazo kinyume cha 
fundisho ambalo mmejifunza, nanyi mjiepushe nao. 18 Kwa maana 
watu wa namna hiyo ni watumwa, si wa Bwana wetu Kristo, bali wa 
hamu?” yao wenyewe, na kwa maneno laini na maneno ya kusifusifu 
wao huishawishi mioyo ya wasiotambua. 19 Utii wenu umejulikana 
na watu wote, basi ninashangilia kwa sababu yenu. Hata hivyo, 
ninataka muwe na hekima kuhusu yaliyo mema, lakini wasio na hatia 
kuhusu yaliyo maovu. 20 Kwa upande wake, Mungu anayetoa amani 
atamponda Shetani chini ya miguu yenu hivi karibuni. Fadhili 
zisizostahiliwa za Bwana wetu Yesu na ziwe pamoja nanyi. 


21 Timotheo, mfanyakazi mwenzangu anawasalimu ninyi, na pia 
Lukio, Yasoni, na Sosipata, watu wangu wa ukoo. 


22 Mimi, Tertio, ambaye nimeiandika barua hii, ninawasalimu ninyi 
katika Bwana. 


23 Gayo, aliyenikaribisha mimi na kutaniko lote, anawasalimu ninyi. 
Erasto, mweka hazina” wa jiji, anawasalimu ninyi, na pia Kwarto, 
ndugu yake. 247 —— 


25 Sasa kwa Yule anayeweza kuwaimarisha ninyi kulingana na 
habari njema ninayotangaza na kuhubiriwa kwa Yesu Kristo, 
kulingana na ufunuo wa siri takatifu ambayo ilikuwa imefichwa tangu 
nyakati za zamani 26 lakini sasa imeonyeshwa wazi?” na kujulishwa 
kupitia Maandiko ya kinabii kati ya mataifa yote kulingana na amri ya 


Mungu anayedumu milele, ili kuendeleza utii kwa imani; 27 kwa 
Mungu, ambaye peke yake ndiye mwenye hekima, kuwe na utukufu 
kupitia Yesu Kristo milele. Amina. 


^ Rom. 


16:1 Au “Ninampendekeza.” 


A Rom. 


16:4 Au “nafsi yangu.” 


16:18 Au “matumbo.” 


^ Rom. 


16:23 Au “msimamizi.” 


A Rom. 


^ Rom. 


^ Rom. 


16:24 Angalia Nyongeza A3. 


16:26 Au “imefunuliwa.” 


1 WAKORINTHO 


YALIYOMO 


1 


Salamu (1-3) 

Paulo amshukuru Mungu kwa sababu ya Wakorintho (4-9) 
Wahimizwa kuwa na umoja (10-17) 

Kristo, nguvu na hekima ya Mungu (18-25) 


Kujisifu tu katika Yehova (26-31) 


Paulo ahubiri huko Korintho (1-5) 
Ubora wa hekima ya Mungu (6-10) 


Tofauti kati ya mtu wa kiroho na mtu wa kimwili (11-16) 


Bado Wakorintho ni wa kimwili (1-4) 
Mungu hufanya ikue (5-9) 

Wafanyakazi wenzi wa Mungu (9) 
Jengeni kwa vifaa visivyoshika moto (10-15) 


Ninyi ni hekalu la Mungu (16, 17) 


Hekima ya ulimwengu ni upumbavu kwa Mungu (18-23) 
4 
Wasimamizi wanapaswa kuwa waaminifu (1-5) 


Unyenyekevu wa wahudumu Wakristo (6-13) 


“Msipite mambo yaliyoandikwa” (6) 
Wakristo ni tamasha (9) 


Paulo awajali watoto wake wa kiroho (14-21) 


Kisa cha uasherati (1-5) 
Chachu kidogo huchachisha donge lote (6-8) 


Mtu mwovu aondolewe (9-13) 


Kesi miongoni mwa akina ndugu Wakristo (1-8) 
Wale ambao hawataurithi Ufalme (9-11) 


Mtukuzeni Mungu katika miili yenu (12-20) 


“Ukimbieni uasherati!” (18) 


Ushauri kwa waseja na waliofunga ndoa (1-16) 


Baki katika hali uliyokuwa nayo ulipoitwa (17-24) 
Waseja na wajane (25-40) 
Faida za kuwa mseja (32-35) 


Funga ndoa “katika Bwana tu” (39) 


Kuhusu chakula kinachotolewa kwa sanamu (1-13) 


Kwetu kuna Mungu mmoja tu (5, 6) 


Mfano wa Paulo akiwa mtume (1-27) 
“Hupaswi kumfunga kinywa ng'ombe dume” (9) 
‘Ole wangu nisipohubiri! (16) 

Kuwa vitu vyote kwa watu wote (19-23) 
Kujidhibiti katika mbio za uzima (24-27) 


10 
Vielelezo vya kuonya kutokana na historia ya Israeli (1-13) 


Onyo dhidi ya ibada ya sanamu (14-22) 
Meza ya Yehova, meza ya roho waovu (21) 


Uhuru na kuwafikiria wengine (23-33) 


“Fanyeni mambo yote kwa utukufu wa Mungu” (31) 


11 
“Iweni waigaji wangu” (1) 
Ukichwa na kufunika kichwa (2-16) 
Kuadhimisha Mlo wa Jioni wa Bwana (17-34) 
12 
Zawadi za roho (1-11) 
Mwili mmoja, viungo vingi (12-31) 


13 


Upendo—njia bora zaidi (1-13) 
14 
Zawadi za unabii na lugha (1-25) 


Mikutano ya Kikristo yenye utaratibu (26-40) 


Sehemu ya wanawake katika kutaniko (34, 35) 
15 
Ufufuo wa Kristo (1-11) 
Ufufuo, msingi wa imani (12-19) 
Ufufuo wa Kristo unatoa uhakikisho (20-34) 


Mwili wa nyama, mwili wa kiroho (35-49) 


Kutoweza kufa na kutoweza kuharibika (50-57) 

Kuwa na mengi ya kufanya katika kazi ya Bwana (58) 
16 

Mchango kwa ajili ya Wakristo huko Yerusalemu (1-4) 

Mipango ya safari za Paulo (5-9) 

Mipango ya ziara za Timotheo na Apolo (10-12) 


Himizo na salamu (13-24) 


1 Wakorintho 


(eo) 
LO! = 


SI ol 
| l 
NI NI 


x] Ol 


| 
qm 
| 
WA 
| 
h a 
| 
b g 


j| O 
ban Sh 


1 Wakorintho 1:1-31 


BARUA YA KWANZA KWA 
WAKORINTHO 


1 Paulo, aliyeitwa kuwa mtume wa Kristo Yesu kupitia mapenzi ya 
Mungu, na Sosthene ndugu yetu, 2 kwa kutaniko la Mungu lililo huko 
Korintho, kwenu ninyi ambao mmetakaswa katika muungano na 
Kristo Yesu, mlioitwa kuwa watakatifu, pamoja na wale wote ambao 
kila mahali wanaliitia jina la Bwana wetu Yesu Kristo, Bwana wao na 
wetu: 


3 Na muwe na fadhili zisizostahiliwa na amani kutoka kwa Mungu 
Baba yetu na Bwana Yesu Kristo. 


4 Sikuzote ninamshukuru Mungu wangu kwa ajili yenu kwa sababu 
ya fadhili zisizostahiliwa za Mungu mlizopewa katika Kristo Yesu; 

> kwa kuwa katika yeye mmetajirishwa katika kila jambo, katika 
uwezo kamili wa kusema na katika ujuzi kamili, $ kama vile ushahidi 
kumhusu Kristo ulivyofanywa kuwa imara miongoni mwenu, 7 ili 
msipungukiwe hata kidogo katika zawadi yoyote, huku mkisubiri kwa 
hamu ufunuo wa Bwana wetu Yesu Kristo. 8 Yeye pia atawafanya 
ninyi muwe imara mpaka mwisho, ili msiwe na shtaka lolote katika 
siku ya Bwana wetu Yesu Kristo. 9 Mungu ni mwaminifu, aliyewaita 
muwe na ushirika pamoja na Mwana wake, Yesu Kristo Bwana wetu. 


10 Sasa ninawahimiza ninyi, akina ndugu, kupitia jina la Bwana wetu 
Yesu Kristo, kwamba nyote mseme kwa upatano, na kwamba kusiwe 
na migawanyiko kati yenu, bali kwamba muunganishwe kabisa 
katika akili ileile na njia ileile ya kufikiri. 11 Kwa maana baadhi ya 


watu wa nyumba ya Kloe wamenijulisha kuwahusu ninyi ndugu 
zangu, kwamba kuna ugomvi kati yenu. 12 Ninalomaanisha ni hili, 


kwamba kila mmoja wenu anasema: “Mimi ni wa Paulo,” “Lakini mimi 


Jk Ik bl 


ni wa Apolo,” “Lakini mimi ni wa Kefa,”* “Lakini mimi ni wa Kristo.” 


13 Je, Kristo amegawanyika? Paulo hakuuawa kwenye mti kwa ajili 
yenu, sivyo? Au je, mlibatizwa katika jina la Paulo? 14 Ninamshukuru 
Mungu kwa kuwa sikumbatiza hata mmoja wenu isipokuwa Krispo 
na Gayo, 15 ili yeyote asiseme kwamba mlibatizwa katika jina langu. 
16 Ndiyo, niliibatiza pia nyumba ya Stefana. Kuhusu wale wengine, 
sijui kama nilimbatiza mwingine yeyote. 17 Kwa maana Kristo 
alinituma, si kubatiza, bali kutangaza habari njema; na si kwa 
maneno ya hekima,” ili mti wa mateso” wa Kristo usifanywe kuwa 
kitu kisicho na maana. 


18 Kwa maana maneno kuhusu mti wa mateso* ni upumbavu kwa 
wale wanaoangamia, lakini kwetu sisi tunaookolewa, ni nguvu za 
Mungu. 19 Kwa maana imeandikwa: “Nitaiangamiza hekima ya watu 
wenye hekima, nami nitaikataa” akili ya watu wenye akili.” 20 Yuko 
wapi mtu mwenye hekima? Yuko wapi mwandishi?* Yuko wapi 
anayebishania maneno katika mfumo huu wa mambo?* Je, Mungu 
hakuifanya hekima ya ulimwengu iwe upumbavu? 21 Kwa kuwa, 
katika hekima ya Mungu, ulimwengu haukumjua Mungu kupitia 
hekima yake, Mungu alipenda kuwaokoa wale wanaoamini kupitia 
upumbavu wa ujumbe unaohubiriwa. 


22 Kwa maana Wayahudi wanaomba ishara na Wagiriki wanatafuta 
hekima; 23 lakini sisi tunamhubiri Kristo aliyeuawa kwenye mti, kwa 
Wayahudi ni sababu ya kujikwaa lakini kwa mataifa ni upumbavu. 
24 Hata hivyo, kwa wale walioitwa, Wayahudi na Wagiriki, Kristo ni 
nguvu za Mungu na hekima ya Mungu. 25 Kwa sababu kitu 


kipumbavu cha Mungu ni chenye hekima kuliko wanadamu, na kitu 
dhaifu cha Mungu ni chenye nguvu kuliko wanadamu. 


26 Kwa maana akina ndugu, mnaona mwito wake kwenu, kwamba si 
wengi wenye hekima kwa njia ya kimwili,” si wengi wenye nguvu, Si 
wengi wa kutoka familia mashuhuri, 27 bali Mungu alivichagua vitu 
vipumbavu vya ulimwengu ili awaaibishe watu wenye hekima; na 
Mungu alivichagua vitu dhaifu vya ulimwengu, ili aviaibishe vitu 
vyenye nguvu; 28 na Mungu alivichagua vitu vinyonge vya 
ulimwengu na vitu vinavyodharauliwa, vitu ambavyo si kitu, ili 
kuvifanya vitu ambavyo ni kitu visiwe kitu, 29 ili mtu yeyote asijisifu* 
machoni pa Mungu. 30 Lakini ni kwa sababu yake kwamba ninyi mko 
katika muungano na Kristo Yesu, ambaye kwetu amekuwa hekima 
kutoka kwa Mungu, pia uadilifu na utakaso na kuachiliwa huru 
kupitia fidia, 31 ili iwe kama ilivyoandikwa: “Yule anayejisifu, na ajisifu 
katika Yehova.”” 


^ 1 Kor. 1:12 Pia anaitwa Petro. 
^ 1 Kor. 1:17 Au “ujanja.” 


^ 1 Kor. 1:17 Angalia Kamusi. 


^ 1 Kor. 1:18 Angalia Kamusi. 
^ 1 Kor. 1:19 Au “nitaiweka kando.” 
^ 1 Kor. 1:20 Yaani, mtaalamu wa Sheria. 


^ 1 Kor. 1:20 Angalia Kamusi, “Mfumo wa mambo.” 


^ 1 Kor. 1:26 Au “kwa viwango vya wanadamu.” 


^ 1 Kor. 1:29 Tnn., “mwili wowote usijisifu.” 


^ 1 Kor. 1:31 Angalia Nyongeza A5. 


1 Wakorintho 2:1-16 


2 Kwa hiyo, nilipokuja kwenu, akina ndugu, sikuja na maneno mengi 
au hekima nikiwatangazia siri takatifu ya Mungu. 2 Kwa maana 
niliamua kutojua kitu chochote kati yenu isipokuwa Yesu Kristo, naye 
akiwa ameuawa kwenye mti. 3 Nami nilikuja kwenu nikiwa dhaifu, 
mwenye woga na nikitetemeka sana; 4 na katika maneno yangu na 
mambo niliyohubiri sikutumia maneno ya kushawishi yenye hekima 
bali wonyesho wa roho na nguvu, ? ili imani yenu iwe, si katika 
hekima ya wanadamu, bali katika nguvu za Mungu. 


6 Basi tunazungumza kuhusu hekima kati ya wale ambao ni 
wakomavu, lakini si hekima ya mfumo huu wa mambo?” wala ile ya 
watawala wa mfumo huu wa mambo, ambao watapitilia mbali. 7 Bali 
tunazungumza kuhusu hekima ya Mungu katika siri takatifu, hekima 
iliyofichwa, ambayo Mungu aliiagiza awali kabla ya mifumo ya 
mambo kwa ajili ya utukufu wetu. $ Hakuna mtawala hata mmoja wa 
mfumo huu wa mambo; aliyeijua hekima hii, kwa maana kama 
wangejua hawangemuua” Bwana mwenye utukufu. 9 Lakini kama 
ilivyoandikwa: “Jicho halijaona na sikio halijasikia, wala 
hayajawaziwa katika moyo wa mwanadamu mambo ambayo Mungu 
amewatayarishia wale wanaompenda.” 10 Kwa maana Mungu 
ameyafunua kwetu kupitia roho yake, kwa maana roho huchunguza 
ndani ya mambo yote, hata mambo mazito” ya Mungu. 


11 Kwa maana ni nani kati ya wanadamu anayejua mambo ya 
mwanadamu isipokuwa roho ya mwanadamu iliyo ndani yake? Vivyo 
hivyo, hakuna ambaye ameyajua mambo ya Mungu, isipokuwa roho 
ya Mungu. 12 Basi, sisi hatukupokea roho ya ulimwengu, bali 
tulipokea roho inayotoka kwa Mungu, ili tuyajue mambo ambayo 


Mungu ametupatia kwa fadhili. 13 Mambo hayo tunayasema pia, si 
kwa maneno yanayofundishwa kwa hekima ya binadamu, bali kwa 
yale yanayofundishwa kwa roho, tunapofafanua” mambo ya kiroho 
kwa maneno ya kiroho. 


14 Lakini mtu wa kimwili hayakubali* mambo ya roho ya Mungu, kwa 
maana hayo ni upumbavu kwake; naye hawezi kuyajua, kwa sababu 
yanachunguzwa kiroho. 15 Hata hivyo, mtu wa kiroho huchunguza 
mambo yote, lakini yeye mwenyewe hachunguzwi na mwanadamu 
yeyote. 16 Kwa maana “ni nani ameijua akili ya Yehova,” ndipo 
amfundishe?” Lakini sisi tunayo akili ya Kristo. 


^ 1 Kor. 2:6 Angalia Kamusi, “Mfumo wa mambo.’ 


Hi 


^ 1 Kor. 2:8 Angalia Kamusi, “Mfumo wa mambo.’ 
^ 1 Kor. 2:8 Au “hawangemtundika kwenye mti.” 
^ 1 Kor. 2:10 Au “yenye kina.” 

^ 1 Kor. 2:13 Au “tunapounganisha.” 

^ 1 Kor. 2:14 Au “hayapokei.” 


^ 1 Kor. 2:16 Angalia Nyongeza A5. 


1 Wakorintho 3:1-23 


3 Basi akina ndugu, mimi sikuweza kuzungumza nanyi kama watu 
wa kiroho, bali kama watu wa kimwili, kama watoto katika Kristo. 

2 Niliwalisha maziwa, si chakula kigumu, kwa maana mlikuwa bado 
hamna nguvu za kutosha. Kwa kweli, hata sasa hamna nguvu za 
kutosha, 3 kwa maana bado ninyi ni wa kimwili. Kwa kuwa kuna wivu 
na mizozo kati yenu, je, ninyi si wa kimwili na je, hamtembei kama 
wanadamu wanavyotembea? 4 Kwa maana mtu mmoja anaposema, 
“Mimi ni wa Paulo,” naye mwingine anasema, “Mimi ni wa Apolo,” je, 
hamfanyi kama wanadamu tu? 


> Basi, Apolo ni nani? Ndiyo, Paulo ni nani? Wahudumu ambao 
kupitia wao mlikuja kuwa waamini, kama vile Bwana 
alivyomwezesha kila mmoja. 6 Mimi nilipanda, Apolo akatia maji, 
lakini Mungu akaendelea kuikuza, 7 hivi kwamba anayepanda si kitu 
wala anayetia maji, bali Mungu anayeikuza. 8 Basi anayepanda na 
anayetia maji ni kitu kimoja,” lakini kila mtu atapokea thawabu yake 
kulingana na kazi yake mwenyewe. 9 Kwa maana sisi ni 
wafanyakazi wenzi wa Mungu. Ninyi ni shamba la Mungu 
linalolimwa, jengo la Mungu. 


10 Kulingana na fadhili zisizostahiliwa za Mungu nilizopewa, niliweka 
msingi, nikiwa mjenzi mkuu mwenye ustadi,” hata hivyo, mtu 
mwingine anajenga juu yake. Lakini kila mmoja na aendelee 
kuangalia jinsi anavyojenga juu yake. 11 Kwa maana hakuna mtu 
yeyote anayeweza kuweka msingi mwingine wowote zaidi ya ule 
uliowekwa, ambao ni Yesu Kristo. 12 Basi yeyote akijenga juu ya 
msingi huo dhahabu, fedha, mawe ya thamani, mbao, nyasi kavu, au 
majani makavu, 13 kazi ya kila mmoja itaonekana jinsi ilivyo,” kwa 


maana ile siku itaifichua, kwa sababu itafunuliwa kupitia moto, na 
moto wenyewe utaonyesha jinsi kila mmoja alivyojenga. 14 Ikiwa 
kazi ya yeyote aliyejenga juu yake itabaki, atapokea thawabu; 

15 ikiwa kazi ya yeyote itateketea, atapata hasara, lakini yeye 
mwenyewe ataokolewa; hata hivyo, itakuwa ni kama kupitia moto. 


16 Je, hamjui kwamba ninyi ni hekalu la Mungu, na kwamba roho ya 
Mungu inakaa ndani yenu? 17 Yeyote akiliangamiza hekalu la 
Mungu, Mungu atamwangamiza; kwa maana hekalu la Mungu ni 
takatifu, nanyi ni hekalu hilo. 


18 Mtu yeyote asijidanganye: Ikiwa yeyote miongoni mwenu anafikiri 
ana hekima katika mfumo huu wa mambo,” acheni awe mpumbavu 
ili awe na hekima. 19 Kwa maana hekima ya ulimwengu huu ni 
upumbavu kwa Mungu, kwa kuwa imeandikwa: “Yeye huwanasa 
wenye hekima katika ujanja wao wenyewe.” 20 Na tena: “Yehova” 
anajua kwamba kufikiri kwa watu wenye hekima ni ubatili.” 21 Basi 
yeyote asijisifu katika watu; kwa maana vitu vyote ni vyenu, 22 iwe ni 
Paulo au Apolo au Kefa” au ulimwengu au uzima au kifo au mambo 
yaliyopo sasa au mambo yatakayokuja, vitu vyote ni vyenu; 23 nanyi 
ni wa Kristo; naye Kristo ni wa Mungu. 


^ 1 Kor. 3:8 Au “ wana kusudi moja.” 
^ 1 Kor. 3:10 Au “msimamizi wa kazi mwenye hekima.” 
^ 1 Kor. 3:13 Tnn., “itafunuliwa.” 


^ 1 Kor. 3:18 Angalia Kamusi, “Mfumo wa mambo.” 


^ 1 Kor. 3:20 Angalia Nyongeza A5. 


^ 1 Kor. 3:22 Pia anaitwa Petro. 


1 Wakorintho 4:1-21 


4 Mtu anapaswa kutuona kuwa wahudumu?” wa Kristo na 
wasimamizi wa siri takatifu za Mungu. 2 Katika hali hii, 
kinachotarajiwa katika wasimamizi ni kupatwa wakiwa waaminifu. 
3 Basi kwangu si muhimu sana kuchunguzwa na ninyi au 

na mahakama.” Hata mimi sijichunguzi mwenyewe. 4 Kwa maana 
sioni kosa lolote dhidi yangu mwenyewe. Lakini hilo halithibitishi 
kuwa mimi ni mwadilifu; anayenichunguza ni Yehova.” > Kwa hiyo, 
msihukumu chochote kabla ya wakati unaofaa, mpaka Bwana aje. 
Ataleta mambo ya siri yaliyo ya giza kwenye nuru na pia kujulisha 
nia za mioyo, na ndipo kila mtu atakapopokea sifa yake kutoka kwa 
Mungu. 


6 Basi, akina ndugu, mambo haya nimeyatumia” kujihusu mimi 
mwenyewe na Apolo kwa faida yenu, ili kupitia sisi mjifunze kanuni 
hii: “Msipite mambo yaliyoandikwa,” ili msiwe na kiburi, na 
kumpendelea mtu mmoja kuliko mwingine. 7 Kwa maana ni nani 
anayekufanya wewe kuwa tofauti na mwingine? Kwa kweli, una nini 
ambacho hukupokea? Basi, ikiwa kwa kweli ulikipokea, kwa nini 
unajisifu kana kwamba hukukipokea? 


8 Je, tayari mmetosheka? Je, tayari ninyi ni matajiri? Je, mmeanza 
kutawala mkiwa wafalme bila sisi? Ninatamani sana kwamba muwe 
mmeanza kutawala mkiwa wafalme, ili sisi pia tutawale pamoja nanyi 
tukiwa wafalme. 9 Kwa maana ninaona kwamba Mungu ametuweka 
sisi mitume mwisho katika wonyesho wa hadharani kama watu 
waliohukumiwa kifo, kwa sababu tumekuwa tamasha kwa 
ulimwengu, na kwa malaika, na kwa wanadamu. 10 Sisi ni 
wapumbavu kwa sababu ya Kristo, lakini ninyi ni wenye busara 


katika Kristo; sisi ni dhaifu, lakini ninyi ni wenye nguvu; ninyi 
mnaheshimika, lakini sisi hatuheshimiki. 11 Mpaka saa hii 
tunaendelea kuwa na njaa na kiu na kukosa mavazi ya kutosha” na 
kupigwa?” na kuwa bila makao 12 na kufanya kazi ya taabu, tukifanya 
kazi kwa mikono yetu wenyewe. Tunapotukanwa, tunabariki; 
tunapoteswa, tunavumilia kwa subira; 13 tunapochongewa, tunajibu 
kwa upole;* tumekuwa kama takataka ya ulimwengu, uchafu wa vitu 
vyote, mpaka sasa. 


14 Ninaandika mambo haya, si ili niwaaibishe, bali niwaonye kama 
watoto wangu wapendwa. 15 Kwa maana ingawa huenda mkawa na 
walezi” 10,000 katika Kristo, hakika hamna baba wengi; kwa maana 
katika Kristo Yesu mimi nimekuwa baba yenu kupitia habari njema. 
16 Kwa hiyo, ninawasihi, iweni waigaji wangu. 17 Ndiyo sababu 
ninamtuma Timotheo kwenu, kwa kuwa yeye ni mtoto wangu 
mpendwa na mwaminifu katika Bwana. Atawakumbusha njia” zangu 
kuhusiana na Kristo Yesu, kama vile ninavyofundisha kila mahali 
katika kila kutaniko. 


18 Wengine wamekuwa na kiburi wakidhani kwamba siji kwenu. 

19 Lakini nitakuja kwenu hivi karibuni, Yehova” akipenda, nami 
nitajua, si maneno ya wale walio na kiburi, bali nguvu zao. 20 Kwa 
maana Ufalme wa Mungu si maneno tu bali ni nguvu. 21 Mngependa 
nini? Je, nije kwenu nikiwa na fimbo au kwa upendo na upole wa 
roho? 


^ 1 Kor. 4:1 Au “wasaidizi.” 


^ 1 Kor. 4:3 Au “baraza la wanadamu.” 


^ 1 Kor. 4:4 Angalia Nyongeza A5. 

^ 1 Kor. 4:6 Au “nimeyahamisha.” 

^ 1 Kor. 4:11 Tnn., “kuwa uchi.” 

^ 1 Kor. 4:11 Au “kupigwa huku na huku.” 
^ 1 Kor. 4:13 Tnn., “tunasihi.” 

^ 1 Kor. 4:15 Au “watunzaji.” 

^ 1 Kor. 4:17 Au “mbinu.” 


^ 1 Kor. 4:19 Angalia Nyongeza A5. 


1 Wakorintho 5:1-13 


5 Kwa kweli kuna habari kwamba kuna uasherati” miongoni mwenu, 
tena uasherati” ambao haujatokea hata miongoni mwa mataifa— 
mwanamume kuishi” na mke wa baba yake. 2 Naje, ninyi 
mnajivunia jambo hilo? Je, hampaswi kuomboleza ili mtu aliyefanya 
kitendo hicho aondolewe miongoni mwenu? 3 Ingawa sipo katika 
mwili, nipo katika roho, tayari nimemhukumu mtu huyo ambaye 
amefanya tendo hilo, kana kwamba nipo pamoja nanyi. 

4 Mnapokusanyika pamoja katika jina la Bwana wetu Yesu, na kujua 
kwamba nipo nanyi katika roho pamoja na nguvu za Bwana wetu 
Yesu, > lazima mumkabidhi mtu wa namna hiyo kwa Shetani kwa 
ajili ya kuangamizwa kwa mwili, ili roho iokolewe katika siku ya 
Bwana. 


6 Kujisifu kwenu hakufai. Je, hamjui kwamba chachu” kidogo 
huchachisha donge lote? 7 Ondoeni chachu ya zamani, ili muwe 
donge jipya, kwa kuwa ninyi hamna chachu. Kwa maana, kwa kweli, 
Kristo mwanakondoo wetu wa Pasaka ametolewa dhabihu. 8 Basi 
na tufanye sherehe, si kwa chachu ya zamani, wala kwa chachu ya 
ubaya na uovu, bali kwa mikate isiyo na chachu ya unyoofu na kweli. 


9 Katika barua yangu niliwaandikia mwache kushirikiana” na 
waasherati,” 10 si kumaanisha waasherati” wa ulimwengu huu au 
watu wenye pupa na wanyang'anyi au waabudu-sanamu. Kama 
ingekuwa hivyo, kwa kweli ingewabidi mwondoke katika ulimwengu. 
11 Lakini sasa ninawaandikia mwache kushirikiana” na mtu yeyote 
anayeitwa ndugu ambaye ni mwasherati” au mtu mwenye pupa au 
anayeabudu sanamu au mtukanaji” au mlevi au mnyang'anyi, hata 
msile chakula pamoja na mtu wa namna hiyo. 12 Kwa maana 


inanihusu nini kuwahukumu wale walio nje? Je, ninyi hamwahukumu 
wale walio ndani, 13 huku Mungu akiwahukumu wale walio nje? 
“Mwondoeni mtu mwovu miongoni mwenu.” 


^ 1 Kor. 5:1 Neno la Kigiriki pornei'a. Angalia Kamusi. 


^ 1 Kor. 5:1 Neno la Kigiriki pornei'a. Angalia Kamusi. 
^ 1 Kor. 5:1 Tnn., “kuwa.” 

^ 1 Kor. 5:6 Au “hamira.” 

^ 1 Kor. 5:9 Au “kuchangamana.” 


^ 1 Kor. 5:9 Angalia Kamusi, “Uasherati.” 


^ 1 Kor. 5:10 Angalia Kamusi, “Uasherati.” 


^ 1 Kor. 5:11 Au “kuchangamana.” 


^ 1 Kor. 5:11 Angalia Kamusi, “Uasherati.” 


^ 1 Kor. 5:11 Au “mtu anayetumia maneno machafu.” 


1 Wakorintho 6:1-20 


6 Je, kuna yeyote kati yenu aliye na ugomvi na mwenzake 
atakayethubutu kwenda mahakamani mbele ya watu wasio 
waadilifu, na si mbele ya watakatifu? 2 Au je, hamjui kwamba 
watakatifu watauhukumu ulimwengu? Na ikiwa ninyi 

mtauhukumu ulimwengu, je, hamna uwezo wa kuamua mambo 
madogo sana? 3 Je, hamjui kwamba tutawahukumu malaika? Basi, 
kwa nini isiwe mambo ya maisha haya? 4 Basi, ikiwa mna mambo 
ya maisha haya yanayohitaji kuamuliwa, je, mnawaweka watu 
wanaodharauliwa na kutaniko kuwa waamuzi? 5 Ninasema ili 
kuwatia ninyi aibu. Je, hakuna hata mtu mmoja mwenye hekima 
miongoni mwenu anayeweza kuhukumu kati ya ndugu zake? 

6 Badala yake ndugu anaenda mahakamani kumshtaki ndugu, na 
tena mbele ya wasio waamini! 


7 Kwa kweli, tayari mmeshindwa mnapokuwa na mashtaka ya 
kisheria wenyewe kwa wenyewe. Je, si afadhali mkubali kukosewa? 
Je, si afadhali mkubali kupunjwa? 8 Badala yake, mnawakosea na 
kuwapunja, tena ndugu zenu! 


9 Au je, hamjui kwamba watu wasio waadilifu hawataurithi Ufalme 
wa Mungu? Msipotoshwe.” Waasherati,” waabudu-sanamu, wazinzi, 
wanaume wanaofanya ngono na wanaume,” 10 wezi, watu wenye 
pupa, walevi, watukanaji,” na wanyang'anyi hawataurithi Ufalme wa 
Mungu. 11 Na bado baadhi yenu mlikuwa hivyo. Lakini mmeoshwa 
mkawa safi; mmetakaswa; mmetangazwa kuwa waadilifu katika jina 
la Bwana Yesu Kristo na kwa roho ya Mungu wetu. 


12 Mambo yote ni halali” kwangu, lakini si mambo yote yenye faida. 
Mambo yote ni halali kwangu, lakini sitaruhusu kitu chochote 


kinitawale.” 13 Chakula ni kwa ajili ya tumbo, na tumbo ni kwa ajili ya 
chakula, lakini Mungu atavifanya vyote viwe si kitu. Mwili si kwa ajili 
ya uasherati,” bali ni kwa ajili ya Bwana, na Bwana ni kwa ajili ya 
mwili. 14 Lakini Mungu alimfufua Bwana na pia atatufufua sisi kutoka 
kwenye kifo kupitia nguvu zake. 


15 Je, hamjui kwamba miili yenu ni viungo vya Kristo? Basi, je, 
nivichukue viungo vya Kristo na kuviunganisha na kahaba? La 
hasha! 16 Je, hamjui kwamba yeyote ambaye ameungana na 
kahaba ni mwili mmoja naye? Kwa maana yeye anasema, “hao 
wawili watakuwa mwili mmoja.” 17 Lakini yeyote anayeungana na 
Bwana ana umoja naye katika roho. 18 Ukimbieni uasherati!” 
Dhambi nyingine yoyote ambayo huenda mtu akafanya iko nje ya 
mwili wake, lakini yeyote aliye na mazoea ya kufanya uasherati 
anautendea dhambi mwili wake mwenyewe. 19 Je, hamjui kwamba 
mwili wenu ni hekalu la roho takatifu ndani yenu, mliyopokea kutoka 
kwa Mungu? Pia, ninyi si mali yenu wenyewe, 20 kwa maana 
mlinunuliwa kwa bei. Kwa vyovyote, mtukuzeni Mungu katika mwili 
wenu. 


^ 1 Kor. 6:9 Au “Msidanganywe.” 


^ 1 Kor. 6:9 Angalia Kamusi, “Uasherati.” 


^ 1 Kor. 6:9 Au “wanaume wanaotenda au kukubali kutendewa 
mambo hayo.” Tnn., “wanaume wanaolala na wanaume.” 


^ 1 Kor. 6:10 Au “watu wanaotumia maneno machafu.” 


^ 1 Kor. 6:12 Au “yanakubalika.’ 


^ 1 Kor. 6:12 Au “sitakubali kuwa chini ya mamlaka ya kitu 
chochote.” 


^ 1 Kor. 6:13 Neno la Kigiriki, por:nei'a. Angalia Kamusi. 


^ 1 Kor. 6:18 Neno la Kigiriki, por:nei'a. Angalia Kamusi. 


1 Wakorintho 7:1-40 


7 Basi kuhusu mambo ambayo mliandika, ni bora mwanamume 
asimguse” mwanamke; 2 lakini kwa sababu ya kuenea kwa 
uasherati,” kila mwanamume na awe na mke wake mwenyewe na 
kila mwanamke awe na mume wake mwenyewe. 3 Mume na ampe 
mke wake haki yake, na mke pia na amfanyie vivyo hivyo mume 
wake. 4 Mke hana mamlaka juu ya mwili wake mwenyewe, bali 
mume wake anayo; vivyo hivyo, mume hana mamlaka juu ya mwili 
wake mwenyewe, bali mke wake anayo. > Msiwe mkinyimana ila 
kwa makubaliano kwa wakati uliowekwa, ili mtenge wakati kwa ajili 
ya sala na mje pamoja tena, ili Shetani asiendelee kuwajaribu kwa 
sababu mnakosa kujizuia.” 6 Hata hivyo, ninasema hilo ili kuwapa 
ruhusa, bali si amri. 7 Lakini ningependa watu wote wawe kama 
mimi nilivyo. Hata hivyo, kila mmoja ana zawadi yake mwenyewe 
kutoka kwa Mungu, mmoja kwa njia hii, mwingine kwa njia ile. 


8 Sasa ninawaambia waseja na wajane, ni bora wabaki kama mimi 
nilivyo. 9 Lakini ikiwa hawawezi kujizuia,” acheni wafunge ndoa, kwa 
maana ni bora kufunga ndoa kuliko kuwaka tamaa. 


10 Kwa watu waliofunga ndoa ninatoa maagizo, si mimi bali ni 
Bwana, kwamba mke hapaswi kutengana na mume wake. 11 Lakini 
wakitengana, abaki bila kuolewa la sivyo apatane tena na mume 
wake; na mume hapaswi kumwacha mke wake. 


12 Lakini kwa wale wengine ninawaambia, ndiyo, mimi, si Bwana: 
Ikiwa ndugu yeyote ana mke asiyeamini na mke huyo anakubali 
kuishi pamoja naye, basi asimwache; 13 na ikiwa mwanamke ana 
mume asiyeamini na mume huyo anakubali kuishi pamoja naye, basi 
asimwache mume wake. 14 Kwa maana mume asiyeamini 


hutakaswa kuhusiana na mke wake, na mke asiyeamini hutakaswa 
kuhusiana na huyo ndugu; la sivyo, watoto wenu hawangekuwa safi, 
lakini sasa wao ni watakatifu. 15 Lakini yule asiyeamini akiamua 
kuondoka,” acha aondoke; ndugu au dada hajafungwa chini ya hali 
kama hizo, lakini Mungu amewaita ninyi kwenye amani. 16 Wewe 
mke, unajuaje kama utamwokoa mume wako? Au wewe mume, 
unajuaje kama utamwokoa mke wako? 


17 Hata hivyo, kama Yehova” alivyompa kila mmoja fungu, kila 
mmoja na ajiendeshe kama Mungu alivyomwita. Ninatoa agizo hilo 
katika makutaniko yote. 18 Je, mtu yeyote aliitwa akiwa tayari 
ametahiriwa? Basi asibadili kutahiriwa kwake. Je, mtu yeyote 
ameitwa akiwa hajatahiriwa? Basi asitahiriwe. 19 Kutahiriwa hakuna 
maana, wala kutotahiriwa hakuna maana; lakini kushika amri za 
Mungu kuna maana. 20 Basi katika hali yoyote ambayo kila mmoja 
aliitwa, acheni abaki hivyo. 21 Je, uliitwa ukiwa mtumwa? Usiache 
hilo likuhangaishe; lakini ikiwa unaweza kuwa huru, basi tumia nafasi 
hiyo. 22 Kwa maana yeyote aliyeitwa katika Bwana akiwa mtumwa ni 
mtu aliyewekwa huru wa Bwana; vivyo hivyo yeyote aliyeitwa akiwa 
mtu aliye huru ni mtumwa wa Kristo. 23 Mlinunuliwa kwa bei; acheni 
kuwa watumwa wa wanadamu. 24 Akina ndugu, katika hali yoyote 
ambayo kila mmoja aliitwa, acheni abaki hivyo mbele za Mungu. 


25 Sasa kuhusu mabikira,” sina amri kutoka kwa Bwana, lakini 
ninatoa maoni yangu nikiwa mtu aliyeonyeshwa rehema na Bwana 
kuwa mwaminifu. 26 Kwa hiyo, ninaona ni bora kwa mtu kuendelea 
kama alivyo kwa sababu ya ugumu uliopo. 27 Je, umefungwa kwa 
mke? Acha kutafuta kufunguliwa. Je, umewekwa huru kutoka kwa 
mke? Acha kutafuta mke. 28 Lakini hata kama ukifunga ndoa, 
hutakuwa ukifanya dhambi. Na kama bikira akifunga ndoa, mtu huyo 


hatakuwa akifanya dhambi. Hata hivyo, wale wanaofanya hivyo 
watakuwa na dhiki katika mwili wao. Lakini ninajaribu kuwaepusha 
ninyi. 

29 Isitoshe, ninasema hivi akina ndugu, wakati uliobaki umepungua. 
Tangu sasa wale walio na wake na wawe kana kwamba hawana, 

30 na wale wanaolia wawe kama wale wasiolia, na wale 
wanaoshangilia wawe kama wale wasioshangilia, na wale 
wanaonunua wawe kama wale wasio na kitu, 31 na wale 
wanaoutumia ulimwengu wawe kama wale wasioutumia kwa ukamili; 
kwa maana tamasha ya ulimwengu huu inabadilika. 32 Kwa kweli, 
ninataka msihangaike. Mwanamume ambaye hajaoa huhangaikia 
mambo ya Bwana, jinsi anavyoweza kupata kibali cha” Bwana. 

33 Lakini mwanamume aliyeoa huhangaikia mambo ya ulimwengu, 
jinsi anavyoweza kupata kibali cha” mke wake, 34 naye 
amegawanyika. Zaidi ya hayo, mwanamke ambaye hajaolewa, na 
vilevile bikira, huhangaikia mambo ya Bwana, ili awe mtakatifu katika 
mwili wake na pia katika roho yake. Hata hivyo, mwanamke 
aliyeolewa huhangaikia mambo ya ulimwengu, jinsi anavyoweza 
kupata kibali cha” mume wake. 35 Lakini ninasema hivyo kwa faida 
yenu wenyewe, si ili niwazuie,” bali niwachochee kufanya jambo 
linalofaa na kumtumikia Bwana daima bila kukengeushwa fikira. 


36 Lakini kama yeyote akiona kwamba anajiendesha isivyofaa kwa 
kubaki mseja,” na ikiwa amepita upeo wa ujana, basi inapaswa kuwa 
hivi: Acheni afanye anavyotaka; hafanyi dhambi. Acheni afunge 
ndoa. 37 Hata hivyo ikiwa yeyote ametulia moyoni mwake, na hana 
uhitaji wowote, lakini ana mamlaka juu ya nia yake mwenyewe naye 
amefanya uamuzi moyoni mwake kubaki mseja,” atafanya vema. 


38 Vivyo hivyo yeyote anayefunga ndoa” anafanya vema, lakini 


yeyote asiyefunga ndoa atafanya vema zaidi. 


39 Mke amefungwa kwa muda wote ambao mume wake yuko hai. 


Lakini mume wake akilala usingizi katika kifo, yuko huru kuolewa na 


yeyote anayemtaka, katika Bwana tu. 40 Lakini kwa maoni yangu, 


mwanamke huyo atakuwa na furaha zaidi akibaki kama alivyo; na 


ninafikiri mimi pia nina roho ya Mungu. 


^1 Kor. 


7:1 Yaani, asifanye ngono na. 


^ 1 Kor. 


7:2 Neno la Kigiriki pornei'a. Angalia Kamusi. 


^ 1 Kor. 


7:5 Au “kujidhibiti; kujiweza.” 


^1 Kor. 


1:9 Au “kujidhibiti; kujiweza.” 


^ 1 Kor. 


7:15 Au “kutengana.” 


^1 Kor. 


7:17 Angalia Nyongeza A5. 


^1 Kor. 


7:25 Au “wale ambao hawajawahi kufunga ndoa.” 


^ 1 Kor. 


7:32 Au “kumpendeza.” 


^ 1 Kor. 


7:33 Au “kumpendeza.” 


^ 1 Kor. 


7:34 Au “kumpendeza.” 


^ 1 Kor. 


7:35 Tnn., “nisiwawekee mtego.” 


^1 Kor. 


71:36 Au “kuelekea ubikira wake.” 


^ 1 Kor. 


1:37 Au “kuendelea kuwa bikira.” 


^ 1 Kor. 7:38 Au “anayetoa ubikira wake katika ndoa.” 


1 Wakorintho 8:1-13 


8 Basi kuhusu chakula kilichotolewa kwa sanamu: Tunajua sote tuna 
ujuzi. Ujuzi huleta majivuno, lakini upendo hujenga. 2 Yeyote akifikiri 
anajua jambo fulani, bado hajalijua kama anavyopaswa kulijua. 

3 Lakini ikiwa yeyote anampenda Mungu, huyo anajulikana naye. 


4 Sasa kuhusu kula chakula kilichotolewa kwa sanamu, tunajua 
kwamba sanamu si kitu ulimwenguni na kwamba hakuna Mungu 
isipokuwa mmoja. > Kwa maana hata ingawa kuna wale wanaoitwa 
miungu, iwe ni mbinguni au duniani, kama vile kulivyo na “miungu” 
mingi na “mabwana” wengi, $ kwa kweli kwetu kuna Mungu mmoja 
aliye Baba, ambaye vitu vyote vimetoka kwake na sisi kwa ajili yake; 
na kuna Bwana mmoja, Yesu Kristo, ambaye vitu vyote 

vimepitia kwake na sisi kupitia kwake. 


7 Hata hivyo, si watu wote walio na ujuzi huu. Lakini wengine, kwa 
sababu zamani waliabudu sanamu, wanakula chakula kama kitu 
kilichotolewa dhabihu kwa sanamu, na dhamiri yao, kwa kuwa 

ni dhaifu, inatiwa unajisi. 8 Lakini chakula hakitafanya tumkaribie 
zaidi Mungu; hatupotezi chochote tusipokula, wala hatuongezi 
chochote tunapokula. 9 Lakini endeleeni kujihadhari kwamba haki 
yenu ya kuchagua isije ikawa kwa njia fulani kikwazo kwa wale walio 
dhaifu. 10 Kwa maana yeyote akikuona wewe uliye na ujuzi ukila mlo 
katika hekalu la sanamu, je, dhamiri ya huyo aliye dhaifu haitapata 
ujasiri kufikia hatua ya kula chakula kilichotolewa kwa sanamu? 

11 Basi, kwa ujuzi wako, mtu ambaye ni dhaifu anaharibiwa, ndugu 
yako ambaye Kristo alikufa kwa ajili yake. 12 Mnapowatendea 
dhambi ndugu zenu katika njia hii na kuiumiza dhamiri yao dhaifu, 
mnamtendea dhambi Kristo. 13 Kwa sababu hiyo, ikiwa chakula 


kinamkwaza ndugu yangu, mimi sitakula nyama tena kamwe, ili 
nisije nikamkwaza ndugu yangu. 


1 Wakorintho 9:1-27 


9 Je, mimi siko huru? Je, mimi si mtume? Je, mimi sijamwona Yesu 
Bwana wetu? Je, ninyi si kazi yangu katika Bwana? 2 Hata kama 
mimi si mtume kwa wengine, hakika mimi ni mtume kwenu! Kwa 
maana ninyi ndio muhuri unaothibitisha utume wangu katika Bwana. 


3 Kwa wale wanaonichunguza, ninajitetea hivi: 4 Sisi tuna haki” ya 
kula na kunywa, sivyo? > Sisi tuna haki ya kuambatana na mke 
ambaye ni mwamini,” kama wale mitume wengine na ndugu za 
Bwana na Kefa,” sivyo? $ Au je, ni Barnaba na mimi pekee ambao 
hatuna haki ya kupata riziki bila kufanya kazi? 7 Ni mwanajeshi gani 
ambaye hutumika kwa gharama yake mwenyewe? Ni nani 
anayepanda shamba la mizabibu naye asile matunda yake? Au ni 
nani anayechunga mifugo naye asinywe maziwa ya mifugo yake? 


8 Je, ninasema mambo haya kwa maoni ya kibinadamu? Au je, 
Sheria haisemi mambo hayo pia? 9 Kwa maana imeandikwa katika 
Sheria ya Musa: “Hupaswi kumfunga kinywa ng'ombe dume 
anapopura nafaka.” Je, ng'ombe dume ndio Mungu anaohangaikia? 
10 Au, je, kweli anasema hivyo kwa ajili yetu? Kwa hakika hilo 
liliandikwa kwa ajili yetu, kwa sababu mtu anayelima na mtu 
anayepura anapaswa kufanya hivyo akiwa na tumaini la kupata 
fungu. 


11 Ikiwa tumepanda vitu vya kiroho miongoni mwenu, je, ni jambo 
kubwa tukivuna kutoka kwenu vitu vya kimwili? 12 Ikiwa watu 
wengine wana haki ya kuwadai ninyi jambo hilo, je, sisi hatuna haki 
hiyo hata zaidi? Hata hivyo, hatujatumia haki?” hii, bali tunavumilia 
mambo yote, ili kwa vyovyote tusiizuie habari njema kumhusu Kristo. 
13 Je, hamjui kwamba watu wanaofanya kazi takatifu hula vitu vya 


hekalu, na kwamba wale wanaohudumu kwa kawaida kwenye 
madhabahu hupata fungu lao kutoka kwenye madhabahu? 14 Vivyo 
hivyo, pia, Bwana aliamuru kwamba wale wanaotangaza habari 
njema waishi kupitia habari njema. 


15 Lakini kati ya mipango hiyo sijatumia hata mmoja. Kwa kweli, 
sijaandika mambo haya Ili nifanyiwe jambo hilo, kwa maana 
ingekuwa bora kwangu kufa kuliko—hakuna mtu atakayeondoa 
sababu zangu za kujisifu! 16 Sasa ikiwa ninatangaza habari njema, 
hiyo si sababu ya kufanya nijisifu, kwa maana nimewekewa sharti. 
Kwa kweli, ole wangu nisipotangaza habari njema! 17 Nikifanya 
hivyo kwa kupenda, nina thawabu; lakini hata nikifanya hivyo bila 
kupenda, bado nimekabidhiwa usimamizi. 18 Basi, thawabu yangu ni 
nini? Kwamba ninapotangaza habari njema, niitoe habari njema bila 
gharama, ili nisitumie vibaya mamlaka” yangu katika habari njema. 


19 Kwa maana, ingawa niko huru kutoka kwa watu wote, nimejifanya 
kuwa mtumwa kwa wote, ili niwapate watu wengi iwezekanavyo. 

20 Kwa Wayahudi nilikuwa kama Myahudi, ili niwapate Wayahudi; 
kwa wale walio chini ya sheria nilikuwa kama aliye chini ya sheria, 
ingawa mimi mwenyewe siko chini ya sheria, ili niwapate wale walio 
chini ya sheria. 21 Kwa wale wasio na sheria nilikuwa kama asiye na 
sheria, ingawa mimi siko bila sheria kwa Mungu bali niko chini ya 
sheria kwa Kristo, ili niwapate wale wasio na sheria. 22 Kwa walio 
dhaifu nilikuwa dhaifu, ili niwapate walio dhaifu. Nimekuwa mambo 
yote kwa watu wa namna zote, ili kwa vyovyote niwaokoe wengine. 
23 Lakini ninafanya mambo yote kwa ajili ya habari njema, ili niishiriki 
pamoja na wengine. 


24 Je, hamjui kwamba wakimbiaji wote katika mbio hukimbia, lakini 
ni mmoja tu anayepokea tuzo? Kimbieni kwa njia itakayowawezesha 
kushinda tuzo. 25 Sasa kila mtu anayeshiriki katika shindano” 
hujizuia” katika mambo yote. Bila shaka, wao hushindana ili wapate 
taji linaloweza kuharibika, lakini sisi taji lisiloharibika. 26 Kwa hiyo, 
jinsi ninavyokimbia si bila kusudi; jinsi ninavyoelekeza ngumi zangu 
ni ili nisiwe nikipiga hewa; 2? lakini ninaupigapiga” mwili wangu na 
kuuongoza kama mtumwa, ili baada ya kuwahubiria wengine, kwa 
njia fulani mimi mwenyewe nisikataliwe.” 


^ 1 Kor. 9:4 Tnn., “mamlaka.” 

^ 1 Kor. 9:5 Au “kuwa na dada akiwa mke.” 

^ 1 Kor. 9:5 Pia anaitwa Petro. 

^ 1 Kor. 9:12 Tnn., “mamlaka.” 

^ 1 Kor. 9:18 Au “haki.” 

^ 1 Kor. 9:25 Au “kila mwanariadha.” 

^ 1 Kor. 9:25 Au “hujidhibiti.” 

^ 1 Kor. 9:27 Au “ninauadhibu; ninautia nidhamu sana.” 


^ 1 Kor. 9:27 Au “nikose kustahili.” 


1 Wakorintho 10:1-33 


10 Basi akina ndugu, ninataka mjue kwamba mababu zetu wote 
walikuwa chini ya wingu na wote walipita katika bahari 2 na wote 
walibatizwa katika Musa kupitia wingu na bahari, 3 na wote walikula 
chakula kilekile cha kiroho 4 na wote walikunywa maji yaleyale ya 
kiroho. Kwa maana walikuwa wakinywa kutokana na mwamba wa 
kiroho uliowafuata, na mwamba huo ulimaanisha” Kristo. 9 Hata 
hivyo, Mungu hakupendezwa na wengi wao, kwa maana 
waliangamizwa nyikani. 


6 Basi mambo hayo yalikuwa vielelezo kwetu, ili tusitamani mambo 
mabaya, kama wao walivyotamani. 7 Wala tusiwe waabudu sanamu, 
kama baadhi yao walivyofanya; kama ilivyoandikwa: “Watu wakaketi 
ili wale na kunywa. Kisha wakasimama ili wajitumbuize.” 8 Wala 
tusifanye uasherati,” kama baadhi yao walivyofanya uasherati,” na 
23,000 kati yao wakaanguka kwa siku moja. 9 Wala tusimjaribu 
Yehova,” kama baadhi yao walivyomjaribu, wakaangamizwa na 
nyoka. 10 Wala tusiwe wanung'unikaji, kama baadhi yao 
walivyonung'unika, wakaangamizwa na mwangamizaji. 11 Basi 
mambo hayo yaliwapata ili kuwa vielelezo, nayo yaliandikwa ili kuwa 
onyo kwetu sisi ambao tumefikiwa na miisho ya mifumo ya mambo. 


12 Basi yule anayefikiri amesimama na ajihadhari asije akaanguka. 
13 Hakuna majaribu ambayo yamewapata ninyi ila yale yaliyo ya 
kawaida kwa watu. Lakini Mungu ni mwaminifu, naye hatawaacha 
mjaribiwe kupita mnavyoweza kuhimili, bali pamoja na majaribu hayo 
ataifanya pia njia ya kutokea ili mweze kuyavumilia. 


14 Kwa hiyo, wapendwa wangu, ikimbieni ibada ya sanamu. 
15 Ninasema kana kwamba ni kwa watu wenye utambuzi; hukumuni 


wenyewe lile ninalosema. 16 Kikombe cha baraka ambacho 
tunabariki, je, si kushiriki katika damu ya Kristo? Mkate ambao 
tunamega, je, si kushiriki katika mwili wa Kristo? 17 Kwa sababu 
kuna mkate mmoja, sisi, ingawa tuko wengi, ni mwili mmoja, kwa 
maana sote tunakula mkate huo mmoja. 


18 Tazameni Israeli kwa njia ya kimwili: Je, wale wanaokula dhabihu 
si washiriki pamoja na madhabahu? 19 Basi, niseme nini? Je, kile 
kilichotolewa dhabihu kwa sanamu ni kitu, au je, sanamu ni kitu? 

20 Hapana; bali ninasema kwamba vitu ambavyo mataifa huvitoa 
dhabihu, wao huvitoa dhabihu kwa roho waovu, si kwa Mungu; nami 
sitaki muwe washiriki pamoja na roho waovu. 21 Hamwezi kuwa 
mkinywa kikombe cha Yehova?” na kikombe cha roho waovu; 
hamwezi kuwa mkishiriki “meza ya Yehova”” na meza ya roho 


waovu. 22 Au je, ‘tunamchochea Yehova” kuwa na wivu’? Je, sisi 
tuna nguvu zaidi kuliko yeye? 


23 Mambo yote ni halali,” lakini si mambo yote yaliyo na faida. 
Mambo yote ni halali, lakini si mambo yote yanayojenga. 24 Kila 
mmoja na aendelee kutafuta, si faida yake mwenyewe, bali faida ya 
yule mtu mwingine. 


25 Kuleni chochote kinachouzwa katika soko la nyama, bila 
kuchunguza kwa sababu ya dhamiri yenu, 26 kwa maana “dunia na 
vyote vilivyomo ni vya Yehova.”* 27 Mtu asiyeamini akiwaalika nanyi 
mtake kwenda, kuleni chochote kinachowekwa mbele yenu, bila 
kuchunguza kwa sababu ya dhamiri yenu. 28 Lakini yeyote 
akiwaambia, “Hiki ni kitu kilichotolewa katika dhabihu,” msile kwa 
sababu ya yule aliyewaambia na kwa sababu ya dhamiri. 

29 Simaanishi dhamiri yako mwenyewe, bali ya yule mtu mwingine. 


Kwa maana kwa nini uhuru wangu uhukumiwe na dhamiri ya mtu 
mwingine? 30 Ikiwa ninakula nikiwa na shukrani, kwa nini nitukanwe 
juu ya kile ninachotolea shukrani? 


31 Kwa hiyo, iwe mnakula au mnakunywa au mnafanya jambo 
lingine lolote, fanyeni mambo yote kwa utukufu wa Mungu. 

32 Epukeni kuwa vikwazo kwa Wayahudi na vilevile kwa Wagiriki na 
kwa kutaniko la Mungu, 33 kama vile ninavyojaribu kuwapendeza 
watu wote katika mambo yote, bila kutafuta faida yangu mwenyewe, 
bali faida ya walio wengi, ili wapate kuokolewa. 


^ 1 Kor. 10:4 Au “ulikuwa.” 


^ 1 Kor. 10:8 Angalia Kamusi. 


^ 1 Kor. 10:8 Angalia Kamusi. 
^ 1 Kor. 10:9 Angalia Nyongeza A5. 


^ 1 Kor. 10:21 Angalia Nyongeza A5. 


^ 1 Kor. 10:21 Angalia Nyongeza A5. 


^ 1 Kor. 10:22 Angalia Nyongeza A5. 


^ 1 Kor. 10:23 Au “yanakubalika.” 


^ 1 Kor. 10:26 Angalia Nyongeza A5. 


1 Wakorintho 11:1-34 
11 Iweni waigaji wangu, kama vile mimi nilivyo mwigaji wa Kristo. 


2 Ninawapongeza kwa sababu katika mambo yote mnanikumbuka 
na mnayashika mapokeo kama vile nilivyowapa. 3 Lakini ninataka 
mjue kwamba kichwa cha kila mwanamume ni Kristo; nacho kichwa 
cha mwanamke ni mwanamume; nacho kichwa cha Kristo ni Mungu. 
4 Kila mwanamume ambaye husali au kutoa unabii akiwa na kitu juu 
ya kichwa chake hukiaibisha kichwa chake; > lakini kila mwanamke 
anayesali au kutoa unabii bila kufunika kichwa chake anakiaibisha 
kichwa chake, kwa maana ni kana kwamba yeye ni mwanamke 
mwenye kichwa kilichonyolewa. 6 Kwa maana ikiwa mwanamke 
hajifuniki, anapaswa kukatwa nywele zake; lakini ikiwa ni aibu kwa 
mwanamke kukatwa nywele au kunyolewa, anapaswa ajifunike. 


7 Kwa maana mwanamume hapaswi kufunika kichwa chake, kwa 
kuwa yeye ni mfano na utukufu wa Mungu, lakini mwanamke ni 
utukufu wa mwanamume. $ Kwa maana mwanamume hakutoka 
katika mwanamke, bali mwanamke alitoka katika mwanamume. 

9 Isitoshe, mwanamume hakuumbwa kwa ajili ya mwanamke, bali 
mwanamke kwa ajili ya mwanamume. 10 Ndiyo sababu mwanamke 
anapaswa kuwa na ishara ya mamlaka juu ya kichwa chake kwa 
sababu ya malaika. 


11 Tena, kuhusiana na Bwana, mwanamke hajatenganishwa na 
mwanamume wala mwanamume hajatenganishwa na mwanamke. 
12 Kwa maana kama vile mwanamke alivyotoka katika 
mwanamume, vivyo hivyo pia mwanamume amepitia katika 
mwanamke; lakini vitu vyote vimetoka kwa Mungu. 13 Hukumuni 
wenyewe: Je, inafaa mwanamke kusali kwa Mungu bila kufunika 


kichwa chake? 14 Je, maumbile yenyewe hayawafundishi kwamba 
nywele ndefu ni aibu kwa mwanamume, 15 lakini mwanamke akiwa 
na nywele ndefu, ni utukufu kwake? Kwa maana amepewa nywele 
zake ziwe kitu cha kujifunika. 16 Hata hivyo, mtu yeyote akitaka 
kubishania desturi nyingine, sisi hatuna nyingine, wala makutaniko 
ya Mungu. 


17 Lakini ninapoyatoa maagizo haya, siwapongezi ninyi, kwa sababu 
mnakutana pamoja, si kwa ajili ya wema, bali kwa ajili ya ubaya. 

18 Kwanza kabisa, nasikia kwamba mnapokutana katika kutaniko, 
kuna migawanyiko kati yenu; na kwa kadiri fulani ninaamini jambo 
hilo. 19 Kwa maana lazima kutakuwa na madhehebu miongoni 
mwenu, ili wale waliokubaliwa kati yenu waonekane. 


20 Mnapokutana mahali pamoja, kwa kweli si kwa sababu ya kula 
Mlo wa Jioni wa Bwana. 21 Kwa maana mnapokula, kila mtu 
hutangulia kula mlo wake mwenyewe wa jioni, hivi kwamba mmoja 
ana njaa lakini mwingine amelewa. 22 Je, hamna nyumba ambamo 
mnaweza kula na kunywa? Au je, mnalidharau kutaniko la Mungu na 
kuwaaibisha wale wasio na kitu? Niwaambie nini ninyi? Je, 
niwapongeze? Kuhusu hilo siwapongezi. 


23 Kwa maana nilipokea kutoka kwa Bwana kile nilichowapa ninyi 
pia, kwamba Bwana Yesu katika usiku ambao alisalitiwa alichukua 
mkate, 24 na baada ya kutoa shukrani, akaumega na kusema: “Huu 
unamaanisha mwili wangu, ambao ni kwa ajili yenu. Endeleeni 
kufanya hivi kwa kunikumbuka.” 25 Akafanya vivyo hivyo na kile 
kikombe pia, baada ya wao kula mlo wa jioni, akisema: “Kikombe 
hiki kinamaanisha agano jipya kwa msingi wa damu yangu. 
Endeleeni kufanya hivi, kila mara mnapokinywa, kwa kunikumbuka 


mimi.” 26 Kwa maana kila mara mnapokula mkate huu na kunywa 
kikombe hiki, mnaendelea kukitangaza kifo cha Bwana, mpaka 
atakapokuja. 


27 Kwa hiyo, yeyote anayekula mkate au kukinywa kikombe cha 
Bwana isivyofaa atakuwa na hatia kuhusiana na mwili na damu ya 
Bwana. 28 Kwanza, acheni mtu ajichunguze mwenyewe na kuona 
kama anafaa, ndipo ale mkate na anywe kikombe. 29 Kwa maana 
yule anayekula na kunywa bila kuutambua mwili, anakula na kunywa 
hukumu dhidi yake mwenyewe. 30 Ndiyo sababu wengi kati yenu ni 
dhaifu na wagonjwa, na wengi wamelala usingizi katika kifo.” 

31 Lakini kama tungetambua jinsi sisi wenyewe tulivyo, 
hatungehukumiwa. 32 Hata hivyo, tunapohukumiwa, Yehova” 
anatutia nidhamu, ili tusihukumiwe pamoja na ulimwengu. 33 Kwa 
hiyo, ndugu zangu, mnapokutana pamoja ili kula mlo huo, 
mngojeane. 34 Ikiwa yeyote ana njaa, acheni ale nyumbani, ili 
mnapokutana pamoja isiwe kwa ajili ya kuhukumiwa. Lakini kuhusu 
mambo yaliyobaki, nitayarekebisha nitakapofika. 


^ 1 Kor. 11:30 Inaonekana inamaanisha kifo cha kiroho. 


^ 1 Kor. 11:32 Angalia Nyongeza A5. 


1 Wakorintho 12:1-31 


12 Basi kuhusu zawadi za kiroho, akina ndugu, sitaki mkose kujua. 

2 Mnajua kwamba mlipokuwa watu wa mataifa,” mlikuwa 
mkishawishiwa na kuziabudu sanamu zisizo na sauti, mkizifuata 
popote zilipowaongoza. 3 Sasa ningetaka mjue kwamba hakuna mtu 
yeyote ambaye anaposema kwa roho ya Mungu, husema: “Yesu 
amelaaniwa!” na hakuna mtu anayeweza kusema: “Yesu ni Bwana!” 
isipokuwa kwa roho takatifu. 


4 Basi kuna zawadi mbalimbali, lakini kuna roho ileile; 5 na kuna 
huduma mbalimbali, na bado kuna Bwana yuleyule; 6 na kuna 
utendaji” mbalimbali, na bado ni Mungu yuleyule anayefanya 
utendaji huo wote katika kila mtu. 7 Lakini roho hufunuliwa katika kila 
mmoja kwa kusudi lenye faida. 8 Kwa maana mtu mmoja hupewa 
maneno ya” hekima kupitia roho, mwingine maneno ya ujuzi 
kulingana na roho ileile, 9 mwingine imani kwa roho ileile, mwingine 
zawadi za uponyaji kwa roho hiyo moja, 10 naye mwingine hupewa 
utendaji wa matendo yenye nguvu, mwingine kutoa unabii, mwingine 
utambuzi wa maneno yaliyoongozwa na roho, mwingine lugha” 
mbalimbali, na mwingine fasiri ya lugha. 11 Lakini ni roho ileile 
inayofanya utendaji huu wote, ikimgawia kila mmoja kama vile 
inavyopenda. 


12 Kwa maana kama vile mwili ni mmoja lakini una viungo vingi, na 
viungo vyote vya mwili huo, ingawa ni vingi, ni mwili mmoja, ndivyo 
pia alivyo Kristo. 13 Kwa maana kwa roho moja sote tulibatizwa 
katika mwili mmoja, iwe ni Wayahudi au ni Wagiriki, iwe ni watumwa 
au ni walio huru, nasi sote tulinyweshwa roho moja. 


14 Kwa maana kwa kweli, mwili una viungo vingi, Si kiungo kimoja. 
15 Ikiwa mguu ungesema, “Kwa kuwa mimi si mkono, mimi si 
sehemu ya mwili,” hilo halifanyi usiwe sehemu ya mwili. 16 Na ikiwa 
sikio lingesema, “Kwa kuwa mimi si jicho, mimi si sehemu ya mwili,” 
hilo halilifanyi lisiwe sehemu ya mwili. 17 Ikiwa mwili wote ungekuwa 
jicho, kusikia kungekuwa wapi? Ikiwa wote ungekuwa sikio, kunusa 
kungekuwa wapi? 18 Lakini sasa Mungu amepanga kila kiungo cha 
mwili kama alivyopenda. 


19 Ikiwa vyote vingekuwa kiungo kimoja, mwili ungekuwa wapi? 

20 Lakini sasa viungo ni vingi, lakini mwili mmoja. 21 Jicho haliwezi 
kuuambia mkono, “Sikuhitaji wewe,” au tena kichwa hakiwezi 
kuiambia miguu, “Siwahitaji ninyi.” 22 Badala yake viungo vya mwili 
vinavyoonekana kuwa dhaifu zaidi ni muhimu sana, 23 na sehemu 
za mwili ambazo tunafikiri hazistahili kuheshimiwa sana, tunazipa 
heshima zaidi, basi sehemu zetu ambazo hazivutii tunazitendea kwa 
heshima?” zaidi, 24 bali sehemu zetu zinazopendeza hazihitaji kitu 
chochote. Lakini hivyo ndivyo Mungu alivyouunganisha mwili, akiipa 
heshima zaidi sehemu iliyokuwa na upungufu, 25 ili kusiwe na 
mgawanyiko katika mwili, bali viungo vyake vitunzane. 26 Kiungo 
kimoja kikiumia, viungo vingine vyote huumia pamoja nacho; au 
kiungo kimoja kikitukuzwa, viungo vingine vyote hushangilia pamoja 
nacho. 


27 Basi ninyi ni mwili wa Kristo, na kila mmoja wenu ni kiungo cha 
mwili huo. 28 Naye Mungu amewaweka watu mbalimbali katika 
kutaniko: kwanza, mitume; pili, manabii; tatu, walimu; kisha matendo 
yenye nguvu; kisha zawadi za uponyaji; huduma za kusaidia; uwezo 
wa kuelekeza; na lugha mbalimbali. 29 Je, wote ni mitume? Je, wote 
ni manabii? Je, wote ni walimu? Je, wote hufanya matendo yenye 


nguvu? 30 Je, wote wana zawadi za uponyaji? Je, wote husema kwa 
lugha? Je, wote ni wakalimani?” 31 Lakini endeleeni kutafuta kwa 
bidii” zawadi zilizo kubwa zaidi. Na bado nitawaonyesha njia iliyo 
bora zaidi. 


^ 1 Kor. 12:2 Yaani, watu wasio waamini. 
^ 1 Kor. 12:6 Au “kazi.” 

^ 1 Kor. 12:8 Au “ujumbe wa.” 

^ 1 Kor. 12:10 Au “ndimi.” 

^ 1 Kor. 12:23 Au “kiasi.” 

^ 1 Kor. 12:30 Au “watafsiri.” 


^ 1 Kor. 12:31 Au “kujitahidi kupata.” 


1 Wakorintho 13:1-13 


13 Nikisema kwa lugha za wanadamu na za malaika lakini sina 
upendo, nimekuwa chuma kinachovuma au toazi linalolia. 2 Na ikiwa 
nina zawadi ya kutoa unabii nami ninazielewa siri zote takatifu na 
ujuzi wote, na ikiwa nina imani yenye nguvu hata niweze kuhamisha” 
milima, lakini sina upendo, mimi si kitu.” 3 Nami nikitoa mali zangu 
zote ili kuwalisha wengine, na nikiutoa mwili wangu Ili nijisifu, lakini 
sina upendo, sipati faida yoyote. 


4 Upendo ni wenye subira” na fadhili. Upendo hauna wivu. 
Haujigambi, haujivuni, > haujiendeshi bila adabu, hautafuti faida 
zake wenyewe, hauchokozeki. Hauweki hesabu ya ubaya.” 

6 Haushangilii ukosefu wa uadilifu, bali hushangilia pamoja na kweli. 
7 Huhimili mambo yote, huamini mambo yote, hutumaini mambo 
yote, huvumilia mambo yote. 


8 Upendo haushindwi kamwe. Lakini kama kuna zawadi za unabii, 
zitaondolewa; kama kuna lugha,” zitakoma; kama kuna ujuzi, 
utaondolewa. 9 Kwa maana tuna ujuzi usio kamili nasi tunatoa unabii 
usio kamili; 10 lakini kile kilicho kamili kitakapokuja, kile kisicho kamili 
kitaondolewa. 11 Nilipokuwa mtoto, nilikuwa nikisema kama mtoto, 
nikifikiri kama mtoto, nikiwaza kama mtoto; lakini kwa kuwa sasa 
nimekuwa mtu mzima, nimeziacha tabia za mtoto. 12 Kwa maana 
sasa tunaona kwa njia isiyo ya waziwazi” kupitia kioo cha chuma, 
lakini wakati huo itakuwa uso kwa uso. Kwa sasa sijui kikamili, lakini 
wakati huo nitajua kwa usahihi,” kama vile ninavyojulikana kwa 
usahihi. 13 Hata hivyo, sasa yanabaki mambo haya matatu: imani, 
tumaini, upendo; lakini lililo kubwa zaidi kati ya hayo ni upendo. 


^ 1 Kor. 13:2 Au “kusogeza.” 

^ 1 Kor. 13:2 Au “sifai kitu.” 

^ 1 Kor. 13:4 Au “ustahimilivu.” 

^ 1 Kor. 13:5 Au “makosa.” 

^ 1 Kor. 13:8 Yaani, kuzungumza lugha nyingine kimuujiza. 
^ 1 Kor. 13:12 Au “iliyo hafifu.” 


^ 1 Kor. 13:12 Au “kikamili.” 


1 Wakorintho 14:1-40 


14 Fuatieni upendo, na bado endeleeni kutafuta kwa bidii” zawadi za 
kiroho, lakini ni afadhali zaidi kwamba mtoe unabii. 2 Kwa maana 
yule anayesema kwa lugha, hasemi na wanadamu, bali na Mungu, 
kwa maana hakuna anayesikiliza, bali yeye husema kwa roho siri 
zilizo takatifu. 3 Hata hivyo, yule anayetoa unabii huwajenga na 
kuwatia moyo na kuwafariji watu kwa maneno yake. 4 Yule 
anayesema kwa lugha hujijenga mwenyewe, lakini yule anayetoa 
unabii hulijenga kutaniko. > Basi ningependa ninyi nyote mseme kwa 
lugha, lakini ninapendelea zaidi mtoe unabii. Kwa kweli, yule 
anayetoa unabii ni mkubwa kuliko yule anayezungumza kwa lugha, 
isipokuwa afasiri” kwa ajili ya kutaniko ili lijengwe. $ Lakini wakati 
huu, akina ndugu, kama ningekuja kwenu nikisema kwa lugha, 
ningewapa faida gani kama singezungumza nanyi kwa ufunuo au 
kwa ujuzi au kwa unabii au kwa fundisho? 


7 Ndivyo ilivyo pia kwa vitu visivyo na uhai ambavyo hutoa sauti, iwe 
ni filimbi au kinubi. Kusipokuwa na tofauti kati ya sauti, kinachopigwa 
kwenye filimbi au kwenye kinubi kitajulikanaje? 8 Kwa maana 
tarumbeta ikipiga mwito usiojulikana, ni nani atakayejitayarisha kwa 
ajili ya vita? 9 Vivyo hivyo, msiposema maneno yanayoeleweka kwa 
urahisi kupitia lugha hiyo, watu watajuaje kinachosemwa? Kwa 
kweli, mtakuwa mkizungumza hewani. 10 Huenda kuna aina nyingi 
za maneno ulimwenguni, hata hivyo hakuna aina isiyo na maana. 

11 Ikiwa sielewi maana ya maneno, nitakuwa mgeni kwa 

yule anayezungumza, naye anayezungumza atakuwa mgeni 
kwangu. 12 Nanyi pia, kwa kuwa mnatamani sana zawadi za roho, 
jitahidini kujawa na zawadi ambazo zitalijenga kutaniko. 


13 Kwa hiyo, yule anayezungumza kwa lugha na asali ili afasiri.” 
14 Kwa maana ikiwa ninasali kwa lugha, ni zawadi yangu ya roho 
inayosali, lakini akili yangu haizai matunda. 15 Basi, nini kifanywe? 
Nitasali kwa zawadi ya roho, lakini nitasali pia kwa akili yangu. 
Nitaimba sifa kwa zawadi ya roho, lakini pia nitaimba sifa kwa akili 
yangu. 16 Kama sivyo, ukitoa sifa kwa zawadi ya roho, mtu wa 
kawaida miongoni mwenu atasemaje “Amina” unapotoa shukrani, 
kwa kuwa hajui unachosema? 17 Kweli, unatoa shukrani kwa njia 
nzuri, lakini yule mtu mwingine hajengwi. 18 Ninamshukuru Mungu 
kwamba ninasema kwa lugha nyingi kuliko ninyi nyote. 19 Hata 
hivyo, katika kutaniko afadhali niseme maneno matano kwa akili 
yangu,” ili pia niwafundishe” wengine, kuliko maneno elfu kumi kwa 
lugha. 


20 Akina ndugu, msiwe watoto wadogo katika uelewaji wenu, lakini 
iweni watoto wadogo kuhusiana na ubaya; nanyi muwe watu wazima 

katika uelewaji wenu. 21 Katika Sheria imeandikwa: 
na watu hawa kwa lugha za watu wa kigeni na kwa midomo ya 
wageni, na hata wakati huo watakataa kunisikiliza, asema Yehova.”” 
22 Kwa hiyo, lugha si ishara kwa ajili ya waamini bali kwa wasio 
waamini, lakini unabii si kwa ajili ya wasio waamini bali ni kwa ajili ya 
waamini. 23 Basi kutaniko lote likikusanyika mahali pamoja na wote 
waseme kwa lugha, nao watu wa kawaida au wasio waamini 
waingie, je, hawatasema kwamba ninyi mmerukwa na akili? 24 Lakini 
ikiwa nyote mnatoa unabii na mtu asiye mwamini au mtu wa kawaida 
aingie, atakaripiwa na kuchunguzwa na wote. 25 Siri za moyo wake 
zitakuwa wazi, hivi kwamba ataanguka kifudifudi na kumwabudu 
Mungu, akitangaza: “Kwa kweli Mungu yupo kati yenu.” 


26 Basi, tuseme nini akina ndugu? Mnapokusanyika pamoja, mmoja 
ana zaburi, mwingine ana fundisho, mwingine ana ufunuo, mwingine 
ana lugha, na mwingine ana fasiri. Mambo yote na yatendeke kwa 
ajili ya kujenga. 27 Mtu akisema kwa lugha, na wawe wawili au 
wasizidi watatu, na wafanye hivyo kwa zamu, na lazima mtu fulani 
afasiri.” 28 Lakini ikiwa hakuna mkalimani,” anapaswa kukaa kimya 
kutanikoni na kuzungumza moyoni mwake na kwa Mungu. 

29 Manabii wawili au watatu na wazungumze, na wale wengine 
watambue maana. 30 Lakini ikiwa mwingine anapokea ufunuo akiwa 
ameketi hapo, msemaji wa kwanza anapaswa kukaa kimya. 31 Kwa 
maana nyote mnaweza kutoa unabii kila mtu kwa wakati wake, ili 
wote wajifunze na wote watiwe moyo. 32 Na zawadi za roho ya 
manabii zinapaswa kuelekezwa na manabii. 33 Kwa maana Mungu 
si Mungu wa machafuko bali ni wa amani. 


Kama ilivyo katika makutaniko yote ya watakatifu, 34 wanawake na 
wakae kimya katika makutaniko, kwa maana hawaruhusiwi 
kuzungumza. Badala yake, na wajitiishe, kama vile Sheria 
inavyosema pia. 35 Ikiwa wanataka kujifunza jambo fulani, acheni 
wawaulize waume zao nyumbani, kwa maana ni aibu kwa 
mwanamke kuzungumza kutanikoni. 


36 Je, neno la Mungu lilitoka kwenu, au liliwafikia ninyi peke yenu? 


37 Ikiwa yeyote anafikiri yeye ni nabii au amepewa zawadi ya roho, 
anapaswa kutambua kwamba mambo ninayowaandikia ni amri ya 
Bwana. 38 Lakini yeyote akiyapuuza, yeye pia atapuuzwa.” 39 Basi 
ndugu zangu, endeleeni kujitahidi kutoa unabii, na bado msikataze 
kusema kwa lugha. 40 Lakini mambo yote na yatendeke kwa adabu 
na kwa mpango.” 


^ 1 Kor. 14:1 Au “kujitahidi kupata.” 

^ 1 Kor. 14:5 Au “atafsiri.” 

^ 1 Kor. 14:13 Au “atafsiri.” 

^ 1 Kor. 14:19 Au “uelewaji.” 

^ 1 Kor. 14:19 Au “niwafundishe kwa mdomo.” 
^ 1 Kor. 14:21 Angalia Nyongeza A5. 

^ 1 Kor. 14:27 Au “atafsiri.” 

^ 1 Kor. 14:28 Au “mtafsiri.” 


^ 1 Kor. 14:38 Au labda, “Ikiwa yeyote hajui, ataendelea kutojua.’ 


^ 1 Kor. 14:40 Au “kwa utaratibu.” 


1 Wakorintho 15:1-58 


15 Basi akina ndugu, ninawakumbusha kuhusu habari njema 
niliyowatangazia, nanyi mkaipokea pia, na mmechukua msimamo 
kwa ajili yake. 2 Kupitia hiyo ninyi pia mnaokolewa ikiwa mtaishika 
sana habari njema niliyowatangazia, isipokuwa iwe mlikuwa waamini 
bila kusudi. 


3 Kwa maana kati ya mambo ya kwanza niliyowapa ni yale 
niliyopokea pia, kwamba Kristo alikufa kwa ajili ya dhambi zetu 
kulingana na Maandiko; 4 na kwamba alizikwa, ndiyo, kwamba 
alifufuliwa siku ya tatu kulingana na Maandiko; 5 na kwamba 
alimtokea Kefa,” kisha wale 12. 6 Baadaye aliwatokea ndugu zaidi 
ya 500 kwa wakati mmoja, na wengi kati yao bado tuko nao, ingawa 
wengine wamelala usingizi katika kifo. 7 Baadaye alimtokea Yakobo, 
kisha mitume wote. 8 Lakini mwisho kabisa alinitokea mimi pia kana 
kwamba kwa yule aliyezaliwa kabla ya wakati wake. 


9 Kwa maana mimi ni mdogo zaidi kati ya mitume, nami sistahili 
kuitwa mtume, kwa sababu nililitesa kutaniko la Mungu. 10 Lakini 
kwa fadhili zisizostahiliwa za Mungu mimi niko kama nilivyo. Na 
fadhili zake zisizostahiliwa kwangu hazikuwa za bure, bali nilifanya 
kazi zaidi yao wote; lakini si mimi bali ni fadhili zisizostahiliwa za 
Mungu zilizo pamoja nami. 11 Iwe ni mimi au ni wao, hivi ndivyo 
tunavyohubiri, na hivyo ndivyo mlivyoamini. 


12 Basi ikiwa inahubiriwa kwamba Kristo amefufuliwa kutoka kwa 
wafu, kwa nini wengine kati yenu wanasema hakuna ufufuo wa 
wafu? 13 Kwa kweli, ikiwa hakuna ufufuo wa wafu, basi Kristo 
hakufufuliwa. 14 Lakini ikiwa Kristo hakufufuliwa, hakika kuhubiri 
kwetu ni bure, na imani yenu pia ni bure. 15 Isitoshe, tunaonekana 


pia kuwa mashahidi wa uwongo wa Mungu, kwa sababu tumetoa 
ushahidi dhidi ya Mungu kwa kusema kwamba alimfufua Kristo, 
ambaye hakumfufua ikiwa kwa kweli wafu hawatafufuliwa. 16 Kwa 
maana ikiwa wafu hawatafufuliwa, basi Kristo hakufufuliwa. 

17 Isitoshe, ikiwa Kristo hakufufuliwa, imani yenu ni bure; nanyi 
mnabaki katika dhambi zenu. 18 Basi pia, wale ambao wamelala 
usingizi katika kifo wakiwa katika muungano na Kristo 
wameangamia. 19 Ikiwa ni katika maisha haya tu tumemtumaini 
Kristo, sisi ndio wa kusikitikiwa kuliko mtu yeyote. 


20 Lakini sasa Kristo amefufuliwa kutoka kwa wafu, akiwa matunda 
ya kwanza ya wale ambao wamelala usingizi katika kifo. 21 Kwa 
kuwa kifo kilikuja kupitia mwanadamu, ufufuo wa wafu pia unakuja 
kupitia mwanadamu. 22 Kwa maana kama vile katika Adamu wote 
wanakufa, vivyo hivyo pia katika Kristo wote watafanywa kuwa hai. 
23 Lakini kila mmoja kwa mpangilio wake unaofaa: Kristo aliye 
matunda ya kwanza, baadaye wale walio wa Kristo wakati wa 
kuwapo kwake. 24 Kisha, mwisho, atakapoukabidhi Ufalme kwa 
Mungu wake aliye Baba yake, atakapokuwa ameangamiza serikali 
yote na mamlaka yote na nguvu zote. 25 Kwa maana lazima atawale 
akiwa mfalme mpaka Mungu atakapoweka maadui wote chini ya 
miguu yake. 26 Na adui wa mwisho atakayeangamizwa ni kifo. 

27 Kwa maana Mungu “alivitiisha vitu vyote chini ya miguu yake.” 
Lakini anaposema ‘vitu vyote vimetiishwa,' ni wazi kwamba hilo 
halimhusu Yule aliyevitiisha vitu vyote chini yake. 28 Lakini vitu vyote 
vitakapotiishwa kwake, ndipo Mwana mwenyewe atakapojitiisha pia 
kwa Yule aliyevitiisha vitu vyote kwake, ili Mungu awe vitu vyote kwa 
kila mtu. 


29 Kama sivyo, watafanya nini wale wanaobatizwa kwa kusudi la 
kuwa wafu? Ikiwa wafu hawatafufuliwa kamwe, kwa nini basi 
wanabatizwa kwa kusudi la kuwa hivyo? 30 Kwa nini sisi pia tumo 
hatarini kila saa?” 31 Ninakabili kifo kila siku. Hili ni hakika kama 
ilivyo furaha yangu kwenu, akina ndugu, niliyo nayo katika Kristo 
Yesu Bwana wetu. 32 Ikiwa kama watu wengine,” nimepigana na 
wanyama wa mwituni huko Efeso, hilo lina faida gani kwangu? Ikiwa 
wafu hawatafufuliwa, “acheni tule na tunywe, kwa maana kesho 
tutakufa.” 33 Msipotoshwe. Kushirikiana na watu wabaya huharibu 
tabia nzuri.” 34 Amkeni kwa njia ya uadilifu na msiwe na mazoea ya 
kufanya dhambi, kwa maana wengine hawamjui Mungu. Ninasema 
ili kuwafanya mwone aibu. 


35 Hata hivyo, mtu fulani atauliza: “Wafu watafufuliwaje? Ndiyo, 
watakuja wakiwa na mwili wa aina gani?” 36 Wewe mtu usiye na 
akili! Kile unachopanda hakiwi hai isipokuwa kwanza kife. 37 Na 
kuhusu kile unachopanda, unapanda, si mwili utakaochipuka, bali ni 
mbegu tu, iwe ya ngano au mbegu ya aina nyingine; 38 lakini Mungu 
huipa mwili kama anavyopenda na huipa kila mbegu mwili wake. 

39 Nyama zote si za aina moja, bali kuna ya wanadamu, kuna 
nyama ya mifugo, kuna nyama ya ndege, na nyingine ya samaki. 

40 Na kuna miili ya mbinguni na miili ya duniani; lakini utukufu wa 
miili ya mbinguni ni wa namna moja, na ule wa miili ya duniani ni wa 
namna nyingine. 4! Utukufu wa jua ni wa namna moja, na utukufu 
wa mwezi ni mwingine, na utukufu wa nyota ni mwingine; kwa kweli, 
nyota moja hutofautiana na nyota nyingine kwa utukufu. 


42 Ndivyo ilivyo kuhusu ufufuo wa wafu. Hupandwa katika uharibifu; 
hufufuliwa katika kutoweza kuharibika. 43 Hupandwa katika aibu; 
hufufuliwa katika utukufu. Hupandwa katika udhaifu; hufufuliwa 


katika nguvu. 4 Hupandwa ukiwa mwili wa nyama; hufufuliwa ukiwa 
mwili wa roho. Ikiwa kuna mwili wa nyama, basi kuna mwili wa roho 
pia. 45 Basi imeandikwa hivi: “Mwanadamu wa kwanza Adamu 
akawa mtu aliye hai.”” Adamu wa mwisho akawa roho inayowapa 
watu uhai. 46 Hata hivyo, ule wa roho si wa kwanza. Ule wa nyama 
ndio wa kwanza, na baadaye ule wa roho. 47 Mtu wa kwanza ni wa 
kutoka duniani na ameumbwa kwa mavumbi; mtu wa pili ni wa 
kutoka mbinguni. 48 Kama yule aliyeumbwa kwa mavumbi, ndivyo 
walivyo pia wale walioumbwa kwa mavumbi; na kama alivyo yule wa 
mbinguni, ndivyo walivyo pia wale wa mbinguni. 49 Na kama vile 
ambavyo tumeuchukua mfano wa yule aliyeumbwa kwa mavumbi, 
vivyo hivyo pia tutauchukua mfano wa yule wa mbinguni. 


50 Lakini ninawaambia hivi, akina ndugu, kwamba nyama na damu 
haviwezi kuurithi Ufalme wa Mungu, wala uharibifu haurithi kutoweza 
kuharibika. 51 Tazama! Ninawaambia siri takatifu: Hatutalala usingizi 
katika kifo sisi sote, bali sote tutabadilishwa, 22 kwa muda mfupi, 
kufumba na kufumbua?” jicho, wakati wa tarumbeta ya mwisho. Kwa 
maana tarumbeta italia, na wafu watafufuliwa wakiwa wasioweza 
kuharibika, nasi tutabadilishwa. 5 Kwa maana huu ulio wa 
kuharibika lazima uvae kutoweza kuharibika, na huu unaoweza kufa 
lazima uvae kutoweza kufa. 54 Lakini huu unaoweza kuharibika 
utakapovaa kutoweza kuharibika na huu unaoweza kufa utakapovaa 
kutoweza kufa, ndipo neno hili lililoandikwa litakapotimia: “Kifo 
kimemezwa milele.” 55 “Kifo, uko wapi ushindi wako? Kifo, uko wapi 
mchomo wako?” 56 Mchomo unaotokeza kifo ni dhambi, nazo nguvu 
za dhambi ni Sheria.” 5 Lakini tunamshukuru Mungu, kwa maana 
yeye hutupatia ushindi kupitia Bwana wetu Yesu Kristo! 


58 Kwa hiyo, ndugu zangu wapendwa, iweni imara, thabiti, sikuzote 
mkiwa na mengi ya kufanya katika kazi ya Bwana, mkijua kwamba 
kazi yenu si ya bure kuhusiana na Bwana. 


^ 1 Kor. 15:5 Pia anaitwa Petro. 

^ 1 Kor. 15:30 Au “wakati wote.” 

^ 1 Kor. 15:32 Au labda, “kwa maoni ya kibinadamu.” 
^ 1 Kor. 15:33 Au “hupotosha maadili.” 

^ 1 Kor. 15:45 Au “nafsi iliyo hai.” 

^ 1 Kor. 15:52 Au “kupepesa.” 


^ 1 Kor. 15:56 Au “nayo Sheria huipa dhambi nguvu zake.” 


1 Wakorintho 16: 1-24 


16 Basi kuhusu mchango kwa ajili ya watakatifu, fuateni mwongozo 
niliotoa kwa makutaniko ya Galatia. 2 Siku ya kwanza ya kila juma, 
kila mmoja wenu anapaswa kuweka kando kitu fulani kulingana na 
uwezo wake, ili michango isikusanywe nitakapofika. 3 Lakini 
nitakapofika huko, nitawatuma watu mtakaopendekeza katika barua 
zenu, wapeleke zawadi yenu ya fadhili Yerusalemu. 4 Hata hivyo, 
ikiwa itafaa mimi niende huko pia, wataenda pamoja nami. 


5 Lakini nitakuja kwenu baada ya kupitia Makedonia, kwa maana 
nitapitia huko Makedonia; 6 na labda nitakaa kwa muda au hata 
nitakaa nanyi kipindi chote cha majira ya baridi, ili mnisindikize 
umbali fulani kule nitakapoenda. 7 Kwa maana sitaki kuwaona ninyi 
sasa ninapopita, kwa kuwa natumaini kukaa pamoja nanyi muda 
fulani, Yehova” akiruhusu. 8 Lakini nitakaa Efeso mpaka Sherehe ya 
Pentekoste, 9 kwa sababu nimefunguliwa mlango mkubwa 
unaoongoza kwenye utendaji, lakini kuna wapinzani wengi. 


10 Sasa Timotheo akifika, hakikisheni kwamba haogopi chochote 
akiwa kati yenu, kwa maana anafanya kazi ya Yehova,” kama mimi. 
11 Kwa hiyo, mtu yeyote asimdharau. Msindikizeni kwa amani ili aje 
kwangu, kwa maana ninamsubiri nikiwa pamoja na akina ndugu. 


12 Basi kumhusu Apolo ndugu yetu, nilimhimiza sana aje kwenu 
pamoja na akina ndugu. Hakukusudia kuja sasa, lakini atakuja 
atakapopata nafasi. 


13 Kaeni macho, simameni imara katika imani, endeleeni kuwa kama 
wanaume,” iweni na nguvu. 14 Mambo yote mnayofanya yafanyeni 
kwa upendo. 


15 Sasa ninawahimiza, akina ndugu: Mnajua kwamba nyumba ya 
Stefana ndiyo matunda ya kwanza ya Akaya na kwamba walijitoa 
kuwahudumia watakatifu. 16 Endeleeni kujitiisha kwa watu wa aina 
hiyo na kwa wale wote wanaoshirikiana na kufanya kazi kwa bidii. 

17 Lakini ninashangilia kuwapo kwa Stefana na Fortunato na Akaiko, 
kwa sababu wamejazia kutokuwapo kwenu hapa. 18 Kwa maana 
wameiburudisha roho yangu na yenu. Kwa hiyo, watambueni watu 
wa namna hiyo. 


19 Makutaniko ya Asia yanawatumia salamu zao. Akila na Priska 
pamoja na kutaniko lililo katika nyumba yao wanawasalimu kwa 
moyo mkunjufu katika Bwana. 20 Ndugu wote wanawasalimu. 
Salimianeni kwa busu takatifu. 


21 Hii ni salamu yangu, Paulo, kwa mkono wangu mwenyewe. 


22 |kiwa yeyote hampendi Bwana, mtu huyo na alaaniwe. Njoo, Ee 
Bwana wetu! 23 Na muwe na fadhili zisizostahiliwa za Bwana Yesu. 
24 Upendo wangu na uwe pamoja nanyi nyote katika muungano na 
Kristo Yesu. 


^ 1 Kor. 16:7 Angalia Nyongeza A5. 


^ 1 Kor. 16:10 Angalia Nyongeza A5. 


^ 1 Kor. 16:13 Au “kuwa jasiri.” 


2 WAKORINTHO 


YALIYOMO 


1 


Salamu (1, 2) 
Faraja kutoka kwa Mungu katika dhiki zote (3-11) 


Mabadiliko katika mipango ya safari za Paulo (12-24) 


Paulo akusudia kuleta shangwe (1-4) 
Mtenda dhambi asamehewa na kurudishwa (5-11) 
Paulo huko Troa na Makedonia (12, 13) 


Huduma, maandamano ya ushindi (14-17) 


Si wachuuzi wa neno la Mungu (17) 


Barua za mapendekezo (1-3) 
Wahudumu wa agano jipya (4-6) 
Utukufu ulio bora wa agano jipya (7-18) 


4 


Nuru ya habari njema (1-6) 


Akili za wasioamini zimepofushwa (4) 


Hazina katika vyombo vya udongo (7-18) 


Kuvaa makao ya kimbingu (1-10) 


Huduma ya upatanisho (11-21) 
Kiumbe kipya (17) 


Mabalozi wa Kristo (20) 


Fadhili za Mungu hazipaswi kutumiwa vibaya (1, 2) 
Huduma ya Paulo yafafanuliwa (3-13) 


Msifungwe nira isivyo sawa (14-18) 


Tujisafishe unajisi (1) 
Shangwe ya Paulo kuhusu Wakorintho (2-4) 
Tito aleta habari nzuri (5-7) 


Huzuni ya kimungu na toba (8-16) 


Mchango kwa ajili ya Wakristo wa Yudea (1-15) 


Tito kutumwa Korintho (16-24) 


9 
Wachochewa kutoa (1-15) 


Mungu humpenda mtoaji mchangamfu (7) 


10 
Paulo aitetea huduma yake (1-18) 


Silaha zetu si za kimwili (4, 5) 
11 
Paulo na mitume walio bora sana (1-15) 
Hali ngumu alizokabili Paulo akiwa mtume (16-33) 
12 
Maono ya Paulo (1-7a) 
“Mwiba katika mwili” wa Paulo (7b-10) 
Hajapungukiwa kuliko mitume walio bora sana (11-13) 
Paulo awahangaikia Wakorintho (14-21) 
13 


Maonyo ya mwisho na himizo (1-14) 


“Endeleeni kujijaribu kama mko katika imani” (5) 


Mrekebishwe upya; mfikiri kwa upatano (11) 


2 Wakorintho 


o IA 
— ja 


RNN 
a Ko 


2 Wakorintho 1:1-24 


BARUA YA PILI KWA 
WAKORINTHO 


1 Paulo, mtume wa Kristo Yesu kupitia mapenzi ya Mungu, na 
Timotheo ndugu yetu, kwa kutaniko la Mungu lililo huko Korintho, 
pamoja na watakatifu wote walio katika Akaya yote: 


2 Na muwe na fadhili zisizostahiliwa na amani kutoka kwa Mungu 
Baba yetu na Bwana Yesu Kristo. 


3 Asifiwe Mungu na Baba ya Bwana wetu Yesu Kristo, Baba wa 
rehema nyororo na Mungu wa faraja yote, 4 ambaye hutufariji” 
katika majaribu” yetu yote, ili tuweze kuwafariji wengine walio katika 
majaribu” ya namna yoyote, kwa faraja ambayo tunapokea kutoka 
kwa Mungu. > Kwa maana kama vile mateso kwa ajili ya Kristo 
yalivyo mengi ndani yetu, ndivyo pia faraja tunayopokea kupitia 
Kristo ilivyo nyingi. $ Basi tukikabili majaribu,” ni kwa ajili ya faraja na 
wokovu wenu; na tukifarijiwa, ni kwa ajili ya faraja yenu inayotenda ili 
kuwasaidia mvumilie mateso yaleyale ambayo sisi pia tunateseka. 

7 Na tumaini letu kwa ajili yenu haliyumbi-yumbi, kwa kuwa tunajua 
kwamba kama vile mnavyoshiriki katika mateso, ndivyo pia 
mtakavyoshiriki katika faraja. 


8 Kwa maana hatutaki mkose kujua, akina ndugu, kuhusu dhiki 
tuliyopata katika mkoa wa Asia. Tulikuwa na mkazo mkubwa sana 
unaozidi nguvu zetu wenyewe, hivi kwamba hatukuwa na uhakika 
hata kuhusu uhai wetu. 9 Kwa kweli, tulihisi kwamba tumepokea 
hukumu ya kifo. Ilikuwa hivyo ili tusijitegemee sisi wenyewe, bali 


tumtegemee Mungu ambaye huwafufua wafu. 10 Alituokoa kutoka 
katika hatari kubwa ya kifo na atatuokoa, nasi tumeweka tumaini letu 
kwake kwamba ataendelea kutuokoa. 11 Ninyi pia mnaweza 
kutusaidia kwa kutoa dua kwa ajili yetu, ili wengi watoe shukrani kwa 
ajili yetu kwa kibali tunachopokea kwa sababu ya majibu ya sala za 
wengi.” 


12 Kwa maana hili ndilo jambo tunalojisifia, dhamiri yetu inatoa 
ushahidi kwamba tumejiendesha katika ulimwengu, na hasa 
kuwaelekea ninyi, kwa utakatifu na unyoofu unaotoka kwa Mungu, si 
kwa hekima ya kimwili, bali kwa fadhili zisizostahiliwa za Mungu. 

13 Kwa maana kwa kweli hatuwaandikii jambo lolote isipokuwa yale 
mnayoweza kusoma?” na kuyaelewa, nami natumaini mtaendelea 
kuyaelewa mambo haya kikamili,” 14 kama vile ambavyo pia 
mmeelewa kwa kadiri fulani, kwamba sisi ni sababu yenu ya kujisifu, 
kama vile mtakavyokuwa kwetu pia katika siku ya Bwana wetu Yesu. 


15 Basi nikiwa na uhakika huu, nilikusudia kuja kwenu kwanza, ili 
muwe na pindi ya pili ya kuwa na shangwe; 16 kwa maana 
nilikusudia kuwatembelea nikiwa safarini kwenda Makedonia, nirudi 
kwenu baada ya kutoka Makedonia, kisha mnisindikize kwenda 
Yudea. 17 Basi, nilipokusudia hivyo, je, nilipuuza jambo hilo? Au je, 
mimi ninakusudia mambo kwa njia ya kimwili hivi kwamba ninasema 
“Ndiyo, ndiyo” na kisha “Siyo, siyo”? 18 Lakini Mungu anaweza 
kutegemewa ili kwamba yale tunayowaambia yasiwe “ndiyo” na 
wakati uleule “siyo.” 19 Kwa maana Mwana wa Mungu, Yesu Kristo, 
aliyehubiriwa miongoni mwenu kupitia sisi, yaani, kupitia mimi na 
Silvano” na Timotheo, hakuwa “ndiyo” na wakati uleule “siyo,” bali 
kuhusiana naye “ndiyo” imekuwa “ndiyo.” 20 Kwa maana hata ahadi 
za Mungu ziwe nyingi kadiri gani, zimekuwa “ndiyo” kupitia yeye. 


Kwa hiyo, kupitia yeye pia “Amina” husemwa kwa Mungu, nayo 
humletea utukufu kupitia sisi. 21 Lakini yule anayetoa uhakikisho 
kwamba ninyi na sisi ni wa Kristo na yule ambaye ametutia mafuta ni 
Mungu. 22 Yeye pia ametia muhuri wake juu yetu naye ametupatia 
rehani ya kile kitakachokuja,” yaani, roho, katika mioyo yetu. 


23 Sasa ninamwita Mungu awe shahidi dhidi yangu,” kwamba sijaja 
Korintho kwa sababu ya kuwahurumia ninyi. 24 Si kwamba sisi ni 
mabwana wa imani yenu, bali sisi ni wafanyakazi wenzenu kwa ajili 
ya shangwe yenu, kwa maana mnasimama kwa imani yenu. 


^ 2 Kor. 1:4 Au “hututia moyo.” 

^ 2 Kor. 1:4 Au “dhiki.” 

^ 2 Kor. 1:4 Au “dhiki.” 

^ 2 Kor. 1:6 Au “dhiki.” 

^ 2 Kor. 1:11 Au “kwa sababu ya nyuso nyingi zinazosali.” 

^ 2 Kor. 1:13 Au labda, “yale ambayo tayari mnayajua vizuri.” 
^ 2 Kor. 1:13 Tnn., “mpaka mwisho.” 

^ 2 Kor. 1:15 Au labda, “ili mnufaike mara mbili.” 

^ 2 Kor. 1:19 Pia anaitwa Sila. 


^ 2 Kor. 1:22 Au “malipo ya awali; uthibitisho (dhamana) wa kile 
kitakachokuja.” 


^ 2 Kor. 1:23 Au “dhidi ya nafsi yangu.” 


2 Wakorintho 2:1-17 


2 Kwa maana nimeamua kwamba sitakuja kwenu tena kwa huzuni. 
2 Kwa maana nikiwahuzunisha ninyi, ni nani atakayekuwapo ili 
kunichangamsha isipokuwa yule ambaye nilimhuzunisha? 

3 Niliandika mambo hayo, ili, nitakapokuja, nisihuzunishwe na wale 
ambao ninapaswa kushangilia juu yao, kwa sababu nina uhakika 
kwamba kile kinachonipa shangwe kinawapa ninyi nyote shangwe 
hiyohiyo. 4 Kwa maana kutokana na dhiki nyingi na maumivu ya 
moyo niliwaandikia kwa machozi mengi, si ili niwahuzunishe, bali 
niwajulishe kina cha upendo wangu kwenu. 


> Basi ikiwa yeyote amesababisha huzuni, hajanihuzunisha mimi, 
bali amewahuzunisha ninyi nyote kwa kadiri fulani—nisiwe mkali 
mno kwa yale ninayosema. 6 Karipio hili linalotolewa na wengi 
linamtosha mtu huyo; 7 badala yake, sasa mnapaswa kumsamehe 
kwa fadhili na kumfariji, ili asilemewe?” na huzuni inayopita kiasi. 

8 Kwa hiyo ninawahimiza ninyi kumthibitishia upendo wenu. 9 Ndiyo 
sababu niliwaandikia pia: ili kujua kama mngeonyesha uthibitisho wa 
utii wenu katika mambo yote. 10 Mkimsamehe mtu yeyote jambo 
lolote, mimi pia ninamsamehe. Kwa kweli, lolote ambalo 
nimesamehe (ikiwa nimesamehe jambo lolote) ni kwa ajili yenu 
machoni pa Kristo, 11 ili Shetani asitushinde akili,” kwa maana 
hatukosi kuzijua mbinu?” zake. 


12 Basi nilipofika Troa kutangaza habari njema kuhusu Kristo nami 
nikafunguliwa mlango katika Bwana, 13 roho yangu haikupata 
kitulizo kwa sababu sikumkuta Tito ndugu yangu. Basi, nikawaaga 
kisha nikaondoka kwenda Makedonia. 


14 Lakini shukrani kwa Mungu, ambaye sikuzote hutuongoza katika 
maandamano ya ushindi kwa kushirikiana na Kristo, na kupitia sisi 
huieneza” harufu nzuri ya ujuzi kumhusu kila mahali! 15 Kwa maana 
kwa Mungu sisi ni harufu tamu ya Kristo kati ya wale wanaookolewa 
na kati ya wale wanaoangamia; 16 kwa hawa wa mwisho ni harufu 
ya kifo inayoleta kifo, kwa wale wa kwanza ni harufu ya uzima 
inayoleta uzima. Na ni nani anayestahili kabisa mambo haya? 17 Ni 
sisi, kwa maana sisi si wachuuzi wa” neno la Mungu kama watu 
wengi walivyo, bali tunasema kwa unyoofu wote, tukiwa tumetumwa 
na Mungu, ndiyo, machoni pa Mungu na kwa kushirikiana na Kristo. 


^ 2 Kor. 2:7 Au “asimezwe.” 

^ 2 Kor. 2:11 Au “asitudanganye.” 
^ 2 Kor. 2:11 Au “nia; njama.” 

^ 2 Kor. 2:14 Au “huitambulisha.” 


^ 2 Kor. 2:17 Au “hatufanyi biashara; hatupati faida kutokana na.” 


2 Wakorintho 3:1-18 


3 Je, tunaanza tena kujipendekeza wenyewe? Au kama watu fulani, 
je, tunahitaji barua za pendekezo kuja au kutoka kwenu? 2 Ninyi 
wenyewe ndio barua yetu, iliyoandikwa juu ya mioyo yetu na 
kujulikana na kusomwa na wanadamu wote. 3 Kwa maana ni wazi 
kwamba ninyi ni barua ya Kristo ambayo tuliandika tukiwa 
wahudumu, iliyoandikwa si kwa wino bali kwa roho ya Mungu aliye 
hai, si juu ya mabamba ya mawe, bali juu ya mabamba ya nyama, 
juu ya mioyo. 


4 Tuna uhakika wa namna hii kwa Mungu kupitia Kristo. 5 Si 
kwamba sisi wenyewe tunastahili vya kutosha kufikiri kuwa jambo 
lolote linatoka kwetu, bali kustahili kwetu vya kutosha hutoka kwa 
Mungu, 6 ambaye kwa kweli ametustahilisha vya kutosha kuwa 
wahudumu wa agano jipya, si wa sheria zilizoandikwa, bali wa roho; 
kwa maana sheria zilizoandikwa huleta hukumu ya kifo, bali roho 
hufanya kuwa hai. 


7 Basi ikiwa sheria zinazotoa kifo ambazo zilichongwa kwa herufi 
kwenye mawe zilikuja kwa utukufu kama huo hivi kwamba wana wa 
Israeli hawakuweza kuutazama uso wa Musa kwa sababu ya 
utukufu wa uso wake, utukufu ambao ungekuja kuondolewa, 8 kwa 
nini kutolewa kwa roho kusiwe kwenye utukufu zaidi? 9 Kwa maana 
ikiwa sheria zilizotoa hukumu ya hatia zilikuwa zenye utukufu, 
kutolewa kwa uadilifu kungekuwa na utukufu mwingi kadiri gani! 

10 Kwa kweli, hata kile ambacho wakati fulani kilifanywa kiwe na 
utukufu kimevuliwa utukufu, kwa sababu ya utukufu unaokizidi. 

11 Kwa maana ikiwa kile ambacho kingeondolewa kiliingizwa kwa 
utukufu, basi utukufu wa kinachobaki ungekuwa mwingi kadiri gani! 


12 Kwa kuwa tuna tumaini hilo, tunazungumza kwa uhuru mwingi, 
13 nasi hatufanyi kama Musa alivyofanya alipofunika uso wake kwa 
kitambaa ili wana wa Israeli wasitazame mwisho wa kile ambacho 
kingeondolewa. 14 Lakini akili zao zilitiwa uzito. Kwa maana mpaka 
leo kitambaa kilekile kinadumu bila kuondolewa agano la zamani 
linaposomwa, kwa sababu kinaondolewa tu kupitia Kristo. 15 Kwa 
kweli, mpaka leo kila mara maandishi ya Musa yanaposomwa, 
kitambaa hukaa juu ya mioyo yao. 16 Lakini mtu anapomgeukia 
Yehova,” kitambaa huondolewa. 17 Basi Yehova” ni Roho, na mahali 
palipo na roho ya Yehova,* pana uhuru. 18 Na sisi sote, tunapotoa 
kama vioo mrudisho wa utukufu wa Yehova?“ tukiwa na nyuso zisizo 
na kitambaa, tunageuzwa kuwa katika mfano uleule kutoka kiwango 
kimoja cha utukufu mpaka kingine,* sawa na anavyofanya Yehovaž 
ambaye ni Roho.” 


^ 2 Kor. 3:16 Angalia Nyongeza A5. 


^ 2 Kor. 3:17 Angalia Nyongeza A5. 


^ 2 Kor. 3:17 Angalia Nyongeza A5. 


^ 2 Kor. 3:18 Angalia Nyongeza A5. 


^ 2 Kor. 3:18 Tnn., “kutoka utukufu mpaka utukufu.” 


^ 2 Kor. 3:18 Angalia Nyongeza A5. 


^ 2 Kor. 3:18 Au labda, “kupitia roho ya Yehova.” 


2 Wakorintho 4:1-18 


4 Kwa hiyo, kwa kuwa tuna huduma hii kupitia rehema 
tuliyoonyeshwa, hatufi moyo. 2 Hata hivyo, tumeyakataa mambo ya 
kichinichini ya aibu, hatutembei kwa ujanja, au kulichanganya na kitu 
chochote neno la Mungu; bali kwa kufanya kweli iwe wazi, 
tunajipendekeza kwa kila dhamiri ya mwanadamu machoni pa 
Mungu. 3 Ikiwa kwa kweli habari njema tunayotangaza imefunikwa 
kwa kitambaa, imefunikwa kati ya wale wanaoangamia, 4 ambao kati 
yao mungu wa mfumo huu wa mambo” amezipofusha akili za 
wasioamini, ili nuru ya” habari njema yenye utukufu kuhusu Kristo, 
aliye mfano wa Mungu, isiwaangazie. > Kwa maana tunahubiri, si 
kuhusu sisi wenyewe, bali kuhusu Yesu Kristo kwamba ni Bwana na 
sisi wenyewe kwamba ni watumwa wenu kwa ajili ya Yesu. $ Kwa 
maana Mungu ndiye aliyesema: “Nuru na iangaze kutoka katika 
giza,” naye ameangaza juu ya mioyo yetu ili kuimulika kwa ujuzi 
wenye utukufu kumhusu Mungu kupitia uso wa Kristo. 


7 Hata hivyo, tuna hazina hii katika vyombo vya udongo,” ili nguvu 
zinazopita zile za kawaida ziwe za Mungu na si kutoka kwetu. 

8 Tunakandamizwa katika kila njia, lakini hatubanwi kupita kiasi cha 
kushindwa kusonga; tunafadhaishwa, lakini si bila njia ya kutokea 
kabisa;” 9 tunateswa, lakini hatuachwi bila msaada; tunaangushwa 
chini, lakini hatuangamizwi. 10 Sikuzote katika mwili wetu 
tunavumilia matendo yenye kuleta kifo ambayo Yesu aliteseka, ili 
uzima wa Yesu ufunuliwe pia katika mwili wetu. 11 Kwa maana 
sikuzote sisi tunaoishi tunakabili kifo uso kwa uso kwa ajili ya Yesu, 
ili uzima wa Yesu ufunuliwe pia katika mwili wetu unaoweza kufa. 
12 Kwa hiyo kifo kinafanya kazi ndani yetu, lakini uzima ndani yenu. 


13 Basi kwa sababu tuna roho ileile ya imani kama ile iliyoandikwa 
hivi kuihusu: “Mimi nilionyesha imani, kwa hiyo nikasema”; sisi pia 
tunaonyesha imani na kwa hiyo tunasema, 14 tukijua kwamba Yule 
aliyemfufua Yesu atatufufua sisi pia pamoja na Yesu naye 
atatutokeza sisi pamoja nanyi. 15 Kwa maana mambo yote haya ni 
kwa ajili yenu, ili fadhili zisizostahiliwa zinazoongezeka zizidi kuwa 
nyingi kwa sababu wengi zaidi wanatoa shukrani kwa utukufu wa 
Mungu. 


16 Kwa hiyo, hatufi moyo, lakini hata ikiwa mtu tuliye kwa nje 
anachakaa, hakika mtu tuliye kwa ndani anafanywa upya siku kwa 
siku. 17 Kwa maana ingawa dhiki” ni ya muda mfupi na ni nyepesi, 
inatokeza kwa ajili yetu utukufu ulio mkuu” na bora zaidi na zaidi, na 
wa milele; 18 huku tukikaza macho yetu, si juu ya vitu 
vinavyoonekana, bali juu ya vitu visivyoonekana. Kwa maana vitu 
vinavyoonekana ni vya muda, lakini vitu visivyoonekana ni vya 
milele. 


^ 2 Kor. 4:4 Angalia Kamusi, “Mfumo wa mambo.” 


^ 2 Kor. 4:4 Au “mwangaza wa.” 

^ 2 Kor. 4:7 Au “katika mitungi ya udongo.” 

^ 2 Kor. 4:8 Au labda, “tukiwa tumekata tamaa.” 
^ 2 Kor. 4:17 Au “majaribu.” 


^ 2 Kor. 4:17 Tnn., “ulio na uzito.” 


2 Wakorintho 5:1-21 


5 Kwa maana tunajua kwamba nyumba yetu ya kidunia, hema hili, 
likiharibiwa,” tutapata jengo kutoka kwa Mungu, nyumba ya milele 
mbinguni, ambayo haijajengwa kwa mikono. 2 Kwa maana tunaugua 
kwelikweli katika nyumba hii,” tukitamani sana kuvaa ile yetu” kutoka 
mbinguni,” 3 ili kwamba tutakapoivaa, hatutapatikana tukiwa uchi. 

4 Kwa kweli, sisi tulio katika hema hili tunaugua, tukilemewa kwa 
sababu hatutaki kuuvua huu, bali tunataka kuuvaa ule mwingine, ili 
uhai ukimeze kile kinachoweza kufa. > Basi yule aliyetutayarisha 
kwa ajili ya jambo hili ni Mungu, ambaye alitupatia roho kama rehani 
ya kile kitakachokuja.” 


6 Basi sikuzote sisi tuna uhodari mwingi na tunajua kwamba tukiwa 
na makao yetu katika mwili, hatupo mahali alipo Bwana, 7 kwa 
maana tunatembea kwa imani, si kwa kuona. 8 Lakini sisi tuna 
uhodari mwingi na tungependelea tusiwepo katika mwili bali 
tuyafanye makao yetu pamoja na Bwana. 9 Basi iwe ni nyumbani 
pamoja naye au tusipokuwa pamoja naye, lengo letu ni kukubalika 
kwake. 10 Kwa maana lazima sisi sote tusimame?” mbele ya kiti cha 
hukumu cha Kristo, ili kila mmoja apate malipo kulingana na mambo 
aliyotenda akiwa katika mwili, yawe mema au mabaya.” 


11 Kwa hiyo, kwa kuwa tunajua kumwogopa Bwana, tunaendelea 
kuwashawishi watu, lakini tunafahamika vizuri” kwa Mungu. Hata 
hivyo, ninatumaini kwamba tunafahamika vizuri” pia kwa dhamiri 
zenu. 12 Hatujipendekezi wenyewe tena kwenu, bali tunawapa 
kichocheo cha kujisifu kuhusiana nasi, ili muweze kujibu wale 
wanaojisifu kuhusu sura ya nje bali si kuhusu yaliyo moyoni. 13 Kwa 
maana ikiwa tulikuwa tumerukwa na akili, ilikuwa ni kwa ajili ya 


Mungu; ikiwa tuna akili timamu, ni kwa ajili yenu. 14 Kwa maana 
upendo alio nao Kristo hutuchochea, kwa sababu tumefikia uamuzi 
huu, kwamba mtu mmoja alikufa kwa ajili ya wote; hivyo basi, wote 
walikuwa wamekufa. 15 Naye alikufa kwa ajili ya wote ili wale 
wanaoishi wasiishi tena kwa ajili yao wenyewe, bali kwa ajili ya yule 
aliyekufa kwa ajili yao na kufufuliwa. 


16 Basi tangu sasa hatumjui mtu yeyote kulingana na maoni ya 
kimwili. Hata kama wakati fulani tulimjua Kristo kulingana na mwili, 
kwa hakika hatumjui tena kwa njia hiyo. 17 Kwa hiyo, ikiwa yeyote 
yuko katika muungano na Kristo, yeye ni kiumbe kipya; mambo ya 
zamani yalipitilia mbali; tazama! mambo mapya yamekuja kuwapo. 
18 Lakini mambo yote yametoka kwa Mungu, aliyetupatanisha sisi 
kwake mwenyewe kupitia Kristo na kutupatia huduma ya upatanisho, 
19 yaani, kwamba Mungu kupitia Kristo alikuwa akiupatanisha 
ulimwengu kwake mwenyewe, bila kuwahesabia makosa yao, naye 
alitukabidhi ujumbe wa upatanisho. 


20 Kwa hiyo sisi ni mabalozi walio badala ya Kristo, kana kwamba 
Mungu alikuwa akisihi kupitia sisi. Kama walio badala ya Kristo, 
tunaomba: “Mpatanishwe na Mungu.” 21 Yule ambaye hakujua 
dhambi alimfanya kuwa dhambi” kwa ajili yetu, ili kupitia yeye tuwe 
uadilifu wa Mungu. 


^ 2 Kor. 5:1 Au “likivunjwa.” 
^ 2 Kor. 5:2 Au “makao haya.” 
^ 2 Kor. 5:2 Au “kuvaa makao yetu.” 


^ 2 Kor. 5:2 Au “makao yetu ya mbinguni.” 


^ 2 Kor. 5:5 Au “malipo ya awali; uthibitisho (dhamana) wa kile 
kitakachokuja.” 


^ 2 Kor. 5:10 Au “tufunuliwe.” 

^ 2 Kor. 5:10 Au “maovu.” 

^ 2 Kor. 5:11 Au “tumefunuliwa.” 
^ 2 Kor. 5:11 Au “tumefunuliwa.” 


^ 2 Kor. 5:21 Au “dhabihu ya dhambi.” 


2 Wakorintho 6:1-18 


6 Huku tukifanya kazi pamoja naye, tunawahimiza pia msipokee 
fadhili zisizostahiliwa za Mungu na kukosa kusudi lake. 2 Kwa 
maana anasema: “Katika wakati unaokubalika nilikusikia, na katika 
siku ya wokovu nilikusaidia.” Tazama! Sasa ndio wakati 
unaokubalika hasa. Tazama! Sasa ndiyo siku ya wokovu. 


3 Hatutoi sababu yoyote ya kukwaza, ili kosa lolote lisipatikane 
katika huduma yetu; 4 bali katika kila njia tunajipendekeza kuwa 
wahudumu wa Mungu, kwa kuvumilia mengi, kwa dhiki, kwa nyakati 
za uhitaji, kwa shida, > kwa kupigwa, kwa kufungwa gerezani, kwa 
machafuko, kwa kazi ngumu, kwa kukosa usingizi usiku, kwa nyakati 
za kukosa chakula; 6 kwa utakaso, kwa ujuzi, kwa subira, kwa 
fadhili, kwa roho takatifu, kwa upendo usio na unafiki, 7 kwa kusema 
maneno ya kweli, kwa nguvu za Mungu; kupitia silaha za uadilifu 
katika mkono wa kulia” na wa kushoto,” 8 kupitia utukufu na aibu, 
kupitia habari mbaya na habari nzuri. Tunaonwa kuwa wadanganyifu 
na bado tunasema ukweli, 9 kama wasiojulikana na bado 
tunatambuliwa, kama wanaokufa” na bado, tazama! tunaishi, kama 
walioadhibiwa” na bado hatujakabidhiwa kwenye kifo, 10 kama walio 
na huzuni lakini wanaoshangilia sikuzote, kama maskini lakini 
wanaowatajirisha wengi, kama wasio na kitu chochote na bado walio 
na vitu vyote. 


11 Tumefungua kinywa chetu ili kuzungumza?” nanyi, enyi 
Wakorintho, nasi tumefungua wazi moyo wetu. 12 Hatujajizuia” 
kuwaonyesha upendo, bali ninyi mmejizuia kutuonyesha upendo 
wenu mwororo. 13 Kwa hiyo, kwa kujibu—ninazungumza kama na 
watoto wangu—ninyi pia fungueni kabisa mioyo yenu.” 


14 Msifungwe nira” isivyo sawa pamoja na wasio waamini. Kwa 
maana kuna ushirika gani kati ya uadilifu na uasi sheria? Au nuru ina 
ushirika gani na giza? 15 Isitoshe, kuna upatano gani kati ya Kristo 
na Beliali?* Au mwamini” ana ushirika gani” na mtu asiye mwamini? 
16 Na hekalu la Mungu lina makubaliano gani na sanamu? Kwa 
maana sisi ni hekalu la Mungu aliye hai; kama Mungu alivyosema: 
“Mimi nitakaa miongoni mwao na kutembea miongoni mwao, nami 
Kwa hiyo, 


nitakuwa Mungu wao, nao watakuwa watu wangu.” 17 
tokeni miongoni mwao na mjitenge, asema Yehova,” ‘na mwache 
Nami 

kugusa kitu kichafu””; “nami nitawakaribisha ndani.” 18 
nitakuwa baba kwenu, nanyi mtakuwa wana na mabinti kwangu,’ 
asema Yehova,” Mweza Yote.” 


^ 2 Kor. 6:7 Labda kwa ajili ya kushambulia. 

^ 2 Kor. 6:7 Labda kwa ajili ya kujilinda. 

^ 2 Kor. 6:9 Au “tunaonwa kama wanaostahili kifo.” 
^ 2 Kor. 6:9 Au “waliotiwa nidhamu.” 

^ 2 Kor. 6:11 Au “Tumezungumza waziwazi.” 

^ 2 Kor. 6:12 Au “Hatujakosa nafasi ya.” 

^ 2 Kor. 6:13 Au “ninyi pia panukeni.” 

^ 2 Kor. 6:14 Au “Msiunganishwe.” 


^ 2 Kor. 6:15 Kutokana na neno la Kiebrania linalomaanisha 
“Asiyefaa Kitu.” Linamrejelea Shetani. 


^ 2 Kor. 6:15 Au “mtu mwaminifu.” 


^ 2 Kor. 6:15 Au “mwamini ana fungu gani.” 


^ 2 Kor. 6:17 Angalia Nyongeza A5. 


^ 2 Kor. 6:18 Angalia Nyongeza A5. 


2 Wakorintho 7:1-16 


7 Kwa hiyo, wapendwa, kwa kuwa tuna ahadi hizi, acheni tujisafishe 
kila unajisi wa mwili na roho, tukiukamilisha utakatifu katika 
kumwogopa Mungu. 


2 Tupatieni nafasi mioyoni mwenu. Hatujamkosea yeyote, 
hatujamharibu yeyote, hatujamdanganya yeyote ili tupate faida. 
3 Sisemi jambo hili ili niwahukumu. Kwa maana tayari nimesema 
kwamba ninyi mko ndani ya mioyo yetu ili kufa pamoja na kuishi 
pamoja. 4 Nina uhuru mwingi wa kusema kuwaelekea ninyi. 
Ninajisifu sana kuhusiana nanyi. Nimejawa na faraja; ninafurika 
shangwe katika taabu yetu yote. 


5 Kwa kweli, tulipofika Makedonia, miili yetu haikupata kitulizo, bali 
tuliendelea kutaabishwa katika kila njia—nje kulikuwa na mapigano 
na ndani woga. $ Lakini Mungu, ambaye huwafariji wale waliovunjika 
moyo, alitufariji kwa kuwapo kwa Tito; 7 na si kwa kuwapo kwake tu 
bali pia kwa faraja ambayo alipokea kwa sababu yenu, kwa kuwa 
alirudi na kutujulisha kuhusu tamaa yenu ya kuniona, huzuni yenu 
nyingi, na jinsi mlivyonihangaikia sana;* hivyo nikashangilia hata 
zaidi. 

8 Kwa maana hata kama niliwahuzunisha kwa barua yangu, sijuti 
kuhusu jambo hilo. Ingawa mwanzoni nilijuta (nilipoona kwamba 
barua hiyo iliwahuzunisha, ingawa ni kwa muda mfupi tu), 9 sasa 
ninashangilia, si kwa sababu mlihuzunishwa tu, bali kwa sababu 
mlihuzunishwa hivi kwamba mkatubu. Kwa maana mlihuzunishwa 
kwa njia ya kimungu, kwa hiyo hamkupata madhara kwa sababu 
yetu. 10 Kwa kuwa huzuni kwa njia ya kimungu hutokeza toba 
inayoongoza kwenye wokovu, bila kuleta majuto; lakini huzuni ya 


ulimwengu hutokeza kifo. 11 Kwa maana, ona jinsi kuhuzunishwa 
kwenu kwa njia ya kimungu kulivyotokeza bidii nyingi ndani yenu, 
ndiyo, mlijiondolea hatia, ndiyo, ghadhabu, ndiyo, woga, ndiyo, 
kutamani sana,” ndiyo, bidii, ndiyo, kurekebisha kosa! Katika kila njia 
mlijionyesha kuwa safi” kuhusu jambo hili. 12 Ingawa niliwaandikia, 
sikufanya hivyo kwa ajili ya yule aliyefanya kosa, wala kwa ajili ya 
yule aliyekosewa, bali ili bidii yenu kwa ajili yetu ithibitishwe 
miongoni mwenu machoni pa Mungu. 13 Ndiyo sababu tumefarijiwa. 


Lakini kwa kuongezea faraja yetu, tulishangilia hata zaidi kuhusu 
shangwe ya Tito, kwa sababu ninyi nyote mliiburudisha roho yake. 
14 Kwa maana ikiwa nimejisifu kwake juu yenu, sijapata aibu; lakini 
kama vile mambo tuliyowaambia yalivyokuwa ya kweli, ndivyo pia 
kujisifu kwetu kwa Tito kumekuwa kweli. 15 Pia, upendo wake 
mwororo kwenu ni mwingi anapokumbuka utii wenu nyote, jinsi 
mlivyompokea kwa kuogopa na kutetemeka. 16 Ninashangilia 
kwamba katika kila njia nitakuwa na uhakika kuwahusu ninyi.” 


^ 2 Kor. 7:7 Tnn., “bidii yenu kwa ajili yangu.” 
^ 2 Kor. 7:11 Au “kutamani sana kutubu.” 
^ 2 Kor. 7:11 Au “safi kiadili; bila hatia.” 


^ 2 Kor. 7:16 Au labda, “nitakuwa na ujasiri mwingi kwa sababu 
yenu.” 


2 Wakorintho 8:1-24 


8 Basi akina ndugu, tunawajulisha kuhusu fadhili zisizostahiliwa za 
Mungu ambazo makutaniko ya Makedonia yamepewa. 2 Wakati wa 
majaribu makali chini ya mateso, shangwe yao nyingi na umaskini 
mkubwa ulifanya utajiri wa ukarimu wao uwe mwingi.* 3 Kwa maana 
ilikuwa kulingana na uwezo wao, ndiyo, ninashuhudia, hata kupita 
uwezo wao, 4 nao kwa kupenda kwao wenyewe waliendelea 
kutuomba sana wapate pendeleo la kutoa kwa fadhili, ili washiriki 
katika huduma ya kutoa msaada kwa ajili ya watakatifu. 5 Na si 
kama tulivyotumaini tu, bali kwanza walijitoa wenyewe kwa Bwana 
na kwetu kupitia mapenzi ya Mungu. $ Basi tukamtia moyo Tito 
kwamba kama vile alivyokuwa ameanzisha kazi hii kati yenu, pia 
akamilishe utoaji huu wenye fadhili kwa upande wenu. 7 Hata hivyo, 
kama vile mlivyo na utajiri katika kila jambo, katika imani na neno na 
ujuzi na bidii yote na katika upendo wetu kwenu, pia mzidi katika 
utoaji huu wenye fadhili. 


8 Sisemi hivi ili kuwaamuru, bali kuwajulisha kuhusu bidii ya wengine 
na kuujaribu uhalisi wa upendo wenu. 9 Kwa maana mnazijua fadhili 
zisizostahiliwa za Bwana wetu Yesu Kristo, kwamba ingawa alikuwa 
tajiri, alikuja kuwa maskini kwa ajili yenu, ili muwe matajiri kupitia 
umaskini wake. 


10 Kuhusu jambo hili ninatoa maoni yangu: Hii ni kwa ajili ya faida 
yenu, kwa kuwa tayari mwaka mmoja uliopita hamkuchukua tu 
hatua, bali pia mlionyesha tamaa ya kufanya hivyo. 11 Hivyo basi, 
malizeni pia kile mlichoanza kufanya, ili utayari wenu wa kutenda 
ukamilishwe kulingana na uwezo mlio nao. 12 Kwa maana ikiwa 
utayari upo kwanza, hukubalika zaidi kulingana na kile ambacho mtu 


anacho, si kulingana na kile ambacho mtu hana. 13 Kwa maana 
sitaki kufanya iwe rahisi kwa wengine, lakini vigumu kwenu; 14 bali 
kwamba kupitia usawazisho, ziada yenu kwa sasa ijazie uhitaji wao, 
ili ziada yao pia ijazie upungufu wenu, ili kuwe na usawazisho. 

15 Kama ilivyoandikwa: “Mtu aliyekuwa na vingi hakuwa na vingi 
mno, na mtu aliyekuwa na vichache hakuwa na vichache mno.” 


16 Basi shukrani kwa Mungu kwa kumfanya Tito awahangaikie ninyi 
kwa bidii ileile kutoka moyoni, 17 kwa sababu kwa kweli ameitikia 
tulipomtia moyo, lakini akiwa mwenye bidii sana, anakuja kwenu kwa 
kupenda kwake mwenyewe. 18 Lakini pamoja naye tunamtuma 
ndugu ambaye sifa yake kuhusiana na habari njema imeenea katika 
makutaniko yote. 19 Si hayo tu, bali pia makutaniko yalimweka rasmi 
asafiri pamoja nasi tunaposhughulikia zawadi hii ya fadhili kwa ajili 
ya utukufu wa Bwana na kwa uthibitisho wa utayari wetu wa 
kusaidia. 20 Hivyo, tunaepuka kulaumiwa na mtu yeyote kuhusiana 
na mchango huu wa ukarimu ambao tunaushughulikia. 21 Kwa 
maana ‘tunashughulikia mambo yote kwa unyoofu, si machoni pa 
Yehova” tu bali pia machoni pa wanadamu.’ 


22 Zaidi ya hayo, pamoja nao tunamtuma ndugu yetu ambaye mara 
nyingi tumemjaribu na kuona ana bidii katika mambo mengi, lakini 
sasa ana bidii nyingi zaidi kwa sababu ya uhakika wake mkubwa 
kwenu. 23 Ingawa hivyo, kama kuna swali lolote kumhusu Tito, yeye 
ni mwenzangu?” na mfanyakazi mwenzi kwa ajili ya faida yenu; au 
kama kuna swali kuhusu ndugu zetu, wao ni mitume wa makutaniko 
na utukufu wa Kristo. 24 Basi thibitisheni upendo wenu kwao, na 
mwonyeshe makutaniko sababu iliyofanya tujisifu kuwahusu ninyi. 


^ 2 Kor. 8:2 Au “ufurike.” 


^ 2 Kor. 8:21 Angalia Nyongeza A5. 


^ 2 Kor. 8:23 Tnn., “mshiriki.” 


2 Wakorintho 9:1-15 


9 Basi kuhusu huduma ambayo ni kwa ajili ya watakatifu, kwa kweli 
si lazima niwaandikie ninyi, 2 kwa maana ninajua utayari wenu 
ambao ninajisifia kwa Wamakedonia, kwamba Akaya imekuwa tayari 
kwa mwaka mmoja sasa, na bidii yenu imewachochea wengi kati 
yao. 3 Lakini ninawatuma akina ndugu, ili kujisifu kwetu juu yenu 
kusiwe bure kuhusiana na jambo hilo, na kwamba muwe tayari 
kwelikweli, kama nilivyosema mtakuwa. 4 La sivyo, Wamakedonia 
wakija pamoja nami na kukuta hamko tayari, sisi—nanyi pia— 
tutaona aibu kwa sababu ya uhakika wetu kwenu. > Basi niliona ni 
jambo muhimu kuwatia moyo akina ndugu watangulie kuja kwenu na 
kuitayarisha mapema zawadi yenu ya ukarimu iliyoahidiwa, ili iwe 
tayari kama zawadi ya ukarimu, bali si kama kitu cha kulazimishwa. 


6 Lakini kuhusu hili, yeyote anayepanda kwa uhaba atavuna pia kwa 
uhaba, naye anayepanda kwa wingi atavuna pia kwa wingi. 7 Kila 
mmoja na afanye kama alivyoazimia moyoni mwake, si kwa 
kutopenda” wala kwa kulazimishwa, kwa maana Mungu humpenda 
mtoaji mchangamfu. 


8 Isitoshe, Mungu anaweza kufanya fadhili zake zote zisizostahiliwa 
ziwe nyingi kuwaelekea, ili sikuzote muwe na vitu vya kuwatosheleza 
kabisa katika kila jambo, na pia muwe na vingi kwa ajili ya kila kazi 
njema. 9 (Kama ilivyoandikwa: “Amegawa kwa wingi;” amewapa 
maskini. Uadilifu wake unadumu milele.” 10 Basi Yule ambaye 
humgawia mpandaji mbegu kwa wingi na mkate wa kula atawagawia 
na kuwazidishia ninyi mbegu ili mzipande naye ataongeza mavuno 
ya uadilifu wenu.) 11 Katika kila jambo mnatajirishwa kwa ajili ya kila 
namna ya ukarimu, ambao kupitia kwetu hufanya watu wamshukuru 


Mungu; 12 kwa kuwa huduma ya utumishi huu wa watu wote si 
kuandaa vizuri tu mahitaji ya watakatifu bali pia kuwe na utajiri wa 
shukrani nyingi kwa Mungu. 13 Kupitia uthibitisho wa huduma hii ya 
kutoa msaada, wanamtukuza Mungu kwa sababu mnajitiisha 
kwenye habari njema kumhusu Kristo, kama mlivyotangaza 
hadharani, na kwa sababu ninyi ni wakarimu katika mchango wenu 
kwao na kwa wote. 14 Na kupitia dua kwa ajili yenu, wanaonyesha 
upendo wao kwenu kwa sababu ya fadhili nyingi zisizostahiliwa za 
Mungu juu yenu. 


15 Shukrani kwa Mungu kwa ajili ya zawadi yake ya bure 
isiyoelezeka. 


^ 2 Kor. 9:7 Au “bila kutaka.” 


^ 2 Kor. 9:9 Au “kwa ukarimu.” 


2 Wakorintho 10:1-18 


10 Basi mimi mwenyewe, Paulo, ninawasihi kwa upole na fadhili za 
Kristo, ingawa mimi ni wa hali ya chini ninapokuwa kati yenu uso 
kwa uso, lakini jasiri kuwaelekea ninyi nisipokuwapo. 2 Ninaomba 
kwamba nitakapokuwapo, nisilazimike kuwa jasiri na kuchukua 
hatua kali ambazo ninakusudia dhidi ya wale wanaotuona kana 
kwamba tulitembea kwa njia ya kimwili. 3 Kwa maana ingawa 
tunatembea katika mwili, hatupigani vita kulingana na vile tulivyo 
katika mwili. 4 Kwa maana silaha za vita vyetu si za kimwili, bali ni 
zenye nguvu kupitia Mungu kwa ajili ya kuzipindua ngome zenye 
nguvu. > Kwa maana tunapindua mawazo na kila jambo lililo juu 
sana ambalo limeinuliwa kinyume cha ujuzi wa Mungu, nasi 
tunaiteka kila fikira ili kuifanya imtii Kristo; 6 nasi tuko tayari kutoa 
adhabu kwa ajili ya kila tendo la kutotii, mara tu utii wenu 
utakapokamilika. 


7 Mnayatazama mambo kulingana na thamani yake ya nje. Mtu 
yeyote akijiamini kwamba yeye ni wa Kristo, acheni afikirie tena 
jambo hili: Kama vile yeye alivyo wa Kristo, ndivyo na sisi pia. 8 Kwa 
maana hata nikijisifu sana kuhusu mamlaka ambayo Bwana 
alitupatia ili tuwajenge wala si kuwabomoa ninyi, mimi sitaaibishwa. 
9 Kwa maana sitaki ionekane kama ninajaribu kuwatisha kwa barua 
zangu. 10 Kwa maana wanasema: “Barua zake ni nzito na zenye 
nguvu, lakini akiwapo yeye mwenyewe, ni dhaifu na maneno yake ni 
yenye kudharaulika.” 11 Mtu kama huyo ajue kwamba mambo 
tunayosema?” kupitia barua tusipokuwapo, tutayafanya pia” 
tutakapokuwapo. 12 Kwa maana sisi hatuthubutu kujiweka katika 
kikundi au kujilinganisha na watu fulani wanaojipendekeza wenyewe. 


Lakini wanapojipima wenyewe kwa wenyewe na kujilinganisha 
wenyewe kwa wenyewe, hawana uelewaji. 


13 Hata hivyo, hatutajisifu nje ya mipaka tuliyogawiwa, bali katika 
mpaka wa eneo ambalo Mungu alitupimia,” na kuufanya ufike hadi 
kwenu. 14 Kwa kweli, sisi hatuvuki mpaka wetu kana kwamba 
hatukuwafikia ninyi, kwa maana tulikuwa wa kwanza kufika hadi 
kwenu tukiwa na habari njema kuhusu Kristo. 15 Hapana, hatujisifu 
kuhusu kazi za mtu mwingine nje ya mipaka tuliyogawiwa, bali 
tunatumaini kwamba imani yenu inapozidi kuongezeka, mambo 
tuliyofanya yatazidi kuongezeka katika eneo letu. Ndipo tutazidi hata 
zaidi, 16 ili tutangaze habari njema katika nchi zilizo ng'ambo yenu, 
na hivyo tusijisifu kuhusu mambo ambayo tayari yamefanywa katika 
eneo la mtu mwingine. 17 “Lakini yule anayejisifu, na ajisifu katika 
Yehova.” 18 Kwa maana si yule anayejipendekeza ambaye 
hukubaliwa, bali ni yule ambaye Yehova” humpendekeza. 


^ 2 Kor. 10:11 Tnn., “jinsi tulivyo katika maneno.” 

^ 2 Kor. 10:11 Tnn., “tutakuwa hivyo pia katika matendo.” 
^ 2 Kor. 10:13 Au “alitugawia kwa kipimo.” 

^ 2 Kor. 10:17 Angalia Nyongeza A5. 


^ 2 Kor. 10:18 Angalia Nyongeza A5. 


2 Wakorintho 11:1-33 


11 Laiti mngenivumilia katika kukosa kidogo akili. Lakini kwa kweli, 
mnanivumilia! 2 Kwa maana nina wivu juu yenu, wivu wa kimungu,” 
kwa kuwa mimi binafsi niliwachumbia mume mmoja ili niwatoe 
mkiwa bikira safi” kwa Kristo. 3 Lakini kwa njia fulani, ninaogopa 
kwamba kama nyoka alivyomshawishi Hawa kwa ujanja, huenda 
akili zenu zikapotoshwa kutoka kwenye unyoofu wa moyo na usafi” 
unaomfaa Kristo. 4 Kwa maana, kama ilivyo, mtu akija na kuhubiri 
Yesu mwingine tofauti na yule tuliyemhubiri, au mkipokea roho 
nyingine tofauti na ile mliyopokea, au habari njema nyingine tofauti 
na ile mliyokubali, mnakubaliana naye. > Kwa maana ninaona 
kwamba katika jambo lolote sijawa mdogo kuliko mitume wenu walio 
bora sana. $ Lakini hata kama sina ustadi wa kusema, hakika nina 
ujuzi; kwa kweli tuliwafafanulia katika kila njia na katika mambo yote. 


7 Auje, nilifanya dhambi kwa kujinyenyekeza Ili ninyi mwinuliwe, 
kwa sababu niliwatangazia habari njema ya Mungu kwa furaha bila 
gharama? 8 Niliyanyang'anya” makutaniko mengine kwa kupokea 
vitu” kutoka kwao ili niwahudumie ninyi. 9 Na bado, nilipokuwa 
pamoja nanyi na nikapatwa na uhitaji, sikuwa mzigo kwa mtu yeyote, 
kwa maana ndugu waliotoka Makedonia walinipatia mahitaji yangu 
kwa wingi. Ndiyo, katika kila njia sikutaka kuwa mzigo kwenu nami 
nitaendelea kufanya hivyo. 10 Kwa hakika ikiwa kweli ya Kristo imo 
ndani yangu, sitaacha kujisifu katika maeneo ya Akaya. 11 Kwa 
sababu gani? Je, ni kwa sababu siwapendi? Mungu anajua 
ninawapenda. 


12 Lakini nitaendelea kufanya kile ninachofanya, ili niondoe kisingizio 
cha wale wanaotafuta sababu ya kuonekana” kuwa sawa na sisi 


katika mambo ambayo” wanajisifia. 13 Kwa maana watu wa namna 
hiyo ni mitume wa uwongo, wafanyakazi wadanganyifu, 
wanaojifanya kuwa mitume wa Kristo. 14 Na si ajabu, kwa maana 
Shetani mwenyewe huendelea kujifanya kuwa malaika wa nuru. 

15 Kwa hiyo si ajabu kwamba wahudumu wake pia huendelea 
kujifanya kuwa wahudumu wa uadilifu. Lakini mwisho wao utakuwa 
kulingana na matendo yao. 


16 Ninasema tena: Mtu yeyote asifikiri kwamba mimi sina akili. Lakini 
hata mkifikiri hivyo, basi mnikubali kama mtu asiye na akili, ili mimi 
pia nijisifu kidogo. 17 Hili ndilo ninalosema sasa, si kwa kufuata 
kielelezo cha Bwana, bali kama mtu asiye na akili, kwa ujasiri wa 
kujisifu. 18 Kwa kuwa wengi wanajisifu kulingana na mwili,” mimi pia 
nitajisifu. 19 Kwa kuwa ninyi mna “akili” sana, mnakubaliana kwa 
furaha na watu wasio na akili. 20 Kwa kweli, mnakubaliana na yeyote 
anayewafanya kuwa watumwa, yeyote anayemeza mali yenu, 
yeyote anayenyakua kile mlicho nacho, yeyote anayejitukuza juu 
yenu, na yeyote anayewapiga usoni. 


21 Ninasema hili kwa aibu yetu, kwa sababu huenda ikaonekana 
tumetenda kwa udhaifu. 


Lakini ikiwa wengine wanatenda kwa ujasiri—ninazungumza kama 
mtu asiye na akili—mimi pia ninatenda kwa ujasiri. 22 Je, wao ni 
Waebrania? Mimi pia. Je, wao ni Waisraeli? Mimi pia. Je, wao ni 
uzao wa” Abrahamu? Mimi pia. 23 Je, wao ni wahudumu wa Kristo? 
Ninajibu kama mwendawazimu, mimi ni mhudumu kwa njia kubwa 
hata zaidi: Nimefanya kazi nyingi zaidi, nimefungwa gerezani mara 
nyingi zaidi, nimepigwa mara nyingi sana, na kukaribia kufa mara 
nyingi. 24 Mara tano nilipigwa na Wayahudi viboko 40 kasoro kimoja, 


25 mara tatu nilipigwa kwa fimbo, mara moja nilipigwa mawe, mara 
tatu nilivunjikiwa na meli, usiku mmoja na mchana mmoja nimekaa 
baharini; 26 mara nyingi katika safari, hatari za kutokana na mito, 
hatari za kutokana na wezi, hatari za kutokana na watu wangu 
mwenyewe, hatari za kutokana na mataifa, hatari jijini, hatari nyikani, 
hatari baharini, hatari kati ya ndugu wa uwongo, 27 kwa kazi ngumu 
na yenye kutaabisha, mara nyingi kukosa usingizi usiku, njaa na kiu, 
kukosa chakula mara nyingi, na pia baridi na kukosa mavazi.” 


28 Zaidi ya mambo hayo ya nje, pia kuna jambo linalonipata siku kwa 
siku:” kuhangaikia makutaniko yote. 29 Ni nani aliye dhaifu, nami si 
dhaifu? Ni nani amekwazika, nami sina hasira? 


30 Ikiwa ni lazima nijisifu, nitajisifu kuhusu mambo yanayoonyesha 
udhaifu wangu. 31 Mungu na Baba ya Bwana Yesu, Yule anayestahili 
kusifiwa milele, anajua sisemi uwongo. 32 Huko Damasko gavana 
aliye chini ya Areta mfalme alikuwa akilinda jiji la Wadamasko ili 
kunikamata, 33 lakini nilishushwa katika kapu kupitia dirisha kwenye 
ukuta wa jiji, nami nikaiponyoka mikono yake. 


^ 2 Kor. 11:2 Tnn., “bidii ya Mungu.” 
^ 2 Kor. 11:2 Au “safi kiadili.” 

^ 2 Kor. 11:3 Au “usafi wa kiadili.” 

^ 2 Kor. 11:8 Au “Niliyapora.” 

^ 2 Kor. 11:8 Au “msaada.” 


^ 2 Kor. 11:12 Au “kisingizio cha.” 


^ 2 Kor. 11:12 Au “cheo ambacho.” 

^ 2 Kor. 11:18 Yaani, kwa maoni ya wanadamu. 
^ 2 Kor. 11:22 Tnn., “mbegu ya.” 

^ 2 Kor. 11:27 Tnn., “katika uchi.” 


^ 2 Kor. 11:28 Au “kuna mambo yanayonikaza kila siku kuhusu.” 


2 Wakorintho 12:1-21 


12 Lazima nijisifu. Hakuna faida, lakini nitaenda kwenye maono ya 
miujiza na ufunuo wa Bwana. 2 Ninamjua mtu fulani katika 
muungano na Kristo, ambaye miaka 14 iliyopita—kama ni katika 
mwili au nje ya mwili, sijui; Mungu anajua—alinyakuliwa mpaka 
kwenye mbingu ya tatu. 3 Ndiyo, ninamjua mtu kama huyo—iwe ni 
katika mwili au bila mwili, mimi sijui; Mungu anajua— 4 ambaye 
alinyakuliwa kuingia katika paradiso na kusikia maneno yasiyoweza 
kutamkwa na ambayo si halali kwa mtu kuyasema. > Nitajisifu 
kuhusu mtu wa namna hiyo, lakini sitajisifu kuhusu mimi mwenyewe 
isipokuwa kuhusu udhaifu wangu. 6 Kwa maana hata nikitaka 
kujisifu, sitakuwa mtu asiye na akili, kwa kuwa nitasema ukweli. 
Lakini sitaki kufanya hivyo, ili yeyote asinisifu zaidi ya yale anayoona 
kwangu au kusikia kutoka kwangu, 7 kwa sababu tu ya kupokea 
maono hayo ya ajabu. 


nilimwomba Bwana kuhusu jambo hili, kwamba aniondolee. 9 Lakini 
akaniambia: “Fadhili zangu zisizostahiliwa zinakutosha, kwa kuwa 
nguvu zangu zinakamilika katika udhaifu.” Kwa furaha zaidi, basi, 
nitajisifu kuhusu udhaifu wangu, ili nguvu za Kristo zibaki juu yangu 
kama hema. 10 Basi ninapendezwa na udhaifu, na matusi, na 
nyakati za uhitaji, na mateso na shida, kwa ajili ya Kristo. Kwa 
maana ninapokuwa dhaifu, ndipo ninapokuwa na nguvu. 


11 Nimekuwa mtu asiye na akili. Mlinilazimisha kuwa hivyo, kwa 
sababu ninyi mlipaswa kunipendekeza. Kwa maana hata katika 
jambo moja sikuwa mdogo kuliko mitume wenu walio bora sana, 


hata kama mimi si kitu. 12 Kwa kweli, ishara za mtume zilitokezwa 
kati yenu kwa uvumilivu mkubwa, na kwa ishara na mambo ya 
ajabu” na matendo yenye nguvu. 13 Ni kwa njia gani mlikosa 
kupendelewa kuliko makutaniko mengine, isipokuwa kwamba mimi 
mwenyewe sikuwa mzigo kwenu? Mnisamehe kosa hili kwa fadhili. 


14 Tazama! Hii ni mara ya tatu niliyo tayari kuja kwenu, nami 
sitakuwa mzigo. Kwa kuwa ninawatafuta ninyi, si mali zenu; kwa 
maana watoto hawatarajiwi kuweka akiba kwa ajili ya wazazi wao, 
bali wazazi kwa ajili ya watoto wao. 15 Kwa upande wangu, nitatumia 
kwa furaha zaidi na kutumiwa kabisa kwa ajili yenu.” Kama 
nikiwapenda ninyi sana, je, mimi nipendwe kidogo? 16 Lakini hata 
iweje, mimi sikuwa mzigo kwenu. Hata hivyo mnasema, nilikuwa 
“mjanja” na niliwashika “kwa ujanja.” 17 Sikujifaidi kutoka kwenu 
kupitia yeyote kati ya wale niliowatuma kwenu, sivyo? 18 Nilimhimiza 
Tito na nikamtuma yule ndugu pamoja naye. Je, kweli Tito alijifaidi 
kutoka kwenu? Tulitembea katika roho ileile, sivyo? Katika hatua 
zilezile, sivyo? 


19 Je, mnafikiri kwamba muda huu wote tumekuwa tukijitetea 
kwenu? Tunazungumza mbele za Mungu katika muungano na 
Kristo. Lakini wapendwa, yote tunayofanya ni kwa ajili ya kuwajenga. 
20 Kwa maana ninaogopa kwamba huenda nitakapofika, sitawakuta 
mkiwa kama ninavyotaka nami sitakuwa kama mnavyotaka, badala 
yake, huenda kuna mizozo, wivu, milipuko ya hasira, migawanyiko, 
masengenyo, minong'ono,” kujivuna kwa kiburi, na machafuko. 

21 Labda nitakapokuja tena, huenda Mungu wangu 
akaninyenyekeza mbele yenu, nami niwaombolezee wengi kati ya 
wale ambao mwanzoni walitenda dhambi lakini hawajatubu unajisi 
wao na uasherati” na mwenendo mpotovu” ambao wametenda. 


^ 2 Kor. 12:7 Au “kunipiga.” 

^ 2 Kor. 12:12 Au “miujiza.” 

^ 2 Kor. 12:15 Au “nafsi zenu.” 

^ 2 Kor. 12:20 Au “umbeya.” 

^ 2 Kor. 12:21 Neno la Kigiriki, por:nei'a. Angalia Kamusi. 


^ 2 Kor. 12:21 Au “ufidhuli; matendo ya kuchukiza yanayofanywa bila 
aibu.” Kigiriki, a:sel'gei-a. Angalia Kamusi. 


2 Wakorintho 13:1-14 


13 Hii ni mara ya tatu ambayo ninakuja kwenu. “Kila jambo 
linapaswa kuthibitishwa kwa ushahidi wa” mashahidi wawili au 
watatu.” 2 Ingawa sipo sasa, ni kana kwamba nipo kwa mara ya pili, 
nami ninatoa onyo mapema kwa wale waliotenda dhambi mwanzoni 
na kwa wengine wote, kwamba ikiwa nitakuja tena sitawahurumia, 

3 kwa kuwa mnatafuta uthibitisho kwamba Kristo, ambaye si dhaifu 
kuwaelekea ninyi bali ni mwenye nguvu kati yenu, kwa kweli 
anazungumza kupitia mimi. 4 Ni kweli kwamba aliuawa kwenye mti 
kwa sababu ya udhaifu, lakini yuko hai kwa sababu ya nguvu za 
Mungu. Ni kweli kwamba sisi pia ni dhaifu pamoja naye, lakini 
tutaishi pamoja naye kwa sababu ya nguvu za Mungu kuwaelekea 
ninyi. 

> Endeleeni kujijaribu kama mko katika imani, endeleeni kuthibitisha 
jinsi ninyi wenyewe mlivyo. Au je, hamtambui kwamba Yesu Kristo 
yumo katika muungano pamoja nanyi? Isipokuwa muwe 
mmekataliwa. 6 Kwa kweli ninatumaini mtatambua kwamba 
hatujakataliwa. 


7 Basi tunasali kwa Mungu kwamba msifanye kosa, si ili sisi 
tuonekane kuwa waliokubaliwa, bali mfanye yaliyo mema, hata 
tukionekana kwamba tumekataliwa. 8 Kwa maana hatuwezi kufanya 
jambo lolote kinyume cha kweli, bali kwa ajili ya kweli. 9 Hakika sisi 
hushangilia kila mara tunapokuwa dhaifu lakini ninyi mna nguvu. 
Nasi tunasali kwamba mrekebishwe upya. 10 Hiyo ndiyo sababu 
ninaandika mambo haya nikiwa sipo, ili nitakapokuja, nisiwe mkali 
katika kutumia mamlaka ambayo Bwana alinipa, ili kujenga na si 
kubomoa. 


11 Mwishowe, akina ndugu, endeleeni kushangilia, kurekebishwa 
upya, kufarijiwa, kufikiri kwa upatano, kuishi kwa amani; na Mungu 
wa upendo na amani atakuwa pamoja nanyi. 12 Salimianeni kwa 
busu takatifu. 13 Watakatifu wote wanawatumia salamu zao. 


14 Fadhili zisizostahiliwa za Bwana Yesu Kristo na upendo wa 
Mungu na ushirika katika roho takatifu ziwe pamoja nanyi nyote. 


^ 2 Kor. 13:1 Tnn., “kinywa cha.” 


WAGALATIA 


YALIYOMO 


Salamu (1-5) 
Hakuna habari njema nyingine (6-9) 
Habari njema aliyohubiri Paulo inatoka kwa Mungu (10-12) 


Jinsi Paulo alivyogeuka na kazi yake ya mwanzoni (13-24) 


Paulo akutana na mitume huko Yerusalemu (1-10) 

Paulo amrekebisha Petro (Kefa) (11-14) 

Kutangazwa kuwa waadilifu kupitia imani tu (15-21) 

Tofauti kati ya matendo ya Sheria na imani (1-14) 
Mwadilifu ataishi kupitia imani (11) 

Ahadi kwa Abrahamu haikuwa kupitia Sheria (15-18) 
Kristo, uzao wa Abrahamu (16) 

Chanzo na kusudi la Sheria (19-25) 


Wana wa Mungu kupitia imani (26-29) 


Wazao wa Abrahamu, wale walio wa Kristo (29) 

Si watumwa tena, bali ni wana (1-7) 
Paulo awahangaikia Wagalatia (8-20) 


Hagari na Sara: maagano mawili (21-31) 


Yerusalemu lililo juu, mama yetu, liko huru (26) 


Uhuru wa Kikristo (1-15) 


Kutembea kwa roho (16-26) 


Matendo ya mwili (19-21) 


Tunda la roho (22, 23) 


Kubebeana mizigo (1-10) 


Kuvuna ulichopanda (7, 8) 


Kutahiriwa si muhimu (11-16) 


Kiumbe kipya (15) 


Umalizio (17, 18) 


Wagalatia 1:1-24 


KWA WAGALATIA 


1 Paulo, mtume, si kutokana na wanadamu wala kupitia 
mwanadamu, bali kupitia Yesu Kristo na Mungu Baba, aliyemfufua 
kutoka kwa wafu, 2 na ndugu wote walio pamoja nami, kwa 
makutaniko ya Galatia: 


3 Na muwe na fadhili zisizostahiliwa na amani kutoka kwa Mungu 
Baba yetu na Bwana Yesu Kristo. 4 Alijitoa mwenyewe kwa ajili ya 
dhambi zetu ili atuokoe kutoka katika mfumo huu mwovu wa 
mambo,” kulingana na mapenzi ya Mungu na Baba yetu, 5 na awe 
na utukufu milele na milele. Amina. 


6 Ninashangaa kwamba mnageuzwa?” upesi kutoka kwa Yule 
aliyewaita kwa fadhili zisizostahiliwa za Kristo nanyi mnaenda 
kwenye habari njema ya aina nyingine. 7 Si kwamba kuna habari 
njema nyingine; lakini kuna watu fulani wanaowataabisha ninyi na 
kutaka kupotosha habari njema kuhusu Kristo. 8 Hata hivyo, ikiwa 
sisi au malaika kutoka mbinguni tungewatangazia kuwa habari 
njema jambo tofauti na habari njema tuliyowatangazia, mtu huyo na 
alaaniwe. 9 Kama tulivyosema awali, sasa ninasema tena, Yeyote 
anayewatangazia kuwa habari njema jambo tofauti na lile 
mlilopokea, na alaaniwe. 


10 Kwa kweli, je, sasa ninajaribu kuwashawishi wanadamu au 
Mungu? Au je, ninajaribu kuwapendeza wanadamu? Kama bado 
ningekuwa ninawapendeza wanadamu, singekuwa mtumwa wa 
Kristo. 11 Akina ndugu, ningependa mjue kwamba habari njema 
niliyowatangazia haitokani na wanadamu; 12 kwa kuwa sikuipokea 


kutoka kwa mwanadamu, wala sikufundishwa, bali ilikuwa kupitia 
ufunuo wa Yesu Kristo. 


13 Bila shaka, mlisikia kuhusu mwenendo wangu wa zamani katika 
dini ya Kiyahudi, kwamba niliendelea kulitesa sana” kutaniko la 
Mungu na kuliangamiza; 14 nami nilikuwa nikifanya maendeleo 
makubwa katika dini ya Kiyahudi kuliko watu wengi wa umri wangu 
katika taifa langu, kwa maana nilikuwa na bidii zaidi kwa ajili ya 
mapokeo ya baba zangu. 15 Lakini Mungu, aliyenitenga tangu tumbo 
la uzazi la mama yangu na kuniita kupitia fadhili zake zisizostahiliwa, 
alipoona vema 16 kumfunua Mwana wake kupitia kwangu, ili 
niyatangazie mataifa habari njema kumhusu, sikushauriana papo 
hapo na mwanadamu yeyote;” 17 wala sikupanda kwenda 
Yerusalemu kwa wale waliokuwa mitume kabla yangu, bali nilienda 
Arabia, kisha nikarudi Damasko. 


18 Miaka mitatu baadaye, nilipanda kwenda Yerusalemu 
kumtembelea Kefa,” nami nikakaa pamoja naye siku 15. 19 Lakini 
sikuwaona wale mitume wengine, isipokuwa Yakobo ndugu ya 
Bwana. 20 Basi kuhusu mambo ninayowaandikia, ninawahakikishia 
mbele za Mungu kwamba sisemi uwongo. 


21 Baada ya hapo nikaenda katika maeneo ya Siria na Kilikia. 

22 Lakini mimi binafsi sikujulikana kwa makutaniko ya Yudea 
yaliyokuwa katika muungano na Kristo. 23 Walikuwa tu wakisikia: 
“Yule mtu ambaye alitutesa hapo zamani sasa anatangaza habari 
njema kuhusu imani ambayo hapo zamani aliiangamiza.” 24 Basi 
wakaanza kumtukuza Mungu kwa sababu yangu. 


^ Gal. 1:4 Angalia Kamusi, “Mfumo wa mambo.” 


A Gal. 1:6 Au “mnaondolewa.” 
A Gal. 1:13 Tnn., “mpaka hatua inayozidi mno.” 
A Gal. 1:16 Tnn., “na mwili na damu.” 


A Gal. 1:18 Pia anaitwa Petro. 


Wagalatia 2:1-21 


2 Baada ya miaka 14 nilipanda tena kwenda Yerusalemu pamoja na 
Barnaba, na Tito pia. 2 Lakini nilienda kutokana na ufunuo, nami 
nikawajulisha habari njema ambayo ninahubiri kati ya mataifa. Hata 
hivyo, nilifanya hivyo faraghani, mbele ya wanaume walioheshimiwa 
sana, ili kuhakikisha kwamba sikuwa ninakimbia bure au sikuwa 
nimekimbia bure. 3 Hata hivyo, hata Tito, aliyekuwa pamoja nami, 
hakulazimishwa kutahiriwa, ingawa alikuwa Mgiriki. 4 Lakini jambo 
hilo lilitokea kwa sababu ya akina ndugu wa uwongo walioingizwa 
kimyakimya, walioingia kisirisiri ili kupeleleza uhuru tunaofurahia 
katika muungano na Kristo Yesu, ili watufanye kuwa watumwa 
kabisa; > hatukukubaliana nao wala kujitiisha kwao, hapana, hata 
kwa muda mfupi,” ili kweli ya habari njema iendelee kuwa pamoja 
nanyi. 


6 Lakini kuhusu wale walioonekana kuwa muhimu—vyovyote 
walivyokuwa hapo awali sioni tofauti, kwa maana Mungu haangalii 
sura ya nje—watu hao walioheshimiwa sana hawakuniongezea kitu 
chochote kipya. 7 Badala yake, walipoona kwamba nilikuwa 
nimekabidhiwa habari njema kwa ajili ya wale wasiotahiriwa, kama 
vile Petro alivyokabidhiwa kwa ajili ya wale waliotahiriwa— 8 kwa 
maana yule aliyemtia Petro nguvu kwa ajili ya utume kwa wale 
waliotahiriwa, alinitia nguvu mimi pia kwa ajili ya watu wa mataifa— 
9 nao walipotambua fadhili zisizostahiliwa nilizopewa, Yakobo na 
Kefa” na Yohana, ambao walionekana kuwa nguzo, walinipa mimi na 
Barnaba mkono wa kulia wa kushirikiana,” ili sisi twende kwa 
mataifa, nao waende kwa watu waliotahiriwa. 10 Walituomba 
tuwakumbuke maskini, nami nimejitahidi sana kufanya jambo hilo. 


11 Hata hivyo, Kefa” alipokuja Antiokia, nilimpinga” uso kwa uso, kwa 
sababu kwa hakika alikuwa amekosea.” 12 Kwa maana kabla ya 
watu fulani kutoka kwa Yakobo kufika, alikuwa akila chakula pamoja 
na watu wa mataifa; lakini walipofika, akaacha kufanya hivyo, 
akajitenga kwa kuwaogopa wale waliotahiriwa. 13 Wayahudi 
wengine pia wakajiunga naye katika unafiki huo, hivi kwamba hata 
wakamshawishi Barnaba katika unafiki wao. 14 Lakini nilipoona 
kwamba hawakuwa wakitembea kwa unyoofu kulingana na kweli ya 
habari njema, nilimwambia Kefa” mbele yao wote: “Ikiwa wewe, 
ingawa ni Myahudi unaishi kama mataifa wanavyoishi, na si kama 
Wayahudi wanavyoishi, unawezaje kuwalazimisha watu wa mataifa 
waishi kulingana na mazoea ya Kiyahudi?” 


15 Sisi tulio Wayahudi kwa kuzaliwa, na si watenda dhambi kutoka 
kwa mataifa, 16 tunatambua kwamba mtu hutangazwa kuwa 
mwadilifu, si kupitia matendo ya sheria, bali kupitia tu imani katika 
Yesu Kristo. Basi sisi tumeweka imani yetu katika Kristo Yesu, ili 
tutangazwe kuwa waadilifu kupitia imani katika Kristo bali si kupitia 
matendo ya sheria, kwa maana hakuna mtu yeyote 
atakayetangazwa” kuwa mwadilifu kupitia matendo ya sheria. 

17 Sasa ikiwa sisi pia tumepatikana kuwa watenda dhambi 
tulipokuwa tukitafuta kutangazwa kuwa waadilifu kupitia Kristo, basi 
je, Kristo ni mhudumu wa dhambi? La hasha! 18 |kiwa ninayajenga 
tena mambo ambayo wakati mmoja niliyabomoa, ninaonyesha 
kwamba mimi ni mkosaji. 19 Kwa maana kupitia sheria nilikufa 
kuielekea sheria, ili niwe hai kumwelekea Mungu. 20 Mimi 
nimetundikwa mtini pamoja na Kristo. Si mimi tena niliye hai, bali ni 
Kristo anayeishi katika muungano na mimi. Kwa kweli, uhai ninaoishi 
sasa katika mwili ninaishi kwa imani katika Mwana wa Mungu, 


aliyenipenda na kujitoa mwenyewe kwa ajili yangu. 21 Mimi sizikatai” 
fadhili zisizostahiliwa za Mungu, kwa maana ikiwa uadilifu ni kupitia 
sheria, kwa kweli Kristo alikufa bure. 


A Gal. 2:5 Tnn., “kwa saa moja.” 

A Gal. 2:9 Pia anaitwa Petro. 

^ Gal. 2:9 Au “ushirikiano.” 

^ Gal. 2:11 Pia anaitwa Petro. 

^ Gal. 2:11 Au “nilimkabili.” 

A Gal. 2:11 Au “alikuwa na hatia.” 

A Gal. 2:14 Pia anaitwa Petro. 

A Gal. 2:16 Tnn., “mwili utakaotangazwa.” 


^ Gal. 2:21 Au “sizitupi.” 


Wagalatia 3:1-29 


3 Enyi Wagalatia wasio na akili! Ni nani aliyewaleta chini ya uvutano 
huu mwovu, ninyi mliofafanuliwa waziwazi jinsi Yesu Kristo 
alivyotundikwa mtini? 2 Ninataka kuwauliza” jambo hili moja: Je, 
mlipokea roho kupitia matendo ya sheria au kwa sababu ya kuamini 
mambo mliyosikia? 3 Je, ninyi hamna akili kabisa? Baada ya kuanza 
mwendo wa kiroho,” je, mnamalizia katika mwendo wa kimwili?” 

4 Je, mlipatwa na mateso mengi sana bila sababu? Ikiwa kwa kweli 
ilikuwa bila sababu. > Kwa hiyo, je, yule anayewapa ninyi roho na 
kufanya matendo yenye nguvu kati yenu, anayafanya kwa sababu 
ya matendo ya sheria au kwa sababu mnaamini mambo mliyosikia? 
6 Kama vile Abrahamu “alivyokuwa na imani katika Yehova,” na 
ikahesabiwa kwake kuwa ni uadilifu.” 


7 Bila shaka mnajua kwamba wale wanaoshikamana na imani ni 
wana wa Abrahamu. 8 Kwa hiyo, andiko likitangulia kuona kwamba 
Mungu atawatangaza watu wa mataifa kuwa waadilifu kupitia imani, 
lilitangaza habari njema mwanzoni kwa Abrahamu, yaani: “Kupitia 
kwako mataifa yote yatabarikiwa.” 9 Basi wale wanaoshikamana na 
imani wanabarikiwa pamoja na Abrahamu, aliyekuwa na imani. 


10 Wote wanaotegemea matendo ya sheria wako chini ya laana, kwa 
maana imeandikwa: “Amelaaniwa kila mtu asiyedumu katika mambo 
yote yaliyoandikwa katika kitabu cha kukunjwa cha Sheria kwa 
kuyatenda.” 11 Isitoshe, ni wazi kwamba kupitia sheria hakuna mtu 
atakayetangazwa kuwa mwadilifu mbele za Mungu, kwa maana 
“mwadilifu ataishi kupitia imani.” 12 Sasa Sheria haitegemei imani. 
Badala yake, “yeyote anayefanya mambo hayo ataishi kupitia 
mambo hayo.” 13 Kristo alitununua, akatuweka huru kutoka katika 


laana ya Sheria akawa laana badala yetu, kwa sababu imeandikwa: 
“Amelaaniwa kila mtu aliyetundikwa kwenye mti.” 14 Ilikuwa hivyo ili 
baraka ya Abrahamu ije kwa mataifa kupitia Kristo Yesu, ili tuipokee 
roho iliyoahidiwa kupitia imani yetu. 


15 Akina ndugu, ninazungumza kwa kutumia mfano wa 
mwanadamu: Agano linapohalalishwa, hata kama ni kupitia 
mwanadamu, hakuna mtu anayelifuta au kuliongezea jambo lolote. 
16 Sasa ahadi zilitolewa kwa Abrahamu na kwa uzao wake.” 

kana kwamba ni wengi. Badala 


ND 


Haisemi, “na kwa wazao wako, 


Ni 


yake, inasema, “na kwa uzao wako,” kana kwamba ni kwa mmoja, 
ambaye ni Kristo. 17 Isitoshe, ninasema hivi: Sheria iliyotokezwa 
miaka 430 baadaye, haivunji agano lililofanywa na Mungu 
mwanzoni, na haifuti ahadi. 18 Kwa maana ikiwa urithi unategemea 
sheria, hautegemei tena ahadi; lakini Mungu amempa Abrahamu 


urithi kwa fadhili kupitia ahadi. 


19 Basi, kwa nini Sheria? Iliongezwa ili kufanya makosa yawe wazi, 
mpaka ufike ule uzao” ambao ulikuwa umepewa ahadi; na ilipitishwa 
kupitia malaika kwa mkono wa mpatanishi. 20 Sasa hakuna 
mpatanishi wakati mtu mmoja tu ndiye anayehusika, lakini Mungu ni 
mmoja tu. 21 Kwa hiyo, je, Sheria inapinga ahadi za Mungu? La 
hasha! Kwa maana ikiwa kungekuwa na sheria inayoweza kuleta 
uhai, kwa kweli uadilifu ungekuwa kupitia sheria. 22 Lakini Andiko 
liliyafunga mambo yote katika kifungo cha dhambi, ili ahadi 
inayotokana na imani katika Yesu Kristo ipewe wale wanaoamini.” 


23 Hata hivyo, kabla ya imani kufika, tulikuwa tukilindwa chini ya 
sheria, tukiwekwa kifungoni, tukiitazamia imani iliyokusudiwa 
kufunuliwa. 24 Basi Sheria imekuwa mtunzaji” wetu ikituongoza kwa 


Kristo, ili tutangazwe kuwa waadilifu kupitia imani. 25 Lakini sasa 
kwa kuwa imani imefika, hatuko tena chini ya mtunzaji.” 


26 Kwa kweli, ninyi nyote ni wana wa Mungu kupitia imani yenu 
katika Kristo Yesu. 27 Kwa maana ninyi nyote mliobatizwa katika 
Kristo mmemvaa Kristo. 28 Hakuna Myahudi wala Mgiriki, hakuna 
mtumwa wala mtu huru, hakuna mwanamume wala mwanamke, kwa 
maana ninyi nyote ni kitu kimoja katika muungano na Kristo Yesu. 

29 Isitoshe, ikiwa ninyi ni wa Kristo, ninyi kwa kweli ni uzao wa” 
Abrahamu, warithi kuhusiana na ahadi. 


A Gal. 3:2 Tnn., “kujifunza kutoka kwenu.” 
A Gal. 3:3 Tnn., “kuanza katika roho.” 

A Gal. 3:3 Tnn., “mnakamilishwa katika mwili.” 
^ Gal. 3:6 Angalia Nyongeza A5. 

A Gal. 3:16 Tnn., “mbegu yake.” 

^ Gal. 3:16 Tnn., “mbegu zako.” 

A Gal. 3:16 Tnn., “mbegu yako.” 

A Gal. 3:19 Tnn., “ile mbegu.” 

A Gal. 3:22 Au “wanaoonyesha imani.” 

A Gal. 3:24 Au “mfundishaji; mlezi.” 

A Gal. 3:25 Au “mfundishaji; mlezi.” 


A Gal. 3:29 Tnn., “mbegu ya.” 


Wagalatia 4:1-31 


4 Basi ninasema kwamba mrithi akiwa bado mtoto mdogo, hayuko 
tofauti na mtumwa, ingawa ndiye bwana wa vitu vyote, 2 bali yuko 
chini ya watunzaji na wasimamizi mpaka siku iliyopangwa mapema 
na baba yake. 3 Vivyo hivyo, sisi pia tulipokuwa watoto, tulikuwa 
watumwa wa mambo ya msingi ya ulimwengu. 4 Lakini wakati kamili 
ulipofika, Mungu alimtuma Mwana wake, aliyezaliwa na mwanamke 
na pia alikuwa chini ya sheria, 9 ili awaachilie huru kwa kuwanunua 
wale walio chini ya sheria, ili sisi tufanywe kuwa wana. 


6 Sasa kwa sababu ninyi ni wana, Mungu ametuma roho ya Mwana 
wake ndani ya mioyo yetu, nayo hupaza sauti: “Abba,” Baba!” 7 Kwa 
hiyo, wewe si mtumwa tena bali ni mwana; na ikiwa ni mwana, basi 
wewe pia ni mrithi kupitia Mungu. 


8 Hata hivyo, wakati hamkumjua Mungu, mlikuwa watumwa wa 
miungu ya uwongo.” 9 Lakini sasa kwa kuwa mmemjua Mungu au, 
kwamba sasa Mungu amewajua ninyi, kwa nini mnarudi tena 
kwenye mambo ya msingi yaliyo dhaifu na yasiyo na maana na 
kutaka kuyatumikia tena? 10 Mnashika kwa uangalifu sana siku na 
miezi na majira na miaka. 11 Ninaogopa kwa ajili yenu, isiwe 
kwamba nimepoteza jitihada zangu kwenu. 


12 Ninawaomba akina ndugu, iweni kama nilivyo, kwa sababu mimi 
pia nilikuwa kama mlivyo. Hamkunikosea. 13 Lakini mnajua ni kwa 
sababu ya ugonjwa wa kimwili kwamba nilipata nafasi yangu ya 
kwanza ya kuwatangazia habari njema. 14 Na ingawa hali yangu ya 
kimwili ilikuwa jaribu kwenu, hamkunitendea kwa dharau au 
kunichukia;” bali mlinipokea kama malaika wa Mungu, kama Kristo 
Yesu. 15 Furaha mliyokuwa nayo iko wapi? Kwa maana ninawatolea 


ushahidi kwamba, kama ingewezekana, mngeyang'oa macho yenu 
na kunipa. 16 Hivyo basi, je, nimekuwa adui yenu kwa sababu 
ninawaambia ukweli? 17 Wanawatafuta kwa bidii ili muwafuate, bali 
si kwa kusudi zuri; wanataka kuwatenganisha nami, ili muwafuate 
wao kwa bidii. 18 Hata hivyo, ni vema sikuzote kwa mtu kuwatafuta 
ninyi kwa bidii kwa kusudi zuri bali si wakati tu ninapokuwa pamoja 
nanyi, 19 watoto wangu wadogo, ambao tena nina uchungu wa 
kuwazaa mpaka Kristo atakapofanyizwa” ndani yenu. 20 Ninatamani 
ningekuwa pamoja nanyi sasa hivi na kuzungumza kwa njia tofauti, 
kwa sababu ninawahangaikia ninyi. 


21 Niambieni, ninyi mnaotaka kuwa chini ya sheria, Je, hamsikii 
Sheria? 22 Kwa mfano, imeandikwa kwamba Abrahamu alikuwa na 
wana wawili, mmoja kupitia kijakazi na mwingine kupitia mwanamke 
aliye huru; 23 lakini yule wa kijakazi kwa kweli alizaliwa kupitia njia 
ya asili” na yule mwingine wa mwanamke aliye huru kupitia ahadi. 
24 Mambo haya yanaweza kumaanisha tukio la mfano; kwa maana 
wanawake hawa wanamaanisha maagano mawili, moja kutoka 
Mlima Sinai, ambalo huzaa watoto kwa ajili ya utumwa na ambalo ni 
Hagari. 25 Basi Hagari anamaanisha Sinai, mlima ulio Arabia, naye 
analingana na Yerusalemu la leo, kwa maana liko katika utumwa 
pamoja na watoto wake. 26 Lakini Yerusalemu la juu liko huru, nalo 
ni mama yetu. 


27 Kwa maana imeandikwa: “Furahi, wewe mwanamke tasa 
usiyezaa; piga vigelegele vya shangwe, wewe mwanamke usiye na 
uchungu wa kuzaa; kwa maana watoto wa mwanamke aliye ukiwa ni 
wengi kuliko wa yule aliye na mume.” 28 Basi, akina ndugu, ninyi ni 
watoto wa ahadi kama Isaka alivyokuwa. 29 Lakini kama ilivyokuwa 
wakati huo, yule aliyezaliwa kupitia njia ya asili” alianza kumtesa 


yule aliyezaliwa kupitia roho, ndivyo ilivyo pia sasa. 30 Hata hivyo, 
andiko linasema nini? “Mfukuze kijakazi na mwanawe, kwa maana 
mwana wa kijakazi hatakuwa mrithi kamwe pamoja na mwana wa 
mwanamke aliye huru.” 31 Basi, akina ndugu, sisi si watoto wa 
kijakazi, bali wa yule mwanamke aliye huru. 


^ Gal. 4:6 Neno la Kiebrania au Kiaramu linalomaanisha “Ee Baba!” 
^ Gal. 4:8 Tnn., “ ile ambayo kwa kweli si miungu.” 

^ Gal. 4:14 Au “kunitemea mate.” 

^ Gal. 4:19 Au “atakapoumbwa.” 

^ Gal. 4:23 Tnn., “kulingana na mwili.” 


^ Gal. 4:29 Tnn., “kulingana na mwili.” 


Wagalatia 5:1-26 


5 Kristo alituweka huru ili tuwe na uhuru kama huo. Kwa hiyo, 
simameni imara, na msijiache mfungwe tena katika nira ya utumwa. 


2 Oneni! Mimi, Paulo, ninawaambia kwamba mkitahiriwa, Kristo 
hatakuwa na faida kwenu. 3 Tena ninatoa ushahidi kwa kila mtu 
anayetahiriwa kwamba yuko chini ya wajibu wa kuitimiza Sheria 
yote. 4 Mmetenganishwa na Kristo, ninyi mnaojaribu kutangazwa 
kuwa waadilifu kupitia sheria; mmeanguka kutoka kwenye fadhili 
zake zisizostahiliwa. > Kwa upande wetu, kupitia kwa roho tunasubiri 
kwa hamu uadilifu uliotumainiwa unaotokana na imani. 6 Kwa 
maana katika muungano na Kristo Yesu, kutahiriwa au kutotahiriwa 
hakuna faida yoyote, bali imani inayotenda kupitia upendo ina faida. 


7 Mlikuwa mnakimbia vema. Ni nani aliyewazuia kuendelea kuitii 
kweli? 8 Ushawishi wa namna hii hautoki kwa Yule anayewaita ninyi. 
9 Chachu kidogo huchachisha donge zima. 10 Nina uhakika kwamba 
ninyi mlio katika muungano na Bwana hamtakuja kufikiria jambo 
tofauti; lakini yule anayewasababishia taabu, hata iwe ni nani, 
atapokea hukumu anayostahili. 11 Na mimi, akina ndugu, ikiwa bado 
ninahubiri kuhusu kutahiriwa, kwa nini bado ninateswa? Ikiwa 
ndivyo, kikwazo cha mti wa mateso” kimeondolewa. 12 Ningependa 
watu wanaojaribu kuwaangusha ninyi wajihasi wenyewe.” 


13 Akina ndugu, mliitwa kwenye uhuru; lakini msiutumie uhuru huo 
kama nafasi ya kufuatilia tamaa za mwili, bali mtumikiane kupitia 
upendo. 14 Kwa maana Sheria nzima imetimizwa?” katika amri hii 
moja: “Lazima umpende jirani yako kama unavyojipenda 
mwenyewe.” 15 Lakini, ikiwa mnaendelea kuumana na kuraruana, 
jihadharini ili msije mkaangamizana. 


16 Lakini ninasema, Endeleeni kutembea kwa roho nanyi 
hamtatenda kwa tamaa za mwili hata kidogo. 17 Kwa maana mwili 
katika tamaa yake unapingana na roho, na roho inapingana na mwili; 
vitu hivyo vinapingana, hivi kwamba hamfanyi mambo mnayotaka 
kufanya. 18 Isitoshe, ikiwa mnaongozwa na roho, ninyi hamko chini 
ya sheria. 


19 Sasa matendo ya mwili huonekana wazi, nayo ni uasherati,” 
uchafu, mwenendo mpotovu,” 20 ibada ya sanamu, kuwasiliana na 
roho,” chuki, mizozo, wivu, milipuko ya hasira, migogoro, 
migawanyiko, madhehebu, 21 husuda, ulevi, karamu zenye vurugu, ” 
na mambo kama hayo. Ninawaonya mapema kuhusu mambo hayo, 
kama vile nilivyowaonya tayari, kwamba wale wanaozoea kufanya 
mambo hayo hawataurithi Ufalme wa Mungu. 


22 Kwa upande mwingine, tunda la roho” ni upendo, shangwe, 
amani, subira,” fadhili, wema, imani, 23 upole, kujizuia.” Hakuna 
sheria dhidi ya mambo hayo. 24 Isitoshe, wale walio wa Kristo Yesu 
wametundika mwili mtini pamoja na mawazo na tamaa zake mbaya. 


25 |kiwa tunaishi kwa roho, na tuendelee pia kutembea kwa utaratibu 
kwa roho. 26 Tusiwe tukijisifu, tusichochee mashindano kati yetu, 
wala tusioneane wivu. 


A Gal. 5:11 Angalia Kamusi. 


^ Gal. 5:12 Au “wawe matowashi,” na hivyo wasistahili kufuata sheria 
ambayo walikuwa wakiitetea. 


^ Gal. 5:14 Au labda, “imejumlishwa.” 


^ Gal. 5:19 Neno la Kigiriki pornei'a. Angalia Kamusi. 


^ Gal. 5:19 Au “ufidhuli; matendo ya kuchukiza yanayofanywa bila 
aibu.” Kigiriki, a:sel'gei:a. Angalia Kamusi. 


A Gal. 5:20 Au “uchawi.” 

A Gal. 5:21 Au “karamu za kupindukia.” 

A Gal. 5:22 Au “sifa zinazotokezwa na roho.” 
A Gal. 5:22 Au “ustahimilivu.” 


A Gal. 5:23 Au “kujidhibiti; kujiweza.” 


Wagalatia 6:1-18 


6 Akina ndugu, hata mtu akichukua hatua isiyofaa kabla hajajua, 
ninyi mlio na sifa za kustahili kiroho jaribuni kumrekebisha upya mtu 
huyo kwa roho ya upole. Lakini kila mmoja wenu aendelee 
kujiangalia, kwa kuwa ninyi pia mnaweza kujaribiwa. 2 Endeleeni 
kubebeana mizigo mizito, na hivyo mtaitimiza sheria ya Kristo. 

3 Kwa maana mtu akifikiri yeye ni kitu wakati yeye si kitu, 
anajidanganya mwenyewe. 4 Lakini kila mmoja na achunguze 
matendo yake mwenyewe, kisha atakuwa na sababu ya kushangilia 
kuhusiana na yeye mwenyewe, na si kwa kujilinganisha na mtu 
mwingine. > Kwa maana kila mtu ataubeba mzigo” wake 
mwenyewe. 


6 Zaidi ya hayo, mtu yeyote anayefundishwa” neno na ashiriki katika 
mambo yote mema pamoja na yule anayetoa fundisho hilo.” 


7 Msipotoshwe: Mungu si wa kudhihakiwa. Kwa maana lolote 
analopanda mtu, ndilo atakalovuna pia; 8 kwa sababu yule 
anayepanda kwa mwili wake atavuna uharibifu kutokana na mwili 
wake, lakini yule anayepanda kwa roho, atavuna uzima wa milele 
kutokana na roho. 9 Basi tusife moyo katika kufanya mema, kwa 
maana kwa wakati unaofaa tutavuna ikiwa hatutachoka kabisa.” 
10 Basi, tukiwa bado na nafasi,” acheni tuwatendee watu wote 
mema, na hasa wale ambao ni ndugu zetu katika imani. 


11 Oneni kwamba nimewaandikia kwa herufi kubwa kwa mkono 
wangu mwenyewe. 


12 Wote wanaotaka kujionyesha kuwa wazuri katika mwili” ndio 
wanaojaribu kuwalazimisha mtahiriwe, wakifanya hivyo ili tu 


wasiteswe kwa ajili ya mti wa mateso” wa Kristo. 13 Kwa maana hata 
wale wanaotahiriwa hawaishiki Sheria, lakini wanataka mtahiriwe ili 
wawe na sababu ya kujisifu kuhusu mwili wenu. 14 Lakini sitajisifu 
kamwe, isipokuwa katika mti wa mateso” wa Bwana wetu Yesu 
Kristo, ambaye kupitia kwake ulimwengu umeuawa” kuhusiana 
nami, nami kuhusiana na ulimwengu. 15 Kwa maana kutahiriwa si 
kitu wala kutotahiriwa, bali kiumbe kipya ndicho kitu. 16 Na wale 
wote wanaotembea kwa utaratibu kwa kanuni hii ya mwenendo, juu 
yao na kuwe na amani na rehema, ndiyo, juu ya Israeli wa Mungu. 


17 Kuanzia sasa mtu yeyote asinitaabishe, kwa maana ninabeba 
mwilini mwangu alama za mtumwa wa Yesu. 


18 Akina ndugu, fadhili zisizostahiliwa za Bwana wetu Yesu Kristo 
ziwe pamoja na roho mnayoonyesha. Amina. 


A Gal. 6:5 Au “mzigo wa wajibu.” 

A Gal. 6:6 Au “anayefundishwa kwa mdomo.” 

^ Gal. 6:6 Au “fundisho hilo la mdomo.” 

A Gal. 6:9 Au “hatutakufa moyo.” 

A Gal. 6:10 Tnn., “wakati unaofaa.” 

A Gal. 6:12 Au “wanaotaka kuonekana wazuri kwa nje.” 


A Gal. 6:12 Angalia Kamusi. 


A Gal. 6:14 Angalia Kamusi. 


A Gal. 6:14 Au “umeuawa kwenye mti.” 

Kuvikusanya vitu vyote katika Kristo (8-14) 


“Usimamizi” katika nyakati zilizowekwa (10) 

Waefeso 1:1-23 


KWA WAEFESO 


1 Paulo, mtume wa Kristo Yesu kupitia mapenzi ya Mungu, kwa 
watakatifu walio huko Efeso na walio waaminifu katika muungano na 
Kristo Yesu: 


2 Na muwe na fadhili zisizostahiliwa na amani kutoka kwa Mungu 
Baba yetu na Bwana Yesu Kristo. 


3 Asifiwe Mungu na Baba ya Bwana wetu Yesu Kristo, kwa kuwa 
ametubariki kwa kila baraka ya kiroho katika mahali pa kimbingu 
katika muungano na Kristo, 4 kama alivyotuchagua tuwe katika 
muungano naye” kabla ya kuwekwa msingi wa ulimwengu, ili tuwe 
watakatifu na bila dosari mbele zake katika upendo. > Kwa maana 
alituagiza awali tufanywe kuwa wanawe mwenyewe kupitia Yesu 
Kristo, kulingana na mapenzi yake mema na kusudi lake, 6 kwa sifa 
ya fadhili zake zisizostahiliwa zenye utukufu alizotupatia kwa fadhili 
kupitia mpendwa wake. 7 Kupitia kwake tunaachiliwa huru kwa njia 
ya fidia kupitia damu ya huyo, ndiyo, msamaha wa makosa yetu, 
kulingana na utajiri wa fadhili zake zisizostahiliwa. 


8 Alituzidishia fadhili zisizostahiliwa katika hekima yote na uelewaji,” 
9 kwa kutujulisha siri takatifu ya mapenzi yake. Ni kulingana na 
mapenzi yake mema aliyokusudia mwenyewe 10 kwa ajili ya 
usimamizi” kwenye nyakati kamili zilizowekwa, kukusanya pamoja 
vitu vyote katika Kristo, vitu vilivyo mbinguni na vitu vilivyo duniani. 
Ndiyo, katika yeye 11 ambaye tuko katika muungano naye na 
tulihesabiwa kuwa warithi, kwa kuwa tuliagizwa awali kulingana na 
kusudi la yule anayetimiza mambo yote kama anavyoamua 


kulingana na mapenzi yake, 12 ili sisi tulio wa kwanza kumtumaini 
Kristo tutumikie kwa ajili ya sifa ya utukufu wake. 13 Lakini ninyi pia 
mlimtumaini baada ya kulisikia neno la kweli, habari njema kuhusu 
wokovu wenu. Baada ya kuamini, mlitiwa muhuri kupitia kwake kwa 
roho takatifu iliyoahidiwa, 14 ambayo ni rehani ya mapema?” ya urithi 
wetu, kwa kusudi la kuachilia huru mali ya Mungu mwenyewe kupitia 
fidia, kwa sifa yake yenye utukufu. 


15 Hiyo ndiyo sababu mimi pia, kwa kuwa nimesikia kuhusu imani 
mliyo nayo katika Bwana Yesu na upendo mnaowaonyesha 
watakatifu wote, 16 siachi kamwe kutoa shukrani kwa ajili yenu. 
Ninaendelea kuwataja katika sala zangu, 77 ili Mungu wa Bwana 
wetu Yesu Kristo, Baba wa utukufu, awape roho ya hekima na ya 
ufunuo katika ujuzi sahihi kumhusu. 18 Ameyatia nuru macho ya 
moyo wenu, ili mjue tumaini alilowaitia, utajiri wenye utukufu ambao 
amewawekea watakatifu kuwa urithi, 19 na jinsi nguvu zake 
kutuelekea sisi waamini Zilivyo kuu zaidi. Ni kulingana na utendaji wa 
uwezo wa nguvu zake, 20 ambao aliutumia kuhusiana na Kristo 
alipomfufua kutoka kwa wafu na kumketisha kwenye mkono wake 
wa kuume katika mahali pa kimbingu, 21 juu kuliko kila serikali na 
mamlaka na nguvu na utawala na kila jina linalotajwa, si katika 
mfumo huu wa mambo” tu, bali pia katika ule unaokuja. 22 Alivitiisha 
pia vitu vyote chini ya miguu yake na kumfanya kuwa kichwa juu ya 
vitu vyote kuhusiana na kutaniko, 23 ambalo ni mwili wake, ujazo 
wake anayejaza vitu vyote katika vyote. 


^ Efe. 1:4 Yaani, pamoja na Kristo. 


^ Efe. 1:8 Au “akili nzuri.” 


^ Efe. 1:10 Au “kusimamia mambo.” 


^ Efe. 1:14 Au “malipo ya awali; uthibitisho (dhamana) wa kile 
kitakachokuja.” 


^ Efe. 1:21 Angalia Kamusi, “Mfumo wa mambo.” 


Waefeso 2:1-22 


2 Zaidi ya hayo, Mungu aliwafanya muwe hai, ingawa mlikuwa wafu 
katika makosa na dhambi zenu, 2 ambazo wakati fulani mlitembea 
ndani yake kulingana na mfumo wa mambo” wa ulimwengu huu, 
kulingana na mtawala wa mamlaka ya hewa, roho ambayo sasa 
inafanya kazi katika wana wa kutotii. 3 Ndiyo, wakati fulani sisi sote 
tulijiendesha miongoni mwao kupatana na tamaa za mwili wetu, 
tukifanya mapenzi ya mwili na ya fikira zetu, nasi kiasili tulikuwa 
watoto wa ghadhabu kama wale wengine. 4 Lakini Mungu, akiwa 
tajiri katika rehema, kwa sababu ya upendo wake mwingi 
aliotupenda nao, > alitufanya hai pamoja na Kristo, hata tulipokuwa 
wafu katika makosa—mmeokolewa kupitia fadhili zisizostahiliwa. 

6 Isitoshe, alituinua pamoja na kutuketisha pamoja mahali pa 
kimbingu katika muungano na Kristo Yesu, 7 ili kwenye mifumo ya 
mambož inayokuja aonyeshe utajiri mwingi zaidi wa fadhili zake 
zisizostahiliwa katika neema yakež kutuelekea katika muungano na 
Kristo Yesu. 


8 Kwa fadhili hizi zisizostahiliwa, ninyi mmeokolewa kupitia imani, na 
si ninyi mliofanya hivyo; badala yake, ni zawadi ya Mungu. 

9 Hapana, si kutokana na matendo, ili mtu yeyote asiwe na sababu 
za kujisifu. 10 Sisi ni kazi ya mikono” ya Mungu na tuliumbwa katika 
muungano na Kristo Yesu kwa ajili ya matendo mema, ambayo 
Mungu aliamua awali ili tutembee katika hayo. 


11 Kwa hiyo, kumbukeni kwamba wakati fulani ninyi, watu wa mataifa 
kwa kuzaliwa, mlikuwa mkiitwa “watu wasiotahiriwa” na 

wale walioitwa “watu waliotahiriwa,” kutahiriwa ambako kumefanywa 
mwilini kwa mikono ya wanadamu. 12 Wakati huo hamkuwa na 


Kristo, mlikuwa mmetengwa na taifa la Israeli, mlikuwa wageni kwa 
maagano ya ahadi; hamkuwa na tumaini na mlikuwa bila Mungu 
katika ulimwengu. 13 Lakini sasa katika muungano na Kristo Yesu 
ninyi ambao wakati fulani mlikuwa mbali sana, mmekuwa karibu 
kupitia damu ya Kristo. 14 Kwa maana yeye ni amani yetu, yule 
aliyefanya vile vikundi viwili kuwa kimoja na kuuharibu ukuta wa 
katikati uliowatenganisha. 15 Kupitia mwili wake aliufuta uadui, ile 
Sheria iliyokuwa na amri na maagizo, ili afanye vile vikundi viwili 
katika muungano na yeye mwenyewe viwe mtu mmoja mpya na 
kufanya amani, 16 na kuvipatanisha kikamili vile vikundi viwili vya 
watu katika mwili mmoja kwa Mungu kupitia mti wa mateso,” kwa 
sababu alikuwa ameua ule uadui kupitia yeye mwenyewe. 17 Naye 
alikuja na kuwatangazia habari njema ya amani ninyi mliokuwa mbali 
sana, na amani kwa wale waliokuwa karibu, 18 kwa sababu kupitia 
kwake, sisi, vikundi viwili vya watu, tuna uhuru wa kumkaribia Baba 
kwa roho moja. 


19 Basi ninyi si wageni tena na watu wa mataifa ya kigeni, bali ninyi 
ni raia wenzi wa watakatifu na ni washiriki wa nyumba ya Mungu, 
20 nanyi mmejengwa juu ya msingi wa mitume na manabii, naye 
Kristo Yesu mwenyewe ndiye jiwe la msingi la pembeni. 21 Katika 
muungano naye, jengo lote likiwa limeunganishwa kwa upatano, 
linakua ili kuwa hekalu takatifu kwa ajili ya Yehova.” 22 Katika 
muungano naye, ninyi pia mnajengwa pamoja muwe mahali pa 
Mungu pa kukaa kupitia roho. 


^ Efe. 2:2 Au “mwenendo.” 


^ Efe. 2:7 Angalia Kamusi, “Mfumo wa mambo.” 


^ Efe. 2:7 Au “kibali chake.” 
^ Efe. 2:10 Au “matokeo ya kazi.” 
^ Efe. 2:16 Angalia Kamusi. 


^ Efe. 2:21 Angalia Nyongeza A5. 


Waefeso 3:1-21 


3 Kwa sababu hii, mimi Paulo, mfungwa wa Kristo Yesu kwa ajili 
yenu, watu wa mataifa— 2 ikiwa, kwa kweli, mmesikia kuhusu 
usimamizi wa fadhili zisizostahiliwa za Mungu ambao nilipewa kwa 
ajili yenu, 3 kwamba nilijulishwa siri takatifu kupitia ufunuo, kama vile 
nilivyoandika kwa ufupi hapo mwanzoni. 4 Basi mnaposoma jambo 
hili, mnaweza kuona jinsi ninavyoelewa siri takatifu ya Kristo. 

> Katika vizazi vingine wanadamu hawakujulishwa siri hii kama vile 
ambavyo sasa imefunuliwa kwa mitume wake watakatifu na manabii 
kupitia roho, $ yaani, kwamba watu wa mataifa, katika muungano na 
Kristo Yesu na kupitia habari njema, wawe warithi na viungo vya 
mwili uleule na washiriki wa ahadi pamoja nasi. 7 Mimi nilikuja kuwa 
mhudumu wa hilo kulingana na zawadi ya bure ya Mungu ya fadhili 
zisizostahiliwa nilizopewa kupitia utendaji wa nguvu zake. 


8 Mimi, niliye mdogo kuliko aliye mdogo zaidi kati ya watakatifu 
wote, nilipewa fadhili hizi zisizostahiliwa, ili niwatangazie mataifa 
habari njema kuhusu utajiri usiopimika wa Kristo 9 na kufanya kila 
mtu aone usimamizi wa siri takatifu ambayo imefichwa kwa vizazi na 
vizazi katika Mungu, aliyeumba vitu vyote. 10 Ilikuwa hivyo ili sasa, 
kupitia kutaniko, serikali na mamlaka zilizo mahali pa kimbingu 
zijulishwe hekima ya Mungu inayoonekana kwa njia nyingi sana. 

11 Hii ni kulingana na kusudi la milele alilofanyiza kuhusiana na 
Kristo, Yesu Bwana wetu, 12 ambaye kupitia kwake tuna uhuru huu 
wa kusema na uhuru wa kukaribia tukiwa na uhakika kupitia imani 
yetu kwake. 13 Basi ninawaomba msife moyo kwa sababu ya dhiki 
zangu kwa ajili yenu, kwa maana zinamaanisha utukufu kwenu. 


14 Kwa sababu hiyo ninampigia Baba magoti, 15 ambaye kila familia 
mbinguni na duniani hupata jina kutoka kwake. 16 Ninasali kwamba 
awawezeshe kulingana na wingi wa utukufu wake ili mfanywe kuwa 
na uwezo katika mtu mliye kwa ndani, mkiwa na nguvu kupitia roho 
yake, 17 na kupitia imani yenu muwe na Kristo akikaa katika mioyo 
yenu kwa upendo. Iweni na mizizi na kuimarishwa juu ya ule msingi, 
18 ili pamoja na watakatifu wote mweze kufahamu kikamili upana na 
urefu na kimo na kina, 19 na kuujua upendo wa Kristo, unaozidi 
ujuzi, ili mjawe na ujazo wote ambao Mungu hutoa. 


20 Basi kwa yule anayeweza, kulingana na nguvu zake zinazotenda 
ndani yetu, kufanya kwa wingi zaidi kupita mambo yote tunayoomba 
au tunayofikiri, 21 na awe na utukufu kupitia kutaniko na kupitia 
Kristo Yesu kwa vizazi vyote milele na milele. Amina. 


Waefeso 4:1-32 


4 Kwa hiyo, mimi mfungwa katika Bwana, ninawasihi mtembee kwa 
kustahili mwito mliopokea, 2 kwa unyenyekevu?” wote na upole, kwa 
subira, mkivumiliana kwa upendo, 3 mkijitahidi sana kudumisha roho 
ya umoja katika kifungo cha muungano cha amani. 4 Kuna mwili 
mmoja, na roho moja, kama mlivyoitwa kwenye tumaini moja; 

5 Bwana mmoja, imani moja, ubatizo mmoja; 6 Mungu mmoja 
ambaye ni Baba wa wote, aliye juu ya wote, na kupitia wote na 
katika wote. 


7 Basi kila mmoja wetu alionyeshwa fadhili zisizostahiliwa kulingana 
na jinsi Kristo alivyopima zawadi hiyo ya bure. 8 Kwa maana 
inasema: “Alipopanda juu alichukua mateka; alitoa wanaume kuwa 
zawadi.” 9 Basi neno “alipopanda,” linamaanisha nini? Linamaanisha 
kwamba pia alishuka chini, yaani, duniani. 10 Yule aliyeshuka ndiye 
pia aliyepanda juu zaidi ya mbingu zote, ili atimize mambo yote. 


11 Naye alitoa wengine wawe mitume, wengine manabii, wengine 
waeneza injili,” wengine wachungaji na walimu, 12 ili kuwarekebisha” 
watakatifu, kwa ajili ya kutimiza huduma, na kuujenga mwili wa 
Kristo, 13 mpaka sote tuwe na umoja?” katika imani na tuwe na ujuzi 
sahihi kumhusu Mwana wa Mungu, na kuwa mtu aliyekomaa kabisa, 
na kufikia kiwango cha kimo kamili cha Kristo. 14 Basi tusiwe tena 
watoto, tukirushwa huku na huku kama kwa mawimbi na 
kupeperushwa na kila upepo wa fundisho kwa udanganyifu wa watu, 
kupitia ujanja na njia za hila. 15 Lakini tukisema ukweli, kupitia 
upendo na tuendelee kukua katika mambo yote ndani ya Kristo, 
ambaye ni kichwa. 16 Kupitia kwake mwili wote unaunganishwa na 
kushirikiana kila kiungo kinapofanya kazi yake. Na kila kiungo 


kinapofanya kazi vizuri, hilo linafanya mwili ukue na kujijenga katika 
upendo. 


17 Basi ninasema na kushuhudia katika Bwana, kwamba msiishi 
tena kama watu wa mataifa wanavyoishi, katika ubatili wa akili zao. 
18 Wako gizani kiakili na wametenganishwa na uzima ambao ni wa 
Mungu, kwa sababu ya ujinga ulio ndani yao na kwa sababu ya 
ugumu wa?” mioyo yao. 19 Kwa kuwa wamepotoka kabisa kimaadili, 
wamejiingiza katika mwenendo mpotovu?” na kufanya mambo 
machafu ya kila namna kwa pupa. 


20 Lakini ninyi hamkujifunza kwamba Kristo yuko hivyo, 21 ikiwa kwa 
kweli mlimsikia na kufundishwa kupitia kwake, kama vile kweli ilivyo 
katika Yesu. 22 Mlifundishwa kuvua utu wa zamani unaopatana na 
mwenendo wenu wa zamani na ambao unaharibiwa na tamaa zake 
za udanganyifu. 23 Na mnapaswa kuendelea kufanywa upya katika 
nguvu zinazoongoza akili zenu,” 24 na mnapaswa kuvaa utu mpya 
ulioumbwa kupatana na mapenzi ya Mungu katika uadilifu wa kweli 
na ushikamanifu. 


25 Kwa hiyo, kwa sababu mmeacha udanganyifu, semeni ukweli kila 
mmoja na mwenzake, kwa sababu sisi ni viungo vya mwili mmoja. 

26 |weni na hasira, lakini msitende dhambi; jua lisitue mkiwa bado 
mmekasirika; 27 msimpe Ibilisi nafasi. 28 Mwizi asiibe tena; badala 
yake afanye kazi kwa bidii, akifanya kazi njema kwa mikono yake, ili 
awe na kitu cha kumgawia mtu mwenye uhitaji. 29 Neno lililooza 
lisitoke kinywani mwenu, bali neno jema kwa ajili ya kujenga 
kulingana na uhitaji, ili liwanufaishe wale wanaolisikia. 30 Pia, msiwe 
mkiihuzunisha roho takatifu ya Mungu, ambayo kupitia hiyo mmetiwa 
muhuri kwa ajili ya siku ambayo mtawekwa huru kupitia fidia. 


31 Acheni kabisa kila aina ya chuki yenye uhasama, hasira, 
ghadhabu, kufoka, matusi, na mambo yote yanayodhuru. 32 Bali 
mtendeane kwa fadhili, huruma nyororo, mkisameheana kwa hiari 
kama vile Mungu alivyowasamehe ninyi kwa hiari kupitia Kristo. 


^ Efe. 4:2 Au “unyenyekevu wa akili.” 

^ Efe. 4:11 Au “wahubiri wa habari njema.” 
^ Efe. 4:12 Au “kuwazoeza.” 

^ Efe. 4:13 Au “muungano.” 

^ Efe. 4:18 Tnn., “kukosa hisia katika.” 


^ Efe. 4:19 Au “ufidhuli; matendo ya kuchukiza yanayofanywa bila 
aibu.” Kigiriki, a-sel'gei:a. Angalia Kamusi. 


^ Efe. 4:23 Au “nguvu zinazotawala akili zenu.” Tnn., “roho ya akili 
yenu.” 


Waefeso 5:1-33 


5 Kwa hiyo, iweni waigaji wa Mungu, kama watoto wapendwa, 2 na 
mwendelee kutembea katika upendo, kama vile Kristo pia 
alivyotupenda sisi” na kujitoa mwenyewe kwa ajili yetu” kuwa toleo 
na dhabihu yenye harufu tamu kwa Mungu. 


3 Uasherati” na kila namna ya ukosefu wa usafi au pupa visitajwe 
kamwe miongoni mwenu, kama inavyowafaa watu watakatifu; 4 wala 
mwenendo wa aibu wala maneno ya kipumbavu wala mizaha 
michafu—mambo yasiyofaa—badala yake, kutoa shukrani. 5 Kwa 
maana mnajua hili, nanyi mnalitambua wenyewe, kwamba hakuna 
mwasherati” au mtu asiye safi au mtu mwenye pupa, maana yake 
mtu anayeabudu sanamu, aliye na urithi wowote katika Ufalme wa 
Kristo na wa Mungu. 


6 Mtu yeyote asiwadanganye kwa maneno matupu, kwa maana 
ghadhabu ya Mungu inakuja juu ya wana wa kutotii kwa sababu ya 
mambo hayo. 7 Kwa hiyo, msishirikiane nao; 8 kwa kuwa wakati 
fulani mlikuwa giza, lakini sasa ninyi ni nuru kuhusiana na Bwana. 
Endeleeni kutembea kama watoto wa nuru, 9 kwa maana tunda la 
nuru lina kila namna ya wema na uadilifu na kweli. 10 Endeleeni 
kuhakikisha jambo linalokubalika kwa Bwana; 11 na mwache 
kushiriki katika matendo yasiyozaa matunda, ambayo ni ya giza; 
badala yake, myafunue jinsi yalivyo. 12 Kwa maana mambo 
wanayotenda katika siri ni aibu hata kuyataja. 13 Basi mambo yote 
yanayofunuliwa yanawekwa wazi” na nuru, kwa maana kila jambo 
linalowekwa wazi ni nuru. 14 Kwa hiyo, inasemwa: “Amka, wewe 
unayelala usingizi, na ufufuke kutoka kwa wafu, na Kristo 
atakuangazia.” 


15 Basi endeleeni kuangalia sana jinsi mnavyotembea, si kama watu 
wasio na hekima bali kama watu wenye hekima, 16 mkiutumia vizuri 
kabisa wakati wenu,” kwa sababu siku hizi ni zenye uovu. 17 Kwa 
hiyo acheni kuwa watu wasio na akili, bali endeleeni kuyafahamu 
mapenzi ya Yehova.” 18 Pia, msilewe divai, ambayo ina upotovu,” 
bali endeleeni kujazwa roho. 19 Mkizungumza kati yenu” kwa zaburi, 
sifa kwa Mungu, na nyimbo za kiroho, mkiimba na kupiga muziki 
katika mioyo yenu kwa Yehova,” 20 sikuzote mkimtolea shukrani 
Mungu na Baba yetu kwa ajili ya mambo yote katika jina la Bwana 
wetu Yesu Kristo. 


21 Jitiisheni kila mmoja kwa mwenzake katika kumwogopa Kristo. 
22 Wake na wajitiishe kwa waume zao kama kwa Bwana, 23 kwa 
sababu mume ni kichwa cha mke wake kama vile Kristo alivyo 
kichwa cha kutaniko, yeye akiwa mwokozi wa mwili huu. 24 Kwa 
kweli, kama vile kutaniko linavyojitiisha kwa Kristo, wanawake pia 
wanapaswa kujitiisha kwa waume zao katika mambo yote. 25 Enyi 
waume, endeleeni kuwapenda wake zenu, kama vile Kristo pia 
alivyolipenda kutaniko na kujitoa mwenyewe kwa ajili yake, 26 ili 
alitakase, akilisafisha na kuliosha kwa maji kupitia neno, 2? ili kujipa 
mwenyewe kutaniko likiwa na fahari, bila doa au kunyanzi au lolote 
kati ya mambo hayo, bali likiwa takatifu na bila dosari. 


28 Vivyo hivyo, waume wanapaswa kuwapenda wake zao kama miili 
yao wenyewe. Mwanamume anayempenda mke wake anajipenda 
mwenyewe, 29 kwa maana hakuna mtu anayeuchukia mwili wake, 
bali huulisha na kuutunza, kama vile Kristo anavyolitendea kutaniko, 
30 kwa kuwa sisi ni viungo vya mwili wake. 31 “Kwa sababu hiyo 
mwanamume atamwacha baba yake na mama yake naye 
atashikamana?” na mke wake, na hao wawili watakuwa mwili mmoja.” 


32 Siri hii takatifu ni kubwa. Sasa ninazungumza kuhusu Kristo na 


kutaniko. 33 Hata hivyo, kila mtu kati yenu anapaswa kumpenda mke 


wake kama anavyojipenda mwenyewe; kwa upande mwingine, mke 


anapaswa kumheshimu sana mume wake. 


^ Efe. 


5:2 Au labda, “ninyi.” 


^ Efe. 


5:2 Au labda, “yenu.” 


^ Efe. 


^ Efe. 


5:3 Neno la Kigiriki porner'a. Angalia Kamusi. 


5:5 Angalia Kamusi, “Uasherati.” 


^ Efe. 


5:13 Au “yanakaripiwa.” 


^ Efe. 


^ Efe. 


5:16 Tnn., “mkijinunulia wakati uliowekwa.” 


5:17 Angalia Nyongeza A5. 


^ Efe. 


5:18 Au “haina adabu.” 


^ Efe. 


5:19 Au labda, “mkijizungumzia.” 


^ Efe. 


5:19 Angalia Nyongeza A5. 


5:31 Au “atabaki.” 


^ Efe. 


Waefeso 6:1-24 


6 Enyi watoto, watiini wazazi wenu katika muungano na Bwana, kwa 
maana hilo ni jambo la uadilifu. 2 “Mheshimu baba yako na mama 
yako,” hiyo ndiyo amri ya kwanza yenye ahadi: 3 “Ili mambo 
yakuendee vema?” nawe ukae muda mrefu duniani.” 4 Nanyi akina 
baba, msiwe mkiwakasirisha watoto wenu, bali endeleeni kuwalea 
katika nidhamu na maagizo ya” Yehova.” 


> Enyi watumwa, watiini mabwana wenu wanadamu,” kwa kuogopa 
na kutetemeka kwa unyoofu wa mioyo yenu, kama vile kwa Kristo, 

6 si wakati tu mnapotazamwa, ili tu kuwapendeza wanadamu,” bali 
kama watumwa wa Kristo mkifanya mapenzi ya Mungu kwa nafsi” 
yote. 7 Tumikieni mkiwa na mtazamo mzuri, kama kwa Yehova,” na 
si kwa wanadamu, $ kwa maana mnajua kwamba wema wowote 
ambao kila mtu hufanya, Yehova” atamlipa wema huo, iwe ni 
mtumwa au mtu huru. 9 Pia, enyi mabwana, endeleeni kuwatendea 
kwa njia hiyohiyo, bila kuwatisha, kwa maana mnajua kwamba 
Bwana wao na wenu pia yuko mbinguni, naye hana ubaguzi wowote. 


10 Mwishowe, endeleeni kujipatia nguvu katika Bwana na katika 
uwezo wa nguvu zake. 11 Vaeni mavazi kamili ya silaha kutoka kwa 
Mungu ili mweze kusimama imara dhidi ya matendo yenye hila ya” 
Ibilisi; 12 kwa sababu tunapambana,” si dhidi ya damu na mwili, bali 
dhidi ya serikali, dhidi ya mamlaka, dhidi ya watawala wa ulimwengu 
wa giza hili, dhidi ya majeshi ya roho waovu katika mahali pa 
kimbingu. 13 Kwa sababu hiyo chukueni mavazi kamili ya silaha 
kutoka kwa Mungu, ili mweze kupinga katika ile siku ya uovu, na 
baada ya kutimiza mambo yote, mweze kusimama imara. 


14 Kwa hiyo, simameni imara, mkiwa mmejifunga kiunoni mshipi wa 
ile kweli, mkiwa mmevaa bamba la kifuani la uadilifu, 15 na mkiwa 
mmevaa viatu miguuni tayari kutangaza habari njema ya amani. 

16 Mbali na mambo hayo, chukueni ngao kubwa ya imani, ambayo 
kwa kuitumia mtaizima mishale yote inayowaka moto” ya yule 
mwovu. 17 Pia, pokeeni kofia ya chuma ya wokovu, na upanga wa 
roho, yaani, neno la Mungu, 18 na kwa kila namna ya sala na dua 
mkiendelea kusali kila wakati katika roho. Na hivyo kaeni macho, 
daima mkiomba dua kwa ajili ya watakatifu wote. 19 Pia, msali kwa 
ajili yangu, kwamba ninapofungua kinywa changu nipewe maneno, ili 
niweze kuzungumza kwa ujasiri ninapojulisha siri takatifu ya habari 
njema, 20 ambayo kwa ajili yake ninatenda kama balozi aliyefungwa 
minyororo, na kwamba niweze kuzungumza kuihusu kwa ujasiri, 
kama ninavyopaswa kuzungumza. 


21 Basi ili ninyi pia mjue kunihusu na jinsi ninavyoendelea, Tikiko, 
ndugu mpendwa na mhudumu mwaminifu katika Bwana, 
atawajulisha mambo yote. 22 Ninamtuma kwenu kwa kusudi hili, ili 
mjue jinsi tunavyoendelea na aifariji mioyo yenu. 


23 Akina ndugu na wawe na amani na upendo pamoja na imani 
kutoka kwa Mungu Baba na Bwana Yesu Kristo. 24 Fadhili 
zisizostahiliwa na ziwe pamoja na wote wanaompenda Bwana wetu 
Yesu Kristo katika hali ya kutoharibika. 


^ Efe. 6:3 Au “Ili ufanikiwe.” 


^ Efe. 6:4 Au “mwelekezo wa; mwongozo wa.” Tnn., “kuweka katika 
akili.” 


^ Efe. 6:4 Angalia Nyongeza A5. 
^ Efe. 6:5 Tnn., “wa kimwili.” 


^ Efe. 6:6 Tnn., “si kwa njia ya utumishi wa macho ili kuwapendeza 
wanadamu.” 


^ Efe. 6:6 Angalia Kamusi, “Nafsi.” 


^ Efe. 6:7 Angalia Nyongeza A5. 


^ Efe. 6:8 Angalia Nyongeza A5. 
^ Efe. 6:11 Au “njama za.” 
^ Efe. 6:12 Tnn., “tunapigana mweleka.” 


^ Efe. 6:16 Au “makombora.” 

Wafilipi 1:1-30 


KWA WAFILIPI 


1 Paulo na Timotheo, watumwa wa Kristo Yesu, kwa watakatifu wote 


katika muungano na Kristo Yesu walio huko Filipi, pamoja na 
waangalizi na watumishi wa huduma: 


2 Na muwe na fadhili zisizostahiliwa na amani kutoka kwa Mungu 
Baba yetu na Bwana Yesu Kristo. 


3 Sikuzote ninamshukuru Mungu wangu ninapowakumbuka ninyi 

4 katika dua zangu zote kwa ajili yenu nyote. Ninatoa kila dua kwa 
shangwe, > kwa sababu ya mchango ambao mmeutoa kwa ajili ya” 
habari njema tangu siku ya kwanza mpaka sasa. 6 Kwa maana nina 
uhakika kuhusu jambo hili, kwamba yule aliyeanzisha kazi njema 
ndani yenu ataikamilisha kufikia siku ya Kristo Yesu. 7 Ni sawa 
kwangu kufikiri hivyo kuwahusu ninyi nyote, kwa sababu mko katika 
moyo wangu, ninyi mlio washiriki pamoja nami katika fadhili 
zisizostahiliwa katika vifungo vyangu vya gereza na katika kuitetea 
na kuithibitisha kisheria habari njema. 


8 Kwa maana Mungu ni shahidi wangu kuhusu jinsi ninavyotamani 
kuwaona ninyi nyote kwa upendo mwororo kama alio nao Kristo 
Yesu. 9 Na hili ndilo ninaloendelea kusali, kwamba upendo wenu 
uwe mwingi zaidi na zaidi pamoja na ujuzi sahihi na utambuzi kamili; 
10 kwamba mhakikishe mambo muhimu zaidi, ili muwe bila kasoro 
na msiwe mkiwakwaza wengine mpaka siku ya Kristo; 11 na kwamba 
mjazwe tunda la uadilifu, ambalo ni kupitia Yesu Kristo, kwa utukufu 
na sifa kwa Mungu. 


12 Basi ninataka mjue, akina ndugu, kwamba hali yangu kwa kweli 
imesaidia kuendeleza habari njema, 13 hivi kwamba vifungo vyangu 
vya gereza kwa ajili ya Kristo vimejulikana wazi kati ya Walinzi wote 
wa Mfalme na watu wengine wote. 14 Sasa akina ndugu wengi 
katika Bwana wamekuwa na uhakika kwa sababu ya vifungo vyangu 
vya gereza, nao wanaonyesha uhodari mwingi wa kulisema neno la 
Mungu bila woga. 


15 Ni kweli, wengine wanamhubiri Kristo kwa wivu na kushindana, 
lakini wengine kwa nia njema. 16 Hao wa mwisho wanamtangaza 
Kristo kutokana na upendo, kwa maana wanajua kwamba 
nimechaguliwa ili kuitetea habari njema; 17 lakini wale wa kwanza 
hufanya hivyo kutokana na ugomvi, si kwa kusudi safi, kwa maana 
wanataka kunisababishia dhiki katika vifungo vyangu vya gereza. 
18 Matokeo ni nini? Ni kwamba katika kila njia, iwe ni kwa unafiki au 
ni kwa ukweli, Kristo anatangazwa, nami ninashangilia kuhusu 
jambo hilo. Kwa kweli, nitaendelea pia kushangilia, 19 kwa maana 
ninajua hilo litanisaidia kupata wokovu kupitia dua yenu na kwa 
msaada wa roho ya Yesu Kristo. 20 Hilo linapatana na tarajio langu 
lenye hamu na tumaini kwamba sitaona aibu kwa njia yoyote, bali 
kwamba kwa uhuru wote wa kusema, sasa Kristo, kama sikuzote 
hapo mwanzoni, atatukuzwa kupitia mwili wangu, iwe ni kupitia 
uzima au kupitia kifo. 


21 Kwa maana kwangu mimi, kuishi ni Kristo na kifo ni faida. 22 Basi 
ikiwa nitaendelea kuishi katika mwili, hilo ni tunda la kazi yangu; hata 
hivyo, mimi sisemi kile nitakachochagua. 23 Ninakabiliwa na mambo 
haya mawili, kwa maana ninatamani kufunguliwa na kuwa pamoja 
na Kristo, ambako, kwa hakika, ni bora zaidi. 24 Hata hivyo, ni 
muhimu zaidi kwangu kubaki katika mwili kwa ajili yenu. 25 Basi, 


nikiwa na uhakika wa jambo hili, ninajua nitabaki na kuendelea 
pamoja nanyi nyote ili msonge mbele na muwe na shangwe katika 
imani, 26 ili kwa sababu yangu furaha yenu ifurike katika Kristo Yesu 
nitakapokuwa tena pamoja nanyi. 


27 |la tu jiendesheni” kwa njia inayostahili habari njema kumhusu 
Kristo, ili kama nitakuja kuwaona au nisipokuja, nisikie kuwahusu na 
nisikie kwamba mnasimama imara katika roho moja, kwa nafsi 
moja,” mkijitahidi pamoja kwa ajili ya imani ya habari njema, 28 bila 
kuogopeshwa kamwe na wapinzani wenu. Jambo hili ni uthibitisho 
wa uharibifu kwao, lakini wa wokovu kwenu; na hili linatoka kwa 
Mungu. 29 Kwa maana mlipewa pendeleo kwa ajili ya Kristo, si 
muwe tu na imani katika yeye, bali pia mteseke kwa ajili yake. 

30 Kwa maana mna pambano kama lile mliloona nikikabili, ambalo 
mnasikia kwamba bado ninakabili. 


^ Flp. 1:5 Au “kwa sababu mmeshiriki kuendeleza.” 


^ Elp. 1:27 Au “jiendesheni kama raia.” 
AE M27A 


u “kwa nia moja.” 


Wafilipi 2:1-30 


2 Basi, ikiwa kuna jambo lolote la kutia moyo katika Kristo, ikiwa 
kuna faraja yoyote ya upendo, ikiwa kuna ushirika wowote wa 
kiroho,” ikiwa kuna upendo mwororo na huruma zozote, 2 fanyeni 
shangwe yangu ijae kwa kuwa na akili ileile na kuwa na upendo 
uleule, mkiwa mmeunganishwa kabisa,” mkiwa na wazo moja akilini. 
3 Msifanye jambo lolote kwa ugomvi au kwa kujisifu, bali kwa 
unyenyekevu” mwaone wengine kuwa bora kuliko ninyi, 4 huku 
mkiangalia, si faida zenu wenyewe, bali pia faida za wengine. 


5 Iweni na mtazamo huu wa akili ambao pia Kristo Yesu alikuwa nao, 
6 ambaye, ingawa alikuwa katika umbo la Mungu, hakufikiria 
kufanya unyakuzi, yaani, kwamba yeye awe sawa na Mungu. 

7 Hapana, bali alijiondolea hali yake na kuchukua umbo la mtumwa 
na kuwa mwanadamu.” 8 Zaidi ya hayo, alipokuja akiwa 
mwanadamu,” alijinyenyekeza na kuwa mtiifu mpaka kifo, ndiyo, kifo 
juu ya mti wa mateso.” 9 Kwa sababu hiyo, Mungu alimpandisha 
kwenye cheo cha juu zaidi na kumpa kwa fadhili jina lililo juu kuliko 
kila jina lingine, 10 ili katika jina la Yesu kila goti lipigwe—la wale 
walio mbinguni na wale walio duniani na wale walio chini ya ardhi— 
11 na kila ulimi ukiri waziwazi kwamba Yesu Kristo ni Bwana kwa 
utukufu wa Mungu Baba. 


12 Kwa hiyo, wapendwa wangu, kama vile ambavyo mmekuwa mkitii 
sikuzote, si wakati tu ninapokuwapo, bali kwa utayari zaidi sasa 
nisipokuwapo, endeleeni kuufanyia kazi wokovu wenu wenyewe kwa 
kuogopa na kutetemeka. 13 Kwa maana Mungu ndiye ambaye kwa 
mapenzi yake mema anawachochea, na kuwapa hamu na nguvu za 
kutenda. 14 Endeleeni kufanya mambo yote bila kunung'unika wala 


kubishana, 15 ili mje kuwa bila lawama wala hatia, watoto wa Mungu 
wasio na dosari katikati ya kizazi kilicho kombo na kilichopotoka, 
ambao kati yao mnaangaza kama mianga katika ulimwengu, 

16 mkiendelea kulishika sana neno la uzima. Ndipo nitakuwa na 
sababu ya kushangilia katika siku ya Kristo, nikijua kwamba 
sikukimbia bure wala sikufanya kazi kwa bidii bure. 17 Hata hivyo, 
hata ikiwa ninamiminwa kama toleo la kinywaji juu ya dhabihu na 
utumishi mtakatifu” ambao imani yenu imewaongoza, ninafurahi na 
kushangilia pamoja nanyi nyote. 18 Vivyo hivyo, ninyi pia mnapaswa 
kufurahi na kushangilia pamoja nami. 


19 Sasa ninatumaini katika Bwana Yesu kumtuma Timotheo kwenu 
upesi, ili nitiwe moyo nitakapopata habari kuwahusu ninyi. 20 Kwa 
maana sina mtu mwingine aliye na mwelekeo kama wake atakayejali 
kwa unyoofu mahangaiko yenu. 21 Kwa maana wengine wote 
wanatafuta faida zao wenyewe, si za Yesu Kristo. 22 Lakini ninyi 
mnajua jinsi alivyojithibitisha mwenyewe, kwamba kama mtoto na 
baba yake alitumikia pamoja nami katika kuendeleza habari njema. 
23 Kwa hiyo, yeye ndiye ninayetumaini kumtuma mara tu 
nitakapoona jinsi mambo yangu yatakavyokuwa. 24 Kwa kweli, nina 
uhakika katika Bwana kwamba mimi mwenyewe pia nitakuja hivi 
karibuni. 


25 Lakini sasa ninaona ni lazima nimtume kwenu Epafrodito, ndugu 
yangu na mfanyakazi mwenzangu na mwanajeshi mwenzangu, na 
mjumbe wenu na mtumishi wa kibinafsi kwa ajili ya uhitaji wangu, 
26 kwa kuwa anatamani kuwaona ninyi nyote naye amehuzunika 
kwa sababu mlisikia alikuwa mgonjwa. 27 Kwa hakika, alikuwa 
mgonjwa karibu kufa; lakini Mungu alimhurumia. Kwa kweli, 
hakumhurumia yeye tu, bali mimi pia, ili nisipatwe na huzuni juu ya 


huzuni. 28 Kwa hiyo ninamtuma haraka bila kukawia, ili 
mtakapomwona, mshangilie tena, nami nipunguziwe wasiwasi. 

29 Basi mkaribisheni kama ilivyo desturi katika Bwana kwa shangwe 
yote, nanyi mwendelee kuwaheshimu sana watu wa namna hiyo, 

30 kwa kuwa alikaribia kufa kwa sababu ya kazi ya Kristo,” 
akihatarisha uhai wake,” ili ajazie kutokuwapo kwenu hapa kunitolea 
utumishi wa kibinafsi. 


^ Flp. 2:1 Tnn., “ushirika wowote wa roho.” 

^ Flp. 2:2 Au “mkiwa mmeunganishwa katika nafsi.” 

^ Flp. 2:3 Au “unyenyekevu wa akili.” 

^ Flp. 2:7 Tnn., “na kuwa kama wanadamu.” 

^ Flp. 2:8 Tnn., “alipopatikana katika umbo la mwanadamu.” 
^ Flp. 2:8 Angalia Kamusi. 

^ Flp. 2:17 Au “utumishi wa watu wote.” 

^ Flp. 2:30 Au labda, “kazi ya Bwana.” 

^ Flp. 2:30 Au “akiihatarisha nafsi yake.” 


Wafilipi 3:1-21 


3 Mwishowe, ndugu zangu, endeleeni kushangilia katika Bwana. 
Sioni vibaya kuendelea kuwaandikia mambo yaleyale, na ni kwa ajili 
ya usalama wenu. 


2 Jihadharini na mbwa; jihadharini na wale wanaosababisha 
madhara; jihadharini na wale wanaoukata mwili. 3 Kwa maana sisi 
ndio wenye tohara ya kweli, sisi tunaotoa utumishi mtakatifu kupitia 
roho ya Mungu na tunaojisifu katika Kristo Yesu na ambao uhakika 
wetu hautegemei mwili, $ ingawa mimi kati ya watu wote, nina 
sababu za kuwa na uhakika katika mwili. 


Mtu yeyote akifikiri ana sababu za kuwa na uhakika katika mwili, 
mimi ninazo zaidi: > nilitahiriwa siku ya nane, mimi ni wa taifa la 
Israeli, wa kabila la Benjamini, Mwebrania aliyezaliwa kwa 
Waebrania; kuhusu sheria, Farisayo; 6 kuhusu bidii, nililitesa 
kutaniko; kuhusu uadilifu unaotegemea sheria, mtu ambaye hakuwa 
na hatia. 7 Lakini vitu vilivyokuwa faida kwangu, nimeviona kuwa 
hasara” kwa sababu ya Kristo. 8 Isitoshe, kwa kweli ninaviona vitu 
vyote kuwa hasara kwa sababu ya thamani bora zaidi ya kumjua 
Kristo Yesu Bwana wangu. Kwa ajili yake nimekubali hasara ya vitu 
vyote nami ninaviona kuwa takataka nyingi, ili niweze kumpata Kristo 
9 nami nipatikane katika muungano naye, si kwa sababu ya uadilifu 
wangu mwenyewe, kwa kufuata Sheria, bali kwa sababu ya uadilifu 
kupitia imani katika Kristo, uadilifu unaotoka kwa Mungu na 
unaotegemea imani. 10 Lengo langu ni kumjua yeye na nguvu za 
ufufuo wake na kushiriki katika mateso yake, nikijitiisha kwenye kifo 
kama chake, 11 ili kuona kama ikiwezekana nitaufikia ufufuo wa 
mapema kutoka kwa wafu. 


12 Si kwamba tayari nimelipokea au tayari nimefanywa kuwa 
mkamilifu, bali ninaendelea kujitahidi ili kuona kama pia ninaweza 
kulishika lile ambalo lilifanya Kristo Yesu anichague.” 13 Akina 
ndugu, sijioni kuwa tayari nimelishika hilo; lakini jambo moja ni 
hakika: Ninayasahau mambo ya nyuma na kujinyoosha kuelekea 
mambo yaliyo mbele, 14 ninaendelea kujitahidi kuelekea mradi” kwa 
ajili ya tuzo ya mwito wa Mungu wa kwenda juu kupitia Kristo Yesu. 
15 Kwa hiyo, wale walio wakomavu kati yetu na wawe na mtazamo 
huu wa akili, na ikiwa mna mwelekeo wa akili ulio tofauti kwa njia 
yoyote, Mungu atawafunulia mtazamo ulio hapo juu. 16 Kwa 
vyovyote, kwa kadiri ambavyo tumefanya maendeleo, na tuendelee 
kutembea kwa utaratibu katika mwendo huohuo. 


17 Kwa muungano, iweni waigaji wangu, akina ndugu, na 
mwendelee kuwaangalia wale wanaotembea katika njia inayopatana 
na mfano tuliowawekea. 18 Kwa maana kuna wengi—nilikuwa 
nikiwataja mara nyingi lakini sasa ninawataja pia nikilia— 
wanaotembea kama adui za mti wa mateso” wa Kristo. 19 Mwisho 
wao ni uharibifu, na mungu wao ni tumbo lao, na utukufu wao kwa 
kweli ni aibu yao, na akili zao zinafikiria vitu vya duniani. 20 Lakini 
uraia wetu uko mbinguni, nasi tunamsubiri kwa hamu mwokozi 
kutoka huko, Bwana Yesu Kristo, 21 ambaye ataugeuza mwili wetu 
wa hali ya chini uwe kama” mwili wake wenye utukufu kwa nguvu 
zake nyingi zinazomwezesha kuvitiisha vitu vyote kwake mwenyewe. 


p. 3:7 Au labda, “nimeviacha kwa hiari.” 


AF 


Op. 9:14 


nn., “ambalo aliliweka juu yangu.” 

Ip. 3:18 Angalia Kamusi. 
~ Pip T 


nn., “ufanane na.” 


Wafilipi 4:1-23 


4 Kwa hiyo, ndugu zangu ninaowapenda na ninaotamani kuwaona, 
shangwe yangu na taji langu, simameni imara kwa njia hii katika 
Bwana, wapendwa wangu. 


2 Ninawahimiza Euodia na Sintike wawe na akili moja katika Bwana. 
3 Ndiyo, ninakuomba pia, ukiwa mfanyakazi mwenzangu wa kweli,” 
uendelee kuwasaidia wanawake hao ambao wamejitahidi” sana 
pamoja nami kwa ajili ya habari njema, pamoja na Klementi na 
vilevile wale wafanyakazi wenzangu wengine, ambao majina yao 
yamo katika kitabu cha uzima. 


4 Shangilieni sikuzote katika Bwana. Nitasema tena, Shangilieni! 

> Usawaziko wenu na ujulikane kwa watu wote. Bwana yuko karibu. 
6 Msihangaike kuhusiana na jambo lolote, bali katika kila jambo kwa 
sala na dua pamoja na kutoa shukrani, mjulisheni Mungu maombi 
yenu; 7 na amani ya Mungu inayozidi uelewaji wote itailinda mioyo 
yenu na nguvu Zenu za akili” kupitia Kristo Yesu. 


8 Mwishowe, akina ndugu, mambo yoyote yaliyo ya kweli, mambo 
yoyote yaliyo ya hangaiko zito, mambo yoyote yaliyo ya uadilifu, 
mambo yoyote yaliyo safi kiadili, mambo yoyote yanayopendeka, 
mambo yoyote yanayosemwa vema, mambo yoyote ya wema wa 
adili, na mambo yoyote yanayostahili sifa, endeleeni kuyafikiria” 
mambo hayo. 9 Mambo mliyojifunza na vilevile mkayakubali na 
kuyasikia na kuyaona kuhusiana nami, mzoee kuyafanya hayo, na 
Mungu wa amani atakuwa pamoja nanyi. 


10 Ninashangilia sana katika Bwana kwamba sasa mwishowe 
mmeanza tena kunihangaikia. Ingawa mlinihangaikia, hamkupata 


nafasi ya kuonyesha jambo hilo. 11 Sisemi hivyo kwa sababu nina 
uhitaji, kwa maana hata hali zangu ziweje nimejifunza kuridhika.” 

12 Ninajua jinsi ya kupungukiwa na chakula, na jinsi ya kuwa na vitu 
vingi. Katika mambo yote na katika hali zote nimejifunza siri ya jinsi 
ya kushiba na pia jinsi ya kuwa na njaa, jinsi ya kuwa na wingi na pia 
jinsi ya kuishi bila kitu. 13 Kwa mambo yote nina nguvu kupitia yule 
anayenipa nguvu. 


14 Hata hivyo, mlifanya vema kwa kushiriki pamoja nami katika dhiki 
yangu. 15 Kwa kweli, ninyi Wafilipi pia mnajua kwamba mwanzoni 
mlipojifunza habari njema, nilipoondoka Makedonia, hakuna kutaniko 
lililoshiriki pamoja nami katika kutoa na kupokea, isipokuwa ninyi 
peke yenu; 16 kwa maana nilipokuwa Thesalonike, mlinitumia kitu 
kwa ajili ya uhitaji wangu si mara moja tu bali mara mbili. 17 Si 
kwamba ninatafuta zawadi, bali ninataka tunda linalowaletea faida 
zaidi kwenye akiba yenu. 18 Hata hivyo, nina kila kitu ninachohitaji, 
na hata zaidi. Nimejaziwa kila kitu, kwa kuwa sasa nimepokea 
kutoka kwa Epafrodito vitu mlivyotuma, harufu tamu, dhabihu yenye 
kukubalika, inayompendeza Mungu vema. 19 Naye Mungu wangu 
atawajazia kikamili uhitaji wenu kulingana na utajiri wake katika 
utukufu kupitia Kristo Yesu. 20 Sasa kwa Mungu na Baba yetu kuwe 
na utukufu milele na milele. Amina. 


21 Mpeni kila mtakatifu salamu zangu katika muungano na Kristo 
Yesu. Ndugu walio pamoja nami wanawatumia salamu zao. 

22 Watakatifu wote, lakini hasa wale wa nyumbani mwa Kaisari, 
wanawatumia salamu zao. 


23 Fadhili zisizostahiliwa za Bwana Yesu Kristo ziwe pamoja na roho 
mnayoonyesha. 

WAKOLOSAI 


YALIYOMO 


1 


Salamu (1, 2) 

Shukrani kwa sababu ya imani ya Wakolosai (3-8) 
Sala kwa ajili ya ukuzi wa kiroho (9-12) 

Jukumu muhimu la Kristo (13-23) 


Kazi ngumu ya Paulo kwa ajili ya kutaniko (24-29) 


Siri takatifu ya Mungu, Kristo (1-5) 
Jihadharini na wadanganyifu (6-15) 


Uhalisi ni wa Kristo (16-23) 


Utu wa zamani na utu mpya (1-17) 
Viueni viungo vya mwili wenu (5) 
Upendo, kifungo kikamilifu cha muungano (14) 


Ushauri kwa familia za Kikristo (18-25) 


Ushauri kwa mabwana (1) 
“Dumuni katika sala” (2-4) 
Kutembea kwa hekima kuelekea walio nje (5, 6) 


Salamu za mwisho (7-18) 


Wakolosai 


Wakolosai 1:1-29 


KWA WAKOLOSAI 


1 Paulo, mtume wa Kristo Yesu kupitia mapenzi ya Mungu, na 
Timotheo ndugu yetu, 2 kwa watakatifu na ndugu waaminifu katika 
muungano na Kristo huko Kolosai: 


Na muwe na fadhili zisizostahiliwa na amani kutoka kwa Mungu 
Baba yetu. 


3 Sikuzote tunamshukuru Mungu, Baba wa Bwana wetu Yesu Kristo, 
tunaposali kwa ajili yenu, 4 kwa kuwa tulisikia kuhusu imani yenu 
katika Kristo Yesu na upendo mlio nao kwa watakatifu wote 5 kwa 
sababu ya tumaini mlilowekewa akiba mbinguni. Hapo mwanzoni, 
mlisikia kuhusu tumaini hili kupitia ujumbe wa kweli ya habari njema 
6 ambayo imekuja kwenu. Kama vile habari njema inavyozaa 
matunda na kuongezeka ulimwenguni kote, ndivyo pia inavyofanya 
miongoni mwenu, tangu siku mliposikia na kujua kwa usahihi fadhili 
zisizostahiliwa za Mungu katika kweli. 7 Hivyo ndivyo mmejifunza 
kutoka kwa mtumwa mwenzetu mpendwa Epafra, ambaye ni 
mhudumu mwaminifu wa Kristo kwa ajili yetu. 8 Pia alitujulisha 
kuhusu upendo wenu katika njia ya kiroho.” 


9 Hiyo ndiyo sababu pia tangu siku tuliposikia kuhusu jambo hilo, 
hatujaacha kamwe kusali kwa ajili yenu na kuomba mjazwe ujuzi 
sahihi wa mapenzi yake katika hekima yote na utambuzi wa kiroho, 
10 na hivyo mtembee kwa kumstahili Yehova” ili kumpendeza 
kikamili mnapoendelea kuzaa matunda katika kila kazi njema na 
kuongezeka katika ujuzi sahihi wa Mungu; 11 nanyi mwimarishwe 
kwa nguvu zote kwa uwezo wake wenye utukufu ili mvumilie kikamili 


kwa subira na shangwe, 12 huku mkimshukuru Baba, aliyewafanya 
mstahili kushiriki urithi wa watakatifu katika nuru. 


13 Alituokoa kutoka kwenye mamlaka ya giza na kutuingiza katika 
ufalme wa Mwana wake mpendwa, 14 ambaye kupitia kwake 
tunaachiliwa huru kwa fidia, kusamehewa dhambi zetu. 15 Yeye 
ndiye mfano wa Mungu asiyeonekana, mzaliwa wa kwanza wa 
viumbe vyote; 16 kwa sababu kupitia kwake vitu vingine vyote 
viliumbwa mbinguni na duniani, vitu vinavyoonekana na vitu 
visivyoonekana, iwe ni viti vya ufalme au utawala au serikali au 
mamlaka. Vitu vingine vyote vimeumbwa kupitia kwake na kwa ajili 
yake. 17 Pia, yeye ni wa kabla ya vitu vingine vyote, na kupitia kwake 
vitu vingine vyote vilifanywa kuwapo, 18 naye ndiye kichwa cha 
mwili, kutaniko. Yeye ndiye mwanzo, mzaliwa wa kwanza kutoka 
kwa wafu, ili awe wa kwanza katika mambo yote; 19 kwa sababu 
Mungu alipenda ujazo wote ukae ndani yake, 20 na kupitia yeye 
apatanishe kwake mwenyewe vitu vingine vyote kwa kufanya amani 
kupitia damu aliyomwaga juu ya mti wa mateso,” iwe ni vitu vilivyo 
duniani au vitu vilivyo mbinguni. 


21 Kwa kweli, ninyi ambao zamani mlikuwa mmetengwa, nanyi 
mlikuwa adui kwa sababu akili zenu zilikuwa zikifikiria matendo 
maovu, 22 sasa amewapatanisha tena kwa njia ya mwili wenye 
nyama wa huyo kupitia kifo chake, ili awatoe ninyi mkiwa watakatifu 
na wasio na dosari na bila shtaka lolote mbele zake— 23 bora tu, 
bila shaka, mwendelee katika imani, mkiwekwa imara juu ya msingi 
na kuwa thabiti, bila kuondoshwa kwenye tumaini la habari njema 
mliyoisikia, na ambayo ilihubiriwa katika uumbaji wote chini ya 
mbingu. Mimi Paulo, nilikuja kuwa mhudumu wa hii habari njema. 


24 Ninashangilia sasa katika mateso yangu kwa ajili yenu, nami 
ninakabili dhiki za Kristo ambazo bado hazimo katika mwili wangu 
kwa ajili ya mwili wake, ambao ni kutaniko. 25 Nilikuja kuwa 
mhudumu wa kutaniko hili kupatana na usimamizi kutoka kwa 
Mungu niliopewa kwa ajili yenu ili kulihubiri neno la Mungu kwa 
ukamili, 26 siri takatifu iliyokuwa imefichwa tangu mifumo ya mambo 
iliyopita” na tangu vizazi vilivyopita. Lakini sasa imefunuliwa kwa 
watakatifu wake, 27 ambao Mungu amependezwa kuwajulisha kati 
ya mataifa utajiri wenye utukufu wa hii siri takatifu, ambayo ni Kristo 
katika muungano nanyi, tumaini la utukufu wake. 28 Yeye ndiye 
tunayemtangaza, tukimwonya kila mtu na kumfundisha kila mtu 
katika hekima yote, ili tumtoe kila mtu akiwa kamili katika muungano 
na Kristo. 29 Kwa kusudi hili kwa kweli ninafanya kazi kwa bidii, 
nikijikaza kwa uwezo wake unaotenda ndani yangu kwa nguvu. 


^ Kol. 1:8 Tnn., “katika roho.” 


A Kol. 1:10 Angalia Nyongeza A5. 


A Kol. 1:20 Angalia Kamusi. 


^ Kol. 1:26 Au “vizazi vya kale.” Angalia Kamusi. 


Wakolosai 2:1-23 


2 Kwa maana ninataka mjue jinsi ninavyopambana sana kwa ajili 
yenu na kwa ajili ya wale walio huko Laodikia na kwa ajili ya wote 
ambao hawajaniona mimi binafsi.” 2 Ninafanya hivyo ili mioyo yao 
ifarijiwe na ili waunganishwe kwa upatano katika upendo na wawe 
na utajiri wote unaotokana na uhakikisho kamili wa uelewaji wao, ili 
wapate ujuzi sahihi wa siri takatifu ya Mungu, yaani, Kristo. 3 Hazina 
zote za hekima na za ujuzi zimefichwa kwa uangalifu ndani yake. 

4 Ninasema hivyo ili mtu yeyote asiwadanganye kwa hoja zenye 
kushawishi. > Ingawa sipo katika mwili, nipo pamoja nanyi katika 
roho, nikishangilia kuona utaratibu wenu mzuri na uthabiti wa imani 
yenu katika Kristo. 


6 Kwa hiyo, kama vile ambavyo mmempokea Kristo Yesu aliye 
Bwana, endeleeni kutembea katika muungano naye, 7 mkiwa 
mmetia mizizi na kujengwa katika yeye na kuimarishwa katika imani, 
kama vile mlivyofundishwa, mkijawa kabisa na shukrani. 


8 Jihadharini ili mtu yeyote asiwachukue mateka?” kupitia falsafa na 
udanganyifu mtupu kulingana na mapokeo ya wanadamu, kulingana 
na mambo ya msingi ya ulimwengu na si kulingana na Kristo; 9 kwa 
sababu ndani yake ujazo wote wa sifa ya Mungu hukaa kimwili. 

10 Basi mmepata ujazo kupitia kwake, yule aliye kichwa cha serikali 
na mamlaka yote. 11 Kwa uhusiano wenu pamoja naye, ninyi pia 
mlitahiriwa kwa tohara iliyofanywa bila mikono kwa kuuvua mwili 
wenye nyama, kwa tohara ambayo ni ya Kristo. 12 Kwa maana 
mlizikwa pamoja naye katika ubatizo wake, na kwa uhusiano wenu 
pamoja naye mlifufuliwa pia pamoja kupitia imani yenu katika 


matendo yenye nguvu ya Mungu, aliyemfufua Kristo kutoka kwa 
wafu. 


13 Zaidi ya hilo, ingawa mlikuwa wafu katika makosa yenu na katika 
hali ya kutotahiriwa ya mwili wenu, Mungu aliwafanya muwe hai 
pamoja naye. Alitusamehe kwa fadhili makosa yetu yote 14 na 
kuifuta” hati iliyoandikwa kwa mkono ambayo ilikuwa na amri na 
iliyokuwa ikitupinga. Ameiondoa njiani kwa kuipigilia misumari 
kwenye mti wa mateso.” 15 Na kupitia mti huo,” amezivua na 
kuziacha uchi serikali na mamlaka naye amezionyesha hadharani 
kwamba zimeshindwa, akiziongoza katika maandamano ya ushindi. 


16 Kwa hiyo, msimruhusu mtu yeyote awahukumu kuhusu 
mnachokula na kunywa au kuhusu kushika sherehe au mwezi mpya 
au sabato. 17 Mambo hayo ni kivuli cha mambo yanayokuja, bali 
uhalisi ni wa Kristo. 18 Msimruhusu mtu yeyote anayependezwa na 
unyenyekevu wa uwongo na namna ya ibada ya malaika 
awanyang'anye tuzo, “akichukua msimamo juu ya”” 


mambo ambayo 
ameona. Kwa kweli, anajivuna bila sababu inayofaa kwa akili yake 
ya kimwili, 19 naye hashiki imara kichwa, yeye ambaye kupitia kwake 
mwili wote huandaliwa na kuunganishwa kwa upatano kupitia viungo 
na kano zake, na kufanywa ukue kwa ukuzi unaotoka kwa Mungu. 


20 |kiwa mlikufa pamoja na Kristo kuhusiana na mambo ya msingi ya 
ulimwengu, kwa nini mnaishi kana kwamba bado ninyi ni sehemu ya 
ulimwengu kwa kuendelea kujitiisha chini ya amri hizi: 21 “Usishike, 
wala usionje, wala usiguse,” 22 kuhusiana na mambo yote ambayo 
huangamia pamoja na matumizi yake, kulingana na amri na 
mafundisho ya wanadamu? 23 Ingawa mambo hayo huonekana 
kana kwamba yana hekima katika ibada ya kujitungia wenyewe na 


unyenyekevu wa uwongo, na kuutendea mwili kwa ukali, hayana 
thamani yoyote katika kuzuia kuutosheleza mwili. 


^ Kol. 2:1 Tnn., “hawajauona uso wangu katika mwili.” 
A Kol. 2:8 Au “asiwachukue kama mawindo yake.” 

A Kol. 2:14 Au “kuiondoa.” 

A Kol. 2:14 Angalia Kamusi. 

A Kol. 2:15 Au labda, “kupitia yeye.” 


A Kol. 2:18 Yamenukuliwa kutoka kwenye desturi za mafumbo 
(jando) ya kipagani. 


Wakolosai 3:1-25 


3 Hata hivyo, ikiwa mlifufuliwa pamoja na Kristo, endeleeni kutafuta 
mambo yaliyo juu, ambako Kristo ameketi kwenye mkono wa kuume 
wa Mungu. 2 Endeleeni kukaza akili zenu kwenye mambo yaliyo juu, 
si kwenye mambo yaliyo duniani. 3 Kwa maana mlikufa, na uhai 
wenu umefichwa pamoja na Kristo katika muungano na Mungu. 

4 Wakati Kristo, aliye uhai wetu, atakapofunuliwa, ndipo ninyi pia 
mtakapofunuliwa pamoja naye katika utukufu. 


5 Kwa hiyo, viueni viungo vya mwili wenu vilivyo duniani kuhusiana 
na uasherati,” uchafu, hamu isiyodhibitiwa ya ngono, tamaa yenye 
madhara, na pupa, ambayo ni ibada ya sanamu. 6 Kwa sababu ya 
mambo hayo ghadhabu ya Mungu inakuja. 7 Hivyo ndivyo pia ninyi 
mlikuwa mkijiendesha” katika maisha yenu ya zamani.” 8 Lakini 
sasa, kwa kweli, lazima myaondoe mambo haya yote kutoka kwenu: 
ghadhabu, hasira, ubaya, matusi, na maneno machafu kutoka 
kinywani mwenu. 9 Msiambiane uwongo. Uvueni utu” wa zamani 
pamoja na mazoea yake, 10 na mjivike utu mpya, ambao kupitia 
ujuzi sahihi unafanywa kuwa mpya kulingana na mfano wa Yule 
aliyeuumba, 11 ambapo hakuna Mgiriki wala Myahudi, kutahiriwa 
wala kutotahiriwa, mgeni, Msikithe,” mtumwa, au mtu huru; bali 
Kristo ni kila kitu na yumo katika vitu vyote. 


12 Basi, kama waliochaguliwa wa Mungu, watakatifu na wapendwa, 
jivikeni upendo mwororo wenye huruma, fadhili, unyenyekevu,” 
upole, na subira. 13 Endeleeni kuvumiliana na kusameheana kwa 
hiari hata ikiwa yeyote ana sababu ya kulalamika juu ya mwingine. 
Kama vile Yehova” alivyowasamehe kwa hiari, nanyi lazima mfanye 


vivyo hivyo. 14 Lakini zaidi ya mambo haya yote, jivikeni upendo, 
kwa maana huo ni kifungo kikamilifu cha muungano. 


15 Pia, acheni amani ya Kristo itawale mioyoni mwenu,” kwa maana 
ninyi, mliitwa kwenye amani hiyo katika mwili mmoja. Na mjionyeshe 
kuwa wenye shukrani. 16 Neno la Kristo na likae ndani yenu kwa 
wingi katika hekima yote. Endeleeni kufundishana na kutiana moyo” 
kwa zaburi, sifa kwa Mungu, nyimbo za kiroho zinazoimbwa kwa 
shukrani,” mkimwimbia Yehova” mioyoni mwenu. 17 Jambo lolote 
mnalofanya kwa maneno au kwa matendo, fanyeni mambo yote 
katika jina la Bwana Yesu, mkimshukuru Mungu Baba kupitia kwake. 


18 Enyi wake, jitiisheni kwa waume zenu, kwa kuwa inafaa katika 
Bwana. 19 Enyi waume, endeleeni kuwapenda wake zenu nanyi 
msiwakasirikie kwa uchungu.” 20 Enyi watoto, watiini wazazi wenu 
katika kila jambo, kwa maana hilo humpendeza Bwana. 21 Enyi 
akina baba, msiwe mkiwakasirisha” watoto wenu, ili wasivunjike 
moyo.” 22 Enyi watumwa, watiini katika kila jambo wale ambao ni 
mabwana wenu wanadamu,” si wakati tu wanapowatazama, ili tu 
kuwapendeza wanadamu,” bali kwa unyoofu wa moyo, kwa 
kumwogopa Yehova.” 23 Lolote mnalofanya, lifanyeni kwa nafsi” yote 
kama kwa Yehova,” na si kwa wanadamu, 24 kwa maana mnajua 
kwamba mtapokea kutoka kwa Yehova? urithi kama thawabu. 
Mtumikieni Bwana, Kristo. 25 Hakika yule anayetenda kosa atapokea 
malipo kwa lile kosa alilotenda, na hakuna ubaguzi wowote. 


^ Kol. 3:5 Neno la Kigiriki pornei'a. Angalia Kamusi. 


A Kol. 3:7 Au “mlikuwa mkitembea.” 


A Kol. 3:7 Au “mlipokuwa mkiishi hivyo.” 

A Kol. 3:9 Tnn., “Mvueni mtu.” 

A Kol. 3:11 Neno “Msikithe” lilimaanisha mtu asiye mstaarabu. 
^ Kol. 3:12 Au “unyenyekevu wa akili.” 

A Kol. 3:13 Angalia Nyongeza A5. 

A Kol. 3:15 Au “idhibiti mioyo yenu.” 

A Kol. 3:16 Au “kuonyana.” 

A Kol. 3:16 Au “neema.” 


A Kol. 3:16 Angalia Nyongeza A5. 


A Kol. 3:19 Au “msiwe wakali kwao.” 

^ Kol. 3:21 Au “msiwachokoze; msiwaudhi.” 
A Kol. 3:21 Au “wasife moyo.” 

A Kol. 3:22 Tnn., “kwa njia ya kimwili.” 


A Kol. 3:22 Tnn., “si kwa matendo ya utumishi wa macho, kama 
wanaowapendeza wanadamu.” 


A Kol. 3:22 Angalia Nyongeza A5. 


A Kol. 3:23 Angalia Kamusi, “Nafsi.” 


A Kol. 3:23 Angalia Nyongeza A5. 


A Kol. 3:24 Angalia Nyongeza A5. 


Wakolosai 4:1-18 


4 Enyi mabwana, watendeeni watumwa wenu kwa njia ya uadilifu na 
haki, mkijua kwamba ninyi pia mna Bwana mbinguni. 


2 Dumuni katika sala, mkikaa macho katika sala pamoja na kutoa 
shukrani. 3 Wakati huohuo, salini pia kwa ajili yetu, ili Mungu 
afungue mlango kwa ajili ya neno ili tutangaze siri takatifu kumhusu 
Kristo, ambayo kwa ajili yake nimefungwa gerezani, 4 na ili 
niitangaze waziwazi kama ninavyopaswa. 


> Endeleeni kutembea kwa hekima kuelekea wale walio nje, 
mkitumia vizuri kabisa wakati wenu.” 6 Maneno yenu na yawe yenye 
neema sikuzote, yaliyokolezwa chumvi, ili mjue jinsi mnavyopaswa 
kumjibu kila mtu. 


7 Tikiko, ndugu yangu mpendwa na mhudumu mwaminifu na 
mtumwa mwenzangu katika Bwana, atawaambia habari zote 
kunihusu. 8 Ninamtuma kwenu ili mjue jinsi tunavyoendelea na ili 
aifariji mioyo yenu. 9 Anakuja pamoja na Onesimo, ndugu yangu 
mwaminifu na mpendwa, ambaye anatoka kwenu; watawaambia 
kuhusu mambo yote yanayoendelea huku. 


10 Aristarko, mateka mwenzangu anawatumia salamu zake, na pia 
Marko, binamu ya Barnaba (ambaye mlipokea maagizo ya 
kumkaribisha ikiwa atakuja kwenu), 11 na Yesu anayeitwa Yusto, 
walio kati ya wale waliotahiriwa. Ni hawa tu walio wafanyakazi 
wenzangu kwa ajili ya Ufalme wa Mungu, nao wamekuwa chanzo 
cha faraja” nyingi kwangu. 12 Epafra, mtumwa wa Kristo Yesu, 
ambaye ametoka kwenu, anawatumia salamu zake. Sikuzote 
anajikaza kwa ajili yenu katika sala zake, ili mwishowe msimame 


mkiwa kamili na kwa usadikisho imara katika mapenzi yote ya 
Mungu. 13 Kwa maana ninamtolea ushahidi kwamba anajitahidi sana 
kwa ajili yenu na kwa ajili ya wale walio Laodikia na Hierapoli. 


14 Luka, daktari mpendwa anawatumia salamu zake, na pia Dema. 
15 Wapeni salamu zangu ndugu huko Laodikia na pia msalimuni 
Nimfa na kutaniko lililo katika nyumba yake. 16 Na baada ya kusoma 
barua hii miongoni mwenu, pangeni isomwe pia katika kutaniko la 
Walaodikia, nanyi pia msome ile ya kutoka Laodikia. 17 Pia, 
mwambieni Arkipo hivi: “Zingatia huduma uliyoikubali katika Bwana, 
ili uitimize.” 

18 Hii ni salamu yangu, Paulo, kwa mkono wangu mwenyewe. 
Endeleeni kukumbuka vifungo vyangu vya gereza. Fadhili 
zisizostahiliwa ziwe pamoja nanyi. 


^ Kol. 4:5 Tnn., “mkijinunulia wakati unaofaa.” 


A Kol. 4:11 Au “msaada wa kunitia nguvu.” 


1 WATHESALONIKE 


YALIYOMO 


1 


Salamu (1) 


Shukrani kwa ajili ya imani ya Wathesalonike (2-10) 


Huduma ya Paulo huko Thesalonike (1-12) 
Wathesalonike walilikubali neno la Mungu (13-16) 


Paulo atamani kuwaona Wathesalonike (17-20) 


Paulo asubiri ripoti kwa hamu akiwa Athene (1-5) 
Ripoti ya Timotheo yenye kufariji (6-10) 
Sala kwa ajili ya Wathesalonike (11-13) 
4 
Onyo dhidi ya uasherati (1-8) 


Kupendana kikamili zaidi (9-12) 


“Kushughulika na mambo yenu wenyewe” (11) 


Waliokufa katika Kristo watafufuliwa kwanza (13-18) 


Kuja kwa siku ya Yehova (1-5) 


“Amani na usalama!” (3) 
Kaeni macho, tunzeni akili zenu (6-11) 
Himizo (12-24) 


Salamu za mwisho (25-28) 


1 Wathesalonike 


1 Wathesalonike 1:1-10 


BARUA YA KWANZA KWA 
WATHESALONIKE 


1 Paulo, Silvano,” na Timotheo, kwa kutaniko la Wathesalonike walio 
katika muungano na Mungu Baba na Bwana Yesu Kristo: 


Na muwe na fadhili zisizostahiliwa na amani. 


2 Sikuzote tunamshukuru Mungu tunapowataja nyote katika sala 
zetu, 3 kwa maana tunaendelea kukumbuka kazi yenu ya uaminifu, 
kazi yenu ngumu ya upendo, na jinsi ambavyo mmevumilia kwa 
sababu ya tumaini lenu katika Bwana wetu Yesu Kristo mbele za 
Mungu, Baba yetu. 4 Akina ndugu, tunajua Mungu anawapenda na 
amewachagua, > kwa sababu hatukuwahubiria habari njema kwa 
maneno tu, bali pia kwa nguvu na kwa roho takatifu na kwa 
usadikisho thabiti, kama mnavyojua jinsi tulivyotenda miongoni 
mwenu kwa ajili yenu. 6 Nanyi mlituiga sisi na Bwana pia, kwa kuwa 
mlilikubali neno kwa shangwe ya roho takatifu ingawa mlikuwa na 
dhiki nyingi, 7 na hivyo mkawa mfano mzuri kwa waamini wote 
katika Makedonia na Akaya. 


8 Kwa kweli, mmelitangaza neno la Yehova” katika Makedonia na 
Akaya, na pia kila mahali watu wamesikia kuhusu imani yenu katika 
Mungu, hivi kwamba hatuhitaji kusema lolote. 9 Watu hao 
wanaendelea kusema jinsi tulivyowahubiria ninyi mara ya kwanza na 
jinsi mlivyomgeukia Mungu na kuacha kuabudu sanamu ili 
kumtumikia Mungu wa kweli aliye hai, 10 na kumsubiri Mwana wake 


aje kutoka mbinguni, ambaye alifufuliwa kutoka kwa wafu, yaani, 
Yesu, anayetukomboa kutoka kwenye ghadhabu inayokuja. 


^1 The. 1:1 Pia anaitwa Sila. 


A1 The. 1:8 Angalia Nyongeza A5. 


1 Wathesalonike 2:1-20 


2 Kwa kweli, ninyi wenyewe akina ndugu mnajua kwamba ziara yetu 
kwenu ilikuwa na mafanikio. 2 Kwa maana ingawa kwanza tulikuwa 
tumeteseka na kudharauliwa huko Filipi, kama mnavyojua, tulijipa 
ujasiri” kupitia Mungu wetu ili tuwatangazie ninyi habari njema ya 
Mungu licha ya upinzani.” 3 Kwa maana mambo tunayowahimiza 
hayatokani na kosa, uchafu, wala udanganyifu, 4 lakini kwa kuwa 
tumekubaliwa na Mungu kukabidhiwa habari njema, hatusemi ili 
tuwapendeze wanadamu, bali tumpendeze Mungu ambaye 
huchunguza mioyo yetu. 


> Kwa kweli, mnajua hatukutumia kamwe maneno ya kuwasifusifu 
au kuwa wanafiki tukiwa na makusudi yenye pupa; Mungu ni shahidi! 
6 Wala hatujatafuta utukufu kutoka kwa wanadamu, iwe ni kutoka 
kwenu au kwa watu wengine, ingawa tukiwa mitume wa Kristo 
tungeweza kuwa mzigo wenye gharama kwenu. 7 Badala yake, 
tuliwatendea kwa upole, kama vile mama anayenyonyesha 
anavyowatunza* watoto wake kwa wororo. 8 Basi, kwa maana 
tulikuwa na upendo mwororo kwenu, tulijitahidi” kuwapa habari 
njema ya Mungu na hata uhai wetu” wenyewe, kwa sababu 
tuliwapenda sana. 


9 Hakika akina ndugu, mnakumbuka kazi yetu ngumu na yenye 
kutaabisha. Tulifanya kazi usiku na mchana, ili tusimpe yeyote kati 
yenu mzigo wenye gharama, tulipowahubiria habari njema ya 
Mungu. 10 Ninyi ni mashahidi, na Mungu vilevile, wa jinsi tulivyokuwa 
washikamanifu na waadilifu na wasiolaumika kwenu. 11 Mnajua jinsi 
tulivyoendelea kumhimiza, kumfariji, na kumshauri kila mmoja wenu, 
kama baba anavyowatendea watoto wake, 12 ili mwendelee 


kutembea kwa kumstahili Mungu anayewaita kwenye Ufalme na 
utukufu wake. 


13 Kwa kweli, hii ndiyo sababu tunamshukuru Mungu bila kuacha, 
kwa kuwa mlipolipokea neno la Mungu, ambalo mlilisikia kutoka 
kwetu, mlilikubali si kama neno la wanadamu, bali kama lilivyo kwa 
kweli, kama neno la Mungu, ambalo pia linafanya kazi ndani yenu 
waamini. 14 Kwa maana, akina ndugu mliiga makutaniko ya Mungu 
yaliyo katika muungano na Kristo Yesu huko Yudea, kwa sababu 
mliteswa na wananchi wenzenu, kama vile wao pia wanavyoteswa 
na Wayahudi, 15 ambao hata walimuua Bwana Yesu na manabii na 
wakatutesa. Zaidi ya hayo, hawafanyi mambo yanayompendeza 
Mungu, na wanapinga mambo yanayowafaa wanadamu wote, 

16 wakijaribu kutuzuia kuzungumza na watu wa mataifa ili 
waokolewe. Kwa hiyo, sikuzote wanajaza kipimo cha dhambi zao. 
Lakini hatimaye hasira yake imekuja juu yao. 


17 Hata hivyo, akina ndugu, tulipotenganishwa nanyi” kwa muda 
mfupi (katika mwili, bali si moyoni), kwa kuwa tulitamani sana, 
tulijitahidi kabisa kuwaona tena uso kwa uso.” 18 Kwa sababu hiyo, 
tulitaka kuja kwenu, ndiyo, mimi Paulo, nilijaribu si mara moja tu bali 
mara mbili; lakini Shetani aliifunga njia yetu. 19 Ni nini tumaini letu au 
shangwe au taji la furaha mbele ya Bwana wetu Yesu wakati wa 
kuwapo kwake? Je, kwa kweli si ninyi? 20 Kwa kweli ninyi ndio 
utukufu na shangwe yetu. 


^ 1 The. 2:2 Au “uhodari.” 


A41 The. 2:2 Au labda, “licha ya kupambana sana.” 


A1 The 


. 2:7 Au “anavyowalea kwa upendo.” 


A1 The 


.- 2:8 Tnn., “tulipendezwa vema.” 


.2:8Au “nafsi zetu.” 


A1 The 


A1 The 


. 2:17 Au “tulipoachwa mayatima.” 


A1 The 


. 2:17 Tnn., “kuona nyuso zenu.” 


1 Wathesalonike 3:1-13 


3 Basi tuliposhindwa kuvumilia, tuliamua kubaki Athene peke yetu; 

2 tukamtuma Timotheo, ndugu yetu na mhudumu wa Mungu” katika 
habari njema kuhusu Kristo, ili awaimarishe” na kuwafariji kuhusiana 
na imani yenu, 3 ili yeyote asitikiswe” na dhiki hizo. Kwa maana ninyi 
wenyewe mnajua hatuwezi kuepuka mateso hayo.” 4 Kwa kuwa 
tulipokuwa pamoja nanyi, tulikuwa tukiwaambia mapema kwamba 
tutapatwa na dhiki, na imekuwa hivyo, kama mnavyojua. > Ndiyo 
sababu, niliposhindwa kuvumilia hilo, nilimtuma mtu ili nijue kuhusu 
uaminifu wenu, isiwe kwamba Mjaribu alikuwa amewajaribu, na kazi 
yetu ngumu ikawa ya bure. 


6 Lakini Timotheo amerudi sasa hivi kutoka kwenu na kutujulisha 
habari njema kuhusu uaminifu na upendo wenu, kwamba 
mnaendelea kutukumbuka kwa upendo na kwamba mnatamani 
kutuona kama sisi pia tunavyotamani kuwaona. 7 Hiyo ndiyo 
sababu, katika taabu” na dhiki zetu zote, tumefarijiwa kwa sababu 
yenu na uaminifu mnaoonyesha. 8 Kwa sababu tunapata nguvu” 
ikiwa mnasimama imara katika Bwana. 9 Kwa maana tunawezaje 
kumshukuru Mungu kwa ajili yenu kutokana na shangwe kubwa 
tuliyo nayo mbele za Mungu wetu kwa sababu yenu? 10 Usiku na 
mchana tunasali kwa bidii kadiri tunavyoweza ili tuwaone uso kwa 
uso na kuongeza chochote kilichopungua katika imani yenu. 


11 Sasa Mungu Baba yetu na Bwana wetu Yesu na watufungulie njia 
ili tuje kwenu. 12 Zaidi ya hayo, Bwana na awawezeshe 
mwongezeke, ndiyo, mpendane zaidi na kuwapenda wote, kama 
tunavyowapenda ninyi, 13 ili afanye mioyo yenu kuwa imara, 


isiyolaumika katika utakatifu mbele za Mungu na Baba yetu wakati 
wa kuwapo kwa Bwana wetu Yesu pamoja na watakatifu wake wote. 


^ 1 The. 3:2 Au labda, “mfanyakazi mwenzi wa Mungu.” 
^ 1 The. 3:2 Au “awatie nguvu.” 

^ 1 The. 3:3 Tnn., “asiyumbishwe.” 

^ 1 The. 3:3 Au “tumewekwa rasmi kwa ajili ya hilo.” 

^ 1 The. 3:7 Tnn., “uhitaji.” 


^ 1 The. 3:8 Tnn., “tunaishi.” 


1 Wathesalonike 4:1-18 


4 Mwishowe, akina ndugu, kama tulivyowaagiza jinsi mnavyopaswa 
kutembea ili kumpendeza Mungu, kama vile kwa kweli 
mnavyotembea, tunawaomba na kuwahimiza katika Bwana Yesu 
mwendelee kufanya hivyo kwa ukamili zaidi. 2 Kwa maana mnajua 
mwongozo tuliowapa” kupitia kwa Bwana Yesu. 


3 Kwa maana haya ndiyo mapenzi ya Mungu, kwamba mnapaswa 
kuwa watakatifu na mjiepushe na uasherati.” 4 Kila mmoja wenu 
anapaswa kujua jinsi ya kuudhibiti mwili wake” mwenyewe katika 
utakatifu na heshima, > si kwa hamu yenye pupa ya ngono kama ya 
watu wa mataifa wasiomjua Mungu. $ Mtu yeyote hapaswi kuvuka 
mipaka inayofaa na kumdhulumu ndugu yake katika jambo hilo, kwa 
sababu Yehova” ndiye hutoa adhabu kwa mambo yote haya, kama 
tulivyowaambia mapema na pia kuwaonya kwa uthabiti. 7 Kwa 
maana Mungu hakutuita tuishi maisha ya uchafu, bali tuwe 
watakatifu. 8 Kwa hiyo, mtu anayepuuza jambo hili, hampuuzi 
mwanadamu, bali Mungu, anayewapa ninyi roho yake takatifu. 


9 Hata hivyo, kuhusu upendo wa kindugu, hatuhitaji kuwaandikia 
ninyi, kwa maana ninyi wenyewe mmefundishwa na Mungu 
kupendana. 10 Kwa kweli, mnawatendea hivyo ndugu zenu wote 
katika Makedonia. Hata hivyo, tunawahimiza, akina ndugu, 
endeleeni kufanya hivyo kwa ukamili zaidi. 11 Muwe na lengo la 
kuishi kwa utulivu na kushughulika na mambo yenu wenyewe na 
kufanya kazi kwa mikono yenu, kama tulivyowaagiza, 12 ili mtembee 
kwa adabu machoni pa watu walio nje na msipungukiwe chochote. 


13 Zaidi ya hayo, akina ndugu, tunataka mwelewe” kuhusu wale 
wanaolala usingizi katika kifo, ili msihuzunike kama wanavyofanya 


watu wasio na tumaini. 14 Kwa maana ikiwa tunaamini kwamba Yesu 
alikufa na kufufuliwa, vivyo hivyo Mungu atawafufua wale ambao 
wamelala usingizi katika kifo kupitia Yesu. 15 Kwa maana 
tunawaambia hivi kwa neno la Yehova,” kwamba sisi tulio hai ambao 
tutabaki mpaka kuwapo kwa Bwana hatutawatangulia kwa vyovyote 
wale ambao wamelala usingizi katika kifo; 16 kwa sababu Bwana 
mwenyewe atashuka kutoka mbinguni akiwa na mwito wenye amri, 
kwa sauti ya malaika mkuu na tarumbeta ya Mungu, na wale 
waliokufa katika muungano na Kristo watafufuliwa kwanza. 

17 Baadaye, sisi tulio hai ambao tumebaki, tutanyakuliwa pamoja 
nao katika mawingu ili tukutane na Bwana hewani; na hivyo 
tutakuwa pamoja na Bwana sikuzote. 18 Kwa hiyo 

endeleeni kufarijiana kwa maneno hayo. 


^ 1 The. 4:2 Au “maagizo tuliyowapa.” 

^ 1 The. 4:3 Neno la Kigiriki, por:nei'a. Angalia Kamusi. 
^ 1 The. 4:4 Tnn., “chombo chake.” 

^ 1 The. 4:6 Angalia Nyongeza A5. 

^ 1 The. 4:13 Au “msikose kujua.” 


^ 1 The. 4:15 Angalia Nyongeza A5. 


1 Wathesalonike 5:1-28 


5 Sasa akina ndugu, hamhitaji kuandikiwa chochote kuhusu nyakati 
na majira. 2 Kwa maana ninyi wenyewe mnajua vema kwamba siku 
ya Yehova” inakuja kama vile mwizi anavyokuja usiku. 3 Wakati 
watakapokuwa wakisema: “Amani na usalama!” ndipo uharibifu wa 
ghafla utakapowapata mara moja, kama vile maumivu ya kuzaa ya 
mwanamke mwenye mimba, nao hawataponyoka kamwe. 4 Lakini 
ninyi, akina ndugu, hamko gizani, hivi kwamba siku hiyo iwafikie 
ghafla kama vile ingewafikia wezi, 5 kwa maana ninyi nyote ni wana 
wa nuru na wana wa mchana. Sisi si wa usiku wala wa giza. 


6 Basi, tusiendelee kulala usingizi kama wengine wanavyofanya, bali 
tukae macho na kutunza akili zetu. 7 Kwa maana wale wanaolala 
usingizi hulala usiku, na wale wanaolewa, hulewa usiku. 8 Lakini sisi 
tulio wa mchana, na tutunze akili zetu na kuvaa bamba la kifuani la 
imani na upendo na tumaini la wokovu kama kofia ya chuma 9 kwa 
sababu Mungu hakutuchagua ili tupatwe na hasira, bali tupate 
wokovu kupitia Bwana wetu Yesu Kristo. 10 Alikufa kwa ajili yetu, ili 
kama tuko macho au tumelala usingizi,” tuishi pamoja naye. 11 Kwa 
hiyo endeleeni kutiana moyo” na kujengana, kama vile kwa kweli 
mnavyofanya. 


12 Sasa tunawaomba, akina ndugu, waheshimuni wale wanaofanya 
kazi kwa bidii miongoni mwenu na wanaowasimamia katika Bwana 
na kuwaonya ninyi; 13 na mwafikirie kwa njia inayozidi ile ya kawaida 
katika upendo kwa sababu ya kazi yao. Dumisheni amani miongoni 
mwenu. 14 Kwa upande mwingine, tunawahimiza akina ndugu, 
waonyeni” wale wasiofuata utaratibu, wafarijini wale walioshuka 
moyo,” wasaidieni walio dhaifu, iweni na subira kwa watu wote. 


15 Hakikisheni hakuna yeyote anayelipa ubaya kwa ubaya, bali 
sikuzote mwendelee kutendeana mema kati yenu na kwa wengine 
wote. 


16 Shangilieni sikuzote. 17 Salini bila kuacha. 18 Toeni shukrani 
kuhusu kila jambo. Hayo ndiyo mapenzi ya Mungu kwa ajili yenu 
katika Kristo Yesu. 19 Msiuzime moto wa roho. 20 Msitendee unabii 
kwa dharau. 21 Hakikisheni mambo yote; shikamaneni na yaliyo 
mema. 22 Epukeni kila aina ya uovu. 


23 Mungu wa amani na awatakase kikamili. Na bila kasoro yoyote, 
roho na nafsi” na mwili wenu akina ndugu, na vihifadhiwe bila 
lawama wakati wa kuwapo kwa Bwana wetu Yesu Kristo. 24 Yule 
anayewaita ninyi ni mwaminifu, na kwa hakika atafanya hivyo. 


25 Akina ndugu, endeleeni kusali kwa ajili yetu. 
26 Wasalimuni ndugu wote kwa busu takatifu. 


27 Ninawaweka chini ya wajibu mzito kwa Bwana mhakikishe 
kwamba ndugu wote wanasomewa barua hii. 


28 Fadhili zisizostahiliwa za Bwana wetu Yesu Kristo ziwe pamoja 
nanyi. 


^ 1 The. 5:2 Angalia Nyongeza A5. 
A1 The. 5:10 Au “tumelala usingizi katika kifo.” 
A1 The. 5:11 Au “kufarijiana.” 


^ 1 The. 5:14 Au “mwakaripie.” 


^ 1 The. 5:14 Au “wale waliovunjika moyo.” Tnn., “wale walio na nafsi 
ndogo.” 


^ 1 The. 5:23 Au “uhai.” Angalia Kamusi. 


2 WATHESALONIKE 


YALIYOMO 


1 


Salamu (1, 2) 
Imani ya Wathesalonike yazidi kukua (3-5) 
Kisasi dhidi ya wasiotii (6-10) 
Sala kwa ajili ya kutaniko (11, 12) 
2 
Yule mtu wa uasi-sheria (1-12) 


Wahimizwa kubaki imara (13-17) 


Endeleeni kusali (1-5) 
Onyo dhidi ya kutofuata utaratibu (6-15) 


Salamu za mwisho (16-18) 


2 Wathesalonike 


Ia 


2 Wathesalonike 1:1-12 


BARUA YA PILI KWA 
WATHESALONIKE 


1 Paulo, Silvano,” na Timotheo, kwa kutaniko la Wathesalonike 
katika muungano na Mungu Baba yetu na Bwana Yesu Kristo: 


2 Na muwe na fadhili zisizostahiliwa na amani kutoka kwa Mungu 
Baba na Bwana Yesu Kristo. 


3 Tuna wajibu wa kumshukuru Mungu sikuzote kwa sababu yenu, 
akina ndugu. Hilo linafaa kwa kuwa imani yenu inakua sana na 
upendo wa kila mmoja wenu unaongezeka kati yenu. 4 Ndiyo maana 
tunajivunia ninyi kati ya makutaniko ya Mungu kwa sababu ya 
uvumilivu na imani yenu katika mateso yenu yote na taabu” 
mnayopata.” 5 Huu ni uthibitisho wa hukumu ya uadilifu ya Mungu, 
inayowaongoza kuhesabiwa kuwa mnastahili Ufalme wa Mungu, 
ambao kwa kweli mnateseka kwa ajili yake. 


6 Hii inazingatia kwamba ni jambo la uadilifu kwa Mungu kuwalipa 
dhiki wale wanaowasababishia ninyi dhiki. 7 Lakini ninyi mnaopata 
dhiki mtapata kitulizo pamoja nasi wakati wa ufunuo wa Bwana Yesu 
kutoka mbinguni akiwa pamoja na malaika wake wenye nguvu 

8 katika mwali wa moto, atakapoleta kisasi juu ya wale wasiomjua 
Mungu na wale wasiotii habari njema kumhusu Bwana wetu Yesu. 

9 Watu hao watapata hukumu ya adhabu ya uharibifu wa milele 
kutoka mbele za Bwana na kutoka kwa utukufu wa nguvu zake, 

10 wakati atakapokuja kutukuzwa kuhusiana na watakatifu wake na 


kustaajabiwa siku hiyo kati ya wote walioonyesha imani, kwa sababu 
ushahidi tuliotoa ulikubaliwa kwa imani kati yenu. 


11 Kwa hiyo, tunasali sikuzote kwa ajili yenu, kwamba Mungu wetu 
awahesabu kuwa mnastahili mwito wake na kwa nguvu zake 
kufanya kikamili mambo yote yanayompendeza na kila kazi ya imani. 
12 Ili jina la Bwana wetu Yesu litukuzwe ndani yenu nanyi katika 
muungano naye, kulingana na fadhili zisizostahiliwa za Mungu wetu 
na za Bwana Yesu Kristo. 


A 2 The. 1:1 Pia anaitwa Sila. 
^ 2 The. 1:4 Au “dhiki.” 


^ 2 The. 1:4 Au “mnayovumilia.” 


2 Wathesalonike 2:1-17 


2 Hata hivyo, akina ndugu, kuhusu kuwapo kwa Bwana wetu Yesu 
Kristo na kukusanywa kwetu pamoja kwake, tunawaomba 

2 msitikiswe upesi kutoka kwenye kufikiri kwenu wala msitishwe na 
maneno yaliyoongozwa na roho” au ujumbe uliosemwa au barua 
inayodhaniwa kutoka kwetu, kwamba siku ya Yehova” imefika. 


3 Msiruhusu mtu yeyote awapotoshe?” kwa njia yoyote, kwa sababu 
siku hiyo haitafika kabla uasi imani haujatokea kwanza na yule mtu 
wa uasi sheria kufunuliwa, mwana wa maangamizi. 4 Yeye ni 
mpinzani na hujiinua juu ya wale wanaoitwa mungu au vitu 
vinavyoabudiwa,” na hivyo huketi katika hekalu la Mungu, 
akijionyesha waziwazi kuwa mungu. > Je, hamkumbuki kwamba 
nilikuwa nikiwaambia mambo hayo nilipokuwa pamoja nanyi? 


6 Sasa mnajua kinachomzuia, ili afunuliwe wakati wake unaofaa. 

7 Kwa kweli, fumbo la uasi sheria huu tayari linafanya kazi, lakini ni 
mpaka tu yule anayeuzuia sasa atakapoondolewa. 8 Ndipo, kwa 
kweli, yule mwasi sheria atafunuliwa, ambaye Bwana Yesu 
atamwangamiza kwa roho ya kinywa chake na kumharibu kupitia 
ufunuo wa kuwapo kwake. 9 Lakini kuwapo kwa huyo mwasi sheria 
ni kupitia kazi ya Shetani pamoja na kila tendo lenye nguvu na 
ishara za uwongo na mambo ya ajabu?” 10 na kila namna ya 
udanganyifu usio wa uadilifu kwa wale wanaoangamia, kama malipo 
kwa sababu hawakukubali kuipenda kweli ili waokolewe. 11 Ndiyo 
sababu Mungu anaacha wapotoshwe kupitia udanganyifu, na hivyo 
waamini uwongo, 12 ili wote wahukumiwe kwa sababu hawakuiamini 
kweli, bali walipenda ukosefu wa uadilifu. 


13 Hata hivyo, tuna wajibu wa kumshukuru Mungu sikuzote kwa ajili 
yenu akina ndugu mnaopendwa na Yehova,” kwa sababu tangu 
mwanzo Mungu aliwachagua ili mwokolewe kwa kuwatakasa kupitia 
roho yake na imani yenu katika kweli. 14 Aliwaita kupitia habari 
njema tunayotangaza, ili mpate utukufu wa Bwana wetu Yesu Kristo. 
15 Basi, akina ndugu, simameni imara na mwendelee kufuata desturi 
mlizofundishwa, iwe ni kupitia ujumbe wa maneno au barua kutoka 
kwetu. 16 Zaidi ya hayo, Bwana wetu Yesu Kristo, na Mungu Baba 
yetu aliyetupenda na kutupatia faraja ya milele na tumaini jema 
kupitia fadhili zisizostahiliwa, 17 na aifariji mioyo yenu na 
kuwaimarisha?” katika kila tendo na neno jema. 


^ 2 The. 2:2 Au “kupitia kwa roho.” Angalia Kamusi, “Roho.” 


^ 2 The. 2:2 Angalia Nyongeza A5. 

^ 2 The. 2:3 Au “awashawishi.” 

^ 2 The. 2:4 Au “vinavyoheshimiwa.” 
^ 2 The. 2:9 Au “miujiza.” 


^ 2 The. 2:13 Angalia Nyongeza A5. 


^ 2 The. 2:17 Au “kuwatia nguvu.” 


2 Wathesalonike 3:1-18 


3 Mwishowe, akina ndugu, endeleeni kusali kwa ajili yetu, ili neno la 
Yehova” lizidi kuenea upesi na kutukuzwa, kama ilivyo kwenu, 2 na 
kwamba tukombolewe kutoka kwa watu hatari na waovu, kwa 
maana imani si mali ya watu wote. 3 Lakini Bwana ni mwaminifu, 
naye atawaimarisha na kuwalinda dhidi ya yule mwovu. 4 Zaidi ya 
hayo, tuna uhakika katika Bwana kuwahusu ninyi, kwamba 
mnafanya na mtaendelea kufanya mambo tunayowaagiza. > Bwana 
na aendelee kuongoza mioyo yenu ili mfanikiwe kumpenda Mungu 
na kuvumilia kwa ajili ya Kristo. 


6 Sasa akina ndugu, tunawaagiza katika jina la Bwana Yesu Kristo, 
mjiepushe na kila ndugu asiyefuata utaratibu na desturi” 
mlizopokea” kutoka kwetu. 7 Kwa maana ninyi wenyewe mnajua 
jinsi mnavyopaswa kutuiga, kwa sababu hatukukosa kufuata 
utaratibu tulipokuwa nanyi, 8 wala hatukula chakula cha yeyote 
bure.” Badala yake, tulifanya kazi ngumu na yenye kutaabisha usiku 
na mchana ili tusimpe yeyote kati yenu mzigo wenye gharama. 9 Si 
kwamba hatuna mamlaka, bali tulitaka kuwawekea mfano ili mtuige. 
10 Kwa kweli, tulipokuwa nanyi tulikuwa tukiwaagiza hivi: “Mtu 
yeyote asiyetaka kufanya kazi, asile chakula.” 11 Kwa maana 
tunasikia watu fulani miongoni mwenu hawafuati utaratibu, 
hawafanyi kazi yoyote, bali wanajiingiza katika mambo 
yasiyowahusu. 12 Tunawaagiza watu hao na kuwahimiza katika 
Bwana Yesu Kristo wafanye kazi kwa utulivu na kula chakula 
ambacho wao wenyewe wamekifanyia kazi. 


13 Nanyi akina ndugu, msichoke kutenda mema. 14 Lakini ikiwa 
yeyote hatii maneno yetu kupitia barua hii, mtieni alama na mwache 


kushirikiana naye, ili aone aibu. 15 Lakini msimwone mtu huyo kama 
adui, bali endeleeni kumwonya kama ndugu. 


16 Basi, Bwana wa amani na aendelee kuwapa amani kwa kila njia. 
Bwana awe nanyi nyote. 


17 Hii ni salamu yangu, mimi Paulo, kwa mkono wangu mwenyewe, 
ambayo ni ishara katika kila barua; hivi ndivyo ninavyoandika. 


18 Fadhili zisizostahiliwa za Bwana wetu Yesu Kristo na ziwe pamoja 
nanyi nyote. 


^ 2 The. 3:1 Angalia Nyongeza A5. 
^ 2 The. 3:6 Au “maagizo.” 
^ 2 The. 3:6 Au labda, “walizopokea.” 


^ 2 The. 3:8 Au “bila kulipa.” 


1 TIMOTHEO 


YALIYOMO 


Salamu (1, 2) 

Onyo dhidi ya walimu wa uwongo (3-11) 

Paulo atendewa kwa fadhili zisizostahiliwa (12-16) 
Mfalme wa umilele (17) 


‘Pigana vita vizuri’ (18-20) 


Kusali kwa ajili ya watu wa namna zote (1-7) 
Mungu mmoja, mpatanishi mmoja (5) 
Fidia inayolingana kwa ajili ya wote (6) 

Maagizo kwa wanaume na wanawake (8-15) 


Kuvaa kwa kiasi (9, 10) 


Sifa za kustahili kuwa waangalizi (1-7) 
Sifa za kustahili kuwa watumishi wa huduma (8-13) 


Siri takatifu ya ujitoaji-kimungu (14-16) 


4 
Onyo dhidi ya mafundisho ya roho waovu (1-5) 
Jinsi ya kuwa mhudumu mzuri wa Kristo (6-10) 
Tofauti kati ya mazoezi ya kimwili na ujitoaji-kimungu (8) 


Angalia kufundisha kwako (11-16) 


5 


Jinsi ya kuwatendea vijana na wazee (1, 2) 
Kuwasaidia wajane (3-16) 
Kuandaa mahitaji ya watu wa nyumba yako (8) 


Kuheshimu wazee wenye bidii (17-25) 


“Divai kidogo kwa ajili ya tumbo lako” (23) 


Watumwa wawaheshimu mabwana wao (1, 2) 
Walimu wa uwongo na kupenda pesa (3-10) 
Maagizo kwa ajili ya mtu wa Mungu (11-16) 
Kuwa tajiri katika matendo mema (17-19) 


Linda mambo uliyokabidhiwa (20, 21) 


1 Timotheo 


1 Timotheo 1:1-20 


BARUA YA KWANZA KWA 
TIMOTHEO 


1 Paulo, mtume wa Kristo Yesu kwa amri ya Mungu Mwokozi wetu 
na ya Kristo Yesu, tumaini letu, 2 kwa Timotheo,” mwanangu halisi 
katika imani: 


Na uwe na fadhili zisizostahiliwa, rehema, na amani kutoka kwa 
Mungu Baba na Kristo Yesu Bwana wetu. 


3 Kama nilivyokutia moyo ubaki Efeso nilipokuwa karibu kwenda 
Makedonia, sasa ninakutia moyo ufanye vivyo hivyo, ili uwaamuru 
watu fulani wasifundishe mambo tofauti, 4 wala kusikiliza hadithi za 
uwongo na kuchunguza-chunguza ukoo. Mambo hayo hayaleti 
manufaa yoyote bali hutokeza maswali badala ya kuleta chochote 
kutoka kwa Mungu kuhusiana na imani. 5 Kwa kweli, kusudi la agizo 
hili? ni upendo unaotokana na moyo safi na dhamiri njema na imani 
bila unafiki. $ Kwa kuyaacha mambo hayo, watu fulani 
wamekengeushwa na kujiingiza katika mazungumzo yasiyo na 
maana. 7 Wanataka kuwa walimu wa sheria, lakini hawaelewi 
mambo wanayosema au mambo wanayosisitiza sana. 


8 Sasa tunajua kwamba Sheria ni nzuri ikiwa mtu anaitumia vizuri,” 
9 na tunatambua kwamba sheria haiwekwi kwa ajili ya mtu 
mwadilifu, bali kwa ajili ya watu wanaovunja sheria na waasi, watu 
wasiomwogopa Mungu na watenda dhambi, wasio washikamanifu” 
na wasioheshimu mambo matakatifu, wale wanaoua akina baba, 
akina mama, au watu wengine, 10 waasherati,” wanaume 


wanaofanya ngono na wanaume,” wateka nyara, waongo, wanaotoa 
ushahidi wa uwongo,” na jambo lingine lolote ambalo ni kinyume cha 
fundisho lenye manufaa?” 11 kulingana na habari njema yenye 
utukufu ya Mungu mwenye furaha, ambayo nilikabidhiwa. 


12 Ninamshukuru Kristo Yesu Bwana wetu, aliyenitia nguvu, kwa 
sababu aliniona kuwa mwaminifu kwa kunipa huduma, 13 ingawa 
zamani nilikuwa mkufuru na mtesaji na mtu mwenye dharau. Hata 
hivyo, nilionyeshwa rehema, kwa sababu nilitenda bila ujuzi na 
sikuwa na imani. 14 Lakini fadhili zisizostahiliwa za Bwana wetu 
zilizidi sana pamoja na imani na upendo ulio katika Kristo Yesu. 

15 Maneno haya ni yenye kuaminika na yanastahili kukubaliwa 
kabisa: Kristo Yesu alikuja ulimwenguni ili kuwaokoa watenda 
dhambi. Kati yao, mimi ndiye wa kwanza kabisa. 16 Hata hivyo, 
nilionyeshwa rehema ili kupitia mimi nikiwa wa kwanza kabisa, Kristo 
Yesu aonyeshe subira yake yote, nami niwe mfano kwa wote 
watakaomwamini ili kupata uzima wa milele. 


17 Sasa kwa Mfalme wa umilele, asiyeweza kuharibika na 
asiyeonekana, Mungu pekee, kuwe na heshima na utukufu milele na 
milele. Amina. 


18 Mwanangu Timotheo, ninakukabidhi agizo hili,” ili kulingana na 
unabii uliotolewa kukuhusu, uendelee kupigana vita vizuri, 

19 ukishika imani na dhamiri njema, ambayo wengine wameitupilia 
mbali na hivyo imani yao ikavunjika. 20 Himenayo na Aleksanda ni 
kati yao, nami nimewatia mkononi mwa Shetani, ili wafundishwe kwa 
nidhamu wasikufuru. 


A41 Tim. 1:2 Maana yake “Mtu Anayemheshimu Mungu.” 


^ 1 Tim. 1:5 Au “mamlaka hii; amri hii.” 
^ 1 Tim. 1:8 Tnn., “kisheria.” 
A1 Tim. 1:9 Au “wasio na upendo mshikamanifu.” 


^ 1 Tim. 1:10 Angalia Kamusi, “Uasherati.” 


^ 1 Tim. 1:10 Tnn., “wanaume wanaolala na wanaume.” 
^ 1 Tim. 1:10 Au “wanaoapa kwa uwongo.” 
^ 1 Tim. 1:10 Au “lenye afya; lenye faida.” 


^ 1 Tim. 1:18 Au “mamlaka hii; amri hii.” 


1 Timotheo 2:1-15 


2 Basi, kwanza kabisa, ninahimiza kwamba dua, shukrani, sala, na 
maombi yatolewe kwa ajili ya watu wa namna zote, 2 kutia ndani 
wafalme na wote wenye vyeo vya juu,” ili tuendelee kuishi kwa 
amani na utulivu na ujitoaji-kimungu” kamili na kuchukua mambo 
kwa uzito. 3 Jambo hilo ni zuri na linampendeza Mwokozi wetu, 
Mungu, 4 ambaye mapenzi yake ni kwamba watu wa namna zote 
waokolewe na kupata ujuzi sahihi wa kweli. > Kwa maana kuna 
Mungu mmoja, na mpatanishi mmoja kati ya Mungu na wanadamu, 
mwanadamu, Kristo Yesu, $ aliyejitoa kuwa fidia inayolingana kwa 
ajili ya wote”—hilo litatolewa ushahidi kwa wakati wake unaofaa. 

7 Kwa ajili ya ushahidi huo niliwekwa rasmi niwe mhubiri na mtume 
—ninasema ukweli, sisemi uwongo—mwalimu wa mataifa kuhusu 
imani na kweli. 


8 Basi ninatamani kwamba kila mahali wanaume waendelee kusali, 
wakiinua mikono yenye ushikamanifu, bila hasira wala mabishano. 
9 Vivyo hivyo, wanawake wanapaswa kujipamba kwa mavazi 
yanayofaa,” kwa kiasi na utimamu wa akili,” si kwa mitindo ya 
kusuka nywele, dhahabu, lulu, au mavazi ya bei ghali sana, 10 bali 
kwa njia inayowafaa wanawake wanaokiri kwamba wanamtumikia 
Mungu, yaani, kupitia matendo mema. 


11 Mwanamke na ajifunze akiwa kimya?” na kwa ujitiisho kamili. 

12 Simruhusu mwanamke afundishe wala kuwa na mamlaka juu ya 
mwanamume, bali akae kimya.” 13 Kwa maana Adamu aliumbwa 
kwanza, kisha Hawa. 14 Pia, Adamu hakudanganywa, bali 
mwanamke alidanganywa kabisa akawa mtenda dhambi. 15 Hata 


hivyo, atalindwa kupitia kuzaa watoto, maadamu anaendelea” kuwa 
na imani, upendo, utakatifu, na utimamu wa akili.” 


^ 1 Tim. 2:2 Au “wenye mamlaka.” 

^ 41 Tim. 2:2 Angalia Kamusi. 

^ 1 Tim. 2:6 Au “watu wa namna zote.” 

^ 1 Tim. 2:9 Au “yenye kuheshimika.” 

^ 1 Tim. 2:9 Au “kufanya maamuzi mazuri; busara.” 
^ 1 Tim. 2:11 Au “kwa utulivu.” 

^ 1 Tim. 2:12 Au “awe mtulivu.” 

^ 1 Tim. 2:15 Tnn., “wanaendelea.” 


^ 1 Tim. 2:15 Au “kufanya maamuzi mazuri; busara.” 


1 Timotheo 3:1-16 


3 Maneno haya ni yenye kutegemeka: Ikiwa mwanamume anajitahidi 
kuwa mwangalizi, anatamani kazi njema. 2 Mwangalizi anapaswa 
kuwa mtu asiyelaumika, mume wa mke mmoja, mwenye kiasi katika 
mazoea, mwenye utimamu wa akili,” mwenye utaratibu, mkaribishaji 
wageni,” mwenye uwezo wa kufundisha, 3 si mlevi, si mkatili,” bali 
mwenye usawaziko, si mgomvi, si mtu anayependa pesa, 

4 mwanamume anayeisimamia” nyumba yake vizuri, mwenye watoto 
wanaojitiisha na kuchukua mambo kwa uzito > (kwa maana ikiwa 
mtu hajui jinsi ya kuisimamia” nyumba yake mwenyewe, atalitunzaje 
kutaniko la Mungu?), $ si mtu aliyegeuka hivi karibuni, ili asije akawa 
na kiburi na kuanguka katika hukumu aliyohukumiwa Ibilisi. 7 Pia, 
anapaswa kushuhudiwa vema na” watu walio nje ili asianguke katika 
shutuma” na mtego wa Ibilisi. 


8 Vilevile watumishi wa huduma wanapaswa kuchukua mambo kwa 
uzito, si wenye ndimi mbili,” si wenye kunywa divai nyingi, si wenye 
pupa ya mapato yasiyo ya haki, 9 wakiishika siri takatifu ya imani 
kwa dhamiri safi. 


10 Pia, wanapaswa kwanza kujaribiwa” kama wanafaa; ndipo 
watumike wakiwa wahudumu, kwa kuwa hawana shtaka. 


11 Vilevile wanawake wanapaswa kuchukua mambo kwa uzito, 
wasiwe wachongezi, wawe wenye kiasi katika mazoea, na 
waaminifu katika mambo yote. 


12 Watumishi wa huduma wanapaswa kuwa waume wa mke mmoja, 
wanaosimamia vizuri watoto wao na nyumba zao wenyewe. 13 Kwa 


maana wanaume wanaohudumu vizuri wanajipatia sifa nzuri na 
uhuru mwingi wa kusema katika imani iliyo katika Kristo Yesu. 


14 Ninakuandikia mambo haya, ingawa ninatumaini kuja kwako 
upesi, 15 ili nikichelewa ujue jinsi unavyopaswa kutenda katika 
nyumba ya Mungu, ambayo ni kutaniko la Mungu aliye hai, nguzo na 
tegemezo la ile kweli. 16 Kwa kweli, siri takatifu ya huu ujitoaji- 
kimungu?” ni kubwa: ‘Alifunuliwa katika mwili, alitangazwa kuwa 
mwadilifu katika roho, aliwatokea malaika, alihubiriwa kati ya 
mataifa, watu walimwamini ulimwenguni, akapokewa mbinguni kwa 
utukufu.’ 


^ 1 Tim. 3:2 Au “anayefanya maamuzi mazuri; mwenye busara.” 
^ 1 Tim. 3:2 Au “mkarimu.” 

^ 1 Tim. 3:3 Au “mtu anayepiga watu.” 

^ 1 Tim. 3:4 Au “anayeongoza.” 

^ 1 Tim. 3:5 Au “kuongoza.” 

^ 1 Tim. 3:7 Au “kuwa na sifa nzuri kutoka kwa” 

^ 1 Tim. 3:7 Au “asipate aibu.” 

^ 1 Tim. 3:8 Au “waseme kwa unyoofu.” 

^ 1 Tim. 3:10 Au “wajaribiwe kama wanastahili.” 


^ 1 Tim. 3:16 Angalia Kamusi. 


1 Timotheo 4:1-16 


4 Hata hivyo, neno lililoongozwa na roho linasema” wazi kwamba 
wakati ujao watu fulani wataiacha imani, wakisikiliza maneno ya 
uwongo yaliyoongozwa na roho waovu” na mafundisho ya roho 
waovu, 2 kupitia unafiki wa watu wanaosema uwongo, ambao 
dhamiri zao zimetiwa alama kama kwa chuma cha moto. 

3 Wanakataza watu kufunga ndoa na kuwaamuru wasile vyakula 
ambavyo Mungu aliumba viliwe kwa shukrani na watu wenye imani 
na wanaoijua kweli kwa usahihi. 4 Kwa sababu kila kiumbe cha 
Mungu ni kizuri, na hakuna kitu kinachopaswa kukataliwa ikiwa 
kinapokewa kwa shukrani, > kwa maana kinatakaswa kupitia neno la 
Mungu na kutolewa sala. 


6 Ukiwapa akina ndugu mashauri haya utakuwa mhudumu mzuri wa 
Kristo Yesu, aliyelishwa maneno ya imani na fundisho bora ambalo 
umefuata kwa makini. 7 Lakini kataa hadithi za uwongo zisizo na 
heshima, kama zile zinazosimuliwa na wanawake wazee. Badala 
yake, endelea kujizoeza ukiwa na lengo la ujitoaji-kimungu.” 8 Kwa 
maana mazoezi ya kimwili ni yenye faida kidogo, lakini ujitoaji- 
kimungu?” una faida katika mambo yote, kwa kuwa una ahadi ya uhai 
wa sasa na ule utakaokuja. 9 Maneno hayo ni yenye kutegemeka na 
yanastahili kukubaliwa kabisa. 10 Hiyo ndiyo sababu tunafanya kazi 
kwa bidii na kujitahidi, kwa sababu tumemtumaini Mungu aliye hai, 
ambaye ni Mwokozi wa watu wa namna zote, hasa wa walio 
waaminifu. 


11 Endelea kutoa amri hizi na kuzifundisha. 12 Usiruhusu kamwe mtu 
yeyote audharau ujana wako. Badala yake, uwe mfano mzuri kwa 
waaminifu katika kusema, katika mwenendo, katika upendo, katika 


imani, na katika usafi wa kiadili. 13 Mpaka nitakapokuja, endelea 
kujitahidi kusoma mbele ya watu, kuhimiza,” na kufundisha. 

14 Usipuuze zawadi uliyo nayo uliyopokea kupitia unabii, baraza la 
wazee lilipoweka mikono juu yako. 15 Tafakari? mambo haya; zama 
katika hayo, ili maendeleo yako yaonekane wazi kwa watu wote. 

16 Jiangalie daima wewe mwenyewe na kufundisha kwako. Endelea 
kufanya mambo haya, kwa maana ukifanya hivyo utajiokoa wewe 
mwenyewe na wale wanaokusikiliza pia. 


^ 1 Tim. 4:1 Tnn., “roho inasema.” 
^ 1 Tim. 4:1 Tnn., “roho wadanganyifu.” 


^ 1 Tim. 4:7 Angalia Kamusi. 


^ 1 Tim. 4:8 Angalia Kamusi. 
^ 1 Tim. 4:13 Au “kutia moyo.” 


^ 1 Tim. 4:15 Au “Fikiria kwa makini.” 


1 Timotheo 5:1-25 


5 Usimkosoe kwa ukali mwanamume mzee. Badala yake, msihi 
kama baba, wanaume vijana kama ndugu, 2 wanawake wazee kama 
mama, na wanawake vijana kama dada, kwa usafi wote wa kiadili. 


3 Wajali” wajane ambao ni wajane kwelikweli.” 4 Lakini ikiwa mjane 
yeyote ana watoto au wajukuu, wanapaswa kwanza kujifunza 
ujitoaji-kimungu” katika nyumba zao wenyewe na kuwalipa wazazi 
wao na wazazi wa wazazi wao kinachowastahili, kwa maana hilo 
linakubalika machoni pa Mungu. > Basi mwanamke ambaye ni 
mjane kwelikweli na aliye maskini anamtumaini Mungu naye 
huendelea kusali na kutoa dua usiku na mchana. $ Lakini 
mwanamke anayefuatilia tamaa za mwili amekufa ingawa yuko hai. 
7 Basi endelea kuwapa maagizo haya,” ili wasiwe na lawama. 

8 Hakika ikiwa yeyote hawaandalii mahitaji watu wake mwenyewe, 
hasa watu wa nyumba yake, ameikana imani naye ni mbaya kuliko 
mtu asiye na imani. 


9 Mweke kwenye orodha mjane mwenye umri usiopungua miaka 60, 
ikiwa alikuwa mke wa mume mmoja, 10 alijulikana kwa kutenda 
mema, alilea watoto, alikuwa akiwakaribisha wageni,” aliiosha miguu 
ya watakatifu, aliwasaidia watu wenye taabu, na akajitolea kufanya 
kila kazi njema. 


11 Kwa upande mwingine, usiwaweke kwenye orodha wajane wenye 
umri mdogo, kwa maana tamaa zao za ngono zinapokuja kati yao na 
Kristo, wao hutamani kuolewa. 12 Nao watahukumiwa kwa sababu 
wameacha imani waliyoonyesha mwanzoni.” 13 Vilevile wanakuwa 
na tabia ya kupoteza muda, wakizunguka kutoka nyumba moja hadi 
nyingine; ndiyo, hawapotezi muda tu, bali pia wanapiga porojo na 


kujiingiza katika mambo ya watu wengine, wakiongea kuhusu 
mambo ambayo hawapaswi. 14 Kwa hiyo, ninatamani wanawake 
wajane walio na umri mdogo waolewe, wazae watoto, wasimamie 
nyumba, ili wasimpe mpinzani sababu ya kukosoa. 15 Kwa kweli, 
tayari baadhi yao wamepotoshwa na kumfuata Shetani. 16 |kiwa 
mwanamke yeyote mwamini ana watu wa ukoo ambao ni wajane, 
inafaa awasaidie ili kutaniko lisibebe mzigo huo, na hivyo liwasaidie 
wale walio wajane kwelikweli.” 


17 Wazee wanaosimamia kwa njia nzuri wanastahili heshima mara 
mbili, hasa wale wanaofanya kazi kwa bidii katika kusema na 
kufundisha. 18 Kwa maana andiko linasema, “Hupaswi kumfunga 
kinywa ng'ombe dume anapopura nafaka,” pia, “Mfanyakazi 
anastahili mshahara wake.” 19 Usikubali mashtaka dhidi ya 
mwanamume mzee,” isipokuwa kwa ushahidi wa mashahidi wawili 
au watatu. 20 Wakaripie hadharani watu wanaozoea kutenda 
dhambi, ili liwe onyo kwa wengine.” 21 Ninakuagiza kwa uzito mbele 
za Mungu na Kristo Yesu na malaika waliochaguliwa, ufuate 
maagizo haya bila kubagua wala kupendelea. 


22 Usiharakishe kamwe kuweka mikono yako juu ya” mwanamume 
yeyote; wala usishiriki dhambi za wengine; endelea kuwa safi. 


23 Usiendelee kunywa maji,” bali unywe divai kidogo kwa ajili ya 
tumbo lako na ugonjwa wako wa mara kwa mara. 


24 Dhambi za watu fulani hujulikana hadharani, na hivyo 
wanahukumiwa moja kwa moja, lakini dhambi za watu wengine 
hujulikana baadaye. 29 Vivyo hivyo, matendo mema hujulikana 
hadharani na hata yale yasiyojulikana hayawezi kuendelea kufichwa. 


^ 1 Tim. 5:3 Tnn., “Waheshimu.” 


^ 1 Tim. 5:3 Au “wajane maskini”; yaani, wasio na mtu wa 
kuwasaidia. 


^ 1 Tim. 5:4 Angalia Kamusi. 


^ 1 Tim. 5:7 Au “amri hizi.” 
^ 1 Tim. 5:10 Au “alikuwa mkarimu.” 
^ 1 Tim. 5:12 Au “ahadi waliyotoa mwanzoni.” 


^ 1 Tim. 5:16 Au “wajane maskini”; yaani, wasio na mtu wa 
kuwasaidia. 


^ 1 Tim. 5:19 Au “mzee.” 
^ 1 Tim. 5:20 Tnn., “ili wengine waogope.” 
^ 1 Tim. 5:22 Yaani, usimweke rasmi mtu yeyote haraka haraka. 


^ 1 Tim. 5:23 Au “Usinywe maji tu.” 


1 Timotheo 6:1-21 


6 Acheni wale walio chini ya nira ya utumwa waendelee 
kuwaheshimu kikamili mabwana wao, ili watu wasiseme vibaya 
kuhusu jina la Mungu na lile fundisho. 2 Pia, acheni wale walio na 
mabwana ambao ni waamini wasiwavunjie heshima kwa sababu 
wao ni ndugu zao. Badala yake, wanapaswa kuwatumikia kwa bidii 
zaidi, kwa sababu wale wanaonufaika na utumishi wao mzuri ni 
waamini wenzao wapendwa. 


Endelea kuwafundisha na kuwahimiza wafanye mambo haya. 3 Mtu 
yeyote akifundisha mafundisho tofauti na yanayopingana na 
fundisho lenye manufaa?” linalotoka kwa Bwana wetu Yesu Kristo, au 
mafundisho yasiyopatana na ujitoaji-kimungu,” 4 yeye anajivuna kwa 
kiburi na haelewi chochote. Pia, anapenda sana” kubishana na 
kushindana kuhusu maneno. Mambo hayo huleta wivu, mizozo, 
uchongezi,” na shaka zenye uovu, > mabishano ya kawaida kuhusu 
mambo madogo madogo ya watu waliopotoka kiakili na wasiojua 
kweli, wakifikiri ujitoaji-kimungu?” ni njia ya kupata faida. 6 Kwa 
hakika, kuna faida kubwa ya kuwa na ujitoaji-kimungu?” na kuridhika.” 
7 Kwa maana hatukuleta chochote ulimwenguni, wala hatuwezi 
kuondoka na chochote. 8 Basi, tukiwa na chakula” na mavazi,” 
tutaridhika na vitu hivyo. 


9 Lakini wale ambao wameazimia kuwa matajiri huanguka kwenye 
majaribu, na mtego, na tamaa nyingi za kijinga zenye kudhuru 
ambazo hutumbukiza watu kwenye maangamizi na uharibifu. 10 Kwa 
maana kupenda pesa ndicho chanzo cha mambo mabaya ya kila 
aina, na kwa kujitahidi kufikia upendo huo, wengine wamepotoshwa 
kutoka kwenye imani na kujichoma kila mahali kwa maumivu mengi. 


11 Ingawa hivyo, wewe, mtu wa Mungu, yakimbie mambo hayo. 
Badala yake, fuatilia uadilifu, ujitoaji-kimungu,” imani, upendo, 
uvumilivu, na upole. 12 Pigana pigano zuri la imani, ushike imara 
uzima wa milele ulioitiwa nawe ukatoa tangazo zuri la hadharani 
mbele ya mashahidi wengi. 


13 Mbele za Mungu, anayevihifadhi vitu vyote hai, na Kristo Yesu, 
ambaye akiwa shahidi alitoa tangazo zuri la hadharani mbele ya 
Pontio Pilato, ninakuagiza 14 uishike amri katika njia safi na 
isiyolaumika mpaka wakati wa ufunuo wa Bwana wetu Yesu Kristo, 
15 ambao yule Mtawala Mkuu wa pekee na mwenye furaha 
atauonyesha katika nyakati zake zilizowekwa. Yeye ndiye Mfalme wa 
wafalme na Bwana wa mabwana, 16 yeye peke yake asiyeweza 
kufa, anayeishi katika nuru isiyoweza kufikiwa na ambaye hakuna 
mwanadamu amemwona wala anayeweza kumwona. Kwake na 
kuwe na heshima na nguvu milele. Amina. 


17 Waagize* wale walio matajiri katika mfumo wa mambo” wa sasa 
wasijivune” wala wasiutumaini utajiri usiotegemeka, bali wamtumaini 
Mungu, ambaye hutupatia kwa wingi vitu vyote tunavyofurahia. 

18 Waambie watende mema, wawe matajiri katika matendo mazuri, 
wawe wakarimu, tayari kushiriki vitu na wengine, 19 wakijiwekea 
salama hazina ya msingi mzuri kwa ajili ya wakati ujao, ili waushike 
imara uzima ulio wa kweli. 


20 Timotheo, linda yote uliyokabidhiwa, jiepushe na maneno matupu 
yanayochafua mambo matakatifu na pia uepuke mawazo 
yanayopingana ya “ujuzi” wa uwongo. 21 Kwa kujisifia ujuzi huo, 
wengine wameiacha imani. 


Fadhili zisizostahiliwa na ziwe pamoja nawe. 


^1 Tim 


. 6:3 Au “lenye afya; lenye faida.” 


A41 Tim 


. 6:3 Angalia Kamusi. 


^1 Tim 


_6:4 Au “anapenda isivyo kawaida.” 


^1 Tim 


^1 Tim 


^1 Tim 


.6:4 Au “matusi.” 


. 6:5 Angalia Kamusi. 


^1 Tim 


A41 Tim 


. 6:6 Angalia Kamusi. 

. 6:6 Tnn., “pamoja na ujitoshelevu.” 

. 6:8 Au “riziki.” 

.6:8 Au “makao.” Tnn., “kitu cha kujifunika.” 


^1 Tim 


^1 Tim 


. 6:11 Angalia Kamusi. 


^1 Tim 


^1 Tim 


.6:17 Au “Waamuru.” 


. 6:17 Angalia Kamusi. 


~t ifi 


-6:17 Au “wasijitakie makuu.” 

Kuvumilia mateso kwa ajili ya habari njema (8-13) 

“Endelea kufuata mambo uliyojifunza” (14-17) 

2 Timotheo 


1224 


2 Timotheo 1:1-18 


BARUA YA PILI KWA TIMOTHEO 


1 Paulo, mtume wa Kristo Yesu kwa mapenzi ya Mungu kulingana 
na ahadi ya uzima ambao ni kupitia Kristo Yesu, 2 kwa Timotheo, 
mtoto mpendwa: 


Na uwe na fadhili zisizostahiliwa, rehema, na amani kutoka kwa 
Mungu Baba na Kristo Yesu Bwana wetu. 


3 Ninamshukuru Mungu, ninayemtolea utumishi mtakatifu kama 
mababu zangu walivyofanya, na nikiwa na dhamiri safi, siachi 
kamwe kukukumbuka katika dua zangu usiku na mchana. 

4 Ninapokumbuka machozi yako, ninatamani kukuona ili nijawe na 
shangwe. > Kwa maana ninaikumbuka imani yako isiyo na unafiki, 
ambayo kwanza ilikuwa ndani ya nyanya yako Loisi na mama yako 
Eunike, lakini ambayo nina hakika imo ndani yako pia. 


6 Kwa sababu hii ninakukumbusha uichochee kama moto zawadi ya 
Mungu iliyo ndani yako uliyopokea nilipoweka mikono yangu juu 
yako. 7 Kwa maana Mungu hakutupatia roho ya woga, bali roho ya 
nguvu na ya upendo na ya utimamu wa akili. 8 Basi usione 

aibu kuhusu ushahidi juu ya Bwana wetu, au kunihusu mimi, 
mfungwa kwa ajili yake, bali shiriki katika kuvumilia dhiki kwa ajili ya 
habari njema kwa kutegemea nguvu za Mungu. 9 Yeye alituokoa na 
kutuita kwa mwito mtakatifu, si kwa sababu ya matendo yetu, bali 
kwa sababu ya kusudi lake mwenyewe na fadhili zisizostahiliwa. 
Tulipewa fadhili hizo kuhusiana na Kristo Yesu kabla ya nyakati za 
kale, 10 lakini sasa zimefanywa kuwa wazi kabisa kupitia ufunuo wa 
Mwokozi wetu, Kristo Yesu, ambaye amefuta kifo na kuangaza nuru 


juu ya uzima na kutoweza kuharibika kupitia habari njema, 
11 ambayo kwa ajili yake mimi niliwekwa rasmi kuwa mhubiri na 
mtume na mwalimu. 


12 Ndiyo sababu ninavumilia pia mambo haya, lakini sioni aibu. Kwa 
maana ninamjua Yule ambaye nimemwamini, nami nina uhakika 
kwamba anaweza kulinda kile nilichoweka amana kwake mpaka siku 
hiyo. 13 Endelea kushika kigezo cha” maneno yenye manufaa” 
uliyosikia kutoka kwangu kwa imani na upendo unaotokana na 
muungano pamoja na Kristo Yesu. 14 Linda amana hii nzuri kupitia 
roho takatifu, inayokaa ndani yetu. 


15 Unajua jambo hili, kwamba watu wote katika mkoa wa Asia 
wameniacha, Figelo na Hermogene ni kati yao. 16 Bwana na 
aionyeshe rehema nyumba ya Onesiforo, kwa maana aliniburudisha 
mara nyingi, naye hakuaibika kwa sababu ya minyororo yangu ya 
gereza. 17 Kinyume chake, alipokuwa Roma, alinitafuta kwa bidii 
mpaka akanipata. 18 Bwana na amruhusu apate rehema kutoka kwa 
Yehova?“ katika siku ile. Nawe unajua vema utumishi wote aliofanya 
huko Efeso. 


^ 2 Tim. 1:13 Au “kielelezo cha.” 
^ 2 Tim. 1:13 Au “yenye afya; yenye faida.” 


^ 2 Tim. 1:18 Angalia Nyongeza A5. 


2 Timotheo 2:1-26 


2 Kwa hiyo, wewe mwanangu, endelea kujipatia nguvu katika fadhili 
zisizostahiliwa zilizo katika Kristo Yesu; 2 na mambo uliyoyasikia 
kutoka kwangu yaliyothibitishwa na mashahidi wengi, mambo hayo 
uwakabidhi wanaume waaminifu, ambao watastahili vya kutosha 
kuwafundisha wengine. 3 Ukiwa mwanajeshi mwema wa Kristo 
Yesu, shiriki katika kuvumilia dhiki. 4 Mtu anayetumikia akiwa 
mwanajeshi hajihusishi” katika shughuli za kibiashara” za maisha, ili 
apate kibali cha yule aliyemwandikisha kuwa mwanajeshi. > Hata 
katika michezo, yeyote anayeshindana havikwi taji asiposhindana 
kulingana na sheria. 6 Mkulima anayefanya kazi kwa bidii lazima 
awe wa kwanza kula matunda. 7 Fikiria daima mambo ninayosema; 
Bwana atakupatia uelewaji” katika mambo yote. 


8 Kumbuka kwamba Yesu Kristo alifufuliwa kutoka kwa wafu na 
alikuwa uzao wa Daudi,” kulingana na habari njema ninayohubiri, 

9 ambayo kwa ajili yake ninavumilia na kufungwa gerezani kama 
mhalifu. Hata hivyo, neno la Mungu halifungwi. 10 Kwa sababu hiyo 
ninaendelea kuvumilia mambo yote kwa ajili ya wale waliochaguliwa, 
ili wao pia wapate wokovu ambao ni kupitia Kristo Yesu, pamoja na 
utukufu wa milele. 11 Maneno haya yanategemeka: Hakika ikiwa 
tulikufa pamoja, tutaishi pamoja pia; 12 tukiendelea kuvumilia, 
tutatawala pamoja pia tukiwa wafalme; tukimkana, naye pia 
atatukana sisi; 13 tukikosa kuwa waaminifu, yeye anabaki kuwa 
mwaminifu, kwa maana hawezi kujikana mwenyewe. 


14 Endelea kuwakumbusha mambo haya, ukiwaagiza” mbele za 
Mungu wasipigane kuhusu maneno, jambo hilo halina faida kabisa 
kwa sababu linawadhuru” wale wanaosikiliza. 15 Fanya yote 


unayoweza ili ujitoe kwa Mungu ukiwa mtu aliyekubaliwa, 
mfanyakazi asiye na lolote la kuonea aibu, ukilitumia sawasawa 
neno la kweli. 16 Lakini kataa maneno matupu ambayo huchafua 
mambo matakatifu, kwa maana yataongoza kwenye kutomwogopa 
Mungu zaidi na zaidi, 17 na neno lao litaenea kama kidonda 
kinachooza. Himenayo na Fileto ni kati yao. 18 Watu hao 
wamegeuka kutoka kwenye kweli, wakisema kwamba tayari ufufuo 
umetukia, nao wanapindua imani ya wengine. 19 Ingawa hivyo, 
msingi imara wa Mungu unakaa ukiwa umesimama, ukiwa na muhuri 
huu: “Yehova” anawajua walio wake,” na “Kila mtu anayeliitia jina la 
Yehova” na aukatae ukosefu wa uadilifu.” 


20 Basi ndani ya nyumba kubwa kuna vyombo vya dhahabu na 
fedha, na pia kuna vyombo vya miti na vya udongo, na vingine ni vya 
matumizi yanayoheshimika lakini vingine ni vya matumizi 
yasiyoheshimika. 21 Kwa hiyo, yeyote akijiepusha na hivyo vya 
mwisho, atakuwa kifaa” cha matumizi yanayoheshimika, 
kilichotakaswa, chenye faida kwa bwana wake, kilichotayarishwa 
kwa ajili ya kila kazi njema. 22 Basi zikimbie tamaa za ujana, lakini 
fuatilia uadilifu, imani, upendo, amani, pamoja na wale wanaomwitia 
Bwana kwa moyo safi. 


23 Isitoshe, kataa mabishano ya kipumbavu na ya kijinga, ukijua 
kwamba hayo hutokeza mapigano. 24 Kwa maana mtumwa wa 
Bwana hahitaji kupigana, bali anahitaji kuwa mpole” kwa wote, 
mwenye uwezo wa kufundisha, anayejizuia anapokosewa, 

25 akiwafundisha kwa upole wale wasio na mwelekeo unaofaa. 
Huenda Mungu akawasaidia kutubu” na kupata ujuzi sahihi wa kweli, 
26 nao warudiwe na fahamu na kutoka kwenye mtego wa Ibilisi, kwa 
kuwa amewanasa wakiwa hai ili wafanye mapenzi yake. 


^ 2 Tim 


_2:4 Tnn., “hajifungi.” 


^2 Tim 


. 2:4 Au labda, “shughuli za kila siku.” 


^ 2 Tim 


2:7 Au “utambuzi.” 


^ 2 Tim 


-2:8 Tnn., “wa mbegu ya Daudi.” 


~Z im 


.- 2:14 Tnn., “ukiwatolea ushahidi kamili.” 


^ 2 Tim 


^2 Tim 


. 2:14 Au “linawaharibu; linawavuruga.” 


. 2:19 Angalia Nyongeza A5. 


^ 2 Tim 


. 2:19 Angalia Nyongeza A5. 


^ 2 Tim 


2:21 Au “chombo.” 


^2 limi 


„2:24 Au “mwenye busara.” 


^ 2 Tim 


. 2:25 Au “kubadili mawazo.” 


2 Timotheo 3:1-17 


3 Lakini ujue jambo hili, kwamba katika siku za mwisho kutakuwa na 
nyakati za hatari zilizo ngumu kushughulika nazo. 2 Kwa maana 
watu watakuwa wenye kujipenda wenyewe, wenye kupenda pesa, 
wenye kujidai, wenye majivuno, wakufuru, wasiotii wazazi, wasio na 
shukrani, wasio washikamanifu, 3 wasio na upendo wa asili, 
wasiotaka makubaliano yoyote, wachongezi, wasiojizuia,” wakali, 
wasiopenda wema, 4 wasaliti, wenye vichwa vigumu, waliojaa kiburi, 
wanaopenda raha badala ya kumpenda Mungu, > wakionekana 
kama watu wanaomwogopa Mungu lakini wakizikana nguvu zake; 
nawe jiepushe nao. 6 Kutoka miongoni mwao huinuka watu 
wanaoingia kwa ujanja katika nyumba na kuwachukua mateka 
wanawake walio dhaifu ambao wamelemewa na mizigo ya dhambi, 
wakiongozwa na tamaa mbalimbali, 7 wakijifunza sikuzote lakini 
hawawezi kamwe kupata ujuzi sahihi wa kweli. 


8 Basi kama vile Yane na Yambre walivyompinga Musa, vivyo hivyo 
hawa pia wanaendelea kuipinga kweli. Watu hao wamepotoshwa 
akili kabisa, wakiwa wamekataliwa kuhusiana na imani. 9 Hata 
hivyo, hawatafanya maendeleo zaidi, kwa maana upumbavu” wao 
utakuwa wazi kwa watu wote, kama ilivyokuwa kwa watu hao wawili. 
10 Lakini wewe umefuata kwa ukaribu fundisho langu, mwendo 
wangu wa maisha, kusudi langu, imani yangu, subira yangu, upendo 
wangu, uvumilivu wangu, 11 mateso na shida kama zile nilizopata 
huko Antiokia, Ikoniamu, na Listra. Nilivumilia mateso hayo, naye 
Bwana aliniokoa kutoka katika hayo yote. 12 Kwa kweli, wote 
wanaotamani kuishi kwa ujitoaji-kimungu” katika ushirika na Kristo 
Yesu watateswa pia. 13 Lakini watu waovu na wajanja wataendelea 
kutoka ubaya mpaka ubaya zaidi, wakipotosha na kupotoshwa. 


14 Hata hivyo, endelea kufuata mambo uliyojifunza na 
uliyoshawishiwa kuamini, ukijua ulijifunza mambo hayo kutoka kwa 
nani, 15 na kwamba tangu utoto mchanga umeyajua maandishi 
matakatifu, ambayo yanaweza kukufanya uwe mwenye hekima Ili 
upate wokovu kupitia imani katika Kristo Yesu. 16 Kila Andiko 
limeongozwa na roho ya Mungu nalo ni lenye faida kwa kufundisha, 
kwa kukaripia, kwa kunyoosha” mambo, kwa kutia nidhamu katika 
uadilifu, 17 ili mtu wa Mungu awe na uwezo kamili, akiwa na vifaa 
kamili kwa ajili ya kila kazi njema. 


^ 2 Tim. 3:3 Au “wasiojidhibiti.” 
^ 2 Tim. 3:9 Au “ujinga.” 
^ 2 Tim. 3:12 Angalia Kamusi. 


^ 2 Tim. 3:16 Au “kurekebisha.” 


2 Timotheo 4:1-22 


4 Ninakuagiza kwa uzito mbele za Mungu na Kristo Yesu, ambaye 
atawahukumu walio hai na wafu, na kwa ufunuo wake na Ufalme 
wake: 2 Lihubiri neno; fanya hivyo kwa uharaka katika nyakati 
zinazofaa na nyakati ngumu; karipia, kemea, himiza, kwa subira yote 
na ustadi wa kufundisha. 3 Kwa maana kutakuwa na wakati ambapo 
hawatalivumilia fundisho lenye manufaa,” bali, kulingana na tamaa 
zao, watajikusanyia walimu ili masikio yao yafurahishwe.” 

4 Wataacha kuisikiliza ile kweli, nao watageukia hadithi za uwongo. 
> Ingawa hivyo, wewe tunza akili zako katika mambo yote, vumilia 
hali ngumu, fanya kazi ya mweneza-injili,* timiza kikamili huduma 
yako. 


6 Kwa maana mimi tayari ninamiminwa kama toleo la kinywaji, na 
wakati wangu wa kufunguliwa umekaribia sana. ” Nimepigana 
pigano zuri, nimekimbia mbio mpaka mwisho, nimeishika imani. 

8 Tangu sasa na kuendelea nimewekewa akiba ya taji la uadilifu, 
ambalo Bwana, aliye mwamuzi mwadilifu, atanipa kuwa thawabu 
katika siku ile, lakini si mimi tu, bali pia wote ambao wamependa 
kufunuliwa kwake. 


9 Jitahidi kabisa ili uje kwangu upesi. 10 Kwa maana Dema 
ameniacha kwa sababu aliupenda mfumo wa mambo?” wa sasa, 
naye ameenda Thesalonike, Kresensi ameenda Galatia, Tito 
ameenda Dalmatia. 11 Luka tu ndiye aliye pamoja nami. Mchukue 
Marko uje pamoja naye, kwa maana ni mwenye faida kwangu katika 
huduma. 12 Lakini nimemtuma Tikiko aende Efeso. 13 Utakapokuja, 
ilete ile kanzu niliyomwachia Karpo kule Troa, na vile vitabu vya 
kukunjwa, hasa vile vya ngozi. 


14 Aleksanda yule fundi wa shaba alinisababishia madhara mengi. 
Yehova” atamlipa kulingana na matendo yake. 15 Nawe pia jihadhari 
naye, kwa maana aliupinga ujumbe wetu kwa kadiri kubwa sana. 


16 Katika kujitetea kwangu mara ya kwanza hakuna yeyote aliyekuja 
upande wangu, bali wote waliniacha—wasihukumiwe kwa jambo 
hilo. 17 Lakini Bwana alisimama karibu nami na kunitia nguvu, ili 
kupitia kwangu kazi ya kuhubiri itimizwe kikamili na mataifa yote 
yaisikie; nami niliokolewa kutoka katika kinywa cha simba. 18 Bwana 
atanikomboa kutoka katika kila tendo la uovu naye ataniokoa kwa 
ajili ya Ufalme wake wa mbinguni. Utukufu na uwe kwake milele na 
milele. Amina. 


19 Uwape salamu zangu Priska na Akila na nyumba ya Onesiforo. 


20 Erasto alibaki Korintho, lakini nilimwacha Trofimo akiwa mgonjwa 
huko Mileto. 21 Jitahidi kabisa ili ufike kabla ya majira ya baridi kali. 


Eubulo anakutumia salamu zake, na pia Pudensi na Lino na Klaudia 
na ndugu wote. 


22 Bwana na awe pamoja na roho unayoonyesha. Fadhili zake 
zisizostahiliwa na ziwe pamoja nawe. 


^ 2 Tim. 4:3 Au “lenye afya; lenye faida.” 
^ 2 Tim. 4:3 Au “waambiwe mambo wanayotaka kusikia.” 
^ 2 Tim. 4:5 Au “endelea kuhubiri habari njema.” 


^ 2 Tim. 4:10 Angalia Kamusi. 


^ 2 Tim. 4:14 Angalia Nyongeza A5. 


TITO 


YALIYOMO 


1 


Salamu (1-4) 
Tito aagizwa kuweka rasmi wazee huko Krete (5-9) 


Wakaripie wale wanaoasi (10-16) 


Ushauri unaofaa kwa wazee na vijana (1-15) 


Kataa matendo yasiyompendeza Mungu (12) 


Bidii kwa ajili ya matendo mema (14) 


Kujitiisha kwa njia inayofaa (1-3) 
Uwe tayari kufanya matendo mema (4-8) 
Epuka mabishano ya kipumbavu na madhehebu (9-11) 


Maagizo ya kibinafsi na salamu (12-15) 


Tito 1:1-16 


KWA TITO 


1 Paulo, mtumwa wa Mungu na mtume wa Yesu Kristo kulingana na 
imani ya waliochaguliwa wa Mungu, na ujuzi sahihi wa ile kweli 
ambayo inapatana na ujitoaji-kimungu?” 2 na inayotegemea tumaini 
la uzima wa milele ambao Mungu, asiyeweza kusema uwongo, 
aliahidi zamani za kale; 3 lakini kwa wakati wake, alifanya neno lake 
lijulikane kupitia kazi ya kuhubiri ambayo nilikabidhiwa kulingana na 
amri ya Mwokozi wetu, Mungu; 4 kwa Tito, mwanangu halisi 
kulingana na imani tunayoshiriki: 


Na uwe na fadhili zisizostahiliwa na amani kutoka kwa Mungu Baba 
na Kristo Yesu Mwokozi wetu. 


5 Nilikuacha Krete ili urekebishe mambo yaliyokuwa na kasoro” na 
kuweka rasmi wazee katika jiji moja baada ya lingine, kama 
nilivyokuagiza: $ ikiwa kuna mwanamume asiye na shtaka, mume 
wa mke mmoja, mwenye watoto wanaoamini ambao hawana 
mashtaka ya kuwa wapotovu” au waasi. 7 Mwangalizi ni msimamizi 
aliyechaguliwa na Mungu, hivyo hapaswi kuwa na shtaka, asiwe 
mshupavu, asiwe mwenye kukasirika upesi, asiwe mlevi, asiwe 
mkatili,” asiwe na pupa ya mapato yasiyo ya haki, 8 bali awe 
mkaribishaji wageni,” anayependa mema, mwenye utimamu wa 
akili,” mwadilifu, mshikamanifu, anayejidhibiti, 9 anayefuata kikamili 
neno la uaminifu” katika ustadi wake wa kufundisha, ili aweze kutia 
moyo” kwa fundisho lenye manufaa?” na pia kuwakaripia wale ambao 
hulipinga. 


10 Kwa maana kuna watu wengi waasi, wanaoongea maneno yasiyo 
na faida, na wadanganyifu, hasa wale wanaoshikamana na tohara. 
11 Lazima watu hao wanyamazishwe, kwa sababu wanaendelea 
kupotosha imani ya nyumba nzima nzima kwa kufundisha mambo 
ambayo hawapaswi, wakiwa na nia ya kupata mapato yasiyo ya 
haki. 12 Mmoja wao, nabii wao wenyewe, alisema: “Wakrete ni 
waongo sikuzote, wanyama hatari wa mwituni, walafi wasiofanya 
kazi.” 


13 Ushahidi huu ni wa kweli. Kwa sababu hiyo endelea kuwakaripia 
kwa ukali ili wawe na imani yenye afya, 14 na wasisikilize hadithi 

za uwongo za Kiyahudi na amri za watu ambao wanaiacha kweli. 

15 Vitu vyote ni safi kwa watu safi; lakini kwa watu waliochafuliwa na 
wasio na imani hakuna chochote kilicho safi, kwa kuwa akili na 
dhamiri zao zimechafuliwa. 16 Wao hutangaza hadharani kwamba 
wanamjua Mungu, lakini wanamkana kwa matendo yao, kwa sababu 
ni wenye kuchukiza, wasiotii, na wasiostahili kufanya kazi yoyote 
njema. 


A Tito 1:1 Angalia Kamusi. 

A Tito 1:5 Au “upungufu.” 

A Tito 1:6 Au “watukutu.” 

A Tito 1:7 Au “asiwe mpiga watu.” 

A Tito 1:8 Au “mkarimu.” 

^ Tito 1:8 Au “anayefanya maamuzi mazuri; mwenye busara.” 


A Tito 1:9 Au “ujumbe wenye kutegemeka.” 


A Tito 1:9 Au “kuhimiza.” 


A Tito 1:9 Au “lenye afya; lenye faida.” 


Tito 2:1-15 


2 Hata hivyo, wewe endelea kusema mambo yanayopatana na 
fundisho lenye manufaa.” 2 Wanaume wenye umri mkubwa 
wanapaswa kuwa wenye kiasi katika mazoea, wanaochukua mambo 
kwa uzito, wenye utimamu wa akili, wenye imani yenye afya, wenye 
upendo, na wavumilivu. 3 Vilevile wanawake wenye umri mkubwa 
wanapaswa kuwa wenye tabia ya kumhofu Mungu, wasiwe 
wachongezi, wala wasiwe watumwa wa divai nyingi, wawe walimu 
wa yaliyo mema; 4 ili wawashauri * wanawake vijana wawapende 
waume zao, wawapende watoto wao, > wawe na utimamu wa akili, 
safi kiadili, wanaofanya kazi nyumbani,” wema, wanaojitiisha kwa 
waume zao, ili neno la Mungu lisitukanwe. 


6 Vivyo hivyo, endelea kuwahimiza wanaume vijana wawe na 
utimamu wa akili, ” ukiwawekea mfano mzuri wa matendo mema 
katika mambo yote. Fundisha mambo safi” kwa uzito wote, 

8 ukitumia maneno yenye manufaa” yasiyoweza kulaumiwa, ili 
kuwaaibisha wale wanaopinga, wakiwa hawana jambo lolote baya” 
la kusema kutuhusu. 9 Watumwa na wajinyenyekeze kwa mabwana 
wao katika mambo yote, wakijitahidi kuwapendeza, wasibishane 
nao, 10 wasiwe wakiwaibia, bali wawe waaminifu kabisa, ili katika 
mambo yote walipambe fundisho la Mwokozi wetu, Mungu. 


11 Kwa maana Mungu ameonyesha fadhili zisizostahiliwa kwa 
kuwaletea wokovu watu wa namna zote. 12 Nazo zinatuzoeza 
kukataa matendo yasiyompendeza Mungu na tamaa za ulimwengu 
na kuishi kwa utimamu wa akili, uadilifu, na ujitoaji-kimungu?” katika 
mfumo huu wa mambo,” 13 huku tukingojea tumaini lenye furaha na 
kufunuliwa kwenye utukufu kwa Mungu mkuu na kwa Mwokozi wetu, 


Yesu Kristo, 14 aliyejitoa kwa ajili yetu ili atuweke huru” kutoka katika 
kila namna ya uasi sheria na kujisafishia watu walio mali yake ya 
pekee, wenye bidii katika matendo mema. 


15 Endelea kusema mambo haya na kuhimiza?” na kukaripia kwa 
mamlaka kamili. Usiache mtu yeyote akudharau. 


A Tito 2:1 Au “lenye afya; lenye faida.” 

^ Tito 2:4 Au “wawakumbushe; wawazoeze.” 
A Tito 2:5 Au “wanaotunza nyumba zao.” 

A Tito 2:7 Au labda, “Fundisha kwa usafi.” 

A Tito 2:8 Au “yenye afya; yenye faida.” 

A Tito 2:8 Au “ovu.” 

A Tito 2:12 Angalia Kamusi. 


A Tito 2:12 Angalia Kamusi, “Mfumo wa mambo.” 


^ Tito 2:14 Tnn., “atutolee fidia; atukomboe.” 


A Tito 2:15 Au “kutia moyo.” 


Tito 3:1-15 


3 Endelea kuwakumbusha wajitiishe na kuzitii serikali na mamlaka, 
wawe tayari kwa ajili ya kila kazi njema, 2 wasiseme vibaya 
kumhusu yeyote, wasiwe wagomvi, bali wawe na usawaziko, 
wakionyesha upole wote kwa watu wote. 3 Kwa maana hata sisi 
wakati mmoja tulikuwa watu wasio na akili, wasiotii, waliopotoshwa, 
watumwa wa tamaa na anasa mbalimbali, tukiendeleza ubaya na 
wivu, tukiwa wenye kuchukiza, na kuchukiana. 


4 Hata hivyo, fadhili za Mwokozi wetu, Mungu, na upendo wake kwa 
wanadamu ulipofunuliwa, 5 (si kwa sababu ya matendo yoyote ya 
uadilifu tuliyokuwa tumefanya, bali kwa sababu ya rehema yake), 
alituokoa kupitia kuoshwa kulikotuleta kwenye uzima, na kwa 
kutufanya wapya kupitia roho takatifu. 6 Aliimimina roho hii kwa 
wingi” juu yetu kupitia Yesu Kristo Mwokozi wetu, 7 ili baada ya 
kutangazwa kuwa waadilifu kupitia fadhili zake zisizostahiliwa, sisi 
tuwe warithi kulingana na tumaini la uzima wa milele. 


8 Maneno haya ni yenye kutegemeka, na ninataka uendelee 
kuyakazia mambo haya, ili wale ambao wamemwamini Mungu 
waendelee kukaza fikira zao katika kudumisha matendo mema. 
Mambo haya ni mema na yanawanufaisha watu. 


9 Lakini epuka mabishano ya kipumbavu na kubishana kuhusu ukoo 
na mizozo na mapambano kuhusu Sheria, kwa maana mambo hayo 
hayana faida na ni ya ubatili. 10 Kuhusu mtu anayeendeleza 
madhehebu, mwepukeni baada ya kumwonya” mara ya kwanza na 
ya pili, 11 kwa kuwa mtu kama huyo ameiacha njia na anafanya 
dhambi, naye amejihukumu. 


12 Nitakapomtuma Artema au Tikiko kwako, jitahidi kuja Nikopoli 
unione, kwa maana nimeamua kukaa huko majira ya baridi kali. 

13 Jitahidi kabisa kuwapa Zena, aliye na ujuzi wa Sheria, na Apolo 
vitu wanavyohitaji ili wasikose kitu chochote kwa ajili ya safari yao. 
14 Lakini acha watu wetu pia wajifunze kuendelea kufanya matendo 
mema ili wasaidie kunapokuwa na uhitaji wa dharura, ili wasikose 
kuzaa matunda.” 


15 Wote walio pamoja nami wanakusalimu. Wape salamu zangu 
wale wanaotupenda katika imani. 


Fadhili zisizostahiliwa za Mungu na ziwe pamoja nanyi nyote. 


A Tito 3:6 Au “kwa ukarimu.” 
A Tito 3:10 Au “kumkemea.” 


A Tito 3:14 Au “kupata matokeo mazuri.” 


FILEMONI 


YALIYOMO 


Salamu (1-3) 
Upendo na imani ya Filemoni (4-7) 
Paulo amsihi Filemoni kwa ajili ya Onesimo (8-22) 


Salamu za mwisho (23-25) 


Filemoni 1-25 


KWA FILEMONI 


1 Paulo, mfungwa kwa ajili ya Kristo Yesu, na Timotheo ndugu yetu, 
kwa Filemoni mfanyakazi mwenzetu mpendwa, 2 na kwa Afia dada 
yetu, na kwa Arkipo mwanajeshi mwenzetu, na kwa kutaniko lililo 
katika nyumba yako: 


3 Na muwe na fadhili zisizostahiliwa na amani kutoka kwa Mungu 
Baba yetu na Bwana Yesu Kristo. 


4 Sikuzote ninamshukuru Mungu wangu ninapokutaja katika sala 
zangu, > ninapoendelea kusikia kuhusu imani na upendo wako kwa” 
Bwana Yesu na kwa” watakatifu wote. $ Ninasali kwamba imani 
unayoshiriki na wengine ikuchochee kutambua kila jambo jema tulilo 
nalo kupitia Kristo. 7 Kwa maana nilipata shangwe nyingi na faraja 
niliposikia kuhusu upendo wako, kwa sababu wewe ndugu 
umeburudisha mioyo ya watakatifu.” 


8 Kwa sababu hiyo, ingawa nina uhuru mkubwa wa kusema 
kuhusiana na Kristo wa kukuagiza ufanye jambo linalofaa, 9 ni 
afadhali nikusihi kwa msingi wa upendo, kwa kuwa mimi Paulo ni 
mwanamume mzee, ndiyo, sasa pia ni mfungwa kwa ajili ya Kristo 
Yesu. 10 Ninakusihi kwa ajili ya mwanangu Onesimo, ambaye 
nimekuwa baba yake nikiwa gerezani.” 11 Zamani hakukufaa kitu, 
lakini sasa ni mwenye faida kwako na kwangu pia. 12 Ninamrudisha 
kwako, ndiyo yeye, moyo wangu mwenyewe.” 


13 Ningependa akae nami hapa, ili achukue nafasi yako katika 
kunihudumia nikiwa nimefungwa kwa ajili ya habari njema. 14 Lakini 


sitaki kufanya jambo lolote bila ruhusa yako, ili ufanye tendo lako 
jema kwa hiari, bali si kwa kulazimishwa. 15 Kwa kweli, labda ndiyo 
sababu alitoroka kwa muda mfupi,” ili arudi kwako milele, 16 si akiwa 
mtumwa tena, bali zaidi ya mtumwa, akiwa ndugu mpendwa, hasa 
kwangu, lakini hata zaidi kwako katika mwili na katika Bwana. 

17 Kwa hiyo, ikiwa unaniona mimi kuwa rafiki yako,” mpokee kwa 
fadhili jinsi ambavyo ungenipokea mimi. 18 Zaidi ya hayo, ikiwa 
alikukosea au ana deni lako, basi nidai mimi. 19 Mimi Paulo 
ninaandika kwa mkono wangu mwenyewe: Nitakulipa—sihitaji 
kukukumbusha kwamba hata wewe una deni langu, yaani, uhai 
wako mwenyewe. 20 Ndiyo, ndugu, ninaomba unisaidie jambo hili 
katika Bwana; burudisha moyo wangu?” kuhusiana na Kristo. 


21 Ninakuandikia nikiwa na uhakika kwamba utakubali, nikijua 
utafanya hata zaidi ya jambo ninalokuomba. 22 Lakini pamoja na 
hayo, pia nitayarishie makao, kwa maana ninatumaini kwamba 
kupitia sala zenu nitarudishwa kwenu.” 


23 Epafra mfungwa mwenzangu katika muungano na Kristo Yesu 
anakusalimu, 24 pia wafanyakazi wenzangu Marko, Aristarko, Dema, 
na Luka. 


25 Fadhili zisizostahiliwa za Bwana Yesu Kristo na ziwe na roho 
mnayoonyesha. 


^ Flm. 5 Au “kuelekea” 
^ Flm. 5 Au “kuelekea” 


^ Flm. 7 Au “upendo mwororo wa watakatifu.” 


^ Fim 


. 10 Tnn., “katika vifungo.” 


^ Fim 


. 12 Au “upendo wangu mwororo.” 


^ Flm 


. 15 Tnn., “saa moja.” 


^ Fim 


-17 Tnn., “mshiriki wako.” 


^ Fim 


. 20 Au “upendo wangu mwororo.” 


^ Flm 


„22 Au “nitawekwa huru kwa ajili yenu.” 


WAEBRANIA 


YALIYOMO 


Mungu azungumza kupitia Mwana wake (1-4) 


Mwana ni mkuu kuliko malaika (5-14) 


Kazia uangalifu zaidi kuliko ilivyo kawaida (1-4) 
Vitu vyote vimetiishwa kwa Yesu (5-9) 


Yesu na ndugu zake (10-18) 


Wakili Mkuu wa wokovu wao (10) 


Kuhani mkuu mwenye rehema (17) 


Yesu ni mkuu kuliko Musa (1-6) 


Vitu vyote vilitengenezwa na Mungu (4) 


Onyo dhidi ya kukosa imani (7-19) 


“Leo ikiwa mtaisikiliza sauti yake” (7, 15) 


4 


Hatari ya kutoingia katika pumziko la Mungu (1-10) 


Himizo la kuingia katika pumziko la Mungu (11-13) 


Neno la Mungu liko hai (12) 
Yesu, kuhani mkuu aliye bora (14-16) 
5 


Yesu ni mkuu kuliko makuhani wakuu wanadamu (1-10) 


Kwa mfano wa Melkizedeki (6, 10) 
Alijifunza utii kutokana na mateso (8) 
Ana daraka la kuleta wokovu wa milele (9) 


Onyo dhidi ya kukosa ukomavu (11-14) 


Kusonga mbele kuelekea ukomavu (1-3) 


Wale wanaoanguka wanamtundika tena Mwana kwenye mti (4- 
8) 


Fanyeni tumaini lenu kuwa hakika (9-12) 


Uhakika wa ahadi ya Mungu (13-20) 


Ahadi na kiapo cha Mungu havibadiliki (17, 18) 


Melkizedeki, mfalme na kuhani wa pekee (1-10) 


Ubora wa ukuhani wa Kristo (11-28) 


Kristo anaweza kuokoa kikamili (25) 


Maskani iliwakilisha vitu vya mbinguni (1-6) 


Tofauti kati ya agano la kale na agano jipya (7-13) 


Utumishi mtakatifu katika hekalu la duniani (1-10) 
Kristo aingia mbinguni akiwa na damu yake (11-28) 


Mpatanishi wa agano jipya (15) 


10 
Dhabihu za wanyama haziwezi kuondoa dhambi (1-4) 


Sheria ni kivuli (1) 
Dhabihu ya Kristo ilitolewa mara moja kwa wakati wote (5-18) 
Njia mpya ya kuingia yenye uzima (19-25) 
Tusiache kukutana pamoja (24, 25) 
Onyo dhidi ya dhambi ya kimakusudi (26-31) 
Uhakika na imani ili kuvumilia (32-39) 
11 
Maana ya imani (1, 2) 
Mifano ya imani (3-40) 


Haiwezekani kumpendeza Mungu bila imani (6) 


12 
Yesu, Mkamilishaji wa imani yetu (1-3) 
Wingu kubwa la mashahidi (1) 
Usiipuuze nidhamu ya Yehova (4-11) 
Fanyia miguu yako mapito yaliyonyooka (12-17) 
Kukaribia Yerusalemu la mbinguni (18-29) 
13 


Himizo na salamu za kumalizia (1-25) 


Msisahau kuwakaribisha wageni (2) 
Ndoa na iheshimiwe (4) 
Watiini wale wanaoongoza (7, 17) 


Kutoa dhabihu ya sifa (15, 16) 


Waebrania 


12345 

Waebrania 1:1-14 


KWA WAEBRANIA 


1 Zamani za kale, Mungu alizungumza na mababu zetu kupitia 
manabii katika pindi nyingi na kwa njia nyingi. 2 Lakini sasa 
mwishoni mwa siku hizi amezungumza nasi kupitia Mwana, 
aliyemweka rasmi kuwa mrithi wa vitu vyote, na kupitia kwake 
aliifanya mifumo ya mambo.” 3 Yeye ndiye mng'ao wa utukufu wa 
Mungu na mfano kamili wa utu wake, naye hutegemeza vitu vyote 
kwa neno la nguvu zake. Na baada ya kuzitakasa dhambi zetu, 
aliketi kwenye mkono wa kuume wa Ukuu huko juu. 4 Kwa hiyo 
amekuwa bora kuliko malaika, kwa maana amerithi jina bora kabisa 
kuliko lao. 


> Kwa mfano, Mungu aliwahi kumwambia nani kati ya malaika: 
“Wewe ni mwanangu; leo nimekuwa baba yako”? Na tena: 
“Nitakuwa baba yake, naye atakuwa mwanangu”? 6 Lakini 
anapomleta tena Mzaliwa wake wa kwanza katika dunia inayokaliwa, 
anasema: “Malaika wote wa Mungu na wamsujudie.”” 


7 Pia, anasema kuhusu malaika: “Huwafanya malaika wake kuwa 
roho, na wahudumu wake?” kuwa mwali wa moto.” 8 Lakini kumhusu 
Mwana, anasema: “Mungu ni kiti chako cha ufalme milele na milele, 
na fimbo ya Ufalme wako ni fimbo ya unyoofu.” 9 Ulipenda uadilifu, 
nawe ukachukia uasi sheria. Ndiyo sababu Mungu, Mungu wako, 
amekutia mafuta kwa mafuta ya kushangilia kuliko wenzako.” 10 Na: 
“Hapo mwanzoni, Ee Bwana, uliiweka misingi ya dunia, na mbingu ni 
kazi za mikono yako. 11 Hizo zitaangamia, lakini wewe utadumu; na 
zote zitachakaa kama vazi, 12 nawe utazikunja kama kanzu, kama 


vazi, nazo zitabadilishwa. Lakini wewe ni yuleyule, na miaka yako 
haitafikia mwisho kamwe.” 


13 Lakini amewahi kumwambia malaika yupi hivi: “Keti kwenye 
mkono wangu wa kuume mpaka niwaweke maadui wako kuwa kiti 
cha miguu yako”? 14 Je, wao wote si roho kwa ajili ya utumishi 
mtakatifu,” waliotumwa kuhudumu kwa ajili ya wale watakaorithi 
wokovu? 


A Ebr. 1:2 Angalia Kamusi, “Mfumo wa mambo.” 


^ Ebr. 1:6 Au “wamwinamie.” 
^ Ebr. 1:7 Au “watumishi wake wa watu wote.” 
^ Ebr. 1:8 Au “haki.” 


^ Ebr. 1:14 Au “utumishi wa watu wote.” 


Waebrania 2:1-18 


2 Hiyo ndiyo sababu ni lazima tuyakazie uangalifu zaidi kuliko ilivyo 
kawaida mambo tuliyosikia, ili tusipeperushwe kamwe. 2 Kwa maana 
ikiwa neno lililosemwa kupitia malaika lilikuwa hakika, na kila kosa 
na tendo la kutotii liliadhibiwa kupatana na haki, 3 je, sisi 
tutaponyoka ikiwa tumepuuza wokovu huo mkuu? Kwa kuwa ulianza 
kusemwa kupitia Bwana wetu nasi tukathibitishiwa na wale 
waliomsikia, 4 huku Mungu akijiunga katika kutoa ushahidi kwa 
ishara na mambo ya ajabu” na matendo mbalimbali yenye nguvu na 
roho takatifu iliyotolewa kulingana na mapenzi yake. 


> Kwa maana dunia inayokaliwa inayokuja, ambayo tunazungumza 
kuihusu hajaitiisha chini ya malaika. $ Lakini mahali fulani shahidi 
mmoja alisema: “Mwanadamu ni nini hivi kwamba unamweka akilini, 
au mwana wa mtu hivi kwamba unamtunza? 7 Ulimfanya awe 
mdogo kidogo kuliko malaika; ulimvika taji kwa utukufu na heshima, 
na kumweka juu ya kazi za mikono yako. 8 Ulivitiisha vitu vyote chini 
ya miguu yake.” Kwa kuvitiisha vitu vyote chini yake, Mungu 
hakuacha kitu chochote kisichotiishwa chini yake. Ingawa hivyo, 
bado hatuoni vitu vyote vikiwa vimetiishwa chini yake. 9 Lakini 
tunamwona Yesu, aliyefanywa kuwa mdogo kidogo kuliko malaika, 
sasa amevikwa taji la utukufu na heshima kwa kupatwa na kifo, ili 
kwa fadhili zisizostahiliwa za Mungu aonje kifo kwa ajili ya kila mtu. 


10 Kwa maana ilifaa kwamba yule ambaye kwa ajili yake na kupitia 
kwake vitu vyote vipo, katika kuleta wana wengi kwenye utukufu, 
alipaswa kumfanya Wakili Mkuu wa wokovu wao awe mkamilifu 
kupitia mateso. 11 Kwa maana yule anayetakasa na wale 
wanaotakaswa pia wote hutokana na mmoja, na kwa sababu hiyo 


yeye haoni aibu kuwaita ndugu, 12 kama anavyosema: 
“Nitalitangaza jina lako kwa ndugu zangu; katikati ya kutaniko 
nitakusifu kwa wimbo.” 13 Na tena: “Nitamtegemea yeye.” Na tena: 
“Tazama! Mimi na watoto wadogo, ambao Yehova” alinipa.” 


14 Basi, kwa kuwa “watoto wadogo” ni washiriki wa damu na mwili, 
vivyo hivyo yeye pia aliyashiriki mambo hayo, ili kupitia kifo chake 
amwangamize yule aliye na uwezo wa kusababisha kifo, yaani, 
Ibilisi, 15 na ili awaweke huru” wale wote waliokuwa chini ya utumwa 
katika maisha yao yote kwa kuogopa kifo. 16 Kwa maana kwa kweli 
yeye hawasaidii malaika, bali anasaidia uzao wa” Abrahamu. 17 Kwa 
hiyo alipaswa kuwa kama “ndugu” zake katika mambo yote, ili awe 
kuhani mkuu mwenye rehema na mwaminifu katika mambo 
yanayohusiana na Mungu, ili atoe dhabihu ya upatanisho” kwa ajili 
ya dhambi za watu. 18 Kwa kuwa yeye mwenyewe aliteseka 
alipokuwa akijaribiwa, anaweza kuwasaidia wale wanaojaribiwa. 


^ Ebr. 2:4 Au “miujiza.” 

A Ebr. 2:13 Angalia Nyongeza A5. 
^ Ebr. 2:15 Au “awakomboe.” 

^ Ebr. 2:16 Tnn., “mbegu ya.” 


^ Ebr. 2:17 Au “atoe dhabihu ya kufunika dhambi; kufunika dhambi.” 


Waebrania 3:1-19 


3 Kwa hiyo, ndugu watakatifu, washiriki wa mwito” wa mbinguni, 
mfikirieni mtume na kuhani mkuu tunayemkubali”—Yesu. 2 Alikuwa 
mwaminifu kwa Yule aliyemchagua, kama vile Musa alivyokuwa pia 
katika nyumba yote ya Mungu. 3 Kwa maana huyo” anastahili 
utukufu zaidi kuliko Musa, kwa kuwa yule anayejenga nyumba ana 
heshima kuliko nyumba yenyewe. 4 Bila shaka, kila nyumba 
hujengwa na mtu fulani, lakini yule aliyevijenga vitu vyote ni Mungu. 
5 Sasa Musa alikuwa mtumishi mwaminifu katika nyumba yote ya 
Huyo akiwa ushuhuda” wa mambo ambayo yangesemwa baadaye, 
6 lakini Kristo alikuwa mwaminifu akiwa mwana juu ya nyumba ya 
Mungu. Sisi ni nyumba Yake, ikiwa kwa kweli tunashikilia imara 
uhuru wetu wa kusema na tumaini ambalo tunajisifia mpaka mwisho. 


7 Kwa hiyo, kama vile roho takatifu inavyosema, “Leo ikiwa 
mtaisikiliza sauti yake, 8 msiifanye mioyo yenu kuwa migumu kama 
ule wakati wa kusababisha hasira kali, kama siku ile ya jaribu 
nyikani, 9 ambayo mababu zenu waliniweka kwenye jaribu, na 
kunipima, ingawa waliona matendo yangu kwa miaka 40. 10 Ndiyo 
sababu nilichukizwa na kizazi hiki, nikasema: ‘Wao hupotoka 
sikuzote katika mioyo yao, nao hawazijui njia zangu.’ 11 Kwa hiyo 
niliapa kwa hasira yangu: 'Hawataingia katika pumziko langu.” 


12 Jihadharini, akina ndugu, ili moyo mwovu unaokosa imani 
usisitawi ndani ya yeyote kati yenu kwa kujiondoa kwa Mungu aliye 
hai; 13 lakini endeleeni kutiana moyo kila siku, maadamu inaitwa 
“Leo,” ili yeyote kati yenu asifanywe kuwa mgumu kwa nguvu za 
udanganyifu za dhambi. 14 Kwa maana kwa kweli tunakuwa 
washiriki wa” Kristo ikiwa tu tunashikilia imara mpaka mwisho 


uhakika tuliokuwa nao mwanzoni. 15 Kama inavyosemwa, “Leo ikiwa 
mtaisikiliza sauti yake, msiifanye mioyo yenu kuwa migumu kama 
ule wakati wa kusababisha hasira kali.” 


16 Kwa maana ni nani waliosikia na bado wakamchochea kuwa na 
hasira kali? Kwa kweli, je, si wale wote waliotoka Misri chini ya 
Musa? 17 Zaidi ya hayo, Mungu alichukizwa na akina nani kwa 
miaka 40? Je, si wale waliotenda dhambi, ambao maiti zao 
zilianguka nyikani? 18 Naye aliapa kwa akina nani kwamba 
hawataingia katika pumziko lake? Je, si wale waliotenda kwa kutotii? 
19 Kwa hiyo tunaona kwamba hawakuingia kwa sababu walikosa 
imani. 


^ Ebr. 3:1 Au “mwaliko.” 
^ Ebr. 3:1 Au “tunayemkiri.” 
^ Ebr. 3:3 Yaani, Yesu. 


^ Ebr. 3:5 Au “ushahidi.” 


^ Ebr. 3:14 Au “tunakuwa na ushirika na.” 


Waebrania 4:1-16 


4 Kwa hiyo, kwa kuwa ahadi ya kuingia katika pumziko lake bado 
ipo, acheni tuwe macho” ili yeyote kati yenu asionekane 
amepungukiwa. 2 Kwa maana sisi pia tumetangaziwa habari njema, 
kama walivyotangaziwa; lakini neno walilosikia halikuwaletea faida, 
kwa sababu hawakuunganishwa kwa imani pamoja na wale 
waliosikia. 3 Kwa maana sisi ambao tumeonyesha imani tunaingia 
katika pumziko, kama alivyosema: “Kwa hiyo niliapa kwa hasira 
yangu, ‘Hawataingia katika pumziko langu,” ingawa kazi zake 
zilimalizika tangu kuwekwa msingi wa ulimwengu. 4 Kwa maana 
mahali fulani amesema hivi kuhusu siku ya saba: “Na Mungu 
akapumzika siku ya saba kutoka katika kazi zake zote,” 5 na hapa 
tena anasema: “Hawataingia katika pumziko langu.” 


6 Basi, kwa kuwa bado imebaki watu fulani waingie katika pumziko 
hilo, na wale ambao walitangaziwa kwanza habari njema 
hawakuingia kwa sababu ya kutotii, ” yeye tena anaweka siku fulani 
kwa kusema baadaye katika zaburi ya Daudi, “Leo”; kama 
ilivyosemwa hapo juu, “Leo ikiwa mtaisikiliza sauti yake, msiifanye 
mioyo yenu kuwa migumu.” 8 Kwa maana ikiwa Yoshua aliwaingiza 
katika mahali pa pumziko, Mungu hangesema baadaye kuhusu siku 
nyingine. 9 Kwa hiyo bado limebaki pumziko la sabato kwa ajili ya 
watu wa Mungu. 10 Kwa maana mtu ambaye ameingia katika 
pumziko la Mungu, amepumzika pia kutoka kwenye kazi zake 
mwenyewe, kama Mungu alivyopumzika kutoka kwenye kazi zake. 


11 Kwa hiyo acheni tufanye yote tunayoweza ili kuingia katika 
pumziko hilo, ili yeyote asije akaanguka katika kielelezo kilekile cha 
kutotii. 12 Kwa maana neno la Mungu liko hai nalo ni lenye nguvu na 


lina makali kuliko upanga wowote wenye makali pande mbili nalo 
huchoma hata kufikia kugawanya nafsi” na roho,” na viungo kutoka 
katika urojorojo, nalo linaweza kutambua fikira na makusudio ya 
moyo. 13 Na hakuna kiumbe kilichofichwa machoni pake, bali vitu 
vyote viko uchi navyo vimefunuliwa wazi machoni pa yule ambaye 
tunapaswa kutoa hesabu kwake. 


14 Basi, kwa kuwa tuna kuhani mkuu sana ambaye ameingia katika 
mbingu, Yesu Mwana wa Mungu, acheni tuendelee kumtangaza 
hadharani. 15 Kwa maana hatuna kuhani mkuu ambaye hawezi 
kuusikitikia udhaifu wetu, bali tuna yule ambaye amejaribiwa katika 
mambo yote kama tulivyojaribiwa, lakini hakutenda dhambi. 16 Basi 
na tukikaribie kiti cha ufalme cha fadhili zisizostahiliwa tukiwa na 
uhuru wa kusema, ili tupokee rehema na kupata fadhili 
zisizostahiliwa tunapohitaji msaada.” 


^ Ebr. 4:1 Tnn., “tuwe na woga.” 


^ Ebr. 4:12 Angalia Kamusi. 


^ Ebr. 4:12 Angalia Kamusi. 


^ Ebr. 4:16 Au “zitusaidie wakati unaofaa.” 


Waebrania 5:1-14 


5 Kwa maana kila kuhani mkuu anayechaguliwa miongoni mwa 
wanadamu huwekwa rasmi kwa ajili yao juu ya mambo 
yanayohusiana na Mungu, ili atoe zawadi na dhabihu kwa ajili ya 
dhambi. 2 Yeye anaweza kuwatendea kwa huruma?” wale wasiojua 
na wanaokosea,” kwa sababu yeye pia anapambana” na udhaifu 
wake mwenyewe, 3 na hivyo ni lazima atoe dhabihu kwa ajili ya 
dhambi zake mwenyewe kama vile anavyotoa kwa ajili ya dhambi za 
watu. 


4 Mtu hapati heshima hii kwa kupenda kwake mwenyewe, bali 
huipokea tu Mungu anapomwita, kama Haruni alivyoitwa. 5 Vivyo 
hivyo, pia Kristo hakujitukuza mwenyewe kwa kuwa kuhani mkuu, 
bali alitukuzwa na Yule aliyemwambia hivi: “Wewe ni mwanangu; leo 
nimekuwa baba yako.” $ Kama vile pia anavyosema mahali pengine, 
“Wewe ni kuhani milele kwa mfano wa Melkizedeki.” 


7 Alipokuwa duniani,” Kristo alitoa dua na pia maombi, kwa vilio 
vyenye nguvu na machozi, kwa Yule aliyekuwa na uwezo wa 
kumwokoa kutoka katika kifo, naye akasikilizwa vizuri kwa sababu 
ya kumwogopa Mungu. 8 Ingawa alikuwa mwana, alijifunza kutii 
kutokana na mateso yaliyompata. 9 Na baada ya kufanywa kuwa 
mkamilifu, akawa na daraka la wokovu wa milele kwa ajili ya wote 
wanaomtii, 10 kwa sababu Mungu amemteua kuwa kuhani mkuu 
kwa mfano wa Melkizedeki. 


11 Tuna mengi ya kusema kumhusu na ni vigumu kuyafafanua, kwa 
sababu mmekuwa wazito wa kusikia. 12 Kwa maana, ingawa kufikia 
sasa” mnapaswa kuwa walimu, mnahitaji tena mtu awafundishe 

tangu mwanzo mambo ya msingi ya maneno matakatifu ya Mungu, 


nanyi mnahitaji maziwa tena, bali si chakula kigumu. 13 Kwa kuwa 
kila mtu anayeendelea kunywa maziwa hafahamu neno la uadilifu, 
kwa maana yeye ni mtoto mdogo. 14 Lakini chakula kigumu ni cha 
watu wakomavu, ambao wamezoeza nguvu zao za utambuzi” kwa 
kuzitumia ili kutofautisha mambo yaliyo sawa na mambo yasiyo 
sawa. 


A Ebr. 5:2 Au “kwa wororo; kwa kiasi.” 

A Ebr. 5:2 Au “wasiotii.” 

A Ebr. 5:2 Au “anakabiliana.” 

A Ebr. 5:7 Tnn., “Katika siku za mwili wake.” 


A Ebr. 5:12 Tnn., “kulingana na wakati.” 


^ Ebr. 5:14 Au “nguvu zao za ufahamu.” 


Waebrania 6: 1-20 


6 Kwa hiyo, kwa kuwa sasa tumeliacha nyuma fundisho la msingi 
kumhusu Kristo, na tusonge mbele kuelekea ukomavu, tusiweke 
msingi tena, yaani, kutubu matendo yaliyokufa na imani katika 
Mungu, 2 fundisho kuhusu aina mbalimbali za ubatizo na kuweka 
mikono, kufufuliwa kwa wafu na hukumu ya milele. 3 Na tutafanya 
hivyo ikiwa kwa kweli Mungu ataruhusu. 


4 Kwa maana kuhusu wale ambao wakati fulani walikuwa kwenye 
nuru, na ambao wameonja zawadi ya bure ya kimbingu na ambao 
wamekuwa washiriki wa roho takatifu © na ambao wameonja neno 
zuri la Mungu na nguvu za mfumo wa mambo” unaokuja, 6 lakini 
wameanguka, haiwezekani kuwarudisha tena kwenye toba, kwa 
sababu wanamtundika tena mtini Mwana wa Mungu kwa ajili yao 
wenyewe na kumwaibisha hadharani. 7 Kwa maana udongo 
hupokea baraka kutoka kwa Mungu unapokunywa mvua 
inayonyesha juu yake mara kwa mara, na kisha huzaa mimea 
inayowanufaisha wale wanaoulima. 8 Lakini ukizaa miiba na 
michongoma, hukataliwa na huwa karibu kulaaniwa, na mwishowe 
huchomwa. 


9 Lakini wapendwa, ingawa tunazungumza hivyo, tuna hakika mna 
hali bora, yaani, hali inayohusiana na wokovu. 10 Kwa maana Mungu 
hakosi kuwa mwadilifu hivi kwamba asahau kazi yenu na upendo 
mlioonyesha kwa ajili ya jina lake, kwa kuhudumu na kuendelea 
kuwahudumia watakatifu. 11 Lakini tunatamani kila mmoja wenu awe 
na bidii ileile ili kuwa na uhakikisho kamili wa tumaini mpaka mwisho, 
12 ili msiwe goigoi, bali muwe waigaji wa wale ambao kupitia imani 
na subira huzirithi ahadi. 


13 Kwa maana Mungu alipotoa ahadi yake kwa Abrahamu, kwa 
kuwa hangeweza kuapa kwa yeyote aliye mkubwa zaidi, aliapa kwa 
jina lake mwenyewe, 14 akisema: “Hakika nitakubariki nami hakika 
nitaufanya uzao wako uwe mwingi.” 15 Basi, baada ya Abrahamu 
kuonyesha subira, aliipata ahadi hiyo. 16 Kwa maana watu huapa 
kwa mtu aliye mkubwa zaidi yao, na kiapo chao ndicho mwisho wa 
kila bishano, kwa kuwa ndicho uhakikisho wao wa kisheria. 17 Vivyo 
hivyo, Mungu alipoamua kuwaonyesha waziwazi warithi wa ile ahadi 
jinsi kusudi” lake lisivyobadilika, alitoa uhakikisho” kwa kiapo, 18 ili 
kupitia mambo mawili yasiyobadilika ambayo kuhusiana nayo Mungu 
hawezi kamwe kusema uwongo, sisi ambao tumekimbia kwenda 
katika kimbilio tutiwe moyo kabisa ili tushike imara tumaini 


* 


Ja 


lililowekwa mbele yetu. 19 Tuna tumaini hilo kama nanga ya nafsi 
likiwa hakika na imara, nalo huingia ndani ya pazia, 20 ambamo 
mtangulizi ameingia kwa ajili yetu, Yesu, ambaye amekuwa kuhani 
mkuu milele kama Melkizedeki. 


^ Ebr. 6:5 Angalia Kamusi. 


^ Ebr. 6:17 Au “shauri.” 
^ Ebr. 6:17 Au “aliingilia kati.” Tnn., “alifanya upatanisho.” 


^ Ebr. 6:19 Au “ya uhai wetu.” 


Waebrania 7:1-28 


7 Kwa maana huyu Melkizedeki, mfalme wa Salemu, kuhani wa 
Mungu Aliye Juu Zaidi, alikutana na Abrahamu akirudi baada ya 
kuwaangamiza wafalme kisha akambariki, 2 naye Abrahamu 
akampa” sehemu ya kumi ya vitu vyote. Kwanza, jina lake 
linatafsiriwa “Mfalme wa Uadilifu,” kisha pia mfalme wa Salemu, 
yaani, “Mfalme wa Amani.” 3 Hana baba wala mama, hana ukoo, na 
hana mwanzo wa siku wala mwisho wa uzima, bali akiwa 
amefanywa kama Mwana wa Mungu, anadumu akiwa kuhani 
daima.” 


4 Oneni jinsi mtu huyu alivyokuwa mkuu, ambaye Abrahamu yule 
kichwa cha familia,” alimpa sehemu ya kumi kutoka kwa zile nyara 
bora. 5 Ni kweli, kulingana na Sheria, wazao wa Lawi ambao 
hupokea cheo chao cha ukuhani, wana amri ya kukusanya sehemu 
za kumi kutoka kwa watu, yaani, kutoka kwa ndugu zao, ingawa hao 
ni wazao wa” Abrahamu. $ Lakini mtu huyu ambaye ukoo wake 
haukutokana nao, alichukua sehemu za kumi kutoka kwa Abrahamu 
na kumbariki yule aliyekuwa na zile ahadi. 7 Basi hakuna shaka 
kwamba mdogo hubarikiwa na mkubwa. 8 Na kwa upande mmoja, 
watu wanaokufa ndio wanaopokea sehemu za kumi, lakini kwa 
upande mwingine, ni mtu ambaye ushahidi unatolewa kwamba 
anaishi. 9 Na inaweza kusemwa kwamba hata Lawi, ambaye 
hupokea sehemu za kumi, amelipa sehemu za kumi kupitia 
Abrahamu, 10 kwa maana bado alikuwa mzao wa wakati ujao wa” 
babu yake wakati Melkizedeki alipokutana naye. 


11 Basi, ikiwa ukamilifu ungeweza kupatikana kupitia ukuhani wa 
Walawi (kwa maana ulikuwa sehemu ya Sheria ambayo watu 


walipewa), kungekuwa na umuhimu gani wa kuhani mwingine 
kusimama anayesemwa kuwa kwa mfano wa Melkizedeki na si kwa 
mfano wa Haruni? 12 Kwa kuwa ukuhani unabadilishwa, inakuwa 
muhimu kubadilisha Sheria pia. 13 Kwa maana mtu ambaye mambo 
haya yanasemwa kumhusu alitoka katika kabila lingine, na hakuna 
mtu wa kabila hilo ambaye amewahi kuhudumu kwenye madhabahu. 
14 Kwa kuwa ni wazi kwamba Bwana wetu ametokana na Yuda, 
naye Musa hakusema kwamba makuhani wangetoka katika kabila 
hilo. 


15 Na hilo linakuwa wazi hata zaidi kuhani mwingine anaposimama 
ambaye ni kama Melkizedeki, 16 ambaye amekuwa hivyo, si kupitia 
matakwa ya kisheria yanayotegemea uzao wa kimwili, bali kupitia 
nguvu za uzima usioweza kuharibika. 17 Kwa maana imesemwa 
katika ushahidi kumhusu: “Wewe ni kuhani milele kwa mfano wa 
Melkizedeki.” 


18 Basi, ile amri ya zamani inawekwa kando kwa sababu ni dhaifu na 
haifai. 19 Kwa maana Sheria haikufanya kitu chochote kiwe 
kikamilifu, lakini kuletwa kwa tumaini bora kulifanya hivyo, na kupitia 
tumaini hilo tunamkaribia Mungu. 20 Pia, kwa kuwa jambo hilo 
halikufanywa bila kiapo rasmi 21 (kwa kweli, kuna watu ambao 
wamekuwa makuhani bila kiapo rasmi, lakini huyu amekuwa kuhani 
kupitia kiapo kilichotolewa kumhusu na Yule aliyesema hivi: 
“Yehova” ameapa naye hatabadili nia yake,” Wewe ni kuhani 

), 22 kwa hiyo Yesu amekuwa uhakikisho” wa agano bora. 


milele 
23 Zaidi ya hayo, wengi walikuwa makuhani mmoja baada ya 
mwingine kwa sababu kifo kiliwazuia wasiendelee kuwa makuhani, 
24 lakini kwa sababu yeye anaendelea kuishi milele, hakuna 
anayerithi ukuhani wake. 25 Basi anaweza pia kuwaokoa kikamili 


wale wanaomkaribia Mungu kupitia yeye, kwa sababu sikuzote yuko 
hai ili kuwaombea. 


26 Kwa maana inafaa tuwe na kuhani mkuu kama huyo ambaye ni 
mshikamanifu, asiye na hatia, asiye na unajisi, aliyetenganishwa na 
watenda dhambi, na aliyeinuliwa juu ya mbingu. 27 Tofauti na 
makuhani hao wakuu, hahitaji kutoa dhabihu kila siku, kwanza kwa 
ajili ya dhambi zake mwenyewe kisha kwa ajili ya dhambi za watu, 
kwa sababu alifanya hivyo mara moja kwa wakati wote alipojitoa 
mwenyewe. 28 Kwa maana Sheria huweka rasmi watu walio na 
udhaifu wawe makuhani wakuu, lakini neno la kiapo rasmi baada ya 
Sheria humweka rasmi mwana, ambaye amefanywa kuwa mkamilifu 
milele. 


^ Ebr. 7:2 Tnn., “akamgawia.” 

^ Ebr. 7:3 Au “kwa wakati wote.” 

^ Ebr. 7:4 Au “mzee wa ukoo.” 

^ Ebr. 7:5 Tnn., “wametoka katika kiuno cha.” 
^ Ebr. 7:10 Tnn., “katika kiuno cha.” 

^ Ebr. 7:21 Angalia Nyongeza A5. 

^ Ebr. 7:21 Au “hataghairi.” 


^ Ebr. 7:22 Au “yule aliyewekwa kuwa rehani.” 


Waebrania 8:1-13 


8 Sasa jambo kuu tunalosema ni hili: Sisi tuna kuhani mkuu wa 
namna hii, naye ameketi kwenye mkono wa kuume wa kiti cha 
ufalme cha Ukuu mbinguni, 2 mhudumu?” wa mahali patakatifu na wa 
hema la kweli, ambalo limesimamishwa na Yehova,” na si 
mwanadamu. 3 Kwa maana kila kuhani mkuu huwekwa rasmi ili 
kutoa zawadi na dhabihu; basi ilikuwa lazima huyu pia awe na kitu 
cha kutoa. 4 Ikiwa angekuwa duniani, hangekuwa kuhani, kwa 
sababu tayari kuna watu wanaotoa zawadi kulingana na Sheria. 

5 Watu hao hufanya utumishi mtakatifu kwa mfano wa uhalisi na 
kivuli cha vitu vya mbinguni; kama vile Musa, alipokuwa karibu 
kujenga hema, alipewa amri na Mungu: Kwa kuwa Mungu anasema: 
“Hakikisha kwamba unatengeneza vitu vyote kwa kufuata kielelezo 
ulichoonyeshwa mlimani.” $ Lakini sasa Yesu amepata huduma iliyo 
bora” zaidi kwa sababu yeye pia ni mpatanishi wa agano lililo bora 
kwa kulinganishwa, ambalo limefanywa imara kisheria juu ya ahadi 
zilizo bora. 


7 Ikiwa agano la kwanza halingekuwa na kosa, hakungekuwa na 
haja ya agano la pili. 8 Kwa maana anaona hatia ya watu 
anaposema: “Tazama! Siku zinakuja, asema Yehova,” 
'nitakapofanya agano jipya pamoja na nyumba ya Israeli na nyumba 
ya Yuda. 9 Halitakuwa kama agano nililofanya pamoja na mababu 
zao siku niliyowashika mkono na kuwaongoza kutoka nchini Misri, 
kwa sababu hawakuendelea kulishika agano langu, basi nikaacha 


kuwajali, asema Yehova.” 


10 “Kwa maana hili ndilo agano nitakalofanya pamoja na nyumba ya 
Israeli baada ya siku hizo, asema Yehova.” ‘Nitazitia sheria zangu 


katika akili yao, nami nitaziandika katika mioyo yao. Nami nitakuwa 
Mungu wao, nao watakuwa watu wangu. 


11 “Nao hawatafundishana tena kila mtu na raia mwenzake na kila 
mtu na ndugu yake, wakisema: “Mjue Yehova!”” Kwa maana wote 
watanijua, kuanzia mdogo zaidi mpaka aliye mkubwa zaidi miongoni 
mwao. 12 Kwa maana nitaonyesha rehema kwa matendo yao yasiyo 
ya uadilifu, nami sitazikumbuka tena dhambi zao.” 


13 Anaposema “agano jipya,” amelifanya lile la zamani lichakae. Basi 
kile kilichochakaa na kuzeeka kiko karibu kutoweka. 


A Ebr. 8:2 Au “mtumishi wa watu wote.” 

^ Ebr. 8:2 Angalia Nyongeza A5. 

^ Ebr. 8:6 Au “utumishi wa watu wote ulio bora.” 
^ Ebr. 8:8 Angalia Nyongeza A5. 


^ Ebr. 8:9 Angalia Nyongeza A5. 


^ Ebr. 8:10 Angalia Nyongeza A5. 


A Ebr. 8:11 Angalia Nyongeza A5. 


Waebrania 9:1-28 


9 Basi, kwa upande wake, lile agano la zamani lilikuwa na matakwa 
ya kisheria kwa ajili ya utumishi mtakatifu na mahali pake patakatifu 
duniani. 2 Kwa maana chumba cha kwanza cha hema kilijengwa, na 
ndani yake mlikuwa na kinara cha taa na meza na mikate ya toleo;” 
nacho kinaitwa Mahali Patakatifu. 3 Lakini nyuma ya pazia la pili 
kulikuwa na chumba cha hema kilichoitwa Patakatifu Zaidi. 4 Hicho 
kilikuwa na chetezo cha dhahabu na sanduku la agano likiwa 
limefunikwa kabisa kwa dhahabu, ambalo ndani yake mlikuwa na 
mtungi wa dhahabu wenye mana, fimbo ya Haruni iliyochipuka, na 
yale mabamba ya agano; > na juu yake palikuwa na wale makerubi 
wenye utukufu waliokifunika kile kifuniko cha upatanisho.* Lakini 
sasa si wakati wa kuzungumzia mambo hayo kirefu. 


6 Baada ya vitu hivyo kujengwa kwa njia hiyo, makuhani huingia 
katika chumba cha kwanza cha hema kwa ukawaida ili kutoa 
utumishi mtakatifu; 7 lakini kuhani mkuu huingia ndani ya chumba 
cha pili akiwa peke yake mara moja kwa mwaka, akiwa na damu, 
ambayo huitoa kwa ajili yake mwenyewe na kwa ajili ya dhambi 
ambazo watu walifanya bila kujua. 8 Hivyo roho takatifu hufanya iwe 
wazi kwamba njia ya kuingia mahali patakatifu bado haikuwa 
imefunuliwa lile hema la zamani lilipokuwa limesimama. 9 Hema hili 
ni mfano kwa ajili ya wakati huu, na kulingana na mpango huu, 
zawadi na dhabihu zinatolewa. Hata hivyo, haziwezi kufanya dhamiri 
ya mtu anayefanya utumishi mtakatifu iwe kamilifu. 10 Zinahusu 
vyakula na vinywaji tu na njia mbalimbali za kujisafisha kisherehe.” 
Hayo yalikuwa matakwa ya kisheria kuhusu mwili nayo yalifuatwa 
mpaka wakati uliowekwa wa kunyoosha mambo. 


11 Hata hivyo, Kristo alipokuja akiwa kuhani mkuu wa mambo mema 
ambayo tayari yamefanyika, aliingia katika hema kubwa na kamilifu 
zaidi ambalo halikutengenezwa kwa mikono, yaani, si la uumbaji 
huu. 12 Aliingia mahali patakatifu, si kwa damu ya mbuzi na ya 
ng'ombe dume wachanga, bali kwa damu yake mwenyewe, mara 
moja kwa wakati wote, na kupata ukombozi wa” milele kwa ajili yetu. 
13 Kwa maana ikiwa damu ya mbuzi na ya ng'ombe dume na majivu 
ya ndama jike yaliyonyunyizwa juu ya wale ambao wametiwa unajisi 
hutakasa ili kuusafisha mwili, 14 je, damu ya Kristo, ambaye kupitia 
roho inayodumu milele alijitoa mwenyewe kwa Mungu bila dosari, 
haitazisafisha hata zaidi dhamiri zetu kutoka katika matendo 
yaliyokufa ili tumtolee utumishi mtakatifu Mungu aliye hai? 


15 Hiyo ndiyo sababu yeye ni mpatanishi wa agano jipya, ili kwa 
sababu kifo kimetokea kusudi waachiliwe huru kupitia fidia kutoka 
kwenye makosa chini ya agano la zamani, wale ambao wameitwa 
waipokee ahadi ya urithi unaodumu milele. 16 Kwa maana palipo na 
agano, kifo cha mwanadamu anayefanya agano kinahitaji 
kuthibitishwa, 17 kwa sababu agano huwa halali kifo kinapotokea, 
kwa kuwa halitumiki ikiwa mwanadamu anayefanya agano bado 
yuko hai. 18 Kwa hiyo, lile agano la zamani halikuanza kutumika?” bila 
damu. 19 Kwa maana Musa alipowatajia watu wote kila amri ya 
Sheria, alichukua damu ya wale ng'ombe dume wachanga na ya 
wale mbuzi, pamoja na maji, sufu nyekundu, na hisopo, na 
kukinyunyizia kile kitabu” na watu wote, 20 akisema: “Hii ndiyo damu 
ya agano ambalo Mungu amewaamuru mlishike.” 21 Vilevile 
alilinyunyizia damu lile hema na vyombo vyote vya utumishi 
mtakatifu.* 22 Ndiyo, kulingana na Sheria karibu vitu vyote 


husafishwa kwa damu, na hakuna msamaha unaopatikana bila 
kumwaga damu. 


23 Kwa hiyo, ilikuwa muhimu kwa mifano ya uhalisi wa vitu vilivyo 
mbinguni kusafishwa kwa njia hiyo, lakini vitu vya mbinguni vinahitaji 
dhabihu zilizo bora zaidi. 24 Kwa maana Kristo hakuingia mahali 
patakatifu palipotengenezwa kwa mikono, ambapo ni mfano wa 
uhalisi, bali aliingia mbinguni kwenyewe, hivi kwamba sasa 
anaonekana mbele za” Mungu kwa ajili yetu. 29 Hilo halikufanywa ili 
ajitoe mwenyewe mara nyingi, kama kuhani mkuu anavyoingia 
mahali patakatifu mwaka baada ya mwaka akiwa na damu ambayo 
si yake mwenyewe. 26 La sivyo, ingekuwa lazima ateseke mara 
nyingi tangu kuwekwa msingi wa ulimwengu. Lakini sasa amejifunua 
mara moja kwa wakati wote kwenye umalizio wa mifumo ya mambo” 
ili kuondoa dhambi kupitia dhabihu yake mwenyewe. 27 Na kama 
vile watu wamewekwa akiba kufa mara moja kwa wakati wote, lakini 
baada ya hapo wapokee hukumu, 28 vivyo hivyo pia Kristo alitolewa 
mara moja kwa wakati wote ili kubeba dhambi za wengi; na mara ya 
pili atakapotokea itakuwa bila dhambi,” naye ataonwa na wale 
wanaomtazamia kwa bidii kwa ajili ya wokovu wao. 


^ Ebr. 9:2 Au “mikate ya wonyesho.” 

^ Ebr. 9:5 Au “mahali pa kufunika dhambi.” 

^ Ebr. 9:10 Tnn., “ubatizo wa aina mbalimbali.” 
^ Ebr. 9:12 Tnn., “fidia ya; wokovu wa.” 


^ Ebr. 9:18 Tnn., “halikuzinduliwa.” 


A Ebr. 9:19 Au “kitabu cha kukunjwa.” 
A Ebr. 9:21 Au “utumishi wa watu wote.” 
^ Ebr. 9:24 Tnn., “mbele za uso wa.” 


A Ebr. 9:26 Angalia Kamusi, “Mfumo wa mambo.” 


A Ebr. 9:28 Au “hatakuja kushughulika na dhambi.” 


Waebrania 10:1-39 


10 Kwa kuwa Sheria ina kivuli cha mambo mema yatakayokuja, 
lakini si uhalisi wa mambo hayo, haiwezi” kamwe kwa dhabihu 
zilezile zinazotolewa mwaka baada ya mwaka, kuwafanya wale 
wanaokaribia wawe wakamilifu. 2 La sivyo, je, dhabihu hazingekoma 
kutolewa, kwa sababu wale wanaotoa utumishi mtakatifu baada ya 
kusafishwa mara moja hawangehisi wana dhambi tena? 3 Kinyume 
chake, dhabihu hizo ni kikumbusho cha dhambi mwaka baada ya 
mwaka, 4 kwa maana damu ya ng'ombe dume na ya mbuzi haiwezi 
kuondoa dhambi. 


> Basi anapokuja katika ulimwengu anasema: “Hukutaka dhabihu 
na toleo, bali ulinitayarishia mwili. 6 Hukukubali dhabihu nzima za 
kuteketezwa na dhabihu za dhambi.'” Kisha nikasema: ‘Tazama! 
nimekuja (katika kitabu cha kukunjwa imeandikwa kunihusu) kufanya 
mapenzi yako, Ee Mungu.” 8 Kwanza aliposema: “Hukutaka wala 
hukukubali dhabihu, matoleo, dhabihu nzima za kuteketezwa, na 
dhabihu za dhambi”—dhabihu zinazotolewa kulingana na Sheria— 
9 kisha anasema: “Tazama! nimekuja kufanya mapenzi yako.” 
Anaondoa la kwanza ili asimamishe la pili. 10 Kwa “mapenzi” hayo 
sisi tumetakaswa kupitia toleo la mwili wa Yesu Kristo mara moja 
kwa wakati wote. 


11 Pia, kila kuhani husimama mahali pake siku kwa siku ili kutoa 
utumishi mtakatifu” na kutoa mara nyingi dhabihu zilezile, ambazo 
haziwezi kuondoa kabisa dhambi. 12 Lakini mtu huyu alitoa dhabihu 
moja kwa ajili ya dhambi daima na kuketi kwenye mkono wa kuume 
wa Mungu, 13 tangu wakati huo akisubiri mpaka adui zake wawekwe 
kuwa kiti cha miguu yake. 14 Kwa maana kupitia toleo moja la 


dhabihu amewafanya wale wanaotakaswa wawe wakamilifu daima. 
15 Zaidi ya hayo, roho takatifu pia inatutolea ushahidi, kwa maana 
baada ya kusema: 16 
baada ya siku hizo, asema Yehova.” ‘Nitazitia sheria zangu katika 
mioyo yao, nami nitaziandika katika akili zao.” 17 Kisha inasema: 

Hili ndilo agano nitakalofanya pamoja nao 


“Nami sitazikumbuka tena dhambi zao na matendo yao ya kuasi 
sheria.” 18 Sasa kunapokuwa na msamaha wa mambo hayo, hakuna 
tena toleo kwa ajili ya dhambi. 


19 Kwa hiyo, akina ndugu, kwa kuwa tuna ujasiri” wa njia ya kuingia 
katika mahali patakatifu kwa damu ya Yesu, 20 aliyotufungulia” kuwa 
njia mpya na yenye uzima kupitia lile pazia, yaani, mwili wake, 21 na 
kwa kuwa tuna kuhani mkuu aliye juu ya nyumba ya Mungu, 

22 acheni tukaribie tukiwa na mioyo minyoofu na imani kamili, mioyo 
yetu ikiwa imenyunyizwa na kuwa safi kutokana na dhamiri yenye 
uovu na miili yetu ikiwa imeoshwa kwa maji safi. 23 Acheni tushike 
imara tangazo la hadharani la tumaini letu bila kuyumbayumba, kwa 
maana yule aliyeahidi ni mwaminifu. 24 Na acheni tufikirianež ili 
kuchocheana* katika upendo na matendo mazuri, 25 bila kuacha 
kukutana pamoja, kama wengine walivyo na desturi, bali tutiane 
moyo, na kufanya hivyo zaidi kwa kadiri mnavyoona siku ile 
ikikaribia. 

26 Kwa maana tukiendelea kutenda dhambi kimakusudi baada ya 
kupokea ujuzi sahihi wa kweli, hakuna tena dhabihu yoyote iliyobaki 
kwa ajili ya dhambi, 27 bali kuna tarajio hakika linaloogopesha la 
hukumu na hasira inayowaka itakayowaangamiza wale wanaopinga. 
28 Mtu yeyote ambaye ameipuuza Sheria ya Musa hufa bila huruma, 
kwa ushuhuda wa watu wawili au watatu. 29 Mnafikiri mtu ambaye 
amemkanyagia chini Mwana wa Mungu na ambaye ameiona kuwa 


yenye thamani ya kawaida tu damu ya agano ambayo kupitia hiyo 
alitakaswa, na ambaye ameidharau roho ya fadhili zisizostahiliwa, 
atapata adhabu kubwa kadiri gani? 30 Kwa maana tunamjua Yule 
aliyesema: “Kisasi ni changu; mimi nitalipa.” Na tena: “Yehova” 
atawahukumu watu wake.” 31 Ni jambo lenye kuogopesha kuanguka 
mikononi mwa Mungu aliye hai. 


32 Hata hivyo, endeleeni kuzikumbuka siku za zamani ambazo, 
baada ya kupata nuru, mlivumilia pambano kubwa pamoja na 
mateso. 33 Nyakati fulani mlifunuliwa hadharani” kwa shutuma na 
dhiki pia, na nyakati fulani mlishiriki* pamoja na wale waliokuwa 
wakipatwa na mambo kama hayo. 34 Kwa maana mliwasikitikia wale 
waliokuwa gerezani na pia kwa shangwe mkakubali kuporwa mali 
zenu, mkijua kwamba ninyi wenyewe mna urithi” bora na wenye 
kudumu. 


35 Kwa hiyo, msiutupe ujasiri wenu,” ambao utathawabishwa sana. 
36 Kwa kuwa mnahitaji uvumilivu, ili baada ya kufanya mapenzi ya 
Mungu, mpokee utimizo wa ile ahadi. 37 Kwa maana bado “muda 
kidogo sana,” na “yule anayekuja atafika naye hatakawia.” 38 “Lakini 
mwadilifu wangu ataishi kupitia imani,” naye “akirudi nyuma kwa 
kutetemeka, mimi sipendezwi” naye.” 39 Sasa sisi si namna ya watu 
wanaorudi nyuma kwenye maangamizi, bali sisi ni watu walio na 
imani ya kuhifadhi uhai wetu.” 


A Ebr. 10:1 Au labda, “watu hawawezi.” 
A Ebr. 10:11 Au “kufanya utumishi wa watu wote.” 


A Ebr. 10:16 Angalia Nyongeza A5. 


A Ebr. 10:19 Au “uhakika.” 

^ Ebr. 10:20 Tnn., “aliyotuzindulia.” 

^ Ebr. 10:24 Au “tuhangaikiane.” 

^ Ebr. 10:24 Au “kuhimizana.” 

^ Ebr. 10:30 Angalia Nyongeza A5. 

^ Ebr. 10:33 Tnn., “mlifunuliwa kama katika ukumbi wa maonyesho.” 
^ Ebr. 10:33 Au “mliungana.” 

^ Ebr. 10:34 Au “miliki.” 

^ Ebr. 10:35 Tnn., “uhuru wenu wa kusema.” 

^ Ebr. 10:38 Au “nafsi yangu haipendezwi.” 


^ Ebr. 10:39 Au “nafsi zetu.” 


Waebrania 11:1-40 


11 Imani ni tarajio lililohakikishwa la mambo yanayotumainiwa, 
uthibitisho ulio wazi” wa mambo halisi ambayo hayaonekani. 2 Kwa 
maana kupitia imani, watu wa nyakati za kale” walitolewa ushahidi. 


3 Kwa imani tunatambua kwamba mifumo ya mambo” ilipangwa kwa 
utaratibu kwa neno la Mungu, hivi kwamba kile kinachoonekana, 
kimekuwapo kutokana na vitu visivyoonekana. 


4 Kwa imani, Abeli alimtolea Mungu dhabihu ya thamani kubwa zaidi 
kuliko ile ya Kaini, na kupitia imani hiyo alitolewa ushahidi kwamba 
alikuwa mwadilifu, kwa kuwa Mungu alikubali” zawadi zake, na 
ingawa alikufa, bado anazungumza kupitia imani yake. 


5 Kwa imani, Enoko alihamishwa ili asione kifo, naye hakupatikana 
popote kwa sababu Mungu alikuwa amemhamisha; kwa maana 
kabla ya kuhamishwa alikuwa ametolewa ushahidi kwamba 
amempendeza Mungu vema. 5 Isitoshe, bila imani haiwezekani 
kumpendeza Mungu vema, kwa maana yule anayemkaribia Mungu 
lazima aamini kuwa yuko” na kwamba yeye huwa mthawabishaji wa 
wale wanaomtafuta kwa bidii. 


7 Kwa imani, Noa baada ya kuonywa na Mungu kuhusu mambo 
ambayo bado hayakuwa yameonekana, alimtii Mungu” kwa kujenga 
safina kwa ajili ya kuiokoa nyumba yake; na kupitia imani hiyo 
aliuhukumu ulimwengu, naye akawa mrithi wa uadilifu unaotokana 
na imani. 


8 Kwa imani, Abrahamu alipoitwa alitii kwa kutoka na kwenda mahali 
ambapo angepokea kuwa urithi; aliondoka, ingawa hakujua mahali 
alipokuwa akienda. 9 Kwa imani aliishi akiwa mgeni katika nchi ya 


ahadi kama katika nchi ya kigeni, akiishi kwenye mahema pamoja na 
Isaka na Yakobo, warithi pamoja naye wa ahadi ileile. 10 Kwa maana 
alikuwa akingojea jiji lililo na misingi ya kweli, ambalo mbuni” na 
mjenzi wake ni Mungu. 


11 Kwa imani, Sara pia alipokea nguvu za kupata uzao,” ingawa 
alikuwa amepita umri, kwa kuwa alimwona kuwa mwaminifu” Yule 
aliyekuwa ameahidi. 12 Kwa sababu hiyo, kutoka kwa mwanamume 
mmoja, ambaye alikuwa kama mfu, kulizaliwa watoto wengi kama 
nyota za mbinguni na wasiohesabika kama mchanga ulio kando ya 
bahari. 


13 Katika imani hawa wote walikufa, ingawa hawakupokea utimizo 
wa zile ahadi; bali waliziona kwa mbali na kuzikaribisha na 
kutangaza hadharani kwamba walikuwa wageni na wakaaji wa muda 
katika nchi. 14 Kwa maana wale wanaozungumza hivyo 
wanathibitisha kwamba wanatafuta kwa bidii mahali pao wenyewe. 
15 Na bado, kama wangeendelea kukumbuka mahali walipokuwa 
wametoka, wangepata nafasi ya kurudi. 16 Lakini sasa wanajitahidi 
kufikia mahali bora zaidi, yaani, panapohusiana na mbinguni. Kwa 
hiyo, Mungu haoni aibu kuwahusu, anapoitwa Mungu wao, kwa 
maana ametayarisha jiji kwa ajili yao. 


17 Kwa imani, Abrahamu alipojaribiwa, ni kana kwamba alimtoa 
Isaka—mtu huyo aliyekuwa amezipokea ahadi kwa furaha alijaribu 
kumtoa mwana wake mzaliwa-pekee— 18 ingawa alikuwa 
ameambiwa: “Ule utakaoitwa uzao” wako utapitia kwa Isaka.” 

19 Lakini alifikia uamuzi kwamba Mungu angeweza kumfufua hata 
kutoka kwa wafu, naye alimpokea kutoka huko kwa njia ya mfano. 


20 Kwa imani pia, Isaka alimbariki Yakobo na Esau kuhusu mambo 
yatakayokuja. 


21 Kwa imani, Yakobo alipokuwa karibu kufa, aliwabariki wana wawili 
wa Yosefu na akaabudu huku akiegemea juu ya fimbo yake. 


22 Kwa imani, Yosefu akikaribia mwisho wake, alizungumza kuhusu 
kutoka” kwa wana wa Israeli, naye akawapa maagizo” kuhusu 
mifupa” yake. 


23 Kwa imani, Musa alifichwa kwa miezi mitatu na wazazi wake 
baada ya kuzaliwa, kwa sababu waliona kwamba huyo mtoto 
mchanga alikuwa mwenye kupendeza nao hawakuliogopa agizo la 
mfalme. 24 Kwa imani, Musa alipokuwa mtu mzima, alikataa kuitwa 
mwana wa binti ya Farao, 25 akachagua kuteswa pamoja na watu 
wa Mungu badala ya kufurahia dhambi kwa muda, 26 kwa sababu 
aliona shutuma ya Kristo kuwa utajiri mkubwa kuliko hazina za Misri, 
kwa maana alikaza macho kwenye malipo ya thawabu. 27 Kwa imani 
aliondoka Misri, lakini hakuogopa hasira ya mfalme, kwa maana 
aliendelea kuwa imara kama mtu anayemwona Yule asiyeonekana. 
28 Kwa imani alifanya sherehe ya Pasaka na kupaka damu, ili 
mwangamizaji asiwadhuru” wazaliwa wao wa kwanza. 


29 Kwa imani walipita katika Bahari Nyekundu kama kwenye nchi 
kavu, lakini Wamisri walipojaribu kupita wakamezwa. 


30 Kwa imani kuta za Yeriko zilianguka baada ya watu kuzizunguka 
kwa siku saba. 31 Kwa imani, Rahabu yule kahaba hakuangamia 
pamoja na wale waliokosa kutii, kwa sababu aliwapokea wale 
wapelelezi kwa amani. 


32 Nami nitasema nini zaidi? Kwa maana nitakosa wakati 
nikiendelea kusimulia kuhusu Gideoni, Baraka, Samsoni, Yeftha, 
Daudi, na vilevile Samweli na wale manabii wengine. 33 Kupitia 
imani walishinda falme, wakaleta uadilifu, wakapata ahadi, wakaziba 
vinywa vya simba, 34 wakazima nguvu za moto, wakaponyoka 
makali ya upanga, wakafanywa kuwa wenye nguvu kutoka kwenye 
hali ya udhaifu, wakawa mashujaa katika vita, wakayashinda kabisa 
majeshi ya wavamizi. 35 Wanawake waliwapokea wafu wao kupitia 
ufufuo, lakini watu wengine waliteswa kwa sababu hawakukubali 
kuachiliwa kupitia fidia fulani, ili waupate ufufuo ulio bora. 36 Ndiyo, 
wengine walipata jaribu lao kwa kudhihakiwa na kupigwa kwa 
mijeledi, naam, isitoshe, kwa kufungwa minyororo na magerezani. 
37 Walipigwa mawe, walijaribiwa, walikatwa vipande viwili“ kwa 
msumeno, walichinjwa kwa upanga, walitembea huku na huku 
wakiwa wamevaa ngozi za kondoo na ngozi za mbuzi, wakiwa katika 
uhitaji, katika dhiki, wakiteswa; 38 na ulimwengu haukuwafaa. 
Walitembea huku na huku katika majangwa na milima na mapango 
na mashimo ya dunia. 


39 Na bado hawa wote, ingawa walitolewa ushahidi unaofaa kwa 
sababu ya imani yao, hawakupata utimizo wa ile ahadi, 40 kwa 
sababu Mungu aliona mapema kitu bora kwa ajili yetu, ili wasifanywe 
kuwa wakamilifu bila sisi. 


A Ebr. 11:1 Au “uthibitisho wenye kuridhisha.” 
A Ebr. 11:2 Au “mababu zetu.” 


^ Ebr. 11:3 Au “vizazi.” Angalia Kamusi. 


A Ebr. 


11:4 Au “alitoa ushahidi kwa kukubali.” 


AEDI 


11:6 Au “yuko hai.” 


^ Ebr. 


11:7 Au “alimwogopa Mungu.” 


^ Ebr. 


11:10 Au “msanifu.” 


^ Ebr. 


11:11 Tnn., “mbegu.” 


^ Ebr. 


11:11 Au “anayetegemeka.” 


^ Ebr. 


11:18 Tnn., “mbegu.” 


^ Ebr. 


11:22 Yaani, kutoka katika nchi ya Misri. 


Ebr. 


11:22 Au “amri.” 


11:22 Au “mazishi.” 


A Ebr. 


^ Ebr. 


11:28 Tnn., “asiwaguse.” 


^ Ebr. 


11:37 Au “vipandevipande.” 


Waebrania 12:1-29 


12 Hivyo basi, kwa kuwa tuna wingu kubwa hivyo la mashahidi 
linalotuzunguka, acheni sisi pia tuondoe kila uzito na dhambi 
inayotutatanisha kwa urahisi, na tukimbie kwa uvumilivu shindano la 
mbio lililowekwa mbele yetu, 2 huku tukimtazama kwa makini Wakili 
Mkuu na Mkamilishaji wa imani yetu, Yesu. Kwa sababu ya shangwe 
iliyowekwa mbele yake, alivumilia mti wa mateso,” akaidharau aibu, 
naye ameketi kwenye mkono wa kuume wa kiti cha ufalme cha 
Mungu. 3 Kwa kweli, mfikirieni sana yule ambaye amevumilia 
maneno makali kama hayo kutoka kwa watenda dhambi kinyume 
cha faida zao wenyewe, ili msichoke na kukata tamaa.” 


4 Katika pambano lenu na dhambi, hamjapambana kamwe kufikia 
hatua ya kumwaga damu. > Nanyi mmesahau kabisa lile himizo 
linalosema nanyi kama wana: “Mwanangu, usiipuuze nidhamu 
kutoka kwa Yehova,” wala usikate tamaa anapokurekebisha; 6 kwa 
maana Yehova” huwatia nidhamu wale anaowapenda, kwa kweli, 
humpiga fimbo?” kila mtu ambaye amempokea kuwa mwana.” 


7 Mnahitaji kuvumilia kama sehemu ya nidhamu” yenu. Mungu 
anawatendea ninyi kama wana. Kwa maana ni mwana gani ambaye 
hatiwi nidhamu na baba yake? 8 Lakini ikiwa ninyi nyote hamjashiriki 
katika kupokea nidhamu hii, kwa kweli ninyi ni watoto haramu, bali si 
wana. 9 Zaidi ya hayo, baba zetu wa kibinadamu?” walikuwa wakitutia 
nidhamu, nasi tuliwapa heshima. Je, hatupaswi kujitiisha hata zaidi 
kwa Baba wa maisha yetu ya kiroho na kuishi? 10 Kwa maana 
walitutia nidhamu kwa muda mfupi kulingana na jinsi walivyoona 
kuwa inafaa, lakini yeye hufanya hivyo kwa faida yetu ili tuushiriki 
utakatifu wake. 11 Ni kweli, hakuna nidhamu inayoonekana kwa sasa 


kuwa yenye shangwe, bali inaumiza;” lakini baadaye hutokeza 
amani na uadilifu” kwa wale ambao wamezoezwa nayo. 


12 Kwa hiyo, imarisheni mikono inayolegea na magoti yaliyo dhaifu, 
13 nanyi endeleeni kuifanyia miguu yenu mapito yaliyonyooka, ili kile 
ambacho ni kilemavu kisiteguke, badala yake, kiponywe. 

14 Fuatilieni amani pamoja na watu wote na utakaso” ambao bila 
huo hakuna mtu atakayemwona Bwana. 15 Iweni waangalifu 
kwamba yeyote asikose kupata fadhili zisizostahiliwa za Mungu, ili 
mzizi wowote wenye sumu usichipuke na kusababisha taabu na 
wengi watiwe unajisi nao; 16 na muwe waangalifu ili miongoni 
mwenu kusiwe na mwasherati” wala yeyote asiyethamini mambo 
matakatifu, kama Esau, aliyetoa haki zake za kuwa mzaliwa wa 
kwanza kwa kubadilishana na mlo mmoja. 17 Kwa kuwa mnajua 
kwamba baadaye alipotaka kuirithi baraka, alikataliwa; kwa maana, 
ingawa alijaribu kwa bidii kubadili fikira” kwa machozi, hakufaulu.” 


18 Kwa maana hamkukaribia kitu kinachoweza kuguswa na 
ambacho kimewashwa moto, na wingu jeusi na giza zito na dhoruba, 
19 na mlio wa tarumbeta na sauti ya maneno yanayosemwa, 
ambayo watu walipoisikia waliomba kwamba wasiambiwe neno 
lingine lolote. 2? Kwa maana hawakuweza kuivumilia amri hii: “Hata 
mnyama akiugusa mlima, lazima apigwe mawe.” 21 Pia, wonyesho 
huo ulikuwa wa kutisha sana hivi kwamba Musa akasema: 
“Ninaogopa na kutetemeka.” 22 Lakini ninyi mmeukaribia Mlima 
makumi ya maelfu ya malaika 23 katika kusanyiko kuu, na kutaniko 
la wazaliwa wa kwanza ambao wameandikishwa mbinguni, na 
Mungu Mwamuzi wa wote, na maisha ya kiroho ya waadilifu ambao 
wamefanywa wakamilifu, 24 na Yesu mpatanishi wa agano jipya, na 


damu iliyonyunyizwa, ambayo husema kwa njia bora kuliko damu ya 
Abeli. 


25 Angalieni kwamba msikatae kumsikiliza” yule anayezungumza. 
Kwa maana ikiwa wale waliokataa kumsikiliza yule aliyetoa onyo 
kutoka kwa Mungu duniani hawakuponyoka, je, kweli sisi 
tutaponyoka ikiwa tutamwacha yule anayezungumza kutoka 
mbinguni? 26 Wakati huo sauti yake iliitikisa dunia, lakini sasa 
ameahidi: “Nitatikisa kwa mara nyingine tena, si dunia tu bali pia 
mbingu.” 27 Sasa maneno “kwa mara nyingine tena” yanaonyesha 
kuondolewa kwa vitu vinavyotikiswa, vitu vilivyotengenezwa, ili vitu 
ambavyo havitikiswi vibaki. 28 Kwa hiyo, kwa kuwa tutapokea 
Ufalme usioweza kutikiswa, acheni tuendelee kupokea fadhili 
zisizostahiliwa, ambazo zitatuwezesha kumtolea Mungu utumishi 
mtakatifu kwa njia inayokubalika, kwa kumwogopa Mungu na 
kumheshimu. 29 Kwa maana Mungu wetu ni moto unaoteketeza. 


A Ebr. 12:2 Angalia Kamusi. 


^ Ebr. 12:3 AU “msizimie katika nafsi zenu.” 


^ Ebr. 12:5 Angalia Nyongeza A5. 


A Ebr. 12:6 Angalia Nyongeza A5. 

^ Ebr. 12:6 Au “humwadhibu.” 

^ Ebr. 12:7 Au “mazoezi.” 

^ Ebr. 12:9 Tnn., “baba zetu wa mwili.” 


^ Ebr. 12:11 Au “inahuzunisha.” 


^ Ebr. 12:11 Tnn., “huzaa tunda lenye kufanya amani la uadilifu.” 
A Ebr. 12:14 Au “utakatifu.” 


A Ebr. 12:16 Angalia Kamusi, “Uasherati.” 


A Ebr. 12:17 Yaani, fikira za baba yake. 
A Ebr. 12:17 Tnn., “hakupata nafasi kwa ajili ya hilo.” 


A Ebr. 12:25 Au “msimpe visingizio: msimpuuze.” 


Waebrania 13:1-25 


13 Upendo wenu wa kindugu na uendelee. 2 Msisahau 
kuwakaribisha wageni,” kwa maana kwa kufanya hivyo watu fulani 
bila kujua waliwakaribisha malaika. 3 Wakumbukeni wale walio 
gerezani,” kana kwamba mmefungwa pamoja nao, na wale 
wanaoteswa, kwa kuwa ninyi pia mko katika mwili.” 4 Ndoa na 
iheshimiwe kati ya wote, na kitanda cha ndoa kisiwe na unajisi, kwa 
maana Mungu atawahukumu waasherati” na wazinzi. > Njia yenu ya 
maisha iwe bila upendo wa pesa, huku mkiridhika na vitu mlivyo 
navyo.” Kwa maana amesema: “Sitakuacha wala kukutupa kamwe.” 
6 Ili tuwe hodari na kusema: “Yehova” ni msaidizi wangu; sitaogopa. 
Mwanadamu atanifanya nini?” 


7 Wakumbukeni wale wanaoongoza kati yenu, ambao wamelisema 
neno la Mungu kwenu, nanyi mnapotafakari matokeo ya mwenendo 
wao, igeni imani yao. 


8 Yesu Kristo ni yuleyule jana, leo, na milele. 


9 Msipotoshwe na mafundisho mbalimbali yaliyo mageni, kwa 
maana ni bora moyo uimarishwe kwa fadhili zisizostahiliwa, bali si 
kwa vyakula,” ambavyo haviwanufaishi wale wanaojishughulisha 
navyo. 


10 Sisi tuna madhabahu ambayo wale wanaofanya utumishi 
mtakatifu katika hema hawana mamlaka ya kula kilicho juu yake. 
11 Kwa maana miili ya wanyama ambao kuhani mkuu hupeleka 
damu yao ndani ya mahali patakatifu kama toleo la dhambi 
huteketezwa nje ya kambi. 12 Kwa hiyo, Yesu pia aliteseka nje ya 
lango la jiji ili awatakase watu kwa damu yake mwenyewe. 13 Basi, 


acheni twende kwake nje ya kambi, tukiibeba shutuma aliyoibeba, 
lile litakalokuja. 15 Kupitia yeye sikuzote na tumtolee Mungu dhabihu 
ya sifa, yaani, tunda la midomo yetu ambalo hulitangaza jina lake 
hadharani. 16 Zaidi ya hayo, msisahau kutenda mema na kushiriki 
vitu vyenu pamoja na wengine, kwa maana Mungu hupendezwa na 
dhabihu kama hizo. 


17 Watiini wale wanaoongoza kati yenu na mnyenyekee, kwa maana 
wanaendelea kuwalinda ninyi” kama wale watakaotoa hesabu, ili 
wafanye hivyo kwa shangwe na si kwa huzuni, kwa maana kufanya 
hivyo kungewadhuru ninyi. 


18 Endeleeni kusali kwa ajili yetu, kwa maana tuna hakika kwamba 
tuna dhamiri nyoofu,” kwa kuwa tunataka kujiendesha kwa unyoofu 
katika mambo yote. 19 Lakini hasa ninawahimiza ninyi msali kwamba 
nirudi kwenu haraka iwezekanavyo. 


20 Basi Mungu wa amani, aliyemrudisha kutoka kwa wafu mchungaji 
mkuu wa kondoo, Bwana wetu Yesu, kwa damu ya agano 
linalodumu milele, 21 awape vifaa vyote vyema ili mfanye mapenzi 
yake, akitenda ndani yetu kupitia Yesu Kristo mambo 
yanayopendeza machoni pake, na awe na utukufu milele na milele. 
Amina. 


22 Sasa ninawahimiza, akina ndugu, msikilize kwa subira neno hili la 
kutia moyo, kwa maana nimewaandikia barua fupi. 23 Ningependa 
kuwajulisha kwamba ndugu yetu Timotheo ameachiliwa huru. Akija 
hivi karibuni, nitakuja pamoja naye kuwaona. 


24 Wapeni salamu zangu wote wanaoongoza kati yenu na watakatifu 
wote. Wale walio Italia wanawatumia salamu zao. 


25 Fadhili zisizostahiliwa na ziwe pamoja nanyi nyote. 


A Ebr. 13:2 Au “kuwaonyesha wageni fadhili; kuwa wakarimu.” 
A Ebr. 13:3 Tnn., “waliofungwa; walio katika vifungo.” 
A Ebr. 13:3 Au labda, “kana kwamba mnateseka pamoja nao.” 


A Ebr. 13:4 Angalia Kamusi, “Uasherati.” 


A Ebr. 13:5 Au “vya sasa.” 

^ Ebr. 13:6 Angalia Nyongeza A5. 

A Ebr. 13:9 Yaani, sheria zinazohusu chakula. 
A Ebr. 13:17 Au “kuzilinda nafsi zenu.” 


A Ebr. 13:18 Tnn., “njema.” 

Yakobo 


Yakobo 1:1-27 


BARUA YA YAKOBO 


1 Yakobo, mtumwa wa Mungu na wa Bwana Yesu Kristo, kwa yale 
makabila 12 yaliyotawanyika sehemu mbalimbali: 


Salamu! 


2 Oneni yote kuwa shangwe, ndugu zangu, mnapopata majaribu 
mbalimbali, 3 mkijua kwamba sifa iliyojaribiwa ya imani yenu 
hutokeza uvumilivu. 4 Lakini acheni uvumilivu ukamilishe kazi yake, 
ili muwe kamili na timamu katika mambo yote, bila kukosa kitu 
chochote. 


> Kwa hiyo, ikiwa yeyote kati yenu anakosa hekima, na aendelee 
kumwomba Mungu, kwa maana yeye huwapa wote kwa ukarimu na 
bila kushutumu,” naye atapewa. 6 Lakini na aendelee kuomba kwa 
imani, bila kuwa na shaka hata kidogo, kwa maana aliye na shaka ni 
kama wimbi la bahari linaloendeshwa na upepo na kupeperushwa 
huku na huku. 7 Kwa kweli, mtu huyo asitarajie kupokea kitu 
chochote kutoka kwa Yehova;” 8 yeye ni mtu anayesitasita, asiye 
imara katika njia zake zote. 


9 Lakini ndugu wa hali ya chini na ashangilie katika” kuinuliwa 
kwake, 10 naye tajiri katika kushushwa kwake, kwa sababu atapitilia 
mbali kama ua la shambani. 11 Kwa maana kama jua 
linavyochomoza pamoja na joto lake linalounguza na kufanya mmea 
unyauke, na ua lake lianguke na kuharibu urembo wake wa nje, 
vivyo hivyo pia, tajiri atanyauka katika mambo anayofuatilia. 


12 Mwenye furaha ni yule anayeendelea kuvumilia jaribu, kwa 
sababu atakapokubaliwa atapokea taji la uzima, ambalo Yehova” 
aliwaahidi wale wanaoendelea kumpenda. 13 Mtu akiwa chini ya 
jaribu, asiseme: “Mungu ananijaribu.” Kwa maana Mungu hawezi 
kujaribiwa na mambo maovu, wala yeye mwenyewe hamjaribu 
yeyote. 14 Lakini kila mtu hujaribiwa kwa kuvutwa na kushawishiwa” 
na tamaa yake mwenyewe. 15 Kisha tamaa, wakati imetunga mimba, 
huzaa dhambi; nayo dhambi, baada ya kufanywa, huleta kifo. 


16 Msipotoshwe, ndugu zangu wapendwa. 17 Kila zawadi njema na 
kila tuzo kamilifu hutoka juu, hushuka kutoka kwa Baba wa mianga 
ya mbinguni, ambaye habadiliki au kugeuka kama kivuli.” 

18 Yalikuwa mapenzi yake kutuzaa sisi kwa neno la kweli, ili kwa njia 
fulani tuwe matunda ya kwanza ya viumbe wake. 


19 Jueni hili, ndugu zangu wapendwa: Kila mtu lazima awe mwepesi 
wa kusikia, si mwepesi wa kusema, si mwepesi wa hasira, 20 kwa 
maana hasira ya mwanadamu haitokezi uadilifu wa Mungu. 21 Kwa 
hiyo, ondoeni uchafu wote na ubaya wote,” na pokeeni kwa upole 
kupandwa kwa lile neno linaloweza kuwaokoa.” 


22 Hata hivyo, iweni watendaji wa neno, na si wasikiaji tu, 
mkijidanganya wenyewe kwa mawazo ya uwongo. 23 Kwa maana 
ikiwa yeyote ni msikiaji wa neno, na si mtendaji, huyo ni kama mtu 
anayeutazama uso wake?” katika kioo. 24 Kwa maana yeye 
hujitazama na kwenda zake na kusahau mara moja jinsi alivyo. 

25 Lakini anayechunguza sheria kamilifu ambayo ni ya uhuru na 
kudumu katika hiyo, amekuwa, si msikiaji msahaulifu, bali mtendaji 
wa kazi; naye atafurahia kile anachofanya. 


26 Ikiwa mtu yeyote anafikiri yeye ni mwabudu wa Mungu” lakini 
haudhibitiž kabisa ulimi wake, anaudanganya moyo wake, na ibada 
yake ni ubatili. 27 Namna ya ibadaž iliyo safi na isiyo na unajisi kwa 
maoni ya Mungu wetu na Baba ni hii: kuwatunza mayatima na 
wajane katika dhiki yao, na kuendelea kujitunza bila doa kutokana 
na ulimwengu. 


^ Yak. 1:5 Au “bila kutafuta makosa.” 


^ Yak. 1:7 Angalia Nyongeza A5. 


^ Yak. 1:9 Tnn., “ajivunie.” 


^ Yak. 1:12 Angalia Nyongeza A5. 


^ Yak. 1:14 Au “ kunaswa kama kwa kutumia chambo.” 

^ Yak. 1:17 Au “ambaye habadiliki kama kugeuka kwa kivuli.” 
^ Yak. 1:21 Au labda, “wingi wa ubaya.” 

^ Yak. 1:21 Au “kuokoa nafsi zenu.” 

^ Yak. 1:23 Au “uso wake wa asili.” 

^ Yak. 1:26 Au “ni mtu wa dini.” 

^ Yak. 1:26 Au “hauongozi kwa lijamu.” 


^ Yak. 1:27 Au “dini.” 


Yakobo 2:1-26 


2 Ndugu zangu, je, mnashika imani ya Bwana wetu mtukufu Yesu 
Kristo huku mkiwa na upendeleo? 2 Kwa maana, ikiwa mtu aliyevaa 
pete za dhahabu kwenye vidole vyake na aliyevaa mavazi ya kifahari 
anaingia katika mkutano wenu, na mtu maskini aliyevaa mavazi 
yenye uchafu anaingia pia, 3 je, mnamtazama kwa kibali yule 
aliyevaa mavazi ya kifahari na kumwambia: “Wewe kalia kiti hiki 
kilicho mahali pazuri,” na kumwambia yule maskini: “Wewe simama 
tu,” au, “Kalia kile kiti pale chini ya kiti changu cha miguu”? 4 Ikiwa 
ndivyo ilivyo, je, hamna tofauti za kitabaka kati yenu wenyewe na je, 
hamjawa waamuzi wanaotoa maamuzi maovu? 


5 Sikilizeni, ndugu zangu wapendwa. Je, Mungu hakuwachagua 
walio maskini kwa maoni ya ulimwengu ili wawe matajiri katika imani 
na warithi wa Ufalme, aliowaahidi wale wanaompenda? 6 Lakini 
ninyi mmemvunjia heshima maskini. Je, si matajiri 
wanaowakandamiza ninyi na kuwakokota wakiwapeleka 
mahakamani? 7 Je, hawalikufuru lile jina zuri ambalo kwa hilo 
mliitwa? 8 Basi, ikiwa mnaifuata ile sheria ya kifalme kulingana na 
andiko, “Lazima umpende jirani yako kama unavyojipenda 
mwenyewe,” mnafanya vema. 9 Lakini mkiendelea kuonyesha 
upendeleo, mnafanya dhambi, na sheria inawahukumu” kuwa 
wakosaji. 


10 Kwa maana ikiwa yeyote anatii Sheria yote lakini anajikwaa katika 
jambo moja, amekosa kuitii Sheria yote. 11 Kwa maana yule 
aliyesema, “Usifanye uzinzi,” alisema pia: “Usiue.” Basi, ikiwa 
hufanyi uzinzi lakini unaua, umeivunja sheria. 12 Endeleeni kusema 
na kutenda kama wale watakaohukumiwa kwa sheria ya watu huru.” 


13 Kwa maana yule asiye na mazoea ya kuonyesha rehema 
atahukumiwa bila rehema. Rehema hushinda hukumu. 


14 Kuna faida gani, ndugu zangu, mtu fulani akisema ana imani 
lakini hana matendo? Je, imani hiyo inaweza kumwokoa? 15 Ikiwa 
ndugu au dada hana nguo” na chakula cha kutosha kwa ajili ya siku, 
16 na mmoja wenu amwambie, “Nenda kwa amani; uote moto na ule 
vizuri,” lakini bila kumpatia mahitaji ya mwili wake, kuna faida gani? 
17 Vivyo hivyo pia, imani bila matendo imekufa. 


18 Hata hivyo, mtu fulani atasema: “Wewe una imani, nami nina 
matendo. Nionyeshe imani yako bila matendo, nami nitakuonyesha 
imani yangu kwa matendo yangu.” 19 Wewe unaamini kuna Mungu 
mmoja, Sivyo? Unafanya vema. Hata hivyo, roho waovu pia 
wanaamini na kutetemeka. 20 Lakini je, unataka kujua, ewe 
mwanadamu usiye na akili, kwamba imani bila matendo haifai kitu? 
21 Je, Abrahamu baba yetu hakutangazwa kuwa mwadilifu kwa 
matendo baada ya kumtoa Isaka mwana wake juu ya madhabahu? 
22 Mnaona kwamba imani yake ilitenda pamoja na matendo yake na 
imani yake ilikamilishwa kwa matendo yake, 23 na andiko likatimizwa 
linalosema: “Abrahamu alikuwa na imani katika Yehova,” na 
ikahesabiwa kwake kuwa uadilifu,” naye akaitwa rafiki ya Yehova.” 


24 Mnaona kwamba mtu hutangazwa kuwa mwadilifu kwa matendo, 
na si kwa imani peke yake. 25 Vivyo hivyo, je, Rahabu yule kahaba 
hakutangazwa pia kuwa mwadilifu kwa matendo, baada ya 
kuwakaribisha wale wajumbe na kuwatoa nje kupitia njia nyingine? 
26 Kwa kweli, kama vile mwili bila roho” umekufa, vivyo hivyo, imani 
bila matendo imekufa. 


^ Yak. 2:9 Au “inawakaripia.” 
A Yak. 2:12 Tnn., “sheria ya uhuru.” 
A Yak. 2:15 Tnn., “yuko uchi.” 


^ Yak. 2:23 Angalia Nyongeza A5. 


^ Yak. 2:23 Angalia Nyongeza A5. 


^ Yak. 2:26 Au “pumzi.” 


Yakobo 3:1-18 


3 Ndugu zangu, si wengi kati yenu wanaopaswa kuwa walimu mkijua 
kwamba tutapokea hukumu nzito” zaidi. 2 Kwa maana sisi sote 
hujikwaa” mara nyingi. Ikiwa yeyote hajikwai katika neno, huyo ni 
mtu mkamilifu, anayeweza kuuongoza kwa lijamu mwili wake wote 
pia. 3 Tunapoweka lijamu katika vinywa vya farasi ili watutii, sisi 
huuongoza mwili wao wote pia. 4 Tazameni hata meli: Ingawa ni 
kubwa sana nazo huendeshwa na upepo mkali, zinaongozwa na 
mtambo wa usukani ulio mdogo sana ili kwenda popote ambapo mtu 
aliye kwenye usukani anataka. 


5 Vivyo hivyo pia, ulimi ni kiungo kidogo cha mwili na bado 
hujigamba sana. Tazameni jinsi moto mdogo unavyoweza 
kuteketeza msitu mkubwa! 6 Ulimi pia ni moto. Kati ya viungo vya 
mwili wetu, ulimi unawakilisha ulimwengu wa ukosefu wa uadilifu, 
kwa maana unautia mwili wote unajisi na kuwasha moto maisha 
yote” nao huwashwa moto na Gehena.” 7 Kwa maana kila aina ya 
mnyama wa mwituni, ndege, mnyama anayetambaa, na kiumbe wa 
baharini anaweza kufugwa na wamefugwa na wanadamu. 8 Lakini 
hakuna mwanadamu anayeweza kuufuga ulimi. Ulimi ni kitu kitundu 
chenye kudhuru, kilichojaa sumu yenye kuua. 9 Kwa ulimi tunamsifu 
Yehova,” aliye Baba, na bado kwa ulimi tunawalaani wanadamu 
ambao wameumbwa “kwa mfano wa Mungu.” 10 Baraka na laana 
hutoka katika kinywa kilekile. 


Ndugu zangu, haifai mambo yatendeke hivyo. 11 Je, chemchemi 
inaweza kutoa katika shimo lilelile maji matamu?” na pia machungu? 
12 Ndugu zangu, je, mtini unaweza kuzaa zeituni au mzabibu kuzaa 
tini? Maji ya chumvi hayawezi kutokeza maji matamu.” 


13 Ni nani mwenye hekima na uelewaji kati yenu? Na aonyeshe kwa 
mwenendo wake mzuri matendo yanayofanywa kwa upole 
unaotokana na hekima. 14 Lakini ikiwa mna wivu mkali na ugomvi” 
mioyoni mwenu, msiwe mkijigamba na kusema uwongo kuhusu ile 
kweli. 15 Hii siyo hekima inayoshuka kutoka juu; bali ni ya kidunia, ya 
kinyama, na ya roho waovu. 16 Kwa maana palipo na wivu na 
ugomvi,” pana machafuko pia na kila jambo baya. 


17 Lakini hekima inayotoka juu kwanza kabisa ni safi, kisha yenye 
kufanya amani, yenye usawaziko, tayari kutii, yenye kujaa rehema 
na matunda mema, haina ubaguzi, na si ya kinafiki. 18 Zaidi ya hayo, 
tunda la uadilifu hupandwa katika hali zenye amani kwa” wale 
wanaofanya amani. 


^ Yak. 3:1 Au “kali.” 

^ Yak. 3:2 Au “hufanya makosa.” 

A Yak. 3:6 Tnn., “mzunguko wa uhai (chanzo).” 
A Yak. 3:6 Angalia Kamusi. 


A Yak. 3:9 Angalia Nyongeza A5. 


A Yak. 3:11 Au “yasiyo na chumvi.” 
A Yak. 3:12 Au “yasiyo na chumvi.” 
A Yak. 3:14 Au labda, “tamaa ya kupata mambo makuu.” 
A Yak. 3:16 Au labda, “tamaa ya kupata mambo makuu.” 


^ Yak. 3:18 Au labda, “na.” 


Yakobo 4:1-17 


4 Ni nini chanzo cha vita na mapigano miongoni mwenu? Je, 
havitokani na tamaa zenu za mwili zinazoendeleza pambano ndani 
yenu?” 2 Mnatamani, lakini hamna kitu. Mnaendelea kuua na 
kutamani kwa wivu, na bado hamwezi kupata. Mnaendelea kupigana 
na kufanya vita. Hamna kitu kwa sababu hamwombi. 3 Mnapoomba, 
hampokei kwa sababu mnaomba kwa kusudi baya, ili mvitumie kwa 
ajili ya tamaa zenu za mwili. 


4 Enyi wazinzi,” je, hamjui kwamba urafiki na ulimwengu ni uadui na 
Mungu? Kwa hiyo, yeyote anayetaka kuwa rafiki ya ulimwengu 
anajifanya kuwa adui ya Mungu. > Au je, mnafikiri kwamba andiko 
linasema hivi bila sababu: “Roho ambayo imekaa ndani yetu 
huendelea kutamani kwa wivu”? 6 Hata hivyo, fadhili zisizostahiliwa 
ambazo Yeye hutoa ni kubwa zaidi. Kwa hiyo, linasema: “Mungu 
huwapinga wenye majivuno, lakini huwapa wanyenyekevu fadhili 
zisizostahiliwa.” 


7 Basi, jitisheni kwa Mungu; lakini mpingeni Ibilisi, naye atawakimbia 
ninyi. 8 Mkaribieni Mungu, naye atawakaribia ninyi. Safisheni mikono 
yenu, ninyi watenda dhambi, na takaseni mioyo yenu, ninyi 
mnaositasita. 9 Iweni na taabu na mwomboleze na kulia. Kicheko 
chenu na kigeuzwe kuwa maombolezo, na badala ya kuwa na 
shangwe mkate tamaa. 10 Jinyenyekezeni machoni pa Yehova,” 
naye atawainua. 


11 Akina ndugu acheni kusemana kati yenu. Yeyote anayemsema 

vibaya ndugu au anayemhukumu ndugu yake husema vibaya juu ya 
sheria na kuihukumu sheria. Na ikiwa unaihukumu sheria, basi wewe 
si mtendaji wa sheria, bali ni mwamuzi. 12 Kuna mmoja tu ambaye ni 


Mpaji-sheria na Mwamuzi, yule anayeweza kuokoa na kuangamiza. 
Lakini wewe ni nani ili umhukumu jirani yako? 


13 Haya, basi, ninyi mnaosema: “Leo au kesho tutasafiri kwenda jiji 
fulani nasi tutakaa mwaka mmoja huko, tutafanya biashara na 
kupata faida,” 14 ingawa hamjui jinsi maisha yenu yatakavyokuwa 
kesho. Kwa maana ninyi ni ukungu unaotokea kwa muda kidogo na 
kisha kutoweka. 15 Badala yake, mnapaswa kusema: “Yehova” 
akipenda, tutaishi na kufanya hili au lile.” 16 Lakini sasa mnajivuna 
na kujigamba kwa kiburi. Majivuno yote ya namna hiyo ni maovu. 
17 Kwa hiyo, ikiwa mtu anajua jinsi ya kufanya yaliyo sawa na bado 
hayafanyi, hiyo ni dhambi kwake. 


A Yak. 4:1 Tnn., “ndani ya viungo vyenu.” 
^ Yak. 4:4 Au “ Enyi msio waaaminifu.” 
^ Yak. 4:10 Angalia Nyongeza A5. 


^ Yak. 4:15 Angalia Nyongeza A5. 


Yakobo 5:1-20 


5 Haya basi, enyi matajiri, lieni na kupiga mayowe kwa sababu ya 
taabu zitakazowapata. 2 Utajiri wenu umeoza, na mavazi yenu 
yameliwa na nondo.” 3 Dhahabu na fedha zenu zimeliwa na kutu, na 
kutu hiyo itakuwa ushahidi dhidi yenu nayo itakula miili yenu. Vitu 
mlivyoweka akiba vitakuwa kama moto katika siku za mwisho. 

4 Tazama! Mishahara ambayo hamjawalipa wafanyakazi waliovuna 
mashamba yenu, inaendelea kupaza kilio, na vilio vya kuomba 
msaada vya wavunaji vimefika masikioni mwa Yehova” wa majeshi. 
5 Ninyi mmeishi kwa anasa na kwa ajili ya kutosheleza tamaa zenu 
duniani. Mmeinonesha mioyo yenu katika siku ya machinjo. 

6 Mmemhukumu; mmemuua mwadilifu. Je, yeye hawapingi ninyi? 


7 Basi, iweni na subira, akina ndugu, mpaka kuwapo kwa Bwana. 
Tazama! Mkulima huendelea kungojea matunda yenye thamani ya 
nchi, akiyasubiri mpaka mvua ya mapema na mvua ya baadaye 
inyeshe. 8 Ninyi pia iweni na subira; imarisheni mioyo yenu, kwa 
sababu kuwapo kwa Bwana kumekaribia. 


9 Msinung'unikiane,” akina ndugu, ili msihukumiwe. Tazama! 
Mwamuzi amesimama mbele ya milango. 10 Akina ndugu, fuateni 
mfano wa manabii waliopatwa na uovu na kuonyesha subira na 
ambao walisema katika jina la Yehova.” 11 Tazama! Tunawaona wale 
ambao wamevumilia kuwa wenye furaha.” Mmesikia kuhusu 
uvumilivu wa Ayubu na mmeona matokeo ambayo Yehova alileta, 
kwamba Yehova” ni mwenye upendo mwororo sana” na mwenye 
rehema. 


12 Zaidi ya yote, akina ndugu, acheni kuapa kwa mbingu au kwa 
dunia au kwa kiapo kingine chochote. Bali acheni “Ndiyo” yenu iwe 


ndiyo, na “Siyo” yenu, siyo, ili msihukumiwe. 


13 Je, kuna yeyote kati yenu aliye na matatizo? Na aendelee kusali. 
Je, kuna yeyote mwenye roho changamfu? Na aimbe zaburi. 14 Je, 
kuna yeyote aliye mgonjwa kati yenu? Na awaite wazee wa 

kutaniko, nao wasali kwa ajili yake, wakimpaka mafuta katika jina la 


Yehova.” 15 Na sala ya imani itamponya huyo mgonjwa,” na Yehova” 
atamwinua. Pia, ikiwa amefanya dhambi, atasamehewa. 


16 Kwa hiyo ungameni waziwazi dhambi zenu kwa mtu na 
mwenzake na kusali kwa ajili ya mtu na mwenzake, ili mponywe. 
Dua ya mtu mwadilifu ina nguvu nyingi.” 17 Eliya alikuwa mtu 
mwenye hisia kama zetu, na bado aliposali kwa bidii mvua 
isinyeshe, haikunyesha juu ya nchi kwa miaka mitatu na miezi sita. 
18 Naye akasali tena, na mbingu ikatoa mvua na nchi ikazaa 
matunda. 


19 Ndugu zangu, yeyote kati yenu akipotoshwa kutoka katika kweli 
na mwingine amrudishe, 20 jueni kwamba yeyote anayemrudisha 
mtenda dhambi kutoka kwenye kosa la njia yake atamwokoa” kutoka 
kwenye kifo naye atafunika dhambi nyingi. 


A Yak. 5:2 Aina ya wadudu. 
^ Yak. 5:4 Angalia Nyongeza A5. 
^ Yak. 5:9 Au “Msizomeane; Msilalamikiane.” 


A Yak. 5:10 Angalia Nyongeza A5. 


A Yak. 5:11 Au “wamebarikiwa.” 


^ Yak 


^ Yak 


. 5:11 Angalia Nyongeza A5. 


. 5:11 Angalia Nyongeza A5. 


^ Yak 


^ Yak 


. 5:11 Au “ni mwenye huruma sana.” 


. 5:14 Angalia Nyongeza A5. 


. 5:15 Au labda, “aliyechoka.” 


^ Yak 


^ Yak 


. 5:15 Angalia Nyongeza A5. 


^ Yak 


. 5:16 Tnn., “ina nguvu nyingi inapofanya kazi.” 


^ Yak 


. 5:20 Au “ataokoa nafsi yake.” 


1 PETRO 


YALIYOMO 


Salamu (1, 2) 
Kuzaliwa upya kwenye tumaini lililo hai (3-12) 


Iweni watakatifu kama watoto watiifu (13-25) 


Kuzeni hamu kwa ajili ya neno (1-3) 

Mawe yaliyo hai yaliyojengwa kuwa nyumba ya kiroho (4-10) 
Kuishi kama wageni katika ulimwengu (11, 12) 

Ujitiisho unaofaa (13-25) 


Kristo, kielelezo chetu (21) 


Wake na waume (1-7) 
Iweni na hisia-mwenzi; tafuteni amani (8-12) 


Kuteseka kwa ajili ya uadilifu (13-22) 


Muwe tayari kutetea tumaini lenu (15) 


Ubatizo na dhamiri njema (21) 


4 


Kuishi kwa ajili ya mapenzi ya Mungu, kama alivyofanya 
Kristo (1-6) 


Mwisho wa mambo yote umekaribia (7-11) 


Kuteseka kwa kuwa Mkristo (12-19) 


Lichungeni kundi la Mungu (1-4) 

Muwe wanyenyekevu na mkeshe (5-11) 
Mtupieni Mungu mahangaiko yenu yote (7) 
Ibilisi ni kama simba anayenguruma (8) 


Maneno ya kumalizia (12-14) 


1 Petro 1:1-25 


BARUA YA KWANZA YA PETRO 


1 Petro, mtume wa Yesu Kristo, kwa wakaaji wa muda 
waliotawanyika katika Ponto, Galatia, Kapadokia, Asia, na Bithinia, 
kwa wale waliochaguliwa 2 kulingana na ujuzi wa awali wa Mungu 
aliye Baba, kwa kutakaswa kwa roho, kusudi wawe watiifu na 
kunyunyiziwa damu ya Yesu Kristo: 


Na mwongezewe fadhili zisizostahiliwa na amani. 


3 Asifiwe Mungu na Baba ya Bwana wetu Yesu Kristo, kwa maana 
kulingana na rehema yake kubwa alituzaa sisi upya kwenye tumaini 
lililo hai kupitia ufufuo wa Yesu Kristo kutoka kwa wafu, 4 kwenye 
urithi usioharibika na usio na unajisi na usiofifia. Urithi huo 
umewekwa akiba mbinguni kwa ajili yenu, > ninyi mnaolindwa kwa 
nguvu za Mungu kupitia imani kwa ajili ya wokovu ulio tayari 
kufunuliwa katika kipindi cha mwisho cha wakati. 6 Kwa sababu ya 
jambo hilo mnashangilia sana, ingawa kwa muda mfupi, ikiwa ni 
lazima, mmehuzunishwa kwa majaribu mbalimbali, 7 ili sifa 
iliyojaribiwa ya imani yenu, iliyo na thamani kubwa zaidi kuliko 
dhahabu ambayo huharibika ijapokuwa inajaribiwa” kwa moto, 
ipatikane kuwa sababu ya sifa na utukufu na heshima wakati wa 
ufunuo wa Yesu Kristo. 8 Mnampenda ingawa hamkumwona kamwe. 
Ijapokuwa hammwoni sasa, bado mnaonyesha imani katika yeye na 
mnashangilia sana kwa shangwe isiyoelezeka na iliyotukuka, 9 huku 
mkifikia lengo la” imani yenu, wokovu wenu.” 


10 Kuhusu wokovu huu, manabii waliotoa unabii kuhusu fadhili 
zisizostahiliwa zilizokusudiwa kwa ajili yenu, walifanya uchunguzi 


kwa bidii na kutafuta kwa uangalifu. 11 Waliendelea kuchunguza 
wakati hususa au majira ambayo roho iliyokuwa ndani yao ilikuwa 
ikionyesha kumhusu Kristo ilipokuwa ikitoa ushahidi mapema 
kuhusu mateso ya Kristo na kuhusu utukufu ambao ungefuata. 

12 Walifunuliwa kwamba hawakuwa wakijihudumia wenyewe, bali 
walikuwa wakiwahudumia ninyi, kwa mambo ambayo sasa 
mmetangaziwa na wale ambao waliwatangazia habari njema kwa 
roho takatifu iliyotumwa kutoka mbinguni. Malaika wanatamani 
kuchungulia ndani ya mambo hayo. 


13 Kwa hiyo kazeni akili zenu kwa ajili ya utendaji; tunzeni akili zenu 
kwa ukamili; kazeni tumaini lenu juu ya fadhili zisizostahiliwa 
zitakazoletwa kwenu wakati wa ufunuo wa Yesu Kristo. 14 Kama 
watoto watiifu, acheni kufinyangwa” na tamaa mlizokuwa nazo 
zamani katika hali yenu ya kutojua, 15 lakini iweni watakatifu katika 
mwenendo wenu wote kama Yule Mtakatifu aliyewaita ninyi, 16 kwa 
maana imeandikwa: “Lazima muwe watakatifu, kwa sababu mimi ni 
mtakatifu.” 


17 Na ikiwa mnamwitia Baba ambaye huhukumu bila ubaguzi 
kulingana na matendo ya kila mmoja, jiendesheni kwa kuogopa 
wakati ambao ninyi ni wakaaji wa muda. 18 Kwa maana mnajua 
kwamba mliwekwa huru” kutoka kwenye mwenendo wenu usio na 
faida ambao mlipokea kutoka kwa mababu zenu,” si kwa vitu vyenye 
kuharibika, kwa fedha au dhahabu, 19 bali ilikuwa kwa damu yenye 
thamani, kama ile ya mwanakondoo asiye na dosari na asiye na 
doa, ile ya Kristo. 20 Ni kweli, yeye alijulikana mapema kabla ya 
kuwekwa msingi wa ulimwengu, lakini alifunuliwa mwishoni mwa 
nyakati kwa ajili yenu. 21 Kupitia yeye mnamwamini Mungu, yule 


aliyemfufua kutoka kwa wafu na kumpa utukufu, ili imani na tumaini 
lenu liwe katika Mungu. 


22 Sasa kwa sababu mmejitakasa wenyewe” kwa kuwa watiifu kwa 
ile kweli na hivyo kuwa na upendo wa kindugu bila unafiki, 
pendaneni sana kutoka moyoni. 23 Kwa maana mmezaliwa upya, si 
kupitia mbegu” yenye kuharibika, bali kupitia ile isiyoharibika, kupitia 
neno la Mungu aliye hai na anayedumu. 24 Kwa maana “wote wenye 
mwili ni kama nyasi, na utukufu wao wote ni kama ua la shambani; 
nyasi hukauka, na ua huanguka, 25 bali neno la Yehova?” linadumu 
milele.” Na “neno” hilo ni habari njema mliyotangaziwa. 


^ 1 Pet. 1:7 Au “inasafishwa.” 

^ 1 Pet. 1:9 Au “mradi wa.” 

^ 1 Pet. 1:9 Au “wokovu wa nafsi zenu.” 

^ 1 Pet. 1:14 Au “kufanyizwa kulingana.” 

^ 1 Pet. 1:18 Tnn., “mlilipiwa fidia; mlikombolewa.” 
^ 1 Pet. 1:18 Au “kutokana na desturi.” 

^ 1 Pet. 1:22 Au “mmezitakasa nafsi zenu.” 


^ 1 Pet. 1:23 Yaani, mbegu inayoweza kuzaa, au inayotokeza 
matunda. 


^ 1 Pet. 1:25 Angalia Nyongeza A5. 


1 Petro 2:1-25 


2 Basi, acheni ubaya wote na udanganyifu na unafiki na wivu na 
masengenyo. 2 Kama watoto wachanga waliozaliwa hivi karibuni, 
kuzeni hamu kwa ajili ya maziwa yasiyochanganywa na kitu” ya lile 
neno, ili kupitia hayo mkue kufikia wokovu, 3 mradi tu mmeonja na 
kuona kwamba Bwana ni mwenye fadhili. 


4 Mkimjia yeye, jiwe lililo hai lililokataliwa na wanadamu bali 
lililochaguliwa na lenye thamani kwa Mungu, > ninyi wenyewe pia 
kama mawe yaliyo hai mnajengwa kuwa nyumba ya kiroho kusudi 
muwe ukuhani mtakatifu, ili kutoa dhabihu za kiroho zenye 
kukubalika kwa Mungu kupitia Yesu Kristo. 6 Kwa maana Andiko 
linasema: “Tazama! Ninaweka katika Sayuni jiwe lililochaguliwa, jiwe 
la pembeni la msingi lenye thamani, na yeyote anayeonyesha imani 
katika hilo hatakata tamaa kamwe.”” 


7 Kwa hiyo, yeye ni mwenye thamani kwenu, kwa sababu ninyi ni 
waamini; lakini kwa wale wasioamini, “jiwe ambalo wajenzi 
walilikataa limekuwa jiwe kuu la pembeni”? 8 na “jiwe la kukwaza na 
mwamba wa kuangusha.” Wanajikwaa kwa sababu hawatii lile neno. 
Waliwekwa rasmi pia kwa kusudi hilo. 9 Lakini ninyi ni “jamii 
iliyochaguliwa, ukuhani wa kifalme, taifa takatifu, na watu walio mali 


NJ 


ya pekee, ili mtangaze kotekote sifa bora”” za Yule aliyewaita kutoka 
katika giza kuingia katika nuru yake ya ajabu. 10 Kwa kuwa wakati 
fulani ninyi hamkuwa watu, lakini sasa ninyi ni watu wa Mungu; 
hamkuwa mmeonyeshwa rehema, lakini sasa mmeonyeshwa 


rehema. 


11 Wapendwa, ninawahimiza ninyi kama wageni na wakaaji wa 
muda kwamba mwendelee kujiepusha na tamaa za mwili, ambazo 


hupigana vita nanyi.” 12 Dumisheni mwenendo wenu ukiwa mzuri 
kati ya mataifa, ili wanapowashutumu kuwa watenda dhambi, 
washuhudie kwa macho yao matendo yenu mazuri na hivyo 
wamtukuze Mungu katika siku ya ukaguzi wake. 


13 Kwa ajili ya Bwana jitiisheni wenyewe kwa kila kitu kilichofanywa 
na binadamu,” iwe ni kwa mfalme akiwa mkubwa 14 au kwa 
magavana wakiwa kama wametumwa naye kuwaadhibu watenda 
maovu lakini kuwasifu wanaotenda mema. 15 Kwa maana ni 
mapenzi ya Mungu kwamba kwa kutenda mema mnyamazishe” 
maneno ya kijinga ya watu wasio na akili. 16 Iweni kama watu huru, 
mkitumia uhuru wenu, si kama kifuniko” cha kufanya mabaya, bali 
kama watumwa wa Mungu. 17 Waheshimuni watu wa namna zote, 
upendeni ushirika mzima wa akina ndugu,* mwogopeni Mungu, 
mheshimuni mfalme. 


18 Watumishi na wajitiishe kwa mabwana wao kwa woga unaofaa, si 
kwa wale tu walio wema na wapole, bali pia kwa wale ambao ni 
wagumu kupendeza. 19 Kwa maana inakubalika ikiwa mtu 
anavumilia taabu” na kuteseka isivyo haki kwa sababu ya dhamiri 
kwa Mungu. 20 Kwa maana kuna faida gani ikiwa mnavumilia 
mnapopigwa kwa kufanya dhambi? Lakini ikiwa mnavumilia mateso 
kwa sababu ya kufanya mema, jambo hilo linakubalika kwa Mungu. 


21 Kwa kweli, mliitwa kwenye mwendo huu, kwa sababu hata Kristo 
aliteseka kwa ajili yenu, akiwaachia ninyi kielelezo ili mfuate hatua 
zake kwa ukaribu. 22 Yeye hakufanya dhambi, wala udanganyifu 
haukupatikana kinywani mwake. 23 Alipokuwa akitukanwa,” hakujibu 
kwa kutukana.” Alipokuwa akiteseka, hakutoa vitisho, bali alijikabidhi 
mkononi mwa Yule anayehukumu kwa uadilifu. 24 Yeye mwenyewe 


alichukua dhambi zetu katika mwili wake mwenyewe juu ya mti, ili 
tufe kuhusiana” na dhambi na tuishi kuhusiana na uadilifu. Na “kwa 
vidonda vyake mliponywa.” 25 Kwa maana mlikuwa kama kondoo 
wanaopotea njia, lakini sasa mmerudi kwa mchungaji na mwangalizi 
wa nafsi zenu.” 


^ 1 Pet. 2:2 Au “maziwa safi; maziwa halisi.” 
^ 1 Pet. 2:6 Tnn., “hataaibika.” 

^ 1 Pet. 2:7 Tnn., “kichwa cha pembeni.” 

^ 1 Pet. 2:9 Yaani, sifa zake nzuri na matendo mazuri. 
^ 1 Pet. 2:11 Au “na nafsi zenu.” 

^ 1 Pet. 2:13 Au “shirika la kibinadamu.” 

^ 1 Pet. 2:15 Tnn., “mzibe.” 

^ 1 Pet. 2:16 Au “kisingizio.” 

^ 1 Pet. 2:17 Tnn., “undugu.” 

^ 1 Pet. 2:19 Au “ huzuni; maumivu.” 

^ 1 Pet. 2:23 Au “akishutumiwa.” 

^ 1 Pet. 2:23 Au “hakushutumu.” 

^ 1 Pet. 2:24 Au “tuachane.” 


^ 1 Pet. 2:25 Au “wa uhai wenu.” 


1 Petro 3:1-22 


3 Vivyo hivyo, ninyi wake, jitiisheni kwa waume zenu, ili ikiwa kuna 
wale wasiotii lile neno, wavutwe bila neno kupitia mwenendo wa 
wake zao, 2 kwa sababu wameshuhudia kwa macho yao mwenendo 
wenu ulio safi kiadili pamoja na heshima kubwa. 3 Kujipamba kwenu 
kusiwe kwa nje—kusuka nywele na kuvaa mapambo ya dhahabu au 
mavazi bora— 4 bali kuwe yule mtu wa siri wa moyoni katika 
mapambo yasiyoharibika ya roho ya utulivu na ya upole, ambayo ni 
ya thamani kubwa machoni pa Mungu. > Kwa maana hapo zamani 
ndivyo walivyokuwa wakijipamba wale wanawake watakatifu, 
alivyomtii Abrahamu, akimwita bwana. Nanyi mmekuwa watoto 
wake, mradi tu mnaendelea kutenda mema, bila kuogopa. 


7 Enyi waume, vivyo hivyo endeleeni kukaa nao kulingana na ujuzi.” 
Wapeni heshima kama chombo dhaifu zaidi, yaani, mwanamke, kwa 
kuwa wao pia ni warithi pamoja nanyi wa pendeleo lisilostahiliwa la 
uzima, ili sala zenu zisizuiwe. 


8 Mwishowe, ninyi nyote fikirini kwa upatano,” muwe na hisia- 
mwenzi, upendo wa kindugu, huruma nyororo, na unyenyekevu. 

9 Msilipe ubaya kwa ubaya au matukano kwa matukano. Badala 
yake, lipeni kwa baraka, kwa sababu mliitwa kwenye mwendo huu, ili 
mrithi baraka. 


10 Kwa maana “yeyote anayependa uzima na kuona siku zilizo 
njema, lazima aulinde ulimi wake usiseme mabaya na midomo yake 
isiseme udanganyifu. 11 Na aache mabaya, atende mema; na 
atafute amani na kuifuatilia. 12 Kwa maana macho ya Yehova” 


yanawatazama waadilifu, na masikio yake yanasikiliza dua yao, 
lakini uso wa Yehova” uko dhidi ya wale wanaotenda maovu.” 


13 Kwa kweli, ni nani atakayewadhuru mkifanya yaliyo mema kwa 
bidii? 14 Lakini hata mkiteseka kwa ajili ya uadilifu, ninyi ni wenye 
furaha. Hata hivyo, msiogope kile wanachokiogopa,” wala msiwe na 
wasiwasi. 15 Bali mtakaseni Kristo kuwa Bwana katika mioyo yenu, 
sikuzote mkiwa tayari kujitetea mbele ya kila mtu anayewauliza 
sababu ya tumaini mlilo nalo, lakini mkifanya hivyo kwa upole na 
heshima kubwa. 


16 |weni na dhamiri njema, ili katika kila jambo ambalo wanasema 
vibaya dhidi yenu, wale wanaosema vibaya dhidi yenu waaibishwe 
kwa sababu ya mwenendo wenu mzuri mkiwa wafuasi wa Kristo. 

17 Kwa maana ni afadhali kuteseka kwa sababu mnatenda mema, 
ikiwa ni mapenzi ya Mungu kuruhusu jambo hilo, kuliko kuteseka 
kwa sababu mnatenda maovu. 18 Kwa maana Kristo alikufa mara 
moja kwa wakati wote kwa ajili ya dhambi, mtu mwadilifu kwa ajili ya 
wasio waadilifu, ili awaongoze ninyi kwa Mungu. Aliuawa katika 
mwili, lakini akafanywa kuwa hai katika roho. 19 Na katika hali hiyo 
alienda na kuwahubiria roho walio gerezani, 20 ambao mwanzoni 
hawakuwa watiifu Mungu alipokuwa akingoja kwa subira” katika siku 
za Noa, safina ilipokuwa ikijengwa, ambayo ndani yake watu 
wachache, yaani, nafsi nane,” walichukuliwa salama kupitia maji. 


21 Ubatizo, ambao unalingana na hili, unawaokoa ninyi sasa pia (si 
kwa kuondoa uchafu wa mwili, bali kwa ombi linalotolewa kwa 
Mungu ili kupata dhamiri njema), kupitia ufufuo wa Yesu Kristo. 

22 Yeye yuko kwenye mkono wa kuume wa Mungu, kwa maana 


alienda mbinguni, nao malaika na mamlaka na nguvu vilitiishwa 


kwake. 


^ 1 Pet. 


3:7 Au “mkiwafikiria na kuwajali; kuwaelewa.” 


^ 1 Pet. 


^ 1 Pet. 


3:8 Au “kwa umoja wa akili.” 


3:12 Angalia Nyongeza A5. 


^ 1 Pet. 


3:12 Angalia Nyongeza A5. 


^ 1 Pet. 


3:14 Au labda, “msiogope vitisho vyao.” 


^ 1 Pet. 


3:20 Tnn., “subira ya Mungu ilikuwa ikingoja.” 


^ 1 Pet. 


3:20 Au “watu wanane.” 


1 Petro 4:1-19 


4 Kwa kuwa Kristo aliteseka katika mwili, ninyi pia jiimarisheni kwa 
mwelekeo uleule wa akili;” kwa sababu mtu ambaye ameteseka 
katika mwili ameachana na dhambi, 2 ili aishi wakati wake uliobaki 
katika mwili, si kwa ajili ya tamaa za wanadamu tena, bali kwa ajili ya 
mapenzi ya Mungu. 3 Kwa maana wakati uliopita uliwatosha kufanya 
mapenzi ya mataifa, mlipofanya vitendo vya mwenendo mpotovu,” 
uchu, kunywa kupita kiasi, karamu zenye vurugu,” mashindano ya 
kunywa, na ibada za sanamu zenye kuchukiza. 4 Wanashangaa kwa 
sababu hamwendelei kukimbia pamoja nao katika mwendo uliooza 
wa upotovu, basi wanawatukana ninyi. > Lakini watu hao watatoa 
hesabu kwa yule aliye tayari kuhukumu walio hai na waliokufa. 

6 Kwa kweli, hiyo ndiyo sababu habari njema ilitangazwa kwa wafu 
pia, ili ingawa wanahukumiwa katika mwili kwa maoni ya wanadamu, 
waishi kwa kupatana na roho kwa maoni ya Mungu. 


7 Lakini mwisho wa mambo yote umekaribia. Kwa hiyo, iweni na 
utimamu wa akili, na kukesha” kuhusiana na sala. 8 Zaidi ya mambo 
yote, pendaneni sana, kwa sababu upendo hufunika dhambi nyingi. 
9 Mkaribishane bila kunung'unika. 10 Kwa kadiri ambayo kila mmoja 
amepokea zawadi, itumieni kuhudumiana kama wasimamizi wazuri 
wa fadhili zisizostahiliwa za Mungu zinazoonyeshwa kwa njia 
mbalimbali. 11 Yeyote akisema, na afanye hivyo kana kwamba 
anasema maneno matakatifu kutoka kwa Mungu; yeyote akihudumu, 
na afanye hivyo kama anayetegemea nguvu ambazo Mungu hutoa; 
ili katika mambo yote Mungu atukuzwe kupitia Yesu Kristo. Utukufu 
na nguvu ni zake milele na milele. Amina. 


12 Wapendwa, msishangazwe na majaribu makali” yanayowapata, 
kana kwamba mnapatwa na jambo geni. 13 Badala yake, endeleeni 
kushangilia kwa kadiri ambayo ninyi ni washiriki katika mateso ya 
Kristo, ili mshangilie na kuwa na shangwe sana pia wakati wa 
ufunuo wa utukufu wake. 14 Ikiwa mnashutumiwa” kwa ajili ya jina la 
Kristo, ninyi ni wenye furaha, kwa sababu roho ya utukufu, yaani 
roho ya Mungu, inatulia juu yenu. 


15 Hata hivyo, yeyote kati yenu asiteseke kwa sababu yeye ni muuaji 
au mwizi au mkosaji au mtu anayejiingiza katika mambo ya watu 
wengine. 16 Lakini yeyote akiteseka kwa sababu ni Mkristo, asione 
aibu, bali na aendelee kumtukuza Mungu huku akilibeba jina hili. 

17 Kwa maana ni wakati uliowekwa wa hukumu kuanza na nyumba 
ya Mungu. Sasa ikiwa inaanza na sisi kwanza, basi matokeo kwa 
wale wasiotii habari njema ya Mungu yatakuwaje? 18 “Na ikiwa mtu 
mwadilifu anaokolewa kwa shida, itakuwaje kwa mtu asiyemwogopa 
Mungu na mtenda dhambi?” 19 Hivyo basi, acheni wale 
wanaoteseka kwa kufanya mapenzi ya Mungu waendelee kujikabidhi 
wenyewe” kwa Muumba mwaminifu wanapotenda mema. 


^ 1 Pet. 4:1 Au “azimio lilelile; uamuzi uleule.” 


^ 1 Pet. 4:3 Au “ufidhuli; matendo ya kuchukiza yanayofanywa bila 
aibu.” Kigiriki, a-sel'gei:a. Angalia Kamusi. 


^ 1 Pet. 4:3 Au “karamu za kupindukia.” 
^ 1 Pet. 4:7 Au “muwe chonjo; muwe macho.” 


^ 1 Pet. 4:12 Au “majaribu kama moto.” 


^ 1 Pet. 4:14 Au “mnatukanwa.” 


^ 1 Pet. 4:19 Au “kuzikabidhi nafsi zao.” 


1 Petro 5:1-14 


5 Kwa hiyo, nikiwa mzee pia, shahidi wa mateso ya Kristo, na 
mshiriki wa utukufu utakaofunuliwa, ninawasihi” wazee miongoni 
mwenu: 2 Lichungeni kundi la Mungu lililo chini ya utunzaji wenu, 
mkiwa waangalizi,” si kwa kulazimishwa, bali kwa hiari mbele za 
Mungu; si kwa kupenda pato lisilo la haki, bali kwa hamu; 3 si kupiga 
ubwana juu ya wale ambao ni urithi wa Mungu, bali kuwa vielelezo 
kwa kundi. 4 Na mchungaji mkuu atakapofunuliwa, mtapokea taji la 
utukufu lisilofifia. 


5 Vivyo hivyo, enyi vijana, jitiisheni kwa wanaume wazee.” Lakini 
ninyi nyote mtendeane kwa” unyenyekevu,” kwa sababu Mungu 

huwapinga wenye majivuno, lakini huwapa wanyenyekevu fadhili 
zisizostahiliwa. 


6 Kwa hiyo, jinyenyekezeni chini ya mkono wenye nguvu wa Mungu, 
ili awainue kwa wakati unaofaa, 7 huku mkitupa mahangaiko” yenu 
yote juu yake, kwa sababu yeye anawajali ninyi. 8 Tunzeni akili 
zenu, iweni waangalifu! Adui yenu, Ibilisi, anatembea huku na huku 
kama simba anayenguruma, akitafuta kummeza mtu.” 9 Lakini 
chukueni msimamo dhidi yake, mkiwa imara katika imani, mkijua 
kwamba mateso yaleyale yanaupata ushirika mzima wa ndugu 
zenu” ulimwenguni. 10 Lakini, baada ya kuteseka kwa muda mfupi, 
Mungu wa fadhili zote zisizostahiliwa, aliyewaita kwenye utukufu 
wake wa milele katika muungano na Kristo, yeye mwenyewe 
atamaliza mazoezi yenu. Atawafanya muwe imara, atawatia nguvu, 
atawapa msingi imara. 11 Na awe na nguvu milele. Amina. 


12 Kupitia Silvano,” ambaye ninamwona kuwa ndugu mwaminifu, 
nimewaandikia kwa maneno machache, ili kuwatia moyo na kutoa 


ushahidi kwa bidii kwamba hizi ndizo fadhili zisizostahiliwa za 
Mungu. Simameni imara katika fadhili hizo. 13 Mwanamke aliye 
Babiloni, aliyechaguliwa kama ninyi, anawatumia salamu zake, na 
vilevile Marko, mwanangu. 14 Salimianeni kwa busu la upendo. 


Na muwe na amani ninyi nyote mlio katika muungano na Kristo. 


^ 1 Pet. 5:1 Au “ninawahimiza.” 


^ 1 Pet. 5:2 Au “mkililinda kwa makini.” 


"r 


^ 1 Pet. 5:5 Au “wazee.” 


^ 1 Pet. 5:5 Au “mjifunge; mjivike.” 


"e 


^ 1 Pet. 5:5 Au “unyenyekevu wa akili.” 
^ 1 Pet. 5:7 Au “matatizo; wasiwasi wenu wote.” 
^ 1 Pet. 5:8 Au “akimtafuta mtu ili ammeze.” 


^ 1 Pet. 5:9 Tnn., “undugu wenu.” 


^ 1 Pet. 5:12 Pia anaitwa Sila. 


2 PETRO 


YALIYOMO 


1 


Salamu (1) 


Fanyeni mwito wenu uwe hakika (2-15) 


Sifa zinazoongezwa kwenye imani (5-9) 
Neno la kinabii lafanywa hakika zaidi (16-21) 
2 
Walimu wa uwongo watatokea (1-3) 


Hukumu dhidi ya walimu wa uwongo ni hakika (4-10a) 


Malaika watupwa ndani ya Tartaro (4) 
Gharika; Sodoma na Gomora (5-7) 
Tabia za walimu wa uwongo (10b-22) 
3 
Wadhihaki wapuuza uharibifu unaokuja (1-7) 
Yehova hakawii (8-10) 


Fikirieni mnapaswa kuwa watu wa aina gani (11-16) 


Mbingu mpya na dunia mpya (13) 


Jilindeni ili msipotoshwe (17, 18) 


2 Petro 1:1-21 


BARUA YA PILI YA PETRO 


1 Simoni Petro, mtumwa na mtume wa Yesu Kristo, kwa wale ambao 
wamepata imani, yenye thamani kama yetu” kupitia uadilifu wa 
Mungu wetu na Mwokozi wetu Yesu Kristo: 


2 Na mwongezewe fadhili zisizostahiliwa na amani kwa ujuzi sahihi 
kumhusu Mungu na kumhusu Yesu Bwana wetu, 3 kwa maana 
nguvu zake za kimungu zimetupatia” mambo yote yanayoleta uzima 
na ujitoaji-kimungu?” kupitia ujuzi sahihi kumhusu Yule ambaye 
alituita kwa utukufu wake na wema wa adili. 4 Kupitia mambo haya 
ametupatia” ahadi zenye thamani na zilizo bora, ili kupitia hizo muwe 
washiriki katika asili ya kimungu, mkiwa mmeponyoka kutoka katika 
uharibifu wa ulimwengu unaosababishwa na tamaa mbaya.” 


5 Kwa sababu hii, jitahidini kabisa kuongeza kwenye imani yenu 
wema wa adili, kwenye wema wenu wa adili ujuzi, $ kwenye ujuzi 
wenu kujizuia,” kwenye kujizuia” kwenu uvumilivu, kwenye uvumilivu 
wenu ujitoaji-kimungu,” 7 kwenye ujitoaji-kimungu” wenu upendo wa 
kindugu, kwenye upendo wenu wa kindugu upendo. $ Kwa maana 
mambo hayo yakiwa ndani yenu na kufurika, yatawazuia msiwe 
wasiotenda ama wasiozaa matunda” kuhusiana na ujuzi sahihi 
kumhusu Bwana wetu Yesu Kristo. 


9 Kwa maana yeyote asiye na mambo hayo ni kipofu, na amefunga 
macho yake yasione nuru,” naye amesahau kutakaswa kwake 
kutoka kwenye dhambi zake za zamani za kale. 10 Kwa hiyo, akina 
ndugu, jitahidini hata zaidi ili kufanya mwito na kuchaguliwa kwenu 
kuwe hakika kwa ajili yenu wenyewe, kwa maana mkiendelea 


kufanya mambo hayo, hamtashindwa kamwe. 11 Kwa kweli, hivyo 
ndivyo mtakavyowezeshwa?” kwa wingi kuingia katika Ufalme wa 
milele wa Bwana na Mwokozi wetu Yesu Kristo. 


12 Kwa sababu hiyo sikuzote ninakusudia kuwakumbusha mambo 
haya, ingawa mnayajua na mko imara katika kweli iliyo ndani yenu. 
13 Lakini ninaona inafaa, maadamu niko katika maskani hii,” 
kuwachochea kwa kuwakumbusha, 14 kama ninavyojua kwamba 
maskani yangu itaondolewa hivi karibuni, kama vile pia Bwana wetu 
Yesu Kristo alivyonionyesha. 15 Sikuzote nitafanya yote ninayoweza 
ili nitakapoondoka, ninyi wenyewe muweze kuyakumbuka” mambo 
hayo. 


16 Hapana, hatukuwajulisha kuhusu nguvu na kuwapo kwa Bwana 
wetu Yesu Kristo kwa kufuata hadithi za uwongo zilizotungwa kwa 
werevu, badala yake, tulijionea kwa macho fahari yake. 17 Kwa 
maana alipokea kutoka kwa Mungu Baba heshima na utukufu 
alipoambiwa maneno kama haya?” kwa utukufu wenye fahari: “Huyu 
ni Mwanangu, mpendwa wangu, ambaye mimi mwenyewe 
nimemkubali.” 18 Ndiyo, maneno hayo tuliyasikia yakitoka mbinguni 
tulipokuwa pamoja naye katika ule mlima mtakatifu. 


19 Basi tuna neno la kinabii likiwa limefanywa hakika zaidi, nanyi 
mnafanya vema kulikazia uangalifu kama vile taa inayoangaza 
mahali penye giza (mpaka siku ipambazuke na nyota ya mchana 
ichomoze) mioyoni mwenu. 20 Kwa kuwa kwanza mnajua kwamba 
hakuna unabii wa Andiko unaotokana na fasiri yoyote ya kibinafsi. 

21 Kwa maana unabii haukuletwa wakati wowote kwa mapenzi ya 
mwanadamu, bali wanadamu walisema yaliyotoka kwa Mungu kama 
walivyoongozwa?” na roho takatifu. 


^ 2 Pet 


letu.” 


_1:1 Au “imani waliyo nayo katika pendeleo lililo sawa na 


^ 2 Pet 


^ 2 Pet 


- 1:3 Au “zimetupatia bila malipo.” 


_1:3 Angalia Kamusi. 


^ 2 Pet 


. 1:4 Au “ametupatia bila malipo.” 


^2 Pet 


1:4 Au “uchu.” 


^ 2 Pet 


. 1:6 Au “kujidhibiti; kujiweza.” 


^ 2 Pet 


. 1:6 Au “kujidhibiti; kujiweza.” 


^ 2 Pet 


. 1:6 Angalia Kamusi. 


^ 2 Pet 


. 1:7 Angalia Kamusi. 


^ 2 Pet 


. 1:8 Au “wasiopata matokeo mazuri.” 


^ 2 Pet 


. 1:9 Au labda, “kipofu, asiyeona mbali.” 


^ 2 Pet 


. 1:11 Au “mtakavyoongezewa.” 


^ 2 Pet 


_1:13 Au “hema hili,” yaani, mwili wake wa duniani. 


^ 2 Pet 


-1:15 Au “kuyataja.” 


^ 2 Pet 


1:17 Tnn., “sauti kama hii.” 


^ 2 Pet 


.- 1:21 Tnn., “walivyochukuliwa.” 


2 Petro 2:1-22 


2 Hata hivyo, kulikuwa pia na manabii wa uwongo miongoni mwa 
watu, kama vile pia kutakavyokuwa na walimu wa uwongo miongoni 
mwenu. Hawa wataingiza kimyakimya madhehebu yenye kuharibu, 
na hata watamkana bwana aliyewanunua, na kujiletea maangamizi 
ya haraka. 2 Zaidi ya hayo, wengi watafuata mwenendo wao 
mpotovu,* na kwa sababu yao ile njia ya kweli itatukanwa. 3 Pia, 
watawatumia ninyi vibaya kwa pupa wakisema maneno ya uwongo. 
Lakini hukumu yao iliyoamuliwa zamani za kale, haikawii, na 
maangamizi yao hayalali. 


4 Hakika Mungu hakujizuia kuwaadhibu malaika waliofanya dhambi, 
bali aliwatupa ndani ya Tartaro,” akiwaweka kwenye minyororo” ya 
giza zito ili wawekwe akiba kwa ajili ya hukumu. > Naye hakujizuia 
kuuadhibu ulimwengu wa kale, bali alimlinda salama Noa, mhubiri 
wa uadilifu, pamoja na wengine saba alipoleta gharika juu ya 
ulimwengu wa watu wasiomwogopa Mungu. $ Na kwa kuyageuza 
majiji ya Sodoma na Gomora kuwa majivu, aliyahukumu akiweka 
kielelezo kwa watu wasiomwogopa Mungu kuhusu mambo 
yatakayokuja. 7 Naye alimwokoa Loti mwadilifu, aliyetaabishwa sana 
na mwenendo mpotovu” wa waasi sheria— 8 kwa maana siku baada 
ya siku mtu huyo mwadilifu alikuwa akiitesa nafsi” yake yenye 
uadilifu kwa sababu ya matendo ya kuasi sheria aliyoona na kusikia 
alipokuwa akiishi miongoni mwao. 9 Hivyo basi, Yehova” anajua jinsi 
ya kuwakomboa kutoka kwenye jaribu watu wenye ujitoaji-kimungu,” 
lakini kuwaweka akiba watu wasio waadilifu ili waangamizwe?” katika 
siku ya hukumu, 10 hasa wale wanaotaka kutia unajisi miili ya 
wengine na ambao hudharau mamlaka. 


Wana ujasiri na ushupavu, hawaogopi kuwatukana watukufu, 

11 lakini malaika, ingawa ni wakuu zaidi katika nguvu na uwezo, 
hawawashtaki kwa matukano, kwa sababu wanamheshimuž 
Yehova.” 12 Lakini watu hawa, kama wanyama wanaotenda kwa 
silika na wanaozaliwa” ili kukamatwa na kuangamizwa, 
wanayatukana mambo wasioyajua. Watapata maangamizo 
yanayoletwa na mwendo wao wenyewe wa maangamizi, 13 wakipata 
madhara kama thawabu ya mwendo wao wenye madhara. 


Wanafurahia kuishi maisha ya anasa, hata mchana. Wao ni madoa 
na dosari, wanafurahia” mafundisho yao ya udanganyifu huku wakila 
karamu pamoja nanyi. 14 Macho yao yamejaa uzinzi na hawawezi 
kuachana na dhambi, nao huwashawishi wasio imara.” Moyo wao 
umezoezwa kuwa na pupa. Wao ni watoto waliolaaniwa. 

15 Wameiacha njia iliyonyooka, wamepotoshwa. Wameifuata njia ya 
Balaamu mwana wa Beori, aliyependa thawabu ya kutenda makosa, 
16 lakini akakaripiwa kwa sababu hakufanya yaliyo sawa. Mnyama 
wa kubeba mizigo asiye na sauti alizungumza kwa sauti ya 
mwanadamu na kuzuia mwendo wa kiwazimu wa nabii huyo. 


17 Hao ni chemchemi zisizo na maji na ukungu unaosukumwa na 
dhoruba kali, nao wamewekewa akiba giza zito kabisa. 18 Wao 
husema maneno ya kujigamba yasiyo na maana. Kwa kuvutia tamaa 
za mwili na kwa matendo ya upotovu wa maadili,” wanawashawishi 
watu waliotoka tu kuponyoka kutoka kwa watu wanaoishi katika 
kosa. 19 Wanawaahidi uhuru, huku wao wenyewe wakiwa watumwa 
wa uharibifu; kwa maana yeyote anayeshindwa na mwingine, ni 
mtumwa wake.” 20 Hakika ikiwa baada ya kuponyoka unajisi wa 
ulimwengu kupitia ujuzi sahihi kumhusu Bwana na Mwokozi Yesu 
Kristo, wanajiingiza tena katika mambo haya na kushindwa, mwisho 


wao unakuwa mbaya zaidi kuliko mwanzo wao. 21 Ingekuwa afadhali 
kwao kama hawangejua kwa usahihi njia ya uadilifu kuliko baada ya 
kuijua wageuke kutoka kwenye amri takatifu waliyopokea. 

22 Wamepatwa na ukweli wa methali inayosema: “Mbwa ameyarudia 
matapishi yake mwenyewe, na nguruwe aliyeoshwa amerudi 
kugaagaa kwenye matope.” 


^ 2 Pet. 2:2 Au “ufidhuli; matendo yao ya kuchukiza yanayofanywa 
bila aibu.” Kigiriki, a:sel'gei:a. Angalia Kamusi. 


^ 2 Pet. 2:4 Angalia Kamusi. 
^ 2 Pet. 2:4 Au labda, “mashimo.” 


^ 2 Pet. 2:7 Au “ufidhuli; matendo ya kuchukiza yanayofanywa bila 
aibu.” Kigiriki, a:sel'gei-a. Angalia Kamusi. 


^ 2 Pet. 2:8 Angalia Kamusi. 


^ 2 Pet. 2:9 Angalia Nyongeza A5. 


^ 2 Pet. 2:9 Angalia Kamusi. 
^ 2 Pet. 2:9 Tnn., “wakatiliwe mbali.” 
^ 2 Pet. 2:11 Au “wana heshima mbele za.” 


^ 2 Pet. 2:11 Angalia Nyongeza A5. 


^ 2 Pet. 2:12 Au “wanazaliwa kiasili.” 
^ 2 Pet. 2:13 Au “wanaojifurahisha bila kujizuia katika.” 


^ 2 Pet. 2:14 Au “nafsi zisizo imara.” 


^ 2 Pet. 2:18 Au “ufidhuli; matendo ya kuchukiza yanayofanywa bila 
aibu.” Kigiriki, a:sel'gei-a. Angalia Kamusi. 


^ 2 Pet. 2:19 Au “anayeshindwa na kitu fulani, ni mtumwa wa kitu 
hicho.” 


2 Petro 3:1-18 


3 Wapendwa, sasa hii ndiyo barua ya pili ninayowaandikia, ambayo 
kama katika barua yangu ya kwanza, ninachochea uwezo wenu wa 
kufikiri vizuri kwa kuwakumbusha, 2 ili mkumbuke maneno 
yaliyosemwa hapo mwanzoni” na manabii watakatifu na amri ya 
Bwana na Mwokozi kupitia mitume wenu. 3 Kwanza kabisa mjue 
kwamba katika siku za mwisho wadhihaki watakuja na dhihaka zao, 
wakitenda kulingana na tamaa zao wenyewe 4 na kusema: “Kuko 
wapi huko kuwapo kwake kulikoahidiwa? Kwani tangu siku mababu 
zetu walipolala usingizi katika kifo, mambo yote yanaendelea kama 
yalivyokuwa tangu mwanzo wa uumbaji.” 


> Kwa maana, wanapuuza kimakusudi jambo hili, kwamba zamani 
za kale kulikuwa na mbingu na dunia iliyokuwa imesimama imara 
kutoka katika maji na katikati ya maji kwa neno la Mungu; ê na 
kwamba kwa njia hizo ulimwengu wa wakati huo uliangamia kwa 
gharika ya maji. 7 Lakini kwa neno hilohilo, mbingu na dunia zilizopo 
sasa zimewekwa akiba kwa ajili ya moto na zinawekwa mpaka siku 
ya hukumu na ya kuangamizwa kwa watu wasiomwogopa Mungu. 


8 Hata hivyo, wapendwa, msikose kujua jambo hili, kwamba siku 
moja kwa Yehova” ni kama miaka elfu na miaka elfu ni kama siku 
moja. 9 Yehova” hakawii kuhusiana na ahadi yake, kama watu fulani 
wanavyodhani,” bali ni mwenye subira kwenu kwa sababu hataki 
yeyote aangamizwe bali hutaka wote wafikie toba. 10 Lakini siku ya 
Yehova” itakuja kama mwizi, siku ambayo mbingu zitapitilia mbali 
kwa mngurumo,” lakini vitu vyake vya msingi vikiwa moto sana 
vitayeyushwa, na dunia na kazi zilizo ndani yake zitafunuliwa. 


11 Kwa kuwa vitu hivyo vyote vitayeyushwa kwa njia hiyo, fikirieni 
mnapaswa kuwa watu wa aina gani katika matendo matakatifu ya 
mwenendo na vitendo vya ujitoaji-kimungu,” 12 huku mkisubiri na 
kuweka karibu akilini” kuwapo kwa siku ya Yehova,” siku ambayo 
mbingu zitateketezwa kwa moto na vitu vya msingi vitayeyuka kwa 
joto kali! 13 Lakini kulingana na ahadi yake tunangojea mbingu mpya 
na dunia mpya, na humo uadilifu utakaa. 


14 Kwa hiyo, wapendwa, kwa kuwa mnangojea mambo hayo, 
fanyeni yote mnayoweza ili mwishowe awapate mkiwa bila doa wala 
dosari na mkiwa katika amani. 15 Zaidi ya hayo, ioneni subira ya 
Bwana wetu kuwa wokovu, kama ndugu yetu mpendwa Paulo 
alivyowaandikia pia kulingana na hekima aliyopewa, 16 akizungumza 
kuhusu mambo hayo kama anavyofanya katika barua zake zote. 
Hata hivyo, ni vigumu kuyaelewa mambo fulani katika barua hizo, na 
watu wasio na ujuzi” na wasio imara wanayapotosha, kama 
wanavyoyafanya Maandiko mengine pia, kwa maangamizi yao 
wenyewe. 


17 Kwa hiyo, wapendwa, kwa kuwa mmepata ujuzi huu mapema, 
jilindeni ili msipotoshwe pamoja nao kwa kosa la waasi sheria, na 
kuanguka kutoka kwenye msimamo wenu imara.” 18 Hapana, bali 
endeleeni kukua katika fadhili zisizostahiliwa na ujuzi kumhusu 
Bwana na Mwokozi wetu Yesu Kristo. Na awe na utukufu sasa na 
mpaka siku ya umilele. Amina. 


^ 2 Pet. 3:2 Au “mambo yaliyotabiriwa.” 


^ 2 Pet. 3:8 Angalia Nyongeza A5. 


^ 2 Pet. 3:9 Angalia Nyongeza A5. 

^ 2 Pet. 3:9 Au “wanavyoona kukawia.” 

^ 2 Pet. 3:10 Angalia Nyongeza A5. 

^ 2 Pet. 3:10 Au “sauti ya kuvuma.” 

^ 2 Pet. 3:11 Angalia Kamusi. 

^ 2 Pet. 3:12 Au “kutamani sana.” Tnn., “kuharakisha.” 
^ 2 Pet. 3:12 Angalia Nyongeza A5. 

^ 2 Pet. 3:16 Au “ambao hawajafundishwa.” 


^ 2 Pet. 3:17 Au “thabiti.” 


1 YOHANA 


YALIYOMO 


1 


Neno la uzima (1-4) 

Kutembea katika nuru (5-7) 

Uhitaji wa kuungama dhambi (8-10) 
2 

Yesu, dhabihu ya upatanisho (1, 2) 


Kushika amri za Mungu (3-11) 


Amri ya zamani na amri mpya (7, 8) 
Sababu za kuandika (12-14) 
Msiupende ulimwengu (15-17) 


Onyo dhidi ya mpinga-Kristo (18-29) 


Sisi ni watoto wa Mungu (1-3) 
Tofauti kati ya watoto wa Mungu na watoto wa Ibilisi (4-12) 


Yesu atazivunja kazi za Ibilisi (8) 
Mpendane (13-18) 


Mungu ni mkuu kuliko mioyo yetu (19-24) 


4 


Kuyajaribu maneno yaliyoongozwa na roho (1-6) 
Kumjua na kumpenda Mungu (7-21) 
“Mungu ni upendo” (8, 16) 


Hakuna woga katika upendo (18) 


Kumwamini Yesu huushinda ulimwengu (1-12) 


Maana ya kumpenda Mungu (3) 
Uhakika katika nguvu za sala (13-17) 


Jihadharini katika ulimwengu mwovu (18-21) 


Ulimwengu mzima katika nguvu za yule mwovu (19) 


1 Yohana 


1 Yohana 1:1-10 


BARUA YA KWANZA YA YOHANA 


1 Kile kilichokuwapo tangu mwanzo, tulichokisikia na kukiona kwa 
macho yetu, ambacho tumekitazama na mikono yetu ikakigusa, 
kuhusiana na neno la uzima, 2 (ndiyo, uzima ulifunuliwa, nasi 
tumeona na tunatoa ushahidi na kuwajulisha kuhusu uzima wa 
milele ambao Baba alikuwa nao, na uliofunuliwa kwetu), 3 kile 
ambacho tumeona na kusikia tunawajulisha pia, ili ninyi vilevile 
muwe na ushirika pamoja nasi. Na huu ushirika wetu ni pamoja na 
Baba na pamoja na Mwana wake Yesu Kristo. 4 Nasi tunaandika 
mambo haya ili shangwe yetu iwe kamili. 


> Huu ndio ujumbe tuliosikia kutoka kwake nasi tunawatangazia 
ninyi: Mungu ni nuru, na hakuna giza kamwe ndani yake.” 6 Ikiwa 
tunasema, “Tuna ushirika pamoja naye,” na bado tunaendelea 
kutembea katika giza, tunasema uwongo nasi hatuishi kulingana na 
kweli. 7 Hata hivyo, ikiwa tunatembea katika nuru kama yeye 
mwenyewe alivyo katika nuru, tuna ushirika sisi kwa sisi, na damu ya 
Yesu Mwana wake hutusafisha kutoka katika dhambi yote. 


8 Ikiwa tunasema, “Hatuna dhambi,” tunajipotosha wenyewe na 
kweli haimo ndani yetu. 9 Tukiungama dhambi zetu, yeye ni 
mwaminifu na mwadilifu naye atatusamehe dhambi zetu na 
kutusafisha ukosefu wote wa uadilifu. 10 Ikiwa tunasema, 
“Hatujatenda dhambi,” tunamfanya yeye kuwa mwongo, na neno 
lake halimo ndani yetu. 


A1 Yoh. 1:5 Au “katika muungano naye.” 


1 Yohana 2:1-29 


2 Watoto wangu wadogo, ninawaandikia mambo haya ili msitende 
dhambi. Na bado, yeyote akitenda dhambi, tuna msaidizi” kwa Baba, 
Yesu Kristo, mtu mwadilifu. 2 Naye ni dhabihu ya upatanisho” kwa 
ajili ya dhambi zetu, lakini si kwa ajili ya dhambi zetu tu bali pia 
dhambi za ulimwengu wote. 3 Na kwa jambo hili tunatambua 
kwamba tumemjua yeye, yaani, tukiendelea kuzishika amri zake. 

4 Mtu anayesema, “Mimi nimemjua,” na bado hashiki amri zake ni 
mwongo, na kweli haimo ndani ya mtu huyo. > Lakini yeyote 
anayeshika neno lake, kwa kweli upendo wa Mungu umekamilishwa 
katika mtu huyo. Hivyo ndivyo tunajua kwamba sisi tumo katika 
muungano na yeye. 6 Mtu anayesema kwamba anakaa katika 
muungano na yeye, ana wajibu wa kuendelea kutembea kama huyo 
alivyotembea. 


7 Wapendwa, siwaandikii amri mpya, bali amri ya zamani ambayo 
mmekuwa nayo tangu mwanzo. Amri hiyo ya zamani ni neno ambalo 
mlisikia. 8 Tena, ninawaandikia amri mpya, ambayo ni ya kweli 
kumhusu yeye na kuwahusu ninyi, kwa sababu giza linapitilia mbali 
na nuru ya kweli tayari inaangaza. 


9 Mtu anayesema kwamba yumo katika nuru na bado anamchukia 
ndugu yake bado yumo katika giza. 10 Mtu anayempenda ndugu 
yake hukaa katika nuru, naye hana kikwazo chochote. 11 Lakini mtu 
anayemchukia ndugu yake yumo katika giza na anatembea katika 
giza, naye hajui anakoenda, kwa sababu giza limeyapofusha macho 
yake. 


12 Ninawaandikia ninyi watoto wadogo, kwa sababu mmesamehewa 
dhambi zenu kwa ajili ya jina lake. 13 Ninawaandikia ninyi akina 


baba, kwa sababu mmemjua yule aliye wa tangu mwanzo. 
Ninawaandikia ninyi vijana, kwa sababu mmemshinda yule mwovu. 
Ninawaandikia ninyi watoto wadogo, kwa sababu mmemjua Baba. 
14 Ninawaandikia ninyi akina baba, kwa sababu mmemjua yule aliye 
wa tangu mwanzo. Ninawaandikia ninyi vijana, kwa sababu mna 
nguvu na neno la Mungu hukaa ndani yenu nanyi mmemshinda yule 
mwovu. 


15 Msiupende ulimwengu au vitu vilivyo katika ulimwengu. Yeyote 
akiupenda ulimwengu, kumpenda Baba hakumo ndani yake; 16 kwa 
sababu kila kitu katika ulimwengu—tamaa ya mwili na tamaa ya 
macho na mtu kujionyesha mali zake maishani*—hakitokani na 
Baba, bali hutokana na ulimwengu. 17 Zaidi ya hayo, ulimwengu 
unapitilia mbali na pia tamaa yake, lakini yule anayefanya mapenzi 
ya Mungu anadumu milele. 


18 Watoto wadogo, ni saa ya mwisho, na kama vile mlivyosikia 
kwamba mpinga-Kristo anakuja, hata sasa wapinga-Kristo wengi 
wametokea, na kwa sababu hiyo tunajua kwamba ni saa ya mwisho. 
19 Waliondoka miongoni mwetu, lakini hawakuwa wa namna yetu;” 
kwa maana kama wangekuwa wa namna yetu, wangebaki pamoja 
nasi. Lakini waliondoka ili ionekane kwamba si wote walio wa namna 
yetu. 20 Nanyi mmetiwa mafuta kutoka kwa yule mtakatifu, na nyote 
mna ujuzi. 21 Ninawaandikia, si kwa sababu hamwijui kweli, bali kwa 
sababu mnaijua, na kwa sababu hakuna uwongo unaotokana na 
kweli. 


22 Ni nani aliye mwongo kama si yule anayekana kwamba Yesu 
ndiye Kristo? Huyo ndiye mpinga-Kristo, yule anayemkana Baba na 
Mwana. 23 Kila mtu anayemkana Mwana hana Baba pia. Bali yeyote 


anayemkiri Mwana ana Baba pia. 24 Lakini mambo mliyosikia tangu 
mwanzo yanapaswa kukaa ndani yenu. Ikiwa mambo mliyosikia 
tangu mwanzo yanakaa ndani yenu, ninyi pia mtakaa katika 
muungano na Mwana na katika muungano na Baba. 25 Zaidi ya 
hayo, hili ndilo jambo alilotuahidi yeye mwenyewe, uzima wa milele. 


26 Ninawaandikia mambo haya kuhusu wale wanaojaribu 
kuwapotosha ninyi. 27 Kutiwa mafuta ambako mlipokea kutoka 
kwake hukaa ndani yenu, na hamhitaji kufundishwa na yeyote; lakini 
kutiwa mafuta kutoka kwake kunawafundisha kuhusu mambo yote, 
na ni kweli si uwongo. Kama kulivyowafundisha ninyi, kaeni katika 
muungano na yeye. 28 Basi sasa, watoto wadogo, kaeni katika 
muungano na yeye, ili atakapofunuliwa tuwe na uhuru wa kusema 
bali tusiaibike wakati wa kuwapo kwake. 29 Ikiwa mnajua yeye ni 
mwadilifu, mnajua pia kwamba kila mtu aliye na mazoea ya kufanya 
uadilifu amezaliwa kutokana naye. 


^ 1 Yoh. 2:1 Au “wakili.” 


^ 1 Yoh. 2:2 Au “dhabihu ya kufunika dhambi; njia ya kuleta 
maelewano.” 


A1 Yoh. 2:16 Au “mtu kujigamba kuhusu mali zake.” 


^ 1 Yoh. 2:19 Au “hawakuwa wenzetu.” 


1 Yohana 3:1-24 


3 Oneni upendo ambao Baba ametuonyesha, kwamba tunapaswa 
kuitwa watoto wa Mungu! Na hivyo ndivyo tulivyo. Ndiyo sababu 
ulimwengu hautujui, kwa sababu haumjui yeye. 2 Wapendwa, sasa 
sisi ni watoto wa Mungu, lakini bado haijafunuliwa jinsi 
tutakavyokuwa. Tunajua kwamba atakapofunuliwa tutakuwa kama 
yeye, kwa sababu tutamwona kama alivyo. 3 Na kila mtu aliye na 
tumaini hili ndani yake hujisafisha, kama huyo alivyo safi. 


4 Kila mtu aliye na mazoea ya kufanya dhambi anaendelea pia 
kufanya uasi sheria, na dhambi ni uasi sheria. > Mnajua pia kwamba 
alifunuliwa ili kuondoa dhambi zetu, na hakuna dhambi ndani yake. 
6 Kila mtu anayekaa katika muungano na yeye hana mazoea ya 
kufanya dhambi; mtu yeyote aliye na mazoea ya kufanya dhambi 
hajamwona wala kumjua. 7 Watoto wadogo, yeyote asiwapotoshe; 
mtu anayeendelea kufanya uadilifu ni mwadilifu, kama huyo alivyo 
mwadilifu. 8 Mtu aliye na mazoea ya kufanya dhambi hutokana na 
Ibilisi, kwa sababu Ibilisi amekuwa akifanya dhambi tangu mwanzo.” 
Kwa kusudi hili Mwana wa Mungu alifunuliwa, ili avunje” kazi za 
Ibilisi. 

9 Kila mtu ambaye amezaliwa kutokana na Mungu haendelei 
kufanya dhambi, kwa sababu mbegu” Yake hukaa ndani ya mtu 
huyo, naye hawezi kuendelea kufanya dhambi, kwa sababu 
amezaliwa kutokana na Mungu. 10 Watoto wa Mungu na watoto wa 
Ibilisi ni wazi kwa jambo hili: Yeyote ambaye haendelei kufanya 
uadilifu hatokani na Mungu, wala yule ambaye hampendi ndugu 
yake. 11 Kwa maana huu ndio ujumbe ambao mmssikia tangu 
mwanzo, kwamba tunapaswa kupendana; 12 si kama Kaini, 


aliyetokana na yule mwovu akamuua ndugu yake. Na kwa nini 
alimuua? Kwa sababu matendo yake mwenyewe yalikuwa maovu, 
lakini matendo ya ndugu yake yalikuwa ya uadilifu. 


13 Akina ndugu, msishangae kwamba ulimwengu unawachukia. 

14 Tunajua kwamba tumevuka kutoka kifo mpaka uzima, kwa 
sababu tunawapenda akina ndugu. Mtu ambaye hapendi hukaa 
katika kifo. 15 Kila mtu anayemchukia ndugu yake ni muuaji, nanyi 
mnajua kwamba hakuna muuaji aliye na uzima wa milele ndani 
yake. 16 Sisi tumeujua upendo, kwa sababu huyo alitoa uhai wake” 
kwa ajili yetu, nasi tuna wajibu wa kutoa uhai wetu” kwa ajili ya 
ndugu zetu. 17 Lakini yeyote aliye na mali za ulimwengu huu 
akimwona ndugu yake akiwa na uhitaji naye akatae kumhurumia, 
anawezaje kuwa na upendo wa Mungu ndani yake? 18 Watoto 
wadogo, tunapaswa kupendana, si kwa neno au kwa ulimi, bali kwa 
tendo na kweli. 


19 Kwa jambo hili tutajua kwamba tunatokana na kweli, nasi 
tutaihakikishia” mioyo yetu mbele zake 20 kuhusu jambo lolote 
ambalo huenda mioyo yetu ikatuhukumu, kwa sababu Mungu ni 
mkuu kuliko mioyo yetu naye anajua mambo yote. 21 Wapendwa, 
ikiwa mioyo yetu haituhukumu, tuna uhuru wa kusema na Mungu; 
22 na chochote tunachoomba tunapokea kutoka kwake, kwa sababu 
tunazishika amri zake na tunafanya mambo yanayopendeza 
machoni pake. 23 Kwa kweli, hii ndiyo amri yake: kwamba tuwe na 
imani katika jina la Mwana wake Yesu Kristo na tupendane, kama 
vile alivyotupatia amri. 24 Zaidi ya hayo, mtu anayeshika amri zake 
hukaa katika muungano na yeye, na yeye katika muungano na mtu 
huyo. Na kupitia roho aliyotupatia, tunajua kwamba anakaa katika 
muungano pamoja nasi. 


^ 1 Yoh. 3:8 Au “tangu alipoanza.” 
^ 1 Yoh. 3:8 Au “aangamize.” 


^ 1 Yoh. 3:9 Yaani, mbegu inayoweza kuzaa, au inayotokeza 
matunda. 


A1 Yoh. 3:16 Au “nafsi yake.” 
^ 1 Yoh. 3:16 Au “nafsi zetu.” 


^ 1 Yoh. 3:19 Au “tutaishawishi; tutaisadikisha.” 


1 Yohana 4:1-21 


4 Wapendwa, msiamini kila neno lililoongozwa na roho,” lakini 
yajaribuni maneno yaliyoongozwa na roho ili kuona kama yanatoka 
kwa Mungu, kwa kuwa manabii wengi wa uwongo wameingia 
ulimwenguni. 


2 Hivi ndivyo mnavyojua ikiwa neno lililoongozwa na roho limetoka 
kwa Mungu: Kila neno lililoongozwa na roho linalokiri kwamba Yesu 
Kristo alikuja katika mwili linatoka kwa Mungu. 3 Lakini kila neno 
lililoongozwa na roho ambalo halimkiri Yesu halitoki kwa Mungu. 
Zaidi ya hayo, hili ndilo neno lililoongozwa na roho la yule mpinga- 
Kristo ambalo mmesikia kwamba linakuja, na sasa tayari limo 
ulimwenguni. 


4 Ninyi mnatokana na Mungu, watoto wadogo, nanyi mmewashinda, 
kwa sababu yule aliye katika muungano na ninyi ni mkuu kuliko yule 
aliye katika muungano na ulimwengu. > Wao hutokana na 
ulimwengu; ndiyo sababu wanasema mambo yanayotokana na 
ulimwengu na ulimwengu huwasikiliza. 6 Sisi tunatokana na Mungu. 
Yeyote anayemjua Mungu hutusikiliza; yeyote ambaye hatokani na 
Mungu hatusikilizi. Hivi ndivyo tunavyolitofautisha neno la kweli 
lililoongozwa na roho na neno lenye kosa lililoongozwa na roho. 


7 Wapendwa, na tuendelee kupendana, kwa sababu upendo 
unatoka kwa Mungu, na kila mtu ambaye hupenda amezaliwa 
kutokana na Mungu na anamjua Mungu. 8 Yeyote ambaye hapendi 
hajamjua Mungu, kwa sababu Mungu ni upendo. 9 Hivi ndivyo 
upendo wa Mungu ulivyofunuliwa kwetu, kwamba Mungu alimtuma 
Mwana wake mzaliwa-pekee ulimwenguni ili tupate uzima kupitia 
yeye. 10 Hivi ndivyo upendo ulivyo, si kwamba sisi tumempenda 


Mungu, bali kwamba yeye alitupenda akamtuma Mwana wake kuwa 
dhabihu ya upatanisho” kwa ajili ya dhambi zetu. 


11 Wapendwa, ikiwa Mungu alitupenda hivi, basi sisi pia tuna wajibu 
wa kupendana. 12 Hakuna mtu ambaye amemwona Mungu wakati 
wowote. Tukiendelea kupendana, Mungu hukaa ndani yetu na 
upendo wake unakamilishwa ndani yetu. 13 Hivi ndivyo tunavyojua 
kwamba tunakaa katika muungano na yeye na yeye katika 
muungano na sisi, kwa sababu ametupatia roho yake. 14 Isitoshe, 
sisi wenyewe tumemwona na tunatoa ushahidi kwamba Baba 
amemtuma Mwana wake kuwa Mwokozi wa ulimwengu. 15 Yeyote 
anayekiri kwamba Yesu ni Mwana wa Mungu, Mungu hukaa katika 
muungano na mtu huyo na yeye katika muungano na Mungu. 

16 Nasi tumejua na tumeamini kwamba Mungu anatupenda. 


Mungu ni upendo, na mtu anayekaa katika upendo hukaa katika 
muungano na Mungu, na Mungu hukaa katika muungano na yeye. 
17 Kwa njia hii upendo umekamilishwa ndani yetu, ili tuwe na uhuru 
wa kusema?” katika siku ya hukumu, kwa sababu, kama huyo alivyo, 
ndivyo tulivyo katika ulimwengu huu. 18 Hakuna woga katika 
upendo, lakini upendo mkamilifu hutupa” woga nje, kwa sababu 
woga hutuzuia. Kwa kweli, mtu aliye mwoga hajakamilishwa katika 
upendo. 19 Sisi tuna upendo, kwa sababu alitupenda kwanza. 


20 Yeyote akisema, “Ninampenda Mungu,” na bado anamchukia 
ndugu yake, yeye ni mwongo. Kwa maana mtu ambaye hampendi 
ndugu yake, ambaye amemwona, hawezi kumpenda Mungu ambaye 
hajamwona. 21 Nasi tuna amri hii kutoka kwake, kwamba yeyote 
anayempenda Mungu lazima pia ampende ndugu yake. 


^ 1 Yoh. 4:1 Tnn., “kila roho.” 


^ 1 Yoh. 4:10 Au “dhabihu kwa ajili ya kufunika; njia ya kuleta 
maelewano.” 


^ 1 Yoh. 4:17 Au “tuwe na uhakika.” 


^ 1 Yoh. 4:18 Au “husukuma.” 


1 Yohana 5:1-21 


5 Kila mtu anayeamini kwamba Yesu ndiye Kristo amezaliwa 
kutokana na Mungu, na kila mtu anayempenda yule aliyesababisha 
kuzaliwa humpenda yule ambaye amezaliwa kutokana na huyo. 

2 Hivi ndivyo tunavyojua kwamba tunawapenda watoto wa Mungu, 
kwa kumpenda Mungu na kushika amri zake. 3 Kwa maana 
kumpenda Mungu humaanisha hivi, kwamba tuzishike amri zake; na 
bado amri zake si mzigo mzito, 4 kwa sababu kila mtu aliyezaliwa” 
kutokana na Mungu huushinda ulimwengu. Na huu ndio ushindi 
ambao umeushinda ulimwengu, imani yetu. 


> Ni nani anayeweza kuushinda ulimwengu? Ni yule anayeamini 
kwamba Yesu ni Mwana wa Mungu. $ Huyu ndiye aliyekuja kupitia 
maji na damu, Yesu Kristo, si kwa maji tu, bali kwa maji na kwa 
damu. Na roho inatoa ushahidi, kwa sababu roho ndiyo kweli. 7 Kwa 
maana kuna vitu vitatu vinavyotoa ushahidi: 8 roho na maji na damu; 
na hivyo vitatu vinakubaliana. 


9 Tukikubali ushahidi wa wanadamu, ushahidi wa Mungu ni mkuu 
zaidi. Kwa sababu huu ndio ushahidi ambao Mungu hutoa, ushahidi 
ambao ametoa kumhusu Mwana wake. 10 Mtu anayemwamini 
Mwana wa Mungu, ana ushahidi ndani yake. Mtu asiyemwamini 
Mungu amemfanya yeye kuwa mwongo, kwa sababu hana imani 
katika ushahidi uliotolewa na Mungu kumhusu Mwana wake. 11 Na 
huu ndio ushahidi, kwamba Mungu alitupatia uzima wa milele, na 
uzima huu umo ndani ya Mwana wake. 12 Mtu aliye na Mwana ana 
uzima huu; mtu ambaye hana Mwana wa Mungu hana uzima huu. 


13 Ninawaandikia mambo haya ili ninyi mlio na imani katika jina la 
Mwana wa Mungu mjue kwamba mna uzima wa milele. 14 Na huu 


ndio uhakika tulio nao kwake, kwamba tukiomba chochote kulingana 
na mapenzi yake, yeye hutusikia. 15 Na ikiwa tunajua kwamba 
anatusikia kuhusiana na chochote tunachoomba, tunajua kwamba 
tutapata mambo tuliyomwomba, kwa kuwa tumeyaomba kwake. 


16 Yeyote akimwona ndugu yake akifanya dhambi isiyoleta kifo, yeye 
ataomba, na Mungu atampa huyo uzima, ndiyo, kwa wale ambao 
hawafanyi dhambi inayoleta kifo. Kuna dhambi ambayo huleta kifo. 
Simwambii aombe kuhusu dhambi hiyo. 17 Ukosefu wote wa uadilifu 
ni dhambi, na bado kuna dhambi isiyoleta kifo. 


18 Tunajua kwamba kila mtu aliyezaliwa kutokana na Mungu hana 
mazoea ya kufanya dhambi, lakini yeye hulindwa na yule aliyezaliwa 
kutokana na Mungu,” na yule mwovu hawezi kumshika.” 19 Tunajua 
tunatokana na Mungu, lakini ulimwengu mzima unakaa katika nguvu 
za yule mwovu. 20 Hata hivyo, tunajua kwamba Mwana wa Mungu 
amekuja, naye ametupatia ufahamu?” ili tuweze kumjua yule aliye wa 
kweli. Nasi tumo katika muungano na yule aliye wa kweli, kupitia 
Mwana wake, Yesu Kristo. Huyo ndiye Mungu wa kweli na uzima wa 
milele. 21 Watoto wadogo, jiepusheni na sanamu. 


^ 1 Yoh. 5:4 Tnn., “kila kitu kilichozaliwa.” 
^ 1 Yoh. 5:18 Yaani, Yesu Kristo, Mwana wa Mungu. 
^ 1 Yoh. 5:18 Au “hamshiki imara.” 


A 1 Yoh. 5:20 Tnn., “uwezo wa kufikiri; uwezo wa akili.” 


2 YOHANA 


YALIYOMO 


Salamu (1-3) 
Endeleeni kutembea katika kweli (4-6) 


Jihadharini na wadanganyifu (7-11) 


Msiwasalimu (10, 11) 


Mipango ya kuwatembelea na salamu (12, 13) 


2 Yohana 1-13 


BARUA YA PILI YA YOHANA 


1 Mwanamume mzee,* kwa bibi aliyechaguliwa na kwa watoto wake, 
ambao ninawapenda kweli, na si mimi tu, bali pia wale wote ambao 
wameijua kweli, 2 kwa sababu ya kweli inayokaa ndani yetu na 
itakayokuwa pamoja nasi milele. 3 Tutakuwa na fadhili 
zisizostahiliwa, rehema, na amani kutoka kwa Mungu Baba na 
kutoka kwa Yesu Kristo, Mwana wa Baba, pamoja na kweli na 
upendo. 


4 Ninashangilia sana kwa sababu nimekuta baadhi ya watoto wako 
wakitembea katika kweli, kama tulivyopokea amri kutoka kwa Baba. 
5 Bibi, sasa ninakuomba kwamba tupendane. (Siwaandikii amri 
mpya, bali amri tuliyokuwa nayo tangu mwanzo.) 6 Na upendo 
unamaanisha hivi, kwamba tuendelee kutembea kulingana na amri 
zake. Hii ndiyo amri, kama mlivyosikia tangu mwanzo, kwamba 
mnapaswa kuendelea kutembea ndani yake. 7 Kwa maana 
wadanganyifu wengi wametokea ulimwenguni, wale wasiokiri 
kwamba Yesu Kristo alikuja katika mwili. Huyu ndiye yule 
mdanganyifu na mpinga-Kristo. 


8 Jihadharini, msije mkapoteza mambo ambayo tumefanya kazi ili 
kuyatokeza, bali mpate thawabu kamili. 9 Kila mtu anayevuka 
mipaka na ambaye hakai katika fundisho la Kristo hana Mungu. Mtu 
anayekaa katika fundisho hili ndiye aliye na Baba na Mwana pia. 

10 Mtu yeyote akija kwenu naye haleti fundisho hili, msimpokee 
nyumbani mwenu wala kumsalimu. 11 Kwa maana mtu 
anayemsalimu anashiriki matendo yake maovu. 


12 Ingawa nina mambo mengi ya kuwaandikia, sitaki kufanya hivyo 
kwa karatasi na wino, bali ninatumaini kuja kwenu na kuzungumza 
nanyi uso kwa uso, ili shangwe yenu iwe kamili. 


13 Watoto wa dada yako, yule aliyechaguliwa, wanakutumia salamu 
zao. 


^ 2 Yoh. 1 Au “Mzee.” 


3 YOHANA 


YALIYOMO 


Salamu na sala (1-4) 

Gayo apongezwa (5-8) 

Diotrefe aliyependa makuu (9, 10) 
Demetrio ashuhudiwa vema (11, 12) 


Mipango ya kutembelea na salamu (13, 14) 


3 Yohana 1-14 


BARUA YA TATU YA YOHANA 


1 Mwanamume mzee,” kwa Gayo mpendwa, ninayempenda kweli. 


2 Mpendwa, ninasali kwamba katika mambo yote uendelee kusitawi 
na kuwa na afya njema, kama unavyositawi* sasa. 3 Kwa maana 
nilishangilia sana akina ndugu walipokuja na kutoa ushahidi kuhusu 
kweli unayoshika, unapoendelea kutembea katika kweli. 4 Sina 
shangwe kubwa?” kuliko hii: kwamba nisikie watoto wangu 
wanaendelea kutembea katika kweli. 


5 Mpendwa, unaonyesha uaminifu kwa yale unayofanya kwa ajili ya 
akina ndugu, hata kama ni wageni. $ Wametoa ushahidi kuhusu 
upendo wako mbele ya kutaniko. Tafadhali shughulikia safari yao 
kwa njia inayomfaa Mungu. 7 Kwa maana walisafiri kwa ajili ya jina 
lake, bila kuchukua kitu chochote kutoka kwa watu wa mataifa. 

8 Kwa hiyo, tuna wajibu wa kuwakaribisha watu kama hao, ili tuwe 
wafanyakazi wenzi katika kweli. 


9 Niliandikia kutaniko jambo fulani, lakini Diotrefe, anayependa kuwa 
wa kwanza kati yao, hakubali kwa heshima jambo lolote kutoka 
kwetu. 10 Hiyo ndiyo sababu nikija, nitayashughulikia matendo 
anayofanya kwa kueneza maneno mabaya kutuhusu.” Hatosheki na 
hayo, bali pia anakataa kuwakaribisha kwa heshima akina ndugu; na 
wale wanaotaka kuwakaribisha, anajaribu kuwazuia na kuwatupa nje 
ya kutaniko. 


11 Mpendwa, usiige yaliyo mabaya, bali iga yaliyo mema. Mtu 
anayetenda mema anatokana na Mungu. Mtu anayetenda mabaya 


hajamwona Mungu. 12 Demetrio ameshuhudiwa vema nao wote na 
ile kweli yenyewe. Kwa kweli, sisi pia tunatoa ushahidi kumhusu, 
nanyi mnajua ushahidi tunaotoa ni wa kweli. 


13 Nilikuwa na mambo mengi ya kukuandikia, lakini sitaki kuendelea 
kukuandikia kwa kalamu na wino. 14 Hata hivyo, ninatumaini 
kukuona hivi karibuni, nasi tutazungumza uso kwa uso. 


Na uwe na amani. 


Rafiki wanakutumia salamu zao. Wape rafiki salamu zangu kwa jina. 


^ 3 Yoh. 1 Au “Mzee.” 
^ 3 Yoh. 2 Au “nafsi yako inavyositawi.” 
^ 3 Yoh. 4 Au labda, “sababu ya kushukuru.” 


^ 3 Yoh. 10 Tnn., “akipiga porojo kutuhusu kwa maneno maovu.” 


YUDA 


YALIYOMO 


Salamu (1, 2) 


Hukumu ya walimu wa uwongo ni hakika (3-16) 


Mikaeli abishana na Ibilisi (9) 


Unabii wa Enoko (14, 15) 
Endeleeni kujitunza katika upendo wa Mungu (17-23) 


Kumpa Mungu utukufu (24, 25) 


Yuda 1-25 


BARUA YA YUDA 


1 Yuda, mtumwa wa Yesu Kristo, pia ndugu ya Yakobo, kwa 
walioitwa ambao wanapendwa na Mungu Baba na kulindwa kwa ajili 
ya Yesu Kristo: 


2 Na mzidi kuwa na rehema, amani, na upendo. 


3 Wapendwa, ingawa nilikusudia kuwaandikia kuhusu wokovu tulio 
nao kwa pamoja, niliona ni lazima niwaandikie ili kuwahimiza mfanye 
pigano kali kwa ajili ya imani ambayo watakatifu walipewa mara 
moja kwa wakati wote. 4 Kwa maana watu fulani wameingia kisiri 
kati yenu ambao Maandiko yalisema tangu zamani kwamba 
wanastahili hukumu; watu hao hawamwogopi Mungu, wanazitumia 
fadhili zisizostahiliwa za Mungu wetu kuwa kisingizio cha mwenendo 
mpotovu” wakimkana mmiliki” wetu pekee na Bwana wetu, Yesu 
Kristo. 


> Ingawa mnajua vizuri mambo yote haya, nataka kuwakumbusha 
kwamba ijapokuwa Yehova” aliwaokoa watu kutoka nchi ya Misri, 
baadaye aliwaangamiza wale waliokosa imani. $ Pia malaika ambao 
hawakubaki mahali pao pa kwanza bali waliacha makao yao 
yanayowafaa, amewafunga minyororo milele katika giza zito kwa ajili 
ya hukumu ya ile siku kuu. 7 Vivyo hivyo, watu wa Sodoma na 
Gomora na majiji ya karibu walifanya uasherati” wa kupindukia na 
kufuatilia tamaa za mwili zilizo kinyume cha maumbile; wamewekwa 
mbele yetu kama onyo kwa sababu walihukumiwa adhabu ya moto 
wa milele. 


8 Licha ya hayo, watu hawa pia wanajishughulisha na ndoto, 
wanauchafua mwili, wanadharau mamlaka, na kuwatukana 
watukufu. 9 Lakini Mikaeli, yule malaika mkuu alipopingana na Ibilisi 
na kubishana naye kuhusu mwili wa Musa, hakuthubutu kumhukumu 
kwa kumtukana, bali alimwambia: “Yehova” na akukemee.” 10 Lakini 
watu hawa wanayatukana mambo yote ambayo kwa kweli 
hawayafahamu. Na kuhusu mambo yote wanayoyafahamu kiasili 
kama wanyama wasio na akili, wanaendelea kujipotosha wenyewe. 


11 Ole wao, kwa sababu wamefuata mwenendo wa Kaini, 
wamejiingiza katika kosa la Balaamu ili kupata faida, nao 
wameangamia katika maneno ya uasi ya Kora! 12 Hao ndio miamba 
iliyo chini ya maji katika karamu zenu za kuonyesha upendo 
wanapokula nanyi, wachungaji wanaojilisha bila woga; mawingu 
yasiyo na maji yanayopeperushwa na upepo; miti isiyozaa matunda 
katika majira yake, ambayo imekufa mara mbili” na kung'olewa; 

13 mawimbi ya bahari iliyochafuka yenye mapovu ya aibu yao; nyota 
zisizofuata njia hususa, ambazo zitatupwa katika giza zito la milele. 


14 Enoko, wa kizazi cha saba kutoka kwa Adamu, alitabiri pia 
kuwahusu aliposema: “Tazama! Yehova?” alikuja pamoja na maelfu” 
ya watakatifu wake 15 ili kuwahukumu wote, na kuwaonyesha wale 
wasiomwogopa Mungu kwamba wana hatia kwa matendo yao yote 
ya kutomwogopa Mungu waliyotenda bila kumwogopa Mungu, na 
kwa maneno yote yenye kushtua ambayo watenda dhambi 
wasiomwogopa Mungu walisema kumhusu.” 


16 Watu hawa ni wanung'unikaji, walalamikaji kuhusu fungu lao 
maishani, wakifuata tamaa zao wenyewe na kujigamba huku 
wakiwasifusifu wengine? ili wapate faida. 


17 Lakini ninyi wapendwa, kumbukeni maneno yaliyosemwa zamani” 
na mitume wa Bwana wetu Yesu Kristo, 18 jinsi walivyokuwa 
wakiwaambia: “Wakati wa mwisho kutakuwa na wadhihaki, 
watakaofuata tamaa zao zisizompendeza Mungu.” 19 Hao ndio 
wanaosababisha migawanyiko, watu wanaotenda kama wanyama 


* 


wasio na hali ya kiroho.” 20 Lakini ninyi wapendwa, jijengeni juu ya 
imani yenu takatifu zaidi, na kusali mkiwa na roho takatifu, 21 ili 
mwendelee kujitunza katika upendo wa Mungu, mkingojea Bwana 
wetu Yesu Kristo awaonyeshe rehema ili hatimaye mpate uzima wa 
milele. 22 Pia, endeleeni kuwaonyesha rehema wale walio na shaka; 
23 waokoeni kwa kuwanyakua kutoka katika moto. Lakini endeleeni 
kuwaonyesha wengine rehema, mkifanya hivyo kwa woga, huku 
mkichukia hata vazi ambalo limetiwa doa kupitia mwili. 


24 Kwake yeye anayeweza kuwalinda ili msijikwae na kuwasaidia 
msimame bila dosari mbele za utukufu wake” mkiwa na shangwe 
kubwa, 25 kwa Mungu pekee aliye Mwokozi wetu kupitia Yesu Kristo 
Bwana wetu, kuwe na utukufu, ukuu, nguvu, na mamlaka kwa 
umilele wote uliopita na sasa na mpaka umilele wote. Amina. 


^ Yuda 4 Au “ufidhuli; matendo ya kuchukiza yanayofanywa bila 
aibu.” Kigiriki a:sel!'gei-a. Angalia Kamusi. 


A Yuda 4 Au “mkuu.” 


A Yuda 5 Angalia Nyongeza A5. 


A Yuda 7 Angalia Kamusi. 


^ Yuda 9 Angalia Nyongeza A5. 


^ Yuda 12 Au “imekufa kabisa.” 


^ Yuda 14 Angalia Nyongeza A5. 


^ Yuda 14 Au “makumi ya maelfu.” 
^ Yuda 16 Au “kuwastaajabia watu.” 
^ Yuda 17 Au “yaliyotabiriwa.” 

^ Yuda 19 Au “watu wa kimwili.” 

^ Yuda 19 Tnn., “roho.” 


^ Yuda 24 Au “katika kuwapo kwake kwenye utukufu.” 


UFUNUO 


YALIYOMO 


1 


Ufunuo kutoka kwa Mungu, kupitia Yesu (1-3) 


Salamu kwa yale makutaniko saba (4-8) 


“Mimi ndiye Alfa na Omega” (8) 
Yohana katika siku ya Bwana kwa mwongozo wa roho (9-11) 


Maono ya Yesu aliyetukuzwa (12-20) 


Ujumbe kwa kutaniko la Efeso (1-7), la Smirna (8-11), la 
Pergamamu (12-17), la Thiatira (18-29) 


Ujumbe kwa kutaniko la Sardisi (1-6), la Filadelfia (7-13), la 
Laodikia (14-22) 


4 
Aona maono ya Yehova mbinguni (1-11) 


Yehova akiwa ameketi kwenye kiti chake cha ufalme (2) 
Wazee 24 kwenye viti vya ufalme (4) 


Viumbe hai wanne (6) 


Kitabu cha kukunjwa chenye mihuri saba (1-5) 
Mwanakondoo achukua kitabu cha kukunjwa (6-8) 


Mwanakondoo anastahili kufungua mihuri (9-14) 


Mwanakondoo afungua mihuri ya kwanza sita (1-17) 


Mshindi akiwa kwenye farasi mweupe (1, 2) 

Aliyepanda farasi wa rangi ya moto aondoa amani (3, 4) 
Aliyepanda farasi mweusi aleta njaa (5, 6) 

Aliyepanda farasi wa kijivu anaitwa Kifo (7, 8) 
Waliouawa, chini ya madhabahu (9-11) 


Tetemeko kubwa la ardhi (12-17) 


Malaika wanne wanaozuia pepo za maangamizi (1-3) 


Wale 144,000 watiwa muhuri (4-8) 


Umati mkubwa ukiwa umevaa kanzu nyeupe (9-17) 


Muhuri wa saba wafunguliwa (1-6) 


Tarumbeta nne za kwanza zapigwa (7-12) 
Ole tatu zatangazwa (13) 
9 
Tarumbeta ya tano (1-11) 
Ole wa kwanza umepita, mbili zaidi zinakuja (12) 
Tarumbeta ya sita (13-21) 


10 


Malaika mwenye nguvu akiwa na kitabu kidogo cha 
kukunjwa (1-7) 


“Hakuna kukawia tena” (6) 
Siri takatifu itakamilika (7) 
Yohana ala kile kitabu kidogo cha kukunjwa (8-11) 
11 


Mashahidi wawili (1-13) 


Watabiri kwa siku 1,260 wakiwa wamevaa nguo za 
magunia (3) 


Wauawa na kuachwa bila kuzikwa (7-10) 
Warudishwa kwenye uhai baada ya siku tatu na nusu (11, 12) 


Ole wa pili umepita, wa tatu unakuja (14) 


Tarumbeta ya saba (15-19) 


Ufalme wa Bwana wetu na wa Kristo wake (15) 
Wale wanaoiharibu dunia wataharibiwa (18) 
12 
Mwanamke, mtoto wa kiume, na joka (1-6) 
Mikaeli apigana na yule joka (7-12) 
Joka atupwa duniani (9) 
Ibilisi anajua kwamba ana kipindi kifupi (12) 
Joka amtesa mwanamke (13-17) 
13 
Mnyama-mwitu mwenye vichwa saba atoka baharini (1-10) 
Mnyama-mwitu mwenye pembe mbili atoka duniani (11-13) 
Sanamu ya mnyama-mwitu mwenye vichwa saba (14, 15) 
Alama na namba ya mnyama-mwitu (16-18) 
14 
Mwanakondoo na wale 144,000 (1-5) 


Ujumbe kutoka kwa malaika watatu (6-12) 


Malaika katikati ya mbingu akiwa na habari njema (6, 7) 


Wenye furaha ni wale wanaokufa katika muungano na 
Kristo (13) 


Dunia yavunwa mara mbili (14-20) 


15 
Malaika saba wakiwa na mapigo saba (1-8) 


Wimbo wa Musa na wa Mwanakondoo (3, 4) 


16 
Mabakuli saba ya hasira ya Mungu (1-21) 


Yamwagwa duniani (2), baharini (3), kwenye mito na 
chemchemi (4-7), kwenye jua (8, 9), kwenye kiti cha ufalme 
cha mnyama-mwitu (10, 11), kwenye Mto Efrati (12-16), na 
hewani (17-21) 


Vita vya Mungu, Har-magedoni (14, 16) 


17 
“Babiloni Mkuu” ahukumiwa (1-18) 


Kahaba mkubwa aketi juu ya mnyama-mwitu mwenye 
rangi nyekundu (1-3) 


Mnyama-mwitu 'aliyekuwako, lakini hayuko, na bado yuko 
karibu kupanda kutoka katika shimo refu lisilo na 
mwisho’ (8) 


Pembe kumi kupigana na Mwanakondoo (12-14) 


Pembe kumi kumchukia kahaba (16, 17) 


18 
“Babiloni Mkubwa” aanguka (1-8) 


“Tokeni kwake, watu wangu” (4) 
Kuombolezea anguko la Babiloni (9-19) 
Kushangilia mbinguni kwa sababu ya anguko la Babiloni (20) 
Babiloni kutupwa baharini kama jiwe (21-24) 
19 


Msifuni Yah kwa sababu ya hukumu zake (1-10) 


Ndoa ya Mwanakondoo (7-9) 
Aliyepanda farasi mweupe (11-16) 
Mlo mkubwa wa jioni wa Mungu (17, 18) 
Mnyama-mwitu ashindwa (19-21) 
20 
Shetani afungwa kwa miaka 1,000 (1-3) 
Wale watakaotawala pamoja na Kristo kwa miaka 1,000 (4-6) 
Shetani afunguliwa, kisha aangamizwa (7-10) 


Wafu wahukumiwa mbele ya kiti cheupe cha ufalme (11-15) 


21 
Mbingu mpya na dunia mpya (1-8) 
Hakuna kifo tena (4) 


Mambo yote yafanywa kuwa mapya (5) 
Yerusalemu jipya lafafanuliwa (9-27) 
22 
Mto wa maji ya uzima (1-5) 
Umalizio (6-21) 
‘Njoo! Uchukue maji ya uzima bure’ (17) 


“Njoo, Bwana Yesu” (20) 


Ufunuo 1:1-20 


UFUNUO KWA YOHANA 


1 Ufunuo” kupitia Yesu Kristo, ambao Mungu alimpa ili kuwaonyesha 
watumwa wake mambo yanayopaswa kutukia hivi karibuni. Naye 
alimtuma malaika wake na kupitia yeye akautoa kwa ishara kwa 
mtumwa wake Yohana, 2 aliyetoa ushahidi kuhusu neno ambalo 
Mungu alisema na kuhusu ushahidi ambao Yesu Kristo alitoa, ndiyo, 
kuhusu mambo yote aliyoyaona. 3 Mwenye furaha ni yule 
anayesoma kwa sauti na wale wanaosikia maneno ya unabii huu, na 
wanaoshika mambo yaliyoandikwa humo, kwa kuwa wakati 
uliowekwa uko karibu. 


4 Yohana, kwa makutaniko saba yaliyo katika mkoa wa Asia: 


Na muwe na fadhili zisizostahiliwa na amani kutoka kwa “Yule 
aliyeko na aliyekuwako na anayekuja,” na kutoka kwa zile roho saba 
zilizo mbele ya kiti chake cha ufalme, > na kutoka kwa Yesu Kristo, 
“Shahidi Mwaminifu,” “mzaliwa wa kwanza kutoka kwa wafu,” na 
“Mtawala wa wafalme wa dunia.” 


Yeye anayetupenda na aliyetuweka huru kutoka katika dhambi zetu 
kupitia damu yake mwenyewe— ê naye alitufanya tuwe ufalme, 
makuhani kwa Mungu na Baba yake—ndiyo, na awe na utukufu na 
nguvu milele. Amina. 


7 Tazama! Anakuja na mawingu, na kila jicho litamwona, na wale 
waliomchoma;” na makabila yote ya dunia yatajipigapiga kwa huzuni 
kwa sababu yake. Ndiyo, Amina. 


8 “Mimi ndiye Alfa na Omega,” asema Yehova” Mungu, “Yule 
aliyeko na aliyekuwako na anayekuja, Mweza-Yote.” 


9 Mimi Yohana, ndugu yenu na mshiriki pamoja nanyi katika dhiki na 
ufalme na uvumilivu katika ushirika na Yesu, nilikuwa katika kisiwa 
kinachoitwa Patmo kwa sababu ya kuzungumza kumhusu Mungu na 
kutoa ushahidi kumhusu Yesu. 10 Kwa mwongozo wa roho nilikuja 
kuwa katika siku ya Bwana, nami nikasikia nyuma yangu sauti yenye 
nguvu kama ya tarumbeta, 11 ikisema: “Yale unayoona, yaandike 
katika kitabu cha kukunjwa kisha uyatume kwa yale makutaniko 
saba: katika Efeso, katika Smirna, katika Pergamamu, katika 
Thiatira, katika Sardi, katika Filadelfia, na katika Laodikia.” 


12 Nikageuka ili nimwone yule aliyekuwa akizungumza nami, 
nilipogeuka, nikaona vinara saba vya taa vya dhahabu, 13 na katikati 
ya vinara hivyo vya taa palikuwa na mtu kama mwana wa binadamu, 
aliyevaa vazi lililofika chini miguuni na kifuani alikuwa amevaa mshipi 
wa dhahabu. 14 Zaidi ya hayo, kichwa chake na nywele zake 
zilikuwa nyeupe kama sufu nyeupe, kama theluji, na macho yake 
yalikuwa kama mwali wa moto, 15 na miguu yake ilikuwa kama 
shaba safi inapowaka katika tanuru, na sauti yake ilikuwa kama sauti 
ya maji mengi. 16 Na kwenye mkono wake wa kuume kulikuwa na 
nyota saba, na kutoka katika kinywa chake upanga mkali, mrefu, 
wenye makali pande mbili ulikuwa umechomoza, na sura yake 
ilikuwa” kama jua linapong'aa kabisa. 17 Nilipomwona, nikaanguka 
miguuni pake kana kwamba nimekufa. 


Naye akaweka mkono wake wa kuume juu yangu na kusema: 
“Usiogope. Mimi ndiye wa Kwanza na wa Mwisho, 18 na aliye hai, 
nami nilikufa, lakini tazama! ninaishi milele na milele, nami nina 


funguo za kifo na za Kaburi.” 19 Kwa hiyo andika mambo uliyoona, 
na mambo yaliyopo, na mambo yatakayotukia baada ya haya. 

20 Kuhusu siri takatifu ya zile nyota saba ulizoona kwenye mkono 
wangu wa kuume, na ya vile vinara saba vya taa vya dhahabu: Zile 
nyota saba zinamaanisha wale malaika wa yale makutaniko saba, 
na vile vinara saba vya taa vinamaanisha yale makutaniko saba. 


^ Ufu. 1:1 Au “Kufichua siri.” 
^ Ufu. 1:7 Au “waliomdunga.” 


^ Ufu. 1:8 Au “herufi A na Z.” Alfa ni herufi ya kwanza na Omega ni 
herufi ya mwisho katika alfabeti ya Kigiriki. 


^ Ufu. 1:8 Angalia Nyongeza A5. 
^ Ufu. 1:16 Au “uso wake ulikuwa.” 


^ Ufu. 1:18 Au “Hadesi.” Angalia Kamusi. 


Ufunuo 2:1-29 


2 “Kwa malaika wa kutaniko lililo huko Efeso andika: Haya ndiyo 
mambo anayosema yule anayeshika zile nyota saba kwenye mkono 
wake wa kuume, na kutembea kati ya vile vinara saba vya taa vya 
dhahabu: 2 “Ninayajua matendo yako, na kazi yako ya jasho na 
uvumilivu, na kwamba huwavumilii watu wabaya, nawe unawajaribu 
wale wanaosema kwamba wao ni mitume, lakini wao sio, nawe 
uliwagundua kuwa waongo. 3 Wewe pia unaonyesha uvumilivu, na 
umestahimili kwa ajili ya jina langu nawe hujachoka. 4 Hata hivyo, 
nina jambo hili dhidi yako, kwamba umeacha upendo uliokuwa nao 
mwanzoni. 


> “Kwa hiyo kumbuka pale ulipokuwa kabla ya kuanguka, nawe 
utubu na kufanya matendo uliyofanya mwanzoni. Usipofanya hivyo, 
nitakuja kwako, nami nitakiondoa kinara chako cha taa kutoka 
mahali pake, usipotubu. $ Hata hivyo, ninakusifu kwa jambo hili: 
kwamba unachukia matendo ya madhehebu ya Nikolao, ambayo 
mimi pia ninayachukia. 7 Yule aliye na sikio na asikie yale ambayo 
roho inayaambia makutaniko: Yule atakayeshinda nitampa ruhusa ya 
kula matunda ya ule mti wa uzima, ulio katika paradiso ya Mungu.’ 


8 “Na kwa malaika wa kutaniko lililo huko Smirna andika: Haya ndiyo 
mambo anayosema, ‘wa Kwanza na wa Mwisho, aliyekufa na akawa 
hai tena: 9 ‘Ninajua dhiki na umaskini wako—lakini wewe ni tajiri—na 
kufuru la wale wanaojiita Wayahudi na kwa kweli sio, bali wao ni 
sinagogi la Shetani. 10 Usiogope mateso yatakayokupata hivi 
karibuni. Tazama! Ibilisi ataendelea kuwatupa gerezani baadhi yenu 
ili mjaribiwe kwa ukamili, nanyi mtapata dhiki kwa siku kumi. Uwe 
mwaminifu hata kufikia kifo, nami nitakupa taji la uzima. 11 Yule aliye 


na sikio na asikie yale ambayo roho inayaambia makutaniko: Yule 
atakayeshinda, kifo cha pili hakitamdhuru hata kidogo.’ 


12 “Kwa malaika wa kutaniko lililo huko Pergamamu andika: Haya 
ndiyo mambo anayosema yule aliye na ule upanga mkali, mrefu na 
wenye makali pande mbili: 13 “Ninajua mahali unapokaa, yaani, 
mahali kilipo kiti cha ufalme cha Shetani; lakini bado unaendelea 
kulishika imara jina langu, nawe hukukana imani yako kwangu hata 
katika siku za Antipa, shahidi wangu mwaminifu aliyeuawa kando 
yenu, mahali anapokaa Shetani. 


14 “Hata hivyo, nina mambo machache dhidi yako, kwamba unao 
hapo wale wanaofuata fundisho la Balaamu, aliyemfundisha Balaki 
kuweka kikwazo mbele ya wana wa Israeli, ili wale vitu vilivyotolewa 
dhabihu kwa sanamu na kufanya uasherati.” 15 Vivyo hivyo, pia una 
wale wanaofuata fundisho la madhehebu ya Nikolao. 16 Basi tubu. 
Usipofanya hivyo, ninakuja kwako upesi, nami nitapigana nao kwa 
ule upanga mrefu wa kinywa changu. 


17 “Yule aliye na sikio na asikie yale ambayo roho inayaambia 
makutaniko: Yule atakayeshinda nitampa baadhi ya mana 
iliyofichwa, nami nitampa jiwe dogo jeupe, na kwenye jiwe hilo, jina 
jipya limeandikwa ambalo hakuna yeyote anayelijua ila yule 
anayelipokea.’ 


18 “Kwa malaika wa kutaniko lililo huko Thiatira andika: Haya ndiyo 
mambo anayosema Mwana wa Mungu, ambaye macho yake ni 
kama mwali wa moto na ambaye miguu yake ni kama shaba safi: 
19 ‘Ninayajua matendo yako, na upendo wako na imani na huduma 
na uvumilivu wako, na kwamba matendo yako ya hivi karibuni 
yanazidi yale uliyofanya mwanzoni. 


20 “Hata hivyo, nina jambo hili dhidi yako, kwamba unamvumilia yule 
mwanamke Yezebeli, anayejiita nabii, naye anafundisha na 
kuwapotosha watumwa wangu wafanye uasherati” na kula vitu 
vilivyotolewa dhabihu kwa sanamu. 21 Nami nilimpa muda wa 
kutubu, lakini hataki kutubu uasherati” wake. 22 Tazama! niko karibu 
kumtupa katika kitanda cha ugonjwa, na kuwatupa katika dhiki kuu 
wale wanaofanya uzinzi pamoja naye, ikiwa hawatatubu matendo 
yake. 23 Nami nitawaua watoto wake kwa ugonjwa hatari, hivi 
kwamba makutaniko yote yatajua kwamba mimi ndiye 
ninayechunguza mawazo ya ndani kabisa” na mioyo, nami nitampa 
kila mmoja wenu kulingana na matendo yake. 


24 “Hata hivyo, ninawaambia wale wengine kati yenu walio huko 
Thiatira, wote wasiofuata fundisho hili, wale ambao hawakujua yale 
yanayoitwa “mambo mazito ya Shetani”: Mimi siwaongezei mzigo 
mwingine wowote. 25 Hata hivyo, shikeni imara lile mlilo nalo mpaka 
nitakapokuja. 26 Na yule atakayeshinda na kushika matendo yangu 
mpaka mwisho, nitampa mamlaka juu ya mataifa, 27 kama vile 
nilivyopokea kutoka kwa Baba yangu, naye atawachunga watu kwa 
fimbo ya chuma hivi kwamba watavunjwa vipandevipande kama 
vyombo vya udongo. 28 Nami nitampa nyota ya asubuhi. 29 Yule 
aliye na sikio na asikie yale ambayo roho inayaambia makutaniko.’ 


^ Ufu. 2:14 Angalia Kamusi. 


A Ufu. 2:20 Angalia Kamusi. 
^ Ufu. 2:21 Neno la Kigiriki, por:nei'a. Angalia Kamusi. 


^ Ufu. 2:23 Au “hisia za ndani kabisa.” Tnn., “figo.” 


Ufunuo 3:1-22 


3 “Kwa malaika wa kutaniko lililo huko Sardi andika: Haya ndiyo 
mambo anayosema yule aliye na zile roho saba za Mungu na zile 
nyota saba: ‘Ninayajua matendo yako, kwamba una jina” kuwa uko 
hai, lakini umekufa. 2 Uwe macho, na uyatie nguvu mambo 
yanayobaki yaliyokuwa tayari kufa, kwa maana mimi sikuona kazi 
zako zikiwa zimefanywa kikamili” mbele za Mungu wangu. 3 Kwa 
hiyo, endelea kuzingatia” jinsi ulivyopokea na jinsi ulivyosikia, na 
uendelee kulishika, na utubu. Hakika usipoamka, nitakuja kama 
mwizi, nawe hutajua kamwe saa nitakayokuja juu yako. 


4 “Hata hivyo, una watu wachache?” katika Sardi ambao 
hawakuyatia unajisi mavazi yao, nao watatembea pamoja nami 
wakiwa na mavazi meupe, kwa sababu wanastahili. 5 Kwa hiyo, yule 
atakayeshinda atavikwa mavazi meupe, na kwa vyovyote sitalifuta” 
jina lake kutoka katika kitabu cha uzima, bali nitalikiri jina lake mbele 
za Baba yangu na mbele ya malaika zake. $ Yule aliye na sikio na 
asikie yale ambayo roho inayaambia makutaniko.’ 


7 “Kwa malaika wa kutaniko lililo huko Filadelfia andika: Haya ndiyo 
mambo anayosema yule aliye mtakatifu, aliye wa kweli, aliye na 
ufunguo wa Daudi, anayefungua hivi kwamba hakuna yeyote 
atakayefunga na anayefunga hivi kwamba hakuna yeyote 
anayefungua: 8 “Ninayajua matendo yako—tazama! nimeweka 
mbele yako mlango uliofunguliwa, usioweza kufungwa na yeyote. 
Nami ninajua kwamba una nguvu kidogo, nawe ulilishika neno langu 
na hukulikana jina langu. 9 Tazama! Nitawafanya wale wa sinagogi 
la Shetani wanaosema ni Wayahudi ingawa sio, lakini wanasema 
uwongo—tazama! nitawafanya waje wainame* mbele ya miguu yako 


na kuwafanya wajue kwamba nimekupenda wewe. 10 Kwa sababu 
ulilishika neno kuhusu uvumilivu wangu,” mimi pia nitakulinda 
kutokana na ile saa ya jaribu itakayokuja juu ya dunia nzima 
inayokaliwa, ili kuwajaribu wale wanaokaa duniani. 11 Ninakuja 
upesi. Endelea kushika imara kile ulicho nacho, ili yeyote asilichukue 
taji lako. 


12 “Yule atakayeshinda—nitamfanya kuwa nguzo katika hekalu la 
Mungu wangu, naye hataondoka humo kamwe, nami nitaandika juu 
yake jina la Mungu wangu na jina la jiji la Mungu wangu, Yerusalemu 
Jipya linaloshuka kutoka mbinguni kwa Mungu wangu, na jina langu 
jipya. 13 Yule aliye na sikio na asikie yale ambayo roho inayaambia 
makutaniko.’ 


14 “Kwa malaika wa kutaniko lililo huko Laodikia andika: Haya ndiyo 
mambo anayosema Amina, shahidi mwaminifu na wa kweli, mwanzo 
wa uumbaji wa Mungu: 15 ‘Ninayajua matendo yako, kwamba wewe 
si baridi wala si moto. Laiti ungekuwa baridi au moto. 16 Basi kwa 
sababu wewe ni vuguvugu na si moto wala si baridi, nitakutapika 
kutoka kinywani mwangu. 17 Kwa sababu unasema, “Mimi ni tajiri, 
nimejipatia utajiri na sihitaji kitu chochote,” lakini hujui kwamba wewe 
ni mwenye taabu na wa kusikitikiwa na maskini na kipofu na uko 
uchi, 18 ninakushauri ununue kutoka kwangu dhahabu iliyosafishwa 
kwa moto ili uwe tajiri, na mavazi meupe ili uvae na kwamba aibu ya 
uchi wako isifunuliwe, na dawa ya macho ya kupaka katika macho 
yako ili uweze kuona. 


19 “Wale wote ninaowapenda, mimi huwakaripia na kuwatia 
nidhamu. Basi uwe mwenye bidii na utubu. 20 Tazama! Nimesimama 
mlangoni na ninapiga hodi. Mtu yeyote akiisikia sauti yangu na 


kuufungua mlango, nitaingia ndani ya nyumba yake na kula mlo wa 


jioni pamoja naye, naye pamoja nami. 21 Yule atakayeshinda 


nitampa ruhusa ya kuketi pamoja nami kwenye kiti changu cha 


ufalme, kama vile nilivyoshinda na kuketi pamoja na Baba yangu 
kwenye kiti chake cha ufalme. 22 Yule aliye na sikio na asikie yale 


ambayo roho inayaambia makutaniko. 


3” 


SUS 


3:1 Au “unajulikana.” 


^ Ufu. 3:2 


3:2 Au “zimekamilika.” 


^ Ufu. 3:3 


3:3 Au “kukumbuka.” 


^ Ufu. 3:4 


3:4 Tnn., “majina machache.” 


aUn 35 


3:5 Au “sitaliondoa.” 


Auu. 39 


3:9 Au “wasujudu.” 


^ Ufu. 


3:10 Au labda, “ulifuata mfano wangu wa uvumilivu.” 


Ufunuo 4:1-11 


4 Baada ya hayo nikaona, na tazama! mlango uliofunguliwa 
mbinguni, na sauti ya kwanza niliyoisikia ikizungumza nami ilikuwa 
kama ya tarumbeta, ikisema: “Panda uje huku, nami nitakuonyesha 
mambo ambayo lazima yatendeke.” 2 Baada ya hayo mara moja 
nikawa katika nguvu za roho, na tazama! kiti cha ufalme kilikuwa 
mahali pake mbinguni, na kulikuwa na mtu aliyeketi kwenye kile kiti. 
3 Na Yule aliyeketi alionekana kama jiwe la yaspi na jiwe jekundu 
lenye thamani, na kuzunguka kile kiti cha ufalme kulikuwa na upinde 
wa mvua ulioonekana kama zumaridi. 


4 Kuzunguka kile kiti cha ufalme kulikuwa na viti vya ufalme 24, na 
kwenye viti hivyo vya ufalme niliona wameketi wazee 24 waliovaa 
mavazi meupe, na juu ya vichwa vyao mataji ya dhahabu. > Kwenye 
kile kiti cha ufalme kulitokea radi na sauti na ngurumo; na kulikuwa 
na taa saba za moto zikiwaka mbele ya kile kiti cha ufalme, ambazo 
zinamaanisha zile roho saba za Mungu. 6 Mbele ya kile kiti cha 
ufalme kulikuwa na kitu kinachofanana na bahari ya kioo, kama 
fuwele. 


Katikati ya kile kiti cha ufalme” na kuzunguka kile kiti kulikuwa na 
viumbe hai wanne waliojaa macho mbele na nyuma. 7 Kiumbe hai 
wa kwanza alikuwa kama simba, na kiumbe hai wa pili alikuwa kama 
ng'ombe dume mchanga, na kiumbe hai wa tatu alikuwa na uso 
kama wa mwanadamu, na kiumbe hai wa nne alikuwa kama tai 
anayeruka. 8 Kuhusu wale viumbe hai wanne, kila mmoja wao 
alikuwa na mabawa sita; walikuwa na macho kila mahali pande zote 
na chini yao. Na mchana na usiku wanaendelea kusema: “Mtakatifu, 


mtakatifu, mtakatifu ni Yehova” Mungu, Mweza-Yote, aliyekuwako na 
aliyeko na anayekuja.” 


9 Kila mara wale viumbe hai wanapompa utukufu na heshima na 
shukrani Yule anayeketi kwenye kile kiti cha ufalme, Yule anayeishi 
milele na milele, 10 wale wazee 24 huanguka chini mbele za Yule 
anayeketi kwenye kile kiti cha ufalme na kumwabudu Yule anayeishi 
milele na milele, nao hutupa mataji yao mbele ya kile kiti wakisema: 
11 “Unastahili, Ee Yehova” Mungu wetu, kupokea utukufu na 
heshima na nguvu, kwa sababu uliumba vitu vyote, na kwa sababu 
ya mapenzi yako vilitokea navyo vikaumbwa.” 


^ Ufu. 4:6 Au “Katikati pamoja na kile kiti cha ufalme.” 
^ Ufu. 4:8 Angalia Nyongeza A5. 


^ Ufu. 4:11 Angalia Nyongeza A5. 


Ufunuo 5:1-14 


5 Nami nikaona katika mkono wa kuume wa Yule aliyeketi kwenye 
kile kiti cha ufalme, kitabu cha kukunjwa kilichoandikwa pande zote 
mbili,” kilichofungwa kabisa kwa mihuri saba. 2 Nami nikamwona 
malaika mwenye nguvu akitangaza kwa sauti kubwa: “Ni nani 
anayestahili kukifungua kile kitabu cha kukunjwa na kuvunja mihuri 
yake?” 3 Lakini hakuna yeyote mbinguni au duniani au chini ya dunia 
aliyeweza kukifungua kitabu hicho cha kukunjwa au kutazama ndani 
yake. 4 Nikalia sana kwa sababu hakupatikana yeyote aliyestahili 
kukifungua kitabu hicho cha kukunjwa au kutazama ndani yake. 

> Lakini mmoja wa wale wazee akaniambia: “Acha kulia. Tazama! 
Simba wa kabila la Yuda, mzizi wa Daudi, ameshinda ili akifungue 
kitabu hicho cha kukunjwa na mihuri yake saba.” 


6 Nami nikamwona mwanakondoo aliyeonekana kana kwamba 
amechinjwa, akiwa amesimama katikati ya kile kiti cha ufalme na 
katikati ya wale viumbe hai wanne na katikati ya wale wazee, akiwa 
na pembe saba na macho saba, na macho hayo yanamaanisha roho 
saba za Mungu ambazo zimetumwa katika dunia nzima. 7 Mara 
moja akaja na kukichukua kutoka katika mkono wa kuume wa Yule 
aliyeketi kwenye kile kiti cha ufalme. 8 Alipokichukua kile kitabu cha 
kukunjwa, wale viumbe hai wanne na wale wazee 24 wakaanguka 
chini mbele ya Mwanakondoo, na kila mmoja alikuwa na kinubi na 
mabakuli ya dhahabu yaliyojaa uvumba. (Uvumba huo unamaanisha 
sala za watakatifu.) 9 Nao wanaimba wimbo mpya, wakisema: 
“Wewe unastahili kukichukua kile kitabu cha kukunjwa na kufungua 
mihuri yake, kwa sababu ulichinjwa na kwa damu yako ukamnunulia 
Mungu watu kutoka katika kila kabila na lugha na watu na taifa, 


10 na ukawafanya kuwa ufalme na makuhani kwa Mungu wetu, nao 
watatawala wakiwa wafalme juu ya dunia.” 


11 Nami nikaona, na kusikia sauti ya malaika wengi kuzunguka kile 
kiti cha ufalme na wale viumbe hai na wale wazee, na idadi yao 
ilikuwa makumi ya maelfu ya makumi ya maelfu na maelfu ya 
maelfu, 12 nao walikuwa wakisema kwa sauti kubwa: “Mwanakondoo 
aliyechinjwa anastahili kupokea uwezo na utajiri na hekima na nguvu 
na heshima na utukufu na baraka.” 


13 Nami nikasikia kila kiumbe kilicho mbinguni na duniani na chini ya 
dunia na baharini, na vitu vyote vilivyo ndani yake, vikisema: “Yule 
anayeketi kwenye kile kiti cha ufalme na Mwanakondoo na wawe na 
baraka na heshima na utukufu na nguvu milele na milele.” 14 Wale 
viumbe hai wanne walikuwa wakisema: “Amina!” na wale wazee 
wakaanguka chini na kuabudu. 


A Ufu. 5:1 Tnn., “upande wa ndani na wa nyuma.” 


Ufunuo 6:1-17 


6 Naye Mwanakondoo alipofungua mmoja wa ile mihuri saba, 
nikaona, na kumsikia mmoja wa wale viumbe hai wanne akisema 
kwa sauti kama ya ngurumo: “Njoo!” 2 Nami nikaona, na tazama! 
farasi mweupe, na yule aliyeketi juu yake alikuwa na upinde; naye 
akapewa taji, naye akaenda akishinda na kukamilisha ushindi wake. 


3 Alipofungua muhuri wa pili, nikamsikia kiumbe hai wa pili akisema: 
“Njoo!” 4 Mwingine akatokea, farasi mwenye rangi ya moto, na yule 
aliyeketi juu yake akapewa ruhusa ya kuondoa amani duniani ili 
wauane, naye akapewa upanga mkubwa. 


> Alipofungua muhuri wa tatu, nikamsikia kiumbe hai wa tatu 
akisema: “Njoo!” Nami nikaona, na tazama! farasi mweusi, na yule 
aliyeketi juu yake alikuwa na mizani mkononi mwake. $ Nami 
nikasikia kitu kama sauti katikati ya wale viumbe hai wanne ikisema: 
“Kibaba” cha ngano kwa dinari” moja na vibaba vitatu vya shayiri 
kwa dinari moja; na usidhuru divai na mafuta ya zeituni.” 


7 Alipofungua muhuri wa nne, nikasikia sauti ya kiumbe hai wa nne 
akisema: “Njoo!” 8 Nami nikaona, na tazama! farasi wa rangi ya 
kijivu, na yule aliyeketi juu yake alikuwa na jina Kifo. Na Kaburi” 
lilikuwa likimfuata kwa ukaribu. Nao wakapewa mamlaka juu ya 
sehemu ya nne ya dunia, ili kuua kwa upanga mrefu na kwa 
upungufu wa chakula na kwa ugonjwa hatari na kwa wanyama wa 
mwituni wa dunia. 


9 Alipofungua muhuri wa tano, nikaona chini ya madhabahu nafsi” 
za wale waliouawa kwa sababu ya neno la Mungu na kwa sababu ya 
ushahidi waliokuwa wametoa. 10 Wakasema kwa sauti kubwa: 


“Bwana Mwenye Enzi Kuu, mtakatifu na wa kweli, utajizuia mpaka 
lini kuhukumu na kulipiza kisasi cha damu yetu juu ya wale 
wanaokaa duniani?” 11 Na kila mmoja wao akapewa kanzu nyeupe, 
nao wakaambiwa waendelee kupumzika kwa muda mfupi, mpaka 
idadi itimie ya watumwa wenzao na ndugu zao waliokuwa karibu 
kuuawa kama vile wao walivyouawa. 


12 Nami nikaona alipofungua muhuri wa sita, na tetemeko kubwa la 
ardhi likatokea; na jua likawa jeusi kama gunia la manyoya,” na 
mwezi mzima ukawa kama damu, 13 na nyota za mbinguni 
zikaanguka duniani kama mtini unaotikiswa na upepo mkali 
unavyoangusha tini zake mbichi. 14 Na mbingu ikaondoka kama 
kitabu cha kukunjwa kinachokunjwa, na kila mlima na kila kisiwa 
vikaondolewa mahali pake. 15 Na wafalme wa dunia, maofisa wa 
cheo cha juu, viongozi wa kijeshi, matajiri, wenye nguvu, kila 
mtumwa, na kila mtu aliye huru wakajificha katika mapango na 
katika miamba ya milima. 16 Nao wanaendelea kuiambia milima na 
miamba: “Tuangukieni, mtufiche kutoka kwenye uso wa Yule 
anayeketi kwenye kile kiti cha ufalme na kutoka kwenye ghadhabu 
ya Mwanakondoo, 17 kwa sababu siku kuu ya ghadhabu yao 
imekuja, na ni nani anayeweza kusimama?” 


^ Ufu. 6:6 Angalia Nyongeza B14. 


^ Ufu. 6:6 Sarafu ya fedha ya Kiroma iliyolingana na mshahara wa 
siku moja. Angalia Nyongeza B14. 


^ Ufu. 6:8 Au “Hadesi.” Angalia Kamusi. 


A Ufu. 6:9 Inaonekana ni uhai unaowakilishwa na damu yao 
iliyomwagwa kwenye madhabahu. Angalia Kamusi. 


A Ufu. 6:12 Huenda lililotengenezwa kwa manyoya ya mbuzi. 


Ufunuo 7:1-17 


7 Baada ya hayo nikaona malaika wanne wamesimama juu ya 
pembe nne za dunia, wakizishika kwa nguvu zile pepo nne za dunia 
ili upepo wowote usivume juu ya dunia au juu ya bahari au juu ya mti 
wowote. 2 Nami nikamwona malaika mwingine akipanda kutoka 
mashariki,” akiwa na muhuri wa Mungu aliye hai; naye akawaambia 
kwa sauti kubwa wale malaika wanne waliopewa ruhusa ya kuidhuru 
dunia na bahari, 3 akisema: “Msiidhuru dunia au bahari au miti, hadi 
tutakapowatia muhuri watumwa wa Mungu wetu katika mapaji ya 
nyuso zao.” 


4 Nami nikaisikia idadi ya wale waliotiwa muhuri, 144,000, waliotiwa 
muhuri kutoka kila kabila la wana wa Israeli: 


> Kutoka kabila la Yuda 12,000 waliotiwa muhuri; 
kutoka kabila la Rubeni 12,000; 

kutoka kabila la Gadi 12,000; 

6 kutoka kabila la Asheri 12,000; 

kutoka kabila la Naftali 12,000; 

kutoka kabila la Manase 12,000; 

7 kutoka kabila la Simeoni 12,000; 

kutoka kabila la Lawi 12,000; 

kutoka kabila la Isakari 12,000; 


8 kutoka kabila la Zabuloni 12,000; 


kutoka kabila la Yosefu 12,000; 
kutoka kabila la Benjamini 12,000 waliotiwa muhuri. 


9 Baada ya hapo nikaona, na tazama! umati mkubwa, ambao 
hakuna mtu aliyeweza kuuhesabu, kutoka mataifa yote na makabila 
na jamii na lugha, wakiwa wamesimama mbele ya kiti cha ufalme na 
mbele ya Mwanakondoo, wakiwa wamevaa kanzu nyeupe; na 
walikuwa na matawi ya mitende mikononi mwao. 10 Nao 
wanaendelea kusema kwa sauti kubwa: “Wokovu unatoka kwa 
Mungu wetu, anayeketi kwenye kiti cha ufalme, na kwa 
Mwanakondoo.” 


11 Malaika wote walikuwa wamesimama kukizunguka kile kiti cha 
ufalme na wale wazee na wale viumbe hai wanne, nao wakaanguka 
kifudifudi mbele ya kile kiti cha ufalme na kumwabudu Mungu, 

12 wakisema: “Amina! Sifa na utukufu na hekima na shukrani na 
heshima na uwezo na nguvu ziwe kwa Mungu wetu milele na milele. 
Amina.” 


13 Ndipo mmoja wa wale wazee akaniuliza: “Hawa waliovaa kanzu 
nyeupe, ni nani nao walitoka wapi?” 14 Basi nikamwambia mara 
moja: “Bwana wangu, wewe ndiye unayejua.” Naye akaniambia: 
“Hawa ndio wale wanaotoka katika ile dhiki kuu, nao wamefua kanzu 
zao na kuzifanya nyeupe katika damu ya Mwanakondoo. 15 Ndiyo 
sababu wako mbele ya kile kiti cha ufalme cha Mungu, nao 
wanamtolea utumishi mtakatifu mchana na usiku katika hekalu lake; 
na Yule anayeketi kwenye kiti cha ufalme atatandaza hema lake juu 
yao. 16 Hawatakuwa na njaa wala kiu tena, wala jua halitawachoma 
wala joto lolote lenye kuunguza, 17 kwa sababu Mwanakondoo, aliye 
katikati ya kile kiti cha ufalme, atawachunga na kuwaongoza kwenye 


chemchemi za maji” ya uzima. Na Mungu atafuta kila chozi katika 
macho yao.” 


^ Ufu. 7:2 Au “mawio ya jua.” 


^ Ufu. 7:17 Au “mabubujiko ya maji.” 


Ufunuo 8:1-13 


8 Alipofungua muhuri wa saba, kukawa na kimya mbinguni kwa 
karibu nusu saa. 2 Nami nikawaona wale malaika saba 
wanaosimama mbele za Mungu, nao wakapewa tarumbeta saba. 


3 Malaika mwingine, akiwa ameshika chombo cha uvumba” cha 
dhahabu, akafika na kusimama kwenye madhabahu, naye akapewa 
kiasi kikubwa cha uvumba ili autoe pamoja na sala za watakatifu 
wote juu ya madhabahu ya dhahabu ambayo ilikuwa mbele ya kile 
kiti cha ufalme. 4 Moshi wa uvumba kutoka kwenye mkono wa huyo 
malaika ukapanda pamoja na sala za watakatifu mbele za Mungu. 

> Lakini mara moja malaika huyo akachukua kile chombo cha 
uvumba, akakijaza moto kutoka kwenye madhabahu na kukitupa 
duniani. Kukatokea ngurumo na sauti na radi na tetemeko la ardhi. 
6 Na wale malaika saba wenye tarumbeta saba wakajitayarisha 
kuzipiga. 


7 Malaika wa kwanza akaipiga tarumbeta yake. Kukawa na mvua ya 
mawe na moto uliochanganyika na damu, nao ukatupwa duniani; na 
theluthi moja ya dunia ikateketezwa, na theluthi moja ya miti 
ikateketezwa, na mimea yote mibichi ikateketezwa. 


8 Malaika wa pili akaipiga tarumbeta yake. Na kitu fulani kama mlima 
mkubwa unaowaka moto kikatupwa ndani ya bahari. Na theluthi 
moja ya bahari ikawa damu; 9 na theluthi moja ya viumbe hai” wa 
baharini wakafa, na theluthi moja ya meli zikaharibiwa. 


10 Malaika wa tatu akaipiga tarumbeta yake. Na nyota kubwa 
inayowaka kama taa ikaanguka kutoka mbinguni, ikaanguka juu ya 
theluthi moja ya mito na juu ya chemchemi za maji.” 11 Jina la nyota 


hiyo ni Pakanga. Na theluthi moja ya maji ikageuka kuwa pakanga, 
na wanadamu wengi wakafa kutokana na maji hayo, kwa sababu 
yaligeuka kuwa machungu. 


12 Malaika wa nne akaipiga tarumbeta yake. Na theluthi moja ya jua 
ikapigwa, pia theluthi moja ya mwezi, na theluthi moja ya nyota, ili 
theluthi moja ya hizo itiwe giza na mchana usiwe na nuru kwa 
theluthi moja, na usiku vivyo hivyo. 


13 Nami nikaona na kusikia tai akiruka katikati ya mbingu akisema 

kwa sauti kubwa: “Ole, ole, ole wao wanaokaa duniani kwa sababu 
ya milio mingine ya tarumbeta za wale malaika watatu walio karibu 
kuzipiga tarumbeta zao!” 


^ Ufu. 8:3 Au “chetezo.” 
^ Ufu. 8:9 Au “viumbe wenye nafsi.” 


^ Ufu. 8:10 Au “mabubujiko ya maji.” 


Ufunuo 9:1-21 


9 Malaika wa tano akaipiga tarumbeta yake. Nami nikaona nyota 
iliyokuwa imeanguka kutoka mbinguni mpaka duniani, naye 
akapewa ufunguo wa shimo refu lisilo na mwisho.” 2 Akalifungua 
shimo refu lisilo na mwisho,” na moshi ukapanda kutoka katika lile 
shimo kama moshi wa tanuru kubwa, na jua likatiwa giza, pia hewa, 
kwa moshi wa lile shimo. 3 Na nzige wakatoka katika moshi huo 
wakaja duniani, nao wakapewa mamlaka, mamlaka kama ile ya nge 
wa dunia. 4 Wakaambiwa wasidhuru majani ya dunia au mmea 
wowote au mti wowote, isipokuwa watu wasio na muhuri wa Mungu 
kwenye mapaji ya nyuso zao. 


> Na nzige hao walipewa ruhusa, si ya kuwaua, bali ya kuwatesa 
kwa miezi mitano, na mateso yao yalikuwa kama mateso ya mtu 
anapoumwa na nge. $ Katika siku hizo watu watatafuta kifo lakini 
hawatakipata kamwe, nao watatamani kufa, lakini kifo kitawakimbia. 


7 Wale nzige walionekana kama farasi waliotayarishwa kwa ajili ya 
vita; na juu ya vichwa vyao kulikuwa na kitu kilichoonekana kama 
mataji ya dhahabu, na nyuso zao zilikuwa kama nyuso za 
wanadamu, 8 lakini walikuwa na nywele kama nywele za wanawake. 
Na meno yao yalikuwa kama ya simba, 9 nao walikuwa na 
mabamba ya kifuani kama mabamba ya kifuani ya chuma. Na sauti 
ya mabawa yao ilikuwa kama sauti ya magari ya farasi yakikimbia 
kwenda vitani. 10 Pia, wana mikia yenye miiba kama nge, na katika 
mikia yao wana mamlaka ya kuumiza watu kwa miezi mitano. 

11 Wana mfalme juu yao, yule malaika wa shimo refu lisilo na 
mwisho.” Katika Kiebrania jina lake ni Abadoni,* lakini katika Kigiriki 
jina lake ni Apolioni.” 


12 Ole mmoja umepita. Tazama! Ole mbili zaidi zinakuja baada ya 
mambo haya. 


13 Malaika wa sita akaipiga tarumbeta yake. Nami nikasikia sauti 
moja kutoka katika zile pembe za madhabahu ya dhahabu iliyo 
mbele za Mungu 14 ikimwambia malaika wa sita aliyekuwa na 
tarumbeta: “Wafungue malaika wanne waliofungwa kwenye mto 
mkubwa Efrati.” 19 Na wale malaika wanne, ambao wametayarishwa 
kwa ajili ya ile saa na siku na mwezi na mwaka wakafunguliwa ili 
waue theluthi moja ya watu. 


16 Idadi ya majeshi ya wapanda farasi ilikuwa makumi mawili ya 
maelfu ya makumi ya maelfu;* niliisikia idadi yao. 17 Na hivi ndivyo 
nilivyowaona wale farasi katika maono na wale walioketi juu yao: 
Walikuwa na mabamba ya kifuani ya rangi nyekundu ya moto na ya 
bluu ya hayasinthi na ya manjano ya kiberiti, na vichwa vya wale 
farasi vilikuwa kama vichwa vya simba, na moto na moshi na kiberiti 
vilitoka katika vinywa vyao. 18 Theluthi moja ya watu iliuawa kwa 
hayo mapigo matatu, kwa ule moto na moshi na kiberiti vilivyotoka 
katika vinywa vyao. 19 Kwa maana mamlaka ya wale farasi imo 
katika vinywa vyao na katika mikia yao, kwa maana mikia yao ni 
kama nyoka na ina vichwa, nao wanaitumia kudhuru. 


20 Lakini watu waliobaki ambao hawakuuawa kwa yale mapigo 
hawakutubu matendo ya mikono yao; hawakuacha kuabudu roho 
waovu na sanamu za dhahabu na fedha na shaba na mawe na miti, 
ambazo haziwezi kuona wala kusikia wala kutembea. 21 Nao 
hawakutubu mauaji yao wala mazoea yao ya kuwasiliana na roho 
wala uasherati” wao wala wizi wao. 


Auu. Di 


a um. gz 


9:1 Au “abiso.” Angalia Kamusi. 


9:2 Au “abiso.” Angalia Kamusi. 


^ Ufu. 


9:11 Au “abiso.” Angalia Kamusi. 


^ Ufu. 


9:11 Maana yake “Uharibifu.” 


Ufu. 9:11 


9:11 Maana yake “Mwangamizaji.” 


^ Ufu. 


^ Ufu. 


9:16 Au “20,000 mara 10,000,” yaani, 200,000,000. 


9:21 Neno la Kigiriki, por'nei'a. Angalia Kamusi. 


Ufunuo 10:1-11 


10 Nami nikamwona malaika mwingine mwenye nguvu akishuka 
kutoka mbinguni, akiwa amepambwa?” wingu, na upinde wa mvua 
ulikuwa juu ya kichwa chake, na uso wake ulikuwa kama jua, na 
miguu yake ilikuwa kama nguzo za moto, 2 na mkononi mwake 
alikuwa na kitabu kidogo cha kukunjwa kilichofunguliwa. Naye 
akaweka mguu wake wa kuume juu ya bahari, na mguu wa kushoto 
juu ya dunia, 3 naye akapaza sauti kubwa kama simba 
anaponguruma. Na alipopaza sauti, sauti za zile ngurumo saba 
zikazungumza. 


4 Basi zile ngurumo saba zilipozungumza, nilikuwa karibu kuandika; 
lakini nikasikia sauti kutoka mbinguni ikisema: “Yatie muhuri mambo 
ambayo zile ngurumo saba zilisema, nawe usiyaandike.” 5 Malaika 
niliyemwona amesimama juu ya bahari na juu ya dunia akainua 
mkono wake wa kuume kuelekea mbinguni, $ naye akaapa kwa Yule 
anayeishi milele na milele, aliyeiumba mbingu na vitu vilivyo ndani 
yake na dunia na vitu vilivyo ndani yake na bahari na vitu vilivyo 
ndani yake: “Hakuna kukawia tena. 7 Lakini katika siku ambazo yule 
malaika wa saba atakuwa karibu kuipiga tarumbeta yake, ile siri 
takatifu ambayo Mungu aliwatangazia ikiwa habari njema watumwa 
wake manabii itamalizika.” 


8 Nami nikasikia sauti kutoka mbinguni ikisema nami tena na 
kuniambia: “Nenda, ukichukue kile kitabu cha kukunjwa 
kilichofunguliwa, kilicho mkononi mwa malaika ambaye amesimama 
juu ya bahari na juu ya dunia.” 9 Nikaenda kwa yule malaika na 
kumwambia anipe kile kitabu kidogo cha kukunjwa. Akaniambia: 
“Kichukue ukile, nacho kitafanya tumbo lako liwe na uchungu, lakini 


kinywani mwako kitakuwa kitamu kama asali.” 10 Nikakichukua kile 
kitabu kidogo cha kukunjwa kutoka mkononi mwa yule malaika 
nikakila, na kinywani mwangu kilikuwa kitamu kama asali, lakini 
baada ya kukila, tumbo langu likawa na uchungu. 11 Nao 
wakaniambia: “Lazima utoe unabii tena kuhusu jamii na mataifa na 
lugha na wafalme wengi.” 


^ Ufu. 10:1 Au “amefunikwa.” 


Ufunuo 11:1-19 


11 Nami nikapewa utete unaofanana na fimbo,” nikaambiwa: 
“Simama upime patakatifu pa hekalu la Mungu na madhabahu na 
wale wanaoabudu ndani yake. 2 Lakini kuhusu ua ulio nje ya 
patakatifu pa hekalu, uache wala usiupime, kwa sababu umepewa 
mataifa, nao watalikanyaga lile jiji takatifu chini ya miguu yao kwa 
miezi 42. 3 Nitawafanya mashahidi wangu wawili watoe unabii kwa 
siku 1,260 wakiwa wamevaa nguo za magunia.” 4 Hao 
wanafananishwa na ile mizeituni miwili na vile vinara viwili vya taa, 
na wamesimama mbele za Bwana wa dunia. 


5 Yeyote akitaka kuwadhuru, moto hutoka katika vinywa vyao na 
kuwateketeza adui zao. Hivyo ndivyo anavyopaswa kuuawa mtu 
yeyote anayetaka kuwadhuru. 6 Hawa wana mamlaka ya kufunga 
anga” ili mvua isinyeshe katika siku zao za kutoa unabii, nao wana 
mamlaka juu ya maji ili kuyageuza kuwa damu na kuipiga dunia kwa 
kila aina ya mapigo mara nyingi wapendavyo. 


7 Watakapomaliza kutoa ushahidi, yule mnyama wa mwituni 
anayepanda kutoka katika shimo refu lisilo na mwisho” atapigana 
nao na kuwashinda na kuwaua. 8 Na maiti zao zitakuwa kwenye 
barabara kuu ya lile jiji kubwa ambalo katika maana ya kiroho 
linaitwa Sodoma na Misri, ambako pia Bwana wao aliuawa kwenye 
mti. 9 Na watu wa jamii na makabila na lugha na mataifa 
watazitazama maiti zao kwa siku tatu na nusu, wala hawataruhusu 
maiti zao zilazwe kaburini. 10 Na wale wanaokaa duniani 
wanashangilia juu yao na kusherehekea, nao watatumiana zawadi, 
kwa sababu hao manabii wawili waliwatesa watu wanaokaa duniani. 


11 Baada ya zile siku tatu na nusu, roho ya uhai kutoka kwa Mungu 
ikaingia ndani yao, wakasimama kwa miguu yao, na woga mkubwa 
ukawaingia wale waliowaona. 12 Nao wakasikia sauti kubwa kutoka 
mbinguni ikiwaambia: “Pandeni mje huku.” Nao wakapanda kuingia 
mbinguni katika wingu, na adui zao wakawaona.” 13 Tetemeko 
kubwa la ardhi likatokea saa hiyo, na sehemu ya kumi ya jiji 
ikaanguka; na watu 7,000 wakauawa na tetemeko hilo la ardhi, na 
wale wengine wakawa na hofu na kumpa utukufu Mungu wa 
mbinguni. 


14 Ole wa pili umepita. Tazama! Ole wa tatu unakuja upesi. 


15 Malaika wa saba akaipiga tarumbeta yake. Na sauti kubwa 
zikasikika mbinguni, zikisema: “Ufalme wa ulimwengu umekuwa 
Ufalme wa Bwana wetu na wa Kristo wake, naye atatawala akiwa 
mfalme milele na milele.” 


16 Na wale wazee 24 waliokuwa wameketi kwenye viti vyao vya 
ufalme mbele za Mungu wakaanguka kifudifudi na kumwabudu 
Mungu, 17 wakisema: “Tunakushukuru wewe, Yehova” Mungu, 
Mweza-Yote, yule aliyeko na aliyekuwako, kwa sababu umechukua 
nguvu zako kuu na kuanza kutawala ukiwa mfalme. 18 Lakini mataifa 
wakawa na ghadhabu, nayo ghadhabu yako mwenyewe ikaja, na 
wakati uliowekwa ukafika kwa ajili ya kuhukumiwa kwa wafu na 
kuwapa thawabu watumwa wako manabii na watakatifu na wale 
wanaoliogopa jina lako, wadogo kwa wakubwa, na kuwaharibu wale 
wanaoiharibu dunia.”” 


19 Na patakatifu pa hekalu la Mungu palipo mbinguni pakafunguliwa, 
na sanduku la agano lake likaonekana katika patakatifu pa hekalu 


lake. Na kukatokea radi na sauti na ngurumo na tetemeko la ardhi 
na mvua kubwa ya mawe. 


Ufu. 11:1 


11:1 Au “fimbo ya kupimia.” 


^ Ufu. 


^ Ufu. 


^ Ufu 


11:6 Au “mbingu.” 


11:7 Au “abiso.” Angalia Kamusi. 


.- 11:12 Au “walikuwa wakiwatazama.” 


^ Ufu 


. 11:17 Angalia Nyongeza A5. 


^ Ufu 


. 11:18 Au “kuwaangamiza wale wanaoiangamiza dunia.” 


Ufunuo 12:1-17 


12 Kisha ishara kubwa ikaonekana mbinguni: Mwanamke 
aliyepambwaž jua, na mwezi ulikuwa chini ya miguu yake, na juu ya 
kichwa chake palikuwa na taji la nyota 12, 2 naye alikuwa na mimba. 
Na alikuwa akilia akiwa katika maumivu na uchungu wa kuzaa. 


3 Ishara nyingine ikaonekana mbinguni. Tazama! Joka mkubwa wa 


* 


rangi ya moto, mwenye vichwa saba na pembe kumi na mataji saba 
juu ya vichwa vyake; 4 na mkia wake unakokota theluthi moja ya 
nyota za mbinguni, naye akazitupa chini duniani. Na huyo joka 
akaendelea kusimama mbele ya yule mwanamke aliyekuwa karibu 
kuzaa, ili atakapozaa, ammeze mtoto wake. 


5 Na yule mwanamke akazaa mwana, wa kiume, atakayechunga 
mataifa yote kwa fimbo ya chuma. Na mtoto wake akanyakuliwa” 
mpaka kwa Mungu na kwenye kiti chake cha ufalme. $ Na yule 
mwanamke akakimbilia nyikani, ambapo ana mahali 
palipotayarishwa na Mungu, na hapo watamlisha kwa siku 1,260. 


7 Na vita vikatokea ghafla mbinguni: Mikaeli” na malaika zake 
wakapigana na yule joka, naye joka na malaika zake wakapigana 
nao 8 lakini hawakushinda,” wala mahali hapakupatikana tena 
mbinguni kwa ajili yao. 9 Basi yule joka mkubwa akatupwa chini, 
yule nyoka wa zamani, anayeitwa Ibilisi na Shetani, anayeipotosha 
dunia nzima inayokaliwa; akatupwa chini duniani, na malaika zake 
wakatupwa chini pamoja naye. 10 Nikasikia sauti kubwa mbinguni 
ikisema: 


“Sasa kumekuwa na wokovu na nguvu na Ufalme wa Mungu wetu 
na mamlaka ya Kristo wake, kwa sababu mshtaki wa ndugu zetu 


ametupwa chini, anayewashtaki mchana na usiku mbele za Mungu 
wetu! 11 Nao wakamshinda kwa sababu ya damu ya Mwanakondoo 
na kwa sababu ya neno lao la kutoa ushahidi, nao hawakupenda 
nafsi zao” hata walipokabili kifo. 12 Kwa sababu hiyo furahini, 

enyi mbingu nanyi mnaokaa ndani yake! Ole wa dunia na wa bahari, 
kwa sababu Ibilisi ameshuka kwenu, akiwa na hasira kali, akijua 
kwamba ana kipindi kifupi cha wakati.” 


13 Sasa yule joka alipoona kwamba ametupwa chini duniani, 
alimtesa yule mwanamke aliyezaa mtoto wa kiume. 14 Lakini yule 
mwanamke akapewa mabawa mawili ya tai mkubwa, ili aruke 
kwenda nyikani mahali pake, ambapo atalishwa kwa wakati na 
nyakati na nusu ya wakati” mbali na uso wa yule nyoka. 


15 Naye nyoka akatapika maji kama mto kutoka katika kinywa chake 
nyuma ya yule mwanamke, ili kumzamisha katika mto huo. 16 Lakini 
dunia ikaja kumsaidia mwanamke, nayo dunia ikafungua kinywa 
chake na kuumeza mto ambao yule joka aliutapika kutoka katika 
kinywa chake. 17 Basi yule joka akawa na ghadhabu kumwelekea 
yule mwanamke, naye akaenda zake kupigana na wale waliobaki wa 
uzao wake,” wanaoshika amri za Mungu na walio na kazi ya kutoa 
ushahidi kumhusu Yesu. 


^ Ufu. 12:1 Au “aliyevikwa.” 
^ Ufu. 12:3 Au “tepe saba za kichwani za kifalme.” 
^ Ufu. 12:5 Au “akachukuliwa.” 


^ Ufu. 12:7 Maana yake “Ni Nani Aliye Kama Mungu?” 


^ Ufu 


. 12:8 Au labda, “lakini alishindwa (yaani, joka|J.” 


^ Ufu 


. 12:11 Au “uhai wao.” Angalia Kamusi. 


^ Ufu 


. 12:14 Yaani, nyakati tatu na nusu. 


^ Ufu 


. 12:17 Tnn., “mbegu yake.” 


Ufunuo 13:1-18 


13 Naye” akasimama tuli juu ya mchanga wa bahari. 


Nami nikamwona mnyama wa mwituni akipanda kutoka baharini, 
naye alikuwa na pembe kumi na vichwa saba, na mataji kumi?” juu ya 
pembe zake, lakini juu ya vichwa vyake majina yenye makufuru. 

2 Basi yule mnyama wa mwituni niliyemwona alikuwa kama chui, 
lakini miguu yake ilikuwa kama ya dubu, na kinywa chake kilikuwa 
kama kinywa cha simba. Na yule joka akampa huyo mnyama nguvu 
zake na kile kiti chake cha ufalme na mamlaka kubwa. 


3 Nikaona kimoja kati ya vichwa vyake kikiwa kimejeruhiwa vibaya 
lakini jeraha hilo la kifo lilipona, na dunia yote ikamfuata kwa 
mshangao yule mnyama wa mwituni. 4 Nao wakamwabudu yule joka 
kwa sababu alimpa mamlaka yule mnyama wa mwituni, nao 
wakamwabudu mnyama wa mwituni kwa maneno haya: “Ni nani 
aliye kama huyu mnyama wa mwituni, na ni nani anayeweza 
kupigana naye?” > Akapewa kinywa kinachosema mambo makuu na 
makufuru, akapewa pia mamlaka ya kutenda kwa miezi 42. 6 Naye 
akafungua kinywa chake kwa kumkufuru Mungu ili kulikufuru jina 
lake na makao yake, na hata wale wanaokaa mbinguni. 7 Akapewa 
ruhusa ya kupigana vita na watakatifu na kuwashinda, na akapewa 
mamlaka juu ya kila kabila na watu na lugha na taifa. 8 Na wale wote 
wanaokaa duniani watamwabudu. Tangu kuwekwa msingi wa 
ulimwengu, hakuna jina la hata mmoja wao lililoandikwa katika 
kitabu cha kukunjwa cha uzima cha Mwanakondoo aliyechinjwa. 


9 Ikiwa yeyote ana sikio, na asikie. 10 Ikiwa yeyote amekusudiwa 
kwenda utekwani, ataenda utekwani. Ikiwa yeyote ataua” kwa 


upanga, naye lazima auawe kwa upanga. Hapa ndipo watakatifu 
wanahitaji uvumilivu na imani. 


11 Kisha nikamwona mnyama mwingine wa mwituni akipanda kutoka 
katika dunia, naye alikuwa na pembe mbili kama mwanakondoo, 
lakini akaanza kuzungumza kama joka. 12 Anatumia mamlaka yote 
ya yule mnyama wa kwanza wa mwituni aliye machoni pake. Naye 
huifanya dunia na wale wanaokaa duniani wamwabudu yule 
mnyama wa kwanza wa mwituni, ambaye jeraha lake la kifo lilipona. 
13 Naye hufanya ishara kubwa, hata hufanya moto ushuke kutoka 
mbinguni mpaka duniani machoni pa wanadamu. 


14 Naye huwapotosha wale wanaokaa duniani, kwa sababu ya 
ishara alizoruhusiwa kufanya machoni pa yule mnyama wa mwituni, 
huku akiwaambia wale wanaokaa duniani watengeneze sanamu ya 
yule mnyama wa mwituni aliyekuwa na pigo la upanga lakini bado 
akabaki hai. 15 Naye akaruhusiwa kuipa pumzi” ile sanamu ya 
mnyama wa mwituni, ili ile sanamu ya mnyama wa mwituni iweze 
kusema na pia kufanya wale wote wanaokataa kuiabudu ile sanamu 
ya mnyama wa mwituni wauawe. 


16 Anawalazimisha watu wote—wadogo kwa wakubwa, matajiri kwa 
maskini, walio huru kwa watumwa—ili wote watiwe alama kwenye 
mkono wao wa kulia au kwenye paji la uso wao, 17 na ili yeyote 
asiweze kununua au kuuza isipokuwa mtu aliye na ile alama, jina la 
yule mnyama wa mwituni au namba ya jina lake. 18 Hapa ndipo 
hekima inapohitajiwa: Yule aliye na ufahamu na afanye hesabu ya 
namba ya yule mnyama wa mwituni, kwa maana ni namba ya 
mwanadamu, na namba yake ni 666. 


^ Ufu 


. 13:1 Yaani, yule joka. 


^ Ufu 


. 13:1 Au “tepe kumi za kichwani za kifalme.” 


^ Ufu 


. 13:10 Au labda, “Ikiwa yeyote atalazimika kuuawa.” 


13:15 Au “roho.” 


^ Ufu 


Ufunuo 14:1-20 


14 Kisha nikaona, na tazama! Mwanakondoo amesimama juu ya 
Mlima Sayuni, na pamoja naye 144,000 walioandikwa jina lake na 
jina la Baba yake kwenye mapaji ya nyuso zao. 2 Nikasikia sauti 
kutoka mbinguni kama sauti ya maji mengi na kama sauti ya 
ngurumo kubwa; na sauti niliyosikia ilikuwa kama ya waimbaji 
wanaofuatanisha sauti zao wakipiga vinubi vyao. 3 Nao wanaimba 
kana kwamba ni wimbo mpya mbele ya kile kiti cha ufalme na mbele 
ya wale viumbe hai wanne na wale wazee, na hakuna yeyote 
aliyeweza kujifunza kikamili wimbo ule ila wale 144,000, ambao 
wamenunuliwa kutoka duniani. 4 Hao ndio wale ambao hawakujitia 
unajisi na wanawake; kwa kweli, wao ni mabikira. Hao ndio 
wanaoendelea kumfuata Mwanakondoo popote anapoenda. Hao 
walinunuliwa kutoka kati ya wanadamu wakiwa matunda ya kwanza 
kwa Mungu na kwa Mwanakondoo, > na hamna udanganyifu 
uliopatikana katika vinywa vyao; wao hawana dosari. 


6 Nami nikamwona malaika mwingine akiruka katikati ya mbingu,” 
naye alikuwa na habari njema ya milele ili aitangaze kwa wale 
wanaokaa duniani, kwa kila taifa na kabila na lugha na watu. 

7 Alikuwa akisema kwa sauti kubwa: “Mwogopeni Mungu na kumpa 
utukufu, kwa sababu saa ya hukumu yake imefika, kwa hiyo 
mwabuduni Yule aliyeziumba mbingu na dunia na bahari na 
chemchemi za maji.”” 


8 Na mwingine, malaika wa pili, akafuata, akisema: “Ameanguka! 
Babiloni Mkubwa ameanguka, yule aliyeyafanya mataifa yote 
yanywe divai ya hamu” ya uasherati” wake!” 


9 Malaika mwingine, wa tatu, akawafuata, akisema kwa sauti kubwa: 
“Yeyote akimwabudu yule mnyama wa mwituni na sanamu yake na 
kupokea alama kwenye paji la uso wake au kwenye mkono wake, 
10 yeye pia atakunywa divai ya hasira ya Mungu inayomwagwa 
ndani ya kikombe cha ghadhabu Yake bila kuchanganywa na kitu, 
naye atateswa kwa moto na kiberiti machoni pa malaika watakatifu 
na machoni pa Mwanakondoo. 11 Na moshi wa kuteswa kwao 
unapanda milele na milele, nao hawana pumziko mchana na usiku, 
wale wanaomwabudu yule mnyama wa mwituni na sanamu yake na 
yeyote anayepokea alama ya jina lake. 12 Hapa ndipo watakatifu 
wanapohitaji uvumilivu, wale wanaoshika amri za Mungu na kushika 
imara imani kwa Yesu.” 


13 Nami nikasikia sauti kutoka mbinguni ikisema, “Andika: Wenye 
furaha ni wafu wanaokufa katika muungano na Bwana tangu wakati 
huu na kuendelea. Ndiyo, roho inasema, acheni wapumzike 
kutokana na kazi yao ngumu, kwa maana mambo waliyotenda 
yanaambatana nao moja kwa moja.” 


14 Kisha nikaona, na tazama! wingu jeupe, na mtu fulani kama 
mwana wa binadamu alikuwa ameketi juu ya wingu hilo, akiwa na 
taji la dhahabu juu ya kichwa chake na mundu mkali mkononi 
mwake. 


15 Malaika mwingine akatokea katika patakatifu pa hekalu, 
akimwambia kwa sauti kubwa yule aliyeketi juu ya lile wingu: “Tia 
ndani mundu wako uvune, kwa sababu saa ya kuvuna imefika, kwa 
maana mavuno ya dunia yameiva kabisa.” 16 Na yule aliyeketi juu ya 
wingu akautia mundu wake duniani, nayo dunia ikavunwa. 


17 Na bado malaika mwingine akatokea katika patakatifu pa hekalu 
palipo mbinguni, naye pia alikuwa na mundu mkali. 


18 Na bado malaika mwingine akatokea katika madhabahu naye 
alikuwa na mamlaka juu ya moto. Naye akamwambia kwa sauti 
kubwa yule aliyekuwa na mundu mkali: “Tia ndani mundu wako mkali 
ukusanye vishada vya mzabibu wa dunia, kwa sababu zabibu zake 
zimeiva.” 19 Yule malaika akatia mundu wake katika dunia na 
kuukusanya mzabibu wa dunia, naye akautupa ndani ya shinikizo 
kubwa la divai la hasira ya Mungu. 20 Lile shinikizo la divai 
likakanyagiwa nje ya jiji, na damu ikatoka katika lile shinikizo la divai 
hata kufikia juu kwenye lijamu za farasi umbali wa stadia 1,600.” 


^ Ufu. 14:6 Au “katikati ya anga; juu.” 
^ Ufu. 14:7 Au “mabubujiko ya maji.” 
^ Ufu. 14:8 Au “hasira.” 


^ Ufu. 14:8 Neno la Kigiriki, por'nei'a. Angalia Kamusi. 


^ Ufu. 14:13 Au “pamoja nao.” 


A Ufu. 14:20 Karibu kilomita 296 (maili 184). Stadiamu moja ilikuwa 
sawa na mita 185 (futi 606.95). Angalia Nyongeza B14. 


00 


Ufunuo 15:1- 


15 Nami nikaona huko mbinguni ishara nyingine kubwa na ya ajabu 
sana, malaika saba wenye mapigo saba. Hayo ndiyo ya mwisho, 
kwa sababu kupitia hayo hasira ya Mungu inamalizika. 


2 Nami nikaona kitu kama bahari ya kioo iliyochanganyika na moto, 
na wale wanaomshinda yule mnyama wa mwituni na sanamu yake 
na ile namba ya jina lake walikuwa wamesimama kando ya ile bahari 
ya kioo, wakiwa wameshika vinubi vya Mungu. 3 Walikuwa 
wanaimba wimbo wa Musa mtumwa wa Mungu na wimbo wa 
Mwanakondoo, wakisema: 


“Matendo yako ni makuu na ya ajabu, Yehova” Mungu, Mweza-Yote. 
Njia zako ni za uadilifu na za kweli, Mfalme wa umilele. 4 Ni nani 
ambaye kwa kweli hatakuogopa wewe, Yehova,” na kulitukuza jina 
lako, kwa kuwa wewe peke yako ni mshikamanifu? Kwa maana 
mataifa yote yatakuja na kuabudu mbele zako, kwa sababu amri 
zako za uadilifu zimefunuliwa.” 


> Baada ya hayo nikaona, patakatifu pa hema la ushahidi 
pakifunguliwa mbinguni, $ na wale malaika saba wenye mapigo 
saba wakatokea katika patakatifu, wakiwa wamevaa kitani safi, 
kinachong'aa na wakiwa wamefunga mishipi ya dhahabu kifuani. 

7 Mmoja wa wale viumbe hai wanne akawapa wale malaika saba 
mabakuli saba ya dhahabu yaliyojaa hasira ya Mungu, anayeishi 
milele na milele. 8 Na patakatifu pakajaa moshi kwa sababu ya 
utukufu wa Mungu na kwa sababu ya nguvu zake, na hakuna yeyote 
aliyeweza kuingia patakatifu mpaka yale mapigo saba ya wale 
malaika saba yalipomalizika. 


^ Ufu. 15:3 Angalia Nyongeza A5. 


^ Ufu. 15:4 Angalia Nyongeza A5. 


Ufunuo 16:1-21 


16 Nami nikasikia sauti kubwa kutoka katika patakatifu ikiwaambia 
wale malaika saba: “Nendeni mkamwage yale mabakuli saba ya 
hasira ya Mungu juu ya dunia.” 


2 Malaika wa kwanza akaenda na kumwaga bakuli lake juu ya dunia. 
Na kidonda chenye maumivu na kilicho hatari kikawapata watu 
waliokuwa na alama ya yule mnyama wa mwituni na waliokuwa 
wakiiabudu sanamu yake. 


3 Malaika wa pili akamwaga bakuli lake ndani ya bahari. Nayo ikawa 
damu kama ya mwanadamu aliyekufa, na kila kiumbe aliye hai 
akafa,” ndiyo, vitu vilivyo ndani ya bahari. 


4 Malaika wa tatu akamwaga bakuli lake ndani ya mito na 
chemchemi za maji.” Nazo zikawa damu. > Nikamsikia malaika aliye 
juu ya maji akisema: “Wewe, Ambaye uko na uliyekuwako, 
Mshikamanifu, wewe ni mwadilifu, kwa kuwa umetoa hukumu hizi, 

6 kwa sababu waliimwaga damu ya watakatifu na ya manabii, nawe 
umewapa damu wanywe; wanastahili hivyo.” 7 Nikasikia madhabahu 
ikisema: “Ndiyo, Yehova” Mungu, Mweza-Yote, hukumu zako” ni za 
kweli na za uadilifu.” 


8 Malaika wa nne akamwaga bakuli lake juu ya jua, nalo jua 
likapewa ruhusa ya kuwaunguza watu kwa moto. 9 Na wale watu 
wakaunguzwa na joto hilo kali, lakini wakalikufuru jina la Mungu, 
aliye na mamlaka juu ya mapigo haya, nao hawakutubu wala kumpa 
utukufu. 


10 Malaika wa tano akamwaga bakuli lake juu ya kiti cha ufalme cha 
yule mnyama wa mwituni. Na ufalme wake ukatiwa giza, nao 


wakaanza kuzitafuna ndimi zao kwa sababu ya maumivu yao, 
11 lakini wakamkufuru Mungu wa mbinguni kwa sababu ya maumivu 
yao na vidonda vyao, nao hawakutubu matendo yao. 


12 Malaika wa sita akamwaga bakuli lake juu ya mto mkubwa Efrati, 
na maji yake yakakauka ili kutayarisha njia kwa ajili ya wafalme 
wanaotoka mashariki.” 


13 Nami nikaona maneno matatu machafu yaliyoongozwa na roho” 
ambayo yalionekana kama vyura yakitoka katika kinywa cha yule 
joka na katika kinywa cha yule mnyama wa mwituni na katika kinywa 
cha yule nabii wa uwongo. 14 Kwa kweli, hayo ni maneno 
yanayoongozwa na roho waovu nayo yanafanya ishara, nayo 
yanakwenda kwa wafalme wa dunia nzima inayokaliwa, ili 
kuwakusanya pamoja kwa vita vya siku kuu ya Mungu Mweza-Yote. 


15 “Tazama! Ninakuja kama mwizi. Mwenye furaha ni yule anayekaa 
macho na kutunza mavazi yake ya nje, ili asije akatembea uchi na 
watu waitazame aibu yake.” 


16 Nayo yakawakusanya pamoja mahali panapoitwa katika Kiebrania 
Har-Magedoni.” 


17 Malaika wa saba akamwaga bakuli lake juu ya hewa. Ndipo sauti 
kubwa ikatokea katika patakatifu kwenye kile kiti cha ufalme, 
ikisema: “Imetimia!” 18 Kukawa na radi na sauti na ngurumo, na 
kukatokea tetemeko kubwa la ardhi ambalo halijawahi kutokea tangu 
wanadamu walipoumbwa duniani, tetemeko hilo la ardhi lilikuwa 
kubwa sana na lilienea sana. 19 Lile jiji kubwa likapasuka na kuwa 
sehemu tatu, na majiji ya mataifa yakaanguka; na Babiloni Mkubwa 
akakumbukwa mbele za Mungu, ili kumpa kikombe cha divai cha 


hasira ya ghadhabu yake. 20 Pia, kila kisiwa kikatoweka, na milima 


haikupatikana tena. 21 Ndipo mvua kubwa ya mawe, kila jiwe likiwa 


na uzito wa karibu talanta moja,” ikanyesha kutoka mbinguni juu ya 


watu, nao watu wakamkufuru Mungu kwa sababu ya lile pigo la 
mvua ya mawe, kwa kuwa pigo hilo lilikuwa kubwa mno. 


^ Ufu. 


16:3 Au “kila nafsi ikafa.” 


^ Ufu. 


^ Ufu. 


16:4 Au “mabubujiko ya maji.” 


16:7 Angalia Nyongeza A5. 


^ Ufu. 


16:7 Au “maamuzi yako ya hukumu.” 


^ Ufu. 16:12 


^ Ufu 


16:12 Au “mawio ya jua.” 


. 16:13 Tnn., “roho waovu.” 


^ Ufu 


. 16:16 Neno la Kigiriki, Har Ma'ge:don', kutokana na neno la 
Kiebrania linalomaanisha “Mlima wa Megido.” 


“Uru. 16:21 
Angalia Nyongeza B14. 


16:21 Talanta ya Kigiriki ilikuwa sawa na kilogramu 20.4. 


Ufunuo 17:1-18 


17 Mmoja wa wale malaika saba waliokuwa na mabakuli saba akaja 
na kuniambia: “Njoo, nitakuonyesha hukumu dhidi ya yule kahaba 
mkubwa anayekaa juu ya maji mengi, 2 ambaye wafalme wa dunia 
walifanya uasherati” naye, na watu wanaokaa duniani walileweshwa 
kwa divai ya uasherati” wake.” 


3 Naye akanichukua katika nguvu za roho akanipeleka nyikani. Nami 
nikamwona mwanamke ameketi juu ya mnyama wa mwituni mwenye 
rangi nyekundu aliyejaa majina ya makufuru na aliyekuwa na vichwa 
saba na pembe kumi. 4 Yule mwanamke alikuwa amevaa nguo za 
rangi ya zambarau na nyekundu, naye alikuwa amepambwa kwa 
dhahabu na mawe ya thamani na lulu, na mkononi mwake alikuwa 
na kikombe cha dhahabu kilichojaa machukizo na mambo machafu 
ya uasherati” wake. > Alikuwa ameandikwa kwenye paji la uso wake 
jina la fumbo: “Babiloni Mkubwa, mama wa makahaba na wa 
machukizo ya dunia.” $ Nami nikaona kwamba yule mwanamke 
amelewa damu ya watakatifu na damu ya mashahidi wa Yesu. 


Basi, nilipomwona nilishangaa sana. 7 Ndipo yule malaika 
akaniambia: “Kwa nini ulishangaa? Nitakuambia fumbo la yule 
mwanamke na la yule mnyama wa mwituni anayembeba na aliye na 
vichwa saba na pembe kumi: 8 Mnyama wa mwituni uliyemwona 
alikuwako, lakini hayuko, na bado yuko karibu kupanda kutoka katika 
shimo refu lisilo na mwisho,” naye ataenda kwenye uharibifu. Na 
watu wanaokaa duniani ambao majina yao hayajaandikwa katika 
kitabu cha kukunjwa cha uzima tangu kuwekwa msingi wa 
ulimwengu watashangaa watakapoona jinsi yule mnyama wa 
mwituni alivyokuwako, lakini hayuko, na bado atakuwapo. 


9 “Hilo linahitaji akili yenye hekima: Vile vichwa saba vinamaanisha 
milima saba, ambapo yule mwanamke huketi juu yake. 10 Na kuna 
wafalme saba: Watano wameanguka, mmoja yuko, na yule 
mwingine bado hajafika; lakini atakapofika, lazima akae kwa muda 
mfupi. 11 Na yule mnyama wa mwituni aliyekuwako lakini hayuko, 
yeye pia ni mfalme wa nane, lakini anatokana na wale saba, naye 
anaenda zake kwenye uharibifu. 


12 “Pembe kumi ulizoona zinamaanisha wafalme kumi ambao bado 
hawajapokea ufalme, lakini wanapokea mamlaka wakiwa wafalme 
kwa saa moja pamoja na yule mnyama wa mwituni. 13 Hao wana 
wazo moja, kwa hiyo wanampa yule mnyama wa mwituni nguvu na 
mamlaka yao. 14 Nao watapigana na Mwanakondoo, lakini kwa 
sababu yeye ni Bwana wa mabwana na Mfalme wa wafalme, 
Mwanakondoo atawashinda. Pia, wale walio pamoja naye walioitwa 
na waliochaguliwa na walio waaminifu watawashinda.” 


15 Akaniambia: “Yale maji uliyoyaona, ambapo yule kahaba ameketi, 
yanamaanisha jamii za watu na umati na mataifa na lugha. 16 Na 
zile pembe kumi ulizoona, na yule mnyama wa mwituni, hao 
watamchukia yule kahaba na kumfanya kuwa ukiwa na uchi, nao 
watakula nyama yake na kumteketeza kabisa kwa moto. 17 Kwa 
maana Mungu alitia hilo ndani ya mioyo yao ili kutekeleza wazo lake, 
ndiyo, kutekeleza lile wazo lao moja kwa kumpa yule mnyama wa 
mwituni ufalme wao, mpaka maneno ya Mungu yatakapokwisha 
kutimizwa. 18 Na yule mwanamke uliyemwona anamaanisha lile jiji 
kubwa lililo na ufalme juu ya wafalme wa dunia.” 


^ Ufu. 17:2 Angalia Kamusi. 


^ Ufu. 17:2 Neno la Kigiriki pornei'a. Angalia Kamusi. 


^ Ufu. 17:4 Neno la Kigiriki pornei'a. Angalia Kamusi. 


^ Ufu. 17:8 Au “abiso.” Angalia Kamusi. 


Ufunuo 18:1-24 


18 Baada ya hayo nikamwona malaika mwingine akishuka kutoka 
mbinguni, mwenye mamlaka kubwa, na dunia ikatiwa nuru 

kwa utukufu wake. 2 Naye akasema kwa sauti yenye nguvu: 
“Ameanguka! Babiloni Mkubwa ameanguka, naye amekuwa makao 
ya roho waovu na mahali pa kuvizia pa kila roho mchafu” na kila 
ndege mchafu anayechukiwa! 3 Kwa sababu ya divai ya hamu?” ya 
uasherati” wake, mataifa yote yamenaswa, na wafalme wa dunia 
walifanya uasherati naye, na wafanyabiashara” wa dunia walikuwa 
matajiri kutokana na nguvu za anasa yake isiyo na aibu.” 


4 Nami nikasikia sauti nyingine kutoka mbinguni ikisema: “Tokeni 
kwake, watu wangu, ikiwa hamtaki kushiriki pamoja naye dhambi 
zake, na ikiwa hamtaki kupokea sehemu ya mapigo yake. > Kwa 
maana dhambi zake zimekusanyika pamoja mpaka mbinguni, naye 
Mungu amekumbuka matendo yake yasiyo ya haki.” 6 Mlipeni kama 
alivyowatendea wengine, ndiyo, mlipeni mara mbili kwa yale 
aliyotenda; katika kikombe alichochanganya, mtilieni mchanganyiko 
mara mbili. 7” Kwa kadiri alivyojitukuza na kuishi katika anasa isiyo 
na aibu, kwa kadiri hiyo mpeni mateso na maombolezo. Kwa maana 
anaendelea kusema moyoni mwake: ‘Ninaketi nikiwa malkia, mimi si 
mjane, nami sitaona maombolezo kamwe.’ 8 Hiyo ndiyo sababu 
mapigo yake yatakuja katika siku moja, kifo na kuomboleza na njaa 
kali, naye atateketezwa kabisa kwa moto, kwa sababu Yehova” 
Mungu, aliyemhukumu, ni mwenye nguvu. 


9 “Na wafalme wa dunia waliofanya uasherati” naye na kuishi naye 
katika anasa isiyo na aibu watalia na kujipiga-piga kwa huzuni kwa 
sababu yake watakapoona moshi unaotokana na kuteketea kwake. 


10 Watasimama mbali kwa sababu ya kuogopa kuteseka kwake na 
kusema: 'Ole, ole, wewe jiji kubwa, Babiloni wewe jiji lenye nguvu, 
kwa sababu hukumu yako imefika katika saa moja! 


11 “Pia, wafanyabiashara wa dunia wanalia na kuomboleza kwa 
sababu yake, kwa kuwa hakuna yeyote wa kununua tena bidhaa zao 
zilizojaa, 12 mizigo iliyojaa ya dhahabu, fedha, mawe ya thamani, 
lulu, kitani bora, vitambaa vya zambarau, hariri, na vitambaa 
vyekundu; na kila kitu kilichotengenezwa kwa mbao zenye 
manukato; na kila aina ya kitu kilichotengenezwa kwa pembe za 
tembo, na kwa mbao za thamani, shaba, chuma, na marumaru; 

13 pia mdalasini, viungo vya Kihindi, uvumba, mafuta yenye marashi, 
ubani, divai, mafuta ya zeituni, unga laini, ngano, ng'ombe, kondoo, 
farasi, magari, watumwa, na uhai wa binadamu.” 14 Ndiyo, tunda 
zuri ulilotamani” limekuacha, na vitu vyote vitamu na vitu vyenye 
fahari vimetoweka kutoka kwako, navyo havitapatikana tena kamwe. 


15 “Wafanyabiashara waliouza vitu hivyo, waliopata utajiri kutokana 
naye, watasimama mbali kwa sababu ya kuogopa kuteseka kwake 
nao watalia na kuomboleza, 16 wakisema: ‘Ole, ole, lile jiji kubwa 
lililovaa kitani bora, zambarau, na kitambaa chekundu, na 
lililopambwa sana kwa mapambo ya dhahabu, mawe ya thamani, na 
lulu, 17 kwa sababu katika saa moja mali nyingi hivyo zimeharibiwa!” 


“Na kila kapteni wa meli na kila mtu anayesafiri baharini na 
mabaharia na wale wote ambao hupata riziki baharini walisimama 
mbali 18 na kusema kwa sauti kubwa huku wakitazama moshi 
kubwa?’ 19 Wakatupa mavumbi juu ya vichwa vyao na kupaza kilio, 
wakilia na kuomboleza, wakisema: ‘Ole, ole, lile jiji kubwa, ambalo 


wale wote waliokuwa na meli baharini walikuwa matajiri kutokana na 
utajiri wake, kwa sababu katika saa moja ameharibiwa!' 


20 “Furahini kwa sababu yake, enyi mbingu, pia ninyi watakatifu na 
mitume na manabii, kwa sababu Mungu ametangaza hukumu juu 
yake kwa ajili yenu!” 


21 Na malaika mwenye nguvu akainua jiwe lililo kama jiwe kubwa la 
kusagia na kulitupa baharini, akisema: “Hivi ndivyo Babiloni lile jiji 
kubwa litakavyotupwa chini kwa kasi sana, naye hatapatikana tena. 
22 Na sauti ya waimbaji ambao hufuatanisha sauti zao kwa kinubi, 
ya wanamuziki, ya wapiga-filimbi, na ya wapiga-tarumbeta 
haitasikiwa tena ndani yako. Na hakuna fundi anayefanya kazi 
yoyote atakayepatikana tena ndani yako, na hakuna sauti ya jiwe la 
kusagia itakayosikiwa tena ndani yako. 23 Hakuna nuru ya taa 
itakayoangaza tena ndani yako, na hakuna sauti ya bwana harusi na 
bibi harusi itakayosikiwa tena ndani yako; kwa kuwa 
wafanyabiashara wako walikuwa watu wenye vyeo vya juu duniani, 
kwa maana mataifa yote yalipotoshwa kwa mazoea yako ya 
kuwasiliana na roho. 24 Ndiyo, ndani yake ilipatikana damu ya 
manabii na ya watakatifu na ya wale wote ambao wameuawa 
duniani.” 


^ Ufu. 18:2 Au labda, “pumzi chafu; maneno yaliyoongozwa na 
roho.” 


A Ufu. 18:3 Au “hasira.” 
^ Ufu. 18:3 Neno la Kigiriki pornei'a. Angalia Kamusi. 


^ Ufu. 18:3 Au “wafanyabiashara wanaosafiri.” 


. 18:5 Au “uhalifu wake.” 


^ Ufu 


^ Ufu 


. 18:8 Angalia Nyongeza A5. 


^ Ufu 


. 18:9 Angalia Kamusi. 


^ Ufu 


.- 18:13 Au “nafsi za binadamu.” 


^ Ufu 


. 18:14 Au “ambalo nafsi yako ililitamani.” 


Ufunuo 19:1-21 


19 Baada ya hayo nikasikia kitu kama sauti kubwa ya umati mkubwa 
mbinguni. Wakasema: “Msifuni Yah!* Wokovu na utukufu na nguvu 
ni za Mungu wetu, 2 kwa sababu hukumu zake ni za kweli na za 
uadilifu. Kwa maana ametekeleza hukumu juu ya yule kahaba 
mkubwa aliyeipotosha dunia kwa uasherati” wake, naye amelipiza 
kisasi damu ya watumwa wake iliyo mkononi mwake.”* 3 Na papo 
hapo, wakasema kwa mara ya pili: “Msifuni Yah!* Na moshi kutoka 
kwake” unaendelea kupanda milele na milele.” 


4 Na wale wazee 24 na wale viumbe hai wanne wakaanguka chini 
na kumwabudu Mungu anayeketi kwenye kiti cha ufalme na kusema: 
“Amina! Msifuni Yah!”” 


5 Pia, sauti ikatoka katika kile kiti cha ufalme na kusema: “Endeleeni 
kumsifu Mungu wetu, enyi nyote watumwa wake mnaomwogopa, 
wadogo kwa wakubwa.” 


6 Nami nikasikia kitu kama sauti ya umati mkubwa na kama sauti ya 
maji mengi na kama sauti ya ngurumo nzito. Wakasema: “Msifuni 
Yah,” kwa sababu Yehova” Mungu wetu, Mweza-Yote, ameanza 
kutawala akiwa mfalme! 7 Acheni tufurahi na tuwe na shangwe 
nyingi na tumpe utukufu, kwa sababu ndoa ya Mwanakondoo 
imefika na mke wake amejitayarisha. 8 Ndiyo, ameruhusiwa kuvaa 
kitani bora, changavu, safi—kwa maana hicho kitani bora 
kinamaanisha matendo ya uadilifu ya watakatifu.” 


9 Naye ananiambia, “Andika: Wenye furaha ni wale walioalikwa 
kwenye mlo wa jioni wa ndoa ya Mwanakondoo.” Pia, ananiambia: 
“Hayo ndiyo maneno ya kweli ya Mungu.” 10 Ndipo nikaanguka chini 


mbele ya miguu yake ili kumwabudu. Lakini ananiambia: “Uwe 
mwangalifu! Usifanye hivyo! Mimi ni mtumwa mwenzako tu na wa 
ndugu zako walio na kazi ya kutoa ushahidi kumhusu Yesu. 
Mwabudu Mungu! Kwa maana kutoa ushahidi kumhusu Yesu ndilo 
kusudi la unabii.” 


11 Nami nikaona mbingu imefunguliwa, na tazama! farasi mweupe. 
Na yule aliyeketi juu yake anaitwa Mwaminifu na wa Kweli, naye 
anahukumu na kupigana vita kwa uadilifu. 1? Macho yake ni mwali 
wa moto, na juu ya kichwa chake kuna mataji mengi.” Ana jina 
lililoandikwa ambalo hakuna yeyote anayelijua isipokuwa yeye 
mwenyewe, 13 naye amevaa vazi la nje lililo na damu,” na jina 
analoitwa ni Neno la Mungu. 14 Pia, majeshi ya mbinguni yalikuwa 
yakimfuata juu ya farasi weupe, nayo yalikuwa yamevaa kitani bora 
cheupe, safi. 15 Na kinywani mwake upanga mrefu mkali 
unachomoza, upanga ambao atatumia kuyapiga mataifa, naye 
atawachunga kwa fimbo ya chuma. Isitoshe, anakanyaga shinikizo la 
divai ya hasira ya ghadhabu ya Mungu Mweza-Yote. 16 Na kwenye 
vazi lake la nje, ndiyo, kwenye paja lake, ana jina lililoandikwa, 
Mfalme wa wafalme na Bwana wa mabwana. 


17 Nikaona pia malaika amesimama katika jua, naye akaita kwa 
sauti kubwa na kuwaambia ndege wote wanaoruka katikati ya 
mbingu:” “Njooni hapa, mkusanyike pamoja kwenye mlo mkubwa wa 
jioni wa Mungu, 18 ili mle nyama za wafalme na nyama za viongozi 
wa kijeshi na nyama za watu wenye nguvu na nyama za farasi na za 
wale wanaoketi juu yao, na nyama za wote, za watu huru na vilevile 


za watumwa na za wadogo kwa wakubwa.” 


19 Nami nikamwona yule mnyama wa mwituni na wafalme wa dunia 
na majeshi yao wamekusanyika pamoja ili kupigana vita na yule 
anayeketi juu ya farasi na jeshi lake. 20 Na yule mnyama wa mwituni 
akakamatwa, na yule nabii wa uwongo pamoja naye, aliyefanya 
mbele yake ishara alizotumia kuwapotosha wale waliopokea alama 
ya yule mnyama wa mwituni na wale wanaoiabudu sanamu yake. 
Wakiwa bado hai, wote wawili walitupwa ndani ya ziwa la moto 
linalowaka kwa kiberiti. 21 Lakini wale wengine wakauawa kwa ule 
upanga mrefu unaochomoza kinywani mwa yule anayeketi juu ya 
farasi. Na ndege wote wakashiba kutokana na nyama zao. 


^ Ufu. 19:1 Au “Haleluya!” “Yah” ni ufupisho wa jina Yehova. 
^ Ufu. 19:2 Neno la Kigiriki pornei'a. Angalia Kamusi. 

^ Ufu. 19:2 Tnn., “kutoka mkononi mwake.” 

^ Ufu. 19:3 Au “Haleluya!” “Yah” ni ufupisho wa jina Yehova. 
^ Ufu. 19:3 Yaani, “kutoka kwa Babiloni.” 

^ Ufu. 19:4 Au “Haleluya!” “Yah” ni ufupisho wa jina Yehova. 
^ Ufu. 19:6 Au “Haleluya!” “Yah” ni ufupisho wa jina Yehova. 
^ Ufu. 19:6 Angalia Nyongeza A5. 

^ Ufu. 19:12 Au “tepe nyingi za kichwani za kifalme.” 

^ Ufu. 19:13 Au labda, “lililonyunyiziwa damu.” 


^ Ufu. 19:17 Au “katikati ya anga; juu.” 


Ufunuo 20:1-15 


20 Nami nikamwona malaika akishuka kutoka mbinguni akiwa na 
ufunguo wa shimo refu lisilo na mwisho” na mnyororo mkubwa 
mkononi mwake. 2 Akamkamata yule joka, yule nyoka wa zamani, 
ambaye ni Ibilisi na Shetani, na kumfunga kwa miaka 1,000.3 Naye 
akamtupa katika shimo refu lisilo na mwisho” akalifunga na kulitia 
muhuri juu yake, ili asipotoshe mataifa tena mpaka ile miaka 1,000 
itakapokwisha. Baada ya hapo atafunguliwa kwa muda mfupi. 


4 Nami nikaona viti vya ufalme, na wale walioketi kwenye viti hivyo 
wakapewa mamlaka ya kuhukumu. Ndiyo, niliona nafsi” za wale 
waliouawa” kwa sababu ya ushahidi waliotoa kumhusu Yesu na kwa 
sababu ya kusema kumhusu Mungu, na wale ambao 
hawakumwabudu yule mnyama wa mwituni au sanamu yake na 
ambao hawakupokea ile alama kwenye paji la uso wao na kwenye 
mkono wao. Nao wakawa hai na kutawala wakiwa wafalme pamoja 
na Kristo kwa miaka 1,000. 5 (Wale wafu wengine hawakuwa hai 
mpaka ile miaka 1,000 ilipokwisha.) Huo ndio ufufuo wa kwanza. 

6 Mwenye furaha na mtakatifu ni yeyote aliye na sehemu katika 
ufufuo wa kwanza; kifo cha pili hakina mamlaka juu ya hao, bali 
watakuwa makuhani wa Mungu na wa Kristo, nao watatawala 
wakiwa wafalme pamoja naye ile miaka 1,000. 


7 Sasa mara tu ile miaka 1,000 itakapokwisha, Shetani atafunguliwa 
kutoka katika gereza lake, 8 naye ataenda kuyapotosha yale mataifa 
yaliyo katika pembe nne za dunia, Gogu na Magogu, ili 
kuwakusanya pamoja kwa ajili ya vita. Idadi yao ni kama mchanga 
wa bahari. 9 Nao wakaenda katika dunia yote na kuizunguka kambi 


mbinguni na kuwateketeza. 10 Na Ibilisi aliyekuwa akiwapotosha 
alitupwa ndani ya lile ziwa la moto na kiberiti, ambamo wote wawili, 
yule mnyama wa mwituni na yule nabii wa uwongo, tayari walikuwa; 
nao watateswa” mchana na usiku milele na milele. 


11 Nami nikaona kiti cha ufalme kikubwa cheupe na Yule aliyeketi juu 
yake. Dunia na mbingu zikatoweka kutoka mbele zake, na 
hazikupatikana tena. 12 Nami nikawaona wafu, wakubwa kwa 
wadogo, wakiwa wamesimama mbele ya kile kiti cha ufalme, na 
vitabu vya kukunjwa vikafunguliwa. Lakini kitabu kingine cha 
kukunjwa kikafunguliwa; hicho ni kitabu cha uzima. Wafu 
wakahukumiwa kutokana na yale mambo yaliyoandikwa katika vile 
vitabu kulingana na matendo yao. 13 Na bahari ikawatoa wafu 
waliokuwa ndani yake, na kifo na Kaburi” vikawatoa wafu waliokuwa 
ndani yake, nao wakahukumiwa kila mmoja kulingana na matendo 
yake. 14 Na kifo na Kaburi” vikatupwa ndani ya lile ziwa la moto. Hilo 
linamaanisha kifo cha pili, lile ziwa la moto. 15 Zaidi ya hayo, 

yeyote ambaye hakupatikana ameandikwa katika kile kitabu cha 
uzima alitupwa ndani ya lile ziwa la moto. 


^ Ufu. 20:1 Au “abiso.” Angalia Kamusi. 


^ Ufu. 20:3 Au “abiso.” Angalia Kamusi. 


A Ufu. 20:4 Angalia Kamusi na Maelezo ya chini ya Ufu 6:9. 


A Ufu. 20:4 Tnn.,” waliouawa kwa shoka.” 
^ Ufu. 20:10 Au “watazuiliwa; watafungwa gerezani.” 


^ Ufu. 20:13 Au “Hadesi.” Angalia Kamusi. 


^ Ufu. 20:14 Au “Hadesi.” Angalia Kamusi. 


Ufunuo 21:1-27 


21 Nami nikaona mbingu mpya na dunia mpya; kwa maana mbingu 
ya kwanza na dunia ya kwanza zilikuwa zimepitilia mbali, na bahari 
haipo tena. 2 Pia, nikaona lile jiji takatifu, Yerusalemu Jipya, likishuka 
kutoka mbinguni kwa Mungu likiwa limetayarishwa kama bibi harusi 
aliyepambwa kwa ajili ya mume wake. 3 Ndipo nikasikia sauti kubwa 
kutoka katika kile kiti cha ufalme ikisema: “Tazama! Hema la Mungu 
liko pamoja na wanadamu, naye atakaa pamoja nao, nao watakuwa 
watu wake. Na Mungu mwenyewe atakuwa pamoja nao. 4 Naye 
atafuta kila chozi kutoka katika macho yao, na kifo hakitakuwapo 
tena, wala maombolezo wala kilio wala maumivu hayatakuwapo 
tena. Mambo ya zamani yamepitilia mbali.” 


5 Na Yule aliyeketi kwenye kiti cha ufalme akasema: “Tazama! 
Ninafanya vitu vyote kuwa vipya.” Pia anasema: “Andika, kwa 
maana maneno haya ni ya uaminifu” na ya kweli.” 6 Naye 
akaniambia: “Yametimia! Mimi ndiye Alfa na Omega,” mwanzo na 
mwisho. Yeyote aliye na kiu nitampa maji bure” kutoka kwenye 
chemchemi” ya maji ya uzima. 7 Yeyote anayeshinda atarithi vitu 
hivi, nami nitakuwa Mungu wake naye atakuwa mwanangu. 8 Lakini 
kuhusu waoga na wale wasio na imani na wale wenye kuchukiza 
katika uchafu wao na wauaji na waasherati” na wale wanaozoea 
kuwasiliana na roho na wanaoabudu sanamu na waongo wote, 
fungu lao litakuwa ndani ya lile ziwa linalowaka moto na kiberiti. Hili 
linamaanisha kifo cha pili.” 


9 Mmoja wa wale malaika saba waliokuwa na mabakuli saba 
yaliyojaa mapigo saba ya mwisho akaja na kuniambia: “Njoo, nami 
nitakuonyesha bibi harusi, mke wa Mwanakondoo.” 10 Basi 


akanichukua katika nguvu za roho akanipeleka kwenye mlima 
mkubwa na mrefu sana, naye akanionyesha lile jiji takatifu 
Yerusalemu likishuka kutoka mbinguni kwa Mungu 11 na likiwa na 
utukufu wa Mungu. Mwangaza wake ulikuwa kama jiwe la thamani 
zaidi, kama jiwe la yaspi lenye kung'aa kwa uangavu kama fuwele. 
12 Lilikuwa na ukuta mkubwa na mrefu sana nalo lilikuwa na 
malango 12, na malaika 12 kwenye malango hayo, na majina ya 
makabila 12 ya wana wa Israeli yalikuwa yameandikwa kwenye 
malango hayo. 13 Upande wa mashariki kulikuwa na malango 
matatu, upande wa kaskazini malango matatu, upande wa kusini 
malango matatu, na upande wa magharibi malango matatu. 14 Ukuta 
wa lile jiji pia ulikuwa na mawe ya msingi 12, na juu ya mawe hayo 
kulikuwa na majina 12 ya mitume 12 wa Mwanakondoo. 


15 Basi yule aliyekuwa akizungumza nami alikuwa ameshika utete 
wa kupimia wa dhahabu ili alipime lile jiji na malango yake na ukuta 
wake. 16 Na lile jiji lilikuwa mraba, na urefu wake ni mkubwa kama 
upana wake. Naye akalipima jiji kwa utete, stadia 12,000;* urefu 
wake na upana wake na kimo chake ni sawa. 17 Pia, akapima ukuta 
wake, mikono 144,* kulingana na kipimo cha mwanadamu, na wakati 
huohuo kipimo cha malaika. 18 Basi ule ukuta ulitengenezwa kwa 
yaspi, na jiji lilikuwa dhahabu safi kama kioo safi. 19 Misingi ya ukuta 
wa jiji ilikuwa imepambwa kwa kila namna ya jiwe la thamani: msingi 
wa kwanza ulikuwa yaspi, wa pili yakuti, wa tatu kalkedoni, wa nne 
zumaridi, 20 wa tano sardoniksi, wa sita sardio, wa saba krisolito, wa 
nane beroli, wa tisa topazi, wa kumi krisopraso, wa kumi na moja 
hayasinthi, wa kumi na mbili amethisto. 21 Pia, yale malango 12 
yalikuwa lulu 12; kila lango lilitengenezwa kwa lulu moja. Na 
barabara kuu ya jiji ilikuwa dhahabu safi, kama kioo kiangavu. 


22 Sikuona hekalu ndani yake, kwa maana Yehova” Mungu Mweza- 
Yote ndiye hekalu lake, na pia Mwanakondoo. 23 Na lile jiji halihitaji 
jua wala mwezi kuliangazia, kwa maana utukufu wa Mungu 
uliliangazia, na taa yake ilikuwa yule Mwanakondoo. 24 Na mataifa 
yatatembea kwa nuru yake, na wafalme wa dunia wataleta utukufu 
wao ndani yake. 25 Malango yake hayatafungwa kamwe mchana, 
kwa maana hakutakuwa na usiku humo. 26 Nao wataleta utukufu na 
heshima ya mataifa ndani yake. 27 Lakini chochote kilicho najisi na 
yeyote anayetenda mambo yanayochukiza na ya udanganyifu 
hataingia kamwe humo; watakaoingia ni wale tu walioandikwa katika 
kile kitabu cha kukunjwa cha uzima cha Mwanakondoo. 


A Ufu. 21:5 Au “kutegemeka.” 


^ Ufu. 21:6 Au “herufi A na Z.” Alfa ni herufi ya kwanza na Omega ni 
herufi ya mwisho katika alfabeti ya Kigiriki. 


^ Ufu. 21:6 Au “bila gharama.” 
^ Ufu. 21:6 Au “mabubujiko.” 


^ Ufu. 21:8 Angalia Kamusi, “Uasherati.” 


^ Ufu. 21:16 Karibu kilomita 2,220 (maili 1,379). Stadiamu moja 
ilikuwa sawa na mita 185 (futi 606.95). Angalia Nyongeza B14. 


^ Ufu. 21:17 Karibu mita 64 (futi 210). Angalia Nyongeza B14. 


^ Ufu. 21:22 Angalia Nyongeza A5. 


Ufunuo 22:1-21 


22 Naye akanionyesha mto wa maji ya uzima, mwangavu kama 
fuwele, ukitiririka kutoka katika kiti cha ufalme cha Mungu na cha 
Mwanakondoo 2 ukiteremka katikati ya barabara yake kuu. Pande 
zote mbili za ule mto zilikuwa na miti ya uzima iliyozaa mazao 12 ya 
matunda, ikizaa matunda yake kila mwezi. Na majani ya ile miti 
yalikuwa ya kuponya mataifa. 


3 Na hakutakuwa tena na laana yoyote. Bali kiti cha ufalme cha 
Mungu na cha Mwanakondoo kitakuwa katika jiji hilo, na watumwa 
wake watamtolea utumishi mtakatifu; 4 nao watauona uso wake, na 
jina lake litakuwa kwenye mapaji ya nyuso zao. > Pia, hakutakuwa 
na usiku tena, na hawahitaji nuru ya taa au ya jua, kwa maana 
Yehova” Mungu ataangaza nuru yake juu yao, nao watatawala 
wakiwa wafalme milele na milele. 


6 Akaniambia: “Maneno haya ni ya uaminifu” na ya kweli; ndiyo, 
Yehova,” Mungu aliyewaongoza manabii, alimtuma malaika wake Ili 
kuwaonyesha watumwa wake mambo ambayo lazima yatendeke 
upesi. 7 Tazama! Ninakuja upesi. Mwenye furaha ni yeyote 
anayeshika maneno ya unabii wa kitabu hiki cha kukunjwa.” 


8 Basi mimi, Yohana, ndiye niliyekuwa nikisikia na kuona mambo 
haya. Niliposikia na kuyaona, nikaanguka chini kuabudu miguuni pa 
yule malaika aliyekuwa akinionyesha mambo haya. 9 Lakini yeye 
akaniambia: “Uwe mwangalifu! Usifanye hivyo! Mimi ni mtumwa 
mwenzako tu na wa ndugu zako manabii na wa wale wanaoshika 
maneno ya kitabu hiki cha kukunjwa. Mwabudu Mungu.” 


10 Pia akaniambia: “Usiyatie muhuri maneno ya unabii wa kitabu hiki 
cha kukunjwa, kwa maana wakati uliowekwa uko karibu. 11 Yule 
anayetenda ukosefu wa uadilifu na aendelee kutenda ukosefu wa 
uadilifu, na mwenye uchafu aendelee katika uchafu wake; lakini 
mwadilifu na aendelee kufanya uadilifu, na mtakatifu aendelee katika 
utakatifu. 


12 “Tazama! Ninakuja upesi, nikiwa na thawabu ninayotoa, ili 
kumlipa kila mmoja kulingana na matendo yake. 13 Mimi ndiye Alfa 
na Omega,” wa kwanza na wa mwisho, mwanzo na mwisho. 

14 Wenye furaha ni wale wanaofua kanzu zao, ili wawe na mamlaka 
ya kwenda kwenye miti ya uzima na waweze kuingia katika jiji kupitia 
malango yake. 15 Nje kuna mbwa?” na wale walio na mazoea ya 
kuwasiliana na roho, waasherati,” wauaji, waabudu-sanamu, na kila 
mtu anayependa uwongo na aliye na mazoea ya kusema uwongo.’ 


16 “Mimi, Yesu, nilimtuma malaika wangu kuwatolea ninyi ushahidi 
kuhusu mambo haya kwa ajili ya makutaniko. Mimi ndiye mzizi na 


13) 


uzao wa Daudi na nyota nyangavu ya asubuhi. 


17 Na roho na bibi harusi huendelea kusema, “Njoo!” na yeyote 
anayesikia na aseme, “Njoo!” na yeyote aliye na kiu aje; yeyote 
anayetaka achukue maji ya uzima bure. 


18 “Ninamtolea ushahidi kila mtu anayesikia maneno ya unabii wa 
kitabu hiki cha kukunjwa: Yeyote akiongeza kwenye mambo haya, 
Mungu atamwongezea mapigo yaliyoandikwa katika kitabu hiki; 

19 na yeyote akiondoa lolote kutoka katika maneno ya kitabu cha 
unabii huu, Mungu ataondoa fungu lake kutoka katika ile miti ya 
uzima na kutoka katika lile jiji takatifu, mambo yaliyoandikwa katika 
kitabu hiki cha kukunjwa. 


20 “Yule anayetoa ushahidi kuhusu mambo haya anasema, ‘Ndiyo, 
mimi ninakuja upesi.” 


“Amina! Njoo, Bwana Yesu.” 


21 Fadhili zisizostahiliwa za Bwana Yesu na ziwe pamoja na 
watakatifu. 


^ Ufu. 22:5 Angalia Nyongeza A5. 


A Ufu. 22:6 Au “kutegemeka.” 


^ Ufu. 22:6 Angalia Nyongeza A5. 


^ Ufu. 22:13 Au “herufi A na Z.” Alfa ni herufi ya kwanza na Omega ni 
herufi ya mwisho katika alfabeti ya Kigiriki. 


A Ufu. 22:15 Yaani, wale ambao matendo yao yanamchukiza Mungu. 


^ Ufu. 22:15 Angalia Kamusi, “Uasherati.” 

Nyakati 

2 Mambo ya Ezra Yerusalemu (?) c. 460 

Waefeso Paulo Roma m. 60-61 


Wafilipi Paulo Roma m. 60-61 

KITABU KILIPOANDIKIWA ULIKAMIL 
(K.W.K.) 
Wakolosai Paulo Roma m. 60-61 
1 Wathesalonike Paulo Korintho m. 50 
2 Wathesalonike Paulo Korintho m. 51 
1 Timotheo Paulo Makedonia m. 61-64 
2 Timotheo Paulo Roma m. 65 
Tito Paulo Makedonia (?) m. 61-64 
Filemoni Paulo Roma m. 60-61 
Waebrania Paulo Roma m. 61 
Yakobo Yakobo Yerusalemu k. 62 

1 Petro Petro Babiloni m. 62-64 ° 
2 Petro Petro Babiloni (?) m. 64 

m. 96 


[Majina ya waandikaji wa vitabu fulani na ya mahali vilipoandikiwa 


hayajulikani kwa uhakika. Tarehe nyingi zimekadiriwa tu, herufi b. 


inamaanisha “baada ya,” k. inamaanisha “kabla ya” na m. 


inamaanisha “mnamo” au “karibu.”] 


Ufupisho Uliotumiwa Katika 
Maelezo ya Chini 


Tnn., Tafsiri ya neno kwa neno 


Fahirisi ya Maneno ya Biblia 
Ili kupata ufupisho wa majina ya vitabu vya Biblia angalia “Majina na 
Mpangilio wa Vitabu.” 


A B C D E F G HI J K LMN O 
P RS T U VW Y Z 09 


Ili kupata ufupisho wa majina ya vitabu vya Biblia angalia “Majina na 
Mpangilio wa Vitabu.” 


ABC D EF GHI J KLMNO 
P R ST UV Wù YZ 09 

A 

ABBA 


, Ro 8:15 tunapaza sauti: Abba, Baba! 


ABELI 


, Mwa 4:8 Kaini akamshambulia Abeli 


Mt 23:35 kuanzia damu ya Abeli mwadilifu 


ABIGAILI 


, 1Sa 25:3 Abigaili mwenye busara na mrembo 


ABRAHAMU 


, Mwa 21:12 Abrahamu, msikilize Sara 


2Nya 20:7 rafiki yako Abrahamu 


Mt 22:32 Mungu wa Abrahamu na Isaka 


Ro 4:3 Abrahamu mwenye imani, ahesabiwa 


ABUDU 


, Kut 34:14 watu waniabudu mimi peke yangu 


ACHA 


, Isa 1:28 wanaomwacha Yehova watafikia mwisho 


Mt 19:29 ambaye ameacha nyumba au 


ACHILIWA 


, Met 29:15 mtoto aliyeachiliwa humwaibisha 


ADABU 


, Ro 13:13 tujiendeshe kwa adabu 


1Ko 14:40 yote yatendeke kwa adabu 


ADAMU 


, Mwa 5:5 Adamu aliishi miaka 930, kisha akafa 
1Ko 15:22 katika Adamu wote wanakufa 
1Ko 15:45 Adamu wa mwisho akawa 


1Ti 2:14 Adamu hakudanganywa, bali mwanamke 


ADUI 


, Mt 5:44 Endeleeni kuwapenda adui zenu 
Mt 10:36 adui za mtu watakuwa watu wa 


Ro 12:20 ikiwa adui yako ana njaa, mlishe 


AGANO 


, Mwa 15:18 Yehova alifanya agano na Abramu 
Yer 31:31 nitafanya agano jipya 
Lu 22:20 agano jipya kwa msingi wa damu yangu 


Lu 22:29 ninafanya agano pamoja nanyi 


AHADI 


, 1Fa 8:56 Hakuna ahadi yoyote iliyokosa kutimia 


Zb 15:4 Havunji ahadi yake, hata ikimletea hasara 


2Ko 1:20 ahadi za Mungu “ndiyo” kupitia yeye 


AHIDI 


, Ebr 10:23 yule aliyeahidi ni mwaminifu 


AHIRISHA 


, Met 13:12 Matarajio yaliyoahirishwa hufanya 


AIBU 


, Ezr 9:6 ninaona aibu kuuinua uso wangu 
Zb 25:3 yeyote anayekutumaini hataaibishwa 
Mk 8:38 atakayenionea aibu mimi na 

Ro 1:16 siionei aibu habari njema 

1Ko 4:14 si ili niwaaibishe, bali niwaonye 

Efe 5:4 mwenendo wa aibu wala maneno ya 
2Ti 1:8 usione aibu kuhusu ushahidi 

2Ti 2:15 mfanyakazi asiye na la kuonea aibu 
Ebr 11:16 Mungu haoni aibu kuwahusu 


1Pe 4:16 akiteseka akiwa Mkristo, asione aibu 


AINA 


, 2Pe 3:11 mnapaswa kuwa watu wa aina gani 


AKANI 


, Yos 7:1 Akani alichukua baadhi ya 


AKILA 


, Mdo 18:2 akamkuta Myahudi aliyeitwa Akila 


AKILI 


, Zb 8:4 Mwanadamu ni nini, unamweka akilini? 

Isa 65:17 mambo ya zamani hayataingia tena akilini 
Mt 22:37 umpende Yehova kwa akili yako yote 

Mdo 9:22 akithibitisha kupatana na akili 

Ro 7:25 kwa akili mimi ni mtumwa wa sheria 


Ro 8:6 kukaza akili kwenye mwili, kifo 


1Ko 2:16 tunayo akili ya Kristo 
Efe 4:23 upya katika nguvu zinazoongoza akili 
Flp 3:19 akili zao zinafikiria vitu vya duniani 


Kol 3:2 kukaza akili kwenye mambo yaliyo juu 


ALAMA 


, Eze 9:4 uyatie alama mapaji ya nyuso za watu 
2Th 3:14 mtieni alama, msishirikiane naye 


Ufu 13:17 isipokuwa mtu aliye na ile alama 


ALFA 


, Ufu 1:8 Alfa na Omega 


ALIKWA 


, Mt 22:14 wengi waalikwa, wachache wachaguliwa 


ALIYE JUU ZAIDI 


, Zb 83:18 Yehova, ndiye Uliye Juu Zaidi 


Da 4:17 wajue Aliye Juu Zaidi ni Mtawala 


AMANI 


, Zb 29:11 atawabariki watu wake kwa amani 
Zb 37:11 watafurahia kwelikweli wingi wa amani 


Zb 72:7 amani itakuwa nyingi mpaka mwezi haupo 


Zb 119:165 wanaoipenda sheria wana amani 

Met 17:1 afadhali kipande cha mkate penye amani 
Isa 9:7 Kwa wingi wa amani, hakuna mwisho 

Isa 32:18 makao ya kudumu yenye amani 

Isa 48:18 amani yako ingekuwa kama mto 

Isa 54:13 amani ya wana wako itakuwa nyingi 


Isa 57:21 Hakuna amani kwa waovu 


Isa 60:17 Nitaweka amani kuwa waangalizi wako 
Yer 6:14 Kuna amani! Wakati hakuna amani 

Mt 5:9 Wenye furaha ni wanaofanya amani 

Mt 5:24 Kwanza fanya amani na ndugu yako 

Mk 9:50 mdumishe amani kati yenu 

Yoh 14:27 Ninawaachia amani; ninawapa amani 
Mdo 9:31 kutaniko likaingia kipindi cha amani 
Ro 5:1 tufurahie amani pamoja na Mungu 

Ro 8:6 kukaza akili kwenye roho, amani 

Ro 12:18 fanyeni amani na watu wote 

Elp 4:7 amani ya Mungu itailinda mioyo yenu 
1Th 5:3 Amani na usalama! uharibifu wa ghafla 
1Pe 3:11 atafute amani na kuifuatilia 


Ufu 6:4 akapewa ruhusa kuondoa amani duniani 


AMINA 


, Kum 27:15 wote watasema, Amina! 
1Ko 14:16 Amina unapotoa shukrani 


2Ko 1:20 kupitia yeye Amina husemwa 


AMINI 


, Yoh 20:29 Wenye furaha wanaamini bila kuona 


2Th 2:12 hawakuiamini kweli, bali 


AMRI 


, Mt 22:40 na Manabii hutegemea amri hizo mbili 
Mk 12:28 Ni amri gani iliyo ya kwanza? 
Mk 12:31 Hakuna amri nyingine iliyo kubwa kuliko hizi 


Yoh 13:34 amri mpya, kwamba mpendane 


AMRI KUMI 


, Kut 34:28 aliandika zile Amri Kumi 


AMRIWA 


, Ayu 23:12 nimeyathamini kuliko nilivyoamriwa 


AMSHA 


, Yoh 11:11 ninasafiri kwenda kumwamsha 


ANA 


, Lu 2:36, 37 nabii wa kike Ana, miaka 84 


ANANIA 


, Mdo 5:1 Anania, na Safira mke wake 


ANASA 


, Ufu 18:7 kuishi katika anasa isiyo na aibu 


ANAWAJALI 


, 1Pe 5:7 anawajali ninyi 


ANDAA 


, 1Ti 5:8 ikiwa yeyote hawaandalii watu wake 


ANDIKO 


, 211 3:16 Kila Andiko limeongozwa na roho 


ANGALIA 


, Efe 5:15 kuangalia sana jinsi mnavyotembea 


ANGAMIZA 


, 2Pe 3:7 kuangamizwa, wasiomwogopa Mungu 


ANGUKA 


, Met 24:16 mwadilifu, kuanguka mara saba 
Mhu 4:10 mmoja wao akianguka, mwenzake anaweza 


1Ko 10:12 ajihadhari asije akaanguka 


APA 


, Mwa 22:16 Naapa kwa nafsi yangu, asema Yehova 


Mt 5:34 Msiape kamwe kwa mbingu 


APOLO 


, Mdo 18:24 Apolo mwanamume mwenye ufasaha 


ARARATI 


, Mwa 8:4 safina ikatua kwenye mlima Ararati 


AREOPAGO 


, Mdo 17:22 Paulo akasimama Areopago 


ARTEMI 


, Mdo 19:34 wakisema: Artemi ni mkuu! 


ASALI 


, Kut 3:8 nchi inayotiririka maziwa na asali 


Met 25:27 Si vizuri kula asali nyingi mno 


ASILI 


, Law 18:23 kunakiuka sheria ya asili 
Ro 1:26 wanawake walibadili matumizi yao ya asili 


Ro 1:27 wanaume waliacha matumizi ya asili ya 


ASIYEAMINI 


, 1Ko 7:12 mke asiyeamini na anakubali 


ASIYEONEKANA 


, Ebr 11:27 ona Yule asiyeonekana 


ASIYE SAFI 


, Ayu 14:4 mtu safi kutokana na asiye safi 


AYUBU 


, Ayu 1:9 Je, Ayubu anamwogopa Mungu bure? 


Yak 5:11 Mmesikia uvumilivu wa Ayubu 


AZAZELI 


, Law 16:8 Haruni atapiga kura kwa Azazeli 

B 


BAALI 


, Yer 19:5 kuwateketeza wana kwa Baali 


BABA 


, Mwa 2:24 atamwacha baba yake na mama yake 
Zb 2:7 Leo nimekuwa baba yako 

Zb 89:26 Wewe ni Baba yangu, Mungu wangu 

Zb 103:13 baba anavyoonyesha wana rehema 


Isa 9:6 Jina lake litakuwa, Baba wa Milele 


Mt 6:9 Baba yetu uliye mbinguni 

Mt 23:9 msimwite mtu yeyote baba yenu duniani 
Lu 2:49 ninapaswa kuwa katika nyumba ya Baba 
Lu 15:20 baba yake akakimbia, akamkumbatia 


Yoh 5:20 Baba humwonyesha Mwana yote 


Yoh 10:30 Mimi na Baba ni kitu kimoja 

Yoh 14:6 Hakuna mtu anayekuja kwa Baba bila 
Yoh 14:9 ameniona, amemwona Baba pia 

Yoh 14:28 Baba ni mkuu kuliko mimi 


Yoh 14:28 mngeshangilia ninaenda kwa Baba 


BABELI 


, Mwa 11:9 liliitwa Babeli, kwa sababu 


BABILONI 


, Yer 51:6 Kimbieni kutoka Babiloni 

Yer 51:30 Mashujaa wa Babiloni hawapigani 
Yer 51:37 Babiloni litakuwa marundo ya 

Ufu 17:5 Babiloni Mkubwa, mama wa 


Ufu 18:2 Babiloni Mkubwa ameanguka 


BADILIKA 


, Mal 3:6 mimi ni Yehova; sibadiliki 


BADILISHANA 


, Mt 16:26 abadilishane uhai na nini? 


BAHARI 


, Kut 14:21 kukawa na nchi kavu katika bahari 


Isa 57:20 waovu ni kama bahari 


BAHATI 


, Isa 65:11 mungu wa Bahati Njema 


BAKI 


, Mt 14:20 wakakusanya vipande vilivyobaki 


BALAAMU 


, Hes 22:28 punda akamuuliza Balaamu 


BAMBA LA KIFUANI 


, Efe 6:14 bamba la kifuani 


BARABARA 


, Mt 7:14 barabara ya uzima, ndogo 


Mt 13:4 mbegu zikaanguka kando ya barabara 


BARAKA 


, Kum 30:19 nimeweka baraka na laana 
Met 10:22 Baraka ya Yehova hutajirisha 
Mal 3:10 kuwamwagia baraka msikose chochote 


Ro 12:14 kuwabariki wanaowatesa 


BARIKI 


, Mwa 1:28 Mungu akawabariki 

Mwa 32:26 Sitakuacha mpaka unibariki 
Hes 6:24 Yehova na awabariki 

Amu 5:24 Amebarikiwa sana Yaeli 

Lu 6:28 kuwabariki wale wanaowalaani 


Yoh 12:13 Amebarikiwa anayekuja katika jina 


BARNABA 


, Mdo 9:27 Barnaba akamsaidia 


BARUKU 


, Yer 45:2 Yehova asema kukuhusu, Baruku 


BATH-SHEBA 


, 2Sa 11:3 Bath-sheba, mke wa Uria 


BATIZA 


, Mt 3:13 Yesu akaja abatizwe na Yohana 
Mt 28:19 mkafanye wanafunzi, mkiwabatiza 


Lu 3:3 wabatizwe kuonyesha wametubu 


Mdo 2:41 wakabatizwa, karibu watu 3,000 


Mdo 8:36 ni nini kinachonizuia kubatizwa? 


BAYA 


, Tit 2:8 hawana jambo lolote baya la kusema 


BEBA 


, Ro 15:1 tunapaswa kubeba udhaifu 


BEGA 


, Sef 3:9 Wamtumikie bega kwa bega 


BEI 


, 1 Ko 7:23 Mlinunuliwa kwa bei 


BELSHAZA 


, Da 5:1 Belshaza alifanya karamu kubwa 


BEMBELEZA 


, Met 29:21 Mtumishi akibembelezwa 


BETHELI 


, Mwa 28:19 akapaita mahali hapo Betheli 


BETHLEHEMU 


, Mik 5:2 Bethlehemu Efratha 


BEZALELI 


, Kut 31:2 nimemchagua Bezaleli 


BIASHARA 


, Mt 22:5 wakaenda kwenye biashara zao 


Yak 4:13 tutafanya biashara na kupata faida 


BIBI HARUSI 


, Ufu 21:9 Nitakuonyesha bibi harusi 


BIDII 


, Zb 69:9 Bidii ya nyumba yako imenila 

Met 10:4 mikono yenye bidii huleta utajiri 

Met 12:27 bidii ni hazina ya mtu yenye thamani 
Met 21:5 Mipango ya wenye bidii hufanikiwa 
Isa 37:32 Bidii ya Yehova wa majeshi itatenda 
Ro 10:2 wana bidii kwa ajili ya Mungu 

Ro 12:11 Iweni wenye bidii, msiwe wavivu 

Tit 2:14 wenye bidii katika matendo mema 


Ebr 6:11 kila mmoja wenu awe na bidii ileile 


BINTI 


, Lu 8:49 Binti yako amekufa 


BORA 


lp 2:3 mwaone wengine kuwa bora 


BORA ZAIDI 


, | Ko 12:31 njia iliyo bora zaidi 


BUBU 


, Isa 35:6 ulimi wa bubu utapiga vigelegele 


BURE 


, Isa 65:23 Hawatafanya kazi ya bure 

Mt 10:8 Mlipokea bure, toeni bure 

Mt 15:9 Wao huniabudu bure 

1Ko 15:58 kazi yenu si ya bure kwa Bwana 


Ufu 22:17 yeyote achukue maji ya uzima bure 


BURUDISHA 


, Mt 11:28 Njooni nitawaburudisha 


Mdo 3:19 majira yenye kuburudisha yaje 


BUSARA 


, Mt 24:45 mtumwa mwaminifu, busara 


BUSTANI 


, Mwa 2:15 akamweka katika bustani ya Edeni 


BUSU 


, Lu 22:48 unamsaliti kwa busu? 


BWANA 


, Kum 10:17 Yehova ni Bwana wa mabwana 
Mt 7:22 Bwana, Bwana, je, hatukutoa unabii 


Mt 9:38 mwombeni Bwana awatume wafanyakazi 


Mt 22:44 Yehova alimwambia Bwana wangu 


Ro 6:14 dhambi haipaswi kuwa bwana 


Ro 14:4 Kwa bwana wake husimama au kuanguka 
1Ko 7:39 huru kuolewa katika Bwana tu 


Kol 4:1 ninyi pia mna Bwana mbinguni 

CHACHU 


, Mt 13:33 Ufalme wa mbinguni kama chachu 


1Ko 5:6 chachu kidogo huchachisha donge lote 


CHAFU 


, Ro 1:27 wanaume wakitenda machafu 
Efe 5:4 wala mizaha michafu 


Kol 3:8 ondoeni maneno machafu 
CHAFUA 
, Eze 39:7 jina langu takatifu /ichafuliwe tena 


CHAGUA 


, Kum 30:19 lazima mchague uzima 


Yos 24:15 chagueni mtakayemtumikia 


Ro 9:11 kuchagua hutegemea Yule ambaye 


CHAKAA 


, 2Ko 4:16 mtu tuliye kwa nje anachakaa 


CHAKULA 


, Zb 145:15 Unawapa chakula katika majira 


Mt 24:7 upungufu wa chakula 


Mt 24:45 chakula wakati unaofaa 

Yoh 4:34 Chakula changu ni kufanya mapenzi ya 
Yoh 6:27 Msifanye kazi chakula kinachoharibika 
Mdo 14:17 akiwapa mvua, akiwashibisha chakula 


1Ko 8:13 ikiwa chakula kinamkwaza ndugu 


CHAKULA KIGUMU 


, Ebr 5:14 chakula kigumu 


CHALE 


, Law 19:28 msijichanje chale 


CHANZO 


, Zb 36:9 Wewe ndiye chanzo cha uhai 


CHEKA 


, Mwa 18:13 Kwa nini Sara amecheka? 


Zb 2:4 anayeketi mbinguni atacheka 


CHEKWA 


, Yer 20:7 Nimekuwa kitu cha kuchekwa 


CHELEWA 


, Hab 2:3 Hayatachelewa! 


CHEMA 


, Mwa 1:31 kila kitu alichoumba kilikuwa chema 


CHEMCHEMI 


, Yer 2:13 Wameniacha, chemchemi ya maji 


CHEO 


, Mdo 1:20 achukue cheo chake cha uangalizi 


CHETI 


, Kum 24:1 amwandikie cheti cha talaka 


Mt 19:7 kwa nini Musa aliagiza kutoa cheti 


CHIPUKIZI 


, Yer 23:5 nitakapomwinulia Daudi chipukizi 


CHOCHEA 


, Elp 2:13 Mungu anawachochea 


CHOKA 


, Met 25:25 maji baridi kwa nafsi iliyochoka 
Isa 40:28 hachoki kamwe, haishiwi na nguvu 
Isa 40:29 humpa nguvu mtu aliyechoka 

Isa 40:31 Watatembea na hawatachoka 

Isa 50:4 kumjibu aliyechoka neno linalofaa 


Gal 6:9 tutavuna ikiwa hatutachoka kabisa 


Ebr 12:3 msichoke na kukata tamaa 


CHOKOZEKA 


, 1Ko 13:5 [upendo] hauchokozeki 


CHOMA 


, Zek 12:10 watamtazama yule waliyemchoma 


CHOMBO 


, Mdo 9:15 mtu huyu ni chombo 


Ro 9:21 chombo cha matumizi ya kuheshimika 


CHONGEA 


, | Ko 4:13 tunapochongewa tunajibu kwa 


CHOSHA 


, Mal 1:13 Tazama! /nachosha kwelikweli! 


CHOZI 


, Ufu 21:4 atafuta kila chozi kutoka katika 


CHUI 


, Isa 11:6 chui atalala pamoja na mwanambuzi 


Da 7:6 mnyama mwingine, kama chui 


CHUKIA 


, Law 19:17 Usimchukie ndugu yako moyoni 

Zb 45:7 Ulipenda uadilifu na kuchukia uovu 

Zb 97:10 mnaompenda Yehova, chukieni maovu 
Met 6:16 vitu sita ambavyo Yehova anachukia 
Met 8:13 Kumwogopa Yehova ni kuchukia uovu 
Amo 5:15 Chukieni maovu, pendeni mema 

Mt 24:9 mtachukiwa kwa sababu ya 

Lu 6:27 kuwatendea mema wale wanaowachukia 
Yoh 7:7 Ulimwengu unanichukia kwa kutoa 

Yoh 15:25 Walinichukia bila sababu 

Ro 12:9 Chukieni maovu; shikamaneni na mema 


1Yo 3:15 anayemchukia ndugu yake ni muuaji 


CHUMA 


, Met 27:17 Kama chuma kinavyonoa chuma 
Isa 60:17 badala ya chuma nitaleta fedha 


Da 2:43 chuma kisivyochanganyika na udongo 


CHUMVI 


, Mwa 19:26 akawa nguzo ya chumvi 
Mt 5:13 Ninyi ndio chumvi ya dunia 


Kol 4:6 Maneno yaliyokolezwa chumvi 


CHUNGA 


, Mdo 20:28 mlichunge kutaniko la Mungu 


1Pe 5:2 Lichungeni kundi la Mungu 


CHUNGU 


, Met 6:6 Mwendee chungu, ewe mvivu 


Met 30:25 Chungu wanatayarisha chakula 


CHUNGULIA 


, 1Pe 1:12 Malaika, kuchungulia 


CHUNGUZA 


, Met 21:2 Yehova huichunguza mioyo 
Met 25:2 utukufu wa wafalme, kuchunguza jambo 


Mdo 17:11 wakiyachunguza Maandiko 


1Ko 11:28 acheni mtu ajichunguze mwenyewe 

D 

DADA 


, Kum 27:22 anayefanya ngono na dada yake 


DAIMA 


, Da 6:16 Mungu wako unayemtumikia daima 


DAIWA 


, Lu 12:48 alipewa mengi atadaiwa mengi 


DAKTARI 


, Lu 5:31 wenye afya hawahitaji daktari 


DAMU 


, Mwa 9:4 damu—hampaswi kula 


Law 7:26 Hampaswi kula damu yoyote 


Law 17:11 uhai umo katika damu 

Law 17:13 imwage damu na kuifunika kwa udongo 
Zb 72:14 damu yao ina thamani machoni pake 

Eze 3:18 damu yake nitaidai kutoka kwako 

Mt 9:20 mtiririko wa damu kwa miaka 12 

Mt 26:28 inamaanisha damu yangu ya agano 

Mt 27:25 Damu yake na iwe juu yetu na watoto wetu 
Mdo 15:29 kuendelea kujiepusha na damu 

Mdo 20:26 sina hatia ya damu ya mtu yeyote 

Mdo 20:28 alilinunua kwa damu ya Mwana wake 


Efe 1:7 tunaachiliwa huru kupitia damu ya huyo 


1Pe 1:19 ilikuwa kwa damu yenye thamani ya Kristo 
1Yo 1:7 damu ya Yesu hutusafisha dhambi 


Ufu 18:24 ilipatikana damu ya watakatifu 


DANSI 


, Amu 11:34 binti akatoka akicheza dansi 


DAUDI 


, 1Sa 16:13 Samweli akamtia mafuta Daudi 


Lu 1:32 kiti cha ufalme cha Daudi baba yake 


Mdo 2:34 Daudi hakupanda mbinguni 


DAWA 


, Met 17:22 Moyo wenye shangwe ni dawa 


DAWA YA MACHO 


, Ufu 3:18 dawa ya macho ili uone 


DENI 


, Ro 1:14 nina deni kwa Wagiriki 


Ro 13:8 Msiwe na deni, isipokuwa kupendana 


DHABIHU 


, 1Sa 15:22 Kutii ni bora kuliko dhabihu 

2Sa 24:24 dhabihu ambazo hazinigharimu 

Zb 40:6 Hukutamani dhabihu na toleo 

Zb 51:17 Dhabihu zinazompendeza Mungu ni roho 
Met 15:8 Dhabihu ya waovu huchukiza Yehova 


Isa 1:11 Nimetosheka na dhabihu zenu za kuteketezwa 


Ho 6:6 sipendezwi na dhabihu nzima 


Ro 12:1 miili yenu, dhabihu iliyo hai 


Ebr 13:15 tumtolee Mungu dhabihu ya sifa 


DHABIHU YA DAIMA 


, Da 11:31 dhabihu inayotolewa daima 


Da 12:11 kuondolewa dhabihu inayotolewa daima 


DHAHABU 


, Eze 7:19 dhahabu yao haitawaokoa 


Da 3:1 Nebukadneza atengeneza sanamu ya dhahabu 


DHAIFU 


, | Ko 1:27 Mungu alivichagua vitu dhaifu 
2Ko 12:10 ninapokuwa dhaifu, nina nguvu 
1Th 5:14 wasaidieni dhaifu, iweni na subira 


1Pe 3:7 chombo dhaifu zaidi, mwanamke 


DHAMBI 


, Mwa 4:7 dhambi inakunyemelea mlangoni 


Mwa 39:9 uovu huu nimtendee Mungu dhambi? 
2Sa 12:13 Daudi: Nimemtendea Yehova dhambi 
1Fa 8:46 hakuna asiyetenda dhambi 


Zb 32:1 ana furaha, ambaye dhambi imefunikwa 


Zb 38:18 Nilihangaishwa na dhambi yangu 


Isa 1:18 Ingawa dhambi zenu ni nyekundu 


Isa 38:17 Umetupa dhambi nyuma yako 

Isa 53:12 Aliibeba dhambi ya watu wengi 

Yer 31:34 sitaikumbuka tena dhambi yao 

Eze 33:14 mwovu akiacha dhambi 

Mt 18:15 ndugu akitenda dhambi, nenda 

Mk 3:29 kufuru roho, dhambi ya milele 

Yoh 1:29 Mwanakondoo anayeondoa dhambi 
Mdo 3:19 tubuni, mgeuke, dhambi zifutwe 

Ro 3:23 wamefanya dhambi na kupungukiwa 


Ro 3:25 akisamehe dhambi za zamani 


Ro 5:12 kupitia mtu mmoja dhambi iliingia 


Ro 6:14 dhambi haipaswi kuwa bwana juu yenu 


Ro 6:23 mshahara wa dhambi ni kifo 


1Ti 5:24 Dhambi za wengine hujulikana baadaye 
Yak 4:17 kutofanya yaliyo sawa ni dhambi 

Yak 5:15 ikiwa amefanya dhambi, atasamehewa 
1Yo 1:7 damu ya Yesu hutusafisha dhambi 

1Yo 2:1 akitenda dhambi, tuna msaidizi 


1Yo 5:17 Ukosefu wa uadilifu ni dhambi 


DHAMIRI 


, Ro 2:15 dhamiri yao ikiwatolea ushahidi 
Ro 13:5 pia kwa sababu ya dhamiri yenu 
1Ko 8:12 kuiumiza dhamiri yao dhaifu 


1Ti 4:2 dhamiri zao zimetiwa alama 


1Pe 3:16 Iweni na dhamiri njema 


1Pe 3:21 ombi la kupata dhamiri njema 


DHARAU 


, Isa 53:3 Alidharauliwa na kuepukwa 


DHIBITI 


, Met 10:19 anayedhibiti midomo yake 


Met 16:32 anayedhibiti hasira yake ni bora kuliko 


1Th 4:4 kujua jinsi ya kuudhibiti mwili wake 


DHIDI 


, Ro 8:31 nani atakuwa dhidi yetu? 


DHIHAKI 


, Met 27:11 niweze kumjibu yule anayenidhihaki 
Lu 18:32 atadhihakiwa, na kutemewa mate 
Lu 22:63 wakaanza kumdhihaki na kumpiga 


Gal 6:7 Mungu si wa kudhihakiwa 


DHIKI 


, Mt 24:21 dhiki kuu ambayo haijawahi kutokea 
Mdo 14:22 tuingie katika Ufalme kupitia dhiki 
Ro 5:3 tushangilie, dhiki hutokeza uvumilivu 
Ro 12:12 Vumilieni chini ya dhiki 

1Ko 7:28 wanaooa wana dhiki katika mwili 
2Ko 4:17 ingawa dhiki ni ya muda mfupi 


Ufu 7:14 wale wanaotoka katika ile dhiki kuu 


DINA 


, Mwa 34:1 Dina alizoea kwenda kuwatembelea 


DINARI 


, Lu 7:41 mmoja alikuwa na deni la dinari 500 


DIRISHA 


, Mdo 20:9 Eutiko alikuwa ameketi dirishani 


DIVAI 


, Law 10:9 msinywe divai mnapoingia 

Zb 104:15 divai inafanya moyo ushangilie 

Met 20:1 Divai ni mdhihaki, kileo ni vurugu 
Met 23:31 Usiitazame rangi nyekundu ya divai 
Mhu 10:19 divai hufanya maisha yafurahishe 
Isa 25:6 Karamu ya divai bora, iliyochujwa 


Ho 4:11 divai huondoa kichocheo cha 


Yoh 2:9 maji yaliyogeuzwa kuwa divai 


1Ti 5:23 divai kidogo kwa ajili ya tumbo 


DOGO 


, Lu 16:10 mwaminifu katika dogo ni 


DORKASI 


, Mdo 9:36 aliyeitwa Tabitha, Dorkasi 


DRAKMA 


, Lu 15:8 mwanamke aliye na drakma 


DUA 


, 1Ti 2:1 dua, sala zitolewe kwa wote 
Ebr 5:7 Kristo alitoa dua na maombi 


Yak 5:16 Dua ya mtu mwadilifu 


DUARA 


, Isa 40:22 anayekaa juu ya duara ya dunia 


DUBU 


, 1Sa 17:37 aliyeniokoa kutoka kwa dubu 


Isa 11:7 Ng'ombe na dubu watakula pamoja 


DUMU 


, | Yo 2:17 mapenzi ya Mungu, anadumu milele 


DUNI 


, Zb 119:141 Mimi ni duni na mwenye kudharauliwa 


DUNIA 


, Mwa 1:28 muijaze dunia na kuitiisha 
Kut 9:29 dunia ni ya Yehova 


Ayu 38:4 nilipoweka misingi ya dunia? 


Zb 37:11 wapole wataimiliki dunia 

Zb 37:29 Waadilifu wataimiliki dunia 

Zb 104:5 dunia haitasogezwa kutoka mahali pake 
Zb 115:16 dunia amewapa wanadamu 

Met 2:21 ni wanyoofu tu watakaokaa duniani 

Isa 45:18 dunia iliumbwa ili ikaliwe 


Mt 5:5 wapole watairithi dunia 

E 

EDENI 


, Mwa 2:8 Mungu akapanda bustani kule Edeni 


EFESO 


, 1Ko 15:32 wanyama huko Efeso 


ELEWA 


, Ne 8:8 wakawasaidia kuelewa yaliyosomwa 


Ayu 6:24 Nisaidieni kuelewa kosa langu 


Zb 119:27 Nifanye nielewe maagizo yako 


ELEZA 


, Yoh 1:18 mungu mzaliwa pekee ameeleza 


ELFU 


, Zb 91:7 Elfu moja wataanguka kando yako 
Isa 60:22 Mdogo atakuwa elfu 


2Pe 3:8 siku moja ni kama miaka elfu 


ELI 


, 1Sa 1:3 Wana wa Eli walikuwa makuhani 


ELIMU 


, Mdo 4:13 watu wasio na elimu na wa kawaida 


ELIYA 


, Yak 5:17 Eliya, mtu mwenye hisia kama zetu 


ENEO 


, Ro 15:23 sina eneo ambalo halijaguswa 


ENOKO 


, Mwa 5:24 Enoko aliendelea kutembea na Mungu 


EPUKA 


, Isa 53:3 Alidharauliwa na kuepukwa 


ESAU 


, Mwa 25:34 Esau akaidharau haki yake ya kuzaliwa 


Ebr 12:16 asiyethamini, kama Esau 


EUODIA 


, Elp 4:2 Ninawahimiza Euodia na Sintike 


EZRA 


, Ezr 7:11 Ezra aliyekuwa kuhani na mwandishi 

F 


FADHILI 


, Met 11:17 mwenye fadhili hujinufaisha 

Met 31:26 Sheria ya fadhili kwenye ulimi wake 
Yoh 1:17 fadhili zisizostahiliwa kupitia 

Mdo 28:2 walitutendea kwa fadhili nyingi 

1Ko 15:10 fadhili zisizostahiliwa hazikuwa za bure 
2Ko 6:1 fadhili zisizostahiliwa na kukosa kusudi 


2Ko 12:9 Fadhili zangu zisizostahiliwa zinakutosha 


FAFANUA 


, Ne 8:8 wakiifafanua waziwazi na kueleza 


FAHAMU 


, Lu 15:17 Aliporudiwa na fahamu akasema 


FAHARI 


, Met 19:11 ni fahari kuachilia kosa 


FAIDA 


, Kum 10:13 kushika amri kwa faida yenu 

Met 14:23 kazi ngumu ina faida 

Met 15:27 faida isiyo ya haki huleta taabu 

Isa 48:17 Ninayekufundisha ili ujifaidi 

Mdo 20:20 kuwaambia jambo lenye faida 

1Ko 7:35 kwa faida yenu wenyewe 

1Ko 10:24 kutafuta, si faida yake mwenyewe 
1Ko 13:5 [upendo] hautafuti faida zake wenyewe 
2Ko 7:2 hatujamdanganya yeyote ili tupate faida 


lp 2:4 si faida zenu wenyewe, bali pia faida 


ma 


p 2:21 wengine wanatafuta faida zao wenyewe 


2Ti 3:16 limeongozwa na roho ni lenye faida 


FALME 


, Mt 4:8 Ibilisi akamwonyesha falme zote 


FALSAFA 


, Kol 2:8 mateka kupitia falsafa 


FAMILIA 


, Efe 3:15 kila familia mbinguni na duniani 


FANIKISHA 


, Yos 1:8 utakapofanikisha njia yako 


FANIKIWA 


, 1Fa 2:3 utafanikiwa katika kila jambo 


N 


2Nya 20:20 imani katika manabii, mtafanikiwa 


Zb 1:3 kila jambo analofanya litafanikiwa 


Isa 55:11 neno langu litafanikiwa hakika 


FANYA 


, Ro 7:15 sifanyi kile ninachotaka, bali 


FANYA KAZI 


, Ro 12:4 viungo havifanyi kazi ileile 


Efe 4:16 kila kiungo kinapofanya kazi vizuri 


FARAJA 


, Zb 94:19 Ulinifariji na kunibembeleza 
Isa 49:13 Yehova amewafariji watu wake 
Yer 31:15 Raheli amekataa kufarijiwa 

Mt 5:4 wanaoomboleza, watafarijiwa 


2Ko 1:3 Mungu wa faraja yote 


2Ko 1:4 ili tuweze kuwafariji wengine 


FARASI 


, Ufu 6:2 farasi mweupe, yule aliyeketi 


Ufu 19:11 tazama! farasi mweupe 


FARIJI 


, Ayu 2:11 waenda kumpa pole na kumfariji Ayubu 


Isa 61:2 Kuwafariji wote wanaoomboleza 


Ro 15:4 kupitia faraja kutoka kwa Maandiko 


1Th 2:11 endelea kumhimiza, kumfariji 


FEDHA 


, Met 2:4 kuutafuta kama fedha 
Eze 7:19 Watatupa fedha yao barabarani 


Sef 1:18 Fedha wala dhahabu haitawaokoa 


FICHA 


, Lu 8:17 lolote lililofichwa litafunuliwa 


FIDIA 


, Zb 49:7 hakuna anayeweza kumpa Mungu fidia 
Mt 20:28 Mwana alikuja kutoa uhai uwe fidia 


Ro 8:23 kuachiliwa kwenye miili kupitia fidia 


FIKIRA 


, Nah 1:7 Anawakazia fikira wanaotafuta kimbilio 


2Ko 10:5 kila fikira imtii Kristo 


FIKIRI 


, Ro 12:3 asijifikirie kuliko ilivyo lazima 


FILIPO 


, Mdo 8:26 malaika akamwambia Filipo 


Mdo 21:8 Filipo, mmoja wa wale saba 


FIMBO 


, Mwa 49:10 Fimbo ya ufalme haitaondoka Yuda 
Zb 2:9 Utawavunja kwa fimbo ya chuma 
Met 13:24 anayezuia fimbo anamchukia mwana 


Ufu 12:5 atakayechunga mataifa yote kwa fimbo 


FINEHASI 


, Hes 25:7 Finehasi alipoona jambo hilo 


FINYANGA 


, Ro 12:2 kufinyangwa, mfumo huu 


1Pe 1:14 acheni kufinyangwa na tamaa 


FUATA 


, Mt 4:20 wakaziacha nyavu zao na kumfuata 
Yoh 10:27 Kondoo wangu husikiliza na kunifuata 


Ufu 14:4 kumfuata Mwanakondoo popote 


FUATILIA 


, Ro 14:19 tufuatilie yanayoleta amani 


FUMBA 


, Kum 15:7 kumfumbia mkono ndugu yenu 


FUNDISHA 


, Amu 13:8 Manoa, tufundishe kumlea 

Ezr 7:10 Ezra alitayarisha moyo kufundisha 

Zb 32:8 kukufundisha njia unayopaswa kufuata 
Zb 143:10 Nifundishe kufanya mapenzi yako 
Met 9:9 Mfundishe mwenye hekima, atazidi 

Isa 48:17 Ninayekufundisha ili ujifaidi 

Yer 31:34 hawatafundishana mtu na ndugu yake 


Mt 7:28 njia yake ya kufundisha 


Mt 7:29 akiwafundisha kama mtu mwenye mamlaka 
Mt 15:9 wanafundisha amri za wanadamu 

Mt 28:20 kuwafundisha kushika mambo yote 

Yoh 7:16 Mambo ninayofundisha si yangu 

Ro 2:21 wewe unayemfundisha mtu mwingine 


Ro 15:4 yaliandikwa ili kutufundisha 


1Ti 2:12 Simruhusu mwanamke afundishe 


FUNDISHWA 


, Isa 54:13 watafundishwa na Yehova 


Yoh 7:15 ingawa hajafundishwa shuleni 


FUNGA 


, Mwa 22:9 Akamfunga Isaka mwanawe 
Isa 61:1 kuyafunga majeraha ya waliovunjika moyo 
Eze 34:16 aliyejeruhiwa nitamfunga 


Mt 16:19 utakalofunga duniani limefungwa 


FUNGU 


, Omb 3:24 Yehova ni fungu langu 


Da 12:13 utasimama kwa ajili ya fungu lako 


FUNGUA 


, Mt 18:18 mambo mtakayofungua duniani 


FUNGUO 


, Mt 16:19 Nitakupa funguo za Ufalme 


Ufu 1:18 nina funguo za kifo na za Kaburi 


FUNIKA 


, Met 28:13 Anayefunika makosa yake 


1Ko 11:6 ikiwa mwanamke hajifuniki 


FUNIKA DHAMBI 


, Law 16:34 kufunika dhambi kila mwaka 


FUNUA 


, Mt 11:25 umeyafunua kwa watoto wadogo 


1Ko 2:10 Mungu ameyafunua kwetu kupitia roho 


FUNULIWA 


, Ro 8:19 kufunuliwa kwa wana 


Efe 3:5 siri imefunuliwa kwa mitume na manabii 


FURAHA 


, Zb 32:1 Mwenye furaha, dhambi imefunikwa 
Zb 37:4 Pata furaha tele katika Yehova 


Zb 94:12 Mwenye furaha ni mtu unayemrekebisha 


Zb 144:15 Wenye furaha, Mungu wao ni Yehova! 
Mt 5:3 Wenye furaha hutambua uhitaji 
Mdo 20:35 furaha katika kutoa kuliko kupokea 


1Ti 1:11 habari njema ya Mungu mwenye furaha 


FURAHI 


, Zb 149:4 Yehova anawafurahia watu wake 


Eze 18:32 Mimi sifurahii kifo cha mtu yeyote 


FURAHIA 


, Zb 40:8 ninafurahia kufanya mapenzi yako 


Mhu 2:24 kuliko kufurahia kazi yake ngumu 


FUTA 


, Mdo 3:19 ili dhambi zenu zifutwe 

G 

GABRIELI 


, Lu 1:19 Gabrieli, ninayesimama karibu 


GAMALIELI 


, Mdo 22:3 nilielimishwa na Gamalieli 


GEHAZI 


, 2Fa 5:20 Gehazi, nitakimbia na kumfuata 


GEHENA 


, Mt 10:28 nafsi na mwili katika Gehena 


GEREZA 


, Mt 25:36 Nilikuwa gerezani mkanitembelea 


Mdo 5:19 malaika akaifungua milango ya gereza 


Mdo 12:5 Petro alikuwa gerezani lakini kutaniko 
Ebr 13:3 Wakumbukeni wale walio gerezani 


Ufu 2:10 Ibilisi ataendelea kuwatupa gerezani 


GHAFLA 


, Lu 21:34 siku ile iwakute ghafla 


GHARAMA 


, Lu 14:28 kuhesabu gharama 
Lu 14:28 keti na kuhesabu gharama 


1Ko 9:18 niitoe habari njema bila gharama 


GHARIKA 


, Mwa 9:11 hawataangamizwa kwa gharika 
Mt 24:38 kabla ya Gharika, wakila na 


2Pe 2:5 alipoleta gharika juu ya ulimwengu 


GHASIA 


, Mdo 17:5 kikundi chenye ghasia 


GIBEONI 


, Yos 9:3 Wakaaji wa Gibeoni walisikia pia 


GIDEONI 


, Amu 7:20 Upanga wa Yehova na wa Gideoni! 


GIZA 


, Isa 60:2 giza litaifunika dunia 


Yoe 2:31 Jua litatiwa giza 

Mt 4:16 wanaokaa katika giza waliona nuru 
Yoh 3:19 watu wamependa giza 

Efe 4:18 Wako gizani kiakili 


1Pe 2:9 aliyewaita kutoka katika giza 


GOLGOTHA 


, Yoh 19:17 Fuvu la Kichwa, au Golgotha 


GOLIATHI 


, 1Sa 17:4 shujaa, aliitwa Goliathi 


GOMORA 


, Mwa 19:24 kiberiti na moto juu ya Gomora 


GURUDUMU 


, Eze 1:16 gurudumu ndani ya gurudumu 


GUSA 


, Met 6:29 anayemgusa mwanamke ataadhibiwa 
Isa 52:11 msiguse kitu chochote kichafu! 
Mt 8:3 akamgusa na kusema: Ninataka! 


2Ko 6:17 mwache kugusa kitu kichafu 

HABARI 


, Kut 23:1 Usieneze habari za uwongo 

Law 5:1 shahidi amekataa kutoa habari 

Hes 14:36 wakaleta habari mbaya kuhusu nchi 
Zb 112:7 Hataogopa habari mbaya 

Met 25:25 habari njema kutoka nchi ya mbali 
Da 11:44 habari zitamhangaisha 


2Ko 6:8 kupitia habari mbaya, habari nzuri 


HABARI NJEMA 


, Isa 52:7 miguu ya anayeleta habari njema 


Mt 24:14 habari njema itahubiriwa 
Lu 4:43 lazima pia nitangaze habari njema 


Ro 1:16 siionei aibu habari njema 


1Ko 9:16 ole wangu nisipotangaza habari njema! 


1Ko 9:23 ninafanya yote kwa ajili ya habari njema 


HADESI. 


Angalia KABURI. 


HAI 


, Da 6:26 yeye ndiye Mungu aliye hai 


Lu 20:38 Mungu wa walio hai, wote wako hai 
1Th 4:15 sisi tulio hai ambao tutabaki 
Ebr 4:12 neno la Mungu liko hai nalo ni lenye nguvu 


1Pe 3:18 akafanywa kuwa hai katika roho 


HAKI 


, Kum 32:4 Mungu asiye na ukosefu wa haki 
Ayu 34:12 Mweza-Yote hapotoshi haki 


Ayu 40:8 Je, utatilia shaka haki yangu? 


Zb 37:28 Yehova anapenda haki 
Met 15:27 Mtu anayepata faida isiyo ya haki 


Met 29:4 Kwa haki mfalme huleta uthabiti nchini 


Mhu 5:8 usishangazwe ukiona haki ikikiukwa 


Isa 32:1 wakuu watatawala kwa haki 


Eze 21:27 yule aliye na haki ya kisheria atakapokuja 


Mik 6:8 utekeleze haki, uthamini sana ushikamanifu 


Lu 18:7 hatawatendea haki watu wake? 

Mdo 28:4 Haki haikumruhusu aendelee kuishi 
Ro 9:14 Mungu ana ukosefu wa haki? La hasha! 
1Ko 7:3 Mume na ampe mke wake haki yake 


1Pe 2:19 inakubalika akiteseka isivyo haki 


HAKIKISHA 


Ip 1:10 mhakikishe mambo muhimu 


1Th 5:21 Hakikisheni mambo yote 


HALALI 


, 1 Ko 6:12 Mambo yote ni halali kwangu, lakini 


HALELUYA. 


Angalia MSIFUNI YAH. 


HALISI 


, Yoh 7:28 aliyenituma ni halisi 


HALI YA CHINI 


, 1Sa 2:8 Humwinua mtu wa hali ya chini 
Zb 41:1 anayemjali mtu wa hali ya chini 


lsa 57:15 kuihuisha roho ya watu wa hali ya chini 


HAMU 


, Ro 1:26 hamu isiyodhibitiwa ya ngono 
Ro 16:18 watumwa wa hamu yao 


Flp 2:13 kuwapa hamu na nguvu za kutenda 


A 


ol 3:5 hamu isiyodhibitiwa ya ngono 


1Th 4:5 hamu yenye pupa ya ngono 


1Pe 2:2 kuzeni hamu ya maziwa ya neno 


HANGAIKA 


, Isa 41:10 Usihangaike, mimi ni Mungu wako 
Mt 6:34 msihangaike kamwe kuhusu kesho 
Mt 10:19 msihangaike kuhusu mtakalosema 


Lu 12:25 kwa kuhangaika anaweza kurefusha uhai? 


1Ko 7:32 ninataka msihangaike 
1Ko 7:32 Mwanamume ambaye hajaoa huhangaikia 
2Ko 11:28 kuhangaikia makutaniko yote 


lọ 4:6 Msihangaike kuhusiana na lolote 


HARADALI 


, Lu 13:19 kama mbegu ya haradali 


HARAKISHA 


, Isa 60:22 Mimi, Yehova, nitaliharakisha 


HARIBU 


, Eze 21:27 Nitaliharibu, nitaliharibu, nitaliharibu 


Ufu 11:18 kuwaharibu wale wanaoiharibu dunia 


HAR-MAGEDONI 


, Ufu 16:16 panaitwa Har-Magedoni 


HASARA 


, Elp 3:7 nimeviona kuwa hasara 


HASIRA 


, Zb 37:8 Acha hasira na ghadhabu 

Zb 103:8 Yehova si mwepesi wa hasira 

Met 14:17 anayekasirika upesi hutenda kipumbavu 
Met 16:32 mtu anayedhibiti hasira yake 


Kol 3:8 ondoeni hasira, matukano 


HASIRA KALI 


, Met 19:19 mwenye hasira kali atalipia 


HATARI 


, Met 22:3 Mtu mwerevu huona hatari na kujificha 
2Ko 11:26 hatari jijini, hatari nyikani 


2Ti 3:1 nyakati za hatari zilizo ngumu 


HATARISHA 


, Ro 16:4 ambao wamehatarisha shingo zao 


HATI 


, Yer 32:12 nikampa hati ya ununuzi Baruku 


HATIA 


, Ro 6:7 aliyekufa ameondolewa hatia 


HATIA YA DAMU 


, Mdo 20:26 sina hatia ya damu ya mtu 


HATUA 


, Yer 10:23 mwanadamu hawezi kuongoza hatua 
Gal 6:1 mtu akichukua hatua isiyofaa 


1Pe 2:21 mfuate hatua zake kwa ukaribu 


HAYA 


, Ezr 9:6 ninaona haya kuuinua uso wangu kwako 


HAZINA 


, Met 2:4 kutafuta kama hazina zilizofichika 
Met 10:2 Hazina zilizopatikana kwa uovu 
Mt 6:21 moyo utakuwa mahali ilipo hazina 
Mt 13:44 Ufalme kama hazina iliyofichwa 


Lu 6:45 mema kwenye hazina ya moyo wake 


Lu 12:33 hazina isiyopungua huko mbinguni 


2Ko 4:7 tuna hazina, vyombo vya udongo 


HEDHI 


, Law 15:19 hedhi, hatakuwa safi kwa siku saba 


Law 18:19 ngono wakati wa hedhi 


HEKALU. 


Pia angalia NYUMBA 
Zb 11:4 Yehova yumo katika hekalu lake 
Zb 27:4 kutazama kwa uthamini hekalu lake 


Yer 7:4 hekalu la Yehova, hekalu la Yehova 


Eze 41:13 Akapima hekalu, urefu wa mikono 100 


Mal 3:1 ghafla Bwana atakuja katika hekalu lake 


Mt 21:12 akaingia hekaluni na kuwafukuza 
Yoh 2:19 Libomoeni hekalu hili, na kwa siku tatu 


1Ko 3:16 ninyi ni hekalu la Mungu 


HEKIMA 


, Zb 111:10 Kumwogopa Yehova ni hekima 


Zb 119:98 hufanya niwe na hekima kuliko maadui 


Met 2:6 Yehova mwenyewe hutoa hekima 


Met 3:7 Usiwe mwenye hekima machoni pako 
Met 4:7 Hekima jambo muhimu zaidi 
Met 8:11 hekima ni bora kuliko marijani 


Met 9:9 Mfundishe mwenye hekima, atazidi 


Met 13:20 Anayetembea na wenye hekima 

Met 24:3 Nyumba hujengwa kwa hekima 

Met 27:11 Uwe na hekima, mwanangu 

Mhu 7:12 Hekima humhifadhi hai yule aliye nayo 
Mhu 10:10 hekima husaidia kuleta mafanikio 

Isa 5:21 Ole walio na hekima machoni pao 

Mt 11:19 hekima huthibitishwa kupitia kazi zake 
Mt 11:25 umewaficha mambo haya wenye hekima 
Lu 16:8 wana hekima zaidi katika kizazi chao 

Lu 16:8 wana hekima zaidi kuliko wana wa nuru 
Lu 21:15 hekima ambayo wapinzani hawataishinda 
Ro 11:33 kina cha utajiri wa Mungu na hekima 


1Ko 1:26 si wengi wenye hekima kimwili 


1Ko 2:5 imani si katika hekima ya wanadamu 


1Ko 2:6 si hekima ya watawala wa mfumo huu 


1Ko 3:19 hekima ya ulimwengu huu ni upumbavu 
Efe 5:15 mtembee kama watu wenye hekima 
Kol 2:3 Hazina za hekima zimefichwa ndani yake 


Yak 1:5 ikiwa yeyote anakosa hekima 


Yak 3:17 hekima inayotoka juu 


HEKIMA INAYOTUMIKA 


Met 2:7 Huwahifadhia hekima inayotumika 
Met 3:21 Linda hekima inayotumika na uwezo 


Lu 16:8 alitenda kwa hekima inayotumika 


HEMA 


, Yos 18:1 kupiga hema la mkutano, Shilo 
Zb 15:1 kuwa mgeni katika hema lako 


Isa 54:2 refusha kamba za hema lako 


2Ko 12:9 nguvu za Kristo kama hema 


Ufu 21:3 Hema la Mungu liko na wanadamu 


HEMA LA IBADA 


, Zb 78:60 akaliacha hema la ibada, Shilo 


Zb 84:1 linavyovutia hema lako tukufu la ibada 


HESABIWA 


, Lu 22:37 alihesabiwa na waasi sheria 


HESABU 


, Zb 90:12 Tufundishe kuhesabu siku zetu 


HESHIMA 


, Met 5:9 msiwape wengine heshima yenu 

Ro 12:10 kuonyeshana heshima, iweni wa kwanza 
1Ti 5:17 wanastahili heshima mara mbili 

1Pe 3:2 mwenendo safi na heshima kubwa 


1Pe 3:15 kujitetea kwa upole na heshima kubwa 


HESHIMU 


, Kut 20:12 Mheshimu baba yako na mama yako 


2Sa 12:14 hukumheshimu Yehova kamwe 


Met 3:9 Mheshimu Yehova kwa vitu vyenye thamani 
Efe 5:33 mke kumheshimu mume wake 
Elp 2:29 mwendelee kuwaheshimu sana 


1Th 5:12 waheshimuni wale wanaowasimamia 


HEWA 


, 1 Ko 9:26 nisiwe nikipiga hewa 
1Ko 14:9 mtakuwa mkizungumza hewani 


Efe 2:2 mtawala wa mamlaka ya hewa 


HEZEKIA 


, 2Fa 19:15 Hezekia akaanza kusali kwa Yehova 


HIARI 


, Kut 19:8 tuko tayari kufanya 
Kut 35:5 aliye na moyo wa kutoa kwa hiari 


1Nya 29:17 nimetoa kwa hiari vitu hivi vyote 


Zb 110:3 Watu wako watajitoa kwa hiari 


1Pe 5:2 Lichungeni kundi kwa hiari 


HILA 


, Met 3:32 Yehova humchukia mtu mwenye hila 
Yer 17:9 Moyo ni wenye hila kuliko 


Mal 2:15 usimtendee kwa hila mke 


HISIA 


, Yak 5:17 Eliya, mtu mwenye hisia kama zetu 


HITAJI 


, Mt 6:32 Baba anajua mnahitaji vitu hivi vyote 


HODI 


, Mt 7:7 endeleeni kupiga hodi, mtafunguliwa 


HORI 


, Lu 2:7 na kumlaza katika hori 


HOTUBA 


, Mdo 15:32 wakawatia moyo kwa hotuba nyingi 


HUBIRI 


, Mt 24:14 habari njema ya Ufalme itahubiriwa 


Ro 10:14 watasikiaje bila mtu wa kuhubiri? 


2Ti 4:2 Lihubiri neno; fanya hivyo kwa uharaka 


HUDUMA 


, Mdo 20:24 nimalize mwendo na huduma 
Ro 11:13 ninaitukuza huduma yangu 


2Ko 4:1 tuna huduma hii kupitia rehema 


2Ko 6:3 kosa lisipatikane katika huduma yetu 


1Ti 1:12 aliniona mwaminifu kwa kunipa huduma 


2Ti 4:5 timiza kikamili huduma yako 


HUDUMU 


, Da 7:10 maelfu waliendelea kumhudumia 
Mt 20:28 Mwana wa binadamu alikuja kuhudumu 


1Pe 4:10 itumieni zawadi kuhudumiana 


HUISHA 


, Isa 57:15 kuihuisha watu wa hali ya chini 


HUKOPA 


, Zb 37:21 Mwovu hukopa lakini halipi 


HUKUMU 


, Mhu 8:11 sababu hukumu haijatekelezwa 


Isa 26:9 hukumu zinapotoka kwako kwa dunia 


Mt 7:2 kwa hukumu mnayohukumu, mtahukumiwa 
Lu 6:37 acheni kuhukumu, nanyi hamtahukumiwa 

Lu 22:30 kuketi kwenye viti kuyahukumu makabila 12 
Yoh 5:22 amemkabidhi Mwana kazi ya kuhukumu 
Mdo 17:31 ameweka siku anayokusudia kuhukumu 
Ro 14:4 Wewe ni nani umhukumu mtumishi wa 


1Ko 6:2 hamjui watakatifu watauhukumu ulimwengu? 


1Ko 11:29 kunywa hukumu dhidi yake mwenyewe 


2Ko 1:9 tulihisi tumepokea hukumu ya kifo 


Yak 4:12 wewe ni nani umhukumu jirani yako? 


1Pe 4:17 hukumu kuanza na nyumba ya Mungu 


HURU 


, Yoh 8:32 kweli itawaweka ninyi huru 


Ro 6:18 mliwekwa huru kutoka katika dhambi 


HURUMA 


, Kut 34:6 Yehova ana rehema na huruma 
Mt 16:22 Bwana jihurumie 
Kol 3:12 upendo mwororo wenye huruma 


1Yo 3:17 naye akatae kumhurumia 


HUZUNI 


, Zb 31:10 Maisha yangu yamejaa huzuni 
Zb 38:6 mchana kutwa kwa huzuni 
Zb 90:10 miaka imejaa huzuni 


Mhu 7:3 uso wenye huzuni huboresha moyo 


Isa 51:11 Huzuni na kilio vitakimbia 


2Ko 2:7 asilemewe na huzuni inayopita kiasi 


HUZUNIKA 


, Elp 2:26 [Epafrodito] amehuzunika 


1Th 4:13 msihuzunike kama wanavyofanya watu 


HUZUNISHA 


, Zb 78:41 wakamhuzunisha Mtakatifu 


Efe 4:30 msiwe mkiihuzunisha roho takatifu 


HUZUNISHWA 


, 2Ko 7:9 mlihuzunishwa kwa njia ya 

IBA 


, Kut 20:15 Usiibe 
Met 30:9 niibe na kuliaibisha jina la Mungu 


Efe 4:28 Mwizi asiibe tena 


IBADA 


, Mt 4:10 unapaswa kumwabudu Yehova 


Yoh 4:24 wamwabudu kwa roho na kweli 


IBILISI 


, Mt 25:41 moto wa milele aliotayarishiwa Ibilisi 
Lu 4:6 Ibilisi akamwambia, nitakupa mamlaka yote 
Lu 8:12 Ibilisi huliondoa neno mioyoni mwao 


Yoh 8:44 mmetoka kwa baba yenu Ibilisi 


Efe 4:27 msimpe Ibilisi nafasi 


Efe 6:11 matendo yenye hila ya Ibilisi 


Yak 4:7 mpingeni Ibilisi, naye atawakimbia 


1Pe 5:8 Ibilisi, anatembea huku na huku 


1Yo 3:8 ili avunje kazi za Ibilisi 
Ufu 12:12 Ole kwa sababu Ibilisi ameshuka kwenu 


Ufu 20:10 Ibilisi atupwa ndani ya ziwa la moto 


IGA 


, Ebr 13:7 igeni imani yao 


IKALIWE 


, Isa 45:18 aliiumba dunia ili ikaliwe 


IMANI 


, Zb 27:13 Ningekuwa wapi [bila] imani 

Lu 17:6 imani inayolingana na mbegu ya haradali 
Lu 18:8 atakapofika, kweli ataipata imani 

Yoh 3:16 kila mtu anayemwamini asiangamizwe 


Ro 1:17 mwadilifu ataishi kupitia imani 


Ro 4:20 alikuwa mwenye nguvu kwa imani yake 
2Ko 4:13 tunaonyesha imani na kwa hiyo tunasema 
2Ko 5:7 tunatembea kwa imani, si kwa kuona 

Gal 6:10 wale ambao ni ndugu zetu katika imani 
Efe 4:5 Bwana mmoja, imani moja 


2Th 3:2 imani si mali ya watu wote 


2Ti 1:5 ninaikumbuka imani yako isiyo na unafiki 

Ebr 11:1 Imani ni tarajio lililohakikishwa 

Ebr 11:6 bila imani haiwezekani kumpendeza Mungu 
Yak 2:26 imani bila matendo imekufa 


1Pe 1:7 sifa iliyojaribiwa ya imani yenu 


IMARA 


, Yos 1:7 uwe jasiri na imara kabisa 


1Ko 1:8 atawafanya ninyi muwe imara 


1Ko 15:58 iweni imara, thabiti 


IMARISHWA 


, Kol 2:7 kuimarishwa katika imani 


INGILIA 


, Mdo 5:38 msiingilie mambo ya watu hawa 


ISAKA 


, Mwa 22:9 Akamfunga Isaka mwanawe 


ISHARA 


, Mt 24:3 ishara ya kuwapo kwako 
Mt 24:30 ishara ya Mwana wa binadamu 
Lu 21:25 kutakuwa na ishara katika jua na mwezi 


2Th 2:9 ishara za uwongo na mambo ya ajabu 


ISHI 


, Ayu 14:14 Mtu akifa, je, anaweza kuishi tena? 


Ro 14:8 tukiishi na tukifa, sisi ni wa Yehova 


2Ko 5:15 wasiishi tena kwa ajili yao wenyewe 


ISRAELI 


, Mwa 35:10 jina lako litakuwa Israeli 


Zb 135:4 amemchagua Israeli awe mali ya pekee 


Gal 6:16 amani na rehema, juu ya /sraeli wa Mungu 


ITIA 


, Ro 10:13 kila mtu anayeliitia jina la Yehova 

J 


JADILI 
, Mdo 17:2 akajadiliana nao akitumia Maandiko 
JALI 


, Zb 41:1 anayemjali mtu wa hali ya chini 


Met 14:16 mpumbavu hajali, naye anajiamini 


JANGWA 


, Isa 35:1 jangwa litashangilia na kuchanua 


Isa 35:6 vijito katika jangwa tambarare 


JARIBU 


, Kum 13:3 Yehova anawajaribu ili ajue 
Mal 3:10 nijaribuni kwa njia hii 


Lu 8:13 wanapojaribiwa wanaanguka 


Mdo 5:9 mlikubaliana kuijaribu roho ya Yehova 
1Ko 10:9 Wala tusimjaribu Yehova 
1Ti 3:10 kujaribiwa kama wanafaa 


Yak 1:3 sifa iliyojaribiwa ya imani 


Yak 1:12 Mwenye furaha anayevumilia jaribu 


1Yo 4:1 yajaribuni maneno yaliyoongozwa na roho 


JASIRI 


, Yos 1:7 uwe Jasiri na imara kabisa 


JAZA 


, Mwa 1:28 muijaze dunia na kuitiisha 


JELA 


, Mdo 5:18 wakawafunga mitume katika jela 


Mdo 16:26 misingi ya jela ikatikiswa 


JEMA 


, Ro 7:19 sifanyi jambo jema ninalotaka 


JEMBAMBA 


, Mt 7:13 Ingieni kupitia lango jembamba 


JEMBE 


, Lu 9:62 anayeshika jembe na kutazama nyuma 


JENGA 


, Zb 127:1 Yehova asipoijenga nyumba 

Isa 65:21 Watajenga nyumba na kuishi ndani yake 

Lu 17:28 walikuwa wakipanda, na walikuwa wakijenga 
Ro 14:19 tufuatilie mambo yanayojenga 

1Ko 3:10 kila mmoja aangalie jinsi anavyojenga 


1Ko 8:1 Ujuzi huleta majivuno, upendo hujenga 


1Ko 10:23 halali, lakini si yote yanayojenga 
1Ko 14:26 yote na yatendeke kwa ajili ya kujenga 


Yud 20 jijengeni juu ya imani yenu takatifu zaidi 


JERUHIWA 


, Ufu 13:3 kichwa chake kimejeruhiwa 


JESHI 


, Zb 68:11 Wanawake wanaotangaza ni jeshi kubwa 


Zek 4:6 Si kwa jeshi, bali kwa roho yangu, 


JIANGALIE 


, Mdo 20:28 Jiangalieni wenyewe na kundi 


1Ti 4:16 Jiangalie daima na kufundisha kwako 


JIBU 


, Met 15:1 Jibu la upole hutuliza hasira 

Met 15:23 Mtu hushangilia kutoa jibu linalofaa 
Met 15:28 mwadilifu hutafakari kabla ya kujibu 
Met 18:13 anayejibu kabla ya kusikia 

Isa 65:24 kabla hawajaita, nitajibu 


Kol 4:6 mjue kumjibu kila mtu 


JICHO 


, Mt 5:38 Jicho kwa jicho na jino kwa jino 
Mt 6:22 Taa ya mwili ni jicho 
1Ko 2:9 Jicho halijaona na sikio halijasikia 


1Ko 12:21 Jicho haliwezi kuuambia mkono, sikuhitaji 


1Ko 15:52 kufumba na kufumbua jicho 


JIHADHARI 


, Met 14:16 Mwenye hekima hujihadhari 


JIJI 


, Ebr 11:10 jiji lililo na misingi ya kweli 


JIKWAA 


, Mt 5:29 jicho lako la kulia linafanya ujikwae 


JINA 


, Mwa 11:4 tujijengee jina maarufu 

Kut 3:13 nao waniulize, Jina lake ni nani? 

Kut 3:15 Yehova, ndilo jina langu milele 

Kut 9:16 ili jina langu litangazwe duniani 

Kut 20:7 Usilitumie jina langu kwa njia isiyofaa 
1Sa 17:45 naja kwajina la Yehova wa majeshi 
1Nya 29:13 kulisifu jina lako linalovutia 


Zb 9:10 wanaolijua jina lako watakutumaini 


Zb 79:9 Kwa ajili ya jina lako tukufu 
Met 18:10 Jina la Yehova mnara wenye nguvu 
Met 22:1 afadhali kuchagua jina jema kuliko mali 


Mhu 7:1 Jina zuri ni bora kuliko mafuta 


Yer 23:27 kufanya watu wangu wasahau jina langu 
Eze 39:25 nitalitetea jina langu takatifu kwa bidii 
Mal 1:11 jina langu litakuwa kuu kwa mataifa 

Mal 3:16 wale wanaolitafakari jina lake 

Mt 6:9 jina lako na litakaswe 

Yoh 12:28 Baba, litukuze jina lako 

Yoh 14:14 Mkiomba lolote katika jina langu 

Yoh 17:26 Nimewajulisha jina lako 

Mdo 4:12 hakuna jina lingine tunaloweza kuokolewa 
Mdo 15:14 mataifa watu kwa ajili ya jina lake 

Ro 10:13 anayeliitia jina la Yehova ataokolewa 


lọ 2:9 jina lililo juu kuliko kila jina lingine 


JINYENYEKEZENI 


, Yak 4:10 Jinyenyekezeni machoni pa 


1Pe 5:6 jinyenyekezeni chini ya mkono wa Mungu 


JIPYA 


, Mdo 17:21 kuambiana au kusikiliza jambo jipya 


JIRANI 


, Lu 10:27 mpende jirani unavyojipenda 


Lu 10:36 ni nani aliyekuwa jirani ya mtu huyo? 


JITAHIDINI 


, Lu 13:24 Jitahidini sana ili mwingie kupitia 


JITIHADA 


, 2Pe 1:5 jitahidini kuongeza kwenye imani 


JITIISHENI 


, 1Pe 2:13 jitiisheni wenyewe kwa mfalme 


JIVUNA 


, 2Th 1:4 tunajivunia ninyi kati ya makutaniko 


JIWE 


, Da 2:34 jiwe likakatwa, si kwa mikono 


Mt 21:42 Jiwe ambalo wajenzi walilikataa 


JIWE LA PEMBENI 


, Zb 118:22 jiwe kuu la pembeni 


Efe 2:20 Yesu ndiye jiwe la msingi la pembeni 


JOGOO 


, Mt 26:34 kabla jogoo hajawika, utanikana 


JOKA 


, Ufu 12:9 joka mkubwa akatupwa chini 


JUA 


, Yos 10:12 Jua, simama tuli juu ya Gibeoni 
Mt 24:29 baada ya dhiki hiyo jua litatiwa giza 


Mdo 2:20 Jua litatiwa giza 


JUMA 


, 1 Ko 16:2 Siku ya kwanza ya juma, weka kando 

K 


KAA MACHO 


, | Ko 16:13 Kaeni macho, simameni imara 


Ufu 16:15 Mwenye furaha ni yule anayekaa macho 


KABIDHI 


, Lu 16:11 nani atawakabidhi kilicho cha kweli? 
1Pe 2:23 alijikabidhi mkononi mwa Yule anayehukumu 


1Pe 4:19 kujikabidhi wenyewe kwa Muumba mwaminifu 


KABILI 


, Elp 1:23 Ninakabiliwa na mambo haya mawili 


KABURI 


, Ayu 14:13 Laiti ungenificha Kaburini 


Mhu 9:10 hakuna kazi wala hekima Kaburini 


Ho 13:14 Nitawakomboa kutoka katika Kaburi 

Yoh 5:28 wote walio katika makaburi wataisikia sauti 
Mdo 2:31 Kristo hakuachwa katika Kaburi 

Ufu 1:18 nina funguo za kifo na za Kaburi 


Ufu 20:13 kifo na Kaburi vikawatoa wafu 


KAHABA 


, Met 7:10 amevaa kama kahaba 
1Ko 6:16 ameungana na kahaba ni mwili mmoja 
Ufu 17:1 kahaba anayekaa juu ya maji mengi 


Ufu 17:16 watamchukia yule kahaba na kumfanya 


KAINI 


, | Yo 3:12 si kama Kaini aliyemuua ndugu yake 


KAISARI 


, Mt 22:17 kumlipa Kaisari kodi 
Mk 12:17 Mlipeni Kaisari vitu vya Kaisari 
Yoh 19:12 Ukimfungua, wewe si rafiki ya Kaisari 


Yoh 19:15 Sisi hatuna mfalme ila Kaisari 


Mdo 25:11 Ninakata rufaa kwa Kaisari! 


KALEBU 


, Hes 13:30 Kalebu akajaribu kuwatuliza watu 


Hes 14:24 Kalebu alikuwa na roho tofauti 


KALI 


, Met 15:1 neno kali huchochea hasira 


KAMBA 


, Mhu 4:12 kamba ya nyuzi tatu haikatiki upesi 


Isa 54:2 refusha kamba za hema lako 


KAMILI 


, | Nya 28:9 kumtumikia kwa moyo kamili 


2Nya 16:9 wale ambao moyo wao ni kamili 


1Ko 13:9 tuna ujuzi usio kamili 


KAMILIFU 


, Kum 32:4 Mwamba, kazi zake ni kamilifu 


Zb 19:7 Sheria ya Yehova ni kamilifu 


KANA 


, Met 30:9 nisishibe na kukukana 

Mt 16:24 lazima ajikane mwenyewe 

Mk 14:30 utanikana mara tatu 

Yoh 2:1 karamu ya ndoa katika Kana 

Mdo 26:11 nikijaribu kuwalazimisha wakane imani 


Tit 1:16 wanamkana kwa matendo yao 


KANDAMIZA 


, Mhu 4:1 waliowakandamiza wana nguvu 


KANYAGA 


, Ebr 10:29 amemkanyagia chini Mwana wa 


KARAMU 


, Isa 25:6 Karamu ya vyakula vinono 
Ro 13:13 si katika karamu zenye vurugu 


Gal 5:21 ulevi, karamu zenye vurugu 


KARIBIA 


, Zb 73:28 kumkaribia Mungu ni jambo jema 


Yak 4:8 Mkaribieni Mungu, naye atawakaribia 


KARIBISHA 


, Ro 12:13 Iweni wakaribishaji wageni 

Tit 1:7,8 Mwangalizi awe mkaribishaji wageni 
Ebr 13:2 Msisahau kuwakaribisha wageni 
1Pe 4:9 Mkaribishane bila kunung'unika 


3Yo 8 wajibu wa kuwakaribisha watu hao 


KARIBISHANA 


, Ro 14:1 Mkaribisheni mwenye udhaifu 


Ro 15:7 mkaribishane, kama vile Kristo 


KARIBU 


, Zb 145:18 Yehova, karibu na wanaomwitia 


KARIPIA 


, Zb 141:5 Akinikaripia, litakuwa kama mafuta 


KARIPIO 


, Met 3:11 usichukie karipio lake 
Met 27:5 Karipio la wazi ni afadhali kuliko 


Mhu 7:5 afadhali kusikiliza karipio 


KARIPIWA 


, Met 29:1 shingo ngumu baada ya kukaripiwa 


KASIRIKA 


, Zb 37:8 Usikasirike na kuanza kutenda uovu 
Met 21:19 mke mgomvi anayekasirika haraka 


Efe 4:26 jua lisitue mkiwa mmekasirika 


KASIRISHA 


, Efe 6:4 msiwe mkiwakasirisha watoto wenu 


Kol 3:21 akina baba, msiwe mkiwakasirisha 


KASORO 


, Law 22:21 hapaswi kuwa na kasoro yoyote 


KATAA 


, Yer 8:9 Wamelikataa neno la Yehova 


KATALIWA 


, | Ko 9:27 mimi mwenyewe nisikataliwe 


KATA TAMAA 


, Ro 5:5 tumaini halikatishi tamaa 


Ro 9:33 yeye anayemwamini hatakata tamaa 


KATAZA 


, Mdo 5:28 Tuliwakataza msifundishe 


KATILIWA MBALI 


, Mt 25:46 watakatiliwa mbali milele 


KAULI MOJA 


, Mdo 15:25 tumefikia kauli moja 


KAWAIDA 


, Mdo 4:13 wasio na elimu na wa kawaida tu 


KAWIA 


, Isa 46:13 wokovu wangu hautakawia 
Hab 2:3 Hata yakikawia, endelea kuyatarajia! 
Lu 12:45 Bwana wangu anakawia kuja 


2Pe 3:9 Yehova hakawii kuhusu ahadi yake 


KAZA 


, Kol 3:2 Endeleeni kukaza akili zenu kwenye 


KAZI 


, Ne 4:6 wakafanya kazi kwa moyo wote 


Zb 104:24 Jinsi kazi zako zilivyo nyingi 

Mhu 2:24 kufurahia kazi yake ngumu 

Yoh 5:17 Baba anaendelea kufanya kazi 

Yoh 6:27 Msifanyie kazi chakula kinachoharibika 
Yoh 14:12 atafanya kazi kubwa kuliko hizi 

Efe 4:28 asiibe tena; afanye kazi kwa bidii 


1Th 2:9 Tulifanya kazi usiku na mchana 


2Th 3:10 asiyetaka kufanya kazi, asile chakula 


KEFA 


, | Ko 15:5 alimtokea Kefa, kisha wale 12 


Gal 2:11 Kefa alipokuja Antiokia, nilimpinga 


KENGEUSHWA 


, Lu 10:40 Martha alikengeushwa na kazi 


1Ko 7:35 kumtumikia Bwana bila kukengeushwa 


KERUBI 


, Eze 28:14 Nilikuweka kuwa kerubi anayefunika 


KESHA 


, Mt 26:41 Endeleeni kukesha na kusali 


Lu 21:36 endeleeni kukesha mkiomba dua 


KESHO 


, Met 27:1 Usijigambe kuhusu kesho 


1Ko 15:32 tule na tunywe, kesho tutakufa 


KETI 


, Zb 110:1 Keti kwenye mkono wangu wa kuume 


KIANGAZI 


, Mt 24:32 mnajua kiangazi kinakaribia 


KIASI 


, Met 11:2 wenye kiasi wana hekima 
Mik 6:8 utembee kwa kiasi na Mungu wako! 


1Ti 2:9 wanawake kujipamba kwa kiasi 


KIBALI 


, Isa 26:10 Hata mwovu akionyeshwa kibali 


1Ko 7:33 kupata kibali cha mke 


KIBURI 


, Met 8:13 Ninachukia kujikweza na kiburi 
Met 16:5 mwenye kiburi moyoni humchukiza Yehova 


Met 16:18 Kiburi hutangulia kuanguka 


KICHAKA 


, Mdo 7:30 akamtokea katika kichaka 


KICHEKO 


, Met 14:13 katika kicheko moyo una maumivu 


KICHWA 


, Mwa 3:15 atakuponda kichwa 

Da 2:32 Kichwa cha sanamu kilikuwa dhahabu 
1Ko 11:3 kichwa cha mwanamke ni mwanamume 
Efe 5:23 Kristo kichwa cha kutaniko 


Efe 5:23 mume ni kichwa cha mke wake 


KIDOLE 


, Kut 8:19 Ni kidole cha Mungu! 


Kut 31:18 mabamba yaliyoandikwa kwa kidole 


KIELELEZO 


, Yoh 13:15 nimewawekea kielelezo 

1Ko 10:6 mambo hayo yalikuwa vielelezo kwetu 
Ebr 8:5 tengeneza vitu vyote kwa kufuata kielelezo 
1Pe 2:21 Kristo aliwaachia ninyi kielelezo 


1Pe 5:3 kuwa vielelezo kwa kundi 


KIFAA 


, Mhu 10:10 kifaa cha chuma hakina makali 


KIFAFA 


, Mt 4:24 wenye kifafa, waliopooza, akawaponya 


KIFO 


, Ru 1:17 tutenganisha isipokuwa kifo 
Zb 89:48 mwanadamu gani asiyeweza kuona kifo? 


Isa 25:8 Atameza kifo milele 


Eze 18:32 sifurahii kifo cha mtu yeyote 
Ho 13:14 Kifo, yako wapi maumivu yako? 
Yoh 8:51 akishika maneno yangu, hataona kifo 


Ro 5:12 kifo kikaenea kwa watu wote 


Ro 6:23 mshahara ambao dhambi hulipa ni kifo 

1Ko 15:26 adui wa mwisho atakayeangamizwa ni kifo 
1Th 4:13 wale wanaolala usingizi katika kifo 

Ebr 2:9 aonje kifo kwa ajili ya kila mtu 


Ebr 2:15 watumwa kwa sababu ya kuogopa kifo 


Ufu 21:4 kifo hakitakuwapo tena 


KIFO CHA PILI 


, Ufu 2:11 kifo cha pili hakitamdhuru 


Ufu 20:6 kifo cha pili hakina mamlaka juu ya hao 


Ufu 20:14 kifo cha pili, lile ziwa la moto 


KIFUA 


, Isa 40:11 atawabeba kwenye kifua chake 


KIFUNGO 


, Efe 4:3 kifungo cha muungano cha amani 


Kol 3:14 upendo, kifungo kikamilifu cha muungano 


KIGEZO 


, 21i 1:13 kigezo cha maneno yenye manufaa 


KIINITETE 


, Zb 139:16 uliniona nikiwa kiinitete 


KIJANA 


, Ayu 33:25 Mwili wenye afya kuliko wa ujana 
Zb 71:17 umenifundisha tangu nikiwa kijana 


Mk 10:20 nimeyashika tangu nilipokuwa kijana 


KIJIA 


, Met 4:18 kijia cha waadilifu ni kama nuru 


KIKOMBE 


, Mt 20:22 mnaweza kunywa kikombe 
Lu 22:20 Kikombe hiki kinamaanisha agano jipya 
Lu 22:42 ukipenda, niondolee kikombe hiki 


1Ko 11:25 Akafanya vivyo hivyo na kile kikombe 


KIKWAZO 


, Ro 14:13 kutoweka kikwazo 


KILEMA 


, Isa 35:6 kilema ataruka kama paa 


Mal 1:8 mnapomtoa mnyama kilema au mgonjwa 


KILEMBA 


, Eze 21:26 Kiondoe kilemba, na ulivue taji 


KILEO 


, Met 20:1 Divai ni mdhihaki, kileo ni vurugu 


KILIO 


, Isa 35:10 huzuni na kilio vitatoweka 


KIMAKUSUDI 


, Ebr 10:26 tukitenda dhambi kimakusudi 


KIMBELEMBELE 


, Kum 17:12 kimbelembele kwa kutosikiliza 
1Sa 15:23 kutenda kwa kimbelembele ni sawa na 
Zb 19:13 unizuie nisitende kwa kimbelembele 


Met 11:2 Kimbelembele kikija, aibu itafuata 


KIMBIA 


, | Ko 6:18 Ukimbieni uasherati! 
1Ko 9:24 wakimbiaji hukimbia ili kushinda 


Gal 5:7 Mlikuwa mnakimbia vema. Nani 


KIMBILIO 


, Zb 9:9 Yehova kimbilio salama 


Sef 3:12 watapata kimbilio katika jina la Yehova 


KIMWILI 


, 1 Ko 2:14 mtu wa kimwili hayakubali 


1Ko 3:3 bado ninyi ni wa kimwili 


Kol 2:18 kwa akili yake ya kimwili 


KIMYA 


, Isa 53:7 kondoo aliye kimya mbele ya 


KINA 


, Ro 11:33 Jinsi kilivyo kina cha utajiri wa Mungu 
1Ko 2:10 roho, mambo yenye kina 


Efe 3:18 kufahamu kikamili kina 


KINABII 


, 2Pe 1:19 neno la kinabii limefanywa hakika zaidi 


KINYESI 


, Kum 23:13 kuchimba shimo na kufunika kinyesi 


KINYONGO 


, Law 19:18 usiwe na kinyongo dhidi ya 


KINYWA 


, Kum 25:4 usimfunge kinywa ng'ombe 

Zb 8:2 Kutoka katika vinywa vya watoto 

Lu 6:45 kinywa husema yaliyojaa moyoni 

Ro 10:10 kwa kinywa hufanya tangazo la hadharani 


Yak 3:10 Baraka na laana kinywa kilekile 


KIONGOZI 


, Met 28:16 Kiongozi anayetumia mamlaka 


Mt 23:10 Kiongozi wenu ni mmoja, Kristo 


KIOO 


, 1 Ko 13:12 kupitia kioo cha chuma 


Yak 1:23 anayeutazama uso wake katika kioo 


KIPIMO 


, Lu 6:38 kwa kipimo mnachowapimia watu 


KIPOFU 


, Law 19:14 usiweke kizuizi mbele ya kipofu 
Isa 35:5 macho ya vipofu yatafunguliwa 


Mt 15:14 Wao ni viongozi vipofu 


KIROHO 


, Mt 5:3 wanaotambua uhitaji wao wa kiroho 
Ro 1:11 niwape zawadi ya kiroho 


1Ko 2:15 mtu wa kiroho huchunguza mambo yote 


KISASI 


, Kum 32:35 Kisasi ni changu, na malipo 


2Th 1:8 atakapoleta kisasi juu ya wale 


KISIKI 


, Isa 11:1 tawi kwenye kisiki cha Yese 


Da 4:15 kiacheni kisiki na mizizi yake 


KISINGIZIO 


, Yoh 15:22 hawana kisingizio cha dhambi 


Yud 4 kisingizio cha mwenendo mpotovu 


KITABU 


, Kut 32:33 nitamfuta katika kitabu changu 


Yos 1:8 Kitabu hiki cha Sheria kisiondoke 


Mal 3:16 kitabu cha kumbukumbu kikaandikwa 


Ufu 20:15 kuandikwa katika kile kitabu cha uzima 


KITAMBAA 


, 2Ko 3:15 kitambaa hukaa juu ya mioyo yao 


KITANDA 


, Zb 41:3 atamtegemeza kwenye kitanda chake 


Ebr 13:4 kitanda cha ndoa kisiwe na unajisi 


KITI CHA HUKUMU 


, Yoh 19:13 Pilato, kiti cha hukumu 


Ro 14:10 mbele ya kiti cha hukumu cha Mungu 


KITI CHA UFALME 


, Zb 45:6 Mungu ni kiti cha ufalme 
Isa 6:1 Yehova ameketi, kiti cha ufalme 
Mt 25:31 Mwana wa binadamu ataketi, kiti cha ufalme 


Lu 1:32 Mungu atampa kiti cha ufalme cha Daudi 


KITU 


, Gal 6:3 akifikiri yeye ni kitu wakati yeye si kitu 


KITU KISICHOFAA 


, Zb 101:3 sitaweka kitu kisichofaa 


KITULIZO 


, 21h 1:7 mnaopata dhiki mtapata kitulizo 


KIU 


, Isa 49:10 hawatakuwa na kiu 
Isa 55:1 Njooni, nyote mlio na kiu 


Yoh 7:37 aliye na kiu, na aje 


KIUNGO 


, 1 Ko 12:18 Mungu amepanga kila kiungo 


KIVULI 


, 1Nya 29:15 siku zetu ni kama kivuli 
Zb 91:1 Ataishi katika kivuli cha Mweza-Yote 


Kol 2:17 Mambo hayo ni kivuli 


Yak 1:17 habadiliki kama kivuli 


KIWANGO 


, Yer 30:11 nidhamu kwa kiwango kinachofaa 


KIZAZI 


, Mt 24:34 kizazi hiki hakitapitilia mbali 


KIZIWI 


, Law 19:14 Usimtukane kiziwi 
lsa 35:5 masikio ya viziwi yatazibuliwa 


Mk 7:37 anafanya viziwi wasikie 


KODI 


, Mt 17:25 Wafalme hupokea kodi kwa nani 
Lu 20:22 ni halali kumlipa Kaisari kodi? 

Lu 23:2 kukataza wasimlipe Kaisari kodi 
Ro 13:6 Ndiyo maana mnalipa kodi 


Ro 13:7 anayetaka kodi, kodi 


KOFI 


, Yoh 19:3 walikuwa wakimpiga makofi usoni 


KOFIA 


, Efe 6:17 pokeeni kofia ya chuma ya wokovu 


KOMAA 


, Efe 4:13 kuwa mtu aliyekomaa kabisa 


KOMBOA 


, Zb 49:7 anayeweza kumkomboa ndugu 
Ho 13:14 Nitawakomboa kutoka katika Kaburi 


2Pe 2:9 Yehova anajua kuwakomboa watu 


KONDOO 


, Zb 100:3 watu wake na kondoo wa malisho 
Isa 53:7 Aliletwa kama kondoo machinjioni 
Eze 34:12 Nitawatunza kondoo wangu 

Mt 25:33 atawaweka kondoo kuume 


Yoh 21:16 Chunga kondoo wangu wadogo 


KONDOO WENGINE 


, Yoh 10:16 nina kondoo wengine 


KOPESHA 


, Met 19:17 anamkopesha Yehova 


Lu 6:35 kukopesha bila kutumaini kurudishiwa 


KORA 


, Hes 26:11 wana wa Kora hawakufa 


Yud 11 maneno ya uasi ya Kora 


KORESHI 


, Ezr 6:3 Koreshi: Nyumba hiyo na ijengwe upya 


Isa 45:1 mtiwa-mafuta wake, Koreshi 


KORNELIO 


, Mdo 10:24 Kornelio aliwakusanya watu wake 


KOSA 


, Ayu 6:24 Nisaidieni kuelewa kosa langu 


Zb 40:12 Makosa yangu ni mengi kuliko nywele 
Zb 130:3 Ikiwa ungekuwa unatazama tu makosa 


Isa 53:5 alichomwa kwa sababu ya makosa yetu 


KOSOA 


, 1Ti 5:1 Usimkosoe mwanamume mzee 


KRISTO 


, Mt 16:16 Wewe ndiye Kristo, Mwana wa 

Lu 24:26 haikuwa lazima Kristo kupatwa na mateso? 
Yoh 17:3 na yule uliyemtuma, Yesu Kristo 

Mdo 18:28 kwa Maandiko kuwa Yesu ndiye Kristo 


1Ko 11:3 kichwa cha Kristo ni Mungu 


KRISTO WA UWONGO 


, Mt 24:24 Kristo wa uwongo 


KUACHA 


, Kum 31:8 Hatakutupa wala kukuacha 

1Sa 12:22 Yehova hatawaacha watu wake 

Zb 27:10 Hata baba na mama wakiniacha 

Zb 37:28 Yehova hatawaacha washikamanifu 
Yoh 8:29 hakuniacha, kwa sababu sikuzote 
Mdo 5:42 kufundisha na kutangaza bila kuacha 


Ebr 13:5 Sitakuacha wala kukutupa kamwe 


KUBALI 


, Ayu 2:10 Je, tukubali tu mema kutoka 
Lu 3:22 Mwanangu, mpendwa; nimekukubali 


2Ti 2:15 ujitoe kwa Mungu ukiwa mtu aliyekubaliwa 


KUBALIKA 


, 2Ko 6:2 Sasa ndio wakati unaokubalika 


Efe 5:10 kuhakikisha linalokubalika kwa Bwana 


KUBOMOA 


, Ro 14:20 Acheni kuibomoa kazi ya Mungu 


KUBWA 


, Ro 13:1 ajitiishe kwa mamlaka zilizo kubwa 


KUCHANGANYA 


, 2Ko 4:2 kulichanganya neno la Mungu 


KUCHANUA 


, Isa 35:1 jangwa tambarare litachanua 


KUCHINJWA 


, Zb 44:22 kondoo wa kuchinjwa 


KUCHOCHEANA 


, Ebr 10:24 kuchocheana katika upendo 


KUCHUKIZA 


, Mt 24:15 kitu chenye kuchukiza 


KUELEZA 


, Mdo 17:3 akieleza na kuthibitisha kwa marejeo 


KUFA 


, Mwa 3:4 Hakika hamtakufa 
Ayu 14:14 Mtu akifa, je, anaweza kuishi tena? 


Mhu 9:5 waliokufa hawajui lolote kamwe 


Lu 15:24 mwanangu alikuwa amekufa 

Lu 20:38 si Mungu wa wafu, bali walio hai 

Yoh 11:25 hata akifa, ataishi tena 

Yoh 11:26 anayeniamini hatakufa kamwe 

Ro 14:8 tukifa, tunakufa kwa ajili ya Yehova 

1Ko 15:53 huu unaoweza kufa uvae kutoweza kufa 
2Ko 5:15 yule aliyekufa kwa ajili yao na kufufuliwa 
Efe 2:1 hai, ingawa mlikuwa wafu 

1Th 4:16 waliokufa katika muungano na Kristo 


Ufu 14:13 wanaokufa katika muungano na Bwana 


KUFAA 


, | Ko 11:27 kunywa kikombe isivyofaa 


Ebr 11:38 ulimwengu haukuwafaa 


KUFA GANZI 


, Zb 143:4 Moyo wangu umekufa ganzi 


KUFA MOYO 


, 2Ko 4:1 tuna huduma hii hatufi moyo 
2Ko 4:16 hatufi moyo, lakini hata ikiwa mtu 


Gal 6:9 tusife moyo kufanya mema 


KUFIKIRI 


, Met 12:18 Maneno yanayosemwa bila kufikiri 
Met 19:2 anayetenda bila kufikiri anatenda dhambi 


Met 29:20 umemwona mtu anayeongea bila kufikiri? 


KUFOKA 


, Efe 4:31 hasira, ghadhabu, kufoka 


KUFUNGA 


, Isa 58:6 kufunga ambako ninachagua 


Lu 18:12 Mimi hufunga mara mbili kwa juma 


KUFURU 


, Mk 3:29 anayekufuru roho takatifu 


KUGEUKA SURA 


, Mt 17:2 Sura yake ikageuka mbele yao 


KUGEUZWA 


, Ro 12:2 mgeuzwe kwa kufanya upya akili 


KUHANI 


, Zb 110:4 kuhani milele, Melkizedeki 
Ho 4:6 ujuzi, nitawakataa msiwe makuhani 
Mal 2:7 midomo ya kuhani inapaswa kulinda ujuzi 


Ebr 2:17 kuhani mkuu mwenye rehema na mwaminifu 


KUHARIBIKA 


, 1Ko 15:42 hufufuliwa katika kutoharibika 


KUHUBIRI 


, Mt 9:35 Yesu akahubiri habari njema 


Lu 8:1 akihubiri na kutangaza habari njema 


KUIMBA 


, Mt 26:30 baada ya kuimba sifa, wakaenda 


Efe 5:19 mkiimba na kupiga muziki 


KUJA 


, Mdo 1:11 atakuja kama alivyoenda angani 


KUJARIBU 


, 2Ko 13:5 kujijaribu kama mko katika imani 


KUJIAMINI 


, Met 14:16 mpumbavu anajiamini kupita 


KUJIFUNZA 


, Kum 4:10 Wakusanye ili wajifunze 
Elg 4:9 Mambo mliyojifunza na vilevile 


2Ti 3:7 wakijifunza sikuzote lakini hawawezi 


KUJIINGIZA 


, 14Ti 5:13 kujiingiza katika mambo ya watu 


1Pe 4:15 kujiingiza katika mambo 


KUJIKATA 


, Law 21:5 Hawapaswi kujikatakata 


KUJIKWAA 


, Yak 3:2 sote hujikwaa mara nyingi 


KUJIONYESHA 


, | Yo 2:16 kujionyesha mali zake maishani 


KUJIPA MOYO 


, Mdo 28:15 Paulo akajipa moyo 


KUJISIFU 


, | Ko 1:31 anayejisifu, na ajisifu katika Yehova 


lọ 2:3 Msifanye jambo lolote kwa kujisifu 


KUJITENGA 


, Met 18:1 anayejitenga anafuatia 


KUJITETEA 


, Ro 1:20 hawana sababu ya kujitetea 


1Pe 3:15 mkiwa tayari kujitetea 


KUJITIISHA 


, Ro 13:1 ajitiishe kwa mamlaka kubwa 


KUJITOLEA 


, Kut 36:2 moyo wake ulimsukuma kujitolea 


KUJIZUIA 


, 1Ko 7:5 kuwajaribu kwa kukosa kujizuia 
Gal 5:22,_23 tunda la roho ni kujizuia 


2Ti 2:24 anayejizuia anapokosewa 


KUJUA 


, Yer 31:34 Mjue Yehova! wote watanijua 


Gal 4:9 sasa Mungu amewajua ninyi 


KUJUA MIMI NI YEHOVA 


, Kut 7:5 watajua mimi ni Yehova 


Eze 39:7 mataifa yatajua mimi ni Yehova 


KUKAZIA 


, Kum 6:7 lazima uyakazie kwa wanao 


KUKESHA 


, 1Pe 4:7 kukesha kuhusiana na sala 


KUKOSA USINGIZI 


, 2Ko 6:5 kwa kukosa usingizi usiku 


2Ko 11:27 mara nyingi kukosa usingizi usiku 


KUKOSEWA 


, | Ko 6:7 si afadhali mkubali kukosewa 


KUKU 


, Mt 23:37 kuku anavyokusanya vifaranga 


KUKUTANA 


, Ebr 10:25 bila kuacha kukutana pamoja 


KUKWAZA 


, Mt 13:41 vitu vinavyosababisha kukwazika 


KULA 


, 1 Ko 5:11 hata msile chakula pamoja naye 


KULALA 


, 1Th 5:6 tusiendelee kulala kama wengine 


KULIA 


, Isa 65:19 sauti ya kulia haitasikika tena 

Ho 12:4 Alilia na kumsihi apate kibali 

Mt 26:75 Petro akaenda nje akalia kwa uchungu 
Lu 6:21 Wenye furaha ni ninyi mnaolia 


Ro 12:15 lieni na wale wanaolia 


KUMBUKA 


, Ayu 14:13 ungepima wakati na kunikumbuka 
Mhu 12:1 mkumbuke Muumba wako Mkuu 
Lu 22:19 Endeleeni kufanya hivi kunikumbuka 


Ebr 10:32 endeleeni kuzikumbuka siku za zamani 


KUMBUSHA 


, 2Pe 1:12 ninakusudia kuwakumbusha haya 


KUMI 


, Mwa 18:32 Sitaliangamiza kwa ajili ya hao kumi 


KUMSTAHILI 


, Kol 1:10 kumstahili Yehova 


KUMWOGOPA YEHOVA 


, Zb 19:9 Kumwogopa Yehova ni 
Zb 111:10 Kumwogopa Yehova ni mwanzo wa hekima 


Met 8:13 Kumwogopa Yehova, kuchukia uovu 


KUNDI 


, Lu 12:32 Msiogope, ninyi kundi dogo 


KUNDI DOGO 


, Lu 12:32 Msiogope, ninyi kundi dogo 


KUNGOJEA 


, Mik 7:7 mtazamo wa kumngojea 


KUNI 


, Met 26:20 Pasipo na kuni moto huzimika 


KUNUNG'UNIKA 


, Elp 2:14 mambo, bila kunung'unika 


KUOGOPA 


, Met 29:25 Kuwaogopa wanadamu ni mtego 


KUONYA 


, Eze 33:9 ukimwonya mwovu aiache njia yake 


KUPAMBA 


, Tit 2:10 walipambe fundisho la Mungu 


KURA 


, Zb 22:18 wanalipigia kura vazi langu 


Lu 23:51 Mtu huyo hakupiga kura kuunga mkono 


KUREKEBISHA 


, 2Ko 13:11 kurekebishwa upya, kufarijiwa 


Gal 6:1 kumrekebisha kwa roho ya upole 


Efe 4:12 kuwarekebisha watakatifu 


KURIDHIKA 


, Elp 4:11 nimejifunza kuridhika 


KUSANYA 


, Efe 1:10 kukusanya vitu vyote katika Kristo 


KUSHINDA 


, Ro 8:37 tunatoka tukiwa tumeshinda kabisa 


KUSTAAJABISHA 


, Zb 139:14 kwa njia ya kustaajabisha 


KUSTAHILI 


, Mt 10:37 kuliko anavyonipenda hanistahili 
Lu 15:19 Sistahili tena kuitwa mwanao 

Mdo 5:41 wamestahili kuvunjiwa heshima 
Mdo 13:46 kujiona hamstahili uzima wa milele 


2Th 1:5 kuhesabiwa kuwa mnastahili Ufalme wa Mungu 


KUSUBIRI 


, Ro 8:25 kukisubiri kwa hamu na uvumilivu 


KUSUDI 


, Met 16:4 amefanya kila kitu kitimize kusudi lake 
Ro 8:28 wameitwa kulingana na kusudi lake 
Ro 9:11 kusudi la Mungu halitegemei matendo 


Efe 3:11 kulingana na kusudi la milele 


KUTAFUTA 


, Mhu 7:25 kutafuta hekima na maana 


KUTANIKO 


, Zb 22:25 Nitakusifu katika kutaniko kubwa 


Zb 40:9 Kutangaza habari njema katika kutaniko kubwa 


Mt 16:18 juu ya mwamba huu nitajenga kutaniko langu 
Mdo 20:28 mlichunge kutaniko la Mungu 


Ro 16:5 salimuni kutaniko lililo katika nyumba yao 


KUTEMBEA 


, Mik 6:8 utembee kwa kiasi na Mungu wako 


Yoh 6:19 wakamwona Yesu akitembea juu ya bahari 


KUTENGANA 


, 1 Ko 7:10 hapaswi kutengana na mume 


KUTHIBITISHA 


, Mdo 17:3 akieleza na kuthibitisha kwa 


KUTIA MOYO 


, Mdo 13:15 neno la kuwatia moyo, lisemeni 
Mdo 14:22 kuwatia moyo wabaki katika 


Ro 1:12 badala yake, tutiane moyo 


Tit 1:9 kutia moyo kwa fundisho na kukaripia 


KUTIANA MOYO 


, Ro 1:12 badala yake, tutiane moyo 


Kol 3:16 Endeleeni kutiana moyo 


Ebr 10:25 tutiane moyo, na kufanya hivyo zaidi 


KUTIA NGUVU 


, 1Sa 30:6 akajitia nguvu kwa msaada wa 


Isa 35:3 /tieni nguvu mikono iliyo dhaifu 


Lu 22:32 watie nguvu ndugu zako 


KUTII 


, Lu 2:51 akaendelea kuwatii 


KUTOA 


, Mdo 20:35 furaha katika kutoa kuliko kupokea 


KUTOJALI 


, Met 1:32 kutojali kwa wapumbavu 


KUTUMIA VIBAYA 


, 1Ko 9:18 nisitumie vibaya mamlaka 


KUTUMIWA 


, 2Ko 12:15 kutumiwa kabisa kwa ajili yenu 


KUUGUA 


, Ro 8:22 uumbaji wote unaendelea kuugua 


Ro 8:26 roho hutuombea kwa kuugua kusikotamkwa 


KUWA 


, Kut 3:14 Nitakuwa Kile Ninachochagua Kuwa 


1Ko 9:22 Nimekuwa mambo yote kwa 


KUWAPO 


, Mt 24:3 nini ishara ya kuwapo kwako? 
Mt 24:37 kama siku za Noa, ndivyo kuwapo kwa 


2Pe 3:4 Kuko wapi huko kuwapo kwake 


KUWASILIANA NA ROHO 


, Gal 5:20 kuwasiliana na roho 


KUZUIA 


, 1Th 2:16 kutuzuia kuzungumza na watu 


KWA KUSTAHILI 


, Efe 4:1 mtembee kwa kustahili mwito 


KWA NDANI 


, Ro 7:22 mtu niliye kwa ndani 


KWANZA 


, Mt 19:30 wa kwanza watakuwa wa mwisho 


Mk 9:35 anayetaka kuwa wa kwanza, lazima 


KWAZA 


, Zb 119:165 sheria, hakuna cha kuwakwaza 
Lu 17:2 kuliko amkwaze mmoja wa hawa 
1Ko 8:13 chakula kinamkwaza ndugu yangu 


Flp 1:10 msiwe mkiwakwaza wengine 


KWELI 


, Zb 119:160 Kiini cha neno lako ni kweli 

Met 23:23 Inunue kweli wala usiiuze 

Yoh 4:24 wamwabudu kwa roho na kweli 

Yoh 8:32 mtaijua kweli, nayo kweli itawaweka huru 
Yoh 14:6 Mimi ndiye njia na kweli na uzima 

Yoh 16:13 roho ya kweli, atawaongoza kwenye kweli 
Yoh 17:3 wakujue, Mungu wa pekee wa kweli 

Yoh 17:17 neno lako ni kweli 

Yoh 18:38 Pilato akamuuliza: Kweli ni nini? 

2Ko 13:8 kufanya lolote kinyume cha kweli 

1Ti 6:19 waushike uzima ulio wa kweli 

2Pe 1:12 mko imara katika kweli 


3 Yo 4 watoto wangu wanatembea katika kweli 


Ili kupata ufupisho wa majina ya vitabu vya Biblia angalia “Majina na 
Mpangilio wa Vitabu.” 

L 


LAANA 


, Hes 23:8 Ninawezaje kuwalaani watu ambao 
Yoh 7:49 umati huu ni watu waliolaaniwa 


Ro 12:14 muwe mkibariki msiwe mkilaani 
LAGHAI 

, Law 19:13 Usimlaghai mwenzako 
LAINI 


, Met 25:15 ulimi /aini unaweza kuvunja mfupa 


Ro 16:18 hushawishi kwa maneno laini 


LALA 


, Met 6:10 Lala kidogo, sinzia kidogo 


LANGO 


, Mt 7:13 Ingieni kupitia lango jembamba 


LAWI 


, Mal 3:3 atawatakasa wana wa Lawi 


LAZARO 


, Lu 16:20 akiombaomba aliyeitwa Lazaro 
Yoh 11:11 Lazaro amelala usingizi 


Yoh 11:43 Lazaro, njoo huku nje! 


LAZIMA 


, Ro 12:3 asijifikirie kuliko ilivyo lazima kufikiri 


LEMAZWA 


, Isa 44:8 msilemazwe na woga 


LEMEA 


, Zb 40:12 Makosa yangu yananilemea 


LEMEWA 


, Lu 21:34 mioyo yenu isilemewe kamwe 


LEWA 


, Efe 5:18 msilewe divai 


LIA 


, Eze 9:4 watie alama wanaolia 


LIDIA 


, Mdo 16:14 Lidia, muuzaji wa nguo za zambarau 


LINDA 


, Met 4:23 Ulinde moyo wako kuliko vitu vyote 


LINGANISHA 


, Isa 46:5 kunilinganisha na nani 


Gal 6:4 si kwa kujilinganisha na mtu mwingine 


LIPA 


, Kut 21:36 lazima alipe 

Zb 37:21 Mwovu hukopa lakini halipi 
Zb 116:12 Nitamlipa Yehova nini 

Ro 12:19 Kisasi ni changu; mimi nitalipa 


2Th 1:6 kuwalipa dhiki wanaowasababishia 


LIPA KISASI 


, Ro 12:19 Wapendwa, msijilipizie kisasi 


LIPIZA 


, Met 20:22 Usiseme: Nitalipiza uovu! 


LISHA 


, Yoh 21:17 Lisha kondoo wangu wadogo 


LISILOWEZEKANA 


, Mwa 18:14 lisilowezekana kwa Yehova? 


LITANGAZWE 


, Kut 9:16 ili jina langu litangazwe 


LOTI 


, Lu 17:32 Mkumbukeni mke wa Loti 


2Pe 2:7 alimwokoa Loti mwadilifu, 


LUGHA 


, Mwa 11:7 kuvuruga lugha yao 


Sef 3:9 nitabadili lugha ya mataifa iwe lugha safi 


Zek 8:23 watu kumi kutoka katika lugha zote 


Mdo 2:4 wakaanza kusema lugha mbalimbali 


1Ko 13:8 kama kuna lugha, zitakoma 
1Ko 14:22 lugha ni ishara kwa wasio waamini 


Ufu 7:9 mataifa yote, makabila, na lugha 


LUKA 


, Kol 4:14 Luka, daktari mpendwa 


LULU 


, Mt 7:6 msiwatupie nguruwe lulu zenu 


Mt 13:45 Ufalme, mfanyabiashara akitafuta /ulu 


Ili kupata ufupisho wa majina ya vitabu vya Biblia angalia “Majina na 
Mpangilio wa Vitabu.” 

MAADILI 


, Efe 4:19 wamepotoka kabisa kimaadili 


MAADUI 


, Zb 110:2 Nenda ukitiisha kati ya maadui wako 


MAANDIKO 


, Mt 22:29 hamjui Maandiko wala nguvu 

Lu 24:32 mioyo ikiwaka alipotufungulia Maandiko 
Mdo 17:2 akajadiliana nao akitumia Maandiko 

Mdo 17:11 wakiyachunguza Maandiko kwa uangalifu 


Ro 15:4 faraja kutoka kwa Maandiko 


MABALOZI 


, 2Ko 5:20 mabalozi badala ya Kristo 


MABAMBA 


, Kut 31:18 alimpa Musa mabamba mawili 


MABAWA 


, Ru 2:12 kimbilio chini ya mabawa yake 


MABAYA 


, Mwa 3:5 mkijua mema na mabaya 


MABIKIRA 


, Mt 25:1 Ufalme ni kama mabikira kumi 


1Ko 7:25 kuhusu mabikira, sina amri 


MABINTI 


, Yoe 2:28 mabinti wenu watatoa unabii 
Mdo 21:9 mabinti wanne waliotoa unabii 


2Ko 6:18 mtakuwa wana na mabinti kwangu 


MABWANA 


, Mt 6:24 kuwatumikia mabwana wawili 


1Ko 8:5 miungu mingi na mabwana wengi 


MACHAFUKO 


, | Ko 14:33 Mungu si Mungu wa machafuko 


MACHINJIONI 


, Isa 53:7 kama kondoo machinjioni 


MACHO 


, 2Nya 16:9 macho ya Yehova, huku na huku 


Zb 115:5 zina macho, lakini haziwezi kuona 


Met 15:3 Macho ya Yehova yako kila mahali 


MACHOZI 


, 2Fa 20:5 Nimeona machozi yako 

Zb 6:6 ninakilowesha kitanda changu kwa machozi 
Zb 6:6 Kochi langu linafurika machozi 

Zb 126:5 wanaopanda mbegu kwa machozi 

Mhu 4:1 machozi ya wanaokandamizwa 


Mdo 20:19 nilivyomtumikia kwa machozi na 


Mdo 20:31 kumwonya kila mmoja kwa machozi 


Ebr 5:7 Kristo alitoa maombi kwa machozi 


MADENI 


, Mt 6:12 utusamehe madeni yetu, kama vile 


MADHABAHU 


, Mwa 8:20 Noa alijenga madhabahu 
Kut 27:1 tengeneza madhabahu kwa mshita 
Mt 5:24 acha zawadi mbele ya madhabahu 


Mdo 17:23 madhabahu kwa Mungu Asiyejulikana 


MADHARA 


, Zb 23:4 Siogopi madhara yoyote 
Met 27:12 wajinga hupata madhara 


Isa 11:9 Hawatasababisha madhara yoyote 


MADHEHEBU 


, Mdo 28:22 madhehebu, yasemwa vibaya 


Tit 3:10 mtu anayeendeleza madhehebu 


2Pe 2:1 wataingiza kimyakimya madhehebu 


MAELFU 


, Ufu 5:11 makumi ya maelfu 


MAENDELEO 


, Yoh 8:37 neno langu halifanyi maendeleo 
Elp 3:16 kadiri ambavyo tumefanya maendeleo 


1Ti 4:15 maendeleo yaonekane wazi kwa wote 


MAFUTA 


, 1Fa 17:16 mafuta hayatakwisha 


Mt 25:4 wenye busara walibeba mafuta 


Mk 14:4 Kwa nini mafuta haya ya marashi yapotezwe? 


MAGARI YA VITA 


, Amu 4:13 magari 900 ya vita yenye 


2Fa 6:17 magari ya vita kumzunguka Elisha 


MAGOGU 


, Eze 38:2 dhidi ya Gogu wa nchi ya Magogu 


MAGONJWA 


, Isa 53:4 aliyabeba magonjwa yetu 


Lu 21:11 magonjwa katika sehemu mbalimbali 


MAHAKAMA 


, Da 7:10 Mahakama ikaketi 
Mk 13:9 Watu watawapeleka mahakamani 


1Ko 6:6 ndugu anaenda mahakamani kumshtaki ndugu 


MAHANGAIKO 


, Zb 94:19 Mahangaiko yaliponilemea 

Met 12:25 Mahangaiko huulemea moyo 

Mk 4:19 mahangaiko na nguvu za udanganyifu 
Lu 8:14 wanakengeushwa na mahangaiko 


Lu 21:34 mioyo isilemewe na mahangaiko 


MAHEKALU 


, Mdo 17:24 hakai katika mahekalu 


MAHEMA 


, Mdo 18:3 kazi yao, kutengeneza mahema 


MAHITAJI 


, Ro 12:13 Shirikini kulingana na mahitaji yao 


MAJALIWA 


, Isa 65:11 mungu wa Majaliwa 


MAJANI 


, Isa 65:25 Simba atakula majani kama ng'ombe 
Eze 47:12 majani yake yatatumiwa kuponya 


Mt 24:32 matawi yake yanapochipua majani 


MAJANI MAKAVU 


, | Ko 3:12 akijenga kwa majani makavu 


MAJARIBU 


, Mt 6:13 Na usituingize katika majaribu 
Mt 26:41 kusali ili msiingie katika majaribu 
Lu 22:28 mmeshikamana nami katika majaribu 


1Ko 10:13 majaribu ya kawaida kwa watu 


Yak 1:2 shangwe, mnapopata majaribu 


MAJERAHA 


, Met 23:29 Ni nani aliye na majeraha? 
Met 27:6 Majeraha yanayosababishwa na rafiki 


Isa 53:5 kwa majeraha yake tuliponywa 


MAJESHI 


, Ufu 19:14 majeshi ya mbinguni yakimfuata 


MAJI 


, Hes 20:10 maji katika mwamba huu? 
Met 20:5 Mawazo ya moyo kama maji yenye kina 
Met 25:25 Kama maji baridi kwa nafsi iliyochoka 


Isa 55:1 nyote mlio na kiu, njooni kwenye maji 


Yer 2:13 Wameniacha, chemchemi ya maji yaliyo hai 
Yer 50:38 maji yake yatakaushwa 

Zek 14:8 maji yaliyo hai, kutoka Yerusalemu 

Yoh 4:10 angekupa maji yaliyo hai 


1Ko 3:6 nilipanda, Apolo akatia maji 


Ufu 7:17 kuwaongoza kwenye chemchemi za maji 


Ufu 17:1 kahaba anayekaa juu ya maji 


MAJIJI 


, Lu 4:43 habari njema katika majiji mengine 


MAJIJI YA MAKIMBILIO 


, Hes 35:11 majiji ya makimbilio 


Yos 20:2 Jichagulieni majiji ya makimbilio 


MAJIRA 


, Da 2:21 hubadili nyakati na majira 


Mdo 1:7 juu yenu kujua nyakati au majira 


1Th 5:1 kuhusu nyakati na majira 


MAJIVUNO 


, Yak 4:6 Mungu huwapinga wenye majivuno 


MAJUMA 


, Da 9:24 majuma 70 yameamuliwa 


MAKAA YA MAWE 


, Ro 12:20 utakusanya makaa ya mawe 


MAKABILA 


, Mwa 49:28 Hayo ndiyo makabila 12 ya Israeli 


MAKAHABA 


, Lu 15:30 aliyetumia mali na makahaba 


MAKAPI 


, Sef 2:2 siku hiyo haijapeperuka kama makapi 


MAKEDONIA 


, Mdo 16:9 Vuka uingie Makedonia utusaidie 


MAKERUBI 


, Mwa 3:24 akaweka makerubi na upanga 


MAKUBALIANO 


, 1 Ko 7:5 Msinyimane ila kwa makubaliano 


MAKUHANI 


, Mik 3:11 Makuhani hufundisha kwa malipo 
Mdo 6:7 umati mkubwa wa makuhani wakaamini 


Ufu 20:6 makuhani wa Mungu, miaka 1,000 


MAKUSANYIKO MATAKATIFU 


Law 23:4 sherehe za Yehova, makusanyiko matakatifu 


MAKUU 


, Ro 12:16 msikazie akili mambo makuu 


MALAIKA 


, Mwa 28:12 malaika wakipanda na kushuka 
2Fa 19:35 malaika aliwaua 185,000 


Ayu 4:18 huona malaika wana kasoro 


Zb 34:7 Malaika wa Yehova hupiga kambi 

Da 3:28 alimtuma malaika wake na kuwaokoa 
Ho 12:4 [Yakobo] ashindana na malaika 

Mt 13:41 atawatuma malaika zake, watakusanya 


Mt 22:30 ni kama malaika mbinguni 


Mt 24:31 malaika watawakusanya waliochaguliwa 
Mdo 5:19 malaika afungua milango ya gereza 
Mdo 12:11 alimtuma malaika na kunikomboa 


1Ko 4:9 tamasha kwa malaika 


1Ko 6:3 hamjui tutawahukumu malaika? 
Ebr 13:2 waliwakaribisha malaika 
1Pe 1:12 Malaika wanatamani kuchungulia 


Yud 6 malaika hawakubaki mahali pao 


MALAIKA MKUU 


, 1Th 4:16 kwa sauti ya malaika mkuu 


Yud 9 Mikaeli, malaika mkuu 


MALALAMIKO 


, Kol 3:13 sababu ya kulalamika juu ya 


MALI 


, Kut 19:5 mtakuwa mali yangu ya pekee 
Zb 62:10 Mali zikiongezeka, usizikazie moyoni 


Met 11:4 Mali haitakuwa na faida siku ya ghadhabu 


Met 18:11 Mali ya tajiri ni ukuta, mawazoni mwake 
Mhu 5:10 anayependa mali hatatosheka na mapato 
Isa 60:5 Mali za mataifa zitakuja kwako 


Isa 61:6 Mtakula mali za mataifa 


Lu 14:33 asipoaga mali zake 


Lu 16:9 marafiki kupitia mali zisizo za uadilifu 


1Ko 6:19 ninyi si mali yenu wenyewe 


Ebr 10:34 mkakubali kuporwa mali zenu 


MALIPO 


, Yer 22:13 anakataa kumlipa malipo yake 


MALIZA 


, Mdo 20:24 nimalize mwendo wangu na huduma 


MALKIA 


, 1 Fa 10:1 malkia wa Sheba alisikia 


MALTA 


, Mdo 28:1 kisiwa hicho kiliitwa Malta 


MAMA 


, Kut 20:12 Mheshimu baba yako na mama yako 
Zb 27:10 Hata baba na mama wakiniacha 

Met 23:22 usimdharau mama yako kwa kuzeeka 
Lu 8:21 Mama yangu na ndugu zangu ni hawa 
Yoh 19:27 akamwambia: Ona! Mama yako! 


Gal 4:26 Yerusalemu la juu ni mama yetu 


MAMBO MADOGO 


, Zek 4:10 siku ya mambo madogo 


MAMBO MAZITO 


, Mt 23:23 mambo mazito zaidi ya Sheria 


MAMBO YA MSINGI 


, Gal 4:9 mnarudia mambo ya msingi 


MAMBO YOYOTE 


lp 4:8 mambo yoyote ya kweli 


MAMLAKA 


, Met 28:16 hutumia vibaya mamlaka 

Mt 28:18 Nimepewa mamlaka yote 

Lu 4:6 Nitakupa mamlaka hii yote na utukufu wake 
Ro 13:1 ajitiishe kwa mamlaka zilizo kubwa 

1Ko 9:18 nisitumie vibaya mamlaka 

Tit 3:1 kuzitii serikali na mamlaka 


2Pe 2:10 wanaodharau mamlaka 


MANA 


, Kut 16:31 Israeli waliuita mkate huo mana 


Yos 5:12 Mana ilikoma siku iliyofuata 


MANABII 


, 1Fa 18:4 Obadia aliwaficha manabii 100 
Amo 3:7 huwafunulia manabii wake manabii siri 


Mdo 10:43 Manabii wote walitoa ushahidi kumhusu 


MANABII WA UWONGO 


, Mt 7:15 manabii wa uwongo 


Mt 24:11 Manabii wa uwongo watawapotosha wengi 


Mk 13:22 manabii wa uwongo watafanya maajabu 


MANASE 


, 2Nya 33:13 Manase akajua kwamba Yehova 


MANENO 


, Met 14:23 maneno matupu huleta umaskini 


MANENO MENGI 


, | Ko 2:1 sikuja na maneno mengi 


MANUFAA 


, Kum 8:16 ili awanufaishe baadaye 
2Ti 1:13 kigezo cha maneno yenye manufaa 


Tit 2:1 yanayopatana na fundisho lenye manufaa 


MANUNG'UNIKO 


, Hes 14:27 manung'uniko ya Waisraeli 


MANYOYA 


, Amu 6:37 umande juu ya manyoya pekee 


MAOMBI 


, Zb 20:5 Yehova na atimize maombi yako 


MAOMBOLEZO 


, Mhu 7:2 kwenda kwenye maombolezo 


MAONI 


, 1 Fa 18:21 kuyumbayumba kati ya maoni mawili 


Ro 14:1 msihukumu kuhusu maoni yanayotofautiana 


MAONO 


, Da 10:14 maono kuhusu siku zijazo 


MAPAJI 


, Eze 9:4 uyatie alama mapaji ya nyuso za watu 


MAPAMBO 


, 1Pe 3:3 Kujipamba kwenu kusiwe kwa nje 


MAPATO 


, Mhu 5:10 hatatosheka na mapato 


MAPENZI 


, Zb 40:8 nafurahia kufanya mapenzi yako 

Zb 143:10 Nifundishe kufanya mapenzi yako 

Mt 6:10 Mapenzi yako yatendeke duniani 

Mt 7:21 bali anayefanya mapenzi ya Baba yangu 
Lu 22:42 mapenzi yako na yatendeke 

Yoh 6:38 sikuja kufanya mapenzi yangu 

Mdo 21:14 Mapenzi ya Yehova na yatendeke 

Ro 12:2 mapenzi ya Mungu yanayokubalika 

Efe 1:5 kulingana na mapenzi yake mema 


1Th 4:3 mapenzi ya Mungu, mjiepushe na uasherati 


1Yo 2:17 anayefanya mapenzi ya Mungu anadumu 


1Yo 5:14 tukiomba kulingana na mapenzi yake 


MAPIGO 


, Ufu 18:4 ikiwa hamtaki kupokea mapigo yake 


MAPOKEO 


, Mt 15:3 huvunja amri kwa mapokeo 
Mk 7:13 batilisha neno la Mungu kwa mapokeo 


Gal 1:14 bidii ya mapokeo ya baba zangu 


MAPYA 


, Isa 42:9 ninatangaza mambo mapya 


MARAFIKI 


, Met 14:20 Lakini tajiri ana marafiki wengi 
Met 16:28 mchongezi hutenganisha marafiki 


Lu 16:9 Jifanyieni marafiki kupitia mali 


MARIA 1. 


, Mk 6:3 seremala mwana wa Maria 


MARIA 2. 


, Lu 10:39 Maria alikuwa akisikiliza Bwana 
Lu 10:42 Maria alichagua fungu zuri 


Yoh 12:3 Maria akachukua mafuta yenye marashi 


MARIA 3. 


, Mt 27:56 kulikuwa na Maria Magdalene 


Lu 8:2 Maria Magdalene, aliyetolewa roho waovu 


MARIA 4. 


, Mt 27:56 na Maria mama ya Yakobo na Yose 


MARIA 5. 


, Mdo 12:12 Maria mama ya Yohana Marko 


MARKO 


, Kol 4:10 Marko, binamu ya Barnaba 


MARTHA 


, Lu 10:41 Martha, unahangaikia mambo mengi 


MASALIO 


, Law 19:9 msiokote masalio ya mavuno yenu 


Ru 2:8 Boazi, usiokote masalio pengine 


MASHAHIDI 


, Kum 19:15 ushahidi wa mashahidi wawili 

Isa 43:10 Ninyi ni mashahidi wangu 

Mt 18:16 ushahidi wa mashahidi wawili au watatu 
Mdo 1:8 mtakuwa mashahidi wangu katika 


Ufu 11:3 mashahidi wawili watoe unabii siku 1,260 


MASHAMBA 


, Isa 65:21 mashamba ya mizabibu 


Yoh 4:35 mtazame mashamba, ni meupe 


MASHARIKI 


, Isa 41:2 amemwinua mtu kutoka mashariki 


MASHINDANO 


, Gal 5:26 tusichochee mashindano 


MASHIRIKA. 


Angalia SHIRIKIANA. 


MASHTAKA 


, 1Ko 6:7 mashtaka ya kisheria 


MASHUHURI 


, | Ko 1:26 si wengi wa familia mashuhuri 


MASIHI 


, Da 9:25 mpaka atakapotokea Masihi, Kiongozi 
Da 9:26 baada ya majuma 62, Masihi atauawa 
Yoh 1:41 Tumempata Masihi 


Yoh 4:25 Ninajua kwamba Masihi anakuja 


MASIKIO 


, 21i 4:3 masikio yao yafurahishwe 


MASKINI 


, 1Sa 2:8 Humwinua maskini kutoka majivu 
Zb 9:18 maskini hawatasahauliwa daima 
Zb 69:33 Yehova anawasikiliza maskini 


Met 30:9 wala niwe maskini, niibe na kuliaibisha 


Lu 4:18 niwatangazie maskini habari njema 
Yoh 12:8 maskini mnao sikuzote 

Ro 7:24 Maskini mimi! 

2Ko 6:10 maskini lakini wanaowatajirisha wengi 
2Ko 8:9 Kristo alikuwa maskini kwa ajili yenu 


Gal 2:10 tuwakumbuke maskini 


MASURIA 


, 1Fa 11:3 wake 700 na masuria 300 


MASWALI 


, 1Ti 1:4 hutokeza maswali 


MATAIFA 


, Mwa 22:18 mataifa yote yatajipatia baraka 
Mt 25:32 Mataifa yote yatakusanyika mbele yake 


Lu 21:24 nyakati zilizowekwa za mataifa zitimie 


MATAJIRI 


, Law 19:15 usiwapendelee matajiri 


Lu 14:12 Unapoandaa mlo usiwaite matajiri 
1Ti 6:9 wameazimia kuwa matajiri huanguka 


1Ti 6:17 walio matajiri wasijivune 


MATARAJIO 


, Met 13:12 Matarajio yaliyoahirishwa 


Hab 2:3 Hata yakikawia, endelea kuyatarajia! 


Lu 3:15 watu walikuwa wakitarajia 


Lu 21:26 watazimia kwa woga wakitarajia mambo 


MATATIZO 


, Zb 34:19 Mwadilifu ana matatizo mengi 


MATENDO YALIYOKUFA 


, Ebr 9:14 matendo yaliyokufa 


MATESO 


, Zb 119:50 faraja yangu katika mateso 
Mt 13:21 mateso yakitokea mara moja anakwazika 


Mk 4:17 wanapopata mateso, wanakwazika 


Mk 10:30 watoto, mashamba, pamoja na mateso 


Ro 8:18 mateso ya wakati huu si kitu 


2Th 1:4 uvumilivu na imani yenu katika mateso 
Ebr 2:10 Wakili Mkuu, mkamilifu kupitia mateso 


1Pe 5:9 mateso yaleyale yanaupata ushirika 


MATITI 


, Met 5:19 Matiti yake na yakuridhishe 


MATOFAA 


, Met 25:11 matofaa ya dhahabu 


MATOKEO 


, Isa 46:10 Tangu mwanzo ninatabiri matokeo 


Isa 55:11 neno langu halitarudi bila matokeo 


MATOLEO 


, 1Nya 29:9 walishangilia, walitoa matoleo 


MATOWASHI 


, Isa 56:4 matowashi, wanaoshika sabato 


Mt 19:12 matowashi kwa ajili ya Ufalme wa mbinguni 


MATUNDA 


, Mwa 3:3 matunda, wala msiyaguse 


Mt 7:20 mtawatambua kwa matunda yao 


Mt 21:43 kupewa taifa linalozaa matunda 

Lu 8:15 kuzaa matunda kwa uvumilivu 

Yoh 15:2 hulisafisha ili lizae matunda zaidi 

Yoh 15:8 hutukuzwa mnapozaa matunda mengi 


Ro 8:23 sisi tulio na matunda ya kwanza 


MATUSI 


, Efe 4:31 ghadhabu, kufoka, na matusi 


MAUMBILE 


, Yud 7 tamaa zilizo kinyume cha maumbile 


MAUMIVU 


, Ayu 6:2 maumivu yangu yangepimwa 


Met 17:25 Mwana mpumbavu huleta maumivu 


Ro 8:22 uumbaji unaugua katika maumivu 


Ro 9:2 huzuni na maumivu yasiyoisha moyoni 


MAUMIVU MAKALI 


, Lu 21:25 mataifa, maumivu makali 


MAVAZI 


, Mwa 3:21 Mungu akatengeneza mavazi marefu 


Efe 6:11 mavazi kamili ya silaha 


MAVAZI KAMILI 


, Efe 6:13 mavazi kamili ya silaha 


MAVUMBI 


, Mwa 2:7 akamuumba kwa mavumbi 
Mwa 3:19 wewe ni mavumbi nawe utarudi mavumbini 
Zb 103:14 Akikumbuka kwamba sisi ni mavumbi 


Isa 40:15 Mataifa ni kama mavumbi membamba 


MAVUNO 


, Mt 9:37 mavuno ni mengi 


MAWAZO 


, Zb 26:2 Safisha mawazo yangu ya ndani 
Zb 139:17 mawazo yako ni yenye thamani 
Zb 146:4 Siku hiyo mawazo yake hupotea 
Met 20:5 Mawazo moyoni kama maji yenye kina 


Isa 55:8 mawazo yangu si mawazo yenu 


MAWE 


, Lu 19:40 wakinyamaza, mawe yatapaza sauti 


MAWINGU 


, Mhu 11:4 anayetazama mawingu hatavuna 


Mt 24:30 Mwana wa binadamu akija juu ya mawingu 


MAYATIMA 


, Yak 1:27 kuwatunza mayatima na wajane 


MAYUNGIYUNGI 


, Lu 12:27 Angalieni mayungiyungi 


MAZIWA 


, Kut 3:8 nchi inayotiririka maziwa na asali 
Isa 60:16 utakunywa maziwa ya mataifa 
Ebr 5:12 mnahitaji maziwa tena 


1Pe 2:2 hamu kwa ajili ya maziwa yasiyochanganywa 


MAZOEA 


, 1Yo 3:6 hana mazoea ya dhambi 


MAZOEZI 


, 1Pe 5:10 Mungu atamaliza mazoezi yenu 


MBEGU 


, Lu 8:11 Mbegu ni neno la Mungu 


MBINGU 


, Zb 8:3 Ninapoziona mbingu zako 
Zb 19:1 Mbingu zinatangaza utukufu wa Mungu 
Yoh 3:13 hakuna mtu aliyepanda mbinguni 


2Ko 12:2 alinyakuliwa mpaka mbingu ya tatu 


2Pe 3:13 tunangojea mbingu mpya na dunia mpya 


MBINU 


, 2Ko 2:11 hatukosi kuzijua mbinu zake 


MBIO 


, Mhu 9:11 si wenye mbio wanaoshinda mbio 


211 4:7 nimekimbia mbio mpaka mwisho 


MBONI 


, Zb 17:8 Nilinde kama mboni ya jicho lako 


Zek 2:8 anaigusa mboni ya jicho langu 


MBUZI 


, Mt 25:32 anavyotenganisha kondoo na mbuzi 


MBWA 


, Met 26:17 mtu anayemkamata mbwa masikio 
Mhu 9:4 mbwa aliye hai ni afadhali kuliko 


2Pe 2:22 Mbwa ameyarudia matapishi yake 


MBWAMWITU 


, Isa 11:6 Mbwamwitu atakaa na 


Mt 7:15 mbwamwitu katika mavazi ya kondoo 
Lu 10:3 wanakondoo katikati ya mbwamwitu 


Mdo 20:29 mbwamwitu wenye kukandamiza 


MBWEHA 


, Mt 8:20 Mbweha wana mapango, lakini 


MCHANGA 


, Mwa 22:17 uzao wako kama mchanga 


Ufu 20:8 Idadi yao, mchanga wa bahari 


MCHANGAMFU 


, 2Ko 9:7 mtoaji mchangamfu 


MCHEZO 


, Met 10:23 kama mchezo kwa mpumbavu 


MCHONGEZI 


, Met 16:28 mchongezi hutenganisha 


MCHOYO 


, Met 23:6 Usile chakula cha mtu mchoyo 


MCHUNGAJI 


, Zb 23:1 Yehova ni Mchungaji wangu 

Isa 40:11 Atalitunza kundi kama mchungaji 

Eze 37:24 Daudi mchungaji mmoja 

Zek 13:7 Mpige mchungaji, kondoo watawanyike 
Mt 9:36 kama kondoo wasio na mchungaji 

Yoh 10:11 mchungaji mwema huutoa uhai wake 
Yoh 10:14 Mimi ndiye mchungaji mwema 


Yoh 10:16 kundi moja, mchungaji mmoja 


MDOGO 


, Isa 60:22 Mdogo atakuwa elfu 


Lu 9:48 anayejiendesha kama mdogo zaidi 


MELI 


, 2Ko 11:25 mara tatu nilivunjikiwa na meli 


MELKIZEDEKI 


, Mwa 14:18 Melkizedeki mfalme wa 


Zb 110:4 kuhani milele mfano wa Melkizedeki 


MEMA 


, Mwa 3:5 kama Mungu, mkijua mema na mabaya 


Gal 6:10 tuwatendee watu wote mema 


MENGI 


, | Ko 15:58 mkiwa na mengi katika kazi ya Bwana 


MEZA 


, Da 11:27 kwenye meza moja wakidanganyana 


1Ko 10:21 kushiriki meza ya Yehova na 


MFALME 


, Amu 21:25 hakukuwa na mfalme Israeli 
1Sa 23:17 utakuwa mfalme, nami nitakuwa wa pili 


Zb 2:6 nimemweka mfalme wangu 


Met 21:1 Moyo wa mfalme ni kama vijito 


Isa 32:1 Mfalme atatawala kwa uadilifu 


Zek 14:9 Yehova atakuwa Mfalme juu ya dunia yote 
Mt 21:5 Mfalme wako anakuja, juu ya punda 

Mt 27:29 Salamu, ewe Mfalme wa Wayahudi! 

Yoh 19:15 hatuna mfalme ila Kaisari 


1Ko 15:25 lazima atawale akiwa mfalme mpaka 


MFALME WA KASKAZINI 


, Da 11:7 mfalme wa kaskazini 


Da 11:40 mfalme wa kaskazini atamshambulia 


MFALME WA KUSINI 


, Da 11:11 mfalme wa kusini 


Da 11:40 mfalme wa kusini atasukumana naye 


MFANO 


, Mwa 1:26 tumuumbe mtu kwa mfano wetu 
1Ti 4:12 uwe mfano mzuri kwa waaminifu 


Yak 5:10 fuateni mfano wa manabii 


MFANYABIASHARA 


, Mt 13:45 mfanyabiashara, lulu 


MFANYAKAZI 


, Met 8:30 kando yake, mfanyakazi stadi 


Lu 10:7 mfanyakazi anastahili mshahara wake 


MFINYANZI 


, Isa 64:8 nawe ni Mfinyanzi wetu 


Ro 9:21 je, mfinyanzi hana mamlaka 


MFUASI 


, Mt 19:21 uje uwe mfuasi wangu 


MFUPA 


, Mwa 2:23 huyu ni mfupa wa mifupa yangu 
Met 25:15 ulimi laini unaweza kuvunja mfupa 


Yoh 19:36 Hakuna mfupa utakaovunjwa 


MGAWANYIKO 


, Mt 10:35 nilikuja kuleta mgawanyiko 


MGENI 


, Hes 9:14 sheria moja kwa mgeni na mwenyeji 


Zb 15:1 nani atakuwa mgeni katika hema lako? 


MGONJWA 


, Isa 33:24 atakayesema: Mimi ni mgonjwa 


Yak 5:14 kuna yeyote aliye mgonjwa 


MGUMU 


, Ebr 3:13 asifanywe mgumu na dhambi 


MHUBIRI 


, 2Pe 2:5 Noa, mhubiri wa uadilifu 


MHUDUMU 


, 1Sa 2:11 akawa mhudumu wa Yehova 


Mk 10:43 mkubwa kati yenu awe mhudumu 


MIAKA 50 


, Law 25:10 Mwadhimisho wa Miaka 50 


MIANGA 


, Elp 2:15 mnaangaza kama mianga 


MICHANGO 


, 2Nya 31:10 walipoanza kuleta michango 


MIDOMO 


, Met 10:19 anayedhibiti midomo ana busara 
Isa 29:13 huniheshimu kwa midomo yao 
Ho 14:2 tutatoa sifa ya midomo yetu 


Ebr 13:15 dhabihu ya sifa, tunda la midomo 


MIFANO 


, Mt 13:34 Yesu alizungumza kwa mifano 


Mk 4:2 akaanza kuwafundisha kwa mifano 


MIFUGO 


, Isa 30:23 mifugo yenu italisha malisho 


MIFUPA 


, 2Fa 13:21 aliyegusa mifupa ya Elisha 
Zb 34:20 Atailinda mifupa yake 


Yer 20:9 kama moto uliofungiwa mifupani mwangu 


MIGAWANYIKO 


, Ro 16:17 wanaosababisha migawanyiko 


1Ko 1:10 kusiwe na migawanyiko kati yenu 


MIGUMU 


, Mk 3:5 akuhuzunishwa na mioyo migumu 


MIGUU 


, Isa 52:7 inavyopendeza miguu ya anayeleta 
Yoh 13:5 akaanza kuiosha miguu ya wanafunzi 


Ro 16:20 atamponda Shetani chini ya miguu yenu 


MIIBA 


, Mk 15:17 wakasokota taji la miiba wakamvisha 


MIILI 


, Ro 6:13 toeni miili yenu kwa Mungu 


Ro 12:1 mtoe miili yenu iwe dhabihu iliyo hai 


MIKAELI 


, Da 10:13 Mikaeli, mmoja wa wakuu wenye vyeo 


Da 12:1 Wakati huo Mikaeli atasimama 


Ufu 12:7 Mikaeli na malaika zake wakapigana 


MIKONO 


, Isa 35:3 Itieni nguvu mikono iliyo dhaifu 


MIKONO MITUPU 


, Kum 16:16 kuja mikono mitupu 


MILANGO 


, Yoh 20:19 akaja milango ikiwa imefungwa 


MILELE 


, Mwa 3:22 ili asile matunda na kuishi milele 


Zb 37:29 Waadilifu wataishi duniani milele 
Mhu 3:14 kazi za Mungu zitadumu milele 


1Pe 1:25 neno la Yehova linadumu milele 


MILIMA 


, Mwa 7:20 Maji yalipanda juu ya milima 


MIMBA 


, Kut 21:22 kumuumiza mwenye mimba 
Kut 23:26 hakuna mimba itakayoharibika 


1Th 5:3 maumivu ya mwanamke mwenye mimba 


MINA 


, Lu 19:16 mina yako imeleta faida ya mina kumi 


MIOYO 


, Met 17:3 Yehova ndiye mchunguzaji wa mioyo 
Lu 12:34 ilipo hazina yenu, ndipo mioyo itakapokuwa 
Lu 21:34 mioyo yenu isilemewe kamwe 


Lu 24:32 mioyo yetu iliwaka akizungumza nasi 


1Yo 3:20 Mungu ni mkuu kuliko mioyo 


MIPAKA 


, 1Th 4:6 yeyote asivuke mipaka inayofaa 


MIPANGO 


, Met 15:22 Mipango huvunjika 


Met 19:21 Moyo wa mwanadamu una mipango mingi 


MIRIAMU 


, Hes 12:1 Miriamu na Haruni dhidi ya Musa 


MISHALE 


, Zb 127:4 Kama mishale mkononi mwa 


MISRI 


, Mt 2:15 Nikamwita mwanangu atoke Misri 


MITI 


, Isa 61:3 wataitwa miti mikubwa ya uadilifu 


Eze 47:12 Aina zote za miti kwenye kingo zote 


Ufu 22:14 mamlaka kwenda kwenye miti ya uzima 


MITUME 


, Mt 10:2 majina ya wale mitume 12 
Mdo 15:6 mitume na wazee wakakusanyika kulichunguza 
1Ko 15:9 mimi ni mdogo zaidi kati ya mitume 


2Ko 11:5 mitume wenu walio bora sana 


MIZANI 


, Law 19:36 Mnapaswa kutumia mizani sahihi 


Met 11:1 Mizani ya uwongo humchukiza Yehova 


MIZIGO 


, Gal 6:2 kubebeana mizigo 


MIZIZI 


, Lu 8:13 hupokea kwa shangwe, hawana mizizi 


Kol 2:7 mkiwa mmetia mizizi na kujengwa 


MJANE 


, Zb 146:9 Humtegemeza yatima na mjane 


Mk 12:43 mjane maskini ametoa zaidi ya wote 


Lu 18:3 mjane aliyekuwa akienda kumwomba 


MJINGA 


, Met 14:15 Mjinga huamini kila neno 


MJUMBE 


, Mal 3:1 Ninamtuma mjumbe wangu 


MKAAJI MGENI 


, Kut 22:21 Msimtese mkaaji mgeni 


Kum 10:19 lazima mumpende mkaaji mgeni 


MKAMILIFU 


, Mt 5:48 Baba yenu alivyo mkamilifu 


Ebr 2:10 Wakili Mkuu mkamilifu kupitia mateso 


MKARIMU 


, Met 11:25 mkarimu atapata ufanisi 


MKATE 


, Ne 9:15 uliwapa mkate kutoka mbinguni 

Zb 37:25 wala watoto wake wakitafuta mkate 
Isa 55:2 kwa nini mlipie kitu ambacho si mkate 
Mt 4:4 Mwanadamu hataishi kwa mkate tu 

Mt 6:11 Utupatie leo mkate wetu 

Mt 26:26 Yesu akachukua mkate, akaumega 
Yoh 6:35 Mimi ndio mkate wa uzima 


1Ko 10:17 mkate mmoja, tunakula mkate huo 


MKATILI 


, Met 11:17 mtu mkatili hujiletea shida 


Met 12:10 rehema ya waovu ni ukatili 


MKAZO 


, 1Sa 1:15 mwanamke mwenye mkazo mkubwa 


2Ko 1:8 Tulikuwa na mkazo mkubwa sana 


MKE 


, Mwa 2:24 atashikamana na mke wake 


Mwa 27:46 Yakobo akioa mke kwa mabinti 


Met 5:18 shangilia na mke wa ujana wako 

Met 12:4 Mke mwema ni taji kwa mume wake 
Met 18:22 Anayepata mke mwema hupata kibali 
Met 21:19 Kuliko kuishi na mke mgomvi 

Met 31:10 nani anaweza kumpata mke mwema 


Mhu 9:9 Furahia maisha na mke mpendwa 


Mal 2:15 usimtendee hila mke wa ujana wako 
1Ko 7:2 kila mwanamume na awe na mke wake 


1Ko 9:5 kuambatana na mke mwamini 


MKONO 


, Zb 145:16 Unaufumbua mkono wako 

Isa 41:10 Nitakushika kwa mkono wangu wa kuume 
Zek 14:13 ataukamata mkono wa mwenzake, na mkono 
Mt 6:3 mkono wa kushoto usijue mkono wa kulia 

Mt 6:27 kurefusha uhai kwa mkono mmoja? 


Yoh 12:38 mkono wa Yehova, umefunuliwa kwa nani? 


MKOPAJI 


, Met 22:7 mkopaji ni mtumwa wa mkopeshaji 


MKOPO 


, Met 11:15 anayemwekea dhamana ya mkopo 


MKUKI 


, 1Sa 18:11 akamrushia Daudi mkuki 


MKUSANYA KODI 


, Mt 18:17 awe kama mkusanya kodi 


Lu 18:11 nakushukuru mimi si kama mkusanya kodi 


MKUU 


, Isa 9:6 Jina lake litakuwa Mkuu wa Amani 


Da 10:13 mkuu wa Uajemi alinipinga siku 21 
Yoh 14:28 Baba ni mkuu kuliko mimi 


1Yo 3:20 Mungu ni mkuu kuliko mioyo yetu 


MLANGO 


, 1 Ko 16:9 mlango mkubwa unaoongoza 


Ufu 3:20 Nimesimama mlangoni na ninapiga hodi 


MLEVI 


, Met 23:21 mlevi na mlafi watakuwa maskini 


1Ko 5:11 mwache kushirikiana na mlevi 


MLIMA 


, Zb 24:3 kuupanda mlima wa Yehova 


Isa 2:3 twendeni kwenye mlima wa Yehova 


Isa 11:9 Wala uharibifu katika mlima wangu 


Da 2:35 likawa mlima mkubwa, likaijaza dunia 


MLIMA WA MIZEITUNI 


, Lu 22:39 Mlima wa Mizeituni 


Mdo 1:12 Mlima wa Mizeituni, Yerusalemu 


MLIPENI 


, Mt 22:21 mlipeni Kaisari vitu vya Kaisari 


MLO WA JIONI 


, 1 Ko 11:20 Mlo wa Jioni wa Bwana 


MLOZI 


, Mdo 13:6 Bar-Yesu, aliyekuwa mlozi 


MMOJA 


, 1Ko 8:6 Mungu mmoja, Bwana mmoja, Kristo 


MMUNG'UNYE 


, Yon 4:10 Uliuhurumia mmung'unye 


MNARA 


, Mwa 11:4 tujijengee jiji na mnara 
Met 18:10 Jina la Yehova, mnara wenye nguvu 


Lu 13:4 18 walioangukiwa na mnara, Siloamu 


MNARA WA MLINZI 


, Isa 21:8 juu ya mnara wa mlinzi 


MNYAMA 


, Mwa 7:2 chukua wanyama safi saba saba 


Law 18:23 kufanya ngono na mnyama 


MNYENYEKEVU 


, Zek 9:9 mnyenyekevu juu ya punda 


MOTO 


, Yer 20:9 kama moto mifupani mwangu 

Mt 25:41 moto wa milele aliotayarishiwa Ibilisi 
1Ko 3:13 kazi itafunuliwa kupitia moto 

1Th 5:19 Msiuzime moto wa roho 


2Ti 1:6 chochea kama moto zawadi iliyo ndani yako 


2Pe 3:7 mbingu, dunia zimewekwa kwa ajili ya moto 


MOYO 


, Mwa 6:5 kila mwelekeo wa moyo wake 

Kum 6:6 Maneno haya yawe moyoni mwako 

1Fa 8:38 anajua mateso yaliyo katika moyo wake 
1Nya 28:9 kumtumikia Mungu kwa moyo kamili 
2Nya 16:9 moyo wao ni kamili kumwelekea 

Ezr 7:10 Ezra aliutayarisha moyo wake 


Zb 51:10 Umba moyo safi ndani yangu 


Zb 51:17 Moyo uliovunjika na kupondeka hutaukataa 
Met 4:23 Ulinde moyo wako, humo ndimo zinamotoka 
Met 17:22 Moyo wenye shangwe ni dawa nzuri 

Met 28:26 anayeutumaini moyo wake ni mpumbavu 
Yer 17:9 Moyo ni wenye hila kuliko kitu kingine 

Yer 17:10 Mimi, Yehova, ninauchunguza moyo 

Yer 31:33 nitaiandika sheria katika moyo wao 

Mt 15:19 moyoni hutoka uzinzi, uasherati, wizi 

Mt 22:37 Yehova Mungu wako kwa moyo wote 

Mdo 16:14 akaufungua moyo wake asikilize Paulo 
Ro 6:17 mmekuwa watiifu kutoka moyoni 


Ebr 3:12 moyo mwovu unaokosa imani usisitawi 


MPAJI-SHERIA 


, Yak 4:12 Kuna mmoja tu Mpaji-sheria 


MPAKA 


, Zb 119:96 amri yako haina mpaka 


MPANGILIO 


, | Ko 15:23 mpangilio wake unaofaa: Kristo 


MPANGO 


, 1Ko 14:40 kwa adabu na mpango 


MPATANISHI 


, 11i 2:5 mpatanishi kati ya Mungu na 


MPENDWA 


, Mt 3:17 Mwanangu mpendwa 


MPIGA RAMLI 


, Kum 18:11 mpiga ramli 


MPOLE 


, 2li 2:24 anahitaji kuwa mpole kwa wote 


MPUMBAVU 


, Zb 14:1 Mpumbavu: Hakuna Yehova 


Lu 12:20 Wewe mpumbavu, usiku huu 


MPYA 


, Yoh 13:34 Ninawapa ninyi amri mpya 


Ufu 21:1 mbingu mpya na dunia mpya 


MSAADA 


, Zb 46:1 Msaada unaopatikana kwa urahisi 


MSAFISHAJI 


, Mal 3:3 kama msafishaji na mtakasaji 


MSAIDIZI 


, Yoh 14:16 atawapa msaidizi mwingine 


Yoh 14:26 msaidizi, roho takatifu, itawafundisha 


MSAMARIA 


, Lu 10:33 Msamaria akamsikitikia 


Yoh 4:7 Mwanamke Msamaria akaja kuteka maji 


MSHAHARA 


, Mwa 31:7 kubadili mshahara mara kumi 


Ro 6:23 mshahara wa dhambi ni kifo 


MSHAURI 


, Isa 9:6 Jina lake litakuwa Mshauri wa Ajabu 


MSHIKAMANIFU 


, 2Sa 22:26 Kwa mshikamanifu 


Zb 16:10 Hutamruhusu mshikamanifu aone shimo 


MSHIPI 


, Isa 11:5 Uadilifu utakuwa mshipi 


MSHTAKI 


, Ufu 12:10 mshtaki wa ndugu zetu ametupwa 


MSIBA 


, Hes 23:23 ishara za msiba dhidi ya Yakobo 


MSICHANA 


, 2Fa 5:2 walimchukua mateka msichana 


Mk 5:42 msichana akasimama akaanza kutembea 


MSIFUNI YAH 


, Zb 146:1 Msifuni Yah! Nafsi yangu yote 
Zb 150:6 Kila kitu kinachopumua—Msifuni Yah 


Ufu 19:1 umati mbinguni ukasema: Msifuni Yah! 


MSIMAMIZI 


, Lu 12:42 ni nani msimamizi mwaminifu 


MSINGI 


, Mt 25:34 uliotayarishwa tangu kuwekwa msingi 
Lu 6:48 kuweka msingi kwenye mwamba 

Ro 15:20 nisijenge juu ya msingi wa mtu mwingine 
1Ko 3:11 hakuna msingi wowote zaidi ya 


1Pe 5:10 Mungu atawapa msingi imara 


MSINYIMANE 


, 1Ko 7:5 Msiwe mkinyimana 


MTAKATIFU 


, Ufu 4:8 Mtakatifu, mtakatifu, mtakatifu 


MTAWALA 


, Da 4:17 Aliye Juu Zaidi ni Mtawala 
Yoh 12:31 mtawala wa ulimwengu huu atatupwa nje 


Yoh 14:30 mtawala wa ulimwengu anakuja 


MTAZAMO 


, Efe 6:7 mtazamo mzuri, kama kwa Yehova 


aa 


p 2:5 mtazamo wa akili aliokuwa nao Kristo 


MTEGO 


, Zb 91:3 mtego wa mwindaji wa ndege 
Met 29:25 Kuwaogopa wanadamu ni mtego 


Lu 21:34, 35 siku ile iwakute ghafla kama mtego 


MTENDA DHAMBI 


, Lu 15:7 mtenda dhambi anapotubu 


Lu 18:13 Mungu, nihurumie mimi mtenda dhambi 


MTHAWABISHAJI 


, Ebr 11:6 huwa mthawabishaji wa 


MTI 


, Mwa 2:9 mti wa ujuzi wa mema na mabaya 
Mwa 2:9 mti wa uzima katikati ya bustani 

Zb 1:3 kama mti uliopandwa kando ya maji 

Da 4:14 Ukateni na kuuangusha mti huu 

Mk 15:25 wakamtundika kwenye mti 

Lu 23:21 Atundikwe mtini! 

Gal 3:13 Amelaaniwa aliyetundikwa kwenye mti 


Ufu 2:7 ruhusa kula matunda ya mti wa uzima 


MTIIFU 


, 1Fa 3:9 mpe mtumishi wako moyo mtiifu 


Flp 2:8 alijinyenyekeza na kuwa mtiifu mpaka kifo 


MTINI 


, 1Fa 4:25 kwa usalama, chini ya mtini wake 
Mik 4:4 Wataketi kila mtu chini ya mtini wake 
Mt 21:19 Mara moja ule mtini ukanyauka 


Mk 13:28 jifunzeni kutokana na mtini 


MTI WA MATESO 


, Mt 10:38 mti wa mateso 


Lu 9:23 aubebe mti wa mateso na kunifuata 


MTO 


, Ufu 12:16 dunia ikaumeza mto 


Ufu 22:1 mto wa maji ya uzima 


MTOTO 


, Kum 7:14 hakuna atakayekosa mtoto 
Amu 13:8 atufundishe jinsi ya kumlea mtoto 
Lu 9:47 akachukua mtoto na kumsimamisha 


1Ko 13:11 nikifikiri kama mtoto, nikiwaza kama mtoto 


MTUKUFU 


, Mdo 24:3 ewe Mtukufu Feliksi 


MTUMISHI 


, Isa 42:1 Mtumishi wangu, ninayemtegemeza! 


MTUMWA 


, Met 22:7 mkopaji ni mtumwa wa mkopeshaji 
Mt 24:45 mtumwa mwaminifu mwenye busara 
Mt 25:21 Vema, mtumwa mwema na mwaminifu 
Yoh 8:34 anayetenda dhambi ni mtumwa 


Elp 2:7 akachukua umbo la mtumwa 


MUDA 


, Zb 30:5 hasira yake ni ya muda mfupi 
Isa 26:20 Jificheni kwa muda mfupi 
Ebr 11:13 walikuwa wakaaji wa muda 


Ebr 11:25 kufurahia dhambi kwa muda 


MUHIMU 


Ip 1:10 mhakikishe mambo muhimu zaidi 


MUHURI 


, Wim 8:6 Niweke kama muhuri moyoni 
Da 12:9 maneno yatiwe muhuri mpaka mwisho 


2Ko 1:22 ametia muhuri juu yetu, rehani 


Efe 1:13 Baada ya kuamini, mlitiwa muhuri 


Ufu 7:3 hadi tuwatie muhuri watumwa 


MUME 


, | Ko 7:2 kila mwanamke awe na mume wake 


1Ko 7:14 mume asiyeamini hutakaswa na mke wake 


MUNGU 


, Kum 10:17 Yehova Mungu ni wa miungu 

Mt 27:46 Mungu wangu, kwa nini umeniacha? 

Yoh 1:18 Hakuna mwanadamu amemwona Mungu 
Yoh 17:3 wakujue wewe, Mungu wa pekee wa kweli 
Yoh 20:17 Ninapanda kwa Mungu wangu na Mungu 


1Ko 8:4 hakuna Mungu isipokuwa mmoja 


2Ko 4:4 mungu wa mfumo huu wa mambo 
Efe 4:6 Mungu mmoja ambaye ni Baba wa wote 


1Yo 4:8 Mungu ni upendo 


MUSA 


, Hes 12:3 Musa alikuwa mpole zaidi kuliko wote 


Zb 106:32 mambo yakamwendea Musa vibaya 
Mdo 7:22 Musa, mwenye nguvu katika maneno 


2Ko 3:7 hawakuweza kutazama uso wa Musa 


MUUAJI 


, Yoh 8:44 Alikuwa muuaji alipoanza 


MUUMBA 


, Mhu 12:1 mkumbuke Muumba wako 


MUZIKI. 


Angalia NYIMBO. 


MVI 


, Met 16:31 Mvi ni taji la umaridadi 


MVIVU 


, Met 6:6 Mwendee chungu, ewe mvivu 
Met 10:26 moshi machoni, ndivyo mtu mvivu 
Met 19:24 Mvivu hutumbukiza mkono katika bakuli 


Met 20:4 Mvivu halimi katika majira ya baridi 


Mt 25:26 Mtumwa mwovu na mvivu 


MVUA 


, Mwa 7:12 mvua ikamwagika kwa siku 40 

Kum 11:14 nitawapa mvua ya vuli na ya 

Kum 32:2 Mafundisho yatanyesha kama mvua 
Isa 55:10 kama mvua na theluji inavyomwagika 


Mt 5:45 mvua juu ya waadilifu na wasio waadilifu 


MVULANA 


, Met 22:6 Mzoeze mvulana njia anayopaswa 


Isa 11:6 mvulana mdogo atawaongoza 


Yer 1:7 Usiseme, Mimi ni mvulana tu 


MWADILIFU 


, Mwa 15:6 akamhesabu kuwa mwadilifu 

Zb 34:19 Mwadilifu ana matatizo mengi 

Zb 37:25 sijamwona mwadilifu akiwa ameachwa 
Zb 72:7 Katika siku zake mwadilifu atasitawi 


Zb 141:5 Mwadilifu akinipiga, hilo litakuwa 


Met 24:16 mwadilifu anaweza kuanguka mara saba 


MWAFIKIRIE 


, 1Th 5:13 mwafikirie kwa njia inayozidi 


MWAGA 


, Zb 62:8 Mwageni mioyo yenu mbele zake 


MWAKA 


, Hes 14:34 siku 40, siku moja kwa mwaka 


MWAKILISHI 


, Yoh 7:29 mimi ni mwakilishi kutoka kwake 


MWAMBA 


, Kum 32:4 Mwamba, kazi zake ni kamilifu 


Mt 7:24 aliyejenga nyumba kwenye mwamba 


MWAMINIFU 


, Lu 16:10 mwaminifu katika lililo dogo 


1Ko 4:2 kinachotarajiwa ni kupatwa wakiwa waaminifu 


1Ko 10:13 Mungu ni mwaminifu 


Ufu 2:10 Uwe mwaminifu hata kufikia kifo 


MWAMUZI 


, Isa 33:22 Yehova ni Mwamuzi wetu, Mfalme 


Lu 18:2 mwamuzi ambaye hakumwogopa Mungu 


MWANA 


, Zb 2:12 Mheshimuni mwana wa Mungu 

Met 13:24 anayeizuia fimbo anamchukia mwanawe 
Met 15:20 Mwana mwenye hekima humfurahisha 
Mt 3:17 Huyu ni Mwanangu, mpendwa 


Lu 15:13 mwana mdogo aharibu mali yake 


MWANADAMU 


, Zb 8:4 Mwanadamu anayeweza kufa 


MWANAJESHI 


, 2711 2:4 mwanajeshi hajihusishi katika 


MWANAKONDOO 


, 2Sa 12:3 mwanakondoo mmoja tu 


Yoh 1:29 Ona, Mwanakondoo wa Mungu 


MWANAMKE 


, Mwa 3:15 uadui kati yako na mwanamke 
Mhu 7:26 Mwanamke anayetia uchungu kuliko kifo 


Ufu 12:1 Mwanamke aliyepambwa jua 


MWANAMUME 


, Law 20:13 Mwanamume akilala na 


MWANASIMBA 


, Zb 91:13 Utamkanyaga mwanasimba na 


MWANA WA BINADAMU 


, Da 7:13 mwana wa binadamu 
Mt 10:23 kabla Mwana wa binadamu kufika 


Lu 21:27 Mwana wa binadamu katika mawingu 


MWANGALIZI 


, 1Ti 3:1 anajitahidi kuwa mwangalizi 


1Pe 2:25 mchungaji na mwangalizi wa nafsi zenu 


MWANZO 


, Isa 46:10 Tangu mwanzo ninatabiri matokeo 
Zek 4:10 dharau siku inayoanza kwa mambo madogo 


Mt 24:8 hayo yote ni mwanzo wa maumivu 


MWASI IMANI 


, Met 11:9 mwasi imani humwangamiza 


MWEKUNDU 


, Mwa 25:30 nipe mchuzi mwekundu 


MWELEKEO 


, Mwa 8:21 mwelekeo ni mbaya tangu ujana 


1Nya 28:9 Mungu hutambua kila mwelekeo wa fikira 


Flp 2:20 sina mwingine aliye na mwelekeo kama 


MWELEKEZO 


, Met 11:14 Mwelekezo stadi 


MWEMA 


, Ro 5:7 anaweza kufa kwa ajili ya mtu mwema 


MWENDO 


, Mwa 33:14 mwendo wa mifugo na watoto 
Yoe 2:7 Kila mmoja anafuata mwendo wake 


Mdo 20:24 nimalize mwendo wangu na huduma 


MWENENDO 


, Gal 6:16 kanuni hii ya mwenendo 
1Pe 2:12 Dumisheni mwenendo mzuri kati ya mataifa 


1Pe 3:1 wavutwe bila neno kupitia mwenendo 


1Pe 3:16 waaibishwe kwa mwenendo wenu mzuri 


MWENENDO MPOTOVU 


, Gal 5:19 mwenendo mpotovu 


2Pe 2:7 Loti aliyetaabishwa na mwenendo mpotovu 


MWENEZA-INJILI 


, Mdo 21:8 Filipo mweneza-injili 


2Ti 4:5 fanya kazi ya mweneza-injili 


MWENYE ENZI KUU 


, Zb 73:28 Mwenye Enzi Kuu kimbilio 


Mdo 4:24 Mwenye Enzi Kuu uliumba 


MWEPESI 


, Yak 1:19 si mwepesi wa kusema 


MWEREVU 


, Met 12:23 mwerevu hufunika mambo 
Met 14:15 mwerevu hutafakari kila hatua 


Met 22:3 mwerevu huona hatari na kujificha 


MWEZI 


, Yoe 2:31 mwezi utatiwa damu 


Lu 21:25 ishara katika jua na mwezi na nyota 


MWIBA 


, 2Ko 12:7 nilipewa mwiba katika mwili 


MWILI 


, Mwa 2:24 watakuwa mwili mmoja 

Ayu 33:25 Mwili wake na uwe na afya kuliko ujana 

Mt 10:28 msiwaogope wale wanaoua mwili 

Mt 26:26 Chukueni mle. Huu unamaanisha mwili wangu 
Ro 8:5 wanaoishi kulingana na mwili hukaza 

1Ko 7:4 hana mamlaka juu ya mwili wake, bali mke 
1Ko 12:18 Mungu amepanga kila kiungo cha mwili 

1Ko 15:44 Hupandwa ukiwa mwili wa nyama 

Gal 5:19 matendo ya mwili huonekana wazi 


Flp 3:21 ataugeuza mwili wetu wa hali ya chini 


MWINDAJI 


, Zb 91:3 mtego wa mwindaji wa ndege 


MWISHO 


, Isa 2:2 Katika siku za mwisho 
Mt 24:14 ndipo ule mwisho utakapokuja 


Yoh 13:1 Yesu aliwapenda walio wake mpaka mwisho 


2Ti 4:7 nimekimbia mbio mpaka mwisho 


MWITO 


, Efe 4:1 mtembee kwa kustahili mwito 


MWIZI 


, Met 6:30 mwizi akiiba anapokuwa na njaa 
Met 29:24 Rafiki ya mwizi hujichukia 
Mt 24:43 angejua mwizi atakuja kesha gani 


1Th 5:2 siku inakuja kama mwizi usiku 


MWOKOZI 


, 2Sa 22:3 kimbilio langu, mwokozi wangu 


Mdo 5:31 alimwinua Wakili Mkuu na Mwokozi 


MWONGO 


, Zb 101:7 mwongo hatasimama mbele yangu 
Met 19:22 afadhali kuwa maskini kuliko mwongo 


Yoh 8:44 Ibilisi ni mwongo, baba ya uwongo 


MWONGOZO 


, |Nya 28:12 ramani kupitia mwongozo wa 


MWOVU 


, Met 29:2 mwovu anapotawala, watu hulia 
Isa 26:10 mwovu akionyeshwa kibali, hatajifunza 


1Yo 5:19 ulimwengu katika nguvu za mwovu 


MYAHUDI 


, Zek 8:23 watashika joho la Myahudi 


1Ko 9:20 Kwa Wayahudi nilikuwa kama Myahudi 


MZABIBU 


, Mik 4:4 kila mtu chini ya mzabibu wake 


Yoh 15:1 Mimi ndiye mzabibu wa kweli 


MZAHA 


, Mwa 19:14 Loti alionekana anafanya mzaha 


Met 26:19 Nilikuwa nikifanya mzaha tu! 


MZALIWA PEKEE 


, Yoh 1:18 mungu mzaliwa pekee 


Yoh 3:16 akamtoa Mwana wake mzaliwa pekee 


MZALIWA WA KWANZA 


, Kut 11:5 mzaliwa wa kwanza, Misri 


Kol 1:15 mzaliwa wa kwanza wa viumbe vyote 


MZEE WA SIKU 


, Da 7:9 Mzee wa Siku akaketi 


MZEITUNI 


, Zb 52:8 mzeituni katika nyumba ya Mungu 


Ro 11:17 mzeituni wa mwituni, ulipandikizwa 


MZEMBE 


, Met 19:15 mtu mzembe atakaa njaa 


Da 6:4 Danieli hakupatikana akiwa mzembe 


MZIGO 


, Zb 38:4 dhambi zangu kama mzigo mzito 
Zb 55:22 Mtupie Yehova mzigo wako 


Zb 68:19 Yehova anatubebea mzigo kila siku 


Mdo 15:28 tusiwaongezee ninyi mzigo zaidi ila 


Gal 6:5 kila mtu ataubeba mzigo wake 


1Th 2:6 tungeweza kuwa mzigo wenye gharama 


Ufu 2:24 siwaongezei mzigo mwingine wowote 


MZIGO MZITO 


, | Yo 5:3 amri zake si mzigo mzito 

NABII 


, Kum 18:18 Nitawainulia nabii kama wewe 
Eze 2:5 watajua nabii alikuwa miongoni mwao 


Amo 7:14 sikuwa nabii wala mwana wa nabii 


NADHIRI 


, Kum 23:21 Ukiweka nadhiri kwa Yehova 


Amu 11:30 Yeftha akaweka nadhiri 


NAFAKA 


, Zb 72:16 Kutakuwa na nafaka nyingi duniani 


NAFASI 


, Gal 6:10 tukiwa na nafasi, tutende mema 


NAFSI 


, Hes 31:28 nafsi moja ya watu na ya wanyama 
Eze 18:4 Nafsi inayotenda dhambi itakufa 


Mt 22:37 mpende Yehova kwa nafsi yote 


NAFSI YOTE 


, Efe 6:6 tufanye kwa nafsi yote 


Kol 3:23 mnalofanya, lifanyeni kwa nafsi yote 


NAINI 


NAKALA 


, Kum 17:18 ajiandikie nakala ya Sheria hii 


NANGA 


, Ebr 6:19 tumaini kama nanga ya nafsi 


NATHANI 


, 2Sa 12:7 Nathani akamwambia Daudi: Wewe 


NCHI 


, Isa 66:8 nchi itazaliwa katika siku moja? 


NDAMA 


, Kut 32:4 akatengeneza sanamu ya ndama 


Isa 11:6 ndama na simba watakuwa pamoja 


NDANI 


, 2Ko 4:16 mtu tuliye kwa ndani 


Efe 3:16 kuwa na uwezo katika mtu mliye kwa ndani 


NDANI KABISA 


, Ufu 2:23 mawazo ya ndani kabisa 


NDEGE 


, Mt 6:26 Waangalieni kwa makini ndege 


NDIYO 


, Mt 5:37 ‘Ndiyo’ yenu imaanishe ndiyo 


NDOA 


, Mt 22:2 mfalme aliyeandaa karamu ya ndoa 
Yoh 2:1 karamu ya ndoa katika Kana 

1Ko 7:9 bora kufunga ndoa kuliko kuwaka tamaa 
1Ko 7:36 hafanyi dhambi. Acheni afunge ndoa 
1Ko 7:38 asiyefunga ndoa atafanya vema zaidi 
Ebr 13:4 Ndoa na iheshimiwe kati ya wote 


Ufu 19:7 ndoa ya Mwanakondoo imefika 


NDOTO 


, Mhu 5:3 ndoto huja kwa sababu ya shughuli 


NDUGU 


, Met 17:17 ndugu kwa ajili ya nyakati za taabu 

Met 18:24 anayeshikamana kwa ukaribu kuliko ndugu 
Mt 13:55 na ndugu zake Yakobo, Yosefu, na 

Mt 23:8 nanyi nyote ni ndugu 

Mt 25:40 mlivyomtendea ndugu yangu 


1Ko 5:11 anayeitwa ndugu ambaye ni 


1Pe 5:9 ushirika mzima wa ndugu zenu 


NEBUKADNEZA 


, Da 2:1 Nebukadneza aliota ndoto 


NENO 


, Met 25:11 neno linalosemwa wakati unaofaa 
Isa 55:11 hakika neno langu litafanikiwa 
Lu 8:12 Ibilisi huliondoa lile neno mioyoni 


Yoh 1:1 Hapo mwanzo Neno alikuwako 


Yoh 17:17 neno lako ni kweli 
Mdo 18:5 Paulo ashughulika sana na neno 
Flp 2:16 kulishika sana neno la uzima 


2Ti 2:15 ukilitumia sawasawa neno la kweli 


NENO LA MUNGU 


, Isa 40:8 neno la Mungu linadumu 


Mk 7:13 mnalibatilisha neno la Mungu kwa mapokeo 
1Th 2:13 mlilikubali kama neno la Mungu 


Ebr 4:12 neno la Mungu liko hai nalo ni lenye nguvu 


NG'AA 


, Isa 14:12 anguka kutoka mbinguni, unayeng'aa 


NG'OMBE DUME 


, Kut 21:28 Ng'ombe dume akimpiga 

Kum 25:4 kumfunga kinywa ng'ombe dume 

Met 7:22 anamfuata kama ng'ombe dume machinjioni 
Ho 14:2 kutoa sifa kama ng'ombe dume 


1Ko 9:9 anahangaikia ng'ombe dume? 


NGAMIA 


, Mt 19:24 ni rahisi zaidi kwa ngamia kupita 


NGANO 


, Mt 13:25 kupanda magugu kati ya ngano 


NGAO 


, Zb 84:11 Yehova Mungu ni jua na ngao 


Efe 6:16 chukueni ngao kubwa ya imani 


NGAZI 


, Mwa 28:12 ngazi, kilele kufika mbinguni 


NGOJEA 


, Zb 37:7 umngojee Yehova kwa matumaini 


NGOME 


, Zb 18:2 Yehova ni ngome yangu 
Isa 25:4 umekuwa ngome kwa maskini 
Lu 19:43 ngome yenye miti iliyochongoka 


2Ko 10:4 kuzipindua ngome zenye nguvu 


NGUO 


, Yak 2:15 ndugu au dada hana nguo 


NGURUWE 


, Lu 8:33 roho waovu wakawaingia nguruwe 
Lu 15:15 alimpeleka shambani akalishe nguruwe 


2Pe 2:22 nguruwe aliyeoshwa amegaagaa 


NGUVU 


, Zb 29:11 atawapa nguvu watu wake 
Zb 31:10 Nguvu zinapungua, dhambi yangu 


Zb 84:7 kutembea kutoka nguvu hadi nguvu 


Met 17:22 roho iliyopondeka hufyonza nguvu 


Isa 35:4 Iweni na nguvu. Msiogope 


Isa 40:28 Yehova haishiwi na nguvu 

Isa 40:29 humpa nguvu mtu aliyechoka 

Isa 40:31 wanaomtumaini Yehova watapata nguvu 
Isa 41:10 Nitakutia nguvu, naam, nitakusaidia 


Zek 4:6 si kwa nguvu, bali kwa roho yangu 


Mk 5:30 akahisi nguvu zimemtoka 
Mk 12:30 mpende Yehova kwa nguvu zako zote 
Mdo 1:8 roho takatifu ikija mtapokea nguvu 


Ro 15:1 beba udhaifu wa wasio na nguvu 


1Ko 16:13 simameni imara, iweni na nguvu 
2Ko 4:7 nguvu zinazopita zile za kawaida 
2Ko 12:9 nguvu zangu zinakamilika katika udhaifu 


2Ko 12:10 ninapokuwa dhaifu, ninakuwa na nguvu 


Flp 4:13 Kwa mambo yote nina nguvu 


Ufu 3:8 ninajua kwamba una nguvu kidogo 


NGUZO 


, Mwa 19:26 mke wa Loti akawa nguzo ya chumvi 
Kut 13:22 nguzo ya wingu, nguzo ya moto 


Gal 2:9 walioonekana kuwa nguzo 


1Ti 3:15 nguzo na tegemezo la ile kweli 


NIA 


, Met 16:2 Yehova huchunguza nia 


NICHUNGUZE 


, Zb 26:2 Nichunguze, Ee Yehova 


Gal 6:4 kila mmoja na achunguze matendo yake 


NIDHAMU 


, Met 1:7 wapumbavu wanadharau nidhamu 
Met 3:11 usikatae nidhamu ya Yehova 


Met 19:18 Mtie nidhamu mtoto wako 


Met 23:13 Usimnyime mvulana nidhamu 
Ebr 12:11 nidhamu inayoonekana yenye shangwe 


Ufu 3:19 huwakaripia na kuwatia nidhamu 


NINAWI 


, Yon 4:11 Je, sipaswi kulihurumia Ninawi? 


NIRA 


, 1Fa 12:14 baba aliifanya nira yenu kuwa nzito 
Mt 11:30 nira yangu ni laini 


2Ko 6:14 Msifungwe nira pamoja na wasio waamini 


NITAKUWA 


, Kut 3:14 Nitakuwa amenituma kwenu 


NJAA 


, Isa 65:13 watakula, ninyi mtakuwa na njaa 


NJAA KALI 


, Zb 37:19 Wakati wa njaa kali watakuwa 


Amo 8:11 Si njaa kali ya chakula au kiu ya maji 


NJE 


, 1 Ko 5:13 Mungu akiwahukumu wale walio nje 


Kol 4:5 hekima kuelekea wale walio nje 


NJIA 


, Met 16:25 njia inayoonekana kuwa sawa 
Isa 30:21 Hii ndiyo njia. Tembeeni ndani yake 
Yoh 14:6 Mimi ndiye njia na kweli na uzima 


Mdo 9:2 wanaume na wanawake wa Ile Njia 


1Ko 4:17 Atawakumbusha njia zangu 


1Ko 10:13 ataifanya pia njia ya kutokea 


Flp 1:27 jiendesheni kwa njia inayostahili habari njema 


NJIWA 


, Mt 3:16 roho ya Mungu ikishuka kama njiwa 


Mt 10:16 wasio na hatia kama njiwa 


NJOONI 


, Isa 55:1 Njooni, ninyi nyote mlio na kiu 


Ufu 22:17 yeyote anayesikia na aseme, Njoo! 


NOA 


, Mwa 6:9 Noa alitembea pamoja na Mungu 


Mt 24:37 kama siku za Noa zilivyokuwa, ndivyo 


NUNUA 


, | Ko 7:23 Mlinunuliwa kwa bei 


Ufu 5:9 kwa damu yako ukamnunulia watu 


NURU 


, Zb 36:9 Kwa nuru yako tunaona nuru 

Zb 119:105 Neno lako ni nuru ya njia yangu 
Met 4:18 kijia cha waadilifu ni nuru nyangavu 
Isa 42:6 kama nuru kwa mataifa 

Mt 5:14 Ninyi ndio nuru ya ulimwengu 

Mt 5:16 acheni nuru yenu iangaze 

Yoh 8:12 Mimi ndiye nuru ya ulimwengu 


2Ko 4:6 Nuru na iangaze kutoka katika giza 


NYAKATI 


, Lu 21:24 nyakati zilizowekwa za mataifa 


NYAMA 


, Met 23:20 wanaokula nyama kwa pupa 


1Ko 15:50 nyama na damu haviwezi kuurithi Ufalme 


NYAMAZA 


, Zb 4:4 Zungumza moyoni, na unyamaze 
Zb 32:3 Niliponyamaza, mifupa yangu ilidhoofika 


Mhu 3:7 Wakati wa kunyamaza na wa kuongea 


NYAMAZISHA 


, 1Pe 2:15 mnyamazishe maneno ya kijinga 


NYANG'ANYA 


, Law 19:13 Usimnyang'anye mwenzako 


NYARA 


, Kum 24:7 akiwa amemteka nyara lazima auawe 


Yer 39:18 Uhai wako utakuwa kama nyara 


NYAVU 


, Lu 5:4 mshushe nyavu zenu, mvue samaki 


NYEKUNDU 


, Isa 1:18 Ingawa dhambi zenu ni nyekundu 


NYENYEKEA 


, Mt 18:4 atakayejinyenyekeza kama mtoto 


Ebr 13:17 mnyenyekee wale wanaoongoza 


NYENYEKEZA 


, Kum 8:2 ili awanyenyekeze na kuwajaribu 


NYEPESI 


, 2Ko 4:17 dhiki ni ya muda na ni nyepesi 


NYEUPE 


, Ufu 7:14 wamefua kanzu na kuzifanya nyeupe 


NYIKA 


, Isa 35:6 maji yatabubujika nyikani 


lsa 41:18 Nitaigeuza nyika kuwa dimbwi la maji 


NYIMA 


, Zb 84:11 Yehova hatawanyima jambo jema 


NYIMBO 


, Ne 12:46 nyimbo za kumsifu Mungu 


Kol 3:16 nyimbo za kiroho zinazoimbwa 


NYOKA 


, Mwa 3:4 nyoka akamwambia mwanamke 


Yoh 3:14 Musa alivyoinua nyoka nyikani 


NYONYESHA 


, 1Th 2:7 kama mama anayenyonyesha 


NYOTA 


, Zb 147:4 anaziita nyota zote kwa majina 
Mt 24:29 baada ya dhiki nyota zitaanguka 


Ufu 2:1 nyota saba kwenye mkono wake 


NYUMA 


, Lu 9:62 anayeshika jembe na kutazama nyuma 


NYUMBA 


, 2Sa 7:13 atakayejenga nyumba kwa ajili ya 

Zb 27:4 nikae katika nyumba ya Yehova sikuzote 

Zb 101:2 utimilifu ndani ya nyumba yangu 

Zb 127:1 Yehova asipoijenga nyumba 

Isa 56:7 nyumba yangu itaitwa nyumba ya sala 

Isa 65:21 Watajenga nyumba na kuishi ndani yake 
Lu 2:49 ninapaswa kuwa katika nyumba ya Baba 
Yoh 2:16 kuifanya nyumba ya Baba yangu nyumba ya 
Yoh 14:2 Katika nyumba ya Baba mna makao mengi 
Mdo 5:42 na kufundisha nyumba kwa nyumba 

Mdo 7:48 Aliye Juu Zaidi haishi katika nyumba 

Mdo 20:20 hadharani na nyumba kwa nyumba 


2Ko 5:1 tutapata nyumba ya milele mbinguni 


Efe 2:19 washiriki wa nyumba ya Mungu 


Ebr 3:4 kila nyumba hujengwa na mtu fulani 


NYWELE 


, Mt 10:30 hata nywele zenu zimehesabiwa 
Lu 21:18 hakuna hata unywele wa vichwa vyenu 


1Ko 11:14 nywele ndefu ni aibu kwa mwanamume 


NZIGE 


, Yoe 1:4 kilichoachwa na nzige wanaoruka 

, Kum 7:3 Msioane nao kamwe 
Mt 22:30 katika ufufuo, hawaoi wala kuolewa 
Mt 24:38 kabla ya Gharika, wakioa na kuolewa 


1Ko 7:32 Mwanamume ambaye hajaoa huhangaikia 


OGA 


, 2Fa 5:10 Nenda ukaoge mara saba, Yordani 


OGOPA 


, 2Nya 20:15 Msiogope kwa sababu ya umati huu 
Zb 56:4 ninamtumaini Mungu; siogopi 
Zb 118:6 Yehova yuko upande wangu; sitaogopa 


Isa 41:10 Usiogope, niko pamoja nawe 


Mik 4:4 hakuna yeyote atakayewaogopesha 


Ufu 2:10 Usiogope mateso yatakayokupata 


OGOPESHA 


, Ebr 10:31 jambo lenye kuogopesha 


OGOPESHWA 


, Elg 1:28 bila kuogopeshwa na wapinzani 


OKOA 


, Isa 59:1 Mkono si mfupi usiweze kuokoa 
Mt 16:25 anayetaka kuuokoa uhai wake 
Lu 19:10 Mwana wa binadamu alikuja kuokoa 


1Ti 4:16 utajiokoa na wale wanaokusikiliza 


OKOLEWA 


, Mt 24:22 hakuna mwili ambao ungeokolewa 


OLE 


, Isa 5:20 Ole wanaosema wema ni uovu 


1Ko 9:16 ole wangu nisipotangaza habari njema 


Ufu 12:12 Ole wa dunia na wa bahari 


OLEWA 


, | Ko 7:39 yuko huru kuolewa, katika Bwana 


OMBA 


, Zb 2:8 Niombe, nitakupa mataifa 

Mt 6:8 anajua mnachohitaji kabla hamjamwomba 
Mt 7:7 Endeleeni kuomba, mtapewa 

Yoh 14:13 lolote mtakaloomba katika jina langu 
Ro 8:34 Kristo Yesu hutuombea 

2Ko 5:20 tunaomba Mpatanishwe na Mungu 

Efe 3:20 kupita mambo yote tunayoomba 


1Yo 5:14 tukiomba kulingana na mapenzi yake 


OMBOLEZA 


, Mt 5:4 Wenye furaha, wanaoomboleza 


ONA 


, Mt 6:1 msionyeshe uadilifu ili watu wawaone 


Yoh 1:18 Hakuna ambaye amemwona Mungu 


Yoh 14:9 ambaye ameniona, amemwona Baba 


ONDOA 


, 1 Ko 5:13 Mwondoeni mwovu miongoni mwenu 


ONDOKA 


, | Ko 7:15 asiyeamini akiamua kuondoka 


ONEA WIVU 


, Zb 37:1 usiwaonee wivu watenda dhambi 


Zb 73:3 niliwaonea wivu wenye kiburi 


ONEKANA 


, Ro 1:20 sifa zake zisizoonekana, zinaonekana 


ONGOZA 


, Zb 48:14 Mungu atatuongoza kwa umilele 
Yer 10:23 Mwanadamu hawezi kuongoza hatua yake 
Ebr 13:7,17 wale wanaoongoza kati yenu 


Ebr 13:7,_17 Watiini wale wanaoongoza 


ONGOZWA 


, 21i 3:16 kila andiko limeongozwa na roho 


ONJA 


, Zb 34:8 Onjeni mwone Yehova ni mwema 
Ebr 6:4 wameonja zawadi ya bure ya kimbingu 


1Pe 2:3 mradi tu mmeonja 


ONYESHA 


, Lu 3:8 zaeni matunda yanayoonyesha toba 


Yoh 5:20 Baba humwonyesha Mwana anayofanya 


ONYO 


, Eze 3:17 lazima uwape onyo langu 
Eze 33:4 asitii onyo, damu yake itakuwa 


1Ko 10:11 yaliandikwa ili kuwa onyo kwetu 


OSHA 


, Zb 51:2 Nioshe kabisa kutoka katika kosa langu 


Yoh 13:5 akaanza kuiosha miguu ya wanafunzi 


OSHWA 


, 1Ko 6:11 mmeoshwa mkawa safi, mmetakaswa 


OVYOOVYO 


, Ayu 6:3 mazungumzo ya ovyoovyo 


OZA 


, Efe 4:29 Neno lililooza lisitoke kinywani 

PAJI 
, Eze 3:9 paji gumu kuliko jiwe gumu 
PAMBANA 


, Efe 6:12 tunapambana, si dhidi ya damu 


PAMBO 


, Da 11:45 mlima mtakatifu wa lile Pambo 


PANDA 


, Zb 126:5 wanaopanda mbegu kwa machozi 
Mhu 11:6 Panda mbegu zako asubuhi na 

Isa 65:22 Wala hawatapanda watu wengine wale 
Yoh 3:13 hakuna mtu aliyepanda mbinguni 


1Ko 3:6 nilipanda, Apolo akatia maji, Mungu akakuza 


Gal 6:7 analopanda mtu, ndilo atakalovuna 


PANGA 


, Isa 2:4 panga zao ziwe majembe 


Ro 13:14 msiwe mkipanga mapema kwa ajili ya 


PANGO 


, Mt 21:13 kuwa pango la wanyang'anyi 


PANZI 


, Isa 40:22 wakaaji wake ni kama panzi 


PAPASA-PAPASA 


, Mdo 17:27 watapapasa-papasa 


PARADISO 


, Lu 23:43 utakuwa nami katika Paradiso 


2Ko 12:4 ambaye alinyakuliwa kuingia paradiso 


PASAKA 


, Kut 12:11 Ni Pasaka ya Yehova 


Kut 12:27 Tunamtolea Yehova dhabihu ya Pasaka 


1Ko 5:7 Kristo mwanakondoo wetu wa Pasaka 


PATAKATIFU 


, Kut 25:8 Mtanijengea mahali patakatifu 
Kut 26:33 Patakatifu na Patakatifu Zaidi 


Zb 73:17 Mpaka nilipoingia patakatifu pa Mungu 


PATANA 


, 1Ko 7:11 au apatane tena na mume wake 


PATANISHA 


, 2Ko 5:19 Mungu aliupatanisha ulimwengu 


PATANISHWA 


, Ro 5:10 tulipatanishwa na Mungu 


PAULO. 


Angalia SAULI, 1Ko 1:12 Mimi ni wa Paulo 


PEKE YANGU 


, Yoh 16:32 mtaniacha peke yangu 


PEMBE 


, Da 7:7 mnyama wa nne alikuwa na pembe kumi 


Da 8:8 ile pembe kubwa ikavunjika 


PENDA 


, Law 19:18 umpende mwenzako kama 

Kum 6:5 umpende Yehova kwa moyo wote 

Met 8:30 Mimi ndiye aliyenipenda sana 

Mt 10:37 Yeyote anayempenda 

Mt 22:37 Lazima umpende Yehova Mungu wako kwa 
Mk 10:21 Yesu akampenda na kumwambia 

Yoh 3:16 Mungu aliupenda ulimwengu sana 

Yoh 12:25 anayeupenda uhai wake huuangamiza 
Yoh 13:1 aliwapenda walio wake mpaka mwisho 
Yoh 13:34 kwamba mpendane 

Yoh 14:15 mnanipenda, mtazishika amri zangu 
Yoh 21:17 Simoni, je, unanipenda? 


Ro 13:8 Msiwe na deni, isipokuwa kupendana 


1Ko 12:18 amepanga kila kiungo kama alivyopenda 
Gal 2:20 Mwana wa Mungu, aliyenipenda 
Kol 3:19 waume, endeleeni kuwapenda wake zenu 


1Ti 6:4 anapenda sana kubishana 


1Yo 2:15 Msiupende ulimwengu au vitu vilivyo 

1Yo 3:18 kupendana, si kwa neno au kwa ulimi 

1Yo 4:10 si kwamba sisi umempenda Mungu 

1Yo 4:20 ambaye hampendi ndugu, hampendi Mungu 
1Yo 5:3 kumpenda Mungu humaanisha 


Ufu 3:19 ninaowapenda, mimi huwakaripia 


PENDEKEZA 


, Ro 5:8 Mungu hupendekeza upendo 


2Ko 4:2 tunajipendekeza kwa kila dhamiri 


2Ko 6:4 kwa kila njia tunajipendekeza kuwa 


PENDELEA 


, Kum 10:17 Mungu asiyempendelea yeyote 


PENDELEO 


, Elp 1:29 pendeleo kuteseka kwa ajili yake 


PENDEZA 


, Zb 147:1 Jinsi inavyopendeza kumsifu! 
Yoh 8:29 sikuzote mimi hufanya yanayompendeza 
Ro 15:1 tusiwe tukijipendeza wenyewe 


Ro 15:2 ampendeze jirani yake kwa mema 


Ro 15:3 hata Kristo hakujipendeza mwenyewe 
1Ko 10:33 ninavyojaribu kuwapendeza watu wote 
Gal 1:10 je, ninajaribu kuwapendeza wanadamu? 
Gal 1:10 Kama ninawapendeza wanadamu 


Efe 6:6 ili tu kuwapendeza wanadamu 


Kol 1:10 ili kumpendeza kikamili Yehova 


PENDEZWA 


, Zb 1:2 anapendezwa na sheria ya Yehova 


PENDWA 


, Yer 8:6 njia inayopendwa na wengi 


PEPERUSHWA 


, Ebr 2:1 ili tusipeperushwe kamwe 


PEPO 


, Ufu 7:1 wakizishika pepo nne za dunia 


PESA 


, Mhu 7:12 pesa ni ulinzi 
Mhu 10:19 pesa ni jawabu la mahitaji yote 
1Ti 6:10 kupenda pesa chanzo cha mabaya 


Ebr 13:5 bila upendo wa pesa 


PETRO 


, Mt 14:29 Petro akatembea juu ya maji 
Lu 22:54 Petro alikuwa akiwafuata kwa mbali 
Yoh 18:10 Petro alikuwa na upanga 


Mdo 12:5 Petro alikuwa gerezani lakini kutaniko 


PEWA 


, Lu 12:48 aliyepewa mengi atadaiwa mengi 


PICHA 


, Ro 2:20 una picha ya ujuzi na ya ile kweli 


PIGA 


, 2Ko 6:5 kwa kupigwa, kufungwa gerezani 


PIGA HEWA 


, 1 Ko 9:26 nisikimbie na kupiga hewa 


PIGANA 


, 2Nya 20:17 Hamtahitaji kupigana vita hivi 


Mdo 5:39 huenda ikawa mnapigana na Mungu 
1Ti 6:12 Pigana pigano zuri la imani 


2Ti 2:24 mtumwa wa Bwana hahitaji kupigana 


PIGANO 


, Yud 3 mfanye pigano kali kwa ajili ya imani 


PIGAPIGA 


, | Ko 9:27 ninaupigapiga mwili wangu 


PIGO 


, Kut 11:1 Nitamletea Farao na Misri pigo moja zaidi 


PILATO 


, Yoh 19:6 Pilato: Sijampata na kosa lolote 


PIMA 


, Met 27:21 mtu hupimwa kwa sifa anayopokea 


Da 5:27 umepimwa na kuonekana umepungukiwa 


PINDA 


, Mhu 1:15 Kilichopinda hakiwezi kunyooshwa 


PINDUA 


, 2Ko 10:4 kuzipindua ngome zenye nguvu 


PINGA 


, Mdo 17:7 wote wanapinga maagizo ya Kaisari 


PITA 


, 1 Ko 4:6 Msipite mambo yaliyoandikwa 


POFUSHA 


, 2Ko 4:4 mungu wa mfumo huu amezipofusha 


PONDEKA 


, Zb 34:18 Huwaokoa waliopondeka roho 
Met 18:14 kustahimili roho iliyopondeka 


Isa 42:3 Hataponda tete lililovunjika 


Isa 57:15 ninaishi na wale waliopondwa 


PONGEZA 


, 1 Ko 11:2 Ninawapongeza kwa sababu 


PONYA 


, 2Nya 36:16 hawangeweza kuponywa 


Zb 147:3 Huwaponya waliovunjika moyo 

Met 12:18 ulimi wa mwenye hekima huponya 
Lu 4:23 Daktari, jiponye mwenyewe 

Lu 9:11 akawaponya waliohitaji kuponywa 


Lu 10:9 mponye wagonjwa 


Mdo 5:16 wote wakaponywa 


Ufu 22:2 majani yalikuwa ya kuponya mataifa 


POOZA 


, Lu 5:24 akamwambia mtu aliyepooza: Simama 


PORA 


, Ebr 10:34 mkakubali kuporwa mali zenu 


POROJO 


, Met 20:19 anayependa kupiga porojo 


1Ti 5:13 wanapiga porojo na kujiingiza katika mambo 


POTEA 


, Zb 119:176 tangatanga kama kondoo aliyepotea 
Eze 34:4 hamjawatafuta waliopotea 


Lu 15:24 alikuwa amepotea naye amepatikana 


POTOSHA 


, Mt 24:24 kuwapotosha waliochaguliwa 


POTOSHWA 


, Gal 6:7 Msipotoshwe: Mungu si 


PRISILA 


, Mdo 18:26 Prisila na Akila wakamfafanulia 


PUMBAZA 


, Yer 20:7 Umenipumbaza, Ee Yehova 


PUMUA 


, Zb 150:6 Kila kitu kinachopumua, kimsifu Yah 


PUMZI 


, Mwa 2:7 akampulizia pumzi ya uhai 


PUMZIKA 


, Da 12:13 Utapumzika, lakini utasimama 


PUNDA 


, Hes 22:28 Yehova akamfanya punda aongee 


Zek 9:9 Mfalme wako amepanda punda 


PUNJA 


, | Ko 6:7 si afadhali mkubali kupunjwa 


PUPA 


, Lu 12:15 mjilinde na kila aina ya pupa 
1Ko 5:11 mwache kushirikiana na mtu mwenye pupa 
1Ko 6:10 wenye pupa hawataurithi Ufalme wa Mungu 


Kol 3:5 pupa, ambayo ni ibada ya sanamu 


PUUZA 


, 1Th 4:8 hampuuzi mwanadamu, bali Mungu 


1Ti 4:14 Usipuuze zawadi uliyo nayo 

RADI 


, Mt 24:27 radi inavyotokea mashariki na kuangaza 


Lu 10:18 Shetani anguka toka mbinguni kama radi 


RAFIKI 


, 2Nya 20:7 rafiki yako Abrahamu 


Zb 55:13 Rafiki yangu mwenyewe ninayemjua 
Met 17:17 Rafiki wa kweli hupenda nyakati zote 
Met 18:24 rafiki anayeshikamana kuliko ndugu 
Met 27:6 Majeraha yanayosababishwa na rafiki 
Yoh 15:13 atoe uhai wake kwa ajili ya rafiki zake 
Yoh 15:14 Ninyi ni rafiki zangu ikiwa 


Yak 2:23 Abrahamu akaitwa rafiki ya Yehova 


RAHA 


, Lu 8:14 wanakengeushwa na raha za maisha 


RAHELI 


, Mwa 29:18 miaka saba nimpate Raheli 


Yer 31:15 Raheli anawalilia wanawe 


RAMANI 


, Kut 26:30 hema la ibada kwa kufuata ramani 


1Fa 6:38 nyumba kulingana na ramani yake 


RARUA 


, Yoe 2:13 Irarueni mioyo yenu 


REBEKA 


, Mwa 26:7 Rebeka, alikuwa mrembo 


REFUSHA 


, Isa 54:2 refusha kamba za hema lako 


REHANI 


, 2Ko 1:22 rehani ya kile kitakachokuja 


Efe 1:14 rehani ya mapema ya urithi wetu 


REHEMA 


, Kum 4:31 Yehova Mungu ni mwenye rehema 


1Nya 21:13 kwa maana rehema zake ni nyingi 
Ne 9:19 kwa rehema nyingi, hukuwaacha 

Zb 78:38 Lakini alikuwa mwenye rehema 

Met 28:13 anayeyaungama ataonyeshwa rehema 


Isa 55:7 arudi kwa Yehova, atamwonyesha rehema 


Mt 5:7 Wenye furaha ni wenye rehema 
Mt 9:13 Ninataka rehema, si dhabihu 


Lu 6:36 muwe na rehema, kama Baba yenu 


2Ko 1:3 Baba wa rehema nyororo 
Yak 2:13 Rehema hushinda hukumu 


Yak 5:11 Yehova, ana upendo mwororo na rehema 


REKEBISHA 


, Kum 8:5 baba anavyomrekebisha mwana 


Zb 94:12 Mwenye furaha ni mtu unayemrekebisha 


RIDHIKA 


, 1Ti 6:8 chakula na mavazi, tutaridhika na 


RITHI 


, Mt 5:5 wapole watairithi dunia 


Mt 25:34 urithini Ufalme uliotayarishwa kwa ajili yenu 


ROHO 


, Hes 11:25 akachukua kiasi fulani cha roho 
1Sa 16:13 roho ikaanza kumtia nguvu Daudi 
2Sa 23:2 Roho ya Yehova ilisema kupitia mimi 
Zb 51:10 uweke roho mpya ndani yangu 

Zb 51:17 Dhabihu kwa Mungu, roho iliyovunjika 
Zb 104:29 Ukiiondoa roho yao, wanakufa 

Zb 146:4 Roho hutoka, naye hurudi ardhini 
Mhu 12:7 roho hurudi kwa Mungu 


Isa 61:1 Roho ya Yehova iko juu yangu 


Yoe 2:28 nitaimimina roho juu ya kila mwili 


Zek 4:6 Si kwa jeshi, bali kwa roho yangu 


Mt 3:16 roho ya Mungu ikishuka kama njiwa 

Mt 12:31 anayekufuru roho takatifu hatasamehewa 
Mt 26:41 roho inataka lakini mwili ni dhaifu 

Lu 23:46 naiweka roho yangu mikononi mwako 
Yoh 4:24 Mungu ni Roho, wamwabudu kwa roho 
Yoh 16:13 roho ya ile kweli, atawaongoza 


Ro 8:16 Roho hutoa ushahidi na roho yetu 


Ro 8:26 roho hutuombea kwa kuugua 

1Ko 15:44 hufufuliwa ukiwa mwili wa roho 

2Ko 3:17 Yehova ni Roho 

Gal 5:16 Endeleeni kutembea kwa roho 

Gal 5:22 tunda la roho ni upendo 

Gal 6:8 anayepanda kwa roho 

Efe 6:12 tunapamba na majeshi ya roho waovu 


1Pe 3:18 akafanywa kuwa hai katika roho 


ROHO MWOVU 


, Mdo 16:16 roho mwovu wa uaguzi 


ROHO TAKATIFU 


, Zb 51:11 usiniondolee roho takatifu 

Lu 1:35 Roho takatifu itakufunika 

Lu 3:22 roho takatifu, umbo kama la njiwa 

Lu 11:13 Baba huwapa roho takatifu wanaomwomba 
Yoh 14:26 roho takatifu, itawafundisha mambo yote 
Mdo 1:8 roho takatifu itakapokuja juu yenu 

Mdo 2:4 wote wakajazwa roho takatifu 

Mdo 5:32 Mungu amewapa roho takatifu 


Efe 4:30 msiihuzunishe roho takatifu ya Mungu 


ROHO WAOVU 


, Mt 8:28 waliokuwa na roho waovu 
1Ko 10:20 huvitoa dhabihu kwa roho waovu 
1Ko 10:21 mkishiriki meza ya roho waovu 


Yak 2:19 roho waovu wanaamini na kutetemeka 


RUDI 


, Yoe 2:12 rudini kwangu kwa mioyo yenu yote 


Mal 3:7 Nirudieni, nami nitawarudia 


RUSHWA 


, Mhu 7:7 rushwa huupotosha moyo 


Efe 4:14 watoto, tukirushwa huku na huku 

SAA 


, Mt 24:36 Kuhusu siku hiyo na saa hiyo 


SABABU 


, Isa 45:19 Nitafuteni tu bila sababu 


Ro 13:5 kuna sababu ya lazima kwenu kujitiisha 


SABATO 


, Kut 20:8 Ikumbuke siku ya Sabato 

Mt 12:8 Mwana wa binadamu, Bwana wa Sabato 
Mk 2:27 Sabato iliwekwa kwa ajili ya mwanadamu 
Lu 14:5 Hatamtoa ng'ombe shimoni Sabato 


Kol 2:16 yeyote asiwahukumu kuhusu sabato 


Ebr 4:9 pumziko la sabato la 


SAFI 


, Law 13:45 kusema, ‘Mimi si safi, mimi si safi” 
Hab 1:13 Macho yako ni safi yasitazame uovu 


Sef 3:9 nitabadili lugha iwe lugha safi 


Mt 5:8 Wenye furaha ni walio safi moyoni 


Yoh 15:3 Tayari ninyi ni safi kwa sababu ya neno 


SAFINA 


, Mwa 6:14 Jitengenezee safina 


SAFISHA 


, Zb 51:2 unisafishe kutoka katika dhambi 

Da 11:35 kazi ya kuwasafisha watu ifanywe 

Da 12:10 Wengi watasafishwa 

Zek 13:9 nitawasafisha kama fedha inavyosafishwa 


2Ko 7:1 tujisafishe kila unajisi 


SAHAU 


, Kum 4:23 Iweni waangalifu msisahau 


Zb 119:141 sijayasahau maagizo yako 


Isa 49:15 mwanamke anaweza kumsahau mtoto? 
Elp 3:13 Ninayasahau mambo ya nyuma 


Ebr 6:10 Mungu hakosi kuwa mwadilifu asahau 


SALA 


, Zb 65:2 Ee Msikiaji wa sala 

Zb 141:2 Sala itayarishwe kama uvumba 

Met 15:8 sala ya wanyoofu humfurahisha 

Met 28:9 Hata sala yake inachukiza 

Ro 12:12 Dumuni katika sala 

2Th 3:1 endeleeni kusali kwa ajili yetu 

Yak 5:15 sala ya imani itamponya huyo mgonjwa 
1Pe 3:7 ili sala zenu zisizuiwe 


Ufu 8:4 uvumba ukapanda na sala za watakatifu 


SALAMA 


, Met 12:3 Hakuna anayekuwa salama kwa uovu 


SALI 


, 2Fa 19:15 Hezekia akaanza kusali 


Da 6:13 anasali mara tatu kwa siku 

Mt 5:44 kusali kwa ajili ya wale wanaowatesa 
Mt 6:9 Basi, salini hivi: 

Mk 1:35 Asubuhi na mapema, akaanza kusali 
Mk 11:24 mambo yote mnayosali na kuomba 
Lu 5:16 alienda mahali pasipo na watu ili kusali 
Mdo 12:5 Petro gerezani, kutaniko /ikisali 

Ro 8:26 hatujui kile tunachopaswa kusali 


1Th 5:17 Salini bila kuacha 


SALIMU 


, 2Yo 10 msimpokee nyumbani wala kumsalimu 


SALITI 


, Mt 26:21 mmoja wenu atanisaliti 


SAMAKI 


, Yon 1:17 akamtuma samaki ammeze Yona 


Yoh 21:11 samaki wakubwa 153 


SAMARIA 


, 2Fa 17:6 mfalme wa Ashuru ateka Samaria 


SAMEHE 


, Ne 9:17 Mungu uliye tayari kusamehe 

Zb 25:11 Nisamehe kosa langu, ingawa ni kubwa 

Zb 103:3 Husamehe makosa yako yote 

Met 17:9 anayesamehe kosa hutafuta upendo 

Isa 55:7 Mungu atasamehe kwa njia kubwa 

Mt 6:14 mkiwasamehe Baba yenu atawasamehe ninyi 
Mt 18:21 nimsamehe mara ngapi? Saba? 

Mt 26:28 itamwagwa ili wasamehewe dhambi 


Kol 3:13 Kama Yehova alivyowasamehe kwa hiari 


SAMSONI 


, Amu 13:24 kumpa jina Samsoni 


SAMWELI 


, 1Sa 1:20 Hana akamwita Samweli 


1Sa 2:18 Samweli alikuwa akihudumu 


SANAMU 


, Kut 20:4 Usijitengenezee sanamu 
Zb 115:4 Sanamu zao ni fedha na dhahabu 
Da 2:31 ulitazama na kuona sanamu kubwa sana 


Da 3:18 hatutaiabudu sanamu ya dhahabu 


1Ko 6:9 waabudu-sanamu hawataurithi Ufalme 
1Ko 10:14 ikimbieni ibada ya sanamu 


1Yo 5:21 jiepusheni na sanamu 


SANDUKU 


, Kut 25:10 sanduku la mshita 
2Sa 6:6 Uza akalikamata Sanduku 


1Nya 15:2 Hakuna anayepaswa kubeba Sanduku 


SANHEDRINI 


, Mdo 5:41 wakatoka mbele ya Sanhedrini 


SARA 


, Mwa 17:19 Sara atakuzalia mwana 


1Pe 3:6 Sara alimtii Abrahamu, akimwita bwana 


SAULI 


, 1Sa 15:11 Ninasikitika nimemweka Sauli mfalme 
Mdo 7:58 miguuni pa kijana aliyeitwa Sauli 
Mdo 8:3 Sauli akashambulia kutaniko 


Mdo 9:1 Sauli aliendelea kuwatisha wanafunzi 


Mdo 9:4 Sauli, Sauli, kwa nini unanitesa? 


SAUMU 


, Hes 11:5 Tunakumbuka vitunguu saumu! 


SAUTI 


, 1Fa 19:12 Baada ya moto, sauti tulivu, ya chini 
Zb 19:4 sauti zake zimefika katika dunia yote 
Yoh 5:28 walio makaburini wataisikia sauti 


Yoh 10:27 Kondoo wangu husikiliza sauti yangu 


SAUTI YA CHINI 


, Yos 1:8 soma Sheria kwa sauti ya chini 


Zb 1:2 huisoma sheria Yake kwa sauti ya chini 


SAYUNI 


, Zb 2:6 nimemweka mfalme wangu Sayuni 
Zb 48:2 Mlima Sayuni, jiji la Mfalme Mkuu 
Isa 66:8 Sayuni alizaa wana 


Ufu 14:1 Mwanakondoo juu ya Mlima Sayuni 


SEDEKIA 


, Yer 52:11 akampofusha macho Sedekia 


SEHEMU YA KUMI 


, Ne 10:38 Walawi, sehemu ya kumi 


Mal 3:10 Leteni sehemu yote ya kumi 


SENAKERIBU 


, 2Fa 19:16 maneno ambayo Senakeribu 


SEREMALA 


, Mk 6:3 seremala mwana wa Maria 


SHAHIDI 


, Ufu 1:5 Yesu Kristo, Shahidi Mwaminifu 


SHAKA 


, Mt 21:21 mkiwa na imani nanyi msiwe na shaka 
Yak 1:6 kuomba kwa imani, bila shaka 


Yud 22 rehema kwa wale walio na shaka 


SHAMBA 


, Mt 13:38 shamba ni ulimwengu 


1Ko 3:9 Ninyi ni shamba la Mungu 


SHAMBA LA MIZABIBU 


, Mt 20:1 shamba la mizabibu 
Mt 21:28 fanya kazi katika shamba la mizabibu 


Lu 20:9 alipanda shamba la mizabibu akasafiri 


SHANGAA 


, 1Pe 4:4 Wanashangaa hamwendelei 


SHANGILIA 


, 1Nya 29:9 walishangilia kwa kutoa matoleo 


Zb 100:2 Mtumikieni Yehova kwa kushangilia 


Zb 137:6 Sababu zangu kuu zaidi za kushangilia 

Met 8:30 Ninashangilia mbele zake wakati wote 

Met 27:11 Uwe na hekima, moyo wangu ushangilie 
Mhu 8:15 bora kuliko kula na kunywa na kushangilia 
Isa 65:13 Watumishi wangu watashangilia, lakini 

Mdo 5:41 wakatoka mbele ya Sanhedrini, wakishangilia 
Ro 5:3 tushangilie tukiwa katika dhiki 

Ro 12:12 Shangilieni katika tumaini 

Ro 12:15 Shangilieni na wale wanaoshangilia 

Flp 3:1 endeleeni kushangilia katika Bwana 


lọ 4:4 Shangilieni sikuzote katika Bwana 


SHANGWE 


, Ne 8:10 shangwe ya Yehova ngome yenu 
Ayu 38:7 Nyota za asubuhi zilishangilia 
Isa 65:14 Watumishi watapiga vigelegele kwa shangwe 


Lu 8:13 hulipokea neno kwa shangwe 


Lu 15:7 shangwe mbinguni mtenda dhambi akitubu 
Yoh 16:22 hakuna atakayeondoa shangwe yenu 


Ro 15:13 Mungu awajaze shangwe na amani 


1Th 1:6 kwa shangwe ya roho takatifu 
Ebr 12:2 shangwe iliyowekwa mbele yake, alivumilia 


3Yo 4 shangwe watoto wanatembea katika kweli 


SHAURIANA 


, Met 15:22 huvunjika wasiposhauriana 


SHAVU 


, Mt 5:39 anayekupiga kofi kwenye shavu la kulia 


SHAWISHI 


, 1 Ko 2:4 maneno yenye kushawishi ya hekima 
2Ko 5:11 tunaendelea kuwashawishi watu 


2Ti 3:14 uliyojifunza na uliyoshawishiwa kuamini 


SHEOLI. 


Angalia KABURI. 


SHEREHE 


, Law 23:4 Hizi ndizo sherehe za Yehova za 


SHERIA 


, Zb 19:7 Sheria ya Yehova ni kamilifu 

Zb 40:8 sheria yako imo ndani yangu 

Zb 94:20 kinatunga matatizo kwa kutumia sheria 
Zb 119:97 Jinsi ninavyoipenda sheria yako 

Yer 31:33 Nitaitia sheria yangu ndani yao 

Hab 1:4 sheria haifanyi kazi, na haki 

Ro 7:22 naipenda sheria ya Mungu 

Ro 10:4 Kristo ndiye mwisho wa Sheria 

Ro 13:8 anayempenda mwenzake ameitimiza sheria 
Gal 3:24 Sheria mtunzaji ikituongoza kwa Kristo 
Gal 6:2 mtaitimiza sheria ya Kristo 


2Ti 2:5 shindana kulingana na sheria 


Yak 2:8 mnaifuata ile sheria ya kifalme 


SHERIA YA MUNGU 


, Ro 7:22 naipenda sheria ya Mungu 


SHETANI 


, Ayu 1:6 Shetani pia akaingia kati yao 

Zek 3:2 Yehova na akukemee, Shetani 

Mt 4:10 Nenda zako, Shetani! Imeandikwa 

Mt 16:23 Petro: “Nenda nyuma yangu, Shetani! 
Mk 4:15 Shetani huja na kuliondoa neno 

Ro 16:20 Mungu atamponda Shetani chini ya miguu 
1Ko 5:5 mumkabidhi mtu huyo kwa Shetani 
2Ko 2:11 ili Shetani asitushinde akili 

2Ko 11:14 Shetani hujifanya malaika wa nuru 
2Th 2:9 kupitia kazi ya Shetani 

Ufu 12:9 nyoka anayeitwa Ibilisi na Shetani 


Ufu 20:2 Shetani kufungwa miaka 1,000 


SHIDA 


, 1Pe 4:18 mwadilifu anaokolewa kwa shida 


SHIKA 


, Mt 28:20 kuwafundisha kushika mambo yote 
Yoh 14:15 mkinipenda, mtazishika amri zangu 


lọ 2:16 kulishika sana neno la uzima 


SHIKAMANA 


, Mwa 2:24 atashikamana na mke 

Kum 10:20 mnapaswa kushikamana na Yehova 
Yos 23:8 mnapaswa kushikamana na Yehova 
Lu 22:28 mmeshikamana nami katika majaribu 


Ro 12:9 shikamaneni na mema 


SHILO 


, Mwa 49:10 mpaka Shilo atakapokuja 


SHIMO 


, Met 26:27 Anayechimba shimo ataanguka ndani 
Da 6:7 kutupwa ndani ya shimo la simba 


Mt 15:14 kipofu, watatumbukia ndani ya shimo 


SHIMO REFU 


, Ufu 11:7 mnyama kutoka shimo refu 
Ufu 17:8 Mnyama atapanda kutoka katika shimo refu 


Ufu 20:3 akamtupa katika shimo refu 


SHINDA 


, Yer 1:19 watapigana nawe, hawatakushinda 
Yoh 16:33 jipeni moyo! nimeushinda ulimwengu 
Ro 12:21 endelea kuushinda uovu kwa wema 
Ufu 2:7 atakayeshinda nitampa ruhusa ya 


Ufu 6:2 akishinda na kukamilisha ushindi wake 


SHIRIKIANA 


, 1Ko 5:9 mwache kushirikiana na waasherati 
1Ko 15:33 Kushirikiana na wabaya huharibu 


2Th 3:14 mwache kushirikiana naye 


SHIRIKINI 


, Ro 12:13 Shirikini kulingana na mahitaji yao 


SHORE 


, Mt 10:29 Shore wawili huuzwa kwa sarafu 


SHTAKA 


, Ro 8:33 Ni nani atakayewashtaki 


1Ti 5:19 Usikubali mashtaka dhidi ya mzee 


Tit 1:7 Mwangalizi hapaswi kuwa na shtaka 


SHTUA 


, Yoh 6:60 Maneno hayo yanashtua; nani 


SHUGHULIKA 


, 1Th 4:11 kushughulika na mambo yenu 


SHUJAA 


, Yer 20:11 Yehova pamoja nami kama shujaa 


SHUKA MOYO 


, 1Th 5:14 wafarijini wale walioshuka moyo 


SHUKRANI 


, Zb 95:2 Twendeni tukiwa na shukrani 
Met 29:21 akibembelezwa hatakuwa na shukrani 
Efe 5:20 mkimtolea shukrani Mungu 


Kol 3:15 mjionyeshe kuwa wenye shukrani 


SHUKURU 


, Zb 92:1 vema kukushukuru, Ee Yehova 
Yoh 11:41 Baba, ninakushukuru umenisikia 
Mdo 28:15 alipowaona, akamshukuru Mungu 
1Ko 1:4 Sikuzote ninamshukuru Mungu 


1Ti 1:12 Ninamshukuru Kristo Yesu 


SHULE 


, Yoh 7:15 ingawa hajafundishwa shuleni 


SHUTUMU 


, Mt 5:11 watu wanapowashutumu 


SIFA 


, Met 27:21 mtu hupimwa kwa sifa anayopokea 


SIFA ZA KUSTAHILI 


, Gal 6:1 sifa za kustahili kiroho 


SIFU 


, 1Nya 16:25 Yehova ni mkuu na anastahili kusifiwa 
Zb 147:1 inavyopendeza na inavyofaa kumsifu 


Met 27:2 Acha mtu mwingine akusifu 


SIFUSIFU 


, Met 26:28 kinywa kinachosifusifu huleta 
Met 29:5 anayemsifusifu jirani anautandaza wavu 
Ro 16:18 maneno ya kusifusifu wao huishawishi 


Yud 16 wakiwasifusifu ili wapate faida 


SIHI 


, Ro 12:1 ninawasihi kwa huruma 


Flm 9 nikusihi kwa msingi wa upendo 


SIKIA 


, Ro 10:14 watasikiaje bila mtu wa kuhubiri 


Yak 1:19 mwepesi kusikia, si kusema 


SIKILIZA 


, Met 1:5 mwenye hekima husikiliza 


Eze 2:7 uwaambie, iwe watasikiliza au la 
Mt 17:5 Mwanangu, mpendwa. Msikilizeni 
Lu 10:16 Yeyote anayewasikiliza ananisikiliza 


Mdo 4:19 kuwasikiliza ninyi badala ya Mungu 


SIKITIKA 


, Mt 9:36 Alipoona umati akausikitikia 


Mt 20:34 Yesu akawasikitikia, akagusa macho yao 


SIKITIKIA 


, Ebr 4:15 kuusikitikia udhaifu wetu 


SIKITIKIWA 


, 1Ko 15:19 sisi ndio wa kusikitikiwa 


SIKU 


, Zb 84:10 siku moja katika nyua zako ni bora 


Eze 4:6 siku moja kwa mwaka mmoja 


Mt 24:36 Kuhusu siku hiyo na saa hiyo 


2Pe 3:8 siku moja ni kama miaka elfu 


SIKUKUU 


, Mwa 40:20 sikukuu ya kuzaliwa, Farao 


Mt 14:6 sikukuu ya kuzaliwa, Herode 


SIKU YA YEHOVA 


, Yoe 2:1 siku ya Yehova inakuja! 

Amo 5:18 siku ya Yehova itamaanisha nini kwenu? 
Sef 1:14 siku ya Yehova iko karibu! 

1Th 5:2 siku ya Yehova inakuja kama mwizi 

2Th 2:2 siku ya Yehova imefika 


2Pe 3:12 kuweka akilini siku ya Yehova 


SIKU ZA MWISHO 


, 2T1 3:1 siku za mwisho, hatari 


SILAHA 


, Isa 54:17 Hakuna silaha yoyote itakayotokezwa 


2Ko 10:4 silaha za vita vyetu si za kimwili 


SIMAMA 


, | Ko 10:12 anayefikiri amesimama ajihadhari 


SIMAMA IMARA 


, | Ko 16:13 simameni imara katika imani 


SIMAMIA 


, Ro 12:8 anayesimamia, na afanye hivyo kwa 


1Th 5:12 wanaowasimamia katika Bwana 


SIMBA 


, 1Sa 17:36 nilimuua simba na dubu 
Isa 11:7 Simba atakula majani kama ng'ombe 


Da 6:27 alimwokoa Danieli kutoka kwa simba 


1Pe 5:8 Ibilisi, kama simba anayenguruma 


Ufu 5:5 Simba wa kabila la Yuda 


SIMONI 


, Mdo 8:18 Simoni akawatolea pesa 


SINAI 


, Kut 19:20 Yehova akashuka, Mlima Sinai 


SINZIA 


, Met 23:21 kusinzia kutamvika matambara 


SIRI 


, Zb 91:1 mahali pa siri pa Aliye Juu Zaidi 

Met 11:13 mtu anayeaminika hutunza siri 

Met 20:19 Mchongezi hufunua mazungumzo ya siri 
Met 25:9 usifunue uliyoambiwa sirini 

Amo 3:7 kuwafunulia watumishi wake manabii siri yake 


Flp 4:12 nimejifunza siri ya jinsi ya kushiba 


SIRI TAKATIFU 


, Ro 16:25 siri takatifu ilikuwa imefichwa 


Efe 3:4 ninavyoelewa siri takatifu 


SITASITA 


, Yak 1:8 yeye ni mtu anayesitasita, asiye imara 


SODOMA 


, Mwa 19:24 kiberiti na moto juu ya Sodoma 


2Pe 2:6 kuharibu Sodoma, kielelezo kwetu 


SODOMA NA GOMORA 


, Yud 7 Sodoma na Gomora, onyo 


SOKONI 


, Mdo 17:17 akajadiliana na watu sokoni 


SOMA 


, Kum 17:19 akisome sikuzote za maisha yake 


Mdo 8:30 kweli unajua unayosoma? 


SONGA 


, Mk 4:19 kulisonga neno, nalo halizai matunda 


STADI 


, Met 22:29 umemwona mtu aliye stadi katika kazi 


STAHILI 


, Mt 10:11 tafuteni humo mtu anayestahili 


2Ko 3:5 kustahili kwetu hutoka kwa Mungu 


2Ti 2:2 watastahili kuwafundisha wengine 


STAREHE 


, Lu 12:19 starehe, ule, unywe, na ujifurahishe 


SUBIRA 


, Ne 9:30 Uliwaonyesha subira kwa miaka mingi 
Met 14:29 asiye na subira hudhihirisha upumbavu 
Met 25:15 Kwa subira kamanda hushawishiwa 


Ro 9:22 Mungu alivumilia kwa subira vyombo 


1Ko 13:4 Upendo ni wenye subira na fadhili 
1Th 5:14 iweni na subira kwa watu wote 
Yak 5:8 iweni na subira; imarisheni mioyo yenu 


2Pe 3:9 Yehova ni mwenye subira kwenu 


2Pe 3:15 ioneni subira ya Bwana kuwa wokovu 


SUKUMA 


, Kut 35:21 moyo wake ulimsukuma akaleta 


SULEMANI 


, 1Fa 4:29 Mungu akampa Sulemani hekima 


Mt 6:29 hata Sulemani katika utukufu wake wote 


SURA 


, 1Sa 16:7 Usitazame sura yake 


Yoh 7:24 kuhukumu kwa sura ya nje 


SURA NZURI 


, Met 31:30 Sura nzuri inaweza kudanganya 


SURA YA NJE 


, Mt 22:16 huangalii sura ya nje ya mtu 


Gal 2:6 Mungu haangalii sura ya nje 


SWILA 


, Isa 11:8 atacheza juu ya shimo la swila 

TAA 


, Zb 119:105 Neno lako ni taa ya mguu wangu 
Mt 6:22 Taa ya mwili ni jicho 


Mt 25:1 mabikira kumi waliochukua taa zao 


TAABU 


, 2Sa 22:7 Katika taabu yangu nilimwita Yehova 
Zb 46:1 Msaada unaopatikana nyakati za taabu 


Isa 38:14 Ee Yehova, ninataabika sana 


TABIBU. 


Angalia DAKTARI. 


TAFADHALI 


, Mwa 15:5 Tafadhali, tazama juu mbinguni 


TAFAKARI 


, Mwa 24:63 Isaka alikuwa akitafakari 
Zb 19:14 kutafakari kwa moyo wangu 
Zb 77:12 Nitautafakari utendaji wako wote 


Met 15:28 mwadilifu hutafakari kabla ya kujibu 


TAFUTA 


, 1Nya 28:9 Ukimtafuta, atakuruhusu umpate 

Zb 119:176 kondoo aliyepotea. Nitafute mimi 

Isa 55:6 Mtafuteni Yehova wakati anapatikana 
Eze 34:11 nitawatafuta kondoo wangu 

Sef 2:3 Mtafuteni Yehova, ninyi wapole 

Lu 15:8 afagie nyumba yake na kuitafuta 

Yoh 4:23 Baba anawatafuta watu wa namna hiyo 
Mdo 17:27 ili wamtafute Mungu 


Kol 3:1 endeleeni kutafuta mambo yaliyo juu 


1Pe 1:10 walifanya uchunguzi na kutafuta 


TAI 


, Isa 40:31 Watapaa juu kwa mabawa kama tai 


TAIFA 


, Kut 19:6 ufalme wa makuhani na taifa takatifu 
Zb 33:12 furaha ni taifa ambalo Mungu ni Yehova 
Isa 66:8 je, taifa litazaliwa mara moja? 

Mt 21:43 Ufalme utapewa taifa linalozaa matunda 
Mt 24:7 taifa litapigana na taifa 

Mdo 17:26 kila taifa kutoka kwa mtu mmoja 


1Pe 2:9 jamii iliyochaguliwa, taifa takatifu 


TAJA 


, Efe 5:3 visitajwe kamwe miongoni mwenu 


TAJI 


, Met 12:4 Mke mwema ni taji kwa mume wake 
Mt 27:29 wakasokota taji la miiba 


1Ko 9:25 hushindana wapate taji linaloharibika 


TAJIRI 


, Yer 9:23 tajiri asijigambe kwa sababu ya utajiri 


Ufu 3:17 unasema: Mimi ni tajiri 


TAJIRISHA 


, Met 10:22 Baraka ya Yehova hutajirisha 


2Ko 6:10 maskini lakini wanaowatajirisha wengi 


TAKA 


, Kum 10:12 Yehova anataka mfanye nini? 


Mik 6:8 Yehova anataka nini kutoka kwako? 


TAKASA 


, 1Fa 9:3 Nimeitakasa nyumba hii 
Yer 1:5 kabla hujazaliwa nilikutakasa 
Eze 36:23 nitalitakasa jina langu kuu 


Lu 11:2 Baba, jina lako na litakaswe 


TAKATAKA 


, 1Ko 4:13 kama takataka ya ulimwengu 


lp 3:8 ninaviona kuwa takataka nyingi 


TAKATIFU 


, Law 19:2 Mnapaswa kuwa watakatifu 


1Pe 1:15 iweni watakatifu katika mwenendo wenu 


TALAKA 


, Mal 2:16 ninachukia talaka 
Mt 19:9 anayemtaliki mke wake isipokuwa kwa 


Mk 10:11 anayemtaliki mke wake na kumwoa mwingine 


TALANTA 


, Mt 25:15 Akampa mmoja talanta tano 


TAMAA 


, Zb 37:4 atatosheleza tamaa za moyo wako 


Efe 2:3 kupatana na tamaa za mwili wetu 


2Ti 2:22 zikimbie tamaa za ujana 
Yak 1:14 hushawishiwa na tamaa yake 
1Pe 2:11 mwendelee kujiepusha na tamaa za mwili 


1Yo 2:16 tamaa ya mwili na tamaa ya macho 


TAMANI 


, Kut 20:17 Usimtamani mke wa jirani yako 


Ayu 14:15 Utaitamani kazi ya mikono yako 


Zb 84:2 nafsi inatamani nyua za Yehova 

Zb 84:2 nafsi yangu yote inatamani Yehova 

Zb 145:16 kutosheleza tamaa ya kila kilicho hai 
Isa 26:9 ninakutamani kwa nafsi yangu yote 

Ro 1:15 ninatamani kuwatangazia habari njema 
Ro 7:18 nina tamaa ya kufanya mema lakini 
Gal 5:16 hamtatenda kwa tamaa za mwili 


Flp 1:8 ninavyotamani kuwaona ninyi 


TAMASHA 


, 1 Ko 4:9 tumekuwa tamasha kwa ulimwengu 


1Ko 7:31 tamasha ya ulimwengu inabadilika 


TAMBARARE 


, Zb 26:12 Mguu mahali tambarare 


TAMBUA 


, 1 Ko 16:18 watambueni watu wa namna hiyo 


TAMBULIWA 


, 2Ko 6:9 wasiojulikana, tunatambuliwa 


TANGATANGA 


, Zb 119:176 Nimetangatanga kama kondoo 


Isa 53:6 tumetangatanga kama kondoo 


TANGAZA 


, | Ko 11:26 kukitangaza kifo cha Bwana 


TANGAZO 


, Ro 10:10 tangazo la hadharani ili apate 


Ebr 10:23 tushike imara tangazo la hadharani la 


TANGI 


, Met 5:15 Kunywa maji ya tangi lako mwenyewe 


TANURU 


, Da 3:17 Mungu atatuokoa kutoka katika tanuru 


TARAJIWA 


, Mhu 9:11 matukio yasiyotarajiwa huwapata 


TARSHISHI 


, Yon 1:3 Yona akainuka kwenda Tarshishi 


TARTARO 


, 2Pe 2:4 aliwatupa malaika ndani ya Tartaro 


TARUMBETA 


, 1Ko 14:8 tarumbeta ikipiga mwito 


TASA 


, Kut 23:26 Hakuna mwanamke atakayekuwa tasa 


Isa 54:1 Piga vigelegele, mwanamke tasa 


TATU 


, Kum 16:16 Mara tatu kwa mwaka, wanaume wote 


TAWALA 


, Mwa 1:28 mtawale kila kiumbe aliye hai 

Mwa 3:16 mume wako atakutawala 

Zb 119:133 Jambo lolote ovu lisinitawale 

Met 29:2 mwovu anapotawala, watu hulia 

Mhu 8:9 mwanadamu amemtawala mwenzake 


Ro 6:12 msiruhusu dhambi itawale kama mfalme 


1Ko 6:12 sitaruhusu kitu chochote kinitawale 


Ufu 11:15 atatawala akiwa mfalme milele na milele 


TAWI 


, Yoh 15:4 tawi haliwezi kuzaa likiwa peke yake 


TAYARI 


, Mt 24:44 iweni tayari 


Efe 6:15 tayari kutangaza habari njema 


TAYARISHIA 


, Yoh 14:2 ninaenda kuwatayarishia mahali 


TAZAMA 


, Kol 3:22 si wakati tu wanapowatazama 


TAZAMIA 


, Mt 24:44 atakuja saa msiyotazamia 


TEGEMEA 


, Met 3:5 usitegemee uelewaji wako mwenyewe 
Ro 12:18 kwa kadiri inavyowategemea ninyi 
2Ko 1:9 tusijitegemee, tumtegemee Mungu 


1Pe 4:11 anayetegemea nguvu ambazo Mungu hutoa 


TEGEMEKA 


, Kut 18:21 wanaume wanaotegemeka 
Zb 19:7 Kikumbusho cha Yehova kinategemeka 


Zb 33:4 jambo analofanya Yehova linategemeka 


TEKA 


, 2Ko 10:5 tunaiteka kila fikira 


TEMBELEA 


, Mdo 15:36 tukawatembelee akina ndugu 


TEMEA MATE 


, Mt 26:67 wakamtemea mate usoni 


TENDA 


, Ayu 31:34 kuogopa umati utakavyotenda 


TENGA 


, Ro 8:39 kututenga na upendo wa Mungu 


TENGANISHA 


, Met 17:9 huwatenganisha marafiki 


Mt 25:32 atatenganisha kama mchungaji 


TESA 


, Zb 119:86 Watu wananitesa bila sababu 

Mt 5:10 Wenye furaha ni wale wameteswa 

Yoh 15:20 Ikiwa wamenitesa, watawatesa ninyi pia 
Mdo 22:4 Niliitesa Njia hii kufikia kifo 

Ro 12:14 Endeleeni kuwabariki wale wanaowatesa 


1Ko 4:12 tunapoteswa, tunavumilia kwa subira 


2Ko 4:9 tunateswa, lakini hatuachwi bila msaada 


TESEKA 


, Ayu 36:15 huwaokoa wanaoteseka 


Ro 8:17 warithi mradi tunateseka 


Elp 1:29 pendeleo mteseke kwa ajili yake 


1Pe 3:14 mkiteseka kwa ajili ya uadilifu 


TESWA 


, Zb 119:71 Ni vema kwamba nimeteswa 


TETEA 


Ip 1:7 kuitetea na kuithibitisha kisheria 


TETEMEKA 


, Elg 2:12 wokovu kwa kutetemeka 


TETEMEKO 


, Lu 21:11 matetemeko makubwa ya ardhi 


THAMANI 


, Met 3:9 Mheshimu kwa vitu vyenye thamani 


Da 9:23 wewe ni mtu mwenye thamani sana 


Hag 2:7 vitu vyenye thamani vitaingia 


< 


t6:26 Je, ninyi si wenye thamani kuliko wao? 


2Ko 10:7 kulingana na thamani yake ya nje 


1Pe 1:19 kwa damu yenye thamani, ya Kristo 


THAWABISHA 


, Ru 2:12 Yehova na akuthawabishe 


THAWABU 


, Kol 3:24 thawabu kutoka kwa Yehova 


THELUJI 


, Isa 1:18 dhambi kuwa nyeupe kama theluji 


THIBITISHA KISHERIA 


, Flp 1:7 kuthibitisha kisheria 


TIA MAFUTA 


, 1Sa 16:13 Samweli alimtia mafuta Daudi 


Zb 2:2 Wafalme dhidi ya mtiwa-mafuta 
Zb 105:15 Msiwaguse watiwa-mafuta wangu 


Isa 61:1 Yehova alinitia mafuta nitangaze habari njema 


TIA MOYO 


, | Ko 14:31 wajifunze na watiwe moyo 


TII 


, Kut 24:7 tuko tayari kuyafanya, nasi tutatii 

1Sa 15:22 Kutii ni bora kuliko dhabihu 

Zb 51:12 Chochea ndani yangu utayari wa kukutii 
Yoh 3:36 asiyemtii Mwana hataona uzima 

Mdo 5:29 Lazima tumtii Mungu kuwa mtawala badala 


Ro 5:19 kupitia kutii kwa mtu mmoja wengi 


Ro 16:26 kuendeleza utii kwa imani 
Efe 6:5 watumwa, watiini mabwana wenu 


Ebr 5:8 alijifunza kutii kutokana na mateso 


Ebr 13:17 Watiini wale wanaoongoza kati yenu 


TIISHA 


, 1Ko 15:27 alivitiisha vitu vyote chini yake 


TIKISA 


, Hag 2:7 nitayatikisa mataifa yote 


1Th 3:3 yeyote asitikiswe na dhiki hizo 


2Th 2:2 msitikiswe upesi kwenye kufikiri kwenu 


TIMIZA 


, Mt 5:17 Sikuja kuharibu, bali kutimiza 


TIMOTHEO 


, Mdo 16:1 mwanafunzi aliyeitwa Timotheo 
1Ko 4:17 namtuma Timotheo, mtoto mpendwa 


1Ti 1:2 Timotheo, mwanangu halisi 


TISHA 


, Mdo 4:17 basi tuwatishe wasihubiri 


Efe 6:9 njia hiyohiyo, bila kuwatisha 


TISHO 


, Met 3:25 Hutaogopa tisho la ghafla 


TOA 


, Ro 6:13 toeni miili yenu kwa Mungu 


TOA HESABU 


, Ro 14:12 kila mmoja wetu atatoa hesabu 


1Ko 13:5 Hauweki hesabu ya ubaya 


TOBA 


, Mdo 26:20 fanya matendo yanayoonyesha toba 
Ro 2:4 Mungu anakuongoza kwenye toba 


2Ko 7:10 huzuni ya kimungu hutokeza toba 


TOFAUTI 


, Law 11:47 kutofautisha viumbe walio safi na 


Mal 3:18 mtaona tofauti kati ya mtu mwadilifu na 


TOFAUTISHA 


, Ebr 5:14 kutofautisha yaliyo sawa na 


TOHARA 


, Ro 2:29 kutahiriwa moyo kupitia roho 


1Ko 7:19 Kutahiriwa hakuna maana, wala 


TOKENI 


, Isa 52:11 tokeni humo, msiguse kitu kichafu! 


Ufu 18:4 Tokeni kwake, watu wangu 


TOLEO 


, Law 7:37 toleo la nafaka 


TOLEO LA KINYWAJI 


ju 


p 2:17 kama toleo la kinywaji 


TONGOZA 


, Met 7:21 Anamtongoza kwa maneno laini 


TOSHA 


, 1Pe 4:3 wakati uliopita uliwatosha kufanya 


TOWASHI 


, Mdo 8:27 towashi Mwethiopia 


TUBU 


, Lu 15:7 shangwe mtenda dhambi anapotubu 
Mdo 3:19 tubuni na mgeuke ili 
Mdo 17:30 kila mahali wanapaswa kutubu 


Ufu 16:11 wakamkufuru Mungu, nao hawakutubu 


TUKANA 


, 1Sa 17:26 hata avitukane vikosi vya Mungu 


Ayu 2:5 kwa hakika atakutukana 


Ayu 2:9 Mtukane Mungu, ufe! 


1Pe 2:23 Alipotukanwa, hakujibu kwa kutukana 


TULIA 


, Ayu 37:14 Tulia na utafakari kazi za Mungu 


TUMA 


, Isa 6:8 Mimi hapa! Nitume mimi! 


TUMAINI 


, Zb 9:10 wanaolijua jina lako watakutumaini 


Zb 56:11 Katika Mungu ninaweka tumaini 

Zb 62:8 Mtumainini nyakati zote 

Zb 84:12 Mwenye furaha ni mtu anayekutumaini 
Zb 146:3 Msiwatumaini wakuu 

Zb 146:5 Mwenye furaha ni anayemtumaini Yehova 


Met 3:5 Mtumaini Yehova kwa moyo wote 


Met 28:26 anayeutumaini moyo wake ni mpumbavu 
Yer 17:5 Amelaaniwa anayewatumaini wanadamu 


Ro 8:24 tumaini linaloonekana si tumaini 


Ro 12:12 Shangilieni katika tumaini 


Ro 15:4 kupitia uvumilivu wetu tuwe na tumaini 


Efe 1:18 mjue tumaini alilowaitia 
Efe 2:12 hamkuwa na tumaini bila Mungu 


Ebr 6:19 tumaini kama nanga ya nafsi 


TUMBO 


, Elp 3:19 mungu wao ni tumbo lao 


TUMIA 


, 1Ko 7:31 wale wanaoutumia ulimwengu 


TUMIA VIBAYA 


, Lu 15:13 akatumia vibaya mali yake 


TUMIKIA 


, Yos 24:15 chagueni yule mtakayemtumikia 
1Nya 28:9 kumtumikia kwa moyo kamili 
Zb 100:2 Mtumikieni Yehova kwa kushangilia 


Gal 5:13 mtumikiane kupitia upendo 


TUNDA 


, Gal 5:22 tunda la roho ni upendo, shangwe 


TUNDIKA. 


Angalia MTI. 


TUNGA 


, Zb 94:20 kinapotunga matatizo kwa sheria? 


TUNZA 


, Yoh 17:12 nilikuwa nikiwatunza 


1Ko 12:25 bali viungo vyake vitunzane 


Efe 5:29 huulisha na kuutunza 


TUZO 


, 1 Ko 9:24 lakini ni mmoja tu anayepokea tuzo 


Kol 2:18 Msimruhusu yeyote awanyang'anye tuzo 


TWIKA 


, Lu 11:46 mnawatwika watu mizigo mizito 

UA 


, Hes 35:6 anayemuua mwenzake akimbilie humo 


Yoh 16:2 kila mtu atakayewaua atafikiri 


UADILIFU 


, Zb 45:7 Ulipenda uadilifu na kuchukia uovu 


Isa 26:9 Wakaaji wa nchi hujifunza uadilifu 
Isa 32:1 Mfalme atatawala kwa uadilifu 

Isa 60:17 uadilifu kuwa watu wanaogawa kazi 
Sef 2:3 Utafuteni uadilifu, utafuteni upole 


2Pe 3:13 humo uadilifu utakaa 


UADUI 


, Mwa 3:15 nitaweka uadui kati yako na 


UAGUZI 


, Hes 23:23 hakuna uaguzi dhidi ya Israeli 


Kum 18:10 asipatikane yeyote anayefanya uaguzi 


UAMINIFU 


, Hab 2:4 mwadilifu ataishi kwa uaminifu wake 


Tit 2:10 wawe waaminifu kabisa 


UASHERATI 


, Mt 15:19 moyoni hutoka uasherati 
Mdo 15:20 wajiepushe na uasherati na damu 


1Ko 5:9 mwache kushirikiana na waasherati 


1Ko 6:9 Waasherati hawataurithi Ufalme 

1Ko 6:18 Ukimbieni uasherati! 

1Ko 10:8 Wala tusifanye uasherati 

Gal 5:19 uasherati, uchafu, mwenendo mpotovu 
Efe 5:3 Uasherati usitajwe kati yenu 


1Th 4:3 mjiepushe na uasherati 


UASI 


, 1Sa 15:23 uasi ni sawa na dhambi ya uaguzi 


UASI IMANI 


, 2Th 2:3 kabla uasi imani haujatokea kwanza 


UASI SHERIA 


, Mt 7:23 Ondokeni mnaotenda uasi sheria! 
Mt 24:12 sababu ya kuongezeka kwa uasi sheria 
2Th 2:3 mtu wa uasi sheria kufunuliwa 


2Th 2:7 fumbo la uasi sheria huu tayari 


UBAGUZI 


, Mdo 10:34 Mungu hana ubaguzi 


UBASHIRI 


, Kum 18:10 anayetafuta ishara za ubashiri 


UBATILI 


, Mhu 1:2 Ubatili mkubwa kupita wote! 
Isa 41:29 Sanamu zao ni upepo na ubatili 


Efe 4:17 katika ubatili wa akili zao 


UBATIZO 


, Ro 6:4 tulizikwa kupitia ubatizo katika kifo 


1Pe 3:21 Ubatizo, unawaokoa ninyi sasa 


UBAVU 


, Mwa 2:22 akaufanya ubavu uwe mwanamke 


UCHAFU 


, Ro 1:24 Mungu aliwaacha katika uchafu 


Kol 3:5 kuhusiana na uasherati, uchafu 


UCHAWI 


, Kum 18:10 Asipatikane anayefanya uchawi 


Mdo 19:19 waliofanya uchawi wateketeza vitabu 


UCHONGEZI 


, Law 19:16 Usizunguke ukieneza uchongezi 


UCHU 


, Ro 1:27 wanaume kuwakiana tamaa kali za uchu 


UCHUNGU 


, Kut 2:24 akasikia kilio chao cha uchungu 

Zb 78:40 kumtia uchungu jangwani! 

Met 14:10 Moyo hujua uchungu wake 

Eze 9:4 wanaolia kwa uchungu na maumivu makali 
Mt 26:75 akaenda nje akalia kwa uchungu 


Kol 3:19 msiwakasirikie kwa uchungu 


UCHUNGUZI 


, Kum 13:14 kufanya uchunguzi kamili na 


UDANGANYIFU 


, Efe 4:25 mmeacha udanganyifu 


UDHAIFU 


, Ro 14:1 Mkaribisheni mtu aliye na udhaifu 


Ro 15:1 kubeba udhaifu wa wasio na nguvu 


UDONGO 


, Isa 45:9 udongo kumuuliza Mfinyanzi 


Isa 64:8 Sisi ni udongo, nawe ni Mfinyanzi wetu 
Da 2:42 chuma na udongo 


Mt 13:23 iliyopandwa kwenye udongo mzuri 


UELEWAJI 


, 1Fa 3:11 uliomba uelewaji 

Met 3:5 usitegemee uelewaji wako mwenyewe 
Met 4:7 Pamoja na vyote, jipatie uelewaji 

Da 11:33 watawasaidia wengi kupata uelewaji 


1Ko 14:20 muwe watu wazima katika uelewaji 


UENI 


, Kol 3:5 viueni viungo vya mwili wenu 


UFAHAMU 


, 1Fa 8:47 warudiwe na ufahamu na kukurudia 
Zb 119:99 Nina ufahamu kuliko walimu wangu 
Met 19:11 Ufahamu wa mtu hutuliza hasira yake 


Da 12:3 walio na ufahamu watang'aa kama anga 


UFALME 


, Kut 19:6 Mtakuwa ufalme wa makuhani 

Da 2:44 Mungu wa mbinguni atausimamisha ufalme 
Da 7:14 akapewa utawala, heshima, na ufalme 

Da 7:18 watakatifu watapokea ule ufalme 

Mt 6:10 Ufalme wako na uje. Mapenzi yako 

Mt 6:33 endeleeni kuutafuta kwanza Ufalme 

Mt 21:43 Ufalme kupewa taifa linalozaa matunda 
Mt 24:14 habari njema ya Ufalme itahubiriwa 

Mt 25:34 Njooni, urithini Ufalme uliotayarishwa 

Lu 12:32 amekubali kuwapa Ufalme 

Lu 22:29 ninafanya agano nanyi, la ufalme 

Yoh 18:36 Ufalme wangu si sehemu ya ulimwengu 


Mdo 1:6 je, unaurudisha ufalme kwa Israeli 


1Ko 15:24 atakapoukabidhi Ufalme kwa Mungu 
Gal 5:21 hawataurithi Ufalme wa Mungu 

Kol 1:13 kutuingiza katika ufalme wa Mwana wake 
Ufu 1:6 alitufanya tuwe ufalme, makuhani kwa 


Ufu 11:15 Ufalme wa ulimwengu umekuwa Ufalme 


UFASAHA 


, Kut 4:10 sijawahi kusema kwa ufasaha 


UFISADI 


, Da 6:4 hakuwa mzembe wala mfisadi 


UFUFUO 


, Mt 22:23 Masadukayo husema hakuna ufufuo 
Mt 22:30 katika ufufuo, wanaume hawaoi 

Yoh 5:29 kwenye ufufuo wa uzima 

Yoh 6:39 niwafufue katika siku ya mwisho 

Yoh 11:24 atafufuka katika ufufuo siku ya mwisho 
Yoh 11:25 Mimi ndiye ufufuo na uzima 

Mdo 2:24 Mungu alimfufua 

Mdo 24:15 ufufuo wa waadilifu na wasio waadilifu 


1Ko 15:13 ikiwa hakuna ufufuo, Kristo hakufufuliwa 


UFUNGUO 


, Lu 11:52 mliuondoa ufunguo wa ujuzi 


UGOMVI 


, Met 6:19 anayepanda ugomvi miongoni 
Met 15:18 asiyekasirika upesi hutuliza ugomvi 
Met 17:14 Kabla ugomvi haujalipuka, ondoka 


Mdo 15:39 wakagombana kwa ukali 


UGONJWA 


, Mt 9:35 kuponya kila aina ya ugonjwa 


UGUMU 


, Mt 13:15 mioyo ya watu imekuwa migumu 


UHAI 


, Zb 36:9 Wewe ndiye chanzo cha uhai 
Lu 9:24 anayetaka kuokoa uhai ataupoteza 


Mdo 20:24 sioni uhai wangu kuwa muhimu 


UHAKIKA 


, Met 3:26 Yehova chanzo cha uhakika wako 
Mhu 7:14 uhakika kuhusu jambo lolote litakalowapata 


Ro 4:21 akiwa na uhakika kamili kwamba Mungu 


2Th 3:4 tuna uhakika katika Bwana kuwahusu ninyi 


UHAKIKISHO 


, Mdo 17:31 uhakikisho kwa kumfufua 


UHARAKA 


, 21i 4:2 fanya hivyo kwa uharaka nyakati 


UHARIBIFU 


, 21h 1:9 adhabu ya uharibifu wa milele 


UHASAMA 


, Efe 4:31 chuki yenye uhasama, hasira 


UHODARI 


, 2Ko 5:6 tuna uhodari mwingi 


Flp 1:14 uhodari mwingi wa kulisema neno la Mungu 


UHURU 


, Ro 8:21 uhuru wenye utukufu wa watoto 


2Ko 3:17 palipo na roho ya Yehova, pana uhuru 


1Pe 2:16 msitumie uhuru wenu kama kifuniko 


2Pe 2:19 Wanawaahidi uhuru 


UJANA 


, 1Ti 4:12 mtu yeyote asidharau ujana wako 


UJASIRI 


, Met 28:1 waadilifu wana ujasiri kama simba 
Mdo 4:31 wakitangaza neno la Mungu kwa ujasiri 
Efe 6:20 niweze kuzungumza kuihusu kwa ujasiri 


1Th 2:2 tulijipa ujasiri kupitia Mungu wetu 


UJINGA 


, Met 19:3 Ujinga wa mtu hupotosha njia yake 


Met 22:15 Ujinga katika moyo wa mvulana 


UJITOAJI KAMILI 


Wim 8:6 ujitoaji kamili haukubali kushindwa 


UJITOAJI-KIMUNGU 


, 1Ti 4:7 lengo la ujitoaji-kimungu 


1Ti 4:8 ujitoaji-kimungu una faida 


1Ti 6:6 kuna faida kubwa ya ujitoaji-kimungu 


2Ti 3:12 wanaoishi kwa ujitoaji-kimungu watateswa 


UJUZI 


, Met 1:7 Kumwogopa Yehova, mwanzo wa ujuzi 
Met 2:10 ujuzi kupendeza nafsi yako 
Met 24:5 kwa ujuzi mtu huzidisha nguvu zake 


Isa 5:13 enda uhamishoni kwa kukosa ujuzi 


Isa 11:9 dunia itajaa ujuzi kumhusu Yehova 
Da 12:4 ujuzi wa kweli utakuwa mwingi 


Ho 4:6 Kwa sababu mmekataa ujuzi 


Mal 2:7 midomo ya kuhani kulinda ujuzi 
Lu 11:52 mliuondoa ufunguo wa ujuzi 


1Ko 8:1 Ujuzi huleta majivuno, upendo hujenga 


1Ti 1:13 nilitenda bila ujuzi na sikuwa na imani 


UJUZI SAHIHI 


, Ro 10:2 si kulingana na ujuzi sahihi 


Kol 3:10 utu kuwa mpya kupitia ujuzi sahihi 


1Ti 2:4 mapenzi yake ni watu wapate ujuzi sahihi 


UKAME 


, Yer 17:8 mahangaiko mwaka wa ukame 


UKAMILI 


, 1Th 4:1 kufanya hivyo kwa ukamili zaidi 


1Th 4:10 endeleeni kufanya kwa ukamili 


UKANDAMIZAJI 


, Zb 72:14 ukandamizaji na ukatili 


Mhu 7:7 ukandamizaji, mwenye hekima awe wazimu 


UKARIMU 


, Kum 15:8 kumfumbulia mkono kwa ukarimu 
Met 11:24 anayetoa kwa ukarimu hupata vitu vingi 


Yak 1:5 Mungu, huwapa wote kwa ukarimu 


UKATILI 


, Mwa 6:11 dunia ilikuwa imejaa ukatili 


Zb 11:5 humchukia mtu anayependa ukatili 


Zb 72:14 kutoka katika ukandamizaji na ukatili 


UKINGO 


, Law 23:22 msivune ukingo wa mashamba yenu 


UKOMA 


, Law 13:45 mwenye ukoma, si safi, si safi 
Hes 12:10 Miriamu alipigwa kwa ukoma 


Lu 5:12 mwanamume aliyejaa ukoma! 


UKOMAVU 


, Ebr 6:1 tusonge mbele kuelekea ukomavu 


UKOMBOZI 


, Est 4:14 ukombozi kutoka chanzo kingine 


Lu 21:28 ukombozi wenu unakaribia 


UKOO 


, Mdo 10:24 Kornelio amekusanya watu wa ukoo 


UKUHANI 


, 1Pe 2:9 ukuhani wa kifalme, taifa takatifu 


UKUNGU 


, Yak 4:14 ninyi ni ukungu unaotokea kwa muda 


UKUTA 


, Yos 6:5 ukuta wa jiji utaanguka chini 


Eze 38:11 wanaoishi bila kulindwa na ukuta, makomeo 
Da 5:5 kuandika kwenye ukuta wa mfalme 


Yoe 2:7 Wanapanda ukuta kama wanajeshi 


UKWELI 


, Zb 15:2 kusema ukweli moyoni mwake 


Efe 4:25 semeni ukweli kila mmoja na mwenzake 


ULIMI 


, Zb 34:13 ulinde ulimi wako usiseme mabaya 
Met 18:21 Kifo na uhai katika nguvu za ulimi 


Isa 35:6 ulimi wa bubu utapiga vigelegele 


Isa 50:4 amenipa ulimi wa waliofundishwa 


Yak 1:26 haudhibiti kabisa ulimi wake 


Yak 3:8 hakuna anayeweza kufuga ulimi 


ULIMWENGU 


, Lu 9:25 akiupata ulimwengu wote lakini 

Yoh 15:19 si sehemu ya ulimwengu, unawachukia 
Yoh 17:16 Wao si sehemu ya ulimwengu 

1Yo 2:15 Msiupende ulimwengu au 


1Yo 2:17 ulimwengu unapitilia mbali 


ULINZI 


, Mhu 7:12 hekima ni ulinzi kama pesa 


UMA 


, Gal 5:15 mnaendelea kuumana na kuraruana 


UMALIZIO 


, Mhu 12:13 Huu ndio umalizio 


Mt 28:20 nipo pamoja nanyi mpaka umalizio wa mfumo 


UMANDE 


, Kum 32:2 Maneno yatadondoka kama umande 


Zb 110:3 vijana matone ya umande 


UMASKINI 


, Met 30:8 Usinipe umaskini wala utajiri 


2Ko 8:2 umaskini wao ulifanya ukarimu uwe mwingi 


UMATI 


, Kut 23:2 Usiufuate umati 


UMATI MKUBWA 


, Ufu 7:9 umati mkubwa, kuuhesabu 


UMBA 


, Mwa 1:1 Hapo mwanzo Mungu aliumba 
Zb 104:30 Ukiituma roho yako, wanaumbwa 
Isa 45:18 Ambaye hakuiumba tu bila sababu 


Kol 1:16 kupitia kwake vitu vingine vyote viliumbwa 


Ufu 4:11 kwa sababu uliumba vitu vyote 


UMIA 


, 1 Ko 12:26 Kiungo kimoja kikiumia, vingine 


UMILELE 


, Mhu 3:11 ameweka umilele katika moyo wao 


UMOJA 


, Zb 133:1 Ndugu kukaa pamoja kwa umoja 


Efe 4:3 mkijitahidi kudumisha roho ya umoja 


Efe 4:13 mpaka sote tuwe na umoja katika imani 


UNABII 


, Yoe 2:28 wana na mabinti watatoa unabii 
2Pe 1:20 unabii wa Andiko kutokana na fasiri 


2Pe 1:21 unabii haukuletwa na mwanadamu 


UNAFIKI 


, Ro 12:9 Upendo wenu na uwe bila unafiki 


UNAJISI 


, 2Ko 7:1 tujisafishe kila unajisi 


UNAOCHUKIZA 


, Hes 21:5 mkate huu unaochukiza 


UNASTAHILI 


, Ufu 4:11 Unastahili, Ee Yehova 


UNGAMA 


, Zb 32:5 Mwishowe nikaungama dhambi yangu 
Met 28:13 anayeyaungama ataonyeshwa rehema 
Yak 5:16 ungameni dhambi zenu 


1Yo 1:9 Tukiungama dhambi zetu, atatusamehe 


UNGANISHA 


, Mt 19:6 kile Mungu ameunganisha 


UNGANISHWA 


, Efe 4:16 mwili wote unaunganishwa 


Elp 2:2 mkiwa mmeunganishwa kabisa 


UNYAKUZI 


lọ 2:6 hakufikiria kufanya unyakuzi 


UNYASI 


, Mt 7:3 unyasi katika jicho la ndugu yako 


UNYENYEKEVU 


, Met 15:33 kabla utukufu, unyenyekevu 


UNYOOFU 


, Ayu 1:8 Ayubu ni mnyoofu na mtimilifu 


2Ko 8:21 tunashughulikia mambo yote kwa unyoofu 


Ebr 13:18 kujiendesha kwa unyoofu katika mambo yote 


UOVU 


, 1Th 5:22 Epukeni kila aina ya uovu 


UPANGA 


, 1Sa 17:47 Yehova haokoi kwa upanga 
Mt 26:52 wanaochukua upanga wataangamia 
Efe 6:17 upanga wa roho, neno la Mungu 


Ebr 4:12 neno la Mungu, makali kuliko upanga 


UPARA 


, Law 13:40 Ikiwa mwanamume atapata upara 
Law 21:5 Hawapaswi kunyoa upara 


2Fa 2:23 Panda, wewe mwenye upara! 


UPATANISHO 


, Ro 3:25 kuwa dhabihu ya upatanisho 


1Yo 2:2 Naye ni dhabihu ya upatanisho 


UPATANO 


, 1 Ko 1:10 mseme kwa upatano 


UPENDELEO 


, Yak 2:9 mkiendelea kuonyesha upendeleo 


UPENDO 


, Wim 8:6 upendo una nguvu kama kifo 
Mt 24:12 upendo wa wengi utapoa 
Yoh 15:13 Hakuna aliye na upendo mkuu kuliko 


Ro 8:39 kututenga na upendo wa Mungu 


Ro 12:10 Katika upendo wa kindugu 

Ro 13:10 upendo ndio utimizo wa sheria 

1Ko 8:1 Ujuzi huleta majivuno, upendo hujenga 
1Ko 13:2 ikiwa sina upendo, mimi si kitu 

1Ko 13:8 Upendo haushindwi kamwe 

1Ko 13:13 lililo kubwa zaidi kati ya hayo ni upendo 
1Ko 16:14 fanyeni mambo yote kwa upendo 

2Ko 2:8 mthibitishieni upendo wenu 


Kol 3:14 upendo ni kifungo kikamilifu 


1Pe 4:8 upendo hufunika dhambi nyingi 
1Yo 4:8 Mungu ni upendo 
Yud 21 kujitunza katika upendo wa Mungu 


Ufu 2:4 umeacha upendo uliokuwa nao 


UPENDO MSHIKAMANIFU 


Kut 34:6 upendo mwingi mshikamanifu 
Zb 13:5 ninautumaini upendo wako mshikamanifu 
Zb 136:1-26 Upendo wake mshikamanifu unadumu 


Ho 6:6 ninapendezwa na upendo mshikamanifu 


UPENDO MWORORO 


, Kol 3:12 jivikeni upendo mwororo 


Yak 5:11 Yehova ni mwenye upendo mwororo 


UPEO 


, | Ko 7:36 amepita upeo wa ujana 


UPEPO 


, Mhu 11:4 Anayeangalia upepo hatapanda 


Mt 7:25 upepo ukavuma na kuipiga nyumba hiyo 


Efe 4:14 kupeperushwa na kila upepo wa fundisho 


UPINDE WA MVUA 


, Mwa 9:13 upinde wangu wa mvua 


UPINDO 


, Hes 15:39 kutengeneza upindo huo 


UPINZANI 


, 1Th 2:2 tulijipa ujasiri licha ya upinzani 


UPOFU 


, Mwa 19:11 wakawapiga kwa upofu wanaume 


UPOLE 


, 1 Ko 4:13 tunapochongewa, tunajibu kwa upole 
1Th 2:7 upole, kama mama anayenyonyesha 


1Pe 3:4 roho ya utulivu na ya upole 


UPOTOVU 


, Met 1:32 upotovu wa wajinga utawaua 


UPUMBAVU 


, | Ko 3:19 ya ulimwengu, upumbavu 


UPUUZI 


, Lu 24:11 waliyaona kama maneno ya upuuzi 


URAFIKI 


, Zb 25:14 Urafiki wa karibu na Yehova ni wa 


Met 3:32 ana urafiki wa karibu na wanyoofu 


Yak 4:4 urafiki na ulimwengu ni uadui na Mungu 


URAIA 


, Elp 3:20 uraia wetu uko mbinguni 


UREMBO 


, Met 6:25 Usiutamani urembo wake moyoni 
Met 31:30 huenda urembo ukatoweka upesi 


Eze 28:17 moyo wa majivuno kwa sababu ya urembo 


URIMU NA THUMIMU 


, Kut 28:30 Urimu na Thumimu 


URITHI 


, Hes 18:20 Mimi ni fungu lako na urithi wako 
Zb 127:3 Watoto ni urithi kutoka kwa Yehova 
Efe 1:18 utajiri wenye utukufu urithi wa watakatifu 
Ebr 10:34 mna urithi bora na wenye kudumu 


1Pe 1:4 urithi usioharibika na usio na unajisi 


USADIKISHO 


, Ro 8:38 nimesadiki kwamba wala kifo 
Ro 15:14 nimesadiki kuwahusu, ndugu zangu 
Kol 4:12 usadikisho katika mapenzi ya Mungu 


1Th 1:5 kwa roho takatifu na kwa usadikisho thabiti 


USALAMA 


, | Fa 4:25 Israeli waliishi kwa usalama 

Met 3:23 Ndipo utakapotembea kwa usalama 

Isa 32:17 mazao ya uadilifu, usalama wa kudumu 
Ho 2:18 nitawafanya waishi kwa usalama 


lp 3:1 nawaandikia kwa ajili ya usalama wenu 


USAWAZIKO 

, Elp 4:5 Usawaziko wenu na ujulikane 
USAWAZISHO 

, 2Ko 8:14 ili kuwe na usawazisho 


USHAHIDI 


, Mt 24:14 Ufalme utahubiriwa kuwa ushahidi 


Yoh 7:7 ulimwengu unanichukia, ninatoa ushahidi 
Yoh 18:37 ili nitoe ushahidi kuhusu kweli 
Mdo 10:42 alituamuru tuhubiri na kutoa ushahidi kamili 


Mdo 28:23 kutoa ushahidi kamili kuhusu Ufalme 


USHIKAMANIFU 


, Mik 6:8 uthamini sana ushikamanifu 


USHINDI 


, 2Ko 2:14 maandamano ya ushindi 


USHIRIKA 


, 1Pe 2:17 upendeni ushirika mzima 


USHIRIKIANO 


, Ro 8:28 hufanya kazi zote zishirikiane 


Efe 4:16 kushirikiana kila kiungo 


USHUPAVU 


, 2Pe 2:10 Wana ujasiri na ushupavu 


USIKU 


, Zb 19:2 usiku baada ya usiku zinafunua ujuzi 


Ro 13:12 Usiku umesonga; mchana umekaribia 


USIMAMIZI 


, Efe 1:10 kwa ajili ya usimamizi 


USINGIZI 


, Ro 13:11 saa ya kuamka kutoka usingizini 


USIUE 


, Kut 20:13 Usiue 


USIWANYIME 


, Met 3:27 Usiwanyime mema wale 


USTADI 


, Kut 35:35 Amewajaza ustadi wa kufanya kazi 


2Ti 4:2 kwa subira na ustadi wa kufundisha 


UTAJIRI 


, Met 11:28 Anayeutumaini utajiri ataanguka 
Met 30:8 Usinipe umaskini wala utajiri 

Eze 28:5 moyo ukawa na majivuno kwa utajiri 
Mt 6:24 Hamwezi kutumikia Mungu na Utajiri 


Mt 13:22 nguvu za udanganyifu za utajiri 


UTAKASO 


, Ebr 12:14 Fuatilieni utakaso 


UTAMBI 


, Isa 42:3 hatazima utambi unaofifia 


UTAMBUZI 


, Mt 24:15 msomaji na atumie utambuzi 


UTARATIBU 


1Nya 15:13 hatukutafuta utaratibu unaofaa 


Lu 1:3 kukuandikia kwa utaratibu mzuri 


Gal 5:25 kutembea kwa utaratibu kwa roho 


1Th 5:14 waonyeni wale wasiofuata utaratibu 


2Th 3:6 mjiepushe na ndugu asiyefuata utaratibu 


1Ti 3:2 Mwangalizi anapaswa kuwa mwenye utaratibu 


UTAWALA 


, Isa 9:7 Kwa wingi wa utawala wake 


Da 4:34 utawala wake ni utawala wa milele 


UTAYARI 


, Zb 51:12 Chochea utayari wa kukutii 


2Ko 8:12 ikiwa utayari upo kwanza 


UTELEZI 


, Zb 73:18 weka kwenye ardhi ya utelezi 


UTENDAJI 


, 1Pe 1:13 kazeni akili zenu kwa ajili ya utendaji 


UTHAMINI 


, Zb 27:4 kutazama kwa uthamini hekalu 


UTIMILIFU 


, 1Nya 29:17 unapendezwa na utimilifu 


Ayu 27:5 Mpaka nife, sitaukana utimilifu wangu 
Zb 25:21 Utimilifu na unyoofu na vinilinde 
Zb 26:11 nitatembea katika utimilifu wangu 


Zb 101:2 Nitatembea kwa utimilifu ndani ya nyumba 


UTOTO 


, 2T1 3:15 tangu utoto umeyajua maandishi 


UTU 


, Efe 4:24 mnapaswa kuvaa utu mpya 


Kol 3:9 Uvueni utu wa zamani 


UTUKUFU 


, Yoh 12:43 utukufu wa wanadamu 


Ro 3:23 kupungukiwa na utukufu wa Mungu, 
Ro 8:18 si kitu yakilinganishwa na utukufu 
1Ko 10:31 fanyeni yote kwa utukufu wa Mungu 


Ufu 4:11 Unastahili, Yehova kupokea utukufu 


UTULIVU 


, Met 14:30 Moyo mtulivu huupa mwili uzima 
Met 17:27 mtu mwenye utambuzi atabaki mtulivu 
1Th 4:11 lengo la kuishi kwa utulivu 


1Pe 3:4 roho ya utulivu na ya upole 


UTUMISHI MTAKATIFU 


, Ro 12:1 utumishi mtakatifu na 


UTUSITUSI 


, Sef 1:15 Siku ya giza na utusitusi 


UUMBAJI 


, Ro 1:20 zinaonekana tangu kuumbwa kwa 


Ro 8:20 uumbaji ulitiishwa chini ya ubatili 


2Ko 5:17 muungano na Kristo, yeye ni kiumbe kipya 


Kol 1:23 katika uumbaji wote chini ya mbingu 


Ufu 3:14 mwanzo wa uumbaji wa Mungu 


UVUMILIVU 


, Lu 8:15 kuzaa matunda kwa uvumilivu 
Lu 21:19 Mkivumilia, mtauokoa uhai wenu 
Ro 5:3 dhiki hutokeza uvumilivu 


Yak 1:4 acheni uvumilivu ukamilishe kazi yake 


Yak 5:11 Mmesikia kuhusu uvumilivu wa Ayubu 


UWEZO 


, Zb 40:17 Lakini sina uwezo, nami ni maskini 
Met 3:27 Usiwanyime mema, ikiwa una uwezo 


Mt 25:15 talanta kulingana na uwezo wao 


UWEZO WA KUFIKIRI 


, Met 1:4 kumpa uwezo wa kufikiri 


UWONGO 


, Zb 34:13 Midomo yako isiseme uwongo 

Mt 26:59 Sanhedrini ikitafuta ushahidi wa uwongo 
Gal 2:4 ndugu wa uwongo walioingizwa kimyakimya 
Kol 3:9 Msiambiane uwongo 


2Th 2:11 hivyo waamini uwongo 


Tit 1:2 Mungu, asiyeweza kusema uwongo 


2Pe 2:3 wakisema maneno ya uwongo 


UZAO 


, Mwa 3:15 uadui kati ya uzao wako na mwanamke 
Mwa 22:17 nitaufanya uzao wako uwe mwingi 

Isa 65:23 uzao wa watu waliobarikiwa na Yehova 
Gal 3:16 na kwa uzao wake, ambaye ni Kristo 


Gal 3:29 kwa kweli ni uzao wa Abrahamu 


UZEE 


, Zb 71:9 Usinitupe wakati wa uzee 


UZEENI 


, Zb 92:14 wakati wa uzeeni watanawiri 


UZEMBE 


, Yer 48:10 anayefanya kazi kwa uzembe! 


UZIA 


, 2Nya 26:21 Mfalme Uzia alikuwa na ukoma 


UZIMA 


, Kum 30:19 nimeweka uzima na kifo mbele yenu 
Yoh 5:26 Baba alivyo na uzima ndani yake 


Yoh 11:25 Mimi ndiye ufufuo na uzima 


UZIMA WA MILELE 


, Da 12:2 watapata uzima wa milele 

Lu 18:30 mara nyingi wakati huu, na uzima wa milele 
Yoh 3:16 asiangamizwe bali awe na uzima wa milele 
Yoh 17:3 Uzima wa milele ndio huu 

Mdo 13:48 mwelekeo unaofaa uzima wa milele 

Ro 6:23 Mungu hutoa uzima wa milele 


1Ti 6:12 ushike imara uzima wa milele 


UZINZI 


, Kut 20:14 Usifanye uzinzi 
Mt 5:28 tayari amefanya uzinzi moyoni 


Mt 19:9 na kumwoa mwingine, anafanya uzinzi 


UZITO 


, Ebr 12:1 tuondoe kila uzito 


UZOEFU 


, Zb 19:7 asiye na uzoefu awe na hekima 

VAA 


, Met 7:10 Akiwa amevaa kama kahaba 


VEMA 


, Mt 25:21 Vema, mtumwa mwema na mwaminifu! 


VIFAA 


, 21i 3:17 vifaa kamili kwa ajili ya kila kazi njema 


Ebr 13:21 awape vifaa vyote vyema ili 


VIJANA 


, Zb 110:3 vijana kama matone ya umande 


Met 20:29 Utukufu wa vijana ni nguvu zao 


VIKAPU 


, Mt 14:20 vilivyobaki, wakajaza vikapu 12 


VIKUMBUSHO 


, Zb 119:24 Ninavipenda vikumbusho 


VIKWAZO 


, 1Ko 10:32 Epukeni kuwa vikwazo 


VILEMA 


, Mt 15:31 vilema wakiponywa 


VINYONGE 


, 1Ko 1:28 Mungu alivichagua vitu vinyonge 


VIOO 


, 2Ko 3:18 toa kama vioo mrudisho wa utukufu wa 


VIPYA 


, Ufu 21:5 Ninafanya vitu vyote kuwa vipya 


VITA 


, 1Sa 17:47 vita ni vya Yehova 
Zb 46:9 Anakomesha vita 
Isa 2:4 Wala hawatajifunza vita tena 


Ho 2:18 Nitaondoa upanga na vita nchini 


1Ko 14:8 ni nani atajitayarisha kwa vita? 
Ufu 12:7 vita vikatokea ghafla mbinguni: Mikaeli 


Ufu 16:14 vita vya siku kuu ya Mungu 


VITABU 


, Mhu 12:12 Hakuna mwisho wa kutunga vitabu 
Mdo 19:19 wakaviteketeza vitabu vyao mbele ya 


Ufu 20:12 vitabu vya kukunjwa 


VITISHO 


, Zb 91:5 Hutaogopa vitisho vya usiku 


1Pe 2:23 Alipoteseka, hakutoa vitisho 


VITI VYA UFALME 


, Da 7:9 viti vya ufalme vikawekwa 


VITU VINGI 


, Lu 12:15 mtu anapokuwa na vitu vingi 


VITU VISIVYOONEKANA 


, 2Ko 4:18 vitu visivyoonekana 


VUA 


, Lu 5:10 Kuanzia sasa utakuwa ukiwavua watu 


VUGUVUGU 


, Ufu 3:16 kwa sababu wewe ni vuguvugu 


VUMILIA 


, 2Fa 10:16 sivumilii ushindani wowote 

Hab 1:13 huwezi kuvumilia uovu 

Mt 24:13 atakayevumilia mpaka mwisho ndiye 
Ro 9:22 Mungu alivumilia vyombo vya ghadhabu 
Ro 12:12 Vumilieni chini ya dhiki 

1Ko 4:12 tunapoteswa, tunavumilia kwa subira 


1Pe 2:20 mnavumilia mateso kwa sababu ya 


VUMILIANA 


, Efe 4:2 mkivumiliana kwa upendo 


VUNA 


, Mhu 11:4 anayetazama mawingu hatavuna 


Ho 8:7 wanapanda upepo, watavuna kimbunga 


2Ko 9:6 anayepanda kwa uhaba atavuna kwa uhaba 
Gal 6:7 analopanda mtu, ndilo atakalovuna 


Gal 6:9 tutavuna ikiwa hatutachoka kabisa 


VUNJIKA 


, Zb 51:17 Dhabihu, roho iliyovunjika 
Met 29:1 shingo ngumu itavunjwa kwa ghafla 
Isa 66:2 mnyenyekevu na aliyevunjika rohoni 


1Ti 1:19 imani yao ikavunjika 


VUNJIKA MOYO 


, 2Nya 15:7 iweni imara msivunjike moyo 


Zb 34:18 karibu na waliovunjika moyo 
Met 24:10 Ukivunjika moyo siku ya taabu 


Kol 3:21 watoto wenu wasivunjike moyo 


VUTA 


, Yoh 6:44 isipokuwa Baba aliyenituma amvute 


VYAKULA BORA 


, Da 1:5 wapewe vyakula bora 


VYUMBA 


, Isa 26:20 ingieni, vyumba vyenu vya ndani 

WAADILIFU 


, 1Pe 3:12 Yehova anawatazama waadilifu 


WAANGALIFU 


, Mt 10:16 iweni waangalifu kama nyoka 


WAANGALIZI 


, Isa 60:17 amani kuwa waangalizi 
Mdo 20:28 roho takatifu imewaweka muwe waangalizi 


1Pe 5:2 mkiwa waangalizi, kwa hiari 


WAASI 


, Hes 20:10 Sikilizeni sasa, enyi waasi 


Met 24:21 usishirikiane na waasi 


WAASI SHERIA 


, Lu 22:37 alihesabiwa na waasi sheria 


WABASHIRI 


, Law 19:31 msitafute ushauri kwa wabashiri 


WACHUNGAJI 


, Eze 34:2 wachungaji wanaojilisha 


Efe 4:11 wengine wachungaji na walimu 


WACHUUZI 


, 2Ko 2:17 sisi si wachuuzi wa neno la Mungu 


WADHIHAKI 


, 2Pe 3:3 siku za mwisho wadhihaki watakuja 


WAFALME 


, Met 22:29 Husimama mbele ya wafalme 
Lu 21:12 Mtapelekwa mbele ya wafalme na magavana 


Mdo 4:26 Wafalme wa dunia walijipanga 


Ufu 5:10 watakuwa wafalme juu ya dunia 


Ufu 18:3 wafalme wa dunia walifanya uasherati naye 


WAFANYABIASHARA 


, Ufu 18:3 wafanyabiashara 


WAFANYAKAZI 


, | Ko 3:9 wafanyakazi wenzi wa Mungu 


WAFARIJI 


, Ayu 16:2 Ninyi ni wafariji wasumbufu! 


WAGENI 


, Yoh 10:5 hawajui sauti ya wageni 


WAGUMU 


, Mdo 19:9 wakawa wagumu, wakakataa 


WAHUDUMU 


, 2Ko 3:6 ametustahilisha kuwa wahudumu 


2Ko 6:4 tunajipendekeza kuwa wahudumu wa Mungu 


WAIGAJI 


, 1 Ko 11:1 Iweni waigaji wangu, kama 


Efe 5:1 iweni waigaji wa Mungu, kama watoto 


WAIMBAJI 


, |Nya 15:16 akawaambia waweke waimbaji 


WAJANE 


, Yak 1:27 kuwatunza mayatima na wajane 


WAJIBIKA 


, 1Sa 22:22 ninawajibika kwa sababu ya kifo 


WAJIBU 


, Mhu 12:13 wajibu wote wa mwanadamu 


1Yo 3:16 wajibu kutoa uhai wetu kwa ajili ya ndugu 


WAJINGA 


, Met 22:3 wajinga hupata madhara 


WAKA 


, Ro 12:11 Wakeni roho 


WAKALIMANI 


, | Ko 12:30 Je, wote ni wakalimani? 


WAKARIMU 


, 1Ti 6:18 wawe wakarimu, tayari kushiriki 


WAKATI 


, Mhu 3:1 Wakati wa kila shughuli 

Mhu 9:11 wakati na matukio yasiyotarajiwa 
Da 7:25 wakati, nyakati, na nusu wakati 
Yoh 7:8 wakati wangu haujafika kikamili 
1Ko 7:29 wakati uliobaki umepungua 


Efe 5:16 mkiutumia vizuri wakati wenu 


WAKATILI 


, Zb 5:6 Yehova anawachukia wakatili 


WAKATI UJAO 


, Zb 73:17 nikatambua wakati wao ujao 


Met 24:20 mwovu hana wakati ujao 


WAKATI ULIOWEKWA 


, Hab 2:3 yatatimia wakati uliowekwa 


WAKATI UNAOFAA 


, Lu 4:13 mpaka wakati unaofaa 


WAKE 


, 1Fa 11:3 alikuwa na wake 700 na masuria 300 
Efe 5:22 Wake wajitiishe kwa waume zao 


Efe 5:28 kuwapenda wake kama miili yao 


WAKILI MKUU 


, Mdo 3:15 mlimuua Wakili Mkuu wa uzima 


Ebr 12:2 Wakili Mkuu na Mkamilishaji wa imani yetu 


WAKOMAVU 


, Ebr 5:14 wakomavu, wamezoeza nguvu za 


WAKRISTO 


, Mdo 11:26 waliitwa Wakristo kupitia 


WAKUU 


, Zb 45:16 Utawaweka kuwa wakuu duniani 


Isa 32:1 wakuu watatawala kwa haki 


WALALAMIKAJI 


, Yud 16 wanung'unikaji, walalamikaji 


WALAWI 


, Kut 32:26 Walawi wote wakakusanyika 
Hes 3:12 Walawi watakuwa wangu 


2Nya 35:3 Walawi, walimu wa Waisraeli wote 


WALEVI 


, 1 Ko 6:10 walevi hawataurithi Ufalme 


WALIMU 


, Zb 119:99 ufahamu kuliko walimu wangu 


Efe 4:11 wengine wawe walimu 


WALIOBAKI 


, Ufu 12:17 akapigana na waliobaki 


WALIOCHAGULIWA 


, Mt 24:22 sababu ya waliochaguliwa 


Mt 24:31 malaika watawakusanya waliochaguliwa 


WALIOVUNJIKA MOYO 


, Zb 147:3 Huponya waliovunjika moyo 


WAMEINGIA KISIRI 


, Yud 4 watu fulani wameingia kisiri 


WANA 


, Mwa 6:2 wana wa Mungu wakachukua wake 
1Sa 8:3 wanawe hawakufuata njia zake 
Ayu 38:7 wana wa Mungu wakashangilia 


Isa 54:13 wana wako wote watafundishwa na Yehova 


Isa 66:8 Sayuni aliwazaa wanawe 


Ro 8:14 wanaoongozwa na roho ni wana 


Ro 8:15 roho ya kufanywa kuwa wana 


WANAFALSAFA 


, Mdo 17:18 Waepikurea na wanafalsafa 


WANAFUNZI 


, Mt 28:19 nendeni mkafanye wanafunzi 
Yoh 8:31 ninyi ni wanafunzi wangu 


Yoh 13:35 ninyi ni wanafunzi wangu—mkiwa na upendo 


WANAJIMU 


, Mt 2:1 wanajimu walikuja Yerusalemu 


WANAKONDOO 


, Isa 40:11 Atawakusanya wanakondoo 


Yoh 21:15 Lisha wanakondoo wangu 


WANANCHI 


, 1Th 2:14 mliteswa na wananchi wenzenu 


WANAORUDI NYUMA 


, Ebr 10:39 si watu wanaorudi nyuma 


WANAUME 


, 1Ko 6:9 wanaofanya ngono na wanaume 


1Ko 16:13 endeleeni kuwa kama wanaume 


WANAWAKE 


, Kum 31:12 Kusanya wanaume, wanawake 
Met 31:3 Usiwape wanawake nguvu zako 


Met 31:29 umewapita wanawake wengi 


WANEFILI 


, Mwa 6:4 Wanefili walikuwa duniani siku hizo 


WANUNG'UNIKAJI 


, 1 Ko 10:10 tusiwe wanung'unikaji 


Yud 16 Watu hawa ni wanung'nikaji 


WANYAMA 


, Law 26:6 nitawaondoa wanyama wote 

Met 12:10 Mwadilifu huwatunza wanyama 

Mhu 3:19 wanadamu na wanyama; mwisho uleule 
Eze 34:25 atawaondoa nchini wanyama hatari 

Da 7:3 wanyama wanne wakubwa wakatoka baharini 


Ho 2:18 agano na wanyama wa mwituni 


WANYENYEKEVU 


, Yak 4:6 wanyenyekevu, fadhili 


WAOVU 


, Zb 37:9 Kwa maana waovu wataangamizwa 
Zb 37:10 watu waovu hawatakuwepo tena 

Met 15:8 Dhabihu ya waovu humchukiza Yehova 
Met 15:29 Yehova yuko mbali na waovu 

Isa 57:21 Hakuna amani kwa waovu 


Ro 12:17 Msimlipe yeyote uovu kwa uovu 


WAPINGA-KRISTO 


, | Yo 2:18 wapinga-Kristo wengi 


WAPINZANI 


, Lu 21:15 hekima ambayo wapinzani 
1Ko 16:9 kuna wapinzani wengi 


Flp 1:28 bila kuogopeshwa kamwe na wapinzani 


WAPOLE 


, Zb 37:11 wapole wataimiliki dunia 


Sef 2:3 Mtafuteni Yehova, wapole wa dunia 


WAREKABU 


, Yer 35:5 weka divai mbele ya Warekabu 


WARITHI 


, Ro 8:17 warithi wa Mungu, warithi na Kristo 


Gal 3:29 uzao wa Abrahamu, warithi wa ahadi 


WASEJA 


, 1Ko 7:8 ninawaambia waseja na wajane 


WASHAIRI 


, Mdo 17:28 washairi wenu wamesema 


WASHAURI 


, Met 15:22 hufanikiwa kupitia washauri 


WASHIKAMANIFU 


, 1Sa 2:9 Hulinda washikamanifu 


Zb 37:28 Yehova washikamanifu wake 


WASIKIVU 


, Mdo 17:11 wasikivu kuliko wa Thesalonike 


WASIMAMIZI 


, | Ko 4:2 wasimamizi, wakiwa waaminifu 


WASIOFAA KITU 


, Lu 17:10 watumwa wasiofaa kitu 


WASIOTENDA 


, 2Pe 1:8 msiwe wasiotenda, wasiozaa 


WASIO WAADILIFU 


, Mdo 24:15 wasio waadilifu 


1Ko 6:9 wasio waadilifu hawataurithi Ufalme 


WASIO WAAMINI 


, 1 Ko 6:6 mbele ya wasio waamini 


2Ko 6:14 Msifungwe nira pamoja na wasio waamini 


WASIWASI 


, Isa 28:16 imani, hatapata wasiwasi 


WATAKATIFU 


, Da 7:18 watakatifu watapokea ule ufalme 


WATAWALA 


, Yoh 12:42 watawala wengi walimwamini 


Mdo 4:26 watawala wakusanyika dhidi ya Yehova 


WATENDA DHAMBI 


, Zb 1:5 watenda dhambi 


Yoh 9:31 Mungu hawasikilizi watenda dhambi 


Ro 5:8 tulipokuwa watenda dhambi Kristo alikufa 


WATENDAJI 


, Yak 1:22 iweni watendaji wa neno 


WATIIFU 


, Ro 6:17 mmekuwa watiifu kutoka moyoni 


WATOTO 


, Kum 31:12 Wakusanye watu, watoto 

Zb 8:2 Kutoka katika vinywa vya watoto 

Mt 11:16 kama watoto walioketi sokoni 

Mt 18:3 msipogeuka na kuwa kama watoto 

Mt 19:14 Waacheni watoto wadogo waje kwangu 
Lu 10:21 umeyafunua kwa watoto wadogo 


Ro 8:21 uhuru wenye utukufu wa watoto wa Mungu 


1Ko 7:14 watoto wenu hawangekuwa safi, lakini sasa 
1Ko 14:20 iweni watoto wadogo kuhusiana na ubaya 


2Ko 12:14 watoto kuwawekea akiba wazazi 


Efe 6:1 watoto, watiini wazazi wenu 


1Yo 3:2 sasa sisi ni watoto wa Mungu 


WATUKUFU 


, 2Pe 2:10 kuwatukana watukufu 


WATUMISHI 


, Ezr 8:20 watumishi wa hekaluni 


Isa 65:13 Watumishi wangu watakula 


WATUMISHI WA HUDUMA 


, 1Ti 3:8 watumishi wa huduma 


WATUMWA 


, Lu 17:10 Sisi ni watumwa wasiofaa kitu 


1Ko 7:23 acheni kuwa watumwa wa wanadamu 


WATU WAZIMA 


, | Ko 14:20 watu wazima katika uelewaji 


WAUME 


, Efe 5:25 waume, endeleeni kuwapenda wake 


Kol 3:18 wake, jitiisheni kwa waume zenu 


WAVIVU 


, Ro 12:11 Iweni wenye bidii, msiwe wavivu 


WAVUVI WA WATU 


, Mt 4:19 muwe wavuvi wa watu 


WAVU WA KUKOKOTA 


, Mt 13:47 kama wavu wa kukokotwa 


WAWILI WAWILI 


, Lu 10:1 wengine 70, wawili wawili 


WAYAHUDI 


, Ro 3:29 ni Mungu wa Wayahudi peke yao? 


WAZAZI 


, Lu 18:29 ameacha wazazi kwa ajili ya Ufalme 


Lu 21:16 mtakabidhiwa hata na wazazi 


2Ko 12:14 akiba, wazazi kwa ajili ya watoto wao 


Efe 6:1 watiini wazazi wenu 


Kol 3:20 watiini wazazi wenu katika kila jambo 


WAZAZI WA WAZAZI 


, 1Ti 5:4 kuwalipa wazazi wa wazazi 


WAZEE 


, Tit 1:5 waweke rasmi wazee 


WAZIA 


, Mwa 18:25 jambo usiloweza kuwazia 


WAZIMU 


, Yoh 10:20 Ana roho mwovu naye ana wazimu 


WAZINZI 


, 1 Ko 6:9 wazinzi hawataurithi Ufalme 


WAZITO 


, Ebr 5:11 mmekuwa wazito wa kusikia 


WAZO 


, Ufu 17:17 mioyo yao kutekeleza wazo lake 


WEKA 


, Zb 31:5 Naiweka roho yangu mikononi mwako 


WEMA 


, Isa 5:20 Ole wanaosema wema ni uovu 


WENYE AKILI 


, Lu 10:21 umewaficha wenye akili 


WEZEKANA 


, Ayu 42:2 hakuna lisilowezekana kwako 


Mt 19:26 kwa Mungu yote yanawezekana 


WEZI 


, Mt 6:20 mbinguni ambako wezi hawatavunja 


1Ko 6:10 wezi hawataurithi Ufalme wa Mungu 


WIMBO 


, Zb 96:1 Mwimbieni Yehova wimbo mpya 
Zb 98:1 Mwimbieni Yehova wimbo mpya 


Mdo 16:25 Paulo na Sila walimsifu kwa wimbo 


WINDA 


, Law 17:13 akiwinda, amwage damu yake 


WINGI 


, Yoh 10:10 wapate uzima kwa wingi 


WINGI ZAIDI 


, Efe 3:20 kufanya kwa wingi zaidi kupita 


WINGU 


, Ebr 12:1 tuna wingu kubwa la mashahidi 


WIVU 


, Zb 106:16 Walimwonea wivu Musa 


Met 6:34 wivu humfanya mume awake hasira 


Met 14:30 wivu huozesha mifupa 


1Ko 13:4 Upendo hauna wivu 


WOGA 


, Mwa 9:2 wataendelea kuwaogopa na kuwahofu 
Ayu 31:34 Je, nimewahi kuogopa umati? 


Isa 44:8 msilemazwe na woga 


Lu 12:4 msiwaogope wale wanaoua mwili 
Lu 21:26 Watu watazimia kwa woga 
2Ti 1:7 Mungu hakutupatia roho ya woga 


1Yo 4:18 Hakuna woga katika upendo 


WOKOVU 


, 2Nya 20:17 simameni tuli, muuone wokovu 


Zb 3:8 Wokovu ni wa Yehova 

Mdo 4:12 hakuna wokovu katika mwingine 

Ro 13:11 sasa wokovu wetu uko karibu zaidi 

Flp 2:12 kuufanyia kazi wokovu kwa kutetemeka 


Ufu 7:10 Wokovu unatoka kwa Mungu 


WONYESHO 


, 1 Ko 4:9 wonyesho wa hadharani 

YAH 


, Kut 15:2 Nguvu zangu na uwezo wangu ni Yah 


Isa 12:2 Yah Yehova ni nguvu zangu 


YAKOBO 


, Mwa 32:24 akapigana na Yakobo 


YAKOBO 1. 


, Lu 6:16 Yuda mwana wa Yakobo 


YAKOBO 2. 


, Mdo 12:2 Alimuua Yakobo ndugu ya Yohana 


YAKOBO 3. 


, Mk 15:40 Maria mama ya Yakobo Mdogo 


YAKOBO 4. 


, Mt 13:55 na ndugu zake Yakobo 
Mdo 15:13 Walipomaliza, Yakobo akasema 
1Ko 15:7 alimtokea Yakobo, kisha mitume wote 


Yak 1:1 Yakobo, mtumwa wa Mungu na 


YALIYOANDIKWA 


, Ro 15:4 yaliyoandikwa zamani 


1Ko 4:6 msipite mambo yaliyoandikwa 


YANAYOHESHIMIKA 


, 21i 2:20 matumizi yanayoheshimika 


YATIMA 


, Kut 22:22 Msimtese yatima 


Zb 68:5 Baba wa mayatima 


YEFTHA 


, Amu 11:30 Yeftha akaweka nadhiri 


YEHOSHAFATI 


, 2Nya 20:3 Yehoshafati akaogopa 


YEHOVA 


, Kut 3:15 Yehova ndilo jina langu milele 
Kut 5:2 Yehova ni nani? Simjui Yehova kamwe 


Kut 6:3 jina langu Yehova sikujitambulisha 


Kut 20:7 Usilitumie jina Yehova isivyofaa 

Kum 6:5 umpende Yehova kwa moyo wote 

Kum 7:9 Yehova Mungu wa kweli, mwaminifu 

Zb 83:18 jina lako ni Yehova, uliye Juu Zaidi 

Isa 42:8 Mimi ni Yehova. Hilo ndilo jina langu 

Ho 12:5 Yehova Mungu wa majeshi, jina la ukumbusho 
Mal 3:6 mimi ni Yehova; sibadiliki 


Mk 12:29 Yehova Mungu ni Yehova mmoja 


YENYE FAIDA 


, 1Ko 6:12 halali, lakini si yenye faida 


YEREMIA 


, Yer 38:6 wakamtupa Yeremia ndani ya tangi 


YERUSALEMU 


, Yos 18:28 Yebusi, yaani, Yerusalemu 


Da 9:25 neno la kujenga upya Yerusalemu 


Mt 23:37 Yerusalemu, Yerusalemu, muuaji 


Lu 2:41 walikuwa na desturi ya kwenda Yerusalemu 


Lu 21:20 mtakapoona Yerusalemu limezingirwa 

Lu 21:24 Yerusalemu litakanyagwa-kanyagwa 

Mdo 5:28 mmejaza Yerusalemu fundisho lenu 

Mdo 15:2 mitume na wazee huko Yerusalemu 

Gal 4:26 Yerusalemu la juu liko huru, ndilo mama yetu 
Ebr 12:22 mmekaribia Yerusalemu la mbinguni 

Ufu 3:12 Yerusalemu Jipya linaloshuka kutoka 


Ufu 21:2 Yerusalemu Jipya, likishuka kutoka 


YESE 


, 1Sa 17:12 Yese alikuwa na wana wanane 


Isa 11:1 tawi litakua kwenye kisiki cha Yese 


YESU 


, Mt 1:21 utamwita jina Yesu 


YEZEBELI 


, 1Fa 21:23 Mbwa watamla Yezebeli 


Ufu 2:20 unamvumilia yule mwanamke Yezebeli 


YOHANA 1. 


, Mt 21:25 Ubatizo wa Yohana, ulitoka wapi? 


Mk 1:9 Yohana akambatiza Yesu katika Yordani 


YOHANA 2. 


, Yoh 1:42 Wewe ni Simoni mwana wa Yohana 


YOHANA 3. 


, Mt 4:21 Yakobo na Yohana wana wa 


YONA 


, Yon 2:1 Yona akasali ndani ya tumbo la samaki 


YONATHANI 


, 1Sa 18:3 Yonathani na Daudi, agano 


1Sa 23:16 Yonathani, akamsaidia Daudi kupata nguvu 


YORDANI 


, Yos 3:13 maji ya Yordani yatasimamishwa 


2Fa 5:10 ukaoge mara saba katika Yordani 


YOSEFU 


, Mwa 39:23 Yehova alikuwa pamoja na Yosefu 


Lu 4:22 wakiambiana: Huyu ni mwana wa Yosefu 


YOSHUA 


, Kut 33:11 Yoshua mwana wa Nuni, mhudumu 


YOSIA 


, 2Fa 22:1 Yosia alitawala kwa miaka 31 


YOTE MNAYOWEZA 


, 2Pe 3:14 fanyeni yote mnayoweza 


YOTE UNAYOWEZA 


, 21i 2:15 Fanya yote unayoweza 


YUDA 


, Mwa 49:10 Fimbo ya ufalme haitaondoka Yuda 


Mt 27:3 Yuda akajuta akarudisha vipande 30 


YUMBAYUMBA 


, 1Fa 18:21 Mtayumbayumba, maoni mawili 


Ili kupata ufupisho wa majina ya vitabu vya Biblia angalia “Majina na 

A-B C D_E. F G H I. J. K LAMUUA 
P RS T U VW Y Z 0-9 


Z 


ZAA 


, Mwa 1:28 Zaeni, muwe wengi 


Isa 66:7 Kabla hajawa na uchungu, alizaa 


1Pe 1:3 alituzaa upya kwenye tumaini 


ZAKAYO 


, Lu 19:2 mwanamume aliyeitwa Zakayo 


ZALIWA 


u 14:1 anayezaliwa na mwanamke 


> 


Zb 51:5 Nilizaliwa nikiwa na hatia ya kosa 


ZAMA 


, 1Ti 4:15 Tafakari, zama 


ZAMANI 


, Isa 65:17 mambo ya zamani hayataingia akilini 


ZAWADI 


, Ro 6:23 zawadi ya Mungu, uzima wa milele 
Ro 12:6 tuna zawadi zinazotofautiana 

1Ko 7:7 ana zawadi yake kutoka kwa Mungu 
Efe 4:8 mateka; alitoa wanaume kuwa zawadi 


Yak 1:17 Kila zawadi njema hutoka juu 


ZEEKA 


, Zb 37:25 Nilikuwa kijana lakini sasa nimezeeka 


ZEKARIA 1. 


, Lu 11:51 damu ya Abeli mpaka ya Zekaria 


ZEKARIA 2. 


, Ezr 5:1 nabii Hagai na nabii Zekaria 


ZEKARIA 3. 


, Lu 1:5 kuhani Zekaria wa kikundi cha 


ZEU 


, Mdo 14:12 Wakaanza kumwita Barnaba Zeu 


ZIWA 


, Ufu 19:20 ziwa la moto linalowaka kwa kiberiti 


ZIZI 


, Yoh 10:16 kondoo wengine, si wa zizi hili 


ZOEZA 


, Met 22:6 Mzoeze mvulana, hata atakapozeeka 


ZUIA 


, Isa 14:27 ameamua nani anayeweza kulizuia 
1Ko 7:35 sisemi ili niwazuie 


2Th 2:6 mnajua kinachomzuia 


ZUNGUKA 


, Da 12:4 watazunguka huku na huku, na ujuzi 


Ili kupata ufupisho wa majina ya vitabu vya Biblia angalia “Majina na 

0-9 


12 


, Mk 3:14 12, ambao aliwaita mitume 


24 


, Ufu 4:4 viti vya ufalme 24 na wazee 24 


70 


, Zb 90:10 Urefu wa maisha ni miaka 70 
Da 9:2 ukiwa wa Yerusalemu, miaka 70 
Da 9:24 majuma 70 yameamuliwa 


Lu 10:1 Bwana alichagua 70 akawatuma 


77 


, Mt 18:22 si mpaka mara saba, bali mpaka mara 77 


100 


, Mt 13:8 kuzaa matunda, mara 100 zaidi 
Mt 18:12 ana kondoo 100 na mmoja apotee 


Mk 10:30 atapata mara 100 sasa 

300 

, Amu 7:7 nitawatumia wanaume 300 kuwaokoa 
500 

, 1Ko 15:6 aliwatokea ndugu zaidi ya 500 

666 

, Ufu 13:18 namba yake ni 666 

1,000 


, Ufu 20:2 akamfunga Shetani kwa miaka 1,000 


Ufu 20:4 kutawala na Kristo kwa miaka 1,000 


4,000 


, Mk 8:20 mikate saba kwa wanaume 4,000 


5,000 
, Mt 14:21 walikula wanaume karibu 5,000 
144,000 


, Ufu 7:4 wale waliotiwa muhuri, 144,000 


Ufu 14:3 144,000, walionunuliwa kutoka duniani 


185,000 


, 2Fa 19:35 malaika awaua wanaume 185,000 


Kamusi ya Maneno ya Biblia 


E P ©- A IJ Kk LMN 0O 
U V W Y Z 

B C D 

Abi. 


Jina la mwezi wa 5 katika kalenda takatifu ya Wayahudi baada ya 
kutoka uhamishoni Babiloni na jina la mwezi wa 11 katika kalenda 
iliyotumiwa na watu wote. Mwezi huo ulianzia katikati ya mwezi wa 
Julai mpaka katikati ya mwezi wa Agosti. Jina la mwezi huo halitajwi 
katika Biblia; unarejelewa tu kuwa “mwezi wa tano.” (Hes 33:38; Ezr 
17:9) —Angalia Nyongeza B15. 


Abibu. 


Jina asilia la mwezi wa kwanza katika kalenda takatifu ya Wayahudi 
na mwezi wa saba katika kalenda iliyotumiwa na watu wote. Jina hilo 
linamaanisha “Masuke Mabichi (ya Nafaka)” na mwezi huo ulianzia 
katikati ya mwezi wa Machi mpaka katikati ya mwezi wa Aprili. 
Baada ya Wayahudi kurudi kutoka uhamishoni, mwezi huo uliitwa 
Nisani. (Kum 16:1)—Angalia Nyongeza B15. 


Abiso. 


Neno hili linatokana na neno la Kigiriki a'bys:sos, linalomaanisha “- 
enye kina kirefu sana” au “bila mwisho, bila mipaka.” Linatumiwa 
katika Maandiko ya Kigiriki ya Kikristo kumaanisha mahali au hali ya 
kuwa kifungoni. Linamaanisha pia kaburi lakini lina maana pana 
zaidi.—Lu 8:31; Ro 10:7; Ufu 20:3. 


Adari. 


Jina la mwezi wa 12 katika kalenda takatifu ya Wayahudi baada ya 
kutoka uhamishoni Babiloni najina la mwezi wa 6 katika kalenda 
iliyotumiwa na watu wote. Mwezi huo ulianzia katikati ya mwezi wa 
Februari mpaka katikati ya mwezi wa Machi. (Est 3:7)—Angalia 
Nyongeza B15. 


Agano. 


Makubaliano rasmi, au mkataba, kati ya Mungu na wanadamu au 
kati ya wanadamu wawili ya kufanya au kutofanya jambo fulani. 
Nyakati fulani ni upande mmoja tu uliokuwa na jukumu la kutekeleza 
masharti ya agano hilo (agano la upande mmoja ambalo kimsingi 
lilikuwa ahadi). Nyakati nyingine pande zote mbili zilipaswa kutimiza 
masharti fulani (agano la pande mbili). Mbali na maagano ambayo 
Mungu alifanya na wanadamu, Biblia hutaja pia maagano kati ya 
wanadamu, makabila, mataifa, au vikundi vya watu. Miongoni mwa 


maagano ambayo yamekuwa na manufaa makubwa sana ni agano 
ambalo Mungu alifanya na Abrahamu, Daudi, taifa la Israeli (agano 
la Sheria), na Israeli wa Mungu (agano jipya).—Mwa 9:11; 15:18; 
21:27; Kut 24:7; 2Nya 21:7. 


Akaya. 


Katika Maandiko ya Kigiriki ya Kikristo, Akaya ni mkoa wa Roma 

uliokuwa kusini mwa Ugiriki, na jiji kuu lilikuwa Korintho. Mkoa wa 
Akaya ulitia ndani eneo lote la Peloponesi na eneo la kati la bara 
nchini Ugiriki. (Mdo 18:12)—Angalia Nyongeza B13. 


Alabasta. 


Jina la chupa ndogo za manukato ambazo awali zilitengenezwa kwa 
jiwe lililopatikana karibu na Alabastroni, Misri. Kwa kawaida chupa 
hizo zilitengenezwa zikiwa na shingo nyembamba ambayo ingeweza 
kuzibwa ili kuzuia manukato hayo yenye thamani yasivuje. Hatimaye 
jiwe hilo lilijulikana kwa jina hilo.—Mk 14:3. 


Alamothi. 


Neno la kimuziki linalomaanisha “Wanawali; Wanawake Vijana,” 
huenda linarejelea sauti za juu (soprano) za wanawake vijana. 
Inaelekea lilitumiwa kuonyesha kwamba muziki ulipaswa kuimbwa 


au ala ilipaswa kuchezwa kwa sauti ya juu.—1Nya 15:20; Z 
46:Utangulizi. 


Alfa na Omega. 


Ni herufi ya kwanza na herufi ya mwisho katika alfabeti ya Kigiriki; 
maneno hayo yanatumiwa pamoja mara tatu katika kitabu cha 
Ufunuo kurejelea cheo cha Mungu. Katika Maandiko hayo, maneno 
hayo yanamaanisha “wa kwanza na wa mwisho” na “mwanzo na 
mwisho.”—Ufu 1:8; 21:6; 22:13. 


Amina. 


“Na iwe hivyo,” au “bila shaka.” Neno hili linatokana na shina la 
Kiebrania 'a:man', linalomaanisha “kuwa mwaminifu, kuaminika.” 
Neno “Amina” lilisemwa ili kukubali kiapo, sala, au taarifa fulani. 
Katika Ufunuo, linatumiwa likiwa cheo cha Yesu.—Kum 27:26; | Nya 
16:36; Ufu 3:14. 


Andiko (Maandiko). 


Maandishi matakatifu ya Neno la Mungu. Neno hilo linapatikana tu 
katika Maandiko ya Kigiriki ya Kikristo.—Lu 24:27; 2Ti 3:16. 


Aramu; Waaramu. 


Wazao wa Aramu mwana wa Shemu ambao waliishi hasa katika 
maeneo ya Milima ya Lebanoni mpaka Mesopotamia na kuanzia 
Milima ya Taurusi upande wa kaskazini na kushuka mpaka Damasko 
na mbele zaidi upande wa kusini. Eneo hilo, linaloitwa Aramu katika 
Kiebrania, baadaye liliitwa Siria, na wakaaji wake waliitwa Wasiria.— 
Mwa 25:20; Kum 26:5; Ho 12:12. 


Areopago. 


Kilima kirefu kilicho katika jiji la Athene, upande wa kaskazini 
magharibi wa Akropoli. Lilikuwa pia jina la baraza au mahakama 
iliyofanyia mikutano huko. Wanafalsafa Wastoa na Waepikurea 
walimleta Paulo Areopago ili afafanue mambo aliyoamini.—Mdo 
17:19. 


Aselgeia . — 


Tazama MWENENDO MPOTOVU. 


Ashtorethi . 


Mungu wa kike wa Wakanaani, wa vita na uzazi, mke wa Baali.— 
1Sa 7:3. 


Asia. 


Katika Maandiko ya Kigiriki ya Kikristo, Asia ni jina la mkoa wa Roma 
ambao ulitia ndani eneo ambalo sasa ni eneo la magharibi nchini 
Uturuki, na pia visiwa fulani vya pwani, kama vile Samosi na Patmo. 
Jiji kuu lilikuwa Efeso. (Mdo 20:16; Ufu 1:4) —Angalia Nyongeza 
B13. 


Azazeli. 


Jina la Kiebrania ambalo huenda linamaanisha “Mbuzi 
Anayetoweka.” Katika Siku ya Kufunika Dhambi, mbuzi 
aliyechaguliwa kuwa wa Azazeli alipelekwa na kuachiliwa nyikani, na 
hivyo kwa njia ya mfano alibeba dhambi za taifa za mwaka uliopita 
na kwenda nazo.—Law 16:8, 10. 


B 


Baali. 


Mungu wa Wakanaani aliyeonwa kuwa mmiliki wa anga na mpaji wa 
mvua na uzazi. Neno “Baali” lilitumiwa pia kurejelea miungu mingine 
midogo. Katika Kiebrania neno hilo linamaanisha “Mmiliki; Bwana.”— 
1Fa 18:21; Ro 11:4. 


Bathi. 


Kipimo cha vitu vya majimaji kinachokadiriwa kuwa sawa na lita 22 
hivi, kulingana na uchunguzi wa vigae vya kale vya magudulia 
vilivyokuwa na neno hilo. Katika Biblia, vipimo vingine vingi vikavu 
na vya vitu vya majimaji vinahesabiwa kulingana na ujazo 
uliokadiriwa wa kipimo cha bathi. (1Fa 7:38; Eze 45:14)—Angalia 
Nyongeza B14. 


Beelzebubu au Beelzebuli. 


Jina linalotumiwa kumrejelea Shetani, ambaye ni mkuu, au mtawala, 
wa roho waovu. Huenda ni Baal-zebubu—jina la Baali aliyeabudiwa 
na Wafilisti kule Ekroni—ambalo limebadilishwa kidogo.—2Fa 1:3; 
Mt 12:24. 


Buli . 


Jina la mwezi wa nane katika kalenda takatifu ya Wayahudi na jina 
la mwezi wa pili katika kalenda iliyotumiwa na watu wote. Jina hilo 
linatokana na neno linalomaanisha “tokeza mazao; zaa” na mwezi 
huo ulianzia katikati ya mwezi wa Oktoba mpaka katikati ya mwezi 
wa Novemba. (1Fa 6:38)—Angalia Nyongeza B15. 


Chachu. 


Kitu kilichoongezwa kwenye unga uliokandwa au kwenye vitu vya 
majimaji ili kuvichachisha; hasa donge lililohifadhiwa la unga 
uliokandwa na kuchachuka. Mara nyingi chachu hutumiwa katika 
Biblia kufananisha dhambi na upotovu, hutumiwa pia kurejelea ukuzi 
unaoenea bila kuonekana.—Kut 12:20; Mt 13:33; Gal 5:9. 


D 


Dagoni. 


Mungu wa Wafilisti. Chanzo cha neno hili hakijulikani vizuri, lakini 
baadhi ya wasomi wanalihusianisha na neno la Kiebrania dagh 
(samaki).—Amu 16:23; 1Sa 5:4. 


Dariki. 


Sarafu ya Kiajemi ya dhahabu yenye uzito wa gramu 8.4. (1Nya 
29:7)—Angalia Nyongeza B14. 


Dekapoli. 


Kikundi cha majiji ya Kigiriki, ambayo awali yalikuwa majiji kumi 
(kutokana na neno la Kigiriki de'ka, linalomaanisha “kumi,” na po'lis, 
linalomaanisha 'jiji”). Pia lilikuwa jina la eneo lililokuwa upande wa 
mashariki wa Bahari ya Galilaya na Mto Yordani, eneo lililokuwa na 
mengi ya majiji hayo. Majiji hayo yalikuwa vituo vya utamaduni wa 
Wagiriki na biashara. Yesu alipitia katika eneo hilo, lakini hakuna 
maandishi yoyote yanayoonyesha kwamba alitembelea mojawapo 
ya majiji hayo. (Mt 4:25; Mk 5:20)—Angalia Nyongeza A7 na B10. 


Dhabihu ya dhambi. 


Dhabihu iliyotolewa kwa ajili ya dhambi iliyofanywa bila kukusudia 
kwa sababu ya udhaifu wa mwili usio mkamilifu. Dhabihu za 
wanyama mbalimbali, kuanzia ng'ombe dume mpaka njiwa, 
zilitolewa, kulingana na cheo na hali za yule ambaye dhambi zake 
zingefunikwa.—Law 4:27, 29; Ebr 10:8. 


Dhabihu ya hatia. 


Dhabihu ya dhambi za mtu binafsi. Ilitofautiana kidogo na dhabihu 
nyingine za dhambi kwa sababu ilitolewa ili kutimiza au kurudisha 
haki fulani za agano ambazo mtenda dhambi aliyetubu alikuwa 
amepoteza kwa sababu ya dhambi na ili kumletea kitulizo kutokana 
na adhabu.—Law 7:37; 19:22; Isa 53:10. 


Dhabihu ya kuteketezwa . 


Dhabihu ya mnyama aliyeteketezwa juu ya madhabahu na kutolewa 
kwa Mungu akiwa dhabihu nzima; mwabudu hakuchukua sehemu 
yoyote ya mnyama huyo (ng'ombe dume, kondoo dume, mbuzi 
dume, njiwa tetere, au huwa mchanga).—Kut 29:18; Law 6:9. 


Dhabihu ya nadhiri. 


Ni dhabihu ya hiari iliyoambatana na nadhiri fulani.—Law 23:38; 1Sa 
1:21. 


Dhabihu ya shukrani. 


Ni dhabihu ya ushirika iliyokusudiwa kumsifu Mungu kwa sababu ya 
maandalizi yake na upendo wake mshikamanifu. Nyama ya mnyama 
aliyetolewa dhabihu ililiwa pamoja na mikate yenye chachu na 
mikate isiyo na chachu. Nyama hiyo ilipaswa kuliwa siku hiyohiyo.— 
2Nya 29:31. 


Dhabihu ya ushirika . 


Dhabihu iliyotolewa kwa Yehova ili kuomba uhusiano wa amani 
pamoja naye. Mwabudu na watu wa nyumbani mwake, kuhani 
aliyehudumu, na makuhani waliokuwa na zamu walishiriki wote kuila. 
Ni kana kwamba Yehova alipokea moshi unaopendeza wa mafuta 
yaliyokuwa yakiteketea. Alipewa pia damu ambayo huwakilisha uhai. 
Ni kana kwamba makuhani na waabudu waliketi na kula pamoja na 
Yehova, kuonyesha kwamba walikuwa na uhusiano wenye amani.— 
Law 7:29, 32; Kum 27:7. 


Dhabihu. 


Kitu ambacho mtu anamtolea Mungu ili kumshukuru, kukiri hatia, na 
kurudisha uhusiano mzuri pamoja naye. Kuanzia Abeli, wanadamu 
walitoa dhabihu mbalimbali za hiari, kutia ndani wanyama, mpaka 
agano la Sheria ya Musa lilipofanya kutoa dhabihu hizo kuwa jambo 
la lazima. Dhabihu za wanyama hazikuhitajika tena Yesu alipotoa 
uhai wake mwenyewe kuwa dhabihu kamilifu, ingawa Wakristo 
wanaendelea kumtolea Mungu dhabihu za kiroho.—Mwa 4:4; Ebr 
13:15, 16; 1Yo 4:10. 


Dhiki kuu . 


Neno la Kigiriki linalotafsiriwa “dhiki” linatoa wazo la taabu au 
mateso yanayosababishwa na mikazo inayoletwa na hali. Yesu 
alizungumza kuhusu “dhiki kuu” isiyo na kifani ambayo ingekumba jiji 
la Yerusalemu na hasa dhiki ambayo baadaye itawakumba 
wanadamu ‘atakapokuja akiwa na utukufu’ wakati ujao. (Mt 24:21, 


29-31) Paulo alifafanua kwamba dhiki hiyo ni tendo la uadilifu la 
Mungu dhidi ya “wale wasiomjua Mungu na wale wasiotii habari 
njema” kumhusu Yesu Kristo. Kitabu cha Ufunuo sura ya 19 
kinaonyesha kwamba Yesu ndiye anayeyaongoza majeshi ya 
mbinguni kupigana na “yule mnyama-mwitu na wafalme wa dunia na 
majeshi yao.” (2Th 1:6-8; Ufu 19:11-21) “Umati mkubwa” 
unaonekana ukiokoka dhiki hiyo. (Ufu 7:9, 14)—Tazama HAR- 
MAGEDONI. 


Dinari. 


Sarafu ya fedha ya Kiroma iliyokuwa na uzito wa gramu 3.85 hivi na 
ilikuwa na picha ya Kaisari upande mmoja. Dinari ilikuwa mshahara 
wa siku moja wa kibarua na sarafu ya “kodi ya kichwa” ambayo 
Wayahudi walitozwa na Waroma. (Mt 22:17; Lu 20:24)—Angalia 
Nyongeza B14. 


Drakma. 


Katika Maandiko ya Kigiriki ya Kikristo, neno hili linarejelea sarafu ya 
fedha ya Kigiriki, ambayo wakati huo ilikuwa na uzito wa gramu 3.4. 
Maandiko ya Kiebrania yanataja sarafu ya drakma ya dhahabu ya 
enzi za Waajemi ambayo inalinganishwa na dariki. (Ne 7:70; Mt 
17:24)—Angalia Nyongeza B14. 


E 


Edomu. 


Jina lingine alilopewa Esau, mwana wa Isaka. Wazao wa Esau 
(Edomu) walimiliki eneo la Seiri, eneo lenye milima kati ya Bahari ya 
Chumvi na Ghuba ya 'Agaba. Baadaye liliitwa Edomu. (Mwa 25:30; 
36:8)—Angalia Nyongeza B3 na B4. 


Efa. 


Kipimo cha vitu vikavu, na pia chombo kilichotumiwa kupimia nafaka. 
Kilikuwa sawa na kipimo cha bathi cha vitu vya majimaji, kwa hiyo 
kilikuwa sawa na lita 22. (Kut 16:36; Eze 45:10)—Angalia Nyongeza 
B14. 


Efodi. 


Vazi linalofanana na kizibao lililovaliwa na makuhani. Kuhani mkuu 
alivaa efodi ya pekee, na upande wa mbele wa efodi hiyo ulikuwa na 
kifuko cha kifuani kilichokuwa na mawe 12 yenye thamani. (Kut 
28:4, 6)—Angalia Nyongeza B5. 


Efraimu. 


Jina la mwana wa pili wa Yosefu; baadaye mojawapo ya makabila ya 
Israeli liliitwa kwa jina hilo. Baada ya Israeli kugawanyika, Efraimu, 
ambalo lilikuwa kabila maarufu zaidi, liliwakilisha ufalme wote wa 
makabila kumi.—Mwa 41:52; Yer 7:15. 


Efrati . 


Mto mrefu zaidi na muhimu zaidi kusini magharibi mwa Asia, na 
mojawapo ya mito miwili mikubwa Mesopotamia. Unatajwa kwa 
mara ya kwanza katika Mwanzo 2:14 ukiwa mojawapo ya mito 
minne ya Edeni. Kwa kawaida unaitwa “ule Mto.” (Mwa 31:21) 
Ulikuwa mpaka wa kaskazini wa eneo ambalo Waisraeli walipewa. 
(Mwa 15:18; Ufu 16:12)—Angalia Nyongeza B2. 


Eluli . 


Jina la mwezi wa 6 katika kalenda takatifu ya Wayahudi baada ya 

kutoka uhamishoni Babiloni na jina la mwezi wa 12 katika kalenda 
iliyotumiwa na watu wote. Mwezi huo ulianzia katikati ya mwezi wa 
Agosti mpaka katikati ya mwezi wa Septemba. (Ne 6:15)—Angalia 
Nyongeza B15. 


Ethanimu . 


Jina la mwezi wa saba katika kalenda takatifu ya Wayahudi na jina la 
mwezi wa kwanza katika kalenda iliyotumiwa na watu wote. Mwezi 
huo ulianzia katikati ya mwezi wa Septemba mpaka katikati ya 
mwezi wa Oktoba. Baada ya Wayahudi kurudi kutoka Babiloni, 
uliitwa Tishri. (1Fa 8:2)—Angalia Nyongeza B15. 


Ethiopia. 


Taifa la kale lililo upande wa kusini wa Misri. Lilitia ndani upande wa 
kusini kabisa wa nchi ya sasa ya Misri na nusu ya upande wa 
kaskazini wa nchi ambayo sasa inaitwa Sudan. Jina hilo hutumiwa 
nyakati nyingine badala ya jina “Kushi” la Kiebrania.—Est 1:1. 


F 


Fadhili zisizostahiliwa . 


Maneno haya yametafsiriwa kutokana na neno la Kigiriki ambalo 
wazo lake kuu ni kitu kinachokubalika na kinachopendeza. Mara 
nyingi neno hilo hutumiwa kurejelea zawadi ya fadhili au utoaji 
wenye fadhili. Linaporejelea fadhili zisizostahiliwa za Mungu, neno 
hilo humaanisha zawadi ya bure inayotolewa na Mungu kwa 
ukarimu, bila kutarajia alipwe chochote. Basi, maneno “fadhili 
zisizostahiliwa” yanaonyesha jinsi Mungu anavyotoa kwa wingi sana 
na pia upendo wake mwingi na fadhili zake nyingi sana kuwaelekea 
wanadamu. Neno la Kigiriki hutafsiriwa pia kwa maneno kama vile 


“kibali” na “zawadi ya fadhili.” Ni zawadi ambayo mtu hupewa bila 
kuifanyia kazi na ambayo hastahili; mtoaji huitoa akichochewa tu na 
ukarimu wake.—2Ko 6:1; Efe 1:7. 


Fanya kosa; Kosa. 


Kufanya kosa ni kukiuka sheria iliyowekwa; kosa ni tendo la ukiukaji 
wa sheria. Katika Biblia, kosa ni kisawe cha “dhambi.”—Zb 51:3; Ro 
214, 


Farao. 


Jina la cheo walilopewa wafalme wa Misri. Mafarao watano 
wanatajwa katika Biblia (Shishaki, So, Tirhaka, Neko, na Hofra), 
lakini wengine hawatajwi, kutia ndani wale walioshughulika sana na 
Abrahamu, Musa, na Yosefu.—Kut 15:4; Ro 9:17. 


Fidia . 


Bei inayolipwa ili kumweka mtu huru kutoka katika utekwa, adhabu, 
mateso, dhambi, au hata wajibu fulani. Bei hiyo haikulipwa kwa pesa 
tu sikuzote. (Isa 43:3) Fidia ilihitaji kutolewa kwa ajili ya hali 
mbalimbali. Kwa mfano, wazaliwa wote wa kwanza wa kiume au wa 


wanyama dume walikuwa wa Yehova, na fidia, au bei ya ukombozi, 
ilihitaji kulipwa ili kuwaweka huru wasihudumu tu katika utumishi wa 


Yehova. (Hes 3:45, 46; 18:15, 16) Ikiwa ng'ombe dume hatari 
aliyeachiliwa alimuua mtu, mwenye ng'ombe dume huyo alitozwa 
fidia ili kumweka huru kutokana na adhabu ya kifo aliyostahili. (Kut 
21:29,30) Hata hivyo, fidia haikukubaliwa kamwe kwa ajili ya muuaji 
wa kukusudia. (Hes 35:31) Jambo muhimu zaidi ni kwamba Biblia 
inakazia fidia ambayo Kristo alilipa kupitia kifo chake cha kidhabihu 
ili kuwaweka huru wanadamu watiifu kutoka katika dhambi na kifo.— 
Zb 49:7,8; Mt 20:28; Efe 1:7. 


Fimbo ya ufalme. 


Kirungu au fimbo iliyobebwa na mtawala kama ishara ya mamlaka 
ya kifalme.—Mwa 49:10; Ebr 1:8. 


G 


Gari la vita. 


Gari lenye magurudumu mawili lililokokotwa na farasi na kutumiwa 
hasa vitani.—Kut 14:23; Amu 4:13; Mdo 8:28. 


Gehena. 


Neno la Kigiriki linalorejelea Bonde la Hinomu, lililokuwa upande wa 
kusini magharibi wa jiji la kale la Yerusalemu. (Yer 7:31) Neno hilo 


lilitumiwa kinabii kurejelea mahali ambapo maiti zilitupwa. (Yer 7:32; 
19:6) Hakuna uthibitisho kwamba wanyama au wanadamu 
walitupwa katika Gehena ili wateswe au kuchomwa moto wakiwa 
hai. Kwa hiyo mahali hapo hapangeweza kufananisha mahali 
pasipoonekana ambapo nafsi za wanadamu zinateswa milele katika 
moto halisi. Badala yake, Yesu na wanafunzi wake walitumia neno 
“Gehena” kufananisha adhabu ya milele ya “kifo cha pili,” yaani, 
maangamizi ya milele, uharibifu.—Ufu 20:14; Mt 5:22; 10:28. 


Gera. 


Uzito uliolingana na gramu 0.57. Gera moja ilikuwa sehemu 1 ya 20 
ya shekeli. (Law 27:25)—Angalia Nyongeza B14. 


Gileadi. 


Lilikuwa hasa eneo lenye rutuba lililokuwa upande wa mashariki wa 
Mto Yordani, nalo lilifika upande wa kaskazini na upande wa kusini 
wa Bonde la Yaboki. Nyakati nyingine neno hilo lilitumiwa kurejelea 
eneo lote la Waisraeli lililokuwa upande wa mashariki wa Yordani, 
mahali ambapo makabila ya Rubeni, Gadi, na nusu ya kabila la 
Manase yaliishi. (Hes 32:1; Yos 12:2; 2Fa 10:33)—Angalia 
Nyongeza B4. 


Gitithi . 


Neno la kimuziki ambalo maana yake haijulikani vizuri, ingawa 
inaonekana kwamba linatokana na neno la Kiebrania gath. Baadhi 
ya watu wanaamini kwamba huenda ni sauti ya muziki inayohusiana 
na nyimbo zinazoimbwa wakati wa kutengeneza divai, kwa sababu 
neno gath linamaanisha shinikizo la divai.—Zb 81:Utangulizi. 


H 


Habari njema. 


Katika Maandiko ya Kigiriki ya Kikristo maneno hayo yanarejelea 
habari njema ya Ufalme wa Mungu na ya wokovu unaotegemea 
imani katika Yesu Kristo.—Lu 4:18, 43; Mdo 5:42; Ufu 14:6. 


Hadesi. 


Neno la Kigiriki lenye maana sawa na neno la Kiebrania “Sheoli.” 
Linatafsiriwa kuwa “Kaburi” (kwa herufi kubwa), ili kuonyesha 
kwamba ni kaburi la wanadamu wote kwa ujumla.—Tazama 
KABURI. 


Har-Magedoni . 


Neno hili linatokana na neno la Kiebrania Har Meghid:dohn', 
linalomaanisha “Mlima wa Megido.” Neno hilo linahusianishwa na 
“vita vya siku kuu ya Mungu Mweza-Yote” wakati ambapo “wafalme 
wa dunia nzima inayokaliwa” watakusanyika kupigana vita dhidi ya 
Yehova. (Ufu 16:14, 16; 19:11-21)—Tazama DHIKI KUU. 


Hekalu. 


Waisraeli ambalo lilichukua mahali pa hema la ibada lililokuwa 
likibebwa. Hekalu la kwanza lilijengwa na Sulemani na liliharibiwa na 
Wababiloni. Hekalu la pili lilijengwa na Zerubabeli baada ya 
Wayahudi kurudi kutoka uhamishoni Babiloni na baadaye lilijengwa 
upya na Herode Mkuu. Katika Maandiko, kwa kawaida hekalu 


2:4; Mt 24:1)—Angalia Nyongeza B8 na B11. 


Hema la ibada. 


Ni hema la ibada lililoweza kusafirishwa ambalo lilitumiwa na 
Waisraeli baada ya Kutoka Misri. Sanduku la agano la Yehova 
ambalo liliwakilisha uwepo wa Mungu liliwekwa humo, na hema hilo 
lilikuwa pia mahali pa kutolea dhabihu na kuabudu. Nyakati nyingine 
linaitwa “hema la mkutano.” Lilijengwa kwa viunzi vya mbao na 
kufunikwa kwa vitambaa vya kitani vilivyotariziwa kwa michoro ya 
makerubi. Liligawanywa katika vyumba viwili, cha kwanza kiliitwa 


Patakatifu, na cha pili, Patakatifu Zaidi. (Yos 18:1; Kut 25:9)— 
Angalia Nyongeza B5. 


Hema la mkutano . 


Maneno hayo yanatumiwa kurejelea hema la Musa na pia hema 
takatifu la ibada ambalo mwanzoni lilipigwa nyikani.—Kut 33:7; 
39:32. 


Herme. 


Mungu wa Ugiriki, mwana wa Zeu. Kule Listra, Paulo aliitwa 
kimakosa Herme wakifikiria jukumu ambalo walidhani mungu huyo 
anatimiza akiwa mjumbe wa miungu na mungu wa ufasaha wa 
kuzungumza.—Mdo 14:12. 


Herode, wafuasi wa chamacha. 


Wanajulikana pia kuwa Waherode. Walikuwa wanachama 
wazalendo waliounga mkono malengo ya kisiasa ya Maherode 
walipokuwa wakitawala chini ya Waroma. Huenda baadhi ya 
Masadukayo walikuwa wafuasi wa chama hicho. Waherode 
walijiunga na Mafarisayo kumpinga Yesu.—Mk 3:6. 


Herode. 


Jina la ukoo la wafalme waliowekwa na Roma ili kuwatawala 
Wayahudi. Mfalme wa kwanza alikuwa Herode Mkuu, aliyejulikana 
kwa kulijenga upya hekalu la Yerusalemu na kuagiza watoto 
wachinjwe katika jitihada ya kumwangamiza Yesu. (Mt 2:16; Lu 1:5) 


Herode Arkelao na Herode Antipa, wana wa Herode Mkuu, 
waliwekwa ili kusimamia maeneo fulani katika milki ya baba yao. (Mt 
2:22) Antipa alikuwa mmojawapo wa viongozi wanne wadogo, naye 
alijulikana kuwa “mfalme” na alitawala wakati wa huduma ya Kristo 
ya miaka mitatu na nusu kufikia kipindi cha Matendo 12. (Mk 6:14- 
malaika wa Mungu alimuua Herode Agripa wa Kwanza, mjukuu wa 
Herode Mkuu, baada ya kutawala kwa kipindi kifupi. (Mdo 12:1-6, 
18-23) Mwanawe, Herode Agripa wa Pili, akawa mtawala, naye 
alitawala mpaka wakati wa uasi wa Wayahudi dhidi ya Roma.—Mdo 


Higayoni . 


Neno la kitaalamu la kuongozea muziki. Katika Zaburi 9:16, neno 
hilo linaweza kumaanisha pumziko katika uimbaji wakati ambapo 
kinubi kilipigwa kwa sauti nzito ya chini au kituo cha kuwaza kwa 
uzito kinachomwezesha mtu kutafakari. 


Hini . 


Ni kipimo cha vitu vya majimaji na pia chombo cha kupimia Hini. 
Ilikuwa sawa na lita 3.67 kulingana na maelezo ya mwanahistoria 
Yosefo aliyesema kwamba hini ilikuwa sawa na choe mbili za 
Kiathene. (Kut 29:40)—Angalia Nyongeza B14. 


Hisopo. 
Mmea wenye matawi na majani laini, uliotumiwa kunyunyiza damu 


au maji kwenye sherehe za kutakasa. Huenda ulikuwa mmea wa 
marjoram (Origanum maru; Origanum syriacum). Katika Yohana 


19:29, huenda ulikuwa mmea wa marjoram ulio kwenye tawi au 
mmea wa dura, aina fulani ya mtama wa kawaida (Sorghum 
vulgare), kwa maana huenda mmea huo ulikuwa na kijiti kirefu vya 
kutosha kubeba sifongo ya divai kali na kuifikisha kwenye kinywa 
cha Yesu.—Kut 12:22; Zb 51:7. 


Homeri. 


Kipimo cha vitu vikavu kinacholingana na kori. Kilikuwa sawa na lita 
220, kulingana na ujazo uliokadiriwa wa kipimo cha bathi. (Law 
27:16)—Angalia Nyongeza B14. 


Horebu; Mlima Horebu. 


Eneo lenye milima kuzunguka Mlima Sinai. Jina lingine la 
Mlima Sinai. (Kut 3:1; Kum 5:2)—Angalia Nyongeza B3. 


Ibilisi . 


Jina linalomfafanua Shetani katika Maandiko ya Kigiriki ya Kikristo, 
linamaanisha “Mchongezi.” Shetani alipewa jina Ibilisi kwa sababu 
yeye ndiye mchongezi mkuu na wa kwanza kabisa na mshtaki wa 
uwongo dhidi ya Yehova, neno Lake zuri, na jina Lake takatifu.—Mt 
4:1; Yoh 8:44; Ufu 12:9. 


llirikamu . 


Mkoa wa Roma ulio upande wa kaskazini magharibi wa Ugiriki. 
Paulo alisafiri mpaka huko katika huduma yake, lakini Biblia haitaji 
ikiwa alihubiri Ilirikamu au alifika tu karibu na mkoa huo. (Ro 15:19) 
—Angalia Nyongeza B13. 


Ishara. 


Kitu, tendo, hali, au tukio lisilo la kawaida ambalo ni muhimu na ni 
dalili ya jambo litakalotokea, wakati uliopo au wakati ujao.—Mwa 


Isiyo na chachu. 


Maneno haya yanatumiwa kuhusu mikate iliyookwa bila chachu.— 
Kum 16:3; Mk 14:12; 1Ko 5:8. 


Israeli. 


Jina ambalo Mungu alimpa Yakobo. Baadaye liliwarejelea wazao 
wake wote kwa ujumla, katika kipindi chochote kile. Kwa kawaida, 
wazao wa wana 12 wa Yakobo waliitwa wana wa Israeli, nyumba ya 
Israeli, watu (wanaume) wa Israeli, au Waisraeli. Pia, jina Israeli 
lilitumiwa kurejelea ufalme wa kaskazini wa makabila kumi ambao 
ulitengana na ufalme wa kusini, na baadaye lilitumiwa kuwarejelea 
Wakristo watiwa-mafuta, “Israeli wa Mungu.”—Gal 6:16; Mwa 32:28; 
2Sa 7:23; Ro 9:6. 


J 


Jiji la Daudi. 


Jiji la Yebusi liliitwa jina hilo baada ya Daudi kulishinda na kujenga 
makao yake ya kifalme humo. Linaitwa pia Sayuni. Ni sehemu ya 


kusini mashariki ya Yerusalemu ambayo pia ni ya kale zaidi.—2Sa 
5:7, 1Nya 11:4,5. 


Jiwe la kusagia. 


Jiwe la mviringo lililowekwa juu ya jiwe lingine linalofanana nalo na 
kutumiwa kusaga nafaka iwe unga. Mchi uliotiwa katikati ya jiwe la 
chini la kusagia ulishikilia jiwe la juu la kusagia. Katika nyakati za 
Biblia, mawe ya mkononi ya kusagia yalitumiwa na wanawake katika 
nyumba nyingi. Kwa kuwa familia ilitegemea jiwe la mkononi la 
kusagia ili kupata mkate wa kila siku, Sheria ya Musa iliwakataza 
watu wasichukue kwa lazima jiwe la chini la kusagia au jiwe la juu 
kuwa dhamana. Mawe makubwa zaidi ya kusagia yenye muundo 
huohuo yalizungushwa na wanyama.—Kum 24:6; Mk 9:42. 


Jiwe la pembeni. 


Jiwe linalowekwa kwenye pembe, au kona, ya jengo mahali ambapo 
kuta mbili zinakutana, lilikuwa muhimu sana katika kuziunganisha na 
kuzifunga kuta pamoja. Jiwe la msingi la pembeni ndilo lililokuwa 
jiwe kuu la pembeni; kwa kawaida jiwe ambalo lilikuwa imara 
lilichaguliwa kwa ajili ya ujenzi wa majengo ya umma na kuta za jiji. 
Neno hilo linatumiwa kwa njia ya mfano kuhusiana na kuwekwa kwa 
msingi wa dunia, na Yesu anarejelewa kuwa “jiwe la msingi la 
pembeni” la kutaniko la Kikristo, ambalo linafananishwa na nyumba 
ya kiroho.—Efe 2:20; Ayu 38:6. 


Kabi. 


Kipimo cha vitu vikavu cha lita 1.22, kulingana na ujazo uliokadiriwa 
wa kipimo cha bathi. (2Fa 6:25)—Angalia Nyongeza B14. 


Kaburi la ukumbusho. 


Mahali pa kuzikia ambamo mtu aliyekufa aliwekwa. Neno hili 
linatafsiriwa kutokana na neno la Kigiriki mne:mei'on, linalotokana na 
kitenzi “kukumbusha,” kinachodokeza kwamba mtu aliyekufa 
anakumbukwa.—Yoh 5:28, 29. 


Kaburi. 


Neno hili linapoanza kwa herufi ndogo, linarejelea kaburi ambamo 
mtu huzikwa; linapoanza kwa herufi kubwa, linarejelea kaburi la 
wanadamu kwa ujumla, ambalo katika Kiebrania ni “Sheoli” na katika 
Kigiriki “Hadesi.” Katika Biblia, linafafanuliwa kuwa mahali pa mfano 
au hali ambamo mtu hawezi kutenda jambo lolote na fahamu zake 
zote zinakoma.—Mwa 47:30; Mhu 9:10; Mdo 2:31. 


Kahaba. 


Mtu anayefanya ngono nje ya kifungo cha ndoa, hasa ili apate pesa. 
(Neno la Kigiriki linalotafsiriwa “kahaba,” por'ne, linatokana na neno 
ambalo kimsingi linamaanisha “kuuza.”) Mara nyingi neno kahaba 
hutumiwa kumhusu mwanamke, ingawa wanaume makahaba 
wanatajwa pia katika Biblia. Sheria ya Musa ilikataza ukahaba, na 
malipo ya kahaba hayakukubaliwa kutolewa kuwa mchango wa 
mahali patakatifu pa Yehova, tofauti kabisa na zoea la wapagani la 
kuwatumia makahaba wa hekaluni kuwa chanzo cha mapato. (Kum 
23:17,18; 1Fa 14:24) Biblia hutumia pia neno hilo kwa njia ya 
mfano, kuwarejelea watu, mataifa, au mashirika yanayojihusisha na 


aina fulani ya ibada ya sanamu huku yakidai kumwabudu Mungu. 
Kwa mfano, milki ya kidini inayoitwa “Babiloni Mkubwa” inafafanuliwa 
katika kitabu cha Ufunuo kuwa kahaba kwa sababu imeshirikiana na 
watawala wa ulimwengu huu kupata mamlaka na utajiri.—Ufu 17:1- 
5;_18:3;_1Nya 5:25. 


Kaisari. 


Jina la familia ya Kiroma ambalo lilikuja kuwa jina la cheo la maliki 
Waroma. Biblia inawataja Augusto, Tiberio, na Klaudia kwa majina, 
na ingawa haimtaji Nero kwa jina, yeye pia alikuwa Kaisari. Jina 
“Kaisari” linatumiwa pia katika Maandiko ya Kigiriki ya Kikristo 
kufananisha mamlaka za kiraia, au Serikali.—Mk 12:17; Mdo 25:12. 


Kanaani. 


Mjukuu wa Noa, na mwana wa nne wa Hamu. Makabila 11 
yaliyotokana na Kanaani hatimaye yaliishi katika eneo la mashariki 
kando ya Mediterania kati ya Misri na Siria. Eneo hilo liliitwa “nchi ya 
Kanaani.” (Law 18:3; Mwa 9:18; Mdo 13:19)—Angalia Nyongeza B4. 


Kemoshi. 


Mungu mkuu wa Wamoabu.—1Fa 11:33. 


Kiapo. 


Taarifa inayotolewa kwa kuapa ili kuthibitisha kwamba jambo fulani 
ni la kweli, au ahadi nzito ya kwamba mtu atafanya au hatafanya 
jambo fulani. Kwa kawaida ni nadhiri inayotolewa kwa mtu mwenye 
mamlaka, hasa kwa Mungu. Yehova aliliimarisha agano lake pamoja 
na Abrahamu kwa kiapo.—Mwa 14:22; Ebr 6:16, 17. 


Kiaramu. 


Lugha ya Kisemiti inayokaribiana sana na Kiebrania, inayotumia 
alfabeti ya Kiebrania. Awali ilizungumzwa na Waaramu lakini 
baadaye ikawa lugha ya kimataifa ya biashara na mawasiliano katika 
milki ya Ashuru na milki ya Babiloni. Pia ilikuwa lugha rasmi ya 


serikali katika Milki ya Uajemi. (Ezr 4:7) Sehemu fulani za kitabu cha 
Ezra, Yeremia, na Danieli ziliandikwa katika Kiaramu.—Ezr 4:8-6:18; 
7:12-26; Yer 10:11; Da 2:4b-7:28. 


Kida. 


Bidhaa hii inatokana na gome la mti wa kida (Cinnamomum cassia), 
ambao uko katika jamii moja na mti wa mdalasini. Kida ilitumiwa 
kama manukato na kama mojawapo ya viungo vya mafuta 
matakatifu yaliyotumiwa kutia mafuta.—Kut 30:24; Zb 45:8; Eze 
27:19. 


Kifuko cha kifuani. 


Kifuko kilichopambwa kwa vito ambacho kilivaliwa na kuhani mkuu 
wa Israeli juu ya moyo wake wakati wowote alipoingia Patakatifu. 
Kiliitwa “kifuko cha kifuani cha maamuzi” kwa sababu kilikuwa na 
Urimu na Thumimu, vitu ambavyo vilitumiwa kufunua maamuzi ya 
Yehova. (Kut 28:15-30)—Angalia Nyongeza B5. 


Kifuniko cha nguzo . 


Kilikuwa kifuniko maridadi kilichokuwa juu ya nguzo za hekalu. 
Nguzo mbili zilizoitwa Yakini na Boazi zilikuwa upande wa mbele wa 
hekalu la Sulemani. (1Fa 7:16)—Angalia Nyongeza B8. 


Kifuniko cha upatanisho. 


Kifuniko cha sanduku la agano; mbele ya kifuniko hicho kuhani mkuu 
alinyunyiza damu ya dhabihu za dhambi Siku ya Kufunika Dhambi. 
Kimsingi, neno hilo katika Kiebrania linatokana na kitenzi 
kinachomaanisha “kufunika (dhambi)” au labda “kufutilia mbali 
(dhambi).” Kifuniko hicho chote kilitengenezwa kwa dhahabu, na 
kilikuwa na makerubi wawili, mmoja upande huu na mwingine 
upande wa pili. Nyakati nyingine kinaitwa tu “kifuniko.” (Kut 25:17-22; 
1Nya 28:11; Ebr 9:5)—Angalia Nyongeza B5. 


Kigiriki . 


Lugha inayozungumzwa na watu wa Ugiriki; mwenyeji wa Ugiriki au 
mtu ambaye asili ya familia yake ni Ugiriki. Katika Maandiko ya 
Kigiriki ya Kikristo, neno hilo lina maana pana, linarejelea watu wote 
ambao si Wayahudi au watu walioathiriwa na lugha na utamaduni 
wa Ugiriki.—Yoe 3:6; Yoh 12:20. 


Kilemba. 


Kitambaa kinachovaliwa kwa kuzungushwa kichwani. Kuhani mkuu 
alivaa kilemba cha kitani bora, kilichokuwa na bamba la dhahabu 
lililofungwa upande wa mbele kwa uzi wa bluu. Mfalme alivaa 


kilemba ndani ya taji lake. Ayubu alitumia neno hilo kwa njia ya 
mfano alipofananisha haki yake na kilemba.—Kut 28:36, 37; Ayu 
29:14; Eze 21:26. 


Kilima. 


Sehemu ya kijiografia au sehemu iliyojengwa katika Jiji la Daudi. 
Huenda kilima hicho kilikuwa kuta za kutegemeza zenye matuta au 
kitegemezi cha aina nyingine.—2Sa 5:9; 1Fa 11:27. 


Kilomita. 


Kipimo cha umbali kinachotajwa mara moja tu katika maandishi ya 
awali ya Maandiko ya Kigiriki ya Kikristo kwenye Mathayo 5:41, 
labda kinarejelea maili au kilomita ya Kiroma ambayo ilikuwa sawa 
na mita 1,479.5 (futi 4,854). Maandiko mengine matatu yanayotaja 
“kilomita,” yaani, Luka 24:13, Yohana 6:19, na Yohana 11:18 
yanarejelea kipimo kilichokubalika cha kilomita kilichopatikana kwa 
kubadilisha kipimo cha kale cha stadia kinachotajwa katika 
maandishi ya awali.—Angalia Nyongeza B14. 


Kiongozi. 


Linapotumiwa katika Zaburi, inaonekana kwamba neno hilo katika 
Kiebrania linamrejelea mtu ambaye kwa njia fulani alitunga nyimbo 


na kuongoza uimbaji wa nyimbo hizo, aliwafundisha na kuwazoeza 
waimbaji Walawi, na hata aliongoza uimbaji katika pindi rasmi. Tafsiri 
nyingine zinatafsiri neno hilo kuwa “mwimbaji mkuu” au “kiongozi wa 
muziki..—Zb 4:Utangulizi; 5:Utangulizi. 


Kiriba cha divai. 


Chupa ya ngozi iliyotengenezwa kwa ngozi ya mnyama, kama vile 
mbuzi au kondoo, ambayo ilitumiwa kuwekea divai. Divai iliwekwa 
katika viriba vipya vya divai, kwa sababu divai inapochacha, 
hutokeza gesi ya kaboni dioksidi inayosababisha shinikizo kubwa 
ndani ya chupa hizo za ngozi. Ngozi mpya hupanuka; ngozi ngumu 
zilizozeeka hupasuka shinikizo linapoongezeka.—Yos 9:4; Mt 9:17. 


Kislevu. 


Jina la mwezi wa tisa katika kalenda takatifu ya Wayahudi baada ya 
kutoka uhamishoni Babiloni na jina la mwezi wa tatu katika kalenda 
iliyotumiwa na watu wote. Mwezi huo ulianzia katikati ya mwezi wa 

Novemba mpaka katikati ya mwezi wa Desemba. (Ne 1:1; Zek 7:1) 

—Angalia Nyongeza B15. 


Kitabu cha kukunjwa. 


Ukurasa mrefu wa ngozi au mafunjo, uliokuwa na maandishi upande 
mmoja, ambao kwa kawaida ulikunjwa kwenye kijiti. Maandiko 
yaliandikwa na kunakiliwa katika vitabu vya kukunjwa; vitabu hivyo 
vilikuwa vikitumiwa kwa ukawaida wakati Biblia ilipokuwa ikiandikwa. 


Kitabu cha ngozi. 


Ngozi ya kondoo, mbuzi, au ndama iliyotayarishwa ili itumiwe kama 
karatasi ya kuandikia. Ilidumu kwa muda mrefu kuliko mafunjo na 
ilitumiwa kutengeneza vitabu vya kukunjwa vya Biblia. Huenda 
vitabu vya ngozi ambavyo Paulo alimwomba Timotheo amletee 
vilikuwa sehemu fulani za Maandiko ya Kiebrania. Baadhi ya Vitabu 
ya Kukunjwa vya Bahari ya Chumvi vilikuwa vya ngozi.—2Ti 4:13. 


Kiti cha hukumu. 


Kwa kawaida lilikuwa jukwaa lililoinuliwa ambalo lilikuwa nje; lilikuwa 
na ngazi, na maofisa walioketi kwenye kiti hicho wangeweza 
kuuhutubia umati wa watu na kutangaza maamuzi yao. Maneno “kiti 
cha hukumu cha Mungu” na “kiti cha hukumu cha Kristo” ni maneno 
ya mfano yanayomaanisha mpango wa Yehova wa kuwahukumu 
wanadamu.—Ro 14:10; 2Ko 5:10; Yoh 19:13. 


Koleo. 


Vifaa vilivyotengenezwa kwa dhahabu, ambavyo huenda vilifanana 
na mikasi; vilitumiwa katika hema la ibada na hekaluni kuzima taa.— 
Kut 37:23. 


Komamanga. 


Tunda lenye umbo la tofaa, ambalo lina ua au taji upande mmoja. 
Ndani ya ganda lake gumu kuna punje nyingi ndogo zilizojaa 
umajimaji, na kila punje ina mbegu ndogo ya rangi ya waridi au 
nyekundu. Mapambo yenye umbo la komamanga yalipamba upindo 
wa joho la bluu lisilo na mikono la kuhani mkuu na pia vifuniko vya 
nguzo zilizoitwa Yakini na Boazi zilizokuwa mbele ya hekalu.—Kut 
28:34; Hes 13:23; 1Fa 7:18. 


Kombeo. 


Mkanda wa ngozi au mkanda uliosukwa wa kano za wanyama, 
matete, au manyoya ya wanyama. Kwa kawaida jiwe au kitu 
kilichopaswa kurushwa kiliwekwa katika sehemu pana ya katikati. 
Mwisho mmoja wa kombeo ulifungiliwa mkononi au kwenye kitanga 
cha mkono, na mwisho wa pili ulishikwa na kuachiliwa kombeo 
lilipozungushwa. Mataifa ya kale yalikuwa na wanajeshi waliorusha 
mawe kwa kombeo.—Amu 20:16; 1Sa 17:50. 


Kori. 


Kipimo cha vitu vikavu na vya majimaji. Kilikuwa sawa na lita 220, 
kulingana na ujazo uliokadiriwa wa kipimo cha bathi. (1Fa 5:11)— 
Angalia Nyongeza B14. 


Korongo. 


Bonde au sakafu ya kijito ambayo kwa kawaida huwa kavu 
isipokuwa katika majira ya mvua; neno hilo linaweza pia kurejelea 
kijito chenyewe. Vijito fulani havikukauka kwa sababu maji yake 
yalitoka katika chemchemi. Katika Maandiko fulani, korongo linaitwa 


Kristo. 


Jina la cheo la Yesu linalotokana na neno la Kigiriki Khri:stos', 
ambalo ni sawa na neno la Kiebrania linalotafsiriwa kuwa “Masihi, 
au “Mtiwa-Mafuta.”—Mt 1:16; Yoh 1:41. 


Kufunga. 


Kujizuia kula vyakula vya aina yote kwa kipindi fulani. Waisraeli 
walifunga katika Siku ya Kufunika Dhambi, nyakati za taabu, na 
walipohitaji mwongozo kutoka kwa Mungu. Wayahudi walikuwa na 
pindi nne za kufunga kila mwaka ili kukumbuka pindi za misiba 


katika historia yao. Kufunga si takwa kwa Wakristo.—Ezr 8:21; Isa 
58:6; Lu 18:12. 


Kufunika dhambi. 


Katika Maandiko ya Kiebrania, tendo hilo lilihusiana na dhabihu 
zilizotolewa ili kuwawezesha watu wamkaribie Mungu na 
kumwabudu. Chini ya Sheria ya Musa, dhabihu zilitolewa, hasa 
katika Siku ya kila mwaka ya Kufunika Dhambi, ili watu waweze 
kupatanishwa na Mungu licha ya dhambi za mtu mmoja-mmoja na 
taifa zima. Dhabihu hizo zilifananisha dhabihu ya Yesu, ambayo 
ilifunika kabisa dhambi za wanadamu mara moja kwa wakati wote, 
na hivyo kuwapa wanadamu nafasi ya kupatanishwa na Yehova.— 
Law 5:10; 23:28; Kol 1:20; Ebr 9:12. 


Kuhani mkuu. 


Chini ya Sheria ya Musa, alikuwa kuhani mwenye cheo cha juu 
aliyewawakilisha watu mbele za Mungu na kuwasimamia makuhani 
wengine. Anaitwa pia “mkuu wa makuhani.” (2Nya 26:20; Ezr 7:5) Ni 
yeye peke yake aliyeruhusiwa kuingia Patakatifu Zaidi, chumba cha 
ndani zaidi cha hema la ibada na baadaye chumba cha ndani zaidi 
cha hekalu. Alifanya hivyo wakati tu wa Siku ya kila mwaka ya 
Kufunika Dhambi. Maneno “kuhani mkuu” yanatumiwa pia kumhusu 
Yesu Kristo.—Law 16:2, 17;.21:10; Mt 26:3; Ebr 4:14. 


Kuhani. 


Mwakilishi rasmi wa Mungu mbele za watu aliowatumikia, naye 
aliwafundisha kumhusu Mungu na sheria zake. Pia, makuhani 
waliwawakilisha watu mbele za Mungu, wakitoa dhabihu na pia 
kuwatetea na kuwaombea watu msamaha. Kabla ya kuanzishwa 
kwa Sheria ya Musa, kichwa cha familia alitumikia akiwa kuhani wa 
familia yake. Chini ya Sheria ya Musa, wanaume wa familia ya 
Haruni katika kabila la Lawi walikuwa makuhani. Wanaume wengine 
Walawi walikuwa wasaidizi wao. Wakati wa uzinduzi wa agano jipya, 
taifa la kiroho la Israeli likawa taifa la makuhani, Yesu Kristo akiwa 
Kuhani Mkuu.—Kut 28:41; Ebr 9:24; Ufu 5:10. 


Kuokota masalio. 


Ni tendo la kukusanya mazao yoyote ambayo wavunaji waliacha 
kimakusudi au bila kukusudia. Sheria ya Musa iliwaagiza watu 
wasivune kabisa kingo za mashamba yao wala kuchukua zeituni 
zote au zabibu zote. Mungu alimpa maskini, mtu anayeteseka, 
mkaaji mgeni, yatima, na mjane haki ya kuokota masalio yoyote 
baada ya mavuno.—Ru 2:7. 


Kupeleka uhamishoni. 


Tendo la kumwondoa mtu kwa lazima katika nchi alimozaliwa au 
katika makao yake, kwa kawaida washindi walitoa agizo hilo. Neno 


la Kiebrania linamaanisha “kuondoka.” Katika pindi mbili, Waisraeli 
wengi sana walipelekwa uhamishoni. Ufalme wa kaskazini wa 
makabila kumi ulipelekwa uhamishoni na Waashuru, na baadaye 
ufalme wa kusini wa makabila mawili ulipelekwa uhamishoni na 
Wababiloni. Wahamishwa waliobaki katika pindi zote mbili 
walirudishwa katika nchi yao chini ya utawala wa Koreshi, mtawala 
wa Uajemi.—2Fa 17:6; 24:16; Ezr 6:21. 


Kupura; Uwanja wa kupuria. 


Kupura ni kuondoa nafaka katika bua lake na katika makapi; kazi 
hiyo ilifanywa kwenye uwanja wa kupuria. Nafaka ilipurwa kwa 
mkono kwa kutumia fimbo, au kiasi kikubwa zaidi cha nafaka 
kilipurwa kwa vifaa vya pekee, kama vile kifaa cha kupuria nafaka au 
magurudumu ya kupuria yaliyovutwa na wanyama. Vifaa hivyo 
vilipitishwa juu ya nafaka iliyotandazwa kwenye uwanja wa kupuria, 
yaani, eneo tambarare la mviringo ambalo kwa kawaida lilikuwa 
sehemu iliyoinuka iliyopigwa na upepo.—Law 26:5; Isa 41:15; Mt 
3:12. 


Kura. 


Vijiwe vya mviringo au vipande vidogo vya mbao vilivyotumiwa 
kufanya maamuzi. Vitu hivyo vilitiwa katika mikunjo ya nguo au 
katika chombo na kutikiswa. Kura iliyoanguka nje au kutolewa humo 
ndiyo iliyochaguliwa. Kwa kawaida sala zilitolewa wakati wa kupiga 
kura. Neno “kura” linatumiwa kihalisi na kwa njia ya mfano 


kumaanisha “sehemu” au “fungu.”—Yos 14:2; Zb 16:5; Met 16:33; Mt 
27:35. 


Kusanyiko. 


Kundi la watu waliokusanyika kuitikia mwito. Katika Maandiko ya 
Kiebrania, mara nyingi neno hili linatumiwa kuwarejelea watu wa 
taifa la Israeli waliokusanyika kwa ajili ya sherehe za kidini au 
matukio muhimu ya kitaifa.—Kum 16:8; 1Fa 8:5. 


Kusemethi. 


Aina fulani ya ngano ya hali ya chini (Triticum spelta), ambayo 
mbegu yake haiwezi kutenganishwa kwa urahisi na makapi.—Kut 
9:32. 


Kutaniko . 


Kikundi cha watu waliokusanyika pamoja kwa kusudi maalumu au 
kazi fulani. Katika Maandiko ya Kiebrania, kwa ujumla neno hilo 
linarejelea taifa la Israeli. Katika Maandiko ya Kigiriki ya Kikristo, 
linarejelea kutaniko mojamoja la Wakristo lakini kwa kawaida 
linarejelea kutaniko la Kikristo kwa ujumla.—1Fa 8:22; Mdo 9:31; Ro 
16:5. 


Kuvu. 


Mojawapo ya magonjwa mengi ya mimea yanayosababishwa na 
ukungu. Imesemwa kwamba ugonjwa wa kuvu unaotajwa katika 
Biblia ni kizimwili (Puccinia graminis).—1Fa 8:37. 


Kuwapo. 


Katika baadhi ya Maandiko ya Kigiriki ya Kikristo, neno hili 
linarejelea kuwapo kwa Yesu Kristo akiwa mfalme kuanzia wakati 
alipowekwa kuwa Mfalme wa Kimasihi bila kuonekana na kuendelea 
mpaka katika siku za mwisho za mfumo huu wa mambo. Kuwapo 
kwa Kristo si tukio la kuja na kisha kuondoka haraka; badala yake, 
kuwapo kwake kunadumu kwa kipindi kilichowekwa cha wakati.—Mt 
24:3. 


Kuwasiliana na roho. 


Imani ya kwamba roho za wanadamu waliokufa huendelea kuishi 
baada ya mwili kufa na kwamba zinaweza kuwasiliana na watu walio 
hai, nazo huwasiliana nao, hasa kupitia mtu (anayewasiliana na 
roho) anayeweza kutumiwa na roho hizo. Neno la Kigiriki 
linalotafsiriwa kuwa “mazoea ya kuwasiliana na roho” ni 
phar:ma:ki'a, ambalo kihalisi linamaanisha “ulevi wa dawa.” Neno 
hilo linahusiana na kuwasiliana na roho kwa sababu katika nyakati 


za kale, dawa zilitumiwa kuleta nguvu za roho waovu ili kufanya 
ulozi.—Gal 5:20; Ufu 21:8. 


Kuweka mikono juu ya. 


Mikono iliwekwa juu ya mtu ili kumweka rasmi kwa ajili ya kazi ya 
pekee au kumchagua apate baraka, maponyo, au zawadi ya roho 
takatifu. Nyakati nyingine mikono iliwekwa juu ya wanyama kabla 
hawajatolewa dhabihu.—Kut 29:15; Hes 27:18; Mdo 19:6; 1Ti 5:22. 


L 


Laana. 


Kumtisha au kumtakia uovu mtu au kitu. Neno hilo halipaswi 
kueleweka kuwa matusi au hasira kali. Kwa kawaida laana ni 
tangazo rasmi la kiapo au la kumtabiria uovu mtu au kitu, na laana 
hiyo inapotamkwa na Mungu au na mtu aliyepewa mamlaka inakuwa 
na uzito na nguvu kama unabii.—Mwa 12:3; Hes 22:12; Gal 3:10. 


Lawi; Mlawi. 


Mwana wa tatu wa Yakobo aliyezaliwa na mke wake Lea; pia ni jina 
la kabila linaloitwa kwa jina lake. Wanawe watatu walianzisha vikundi 
vitatu vikuu vya makuhani Walawi. Nyakati nyingine, neno “Walawi” 


linarejelea kabila zima, lakini kwa kawaida halitii ndani familia ya 
kikuhani ya Haruni. Kabila la Lawi halikugawiwa ardhi katika Nchi ya 
Ahadi lakini lilipewa majiji 48 katika ardhi ambayo makabila mengine 
yaligawiwa.—Kum 10:8; 1Nya 6:1; Ebr 7:11. 


Lebanoni, safu ya Milima ya. 


Mojawapo ya safu mbili za milima nchini Lebanoni. Safu ya milima 
ya Lebanoni iko upande wa magharibi, na safu ya milima iliyo 
ng'ambo ya milima ya Lebanoni iko upande wa mashariki. Bonde 
refu lenye rutuba linatenganisha safu hizo mbili. Safu ya milima ya 
Lebanoni imeinuka juu kana kwamba ni moja kwa moja kutoka 
kwenye pwani ya Mediterania, na vilele vyake vimeinuka kufikia 
urefu wa kati ya mita 1,800 na 2,100 (futi 6,000 na 7,000) kwa 
wastani. Katika nyakati za kale, nchi ya Lebanoni ilifunikwa na miti 
mirefu sana ya mierezi, na mataifa jirani yaliiona miti hiyo kuwa 
yenye thamani kubwa sana. (Kum 1:7; Zb 29:6; 92:12)—Angalia 
Nyongeza B7. 


Leptoni. 


Katika enzi za Maandiko ya Kigiriki ya Kikristo, Leptoni ilikuwa sarafu 
ndogo zaidi ya Kiyahudi ya shaba au shaba nyekundu. Tafsiri fulani 
za Biblia zinaiita “sarafu ndogo.” (Mk 12:42; Lu 21:2; maelezo ya 
chini.)—Angalia Nyongeza B14. 


Leviathani. 


Ni mnyama fulani ambaye kwa kawaida inasemekana kwamba 
anakaa majini. Katika Ayubu 3:8 na 41:1, inaonekana ni mamba au 
mnyama mwingine wa majini ambaye ni mkubwa sana na ana nguvu 
nyingi. Katika Zaburi 104:26, huenda ni aina fulani ya nyangumi. 
Katika Maandiko mengine neno hilo linatumiwa kwa njia ya mfano na 
halihusiani na mnyama fulani hususa.—Zb 74:14; Isa 27:1. 


Liwali (wa Babiloni na Uajemi). 


Mwakilishi wa mfalme, au gavana wa mkoa, katika milki ya Babiloni 
na ya Uajemi. Liwali aliwekwa na mfalme kuwa mtawala mkuu.—Ezr 
8:36; Da 6:1. 


Liwali (wa Roma). 


Gavana mkuu wa mkoa uliokuwa chini ya usimamizi wa Baraza la 
Roma. Alikuwa na mamlaka ya kuhukumu na ya kijeshi, na ingawa 
Baraza la Roma lilikuwa na haki ya kuchunguza matendo yake, 
alikuwa na mamlaka kubwa sana katika mkoa.—Mdo 13:7; 18:12. 


Logi. 


Kipimo kidogo zaidi cha vitu vya majimaji kinachotajwa katika Biblia. 
Talmudi ya Wayahudi inasema kwamba logi ni sehemu 1 ya 12 ya 
hini, basi kwa msingi huo, logi ingekuwa sawa na lita 0.31. (Law 
14:10)—Angalia Nyongeza B14. 


M 


Madhabahu. 


Sehemu iliyoinuliwa au jukwaa lililotengenezwa kwa udongo, mawe, 
mawe yaliyochongwa, au mbao zilizofunikwa kwa chuma; sehemu 
hiyo ilitumiwa kutoa dhabihu au uvumba wakati wa ibada. Katika 
chumba cha kwanza cha hema la ibada na cha hekalu, kulikuwa na 
‘madhabahu ndogo ya dhahabu' ya kufukizia uvumba. Ilitengenezwa 
kwa mbao zilizofunikwa kwa dhahabu. ‘Madhabahu kubwa zaidi ya 
shaba' iliyotumiwa kutolea dhabihu za kuteketezwa ilikuwa nje katika 


Angalia Nyongeza B5 na B8. 


Madhehebu. 


Kikundi cha watu wanaofuata imani fulani au kiongozi fulani na walio 
na mafundisho yao wenyewe. Neno hili linatumiwa kurejelea vikundi 
viwili maarufu vya dini ya Kiyahudi, yaani, Mafarisayo na 
Masadukayo. Watu wasio Wakristo waliuita pia Ukristo “madhehebu” 
au “madhehebu ya Wanazareti,” labda waliwaona kuwa farakano la 


dini ya Kiyahudi. Hatimaye, madhehebu yalisitawi katika kutaniko la 
Kikristo; “madhehebu ya Nikolao” yanatajwa kihususa katika kitabu 
cha Ufunuo.—Mdo 5:17;_15:5;_ 24:5; 28:22; Ufu 2:6; 2Pe 2:1. 


Mafarisayo . 


Dhehebu maarufu la dini ya Kiyahudi katika karne ya kwanza W.K. 
Hawakuwa wa uzao wa kikuhani, lakini waliifuata sana Sheria, hata 
mambo madogo zaidi ya Sheria, nao waliyakweza mapokeo 
yaliyopitishwa kwa mdomo na kuyaona kuwa kama Sheria. (Mt 
23:23) Walipinga uvutano wowote wa utamaduni wa Ugiriki, na 
wakiwa wasomi wa Sheria na mapokeo, walikuwa na mamlaka 
kubwa juu ya watu. (Mt 23:2-6) Baadhi yao walikuwa pia washiriki 
wa Sanhedrini. Kwa kawaida walimpinga Yesu kuhusiana na kushika 
Sabato, mapokeo, na kwa sababu alishirikiana na watenda dhambi 
na wakusanya kodi. Baadhi yao walikuja kuwa Wakristo, kutia ndani 
Sauli wa Tarso.—Mt 9:11;_12:14; Mk 7:5; Lu 6:2; Mdo 26:5. 


Mafunjo . 


Mmea wa majini unaofanana na matete uliotumiwa kutengenezea 
vikapu, vyombo, na mashua. Ulitumiwa pia kutengeneza karatasi za 
mafunjo za kuandikia na vitabu vingi vya kukunjwa.—Kut 2:3. 


Mahakimu. 


Katika serikali ya Babiloni, mahakimu-askari walikuwa maofisa wa 
raia katika wilaya za utawala waliojua sheria na walikuwa na kiasi 
fulani cha mamlaka ya kuhukumu. Katika makoloni ya Roma, 
mahakimu wa raia walikuwa wasimamizi wa serikali. Majukumu yao 
yalitia ndani kudumisha utaratibu, kudhibiti matumizi ya fedha, 
kuwahukumu waliovunja sheria, na kuagiza adhabu itekelezwe.—Da 
3:2; Mdo 16:20. 


Mahalathi. 


Ni wazi kwamba neno hili ni la kimuziki, nalo linapatikana katika 
utangulizi wa Zaburi 53 na 88. Huenda linahusiana na kitenzi cha 
Kiebrania ambacho kimsingi kinamaanisha “kudhoofika; kuwa 
mgonjwa,” na kwa hiyo kitenzi hicho kinadokeza sauti ya simanzi na 
huzuni ambayo inapatana na mambo ya kuhuzunisha yanayotajwa 
katika nyimbo hizo mbili. 


Mahali pajuu. 


Mahali pa ibada ambapo kwa kawaida palikuwa juu ya kilima, mlima, 
au jukwaa lililotengenezwa na watu. Ingawa nyakati nyingine watu 
walitumia mahali pa juu kumwabudia Mungu, mara nyingi 
panahusianishwa na ibada ya kipagani ya miungu ya uwongo.—Hes 
33:52; 1Fa 3:2; Yer 19:5. 


Mahali patakatifu . 


Kwa ujumla, ni mahali palipotengwa kwa ajili ya ibada, mahali 
patakatifu. Hata hivyo, mara nyingi neno hilo linamaanisha hema la 
ibada au hekalu lililokuwa Yerusalemu. Neno hilo linatumiwa pia 
kurejelea makao ya Mungu mbinguni.—Kut 25:8, 9; 2Fa 10:25; 1Nya 
28:10; Ufu 11:19. 


Majiji ya makimbilio . 


Majiji ya Walawi ambamo mtu aliyeua bila kukusudia angeweza 

ya makimbilio, yaliyoenea kotekote katika Nchi ya Ahadi, 
yalichaguliwa na Musa na baadaye na Yoshua, chini ya mwongozo 
wa Yehova. Baada ya kufika katika jiji la makimbilio, mtu aliyekuwa 
akikimbilia humo aliwaambia kesi yake wazee waliokuwa katika 
lango la jiji hilo, kisha walimkaribisha humo. Ili kuwazuia watu 
waliowaua wengine kimakusudi wasiutumie vibaya mpango huo, mtu 
aliyekimbilia usalama katika jiji la makimbilio alipaswa kufika mbele 
ya waamuzi katika jiji ambamo mauaji yalifanyika ili athibitishe 
kwamba hana hatia ya kuua kimakusudi. Ilipothibitishwa kwamba 
hana hatia, alirudishwa katika jiji la makimbilio, ambamo alipaswa 
kuishi ndani ya mipaka ya jiji hilo maisha yake yote au mpaka kuhani 
mkuu alipokufa.—Hes 35:6, 11-15, 22-29; Yos 20:2-8. 


Makapi. 


Maganda yanayotenganishwa na sehemu inayoliwa ya nafaka 
wakati wa kupura na kupepeta. Makapi hutumiwa katika tamathali za 
usemi kufananisha kitu kisicho na thamani na kisichotamanika.—Zb 
1:4; Mt 3:12. 


Makedonia . 


Eneo lililo upande wa kaskazini wa Ugiriki ambalo lilipata umaarufu 
wakati wa Aleksanda Mkuu na kuendelea kuwa huru mpaka 
liliposhindwa na Waroma. Makedonia ilikuwa mkoa wa Roma mtume 
Paulo alipotembelea Ulaya kwa mara ya kwanza. Paulo alitembelea 
eneo hilo mara tatu. (Mdo 16:9)—Angalia Nyongeza B13. 


Makerubi . 


Malaika wa cheo cha juu wenye majukumu ya pekee. Wao ni tofauti 
na maserafi.—Mwa 3:24; Kut 25:20; Isa 37:16; Ebr 9:5. 


Malaika mkuu. 


Maana yake “mkuu wa malaika.” Ufafanuzi huo, pamoja na ukweli 
wa kwamba Biblia inatumia tu hali ya umoja inapomrejelea “malaika 
mkuu,” huthibitisha kwamba kuna malaika mkuu mmoja tu. Biblia 
inataja jina la huyo malaika mkuu, inamtambulisha kuwa Mikaeli.— 
Da 12:1; Yud 9; Ufu 12:7. 


Malaika. 


Linatokana na neno la Kiebrania mal'akh' na neno la Kigiriki 
ag'ge:los. Maneno yote mawili kihalisi yanamaanisha “mjumbe” 
lakini yanatafsiriwa kuwa “malaika” yanapowahusu wajumbe wenye 
miili ya roho. (Mwa 16:7; 32:3; Yak 2:25; Ufu 22:8) Malaika ni viumbe 
wa roho walio na nguvu, ambao Mungu aliwaumba kabla ya 
wanadamu. Katika Biblia wanaitwa pia “makumi ya maelfu ya 
watakatifu,” “wana wa Mungu,” na “nyota za asubuhi.” (Kum 33:2; 
Ayu 1:6; 38:7) Hawakuumbwa wakiwa na uwezo wa kuzaa malaika 
wengine lakini waliumbwa mmoja mmoja. Idadi yao inazidi 

milioni mia moja. (Da 7:10) Biblia inaonyesha kwamba kila malaika 
ana jina lake na utu wake, hata hivyo wanakataa kwa unyenyekevu 


kuabudiwa, na wengi hata hukataa kufunua majina yao. (Mwa 32:29; 
Lu 1:26; Ufu 22:8, 9) Wana vyeo mbalimbali na wamepewa 
majukumu mbalimbali, kama vile kuhudumu mbele ya kiti cha 
Ufalme cha Yehova, kupeleka jumbe zake, kuwasaidia watumishi wa 
Yehova walio duniani, kutekeleza hukumu za Mungu, na kuunga 
mkono kazi ya kuhubiri habari njema. (2Fa 19:35; Zb 34:7; Lu 1:30, 
31; Ufu 5:11;_14:6) Wakati ujao watajiunga na Yesu kupigana vita 
vya Har-Magedoni.—Ufu 19:14, 15. 


Malkamu. 


Huenda ni sawa na neno Moleki, mungu mkuu wa Waamoni. (Sef 
1:5)—Tazama MOLEKI. 


Malkia wa Mbinguni. 


Jina la cheo la mungu wa kike aliyeabudiwa na Waisraeli waasi 
imani katika siku za Yeremia. Baadhi ya watu wanadai kwamba 
linarejelea mungu wa kike wa Babiloni aliyeitwa Ishtari (Astarte). Jina 
la mungu wa kike wa Wasumeri aliyekuwepo awali, Inanna, 
linamaanisha “Malkia wa Mbinguni.” Hakuhusianishwa tu na mbingu, 
bali pia alikuwa mungu wa kike wa uzazi. Astarte anaitwa pia 
“Bimkubwa wa Mbinguni” katika maandishi yaliyochongwa ya 
Wamisri.—Yer 44:19. 


Mana. 


Chakula kikuu ambacho Waisraeli walikula kwa miaka 40 
waliyokuwa nyikani. Kiliandaliwa na Yehova. Kilitokea kimuujiza 
kwenye ardhi chini ya tabaka la umande kila asubuhi isipokuwa siku 
ya Sabato. Waisraeli walipokiona kwa mara ya kwanza waliulizana, 
“Ni nini hiki?” au, katika Kiebrania, “man hu'?” (Kut 16:13-15, 35) 
Katika Maandiko mengine, kinaitwa “nafaka ya mbinguni” (Zb 78:24), 
“mkate kutoka mbinguni” (Zb 105:40), na “mkate wa wenye nguvu” 
(Zb 78:25). Yesu alirejelea mana kwa njia ya mfano.—Yoh 6:49, 50. 


Manemane. 


Utomvu unaonata wenye manukato unaotokana na vichaka 
mbalimbali vya miiba au miti midogo ya jamii ya Commiphora. 
Manemane ni mojawapo ya viungo vilivyotumiwa kutengeneza 
mafuta matakatifu ya kutia mafuta. Ilitumiwa kutia mavazi au vitanda 
marashi, na iliongezwa kwenye mafuta yaliyotumiwa kukanda mwili 
na mafuta ya kujipaka. Manemane pia ilitumiwa kuitayarisha miili 
kabla ya kuizika.—Kut 30:23; Met 7:17; Yoh 19:39. 


Maombolezo. 


Huzuni inayoonyeshwa waziwazi kwa sababu ya kifo au msiba 
mwingine. Katika nyakati za Biblia, ilikuwa desturi kuomboleza kwa 
kipindi fulani. Mbali na kulia kwa sauti kubwa, waombolezaji walivaa 
mavazi ya pekee, walitia majivu kichwani, wakararua mavazi yao, na 
kujipigapiga kifuani. Nyakati nyingine waombolezaji waliolipwa 
walialikwa mazishini.—Mwa 23:2; Est 4:3; Ufu 21:4. 


Marijani. 


Kitu kigumu kinachofanana na jiwe kinachofanyizwa na mifupa ya 
wanyama wadogo wa baharini. Kinapatikana baharini kikiwa na rangi 
mbalimbali, kama vile nyekundu, nyeupe, na nyeusi. Marijani 
yalikuwa mengi sana hasa katika Bahari Nyekundu. Katika nyakati 
za Biblia, marijani yenye rangi nyekundu yalikuwa na thamani kubwa 
sana na yalitumiwa kutengenezea shanga na mapambo mengine.— 
Met 8:11. 


Masadukayo. 


Madhehebu maarufu ya dini ya Kiyahudi ambayo washiriki wake 
walikuwa watu maarufu walio matajiri na makuhani waliokuwa na 
mamlaka kubwa kuhusiana na utendaji wa hekaluni. Walikataa 
mapokeo mengi yaliyopitishwa kwa mdomo ambayo yalifuatwa na 
Mafarisayo na mafundisho mengine ya Kifarisayo. Hawakuamini 
ufufuo wala kuwepo kwa malaika. Walimpinga Yesu.—Mt 16:1; Mdo 
23:8. 


Maserafi . 


Viumbe wa roho waliosimama kuzunguka kiti cha ufalme cha Yehova 
mbinguni. Neno la Kiebrania sera:phim' kihalisi linamaanisha 
“wanaowaka moto.”—lsa 6:2, 6. 


Masihi. 


Neno hili linatokana na neno la Kiebrania linalomaanisha “mtiwa- 
mafuta” au “aliyetiwa mafuta.” Katika Kigiriki neno hili linatafsiriwa 
kuwa “Kristo..—Da 9:25; Yoh 1:41. 


Maskili . 


Ni neno la Kiebrania linalopatikana katika tangulizi za zaburi 13 
ambalo maana yake haijulikani vizuri. Huenda linamaanisha “shairi 
la kutafakari.” Baadhi ya watu wanafikiri kwamba neno sawa na hilo, 
linalotafsiriwa kuwa ‘kutumikia kwa busara, huenda lina maana 
sawa na neno hilo.—2Nya 30:22; Zb 32:Utangulizi. 


Matunda ya kwanza. 


Mazao ya kwanza kabisa katika majira ya mavuno; kitu 
kinachopatikana kwanza au malimbuko ya kitu chochote. Yehova 
alitaka taifa la Israeli limtolee matunda ya kwanza au uzao wa 
kwanza wa mwanadamu, mnyama, au mazao ya nchi. Wakiwa taifa, 
Waisraeli walimtolea Mungu matunda ya kwanza wakati wa Sherehe 
ya Mikate Isiyo na Chachu na wakati wa Pentekoste. Usemi 
“matunda ya kwanza” ulitumiwa pia kwa njia ya mfano kumrejelea 
Kristo na wafuasi wake watiwa-mafuta.—1Ko 15:23; Hes 15:21; Met 
3:9; Ufu 14:4. 


Mbashiri; Mwaguzi . 


Mtu anayedai kuwa anaweza kutabiri matukio ya wakati ujao. 
Makuhani wachawi, wapiga ramli, wanajimu, na wengine wanatajwa 
katika Biblia kuwa wabashiri au waaguzi.—Law 19:31; Kum 18:11; 
Mdo 16:16. 


Mchokoo. 


Fimbo ndefu yenye ncha kali ya chuma, iliyotumiwa na wakulima 
kumwongoza mnyama kwa kumdungadunga nayo. Maneno ya mtu 
mwenye hekima yanayomchochea msikilizaji kutii ushauri wenye 
hekima yanafananishwa na mchokoo. “Kuipiga teke michokoo” ni 
maneno yanayoleta taswira ya ng'ombe dume mkaidi anayekataa 
kufuata mwongozo wa mchokoo kwa kuupiga teke, na hivyo 
kujiumiza mwenyewe.—Mdo 26:14; Amu 3:31. 


Merodaki. 


Mungu mkuu wa jiji la Babiloni. Baada ya mfalme wa Babiloni na 
mtunga sheria Hamurabi kulifanya Babiloni kuwa jiji kuu la Babilonia, 
umaarufu wa Merodaki (au, Marduki) uliongezeka, na hatimaye 
akachukua mahali pa miungu kadhaa iliyokuwepo awali, akawa 
mungu mkuu kati ya miungu yote ya Wababiloni. Baadaye, jina la 
cheo “Belu” (“Mmiliki”) lilianza kutumiwa badala ya Merodaki (au, 
Marduki), na kwa kawaida watu walimrejelea Merodaki kwa jina Beli. 
—Yer 50:2. 


Methali. 


Msemo wa hekima au hadithi fupi inayofundisha somo au kufafanua 
ukweli muhimu kwa maneno machache sana. Methali ya Biblia 
inaweza kuwa fumbo au kitendawili. Methali huwasilisha ukweli kwa 
lugha inayovutia, mara nyingi kupitia mifano. Misemo fulani ilianza 
kutumiwa kama semi za kuwadhihaki au kuwadharau watu fulani.— 
Mhu 12:9; 2Pe 2:22. 


Mfinyanzi . 


Mtengenezaji wa vyungu, mabakuli, na vyombo vingine vya udongo. 
Neno la Kiebrania linalotafsiriwa mfinyanzi kihalisi linamaanisha 
“anayeumba.” Mara nyingi mamlaka ambayo mfinyanzi anayo juu ya 
udongo hutumiwa kuonyesha mamlaka ya enzi kuu ambayo Yehova 
anayo juu watu mmojammoja na mataifa.—lsa 64:8; Ro 9:21. 


Mfumo wa (Mifumo ya) mambo . 


Neno la Kigiriki ai:on' hutafsiriwa kwa maneno hayo linaporejelea 
hali ya sasa ya mambo au matukio yanayobainisha kipindi fulani cha 
wakati, enzi, au zama. Biblia hutumia maneno “mfumo wa mambo 
wa sasa,” kurejelea hali ya sasa ya ulimwengu kwa ujumla na njia ya 
kilimwengu ya maisha. (2Ti 4:10) Kupitia agano la Sheria, Mungu 
alianzisha mfumo wa mambo ambao baadhi ya watu wanaweza 
kuuita enzi ya Waisraeli au Wayahudi. Kupitia dhabihu yake ya fidia, 
Yesu Kristo alitumiwa na Mungu kuanzisha mfumo tofauti wa 
mambo, ambao msingi wake ni kutaniko la Wakristo watiwa-mafuta. 
Huo ulikuwa mwanzo wa enzi mpya, wakati ambapo mambo halisi 


yaliyokuwa yameonyeshwa mapema katika agano la Sheria yalianza 
kutimia. Maneno hayo yanapotumiwa katika wingi yanarejelea 
mifumo mbalimbali ya mambo, au hali mbalimbali zilizopo sasa, 
ambazo zimekuwapo au zitakazokuwapo.—Mt 24:3; Mk 4:19; Ro 
12:2; 1Ko 10:11. 


Mgeuzwa imani. 


Katika Maandiko, neno hili linamaanisha mtu aliyejiunga na dini ya 
Kiyahudi, na ikiwa ni mwanamume alitahiriwa.—Mt 23:15; Mdo 
13:43. 


Mikasi ya kukatia tambi za taa . 


Vifaa vilivyotumiwa katika hema la ibada na hekaluni, ambavyo 
vilitengenezwa kwa dhahabu au shaba. Huenda vifaa hivyo 
vilifanana na mikasi na vilitumiwa kukata tambi za taa.—2Fa 25:14. 


Mikatale . 


Kifaa kilichotumiwa kumfunga mtu ili kumwadhibu. Mikatale fulani 
ilifunga miguu peke yake, na mingine iliupinda mwili kwa njia 
inayochosha, labda kwa kufunga miguu, mikono, na shingo.—Yer 
20:2; Mdo 16:24. 


Mikate ya toleo . — 


Tazama MIKATE YA WONYESHO. 


Mikate ya wonyesho . 


Mikate 12 iliyowekwa katika safu mbili, mikate sita katika kila safu, 
kwenye meza katika chumba cha Patakatifu kilichokuwa katika hema 
la ibada na hekaluni. Inaitwa pia “mikate ya tabaka” na “mikate ya 
toleo.” Kila siku ya Sabato, mikate hiyo ambayo iliwekwa mbele za 
Mungu iliondolewa na mikate mipya kuwekwa kwenye meza hiyo. 
Kwa kawaida mikate iliyoondolewa ililiwa na makuhani tu. (2Nya 2:4; 
Mt 12:4; Kut 25:30; Law 24:5-9; Ebr 9:2)—Angalia Nyongeza B5. 


Miktamu . 


Neno la Kiebrania linalotumiwa katika tangulizi sita za zaburi (Zb 16, 
56-60). Ni neno la kitaalamu ambalo maana yake haijulikani vizuri, 


ingawa huenda linahusiana na maneno “maandishi yaliyochongwa.” 


Milkomu . 


Mungu aliyeabudiwa na Waamoni, labda ndiye mungu anayeitwa 
Moleki. (1Fa 11:5, 7) Sulemani alipokaribia mwisho wa utawala wake 


alimjengea mungu huyu wa uwongo mahali pa juu.—Tazama 
MOLEKI. 


Mina. 


Huitwa pia mane katika kitabu cha Ezekieli. Kipimo cha uzito 
kilichotumika pia kama pesa. Kwa kutegemea uthibitisho wa vitu vya 
kale unaoonyesha kwamba mina ilikuwa sawa na shekeli 50, na 
shekeli ilikuwa na uzito wa gramu 11.4, katika Maandiko ya 
Kiebrania mina ilikuwa na uzito wa gramu 570. Huenda pia kulikuwa 
na mina ya kifalme, kama kulivyokuwa na kipimo cha kifalme cha 
mkono. Katika Maandiko ya Kigiriki ya Kikristo, mina ilikuwa sawa na 
drakma 100. Ilikuwa sawa na uzito wa gramu 340. Mina 60 zilikuwa 
sawa na talanta moja. (Ezr 2:69; Lu 19:13)—Angalia Nyongeza B14. 


Miujiza; Kazi zenye nguvu. 


Matendo au matukio yanayozidi nguvu zote zinazojulikana na 
wanadamu na ambayo yamesababishwa na chanzo kinachozidi 
uwezo wa wanadamu. Maneno kama vile “ishara,” “dalili,” na 
“maajabu” hutumiwa nyakati nyingine katika Biblia kumaanisha 
jambo lilelile.—Kut 4:21; Mdo 4:22; Ebr 2:4. 


Mkono. 


Kipimo cha urefu ambacho kwa wastani kinaanzia kwenye kiwiko 
mpaka kwenye ncha ya kidole cha kati. Kwa kawaida Waisraeli 
walitumia kipimo cha mkono chenye urefu wa sentimita 44.5 hivi 
(inchi 17.5), lakini walitumia pia kipimo cha mkono mrefu zaidi 
ambacho kilizidi mkono wa kawaida kwa upana wa kitanga 

cha mkono, sentimita 51.8 hivi (inchi 20.4). (Mwa 6:15; Lu 12:25)— 
Angalia Nyongeza B14. 


Mkristo. 


Jina ambalo Mungu aliwapa wafuasi wa Yesu Kristo.—Mdo 11:26; 
26:28. 


Mkuu wa makuhani. 


Jina lingine la “kuhani mkuu” katika Maandiko ya Kiebrania. Katika 
Maandiko ya Kigiriki ya Kikristo, ni wazi kwamba usemi “wakuu wa 
makuhani” ulirejelea wanaume walioongoza katika ukuhani, huenda 
walitia ndani makuhani wowote wakuu walioondolewa na pia 
viongozi wa vile vikundi 24 vya makuhani.—2Nya 26:20; Ezr 7:5; Mt 
2:4; Mk 8:31. 


Mlinzi. 


Mtu anayewalinda watu au mali kutokana na madhara, kwa kawaida 
wakati wa usiku, na ambaye anaweza kupiga king'ora aonapo hatari. 
Kwa kawaida walinzi waliwekwa juu ya kuta na minara ya jiji ili 
kuwatazama watu wakiwa mbali kabla hawajalikaribia jiji. Mlinzi 
ambaye ni mwanajeshi huitwa askari mlinzi. Kwa njia ya mfano, 
manabii walitumikia wakiwa walinzi wa taifa la Israeli, walitoa onyo 
kuhusu uharibifu uliokuwa ukija.—2Fa 9:20; Eze 3:17. 


Mlo wa Jioni wa Bwana. 


Mlo halisi wa mikate isiyo na chachu na divai, vitu ambavyo 
vinafananisha mwili wa Kristo na damu yake; navyo ni ukumbusho 
wa kifo cha Yesu. Kwa kuwa huu ni mwadhimisho ambao Maandiko 
yanasema Wakristo wanapaswa kuuadhimisha, kwa kufaa unaitwa 
“Ukumbusho.”—1Ko 11:20, 23-26. 


Mnadhiri. 


Linatokana na neno la Kiebrania linalomaanisha “Aliyetengwa,” 

“Aliyewekwa Wakfu,” “Aliyewekwa Kando.” Kulikuwa na vikundi viwili 
vya Wanadhiri: wale waliojitolea na wale waliowekwa na Mungu 
kuwa Wanadhiri. Mwanamume au mwanamke angeweza kuweka 
nadhiri ya pekee kwa Yehova ili aishi akiwa Mnadhiri kwa kipindi 
fulani. Wale waliojitolea kuweka nadhiri hiyo walihitaji kuzingatia 
vizuizi vitatu vikuu: hawakupaswa kunywa kileo chochote wala kula 
zao lolote la mzabibu, hawakupaswa kunyoa nywele zao, na 


hawakupaswa kugusa maiti. Wale waliowekwa na Mungu kuwa 


Wanadhiri walibaki Wanadhiri maisha yao yote, na Yehova alitaja 
matakwa hususa waliyopaswa kutii.—Hes 6:2-7; Amu 13:5. 


Mnajimu . 


Mtu anayechunguza mizunguko ya jua, mwezi, na nyota ili atabiri 
matukio ya wakati ujao.—Da 2:27; Mt 2:1. 


Mnazareti. 


Jina la Yesu, linaloonyesha kwamba alitoka katika mji wa Nazareti. 
Huenda linahusiana na neno la Kiebrania linalotafsiriwa “chipukizi” 
katika Isaya 11:1. Baadaye neno hilo lilitumiwa pia kuwahusu 
wafuasi wa Yesu.—Mt 2:23; Mdo 24:5. 


Moleki. 


Mungu wa Waamoni; labda ndiye mungu anayeitwa Malkamu, 
Milkomu, na Moloki. Huenda ni jina la cheo wala si jina la mungu 
fulani hususa. Sheria ya Musa ilisema kwamba mtu yeyote 
aliyewatoa dhabihu watoto wake kwa Moleki alistahili adhabu ya kifo. 
—Law 20:2; Yer 32:35; Mdo 7:43. 


Moloki . — 


Tazama MOLEKI. 


Mpatanishi . 


Mtu anayeingilia kati ili kuvipatanisha vikundi viwili. Katika Maandiko, 
Musa ni mpatanishi wa agano la Sheria na Yesu ni mpatanishi wa 
agano jipya.—Gal 3:19; 1Ti 2:5. 


Mpinga-Kristo . 


Neno la Kigiriki lina maana mbili. Linarejelea chochote ambacho ni 
kinyume cha, au kinachompinga Kristo. Linaweza pia kurejelea 
Kristo wa uwongo, yule anayechukua nafasi ya Kristo. Watu wote, 
mashirika, au vikundi vinavyodai kwa uwongo kumwakilisha Kristo 
au vinavyodai kuwa Masihi au vinavyompinga Kristo na wanafunzi 
wake vinaweza kwa kufaa kuitwa wapinga-Kristo.—1Yo 2:22. 


Mshindio. 


Katika ufumaji, mshindio ni nyuzi za kitambaa zinazotoka kushoto 
kwenda kulia. Nyuzi hizi zilipita juu na chini ya mtande, yaani, nyuzi 
ndefu zilizotoka juu kwenda chini.—Law 13:59. 


Msimamizi. 


Ofisa wa cheo cha chini kuliko liwali katika serikali ya Babiloni. 
Katika Biblia, wasimamizi hawa waliwasimamia watu wenye hekima 
katika makao ya mfalme wa Babiloni. Wasimamizi wanatajwa pia 
wakati wa utawala wa Mfalme Dario wa Umedi.—Da 2:48; 6:7. 


Mtande. 


Katika ufumaji, mtande ni nyuzi ndefu zinazotoka juu kwenda chini 
katika kitambaa. Nyuzi zinazopita juu na chini ya mtande kutoka 
kushoto kwenda kulia zinaitwa mshindio.—Amu 16:13. 


Mti (Nguzo). 


Mlingoti ulio wima ambao juu yake mtu aliyeadhibiwa alitundikwa. 
Ulitumiwa katika mataifa fulani kuwaua watu na/au kuanika maiti ili 
kuwaonya wengine au kumfedhehesha mtu hadharani. Waashuru, 
waliojulikana kwa sababu ya vita vyao vya kikatili, waliingiza miti 
yenye ncha kali kwenye tumbo la mateka wao mpaka kifuani na 
kuiacha miili ya mateka hao ikining'inia juu ya miti hiyo. Hata hivyo, 
katika Sheria ya Wayahudi, watu waliokuwa na hatia ya kufanya 
makosa mazito kama vile kukufuru au kuabudu sanamu waliuawa 
kwanza kwa kupigwa mawe au kwa njia nyingine, kisha maiti zao 


zilitundikwa kwenye nguzo, au miti, ili kuwaonya wengine. (Kum 
21:22, 23; 2Sa 21:6, 9) Nyakati fulani Waroma waliwafunga tu 
wakosaji kwenye mti au nguzo, kwa hiyo mkosaji angeishi kwa siku 
kadhaa na hatimaye kufa kwa sababu ya uchungu, kiu, njaa, na 
kuchomwa na jua. Nyakati nyingine, kama Yesu alivyouawa, 
walimtundika mshtakiwa mtini kwa kuipigilia misumari mikono na 


Tazama MTI WA MATESO. 


Mti mtakatifu . 


Neno la Kiebrania ('ashe:rah') linarejelea (1) mlingoti mtakatifu 
unaomwakilisha Ashera, mungu wa kike wa uzazi wa Wakanaani, au 
(2) sanamu ya mungu huyo wa kike Ashera. Inaonekana kwamba 
milingoti hiyo ilisimama wima na kwa sehemu ilitengenezwa kwa 
mbao. Huenda zilikuwa nguzo ambazo hazikuwa zimechongwa, au 
hata miti.—Kum 16:21; Amu 6:26; 1Fa 15:13. 


Mti wa mateso. 


Maneno hayo yametafsiriwa kutokana na neno la Kigiriki stau:ros', 
linalomaanisha nguzo iliyo wima au mlingoti, kama ule ambao Yesu 
aliuawa juu yake. Hakuna uthibitisho kwamba neno hilo la Kigiriki 
lilimaanisha msalaba, kama ule uliotumiwa na wapagani kuwa 
nembo ya kidini kwa karne nyingi kabla ya Kristo kuja. Maneno “mti 
wa mateso” yanawasilisha maana kamili ya neno la awali, kwa kuwa 
Yesu pia alitumia neno stau'ros' kuonyesha mateso, dhiki, na 


fedheha ambayo wafuasi wake wangekumbana nayo. (Mt 16:24; Ebr 
12:2)— Tazama MTI (NGUZO). 


Mti wa ujuzi wa mema na mabaya. 


Ni mti uliokuwa katika bustani ya Edeni uliotumiwa na Mungu 
kuwakilisha haki yake ya kuwawekea wanadamu viwango vya 
“mema” na “mabaya.”—Mwa 2:9, 17. 


Mti wa uzima. 


Ni mti uliokuwa katika bustani ya Edeni. Biblia haisemi kwamba 
kiasili matunda yake yalikuwa na uwezo fulani wa kuendeleza uhai; 
badala yake, mti huo uliwakilisha uhakikisho wa kwamba Mungu 
angewapa uzima wa milele wale ambao angewaruhusu kula 
matunda yake.—Mwa 2:9; 3:22. 


Mtu aliye huru; Mtu aliyewekwa huru. 


Wakati wa utawala wa Roma, “mtu aliye huru” ni mtu aliyezaliwa 
akiwa huru, akiwa na haki kamili za raia. Kinyume chake, “mtu 
aliyewekwa huru” ni mtumwa aliyefunguliwa kutoka utumwani. 
Mtumwa aliyefunguliwa rasmi kutoka utumwani alipata uraia wa 
Roma, lakini hakustahili kugombea cheo cha kisiasa. Mtumwa 


ambaye hakufunguliwa rasmi alipata uhuru lakini hakupata haki 
kamili za raia.—1Ko 7:22. 


Mtu anayewasiliana na roho. 


Mtu anayedai kwamba anazungumza na watu waliokufa.—Law 
20:27; Kum 18:10-12; 2Fa 21:6. 


Mtume. 


Kimsingi neno hili linamaanisha “aliyetumwa,” nalo linatumiwa 
kumhusu Yesu na watu fulani waliotumwa kuwatumikia wengine. 
Mara nyingi, linatumiwa kuwahusu wanafunzi ambao Yesu 
mwenyewe aliwachagua wakiwa kikundi cha wawakilishi 12 
waliowekwa rasmi.—Mk 3:14; Mdo 14:14. 


Mtumishi wa huduma. 


Ni tafsiri ya neno la Kigiriki di-a'ko:nos, ambalo mara nyingi 

hutafsiriwa kuwa “mhudumu” au “mtumishi.” “Mtumishi wa huduma” 
ni yule anayetumikia akiwa msaidizi wa baraza la wazee kutanikoni. 
Ni lazima atimize viwango vya Biblia ili astahili kupata pendeleo hilo 


la utumishi.—1Ti 3:8-10, 12. 


Muhuri. 


Kifaa kilichotumiwa kutia alama (kwa kawaida katika udongo wa 
mfinyanzi au nta), alama ambayo ilionyesha umiliki, uhalisia, au 
makubaliano. Mihuri ya kale ilitengenezwa kwa kitu kigumu (kama 
vile jiwe, pembe ya tembo, au ubao) nayo ilikuwa na herufi 
zilizochongwa au michoro iliyoandikwa kurudi nyuma. Muhuri 
unatumiwa kwa njia ya mfano kurejelea kitu kilichothibitishwa kuwa 
cha kweli, au kuwa alama ya umiliki, au kitu kilichofichwa au siri.— 
Kut 28:11; Ne 9:38; Ufu 5:1; 9:4. 


Mungu wa kweli. 


Katika Kiebrania maneno hayo hutafsiriwa kuwa “yule Mungu.” Mara 
nyingi, matumizi ya kibainishi dhahiri katika Kiebrania huonyesha 
kwamba Yehova peke yake ndiye Mungu wa kweli tofauti na miungu 
ya uwongo. Maneno “Mungu wa kweli” huwasilisha maana kamili 
kabisa ya maneno hayo ya Kiebrania katika maandiko yenye 
maneno hayo.—Mwa 5:22, 24; 46:3; Kum 4:39. 


Musa, Sheria ya. 


Sheria ambayo Yehova aliwapa Waisraeli kupitia Musa katika nyika 
ya Sinai mwaka wa 1513 K.W.K. Kwa kawaida vitabu vya kwanza 
vitano vya Biblia huitwa Sheria.—Yos 23:6; Lu 24:44. 


Muth-labeni. 


Usemi unaopatikana katika utangulizi wa Zaburi 9. Kulingana na 

desturi, maana yake ni “kuhusu kifo cha mwana.” Baadhi ya watu 
wanasema kwamba lilikuwa jina au labda maneno ya kwanza ya 

wimbo uliojulikana ambayo yangetumiwa kuimba zaburi hiyo. 


Mwadhimisho wa Miaka 50. 


Mwadhimisho uliofanywa kila mwaka wa 50, kuanzia wakati ambapo 
Waisraeli waliingia katika Nchi ya Ahadi. Nchi haikupaswa kulimwa 
katika mwaka wa Mwadhimisho huo, na watumwa Waebrania 
walipaswa kuwekwa huru. Ardhi za urithi zilizokuwa zimeuzwa 
zilirudishwa. Kwa njia fulani, mwaka mzima wa Mwadhimisho huo 
ulikuwa mwaka wa sherehe, mwaka wa uhuru ambao ulilirudisha 
taifa katika hali waliyofurahia wakati Mungu alipolianzisha taifa hilo 
mwanzoni.—Law 25:10. 


Mwana wa binadamu. 


Maneno hayo yanapatikana mara 80 hivi katika vitabu vya Injili. 
Yanamhusu Yesu Kristo na yanaonyesha kwamba kwa kuzaliwa 
akiwa na mwili wa nyama, alikuja kuwa mwanadamu, wala hakuwa 
kamwe kiumbe wa roho aliyejivika mwili wa kibinadamu. Maneno 
hayo yanaonyesha pia kwamba Yesu angetimiza unabii wa Danieli 
7:13 na 14. Katika Maandiko ya Kiebrania, maneno hayo yalitumiwa 


kumhusu Ezekieli na Danieli, yakikazia tofauti iliyopo kati ya 
wasemaji hao wanaoweza kufa na Mungu ambaye ni Chanzo cha 
ujumbe wao.—Eze 3:17; Da 8:17; Mt 19:28; 20:28. 


Mwana wa Daudi. 


Kwa kawaida maneno hayo hutumiwa kumrejelea Yesu, yakikazia 
kwamba yeye ndiye Mrithi wa agano la Ufalme ambalo lingetimizwa 
na mtu fulani katika ukoo wa Daudi.—Mt 12:23; 21:9. 


Mwandishi. 


Mtu aliyenakili Maandiko ya Kiebrania. Kufikia wakati ambapo Yesu 
alikuja duniani, neno hilo lilimaanisha watu waliokuwa na ujuzi wa 
Sheria. Waandishi walimpinga Yesu.—Ezr 7:6, maelezo ya chini; Mk 
12:38, 39; 14.1. 


Mwangalizi . 


Mwanamume ambaye jukumu lake la msingi ni kulilinda na 
kulichunga kutaniko. Wazo kuu la neno la Kigiriki e:pi'sko:pos ni 
kuangalia kwa kusudi la kulinda. Maneno “mwangalizi” na “mzee” 
(pre:sby'te:ros) yanarejelea wadhifa uleule katika kutaniko la 
Kikristo; neno “mzee” linaonyesha kwamba mtu aliyewekwa rasmi 
kuwa mzee ana sifa za ukomavu, na neno “mwangalizi” linakazia 


majukumu yanayofungamana na wadhifa huo.—Mdo 20:28; 1Ti 3:2- 
7; 1Pe 5:2. 


Mwebrania. 


Neno lililotumiwa mwanzoni kumrejelea Abramu (Abrahamu), na 
hivyo kumtofautisha na majirani wake Waamori. Baadaye lilitumiwa 
kuwahusu wazao wa Abrahamu kupitia Yakobo mjukuu wake na pia 
lilitumiwa kurejelea lugha yao. Kufikia siku za Yesu, lugha ya 
Kiebrania ilikuwa na maneno mengi ya Kiaramu na ndiyo lugha 
iliyozungumzwa na Kristo na wanafunzi wake.—Mwa 14:13; Kut 5:3; 
Mdo 26:14. 


Mwenendo mpotovu. 


Usemi huo unatokana na neno la Kigiriki a-sel'gei:a ambalo 
linahusiana na matendo yanayokiuka kabisa sheria za Mungu na 
ambayo yanadhihirisha mtazamo wa ufidhuli au mtazamo 
unaochukiza usio wa aibu; roho ya kudharau au hata kuchukia 
mamlaka, sheria, na viwango. Usemi huo haurejelei mwenendo 
usiofaa unaohusu makosa madogo.—Gal 5:19; 2Pe 2:7. 


Mwezi mpya. 


Ni siku ya kwanza ya kila mwezi katika kalenda ya Wayahudi, 
ambayo iliadhimishwa ikiwa siku ya kukusanyika pamoja, kufanya 
karamu, na kutoa dhabihu za pekee. Baadaye, siku hiyo ilikuja kuwa 
siku muhimu ya kitaifa ya sherehe, na watu hawakufanya kazi siku 
hiyo.—Hes 10:10; 2Nya 8:13; Kol 2:16. 


Mwonaji. 


Mtu aliyewezeshwa na Mungu kutambua mapenzi ya Mungu; mtu 
ambaye macho yake yalifunguliwa ili yaone au kuelewa mambo 
ambayo wanadamu kwa ujumla hawakuona. Neno la Kiebrania 
linatokana na neno ambalo kimsingi linamaanisha “kuona,” iwe ni 
kihalisi au kwa njia ya mfano. Watu walimfikia mwonaji ili kupata 
ushauri wenye hekima kuhusu matatizo waliyokabili.—1Sa 9:9. 


Mwovu au yule Mwovu. 


Usemi huu hutumiwa kumhusu Shetani Ibilisi, anayempinga Mungu 
na viwango vyake vya uadilifu.—Mt 6:13; 1Yo 5:19. 


Myahudi. 


Neno linalotumiwa kumrejelea mtu wa kabila la Yuda baada ya 
kuanguka kwa ufalme wa Israeli wa makabila kumi. (2Fa 16:6) 
Baada ya Waisraeli kutoka uhamishoni Babiloni, lilitumiwa 


kuwarejelea Waisraeli wa makabila mbalimbali waliorudi Israeli. (Ezr 
4:12) Baadaye, lilitumiwa kotekote ulimwenguni kuwatofautisha 
Waisraeli na watu wasio Waisraeli. (Est 3:6) Mtume Paulo analitumia 
pia neno hilo kwa njia ya mfano anapofafanua kwamba taifa la mtu si 
muhimu katika kutaniko la Kikristo.—Ro 2:28, 29; Gal 3:28. 


Mzaliwa wa kwanza. 


Neno hilo linamaanisha hasa mtoto mkubwa wa kiume wa baba 
(badala ya mtoto wa kwanza anayezaliwa na mama). Katika nyakati 
za Biblia, mwana mzaliwa wa kwanza aliheshimiwa katika familia, 
naye alipewa jukumu la kuwa kichwa cha familia baba yake 
alipokufa. Usemi huo unamhusu pia mnyama dume anayezaliwa 
kwanza.—Kut 11:5; 13:12; Mwa 25:33; Kol 1:15. 


Mzee; Mwanamume mzee. 


Mwanamume mwenye umri mkubwa, lakini katika Maandiko, 
maneno hayo yanarejelea mtu ambaye hasa ana wadhifa wa 
mamlaka na majukumu katika jamii au taifa. Maneno hayo hutumiwa 
pia kuwahusu viumbe wa mbinguni katika kitabu cha Ufunuo. Neno 
la Kigiriki pre:sby'te:ros linatafsiriwa kuwa “mzee” linapowarejelea 
wale walio na jukumu la kuongoza kutanikoni.—Kut 4:29; Met 31:23; 
1Ti 5:17; Ufu 4:4. 


N 


Nabii. 


Mtu anayetumiwa kutangaza makusudi ya Mungu. Manabii walikuwa 
wasemaji wa Mungu, hawakutabiri tu bali pia waliwasilisha 
mafundisho ya Yehova, amri zake, na hukumu zake.—Am 3:7; 2Pe 
1:21. 


Nadhiri. 


Ahadi takatifu ambayo mtu anamwahidi Mungu kwamba atafanya 
jambo fulani, atatoa dhabihu au zawadi fulani, ataanza utumishi 
fulani, au atajiepusha na vitu fulani ambavyo kimsingi havijakatazwa. 
Nadhiri ilikuwa na uzito kama kiapo.—Hes 6:2; Mhu 5:4; Mt 5:33. 


Nafsi. 


Tafsiri iliyozoeleka ya neno la Kiebrania ne'phesh na neno la Kigiriki 
psy:khe'. Uchunguzi wa jinsi maneno hayo yanavyotumika katika 
Biblia, unaonyesha wazi kwamba kimsingi maneno hayo 
yanamaanisha (1) watu, (2) wanyama, au (3) uhai wa mtu au wa 
mnyama. (Mwa 1:20; 2:7; Hes 31:28; 1Pe 3:20; pia maelezo ya 
chini.) Tofauti na jinsi neno “nafsi” linavyotumiwa katika mafundisho 
mengi ya kidini, Biblia inaonyesha kwamba maneno yote mawili 
ne'phesh na psy:khe', yanapotumiwa kuwahusu viumbe walio 


duniani, yanarejelea kitu kilicho halisi, kinachoweza kuguswa, 
kinachoonekana, na kinachoweza kufa. Katika tafsiri hii ya Biblia, 
mara nyingi maneno hayo ya lugha za awali yametafsiriwa kulingana 
na maana yake katika kila muktadha, kwa maneno kama vile “uhai,” 
“kiumbe,” “mtu,” au kama kiwakilishi nafsi (kwa mfano, “mimi” 
kuwakilisha “nafsi yangu”). Mara nyingi, maelezo ya chini hutaja 
neno “nafsi” linaloweza pia kutumika. Neno “nafsi” linapotumiwa, 
katika maandishi makuu au katika maelezo ya chini, linapaswa 
kueleweka kulingana na ufafanuzi huo. Maneno “kufanya jambo 
fulani kwa nafsi yote” yanamaanisha kulifanya kwa mwili wote, moyo 
wote, au kwa uhai wote wa mtu. (Kum 6:5; Mt 22:37) Katika 
Maandiko mengine, maneno hayo ya lugha za awali yanaweza 
kutumiwa kumaanisha tamaa au hamu ya kiumbe aliye hai. 
Yanaweza pia kumaanisha mtu aliyekufa au maiti.—Hes 6:6; Met 
23:2; Isa 56:11; Hag 2:13. 


Nardo. 


Mafuta ghali yenye manukato yaliyokuwa na rangi nyekundu hafifu, 
yaliyotengenezwa kutokana na mmea wa nardo (Nardostachys 
jatamansi). Kwa kuwa yalikuwa ghali, kwa kawaida mafuta ya nardo 
yalichanganywa na mafuta mengine yasiyo bora sana, na nyakati 
nyingine watu walitengeneza mafuta bandia ya nardo. Haishangazi 
kwamba Marko na Yohana wanasema kwamba Yesu alimiminiwa 
“nardo halisi.”—Mk 14:3; Yoh 12:3. 


Ndoa ya ndugu mkwe. 


Ni desturi ambayo iliongezwa baadaye katika Sheria ya Musa, 
iliyomruhusu mwanamume kumuoa mjane wa ndugu yake aliyekufa 
bila mwana ili mwanamume huyo azae watoto na kuendeleza kizazi 
cha ndugu yake.—Mwa 38:8; Kum 25:5. 


Nehilothi . 


Neno linalopatikana katika utangulizi wa Zaburi ya 5 ambalo maana 
yake haijulikani vizuri. Baadhi ya watu huamini kwamba linarejelea 
ala fulani inayopulizwa, nao wanalihusianisha neno hilo na neno la 
Kiebrania ambalo kimsingi linahusiana na neno cha:'lil' (filimbi). Hata 
hivyo, linaweza kumaanisha sauti ya wimbo. 


Nguo za magunia. 


Zilitengenezwa kwa kitambaa kigumu kinachotumiwa kutengenezea 
magunia, au mifuko, kama ile inayobeba nafaka. Kwa kawaida nguo 
hizo zilifumwa kwa kutumia manyoya ya mbuzi yaliyokolea rangi, 
nazo zilikuwa nguo za kitamaduni za maombolezo.—Mwa 37:34; Lu 
10:13. 


Nguzo takatifu . 


Nguzo iliyo wima, kwa kawaida ilikuwa ya mawe; ni wazi kwamba 
ilikuwa sanamu ya uume ya Baali au ya miungu mingine ya uwongo. 
—Kut 23:24. 


Nguzo. 


Mhimili au mnara au kitu kinachofanana na nguzo. Baadhi ya nguzo 
zilijengwa ili kuwakumbusha watu mambo au matukio fulani ya 
kihistoria. Nguzo za kutegemeza jengo zilitumiwa katika hekalu na 
katika majengo mbalimbali ya kifalme yaliyojengwa na Sulemani. 
Wapagani walisimamisha nguzo takatifu kwa ajili ya dini yao ya 
uwongo, na nyakati nyingine Waisraeli waliiga zoea hilo. (Amu 
16:29; 1Fa 7:21; 14:23)—Tazama KIFUNIKO CHA NGUZO. 


Nira. 


Kipande cha mti kilichowekwa juu ya mabega ya mtu na mizigo 
kuning'inizwa kila upande, au ubao au kiunzi kilichowekwa juu ya 
shingo za wanyama wawili waliovuta mizigo (kwa kawaida ng'ombe); 
wanyama hao walifungiwa nira walipovuta kifaa cha kulimia au gari 
la kukokotwa. Kwa kuwa mara nyingi watumwa walitumia nira 
kubeba mizigo mizito, nira ilitumiwa kwa njia ya mfano kufananisha 
utumwa au kujitiisha chini ya mtu mwingine, na pia ukandamizaji na 
mateso. Kuondoa au kuvunja nira kulimaanisha kumweka mtu huru 
kutoka kifungoni, kutoka katika ukandamizaji, na dhuluma.—Law 
26:13; Mt 11:29, 30. 


Nisani. 


Jina jipya la mwezi wa Abibu, mwezi wa kwanza katika kalenda 
takatifu ya Wayahudi baada ya kutoka uhamishoni Babiloni na jina la 
mwezi wa saba katika kalenda iliyotumiwa na watu wote. Mwezi huo 
ulianzia katikati ya mwezi wa Machi mpaka katikati ya mwezi wa 
Aprili. (Ne 2:1)—Angalia Nyongeza B15. 


Njia . 


Usemi huu unatumiwa kwa njia ya mfano katika Maandiko 
kumaanisha matendo au mwenendo unaokubaliwa au usiokubaliwa 
na Yehova. Wale waliokuja kuwa wafuasi wa Yesu Kristo waliitwa 
watu wa “Ile Njia,” yaani, waliishi kwa njia iliyotegemea imani katika 
Yesu Kristo, wakifuata mfano wake.—Mdo 19:9. 


Nyara. 


Vitu vya kibinafsi au vya nyumbani, mifugo, au vitu vingine vyenye 
thamani vinavyochukuliwa kutoka kwa adui aliyeshindwa.—Yos 7:21; 
22:8; Ebr 7:4. 


Nyota ya asubuhi . — 


Tazama NYOTA YA MCHANA. 


Nyota ya mchana. 


Ni sawa na “nyota ya asubuhi.” Ndiyo nyota ya mwisho kuchomoza 
kwenye upeo wa mashariki kabla ya jua kuchomoza, na hivyo 
kutangaza kupambazuka kwa siku mpya.—Ufu 22:16; 2Pe 1:19. 


Nzige. 


Jamii mbalimbali za panzi wanaohama katika makundi makubwa. 
Katika Sheria ya Musa, walionwa kuwa safi na wangeweza kuliwa. 
Makundi makubwa ya nzige yanayotafuna kila kitu kokote 
yanakopita na kusababisha uharibifu mkubwa, yalionwa kuwa pigo. 
—Kut 10:14; Mt 3:4. 


O 


Omeri. 


Kipimo cha vitu vikavu kilichokuwa sawa na lita 2.2, au sehemu moja 
ya kumi ya efa. (Kut 16:16, 18)—Angalia Nyongeza B14. 


Pakanga . 


Vijiti vya mimea mbalimbali vyenye ladha chungu sana na harufu kali 
inayovutia. Pakanga hutumiwa kwa njia ya mfano katika Biblia 
kufafanua matokeo machungu ya uasherati, utumwa, ukosefu wa 
haki, na uasi imani. Katika Ufunuo 8:11, “pakanga” humaanisha kitu 
kichungu chenye sumu, kinachoitwa pia absinthe.—Kum 29:18; Met 
5:4; Yer 9:15; Am 5:7. 


Paradiso. 


Bustani maridadi, au shamba lililo kama bustani. Paradiso ya 
kwanza ilikuwa Edeni, ambayo Yehova aliwatayarishia wanadamu 
wawili wa kwanza. Yesu alipokuwa akizungumza na mmoja wa 
wahalifu waliotundikwa kando yake kwenye mti wa mateso, 
alidokeza kwamba dunia itakuwa paradiso. Katika andiko la 

2 Wakorintho 12:4, ni wazi kwamba neno hilo linarejelea paradiso ya 
wakati ujao, na katika Ufunuo 2:7, linarejelea paradiso ya kimbingu. 
—Wim 4:13; Lu 23:43. 


Pasaka. 


Sherehe ya kila mwaka iliyofanywa siku ya 14 ya mwezi wa Abibu 
(baadaye mwezi huo uliitwa Nisani) ili kuadhimisha ukombozi wa 
Waisraeli kutoka Misri. Iliadhimishwa kwa kumchinja na kumchoma 
mwanakondoo (au mbuzi), na kumla kwa mboga chungu na mikate 
isiyo na chachu.—Kut 12:27; Yoh 6:4; 1Ko 5:7. 


Patakatifu Zaidi. 


Chumba cha ndani zaidi katika hema la ibada na hekaluni, ambamo 
sanduku la agano liliwekwa; panaitwa pia Patakatifu pa Patakatifu. 
Mbali na Musa, ni kuhani mkuu peke yake aliyeruhusiwa kuingia 
Patakatifu Zaidi, naye angeweza kuingia humo siku moja tu katika 
Siku ya kila mwaka ya Kufunika Dhambi.—Kut 26:33; Law 16:2, 17; 
1Fa 6:16; Ebr 9:3. 


Patakatifu . 


Chumba cha kwanza kikubwa zaidi katika hema la ibada au katika 
hekalu, nacho ni tofauti na chumba cha ndani zaidi, yaani, Patakatifu 
Zaidi. Katika hema la ibada, Patakatifu palikuwa na kinara cha taa 
cha dhahabu, madhabahu ya uvumba ya dhahabu, meza ya mikate 
ya wonyesho, na vyombo vitakatifu; katika hekalu, mahali hapo 
palikuwa na madhabahu ya dhahabu, vinara kumi vya taa vya 
dhahabu, na meza kumi za mikate ya wonyesho. (Kut 26:33; Ebr 
9:2)—Angalia Nyongeza B5 na B8. 


Pazia. 


Kitambaa kilichofumwa kwa njia maridadi na kutariziwa kwa michoro 
ya makerubi ambacho kilitenganisha Patakatifu na Patakatifu Zaidi 
katika hema la ibada na pia hekaluni. (Kut 26:31; 2Nya 3:14; Mt 
27:51; Ebr 9:3)—Angalia Nyongeza B5. 


Pembe za madhabahu. 


Sehemu zilizochomoza kama pembe kwenye kona nne za 
madhabahu fulani. (Law 8:15; 1Fa 2:28)—Angalia Nyongeza B5 na 
B8. 


Pembe. 


Neno hili linarejelea pembe za wanyama, ambazo zilitumiwa kama 
vyombo vya kunywea, vyombo vya mafuta, vyombo vya wino na 
vipodozi, na ala za muziki au za kutoa ishara fulani. (1Sa 16:1, 13; 
1Fa 1:39; Eze 9:2) “Pembe” hutumiwa mara nyingi kwa njia ya 
mfano kumaanisha nguvu na ushindi.—Kum 33:17; Mik 4:13; Zek 
1:19. 


Pentekoste. 


Sherehe ya pili kati ya sherehe tatu kuu ambazo wanaume wote 
Wayahudi walipaswa kusherehekea kule Yerusalemu. Neno 
Pentekoste, linalomaanisha “(Siku) ya Hamsini,” ndilo neno 
linalotumiwa katika Maandiko ya Kigiriki ya Kikristo kurejelea 
Sherehe ya Mavuno au Sherehe ya Majuma inayotajwa katika 
Maandiko ya Kiebrania. Sherehe hiyo ilifanywa siku ya 50 kuanzia 
Nisani 16.—Kut 23:16; 34:22; Mdo 2:1. 


Pete ya muhuri. 


Aina ya muhuri uliovaliwa kwenye kidole au kutiwa kwenye kamba, 
na huenda ulivaliwa shingoni. Pete hiyo ilikuwa ishara ya mamlaka 
ya mtawala au ofisa. (Mwa 41:42)— Tazama MUHURI. 


Pigo. 


Katika Maandiko ya Kiebrania, kwa kawaida neno hili linamaanisha 
tauni, ugonjwa, au adhabu ya msiba kutoka kwa Yehova. Katika 
Maandiko ya Kigiriki ya Kikristo linamaanisha kupiga kwa kiboko au 
mjeledi wenye vifundo au ncha kali.—Hes 16:49; Yoh 19:1. 


Pima. 


Kipimo cha urefu kinachotumiwa kupima kina cha maji, ni sawa na 
mita 1.8 (futi 6). (Mdo 27:28)—Angalia Nyongeza B14. 


Pimu. 


Kipimo cha uzito na pia bei ambayo Wafilisti walitoza ili kunoa vifaa 
mbalimbali vya chuma. Mawe kadhaa ya kupimia uzito 
yaliyopatikana katika machimbo ya vitu vya kale katika nchi ya Israel 
yana konsonanti za kale za Kiebrania za neno “pimu”; kwa wastani 
yana uzito wa gramu 7.8, ambao ni karibu theluthi mbili za shekeli.— 
1Sa 13:20, 21. 


Porneia . — 


Tazama UASHERATI. 


Purimu . 


Sherehe ya kila mwaka iliyofanywa siku ya 14 na ya 15 katika mwezi 
wa Adari. Inaadhimishwa ili kukumbuka jinsi Wayahudi 
walivyokombolewa ili wasiangamizwe katika siku za Malkia Esta. 
Neno pu'rim' ambalo si la Kiebrania linamaanisha “kura.” Sherehe 
ya Purimu, au Sherehe ya Kura, iliitwa hivyo kwa sababu ya tendo la 
Hamani la kupiga Puri (Kura) ili kuamua siku ambayo angetekeleza 
njama yake ya kuwaangamiza Wayahudi.—Est 3:7;_9:26. 


R 


Rahabu. 


Jina linalotumiwa kwa njia ya mfano katika kitabu cha Ayubu, Zaburi, 
na Isaya (si mwanamke Rahabu anayetajwa katika kitabu cha 
Yoshua). Katika kitabu cha Ayubu, muktadha unafunua kwamba 
huyu Rahabu ni mnyama mkubwa sana wa baharini; katika 
maandiko mengine mnyama huyu mkubwa sana wa baharini 
anatumiwa kufananisha Misri.—Ayu 9:13; Zb 87:4; Isa 30:7; 
51:9,-10. 


Rehani. 


Kitu kinachomilikiwa na mkopaji ambacho anampa mkopeshaji ili 
kumhakikishia kwamba atalipa mkopo. Kitu hicho kiliitwa pia 
dhamana ya mkopo. Sheria ya Musa ilikuwa na maagizo yaliyohusu 
rehani ambayo yaliwalinda maskini na raia wa taifa hilo ambao 
hawakuwa na mtetezi.—Kut 22:26; Eze 18:7. 


Roho takatifu . 


Kani ya utendaji isiyoonekana inayotumiwa na Mungu kutimiza 
mapenzi yake. Ni takatifu kwa sababu inatoka kwa Yehova, ambaye 
ni safi na mwadilifu kwa kiwango cha juu zaidi, na kwa sababu ndiyo 


njia anayotumia Mungu kutimiza mambo matakatifu.—Lu 1:35; Mdo 
16: 


Roho waovu. 


Viumbe waovu wa roho wasioonekana wenye nguvu zinazozidi za 
wanadamu. Kwa kuwa wanaitwa “wana wa Mungu wa kweli” katika 
Mwanzo 6:2 na “malaika” katika Yuda 6, hawakuumbwa wakiwa 
waovu; badala yake, walikuwa malaika waliojifanya wenyewe kuwa 
maadui wa Mungu kwa kutomtii katika siku za Noa na kujiunga na 
Shetani katika kumwasi Yehova.—Kum 32:17; Lu 8:30; Mdo 16:16; 
Yak 2:19. 


Roho. 


Neno la Kiebrania ru'ach na neno la Kigiriki pneu'ma, ambayo kwa 
kawaida hutafsiriwa kuwa “roho” yana maana kadhaa. Yote mawili 
yanarejelea kitu ambacho macho ya wanadamu hayawezi kuona na 
huthibitisha kuwapo kwa nguvu inayotenda. Maneno hayo ya 
Kiebrania na Kigiriki hutumiwa kurejelea (1) upepo, (2) nguvu ya 
uhai inayotenda ndani ya viumbe walio duniani, (3) nguvu za 
msukumo zinazotoka katika moyo wa mfano na kumfanya mtu 
aseme na kutenda mambo kwa njia fulani, (4) maneno 
yaliyoongozwa na roho yanayotoka katika chanzo kisichoonekana, 
(5) Mungu na viumbe wa roho, na (6) nguvu za utendaji za Mungu, 
au roho takatifu.—Kut 35:21; Zb 104:29; Mt 12:43; Lu 11:13. 


Sabato. 


Neno hili linatokana na neno la Kiebrania linalomaanisha 
“kupumzika; kukoma.” Ni siku ya saba katika juma la Kiyahudi 
(ilianza Ijumaa baada ya jua kutua mpaka Jumamosi baada ya jua 
kutua). Siku nyingine za sherehe katika mwaka ziliitwa pia siku za 
sabato, kutia ndani mwaka wa 7 na mwaka wa 50. Katika siku ya 
Sabato, hakuna kazi iliyopaswa kufanywa isipokuwa utumishi wa 
makuhani katika mahali patakatifu. Katika miaka ya Sabato, nchi 
haikupaswa kulimwa na Waebrania hawakupaswa kuwalazimisha 
Waebrania wenzao walipe madeni. Sheria ya Musa ilikuwa na 
usawaziko kuhusu mambo yaliyokatazwa siku ya Sabato, lakini 
viongozi wa kidini waliongeza mambo hayo hatua kwa hatua hivi 
kwamba kufikia siku za Yesu ilikuwa vigumu kwa watu kuyashika 
mambo hayo.—Kut 20:8; Law 25:4; Lu 13:14-16; Kol 2:16. 


Safi. 


Katika Biblia, neno hili halimaanishi tu usafi wa kimwili bali pia 
linamaanisha kudumisha au kurudisha katika hali isiyo na dosari, 
doa, na kuwa huru kutokana na kitu chochote kinachochafua, 
kinachotia unajisi, au kupotosha kimaadili au kiroho. Chini ya Sheria 


ya Musa, neno hilo linamaanisha kuwa safi kisherehe.—Law 10:10; 
Zb 51:7; Mt 8:2; 1Ko 6:11. 


Safu ya Nguzo za Sulemani. 


Katika siku za Yesu, safu hiyo ilikuwa njia iliyofunikwa upande wa 
mashariki wa ua wa nje, na wengi waliamini kwamba ilikuwa safu 
iliyobaki ya hekalu la Sulemani. Yesu alitembea kwenye safu hiyo 
“wakati wa majira ya baridi kali,” na Wakristo wa mapema walikutana 
kwenye eneo hilo kwa ajili ya ibada. (Yoh 10:22, 23; Mdo 5:12)— 
Angalia Nyongeza B11. 


Samaria. 


Kwa miaka 200, lilikuwa jiji kuu la ufalme wa kaskazini wa Israeli wa 
makabila kumi, na pia lilikuwa jina la eneo lote la makabila hayo. Jiji 
hilo lilijengwa juu ya mlima uliokuwa na jina hilo. Katika siku za Yesu, 
Samaria lilikuwa jina la wilaya ya Roma iliyokuwa kati ya Galilaya 
upande wa kaskazini na Yudea upande wa kusini. Kwa kawaida 
Yesu aliepuka kuhubiri katika eneo hilo katika safari zake, lakini 
nyakati nyingine alipitia humo na kuzungumza na wakaaji wa eneo 
hilo. Petro alitumia ufunguo wa pili wa mfano wa Ufalme Wasamaria 
walipopokea roho takatifu. (1Fa 16:24; Yoh 4:7; Mdo 8:14)—Angalia 
Nyongeza B10. 


Sanamu; Ibada ya sanamu. 


Sanamu ni mfano wa kitu chochote, kitu halisi au cha kuwaziwa, 
ambacho huenda kikatumiwa na watu katika ibada. Kuabudu 
sanamu ni kustahi, kupenda, kuabudu, au kuihusudu sanamu.—Zb 
115:4; Mdo 17:16; 1Ko 10:14. 


Sanduku la agano. 


Sanduku lililotengenezwa kwa mbao za mshita na kufunikwa kwa 
dhahabu, ambalo liliwekwa Patakatifu Zaidi katika hema la ibada na 
baadaye Patakatifu Zaidi katika hekalu lililojengwa na Sulemani. 
Lilikuwa na kifuniko cha dhahabu tupu na makerubi wawili 
walioelekeana. Vitu vya msingi vilivyokuwemo ni yale mabamba 
mawili yaliyokuwa na zile Amri Kumi. (Kum 31:26; 1Fa 6:19; Ebr 9:4) 
—Angalia Nyongeza B5 na B8. 


Sanhedrini. 


Mahakama kuu ya Wayahudi iliyokuwa Yerusalemu. Katika siku za 
Yesu, ilikuwa na washiriki 71, kutia ndani kuhani mkuu na watu 
wengine ambao awali walikuwa makuhani wakuu, washiriki wa 
familia za makuhani, wazee, viongozi wa makabila na koo, na 
waandishi.—Mk 15:1; Mdo 5:34; 23:1,6. 


Sayuni; Mlima Sayuni. 


Ni jina la jiji la Wayebusi lenye ngome lililoitwa Yebusi ambalo 
lilikuwa kwenye kilima kilichokuwa upande wa kusini mashariki wa 
Yerusalemu. Baada ya Daudi kuliteka, alijenga makao yake ya 
kifalme huko, na jiji hilo likaanza kuitwa “Jiji la Daudi.” (2Sa 5:7, 9) 


Mlima Sayuni ukawa mlima mtakatifu hasa kwa Yehova wakati Daudi 
alipohamishia huko sanduku la agano. Baadaye, jina hilo lilitia ndani 
eneo la hekalu kwenye Mlima Moria, na nyakati nyingine jiji lote la 
Yerusalemu. Mara nyingi jina “Sayuni” hutumiwa kwa njia ya mfano 
katika Maandiko ya Kigiriki ya Kikristo.—Zb 2:6; 1Pe 2:6; Ufu 14:1. 


Sea. 


Kipimo cha vitu vikavu. Kulingana na kipimo cha bathi cha ujazo wa 
vitu vya majimaji, sea ilikuwa sawa na lita 7.33. (2Ea 7:1)—Angalia 


Nyongeza B14. 


Sehemu ya kumi. 


Sehemu ya kumi, au asilimia 10, ilitolewa au kulipwa ikiwa ushuru, 
hasa kwa ajili ya makusudi ya kidini. (Mal 3:10; Kum 26:12; Mt 
23:23) Chini ya Sheria ya Musa, kila mwaka Walawi walipewa 
sehemu ya kumi ya mazao ya nchi na sehemu ya kumi ya ongezeko 
la mifugo ili kuwategemeza. Walawi waliwapa makuhani wa ukoo wa 
Haruni sehemu ya kumi ya sehemu hiyo ya kumi ili kuwategemeza. 


Kulikuwa pia na sehemu nyingine za kumi. Wakristo hawako chini ya 
takwa la kutoa sehemu ya kumi. 


Sela. 


Neno la kitaalamu linalohusiana na muziki au kukariri linalopatikana 
katika kitabu cha Zaburi na Habakuki. Linaweza kumaanisha kituo 
katika uimbaji au muziki, au mambo yote mawili, kwa kusudi la 
kutafakari kimyakimya au kuyafanya maneno yaliyotoka kuimbwa 
yawe wazi. Katika Septuajinti ya Kigiriki neno hilo linatafsiriwa kuwa 
di-a'psal:ma, linalomaanisha “pumziko la muziki.”—Zb 3:4; Hab 3:3. 


Shebati . 


Jina la mwezi wa 11 katika kalenda takatifu ya Wayahudi baada ya 
kutoka uhamishoni Babiloni na jina la mwezi wa 5 katika kalenda 
iliyotumiwa na watu wote. Mwezi huo ulianzia katikati ya mwezi wa 
Januari mpaka katikati ya mwezi wa Februari. (Zek 1:7)—Angalia 
Nyongeza B15. 


Shekeli. 


Kipimo cha msingi cha uzito kilichotumiwa na Waebrania na pia 
kilitumika kama pesa. Kipimo hicho kilikuwa na uzito wa gramu 11.4. 
Huenda maneno “shekeli ya mahali patakatifu” yalitumiwa kukazia 


kwamba kipimo hicho kilipaswa kuwa sahihi kabisa au kilipaswa 
kulingana kabisa na kipimo cha kawaida cha uzito kilichowekwa 
katika hema la ibada. Huenda kulikuwa na shekeli ya kifalme 
(iliyokuwa tofauti na shekeli ya kawaida) au kipimo cha kawaida cha 
uzito kilichowekwa katika makao ya mfalme.—Kut 30:13. 


Sheminithi. 


Neno la kimuziki ambalo kihalisi linamaanisha “ya nane” ambayo 
huenda ni sauti ya chini zaidi au mtindo wa chini. Lilipotumiwa 
kuhusu ala, huenda neno hilo lilimaanisha ala zilizotoa sauti nzito 
katika muziki. Lilipotumiwa kuhusu nyimbo, inaelekea kwamba 
lilirejelea ala zilizopigwa kwa sauti nzito za chini zikiambatana na 
nyimbo zilizoimbwa kwa sauti hizo.—1Nya 15:21; Zb 6:Utangulizi; 
12:Utangulizi. 


Sheoli. 


Neno la Kiebrania lenye maana sawa na neno la Kigiriki “Hadesi.” 
Linatafsiriwa kuwa “Kaburi” (kwa herufi kubwa), ili kuonyesha 
kwamba ni kaburi la wanadamu wote kwa ujumla wala si kaburi 
moja.—Mwa 37:35; Zb 16:10; Mdo 2:31 (maelezo ya chini). 


Sherehe ya Mavuno; Sherehe ya Majuma . — 


Tazama PENTEKOSTE. 


Sherehe ya Mikate Isiyo na Chachu. 


Sherehe ya kwanza kati ya sherehe tatu kubwa za kila mwaka 
zilizofanywa na Waisraeli. Ilianza tarehe 15 ya mwezi wa Nisani, siku 
iliyofuata siku ya Pasaka, na kuendelea kwa siku saba. Ni mikate 
isiyo na chachu tu iliyopaswa kuliwa, ili kuwakumbusha safari yao ya 
Kutoka Misri.—Kut 23:15; Mk 14:1. 


Sherehe ya Vibanda. 


Ilitwa pia Sherehe ya Mahema, au Sherehe ya Kukusanya. Ilifanywa 
tarehe 15-21 ya mwezi wa Ethanimu. Waisraeli walisherehekea pindi 
ya mavuno mwishoni mwa mwaka wa kilimo katika Israeli na ulikuwa 
wakati wa kushangilia na kushukuru kwa sababu Yehova alibariki 
mazao yao. Siku za sherehe hiyo, watu walikaa katika vibanda, au 
mabanda yenye umbo la paa, ili kuwakumbusha safari yao ya 
Kutoka Misri. Ilikuwa kati ya sherehe tatu ambazo wanaume 
walipaswa kwenda Yerusalemu kuadhimisha.—Law 23:34; Ezr 3:4. 


Sherehe ya Wakfu. 


Ilikuwa sherehe ya kila mwaka ya kukumbuka kutakaswa kwa hekalu 
baada ya kuchafuliwa na Antioko Epifane. Sherehe hiyo ilianza 


tarehe 25 ya mwezi wa Kislevu na kuendelea kwa siku nane.—Yoh 
10:22. 


Sheria. 


Neno hili linapoandikwa kwa herufi kubwa, linamaanisha Sheria ya 
Musa au vitabu vya kwanza vitano vya Biblia. Linapoandikwa kwa 
herufi ndogo, linaweza kumaanisha sheria moja moja katika Sheria 
ya Musa au kanuni fulani ya sheria.—Hes 15:16; Kum 4:8; Mt 7:12; 
Gal 3:24. 


Shetani. 


Ni neno la Kiebrania linalomaanisha “Mpinzani.” Neno hilo 
linapotumiwa na kibainishi dhahiri katika lugha za awali, linamrejelea 
Shetani Ibilisi, Adui mkuu wa Mungu.—Ayu 1:6; Mt 4:10; Ufu 12:9. 


Shinikizo la divai. 


Kwa kawaida shinikizo la divai lilitengenezwa kwa kuchimba 
mashimo mawili katika jiwe la chokaa, shimo moja lilikuwa juu kuliko 
lingine, na mashimo hayo yaliunganishwa kwa mfereji mdogo. 
Zabibu ziliposhinikizwa katika shimo la juu, maji ya zabibu yalitiririka 
katika shimo la chini. Maneno hayo yanatumiwa kwa njia ya mfano 
kurejelea hukumu ya Mungu.—lsa 5:2; Ufu 19:15. 


Shohamu. 


Jiwe lenye thamani ya wastani, aina ngumu ya jiwe la akiki, au jiwe 
la kalkedoni lenye matabaka mbalimbali. Jiwe la shohamu lina 
matabaka meupe katikati ya matabaka meusi, ya kahawia, 
mekundu, ya kijivu, au ya kijani. Jiwe hilo lilitumiwa kwenye mavazi 


Shubiri. 


Ni kipimo cha urefu ambacho kwa wastani kinaanzia kwenye ncha 
ya kidole gumba hadi ncha ya kidole kidogo, kiganja kikiwa 
kimepanuliwa. Kwa msingi wa kipimo cha mkono cha sentimita 44.5 
(inchi 17.5), shubiri ina urefu wa sentimita 22.2 (inchi 8.75). (Kut 
28:16; 1Sa 17:4)—Angalia Nyongeza B14. 


Si safi. 


Usemi huo unaweza kumaanisha kuwa mchafu kimwili au kuvunja 
sheria za maadili. Hata hivyo, katika Biblia mara nyingi neno hilo 
linamaanisha kitu kisichokubalika, au kisicho safi, kulingana na 


Tazama SAFI. 


Siku ya Hukumu. 


Siku hususa, au kipindi hususa, wakati ambapo vikundi fulani, 
mataifa, au wanadamu kwa ujumla watawajibika mbele za Mungu. 
Huenda wakati huo wale watakaohukumiwa kuwa wanastahili kifo 
watauawa, au huenda hukumu hiyo ikawapa baadhi ya watu nafasi 
ya kuokolewa na kupata uzima wa milele. Yesu Kristo na mitume 
wake walirejelea “Siku ya Hukumu” inayokuja itakayowahusisha si 
watu walio hai tu bali pia waliokufa zamani.—Mt 12:36. 


Siku ya Kufunika Dhambi. 


Siku takatifu iliyo muhimu zaidi kwa Waisraeli, inaitwa pia Yom 
Kippur (maneno hayo yanatokana na neno la Kiebrania yohm 
hak-kip:pu:rim', “siku ya kufunika”), inayofanywa tarehe 10 ya mwezi 
wa Ethanimu. Ndiyo siku pekee ya mwaka ambayo kuhani mkuu 
aliingia Patakatifu Zaidi katika hema la ibada. Humo alitoa damu ya 
dhabihu kwa ajili ya dhambi zake, dhambi za Walawi wengine, na 
dhambi za watu wote. Ulikuwa wakati wa kusanyiko takatifu na 
kufunga, na pia ilikuwa siku ya sabato, wakati ambapo watu 


hawakupaswa kufanya kazi za kawaida.—Law 23:27, 28. 


Siku ya Matayarisho. 


Jina la siku iliyotangulia Sabato, ambayo ilitumiwa na Wayahudi 
kufanya matayarisho muhimu. Siku hiyo ilifikia mwisho jua lilipotua 


siku ambayo leo inaitwa Ijumaa, kisha siku ya Sabato ilianza. 
Kulingana na Wayahudi, siku ilianza jioni na kufikia mwisho jioni 
iliyofuata.—Mk 15:42; Lu 23:54. 


Siku za mwisho. 


Maneno haya na mengine yanayofanana nayo, kama vile “kipindi 
cha mwisho cha zile siku,” yanatumiwa katika unabii wa Biblia 
kurejelea wakati ambapo matukio ya kihistoria yatafikia kilele chake. 
(Eze 38:16; Da 10:14; Mdo 2:17) Ikitegemea unabii unaohusika, 
huenda kikawa kipindi cha miaka michache tu au mingi. Biblia hasa 
hutumia maneno hayo kurejelea “siku za mwisho” za mfumo huu wa 
mambo, wakati wa kuwapo kwa Yesu kusikoonekana.—2Ti 3:1; Yak 
5:3; 2Pe 3:3. 


Silaha. 


Vifaa vya kujilinda vilivyovaliwa na wanajeshi, yaani, kofia, koti la 
vita, mshipi, vyuma vya kukinga miundi ya miguu, na ngao.—1Sa 
31:9; Efe 6:13-17. 


Sinagogi. 


Neno linalomaanisha “kukusanya pamoja; kusanyiko,” lakini katika 
maandiko mengi, linarejelea jengo au mahali ambapo Wayahudi 


walikusanyika kwa ajili ya usomaji wa Maandiko, mafundisho, 
mahubiri, na sala. Katika siku za Yesu, kila mji mkubwa wa Israeli 
ulikuwa na sinagogi, na majiji makubwa zaidi yalikuwa na 
masinagogi kadhaa.—Lu 4:16; Mdo 13:14, 15. 


Siri takatifu . 


Sehemu ya kusudi la Mungu ambayo chanzo chake ni Mungu, 
hubaki ikiwa siri mpaka wakati wa Mungu wa kuifunua ufikapo, naye 
huwafunulia tu wale anaochagua.—Mk 4:11; Kol 1:26. 


Siria; Wasiria . — 


Tazama ARAMU; WAARAMU. 


Sirti . 


Ghuba mbili kubwa zenye kina kifupi zilizo kwenye pwani ya Libya, 
Afrika Kaskazini, zilizoogopwa na mabaharia wa kale kwa sababu 
zilikuwa na mchanga hatari uliokuwa ukihamishwa-hamishwa na 
mawimbi. (Mdo 27:17)—Angalia Nyongeza B13. 


Sivani. 


Jina la mwezi wa tatu katika kalenda takatifu ya Wayahudi baada ya 
kutoka uhamishoni Babiloni na jina la mwezi wa tisa katika kalenda 
iliyotumiwa na watu wote. Mwezi huo ulianzia katikati ya mwezi wa 
Mei mpaka katikati ya mwezi wa Juni. (Est 8:9)—Angalia Nyongeza 
B15. 


Suria. 


Mke wa ziada ambaye kwa kawaida alikuwa kijakazi.—Kut 21:8; 2Sa 
5:13; 1Fa 11:3. 


T 


Takatifu; Utakatifu . 


Sifa asilia ya Yehova; hali ya kuwa na usafi kamili kimaadili na 
utakato. (Kut 28:36; 1Sa 2:2; Met 9:10; Isa 6:3) Linapotumiwa 
kuwahusu wanadamu (Kut 19:6; 2Fa 4:9), wanyama (Hes 18:17), 
vitu (Kut 28:38; 30:25; Law 27:14), mahali (Kut 3:5; Isa 27:13), 
vipindi vya wakati (Kut 16:23; Law 25:12), na kazi (Kut 36:4), neno la 
awali la Kiebrania huwasilisha wazo la hali ya kutengwa, upekee, au 
kutakaswa kwa ajili ya Mungu mtakatifu; hali ya kuwekwa kando kwa 


ajili ya utumishi wa Yehova. Katika Maandiko ya Kigiriki ya Kikristo, 
maneno “takatifu” na “utakatifu” huonyesha pia hali ya kuwekwa 
kando kwa ajili ya Mungu. Maneno hayo hutumiwa pia kurejelea 
usafi katika mwenendo wa mtu.—Mk 6:20; 2Ko 7:1; 1Pe 1:15, 16. 


Talanta. 


Kipimo kikubwa zaidi cha uzito kilichotumiwa na Waebrania na pia 
kilitumiwa kama pesa. Kilikuwa na uzito wa kilogramu 34.2. Talanta 
ya Wagiriki ilikuwa ndogo zaidi, ilikuwa na uzito wa karibu 
kilogramu 20.4. (1Nya 22:14; Mt 18:24)—Angalia Nyongeza B14. 


Tamuzi. 


Waebrania walioasi imani. Inasemekana kwamba mwanzoni Tamuzi 
alikuwa mfalme ambaye alifanywa kuwa mungu baada ya kifo 
chake. Katika maandishi ya Wasumeri, Tamuzi anaitwa Dumuzi, 
naye anatajwa kuwa malkia au mpenzi wa Inanna mungu mke wa 
uzazi (yaani, Ishtari wa Wababiloni). (Eze 8:14) (2) Jina la mwezi wa 
nne katika kalenda takatifu ya Wayahudi baada ya kutoka 
uhamishoni Babiloni na jina la mwezi wa kumi katika kalenda 
iliyotumiwa na watu wote. Mwezi huo ulianzia katikati ya mwezi wa 
Juni mpaka katikati ya mwezi wa Julai.—Angalia Nyongeza B15. 


Tanuru. 


Jiko la kuyeyushia mawe yenye madini au kuyeyushia chuma; 
hutumiwa pia kuchomea vyombo vya udongo na vyombo vingine vya 


kauri. Katika nyakati za Biblia, matanuru yalitengenezwa kwa 
matofali au mawe. Tanuru la kuchomea vyombo vya udongo na vya 
kauri na chokaa au saruji linaitwa kalibu.—Mwa 15:17; Da 3:17; Ufu 
9:2. 


Tarshishi, meli za. 


Mwanzoni neno Tarshishi lilitumiwa kurejelea meli ambazo zilisafiri 
kwenda katika eneo la kale la Tarshishi (leo ni Hispania). 
Inaonekana kwamba hatimaye neno hilo lilirejelea meli kubwa 
zilizoweza kusafiri mbali. Sulemani na Yehoshafati walitumia meli 
hizo kufanya biashara.—1Fa 9:26; 10:22; 22:48. 


Tartaro. 


Katika Maandiko ya Kigiriki ya Kikristo, Tartaro ni hali ya kushushwa 
hadhi kama ya mfungwa gerezani; malaika walioasi katika siku za 
Noa walitupwa katika hali hiyo. Kitenzi tar:ta:ro'o (“kutupa ndani ya 
Tartaro”) kinachotumiwa katika 2 Petro 2:4 hakimaanishi kwamba 
“malaika waliofanya dhambi” walitupwa ndani ya Tartaro inayotajwa 
katika hekaya za wapagani (yaani, gereza lililo chini ya ardhi na 
mahali penye giza pa miungu midogo). Badala yake, kitenzi hicho 
kinaonyesha kwamba Mungu aliwashusha kutoka mahali pao 
mbinguni na kutoka katika mapendeleo yao na kuwaweka katika hali 
ya giza zito sana la kiakili kuhusiana na makusudi maangavu ya 
Mungu. Hatimaye watawekwa katika giza halisi, ambalo Maandiko 
yanaonyesha kwamba ni maangamizi ya milele, yatakayowapata 


wao pamoja na mtawala wao, Shetani Ibilisi. Kwa hiyo, Tartaro 
inafananisha hali ya kushushwa hadhi kabisa ya malaika hao 
walioasi. Tartaro ni tofauti na “shimo refu lisilo na mwisho” (abiso) 
linalotajwa katika Ufunuo 20:1-3. 


Tarumbeta. 


Ala inayopulizwa ambayo imetengenezwa kwa chuma, nayo 
hutumiwa kutoa ishara na pia katika muziki. Katika Hesabu 10:2, 
Yehova alitoa maagizo kwamba tarumbeta mbili za fedha 
zitengenezwe ili zipigwe kwa miito fulani hususa kwa ajili ya 
kuwakusanya watu, kuvunja kambi, au kutangaza vita. Inaelekea 
kwamba tarumbeta hizo hazikuwa zimepinda, tofauti na “ala za 
pembe” zilizopinda ambazo zilitengenezwa kutokana na pembe za 
wanyama. Tarumbeta ambazo Biblia haisemi kihususa jinsi 
zilivyotengenezwa zilikuwa pia miongoni mwa ala za muziki 
zilizotumiwa hekaluni. Kwa kawaida sauti za tarumbeta huambatana 
kwa njia ya mfano na matangazo ya hukumu za Yehova au matukio 
mengine muhimu ambayo chanzo chake ni Mungu.—2Nya 29:26; 
Ezr 3:10; 1Ko 15:52; Ufu 8:7-11:15. 


Tauni au ugonjwa hatari. 


Ugonjwa wowote wa kuambukiza unaoenea kwa kasi ambao 
unaweza kuathiri wengi na kusababisha vifo. Mara nyingi 
unahusianishwa na kutekelezwa kwa hukumu ya Mungu.—Hes 
14:12; Eze 38:22, 23; Am 4:10. 


Tebethi. 


Jina la mwezi wa kumi katika kalenda takatifu ya Wayahudi baada ya 
kutoka uhamishoni Babiloni na jina la mwezi wa nne katika kalenda 
iliyotumiwa na watu wote. Mwezi huo ulianzia katikati ya mwezi wa 
Desemba mpaka katikati ya mwezi wa Januari. Kwa kawaida mwezi 
huo unaitwa “mwezi wa kumi.” (Est 2:16)—Angalia Nyongeza B15. 


Terafimu . 


Miungu ya familia au sanamu, nyakati nyingine ilitumiwa kutafuta 
ishara za ubashiri. (Eze 21:21) Baadhi ya terafimu zilikuwa na 
ukubwa na umbo la mwanadamu, na nyingine zilikuwa ndogo. (Mwa 
31:34;_1Sa 19:13,_16) Vitu vya kale vilivyopatikana Mesopotamia 
vinaonyesha kwamba yule aliyekuwa na sanamu za terafimu 
angepokea urithi wa familia. (Jambo hili linatusaidia kuelewa ni kwa 
nini Raheli alichukua terafimu za baba yake.) Inaonekana kwamba 
Waisraeli hawakuwa na desturi hiyo, ingawa hivyo terafimu 
zilitumiwa katika ibada ya sanamu katika siku za waamuzi na pia 
wafalme, nazo zilikuwa miongoni mwa vitu vilivyoharibiwa na Mfalme 
Yosia aliyekuwa mwaminifu.—Amu 17:5; 2Fa 23:24; Ho 3:4. 


Tia mafuta. 


Neno la Kiebrania ambalo kimsingi linamaanisha “kupaka kitu kilicho 
majimaji.” Mtu au kitu kilipakwa mafuta ili kuonyesha kwamba 
kimewekwa wakfu kwa ajili ya utumishi wa pekee. Katika Maandiko 
ya Kigiriki ya Kikristo, neno hilo linatumiwa pia kuhusiana na 
kumiminwa kwa roho takatifu juu ya wale waliochaguliwa kwa ajili ya 
tumaini la kwenda mbinguni.—Kut 28:41; 1Sa 16:13; 2Ko 1:21. 


Tishri .— 


Tazama ETHANIMU na Nyongeza B15. 


Toba. 


Katika Biblia, neno hili hutumiwa kumaanisha kubadili akili na kujuta 
kutoka moyoni kwa sababu ya njia ya awali ya maisha, matendo 
yasiyofaa, au kwa sababu ya mambo ambayo mtu alikosa kufanya. 
Toba ya kweli huzaa matunda, humfanya mtu abadili mwenendo 
wake.—Mt 3:8; Mdo 3:19; 2Pe 3:9. 


Tohara. 


Tendo la kuondoa govi la kiungo cha kiume. Tohara ilifanywa kuwa 
takwa kwa Abrahamu na wazao wake, lakini si takwa kwa Wakristo. 
Neno hilo linatumiwa kwa njia ya mfano katika maandiko mbalimbali. 
—Mwa 17:10; 1Ko 7:19; Flp 3:3. 


Toleo la kinywaji. 


Toleo la divai lililomiminwa kwenye madhabahu na kutolewa pamoja 
na nyingi ya zile dhabihu nyingine. Paulo anatumia maneno hayo 
kwa njia ya mfano kuonyesha utayari wake wa kujitoa kabisa kwa 
ajili ya Wakristo wenzake.—Hes 15:5, 7; Flp 2:17. 


Toleo la kutikiswa. 


Katika toleo hili inaonekana kwamba kuhani aliweka mikono yake 
chini ya mikono ya mwabudu aliyekuwa amebeba dhabihu 
iliyopaswa kutolewa, kisha kuhani aliitikisa mikono ya mwabudu 
huyo kwenda mbele na nyuma; au kuhani mwenyewe alilitikisa toleo 
hilo. Kwa kufanya hivyo ni kana kwamba walikuwa wakimtolea 
Yehova matoleo ya dhabihu.—Law 7:30. 


Towashi. 


Kihalisi neno hilo linamaanisha mwanamume aliyehasiwa. Kwa 
kawaida wanaume hao waliwekwa katika makao ya wafalme ili 
wawe watumishi au watunzaji wa malkia na masuria. Neno hilo pia 
linamrejelea mwanamume ambaye kihalisi hakuwa towashi, bali 
alikuwa ofisa aliyepewa majukumu mbalimbali katika makao ya 
mfalme. Linatumiwa kwa njia ya mfano kumrejelea 'towashi kwa ajili 


ya Ufalme, mtu ambaye anajidhibiti ili ajitoe kikamili zaidi katika 
utumishi wa Mungu.—Mt 19:12; Est 2:15; Mdo 8:27. 


U 


Ua. 


Eneo lililokuwa wazi kuzunguka hema la ibada na ambalo lilikuwa na 
uzio; baadaye ua huo ulirejelea mojawapo ya maeneo yaliyokuwa 
wazi yenye kuta yaliyozunguka jengo kuu la hekalu. Madhabahu ya 
dhabihu za kuteketezwa ilikuwa katika ua wa hema la ibada na 


Uadilifu . 


Katika Maandiko, uadilifu ni jambo lililo sawa kulingana na viwango 
vya Mungu vya mema na mabaya.—Mwa 15:6; Kum 6:25; Met 11:4; 
Sef 2:3; Mt 6:33. 


Uajemi; Waajemi . 


Nchi na watu wanaotajwa mara nyingi pamoja na Wamedi, ni wazi 
kwamba wana uhusiano nao. Katika historia yao ya mapema, 
Waajemi walimiliki tu eneo lililo upande wa kusini magharibi wa 
uwanda wa Irani. Chini ya Koreshi Mkuu (ambaye kulingana na 
wanahistoria fulani wa kale alizaliwa na baba Mwajemi na mama 
Mmedi), Waajemi walikuwa na mamlaka kuliko Wamedi, ingawa 
milki hiyo iliendelea kuwa na falme mbili. Koreshi aliishinda Milki ya 
Babiloni katika mwaka wa 539 K.W.K. naye akawaruhusu Wayahudi 
waliokuwa utekwani warudi katika nchi yao. Milki ya Uajemi ilianzia 
kwenye Mto Indus upande wa mashariki mpaka kwenye Bahari ya 
Aegea upande wa magharibi. Wayahudi walikuwa chini ya utawala 
wa Waajemi mpaka Aleksanda Mkuu alipowashinda Waajemi katika 
mwaka wa 331 K.W.K. Danieli aliona mapema Milki ya Uajemi katika 
maono, nayo inatajwa pia katika vitabu vya Biblia kama vile Ezra, 
Nehemia, na Esta. (Ezr 1:1; Da 5:28)—Angalia Nyongeza B9. 


Uasherati. 


Neno hili linatokana na neno la Kigiriki por:nei'a, ambalo ni neno la 
ujumla la ngono zote haramu. Linatia ndani uzinzi, ukahaba, ngono 
kati ya watu ambao hawajafunga ndoa, ngono kati ya watu wa jinsia 
moja, na kufanya ngono na wanyama. Linatumiwa kwa njia ya mfano 
katika kitabu cha Ufunuo kueleza jinsi kahaba wa kidini anayeitwa 
“Babiloni Mkubwa” anavyoshirikiana na watawala wa ulimwengu huu 
kupata mamlaka na utajiri. (Ufu 14:8; 17:2; 18:3;-Mt 5:32; Mdo 15:29; 
Gal 5:19)— Tazama KAHABA. 


Uasi imani. 


Katika Kigiriki neno hili (a:po:sta:si'a) linatokana na kitenzi ambacho 
kihalisi kinamaanisha “kusimama mbali na.” Nomino hiyo 
inamaanisha “kuondoka, kuacha, au kuasi.” Katika Maandiko ya 
Kigiriki ya Kikristo, neno “uasi imani” hutumiwa hasa kuwarejelea 
wale ambao wameasi ibada ya kweli.—Met 11:9; Mdo 21:21; 2Th 
2:3. 


Ubani. 


Utomvu uliokaushwa wa miti na vichaka vya jamii fulani ya mimea 
inayoitwa Boswellia. Ubani huo ulipochomwa, ulitoa harufu nzuri 
sana. Ulikuwa mojawapo ya viungo vya uvumba mtakatifu 
uliotumiwa katika hema la ibada na hekaluni. Ulitolewa pia pamoja 
na matoleo ya nafaka, nao uliwekwa juu ya kila safu ya mikate ya 
wonyesho ndani ya Patakatifu.—Kut 30:34-36; Law 2:1; 24:7; Mt 
2:11. 


Ubatizo; Batiza . 


Kitenzi “batiza” kinamaanisha “zamisha,” au tumbukiza ndani ya 
maji. Yesu alifanya ubatizo uwe takwa kwa wafuasi wake. Maandiko 
yanataja pia ubatizo uliofanywa na Yohana, kubatizwa kwa roho 
takatifu, kubatizwa kwa moto, na ubatizo mwingineo.—Mt 3:11, 16; 
28:19; Yoh 3:23; 1Pe 3:21. 


Ufalme wa Mungu. 


Maneno hayo yanatumiwa hasa kumaanisha enzi kuu ya Mungu 
inayowakilishwa na serikali ya kifalme ya Mwana wake, Kristo Yesu. 
—Mt 12:28; Lu 4:43; 1Ko 15:50. 


Ufilisti; Wafilisti . 


Nchi iliyo kwenye pwani ya kusini ya Israeli ambayo baadaye iliitwa 
Ufilisti. Wahamiaji kutoka Krete ambao waliishi katika nchi hiyo 
waliitwa Wafilisti. Daudi aliwashinda, lakini waliendelea kuwa huru na 
daima walikuwa maadui wa Israeli. (Kut 13:17; 1Sa 17:4; Am 9:7)— 


Angalia Nyongeza B4. 


Ufufuo. 


Kuinuka kutoka katika kifo. Neno la Kigiriki a:na'sta;sis kihalisi 
linamaanisha “kuinuka; kusimama.” Biblia ina masimulizi tisa ya 
ufufuo, kutia ndani simulizi kuhusu Yehova Mungu akimfufua Yesu. 
Ingawa Eliya, Elisha, Yesu, Petro, na Paulo waliwafufua watu, ni 
wazi kwamba walifanya miujiza hiyo kwa nguvu za Mungu. Ufufuo 
wa “waadilifu na wasio waadilifu pia” utakaofanyika duniani ni 
muhimu katika kutimiza kusudi la Mungu. (Mdo 24:15) Biblia inataja 
pia ufufuo wa kwenda mbinguni, unaoitwa ufufuo “wa mapema” au 


“wa kwanza,” ambao ni ufufuo wa ndugu za Yesu waliotiwa mafuta 


Ujitoaji-kimungu. 
Heshima, ibada, na utumishi unaotolewa kwa Yehova Mungu, na 


ushikamanifu kwa enzi yake kuu ya ulimwengu mzima.—1Ti 4:8; 2Ti 
312. 


Ukaldayo; Wakaldayo . 


Awali maneno hayo yalirejelea nchi na watu walioishi katika eneo la 
mlango bahari wa Mto Tigri na Mto Efrati; baada ya muda maneno 
hayo yalitumiwa kurejelea eneo lote la Babilonia na watu wake. 
Neno “Wakaldayo” lilitumiwa pia kuwahusu watu fulani wasomi 
waliojifunza sayansi, historia, lugha, na elimu ya nyota lakini ambao 
walizoea pia kufanya uchawi na unajimu.—Ezr 5:12; Da 4:7; Mdo 
1:4. 


Ukoma; Mwenye ukoma. 


Ugonjwa mbaya sana wa ngozi. Ukoma unaotajwa katika Maandiko 
haulingani sana na ugonjwa unaoitwa ukoma leo, kwa maana 
zamani ugonjwa huo uliwaathiri wanadamu na pia mavazi na 


nyumba. Mtu mwenye ugonjwa huo anaitwa mtu mwenye ukoma.— 
Law 14:54; Lu 5:12. 


Ulozi. 


Matumizi ya nguvu zinazojulikana kwamba zinatoka kwa roho 
waovu.—2Nya 33:6. 


Umalizio wa mfumo wa mambo. 


Kipindi cha wakati kinachotangulia mwisho wa mfumo wa mambo, 
au hali ya mambo, kipindi ambacho kinaongozwa na Shetani. 
Kinaenda sambamba na kuwapo kwa Kristo. Chini ya mwongozo wa 
Yesu, malaika 'watawatenganisha waovu kutoka kwa waadilifu' na 
kuwaangamiza. (Mt 13:40-42, 49) Wanafunzi wa Yesu walitaka kujua 
wakati ambapo “umalizio” huo ungekuja. (Mt 24:3) Kabla ya kurudi 


mbinguni, Yesu aliwaahidi wafuasi wake kwamba angekuwa pamoja 
nao mpaka wakati huo.—Mt 28:20. 


Unabii. 


Ujumbe ulioongozwa na roho takatifu, iwe ni ufunuo kuhusu mapenzi 
ya Mungu au tangazo la mapenzi yake. Unabii unaweza kuwa 
fundisho la maadili lililoongozwa na roho takatifu, amri ya Mungu au 


hukumu, au tangazo la jambo litakalotokea.—Eze 37:9, 10; Da 9:24; 
Mt 13:14; 2Pe 1:20, 21. 


Upatanisho .— 


Tazama KUFUNIKA DHAMBI. 


Upendo mshikamanifu. 


Kwa kawaida usemi huo unatafsiriwa kutokana na neno la Kiebrania 
che'sedh, linalomaanisha upendo unaochochewa na uwajibikaji au 
ujitoaji, utimilifu, ushikamanifu, na kufungamana kwa dhati. Mara 
nyingi usemi huo unatumiwa kurejelea upendo wa Mungu kwa 
wanadamu, lakini pia wanadamu wanaweza kuwa na upendo huo 
kati yao.—Kut 34:6; Ru 3:10. 


Urimu na Thumimu. 


Ni vitu vilivyotumiwa na kuhani mkuu kama kura ili kujua mapenzi ya 
Mungu maswali muhimu ya kitaifa yalipohitaji majibu kutoka kwa 
Yehova. Urimu na Thumimu viliwekwa ndani ya kifuko cha kifuani 
cha kuhani mkuu alipoingia katika hema la ibada. Inaonekana 
kwamba vitu hivyo havikutumiwa tena Wababiloni walipoharibu 
Yerusalemu.—Kut 28:30; Ne 7:65. 


Ushahidi. 


Kwa kawaida “Ushahidi” ni zile Amri Kumi zilizoandikwa kwenye 
mabamba mawili ya mawe ambayo Musa alipewa.—Kut 31:18. 


Ushuru. 


Malipo ambayo Taifa au mtawala alimpa mwingine ikiwa ishara ya 
ujitiisho, ili kudumisha amani au kupata ulinzi. (2Fa 3:4; 18:14-16; 
2Nya 17:11) Neno hilo pia linatumiwa kumaanisha kodi ambayo mtu 


mmoja mmoja alitozwa.—Ne 5:4; Ro 13:7. 


Utangulizi . 


Maneno yanayopatikana mwanzoni mwa zaburi ambayo 
yanamtambulisha mwandishi, yanaeleza habari za ziada kuhusu 
zaburi hiyo, yanatoa maagizo ya kimuziki, au yanaonyesha wakati 
zaburi hiyo ilipoimbwa au kusudi lake.—Angalia utangulizi wa Zaburi 


Utete wa kupimia. 


Utete wa kupimia ulikuwa na urefu wa mikono sita. Kulingana na 
kipimo cha kawaida cha mkono, utete huo ulikuwa na urefu wa 
mita 2.67 (futi 8.75); kulingana na kipimo cha mkono mrefu, ulikuwa 


na urefu wa mita 3.11 (futi 10.2). (Eze 40:3, 5; Ufu 11:1)—Angalia 
Nyongeza B14. 


Utete. 


Neno linalotumiwa kurejelea mimea mingi ambayo kwa kawaida 
inakua katika sehemu zenye umajimaji. Mmea unaoitwa utete katika 


11:1)—Tazama UTETE WA KUPIMIA. 


Utumishi mtakatifu. 


Huduma, au kazi, iliyo takatifu, ambayo inahusiana moja kwa moja 
na ibada ambayo mtu anamtolea Mungu.—Ro 12:1; Ufu 7:15. 


Uvumba. 


Mchanganyiko wa utomvu wa aina mbalimbali wenye harufu nzuri na 
zeri unaoungua polepole na kutokeza harufu yenye manukato. 
Uvumba wa pekee wenye viungo vinne ulitengenezwa ili utumiwe 
katika hema la ibada na hekaluni. Ulifukizwa asubuhi na usiku 
kwenye madhabahu ya uvumba ndani ya Patakatifu, na katika Siku 
ya Kufunika Dhambi, ulifukiziwa ndani ya Patakatifu Zaidi. 
Ulifananisha sala zinazokubalika za watumishi waaminifu wa Mungu. 


Wakristo hawakuwa chini ya takwa la kutumia uvumba.—Kut 30:34, 
35; Law 16:13; Ufu 5:8. 


Uzinzi. 


Ni ngono inayofanywa kwa hiari kati ya mwanamume aliyeoa na 
mwanamke ambaye si mke wake au kati ya mwanamke aliyeolewa 
na mwanamume ambaye si mume wake.—Kut 20:14; Mt 5:27; 19:9. 


V 


Vyetezo. 


Vifaa vilivyotengenezwa kwa dhahabu, fedha, au shaba, ambavyo 
vilitumiwa katika hema la ibada na hekalu kufukizia uvumba na 
kuondolea makaa ya mawe kwenye madhabahu ya dhabihu na 
tambi zilizoungua za taa kutoka katika vinara vya taa vya dhahabu. 
—Kut 37:23; 2Nya 26:19; Ebr 9:4. 


W 


Waamuzi . 


Wanaume waliowekwa na Yehova ili kuwaokoa watu wake kabla ya 
kipindi cha wanadamu waliotawala wakiwa wafalme wa Israeli.— 
Amu 2:16. 


Wafuasi wa chama cha Herode . — 


Tazama HERODE; WAFUASI WA CHAMA CHA. 


Wakfu, ishara takatifu ya . 


Bamba linalong'aa la dhahabu safi lililochongwa maneno haya ya 
Kiebrania, “Utakatifu ni wa Yehova.” Liliwekwa upande wa mbele wa 
kilemba cha kuhani mkuu. (Kut 39:30)—Angalia Nyongeza B5. 


Wakili Mkuu. 


Katika Kigiriki, kimsingi neno hili linamaanisha “Kiongozi Mkuu.” 
Linaonyesha jukumu muhimu la Yesu Kristo la kuwaweka huru 
wanadamu waaminifu kutoka katika madhara yanayoangamiza ya 
dhambi na kuwaongoza kwenye uzima wa milele.—Mdo 3:15; 5:31; 
Ebr 2:10; 12:2. 


Walinzi wa Mfalme. 


Kikundi cha wanajeshi Waroma kilichoanzishwa ili kumlinda maliki 
wa Roma. Kikundi hicho kilikuja kuwa na ushawishi mkubwa sana 
wa kisiasa katika kumuunga mkono au kumwondoa maliki.—Elp 
1:13. 


Wamedi; Umedi . 


Wazao wa Madai, mwana wa Yafethi; waliishi katika eneo lenye 
milima la uwanda wa Irani ambalo lilikuja kuwa nchi ya Umedi. 
Wamedi walijiunga na Wababiloni ili kuwashinda Waashuru. Wakati 
huo, nchi ya Uajemi ilikuwa mkoa wa Umedi, lakini Koreshi aliasi na 
nchi ya Umedi ikaungana na Uajemi zikatokeza Milki ya Umedi na 
Uajemi ambayo ilishinda Milki mpya ya Babiloni katika mwaka wa 
539 K.W.K. Wamedi walikuwa Yerusalemu katika siku ya Pentekoste 
ya mwaka wa 33 W.K. (Da 5:28, 31; Mdo 2:9)—Angalia Nyongeza 
B9. 


Wana wa Haruni. 


Wazao wa Haruni, mjukuu wa Lawi; Haruni alichaguliwa kuwa 
kuhani mkuu wa kwanza chini ya Sheria ya Musa. Wana wa Haruni 
walitekeleza majukumu ya kikuhani katika hema la ibada na 
hekaluni.—1Nya 23:28. 


Wanafalsafa Waepikurea. 


Wafuasi wa mwanafalsafa Mgiriki aliyeitwa Epicurus (341- 
270 K.W.K.). Falsafa yao ilitegemea wazo la kwamba lengo kuu 
maishani mwa mtu ni kupata raha.—Mdo 17:18. 


Wanafalsafa Wastoa. 


Jamii ya wanafalsafa Wagiriki walioamini kwamba furaha inahusisha 
kuishi kulingana na mambo ya asili na kutumia akili. Kulingana na 
maoni yao, mtu aliyekuwa na hekima ya kweli, alipuuza maumivu na 
furaha.—Mdo 17:18. 


Wanefili . 


Wana wakatili waliozaliwa baada ya malaika waliojivika miili ya 
kibinadamu kufanya ngono na mabinti wa wanadamu kabla ya 
Gharika.—Mwa 6:4. 


Wanethini . 


Watumishi au wahudumu wa hekaluni ambao hawakuwa Waisraeli. 
Kihalisi neno la Kiebrania linamaanisha “Waliotolewa,” kuonyesha 
kwamba walikuwa wametolewa kwa ajili ya utumishi wa hekaluni. 
Inaelekea kwamba Wanethini wengi walikuwa wazao wa Wagibeoni, 
ambao Yoshua alikuwa amewafanya kuwa “wakusanyaji wa kuni na 


watekaji wa maji kwa ajili ya Waisraeli na kwa ajili ya madhabahu ya 
Yehova.”—Yos 9:23, 27; 1Nya 9:2; Ezr 8:17. 


Wasamaria. 


Mwanzoni neno hili lilirejelea Waisraeli wa ufalme wa kaskazini wa 
makabila kumi, lakini baada ya nchi ya Samaria kushindwa na 
Waashuru katika mwaka wa 740 K.W.K., neno hilo lilitia ndani 
wageni walioletwa na Waashuru. Katika siku za Yesu, neno hilo 
halikuhusianishwa na jamii fulani au siasa, badala yake, kwa 
kawaida lilimaanisha wafuasi wa madhehebu ya kidini ambayo 
yalikuwa karibu na jiji la kale la Shekemu na Samaria. Wafuasi wa 
madhehebu hayo walifuata mafundisho fulani yaliyokuwa tofauti 
sana na ya dini ya Kiyahudi.—Yoh 8:48. 


Wimbo wa maombolezo. 


Wimbo wa maneno au wa ala, wenye hisia za huzuni kubwa, kama 
huzuni inayoonyeshwa na mtu aliyefiwa na rafiki yake au na 
mpendwa wake; wimbo wa majonzi.—2Sa 1:17; Zb 7:Utangulizi. 


Wimbo wa Safari za Kupanda. 


Maneno ya utangulizi ya Zaburi 120-134. Ingawa watu wana maoni 
mbalimbali kuhusu maana ya maneno hayo, wengi wanaamini 


kwamba zaburi hizo 15 ziliimbwa na waabudu Waisraeli wenye 
shangwe walipokuwa ‘wakipanda’ kwenda Yerusalemu, jiji lililokuwa 
juu katika milima ya Yuda, ili kuhudhuria sherehe tatu kuu za kila 
mwaka. 


Y 


Yakobo . 


Mwana wa Isaka na Rebeka. Baadaye Mungu alimpa jina Israeli, 
naye akawa mzee wa ukoo wa watu wa Israeli (ambao pia waliitwa 
Waisraeli na baadaye, Wayahudi). Alikuwa baba ya wana 12 ambao, 
pamoja na wazao wao, walifanyiza makabila 12 ya taifa la Israeli. 
Jina Yakobo liliendelea kutumiwa kurejelea taifa la Israeli au watu wa 
Israeli.—Mwa 32:28; Mt 22:32. 


Yeduthuni. 


Maana ya neno hili linalopatikana katika utangulizi wa Zaburi 39, 62, 
na 77 haijulikani vizuri. Inaonekana kwamba utangulizi huo ni 
maagizo ya kuimba zaburi hizo, labda yanatambulisha mtindo au ala 
ya muziki. Kulikuwa na mwanamuziki Mlawi aliyeitwa Yeduthuni, kwa 
hiyo huenda mtindo wa Yeduthuni au ala ya kuimba kwa mtindo huo 
ilihusianishwa naye au wanawe. 


Yehova. 


Kwa kawaida jina hili ni tafsiri ya Kiswahili ya Tetragramatoni (Zile 
herufi nne za Kiebrania za jina la kibinafsi la Mungu), nalo 
linapatikana zaidi ya mara 7,000 katika tafsiri hii.—Angalia 
Nyongeza A4 na A5. 


Yuda. 


Mwana wa nne wa Yakobo aliyezaliwa na mke wake Lea. Katika 
unabii aliotoa alipokuwa akikaribia kufa, Yakobo alitabiri kwamba 
mtawala mkuu na wa kudumu angetoka katika ukoo wa Yuda. Akiwa 
mwanadamu, Yesu alitoka Yuda. Pia, jina Yuda linarejelea kabila hilo 
na baadaye lilirejelea ufalme ulioitwa kwa jina hilo. Ufalme wa Yuda 
unatajwa pia kuwa ufalme wa kusini, na ulifanyizwa na makabila 
haya ya Israeli, yaani, kabila la Yuda na la Benjamini, na pia 
makuhani na Walawi. Kabila la Yuda liliishi upande wa kusini wa nchi 
iliyotia ndani Yerusalemu na hekalu.—Mwa 29:35; 49:10; 1Fa 4:20; 
Ebr 7:14. 


Z 


Zaburi. 


Wimbo wa kumsifu Mungu. Zaburi zilitungwa kama muziki na 
kuimbwa na waabudu, kama wakati ambapo watu walimwabudu 


Yehova Mungu katika hekalu lake kule Yerusalemu.—Lu 20:42; Mdo 
13:33; Yak 5:13. 


Zawadi za rehema. 


Zawadi zilizotolewa ili kumsaidia mtu mwenye uhitaji. Zawadi hizo 
hazitajwi moja kwa moja katika Maandiko ya Kiebrania, lakini Sheria 
iliwapa Waisraeli maagizo hususa kuhusu wajibu wao wa kuwasaidia 
maskini.—Mt 6:2. 


Zeu. 


Mungu mkuu wa Wagiriki walioabudu miungu mingi. Kule Listra, 
Barnaba aliitwa kimakosa Zeu. Maandishi ya kale yaliyochongwa 
yaliyopatikana karibu na Listra yanataja “makuhani wa Zeu” na 
“mungu-jua Zeu.” Meli alimosafiria Paulo kutoka katika kisiwa cha 
Malta ilikuwa na sanamu ya “Wana wa Zeu,” juu upande wa mbele, 
yaani, ndugu mapacha Castor na Polluk.—Mdo 14:12; 28:11. 


Zivu. 


Jina la awali la mwezi wa pili katika kalenda takatifu ya Wayahudi na 
jina la mwezi wa nane katika kalenda iliyotumiwa na watu wote. 
Mwezi huo ulianzia katikati ya mwezi wa Aprili mpaka katikati ya 
mwezi wa Mei. Unaitwa lyari katika Talmudi ya Wayahudi na pia 


katika maandishi mengine baada ya Wayahudi kutoka uhamishoni 
Babiloni. (1Fa 6:37)—Angalia Nyongeza B15. 


Ziwa la moto . 


Mahali pa mfano ‘panapowaka moto na kiberiti, panafafanuliwa pia 
kuwa “kifo cha pili.” Watenda dhambi wasiotubu, Ibilisi, na hata kifo 
na Kaburi (au, Hadesi) vinatupwa humo. Kwa kuwa kiumbe wa roho 
na pia kifo na Hadesi, vitu ambavyo haviwezi kuathiriwa na moto, 
vinatajwa kuwa vinatupwa humo, hilo linaonyesha kwamba ziwa hili 
ni mfano, si mfano wa mateso ya milele, bali ni mfano wa 
maangamizi ya milele.—Ufu 19:20; 20:14, 15; 21:8. 


